
NA VAKACACABO 


SA CECERE DUADUA NA KALOU 


Sa nomuni Jiova na Kalou, na cecere, na kaukauwa, 
nai ukuuku, kei na qaqa kei na vakaturaga; na veika 
kecega sa tu mai lomalagi kei vuravura oqo sa 
nomuni; sa nomuni na matanitu, I Jiova, O ni sa 
cecere duadua mai na veika kecega. 

1 Veigauna 29:11 


Na cakacaka ni vakadewatakivou ni Vola Tabu ogo, e 
tekivu ena i ka 26 ni vula O Julai, 2007. O Sir James 
Michael Ah Koy, KBE, e vakabauta ni vosa ogo 
“kalougata”, e kena i balebale na gata e kalou, sa 
vakayagataki sara tu ga ena i vakavakadewa vakaviti 
kei na veivosaki ena veisiga me basika mai kina na 
veivakalouvinakataki kei na veivakasaututaki, ni 
kenai balebale dina na veivakarusai. O Sir James e 
vakabauta ni oqo, e sa muri ira tikoga mai kina nai 
“TAUKEI” (kai Viti) na kalouca ni bula (Lako Yani 
20: 1-7) Na vakacacabo sa vakacabori yani kina nai 
vakavakadewa vou oqo ena vosa Vaka Bau, sa kau 
tani kina na vosa “kalougata” ka vakaisosomitaki ena 
vosa “kalouvinaka” kei na so tale na vosa vakakina, 
me MUDUKI KA TAGUTUVI tani kina na kalouca sa 
tarai ira vakabalavu tiko mai nai “Taukei,” ka me sa 
tadola yani na Nona cakacaka ni veivakabulai na 
KALOU KEI NA NONA veivakasaututaki vei ira nai 
taukei (kai Viti), e na gauna oqo, kei na veisiga ni 
mataka. 


Na vakavakadewa vakaviti vou oqo sa bokoca ka 
kauta tani ka vakasosomitaka na vei vosa oqo, 
“kalougata” “vakalougatataka” “vakalougatataki” 
“veivakalougatataki” O koya e basika e na 201 na 
vanua ena vakavakadewa vakaviti makawa. 


NA VEIVAKALOUVINAKATAKI 
“O ira na Noqu tamata era sa vakayacani ena Yacaqu, 
kevaka era sa vakamalumalumutaki ira, ka masu, ka 
vakasagara na Mataqu, ka vuki tani mai na nodra i 
valavala vakasisila, Au na qai rogoca mai lomalagi ka 
vosota na nodra i valavala ca ka vakabula na nodra 
vanua.” 
- 2 Veigauna 7 :14 

DEDICATION 
THE SOVEREIGNTY OF GOD 


Thine, O LORD, is the greatness, and the power, and 
the glory, and the victory, and the majesty: for all that 
is in the heaven and in the earth is thine: thine is the 
kingdom, O LORD, and thou art exalted as head above 
all. 

1 Chronicles 29:11 KJV 


The work on this New Fijian Translation of the Holy 
Bible began on 26t July 2007 because Sir James 
Michael Ah Koy, KBE, believes that the word 
“kalougata” means “snakegod”. This word is used 
extensively in the only existing Fijian Translation, 
which is 146 years old, and in daily spoken Fijian to 
mean “blessing” when it is, in fact, a “curse”. Sir 
James believes this has brought an ongoing curse 
(Exodus 20:1-7) on the indigenous Fijian people. Sir 
James believes that commissioning this New Fijian 
Translation in the Bauan dialect, and expunging the 
word “kalougata” and its derivatives entirely from 
this new translation, demonstrates obedience to the 
God of Heaven, and offsets the curse to bring about a 
healing and blessing on their land and to all the 
indigenous Fijian “people and their future 
generations. 


This New Fijian Translation abrogates and 
expunges and substitutes the following words 
“kalougata,” “vakalougatataka,” “vakalougatataki” 
“veivakalougatataki” which appear in 201 places in 
the first translation of the Fijian Bible. 


moa 


BLESSING 
“If My people who are called by My name will 
humble themselves, and pray and seek My face, and 
turn from their wicked ways, then I will hear from 
heaven, and will forgive their sin and heal their 
land. 
-2 Chronicles 7:14 NKJV 

BALETA NA: 

2 Timoci 3:15 - 16 Na digidigi vakayalomatua o a vakayacora mo vakabulai kina ena 
nomu vakabauti Karisito Jisu, e a tekivu sara mai ena nomu se gone voli, ena nomu 
susugi ka tuberi ena vosa ni Kalou. 

Sa lako mai vua na Kalou nai Vola Tabu, sa yaga me i vakavuvuli, me vunauca na ca, me 
ia kina na veivakadodonutaki, me ia kina na veivakarautaki kina bula e dodonu. 

Same 19:7 Nai vakaro i Jiova sa dodonu sara, sa saumaka na yalo ni tamata me vinaka; 
nai tukutuku i Jiova sa tudei, sa veivakavukui. 


NA KALOU 

Same 99:9 ”... Ai drodro o Jiova vei ira sa vakararawataki, ai drodro talega vei ira sa 
vakacacani. 

1 Timoci 1 :17 O koya na Tui sa Sega ni mudu, ka sega ni rawai koya o mate, na Kalou 
ogo sa sega ni kune, e vuku ka rai yawa, me nona na lagilagi kei na vakarokoroko me 
sega ni mudu. Emeni. 

Aisea 45 : 21-22 Dou tukuni kemudou ka kauta mai na nomudou kisi; io, me ra veivosaki 
vata mada. O cei sa vakaraitaka na ka oqo ena gauna sa oti? O cei sa bau tukuna ena 
gauna o ya? Sega beka ni o Au, o Jiova? E sega tale ni dua na Kalou me keirau lewe rua 
tukuna, na Kalou dodonu kai Vakabula; e sega tale ni dua me torovi Au. 

“Dou raici Au matua, mo dou bula, vei kemudou nai yalayala kei vuravura! Ni sai Au ga 
na Kalou, ka sega tale e dua.” 


NA TAMATA 

Vakatekivu 1 : 27 Na Kalou, sa qai bulia na tamata me vakataki Koya ga, e nai rairai ga e 
va-Kalou, na Kalou sa bulia kina na tamata, na tagane kei na yalewa sa bulia o Koya. 
Vakatekivu 2 : 7 Na Kalou o Jiova sa bulia na tamata mai na kuvu ni soso mai na qele ka 
solia nai cegu ni bula ki na ucuna; sa qai yaco me dua na ka bula na tamata. 

Aisea 43:7 O ira kece era vakayacani ena yacaqu, ka ra buli me laurai kina na Noqu 
lagilagi; Au a vakataucokotaki koya, io, Au a buli koya. 


NA LOMALAGI 

Vakatakila 21:3 - 4 Au qai rogoca e dua na domo levu mai lomalagi ni tukuna, “Raica, na 
vale ni Kalou sa tu vei ira na tamata, ena tiko vata kei ira o Koya, o ira era na qai Nona 
tamata na Kalou vakataki Koya ena dau tiko vata kei ira me nodra Kalou. 

“Na Kalou ena qai tavoya tani na wai ni matadra kecega; sa na sega tale kina na mate se 
rarawa, se na tagi ena sega talega e kea na mosi, na veika kece edau yaco tu e liu sa oti 
vakadua.” 

Vakatakila 21: 27 la sa dredre sara me curu kina e dua sa dukadukali, se dua sa dau 
vakasisila se na lasulasu, ia o ira ga sa volai tu na yacadra ena i Vola ni Bula nona na 
Lami. 


NAI VALAVALA CA 

Roma 5:12 O koya oqo, sa curu ki vuravura nai valavala ca, ena vuku ni tamata e dua 
kei na mate ena vuku ni valavala ca, a sa yaco kina na mate kina tamata kecega, baleta ni 
sai valavala ca taucoko na tamata. 

Aisea 59 : 2 la na nomudou caka cala ga sa tawasei kemudou tani mai Vua na nomudou 
Kalou, kei na nomudou i valavala ca sa tabonaka kina na matana mai vei kemudou, me 
sega ni rogoca. 

Roma 3: 23 Ni sai valavala ca o ira kecega na tamata, ka ra sega ni yacova na ka e 
vakarokorokotaki kina na Kalou. 

NA CAVA E TUKUNA NAI VOLA TABU ME 
BALETA NA: 


6. OELI 
2 Cesalonaika 1:8 - 9 Vei ira era sega ni via kila na Kalou ena kani ira na yameyame ni 
bukawaga, kei ira era sega ni via rogoca nai tukutuku ni Turaga o Jisu Karisito. 
Era na vakararawataki tiko me sega ni oti rawa, mai vua na Turaga vakaiukuuku sa 
kaukauwa sara. 
Vakatakila 20 :15 Ni sega ni volai e dua ena i Vola ni Bula, ena nona i votavota ga na 
drano bukawaga. 


7. KARISITO - NONA BASIKA MAI 
Maika 5:2 “la o iko, Peciliema Efiraca, e dina ni o ka lailai sara vei ira na lewe udolu e 
Juta, ia mai vei iko ena lako mai vei Au o koya ena lewai ira na Isireli, na nona lako mai 
sa ka mailiu sara, ni se bera nai vakatekivu”. 
Maciu 1 : 21 - 23 “Ena sucu mai vua e dua na gonetagane, ia mo vakayacani koya o Jisu, 
nio Koya ena qai vakabulai ira na Nona tamata mai na nodra i valavala ca.” 
Na ka oqo me vakayacori kina na vosa ni Turaga ena gusudra na parofita ka vaka: 
“Ka raica, ena bukete e dua na goneyalewa, ka na vakasucuma e dua na gonetagane, ena 
vakatokai me yacana o Imanueli,” kena i balebale, “Na Kalou sa tiko vata kei keda.” 
Luke 2 :10 - 11 Sa qai tukuna vei ira na agilosi, dou kakua ni rere, dou raica, e dua nai 
tukutuku marautaki au kauta mai oqo vei kemudou era na reki kina na tamata kecega. 
“Ni sa sucu vei kemudou ena siga e daidai ena koroi Tevita nai vakabula, oqo sara ga na 
Karisito na Turaga. ” 


8. KARISITO - VAKATAKI KOYA 
Joni 10 :30 “Oi Au kei Tamaqu sa dua ga.” 
Joni 14 :6 Sa sauma vua o Jisu, “Oi Au ga na sala, na dina, na bula. Sa sega ni rawa na 
lako vua na Kalou, (Tamaqu) vakavo ke lako mai vei Au.” 


9. KARISITO - NONA CAKACAKA 
Luke 22 :19 - 20 A sa taura na madrai, sa vakavinavinakataka ka dovia, sa qai solia vei 
iratou, ka tukuna, ‘oqo na yagoqu sa doviraki ena vukumudou; dou cakava oqo mo dou 
vakananumi Au kina.” 
Ni sa oti nai vakayakavi sa taura vaka kina o koya na bilo, ka tukuna, sai koya oqo na 
bilo ni veiyalayalati vou ena Noqu dra, a sa vakadavei ena vukumudou. 
I Pita 2:24 O koya sara ga e colata na noda i valavala ca me tau ena yagona kina 
kauveilatai, Me rawa kina vei keda ni da a mate tu ena vuku ni valavala ca, meda 
bula vua na Kalou, ia na we ni kena kuita eda sa mai vakabulai kina. 
Kolosa 1 :14 Na Luvena oqo sa mai noda kina na bula ena vuku ni nona dra, kei na 
vosoti ni noda i valavala ca. 
Aisea 53:5 - 6 la sa vakamavoataki o Koya ena vuku ni noda talaidredre, ka sa 
vakadrakusitaki ena vuku ni noda caka cala, sa tau Vua na cudruvi sa vuni noda 
veivinakati tale, ia na we ni kena kuita eda sa vakabulai kina. 
Oi keda kece, eda sa vaka na sipi lako sese, eda sa dui lesu tani, kina noda sala, oi keda 
kece sara, ka sa vakatagara Vua o Jiova me colata na noda caka cala kecega. 

10. 


11. 


12. 


NA CAVA E TUKUNA NAI VOLA TABU ME 
BALETA NA: 


KARISITO - NONA TUCAKE TALE 

Luke 24 :36, 39 Ni ra se veivosakitaka tiko na veika oqo, a sa tucake sara tu ga o Jisu ena 
kedra maliwa, ka tukuna vei ira, “dou vakacegu.” 

“Dou raica na ligaqu kei na yavaqu, sai Au ga ogo. Dou taura ka raica, ni sa sega ni 
vakalewe ka vaka suina na yalo me vaka dou sa raica tu ogo vei Au.” 

1 Koronica 15 : 3 - 4 Au wasea taumada vei kemudou na ka e vakaraitaki vei au: Ni sa 
mate na Karisito ena vuku ni noda i valavala ca me vaka nai Vola Tabu, 

Ni sa bulu talega, ka ni sa tucake talega ena i katolu ni siga, me vaka nai Vola Tabu. 


NA VAKABAUTA 

Cakacaka 20: 20 - 21 Au sega ni dau vunitaka eso na ka e yaga vei kemudou,ia au a 
wasea ga vei kemudou ni'u sa vunau, au dau curuma talega nomudou dui veivalevale 
ni'u vakavulici kemudou, 

Au sega ni rere me'u tukuna vei ira na Jiu kei ira na kai Kirisi, mera veivutuni ka lesu 
vua na Kalou ka vakabauta na Turaga o Jisu Karisito. 

Iperiu 11:6 Kevaka sa sega na vakabauta, sa sega ni rawa vua e dua me vakaloma- 
vinakataka na Kalou. O koya sa via lako mai vua na Kalou, e dodonu me vakabauta ni 
sai Koya ga, sa dau saumi ira talega sa dau vakasagara vakagumatua na Kalou. 

Efeso 2 :8 - 9 Ni sa yalo loloma walega dou sa vakabulai kina, ena vuku ni vakabauta, 
sega ni baleta ni dodonu me nomudou, oqori nai solisoli loloma ga ni Kalou, 

E sega ni baleta na nomudou cakacaka vinaka, me kakua kina ni dua me vakadokadokai 
koya ena ka e cakava. 


BULA 

Joni 3:3 Sa sauma o Jisu, “Sa dina sara, Au sa tukuna vei iko, vakavo me sucu tale na 
tamata, ena sega ni raica na matanitu ni Kalou.” 

Joni 1 :12 - 13 Vei ira vakayadua sa ciqomi Koya na Rarama, sa soli vei ira na dodonu me 
ra luve ni Kalou, vei ira yadua sa vakabauta na yacana: 

ira sa sucu, sega ena dra se ena lewa vakayago, se ena lewa ni tamata, ena lewa ga ni 
Kalou. 

Joni 3:36 “O koya sa vakabauta na Luvena sa rawata na bula Sega ni mudu; o koya sa 
sega ni vakabauta na luvena ena sega ni raica na bula, ka sa tu ga vua na cudru katakata 
ni Kalou.” 

2 Koronica 5 :17 O koya oqo, kevaka sa tuvata kei Karisito e dua na tamata, o koya sa 
buli vou; sa lako tani na veika makawa; raica, sa yaco me vou na ka kecega. 


SA KILA BEKA OQO? 

E dua na tikina e nai Vola Tabu, e sa vakadewataki ena dua na udolu, dua na drau (1,100) 
nai vosavosa. E tukuna tiko e dua sa lomani keda ena loloma e sega ni mudu. Na tikina 
oqo sa tabaki ena ruasagavulu ka vitu (27) nai vosavosa e vuravura o koya era kila e sivia 
e tolu nai kava (3/4) ni i wiliwili kei vuravura. Oqori na Joni 3 :16 

lavugagataka Na 1 Vakaro e Tini 


Vakayagataka na i yaloyalo mo cavugagalaka 


kina nai vakaro e tini/vunau e tini 


Raica tiko nai yaloyalo ena nomu vakanananu oqori ena vakananumi iko 
ena i vakaro yaduadua. 


1. Me kua ni dua 
tale na Kalou vei 
kemuni - me tu e 
mataqu 

(Me naba dua na 
Kalou - Me liu) 


3. Mo kakua ni 
vakawaletaka na 
cavuta na yacai 
Jiova na nomuni 
Kalou. 

(Na gusumu me 
kua ni vosa 
becataka na Kalou) 


5. Mo 
vakarokorokotaka 
na tamanu 

kei na tinamu 


7. Mo kakua ni 
cakava na 
veidauci 

(Na veidauci ena 
vakasucuma na 
kakavorovoro ni 
yalo) 


9. Mo kakua ni 
lasu 














2. Mo kakua ni cakava 
vei kemuni e dua na 
vakatakarakara ceuti. 
(Kua na cuva tale vua 
e dua na Kalou) 


4. Mo Nanuma na Siga 
ni vakacecegu mo 
vakatabuya. 

(Kua na beca na veika 
ni Kalou) 


6. Mo kakua ni 
vakamate 
tamata 


8. Mo kakua 
ni butako 


10. Mo kakua ni 
kocokoco 

(Kua ni gadreva 
na ka e nodra 
na tani) 


TUVATUVA NI KENA WILIKI NAI VOLA TABU 


TAUCOKO ENA DUA NA YABAKI 

TUVATUVA NI KENA WILIKI NAI VOLA TABU 


TAUCOKO ENA DUA NA YABAKI 

NAI 


VOLA TABU MAKAWA 


VAKATEKIVU 


NAI MATAI NII VOLA IMOSESE SA VAKATOKAI 


NAI VAKATEKIVU 


Nai Tukutuku Ni Veibuli 


1. na Kalou, e nai tekitekivu ni ka kecega, sa 


vakavuna na veilomalagi kei na vuravura. 

2. Na vuravura sa sega ni vakavotukana tu, qai 
lala talega, na kena butobuto sa titobu sara. Na 
Yalo ni Kalou sa vakaraica sobu tu mai na dela ni 
wai. 

3. Na Kalou sa tukuna, “Me sa rarama mai,” sa qai 
dua sara na rarama. 

4. Na Kalou sa raica na rarama, ka sa vinaka. Na 
Kalou sa wasea na rarama mai na butobuto. 

5. Na Kalou sa tukuna, na rarama me Siga, kei na 
butobuto me Bogi. Na karobo ni yakavi ki na kida 
ni mataka, sai matai ni siga. 

6. Na Kalou sa tukuna, “Me dua mada na 
kabukabu, me wasea na veiwai mai na veiwai.” 

7. Na Kalou sa qai cakava na kabukabu, ka sa 
wasea na wai sa tiko ena ruku ni kabukabu kei na 
wai ena dela ni kabukabu, sa yaco me vakakina. 

8. Na Kalou sa vakayacana na kabukabu ni 
maliwa lala, na Lomalagi, sa karobo na yakavi ka 
sa mataka tale, sai karua ni siga. 

9. Na Kalou sa tukuna, “Na wai kece ena ruku i 
lomalagi, me vakasoqoni kece ena dua na vanua, 
ka me basika mai na vanua mamaca,” sa yaco me 
vakakina. 

10. Na Kalou sa vakayacana na vanua mamaca me 
Vuravura, kei na wai sa vakasoqoni vata tu, me, 
Wasawasa. Na Kalou sa raica oqo ni sa vinaka. 

11. Na Kalou sa qai tukuna, “Na vanua me 
vakatubura mai na veico, na veisenikau kei na 
botebotekoro sa vakasorena, na veivunikau sa 
vakavuana ena kena veimatagali sa tiko e loma na 
sorena,” sa yaco me vakakina. 

12. Sa tubu mai na veico, na veisenikau, na 
botebotekoro vakasorena na kena veimatagali, na 
veivunikau vakavuana sa tiko e loma na sorena 
ena kena veimatagali. Na Kalou sa raica ni sa 
vinaka. 

13. Sa karobo, ka sa mataka tale na i katolu ni siga. 
14. Na Kalou sa tukuna tale, “Me dua na rarama 
me tiko mai lomalagi, me wasea na siga mai na 
bogi, me vakatakilakila ni veiveisau ni veitaba- 
draki kei na veitaba-gauna, vakasiga ka 
vakayabaki talega, 

15. “Me rarama kina na veilomalagi ka me solia 
mai na rarama e vuravura.” Sa yaco me vakakina. 
16. Na Kalou sa cakava e rua na rarama levu, na 
rarama levu me lewa na siga kei na rarama me 
lewa na bogi. Sa bulia talega na veikalokalo. 

17. Na Kalou sa vakatikori ira na veirarama oqo 
ena veiyasana vakalomalagi, me ra solia mai na 
rarama ki vuravura, 

18. ka me ra lewa talega na siga kei na bogi, me ra 
wasea na rarama mai na butobuto. Na Kalou, ni sa 
raica 0qo, sa vinaka vua. 

19. Ogo na karobo ni yakavi kei na mataka, sa i ka 
va ni siga. 
20. Na Kalou sa qai tukuna, “Me sa levu mai na 
wai, ka me levu talega mai na vei manumanu 
bula, me ra sa vuka mai na manumanu vuka e 
delai vuravura ka vukaca yani na veiyasana 
vakalomalagi.” 
21. Na Kalou sa qai bulia na veimanumanu levu ni 
waitui kei na veika bula kecega era sinai tu mai na 
wailevu ena kena veimatagali, na vei manumanu 
kece vakatabana ena kena veimatagali. Na Kalou, 
ni sa raica oqo sa vinaka vua. 
22. Na Kalou sa qai vosa vakalouvinakataka na 
veika oqo ka tukuna, “Mo ni yagavakalevu ka 
vakavugataki kemuni ka vakatawana na wai ni 
wasawasa kei na manumanu vuka me levu sara e 
vuravura.” 
23. Sa qai karobo na yakavi ka mataka tale ni 
kalima ni siga. 
24. Na Kalou sa qai tukuna, “O vuravura me kauta 
mai na veika bula me vaka na kena veimatagali na 
manumanu yavai va, na veimanumanu kece sa 
qasi voli, na veimanumanu kila ni veikau, o ira 
kece oqo kei na kena veimatagali,” sa yaco me 
vakakina. 
25. Na Kalou sa bulia na veimanumanu ni 
vuravura me vaka na kena veimatagali, na 
bulumakau, na veika sa gasi voli, na 
veimanumanu kila ni vanua, me vaka na kedra 
dui veimatagali. Na Kalou ni sa raica oqo, sa 
vinaka dina. 
26. Na Kalou sa tukuna, “Medatou bulia mada na 
tamata me vakataki kedatou, me rairai vakataki 
kedatou, me ra lewa na vei ika kecega mai wai, na 
veimanumanu vuka e macawa kei na manumanu 
kecega ni vanua kei na veika kecega sa gasi voli e 
delai vuravura.” 
27. Na Kalou, sa qai bulia na tamata me vakataki 
Koya ga, e nai rairai ga e va-Kalou, na Kalou sa 
bulia kina na tamata, na tagane kei na yalewa sa 
bulia o Koya. 
28. Na Kalou sa vakalouvinakataki rau, ka sa 
tukuna vei rau, “Mo drau yagavakalevu ka 
vakalewelevutaki kemudrau, me vakatawai o 
vuravura ka me vakarorogo vei kemudrau; drau 
lewa na ika mai wai, na manumanu vuka e 
macawa, kei na veika kecega sa lako voli e delai 
> 
vuravura. 
29. Na Kalou sa tukuna, “Raica, Au sa solia vei 
kemudrau na veico kei na veika sa tubu mai ena 
qele, ka vakasorena tiko kei na vei vunikau 
vakavuana sa tiko e loma na sorena, oqori me 
kakana. 
30. “Na vei manumanu kece ni veikau kei na 
manumanu vuka ni macawa kei na veika kecega 
sa qasi voli e vuravura ka bula tiko, Au sa solia vei 


ira na co kei na botebotekoro kecega sa tubu mai 
me kedra kakana;” sa yaco me vakakina. 

31. Na Kalou, ni sa raica na veika kece sa cakava 
oti, io, sa dina, sa vinaka sara. Sa qai karobo na 
yakavi ka mataka ni ka ono ni siga. 


2. Na veilomalagi kei na vuravura, kei na ka 


kecega sa tiko kina, sa buli oti. 

2. Ena i kavitu ni siga, sa mai oti kina na Nona 
cakacaka na Kalou. Sa vakacegu ena i kavitu ni 
siga na Kalou mai na Nona cakacaka kecega ni 
veibuli sa cakava oti. 

3. Na Kalou sa qai vakalouvinakataka nai kavitu 
ni siga ka vakatabuya, baleta ni sa vakacegu mai 
na Nona cakacaka kecega sa cakava ka bulia na 
Kalou. 

4. Oqo nai tukutuku ni veigauna kei lomalagi kei 
vuravura, ena gauna rau sa buli kina, ena siga sa 
bulia kina na lomalagi kei na vuravura na Kalou o 
Jiova, 

5. ni se bera ni tubu mai e dua na kau ena vanua 
se, e dua na co me tubu mai. Na Kalou o Jiova e se 
bera ni vakavuna me tau mai na uca ki vuravura, 
ka e se bera ni tiko e dua na tamata me 
vakarautaka na qele; 

6. sa lako cake ga mai na tegu mai vuravura ka 
vakasuasuataka na qele taucoko. 

7. Na Kalou o Jiova sa bulia na tamata mai na 
kuvu ni soso mai na qele ka solia nai cegu ni bula 
ki na ucuna; sa qai yaco me dua na ka bula na 
tamata. 


Na Bula E Nai Teitei Ni Kalou 

8. Na Kalou o Jiova sa tea e dua nai teitei ena 
tokalau kei Iteni, sa qai vakatikora e kea na tamata 
sa bulia oti. 

9. Mai na qele, na Kalou o Jiova sa vakatubura mai 
kina na kau kecega sa vinaka ni laurai, ka sa 
vinaka talega ni laukana. Na vunikau ni bula sa 
tiko talega ena loma ni teitei kei na vunikau talega 
sa kilai kina na vinaka kei na ca. 

10. E dua na uciwai sa drodro mai Iteni me 
vakasuasuataka na i teitei. Mai Iteni ga sa wase va 
mai kina na uciwai oqo. 

11. Nai matai ni uciwai o Pisoni, sa drodro yani 
ena vanua taucoko o Avila, na vanua sa tiko kina 
na koula. 

12. Na koula ni vanua oqo sa rui vinaka. Na vatu 
talei, na onikisa sa tu e kea. 

13. Na yaca ni karua ni uciwai o Kioni; oqo e 
curuma yani na vanua taucoko o Kusi. 

14. Nai katolu ni uciwai o Itekeli, na uciwai oqo sa 
lako yani vaka ki Asiria. Na i ka va ni uciwai na 
Uferetisi. 

15. Na Kalou o Jiova sa kauta na tamata ka biuti 
koya ena i teitei mai Iteni me qarava ka maroroya. 
16. Na Kalou o Jiova sa vakarota na tamata ka 
vaka: “Na veika kece sa tiko ena i teitei oqo mo 
kana mai kina; 

17. “Ia na vunikau ga ni kila na ka vinaka kei na 
ka ca, mo kua ni kania, na siga o na kania kina 
na vuana, o na mate dina.” 

18. Na Kalou o Jiova sa tukuna, “Sa sega ni vinaka 
vua na tamata me tiko duadua. Au na cakava e 
dua na nonai i vukevuke me vakatautauvatataki 
kei koya.” 

19. Na Kalou o Jiova sa bulia mai na qele na 
manumanu kecega ni vanua kei na manumanu 
vuka ni macawa ka kauta mai vei Atama me raica 
se ena kacivi ira vakacava. Na yaca ga sa kacivi ira 
kina o Atama, sa yacadra sara ga. 

20. O Atama sa vakayacani ira kece na manumanu 
yavai va kei na manumanu vuka kecega kei na 
manumanu kecega ni vanua. Ia me baleti Atama, 
sa sega ni kune e dua me tautauvata kei koya me 
rawa ni dau veivuke vua. 

21. Na Kalou o Jiova sa vakavuna e dua na moce 
bi vei Atama ka sa moce lutu sara kina. Na Kalou 
sa taura mai e dua na sui ni sarisarina ka ubia 
vinaka tale na lewena. 

22. Na Kalou o Jiova sa vakayagataka na sui nei 
Atama me bulia kina na yalewa, ka sa kauta sara 
mai vua na tamata. 

23. Sa tukuna sara o Atama: “Oqo na sui mai na 
suiqu, na lewe mai na lewequ, sa na Yalewa o 
koya, baleta ni a wasei mai vua na Tagane.” 

24. Oqo, na vuna, ena biuta kina na tamana kei na 
tinana na tagane ka sema vei yalewa (watina), me 
rau sa yago vata. 

25. E rau sa luvawale ruarua tu na tagane kei na 
watina, e rau sa sega ni madua kina. 


Na Vakaisini Kei Na Lutu Ni Tamata 


3. Na gata sa dauveivakaisini sara, mai vei ira 


kecega na manumanu ni vanua sa bulia na Kalou 
o Jiova. Na gata sa tukuna vua na yalewa ka vaka: 
“Sa tukuna dina na Kalou, ‘Mo drau kua ni kana 
mai na vunikau kecega sa tu ena i teitei?” 

2. Sa tukuna mai na yalewa vua na gata, “Keirau 
na kana mai na kau kecega sa tu ena i teitei; 

3. “la, na vuanikau mai na vunikau ga sa tiko e na 
loma donu ni teitei, sa tukuna na Kalou, “Mo drau 
kakua ni kania, se mo drau tara, de drau mate.” 

4. Sa tukuna mai na gata vua na yalewa, “Drau na 
sega dina ni mate. 

5. “Ni sa kila na Kalou, mai na siga drau na kania 
kina, ena rai na matamudrau, drau na vakatalega 
na Kalou ena nomudrau kila na veika vinaka kei 
na veika ca.” 

6. Na yalewa, ni sa raica na vunikau, ni sa vinaka 
me kakana, ka sa vinaka talega ki na mata, sa 
domona talega na vunikau me vuku kina, sa tauca 
sara na vuana ka kania. Sa solia talega vei watina e 
rau sa tiko vata, sa kana talega o tagane. 

7. Sa qai rai na matadrau, ka rau sa kila ni rau sa 
luvawale ruarua. E rau sa cula vata na drau ni lolo 
me nodrau i sulu. 


8. E rau sa qai rogoca na rorogo ni Nona 
veilakoyaki voli na Kalou o Jiova ena loma ni teitei 
ena batabata vinaka ni siga, ka rau sa vunitaki rau 
mai na mata ni Kalou o Jiova ena veivunikau ni 
teitei. 

9. Sa kaci yani na Kalou o Jiova vei Atama ka 
vaka: “O sa tiko e vei?” 

10. Sa sauma mai o Atama ka vaka: “Au sa rogoca 
na Domomuni e nai teitei, ka au sa rere vakalevu 
baleta ni'u sa luvawale tu, au sa qai vuni.” 

11. Na Kalou o Jiova sa taro tale mai, “O cei e 
tukuna ni o sa luvawale tu? O sa kana beka mai na 
vunikau, Au a vakarota vei iko mo kua ni kana 
mai kina?” 

12. Sa sauma mai na tamata, “Na yalewa ga o nia 
solia mai vei au me keirau tiko vata, o koya ga sa 
solia mai vei au na vua ni vunikau oqo, au sa 
kania sara.” 

13. Na Kalou o Jiova sa tukuna vua na yalewa, 
“Na cava sara mada oqo, o sa cakava?” Sa sauma 
na yalewa ka vaka: “Sa vakaisini au na gata, ka, au 
sa kana sara.” 

14. Na Kalou o Jiova sa tukuna vua na gata: 
“Baleta na veika o sa cakava oqo, o sa rukaki 
vakalevu cake kina mai vei ira na manumanu ni 
vanua; o na lako voli e ketemu, o na kania na kuvu 
ni qele ena veisiga kece o sa bula kina. 

15. Au na vaka veimecakitaki iko kei na yalewa, o 
ira na nomu kawa kei na nona kawa, o koya ena 
vakamavoataka na ulumu, ka o na vakamavoataka 
na bukubuku ni yavana.” 

16. Na Kalou o Jiova sa tukuna talega vua na 
yalewa, “Au na vakalevutaka vei iko na rarawa 
ena gauna ni nomu kunekune; ena mosi levu, o na 
vakasucuma mai kina na gone, na nomu gagadre 
sa na tiko ga vua na watimu, ka ena vakatulewa 
tiko ga vei iko o koya.” 

17. Na Kalou o Jiova sa tukuna vakaoqo vei 
Atama, “Baleta ni o sa vakarorogo ki na domo i 
watimu, ka o sa kana mai na vunikau Au a 
vakarota vei iko ka vaka, “Mo kua ni kana mai 
kina”: “Sa rukaki na qele ena vukumu, o na buno 
ka oca ni o sa kana mai kina, ena veisiga kece ni 
nomu bula. 

18. Na co kei na kau vakavotona sa na basika mai 
ena vukumu, o na kania na botebotekoro era na 
tubu mai. 

19. Ena buno ni yadremu, o na qai kana madrai 
kina me yacova ni o sa lesu tale ki na qele, baleta 
nio a kau ga mai na qele. Ni o a kuvu ni soso ga, o 
na lesu tale ki na kuvu ni soso.” 

20. O Atama sa kacivi na watina me o Ivi, ni sa 
tinadra na bula. 

21. Vei Atama kei watina talega, sa cakava kina na 
Kalou o Jiova na kuli ni manumanu ka 
vakaisulutaki rau kina. 

22. Na Kalou o Jiova sa tukuna, “Raica na tamata 
sa vakataki Kedatou, me kila na vinaka kei na ca. 
Oqo de qai taura talega na vua ni kau ni bula, ka 
kania, ena qai bula ka sega ni mudu” - 

23. O koya oqo, sa vakatalai koya tani kina na 
Kalou mai na Nona i teitei mai Iteni, me la'ki 
cukicuki ka teitei ki na vanua sa kau kina. 

24.Sa vakatalai tani na tamata mai Iteni ka sa 
vakatikora na Jerupi ena tokalau ni teitei mai Iteni 
kei na seleiwau yameyame ni bukawaga sa 
veigoleyaki voli me rau yadrava na vunikau ni 
bula. 


Sa Labati Epeli O Keni 


4. O Atama sa curumi Ivi, ka sa mani kunekune 


sara O Ivi, ka vakasucumi Keni ka tukuna, “Au sa 
rawata e dua na tagane mai vei Jiova.” 

2. Sa vakasucu tale, oqo sa sucu o Epeli na tacina. 
O Epeli sa dau vakaraici ira na sipi, o Keni sa dau 
teitei ena vanua. 

3. Ni sa toso tiko na gauna, sa qai yaco me kauta 
mai o Keni e so na i soro vuata ni vanua vei Jiova. 
4. O Fpeli talega sa kauta mai na ulumatua ni 
nona sipi kei na kedra uro me i soro. O Jiova, sa 
doka vakalevu nai soro nei Epeli, 

5. sa sega ni taleitaki Keni kei na nona i soro. Sa 
cudru sara vakalevu o Keni ka sa duatani mai na 
kena i rairai. 

6. O Jiova sa qai vosa vei Keni ka vaka: “Na cava o 
via cudru kina? Na cava na vuna sa duatani kina 
nai rairai ni matamu? 

7. “Kevaka o sa caka vinaka, o na sega beka ni 
ciqomi? la, kevaka o sega ni caka vinaka, sa wawa 
tiko nai valavala ca mai na mata ni katuba. Sa tiko 
na nona gagadre vei iko, ia, mo lewa vinaka ga 
ena vukuna.” 

8. E rau sa dau veivosaki o Keni kei Epeli na 
tacina, sa yaco na gauna ni rau sa tiko e na vanua, 
sa tucake o Keni ka sa yalocataki Epeli na tacina 
ka vakamatei koya. 

9. Sa taro mai o Jiova vei Keni, “E vei o Epeli na 
tacimu?” Sa sauma mai, “Au sa sega ni kila, oi au 
beka na nonai vakatawa?” 

10. Sa tukuna mai o Jiova, “Na cava o sa cakava, 
na domo ni dra i tacimu sa tagi tiko mai vei Au 
mai na qele. 

11. “Ogo o sa vakaloucataki mai vuravura, ni sa 
dolava na gusuna me cigoma na dra i tacimu mai 
na ligamu. 

12. “Nio sa tea na qele, ena sega ni solia na nona 
taucoko vei iko. O na tamata dauvakacudrui 
rawarawa ka o na dau veilakoyaki tu ga e 
vuravura.” 

13. Sa tukuna mai o Keni vei Jiova, “Na kequ i 
totogi sa rui levu sara ka sa rui bibi! 

14. “Sa dina sara, o ni sa vakasavi au ena siga oqo 
mai na Matamuni, au na tamata sevaki ka 
dauveitosoyaki tu ga e vuravura, ena yaco na 
tamata kecega sa raici au ena via vakamatei au.” 
15. Sa tukuna vua o Jiova, “O koya sa vakamatei 
Keni, ena vakasukai vua me vakavitu tale.” O 
Jiova sa vakatakilakilataki Keni, de qai dua e 
kunei koya ka vakamatea. 


Na Vuvale Nei Keni 

16. Sa lako tani o Keni mai na mata i Jiova, ka la'ki 
tiko ena vanua o Noti, ena ra kei Iteni. 

17. Sa curu vei watina o Keni, ka sa kunekune sara 
o watina, ka qai vakasucumi Inoke. Sa tara sara e 
dua na koro o Keni ka vakayacana na koro o ya 
vei luvena ga—o Inoke. 

18. Mai vei Inoke, sa basika mai kina o Irati, o 
Meujaeli, o Lemeki mai vei Metuisela. 

19. O Lemeki sa rua na watina, e dua o Ada kei na 
kena i karua o Sila. 

20. O Ada sa vakasucumi Jabali, o koya oqo na 
tamadra na dau vakavale laca tuga ka ra dau susu 
manumanu talega. 

21. Na tacina o Jubali. O koya oqo na tamadra na 
dauvakatagi api kei na bitu uvuci. 

22. Vei Sila sa sucu kina o Tubale-Keni na kena 
dau ni matai ni varasa kei na kaukamea. Sa dua na 
gane i Tubale-Keni, na yacana o Naema. 

23. Sa tukuna o Lemeki vei rau na watina, 
“Kemudrau o Ada kei Sila, drau rogoci au na wati 
Lemeki, drau rogoca na domoqu! Au sa 
vakamatea e dua na tamata ni a vakamavoataki 
au, io, e dua na cauravou ni a vakararawataki au. 
24. Kevaka sa saumi vei Keni me vakavitu, vei 
Lemeki me vakavitusagavulu na vitu.” 


E Dua Na Gone Tagane Sa Sucu Vou 

25. Sa curumi watina tale o Atama, ka sa 
vakasucuma vua e dua na gone e tagane, ka sa 
vakayacani koya me o Seci, “Ni o Jiova na Kalou 
sa solia tale vei au e dua mei sosomi kei Epeli, o 
koya sa vakamatea o Keni.” 

26. Mai vei Seci, sa vakasucumi vua e dua na gone 
ka tagane na yacana o Inosi. Oqo na vanua sa 
vakatekivu kina vei ira na tamata me ra kaciva 
kina na yaca i Jiova. 


Na Vuvale Nei Atama 


5. Ogo nai vola i tukutuku ni kawa vaka-Atama. 
Na Kalou, ena siga sa bulia kina na tamata, sa 
cakava me veiucui vata kei na Kalou. 

2. Sa bulia na tagane kei na yalewa na Kalou ka 
vosa vakalouvinakataki rau ka vakatokai rau me 
tamata mai na siga rau sa buli kina. 

3. Sa bula tiko o Atama me dua na drau 
tolusagavulu na yabaki ka sa vakasucumi vua e 
dua na gone, e tagane sa vakataki koya ga, me rau 
veiucui, na yacana o Seci. 

4. Ni sa sucu oti o Seci, sa bula tale tiko o Atama 
me walu na drau na yabaki. Sa qai sucu tale eso na 
luvena tagane kei na luvena yalewa. 

5. Na veisiga kece nei Atama, sa ciwa na drau 
tolusagavulu na yabaki, ka sa qai mate yani. 

6. Sa yabaki dua na drau ka lima o Seci, sa qai 
vakasucumi vua o Inosi. 

7. Ni oti na sucu nei Inosi, sa bula tale tiko o Seci 
me walu na drau ka vitu na yabaki. Sa 
vakasucumi tale eso na luvena tagane kei na 
luvena yalewa. 

8. Na veisiga taucoko nei Seci sa ciwa na drau 
tinikarua na yabaki, ka sa qai mate yani. 

9. Sa yabaki ciwasagavulu o Inosi qai vakasucumi 
vua O Keinana. 

10. Ni sa sucu oti o Keinana, sa bula tiko o Inosi 
me walu na drau tinikalima na yabaki, ka sa sucu 
talega eso na luvena tagane kei na luvena yalewa. 
11.Sa mate o Inosi, ni sa ciwa na drau kalima na 
yabaki ni nona bula. 

12. Sa yabaki vitusagavulu o Keinana, ni sa sucu o 
Maelalieli. 

13. Sa vakasucumi vei Keinana o Maelalieli, sa 
yabaki walu na drau vasagavulu o Keinana ka sa 
vakasucumi talega vua e so na luvena tagane kei 
na luvena yalewa. 

14. Na yabaki ni bula taucoko nei Keinani sa ciwa 
na drau ka tini na yabaki ka sa qai mate yani. 

15. Sa yabaki onosagavulu ka lima tiko o 
Maelalieli, sa qai vakasucumi vua o Jareti. 

16. Ni sa sucu oti o Jareti, sa bula tiko o Maelalieli 
me walu na drau tolusagavulu na yabaki ka sa 
sucu tale eso na luvena tagane kei na luvena 
yalewa. 

17. Na yabaki ni bula nei Maelalieli e walu nadrau 
ciwasagavulu ka lima na yabaki, ka sa qai mate 
yani. 

18. Sa bula o Jareti me yabaki dua na drau 
onosagavulu ka rua sa qai sucu o Inoke na luvena. 
19. Ni sa sucu oti o Inoke sa bula tale tiko o Jareti 
me walu na drau na yabaki ka sa sucu tale eso na 
luvena tagane kei na luvena yalewa. 

20. Na veisiga kece nei Jareti sa ciwa na drau 
onosagavulu karua na yabaki ka sa qai mate yani. 
21. O Inoke, sa yabaki onosagavulu ka lima ni sa 
vakasucumi vua o Mecusela. 

22. Ni sa vakasucumi oti vua o Mecusela, sa kune 
vua, ni rau sa daulako vata kei na Kalou me tolu 
na drau na yabaki, ka sa vakasucumi talega vua na 
luvena tagane kei na luvena yalewa. 

23. Na veisiga kece nei Inoke sa tolu na drau 
onosagavulu ka lima na yabaki. 

24. Sa daulako vata kei na Kalou o Inoke; ka sa 
yali eke, ni sa kauti koya na Kalou. 

25. Sa yabaki dua na drau walusagavulu ka vitu o 
Mecusela ni sa vakasucumi vua o Lemeki. 

26. Ni sa sucu oti o Lemeki, sa bula tale tiko o 
Mecusela me vitu na drau walusagavulu ka rua na 
yabaki, ka sa sucu tale e so na luvena tagane kei 
na luvena yalewa. 

27. Na veisiga kece ni bula nei Mecusela sa ciwa 
na drau onosagavulu ka ciwa na yabaki, ka sa qai 
mate yani. 

28. O Lemeki sa yabaki dua na drau walusagavulu 
karua ni sa vakasucumi vua e dua na luvena 
tagane. 

29. Sa vakayacani koya me o Noa, ni sa tukuni, “O 
koya oqo ena vakacegui keda mai na noda oca kei 
na cakacaka ni ligada, ena vuku ni qele sa rukaka 
oti o Jiova.” 

30. Ni sa sucu oti o Noa, sa bula tale tiko o Lemeki 
me lima na drau ciwasagavulu ka lima na yabaki, 


ka sa sucu tale kina eso na luvena tagane kei na 
luvena yalewa. 

31. Na veisiga kece nei Lemeki sa vitu na drau 
vitusagavulu kavitu na yabaki ka sa qai mate yani. 
32. Sa yabaki lima na drau o Noa, ni ratou sa sucu 
o Semi, o Ame, kei Jevica. 


Nai Valavala Vakasisila Kei Na Nodra Lewai Na 
Tamata 


6. Sa qai yaco ni ra sa lewe levu mai na tamata e 


dela i vuravura, sa levu talega na luvedra yalewa, 
2. O ira na luve ni Kalou, ni ra sa raici ira na 
luvedra yalewa na tamata, ni ra sa rui totoka; era 
sa tauri ira me watidra, o ira kecega era sa 
digitaka. 

3. Sa qai tukuna o Jiova, “Na Yaloqu ena sega ni 
veicoqacoqa tikoga kei na tamata me sega ni 
mudu, baleta ni sa vakayago na tamata, na nona 
veisiga sa na dua na drau ruasagavulu ga na 
yabaki.” 

4. Era sa tu e vuravura ena gauna o ya, na 
tuwawa, era sa dau lako mai na luve ni Kalou ka 
veidauci kei ira na luvedra yalewa na tamata, era 
sa mani sucu kina na gone. Oqo, o ira na tamata 
kaukauwa ka kilai ena gauna o ya. 

5. O Jiova, ni sa qai raica na vakasisila ni tamata ni 
sa rui sivia e vuravura, na nakinaki kei na 
vakanananu ni yalo ni tamata, sa caca tikotikoga. 
6. Sa veivutunitaka sara ga o Jiova ena Nona a 
bulia na tamata e vuravura, ka sa rarawa vakalevu 
kina na Yalona. 

7. Sa tukuna kina vaka oqo, o Jiova, “Au na 
vakarusa na tamata mai na delai vuravura, o koya 
Au a bulia, kecekece, na tamata, na manumanu, na 
veika era gasi voli kei na manumanu vuka ni 
macawa, ni'u sa rarawataka sara ga, na noqu a 
buli ira.” 

8. O Noa duaduaga sa kune loloma ena mata i 
Jiova. 


O Noa E Vakalomavinakataka Na Kalou 

9. Oqo nai tukutuku ni bula nei Noa. O Noa sa 
tamata dodonu ka sega ni cala ena nona i 
tabatamata. Sa dau lako vata kei na Kalou o Noa. 
10. Sa vakasucumi vei Noa e tolu na luvena 
tagane: O Semi kei Ame kei Jevica. 

11. Sa ca ka vakacacani vakalevu o vuravura ena 
mata i Jiova, o vuravura sa sinai talega ena i 
valavala kaukauwa e ca sara. 

12. Na Kalou sa rai yani ki vuravura, ka raica, ni sa 
ca dina na kena i tuvaki, ni ra sa ca na tamata 
kecega kei na nodra i valavala kecega, e delai 
vuravura. 


Sa Vakarautaki Na Waga 

13. Na Kalou sa qai tukuna vei Noa, “Nai tinitini 
ni ka kecega e vakayago, sa lako cake mai vei Au 
oqo, ni ra sa vakasinaiti vuravura ena veika e 
kaukauwa ca; raica, Au na vakarusai ira vata kei 
na vuravura. 

14. “Mo cakava vei iko e dua na waga kau, cakava 
e loma ni waqa na veirumu, botana na loma ni 
waqa ena kuluta, e tuba talega. 

15. “Mo cakava vaka oqo: na balavu ni waga me 
va na drau limasagavulu na fiti, na kena raraba me 
vitusagavulu ka lima na fiti kei na kena cere me 
vasagavulu ka lima na fiti. 

16. “Me dua na katuba leka ni waga, me 
tinikawalu na idi mai na dela ni waqa. Na katuba 
me tiko e baba ni waqa. Me taba tolu taki na loma 
ni waqa. 

17. “Mo kila, oi Au na kauta mai na waluvu levu e 
vuravura, me vakarusai kina na yago vakalewe 
kece e ruku i lomalagi, sa tiko vei ira na i cegu ni 
bula, kei na ka kecega sa bula e vuravura, e na 
mate. 

18. “Ia, Au na tekivuna na Noqu veiyalayalati kei 
iko - o na curu ki waga, o iko, o iratou na luvemu 
tagane, o na watimu, kei iratou na dui watina na 
luvemu. 

19. “Na veika bula kece, me kau mai e rua na kena 
matagali ki na waga, me ra bula tiko vata kei iko, 
me dua e ka tagane kei na dua na ka yalewa. 

20. “O ira na manumanu vuka na kena 
veimatagali, na manumanu yavaiva ena kena 
veimatagali, na veika sa qasi voli ena kena 
veimatagali, me ra lako yaya rua mai, me ra 
maroroi me ra bula. 

21. “Mo kauta mai vei iko na kakana kecega e 
laukana, mo kumuna vei iko na kakana kei na 
kedra talega na manumanu.” 

22. Sa cakava o Noa, me vaka sa vakarota vua o 
Jiova, sa cakava vaka kina. 


Na Waluvu Levu 


TO Jiova, sa qai vosa vei Noa ka vaka: “Curu 


mai ki waga, o iko, kei iratou na nomu vuvale, 
baleta ni, Au sa raica ni o sa yalododonu e Mataqu 
e na i tabatamata oqo. 

2. “Mo kauta vata kei iko e vitu na manumanu 
savasava mai na veimanumanu kecega, na ka 
tagane kei na ka yalewa, me rua na kena matagali 
sa sega ni savasava, na ka tagane kei na ka yalewa; 
3. “Me vakatalega kina na manumanu vuka, na 
kena ka tagane kei na kena ka yalewa, me rawa ni 
ra bula tiko na kena kawa e delai vuravura. 

4 “Sa vo tale tiko oqo e vitu na siga, Me'u na 
vakavuna na uca ki vuravura me vasagavulu na 
siga ka vasagavulu na bogi; ka Au na 
vakawabokotaka kina mai vuravura na ka bula 
kecega Au a bulia.” 

5. Sa cakava kecega o Noa me vaka sa vakarota 
vua o Jiova. 

6. Sa yabaki ono na drau o Noa ena gauna sa 
waluvu kina o vuravura. 

7. O Noa kei iratou na luvena tagane, kei na 
watina, kei iratou na vugona yalewa, era sa lako 
kece ki loma ni waga, baleta ni sa levu mai na wai 
ni waluvu. 


8. Na manumanu savasava kei na kena e sega ni 
savasava, na manumanu vuka talega kei na kena 
era gasi voli, 

9. era sa curu yarurua ki na waqa vei Noa, na ka 
yalewa kei na ka tagane, me vaka sa vakarota o 
Jiova vei Noa. 

10. Ni sa oti e vitu na siga na wai ni waluvu sa 
robota tu na vuravura. 

11. E nai ka ono na drau ni yabaki ni bula nei Noa, 
e nai karua ni vula, nai ka tinikavitu ni siga, ena 
siga o ya sa kabasu mai kina nai vurevure ni wai 
titobu kecega, kei na katuba lalai kecega ni 
lomalagi sa tadola mai. 

12. Sa tau tiko na uca e vuravura me vasagavulu 
na siga ka vasagavulu na bogi. 

13. Oqori, na siga sara ga e ratou sa curu kina ki 
waqa, o Noa kei iratou na luvena tagane, kei 
watina kei iratou na vugona - 

14. O iratou, kei ira kece na manumanu na kena 
veimataqali, na bulumakau kece kei na kena 
veimataqali, na veika kece sa gasi voli e delai 
vuravura kei na veimatagali manumanu vuka 
kecega. 

15. Era sa lako ki na waga vei Noa, yarurua kei na 
ka kecega sa tiko e ucuna nai cegu ni bula. 

16. O ira kece sa curu ki waga, na ka tagane kei na 
ka yalewa - era sa curu ki waqa me vaka sa 
vakarota vei Noa na Kalou; o Jiova sa sogolati Noa 
talega e loma. 

17. Na waluvu sa tiko e vuravura me vasagavulu 
na siga. Sa tubu cake tikoga na wai ka sa ciri na 
waga, sa ciri sara tiko e cake mai na delai 
vuravura. 

18. Sa tubu cake tikoga vakalevu na wai ena delai 
vuravura, ka sa veitosoyaki tiko na waqa ena dela 
ni wal. 

19. Sa tubu cake tikoga na wai, ka sa vakalevu 
sara ni ra sa luvu kece na vei delana cecere ena 
ruku i lomalagi. 

20. Sa tubu tikoga na wai me sivia e ruasagavulu 
ka rua na fiti na dela ni veiulunivanua cecere. 

21. Era sa mate na ka bula kecega era sa 
veilakoyaki voli e vuravura: na manumanu vuka, 
na bulumakau, na manumanu kila tale e so, na 
veika kece era gasi voli, kei na tamata kecega. 

22. Na veika kecega sa tiko kina nai cegu ni bula 
ena ucudra, na veika kece sa tiko ena vanua 
mamaca, era sa mate. 

23. Na Kalou sa vakarusa na ka bula kecega era sa 
tiko e delai vuravura: na tamata, na manumanu, 
na veika sa qasi voli, kei na manumanu vuka ni 
macawa. Era sa vakarusai kece mai vuravura. O 
Noa ga, kei ira kece sa tiko ena loma ni waga, sai 
ira ga sa bula tiko. 

24. Sa tiko ga na wai e vuravura me dua na drau 
limasagavulu na siga. 


Na Vakabulai Nei Noa 


8. Na Kalou sa qai nanumi Noa kei na veika bula 

kecega, na manumanu kecega era sa tiko vata kei 
Noa e waqa. Sa vakavuna na Kalou me liwa e dua 
na cagi e vuravura,ka sa lutu sobu nai vakarau ni 
wal. 

2. Nai vurevure mai na vei wai titobu kei na 
veikatuba lalai mai lomalagi era sa tasogo. Sa tu 
vakadua na uca mai lomalagi. 

3. Sa drodro tani tiko ga yani na wai mai 
vuravura. Nai otioti ni ka dua na drau 
limasagavulu ni siga, sa lailai sara na wai. 

4. Ena i ka tinikavitu ni siga, ni kavitu ni vula, sa 
mai kasa toka na waqa ena dela ni ulunivanua mai 
Ararata. 

5. Sa lutu sobu tikoga na wai ni waluvu me yacova 
na i katini ni vula. Ena matai ni siga ni katini ni 
vula, era sa laurai mai na dela ni veiulunivanua. 

6. Sa qai yaco, ni sa yacova mai na mua ni ka 
vakasagavulu ni siga, sa dolava o Noa na vei 
katuba lalai ni waga, ea tara ga o koya. 

7. Sa vakatala yani o Noa e dua na reveni, ka sa 
veivukayaki tiko ga, me yacova ni sa mamaca mai 
na vanua. 

8. Sa vakatala talega mai vua, e dua na ruve, me 
raica se sa maca dina na wai mai na delai 
vuravura. 

9. Na ruve sa sega ni raica e dua na vanua me ro 
kina, ka sa vuka lesu tale ki waqa vei Noa, ni se 
luvu tiko ga o vuravura. Sa dodoka yani o Noa na 
ligana ka taura mai na ruve, sa kauta mai na ruve 
ki vei koya e waqa. 

10. Sa wawa tale me vitu na siga, sa qai vakatala 
tale yani na ruve mai na waqa. 

11. Sa lesu tale mai vua na ruve ena yakavi, ka sa 
kauta tiko mai e dua na drau ni olive e se qai beti 
vou, ena gusuna, oqo sa kila kina o Noa ni sa oti 
na waluvu. 

12. Sa wawa tale me vitu na siga ka vakatala tale 
yani na ruve, na ruve oqo sa sega tale ni lesu mai 
vua. 

13. Ena i ka ono na drau ka dua ni yabaki, ena i 
matai ni siga ni matai ni vula, sa maca vakadua na 
wai mai na delai vuravura, sa cecega o Noa na i 
ubi ni waga ka rai yani, sa dina sara, sa mamaca tu 
o vuravura. 

14. Enai ka ruasagavulu ka vitu ni siga ni karua 
ni vula, sa mamaca sara na qele. 

15. Na Kalou sa vosa vei Noa ka vaka, 

16. “Lako tani mai na waqa, o iko, kei iratou na 
luvemu tagane, o watimu kei iratou na vugomu. 
17. “Me ra lako tani mai vata kei iko na veika bula 
kece sa vakalewe, na manumanu vuka, na 
bulumakau kei na veika kece sa qasi voli e delai 
vuravura, me ra mai vakalewelevutaki ira e 
vuravura, me ra mai yaga vakalevu ka tubu talega 
me levu.” 

18. Sa curu ki tuba o Noa kei iratou na luvena 
tagane, o watina kei iratou na vugona. 

19. Na manumanu kece, na veika kece e qasi voli e 
delai vuravura, na manumanu vuka, me vaka na 
nodra dui kawa, era sa lako tani mai na waga. 


Na Veiyalayalati Ni Kalou Kei Na Veika Kece Sa 
Buli 

20. Sa tara o Noa e dua nai cabocabo ni soro vei 
Jiova, ka taura mai na veimanumanu savasava kei 
na veimanumanu vuka e savasava, ka vakacabora 
me i soro kama ena i cabocabo ni soro. 

21. O Jiova, sa boica nai boi kamikamica. Sa qai 
tukuna ga e Lomana, “Au na sega tale ni rukaka 
na qele ena vuku ni tamata, e dina mada ga ni sa 
cala tu na vakanananu ni yalo ni tamata mai na 
gauna e se cauravou kina. Au na sega ni vakarusa 
tale e dua na ka bula me vaka Au sa vakayacora 
oti. 

22. “Baleta ni se tiko ga na vuravura, na 
kakaburaki kei na tatamusuki, na batabata kei na 
katakata, na vulai liliwa kei na vulai katakata, na 
siga kei na bogi ena sega ni oti.” 


Na Yalayala Ni Kalou Vei Noa 


9. Na Kalou sa vakalouvinakataki Noa kei iratou 


na luvena, ka tukuna vei iratou, “Mo dou 
yagavakalevu ka vuavuai, mo dou vakalevutaki 
kemudou ka vakatawai vuravura. 

2. “Na manumanu kece ni vanua kei na 
manumanu vuka kece kei na ka kecega sa 
yavavala e delai vuravura, kei na ika kece ni loma 
ni wai, era na rerevaki kemudou ka tagayataki 
kemudou. Era sa soli kece ki na ligamudou. 

3. “Na veika kecega e bula ka yavavala era na 
kakana vei kemudou. Au sa solia vei kemudou na 
ka kecega wili kina na veimataqali co. 

4. “Mo dou kua ga ni kania vata na lewena kei 
na bula, oqori na kena dra. 

5. “Ena vuku ni nomu drabula, Au na 
vakataroga; mai na ligadra na manumanu kila, 
mai na ligadra talega na tamata. Mai na ligadra 
kecega na veitacini, Au na taroga mai kina na bula 
ni dua na tamata. 

6. “O koya sa vakadavea na dra ni tamata, na 
tamata talega ena vakadavea na nona dra; ena 
veiucui e Vakalou, na Kalou sa bulia kina na 
tamata. 

7. lo, veikemudou, mo dou yaga ga vakalevu ka 
vuavuai ka tubu me lewe levu; me sega o 
vuravura ka tubu tikoga kina.” 

8. Na Kalou sa qai vosa vei Noa kei iratou na 
luvena ka vaka: 

9. “Ena Vukuqu, Au sa tauyavutaka oqo na 
Noqu veiyalayalati vata kei iko kei ira na nomu 
kawa era na muri mai, 

10. “Kei na ka bula kecega sa tiko vata kei iko, na 
manumanu vuka, na bulumakau, na manumanu 
kecega ni vanua era sa tiko vata kei iko, o ira 
kecega sa lako tani mai waga. 

11. “Au na  vakatauyavutaka na Noqu 
veiyalayalati vata kei iko: ena sega tale, sa na sega 
ni vakarusai tale o vuravura ena waluvu.” 

12. Na Kalou sa tukuna: “Oqo nai vakatakilakila 
ni veiyalayalati Au sa cakava vei kedaru, kei na 

veika bula kecega sa tiko vata kei iko, ki nai 
tabatamata e sega ni mudu: 

13. “Au sa na tuvana na Noqu drodrolagi ena vei 

o, mei vakatakilakila ni veiyalayalati mai vei Au 
kei vuravura. 

14. “Ni sa yaco, Me'u kauta mai na vei o e delai 
vuravura, ka sa raici na drodrolagi ena vei o; 

15. “Au na nanuma na Noqu veiyalayalati ena 
kedaru maliwa kei na veika bula kece sa 
vakalewe; na wai ena sega tale ni waluvu me 
vakarusa na veikabula e vuravura. 

16. “Na drodrolagi ena tiko ga ena veio, Au na 
vakaraica yani Meu vakananuma kina na 
veiyalayalati e sega ni mudu Nona na Kalou kei 
na veika bula kecega e vuravura.” 

17. Na Kalou sa qai tukuna vei Noa, “Oqo nai 
vakatakilakila ni veiyalayalati Au sa tauyavutaka 
vei Au kei na ka bula kecega era sa tiko e 
vuravura.” 


O Noa Kei Iratou Na Luvena 

18. O iratou na luvei Noa sa lako tani mai na 
waga, o Semi, Ame kei Jevica. O Ame sa tamadra 
na kai Kenani. 

19. O iratou oqo na luve i Noa, sa vakatawani 
kina o vuravura taucoko. 

20. O Noa, sa tekivu me teivaka na vanua, sa vaka 
veivaini o koya. 

21. Sa gunu waini o koya, sa mateni kina ka sa 
luvawale ni sa davo moce tu ena nona valelaca. 

22. O Ame na tamadra na kai Kenani, sa raici 
tamana ni sa luvawale tu, sa qai tukuna veirau na 
tacina e tautuba. 

23. O Semi kei Jevica, e rau sa taura e dua nai sulu 
ka biuta e tabadrau, e rau sa lako vakanadaku ka 
ubia na luvawale nei tamadrau. E rau sa rai tani 
tuga - me rau kua ni raica kina na luvawale nei 
tamadrau. 

24. Ni sa oti na nona mateni o Noa, sa qai kila na 
veika sa cakava o Ame vua. 

25. Sa qai tukuna: “Me rukaki o Kenani; na nodra 
dauveigaravi na dauveiqaravi, oqo o koya vei ira 
na tacina.” 

26. Sa qai tukuna tale, “Me kalouvinaka o Jiova na 
Kalou i Semi, ka me nona dauveiqgaravi o Kenani. 
27. Na Kalou talega me vakalevutaki Jevica, ka 
me tiko e vale nei Semi, me nona dauveigaravi o 
Kenani.” 

28. Sa bula tale tiko o Noa ni sa oti na waluvu me 
tolu na drau limasagavulu na yabaki. 

29. Na veisiga kece ni bula nei Noa sa ciwa na 
drau limasagavulu na yabaki, ka sa gai mate yani. 


Na Kawa Era Basika Mai Vei Noa 


10. Oqo na veikawa nodratou na luvei Noa: O 
Semi, o Ame kei Jevica. O ira oqo sa sucu ni oti na 
waluvu. 


2. O ira na luvei Jevica tagane oqo: O Qoma, 
Mekoki, Madai, Javana, Tubali, Mesake, kei Tirasa. 


3. O iratou na luvei Qoma tagane oqo: O 
Asakenasa, Rifaci, kei Toqama. 

4. O iratou na luvei Javana tagane oqo: O Ilaisa, 
Tasisi, Kitimi, kei Dodanimi. 

5. Mai vei ira oqo, o ira na tamata ni veibaravi ni 
kai matanitu tani, era sa wasei tani mai na 
nodra vanua, o ira vakayadua me vaka na 
nodra dui vosavosa, me vaka na nodra dui 
vuvale kei na nodra dui vanua. 
6. O ira na luvei Ame 

Kusi, Misirami, Puti kei Kenani. 
7. O ira na luvei Kusi tagane oqo: O Seba, Avila, 
Sebata, Raema kei Sabeteka; kei na luvei Raema 
tagane, o Seba kei Didani. 

8. O Kusi sa vakasucumi vua, o Nimirote; sa 
tekivu me tamata gaga mai e vuravura. 

9. Sa tamata gaga ni vakasasa ena mata i Jiova; 
oqo sa tukuni kina, “Me vakataki Nimirote ena 
mata i Jiova.” 

10. Nai tekitekivu ni nona matanitu sai Pepeli, o 
Ereki, o Akadi kei Kalanei, ena vanua o Sina. 

11. Mai kea, sa lako yani ki Asiria ka tarai Ninive 
cake, o Reopoci Uri, Kela, 

12. Kei Riseni, ena kedrau maliwa o Ninive kei 
Kela (na koro levu). 

13. O Misirami sa vakasucumi vua o Ladimi, 
Ananimi, o Leabimi, o Navitaimi, 

14. O Pacurusimi, kei Kasuluimi (era sa basika 
mai vei koya na Filisitia kei na Kapatorimi). 

15. O Kenani sa vakasucumi vua o Saitoni na 
nona ulumatua kei Eci; 

16. Na Jepusaiti, na Amoraiti, kei na Kirikisaiti; 

17 Na lvaiti, na Arakaiti kei na Sainaiti; 

18. Na Arivadaiti, na Semaraiti kei na Ametaiti. 
Era sa qai tawase na vuvale nei Kenani, ni oti oqo. 

19. Nai yalayala nei Kenani, sa tekivu mai Saitoni, 
ni o sa lako yani ki Kerari, me yaco sara i Qasa, ka 
lako sara i Sotoma, Komora, Adama kei Seboimi 
me yaco sara ki Lasa. 

20. Oqo o ira na luve i Ame, me vaka na nodra 
veivuvale, me vaka na nodra i vosavosa ena nodra 
vanua, ena nodra matanitu. 

21. Era sa vakasucumi talega na gone vei Semi, na 
tamadra na luvei Eba, na taci Jevica na qase. 

22. O ira na luvei Semi oqo: O llama, Asuri, 
Afakisati, Ladi kei Erami. 

23. O ira na luvei Erami ogo: O Usi, Uli, Qesa kei 
Masi. 

24. O Afakisati sa vakasucumi vua o Sala kei Eba 
sa vakasucumi vei Sala. 

25. Sa vakasucumi vei Eba e rua na luvena tagane 
na yacana e dua o Veleki (ni nona gauna sa tawase 
kina o vuravura) kei Joketani na tacina. 

26. Sa vakasucumi vei Joketani o Alemodidi, 
Selefa, Asemaveci, Jera, 

27. Adorami, Usali, Dikala, 

28. O Obala, Abimaele, Seba, 

29. O Ofiri, Avila kei Jobaba. O ira kece oqo na 
luvei Joketani. 

30. Na vanua era tiko kina mai Mesa, ena vanua 
vaka ki Sefara, na ulunivanua mai na tokalau. 


tagane oqo: O 

31. O ira oqo na luvei Semi, me vaka na nodra dui 
vuvale, me vaka na nodra dui vosavosa, ena nodra 
vanua, me vaka na nodra veimatanitu. 

32. Sai ira oqo na vuvale nei Noa, me vaka na 
nodra dui taba-tamata ena nodra dui yasana, eke 
era sa dui wasei kina na veimatanitu e vuravura ni 
oti na waluvu. 


Na Vale Vakaitaba Mai Pepeli 


11. na vuravura taucoko sa dua ga na kena 


vosa ka sa dua talega na kena i vosavosa. 

2. Sa qai yaco, ni ra sa lako tiko mai na tokalau, 
era sa kunea sara e dua na buca ena vanua o Sina, 
ka era sa tiko sara kina. 

3. Era sa veivosaki vakai ira ka vaka, “Me da sa 
buli vatutuva mada ka kuvuya vakavinaka.” Sa tu 
vei ira na veika me buli kina na vatutuva oqo. 

4. Era sa tukuna sara, “Ni lako mai, meda tara 
mada e dua na noda koro kei na dua na vale 
vakaitaba, na delana me tiko mai lomalagi; me 
kilai kina na yacada, de, eda na qai vakasesei yani 
ena matai vuravura taucoko.” 

5. Sa lako sobu mai o Jiova me raica na koro kei 
na vale vakaitaba, o koya era sa tara tiko na 
tamata. 

6. Sa tukuna o Jiova, “Era sa dua ga na tamata, 
ka sa dua ga na nodra vosa. Raica oqo na veika 
era sa tekivu mera cakava, sa sega na veika e tiko 
tale, me na tarova na veika era sa nakita. 

7. “Mai, Medatou lako sobu ka vakasesea na 
nodra vosa, me ra kakua ni veikilai vosavosa 
kina.” 

8. O Jiova sa vakacemuri ira tani mai kea ki na 
veiyasai vuravura kece, sa mai tu vakadua na tarai 
cake ni koro. 

9. Sa vakayacani na koro o ya me Pepeli, baleta, 
ni o Jiova sa vakasesea na nodra vosa kecega e 
vuravura. Mai kea talega sa wasewasei ira yani 
kina ki vuravura taucoko. 


Na Kawa Tamata I Semi 

10. Oqo na kawa tamata i Semi. O Semi sa yabaki 
dua na drau ni sa vakasucumi vua o Afakisati, 
oqori ni sa oti e rua na yabaki mai na waluvu. 

11. Ni sa sucu oti o Afakisati, sa bula tale tiko o 
Semi me lima na drau na yabaki, ka sa so tale na 
luvena tagane kei na luvena yalewa. 

12. O Afakisati sa yabaki tolusagavulu ka lima ni 
sa sucu o Sala. 

13. Sa sucu oti o Sala, sa bula tale tiko o Afakisati 
me yabaki va na drau ka tolu, ka sa so tale na 
luvena tagane kei na luvena yalewa. 

14. Sa yabaki tolusagavulu o Sala ni sa sucu o 
Eba. 

15. Sa bula tiko o Eba me va na drau ka tolu tale 
na yabaki ka sa so tale na luvena tagane kei na 
luvena yalewa. 

16. Sa yabaki tolusagavulu ka va o Eba ni sa sucu 
o Veleki. 

17. Ni sa sucu oti o Veleki, sa bula tale tiko o Eba 


me va na drau tolusagavulu na yabaki ka sa so 
talega na luvena tagane kei na luvena yalewa. 

18. Sa yabaki tolusagavulu o Veleki ni sa sucu o 
Reu. 

19. Ni sa sucu oti o Reu, sa bula tale tiko o Veleki 
me rua na drau ka ciwa na yabaki ka sa sucu tale 
eso na luvena tagane kei na luvena yalewa. 

20. O Reu sa yabaki tolusagavulu ni sa sucu o 
Seruki. 

21. Ni sa sucu oti o Seruki, sa bula tale tiko o Reu 
me rua na drau ka vitu na yabaki ka sa sucu tale 
eso na luvena tagane kei na luvena yalewa. 

22. Sa yabaki tolusagavulu o Seruki ni sa sucu o 
Neori. 

23. Ni sa sucu oti o Neori, sa bula tale tiko o 
Seruki me rua na drau na yabaki, era sa sucu 
talega eso na luvena tagane kei na luvena yalewa. 
24. Sa yabaki ruasagavulu ka ciwa o Neori, ni sa 
sucu o Tera. 

25. Ni sa sucu oti o Tera, sa bula tale tiko o Neori 
me dua na drau tinikaciwai ka sa so tale na luvena 
tagane kei na luvena yalewa. 

26. Sa yabaki vitusagavulu o Tera ni ratou sa sucu 
o Eparama, Neori kei Arana. 


Na Kawa Nei Tera 

27. Oqo na kawa nei Tera: Sa vakasucumi vei Tera 
o Eparama, Neori kei Arana. Mai vei Arana sa 
kune kina o Loti. 

28. Sa mate o Arana ena mata i tamana o Tera, 
ena nona vanua mai Uri e Kalitia. 

29. E rau sa vakawati o Eparama kei Neori, na 
yaca ni wati Eparama o Serai kei na wati Neori o 
Milika, na luvei Arana yalewa, na tamai Milika, 
kei Isika. 

30. Sa yava o Serai ka sega na luvena. 

31. O Tera sa kauti rau na luvena o Eparama kei 
makubuna o Loti na luvei Arana, o na vugona o 
Serai na wati Eparama. E ratou sa lako tani mai 
kea, ka lako ki na vanua o Kenani, ka e ratou sa 
mai tiko e Arana. 

32. Na veisiga taucoko nei Tera sa rua na drau ka 
lima na yabaki, ka sa mate mai Arana o Tera. 


Na Vosa Ni Yalayala Vei Eparama 


12. O Jiova sa tukuna vei Eparama: “Mo lako 


tani mai na nomu vanua, mai vei ira na wekamu, 
mai na vale nei tamamu, ki na vanua Au na 
vakaraitaka vei iko. 

2. “Au na cakava mo matanitu levu; o iko talega 
na veivakalouvinakataki. 

3. “Au na vakalouvinakataki ira sa 
vakalouvinakataki iko, Au na rukaki ira sa rukaki 
iko; mai vei iko na veivuvale kecega e vuravura 
era na vakalouvinakataki.” 

4. Sa lako o Eparama me vaka sa vosa kina vua o 
Jiova, sa lako vata kei koya o Loti. Sa yabaki 
vitusagavulu ka lima o Eparama ni sa lako tani 
mai Arana. 

5. Sa kauti Serai o Eparama kei Loti na luvei tacina 

kei na veika kece e taukena era sa sogona mai kei 
ira na tamata era sa nona mai Arana. Era sa lako ki 
na vanua o Kenani. Era sa yaco mai Kenani. 

6. Sa lako curuma mai na vanua o Eparama me 
yaco sara i Sikemi ena vuni teribinici e More. Era 
sa tiko ena vanua na kai Kenani. 

7.O Jiova sa basika mai vei Eparama ka tukuna 
vua, “ki vei ira na nomu kawa, Au sa solia kina na 
vanua ogo.” Sa tara mai kea o Eparama e dua nai 
cabocabo ni soro vei Jiova, o koya e a basika mai 
vua. 

8. Sa lako mai kea ki na veiulunivanua ena 
tokalau 

kei Peceli, sa vakaduria mai kea na nona vale-laca, 
e Peceli ena ra kei Ai ena tokalau; mai kea sa tara 
kina e dua nai cabocabo ni soro ka kaciva na yaca i 
Jiova. 

9. Sa lako tikoga o Eparama, ka lako vakadodonu 
tikoga ki na ceva. 


O Eparama E Ijipita 

10. Sa dua na lauga levu sa yaco ena vanua, o 
Eparama sa lako sobu ki Ijipita me la'ki tiko kina 
ni sa rui levu na lauga ena vanua. 

11. Sa qai yaco ni sa voleka yani ki ljipita, sa 
tukuna vei Serai na watina, “raica, au sa kila ni o 
sa rui yalewa rairai totoka. 

12. “Ena yaco ni ra sa raici iko na Jjipita, era na 
tukuna ka vaka, 'Ogo na watina, era na qai 
vakamatei au ka mo bula ga o iko. 

13. “Au kerea mo tukuna ni o iko na ganequ, me 
vinaka kina vei au ena vukumu, me'u bula kina 
baleti iko.” 

14. Sa vaka kina ni sa yaco yani ki Ijipita o 
Eparama, era sa raica na yalewa na kai Ijipita ni sa 
rui totoka dina. 

15. O ira na sauturaga nei Fero era sa raici Serai 
talega ka vakatututaki koya sara vei Fero. Sa mai 
kau sara yani na yalewa ogo ki na vale nei Fero. 
16. Sa qaravi vinaka o Eparama ena vuku ni 
yalewa. Sa tu talega na nona sipi, na bulumakau, 
na asa tagane, o ira na nona dauveigaravi tagane 
kei na yalewa kei na kameli. 

17. O Jiova, sa vakatubura vei Fero kei na nona 
vuvale ena mate ca levu baleti Serai na wati 
Eparama. 

18. Sa kacivi Eparama mai o Fero ka taroga, “na 
cava o sa cakava oqo vei au? Na cava o sega ni 
tukuna kina vei au ni o koya e watimu? 

19. “Na cava o tukuna kina ni 'o koya na 
ganemu? voleka sara ni'u kauti koya me watiqu. 
Oqo, tauri koya yani ka lako ena nomu i 
lakolako.” 

20. Sa solia nai vakaro o Fero me baleti koya, era 
sa vakatalai koya yani kei Serai na watina kei na 
ka kecega e nona. 


O Eparama Sa Taukeni Kenani 


13. Sa lako tani mai Ijipita o Eparama, kei 


watina kei na veika kece e nona, kei Loti, mai na 
Ceva. 

2. Sa vutuniyau sara O Eparama ena manumanu 
susu, ena siliva kei na koula. 

3. Sa lako yani ena nona i lakolako mai na ceva 
me yaco sara ki Peceli - sa yaco sara yani ena 
vanua ea tiko kina e liu, o ya ena kedrau maliwa o 
Peceli kei Ai, 

4. ki na vanua e a cakava kina nai cabocabo ni 
soro. E kea sa kaciva kina o Eparama na yaca i 
Jiova. 

5. O Loti talega - ni rau a lako vata kei Eparama, 
sa levu sara na nona manumanu susu kei na nona 
bulumakau kei na nona veivale laca. 

6. Sa sega ni levu na vanua me rau tiko kina, 
baleta ni sa rui levu na veika e rau taukena. 

7. Era sa veigati talega na dauqaravi ira na 
nodrau manumanu, na nei Eparama kei na nei 
Loti. O ira na kai Kenani kei ira na Perisaiti era sa 
tiko ena vanua. 

8. Sa tukuna o Eparama vei Loti, “Raica, me 
daru kua ni veiqati, se o ira na nodaru dauqaravi 
manumanu, ni da sa veiwekani voleka. 

9. “Sa sega beka ni tu oqori e matamu na vanua 
taucoko? Au kerea, me daru sa tawase, kevaka o 
sa lako ki nai mawi, au na lako ki nai matau, se o 
lako ki nai matau, au na lako ki nai mawi.” 

10. Sa rai cake o Loti ka raica na buca ena Joritani, 
ni sa tu na wai e na veiyasana kecega (oqo ni se 
bera ni vakarusai kina o Sotoma kei Komora) ka sa 
vaka na were nei Jiova, sa vaka na vanua mai 
Ijipita ni o lako yani vaka ki Soa. 

11. Sa digitaka o Loti na buca ni Joritani - sa lako 
ki na tokalau o Loti. E rau sa veitawasei. 

12. Sa tiko e Kenani o Eparama, ka sa tiko ena 
veikoro mai na buca o Loti, sa la'ki birika sara na 
nona vale-laca e Sotoma. 

13. O ira na tamata mai Sotoma, era sa tamata i 
valavala vakasisila sara ka sinai e nai valavala ca 
vei Jiova. 

14. O Jiova sa qai tukuna vei Eparama ni sa lako 
tani mai vua o Loti: “Mo rai cake mai na vanua o 
sa tu kina oqori - ki na vualiku - ki na ceva - ki na 
tokalau - ki na ra, 

15. “Na vanua kece o sa raica oqori, Au sa solia 
vei iko kei ira kece na nomu kawa me sega ni 
mudu. 

16. “Au na cakava vei ira na nomu kawa me ra 
vaka na kuvu ni soso e vuravura; kevaka e dua na 
tamata e wilika rawa na kuvu ni soso - ena qai 
wiliki rawa na nomu kawa. 

17. “Ogo mo tu cake, ka lakova na balavu kei na 
kena raraba ni vanua Au sa solia vei iko.” 

18. Sa tucake o Eparama ka lobika na nona vale- 
laca ka lako yani ka la'ki tiko ena vuni-terebinici e 
Mamire, oqori e Epironi, sa tara maikea e dua nai 
cabocabo ni soro vei Jiova. 

14. Sa qai yaco ena veisiga nei Emarafeli na tui 


Sina, Arioki na tui Elasa, Jadorilaoma na tui llama, 
kei Tidala na tui ni veimatanitu, 

2. Era sa vala kei Bera na tui Sotoma - Birisa na 
tui Komora, o Sinabe na tui Atama, Semeba na tui 
Seboimi kei na tui Bila (oqori o Soa). 

3. O ira kece oqo era sa mai sotasota ena buca 
mai Sidimi (oqori na Waitui Masima). 

4. E ttinikarua na yabaki era sa qaravi 
Jadorilaoma, ena i ka tinikatolu ni yabaki, era 
sa via veicoqa ka talaidredre. 

5. Ena i katinikava ni yabaki, o Jadorilaoma kei 
ira na tui era sa tiko vata era sa lako mai ka valuti 
Refaimi e Esitaroci Karenaimi, o ira na Susimi e 
Ame, o ira na Emimi e Savei Kiriacaimi, 

6. kei ira na Oraite ena veiulunivanua e Sairi, me 
yaco sara ki Eli-Perana o ya ena vanua liwa. 

7. Fra sa vuki lesu tale ka lako mai ki Misifata (o 
ya o Kadesi) ka valuti ira kece na Amalekaiti kei 
ira na Amoraiti, o ira sa vakaitikotiko e Asesoni 
Tamari. 

8. Na tui Sotoma, na tui Komora, na tui Atama, 
na tui Seboimi kei tui Bela (oqori o Soa) era sa lako 
yani ka duavata ena i valu mai na buca o Sidimi 

9. me valuti Jodarilaoma na tui Ilama, Tidala na 
tui ni veimatanitu, Amarafaele na tui Saina, kei 
Arioki na tui Elasa - e va na tui kei ira na lima na 
tul. 

10. Na buca mai Sidimi sa sinai kina na qara 
dregadregata, o ira na tui ni Sotoma kei Komora 
era sa dui dro, eso era sa lutu ki na qara ka so era 
dro ki na veiulunivanua. 

11. Era sa taura kece nai yaya vinaka mai Sotoma 
kei Komora kei na nodra i votavota ka era sa lako 
yani. 

12. Era sa kauti Loti talega - na luvei taci 
Eparama, o koya sa tiko mai Sotoma, kei na veika 
kece e nona, ka lako. 

13. E dua vei ira sa dro mai, ka mai tukuna vei 
Eparama na Iperiu, ni sa tiko o koya mai Mamire 
ena veivunikau e Amoraiti, na taci Esekoli, na taci 
Ena, era sa duavata kei Eparama. 

14. Ni sa rogoca o Eparama, sa kau vakavesu na 
tacina, sa vakayaragitaki ira na tolu na drau 
tinikalima na nona dauveiqaravi sa vakavulici oti, 
O ira ogo, era sa sucu ga ena nona loma ni vale, era 
sa cici muri yani vaka ki Tani. 

15. Sa wasei ira na nona i valu ena bogi. O koya 
kei ira na nona tamata era cici muri ira na meca 
me yaco sara ki Oba ena vualiku kei Tamasiko. 

16. Sa kauta lesu mai na vei ka kece nei Loti kei 
Loti talega, o ira na yalewa kei ira kecega na 
tamata. 

17. Sa lako yani o tui Sotoma me sotavi koya mai 
na buca o Savei (oqori na Tui ni Buca) ena nona 
lesu mai ena nona vakadrukai o Jadorilaoma kei 
ira na tui era sa tiko vata. 


O Eparama Kei Melekisateki 

18. O Melekisateki na tui Salemi sa kauta mai na 
madrai kei na waini. O koya oqo na bete nei Koya 
na Kalou Cecere. 

19. Sa vosa vakalouvinakataki Eparama ka vaka: 
“Me kalouvinaka o Eparama ni Kalou Cecere, Na i 
Taukei, ka lewa na lomalagi kei vuravura, 

20. Me kalouvinaka talega na Kalou sa cecere 
sara, O Koya sa soli ira na kemu meca e ligamu.” 
Sa solia vua o Eparaama nai sigana (katini) 
kecega. 

21. Sa tukuna na tui Sotoma vei Eparama, “Mo 
soli ira na tamata mai vei au ka kauta kece na 
veika sa tu oqori.” 

22. Sa sauma yani o Eparama vei tui Sotoma, “Au 
sa laveta oti na ligaqu vei Jiova, na Kalou Cecere, 
nai Taukei kei lomalagi kei vuravura, 

23. “Ni'u na sega ni kauta e dua na ka, mai 
nai vesu ni vava, au na sega ni kauta e dua na ka e 
nomu, de o na tukuna, “Au sa vaka vutuniyautaki 
Eparama' — 

24. “Vakavo walega na veika era sa kania na 
cauravou, nai votavota ni tamata era sa lako vata 
kei au: O Ana, o Esikoli, kei Mamire; me ratou 
kauta na nodratou i votavota.” 


Na Kalou Sa Veiyalayalati Kei Eparama 


15. Ni sa oti oqo, sa lako mai na vosa i Jiova vei 


Eparama ena raivotu ka tukuna, “Mo kua ni rere 
Eparama, oi Au na nomu i sasabai, kei na nomu i 
votavota e levu sara.” 

2. Sa tukuna mai o Eparama, “I Jiova na noqu 
Kalou, na cava o ni na solia vei au, sa sega na 
luvequ, na kawa ga ni noqu o lliesa na kai 
Tamasiko?” 

3. Sa tukuna tale o Eparama, “Raica o ni sa sega 
ni solia vei au na kawa: me dua ga e sucu e noqu 
vale me noqu kawa!” 

4. Sa qai lako tale mai vua na vosa i Jiova ka 
vaka: “O Iliesa ena sega ni nomu kawa, e dua ga 
ena lako mai ena yagomu dina ena wili me nomu 
kawa.” 

5. O Jiova sa qai kauti koya i tuba ka tukuna, 
“Mo rai mada i lomalagi ka wilika mada na 
veikalokalo, kevaka e rawa ni o wilika ira,” sa 
tukuna tale vua, “Era na vaka oqori na nomu 
kawa.” 

6. Sa vakabauti Jiova o Eparama, na Kalou sa 
wiliki Eparama me yalododonu. 

7. Na Kalou sa vosa vei Eparama ka vaka, “Oi 
Au o Jiova, o Koya sa kauti iko mai Uri e Kalitia, 
Me'u solia vei iko na vanua oqo mo taukena.” 

8. Sa sauma yani o Eparama, “I Jiova na Kalou 
me'u kila vakacava ni'u na taukena?” 

9. Na Kalou sa sauma vei Eparama, “Kauta mai 
vei Au e dua na luve ni bulumakau yabaki tolu, e 
dua na me yalewa yabaki tolu, e dua na luve ni 
sipi yabaki tolu, e dua na ruve dina kei na dua na 
ruve kawa vata.” 

10. Sa kauta kece mai oqo o Eparama vei Jiova 
musuka wase rua na manumanu kece ka sega ga 
na ruve e rua oqo. 

11. Ni ra sa vuka sobu mai na tuivucilevu me ra 
mai kana, sa cemuri ira tikoga o Eparama. 

12. Ni sa dromu sobu na siga, sa tarai Eparama e 
dua na via moce levu, sa yaco mai vua e dua na 
rere kei na butobuto levu. 

13. Na Kalou sa tukuna vei Eparama, “Mo kila 
oqo - ni o ira na nomu kawa era na vulagi ena 
vanua oqo, o koya sa sega ni nodra, era na qaravi 
ira, era na vakararawataki kemuni me va na drau 
na yabaki. 

14. “Na matanitu talega era na qarava, Au na 
veilewaitaki ira- ni oti o ya era na qai sereki 
mai kei na veika era na taukena, ena levu sara. 

15. “O iko, o na lako vei ira na tamamu ena 
vakacegu. O na buluti ni o sa qase vinaka sara. 

16. “Ena i kava ni tabatamata, era na gai lesu tale 
mai eke, baleta na nodra talaidredre vakasisila na 
Amoraiti e se bera ni taucoko.” 

17. Sa oti oqo, sa qai dromu na matanisiga, sa 
butobuto sara, sa dua na lovo sa kuvu tiko, kei na 
yameyame sa caudre tiko, sa lako voli ena kedra 
maliwa na lewe ni manumanu. 

18. Ena siga vata ga o ya, sa cakava kina e dua na 
veiyalayalati o Jiova kei Eparama ka vaka: “Kivei 
ira na nomu kawa Au sa solia kina na vanua ogo, 
mai na uciwai mai Ijipita ki na Uciwai levu na 
Uferetisi — 

19. “Na  Kenaiti, 
Kadomonaiti, 

20. “Na Itaiti, na Perisaiti kei na Refaimi, 

21. “Na Amoraiti, na Kenaninaiti, na Qevigasaiti 
kei na Jepusaiti.” 


na  Kenaseraiti kei na 


O Eka Kei Isimeli 


16. O Serai na wati Eparama, e se sega tikoga ni 


vakasucuma e dua na gone. Sa tiko vei koya e dua 
na yalewa dauveigaravi ni Ijipita, na yacana o Eka. 
2. Sa tukuna o Serai vei Eparama, “Raica o Jiova 
sa tarovi au me'u vakaluveni, au kerea mo curumi 
koya na noqu dauveiqaravi, me dua kina na noqu 
gone mai vua.” Sa vakaio sara ga o Eparama ki na 
vosa nei Serai. 

3. O Serai na wati Eparama sa kauti Eka mai ka 
solia vei Eparama me rau veiwatini, oqo ni sa oti e 
tini na yabaki ena nona tiko e Kenani o Eparama. 
4. Sa curumi Eka o Eparama, ka sa kunekune 
sara O Eka, sa mani dokadoka kina na matana. 

5. Sa tukuna o Serai vei Eparama, “Sa baleti au 
ga na noqu cala, baleta niu soli Eka ki 
lomaseremu, ni sa kila o koya ni sa kunekune tiko, 
sa beci au vakalevu na matana. Me qai lewa o 
Jiova ena vukudaru.” 

6. Sa tukuna o Eparama vei Serai, “Sa tikoga e 
ligamu na nomu vada; mo cakava vua na veika ga 
o vinakata.” Ni sa cakacaka vakaukauwa vua o 
Serai, sa qai yaco me sa dro yani na nona vada, 
mai vua. 


7. Na Agilosi i Jiova sa raici Eka ena dua na mata 
ni wai ena vanua liwa, oqo, ena sala vaka ki Suri. 
8. Sa tukuna sara, “I Eka na dauveiqaravi nei 
Serai, O lako tu mai vei, o lako tiko i vei?” Sa 
sauma mai, “Au sa dro tiko mai vua na noqu 
marama o Serai.” 

9. Na Agilosi i Jiova sa tukuna vua, “Mo lesu tale 
vua na nomu marama ka vakamalumalumutaki 
iko e ligana.” 

10. Na Agilosi i Jiova sa tukuna vua, “Au na 
vakalewevuqgataka na nomu kawa me ra na sega 
ni wili rawa.” 

11. Na Agilosi i Jiova sa tukuna tale vua, “Raica, o 
sa tiko vata kei na gone, o na vakasucuma e dua 
na gone tagane, mo vakayacani koya o Isimeli, 
baleta ni sa rogoca na nomu vakararawataki o 
Jiova. 

12. Ena tamata kila o koya, na ligana ena 
veivala kei ira na tamata kecega, kei na ligadra na 
tamata kecega era na veivala kei na ligana. Ena 
tiko o koya e matadra na tacina.” 

13. Sa qai masuta na yacai Jiova, o koya sa vosa 
vua, Sai-Kemuni-Na-Kalou-Sa-Rai tiko ni sa 
tukuna, “Au sa raici koya beka, o Koya sa raici au 
talega?” 

14. Sa vakayacani na mataniwai o ya me Bea-Laei- 
Roi, oqo ena kedrau maliwa o Ketesa kei Bereti. 
15. O Eka sa vakasucuma vei Eparama e dua na 
gone tagane, na gone sa vakasucuma oqo o Eka, sa 
vakayacani koya o Eparama me o Isimeli. 

16. Sa yabaki walusagavulu ka ono o Eparama ni 
sa vakasucuma vua o Eka, na gonetagane sa 
vakayacani o Isimeli. 








Nai Vakatakilakila Ni Veiyalayalati 


17. Ena gauna sa yabaki ciwasagavulu ka ciwa 


sa basika vua o Jiova ka tukuna vua, “Oi Au na 
Kalou Kaukauwa, mo lako vakadodonu e mataqu 
ka mo kakua ni cala. 

2. “Au na cakava na Noqu Veiyalayalati, o Au 
kei iko, Au na vakalevutaka sara na nomu kawa.” 
3. Sa cuva vakatoboicu o Eparama, ka rau sa 
veivosaki kei na Kalou ka vaka: 

4. “Mai vei Au, raica, na Noqu Veiyalayalati sa 
tiko vata kei iko, o na tamadra na veimatanitu. 

5. “Ena sega ni yacamu tiko o Eparama, ogo sa 
yacamu o Eparaama, Ni'u sa vakavuna vei iko mo 
tamadra na veimatanitu. 

6. “Au na vakayacora vei iko mo vuavuai; Au na 
vakatubura mai vei iko na veimatanitu, Fra na 
tubu mai vei iko na tui. 

7. “Au na vakadeitaka na noqu veiyalayalati ena 
kedaru maliwa kei ira na nomu kawa era na muri 
mai, ena nodra dui tabatamata, me veiyalayalati e 
sega ni mudu, me Kalou vei iko kei ira kecega era 
na muri mai vei iko. 

8. “Au sa solia talega vei iko kei ira na nomu 
kawa era na muri mai na vanua oqo dou sa tiko 
vulagi kina, na vanua kece o Kenani, mo ni 

taukena me sega ni mudu, oi Au, Me'u nodra 
Kalou talega.” 

9. Sa tukuna na Kalou vei Eparaama, “O iko, mo 
maroroya na Noqu veiyalayalati, o iko kei ira kece 
na nomu kawa ki na nodra i tabatamata kecega. 
10. “Oqo na Noqu veiyalayalati mo na maroroya, 
ena kedaru maliwa kei ira na nomu kawa era na 
muri mai: O ira kece na gone era tagane ena 
kemuni maliwa, me ra cilivi, 

11. “Me cilivi na yagomuni vakatagane, oqo mei 
vakatakilakila ni veiyalayalati ena kedaru maliwa. 
12. “O ira kece sa bogi walu ena nodra sucu mai 
me ra na cilivi, o ira kece na gone era sucu tagane 
ena i tabatamata kecega, kei ira na gonetagane era 
voli mai ena i lavo ka sega ni mai na nomuni 
kawa. 

13. “O koya sucu e vale kei ira sa voli ena i lavo 
me ra cilivi, na Noqu veiyalayalati oqo me tiko ena 
yagomuni (lewemuni) me veiyalayalati e sega ni 
mudu. 

14. “Na gone tagane sa sega ni cilivi, o ira sa sega 
ni cilivi na lewedra, o koya oqo me qai muduki 
tani mai vei ira na kawa, baleta ni sa voroka na 
Noqu veiyalayalati.” 

15. Na Kalou sa tukuna vei Eparaama, “Vei Serai 
na watimu, ena sega ni yacana o Serai, me sa na 
yacana o Sera. 

16. “Au na vakalouvinakataki koya, ka Au na 
solia talega vei iko e dua na gone tagane mai vua, 
o koya ena tinadra na veimatanitu Ni'u sa 
vakalouvinakataki koya, na nodra tui na 
veitamata era na basika mai vua.” 

17. Sa cuva vakatoboicu o Eparaama ka dredre ka 
tukuna e yalona, “Me vakasucumi beka e dua na 
gone vua e dua sa dua na drau na nona yabaki ni 
bula? Kei Sera, ni sa yabaki ciwasagavulu, me 
vakasucuma beka e dua na gone?” 

18. Sa qai vosa o Eparaama vua na Kalou ka vaka: 
“Isa, me bula talega o Isimeli e Matamuni!” 

19. Na Kalou sa tukuna mai, “E sega, o Sera na 
watimu ena vakasucuma e dua na gone tagane, 
mo vakayacani koya me Aisake, Au na tekivuna 
na Noqu Veiyalayalati e sega ni mudu vata kei 
koya kei ira na nona kawa era na muri mai. 

20. “Me baleti Isimeli, Au sa rogoci iko, raica Au 
sa vakalouvinakataki koya, Au na vakavuavuai 
vinakataki koya, ka Au na vakalewe levu taki 
koya vakalevu sara. Ena basika mai vua e 
tinikarua na ravouvou ka Au na cakava me 
matanitu levu. 

21. “la na Noqu veiyalayalati Au na tekivutaka 
mai vei Aisake, o koya ena vakasucuma vei iko o 
Sera ena gauna vakaoqo ni yabaki vou.” 

22. Na Kalou sa vakaotia na nona veivosaki kei 
Eparaama, ka sa lako cake na Kalou mai vei 
Eparaama. 

23. O Eparaama sa kauti Isimeli na luvena, o ira 
kece sa sucu ena nona vale, o ira kece sa voli ena i 
lavo, na tagane kece ena vale nei Eparaama, sa 
cilivi kece na lewedra, nai ubi ni yagodra 


vakatagane, ena siga vata ga sa vosa kina vua na 
Kalou. 

24. Sa yabaki ciwasagavulu ka ciwa o Eparaama 
ena gauna sa cilivi kina na lewena, nai ubi ni 
yagona vakatagane. 

25. O Isimeli sa yabaki tinikatolu ena gauna sa 
cilivi kina na lewena, nai ubi ni yagona 
vakatagane. 

26. Ena siga vata ga o ya, sa cilivi kina o 
Eparaama kei Isimeli na luvena, 

27. kei ira kecega na tagane ena nona vale, o ira sa 
sucu e vale kei ira sa voli e nai lavo, era sa cilivi 
vata kei koya. 


Na Gonetagane Sa Yalataki 


18. Sa basika o Jiova vei Eparaama ena vunikau 


ni Mamire, ena nona a dabe tiko ena mata ni nona 
vale laca, ena katakata ni siga. 

2. Sarai cake ka raica, e tolu na tamata sa tu vata 
kei koya, ni sa raici iratou, sa cici yani me sotavi 
iratou, sa cuva sobu ki na qele, 

3. Ka tukuna, “Noqu turaga kevaka au sa kune 
loloma e Matamuni, mo ni kua ni lako sivia na 
Nomuni tamata.” 

4. “Me kau mada mai e dua na wai me sava kina 
na yavamudou, ka dou vakacegu mada ena ruku 
ni vunikau. 

5. “Au na kauta mai eso na madrai me 
vakabulabulataka na yalomudou, ni oti o ya, dou 
na qai lako, oqo, baleta ni dou sa lako mai vua na 
Nomudou tamata.” E ratou sa tukuna mai, “Mo 
cakava me vaka o sa tukuna.” 

6. Sa vakatotolo o Eparaama ki na vale laca vei 
Sera ka tukuna, “Mo cakava mada vakatotolo e 
tolu nai vakarau falawa, bulia eso na keke.” 

7. Sa cici yani o Eparaama ka vakarautaka e dua 
na luve ni bulumakau vinaka ka solia vua na nona 
cauravou me vakarautaka vakatotolo. 

8. Sa kauta mai na bata kei na sucu kei na 
manumanu sa vakarautaki, ka vakarautaka e 
matadratou, sa tu vakarau tuga O Eparaama ena 
ruku ni vunikau ni ratou sa kana tiko. 

9. E ratou sa tukuna vei Eparaama, “E vei o Sera 
na watimu?” Sa sauma mai, “Oqo ena vale laca.” 
10. Sa qai tukuna o Koya, “Au na lesu tale mai vei 
iko ena gauna ni bula, ka raica, o Sera na watimu 
ena vakasucuma e dua na gone tagane.” (Sa 
vakarorogo tu o Sera ena mata ni katuba ena 
dakui koya e vosa tiko.) 

11. O Eparaama kei Sera e rau sa qase sara ka sa 
levu na nodrau veiyabaki, sa sivia talega o Sera na 
veiyabaki ni vakasucu gone. 

12. Sa cuva ka dredre ga e lomana o Sera ka 
tukuna, “Au sa qase mai ogo, me'u na ia tale beka 
na veidomoni, ni sa qase talega o noqu turaga?” 
13. Sa tukuna mai o Jiova vei Eparaama, “Na cava 
e dredre kina, o Sera ka tukuna, “Au na vakasucu 
beka, ni'u sa qase mai?” 

14. “E dua beka na ka e sa rui dredre vei Jiova? 
Ena gauna sa lokuci, Au na lesu tale mai vei iko, 

me vaka na gauna ni bula, o Sera ena vakasucuma 
mai e dua na gone tagane.” 

15. Sa cakitaka o Sera ka tukuna, “Au a sega ni 
dredre,” baleta talega ni sa rere. Sa tukuna mai o 
Jiova, “E sega, o iko, e a dredre dina!” 

Sa Vakamamasu O Fparaama Ena Vuku I 
Sotoma 

16. Eratou sa tucake na tamata, ka rai yani ki 
Sotoma, sa lako talega vata kei iratou o Eparaama 
me raica na nodratou lesu yani. 

17. Sa tukuna o Jiova, “Me'u vunitaka beka vei 
Eparaama na veika Au na cakava, 

18. “Baleta, ni o B“Eparaama ena yaco me 
matanitu levu ka qaqa, na veimatanitu taucoko e 
vuravura era na vakalouvinakataki mai vua? 

19. “Ni'u sa kilai koya, me rawa kina vua me 
vakaroti ira na luvena kei ira na nona vuvale era 
muri koya, me ra muria na sala i Jiova, me ra 
cakava na ka dodonu kei na lewa, me kauta mai 
kina o Jiova vei Eparaama na veika sa vosa oti 
kina vua.” 

20. Sa qai tukuna tale o Jiova, “Baleta na tagi me 
baleti Sotoma kei Komora sa rui levu sara, kei nai 
valavala ca sa rui vakasisila dina, 

21. “Au na lako sobu oqo, Me'u raica, se, sa dina 
na veika sa lako cake mai vei Au, ke sega, Au na 
kila.” 

22. E ratou sa lako tani mai kea na tamata, ka lako 
vaka ki Sotoma, o Eparaama e se tu ga ena mata i 
Jiova. 

23. Sa lako voleka mai o Eparaama ka tukuna, “O 
ni na vakarusai ira vata na yalododonu kei ira nai 
valavala ca? 

24. “Kevaka mada ga era sa tiko ena koro e 
limasagavulu na yalododonu - o ni na vakarusa 
vata kei ira na yalododonu oqo? 

25. “E sega ni dodonu vei Kemuni oqo, Mo ni 
vakarusai ira vata na yalododonu kei ira na i 
valavala ca, me ra vaka kina nai valavala ca na 
yalododonu - me yawa sara vei Kemuni oqo. Me 
kua beka ni lewa vakadodonu na Turaga ni lewa 
levu kei vuravura?” 

26. Sa tukuna mai o Jiova: “Kevaka Au sa kunea e 
Sotoma e limasagavulu na tamata yalododonu, Au 
na sega ni vakarusa na koro ena vukudra na lewe 
limasagavulu na yalododonu oqo.” 

27. Sa vosa tale yani o Eparaama ka vaka, “O au 
sa vaka ga na kuvu ni soso kei na dravusa, o cei o 
au me'u vosa vei Jiova: 

28. “Kevaka mada ga me vasagavulu ka lima na 
tamata yalododonu, o ni na vakarusa tikoga na 
koro?” Sa tukuna mai o Jiova, “Kevaka Au sa raica 
kina e vasagavulu ka lima na tamata yalododonu, 
Au na sega ni vakarusa na koro.” 

29. Sa vosa tale vei Jiova o Eparaama, “Kevaka 
mada ga sa kune kina e vasagavulu na 
yalododonu?” Sa sauma mai o Jiova, “Au na sega 
ni cakava ena vukudra na vasagavulu oqori.” 

30. Sa tukuna tale, “Me kua ni cudru mada o 
Jiova, au na qai vosa: Kevaka mada ga sa kune 
kina e tolusagavulu na yalododonu?” Sa sauma 


yani o Jiova, “Au na sega ni cakava ena vukudra 
na tolusagavulu na yalododonu oqori.” 

31. Sa tukuna tale, “Ogo sa na bale ga vei au, au 
na vosa yani oqo vei Jiova: vakacava ke 
ruasagavulu na tamata yalododonu era kune ena 
koro?” Sa tukuna mai o Jiova, “Au na sega ni 
vakarusa.” 

32. Sa tukuna tale, “Me kua ni cudru o Jiova, me'u 
vosa tale vakadua ga, vakacava ke kune kina e tini 
na yalododonu?” sa tukuna mai o Jiova, “Au na 
sega ni vakarusa ena vukudra na lewe tini 
oqori. 

33. Salako sara yani o Jiova ena Nona sala ni sa 
vosa oti vei Eparaama - ka sa lesu tale o Eparaama 
ki na nona tikina. 


Na Ca Kei Sotoma 


19. E rua na Agilosi sa lako mai Sotoma ena 
yakavi, o Loti sa dabe tiko ena matamata mai 
Sotoma. Ni sa raici rau o Loti, sa lako yani me 
sotavi rau, sa cuva ka vakarokoroko vei rau. 

2. Sa tukuna sara, “Oqo, oi kemudrau na noqu 
turaga, drau lako mai ki na nona vale na nomuni 
tamata ka vakacegu mada kina ena bogi oqo, mo 
ni mai savata mada na yavamuni, ka qai yadra ena 
mataka caca ka gole yani.” E rau sa tukuna, “E 
sega, keirau na moce tuga ena sagata.” 

3. Sa cikevi rau vakaukauwa, ka rau sa lako mai 
ki na nona vale. Sa cakava veirau e dua nai 
vakayakavi, ka vavia veirau na madrai sega ni 
vakaleveni ka rau sa kana sara. 

4. Ni se bera ni rau davo sobu me moce, o ira na 
tagane ena koro, o ira na tagane e Sotoma, kece, o 
ira na qase kei ira na gone - o ira kece mai na vei 
tikina, era sa mai vakavolivolita na vale ka tagava. 
5. Era sa kaci yani vei Loti ka tukuna, “E vei oi 
rau na tamata e rau sa lako mai vei iko ena bogi 
ogo? Kauti rau mai tuba me keimami mai tulevu 
taki rau mada.” 

6. Salako yani ki tuba o Loti vei ira na tamata ka 
sogota na katuba mai dakuna, 

7. Katukuna, “Au kerei kemuni na taciqu, mo ni 
kua na cakava na ka vakasisila oqo! 

8. “Raica sa rua tiko na luvequ yalewa, era se 
bera ni kila na tagane, me'u kauti rau mai vei 
kemuni ka cakava vei rau na veika ga o ni 
vinakata; me kua ga vei rau na noqu vulagi ogo - 
ni ogo ga na vuna e rau mai vakaruru kina ena 
noqu vale.” 

9. Fra sa tukuna mai, “Mo tu vakasuka,” era sa 
tukuna tale, “O koya mada ga oqo, e se qai lako 
vou mai, ka sa via mai turaganilewa sara, keimami 
na cakava vaka ca sara vei iko, mai vei rau na rua 
oqori.” Era sa vakaukauwataki Loti, me baleti rau 
na nona vulagi, ka sa voleka sara na kabasu mai 
na katuba. 

10. Oi rau na tamata (Agilosi) e rau sa dodoka 
yani na ligadrau, ka dreti Loti mai ki loma ni vale 
ka sogota na katuba. 

11. E rau sa samuti ira na tamata ena mataboko, o 
ira kece sa tu ena mata ni katuba. O ira na lelevu 
kei ira na lalai, sa dredre kina me ra kila se e vei na 
katuba ni vale. 


Sa Vakarusai O Sotoma Kei Komora 

12. E rau sa tukuna na tamata (Agilosi) vei Loti, 
“Sa tiko tale e dua na wekamu eke? Na vugomu, 
se luvemu tagane se luvemu yalewa, se o cei ga sa 
tiko ena koro - me ra kautani yani! 

13. “Ni keirau na vakarusa na vanua oqo, baleta 
ni sa lako cake yani vei Jiova na veika ca ni vanua 
oqo - sa talai keirau mai kina o Jiova me 
vakarusa.” 

14. Sa lako yani o Loti me vosa vei rau na vugona 
tagane (oi rau na watidrau na luvei Loti yalewa) 
“Drau tucake ka dro yani - o Jiova ena vakarusa 
na vanua oqo!” Vei rau na vugona - sa vaka ga e 
veiwali tiko o Loti. 

15. Ni sa kida mai na mataka, e rau sa vakatotolo 
taki Loti na Agilosi ka tukuna, “Tucake, taura na 
watimu kei rau na luvemu yalewa, de dou qai 
kama vata ena vakarusai ni koro oqo.” 

16. Ni se vakaberabera tikoga, na agilosi, sa taura 
na ligana, na ligai watina kei na ligadrau na 
luvena yalewa, ni sa rui lomani koya o Jiova, e rau 
sa kauti koya mai ka sereki koya ena taudaku ni 
koro. 

17. Sa qai yaco ni ratou sa kau mai ki taudaku ni 
koro, sa qai tukuni vua, “Dro mo bula - kua ni rai 
tale i muri se mo vakacegu ena buca. Dro ki na 
veiulunivanua, de o na vakarusai talega.” 

18. Sa tukuna yani o Loti, “Isa noqu turaga, me 
kua oqori! 

19. “Sa kune loloma na nomuni tamata e 
matamuni; o ni sa vakalevutaka na Nomuni 
loloma o ni sa vakaraitaka, ena Nomuni vakabulai 
au, au sa sega ni rawa ni dro ki na veiulunivanua - 
de ra qai toboki au na ca ka vakamatei au. 

20. “Sa voleka na koro oqo me'u dro kina, e koro 
lailai ga me'u dro kina, me bula kina na yaloqu.” 
21. Sa tukuna mai na Agilosi vua, “Raica, Au sa 
totaki iko ena vuku ni ka oqo. Au na sega ni 
vakarusa na koro oqo, o sa digitaka mo dro kina. 
22. “Totolo sara dro yani kina, Au na sega mada 
ni cakava e dua na ka me yacova ni dou sa yaco 
kina.” Sa yaca ni koro o ya o Soa. 

23. Sa cadra na siga e vuravura ni sa curu yani ki 
Soa o Loti. 

24. Sa qai vakatauca o Jiova na kuvu kama, kei na 
bukawaga e Sotoma kei Komore, mai vei Jiova mai 
lomalagi. 

25. O Jiova sa vuaviritaka na veikoro oqori, na 
veibuca kei ira kece na lewe ni koro kei na veika sa 
tubu mai na qele. 

26. O watina sa rai lesu me raici Loti, ka sa yaco 
me duru vatu (masima). 

27. Sa lako vaka mataka o Eparaama, ena vanua sa 
tu kina o koya ena mata i Jiova. 


28. Sa rai yani vaka ki Sotoma kei Komora, kei na 
veivanua vaka ki na buca, ka sa raica na kubou ni 
vanua sa vaka na kubou ni dua na kama levu. 

29. Sa qai yaco ni sa vakarusa oti na Kalou na 
veikoro kece mai na buca, na Kalou sa qai nanumi 
Eparaama, ka sa qai vakatalai Loti tani mai na 
Nona vuaviri ogo, ni sa vuaviritaka na veikoro sa 
tiko kina o Loti. 


Na Kawa Nei Loti 

30. Sa lako tani mai Soa o Loti ka la'ki tiko ena 
veiulunivanua vata kei rau na luvena yalewa. Ni 
sa rere ni tiko e Soa. E ratou sa la'ki tiko ena 
veiqaravatu. 

31. Sa tukuna o koya e qase veirau na yalewa vei 
koya e gone, “Sa qase o tamadaru, sa sega na 
tagane me mai curumi kedaru me vaka na kena i 
valavala e vuravura. 

32. “Me daru vakamatenitaki tamadaru ena waini, 
ka me daru curumi kina mai vua, me daru 
maroroya kina na kawa mai vei tamadaru.” 

33. E rau sa vakagunuvi tamadrau ena waini ena 
bogi o ya, sa lako yani o koya e qase ka 
vakacurumi tamana vua. Sa sega ni kila o tamana 
na nona lako yani kei na nona lesu mai. 

34. Ena siga ka tarava, sa tukuna na qase vua na 
tacina gone, “Au sa vakacurumi tamaqu oti vei au 
ena bogi, oqo me daru cakava tale na waini, me 
gunu ena bogi ogo, ka mo lako yani, ka 
vakacurumi koya vei iko me maroroi kina na 
kawa mai vei tamadaru.” 

35. E rau sa vakagunuvi tamadrau ena bogi o ya. 
Sa tucake yani o koya e gone, ka la'ki vakacurumi 
tamana vua. Sa sega ni kila o tamana na nona lako 
yani kei na nona lesu mai. 

36. Oi rau ruarua na luvei Loti yalewa oqo, e rau 
sa vakagone mai vei tamadrau. 

37. Sa vakasucuma e dua na gone tagane o koya e 
qase, ka sa vakayacani me o Moape; o koya sa 
tamadra na Moape me yacova na siga oqo. 

38. O koya talega sa gone veirau, sa vakasucuma e 
dua talega na gone tagane, ka sa vakayacani me 
Peni-Ame (Peniame). O koya oqo na tamadra na 
Amoni me yacova na siga oqo. 


O Fparaama Kei Apimeleki 


20. Sa lako yani o Eparaama mai kea vaka ki na 


ceva me tiko ena kedrau maliwa o Ketesa kei Suri 
ka lako sara yani ki Kerari. 

2. Sa tukuna o Eparaama ena vuku i Sera na 
watina, “Ni o koya na ganena.” Sa talatala yani o 
Apimeleki na tui Kerari, me kau mai vua o Sera. 

3. Na Kalou sa lako mai vei Apimeleki ena tadra 
e na bogi ka tukuna vua, “Mo kila ni o sa tamata 
mate ena vuku ni yalewa o sa taura mai, ni sa 
watina e dua na tagane o koya.” 

4. la, o Apimeleki e se bera ni tarai koya, ka sa 
tukuna kina, “I Jiova, o ni na vakarusa talega e 
dua na matanitu yalododonu? 

5. “E sega beka ni a tukuna vei au, “O koya na 
ganequ'? Na yalewa mada sa tukuna “Ni o koya o 
ya na ganena tagane.” Ena dina ni yaloqu kei na 
savasava ni ligaqu, au sa cakava kina oqo.” 

6. Na Kalou sa tukuna vua ena tadra, “Au sa kila 
ni o cakava oqo ena dina ni yalomu, o Au talega 
talega, Au sa tarovi iko mo kua ni valavala ca vei 
Au, oqori na vuna Au sega ni vakatara kina mo 
tarai koya. 

7. “Mo vakasuka tale na yalewa vua na watina, 
ni sa parofita o koya, ena qai masulaki iko, o na 
qai bula. Kevaka o sa sega ni cakava oqo - o na 
mate vakaidina, o iko kei ira kecega sa nomu.” 

8. Sa sou o Apimeleki ka kacivi ira na nona 
tamata, ka tukuna na veika kece oqo ni ra sa 
vakarorogo tu, era se rere na nona tamata. 

9. O Apimeleki sa kacivi Eparaama ka tukuna 
vua, “Na cava o sa cakava vei keimami? Na cala 
cava au cakava vei iko, mo kauta mai kina ki na 
noqu matanitu, na i valavala ca levu oqo? O sa 
cakava vei Au na veika e sega ni dodonu me 
caka.” 

10. Sa qai tukuna o Apimeleki vei Eparaama, “Na 
cava o nanuma, ena nomu cakava kina vei au na 
ka oqo?” 

11. Sa sauma mai o Eparaama, “Baleta au sa kila 
ni sa sega eke na rerevaka na Kalou, era na 
vakamatei au kina ena vuku i watiqu. 

12. “O sa dina, e ganequ dina o koya, o koya e 
luvei tamaqu, ka sega ga ni luvei tinaqu, oqori sa 
mai watiqu kina. 

13. “Ni sa vakavuna na Kalou, me'u lako tani mai 
na vale i tamaqu, au sa tukuna kina vua, ‘Oqo na 
ka vinaka mo cakava vei au, ena vanua kecega 
daru na lako kina, mo na tukuna ni, “O koya na 
ganequ.””” 

14. Sa kauta mai o Apimeleki na sipi kei na 
bulumakau kei ira na dauveiqaravi tagane kei na 
yalewa, ka soli ira vei Eparaama, ka sa soli Sera 
lesu tale vua. 

15. Sa tukuna o Apimeleki, “Raica na vanua sa tu 
oqori e matamu, mo tiko ena vanua o vinakata.” 
16. Sa tukuna talega vei Sera, “Raica au sa solia 
vei ganemu e dua na udolu na tiki ni siliva, oqo 
me vakagalalataki iko mai vei ira kecega na 
tamata” - oqo sa vakadonui kina o Sera. 

17. O Fparaama sa masu vua na Kalou: Na Kalou 
sa vakabulai Apimeleki, na watina kei ira na nona 
dauveiqgaravi. Sa tekivu me ra vakaluveni; 

18. Ni o Jiova, sa sogota kece na kato ni gone ena 
vuvale kece nei Apimeleki, baleti Sera na wati 
Eparaama. 


Sa Sucu O Aisake 


21. O Jiova, sa sikovi Sera me vaka ga ea tukuna, 
o Jiova, sa cakava vei Sera me vaka ga ea tukuna. 
2. Sa kunekune o Sera ka vakasucuma vei 
Eparaama e dua na luvena tagane ni sa qase sara, 
ena gauna lokuci ga sa vosa kina vua na Kalou. 


3. Sa vakayacani koya o Eparaama, na luvena 
tagane—na luvena tagane sa vakasucuma o Sera - 
me O Aisake. 

4. O Eparaama sa cilivi na luvena o Aisake ni sa 
bogi walu oti, me vaka sa vakarota vua na Kalou. 
5. Sa yabaki dua na drau o Eparaama ena gauna 
sa sucu kina o Aisake. 

6. Sa tukuna o Sera, “Na Kalou sa vakavuna 
me'u dredre, ni o ira kece era na rogoca, era na 
dredre vata kei au.” 

7. Sa tukuna talega, “O cei ena tukuna rawa vei 
Eparaama, ni na mea e dua na gone o Sera? Ni'u 
sa vakasucuma vua e dua na gone vua ni sa qase 
sara o koya.” 


E Rau Sa Lako O Eka Kei Isimeli 

8. Sa tubu cake na gone ka sa kali sara. Sa cakava 
o Eparaama e dua na kakana levu ena siga sa kali 
kina o Aisake. 

9. O Sera, sa raica na luvei Eka na yalewa ni 
Ijipita vei Eparaama ni veivakalialiai tiko. 

10. Sa tukuna kina vei “paraama, “Mo 
vakagalalataki rau na yalewa bobula kei na 
luvena; na luvena na yalewa bobula ena sega ni 
mai taukei vata kei na luvequ o Aisake.” 

11. Na veika ogo sa sega ni taleitaka o Eparaama 
baleta na luvena o Isimeli. 

12. la, na Kalou sa tukuna vei Eparaama, “Me 
kakua ni vakararawataki iko na veika me baleta na 
gone se o tinana na yalewa bobula. Na veika sa 
tukuna vei iko o Sera, mo rogoca na domona, 
baleta ena lako mai vei Aisake na nomu kawa. 

13. “Au na cakava talega e dua na matanitu mai 
vua na luve ni bobula, baleta ni sa luvemu talega.” 
14. Sa sou ena mataka o Eparaama ka kauta na 
madrai kei na wai, ka biuta e domo i Eka ka solia 
na gone vua, sa qai vakatalai rau yani. E rau sa 
lako yani ka lako voli ena vanua liwa e Perisepa. 
15. Sa maca na wai mai na kena bola, ka sa 
vakadabera tiko na gone ena dua na veico. 

16. Sa lako yani o tinana, ka la'ki dabe veibasai 
tiko mai vei koya, me vaka e dua nai vana ena 
dakai titi, ni sa tukuna tikoga e lomana, “Me'u kua 
ni raica na nona mate na gone.” Sa dabe tikoga 
mai vakayawa ka tagi tiko vakadomoilevu. 

17. Na Kalou sa rogoca na domo ni gone, ka sa 
kaci yani vei Eka na Agilosi ni Kalou mai lomalagi 
ka tukuna vua, “Na cava o sa tagi kina Eka? Kua 
ni rere, na Kalou sa rogoca na domona na gone 
mai na vanua e tiko kina. 

18. “Mo tucake, keveta na gone e ligamu, Ni'u na 
cakava me matanitu levu o koya.” 

19. Na Kalou sa vakaraitaka na matana, ka sa 
raica sara e dua na tobu wai. Sa la'ki takiva sara na 
wai ena kena bola, ka solia vua na gone me gunu. 
20. Na Kalou sa tiko vata kei na gone; sa tubu 
cake na gone ka sa dau tiko ena vanua liwa, sa 
yaco talega me dauvavana. 

21. Sa dautiko ena Vanua Liwa mai Parana, sa 
kauta vua o tinana e dua na watina mai na vanua 
o Ijipita. 

E Dua Na Veiyalayalati Vata Kei Apimeleki 

22. Sa yaco mai e dua na gauna, o Apimeleki kei 
Fikoli, (nai liuliu ni mataivalu na Apimeleki) e rau 
sa veivosaki kei Eparaama ka vaka: “Sa tiko vata 
kei iko na Kalou ena veika kecega o cakava. 

23. “Mo yalataka vei au ena Kalou, ni o na sega ni 
cakacaka vaka i lasu vei au, vei ira na noqu kawa 
kei na veika au taukena, me vaka ga na veika 
vivinaka au sa cakava vei iko, mo cakava vaka 
kina vei au, ki na vanua talega o na lako kina.” 

24. Sa sauma o Eparaama, “Au na cakava vaka 
kina.” 

25. O Eparaama sa vakadodonutaki Apimeleki, 
baleta na mataniwai era sa taura vakaukauwa na 
dauveigaravi nei Apimeleki. 

26. Sa tukuna o Apimeleki, “Au sega ni kila, se o 
cei sa cakava na ka oqo: O iko sa sega ni tukuna 
vei au, se me'u rogoca me yacova na siga oqo.” 

27. Sa taura na sipi kei na bulumakau o Eparaama 
ka solia vei Apimeleki, ka ra sa cakava e dua na 
veiyalayalati. 

28. Sa vakatala yani o Eparaama e vitu na luve ni 
sipi vakataki ira ga. 

29. Sa tarogi Eparaama o Apimeleki, “Na cava na 
kena i balebale oqo, na lami o sa vakatalai ira 
oqo?” 

30. Sa tukuna mai, “Mo taura mai ligaqu na lami 
oqo, me noqu i vakadinadina ni'u sa kelia na tobu 
oqo.” 

31. Sa vakayacani kina na vanua me Perisepa, 
baleta ni rau sa bubului ena veiyalayalati e kea. 

32. E rau sa cakava na veiyalayalati e Perisepa, sa 
tucake o Apimeleki kei Fikoli (nai liuliu ni 
mataivalu) ka rau sa lesu tale ki na vanua o 
Filisitia. 

33. Sa tea o Eparaama e dua na vu ni tamarisi e 
Perisepa, ka sa kaciva mai kea na yaca i Jiova, na 
Kalou Sega Ni Mudu. 

34. Sa lako voli o Eparaama e lomai Filisitia me 
vica vata na siga. 


Sa Dei Na Vakabauta Nei Eparaama 


22, Sa oti kece na veika oqo, na Kalou sa 


vakatovolei Eparaama, ka tukuna vua, “I 
Eparaama,” sa sauma mai, “Sai au oqo.” 

2. Na Kalou sa tukuna tale vua, “Mo kauta na 
luvemu, na luvemu tagane e dua ga o Aisake, o 
koya, o sa daulomana, lako ki na vanua o Moraia - 
la'ki vakacabori koya me i soro kama ena dua na 
ulunivanua au na tukuna vei iko.” 

3. Sa sou ena mataka o Eparaama, sa 
vakarautaka na nona asa, ka kauta e rua na nona 
cauravou vata kei koya, kei Aisake na luvena; sa 
taya na buka ni soro kama - sa tucake ka lako ki 
na vanua sa tukuna vua, na Kalou. 

4. Enai katolu ni siga, sa rai cake o Eparaama, sa 
raica sara na vanua vakayawa. 

5. Sa tukuna o Eparaama vei rau na nona 
cauravou, “Drau tiko eke kei na asa, na gone kei 


au, keirau na lako yani ka lotu vei Jiova ka qai lesu 
tale mai vei kemudrau.” 

6. O, Eparaama sa kauta yani na buka ni soro 
kama ka vakataqara vei Aisake, sa taura mai na 
buka e waga kei nai sele, e rau sa lako vata yani. 

7. Sa taro o Aisake, vei Eparaama na tamana ka 
vaka: “Tamaqu,” sa sauma yani, “Sai au oqo na 
luvequ,” sa tukuna sara mai, “Raica na buka e 
waga kei na kau me buka sa tu oqo, e vei ga na 
lami me i soro kama?” 

8. Sa sauma yani o Eparaama, “Na luvequ na 
Kalou ena vakarautaka vei koya ga e dua na lami 
me i soro kama.” E rau sa lako ruarua vata yani. 

9. E rau sa lako mai ki na vanua sa lesia na 
Kalou. Sa tara nai cabocabo ni soro o Eparaama ka 
tuva na buka. Sa vivigi Aisake na luvena ka 
vakacabora ena i cabocabo ni soro ena dela ni 
buka sa tuvai tu. 

10. O Eparaama sa dodoka na ligana ka taura nai 
sele, me vakamatea nai soro (luvena). 

11. Na Agilosi i Jiova sa kaci mai lomalagi ka 
vaka: “Eparaama i Eparaama!” sa sauma yani, “Sai 
au oqo.” 

12. Sa tukuna mai na Agilosi, “Kua ni vakamatea 
na gone, se cakava vua e dua na ka, ni oqo, Au sa 
kila ni o sa rerevaka na Kalou - ni o sa sega ni via 
maroroya na luvemu, na luvemu tagane e dua ga, 
mai vei Au.” 

13. Sa rai cake o Eparaama, ka raica e dua na lami 
sa tacori tu na nona i leu ena dua na veico e 
dakuna. Sa kauta mai o Eparaama ka vakacabora 
mei sosomi kei Aisake na luvena mei soro kama. 
14. O Eparaama sa vakayacana na vanua o ya me, 
Sa Vakarautaka O Jiova, me yacova na siga oqo. 
“Ena Ulunivanua i Jiova, sa vakarautaki kina.” 

15. Na Agilosi i Jiova sa kacivi Eparaama vakarua 
mai lomalagi, 

16. Ka vaka: “Vei Au ga vakai Au, Au sa bubului 
kina, sa tukuna vaka oqo o Jiova, ni o sa cakava na 
ka oqo, ka sa sega ni bureitaka na luvemu tagane e 
dua ga— 

17. “Ena veivakalouvinakataki, Au na 
vakalouvinakataki iko, ena veivakatuburi, Au na 
vakatuburi iko vakalevu sara, me vaka na 
veikalokalo ni lomalagi, me vaka talega na nuku 
ni veimatasawa. O ira na nomu kawa era na 
taukena na nodra matamata na nodra meca. 

18. “Mai vei iko, na matanitu kece e vuravura era 
na vakalouvinakataki, baleta ni o sa rogoca na 
Domoqu.” 

19. Sa lesu tale o Eparaama vei rau na nona 
cauravou, e rau sa tucake, ka ratou sa lesu vata ki 
Periesepa; ka sa tiko mai Periesepa o Eparaama. 


Na Vuvale Nei Neori 

20. Sa oti na veika oqo, sa tukuni vei Eparaama ka 
vaka, “O Milika talega sa vakasucu gone vei Neori 
na tacimu: 

21. “O Usi na ulumatua, o Buse na tacina, o 
Kemueli na tamai Erami, 

22. “O Keseti, o Aso, o Pilidosi, o Jidafa kei 
Pecueli.” 

23. O Pecueli sa vakasucumi vua o Repeka. O ira 
na lewe walu oqo sa vakasucuma o Milika vei 
Neori na taci Eparaama. 

24. Na watina lailai o Reuma, sa vakasucumi 
Teba, Qaema, Taesi kei Maeka. 


Na Mate Nei Sera Kei Na Nona Buluti 


23. Sa bula tiko o Sera me dua na drau 


ruasagavulu ka vitu na yabaki, oqo na veiyabaki 
ni bula nei Sera. 

2. Sa mate o Sera mai Kirijaci Araba (oqori o 
Epironi) ena vanua o Kenani. Sa lako mai o 
Eparaama me lolokutaki Sera ka tagicaki koya. 

3. Sa tucake o Eparaama mai na nona mate, ka 
vosa ki vei ira na luvei Eci ka vaka, 

4. “O au e dua na vulagi, ka dau veitosoyaki tu 
ga ena kemuni maliwa. Mo ni solia vei au e dua na 
tikina me noqu i bulubulu ena kemuni maliwa, 
me'u buluta tani kina na noqu mate mai mataqu.” 
5. Fra sa sauma vei Eparaama na luvei Eci 
tagane ka vaka, 

6. “Mo rogoci keimami, na neimami turaga, o sa 
tamata gaga ena keimami maliwa, buluta na nomu 
mate ena vanua ga o sa digitaka. Ena sega ni dua 
vei keimami ena bureitaka na nona i bulubulu, mo 
buluta kina na nomu mate.” 

7. Sa tucake o “Fparaama ka cuva ni 
vakarokoroko vei ira na tamata ni vanua, na luvei 
Eci. 

8. Sa vosa talega vei ira ka vaka: “Kevaka sa 
nomuni gagadre me'u buluta tani na noqu mate 
mai mataqu - mo ni rogoci au, mo ni sota mada 
kei Efironi na luvei Soa ena vukuqu, 

9. “Me solia mada vei au na veigara vatu e 
Makapila, o koya sa tiko vua, sa tiko ena mua ni 
were oqo. Me solia vei au ena kena i sau taucoko. 
Me taukeni kina nai bulubulu oqo ena kemuni 
maliwa.” 

10. O Efironi sa tiko ena kedra maliwa na luvei 
Eci, sa sauma o Efironi na Itaiti vei Eparaama ena 
matadra na luvei Eci, o ira kece sa curu mai e nona 
matamata ka vaka, 

11. “E sega noqu turaga, au sa solia vei iko na 
veiwere kei na qara vatu sa tiko kina. Au sa solia 
vei iko ena matadra kece na noqu tamata, au sa 
solia vei iko - buluta kina na nomu mate!” 

12. Sa cuva sobu o Eparaama ena matadra na 
tamata ni vanua; 

13. sa qai vosa vei Efironi ena matadra kece na 
tamata ka vaka: “Kevaka o sa solia vei au, mo 
rogoca talega oqo, au na solia vei iko nai lavo ena 
vuku ni vanua, taura oqo mai vei au - au na qai 
buluta na noqu mate e kea.” 

14. Sa sauma o Efironi vei Eparama ka vaka, 

15. “Mo rogoci au na noqu turaga, na vanua sa 
kenai sau e rua na drau onosagavulu na dola, na 
cava oqori ena kedaru maliwa? Buluta ga yani na 
nomu mate.” 


16. Sa rogoca o Eparaama na vosa nei Efironi, ka 
sa vakarautaka na i lavo me vaka sa tukuni ena 
nodra vakarorogo na luvei Eci, e rua na drau 
onosagavulu na dola, ena i lavo ni veivoli. 

17. Na vanua nei Efironi ena vanua e Makapila sa 
tiko ena matai Mamire, na vanua kei na qara vatu 
sa tiko kina, kei na vunikau kece sa tiko kina kei 
na veika kece sa tiko vakavolivolita, sa tiko ena 
veivolivoli oqo 

18. Vei Eparaama me sa kena i taukei ena 
matadra kece na luvei Eci, o ira kece sa lako mai 
ena matamata ni koro. 

19. Ni sa oti oqo, sa buluti Sera o Eparaama ena 
qaravatu ni vanua e Makapila e Mamire (oqori o 
Epironi) ena vanua e Kenani. 

20. Na vanua kei na qaravatu sa tiko kina, sa 
volitaki vei Eparaama mai vei ira na luvei Eci, me 
nona i bulubulu. 


Na Yalewa Me Wati Aisake 


24. Sa qase mai o Eparaama ka sa levu sara na 


nona  veiyabaki. o Jiova  talega sa 
vakalouvinakataki Eparaama ena ka kecega. 

2. Sa tukuna o “Fparaama vua na nona 
dauveiqaravi qase duadua - o koya sa lewa na 
nona veika kecega, “Daramaka mada mai na 
ligamu ena ruku ni sagaqu, 

3. “Meu cakava vei iko, mo bubului vei Jiova, na 
Kalou ni lomalagi kei na Kalou ni vuravura, o ya, 
mo kua ni taura mai e dua na yalewa ni vanua oqo 
o Kenani, me watina na luvequ, 

4. “Mo lako ga ki noqu vanua, vei ira na wekaqu 
ka kauta mai e dua me watina na luvequ o 
Aisake.” 

5. Sa tukuna vua na nona dauveiqaravi, “De qai 
sega ni vinakata, na yalewa me lako mai ki na 
vanua oqo. Me'u kauta lesu beka na luvemu ki na 
vanua o lako mai kina?” 

6. Sa tukuna vua o Eparaama, “Mo qarauna mo 
kua ni kauta na luvequ ki kea. 

7. “Na Kalou o Jiova, o Koya sa kauti au tani mai 
na vale i tamaqu kei na nodra vanua na wekaqu, o 
Koya sa vosa vei au ka yalataka vei au ka vaka: “Ki 
vei ira na nomu kawa Au na solia kina na vanua 
oqo.” Ena tala liu na Nona Agilosi vei iko, o na 
kauta mai e dua na watina na luvequ mai kea. 

8. “Kevaka sa sega ni via lako mai na yalewa 
vata kei kemuni, o sa na vakagalalataki mai na 
bubului ogo; mo kua ga ni kauta na luvequ tagane 
ki kea.” 

9. Na dauveigaravi sa daramaka na ligana ena 
ruku ni sagai Eparaama na nona turaga, ka 
bubului ena vuku ni veika sa vakamacalataki. 

10. Na dauveiqgaravi sa kauta e tini na kameli ni 
nona turaga ka lako yani - ni sa tiko e ligana na 
veika kece ena vuku ni nona turaga. Sa lako yani 
ki Mesapotomia na koro nei Neori. 

11. Era sa tekiduru sobu na nona kameli ena 
taudaku ni koro ena bat ni wai, ni sa yakavi mai - 


36 


VAKATEKIVU 


oqo na gauna era sa dau mai taki wai kina na 
yalewa. 

12. Sa tukuna na dauveigaravi, “I Jiova na Kalou 
nei Eparaama na noqu turaga, Mo ni solia vei au 
na qaqa e na siga oqo, ka Mo ni vakaraitaka na 
vinaka vua na noqu turaga o Eparaama. 

13. “Mo ni raica, au sa tu oqo ena mata ni wai - 
era sa lako tiko mai oqo na yalewa mai na koro me 
taki wai. 

14. “Me yaco, vei koya na gone yalewa au sa 
tukuna vua, “Mo biuta sobu mada na nomu saga 
me'u gunu mada, ka me tukuna mai ogo, “Gunu, 
au na vakagunuva talega na nomu kameli, “me sai 
koya oqo o ni sa digitaka vua na Nomuni tamata o 
Aisake. Ena ka oqo au na kila kina ni o ni sa 
vakaraitaka na loloma vua na noqu turaga.” 

15. Sa yaco ni se bera ni oti na nona vosa, O 
Rapeka na luvei Petueli na luvei Milika, na wati 
Neori na taci Eparaama, sa lako vata tiko mai kei 
na nona saga ena vatuvatu ni tabana. 

16. Na goneyalewa oqo (Rapeka), sa ka ga me 
vakasaravi, baleta ni sa rui goneyalewa totoka ka 
sega ni kila na tagane. Sa lako sobu ki na wai ka 
vakatawana na nona saga, ka lako cake mai. 

17. Sa cici yani na dauveigaravi me sotavi koya ka 
tukuna, “Au kerea me'u gunu mada ga mai na 
nomu saga wai.” 

18. Sa tukuna mai na goneyalewa, “Mo gunu na 
noqu turaga” - sa biuta mai vakatotolo na nona 
saga ka solia yani vua me gunu. 

19. Ni sa solia oti me gunu, sa tukuna tale, “Au na 
la'ki taki wai talega me medra na kameli, me 
yacova ni ra sa gunu kece.” 

20. Sa vakatotolo yani me taki wai tikotiko ga me 
yacova ni ra sa gunu kece na kameli. 

21. Sa vakaraici koya tikoga na dauveigaravi, sa 
galu tiko ni via kila se sa lewa i Jiova oqo, se sega. 
22, Ena gauna era sa gunu oti kina na kameli, na 
dauveigaravi, sa taura mai e dua na mama ni ucu 
koula, ka dua nai kava na onisi na kena bibi kei na 
rua na qato ni liga koula, e lima na onisi na kena 
bibi, ka daramaka vua na yalewa, 

23. ka taroga na goneyalewa, “O luvei cei o iko? 
Tukuna vei au, e tiko beka e so nai cili ena 
nomudou vale me keitou vakacegu kina?” 

24. Sa sauma mai na goneyalewa, “Oi au na luvei 
Petueli, na luvei Milika, na wati Neori.” 

25. Sa tukuna tale vua, “Sa tu vei keitou na kae 
veiraurau vei kemudou kei ira na manumanu, kei 
na i cili mo dou vakacegu kina.” 

26. Sa cuva sobu na dauveigaravi i Eparaama ka 
lotu vei Jiova. 

27. Sa tukuna, “Me vakalouvinakataki na Kalou o 
Jiova nei Eparaama, o Koya sa sega ni 
vakawaletaka na Nona loloma kei na Nona dina 
vua na noqu turaga. Ni sa tuberi au mai o Jiova ki 
na vale nei koya na taci noqu turaga.” 

28. Sa cici yani na goneyalewa ka tukuna vei ira 
na vale nei tinana na veika oqo. 


29. O Rapeka sa dua na ganena, na yacana o 
Lepani, sa cici yani o Lepani ki vua na tamata mai 
na mata ni wai. 

30. Sa yaco ni sa raica na mama ni ucu kei na qato 
e ligana na ganena, ka sa rogoci Rapeka talega ni 
sa tukuna, “Sa vosa vei au na tamata o ya,” sa qai 
lako yani vua na dauveigaravi i Eparaama ni sa 
tucake tu mai na mataniwai vata kei ira na kameli. 
31. Sa tukuna yani, “Dou lako mai na 
veivakalouvinakataki i Jiova! Na cava dou sa tu ga 
kina e tuba? Au sa vakarautaka oti na vale kei na 
vanua me ra cegu kina na kameli.” 

32. Sa curu yani na tamata (dauveiqaravi) ki vale, 
sa sereka nai colacola ni kameli ka solia na kedra 
kakana. Sa savata na yavana kei na yavadra na 
nona i tokani era sa lako vata mai. 

33. Sa biu mai matana na kakana me kana, ia, sa 
vosa mada e liu ka vaka: “Au na sega mada ni 
kana, me'u tukuna mada e liu na ka au mai 
cakava.” Sa sauma mai o Lepani, “Mo vosa sara.” 
34. Sa tukuna mai, “Oi au na tamata dauveigaravi 
nei Eparaama. 

35. “0 Jiova sa vakalouvinakataki koya vakalevu 
sara, ka sa tamata gaga sara, na Kalou sa solia vua 
na manumanu, na siliva, na koula, na tagane kei 
na yalewa dauveigaravi, na kameli kei na asa e 
levu sara. 

36. “O Sera na watina na noqu turaga, sa 
vakasucuma e dua na gone tagane vua na noqu 
turaga ni sa qase sara, sa solia vua na luvena 
tagane oqo na veika kecega; o koya na noqu 
turaga. 

37. “Sa cakava na noqu turaga me'u bubului, ka 
vaka: “Mo kua ni kauta vua na luvequ tagane me 
watina e dua na yalewa ni vanua oqo, o Kenani, 
38. “Mo lako ga ki na vale nei tamaqu, vei ira na 
wekaqu, ka kauta mai e dua na yalewa me 
watina.” 

39. “Au sa taroga na noqu turaga, “De gai sega ni 
via muri au mai na yalewa.” 

40. “Sa sauma mai vei au o Jiova, “O koya au sa 
lako voli e Matana ena tala mai na Nona Agilosi 
vei iko, ena vakataucokotaka na nomu i lakolako, 
ka o na kauta mai e dua na watina na luvequ mai 
vei ira na wekaqu - mai na vale i tamaqu. 

41. 'O na vakagalalataki mai na bubului oqo, 
kevaka o sa yaco yani vei ira na wekaqu, qai o 
sega ni kauta mai e dua na yalewa. O sa na galala 
mai na bubului oqo.” 

42, “Ena siga oqo, ni'u sa lako mai ki na mata ni 
wai ka masu, ʻI Jiova na Kalou ni noqu turaga o 


Eparaama, kevaka e dina ni o ni na 
vakataucokotaka nai lakolako oqo, 
43. ‘Raica, au na tu ena mata ni wai, na 


goneyalewa ga ena lako mai me takiwai, ka au na 
tukuna vua - “Mo solia mai na wai me'u gunu.” 
44. “Ka me na sauma sara mai, “Oqo mo gunu, au 
na vakagunuvi ira talega na nomu kameli,” me sai 
koya oqo na yalewa sa digitaka o Jiova me watina 
na luve ni noqu turaga.’ 

45. “Ni se bera ni'u masu oti, sa lako mai o 
Rapeka vata kei na nona saqa wai e domona - sa 
lako sobu sara ki na mata ni wai ka taki. “Au sa 
kerekere sara me'u gunu. 

46. “Sa vakatotolo sara o koya me biuta e ra na 
nona saga wai ka solia mai. me'u “gunu - sa 
tukuna talega me vakagunuvi ira na kameli.’ 

47. “Au sa mani tarogi koya, ʻO iko na luvei cei?” 
Sa sauma mai, ʻOi au na luvei Petueli na luvei 
Neori, sa vakasucuma vua o Milika. Au sa 
vakadaramaka sara vua na mama ni ucu kei na 
qato ni liga, e ligana. 

48. “Au sa cuva sobu ki na qele ka lotu vei Jiova, 
ka vakalouvinakataka na Kalou o Jiova, na Kalou 
ni noqu turaga o Eparaama, o Koya sa tuberi au 
mai ena sala dina me'u mai kauta na goneyalewa 
na luvena na tacina na noqu turaga me rau la'ki 
veiwatini kei na luvena tagane. 

49. “Oqo, kevaka dou sa cakacaka vakadodonu 
vua na noqu turaga, mo dou tukuna vei au, se, 
me'u gole ki nai matau se ki nai mawi.” 

50. O Lepani kei Petueli, e rau sa sauma mai ka 
vaka: “Na veika sa lako mai vei Jiova keirau sa 
sega ni rawa ni tukuna ni vinaka se ca. 

51. “Sa tu ga oqo o Rapeka, tauri koya ka drau 
lako yani me la'ki watina na luvena tagane na 
nomu turaga, me vaka sa tukuna o Jiova.” 

52. Ni sa rogoca oqo na dauveiqaravi i Eparaama, 
sa lotu vei Jiova ka vakacuva na uluna ki na qele. 
53. Na dauveiqaravi sa kauta mai na i yau talei 
siliva, nai yau talei koula, na i sulu, ka solia vei 
Rapeka. Sa solia talega na yau talei sara vei 
ganena kei tinana. 

54. Na dauveiqaravi kei ira na tamata era sa kana 
ka gunu ka vakacegu ena bogi. Era sa yadra ena 
mataka ka tukuna, “Laivi au mada me'u lako vua 
na noqu turaga.” 

55. la, o ganei Rapeka kei tinana e rau sa tukuna, 
“Me tiko mada vata kei keitou na goneyalewa me 
tini tale na siga, ka me qai lako yani.” 

56. Sa sauma yani na dauveigaravi, “Dou kua ni 
vakataotaki au, o Jiova sa dolava oti na noqui 
lakolako, dou laivi au me'u lako - me'u lako yani 
vua na noqu turaga.” 

57. E ratou sa tukuna tale, “Me keitou taroga 
mada na goneyalewa.” 

58. E ratou sa kacivi Rapeka mai ka taroga, “O na 
lako beka vata kei na dauveigaravi oqo?” Sa 
sauma mai o Rapeka, “Au na lako.” 

59. Era sa vakatalai Rapeka yani kei na nona nasi 
kei na dauveiqaravi nei Eparaama kei ira na 
tamata. 

60. Era sa vosa vakalouvinakataki Rapeka ka 
tukuna vua: 

“Mo yaco mo tinadra na vei udolu kei na vei tini 
na udolu; kei na nomu kawa mera taukena na 
nodra veimatamata o ira sa cati kemuni.” 

61. O Rapeka kei ira na nona dauveigaravi, era sa 
vodoka na kameli ka muri ira yani na tamata. Era 
sa kauti Rapeka yani, ka lako sara. 


62. O Aisake sa lako mai vaka ki Bea-Laei-Roi, ni 
sa tiko mai na ceva. 

63. Sa lako yani o Aisake ki na veibuca me 
vakanananu mada ni sa yakavi mai. Sa rai sara 
yani, ka raica na veikameli era sa lako tiko mai. 

64. Sa rai yani o Rapeka, ka sa raici Aisake sara. 
Sa sobu mai ena nona kameli; 

65. Ni sa taroga oti na dauveigaravi - se ocei na 
tagane sa lako tiko mai oqo me sotavi ira? Sa 
tukuna yani vua, “Ni oqo na luve ni noqu turaga.” 
Sa taura o Rapeka na nona i ubi ka ubi koya ga 
vakavinaka. 

66. Na dauveiqaravi sa tukuna vei Aisake na 
veika kece sa cakava oti. 

67. O Aisake sa kauta mai na goneyalewa ki na 
valelaca nei Sera na tinana; sa tauri Rapeka, ka sa 
yaco me watina ka sa lomani Rapeka dina sara. 
Oqo sa vakacegui vinaka kina o Aisake mai na 
mate nei tinana. 


O Eparaama Kei Ketura 


25. Sa vakawati tale o Eparaama, na yaca i 


watina o Ketura. 

2. Sa sucu kina o Simirani, Jokesani, Medani, 
Mitiani, Isibaki kei Sua. 

3. O Jokesani sa vakasucumi vua o Seba kei 
Didani. Na luvei Didani o Asurimi, Letusimi, kei 
Liumimi. 

4. Na luvei Mitiani o Efa, Eferi, Anoti, Ebida, kei 
Eledae. O ira kece oqo na gone mai vei Ketura. 

5. O Eparaama sa solia na veika kece sa nona vei 
Aisake. 

6. O Eparama sa solia talega na veika vei ira na 
luvena ni watina talai. Ni se bula tikoga o 
Eparaama, sa vakatalai ira tani yani ogo, mai vei 
Aisake ki na tokalau. 


Na Mate Nei Eparaama Kei Na Nona Bulu 

7. Na veiyabaki sa bula kina o Eparaama sa dua 
nadrau vitusagavulu ka lima na yabaki. 

8. Sa ceguva nai otioti ni nona i cegu o Eparaama 
ka sa mate yani ni sa qase sara. Sa lako yani vei ira 
na kai nona. 

9. E rau sa buluti koya na luvena o Aisake kei 
Isimeli ena qaravatu mai Makapila, e Mamire, ena 
veiwere nei Efironi na luvei Soa na Itaiti, 

10. na vanua sa volia o Eparaama mai vei ira na 
luvei Eci. E rau sa bulu mai kea o Eparaama kei 
Sera na watina. 

11. Sa yaco ni sa mate oti o Eparaama, na Kalou sa 
vosa vakalouvinakataki Aisake na luvena. O 
Aisake sa tiko mai Bea-Laei-Roi. 


Na Vuvale Nei Isimeli Kei Aisake 

12. Ogo na kawa nei Isimeli na luvei Eparama vei 
Eka na yalewa dauveigaravi ni Ijipita nei Sera. 

13. Ogo na yacadra na luvei Isimeli - na dui 
yacadra kei na nodra dui kawa: na ulumatua nei 
Isimeli o Nebajoci; sa qai Kedari, Adibili, 
Mibisami, 

14. Misama, Duma, Masa, 

15. Adari, Tema, Jeturi, Nafisi kei Kedema. 

16. Sai ira oqori na luvei Isimeli, oqo talega na 
yaca ni nodra vei koro kei nai tikotiko vagalala, e 
tinikarua na ravouvou me vaka na nodra dui 
vanua. 

17. Ogo na veiyabaki nei Isimeli, e dua na drau 
tolusagavulu ka vitu na yabaki; sa ceguva nai 
otioti ni nona i cegu ka mate yani, sa soqoni yani 
vel ira na nona tamata. 

18. (Era sa tiko mai Avila me yaco sara ki Suri, 
oqori ena tokalau kei Ijipita ni o lako yani vaka ki 
Asiria.) Sa mate ena matadra na tacina. 

19. Ogo na kawa nei Aisake, na luvei Eparaama. o 
Eparaama sa vakasucumi vua o Aisake. 

20. O Aisake sa yabaki vasagavulu ni rau sa 
veiwatini kei Rapeka na luvei Petueli na kai Siria 
mai Padani-Arami, na ganei Lepani na kai Siria. 
21. O Aisake sa vakamamasu vei Jiova ena vuku i 
Rapeka na watina, ni sa yava (sega ni vakaluveni), 
o Jiova sa sauma na masu nei Aisake, ka sa 
kunekune sara o Rapeka. 

22. E rau sa yavavala vakalevu na gone e ketei 
tinadrau, ka sa tukuna kina - “Kevaka sa vinaka 
oqo, na cava sa yaco tiko kina na yavavala e 
ketequ?” Sa lako yani me vakatarogi Jiova. 

23. Sa tukuna vua o Jiova, “E rua na matanitu sa 
tiko oqori e ketemu, e rua na tamata e rau na 
tawase mai yagomu, e dua ena kaukauwa mai vua 
tale e dua - o koya na qase ena qaravi koya e 
gone.” 

24. Ni sa yaco mai na nona siga ni vakasucu, sa 
tiko ena kato e dua na drua. 

25. Okoya e liu maie damusa, sa vaka e dua nai 
sulu vutivutia na yagona kece: sa vakayacani me o 
Iso. 

26. Sa qai muri mai o tacina, na ligana sa vesuka 
tiko mai na bukubuku ni yavai Iso. Sa vakayacani 
me o Jekope. Sa yabaki onosagavulu o Aisake ni 
rau sa sucu mai na luvena drua oqo. 

27. E rau sa tubu cake na gone. Sa dau vakasasa 
manumanu o Iso ka tamata ni veiwere. O Jekope 
sa tamata malumu tuga ka dau tiko ga e vale. 

28. O Aisake sa dau lomani Iso, baleta ni sa dau 
kania na nona manumanu ni vakasasa. la, o 
Rapeka sa lomani Jekope vakalevu. 


Sa Volitaka O Iso Na Nona I Tutu Vakaulumatua 
29. O Jekope sa vakasaqa kakana vakarakara tiko 
ena nona lesu 

mai na veiwere o Iso, ka sa wawale sara vakalevu. 
30. Sa kerea yani o Iso vei Jekope me kania mada 
na kakana vakarakara damudamu sa vakarautaka 
tiko, ni sa rui wawale vakalevu. Sa vakayacani 
sara kina me o Itomi. 

31. Sa tukuna yani o Jekope, “Mo volitaka na 
dodonu ni nomu ulumatua vei au ena siga oqo.” 
32. Sa tukuna mai o Iso, “Raica au sa voleka ni 
mate, na cava na kena yaga vei au na ulumatua 
oqo?” 


33. Sa tukuna mai o Jekope, “Mo bubului vei au e 
dai.” Sa bubului o Iso ena siga o ya vei Jekope ka 
volitaka na nona dodonu vakaulumatua vei 
Jekope. 

34. O Jekope sa vakarautaka sara na kakana 
vakarakara damudamu kei na madrai vei Iso. Sa 
kana ka gunu o Iso ka tucake ka sa lako yani. O 
Iso sa vakawaletaka na dodonu ni nona ulumatua. 


O Aisake Kei Apimeleki 


26. Sa yaco e dua na dausiga levu ena vanua, me 


vaka na dausiga ena gauna nei Eparaama. O 
Aisake sa lako vei Apimeleki na tui Filisitia e 
Qarari. 

2. Sa basika vei koya o Jiova ka tukuna: “Kua ni 
lako sobu ki Ijipita, mo tiko ga ena vanua Au na 
tukuna vei iko. 

3. “Tiko ga ena vanua oqo, Au na tiko vata kei 
iko ka vakalouvinakataki iko; Veiiko kei ira na 
nomu kawa, Au na solia kina na vanua oqo, Au na 
vakayacora kina na yalayala. Au a bubului kina 
vei Eparaama na tamamu. 

4. “Au na vakavuna na nomu kawa me ra vaka 
na kalokalo ni lomalagi; Au na solia vei ira na 
nomu kawa na vanua taucoko oqo, mai vei iko, 
ena vakalouvinakataki kina na veivanua kece ogo; 
5. “baleta ni sa talairawarawa o Eparaama ki na 
Domoqu ka maroroya na Noqu i lesilesi, na Noqu 
i Vakaro, na Noqu Lewa kei na Noqu i Vunau.” 

6. O Aisake sa tiko ga e Qerari. 

7. O ira na tagane ni vanua o ya era sa tarogi 
koya me baleta na watina. Sa tukuna kina, “O 
koya na ganequ” - ni sa rere o koya me tukuna, 
“O koya na watiqu,” ni sa nanuma “Ni ra na 
vakamatei koya ena vuku i Rapeka na watina, 
baleta ni sa rui yalewa totoka dina ni vakasaravi.” 
8. Sa yaco, ni sa dede tiko na nodra tiko e kea, o 
Apimeleki na tui Filisitia, ni sa rai tiko yani ena 
nona katuba leka - sa raica ni rau sa veiwedevi 
tiko o Aisake kei Rapeka na watina. 

9. O Apimeleki sa kacivi Aisake yani ka tukuna, 
“E vaka vei au ni Rapeka e watimu, o tukuna rawa 
vakacava vei au ni o koya e ganemu?” Sa tukuna 
vua O Aisake, “Baleta niu sa kila, “De ra na 
vakamatei au ena vukui Rapeka.” 

10. Sa tukuna mai o Apimeleki, “Na cava o sa 
cakava oqo vei keimami? Vaka cava kevaka e dua 
sa moceri koya, o iko ga sa na kauta mai vei 
keimami na bula e beitaki.” 

11. Sa vakarota kina o Apimeleki vei ira na nona 
tamata, “O koya sa tara na watina na tamata oqo, 
ena vakamatei vakaidina.” 

12. Sa kakaburaki ena vanua o ya o Aisake, ka sa 
tatamusuki ena yabaki vata ga o ya - ka sa 
yayadrau, Sa vakalouvinakataki koya o Jiova. 

13. Sa tubu cake na nona sautu, sa gumatua 
tikotikoga me yacova ni sa sautu vakalevu sara, 
14. ni sa taukena na qele ni manumanu, na qele ni 
bulumakau, ka sa levu sara na nona dauveiqaravi. 
Era sa vuvutaki koya na kai Filisitia. 

15. O ira na Filisitia era sa sogota na vei mata ni 
wai kece era a kelia na tamata nei Eparaama na 
tamana, era sa buluta kece ena qele. 

16. Sa tukuna o Apimeleki vei Aisake, “Mo lako 
tani mai vei keimami, ni o sa rui kaukauwa mai 
vei keimami.” 

17. Sa lako tani mai kea o Aisake ka la'ki tiko ena 
veibuca mai Qerari. 

18. Sa kelia tale o Aisake na veimata ni wai, ea 
kelia e liu o Eparaama na tamana, ni ra sa sogota 
na Filisitia e na nona sa mate o Eparaama. O 
Aisake sa vakayacana tale ena yaca ga ea 
vakayacana kina e liu o tamana. 

19. O ira talega na tamata i Aisake, era sa kelia e 
dua na mata ni wai sa drodro tu ga, mai na buca. 
20. O ira na dau susu manumanu mai Qerari era 
sa veivala kei ira na dau susu manumanu nei 
Aisake ka tukuna, “Na wai sa neimami” sa 
vakayacani kina na wai o ya me Eseki, baleta ni ra 
sa veivala kei koya. 

21. Era sa kelia tale e dua na mata ni wai - era sa 
veivala tale kina. Sa vakayacana o Aisake na 
vanua o ya me Sitina. 

22. Sa lako tani mai kea ka kelia tale e dua na 
mata ni wai - era sa sega ni veivala kina, sa 
vakayacana me Reopoci, ni sa tukuna “O Jiova sa 
solia na galala vei keda, eda na vuavuai kina ena 
vanua.” 

23. Sa lako cake mai kea ki Periesepa. 

24. O Jiova sa basika vua ena bogi tiko ga o ya ka 
tukuna, “Oi Au na Kalou nei tamamu o Eparaama; 
kua ni rere, Au sa tiko vata kei iko. Au na 
vakalouvinakataki iko ka vakalewelevutaki iko kei 
ira na nomu kawa, ena vuku i Eparaama.” 

25. Sa tara mai kea e dua nai cabocabo ni soro ka 
kaciva mai kea na yaca i Jiova. Sa tara talega e kea 
na nona valelaca; era sa kelia mai kea e dua na 
mata ni wai na dauveigaravi nei Aisake. 

26. O Apimeleki sa lako mai vua mai Qerari vata 
kei Ausaci, e dua na nona i tokani kei Fikoli nai 
liuliu ni nona mataivalu. 

27. Sa tukuna vei iratou o Aisake, “Na cava dou 
sa mai cakava vei au - kemudou a cati au ka 
vakatalai au tani mai vei kemudou?” 

28. E ratou sa sauma mai, “Keitou sa raica 
vakaidina ni sa tiko vata kei iko o Jiova. Keitou sa 
tukuna kina, me dua na nodatou veiyalayalati - o 
iko kei keitou. “Me datou cakava e dua na 
veiyalayalati, 

29. “Mo kua ni cakava vei keitou e dua na ka ca - 
ni keitou sa sega ni tarai iko. Ni keitou sa sega ni 
cakava e dua na ka ca, na ka vinaka ga - ni keitou 
sa vakatalai iko ena vakacegu. O sa kalouvinaka 
kina i Jiova.”” 

30. Sa cakava o Aisake e dua na kakana, e ratou sa 
kana ka gunu. 

31. E ratou sa yadra ena mataka, ka veiyalayalati, 
sa vakatalai iratou yani, E ratou sa lako tani mai 
vua ena vakacegu. 

32. Ena siga tiko ga o ya, era sa lako mai na 
tamata nei Aisake ka tukuna vua me baleta na 


mata ni wai era a kelia, era sa mai tukuna, “Sa 
vure na wai.” 

33. Sa vakatoka ena yaca o Siepa. Sa yaca ni koro 
kina o ya o Perisiepa. 

34. Nisa yabaki vasagavulu o Iso, sa tauri Jutia na 
luvei Bieri na Itaiti, kei Vasemaca na luvei Eloni na 
Itaiti, me rau watina. 

35. E rau sa rarawa kina vakalevu o Aisake kei 
Rapeka. 


Sa Vakalouvinakataki Jekope O Aisake 


27. sa yaco na gauna ni sa qase mai o Aisake ka 


sa buwawa sara na matana - sa sega kina ni rai 
rawa, sa kacivi Iso mai, na nona ulumatua ka 
tukuna vua, “Na luvequ,” sa sauma mai o Iso, “Sai 
au oqo.” 

2. Sa tukuna tale, “Raica, au sa qase sara, au sa 
sega talega ni kila na noqu siga ni mate. 

3. “Oqo mo kauta mada na nomu i yaragi, 
na taga ni gasau kei na vega ni dakai, lako yani ka 
vakasasataka mada mai e dua na kequ 
manumanu. 

4. “Mo tavuna vakaveiwaki mai, me vaka au sa 
dau vinakata, kauta mai, meu mai kania, me 
vakalouvinakataki iko kina na yaloqu ni bera ni'u 
mate.” 

5. Sa vakarorogo tu o Rapeka ni sa vosa tiko o 
Aisake vei Iso na luvena. Sa lako yani o Iso ki 
vanua me vavana ka me kauta lesu mai. 

6. O Rapeka sa vosa vei Jekope na luvena ka 
vaka: “Au sa rogoci tamamu ni sa vosa oti vei Iso 
na tacimu ka vaka, 

7. “Kauta mai e dua na manumanu, mo tavuna 
veiwaki ka kauta mai meu kania ka vosa 
vakalouvinakataki iko ena mata i Jiova ni bera ni'u 
mate.” 

8. “Na luvequ mo rogoca na noqu vosa, me vaka 
au sa vakarota vei iko. 

9. “Lako ka kauta mai e rua na luve ni me 
vinaka, au na tavuna veiwakitaka me kania o 
tamamu me vaka e dau vinakata. 

10. “Mo qai kauta vei tamamu, me kania, ka vosa 
vakalouvinakataki iko ni bera ni mate yani.” 

11. Sa tukuna o Jekope vei tinana - “Raica, o Iso e 
vutivutia na yagona, o au, e sega. 

12. “De qai vakayamoca o tamaqu na ligaqu, ka 
kilai au ena qai tukuna niu tamata 
dauveivakaisini, oqo au na kauta ga mai kina vei 
au na kalouca ka sega na kalouvinaka.” 

13. Sa tukuna vua o tinana, “Na nomu kalouca 
me noqu na luvequ, cakava ga na veika au sa 
tukuna oti vei iko, lako, kauta mai na 
manumanu.” 

14. Sa lako yani o Jekope, ka kauta mai na 
manumanu vei tinana. Sa vakarautaka o tinana me 
vaka sara ga sa dautaleitaka o Aisake. 

15. Sa kauta mai o tinana nai sulu vinaka nei Iso 
sa tiko ga vua e vale, ka sa vakasulumi Jekope 
kina. 

16. Sa vakabira tu e ligana na vuti ni me kei na 
domona talega. 

17. Sa solia na kakana kei na madrai 
vakarautaka mai ki na ligai Jekope na luvena. 
18. Sa lako yani o Jekope vei tamana ka tukuna, 
“Tamaqu,” sa sauma mai, “Oi au oqo, o cei o iko 
na luvequ?” 

19. Sa tukuna o Jekope vei tamana, “Oi au o Iso, 
na nomu ulumatua, au sa cakava mai oqo, me 
vaka o sa tukuna mai, au kerea mo duri cake, mo 
dabe, mo kania na ka au sa vakarautaka mai. Me 
vakalouvinakataki au kina na yalomu.” 

20. Sa tukuna mai o Aisake vei luvena, “O sa 
kunea vakacava, sa rui totolo na veika o cakava?” 
Sa sauma yani o Jekope, “Na Kalou o Jiova sa 
kauta mai vei au.” 

21. Sa tukuna tale o Aisake, “Toso voleka mai 
meu yamoca na ligamu, se o iko dina o Iso se 
sega.” 

22. Sa toso voleka yani vei tamana o Jekope, ka sa 
yamoci koya sara o tamana ka tukuna, “Na domo 
sa domo i Jekope, ia, na ligana sa ligai Iso ga.” 

23. Sa sega ni kilai koya baleta ni sa vutivutia na 
ligana me vaka na ligai Iso. Sa qai vosa 
vakalouvinakataki koya. 

24. Sa qai tukuna yani, “Sai iko dina oqo, Iso na 
luvequ?” Sa sauma mai o Jekope, “Sai au.” 

25. Sa tukuna o Aisake, “Kauta mai, me'u mai 
kania na ka o sa vakarautaka mai me 
vakalouvinakataki iko kina na yaloqu.” Sa kauta 
mai o Jekope, sa kana sara o Aisake, sa kau talega 
mai vua na waini ka sa gunu talega. 

26. O Aisake na tamana sa tukuna vua, “Toso 
voleka mai ka reguci au, na luvequ.” 

27. Sa toso voleka mai o Jekope ka reguci tamana. 
Sa boica na nona i sulu o Aisake, ka vosa 
vakalouvinakataki koya ka vaka: “Nai boi kei na 
luvequ, sa vaka nai boi ni vanua sa 
vakalouvinakataka o Jiova. 

28. O koya oqo me solia kina vei iko o Jiova na 
tegu mai lomalagi, na vuavuai vinaka kei 
vuravura, me levu na sila kei na waini. 

29. Me ra qaravi iko na tamata, ka cuva vei iko na 
veimatanitu, o na turaga vei ira na tacimu, o ira na 
luvei tinamu era na cuva vei iko, era na kalouca o 
ira era na vakaloucataki iko, era na kalouvinaka o 
ira era na vakalouvinakataki iko!” 


ea 


Sa Yalolailai O Iso 

30. Ni sa oti na nona vakalouvinakataki Jekope o 
Aisake ka sa curu yani ki tuba mai vei Aisake na 
tamana - sa basika mai o Iso ena nona lesu tiko 
mai na vakasasa. 

31. Sa vakarautaka sara mai vakavinaka na nona 
lewe ni vakasasa ka kauta mai vei tamana ka 
tukuna, “Me duri mada na tamaqu ka kania mada 
na lewe ni vakasasa na luvena, me rawa ni 
vakalouvinakataka kina na luvena mai na yalona.” 
32. Sa tarogi koya o Aisake na tamana, “O cei o 
iko?” Sa sauma mai, “O au na luvemu ulumatua, o 
Iso.” 


33. Sa kidacala o Aisake ka sautaninini, ka 
tukuna, “O cei? Sa E vei o koya sa vakasasa oti ka 
liu mai, ka sa kauta oti mai vei au? Au sa kana oti 
ni se bera ni o lako mai, au sa vakalouvinakataki 
koya - sa vakalouvinakataki dina o koya.” 

34. Ni sa rogoca oiso na vosa nei tamana, sa tagi 
vakararawa sara ka tukuna vei tamana “O au 
talega tamaqu, mo vakalouvinakataki au?” 

35. Sa tukuna o Aisake, “Sa lako mai o tacimu ena 
veivakaisini ka sa kauta tani na nomu 
vakalouvinakataki.” 

36. Sa tukuna tale o Iso, “Sa sega li ni vakayacani 
donu o Jekope? Ni sa vakaisini (Jekope) au vaka 
rua oqo Sa kauta tani na noqu i tutu 
vakaulumatua, oqo, sa kauta talega na noqu 
vakalouvinakataki!” Sa tukuna talega, “Ka o sega 
ni bau biuta tu vei au edua na ka me noqui 
votavota?” 

37. Sa sauma mai o Aisake ka tukuna vei Iso, 
“Raica, au sa cakava me nomu turaga o koya, o ira 
kece na tacina, me ra nona i talai, na sila kei na 
waini me maroroi koya - na cava tale me'u cakava 
vei iko na luvequ?” 

38. Sa tukuna o Iso vei tamana, “Sa tu beka ga vei 
iko e dua na vosa ni veivakalouvinakataki? E sega 
ni rawa vei iko mo vakalouvinakataki au talega 
tamaqu!” Sa tagi vakadomoilevu sara o Iso. 

39. Sa sauma mai o Aisake na tamana ka tukuna 
vua, “Raica na nomu i tikotiko, ena vanua vuavuai 
e vuravura, kei na kena tegu mai lomalagi e na 
lutu tiko ga mai. 

40. O na bula ena nomu i seleiwau, ka o na qaravi 
tacimu, Ena yaco na gauna ni o sa sega ni kunea 
na vakacegu, - o na musuka tani na nona i vua mai 
na domomu.” 


Sa Dro O Jekope Mai Vei Iso 

41. O Iso sa cati Jekope vakalevu ena vuku ni 
veivakalouvinakataki sa solia vua o tamana 
(Aisake), sa tukuna kina e lomana o Iso, “Sa 
voleka oqo na siga ni so mate vei tamaqu, ni oti 
o ya, au na qai vakamatei Jekope.” 

42. Sa tukuni vei Rapeka na vosa oqo nei Iso. Sa 
kacivi Jekope mai ka tukuna vua, “Raica sa 
vakamalumalumutaki koya tiko o Iso ena vukumu 
- ni sa nakita tiko me vakamatei iko. 

43. “Ogo na luvequ - rogoca na noqu vosa, 
tucake, dro ki vei Lepani na ganequ ki Arana. 

44. “Tiko mai kea me vica na siga, qai lesu mai ni 
sa oti na nona cudru, 

45. “Ni sa oti na nona cudru ka sa guilecava 
talega, au na qai talatala yani mo lako mai. Na 
cava me'u rarawa kina vakalevu ena dua ga na 
siga?” 

46. O Rapeka sa tukuna vei Aisake, “Au sa 
rarawa tiko vakalevu ena vukudra na luvei Eci 
yalewa; kevaka sa wati Jekope e dua na luvei Eci - 
me vakataki ira na goneyalewa ni vanua ogo. Ena 
vinaka vakacava na noqu bula vei au?” 

28. O Aisake sa kacivi Jekope ka vosa 


vakalouvinakataki koya ka vakaroti koya ka 
tukuna, “Mo kua ni taura e dua me watimu, ena 
vanua oqo o Kenani. 

2. “Mo lako ki na vanua o Padani-Erami ki na 
vale nei Pecueli (tukamu) na tama i tinamu, ka 
taura mai kea e dua na watimu, mai na vale nei 
Lepani na ganei tinamu. 

3. “Na Kalou Kaukauwa, me vakalouvinakataki 
iko, ka mo yagavakalevu ka vuavuai, mo 
vakalewelevutaki talega - mo dua nai soqosoqo 
tamata, 

4. Me soli talega vei iko na veivakalouvinakataki 
i Eparaama, vei iko kei ira talega na nomu kawa 
era na muri iko mai - mo taukena kina na vanua o 
tiko vulagi kina, na vanua sa solia na Kalou vei 
Eparaama.” 

5. Sa vakatalai Jekope yani o Aisake, ka sa lako 
sara ki Padani-Erami vei Lepani na luvei Petueli 
na kai Siria na ganei Rapeka na tinadrau o Jekope 
kei Iso. 


O Iso Sa Vakawati Kei Maelaci 

6. O lso sa raici Aisake ni sa vakalouvinakataki 
Jekope ka sa vakatala yani ki Padani-Erami me 
taura mai kea e dua na watina, ni sa tukuna, “Mo 
kua ni taura me watimu e dua na yalewa ni 
Kenani,” 

7. ka sa talairawarawa vei tamana kei tinana o 
Jekope ni sa lako yani ki Padani-Erami. 

8. Sa raica talega o Iso, ni sa sega ni vinakati ira 
na yalewa ni Kenani o tamana o Aisake. 

9. O Iso sa lako yani vei Isimeli ka tauri Maelaci 
na luvei Isimeli, na luvei Eparaama, na ganei 
Nebatoce me watina, ka sai kuri ni watina era sa 
tiko rawa. 


Sa Yalayala O Jekope E Peceli 

10. Sa lako tani o Jekope mai Periesepa ka lako 
vaka ki Arana. 

11. Sa yaco ki na dua na vanua ka tiko kina ena 
bogi taucoko, baleta ni sa dromu na mata ni siga. 
Sa taura e dua na vatu me nona i lokoloko ka davo 
sobu me moce. 

12. Sa qai tadra, ka raica ni sa dua nai kabakaba sa 
lako yani e vuravura ka yacovi lomalagi, kei ira na 
Agilosi ni Kalou era sa veilakoyaki tiko kina - lako 
cake ka lako sobu mai. 

13. O Jiova sa tu mai cake ka tukuna: “Oi Au o 
Jiova na Kalou i Eparaama, na Kalou i Aisake. Na 
qele o davoca tiko oqori, Au na solia vei iko kei ira 
na nomu kawa. 

14. “O ira talega na nomu kawa era na vaka na 
kuvu ni qele (kedra i wiliwili), o na tete vaka ki na 
ra, ki na tokalau, ki na vualiku ki na ceva talega. 
Mai vei iko kei ira na nomu kawa, ena 
vakalouvinakataki kina o vuravura taucoko. 

15. “Raica, Au sa tiko vata kei iko, me'u maroroi 
iko ena vanua kecega o sa na lako kina ka au na 


kauti iko lesu tale mai ki na vanua ogo, Au na sega 
ni laivi iko me yacova Ni'u sa cakava kece na 
veika Au sa vosa kina vei iko.” 

16. Sa yadra vakasauri o Jekope mai na nona 
moce ka tukuna, “Sa dina, o Jiova sa tiko eke ka au 
sa sega tu ni kila.” 

17. Sa rerevaka levu ka tukuna, “Sa vanua vinaka 
dina oqo, sa sega tale ni dua na ka ogo - na vale ni 
Kalou ga - ogo sara ga na matamata ki lomalagi!” 
18. Sa yadra vakamataka lailai o Jekope, sa taura 
na vatu (nona i lokoloko) sa vakaduria me duru, 
ka sa lumuta ena waiwai. 

19. Sa vakatoka na yaca ni vanua o ya me Peceli; 
na yaca ni vanua o ya e liu o Luse. 

20. Sa yalayala (bubului) o Jekope ka vaka: 
“Kevaka sa tiko vata kei au na Kalou, ka maroroi 
au ena sala au sa lakova tiko oqo, ka solia vei au 
na kakana me'u kania kei nai sulu me'u suluma, 
21. “Me'u lesu tale mai kina ki na vale nei tamaqu 
ena vakacegu - o Jiova, sa na noqu Kalou. 

22.” Na vatu oqo au sa vakaduria me duru, sa na 
vale ni Kalou. Na veika kece o ni na solia vei au, 
na kena i katini (sigana) au na solia vakaidina vei 
kemuni.” 


O Jekope Sa Sotavi Raijeli 


29. O Jekope sa lako ena nona i lakolako ka sa 
yaco ki na nodra vanua na tamata mai na tokalau. 
2. Sarai yani ka raica e dua na mata ni wai ena 
buca; era sa davo voleka tu kina e tolu na gele ni 
sipi. Era sa dau gunu na sipi mai na mata ni wai 
ogori. E dua na vatu levu sa ubi tu kina na mata ni 
wai. 

3. Era sa dau lako yani ki kea na gele ni 
manumanu, sa dau vakagigici tani na vatu mai na 
gusu ni mata ni wai, era sadau gunu na sipi ka 
sogo tale na mata ni wai ena vatu. 

4. Sa taro yani vei ira o Jekope, “Kemudou na 
taciqu, oi kemudou sara mada mai vei?” E ratou 
sa sauma, “Mai Arana.” 

5. Sa gai taro tale vei iratou, “Dou sa kilai Lepani 
beka, na luvei Neori?” E ratou sa sauma mai, 
“Keitou sa kilai koya.” 

6. “Sa vinaka tiko beka o koya se sega?” E ratou 
sa sauma mai, “lo, sa bula vinaka o koya, raica o 
Raijeli na luvena yalewa sa lako tiko mai oqori kei 
ira na sipi.” 

7. Sa tukuna sara o Jekope, “Raica e se sigalevu 
tutu na vanua, e se sega ni kena gauna me ra 
kacivi vata mai na sipi. Me ra gunu na sipi ka dou 
vakania talega.” 

8. E ratou sa tukuna mai, “Keitou na sega ni 
cakava oqori, vakavo ke sa soqoni vata kece mai 
na manumanu, ka vakaqiqici tani na vatu mai na 
gusu ni mata ni wai, era na qai gunu.” 

9. Ni se vosa tiko ga vei ira, sa lako mai o Raijeli 
kei na sipi nei tamana - ni sa dau qarava na 
vakatawani ni sipi. 

10. O Jekope ni sa raici Raijeli, na luvei Lepani na 

ganei tinana, kei na sipi nei Lepani, sa toso yani o 
Jekope ka vakaqiqica tani na vatu mai na mata ni 
wai, ka vakagunuvi ira na sipi nei Lepani. 

11. O Jekope sa reguci Raijeli, ka sa tagi. 

12. O Jekope sa tukuna vei Raijeli ni o koya na 
wekai Lepani, ka ni sa luvei Rapeka. Sa cici yani o 
Raijeli ka tukuna vei tamana. 

13. Ni sa rogoca o Lepani nai tukutuku kei Jekope 
na luvei ganena, sa cici sara yani me sotavi koya. 
Sa mokoti koya ka reguci koya ka kauti koya sara 
yani ki nona vale. Sa tukuna o Jekope na veika 
kece vei Lepani. 

14. Sa tukuna vua o Lepani, “E dina, e daru sa sui 
vata ka lewe vata.” Sa tiko e kea o Jekope me vula 
dua. 


O Jekope Sa Vakawatitaki Lia Kei Raijeli 

15. Sa tukuna o Lepani vei Jekope, “Baleta ni o sa 
wekaqu, e dodonu beka mo cakacaka wale vei au? 
Tukuna mada vei au, na cava me kemu i sau?” 

16. O Lepani sa rua tiko na luvena yalewa: sa qase 
o Lia ka gone o Raijeli. 

17. Sa mata kamica o Lia, ia, o Raijeli sa rui totoka 
qai talei na kena i rairai. 

18. O Jekope e taleitaki Raijeli vakalevu ka 
tukuna, “Au na qaravi iko me vitu na yabaki ena 
vuku i Raijeli na luvemu yalewa gone.” 

19. Sa sauma o Lepani, “E vinaka me'u solia na 
luvequ vei iko - ka sega ni vua tale e dua na 
tagane. Mo tiko mada vata kei au.” 

20. Sa cakacakataka na vitu na yabaki o Jekope 
ena vuku i Raijeli - sa vaka ga e vica na siga na 
vitu na yabaki oqori, baleta ni sa rui vinakati 
Raijeli vakalevu. 

21. O Jekope sa tukuna vei Lepani, “Solia vei au 
na watiqu, ni sa oti na noqu veisiga ni veiqaravi, 
ni'u sa vinakata me curumi koya.” 

22. Sa kacivi ira kece mai na tamata o Lepani, ka 
cakava e dua na kakana levu. 

23. Ni sa yakavi bogi mai, sa tauri Lia ka kauti 
koya mai vei Jekope. Sa curumi koya sara o 
Jekope. 

24. O Lepani sa soli Siliva na nona dauveiqaravi 
me dauveigaravi nei Lia. 

25. Ni sa mataka mai, sa kila o Jekope ni sa i Lia 
ka sega ni o Raijeli. Sa tarogi Lepani sara, “Na 
cava o sa cakava vei au? E sega beka ni au a 
cakacaka ena vuku i Raijeli? Na cava o sa vakaisini 
au kina?” 

26. Sa sauma o Lepani, “E sega ni dodonu me 
caka oqo, ena neimami vanua - me dau soli e liu 
na gone mai vua na qase. 

27. “Mo cakacakataka talega na nona gauna, me 
qai soli kina vei iko.” 

28. Sa qai cakacakataka o Jekope na vitu tale na 
yabaki, sa qai soli vei koya o Raijeli me watina. 

29. O Lepani sa soli Bila na nona dauveigaravi, 
me dauveigaravi nei Raijeli. 

30. Sa curumi Raijeli o Jekope ni sa taleitaki koya 
vakalevu, ni sa qaravi Lepani ena vitu tale na 
yabaki. 


O Ira Na Luvei Jekope 

31. Ni sa raica o Jiova ni sega ni lomani vakalevu 
o Lia - Na Kalou sa qai dolava na kato ni gone nei 
Lia, qai sogota na kato nei Raijeli. 

32. Sa kunekune o Lia ka vakasucuma e dua na 
tagane, ka vakayacani koya me o Rupeni, ni sa 
tukuna, “O Jiova sa raica dina na noqu rarawa. 
Ogo ena lomani au kina o na watiqu Jekope.” 

33. Sa kunekune tale ka vakasucuma e dua na 
tagane ka tukuna, “O Jiova sa rogoca ni'u sa sega 
ni lomani. Oqo sa solia kina vei au e dua tale na 
tagane.” Sa yacana o Simione. 

34. Sa kunekune ka vakasucuma tale e dua na 
tagane, sa tukuna kina, “Oqo sa na qai kabiti au 
kina o watiqu (Jekope), baleta ni'u sa vakasucuma 
vua e tolu na gone tagane.” Sa yacana o Livai. 

35. Sa kunekune tale ka vakasucuma e dua tale na 
tagane, sa tukuna kina, “Oqo au na 
vakavinavinaka vua na Kalou.” Sa vakayacana 
kina na gone me o Juta. Sa qai tu vakadua na nona 
vakasucu gone. 


30. Ni sa raica o Raijeli ni sa sega tiko ni 


vakaluveni vei Jekope, sa vuvutaki tuakana 
vakalevu, sa tukuna vei Jekope, “Solia vei au e 
dua na gone, de'u na qai mate!” 

2. Sa cudru vakalevu o Jekope ena vuku i Raijeli, 
sa tukuna kina, “O au beka na Kalou ni o Koya ga 
e lewa na vakaluveni, ni o Koya ga e sogota tiko 
na nomu bola ni gone?” 

3. Sa tukuna mai o Raijeli, “Oqo o Bila na noqu 
dauveigaravi, vakacurumi. iko vua me 
vakasucuma kina e dua na gone e durugu, me dua 
kina na luvegu mai vua.” 

4. Sa soli Bila vua, ka sa curumi koya sara o 
Jekope. 

5. Sa kunekune o Bila, ka vakasucuma vei Jekope 
e dua na tagane. 

6. Sa tukuna o Raijeli, “Sa vakatulewa vei au na 
Kalou; sa rogoca talega o koya na domoqu ka solia 
vei au e dua na gone.” Sa vakayacani koya kina 
me o Tani. 

7. Sa kunekune tale na dauveigaravi nei Raijeli, o 
Bila, sa vakasucuma vei Jekope nai karua ni 
luvena. 

8. Sa tukuna o Raijeli, “Au sa veigati vakalevu 
kei na tuakaqu ia, au sa toso tikoga.” Sa 
vakayacana na gone me o Navitalai. 

9. O Lia, ni sa sega tiko ni dua tale na luvena, sa 
tauri Siliva na nona dauveiqaravi ka solia vei 
Jekope me curumi koya. 

10. O Siliva sa vakasucuma vei Jekope e dua na 
tagane. 

11. Sa tukuna o Lia, “Sa lako tiko mai na 
mataivalu.” Sa vakayacana me o Kata. 

12. O Siliva sa vakasucuma nai karua ni luvei 


Jekope. 
13. Sa tukuna o Lia, “Au sa marau, ni ra na 
tukuna ve au na goneyalewa na 

dauveivakalouvinakataki.” Sa vakayacani koya 
kina me o Aseri. 

14. O Rupeni sa lako yani ena gauna ni 
tatamusuki, ka sa kunea mai e so na wainimate ni 
moce, ka sa kauta sara mai vei tinana. Sa kerekere 
yani o Raijeli vei Lia ka vaka: “Au kerea e so na 
wai ni moce nei Rupeni.” 

15. Sa sauma mai o Lia, “E se lailai vei iko o 
Jekope na watiqu? Oqo, o sa vinakata tale na wai 
ni moce nei luvequ talega?” Sa sauma yani o 
Raijeli, “Drau moce vata mada ena bogi ogo, mei 
sosomi ni wai ni moce oqori.” 

16. Ni sa lesu mai o Jekope mai na veiwere ena 
yakavi, sa lako yani o Lisa ka tukuna vua, “Mo 
mai curu vei au, ni sa o saumi oti ena wai ni moce 
nei luvequ.” E rau sa mai veimoceri ena bogi o ya. 

17. Na Kalou sa rogoci Lia, sa kunekune ka 
vakasucuma vei Jekope nai ka lima ni luvena 
tagane. 

18. Sa tukuna kina o Lia, “Na Kalou sa solia vei 
au na kequ i voli, ni'u sa solia na noqu 
dauveiqaravi vei watiqu.” Sa vakayacani koya 
kina me o Isakari. 

19. Sa kunekune tale o Lia, ka sa vakasucuma nai 
ka ono ni luvena vei Jekope. 

20. Sa tukuna o Lia, “Na Kalou sa vakatikora vei 
au na veika vivinaka, oqo sa na tikoga kina vata 
kei au o na watiqu, baleta ni'u sa vakasucuma vua 
e ono na luvena tagane.” Sa vakayacani koya kina 
me o Sevuloni. 

21. Sa qai vakasucuma tale e dua na luvena 
yalewa, ka vakayacani koya me o Taina. 

22. Na Kalou sa qai nanumi Raijeli, sa rogoci koya 
ka dolava na nona kato ni gone. 

23. Sa kunekune ka vakasucuma e dua na tagane, 
ka tukuna, “Na Kalou sa kauta tani na noqu 
rogorogo ca.” 

24. Sa vakayacani koya me o Joseva ka tukuna 
kina, “O Jiova ena solia tale vei au e dua na luvequ 
tagane.” 


Na Veiyalayalati Nei Jekope Kei Lepani 

25. Ni sa vakasucumi Joseva oti o Raijeli, sa 
tukuna o Jekope vei Lepani, “Laivi au me'u lako, 
me'u lako ki na noqu tikina, ki na noqu vanua. 

26. “Soli ira vei au na watiqu, kei ira na luvequ, o 
ira, au sa qaravi iko kina, ka laivi keimami me 
keimami lako, o sa kila talega na veiqaravi au sa 
cakava vei iko.” 

27. Sa tukuna vua o Lepani, “Mo tiko mada, 
kevaka au sa kune loloma e matamu, ni'u sa kila 
ka vulica ni o Jiova sa vakalouvinakataki au ena 
vukumu.” 

28. Sa gai tukuna tale yani, “Tukuna vei au na 
kemu i sau, au na solia vei iko.” 

29. Sa tukuna vua o Jekope, “O sa kila vinaka na 
noqu qaravi iko kei na qaravi ni nomu 
manumanu. 

30. “Na veika e a tu vei iko e liu ni se bera na 
noqu lako mai, e lailai oqo sa levu sara; na Kalou 


sa vakalouvinakataki iko mai na gauna au a lako 
mai kina. Oqo au na vakania talega na noqu vale 
ena gauna cava?” 

31. Sa tukuna mai o Lepani, “Na cava me'u solia 
vei iko?” Sa sauma mai o Jekope, “Kua ni solia vei 
au e dua na ka, au na tiko tale me'u veigaravi, 
kevaka o solia vei au na ka: 

32. “Me'u lako mada yani ki na qele ni 
manumanu ena siga oqo, na manumanu kece sa 
tavutonotono me wasei mai na kena e dravu. Na 
sipi, na lami, na me, oqori me kequ i sau. 

33. “Ena saumi vei au na noqu yalododonu na 
veisiga ni mataka, ni sa lako mai vei iko na kequ i 
sau. Na manumanu kece sa sega ni tavutonotono 
ena kedra maliwa na me, ka dravu vei ira na lami, 
era na kilai me sa ka butakoci, kevaka era sa kune 
vei au.” 

34. Sa tukuna o Lepani, “lo, oqori sa na vaka na 
nomu vosa!” 

35. Ena siga o ya sa kauta tani na me tagane kece 
sa tavutonotono, kei na me yalewa kece sa 
tavutonotono, o ira kece sa via vulavula tiko, kei 
na ka dravu kece vei ira na lami, sa solia yani ki na 
ligadra na luvena. 

36. Sa lako yani vakayawa mai vei Jekope. (me 
vaka na yawa, ni lakovi ena tolu na siga). O 
Jekope sa vakania tiko na vo ni manumanu i 
Lepani. 

37. O Jekope ka taura tiko na taba ni kau 
drokadroka mai na amodi kei na Jesinati. Sa vocia 
na kulini kau me laurai mai na vulavula ni kau e 
loma. 

38. Na kau kece sa voci veilutuki, sa cuva tiko mai 
na mata ni wai ena vanua era dau lako yani kina 
na manumanu me ra gunu. Me ra kunekune kina 
ni ra sa mai gunu. 

39. Era sa kunekune ena mata ni kau sa voci tu. 
Na manumanu kece era sa vakasucuma mai na ka 
tavutonotono. 

40. O Jekope sa wasei ira na lami, na manumanu 
kece me ra sa raica tikoga na kau sa voci tu, o ira 
talega na ka dravu ena qele ni manumanu nei 
Lepani. Era sa tiko tani ga na nona manumanu 
mai vei ira na manumanu nei Lepani. 

41. Sa yaco tiko ga na gauna, ni ra sa kunekune 
tiko mai na manumanu, o Jekope sa biuta tiko ga e 
matada na kau sa voci oti tu. Mera kunekune tiko 
ena nodra vakaraica tikoga na kau sa voci oti tu. 
42. Na manumanu sa malumalumu sa biu tani - 
na ka kaukauwa sa nei Jekope kei na ka 
malumalumu sa nei Lepani. 

43. O Jekope sa tamata kaukauwa sara ka tamata 
yaco, sa levu na nona manumanu, sa levu na nona 
dauveiqaravi yalewa kei na tagane, sa levu sara na 
nona kameli kei na nona asa. 


O Jekope Sa Dro Mai Vei Lepani 


31. Sa rogoca o Jekope na nodra vosa na luvei 


Lepani ka vaka: “O Jekope sa kauta kece na vei ka 
sa nei tamada, sa rawata na nona i yau, mai na 

veika ga sa nei tamada.” 

2. O Jekope sa raica tiko na veitokoni nei Lepani 
vua sa vaka e sega ni vinaka mai me vaka e liu. 

3. O Jiova sa tukuna vei Jekope, “Mo lesu tale ki 
nomu vanua, vei ira na wekamu, Au na tiko vata 
kei iko.” 

4. O Jekope sa kacivi Raijeli yani kei Lia ki na 
buca ena vanua era sa tiko kina na manumanu, 

5. Sa tukuna vei rau, “Au sa raica na nona 
veitokoni o tamamudrau - ni sa sega ni vinaka me 
vaka e liu, ia, na Kalou i tamaqu sa tiko vata kei 
au. 

6. “Drau sa kila talega, au sa qarava na 
tamamudrau ena noqu kaukauwa kece. 

7. “la, o tamamudrau sa vakaisini au ena nona 
veisautaka na kequ i sau vaka tini, ia, na Kalou sa 
sega ni vakatarai koya me vakacacani au. 

8. “Kevaka sa tukuna vaka oqo, “Na 
tavutonotono sa kemu i sau' - era na tavutonotono 
kece. Kevaka sa tukuna, 'Na roka veimama ena 
kemu i sau’ - era na roka veimama kece. 

9. “Na Kalou sa kauta tani na manumanu kece i 
tamamudrau ka solia mai vei au. 

10. “Sa yaco ena gauna era sa kunekune kina na 
manumanu, au sa raica ena tadra na luve ni 
me era sa ladelade tiko - era sa veivolavolai kece 
tu ka tavutonotono. 

11. “Na Agilosi ni Kalou sa vosa vei au ena tadra 
ka tukuna, Jekope”, sa saumi mai, “Sai au oqo.’ 

12. “Na Agilosi sa tukuna mai, “Mo raica, na lami 
kecega sa rika tiko era sa volavolai ka 
tavutonotono, au sa raica na veika kecega sa 
cakava o Lepani, sa caka ga ena vukumudrau. 

13. “Oi Au na Kalou kei Peceli - na vanua o a 
lumuta kina na duru ka cakava kina na bubului 
vei Au. Mo tucake, ka lako tani mai na vanua oqo, 
ka lesu ki na vanua e nodra na wekamu dina.” 

14. O Raijeli kei Lia e rau sa sauma vua ka vaka: 
“E se vo tale tiko e so nai votavota e neirau mai na 
vale nei tamai keirau? 

15. “Keirau sa sega beka ni vulagi mai vua, ni sa 
volitaki keirau ka sa kania kece na neirau i lavo? 
16. “Ni sai yau sa taura kece na Kalou mai vei 
tamai keirau sa neirau kei ira kece na luvei keirau; 
oqo, na veika ga sa tukuna vei iko na Kalou, mo 
cakava.” 

17. O Jekope sa vakavodoki ira na luvena kei na 
watina ena kameli. 

18. Sa kauta talega na nona manumanu kece kei 
na veika kece e taukena, na veika kece e sa rawata 
mai Padani-Erami, ka lako vei Aisake na tamana 
ena vanua O Kenani. 

19. O Lepani e se lako tu me kotiva na nona sipi - 
o Raijeli sa butakoca mai na matakau ni vuvale e 
nei tamana. 

20. Sa dro yani o Jekope, ka sa sega ni kila o 
Lepani na kai Siria ni sa sega ni via tukuna vua. 

21. Sa dro yani kei na ka kece sa tu vua, sa 
takosova yani na wai ka lako vaka ki na 
veiulunivanua e Kiliati. 


O Lepani Sa Cici Muri Jekope 

22. Ena i katolu ni siga sa tukuni vei Lepani ni sa 
dro o Jekope. 

23. Sa kauti ira na nona ka cici muri Jekope me 
vitu na siga, sa qai yaco vei ira ena veiulunivanua 
mai Kiliati. 

24. Na Kalou sa lako mai vei Lepani ena bogi ena 

tadra ka tukuna vua, “Qarauni iko, mo lewa 
vinaka na nomu vosa vei Jekope.” 

25. Sa yaco yani o Lepani vei Jekope ni se qai 
vakaduria tiko na nona veivale laca ena 
veiulunivanua e Kiliati. 

26. Sa tukuna o Lepani vei Jekope, “Na cava o sa 
cakava, ni o sa lako vakavuni tani mai vei au, o sa 
kauti rau tani na luvequ me vaka na bobula e na i 
seleiwau? 

27. “Na cava o sa dro kina vakavuni ka sega ni 
tukuna vei au, me'u veitalatala vinaka vei iko ena 
marau kei na lagasere kei na tibereli na api? 

28. “O sa sega ni vakatara me'u reguci ira na 
luvequ tagane kei na luvequ yalewa. o sa cakacaka 
vakalialia. 

29. “Sa tu vei au na kaukauwa me'u veitotogitaki, 
ia, na Kalou i tamamu sa vosa vei au ena bogi ka 
tukuna, “Qarauni iko vinaka, ni o sa vosa vei 
Jekope.” 

30. “O sa lako dina mai oqo, baleta ni o sa via lako 
ki na vale nei tamamu, ia, na cava ga o butakoca 
mai kina na noqu kalou-matakau?” 

31. Sa sauma o Jekope, “Au sa rere baleta, “De o 
na qai tauri rau tale vakaukauwa na luvemu 
yalewa. 

32. “Vei koya o sa raica vua na nomu kalou- 
matakau, me kua ni bula o koya. Ena matadra na 
tamata, mo vakatakilakilataka na ka e nomu ka 
taura yani.” O Jekope sa sega ni kila ni sa kauta 
mai O Raijeli na ka o ya. 

33. Sa lako yani o Lepani ki na vale laca nei 
Jekope, nei Lia, nodrau na dauveigaravi, sa sega 
ga ni kunea na kalou-matakau. Sa lako yani ki na 
vale laca nei Raijeli. 

34. O Raijeli sa biuta na kalou-matakau oqo ena i 
dabedabe ni ose ka qai dabeca yani. Sa 
vakasagagara o Lepani ena loma ni vale - ka sa 
sega ga ni kunea. 

35. Sa tukuna yani vei tamana, “Me kua ni ca vua 
na noqu turaga ni'u sa sega ni tucake rawa, ni sa 
se tiko na rosi me vaka sa dauyacovi ira ga na 
yalewa - sa yaco vei au oqo.” Sa vakasagagara, ia, 
sa sega ga ni kunea na kalou- matakau. 

36. Sa cudru vakalevu o Jekope ka sa vosa 
vakaukauwa vei Lepani ka vaka: “Na cava au cala 
kina vei iko, na cava na noqu i valavala ca, mo 
cicivi au kina vaka oqo? 

37. “O sa vakaraica kece na noqu veika au 
taukena, na cava e nomu o sa kunea? Biuta e 
mataqu oqo me ra vakatulewa kina o ira kece oqo 
e matadaru! 

38. “E ruasagavulu na yabaki oqo au sa tiko vata 
kei iko, na nomu sipi kei na nomu me e se sega 
vakadua ni bau vakalutuka na luvena, au se sega 

talega ni kania e dua na luve ni me mai na kedra 
bai. 

39. “O ira mada ga era sa basuraki mai vei ira na 
manumanu kila au sa sega ni kauta mai vei iko, au 
sa vakaisosomitaka ga na ka sa yali. O sa vinakata 
ga mai na ligaqu se era butakoci ena siga se ena 
bogi. 

40. “Au sa tiko ga kei ira, ena siga sa kani au na 
katakata, ena bogi na batabata-liliwa, na noqu 
moce ni vakacegui sa drovaka na mataqu. 

41. “Au sa tiko ena nomu vale me ruasagavulu na 
yabaki, au qaravi iko me tinikava na yabaki ena 
vukudrau na luvemu yalewa, ka ono tale na 
yabaki ena vukudra na manumanu ka o sa 
veisautaka na kequ i sau vaka tini na gauna. 

42. “Baleta ni sa tiko vata kei au na Kalou i 
tamaqu, na Kalou i Eparaama, na Rerevaki i 
Aisake - e dina, o na vakatalai au tani ena liga lala. 
Na Kalou sa raica na noqu vakararawataki kei na 
cakacaka ni ligaqu, ka sa vunauci iko ena bogi.” 


Sa Veiyalayalati O Lepani Kei Jekope 

43. Sa vosa O Lepani vei Jekope, “Oi rau na 
yalewa oqo e rau sa noqu, o ira na gone oqo era sa 
noqu, na manumanu kece oqo sa noqu, na ka kece 
o raica sa noqu. la, na cava me'u cakava vei rau na 
luvequ yalewa oqo kei ira na luvedrau? 

44. “Lako mai me daru veiyalayalati mada, o iko 
kei au, me i vakadinadina ena kedaru maliwa.” 

45. Sa vakaduria o Jekope e dua na duru vatu. 

46. Sa tukuna o Jekope vei ira na tamata, “Mo ni 
tomi vatu mai,” era sa binia mai ka kana ena dela 
ni binibini vatu. 

47. O Lepani sa vakayacana me Jeka-Saaduca, ia, 
o Jekope sa vakayacana me Kaliti. 

48. Sa tukuna o Lepani, “Nai binibini vatu oqo sai 
vakadinadina vei kedaru ena siga oqo.” Sa 
vakayacani kina me o Kaliti, 

49. O Misipa talega, baleta ni sa tukuna, “Me raica 
tiko mai o Jiova ena kedaru maliwa, ni daru sa dui 
tikotiko. 

50. “Kevaka o sa vakararawataki rau na luvequ, 
se O sa taura tale e so na watimu, sa sega na 
tamata me — raica na Kalou ga sai vakadinadina 
vei kedaru!” 

51. Sa tukuna o Lepani vei Jekope. “Oqo nai 
binibini vatu kei na duru, sa tu oqo ena kedaru 
maliwa. 

52. “Oqo nai vakadinadina, nai binibini vatu kei 
na duru, au na sega ni lako sivia nai binibini oqo 
ki vei iko, se, mo lako sivia mai nai binibini ogo ki 
vei au, me ia na veivakacacani. 

53. “Na Kalou nei Eparaama, na Kalou nei Neori, 
na Kalou nei tamadrau me mai lewa ena kedaru 
maliwa.” O Jekope sa bubului vei Koya na 
Rerevaki i Aisake na tamana. 

54. Sa vakacabora o Jekope nai soro ena 
ulunivanua, ka sa kacivi ira mai na tamata me ra 
mai kana. Era sa kana madrai ka tiko ena 
ulunivanua me yacova na mataka. 


55. Ena mataka lailai, sa tucake o Lepani ka reguci 
ira na gone kei rau na luvena yalewa ka vosa 
vakalouvinakataki ira. Sa lako o Lepani ka lesu 
tale ki nona vanua. 


Sa Lako Mai O Iso Me Sota Kei Jekope 


32. Sa lako yani ena sala o Jekope ka sa sota kei 


ira na Agilosi ni Kalou. 

2. Ni sa raiciira o Jekope, sa tukuna, “Oqo 
nai tikotiko ni Kalou,” ka sa vakatoka na yaca 
ni vanua o ya, me Maenaimi. 

3. O Jekope sa vakatala eso na mata vei Iso na 
tacina ena vanua nei Sia e Itomi. 

4. Sa vakarota vei ira ka vaka, “Mo ni vosa vei 
Iso na noqu turaga ka vaka, ‘Sa tukuna na nomuni 
tamata o Jekope, “Au a tiko mai vei Lepani ka 
yacova ogo. 

5. “Sa tu vei au na bulumakau, na asa, na sipi kei 
na me, na dauveiqaravi tagane kei na yalewa, au 
sa talatala yani me tukuni vua na noqu turaga, 
me'u kune loloma kina e matamuni.””” 

6. Era sa lesu tale mai vei Jekope na i talaki ka 
tukuna, “Keitou sa lesu mai vei Iso, ka sa lako tiko 
mai o koya me mai sotavi iko. E va na drau na 
tamata sa tiko vata kei koya.” 

7. Sa rere ka taqaya vakalevu o Jekope, ka sa 
wasei ira na tamata sa tiko vata kei koya, na sipi 
kei na bulumakau kei na kameli, me rua nai 
wasewase. 

8. Sa tukuna sara, “Kevaka sa lakova mai o Iso 
ka valuta e dua nai wasewase, me dro yani nai 
wasewase ka dua.” 

9. Sa tukuna tale o Jekope, “Na Kalou nei 
tamaqu o Eparaama, na Kalou nei Aisake na 
tamaqu, Na Kalou o Koya sa tukuna vei au, ‘Lesu 
tale ki na nomu vanua, vei ira na wekamu, ka 
au na cakacaka vata kei iko": 

10. “Ssa sega ni ganiti au na loloma kece kei na 
dina kece o ni sa vakaraitaka vei au na Nomuni 
tamata. Au a takosova mai na Joritani kei na noqu 
i titoko - ia, oqo au sa yaco me rua nai vavakoso 
levu. 

11. “Mo ni vakabulai au mai na ligai koya na 
taciqu, mai na ligai Iso, ni'u sa rerevaki koya, de 
qai vala kei au kei ira na gone kei ira na tinadra. 
12. “Ni Kemuni sa tukuna, 'Au na raica mo na 
vinaka, ka cakava na nomu kawa me vaka na 
nuku ni wasawasa, ni sa sega ni wiliki rawa na 
kena levu.” 

13. Sa moce mai kea ena bogi, ka taura na veika sa 
lako mai ligana - me ka ni loloma vei Iso na 
tacina: 

14. E rua na drau na me yalewa, ruasagavulu na 
me tagane, ruanadrau na sipi yalewa kei na 
ruasagavulu na sipi tagane, 

15. E tolusagavulu na kameli yalewa kei na 
luvedra, vasagavulu na bulumakau yalewa ka tini 
na bulumakau tagane (yadru), ruasagavulu na asa 

yalewa kei na tini na kena ka tagane. 

16. Sa solia yani ki na ligadra na nona tamata ka 
tukuna vei ira, “Dou liu yani, ka me dua na 
veiyawaki ena keda maliwa.” 

17. Sa vakarota vei ira sa liu, “Kevaka sa sotavi 
kemuni o Iso ka tarogi kemuni, ʻO ni sa nei cei? O 
ni na lako tiko ki vei? E nei cei na veika sa tu oqo?” 
18. “Mo ni qai tukuna, ‘Oqo era sa nona na 
nomuni tamata o Jekope. Ogo sa soli tiko mai me 
nona ka ni loloma vua na noqu turaga o Iso, o 
koya talega sa muri tiko mai.” 

19. Sa vakarota talega nai karua ni lawalawa kei 
nai katolu ka vaka: “Me vaka talega oqori na 
veika mo ni tukuna vei Iso ni kemuni sa kunei 
koya; 

20. “Mo ni tukuna talega, 'Raica na nomuni 
tamata o Jekope sa muri tiko mai.” Ni sa takuna 
mai o koya, “Nai solisoli ogo ena vinaka vua ka ni 
oti ogori au na raici koya e matagu; de na gai 
cigomi au kina.” 

21. Sa liu sara vua nai solisoli oqori, ia, o koya e se 
bogi dua tale ena vanua era cegu tiko kina. 


O Jekope Sa Veimulomulo Kei Na Kalou 

22. Sa tucake o Jekope ena bogi ka kauti rau na 
watina, rau na dauveigaravi kei ira na luvena e 
tinikadua, ka takosovi Japoki. 

23. Sa kauti ira ka vakatalai ira yani ki tai kadua, 
ka vakauta talega yani na veika sa tu vua. 

24. Sa tiko duadua ga o Jekope, sa dua na Tamata 
e rau sa veimulomulo kaya me yacova na kida ni 
mataka. 

25. Na Tamata oqo, ni sa raica ni sa sega ni rawa 
ni gumatua vei Jekope, sa qai boboka na veiuturi 
ni sema ni sui ni dibina. Oqo sa lutu kina nai sema 
ni dibina ni rau sa veimulomulo tiko. 

26. Sa tukuna mai na Tamata, “Laivi au me'u 
lako, ni sa kida mai na mataka.” Sa sauma o 
Jekope, “Mo vakalouvinakataki au sara, au sa na 
qai laivi iko!” 

27. Sa qai tarogi Jekope, “O cei na yacamu?” sa 
sauma yani, “O Jekope.” 

28. “Sa na sega tale ni yacamu o Jekope, sa na 
yacamu oqo o Isireli (sotia ni Kalou), ni o sa sasaga 
tiko ga vua na Kalou kei na tamata talega, ka sa 
gumatua kina.” 

29. O Jekope talega sa tarogi koya ka vaka: “O cei 
na yacamu?” Sa sauma mai, “Na cava o taroga 
kina na Yacaqu?” Sa qai vakalouvinakataki koya 
mai kea. 

30. Sa vakatoka na yaca ni vanua o ya o Penieli, 
“Au sa raica na Kalou ena matana votu ka au se 
bula tiko ga.” 

31. Ni se takosovi Penieli tiko - sa cadra vua na 
matanisiga ka sa gera na dibina ni lako voli. 

32. Me yacova mai nikua, o ira na Isireli era sa 
sega ni kania na lewe ni dibi. Baleta na Kalou sa 
tara na dibi i Jekope, ka sa (mavule) lutu kina na 
sui ni dibina. 


E Rau Sa Sota O Jekope Kei Iso 


33. Sa rai yani o Jekope, ka raica ni sa lako 


tiko mai o Iso vata kei na va na drau na nona 
tamata. Sa wasewasei ira vakatotolo na gone vei 
ira na dui tinadra. 

2. Sa liu oirau na dauveigaravi kei ira na luvena, 
tarava yani o Lia kei na luvena, ka muri sara o 
Raijeli kei Joseva. 

3. Sa takoso yani o Jekope ka cuva ki na qele 
vakavitu, me yacova ni sa voleka mai vei Iso na 
tacina. 

4. Ta, o Iso sa cici mai ka roqoti koya ka lele yani 
ki domona ka reguci Jekope ka tagi, ni rau sa 
veitagicaki ena marau. 

5. Sa rai yani o Iso, ka sa raici ira na yalewa kei 
na dui luvedra ka taroga, “O cei o ira oqo?” sa 
sauma yani, “O ira na gone oqo era sai solisoli ni 
loloma ni Kalou vua na nomuni tamata.” 

6. E rau na lako talega mai na dauveiqgaravi kei 
na luvedra ka cuva sobu. 

7. Sa lako talega mai o Lia kei ira na luvena ka 
cuva sobu. Ni oti oqo sa lako talega mai o Joseva, 
kei Raijeli ka cuva talega. 

8. Sa taroga mai o lso, “Na cava nai balebale ni 
lawalawa kei oqo keimami sa sota oti?” Sa tukuna 
yani o Jekope, “Oqori me ra kune loloma kina ena 
mata ni noqu turaga.” 

9. Sa tukuna tale o Iso, “Sa levu tu vei au na 
veika, taciqu; maroroya kece oqo me nomu ga.” 
10. Sa sauma yani o Jekope, “E sega, kevaka au sa 
kune loloma e matamu, mo ciqoma nai solisoli 
mai na ligaqu - ni'u sa raica na matamu ni sa vaka 
ga ni'u raica na mata ni Kalou, ni o sa vinaka vei 
au. 

11. “Au kerea mo taura na veivakalouvinakataki 
sa kau mai vei kemuni, baleta na Kalou sa levu 
dina na Nona yalololoma vei au, ka sa rui levu tale 
vei au oqo.” Sa uqeti koya tikoga o Jekope - sa 
mani ciqoma o Iso. 

12. Sa mani tukuna o Iso, “Mai me daru lako sara, 
au na liu tiko vei iko.” 

13. Sa sauma yani o Jekope, “Na noqu turaga sa 
kila ni ra sa malumalumu na gone, era sa 
malumalumu talega na manumanu, kevaka me ra 
na toso tale me dua na siga, era na mate kece. 

14. “Au kerea, me liu ga yani na noqu turaga, ka 
me'u na kauti ira ga yani vakamalua na 
manumanu kei ira na gone ena neimami toso ga, 
me yacova ni keimami sa yaco yani vua na noqu 
turaga e Sia.” 

15. Sa tukuna mai o Iso, “Me'u biuta tiko mai eso 
na noqu tamata vata kei iko?” Sa sauma mai o 
Jekope, “Ena dua beka na kedra yaga? Me'u kune 
loloma mai na mata ni noqu turaga.” 

16. Sa lesu yani o Iso ena siga o ya, ena sala ki Sia. 
17. Sa lako yani o Jekope ki Sakoca, sa tara e dua 
na nona vale, kei na vale me nodra na manumanu. 
Sa vakayacani kina na vanua o ya me Sakoca. 

Sa Yaco Mai Kenani O Jekope 

18. Sa yaco vinaka mai Sikemi o Jekope, ena 
vanua o Kenani, ena nona lako mai Padani-Erami; 
sa vakaduria na nona valelaca ena mata ni koro. 
19. Sa volia na tiki ni vanua sa mai vakaduria kina 
na nona vale laca, mai vei ira na luvei Emori na 
tamai Sikemi ena rua na drau na dola. 

20. Sa tara mai kea e dua nai cabocabo ni soro, ka 
vakatoka me Ilai-Floe Isireli. 


Na Veika Me Baleti Taina 


34. O Taina na luvei Lia, o koya sa 


vakasucuma vei Jekope - sa lako yani me 
vakaraici ira na goneyalewa ni vanua. 

2. Ni sa raici koya o Sikemi, na ravouvou ni 
vanua o lvaiti, na luvei Emori, sa kauti koya, ka 
moceri koya, ka vakacacani koya. 

3. Na yalona sa kabiti Taina na luvei Jekope, sa 
domoni Taina ka sa vosa vinaka vua. 

4. Sa vosa vei Emori na tamana o Sikemi ka 
vaka, “Mo kauta mai na goneyalewa oqo me 
watiqu.” 

5. Sa rogoca o Jekope ni sa vakacacani Taina na 
luvena yalewa o Sikemi. O ira na luvena tagane 
era se tu mai na buca vata kei ira na manumanu. 
Sa tiko ga vakamalua o Jekope me yacova ni ra sa 
lesu mai. 

6. Sa lako yani o Emori na tamai Sikemi vei 
Jekope me rau veivosaki. 

7. Era sa lesu mai na luvei Jekope tagane mai 
vanua ka rogoca na ka sa yaco, era sa rarawa sara 
vakalevu - baleta ni sa cakava na tamata oqo e 
dua nai valavala toro sobu sara e Isireli. Ni sa 
mocera na luvei Jekope, e dua na ka e sega ni 
dodonu me yaco. 

8. Sa vosa vei ira o Emori ka vaka: “Na yalo 
i Sikemi na luvequ, sa rui kabita dina na 
luvemudou yalewa. Au kerea mo dou soli koya 
me watina. 

9. “Me da veimusumusuki, ni taura na neimami 
goneyalewa, ka me keimami taura na nomuni 
goneyalewa. 

10. “Mo ni tiko vata kei keimami, sa tu oqori na 
vanua. Mo ni tiko kina ka veivoli kina, ka mo ni 
taura ga na veika o ni vinakata mai kina.” 

11. O Sikemi sa tukuna vei Jekope kei iratou na 
ganena, “Me'u kune loloma mada mai vei 
kemudou - na veika ga dou sa vinakata, au na 
solia vei kemudou. 

12. “Dou tukuna vei au na cava ga me kena i 
vakamalua, au na solia vei kemudou. Me soli ga 
na goneyalewa oqo me watiqu.” 

13. O iratou na luvei Jekope e ratou sa sauma vei 
Sikemi kei Emori na tamana, ka vosa vakaukauwa 
sara baleta ni sa vakacacani na ganedratou o 
Taina. 

14. E ratou sa tukuna vei rau, “Sa sega ni 
rawa oqo, me soli na neimami yalewa vel ira na 


sega ni cili, ni oqori sa dua nai valavala ca levu vei 
keimami. 

15. “Ena ka ga oqo, keimami na yalovinaka kina: 
o ya mo ni vakataki keimami - na nomuni tagane 
kece me ra cilivi, 

16. “Oqori ga keimami na soli ira kina na 
neimami goneyalewa vei kemuni, ka keimami na 
tauri ira kina na nomuni goneyalewa, keimami na 
tiko kina vata kei kemuni, eda na dua ga kina na 
tamata. 

17. “Kevaka o ni sa sega ni rogoca na vosa mo ni 
cilivi kina, keimami na kauta na luvei keimami 
goneyalewa ka lako.” 

18. Na vosa oqo sa vinaka vei Emori kei Sikemi na 
luvena. 

19. O Sikemi sa sega ni berabera tale ni cakava na 
ka sa tukuni vua, baleta ni sa rui domona dina na 
luvei Jekope goneyalewa. O Sikemi sa tamata 
dokai sara ena vale nei tamana. 

20. O Emori kei Sikemi na luvena tagane, e rau sa 
lako mai ki na matamata ni koro ka vosa vei ira na 
tagane kecega ka tukuna: 

21. “O ira na tamata oqo era sa duavata kei keda 
me ra tiko ena noda vanua ka veivoli kina. Ni sa 
veiraurau na vanua vei ira me da tauri ira na 
luvedra yalewa me watida ka soli ira na luveda 
yalewa me watidra. 

22. “E dua ga na ka, era vinakata me ra tiko kina 
vata kei keda, ka meda dua ga na tamata, o ya me 
da cilivi me vaka era sa cilivi. 

23. “E na sega beka ni noda na nodra manumanu 
kei na veika era taukena, na ka e nodra ena noda? 
Me da vaka io ga vei ira, ka era na tiko vata kei 
keda.” 

24. O ira kece sa lako yani ki na matamata, sa 
vaka io vei Emori kei Sikemi na luvena. Era sa 
cilivi kece na tagane mai na koro. 

25. Sa yaco ni sa oti e tolu na siga - ni se tarai ira 
tiko na mosi-vuvuca ni veicili, o Simione kei Livai 
na luvei Jekope, o irau na ganei Taina - era sa 
taura na nodrau i seleiwau ka lako vakadoudou ki 
na koro ka vakamatei ira kecega na tagane. 

26. E rau sa vakamatei Emori kei Sikemi talega e 
nai seleiwau ka vakacacana na koro ka kauti Taina 
tani mai na vale nei Sikemi ka lako tani. 

27. Era sa curuma yani na koro, o ira na luvei 
Jekope ka raica na veivakamatei, baleta na 
veivakacacani sa caka vei Taina. 

28. Era sa kauta na sipi, na bulumakau, na nodra 
asa - na veika sa tiko ena koro kei na veika sa tu 
mai vanua, 

29. Kei na nodra i yau kecega, o ira na gone kei 
tinadra era sa kau vakavesu. Era sa vakacacana ka 
kauta kece na ka sa tiko e vale. 

30. Sa tukuna o Jekope vei Simione kei Livai, 
“Drau sa  vakaleqai au, ena  nomudrau 
vakaboicataki au ena kedra maliwa na 
lewenivanua ogo, ena kedra maliwa na kai 
Kenani, kei na Perisaiti, ni'u sa lewe vica ga, era na 
vakasoqoni vata mai ka vakamatei au. Au na 

vakarusai kei na noqu vuvale.” 

31. E rau sa sauma mai na cauravou, “Me 
vakatautauvatataka na tamata oqo na ganei keirau 
me vaka na yalewa dauvolitaki koya?” 


Sa Lesu Tale Ki Peceli O Jekope 


35. Na Kalou sa tukuna vei Jekope, “Mo 


tucake ka lako ki Peceli ka la'ki tiko kina; mo 
cakava mai kea e dua nai cabocabo ni soro vei 
Jiova - o Koya e a basika mai vei iko, ena nomu a 
dro tiko mai vei Iso na tacimu.” 

2. O Jekope sa tukuna ki na nona vuvale kei ira 
kece sa tiko vua, “Me biu na Kalou tani sa tiko vei 
kemuni, ni  vakasavasavataki kemuni, ka 
veisautaka na nomuni i sulu. 

3. “Ka me da sa tucake ka lako ki Peceli; au na 
cakava mai kea e dua nai cabocabo ni soro vei 
Jiova, o Koya sa dau vakacegui au ena gauna ni 
veilecayaki, ka sa tiko vata kei au ena sala au 
lakova.” 

4. Fra sa solia vei Jekope na veikalou tani, kei na 
kena sau ni daliga - o Jekope sa vunitaka ena ruku 
ni veikau e Sikemi. 

5. Fra sa lako yani, ka sa kani ira na rere na 
veimatanitu vakavolivoliti ira, ka era sa sega kina 
ni via veivala kei ira na luvei Jekope. 

6. Sa lako mai o Jekope ki Lusi (oqori o Peceli) 
ena vanua o Kenani, o koya kei ira na tamata sa 
tiko vata kei koya. 

7. Sa tara mai kea e dua na i cabocabo ni soro ka 
vakatoka me Eli-Peceli, baleta mai kea sa basika 
kina vua na Kalou ena nona dro mai vei Iso na 
tacina. 

8. Sa mate o Tepora na dauveigaravi nei Rapeka, 
ka sa buluti mai Peceli ena ruku ni vunikau, ena 
tikina e ra. Sa vakayacani na vanua o ya o Aloni- 
Bakuci. 

9. Sa basika tale na Kalou vei Jekope ena nona 
lako mai Padani-Erami ka vakalouvinakataki 
koya. 

10. Na Kalou sa tukuna vua, “Na yacamu o 
Jekope - o sa na sega tale ni Jekope, o Isireli sa na 
yacamu mai ni kua.” Na Kalou sa kaciva na 
yacana me lsireli. 

11. Na Kalou sa tukuna vua, “Oi Au na Kalou 
Qaqa, mo vuavuai ka lewe levu mai, na matanitu 
kei na veimatanitu era na lako mai vei iko, na 
veitui era na lako mai yagomu. 

12. “Na vanua Au sa solia vei Eparaama kei 
Aisake, au sa solia vei iko kei ira na nomu kawa, 
au sa solia kina na vanua.” 

13. Na Kalou sa lako cake mai vua, ena vanua sa 
vosa kina vua. 

14. Sa vakaduria o Jekope e dua na duru ena 
vanua sa vosa kina vua na Kalou, na duru vatu; sa 
sova kina e dua nai soro liviraki sa sova /lumuta 
talega kina na waiwai. 

15. Sa vakayacana o Jekope na vanua sa vosa kina 
vua na Kalou, me o Peceli. 


Na Mate Nei Raijeli 

16. Era sa lako tani mai Peceli, ka se vo vakalailai 
me yaco ki Efiraca, sa taratara o Raijeli ka sa 
kaukauwa sara. 

17. Ni sa kaukauwa sara na nona taratara ni 
vakasucu, sa tukuna vua na nona Nasi, “Kua ni 
rere, ena lako mai na gone tagane oqo.” 

18. Sa yaco, ni sa lako tani tiko vua na yalona (sa 
mate), sa vakayacani koya me Peni-oni, ia, o 
tamana sa vakayacana me Penijamini. 

19. Sa mate o Raijieli, ka sa bulu ni ra sa lako tiko 
ki Efiraca (oqori o Peceliema). 

20. Sa vakaduria e dua na duru o Jekope ena kena 
i bulubulu me yacova na siga ogo. 

21. Sa lako tiko o Isireli, ka biria na nona vale-laca 
ni sivia na vanua ni yadra e Eola. 

22. Sa yaco, ni sa tiko ena vanua o Isireli, o 
Rupeni sa moceri Bila na (dauveigaravi) nei 
Raijeli, sa rogoca o Isireli na ka ogo. 


Na Luvei Jekope E Tinikarua Na Gonetagane 

Na luvei Jekope tagane e tinikarua: 

23. Na luvei Lia tagane o Rupeni na ulumatua, o 
Simione, o Livai, o Juta, o Isakari kei Sevuloni; 

24. Na luvei Raijeli tagane o: Joseva kei 
Penijamini; 

25. Na luvei Bila tagane, (na dauveiqaravi) nei 
Raijeli; o Tani kei Navitalai; 

26. Na luvei Sipa tagane, (na dauveiqgaravi) nei 
Lia, o Kata kei Aseri. Oqo, o ira na luvei Jekope 
tagane era sa vakasucumi vua e Padani-Erami. 


Na Mate Nei Aisake 

27. Sa lako mai o Jekope vei tamana o Aisake e 
Mamire Kirijaci Araba (oqori o Epironi), na vanua 

e rau mai tiko kina o Eparaama kei Aisake. 

28. Na yabaki nei Aisake e dua na drau ka mani 
walusagavulu na yabaki. 

29. Sa ceguva nai otioti ni nona i cegu o Aisake, 
ka sa mate, sa lako yani vei ira na wekana ni sa 
qase sara ka sa levu na nona veisiga vinaka. E rau 
sa buluti koya na nona cauravou, o Iso kei Jekope. 


Na Vuvale Nei Iso 


36. Ogo nai vola ni kawa nei Iso, sa vakayacani 


talega me o Itomi. 

2. O Iso sa taura na watina mai vei ira na 
goneyalewa ni Kenani: O Ada na luvei Eloni na 
Itaiti; o Aolibama na luvei Ana, na luvei Sibioni na 
Iraiti, 

3. kei Vasemaca, na luvei Isimeli, na ganei 
Nebajoci. 

4. O Ada sa vakasucumi Elifasi vei Iso kei 
Vasemaca sa vakasucumi Rueli. 

5. O Aolibama sa vakasucumi Jeusi, Jaelami, kei 
Kora. Sai ira oqori na luvei Iso, sa vakasucumi vua 
ena vanua o Kenani. 

6. O Iso sa kauti ira na watina, ira na luvena kei 
ira kece ena nona vuvale, na nona bulumakau kei 
na nona manumanu kece kei na nona veika kece 

sa rawata mai na vanua o Kenani. Ka sa lako ki na 
vanua vakayawa sara mai na matai tacina o 
Jekope. 

7. Sa ka levu sara na nodrau dui-yau, sa na 
dredre kina me rau na tiko vata, kei na vanua e 
rau tiko vulagi kina, sa dredre me tokoni rau, 
baleta na levu ni nodrau manumanu. 

8. O Iso, sa tiko ena ulunivanua o Sia. O Iso, sai 
Itomi. 

9. Ogo na kawa nei Iso na tamadra na Itomi ena 
ulunivanua o Sia. 

10. Ogo na yacadra na luvei Iso; o Elifasi na luvei 
Ada na wati Iso kei Rueli na luvei Vasemaca na 
wati Iso. 

11. O ira na luvei Elifasi o Temana, o Omari, o 
Sefo, o Qatama kei Kenasi. 

12. O Timina na wati Elifasi lailai sa vakasucumi 
Amaleki vei Elifasi. Sai ira oqo na luvei Ada na 
wati Iso. 

13. Sai ira oqo na luvei Rueli, o Naaci, o Sera, o 
Sama kei Misa. Oqo o ira na luvei Vasemaca na 
wati Iso. 

14. Sai ira oqo na luvei Aolibama, na wati Iso na 
luvei Ana yalewa, na luvei Sibione yalewa. Sa 
vakasucuma vei Iso, o Jeusi, o Jaelami kei Kora. 


O Ira Na Turaga E Itomi 

15. Sai ira ogo na vei turaga vei ira na luvei Iso. O 
ira na luvei Elifasi na ulumatua nei Iso, o Temami 
na turaga, o Oma na turaga, o Sefo na turaga, O 
Kenasi na turaga, 

16. O Kora na turaga, o Qatama na turaga, o 
Ameleki na turaga. Sai ira ogo na vei turaga nei 
Elifasi ena vanua o Itomi. Ogo o ira na luvei Ada. 
17. Sai ira oqo na luvei Rueli na luvei Iso. O Naaci 
na turaga, o Sera na turaga, o Sama na turaga kei 
Misa na turaga. Sai ira oqo na veituraga nei Rueli 
ena vanua o Itomi. Ogo o ira na luvei Vasemaca na 
wati Iso. 

18. Sai ira oqo na luvei Aolibama, na wati Iso. O 
Jeusi na turaga, o Jaelami na turaga kei Kora na 
turaga. Sai ira oqo na vei turaga era sa lako mai 
vei Aolibama na wati Iso, na luvei Ana. 

19. Sai ira oqo na luvei Iso, (Itomi), oqori o ira na 
kena vei turaga. 


O Ira Na Luvei Sia Tagane 

20. O ira oqo na luvei Sia na Oraite, o ira sa 
tawana tiko na vanua: o Lotani, o Sobali, o 
Sibione, kei Ana, 

21. O Disioni, o Esari, kei Disani. Sai ira oqori na 
turaga nodra na Oraite, o ira na luvei Sia ena 
vanua o Itomi. 

22. O ira na luvei Lotani, o Ori kei Emami, na 
ganei Lotani o Timina. 

23. Sai ira oqo na luvei Sobali: O Elirani, o 
Manaeci, o Ibali, o Sefo, kei Onami. 

24. Sai ira oqo na luvei Sibione, o rau o Aja kei 
Anae. O Anae ogo sa kunea na wai ena vanua 
liwa, ni a lako voli kina ka vakania tiko na asa nei 
tamana o Sibione. 


25. Sai ira oqo na luvei Anae: O Disioni kei 
Aolibama na luvei Anae yalewa. 

26. Sai ira oqo na luvei Disioni, o Amedani, o 
Esibana, o Icarani, kei Jerani. 
27. Sai ira oqo na luvei Esari, 
kei Akani. 

28. Sai ira oqo na luvei Disani, o Usi kei Erani. 

29. Sai ira ogo na veituraga e Oraite: O Lotani na 
turaga, o Sobali na turaga, o Sibione na turaga, o 
Anae na turaga, 

30. O Disioni na turaga, o Esari na turaga, o 
Disani na turaga, o ira oqo na veituraga vel ira na 
Oraite, me vaka na nodra dui turaga ena vanua o 
Sia. 


Biliani, o Saerani, 


Na Vei Tui E Itomi 

31. Sai ira oqo na veitui sa lewa e Itomi, ni se bera 
na tui vei ira na Isireli: 

32. O Bela na luvei Peori, sa lewa e Itomi, na yaca 
ni nona koro o Diniaba. 

33. Ni sa mate o Bela, o Jobaba na luvei Sera e 
Bosara sa veiliutaki ena vukuna. 

34. Ni sa mate o Jobaba, o Usaemi ena vanua 
noda na Temanaiti sa lewa ena vukui Jobaba. 

35. Ni sa mate o Usaemi, o Etati na luvei Betati, o 
koya sa kabai Mitiani ena buca mai Moape, sa 
lewa ena vukuna. Na yaca ni koro o Avici. 

36. Ni sa mate o Etati, o Samila mai Masareka sa 
lewa ena vukui Etati. 

37. Ni sa mate o Samila, o Saula mai Reopoci ena 
bati ni uciwai, sa lewa ena vukuna. 

38. Ni sa mate o Saula, o Peali-Anana na luvei 
Akebori sa lewa ena vukuna. 

39. Ni sa mate o Peali-Anana na luvei Akebori o 
Adari sa lewa ena vukuna, na yaca ni nona koro o 
Pau. Na yaca i watina o Maetabeli na luvei 
Matereti, na luvei Maseabi yalewa. 








Na Veituraga E Iso 

40. Sai ira oqo na veituraga nei Iso, me vaka na 
nodra veivuvale ena nodra i tikotiko, na yacadra 
yadudua oqo: o Timana na turaga, o Alava na 
turaga, O Jeteci na turaga, 

41. O Aolibama na turaga, o Ela na turaga, o 
Pinoni na turaga, 

42. O Kenasi na turaga, o Temana na turaga o 
Mibisa na turaga, 

43. O Meqedeeli na turaga kei Irami na turaga. Sai 
ira ogo na veituraga e Itomi me vaka na nodra dui 
tikotiko ena vanua era sa taukena. o Iso sa 
tamadra na kai Itomi. 


Sa Tadra Joseva Na Veika Cecere 


37.0 Jekope sa tiko ena vanua sa vulagi kina o 
tamana, ena vanua o Kenani. 

2. Ogo na kawa i Jekope. o Joseva ni se gai 
yabaki tinikavitu, sa vaka na manumanu tiko vata 
kei ira na tacina. O koya sa tiko kei ira na luvei 
Bila kei ira na luvei Siliva na wati tamana. O 

Joseva sa kauta na kedratou i tukutuku ca vei 
tamana. 

3. O Isireli, sa lomani Joseva vakalevu cake mai 
vei ira kece na luvena, baleta ni o koya e luvena ni 
sa qase sara. Sa dau cula talega na nona kote 
balavu ka dui rokaroka. 

4. Ni ratou sa dau raica na tacina ni sa 
daulomani koya vakalevu o Isireli mai vei iratou, e 
ratou sa dau cati koya ka dauvosa vakaca vua. 

5. OJoseva sa tadra e dua na tadra, ka tukuna 
sara vei ira na tacina, e ratou sa qai cati koya ga 
vakalevu. 

6. Sa tukuna vei iratou na tacina, “Au kerea mo 
dou rogoca na noqu tadra: 

7. “Edatou sa vau sila tiko ena were, sa duri ka 
tucake tu na noqui vau sila, na nomudou i vau sila 
talega sa tucake ka cuva kina noqu i vau sila.” 

8. Eratou sa tukuna vua na tacina, “O iko, mo na 
mai liutaki keitou? se O mai via vakatulewa vei 
keitou?” E ratou sa qai cati koya ga vakalevu 
baleta na nona tadra kei na nona vosa. 

9. Ese baci tadra tale e dua na tadra, ka tukuna 
vei ira na tacina ka vaka: “Au sa baci tadra tale, ka 
sa vaka ogo, na siga, na vula kei na veikalokalo era 
sa cuva kece vei au.” 

10. Sa tukuna vei tamana kei ira na tacina, sa 
vunauci koya o tamana ka tukuna vua, “E tadra 
vakacava oqo? Me lako beka mai o tinamu, o 
tamamu kei ira na tacimu ka mai cuva ki na qele e 
matamu?” 

11. Era sa qai vuvutaki koya ga na tacina, ia, o 
tamana sa taura vuni tikoga ki yalona. 


Era Sa Volitaki Joseva Na Tacina 

12. Era sa lako ki Sikemi na tacina me ra vakania 
na sipi nei tamadra. 

13. Sa tukuna o Isireli vei Joseva, “Era sa sega 
beka ni tiko mai Sikemi na tacimu? Lako mai me'u 
talai iko vei ira. Sa sauma mai o Joseva, “Sai au 
oqo.” 

14. Sa tukuna sara vua, “Lako ka raica se sa 
vakatiko E vei o ira na tacimu kei ira na 
manumanu, ka kauta lesu mai vei au na i 
tukutuku.” Sa vakatalai koya tani yani mai na 
Buca o Epironi ka sa lako sara yani ki Sikemi. 

15. E dua na tamata sa kunei koya, ni sa 
veilakoyaki voli ena vanua. Sa tarogi koya na 
tamata, “Na cava o sa vakasagara tiko?” 

16. Sa sauma yani, “Au vakaraici iratou tiko na 
tuakaqu, era sa vakana manumanu tiko e vei.” 

17. Sa tukuna mai na tamata, “Era sa lako tani 
eke, ia, au sa rogoci ira ga ni ra sa tukuna, “Tou 
lako ki Tocani.”” A sa lako yani o Joseva ka kunei 
iratou na tuakana e Tocani. 

18. Ni ra sa raici koya tiko mai vakayawa, era sa 
bosea me vakamatei koya. 

19. Era sa veitukuniyaka, “Raica sa lako tiko mai 
ogo na dautadra! 

20. “Mai, me da sa na vakamatei koya ka viritaki 
koya ki na dua na qara, me noda i ulubale, “Me 


dua na manumanu kila sa vakamatei koya, eda na 
qai raica se sa vakacava na nona tadra!” 

21. la, ni sa rogoca o Rupeni, sa vakabulai koya 
mai na ligadra ka tukuna, “Me da kua ni 
vakamatei koya.” 

22. Sa tukuna vei ira o Rupeni, “Me kua ni 
vakadavei na dra, me viritaki ga ki na qara sa tiko 
mai na vanua liwa, me kua ga ni da tarai koya ena 
ligada” - ni sa nakita me vakabulai Joseva mai vei 
ira na tacina ka kauti koya lesu vei tamadra. 

23. Ni sa qai yaco mai vei ira o Joseva, era sa 
basuraka na nona kote, na kote dui rokaroka sa 
dara tiko. 

24. Era sa tauri koya ka viritaki koya ki na gara. 
Sa lala tu na gara, ni sa maca tu na kena wai. 

25. Era sa dabe sobu ka kana. Ni ra sa rai yani, era 
sa lako tiko mai e dua nai lawalawa era luvei 
Isimeli, era lako tiko mai Kiliati kei na nodra 
kameli, kei na nodra i usausa ni voliciri ena nodra 
lako sobu tiko ki Jjipita. 

26. Sa tukuna o Juta vei ira na tacina, “Na cava na 
kena yaga, kevaka e da na vakamatei koya ka 
vunitaka na nona dra? 

27. “Me da volitaki koya vei ira na Isimeli, me kua 
ni tarai koya kina na ligada, ni o koya e tacida ka 
eda lewe vata.” Era sa rogoca na tacina na veika 
ogo. 

28. Era sa lako tale mai na kai Mitiani dauveivoli, 
era sa tauri Joseva mai ka volitaki koya yani vei ira 
na Isimeli me ruasagavulu na sikele siliva. Era sa 
kauti Joseva ki Ijipita. 

29. Sa lesu yani o Rupeni ki na gara, ka sa yali 
kina o Joseva, sa basuraka na nona i sulu. 

30. Sa lesu yani vei iratou na tacina ka tukuna, 
“Sa yali na gone, me'u lako beka i vei?” 

31. Era sa taura na kote i Joseva, ka vakamatea e 
dua na me, sa qai toni na kote ena kena dra. 

32. Era sa vakauta mai na kote vei tamadra ka 
tukuna, “Keimami sa kunea oqo, mo raica oqo, e 
nei luvemu se sega?” 

33. Sa kila o Jekope ka tukuna, “Oqo na kote nei 
luvequ, e dua na manumanu kila sa kani koya, sa 
sega ni cala, o Joseva sa basuki vakalalai.” 

34. Sa basuraka na nona i sulu o Jekope ka 
vakaisulu taga na tolona ka lolokutaki Joseva me 
vica vata na siga. 

35. O ira kece na luvena era sa mai vakacegui 
koya, sa tukuna o Jekope, “Au na lako sobu ki nai 
bulubulu vei luvequ ena vakaloloku.” Sa tagi o 
Jekope ena vukuna. 

36. O ira na Mitiani era sa volitaki Joseva sara ki 
Ijipita vei Potifa na vakai lesilesi i Fero ka sa nodra 
i liuliu na mata yadra. 


O Juta Kei Tamare 


38. Sa yaco ena dua na gauna sa lako tani mai 


kina o Juta mai vei ira na tacina, sa sikova yani e 
dua mai Etulama na yacana o ira. 

2. Sa raica talega mai kea e dua na goneyalewa 
ni Kenani, na luvei Sua, sa vakawatitaki koya ka 
curumi koya sara. 

3. Sa kunekune ka vakasucuma vua e dua na 
luvena talega sa yacana o Eri. 

4. Sa kunekune tale, ka vakasucuma e dua na 
tagane, sa vakayacani koya o tinana me o Onani. 

5. Sa dua tale na luvena tagane, sa yacana o Sela. 
Sa tiko mai Jesiba ena gauna sa sucu kina o Sela. 

6. O Juta sa kauta mai e dua na wati Eri, na nona 
ulumatua, na yacana o Tamare. 

7. Ia, o Fri na ulumatua i Juta, sa caka ca ena 
mata i Jiova, o Jiova ga sa vakamatei koya. 

8. O Juta sa tukuna vei Onani, “Lako vei wati 
tacimu, mo drau veiwatini, ka vakatubura e dua 
na kawa vei tacimu.” 

9. Sa kila o Onami ni o na luvena ena sega ni 
nona, sa vakadrodroya kina qele, ena gauna sa 
curumi wati tacina tiko kina - de qai solia na kawa 
vei tacina. 

10. Na veika oqo sa sega ni marautaka o Jiova, 
oqo, sa vakamatei Onani talega kina. 

11. Sa tukuna o Juta vei vugona o Tamare, “Mo 
tiko yada mada ena vale i tamamu,” me yacova ni 
sa cauravou mai o Sela.”De qai mate tale me 
vakataki tacina.” Sa lako o Tamare ka tiko wawa 
ena vale nei tamana. 

12. Sa yaco na gauna sa mate kina na wati Juta, sa 
vakacegui ka lako cake vei ira na nona 
dauvakatawa sipi e Timana, o koya kei na nona i 
tokani o ira na kai Etulama. 

13. Sa tukuni vei Tamare, “Raica o nomu momo 
sa lako cake i Timana me raica na nona sipi.” 

14. Sa luvata tani na nona i sulu vaka yada, sa ubi 
koya ka la'ki dabe tiko ena tikina lala ena sala 
vaka ki Timana, ni sa raici Sela sa cauravou levu 
mai - ia sa sega ga ni lako yani me rau veiwatini. 
15. Ni sa raici koya o Juta, sa nanuma ni oqo e 
dua e volitaki koya tiko, baleta ni ubia tiko na 
matana taucoko. 

16. Sa vuki yani vua ena sala ka tukuna, “Au 
kerea me'u curumi iko mada,” sa sega ni kila, o ya 
o na vugona. Sa taroga o vugona, “Na cava o na 
solia vei au, me rawa ni o curumi au kina?” 

17. Sa sauma mai, “Au na solia mai e dua na me 
gone.” Sa tukuna tale yani, “Mo solia mai e dua na 
kena i vakadinadina?” 

18. “Na cava me'u solia vei iko?” Sa sauma mai 
na nomu i taube/ mama kei na nomu i titoko.” Sa 
mani solia yani vua, ka curumi koya sara ka sa 
kunekune talega mai vua. 

19. Sa tucake ka lako yani, sa veisautaka na nona i 
sulu ka dara tale na nona i sulu vakayada. 

20. Sa vakauta yani o Juta na me gone, mai na 
ligana na nona i tokani na kai Etulama vua na 
yalewa. la, sa sega ga ni kune. 

21. Sa tarogi ira na tagane ena vanua o ya, “E vei 
o koya na dau volivolitaki sa tu ena sala?” Era sa 
sauma, “Sa sega eke na dauvolivolitaki sa tu ena 
sala.” 


22. Sa lesu tale yani vei Juta ka tukuna, “Au sa 
sega ni raici koya, o ira talega na tagane mai keau 
era sa tukuna ni sa sega na dauvolivolitaki 
vakaogo ena vanua.” 

23. Sa tukuna o Juta, “Me sa taura ga yani o koya 
de daru na qai madua - ni'u sa solia yani na me, ia 
sa yali o koya.” 

24. Ni sa oti tale e tolu na vula, sa tukuni sara vei 
Juta ka vaka: “O Tamare na vugomu ea volitaki 
koya ena sala ka sa bukete tiko.” Sa tukuna yani o 
Juta, “Kauti koya mai me mai vakamai!” 

25. Ni sa kau mai, sa tukuna vei nona momo, “O 
koya na tagane sa nona oqo, sa vakabuketetaki 
au,” mo raica mada se nei cei oqo, nai taube, 
mama kei na i titoko.” 

26. Sa tukuna o Juta, ni sa kila ka sa tukuna, “Sa 
yalododonu cake o koya mai vei au, ni'u sa sega ni 
soli koya vei Sela baleta ni sa tamata levu mai.” Sa 
sega ni curumi koya tale. 

27. Ena gauna me sa vakasucu kina, sa tiko e 
ketena e rua na gone. 

28. Ni sa vakasucu tiko, sa basika mai e dua na 
liga, o koya na dau ni veivakasucumi sa vesuka 
sara e dua na wa lokaloka e ligana ka tukuna, 
“Oqo e liu mai.” 

29. Na ka e yaco ni sa vakasuka lesu tale na 
ligana, sa basika mai o tacina vakasauri ni sega ni 
namaki, ka tukuna sara, “O lako mai vakacava? O 
takoso mai.” Sa yacana kina me o Veresi. 

30. Ni oti oqo sa qai basika mai o tacina ni sa tiko 
e ligana na wa lokaloka. Sa yacana o Sira. 


Sa Bobula O Joseva Mai Ijipita 


39. Sa kau sobu o Joseva ki Ijipita. O Potifa nai 


vakalesilesi nei Fero ka nodra i liuliu na mata 
yadra, sa voli koya mai vei ira na Isimeli. 

2. Sa tiko vata kei Joseva o Jiova. Sa tamata yaco 
o koya, ka sa tiko ena vale ni nona turaga na kai 
Ijipita. 

3. Sa raica tiko na nona turaga ni sa tiko vata kei 
koya o Jiova. O Jiova sa vakavuna na vuavuai 
vinaka na veika sa tara tiko na ligana. 

4. Sa taleitaki tiko vakalevu o Joseva mai vua na 
nona turaga. Sa yaco me lewa taucoko na vale ni 
nona turaga. 

5. Sa yaco talega me vakalouvinakataka o Jiova 
na nona vale na kai Ijipita oqo, ena vuku i Joseva, 
na kalouvinaka oqo sa tara yani na loma ni vale 
kei na vei ka e tuba. 

6. Sa soli na veika kecega ki na ligai Joseva, sa 
sega ni via kila tale e dua na ka, vakavo ga na 
madrai ni sa taura e ligana me kana. Sa tamata 
rairai vinaka talega o Joseva. 

7. Nisa yaco tiko na veika oqo, na wati Potifa sa 
domoni Joseva vakalevu, sa mani tukuna kina vei 
Joseva, “Daru veidomoni mada.” 

8. Sa bese o Joseva ka tukuna, “Raica na noqu 
turaga sa sega ni kila na ka kece sa tu oqo e vale, 
baleta ni sa solia kece tu oqo ki na ligaqu. 

9. “Sa sega ni dua e uasivi vei au ena vale oqo, sa 

sega talega ni vakavoca vei au e dua na ka me'u 
lewa, au sa lewa kecega, vakavo duadua o iko, ni 
o sa watina. Me'u cakava vakacava nai valavala ca 
levu oqo, nai valavala ca vua na Kalou?” 

10. Sa sagai Joseva tikoga ena veisiga - sa sega ga 
ni via rogoci koya o Joseva. 

11. Sa qai yaco ni sa lako tale yani o Joseva me 
cakava na nona cakacaka e vale - sa sega na 
tagane me kune e vale, 

12. Sa vesuki Joseva vata kei na nona i oro bale ka 
tukuna, “Daru mai veicurumi mada.” Sa biuta tu 
na nona ¡oro bale e ligana ka dro yani ki tuba. 

13. Sa qai yaco, ni sa raica ni sa biuta tu mai o 
Joseva na nona i oro ena ligana ka dro yani ki 
tuba, 

14. Sa kacivi ira mai na turaga ena vale ka tukuna 
vei ira, “Raica sa kau mai vei keda e dua na Iperiu 
oqo me vakalialiai keda. Sa lako mai ka vakasagai 
au, ka vinakata me moceri au, au sa qai kaila 
vakadomoi levu. 

15. “Ni sa rogoca o koya ni'u sa qoqolou, sa qai 
biuta tu mai na nona i oro ka dro yani ki tuba.” 

16. Sa taura tiko ga na nona i oro me yacova ni sa 
lako mai na nona turaga ki vale. 

17. Sa qai vosa vua me vaka oqo: “Na Iperiu 
dauveiqgaravi o a kauta mai vei keda, sa lako mai 
vei au me vakalialiai au, 

18. “Ena gauna au sa kaikaila kina, sa biuta tu mai 
na nona i oro ka dro yani ki tuba.” 

19. Ni sa rogoca o nona turaga na veika sa tukuna 
vua o watina ni sa tukuna, “Na nomu tamata sa 
cakava vaka oqo vei au,” sa tubu sara na nona 
cudru. 

20. Na turaga i Joseva sa tauri koya ka biuta ki 
vale ni veivesu. Na vanua era sa tiko kina na 
kaivesu ni tui. Sa tiko talega kina o Joseva. 

21. la, o Jiova sa tiko vata ga kei Joseva, ka sa 
vakaraitaka tiko vua na nona loloma. Sa solia tiko 
ga vei Joseva na Nona vinaka ena mata i koya nai 
vakatawa ni vale ni veivesu. 

22. Nai vakatawa ni valeniveivesu sa solia kece ki 
na ligai Joseva na lewa ni nodra bula kece na 
kaivesu, na ka kece era cakava sa nona lewa ga. 

23. Sa sega tale ni via kila mai nai vakatawa ni 
valeniveivesu e dua na ka, baleta ni sa tiko vata 
kei koya o Jiova. Na veika kece e caka, sa 
vakagugumatuataka o Jiova. 


Na Nodrau Tadra Na Kaivesu 


40. Sa qai yaco ena dua na gauna, o koya na 


dauvakarau mena waini kei koya na dau vavi 
kakana nei Fero, e rau sa caka cala vua na nodrau 
turaga na tui Ijipita. 

2. O Fero sa cudruvi rau vakalevu na nona 
dauveigaravi oqo, na i liuliu ni caka waini kei nai 
liuliu ni dauvavavi. 

3. Sa biuti rau ena ligai koya nai liuliu ni mata 
yadra ni valeniveivesu. Ena vanua sa vesu tiko 
kina o Joseva. 


4. Nai liuliu ni mata yadra sa beitaki Joseva vata 
kei rau, ka sa qaravi rau. E ratou s vesu tiko 
vakawawa. 

5. O koya na dauvakarau waini kei koya 
dauvavavi nei Fero, e rau sa tadra ruarua, 
nodrau tadra yadudua ena dua ga na bogi, 
duidui na kena i balebale. 

6. Sa lako mai vei rau o Joseva ena mataka, ka 
raici rau, sa raica ni rau sa rarawa sara vakalevu. 

7. Sa tarogi rau sara ka vaka: “Na cava drau sa 
rui rarawa kina vakalevu ena siga oqo?” 

8. E rau sa tukuna vua, “Keirau sa dui tadra na 
tadra e duidui, ka sa sega na kena i 
vakavakadewa.” Sa tukuna o Joseva, “Sa sega 
beka ni nona ga na Kalou na vakavakadewa? Drau 
tukuna mai vei au.” 

9. Nai liuliu ni dauvakarau waini sa tukuna vei 
Joseva na nona tadra ka vaka: “Ena noqu tadra, sa 
tu e mataqu e dua na vaini, 

10. “Na vaini ogo sa tolu na tabana, sa kubu mai, 
sa vakadrauna sara, sa se ka kauta mai na vuana 
sa dreu tu. 

11. “Sa tu e ligaqu na bula nei Fero, au sa taura na 
vaini dreu ka lobaka ena bilo nei Fero, ka au sa 
kauta sara na bilo ka solia ena ligai Fero.” 

12. Sa tukuna vua o Joseva, “Ogo na kena 
i vakavakadewa, na tolu na tabana sa tolu na 
siga. 

13. “Ena tolu na siga oqo, o Fero ena laveti iko 
cake tale, ka vakatikori iko lesu tale ki na nomu i 
tutu, ka o na dau soli mena gunu tale na Fero me 
vaka ga o sa dau cakava e liu. 

14. “Mo qai nanumi au mai ni o sa tiko vinaka, ka 
mo vakaraitaka vei au na nomu yalovinaka, mo 
dau tukuni au vei Fero, ka mo kauti au tani mai na 
vale oqo. 

15. “Ni sa ka dina, na noqu kau tani mai 
vakaukauwa mai na nodra vanua na Iperiu; au sa 
sega talega ni cakava e dua na ka e ganita na noqu 
mai tu oqo.” 

16. Ni sa raica na i liuliu ni dau vavavi ni sa 
vinaka nai vakamacala nei Joseva, sa tukuna sara 
yani, “O au talega, ena noqu tadra, sa tolu na i su 
vulavula e uluqu. 

17. “Nai su sa tiko duadua e cake, sa tiko kina na 
veikakana vavi me kei Fero, era sa mai kania na 
manumanu vuka, mai na uluqu.” 

18. Sa sauma vua o Joseva ka vaka: “Oqo na kena 
i balebale, e tolu na i su, sa tolu na siga. 

19. “Ena tolu na siga oqo, o Fero ena vakaliliga na 
domomu ena dua na vunikau, mai kea, era na 
kania kina na lewemu na manumanu vuka.” 

20. Sa qai yaco ena i ka tolu ni siga, na siga talega 
ni vakananumi ni sucu nei Fero, sa cakava kina e 
dua na kakana levu vei ira na nona dauveigaravi,; 
sa vakaturi rau cake na nona i liuliu ni daucaka 
waini kei koya nai liuliu ni dau vavavi e matadra 
na dauveigaravi. 

21. Sa vakatikora lesu na nona dau caka waini, ka 
sa dau biuta na waini ena ligai Fero. 


na 
na 
ka 

22. Sa vakakukunataki koya na dau vavavi, me 
vaka nai vakamacala nei Joseva vei rau. 

23. Nai liuliu ni dau vakarau waini sa sega ni 
nanumi Joseva, ka sa guilecavi koya. 


Na Tadra Nei Fero 


41. Ni sa oti vinaka e rua na yabaki, sa tadra o 


Fero, ni sa tucake tu ena dua na bati ni uciwai. 

2. Vakasauri e ratou sa basika mai wai e vitu na 
bulumakau rairai vinaka ka levulevu, ka era sa 
mai kakana voli. 

3. Era sa muri tale mai e vitu tale na bulumakau 
lila ka rairai ca, ka ra sa mai tu talega ena bati ni 
uciwal. 

4. Oira na ka lila rairai ca oqo, era sa kani ira na 
ka levulevu ka rairai vinaka oqo: sa yadra sara o 
Fero. 

5. Sa moce tale, ka tadra ena i karua ni gauna, ni 
sa basika e vitu na sila mai na dua ga na vuna, sa 
bulabula ka rairai vinaka. 

6. Sa basika tale mai e vitu na sila raqosa ka 
matemate, ena kena liwa mai na tokalau. 

7. Na vitu na sila raqosa sa tiloma na vitu na sila 
bulabula ka vinaka oqo. Sa yadra o Fero, ka qai 
kila, ni sa tadra walega. 

8. Ena mataka o ya, sa leqa vakalevu tiko na 
yaloi Fero, sa talatala yani me ra lako mai vua na 
dau caka i sausau kece e Ijipita kei ira kece na 
tamata vuku. Sa tukuna vei ira o Fero na nona 
tadra, ia, sa sega e dua me vakamacalataka rawa 
na kena i balebale vei Fero. 

9. Sa qai vosa vei Fero nai liuliu ni dauvakarau 
waini ka tukuna, “ena siga ogo, au sa qai kila kina 
na noqu cala. 

10. “Ena gauna sa cudru kina o Fero vei rau na 
nona tamata, o au kei koya na dauvavavi, ka 
keirau sa tu vakavesu, 

11. “Keirau sa dui tadra yadudua ena dua ga na 
bogi. Sa tu ga na i vakavakadewa ni neirau dui 
tadra. 

12. “Sa dua na cauravou ni Iperiu sa tiko vata kei 
keda, e nona dauveigaravi nai liuliu ni mata 
yadra. Keirau sa tukuna vua na neirau tadra, ka sa 
vakabalebaletaka vei keirau na neirau tadra. 

13. “Sa yaco me vaka sa vakabalebaletaka vei 
keirau. Au sa vakatikori lesu tale, o koya ka dua sa 
vakakukunataki.” 

14. Sa talatala o Fero me kau mai o Joseva, era sa 
kauti koya mai  vakatotolo. Era sa 
vakasavasavataki koya, toro na kumina ka veisau 
na nona i sulu ka kau mai vei Fero. 

15. Sa tukuna vua o Fero, “Au a tadra e dua na 
tadra, sa sega ni dua me tukuna vei au na kenai 
balebale. Au sa rogoca ni o iko, e rawa ni o 
vakaibalebaletaka na tadra.” 

16. Sa vosa o Joseva vei Fero ka vaka: “Sa sega ni 
o au, na Kalou ga, ena rawa ni sauma vei Fero ena 
vakacegu.” 


17. Sa qai tukuna o Fero na nona tadra vei Joseva, 
“Raica, ena noqu tadra, au sa tucake tu ena bati ni 
uciwal. 

18. “Vakasauri, e ratou sa lako mai wai e vitu na 
bulumakau bulabula ka rairai vinaka, ka e ratou sa 
mai kakana voli. 

19. “E ratou sa lako tale mai e vitu tale na 
bulumakau bulabula ka rairai vinaka, ka e ratou sa 
mai kakana voli. 

20. “Era sa kani iratou na lewe vitu bulabula 
rairai vinaka ka basika e liu. 

21. “Ni ratou sa kana oti, e sega sara ga ni kilai ni 
ratou kania e dua na ka, baleta ni ratou rairai tuga 
vaka e liu. Ogo sa vakayadrati au. 

22. “Au sa raica talega ena noqu tadra, e vitu na 
sila vinaka ka bulabula sa basika mai na dua na 
vuna. 

23. “Raica sa vitu talega na sila, lila ka raqosa, sa 
kauta mai na cagi tokalau sa basika cake talega 
mai. 

24. “Na sila lila, raqosa malai oqo, sa tilomi ira na 
ka bulabula rairai vinaka. Au sa vakamacalataka 
oqo vei ira na kila ka, sa sega ni dua e 
vakaibalebaletaka rawa vei au.” 

25. Sa tukuna o Joseva vei Fero, “Sa dua ga na 
tadra nei Fero, na Kalou sa vakaraitaka vei Fero na 
veika sa vakarau me cakava: 

26. “Na vitu na bulumakau, sa vitu na yabaki, na 
vitu na sila vinaka, sa vitu na yabaki vinaka - sa 
dua ga na tadra. 

27. “Na vitu na bulumakau lila matemate sa muri 
mai, oqori sa vitu na yabaki kei na cagi tokalau, sa 
vitu na yabaki ni dausiga. 

28. “Oqo na veika au sa tukuna vei Fero. Na 
Kalou sa vakaraitaka vei Fero ma veika ena 
vakarau cakava. 

29. “Raica, ena liu mai na vitu na yabaki ni sautu 
ena vanua taucoko e Ijipita, 

30. “Ni oti o ya, ena lako mai na vitu na yabaki ni 
via kana. Ena guilecavi na vitu na yabaki vinaka 
ena vanua o Ijipita, na dausiga ena vakarusa na 
vanua. 

31. “Na sautu ena guilecavi ena vanua, baleta ni 
sa lako mai na dausiga, ena ca vakalevu sara. 

32. “Sa tokaruataki vei Fero nai balebale ni tadra, 
baleta na Kalou sa vakadeitaka, na Kalou ga ena 
vakayacora dina. 

33. “Ogo, me qai digitaka o Fero e dua na tamata 
vuku ka rai yawa, me qarava na ka oqo ena vanua 
O Ijipita. 

34. “Me cakava o Fero oqo, me digitaki ira nai 
vakalesilesi ena vanua taucoko, me ra kumuna 
mai e dua nai kalima na vua ni qele e Ijipita ena 
yabaki ni sautu oqo. 

35. “Me ra sa kumuna mai na kakana ena vei 
yabaki vinaka oqo, ka biuta tiko ena i lololo ena 
lewa vakalawa i Fero, ka me ra maroroi tiko ena 
vei koro lelevu. 

36. “Na lololo ni kakana oqo me ra tu vakarau tu 
ni sa basika mai na dausiga o koya ena tarai Ijipita 

mai, me kua ni lega kina oijipita ni sa yaco mai na 
dausiga.” 


Sa Yaco Me Veiliutaki O Joseva 

37. Nai vakasala mai vei Joseva, sa vinaka vei 
Fero kei ira kece nai vakalesilesi. 

38. Sa tukuna o Fero vei ira na dauveigaravi, “E 
rawa beka ni da kunea e dua na tamata vaka oqo, 
na tamata sa tu vua na yalo ni Kalou?” 

39. Sa tukuna o Fero vei Joseva, “Me vaka sa 
vakaraitaka oqo vei iko na Kalou, sa sega tale e 
dua me rai yawa ka vuku me vakataki iko. 

40. “O na lewa na noqu vale kei ira na noqu 
tamata era na lewai ena nomu vosa, ena i tikotiko 
vakaturaga ga, au na liu tiko kina vei iko.” 

41. Sa tukuna o Fero vei Joseva, “Raica au sa solia 
vei iko na lewa ena vanua taucoko o Ijipita.” 

42. Sa taura na nona mama ni lewa cecere o Ijipita 
ka vakacuruma e ligai Joseva, ka vakasulumi koya 
ena i oro bale lineni matailalai kei nai taube koula 
e domona. 

43. Sa vakavodoki Joseva ena i karua ni qiqi 
vakatui, ka era sa kaciva yani “Mo ni tekiduru!” sa 
vakatikori koya me lewa taucoko e Ijipita. 

44. Sa tukuna talega o Fero vei Joseva, “O au o 
Fero, ena nomu lewa ga, ena qai tara kina vua e 
dua me laveta na ligana se yavana ena vanua 
taucoko o Ijipita.” 

45. O Fero sa vakayacani Joseva me Sefanaci- 
Paenaca. Sa solia vua e dua na watina, na yacana o 
Asenaca na luvei Poti-Fera na bete mai Oni. Sa 
lako yani o Joseva ki na vanua taucoko o Ijipita. 

46. Sa yabaki tolusagavulu o Joseva ni sa tu ena 
matai Fero na tui Ijipita. Sa lako tani mai na mata i 
Fero ka lako yani ki Ijipita taucoko. 

47. Ena vitu na yabaki ni sautu, sa vuavuai dina 
na vanua e Ijipita. 

48. Sa kumuna kece mai na kakana, ena vitu na 
yabaki ni sautu e Ijipita, ka binia ena veikoro 
lelevu na kakana mai na veivanua volivolita. 

49. Sa kumuna mai na sila o Joseva, sa vaka na 
nuku ni matasawa, me yacova ga ni ra sa sega ni 
wiliki rawa. 

50. Sa vakasucumi vei Joseva e rua na luvena 
tagane ni bera na dausiga mai vei Asenaca na 
luvei Poti-Fera na bete mai Oni. 

51. O Joseva sa vakayacani koya na ulumatua me 
o Manasa, “Ni Kalou sa vakavuna me'u guilecava 
na noqu oca kei na noqu vuvale.” 

52. Sa vakayacani koya nai karua me o Ifereimi, 
“Ni Kalou sa vakavuna me'u vuavuai ena vanua 
ni noqu rarawa.” 

53. Sa mai cava na vitu na yabaki ni sautu ena 
vanua o Jjipita, 

54. Sa tekivu me basika mai na veiyabaki ni 
dausiga, me vaka sa tukuna o Joseva. Na dausiga 
oqo sa tara na vanua taucoko, mai Ijipita ga sa tiko 
kina na madrai. 

55. Na vanua taucoko sa tarai ira na dausiga, ka 
era sa tagi vei Fero me so na kedra madrai. Sa 


tukuna vei ira o Fero, “Ni lako vei Joseva, na veika 
ga sa tukuna vei kemuni mo ni qai cakava.” 

56. Sa tarai vuravura taucoko na dausiga oqo. O 
Joseva sa dolava na lololo kece ka volivolitaki vei 
ira na Ijipita. Sa qai ca ga mai na dausiga e Ijipita. 
57. Na veivanua kece, era sa lako mai vei Joseva e 
Ijipita, me ra voli sila, baleta na dausiga sa sivia 
ena vanua kecega. 


E Ratou Sa Lako Ki Ijipita Na Taci Joseva 


42. Ni sa kila o Jekope ni sa tu na sila mai Ijipita, 


sa tukuna vei iratou na luvena, “Na cava dou 
sa veiraici tiko kina?” 

2. Au sa rogoca ni sa tiko na sila mai Jjipita, 
“Dou 

lako sobu ka volivoli mai ena vukuda me da bula 
kina.” 

3. O iratou na lewe tini na taci Joseva, e ratou sa 
lako sobu i Ijipita me voli sila. 

4. O Jekope sa sega ni vakatalai Penijamini na 
taci Joseva vata kei ira na tacina, ni sa tukuna, “De 
qai yacovi koya e dua na lega.” 

5. Oiratou na luvei Isireli e ratou sa la'ki voli sila 
vata kei ira na tamata, ni sa levu na dausiga e 
Kenani. 

6. O Joseva sa kovana levu ena vanua, ni sai 
koya ga sa volivolitaki tiko ena vanua. E ratou sa 
lako mai na tacina ka cuva e matana. 

7. Sa raici iratou o Joseva ka sa kilai iratou, sa 
vuki ga me vaka na vulagi vei iratou ka vosa tiko 
vakaukauwa vei iratou. Sa mani tarogi iratou, 
“Dou lako tiko mai vei?” E ratou sa sauma mai, 
“Mai Kenani me voli kakana.” 

8. Sa kilai iratou na tacina o Joseva, ia, o iratou e 
sega e ratou sega ni kilai koya. 

9. Sa nanuma sara o Joseva na tadra e a tadra me 
baleti iratou, ka tukuna vei iratou, “Dou sa yamata 
vuni mai! Dou sa lako mai me raica na lala tu ni 
vanua!” 

10. E ratou sa tukuna vei Joseva, “E sega neitou 
turaga, keitou sa lako me voli kakana ga. 

11. “Keitou sa luvena kecega e dua na tamata, 
keitou sa tamata dina keitou sa sega ni yamata.” 
12. Sa tukuna tiko ga o koya, “E sega dou sa lako 
mai me vakaraica lo na vanua.” 

13. E ratou sa tukuna, “Keitou na nomuni tamata 
sa lewe tinikarua na veitacini, na luve ni dua na 
tamata ena vanua o Kenani; o koya e gone duadua 
sa tiko ga kei tamai keitou, ia, e dua tale sa sega.” 
14. Sa tukuna tiko ga o Joseva, “O au sa vosa tiko 
vei kemudou ka tukuna, ‘Dou sa yamata vuni! 

15. “Oqo dou sa na vakatovolei, me vaka sa bula 
o Fero, dou na sega ni biuta na vanua vakavo, 
kevaka sa kau mai o koya e gone duadua. 

16. “Dou vakatala e dua vei kemudou, me la'ki 
kauti tacina mai, na kena vo, dou na tiko e vale ni 
veivesu, me na kilai kina na dina sa tu vei 
kemudou, kevaka e sega, me vaka sa bula o Fero - 
dou sa yamata vuni dina!” 

17. Sa biuti iratou kece ki vale ni veivesu me tolu 
Na siga. 

18. Sa tukuna vei iratou o Joseva e nai katolu ni 
siga, “Dou cakava oqo, mo dou bula, ni'u sa 
rerevaka na Kalou: 

19. “Kevaka dou sa tamata dina, me dua vei 
kemudou me vesu tiko, dou lako ka kauta na 
kakana ni sa levu na dausiga ena nomudou vanua. 
20. “Me kau mai na tacimudou gone duadua vei 
au: me vakadinadinataki kina na nomudou vosa, 
dou na sega ni mate kina.” E ratou sa cakava 
vakakina. 

21. E ratou sa veitukunayaka, “E datou sa cala 
dina ena vuku i tacidatou, ni datou sa raica na via 
bula ena yalona, ni sa vakamasuti kedatou, e 
datou sa sega ga ni via rogoci koya, o koya oqo sa 
lakovi kedatou mai kina na veilecayaki levu oqo.” 

22. Sa sauma yani vei iratou o Rupeni ka vaka: “E 
sega beka ni'u a tukuna vei kemudou, “Mo dou 
kua ni valavala ca ena vuku ni gone,” ia, dou sa 
sega ni via vakarorogo? la, oqo na nona dra sa 
tarogi mai vei kedatou.” 

23. E ratou sega ni kila ni sa kila o Joseva na veika 
oqo - ni sa vosa tikoga vei iratou mai vua na dau 
vakavakadewa. 

24. Sa vuki tani mai vei iratou ka tagi. Sa qai dau 
lesu tale mai vei iratou ka vosa tale vei iratou. Sa 
tauri Simione mai ka vesuki koya e matadratou. 


Era Sa Lesu Tale Na Veitacini Ki Kenani 

25. Sa solia nai vakaro o Joseva me vakatawani 
kece na nodra dui taga ena sila, me vakalesui tale 
na nodra i lavo ki na nodra dui taga, me soli talega 
na kedra i vaga, e nai lakolako lesu. Sa vakayacori 
me vakakina. 

26. Era sa vakavodoka na nodra dui asa ena sila 
ka lako yani mai kea. 

27. la, sa dua vei ira, sa dolava na nona taga me 
vakania na nona asa ena sila ena nodra mai cegu 
tiko, sa raica nai lavo ena gusu ni nona taga. 

28. Sa tukuna sara yani vei ira na tacina, “Na 
noqu i lavo sa vakasukai tale mai vei au, sa tu oqo 
ena noqu taga!” Era sa rere vakalevu ka 
veitukuniyaka, “Na cava sa cakava vei keda oqo 
na Kalou?” 

29. Era sa lako vei tamadra o Jekope, ena vanua o 
Kenani ka tukuna vua na veika sa yaco ka vaka: 
30. “Na nodra turaga ena vanua, sa vosa 
vakaukauwa vei keitou, ka tukuna ni keitou sa 
lako yani me raica lo na vanua. 

31. “Keitou sa tukuna vua, “Ni keitou sa vosa dina 
ka sega ni yamata vuni. 

32. “Keitou sa lewe tinikarua ka dua ga na tamai 
keitou, e dua sa oti yani kei koya e gone duadua sa 
tiko vata kei tamai keitou ena siga ogo, ena vanua 
o Kenani.’ 

33. “Na turaga ni vanua sa tukuna vei keitou, 
“Ena ka oqo au na kila kina ni dou sa dina, me biu 
tiko mai e ke e dua vei kemudou, dou kauta yani 
na kakana ni dausiga me kedra na nomudou 
vuvale, ka lako. 


34. “Dou kauta lesu mai na tacimudou gone 
duadua vei au, me'u kila dina kina ni dou sa sega 
ni yamata vuni, ka sa tukuna na ka dina. Au na 
qai soli tacimudou yani ka veivoli talega ena 
vanua.” 

35. Sa yaco, ni ratou sa sova yani na nodratou dui 
taga - era sa dui kurabui ni sa tu na nodra dui 
taga i lavo ena nodra taga ni sila yadudua. Ni ra sa 
raica nai lavo kei tamadra talega, era sa sa rere 
vakalevu. 

36. Sa tukuna vei ira o Jekope, “Dou sa 
vakayalolailaitaki au ena vuku ni luvequ. Sa yali o 
Joseva, sa yali o Simione, oqo dou sa via kauti 
Penijamini tani. Na veika kece oqo sa veicoqacoqa 
kei au.” 

37. Sa vosa o Rupeni vei tamana ka tukuna, 
“Vakamatei rau na luvequ tagane kevaka au sega 
ni kauti koya lesu tale mai vei iko, biuti koya e 
ligaqu - au na kauti koya lesu tale mai vei iko.” 

38. Sa tukuna mai o Jekope, “Na luvequ ena sega 
ni lako sobu kei kemudou, sa mate oti o tacina, sa 
vo duadua ga o koya. Kevaka ena yacovi koya e 
dua na ka ena sala dou na lakova, dou na kauta 
sobu na ulu sika oqo ena rarawa ki nai bulubulu.” 


Era Sa Lesu Tale Na Taci Joseva Vata Kei 
Penijamini 


43. Sa ca vakalevu sara na dausiga ena vanua. 


2. Sa yaco, ni ra sa kania oti na sila sa kau mai 
Ijipita, sa tukuna vei ira o tamadra, “Dou lesu tale 
ka volia tale mai na kakana.” 

3. Sa vosa vua o Juta, “Raica sa vosa vei keitou 
na tamata, “Dou kua tale ni raica na mataqu, 
vakavo ke sa lako mai na tacimudou gone 
duadua.” 

4. “Kevaka o sa vakatala vata kei keitou na taci 
keitou, keitou na qai lako sobu ka voli kakana. 

5. “Kevaka e sega, keitou na sega ni lako sobu: ni 
sa tukuna vei keitou na tamata, dou na sega ni 
raica na mataqu, vakavo, ke sa lako mai na 
tacimudou.” 

6. Sa tukuna o Isireli, “Ena cava dou sa cakacaka 
vakaca kina vei au, ni dou sa tukuna vua na 
tamata ni se tiko tale e dua na tacimudou?” 

7. E ratou sa tukuna, “Na tamata sa vakatarogi 
keitou vakalalai kei ira talega na wekai keitou ka 
vaka: E se bula tiko o tamamudou? E dua tale tiko 
na tacimudou?” Keitou sa sauma vua me vaka na 
nona taro. Keitou sa sega ni kila ni na tukuna mai, 
“Me kau sobu mai o tacimudou”?” 

8. Sa tukuna o Juta vei Isireli na tamana, “Mo 
vakatalai koya vata kei au, me keitou lako me da 
bula kina ka sega ni mate, o iko kei ira na lalai. 

9. “O au, nai vakadei ni nona lako, mo na tarogi 
koya mai na ligaqu. Kevaka au na sega ni kauti 
koya lesu mai vei iko ka biuti koya e matamu. 
Me'u qai beitaki kina me sega ni mudu. 

10. “Kevaka keitou a sega ni vakaberabera tiko, e 
dodonu me keitou sa lesu tale mai vakarua oqo.” 

11. Sa qai tukuna vei iratou o lsireli na 
tamadratou, “Kevaka sa dina oqori, dou cakava 
oqo - dou kauta na vuata vinaka duadua ni vanua 
ena nomudou taga ka vakacabora vua na tamata, 
so talega na waiwai boivinaka, vakalailai na oni, 
na i waki ni kakana, na pinati lalai kei na pinati 
lelevu. 

12. “Me vakaruataki nai lavo mo dou kauta me 
kau lesu nai lavo e kune ena nomudou taga, de a 
sega ni nakiti. 

13. “Dou kauti tacimudou talega, ka lako yani 
vua na tamata. 

14. “Na Kalou me vakaraitaka na yalololoma vua 
na tamata me rawa ni sereki tacimudou kei 
Penijamini, kevaka me'u sa sega ni lomani, sa na 
vakakina ga!” 

15. E ratou sa tucake na tamata ka lako yani ki 
ljipita ka tu ena mata i Joseva kei nai yau 
vakayadua e a vakarautaki. 

16. O Joseva, ni sa raici Penijamini vata kei iratou 
na tacina, sa tukuna vua na nona tamata, “Kauti 
iratou oqo ki noqu vale. Vakamatea e dua na 
manumanu ka vakarautaka rawa, o ira oqo era na 
kana vata kei au ena siga levu.” 

17. Era sa cakava na tamata me vaka sa vakarota 
o Joseva. E ratou sa kau sara kina vale nei Joseva. 
18. Era sa rere na tamata ni ra sa kau sara ki na 
vale nei Joseva, e ratou sa tukuna, “Oqo sa baleta 
nai lavo sa tiko ena nodatou taga sila ena i matai 
ni lako mai, oqo sa vakasaqara e dua na ka, me 
rawa ni beitaki kedatou kina ka me qai tauri 
kedatou me nona bobula.” 

19. Ni ratou sa toso voleka yani vua na 
dauveigaravi ni vale nei Joseva, era sa veivosaki 
sara ena mata ni katuba, 

20. Ka tukuna, “lo, saka, keimami a lako mai ena i 
matai ni gauna me voli kakana; 

21. “Sa yaco ni keimami sa lesu tale, keimami sa 
kunea na i lavo ena gusu ni neimami taga. Nai 
lavo o ya, keimami sa kauta lesu tale tiko mai oqo 
e ligai keimami. 

22. “Keimami sa kauta tale tikoga mai eso na i 
lavo me voli kakana kina - keimami sa sega ga ni 
kila se o cei e biuta nai lavo ena neimami taga.” 

23. la, sa tukuna mai, “Mo dou vakacegu ka kua 
ni rere, na Nomudou Kalou kei na Kalou ni 
tamamudou sa solia nai yau ka biuta ena 
nomudou taga, sa tu vei au na nomudou i lavo.” 
Sa sereki Simione lesu vei iratou. 

24. Na dauveigaravi sa kauti iratou mai ki vale, 
solia na wai me ratou vuluvulu kina kei na 
yavadratou talega ka solia na ka me ra kania na 
asa. 

25. Era sa vakarautaka sara nai solisoli, ni na 
basika mai o Joseva ena siga levu - ni ra sa rogoca 
ni na mai kana madrai e kea. 

26. Ni sa lako mai i vale o Joseva, era sa kauta mai 
nai solisoli loloma ena ligadra ki vale, ka era sa 
cuva sobu vua ki na qele. 

27. Sa tarogi ira sara me baleta na nodra bula 
vinaka ka vaka: “E vinaka tiko beka o 


tamamudou, na qase dou a tukuna tiko? E se bula 
tiko o koya?” 

28. E ratou sa sauma mai, “Na nomuni tamata na 
tamai keitou e se bula vinaka tiko ka bulabula 
talega.” Era sa cuva sobu ka vakarokoroko. 

29. Sa rai cake ka raici Penijamini, na luvei tinana 
ka taroga, “Oqo beka na tacimudou gone dou a 
tukuna vei au?” Sa tukuna tale, “Me yalololoma 
vei iko na Kalou na luvequ.” 

30. Sa luluvu na yalona ena vukui tacina, sa lako 
tani yani vakatotolo ka tagi e na nona rumu. 

31. Sa tavoya na matana ka lako tale mai, sa tauri 
koya vinaka ka tukuna, “Me soli yani na madrai.” 
32. Sa vakarautaki ga na teveli taudua nei Joseva, 
na tikina ga me ra kana kina na tacina, na nodra 
tikina na Ijipita era veigaravi - ni o ira na Ijipita 
era sega ni rawa ni kana vata kei ira na Iperiu, ni 
oqo na ka toro sobu vei ira na kai Ijipita. 

33. Era dabe tuvai e matai Joseva, mai vei koya e 
qaseduadua ki vei koya sara e gone duadua. E 
ratou sa veiraici mada ga ena kidroa na veitacini. 
34. Sa kauta yani o koya na veigaravi vei ira, mai 
matana. Sa vakalimataki na ka vei Penijamini. Era 
sa gunu ka marau vata tiko kei Joseva. 


Na Bilo Nei Joseva 


44. Sa vakaroti ira na veigaravi ena nona vale ka 


tukuna, “Vakatawana na kakana ena nodra taga 
na tamata, na kena levu ga e rawa ni ra kauta, me 
biu tale na nodra i lavo ena gusu ni nodra taga. 

2. “Me biu na noqu bilo siliva ena gusu ni nona 
taga o Koya e gone duadua kei na nona i lavo 
talega ni sila.” Sa caka me vaka na vosa sa tukuna 
o Joseva. 

3. Nisa kida na mataka, era sa vakatalai yani na 
tamata kei na nodra asa. 

4. Ni ra sa lako tani yani mai na koro, ka e se 
bera sara na nodra lako yani vakayawa, sa tukuna 
o Joseva vua na dauveigaravi “Tu cake, cici muri 
ira na tamata, ni o sa toboki ira, tukuna vaka ogo, 
“Na cava dou sa caka ca kina ena vuku ni vinaka? 
5. “Sa sega beka ni oqo na nona ka ni gunu na 
noqu turaga - oqo talega sa dau caka i sausau kina 
o koya, dou sa caka ca sara ena vuku ni ka oqo.”” 
6. Sa toboki ira sara ka cavuta na veivosa oqori. 
7. Era sa tukuna vua, “Na cava na vuna sa 
cavuta kina na vosa oqori na noqu turaga? Me kua 
sara vei keimami na nomuni tamata na cakava na 
veika oqori. 

8. “Raica keimami sa kauta lesu tale mai, mai na 
vanua o Kenani nai lavo sa kune ena neimami 
taga, kila rawa vakacava me keimami butakoca na 
siliva se koula mai na vale ni neimami turaga? 

9. “Vei koya ena kune vua, me na vakamatei, ka 
keimami na wili me nona bobula na noqu turaga.” 
10. Sa tukuna na tamata, “Sa na yaco me vaka na 
nomudou vosa, o koya sa na kune vua, ena noqu 
bobula, o kemudou dou na sega ni beitaki.” 

11. Era sa vakatotolo sara ka biuta kece ki ra na 
nodra dui usausa, ka dolava na nodra dui taga. 

12. Sa tekivu mai vua sa qase ki vua sara sa gone: 
na bilo sa kune ena taga nei Penijamini. 

13. Era sa basuraka na nodra i sulu, ka era sa 
vakavodoka tale na nodra dui asa ka lesu ki na 
koro. 

14. O Juta kei ira na tacina, era sa lako mai ki na 
vale nei Joseva, (ni se tiko ga e vale) era sa cuva 
vua ki na qele. 

15. Sa tukuna vei ira o Joseva. “Na cava dou sa 
cakava oqo? Dou sa sega beka ni kila ni tamata 
vakataki au, sa dau caka i sausau?” 

16. Sa tukuna yani o Juta, “Na cava me keitou 
tukuna vua na neitou turaga? Na vosa cava? Se 
me keitou vakagalalataki keitou vakacava? Na 
Kalou sa raica na neitou cala, sai keitou oqo - 
keitou sa nona bobula na noqu turaga, oi keitou 
kei koya talega sa kune vua na bilo nei koya na 
noqu turaga.” 

17. Sa tukuna mai o Joseva: “Me kua sara vei au 
oqori, me'u cakava na ka vaka oqori, o koya ga sa 
kune vua na bilo, ena noqu bobula - vei kemudou, 
dou lako ena vakacegu vei tamamudou.” 


O Juta Sa Kerekere Ena Vuku I Penijamini 

18. Sa toso voleka o Juta vei Joseva ka tukuna, 
“Noqu turaga, meu vosa mada ka mo ni 
vakarorogo, me kua ni katakata na nomuni cudru 
vua na nomuni tamata; ni kemuni sa vakataki Fero 
ga. 

19. “Na noqu turaga sa taroga na nomuni tamata 
ka vaka, ‘Edua tiko na tamamudou, e dua tiko na 
tacimudou?” 

20. “Keitou sa sauma vua na turaga, 'Sa tiko na 
tamai keitou ka sa gase sara, sa tiko talega na taci 
keitou, e luvei tamai keitou ni sa gase sara, e gone 
sara, sa mate o tacina, o koya ga na luvei tinana ka 
sa rui lomani koya vakalevu o tamana.” 

21. “O ni sa tukuna vei ira na nomuni tamata, “Me 
kau sobu mai me raici koya na matamuni.” 

22. “Keimami sa tukuna vua na neimami turaga, 
“Na gone sa sega ni rawa ni biuti tamana, ena mate 
o tamana kevaka sa biuti koya na gone.” 

23. “O ni sa tukuna vei ira na nomuni tamata, 
“Kevaka sa sega ni lako mai na gone, keimami na 
sega ni raici kemuni.” 

24. “Ni keimami sa lako vei tamai keimami, 
keimami sa tukuna vua na vosa nei koya na 
neimami Turaga. 

25. “Sa tukuna o tamai keimami, Me keimami mai 
volia tale mada vakalailai na kakana.” 

26. “Keimami sa tukuna, “Keimami na sega ni 
lako na sobu, vakavo kevaka sa lako vata kei 
keimami na gone.” 

27. “Na tamadra na nomuni tamata sa tukuna, 
“Dou sa kila, na watiqu sa vakasucuma vei au e 
rua na luvequ tagane; 

28. ʻO koya sa lako tani mai vei au, “Sa dina sara, 
sa basubasuki vakalalai”- au sa sega ni raici koya 
tale mai na siga o ya. 


29. “Kevaka dou sa kauti koya tale oqo, ka yacovi 
koya na lega, dou sa kauta sobu na ulu sika oqo ki 
nai bulubulu.’ 

30. “O koya oqo, niu na lako vua na 
nomuni tamata na tamaqu, ka sa sega ni tiko vata 
kei keitou na gone, na nona bula sa vesuki vata 
tiko kei na nona bula na gone, 

31. “Ena yaco ni sa raica sa sega vei keitou na 
gone, ena mate o koya. O keitou sa na beitaki ni 
kauta sobu ki nai bulubulu ena rarawa na ulu sika 
- na tamai keitou. 

32. “0 au, na nomuni tamata, sa yalayala mei 
vakadei me baleta na gone vei tamana. “Kevaka, 
au na sega ni kauta lesu mai na gone - sa na noqu 
na kena bili me sega ni mudu.’ 

33. “O koya oqo, me'u tiko o au na nomuni 
tamata ka me lako na gone, me'u nona bobula na 
noqu turaga - me lako ga yani na gone vata kei ira 
na tacina. 

34. “Me'u lako rawa vaka-cava vei tamaqu 
Kevaka sa sega na gone, de, au na qairaica na 
rarawa levu ena lako mai vei tamaqu?” 


Sa Vakaraitaki O Joseva Vei Iratou Na Tacina 


45. sa sega ni rawa ni vosoti koya tiko o Joseva e 


matadra sa tu vata kei koya, ka sa kaci yani, “Mera 
lako kece i tuba na tamata mai vei au!” Sa sega e 
tu vata kei koya ni sa tukuni koya tiko vei ira na 
tacina. 

2. Sa tagi vakadomoi levu o koya, o ira na Ijipita 
kei ira na vuvale nei Fero, era sa rogoca. 

3. Sa tukuna o Joseva vei ira na tacina, “O au o 
Joseva, e se bula tiko o tamaqu?” Era sa sega ni 
sauma rawa na tacina, ni ra sa kidacala e matana. 
4. Sa tukuna o Joseva vei ira na tacina, “Dou toso 
voleka mai vei au.” Sa qai tukuna tale, “O au o 
Joseva na tacimudou, o koya dou a volitaka mai ki 
Ijipita. 

5. “Dou kua ni rarawa se cudruvi kemudou kina 
ni dou volitaki au mai ki ke; na Kalou sa talai au 
mai e liu vei kemudou, me maroroi kina na bula. 
6. “Ena rua na yabaki oqo sa sega kina na 
kakana ena vanua, ka sa tiko tale oqo e lima na 


yabaki ena sega kina na cukicuki se na 
tatamusuki. 
7. “Na Kalou sa talai mai liu vei kemudou me 


maroroi na sautu ena vuravura, ka me vakabulai 
kemudou ena veisereki levu. 

8. “Ia, oqo sa sega ni oi kemudou sa talai au mai, 
na Kalou ga, o koya sa cakava me'u tama vei Fero, 
ka turaga ena nona vale taucoko ka lewa ena 
vanua taucoko o Ijipita. 

9. “Dou totolo ka lako cake vei tamaqu ka 
tukuna vua, ‘Sa tukuna vaka oqo o Joseva na 
luvemu: “Na Kalou sa cakava me'u turaga levu 
duadua e Ijipita taucoko, lako sobu mai vakatotolo 
- kua ni wawa tale. 

10. “Dou na mai tiko ena vanua o Koseni, dou na 
mai tiko volekati au, o kemudou kei ira na 
luvemudou kei ira na luvena na luvemudou, na 

nomudou manumanu kei na ka kecega sa 
nomudou. 

11. “Mai kea au na vakarautaka vei kemudou, de 
o ni na gai dravudravua o kemuni kei na nomuni 
vuvale kece, ni se vo tiko oqo e lima na yabaki ni 
dausiga.”” 

12. “Mo dou kila, na matamudou kei na matai 
Penijamini na taciqu, sa raica na gusuqu ni sa vosa 
tiko. 

13. “Dou tukuna vei tamaqu na noqu cecere e 
ljipita kei na veika kecega dou sa raica; mo dou 
vakatotolo kina ka kauta sobu mai na tamaqu e 
ke.” 

14. Rau sa veimokomokoti kei Penijamini na 
tacina ka veitagicaki. 

15. Sa reguci iratou kece na tacina ka veitagici, ni 
sa oti o ya, era sa veivosaki. 

16. Nai rogorogo ni veika oqo sa yaco sara ki na 
loma ni vale nei Fero ka vaka: “O ira na taci 
Joseva, era sa lako mai.” Sa taleitaka o Fero kei ira 
na nona tamata na ka oqo. 

17. Sa tukuna o Fero vei Joseva, “Tukuna vei ira 
na tacimu, “Dou vakatawana nai lakolako, ka lako 
ki Kenani. 

18. “Dou kauti tamamudou mai kei na nomudou 
vuvale ka lako mai vei au; au na soli vei kemuni 
na tikina vinaka duadua ena vanua o Ijipita, o ni 
na kania na uro ni vanua. 

19. “O ni sa vakaroti mo ni cakava oqo — Mo ni 
kauta na qiqi vakavale me ra kau mai kina na gone 
kei tinadra ka mo ni kauti tamamuni talega mai. 
20. “Mo ni kua ni leqataka na veika e nomuni, 
baleta, ni na soli vei kemuni na vanua vinaka 
duadua e Ijipita me nomuni.” 

21. O ira na luvei Isireli era sa cakava oqo, me 
vaka sa tukuni vei ira, sa soli vei ira na qiqi 
vakavale me vaka nai vakaro i Fero, sa soli talega 
vei ira na i vaga ni lakolako. 

22. Sa solia vei ira kece, vei ira vakayadua na 
veisau ni nodra i sulu, vei Penijamini ga sa solia 
kina e tolu na drau na tiki ni siliva kei na lima nai 
sulu ni veisau. 

23. Sa vakauta vei tamana na veika oqo, e tina na 
asa sa vakavodoki kina na veika vivinaka e Ijipita, 
e tini na asa yalewa sa vakavodoki kina na sila, na 
madrai, kei na veikakana ni lakolako mai. 

24. Sa vakatalai ira yani na tacina, ka era sa lako 
yani, ka sa tukuna vei ira, “Dou raica me kua na 
leqa ena sala.” 

25. Era sa lako cake tani yani mai Ijipita ka lako 
mai kina vanua o Kenani vei Jekope na tamadra. 
26. Era sa tukuna vua, “O Joseva e se bula tiko, e 
sa lewa tiko ena vanua taucoko o ljipita.” Sa 
kidacala o Jekope baleta ni sa sega ni vakabauti 
ira. 

27. la, ni ra sa tukuna vua na vosa kece i Joseva, 
ka sa raica talega na qiqi vakavale sa soli mai me 
mai vodo kina, sa vakabulabulataki tale na yaloi 
Jekope na tamadra. 

28. Sa qai tukuna o Isireli, “Sa rauta, e se bula tiko 


o Joseva na luvequ. Au na lako ka raici koya ni 
bera ni'u mate.” 


Na I Lakolako I Jekope Ki Ijipita 


46. Sa kauta o Isireli na nona veika kece ena 


nona i lakolako ka sa lako mai ki Perisepa ka 
vakacabora nai soro vua na Kalou i Aisake na 
tamana. 

2. Na Kalou sa qai vosa vei Isireli ena raivotu 
ena bogi ka tukuna: “Jekope, Jekope,” sa sauma 
mai o Jekope, “Sai au oqo.” 

3. Sa tukuna mai, “Oi Au na Kalou, na Kalou i 
tamamu, kua ni rere ni lako sobu i Ijipita, Au na 
vakayacora mo matanitu levu mai kea. 

4. “Au na lako sobu vata kei iko ki Ijipita, Au na 
kauti iko lesu tale mai vakaidina. O Joseva ena 
biuta na ligana e mataqu.” 

5. Sa tucake o Jekope mai Perisepa, o ira na luvei 
Isireli era sa kauti Jekope, ira na nodra lalai, kei ira 
na watidra ena qiqi vakavale ea solia mai o Fero 
me ra mai vodo kina. 

6. Fra sa kauta na nodra manumanu kei na 
nodra i yaya, era sa rawata ena vanua o Kenani, ka 
lako sobu ki Ijipita, o Jekope kei ira kecega na 
nona kawa. 

7. O ira na luvena tagane kei na luvedra tagane 
na luvena, na luvedra yalewa kei na luvedra 
yalewa na luvena tagane, kei ira kece na nona 
kawa, sa kauti ira kece ki Ijipita. 

8. Sai ira oqo na yacadra na luvei Isireli, Jekope 
kei na luvena tagane, o ira sa lako sobu ki Jjipita. 
O Rupeni na ulumatua nei Jekope. 

9. Oira na luvei Rupeni tagane, o Anoki, o Palu, 
o Esironi kei Kami. 

10. O ira na luvei Simione tagane: O Jemueli, o 

Jamini, o Qada, o Jakini, o Soara, o Saula na luveni 
dua na yalewa ni Kenani. 

11. O ira na luvei Livai tagane: O Kerisoni, o 
Koata, kei Merari. 

12. O ira na luvei Juta tagane: O Eri, o Onani, o 
Sela, o Veresi, kei Sera. (O Eri kei Onani e rau sa 
mate ena vanua o Kenani). Na luvei Veresi o 
Esironi kei Amulu. 

13. O ira na luvei Isakari tagane: O Tola, o Pura, o 
Jope, o Simironi. 

14. O ira na luvei Sevuloni tagane: O Sareti, o 
Eloni, kei Jaelieli. 

15. Sai ira oqori na luvei Lia tagane, sa 
vakasucuma vei Jekope mai Padani-Erami kei 
Taina na luvena yalewa. O ira kece oqo sa lewe 
tolusagavulu ka tolu na tamata. 

16. O ira na luvei Kata tagane: O Sifioni, o Agi, o 
Suni, o Esiboni, o Eri, o Arodi, kei Areli. 

17. Oira na luvei Aseri tagane: O Jimina, o Isua, o 
Beria kei Sera na luvena yalewa. O ira na luvei 
Beria tagane, o Eba kei Malikieli. 

18. Sai ira oqori na luvei Siliva na dauveiqaravi 
nei Lia. O ira kece oqo sa tinikaono na tamata. 

19. Na luvei Raijeli tagane na wati Jekope: O 
Joseva kei Penijamini. 

20. Vei Joseva ena vanua o Jjipita sa sucu kina o 
Manasa kei Ifereimi, e rau sa vakasucumi mai vei 
Vasemaca na luvei Poti-fera na bete. 

21. O ira na luvei Penijamini tagane: O Bela, o 
Bikeri, o Asiveli, o Qera, o Nemani, o Fi, o Rosi, o 
Mupimi, o Upimi kei Areti. 

22. O ira oqori na luvei Raijeli tagane, sa 
vakasucuma vei Jekope e tinikava na tamata. 

23. Na luvei Tani: O Usimi. 

24. Oira na luvei Navitalai: O Jasili, o Qani, o Jasa 
kei Silemi. 

25. Oira oqori na luvei Bila na dauveigaravi nei 
Raijeli. Sa vakasucuma vei Jekope e vitu na 
tamata. 

26. O ira kece na tamata era sa lako vata 

kei Jekope ki Ijipita - o ira kece sa lako mai ena 
yagona, sa onosagavulu ka ono na tamata. 

27. Oi rau na luvei Joseva sa sucu mai na vanua o 
Ijipita, sa lewe rua. O ira kece na vuvale i Jekope 
sa lako sobu ki Ijipita sa vitusagavulu na tamata. 


Sa Tiko E Koseni O Jekope 

28. Sa vakatalai Juta yani e liu o Jekope vei Joseva, 
me dusimaka vei ira na sala ki Koseni. Era sa lako 
mai ki na vanua o Koseni. 

29. Sa vakarautaka o Joseva na nona qiqi vakavale 
ka lako cake ki Koseni me sota kei Isireli na 
tamana, sa mokoti tamana yani ka rau sa 
veitagicaki. 

30. O Isireli sa tukuna vei Joseva, “Mo laivi au 
me'u mate, ni'u sa raica tale na matamu, baleta ni 
o se bula tiko.” 

31. O Joseva sa tukuna vei ira na tacina kei ira 
kece na vuvale nei tamana, “Au na lako cake vei 
Fero ka tukuna vua, “Ni o ira kece na taciqu kei na 
vuvale kece nei tamaqu era sa tiko mai na vanua o 
Kenani, era sa lako mai oqo ki vei au. 

32. “Era sa dau vakatawana na sipi, me vaka ga ni 
nodra cakacaka na vakania na sipi, era sa kauta 
talega mai na nodra manumanu kece.’ 

33. “Ni sa lako mai o Fero me tarogi kemuni, “Se 
cava na nomuni cakacaka?’ 

34. “Mo ni qai tukuna, “Na nodra cakacaka na 
nomuni tamata sa tu vata ga kei ira na 
manumanu, mai na neimami gone ka yacova na 
siga oqo, oi keimami kei ira talega na tamai 
keimami:” Mo ni tiko kina ena vanua o Koseni - o 
ira kece na vakatawa ni manumanu era sa ka 
vakasisila vei ira na kai Ijipita.” 


47. Sa lako o Joseva ka tukuna vei Fero, “O 


tamaqu kei ira na taciqu, na nodra manumanu kei 
na veika kece era taukena - era sa lako mai na 
vanua O Kenani, ka era sa tiko ena vanua o 
Koseni.” 

2. Sa kauta mai e lima, mai vei ira na tacina ka 
vakaraitaki ira vei Fero. 

3. Sa tarogi iratou na tacina o Fero, “Na cava na 
nomudou cakacaka?” E ratou sauma vei Fero, “O 
ira na nomuni tamata sa dau vakatawa sipi, o 
keimami kei ira talega na neimami qase.” 


4. Era sa tukuna talega vei Fero, “Keimami sa 
lako curuma mai na vanua, ni sa sega na kakana 
me kedra na manumanu baleta ni sa rui levu na 
dausiga e Kenani. Me ra tiko mada na nomuni 
tamata ena vanua o Koseni.” 

5. Sa vosa o Fero vei Joseva ka vaka: “Fera sa 
lako mai na tamamu kei na tacimu vei iko. 

6. “Sa tu e matamu na vanua o Ijipita. Me ra tiko 
na tamamu kei na tacimu ena vanua vinaka 
duadua e ljipita, me ra tiko e Koseni. Kevaka, 
talega o sa raica e dua na tamata vinaka vei ira, me 
mai qarava na noqu manumanu.” 

7. O Joseva sa kauti Jekope mai na tamana vei 
Fero, ka me tu ena matai Fero. Sa 
vakalouvinakataki Fero o Jekope. 

8. Sa tarogi Jekope o Fero ka vaka: “O sa yabaki 
vica?” 

9. Sa sauma o Jekope, “Na veisiga ni noqu bula 
sa dua na drau ka mani tolusagavulu na yabaki, sa 
lailai ka ca na veisiga ni noqu bula, sa sega ni vaka 
na nodra veisiga ni bula na noqu qase.” 

10. Sa vakalouvinakataki Fero o Jekope ka lako 
tani mai matana. 

11. O Joseva sa vakatikori ira na tamana kei na 
tacina ena vanua o Ijipita, na tikina vinaka duadua 
ena vanua e Ramisese, me vaka sa vakarota o 
Fero. 

12. O Joseva sa vakani tamana kei ira na tacina, 
kei na nodra veivuvale me vaka na kedra i 
wiliwili. 


Sa Sotava Na Dausiga O Joseva 

13. Sa sega na madrai ena vanua taucoko, ni sa rui 
dede sara na dausiga, na vanua o ljipita kei 
Kenani sa sega sara ga kina na ka baleta na balavu 
ni dausiga. 

14. O Joseva sa kumuna kece nai lavo ena vanua o 
Ijipita kei na vanua o Kenani, ena vuku ni sila era 
sa mai volia. Sa kauta kece mai na i lavo ki na 
lololo nei Fero. 

15. Ni sa oti kece nai lavo e Ijipita kei Kenani, era 
sa lako kece mai na Jjipita vei Joseva ka tukuna, 
“Solia mai na kakana, me keimami mate beka e 
matamuni? Ni sa oti nai lavo.” 

16. Sa sauma yani o Joseva, “Ni solia mai na 
manumanu mei voli ni madrai, kevaka sa sega nai 
lavo.” 

17. Era sa kauta mai na nodra manumanu vei 
Joseva, o Joseva sa solia vei ira na madrai mei 
sosomi ni manumanu era sa kauta mai ena yabaki 
O ya. 

18. Ni sa oti na yabaki o ya, era sa lako tale mai 
ena yabaki ka tarava, ka tukuna vua, “Keimami na 
sega ni vunitaka ni sa sega vei keimami nai lavo, 
na neimami turaga talega sa taura na neimami 
manumanu. Sa sega tale na ka e vo - na yagoi 
keimami ga kei na neimami vanua. 

19. “Na cava me keimami mate kina ena 
matamuni, oi keimami kei na neimami qele? Mo ni 
voli keimami kei na neimami vanua ena madrai. 
Oi keimami kei na neimami vanua keimami na 

bobula vei Fero; solia vei keimami nai tei. Me 
keimami bula ka sega ni mate, me kua ni lala na 
vanua.” 

20. O Joseva sa volia na vanua taucoko o Ijipita 
vei Fero, ni tamata kecega e Ijipita sa volitaka na 
nona vanua, baleta ni sa rui sivia sara ga na 
dausiga. Sa yaco me nei Fero kece na vanua. 

21. Vei ira na tamata, o Joseva sa tosoi ira na 
tamata ki na koro lelevu, mai na dua na yasana ki 
na dua tale na yasai Ijipita. 

22. Na nodra vanua ga na bete sa sega ni voli, ni o 
ira na bete, sa tu ga na kedra i votavota sa 
vakarautaka tu o Fero. Oqo, era sa sega ni volitaka 
kina na nodra vanua. 

23. Sa qai tukuna o Joseva vei ira na tamata, 
“Raica au sa voli kemuni kei na vanua vei Fero. 
Oqo nai tei, mo ni tea na vanua. 

24. “Ena gauna ni tatamusuki, me dua nai kalima 
me nei Fero, kei na va nai kalima me nomuni, kei 
na nomuni i tei talega, ka me kemuni talega kei na 
nomuni vuvale kei ira na gone me ra kana kina.” 
25. Fra sa tukuna, “O ni sa vakabulai keimami, 
me keimami kune loloma ena mata ni 
neimami 

turaga, ka keimami na dauveigaravi nei Fero.” 

26. O Joseva sa cakava, me sa dua na lawa e Ijipita 
taucoko me yacova na siga oqo - o ya, o Fero me 
nona e dua nai ka lima, me kua ga ena ka e nodra 
na bete, oqo sa sega ni nei Fero. 


Sa Bubului O Joseva Vei Jekope 

27. O Isireli sa tiko ena vanua o Ijipita, ena vanua 
o Koseni, sa tu e kea na veika e nodra, ka sa tubu 
me levu tiko ga. 

28. Sa tiko mai Ijipita o Jekope me tinikavitu na 
yabaki. Na balavu ni yabaki ni bula nei Jekope sa 
dua na drau vasagavulu ka vitu na yabaki. 

29. Ni sa toso mai na gauna me mate kina o Isireli, 
sa kacivi Joseva na luvena ka tukuna vua, 
“Kevaka, au sa kune loloma e matamu, mo biuta 
mada na ligamu ena ruku ni sagaqu ka cakacaka 
ena vinaka kei na dina vei au. Au kerea mo kua ni 
buluti au e Jjipita, 

30. “Me'u la'ki davo vata ga kei ira na tamaqu, 
mo kauti au tani e Ijipita, ka buluti au ena nodra i 
bulubulu.” Sa sauma yani o Joseva, “ Au na cakava 
me vaka o sa tukuna.” 

31. Sa qai tukuna tale, “Mo bubului vei au,” sa qai 
yalayala ka bubului vei tamana. Sa cuva sobu ena 
ulu ni nona i mocemoce o Isireli. 


O Jekope Sa Vakalouvinakataki 
Gonetagane Nei Joseva 


Rau Na 


48. la ni sa yaco sara na kena gauna, sa tukuni 
vei Joseva, “E dina, ni sa tauvimate o tamamu”; Sa 
kauti rau yani na luvena tagane e rua, o Manasa 
kei Ifereimi. 

2. Sa tukuni sa vei Jekope ka vaka, “Raica sa lako 
tiko mai o Joseva na luvemu,” sa vakaukauwataki 
koya o Jekope ka dabe ena nona i mocemoce. 


3. Sa tukuna o Jekope vei Joseva, “Na Kalou 
Kaukauwa sa rairai mai vei au e Lusi, mai na 
vanua O Kenani ka vosavakalouvinakataki au, 

4. “Ka tukuna vei au, raica Au na vakavuavuai 
iko ka vakalewelevutaki iko, “O na matanitu levu 
ka solia na vanua oqo vei ira na nomu kawa me 
nomuni ka sega ni mudu.’ 

5. “O rau na luvemu oqo, o Ifereimi kei Manasa, 
o rau sa sucu vei iko ena vanua oqo o ljipita ni 
bera ni'u lako mai eke, e rau sa noqu - me vaka ga 
ni rau sa noqu o Rupeni kei Simione. 

6. “O ira era na qai muri rau mai, era na qai 
nomu. Era na kacivi vata kei ira na dui tacidra ena 
nodra duivotavota. 

7. “la, vei au, ena noqu lako mai Padani-Erani, sa 
mate kina o Raijeli ena yasaqu ena sala mai Kenani 
- e yawa vakalailai ga mai Peceliema (Efaraca. Au 
sa buluti koya mai kea).” 

8. O Isireli sa raici rau na luvei Joseva ka taroga, 
“O cei oi rau oqo?” 

9. Sa sauma o Joseva, “Oqo, oi rau na luvequ sa 
solia vei au na Kalou eke.” Sa tukuna yani o 
Jekope,  “Kauti rau mai meu. vosa 
vakalouvinakataki rau.” 

10. Sa buwawa sara vakalevu na mata i Isireli. 
Sa kauti rau sara mai vakavoleka o Joseva vei 
tamana. Sa reguci rau ka roqoti rau o Isireli. 

11. Sa tukuna vei Joseva, “Au sega ni kila, ni'u na 
raica tale na matamu, na Kalou sa vakaraitaka 
talega vei au na nomu kawa!” 

12. Sa kauti rau mai o Joseva, ka sa mai cuva ena 
vakarokoroko vei tamana. 

13. O Joseva sa tauri Ifereimi ena ligana i matau 
me donuya na liga i mawi nei tamana kei Masana 
ena ligana i matau, me donuya na liga i mawi nei 
tamana. Sa kauti rau sara mai vakavoleka vei 
Isireli. 

14. Sa dodoka yani na ligana i matau o Isireli ka 
tara na ulu i Ifereimi (o koya e gone) kei na ligana 
i mawi vei Manasa. Sa kila tiko o Joseva ni sa nona 
ulumatua o Manasa. 

15. Sa vakalouvinakataki Joseva ka vaka: “Na 
Kalou, e rau sa dau lako voli e matana o Eparaama 
kei Aisake na tamaqu. Na Kalou sa vakani au tiko 
ena noqu bula taucoko ka yacova na siga oqo, 

16. Na Agilosi sa vakabulai au mai na ca kecega, 
mo ni vakalouvinakataki rau na gone oqo, me rau 
vakaacani ena yacaqu. Kei na yacadrau na 
tamaqu, o Eparaama kei Aisake, me rau tubu me 
levu sara e delai vuravura.” 

17. Ni sa raica o Joseva na ligai matau i tamana 
ena ulu i Ifereimi - sa sega ni marautaka. Sa taura 
mai na liga i matau nei tamana ka biuta e ului 
Manasa. 

18. Sa tukuna o Joseva vei tamana - “Me kua 
oqori, e qase vei rau oqo, biuta vua na ligamu i 
matau.” 

19. Sa bese ga o tamana ka tukuna, “Au sa kila 
oqori, au sa kila - ena tamata qaga talega o koya, 
ia, me'u tukuna ga vakaidina, ena levu o koya mai 
vei koya e qase, ena levu na nona kawa.” 

20. Sa vakalouvinakataki rau ena siga o ya ka 
tukuna, “Ena vukumudrau ena 
veivakalouvinakataki o Isireli ka vaka:” “Me 
cakava na Kalou mo drau Ifereimi kei Manasa!” 
Sa biuti Ifereimi e liu vei Manasa. 

21. Sa tukuna o Isireli vei Joseva, “Raica, au sa na 
mate, na Kalou ena tiko vata kei iko ka na kauti 
iko lesu tale ki na vanua nodra na tamamu. 

22. “la, au sa solia vei iko e dua nai votavota e 
levu cake mai vei ira na tacimu, o koya au sa taura 
mai vei ira na Amoraiti ena i seleiwau kei na 
dakai.” 


Na I Otioti Ni Vosa Nei Jekope Vei Iratou Na 
Luvena 


49. Sa kacivi iratou mai na luvena o Jekope sa 


tukuna, “Dou soqoni mada mai, me'u tukuna vei 
kemudou na veika me baleti kemudou ena veisiga 
ni mataka: 

2. “Dou soqoni mai ka rogoca, oi kemudou na 
luvei Jekope, ka rogoci Isireli na tamamudou. 

3. “Rupeni, o iko na noqu ulumatua, na noqu 
gaga, nai tekitekivu ni noqu kaukauwa, cecere ena 
dokai, cecere ena kaukauwa. 

4. Ona yavavala me vaka na wai, o na sega ni 
toso cake baleta ni o sa kabata cake nai 
mocemoce i tamamu, ka vakaduka. 

5. “O Simione kei Livai e rau sa veitacini, na liga 
ni yaloca kaukauwa ena tiko ena nodrau i tikotiko. 
6. Na yaloqu me kua ni tiko ena nodrau bose; na 
noqu dokai me kua ni tiko ena nodrau soqoni 
vata; baleta ena nodrau cudru, e rau sa vakamatea 
kina na tamata. Ena nodrau murimuri lomadrau, e 
rau sa vakakukunataka kina na domo ni 
bulumakau. 

7. Sa rukaki na nodrau cudru, ni sa rui sivia; kei 
na nodrau cudru-katakata - sa rui ca sara. Au na 
wasei rau e Jekope ka dui biubiuti rau e Isireli. 

8. “O Juta, o iko, era na vakacerecerea na tacimu; 
na ligamu ena kidomoka na domodra na meca; o 
ira na luvei tamamu era na cuva ka vakarokoroko 
vel iko. 

9. O Juta na luve ni laione; mai na baca, na 
luvequ, o na tubu cake, ena cuva sobu, ena davo 
sobu me vaka na laione; io, me vaka na laione, ena 
tucake ka kuretaki koya, o cei me na vakacudrui 
koya? 

10. Nai sala vakatui ena sega ni yali mai vei Juta, 
se na vakatulewa mai yavana, me yacova ni sa 
basika mai o Sailo, ka era na talairawarawa vua na 
tamata. 

11. Sa vesuka na nona asa ena vaini kei na luve ni 
asa ena vaini vinaka sara. Sa savata na nona i ubi 
ena waini kei na nona i sulu ena dra ni vua ni 
vaini. 

12. Sa damu buto mai na waini na yaloka ni 
matana, ka sa vulavula cake mai na wai ni sucu na 
batina. 

13. “0 Sevuloni ena dautiko ena vei baravi ni 
wasawasa; na veiwaga, era na mai vakaruru vua, 


na nona i yalayala ena yaco yani e Saitoni. 

14. “O Isakari, sa asa kaukauwa, sa davoca tiko e 
rua nai colacola; 

15. Sa raica na kena vosa vinaka, sa vinaka na 
vanua, sa cuva sobu ka vosota nai colacola, sa 
yaco mei lawalawa bobula. 

16. “O Tani ena lewai ira na nona tamata, me 
vaka e dua na yavusa e Isireli. 

17. O Tani ena vaka na gata ena sala, sa kunei na 
nona weli, ka katia na bukubuku ni yava ni ose, 
me bale kina ki muri o koya sa vodoka tiko. 

18. Au sa waraka tiko na nomuni veivakabulai 
Jiova! 

19. “O Kata, era na buturaki koya na meca, ia, e 
muri ena nona ga na gaga. 

20. “Na madrai mai Aseri ena levu, ena basika 
mai vua na veika vakaturaga. 

21. “O Navitalai sa dua e tasere tu, ka sa dau solia 
na veivosa vinaka. 

22. “O Joseva sa rui ka vuavuai, ka sa vua tu ga 
ena mataniwai, sa ubia ga yani na bai ni koro na 
kena tabana. 

23. O ira na dau vavana era sa rarawataki koya 
vakaca sara. 

24. la, sa kaukauwa tikoga na nona vega ni dakai 
- na ligana sa vakaukauwataki mai vua na liga 
kaukauwa ni Kalou i Jekope (mai vua na i 
Vakatawa Levu na Vatu kei Isireli), 

25. Mai vua na Kalou i tamamu, o koya ena vukei 
iko, ka na  vakalouvinakataki iko ena 
veivakalouvinakataki mai lomalagi e cake, kei na 
veivakalouvinakataki e davo sara tu mai na boto 
ni sauloa, na veivakalouvinakataki ni sucu kei nai 
vurevure ni tamata. 

26. Na veivakalouvinakataki nei tamamu ena 
sivia na nodra veivakalouvinakataki o ira sa liu 
vei au me yacova na veiulunivanua e sega ni 
mudu. Era na tiko ga ena ului Joseva, ena boto ni 
ului koya sa wasei mai vei ira na tacina. 

27. “O Penijamini sa olifa daukata, ena mataka 
ena vesuka na kena, ena yakavi ena wasea nai toki 
ni valu.” 

28. O ira kece oqo na yavusa e tinikarua ni Isireli, 
kei na veika oqori sa vosa kina vei ira o tamadra. 


Sa vakalouvinakataki ira - sa vosa 
vakalouvinakataki ira me vaka na nona 
veivakalouvinakataki. 


Na Mate Nei Jekope Kei Na Nona Bulu 

29. Sa vakarota vei ira ka tukuna, “Au na lako 
yani vei ira na noqu, mo ni buluti au vata kei ira 
na tamaqu ena qaravatu sa tiko ena vanua nei 
Efironi na Itaiti, 

30. “Ena qaravatu mai Makapila e Mamire ena 
vanua O Kenani, na vanua sa volia o Eparaama 
mai vei Efironi na Itaiti, me nona i bulubulu. 

31. “E kea era sa buluti Eparaama kina kei Serai 
na watina. Sa bulu talega e kea o Aisake kei 
Rapeka na watina, e kea talega au buluti Lia kina. 
32. “Na vanua kei na qaravatu, sa voli mai vei ira 
na luvei Eci.” 

33. Ni sa oti na nona vakaroti ira tiko na luvena - 
sa biuta mai vakavinaka na yavana ki na nona i 
mocemoce, ka ceguva nai otioti ni nona i cegu, sa 
qai lako yani vei ira na nona. 


50. Sa tekiduru yani o Joseva ena matai tamana 


ka tagi vakalevu, ka qai reguci koya. 

2. Sa vakaroti ira na nona vuniwai o Joseva, 
mera ovica ka vakasuluma vinaka na yagoi 
tamana. Era sa maroroya vinaka na yagoi Isireli na 
vuniwal. 

3. Sa maroroi me vasagavulu na siga me vaka na 
kena i vakarau ni yago ni mate sa vakasulumi 
vakaoqo, o ira na Ijiptia era sa vakalolokutaki 
Isireli me vitusagavulu na siga. 

4. Nisa oti na veisiga ni vakaloloku, sa veivosaki 
o Joseva kei na vuvale nei Fero ka vaka: “Kevaka 
au sa kune loloma ena mata i Fero, me da 
veivosaki ni sa vakarorogo tiko o Fero. 

5. “O tamaqu sa vakavuna na noqu bubului vua, 
ka tukuna: “Raica, au na mate ena noqu i bulubulu 
au sa kelia oti ena vanua O Kenani, mo buluti au 
ga mai kea.”Oqo, au sa kerea me'u lako cake ka 
buluti tamaqu, au na lesu tale mai.” 

6. Sa sauma mai o Fero, “Lako cake, ka la'ki 
buluti tamamu me vaka sa cakava o koya mo 
bubului kina.” 

7. Sa lako cake o Joseva ka me buluti tamana, sa 
lako vata kei ira na tamata i Fero, o ira na qase ni 
nona vale, kei ira kece na qase e Ijipita, 

8. sa vakatalega kina na vale nei Joseva, oiratou 
na tacina kei na vuvale kece nei tamana. O ira ga 
na lalai kei na manumanu susu kece, era sa tiko ga 
e Koseni. 

9. Fra sa lako vata kei Joseva na veiqiqi vakavale 
kei na kena ose. Sa dua sara nai lakolako levu. 

10. Era sa lako mai ki na vanua ni butu sila e 
Etadi (ena tai ka dua ni Joritani). Era sa cakava e 
dua na so mate levu e kea. Era sa tiko me vitu na 
siga me vakalolokutaki tamana. 

11. O ira e Kenani, ni ra sa raica na so mate levu 
ena vanua ni butu sila oqo, era sa tukuna, “Ogo na 
nodra so mate levu na Ijipita. Sa vakayacani kina 
me Epeli Misiraimi, oqo ena tai ni Joritani. 

12. Era sa vakayacora na luvena, me vaka ga sa 
vakarota vei ira o Isireli na tamadra. 

13. Ni o ira na luvena era sa kauti koya ki Kenani 
ka buluti koya ena qaravatu mai Makapila, e 
Mamire, na vanua e a volia o Eparaama mai vei 
Efironi na Itaiti, me nona i bulubulu. 

14. Ni sa buluti tamana oti, sa lesu tale ki Ijipita o 
Joseva, o koya kei iratou na tacina, kei ira kecega 
sa lako vata mai kei koya. 


Sa Cakava Na Veivakadeitaki O Joseva Vei 
Tratou Na Tacina 

15. Ni ratou sa raica na taci Joseva ni sa mate o 
tamadratou, e ratou sa veitalanoa ka vaka: “Oqo 
ena cati kedatou o Joseva, baleta na veika ca e 
datou a cakava vua.” 


16. E ratou sa vakauta e dua nai tukutuku vei 
Joseva ka vaka: “Ni se bera ni mate na tamamu sa 
vakarota ka tukuna, 

17. “Mo dou tukuna vei Joseva, “Mo vosota na 
nodratou caka cala na tacimu kei na nodratou i 
valavala ca, ni ratou sa caka cala vei iko.”” Mo 
vosota na nodratou caka cala na tamata ni Kalou 
nei tamamu.” Sa tagi o Joseva, ni ratou sa tukuna 
vua na veika ogo. 

18. E ratou sa tagi talega na tacina ka cuva e matai 
Joseva ka tukuna, “Keitou sa nomuni tamata.” 

19. Sa tukuna vei iratou o Joseva, “Dou kua ni 
rere, au Kalou beka o au? 

20. “Vei kemudou, dou sa caka ca vei au, ia, na 
Kalou sa nakita na ka vinaka vei kemudou, me 
yaco kina na bula ena siga ogo, me ra vakabulai 
kina e levu na tamata. 

21. “O koya oqo, mo dou kua ni rere kina, ni'u sa 
tu me'u vakarautaka vei kemudou kei ira na 

lalai.” Sa vakaitaukeitaki iratou; ena nona sa vosa 
vinaka tikoga vei iratou. 


Sa Mate O Joseva 

22. Sa tiko ga e Ijipita o Joseva kei ira na vuvale 
nei tamana. Sa bula tiko o Joseva me dua na drau 
ka tini na yabaki. 

23. O Joseva sa raica nai katolu ni tabatamata nei 
Ifereimi. O ira talega na luvei Makiri na luvei 
Manasa era sa dau kau mai vei Joseva. 

24. Sa tukuna o Joseva vei iratou na tacina, “Raica 
au sa na mate, na Kalou ena sikovi kemudou mai, 
ka na kauti kemudou ki na vanua sa bubului kina 
vei Eparaama, vei Aisake, kei Jekope talega.” 

25. Sa cakava o Joseva vei ra na luvei Isireli me ra 
bubului ka vaka: “Ni sa sikovi kemuni mai na 
Kalou, mo ni qai kauta cake na suiqu ki kea.” 

26. Sa mate o Joseva ni sa yabaki dua na drau ka 
tini; era vakasuluma na yagona, ka, biuti koya tiko 
ena dua na kato ni mate mai Ijipita. 


LAKO YANI 


NAI KARUA NI VOLA NEI MOSESE SA VAKATOKAI NA 


LAKO YANI 


Na Nodra Vakararawataki Na Isireli Mai Ijipita 


1. Ogo na yacadra na luvei Isireli era sa lako 


mai ki Ijipita: na tamata kei na nona vuvale era sa 
lakovata mai kei Jekope: 

2. O Rupeni, Simione, Livai, kei Juta; 

3. O Isakari, Sevuloni, kei Penijamini; 

4. O Tani, Navitalai, Kata kei Esa. 

5. O ira kece na kawa i Jekope sa vitusagavulu 
na tamata (ni sa tiko rawa mai Ijipita o Joseva). 

6. Sa mate o Joseva kei ira na tacina kece kei na 
kawa tamata o ya. 

7. la, o ira na luvei Isireli era sa vuavuai ka tubu 
me lewe levu, era sa tubu me lewe levu sara, ka 
era tamata gaga, era sa vakasinaita talega na 
vanua. 

8. Sa tubu cake mai e dua na tui vou e Ijipita ka 
sa sega ni kilai Joseva. 

9. Sa tukuna vei ira na nona tamata, “Mo ni raica 
oqo, o ira na luvei Isireli era sa lewe levu ka 
kaukauwa vei keda, 

10. “Me da cakacaka mada vakavuku vei ira, ni ra 
sa lewe levu tiko ka yaco ni sa basika mai na i 
valu, era sa na to vata kei ira na meca ka valuti 
keda tale ka lako tani mai na vanua.” 

11. Era sa vakavuna na cakacaka me ra 
vakararawataki kina ena nodra oca. Fra sa tara 
vei Fero na veikoro o, Picomi kei Ramisesi. 

12. Na levu ga ni nodra vakararawataki, sa 
vakavuna me ra sa tubu ga kina vakalewe levu. 
Ogo sa vakatubura talega na nodra rere na Ijipita 
me baleti ira na luvei Isireli. 

13. O ira na Ijipita era sa vakacakacakataki ira na 
Isireli vakararawa sara. 

14. Oqo, sa vakavuna na nodra bula vaka dredre 
na Isireli— Na cakacaka kecega era sa kitaka sa ka 
ni oca kei na veivakararawataki. 

15. Sa vosa vei ira na dauvakasucu gone o tui 
Ijipita. Sa dua vei ira o Sifira ka kena i karua o Pua; 
16. Sa tukuna vakaoqo: “Ni drau sa vakasucuma 
e so na Iperiu ka raica ni sa tagane, mo drau qai 
vakamatea, kevaka e yalewa me bula ga.” 

17. O ira na dauveivakasucumi oqo, era sa 
rerevaka na Kalou, era sa sega ni vakayacora me 
vaka e vakarota na tui, ia era sa vakabulai ira ga 
na gone tagane sa vakasucumi. 

18. Sa kacivi ira na dauveivakasucumi na tui ka 
tarogi ira, “Na cava sa caka kina oqo, ni ra sa 
vakabulai na gone tagane?” 

19. Era sa tukuna vei Fero, “O ira na Iperiu era sa 
duidui mai vei ira na Ijipita, ni ra sa vakasucu 
rawa, ni bera ni yaco yani na daunivakasucu.” 

20. Sa caka vinaka na Kalou vei ira na 
dauveivakasucumi, ka era sa tubu ga me lewe 
levu na tamata ka era sa tamata kaukauwa sara. 
21. Sa yaco tiko oqo, baleta ni ra sa rerevaka 

tikona Kalou o ira na dauveivakasucumi, ka 
sa veivakarautaki vei ira na Kalou. 

22. Sa solia na i vakaro vei ira na nona tamata o 
Fero ka vaka: “Me ra vakamatei kece na gone 
tagane era vakasucumi ka viritaki ki na uciwai, o 


ira ga na gone yalewa me ra vakabulai.” 


Sa Sucu O Mosese 


2. Sa dua na tagane mai na vale i Livai, sa lako 
ka taura me watina e dua na goneyalewa luvena e 
dua na Livai. 

2. Sa kunekune sara na goneyalewa oqo ka 
vakasucuma e dua na gone tagane. Ni sa raica o 
tinana ni sa mata vinaka na gone, sa qai vunitaki 
koya me tolu na vula. 

3. Nisa dredre tiko na kena vunitaki na gone, sa 
botana vinaka e dua na sova e na drega kabi 
vinaka, ka biuta kina na gone, ka vakacirima yani 
ki uciwai. 

4. Sa tu vakayawa yani o ganena me vakaraica 
tiko se cava ena yaco vua. 

5. Sa lako mai o luvei Fero goneyalewa, me mai 
sisili e wai. Sa lako voli na nona dauveiqaravi ena 
bati ni uciwai; sa raica sara na sova ni sa ciri tiko e 
wai ka sa kaciva na nona dauveiqaravi me kauta 
mai vua. 

6. Nisa dolava na sova, sa raica e dua na gone ni 
sa tagi tiko, sa qai lomana vakalevu, ka tukuna, 
“Oqo sara ga e dua na luve ni Ipiriu.” 

7. Sa tukuna sara o ganena vei luvei Fero, “O 
vinakata me lako mai e dua vei ira na yalewa ni 
Ipiriu me mai qarava vei iko na gone?” 

8. Sa tukuna na luvei Fero, “Mo lako,” sa lako o 
ganena ka kauti tinana mai. 

9. Sa tukuna na luvei Fero vei tinana, “Kauta na 
gone ka qaravi koya vinaka ena vukuqu, au na 
solia na kemu i sau.” Sa kauta na gone ka susuga. 

10. Sa tubu levu na gone ka sa kau lesu tale vei na 
luvei Fero yalewa, sa yaco me luvena. Sa 
vakayacani koya sara o Mosese ka tukuna kina, 
“Baleta ni'u sa kauti koya tani mai wai.” 


Sa Dro Ki Mitiani O Mosese 

11. Ni sa oti na veika oqo, ena nona sa tubu cake o 
Mosese me yalomatua mai, sa lako ki vei ira na 
tacina me raica na nodra vakaocai. Sa raica e dua 
na ljipita ni sa kuitataka tiko e dua na Iperiu, e 
dua vei ira na tacina. 

12. Sa veiraiyaki o koya, ni sa sega ni raica e dua, 
sa vakamatea na kai Ijipita ka buluta ena veinuku. 
13. Ni sa lako tale yani ena i ka rua ni siga, e rau 
sa veivala tiko e rua na Iperiu, sa vosa sara 
veikoya sa vakavuna na veivala, “Na cava o sa 
mokuta tiko kina na nomu i tokani?” 

14. Sa sauma mai o koya sa veimoku tiko, “O cei 


sa lewa mo mai vakatulewa vei keirau?” O sa 
nanuma beka mo mai vakamatei au me vaka o sa 
vakamatea na kai Ijipita o ya? Sa rere o Mosese ka 
vaka: “Sa dina, sa kilai na veika oqo!” 

15. Sa rogoca o Fero na veika oqo, ka sa vakasaga 
me vakamatei Mosese. Sa dro o Mosese mai na 
matai Fero ka la'ki tiko ena vanua vakamitiani, sa 
la'ki dabe sobu ena dua na mata ni wai. 

16. Na bete mai Mitiani sa vitu tiko na luvena 
yalewa. Era sa lako mai me taki wai, sa taura tiko 
na wai me ra gunu na manumanu nei tamadra. 

17. Era sa lako mai na i vakatawa ka vakasavi ira 
tani, ia, o Mosese sa tucake mai ka vukei ira na 
goneyalewa oqo, ena nodra vagunuvi na 
manumanu. 

18. Ni ra sa lako mai vei Rueli na tamadra, sa taro 
sara yani o tamadra, “Sa vakacava ni oqo o ni sa 
lako mai vakatotolo e dai?” 

19. Fra sa sauma mai, “E dua na kai Ijipita sa 
vukei keimami mai na ligadra na i vakatawa, o 
koya talega sa vukei keimami ena taki wai, me ra 
gunu kina na manumanu.” 

20. Sa tarogi ira na luvena yalewa ka vaka: “Sai 
vei o koya? Ena cava dou sa biuti koya kina? Me 
kacivi mai, me mai kana madrai mada.” 

21. Sa vinaka na yalo i Mosese me ratou tiko vata 
mada, sa solia na luvena yalewa o Sipora vei 
Mosese me watina. 

22. Sa vakasucuma o Sipora e dua na luvena 
tagane ka vakayacani koya o Kerisoni ni sa 
tukuna, “Au sa vulagi tiko ena dua na vanua 
tani.” 

23. Sa qai yaco ni sa toso tiko na gauna sa mate na 
tui mai Ijipita. Era sa tagi vakalevu na Isireli ena 
vuku ni veivakabobulataki, era sa tabalaka na 
domodra ka sa lako yani vua na Kalou na nodra 
tagi ena vuku ni nodra vesuki. 

24. Sa rogoca na Kalou na nodra tagi ka sa 
nanuma na Kalou na Nona veiyalayalati kei 
Eparaama kei Aisake kei Jekope. 

25. Na Kalou sa rai vei ira na luvei Isireli, Na 
Kalou sa rogoci ira ka vaka io kina. 


O Mosese Ena Veikau Sa Kama Tiko 


3. O Mosese sa dau vakatawa tiko na 


manumanu nei Jacoro na vugona, na bete mai 
Mitiani. Sa kauti ira yani na sipi ki na daku ni 
vanua liwa, ka lako yani ki Orepi na ulu ni vanua 
ni Kalou. 

2. Sa rairai vua na Agilosi i Jiova ena yameyame 
ni bukawaga mai na loma ni vanua tubua. Ni sa 
rai yani, sa raica ni sa caudre tu na vanua tubua 
oqo, sa sega ga ni kama yavu. 

3. Sa tukuna e lomana o Mosese, “Au na lako 
mada vakatikitiki me'u raica na ka levu oqo, na 
cava e sega ni kama yavu kina na veikau lalai 
oqo.” 

4. Nisa raica o Jiova ni sa lako mai vakatikitiki 
me mai raica voleka, sa kaci mai na Kalou, mai na 

loma ni vanua sa caudre tiko mai oqo ka vaka: “I 
Mosese, I Mosese!” sa sauma yani o koya, “Sai au 
oqo.” 

5. Sa qai tukuna mai o Koya, “Luvata nai vava 
mai na yavamu, ni sa tabu na vanua o sa tucake tu 
kina oqori.” 

6. Mo kila, “Oi Au na Kalou ni nomu qase o 
Eparaama, na Kalou nei Aisake, na Kalou nei 
Jekope.” Sa vunitaki koya o Mosese ni sa rere na 
raica na Kalou. 

7. Sa tukuna mai o Jiova, “Au sa raica dina na 
nodra vakararawataki na Noqu tamata era sa tiko 
mai Jjipita, ka Au sa rogoca talega na nodra tagi 
baleti ira na i liuliu ni cakacaka, Ni'u sa kila na 
nodra rarawa. 

8. “Au sa lako sobu mai oqo, Me'u mai sereki ira 
tani mai na ligadra na Ijipita, ka kauti ira cake mai 
na vanua o ya, ki na dua na vanua vinaka ka levu, 
na vanua sa vakadrodroi kina na sucu kei na oni, 
ki na nodra vanua na Kenani, na lÍtaiti, na 
Amoraiti, na Perisaiti, na Ivaiti kei na Jepusaiti. 

9. “Mo raica ogo, na nodra tagi na luvei Isireli sa 
lako cake mai vei Au, ka'u sa raica talega na nodra 
vakararawataki era sa vakararawataki kina mai 
vei ira na Ijipita. 

10. “Mo lako mai, Me'u talai iko vei Fero, mo la'ki 
kauti ira mai na Noqu tamata, na luvei Isireli mai 
Ijipita.” 

11. Sa vosa mai o Mosese vua na Kalou, “O cei oi 
au, me'u lako kina vei Fero, me'u la'ki kauti ira 
tani mai na luvei Isireli mai Ijipita?” 

12. Sa sauma mai o Jiova, “Au na tiko vata kei iko. 
Oqo nai vakatakilakila vei iko, Ni'u sa talai iko: Ni 
o sa kauti ira tani mai na tamata mai Jjipita, o na 
qarava na Kalou ena ulunivanua oqo.” 

13. Sa vosa vua na Kalou o Mosese ka vaka: “Sa 
dina, ni'u sa lako yani vei ira na luvei Isireli ka 
tukuna vei ira, “Na nodra Kalou na nomuni qase 
sa talai au mai vei kemuni, Era na taroga mai vei 
au na yacana?” Na cava me'u tukuna vei ira?” 

14. Sa vosa na Kalou vei Mosese, “SAI AU GA 
VAKAI AU.” “Mo qai tukuna vei ira na luvei 
Isireli, Ol AU GA, sa talai iko yani.” 

15. Sa vosa na Kalou vei Mosese, “Mo tukuna vei 
ira na luvei Isireli: ʻO Jiova na nodra Kalou na 
nomuni qase, na Kalou i Eparaama, na Kalou i 
Aisake, na Kalou i Jekope, sa talai au vei kemuni, 
oqo na yacaqu dina sa sega ni mudu, oqo na Kequ 
i vakananumi me sega ni mudu.’ 

16. “Mo lako ka vakasoqoni ira na luvei Isireli ka 
tukuna vei ira, “O Jiova na nodra Kalou na nomuni 
qase, na Kalou i Eparaama, na Kalou i Aisake, na 
Kalou i Jekope, sa basika vei au ka tukuna, “Au sa 
sikovi kemuni vakaidina oqo, ka raica talega na 
veika sa caka vei kemuni mai Jjipita, 

17. “Ka Au sa tukuna oti, ni'u na kauti kemuni 
tani mai na veivakabobulataki mai Jjipita ki na 
vanua o Kenani, na nodra vanua na lItaiti, na 
Amoraiti, na Perisairi, na Ivaiti, kei na Jepusaiti, ki 


na vanua sa vakadrodroi kina na sucu kei na 
oni.”” 

18. “Era sa na vakarorogo ki na domomu; o na 
lako mai o iko kei ira na veiliutaki vei kemuni, ka 
lako vei Fero, ka mo ni tukuna vua, 'O Jiova na 
nodra Kalou na Iperiu sa lako mai veikeimami, 
ogo, mo sereki keimami me tolu na siga na 
neimami lako ki na vanua liwa me vakacaboi soro 
vei Jiova na neimami Kalou.’ 

19. “Ta, au vakadinata ni na sega ni sereki kemuni 
na tui Ijipita oqo, se me dua na liga kaukauwa tale. 
20. “Au na dodoka na ligaqu ka samuta Ijipita ena 
Noqu kaukauwa, ni oti o ya ena qai sereki kemuni 
mo ni lako. 

21. “Au na solia na veitovaki vei ira na Isireli ena 
matadra na Ijipita, ena yaco ni kemuni sa lako, ena 
sega ni dua e lako ni liga lala. 

22. “O ira na yalewa kece, era na vinakata me ra 
kauta na siliva, na koula, na i sulu, mo ni qai 
vakatokara vei ira na luvemuni tagane kei na 
luvemuni yalewa, o ni na taura rawa vakaukauwa 
na veika ogo mai vei ira na Ijipita.” 


Sa Caka Vei Fero Na Veika E Veivakurabuitaki 


4. Sa sauma o Mosese ka vaka: “Vakacava 


kevaka era sa sega ni vakabauti au ka sega ni via 
rogoca na domoqu; me ra tukuna kina, “O Jiova sa 
sega ni rairai vei iko.” 

2. Sa vosa vua o Jiova ka vaka: “Na cava sa tiko 
oqori e ligamu?” “Na i titoko,” sa sauma mai o 
koya. 

3. “Viritaka ki na qele,”sa viritaki ki na qele sa 
vuki me gata ka sa dro mai kea o Mosese. 

4. Sa vosa tale na Kalou vei Mosese, “Mo dodoka 
yani na ligana ka taura na buina,” (sa dodoka yani 
na ligana ka taura na buina ka sa vuki tale me 
titoko e ligana), 

5. “Me ra vakabauta kina ni o Jiova na nodra 
Kalou na nomuni qase, na Kalou i Eparama, na 
Kalou i Aisake, na Kalou i Jekope sa vakatakilai 
koya vei iko.” 

6. Sa tukuna tale vua o Jiova, “Biuta na ligamu e 
vuremu.” Sa cakava vaka kina o Mosese, ena 
gauna sa kauta tani mai kina, sa seka vula ena 
vukavuka. 

7. Sa tukuna tale vua o Jiova, “Biuta tale na 
ligamu e vuremu.” Sa cakava tale vaka kina, ka sa 
yaco me savasava me vaka ga e liu. 

8. “Ena yaco dina vaka kina, kevaka era sa sega 
ni vakabauti iko, se era sa sega ni via kila na i 
tukutuku ni matai ni vakatakilakila, me ra sa 
vakabauta na i tukutuku ni ka sa yaco oqo e 
ligamu. 

9. “Ena yaco kevaka era na sega ni vakabauta nai 
vakatakilakila e rua oqo, se vakarorogo ki na 
domomu, mo qai kauta mai na wai mai na uciwai 
ka sova ki na qele mamaca, na wai oqori ena vuki 
me dra ena qele mamaca.” 

10. Sa tukuna vei Jiova o Mosese, “Noqu Turaga 

au sa sakasaka ena vosa, e sega e liu ka yacova 

mai na Nomuni sa qai vosa oqo vua na Nomuni 

tamata, au sa berabera ni vosa ka yame kaka.” 

11. Sa tukuna vua o Jiova, “O cei sa bulia na gusu 

ni tamata? Se, o cei sa cakava me ra galu na 

tamata, me ra vara, me ra rai se mataboko? Sa sega 

beka ni oi Au, o Jiova? 

12. “Mo lako, ka, au na tiko vata kei na gusumu 

ka vakavulici iko ena ka mo tukuna.” 

13. la, sa tukuna mai o Mosese, “I Jiova, mo ni tala 

tale e dua o ni sa vinakata me tala.” 

14. Sa cudruvi Mosese vakaukauwa o Jiova ka sa 

tukuna kina: “Sa sega beka ni tacimu o Eroni na 

Livai? Au sa kila ni gusu matata ni vosa o koya. 

Raica sa lako talega mai o koya me tavaki iko. Ni 

sa raici iko o koya ena mamarau na yalona. 

15. “Mo vosa vua ka biuta na vosa e gusuna, Au 

na tiko vata na gusumu, Au na tiko vata talega na 

gusuna, Au na vakavulici iko ena ka mo cakava. 

16. “Me nomu gusu ni vosa O koya vei ira na 

tamata. o koya me vaka na gusu vei iko. 

17. “Mo kauta na i titoko oqo e ligamu, mo na 

vakayagataka me caka kina na i vakatakilakila 
5 

eso. 


Sa Lako Ki Ijipita o Mosese 

18. Sa lesu o Mosese vei nona momo o Jacoro ka 
tukuna vua: “Au kerea mo laivi au me'u lesu tale 
vei ira na taciqu era tiko mai Ijipita, me'u la'ki 
raica se era se bula tiko se sega.” Sa tukuna o 
Jacoro vei Mosese, “Mo lako ena vakacegu.” 

19. Sa vosa vei Mosese o Jiova mai Mitiani, “Mo 
lesu tale ki Ijipita; o ira kece sa vinakata mo 
vakamatei, era sa yali yani.” 

20. Sa vakavodoka na watina kei rau na luvena ki 
na asa, ka lesu ki na vanua o Jjipita. Sa taura tiko 
nai titoko ni Kalou e ligana. 

21. Sa tukuna o Jiova vei Mosese, “Ni o sa lesu 
tale ki ljipitaa mo raica ni caka kece nai 
vakatakilakila e matai Fero, me vaka au sa biuta e 
ligamu Au na vakayaloqataki koya me kua kina ni 
sereki ira na Isireli. 

22. “Mo tukuna kina vei Fero, “Sa tukuna vaka 
oqo o Jiova, “O Isireli sa Luvequ dina, na Noqu 
ulumatua.” 

23. “Au sa tukuna vei iko, laivi na Luvequ me 
lako me mai qaravi Au. Kevaka o sa sega ni via 
sereki koya, mo kila, Ni'u na vakamatei na 
luvemu, na nomu ulumatua.””” 

24. Sa yaco na gauna, ni rau sa sota kei Jiova, ka 
sa vinakata me vakamatei koya. 

25. Sa taura o Sipora e dua na vatu gata ka ciliva 
na luvena ka biuta e yavai Mosese ka tukuna, “Mo 
kila, ni o sa watiqu ena dra vei au!” 

26. Sa laivi koya me lako, sa qai tukuna Sipora, 
“O iko na tagane vakawati ni dra!” — baleta na 
veicilivi. 

27. Sa vosa o Jiova vei Eroni, “Lako ki na vanua 
liwa mo drau sota kei Mosese.” Ni rau sa sota ena 
ulunivanua i Jiova, mo reguci koya. 


28. Sa tukuna o Mosese vei Eroni na vosa kece i 
Jiova, o koya sa veitalai mai, kei na i vakatakilakila 
sa vakaroti mai vua. 

29. O Mosese kei Eroni e rau sa lako 
vakasoqoni ira kece mai na na gase ni Isireli. 
30. O Eroni sa vosataka kece na veika sa vosa kina 
na Kalou vei Mosese. Sa qai cakava nai 
vakatakilakila ena matadra na tamata. 

31. Fra sa vakabauta na tamata, ni ra sa rogoca ni 
sa talevi ira tale na Nona tamata na Isireli o Jiova, 
ka sa raica talega na nodra vakararawataki, era sa 
vakacuva na uludra ka lotu vua. 


ka 


Na I Matai Ni Sota Kei Fero 


5. Sa oti ogo, “E rau sa lako o Mosese kei Eroni 


ka vosa vei Fero ka vaka: 'Laivi ira na Nogu 
tamata me ra lako ka Solevu vei Au ena vanua 
liwa, sa tukuna o Jiova.”” 

2. Sa sauma mai o Fero, “O cei o Jiova me'u 
rogoca na domona ka sereki ira na Isireli me ra 
lako? Au sa sega ni kilai Jiova ka sega talega ni 
laivi ira na Isireli me ra lako.” 

3. Erau sa tukuna, “Na nodra kalou na Iperiu sa 
rairai oti vei keirau, me keimami lako mada me 
tolu na siga ki na vanua liwa me vakacaboi soro 
vei Jiova na neimami Kalou, de qai saumi 
keimami ena mate ca, se e na i sele i wau.” 

4. Sa tukuna vei rau na tui Ijipita, “Mosese kei 
Eroni, na cava drau sa via kauti ira tani kina na 
tamata mai na nodra cakacaka? Me ra lesu tale ki 
na veika era sa cakava tiko.” 

5. Sa tukuna mai o Fero, “Raica era sa lewe levu 
mai na tamata ena vanua, drau sa qai cakava tale 
me ra cegu mai na nodra cakacaka!” 

6. Ena siga tiko ga o ya sa vakarota o Fero vei ira 
na i liuliu ni cakacaka kei ira na veiliutaki tiko ka 
vaka, 

7. “Me kua tale ni soli na sasa me ra bulia kina 
na vatubuli me vaka e liu. Me ra lako sara ga o ira 
me ra la'ki kumuni sasa mai. 

8. “Me ra vakai colacolataki ena i votavota ni 
vatubuli era sa dau cakava e liu. Me kua ni 
vakalailaitaki, ni ra sa ka wale; era sa tagi tiko ga 
ka tukuna tiko, “Me da lako ka vakacaboi soro ki 
vua na noda Kalou.” 

9. “Me soli vakalevu vei ira na cakacaka me ra 
cakava tiko, me ra kua kina na veika e lasu.” 

10. O ira na i liuliu ni cakacaka kei ira na 
veiliutaki ena cakacaka, era sa lako ka vosa vei ira 
na tamata ka vaka: “Sa tukuna mai o Fero, “Au na 
sega ni soli vei kemuni na sasa. 

11. “Mo ni lako ka vakasagara na sasa ena vanua 
cava ga o ni na kunea kina, ena sega ni 
vakamamadataki na nomuni cakacaka.” 

12. Era sa lako yani ki na vanua o Ijipita taucoko 
me ra vakasagara mai kina na sasa. 

13. Era sa vakatotolotaki mai vei ira na i liuliu ni 
cakacaka ka vaka: “Mo ni cakava na cakacaka o ni 

sa daucakava ena veisiga, me vaka ga sa sinai tu 
na sasa.” 

14. O ira talega na luvei Isireli era sa veiliutaki, 
me ra liutaka eso na i wasewase ni cakacaka, era 
sa totogitaki talega mai vei ira na veiliutaki i 
Fero, ka ra sa tarogi, ” A cava o ni sega kina ni 
yacova na i yalayala ni cakacaka ena dua na siga 
me vaka e liu?” 

15. Era sa lako mai Fero ka tagi o ira na Isireli sa 
wasei tu me ra liutaka eso na cakacaka ka vaka: 
“Ena cava o sa cakacaka kina vakaoqo vei ira na 
nomuni dauveigaravi? 

16. “Sa sega na sasa e soli vua na nomu tamata, ka 
ra tukuna vei keimami, “Cakava na vatubuli! E 
dina era sa kuitataki na nomuni dauveigaravi, ia 
na cala sa tiko vei ira na nomuni tamata.” 

17. Sa tukuna mai o koya, “O ni sa vucesa ga! O ni 
sa vucesa ga! O ni sa tukuna tiko kina, “Me da lako 
cake ka vakacaboi soro vei Jiova. 

18. “O koya oqo mo ni lako ka cakacaka ni sa sega 
ni soli vei kemuni e dua na sasa, ia, me kau ga mai 
na i yalayala ni vatubuli e dodonu me caka ena 
dua na siga.” 

19. Era sa raica na luvei Isireli ni sa tarai ira na 
lega ni sa tukuni oti vei ira, “Me kua ni lailai na i 
wiliwili ni nomuni vatubuli me vaka na i yalayala 
ni dua na siga.” 

20. Ni ra sa lesu mai vei Fero, era sa mai sota sara 
kei Mosese kei Eroni, ni rau sa wawa tu me sotavi 
ira. 

21. E rau sa vosa sara vei ira, “Me rai tiko vei 
kemuni o Jiova ka lewai kemuni ni kemuni sa 
cakava me keimami sega ni taleitaki mai vei Fero 
kei mai na matadra talega na nona dauveigaravi 
me ra taura kina na i seleiwau me vakamatei 
keimami.” 


Sa Vakadeitaki Na Nodra Sereki Na Isireli 

22. Sa lesu tale vei Jiova o Mosese ka tukuna, “I 
Jiova, ena cava o ni sa kauta mai kina na leqa vei 
ira na tamata oqo? Ena cava o ni sa talai au mai 
kina? 

23 “Niu sa lako mai vei Fero me'u tukuna na 
Yacamuni, sa cakava tiko ga na ka ca vei ira oqo: 
ka o ni sega tiko ga ni sereki ira na Nomuni 
tamata, ni dodonu oqo.” 


6. Sa tukuna o Jiova vei Mosese, “Oqo, o na 


raica na veika Au na cakava vei Fero. Ena liga 
kaukauwa ena sereki ira kina me ra lako, ena liga 
kaukauwa ena vakasavi ira kina mai na nona 
vanua.” 

2. Na Kalou sa vosa vei Mosese ka tukuna vua: 
“Oi Au o Jiova. 

3. “Au sa vakatakilai Au vei Eparama, vei 
Aisake, vei Jekope, Ni'u sa Kalou kaukauwa, ia na 
yaca o Jiova sa sega ni kilai vei ira. 

4. “Au sa vakadeitaka na Noqu veiyalayalati vei 


ira, Me'u solia vei ira na vanua o Kenani na vanua 
ni Sokalou era sa vulagi kina. 

5. “Au sa rogoca talega na nodra tagi na luvei 
Isireli, o ira sa vakabobulataki tiko mai Ijipita, Au 
sa nanuma talega na Noqu veiyalayalati. 

6. “O koya oqo, mo tukuna vei ira na luvei 
Isireli, 

“ni oi Au o Jiova, Au na kauti kemuni tani mai na 
veivakaocai mai Ijipita, Au na vakabulai kemuni 
mai na veivakabobulataki, Au na voli kemuni lesu 
mai ena liga sa dodo tiko ena lewa cecere. 

7. “Au na tauri kemuni me vaka na Noqu 
Tamata, Au na nomuni Kalou. o ni na qai kila ni 
sai Au o Jiova na nomuni Kalou o Koya sa kauti 
kemuni tani mai na veivakabobulataki mai Ijipita. 
8. “Ka Au na kauti kemuni mai ki na vanua Au 
sa yalataka Me'u solia vei Eparama, vei Aisake, 
vei Jekope, ka Au na solia vei kemuni mei 
votavota: Oi Au o Jiova.” 

9. Sa tukuna na veika oqo o Mosese vei ira na 
Isireli, ia, era sa sega ga ni via rogoci Mosese 
baleta na kakavorovoro ni yalo kei na nodra 
vesuki tu ena veivakararawataki levu. 

10. Sa vosa o Jiova vei Mosese ka vaka, 

11. “Mo lako vei Fero na tui Ijipita, me sereki ira 
na luvei Isireli me ra lako.” 

12. Sa vosa o Mosese ena mata i Jiova ka vaka: 
“Era sa sega ni rogoci au na luvei Isireli, me na qai 
rogoci au vakacava o Fero, ni sa sega ni cili na 
tebenigusuqu?” 

13. Sa vosa o Jiova vei Mosese kei Eroni ka solia 
veirau e dua nai vakaro, ena vukudra na luvei 
Isireli kei Fero na tui Ijipita, me ra kau tani mai na 
luvei Isireli mai na vanua o Ijipita. 


Na Vuvale Nei Mosese Kei Eroni 

14. Ogo o ira nai liuliu ni vuvale nei dui tamadra: 
o ira na luvei Rupeni, na ulumatua nei Isireli, o 
Anoki, o Palu, o Esironi kei Kami, oqo na vuvale 
nei Rupeni. 

15. O ira na luvei Simione oqo: Jemueli, Jamini, 
Qada, Jakini, Soa kei Saulu na luvena e dua na 
yalewa ni Kenani. Ogo o ira na luvei Simione. 

16. Ogo na yacadra na luvei Livai, o Keresoni, o 
Loata, kei Merari. Na yabaki taucoko nei Livai e 
dua na drau tolusagavulu ka vitu na yabaki. 

17. Na luvei Keresoni o Libini kei Simi me vaka 
na nodrau vuvale. 

18. Na luvei Koata o Imarani, o Isari, o Epironi kei 
Usaieli. Na yabaki taucoko nei Koata e dua na 
drau tolusagavulu ka tolu na yabaki. 

19. Na luvei Merari o Maeli kei Musi. O ira ogo na 
vuvale nei Livai me vaka na nodra dui tabatamata. 
20. O Amarami sa tauri Jokaveti me nona, na 
ganei tamana me watina; o  Jokaveti sa 
vakasucumi Mosese kei Eroni. Na yabaki ni bula 
taucoko nei Amarami sa dua na drau 
tolusagavulu ka vitu na yabaki. 

21. Na luvei Isari o Kora, o Nefeki kei Sikiri. 

22. Na luvei Usaieli o Misieli, Elisafani, kei Siciri. 

23. Sa tauri Ilisapeci o Eroni me watina, na luvei 
Amenatave, na ganei Nasoni. Sa vakasucumi 
Natapi, Abaiu, Iliesa kei Itamari. 

24. Na luvei Kora, o Aseri, o Elikana, o Abia-safi: 
o ira oqo na kawa nei Kora. 

25. O Iliesa na luvei Eroni sa taura ki vei koya e 
dua na luvei Putieli me watina. Sa sucu mai kina o 
Finaisi. Oqo o ira kece nai liuliu vakavuvale 
vakalivai me vaka na nodra i tuvatuva. 

26. Oqo ga o Eroni kei Mosese, o irau sa vosa kina 
na Kalou, “Me rau kauti ira tani mai na luvei 
Isireli mai na vanua o Ijipita me vaka na nodra 
tamata i valu.” 

27. O ira oqo sa vosa vei Fero na tui ljipita, me 
kauti ira tani mai Ijipita na luvei Isireli. Oi rau tiko 
ga oqo na Mosese kei Eroni. 


O Eroni Na Gusu Ni Vosa Nei Mosese 

28. Sa qai yaco ni sa vosa o Jiova vei Mosese ena 
vanua o Jjipita, 

29. Sa vosa o Jiova vei Mosese ka vaka: “Oi Au o 
Jiova, mo vosa vei Fero na tui Ijipita, tukuna vua 
na veika Au sa tukuna vei iko.” 

30. Sa vosa o Mosese vei Jiova, “Raica au sa 
tebenigusu sega cili, me rogoci au vakacava o 
Fero?” 


7. Sa vosa o Jiova vei Mosese ka vaka: “Au sa 


buli iko oti mo vaka na Kalou vei Fero, kei Eroni 
na nomu parofita. 

2. “Mo tukuna kece na veika au sa vakarota vei 
iko. O Eroni na tacimu ena vosa vei Fero me 
vakatalai ira kece na luvei Isireli me ra lako tani 
mai na vanua. 

3. “Auna vakaukauwataka na yaloi Fero, ka Au 
na vakalevutaka nai vakatakilakila kei na vei ka 
era kurabui kina na kai Ijipita. 

4. “O Fero ena sega ni rogoci iko, me rawa ni 
tarai Ijipita kina na Ligaqu, ka kauti ira tani mai na 
Noqui valu kei ira na Noqu tamata na luvei Isireli 
mai na vanua o Ijipita ena lewa kaukauwa. 

5. “Era na kila kina na Ijipita ni sai Au o Jiova, 
Ni'u sa dodoka yani na ligaqu vei Ijipita me'u 
kauti ira tani mai na luvei Isireli mai vei ira.” 

6. E rau sa cakava vaka kina o Mosese kei Eroni 
me vaka sa vakaroti rau kina o Jiova. 

7. Sa yabaki walusagavulu o Mosese ka sa 
yabaki walusagavulu ka tolu o Eroni, ni rau sa 
la'ki vosa vei Fero. 


Na I Titoko Veivakurabuitaki Nei Eroni 

8. Sa vosa vei Mosese kei Eroni o Jiova ka vaka: 
9. “Ni sa vosa vei kemudrau o Fero, me tukuna 
kina, ‘Drau vakaraitaka mada e dua nai 
vakatakilakila, mo qai tukuna vei Eroni, ‘Taura na 
nomu i titoko ka viritaka e mata i Fero, ka ena 
yaco me gata.” 

10. E rau sa lako o Mosese kei Eroni vei Fero ka e 
rau sa cakava me vaka sa tukuna vei rau o Jiova 


me rau tukuna. Sa viritaka o Eroni na i titoko ena 
mata i Fero kei ira na nona dauveigaravi, ka sa 
vuki me gata. 

11. O Fero talega sa kacivi ira na nona tamata 
vuku, na dauvakatevoro, na daucakamana e 
Ijipita, era sa cakava talega na ka e rau sa cakava o 
Mosese ena marau. 

12. Era sa viritaka ki na qele na nodra i titoko ka 
era sa gata mai. la, nai titoko ga i Eroni sa tiloma 
kece na nodra i titoko. 

13. Sa qai kaukauwa ga na yaloi Fero, ka sa sega 
ni via vakarorogo vei rau o Mosese kei Eroni me 
vaka sa tukuna oti o Jiova. 


Na I Matai Ni Totogi: Sa Vuki Na Wai Me Dra 
14. Sa tukuna o Jiova, vei Mosese: “Sa baci yalo 
kaukauwa tale o Fero, sa bese ni laivi na tamata 
me ra lako. 

15. “Lako vei Fero ena mataka lailai, ni sa lako ki 
wai o koya, mo tucake tu mai bati ni wai mo 
sotavi koya, mo kauta tiko na i titoko e ligamu. 

16. “Mo tukuna vua; 'O Jiova na nodra Kalou na 
Iperiu sa talai au mai oqo vei iko me'u tukuna, 
“Mo laivi ira na Noqu tamata me ra lako ka qaravi 
Au ena vanua liwa,” me yacova mai oqo, o se sega 
ga ni via rogoca e dua na ka! 

17. “Sa tukuna o Jiova, “Ena ka oqo o na kila kina 
ni sai Au o Jiova. Au na samuta na wai ena i titoko 
ka ena vuki na wai me dra. 

18. “Na ika era tiko ena loma ni wai era na mate 
kece, ena boica na wai, era na bese ni gunu wai 
mai kina o ira na Ijipita.””” 

19. Sa vosa vei Mosese o Jiova, “Mo tukuna vei 
Eroni, “Taura na i titoko e ligamu ka dodoka yani 
na ligamu ki na wai e Ijipita kei na kena vei sala ni 
wai na uciwai, na tobu talega kei na vanua kecega 
sa tu kina na wai sa na vuki me dra, ena vanua 
taucoko e Ijipita, ena bilo kau kei na bilo vatu.”” 

20. E rau sa cakava o Mosese kei Eroni me vaka 
na i vakaro i Jiova. Sa laveta na i titoko ka samuta 
na wai ena mata i Fero kei ira na nona 
dauveigaravi. Sa vuki na wai kece me dra. 

21. Era sa mate na ika kecega, sa bona mai na wai, 
era sa sega ni rawa ni gunuva na wai o ira na 
Ijipita. Sa dra kecega na wai ena vanua. 

22. Era sa cakava talega vakakina na kai Ijipita 
ena mamarau; sa qai yalo kaukauwa cake ga o 
Fero, ka sa sega ni via vakarorogo ki vei Mosese 
kei Eroni me vaka nai vakaro i Jiova. 

23. Sa tucake o Fero ka lesu ki nona vale ni sa 
sega ni via vakayavalati ena dua na ka. 

24. Era sa kelikeli na Ijipita me vakasaqaqara wai 
me ra gunu kina. Ni ra sa sega ni gunu rawa mai 
na uciwal. 

25. Sa oti e vitu na siga ni sa samuta na veiuciwai 
o Jiova. 


Nai Karua Ni Totogi: Na Boto 


8. 


Sa vosa vei Mosese o Jiova, “Lako vei Fero 

ka tukuna oqo vua; “Sa tukuna o Jiova, “Mo laivi 
ira na Noqu tamata me ra lako, me ra la'ki qaravi 
Au. 

2. “Kevaka o sa bese, Au na samuta na vanua 
ena boto. 

3. “Na uciwai ena kauta mai na boto ena i 
wiliwili e sega ni wili rawa, era na lako cake yani 
ki nomu vale, ena rumu ni moce, ki na nomu i 
mocemoce sara, ki na nodra veivalevale kece na 
nomu dauveigaravi, ira na nomu tamata, ki na 
lovo ni vakasaga kei na kena veleti bilo kece. 

4. “Era na lako cake yani vei iko na boto, vei ira 
na nomu tamata, vel ira na nomu veigaravi 
talega.””” 

5. Sa vosa o Jiova vei Mosese, “Tukuna vei Eroni, 
“Me dodoka yani na i titoko e ligana e na vei sala 
ni wai, na uciwai, na tobu ka vakavuna me ra lako 
cake mai na boto e Ijipita taucoko.”” 

6. Sa cakava vakakina o Froni, ka era sa lako 
cake mai na boto e Ijipita taucoko. 

7. O ira na daunicakamana e ljipita era sa 
vakamurimuria talega na veika e rau sa cakava o 
Mosese kei Eroni ka era sa lako talega mai na boto 
e Ijipita. 

8. O Fero sa kacivi Mosese kei Eroni ka tukuna, 
“Drau vakamasuti Jiova me kauta tani mai vei au 
na boto, mai vei ira talega na noqu tamata; au na 
qai sereki ira na tamata me ra lako ka qaravi 
Jiova.” 

9. Sa tukuna o Mosese vei Fero, “Mo ciqoma na 
dina ni vosa oqo, o ya, ni'u na ia na veisorovaki 
vua na Kalou ena vukumu, ena vukudra talega na 
nomu tamata kecega, me ra vakarusai na boto 
kecega mai vei iko kei na nomu veivale, ka me ra 
tiko ga mai na uciwai.” 

10. Sa tukuna mai o Fero, “Ni mataka,” sa sauma 
o Mosese, “Sa na yaco me vaka na nomu vosa, o 
na kila talega kina ni sa sega tale e tautauvata kei 
Jiova na neimami Kalou. 

11. “O ira na boto era na lako tani mai vei iko, mai 
na nomu vale, mai vei ira na nomu dauveigaravi, 
mai vei ira na nomu tamata, era na tiko ga mai na 
uciwai.” 

12. E rau sa lako tani mai vei Fero o Mosese kei 
Eroni. Sa tagi vua na Kalou o Mosese me baleta na 
boto sa tu oqo ena vuku i Fero. 

13. Sa vakayacora o Jiova me vaka na vosa i 
Mosese ka era sa mate na boto mai na veivale, mai 
na veimata ni vale, e na taudaku talega ni vale. 

14. Era sa bini vata ka sa bona na vanua taucoko. 
15. Ni sa raica o Fero ni sa dua na veivakacegui 
levu, sa vakayalokaukauwataki koya ka sega ni 
via rogoci Mosese kei Eroni me vaka sa vosa kina 
o Jiova. 


Na I Katolu Ni Totogi: Na Kutu 

16. Sa vosa vei Mosese o Jiova, “Me tukuna vei 
Eroni, “Dodoka yani na nomui titoko ka samuta na 
qele, me basika kina na kutu ena vanua taucoko o 
Ijipita.” 


17. E rau sa cakava vaka kina. Sa dodoka na 
ligana kei nai titoko ka samuta na qele, sa basika 
na kutu vei ira na tamata kei ira na 
manumanu. Na kuvunisoso kece sa vuki me 
kutu e na vanua taucoko e Ijipita. 

18. Era sa cakava vaka kina na kai Ijipita ka sa 
sega ni yaco. Sa kutu kecega na tamata kei na 
manumanu. 

19. Era sa tukuna vei Fero na daucaka mana, 
“Ogo, sa liga ga ni Kalou.” Sa qai yalo levu ga o 
Fero, ka sa sega ni via vakarorogo vei Mosese kei 
Eroni me vaka sa tukuna o Jiova. 


Na I Ka Va Ni Totogi: Na Lago 

20. Sa tukuna o Jiova vei Mosese, “Mo lako vei 
Fero ena mataka lailai ni sa lako mai wai. Mo 
tukuna vua, “Sa vosa vaka ogo o Jiova : “Mo laivi 
ira na Noqu tamata me ra lako ka mai qaravi Au. 
21. “Kevaka e sega o Jiova ena vakataki koya ena 
tala mai na lago vei iko, vei ira na nomu 
dauveiqaravi, vei ira na nomu tamata kina nomu 
vale. Na nodra vei vale kece na kai Ijipita sa na 
sinai ena lago kei na veivanua kecega era tu kina. 
22. “Ena siga o ya, au na tawasei Koseni tani kina, 
na vanua era sa tiko kina na noqu tamata, ena sega 
ni vuka ki kea e dua na lago. Me rawa kina ni o 
kila, ni sai Au o Jiova sa tiko ena loma donu ni 
vanua. 

23. “Au na cakava me duidui o ira na Noqu kei 
ira na nomu, ena yaco na i vakatakilakila oqo ena 
siga ni mataka.””” 

24. Sa vakayacora vakakina o Jiova. Era sa lako 
mai na qele ni lago vavaku ki na vale i Fero, ki na 
nodra vale na dauveigaravi, ki na vanua taucoko o 
Ijipita. Sa vakacacani vakalevu na vanua ena vuku 
ni lago. 

25. Sa kacivi Mosese kei Eroni o Fero ka tukuna 
vei rau, “Mo ni lako ka vakacaboi soro vei Jiova.” 
26. Sa tukuna mai o Mosese, “Sa sega ni dodonu 
me caka oqori, ni keimami na vakacabora tiko na 
nodra ca na kai Ijipita vei Jiova na neimami Kalou. 
Kevaka keimami sa cakava oqo e matadra, era na 
sega beka ni vakaviriki keimami ena vatu? 

27. “Keimami na lako tu, me tolu na siga ki na 
vanua liwa ka vakacaboi soro vei Jiova na 
neimami Kalou me vaka sa vakarota vei 
keimami.” 

28. Sa tukuna mai o Fero, “Au sa solia mo ni lako, 
mo ni lako ka vakacaboi soro vei Jiova na nomuni 
Kalou ena vanua liwa, mo ni kua ga ni lako 
vakayawa, drau veisorovaki talega ena vukuqu.” 
29. Sa tukuna tale mai o Mosese, “Au na lako tani 
vakaidina mai vei iko, au na kerei Jiova me ra lako 
tani na lago ni mataka mai vei Fero, mai vei ira 
talega na nona veiqgaravi, kei ira na nona tamata. 
Me kua ga ni cakacaka vakailasu o Fero, me sogoti 
ira tale na tamata ena nodra la'ki vakacaboi soro 
vei Jiova.” 

30. Sa lako tani o Mosese mai vei Fero ka la'ki 
masuti Jiova. 

31. Sa cakava o Jiova me vaka na vosa nei Mosese. 
Sa vakayalia o Jiova na lago kece mai vei Fero, 
mai vei ira na dauveigaravi, mai vei ira na 
tamata. Sa sega tale ni vo e dua. 

32. O Fero, sa baci vakaukauwataka na yalona, ka 
sega ni via laivi ira na Isireli me ra lako. 


Na I Ka Lima Ni Totogi: Na Mate Ca Vei Ira Na 
Manumanu Susu 


9. Sa vosa tale o Jiova vei Mosese, ka vaka: 


“Tucake vakamataka lailai, ka tu ena mata i Fero 
ka tukuna vua, ‘Sa tukuna vakaoqo o Jiova na 
nodra Kalou na Iperiu. “Mo laivi ira na Noqu 
tamata me ra lako, me ra la'ki garavi Au. 

2. “Kevaka o sa bese ni sereki ira, ka via vesuki 
ira tikoga, 

3. “Rogoca, na ligai Jiova ena tara na nomu 
bulumakau, na nomu ose, na nomu asa, na nomu 
kameli, na nomu bulumakau ni cakacaka kei na 
nomu sipi— Ena dua na kedra mate ca sara. 

4. “O Jiova ena  cakava e dua na 
veivakaduiduitaki mai na nodra manumanu susu 
na Isireli mai na nodra na Ijipita. Ena sega ni dua e 
mate mai na nodra na luvei Isireli.””” 

5. O Jiova sa biuta e dua na kena gauna, “Ni 
mataka, ena cakava o Jiova na veika oqo ena 
vanua.” 

6. Sa cakava dina na veika oqo o Jiova ena siga 
ka tarava. Era sa mate na manumanu e Ijipita, ia, 
na nodra na luvei Isireli sa sega. 

7. Sa vakatataro o Fero, ka sa dina, ni sa sega ni 
mate e dua na nodra manumanu na Isireli. Sa qai 
kaukauwa ga mai na yalo i Fero ka sa sega ni laivi 
ira na Isireli me ra lako. 


Na I Ka Ono Ni Totogi: Na Bo 

8. O Jiova sa vosa vei Mosese kei Eroni ka vaka, 
“Drau taura na dravusa mai na lavo ka solia vei 
Mosese me kaburaka yani ki lomalagi ena mata i 
Fero. 

9. “Ena yaco me kuvu ena vanua taucoko o 
Ijipita, oqori ena vakavuna na bo me ra kacabote 
ca sara vei ira na tamata yadua kei na manumanu 
e Ijipita.” 

10. E rau sa taura na dravusa mai na lovo ka tu 
ena mata i Fero, sa qai kaburaka o Mosese vaka ki 
lomalagi. Sa yaco me ra bo dra kece na kai Ijipita 
kei na kena manumanu talega. 

11. Era sa sega ni tu rawa e matai Mosese o ira na 
daucaka mana baleta na bo sa tu vei ira kei ira 
kece na Ijipita. 

12. O Jiova sa vakayalogataki Fero tale, ka sa sega 
ni via vakarorogo, me vaka sa vosa kina vei 
Mosese o Jiova. 


Na I Ka Vitu Ni Totogi: Na Mate Veitauvi - Uca 
Cevata 

13. Sa vosa o Jiova vei Mosese, “Mo yadra 
vakamataka ka tu ena mata i Fero ka tukuna vua, 


“Sa tukuna vakaoqo o Jiova na nodra Kalou na 
Iperiu, “Laivi ira na Noqu tamata me ra lako ka 
qaravi Au, 

14. “Ena gauna kece oqo, au na tala na noqu 
veimate ca kecega me tara na yalomu, kei na 
nodra na nomu dauveigaravi, kei ira na nomu 
tamata, mo kila kina ni sa sega e dua e tautauvata 
kei Au e vuravura. 

15. “Oqo, kevaka Au sa dodoka na ligaqu ka tarai 
iko kei ira na nomu tamata ena mate ca, o ni na 
yali dina mai vuravura. 

16. “Ogo dina na i naki ni noqu vakaturi iko cake, 
me rawa Ni'u vakaraitaka na noqu kaukauwa vei 
iko, me vakatakilai yani na yacaqu e vuravura 
taucoko. 

17. “la, oqo, o se vakacerecerei iko tikoga vei ira 
na noqu tamata, ena nomu sega ni via sereki ira. 
18. “Mo kila, ni mataka ena gauna vata ga oqo, au 
na vakatauca mai na uca cevata e se bera vakadua 
ni tau eke mai na gauna e dua kina na vanua, me 
yacova oqo. 

19. “Oqo mo na vakasoqona rawa mai na 
manumanu era sa tu ena nomu i teitei, ni uca 
cevata oqo ena lutuki ira kece na manumanu kei 
na tamata e tu e tautuba, era na mate kina.””” 

20. O ira kece sa rerevaka na vosa i Jiova, ena 
kedra maliwa na dauveiqaravi i Fero kei na nona 
manumanu, e ra sa dro kece ki na nodra veivale. 
21. O ira kece sa beca na vosa i Jiova, era sa tu ga 
e tuba kei na nodra manumanu. 

22. Sa tukuna o Jiova vei Mosese, “Dodoka yani 
na ligamu vaka ki lomalagi, me tau mai na uca 
cevata ki na vanua taucoko e Ijipita, vei ira na 
tamata, na manumanu, na veika kece sa tei e na 
vanua taucoko e Ijipita.” 

23. Sa dodoka yani na i titoko o Mosese vaka ki 
lomalagi, o Jiova sa vakatauca mai na kurukuru 
kei na uca cevata kei na bukawaga ki na qele. Sa 
vakatauca o Jiova na uca cevata ena vanua o 
Ijipita. 

24. Sa tau mai na uca cevata kei na bukawaga, e 
rau sa veiwaki vata, era sa rui bibi sara, ka sa sega 
ni bau kune vakadua e Ijipita mai na gauna e 
tauyavutaki kina. 

25. Sa ravuta na vanua taucoko e Ijipita, o ira kece 
sa tiko e tuba, na tamata kei na manumanu; na vei 
ka talega sa tei kei na vei vunikau kecega sa bula. 
26. Sa sega ga e Koseni, na vanua era sa tiko kina 
na luvei Isireli. 

27. Sa talatala o Fero me lako mai o Mosese kei 
Eroni ka tukuna vei rau. “Au sai valavala ca, ka sa 
dodonu o Jiova, era sa caka ca sara na noqu 
tamata. 

28. “Mo masuti Jiova, me kua tale ni dua na ka 
vakaoqo, na kurukuru kei na uca cevata, me sa 
rauta, au na sereki kemuni, me kua tale ni dua e 
tiko.” 

29. Sa tukuna vua o Mosese, “Ni'u sa lako tani 
mai na vanua, au na dodoka na ligaqu vei Jiova, 

ena mudu na kurukuru kei na uca cevata ka mo ni 
na kila ni sa nei Jiova na vuravura. 

30. “la, o iko kei ira na nomu dauveigaravi, au sa 
kila ni o ni sa sega ni via rerevaki Jiova.” 

31. Na vuata tau mada sa vakacacani kei na kena 
e tubu vou mai. 

32. Na witi kei na sila vuti, sa sega ni vakacacani 
kei na kena e tubu vou mai. 

33. Sa lako tani o Mosese mai vei Fero ka dodoka 
yani na ligana vei Jiova, ka sa mudu na kurukuru 
kei na uca cevata, ni sa sega tale ni tau mai ki 
vuravura. 

34. Ni sa raica o Fero ni sa mudu na kurukuru kei 
na uca, sa qai valavala ca vakalevu tale; sa 
vakaukauwataka tale na yalona o koya kei ira na 
nona dauveigaravi. 

35. Sa  kaukauwa sara ga na yalo 
i Fero; sa sega ni via sereki ira na luvei Isireli me 
ra lako, me vaka sa vosa kina o Jiova mai vei 
Mosese. 


Na I Kawalu Ni Totogi: Na Vodre 


10. Ogo o Jiova sa vosa vei Mosese ka vaka: “Mo 


lako vei Fero: Ni'u sa vakaukauwataka na yalona 
kei na yalodra talega na nona dauveigaravi, Me'u 
na vakaraitaka kina na Nogu vakatakilakila e 
matana, 

2. “Mo rawa ni tukuna vei ira na luvemu, na 
luvedra na luvemu na veika lelevu. Au sa cakava 
vel ira mai ljipita kei nai vakatakilakila kece Au a 
cakava vei ira, mo kila Ni'u sa Kalou.” 

3. Erausa lako mai o Mosese kei Eroni vei Fero 
ka tukuna vua, “Sa tukuna vaka oqo o Jiova na 
nodra Kalou na Iperiu: “Na cava soti na dede ni 
nomu sega ni via vakamalumalumutaki iko kina 
vei Au? Laivi ira na Noqu tamata me ra lako ka 
garavi Au. 

4. “Kevaka, o na sega ni sereki ira me ra lako; mo 
kila ena siga ni mataka Au na kauta mai kina na 
vodre ki na nomu vanua. 

5. “Era sa ubi vuravura ka ena sega ni dua e raica 
rawa na vanua, era na kania na ka kecega sa vo 
mai na veika sa vakavoca na uca cevata, era na 
kania kecega na vei vunikau kecega sa tubu cake 
mai na vanua. 

6. “Era na vakasinaita na nomu veivale, na nodra 
veivale na nomu dauveiqaravi, na nodra veivale 
na kai Ijipita-oqo era se sega ni raica na 
tamamuni se tamadra na tamamuni se mai na siga 
era basika kina e vuravura me yacova mai oqo.” 
Sa vuki ka gole tani mai vei Fero. 

7. Sa vosa vei Fero o ira na nona dauveigaravi. 
“Na cava soti na dede ni nodra mai voto ni moli 
tiko kina vei keda o ira oqo? Laivi ira me ra lako, 
me ra la'ki qaravi Jiova na nodra Kalou, o sa sega 
tiko ni kila ni sa vakarusai oti o Ijipita?” 

8. E rau sa kau tale mai o Mosese kei Eroni vei 
Fero ka tukuna vei rau, “Ni lako ka qaravi Jiova na 
nomuni Kalou, ia o cei vei ira oqo ena lako?” 


9. Sa sauma o Mosese ka vaka, “Keimami na 
lako vata kei ira na gone kei na qase; na luvei 
keimami tagane kei na yalewa, na neimami 
manumanu, keimami na lako ka ia na Solevu vei 
Jiova.” 

10. Sa tukuna vei ira o Fero, “Me tiko vata kei 
kemuni o Jiova, ni'u sa laivi kemuni me lako kei 
ira na lalai oqo mo ni lako! Mo ni qarauna na ca sa 
liu tiko vei kemuni. 

11. “Mo ni lako oqo, oi kemuni sa tamata bula, ka 
qaravi Jiova, ni sai koya ga oqo na ka o ni sa 
gadreva.” Era sa cemuri mai na mata i Fero. 

12. Sa vosa vei Mosese o Jiova ka vaka: “Dodoka 
yani na ligamu vaka ki na vanua o Ijipita, me ra 
lako mai na vodre ki na vanua o Ijipita, ka kania 
na veika bula kecega ena vanua--veika kece sa 
vakavoca na uca cevata.” 

13. Sa dodoka na i titoko o Mosese vaka ki na 
vanua o Ijipita, sa dolava mai o Jiova e dua na cagi 
tokalau ena vanua, ena siga ka bogi tale. Ni sa 
mataka mai sa kauta mai na vodre na cagi tokalau 
oqo. 

14. Era sa lako yani na vodre e Ijipita taucoko ka 
ro ena ka kecega sa kune ena vanua o Ijipita. Era 
sa vakacaca sara vakalevu, sa sega ni bau vaka tu 
o ya e liu, ka na sega talega ni vaka o ya ena siga 
mai muri. 

15. Era sa robota na vuravura taucoko ka sa buto 
kina na vuravura. Era sa kania na veika kecega sa 
tu ena vanua, na vuata ni veivunikau sa vakavoca 
mai na uca cevata. Sa sega tale ni vo e dua na ka 
me drokadroka ena vanua o Ijipita. 

16. Sa kacivi rau vakatotolo o Mosese kei Eroni o 
Fero ka tukuna vei rau, “Au sai valavala ca vei 
Jiova na nomudrau Kalou, vei kemudrau talega. 
17. “Drau vosoti au vakadua mada ga oqo, ka mo 
drau masuti Jiova na nomudrau Kalou me kauta 
tani mai vei au na mate oqo.” 

18. Sa lako tani mai vei Fero, ka sa masuti Jiova. 
19. Sa qai vukica o Jiova e dua na cagi kaukauwa 
mai na ra, ka kauta tani na vodre ki na Wasawasa 
Damudamu. Sa sega tale ni kune e dua na vodre e 
na vanua taucoko o Ijipita. 

20. O Jiova, sa vakayalokaukauwataki tale, ka sa 
sega ni via sereki ira na luvei Isireli me ra lako. 


Na I Ka Ciwa Ni Totogi: Na Butobuto 

21. Sa tukuna o Jiova vei Mosese, “Dodoka yani 
na ligamu vaka ki lomalagi, me dua kina na 
butobuto levu e na vanua taucoko e Ijipita. Na 
butobuto oqo me vakilai.” 

22. Sa dodoka yani na ligana o Mosese vaka ki 
lomalagi, ka sa dua na butobuto levu e Ijipita me 
tolu na siga. 

23. Sa sega ni dua me raica rawa tale e dua, se dua 
me tucake rawa mai nodratou me tolu na siga. o 
ira kece na luvei Isireli era sa rarama tiko e na 
vanua era sa tiko kina. 

24. O Fero sa kacivi Mosese ka tukuna vua, “Mo 

lako ka qaravi Jiova, mo biuta tiko ga mai na 
nomu manumanu, me ra lako talega na gone vata 
kei iko.” 

25. Sa sauma vua o Mosese, “Mo solia talega vei 
keimami nai soro kei na i soro kama, me keimami 
vakacabora vei Jiova. 

26. “Na neimami manumanu susu talega me lako 
vata kei keimami, me kua ni dua e vo tiko mai. Me 
keimami kauta baleta me garavi kina na Kalou, ni 
keimami sa sega ni kila se cava keimami na garavi 
Koya kina, ni keimami sa yaco yani ki kea.” 

27. la, o Jiova sa vakaukauwataka na yalona, ka sa 
sega ni via sereki ira me ra lako. 

28. Sa tukuna mai o Fero, “Mo lako tani mai vei 
au! Mo lewai iko, mo kua tale ni raica mai na 
mataqu. Na siga o raica mai kina na mataqu o na 
mate!” 

29. Sa tukuna o Mosese, “O sa vosa vinaka mai, 
au na sega ni raica tale na matamu.” 


Sa Vakarogoi Na Nodra Mate Na Ulumatua 


11. Sa tukuna o Jiova vei Mosese, “Au na kauta 


tale mai e dua tale na ka ca levu vei Fero kei Ijipita 
talega. Ni oti oqo ena qai sereki kemuni. Ni 
kemuni sa lako tani eke, ena qai sereki kemuni 
vakaidina o koya. 

2. “Mo vosa oqo, ni ra sa vakarorogo tiko na 
tamata, na tamata yadua, na tagane me kerea mai 
vua sa tiko voleka vua, na yalewa talega, na siliva 
kei na koula kei na vei ka era sa buli kina.” 

3. O Jiova sa solia vei ira na veitokoni ena 
matadra na Ijipita. lo, o Mosese sa tamata dokai 
ena vanua o Ijipita, ena matadra na dauveigaravi i 
Fero, ena matadra talega na tamata. 

4. Sa tukuna o Mosese, “Sa vosa vaka oqo o 
Jiova: “Ena bogi levu tutu Au na lako ena kedra 
maliwa na Ijipita, 

5. “O ira kece na ulumatua ena vanua o Jjipita 
era na mate, mai vei koya na ulumatua nei koya 
na yalewa dauveigaravi o koya sa biu tu 
vakatikitiki kei na ulumatua ni manumanu. 

6. “Ena dua na veitagicaki levu e Ijipita, e se sega 
ni se bau yaco mada ena dua na gauna ka ena sega 
ni yaco tale ena dua na gauna. 

7. “Vei ira na luvei Isireli, ena sega mada ga ni 
yavala na gusuna e dua na koli vua na manumanu 
se tamata, mo ni kila kina ni sa cakava o Jiova e 
dua na duidui ena kedrau maliwa na Ijipita kei na 
Isireli.” 

8. “O ira kece na nomu dauveigaravi era na lako 
sobu mai vei au ka cuva sobu vei au ka tukuna, 
“Mo lako tani kei ira kece ena muri iko ni oti oqo !” 
Au na qai lako tani.” Sa qai lako tani mai vei Fero 
ena rarawa levu. 

9. Sa tukuna tale o Jiova vei Mosese, “Ena sega 
ni vakarogoci iko o Fero, me rawa ni vakalevutaki 
kina na veika ca lelevu ena vanua o Jjipita.” 

10. O Mosese kei Eroni e rau sa cakava kece na vei 
ka lelevu oqo ena matai Fero, o Jiova sa 


vakaukauwataka na yaloi Fero, ka se sega ni laiva 
me ra lako na luvei Isireli tani mai na nona vanua. 


Sa Vakatikori Na Kana Vata Ni Lako Sivia 


12. Sa vosa o Jiova vei Mosese kei Eroni ena 


vanua o Ijipita ka vaka, 

2. “Na vula oqo me sai tekitekivu ni veivula, me 
sa matai ni vula ni dua na yabaki vei kemuni. 

3. “Mo vosa vei ira kece na soqosogo ni Isireli ka 
vaka: “E nai ka tini ni siga ni vula oqo, o ira kece 
na tagane me taura vua e dua na lami, me vaka na 
vuvale nei tamana, me dua na lami dua na vuvale. 
4. '“Kevaka sa vuvale lailai, me ra qai veirairai kei 
na dua tale na vuvale me veiveirauti kina na lami 
e dua oqori. 

5. “Me lami savasava, me tagane ka yabaki dua, 
mo lewa ga, me sipi se me. 

6. “Mo maroroya tiko me yacova na i ka tinikava 
ni siga ni vula tiko ga o ya. Na i soqosoqo taucoko 
ni Isireli me ra qai vakamatea ni sa dromu na 
matanisiga. 

7. “Mera qai taura e so na kena dra ka boroya na 
duru ruarua ni katuba kei na ulu ni katuba era sa 
kana tiko kina. 

8. “Me ra kania na lewena ena bogi o ya ni sa 
tavu vinaka, kei na madrai sa sega ni vakaleveni 
kei na co wiwi me ra kania vata. 

9. “Me kua ni laukana droka se saga vata na wai, 
me tavu ga ena bukawaqa—na uluna na yavana 
kei na kena wawa. 

10. “Me kua tale ni dua na ka e vo me yacova na 
mataka, na veika sa vo me qai vakamai, ni sa biu 
ki na bukawaga. 

11. “Mo ni kana vaka oqo: me vakaivau na 
tolomuni, me vakaivava rawa na yavamuni, me 
tiko e ligamuni nai titoko. Mo ni kana sara 
vakatotolo, oqori na lako sivia i Jiova. 

12. “Au na lako curuma yani na vanua taucoko e 
Ijipita ena bogi ni kanavata, ka Au na samuti ira 
kece na ulumatua ena vanua o Iipita, na tamata 
kei na manumanu, kei ira kecega na Kalou e 
ljipita, au na vakatauca na Noqu lewa: Oi au o 
Jiova. 

13. “Na dra sa kemuni vakatakilakila, ena veivale 
sa boroi tiko kina. Ni'u sa raica na dra, Au na lako 
sivia na nomuni vale, ka ena sega ni tarai kemuni 
na veika ca me vakarusai kemuni, ena gauna Au 
na samuti Ijipita kina. 

14. “Na siga oqo me dauvakananumi vei kemuni, 
mo ni maroroya me kana ni solevu vei Jiova ena 
nomuni tabatamata kecega. Mo ni maroroya me 
kana ni solevu ni sa kena lewa me sega ni mudu. 
15. “Me vitu na siga mo ni kania na madrai sega ni 
vakaleveni. Ena matai ni siga me kau laivi kece na 
leveni mai vale. o koya sa kania na madrai 
vakaleveni mai na matai ni siga me yacova nai 
kavitu, na tamata koya me musuki tani mai Isireli. 
16. “Ena matai ni siga, me dua na sogoni tabu, ena 
i kavitu ni siga me dua na soqo ni tabu vei 

kemuni. Me kua kina na cakacaka ena siga ogo; 
me ra kana ga na tamata—ena veika ga o ni sa 
vakarautaka. 

17. “Mo ni garava talega na kana madrai sega ni 
vakaleveni, ni siga vata ga oqo au sa kauti kemuni 
tani mai na vanua o ljipita. Mo ni vakananuma 
kina na siga oqo ena nomuni tabatamata kecega, 
ka me sa dua kina na kena lewa me sega ni mudu. 
18. “Ena i ka tinikava ni siga ni matai ni vula ena 
kena yakavi, mo ni kana madrai kina sa sega ni 
vakaleveni me yacova na i ka ruasagavulu ka dua 
ni siga ema yakavi. 

19. “Ena vitu na siga ogo, me kua kina ni kune e 
dua na leveni ena nomuni veivale, ena gauna ga sa 
kune kina e dua ni sa kania tiko na ka vakaleveni, 
na tamata oqo ena musuki laivi mai na i sogosoqo 
ni Isireli, veitalia ke vulagi sei taukei. 

20. “Mo ni kua ni kania e dua na ka e vakaleveni, 
ena nomuni i tikotiko me laukana ga kina na 
madrai e sega ni vakaleveni.” 

21. Sa kacivi ira kece na qase e Isireli o Mosese ka 
tukuna vei ira, “Mo ni digitaka na lami ena vuku 
ni nomuni vuvale ka vakamatei na lami ni 
Lakosivia. 

22. “Mo ni taura na Isopi ka tonia ena bilo levu sa 
tiko kina na dra ka boroya na ulu ni katuba kei na 
kena duru e rua, me kua ni dua e curu ki tuba ena 
bogi taucoko ka yacova na mataka. 

23. “O Jiova ena lako mai, me samuti ira na Ijipita, 
ni sa raica na dra ena ulu ni katuba kei na kena 
duru, o Jiova ena lako sivia ka sega ni vakatara na 
dauveivakarusai me lako mai ki na nomu vale me 
samuta. 

24. “Mo ni vakananuma na lewa ogo, me nomuni 
kei ira na luvemuni me sega ni mudu.” 

25. “Ena yaco na gauna ni o ni sa lako mai ki na 
vanua sa solia vei kemuni o Jiova, me vaka sa 
yalataka, mo ni qai dau nanuma na veigaravi oqo. 
26. “Ni ra sa tarogi kemuni o ira na luvemuni, “Na 
cava na i balebale ni vei ka oqo?” 

27. “Mo ni qai sauma, ogo na Lako sivia i Jiova, 
“O koya sa lako sivia na nodra veivale na luvei 
Isireli mai Ijipita ena gauna sa veivakamatei kina 
vei ira na Ijipita ka vakabula na noda vuvale.'”Era 
sa vakacuva na uludra na tamata ka lotu. 

28. Era sa lako na luvei Isireli ka vakayacora, me 
vaka sa vosa kina o Jiova vei Mosese kei Eroni, era 
sa vakayacora. 


Nai Katini Ni Totogi: Nodra Mate Na Ulumatua 
29. Sa qai yaco, ena lomaloma ni bogi, sa 
vakamatei ira kece na ulumatua mai Ijipita o Jiova, 
mai vua na ulumatua i Fero, o koya sa liu sara ki 
vei koya na ulumatua i koya sa muri sara, kei na 
ulumatua ni manumanu kecega. 

30. Sa tucake o Fero ena bogi, o ira kece na nona 
dauveigaravi kei ira kece na Ijipita, sa dua na 
veitagicaki levu, sa sega ni dua na vale sa vo, na 
mate sa tiko kece ena veivale . 


Na Lako Yani 

31. Sa kacivi Mosese o Eroni mai ka tukuna, “Mo 
ni tucake ka lako tani mai vei ira na noqu tamata, 
o kemudrau kei ira kece na luvei Isireli, mo ni lako 
ka qaravi Jiova me vaka o ni sa tukuna tiko. 

32. “Mo ni kauta talega na nomuni manumanu 
me vaka o ni sa tukuna oti, ka lako ka cavuta vei 
au na veivakalouvinakataki.” 

33. Era sa veivakamasuti na Ijipita me ra lako tani 
vakatotolo, ni ra sa tukuna tiko, “Ni vakaidina era 
na mate kece.” 

34. Era sa taura na kedra ni se bera ni 
vakalevenitaki, sa sega na kedra i vaga ka colata e 
tabadra. 

35. Era sa cakava na luvei Isireli me vaka na vosa 
i Mosese, ka era sa kerea mai vei ira na Ijipita na 
veika sa caka ena siliva kei na koula kei na i sulu. 
36. O Jiova sa solia na veitokoni vei ira na Isireli 
ena matadra na Ijipita me ra solia kina na Ijipita na 
veika era sa vinakata mai vei ira. Era sa taura mai 
vel ira na Ijipita. 

37. Era sa lako na luvei Isireli mai Ramisese ki 
Sakoca, e ono na drau na udolu na tagane ena 
yavadra ka sega ni wili kina na gone. 

38. E dua talega nai lawalawa levu sa lako cake 
vata kei ira na manumanu—sa ka levu na 
manumanu susu. 

39. Era sa vavi keke sega ni vakaleveni ena falawa 
sa kau mai Ijipita: ni sa sega ni vakaleveni baleta 
na nodra sa lako vakatotolo mai Ijipita, ka era sa 
sega ni vakarautaka vakavinaka kina na veika 
vaka o ya. 

40. Na nodra i lakolako na luvei Isireli era sa tiko 
mai ljipita sa va na drau ka tolusagavulu na 
yabaki. 

41. Ni sa mai cava na va na drau tolusagavulu na 
yabaki - ena siga sa mai cava kina--era sa lako 
tani mai na sotia ni Kalou mai na vanua o Ijipita. 
42. Sa dua na bogi ni vakanananu ki vei Jiova ena 
Nona kauti ira tani mai na Ijipita. Oqo na bogi nei 
Jiova, na bogi sa vakatabaki dua vei ira na luvei 
Isireli ena nodra veitabagauna. 


Na I Vakaro Ni Lako Sivia 

43. Sa tukuna o Jiova vei Mosese kei Eroni, “Oqo 
na i vakaro ni Lako Sivia, sa tabu ni dua na vulagi 
me kana kina. 

44. “O ira kece na bobula sa voli ena i lavo, ka sa 
cilivi ira, me ra qai kana kina. 

45. “O ira na daulako tu kei ira sa voli na nodra 
cakacaka me ra kua ni kana kina. 

46. “Me laukana ga ena dua na vale: me kua ni 
kau ki tuba e dua na lewena, me kua ni kamusu na 
kena sui. 

47. “Oqo, me ra maroroya kece o ira nai soqosoqo 
ni Isireli. 

48. “Kevaka e dua na vulagi sa lako tu vata kei 
kemuni, ka sa via kania na Lako Sivia i Jiova, o ira 
kece na nona era tagane me ra cilivi. Ka me ra qai 
lako voleka mai ka vakaitavi; me vaka e dua ga na 

i taukei ni vanua o koya. Ni sa tabu me dua na 
sega cili me kana mai kina. 

49. “Me dua ga na lewa vei ira na sucu i taukei kei 
ira sa daulako tu ka tiko vulagi vei kemuni.” 

50. Era sa caka vakakina na luvei Isireli me vaka 
sa vakarota o Jiova vei Mosese kei Eroni. 

51. Sa qai yaco ena siga sara ga o ya, o Jiova sa 
kauti ira tani mai na luvei Isireli mai na vanua o 
Ijipita me vaka na nodra i valu. 


Era Sa Vakacabori Na Ulumatua 


13. Sa vosa o Jiova vei Mosese ka vaka, 


2. “Vakasavasavataki ira kece na ulumatua, na 
ka kece sa dolava na kato ni tamata se manumanu 
vei ira na Isireli; me ra sa Noqu.” 


Na Solevu Ni Madrai Sega Ni Vakaleveni 

3. Sa tukuna o Mosese vei ira na tamata: “Mo ni 
nanuma na siga ogo, o ni sa lako tani kina mai 
ljipita, mai na vale ni veivakabobulataki, ni sa 
kaukauwa ga ni ligai Jiova sa kauti kemuni tani 
mai na vanua o ya. Me kua ni laukana na madrai 
sa vakaleveni. 

4. “Ena siga oqo, o ni sa lako tani kina, ena vula 
o Epipi. 

5. “Ni sa kauti kemuni mai o Jiova ki na nodra 
vanua na Kenani, na Itaiti na Amoraiti, na Ivaiti 
kei na Jepusaiti, na vanua sa yalataka vei ira na 
qase me solia vei kemuni, na vanua ni maroroya 
na veiqgaravi oqo ena vula vata ga oqo. 

6. “Me vitu na siga e na nomuni kania na madrai 
sega ni vakaleveni oqo, e na i kavitu ni siga, me 
dua na kanavata vei Jiova. 

7. “Na madrai sa sega ni vakaleveni me laukana 
tiko me vitu na siga. Me kua ni laukune ena 
kemuni maliwa na madrai sa vakaleveni, se, ena 
nomuni i tikotiko. 

8. “Mo ni tukuna talega vei ira na luvemuni ena 
siga o ya ka vaka: “sa ca oqo, baleta na ka sa 
cakava vei au o Jiova ena noqu lako tani mai 
Ijipita. 

9. “Me i vakatakilakila oqo e na ligamuni, me 
vakananumi ena maliwa ni matamuni, nai vunau i 
Jiova, me tiko ena gusumuni, ni, ena liga 
kaukauwa sa kauti kemuni tani kina mai Jjipita o 
Jiova. 

10. “Mo ni maroroya na lewa ogo ena kena gauna 
ena veiyabaki kecega. 


Nai Vunau Me Baleti Ira Na Ulumatua 

11.” Ena gauna sa na kauti kemuni mai kina o Jiova 
ki na vanua o Kenani me vaka sa yalataka vei ira 
na qase, ka sa solia vei kemuni, 

12. “mo ni qai vakatabui ira kece sa dolava na 
“kato ni gone” me nona na Kalou, oqori na i matai 
mai vei ira na manumanu sa nomuni, na ka tagane 
kece; me nei Jiova. 

13. “Nai matai mai vei ira na asa me veisau kei na 
lami, kevaka o sa sega ni veisautaka, me qai 


musuka na domona. o ira kece na ulumatua 
tagane mai vei kemuni, mo ni vakatabuya. 

14. “Ni ra sa tarogi kemuni na luvemuni ena 
veisiga mai muri, ka vaka: “Na cava oqo? Mo ni 
qai tukuna vei ira, “Ena kaukauwa ni ligai Jiova, 
sa kauti keimami tani mai Ijipita, mai na vale ni 
veivakabobulataki. 

15. “Ni sa yaco na gauna, sa yalo kaukauwa kina o 
Fero me kua kina ni sereki keimami, o Jiova sa 
vakamatei ira kecega na ulumatua ena vanua o 
Ijipita, ruarua, na ulumatua ni tamata kei na 
ulumatua ni manumanu talega. o koya oqo, au sa 
vakacabora kina vei Jiova na tagane kecega sa 
dolava na kato ni gone.” 

16. “Mei vakatakilakila e ligamuni, ka me sa toka 
ga ena maliwa ni matamuni, ni ena kaukauwa ni 
liga i Jiova sa kauti keda tani mai Ijipita.” 


Na Sala Ena Vanua Liwa 

17. Sa qai yaco, ni sa sereki ira na tamata o Fero 
me ra lako, sa sega ni vakatara o Jiova me ra lako 
yani ena nodra vanua na Filisitia, e dina ni voleka 
na sala o ya, ni sa tukuna o Jiova, “de ra qai 
veisautaka na nodra rai, ka era na qai via lesu tale 
ki Ijipita.” 

18. O Jiova sa liutaki ira vaka ki na vanua liwa na 
tamata ki na wasawasa damudamu. o ira na luvei 
Isireli era sa lako cake vakaituvatuva ena nodra 
lako tani mai Ijipita. 

19. O Mosese sa kauta vata talega kei koya na sui 
nei Joseva, ni sa yalataka o koya vei ira na luvei 
Isireli ka vaka, “Ena talevi kemuni vakaidina na 
Kalou, ka mo ni na kauta vata kei kemuni na noqu 
sui.” 

20. Era sa tekivuna na nodra i lakolako mai 
Sakoca ka mai tiko vakalailai e Ecama ena i 
yalayala ni vanua liwa. 

21. Sa liutaki ira o Jiova ena duru o ena siga me 
liutaki ira, kei na duru bukawaga ena bogi me 
vakararamataki ira. Me ra lako tiko ena siga kei na 
bogi. 

22. Sa sega ni kauta tani na duru o kei na duru 
bukawaga ena bogi. 


Na Takosovi Ni Wasawasa Damudamu 


14. Sa vosa vakaogo o Jiova vei Mosese ka vaka: 


2. “Mo vosa vei ira na luvei Isireli me ra gole ka 
tiko mada vakalekaleka e Pi-Airoci, oqori ena 
kedrau veimama o Mikidoli kei na wasawasa 
veibasai kei Peali Seponi; mo ni tiko mada e keya 
mai na yasana ena wasawasa. 

3. “O Fero ena tukuna ena vukudra na luvei 
Isireli, “Ni ra sa lialia ena vuku ni vanua, ka sa 
sogoti ira ki loma, na vanua liwa.” 

4. “Au na vakayalokaukauwataki koya, me cicivi 
ira muri kina; Au na dokai mai Fero kei ira na 
nona mataivalu, era na kila kina na Ijipita ni sai 
Au o Jiova,” ka sa vaka kina. 

5. Sa tukuni mai oqo vua na tui Ijipita, ni ra sa 
dro na tamata, na yalo i Fero kei na yalodra na 
tamata sa cati ira na tamata, ka era sa tukuna, “Na 
cava e da sa cakava kina oqo, ena noda sa laivi ira 
na Isireli me ra lako tani mai na nodra qaravi 
keda?” 

6. Sa vakarautaka na nona qiqi ni valu, ka kauti 
ira na nona tamata vata kei koya. 

7. Sa kauta vata kei koya e ono na drau na qiqi ni 
valu digitaki kei na qiqi ni valu kece e Ijipita kei 
na kedra kavetani vakayadua. 

8. O Jiova sa vakaukauwataka tale na yalo i Fero 
tui Ijipita ka sa cici muri ira na luvei Isireli, ka era 
sa lako tani ga na luvei Isireli ena yalo doudou. 

9. Fra sa cici muri yani na Ijipita, na ose kece, kei 
na gigi ni valu nei Fero, na i valu ose kei na i valu 
yava, era sa siviti ira yani ka cegu vakalailai ena 
wasawasa volekati Pi-Airoci, o Peali - Seponi e liu. 
10. Ni sa voleka mai o Fero, era sa rai mai na luvei 
Isireli ka raica ni ra sa toso voleka mai na Ijipita. 
Era sa rere vakalevu ka era sa kacivi Jiova na luvei 
Isireli. 

11. Era sa tukuna vei Mosese, “Sa sega beka nai 
bulubulu mai Ijipita me keimami mai mate tu kina 
vakaogo ena vanau liwa? Na cava o sa cakava vei 
keimami, mo kauti keimami tani kina mai Ijipita? 
12. “Sa sega beka ni koya oqo na veika ga 
keimami sa dau tukuna tiko mai Ijipita, “Mo laivi 
keimami ga me keimami qaravi ira na kai Jjipita”? 
E vinaka cake me keimami qaravi ira na kai Ijipita 
mai na neimami mai mate ena vanua liwa.” 

13. Sa tukuna o Mosese vei ira na tamata, “Mo ni 
kakua ni rere, ni tu vakadua, mo ni na raica na 
veivakabulai i Jiova o koya ena cakava vei kemuni 
ena siga oqo, o ni na sega ni raici ira tale me sega 
ni mudu. 

14. “O Jiova ena vala ena vukumuni, ka o ni na 
kunea na vakacegu ni yalomuni.” 

15. Sa tukuna o Jiova vei Mosese, “Na cava o ni sa 
tagi tiko mai kina? Tukuna vei ira na luvei Isireli 
me ra toso ki liu. 

16. “Mo laveta na nomui titoko ka dodoka yani 
vaka ki na wasawasa ka wasea rua. o ira na luvei 
Isireli era na lako ena vanua mamaca ena loma ni 
wasawasa. 

17. “Au na vakayalokaukauwataka na yalodra na 
ljipita ka era na muri yani. Au na 
vakarokorokotaki mai vei Fero kei ira kece na 
nona i valu, kei ira kece na nona qiqi ni valu kei 
ira na vodo ose. 

18. “Era na kila na Jjipita Ni'u sa Kalou. Oi au o 
Jiova, ni sa Noqu ga na dokai, ka, Au sa cecere vei 
Fero kei na nona qiqi ni valu kei ira na nona dau 
vodo ose.” 

19. Na Agilosi ni Kalou sa dau liu vei ira na Isireli 
sa lako muri ira yani, na duru o sa dau liu vei ira, 
sa dau muri ira talega yani. 

20. Sa qai lako mai ena kedrau maliwa ira na 
Ijipita kei ira na Isireli. Sa vakabutobutotaki ira na 
Ijipita, ka yaco me nodra rarama na luvei Isireli. Sa 


yaco kina me sega na veiriti ena bogi. 

21. Sa dodoka yani na ligana o Mosese ki na 
wasawasa, sa qai vakavuna o Jiova me lobi lesu na 
wai ena cagi tokalau kaukauwa ena bogi taucoko, 
ka sa yaco me mamaca na wai ka sa tawase. 

22. Era sa lako na luvei Isireli ena loma ni 
wasawasa ena vanua mamaca, ka sa kedra bai tale 
na wai, o ya na wai ga, e nai matau kei na i mawi. 
23. Era sa cici muri ira tiko ga yani na Ijipita ena 
loma ni wasawasa, na qiqi ni valu kece nei Fero, 
na nona ose kece, kei ira na vodo ose. 

24. Ni sa yaco na gauna ni veisau yadra ena 
mataka caca, sa rai sobu mai o Jiova vei ira na 
Ijipita mai na duru bukawaga kei na duru o, sa qai 
vakalegai ira na i valu ni Ijipita. 

25. Sa qai vakaleqa na yava ni qiqi ni valu, me 
toso kina vakadredre na qiqi; era sa veitukuna 
yaka na Ijipita, “Me da sa dro mai vei ira na Isireli, 
ni sa vala ena vukudra o Jiova vei ira na Ijipita.” 
26. Sa tukuna o Jiova vei Mosese, “Dodoka yani 
na ligamu ki wasawasa, me luvuci ira kina na 
Ijipita na wai, me luvu talega na qiqi ni valu, kei 
na ose, kei ira sa vodo tiko kina.” 

27. Sa dodoka yani o Mosese na ligana ni sa kida 
mai na mataka, sa lesu tale mai na wai ena kena 
titobu taucoko, ni ra sa veidroyaki tiko na Ijipita. o 
Jiova sa vakamalumalumutaki ira na Ijipita ena 
loma ni wasawasa. 

28. Sa lesu tale na wai ka vakaluvuci ira kece na 
qiqi ni valu, na ose kei ira sa vodoka tiko, na mata 
i valu taucoko nei Fero era sa tiko e loma ni wai. 
Era sa mate kece ka sega ni dro bula e dua. 

29. O ira na luvei Isireli era sa lako voli ena 
mamaca kei na vanua mamaca ena loma donu ni 
wasawasa, ka sa vakalalagataki na wai vei ira ena 
i matau kei nai mawi. 

30. Sa vakabulai ira na Isireli o Jiova ena siga o ya 
mai na ligadra na Ijipita, o ira na Isireli era sa raici 
ira na Jjipita ni ra sa mate tu ena matasawa. 

31. O ira na lsireli era sa raica na cakacaka levu sa 
cakava o Jiova mai Ijipita. Era sa rerevaki Jiova na 
Kalou, ka vakabauti Jiova kei na nona tamata o 
Mosese. 


Na Sere Nei Mosese 


15. O Mosese kei ira na luvei Isireli era sa lagata 


na sere oqo vei Jiova ka vaka: “Au na sere vei 
Jiova, ni sa qaqa vakaidina! Na ose kei koya sa 
vodoka sa viritaki rau ki wasawasa! 

2. O Jiova, sa noqu kaukauwa ka noqu sere, sa 
yaco me noqu Kalou o koya, au na vakalevulevui 
koya; Na tamaqu na noqu Kalou, Au na 
vakacerecerei Koya. 

3. O Jiova sa tagane ni vala; o Jiova na yacana. 

4. O Fero kei na nona qiqi ni valu, Kei ira na 
nona i valu sa viritaka e wai o Koya, o ira na nona 
gaga era sa vakaluvuci talega ena Wasawasa 
Damudamu. 

5. Sa ubi ira na titobu; Era sa lutu dromu yani 
vaka na vatu. 

6. “Na Ligamuni i matau, Jiova, sa yaco me 
cecere na kena kaukauwa, Na Ligamuni i matau, 
Jiova, era sa kasere kina vakamatailalai na meca. 

7. Ena vakaitamera ni Nomuni uasivi sara, o ni 
sa vakadrukai ira sa tubu mai me veimecaki kei 
kemuni, o ni sa vakatala yani na Nomuni cudru 
katakata ka sa kani ira me vaka na yame ni i varo. 
8. Nai cegu ni Ucumuni sa kumuni vata kina na 
wai kecega; Era sa tu vakadodonu na ualuvu me 
vaka na i vau sila; Kei na titobu sa cevata mai ena 
loma donu ni wasawasa. 

9. Sa tukuna na meca, “Au na cici muri ira, Au na 
tabaki ira, au na wasea na i toki ni valu; na noqu 
gagadre ena vakacegui mai vei ira, Au na taura na 
noqu sele i wau, Na ligaqu ena vakarusai ira.” 

10. O ni sa uvuca yani na Nomuni cagi, Na 
wasawasa sa ubi ira; Era sa dromu me vaka na 
kaukamea ena wai levu. 

11. “O cei sa vakataki kemuni, Jiova, e na kedra 
maliwa na Kalou? O cei sa vakataki Kemuni, sa 
vakaiukuuku ena yalosavasava e vakatatabutaki. 
Sa vakarokorokotaki ka vakacerecerei ka sa dau 
cakava na veika e vakaqgoroqoroi ? 

12. O ni sa dodoka yani na ligamuni i matau; Sa 
tilomi ira. 

13. Oi kemuni ena Nomuni yalololoma o ni sa 
liutaki ira na tamata o ni sa voli ira oti; o ni sa 
tuberi ira ena Nomuni kaukauwa ki na Nomuni 
tikotiko tabu. 

14. “Na tamata era sa rogoca ka rere; Na rarawa 
ena vesuki ira sa tiko mai Palesitaina. 

15. O ira na tui mai Itomi era na yalolailai, o ira na 
gaga mai Moapi sa na vesuki ira na sautaninini; o 
ira sa tiko e Kenani, era na waicala yani. 

16. Na rere kei na veilecayaki era lutuki ira mai; 
Ena kaukauwa ni Ligamuni, era na tuvakadua me 
vaka na vatu, Me yacova ni ra sa lako yani na 
Nomuni tamata, o ni sa voli ira oti. 

17. O ni na kauti ira mai ka mai tei ira, Ena 
ulunivanua sa Nomuni votavota, Ena vanua, I 
Jiova, o ni sa cakava na ligamuni. 

18. “O Jiova ena lewa me sega ni mudu ka sega ni 
mudu.” 

19. Na ose kece nei Fero era sa luvu vata kei na 
qiqi ni valu kei ira kece sa vodo kina ena 
wasawasa, sa qai kauta lesu tale mai o Jiova na 
wai ni wasawasa vei ira. O ira ga na luvei Isireli 
era sa lako ena vanua mamaca ena loma ni wai. 


Na Sere Nei Miriama 

20. O Miriama na parofita yalewa, na ganei Eroni, 
sa taura na tibereli, kei ira kece na yalewa era sa 
muri koya yani ka meke tiko ni ra sa sauvaka tiko 
na tibereli e ligadra. 

21. Sa vosa vei ira na yalewa oqo o Miriama ka 
vaka: “Mo ni sere vei Jiova, Ni sa vakaiukuukutaki 
ena gaga! Na ose kei koya sa vodoka sa viritaki 
rau ruarua ki wai o ya!” 


Na Wai Wiwi Sa Kamikamica Mai 

22. Sa kauti ira tani mai na Wasawasa 
Damudamu na Isireli o Mosese; ka era sa lako 
ki na Vanua Liwa vaka ki Suri. Era sa lako tiko me 
tolu na siga ka sa sega na wai. 

23. Ni ra sa yaco mai ki Mara, era sa sega ni rawa 
ni gunuva na kena wai, ni ra sa wiwi tu. Sa 
vakayacani kina na vanua o ya me Mara. 

24. Era sa kudru na tamata vei Mosese ka vaka: 
“Na cava me keimami gunuva?” 

25. Sa tagi vei Jiova o Mosese ka sa vakatakila vua 
o Jiova e dua na vunikau; ni sa viritaka o koya ki 
wai na kau o ya, sa vuki sara me kamikamica na 
wai. Sa volai mai kea e dua na lewa kei nai vakaro 
vei ira me nodra. Ni mai kea sa vakatovolei ira 
kina o Jiova, 

26. Ka tukuna, “Kevaka o ni sa vakarorogo 
vakavinaka ki na domo i Jiova na nomuni Kalou 
ka cakava na vei ka sa dodonu vua, ka solia na 
daligamuni ki na Nona i vakaro ka maroroya na 
nona lewa, Au na sega ni vakatauvimatetaki 
kemuni ena dua na mate sa dauveitauvi mai 
Ijipita, Ni sai Au o Jiova sa dauveivakabulai mai 
na tauvimate.” 

27. Era sa lako mai ki Flimi, sa tiko kina e 
tinikarua na i vurevure ni wai ka na vitusagavulu 
na vu ni balabala levu. Era sa mai tiko vakalailai e 
kea ena bati ni wai. 


Na Madrai Mai Lomalagi 


16. Era sa lako mai Elimi, o ira kece na i 


soqosoqo ni luvei Isireli ki na vanua liwa ni 
valavala ca, ena kedrau veimama o Elimi kei 
Sainiai ena i ka tinikalima ni siga ni karua ni vula 
ena nodra lako tani mai Ijipita. 

2. Era sa vosa kudrukudru na i soqosoqo kece ni 
luvei Isireli vei Mosese kei Froni ena vanua liwa. 
3. Fra sa tukuna na luvei Isireli vei rau, “Me 
keimami mate ena ligai Jiova mai ljipita ni 
keimami dabe ka kania na bulumakau sa sinai tu 
ena kuro kei na madrai ni sa sinai talega, ka 
mamau. la, drau sa kauti keimami mai oqo ki na 
vanua liwa me keimami mai mate ena via kana.” 
4. Sa tukuna o Jiova vei Mosese, “Raica Au na 
vakatauca mai na madrai mai lomalagi vei 
kemuni. Me ra lako na tamata ka kauta mai na 
kedra i vakarau ni dua ga na siga, Me'u na 
vakatovolei ira kina, se, era na lako voli ena Noqu 
lewa, se sega. 

5. “Ena ika ono ni siga, me ra vakarautaka na i 
vakarau era na kauta mai, ka me vakaruataki nai 
vakarau ni veisiga.” 

6. Erau sa vosa o Mosese kei Froni vei ira na 
luvei Isireli, “Ena yakavi, o ni na kila ni sa kauti 
kemuni tani mai Ijipita. 

7. “Ena mataka lailai o ni na raica kina na 
I ukuuku i Jiova, ni sa rogoca o Koya na nomuni 
vosa kudrukudrutaki Jiova. Na cava oi keirau, mo 
ni cakava kina na veika oqo vei keirau?” 

8. Sa tukuna talega o Mosese, “Oqo na veika ena 
kune ena yakavi ni sa solia vei kemuni o Jiova na 
lewe ni manumanu mo ni kania, kei na mataka na 
madrai me levu sara, ni sa rogoca o Jiova na 
nomuni vosakudrukudru, o ni sa cakava tiko Vua. 
Na cava oi keirau? O ni sa cakava tiko oqo vei 
Jiova, sega, ni vei keirau.” 

9. Sa vosa o Mosese vei Froni, “Tukuna vei ira 
taucoko na i soqosoqgo taucoko ni luvei Isireli, “Me 
ra toso voleka mai vei Jiova, ni sa kila o Koya na 
nomuni dau vosavosa vakacataka na ka.” 

10. Ni sa vosa tiko o Eroni vei ira na i soqosoqo 
taucoko e Isireli ka era sa rai kece tiko vaka ki na 
vanua liwa, sa basika mai na i ukuuku ni Kalou 
mai na vei o. 

11. Sa vosa o Jiova vei Mosese ka vaka, 

12. “Au sa rogoca na nodra vosavakacaca na luvei 
Isireli, “Vosa vei ira ka tukuna, ena yakavi o ni na 
kana lewe ni manumanu, ena mataka o ni na 
vakasinaiti ena madrai, o ni na kila kina ni sai Au 
o Jiova na nomuni Kalou.” 

13. Era sa vuka mai na ga ena yakavi ka robota 
nai tikotiko taucoko, ena mataka sa robota na 
vanua taucoko na tegu vavaku. 

14. Ni ra sa yali yani na tegu, era sa tu mai e so na 
ka mokimokiti lalai ena dela ni qele. 

15. Ni ra sa raica na veika oqo o ira na luvei 
Isireli, era sa veivosakitaka, “Se sa cava oqo?” Ni 
ra sa sega ni kila na ka o ya. Sa qai vosa vei ira o 
Mosese ka vaka: “Oqori na madrai sa solia vei 
kemuni o Jiova mo ni kania. 

16. “Oqori na veika sa vakarota o Jiova: “Me ra 
dui kumuna, me vaka era sa vinakata, me dua nai 
vakarau me dua na tamata, me vaka na i wiliwili 
ni tamata era sa tiko ena vale laca.” 

17. Era sa cakava vaka kina na luvei Isireli ka 
kumukumuni, eso e levu ka so e lailai. 

18. Ni ra sa cakava na kena i vakarau, vei koya sa 
levu, sa sega e vo, kei koya sa lailai, sa sega e oti. 
Era sa dui soqona, me vaka era sa vinakata. 

19. Sa tukuna mai o Mosese, “Me kua ni dua na 
ka e vo ena vuku ni mataka.” 

20. Era sa sega ni via vakarogoci Mosese e so ka 
era sa maroroya tiko eso ena vuku ni mataka, sa 
ulo mai ka bona sara. Sa cudruvi ira sara vakalevu 
o Mosese. 

21. Era sa gai dau kumukumuni ga ena mataka na 
tamata yadua me vaka na i vakarau ni kena. Ni sa 
katakata mai na siga, era sa waicala kece. 

22. Ena i ka ono ni siga, me ra kumuna vata e rua 
nai votavota vei ira, na vakarau ni dua na tamata. 
Era sa lako mai o ira na veiliutaki ka tukuna vei 
Mosese. 

23. Sa qai tukuna vei ira, “Ogo na veika sa tukuna 
o Jiova: “Ni mataka sa Siga ni Vakacecegu vei 
Jiova. Mo ni vavia na veika e dodonu me vavi ni 
kua ka me saga talega na veika e dodonu me saga; 
ka maroroya na veika kece sa vo me nomuni.” 

24. Era sa qai maroroya me vaka sa vakarota o 
Mosese; sa sega ni bona se tauva na ulo. 


25. Sa qai tukuna vei ira o Mosese, “Mo ni kania 
ogo e dai, ni ogo na Siga ni Vakacecegu vei Jiova, 
o ni na sega talega ni raica oqo ena vanua. 

26. “E ono na siga o ni sa dau kumukumuni kina, 
ia, ena i ka vitu ni siga, na Siga ni Vakacecegu, o ni 
na sega ni kunea kina e dua.” 

27. Sa qai yaco, ena dua na Siga ni Vakacecegu, sa 
lako yani e so na tamata me kumukumuni, ia, era 
sa sega ni kunea kina e dua. 

28. Sa vosa kina o Jiova vei Mosese ka vaka: “Na 
cava soti na kena dede na nomuni sega ni via 
rogoca kina na Noqu i vakaro kei na Noqu vunau? 
29. “Sa solia vei kemuni na Siga ni Vakacecegu o 
Jiova; oqori sa solia kina vei kemuni e na i ka ono 
ni siga na madrai ni vua na siga. Me ra tiko ga 
kina e vale na tamata me kua ni dua e lako ki tuba 
ena Siga ni Vakacecegu.” 

30. Era sa vakacegu na tamata ena Siga ni 
Vakacecegu. 

31. Era sa vakatoka na Isireli na vei ka o ya me 
Mana. Sa vaka na sore ni koriada, kei na kena i 
kanakana sa vaka na parile mamaca, boro kina na 
oni. 

32. Sa qai tukuna o Mosese, “Oqo ga na veika sa 
vakarota o Jiova, “Vakatawana e dua nai 
wasewase ka me maroroi vei ira na i tabatamata 
kece, me ra raica kina na madrai Au a vakani 
kemuni kina mai na vanua liwa, ena Noqu kauti 
kemuni tani mai Ijipita.”” 

33. Sa tukuna o Mosese vei Eroni, “Taura na kuro 
ka biuta kina e dua na i vakarau Mana, ka biuta 
tiko ena mata i Jiova. Me maroroi tiko ki na i 
tabatamata kecega.” 

34. Me vaka sa vakaroti Mosese o Jiova, sa 
vakayacora vaka kina o Eroni ena mata ni 
Veidinadinati, me maroroi kina. 

35. O ira na luvei Isireli era sa kana Mana tiko me 
vasagavulu na yabaki me yacova ni ra sa lako mai 
ki na vanua sa sega tiko, era sa kana mana tiko me 
yacova ni ra sa yaco ki nai yalayala ni vanua o 
Kenani. 

36. E dua nai vakarau ni mana me laukana vata 
kei na dua na bilo levu sa sega kina e rua nai 
vakarau wai. 


Na Wai Mai Na Vatu 


17. Era sa tekivu lako yani nai soqosoqo taucoko 


ni luvei Isireli e na i lakolako mai na Vanua Liwa 
ni Valavala Ca, me vaka nai vakaro i Jiova, ka era 
sa mai tiko e Refidimi, ia, sa sega na wai me ra 
gunuva na tamata. 

2. Fra sa lako mai vei Mosese na tamata ka vaka: 
“Mo solia vei keimami na wai me keimami gunu.” 
Sa tukuna vei ira o Mosese, “Na cava o ni sa 
cakava kina oqo vei au? Na cava o ni sa cakava 
kina oqo vei au? Na cava o ni sa vakatovolei Jiova 
kina?” 

3. Era sa karamacataka na wai mai kea o ira na 
tamata, era sa vosakudrukudru vei Mosese ka 

vaka, “Na cava o sa kauti keimami kina mai 
ljipita, ka mo mai vakamatei keimami kina, na 
luvei keimami kei na neimami manumanu susu 
ena viagunu?” 

4. Sa tagi vei Jiova o Mosese ka vaka: “Na cava 
me'u cakava vei ira oqo? Ni ra sa voleka sara 
tikoga ni vakaviriki au ena vatu!” 

5. Sa vosa mai o Jiova vei Mosese, “Mo lako ena 
matadra na tamata, ka kauta vata kei iko e so na 
nodra qase na lisreli, mo kauta vata tale tiko ga kei 
iko na i titoko o a tawasea kina na wai. 

6. “Mo kila, Au na tucake e matamu mai kea ena 
vatu e Orepi; mo samuta na vatu ka ena lako mai 
kina na wai, me ra gunu kina na tamata.” Sa 
vakayacora vakakina o Mosese ena matadra na 
qase ni Isireli. 

7. Sa vakayacana na vanua o ya me Masa kei 
Meriba, baleta na nodra veiqati na luvei Isireli, 
baleta talega na nodra vakatovolei Jiova ena nodra 
tukuna tiko, “Sa tiko vata kei keda o Jiova se 
sega?” 


Era Sa Vakadrukai Amelekaiti 

8. O ira na Amalekaiti era sa lako mai ka mai 
vala kei ira na Isireli e Refidimi. 

9. Sa tukuna o Mosese vei Josua, “Mo digitaka 
vei keda eso na tamata ka lako yani me vala kei 
Amalekaiti. Ni mataka, au na tucake tu mai na 
delana kei na i titoko i Jiova e ligaqu.” 

10. Sa cakava o Josua me vaka sa tukuna vua o 
Mosese, ka vala kei ira na Amalekaiti. o Mosese 
kei Eroni kei Uri, e ratou sa gole cake ki na delana. 
11. Sa qai yaco ni sa dulaka cake tiko na ligana o 
Mosese era sa kaukauwa mai na Isireli, ni sa 
malumu sobu mai na ligana, era sa kaukauwa mai 
na Amalekaiti. 

12. Sa qai yaco me bibi mai na ligai Mosese, sa 
tuva na vatu me dabe kina. E rau sa vukei Mosese 
o Eroni kei Uri ena kena dulaki cake tikoga na 
ligana, ni rau sa yadua tu na yasana. E rau sa tauri 
koya matua tiko me yacova na kala ni matanisiga. 
13. Sa vakadrukai ira na Amalekaiti o Josua ena i 
seleiwau. 

14. Sa tukuna o Jiova vei Mosese, “Vola oqo mei 
vakananumi ena i vola me wiliki me rogoca o 
Josua, ni Au na vakakawabokotaka na kedra i 
vakananumi na Amalekaiti ena ruku i lomalagi.” 
15. Sa tara o Mosese e dua nai cabocabo ni soro 
mai kea ka vakayacana, O Jiova Na Noqu Qaga; 
16. Ni sa tukuni, “Me vaka sa yalataka o Jiova: o 
Jiova ena valuti ira na Amalekaiti mai na 
tabatamata oqo, ka yacova nai tabatamata 
kecega.” 


Nai Vakasala Nei Jacoro 


18. O Jacoro na bete mai Mitiani, na momo nei 
Mosese, sa rogoca na veika kece sa cakava na 
Kalou vei Mosese kei ira na Isireli na Nona tamata 
- ni sa kauti ira tani mai na Isireli mai Ijipita. 


2. O Jacoro na momo nei Mosese, sa kauti 
Sipora, na wati Mosese, 

3. Kei rau na luvena tagane, na yacana e dua o 
Keresoni, (ni sa tukuni, “Au a vulagi tu ena vanua 
tani”) 

4. Kei na yacana tale e dua o Iliesa, (ni sa tukuni, 
“Na Kalou nei tamaqu sa noqui vukevuke, ka sa 
vakabulai au mai nai seleiwau nei Fero”), 

5. O Jacoro na momo nei Mosese sa lako mai kei 
na luvena tagane kei na watina talega vei Mosese 
ena vanua liwa. Ena vanua era sa tiko kina na 
ulunivanua ni Kalou. 

6. Sa tukuna o koya vei Mosese, “Oi au o Jacoro 
na nomu momo, au sa lako mai oqo vei iko kei 
watimu kei rau na luvemu.” 

7. Sa lako yani o Mosese me sota kei nona momo 
ka vakarokoroko ka reguca na ligana. E rau sa 
veitarogi ena vuku ni nodrau dui tiko vinaka, ka 
rau sa gole sara yani ki na vale laca. 

8. O Mosese sa tukuna vei Jacoro na veika kece 
sa cakava o Jiova vei Fero kei ira na Ijipita ena 
vukui Isireli, kei na veika dredre kece era sa 
sotava ena sala kei na i valavala ni veivakabulai 
nei Jiova vei ira. 

9. Sa marautaka o Jacoro na veika kece sa cakava 
o Jiova vei ira na Isireli, o ira sa vakabulai mai na 
ligadra na Ijipita. 

10. Sa tukuna o Jacoro, “Me cecere o Jiova, o koya 
sa veisereki mai na ligadra na Ijipita, na ligai Fero, 
sa sereki ira na tamata mai na ligadra na kai 
Ijipita. 

11. “Oqo, au sa kila ni sa levu duadua o Jiova mai 
vei ira na Kalou kecega era sa cakava, sa cecere 
duadua o Jiova.” 

12. O Jacoro sa cakava e dua na i soro kama kei na 
i madrali vua na Kalou. Sa lako mai o Eroni kei ira 
kece na qase ni Isireli me kana madrai vata kei na 
momo nei Mosese ena mata ni Kalou. 

13. Sa qai yaco ena siga sa tarava, sa dabe o 
Mosese me lewai ira na tamata; era sa tucake tu na 
tamata ena matai Mosese mai na mataka ka 
yacova na karobo ni yakavi. 

14. Ni sa raica o Jacoro na veika sa caka vei ira na 
tamata, sa tukuna kina, “Na cava o sa cakava tiko 
vei ira na tamata? Na cava o dabe duadua tiko 
kina, ka me ra tucake tu ena matamu na tamata 
mai na mataka ka bogi yani?” 

15. Sa tukuna o Mosese vei nona momo, “Era sa 
lako tiko mai vei au na tamata me vakataroga na 
Kalou. 

16. “Ni ra kunea e dua na ka e dredre, era na lako 
mai vei au, ka au na vakatauca na lewa me baleta 
e dua mai vua tale e dua, au na vakaraitaka na 
lewa ni Kalou kei na Nona i vunau.” 

17. Sa tukuna o Jacoro vei Mosese ka vaka: “Na 
ka o sa cakava tiko oqo sa sega ni vinaka. 

18. “O iko kei ira kece oqo, era sa vakaocai iko. 
Era sa rui lewe levu, sa sega ni rawa vei iko mo 
qarava duadua. 

19. “Vakarorogo ki na domoqy, au na solia vei iko 
na i vakasala, na Kalou ena tiko vata kei iko: Mo 
tu ena mata i Jiova ena vukudra na tamata, mo 
kauta mai kina na veidredre oqori vua na Kalou. 
20. “Mo vakavulica vei ira na lewa kei na i vunau 
ka vakaraitaka vei ira na sala kei na cakacaka me 
ra muria. 

21. “Mo raica, na nomu digitaka mai vei ira na 
tamata, na tamata e kila na ka, o ira sa rerevaka na 
Kalou, tamata ni dina, cata na kocokoco; me ra 
mai veiliutaki vei ira na udolu, veiliutaki vei ira na 
drau, veiliutaki vei ira na limasagavulu, kei ira na 
veiliutaki vei ira e lewe tini. 

22. “Me ra lewa vei ira na tamata ena veigauna 
kecega. Na veika lelevu sara me ra qai kauta mai 
vei iko. Na veika lalai me ra lewa ga o ira, me 
rawarawa kina vei iko, oqo era na colata kina na i 
colacola vata kei iko. 

23. “Kevaka o sa cakava na veika oqo, me vaka sa 
vakarota vei iko na Kalou, sa na rawa kina vei iko 
mo vosota, ka era na lako na tamata vakayadua ki 
na nodra i tikotiko ena vakacegu.” 

24. Sa rogoca o Mosese na vosa nei nona momo ka 
vakayacora me vaka sa tukuni vua. 

25. Sa qai digitaki ira na tamata o Mosese mai vei 
ira na Isireli ka cakava me rai liuliu vei ira na 
tamata, liuliu ni veiya-udolu, vei yadrau, vei 
yalimasagavulu, vei yatini. 

26. Era sa lewa vei ira na tamata ena gauna 
kecega, na veika e dredre sara, sa qai dau kau mai 
vei Mosese, na veika lalai ga, era sa raica o ira. 

27. Sa qai laivi Jacoro o Mosese me lako, ka lako 
yani ki na nona vanua o Mosese. 


O Ira Na Isireli Fna Ulunivanua O Sainiai 


19. Ena i katolu ni vula ena nodra sa lako tani 


mai Jjipita na Isireli, ra sa yaco mai ki na Vanua 
Liwa e Sainiai ena siga vata ga era biuti Ijipita mai 
kina. 

2. Era asa lako tani mai Refidimi ka yaco mai ki 
na Vanua Liwa e Sainiai, era sa mai tiko ena vanua 
liwa na Isireli me veidonui na ulunivanua. 

3. Sa lako cake vua na Kalou o Mosese, ka sa kaci 
mai vua o Jiova mai na ulunivanua ka vaka: “Mo 
tukuna vakaogo ki na vale i Jekope, mo vosa ki na 
nodra vale na luvei Isireli: 

4. “Oni sa raica na veika Au a cakava vei ira na 
kai Ijipita, kei na noqu roqoti kemuni me vaka na 
taba ni ikeli ka kauti kemuni mai ki vei Au. 

5. ‘Oqo, kevaka ga o ni talairawarawa kina 
domoqu ka muri na Noqu veiyalayalati, o ni na 
qai i yau talei sara vei Au mai vei ira na tamata 
kecega; ni sa Noqu kecega o vuravura. 

6. 'Oni na mata bete vakaturaga vei Au, 
na matanitu tabu.” Oqo na veivosa mo ni tukuna 
vei ira na luvei Isireli.” 

7. Sa lako mai o Mosese ka kacivi ira na qase ni 
Isireli ka tukuna vei ira na vosa kece oqo, me vaka 
sa vakarota vua o Jiova. 


8. Era sa sauma kece mai na tamata ka vaka, “Na 
veika kece sa tukuna o Jiova, keimami na cakava.” 
Sa vakasuka kece vei Jiova o Mosese na ka era sa 
tukuna na Isireli. 

9. Sa qai tukuna o Jiova vei Mosese, “Raica, Au 
na lako mai vei kemuni ena o vavaku, me ra na 
rogoca kina na tamata ni Au sa vosa vei iko, ka 
vakabauti iko me sega ni mudu.” Sa tukuna o 
Mosese na nodra vosa na tamata vei Jiova. 

10. Sa qai tukuna o Jiova vei Mosese, “Lako vei ira 
na tamata ka vakasavasavataki ira e dai, kei na 
siga ni mataka, raica me ra savata na nodrai sulu. 
11. “Me ra vakarau tu ena i katolu ni siga. Ni ena i 
katolu ni siga, o Jiova ena lako sobu mai na 
ulunivanua o Sainiai ena matadra kecega na 
tamata. 

12. “O na vauci ena vukudra kecega era sa tiko 
vakavoliti iko ni sa tukuni, “Mo ni qarauni 
kemuni, ni kemuni sa sega ni lako cake ki na 
ulunivanua se tara na kena yavu. o koya sa tara na 
ulunivanua sa na vakamatei vakaidina. 

13. “Me kua ni dua na liga me tarai koya, me 
vakaviriki ga ena vatu se vanai ena dua na dakai 
titi, se tamata se manumanu, me kakua ni 
vakabulai.” Ni sa rogo vakabalavu na davui, me ra 
qai lako mai vakavoleka ki ulunivanua.” 

14. Sa qai lako sobu mai na ulunivanua o Mosese 
ki vei ira na tamata ka vakasavasavataki ira, ka era 
sa savata na nodra i sulu. 

15. Sa qai tukuna vei ira na tamata, “Ni tu 
vakarau e na i ka tolu ni siga mo ni kua ni lako 
voleka vei ira na watimuni.” 

16. Sa qai yaco ena i katolu ni siga, ena mataka, sa 
kurukuru kecega na vanua ka livaliva mai, sa dua 
na o vavaku sa tiko ena ulunivanua, sa rorogo 
vakalevu na domo ni davui, o ira kece na tamata 
era sa sautaninini. 

17. Sa qai kauti ira tani mai na tamata o Mosese 
me ra mai sota kei Jiova na Kalou, era sa tu mai na 
rukuni ulunivanua. 

18. Na Ulunivanua o Sainiai sa ubi taucoko tu ena 
kubou, baleta ni sa lako sobu mai kina o Jiova ena 
bukawaga caucaudre. Sa lako cake na kubou me 
vaka mai na lovo. Sa yavavala vakalevu sara na 
ulunivanua. 

19. Ni sa uvu tiko vakabalavu ka sa rogo levu tiko 
ga mai na davui, sa vosa o Mosese ka sa sauma 
mai na Kalou ena rorogo. 

20. Sa lako sobu mai o Jiova ki na Ulunivanua 
Sainiai. o Jiova, sa kacivi Mosese cake mai ki na 
ulunivanua. Sa lako cake yani o Mosese. 

21. Sa tukuna o Jiova vei Mosese, “Mo vakaroti 
ira na tamata, de so e via lako sivita mai na i 
yalayala ni ra via raici Au mai, era na rusa dina. 
22. “O ira talega na bete era sa lako voleka 
mai vei Jiova, me ra vakasavasavataki ira, de qai 
vakacacani ira o Jiova.” 

23. Sa vosa o Mosese vei Jiova ka vaka, “Fra sa 
sega ni rawa ni lako cake mai na tamata baleta ni 

Kemuni sa vakaroti ira, ena Nomuni tukuna, “Me 
tiko e dua na i yalayala ena Ulunivanua o Sainiai 
ka me vakatabui.”” 

24. Sa tukuna vua o Jiova, “Lako, lako sobu ka 
lako cake mai, o iko kei Froni. Sa tabu ni dua na 
bete se tamata me takosova, se basuka mai na i 
yalayala ka lako mai vei Jiova, de qai vakacacani 
kemuni.” 

25. Sa lako sobu o Mosese vei ira na tamata ka 
tukuna vei ira na veika oqo. 


Nai Vakaro E Tini 


20. Na Kalou sa vosa ka tukuna na veika kece 
ogo: 

2. “Oi au o Jiova na nomuni Kalou, Au sa kauti 
kemuni tani mai na vanua o Ijipita mai na vanua 
ni veivakabobulataki. 

3. “Me kua tale ni dua na Kalou vei kemuni, Oi 
Au ga. 

4. “Mo ni kua ni cakava vei kemuni e dua nai 
vakatakarakara ceuti se me dua na ka e 
veivakatautauvatanitaki ena ka mai lomalagi, se, e 
vuravura se, ena ruku i vuravura; 

5. Mo ni kua ni cuva vei ira se qaravi ira. Ni sai 
Au o Jiova na Nomuni Kalou, oi Au na Kalou 
Vuvu, ka Au dau vakabasikata yani vei ira na 
gone ena i katolu kei na i kava ni tabatamata, na 
nodra caka cala na qase, o ira sa dau cati Au, 

6. Ia, Au sa dauvakaraitaka na loloma, ki vei ira 
na vakaudolu, vei ira sa lomani Au ka maroroya 
na Noqu i vakaro. 

7. “Mo ni kakua ni vakawaletaka na Yaca i Jiova 
na Nomuni Kalou, ni na sega ni vosoti ira sa vaka 
kawaletaka na Yacana. 

8. “Mo ni nanuma na i kavitu ni siga, ka mo ni 
maroroya me ka tabu. 

9. Me ono na siga ni cakacaka, ka me caka kina 
na cakacaka, 

10. Ena i kavitu ni siga, sa Siga ni Vakacecegu i 
Jiova na Nomuni Kalou. Mo ni kua ni cakava kina 
e dua na cakacaka: kemuni se o ira na luvemuni 
tagane se yalewa, se o ira na dauveiqaravi tagane 
se yalewa, se na bulumakau se o ira na vulagi sa 
tiko ena nomuni loma ni bai. 

11. Eonona siga, o Jiova sa bulia kina na lomalagi 
kei na vuravura, na wasawasa kei na ka kece sa tu 
kina, sa vakacegu ena i ka vitu ni siga. o Jiova sa 
vakalouvinakataka na siga ni vakacegu ka doka. 
12. “Mo vakarokorokotaki rau na tamamu kei na 
tinamu, me balavu kina na nomuni veisiga ena 
vanua sa solia vei kemuni o Jiova na Nomuni 
Kalou. 

13. “Mo ni kua ni laba. 

14. “Mo ni kua ni cakava na veidauci. 

15. “Mo ni kua ni butako. 

16. “Mo ni kua ni beitaka vakailasu na wekamuni. 
17. “Mo ni kua ni kocova na vale nei wekamuni; 
Mo ni kua ni kocova na watina na wekamuni, se 
na nona dauveiqaravi na wekamuni, se na nona 


manumanu se dua ga na ka sa nona na 
wekamuni.” 


O Ira Na Tamata Era Sa Rere Tiko Ena Mata Ni 
Kalou 

18. O ira na tamata kece, era, sa vakadinadinataka 
na kurukuru kei na yaseyase, na rorogo ni davui 
kei na kena sa kubou mai na ulunivanua, ni ra sa 
raica na tamata na veika ogo, era sa sautaninini ka 
tu vakayawa. 

19. Fra sa tukuna vei Mosese, “Mo vosa mai, ni 
keimami na vakarorogo, me kua ga ni vosa vei 
keimami o Jiova de keimami na qai mate.” 

20. Sa tukuna o Mosese vei ira na tamata, “Mo ni 
kakua ni rere: ni sa lako mai o Jiova me 
vakatovolei kemuni, me tiko kina na rerevaki 
Jiova vei kemuni, mo ni kua kina ni valavala ca.” 
21. Era sa tu vakayawa na tamata, o Mosese ga sa 
qai toso voleka yani ki na vanua sa tu kina na 
Kalou. 


Nai Vunau Ni Cabocabo Ni Soro 

22. Sa tukuna o Jiova vei Mosese, “Mo tukuna 
vaka oqo vei ira na luvei Isireli, ʻO ni sa raica ni, 
Au a sa vosa vei kemuni mai lomalagi. 

23. “Mo ni kua ni cakava e dua na ka me tiko vata 
kei Au --na Kalou ni siliva se Kalou ni koula, mo 
ni kua ni cakava vei kemuni. 

24. “Nai cabocabo ni soro qele, mo ni cakava vei 
Au, mo ni vakacabora kina na i soro kama kei na i 
soro ni veivinakati, na nomuni sipi kei na nomuni 
bulumakau. Ena vanua kecega sa teivaki kina na 
Yacaqu, Au na lako mai kina vei kemuni ka Au na 
vakalouvinakataki kemuni kina. 

25. “Kevaka o ni sa cakava vei Au na i cabocabo ni 
soro vatu, mo ni kua ni cakava ena vatu sa bini oti 
tu. Kevaka o ni sa cakava ena i yaya ni cakacaka, o 
ni sa vakadukadukalitaka. 

26. “Mo ni kua ni lako cake ena i kabakaba ki na 
Noqu i cabocabo ni soro, de na qai laukune kina 
na nomuni luvawale.” 


Nai Vunau Me Baleti Ira Na Dauveiqaravi 


21. “Oqo na lewa, mo vakatauca vei ira na 


tamata: 

2. “Kevaka o sa volia e dua na Iperiu sa 
veigaravi, me veiqaravi o koya me ono na yabaki, 
ena i kavitu ni yabaki mo ni qai laiva me lako ena 
galala, ka me kua ni sauma e dua na ka. 

3. “Kevaka sa lako lala mai, me lesu lala tale, 
kevaka sa lako vata mai kei watina me lesu tale 
vata kei watina. 

4. “Kevaka sa soli vua e dua na watina, ka sa 
vakasucuma vua e dua na gone, tagane se yalewa 
ena gauna ni nona tiko vaka taukeni, na watina 
kei na luvena me nei koya me lako wale ga yani, 
me vaka ni a lako wale mai. 

5. “Kevaka sa tukuna na dauveigaravi, “Au sa 
lomani kequ i taukei, kei na watiqu, kei na luvequ, 

au na sega ni via lako, 

6. “Na kena i taukei me qai kauta mai na 
dauveigaravi vua na turaga ni lewa. Me qai kau 
mai ki na mata ni katuba, ka culai na daligana ka 
vakatakilakilataki, me qai qarava tiko na nona 
turaga me sega ni mudu. 

7. “Kevaka e dua na tamata sa volitaka na 
luvena yalewa me dauveigaravi, me kua ni lako o 
koya me vaka era sa dau cakava na dauveiqaravi 
tagane. 

8. “Kevaka sa sega ni vakalomavinakataka na 
kena i taukei, o koya sa kauta mai me rau 
veiwatini, sa dodonu me vakagalalataki, me kua 
ni volitaka vua na vulagi, baleta ni sa cakacaka 
vakaveivakaisini vua. 

9. “Kevaka sa musuki o koya vei luvena tagane, 
e dodonu me caka tiko vua na i valavala ni 
veiqaravi vinaka vei ira na goneyalewa. 

10. “Kevaka sa taura tale e dua na yalewa na 
cauravou oqo, me soli tiko ga vua na dodonu ni 
kakana, i sulu kei na dodonu kece ni yalewa 
vakawati. 

11. “Kevaka sa sega ni cakava na veika kece oqo 
vua na yalewa, me qai lako na yalewa oqo ena 
galala ka tabu ni sauma e dua nai lavo. 


Nai Vunau Me Baleta Nai Valavala Kaukauwa 
12. “Kevaka e dua sa vakamavoataka e dua tale 
ka vakamatea sara, me vakamatei o koya sa 
cakava. 

13. “Kevaka sa sega ni tiko vakavuni o koya, ia, 
na Kalou sa soli koya ki na ligana, io, Au na 
digitaka vua na vanua me ra dro kina. 

14. “Kevaka e dua na tamata sa nakita oti me 
vakamatea na kai nona, mo ni kauti koya tani mai 
na Noqu i cabocabo ni soro, me vakamatei. 

15. “O koya sa samuti tamana se tinana, me 
vakamatei vakaidina. 

16. “O koya sa butakoca mai na tamata ka kauta 
mai vakavesu, ka volitaka, se sa kune ni tiko e 
ligana, me vakamatei o koya. 

17. “0 koya sa rukaka na tamana se tinana, me 
vakamatei o koya oqo. 

18. “Kevaka e rau sa veivala e lewe rua ka sa 
samuti e dua ena vatu se ena liga ka sega ni mate, 
ia, sa davo tiko ga ena nona i davodavo, 

19. “Kevaka sa tucake tale ka veilakoyaki voli ena 
nona i titoko, me qai sereki o koya sa veisamuti. 
Me qai sauma ga vei koya sa mavoa, na nona 
gauna sa vakayali yani. Kei na nona sotavi tiko me 
yacova ni sa bula vinaka sara. 

20. “Kevaka e dua sa vakamavoataka na nona 
dauveigaravi tagane se yalewa ena kuita, ka sa 
mate sara ena ligana, me totogitaki o koya sa 
cakava oqo. 

21. “Kevaka e se bula tiko me dua se rua na siga, 
me kua ni qai totogitaki, ni o koya oqo sa tamata 
taukeni. 

22. “Kevaka era sa vala na tagane ka sa laki 
mavoa kina e dua na yalewa sa bukete tiko, ka 


vakavuna na nona vakasucu dole, e dina ke sega 
tale ni dua na ka ca e yaco sara, me totogitaki o 
koya sa cakava oqo me vaka sa lewa yani o tama 
ni gone; me qai sauma me vaka sa lewa yani o 
turaga ni lewa. 

23. “Kevaka e qai yaco e dua na ka ca sara, me qai 
soli na bula mei sau ni bula, 

24. “Na mata ki na mata, na bati ki na bati, na liga 
ki na liga, na yava ki na yava, 

25. “Na kama ki na kama, na mavoa ki na mavoa, 
na kuita ki na kuita. 

26. “Kevaka e dua sa samuta na mata i koya ka 
dua se matana na dauveiqaravi ka vakarusa sara, 
me qai laivi o koya me galala ena vuku ni matana. 
27. “Kevaka sa vakalutuma na bati koya na 
dauveigaravi tagane se yalewa, me qai sereki o 
koya ena vuku ni batina. 


Nai Vunau Me Baleti Ira Na Manumanu 

28. “Kevaka sa vakamatea e dua na tamata, se 
tagane se yalewa, e dua na bulumakau, me qai 
vakaviriki ena vatu me mate ka me kua ni laukana 
na lewena. Na i taukei ni bulumakau me sereki. 
29. “Kevaka sa dauveivakamavoataki e liu na 
bulumakau oqo, ka sa kila vinaka na kena i taukei, 
ia sa sega ga ni qarauna vinaka, sa qai yaco me 
vakamate tamata, me qai vakaviriki ena vatu me 
mate na bulumakau, me vakamatei talega na kena 
i taukei. 

30. “Kevaka sa vakatauci vua me sauma e dua nai 
wasewase ni i lavo, me qai sauma me vakabulai 
koya kina ena i lavo sa lavaki vua. 

31. “Kevaka sa cumulaka vakaca e dua na 
gonetagane se goneyalewa, sa tautauvata vei ira 
kece na lewa oqo. 

32. “Kevaka sa cumulaki e dua na dauveiqaravi 
tagane se yalewa, me qai soli vua na nona turaga e 
tolusagavulu na sikele siliva, kei na bulumakau 
talega me vakaviriki ena vatu me mate. 

33. “Kevaka e dua sa dolava e dua na qara, se 
kelia e dua na qara ka qai sega ni ubia, ka sa qai 
lutu kina e dua na bulumakau se asa, 

34. “Me qai vakavinakataka na qara na kena i 
taukei, me qai solia na i lavo vua na i taukei ni 
manumanu, me qai nona na manumanu. 

35. “Kevaka e dua na  bulumakau sa 
vakamavoataka e dua tale na bulumakau ka mate 
sara kina, me qai volitaki na bulumakau sa bula 
tiko ka me rau qai wasea talega na bulumakau sa 
mate. 

36. “Kevaka sa dau kilai ena gauna e liu, ni sa dau 
veivakamavoataki na bulumakau o ya, ka sa sega 
ni maroroya vakavinaka na kena i taukei, me qai 
vakasosomitaki na bulumakau ena bulumakau, 
me nona ga na kena i taukei na bulumakau sa 
mate. 


Na Kena Qarauni Na Veika Vakaitaukeni 


22. “Kevaka e dua sa butakoca e dua na 

bulumakau se sipi ka vakamatea sara, se volitaka, 
me qai vakaisosomitaka na dua na bulumakau ena 
lima tale na bulumakau, kei na dua na sipi ena va 
tale na sipi. 

2. “Kevaka sa kune dua na daubutako ni sa 
butako tiko, ka sa vakamatei kina, ena sega ni 
beitaki e dua na vuku ni dra o ya. 

3. “Kevaka sa cilavi koya sa mate na siga. Me 
dua e qai beitaki ena veivakamatei oqori. Me solia 
na kenai sau taucoko ni veivakamatei, kevaka sa 
sega ni tu vua e dua na ka, me qai volitaki o koya 
ena vuku ni nona butako. 

4. “Kevaka sa kune bulabula ni se bula tiko e 
ligana na ka e butakoci se bulumakau, se asa, se 
sipi, e dodonu me vakaruataka lesu na kena i 
sosomi. 

5. “Kevaka e dua sa vakavuna na kena buturaki 
na i teitei (were ni vaini) ena nona sereka na 
manumanu me ra laki kana kina, me qai sauma 
lesu ena veika vivinaka duadua mai na nona vei 
vaini. 

6. “Kevaka sa tete e dua na kama ka sa kama 
yavu kina na sila sa bini tu kei na sila e se bera ni 
musuki, o koya sa vakavuna na kama koya, me 
qai sauma lesu na veika sa vakacacani. 

7. “Kevaka e dua sa kauta vua na wekana na i 
lavo se dua na ka me maroroi kina, ka sa butakoci 
mai na vale ni tamata o ya, kevaka sa kune na 
daubutako, me qai sauma lesu vakarua. 

8. “Kevaka sa sega ni kune na daubutako, me qai 
kau mai nai taukei ni vale ki vua na turaga ni 
lewa, de sa tara na ligana na nona i yau na 
wekana. 

9. “Ena ka kece ni lako vakaveitalia, se 
bulumakau, se asa, se sipi, se nai sulu se dua ga na 
ka sa yali ka sa la'ki tukuna tale e dua ni nona, oi 
rau nai to ruarua me rau lako mai ena matai 
turaga ni lewa; o koya sa beitaki mai vei turaga ni 
lewa, me qai sauma vakarua vua na kai nona. 

10. “Kevaka e dua sa kauta vua na kai nona na 
asa, se bulumakau, se sipi, se dua ga na 
manumanu me maroroya, ka sa la'ki mate, se 
mavoa, se sa yali ka sega ni dua e raica. 

11. “Me gai dua na bubului vei Jiova me rau 
cakava ruarua, ni sa sega ni tara na ligana e dua na 
ka baleta na ka sa nei kai nona, o ya me cigoma o 
koya sa nona na ka, me kua tale ni dua na ka me 
caka kina. 

12. “Kevaka e dina ni sa butakoci, me qai sauma 
taucoko vua na kena i taukei. 

13. “Kevaka sa basuraki vakaca sara mai vua e 
dua na manumanu, me qai kau mai na kena i 
vakadinadina, ka, ena qai sega ni sauma kina e 
dua ka. 

14. “Kevaka e dua sa kerea e dua na ka mai vua 
na kai nona, ka sa mavoa se mate sara, sa sega 
kina ni kila kina e dua na ka o kena i taukei. E 
dodonu me vakavinakataki koya. 

15. “Kevaka sa tiko kina o kena i taukei, me kua 


ni dua na ka me caka kina, kevaka sa tauri 
vakaivoli mai, sa qai rauta ga na kenai sau ogori. 


Na Dodonu Na Dina Kei Na Vakacacabo 

16. “Kevaka e dua na tagane sa vinakata e dua na 
yalewa sa sega ni tiko vata kei na tagane, ka se 
bera talega ni vosaki, ka e rau sa tiko vata sara, me 
sauma o koya na i sau ni yalewa sa vakawatitaki, 
ka me sa watina sara. 

17. “Kevaka sa sega ni vinakata o tama ni yalewa 
me solia na luvena vei tagane, me qai solia o 
tagane nai lavo mei sau me vaka na i sau ni 
goneyalewa sega ni se tiko vata kei na tagane. 

18. “Me kua ni vakatarai me bula tiko e dua na 
dau caka i sausau. 

19. “O koya sa tiko vata kei na manumanu, me 
vakamatei o koya. 

20. “O koya sa vakacaboi soro vua e dua tale na 
Kalou, ka sega ni ia vei Jiova, me vakarusai o koya 
ogori. 

21. “Me kua na caka ca vei ira na vulagi se 
vakabobulataki koya, ni kemuni a vulagi tu mai 
Ijipita. 

22. “Me ra kua ni vakacacani na yada kei ira na 
luveniyali. 

23. “Kevaka era sa vakacacani, ka era sa tagi mai 
vei Au, lo, Au na rogoci ira vakaidina; 

24. “Ena katakata mai na nogu cudru katakata, 
Au na vakamatei kemuni ena i seleiwau. Era na 
yada na watimuni, o ira na luvemuni era na sega 
ni vakatamani. 

25. “Kevaka o sa soli dinau vei ira na Nogu 
tamata, o ira sa dravudravua ena kemuni maliwa, 
mo ni kua ni vaka e dua sa dausoli dinau vei o ya; 
me vakagalalataki mai na tubu ni dinau. 

26. “Kevaka o sa taura na i sulu nei koya na kai 
nomu me ka ni yalayala, mo vakasuka tale vua ni 
bera ni dromu na matanisiga. 

27. “Ni oqori sai vovo ga ni nona i ubi, sa sega 
tale nai karua ni nona i vakamamaca. Me cava e 
vakaitutuvi kina ni moce? Ni sa na tagi mai vei 
Au, Au na rogoca, ni, Au sa rui yalololoma. 

28. “Mo ni kua ni vosacataka na Kalou, se rukaki 
ira na veiliutaki vei ira na tamata. 

29. “Mo ni kua ni vakaberaberataka na sevutaka 
na i matai ni nomuni vuata dreu kei na kena wai. 
Na nomuni ulumatua tagane me soli talega mai 
vei Au. 

30. “Me vaka talega kina na nomuni bulumakau 
kei na nomuni sipi, Me tiko vata ga kei ira na 
tinadra me vitu na siga, ena i kawalu ni siga me 
qai kau mai vei Au. 

31. “O ni na qai ka tabu vei Au; mo ni kakua ni 
kania e dua na lewe ni manumaru sa basuraki mai 
vua tale e dua na manumamu ni vanua; mo ni 
viritaka me kena na koli. 


Na Lewa Dodonu Me Noda Kece 


23. “Mo ni kua ni vakauta wavoki na i tukutuku 

lasu. Mo ni kua ni solia na ligamuni vua sa caka ca 
mei vakadinadina sega ni dodonu. 

2. “Mo ni kua ni muri ira na lewelevu me cakava 
na ka ca, mo ni kua talega ni solia nai 
vakadinadina ni dua na veiba me to vata kei ira na 
kena vakatanitaki na dodonu. 

3. “Mo kua ni vakaraitaka na veitovaki ki na dua 
na veileti, ni ra sa tiko kina na dravudravua. 

4. “Kevaka o ni sa raica na bulumakau se asa nei 
koya na kemuni meca ni sa lako sese voli, mo ni 
qai kauta lesu tale vua. 

5. “Kevaka o ni sa raica na nona asa na tamata sa 
cati kemuni ni sa tacori tu, ka o ni sega ni via 
vukea, mo ni qai vukei koya sa cati kemuni ena 
kena vakacegui na asa. 

6. “Mo ni kua ni vakatanitaka na nona lewa 
dodonu na dravudravua ena nona i le ni veileti. 

7. “Mo ni lako tani vakayawa mai na ka lasu; mo 
ni kua ni vakamatei koya sa lecaika, kei koya sa 
dodonu tiko. Ni Au na sega ni vakadonui ira na 
caka ca. 

8. “Moni kua ni taura e dua na ka e soli, me caka 
kina na veivesuki na ka  vakaoqo e 
vakamatabokotaka na kila siqesiqe ni tamata ka 
vakatanitaka talega na nodra vosa na yalododonu. 
9. “Me ra kua ni vakaocai na vulagi, ni kemuni 
sa kila vinaka na yalodra, ni kemuni a vulagi tu e 
liu mai Ijipita. 


Na I Vunau Ni Siga Ni Vakacecegu 

10. “Me ono na yabaki mo ni teitei kina ka 
kumuna vata na vuana, 

11. “Fena i kavitu ni yabaki, me qai vakacegui na 
vanua mai na kena teivaki, me rawa ni ra kana 
talega na dravudravua: na vei ka sa vo me ra kana 
kina na manumanu kila ni vanua. Mo ni cakava 
vaka talega kina ki na nomuni veivaini kei na 
veiolive. 

12. “Me ono na siga mo ni cakacaka kina, mo ni 
vakacegu ena i ka vitu ni siga, me ra vakacegu 
talega na nomuni bulumakau kei na asa, o ira na 
nomuni dauveiqaravi kei ira na luvedra tagane, o 
ira talega na vulagi me ra na vakabulabulataki 
kina. 

13. “Ena veika kece au sa tukuna vei kemuni, mo 
ni raica, mo ni yalodina kina ka me kua ni cavuti 
tale e dua na yaca ni Kalou, se me rogoci mai na 
gusumuni. 


E Tolu Na Solevu Vakayabaki 

14. “Me vakatolu na nomuni maroroya na solevu 
vei Au ena veiyabaki : 

15. “Mo ni maroroya na solevu ni madrai sega ni 
Vakaleveni (mo ni kania na madrai sega ni 
vakaleveni me dua na macawa/vitu na siga, me 
vaka Au sa vakarota vei kemuni, e na gauna sa 
lokuci ena vula o Epipi, ni oqori na gauna o ni sa 
lako tani mai kina na vanua o Ijipita, me kua ni 
dua e lako wale mai vei Au); 


16. “Kei na solevu ni Tatamusuki, nai sevu ni 
nomuni cakacaka o koya o ni sa teivaka kina na 
qele, kei na solevu ni soqoni vata ni sa mai cava na 
yabaki ni kemuni sa soqona kece mai na vua ni 
nomuni cakacaka mai na qele. 

17. “Me vakatolu ena veiyabaki, me ra lako kece 
mai na nomuni tagane, ka vakaraitaki ira ena mata 
i Jiova na Kalou. 

18. “Mo ni kua ni vakacabora na dra ni Noqu i 
Soro kei na madrai vakaleveni, se na uro ni Noqu i 
Soro me tiko me yacova na mataka lailai. 

19. “Na i matai ni sevu ni nomuni vanua, mo ni 
kauta mai ki na vale i Jiova na nomuni Kalou, mo 
ni kua ni vakasagara na me gone ena sucu nei 
tinana me kena wai. 


Na Agilosi Kei Na Vosa Ni Yalayala 

20. “Raica, Au sa tala na Agilosi me liu ka 
maroroi kemuni ena sala, ka me kauti kemuni mai 
ki na vanua Au sa vakarautaka. 

21. “Mo ni qagarauni ena Vukuna ka muria na 
Domona, mo ni kakua ni vaka yalocataki Koya, ni 
na sega ni vosota o Koya na nomuni talaidredre, 
ni Yacaqu sa tiko Vua. 

22. “Ta, kevaka o ni sa muria na Domona ka muria 
na veika kece Au sa tukuna, Au na qai kedra meca 
na kemuni meca, ka veisaqasaqa kei ira sa dau 
saqati kemuni. 

23. “Na Noqu Agilosi ena liu vei kemuni ka na 
kauti kemuni vei ira na Amoraiti, na Itaiti, na 
Perisaiti, na kai Kenani, na Ivaiti kei na Jepusaiti, 
Au na musuki ira tani. 

24. “Mo ni kua ni cuva vei ira na nodra Kalou, se 
garavi ira, se cakava na veika era sa dau cakava, 
mo ni vaka ira ka basuraka vakadua na nodra 
veiduru tabu. 

25. “Mo ni qaravi Jiova na nomuni Kalou, ka ena 
vakalouvinakataki kemuni o Koya, na kemuni 
madrai kei na memuni wai. Au na kauta tani na 
veimate caca mai na kemuni maliwa. 

26. “Ena sega ni dua e vakalutu dole se yava na 
nona kato ni gone ena nomuni vanua, Au na 
sotava na nomuni veisiga yadua. 

27. “Au na tala na Noqu rere e matamuni, Au na 
vakavuna na nodra veilecayaki na tamata kece, o 
ni sa lako tiko mai vei ira, ka na vakavuna vei ira 
kece na kemuni meca, me na solia na dakudra vei 
kemuni. 

28. “Au na vakatalai ira na pi me ra liu vei 
kemudou, me ra laki cemuri ira na Ivaiti, na kai 
Kenani, kei ira na Itaiti mai na matamuni. 

29. “Au na sega ni cemuri ira tani mai na 
matamuni ena loma ni dua ga na yabaki, de na qai 
lala vakatotolo na vanua ka me ra qai levu na 
manumanu kila vei kemuni. 

30. “Era na cemuri tani vakalalai e matamuni me 
yacova ni kemuni sa lewe levu mai ka taukena na 
vanua. 

31. “Au na biuta na i yalayala mai na wasawasa 
damudamu, mai na vanua liwa ki na uciwai levu. 

Au na soli ira sa tiko ena vanua ki na ligamuni, ka 
o ni na vakasavi ira tani mai na matamuni. 

32. “O ni sa tabu ni cakava vata kei ira e dua na 
veiyalayalati kei na nodra Kalou. 

33. “Me ra kua ni tiko tale ena nomuni vanua, de 
ra qai vakavuna na nomuni valavala ca vei Au. 
Kevaka o ni sa qarava na nodra Kalou oqori sa 
dua dina na i cori vei kemuni.” 


Era Sa Vakadeitaka Na Veiyalayalati Na Isireli 


24. Sa vosa o Jiova vei Mosese ka vaka, “Mo 


lako cake mai vei Jiova, o iko, kei Eroni, kei 
Natavi, kei Abaiu, kei na vitusagavulu na qase vei 
ira na Isireli, ka qaravi Au toka mai vakayawa. 

2. “O Mosese duadua ga me lako cake mai vei 
Jiova, o ira na kena vo me ra tiko vakayawa mai 
vei Au, se o ira na tamata me ra lako cake vata kei 
Mosese.” 

3. Sa lako mai o Mosese ka tukuna vei ira na 
tamata na vosa kece i Jiova kei na nona lewa 
kecega. Era sa sauma yani na tamata kecega ena 
dua ga na domo, “Na vosa kecega sa tukuna o 
Jiova keimami na cakava.” 

4. Sa vola kece o Mosese na vosa i Jiova. Sa 
tucake ena mataka lailai ka tara e dua na i 
cabocabo ni soro ena ruku ni ulunivanua kei na 
tinikarua na duru, me vaka na kedra i wiliwili na 
yavusa e Isireli. 

5. Sa tala o koya e so na cauravou ni luvei Isireli, 
me ra la'ki vakacabora na i soro kama ka 
vakacabora talega nai soro ni veivinakati na 
bulumakau vei Jiova. 

6. O Mosese, sa taura e veimama ni dra ka biuta 
ena beseni kei na veimama ni dra sa kaburaki ki 
na i cabocabo ni soro. 

7. Sa taura nai Vola ni Veiyalayalati o Mosese ka 
wilika vei ira na tamata ni ra sa vakarorogo tiko. 
Era sa tukuna lesu mai, “Na veika kecega sa 
tukuna o Jiova, keimami na cakava ka 
talairawarawa kina.” 

8. Sa taura o Mosese na dra ka kaburaka vei ira 
na tamata ka tukuna, “Raica na dra ni 
veiyalayalati sa cakava o Jiova vata kei kemuni me 
vaka na veivosa kece oqo.” 


Ena Ulunivanua Vata Kei Na Kalou 

9. Sa lako cake o Mosese, kei Eroni, kei Natavi 
kei Abaiu kei ira na vitusagavulu na qase ni Isireli, 
10. Era sa raica na Kalou ni Isireli. Ena ruku ni 
yavana, sa vaka e tuva tu kina na vatu Safaira, sa 
vaka na lomalagi na kena rarama savasava. 

11. Vei ira na turaga ni gone ni Isireli sa sega ni 
tarai ira ena ligana. Era sa raica na Kalou ka kana 
ka gunu. 

12. Sa tukuna o Jiova vei Mosese, “Lako cake mai 
vei Au ki na ulunivanua ka tiko kina: Au na solia 
vei iko nai taba-vatu, na i vunau kei na i vakaro 
Au sa vola oti mo vakavulica vei ira na tamata.” 
13. Sa tucake o Mosese kei Josua na nona i 


vukevuke, rau sa lako cake ki na ulunivanua ni 
Kalou. 

14. Sa qai tukuna vei ira na qase. “Ni wawa tiko 
eke me yacova ni keirau sa lesu tale mai. Sa tiko 
vata kei kemuni o Eroni kei Uri. Kevaka sa kunea 
e dua na dredre ni bula, me qai lako vei rau.” 

15. Sa lako cake o Mosese ki na ulunivanua ka sa 
ubia na ulunivanua e dua na o. 

16. Na i ukuuku ni Kalou sa toka vakadua ena 
Ulunivanua o Sainiai, ka sa ubia tiko na o me ono 
na siga. Ena i ka vitu ni siga sa kacivi Mosese o 
Jiova mai na o. 

17. Na i rairai ni ukuuku i Jiova sa vaka na 
yameyame waga sa kana voli ena ulunivanua ena 
matadra na luvei Isireli. 

18. Sa lako o Mosese ena loma ni o, ka lako cake 
ki na ulunivanua. Sa tiko ena ulunivanua o 
Mosese me vasagavulu na siga ka vasagavulu na 


bogi. 
Na Soli Me Baleta Na Vale Ni Soro 


25. Sa vosa o Jiova vei Mosese ka vaka: 


2. “Mo vosa vei ira na luvei Isireli, me ra kauta 
mai vei Au na i solisoli. Me kau mai vei ira sa via 
solia walega, ni sa yalona kina, me tauri mai vei 
ira nai solisoli. 

3. “Nai solisoli oqo mo ni taura mai vei ira: na 
koula, na siliva, na varasa; 

4. “Nai sulu karakarawa, lokaloka, kei na kena 
roka damudamu rarama sara, na lineni 
culavakamatau kei na vuti ni me; 


5. “Na kuli ni luveni sipi boro damudamu, na 
kuli ni rapete, na kau akaia; 
6. “Na waiwai ni cina, na i waki ni waiwai ni 


veilumuti kei na i waki ni veika boi vinaka; 

7. “Na veivatu talei me vaka na Onikisa, na 
veivatu talei ni Efoti kei na veivatu talei ni 
tuvatuva e lomaserena na bete. 

8. “Me ra cakava vei Au e dua na vale ni soro, 
Meu tiko kina ena kedra maliwa. 

9. “Me vaka na veika kece Au sa vakaraitaka vei 
iko, oqori na kena  mataqali vata na 
valevakacevaceva, kei na kena vakaiyayataki, me 
caka kece me vaka kina. 








Na Kato Ni Vosa Ni Vakadinadina 

10. “Me caka e dua na kato ena kau na Akaia, me 
tolu, tolu na i kava nafiti na kena balavu, rua, dua 
na i kava na fiti na kena raraba, kei na rua, dua na 
i kava na fiti na kena cecere. 

11. “Mo gai vakatagara, me kabi e delana na 
koula dina, e loma e tuba talega, ena veiyasana 
taucoko me dregati vinaka ena koula dina. 

12. “Me va na mama koula ena veitutuna vava, 
me rua ena tutuna ka dua, ka rua me veidonui ena 
tutuna tale ka dua. 

13. “Mo cakava na kau balavu ena kau na Akaia 
ka ubia na yasana kece ena koula. 

14. “Mo biuta na biuta na kau balavu e rua ogori 

ena dela ni kato, ni curumaki yani ena mama 
koula, sa vakarautaki tu, ena tutu ni kato vava, me 
dau colati kina na kato mai vei ira. 

15. “Na kau babalavu ogori me curu tikoga ena 
mama koula, ka me kua vakadua ni kau tani mai 
kina. 

16. “Mo gai biuta ena loma ni kato na vosa ni 
vakadinadina. Au na solia vei iko. 

17. “Mo cakava talega e dua na i dabedabe ni 
yalololoma ena koula dina, me tolu, tolu na i kava 
na fiti na kena balavu, dua veimama na fiti na 
kena raraba. 

18. “Mo cakava e rua na “Jerupi” ena koula dina 
me tuki vinaka ena mua ruarua ni dabedabe ni 
yalololoma. 

19. “Mo cakava e dua na Jerupi ena dua na 
yasana ka dua tale ena dua tale na yasana; mo 
cakava na Jerupi, me rau sema vata kei na i 
dabedabe ni yalololoma. 

20. “Na Jerupi oqo me rau dedeka yani na 
tabadrau vaka ki cake me vakaruruga tu nai 
“dabedabe ni yalololoma” ka me rau rai vata tu ki 
loma, na matadrau na “Jerupi” me vakadodonu tu 
ga ki na i dabedabe ni yalololoma. 

21. “Mo biuta na i dabedabe ni yalololoma ena 
dela ni “kato,” ena loma ni kato mo biuta kina na 
Vosa ni Vakadinadina. Au a solia vei iko. 

22. “E kea Au na sota kina vata kei iko, Au na 
vosa mai vei iko mai na dela ni dabedabe ni 
yalololoma, mai na kedrau maliwa na Jerupi e rau 
sa toka ena dela ni “kato” ni Vosa ni 
Vakadinadina, ena ka kecega Au na solia vei iko 
ena i vakaro kivei ira na luvei Isireli. 


Na Teveli Ni Madrai 

23. “Mo cakava talega e dua na teveli caka ena 
kau na Akaia, me tolu na fiti na kena balavu, dua 
veimama na fiti na kena raraba, ka me rua, dua 
naikava na fiti na kena cere. 

24. “Me vakaisulu ka ubia vinaka ena koula dina, 
me muloci vinaka ena koula. 

25. “Me vakaitatarovi vinaka na yasana taucoko, 
me dua na i caga na kena raba. Me muloci ena 
koula na i tatarovi taucoko. 

26. “Me caka talega kina e va na mama koula, ka 
me ra biu ena tutu vava ni teveli, ena vanua e coba 
mai kina na yavana. 

27. “Na mama oqo me kabita tiko na tutu ni teveli 
me taura tiko na kau ni lavelave ni teveli. 

28. “Mo cakava na kau i tautauri ena kau na 
Akaia ka ubia na kau ena koula, oqori na i 
lavelave ni teveli. 

29. “Na kena veleti, na veleti titobu, kei na beseni 
mei sovasova. Me caka kece oqo ena koula dina. 
30. “Me biu tiko kina na madrai vakaraitaki ena 
veiyasana kecega me'u raica tiko kina. 





Nai Tutu Ni Cina Koula 
31. “Mo cakava talega e dua na i tutunicina ena 
koula dina, na i tutunicina me cakacakataki ena i 


tuki. Me sema vata, me dua kecega na tikina na 
kena duru tu donu, na veitabana, na kena bilo, na i 
waqawaga kei na kena senikau. 

32. “Me ono na tabana, me ra lako mai ena 
yasana, me tolu na tabana ni tutu ni cina ena dua 
na yasana, ka tolu tale ena dua tale na yasana. Me 
ra sema kece mai na duru tu donu. 

33. “Me tolu na bilo me lako mai vaka na seni 
amodi—me lako mai ena dui tabana mai na 
tabana e duru tu donu. 

34. “Na tabana tu donu me ukutaki ena seni 
amodi, e va na bilo vata kei na senikau. 

35. “Me toka e cake e dua kei na ono mai na 
veitabana yadua mai na tabana levu tu donu. 

36. “Na veika kece oqo me caka mai na koula dina 
ka me dua-vata kecega na tikina. 

37. “Mo qai cakava mai kina e vitu na cina. Na 
cina kece ogo me solia na rarama vaka yani ki liu. 
38. “Na kena i dabedabe ni cina me koula dina. 
39. “Me caka kece na vei yaya oqo ena koula me 
dua na taledi. 

40. “Oqo me caka kece me vaka nai tuvatuva sa 
vakaraitaki mai na ulunivanua. 





Na Vale Vakacevaceva 


26. “Mo cakava talega e tini na i latilati tali 


vakamatau ena lineni me ka ni vale vakacevaceva, 
me karakarawa, me lokaloka, me damudamu 
rarama sara, me tu kina na Jerupi sa tali 
vakavinaka. 

2. “Na  balavu ni latilati yadua me 
ruasagavulukawalu na kiupiti ka me va na kiupiti 
na kena raraba. Me tautauvata kece na kedra i 
vakarau na latilati kece. 

3. “Me ra semasema vata nai latilati e lima, ka 
me vakatalega kina na i karua ni lima. 

4. “Me cula vakidikidi nai sulu karakarawa ena 
tutu ni latilati, ena kena i lobi talega ni latilati e 
lima sa semasema vata, me caka talega vakakina 
na i karua ni wasewase ni latilati e lima. 

5. “Me limasagavulu na i kidi me caka e na dua 
na i latilati sa semasema oti, me limasagavulu 
talega nai kidi me caka talega ena kena i lobi. Oqo 
me caka talega ki na i karua ni wasewase ni 
latilati. Me veikabikabi na i lobi. 

6. “Me  veiqaliqali na tikina koula e 
limasagavulu, me veikabikabi nai latilati taucoko 
me dua ga kina na valevakacevaceva. 

7. “Mo cakava talega e dua na laca vuti ni me, 
me dua na valelaca me rawa ni vakaruruga na 
valevakacevaceva. Me tinikadua na kena levu na 
laca. 

8. “Na balavu ni laca vakayadua me vasagavulu 
ka lima na fiti na kena balavu ka ono na fiti na 
kena raba. Me tautauvata na kena levu ni veilaca 
yadua. 

9. “Me cula vata e lima na laca, ka me cula vata e 
ono, me veitaqavi na i ka ono ni laca ena mata ni 
valevakacevaceva. 

10. “Mo caka e limasagavulu nai kidi ena tutu ni 
laca e lutu vakayawa sara tiko yani, me 
limasagavulu talega na i kidi ena i karua ni wase 
ni laca. 

11. “Mo cakava e limasagavulu nai vesu varasa, 
me vesu vata na i lobi ni laca kei na 
valevakacevaceva me duavata. 

12. “Nai vovo ni laca sa vo tu, na i vovo ni 
veimama ni laca sa vo tu, me ubi mai kina na daku 
ni valevakacevaceva. 

13. “Na tabana lili ni laca ena veiyasana kece, me 
lili ubia na valevakacevaceva ena veiyasana kece. 
14. “Me ubi talega na vale ena kuli ni sipi sa toni 
ena i boro damudamu ka me toka talega e cake na 
kuli ni manumanu ni bogi. 

15. “Na vale vakacevaceva me vakaduri cake na 
kau na Akaia, me duri kina vakadodonu. 

16. “Me tinikalima na fiti na kena balavu ka me 
rua, dua naikava na fiti na kena raraba. (latu 
raraba) 
17. “Me veisasa na kau kece e vesuka vata na latu 
kece e vakaduria tiko na valevakacevaceva. 

18. “Me ruasagavulu nai sema ena yasana ki na 
ceva. 
19. “Me caka e vasagavulu na gara siliva me curu 
kina na kau e veibasai tiko, o koya sa vesuka vata 
tiko na latu ni vale vakacevaceva. 

20. “Na yasana ki na vualiku, me ruasagavulu na 
kau vakababa me veisasa 

21. “Me caka e vasagavulu na gara siliva, me curu 
kina na kau e veibasai tiko, na kau sa vesuka vata 
tiko na latu ni vale vakacevaceva. 

22. “Na yasana vakayawa ni vale vakacevaceva, 
na yasana vakara, mo cakava kina e ono na kau 
veibasai vakababa. 

23. “Me rua talega na kau veibasai e vakababa ena 
tutu ni yasana vakara, mo cakava kina e ono na 
kau veibasai vakababa. 

24. “Me veikabiti vinaka e ra, e cake talega ena 
gara siliva vakarautaki. Me vaka oqo na kau 
veibasai ruarua. Me qaravi vakavinaka na tutu ni 
vale ruarua. 

25. “Me walu na kau sa veibasai vata kei na kena 
gara siliva e tinikaono—me rua na gara siliva ena 
dua a mua—ni rua na kau veibasai kei na rua tale 
na qara siliva ki na mua tale kadua ni kau veibasai 
e rua oqori. 

26. “Mo cakava na kau i tatarovi ena kau na 
Akaia, me lima na i tatarovi ni latu raraba ena dua 
na yasa ni vale vakacevaceva, 

27. “me lima tale na kau i tatarovi ni latu raraba e 
na yasa ni vale vakacevaceva ka dua. 

28. “Na kau tatarovi e loma donu me curumaki 
ena loma ni latu raraba, mai na yasana e dua ki na 
yasana kadua. 

29. “Na lalaga kece oqo me vakabiti kina na 
koula, me vesuka kece na i sema ni latu raraba kei 
na kau kece me vakabiti kina na koula. 

30. “Mo vakaduria cake na vale vakacevaceva me 
vaka sa dusimaki vei iko mai na ulunivanua. 





31. “Mo cakava e dua nai ubi tali vakamatau me 
roka karakarawa, lokaloka kei na damudamu 
makare kei na i sulu lineni. Me cula vakamataitaki 
me vaka sa caka ki na Jerupi. 

32. “Me vakaliligi kece oqo ena duru vava sa kabi 
tu kina na koula. Na kena i lilili me koula, kei na 
mama siliva e va me ra tauri kece kina vakadua na 
vale. 

33. “Mo vakaliliga nai ubi. Mo qai kauta mai na 
kato ni Vakadinadina ki loma, ka curu mai ena 
daku ni i ubi. Nai ubi oqo me wasea rua vei iko na 
tikina tabu mai na Tikina Tabu sara. 

34. “Mo biuta na i dabedabe ni yalololoma ena 
dela ni kato ni Vakadinadina enaTikina Tabu sara. 
35. “Ena daku ni i ubi oqo, mo biuta kina na teveli 
kei na tutu ni cina ena dua tale na yasana ena 
loma tikoga ni tikina tabu me veibasai kei na 
teveli. Na cina ena yasana i ra kei na teveli ena 
yasana i cake. 

36. “Mo cakava e dua nai lati ena mata ni katuba 
ni vale vakacevaceva, me tali vinaka na vuti ni sipi 
roka karakarawa, roka lokaloka kei na kena roka 
damudamu makare sesea. Me tali vakamaqosa. 

37. “Me duri nai lati oqo ena duru e lima sa caka 
ena kau Akaia, ka me qai ubi ena koula dina; na 
kenai lilili me koula, me lima na mamavarasa me 
kenai tautauri. 


Nai Cabocabo Ni Soro Kama 


27. “Mo cakava e dua na i cabocabo ni soro ena 


kau akaia, me lima na kiupiti na kena balavu ka 
lima na kiupiti na kena raba— nai cabocabo ni 
soro me veiraurau na yasana vava—na kena cere 
me tolu na kiupiti. 

2. “Mo cakava na kena i leu ena tutuna kece e va. 
Me yadua kecega na i leu, ka mo ubi kece ena 
varasa. 

3. “Mo cakava talega na kena i dabedabe me 
lutu kina na dravusa, na i sivi, na kena bilo levu, 
na kena i cula kei na kena kuro ni buka. Oqo me 
caka kece ena varasa. 

4. “Mo cakava na i tokatoka ni qilaiso ena 
varasa, ka me caka talega e va na mama varasa me 
tauri kina na tutuna vava. 

5. “Mo biuta oqori ena ruku ni cabocabo ni soro. 
Na kedrau veimama na i cabocabo ni soro kei na 
vata ni qilaiso (bukawaqa) me tiko kina na 
lawalawa caka ena varasa. 

6. “Mo cakava na kau mei tautauri ni cabocabo 
ni soro, na i tautauri oqo me caka ena kau akaia 
ka ubi ena varasa. 

7. “Nai tautauri me curumaki ena mama varasa 
vakarautaki ka me tiko ena yasana ruarua ni 
cabocabo ni soro me kena i lavelave. 

8. “Me vakalomana ena kau raraba, me vaka sa 
vakaraitaki mai na ulunivanua, mo cakava vaka 
kina. 

Na Taudaku Ni Vale Vakacevaceva 

9. “Mo cakava talega e dua na rara 
vakavolovolita na vale vakacevaceva: na yasana 
vaka ki na ceva me sogoti ena latilati tali 
vakamatau ena lineni me dua na drau 
limasagavulu na fiti ena dua na yasana. 

10. “Na tinikarua na duru kei na tinikarua na 
kena bilo me caka kece ena varasa. Nai qila ni vei 
duru kece me caka ena siliva. 

11. “Me vakatalega kina na yasana ni vale 
vakacevaceva ki na vualiku, me tautauvata na 
yasana ena ceva. 

12. “Na yasana vakababa ni rara (kena raba) me 
vitusagavulu ka lima na fiti, me tini na kena duru 
ka tini talega na kena bilo. 

13. “Na yasana e na tokalau (kena raba), me vaka 
talega na ra o ya me vitusagavulu ka lima na fiti. 
14. “Na vanua lili ni matamata me rusagavulu ka 
rua na kena latilati ka vakaliligi ena duru e tolu ka 
dabe tiko ena bilo e tolu. 

15. “Me vakatalega kina na yasana veibasai ka 
dua. 
16. “Na matamata ni rara me tolusagavulu na fiti 
na kena raba ni latilati, me tali sara vakamatau ena 
i sulu karakarawa, lokaloka kei na damudamu 
makare sara na lineni dina. Me lili ena duru e va 
ka dabe vinaka tiko ena bilo e va. 

17. “Na duru kece vakavolivolita na rara me 
semati ira vata na siliva dina; na i lilili ni latilati 
me siliva kei na kenai dabedabe na varasa. 

18. “Na rara taucoko me duanadrau limasagavulu 
na fiti na kena balavu, vitusagavulu ka lima na fiti 
na kena raraba kei na latilati lalaga me vitu 
veimama na fiti na kena cere, sa mai na lineni 
muloci ka tali vakamatau. 

19. “Nai yaya kece ni cakacaka ena vale 
vakacevaceva, era wili kina na pini, na i vako me 
ra lili kina nai yaya, me caka kece ena varasa. 





Na Qarauni Ni Tutu Ni Cina 

20. “Mo vakarota vei ira kece na luvei Isireli me ra 
kauta mai na waiwai ni olive dina me ka ni cina, 
me waqa tikotiko ga kina na cina. 

21. “Ena loma ni vale vakacevaceva, ena taudaku 
ni vanua tabu sara, me biu kina na cina oqo, me 
raici tiko ena siga kei na bogi ena mata ni Kalou, 
me kua ni boko. Oqo me sa dua na kena i vakarau 
vei ira e Isireli taucoko. 


Nai Sulu Vakabete 


28. “Oqo mo kauti Eroni na tacimu, kei ira na 
luvena mai vei ira na luvei IÍsireli me mai 
veiqaravi vei Au, me vaka na Bete, o Eroni, o ira 
na luvei Eroni o Natavi, Abaiu, Iliesa, kei Itamari. 
2. “Mo cakava nai sulu tabu vei Eroni na tacimu 
me totoka ka vakaiukuuku. 

3. “Mo vosa vei ira kece sa tiko vei ira nai 


solisoli ni matai magosa sara ni veika, o ira Au sa 
vakasinaiti ira ena yalo ni yalomatua, me ra 
cakava na i sulu nei Eroni, me tawasei kina me 
veigaravi vei Au me bete. 

4. “Ogo nai sulu me ra cakava: nai ubi e serena, 
na efoti, na i sulu yara, na i vau ni tolo, nai sala, 
kei na i sulu tabu. Me caka na i sulu tabu oqo vei 
Eroni na tacimu kei ira na luvena. Me veiqaravi 
kina vei Au me bete. 


Na Efoti 

5. “Me ra taura na koula kei na wa karakarawa 
na wa lokaloka kei na wa damudamu makare kei 
na lineni matailalai, 

6. “E ra sa cakava na Efoti ena koula kei na wa 
karakarawa, na wa lokaloka kei na wa damudamu 
rarama sara kei na lineni tali vakarairai vinaka 
sara. 

7. “Me rua na kena vesu vinaka ni tabana, ka 
sema vata na tabana. 

8. “Nai culacula ni efoti, me tautauvata ga kei na 
i culacula ni kena lineni. 

9. “Mo qai taura e rua na vatu onikisa, ka qai 
vola kina na yacadra na luvei Isireli: 

10. “Me volai e ono na yaca ena dua na vatu ka 
ono tale ena dua tale na vatu, ia, me volai me vaka 
na i tuvatuva ni nodra sucu. 

11. “Me vaka na nona cakacaka na dau ceu vatu, 
me ceuti vaka kina na yaca oqori ki na vatu ka me 
botani ena koula na yaca kece sa ceuti, me koula 
kina na yaca. 

12. “Me biu na vatu ceuti oqori ena taba ni efoti, 
me vatu ni vakananumi vei ira na luvei Isireli. Me 
dau colata tiko o Eroni na yacadra na Isireli ena 
mata ni Kalou mei vakananumi. 

13. “Mo cakava talega na koula me tuvatuvani, 

14. “Me caka e rua na i taube, buli ena koula oqo 
me kena i vesu na koula sa tuvani oti tu. 





Na I Ubi E Serena 

15. “Me caka na i ubi e serena ni lewa dodonu, me 
caka vakarairai vinaka ka matau mai vua na kena 
dau, o koya sa cakava talega na efoti. 

16. “Me vakaruataki na kena vavaku ka me dua 
nai caga na kena levu vakarivirivi. 

17. “Me tuvani kina na veivatu, me ra na laini 
tuvani, na i matai me satiusa, na topasa kei na 
emerelita ena matai ni laini; 

18. “Na i karua ni laini me tokuoise, na sagaia kei 
na daimani, 

19. “Na i katolu ni laini, na jakinici, na agete kei 
na amecesiti; 

20. “Nai ka va ni laini me berili, na onikisa kei na 
jasipa, oqo me ra kabi kece ena koula tuvani. 

21. “Na vatu me tiko kina na yacadra na luvei 
Isireli, me tinikarua me vaka na dui yacadra me 
vaka ni ceuti na mama ni taba, o ira vakayadua me 
vaka na yacadra, me vaka ga na yavusa e 
tinikarua. 

22. “Mo cakava talega na i taube ni ubi ni serena 
vesuki ena tutuna ruarua ena koula dina. 

23. “Me rua na mama koula mo cakava ka biuta 
ena mua ni ubi ni serena. 

24. “Me vakacurumi na i taube koula ena loma ni 
mama koula e rau sa tiko sara ena tutu ni ubi ni 
serena; 
25. “Na mua ni taube e rua oqori, me vesuki ena 
rua nai tuvatuva koula sa tiko rawa, me toka ena 
vatuvatu ni taba me vesuki tiko ena mata ni efoti e 
liu. 

26. “Mo cakava e rua na mama koula ka biuta 
toka e na bele ni ubi ni serena ena tikina e loma ni 
efoti. 

27. “Mo cakava e rua na mama koula, ka biuta 
ena i vesu ena vatuvatu ni taba ena ruku ni efoti e 
liu, me donuya na i sema ni lobi ni efoti. 

28. Me vesuki vata na mama koula ni ubi ni 
serena kei na mama koula ni efoti. Me vesuki vata 
ena wa karakarawa ka me toka e cake ena vanua 
tali vinaka ena efoti, me kua ni luluga kina na i ubi 
ni serena mai na efoti. 

29. “O Eroni me colata tiko na yacadra na luvei 
Isireli ena i ubi ni serena ni lewa dodonu e na 
yalona ni sa lako ki na tabu, mei vakananumi tiko 
vei Jiova ena veigauna kece. 

30. “Me biu ena loma ni i ubi ni serena na lewa 
dodonu na Urimi kei na Cumimi, me ra 
vakabibitaka tiko na yaloi Eroni ni sa lako ena 
mata i Jiova ena veigauna kecega. 





Nai Sulu Vakabete Tale Eso 

31. “Mo cakava e dua nai sulu ubi ni efoti, ka me 
karakarawa taucoko. 

32. “Me tadola tiko ena kena veimama mei 
daradara ni uluna na bete. Me cula vakamatau nai 
daradara ni ulu oqo me kua kina ni kabasu. 

33. “Ena bele ni ubi sara e ra, me ra cula kina na 
pomekaraneti karakarawa, lokaloka ka 
damudamu makare sara, na lali koula me cula ena 
kedra maliwa na pomekaraneti, me sota sara na 
bele ni sulu taucoko : 

34. “Me dua na lali koula, dua na pomekaraneti, 
dua na lali koula, dua na pomekaraneti, me sota 
sara na bele ni sulu taucoko. 

35. “Me daramaka tiko o Eroni ni sa cakava tiko 
na veiqaravi vei Jiova, me rorogo tiko na ka ogo ni 
sa tiko ena mata ni Kalou, ka me vakatakila ni se 
bula tiko. 

36. “Mo cakava talega e dua na peleti koula ka me 
ceuti kina na NA VAKATATABU KI VEI JIOVA. 
37. “Mo vesuka ena wa karakarawa ka me toka 
ena mata ni ubi ni ulu. 

38. “Me toka ena yadrei Eroni, me colata kina o 
Eroni na nodra caka cala ena vuku ni veika e tabu 
mai na i solisoli tabu sa dau vakacabori vei Jiova. 
Oqo me tiko ga ena yadrei Eroni, me rawa ni 
cigomi tiko ga kina mai vei Jiova. 


39. “Mo cula vakamatau ka vakamatailalai nai 
sulu balavu, na i ubi ni ulu me caka ena lineni 
matailalai, me vakatalega kina na i vau ni tolona. 
40. “Vei ira na luvei Eroni mo cakava vei ira nai 
ubi me yaco e tolodra, mei ukuuku ka rairai matau 
dina. 

41. “Mo vakatokara vei Eroni kei iratou na 
luvena, mo lumui iratou ka vakatabui iratou ka 
tawasei iratou, me ratou veigaravi vei Au, 
vakabete. 

42. “Mo cakava vei iratou nai sulu e loma 
(tarausese) caka ena lineni, me ubia na nodratou 
luvawale mai na tolodratou ka ubia yani na 
sagadratou. 

43. “Me daramaka mai o Froni kei iratou na 
luvena ni ratou sa lako mai ki na vale ni veitavaki, 
se ni ratou sa lako mai me veigaravi ena i 
cabocabo ni soro ena tikina tabu. Me kua ni ratou 
cala kina ka mate sara. Oqo sai vakaro vua me 
sega ni mudu, vei ira talega na nona kawa era na 
muri mai. 


Sa Vakatabui o Eroni Kei Iratou Na Luvena 
Tagane 


29. “Oqo na veika mo cakava me ratou 


vakatabui kina me ratou veiqaravi vei Au ena 
cakacaka vakabete. Mo taura e dua na bulumakau 
gone kei na rua na sipi gone, ka savasava, 

2. “Kei na madrai sega ni vakaleveni, na keke 
sega ni vakaleveni veiwaki kei na waiwai, kei na 
keke mamare sara veiwaki ena waiwai, (me caka 
ena witi vinaka). 

3. “Me biu ogori ena dua na sova ka me kau mai 
ena sova, vata kei na bulumakau kei na sipi gone e 


rua oqori. 
4. “Kauti Eroni mai kei iratou na luvena ki na 
katuba ni vale ni veitavaki ka mo 


vakasavasavataki iratou ena wai. 

5. “Mo qai taura na i sulu ka vakasulumi Eroni 
kina kei na i ubi ni efoti, na efoti, na i ubi ni serena 
ka vauci koya ena i vau ni efoti. 

6. “Biuta e uluna na i ubi ni ulu kei nai sala tabu 
ena i ubi ni ulu. 

7. “Taura na waiwai ni veilumuti, sova e uluna 
ka lumuti koya kina. 

8. “Mo qai kauti iratou mai na luvena ka 
vakasuluma vei iratou na i curucuru me yaco i 
tolodratou. 

9. “Vauca na tolodratou ena i vau ni tolo, o Eroni 
kei iratou na luvena ka qai vakaisalataki iratou. Sa 
nodratou i tavi me cakava na cakacaka vakabete 
me sega ni mudu. Mo vakatabui Eroni kina kei 
iratou na luvena. 

10. “Mo kauta talega mai na bulumakau ena mata 
ni vale ni veitavaki, o Froni kei iratou na luvena, 
me ratou qai tabaka na ulu ni bulumakau. 

11. “Mo qai vakamatea na bulumakau ena matai 
Jiova, ena katuba ni vale ni veitavaki. 

12. “Mo qai kauta e so na dra ni bulumakau 

boroya na i leu ni cabocabo ni soro ena dra ni o 
vakayagataka nai qagalo ni ligamu, ka sova na vo 
ni dra kece ki na yavu ni cabocabo ni soro. 

13. “Mo taura kece na uro ni manumanu, ka 
vakama ena i cabocabo ni soro. 

14. “Na lewe kece ni manumanu, na kulina, kei na 
benu kece, mo vakama ena taudaku ni bai. Oqori 
nai soro ni valavala ca. 

15. “Mo taura talega e dua na luve ni sipi o Eroni 
kei iratou na luvena, me ratou tabaka na uluna na 
luve ni sipi oqo, 

16. “Mo vakamatea na luve ni sipi oqo, ka taura 
na kena dra ka kureitaka kece ena cabocabo ni 
soro. 
17. “Mo qai wasewase vakalailai na luveni sipi 
oqori, ka savata sara vakavinaka ka biuta vata tale 
kei na uluna. 

18. “Mo qai vakama na luveni sipi taucoko ena i 
cabocabo ni soro. Oqori na i soro kama vei Jiova; 
oqori na ka boi vinaka, na i soro sa caka ena 
bukawaqa vei Jiova. 

19. “Mo taura talega na luveni sipi ka dua, o 
Eroni kei iratou na luvena me ratou tabaka na ulu 
ni luve ni sipi oqo. 

20. “Mo qai vakamatea na luveni sipi oqori, taura 
eso na kena dra ka boroya na bele ni daliga i 
matau i Eroni kei na bele talega ni daligadratou i 
matau na luvei Eroni, ena nodratou i dovidovi ni 
madrai i matau talega, kei nai qaqalo levu ni 
yavadratou i matau, ka kuretaka na kena vo ena i 
cabocabo ni soro. 

21. “Mo taura talega eso na dra sa tiko ena 
cabocabo ni soro, kei na so na waiwai ni 
veilumuti, mo kureitaka vei Eroni, ena nona i sulu 
talega, me vaka talega kina ki vei iratou na luvena 
kei na nodratou i sulu talega, o Eroni kei iratou na 
luvena. 

22. “Mo qai taura kece na uro ni luve ni sipi, na 
uro kece ni gacagaca, na uro ni sagana i matau (ni 
sa luve ni sipi ni veivakatabui oqo), 

23. “Dua na i buli madrai, dua na keke caka ena 
waiwai, dua na keke mamare mai na sova ni 
madrai sega ni vakaleveni sa tiko ena mata i Jiova; 
24. “Mo biuta kece oqo ena ligai Eroni kei na 
ligadra na luvena ka yalovaka, mei soro yalovaki 
ena mata i Jiova. 

25. “Mo taura tale mai na ligadra ka vakama ena i 
cabocabo ni soro mei soro kama ka me ka boi 
vinaka ena mata i Jiova. Oqori na i soro sa caka vei 
Jiova ena bukawaqa. 

26. “Mo taura na sarisari ni luve ni sipi sa 
vakatabui kina o Eroni ka yalovaka mei soro 
yalovaki vei Jiova; o ya me kemui votavota. 

27. “Na luve ni sipi sa caka kina na veivakatabui 
mo vakasavasavataka, na serena sa yalovaki kei na 
sagana sa vakalavelaveti na i soro lavelaveti me 
kei Froni kei iratou na luvena. 

28. “Sa ka me lako mai vei ira na luvei Isireli kei 
Eroni kei iratou na luvena me vaka na i lesilesi me 
sega ni mudu. Ni sai koya oqo nai soro lavelaveti, 





mei soro lavelaveti mai vei ira na luvei Isireli, mai 
na i soro ni veivinakati, oqori na i soro lavelaveti 
vei Jiova. 

29. “Nai sulu tabu nei Eroni, me nei luvena ni sa 
oti o koya, me lumuti vei iratou ka vakatabui vei 
iratou. 
30. “Na luvena sa na bete me kenai sosomi me 
daramaka me vitu na siga, ni sa curu ki na vale ni 
veitavaki me veigaravi ena tikina tabu. 

31. “Mo taura talega na luve ni sipi ni 
veivakatabui, ka vakasagara na lewena ena tikina 
tabu. 

32. “O Eroni kei iratou na luvena, me ratou qai 
kania na lewe ni luve ni sipi kei na madrai sa tiko 
ena sova ena katuba ni vale ni veitavaki. 

33. “Me ratou kania na veika oqori sa caka mei 
bulubulu, me vakatabui ka vakasavasavataki 
iratou, me kua ni kana kina na vulagi ni sa ka 
tabu. 

34. “Kevaka e dua na lewe ni manumanu na i 
soro vakatabui, se madrai, sa vo tiko me yacova na 
mataka, me qai vakamai ena bukawaga na veika 
oqori. Me kua ni laukana ni sa ka tabu. 

35. “Mo cakava vei Eroni kei iratou kece na 
luvena me vaka sa vakaroti vei iko. Mo vakatabui 
iratou me vitu na siga. 

36. “Mo vakacabora ena veisiga e dua na 
bulumakau tagane mei soro ni valavala ca e 
veibuluti. Mo vakasavasavataka nai cabocabo ni 
soro ni o sa cakava kina na veibuluti, mo lumuta 
me tawasei kina. 

37. “Me vitu na siga me caka kina na veibuluti ni 
cabocabo ni soro ka vakasavasavataki. Na i 
cabocabo ni soro me ka tabu sara. Na ka kecega sa 
tara na i cabocabo ni soro e dodonu me ka tabu. 





Na I Soro Ena Veisiga 

38. “Oqo na veika mo cabora ena i cabocabo ni 
soro, me rua na lami ena matai ni yabaki, ena 
veisiga, ka me caka tikoga. 

39. “Dua na lami ena mataka, ka me dua tale na 
lami ni sa karobo na yakavi. 

40. “Mo vakacabora e dua na lami vata kei na dua 
na i katini ni vakarau falawa veiwaki vata kei na 
waiwai e va nai vakarau, me va talega nai vakarau 
waini, mei soro laugunu. 

41. “Na lami tale kadua, mo vakacabora ni sa 
karobo na yakavi, mo vakacabora vata kei na i 
soro vuata kei na i soro laugunu me vaka ena 
mataka, me ka boi vinaka, na i madrali sa caka ena 
bukawaga vua na Kalou. 

42. “Oqo na i soro kama me sa caka tikoga ena 
taba tamata kecega, ena katuba ni vale ni veitavaki 
ena mata i Jiova, na vanua Au na sotavi iko kina 
ka vosa vei iko. 

43. “E kea, Au na sota kina kei ira na luvei Isireli, 
ka ena tawasei na vale vakacevaceva ena Noqu i 
ukuuku. 

44. “Au na vakasavasavataka na vale ni veitavaki 
kei na kena i cabocabo ni soro. Au na 

vakasavasavataki Eroni kei iratou na luvena, me 
ratou veiqaravi vei Au vakabete. 

45. “Au na tiko vata kei ira na luvei Isireli, ka 
me'u nodra Kalou. 

46. “Era na kila ni sai Au o Jiova na nodra Kalou, 
o Koya sa kauti ira tani mai na vanua o Ijipita, me 
rawa Ni'u tiko vata kei ira. Sai Au o Jiova na 
nodra Kalou. 


Na I Cabocabo Ni Soro Ni Ka Boi Vinaka 


30. “Mo cakava e dua na i cabocabo ni soro me 


vakamai kina na ka boi vinaka; me caka ena kau 
akaia. 

2. “Me dua na kiupiti na kena balavu ka dua na 
kiupiti na kena raba- me veiraurau na yasana 
vava-- me rua na kiupiti na kena cecere. Na i leu 
kece me ra cokotivata me dua na tikina. 

3. “Me vakaisulutaki ena koula dina na vei 
yasana kece ni cabocabo ni soro kei na kena i leu 
talega. Me buli na tutuna ena koula dina. 

4. “Mo cakava talega kina e rua na mama koula 
ena ruku ni tutuna ena yasana ruarua, mei 
curucuru ni kenai tautauri me tuberi kina se colati 
kina. 

5. “Na kena i tautauri me caka ena kau akaia ka 
boroi ena koula dina. 

6. “Mo biuta oqo ena mata ni i lati sa tiko ena 
mata ni kato ni vakadinadina ena mata ni 
dabedabe ni yalololoma ena dela ni kato ni 
Vakadinadina, na vanua Au na sota kina kei iko. 

7. “O Eroni me vakama tiko na ka boi vinaka ena 
veimataka, ni sa qarava tiko na tutu ni cina, me 
vakama talega na ka boi vinaka. 

8. “Ni sa wagaca o Eroni na cina ena yakavi, me 
vakama talega kina na ka boi vinaka ena mata i 
Jiova ena nomudou tabatamata kecega. 

9. “Mo kua ni vakacabora kina e dua tani tale na 
ka mai na kena sa vakaroti, se i soro kama, se i 
soro laukana, se mo sova kina na i soro laugunu. 
10. “O Eroni talega me cakava na veibuluti ena 
kena i leu vakadua ena dua na yabaki ena dra ni 
soro ni valavala ca ni veibuluti, vakadua ena dua 
na yabaki me caka na veibuluti e na i taba tamata 
kecega. Ogo sa ka Tabu sara vei Jiova.” 


Nai Lavo Ni Veivakagalalataki 

11. Sa vosa vei Mosese o Jiova ka vaka: 

12. “Ni o sa taura na kedra i wiliwili na luvei 
Isireli me vaka na kedra lewe levu, na tamata 
yadua me solia na kenai sau vei Jiova, ni o sa 
wiliki koya, me kua kina ni dua na mate ca vei ira, 
ni o sa wiliki ira. 

13. “Ogo na ka me ra solia o ira sa wiliki oti, me 
ra ya limasagavulu na sede, me soli ki na vale ni 
Kalou vua na Kalou. 

14. “O ira kece sa wiliki mai na wiliwili oqo mai 
na yabaki ruasagavulu ka lako cake, me ra cakava 
na i solisoli oqo vei Jiova. 

15. “O ira na vutuniyau me ra kua ni solia 


vakalevu, kei ira na dravudravua me ra kua ni 
solia vakalailai mai na limasagavulu na sede mei 
solisoli vei Jiova mei bulubulu ni yalomudou. 

16. “Mo gai taura nai solisoli ni veibuluti oqori 
me yaga ki na cakacaka ena vale vakacevaceva ni 
veitavaki, me ka ni vakananumi vei ira na luvei 
Isireli ena mata i Jiova me ka ni nomuni 
veibuluti.” 


Na Dari Varasa 

17. Sa vosa vei Mosese o Jiova ka vaka: 

18. “Mo cakava talega e dua na dari varasa, na 
kena i dabedabe talega me varasa, me ka ni 
vuivui. Me biu ena veimama ni vale ni veitavaki 
kei na i cabocabo ni soro. Mo vakatawana ena wai, 
19. “O Eroni kei iratou na luvena, me ratou savata 
kina na ligadratou kei na yavadratou. 

20. “Ni ra sa lako ki na vale ni veitavaki, se ni ra 
lako voleka ki na i cabocabo ni soro me ra 
veiqaravi, me vakama na i madrali sa caka ena 
bukawaga vei Jiova. Me ra vuluvulu ena wai, de 
ra na gai mate. 

21. “Me ra qai vuluvulu ka savata na yavadra, de 
ra qai mate, me sa dua na i lesilesi oqo me sega ni 
mudu vei ira - vei koya kei ira na nona kawa 
taucoko ki na nodra i taba tamata kecega.” 


Na Waiwai Tabu Ni Veilumuti 

22. Sa qai vosa tale o Jiova vei Mosese ka vaka: 

23. “Mo kauta talega vei iko na veika boi vinaka 
sara - (me rua na drau limasagavulu na dola) na 
mura vinaka sara, na sinamoni boi vinaka me dua 
na drau rusagavulu ka lima na dola, me dua na 
drau ruasagavulu ka lima talega na dola na dovu 
kamikamica boi vinaka, 

24. “Me rua na drau limasagavulu na dola na 
kasia boi vinaka ka boi kamikamica, me veiraurau 
kei na i lavo vaka ena vale ni Kalou, kei na rua 
veimama na qaloni na waiwai olive. 

25. “Mo cakava mai na waiwai ni veilumuti oqo 
na i lumu sa caka vakamatau me vaka mai vua na 
dau caka i lumu. Me sa i lumu ni veilumuti tabu. 
26. “Oqo, mo lumuta kina na vale ni veitavaki, kei 
na kato ni “Vakadinadina,” 

27. “Na teveli kei na kenai yaya, nai tutu ni cina 
kei na kenai yaya kei na i cabocabo ni soro ni ka 
boi vinaka, 

28. “Na i cabocabo ni soro ni soro kama kei na 
kena i yaya kece, na dari kei na kena i dabedabe. 
29. “Mo tawasei ira, me ra ka tabu sara, o koya sa 
tara oqo, me sa vakatabui talega. 

30. “Mo lumuti Eroni kei iratou na luvena ka 
vakatabui iratou, me ratou veiqaravi vei Au ena 
cakacaka vakabete. 

31 “Mo tukuna talega vei ira na luvei Isireli ka 
vaka: Ogo nai lumu ni veilumuti tabu vei Jiova ki 
na nomuni i taba tamata kecega. 

32. “Me kua ni lumulumu kina na tamata, se mo 
cakava e dua tale me via tautauvata me vaka na 

veika sa veiwaki vata. Sa tabu oqo, me ka tabu vei 
iko. 

33. “Vei koya sa cakava e dua tale me tautauvata 
se cakava me kauta tani kina e dua na tikina, me 
musuki tani o koya oqo mai vei ira na kai nona.” 


Na Veika Boi Vinaka 

34. Sa tukuna o Jiova vei Mosese: “Mo taura nai 
saluwaki kamikamica oqo, na sitakite, na onika, 
kei na kalipeno, na drega ni kau boi vinaka kei na 
kau boi kamikamica, me ra dui tautauvata na 
kedra i vakarau kece. 

35. “Mo cakava kina na ka boi vinaka, me vaka sa 
cakava na dau caka waiwai vakasaluwaki, me 
vakamasima, ka dina sara, ka, ka tabu. 

36. “Me natu e so me matailalai sara, me me biu e 
so ena mata ni kato ni “Vakadinadina” ena vale ni 
veitavaki, na vanua Au na sota kina vata kei iko, 
me ka tabu sara oqo vei iko. 

37. “Ena vuku ni ka boi vinaka o na cakava, mo 
kua ni cakava e dua me nomu, me vaka na kena 
veiwaki kece. Oqori vei iko, me ka tabu sara vei 
Jiova. 

38. “O koya ga sa cakava e dua me vaka kina, me 
dau boica, me musuki tani o koya oqori, mai vei 
ira na kai nona.” 


O Ira Na Matai Me Tara Na Vale Vakacevaceva 


31 e Sa vosa o Jiova vei Mosese ka vaka: 


2. “Raica, Au sa kacivi Besalieli ena yacana na 
luvei Urei, na luvei Uri ena yavusa o Juta. 

3. “Au sa vakacuruma vua na Yalo ni Kalou, ena 
yalomatua, ena vuku kei na kila ka, kei na i 
valavala kecega ni cakacaka vakamatai, 

4. “Me tuvana vakamatau na cakacaka, me 
vakayagataki kina na koula, na siliva kei na 
varasa, 

5. “Na kena musumusuki na vatutalei kei na 
kena tuvani yani, na ceuti ni kau kei na cakacaka 
kecega vakamatei. 

6. “Oi Au, vakaidina, Au sa digitaki Aoliapi 
talega na luvei Aisamaki mai na yavusa o Tani, ka, 
Au sa biuta na vuku - yalomatua ki na yalodra 
kecega na cakacaka vakamatai, me rawa ni ra na 
cakava kece, me vaka Au sa vakarota vei iko: 

7. “Na vale ni  veitavaki na kato ni 
vakadinadina, kei na i dabedabe ni yalololoma sa 
toka e dela ni kato, kei nai yaya kece ni vale ni 
veitavaki— 

8. “Na teveli kei na kena i yaya, na i tutu ni cina 
kei na kena i yaya kece, na i cabocabo ni soro ni ka 
boi vinaka, 

9. “Na i cabocabo ni soro ni soro kama kei na 
kena i yaya kece, na dari kei na kena i dabedabe— 
10. “Nai sulu ni veigaravi, nai sulu tabu nei Eroni 
na bete, kei na nodratou i sulu na luvena ena vuku 
ni cakacaka vakabete, 

11. “Kei nai lumu ni veilumuti kei na ka boi 


kamikamica ni tikina tabu. Me ra cakava me vaka 
Au sa vakarota vei iko.” 


Na I Vunau Ni Siga Ni Vakacecegu 

12. Sa vosa o Jiova vei Mosese ka vaka, 

13. “Mo vosa vei ira na luvei Isireli ka tukuna: 
“mo ni maroroya vakaidina na Noqu Siga ni 
Vakacecegu, ni sai koya oqo na i vakatakilakila ki 
na i taba tamata kecega, mo ni kila kina ni sai Au o 
Jiova, sa vakasavasavataki kemuni. 

14. “Mo ni maroroya na Siga ni Vakacecegu, ni sa 
tabu vei kemuni. o koya vakayadua sa 
vakacacana, me vakamatei, o koya sa cakacaka 
kina, me qai musuka tani mai vei ira na nona 
tamata. 

15. “Me caka na cakacaka ena ono na siga, na i 
kavitu ni siga, sa siga ni vakacegu, ka sa tabu vei 
Jiova. o koya sa cakacaka ena Siga ni Vakacecegu, 
sa na vakamatei o koya oqori. 

16. “Ena vuku ni ka oqo, me ra maroroya kina na 
Siga ni Vakacecegu na Isireli, me ra maroroya oqo 
ki na i tabatamata kecega, oqo na veiyalayalati e 
sega ni mudu. 

17. ‘Oqo nai vakatakilakila mai vei Au kei ira na 
luvei Isireli me sega ni mudu; ni ono na siga sa 
cakava o Jiova na lomalagi kei na vuravura, e nai 
ka vitu ni siga sa vakacegu ka vakabulabula.” 

18. Ni sa oti na nona vosa tiko vei Mosese ena 
ulunivanua o Sainiai, o Jiova, sa qai solia vei 
Mosese e rua na vatu ni Vakadinadina, sa volavola 
kina na liga ni Kalou. 


Na Luve Ni Bulumakau Koula 


32. Ni ra sa raica na tamata ni sa berabera na 


nona lako sobu mai o Mosese mai na ulunivanua. 
Fra sa soqoni vata na tamata vei Eroni ka tukuna 
vua, “Mai cakava mada vei keimami na Kalou, me 
liu vei keimami, na tamata oqo o Mosese, na 
tamata sa kauti keimami tani mai Ijipita, keimami 
sa sega ni kila se cava sa yaco vua.” 

2. Sa tukuna vei ira o Eroni, “Mo ni kauta kece 
mai na koula sa tiko e daligamuni, na watimuni, 
na luvemuni tagane, na luvemuni yalewa, mo ni 
kauta mai vei au.” 

3. Fra sa kauta mai na koula sa tu vei ira, o ira na 
tamata kecega, ka solia vei Eroni. 

4. Sa ciqoma na koula mai na ligadra, ka sa bulia 
vakavinaka ena i yaya ni tulituli, ka sa kune sara e 
dua na luveni bulumakau buli. Era sa tukuna mai 
na tamata, “Oqo na nomuni Kalou, Isireli, o koya 
sa kauti kemuni tani mai Ijipita!” 

5. Ni sa raica o Eroni, sa tara e dua nai 
cabocabo ni soro, ka cakava e dua na vakatutu ka 
vaka, “Ni mataka na Solevu vei Jiova.” 

6. Era sa yadra ena mataka ka dua, ka 
vakacabora na i soro kama, ka kauta mai nai soro 
ni veivinakati, era sa dabe sobu na tamata ka kana, 
ka gunu, ka tucake, ka veigitori. 

7. Sa vosa o Jiova vei Mosese, ka vaka: “Lako 

sobu, o ira na nomu tamata o a kauti ira mai 
Ijipita, era sa vakadukadukalitaki ira. 

8. “Era sa vuki tani vakatotolo mai na sala Au a 
vakarota vei ira. Era sa cakava vei ira na luve ni 
bulumakau buli, era sa lotu kina ka vakacabo i 
soro kina, ka tukuna tiko, “Oqo na nomuni Kalou, 
Isireli, o koya sa kauti kemuni tani mai na vanua o 
Ijipita!” 

9. Sa qai tukuna vei Mosese o Jiova, “Au sa raici 
ira na tamata oqo, e dina, era sa tamata domoqa! 
10. “Oqo, mo laivi Au mada, me vakamai ira na 
Noqu cudru, ka Me'u kani ira. Au na cakava mai 
vei iko e dua na matanitu levu.” 

11. Sa vakamamasu o Mosese vei Jiova na nona 
Kalou ka vaka: “I Jiova ena cava sa rui katakata 
kina na Nomuni cudru ena vukudra na Nomuni 
tamata, o ira, o ni sa kauti ira tani mai Ijipita ena 
kaukauwa levu kei na ligamuni gaga? 

12. “Na cava me ra vosa kina na Ijipita ka tukuna, 
“Sa kauti ira tani mai, me mai vakamavoataki ira 
ka vakamatei ira ena veiulunivanua ka vakayali 
ira mai na matai vuravura?” Mo ni vukica tani na 
Nomuni cudru katakata, ka vakagolea tani na ca 
levu oqo mai vei ira na nomuni tamata. 

13. “Mo ni nanumi Eparama, Aisake, kei Isireli, 
na Nomuni tamata o ni a yalayala ga kina vakai 
Kemuni, ka tukuna, “Au na vakalevutaka na nomu 
kawa me vaka na kalokalo ni lomalagi, kei na 
vanua kece oqo, Au na solia vei ira na nomu kawa, 
me ra taukena ka sega ni mudu.” 

14. O Jiova sa vakamamadataka na nodra cudruvi 
na Nona tamata me vaka sa tukuna oti. 

15. Sa lako sobu mai na ulunivanua o Mosese kei 
na rua na vatu ni tukutuku sa tiko e ligana. Na 
vatu oqo sa volai ena yasana ruarua; sa volai ena 
yasana ka dua kei na yasana tale ka dua. 

16. Na vatu oqo sa cakava ga na Kalou, na 
volavola sa volavola ga na Kalou, ceuti ena vatu. 
17. Ni sa rogoca o Josua na rorogo mai vei ira na 
tamata ni ra sa kaikaila tiko, sa tukuna sara vei 
Mosese, “Sa tiko e dua na rorogo ni valu ena i 
tikotiko.” 

18. Sa tukuna mai o Mosese: “Oqori sa sega ni 
rorogo ni kena kailavaki na gaga, se, na rorogo ni 
druka, sa rorogo ga ni lagalaga sere.” 

19. Ni sa lako voleka mai kina nodra i tikotiko, sa 
raica na luve ni bulumakau kei na veimeketi. Sa 
katakata mai na cudru nei Mosese, ka sa viritaka 
na vatu sa tu e ligana ka vorolaka ena i butubutu 
ni ulunivanua. 

20. Sa taura na luve ni bulumakau ka vakama ena 
bukawaga ka vorovorolaka vakalalai ka kaburaka 
yani ki wai ka cakava me ra gunuva na luvei 
Isireli. 

21. Sa tukuna o Mosese vei Froni, “Na cava era sa 
cakava vei iko na tamata oqo mo cakava kina e 
dua nai valavala ca vei ira?” 

22. Sa sauma o Eroni ka vaka: “Mo raica me kua 
ni yaco na cudru katakata i Jiova. o sa kilai ira na 
tamata ni ra sa tu oqo ena ca. 


23. “Ni ra sa tukuna vei au na tamata, “Mo cakava 
vei keimami na Kalou me liu tiko vei keimami; ni 
o Mosese, na tamata sa kauti keimami tani mai na 
vanua o Ijipita, keimami sa sega tiko ogo ni kila se 
cava sa yaco tiko vua.” 

24. “Au na qai tukuna vei ira, “Me ra kauta mai na 
koula ki vei au, sa qai vakamai na koula kece oqo, 
ka sa basika kina na luveni bulumakau.” 

25. Ni sa raica o Mosese ni ra sa sega ni tarovi 
rawa, (ni sa sega ni cakava rawa e dua na ka o 
Eroni, era na madua ga vata kei ira na meca), 

26. Sa tucake tu ena matamata ni tikotiko o 
Mosese ka tukuna; “O cei sa tiko ena yasa ni Kalou 
me lako mai ki ke.” Era sa lako kece mai vua na 
luvei Livai ka soqoni vata kece vua. 

27. Ka tukuna, “Sa tukuna vaka oqo o Jiova na 
Kalou e Isireli, “O ira na tamata oqo me ra biuta 
nai seleiwau e tutudra, ka me ra lako yani ka lako 
mai ena i curucuru kecega ni tikotiko, me ra 
vakamatea na tamata kecega, na tacidra, na nona i 
tokani kei ira na wekadra.” 

28. O ira na luvei Livai era sa cakava me vaka na 
vosa i Mosese. Era sa vakabalei ena siga tikoga 
koya e lewe tolu na udolu na tamata. 

29. Sa tukuna mai o Mosese, “Mo ni 
vakasavasavataki kemuni e daidai vei Jiova, me 
vakalouvinakataki kemuni kina e dai, ni sa veivala 
na tamata kecega, na veiluveni, na veitacini.” 

30. Sa qai yaco ena siga ka tarava sa tukuna o 
Mosese vei ira na tamata, “O ni sa valavala ca ena 
valavala ca levu sara. Au na lako cake vei Jiova, 
me'u na cakava mada e dua na bulubulu ena vuku 
ni nomuni valavala ca.” 

31. Sa lesu o Mosese vei Jiova ka tukuna, “O ira 
na tamata oqo era sa valavala ca vakalevu sara ka 
era sa cakava vei ira e dua na Kalou koula! 

32. “la oqo, kevaka o ni sa vosota na nodra i 
valavala ca, kevaka e sega, au sa kerea. Mo ni 
bokoca laivi na yacaqu mai na Noqui Vola ni Bula 
o ni sa dau vola.” 

33. Sa vosa o Jiova vei Mosese ka vaka: “O koya 
vakayadua sai valavala ca vei Au, Au na bokoca 
na yacana mai na Noqu i Vola ni Bula. 

34. “Mo lako, ka liutaki ira na tamata ki na vanua 
Au sa tukuna vei iko, Raica, na noqu agilosi ena 
liu tiko. Na siga ga au na veisiko yani kina Me'u 
veitotogitaki, Au na veitotogitaki me vaka na 
nodra i valavala ca.” 

35. O Jiova sa vakacacani ira na tamata baleta na 
veika era sa cakava ena vuku ni luve ni 
bulumakau sa cakava o Eroni. 


Na I Vakaro Me Sa Biu o Sainiai 


33. Sa qai vosa o Jiova vei Mosese, “Mo biuta na 
vanua oqo ka lako cake, o iko kei ira kecega o sa 
kauti ira tani mai na vanua o Ijipita, ki na vanua 
Au sa yalayala kina vei Eparama, vei Aisake, vei 
Jekope ka tukuna kina, ‘Au na solia oqo vei ira na 
nomu kawa.” 

2. “Au na tala na Noqu Agilosi me liu vei iko, 
Au na cemuri ira tani na kai Kenani, na Amoraiti, 
na Itaiti, na Perisaiti, na Ivaiti, kei ira na Jepusaiti.” 
3. “Lako cake ki na vanua sa drodro kina na 
sucu kei na oni, Au na sega ni lako cake vata kei 
kemuni, de, au na qai vakarusai kemuni ena sala, 
ni sai kemuni e dua na kawa tamata domoqa.” 

4. Ni ra sa rogoca na tamata na veika oqori, era 
sa vakaloloku ka sega ni dua e via ukutaki koya. 

5. Ni sa tukuna oti o Jiova vei Mosese, “Tukuna 
tiko vei ira na luvei Isireli, ‘Ni ra sa rui tamata 
domoqa. E rawa ga ni lako mai ena kemuni 
maliwa ka vakageavutaki kemuni. Oqo mo ni 
kauta tani na kemuni ukuuku, me rawa Ni'u kila 
kina se cava Me'u cakava vei kemuni.” 

6. O ira na luvei Isireli, era sa luvata tani na 
nodra i ukuuku ena ulunivanua o Orepi. 


E Rau Sa Sota o Mosese Kei Jiova 

7. Sa tara o Mosese na nona valelaca ena 
taudaku ni tikotiko, ka vakayacana me vale ni 
veitavaki. Sa qai yaco, vei koya sa via sota kei 
Jiova, me ra lako ki na vale ni veitavaki ena 
taudaku ni tikotiko. 

8. Ena veigauna sa daulako kina o Mosese ki 
vale ni veitavaki, era sa dau tucake na tamata, na 
tamata yadua ena nodra dui katuba ka vakaraici 
Mosese me yacova ni sa curu ki na vale ni 
veitavaki. 

9. Ni sa dau curu o Mosese ki na vale ni 
veitavaki, sa dau lako sobu mai na duru o ka tu 
vakadua ena katuba ni vale ni veitavaki, ka sa dau 
vosa tiko o Jiova vei Mosese. 

10. Ni ra sa dau raica na tamata na duru o ni sa tu 
ena katuba ni veitavaki, era sa dau tu cake na 
tamata vakayadua me lotu ena katuba vakayadua 
ni nodra vei vale. 

11. Sa vosa o Jiova vei Mosese ena matana votu, 
me vaka sa vosa na tamata vua na nona i tokani. 
Sa dau lesu tale mai o Mosese ki na nodra i 
tikotiko, ia, o Josua na nona dauveiqaravi na luvei 
Nuni, na cauravou sa tiko ga ena vale ni veitavaki. 


Sa Yalataki Ni Na Tiko Na Kalou 

12. Sa vosa vei Jiova o Mosese ka vaka: “Raica o 
ni sa tukuna vei au, “Me'u kauti ira cake mai na 
tamata ogo, ia, o ni sa sega ni vakaraitaka vei au, 
o cei ena talai vata kei au. o ni sa tukuna tiko ni o 
“Ni sa kila na yacaqu ka'u sa kunea talega na 
loloma e mataqu.” 

13. “Oqo au sa kerea, kevaka au sa kunea na 
loloma e Matamuni, Mo ni vakatakila vei au oqo 
na Nomuni sala, me'u kilai Kemuni kina ka kune 
loloma talega e Matamuni. Ka kila ni o ira ogo era 
sa Nomuni tamata.” 

14. Sa tukuna o Jiova, “Na Noqu i ukuuku ena 
lako vata kei kemuni ka Au na solia vei kemuni na 
vakacegu.” 

15. Sa sauma o Mosese vei Jiova ka vaka: “Kevaka 


sa sega ni lako vata kei keimami na Nomuni 
ukuuku, Mo ni kua ni kauti keimami mai ki ke. 

16. “Keimami na kilai vakaevei ni o ira na 
Nomuni tamata kei au sa kune loloma e 
Matamuni, vakavo ni Kemuni sa tiko vata kei 
keimami? O ira na Nomuni tamata kei au, sa 
tawasei tu mai vei ira kecega na tamata sa tu e 
delai vuravura.” 

17. Sa qai vosa o Jiova vei Mosese, “Raica Au na 
cakava talega na ka o sa tukuna; Au sa kilai iko 
talega ena yacamu.” 

18. Sa qai kerea o Mosese, “Isa Mo ni vakaraitaka 
mada mai na Nomuni ukuuku.” 

19. Sa tukuna mai o Koya, “Au na cakava kece na 
Noqu vinaka me liu e matamu, Au na vunautaka 
na Yacaqu e matamu, Au na yalovinaka vua Au sa 
via yalovinaka vua ka au na lomani koya ga Au sa 
via lomana.” 

20. O na sega ni raica rawa na Mataqu, “Sa sega e 
bula - ni sa raica na Mataqu.” 

21. Sa tukuna mai o Jiova, “O na raici Au ga mai 
na dua na yasana, mo tucake tu mai na vatu. 

22. “Ni sa lako yani na Noqu i ukuuku, Au na 
biuti iko ena tutu ni vatu, Au na ubi iko e ligaqu 
ni'u sa lako sivi iko. 

23. “Au na gai vakagalalataka na ligagu mai vei 
iko, mo raica ga na dakugu, ia na matagu ena sega 
ni raica rawa na tamata.” 


Sa Taya o Mosese Na Vatu Vou 


34. Sa vosa o Jiova vei Mosese ka vaka: “Mo 


taya tale e rua na vatu me vaka e liu, ka Au na 
vola tale kina na vosa sa volai ena vatu e liu o a 
vorolaka. 

2. “Me sa vakarau tu ena mataka lailai, ka mo 
kauta cake mai ena ulunivanua o Sainiai, mo 
vakaraitaki iko mai vei Au ena ulunivanua. 

3. “Me kua ni dua na tamata me lako cake vata 
mai kei iko, me kua talega ni dua na tamata me 
kune ena ulunivanua taucoko; me kua ni kune e 
dua na manumanu susu me kune, ni kakana voli 
ena ulunivanua.” 

4. Sa qai taya o koya e rua na vatu me vaka e liu. 
Sa yadra vakamataka lailai o Mosese ka lako cake 
ena Ulunivanua o Sainiai, me vaka sa vakarota 
vua o Jiova; ka sa kauta vata tiko na taba ni vatu e 
rua. 

5. Sa lako sobu mai o Jiova ena o, ka sa mai tu 
vata kei Mosese ka cavuta na yaca i Jiova. 

6. Sa lako e matana o Jiova ka vakarogoya, “O 
Jiova, o Jiova, na Kalou, yalololoma, daulomasoli, 
dauvosota vakadede, Sinai sara ena cakacaka 
vinaka kei na dina, 

7. “Sa maroroya tiko na yalololoma vei ira na 
vakaudolu, sa vosota na caka ca kei na caka cala 
kei na i valavala ca, sa sega ni vakagalalataki ira sa 
yalodina ena caka ca. Sa totogitaki ira na qase ena 
vuku ni nodra caka ca me yacova na i katolu kei 
na ka va ni tabatamata.” 

8. Sa vakatotolo o Mosese, ka vakacuva na uluna 
vaka ki na qele, ka lotu. 

9. Ka tukuna, “Kevaka au sa kune loloma e 
Matamuni, I Jiova, au kerea, me lako vata kei 
keimami na noqu Turaga, e dina mada ga ni 
keimami tamata domoqa, ia, o ni sa vosota na 
neimami caka cala kei na neimami valavala ca, ka 
o ni sa tauri keimami ga me Nomuni votavota.” 


Sa Vakavoui Na Veiyalayalati 

10. Sa tukuna o Jiova, raica, “Au na cakava na 
veiyalayalati. Ena matadra na tamata Au na 
cakava na ka veivakurabuitaki, na veika e se bera 
vakadua ni yaco e vuravura, se ki na dua na 
vanua, O ira kece na tamata sa tiko vata kei 
kemuni era na raica na cakacaka ni liga ni Kalou. 
Ni, Au na cakava e dua na ka levu vei kemuni. 

11. “Mo ni raica na ka levu Au sa vakarota vei 
kemuni e daidai. Au na vakasevi ira tani mai 
matamuni na Amoraiti, na Kenanaiti, na Itaiti na 
Perisaiti, na Ivaiti, kei ira na Jepusaiti. 

12. “Mo qarauni iko vinaka Mosese, de o qai 
cakava e dua na veiyalayalati kei ira na tamata sa 
tiko ena vanua o sa lako tiko kina, ka o na coriti 
kina. 

13. “la, mo vakarusa ga na nodra i cabocabo ni 
soro, musuka laivi na duru tabu keina kena 
matakau kau 

14. “(Mo ni kua ni qarava tale e dua na Kalou, o 
Jiova duadua ga, ni sa yacana o Vuvu, ni sa vuvu 
na Kalou), 

15. “De o na qai cakava e dua na veiyalayalati kei 
ira sa tiko ena vanua, ka era sa veiqitori kei ira na 
nodra Kalou, ka sa sureti iko sara e dua me kania 
na kena i soro, 

16. “Kemuni na taura talega na luvena yalewa vei 
ira na luvemuni tagane, o ira na luvena yalewa era 
sa veiqitori kei na nodra kalou ka qai vakavuna na 
nodra veiqitori na nodra kalou kei ira na luvemuni 
tagane. 

17. “Mo ni kakua ni cakava vei kemuni, e dua na 
kalou buli. 

18. “Mo ni maroroya na Solevu ni Madrai Sega Ni 
Vakaleveni, me vitu na siga me laukana kina na 
madrai sega ni vakaleveni, me vaka Au sa 
vakarota vei kemuni, ena gauna sa lokuci oti ena 
vula o Epipi. Ni vula o Epipi, o ni sa lako tani kina 
mai Ijipita. 

19. “Oira kece sai dola ni kato ni gone i tinadra sa 
Noqu, kei na i sevu ni manumanu susu kecega ka 
tagane se sipi se bulumakau. 

20. “Na ulumatua ni dua na Asa mo volia ena dua 
na lami. Kevaka o sa sega ni volia, mo qai musuka 
na domona. o ira kece sa ulumatua vei ira na 
luvemuni tagane mo voli ira. Me kua kina ni dua e 
lako wale mai vei Au. 

21. “Mo cakacaka ena ono na siga, ia mo 
vakacegu ena i ka vitu ni siga, ena gauna ni teitei 
kei na gauna ni tatamusuki mo cegu kina. 


22. “Mo maroroya na Solevu ni Veimacawa, na i 
sevu ni tatamusuki, kei na  Solevu ni 
Kumukumuni ena gauna sa mai cava kina na 
yabaki. 

23. “Vakatolu ena dua na yabaki, na tagane kece 
me ra vakaraitaki ira ena mata i Jiova, na Kalou 
kei Isireli. 

24. “Au na vakasevi ira na veimatanitu ka 
vakalevutaka na nomuni yalayala ni vanua; ena 
sega ni dua ena kocova yani na nomuni vanua ni 
kemuni sa lako cake vei Jiova vakatolu ena dua na 
yabaki. 

25. “Mo kua ni vakacabora vata na dra ni noqu i 
soro kei na leveni, se na Solevu ni Lako Sivia me 
vakavo tu me yacova na mataka. 

26. “Na i matai ni sevu ni nomuni vanua me kau 
mai ki na vale i Jiova na nomuni Kalou. Me kua ni 
vakasaqgari na luve ni me ena sucu nei tinana.” 

27. Sa qai tukuna o Jiova vei Mosese, “Mo vola na 
vosa oqo, ni rogorogo ni vosa oqo, sa tiko kina na 
veiyalayalati vata kei iko, kei ira talega na Isireli.” 
28. Sa tiko o Mosese kei Jiova me vasagavulu na 
bogi ka vasagavulu na siga, sa sega ni kana se 
gunu. Sa volavola o Mosese ena vatu, sa vola na 
vosa ni veiyalayalati, na i Vunau e Tini. 


Na Serau Ni Matai Mosese 

29. Sa qai yaco ni sa lako sobu mai o Mosese mai 
na ulunivanua o Sainiai (sa tu e ligana ruarua na 
Vatu ni Vakadinadina) Sa sega ni kila o Mosese ni 
sa serau tu na Matana ni rau sa veivosaki kei 
Jiova. 

30. O Eroni kei ira kece na Isireli era sa rere na 
torovi Mosese mai, ni ra sa raica ni sa rui serau 
sara na i rairai ni matana. 

31. Sa qai kacivi ira yani o Mosese, o Eroni kei ira 
kece na qase ni Isireli era sa gole mai vei Mosese, 
ka era sa veivosaki tale. 

32. Nisa oti o ya, era sa lako voleka mai na Isireli, 
sa soli vei ira na i vakaro kece sa vosa kina o Jiova 
vei Mosese ena Ulunivanua o Sainiai. 

33. Ni sa oti na nona vosa o Mosese vei ira, sa 
ubia na matana ena i ubi. 

34. Ena veigauna kecega sa lako kina o Mosese 
me veivosaki kei Jiova, ena kauta tani na i ubi ni 
mata, ka sa ubi tale ni sa lako mai ka vosa vei ira 
na tamata ena vuku ni veika sa vakaroti koya kina 
o Jiova. 

35. Ena veigauna kecega ni ra sa dau raici Mosese 
kina o ira na luvei Isireli ni sa tu na i serau ni 
Kalou e matana, sa dau ubia na matana ena i ubi, 
me yacova na gauna sa dau lako kina me 
veivosaki kei Jiova. 


Na Lewa Ni Siga Ni Vakacecegu 


35. Sa vakasoqoni ira kece na i soqosoqo ni luvei 
Isireli o Mosese, ka tukuna vei ira, “Oqo na veika 
sa vakarota o Jiova vei kemuni mo ni cakava: 

2. “Na cakacaka me caka ena ono na siga, nai 

kavitu me sa tabu vei kemuni. Na siga ni 
vakacegu i Jiova. o koya sa cakacaka ena siga oqo, 
me vakamatei. 

3. “Me kua ni waqa e dua na buka ena 
nomuni tikotiko ena siga ni cegu oqo.” 


Na Soli Ni Vale Ni Veitavaki 

4. Sa vosa o Mosese vei ira kece na i soqosogo ni 
luvei Isireli ka cavuta vei ira, “Na veika sa 
vakarota o Jiova ka vaka: 

5. “Mo ni taura mai vei kemuni nai solisoli ki vei 
Jiova, o koya sa vinakati e yalona me kauta me 
vaka nai solisoli ki vei Jiova na koula, na siliva, na 
varasa; 

6. “Na ii sulu karakarawa, nai sulu lokaloka, nai 
sulu damudamu makare sara, na lineni matai lalai 
tuva vakamatau kei na vuti ni me silisilika, 

7. “Na kuli ni sipi toni oti ena damudamu, na 
kuli vinaka sara kei na kau akaia, 

8. “Na waiwai ni cina, na veika vakaisaluwaki ni 
waiwai ni veilumuti kei na saluwaki ni waiwai boi 
kamikamica, 

9. “Na onikisa kei na veivatu me tuvani ena efoti 
kei na i ubi ni serena. 








Nai Yaya Ni Vale Ni Veitavaki 

10. “O ira kece sa matai magosa sara sa tiko vei 
kemuni, me ra lako mai ka mai cakacaka me vaka 
sa vakarota o Jiova: 

11. “Na vale ni veitavaki kei na kena vale laca, na 
kena i ubi, na kena i vesu, na kena kau, na kena 
kau tautauri, na kena duru kei na kena i sema, 

12. 'Na kato kei na kena i tautauri, kei na i 
dabedabe ni loloma, kei na i dabedabe ni loloma, 
kei na ubi ni sogo, 

13. “Na teveli kei na kenai tautauri, na kenai yaya 
kece kei na madrai vakaraitaki, 

14. “Nai tutu ni cina talega me veivakararamataki, 
na kena i yaya kece, na cina, na waiwai me waqa 
kina na cina, 

15. 'Na i cabocabo ni soro ni ka boi vinaka, na 
kena i tautauri, na i lumu ni veilumuti, na i 
saluwaki boi vinaka, na i latilati lawalawa ni 
katuba ena i curucuru ni vale ni veitavaki; 

16. “Na i cabocabo ni soro ni soro kama, na kena i 
lawalawa varasa, na kena i tautauri, na kena i 
yaya kece, na tere kei na kena i dabedabe, 

17. Nai vakalilili ni loma ni bai, na kena duru, na 
kena veisema kei na kena i lati ni matamata ena 
loma ni bai, 

18. “Na pini ni vale ni veitavaki, na pini ni loma ni 
bai kei na kena wa, 

19. “Na i sulu ni veigaravi ni veigaravi ena vanua 
tabu. Na i sulu tabu me nei Eroni na bete kei nai 
sulu nodratou na luvena, me ratou veigaravi 
vakabete.”” 














Sa Mai Soli Na Solisoli Ni Vale Ni Veitavaki 
20. O ira kece nai soqosoqo ni luvei Isireli era sa 
lako tani mai na matai Mosese. 


21. O ira kece sa yavalati na yalodra kei ira kece 
sa vinakata ena yalodra, era sa kauta mai na i 
solisoli vei Jiova, ki na cakacaka ni vale ni 
veitavaki kei na kena veiqaravi kece kei na kena i 
sulu kece. 

22. Era sa lako mai, na tagane kei na yalewa o ira 
kecega sa vinakata mai ena yalodra era sa kauta 
mai nai ukuuku ni daligadra, na i ukuuku ni 
ucudra, na mama, nai taube era koula kecega, o ira 
na tagane kecega era sa solia na i solisoli koula vei 
Jiova. 

23. Na tagane kecega sa tu vei ira na veika 
karakarawa, na veika lokaloka, na veika 
damudamu makare sesea, na lineni cula 
vakamatau, na vuti ni me, na kuli ni sipi toni ena i 
boro damudamu kei na vei kuli ni veika yaga, era 
sa kauta mai. 

24. O ira kecega era sa solia rawa na siliva se na 
varasa era sa kauta mai nai solisoli vei Jiova. o ira 
kece sa tu vei ira na kau Akaia, sa rawa ni caka 
kina e dua na ka ni veigaravi era sa kauta mai. 

25. O ira kece na yalewa sa kena dau ni cakacaka 
ni liga, era sa kauta mai na vei ka era sa cakacaka 
kina ena kena e karakarawa se lokaloka se 
damudamu makare sara kei na lineni matai lalai. 
26. O ira kece na yalewa era sa vakauqeti ira na 
vuku era mulomuloca na vuti ni me ka kauta mai. 
27. O ira na veiliutaki era sa kauta mai na Onikisa 
na vatu talei sara, na vei vatu me mai tuva ena 
efoti kei na i ubi ni serena, 

28. kei na i saluwaki kei na waiwai ni cina, na 
waiwai ni veilumuti kei na ka ni veika boi 
kamikamica. 

29. O ira na luvei Isireli, era sa kauta mai na i 
solisoli ena yalo galala ki vei Jiova, o ira kece na 
yalewa kei na tagane, o ira sa vinakata ga mai ena 
yalodra era sa kauta mai na veika vei Jiova me 
caka kina na cakacaka sa vakarota o Jiova me caka 
ena ligai Mosese. 


Era Sa Kacivi Na Kena Dau Ni Veicakacaka Mai 
Vua Na Kalou 

30. Sa tukuna o Mosese vei ira na luvei Isireli, 
“Raica o Jiova sa kacivi Baselieli na luvei Urei, na 
luvei Uri mai na yavusa o Juta; 

31. “Sa vakacuruma vei koya na Yalo ni Kalou, 
ena yalomatua, ena vuku, ena kila kei na i 
valavala kecega ni cakacaka vakamatai, 

32. “Me tuvana vakamatau na i tuvatuva ni 
cakacaka me cakacakataki kina na koula, na siliva 
kei na varasa, 

33. “Me musumusuki vaka matau na vatutalei na 
ceuti vinaka ni kau, kei ma cakacaka vaka kena 
dau ni cakacaka. 

34. “Sa biuta talega ena yalona me rawa ni 
vakatavuvulitaka vei Baselieli kei Aoliapi na luvei 
Aisameki mai na yavusa o Tani. 

35. “Na Kalou sa vakacuruma vei rau na kila 
matau me caka kina na cakacaka kecega ni ceuceu, 
tuvai ka, na culacula kei na tulituli ni veika 

karakarawa, ni veika lokaloka, ni veika 
damudamu makare sara kei na lineni matailalai 
sara vei ira sa culacula — o ira sa cakava na 
cakacaka kei ira sa tuvana na cakacaka. 


36. “O Baselieli kei Aoliapi kei ira na kena dau 


ni cakacaka vakamatai ni ka kecega, vei ira ogo sa 
solia kina na Kalou na yalomatua kei na vuku me 
ra kila na vei cakacaka kecega ni cakacaka kei na 
veigaravi ena vale ni Kalou. Era sa cakava kecega 
me vaka sa vakarota o Jiova.” 


Era Sa Solia Vakalevu Na Tamata 

2. O Mosese sa kacivi Baselieli, kei Aoliapi kei ira 
kece sa kena dau ni cakacaka, o ira sa vakacurumi 
ki yalodra mai vua na Kalou na vuku, o ira 
vakayadua sa yavalati na yalodra me ra lako mai 
ka cakava na cakacaka. 

3. Era sa taura mai vei Mosese na soli kece era sa 
solia na luvei Isireli me caka kina na cakacaka ni 
vale ni Kalou. Era sa lako tikoga mai na tamata me 
ra mai solia na i solisoli era sa yalovinaka kina ena 
veimataka. 

4. Fra sa lako mai na tamata era sa cakacaka tiko, 
mai na nodra dui cakacaka, 

5. Era sa vosa vei Mosese ka vaka: “Era sa solia 
vakalevu na tamata ki na cakacaka sa vakarota o 
Jiova me caka, ka sa levu sara.” 

6. Sa solia e dua na i vakaro o Mosese ka era sa 
kacivaka ena i tikotiko taucoko ka vaka: “Me kua 
tale ni dua na tagane se na yalewa me vakuria tale 
na cakacaka ni soli ka ena vuku ni vale ni Kalou.” 
Era sa cegu na tamata ena nodra kauta mai na ka, 
7. Ni sa veiraurau na i yaya kece ni cakacaka me 
caka kina na cakacaka — io, sa levu sara na i yaya 
Sa tu. 


Na Tara Ni Vale Ni Veitavaki 

8. O ira kece na kena dau oqo ni cakacaka 
vakamatana, era sa cula e tini na latilati cula 
vakamatau ena lineni matailalai kei na i sulu 
karakarawa, lokaloka, kei na damudamu makare 
sara kei na jerupi e totoka na kena i rairai. 

9. Na balavu ni latilati yadudua e vasagavulu ka 
rua na fiti kei ma kena raba e ono na fiti, me 
tautauvata na lelevu ni latilati yadudua. 

10. Me ratou sema vata e lima, ka vaka talega kina 
na lima tale ka dua. 

11. Na i sulu karakarawa me lobi ena mua ni 
latilati e sau ruarua, ka me vakatalega kina na i 
wasewase ni latilati ka dua. 

12. Me limasagavulu na i lobi me caka ena dua na 
latilati me limasagavulu tale na i lobi ena i karua 
ni wasewase ni latilati. Na i lobi me vesuki rau 
vata na latilati e dua kei na i latilati tale kadua. 

13. Sa cakava talega e limasagavulu na pini koula 
ka pinipini vata kina na i lobi ni latilati, me ka 
taucoko kina na vale ni veitavaki. 

14. Sa cakava talega na i latilati caka ena vuti ni 





me, mei ubi ni vale ni veitavaki, sa caka kina e 
tinikadua na i latilati. 

15. Na balavu ni latilati yadua oqo sa vasagavulu 
ka lima na fiti ma kena balavu ka ono na fiti na 
kena raba, Me ra tautauvata kece na i latilati i ubi 
ogo. 

16. Sa cula vata e lima na i latilati oqori, ka cula 
vata e ono na i karua ni wasewase ni latilati. 

17. Sa cula e limasagavulu nail obi ena tutuna 
sara e sau ni dua na i wasewase latilati, ka me 
limasagavulu talega na i lobi ena tutuna sara e sau 
ni karua ni wasewase ni latilati. 

18. Sa cakava talega e limasagavulu na pini 
varasa me pinitaka vata na latilati laca oqo, me 
dua ga. 

19. Sa cakava talega nai ubi e cake ni latilati laca 
vuti ni me, ena kuli ni sipi, sa toni boro 
damudamu, oti, sa veitaqai ena i ubi kuli ni 
manumanu me toka e cake. 

20. Na vale ni veitavaki sa caka ena kau Akaia 
vavaku, sa vakaduri cake tu. 

21. Na balavu ni kau raraba vavaku oqo sa 
tinikalima na fiti ka rua veimama na fiti na kena 
raraba. 

22. Na kau kece sa toka ena veimuana na ka me 
veivesuki kei na kau tale ka dua me taucoko kina 
na vale ni veitavaki. 

23. Sa caka e ruasagavulu na kau akaia raraba me 
toka ena ceva. 

24. Me vasagavulu na i sema siliva me tiko ena 
ruku ni ruasagavulu na kau raraba. Me rua na i 
sema dua na kau, na i sema siliva oqo me sema 
vata kina i na i sema sa tiko rawa ena kau. 

25. Ena yasana ena vualiku, sa caka talega ena 
ruasagavulu na kau akaia raraba, 

26. Nai sema siliva e vasagavulu: me rua nai sema 
dua na kau, rua na i sema dua na kau. 

27. Na yasana vaka ki na ra, me ono ga na kau 
raraba. 

28. Me rua na kau raraba ena tutu ruarua ni 
yasana e muri ni vale ni veitavaki. 

29. Era sa veisemasemati vata na kau kece ena i 
sema, ka sa caka vakavinaka na tutuna ruarua. 

30. Sa qai walu taucoko na kau raraba—ka 
tinikaono na kena i sema siliva - rua na i sema ena 
ruku ni vei kau raraba kece. 

31. Na kau vakababa caka ena akaia, me lima me 
duri kina na kau raraba ena dua na yasana ni vale 
ni veitavaki, 

32. me lima tale na kau vakababa me duri kina na 
kau raraba ena dua tale na yasana ni vale ni 
veitavaki, kei na lima tale na kau vakababa me 
duri ki na na kau raraba ni vale ni veitavaki ena 
yasana vakayawa sara. (yasana vakara) 

33. Nai katolu ni kau vakababa (lomadonu) me 
vakacurumi ena loma ni kau raraba, mai na yasa 
kadua ki na yasana tale ka dua. 

34. Sai ubi, ni boroi na kau raraba ena koula, na i 
tautauri ni kau vakababa sa caka ena koula. 

35. Sa caka e dua na i sulu lobi karakarawa, 
lokaloka, kei na damudamu makare sara kei na 
lineni matai lalai, sa cula vakamatau kina na 
jerupi. 

36. Sa va na duru kau akaia, sa boroi vinaka ena 
koula, na kena i tautauri e koula, sa tiko vata e va 
na i sema siliva me ra veitauri vata. 

37. Sa cakava talega na i ubi ni katuba ni vale ni 
veitavaki, sa tali vata na i sulu karakarawa, 
lokaloka kei na i sulu damudamu makare sara kei 
na lineni matai lalai, sa caka e dua na dau talitali, 
38. sa lima na kena duru sa tiko vata na kenai 
ruberube sa boroi na kena ka kece ena koula, ia, na 
kena i sema e lima sa caka ena varasa. 


Sa Caka Na Kato Ni Vakadinadina 


37. O Baselieli sa cakava na kato ena kau akaia, e 


tolu, tolu na i kava na fiti na kena balavu, rua, dua 
na i kava na fiti na kena cere. 

2. Sa boroya ena koula dina na lomana kei na 
kena e tuba. Sa cakava na koula me 
veimulomuloci e taudaku. 

3. Sa va nai tautauri koula ena veitutuna vava. 
Sa rua ena dua na yasana ka rua tale ena yasana 
kadua. 

4. Sa caka na kau akaia mei vua ka boroya ena 
koula dina. 

5. Sa vakacurumi nai vua oqori ki na i tautauri 
koula sa toka ena tutu ni kato me colati kina na 
kato. 

6. Sa caka talega na i dabedabe ni yalololoma 
ena koula dina, me tolu, tolu na i kava na fiti na 
kena balavu ka rua, dua na i kava na fiti na kena 
raraba. 

7. Sa rua na kena jerupi caka ena koula dina ka 
me dua ga na tikina, ka me rau dabe veiqgaravi tiko 
ena i dabedabe ni yalololoma: 

8. dua na jerupi ena dua na yasana ka dua tale 
na jerupi ena dua tale na yasa. Sa dua ga na tikina 
e rau veiqaravi tiko ena dela ni dabedabe ni 
yalololoma. 

9. Na jerupi e rau sa vakateteva yani na tabadrau 
ka vakaruruga na i dabedabe ni yalololoma ni 
Kalou. Na jerupi e rau sa veitadravi tiko ka rai tiko 
vaka ki na i dabedabe ni yalololoma. 


Sa Caka Na Teveli Ni Madrai 

10. Sa caka na teveli ni madrai ena kau akaia, sa 
tolu na fiti na kena balavu, dua veimama na fiti na 
kena raba, rua, dua nai kava na fiti na kena cere. 
11. Sa boroi e cake na koula dina, ka sa caka 
vakavolivolita na koula muloci. 

12. Sa caka talega na i tatarovi vakavolivolita na 
teveli me vaka na raba ni liga, ka sa muloci talega 
kina na koula. 

13. Sa biu ena tutu vava ni teveli na i tautauri 
koula e yavana yadua. 

14. Oqo sa tiko voleka ki nai tatarovi, mei 
curucuru ni i vua me colati kina na teveli. 


15. Nai vua sa caka ena kau akaia ka boroi ena 
koula me colati kina na teveli. 

16. Na veiyaya kece ni teveli sa caka ena koula 
dina; na tere, na bilo na dari lalai kei na bilo titobu 
mei sovasova. 


Sa Caka Nai Tutu Ni Cina Koula 

17. Sa caka talega na i tutu ni cina ena koula dina, 
oqo sa caka ena i tukituki, na tolona, na tabana, na 
kena bilo, na kena i vesu kei na kena senikau sa 
dua vata kecega. 

18. Sa lako e na yasana e ono na tabana, e tolu na 
tabana ena dua na yasana, ka tolu tale ena dua na 
yasana. 

19. Sa tolu na bilo sa vaka na seni amodi, e dua na 
i ukuuku mokimokiti, dua na senikau ena dua na 
tabana—Sa vaka kina na tabana onoono. 

20. Na i tutu ni cina, sa va na bilo vaka na se ni 
amodi na kena i ukuuku kei na kena senikau. 

21. sa veitagataqai vakatolu na i ukuuku 
mokimokiti, me vei raurau vakatautauvata kei na 
taba onoono sa basika oti mai. 

22. Sa tautauvata na kedra i ukuuku ka era sa tuki 
vata kecega mai na dua na tiki ni koula dina. 

23. Sa vitu na kena cina ka koti vinaka na kena 
vauvau, na kena i dabedabe sa koula dina. 

24. Sa caka kece oqo era koula dina e dua na 
taledi. 


Sa Caka Nai Cabocabo Ni Ka Boi Vinaka 

25. Sa caka nai cabocabo ni ka boi vinaka ena kau 
akaia. Na kena balavu e dua na kiupiti, na kena 
raba e dua na kiupiti— e veiraurau na yasana 
vava—rua na kiupiti na kena cere na kedrai leu sa 
cokotivata me dua na tikina. 

26. Sa boroi ena koula dina na lomana e taudaku 
talega kei na i leu e tutuna. Ena yasana taucoko sa 
muloci kina na koula. 

27. E rua nai tautauri koula sa toka ena dua na 
yasana ka rua tale ena dua tale na yasana, oqo mei 
curucuru ni kau i tautauri me laveti kina na i 
cabocabo, sa boroi oqo ena koula dina. 

28. Sa caka na kau i tautauri (vua) ena kau akaia 
mei lavelave ni kato. 


Sa Caka Nai Lumu Ni 
Vakaboi Vinaka 

29. Sa caka talega na waiwai tabu ni veilumuti, sa 
ka boi vinaka sara, me vaka na nodra cakacaka na 
dau caka saluwaki. 


Veilumuti Kei Nai 


Sa Caka Nai Cabocabo Ni Soro Ni Soro Kama 


38. Sa cakava na i cabocabo ni soro kama ena 
kau akaia, lima na kiupiti na kena balavu ka lima 
na kiupiti na kena raba- ka veiraurau na yasana 
vava- ka tolu na kiupiti na kena cere. 

2. Sa toka nai leu ena tutuna vava, sa duavata ga 
na tikina ni i leu, ka ubi ka boroi ena varasa. 

3. Sa cakava talega nai yaya kecega ni cabocabo 
ni soro: na sedre, na i sivi ni dravusa, na dari, nai 
cula ni leweni manumanu kei na tere ni qilaiso, sa 
caka kece oqo ena varasa. 

4. Sacakava na lawalawa varasa me dau tu ena 
veimama ni cabocabo ni soro. 

5. Sa cakava e va na i tautauri ena tutu ni 
cabocabo, rua ena dua na yasana ka rua tale ena 
yasana ka dua. Sa caka ena varasa mei curucuru ni 
i vua. 

6. Nai vua oqo sa caka ena kau akaia ka sa boroi 
ena varasa. 

7. Sa vakacurumi nai vua ena i tautauri sa toka 
ena yasa ni cabocabo me colati kina. Na boto ni 
cabocabo sa botani ena kau raraba. 


Sa Caka Na Dari Varasa 

8. Sa caka talega e dua na dari varasa levu ka 
yavana talega na varasa, sa caka mai na nodra 
iloilo na marama sa dau veiqaravi era sa dau 
wawa tu ena katuba ni vale ni veitavaki. 


Sa Caka Na Rara Ni Vale Ni Veitavaki 

9. Sa caka na varada ena yasana vaka ki na ceva; 
sa vakabaitaki na varada ena lineni tali vakamatau 
me limasagavulu na i yate. 

10. Sa ruasagavulu na kena duru, ka ruasagavulu 
talega na kena i sema caka ena varasa, ka sa siliva 
na i ruberube kece ena duru. 

11. Ena yasana ki cake sa limasagavulu talega na i 
yate na kena balavu, sa ruasagavulu na kena duru 
vata kei na kena i sema caka ena varasa e 
ruasagavulu talega. Na i ruberube ena duru sa 
caka ena siliva. 

12. Na varada ena yasana vaka ki na ra, sa 
ruasagavulu ka lima na i yate na kena balavu, ka 
sa tini na kena duru. Sa tini talega na kena i sema 
kei na i ruberube kina duru kei na kena i vesu sa 
caka ena siliva. 

13. Sa vaka talega kina na yasana e na tokalau ni 
sa rusagavulu ka lima na i yate. 

14. Na varada vaka ki na matamata sa vitu 
veimama nai yate, na kena balavu, sa tolu na kena 
duru kei na tolu na i sema, 

15. Sa vaka talega kina na varada dakuna, ena 
dakuna oqo sa vitu veimama na i yate na kena 
balavu, sa tolu na kena duru, sa tolu na kena i 
sema. 

16. Na varada kece vakavolivolita na vale sa tali 
vakamatau kina na lineni. 

17. Na i sema ni duru kece oqo sa varasa, na i 
ruberube ena duru kece sa siliva kei na kena i 
vesu, ena uluna kece sa caka ena siliva kece kei na 
veika kece e loma sa siliva. 


18. Nai tatarovi ena matamata sa tuvani 
vakavinaka ka tali vakamatau ena i sulu 
karakarawa, sulu lokaloka, kei na i sulu 


damudamu makare sara kei na lineni matai lalai 
sara. Na kena balavu sa tolusagavulu na i yate ka 


rua veimama na i yate na kena cere kei na kena 
raraba. 

19. Sa va na kena duru ka va na kena i sema caka 
ena varasa, na i ruberube ena duru sa caka ena 
siliva kei na kena i vesu talega sa siliva. 

20. Na pini kece ni vale ni veitavaki kei na kena 
varada wavoki sa caka ena varasa. 


Nai Yaya Ni Vale Ni Veitavaki 

21. Ogo nai wiliwili vakayaya ena vale ni Kalou, o 
ya na Vale ni Veitavaki sa tu kina na i 
vakadinadina, sa wili me vaka na i vakaro i 
Mosese, ena nodra veigaravi na Livai, mai na liga i 
Icamari na luvei Eroni na bete levu. 

22. O Baselieli na luvei Urei na luvei Uri mai na 
yavusa o Juta, sa cakava kece me vaka sa vakarota 
o Jiova vei Mosese. 

23. Sa tiko vata kei koya o Aoliapi na luvei 
Aisameki mai na yavusa o Tani na dau- ceuceu ka 
dau-droini na dau-talitali ena ka karakarawa, 
lokaloka kei na sulu damudamu makare sara kei 
na lineni matailalai. 

24. Na koula sa vakayagataki ena cakacaka ni 
Vanua Tabu, sa koula e soli mai e tolu na udolu 
walu na drau na paudi bibi. 

25. Na siliva me vaka na i wiliwili ni tamata sa 
tinikarua na udolu na paudi bibi: 

26. O ira na ono na drau ka tolu na udolu, lima na 
drau lima sagavulu na tagane yabaki ruasagavulu 
ka lako cake era sa solia ya limasagavulu na sede. 
27. Na i sema qara kece ena Vale Tabu sa 
tinikadua na udolu, ono na drau na paudi bibi na 
siliva, koya me dua na drau tinikaono na paudi 
bibi dua na i sema gara. 

28. Mai na vo ni va na drau na paudi bibi na 
siliva, sa cakava kina o koya nai ruberube ena 
duru, kei na wa ni veivauci. 

29. Nai solisoli varasa sa volekata sara me tolu na 
tani. 

30. Sa caka kina na i sema qara kecega, na katuba 
ni vale Tabu ni veitavaki, na i cabocabo varasa, na 
tere lawalawa ni qilaiso kei na yaya taucoko ni 
cabocabo ni soro, 

31. Nai sema qara ni varada taucoko, na yavu ni 
matamata ni varada, na pini taucoko ni vale kei na 
pini taucoko ni varada. 


Sa Cula Na I Sulu Taucoko Vakabete 


39, Na i sulu karakarawa, lokaloka, kei na 
damudamu makare sara, sa caka kina na i sulu ni 
veigaravi, na veiqaravi ena vanua tabu, na i sulu 
tabu me nei Froni, me vaka sa vakarota o 
Jiova vei Mosese. 


Sa Cula Na Efoti 

2. Sa caka na efoti ena koula kei nai sulu 
karakarawa, lokaloka, kei na i sulu damudamu 
makare sara, kei na lineni matailalai. 

3. Sa tuki na koula me raraba, mamare, ka 
musumusu  vakalalai vakabalavu, me tali 
veicurumaki kei na i sulu karakarawa, lokaloka 
kei na i sulu damudamu makare sara, me vaka e 
dua na droini rairai vinaka. 

4. Me caka nai vesu ni taba me vesuka vata na 
efoti, me vaka talega kina na muana tale e rua, kei 
koya sa dara tiko. 

5. Na i vesu me vesuka na efoti kei koya sa dara 
tiko, sa tali talega vakamatau mai vua na dau- 
talitali, me vaka sa vakarota o Jiova vei Mosese. 

6. Sa vakabiri yani na vatutalei na onikisa ena 
koula sa tiko rawa, ka sa ceuti oti tu. Sa ceuti 
talega kina na yacadra na luvei Isireli. 

7. Me tiko oqori ena dela ni efoti me vatu ni 
vakananumi vei ira na luvei Isireli me vaka sa 
vakarota o Jiova vei Mosese. 


Sa Cula Na I Ubi Ni Serena 

8. Sa caka nai ubi ni serena ena magosa taucoko 
ena kena tali me vaka ni sa caka na efoti ena koula, 
kei na i sulu karakarawa lokaloka, kei na 
damudamu makare sara kei na lineni tali 
vakamatailalai. 

9. Sa caka na i ubi ni serena vakatautauvata ka 
tagavi rua; sa dua na i caga vakarivirivi ni sa 
tagavi rua taki. 

10. Sa qai tuva kina e va na i tuvatuva vatu talei, 
sa dua na yatu na topasa, na satiusa, na emerelita, 
11. nai karua ni yatu, na tukoiso, na safaia, kei na 
daimani; 

12. Na i katolu ni yatu, na jacini, na akaite, kei na 
Ameceitise; 

13. Na i kava ni yatu, na berili, na onikisi kei na 
jasipa. Era sa vakabiti yani ena koula dina ena 
kena i tuvatuva. 

14. E tinikarua taucoko na vatu talei me vaka na 
yacadra kece na luvei Isireli. Sa ceuti talega na 
yacadra vakayadua me vaka na nodra dui yavusa. 
15. Sa qai caka na wa vakatuitui ena mua ni i ubi 
ni serena, na wa koula. 

16. Sa rua talega na yavuyavu koula kei na rua na 
mama koula oqo ena mua sara ni i ubi ni serena 
ogo. 

17. Sa vakacurumi na wa koula vakaituitui ogo 
ena mama ena mua nii ubi ni serena. 

18. Na mua ni wa koula vakatuitui ogo sa vesuki 
ena i tuvatuva vatu talei, ka biu ena i vesu ni taba 
ni efoti ena matana. 

19. E rua na mama koula sa caka me toka ena 
yasa ni ubi ni serena, ena tutuna sara, ena yasana e 
loma ni efoti. 

20. Sa caka talega e rua na mama koula ka biu ena 
vatuvatu ni taba ena ruku ni efoti ena matana e 
liu, ena i sema ni vanua cula vakamatau ni efoti. 
21. Sa qai vesuvata nai ubi ni serena kei na efoti 
ena mama koula sa veiqaravi tiko mai na i ubi ni 
serena kei na efoti ena i vesu karakarawa, me toka 
ga ena dela ni vanua sa tali vakamatau ni efoti, me 


kua ni tasere kina na i ubi ni serena mai na efoti, 
me vaka sa vakarota o Jiova vei Mosese. 


Sa Cula Eso Tale Na I Sulu Vakabete 

22. Sa cakava e dua na i sulu ubi ni efoti tali 
vakamatau ka karakarawa kece. 

23. Sa tadola tu e loma donu ni i sulu ubi oqo me 
vaka na i sulu ni valu, sa cula vinaka na bele ni 
vanua e tadola tiko me kua ni kadresu kina. 

24. Na pomekareneti sa cula ena bele ni sulu ni 
ubi ena roka karakarawa, lokaloka kei na 
damudamu makare sara kei na lineni matailalai. 
25. Sa caka na lali ena koula dina, ka sa cula ena 
kedrau maliwa e rua na pomekaraneti ena bele ni i 
sulu ni i ubi taucoko : 

26. Dua na lali dua na pomekareneti, me vakatiko 
oqori me yacova ni sa sota na bele ni sulu kece, me 
vaka sa vakarota o Jiova vei Mosese. 

27. Sa caka talega na i sulu levu cula vakamatau 
ena lineni matailalai vei Eroni kei iratou na 
luvena, 

28. Na i ubi ni ulu caka ena lineni matailalai, nai 
sala vakabete ena lineni matailalai, na tarausese 
ena lineni matailalai, 

29. Kei na i vau ni tolona ena lineni matai lalai, 
kei na i sulu karakarawa, lokaloka kei na 
damudamu makare sara me vaka sa vakarota o 
Jiova vei Mosese. 

30. Sa caka e dua na i sala vakaturaga ena koula 
dina ka sa ceuti kina “SA TABU ME NEI JIOVA”. 
31. Sa vesuki ena wa karakarawa ki na i ubi ni ulu 
me vaka sa vakarota o Jiova vei Mosese. 


Sa Mai Oti Na Cakacaka Oqo 

32. Na cakacaka kece ni vale ni Kalou, na vale ni 
veitavaki sa vakaoti, o ira na luvei Isireli era sa 
cakava kece me vaka sa vakarota o Jiova vei 
Mosese. 

33. Era sa kauta mai na Vale ni veitavaki vei 
Mosese, na vale laca kei na kena i yaya kece, na i 
vesu, na kau raraba, na kau vakababa, na duru kei 
na kena i sema kece; 

34. Na laca kuli ni sipi boro damudamu, na laca 
kuli ni manumanu tale eso, kei na i latilati mei ubi, 
35. Na kato ni vakadinadina kei na kena i vua kei 
na i dabedabe ni yalololoma; 

36. Na teveli kei na madrai vakaraitaki kei na 
kena yaya kece; 

37. Na i tutu ni cina kei na yaya kece kei na 
waiwai ni cina; 

38. Na i cabocabo ni soro koula, na i lumu ni 
veilumuti, na veika boi kamikamica, na i lati ni 
katuba ni vale ni veitavaki; 

39. Na i cabocabo ni soro varasa, na kena i vua kei 
na kena i yaya kece, na dari kei na kena i 
dabedabe; 

40. Na varada kei na kena duru kece, na i sema 
kece, na i lati ni matamata, na kena i vesu, na kena 
pini, na i yaya kece ni veiqaravi ena vale ni 
veitavaki na vale ni Kalou; 

41. Na i sulu ni veigaravi, na i sulu ni veiqaravi 
ena tikina tabu, na i sulu nodratou na luvena, me 
cakacaka vakabete talega. 

42. Me vaka na ka kecega sa vakarota o Jiova vei 
Mosese, era sa cakava na cakacaka kecega na luvei 
Isireli. 

43. Sa vakaraica kece na cakacaka o Mosese, io, 
era sa cakava kece, me vaka sa vakarota o Jiova, 
era sa cakava vaka kina, ka sa vakalouvinakataki 
ira o Mosese. 


Sa Vakaduri Ka Tuvani Na Vale Ni Veitavaki 


40. Sa qai vosa vei Mosese o Jiova ka vaka: 

2. “Ena matai ni siga ni matai ni vula, mo sa 
vakaduria na vale vakacevaceva, na vale ni 
veitavaki. 

3. “Mo biuta e loma na kato ni Veidinadinati, ka 
latia na vanua e tiko kina na kato ena dua nai ubi 
latilati. 

4. “Mo kauta mai na teveli ka vakarautaka kina 
na veika e dodonu me tiko vata, mo kauta talega 
mai na i tutu ni cina kei na kena cina. 

5. Mo kauta talega mai na i cabocabo ni soro 
koula ni veika boi vinaka me toka yani ena mata 
ni kato ni vakadinadina, me qai dua nai latilati me 
wasea na rumu e rua oqori, mai na katuba ni vale 
ni veitavaki. 

6. “Mo qai tuvana na i cabocabo ni soro kama 
ena mata ni katuba ni vale ni veitavaki 

7. “Me biu na dari ni vuluvulu ena maliwa ni 
vale ni veitavaki kei na i cabocabo ni soro kama, 
me vakatawani ena wai. 

8. “Mo vakarautaka na varada ni vale ni 
veitavaki ena yasana kece, ka me vivi cake na i ubi 
ena matamata ni veigaravi. 

9. “Mo taura na waiwai ni veilumuti ka lumuta 
na vale ni veitavaki kei na veika kece sa tu kina. 
Mo vakatabuya na kena i yaya kece, me ka tabu. 
10. “Mo lumuta talega na i cabocabo ni soro kama 
kei na kena yaya kece ni veiqaravi, ka vakatabuya 
na i cabocabo ni soro. Me ka tabu sara na i 
cabocabo ni soro. 

11. “Mo lumuta talega na dari ni vuluvulu kei na 
kena i dabedabe ka vakatabuya. 

12. “Mo qai kauti Eroni mai vei iratou na luvena 
ki na katuba ni vale ni veitavaki ka vakasilimi 
iratou ena wai. 

13. “Mo vakasulumi Eroni ena i sulu tabu ka 
lumuti koya ka vakatabui koya, me veiqaravi vei 
Au ena veiqaravi vakabete. 

14. “Mo kauti iratou mai na 
vakasulumi iratou ena i sulu balavu. 
15. “Mo lumuti iratou me vaka o sa lumuti 
tamadratou, me ratou veiqaravi vei Au vakabete, 
na nodratou lumuti sa ka me sega ni mudu na 
nodratou veiqaravi vakabete ena i tabatamata 
kecega.” 

16. Sa cakava o Mosese me vaka sa vakarota vua o 
Jiova. 





luvena ka 





17. Sa qai yaco ni sa matai ni vula ena i karua ni 
yabaki, ena i matai ni siga ni vula, sa vakaduri 
cake na vale ni veitavaki. 

18. Sa vakaduria cake na vale ni veitavaki o 
Mosese, vakaukauwataki na kena i sema, na kau 
vakababa sa cobacoba me veitauri kei na duru sa 
vakaduri. 

19. Sa vakataqari na kena laca ka sa ubi yani ena 
kena i ubi, me vaka sa vakarota o Jiova vei 
Mosese. 

20. Sa sega na i Vola ni Vakadinadina ka biuta 
ena loma ni kato, ka vakacuruma na i tautauri ni 
kato ena kena mama, ka biuta na i dabedabe ni 
yalololoma ena dela ni kato. 

21. Sa qai kauta mai na kato ki na vale ni 
veitavaki, sa vakaliliga cake na i ubi, ka sa latia 
tani na kato ni Vakadinadina me vaka sa vakarota 
o Jiova vei Mosese. 

22. Sa kauta na teveli ki na vale ni veitavaki ena 
yasana e cake ni vale ni veitavaki ena taudaku nii 
ubi; 

23. Sa biuta na madrai ena dela ni teveli ena matai 
Jiova, me vaka sa vakarota o Jiova vei Mosese. 

24. Sa biuta na i tutu ni cina kei na cina ena vale 
ni veitavaki me veidonui kei na teveli ni madrai 
ena dua na yasana, o ya na yasana ki ra; 

25. sa waqa tiko na cina ena mata i Jiova me vaka 
sa vakarota o Jiova vei Mosese. 

26. Sa biuta na i cabocabo ni soro koula ena loma 
ni vale ni veitavaki ena mata ni ubi ki na tikina 
tabu sara; 

27. sa vakama na veika boi kamikamica ena i 
cabocabo ni soro koula me vaka sa vakarota o 
Jiova vei Mosese. 

28. Sa qai vakaliliga cake na i latilati ena katuba ni 
vale ni veitavaki, 

29. Sa qai biuta na i cabocabo ni soro kama ena 
mata ni katuba ni vale ni veitavaki ka vakacabora 
kina na i soro kama kei na i soro laukana me vaka 
sa vakarota o Jiova vei Mosese. 

30. Sa biu na dari ni vuluvulu ena loma ni vale ni 
veitavaki veidonui tikoga kei na i cabocabo ni soro 
kama, ka sa vakatawani ena wai me ia kina na 
vuluvulu; 

31. O Mosese kei Eroni kei ira na luvena era sa 
vuluvulu ka savata na yavadra mai na wai o ya. 
32. Ni ra sa lako ki na vale ni veitavaki, ka lako 
voleka ki na i cabocabo ni soro, me ra vuluvulu ka 
vuivui me vaka sa vakarota o Jiova vei Mosese. 

33. Sa vakaduri cake na veika kece me baleta na 
vale ni veitavaki. Sa vakaotia o Mosese na 
cakacaka. 


Na O Kei Na I Serau Ni Kalou 

34. Sa ubia tu na vale ni veitavaki na vei o, ka sa 
vakasinaita na vale ni veitavaki na i serau ni 
Kalou. 

35. Sa sega ni rawa ni curuma na vale ni veitavaki 
o Mosese, baleta ni sa vakaruruga tu na vale na 
veio kei na i serau ni Kalou sa vakasinaita tale tu 
ga na vale ni veitavaki oqo. 

36. Ni sa kau tani mai na vale ni veitavaki na vei 
o, era sa toso ena nodra i lakolako na luvei Isireli. 
37. Kevaka sa sega ni toso na veio, era sa sega 
talega ni toso na Isireli, me yacova na siga sa toso 
kina na vei o. 

38. Na vei o nei Jiova sa ubia na vale ni veitavaki 
ena siga, ka sa tu na veiduru o bukawaga ena 
bogi, ena matadra na vuvale kecega e Isireli, ena 
nodra i lakolako kecega. 


VUNAU NISORO 


NAI KATOLU NI VOLA I MOSESE SA VAKATOKAI NA 


VUNAU NI SORO 


Nai Soro Kama 


1. la oqo sa kacivi Mosese o Jiova, ka vosa vua 


mai na vale ni veitavaki, ka tukuna, 
2. “Mo vosa vei ira na Isireli, ka tukuna vei ira: 
“Kevaka e dua vei kemudou sa vakacabora nai 
madrali vei Jiova, dou kauta mai na nomudou qele 
ni manumanu - na bulumakau se sipi se na me. 
3. “Kevaka sa nonai madrali na bulumakau mei 
soro kama, me vakacabora o koya na ka tagane sa 
sega na kena ca; me vakacabora ena yalo e galala 
mai na katuba ni vale ni veitavaki e na mata i 
Jiova. 
4. “Me qai tabaka o koya na ulu ni soro kama e 
na ligana, ka na ciqomi nai soro me vinakati kina o 
koya ka me nonai bulubulu. 
5. “Me na vakamatea o koya na bulumakau e na 
mata i Jiova; ia o ira na bete, na luve i Eroni, me ra 
kauta na dra ka kureitaka wavokita nai cabocabo 
ni soro sa tu mai na katuba ni vale ni veitavaki. 
6. “la me drudruga o koya nai soro kama ka tava 
vakalalai na lewena. 
7. ʻO ira na luve i Eroni na bete me ra 
vakawaqaca na buka waqa e na dela ni cabocabo 
ni soro, ka tuva vakavinaka na buka e dela ni buka 
waqa. 
A E o A ¿ 

8. “la o ira na bete, na luve i Eroni, me ra qai tuva 
vakavinaka na veitikina, na uluna, kei na kena 
uro, e na dela ni buka sa toka e na cabo-ni-soro; 
9. “la na kena gacagaca kei na yavana me vuya e 
na wai. Me qai vakama kecega na bete e na dela ni 
cabocabo ni soro mei soro kama, sa vakacabori e 
na buka waqa, me ka boi vinaka vei Jiova. 
10. “Kevaka e nonai madrali -- na sipi se na me — 
mei soro kama, me na vakacabora o koya na ka 
tagane sa sega na kena ca. 
11. 'Me na vakamatea o koya e na yasa ni 
cabocabo ni soro vaka ki na vualiku e na mata i 
Jiova, ia o ira na bete, na luve i Eroni, me ra 
kureitaka na kena dra wavokita nai cabocabo ni 
soro. 
12. “Me tava talega vakalalai, io na uluna kei na 
kena uro; me qai tuva vakavinaka na bete e na 
dela ni kau sa toka e dela ni buka waqa mai na 
dela ni cabocabo ni soro; 
13. ‘Ja na gacagaca kei na yavana me vuya e na 
wai. Me qai kauta kecega na bete ka vakama e na 

ela ni cabocabo ni soro; oqo nai soro kama, sa 
del bocabo o soro k s 
vakacabori e na buka waqa, me ka boi vinaka vei 
Jiova. 
14. ‘Ia kevaka sa nonai madrali na manumanu 
vuka mei soro kama vei Jiova, me qai cabora o 
koya na soqe se na luve ni ruve me nonai madrali. 
15. “Me kauta na bete ki nai cabocabo ni soro, ka 
wirica na domona, ka vakama e na dela ni 
cabocabo ni soro; ia me sova yani na kena dra ki 

na yasa ni cabocabo ni soro. 

16. “Me qai tunaka ka vutia ka biuta ki na yasa ni 
cabocabo ni soro vaka ki na tokalau, e na tikina sa 
biu kina na dravusa. 

17. “Ka me tava na tabana, ia me kakua ni tawasea 
laivi, me qai vakama na bete e na dela ni cabocabo 
ni soro, e na dela ni kau sa toka e dela ni buka 
waqa. Oqo nai soro kama, sa vakacabori e na buka 
waga, me ka boi vinaka vei Jiova. 


Nai Soro Laukana 


2. “la ni sa vakacabora e dua na tamata nai soro 


laukana vei Jiova, me valawa qaqi vinaka na nona 
i madrali. la me livia kina o koya na waiwai, ka 
biuta kina na ka boi vinaka me vakamai. 

2. “Me qai kauta vei ira na bete, na luve i Eroni, e 
dua me taura mai kina na valawa qaqi vinaka sa 
yakuta rawa e ligana, e veiwaki kei na waiwai, kei 
na ka boi vinaka me vakamai. la na bete me 
vakama eso e na dela ni cabocabo ni soro mei 
vakananumi, na ka sa vakacabori e na buka waqa, 
me ka boi vinaka vei Jiova. 

3. “Na kena vo ni soro laukana ena kei Eroni kei 
iratou na luvena. Oqo na ka tabu sara e nai soro sa 
vakacabori e na buka waga vei Jiova. 

4. “Ta kevaka o kauta mai me i soro laukana na 
madrai sa vavi e na lovo, na keke me caka e na 
valawa qaqi vinaka e sega ni vakaivakatubu sa 
veiwaki vata kei na waiwai, se me keke mamare 
sara e sega ni vakaivakatubu sa boro e na waiwai. 
5. “la kevaka sa nomui madrali nai soro laukana 
sa tavu e nai tavuteke kaukamea, me valawa, e 
sega ni vakaivakatubu, sa veiwaki vata kei na 
waiwai. 

6. “Mo dovia vakalalai ka livia kina na waiwai; 
oqori na i soro laukana. 

7. “Ta kevaka sa nomui madrali nai soro laukana 
mai nai tavuteke, me caka e na valawa qaqi vinaka 
kei na waiwai. 

8. “la mo kauta nai soro laukana sa caka e na ka 
oqo vei Jiova. la ni sa soli vua na bete, me kauta o 
koya ki nai cabocabo ni soro. 

9. “Me na qai kauta tani o koya na bete mai nai 
soro laukana e dua nai vakananumi, ka vakama e 
dela ni cabocabo ni soro. Me vakacabori e na buka 
waqa, me boi vinaka vei Jiova. 

10. “Ta na kena vo ni soro laukana ena kei Eroni 
kei iratou na luvena.” Oqo na ka tabu sara e na ka 
sa vakacabori e na buka waga vei Jiova. 

11. “Me kakua ni dua nai soro laukana dou sa 
vakacabora vei Jiova me vakaivakatubu, ia mo 
dou kakua ni vakama e dua nai vakatubu se na o 
ni kei nai soro kecega sa vakacabori e na buka 
waga vei Jiova. 

12. ʻE nai soro ni sevu ga, mo dou na vakacabora 


vei Jiova, ia me kakua ni cabori e na i cabocabo ni 
soro me ka boi vinaka. 

13. la nai soro laukana kecega o na vakacabora 
mo vakamasimataka; ia mo kakua talega ni 
guilecava na masima ni veiyalayalati ni nomu 
Kalou e na nomui soro laukana. Mo vakacabora 
vata kei na masima na nomu i madrali kecega. 

14. Ta kevaka o sa vakacabora eso nai sevu mei 
madrali vei Jiova, mo vakacabora mei soro 
laukana ni nomu i sevu na sila vou sa vavi e na 
buka waga, sa lautuki mai na sola vakalewena. 

15. Ta mo livia kina na waiwai, ka biuta e delana 
na ka boi vinaka me vakamai. Oqo nai soro 
laukana. 

16. “Na bete me qai vakama na kena i 
vakananumi: eso na kena sila sa lautuki kei na so 
na kena waiwai, kei na ka boi vinaka me vakamai, 
oqo na ka sa cabori e na buka waga vei Jiova. 


Nai Soro Ni Veivinakati 


3. “Ni sa nonai madrali e dua nai soro ni 


veivinakati, kevaka sa vakacabora o koya e dua na 
bulumakau, se ka tagane se yalewa, me 
vakacabora e na mata i Jiova e dua sa sega na kena 
ca. 

2. “la me tabaka na ulu ni nonai madrali e na 
ligana, ka vakamatea mai na katuba ni vale ni 
veitavaki; ia o ira na bete, na luve i Eroni, me ra na 
kureitaka na dra vakavolivolita na i cabocabo ni 
soro. 

3. “Me qai vakacabora o koya mai nai soro ni 
veivinakati e dua nai madrali sa vakacabori e na 
buka waqa vei Jiova. Na uro e ubia na gacagaca, 
kei na uro kecega sa tu e na gacagaca, 

4. “Kei na ivi ruarua kei na uro sa tu e batibatina, 
kei na uro e kabita na yate e na dela ni ivi, o koya 
me na kauta tani, 

5. “la o ira na luve i Eroni me ra vakama e nai 
cabocabo ni soro e na dela ni soro kama, e dela ni 
kau sa toka e dela ni buka waqa, me ka sa 
vakacabori e na buka waqa, me boi vinaka vei 
Jiova. 

6. “Ta kevaka sa nona i madrali me i soro ni 
veivinakati vei Jiova na sipi se na me, se ka tagane 
se yalewa, me cabora o koya e dua sa sega na kena 
ca. 

7. “Kevaka sa vakacabora na lami me nona i 
madrali, me na cabora e na mata i Jiova. 

8. “Ta me tabaka o koya na ulu ni nonai madrali e 
na ligana, ka vakamatea e na mata ni vale ni 
veitavaki; ia o ira na luve i Eroni me ra kureitaka 
na dra wavokita na i cabocabo ni soro. 

9. “Me na vakacabora o koya na i madrali ni 
veivinakati, nai madrali sa vakacabori e na buka 
waqa vei Jiova, na kena uro kei na uro taucoko e 
buina me tava laivi o koya voleka ki na suitu. Kei 
na uro sa ubia na gacagaca kei na uro kecega sa tu 
e na gacagaca, 

10. “Kei na ivi ruarua kei na uro sa tu e batibatina, 

na uro e kabita tu na yate e na dela ni vi, o koya 
me kauta tani; 

11. “Me qai vakama e na dela ni cabocabo ni soro 
o koya na bete me kakana, nai madrali sa 
vakacabori e na buka waga vei Jiova. 

12. Ta kevaka e nonai madrali na me, me cabora o 
koya e na mata i Jiova. 

13. la me tabaka na uluna e na ligana ka 
vakamatea e na mata ni vale ni veitavaki; ia o ira 
na luve i Eroni me ra kureitaka na dra wavokita 
nai cabocabo ni soro. 

14. “Me na vakacabora o koya eso na tikina me 
nonai madrali, mei soro vakacabori e na buka 
waga vei Jiova. Na uro e ubia na gacagaca kei na 
uro kece sa tu e na gacagaca, 

15. “Kei na ivi ruarua kei na uro sa tu e na 
batibatina, kei na uro e kabita tu na yate kei na ivi, 
o koya me na kauta tani; 

16. “la me qai vakama e dela ni cabocabo ni soro 
na bete me kakana, nai madrali e vakacabori e na 
buka waga me ka boi vinaka; sa nei Jiova na uro 
kecega. 

17. ‘Oqo sa kenai lesilesi me sega ni mudu e na 
nomudou veitabatamata e na nomudou i tikotiko 
kecega: mo dou kakua ni kania na uro se na dra.” 


Nai Soro Ni Valavala Ca 


4. la oqo sa vosa vei Mosese o Jiova, ka tukuna, 


2. “Mo vosa vei ira na Isireli, ka vaka: “Kevaka sa 
cala e dua na tamata ni sega ni nakita ka sa cakava 
e dua na ka sa vakarota o Jiova me kakua ni caka, 
ia sa cakava e na nona lecava, 

3. “Kevaka sa vakacalaka na bete sa lumuti, ka 
vakavuna me ra beitaki e na ca na tamata, me qai 
vakacabora vei Jiova e na vuku ni nona i valavala 
ca sa cala kina o koya e dua na luve ni bulumakau 
sa sega na kena ca me i soro ni valavala ca. 

4. “la me kauta na bulumakau ki na katuba ni 
vale ni veitavaki e na mata i Jiova, ka tabaka na 
ulu ni bulumakau e na ligana, ka vakamatea na 
bulumakau e na mata i Jiova. 

5. “la na bete sa lumuti me kauta e dua nai wase 
ni dra ni bulumakau ki na vale ni veitavaki. 

6. “Me qai tonia na nonai qagalo na bete e na dra 
ka kureitaka vakavitu na dra e na mata i Jiova, e 
na mata ni lati ni vale tabu. 

7. “la na bete me na boroya na dra e na tutuna 
balavu cake ni cabocabo ni ka boi kamikamica e tu 
e na mata i Jiova, ka sa tu e na vale ni veitavaki; ka 
me sova na kena vo ni dra kecega ni bulumakau ki 
na yavu ni cabocabo ni soro kama, mai na katuba 
ni vale ni veitavaki. 

8. “Me kauta laivi maikina o koya na uro kecega 
ni bulumakau mei soro ni valavala ca. Na uro e 
ubia na gacagaca kei na uro kecega sa tu e na 
gacagaca, 

9. “Kei na ivi ruarua kei na uro sa tu e batibatina, 
kei na uro e kabita tu na yate e na dela ni ivi, o 
koya me na kauta tani, 


10. “Me vaka sa kau laivi mai na bulumakau sa 
vakacabori mei soro ni veivinakati; ka me na 
vakama na bete e na dela ni cabocabo ni soro 
kama. 

11. la na kuli ni bulumakau kei na lewena 
kecega, kei na uluna kei na yavana, kei na kena 
gacagaca kei na dena — 

12. “lo na bulumakau taucoko me colata yani o 
koya ki na dua na vanua savasava e na i bili ni 
tikotiko, na vanua e dausova kina na dravusa, ka 
me vakama e na buka waga e dela ni buka eso; e 
na tikina sa dausova kina na dravusa me vakamai 
kina. 

13. “la oqo kevaka era vakacalaka nai soqosoqo 
taucoko ni Isireli, ka sa tabonaki na cala ogo vei ira 
nai soqosogo, ka ra sa kitaka eso na ka sa vakarota 
o Jiova me kakua ni caka, era sa cala kina; 

14. “Ni sa kilai na cala era a cakava, me ra qai 
vakacabora e dua na luve ni bulumakau o ira na i 
soqosoqo me baleta na cala, ka kauta mai ki na 
vale ni veitavaki. 

15. la o ira na qase vei ira na i soqosoqo me ra 
tabaka na ulu ni bulumakau e na ligadra e na mata 
i Jiova. Me qai vakamatei na bulumakau e na mata 
i Jiova. 

16. “Na bete sa lumuti me na kauta e dua nai wase 
ni dra ni bulumakau ki na vale ni veitavaki. 

17. “Me qai tonia na nonai qaqalo na bete e na dra 
ka kureitaka vakavitu e na mata i Jiova, e na mata 
ni lati. 

18. ‘Me boroya talega e na dra na tutuna sa 
balavu cake e nai cabocabo ni soro sa tu e na mata 
i Jiova, ka sa tiko e na vale ni veitavaki; ka me 
sova na kena vo ni dra ki na yavu ni cabocabo ni 
soro kama, ka tu mai na katuba ni vale ni 
veitavaki. 

19. “Me na kauta laivi mai na kena uro ka vakama 
e na dela ni cabocabo ni soro. 

20. “Ka me na cakava vua na bulumakau me vaka 
e cakava e liu vua na bulumakau kai soro ni 
valavala ca; io me cakava vakakina oqo. Ka me 
sorovaki ira na bete, era na qai vosoti kina. 

21. “Me qai colata o koya na bulumakau ki nai bili 
ni tikotiko, ka vakama me vaka sa vakama na 
bulumakau e liu. Oqo nai soro ni nodra 
vakacalaka na i soqosoqo. 

22. “Ni sa vakacalaka e dua na turaga, ka sa 
cakava e na lecava e dua na ka sa vakatabuya o 
Jiova na nona Kalou, ka sa cala kina, 

23. “Kevaka sa vakatakilai vua emuri na nona 
cala, me qai kauta mai o koya na nonai madrali, na 
me tagane sa sega na kena ca. 

24. “la me tabaka na ulu ni me e na ligana, ka 
vakamatea e na tikina sa dauvakamatei kina nai 
soro kama e na mata i Jiova. Oqo nai soro ni 
valavala ca. 

25. “Me na kauta o koya na bete e dua nai wase ni 
dra ni soro ni valavala ca e na nonai qaqalo, ka 
boroya kina na tutuna sa balavu cake e nai 

cabocabo ni soro kama, ka sova na dra ki na yavu 
ni cabocabo ni soro kama. 

26. “Me qai vakama na kena uro kecega e na dela 
ni cabocabo ni soro, me vaka sa vakacabori na uro 
ni soro ni veivinakati. Me sorovaki koya kina na 
bete e na vuku ni nonai valavala ca, ena qai vosoti 
kina o koya. 

27. “Kevaka sa vakacalaka e dua na lewe ni vanua 
ka kitaka e dua na ka sa vakatabuya o Jiova, ka sa 
cala kina, 

28. “Kevaka sa qai kila emuri o koya na i valavala 
ca sa cakava oti, me qai kauta mai me nonai 
madrali e dua na luve ni me, na ka yalewa e sega 
na kena ca, e na vuku ni nona cala sa cakava oti o 
koya. 

29. “la me tabaka o koya na ulu ni soro ni valavala 
ca e na ligana, ka vakamatea nai soro ni valavala 
ca e na tikina sa dau-vakacabori kina na i soro 
kama. 

30. ‘Ia me kauta o koya na bete e dua na i wase ni 
kena dra e na nonai qaqalo, ka boroya kina na 
tutuna sa balavu cake e na i cabocabo ni soro 
kama, ka sova na vo ni kena dra ki na yavu ni 
cabocabo ni soro. 

31. “Me na kauta laivi na kena uro kecega, me 
vaka sa kau laivi na uro mai nai soro ni 
veivinakati; ia me vakama o koya na bete e na dela 
ni cabocabo ni soro me ka boivinaka vei Jiova. Ia 
ena sorovaki koya na bete, ena qai vosoti kina o 
koya. 

32. “Kevaka sa kauta mai o koya e dua na lami 
mei soro ni nonai valavala ca, me kauta mai e dua 
na ka yalewa sa sega na kena ca. 

33. ‘Me qai tabaka o koya na ulu ni soro ni 
valavala ca e na ligana, ka vakamatea mei soro ni 
valavala ca e na tikina sa dauvakamatei kina nai 
soro kama. 

34. “Me na kauta e dua na i wase ni dra ni soro ni 
valavala ca na bete e na nona i qaqalo, ka boroya 
kina na tutuna sa balavu cake e na i cabocabo ni 
soro kama, ka sova na vo ni kena dra kecega ki na 
yavu ni cabocabo ni soro. 

35. “Me qai kauta laivi na kena uro kecega, me 
vaka sa kau laivi na uro ni lami mai nai soro ni 
veivinakati. Me qai vakama e na dela ni cabocabo 
ni soro o koya na bete, me vaka sa daucaka e na ka 
sa cabori e na buka waqa vei Jiova. Ia me sorovaki 
koya na bete e na vuku ni nona i valavala ca sa 
cakava, ena qai vosoti kina o koya. 


Nai Soro Ni Caka Cala 


5. “Kevaka sai valavala ca e dua na tamata ni sa 
rogoca e dua na vosa bubului, ka sai vakadinadina 
ni sa raica se sa kila e dua na ka— kevaka sa sega 
ni tukuna, sa qai cala kina. 

2. ‘Se dua na tamata sa tara na ka e sega ni 
savasava, se yago ni manumanu sega lasa e sega 
ni savasava, se na yago ni manumanu manoa e 


sega ni savasava, se na yago ni ka sa dolo e sega ni 
savasava, ke sega ni kila o koya, sa na sega ni 
savasava o koya sa na cala ga. 

3. “Se sa tara na ka e sega ni savasava kina na 
tamata— se na ka cava ga e sega ni savasava kina 
na tamata, ke sega ni kila — ni sa qai kila ga mai, 
sa na cala ga. 

4. “Se dua na tamata e bubului vakailoa, me 
kitaka na ka ca se me kitaka na ka vinaka, se cava 
ga ena bubului vakailoa kina na tamata, ka sega ni 
kila — ia ni sa kila, sa na qai cala e na dua vei ira 
na ka ogo. 

5. “la, ni sa cala o koya e na dua na ka oqo, me 
qai vakatusa na ka sai valavala ca kina; 

6. “ka me kauta vei Jiova na nonai soro e na vuku 
ni nonai valavala ca sa kitaka o koya, e dua na ka 
yalewa mai na qele ni manumanu, e dua na luve 
ni sipi se na me me i soro ni valavala ca. Me na 
sorovaki koya na bete e na vuku ni nona i valavala 
ca. 

7. “Kevaka e sega ni kauta rawa o koya e dua na 
lami, me qai kauta mai vei Jiova, e na vuku ni 
nona i valavala ca, e rua na soqe se rua na luve ni 
ruve: e dua me i soro ni valavala ca kei na dua tale 
me i soro kama. 

8. “la me kauta vua na bete, ia o koya me 
vakacabora e liu na i soro ni valavala ca, ka wirica 
na uluna mai na domona, ia me kakua ga ni drutia 
laivi. 

9. “Me qai kureitaka na dra ni soro ni valavala ca 
e na yasa ni cabocabo ni soro, ia na kena vo ni dra 
me sova ki na yavu ni cabocabo ni soro. Ogo na i 
soro ni valavala ca. 

10. “Me qai vakacabora nai karua mei soro kama 
me vaka na kena i valavala. la me sorovaki koya 
na bete e na vuku ni nonai valavala ca sa cakava 
oti, ena qai vosoti kina. 

11. la kevaka e sega ni rawata e rua na soqe se 
rua na luve ni ruve, me qai kauta mai o koya sai 
valavala ca me nonai madrali e dua nai ka tini ni 
dua efa na valawa qaqi vinaka mei soro ni 
valavala ca. Me kakua ni livia kina na waiwai, me 
kakua talega ni biuta kina na ka boi vinaka na 
bete, ni sai soro ni valavala ca. 

12. “Me qai kauta o koya vua na bete, ia o koya na 
bete me yakuta e ligana me kenai vakananumi, ka 
vakama e nai cabocabo ni soro me vaka na ka sa 
vakacabori vei Jiova e na buka waga. Ogo nai soro 
ni valavala ca. 

13. “Me sorovaki koya na bete, e na vuku ni nonai 
valavala ca sa cala kina e na dua na ka oqo; ena qai 
vosoti kina. la na kena vo me nona na bete me 
vaka nai soro laukana.” 


Nai Soro E Soli Vata Kei Nai Sosomi Ni Ka 
Butakoci 

14. Sa qai vosa vei Mosese o Jiova, ka vaka: 

15. “Kevaka sa cakava e dua na ka cala e dua na 
tamata, ka vakacalaka e na vuku ni ka sa tabu vei 
Jiova, me qai kauta o koya vei Jiova mei soro ni 

nona caka cala e dua na sipi tagane sa sega na 
kena ca mai na qele ni sipi, kei na nomu i vakarau 
ni sikeli siliva me vaka na sikeli ni vale tabu, mei 
soro ni caka cala. 

16. “la me sauma na ca sa cala kina e na vuku ni 
ka e tabu, ka me qai vakaikuritaka e na dua na i ka 
lima ni wase ka solia vua na bete. la me sorovaki 
koya na bete e na sipi tagane ei soro ni caka cala, 
ena qai vosoti kina. 

17. “Kevaka sa cala e dua na tamata, ni sa kitaka e 
dua na ka sa vakatabui e na vunau i Jiova, ke sa 
sega ni kila, ena cudruvi ga e na nona caka cala. 
18. “Me qai kauta e dua na sipi tagane sa sega na 
kena ca mai na qele ni sipi, vua na bete, ni o sa 
lewa mada na ka sa rauta na nona cala. la me 
sorovaki koya na bete e na vuku ni nona 
vakacalaka ka sega ni kila, ena qai vosoti kina. 

19. “Ogo nai soro ni caka cala; sa cala vakaidina o 
koya vei Jiova.” 


6. Sa vosa tale vei Mosese o Jiova, ka vaka: 


2. “Kevaka sai valavala ca e dua na tamata ka sa 
caka cala vei Jiova ni sa vosa lasu vua na kai nona 
e na ka sa soli vua me maroroya, se na ka e 
veiyalayalati kina, se na ka e butakoci, se sa taura 
vakaukauwa e dua na ka vua na kai nona, 

3. “Se sa kunea beka na ka sa yali ka lasu kina, 
ka bubului vakailasu - e na vuku ni dua na ka sa 
cakava na tamata kai valavala ca kina: 

4. “Sa qai vakakina, ni sai valavala ca o koya ka 
sa beitaki kina, ena vakasuka na ka sa butakoca, se 
na ka sa taura vakaukauwa, se na ka sa soli vua 
me maroroya, se na ka e yali ka sa kunea o koya, 

5. “Se dua na ka sa bubului vakailasu kina. Ena 
sauma kece, ka vakaikuritaka e na dua nai ka lima, 
me solia vua na kenai taukei, e na siga sa macala 
kina na nona cala. 

6 “I ; a . 

. “la me kauta mai o koya nai soro ni nona caka 
cala vei Jiova, na sipi tagane sa sega na kena ca 
mai na qele ni sipi, kei nai vakarau ni ka o sa lewa 
me rauta na nona cala, vua na bete. 

7. “Ena qai sorovaki koya na bete e na mata i 
Jiova, ena qai vosoti kina e na dua na ka sa cala 
kina.” 


Nai Vunau Ni Soro Kama 

8. Sa qai vosa vei Mosese o Jiova, ka vaka, 

9. “Mo vakarota vei Eroni kei iratou na luvena, 
ka tukuna, ‘Oqo na lewa e na vuku ni soro kama: 
Nai soro kama me tikoga e matadravu e na dela ni 
cabocabo ni soro e na bogi ka sigavaka, ka me 
waga tikoga kina na buka waga ni cabocabo ni 
soro. 

10. “Ka me vakaisulu na bete e nonai sulu lineni, 
me daramaka talega na nona tarausese lineni, me 
qai kauta na dravusa ni soro kama mai na dela ni 
cabocabo ni soro, ka biuta voleka ki na i cabocabo 
ni soro. 

11. “Me qai luvata na nonai sulu o koya, ka 


vakaisulu e na i sulu tani, ka kauta yani na 
dravusa ki nai bili ni tikotiko ki na dua na vanua 
savasava. 

12. “la me waqa tikoga na buka e nai cabocabo ni 
soro; me kakua sara ni boko. Ka me vakama tiko 
na buka o koya na bete e na veimataka kecega, ka 
tuva vakavinaka kina na i soro kama; me vakama 
talega kina o koya na uro ni soro ni veivinakati. 

13. 'Me waga tikoga na buka e na dela ni 
cabocabo ni soro; me kakua sara ni boko. 


Nai Vunau Ni Soro Laukana 

14. ‘Oqo nai vunau ni soro laukana: Me 
vakacabora o ira na luve i Eroni e na i cabocabo ni 
soro e na mata i Jiova. 

15. “la me yakuta o koya na valawa qaqi vinaka 
mai nai soro laukana, kei na kena waiwai, kei na 
ka boi vinaka sa tu e nai soro laukana, ka vakama 
e na dela ni cabocabo ni soro me ka boi vinaka, ka 
mei vakananumi vei Jiova. 

16. “a na kena vo me kania o Eroni kei ira na 
luvena, me laukana vata kei na madrai sa sega ni 
vakaivakatubu e na tikina tabu, e na loma ni rara 
sa vakabai ni vale ni veitavaki me ra kania kina. 
17. “Me kakua ni vavi kei nai vakatubu. Au sa 
solia me kedra i votavota mai na ka sa cabori vei 
Au e na buka waqa; sa ka tabu sara, me vaka nai 
soro ni caka cala. 

18. “Me ra kania o ira kecega na tagane vei ira na 
luve i Eroni. Oqo na vunau sa sega ni mudu e na 
vuku ni ka sa vakacabori vei Jiova e na buka 
waqa, e na nomudou veitabatamata. Ena tabu ga o 
ira kece sa tarai ira.” 

19. Sa vosa tale vei Mosese o Jiova, ka vaka, 

20. “Oqo nai madrali nei Eroni kei ira na luvena, 
me ra vakacabora vei Jiova, e na siga sa lumuti 
kina: e dua nai katini ni efa na valawa qaqi vinaka 
mei soro laukana ena veisiga yadua, me veimama 
e na mataka ka veimama e na bogi. 

21. “Me vavi kei na waiwai e nai tavuteke 
kaukamea. Ni sa buli oti, mo qai kauta mai ki 
loma. Ni veitiki ni soro laukana sa vavi mo cabora 
me ka boi vinaka vei Jiova. 

22. “O koya vei iratou na luvena sa lumuti me 
bete, me kena i sosomi, me qai vakacabora. o ya 
sai lesilesi i Jiova ka sega ni mudu. Me na vakamai 
kecega. 

23. “Nai soro laukana kecega ni bete me vakamai 
sara. Me kakua ni laukana.” 


Nai Vunau Ni Soro Ni Valavala Ca 

24. Sa vosa talega vei Mosese o Jiova, ka vaka, 

25. “Mo vosa vei Eroni kei iratou na luvena, ka 
tukuna, ‘Oqo na vunau ni soro ni valavala ca: E na 
yasana sa vakamatei kina nai soro kama, me 
vakamatei kina nai soro ni valavala ca e na mata i 
Jiova. Oqo sa ka tabu sara. 

26. “Na bete sa cabora e na vuku ni valavala ca me 
kania. Me laukana e na tikina tabu, e na loma ni 

rara sa vakabai ni vale ni veitavaki. 

27. “Na tamata kecega ena tara na yagona me ra 
tabu. la ni sa kureitaki na kena dra ki na dua na i 
sulu, mo na savata oqori sa kureitaki kina, e na 
tikina tabu. 

28. “la na kuro qele sa riri kina me vorolaki. la 
kevaka sa riri e na kuro varasa, me qai asi ka dere 
e na wal. 

29. “Me ra kania o ira kecega na tagane vei ira na 
bete. Ogo sa ka tabu sara. 

30. Ta nai soro ni valavala ca e kau mai na kena 
dra ki na vale ni veitavaki, me ia kina na 
veibulubuluti e na tikina tabu, me kakua ni 
laukana. Me na vakamai e na buka waga. 


Nai Vunau Ni Soro Ni Caka Cala 


7. E vaka talega oqo nai vunau ni soro ni caka 


cala (oqo sa ka tabu sara): 

2. “Ena yasana era sa vakamatea kina na i soro 
kama me ra vakamatea kina nai soro ni caka cala. 
la na kena dra me kureitaki wavokita nai cabocabo 
ni soro. 

3. “Ka me cabora o koya na kena uro kecega. Na 
buina uro kei na uro sa ubia na wawa, 

4. “Kei na ivi ruarua kei na uro sa tu ena 
batibatina, kei na uro sa kabita na yate e na dela ni 
ivi, oqo me kau tani; 

5. “Ka me vakama o koya na bete e na dela ni 
cabocabo ni soro me ka sa cabori e na buka waga 
vei Jiova. Ogo nai soro ni caka cala. 

6. “O ira kecega na tagane vei ira na bete era na 
kania. Me laukana e na tikina tabu. Sa ka tabu 
sara. 

7. “Nai soro ni caka cala e tautauvata kei na i 
soro ni valavala ca; sa dua ga na kedrau i vunau: 
na bete sa cakava na veibulubuluti ena nona ga. 

8. “la na bete sa vakacabora na nonai soro ni 
valavala ca e dua na tamata, ena nona na bete o ya 
na kuli ni soro kama sa vakacabora o koya. 

9. “Kei na i soro laukana kecega sa vavi e na lovo 
kei na ka kece sa tavu e na i tavuteke, se nai 
tavuteke kaukamea, ena nona na bete sa 
vakacabora. 

10. “Kei nai soro laukana kecega, sa veiwaki vata 
kei na waiwai se mamaca, ena nodratou kecega na 
luve i Eroni, me ra duivota vakatautauvata. 


Nai Vunau Ni Soro Ni Veivinakati 

11. a oqo na vunau ni soro ni veivinakati ena 
vakacabora vei Jiova e dua na tamata: 

12. 'Kevaka sa cabora mei madrali ni 
vakavinavinaka, me cabora vata, kei nai soro ni 
vakavinavinaka, na keke e sega ni vakai-vakatubu 
sa veiwaki vata kei na waiwai, kei na keke 
mamare sara sa boro e na waiwai, se na keke e 
caka e na valawa qaqi vinaka sa waki vata kei na 
waiwai. 

13. “Me kena i kuri ni keke, me nona i madrali me 
cabora talega na madrai e vakai-vakatubu kei na i 


madrali ni vakavinavinaka mai na nonai soro ni 
veivinakati. 

14. “la mai na ka oqori me na vakacabora o koya e 
dua na keke mei madrali e lavelaveti vei Jiova. 
Ogo ena nona na bete sa kureitaka na dra ni soro 
ni veivinakati. 

15. “Na lewe ni soro ni veivinakati e ka ni 
vakavinavinaka me na laukana ga e na siga e 
vakacabori kina. Me kakua na vakavoca o koya me 
yacova na mataka. 

16. “la kevaka e ka ni bubului se i madrali ni 
yalayala, me na laukana ga e na siga e vakacabora 
kina o koya na nonai madrali, ia e na mataka me 
laukana talega na kena vo; 

17. “Na lewe ni nonai madrali ni vakavinavinaka 
sa vo tu e na kenai katolu ni siga me vakamai e na 
bukawaga. 

18. “la kevaka e dua na lewe ni nonai madrali ni 
soro ni veivinakati sa laukana e na kenai katolu ni 
siga, e na sega ni vakadonui, se me na yaga vei 
koya e vakacabora; ena ka vakasisila vua sa 
vakacabora, ia na tamata e kania ena cudruvi e na 
nona caka ca. 

19. “Na lewena e tara e dua na ka sa sega ni 
savasava me kakua ni laukana. Me vakamai e na 
bukawaga. la na lewena savasava sa vo, me ra 
kania o ira kece sa savasava. 

20. “la na tamata sa kania na lewe ni madrali ni 
soro ni veivinakati sa tabu me nei Jiova, ni sa 
dukadukali o koya, ena muduki tani na tamata o 
ya mai vei ira na kai nona. 

21. ‘Io na tamata talega e tara e dua na ka sa sega 
ni savasava, na ka e sega ni savasava vua na 
tamata, na manumanu sega savasava, se dua na ka 
e sega ni savasava e vakasisilataki, se dua e kania 
na lewe ni madrali ni veivinakati sa tabu me nei 
Jiova, ena muduki tani na tamata o ya mai vei ira 
na kai nona.” ” 


Na Uro Kei Na Dra Me Na Kakua Ni Laukana 

22. Sa vosa talega vei Mosese o Jiova, ka tukuna, 
23. “Mo vosa vei ira na luve i Isireli, ka vaka: 
“Dou kakua ni kania e dua na uro, ni bulumakau 
se sipi se me. 

24. “la na uro ni manumanu sa mate vakadodonu 
ga, kei na uro ni manumanu era dresulaka na 
manumanu kila, e tara me vakayagataki e na ka 
tani eso; ia dou kakua sara ni kania. 

25. “Ni o koya ena kania na uro ni manumanu sa 
dau-vakacabori e na buka waga vei Jiova, io na 
tamata e kania ena muduki tani mai vei ira na kai 
nona. 

26. “E vakakina mo dou kakua talega ni kania na 
dra e na nomudou veivale kecega, se dra ni 
manumanu vuka se manumanu e yavai va. 

27. ʻO koya ena kania na dra, ena muduki tani na 
tamata o ya mai vei ira na kai nona.” 

Nai Votavota I Eroni Kei Iratou Na Luvena 
Tagane 

28. Sa vosa talega vei Mosese o Jiova, ka tukuna, 
29. “Mo vosa vel ira na luve i Isireli, ka tukuna: ʻO 
koya sa vakacabora na nonai madrali ni soro ni 
veivinakati vei Jiova me kauta mai na nona i 
madrali vei Jiova mai na nona i soro ni 
veivinakati. 

30. “Ena ligana me kauta na ka sa vakacabori e na 
buka waqa vei Jiova. Me kauta na uro kei na 
serena, me yalovaka na serena mei soro e yalovaki 
e na matai Jiova. 

31. Ta na bete me vakama na uro e na dela ni 
cabocabo ni soro, ia na serena me kedratou o Froni 
kei na luvena. 

32. “la na sagana i matau mo dou solia vua na bete 
mei soro e lavelaveti mai na i madrali ni nomudou 
i soro ni veivinakati. 

33. ʻO koya vei iratou na luve i Eroni, sa cabora na 
dra ni soro ni veivinakati kei na uro, ena kena i 
votavota na sagana i matau. 

34. “Na serena sa yalovaki kei na sagana sa 
lavelaveti Au sa taura mai vei ira na Isireli, mai na 
nodra i madrali ni soro ni veivinakati, ka'u sa solia 
vei Eroni na bete kei iratou na luvena mai vei ira 
na luve i Isireli me kena i lesilesi ka sega ni 
mudu.” 

35. Oqo sa vakatabui me kei Eroni kei iratou na 
luvena, mai na i madrali sa vakacabori e na buka 
waqa vei Jiova, e na siga sa kauti iratou kina o 
Mosese me ratou bete vei Jiova. 

36. O Jiova sa vakarota me ra solia vei iratou o ira 
na luve i Isireli, e na siga sa lumuti iratou kina o 
Koya, me kenai lesilesi me sega ni mudu e na 
nodra veitabatamata. 

37. Sa vakaoqo na vunau ni soro kama, na i soro 
laukana, nai soro ni valavala ca, na i soro ni caka 
cala, na vei-vakatabui, kei na i soro ni veivinakati 
me cabori, 

38. O koya sa vakarota vei Mosese o Jiova mai na 
Ulunivanua o Saineai, e na siga sa vakaroti ira 
kina na Isireli me ra vakacabora na nodra i soro 
vei Jiova e na Lekutu mai Saineai. 


Sa Vakatabui o Eroni Kei Iratou Na Luvena 
Tagane 


8. Sa vosa talega vei Mosese o Jiova, ka vaka: 


2. “Mo kauti Eroni kei iratou talega na luvena, 
kei na veisulu, na waiwai ni veilumuti, e dua na 
bulumakau mei soro ni valavala ca, e rua na sipi 
tagane, kei na dua na sova madrai e sega ni vakai- 
vakatubu; 

3. “Ka vakasoqoni ira vata nai soqosoqo taucoko 
ki na katuba ni vale ni veitavaki.” 

4. Sa mani kitaka o Mosese me vaka e vakarota 
vua o Jiova. Era sa soqoni vata na i sogosogo ki na 
katuba ni vale ni veitavaki. 


5. Ka sa tukuna vei ira nai soqosoqo o Mosese, 
“Sa vakaogo na ka sa vakarota o Jiova me caka.” 

6. Sa qai kauti Eroni kei iratou na luvena o 
Mosese ka vakasilimi iratou e na wai. 

7. Ka vakaisulutaki koya e nai curucuru balavu e 
loma, e vauci koya e nai vau ni tolona, vakasulumi 
koya e nai sulu balavu esau, ka vakasuluma e na 
efoti, qai vauci koya e nai vau e tali vakamatai ni 
efoti, ka vauca vua kei na efoti. 

8. Sa qai taubeni koya e nai sasabai ni 
lomaserena, ka vonota nai sasabai e na Urimi kei 
na Cumimi. 

9. Ka tokara e uluna nai sala. E nai sala talega, e 
na muana e liu, e vakabira kina na veleti koula, me 
nonai sala tabu, me vaka e vakarota vei Mosese o 
Jiova. 

10. E taura talega o Mosese na waiwai ni 
veilumuti, ka lumuta na vale ni Kalou kei na ka 
kece e tu kina, ka vakatabuya. 

11. Ka kureitaka vakavitu o koya eso ki dela ni 
cabocabo ni soro, e lumuta nai cabocabo ni soro 
kei na kenai yaya kecega, kei na taqi kei na kena i 
tutu, ka me vakatabuya. 

12. E livia talega o koya eso na waiwai ni 
veilumuti ki na ulu i Eroni ka lumuti koya, me 
vakatabui koya. 

13. Sa qai kauti iratou mai na luve i Eroni o 
Mosese ka vakasulumi iratou e na i curucuru 
balavu, e vauci iratou e nai vau ni tolodra, e 
vakaisalataki iratou e nai sala, me vaka e vakarota 
vei Mosese o Jiova. 

14. Ka kauta na bulumakau o koya mei soro ni 
valavala ca. o Eroni kei iratou na luvena e ratou sa 
qai tabaka e na ligadratou na ulu ni bulumakau 
me i soro ni valavala ca, 

15. ka sa vakamatea o Mosese. Sa qai kauta o koya 
na dra, e tonia na nonai qaqalo ka boroya eso ki na 
tutuna balavu ni cabocabo ni soro, ka 
vakasavasavataka nai cabocabo ni soro. Ka sova 
na dra ki na yavu ni cabocabo ni soro, ka 
vakatabuya, me ia nai soro ni veibuluti. 

16. Sa qai taura o koya na uro kecega e ubia tu na 
gacagaca, na uro e kabita tu na yate, kei na ivi 
ruarua kei na kena uro, sa vakama o Mosese e na 
dela ni cabocabo ni soro. 

17. la na bulumakau, na kulina, na lewena, na 
dena, sa vakama o koya e na buka waqa e na i bili 
ni tikotiko, me vaka e vakarota vei Mosese o Jiova. 
18. Sa qai kauta o koya na sipi tagane me i soro 
kama. la o Eroni kei iratou na luvena, e ratou sa 
tabaka na ulu ni sipi tagane e na ligadratou, 

19. ka sa vakamatea o Mosese. Sa qai kureitaka o 
Mosese na dra wavokita nai cabocabo ni soro. 

20. Ka sa tava vakalalai na sipi tagane o Mosese; 
Sa qai vakama o Mosese na uluna, na kena 
veitikina lalai, kei na uro. 

21. Sa qai vuya o koya na gacagaca kei na yavana 
e na wai. Ka vakama na sipi tagane taucoko o 
Mosese e na dela ni cabocabo ni soro. Oqo nai 

soro kama me ka boi vinaka, nai madrali e 
vakacabori e na buka waqa vei Jiova, me vaka e 
vakarota vei Mosese o Jiova. 

22. Sa kauta talega o koya na i karua ni sipi 
tagane, na sipi tagane ni veivakatabui. o Eroni kei 
iratou na luvena e ratou sa tabaka na ulu ni sipi 
tagane e na ligadratou, 

23. ka sa vakamatea o Mosese. Sa kauta talega eso 
na kena dra o Mosese, ka boroya kina na vuso ni 
daliga i Eroni i matau, e nai dovidovinikakana ni 
ligana i matau, kei nai qaqalo levu ni yavana i 
matau. 

24. Sa qai kauti iratou na luve i Eroni. Ka boroya o 
Mosese na dra e na vuso ni daligadratou i matau, 
e nai dovidovinikakana ni ligadratou i matau, kei 
nai qaqalo levu ni yavadratou i matau. Ka sa 
kureitaka o Mosese na dra wavokita nai cabocabo 
ni soro. 

25. Sa qai taura o koya na uro kei na buina uro, 
kei na uro kecega e ubia tu na gacagaca, na uro e 
kabita tu na yate, na ivi ruarua kei na kena uro, kei 
na sagana i matau; 

26. ia mai na sova ni madrai sa sega ni 
vakavakatubu sa tu e na mata i Jiova e kauta mai 
kina e dua na keke e sega ni vakavakatubu, e dua 
na i buli madrai e lumuti e na waiwai, kei na dua 
na keke mamare sara, ka biuta e na dela ni uro kei 
na sagana i matau; 

27. ka solia kecega o koya ki na liga i Eroni kei na 
ligadratou na luvena, ka yalovaka mei soro e 
yalovaki e na mata i Jiova. 

28. Sa qai taura mai na ligadratou o Mosese ka 
vakama e na dela ni cabocabo ni soro, e dela ni 
soro kama. Era sai soro ni veivakatabui me ka boi 
vinaka. o ya na i madrali e vakacabori e na buka 
waqa vei Jiova. 

29. la sa kauta na serena o Mosese ka yalovaka 
mei soro e yalovaki e na mata i Jiova. o ya na i 
votavota i Mosese mai na sipi tagane ni 
veivakatabui, me vaka e vakarota vei Mosese o 
Jiova. 

30. Sa qai kauta o Mosese eso na waiwai ni 
veilumuti kei na so na dra e tu e dela ni cabocabo 
ni soro, ka kureitaka vei Eroni, ena nona i sulu, vei 
iratou na luvena, kei na nodratou i sulu na luvena; 
a sa vakatabui Eroni, na nona i sulu, iratou na 
luvena, kei na nodratoui sulu na luvena. 

31. Ka sa tukuna o Mosese vei Eroni kei iratou na 
luvena, “Dou vakasaqa na lewena mai na katuba 
ni vale ni veitavaki, ka kania vata mai kea kei na 
madrai e tu e na sova ni soro ni veivakatabui, me 
vaka Au a vakarota, ka vaka, ‘Me kania o Eroni kei 
iratou na luvena.’ 

32. “Ia na kena vo ni lewena kei na madrai dou 
vakama e na buka waqa. 

33. “Ka mo dou kakua ni curu ki tautuba mai na 
vale ni veitavaki me vitu na siga, me yacova ni sa 
oti na veisiga ni nomudou vakatabui. Ni na vitu 
na siga na Nona vakatabui kemudou tiko. 


34. “Me vaka sa cakava o koya e na siga oqo, sa 
vakarota o Jiova me caka vakakina, me sorovaki 
kemudou. 

35. “O koya oqo mo dou tikoga mai na katuba ni 
vale ni veitavaki ena siga kei na bogi me vitu na 
siga, ka maroroya nai vakaroi Jiova, mo dou 
kakua ni mate; me vaka au sa vakaroti vakakina.” 
36. Sa cakava vakakina o Eroni kei iratou na 
luvena na ka kecega sa vakarota o Jiova e na liga i 
Mosese. 


Sa Tekivu Na Veigaravi Vakabete 


9, la sa yaco e na kenai kawalu ni siga sa kacivi 


Eroni kei iratou na luvena kei ira na nodra qase na 
Isireli o Mosese. 

2. Ka sa tukuna vei Eroni, “Mo kauta ena 
vukumu e dua na luve ni bulumakau tagane mei 
soro ni valavala ca kei na dua na sipi tagane mei 
soro kama, sa sega na kena ca, ka vakacabora e na 
mata i Jiova. 

3. “la vel ira na luve i Isireli mo tukuna, ka vaka, 
“Mo ni kauta e dua na luveni me mei soro ni 
valavala ca, ka dua na luve ni bulumakau kei na 
lami, me yabaki yadua, ka sega na kena ca, mei 
sorokama, 

4. “Kei na dua na bulumakau tagane kei na sipi 
tagane mei soro ni veivinakati, me vakacabori e na 
mata i Jiova, kei na i soro laukana sa veiwaki vata 
kei na waiwai, ni na rairai vei kemuni e na siga 
oqo o Jiova.” 

5. Era sa kauta mai na veika e vakarota o Mosese 
mai na mata ni vale ni veitavaki. Ka ra sa toro 
voleka nai soqosoqo taucoko ka tu e na mata i 
Jiova. 

6. Sa qai tukuna o Mosese, “Oqo na ka sa 
vakarota o Jiova mo ni cakava, ena qai rairai vei 
kemuni na serau i Jiova.” 

7. Ka sa tukuna vei Eroni o Mosese, “Mo lako ki 
nai cabocabo ni soro, vakacabora na nomui soro ni 
valavala ca kei na nomui soro kama, ka sorovaki 
iko kei ira na tamata. Vakacabora na nodra i 
madrali na tamata, ka sorovaki ira, me vaka sa 
vakarota o Jiova.” 

8. Sa lako vakakina o Eroni ki nai cabocabo ni 
soro ka vakamatea na luve ni bulumakau mei 
soro ni valavala ca, e na vukuna ga. 

9. E ratou sa qai kauta vua na dra o iratou na 
luve i Eroni. Ka sa tonia o koya na nona i qaqalo ki 
na dra, ka boroya na tutu ni cabocabo ni soro e 
balavu cake, ka sova na dra ki na yavu ni 
cabocabo ni soro. 

10. Ia na uro, na ivi, kei uro kabita tu na yate mai 
nai soro ni valavala ca sa vakama o koya e na dela 
ni cabocabo ni soro, me vaka e vakarota vei 
Mosese o Jiova. 

11. Na lewena kei na kulina sa vakama o koya e 
na buka waqa e nai bili ni tikotiko. 

12. Sa vakamatea talega o koya nai soro kama; e 

ratou sa solia vua na dra o iratou na luve i Froni, 
ka sa kureitaka o koya wavokita na i cabocabo ni 
soro. 

13. E ratou sa qai solia vua nai soro kama, na 
tikina yadua kei na uluna, ka sa vakama o koya e 
na dela ni cabocabo ni soro. 

14. Ka sa vuya o koya na gacagaca kei na yavana, 
ka sa vakama e dela ni soro kama e na dela ni 
cabocabo ni soro. 

15. Sa qai kauta o koya na nodra i madrali na 
tamata, ka taura na me, o ya na nodra i soro ni 
valavala ca na tamata, ka vakamatea ka 
vakacabora mei soro ni valavala ca, me vaka na 
kena e liu. 

16. Ka kauta nai soro kama ka vakacabora me 
vaka na kena i valavala. 

17. Sa qai kauta na i soro laukana, ka yakuta e 
ligana, ka vakama e dela ni cabocabo ni soro, ena 
yasa ni soro kama vakamataka. 

18. Sa vakamatea talega o koya na bulumakau 
tagane kei na sipi tagane me i madrali ni soro ni 
veivinakati, e na vukudra na tamata. Ka ratou sa 
solia vua na dra na luve i Eroni, ka sa kureitaka o 
koya wavokita na i cabocabo ni soro, 

19. Ia na uro ni bulumakau tagane kei na sipi 
tagane — na buina uro, kei na uro sa ubia na 
gacagaca kei na ivi, kei na uro e kabita tu na yate; 
20. ka ratou sa biuta na uro ki na serena. Sa qai 
vakama o koya na uro e na dela ni cabocabo ni 
Soro; 

21. ia na seredrau kei na sagadrau i matau sa 
yalovaka o Eroni mei soro e yalovaki e na mata i 
Jiova, me vaka e vakarota o Mosese. 

22. Sa qai dodoka yani na ligana o Eroni vaka 
kivei ira na tamata, ka vosa vakalouvinakataki ira, 
ka lako sobu ni sa vakacabora oti nai soro ni 
valavala ca, nai soro kama, kei nai soro ni 
veivinakati. 

23. E rau sa curu ki na vale ni veitavaki o Mosese 
kei Eroni, ka curu tale kitautuba ka vosa 
vakalouvinakataki ira na tamata. Sa qai rairai vei 
ira na tamata kecega na serau i Jiova, 

24. ka sa lako mai na buka waqa mai na mata i 
Jiova ka kania nai soro kama kei na uro e na dela 
ni cabocabo ni soro. la ni ra sa raica o ira na 
tamata kecega, era sa kaila ka cuva vakatoboicu. 


Na Bukawaqa Ni Veibeci I Netava Kei Avaiu 


10. O Netava kei Avaiu, na luve i Froni, e rau sa 


qai dui kauta na nona miqa ni ka boi vinaka ka rau 
biuta kina na buka waqa, ka biuta kina na ka boi 
vinaka, ka cabora na bukawaqa ni veibeci e na 
mata i Jiova, na ka e sega ni vakarota vei rau o 
Jiova. 

2. Sa mani lako yani na buka waqa mai vei Jiova 
ka kani rau, ka rau sa ciba e na mata i Jiova. 

3. Ka sa tukuna vei Eroni o Mosese, “Oqo na ka e 
a tukuna o Jiova, ka vaka: “Vei ira era sa toro 


voleka vei au Me'u raici me ka tabu; ia e na 
matadra na tamata kecega na tamata Me'u 
vakarokorokotaki.” Sa galu ga o Eroni. 

4. Sa qai kacivi Misaele kei Ilisavani o Mosese, 
oirau na luve i Usieli na tama i Eroni lailai, ka 
tukuna vei rau, “Drau lako mai, ka colati rau tani 
na tacimudrau mai na mata ni vale tabu ki nai bili 
ni tikotiko.” 

5. E rau sa lako voleka ka laveti rau e na nodrau 
i curucuru balavu ki nai bili ni tikotiko, me vaka e 
tukuna o Mosese. 

6. Ta sa tukuna vei Eroni o Mosese, vei rau talega 
na luvena, o lliesa kei Icama, “Dou kakua ni 
luvata nai sala mai na ulumudou kakua talega ni 
dresulaka na nomudou i sulu, de dou mate, de 
yaco talega na cudru vei ira kecega na tamata. Ia 
dou laivi ira na wekamudou, na vuvale kecega i 
Isireli, me ra tagicaka na kama sa vakavuna o 
Jiova. 

7. “Dou kakua ni curu yani ki tautuba mai na 
katuba ni vale ni veitavaki, de dou mate, ni dou sa 
lumuti e na waiwai i Jiova.” E ratou sa muria na 
vosa i Mosese. 


Nai Vakaro Ni Bula Vakabete 

8. Sa qai vosa vei Eroni o Jiova, ka vaka: 

9. “Dou kakua ni gunuva na waini se na yaqona 
kaukauwa, o iko, se o iratou na luvemu, ni dou sa 
curu ki na vale ni veitavaki, de dou mate. Oqo me 
kenai lesilesi ka sega ni mudu vei ira na nomudou 
veitabatamata, 

10. “Mo dou kila na kedrau duidui na ka e tabu 
mai na ka e sega ni tabu, kei na ka e sega ni 
savasava mai na ka e savasava, 

11. “Ka mo dou vakavulici ira na luve i Isireli e na 
vunau kecega sa vosataka o Jiova vei ira e na liga i 
Mosese.” 

12. la sa vosa o Mosese vei Eroni, vei lliesa kei 
Icama, oi rau na luvena tagane sa vo: “Dou kauta 
nai soro laukana sa vo mai nai madrali e 
vakacabori e na buka waqa vei Jiova, ka kania ni 
sega ni vakaivakatubu e na yasa ni cabocabo ni 
soro; ni sa ka tabu sara. 

13. “Mo dou kania ga e na dua na tikina tabu, ni 
sa nomu i votavota kei na nodrau i votavota na 
luvemu, mai na i madrali sa vakacabori e na buka 
waqa vei Jiova; ni'u sa vakaroti vakaoqo. 

14. “Na serena sa yalovaki kei na sagana sa 
lavelaveti mo dou kania e na dua na tikina 
savasava, o iko, oi rau na luvemu tagane, kei 
iratou na luvemu yalewa; ni sa nomu i votavota 
kei na nodra i votavota na luvemu, ka ra a soli mai 
na nodra i madrali ni soro ni veivinakati na luve i 
Isireli. 

15. “Na sagana sa lavelaveti kei na serena sa 
yalovaki me ra kauta vata mai kei na uro sa 
vakacabori e na buka waqa, ka yalovaka mei soro 
e yalovaki e na mata i Jiova. Ka me sa nomu ka 
nodra talega na luvemu, sai lesilesi me sega ni 

mudu, me vaka sa vakarota o Jiova.” 

16. Sa qai vaqaqa matua o Mosese na me ni soro 
ni valavala ca, ka raica - sa kama yavu. Ka sa 
cudru o koya vei Iliesa kei Icama, na luve i Eroni 
sa vo, ka tukuna, 

17. “Na cava drau a sega ni kania kina na i soro ni 
valavala ca e na tikina tabu, ni sa ka tabu sara, ka a 
solia vei kemudou na Kalou mo dou colata kina na 
i valavala ca ni soqosoqo, ka sorovaki ira e na 
mata i Jiova? 

18. “Raica! Na kena dra e a sega ni kau mai ki 
loma ni tikina tabu, e dodonu mo dou kania e na 
tikina tabu, me vaka au a vakarota.” 

19. Ia sa tukuna vei Mosese o Froni, “Raica, era sa 
cabora e daidai na nodra i soro ni valavala ca kei 
na nodra i soro kama e na mata i Jiova, ka sa 
yacovi au na ka vakaoqo! Kevaka au a kania nai 
soro ni valavala ca e daidai, e na vinaka beka e na 
mata i Jiova?” 

20. Ia ni sa rogoca o Mosese, sa vakadonuya. 


Na Kakana E Vakatarai Kei Na Kakana E 
Vakatabui Me Laukana 


11. Ia oqo sa vosa vei Mosese kei Eroni o Jiova, 
ka tukuna vei rau, 

2. “Drau vosa vei ira na Isireli, ka tukuna, ‘Oqo 
na manumanu e yavai va e dodonu mo ni kania 
vei ira kecega na manumanu e vuravura: 

3. “Na manumanu kecega, e wase na kena ququ, 
e tawase rua na kena ququ ka mama vakarua na 
kena — 

o ya mo ni kania. 

4. ‘Tao ira oqo vei ira era mama vakarua na kena 
se o ira e wase rua kena ququ ni kakua ni kania: 
na kameli, ni sa mama vakarua na kena ia e sega 
ni wase rua na kena ququ, e sega ni savasava vei 
kemuni; 

5. “Na ravete ni veivatu, e mama na kena ia sa 
sega ni wase rua na kena ququ, e sega ni savasava 
vei kemuni; 

6. “Na eri, e mama na kena ia sa sega ni wase rua 
na kena ququ, e sega ni savasava vei kemuni; 

7. “Kei na vuaka, e dina ni wase rua na kena 
ququ, ia e sega ni mama vakarua na kena, e sega 
ni savasava vei kemuni. 

8. “Mo ni kakua ni kania na lewedra, mo ni 
kakua talega ni tara na yagodra ni sa mate. Era 
sega ni savasava vei kemuni. 

9. “Ogo na ka kecega mai wai mo ni na kania: na 
ka kecega mai wai e vakatutuna ka vakavarina, 
mai na waitui se na uciwai — mo ni kania. 

10. “la na ka kecega mai na waitui se na uciwai e 
sega ni vakatutuna ka sega ni vakavarina, na ka 
kecega e yavavala e na wai se na ka bula kecega e 
tiko e wai, era na ka vakasisila vei kemuni. 

11. “Me ra na ka vakasisila vei kemuni; mo ni 
kakua ni kania na lewedra, ia mo ni vakasisilataka 
na yagodra ni sa mate. 

12. “Na ka kecega mai wai e sega ni vakatutuna ka 


sega ni vakavarina — sa na ka vakasisila vei 
kemuni. 

13. 'Oqo na manumanu vuka mo ni na 
vakasisilataka; me ra na kakua ni laukana, era ka 
vakasisila: na ikeli, na kia ikeli, na osipere, 

14. “Na kaiti, kei na veimatagali vulituri; 

15. “Na matagali reveni kecega, 

16. “Na ositereji, na lulu daliga-leka, nai co, kei na 
veimatagali manulevu, 








17. “Na lulu lalai, na luluwai, na lulu dautagi, 

18. “Na lulu vulavula, na jekedoa, na ikeli ni wai, 
19. “Na veimatagali belo, na upu, kei na beka. 

20. “Na manumanu vuka kecega e qasi ena 


yavana e va me ka vakasisila vei kemuni. 

21. “lo oqo mai vei ira manumanu vuka kecega e 
qasi e na yavana vava: o ira era vakasagana ka 
yava balavu me daulade kina e dela i vuravura. 

22. “Oqo ga vei ira mo ni na kania: na veimatagali 
maka, na vodre dauvakacaca ena kena vei 
matagali, na kirikiti ena kena veimatagali, kei na 
vodre ena kena veimatagali. 

23. “la na manumanu vuka lalai kecega e qasi ena 
yavana vava sa na ka vakasisila vei kemuni. 


Na Manumanu Sega Ni Savasava 

24. ʻE na ka oqo dou na sega kina ni savasava, o 
koya ga ena tara na yagodra ni sa mate ena sega ni 
savasava me yacova na yakavi; 

25. “la o koya yadua sa colata tani na yagodra ni 
sa mate me savata na nonai sulu ka na sega talega 
ni savasava o koya me yacova na yakavi: 

26. “Na yago mate ni manumanu kecega sa wase 
na kena ququ, ka sega ni basika na kena wase se 
sega ni mama na kena, e sega ni savasava vei 
kemuni. o koya yadua ena tara ena sega ni 
savasava. 

27. 'Kei na ka kecega sa lako e nai gagalo ni 
ligana, vei ira na yavusa manumanu kecega era 
lako e na yavana vava, oqori e sega ni savasava vei 
kemuni. o koya ga ena tara na yagodra ni sa mate 
ena sega ni savasava me yacova na yakavi. 

28. ʻO koya ena colata tani na yagodra ni sa mate 
me savata na nonai sulu ka na sega ni savasava me 
yacova na yakavi. Era sa sega ni savasava vei 
kemuni. 

29. “Na ka talega oqo ena sega ni savasava vei 
kemuni mai vei ira na ka sa dauqasi e dela i 
vuravura: na veimatagali kalavo, na moko lelevu e 
na kena veimatagali; 

30. “Io na veimataqali moko kece, kei na vokai. 

31. “Era sega ni savasava na veika oqo vei kemuni 
mai vei ira na ka kecega sa daugasi. o koya ena 
tara ni sa mate ena sega ni savasava me yacova na 
yakavi. 

32. “Kei na ka kecega sa lutuka e dua na ka oqo, ni 
sa mate ena sega ni savasava, se dua nai yaya kau 
sei sulu se kuli se taga, se nai yaya cava ga, sa caka 
kina e dua na ka, me toni ena wai. Ena sega ni 

savasava me yacova na yakavi, ia ena qai 
savasava. 

33. “Kei na bilo qele kecega e lutu ki loma e dua 
na ka oqo mo dou vorolaka, kei na ka kece e tu e 
loma ena sega ni savasava: 

34. ʻe na bilo vaka o ya, na kakana vinaka ena 
turuma na wai ena sega ni savasava, kei na wai e 
na gunuvi e na bilo o ya ena sega ni savasava. 

35. “Kei na ka kecega ena lutu kina e dua na tiki ni 
yagodra ni sa mate ena sega ni savasava; na ovani 
se sitovu ni vakasaqa, me sa basuki sobu, ni sa 
sega ni savasava, ka me sega ni savasava vei 
kemuni. 

36. “la na mata ni wai se na saga, e levu tu kina na 
wai, ena savasava, ia na ka ga e tara na yagodra ni 
sa mate ena sega ni savasava. 

37. “la kevaka e dua na tiki ni yagodra sa lutuka e 
dua na sore ni kau sa la'ki kaburaki, ena savasava 
tikoga. 

38. “la kevaka sa vakasuasuataki na sore ni kau, 
ka qai lutu kina na yagodra ni sa mate, ena sega ni 
savasava vei kemuni. 

39. “la kevaka e dua na manumanu e tara mo ni 
daukania ni sa mate, o koya ena tara na yagona 
ena sega ni savasava me yacova na yakavi. 

40. “la o koya ena kania e dua na tiki ni yagona ni 
sa mate me sava na nonai sulu, ka na sega ni 
savasava me yacova na yakavi. o koya talega sa 
colata na yagona ni sa mate me sava na nonai sulu 
ka na sega ni savasava talega me yacova na 
yakavi. 

41. “la na ka dauqasi kecega sa gasi e na dela i 
vuravura e ka vakasisila. Me kakua ni laukana. 

42. “Na ka kecega e dolo e na ketena, kei na ka sa 
lako e na yavana vava, kei na ka kecega e vuga na 
yavana e na ka dauqasi kecega sa gasi e dela i 
vuravura - oqori mo ni kakua ni kania, ni sa ka 
vakasisila. 

43. “Mo ni kakua ni cakava mo ni vakasisilataki 
ena vuku ni dua na ka sa dauqasi sa gasi voli; mo 
ni kakua talega ni cakava mo ni sega ni savasava e 
na ka oqori, de ra vakadukadukalitaki kemuni. 

44. “Ni sai au o Jiova na nomuni Kalou: Mo ni 
vakatabui kemuni, mo ni savasava; Niu sa 
savasava oi. Au. Mo ni kakua ni 
vakadukadukalitaki kemuni e na dua na yavusa 
ka daugasi sa gasi e dela i vuravura. 

45. “Ni sai au o Jiova ka kauti kemuni cake mai na 
vanua o Ijipita, me'u nomuni Kalou. la oqo mo ni 
savasava, ni'u sa savasava oi Au. 

46. “Oqo nai vakaro e na vuku ni manumanu e 
yavai va kei na manumanu vuka kei na ka kecega 
e bula voli e na wai, kei na ka kecega sa gasi e dela 
i vuravura, 

47. “Me kilai kina na kedra duidui na ka e sega ni 
savasava kei na ka e savasava, na manumanu 
talega e tara me laukana kei na manumanu e tabu 
ni laukana.” 


Na Veika Me Caka Ni Sa Oti Na Vakasucumi Ni 
Gone 


12. Sa qai vosa vei Mosese o Jiova, ka vaka, 


2. “Mo vosa vel ira na luve i Isireli, ka tukuna: 
“Kevaka sa kunekune e dua na yalewa, ka 
vakasucuma e dua na gonetagane, ena qai sega ni 
savasava me siga vitu; me tautauvata kei na gauna 
e tawase kina o koya e na vuku ni nona mate 
vakayalewa ena sega ni savasava kina. 

3. “la e na kenai kawalu ni siga ena cilivi na kuli 
ni vusona na gonetagane. 

4. “Me qai tiko ga na yalewa me siga 
tolusagavulu ka tolu e na vuku ni dra ena 
vakasavasavataki mai kina. Me kakua ni tara o 
koya e dua na ka tabu, se lako mai ki na vale tabu 
me oti mada na siga sa vakasavasavataki kina o 
koya. 

5. “la kevaka e vakasucuma e dua na 
goneyalewa, ena qai sega ni savasava o koya me 
rua na macawa, me vaka na gauna sa tawase kina, 
ia me qai tiko ga me baleta na dra ni nona 
vakasavasavataki me onosagavulu ka ono na siga. 
6. “Ni sa oti na veisiga ni vakasavasavataki, e na 
vuku ni gonetagane se goneyalewa, me gai kauta 
mai o koya vua na bete e dua na lami e yabaki dua 
mei soro kama, kei na dua na ruve gone se na soqe 
mei soro ni valavala ca, ki na katuba ni vale ni 
veitavaki. 

7. “Me qai vakacabora o koya e na mata i Jiova, 
ka sorovaki koya na yalewa. Ena vakasavasavataki 
kina mai na nona turu dra balavu. Sa vakaoqo na 
lewa e na vuku i koya sa vakasucuma na tagane se 
yalewa. 

8. “la kevaka e sega ni rawa ni kauta mai e dua 
na lami, me qai kauta e rua na soqe se rua na ruve 
gone - e dua mei soro kama ka dua mei soro ni 
valavala ca. Me na qai sorovaki koya kina na bete, 
ena qai savasava o koya.” 


Nai Vunau Me Baleta Na Vukavuka 


13. la o Jiova sa vosa vei Mosese kei Eroni, ka 


tukuna: 

2. “Ni dua na tamata sa tauva na kulina na 
vuvuce, na karokaro, se na vula, ka sa tu e na 
kulina me vaka na vukavuka, me kau o koya vei 
Eroni na bete se vua e dua vei ira na luvena sa 
bete. 

3. “O koya na bete me na dikeva na mate e na 
kulina, ia kevaka sa vulavula mai na vutina e na 
tikina sa tauva na mate, ka sa rairai ni sa kania na 
lewena, sa vukavuka o ya. Me qai dikevi koya na 
bete, ka vakaraitaki koya ni sa sega ni savasava. 

4. “la kevaka sa vulavula mai na rama ena kuli 
ni yagona, ka rairai ni tauva walega na kulina, ka 
sega ni vulavula mai na vutina, me qai sogolati 
koya e tauvimate na bete me siga vitu. 

5. “Me qai dikevi koya na bete e na kenai kavitu 
ni siga, ia kevaka sa mani laurai ni vakatuga e liu, 
me qai sogolati koya na bete me siga vitu tale. 

6. “Me qai dikevi koya tale na bete ni sa oti na 
siga e vitu; e dina ke sa seavu yani na mate, ka 
sega ni tete na mate e na kulina, me qai 
vakaraitaki koya na bete ni sa savasava, ni sa karo 
walega, me savata o koya na nonai sulu ka sa na 
savasava. 

7. “Ta ke sa mani tete vakalevu na karokaro e na 
kulina, ni sa raici koya oti na bete me vakaraitaki 
koya ni sa savasava, me qai raici koya tale na bete. 
8. “la kevaka sa raica na bete ni sa tete vakaidina 
na karokaro e na kulina, me qai vakaraitaki koya 
na bete ni sa sega ni savasava. Sa vukavuka. 

9. “Ni sa tauvi vukavuka e dua na tamata, me 
qai kau mai o koya vua na bete. 

10. “Ka me dikevi koya na bete; e dina ni sa 
vulavula na vuvuce e na kulina, ka sa vukica me 
vulavula na vutina, ka sa basika e na vuvuce na 
leweni yago bulabula, 

11. “O ya e dua na vukavuka makawa e na 
kulina. Me na vakaraitaka na bete ni sa sega ni 
savasava o koya, me kakua ni sogolati koya, ni 
sa sega ni savasava o koya. 

12. “la ke sa tete sara na vukavuka e na kulina, ka 
sa robota kece na kuli ni yagoi koya sa tauvi 
vukavuka, mai na uluna ka cavaraka ki na yavana, 
e na tikina kecega sa dikeva na bete, 

13. “me qai vakasamataka na bete; e dina sa 
robota na lewena taucoko na vukavuka, me qai 
vakaraitaka ni sa savasava o koya sa tauvi mate. 
Sa vulavula kece mai. Sa savasava o koya. 

14. “la ke kune vua na lewe bulabula, ena sega ni 
savasava o koya. 

15. “Ka me dikeva na lewena bulabula na bete ka 
vakaraitaki koya ni sa sega ni savasava, ni sa sega 
ni savasava na lewena bulabula. Oqo na 
vukavuka. 

16. “la kevaka ena vuki tale na lewena bulabula 
me vulavula mai, me qai lako mai o koya vua na 
bete. 

17. “Ka me dikevi koya na bete, kevaka e dina ni 
sa vulavula mai na mate, me qai vakaraitaka na 
bete ni sa savasava o koya ka tauvimate. Sa 
savasava o koya. 

18. “la ke tubu e na kulina e dua na bo, ka sa 
maca, 

19. “la e na tikina ka tu kina na bo e qai kune na 
vuvuce vulavula se na tikina rama, e vula damu, 
me na la'ki vakaraitaki vua na bete; 

20. “la kevaka, me sa raica na bete, e dina sa rairai 
ni sa kakana ki na lewena, ka sa vulavula mai na 
vutina, me qai vakaraitaki koya na bete ni sa sega 
ni savasava. Oqo na vukavuka sa tubu mai e na 
bo. 

21. “la kevaka sa dikeva na bete, e dina ni sega 
kina na vutina vulavula, ka tiko walega e na 
kulina, ka sa seavu mai, me qai sogolati koya na 
bete me bogi vitu; 

22. “la kevaka sa tete vakalevu e na kulina, me qai 
vakaraitaki koya na bete ni sa sega ni savasava. Sa 
tauva na vukavuka. 


23. “la kevaka e tu ga ena dua na tikina na rama, 
ka sega ni tete, sa qai macamaca ga ni bo; ia me na 
vakaraitaki koya na bete ni sa savasava. 

24. “Se kevaka e kama na kulini yagona e na 
buka, ka sa tu e na lewena na bulabula na rama, e 
vulavula-damudamu, se vulavula ga, 

25. “Me qai dikeva na bete; ia kevaka sa vulavula 
mai na vutina e na tikina rama, ka sa rairai ni sa 
kakana ki na lewena, oqo na vukavuka sa tubu 
mai e na tikina e kama e na buka waqa. la oqo me 
na vakaraitaki koya na bete ni sa sega ni savasava. 
Ogo na vukavuka. 

26. “la kevaka sa dikeva na bete, e dina ni sega na 
vutina vulavula e na tikina rama, ka sa tu walega e 
na kulina, ka sa seavu mai, me qai sogolati koya 
na bete me siga vitu. 

27. “Ka me na dikevi koya na bete e na kenai 
kavitu ni siga. Kevaka sa tete vakalevu e na 
kulina, me qai vakaraitaki koya na bete ni sa sega 
ni savasava. Ogo na vukavuka. 

28. “la kevaka e tu ga ena dua na tikina na rama, 
ka sega ni tete e na kulina, ka sa seavu mai, oqo ga 
na vuvuce mai na kama, ia me vakaraitaki koya na 
bete ni sa savasava, ni sa we walega ni kama. 

29. “la kevaka sa tauva e dua na tagane se dua na 
yalewa, na mate e na uluna se kumina, 

30. “Me qai dikeva na mate na bete; ia kevaka e 
rairai ni sa kakana kina lewena, ka sa basika kina 
na drauna dromodromo matailalai, me qai 
vakaraitaki koya na bete ni sa sega ni savasava. 
Ogo na vukavuka-varivari e na uluna se kumina. 
31. “la kevaka sa dikeva na mate ca na bete, ka 
rairai me vaka e tiko walega e kulina, ka sega kina 
na drauna loaloa me qai sogolati koya sa tauvi 
varivari o koya na bete me siga vitu. 

32. “Ta ena kenai kavitu ni siga me dikeva na mate 
na bete; e dina kevaka e sega ni tete na varivari, ka 
sega kina na drauna dromodromo, ka sa rairai na 
varivari ni tiko walega e na kulina, 

33. “Me na tasi koya vakai koya, ia me kakua ga 
ni tasia na tikina e tauvi varivari o koya. Me qai 
sogolati koya sa tauvi varivari na bete me siga vitu 
tale. 

34. “Ena kenai kavitu ni siga me dikeva na 
varivari na bete; e dina kevaka e sega ni tete e na 
kulina na varivari, ka sega ni kakana ki na lewena; 
me qai vakaraitaki koya na bete ni sa savasava. Me 
savata o koya na nonai sulu ka na savasava. 

35. “la kevaka sa tete vakalevu na varivari e na 
kulina ni sa vakasavasavataki oti, 

36. “Me na gai dikevi koya na bete; e dina kevaka 
sa tete na varivari e na kulina, me kakua ni qai 
vakasaqara na drauna dromodromo na bete. Sa 
sega ni savasava o koya. 

37. “la kevaka e rairai ni tu ga vakadua na 
varivari, ka sa tubu kina na drauna loaloa, sa 
mavo na varivari. Sa savasava o koya, ia me na 
vakaraitaki koya na bete ni sa savasava. 

38. “la kevaka e dua na tagane se dua na yalewa 

sa tu e na kulina na tikina rama, vakabibi tikina 
rama e vulavula, 

39. “Me na qai dikeva na bete; e dina kevaka sa 
vulaci mai na tikina sa rama e na kulina, oqo na 
tikina rama sa tubu mai e na kulina. Sa savasava o 
koya. 

40. “Kivua na tamata sa cavuru na drau ni uluna, 
sa ulu cou, ia o koya sa savasava ga. 

41. “O koya sa cavuru na drau ni uluna mai na 
yadrena, sa yadre drika o koya, ia o koya sa 
savasava ga. 

42. “la kevaka sa tu e na ulu cou, se na yadre 
drika, e dua na vuvuce e vulavula - damudamu, 
oqo na vukavuka e tubu mai na ului koya sa cou, 
se na yadrei koya sa drika. 

43. “Me na gai dikevi koya na bete; e dina kevaka 
sa vulavula-damudamu mai na vuvuce ni mate e 
na ului koya sa cou se na yadrei koya sa drika, me 
vaka nai rairai ni vukavuka e na kulina, 

44. “Sa tamata vukavuka o koya. Sa sega ni 
savasava. Me na vakaraitaki koya na bete ni sega 
Ni savasava, sa tiko e na uluna na nona mate. 
45. “la oqo o koya na vukavuka sa tauva na mate, 
me dresulaki na nonai sulu ka me kua ni ubi na 
uluna; ka me tabonaka o koya na nona sominiwai, 
ka kacivaka, Sega ni savasava! Sega ni savasava! 
46. “Ena sega ni savasava o koya. Ena veisiga 
kece e tauvi koya tu kina na mate ena sega ni 
savasava. Sa sega ni savasava o koya, ka me na 
tiko ga vakai koya; me tiko ga e nai bili ni tikotiko. 


Nai Vunau Me Baleta Na Nodra I Sulu Na 
Vukavuka 

47. “Nai sulu talega sa tauva na vukavuka, sei 
sulu vuti ni sipi sei sulu lineni, 

48. “Se sa tiko e ketena se dakuna e nai sulu lineni 
se vuti ni sipi, se e na kuli ni manumanu se dua na 
ka e caka mai kina, 

49. “la kevaka e via drokadroka se via 
damudamu mai na mate e nai sulu se na kuli ni 
manumanu, e ketena se dakuna, se dua na ka e 
caka mai na kuli ni manumanu, oqo na mate ni 
vukavuka ka me vakaraitaki vua na bete. 

50. “Me na dikeva na mate na bete ka sogolatia 
me siga vitu. 

51. “Ka me qai dikeva tale o koya na mate e na 
kenai kavitu ni siga. Kevaka sa teteva nai sulu na 
mate, e na ketena se dakuna, se na kuli ni 
manumanu se dua na ka e caka mai kina, na mate 
o ya na vukavuka e bula. E sega ni savasava. 

52. “Me vakama o koya nai sulu o ya ka tauva tu 
na mate, ke tiko e ketena se dakuna, e na vuti ni 
sipi sei sulu lineni, se dua na ka sa caka e na kuli 
ni manumanu, ni sa vukavuka e bula; me vakamai 
nai sulu o ya e na buka waga. 

53. “la kevaka sa dikeva na bete, e dina ni sega ni 
teteva nai sulu na mate, e ketena se dakuna, se 
dua na ka e caka mai na kuli ni manumanu, 

54. “Me na qai vakarota na bete me ra savata na 


ka sa tauva tu na mate, ena qai sogolatia o koya 
me vitu tale na siga. 

55. “Me na qai dikeva na mate na bete ni sa sava 
oti; ia kevaka e sega ni veisau mai na roka ni mate, 
e dina ga ni se sega ni tete na mate, e sega ni 
savasava, ka mo vakama e na buka waga; e tete 
tikoga, se tiko na mate e eloma se e dakuna. 

56. “Kevaka sa dikeva na bete, e dina sa seavu na 
mate ni sa sava oti, me qai dresuka tani mai nai 
sulu, se mai na ketena se dakuna, se mai na kuli ni 
manumanu. 

57. “la kevaka sa laurai tale e nai sulu, se ketena 
se dakuna, se dua na ka e caka mai na kuli ni 
manumanu, na mate e tete tikoga; mo qai vakama 
e na bukawaga na ka sa tiko kina na mate. 

58. “la kevaka o savata nai sulu, na ketena se 
dakuna, se dua na ka e caka mai na kuli ni 
manumanu, kevaka sa takali kina na mate, me qai 
sava tale e nai karua ni gauna, ena qai savasava. 
59. “Ogo na lewa e na vuku ni vukavuka e nai 
sulu vuti ni sipi sei sulu lineni, se tiko e ketena se 
dakuna, se dua na ka e caka mai na kuli ni 
manumanu, me vakaraitaki kina ni savasava se 
me vakaraitaki ni sega ni savasava.” 


Na Veika Me Caka Me Savasava Kina Na 
Vukavuka Sa Vakabulai 


14. Sa qai vosa vei Mosese o Jiova, ka vaka, 

2. “Oqo na lewa e na vuku ni tamata vukavuka 
baleta na siga ni nona vaka-savasavataki: Me na 
kau mai o koya vua na bete. 

3. “Ka me na lako yani na bete ki nai bili ni 
tikotiko, ka me na qai dikevi koya na bete; e dina 
kevaka sa vakabulai na vukavuka mai vua ka 
tauvi vukavuka, 

4. “Me qai vakarota o koya na bete me kauta mai 
e na vukuna o koya me mai vaka-savasavataki e 
rua na manumanu vuka e savasava ka bula, na 
kau sitari, na ka kulakula, kei na isopa. 

5. “Ka me na vakarota na bete me vakamatei e 
dua vei rau na manumanu, e na dua na bilo qele e 
dela ni wai drodro. 

6. “la na manumanu e bula tiko, me taura o 
koya, na kau sitari kei na ka kulakula kei na isopa, 
ka tonia vata kei na manumanu bula ki na dra ni 
manumanu ka vakamatei e dela ni wai drodro. 

7. “Ka me qai kureitaka vakavitu vua me 
vakasavasavataki mai na  vukavuka, ka 
vakaraitaki koya ni sa savasava, ka me gai laiva na 
manumanu bula me vuka yani e dela ni vanua. 

8. “O koya e mai vakasavasavataki me savata na 
nonai sulu, tasia na drau-ni-uluna taucoko, ka sili 
e na wai, me na savasava kina. Ni sa oti o ya me 
gai lako mai ki nai tikotiko, ka me tu ga e tautuba 
ni nona vale laca me siga vitu. 

9. “la e na kenai kavitu ni siga me na tasia kece 
na drau ni uluna kei na kumina kei na vacuna - na 
vutina kecega me tasia o koya. Me qai savata o 

koya na nonai sulu ka sili talega e na wai, ena qai 
savasava o koya. 

10. “la e na kenai kawalu ni siga me kauta e rua 
na lami tagane e sega na kena ca, ka dua na lami 
yalewa e yabaki dua ka sega na kena ca, kei na 
tolu nai katini ni efa na valawa qaqi sa veiwaki 
vata kei na waiwai mei soro laukana, kei na 
waiwai e lailai sobu mai na dua na paidi. 

11. “Na bete ka vakasavasavataki koya, me qai 
kauta na tamata me vakasavasavataki, kei na ka 
kecega o ya, ki na mata i Jiova, mai na katuba ni 
vale ni veitavaki. 

12. “Ka me taura e dua na lami tagane na bete ka 
vakacabora mei soro ni caka cala, kei na waiwai e 
lailai sobu mai na dua na paidi, ka yalovaka mei 
soro e yalovaki e na mata i Jiova. 

13. “Me qai vakamatea na lami e na tikina e 
dauvakamatei kina nai soro ni valavala ca kei nai 
soro kama, e na tikina tabu, ni sa nona na bete nai 
soro ni valavala ca, sa vaka talega kina nai soro ni 
caka cala. Sa ka tabu sara. 

14. “Na bete me na kauta eso na dra ni soro ni 
caka cala, ka me boroya na bete na vuso ni 
daligana i matau na tamata e mai 
vakasavasavataki, kei nai dovidovinikakana ni 
ligana i matau, kei nai qaqalo levu ni yavana i 
matau. 

15. “Ka me na kauta na bete eso na waiwai e lailai 
sobu mai na dua na paidi, ka livia ki na qeteqete ni 
ligana i mawi vakai koya. 

16. “Me qai tonia na bete na nonai qaqaloi matau 
ki na waiwai sa tu e na ligana i mawi, ka kureitaka 
vakavitu na waiwai e na nonai qaqalo e na mata i 
Jiova. 

17. “Ia mai na kena vo ni waiwai e tu e ligana, me 
lumuta kina o koya na bete na vuso ni daligana i 
matau na tamata e mai vakasavasavataki, kei nai 
dovidovinikakana ni ligana i matau, kei nai qaqalo 
levu ni yavana i matau, e dela ni dra ni soro ni 
caka cala. 

18. “Na kena vo ni waiwai e tu ena ligana na bete 
me livia o koya ki na ulu i koya e mai 
vakasavasavataki. la me sorovaki koya na bete e 
na mata i Jiova. 

19. “Na bete me qai vakacabora nai soro ni 
valavala ca, ka  sorovaki koya e mai 
vakasavasavataki mai na nona sega savasava. Ni 
sa oti o ya me gai vakamatea nai soro kama. 

20. “Ka me qai cabora na bete nai soro kama kei 
nai madrali laukana e na dela ni cabocabo ni soro. 
la na bete me na sorovaki koya, ena qai savasava o 
koya. 

21. “la kevaka e dravudravua o koya ka sega ni 
rawata, me qai kauta o koya e dua na lami tagane 
mei soro ni caka cala e yalovaki, me sorovaki koya 
kina, me dua nai katini ni efa na valawa qaqi e 
veiwaki vata kei na waiwai mei soro laukana, na 
waiwai e lailai sobu mai na dua na paidi, 

22. “Kei na rua na soqe se rua na ruve gone, me 


vaka na ka e rawata o koya: e dua mei soro ni 
valavala ca, ka dua mei soro kama. 
23. “Me na kauta o koya vua na bete e na kenai 
kawalu ni siga me ka ni nona vakasavasavataki, ki 
na katuba ni vale ni veitavaki, e na mata i Jiova. 
24. “Ka me na taura o koya na bete na lami mei 
yA 
soro ni caka cala kei na waiwai e lailai sobu mai na 
dua na paidi, me qai yalovaka na bete mei soro e 
yalovaki e na mata i Jiova. 
25. “Me na qai vakamatea o koya na lami mei 
soro ni caka cala, ka me kauta eso na dra ni soro ni 
caka cala na bete ka boroya kina na vuso ni 
daligana i matau na tamata e mai 
vakasavasavataki, e nai dovidovinikakana ni 
ligana i matau, kei nai qaqalo levu ni yavana i 
matau. 
26. “Ka me qai livia eso na waiwai na bete ki na 
qeteqete ni ligana i mawi vakai koya. 
27. “Me na qai kureitaka e nai qaqalo ni ligana i 
q qaq 5 
matau eso na waiwai sa tu e ligana i mawi vaka 
vitu e na mata i Jiova. 
28. “Me qai lumuta na bete e na waiwai e tu e 
ligana na vuso ni daligana i matau na tamata e 
mai vakasavasavataki, e nai dovidovinikakana ni 
ligana i matau, kei nai qaqalo levu ni yavana i 
matau, e na tikina sa boro kina na dra ni soro ni 
caka cala. 
29. “Na kena vo ni waiwai e tu e ligana na bete 
me livia o koya ki na ulu i koya e mai 
vakasavasavataki, me sorovaki koya e na mata i 
Jiova. 
30. “Ka me qai vakacabora o koya e dua vei rau 
na soqe se vei rau na ruve gone, me vaka na ka e 
rawata- 
31. “Me vaka na ka ga e rawata, e dua mei soro ni 
valavala ca ka dua mei soro kama, kei nai soro 
laukana. Ia na bete me na sorovaki koya e mai 
vakasavasavataki e na mata i Jiova. 
32. “Oqo na lewa e na vukui koya e tauva na 
vukavuka, o koya e sega ni rawata na ka e lavaki e 
na vuku ni vakasavasavataki.” 


Nai Vunau Me Baleta Na 
Vukavuka 

33. Ka sa vosa o Jiova vei Mosese kei Eroni, ka 
vaka: 

34. “Nio ni sa yaco ki na vanua o Kenani, o ya Au 
sa solia vei kemuni mo ni taukena, kau sa 
vakatubura na vukavuka e na dua na vale e na 
vanua o ni sa taukena, 

35. “Ka sa lako o koya nai taukei ni vale, ka 
tukuna vua na bete, ka vaka, “E vaka vei au ni sa 
tiko e vale na ka e vaka na mate,” 

36. “Me qai vakarota na bete me ratou 
vakalalataka mada na vale, ni bera ni qai curuma 
na bete me dikeva na mate, na ka kecega e tiko e 
vale me kakua mada ni tukuni me sega savasava; 
ia ni sa oti me qai curu na bete me vakadikeva na 
vale. 

37. “la me na dikeva na mate o koya; ia kevaka sa 


Nodra Vale Na 

tiko e lalaga ni vale na mate ka sa kabita 
vakaukauwa kei na kena dui roka, e via 
drokadroka se via damudamu, ka sa rairai titobu 
ki loma ni lalaga, 

38. “Me qai curu kitautuba na bete, ki na katuba 
ni vale, ka sogota na vale me siga vitu. 

39. “Ka me qai lako tale mai na bete e na kenai 
kavitu ni siga ka raica; e dina kevaka sa teteva na 
lalaga ni vale na mate, 

40. “Me gai vakarota na bete me ra kauta tani na 
veivatu sa tu kina na mate, ka biuta laivi e na dua 
na yasana e sega ni savasava mai na taudaku ni 
koro. 

41. “Ka me na vakarota o koya me kari na lalaga 
ni vale e loma, vakavolivolita, ia na duka kece era 
karia tani me ra la'ki sova ki na dua na yasana e 
sega ni savasava mai na taudaku ni koro. 

42. “Me ra qai kauta mai eso na veivatu tani me 
sosomitaka na veivatu o ya; ka me kauta na lase 
vou ka botana na vale. 

43. “la ogo kevaka e na lako tale mai na mate ka 
teteva e na vale, ni sa kau tani oti na veivatu, ni sa 
kari oti na vale, ka sa botani, 

44. “Me na qai lako mai na bete ka raica; e dina 
kevaka sa tete na mate e na vale, oqo na vukavuka 
bula e na vale. Sa sega ni savasava. 

45. “Me qai basuka sobu na vale o koya, na kena 
veivatu, na kena kau, kei nai botani kecega ni vale, 
ka me kauta tani ki taudaku ni koro, ki na yasana 
e sega ni savasava. 

46. “la o koya e na curuma na vale ena gauna e 
sogo tu kina ena sega ni savasava O koya me 
yacova na yakavi. 

47. “Kei koya e davo e na loma ni vale o ya me na 
savata na nonai sulu kei koya e kana e na loma ni 
vale o ya me na savata na nonai sulu. 

48. “la kevaka sa curu kina na bete ka dikeva, ka 
sa sega ni tete na mate e na vale ni sa botani oti na 
vale, me qai vakaraitaka na bete ni sa savasava na 
vale o ya, nisa takali na mate. 

49. “la me kauta o koya, me vakasavasavataka 
kina na vale, e rua na manumanu vuka, na kau 
sitari, na ka kulakula, kei na isopa. 

50. “Me qai vakamatea o koya e dua vei rau na 
manumanu e na dua na bilo qele e tu e dela ni wai 
drodro; 

51. “me qai taura na kau sitari, na isopa, na ka 
kulakula, kei na manumanu vuka e bula, ka tonia 
e na dra ni manumanu sa vakamatei, kei na wai 
drodro, ka kureitaka vakavitu ki na vale. 

52. “Ka me na vakasavasavataka o koya na vale e 
na dra ni manumanu kei na wai drodro kei na 
manumanu e bula, kei na kau sitari, na isopa, kei 
na ka kulakula. 

53. “Me qai sereka o koya na manumanu bula me 
vuka yani e dela ni vanua mai na taudaku ni koro, 
ka me sorovaka na vale, ena qai savasava. 

54. “Ogo na lewa e baleta na vukavuka kecega, 
kei na varivari, 

55. “E na vuku ni vukavuka e nai sulu kei na vale, 


56. “E na vuku ni vuvuce kei na karokaro kei na 
tikina rama, 
57. “Me vakatavulica ni sa sega ni savasava se ni 
sa savasava. Oqo na lewa me baleta na 
vukavuka.” 


Nai Vunau Me Baleta Na Turudra 


15. la o Jiova sa vosa vei Mosese kei Eroni, ka 


vaka, 

2. “Drau vosa vei ira na Isireli, ka tukuna vei ira, 
“Ni sa turudra na yagona e dua na tagane, na nona 
turudra e sega ni savasava. 

3. “la oqo na ka ena sega ni savasava kina o koya 
e na vuku ni nona turudra -- se ni sa turudra vata 
kei na yagona, se sega, oqo na nona sega ni 
savasava. 

4. “Nai davodavo kecega e davo kina o koya sa 
turudra, e na sega ni savasava: kei na ka kecega e 
na dabeca o koya e na sega ni savasava. 

5. “O koya ga e na tara na nonai davodavo me na 
savata na nonai sulu ka sili e na wai, ena sega ni 
savasava me yacova na yakavi. 

6. “O koya e na dabeca e dua na ka e a dabeca o 
koya sa turudra me savata na nonai sulu ka sili e 
na wai, ena sega ni savasava me yacova na yakavi. 
7. “Kei koya sa tara na yagoi koya e turudra me 
savata na nonai sulu ka sili e na wai, ena sega ni 
savasava me yacova na yakavi. 

8. “la kevaka e kasivita na tamata savasava O 
koya sa turudra, me qai savata na nonai sulu ka 
sili e na wai, ena sega ni savasava me yacova na 
yakavi. 

9. “Kei nai dabedabe kecega e dabeca o koya e 
turudra ena sega ni savasava. 

10. ʻO koya e na tara e dua na ka e tu e na rukui 
koya e turudra ena sega ni savasava me yacova na 
yakavi. o koya e colata e dua vei ira na ka oqori 
me savata na nonai sulu ka sili e na wai, ena sega 
ni savasava me yacova na yakavi. 

11. “Kei koya ena tara o koya e turudra, ka sega ni 
vuya e na wai na ligana, me savata na nonai sulu 
ka sili e na wai, ia ena sega ni savasava me yacova 
na yakavi. 

12. ‘Kei na bilo qele e tara o koya e turudra me 
vorolaki, kei na bilo kau kecega me vui e na wai. 
13. “la ni sa savasava mai na nona sega ni 
savasava o koya e turudra, me qai wilika o koya 
vei koya e vitu na siga me vakasavasavataki kina, 
me savata na nonai sulu, ka sili e na wai drodro; 
ena qai savasava. 

14. ʻE na kenai kawalu ni siga me na kauta vei 
koya e rua na soqe se rua na ruve gone, ka lako 
mai ki na mata i Jiova, ki na katuba ni vale ni 
veitavaki, ka solia vua na bete. 

15. “Ena qai vakacabora na bete, e dua mei soro ni 
valavala ca ka dua mei soro kama. la me sorovaki 
koya kina na bete e na mata i Jiova e na vuku ni 
nona turudra. 

16. “Kevaka e bura loa na nona wai e dua na 
tagane, me qai sili kece na yagona e na wai, ena 
sega ni savasava me yacova na yakavi. 

17. “Kei nai sulu kecega kei na kuli ni manumanu 
kecega sa buraci wai ni tagane, me sava e na wai, 
ena sega ni savasava me yacova na yakavi. 

18. “Na yalewa talega, ni rau sa tiko vata kei na 
dua na tagane ka sa bura loa na nona wai, me rau 
sili e na wai, e rau na sega ni savasava me yacova 
na yakavi. 

19. “Kevaka e turudra e dua na yalewa, ia na ka sa 
turu mai yagona na dra, me na tawase tani o koya 
me vitu na siga; ia o koya e na tarai koya ena sega 
ni savasava me yacova na yakavi. 

20. “Na ka kecega e davoca o koya e na gauna ni 
nona sega savasava ena sega ni savasava, na ka 
kece talega e na dabeca o koya ena sega ni 
savasava. 

21. “O koya e tara na nonai davodavo me savata 
na nonai sulu ka sili e na wai, ena sega ni savasava 
me yacova na yakavi. 

22. “Kei koya ena tara e dua na kae a dabeca o 
koya me savata na nonai sulu ka sili e na wai, ena 
sega ni savasava me yacova na yakavi. 

23. “la kevaka e dua na ka e tiko ena nona i 
davodavo se e na dua na ka e a dabeca o koya, ni 
sa tara e dua na tamata, ena sega ni savasava me 
yacova na yakavi. 

24. la kevaka e dua na tagane e tiko vata kei 
koya, ka sa tauvi koya na nona dra, ena sega ni 
savasava O koya me siga vitu; kei nai davodavo 
kecega ena davoca o koya e na sega ni savasava. 
25. “la kevaka e dua na yalewa sa turudra tiko e 
na siga e vuqa, ka sega ni vaka na kena i vakarau 
dodonu, se sa sivia na balavu ni kena gauna 
dodonu, na veisiga kecega sa turu kina dra e sa 
sega ni savasava, ena vaka na veisiga ni nona 
tawase tani. Ena sega ni savasava o koya. 

26. “Nai davodavo kecega ena davoca o koya e na 
veisiga kece e turudra kina ena tautauvata vua kei 
na nonai davodavo ni sa tawase tani; kei na ka 
kece sa dabeca o koya ena sega ni savasava, me 
vaka na nona sega ni savasava ni sa tawase tani. 
27. ʻO koya e tara na veika oqori ena sega ni 
savasava; me savata na nonai sulu ka sili e na wai, 
ena sega ni savasava me yacova na yakavi. 

28. “la kevaka sa savasava mai na nona turudra, 
me qai wilika vua e vitu na siga, ena qai savasava. 
29. “la e na kenai kawalu ni siga me kauta o koya 
e na vukuna e rua na soqe se rua na ruve gone, ka 
kauta mai vua na bete, ki na katuba ni vale ni 
veitavaki. 

30. “Me qai vakacabora o koya na bete e dua mei 
soro ni valavala ca kei na kenai karua mei soro 
kama, ka me sorovaki koya na bete e na mata i 
Jiova e na vuku ni turudra e sega ni savasava kina. 
31. “la dou tawasei ira tani vakaogo na Isireli mai 
na ka era sega ni savasava kina, de ra na mate e 
na nodra sega ni  savasava ni ra sa 


vakadukadukalitaka na Noqu vale sa tu e na 
kedra maliwa. 

32. “Oqo na lewa e na vuku i koya sa turudra, kei 
koya sa bura loa na nona wai ka sa sega ni 
savasava mai kina, 

33. “Kei koya na yalewa sa sega ni cakava rawa e 
dua na ka ni sa tauva na mate vakavula; kei koya e 
turudra, se tagane se yalewa; kei na tagane e 
mocera na yalewa e sega ni savasava.” 


Na Siga Ni Veibuluti 


16. la oqo sa vosa vei Mosese o Jiova ni rau sa 


mate na luve i Eroni, ni rau a vakacabora nai soro 
ni veibeci e na mata i Jiova, ka mate kina, 

2. Ka sa tukuna o Jiova vei Mosese: “Tukuna vei 
Eroni na tuakamu me kakua ni curu mai ena 
gauna ga e rawa ki na Tikina Tabu ki loma ni lati, 
e na mata ni cabocabo-ni-bulubulu e tu e dela ni 
kato, de mate kina o koya, ni'u na rairai mai na o e 
na dela ni cabocabo-ni-bulubulu. 

3. “Me vakaoqo na nona curu o Eroni ki na 
Tikina Tabu: kei na dra ni dua na bulumakau 
tagane e gone mei soro ni valavala ca, kei na dra ni 
dua na sipi tagane mei soro kama. 

4. “Me daramaka o koya nai curucuru balavu 
lineni sa tabu, ka daramaka na tarausese lineni e 
na yagona, me vau na tolona e nai vau lineni, ka 
vakaisala e nai sala lineni. Oqo nai sulu tabu. o 
koya oqo me sili mada o koya e na wai, ka qai 
vakaisulu kina. 

5. “Ka me taura mai vei ira nai soqosoqo na 
Isireli e rua na me mei soro ni valavala ca, ka dua 
na sipi tagane mei soro kama. 

6. “Me qai vakacabora o Eroni na bulumakau 
tagane mei soro ni valavala ca, e na vukuna ga, ka 
sorovaki koya kei na nona lewe-ni-vale. 

7. “Me qai kauta o koya na me ruarua ka 
vakacabora e na mata i Jiova mai na katuba ni vale 
ni veitavaki. 

8. “Me qai vakawiri madigi o Eroni e na 
vukudrau na me: e dua me nei Jiova ka dua me 
nei Asaseli. 

9. “Ka me kauta o Eroni na me ka goleva na 
madigi me nei Jiova, ka vakacabora mei soro ni 
valavala ca. 

10. “la na me e goleva na madigi me nei Asasela, 
me qai vakacabori bula e na mata i Jiova, me 
sorovaki o koya, me qai vakatalai tani me ka ni 
veibeitaki ki na vanua liwa. 

11. “Ka me kauta o Eroni na bulumakau tagane ei 
soro ni valavala ca, e na vukuna o koya, ka me 
sorovaki koya kei na nona lewe-ni-vale, ka 
vakamatea na bulumakau mei soro ni valavala ca 
e na vukuna. 

12. “Me qai kauta o koya na miga e sinai e na 
qilaiso e waqa, mai nai cabocabo ni soro sa tu e na 
mata i Jiova, ka vakasinaita na ligana e na kau boi 
vinaka sa vuruvuru me matai lalai, ka kauta ki 
loma ni lati. 

13. “Ka me viritaka na ka boi vinaka ki na buka 
waqa e na mata i Jiova, me ruguta nai cabocabo- 
ni-bulubulu sa tu e na dela ni kato ni vunau na o 
ni ka boi vinaka, de mate kina o koya. 

14. “Me na kauta na dra ni bulumakau o koya, ka 
kureitaka e na nonai qagalo ki dela ni cabocabo-ni- 
bulubulu vaka ki na tokalau, ka kureitaka 
vakavitu na dra e na nonai qagalo ki na mata ni 
cabocabo-ni-bulubulu. 

15. “Me qai vakamatea o koya na me mei soro ni 
valavala ca, e na vukudra na tamata, ka kauta na 
kena dra ki loma ni lati, ka cakava e na dra o ya 
me vaka e a cakava e na dra ni bulumakau, ka 
kureitaka ki dela ni cabocabo-ni-bulubulu, kei na 
mata ni cabocabo-ni-bulubulu. 

16. “Me sorovaka vakaoqo o koya na tikina tabu, 
e na vuku ni nodra sega ni savasava na Isireli, kei 
na nodra caka cala, io na nodra i valavala ca 
kecega; ia me cakava vakakina e na vuku ni vale 
ni veitavaki na ka sa vo tiko vei ira e na maliwa ni 
nodra sega ni savasava. 

17. “Me kakua na tamata me tiko e na vale ni 
veitavaki ni sa curu o koya ki na tikina tabu me 
vakacabora nai soro, me yacova ni curu tale mai, 
me sa sorovaki koya oti, kei na nona lewe-ni-vale, 
kei nai sogosogo taucoko ni Isireli. 

18. “Me na curu yani o koya ki nai cabocabo ni 
soro e tu e na mata i Jiova, ka sorovaka; ka kauta 
eso na dra ni bulumakau kei na dra ni me, ka 
boroya wavoki kina na tutu balavu cake ni 
cabocabo ni soro. 

19. “Me qai kureitaka vakavitu na dra ki delana e 
na nonai qaqalo, me vakasavasavataka, ka 
vakatabuya mai na nodra sega ni savasava na 
Isireli. 

20. “la ni sa oti na nona sorovaka na Tikina Tabu, 
na vale ni veitavaki, kei nai cabocabo ni soro, me 
qai kauta mai na me bula. 

21. “Me qai tabaka na ulu ni me bula o Eroni e na 
ligana ruarua, ka vakatusa kina na nodra caka ca 
kecega na Isireli, kei na nodra caka cala kecega, e 
na vuku ni nodra i valavala ca kecega, ka tauca ki 
na ulu ni me, ka vakatala tani ki na vanua liwa ni 
sa tubera yani e dua na tamata e dina. 

22. “Na me ena colata na nodra cala kecega ki na 
vanua liwa; me qai sereka o koya na me e na 
vanua liwa. 

23. “Me qai curu mai o Eroni ki na vale ni 
veitavaki, ka luvata tani nai sulu lineni ka 
sulumaka o koya ni sa curu ki na tikina tabu, ka 
laiva tu mai kea. 

24. “Ka me gai sili o koya e na wai e na dua na 
tikina tabu, daramaka na nonai sulu, curu mai, ka 
vakacabora na nonai soro kama, kei na nodra i 
soro kama na tamata, me sorovaki koya kei ira na 
tamata. 

25. “Me na vakama o koya na uro ni soro ni 
valavala ca e na dela ni cabocabo ni soro. 

26. “la o koya ka sereka na me ka sa colata 


na nodra cala, me savata na nonai sulu ka sili o 
koya e na wai, ni sa oti me qai curu mai ki nai 
tikotiko. 

27. “Na bulumakau tagane me i soro ni valavala 
ca kei na me ei soro ni valavala ca, sa kau na 
kedrau dra ki na tikina tabu mei soro, me kau tani 
ki nai bili ni tikotiko. la me vakamai e na 
bukawaga na kulidrau, kei na lewedrau, kei na 
dedrau. 

28. “la o koya e vakamai rau me savata na nona i 
sulu ka sili o koya e na wai, ni sa oti me qa lako 
mai nai tikotiko. 

29. “Oqo me kenai lesilesi ka sega ni mudu vei 
kemudou, e nai kavitu ni vula, e nai katini ni siga 
ni vula, mo dou vakararawataka na yalomudou, 
mo dou kakua ni cakava kina e dua na cakacaka, 
se i taukei ena nomudou vanua, se na kai tani e 
tiko vulagi kei kemudou. 

30. “E na siga dina o ya e na sorovaki kemudou 
kina na bete, me vakasavasavataki kemudou, mo 
dou na savasava kina mai na nomudoui valavala 
ca kecega e na mata i Jiova. 

31. “Ena Siga ni Vakacecegu mo dou vakacegu 
kina, ka mo dou vakamalumalumutaka na 
yalomudou, oqo sai lesilesi vei kemudou me sega 
ni mudu. 

32. “Ta na bete, o koya sa lumuti ka vakatabui me 
bete mei sosomi kei tamana, ena vakacabora nai 
soro, ka sulumaka nai sulu lineni, io nai sulu tabu; 
33. “Me qai sorovaka o koya na Vale Tabu, ka 
sorovaka na vale ni veitavaki kei nai cabocabo ni 
soro; me sorovaki ira talega na bete o koya kei ira 
kecega nai soqosoqo. 

34. “Ogo sai lesilesi vei kemudou me sega ni 
mudu, ka me sorovaki ira na Isireli, e na vuku ni 
nodra i valavala ca kecega, vakadua ga e na 
veiyabaki.” la sa cakava o koya me vaka e 
vakarota vei Mosese o Jiova. 


Na Savasava Ni Dra 


1 7. la sa vosa vei Mosese o Jiova, ka vaka, 


2. “Mo vosa vei Eroni kei iratou na luvena, kei 
ira kece na Isireli, ka tukuna vei ira, ‘Oqo na ka sa 
vakarota o Jiova, ka vaka: 

3. “A tamata kecega vei ira na matagali i Isireli 
sa vakamatea na bulumakau, se lami, se me, e 
loma ni tikotiko, se vakamatea e nai bili ni 
tikotiko, 

4. “A sa sega ni kauta ki na katuba ni vale ni 
veitavaki, me cabora nai madrali vei Jiova, e na 
mata ni vale nei Jiova; ena beitaki na tamata o ya 
ni sa vakadave dra: sa vakadavea walega na dra o 
koya; ia ena muduki tani na tamata o ya mai vei 
ira na kai nona, 

5. “Ka me ra kauta ga na nodra i soro na lsireli 
era vakacabora mai vanua, io me ra kauta vei 
Jiova, ki na katuba ni vale ni veitavaki, vua na 
bete, ka vakacabora mei madrali ni veivinakati sa 
cabori vei Jiova. 

6. “Ia me kureitaka na dra na bete e na dela ni 
cabocabo ni soro i Jiova, sa tu mai na katuba ni 
vale ni veitavaki, ka vakama na uro me ka boi 
vinaka vei Jiova. 

7. “la me ra kakua ni vakacabora tale na nodra i 
soro vei ira na me tagane, era sa lako tani kina me 
muria. Na ka oqo sa kena i lesilesi ka sega ni 
mudu vei ira e na nodra veitabatamata.”” 

8. “Ta mo tukuna vei ira, “A tamata kecega vei ira 
na matagali i Isireli, se na kai tani sa tiko vulagi 
kei ira, sa vakacabora nai soro kama se dua nai 
soro, 

9. “Ka sega ni kauta ki na katuba ni vale ni 
veitavaki, me vakacabora vei Jiova; na tamata o ya 
ena muduki tani vei ira na kai nona. 

10. la na tamata kecega vei ira na matagali i 
Isireli, se na kai tani sa tiko vulagi kei ira, sa kania 
e dua na dra; ena dua tani kina na mataqu vua na 
tamata o yasa kana dra, ia ka'u na muduki koya 
tani mai vei ira na kai nona. 

11/Ni sa kena bula ni yago na dra: ia ka'u sa solia 
vei kemudou me sorovaka na yalomudou e na 
dela ni cabocabo ni soro: ia sa rawa mei soro na 
dra, ni sai koya na bula.” 

12. “O koya Au a tukuna kina vei ira na Isireli, 
“Me kakua ni dua vei kemudou me kania na dra, 
me kakua talega ni kania na dra e dua na kai tani 
sa tiko vulagi kei kemudou.” 

13. “Kei na tamata kecega vei ira na Isireli, se vei 
ira na kai tani sa tiko vulagi kei ira, sa vakasasa 
manumanu e yavai va se manumanu vuka sa tara 
me laukana; me livia mada ga o koya na kena dra, 
ka ubia e na soso, 

14. “Ni sa kena bula ni yago kecega na dra satue 
na yagona: o koya ka'u a tukuna kina vei ira na 
Isireli, “Mo dou kakua ni kania na dra ni dua na 
manumanu: ni sa kena bula ni yago kecega na dra 
sa tu e na manumanu kecega: O ira kecega sa 
kania ena muduki tani.” 

15. “Kei na tamata kecega sa kania na ka sa mate 
vakailoa, se na ka sa katilaka na manumanu, se 
dua vei kemudou, se sa kai tani, me sava nonai 
sulu o koya, ka sili e na wai, ia ena sega ni 
savasava ka yacova na yakavi: ena qai savasava. 
16. “la kevaka sa sega ni sava nonai sulu, se sili e 
na wai, ena qai cudruvi e na nona caka ca.” 


Nai Vunau Me Baleta Na Veimoceri 


18. Sa qai vosa vei Mosese o Jiova, ka vaka, 

2. “Mo vosa vei ira na Isireli, ka tukuna vei ira, 
“Sai au o Jiova na nomudou Kalou. 

3. “Mo dou kakua ni muria nai valavala ni vanua 
o Ijipita, dou a tiko kina: kei nai valavala ni vanua 
o Kenani, Au sa kauti kemudou kina, mo dou 
kakua ni muria; ia mo dou kakua ni muria na 
nodra i vunau. 

4. “Na noqu lewa ga, mo dou cakava, kei na 
noqui lesilesi, mo dou vakabauta, mo dou muria 
ga: sai au o Jiova na nomudou Kalou. 


5. 'O koya mo dou vakabauta kina na noqu 
vunau, kei na noqu lewa; o koya kevaka sa cakava 
ga na tamata, ena bula kina: Sai au o Jiova. 

6. “Me kakua ni dua vei kemudou me via mocera 
e dua na yalewa e wekana voleka dina, me 
vakaraitaka vua na nona luvawale: Oi au o Jiova. 
7. “Mo kakua ni mocera na tinamu, o koya e rau 
sa veimoceri kei tamamu, sa tinamu dina o koya: 
mo kakua ni moce vata tukuna. 

8. “Mo kakua ni moce vata tukuna na wati i 
tamamu; e rau sa veimoceri kei tamamu o koya. 

9. “Mo kakua ni mocera na ganemu, se sa luve i 
tamamu, se sa luve i tinamu, se sa sucu mai 
nomudou, se sa sucu tani, mo kakua ni moceri ira. 
10. “Mo kakua ni mocera na makubumu, se sa 
luvena yalewa na luvemu tagane, se sa luvena 
yalewa na luvemu yalewa: ni rau a tubu vua e dua 
drau a moce vata tukuna. 

11. “Mo kakua ni moce vata kei na luve i tamamu 
ka yalewa, o koya sa vakasucuma vua o watina, 
sa ganemu o koya. 

12. “Mo kakua ni moce vata ke na gane i tamamu: 
ni sa wekana dina na tamamu o koya. 

13. “Mo kakua ni moce vata kei na taci i tinamu, se 
tuakana, ni sa wekana dina na tinamu o koya. 

14. “Mo kakua ni moce vata kei na wati i tamamu 
lailai, sa tinamu lailai o koya. 

15. ‘Mo kakua ni mocera na watina na luvemu 
tagane; mo kakua ni ca tukuna. 

16. “Mo kakua ni mocera na watina na tuakamu, 
se na watina na tacimu. 

17. “Mo kakua ni mocera e dua na yalewa, kei na 
luvena yalewa, se dua na makubuna yalewa, ni 
ratou sa veiwekani dina; oqo na ka ca. 

18. “Mo kakua talega ni vakawati kei na tuakana 
na watimu se na tacina, ni sa bula tiko o koya, mo 
vakararawataki koya kina. 

19. “Mo kakua talega ni mocera e dua na yalewa e 
na gauna sa vakatabui tu kina, ni tauvi koya na 
mate vakayalewa. 

20. “Mo kakua talega ni mocera na watina na kai 
nomu, mo vakavelavelataki iko vata tukuna. 

21. “la mo kakua ni vakacabora e dua na luvemu e 
na bukawaga vei Moloke, ia mo kakua ni 
vakacacana na yaca ni nomu Kalou: sai au o Jiova. 
22. “Mo kakua ni koto vata tukuna na tagane me 
vaka kei na yalewa: oqo sa ka vakasisila. 

23. “Mo kakua talega ni koto tukuna e dua na 
manumanu, mo vakasisilataki iko kina: me kakua 
talega na yalewa me tu e mata ni manumanu me 
koto vua: ogo na ka ni veivakamaduataki. 

24. ‘Dou kakua ni vakasisilataki kemudou e na 
dua na ka vakaogo: ni ra sa vakasisilataki e na ka 
kecega oqo o ira na veimatanitu, ka'u sa vakaseva 
tani e na matamudou. 

25. ʻA sa dukadukali na vanua: o koya ka'u sa 
sauma kina na kenai valavala ca, ia na vanua sa 
luaraka tani na lewena. 

26. “la mo dou vakabauta ga na noqu vunau, kei 
na noqu lewa, ka mo dou kakua ni kitaka e dua na 

ka vakasisila oqo; se na kai nomu se na kai tani sa 
tiko vulagi kei kemudou 

27. “(Ni ra sa kitaka na ka vakasisila kecega oqo o 
ira na lewe ni vanua era tiko kina e liu vei 
kemudou, a sa vakadukadukalitaki na vanua), 

28. ‘Me kakua ni luaraki kemudou talega na 
vanua, ni dou sa vakadukadukalitaka, me vaka ka 
luaraka na matanitu era tiko kina e liu vei 
kemudou. 

29. ‘Ja o ira kecega era kitaka e dua na ka 
vakasisila oqo, io na tamata era kitaka, era na 
muduki tani vei ira na kai nodra. 

30. ʻO koya mo dou vakabauta kina na noqu 
vunau, mo dou kakua ni kitaka e dua nai valavala 
vakasisila oqo, sa caka e liu ni dou sa bera ni yaco 
kina, mo dou kakua ni vakadukadukalitaki 
kemudou kina: sai au o Jiova na nomudou 
Kalou.”” 


Nai Vunau Me Baleta Nai Tovo Se Nai Valavala 


19. Sa vosa talega o Jiova vei Mosese, ka vaka, 


2. “Mo vosa vei ira kecega nai sogosogo ni luve i 
Isireli, ka tukuna vei ira: “Mo ni savasava, Ni'u sa 
savasava oi Au o Jiova na nomudou Kalou. 

3. “Na tamata yadua me vakarokorokotaki rau 
na tamana kei na tinana, ka maroroya na noqu 
veisiga ni Vakacecegu: Oi Au o Jiova na nomudou 
Kalou. 

4. “Kakua ni vuki vei ira na kalou matakau, se 
bulia na kalou matakau mai na ka sa 
vakawaicalataki: Oi Au o Jiova na nomudou 
Kalou. 

5. “a ni dou sa vakacabora nai soro ni 
veivinakati vei Jiova, mo dou cabora ena yalo e 
vinakata. 

6. “Me na laukana ga ena siga dou vakacabora 
kina, kei na siga ka tarava. la ke sa vo tu me 
yacova nai katolu ni siga, me qai vakamai ena 
bukawaga. 

7. “la kevaka sa laukana e nai katolu ni siga, sa 
na vakasisila. Ena sega ni vakadonui. 

8. “O koya oqo kivua ena kania ena cudruvi ena 
nona caka cala, baleta ni beca nai soro tabu i Jiova; 
ia na tamata o ya me tamusuki laivi mai vei ira na 
wekana. 

9. “Ni dou sa tamusuka na vua ni nomudou 
vanua, mo dou kakua ni tamusuka na tutu kece 
sara ni nomudoui teitei, se mo dou tomitomika na 
kena vo ni nomudou vuata. 

10. “Dou kakua talega ni tamusuka vakaoti na 
nomudou veivaini, se tauca kece na vua ni vaini 
mai na nomudou veivaini; mo dou biuta tu me 
kedra na dravudravua kei na vulagi: Oi Au o Jiova 
na nomudou Kalou. 

11. ‘Dou kakua ni butako, se cakacaka vakailasu, 
se veilasutaki vakai kemudou. 

12. ‘Dou kakua talega ni bubului vakailasu e na 
Yacaqu, se beca na Yaca ni nomudou Kalou: Oi Au 
o Jiova na nomudou Kalou. 


13. “Kakua ni lawakitaka na wekamu, se butakoci 
koya. Na kenai sau na nomu tamata cakacaka mo 
kakua ni taura tiko ena bogi taucoko ka sigavaka. 
14. 'Kakua ni rukaka na daligavara, se biuta e 
matana na mataboko na ka me tarabe kina, ia mo 
rerevaka na nomu Kalou: Oi Au o Jiova. 

15. 'Dou kakua ni vakatulewa cala ni dou sa tauca 
na lewa. Mo kakua ni beitaka na dravudravua se 
doka na tamata kaukauwa. Mo vakatauca na lewa 
dodonu vua na kai nomu. 

16. “Mo kakua ni kauta voli nai tukutuku lasu ena 
kedra maliwa na wekamu; se beitaka me mate na 
kai nomu: Oi Au o Jiova. 

17. 'Mo kakua ni cata na wekamu ena yalomu. 
Mo na dauvunauca na wekamu, ka kakua ni 
vosota nai valavala ca ena vukuna. 

18. “Mo kakua ni sauma na ca, se yaloca vei ira na 
luvedra na kai nomu, ia mo lomana na kai nomu 
me vaka na nomu lomani iko: Oi Au o Jiova. 

19. “Mo maroroya na Noqui vakaro. Mo kakua ni 
laiva e dua na nomu manumanu me rau 
vakaluveni kei na duatani na matagali. Kakua ni 
tea vata na veimatagali i tei. Se daramaka na i sulu 
e cula vata na lineni kei na vutika ni sipi. 

20. “la o koya ena veimoceri kei na yalewa sa 
musuki me watina lailai e dua na tagane, ia e se 
bera ni voli lesu se me soli vua na nona galala, e 
na vuku ni ka oqo ena tau kina vei rau na cudru; 
ia e rau na sega vakamatei, baleta ni se sega ni 
galala na yalewa. 

21. la me na kauta na tagane na nonai soro ni 
caka cala vei Jiova, ki na mata ni katuba ni vale ni 
veitavaki, e dua na sipi tagane mei soro ni caka 
cala. 

22. “Na bete ena cakava na veisorovaki ena 
vukuna ni cabora na sipi tagane ka nona i soro ni 
caka cala ena mata i Jiova me baleta na cala e 
cakava. la sa na vosoti na cala e a cakava. 

23. “la ni dou sa na yacoi na vanua o ya, ka tea na 
veimatagali kau vuata me kemudou, mo dou qai 
okata na vuana me sega ni cili. Me tolu na yabaki 
na kena sega ni cilivi vei kemudou. Me kakua ni 
laukana. 

24. “la e nai kava ni yabaki ena tabu na vuata kece 
sara, me vakavinavinakataki kina o Jiova. 

25. “la e nai kalima ni yabaki mo ni na qai kania 
na vuana, me na vakalevutaka kina na vuata e 
solia vei kemudou: Oi Au o Jiova na nomudou 
Kalou. 

26. “Mo dou kakua ni kania e dua na ka vata kei 
na dra, dou kakua talega ni viavia raivotu se via 
tukuna na ka e se bera ni yaco mai ena veivuke ni 
O kei na gata. 

27. ‘Mo dou kakua ni toroya na tutu ni 
ulumudou, se vakacacana na tutu ni kumimudou. 
28. “Mo dou kakua ni tavalaka na yagomudou ena 
vukudra na mate, se samuqawetaka na 
yagomudou: Oi Au o Jiova. 

29. “Dou kakua ni solia na luvemudou yalewa me 
dautagane, ka soli koya me dau veibutakoci, de sa 

lutu ki na bula ni veibutakoci na vanua, ka sa levu 
sara nai valavala ca e na vanua. 

30. “Mo dou maroroya na Noqu veiSiga ni 
Vakacecegu ka vakarokorokotaka na Noqu vale 
tabu: Oi Au o Jiova. 

31. “Kakua ni vakabauti ira na daucurumi kei na 
yalo sa vakakina, dou kakua ni vakasagarai ira, 
me ra vakadukadukalitaki kemudou: Oi Au o 
Jiova na nomudou Kalou. 

32. “Mo dou tucake e matadra na ulu sika ka doka 
na matana na tamata qase, ka rerevaka na 
nomudou Kalou: Oi Au o Jiova. 

33. “la kevaka sa tiko vulagi kei kemudou ena 
nomudou vanua e dua na kai tani, dou kakua ni 
vakararawataki koya. 

34. ʻO koya sa tiko vulagi kei kemudou me vaka 
ga e dua e sucu ena kemudou maliwa, ia mo 
dou lomani koya me vaka dou lomani kemudou; 
ni dou a tiko vulagi ena vanua o Ijipita: Oi Au o 
Jiova na nomudou Kalou. 

35. “Mo dou kakua ni tauca na lewa ca ni dou sa 
vakatulewa, e nai vakarau ni kena balavu, kena 
bibi, se kena levu. 

36. “Me tikoga vei kemudou na i vakarau dodonu, 
me dodonu na kena bibi, nai vakarau dodonu ni 
kena mamaca, kei nai vakarau dodonu ni kena 
suasua: Oi Au o Jiova na nomudou Kalou, o Koya 
ka kauti kemudou tani mai na vanua o Ijipita. 

37. ʻO koya oqo mo dou vakabauta na Noqui 
vakaro kei na Noqu lewa kecega, ka cakava: Oi Au 
o Jiova.” 


Nai Totogi Ni Basu Lawa 


20. Sa qai vosa vei Mosese o Jiova, ka vaka, 

2. “Mo tukuna tale vei ira na Isireli, “Na tamata 
yadua vei ira na Isireli, se vei ira na kai tani sa tiko 
vulagi kei na Isireli, sa solia e dua na luvena vei 
Moloke, ena vakamatei vakaidina o koya: me ra 
vakaviriki koya e na vatu o ira na lewe ni vanua. 

3. “la Au na cudruva na tamata o ya, ka muduka 
tani vei ira na kai nona, ni sa solia e dua na luvena 
vei Moloke, me vakadukadukalitaka na noqu vale 
tabu, ka vakacacana na yacaqu tabu. 

4. “la kevaka sa tabonaka na matadra vua na 
tamata o ya o ira na lewe ni vanua, ni sa solia e 
dua na luvena vei Moloke, ka sega ni vakamatei 
koya, 

5. “Au na qai cudruva na tamata o ya, kei na 
nona lewe-ni-vale, ka muduki koya tani, kei ira 
kece era sa muri koya, me gole vei Moloke, mai 
vei ira na kai nodra. 

6. “Kei na tamata sa golevi ira sa daucurumi, kei 
ira na dauveinita, me muri ira, Au na cudruva na 
tamata o ya, ka muduka tani mai vei ira na kai 
nona. 

7. “O koya mo dou vakasavasavataki kemudou 
kina, mo dou savasava: ni sai Au o Jiova na 
nomudou Kalou. 

8. “la dou vakabauta na noqu vunau, ka cakava: 


Oi Au o Jiova, o koya sa vakasavasavataki 
kemudou. 

9. “Ena vakamatei vakaidina o koya yadua sa 
rukaka na tamana se tinana. Sa rukaka na tamana 
se tinana o koya; sa baleti koya ga na nona mate. 
10. “Na tagane talega sa veibutakoci kei na watina 
na tani, io sa veibutakoci kei na wati ni kai nona, e 
rau na vakamatei vakaidina ruarua, na tagane sa 
dauyalewa kei na yalewa sa dautagane. 

11. “Kei na tagane sa mocera na wati ni tamana, sa 
veibutakoci kei koya e rau sa tiko vata kei tamana, 
e rau na vakamatei vakaidina ruarua; sa baleti rau 
na nodrau mate. 

12. a kevaka sa moce e dua na tagane kei na 
watina na luvena tagane, e rau na vakamatei 
vakaidina ruarua: E rau sa kitaka na ka ni 
veivakamaduataki; sa baleti rau ga na nodrau 
mate. 

13. “la kevaka sa moce vata kei na tagane e dua na 
tagane me vaka sa moce vata kei na yalewa, e rau 
sa kitaka ruarua na ka vakasisila: E rau na 
vakamatei vakaidina, sa baleti rau ga na nodrau 
mate. 

14. “la kevaka e dua na tagane sa na vakawati kei 
na dua na yalewa kei na tinana, sa ka ca sara: e 
ratou na vakamai e na bukawaga, o koya kei rau 
talega; me kakua kina na ca e na kemudou 
maliwa. 

15. ‘Ia kevaka sa tiko vata kei na manumanu e 
dua na tagane, ena vakamatei vakaidina o koya; 
mo dou vakamatea talega na manumanu. 

16. “la kevaka sa dua na yalewa sa torova e dua 
na manumanu, me tiko vata tukuna, mo dou 
vakamatea na yalewa, kei na manumanu: E rau na 
vakamatei vakaidina; sa baleti rau na nodrau 
mate. 

17. “la kevaka sa dua na tagane sa vakawati kei na 
ganena, na luve i tamana, se na luve i tinana, ka 
rau sa veibutakoci, e rau sa kitaka na ka e 
veivakamaduataki; e rau na muduki tani e na 
matadra na kai nodrau: Sa veibutakoci kei na 
ganena na tagane o ya: Ena cudruvi o koya e na 
nona caka ca. 

18. “la kevaka e rau sa veimoceri na tagane kei na 
yalewa ni sa tauvi mate vakayalewa; sa 
vakarairaitaka na nona vure o koya na tagane, ia 
sa vakaraitaka na nona vure ni dra o koya na 
yalewa, e rau na muduki tani ruarua vei ira na kai 
nodrau. 

19. ‘Mo kakua talega ni veimoceri kei na taci i 
tinamu se na tuakana, se na gane i tamamu: Ni sa 
veimoceri ni veiwekani dina oqo: E rau na cudruvi 
e na nodrau caka ca. 

20. “la kevaka sa veimoceri na tagane kei na wati 
ni tamana lailai sa veimoceri o koya kei koya e rau 
sa tiko vata kei tamana lailai: E rau na cudruvi e 
na nodrau i valavala ca; e rau na mate sa na sega 
na luvedrau. 

21. 'Ke dua na tagane sa taura na watina na 
tuakana se tacina, sa ka velavela: Sa veimoceri o 

koya kei koya e rau sa tiko vata kei tuakana se 
tacina; ena sega na luvedrau. 

22. “la dou muria na noqu vunau kecega, kei na 
noqu lewa kecega, ka cakava: Me kakua ni luaraki 
kemudou kina na vanua Au sa kauti kemudou 
kina mo dou tiko kina. 

23. la dou kakua ni muria na i valavala ni 
matanitu, Au sa vakasava tani e na matamudou: 
ni ra a kitaka na ka kecega oqo, era qai velavela 
sara vei au. 

24. “Ta Au a tukuna vei kemudou, Dou na taukena 
na nodra vanua, ia Au na solia vei kemudou mo 
dou taukena na vanua sa dave kina na wai-ni-sucu 
kei na o ni: Oi au o Jiova na nomudou Kalou, o 
koya sa tawasei kemudou tani mai vei ira na 
veimatanitu. 

25. ‘Dou vakatakilakilataka kina na manumanu 
savasava kei na manumanu sa sega ni savasava, 
kei na manumanu vuka sa savasava kei na 
manumanu vuka sa sega ni savasava: mo dou 
kakua kina ni vakavelavelataki kemudou e na 
vuku ni manumanu e yavai va, se na manumanu 
vuka, se dua na ka sa yaga voli e na qele, Au sa 
wasea tani me sega ni savasava vei kemudou. 

26. “la dou savasava vei au: ni'u sa savasava oi Au 
o Jiova, ia Au sa tawasei kemudou mai vei ira na 
veimatanitu, mo dou noqu. 

27. “la na tagane se yalewa sa daucurumi, se sa 
dauveinita, me vakamatei vakaidina: me ra 
vakaviriki ira e na vatu: sa baleti ira na nodra 
mate.” 


Nai Vakaro E Baleta Na Nodra i Valavala Na 
Bete 


21. la o Jiova sa tukuna vei Mosese, “Mo vosa 


vei iratou na bete na luve i Eroni, ka tukuna vei 
iratou, “Me kakua ni vakatawasavasavataki koya e 
dua e na vuku ni tamata mate vei ira na kai nona, 
2. “la e na vuku ni wekana dina ga, e na vuku i 
tinana, se tamana, se na luvena tagane, se na 
luvena yalewa, se na tuakana, se na tacina, 

3. “Se na ganena sa goneyalewa, sa wekana dina, 
o koya sa sega ni vakawati: io e na vukuna, e tara 
me vakatawasavasavataki koya kina. 

4. “Me kakua ni vakatawasavasavataki koya ni sa 
turaga vei ira na nona tamata, me sega ni savasava 
kina. 

5. “Me ra kakua ni tasia na uludra, se tasia na 
tutu ni kumidra, se tava na yagodra. 

6. “Mera savasava vua na nodra Kalou, ka kakua 
ni vakacacataka na yaca ni nodra Kalou: Ni ra sa 
vakacabora tiko na ka sa cabo e na buka waga vei 
Jiova, me kakana me nei koya na nodra Kalou: o 
koya me ra savasava kina. 

7. “Me ra kakua ni vakawati kei na dua na 
yalewa sa dautagane, se sa vaqasei; me ra kakua 
talega ni vakawati kei na dua na yalewa sa veibiu 
kei na watina: ni sa savasava o koya vua na nona 
Kalou. 


8. “Mo vakasavasavataki koya kina; ni sa 
vakacabora o koya na kakana me nei koya na 
nomu Kalou: Mo nanumi koya me savasava: ni'u 
sa savasava oi au o Jiova, o koya sa 
vakasavasavataki kemudou. 

9. “la na luvena yalewa e dua na bete sa 
vakacacani koya ni sa dautagane, sa vakacacani 
tamana: ena vakamai o koya e na buka waga. 

10. “la o koya na bete levu mai vei ira na wekana, 
sa livi ki na uluna na waiwai ni veilumuti, a sa 
buli me sulumaka nai sulu tabu, me kakua ni biuta 
na nonai sala, se dresulaka na nonai sulu, 

11. “Me kakua talega ni torova e dua na yago sa 
mate, me kakua ni vakatawasavasavataki koya e 
na vuku i tamana, se tinana; 

12. “Me kakua talega ni curu tani e na vale tabu, 
se vakacacana na vale tabu ni nona Kaloy, ni sa 
vakatabui oti e na waiwai ni veilumuti sa nei koya 
na nona Kalou: Oi Au o Jiova. 

13. “Ia me vakawati kei na dua sa goneyalewa ga. 
14. ʻA yada, se yalewa sa biu, se yalewa sa 
vaqasei, se na dautagane, me kakua ni vakawati 
kei na dua sa vakaoqo: ia me vakawati kei na dua 
sa goneyalewa ga, mai vei ira na kai nona. 

15. “Me kakua talega ni vakacacana na nona kawa 
e na kedra maliwa na kai nona; ni sai au o Jiova, 
ka vakasavasavataki koya.” 

16. Sa vosa talega vei Mosese o Jiova, ka tukuna, 
17. “Mo vosa vei Froni, ka tukuna, “o koya vei ira 
na nomu kawa e na dua nai tabatamata, sa dua 
vua na tikina ka ca, me kakua ni toro o koya me 
vakacabora na kakana me nei koya na nona Kalou. 
18. “la na tamata kecega sa dua na tikina ka ca, me 
kakua ni toro mai: a tamata mataboko, se lokiloki, 
se ucu raraba, se dua na tikina sa vakatani, 

19. ‘Se sa ramusu na yavana, se ramusu na ligana, 
20. “Se sa dakupusi, se na leka, se ca e dua na 
matana, se sa bu ca se vakanana, se ceke. 

21. 'A tamata kecega vei ira na luve i Eroni na 
bete, sa dua na tikina e ca, me kakua ni toro mai 
me vakacabora na ka sa cabo vei Jiova e na buka 
waga; sa dua na tikina vua sa ca; me kakua kina ni 
toro mai o koya me vakacabora na kakana me nei 
koya na nona Kalou. 

22. “Me kania ga o koya na kakana sa nei koya na 
nona Kalou, se ka tabu se ka tabu sara; 

23. ‘Ja me kakua ga ni curu ki loma ni lati, se 
torova nai cabocabo ni soro, ni sa dua na tikina 
vua e ca; me kakua kina ni vakacacana na noqu 
veivale tabu: ni sai au o Jiova, ka vakasavasavataki 
ira.” 

24. *A sa tukuna o Mosese vei Eroni, kei iratou na 
luvena, kei ira kece na Isireli. 


22. Sa qai vosa vei Mosese o Jiova, ka tukuna, 

2. “Mo vosa vei Froni kei iratou na luvena, me ra 
tawasei ira mai na ka sa tabu vei ira na Isireli, me 
ra kakua ni vakacacana na yacaqu tabu e na ka era 
vakatabuya me noqu: Oi Au o Jiova. 

3. “Mo tukuna vei ira, o koya vei ira kecega na 
nomudou kawa, “E na nomudou veitabatamata, sa 
toro ki na veika tabu era vakatabuya vei Jiova na 
Isireli, ni sa sega ni savasava, na tamata o ya sa na 
muduki tani e mataqu: Oi Au o Jiova. 

4. “A tamata kecega vei ira na luve i Eroni sa 
vukavuka, se turi, me kakua ni kania o koya na ka 
tabu, ka me savasava mada o koya. Kei koya sa 
tara na ka sa sega ni savasava e na vuku ni mate, 
se na tamata sa yau loa na nona wai ni tagane, 

5. 'Se koya sa tara e dua na ka sa gasi, sa 
vakatawasavasavataki kina, se sa tara na tamata sa 
tu vua e dua na ka ka sa vakatawasavasavataki 
kina — 

6. “Na tamata sa tara e dua sa vakakina, ena sega 
ni savasava ka yacova na yakavi, ka na sega ni 
kania na ka tabu, kevaka sa sega ni sili mada e na 
wal. 

7. “la ni sa dromu na mata-ni-siga, ena savasava, 
ka me qai kania na ka tabu, ni sa kena kakana oqo. 
8. “Na ka sa mate loa, se sa katilaki, me kakua ni 
kania o koya me vakavelavelataki kina: Oi au o 
Jiova. 

9. “la me ra vakabauta na noqu vunau, de ra 
cudruvi e na nodra cala, ka mate kina, ni ra sa 
vakacacataka: Oi au o Jiova, ka vakasavasavataki 
ira. 

10. “Me kakua ni kania na ka tabu e dua na kai 
tani: a nona vulagi na bete, se nona tamata sa voli 
na nona cakacaka, me kakua ni kania na ka tabu. 
11. “a kevaka sa volia e dua na tamata e nai lavo 
o koya na bete, me kana kina o koya, kei koya sa 
sucu e nona vale: me ra kania na kena. 

12. “Na luvena yalewa talega na bete, o koya sa 
veiwatini kei na kai tani, me kakua ni kana o koya 
e nai madrali sa lavelaveti mai na ka tabu. 

13. “la kevaka sa yada na luvena yalewa na bete, 
se veibiu kei na watina, ka sega na luvena, a sa 
lesu tale ki ma vale nei tamana, me vaka ni sa 
goneyalewa, me kania ga na kei tamana: ia me 
kakua na kai tani me kania. 

14. ‘Ia kevaka sa kania loa na ka tabu e dua na 
tamata ni sa sega ni kila, me qai solia vua na bete 
na ka sa tautauvata kei na ka tabu, ka kuria e na 
dua na kena wase ni sa wase lima. 

15. ‘Ia me ra kakua ni vakacacana na nodra ka 
tabu na Isireli, era sa vakacabora vei Jiova, 

16. Ta ni ra kania na kedra ka tabu, era vakavuna 
na nodra cudruvi e na nodra caka cala; ni sai au o 
Jiova, sa vakasavasavataki ira.” 


Nai Soro E Vakadonui Kei Nai Soro E Sega Ni 
Vakadonui 

17. Sa vosa talega vei Mosese o Jiova, ka tukuna, 
18. “Mo vosa vei Eroni, kei iratou na luvena, kei 
ira kece na Isireli, ka tukuna vei ira, “O koya yadua 
vei ira na matagali i Isireli, se na kai tani sa tiko 
kei ira na Isireli, sa vakacabora na nonai madrali, e 
na vuku ni dua na nona bubului, kei na nona i 


soro kecega sa lomana me vakacabora, era via 
cabora vei Jiova mei soro kama — 

19. “Mo dou vinakati kina, me dua na ka tagane sa 
sega na kena ca, se bulumakau, se sipi, se me. 

20. “la na ka sa dua kina na kena ca, dou kakua ni 
cabora: ni na sega ni ka dou na vinakati kina. 

21. la o koya yadua sa vakacabora e dua nai 
madrali ni veivinakati vei Jiova, me vakayacora na 
ka ka bubului kina, se nai soro sa lomana ga me 
cabora, se bulumakau se sipi, me sega na kena ca, 
me vinakati; me kakua kina e dua na kena ca. 

22. “Na mataboko, se ramusu, se mudu e dua na 
tikina, se dabo, se sa bu ca se vakanana, dou kakua 
ni vakacabora oqo vei Jiova, se vakacabora vei 
Jiova e dua na ka oqo e na buka waqa, e na dela ni 
cabocabo ni soro. 

23. “Na bulumakau, se lami, sa dua na tikina sa 
vakatani se yali e dua na tikina, oqo e tara mo 
vakacabora ni sa lomamu ga; ia me vakayacori me 
ka ni bubului, ena sega ni donu kina. 

24. “Dou kakua ni vakacabora vei Jiova e dua nai 
soro sa mavoa vakaca, se ramusu, se sa sele; ia 
dou kakua ni cabora e dua na ka oqo e na 
nomudou vanua. 

25. “Dou kakua talega ni taura vei ira na kai tani e 
dua na ka vakaoqo mo vakacabora me kakana me 
nei koya na nomudou Kalou; ni sa tu kina na kena 
vuca, kei na kena ca: dou na sega ni vinakati 
kina.” 

26. Sa vosa talega vei Mosese o Jiova, ka tukuna, 
27. “Ni sa sucu e dua na bulumakau, se sipi, se 
me, me tiko voli kei tinana ka bogi vitu, ia e na 
kenai kawalu ni siga, kei na veisiga emuri, ena 
donu ni sa cabo e na buka waga mei soro vei Jiova. 
28. “la na bulumakau yalewa se sipi yalewa, dou 
kakua ni vakamatea ruarua, o koya kei na luvena, 
e na siga e dua. 

29. “Ta ni dou sa via vakacabora e dua nai soro ni 
vakavinavinaka vei Jiova, mo dou vakacabora mo 
dou vinakati kina. 

30. “Ena siga o ya ga me laukana, me kakua ni vo 
ki na mataka: Oi au o Jiova. 

31. “la dou vakabauta na noqui vakaro, ka muria: 
Oi au o Jiova. 

32. “Dou kakua tale ni vakacacana na yacaqu 
tabu; ia ka'u na vakarokorokotaki ga vei ira na 
Isireli: Oi au o Jiova, o koya ka vakasavasavataki 
kemudou, 

33. “Ka'u a kauti kemudou mai na vanua o Ijipita, 
me'u nomudou Kalou: Oi au o Jiova.” 


Na Solevu I Jiova 


23. la sa vosa vei Mosese o Jiova, ka tukuna, 

2. “Mo vosa vei ira na Isireli, ka tukuna vei ira, 
“Na Solevu i Jiova, dou na kacivaka mei soqosoqo 
tabu, ia oqo na noqu Solevu. 


Na Siga Ni Vakacecegu 
3. “Eonona siga me caka kina na cakacaka: ia 

nai kavitu ni siga sa Siga ni Vakacecegu, nai 
sogosogo tabu; dou kakua ni kitaka kina e dua na 
cakacaka: o koya sa Siga ni Vakacecegui vei Jiova e 
na nomudoui tikotiko kecega. 


Na Lako Sivia Kei Na Madrai Sega Ni Vakai- 
Vakatubu [Sega Ni Vakaleveni] 

4. “Ogo sa Solevu i Jiova, io nai soqosoqo tabu, 
dou na kacivaka e na kedra veivula. 

5. “E na kenai katinikava ni siga e na i matai ni 
vula, e na yakavi, ena ia na lako-sivia i Jiova. 

6. “la e na kena i katinikalima ni siga ni vula o 
ya, sa na ia kina na soqoni vei Jiova ni kana 
madrai sa sega ni vakaleveni: E vitu na siga dou 
kania kina na madrai sa sega ni vakaleveni. 

7. “Ena kenai matai ni siga, dou ia kina e dua nai 
soqosoqo tabu: Dou kakua ni cakava kina e dua na 
cakacaka vakavuravura. 

8. “la dou vakacabora na i soro vei Jiova e na 
buka waqa e na siga e vitu: e na kenai kavitu ni 
siga sa na dua kina nai soqosogo tabu: dou kakua 
ni cakava kina e dua na cakacaka vakavuravura.” 


Na Solevu Ni Sevu 

9. Sa vosa talega vei Mosese o Jiova, ka tukuna, 
10. “Mo vosa vei ira na Isireli, ka tukuna vei ira, 
“Ni dou sa yaco ki na vanua ka'u sa solia vei 
kemudou, ka sa tamusuka kina na kena vuata, 
dou na qai kauta e dua nai vau sila, nai sevu ni 
nomudou vuata, vua na bete. 

11. a me qai yalovaka o koya nai vau sila e na 
mata i Jiova, me ka dou na vinakati kina: me 
yalovaka na bete e na mataka sa tarava na Siga ni 
Vakacecegu. 

12. “la e na siga dou sa yalovaka kina nai vau sila, 
dou cabora kina e dua na lami tagane sa sega na 
kena ca sa yabaki dua ga, mei soro kama vei Jiova. 
13. Ta nai madrali sa laukana vata tukuna me rua 
na omeri madrai droka vinaka sa veiwaki vata kei 
na waiwai, nai soro sa cabo e na buka waga vei 
Jiova me ka boi vinaka: ia nai madrali sa liviraki 
vata tukuna me waini e rua na paidi ka levu cake. 
14. Ta dou kakua ni kania na madrai, se na sila 
tavu, se na sola drokadroka, ka me yaco mada na 
siga dou sa kauta kina nai madrali vua na 
nomudou Kalou: oqo sai lesilesi ka sega ni mudu e 
na nomudoui tikotiko kecega, e na nomudou 
veitabatamata. 


Na Solevu Ni Veimacawa (Limasagavulu Na 
Siga) 

15. “la ni sa oti na Siga ni Vakacecegu, na siga dou 
a kauta kina nai vau sila mei soro e yalovaki, mo 
dou wilika vei kemudou e vitu sara na macawa. 
16. “la me yacova na mataka ni sa oti na Siga ni 
Vakacecegu e vitu, dou wilika e limasagavulu na 
bogi; dou na qai cabora nai madrali laukana e na 
sila vou vei Jiova. 

17. “Mo dou kauta mai na nomudou veivale e rua 
nai buli madrai sa caka e na omeri e rua, me 


yalovaki me madrai droka vinaka; me vavi kei na 
leveni; me kenai sevu vei Jiova. 

18. “la dou cabora vata kei na madrai e vitu na 
lami sa sega na kena ca, sa yabaki dua ga, ka dua 
na bulumakau, ka rua na sipi tagane: ka me sai 
soro kama vei Jiova, kei nai madrali laukana kei 
nai madrali liviraki vata kei ira, io nai soro sa cabo 
e na buka waqa, me ka boi vinaka vei Jiova. 

19. ‘Dou na qai vakamatea e dua na me tagane 
mei soro ni valavala ca, ka rua na lami tagane sa 
yabaki dua ga me cabori mei madrali ni 
veivinakati. 

20. “la me yalovaka vata na bete kei na madrai sai 
sevu, mei soro sa yalovaki e na mata i Jiova, kei na 
lami ruarua: era na tabu me nei Jiova, me nona na 
bete. 

21. ‘Ja e na siga o ya dou kacivaka, me dua na 
nomudoui soqosoqo tabu, dou kakua ni cakava 
kina e dua na cakacaka vakavuravura: me sai 
lesilesi ka sega ni mudu e na nomudou i tikotiko 
kecega e na nomudou veitabatamata. 

22. “la ni dou sa tamusuka na vuata ni nomudou 
vanua, mo kakua ni vakaotia na bati ni nomu 
veiwere ni o tamusuka, mo kakua talega ni tomika 
na ka sa lulutu walega ni o sa tamusuka na sila: 
mo laiva ga me nodra na dravudravua, kei na 
vulagi, Oi Au o Jiova na nomudou Kalou.” 


Na Solevu Ni Uvu Davui 

23. Sa vosa talega vei Mosese o Jiova, ka tukuna, 
24. “Mo vosa vei ira na Isireli ka tukuna, “E na 
kenai kavitu ni vula, e nai matai ni siga ni vula, 
me dua na nomudou Siga ni Vakacecegu, a gauna 
me vakananuma me uvu kina na davui, nai 
sogosogo tabu. 

25. ‘Dou kakua ni kitaka kina na cakacaka 
vakavuravura, dou cabora ga nai soro e na buka 
waqa vei Jiova.” 


Na Siga Ni Veibuluti 

26. Sa vosa talega vei Mosese o Jiova, ka tukuna : 
27. “A kenai katini talega ni siga e na kenai kavitu 
ni vula oqo, na siga ni veibuluti: oqo sa dua na 
nomudoui soqosoqo tabu; dou 
vakamalumalumutaki kemudou kina, ka 
vakacabora e dua nai soro e na buka waga vei 
Jiova. 

28. “la dou kakua ni kitaka e dua na cakacaka e 
na siga o ya: ni sa siga ni veibuluti, mo dou 
sorovaki kina e na mata i Jiova na nomudou 
Kalou. 

29. “la na tamata kecega sa na sega ni 
vakamalumalumutaki e na siga o ya, ena muduki 
tani o koya vei ira na kai nona. 

30. “Kei na tamata kecega sa kitaka e dua na 
cakacaka e na siga o ya, au na vakarusa tani na 
tamata o ya mai vei ira na kai nona. 

31. “Dou kakua ni kitaka e dua na cakacaka: sai 
lesilesi ka sega ni mudu e na nomudou i tikotiko 
kecega, e na nomudou veitabatamata. 

32. “Ena sega ni vakacecegu mo dou vakacegu 
kina, ia dou vakamalumalumutaki kemudou: e na 
kena i kaciwa ni siga ni vula, e na yakavi, mai na 
yakavi e dua ka yacova na yakavi e dua, mo dou 
ia kina na nomudoui vakacegu.” 


Na Solevu Ni Vale Vakacevaceva 

33. Sa vosa talega vei Mosese o Jiova, ka tukuna, 
34. “Mo vosa vei ira na Isireli, ka tukuna, 'A kena 
i ka tinikalima ni siga e na kena i kavitu ni vula 
oqo, me ia kina na solevu ni vale taba ni kau vei 
Jiova ka bogi vitu. 

35. 'E na kenai matai ni siga, me dua na i 
sogosogo tabu; mo dou kakua ni kitaka kina e dua 
na cakacaka vakavuravura. 

36. ʻE vitu na siga dou vakacabora kina nai soro e 
na buka waqa vei Jiova: e na kenai kawalu ni siga, 
me dua na nomudou i soqosoqo tabu, ia dou na 
cabora e dua nai soro e na buka waga vei Jiova: sa 
soqoni tabu: dou kakua ni cakava kina na 
cakacaka vakavuravura. 

37. ‘Oqo sa kena solevu vei Jiova, dou na kacivaka 
mei soqosoqo tabu, me vakacabora na i soro e na 
buka waga vei Jiova, nai soro kama, kei nai 
madrali laukana, na ka sa vakacabori, kei na i 
madrali liviraki, sa dui caka e na kena siga— 

38. “la oqo sa kenai kuri ni veiSiga ni Vakacecegu 
i Jiova, kei na nomudou i solisoli, kei na i madrali 
kecega dou sa bubului kina, kei na nomudou i 
soro kecega sa lomamudou mo dou cabora, o koya 
dou na solia vei Jiova. 

39. “E na kenai katinikalima talega ni siga e na 
kenai kavitu ni vula, ni dou sa kumuna vata na 
vuata ni vanua, dou na ia kina na Solevu vei Jiova 
ka bogi vitu, nai matai ni siga ena Siga ni 
Vakacecegu, ia nai kawalu ni siga ena Siga ni 
Vakacecegu talega. 

40. “la e na i matai ni siga dou taura na vua ni kau 
vinaka, kei na taba ni niu kei na taba ni kau sa sobi 
na drauna, kei na wilou mai na uciwai: ia dou na 
reki e na mata i Jiova na nomudou Kalou ka bogi 
vitu. 

41. “la dou na ia na solevu oqo, na solevu vei 
Jiova, me bogi vitu e na veiyabaki. Oqo sa kena i 
lesilesi sega ni mudu e na nomudou 
veitabatamata: dou daukitaka e na kenai kavitu ni 
vula. 

42. “Mo dou tiko bogi vitu e na veivale taba ni 
kau: o ira kecega sai taukei vei ira na Isireli era na 
tiko e na veivale taba ni kau, 

43. “Me ra kila kina na nomudou veitabatamata ni 
sai au era dautiko kina o ira na Isireli e na veivale 
taba ni kau, ni'u a kauti ira mai na vanua o Ijipita: 
Oi Au o Jiova na nomudou Kalou.” 

44. Sa tukuna vei ira na Isireli na solevu i Jiova o 
Mosese. 


Qaravi Na Cina Ni Vale-Ni-Soro 


24. Sa qai vosa vei Mosese o Jiova, ka tukuna: 


2. “Mo vakaroti ira na Isireli, me ra kauta mai vei 
iko na waiwai olive makare sa lautuki, me yaga 
ena cina, me caudre tikoga kina na cina. 

3. “ Mai taudaku ni lati ni kato ni Vakadinadina, 
ena vale ni veitavaki, o Eroni sa na veigaravi kina 
mai na yakavi me yacova na mataka, ena mata i 
Jiova e veisiga; oqo sa kenai lesilesi ka sega ni 
mudu ena nomudou veitabatamata. 

4. “Me vakarautaka tikoga o koya na veicina e 
nai tutu-ni-cina makamakalivata, e na mata i Jiova. 


Na Madrai Ni Vale-Ni-Soro 

5. “la mo kauta na madrai droka vinaka, ka 
vavia e tinikarua na keki: me rua na omeri ena dua 
na keki. 

6. “Mo qai tuva me yatu rua, me yaono na yatu 
yadua, ena dela ni teveli makamakalivata ena 
mata i Jiova. 

7. “Mo qai viritura na drega dina me vakamai 
ena dela ni yatu kadua, me tu ki na madrai me 
dauveivakananumi, io nai madrali sa cabori ena 
buka waga vei Jiova. 

8. “Me vakatura vinaka tikoga o koya ena mata i 
Jiova ena veiSiga ni Vakacecegu kecega, ena 
vukudra na Isireli ena veiyalayalati sa sega ni 
mudu. 

9. “la ena kedratou o Eroni kei na luvena; me ra 
kania ena tikina tabu: Ni sa nona ka sa tabu sara 
mai na vei madrali sa cabo vei Jiova ena 
bukawaga, oqo nai vakaro ka sega ni mudu.” 


Nai Totogi Ni Vosa-Vakacaca 

10. A sa dua na luve ni yalewa ni Isireli, sa kai 
Ijipita na tamana, sa lako yani ki na kedra maliwa 
na Isireli; ka rau a veivala e na i tikotiko, na luve 
ni yalewa ni Isireli oqo, kei na dua na tagane ni 
Isireli. 

11. A sa vosavakacacataka na Yaca i Jiova o koya 
na luve ni yalewa ni Isireli ka ruru. A ra sa kauti 
koya vei Mosese: (ia na yaca i tinana o Silomeci, 
na luve i Tipiri, ena mataqali i Tani.) 

12. A ra sa sogolati koya mada me vakatakilai vei 
ira na loma i Jiova. 

13. A sa vosa vei Mosese o Jiova, ka tukuna, 

14. “Mo kauti koya sa ruru ki nai bili ni tikotiko; 
ia O ira kecega sa rogoci koya, me ra tabaka na 
uluna ena ligadra, me ra qai vakavirika ena vatu o 
ira nai soqosogo taucoko. 

15. “Ia mo vosa vei ira na Isireli, ka vaka, “O koya 
yadua sa rukaka na nona Kalou me cudruvi ena 
vuku ni nonai valavala ca. 

16. ‘Ja o koya sa vosa vakacacataka na yaca i 
Jiova, me sa vakamatei vakaidina; era na 
vakavirika vakaidina ena vatu o ira nai sogosogo 
taucoko: na vulagi se nai taukei, ni sa 
vosavakacacataka na yaca o ya, ena vakamatei. 

17. la o koya sa mokuta mate e dua na tamata, 
me vakamatei vakaidina o koya. 

18. “Kei koya sa mokuta mate na manumanu e 

yavai va, me sauma na manumanu o ya ena dua 
sa tautauvata. 

19. ‘Ia kevaka sa vakamavoataka na kai nona e 
dua na tamata, ena caka vua me vaka sa kitaka o 
koya— 

20. *A mavoa mei sau ni mavoa, a mata mei sau ni 
mata, a bati mei sau ni bati: me vaka sa 
vakamavoataka e dua na tamata o koya, ena caka 
vaka talega kina vua. 

21. “lo o koya sa vakamatea na manumanu e 
yavai va, me sauma me vakatautauvata: ia o koya 
sa vakamatea na tamata, me vakamatei. 

22. “Me dua ga na nomudou lawa, vei koya na 
vulagi, vei koya nai taukei: ni sai au o Jiova na 
nomudou Kalou.” 

23. A sa vosa vei ira na Isireli o Mosese, era qai 
kauti koya ka ruru ki nai bili ni koro, ka 
vakavirika ena vatu, A ra sa kitaka na Isireli, me 
vaka ka vakarota vei Mosese o Jiova. 


Na Siga Ni Vakacecegu Ni Kavitu Ni Yabaki 


25. A sa vosa vei Mosese o Jiova mai na 


Ulunivanua o Saineai, ka vaka, 

2. “Mo tukuna vei ira na Isireli, “Ni dou sa yaco 
ki na vanua ka'u sa solia vei kemudou, me qai ia e 
dua na vakacecegu vei Jiova na vanua. 

3. “E ono na yabaki o na kaburaka kina na sila 
ena nomu veiwere, ka ono na yabaki o na samaka 
kina na nomu veivaini, ka kumuna na vuana: 

4. “la na kena yabaki me sa gauna ni vakacecegu 
me vakacegu kina na vanua, a vakacecegu vei 
Jiova: mo kakua ni kaburaka na sila e na nomu 
veiwere, se samaka na nomu veivaini. 

5. “A ka sa tubu mai na nomu sila ka lutu e na 
yabaki sa oti, mo kakua ni tamusuka, se vetia nai 
soso mai na nomu vaini sa sega ni samaki: sa 

yabaki me vakacegu kina na vanua. 

6. “la ena kemudou na ka sa tubu e na gauna sa 
vakacegu kina na vanua; a kemu, kei na kena na 
nomu tamata, kei na kena na nomu vada, kei na 
kena na nomu tamata sa voli na nona cakacaka, 
kei na kena na kai tani, sa tiko vulagi kei iko, 

7. “Kei na kedra na nomu manumanu e yavai va, 
kei na kedra na manumanu sega lasa sa tiko e 
nomu vanua—io ena kedra na ka kecega sa tubu 
kina. 


Na I Ka Limagasavulu Ni Yabaki (Jupili) 

8. “la mo qai wilika vei iko e vitu na yabaki ni 
vakacecegu, me vitu vakavitu na yabaki; ia na 
kena dede e vitu na yabaki ni vakacecegu, o ya sa 
vasagavulu ka ciwa na yabaki. 

9. “Mo qai vakauvuca yani na davui sa domo 
levu, e na kenai katini ni siga e na kenai kavitu ni 
vula: e na Siga ni Veibuluti, dou vakauvuca yani 
kina na davui e na nomudou vanua taucoko. 

10. “la dou vakatabuya na kenai kalimasagavulu 
ni yabaki, ka kacivaka yani na veisereki kivei ira 
kecega na lewe ni vanua: ena yabaki ni jupeli vei 


kemudou;, ia dou na vakalesuya na tamata yadua 
ki na yasana sai taukei kina e liu, dou na 
vakalesuya na tamata yadua talega ki na nona 
matagali. 

11. “Ena yabaki ni jupeli vei kemudou na kena i 
ka limasagavulu ni yabaki o ya: dou kakua ni 
kaburaka na sila, se tamusuka na ka sa tubu kina 
mai na sila sa lutu, se vetia nai soso mai na vaini 
sa sega ni samaki kina: 

12. “Ni sa jupeli: ena tabu vei kemudou, dou kania 
ga na ka sa tubu mai na were. 

13. 'E na Yabaki ni Jiupili oqo dou na vakalesuya 
na tamata yadua ki na yasana sai taukei kina e liu. 

14. “la kevaka e dua vei kemudou sa volitaka e 
dua na ka vua na kai nomu, se volia mai vua e dua 
na ka dou kakua ni domonikocotaka: 

15. 'Mo volia vua na kai nomu me vaka na i 
wiliwili ni yabaki sa oti kina na jupeli; me volitaka 
vei iko o koya me vaka nai wiliwili ni yabaki ni 
vuata: 

16. ‘Ke sa vuga na yabaki, mo vakalevutaka na 
kenai voli; ia ke sa vica ga na yabaki, mo 
vakalailaitaka na kenai voli: ni sa volitaka vei iko o 
koya me vaka nai wiliwili ni vuata. 

17. la mo dou kakua ni dui cakava 
vakadomonikoco, mo rerevaka ga na nomu Kalou: 
ni sai au o Jiova na nomu Kalou. 


Na Ka E Vakarautaki Ena Vuku Ni Kavitu Ni 
Yabaki 

18. “la dou cakava na noqui vakaro, ka vakabauta 
na noqu lewa, ka muria; dou na qai tiko vakasautu 
e na vanua. 

19. 'Ta ena vuataka na kena vuata na vanua, ia 
dou na kana ka mamaw, ka tiko vakasautu kina. 
20. Ta de dou sa tukuna, A cava na ka me 
keimami kania e na kenai kavitu ni yabaki? Raica, 
keimami na sega ni kaburaka na sila, se kumuna 
vata na neimami vuata ?” 

21. “Au na vakarota mo dou vakasaututaki e na 
kenai kaono ni yabaki, ia ena vuataka kina na 
vuana me rauta e tolu na yabaki. 

22. “la dou na kaburaka na sila e na kena i kawalu 
ni yabaki, ka kania na vuata makawa ka yacova 
nai kaciwa ni yabaki; dou na kania tiko na vuata 
makawa ka me kumuni mada na vuata. 


Na Voli Lesu Ni Ka E Nona 

23. “Me kakua ni volitaki na vanua me takali sara: 
ni sa noqu ga na vanua, ia oi kemudou dou sa kai 
tani ka tiko vulagi ga vei au. 

24. “la e na vanua taucoko dou sa taukena, dou na 
solia me voli tale na vanua. 

25. “Kevaka sa dravudravua mai na wekamu, a sa 
volitaka eso na nona vanua, me qai volia tale e 
dua na wekana na ka ka volitaka yani na wekana. 
26. “la kevaka sa sega na wekana na tamata o ya 
me volia tale, a sa qai rawata e muri o koya me 
volia tale, 

27. “Me qai wilika o koya na veiyabaki sa volitaki 
kina, ka vakasuka na kena caca ni voli vua na 
tamata ka volia; ka me qai lesu o koya ki na vanua 
sa taukena e liu. 

28. “la kevaka sa sega ni rawata me vakasuka vua, 
ena nona tiko ka volia me yaco mada na yabaki ni 
jupeli: ia e na jupeli, ena lutu mai vua, ena qai lesu 
ki na vanua o koya sa taukena e liu. 

29. “la kevaka sa dua na tamata sa volitaka na vale 
sa tiko e loma ni koro vakabai, ena qai tara me 
volia tale e na yabaki ka volitaka kina, ni sa sega ni 
oti e dua na yabaki, sa tara vua me volia tale. 

30. “la kevaka sa oti dina e dua na yabaki, ka sa 
sega ni voli tale, ena qai nona tiko ka volia na vale 
o ya, kei na nona veitabatamata ka sega ni mudu 
ena sega ni suka e na Yabaki ni Jiupili. 

31. “la na veivale e na koro lalai sa sega ni 
vakabai, ena vakatauvatani kei na veiwere ni 
vanua: e tara ga me voli tale, a ra na suka e na 
jupeli. 

32. “la e na nodra veikoro na Livai, na veivale e na 
koro era sa taukei kina, e tara me ra volia tale na 
Livai e na veigauna kecega. 

33. “la kevaka sa volia tale e dua vei ira na Livai; 
ena qai suka e na jupeli na vale ka volitaki, ka tu e 
na koro sai taukei kina: ni ra taukena na Livai, e na 
kedra maliwa na veivale e na nodra veikoro na 
Isireli. 

34. “la na vanua sa volita na nodra veikoro sa tabu 
ni volitaki, ni ra sa taukena ka sega ni mudu. 


Soli Ka Vei Ira Na Dravudravua 

35. “la kevaka sa dravudravua mai na wekamu, 
ka sa malumalumu mai na ligana ni drau a tiko 
tukuna, mo qai vukei koya, me vaka na kai tani, se 
vulagi, me bula vata kei iko o koya. 

36. “Mo kakua ni taura mai vei koya na kena i 
kere ni ka sa kerea vei iko, se nai kuri ni ka: mo 
rerevaka ga na nomu Kalou, me bula vata kei iko 
na wekamu. 

37. “Mo kakua ni solia vua na nomu i lavo me dua 
kina na kena na tubu, se solia vua na nomu 
kakana me vakuria. 

38. Oi au o Jiova na nomudou Kalou, ka kauti 
kemudou mai na vanua o ljipita, me solia vei 
kemudou na vanua o Kenani, meu nomudou 
Kalou. 


Nai Vakaro Baleti Ira Na Bobula 

39. “la kevaka sa dravudravua mai na wekamu ni 
drau a tiko tukuna, a sa volitaki koya vei iko, mo 
kakua ni caka vua me vaka sa bobula. 

40. “Ena tiko ga vei iko me vaka na tamata sa voli 
na nona cakacaka, se vaka na vulagi, me qaravi 
iko, ka yacova na Yabaki ni Jiupili. 

41. “Me qai lako tani vei iko, o koya, kei iratou 
vata tukuna na luvena, ka lesu ki na nona 
matagali, ia me lesu ki na vanua ka ra taukena na 
nona qase e liu. 


42. “Ni ra sa noqu tamata, ka'u a kauta mai na 
vanua o Ijipita: me ra kakua ni volitaki me vaka na 
bobula. 

43. “Mo kakua ni valavala vakaukauwa vua; mo 
rerevaka ga na nomu Kalou. 

44. “la na nomu tagane bobula, kei na nomu 
yalewa bobula—o na rawata mai vei ira na 
veimatanitu era sa tiko voleka vei kemudou, ni sa 
tara mo dou volia mai kina na tagane bobula kei 
na yalewa bobula. 

45. “E tara talega mo dou volia mai vei ira na luve 
ni kai tani sa tiko vulagi kei kemudou, ka mai vei 
ira na nodra mataqali era sa tiko kei kemudou, o 
ira sa sucu vei ira e na nomudou vanua: ia dou na 
taukeni ira. 

46. “la dou na tauri ira me nodra na luvemudou 
era na taravi kemudou, me ra taukena tiko emuri; 
era na nomudou bobula ka sega ni mudu: ia vei 
ira ga na wekamudou na lsireli, dou kakua ni 
valavala vakaukauwa, e dua vua e dua. 

47. “la kevaka sa vutuniyau mai na kai tani se na 
vulagi drau sa tiko tukuna, a sa dravudravua mai 
na wekamu e rau sa tiko vata tukuna, a sa volitaki 
koya o koya vua na kai tani, se vua na vulagi drau 
sa tiko tukuna, se vei ira na kawa ni matagali era 
kai tani, 

48. “Ni sa volitaki oti, sa tara me voli tale mai; me 
voli koya tale e dua vei ira na wekana ; 

49. “E tara me voli koya tale na tamana lailai, se na 
luvena na tamana lailai, se tara me voli koya tale e 
dua sa wekana dina sa rau matagali vata; ia 
kevaka sa rawata, me sa voli koya tale o koya. 

50. “la me wilika kei koya sa voli koya mai na 
yabaki sa volitaki oti vua, me yacova na yabaki ni 
jupeli: ia nai lavo me kenai voli me na 
vakatauvatani kei nai wiliwili ni yabaki: ena vaka 
talega na nona yabaki na tamata sa voli na nona 
cakacaka. 

51. “Kevaka sa vuga na yabaki sa vo tiko, me solia 
tale o koya me vakakina nai voli ni nonai sere, mai 
nai lavo sa voli kina. 

52. “la kevaka sa vica ga na yabaki sa vo me 
yacova na yabaki ni jupeli, me rau qai wilika vata 
tukuna, ka me solia tale o koya nai lavo ni nonai 
sere me vaka na kena yabaki sa vo. 

53. “Ena tiko vata tukuna me vaka na tamata sa 
voli vakayabaki na nona cakacaka: me kakua ni 
valavala vakaukauwa vua o koya e matamu. 

54. “la kevaka sa sega ni voli tale vakakina, ena 
qai sereki o koya e na Yabaki ni Jiupili—o koya, 
kei iratou vata tukuna na luvena. 

55. “Ni sa noqu tamata o ira na Isireli; era sa noqu 
tamata, ka'u a kauta mai na vanua o Ijipita: Oi au 
o Jiova na nomudou Kalou. 


Na Yalayala E Na Vuku 
Veivakalouvinakataki Kei Na Veisausaumi 


Ni 


26. “Dou kakua ni cakava vei kemudou na kalou 
lasu, se nai vakatakarakara e ceuceu se vakaduria 

na matakau, se na vatu sai vakatakarakara, e na 
nomudou vanua, mo dou cuva kina: ni sai au o 
Jiova na nomudou Kalou. 

2. Dou vakabauta na noqu  veiSiga ni 
Vakacecegu, ka vakarokorokotaka na noqu vale 
tabu: Oi au o Jiova. 

3. “Kevaka dou sa muria na ka ka'u sa lesia, ka 
vakabauta na noqu vunau, ka cakava, 

4. Auna qai vakatauca vei kemudou na uca e na 
kena vula, ka na vuataka na kena vuata na vanua, 
ka vuataka na vuana na kau ni veiwere. 

5. lana nomudou samu sila ena yacova na vula e 
veti kina na vua ni vaini, ia dou na vetia tiko na 
vua ni vaini ka yacova na kaburaki sila, ia dou na 
kania na kemudou me mamau kina, ka tiko 
vakasautu e na nomudou vanua. 

6. la ka'u na solia na sautu e na vanua, dou na 
davo sobu kina ka sega e dua me vakarerei 
kemudou: au na vakaotia tani talega e na vanua na 
manumanu ca, ena sega talega ni lakova na 
nomudou vanua nai seleiwau. 

7. Ta dou na vakasavi ira na nomudou meca, a ra 
na bale e nai seleiwau e na matamudou. 

8. la e lewe lima vei kemudou ena vakasava 
rawa na lewe drau, ka dua na drau vei kemudou 
ena vakasava rawa e lewe tini na udolu: ia era na 
bale e nai seleiwau na nomudou meca e na 
matamudou. 

9. “Ni'u na golevi kemudou, ka vakaluveataki 
kemudou, ka vakalewevuqataki kemudou, ka 
vakataudeitaka vei  kemudou na  noqu 
veiyalayalati. 

10. la dou na kania tiko na ka sa tu dede, ka kauta 
kituba na ka sa tu dede me vakasosomitaki e na ka 
vou. 

11. la ka'u na vakaduria na noqu vale e na 
kemudou maliwa: ia ena sega ni cati kemudou na 
yaloqu. 

12. la ka'u na lako voli e na kemudou maliwa, ia 
ka'u na nomudou Kalou, ia dou na noqu tamata. 
13. Sai au o Jiova na nomudou Kalou, ka'u a kauti 
kemudou tani mai na vanua o ljipita, mo dou 
kakua ni nodra bobula tiko: ia ka'u sa sereka nai 
vesu dou a vauci kina, ka qisi kemudou mo dou 
lako vakadodonu. 

14. “la kevaka dou sa bese ni vakarorogo vei au, 
ka bese ni kitaka na vunau kecega oqo, 

15. Ka sa beca ga na noqui lesilesi, se sa cata na 
noqu lewa na lomamudou, mo dou kakua kina ni 
kitaka na noqu vunau kecega, ka sa vakacataka ga 
na noqu veiyalayalati, 

16. Au na qai kitaka na ka oqo vei kemudou, au 
na vakayacora na domobula, na lila balavu, kei na 
katakata, me tauvi kemudou, me kania na 
matamudou, ka vakararawataka na lomamudou: 
ia ena sega ni yaga ni dou sa kaburaka na 
nomudou sila, ni ra na kania na nomudou meca. 
17. la ka'u na rai vakatani vei kemudou, ia dou na 
vakamatei e na matadra na nomudou meca: a ra 


na lewai kemudou o ira era sa cati kemudou; ia 
dou na dro ni sa sega e vakasavi kemudou. 

18. “la kevaka dou sa bese tiko ni vakarorogo vei 
au, ni sa yaco na veika oqo, au na qai cudruvi 
kemudou vakavitu cake e na vuku ni nomudoui 
valavala ca. 

19. la ka'u na muduka na kaukauwa dou sa 
totoka kina; ka cakava na lomalagi me vaka na 
kaukamea vei kemudou, kei na nomudou qele me 
vaka na parasa. 

20. la dou na oca walega: ni na sega ni vakalewe 
na nomudou vanua, ka sega ni vuataka na vuana 
na kau ni vanua. 

21. Ta kevaka dou na lako vakatani vei au, ka 
bese ni vakarorogo vei au; au na qai vakayacora 
na mate ca vakavitu cake vei kemudou e na vuku 
ni nomudou i valavala ca. 

22. la ka'u na vakatala na manumanu sega lasa ki 
na kemudou maliwa, a ra na butakoca na 
luvemudou, ka  vakamatea na  nomudou 
manumanu e yavai va, ka vakalewelailaitaki 
kemudou; ia ena sega ni lakovi na nomudou 
veisalatu. 

23. “la kevaka dou sa bese tiko ni vakavinakataki 
mai vei au, ni sa yaco na veika oqo, ka sai valavala 
vakatani tiko vei au, 

24. Ka'u na qai valavala vakatani talega vei 
kemudou, ia ka'u na cudruvi kemudou vakavitu 
tale, e na vuku ni nomudoui valavala ca. 

25. la ka'u na vakayacora vei kemudou nai 
seleiwau, sa na cudrutaka na veiyalayalati, ka dou 
na soqoni vata kina e na nomudou loma ni 
veikoro; ia ka'u na tala na mate ca vei kemudou; ia 
dou na soli ki na ligadra na meca. 

26. Ni'u sa vakaotia na madrai dou sa bula kina, 
ena qai lewe tini na yalewa sa na vavia na 
kemudou madrai e na dua na lovo, a ra na 
vakarautaka na bibi ni kemudou madrai, ni sa 
bera ni vota, ia dou na kana, ka sega ni mamau. 

27. la kevaka dou na sega ni vakarorogo vei au, 
ni sa yaco na ka kece oqo, kai valavala vakatani 
tiko vei au, 

28. Ka'u na qai valavala vakatani vei kemudou e 
na cudru rerevaki; ia oi au, kau na cudruvi 
kemudou vakavitu tale, e na vuku ni nomudoui 
valavala ca. 

29. la dou na kania na lewedra na luvemudou 
tagane, kei na lewedra na luvemudou yalewa. 

30. Au na vakarusa talega na nomudou veitikina 
cecere, ka taya sobu na nomudou veimatakau e 
vaka na mata-ni-siga, ka biuta na yagomudou ni 
sa mate ki dela ni yagodra na nomudou matakau: 
ia ena cati kemudou na yaloqu. 

31. la ka'u na vakalalataka na nomudou veikoro, 
ka vakarusa na nomudou veivale tabu, ka'u na 
sega ni boica na nomudoui madrali boi vinaka. 

32. Au na vakarusa talega na vanua: a ra na 
kurabui kina o ira na nomudou meca era tiko kina. 
33. la kau na vakasesei kemudou ki na 

veimatanitu, ka ucuna nai seleiwau me muri 
kemudou: ia na nomudou vanua ena lekutu wale, 
ka na lala na nomudou veikoro. 

34. Sa na qai marautaka na veiSiga ni Vakacecegu 
na vanua, ni sa veikau tu, ni dou sa tiko e na 
nodra vanua na nomudou meca; sa na qai 
vakacegu na vanua, ka marautaka na kena Siga ni 
Vakacecegu. 

35. E na gauna kece sa veikau kina, ena 
vakacegu—ka ni sa sega ni vakacegu e na 
nomudou gauna ni vakacecegu, ni dou a tiko kina. 
36. “la ka'u na tala na rere me kania na lomadra 
era sa vo vei kemudou, e na vanua ni nodra meca; 
ia na rorogo ni drau-ni-kau sa cagina voli ena 
vakubutaki ira; a ra na dro, me vaka ni ra drotaka 
nai seleiwau; a ra na bale ni sa sega e vakasava. 

37. A ra na veibaleti, me vaka sa muri ira nai 
seleiwau, ni sa sega e vakasava: ia ena sega vei 
kemudou na kaukauwa mo dou tu kina e na 
matadra na nomudou meca. 

38. la dou na rusa ena kedra maliwa na 
veimatanitu, ia ena kani kemudou na nodra vanua 
na nomudou meca. 

39. la o ira sa vo vei kemudou, ena waicala yani 
na yalodra, e na vuku ni nodra i valavala ca, e na 
nodra vanua na nomudou meca; ia e na vuku ni 
nodra i valavala ca na nodra qase talega, ena 
waicala kina na yalodra. 

40. “Ka ra na vakatusa na nodra i valavala ca, kei 
nai valavala ca ni nodra qase, kei na nodra caka 
cala era sa kitaka vei au, ka ni ra sai valavala 
vakatani vei au, 

41. Niu sai valavala vakatani talega vei ira, ka 
kauti ira ki na vanua ni nodra meca; kevaka sa qai 
malumalumu mai na lomadra sa sega ni cilivi, a ra 
sa qai vakadonuya nai sau ni nodra i valavala ca— 
42. Au na qai nanuma na noqu veiyalayalati kei 
Jekope; kei na noqu veiyalayalati talega kei 
Aisake, kei na noqu veiyalayalati kei Eparaama, 
ka'u na nanuma, ka'u na nanuma talega na vanua. 
43. Era na takali mai na nodra vanua, ia na vanua 
ena marautaka na kena gauna ni vakacecegu, ni sa 
veikau mai ni ra sa takali kina: a ra na vakadonuya 
nai sau ni nodra i valavala ca, ni ra sa beca na 
noqu lewa, ka sa cata na noqui lesilesi na yalodra. 
44. la ni sa oti kece na ka oqo, ka ra na tiko e na 
vanua ni nodra meca, au na sega ni biuti ira laivi, 
se cati ira me'u vakarusai ira sara, ka me 
vakacacataka na noqu veiyalayalati kei ira: ni sai 
au o Jiova na nodra Kalou. 

45. la e na vukudra ga, kau na nanuma na 
veiyalayalati kei ira na nodra gase, o ira kau a 
kauta tani mai na vanua o Ijipita e na matadra na 
veimatanitu, me'u nodra Kalou: Oi au o Jiova.!” 
46. Oqo nai lesilesi, kei na lewa, kei na vunau, sa 
cakava o Jiova e na Ulunivanua o Saineai, e na 
gusu i Mosese, me veiyalayalati kina o koya kei ira 
na Isireli. 


Voli Lesu Ni Tamata Kei Na Ka E Vakacabori 
Vua Na Kalou 


27. la oqo sa vosa vei Mosese o Jiova, ka vaka, 


2. “Mo vosa vei ira na Isireli, ka tukuna vei ira: 
“Ni dua na tamata sa vakatabuya na bubului me 
baleta eso na tamata vei Jiova, me vaka o sa lewa 
me kedra i voli,. 

3. “Kevaka o na lewa me kena i voli ni tagane 
mai na yabaki ruasagavulu me yacova sara na 
onosagavulu, mo na qai lewa me kenai voli e 
limasagavulu na sikeli siliva, me vaka na sikeli ni 
tikina tabu. 

4. 'Kevaka e yalewa, mo qai 
tolusagavulu na sikeli na kenai voli; 
5. “lia kevaka mai na yabaki lima me yacova sara 
na yabaki ruasagavulu mo gai lewa me 
ruasagavulu na sikeli me kenai voli na tagane, ka 
tini na sikeli me kenai voli na yalewa, 

6. “la kevaka mai na vula dua me yacova sara na 
yabaki lima, mo qai lewa me lima na sikeli siliva 
na kenai voli na tagane, ka tolu na sikeli siliva me 
kenai voli na yalewa, 

7. “la kevaka mai na yabaki onosagavulu se levu 
cake, ke tagane, mo qai lewa me tini-ka-lima na 
sikeli na kenai voli, ka me tini na sikeli me kenai 
voli na yalewa. 

8. “la kevaka e dravudravua o koya ka sega ni 
rawata na ka o sa lewa, me qai lako o koya vua na 
bete, ka me lewa na kenai voli na bete; me vaka na 
ka sa rawata o koya sa bubuluitaka, me lewa na 
kenai voli o koya na bete. 

9. “Kevaka e kauta mai na tamata na manumanu 
yavai va me vakacabori mei soro vei Jiova, sa na 
tabu na ka kecega sa solia e dua vei Jiova. 

10. 'Me kakua ni vakaisosomitaka o koya se 
veisautaka, na ka vinaka kei na ka ca se na ka ca 
kei na ka vinaka; ia kevaka sa mani veisautaka na 
manumanu e yavai va, ena qai tabu ruarua na 
manumanu o ya kei na kenai sosomi talega. 

11. 'Kevaka e manumanu sega ni savasava ka 
sega ni dau vakacabori mei soro vei Jiova, me qai 
vakaraitaka o koya na manumanu e na mata ni 
bete; 

12. “Ka me qai lewa na kenai voli na bete, se ka 
vinaka se ca; me vaka ni o iko, na bete, mo lewa 
kina, ena vakabau. 

13. a kevaka sa via volia tale o koya, me qai 
vakaikuritaka na kenai voli e na dua nai kalima. 
14. “la ni sa vakatabuya na nona vale e dua na 
tamata me tabu vei Jiova, me qai lewa na kena i 
voli na bete, se sa vinaka se ca; me vaka sa lewa 
kina na bete, me sa na vakabau. 

15. “la kevaka sa via volia tale na nona vale o koya 
ka vakatabuya, me qai vakaikuritaka e na dua na i 
kalima nai lavo o sa lewa me kenai voli, ena qai 
nona tale. 

16. “Kevaka e vakatabuya e dua na tamata me nei 
Jiova e dua nai wase ni nona vanua, mo qai lewa 
na kenai voli me vaka na levu ni sila me kaburaki 


lewa me 

kina. E dua na omeri na parile e na kenai voli e 
limasagavulu na sikeli siliva. 

17. “Kevaka e vakatabuya na nona tiki ni vanua 
mai na Yabaki ni Juvili, ena vakabau me vaka na 
nomu lewa. 

18. “la kevaka e vakatabuya na nona tiki ni vanua 
ni sa oti na Juvili, me qai wilika vua nai lavo o 
koya na bete me vaka na yabaki sa vo tiko me 
yacova na Yabaki ni Juvili, ka me na musuki sobu 
mai na ka o sa lewa me kenai voli. 

19. “la kevaka sa via volia tale o koya me nona na 
tiki ni vanua ka vakatabuya, me na qai 
vakaikuritaka e na dua nai kalima nai lavo o sa 
lewa me kenai voli, ena qai vakataudeitaki vua. 

20. “la kevaka sa sega ni via volia o koya me nona 
tale na tiki ni vanua, se sa volitaka oti vua na 
tamata tani, ena qai sega ni rawa vakadua ni voli 
tale, 

21. Ta na tiki ni vanua, ni sa suka e na Juvili, ena 
tabu me nei Jiova, me vaka na tiki ni vanua 
vakatabui; ena taukena ga na bete. 

22. “la kevaka e dua na tamata sa vakatabuya me 
nei Jiova e dua na tiki ni vanua sa volia o koya, na 
tiki ni vanua e a sega ni taukena o koya, 

23. 'Me qai wilika vua o koya na bete na kena 
i voli me vaka o sa lewa, me yacova na yabaki ni 
Juvili, ka me na solia o koya na kenai voli me vaka 
o sa lewa e na siga o ya mei soro tabu me nei 
Jiova. 

24. “Ena Yabaki ni Juvili ena suka na tiki ni vanua 
vua ka volitaka, io vei koya ka taukena e liu na 
vanua. 

25. “la nai voli ni ka kecega o sa lewa sa na vaka 
na sikeli ni tikina tabu: e ruasagavulu na kera ki 
na dua na sikeli. 

26. “la na ulumatua ni manumanu ka dodonu me 
ulumatua nei Jiova, me kakua na tamata me 
vakatabuya; na bulumakau se sipi, sa nei Jiova. 

27. “la kevaka e manumanu sega ni savasava, me 
qai volia tale o koya me vaka na ka o sa lewa me 
kenai voli, ka me vakalevutaka cake e na dua nai 
kalima; se kevaka sa sega ni voli tale, me na qai 
volitaki me vaka na ka o sa lewa me kenai voli. 

28. “la me kakua ni dua nai madrali e vakatabui e 
sa vakacabora oti e dua na tamata me nei Jiova 
mai na ka e taukena, na tamata se manumanu e 
yavai va, se tiki ni vanua e taukena; nai madrali 
kecega e vakatabui sa ka tabu sara vei Jiova. 

29, “Me kakua ni dua na tamata sa beitaki, ka sa 
voleka ni vakamatei, me kakua ni voli tale; me na 
vakamatei vakaidina. 

30. “la nai katini ni vuata kecega ni vanua, na sila 
ni vanua se na vua ni kau, sa nei Jiova. Sa tabu me 
nei Jiova. 

31. “Kevaka e dua na tamata sa via volia tale nai 
katini ni nona ka eso, me vakaikuritaka o koya e 
na dua na kena i ka lima. 

32. la me baleta na kena i katini ni qele ni 
bulumakau se sipi, io na ka kecega e lako e na 


ruku ni titoko, o koya na kenai katini, ena tabu me 
nei Jiova. 

33. “Me kakua ni vakagaqga se ka vinaka se ka ca, 
me kakua talega ni veisautaka, ia kevaka e mani 
veisautaka, ena qai tabu ruarua, na ka o ya kei na 


130 


VUNAU NISORO 


kenai sosomi talega me rau tabu ruarua; me kakua 
ni voli tale.” 

34. Ogo nai vakaro e vakarota o Jiova vei Mosese 
me tukuna vei ira na Isireli, e na Ulunivanua o 
Saineai. 


NA KEDRA I WILIWILI 


NAI KA VA NI VOLA I MOSESE SA VAKATOKAI 


NA KEDRA IWILIWILI 


Na I Matai Ni Nodra Wiliki Na Isireli 


Le Sa qai vosa o Jiova vei Mosese ena Vanua 


Liwa e Saineai, ena loma ni vale ni veitavaki, e nai 
matai ni siga ni karua ni vula, e na i karua ni 
yabaki ni oti na i lakolako mai Ijipita, ka tukuna: 

2. “Mo cakava e dua na wili lewenivanua vei ira 
na Isireli ena veivuvale yadudua, mai na vuvale i 
tamadra, me vaka na i wiliwili ni vei yaca, kei ira 
yadudua na tagane, 

3. “Mai vei ira na yabaki ruasagavulu ka lako 
cake—o ira kece era rawa ni lako ki na i valu e 
Isireli. O iko vata kei Eroni mo drau na wiliki ira 
mai na loma ni mataivalu era lewena. 

4. “O iko kei na dua na turaga mai na veiyavusa 
yadua, o ira oqo era i liuliu ena loma ni vale ni 
nodra gase. 

5. “Oqo na yacadra na turaga e ra na tucake vata 
kei iko. Mai na yavusa “o Rupeni, o Eliesa na luvei 
Setiuri, 

6. “Mai vei Simione, o Selunieli na luvei Surisatai, 
7. “Mai vei Juta, o Nasoni na luvei Amenatave, 


8. “Mai vei Isakari, o Necaneli na luvei Sua, 
9. “Mai vei Sevuloni, o Eliave na luvei Eloni; 
10. “Mai vei ira na luvei Joseva, mai vei Ifereimi 


o Ilisama na luvei Amiuta; mai vei Manasa, o 
Kamelieli na luvei Vatasari; 

11. “Mai vei Penijamini, o Avitani na luvei 
Kitione, 

12. “Mai vei Tani, o Aiesa na luvei Amisatai, 

13. “Mai vei Asa, o Pajieli na luvei Okarani, 

14. “Mai vei Kata o Iliasafi na luvei Tineli: 

15. “Mai vei Navitalai, o Aira na luvei Anani.” 

16. O ira oqo era sa digitaki mai na loma ni 
soqosogo, era i liuliu ena yavusa i tamadra, ka ra 
veiliutaki talega ena i wasewase lelevu e Isireli. 

17. la, o Mosese kei Eroni, e rau sa qai tauri ira na 
turaga oqo o ira sa kacivaki oti na yacadra, 

18. Ka vakasoqoni ira vata nai soqosoqo kece e na 
matai ni siga ni karua ni vula, ka tekivu me 
vakacavuti ira na tubudra mai liu ena yaca ni 
nodra vuvale, ena loma ni vale i tamadra me vaka 
na i wiliwili ni yaca kece, o ira sa sivia na yabaki 
ruasagavulu, ka me ra wiliki yadudua sara ga. 

19. Me vaka sa vakarota o Jiova vei Mosese, e sa 
mani wiliki ira o koya e na loma ni vanua liwa lala 
e Saineai. 

20. O ira na luvei Rupeni, na qase duadua vei ira 
na luvei Isireli na nodra kawa ena nodra 
veivuvale, ena loma ni vale i tamadra me vaka nai 
wiliwili ni yacadra, o ira yadudua na turaga, era 
sa sivia na yabaki ruasagavulu, vei ira kece era sa 
rawa ni lako kina i valu: 

21. O ira sa wiliki rawa mai na yavusa i Rupeni, 
era lewe vasagavulu ka ono na udolu ka mani 
lima na drau. 

22. Mai vei ira na luvei Simione me vaka nodra 

vola kawabulataki vakavuvale, mai na vuvale i 
tamadra, mai vei ira era sa wili oti, o ira na tagane 
yadudua, ka ra sa sivia na yabaki ruasagavulu, o 
ira era sa rawa ni lako kina i valu: 

23. O ira era sa wiliki e na yavusa i Simione era 
lewe limasagavulu ka ciwa na udolu ka mani tolu 
na drau. 

24. Mai vei ira na luvei Kata, ena nodra i vola ni 
kawa bula vakavuvale, mai na vuvale i tamadra, 
me vaka na i wiliwili ni yacadra, o ira sa sivia na 
yabaki ruasagavulu ka lako cake, vei ira era sa 
rawa ni lako kina i valu: 

25. O ira era sa wiliki ena yavusa i Kata, era sa 
lewe vasagavulu ka lima na udolu ono na drau 
limasagavulu. 

26. Mai vei ira na luvei Juta, ena nodra vola 
kawabulataki vakavuvale, mai vei tamadra, me 
vaka na i wiliwili ni yacadra, mai na yabaki 
ruasagavulu ka lako cake, o ira kece era sa rawa ni 
lako kina i valu: 

27. O ira era sa wiliki rawa e na yavusa i Juta, era 
lewe vitusagavulu ka va na udolu ka mani ono na 
drau. 

28. Mai vei ira na luvei Isakari. Ena nodra vola 
kawabulataki vakavuvale mai na vuvale i 
tamadra, me vaka na i wiliwili ni yacadra, o ira era 
sa sivia na yabaki ruasagavulu, vei ira era sa rawa 
ni lako kina i valu: 

29. O ira era sa wiliki rawa ena yavusa i Isakari 
era sa lewe limasagavulu ka va na udolu ka mani 
va na drau. 

30. Mai vei ira na luvei Sevuloni, ena nodra 
volakawabulataki vakavuvale, mai na vuvale i 
tamadra, me vaka na i wiliwili ni yacadra, o ira era 
sa sivia cake na yabaki ruasagavulu, vei ira era sa 
rawa ni lako kina i valu; 

31. O ira era sa wiliki rawa mai na yavusa i 
Sevuloni, era sa lewe limasagavulu ka vitu na 
udolu ka mani va na drau. 

32. Mai vei ira na luvei Joseva, o ira na luvei 
Ifereimi, ena nodra volakawabulataki vakavuvale, 
mai na vuvale i tamadra, me vaka nai wiliwili ni 
yacadra, O ira era sa sivia cake na yabaki 
ruasagavulu, vei ira era sa rawa ni lako kina i 
valu: 

33. O ira era sa wiliki rawa e na yavusa i Ifereimi 
era sa lewe vasagavulu na udolu ka mani lima na 
drau. 

34. Mai vei ira na luve i Manasa, ena nodra 
volakawabulataki vakavuvale i tamadra, me vaka 
na i wiliwili ni yacadra, mai vei ira era sa sivia 
cake na yabaki ruasagavulu, o ira era sa rawa ni 
lako kina i valu: 

35. O ira era sa wiliki rawa ena yavusa i Manasa 
era sa lewe tolusagavulu karua na udolu ka mani 
rua na drau. 


36. Mai vei ira na luve i Penijamini, ena nodra 
volakawabulataki vakavuvale, mai na vuvalei 
tamadra, me vaka na i wiliwili ni yacadra, mai na 
yabaki ruasagavulu ka lako cake, o ira kece era sa 
rawa ni lako kina i valu: 

37. O ira era sa wiliki rawa ena yavusa i 
Penijamini era lewe tolusagavulu ka lima na 
udolu ka mani va na drau. 

38. Mai vei ira na luvei Tani, ena nodra 
volakawabulataki vakavuvale, mai na vuvale i 
tamadra, me vaka na i wiliwili ni yacadra, o ira era 
yabaki ruasagavulu ka lako cake, vei ira era sa 
rawa ni lako kina i valu: 

39. O ira era sa wiliki rawa ena yavusa i Tani era 
sa lewe onosagavulu ka rua na udolu ka mani vitu 
na drau. 

40. Mai vei ira na luvei Aseri, na nodra 
volakawabulataki vakavuvale, ena loma ni vale i 
tamadra, me vaka na i wiliwili ni yacadra, o ira era 
sa yabaki ruasagavulu ka lako cake, vei ira kece 
era sa rawa ni lako kina i valu: 

41. O ira era sa wiliki rawa ena yavusa i Aseri era 
sa lewe vasagavulu ka dua na udolu ka mani lima 
na drau. 

42. Mai vei ira na luvei Navitalai, ena nodra 
volakawabulataki vakavuvale, mai na vuvale i 
tamadra, me vaka na i wiliwili ni yacadra, o ira era 
sa yabaki ruasagavulu ka lako cake, vei ira era sa 
rawa ni lako kina i valu: 

43. O ira era sa wiliki rawa ena yavusa i Navitalai 
era lewe limasagavulu ka tolu na udolu ka mani 
va na drau. 

44. Sai ira oqo era sa wiliki rawa mai vei rau o 
Mosese kei Eroni, kei ira talega na i liuliu e Isireli, 
e tinikarua na tagane, ka ra dui matataka yadudua 
na vuvale i tamadra. 

45. la o ira na luvei Isireli era sa wiliki rawa, me 
vaka na vuvale i tamadra, o ira era sa yabaki 
ruasagavulu ka lako cake, o ira era sa rawa ni lako 
kina i valu e Isireli— 

46. O ira kece era sa wiliki rawa era lewe ono na 
drau ka tolu na udolu lima na drau limasagavulu. 
47. Oira ga na Livai era sa sega ni wili vata kei ira 
ena yavusa i tamadra, 

48. Ni sa vosa vakaoqo o Jiova vei Mosese ka 
tukuna: 

49. “O ira na yavusa i Livai me ra kakua ni wiliki, 
se mo taura na kedra i wiliwili mai vei ira na luvei 
Isireli; 

50. “Ia mo digitaki ira ga na Livai me ra tikoi cake 
mai na vale vakacevaceva ni vakadinadina me ra 
tikoi cake mai na kena i yaya kecega era na 
veiqaravi kina, ka ra na mai vakaitikotiko 
vakavolivolita na vale ni veitavaki. 

51. “Kevaka sa na mani toso ki liu na vale ni 
veitavaki, o ira ga na Livai mera luvata sobu, ia 
kevaka ena mani vakaduri cake tale, o ira ga na 
Livai me ra vakaduria. o ira na tamata mai tuba 
era na tosova voleka mai, era na vakamatei 
vakaidina. 

52. “O ira na luvei Isireli, era na tara na nodra 
dui valelaca, ena nodra dui veitikotiko, kei na 
nodra dui vakatagedegede, me vaka na nodra 
veimataivalu; 

53. “la, o ira ga na Livai era na keba 
vakavolivolita na vale ni  veitavaki ni 
vakadinadina, me kakua kina ni cudruvi na i 
soqosoqo taucoko ni luvei lsireli ka ra na 
vakatulewa duaduaga na Livai ena vale ni 
veitavaki ni vakadinadina.” 

54. Era sa vakayacora kece na Isireli, me vaka sara 
ga na ka sa vakarota o Jiova vei Mosese, era sa 
cakava vakakina. 


O Ira Na Veiyavusa Kei Na Kedra I Liuliu Vaka I 
Valu 


2: Sa qai vosa o Jiova vei Mosese kei Eroni ka 


tukuna: 

2. “O ira yadudua na luvei Isireli me ra na dui 

tikoga ena nodra dui vakatagedegede, ka me ra 

tiko tikiva ga na drotini ni vuvale i tamadra, ka 

mera toka vakayawa vakalailai mai na vale ni 

soqo ni veitavaki. 

3. “Ena yasa ni tokalau, me donuya na i 

cadracadra ni siga, o ira era sa okati vata kei na 

tagede ni mataivalu ia me ra tiko me vaka na 

nodra i wasewase vaka i valu; ia, o Nasoni na 

luvei Amenatave e sa na yaco o koya me nodra i 

liuliu na luvei Juta.” 

4. Fra sa lewe vitusagavulu ka va na udolu ono 

na drau na i wiliwili taucoko ni nona mataivalu. 

5. “Era sa tiko tikivi koya na lewe ni yavusa i 

Isakari, ka sa mani yaco o Nicanieli na luvei Sua 

me nodra i liuliu na luvei Isakari,” 

6. Fra sa lewe limasagavulu ka va na udolu va 

na drau taucoko nai wiliwili ni nona mataivalu. 

7. “Era tarava sara mai na yavusa i Sevuloni, ka 

sa mani yaco oiliave na luvei Eloni me nodra i 

liuliu na luvei Sevuloni.” 

8. Fra sa lewe limasagavulu ka vitu na udolu va 

na drau taucoko na i wiliwili ni nona mataivalu. 

9. “O ira kece era sa wiliki vakaivalu ena 

mataivalu i Juta, ka kedra i wiliwili e dua na drau 

walusagavulu ka ono na udolu va na drau--era na 

liu me ra lako. 

10. “Ena yasa kina ceva sai ira na i wasewase 
y 

vakaivalu i Rupeni, me vaka na nodra mataivalu, 

ka sa na yaco o Flisuri na luvei Setiuni me nodra i 

liuliu na luve i Rupeni.” 

11. O ira na lewe ni nona mataivalu era sa lewe 

vasagavulu ka ono na udolu lima na drau na 

kedra i wiliwili. 

12. “Era sa tarava sara mai o ira na yavusa i 

Simione, ka sa yaco o Selumieli na luvei Surisatai 

me nodra i liuliu.” 

13. O ira na lewe ni nona mataivalu era sa lewe 

limasagavulu ka ciwa na udolu tolu na drau na 

kedra i wiliwili. 

14. “Era tarava sara mai na yavusa i Kata, ka sa 

yaco o Elisafi na luvei Riueli me nodra i liuliu.” 


15. Na levu ni kedra i wiliwili kece vakamataivalu 
e vasagavulu ka lima na udolu ono na drau 
limasagavulu. 

16. “Na levu ni kedra i wiliwili taucoko na i 
wasewase vakaivalu ni mataivalu i Rupeni era 
rauta ni dua na drau limasagavulu ka dua na 
udolu va na drau limasagavulu, o ira oqo era sa na 
i karua me ra lako. 

17. “Na vale ni veitavaki ni veivosaki e rau sa na 
lako vata tani mai kei na nodra i tikotiko na Livai 
ena loma donu ni vanua ni keba, e na gauna era 
keba tiko kina, me ra qai dui toso kina nodra dui 
tikotiko me vaka na nodra dui tagede. 

18. “Ena mua i ra e sa na nodra i wasewase 
vakaivalu na Ifereimi me vaka na nodra 
mataivalu, ka sa na yaco o Elisama na luvei 
Amiute me nodra i lliuliu na luvei Ifereimi.” 

19. Era lewe vasagavulu na udolu lima na drau na 
lewe ni nona mataivalu. 

20. “E taravi koya sara mai na yavusa i Manasa, 
ka sa yaco o Kamelieli na luvei Petasuri me nodra 
i liuliu.” 

21. Na levu taucoko ni wiliwili ni nona mataivalu 
e tolusagavulu ka rua na udolu rua na drau. 

22. “Muri tarava sara mai na yavusa i Penijamini, 
ka sa yaco o Apitani na luvei Kitione me nodra i 
liuliu.” 

23. Na levu taucoko ni wiliwili ni nona mataivalu 
e tolusagavulu ka lima na udolu va na drau. 

24. “Na kedra i wiliwili vakaivalu taucoko na 
mataivalu i Efereimi e dua na drau walusagavulu 
na udolu ka mani dua na drau—ka ra sa na kena i 
katolu ni wasewase me ra lako. 

25. “Ena vualiku, era sa na tiko vakaivalu mai 
kina na Tani, me vaka na nodra mataivalu ena 
yaco kina o Aiesa na luvei Amisatai me nodra i 
liuliu na luvei Tani.” 

26. Na i wiliwili taucoko ni nona mataivalu e 
onosagavulu ka rua na udolu ka mani vitu na 
drau. 

27. “O ira na luvei Aseri era sa tarava sara mai 
ena nodra tiko tikivi ira, ka nodra i liuliu o Pakieli 
na luvei Okarani.” 

28. Na i wiliwili taucoko ni nona mataivalu e 
rauta tiko ni vasagavulu ka dua na udolu ka mani 
lima na drau. 

29. “Era tarava sara mai na yavusa i Navitalai, ka 
nodra i liuliu na luvei Navitalai o Aira na luvei 
Enani.” 

30. Na i wiliwili taucoko ni nona mataivalu e 
rauta tiko ni limasagavulu ka tolu na udolu ka 
mani va na drau. 

31. “Ni ra wiliki taucoko na lewe ni mataivalu i 
Tani, e rauta tiko ni ra lewe ni mataivalu i Tani, e 
rauta tiko ni ra lewe dua na drau limasagavulu ka 
vitu na udolu ka mani ono na drau, o ira oqo era 
na qai i otioti ni wasewase me ra lako me vaka na 
nodra tagede.” 

32. Sai ira oqo na luvei Isireli era a wiliki me va 
ka na veivuvale i tamadra. o ira kece era a wiliki 
ena i wiliwili vakaivalu me vaka na nodra 

mataivalu e rauta tiko ni ono na drau ka tolu na 
udolu lima na drau ka mani limasagavulu. 

33. la, o ira ga na Livai era sa sega ni wili vata kei 

ira na luvei Isireli, me vaka ga sa vakaroti Mosese 
kina o Jiova. 

34. Era sa vakayacora taucoko na Isireli na veika 
kece sa vakarota o Jiova vei Mosese; era sa dui 
tikoga e na nodra i vakatagedegede ka ra sa dui 
lako yani me vaka na nodra veivuvale kei na 
nodra i yatu mai na vuvale i tamadra. 


O Ira Na Luvei Eroni Tagane 


3. Sai koya oqo na veika eso e volai me baleti 


Eroni kei Mosese ena Nona vosa na Kalou vei 
Mosese e na ulunivanua o Saineai. 

2. Oqo na yacadratou na luvei Eroni: O Netapi 
na ulumatua kei Apiu, o lliesa kei Icama. 

3. Oqo na yacadratou na luvei Eroni na bete ka a 
lumuti, ka vakacabori koya me dauveiqaravi 
vakabete. 

4. E rau sa mate o Netapi kei Apiu ena mata i 
Jiova e na nodrau a vakacabora na i soro 
dukadukali ena matai Jiova ena vanua Liwa mai 
Saineai, e rau sega ni va kawa kina. E rau sa mani 
veisosomitaki o Iliesa kei Icama me rau cakava na 
cakacaka vakabete ena mata i Eroni na tamadrau. 


Era Sa Veiqaravi Na Luvei Livai Ena Loma Ni 
Vale Ni Veitavaki 

5. Sa vosa vei Mosese o Jiova, ka vaka; 

6. “Mo kauti ira mai vakavoleka na yavusa i 
Livai ka mai cabori ira ena matai Eroni na bete, me 
rawa ni ra veiqaravi e matana. 

7. “Era na tu vakarau me ra sotava na nona 
gagadre kei na nodra leqa nai vavakoso taucoko 
ena vale ni veiqaravi ka me vakayacori kina na 
cakacaka ni vale ni veitavaki. 

8. “E dodonu me rau na raica talega na i yaya kece 
ni vale ni veitavaki kei na veiqaravi, kei na nodra 
leqa talega na luvei Isireli, me rau cakava na 
cakacaka ni vale ni veitavaki. 

9. “O iko mo soli ira na Livai ki vei Eroni kei 
iratou na luvena, ka ratou sa na soli vakadua sara 
ga vei koya mai vei ira taucoko na gone ni Isireli. 
10. “O na lumuti Eroni kei iratou na luvena, ka 
ratou sa na qarava sara yani na nodratou cakacaka 
vakabete, ia o ira na tamata tani era na via toso 
voleka mai era na vakamatei vakaidina.” 

11. Sa qai vosa vei Mosese o Jiova ka tukuna; 

12. “Mo raica oqo, oi Au Vakai Au sa tawasei ira 
tani na Livai mai vei ira na gone ni Isireli ka sa 
sega ni o ira na ulumatua ka ra sucu mai e liu vei 
ira na gone ni Isireli. Ena vuku ni ka oqo, era sa na 
Noqu vakatabakidua na Liva, 

13. “Me vaka ni ra sa Noqu tu na ulumatua kece, 
ena siga Au a vakamatei ira kece kina na 
ulumatua ni vanua o ljipita Au sa 
vakasavasavataki ira me Noqu na ulumatua 
taucoko ni vanua o Isireli, na tamata kei na 
manumanu. Era sa na Noqu. Oi Au o Jiova.” 


Sa Vakaroti Me Ra Wiliki Na Livai 

14. Sa qai vosa na Kalou vei Mosese e na loma ni 
vanua Liwa e Saineai ka vaka: 

15. “Mo wiliki ira na luvei Livai ena veivuvale i 
tamadra, kei ira na lewe ni vuvale; ka mo na wiliki 
na tagane era se qai vuladua ka lako cake.” 

16. Sa wiliki ira o Mosese me vaka na vosa i Jiova 
sa vakaroti kina o koya. 

17. Sa i koya oqo na yacadratou na luvei Livai, o 
Kerisoni. o Koaci, kei Merari. 

18. Ogo na yacadratou na luvei Kerisoni mai na 
nodratou veivuvale; o Lipini kei Simei. 

19. Kei ma luvei Koaci e na nodra veivuvale; o 
Amirami, Iseari, Epironi kei Usieli. 

20. O ira na luvei Merari ena nodra veivuvale; o 
Mali kei Musi. Sa i ira oqo na lewe ni vuvale i 
Livai mai na vuvale ni nodra qase. 

21. Mai vei Kerisoni e cavutu mai kina na nodra 
vuvale na Lipinaiti kei na vuvale ni Simeiti; sa i ira 
ogo era tadu mai vei Kerisoni. 

22. O ira era sa wili rawa, me vaka na kedra i 
wiliwili taucoko na tagane mai vei ira era sa qai 
vula dua ka lako cake—ka ra sa wili kece e rauta 
tiko ni ra lewe vitu na udolu ka mani lima na 
drau. 

23. O ira na lewe ni vuvale i Kerisoni e dodonu 
me ra vakaitikotiko ena daku ni vale ni veitavaki 
ka me donuya tiko na mua i ra. 

24. Kasa yaco o Eliasava na luvei Laeli me nodra 
i liuliu na i lawalawa i Kerisoni ka ra cavutu mai 
na vuvale ni nodra qase. 

25. Na nodra i tavi na luvei Kerisoni ena Vale ni 
Veitavaki ni veivosaki sai koya na vale ni 
veitavaki sara ga, na vale laca kei na kenai ubi, na i 
lati ni katuba ni vale ni veitavaki, 

26. Nai sulu ni katuba ena raratabu, na veika era 
lilili tu vavolita na vale ni veitavaki kei na i 
cabocabo ni soro me vaka ga na cakacaka sa 
gadrevi vei ira. 

27. Mai vei Koaci era cavutu mai kina na vuvale 
Amirami, na vuvale i Isari, na vuvale i Epironi, kei 
na vuvale i Usieli, o ira kece oqo era lako mai na 
vuvale i Koaci. 

28. Na kedra i wiliwili taucoko na tagane. o ira 
era sa vula dua ka lako cake, e rauta tiko ni ra 
lewe walu na udolu ka mani ono na drau ka ra 
garava vakatabakidua na vale ni veitavaki. 

29. Na nodra veivuvale na luvei Koaci e dodonu 
me ra vakaitikotiko ena ceva ni vanua ena vale ni 
veitavaki. 

30. Sa yaco o Elisavani na luvei Usieli me nodra i 
liuliu na veivuvale ni nodra qase na luvei Koaci. 
31. Na nodra i tavi sai koya mera raica na kato, 
na teveli, i tutu ni cina, i cabocabo ni soro, i yaya e 
vakayagataki ena veiqaravi, na i latilati kei na 
veitavi tale eso, sa vakacolati ena usouso ni 
domodra. 

32. la, o Iliesa na luvei Eroni na bete, e sai liuliu 
levu duadua vei ira na Livai ka me wanonovi ira 
tiko na dauveigaravi e na loma ni vale ni Kalou. 

33. Mai vei Meravi era cavutu mai kina vaka 
Malite kei ira na vuvale i Musi, sa i ira oqo na lewe 
ni vuvale i Merari. 

34. la, o ira era sa wili rawa, me tekivu mai vei ira 
na tagane ka ra se qai vula dua ka lako cake, e 
rauta tiko ni ra lewe ono na udolu ka mani rua na 
drau. 

35. Na nodra i liuliu vakagase ni vuvale vei ira na 
Merari sai Surieli na luvei Abiaili. o ira oqo me ra 
vakaitikotiko ena vualiku ni vale ni veitavaki. 

36. Oqo na i tavi sa lesi vei ira na luvei Merari na 
papa ni vale ni Kalou, kei na kena i kolokolo, na 
kena duru, na kena qara, na kena i yaya kece, kei 
na cakacaka tale eso e vakakina, 

37. Kei na duru sa volita na rara sa vakabai, kei na 
kedra qara, na kedra i vakadei, kei na dali. 

38. la o ira sa tiko ena mata ni vale ni Kalou e na 
tokalau, e na mata ni vale ni veitavaki, sa o 
Mosese, o Eroni kei rau na luvena me qarava na 
cakacaka ni vale tabu, me rawa ni sotavi na nodra 
lega na Isireli, ia, o ira na tamata tani era na via 
toso voleka mai era na vakamatei vakaidina. 

39. O ira taucoko na Livai era sa wili rawa mai vei 
rau O Mosese kei Eroni me vaka sa vakarota o 
Jiova, me vaka na nodra veivuvale, o ira taucoko 
na tagane era se qai vula dua ka lako cake, era 
lewe ruasagavulu ka rua na udolu. 


Era Sa Vakatabui Na Livai Ka Sega Ni O Ira Na 
Ulumatua 

40. Sa qai vosa vei Mosese o Jiova; “Mo wiliki ira 
taucoko na ulumatua tagane mai vei ira na luvei 
Isireli o ira sa yabaki dua ka lako cake, ka taura 
mai na i wiliwili ni yacadra. 

41. “Mo na qai tauri ira na Livai me ra Noqu - Oi 
Au o Jiova - ka sa na sega o ira na ulumatua mai 
vei ira na luvei Isireli, kei na nodra manumanu na 
Livai e sa na vakaisosomitaki kei na ulumatua ni 
nodra manumanu na luvei Isireli.” 

42. Sa ia o Mosese me wiliki ira taucoko na 
ulumatua ni luvei Isireli me vaka sa vakarota vua 
o Jiova. 

43. la, o ira na ulumatua tagane taucoko me vaka 
na dui wiliwili ni yacadra me tekivu mai vei ira 
era se qai vula dua ka lako cake, vei ira kece era sa 
wili rawa era lewe ruasagavulu ka rua na udolu 
rua na drau vitusagavulu ka tolu. 

44. Sa vosa vei Mosese o Jiova ka tukuna: 

45. “Mo tauri ira na Livai me kedra i sosomi vei 
ira na ulumatua taucoko ni luvei Isireli, ka vaka 
talega kina na nodra manumanu na Livai ka sega 
na nodra o ira, Era sa na Noqu o ira na Livai: Oi 
Au o Jiova. 

46. “O ira sa voli era lewe rua na drau 
vitusagavulu ka tolu na ulumatua era luvei Isireli, 
era lewe levu cake na kedra i wiliwili mai vei ira 
na Livai, 

47. “Mo kauta e lima na sikele me ra tauyadua: 
ka mo kauta me vaka na i lavo sikele ni Vale tabu, 
na sikele e rauta ni ruasagavulu na keba. 


48. “Mo na qai solia na i lavo vei Eroni kei rau na 
luvena me baleti ira era sa voli o ira sa sivia na 
kedra i wiliwili.” 

49. Sa qai taura o Mosese na i lavo ni veivoli mai 
vei ira era sa sivia ka toka e cake mai vei ira era sa 
voli vei ira na Livai. 

50. Mai vei ira na ulumatua na luvei Isireli, e sa 
taura mai vei ira o koya na i lavo ka rauta tiko ni 
dua na udolu tolu na drau onosagavulu ka lima na 
sikele me vaka sara ga na sikele ni Vale Tabu. 

51. Sa mani solia o Mosese na i lavo ni veivoli vei 
Eroni kei rau na luvena, me vaka na vosa ni Kalou, 
sa vakarota o Jiova vei Mosese. 


Nodra Cakacaka Na Luvei Koaca Tagane 


4. Sa qai vosa o Jiova vei Mosese kei Eroni ka 


tukuna : 

2. “Mo drau wiliki ira na luvei Koacamai vei ira 
na luvei Livai ena nodra veivuvale kei na vuvale 
ni nodra qase, 

3. “Me tekivu mai vei ira era sa yabaki 
tolusagavulu ka lako cake, me yaco sara vei ira na 
yabaki limasagavulu, o ira era curu kina cakacaka 
e na loma ni vale ni veitavaki. 

4. “Sai koya oqo na nodra cakacaka na luvei 
Koaca e na vale ni Veitavaki ka dusimaki tiko kina 
na veika eso e vakatabui ka savasava: 

5. “Ni rasa vakarau biubiu na i soqosogo me ra 
lako yani, o Eroni kei rau na luvena me ratou lako 
mai ka luvata sobu na i ubi ka ubia kina na kato ni 
Vunau. 

6. “Me ratou qai ubia ena kuli ni manumanu ni 
wai ka me ratou qai ubia e cake e dua na i sulu me 
karakarawa taucoko; ka vakarubeca kina na kena 
gara. 

7. “E na teveli ni madrai dauraici, me ratou qai 
tevuka vakararaba kina na i sulu karakarawa, 
mera qai tuva e delana na i yaya ni vakasaga, na i 
tavuteke, na beseni, na bilo ni wai, kei na madrai 
me toka e cake. 

8. “Me ratou na qai tevuka kina e dua na i sulu 
kulakula, ka me ratou na qai ubia talega e na i ubi 
ni kuli ni me; ka vakacuruma sara kina kena gara. 
9. “Me ratou na qai ubia na i tutu ni cina ni 
rarama e na i sulu karakarawa, na kena vauvau, 
na tere, kei na qaloni taucoko ni waiwai ka ratou 
dau cakacaka kina. 

10. “Me ratou na qai biuta vata kece kei na i yaya 
taucoko ni vakasaqa ena i ubi ni kuli ni manivusi 
ni wai ka me qai biu kina kena i vua. 

11. “Ena i cabocabo ni soro koula, me ratou ubia e 
cake e dua na i sulu karakarawa, ka me ubia na 
kuli ni manumanu ni wai; ka me vakacurumi sara 
kina kena gara. 

12. “Me ratou na qai kumuna taucoko nai yaya ni 
vakasaga ka ratou dau vakayagataka e na loma ni 
vale ni Kalou, biu e na loma ni dua na i sulu 
karakarawa, ubi yani e na ubi ni kuli ni 
manumanu ni wai, ka vakacuruma sara yani kina 
kena i vua. 

13. “Me ratou na qai kauta laivi talega na dravusa 
mai na i cabocabo ni soro, ka qai ubia yani e 
delana ena dua nai sulu lokaloka. 

14. “Me ratou na qai biuta kece yani e kea na i 
yaya taucoko ni nodratou cakacaka - na dari ni 
qilaiso, na i cula ni lewe ni manumanu, na i sivi, 
na beseni, kei na i yaya kece ni veiqaravi ena i 
cabocabo ni soro, ka me ratou na qai ubia yani e 
cake ena i ubi ni kuli ni manumanu ni wai ka me 
daramaka yani kina kena i vua. 

15. “Ni sa mai cava na nodatou ubia na vale ni 
Kalou o Eroni kei rau na luvena kei na i yaya kece 
ni veiqaravi ni vale ni Kalou, ena gauna era sa 
vakarau cavu tu kina na i soqosoqo me ra sa lako, 
me ra qai lako mai na luvei Koaca me ra colata; me 
ratou kakua ga ni tara e dua na i yaya savasava 
tabu, de ratou na mate vakaidina. 

16. “Na i tavi sa lesi kina o Iliesa na luvei Eroni na 
bete sai koya na waiwai ni cina, na i madrali 
boivinaka vakamai, na madrali laukana, na 
waiwai ni i lumu me raica ka wanonova taucoko 
na vale ni Kalou kei na kena i yaya kece.” 

17. Sa qai vosa vei Mosese kei Eroni o Jiova ka 
tukuna: 

18. “Mo drau kakua ni vakawabokotaka na nodra 
veivuvale ni yavusa ni luvei Koaca mai vei ira na 
Livai; 

19. “Ia na ka ga oqo mo drau cakava vei ira me 
vaka kina ni ra vakabulai ka sega ni ra mate ni ra 
sa torova yani na veika tabu ka savasava: o Eroni 
kei rau na luvena me ratou na qai lako yani ka 
lesia yadudua vei ira na i tavi me ra qarava. 

20. “Me ratou kakua ga ni curu e loma me ratou 
la'ki sarava na kena ubi tiko na i yaya tabu ka 
savasava, de ratou na qai mate vakaidina.” 


Na Nodra i Tavi Na Luvei Keresoni Tagane 

21. Sa qai vosa vei Mosese o Jiova , ka vaka: 

22. “Mo na wiliki ira talega na luvei Kerisoni, mai 
na i yatu vei tamadra kei na nodra veivuvale. 

23. “O ira era sa yabaki tolusagavulu ka lako 
cake, ka vaka talega kina o ira sa yabaki 
limasagavulu, o na wiliki ira kece, o ira era sa curu 
me ra veiqaravi, ka cakacaka ena loma ni vale ni 
veitavaki. 

24. “Sai koya oqo na nodra cakacaka na luvei 
Kerisoni ena veiqaravi kei na colacola: 

25. “Era na colata na i sulu latilati ni vale ni Kalou 
kei na i ubi taucoko ni vale ni veitavaki, na i ubi ni 
kuli ni manumanu ni wai talega e tiko kina, kei na 
i sogo ni vale ni veitavaki, 

26. “Na i sulu sa bai ni rara, kei na i sogo ni 
katuba ni rara sa vakabai, o koya sa volita na vale 
ni Kalou kei na i cabocabo ni soro, na kedra dali, 
na i yaya kece ni nodra veiqaravi, kei na ka era a 
buli kina, me ra na cakacaka kina. 

27. “O Eroni kei rau na luvena me ratou na lesia 
na i tavi taucoko ni cakacaka me ratou na qarava 
na luvei Kerisoni, na nodratou cakacaka kece kei 
na veiqaravi. Mo na qai vota vei iratou, ni 
cakacaka oqo e nodratoui tavi vakatabakidua. 


28. “Sai koya ogo na nodratou cakacaka na vuvale 
ni luvei Kerisoni ena loma ni vale ni veitavaki. E 
ratou na cakacaka tiko ena ruku ni nona veiliutaki 

o Icama na luvei Eroni na bete. 


Na Nodra i Tavi Na Luvei Merari Tagane 

29. “Mo na wiliki ira talega na luvei Merari ena 
nodra veivuvale me muria mai na i yatu ni nodra 
qase. 

30. “O ira era sa yacova na yabaki tolusagavulu 
ka lako cake, kei ira talega era sa yacova na yabaki 
limasagavulu, mo na wiliki ira, o ira yadudua era 
sa curu kina veiqaravi me ra cakava na cakacaka 
ni vale ni veitavaki. 

31. “Sai koya oqo na veika me ra na kauta tiko me 
wili vaka nodra i yaya ni cakacaka e na loma ni 
vale ni veitavaki; na lalaga ni vale ni Kalou, na 
kena i tatarovi, na duru, kei na kena i sema, 

32. “Na duru ni vale taucoko, na kedra i tatarovi, 
na kedra i vakadei, na kedra dali, na i yaya kece ni 
loma ni vale kei na ka e dau caka kina; ka mo na 
qai cavuta na yacadra ka vota yadudua vei ira na i 
yaya e dodonu me ra na colata. 

33. “Sa i koya oqo na i tavi me ra qarava na 
vuvale ni luvei Merari, na i tavi taucoko e na loma 
ni vale ni veitavaki, e na ruku ni nona veiliutaki o 
Icama na luvei Eroni na bete.” 


Nodra Wiliki Na Livai 

34. Ia, o Mosese, Eroni, kei ira era veiliutaki ena 
nodra i soqosoqo, era sa qai wiliki ira na luvei 
Koaci ena nodra veivuvale kei na veivuvale ni 
nodra qase, 

35. O ira era sa yacova na yabaki e tolusagavulu 
ka lako cake, ka yaco sara kina yabaki 
limasagavulu, kei ira yadudua era sa cakacaka 
tiko ena loma ni vale ni veitavaki; 

36. O ira oqo era sa wiliki rawa ena nodra 
veivuvale e rauta tiko ni ra lewe rua na udolu vitu 
na drau limasagavulu. 

37. Sa o ira oqo era sa wiliki rawa ena vuvale i 
Koaca, o ira era rawa ni veiqaravi ena loma ni vale 
ni veitavaki, ka rau a wilika o Mosese kei Eroni me 
vaka na i vakaroi Jiova ena liga i Mosese. 

38. Ia, o ira kece sa wiliki rawa ena vuvale i 
Kerisoni kei ira na nodra qase kei na nodra 
veivuvale. 

39. Vua sa yabaki tolusagavulu ka lako cake, kei 
ira talega sa yacova na yabaki limasagavulu, o ira 
yadudua talega era sa curuma na vale ni veitavaki 
mera veiqaravi kina — 

40. O ira kece era sa wiliki mai na nodra 
veivuvale, kei na veivuvale ni nodra qase e rauta 
tiko ni ra lewe rua na udolu ono na drau 
tolusagavulu. 

41. Sai ira oqo era a wiliki mai ena nodra 
veivuvale na luvei Kerisoni, kei ira era rawa ni 
cakacaka e na vale ni veitavaki, ka rau a wilika o 
Mosese kei Eroni me vaka na i vakaro i Jiova. 

42. O ira na veivuvale i luvei Merari era sa wiliki 
vaka matavuvale mai na i yatu ni vuvale ni nodra 

Qase, 

43. O ira era sa yabaki tolusagavulu ka lakocake 
ka yacova sara na yabaki limasagavulu, o ira 
yadudua era sa curuma na yalava ni cakacaka ni 
veiqaravi ena loma ni vale ni veitavaki — 

44. O ira kece era a wiliki kei na nodra veivuvale 
e rauta taucoko ni ra lewe tolu na udolu rua na 
drau. 

45. Sai ira kece oqo era a wiliki ena nodra 
veivuvale na luve i Merari, ka rau a wilika o 
Mosese kei Eroni me vaka na vosa i Jiova ena liga i 
Mosese. 

46. O ira era a wili rawa mai vei ira na Livai, me 
vaka e rau a wiliwili kina o Mosese, Eroni, kei ira 
na veiliutaki e Isireli, e na nodra veivuvale kei na i 
yatu mai vei ira nodra qase, 

47. Mai vei ira sa yacova na yabaki tolusagavulu 
ka lako cake, kei ira sa yabaki limasagavulu, o ira 
yadudua era sa lako mai me cakacaka ka veiqaravi 
kei na i tavi ni kena colati na nodra i colacola bibi, 
ena loma ni vale ni veitavaki— 

48. Na kedra i wiliwili taucoko era sa wili rawa e 
rauta tiko ni ra lewe walu na udolu lima na drau 
walusagavulu. 

49. Me vaka na i vakaro i Jiova, era sa wiliki rawa 
e na liga i Mosese, me vaka na nodra dui i tavi kei 
na cakacaka yadudua; ia, era sa wili rawa ga mai 
vei koya me vaka sa vakarota o Jiova vei Mosese. 


Na Lawa Vakalotu E Na Nodra Biu Vakatikitiki 
Na Tamata Dukadukali 


5. Sa qai vosa vei Mosese o Jiova ka vaka: 


2. “Mo vakaroti ira na luve i Isireli me ra biuti ira 
laivi na tamata vukavuka mai na nodra i tikotiko, 
na tauvi vidikoso, kei ira era sa tara na yago ni 
mate. 

3. “Mo biuti ira tani sara ga na tagane se na 
yalewa; kauti ira vakatikitiki mai na nodra i 
tikotiko, me ra kakua kina ni vakadukadukalitaka 
na nodra i tikotiko e na vanua Au sa tiko vata kina 
kei ira e na kedra maliwa.” 

4. Era sa qai cakava sara na luve i Isireli na veika 
o ya ka ra sa biuti ira tani mai na nodra i tikotiko; 
me vaka sa vakarota o Jiova vei Mosese, era sa 
vakayacora vakakina. 


Na Vakatutusa Kei Na Veivakatikori Lesu 

5. Sa qai vosa tale o Jiova vei Mosese ka vaka: 

6. “Mo vosa vei ira na luvei Isireli ka tukuna; 
“Kevaka sa cakava e dua ga na ka ca e dua na 
tagane se dua na yalewa e na nona sega ni 
yalodina vua na Kalou, e sa na beitaki na tamata o 
ya, 

7. “Me na qai vakatusa o koya na ca e sa cakava. 
Me na qai sauma lesu taucoko tale o koya na ka ca 
e sa cakava, ka me dua tale na kena i kalima, ka 
me solia lesu tale vei koya e a caka ca vua. 

8. “la kevaka sa sega na wekai koya ka dodonu 
me caka vua na veisausaumi e na vuku ni ka ca ea 
caka vua, na veisausaumi ni veika ca o ya me na 


qai kau vua na Kalou ena vukuna na bete mei kuri 
ni luve ni me, me vakacabori ena vukuna. 

9. “Nai soro taucoko e savasava mai vei ira na 
luvei Isireli ka ra sa kauta mai vua na bete me qai 
soli kece vua me nona. 

10. “Na veika savasava taucoko era taukena na 
tamata yadudua me soli taucoko me nona; kei na 
veika kecega era solia vua na bete me qai votai 
kece me nona.” 


Na Veika Me Baleti Ira Na Yalewa Vakawati Era 
Sega Ni Yalodina 

11. Sa qai vosa na Kalou vei Mosese, ka tukuna, 
12. “Mo vosa vei ira na luvei Isireli ka tukuna vei 
ira: “Kevaka sa lako tiko vakatani e dua na yalewa 
vakawati ka sega ni yalodina tiko vei watina 
tagane, 

13. “Ka rau laki veimoceri ka tiko vata sara kei na 
dua na tagane tani, ka vunitaki koya mai vei 
watina dina, sa na yaco kina vua me 
vakadukadukalitaki koya, ka sega ni dua e i 
vakadinadina vua se me rau kune sara ga — 

14. “Kevaka sa yaco mai na yalo ni vuvu vei 
watina tagane me vuvutaki watina yalewa, baleta 
ni sa vakadukadukalitaki koya; se sa yaco mai vua 
na yalo ni vuvu ka mani vuvutaki watina yalewa, 
dina beka ni se sega ni vakadukadukalitaki koya 
15. “Me qai kauti watina yalewa mai o tagane vua 
na bete, me qai kauta mai o koya na i soro e 
gadrevi vei yalewa, me dua nai katini nai 
vakarau madrai droka; me kakua ni sova kina na 
waiwai se dua na ka boi vinaka, baleta oqori nai 
madrali ni  veivuvutaki, kai 'madrali ni 
veivakananumi, ena kena kau mai na i valavala ca 
me vakananumi tiko. 

16. “Me na qai kauti koya vakavoleka mai na bete, 
ka vakatikora ena mata i Jiova. 

17. “Me na qai taura na bete na wai ni savasava 
ena dua na beseni, ka kumuna vata e so na qele 
ena buturara ni loma nivale ni veitavaki ka biuta 
yani kina na wai. 

18. “Na bete me na qai vakaturi koya na yalewa 
ena mata i Jiova, ka qai ubia na uluna, ka solia ki 
ligana na i madrali ni veivakananumi, sai koya na 
madrai droka ni veivuvutaki. Esa na qai tiko e 
ligana na bete na wai gaga e dau kauta mai na 
vosa ni veicudruvi. 

19. ʻE sa na qai vakayacora vua na bete me dua na 
nona vosa ni bubului ka tukuna vua na yalewa, 
“Kevaka e sega ni davo vata kei iko e dua na 
tagane, se o sega ni lako sese kina bula dukadukali 
ni o se vauci tikoga vei watimu tagane, mo galala 
mai na wai gaga oqo e dau kauta mai na 
veicudruvi. 

20. “Ta kevaka o sa lako tani dina mai ni o se vauci 
tikoga vei watimu tagane, ka o sa mani 
vakadukadukalitaki iko e na nomu sa davo vata 
tale kei na so na tagane e sega ni watimu” -- 

21. “Me na qai vakatikora na yalewa o koya na 
bete e na vuku ni vosa ni bubului ni veicudruvi ka 

me qai tukuna vua na yalewa - “Sa cudruvi iko na 
Kalou e na bubului kei ira na wekamu, ka me vuca 
mai na sagamu ka vuce talega na ketemu mai vei 
Jiova ; 

22. “Na wai oqo ka tiko kina na cudru e na curu 
yani ki loma ni ketemu, ka na vakavucea mai, e na 
vuca talega mai na sagamu.” E na qai tukuna na 
yalewa, “ Emeni, me yaco ga me vakakina.” 

23. “Me qai vola na vosa ni veicudruvi oqo na bete 
ena dua na i vola, ka basubasuka yani kina loma 
ni wai gaga. 

24. ‘Me na qai vakavuna vua na yalewa me 
gunuva na wai gaga ni vosa ni cudru, ena gai curu 
yani na wai o ya me vagaga na lomana. 

25. “Ena qai taura na bete na madrali ni 
veivuvutaki mai na liga ni yalewa, ka yalovaka nai 
madrali ena mata i Jiova, ka me qai kauta mai kina 
i cabocabo ni soro , 

26. “Me na qai kumuna vata me qumia e ligana e 
dua na i wase ni madrali, ka mei vakananumi, me 
qai va kama ena i cabocabo ni soro, ka me qai solia 
vua na yalewa me gunuva na wai. 

27. “Ni sa vagunuvi koya oti ena wai, ia ni sa na 
yaco, kevaka e dina ni sa vakadukadukalitaki 
koya oti ka sega ni yalodina vua na watina, e sa na 
yaco sara me wiwi vei koya, sa na qai vuce mai 
kina na ketena, ka tekivu me vuca sara mai na 
sagana, ka sa yaco o koya me cudruvi e na kedra 
maliwa na wekana. 

28. Ta, kevaka dina ni se sega ni 
vakadukadukalitaki koya na yalewa, ka se 
savasava tiko, e sa na vagalalataki o koya, ka na 
rawa me vakawa. 

29. “Sa i koya oqo na lawa ni veivuvutaki, ni se 
vauci tikoga e dua na yalewa vakawati vei watina, 
ia e mani digidigi me lako tani yani ka 
vakadukadukalitaki koya, 

30. “Se me sa yaco vua e dua na tagane na yalo ni 
vuvu, me sa vuvutaki watina kina, me qai 
vakaturi yalewa o koya e na matai Jiova, ka me qai 
cakava taucoko na bete na lawa oqo vua na 
yalewa. 

31. “Esa na galala kina na tagane mai na ca o ya, 
ia, na yalewa e sa tauca na ka e beitaki kina.” 


e 


Na Lawa Me Baleti Ira Sa Tawasei 


6. Sa qai vosa na Kalou vei Mosese ka tukuna, 


2. “Mo vosa vei ira na luvei Isireli ka vaka: 
“Kevaka sa vakacabora e dua na i madrali e dua na 
tagane se dua na yalewa, me sa vosa bubului kina 
me sa Tawasei, me tawasei koya kina vua na 
Kalou, 

3. “Me qai tawasei koya mai na gunu waini kei 
na vei yaqona tale eso, me qai gunuva ga o koya 
na vakabulagitaki ka caka mai na so tale na gunu; 
me kakua tale ga ni gunuva na wai wiwi se kania 
na vua ni vaini sa drokadroka se vakasigani. 

4. “Ena veisiga kece e tawasei kina, me kakua 
sara ga ni kania e dua na ka mai na vua ni vaini, 
na sorena se na kulina. 


5. “Ena veisiga yadudua ni nona bubului 
me sa tawasei, ena sega ni tara na uluna e dua na i 
koti ni ulu, me yacova ni sa vakacavari na siga e 
tawase kina me nona na Kalou, ena savasava O 
koya. Me qai laiva tikoga na drau ni uluna me 
tubu tiko me balavu. 

6. “Ena veigauna kece e tawase tiko kina o koya 
me nona na Kalou, me kakua sara ni torova yani e 

dua na yago ni mate. 

7. “Me kakua talega ni vakadukadukalitaki koya 
e matadrau na nona i tubutubu, ena vukudrau na 
tacina se ganena, ke rau mani mate, baleta na nona 
tawase, me nona na Kalou, sa toka sara ga oqori e 
uluna. 

8. “Na veisiga kecega ni nona tawase ena 
vakatabui me savasava tikoga vua na Kalou. 

9. “Ta kevaka e mani mate vakasauri e dua ena 
yasai koya sa tawase, ka sa mani vakadukara kina 
na uluna sa tabu tasi, me qai tasia laivi o koya na 
drau ni uluna ena siga ni nona vakasavasavataki, 
ena kavitu ni siga me qai tasia laivi kina. 

10. “Ena i ka walu ni siga me qai kauta mai e rua 
na soqe se rua na ruve gone vua na bete, ki na 
katuba ni vale ni veitavaki, 

11. Me na vakacabora na bete e dua mei soro ni 
valavala ca kei na kenai karua mei soro e vakamai, 
ka me vakacabori me baleti koya, ni sai valavala ca 
o koya e na vuku ni yago ni mate, ka na 
vakasavasavataka talega na uluna ena siga vata ga 
o ya. 

12. “Ena vakatabuya o koya vei Jiova na veisiga 
kece e tawase tiko kina, ka me kauta mai e dua na 
luve ni sipi tagane ka se qai yabaki dua mei soro 
ni caka cala, ia na veisiga ni nona tawase, me na 
qai kau mai o koya kina katuba ni vale ni 
veitavaki. 

13. ‘Sai koya oqo na lawa me baleti ira sa tawasei 
ira, ni sa mai vakayacori oti na veisiga ni nona 
tawase, me na qai kau mai o koya ki na katuba ni 
vale ni veitavaki. 

14. “Me na qai mai vakacabora na nonai madrali 
vei Jiova, dua na luve ni sipi tagane se qai yacova 
na yabaki dua ka se sega ni ca, mei soro kama, ka 
dua na sipi yalewa se qai yabaki dua sa sega ni ca 
mei soro ni valavala ca, ka dua na sipi mei soro ni 
veivinakati, 

15. “Me dua na kato ni madrai ka sega ni 
vakatubu, na keke e caka ena valawa vulavula 
makare ka veiwaki kei na waiwai, kei na keke 
mamare e so ka sega ni vakatubutaki ka lumuti e 
na waiwai, kei na madrali e laukana kei na kena e 
liviraki. 

16. “Ka na qai kauta mai na bete e na matai Jiova 
me vakacabora na nona i soro ni valavala ca kei na 
nona i soro kama, 

17. “Me qai vakacabora na sipi yalewa mei 
madrali ni veivinakati vei Jiova, vata kei na kato ni 
madrai sega ni vakatubu, ka na vakacabora talega 
na bete nai madrali laukana kei koya e liviraki. 

18. “la, o koya sa tawase tu me qai tasia na uluna 
ka vakatabui tu ena mata ni katuba ni vale ni 


138 


NA KEDRA IWILIWILI 


veitavaki, ka me qai kumuna na drau ni uluna 
tabu ka biuta yani kina bukawaga ena ruku ni 
madrali ni veivinakati. 

19. “Me qai taura na bete na vatuvatu ni taba ni 
sipi sa vakasagari tu, kei na dua na keke sa sega ni 
vakatubutaki mai na kena kato, vata kei na dua na 
keke mamare sega ni vakatubu, ka biuta kina ligai 
koya sa tawase tu ni sa oti na nona tasia na uluna 
ka a tabu tu, 

20. “la, na bete ena qai yalovaka me wili mei soro 
e yalovaki e na matai Jiova, era na vakatabui ka 
savasava vua na bete, kei na serena na i soro e 
yalovaki kei na saga ni madrali e lavelaveti. Ni oti 
oqo e sa na qai rawa vua sa tawase tu me gunu 
waini. 

21. “Sai koya oqo na lewa e vauci koya sa tawase 
tu ka bubului kina vua na Kalou me tawasei koya, 
kei na veika tale e so, e rawa ni vakaitavi kina na 
ligana, me vaka na bubului e a cakava, e dodonu 
kina vua me vakayacora me vaka sara ga na lawa 
ni nona tawasei.” 


Na Veivakalouvinakataki Mai Vua Na Bete 

22. Sa vosa tale na Kalou vei Mosese ka tukuna, 
23. “Mo vosa vei Froni kei rau na luvena, ka vaka, 
“Ogo nai valavala mo dou vosa vakalouvinakataki 
ira kina na luvei Isireli, Tukuna vei ira: 

24. “Me vakalouvinakataki kemuni o Jiova, ka 
maroroi kemuni, 

25. “Me cilavi kemuni nai serau ni mata i Jiova, ka 
me yalololoma talega vei kemuni, 

26. Me laveta cake o Jiova na Nona veivakadonui 
vei kemuni Ka me vakacegui kemuni.”” 

27. “Me rawa kina ni ra toqa na Yacaqu ena kedra 
maliwa na luvei Isireli, ka'u na vakalouvinakataki 


” 


Ira. 


Na I Madrali Me Baleti Ira Na Veiliutaki 


eSa qai yaco, ena siga sa vakaduria oti kina na 


vale ni Kalou o Mosese, sa qai lumuta ka 
vakatabuya na kena i yaya kece, na i cabocabo ni 
soro kei na i yaya ni vakasaga; sa lumuti ira ka 
vakatabui ira. 

2. Ia, oira nai liuliu e Isireli, o ira era veiliutaki 
mai na veivuvale ni nodra qase, o ira na i liuliu ni 
nodra veimataqali kei ira kece era sa wiliki oti, era 
sa qai vakacabo i soro. 

3. Era sa qai kauta mai na nodra i madrali vua na 
Kalou, e ono na qiqi ni yau sa Sinai vutuvutu tu 
kei na tinikarua na bulumakau, dua na qiqi ni yau 
e rau vodo kina e rua na liuliu, ka ra tau yadua na 
bulumakau me dua na i liuliu; era sa qai mai 
vakacabora e na mata ni vale ni Kalou. 

4. Sa qai vosa vei Mosese o Jiova, ka tukuna, 

5. “Mo ciqoma mai vei ira na veika oqo, me rawa 
ni ra vakamatautaki ira ena veiqaravi ni vale ni 
Kalou; ka mo qai votai ira kina na Livai, Kivei Ira 
na tagane taucoko me vaka na nodra dui 
cakacaka.” 

6. Sa qai kauti ira na qiqi ni yau kei na 


bulumakau o Mosese ka solia vei ira na Livai. 

7. E rua na qiqi ni yau kei na va na bulumakau 
sa solia o koya vei ira na luvei Kerisoni, me vaka 
na i tavi era a qarava; 

8. O ira na luvei Merari e votai vei ira e va na 
qiqi ni yau kei na walu na bulumakau me vaka na 
nodra cakacaka, ena ruku ni lewa i Icama na luvei 
Eroni na bete. 

9. la o ira ga na luvei Koaci e sega ni soli vei ira e 
dua na ka, baleta ni rui savasava na nodra i lesilesi 
ni cakacaka, ka ra a colata ena vatuvatu ni tabadra. 
10. Era sa qai mai vakacabora na vei liuliu na i 
madrali ni vakacacabo ni cabocabo ni soro ena 
gauna e sa lumuti oti kina; ka ra sa qai mai cabora 
o ira na i liuliu ena mata ni cabocabo ni soro. 

11. Ni sa tukuna na Kalou vei Mosese, “Era na 
mai vakacabora na nodra i madrali, dua na i liuliu 
ena dua na siga, me baleta na kena vakatabui na i 
cabocabo ni soro.” 

12. Ka sa kena i matai me mai cabora na nona i 
madrali e na i matai ni siga o Nasoni na luvei 
Amenatave, mai na yavusa i Juta. 

13. Sa nona i madrali e dua na dari siliva, ka rauta 
na kena bibi e dua na drau tolusagavulu na sikele, 
kei na dua na dari siliva ka vitusagavulu na sikele, 
me vakadina na sikele ni vale ni Kalou, ka rau 
sinai ruarua, oi rau oqo ena valawa makare e 
veiwaki vata kei na waiwai mei madrali laukana. 
14. E dua na bilo koula e tini na sikele, e sinai 
vutuvutu e na ka boivinaka; 

15. E dua na bulumakau gone, e dua na sipi 
tagane, kei na dua na luve ni sipi tagane se qai 
yabaki dua, mei soro kama; 

16. E dua na me gone mei soro ni valavala ca; 

17. ia na i madrali ni veivinakati, me rua na 
bulumakau, lima na sipi tagane, lima na luve ni 
sipi tagane ra se qai yabaki dua. Sa i koya oqo na i 
madrali nei Nasoni na luvei Amenatave. 

18. E na i karua ni siga e sa qai vakacabora o 
Nacanieli na luvei Sua, ka i liuliu vei ira na Isakari 
e dua na madrali. 

19. E na nona i madrali e a mani vakacabora kina 
e dua na dari siliva, ka kena bibi e rauta ni dua na 
drau tolusagavulu na sikele, kei na dua na dari 
siliva ka rauta ni vitusagavulu na sikele, me vaka 
na i lavo ni vale ni Kalou, ka rau sinai vutuvutu 
ruarua ena valawa makare veiwaki kei na waiwai 
mei madrali laukana, 

20. E dua na dari koula e tiko kina e tini na i lavo, 
sinai ena ka boi vinaka, 

21. E dua na bulumakau gone, dua na sipi tagane, 
kei na dua na luve ni sipi tagane ka se qai yabaki 
dua, mei soro kama; 

22. E dua na me tagane e ka gone, mei soro ni 
valavala ca, 

23. ia, na i madrali ni veivinakati; e rua na 
bulumakau, lima na sipi tagane, lima na me 
tagane, ka lima na luve ni sipi tagane ra se qai 
yabaki dua. Sai koya oqo nai madrali i Nicanieli 
na luvei Sua. 

24. E nai ka tolu ni siga sa qai vakacabora o Iliavi 

na luvei Eloni, ka nodra i liuliu na luvei Sevuloni e 
dua na i madrali. 

25. Sa nonai soro e dua na dari siliva, ka rauta ni 
dua na drau tolusagavulu na kena bibi na sikele, 
kei na dua na dari siliva e tiko kina e vitusagavulu 
na sikele, me vaka na i lavo ni vale ni Kalou, e rau 
Sinai vutuvutu ruarua ena valawa makare ka 
veiwaki vata kei na waiwai mei madrali laukana : 
26. E dua na dari koula ka tiko kina e tini na 
sikele, sinai e na ka boivinaka; 

27. E dua na bulumakau gone, e dua na sipi 
tagane, ka dua na luve ni sipi tagane ka se qai 
yabaki dua, mei soro kama, 

28. E dua na me gone mei soro ni valavala ca, 

29. ia na i madrali ni veivinakati, e rua na 
bulumakau, lima na sipi tagane, lima na me 
tagane, ka lima na luve ni sipi tagane ka se qai 
yabaki dua. Sai koya oqo na i madrali i lliavi na 
luve i Eloni. 

30. Enai ka va ni siga sa qai vakacabora o Elisuri 
na luve i Setiuri ka nodra i liuliu na luvei Ruveni e 
dua na i madrali. 

31. Sa nona i madrali e dua na dari siliva, ka kena 
bibi e dua na drau tolusagavulu na sikele, kei na 
dua tale na bilo siliva e tiko kina e vitusagavulu na 
sikele, me vaka ga na i vakarau bibi ni vale ni 
Kalou, ka rau sinai vutuvutu ruarua ena witi 
veiwaki vata kei na waiwai kei na i madrali e 
laukana , 

32. E dua nai taki koula e tini na paodi, ka sinai e 
na ka boivinaka, 

33. E dua na bulumakau gone, dua na sipi tagane, 
dua na luve ni sipi tagane se qai yabaki dua, me i 
soro kama, 

34. E dua na me gone me i soro ni valavala ca; 

35. ia na i madrali ni veivinakati, e rua na 
bulumakau, lima na sipi tagane, lima na me 
tagane ka lima na luve ni sipi tagane ka ra se qai 
yabaki dua. Sai koya oqo na i madrali i Elisuri na 
luvei Setiuri. 

36. Ena i ka lima ni siga sa tarava mai o Selumieli 
na luvei Surisatai kai liuliu vei ira na luvei 
Simione, sa mai vakacabora e dua na i madrali. 

37. Sa nona i madrali e dua na dari siliva, sa kena 
bibi e dua na drau tolusagavulu na sikele kei na 
dua na bilo siliva e rauta ni vitusagavulu na sikele, 
me vaka ga na vakarau bibi ena vale ni Kalou, ka 
rau Sinai ruarua ena witi, veiwaki kei na waiwai 
me i madrali e laukana; 

38. E dua na i taki koula e rauta ni tini na paodi, 
ka Sinai ena ka boivinaka; 

39. E dua na bulumakau gone, dua na sipi tagane, 
ka dua na luve ni sipi tagane ka se qai yabaki dua, 
me i soro kama. 

40. E dua na me gone me i soro ni valavala ca, 

41. ia na i madrali ni veivinakati; e rua na 
bulumakau, lima na sipi tagane, lima na me 
tagane, ka lima na luve ni sipi tagane ka ra se qai 
yabaki dua. Sai koya oqo na i madrali i Selumieli 
na luvei Surisatai. 

42. Ena i kaono ni siga o Eliasava na luvei Tineli 


kai liuliu vei ira na luvei Kata sa mai cabora e dua 
na i madrali. 

43. E nona i madrali e dua na dari siliva, ka rauta 
ni dua na drau tolusagavulu na sikele na kena 
bibi, kei na dua na bilo siliva e rauta ni 
vitusagavulu na sikele, me vaka ga na vakarau 
bibi ena vale ni Kalou, ka rau sinai ruarua ena 
witi, veiwaki vata kei na waiwai mei madrali 
laukana. 

44. dua na i taki koula e rauta ni tini na paodi, 
Sinai ena ka boivinaka; 

45. dua na bulumakau gone, dua na sipi tagane, 
ka dua na luve ni sipi tagane se qai yabaki dua, me 
i soro kama, 

46. dua na me gone me i soro ni valavala ca, 

47. ia na i madrali ni veivinakati, e rua na 
bulumakau, lima na sipi tagane, lima na me 
tagane, ka lima na luve ni sipi tagane ka ra se qai 
yabaki dua. Sa i koya oqo na i madrali i Eliasava 
na luvei Tineli. 

48. Ena i ka vitu ni siga o Eliasama na luvei 
Amiute, kai liuliu vei ira na luvei Ifereimi, sa mai 
cabora e dua na i madrali. 

49. Sa nona i madrali e dua na dari siliva, ka rauta 
ni dua na drau tolusagavulu na sikele na kena 
bibi, kei na dua na bilo siliva e rauta ni 
vitusagavulu na sikele, me vaka ga na vakarau 
bibi ena vale ni Kalou, ka rau sinai ruarua ena 
witi, veiwaki vata kei na waiwai me i madrali 
laukana, 

50. e dua na i taki koula e tini na sikele, ka sinai 
ena ka boivinaka, 

51. e dua na bulumakau gone mei soro ni valavala 
ca, 

52. dua na me gone me i soro ni valavala ca, 

53. ia na i madrali ni veivinakati, e rua na 
bulumakau, lima na sipi tagane, lima na me 
tagane, ka lima na luve ni sipi tagane ka ra se qai 
yabaki dua. Sa i koya oqo na i madrali i Elisama 
na luvei Amiute. 

54. Ena i ka walu ni siga, o Kamelieli na luvei 
Petasuri kai liuliu vei ira na luvei Manasa sa mai 
cabora e dua na i madrali. 

55. Sa nona i madrali e dua na dari siliva, ka rauta 
ni dua na drau tolusagavulu na sikele na kena 
bibi, kei na dua na bilo siliva e rauta ni 
vitusagavulu na sikele, me vaka ga na vakarau 
bibi ena vale ni Kalou, ka rau sinai ruarua e na 
witi, veiwaki vata kei na waiwai me i madrali e 
laukana, 

56. dua nai taki koula e tini na sikele, ka sinai ena 
ka boivinaka; 

57. dua na bulumakau gone, dua na sipi tagane, 
dua na luve ni sipi tagane ka se qai yabaki dua, me 
i soro kama, 

58. dua na me gone me i soro ni valavala ca, 

59. ia na i madrali ni veivinakati, e rua na 
bulumakau, lima na sipi tagane, lima na me 
tagane, ka lima na luve ni sipi tagane ka ra se qai 
yabaki dua. Sa i koya oqo na i madrali i Kamelieli 
na luvei Petasuri. 

60. E nai ka ciwa ni siga o Avitani na luvei Kitioni 
kai liuliu vei ira na luvei Penijamini, sa mai 
vakacabora e dua na i madrali. 

61. Sa nona i madrali e dua na dari siliva, ka rauta 
ni dua na drau tolusagavulu na sikele na kena 
bibi, kei na dua na bilo siliva e rauta ni 
vitusagavulu na sikele, me vaka ga na vakarau 
bibi ena vale ni Kalou, ka rau sinai ruarua e na 
witi, veiwaki vata kei na waiwai me i madrali e 
laukana; 

62. dua na i taki koula e tini na sikele, ka sinai e 
na ka boivinaka; 

63. dua na bulumakau gone, dua na sipi tagane, 
ka dua na luve ni sipi tagane ka se qai yabaki dua, 
me i soro kama; 

64. dua na me gone mei soro ni valavala ca; 

65. ia na i madrali ni veivinakati: e rua na 
bulumakau, lima na sipi tagane, lima na me 
tagane, ka lima sipi tagane, lima na me tagane, ka 
lima na luve ni sipi tagane ka ra se qai yabaki dua. 
Sai koya oqo na i madrali i Avitani na luvei 
Kitioni. 

66. E na i katini ni siga o Aisea na luvei Amisatai, 
ei liuliu vei ira na luvei Tani sa mai vakacabora e 
dua na i madrali. 

67. Sa nona i madrali e dua na dari siliva, ka rauta 
ni dua na drau tolusagavulu na sikele na kena 
bibi, kei na dua na bilo siliva e rauta ni 
vitusagavulu na sikele, me vaka ga na vakarau 
bibi ena vale ni Kalou, ka rau sinai ruarua e na 
witi, veiwaki vata kei na waiwai me i madrali e 
laukana; 

68. dua na i taki koula e tini na sikele, ka sinai e 
na ka boivinaka; 

69. dua na bulumakau gone, dua na sipi tagane, 
ka dua na luve ni sipi tagane ka se qai yabaki dua, 
me i soro kama; 

70. dua na me gone mei soro ni valavala ca; 

71. ia ma i madrali ni veivinakati: e rua na 
bulumakau, lima na sipi tagane, lima na me 
tagane, ka lima sipi tagane, lima na me tagane, ka 
lima na luve ni sipi tagane ka ra se qai yabaki dua. 
Sa i koya oqo na i madrali i Aiesa na luvei 
Amisatai. 

72. E nai ka tinikadua ni siga o Pagieli na luvei 
Okarani, ka i liuliu vei ira na luvei Aseri e sa 
cabora e dua nai madrali. 

73. Sa nona i madrali e dua na dari siliva, ka rauta 
ni dua na drau tolusagavulu na sikele na kena 
bibi, kei na dua na bilo siliva e rauta ni 
vitusagavulu na sikele, me vaka ga na vakarau 
bibi ena vale ni Kalou, ka rau sinai ruarua e na 
witi, veiwaki vata kei na waiwai me i madrali e 
laukana; 

74. dua na i taki koula e tini na sikele, ka sinai e 
na ka boivinaka; 

75. dua na bulumakau gone, dua na sipi tagane, 
ka dua na luve ni sipi tagane ka se qai yabaki dua, 
me i soro kama; 

76. dua na me gone mei soro ni valavala ca; 


77. ia na i madrali ni veivinakati: e rua na 
bulumakau, lima na sipi tagane, lima na me 
tagane, ka lima sipi tagane, lima na me tagane, ka 
lima na luve ni sipi tagane ka ra se qai yabaki 
dua. Sa i koya oqo na i madrali i Pagieli na luvei 
Okarani. 

78. E na i ka tinikarua ni siga o Aira na luvei 
Anani, kai liuliu vei ira na luvei Navitalai, e sa mai 
cabora e dua na i madrali. 

79. E nona i madrali e dua na dari siliva, ka rauta 
ni dua na drau tolusagavulu na sikele na kena 
bibi, kei na dua na bilo siliva e rauta ni 
vitusagavulu na sikele, me vaka ga na vakarau 
bibi e na vale ni Kalou, ka rau sinai ruarua e na 
witi, veiwaki vata kei na waiwai me i madrali e 
laukana; 

80. dua na i taki koula e tini na sikele, ka sinai e 
na ka boivinaka; 

81. dua na bulumakau gone, dua na sipi tagane, 
ka dua na luve ni sipi tagane ka se qai yabaki dua, 
me i soro kama, 

82. dua na me gone mei soro ni valavala ca, 

83. ia na i soro ni veivinakati: e rua na 
bulumakau, lima na sipi tagane, lima na me 
tagane, ka lima sipi tagane, lima na me tagane, ka 
lima na luve ni sipi tagane ka ra se qai yabaki dua. 
Sa i koya oqo na i madrali i Aira i na luvei Enani. 
84. Sai koya oqo nai madrali e a vakacabori e na i 
cabocabo ni soro mai vei ira na i liuliu e Isireli, ena 
gauna e lumuti kina, e tinikarua na dari siliva, 
tinikarua na bilo siliva, ka tinikarua na i taki 
koula. 

85. Na vei dari siliva yadudua e rauta ni dua na 
drau tolusagavulu na sikele kei na veibilo yadua e 
vitusagavulu na sikele. Na vei dari siliva kece e 
rauta taucoko ni rua na udolu va na drau na sikele 
me vaka ga na vakarau bibi ena vale ni Kalou. 

86. Na tinikarua na i taki koula ka sinai kina na ka 
boivinaka e rauta ni tini na sikele dua na tikina, 
me vaka ba vakarau bibi ena vale ni Kalou, ia na 
koula e na i taki kece e rauta ni dua na drau 
tolusagavulu na sikele na kedra bibi. 

87. Na bulumakau kece e cabori me i soro kama e 
tinikarua na bulumakau gone, tinikarua na sipi 
tagane, tinikarua na luve ni sipi tagane era ka 
gone ka ra se qai yabaki dua, kei na nodra i 
madrali laukana, kei ira na luve ni me gone me i 
soro ni valavala ca e rauta ni ra lewe tinikarua. 

88. O ira na bulumakau kece era a cabori me i 
madrali ni veivinakati e rauta ni ra lewe 
ruasagavulu ka va na bulumakau, onosagavulu na 
sipi tagane, onosagavulu na me tagane, ka 
onosagavulu talega na luve ni sipi tagane ka ra se 
qai yabaki dua. Sai koya oqo na i madrali ea 
vakacabori e na i cabocabo ni soro ena gauna e sa 
lumuti oti kina. 

89. Ena gauna sa lako yani kina o Mosese kina 
loma ni vale ni Kalou me veivosaki kei Koya, a sa 
rogoca na domo i Koya ka vosa tiko vua mai na 
dela ni cabocabo ni loloma ka toka ena Kato ni 

Vunau, e na loma ni kedrau tadrua na Serafimi, sa 
vosa kina o Koya vua. 


Nai Tuvatuva Ni Veicina 


8. Sa qai vosa na Kalou vei Mosese, ka tukuna: 


2. “Mo vosa vei Eroni, ka vaka; “Ni o sa tuvani 
iratou na cina, e vitu na cina me ratou 
vakararamataka na i tutu ni cina.” 

3. Sa cakava vakakina o Eroni; ni sa tuvani iratou 
na cina me ratou tadrava toka na kenai tutu, me 
vaka sa vakaroti Mosese kina o Jiova. 

4. Na kena caka vakamatau na i tutu ni cina oqo 
sa caka e na koula sa lautuki mai na tolona kina 
sena sa tukilaki. Me vaka sara ga na kena i tuvaki 
ka vakatakila na Kalou vei Mosese, sa vakayacora 
me vakakina. 

Nodra Vakasavasavataki Kei Na  Nodra 
Vakacabori Na Livai 

5. Sa qai vosa o Jiova vei Mosese, ka tukuna: 

6. “Mo kauti ira na Livai mai vei ira na luvei 
Isireli ka me muri na i tuvatuva ni veiqaravi me ra 
vakasavasavataki. 

7. “Oqo na i valavala mo cakava mo 
vakasavasavataki ira kina: mo vakamirika vei ira 
na wai savasava, ka mo qai laivi ira me ra toroya 
kece na yagodra, ka me ra qai savata na nodra i 
sulu, ka me ra rawa ni savasava kina. 

8. “Me ra qai kauta e dua na bulumakau gone 
vata kei na i madrali laukana ka buli e na valawa 
matailalai sa veiwaki kei na waiwai, ka mo na qai 
kauta talega e dua na bulumakau gone me i 
madrali ni valavala ca. 

9. “Mo na qai kauti ira mai na Livai kina mata ni 
vale ni veitavaki, ka mo na qai vakasokumuni ira 
kece na lewe ni vavakoso i Isireli. 

10. “Ka mo na qai kauti ira mai na Livai e na 
matai Jiova, ia, o ira na luvei Isireli me ra na qai 
tabaki ira na Livai e na ligadra. 

11. “Ta, o Eroni me na qai vakacabori ira na Livai 
vei Jiova, me vaka na i madrali e yalovaki mai vei 
ira na Isireli, ka me rawa ni ra cakava kina na 
cakacaka i Jiova. 

12. “Ia o ira na Livai me ra na qai tabaka na 
uludra na bulumakau gone, ia, mo na qai cabora e 
dua me i madrali ni valavala ca ka dua tale me i 
soro kama vei Jiova, me ra sorovaki kina o ira na 
Livai. 

13. “Mo na qai vakaduri ira na Livai e na mata i 
Eroni kei rau na luvena, ka vakacabori ira me vaka 
na i madrali e yalovaki vua na Kalou. 

14. “Ia mo na tawasei ira vakaoqo na Livai mai 
vei ira na luvei Isireli, ka ra sa na yaco na Livai me 
ra Noqu. 

15. “Ni oti oqori era sa na lako sara na Livai me ra 
veiqaravi ena loma ni Vale ni Veitavaki, ia mo na 
vakasavasavataki ira ka vakacabori ira me vaka 
nai madrali e yalovaki. 

16. “Ni ra sa na soli taucoko sara ga vei Au mai 
vei ira na gone ni Isireli, Au sa tauri ira sara ga me 


Noqu ka me rai sosomi vei ira na ulumatua vei ira 
kece na luvei Isireli. 

17. “Ni ra sa Noqu o ira kece na ulumatua mai vei 
ira na luvei Isireli, ruarua na tamata kei na 
manumanu; e na siga au a vaqeavutaki ira kina na 
ulumatua ni vanua oijipita Au sa vakatabui ira 
kina oqo me ra Noqu. 

18. “Au sa tauri ira kina na Livai me kedra i 
sosomi na ulumatua taucoko e Isireli. 

19. “Ka'u sa soli ira kina na Livai vei Eroni me rai 
solisoli kei rau talega na luvena mai vei ira 
taucoko na luvei Isireli, me ra veigaravi ena 
vukudra na Isireli ena loma ni vale ni Veitavaki, 
ka me ra vakacaboi soro talega me baleti ira na 
luvei Isireli, ka me kakua ni ra cudruvi na Isireli ni 
ra sa torova mai na vale ni Kalou.” 

20. E rau sa qai cakava o Mosese vata kei Eroni 
kei ira na i vavakoso taucoko ni luvei Isireli na 
veika oqo vei ira na Livai; me vaka sara ga e ya 
vakarota o Jiova vei Mosese me baleti ira na Livai, 
era sa cakava vakakina na luvei Isireli vei ira. 

21. Era sa qai vakasavasavataki ira na Livai ka ra 
sa savata na nodra i sulu, ia o Eroni sa vakacabori 
ira me vaka na i madrali e yalovaki vua na Kalou, 
sa qai vakacaboi soro o Eroni e na vukudra me 
vakasavasavataki ira. 

22. Ni oti oqo, era sa cavutu sara na Livai me ra sa 
qarava yani na nodra cakacaka e na loma ni vale 
ni veitavaki ena matai Froni kei rau na luvena, me 
vaka ga sa vakarota oti na Kalou vei Mosese baleti 
ira na Livai, e ratou sa mani kitaka vakakina vei 
ira. 

23. la sa vosa o Jiova vei Mosese ka tukuna, 

24. “Ogo na ka e baleti ira na Livai: Mai vei ira era 
sa sivia cake na yabaki ruasagavulu ka lima era sa 
rawa ni curu me ra veiqgaravi ena cakacaka ni vale 
ni veitavaki; 

25. “la ni ra sa yacova mai na yabaki 
limasagavulu sa dodonu me ra cegu mai na 
cakacaka oqo, ka me ra kakua tale ni veigaravi. 

26. “E rawa ni ra veivuke vei ira na nodra i tokani 
e na loma ni vale ni veitavaki, me ra tu ka waraki 
ira era leqa mai, ia era sa na sega ni vakatarai me 
ra cakava tale na cakacaka. Me vaka sara ga oqo 
na ka mo cakava vei ira na Livai me baleta na 
nodra i tavi.” 


Na I Karua Ni Kana Vata Ni Lako Sivia 


9, Sa vosa na Kalou vei Mosese e na Vanua Liwa 


e Saineai, e na i matai ni vula e na i karua ni 
yabaki ni oti na nodra biubiu mai na vanua o 
Ijipita, ka tukuna: 

2. “Mo raica me ra dau vakayacora tikoga na 
Isireli na Kana vata ni Lako Sivia e na gauna sa 
lokuci tu. 

3. “E nai ka tinikava ni siga ni vula oqo, ena 
kena kala na matanisiga, mo dou vakayacora e 
kena gauna sa lokuci. Me vakayacori taucoko me 
vaka na kena i valavala kei na kena i qaraqaravi sa 
tuvani oti tu mo dou kitaka kina.” 

4. Sa mani tukuna vakakina o Mosese vei ira na 
Isireli me ra dau vakayacora tikoga na kanavata ni 
Lakosivia. 

5. Era sa mani dau vakayacora na kana vata ni 
Lakosivia e na i ka tini ka va ni siga ni matai ni 
vula ni kala tiko na siga e na yakavi, ena loma ni 
Vanua Liwa o Saineai; me vaka na veika kece sa 
vakarota o Jiova vei Mosese, era sa vakayacora 
vakakina na Isireli. 

6. Sa qai yaco ni so na tamata era sa vakacacani e 
na yago ni tamata mate, era sa sega ni rawa kina 
me ra vakananuma na Lakosivia ena siga o ya; ka 
ra sa lako mai ka mai tu e na mata i Mosese kei 
Eroni e na siga o ya. 

7. Era sa qai mai tukuna vei koya, “Keimami sa 
vakacacani e na vuku ni yago ni mate, Na cava 
keimami sa vakatabui kina me keimami 
vakacabora na i madrali kivei Jiova me vaka na 
gauna sa lokuci ena kedra maliwa na Isireli?” 

8. Sa qai tukuna vei ira o Mosese, “Dou 
vakadigagalu, me'u vakarogoca mada na veika e 
na vakarota o Jiova e na vukumudou.” 

9. Sa qai vosa o Jiova vei Mosese, ka tukuna, 

10. “Mo vosa vei ira na Isireli, ka tukuna; “Kevaka 
e dua vei kemudou se na nomudou kawa ni 
mataka e vakadukadukalitaki e na vuku ni yago ni 
mate, sa lako vakayawa tu e na dua na i lakolako, 
e se rawa tikoga vua me vakayacora na kana vata 
ni Lakosivia i Jiova. 

11. “E na i ka tini ka va ni siga ni karua ni vula, ni 
kala sobu na siga, e dodonu me ra vakayacora 
kina. Me ra kania vata kei na madrai sa sega ni 
vakatubu kei na taba ni kau gaga. 

12. “Me ra kakua ni vakavoca e dua me yacova na 
mataka, se ra musuka e dua na kena sui. Me vaka 
na i tuvatuva taucoko ni kana vata ni Lakosivia 
me ra vakayacora taucoko me vakakina. 

13. “la na tamata e savasava tiko ka sega ni lako 
tiko e na dua na i lakolako, sa mai oti talega na 
nona dau vakayacora na Lakosivia me na 
tamusuki laivi mai na tamata o ya vei ira na 
kainona, baleta nia sega ni kauta mai na i madrali 
vei Jiova e na gauna sa lokuci tu; e sa na tauca ga 
na tamata o ya na nona i valavala ca. 

14. “Kevaka e tiko e na kemudou maliwa e dua na 
vulagi, ka mani vakayacora tiko na kana vata ni 
lako sivia kei na kena i qaraqaravi kece, ka me tiko 
e dua na i vakaro me caka taucoko vei ira era 
vulagi kei ira na i taukei ni vanua.” 


Na O Kei Na Bukawaga 

15. la ena siga sa vakaduri cake kina na Vale ni 
Kalou, sa qai ubia na o na Vale ni Kalou, io, na 
Vale ni Vakadinadina; mai na yakavi kina mataka 
e sa dei toka ga ena dela ni vale ni Kalou ka sa 
vaka na bukawaga na kena i rairai. 

16. Sa qai mani yaco, e na siga e vakarurugi e na 
o, ia, ena bogi e vakarurugi e na bukawaga. 

17. E na gauna e sa dau laveti cake na o mai na 
dela ni vale ni Kalou, era sa qai tekivutaka na 
nodra i lakolako na Isireli, ia, e na vanua e sa la'ki 


toka vakadua kina na o, era sa la'ki tara vale laca 
talega kina na Isireli. 

18. E na i vakaro ni Kalou era sa lako kina na 
Isireli, ena i vakaro talega ni Kalou era sa mai tu 
vakadua kina, na kena na dede ga ni kena toka na 
o e na dela ni vale ni Kalou era sa tiko ga. 

19. la ni sa tiko bogi vuga na o e na dela ni vale ni 
kalou, e ra, sa maroroya nai vakaro ni Kalou na 
Isireli ka sega ni lako. 

20. Ia ni sa tiko bogi vica na o ena dela ni vale ni 
Kalou, era sa tikoga me vaka na nona i vakaro, ia 
ni sa vakaroti ira na Kalou me ra sa lako, era sa qai 
lako. 

21. la sa qai yaco, ni sa tiko ga na o mai na yakavi 
ka yacova na mataka, ni sa kau cake na o ena 
mataka, era sa qai tekivu lako, se ena siga se na 
bogi, ni sa kau cake ga na o, era sa qai lako. 

22. Se ra siga rua se vula dua, se mani yabaki dua 
na nona dei toka ga na o ena dela ni vale ni Kalou, 
era sa dei toka talega vaka kina na Isireli ka sega 
ni lako, ia na gauna ga e sa kau cake kina, era sa 
qai lako. 

23. E nai vakaro i Jiova era sa toka kina, e nai 
vakaro talega i Jiova era sa cavuti kina, era sa 
maroroya na i vakaro i Jiova, kei na Nona vosa ena 
liga i Mosese. 


Na Rua Na Davui Siliva 


10. Sa qai vosa o Jiova vei Mosese, ka tukuna: 


2. “Mo cakava e rua na davui siliva me nomu; ka 
mo cakava e na i tukituki; ka o na dau 
vakayagataka e na nodra kacivi me ra soqoni vata 
mai na i vavakoso kei na kena dusimaki na nodra 
veigoleyaki e na i tikotiko. 

3. “Ena gauna era sa uvuci rau ruarua kina, me 
ra qai soqoni vata kece mai na lewe ni vavakoso e 
matamu e na mata ni katuba ni vale ni veitavaki. 

4. “la kevaka era uvuca ga e dua, me ra qai 
soqoni mai o ira na liuliu, kei ira era veiliutaki ena 
vei wasewase e Isireli, mera kumuni vata mai vei 
iko. 

5. “Ni o sa uvuca na toso i liu, o ira na 
vakaitikotiko ena yasana kina tokalau mera sa 
tekivu cavutu yani ka lako. 

6. “Nio sa uvuca vakarua na tosoi liu, o ira era 
vakaitikotiko ena yasana kina ceva me ra sa tekivu 
cavutu yani ka lako; Me ra rogoca na domo ni kaci 
ni sa dodonu me ra sa lako yani. 

7. “la kevaka sa dodonu mera soqoni vata mai, o 
na uvuca, ia me kua ga ni rogoci na tosoi liu. 

8. “Oi rau na luvei Eroni, na bete, me rau uvuca 
na davui; ia oqo esa na dua na veiyalayalati vei iko 
kei ira kece na nomu kawa ka sega ni mudu. 

9. “Nio sa cavuta mo lako kina i valu e na nomu 
vanua mo vala vata kei ira na meca ena 
vakatotogani iko, mo qai uvuca na davui. Me rawa 
ni kilai, o na qai nanumi kina mai vei Jiova na 
nomu Kalou, o na qai rawa ni vakabulai mai vei 
ira na kemu meca. 

10. “E na veisiga talega ni nomu dau marau, e 

na gauna ni kana vata e so sa lokuci, e na i 
tekitekivu ni nomu veivula mo na dau uvuca na 
davui e na i soro kama kei na nomu soro kei na 
madrali ni veivinakati, ena dau veivakananumi 
vei iko e na mata ni nomu Kalou.” 


Na Biubiu Mai Saineai 

11. la, ni sa yaco mai ogo ena i karuasagavulu ni 
siga e na i karua ni vula, e na i karua ni yabaki ena 
gauna e sa kau cake kina na o mai na vale ni Kalou 
kei na Vakadinadina. 

12. E ra sa qai biubiu ka cavuta mai na Isireli mai 
na vanua liwa e Saineai me ra sa lako; sa qai toka 
sobu na o ena Vanua Liwa Parana. 

13. E na i matai ni gauna e ra sa qai tekivu me ra 
lako yani me vaka sa vakarota vei ira o Jiova ena 
liga i Mosese. 

14. Na i matai ni wasewase e na nodra tagede me 
tekivu mera lako yani sai ira na luvei Juta me vaka 
na nodra i tuvatuva ni mataivalu; e na nodra 
mataivalu ogo sa liu kina o Nasoni na luvei 
Amenatave. 

15. Vei ira na mataivalu ni yavusa nodra na luvei 
Isikari oNicanieli na luvei Sua. 

16. O ira na mataivalu ena yavusa ni luvei 
Sevuloni oiliave na luvei Eloni. 

17. Sa qai kau sobu mai na vale ni Kalou;era sa qai 
lako mai na luvei Keresoni kei ira na luvei Merari 
ka ra sa cola yani na vale ni Kalou. 

18. E ra sa tarava yani na i wasewase e na i 
tikotikoi Ruveni me vaka na nodra mataivalu; sa 
liutaki ira mai o Elisuri na luvei Setiuri. 

19. la vei ira na mataivalu ni yavusa ni luvei 
Simione o Selumieli na luvei Surisatai. 

20. O ira na mataivalu e na yavusa ni luvei Kata o 
Eliesava na luvei Tiueli. 

21. Era sa qai lako mai na luvei Koaci, ka ra cola 
tiko na i yaya savasava.(E sa na vakarau tu na vale 
ni Kalou ni ra sa yaco mai.) 

22. O ira na i wasewase ni nodra i tikotiko na 
luvei Efereimi era sa lako mai me vaka na nodra 
mataivalu, ka sa i liuliu vei ira o Elisama na luvei 
Amiute. 

23. O ira na i wasewase ni mataivalu e na yavusa 
nodra na luvei Manasa o Kamelieli na luvei 
Petasuri. 

24. O ira na mataivalu ni yavusa i Penijamini o 
Avitani na luvei Kitione. 

25. Kei na i wasewase ni tagede vei ira na livei 
Tani (era yadrava na mua i muri ni veitikotiko 
kece) era sa lako mai me vaka na nodra mataivalu 
o Aiesa o Pagieli na luvei Enani. 

26. Vei ira na lewe ni matavuvale ena yavusa ni 
luvei Aseri o Pagieli na luvei Okarani. 

27. Vei ira na lewe ni mataivalu ena yavusa ni 
luvei Navitalai o Aira na luvei Enani. 

28. Sai koya oqo na kena tuvani na nodra i 
lakolako na  Isireli me vaka na nodra 
veimataivalu, ni sa tekivu me ra cavutu ena nodra 
i lakolako. 

29. Sa qai vosa o Mosese vei Opapi na luvei Riueli 


na kai Mitiani, na vugoi Mosese, ka vaka: 
“Keimami sa lako tiko oqo kina vanua e vosa kina 
na Kalou, “Au na solia vei iko”. Mo lako vata kei 
keimami, keimami na maroroi iko vinaka; ni o 
Jiova e sa yalataka na veika vinaka e Isireli.” 

30. Sa qai tukuna vei koya, “Au na sega ni lako, ia 
au sa na lako ga kina noqu vanua vei ra na kai 
noqu.” 

31. Sa qai tukuna o Mosese, “Yalovinaka mo 
kakua ni lako me vaka ni o sa kila ni dodonu me 
keimami mai tiko ena Vanua Liwa, o iko e rawa ni 
o na yadravi keimami. 

32. “la, kevaka e mani yaco mo lako vata kei 
keimami— au kila ni na vakakina - ia na ka vinaka 
cava ga e na cakava vei keimami o Jiova, keimami 
na cakava vaka talega kina vei iko.” 

33. Era sa qai cavutu me ra biubiu mai na 
ulunivanua i Jiova ka lako yani me siga tolu na 
nodra i lakolako, ia na kato ni veiyalayalati i Jiova 
sa liu tiko vei ira e na siga tolu o ya, me 
vakasagara e dua na vanua me ra vakacegu kina. 
34. la, na duru o i Jiova e sa vakaruguti ira toka 
ena siga ni ra sa lako tani mai na nodra i tikotiko. 
35. Sa mani yaco, ni sa lako mai na Kato, sa 
tukuna o Mosese, 

“Ni tucake, Jiova! Me ra dui veiseyaki na 
Nomuni meca, 
Kei ira era cati 
Matamuni.” 

la, ni sa mai vakacegu, sa tukuna: 

“Ni lesu mai, I Jiova, Kivei ira na veiudolu e 
Isireli.” 


Kemuni me ra dro e 


36. 


Era Sa Vosa Kudrukudru Na Tamata 


11. e ra sa vosa kudrukudru na tamata, sa sega 
ni marautaka na Kaloy, ni sa rogoca o Jiova na ka 
o ya, sa qai tubu mai na Nona cudru. la na 
bukawaga i Jiova sa waqa voli vei ira, ka vakamai 
ira ka kani ira eso e na i bili ni nodra i tikotiko. 

2. Era sa qai tagici Mosese na tamata, ia, ni sa 
masu o Mosese vei Jiova sa boko sara kina na 
bukawaga. 

3. Sa mani vakayacana na vanua o ya me o 
Tapera ni sa kama voli e na kedra maliwa na 
bukawaga i Jiova. 

4. la oira na lewe vuqa era tiko veiwaki kei ira 
era sa tagi vakadomoi levu; era sa qai tagi talega 
na Isireli ka tukuna: “O cei e na solia vei keimami 
na lewe ni manumanu me keimami kania? 

5. “Keimami sa vakananuma na ika keimami a 
kania wale tu ga mai Ijipita, na kiukaba, meleni, 
na varasa kei na galiki; 

6. “la oqo sa mamaca mai na lomada; sa sega tale 
ni dua, ka sa tu ga oqo na mana e matada!” 

7. la na mana sa vaka na sore ni koriada, na kena 
roka sa vaka na roka ni mataniciwa. 

8. Era sa lako na tamata ka la'ki kumuna mai, ka 
qaqia e na kena qaqi vatu se ra mai tukilaka e na 
kena sedre, ka vakasagara ena kuro, ka bulia kina 
e so na keke, ka sa yaco na kena i kanakana e sa 

vaka nai kanakana ni poreti caka vata kei na 
waiwai. 

9. Nisa lutu mai na tegu ki na nodra i tikotiko e 
na bogi, sa lutu vakatalega kina na mana e delana. 
10. la, o Mosese e sa rogoci ira na tamata ni ra sa 
tagi lagalaga e na nodra vei matavuvale, ka ra sa 
mai duri tu e na mata ni nodra katuba, sa tubu 
vakaukauwa mai na cudru i Jiova, ia o Mosese e 
sega talega ni bau marautaka. 

11. Sa qai vosa o Mosese vei Jiova, “Na cava o ni 
sa vakararawataka vakalevu kina na Nomuni 
tamata? Kei na cava au sa sega ni kune loloma 
kina e Matamuni, o ni sa vakatagara kina, ki na 
usouso ni domoqu na nodra leqa kece na tamata 
oqo? 

12. “Au a kunekunetaki ira kece beka li na tamata 
oqo? Au a vakatuburi ira beka, mo ni tukuna kina 
vei au, 'Rogoti ira ena lomaseremu, me keveta tiko 
na luvena e dua na tamata; ki na vanua o ni sa 
bubuluitaka vei ira na nodra qase? 

13. “Au na kauta beka li mai vei na lewe ni 
manumanu me'u votai ira kina na tamata oqo? Ni 
ra sa tagi mai vei au, ka tukuna, “Mo solia vei 
keimami na lewe ni manumanu, me keimami 
kania.” 

14. “Esa sega ni rawa vei au me'u colata duadua 
ga na nodra lega kece na tamata ogo, ni sa rui sivia 
na kena bibi na nodra i colacola vei au. 

15. “Kevaka Mo ni sa cakava vei au vakaoqo, au 
kerea Mo ni vakamatei au eke ena gauna sara ga 
oqo — kevaka me'u kune loloma e Matamuni — 
ni kua ni vakatara me'u raica na noqu vakaleqai!” 


O Ira Na Qase Lewe Vitusagavulu 

16. Sa qai vosa o Jiova vei Mosese “Mo 
vakasokumuni ira mai vei Au e lewe Vitusagavulu 
na Qase e Isireli, o ira o kila ni rai liuliu vei ira na 
tamata ka ra dau veiliutaki vei ira; mo kauti ira 
mai kina vale ni veitavaki, ka me ra na tu vata kei 
iko e ke ya. 

17. “la Au na qai lako sobu mai ka veivosaki kei 
iko e keya, Au na qai taura na Yalo ka sa tiko vei 
iko ka vakatikora talega vei ira, era na qai colata 
vata kei iko na nodra i colacola na lewe vuga, ka 
me rawa kina ni o kua ni colata duadua ga 
vakataki iko. 

18. “Mo na qai tukuna vei ira na tamata, “Ni 
vakasavasavataki kemuni e na siga ni mataka, o ni 
na qai kana lewe ni manumanu kina, ni o ni a tagi, 
ena vuku ni vosa i Jiova ka vaka, “O cei e na solia 
vei keimami na lewe ni manumanu me keimami 
kania? Ni keimami a dau kania mai Jjipita.” O 
koya oqo ena solia kina o Jiova na lewe ni 
manumanu mo ni kania. 

19. “O ni na kana tiko, sega walega ni dua na siga, 
se rua na siga, se lima na siga, se tini na siga, se 
mani ruasagavulu sara na siga, 

20. “la ena dua taucoko na vula, me yacova ni ra 
sa curu mai ena qara ni ucumuni me yacova sara 
ni sa velavela se vakasisila vei kemuni, ni o ni a 
beci Jiova ni sa tiko vata kei kemuni, ka tagi e 


matana, ka tukuna, “Na cava e da a lako tani mai 
kina e na vanua o Ijipita?””” 

21. Sa qai vosa o Mosese ka tukuna, “Na levu ni 
tamata au sa tiko maliwai ira oqo e rauta ni ra 
lewe ono na drau na udolu na tamata e ra taubale 
e yavadra, ia Koni a tukuna, ‘Au na solia vei ira na 
lewe ni manumanu, me ra na kania tiko ka rauta 
taucoko ni vuladua.” 

22. “Me ra na vakamatei beka na qele ni 
manumanu vei ira, me rawa ni rauti ira? Se o ira 
na ika mai waitui me ra kumuni vata mai me 
kedra, me rawa ni veiraurau vei ira?” 

23. Sa qai vosa o Jiova vei Mosese, “E lekaleka 
beka na liga i Jiova? la, o na raica oqo na veika Au 
a vosa kina vei iko e na yaco beka vei iko se sega.” 

24. Sa qai curu yani i tuba o Mosese ka tukuna vei 
ira na tamata na vosa ni Kalou, ka sa qai la'ki 
vakasokumuni ira mai na nodra qase na tamata ka 
vakatikori ira me ra wavokita na vale ni Kalou. 

25. Sa qai lako sobu mai o Jiova e na o, ka vosa vei 
koya, ka taura na Yalo sa tiko vua, ka vakatikora 
talega vei ira na lewe vitusagavulu na qase, sa qai 
yaco ni sa mai tiko na Yalo oqo vei ira, era sa 
tekivu me parofisai, ia era sega ga ni vakaruataka. 

26. A rau sa tiko ga e lewe rua na turaga e na 
nodra i tikotiko, a sa yacana e dua o Elitati, ka 
yacana tale e dua o Metati. A sa yaco talega vei ira 
e ra a volai, ia, e rau se bera ga ni lako yani kina 
vale ni Kalou, ka rau sa parofisai ga e na nodra i 
tikotiko. 

27. A sa cici yani e dua na cauravou ka la'ki 
tukuna vei Mosese, ka vaka: “O Elitati kei Metati e 
rau sa parofisai tiko e na loma ni nodrau I 
tikotiko.” 

28. la, o Josua na luvei Nani, nai vukevuke I 
Mosese, e dua vei ira na nona tamata digitaki, e 
sauma mai ka vaka, “O Mosese na noqu turaga, e 
tarovi rau!” 

29. Sa qai tukuna vua o Mosese, “O sa rui 
lomakatakata beka e na vukuqu? Isa, me ra sa 
parofita kece mada ga na tamata i Jiova ka me 
rawa kina vei Koya me solia vei ira na Yalona!” 

30. A sa qai suka tale o Mosese kina nodra i 
tikotiko, o koya vata kei ira na qase e Isireli. 


O Jiova, Sa Vakatala Mai Na Toa 

31. Sa qai vakaliwava mai o Jiova e dua na cagi, 
ka vakauti ira mai na toa kila mai na waitui ka ra 
mai cakurobaroba tu volekata na nodra i tikotiko, 
me vaka na yawa ni lakolako e na dua na siga ena 
yasana oqo ka vaka talega kina na yasana ka dua, 
me wavokita na nodra i tikotiko, ka rauta ni rua 
na kiupiti mai na dela ni qele. 

32. la, o ira na tamata e ra sa tu ena siga taucoko o 
ya, kei na bogi talega, e na siga taucoko ka tarava, 
me ra vakasokumuni ira vata na toa (o koya e 
kumuna e lailai e kumuna rawa e tini na omeri); 
ka ra sa tevuki ira yani vakararaba me kedra e na 
veiyasana ka volita na nodra i tikotiko. 

33. la, ni ra se covuta tikoga na lewe ni toa e 
batidra, ni bera ni ra mama, sa tubu mai na cudru i 

Jiova ena vukudra, a sa vakayacora vei ira na 
Kalou e dua na mate levu sara. 

34. Sa mani vakayacana kina o koya na vanua o 
ya me o Kipiroci Ataeva, baleta e keya era a buluti 
kina na tamata era soli ira kina kusikusima. 

35. Mai Kipiroci Ataeva era sa lako yani na 
tamata ki Eseroci ka ra sa la'ki vakaitikotiko mai 
kina. 


Nodrau Vakaduduile O Eroni Kei Miriama 


12. E rau sa qai vosavakacacataki Mosese o 


Miriama kei Eroni e na vuku ni nona vakawatitaka 
e dua na yalewa ni Iciopea, ni rau vakawati kei na 
yalewa ni Iciopea ogo. 

2. Erau sa qai tukuna, “Sa vosa duadua beka ga 
na Kalou vei Mosese? E sega beka ni vosa talega 
vei keirau?” Sa rogoca o Jiova na veika ogo. 

3. (la, o Mosese sa tamata yalomalumalumu, vei 
ira kece na tamata era bula tiko e vuravura). 

4. Vakasauri sa vosa o Jiova vei Mosese, Eroni, 
kei Miriama, “Dou curu mai tuba, oi kemudou na 
lewe tolu, kina vale ni veitavaki!” E ratou sa curu 
sara mai na lewe tolu oqo. 

5. Sa qai lako sobu mai o Jiova e na duru o ka 
mai tucake tu ena mata ni katuba ni vale ni Kalou, 
ka kacivi rau sara o Eroni kei Miriama. E rau sa 
lako sara mai, 

6. Sa vosa o Koya ka vaka; “Drau rogoca na 
Noqu vosa oqo; Kevaka sa tiko e dua na parofita 
ena kemudou maliwa, oi Au o Jiova Au na 
vakatakilai Au vei koya e na raivotu, Au na vosa 
vua e na tadra, 

7. E sega ni vakakina vua na Noqu tamata o 
Mosese, o koya e yalodina e na Noqu vale 
taucoko. 

8. Au vosa vua ni keirau veirai mata, ena 
matanavotu, ka sega ga ena vanua buto; Ka sa 
raica o koya na i yaloyalo ni Kalou. Drau sa sega 
beka ni rere ena nomudrau vosataka vakaca na 
Noqu tamata o Mosese?” 

9. Sa lako mai na cudru i Jiova vei rau, ka sa 
mani lako yani o Koya. 

10. E na gauna sa tekivu me cavutu na o mai na 
dela ni vale ni Kalou, sa kabiti Miriama vakasauri 
na vukavuka, sa vulavula me vaka na wai cevata 
vulavula. Ni sa vuki yani o Eroni me raici 
Miriama, sa raici koya, ni sa tauvi vukavuka tu. 

11. Sa qai vosa o Eroni vei Mosese, “Isa, noqu 
turaga! Au kerea vakabibi me kakua ni yaco vei 
keirau nai valavala ca oqo, o koya keirau sa rui 
sesewa kina ka keirau sai valavala ca talega kina. 
12. “Au kerea me kua ni vaka e dua sa mate o 
koya, ni sa vakacacani tu mai vakaveimama na 
yagona e na nona sucu mai na kete i tinana! 

13. Sa qai tagi vei Jiova o Mosese, ka tukuna, “Au 
kerea mo ni vakabulai koya, Na Kalou, ni'u sa 
masuti Kemuni!” 

14. Sa qai vosa o Jiova vei Mosese, “Kevaka me ya 
kasivita na matana o tamana, e na sega li ni madua 
kinao koya, me vitu na siga? Me sogolati laivi 


mada mai na i tikotiko me vitu na siga, ni oti o ya 
me na qai ciqomi tale o koya.” 

15. Sa mani sogolati sara o Miriama mai na nodra 
i tikotiko me vitu na siga, e ra sa sega ni 
cavuta yani, na tamata me yacova ni sa kau lesu 
tale mai o Miriama. 

16. Ni oti oqo era sa lako mai Eseroci na tamata 
ka mai tiko e na Vanua Liwa e Parana. 


Era Sa Talai Na Yamata Ki Kenani 


13. Sa vosa o Jiova vei Mosese, ka tukuna, 


2. “Mo tala yani e so na tamata me ra la'ki raica 
ka vakadikeva mai na vanua o Kenani, Au sa solia 
oti tu vei ira na Isireli, mai na veiyavusa ni nodra 
qase me digitaki mai e dua, o ira era i liuliu ena 
kedra maliwa.” 

3. Sa talai ira yani o Mosese mai na Vanua Liwa 
e Parana me vaka sa vakarota o Jiova, o ira kece 
oqo erai liuliu mai vei ira na Isireli. 

4. Sai koya oqo na yacadra, mai na yavusa i 
Rupeni, o Samua na luvei Sakuri, 


5. Mai na yavusa i Simione, o Safati na luvei Ori; 
6. Mai na yavusa i Juta, o Kelepi na luvei Jifune; 

7. Mai na yavusa i Isakari, o Igali na luvei Joseva; 
8. Mai na yavusa i Ifereimi, o Osea na luvei 


Nuni, 
9. Mai na yavusa i Penijamini, o Palati na luvei 
Rafu, 
10. Mai na yavusa i Sevuloni, o Gadieli na luvei 
Sodi, 
11. Mai na yavusa i Joseva, ka cavutu mai na 
yavusa i Manasa, o Gadi na luvei Susi, 

12. Mai na yavusa i Tani o Amieli na luvei 
Kemali; 

13. Mai na yavusa i A seri, o Seturi na luvei 
Maikeli; 

14. Mai na yavusa i Navitalai, o Nabi na luvei 
Vofisi; 

15. Mai na yavusa i Kata, Geueli na luvei Maki. 
16. Sai koya oqo na yacadra na tagane ka talai ira 
yani o Mosese me ra la'ki vakadikeva mai na 
vanua. la, o Mosese sa vakatokai Osea na luvei 
Nani, me o Josua. 

17. Sa qai talai ira yani o Mosese me ra la'ki 
vakadikeva mai na vanua o Kenani, ka tukuna vei 
ira, “Mo ni muri cake ena Ceva ka cabe cake kina 
veiulunivanua, 

18. “Ka raica se vakacava sara tu na vanua; o ira 
na tamata era tawana tiko era tamata kaukauwa se 
ra malumalumu, era lewe levu se ra lewe lailai; 

19. “Na vanua era taukena e vanua vinaka se 
vanua ca: kei na veikoro era tiko kina e vaka na i 
tikotiko se ra vanua ni valu; 

20. “Na qele e qele bulabula se qele matemate ka 
vakatalega kina na veivunikau e tu se sega. Mo 
dou kaukauwa ka qaqa. Ka mo dou kauta talega 
mai e so na vua ni kau ni vanua.” Oqo e donuya 
tiko na vula i matua ni vua ni vaini. 

21. Era sa qai lako cake me ra vakaraica yani e na 





146 


NA KEDRA I WILIWILI 


vanua mai na Vanua Liwa e Sini me yaco sara i 
Reopi, volekata na i curucurui Amaci. 

22. Era sa qai muria cake na Ceva ni vanua ka ra 
yaco sara I Epironi; Aimani, Sesai, kei Talimai, era 
tiko e keya na luvei Anaki. (la o Epironi oqo ea 
tara sara e liu e na loma ni vitu na yabaki ni bera o 
Soani e Ijipita.) 

23. Era sa yaco sara kina Buca o Esikoli, ka ra 
mani taya sara e dua nai soso vua ni vaini, era sa 
mani vakaivuataka yani e na dua na kau. Era sa 
kauta talega mai e so na pomekaraneti kei na vua 
ni lolo. 

24. Sa vakatokai na vanua o ya me Buca o Esikoli 
baleta nai soso vua ni kau era a taya sobu e keya 
na Isireli. 

25. Era sa qai lesu mai ni mai cava na nodra 
vakadikeva na vanua ni oti e vasagavulu na siga. 
26. Ni oti oqo, era sa qai cavutu ka lesu tale mai 
vei Mosese kei Eroni kei ira kece nai vavakoso ni 
Isireli ena Vanua Liwa e Parana, mai Ketesa; era sa 
vakauta lesu mai nai tukutuku kivei ira nai 
vavakoso ka vakatakila vei ira na vuanikau ni 
vanua. 

27. Ka ra sa qai tukutuku vei koya, ka vaka, 
“Keimami sa lako yani kina vanua o a talai 
keimami yani kina. E dina ni drodro tu kina na 
wai ni sucu kei na o ni, ka sa tu oqo na kena vua ni 
kau. 

28. “Ta, o ira na tamata era taukena na vanua era 
tamata kaukauwa; na koro era vaka bai ka rui raba 
levu, ka keimami raici ira talega na luvei Anaki e 
keya. 

29. “O ira na Amalekaiti era toka mai na Ceva, o 
ira na Itaiti, na Jepusaiti, kei na Amoraiti era tiko e 
veiulunivanua, o ira na kai Kenani e ra toka ena 
veibaravi kei na bati ni uciwai na Joritani.” 

30. Sa tukuna vei ira na tamata o Kelepi me ra 
tiko lo e na matai Mosese, ka vaka, “Me da lako 
cake ga vakadua me da laki taukena, ni sa 
rawarawa sara vei keda meda 
vakamalumalumutaka.” 

31. la, o ira na tamata era a lako cake vata kei 
koya era sa tukuna, “E sega ni rawa vei keda me 
da lako cake ka valuti ira na tamata ogo, baleta ni 
ra sa rui kaukauwa mai vei keda.” 

32. Era sa qai solia e dua nai tukutuku ca vei ira 
na luvei Isireli me baleta na vanua era a la'ki 
vakaraica mai, ka ra tukuna, “Na vanua keimami 
a la'ki vakaraica mai, era veikanikani mada ga na 
tiko kina, o ira li na tamata keimami raici ira e 
keya, era tamata bulicaki lelevu. 

33. “Keimami raici ira talega e keya na tuwawa (o 
ira na luvei Anaki era kawa ni tuwawa); ka 
keimami sa vaka ga na vodre, oi keimami e 
matadra.” 


Era Sa Bese Ni Curumi Kenani Na Isireli 


14. Era sa tabalaka cake na domodra e na tagi 


nai soqosoqo taucoko, ka ra sa luluvu na tamata e 
na bogi o ya. 


2. Fra sa qai vosa kudrukudru na isireli vei rau o 
Mosese kei Eroni, ka ra sa tukuna vei rau nai 
soqosogo taucoko, “Kevaka walega me keimami 
mate e na vanua o Jjipita! Se me keimami mate e 
na vanua liwa oqo! 

3. “Na cava e kauti keimami mai kina o Jiova 
kina vanua oqo me keimami mai mate e na 
seleiwau, ka ra mai vakacacani talega kina o ira na 
luvei keimami kei na dui wati keimami? E sega 
beka ni uasivi me keimami lesu tale ki Ijipita.” 

4. Era sa qai veitukutukunitaka, “Me da digitaka 
mada e dua nai liuliu ka lesu tale ki Ijipita.” 

5. E rau sa qai cuva vakatoboicu o Mosese kei 
Eroni e na matadra taucoko na Isireli. 

6. la, oi rau o Josua na luvei Nuni kei Kelepi na 
luvei Jifune, e rau a tomani ira na la'ki vakaraica 
na vanua, e rau sa basuraka na nodrau i sulu; 

7. Ke rau sa vosa sara vei ira kece na i vavakoso 
e Isireli, ka vaka: “Na vanua keimami a lako 
curuma me vaka dikeva mai, sa vanua vinaka 
dina. 

8. “Kevaka sa rekitaki keda o Jiova, ena kauti 
keda yani o Koya ki na vanua o ya ka na solia vei 
keda, na vanua sa dave kina na wai ni sucu kei na 
oni.” 

9. “Ta, mo ni kua ga ni talaidredre vua na Kalou 
se mo ni rerevaki ira na tamata ena vanua o ya, ni 
ra sa keda madrai ga; sa lako tani mai vei ira na 
nodra kaukauwa, ka sa tiko vata kei keda o Jiova. 
Ni kakua ni rerevaki ira.” 

10. la, o ira na i sogosogo taucoko era sa tukuna 
me ra vakaviriki rau ena vatu. A sa rairai mai na i 
serau i Jiova kina vale ni veitavaki ena matadra 
taucoko na Isireli. 


Sa Masulaki Ira Na Tamata o Mosese 

11. Sa tukuna vei Mosese o Jiova: “Na cava na 
kena dede me ra vakacudrui Au tiko kina na 
tamata oqo? Na cava na kena dede me ra sega ni 
vakabauti Au  tikoga kina? Mai na 
veivakatakilakila kece Au a sa cakava e na kedra 
maliwa? 

12. “Au na yaviti ira e na mate lelevu Ka'u na 
vakuai ira, ia, Au na vaka matanitulevutaki iko, io, 
o na kaukauwa ka levu cake mai vei ira.” 

13. Sa vosa o Mosese vei Jiova, ka tukuna: “Era na 
rogoca na kai Ijipita e na Nomuni kaukauwa o nia 
kauti ira cake mai kina na tamata oqo mai vei ira. 
14. “Era na qai tukuna vei ira na i taukei ni vanua 
oqo. Era a sa rogoca oti ni o Kemuni, Jiova, o nia 
maliwai ira mai na tamata oqo, oi Kemuni, Jiova, o 
ni a veirai mata kei na Nomuni o e ya vakaruguti 
ira, ka o ni a liutaki ira yani e na duru o ena siga 
kei na duru bukawaga ena bogi. 

15. “la, oqo kevaka Moni sa vakamatei ira me 
vaka era lewe dua ga, o ira na veimatanitu ka ra a 
sa rogoci Kemuni kei na Kemuni rogorogo era na 
tukuna, 

16. “Baleta ni sa sega ni rawa vei Jiova me kauti 

ira yani na tamata oqo kina vanua e yalataka me 
solia vei ira, sa mai vakamatei ira kina ena Vanua 
liwa.” 

17. “la ogo, au sa masu, me yaco na kaukauwa ni 
nogu Kalou me gaga, me vaka o Kemuni sa 
tukuna oti, ka vaka, 

18. “Sa dauvosota vakadede o Jiova ka Sinai e na 
loloma, sa dauvosota na caka cala kei na i valavala 
ca, ia, o ni na sega ga ni dau vakatara me kua ni 
cudruvi na i valavala ca, ka cudruvaka na nodra 
caka ca na qase vei ira na luvedra me yacova nai 
katolu kei na i ka va ni tabatamata.” 

19. “Mo ni kakua mada ni sauma na nodra caka 
ca na tamata oqo. Au sa masu, me vaka na kena 
levu ni Nomuni yalololoma, ni Kemuni sa vosoti 
ira na tamata oqo, me tekivu mai Ijipita ka yacova 
mai oqo.” 

20. Sa qai tukuna o Jiova: “Au sa na sega ni 
sauma vei ira, me vaka na nomu vosa; 

21. “la, me vaka Au sa bula, e na sinai o vuravura 
e na i serau i Jiova - 

22. “Baleta ni o ira kece na tamata oqo era sa raica 
oti na Noqu i serau kei na i vakatakilakila e so Au 
a cakava mai Ijipita kei na vanua liwa, ka ra sa 
vakatovolei Au vaka ca ga ka sa tini mai oqo na 
gauna, ka ra sega ni rogoca na Domoqu, 

23. “Era sa na sega vakaidina ga ni raica na vanua 
Au a bubului kina vei ira nodra qase ka 
vakatalega kina vei ira era a sega ni ciqomi Au era 
sega talega ni raica. 

24. “Ia o Kelepi ga na Noqu tamata, baleta ni sa 
tiko vua na yalo e dua tani ka sa muri Au dina 
sara ga, Au sa na kauta kina vanua sa gole kina, ia 
o ira na nona kawa era na taukena. 

25. “Ta o ira na Amalekaiti kei ira na Kenaiti era sa 
vakoro e na buca; e na mataka mo ni vuki ka lako 
yani kina vanua liwa e na gaunisala kina Wasa 
Damudamu.” 


Totogi Mate Vei Ira Na Dauveisaqasaqa 

26. A sa vosa o Jiova vei Mosese kei Eroni ka 
vaka, 

27. “A cava na kena dede me'u vosoti ira tiko nai 
soqosoqo ni tamata ca ka ra sa veisaqasaqa tikoga 
vei Au? Au sa rogoca na nodra vosa kudrukudru 
era cakava tiko na Isireli vei Au. 

28. “Tukuna vei ira, “Me vaka Au sa bula, sa 
tukuna o Jiova, “Me vaka na ka o ni sa vosataka, 
Au sa rogoca tu, Au sa na cakava vei kemuni: 

29. “Na nomuni yago ni mate na dau vosa 
kudrukudru vei Au, sa na biu tu e na vanua liwa 
oqo, oi kemuni taucoko o ni a sa wiliki mai na 
kemuni i wiliwili kece, mai na yabaki ruasagavulu 
ka lako cake. 

30. ‘Sa rau na vakavo ga o Kelepi na luvei Jifune 
kei Josua na luvei Nuni, o ni na sega vakadua ni 
butuka na vanua Au sa vosa bubului oti kina mo 
ni taukena. 

31. Ta, o ira na luvemuni lalai, o ira o ni a tukuna 


ni ra na vakaleqai, Au na kauti ira mai, era sa na 
qai kila na vanua o ni a beca. 

32. “la, oi kemuni, kei na nomuni yago ni mate era 
na bale e na vanua liwa. 

33. “O ira na luvemudou era na dau vakatawa sipi 
voli e na vanua liwa me rauta ni vasagavulu na 
yabaki ka ra na tauca na i sau ni nomudou sega ni 
yalodina, me yacova ni sa bale na yagomudou e 
na vanua liwa. 

34. “Me vaka na i wiliwili ni siga dou a la'ki 
vakaraica kina vanua, vasagavulu na siga, e na 
veisiga yadudua e na beitaki tu na yalomudou me 
dua na yabaki, ka vakatokai e vasagavulu na 
yabaki, dou na qai kila kina na Noqu a besetaki 
kemudou. 

35. “Oi Au o Jiova Au sa vosataka na veika oqo. 
Au na vakayacora vakaidina sara na veika oqo 
kivei ira na i vavakoso ca oqo era vakasokumuni 
tiko me ra veisagasaga kei Au. E na vanua liwa 
oqo era na vaqeavutaki, ka ra na mate talega 
kina.” 

36. la, o iratou na tamata ka a talai iratou o 
Mosese me ratou la'ki vakaraica na vanua, e ratou 
mai vakavuna talega na nodra vosa kudrukudru 
na i vavakoso me baleti koya e na nodratou a 
vakauta mai na i tukutuku ca me baleta na vanua, 

37. O iratou sara ga na tamata ca oqo ka ratou 
kauta mai na i tukutuku ca baleta na vanua, e 
ratou sa mate e na mate ca e na mata i Jiova. 

38. Oi rau ga o Josua na luvei Nuni kei Kelevi na 
luvei Jefune e rau sa vakabulai, mai vei ira kece na 
tamata e ra a la'ki vakaraica vuni na vanua. 


Sa Sega Ni Yaco Na Sasaga Ni Kaba Vakaivalu 
39. Sa qai vosataka na veivosa oqo o Mosese vei 
ira na Isireli, e ra sa qai tagi vakalevu sara kina na 
tamata. 

40. Era sa mani yadra sara kina vakamatakalailai 
ka ra cabeta cake yani na ulunivanua ka ra tukuna; 
“Eda sa yaco mai oqo, eda na cabe cake sara kina 
vanua sa yalataka vei keda o Jiova, ni da sa i 
valavala ca!” 

41. Sa qai tukuna o Mosese, “Ena vuku ni cava o 
ni sa rui voroka kina nai vakaro i Jiova? Ni na sega 
ni yaco rawa na veika oqo. 

42. “Mo ni kakua ni lako cake, de o ni na qai 
vakadrukai mai vei ira na nomuni meca ni sa sega 
ni tiko vata kei kemuni o Jiova. 

43. “Ni ra sa tiko e matamuni oqori na Amalekaiti 
kei ira na kai Kenani, o ni na bale dina e na i 
seleiwau; baleta ni o ni sa vakanadakuya na 
Kalou, e na sega ni tiko kina kei kemuni o Jiova.” 
44. la, era sa doudou ga me lako cake kina 
ulunivanua, ia, o Mosese kei na kato ni 
veiyalayalati i Jiova e rau sa sega ni biuta na nodra 
i tikotiko. 

45. E rau sa qai siro sobu mai na Amalekaiti kei 
na Kenanaiti ka rau vaitikotiko e na ulunivanua o 
ya ka valuti ira, ka cemuri ira me yaco sara i Oma. 

Na Lawa Ni Madrali Laukana Kei Na Ka E 
Liviraki 


15. sa qai vosa o Jiova vei Mosese, ka tukuna, 


2. “Mo vosa vei ia na Isireli, ka tukuna vei ira : 
“Ni o ni sa yaco mai kina vanua mo ni taukena 
sara, Ni'u sa solia vei Kemuni, 

3. “Mo dou qai cabora sara e dua na i madrali e 
na bukawaga vei Jiova, me dua na i soro kama sei 
madrali, me vakayacori kina e dua na vosa ni 
bubului, se na i soro ni yalovinaka, se na 
nomudou kanavata e so sa lokuci, ka mo dou 
cakava kina e dua na ka boi vinaka vua na Kalou, 
mai na nomudou qele ni manumanu, 

4. “Me qai kauta mai o koya sa vakacabora na 
nona i madrali vei Jiova me i madrali e laukana ka 
rauta ni dua na i katini na i vakarau ni valawa 
matailalai sara ka me veiwaki vata kei na dua nai 
ka va na paidi waiwai, 

5. “Ka dua nai ka va ni waini mei madrali 
liviraki, mo qai vakarautaka vata kei na i soro 
kama se na i soro me yadua na lami. 

6. 'Se na sipi tagane mo qai vakarautaka me i 
madrali laukana e rua nai katini na i vakarau ni 
valawa matailalai ka me veiwaki vata kei na dua 
nai katolu na paidi na waiwai; 

7. “la, nai madrali sa liviraki mo qai vakacabora 
e dua na i katolu na paidi na waini me ka e 
boivinaka vua na Kalou. 

8. “Ni o sa vakarautaka e dua na bulumakau 
gone mei soro kama, se mai madrali me 
vakayacori kina e dua na bubului, se mei soro ni 
veivinakati vei Jiova, 

9. “Me na qai vakacabori vata kei na bulumakau 
gone na i madrali laukana e rauta ni tolu na i 
katini na i vakarau ni valawa matailalai veiwaki 
vata kei na dua veimama na paidi waiwai, 

10. “Mo na qai kauta mai me vaka e sai madrali 
liviraki e veimama na paidi waini mei madrali e 
cabori e na bukawaga me ka e boivinaka vei Jiova. 

11. 'Oqo na ka me caka yadua vei ira na 
bulumakau gone, na vei sipi tagane, se na vei lami 
se na me gone. 

12. 'Me vaka nai wiliwili kece ni ka o sa 
vakarautaka, mo na cakava yadua sara ga vei ira 
me vaka na kedra veiwiliwili. 

13. 'O ira kece ga era sucu i taukei era na 
vakayacori ena kena i valavala vakaoqo, e na 
nodra cabora e dua na i madrali, me ka e 
boivinaka vua na Kalou. 

14. “Kevaka e tiko vei kemudou e dua na tamata 
vulagi, se o cei ga e tiko maliwai kemudou e na 
nomudou veitabatamata kece, ka qai vakacabora e 
dua na i madrali ena bukawaga, me ka e 
boivinaka vei Jiova, me vaka dou dau cakava, me 
qai vakayacora o koya. 

15. “Me dua na veiyalayalati me nomudou e na 
veisoqosoqo kei koya na vulagi e tiko maliwai 
kemudou, e na veiyalayalati kecega; me vaka sara 


ga o kemudou, e ra na vaka talega kina na vulagi e 
na matai Jiova. 

16. “Me dua na lawa kei na dua na i tovo 
vakavanua me nomudou ka vaka talega kina na 
vulagi e tiko maliwai kemudou.”” 

17. Sa qai vosa tale na Kalou vei Mosese, ka vaka, 
18. “Mo vosa vei ira na Isireli, ka tukuna vei ira: 
“Ni o ni sa lako mai kina vanua Au sa kauti 
kemuni kina, 

19. ʻE sa na vakaogo, e na gauna o ni sa kania kina 
na madrai ni vanua, mo dou na qai vakacabora e 
dua nai madrali e lavelaveti vei Jiova. 

20. ‘Dou na qai vakacabora e dua na keke mai na i 
sevu ni kakana e na qele mei soro e lavelaveti; mei 
soro e lavelaveti e na rara ni buturaki sila, mo dou 
qai vakacabora cake. 

21. ʻE nai sevu ni kakana e tubu e na qele mo dou 
qai vakacabora vei Jiova e dua na i soro e 
lavelaveti e na nomudou veitabatamata kecega. 


Na Lawa Me Baleta Nai Valavala Ca E Sega Ni 
Nakiti 

22, “Kevaka e sega ni nakiti na nomudoui valavala 
ca, ka sega ni vakayacora na i veivakaro sa vosa 
kina o Jiova vei Mosese — 

23. “Na veika kece sa vakarota o Jiova e na liga i 
Mosese, me tekivu mai na siga e a soli i vakaro 
kina o Jiova kei na veisiga veitaravi i liu ena 
nomudou veitabatamata kecega — 

24. “la, e na qai vakaoqo, kevaka e sega ni bucini 
na kena caka, ni ra a sega ni kila nai vavakoso, me 
ra na qai vakacabora na lewe ni vavakoso, e dua 
na bulumakau gone me i soro kama, me boiboi 
vinaka vei Jiova, kei na i madrali e laukana kei na 
kena e liviraki, me vaka na veiyalayalati, ka me 
dua talega na luve ni me me i soro ni valavala ca. 
25. “Me na qai ia na vakacaboi soro na bete me 
baleti ira taucoko na lewe ni vavakoso e Isireli, era 
na qai vosoti kina, baleta ni a sega ni bucini na 
kena vakayacori, era na kauta mai na nodra i 
madrali, nai madrali e na bukawaga vei Jiova, kei 
na nodra i soro ni valavala ca kina mata i Jiova, me 
baleta nodra i valavala ca era a sega ni nakita. 

26. “Era na qai vosoti kece kina na lewe ni 
vavakoso e Isireli kei ira na vulagi era tiko 
maliwai ira, baleta ni ra a cakava kece na tamata 
na ca O ya ka sega ni ra nakita mada e liu. 

27. “la, kevaka e sai valavala ca e dua na tamata 
ka sega ni nakita, me qai kauta mai e dua na me 
yalewa ka se qai yabaki dua me i soro ni valavala 
ca. 

28. “Me qai sorovaka na bete na tamata ka a sega 
ni nakita na nonai valavala ca, ni a sega ni nakita 
me caka ca e na mata i Jiova, me ia na vakacaboi 
soro e na vukuna, e na qai vosoti kina o koya. 

29. “Me na dua ga na lawa me baleti koya e caka 
ca ka sega ni bucina, vei koya talega e sucu vakai 
taukei vei ira na Isireli kei koya talega na vulagi e 
mai tiko maliwai ira. 

Na Lawa Me Baleta Nai Valavala Ca E 
Vakayacori Ena Vakanananu Cala 

30. Ta na tamata e cakava e dua na ka e nai 
valavala kaukauwa, se sucu i taukei se vulagi, na 
tamata o ya e na kauta mai na madua e na mata i 
Jiova, ka sa na biu laivi o koya mai vei ira na kai 
nona. 

31. ‘Ni a sega ni vakarokorokotaka na vosa i 
Jiova, ka voroka na Nonai Vakaro, e na tamusuki 
laivi sara ga vakadua na tamata o ya, ia, na beitaki 
ni yalona e sa na tu ga vua.” 


Nai Totogi Ni Kena Vakacacani Na Siga Ni 
Vakacecegu 

32. la, ni ra sa tiko na Isireli e na loma ni Vanua 
Liwa, era sa kunea e dua na tamata e caka buka 
tiko e na Siga ni Vakacecegu. 

33. Era sa qai kauti koya mai sa caka buka tiko 
kivei Mosese kei Eroni, kei ira talega na lewe ni 
vavakoso. 

34. Era sa qai mai yadravi koya tiko, baleta ni se 
bera ni vakamacalataki rawa na ka me na qai caka 
vei koya. 

35. Sa qai vosa o Jiova vei Mosese, “E sa na 
vakamatei vakaidina na tamata oqori, ka me ra na 
vakaviriki koya e na vatu o ira na lewe ni 
vavakoso e nai bili ni nodra i tikotiko.” 

36. la, me vaka sa vakarota o Jiova vei Mosese, era 
sa qai kauti koya mai kina i bili ni koro ka 
vakaviriki koya e na vatu, ka mani mate sara kina. 


Nai Ukuuku Ni I Sulu 

37. Sa qai vosa tale na Kalou vei Mosese, ka vaka, 
38. “Mo vosa vei ira na Isireli: Ka tukuna vei ira 
me ra cula ena bele ni nodra i sulu na i ukuuku e 
so ena nodra vei tabatamata kece, ka me ra cula 
toka e dua na i vau karakarawa e na tutu ni nodra 
i ukuuku ni i sulu. 

39. “Mo na qai taura na i ukuuku ni i sulu, e na 
gauna o sa na raica kina, o na qai vakananuma na i 
vakaro taucokoi Jiova ka mo na cakava, mo kakua 
kina ni vakamuria na i valavala ni dautagane ka 
dau veivakacalai e na yalomu kei na matamu, 

40. “Ka me rawa ni o vakananuma ka cakava 
taucoko na Noqu i Vakaro, ka mo bula savasava 
vua na nomu Kalou. 

41. “Oi Au o Jiova na nomu Kalou, ka a kauti iko 
tani mai na vanua o ljipita, Me'u nomu Kalou: Oi 
Au o Jiova na nomu Kalou.” 


Na Veivorati Vei Mosese Kei Eroni 


16. Ia, o Kora na luvei Isari, na luvei Koaca, 
na luvei Livai, o Tacani kei Avirami na luvei Iliavi, 
kei Oni na luvei Peleci, ka luvei Rupeni, era sa 
kauti ira na tamata; 

2. era sa qai tucake, me ra saqati Mosese kei na 
so tale vei ira na Isireli, e ra lewe rua na drau 
limasagavulu na i liuliu ni veivavakoso, ka ra dui 


matataka mai na i vavakoso, na tamata era kilai 
levu. 

3. Era sa soqoni vata mera vorati Mosese kei 
Eroni, ka tukuna vei rau, “E sa rui sivia na ka o 
drau kumuna ki vei kemudrau, ni ra sa savasava 
tu na i vavakoso, o ira vakayadua, ka sa tiko vata 
kei ira o Jiova. Na cava drau sa rui vakalevulevui 
kemudrau kina mo drau cecere cake mai na i 
sogosogo i Jiova?” 

4. la ni sa rogoca o Mosese, sa cuva vakatoboicu 
e matana, 

5. Kasa vosa vei Kora kei ira taucoko na nona i 
lawalawa, ka vaka, “E na mataka ni mataka ena 
vakatakila o Jiova o cei soti e Nona kei cei e 
savasava, ka na vakayacori koya me toro voleka 
mai vei Koya. o koya sa digitaka o Koya ena 
vakayacora me toro voleka sara mai vei Koya. 

6. “Dou cakava oqo: Dou taura e so na miga ni 
ka boivinaka, o iko Kora kei ira kece na nomui 
lawalawa; 

7. “Dou biuta e loma na bukawaga kei na ka 
boivinaka e na mata i Jiova e na siga ni mataka, ka 
sa na qai yaco na tamata sa digitaka o Jiova e sa na 
savasava: Sa rui sivia na ka o ni taura vei kemuni, 
oi kemuni na Livai!” 

8. Sa qai tukuna o Mosese vei Kora, “Dou rogoca 
oqo, oi kemudou na luvei Livai: 

9. “E ka lailai beka vei kemudou ni o koya na 
Kalou nei Isireli e sa tawasei kemudou mai na i 
vavakoso e Isireli, me kauti kemudou vakavoleka 
mai vei Koya, mo dou mai veigaravi e na vale ni 
Kalou, ka mo dou tu ena matadra na i vavakoso 
mo dou qaravi ira, 

10. “Ia, sa kauti kemudou vakavoleka mai ki vei 
Koya, oi kemudou kei ira kece na wekamudou, o 
ira na luvei Livai, kei kemudou? o dou sa gadreva 
tale tiko beka ga na i tutu vaka Livai? 

11. “Sa kena i balebale o ya ni o iko kei ira na 
nomu i tokani o ni sa soqoni vata mo ni veivala kei 
Jiova, o cei beka o Eroni, mo ni vosa 
kudrukudrutaki koya?” 

12. Sa qai talatala o Mosese me rau kacivi mai o 
Tacani kei Avirami e rau luvei Iliavi, ka rau 
tukuna, “E rau sa na sega ni lako mai! 

13. “E ka lailai beka oqo e na nomu sa kauti 
keimami cake tani mai na vanua e dave kina na 
wai ni sucu kei na o ni, mo mai vakamatei 
keimami kina e na vanua liwa oqo, ka mo sa qai 
cecere tu vei keimami me vaka e dua na 
ravouvou? 

14. “E se sega mada ga ni o kauti keimami kina 
vanua e dave kina na wai ni sucu kei na o ni, se 
mo bau solia vei keimami e so nai votavota ni 
vanua se na veiwere ni vaini, o na leuta laivi beka 
na yaloka ni matadra na tamata oqo? Keimami na 
sega ga ni lako cake!” 

15. Sa cudru vakalevu o Mosese, ka mani tukuna 
vei Jiova, “Mo ni kakua ni doka na nodra i 
madrali, Au se sega ni bau taura mai vei ira e dua 
na asa, se me'u bau vakacacana e dua vei ira.” 

16. Sa qai tukuna o Mosese vei Kora, “E na 
mataka, o iko kei ira kece na nomu i lawalawa mo 
ni mai tu e na matai Jiova - o iko kei ira, ka vaka 
talega kina o Eroni. 

17. “la me ra kauta yadua na dui nodra miga na 
tamata yadua ka biuta kina na ka boivinaka, ka 
mo ni dui kauta yadua mai na nomuni miga kina 
matai Jiova, e rua na drau limasagavulu na miga; 
o iko vata kei Eroni, kei na nomudrau dui miga.” 
18. Era sa qai kauta yadua na tamata na nodra dui 
miqa, ka biuta e loma na bukawaga, ka viritaka 
kina na ka boi vinaka, ka ra mai tucake tu ena 
mata ni katuba ni vale ni veitavaki kei rau o 
Mosese kei Eroni. 

19. la o Kora sa vakasoqoni ira vata na i 
vavakosome vosoti rau e na katuba ni vale ni 
veitavaki, A sa basika mai na i serau i Jiova kivei 
ira na lewe ni vavakoso kece. 

20. Sa qai vosa o Jiova vei Mosese kei Eroni, ka 
vaka, 

21. “Mo drau tawasei kemudrau tani mai vei ira 
na i vavakoso oqo, me rawa ni'u vakarusai ira 
walega oqo.” 

22. A rau sa qai cuva vakatoboicu, ka tukuna, “Oi 
kemuni na Kalou, o ni sa Kalou ni yalo ni tamata 
kecega, e na i valavala ca beka e dua na tamata, ka 
Mo ni qai cudruvi ira e dua na i vavakoso 
tamata?” 

23. Sa qai vosa o Jiova vei Mosese, ka vaka, 
24. “Mo vosa vei ira nai vavakoso, ka tukuna, 
'Dou lako tani mai na nodra i tikotiko na i 
lawalawa I Kora, i Tacani, kei Avirami.”” 

25. Sa tucake o Mosese ka lako vei Tacani kei 
Avirami, ka ra sa muri koya yani na qase e Isireli. 
26. Sa qai vosa o koya vei ira na i vavakoso, ka 
vaka, “Mo dou sa tekivu biuta sara ga oqo na 
nodra i tikotiko na yavu tamata ca oqo! Dou kakua 
ni tara e dua na nodra i yaya, de dou na qai 
vakarusai vata kei na nodra i valavala ca.” 

27. Era sa qai biubiu mai na nodra i tikotiko na 
luvei Kora, i Tacani, kei Avirami, A rau sa qai curu 
mai tubu o Avirami kei Tacani ka mai tucake tu e 
na varada ni nodrau vale laca, kei na dui 
watidrau, kei na luvedrau, kei ira na luvedrau 
lalai. 

28. Sa qai tukuna o Mosese: “E na vuku ni ka oqo, 
o ni na kila kina ni sa talai au o Jiova me'u cakava 
na cakacaka kece ogo, ni'u sa sega ni vakayacora e 
na noqu lewa ga. 

29. “Kevaka era sa mate na tamata oqo me vaka 
sa mate na tamata kecega, se ra cudruvi me vaka 
era dau cudruvi na tamata kecega, sa qai sega ni 
talai au o Jiova. 

30. “Ia, kevaka sa bulia o Jiova e dua na ka vou, 
ka sa dalaga na gusuna na vanua ka tilomi ira kece 
kei na nodra ka kecega, ka ra sa lutu bulabula yani 
kina loma ni bulubulu, dou na qai kila kina ni ra 
sa vakacudrui Jiova na tamata oqo.” 

31. la sa qai yaco, ni sa vosataka oti na vosa 
kecega oqo, sa qai kasei rua na vanua era tu kina, 


32. Sa dalaga na gusuna na vanua ka tilomi ira 
kece kei na nodra veivuvale kei ira kece era a tiko 
vata kei Kora, kei na nodra i yaya kece. 

33. O ira kei ira kece era tiko vata kei koya era sa 
lutu sobu bulabula kina loma ni qara, sa tasogo 
tale na vanua ka ra sa vakarusai mai vei ira nai 
sogosogo. 

34. la, o ira na Isireli era a tiko vakavolivolita na 
vanua o ya era sa veidroyaki e na nodra tagi, ka ra 
sa tukuna, “De na lakolako e na gai tilomi keda 
talega na vanua!” 

35. Sa gai lako mai e dua na bukawaga mai vei 
Jiova ka kani ira na lewe rua na drau 
limasagavulu na tamata era vakacabora tiko na ka 
boi vinaka. 

36. Sa qai vosa o Jiova, vei Mosese, ka vaka: 

37. “Mo vosa vei Iliesa, na luvei Froni na bete, me 
kumuni ira mai na veimiga mai na vanua era 
kama kina, ni ra sa ka savasava, ka kaburaki ira 
tani na buka vakayawa. 

38. “Na nodra miqa na tamata oqo era sa vaka i 
valavalacataka na yalodra, ka me ra sa tukilaki me 
vaka na veleti mei ubi ni cabocabo ni soro. Baleta 
ni ra sa vakaraitaki ira e na mata i Jiova, ka ra sa 
na savasava kina; ka ra sa na i vakatakilakila tiko 
vei ira na Isireli.” 

39. Sa kauta o Iliesa na bete na miqa varasa, ka ra 
a mai vakaraitaka o ira era a sa vakamai, era sa 
mani tukilaki mei botani ni cabocabo ni soro, 

40. Ka mei vakananumi tiko vei ira na Isireli ni 
sega ni dodonu vua e dua mai tautuba, ka sega ni 
kawa mai na vuvalei Eroni, e dodonu me toro mai 
me vakacabora na i soro e na mata i Jiova, me 
kakua kina ni vakataki Kora kei ira nona i 
lawalawa, me vaka na ka sa tukuna o Jiova vei 
koya ena vukui Mosese. 


Nodra Vosa Kudrukudru Na Tamata 

41. E na siga e tarava era sa vosa kudrukudrutaki 
rau o Mosese kei Eroni o ira na i vavakoso e Isireli 
ka vaka, “Drau sa vakamatei ira na tamata i 
Jiova.” 

42, Sa qai yaco, ni ra sa vosa kudrukudrutaki rau 
o Mosese kei Eroni na i vavakoso, era sa vuki yani 
me donuya na vale ni veitavaki, e vakasauri ka ni 
sa ubia yani na vale na o, ka sa basika mai nai 
serau i Jiova. 

43. E rau sa qai lako mai o Mosese kei Eroni kina 
mata ni vale ni veitavaki. 

44. Sa qai vosa o Jiova vei Mosese, ka tukuna, 

45. “Drau lako tani mai e na kedra maliwa nai 
vavakoso oqo, ka me rawa ni'u vakarusai ira e na 
dua ga na gauna oqo.” E rau sa qai cuva sara 
vakatoboicu. 

46. Sa qai vosa o Mosese vei Eroni ka vaka, “Mo 
kauta e dua na miga ni ka boi vinaka mo biuta 
kina na buka waqamai na i cabocabo ni soro, biuta 
tale ga kina na ka boi vinaka ka kauta vakatotolo 
sara vei ira na lewe ni vavakoso ka vakacabora na 
nodra i madrali; ni sa lako tani mai na cudru vei 
Jiova. Sa qai tekivu na vei mate ca eso.” 

47. Sa qai taura o Eroni me vaka sa vakarota o 
Mosese ka qai cici yani kina kedra maliwa na i 
soqosoqo; ka sa tekivu me vakayaco ka na mate ca 
ena kedra maliwa. Sa qai biuta kina na ka boi 
vinaka ka ia na vakacaboi soro e na vukudra na 
tamata. 

48. Ka sa mai tucake tu ena kedra tadrua na mate 
kei na bula; ka sa tarovi sara kina na mate ca. 

49. O ira kece era a mate e na mate ca era lewe tini 
ka va na udolu ka mani vitu na drau, ia era sa sega 
ni wili vata kei ira era mate e nai lawalawa i Kora. 
50. Sa qai lesu tale o Eroni ki vei Mosese e na 
katuba ni vale ni veitavaki, ni sa qai mai oti na 
mate ca. 


Sa Tubu Nai Titoko Nei Eroni 


17. Sa qai vosa o Jiova vei Mosese, ka vaka: 


2. “Mo vosa vei ira na Isireli ka mo kauta mai 
vei ira e yadua na i titoko mai na nodra vei 
matagali yadua, mai vei ira nodra i liuliu me vaka 
na veivuvale ni nodra qase — e tinikarua na i 
titoko. Mo vola na yaca ni tamata yadua e na nona 
i titoko. 

3. “Ka mo vola na yaca i Eroni e na nodra i titoko 
na Livai. Me na dua na i titoko me baleti ira na i 
liuliu e na veivuvale ni nodra qase. 

4. “Mo na qai vakatikori ira e na loma ni vale ni 
veitavaki e na mata ni kato ni Vakadinadina, na 
vanua Au na sota vata kina kei iko. 

5. “la ena yaco ni na kubu mai na titoko ni 
tamata Au sa digitaka; ia Au na vakaotia me kua 
ni rogo tiko vei Au na nodra vosa kudrukudru na 
Isireli era didivaki kemudrau kina.” 

6. Sa qai vosa o Mosese vei ira na Isireli, ka ra sa 
mani solia o ira na nodra dui i liuliu na nodra dui 
titoko, na veiliuliu kece me vaka na veivuvale ni 
nodra qase, e tinikarua na i titoko, ka sa maliwai 
ira na i titoko i Eroni. 

7. A sa mai vakatikora o Mosese na vei titoko 
kece e na matai Jiova e na loma ni vale ni 
vakadinadina. 

8. la, ena siga ka tarava ni sa curu yani o Mosese 
kina loma ni vale ni vakadinadina, ka raica, na i 
titokoi Eroni mai vei ira na Livai e sa kubu tiko, ka 
seraka na sena, ka vuataka e so na amodi sa 
matua. 

9. A sa kauti ira mai nai titoko kecega o Mosese 
mai na mata i Jiova kivei ira na Isireli, era sa raica, 
ka ra sa dui taura yadua na nodra dui titoko. 

10. Sa qai tukuna o Jiova vei Mosese, “Mo kauta 
lesu tale mai na i titokoi Eroni kina na mata ni 
Vakadinadina, me maroroi mei vakatakilakila tiko 
vel ira na tamata era dau veivorati, mo muduka 
laivi kina vei Au na nodra dau didi, me ra kakua 
ni mate kina.” 

11. A sa cakava vakakina o Mosese: me vaka sara 
ga na ka sa vakaroti koya kina o Jiova, e sa cakava 
talega kina o koya. 

12. Era sa qai vosa vei Mosese na lsireli, ka 
tukuna, “Raica keimami sa mate, keimami sa 


kawaboko, keimami sa kawaboko kecega! 

13. “O ira kecega era sa toro voleka mai na vale ni 
Kalou era na mate. Keimami na mate kece beka 
li?” 


Na Nodra I Tavi Na Bete Kei Na Livai 


18. Sa qai vosa o Jiova vei Eroni, “o iko kei ira 


na luvemu kei na veivuvale ni nomu qase kei iko e 
sa na tauci vei kemudou na i valavala ca kecega e 
caka e na ka ni Vale Tabu, ia o iko vata kei ira na 
luvemu o dou na tarogi e na vuku ni cala sa caka e 
na nomudou cakacaka vakabete. 

2. “Mo na qai kauti ira talega mai kei iko na 
wekamu e na matagali i Livai, na matagali i 
tamamu, me ra mai tomani iko ka veiqaravi kei 
iko, baleta ni o iko kei ira na luvemu era sa tiko kei 
iko e na mata ni vale ni vakadinadina. 

3. “la, me ra na qarauna na cakacaka o sa lesia 
kei na ka e gadrevi ena Vale Tabu; ia, me ra kakua 
ga ni tosova mai na i yaya ni tikina tabu kei na i 
cabocabo ni soro, me ra kakua ga torova mai nai 
yaya ni tikina tabu kei na i cabocabo ni soro, me ra 
kakua kina ni mate - o ira kei iko talega. 

4. “Me ra na mai veitomani kei iko ka qarava 
taucoko na veika era gadrevi e na loma ni vale ni 
veitavaki, e na cakacaka kece ni vale tabu, ia me 
kakua ni dua na tamata mai taudaku me torovi 
kemudou mai. 

5. “Dou na qarava na i tavi e na vale tabu kei nai 
tavi e na i cabocabo ni soro, ka me sa tarovi kina 
na cudru vei ira na Isireli. 

6. “Ka raica, oi Au vakai Au sa tauri ira na 
wekamu na Livai mai vei ira na Isireli: era sai 
solisoli vei iko, ka soli mai vei Jiova, me ra cakava 
na cakacaka ni vale ni veitavaki. 

7. “O koya oqo o iko kei ira na luvemu kei iko 
mo dou qarava na nomudou cakacaka vakabete 
ena veika kece me baleta nai cabocabo ni soro kei 
na loma ni lati; dou na veigaravi, Au solia vei 
kemudou na cakacaka vakabete me i solisoli ni 
veigaravi, ia, o ira na tamata tani era toro voleka 
mai era na mate.” 


Nai Soro Me Ra Votai Kina Na Bete 

8. Sa vosa o Jiova vei Eroni: “oi Au vakai Au sa 
solia talega vei iko na cakacaka ni Noqu i soro sa 
lavelaveti; kei na veisolisoli tabu kece mai vei ira 
na Isireli, Au sa solia oqo vei iko me nomu i 
votavota kei ira talega na luvemu, me 
veiyalayalati ka sega ni mudu. 

9. “Era sa na nomu na veika tabu e ra maroroi 
mai na bukawaga: na nodra i madrali kece, nai 
madrali laukana na i madrali kece ni valavala ca 
kei na i soro ni caka cala era sa solia vei Au, era sa 
na vakatabui me nomu kei ira na luvemu. 

10. “E na tikina tabu sara mo dou qai kania kina; 
me ra kana talega na tagane yadua, ena yaco me 
ka e tabu ka savasava vei kemudou. 

11. “Oqo talega na ka e nomudou: na nodra i 
solisoli ni i soro e lavelaveti, kei na i soro e 

yalovaki mai vei ira na Isireli, Au sa soli ira vei iko 
kei ira na luvemu tagane kei na yalewa kei iko, me 
veiyalayalati e sega ni mudu. o ira kecega era sa 
savasava ena nomudou loma ni vale me ra qai 
kania. 

12. “Na vei tikina vinaka kece ni waiwai, na tikina 
uasivi ni waini kei na sore ni kau e laukana, na 
kedra vei sevu taucoko ni vuata ka ra a dau 
vakacabora vua na Kalou, Au sa solia vei iko. 

13. “Na veivuata dreu vou taucoko ni vanua, ka 
ra dau kauta mai vei Jiova, era na kemudou talega. 
o ira kece sa savasava era lewe ni nomu vuvale era 
na vakaivotavota me ra kania. 

14. “Na veika kece e vakatabui e Isireli e sa na 
nomudou. 

15. “Kei na ka kecega era ulumatua ka ra 
vakayagodra, ka ra dau kauta mai vua na Kalou, 
se tamata se manumanu, era sa na nomudou; ia na 
ulumatua ga ni tamata mo dou voli ira, kei na 
ulumatua ni manumanu e sega ni savasava mo 
volia talega. 

16. “la na ka sa voli oti, mai na veika e vaka tabui 
mo voli ira ni ra se qai vula dua tiko, me vaka na 
nomu vakarautaka, me lima na paudi na siliva, me 
vaka na paudi ni vale tabu, e rauta ni ruasagavulu 
na Kera. 

17. “la na ulumatua ga ni bulumakau, na 
ulumatua ni sipi, se na ulumatua ni me dou na 
sega ni volia; ni ra sa savasava. Mo kaburaka kina 
i cabocabo ni soro na kedra dra, ka vakama na 
kedra uro me i madrali e vakamai e na bukawaga 
me ka e boivinaka vei Jiova. 

18. “Me ra kemudou kece na lewedra, kei na 
serena, ka dou na votai talega ena saga na i matau. 
19. “Na i soro kecega e lavelaveti era savasava ka 
ra a vakacabora vei Jiova o ira na Isireli, Au sa 
solia vei iko kei ira talega na luvemu tagane kei na 
luvemu yalewa ka sa veiyalayalati sega ni mudu 
vei iko; e veiyalayalati ni masima e sega ni mudu 
vua na Kalou kei iko kei ira na nomu kawa vata 
kei iko.” 

20. Sa gai vosa o Jiova vei Eroni: “E na sega ni dua 
na nomu i votavota e na nodra vanua, se me na 
dua na tikina me nomu e na kedra maliwa; Au sa 
nomu i votavota ka nomu tikina ena kedra maliwa 
na luvei Isireli. 


Nai Katini Me Ra Votai Kina Na Livai 

21. “Mo dou raica, Ni'u sa solia vei ira na Livai na 
i katini taucoko e Isireli me nodra i votavota me 
saumi kina na cakacaka ni veiqaravi e na vale ni 
veitavaki. 

22. “la me ra kakua ni torova mai na vale ni 
veitavaki na Isireli de ra na qai i valavala ca ka 
mate kina. 

23. “O ira ga na Livai me ra qarava na cakacaka ni 
vale ni veitavaki, ka ra ma colata na nodra i 
valavala ca; ia e nai vakananumi tu me sega ni 
mudu, ena nomudou veitabatamata kecega, ena 
kedra maliwa na Isireli e na sega ni dua na nodra i 
votavota. 


24. “Nai katini mai vei ira na Isireli ka ra a 
vakacabora cake me i soro e lavelaveti vei Jiova, 
Au sa solia vei ira na Livai me nodra i votavota; 
Ni'u sa tukuna oti vei ira, “E na kedra maliwa na 
Isireli e na sega na nodra i votavota.” 


Na Nodra I Katini Na Livai 

25. Sa qai vosa o Jiova vei Mosese, ka vaka, 

26. “Mo vosa o iko vei ira na Livai, ka tukuna vei 
ira; Ni o ni sa taura mai vei ira na Isireli na i katini 
Au sa solia oti vei kemuni mai vei ira me nomuni 
votavota, mo ni qai vakacabora cake e dua na i 
soro e lavelaveti vei Jiova, na i katini ni kena i 
katini. 

27. “la na nomuni i soro e lavelaveti me okati vei 
kemuni, me vaka sa sila mai na vara ni buturaki 
sila, kei na waini sa Sinai kina na i keli - waini. 

28. “Mo dou na vakacabora talega e dua na i soro 
e lavelaveti vei Jiova mai na nomudou i katini 
kecega ka dou taura mai vei ira na Isireli, mo na 
qai solia vei Eroni na bete na i votavota i Jiova mai 
na i soro e lavelaveti o ya. 

29. “Mai na nomudou i solisoli kecega mo dou na 
dau vakacabora cake vei Jiova na i soro e 
lavelaveti e dodonu me caka Vua, mai na kena e 
uasivi duadua, ia na tikina sa tabu.” 

30. “Ia mo na qai tukuna vei ira, “Ni dou sa laveta 
cake na tikina vinaka duadua, e na qai nanumi vei 
ira na Livai, me vaka sa sila mai na rara ni 
buturaki sila kei na waini mai nai keli - waini. 

31. “Ena rawa ni dou kania e na dua ga na vanua, 
o iko kei ira na nomu lewe ni vale, ni sai koya 
oqori nai sau ni nomudou cakacaka e na vale ni 
veitavaki. 

32. “la dou na sega ni cudruvi kina e na i valavala 
ca, ni dou sa laveta cake na tikina e vinaka 
duadua. Mo dou kakua ni vosa vakacacataka 
talega na nodra i solisoli savasava na Isireli, de 
dou na vakamatei vakaidina.”” 


Na Lawa Ni Veivakasavasavataki 


19. 


ka vaka, 

2. “Sa i Koya oqo na i valavala ni vunau sa 
vakarota o Jiova, ka tukuna “Mo vosa vei ira na 
Isireli, me ra kauta mai e dua na bulumakau gone 
e roka damudamu ka se sega talega ni vakatagari 
e domona e dua nai vua. 

3. “Mo qai solia vei Iliesa na bete, me qai kauta o 
koya kina taudaku ni tikotiko, ka me qai 
vakamatei e matana, 

4. “Me na qai taura o Iliesa na bete e so na tiki ni 
dra e na nona i qagaloi liga, ka me qai kaburaka 
vakavitu e so na tiki ni dra o ya kina mata ni vale 
ni veitavaki. 

5. “Ena vakamai e matana na bulumakau gone o 
ya, na kulina, na lewena, na kena dra, kei na kena 
gacagaca me qai vakamai. 

6. “Me na qai taura na bete na kau sitari kei na 
isopi, e damudamu vinaka, ka biuta yani kina 


“Sa qai vosa o Jiova vei Mosese kei Eroni 

loma ni bukawaga sa kama tiko kina na 
bulumakau. 

7. “Ka me qai savata na nonai sulu na bete, me 
sisili talega e wai, ni oti o ya me qai lako mai kina 
loma ni tikotiko ; ia e na sega ni savasava na bete 
ka yacova na yakavi. 

8. “la o koya e vakama me qai savata na nona i 
sulu e wai, me sisili talega, ka me sega ni savasava 
tiko me yacova na yakavi. 

9. “Na tamata sa savasava tiko me qai kumuna 
vata na dravusa ni bulumakau, ka vakotori ira tiko 
e na taudaku ni tikotiko e na dua na vanua 
savasava ; ka me na maroroi tiko e na vukudra na 
i vavakoso e lsireli me baleta na wai ni 
veivakasavasavataki; oqo me veivakabokoci ni 
valavala ca. 

10. 'O koya ka kumuna vata na dravusa ni 
bulumakau me qai savata nona i sulu, ka me sega 
ni savasava tiko me yacova na yakavi. Oqo me i 
vakananumi tiko vei ira na Isireli me sega ni 
mudu vei ira talega na vulagi era tiko veimaliwai 
kei ira. 

11. ʻO koya e tara na yago ni mate i dua tale, me 
sega ni savasava tiko ka siga vitu. 

12. “Me qai vakasavasavataki koya e na wai e nai 
katolu ni siga kei na kena i kavitu ni siga , ka na 
yaco me savasava mai. la kevaka e sega ni 
vakasavasavataki koya e na i katolu ni siga se ena 
i kavitu ni sega ni savasava o koya. 

13. ʻO cei ga e tara na yago ni tamata mate, ka 
sega ni vakasavasavataki Koya, sa 
vakadukadukalitaka na vale ni Kalou. E na 
tamusuki tani mai vei ira na Isireli na tamata o ya. 
E na sega tiko ni savasava o koya baleta ni sega ni 
kaburaki vua na wai ni veivakasavasavataki : ka 
se toka vinaka vua na nona dukadukali. 

14. “Sa i koya oqo na lawa me baleta na tamata e 
mate e na loma ni vale laca; o ira kece era curu 
mai kina loma ni vale laca kei ira era tiko e loma 
era na sega tiko ni savasava ka siga vitu; 

15. “Kei na bilo kecega sa dola tu, ka sega tu na 
kedra i sogo, e na sega talega ni savasava. 

16. “O ira era tiko e tautuba kevaka era tara i koya 
na tamata e samuti e na i seleiwau se na tamata 
mate, se nai bulubulu, e na sega tiko ni savasava o 
koya me siga vitu. 

17. la me baleti koya na tamata e sega ni 
savasava me ra taura e so na dravusa ni 
bulumakau ka vakamai me veivakasavasavataki 
mai nai valavala ca, ka me qai vakadrodroi yani 
vei ira na wai dave e na loma ni dua na beseni. 

18. “Na tamata e sa savasava me taura na isopi ka 
tonisua ki loma ni wai, ka kaburaka yani e vale 
laca, kei na veiyaya kecega, vei ira kece talega era 
tiko e keya, se o koya e tara na sui mate, o ira na 
mavoa, na mate, se na i bulubulu. 

19. “Na tamata savasava me qai kaburaka vei ira 
era sega ni savasava e na i katolu kei nai kavitu ni 
siga me qai vakasavasavataki koya, savata nona i 
sulu, sisili e wai, ni sa yakavi mai e sa na qai 
savasava. 


20. “la na tamata e sega ni savasava ka sega ni 
vakasavasavataki koya, e na tamusuki tani mai o 
koya mai na nodra i soqosoqo, baleta ni sa 
vakadukadukalitaka na vale ni Kalou. E se sega ni 
kaburaki vei koya na wai ni veivakasavasavataki ; 
ka sa sega kina ni savasava o koya. 

21. “Nai vakananumi oqo e na dau vakayacori 
tikoga vei ira. o koya e sa kaburaka na wai ni 
veivakasavasavataki e na sega tiko ni savasava me 
yacova na yakavi. 

22. “Na ka kecega e tara o koya e sega ni savasava 
e sa na yaco me dukadukali ; kei koya na tamata 
talega e tara e sa na yaco me dukadukali me 
yacova na yakavi.” 


Na Cala I Mosese Mai Katesi 


20. la, o ira na Isireli o ira na lewe ni 


vavakoso kecega, era sa yaco mai na Vanua Liwa 
o Sini e nai matai ni vula, ka ra sa mai tiko na 
tamata e Katesi; a sa mai mate kina o Miriama ka 
mani bulu talega e keya. 

2. Sa qai yaco ni sa sega na medra wainigunu na 
lewe ni vavakoso, ka ra sa soqoni vata me ra 
veivorati vei Eroni kei Mosese. 

3. Era sa tekivu me veivala kei Mosese ka 
tukuna : Ulei, na Kalou, “Keimami na mate tale 
beka ga oi keimami me vakataki ira na wekai 
keimami era a vakamatei mai vei Jiova! 

4. “Na cava O kauti keimami cake mai kina nai 
soqosoqo i Jiova kina vanua liwa oqo, me keimami 
mai mate kece kina oi keimami kei na neimami 
manumanu? 

5. “Na cava o kauti keimami tani mai kina e 
Ijipita, mo kauti keimami mai kina ki na vanua 
liwa ca oqo? E sega ni vanua ni sore ni kau se na 
lolo se na veivaini se na pomekaraneti ka sega 
talega kina na wainigunu.” 

6. E rau sa qai lako tani mai o Mosese kei Eroni 
mai vei ira na i vavakoso kina katuba ni vale ni 
veitavaki, ka rau mani vakacuva sobu na uludrau 
kina qele. Sa basika mai vei rau na i serau i Jiova. 
7. Sa qai vosa o Jiova vei Mosese, ka vaka, 

8. “Mo kauta nai titoko: o iko kei na tuakamu o 
Eroni ka vakasoqoni ira vata na i vavakoso kei na 
nodra manumanu.” 

9. Sa taura na i titoko o Mosese e na mata i Jiova 
me vaka sa vakaroti koya kina o Koya. 

10. E rau sa qai vakasoqoni ira vata nai soqosoqo 
o Mosese kei Eroni e na mata ni vatu; ka tukuna 
vei ira, “Mo ni rogoca sara oqo, oi kemuni na 
tamata dau veivorati! Me keirau kauta beka mai 
na wai e na vatu oqo me memuni?” 

11. Sa laveta cake na ligana o Mosese ka samuta 
vakarua na vatu e na nona i titoko: ka sa dave sara 
mai kina na wai. 

12. Sa qai vosa o Jiova vei Mosese kei Eroni, 
“Baleta ni drau a sega ni vakabauti Au e na 
matadra na Isireli, o na sega ni kauti ira kina nai 
soqosoqo oqo kina vanua Au sa solia vei ira.” 

13. Sa i koya oqo na wai e Meripa, ni ra a veileti 
kina na Isireli vata kei Jiova, ka sa mani 
vakarokorokotaki o Jiova vei ira. 


Sa Tarovi Na Nodra Lako Curumi Itomi 

14. Sa tala e so na i talaki o Mosese mai Katesi 
kivei tui Itomi. "Sa tukuna vakaoqo na tacimu o 
Isireli: ʻO sa kila vakavinaka na veidredre sa 
yacovi keimami mai, 

15. “Ni ra a lako sobu ki Ijipita o ira na neimami 
qase, ka keimami a tiko mai Ijipita e na dua na 
gaunabalavu sara, era a mani vakacacani keimami 
kei ira na neimami qase o ira na kai Ijipita. 

16. “Ni keimami sa tagi vei Jiova, sa rogoca o 
Koya na neimami tagi ka tala mai e dua na Agilosi 
me kauti keimami tani cake mai Ijipita, ia oqo 
keimami sa mai tiko e Katesi, na koro ka tiko e na 
tutu ni yalayala ni nomu vanua. 

17. “Au kerea mo vakatara me keimami takoso e 
na loma ni nomuni vanua, Keimami na sega ni 
lako e loma ni veiwere se veivaini, ka na sega 
talega ni keimami gunu wai mai na nomuni tobu 
wai; keimami na muria tikoga na gaunisala levu; 
keimami na sega talega ni vuki kina i matau se 
kinai mawi me yacova ni keimami sa lako curuma 
rawa nai yalayala ni nomuni vanua.’ ” 

18. Sa qai tukuna vei koya o Tui Itomi, “O na sega 
ni lako curuma na loma ni noqu vanua, de'u na 
veivala kei iko e na i seleiwau.” 

19. E ra sa qai tukuna vei koya na lsireli, 
“Keimami sa na lako ga e na gaunisala, ia kevaka, 
O au, se o ira na noqu manumanu me ra gunuva 
na nomu wai, au na sauma vei iko; io, mo 
vakatarai keimami ga me keimami taubale takoso 
e na yava i keimami, ka sega tale ni dua na na ka.” 
20. Sa qai tukuna o koya, “Ena sega ga ni o lako 
curuma.” A sa lako mai o Itomi me vorati ira kei 
na lewe vuga tale na tamata ena liga kaukauwa. 
21. Sa sega ni vakatara o Itomi me ra takoso na 
Isireli e nai yalayala ni nona vanua; ka sa mani 
lako tani mai vei koya o Isireli. 


Na Mate Nei Eroni 

22. la, o ira na Isireli, na lewe ni vavakoso 
taucoko, era sa qai tekivu lako mai Katesi ka ra sa 
yaco sara mai na Ulunivanua o Ori. 

23. Sa vosa o Jiova vei Mosese kei Eroni mai na 
Ulunivanua o Ori e na i yalayala ni vanua o Itomi, 
ka vaka : 

24. “O Eroni e na soqoni vata kei ira na nona 
tamata, ni na sega ni butuka o koya na vanua Au 
sa solia vei ira na Isireli, baleta ni o talaidredre 
kina Noqu vosa e na wai o Meripa. 

25. “Mo kauti Eroni kei Iliesa na luvena, ka mo 
kauti rau cake mai kina Ulunivanua o Ori; 

26. “Mo qai luvata mai na i sulu i Eroni ka 
vakadaramaka vei Iliesa na luvena, ni sa lako o 
Eroni vei ira na wekana ka na mate vakaidina mai 
keya.” 

27. Sa cakava o Mosese me vaka sa vakaroti koya 


kina o Jiova, e rau sa cabe cake kina Ulunivanua o 
Ori e na matadra taucoko na i vavakoso. 

28. Sa luvata o Mosese na i sulu i Eroni ka 
vakadaramaka vei luvena oiliesa; sa mani mate e 
keya o Eroni e na dela ni ulunivanua. E rau sa qai 
lako sobu mai o Mosese kei Iliesa mai na 
ulunivanua. 

29. la, ni ra sa raica nai vavakoso ni sa mate o 
Eroni, e ra sa lolositaki koya na vuvale taucoko e 
Isireli ka rauta ni tolusagavulu na siga. 


Era Sa Vakadrukai Na Kai Kenani Mai Oma 


21. Na tui Arati, e kai Kenani, ka 


vakaitikotiko e na Ceva, sa rogoca ni ra sa lako 
tiko mai na Isireli e na gaunisala mai Acarimi. Sa 
vala vata kei ira na Isireli ka sa tauri ira e so me ra 
kaivesu. 

2. Sa cakava e dua na bubului oisireli vei Jiova, 
ka vaka, “Kevaka o ni na soli ira na tamata oqo 
kina ligaqu, au na vaqeavutaka vakadua sara ga 
na nodra veikoro.” 

3. Sa rogoca na domo i Isireli o Jiova ka soli ira 
mai na kai Kenani ka ra sa vakarusai vaka ca sara 
kei na nodra veikoro. Sa mani vakatokai sara na 
vanua o ya me o Oma. 


Na Gata Varasa 

4. Fra sa lako tani mai na vanua o Ori e na Sala 
vaka ki na Wasawasa Damudamu, ka me ra 
wavokita na vanua o Itomi, sa yaco, ni ra sa 
yalolailai mai na tamata e na sala. 

5. Era sa vosa vakacacataka na Kalou kei Mosese 
o ira na tamata; “Na cava o kauti keimami tani 
mai kina e Ijipita me keimami mai mate tu e na 
vanua liwa ogo? Ni sa sega mai na kakana kei na 
wai ka sa cata na lomai keimami na madrai sega ni 
yaga oqo.” 

6. A sa tala na gata vakabukawaga o Jiova ki vei 
ira na tamata, ka sa katilaki ira, ka sa mani vuqa 
sara na tamata e Isireli era mate. 

7. Era sa qai lako mai vei Mosese na tamata ka 
tukuna, “Keimami sai valavala ca, ni keimami sa 
vosavakacacataka na Kalou kei iko;” la mo masuti 
Jiova me kauta tani o Koya na gata vei keimami. 

8. Sa qai vosa o Jiova vei Mosese, "Mo cakava 
tale e dua na gata varasa, ka vakaduria e na dua 
duru kau; ia e na yaco vei ira sa laukati, ni ra sa rai 
kina, era na bula.” 

9. A sa cakava sara o Mosese e dua na gata 
varasa, ka vauca sara ki na dua na kau; a sa mani 
yaco, kevaka sa katia na gata e dua, ni raica ga na 
gata varasa, ena bula. 


Mai Na Ulunivanua O Ori Ki Moape 

10. Era sa toso tale yani i liu na Isireli ka mai 
vakaitikotiko e Oboca. 

11. Ni ra biubiu oti mai Oboca era sa mai 
vakaitikotiko sara e Ije Abarimi, e na vanua liwa 
ka toka e na tokalau kei Moape, me donuya nai 
cadracadra ni siga. 

12. Mai keya era sa cavu tu ka la'ki vakaitikotiko 
e na Buca mai Sereti. 
13. Era sa qai cavu tu mai keya ka la'ki tiko e na 
tai kadua kei Anoni, ka tiko e na vanua liwa sa 
dodo mai na nodra i yalayala ni vanua na 
Amoraiti, ni o Anoni oqo nai yalayala kei Moape, 
ena kedrau tadrua o Moape kei ira na Amoraiti. 
14. Ka sa dau tukuni kina vakaoqo e nai Vola ni 
Valu i Jiova: 

“O Waepi e Sufa 

Na uciwai o Anoni, 
15. Na veikikilo ni uciwai 

Ka yaco sara kina i tikotikoi Ari 

Ka davo koto e nai yalayala i Moape.” 
16. Mai keya era sa cavutu ka lako sara i Bia, nai 
vurevure ni wai ka tukuna kina o Jiova vei 
Mosese, “Vakasokumuni ira vata na tamata, Au na 
solia vei ira na wai.” 
17. Era sa qai lagata kina na Isireli na sere oqo: 
“Mo vure mai, nai keli wai! 
Oi kemuni kece mo ni seretaka— 
Nai keli wai era a kelia nai liuliu 
Era kelia na tamata turaga ni vanua, 
Mai vua na daunilewa, kei na nodra i doko.” 
la mai na vanua liwa era sa lako yani ka yaco 
sara i Matana, 
19. Mai matana ki Nalieli mai Nalieli ki Bamoci, 
20. Ia, mai Bamoci, e na buca ka tiko e na vanua 
vaka Moape, ki na dela ni vanua o Pisiga ka irova 
sobu tu na vanua veikau. 


18. 


Sa Vakadrukai o Tui Sioni 

21. Era sa qai vakau i tukutuku na Isireli kivei 
Sioni na nodra tui na Amoraiti, ka vaka, 

22. “Mo ni laivi keimami me keimami lako 
curuma na nomu vanua. Keimami na sega ni lako 
kina veiwere se na veivaini; keimami na sega ni 
gunu wai mai na tobu wai. Keimami na lako 
tikoga e na sala dodonu me yacova ni keimami 
lako curuma yani na nomu vanua.” 

23. Ia o Sioni e sega ni vakatara me ra lako takoso 
e nona vanua o ira na Isireli. A sa vakasogoni ira 
vata na nona tamata o Sioni ka lako yani me 
veivala kei Isireli e na vanua liwa, ia ni sa yaco 
mai ki Jeasi sa tekivu sara me ia na i valu kei 
Isireli. 

24. Sa vakadrukai koya o Isireli e na i seleiwau, ka 
taukena sara na nona vanua me vakatekivu mai 
Anoni me yaco ki Japoki, me yaco sara yani vei ira 
na kai Amoni; ni sa vakabai tu na nodra i yalayala 
na kai Amoni. 

25. Sa taura taucoko o Isireli na nodra veikoro, ka 
sa mai vakaitikotiko o Isireli e na nodra veikoro na 
Amoraiti, ka veivala taumada kei na tui Moape e 
liu, ka mani taura taucoko na nodra vanua mai na 
ligana me yaco sara ki Anoni. 

26. Ia, o Esiponi e koroi Sioni na nodra tui na 
Amoraiti, ka a veivala taumada e liu kei koya na 
tui Moape, ka mani taura taucoko kina nona 
vanua mai na ligana me yaco sara i Anoni. 


27. O koya ogo o ira era dau vosa e na vosa 
vakaibalebale era tukuna: 

“Lako mai ki Esiponi, me tarai cake tale; 

Me vakavinakataki na koroi Sioni. 

“Ni sa lako mai Esiponi na bukawaga, 

E dua na yameyame ni bukawaga mai na koro 
i Sioni; 

Sa vakamai Ari e Moape 

Na turaga e na vanua cecere i Anoni. 

Mo cudruvi o iko Moape! 

O sa vakarusai, oi kemudou na tamata e 
Kimosi! 

Sa soli ira na luvena tagane me ra dro yani, o 
ira na luvena yalewa me ra vakabobulataki 
Kivei Sioni na nodra tui na Amoraiti. 

30. “Ia, keimami sa vanai ira: Sa vakarusai o 
Esiponi me yaco sara i Nofa, Ka yaco sara i 
Metipa.” 

31. Ia, o Isireli e sa vakoro toka e na nodra vanua 
na Amoraiti. 

32. Sa tala yani e so na tamata o Mosese me ra 
raici Jaseri, era a mani taura na nodra koro ka 
vakasevi ira tani na Amoraiti era tiko e keya. 


28. 


29. 


Sa Vakadrukai Na Tui O Oki 

33. E ra sa vuki ka muria cake na sala i Pasani. Sa 
veivala kei ira o Oki na tui Pasani, o koya kei ira 
vakaaduaga na nona tamata, me ra la'ki vala ki 
Etirei. 

34. Sa qai vosa o Jiova vei Mosese, “Mo kakua ni 
rerevaki koya, Ni'u sa soli koya oti ki ligamu kei 
ira kecega nona tamata, me yacova ni sa sega tale e 
dua me bula rawa se vo vei koya, ka ra sa qai mai 
taura na nodra vanua me nodra.” 

35. Era sa rawai koya, o ira na luvena, kei ira nona 
tamata, me yacova ni sa sega tale e dua me bula 
rawa se vo vei koya, ka ra sa qai mai taura na 
nodra vanua me nodra. 


Sa Talaki Vei Pelami O Pelaki 


22. Fra sa cavutu na Isireli, ka ra mai tiko e na 


veidelana e Moape e na yasa ni Joritani ka 
takosova na vanua o Jeriko. 

2. la o Pelaki na luvei Sipori e sa raica oti na 
veika e cakava o Isireli vei ira na Amoraiti. 

3. Sa yacovi Moape kina e dua na rere levu ni sa 
raica rawa o koya na kedra lewe levu, ka sa bikai 
kina vakalevu o koya e na tagaya me baleti ira na 
Isireli. 

4. Sa qai vosa o Moape vei ira na qase ni vanua o 
Mitiani, “O ira nai lawalawa oqo era na domica 
taucoko na veika ga e ra wavoliti keda, me vaka e 
domica na co ni vanua na bulumakau.” A sa tui 
tiko vei ira na Moape e na gauna o ya o Pelaki na 
luvei Sipori. 

5. Sa qai tala e so na i talaki vei Pelami na luvei 
Piori mai Pecori, e voleka toka e na Uciwai e na 
vanua nodra na wekana, me kacivi koya, ka vaka : 
“Raica, e dua na yavusa tamata era sa lako mai 

Ijipita. E ra sa ubia na dela i vuravura, ka ra sa mai 
tiko tikivi au! 

6. “Au kerei iko kina mo vakusakusa mai, ka 
vosa rukaki ira me ra cudruvi, e na vukuqu, ni ra 
sa rui kaukauwa sara vei au. De na rawa beka ni'u 
vakadrukai ira ka vakasevi ira tani e na vanua, 
ni'u kila deivaki tiko ni o ira o vakalouvinakataki 
ira era kalouvinaka, ia o ira o cudruvi ira era 
cudruvi dina.” 

7. Era sa qai lako na qase ni Moape kei ira na 
gase ni Mitiani ka taura e ligadra na kenai sau na 
daurairai, e ra sa lako sara mai vei Pelami ka ra 
tukuna sara vua na vosa i Pelaki. 

8. Sa mani tukuna sara o koya vei ira, “Dou 
moce e ke ena bogi oqo, au na qai kauta tale mai 
vei kemudou na vosa, me vaka e na tukuna vei au 
na Kalou.” Era sa mani tiko vata kei Pelami na 
turaga kilai ni Moape. 

9. Sa qai lako mai na Kalou vei Pelami ka 
tukuna, “O cei o ira na tamata ogo era tiko vata kei 
iko?” 

10. Sa vosa vua na Kalou o Pelami ka vaka, “O 
Pelaki na luvei Sipori, na tui Moape, sa talaki mai 
vei au, ka tukuna, 

11. ‘Raica, e dua na yavusa tamata era sa lako tani 
mai Ijipita, ka ra sa ubia tu na dela i vuravura. “Mo 
lako mai, ka mai vosavakaloucataki ira mera 
cudruvi, ena vukuqu, de na rawa beka niu 
vakamalumalumutaki ira ka vakasevi ira tani.” 
12. Sa vosa na Kalou vei Pelami, “O na sega ni na 
lako vata keiira jona sega ni vosavakaloucataki 
ira mera cudruvi, ni o ira era kawa ni 
veivakalouvinakataki.” 

13. Sa yadra e na mataka o Pelami ka tukuna vei 
ira na turaga i Pelaki, “Dou lesu tale kina 
nomudou vanua, ni sa tarovi au na Kalou ka sega 
ni solia na veivakadonui me'u lako vata kei 
kemudou.” 

14. E ra sa tucake na turaga ni Moape ka lako vei 
Pelaki, ka tukuna, “O Pelami sa bese ni lako vata 
kei keitou.” 

15. Sa talai iratou tale na turaga o Pelaki, ka ra sa 
lewe levu mai ka ra tamata vakaturaga sara ka 
kilai levu mai vei iratou e liu. 

16. E ratou sa lako mai vei Pelami ka mai tukuna 
vei koya, “Sa vosa vakaoqo o Pelaki, na luvei 
Sipori: “Au kerea me kakua ni dua na ka me tarovi 
iko e na nomu lako mai vei au; 

17. “Au sa dokai iko vakaidina, ka'u na cakava 
talega na ka kecega o na tukuna vei au. Au sa 
kerei iko ga vakabibi mo lako mai ka 
vosavakaloucataki ira me ra cudruvi na tamata 
oqo e na vukuqu.” 

18. Sa qai tukuna o Pelami vei ira nai talaki i 
Pelaki, “E dina ni na solia vei au o Pelaki na nona 
vale e sinai tu kina na siliva kei na koula, e sa na 
sega ga ni rawa ni'u lako sivia na vosa i Jiova na 
noqu Kalou, me'u cakava vakalailai se vakalevu. 
19. “Au sa kerei kemudou kina vakabibi, mo dou 
na tiko ka moce tale e ke e na bogi oqo, me'u na 


kila tale mai vua na Kalou na veika e na vosa kina 
veiau.” 

20. Sa qai lako mai na Kalou vei Pelami e na bogi 
ka tukuna vua, “Ke ratou sa lako mai na turaga ka 
kacivi iko, mo tucake ka lako vata kei iratou ; ia na 
vosa ga Au na vosataka vei iko — mo na qai 
cakava.” 

21. Sa yadra e na mataka o Pelami, ka 
vakarautaka na nona asa, ka lako vata kei ira na 
turaga ni Moape. 


O Pelami, Na Asa, Kei Na Agilosi 

22. Sa waqa mai na cudru ni Kalou ni sa lako, sa 
tu na Agilosi ni Kalou ena Vukuna e na sala me 
vorati koya. Sa vodoka o koya na asa, ka rau sa 
tomani koya na nona dauveigaravi. 

23. Sa raica na Agilosi ni Kalou na asa ni sa tucake 
tu e na sala ka qumia tu na Nona i seleiwau e 
ligana, a sa lako vakatikitiki na asa ena sala kina 
veiwere. Sa mokuta na asa o Pelami me vagolei 
koya tale mai kina sala. 

24. la, na Agilosi i Jiova sa tucake tu e na sala qiqo 
e na kedrau tadrua na veiwere ni vaini, kei na dua 
na bai vatu e na dua na yasana, ka dua tale na bai 
vatu e na yasana tale e dua. 

25. la, ni sa raica na Agilosi i Jiova na asa, sa 
vakabiri koya kina lalaga ni bai vatu ka qaqia na 
yavai Pelami e na bai vatu; sa baci mokuti koya 
tale. 

26. Sa toso tale i liu na Agilosi i Jiova ka sa la'ki 
tucake tu e na dua na vanua qiqo sara ka dredre 
sara kina me vuki kina i matau se kina i mawi. 

27. la, ni sa raica na Agilosi i Jiova na Asa, sa 
davo sobu sara e na rukui Pelami, a sa waga mai 
kina na cudru i Pelami, ka mani mokuta tale na 
asa e na nona i titoko. 

28. Sa dolava na gusu ni asa o Jiova, ka tukuna 
yani vei Pelami, “Na cava mada au cakava vei iko, 
mo mokuti au kina vakatolu?” 

29. Sa vosa vua na asa o Pelami, “E na vuku ni 
nomu vakacacani au, au diva me dua mada ga nai 
seleiwau me tiko e ligaqu, e na gauna sara ga oqo 
sa rawa me'u vakamatei iko!” 

30. Sa vosa tale na asa vei Pelami, “Au sega beka 
ni nomu asa o au, o a dau vodoka, me tekivu mai 
na siga o a taukeni au kina me yacova sara mai 
oqo? Au a dau kitaka beka vakaoqo vei iko? Sa 
tukuna, “E sega.” 

31. Sa dolava na matai Pelami o Jiova, ka sa raica 
o koya na Agilosi i Jiova ni sa tucake tu e na sala 
ka qumia tu na Nona i seleiwau e ligana; a sa 
vakacuva sobu na uluna ka bale sobu vakatoboicu. 
32. Sa vosa vua na Agilosi i Jiova, “Na cava o 
mokuta kina vakatolu na nomu asa? Raica, Au sa 
lako mai me'u vorati iko, baleta ni sa rui ca na 
nomu sala e Mataqu. 

33. “Na asa e ya raici Au vakatolu ka lako 
vakatikitiki tani vei Au. Kevaka me a sega ni lako 
vakatikitiki tani vei Au, Ke'u a sa vakamatei iko 
talega e na gauna oqo, ka laivi koya me bula.” 

34. Sa tukuna o Pelami vua na Agilosi i Jiova, “Au 
sai valavala ca niu a sega tiko ni kila ni o Kemuni 
o ni a tucake tu e na sala ka vorati au. la oqo, 
kevaka au sa ca vei Kemuni, au sa na lesu tale.” 

35. Sa tukuna na Agilosi i Jiova vei Pelami, “Mo 
lako vata kei iratou na turaga, ia na vosa ga Au na 
tukuna vei iko, sai koya ga o ya mo vosataka.” A 
sa mani lako vata kei iratou na turaga i Pelaki o 
Pelami. 

36. la ni sa rogoca o Pelaki ni sa lako tiko mai o 
Pelami, sa lako sara yani me la'ki tavaki koya e na 
koro o Moape ka toka e na i yalayala ni vanua e 
Anoni, kina mua ni nodra i tikotiko. 

37. Sa mani tukuna o Pelaki vei Pelami, “Au a 
sega beka ni talatala yani vei iko, ka kacivi iko? Na 
cava o a sega kina ni lako mai vei au? E sega beka 
ni'u dokai iko?” 

38. Sa tukuna o Pelami vei Pelaki, “Raica, au sa 
lako mai vei iko! E tiko beka vei au oqo e dua na 
kaukauwa me'u tukuna e dua na ka? Na vosa sa 
biuta e gusuqu na Kalou, ka dodonu me'u 
vosataka.” 

39. E rau sa lako vata mai o Pelami kei Pelaki, ka 
rau sa yaco mai Kiriaci Usoci. 

40. A sa vakacabora o Pelaki e so na bulumakau 
kei na sipi, ka vakauta e so ki vei Pelami kei ira na 
turaga era tiko vata tukuna. 


Na I Matai Ni Parofisai Nei Pelami 

41. Sa qai yaco, e na siga ka tarava, sa kauti 
Pelami cake o Pelaki kina vanua cecere i Peali, me 
rawa ni raica mai keya na levu ni tamata. 


23. Sa qai tukuna o Pelami vei Pelaki, “Mo 


tara vei au e vitu na i cabocabo ni soro e na vanua 
oqo, ka vakarautaka vei au e ke e vitu na 
bulumakau kei na vitu na sipi tagane.” 

2. Sa cakava o Pelaki me vaka sa tukuna vua o 
Pelami, ka rau sa vakacabora ruarua o Pelaki kei 
Pelami na bulumakau kei na sipi tagane e na i 
cabocabo ni soro kece o ya. 

3. Sa tukuna o Pelami vei Pelaki, “Mo tucake tu e 
na yasa ni nomu i madrali kama, ia au na lako, de 
dua, e na mai sota vata kei au o Jiova.” la na ka ga 
e vakatakila vei au o Koya, au na tukuna vei iko. 

4. Arau sa sota na Kalou kei Pelami, a sa tukuna 
vei Koya, “Au sa vakarautaka oti e vitu na 
cabocabo ni soro, ka'u sa cabora e na veicabocabo 
ni soro yadudua e dua na bulumakau kei na dua 
na sipi tagane.” 

5. Sa qai biuta o Jiova e dua na vosa kina gusu i 
Pelami, ka tukuna, “Mo lesu tale vei Pelaki, ka 
la'ki tukuna vua oqo.” 

6. A sa lesu tale vei koya, ka sa tucake tikoga o 
koya e na yasa ni nona i soro, o koya kei ira kece 
na turaga e Moape. 

7. A sa taura cake na nona vosa vakaibalebale ka 
vaka: 

“O Pelaki na tui Moape sa kauti au cake mai 
Arami. Mai na veiulunivanua e na tokalau, “Mo 


rukaki Jekope, vei Mo lako mai, ka 
vosacudrutaki Isireli !” 

8. “Au na rukaki koya vakacava o koya e sega ni 
rukaki koya na Kalou? Ka'u na vakacacani koya 
rawa vakacava o koya e sega ni vakacacani koya 
na Kalou? 

9. Mai na dela ni uluvatu au sa raici koya. Mai 
na veidelana au sa kunei koya e keya, era sa tiko 
galili kina e dua na tamata, ka sega ni wiliki ira 
vata kei na veimatanitu e so. 

10. “O cei e rawa ni wilika rawa na kuvu ni sosoi 
Jekope, se me wilika rawa e dua na i kava ni 
Isireli? Me'u mate mada e na nodra mate na 
yalododonu ka me tautauvata kei koya na noqui 
otioti!” 

11. Sa tukuna o Pelaki vei Pelami, “Na cava o sa 
cakava vei au? Au a kauti iko mo rukaki ira na 
noqu meca, raica, o sa qai vosa vakalouvinakataki 
ira tale vakalevu sara!” 

12. Sa qai sauma mai o koya ka vaka, “E na sega 
beka ni'u tu me'u tukuna na ka sa biuta ki gusuqu 
o Jiova?” 


au. 


Nai Karua Ni Parofisai Nei Pelami 
13. Sa tukuna vua o Pelaki, “Au kerei iko mo lako 
vata mada kei au kina dua na vanua e rawa ni o na 
raici ira kina, o na raici ira vakalailai ga, o na sega 
ni raici ira taucoko, mo rukaki ira e na vukuqu mai 
keya.” 
14. Sa qai kauti koya mai kina vanua o Sofimi, 
kina vanua cecere e Pisika, ka tara sara kina e vitu 
nai cabocabo ni soro, ka vakacabora sara kina e 
yadua na bulumakau kei na sipi e na vei cabocabo 
ni soro kece. 
15. Sa qai tukuna o koya vei Pelaki, “Mo tucake 
tiko e ke kei na nomu i soro kama me'u la'ki sota 
vata kei Jiova e keya.” 
16. Sa sota vata kei Jiova o Pelami, a sa biuta e 
gusuna e dua na vosa, ka vaka; “Mo lesu tale vei 
Pelaki ka tukuna vua oqo.” 
17. Sa lako mai vei koya ka sa tu o koya e keya, ka 
tu tikiva na nonai soro kama, ka ra tiko vata kei 
koya na turaga ni Moape. Sa vosa o Pelaki ka 
tukuna vua, “Na cava e sa tukuna mai o Jiova?” 
18. Sa cavuta na nona vosa vakaibalebale ka vaka: 
“Tucake, Pelaki, ka rogoca! Mo vakarogoci au, 
na luvei Sipori! 
19. “Sa sega ni tamata na Kalou me rawa Vua me 
lasu se me luve ni tamata, me rawa Vua me 
veivutuni. Sa sega beka ni tukuna, ka na sega beka 
ni vakayacora? Sa sega beka ni vosa oti, ka na sega 
beka ni vakavinakataka? 
20. Rogoca, Sa soli vei au e dua na i vakaro me'u 
veivakalouvinakataki; E sa veivakalouvinakataki o 
Koya, ka sa sega ni rawa vei au me'u vakasuka 
tale. 
21. “Sa sega ni vakaraica o Koya na nodra cala na 
Jekope. Ka sega talega ni vakadikeva na nodra ca 
na Isireli. o Jiova na nodra Kalou sa tiko vata kei 
ira. Kei na kaila ni Tui sa maliwai ira. 

22. Na Kalou e kauti ira tani mai Ijipita sa tu vei 
Koya na kaukauwa e vaka e dua na bulumakau 
tagane. 

23. “Sa sega ni vakadraunikautaki rawa o Jekope 
se sa sega talega ni tarai rawa oisireli ena kalouvu. 
Oqo, sa na tukuni ga kina ena vukui Jekope kei 
Isireli - ʻO, na veika ga sa cakava na Kalou! 

24. Raica, sa tucake e dua na kawa tamata me 
vaka na laione yalewa, ka ra laveti ira cake me 
vaka na laione. E na sega ni davo sobu me yacova 
ni sa tilomi ira rawa na kena. Ka gunuva na nodra 
dra na vakamavoataki.” 

25. Sa qai vosa o Pelaki vei Pelami, “Kevaka o sa 
sega ni vosacudrutaki ira, ia mo vosa 
vakalouvinakataki ira!” 

26. Sa qai sauma yani o Pelami vei Pelaki, “E sega 
li ni'u a tukuna vei iko, ka vaka; “Na ka kecega e 
tukuna vei au o Jiova, e dodonu me'u cakava”?” 


Na I Katolu Ni Parofisai Nei Pelami 

27. Sa qai tukuna o Pelaki vei Pelami, “Au kerei 
iko sara vakabibi mo lako mai, Au na kauti iko tale 
kina dua na vanua; de dua e na qai vinaka beka 
vua na Kalou mo na vosacudrutaki ira mai keya e 
na vukuqu.” 

28. A sa kauti Pelami o Pelaki kina delana cecere e 
Piori, ka raica sobu tu na vanua lala. 

29. Sa qai tukuna o Pelami vei Pelaki, “Mo tara 
vei au eke e vitu na i cabocabo ni soro, ka 
vakarautaka vei au e vitu na bulumakau kei na 
vitu na sipi tagane.” 

30. A sa cakava o Pelaki me vaka sa tukuna vua o 
Pelami, ka vakacabora sara e yadua na bulumakau 
kei na sipi tagane e na veicabocabo ni soro kece. 


24. la ni sa raica o Pelami ni sa vinaka vei 


Jiova na nona vakalouvinakataki o Isireli, sa sega 
ni qai lako tale e na so na gauna, me vakasaqara 
me vakayagataka na vakadraunikau, a sa vagolea 
na matana me donuya na vanua liwa. 
2. A sa rai yani o Pelami ka raici ira na Isireli ni 
ra sa tuvani tu me vaka na nodra dui yavusa , sa 
lako mai vei koya na Yalo ni Kalou. 
3. Sa lagata o koya na nona vosa vakaibalebale 
ka vaka, 

“Na domo ni vosa i Pelami na luvei Piori, 

Na domo ni vosa ni tamata sa tadola na 
matana, 
4. Na domo ni vosa i koya e sa rogoca na vosa ni 
Kalou 

O koya e raica na raivotu i Koya na 
Kaukauwa. 

O koya e bale sobu, ka sa tadola tu na yaloka 
ni matana: 
5. “Sa totoka vakaidina na nomui tikotiko, o iko 
Jekope! 
6. E vaka na veibuca e dodo yani 

E vaka na veiwere e bati ni uciwai, 

E vaka na kau ni wai gaga ka teivaki mai vei 
Jiova. 


Ka vaka na sitari e na bati ni wai. 


7. E na sova mai na wai e na nona vokete 
Kei na sorena e na tiko e na veiwai lelevu 
“Na nona tui e na cecere mai vei Ekaki 
Kei na nona matanitu e na vakalevulevui. 

8. “Na Kalou e kauti koya tani mai Ijipita 


E tiko vua na kaukauwa e vaka e dua na 
bulumakau kila; 

E na tilomi ira na veimatanitu, ka ra a kena 
meca; 

Ka na cokabasikataki ira e na nona dakai titi. 
9. “E cuva sobu, e davo sobu me vaka e dua na 
laione; 

Ka vaka na laione me na vakayadrati koya ?” 

“Sa kalouvinaka o koya sa vakalouvinakataki 
iko, 

Ka me cudruvi o koya sa via vosa cudrutaki 
iko.” 
10. Sa qai waga mai na cudru i Pelaki vei Pelami, 
a sa tavia vata na ligana, Sa qai tukuna o Pelaki vei 
Pelami “Au a kacivi iko mo vosacudrutaki ira na 
meca, ia raica, o sa qai vosavakalouvinakataki ira 
vakatolu na gauna me ra vuavuai vinaka sara ka 
vutuniyau! 
11. “la oqo, mo cici kina nomu vanua, au a 
tukuna ni'u na dokai iko vakalevu, ka raica, o 
Jiova e sa tarovi iko mo dokai.” 
12. Sa qai tukuna o Pelami vei Pelaki, “Au a sega 
tale beka ga ni vosa vei iratou na nomui talaki o 
talai iratou mai vei au, ka vaka, 
13. “Kevaka me ya solia vei au o Pelaki na nona 
vale ka sinai tu e na siliva kei na koula, e na sega 
ni rawa vei au me'u sivita na Vosa ni Kalou, me'u 
cakava na ka vinaka se na ka ca e na noqu lewa 

a? 

14. “la oqo, au sa na lako vakaidina vei ira na 
wekaqu, Mo lako mai, me'u na vakasalataki iko 
rawa e na veika era na cakava o ira na tamata oqo 
kivei ira na nomu tamata e na veisiga mai muri.” 


Nai Ka Va Ni Parofisai I Pelami 
15. Sa qai laveta cake o koya na nona vosa 
vakaibalebale ka vaka: 

“Na vosa i Pelami na luvei Piori 

Na vosa ni tamata e rai tu na matana, 
16. Na domo i koya sa rogoca na vosa i Jiova ka 
kilai Koya deivaki o Koya sa Cecere Sara 

Ka raica na raivotui Koya sa Kaukauwa, 

A sa dabe sobu i ra, ka tadola vinaka tu na 
matana: 
17. “Au sa raici Koya, ia ka sega ga e na gauna 
oqo 

Au sa raici Koya, ka sega ni voleka sara; 

Ena lako mai vei Jekope e dua na Kalokalo; 

E dua na i Titoko e na cadra mai vei Isireli, 

Ka na yavita na veiyalayala i Moape 

E na qai vaqeavutaki ira kece na luve ni 
dauvakacaca. 
18. “Ena qai taukeni o Itomi 

o Sia, na nona meca, e na taukeni talega 

la o Isireli e na qai cakacaka e na qaqa. 

19. Mai vei Jekope e na duri mai e dua me 
vakatulewa 

Ka na vaqeavutaka nai vovo ni koro.” 
20. Sa qai vuki me raici Amaleki, sa taura cake 
nona vakaibalebale ka vaka: 

“O Amaleki e ya liu mai vei ira na 
veimatanitu, 

la e na qai i otioti duadua me yacova ni sa 
vakarusai.” 
21. Sa qai raici ira na Kenaiti, ka taura cake na 
nona vakaibalebale ka vaka: 

“E dei na nomu i tikotiko ka sa viritu e na 
uluvatu na nomu sova; 
22. la o Kaini ena vakamai 

Na cava na kena dede me qai kauti iko 
vakavesu o Asuri?” 
23. Sa qai laveta cake na nona vosa vakaibalebale 
ka tukuna: 

“Ulei! o cei e na bula rawa ni sa vakayaco ka 
na Kalou? 
24. Era na lako mai na waqa mai na veibaravi mai 
Saipurusi, 
Ka ra na vakararawataki Asuri kei Iperi talega, 
Ka na yaco talega vei Amaleki, me yacova sara ni 
sa vakarusai.” 
25. A sa qai tucake o Pelami me biubiu e keya ka 
lesu tale yani ki nona vanua, ka sa lako talega e na 
nona sala o Pelaki. 


Na Nodra Dauyalewa Na Isireli E Moape 


25. A ra sa tiko ga mai Akasia Korovi o ira na 


Isireli ka ra sa tekivu veilasami na tamata kei ira 
na yalewa ni Moape. 

2. Era sa sureti ira na tamata kina vakacaboi soro 
e caka vei ira na nodra Kalou matakau, ka ra sa 
kana na tamata ka cuva kina nodra Kalou 
matakau. 

3. Sa mani rau cokovata o Isireli kei Peali Piori, 
ka sa tubu sara kina na cudru i Jiova vei ira na 
Isireli. 

4. Sa qai tukuna o Jiova vei Mosese, “Mo kauti 
ira taucoko nai liuliu vei ira na tamata ka me ra 
kuna o ira sa kitaka na ka ca e na mata i Jiova, me 
ra qai vakarubeci tu e tuba e na matanisiga, me 
rawa kina ni seavu na cudru katakata i Jiova vei 
ira na Isireli.” 

5. Sa qai vosa o Mosese vei ira na turaga ni lewa 
e Isireli, “Kivei kemuni kece mo ni qai vakamatei 
ira na nomuni tamata era semati ira vei Peali 
Piori.” 

6. A sa qai yaco, e dua vei ira na Isireli e kauta 
mai ka mai vakatakila vei ira na wekana, e na 
matai Mosese, kei na matadra na i vavakoso ni 
Isireli e dua na yalewa ni Mitiani, e na nodra sa 
tagi tiko e na katuba ni vale ni veitavaki. 

7. lani sa raica o Finiasi na luvei Iliesa, na luvei 
Froni na bete, sa tucake mai e na kedra maliwa nai 
vavakoso ka taura e ligana e dua na moto. 

8. A sa muri koya yani na tagane ni Isireli e na 
loma ni vale laca ka coka basikataki rau ruarua na 


tagane ni Isireli, kei na yalewa e na yagodrau, 

A sa muduki kina na mate ca levu vei ira na 
Isireli. 
9. Era sa lewe ruasagavulu ka va na udolu na i 
wiliwili ni tamata era a mate e na mate ca levu. 
10. Sa qai vosa o Jiova vei Mosese, ka tukuna: 
11. “O Finiasi na luvei Iliesa, na luvei Eroni na 
bete, e sa vakasuka lesu tale na Noqu cudru vei ira 
na Isireli, baleta ni a lomakatakatataka o koya na 
noqu lomakatakatataki ira, Ka'u sa na sega kina ni 
vakaleqai ira na Isireli e na Noqu lomakatakata. 
12. “Mo qai tukuna kina, ‘Raica, Au sa solia vei 
koya na Noqu veiyalayalati ni veivakacegui, 
13. “Vei koya kei ira taucoko na nona kawa era 
muri koya e dua na veiyalayalati ni bete e sega ni 
mudu, baleta ni a lomakatakata vua na nona 
Kalou, ka sorovaki ira talega na Isireli.”” 
14. Sai koya oqo na yacai koya na lsireli ka a 
vakamatei, ka rau a mate vata kei na yalewa ni 
Mitiani, o Simiri e luve i Salu, e dua na i liuliu mai 
vei ira na qase ni vuvale i Simione. 
15. Na yaca i koya na yalewa ni Mitiani ka 
vakamatei sai Kosivi na luvena yalewa o Suri; ka 
liutaki ira tiko e dua na mata tamata ka ra qase ni 
vuvale e na vanua o Mitiani. 
16. A sa vosa o Jiova vei Mosese, ka tuku: 
17. “Mo dou vakararawataki ira na kai Mitiani, ka 
mokuti ira; 
18. “Ni ra a vakararawataki kemudou e na nodra 
i vadi ca e na nodra a vagarogaroi kemudou vei 
Piori ka vaka talega kina o Kosivi, na luve ni dua 
na i liuliu e Mitiani, kei na tacidra yalewa, ka mate 
e na siga ni tauvimate levu ka baleti Piori.” 


Nai Karua Ni Nodra Wiliki Na Isireli 


26. la ni sa yaco sara na kena gauna, e na kena 


mai cava na veimate ca, sa qai vosa o Jiova vei 
Mosese kei Iliesa na luvei Eroni na bete, ka vaka: 

2. “Mo wiliki ira na i vavakoso taucoko e Isireli 
mai na yabaki ruasagavulu ka lako cake, mai na 
veivuvale ni nodra qase, o ira era rawa ni lako 
kina i valu e Isireli.” 

3. Asa veivosaki vata kei rau o Mosese kei Iliesa 
na bete e na ulunivanua o Moape e na yasa ni 
Joritani, ka takosova toka na vanua o Jeriko, ka 
vaka: 

4. “Mo wiliki ira na tamata mai na yabaki 
ruasagavulu ka lako cake, me vaka sa vakarota o 
Jiova vei Mosese vata kei ira na Isireli era a biubiu 
mai Ijipita.” 

5. O Rupeni na ulumatua i Isireli. o ira na luvei 
Rupeni oqo: o Anoki e na vuvale na Anokaiti, o 
Palu, e na vuvale na Paluaiti, 

6. O Esironi, e na vuvale na Esironaiti; o Kami, 
na vuvale na Kamiaiti. 

7. Sai ira oqo na veivuvale mai vei ira na 
Rupenaiti ka wili rawa vei ira e lewe vasagavulu 
ka tolu na udolu kamani vitu na drau 
tolusagavulu. 

8. la na luvei Palu o Iliavi. 

9. O ira na luvei Iliavi o Nemueli, Tacani, kei 
Apirami. Sai ira oqo na Tacani kei na Apirami, ka 
ra matataka nai vavakoso, era a veivorati vata kei 
Mosese kei Eroni ka ra a wili vata talega kei Koya, 
e na nodra a via vorati Jiova, 

10. A sa dalaga na vanua ka tilomi ira vata kei 
Kora ni ra sa mate nai lawalawa o ya, e na nodra 
vakamai e na bukawaga era lewe rua na drau 
limasagavulu na turaga; ka ra sa yaco mei 
vakatakilakila. 

11. la era a sega ni mate na luvei Kora. 

12. O ira na luvei Simione me vaka na nodra 
veivuvale: O Nemueli, mai na vuvale na 
Nemulaiti; o Jamini, mai na vuvale na Jaminaiti; o 
Jakini, mai na vuvale na Jakinaiti, 

13. o Serai, mai na vuvale na Seraiti: o Saulu, mai 
na vuvale na Saulaiti. 

14. Sa i ira oqo na lewe ni vuvale ni Simionaiti, 
era lewe ruasagavulu ka rua na udolu rua na drau. 
15. O ira na luvei Kata me vaka na nodra 
veivuvale; o Sefoni, mai na vuvale na Sefonaiti; o 
Agi, mai na vuvale na Agiaiti, o Suni, mai na 
vuvale na Sunaiti, 

16. O Osini, mai na vuvale na Osinaiti; o Fri, mai 
na vuvale na Erinaiti; 

17. O Aroti, mai na vuvale na Aroaiti; o Areli, mai 
na vuvale na Arelaiti. 

18. Sai ira oqo na lewe ni vuvale mai vei ira na 
luvei Kata me vaka na kedrai wiliwili taucoko; era 
lewe vasagavulu na udolu lima na drau. 

19. Mai vei ira na luvei Juta o Eri kei Onami, ka 
rau a mate o Fri kei Onani e na vanua o Kenani. 
20. la o ira na luvei Juta me vaka na nodra 
veivuvale: o Sela, mai na vuvale na Selanaite: o 
Peresi, mai na vuvale na Perisaite; o Sera, mai na 
vuvale na Seraite. 

21. O ira na luvei Peresi; o Esiromi, mai na vuvale 
na Esironaiti; o Amuli, mai na vuvale na Amulaiti. 
22. Sai ira oqo na vuvale i Juta me vaka vei ira era 
a wiliki rawa; era lewe vitusagavulu ka ono na 
udolu lima na drau. 

23. Mai vei ira na luvei Isakari me vaka na nodra 
veivuvale; o Tola, mai na vuvale na Tolaite; o Pua 
mai na vuvale na Punaite. 

24. O Jasupi, mai na vuvale na Jasupaiti; o 
Simironi, mai na vuvale na Simironaiti. 

25. Sai ira oqo na lewe ni vuvale i Isakari o ira era 
sa wiliki rawa mai vei ira; era lewe onosagavulu 
ka va na udolu tolu na drau. 

26. O ira na luvei Sevuloni me vaka na nodra 
veivuvale, o Sereti, mai na vuvale na Sereaiti; o 
Eloni, mai na vuvale na Elonaiti, o Jaleili, mai na 
vuvale na Jalelaiti. 

27. Sai ira oqo mai na vuvale na Sevulonaiti o ira 
era sa wiliki rawa mai vei ira, era lewe 
onosagavulu na udolu lima na drau. 

28. O ira na luvei Joseva me vaka na nodra 
veivuvale, mai vei Manasa kei Ifereimi: 

29. Oqo na luvei Manasa, o Makiri, mai na vuvale 
na Makiraiti; ia o Makiri e tamai Kiliati, e Kiliati, 
ka kawa ni vuvale na Kiliaite. 


30. Oqo o ira na luvei Kiliati; o Jeesa, mai na 
vuvale na Jeesaraiti; o Eleki, mai na vuvale na 
Elekaiti; 

31. O Asirieli mai na vuvale na Asirelaiti; o 
Sikemi, mai na vuvale na Sikemaiti; 

32. O Semita, mai na vuvale na Semidaiti; o Eferi, 
mai na vuvale na Eferaiti. 

33. la o Silofeati na luvei Eferi e sega na luvena 
tagane, ka vakaluveni yalewa ga; ia na yacadratou 
na luvena yalewa o Silofeati kei Mala, Noa, Okala, 
o Milika, kei Tirisa. 

34. Sai ira oqo na lewe ni vuvale i Manasa, ia o ira 
e wili rawa vei ira era lewe limasagavulu ka rua 
na udolu vitu na drau. 

35. Ogo o ira na luvei Ifereimi me vaka na nodra 
veivuvale: o Sucila, mai na vuvale na Sucilaiti; o 
Bekeri, mai na vuvale na Bekaraiti; o Taani, mai na 
vuvale na Taanaiti. 

36. Oqo o ira na luvei Sucila; o Erani, mai na 
vuvale na Eranaiti. 

37. Sa o ira oqo na vuvale ka ra luvei Ifereimi o ira 
era sa wiliki rawa mai vei ira: era lewe 
tolusagavulu ka rua na udolu lima na drau. O ira 
ogo na luvei Joseva me vaka na nodra veivuvale. 
38. O ira na luvei Penijamini me vaka na nodra 
veivuvale, o Bela, mai na vuvale na Belalaiti; o 
Asiveli, mai na vuvale na Asivelaiti; o Airami, mai 
na vuvale na Airamaiti; 

39. O Sufami, mai na vuvale na Sufamaiti; o 
Ufami, mai na vuvale na Ufamaiti. 

40. la na luvei Bela o Arati kei Nemani: O Arati, 
mai na vuvale na Arataiti; o Nemani mai na 
vuvale na Neamaiti. 

41. Sai ira oqo na luvei Penijamini me vaka na 
nodra veivuvale; ia o ira era wili rawa mai vei ira 
era lewe vasagavulu ka lima na udolu ono na 
drau. 

42. Sai ira oqo na luvei Tani me vaka na nodra 
veivuvale: O Suami, mai na vuvale na Suamaiti. 
Ogo o ira na luvei Tani me vaka na nodra 
veivuvale. 

43. Na veivuvale taucoko vei ira na Suamaiti, mai 
na kedra i wiliwili kece era sa wiliki rawa era lewe 
onosagavulu ka va na udolu va na drau. 

44. Sai ira oqo na luvei Aseri me vaka na nodra 
veivuvale: o Jimina, mai na vuvale na Jiminaiti, o 
Jesui, mai na vuvale na Jesuiti, o Peria, mai na 
vuvale na Periaite. 

45. Mai vei ira na luvei Peria, o Epa mai na vuvale 
na Fpaiti, o Malikieli, mai na vuvale na Malikieliti. 
46. la na yaca ni luvei Aseri yalewa o Sera. 

47. Sai ira oqo na veivuvale ni luvei Aseri o ira era 
sa wiliki rawa mai vei ira, era sa lewe 
limasagavulu ka tolu na udolu va na drau. 

48. Oqo o ira na luvei Nafitalai me vaka na nodra 
veivuvale, o Jasili, mai na vuvale na Jasilaiti; o 
Quni, mai na vuvale na Qunaiti, 

49. o Jeseri, mai na vuvale na Jesiraiti, o Silemi, 
mai na vuvale na Silemaiti. 

50. Sai ira oqo na veivuvale i Nafitalai me vaka na 

nodra vuvale; ia o ira era sa wili rawa mai vei ira 
era lewe vasagavulu ka lima na udolu va na drau. 
51. Sai ira oqo era sa wiliki rawa mai vei ira na 
Isireli: era lewe ono na drau na udolu vitu na drau 
tolusagavulu. 

52. Sa qai vosa o Jiova vei Mosese, ka vaka: 

53. “Vei ira oqo e sa na votai kece na qele me 
nodra i votavota, me vaka na i wiliwili ni yacadra. 
54. “Vei ira na matagali era lewe levu mo vota vei 
ira me levu toka na nodra i votavota, kei ira na 
matagali lailai me soli vei ira na i votavota e lailai. 
Me soli yadua na nona i votavota me vaka na 
kedra i wiliwili era a wiliki kina. 

55. “la na vanua me wasewasei e na vakawiri 
madigi, ka me votai vei ira me vaka na yaca ni 
nodra veimatagali ni nodra qase. 

56. “Me vaka na vakawiri madigi me qai votai vei 
ira na nodra i votavota o koya e levu o koya talega 
e lailai.” 

57. Sai ira oqo era a wiliki mai vei ira na Livai me 
vaka na nodra veivuvale: o Kerisoni, mai na 
vuvale na Kerisonaiti; o Koaca, mai na vuvale na 
Koaciti; o Merari, mai na vuvale na Meraraiti. 

58. Oqo na nodra vuvale na Livai, na nodra 
vuvale na Lipinaiti, na vuvale na Epironaiti, na 
vuvale na Maliti, na vuvale na Musaiti, kei na 
vuvale na Koraiti. A sa tamai Amirami o Koaca. 
59. Na yaca ni wati Amirami o Jokaveti na luvei 
Livai, ka a sucu mai vei Livai mai Ijipita, ka ratou 
sucu mai kina na kawa i Amirami vei koya, o 
Eroni, Mosese, kei Miriama na ganedrau. 

60. O Eroni e sucu mai kina o Netava, kei Apiu, 
Iliesa kei Icama. 

61. E rau a mani mate o Netava kei Apiu e na 
nodrau cabora na bukawaga tani e na mata i Jiova. 
62. O ira era sa wili rawa vei ira e rauta ni ra lewe 
ruasagavulu ka tolu na udolu, o ira kece na tagane 
era se qai vula dua ka lako cake; ka ra a sega ni 
wili me okati vata kei ira na Isireli, baleta ni a sega 
ni votai vei ira me dua na nodra i votavota mai vei 
ira na Isireli. 

63. Sa ira oqo era a wiliki mai vei Mosese kei 
Iliesa na bete, ka rau a wiliki ira na Isireli e na 
veibuca e Moape e na bati ni Joritani, ka takosovi 
Jeriko. 

64. Mai vei ira kece oqo e sega ni tiko kina e dua 
na tagane ka ra a wiliki mai vei Mosese kei Eroni 
na bete e na gauna era a wiliki kina na Isireli mai 
na Vanua Liwa e Saineai. 

65. Ni a sa tukuna mada vei ira o Jiova, “Era na 
mate vakaidina e na vanua liwa.” Sa mani sega 
tale ni dua vei ira e vo, ka vakavo ga o Kelepi na 
luvei Jefune kei Josua na luvei Nuni. 


Na Lawa Eso Me Baleta Na Ka E Veivotayaki Me 
Ra Taukena 


27. Era sa lako mai na goneyalewa na luvei 


Silofeati na luvei Efa, na luvei Kiliati, na luvei 
Makiri, na luvei Manasa na luvei Joseva; ka sai 


koya oqo na yacadra na luvena yalewa: o Mala, o 
Noa, o Kala, Milika kei Tirisa. 

2. Fra sa qai mai tucake tu e na mata i Mosese, 
kei Iliesa na bete, e na matadra nai liuliu kei nai 
vavakoso, e na mata ni katuba ni vale ni veitavaki, 
ka tukuna: 

3. “Era a mate na neimami qase ena loma ni 
vanua liwa, ia o koya e sega ni maliwai ira na i 
lawalawa era a tucake me ra veivorati kei Jiova, 
me ra veitomani kei Kora, ia e sa mate ga e na 
vuku ni nona i valavala ca ka sega na luvena 
tagane. 

4. “E na vuku ni cava e kau tani mai kina na 
yacana na tamai keitou mai vei ira nona vuvale 
baleta beka ni sega ni vakaluveni tagane? Mo solia 
vei keitou e dua nai votavota mai vei ira na 
wekadra na neimami qase.” 

5. A sa kauta mai o Mosese na veika o ya kina 
mata i Jiova. 

6. Sa qai vosa o Jiova vei Mosese, ka vaka: 

7. “E ratou sa tukuna na ka dina na goneyalewa 
na luvei Silofeati ; mo solia vakaidina vei ira e dua 
na nodrai votavota mera taukena e na kedra 
maliwa na wekai tamadra ka me vakadewataki vei 
ira. 

8. “Mo qai vosa vei ira na Isireli ka tukuna; 
“Kevaka sa mate e dua na turaga ka sega na luvena 
tagane, mo gai vakayacora me vakadewataki na 
nonai votavota vua na luvena yalewa. 

9. “la kevaka e sega na luvena yalewa, mo qai 
solia na nona i votavota vei ira na tuakana se 
tacina tagane. 

10. “Kevaka e sega na tuakana se tacina tagane, 
mo qai solia nona i votavota kivei ira na weka i 
tamana. 

11. “Kevaka e sega na wekai tamana era tagane, 
mo qai solia na nona i votavota ki vua na wekana 
e voleka duadua vua e na nona vuvale, me na 
taukena o koya.”” Oqo me dei tu vei ira na Isireli e 
dua nai vakananumi ni lewa, me vaka sa vakarota 
o Jiova vei Mosese. 


O Josua Na Nodra I LiuliuVou Na Isireli 

12. Sa vosa o Jiova vei Mosese; “Mo cabe cake 
kina Ulunivanua o Aparimi, ka raica yani na 
vanua Au sa solia oti vei ira na Isireli. 

13. “la ni o sa raica oti, o na toki tale ga yani vei 
ira na wekamu, kina vanua sa gole oti yani kina na 
tuakamu o Eroni. 

14. “Mai na Vanua liwa e Sini, ni ra sa mai veileti 
ka tiko yavavala na tamata, o a vorata kina na 
Noqu lewa mo vakarokorokotaki Au e na wai e na 
matadra.” (Ogo na wai o Meripa, e Ketesa e na 
Vanua Liwa o Sini.) 

15. Sa qai vosa o Mosese vei Jiova, ka vaka: 

16. “Me ia o Jiova, na Kalou ni yalo ni tamata 
kecega, me vakaturacake e dua na tamata me raici 
ira nai vavakoso, 

17. “Me daucuru yani ka daucuru mai vei ira, me 
dau liutaki ira yani i tuba, ka kauti ira tale mai 

loma, me ra na yaco na lewe ni vavakoso i Jiova 
me ra kakua ni vaka tu na sipi e sega tu na kedra i 
vakatawa.” 

18. Sa qai tukuna o Jiova vei Mosese: “Mo kauti 
Josua na luvei Nuni me lako vata kei iko, na 
tamata sa tiko vei koya na Yalo Tabu, ka mo tabaki 
koya e ligamu; 

19. “Mo vakaturi koya ena matai Iliesa na bete kei 
na matadra taucoko na lewe ni vavakoso ka mo 
buli koya e matadra kecega. 

20. “Mo qai solia vei koya eso nai tutu ni nomu 
vakatulewa, ka me rawa ni ra vakarokoroko se 
talairawarawa kina lewe ni vavakoso taucoko. 

21. “Me na tucake o koya ka wavu tu e na matai 
lliesa na bete, ka me na qai vakataroga e na mata 
ni Kalou na veika e baleti koya, e na qai 
vakavotukanataki mai e na lewa ni Urimi. E na 
nona vosa era na curu yani kina, o koya kei ira 
taucoko na Isireli- kei ira talega na lewe ni 
vavakoso.” 

22. A sa cakava o Mosese me vaka sa vakarota 
vua O Jiova. A sa tauri Josua ka vakatura e matai 
lliesa na bete kei na matadra kece na lewe ni 
vavakoso. 

23. A sa dodoka vua na ligana ka buli koya, me 
vaka sa vakarota o Jiova e na ligai Mosese. 


Nai Soro Ni Veisiga 


28. Sa qai vosa o Jiova vei Mosese, ka tukuna, 


2. “Mo vakaroti ira na Isireli, ka tukuna vei ira, 
“Na Noqu i Solisoli, Na Qau kakana me baleta na 
Noqu i Solisoli ka caka e na bukawaga me ka e 
boivinaka vei Au, mo na dau qarauna mo 
vakacabora vei Au ena kena gauna donu ga sa 
lokuci.” 

3. “Mo na qai tukuna vei ira, ‘Sa i koya oqo na 
soli ka caka e na bukawaga e dodonu mo dou 
vakacabora vei Jiova, me rua na lami tagane e ka 
gonegone ka se qai yabaki dua ka sega vua na ca, 
ena siga veitaravi, mei soro kama e na dau caka 
tikoga. 

4. ʻE na dua na lami dou na vakacabora e na 
mataka, kei na dua tale mo dou cabora e na 
yakavi, 

5. “Kei na dua na i katini na efa na valawa, 
makare mei madrali laukana ka me veiwaki vata 
kei na dua nai ka va na waiwai. 

6. “Oqo na i soro kama edau caka tikoga ka 
vakatabui e na Ulunivanua o Saineai me ka e boi 
vinaka, nai madrali e caka e na bukawaga vei 
Jiova. 

7. “Na kena i madrali liviraki me dua nai ka va 
me levu cake kina dua na lami; e na loqi tabu mo 
na liviraka yani na i madrali vei Jiova. 

8. “Na lami tale e dua mo na qai vakacabora e na 
yakavi, mei madrali laukana e na mataka kei na 
madrali liviraki, mo na qai vakacabora mei 
madrali e caka e na bukawaga, me ka e boivinaka 
vei Jiova. 


Nai Soro Ni Siga Ni Vakacecegu 

9. “Ena Siga ni Vakacecegu me rua na lami ka se 
qai yabaki dua, ka sega vua na ca, ka me rua nai 
katini na efa ni valawa makare mei madrali 
laukana, veiwaki vata kei na waiwai, kei nai 
madrali liviraki — 

10. “Sai koya ogo nai soro kama e na vei Siga ni 
Vakacecegu, ka na dau vakacabori vata kei na soro 
kama kei nai madrali e liviraki. 


Nai Soro Ni Veivula 

11. “Ena i matai ni veivula mo ni na cabora e dua 
na i soro kama vei Jiova ; me rua na bulumakau 
gone, dua na sipi tagane, vitu na luve ni sipi gone 
era se qai yabaki dua, ka se sega na kedra ca, 

12. ‘Tolu na katini na efa na valawa makare mei 
madrali laukana, veiwaki vata kei na waiwai, me 
yadua na sipi, 

13. “Me dua nai katini na efa na valawa makare, 
veiwaki vata kei na waiwai, me i madrali e 
laukana ka me ra yadua na luve ni sipi gone, mei 
soro kama ka boi vinaka, me i madrali e vakamai e 
na bukawaga vei Jiova. 

14. “Na nodra i madrali e liviraki me veimama nai 
taki na waini vua e dua na bulumakau, dua nai 
katolu vua na sipi tagane, ka dua na i ka va vua na 
lami; oqo nai soro kama e na veivula yadudua ka 
me baleta na veivula kece e na dua na yabaki. 

15. “Me dua talega na luve ni me ka me i soro ni 
valavala ca vei Jiova e dodonu me vakacabori, me 
okati talega vei rau na i soro kama kei nai madrali 
e liviraki. 


Nai Soro Ni Lako Sivia 

16. ʻE nai ka tini ka va ni siga ni matai ni vula sai 
koya na siga ni Lako Sivia i Jiova. 

17. “E nai ka tini ka lima ni siga ni vula vata oqo 
na soqo ni kana vata; ka na laukana kina na 
madrai e sega ni vakatubu me siga vitu. 

18. ʻE na i matai ni siga mo dou cakava e dua nai 
soqosogo tabu. o nina sega ni cakava kina e dua na 
cakacaka. 

19. “Mo dou qai vakacabora kina e dua nai 
madrali e vakamai e na bukawaga mei soro kama 
vei Jiova, me rua na bulumakau gone, dua na sipi 
tagane, ka vitu na lami era se qai yabaki dua, mo 
raica vinaka me ra kua sara ga ni ra tauvi duka se 
ca. 

20. “Na nodra i madrali laukana na valawa 
makare ka veiwaki vata kei na waiwai; me tolu nai 
katini na efa me vakacabori me baleta e dua na 
bulumakau; ka rua na i katini me baleta na sipi 
tagane, 

21. “Mo qai vakacabora e dua na i katini na efa ka 
me ra tau yadua kece na lami era lewe vitu; 

22. “Me dua talega na me ka mei soro ni valavala 
ca ka me sorovaki kemudou kina. 

23. “Mo dou vakacabora na veika oqo mei kuri ni 
soro kama e na veimataka, ka mei soro kama e 
dau caka tikoga. 

24. ʻE na kena i valavala oqo mo dou qai 

vakacabora na kakana e na bukawaga e na veisiga 
ka me vitu na siga, me ka e boivinaka vei Jiova; 
me qai vakacabori mei kuri ni sorokama kei na 
kena i madrali e liviraki. 

25. ʻE na i kavitu ni siga me dua na nomudou i 
sogosogo tabu. Dou kakua ni cakava kina e dua na 
cakacaka kaukauwa. 


Nai Soro E Na Gauna Ni 
Veimacawa 

26. “Ena siga talega sa dau ia kina na i sevu, ni o 
dou sa kauta mai e dua na i madrali e laukana vei 
Jiova e na gauna ni Kana Vata ni Veimacawa, me 
qai dua na nomudou i soqosogo tabu. Dou kakua 
ni cakava kina e dua na cakacaka kaukauwa. 

27. “Mo dou qai vakacabora e dua nai soro kama 
me ka e boi vinaka vei Jiova; me rua na 
bulumakau gone, dua na sipi tagane, ka vitu na 
lami era se qai yabaki dua, 

28. “Kei na kedra i madrali e laukana na valawa 
makare ka veiwaki vata kei na waiwai; tolu na i 
katini na efa me tau yadua na bulumakau, ka me 
rua na i katini me baleta na sipi tagane, 

29. ‘Ka dua nai katini me rauti ira yadua na vitu 
na lami; 

30. “Kei na dua na me gone, mo vakacabori kina o 
iko. 

31. “Mo raica vinaka ni ra se sega ni ca. Mo qai 
vakacabori ira vata kei na kedra i madrali e 
liviraki, mei kuri ni soro kama kei na i madrali e 
laukana. 


Kanavata Ni 


Nai Madrali Ni Kana Vata Ni Uvu Davui 


29, ʻE na i kavitu ni vula, e nai matai ni siga 


ni vula, me vakayacori e dua na nomudou i 
soqosoqo tabu. Dou kakua ni cakava kina e dua na 
cakacaka kaukauwa. Vei kemudou, oqori na siga 
mo dou na uvu davui kina. 

2. “Mo dou vakacabora e dua na i soro kama me 
ka e boivinaka vei Jiova: me dua na bulumakau 
gone, dua na sipi tagane, ka vitu na lami era se qai 
yabaki dua, ka ra sega ni takavi ca. 

3. “Na kedra i madrali laukana na valawa 
makare e veiwaki kei na waiwai: tolu na i katini na 
efa me baleta na bulumakau rua na i katini me 
baleta na sipi tagane, 


4. “Ka me ratou yadua nai katini na lewe vitu na 
lami; 
5. “Me dua talega na luve ni me mei soro ni 


valavala ca, mo dou sorovaki kina; 

6. “Me i kuri ni soro kama kei na i madrali 
laukana ni Vula Vou, na i soro kama kei na i 
madrali laukana sa dau cabori tiko mai, na i 
madrali liviraki, me vaka na ka e veiyalayalatitaki, 
me ka e boivinaka, na i madrali e na buka waqa 
vei Jiova. 


Na Vakacaboi Soro E Na Siga Ni Veisorovaki 
7. ʻE nai katini ni siga ni kavitu ni vula oqo me 
qai dua na nomudou i soqosoqo tabu. Mo dou 


vakamalumalumutaka kina na yalomudou; ka 
dou kakua talega ni cakava kina e dua na 
cakacaka. 

8. “Mo dou qai vakacabora e dua na i soro kama 
vei Jiova me boiboi vinaka; me dua na bulumakau 
gone, dua na sipi tagane, ka vitu na lami era se qai 
yabaki dua. Mo raica vinaka me ra se sega sara ga 
ni takavi ca. 

9. “Na kedra i madrali laukana na valawa 
makare ka veiwaki kei na waiwai; me tolu na i 
katini na efa me baleta na bulumakau, rua na i 
katini me baleta na sipi tagane, 

10. “Ka me dua nai katini vei ira yadua na lewe 
vitu na lami; 

11. ‘Me dua talega na luve ni me me i soro ni 
valavala ca, mei kuri ni soro ni valavala ca e na 
siga ni veisorovaki, nai soro kama sa dau caka 
tikoga mai kei na i madrali laukana, kei na kedra i 
madrali e liviraki. 


Na Vakacaboi Soro E Na Kana Vata Ni Vale Ni 
Veitavaki 

12. “E na i katini ka lima ni siga ni ka vitu ni vula 
me dua na nomudou i soqosoqo tabu. Dou na sega 
ni cakava kina e dua na cakacaka kaukauwa ka 
dou na vakayacora e dua na kana vata vei Jiova 
me siga vitu. 

13. “Mo dou vakacabora e dua na i soro kama, nai 
madrali e na bukawaga me boiboi vinaka vei 
Jiova; e tini ka tolu na bulumakau gone, rua na 
sipi tagane, ka tini ka va na lami era se qai yabaki 
dua. Era se sega taucoko ni ra takavi ca. 

14. “Na kedra i madrali laukana na valawa 
makare e veiwaki kei na waiwai; e tolu na i katini 
na efa ka me ra tau yadua na tini ka tolu na 
bulumakau, rua na i katini me rau tau yadua na 
rua na sipi tagane. 

15. 'Ka me ra tau yadua nai katini na lami era 
lewe tini ka va; 

16. “Me dua talega na luve ni me mei soro ni 
valavala ca ka mei kuri ni soro kama sa dau caka 
tiko mai, na kedra i madrali laukana, kei nai 
madrali liviraki. 

17. ʻE nai karua ni siga mo dou vakacabora e tini 
ka rua na bulumakau gone, rua na sipi tagane, tini 
ka va na lami era se qai yabaki dua ka se sega ni 
takavi ca, 

18. “Kei na kedra i madrali laukana kei na kedra i 
madrali liviraki me baleta na bulumakau, na sipi 
tagane, kei na lami, e na kedra i wiliwili, me vaka 
na ka sa veiyalayalatitaki, 

19. “Me dua tale ga na luve ni me mei soro ni 
valavala ca, mei kuri ni soro kama sa dau caka tiko 
kei na kedra i madrali laukana, kei na i madrali e 
liviraki. 

20. “E na i katolu ni siga mo dou vakacabora e tini 
ka dua na bulumakau, rua na sipi tagane, tini ka 
va na lami era se qai yabaki dua ka ra sega ni 
takavi ca, 

21. “Kei na kedra i madrali laukana kei na kedra i 
madrali liviraki me baleta na bulumakau, na sipi 

tagane, kei na lami, e na kedra i wiliwili, me vaka 
na ka sa veiyalayalatitaki; 

22. “Me dua talega na me me i soro ni valavala ca, 
me i kuri ni soro kama sa dau caka tiko, kei na i 
madrali laukana, kei na i madrali e liviraki. 

23. ʻE na i ka va ni siga mo dou vakacabora e tini 
na bulumakau, rua na sipi tagane, kei na tini ka va 
na lami era se qai yabaki dua ka sega ni takavi ca, 
24. “Kei na kedra i madrali laukana kei na kedra i 
madrali liviraki me baleta na bulumakau, na sipi 
tagane, kei na lami, e na kedra i wiliwili, me vaka 
na ka sa veiyalayalatitaki ; 

25. “Me dua talega na luve ni me me i soro ni 
valavala ca me i kuri ni soro kama sa dau caka 
tiko, na kena i madrali laukana, kei na kena i 
madrali liviraki. 

26. ʻE na i ka lima ni siga mo dou vakacabora e 
ciwa na bulumakau, rua na sipi tagane, kei na tini 
ka va na lami era se qai yabaki dua ka sega ni 
takavi ca, 

27. “Kei na kedra i madrali laukana kei na kedra i 
madrali liviraki me baleta na bulumakau, na sipi 
tagane, kei na lami, e na kedra i wiliwili, me vaka 
na ka sa veiyalayalati, 

28. “Me dua talega na me me i soro ni valavala ca, 
mei kuri ni soro kama sa dau caka tiko mai, na 
kena i madrali laukana, kei na kena i madrali 
liviraki. 

29. 'E nai ka ono ni siga mo dou vakacabora e 
walu na bulumakau, rua na sipi tagane, kei na tini 
ka va na lami era se qai yabaki dua ka sega ni 
takavi ca; 

30. “Kei na kedra i madrali laukana kei na kedra i 
madrali liviraki me baleta na bulumakau, na sipi 
tagane, kei na lami, e na kedra i wiliwili, me vaka 
na ka sa veiyalayalatitaki; 

31. “Me dua tale ga na me mei soro ni valavala ca, 
me i kuri ni soro kama sa dau caka tiko mai, na 
kena i madrali laukana, kei na kena i madrali 
liviraki, 

32. 'E na i kavitu ni siga mo dou vakacabora e 
vitu na bulumakau, rua na sipi tagane, kei na tini 
ka va na lami era se qai yabaki dua ka sega ni 
takavi ca, 

33. “Kei na kedra i madrali laukana kei na kedra i 
madrali liviraki me baleta na bulumakau, na sipi 
tagane, kei na lami, e na kedra i wiliwili, me vaka 
na ka sa veiyalayalatitaki ; 

34. “Me dua tale ga na me me i soro ni valavala ca, 
me i kuri ni soro kama sa dau caka tiko mai, na 
kena i madrali laukana kei na kena madrali 
liviraki. 

35. “Enai ka walu ni siga me dua na nomudou i 
soqosoqo tabu. E na sega ni dou cakava kina e dua 
na cakacaka kaukauwa. 

36. “Dou na vakacabora kina e dua na i soro kama, 
e dua na i madrali ena buka waga me boiboi 
vinaka vei Jiova; e dua na bulumakau, dua na sipi 
tagane, vitu na lami era se qai yabaki dua ka sega 
ni takavi ca, 


37. “Kei na kedra i madrali laukana kei na kedra i 
madrali liviraki me baleta na bulumakau, na sipi 
tagane, na lami, e na kedra i wiliwili, me vaka na 
ka sa veiyalayalatitaki ; 

38. “Me dua talega na me me i soro ni valavala ca, 
mei kuri ni soro kama sa dau caka tiko mai, na 
kena i madrali laukana, kei na kena i madrali 
liviraki. 

39. ‘Oqo na veika mo dou vakacabora vei Jiova e 
na veigauna ni nomudou kana vata e sa lokuci 
(mei kuri ni nomudou i soro ni bubului kei na i 
soro ni yalovinaka) me nomudoui soro kama kei 
na i madrali laukana, me nomudou i madrali 
liviraki kei na i madrali ni veivinakati.”” 

40. Sa qai tukuna o Mosese vei ira na Isireli na 
veika kecega oqo, me vaka sa vakarota o Jiova vei 
Mosese. 


Na Lawa Me Baleta Na Bubului 


30. Sa qai vosa o Mosese vei ira na veiliutaki e 


na nodra yavusa na Isireli, ka vaka, “Sai koya oqo 
na veika sa vakarota o Jiova: 

2. “Kevaka sa yalayala vei Jiova e dua na turaga 
me cavuta e dua na vosa ni bubului me vauci koya 
kina dua na veidinadinati, me kakua ni voroka 
tale o koya na nona vosa, me cakava kece sara ga 
me vaka na ka sa talaucaka mai gusuna. 

3. “Se me dua na marama e cavuta e dua na vosa 
ni bubului vei Jiova, ka qai vauci koya kina so na 
veidinadinati ni se tiko voli ga e na vale i tamana e 
na nona gauna va goneyalewa, 

4. “Ka qai rogoca o tamana na nona bubului kei 
na veidinadinati e sa vauci koya tiko kina, ka sa 
galu ga kina o tamana, e na dei tikoga na nona 
bubului o ya, kei na veidinadinati kece, e sa vauci 
koya oti tu kina era na dei tikoga. 

5. “la kevaka sa vakadaroya o tamana e na siga e 
rogoca kina, e sa na qai sega ni vakadeitaki e dua 
na nona vosa ni bubului se na veidinadinati e sa 
vauci koya oti tu kina; e na sereki koya o Jiova, 
baleta ni sa vakadaroya o tamana. 

6. “la kevaka e mani taura o koya e dua na 
watina, ni se vauci tikoga e na nona bubului se me 
cavuta vakailoa e dua na vosa mai na gusuna e na 
vuku ni veika e vauci koya tiko kina, 

7. “Ka qai rogoca o watina, ka qai galuvi koya e 
na siga e rogoca kina, e na dei tikoga na nona 
bubului kei na veidinadinati e vauci koya tu kina e 
na dei tikoga. 

8. “la kevaka sa vakadaroya o watina e na siga e 
rogoca kina, e sa na vakatawayagataka o koya na 
nona bubului e ya cakava kei na veika e talaucaka 
e gusuna, ka vauci koya tu kina, e na qai sereki 
koya o Jiova. 

9. “Ta na nona bubului talega na yada se dua na 
yalewa sa biuta na watina, o koya e ya vauci tu 
kina, e na tu sagati koya. 

10. “Kevaka e sa bubului oti e na vale i tagane, ka 
vauci koya e na dua na veidinadinati se yalayala, 

11. “ka qai rogoca o tagane ka galuvi koya ga qai 
sega ni vakadaroya, e ra na dei kece tikoga na 
nona yalayala, kei na veidinadinati kece e sa vauci 
koya oti tu kina era na dei tikoga. 

12. “la kevaka me sa vakatawayagataka kece 
vakaidina o tagane e na siga e rogoca kina, na ka 
kecega e talaucaka mai gusuna me baleta na nona 
yalayala se na veidinadinati e vauci koya tu, e na 
sega ni vakadeitaki, a sa vakadaroya o watina 
tagane, e na gai sereki koya o Jiova. 

13. “Na vei yalayala taucoko kei na vei vosa ni 
bubului e vakamavoataka na yalona, e na 
vakadeitaka o tagane, se me vakatawayagataka 
talega o tagane. 

14. “la kevaka e sa galu sara kina o tagane e na 
veisiga e veitaravi, me sa qai vakadeitaka o koya 
na yalayala kece i yalewa se na veidinadinati ka 
vauci tu kina, me vakadeitaka o tagane, baleta ni a 
sega ni tukuna e dua na ka vei yalewa e na siga e 
ya rogoca kina. 

15. “la kevaka e sa vakatawayagataka o koya e na 
gauna e rogoca oti kina, e sa na vakacolati vua na 
beitaki ni yalona na yalewa.” 

16. Sai koya oqo na veilesilesi e a vakarota o Jiova 
vei Mosese, me baleta e dua na tagane kei na 
watina yalewa, ka vakatalega kina vua e dua na 
turaga kei na luvena yalewa ni se goneyalewa e na 
loma ni vuvale i tamana. 


Na Vakacibi I Valu Vei Ira Na Kai Mitiani 


31 e A sa vosa o Jiova vei Mosese, ka vaka: 


2. “Mo cudruvaki ira na kai Mitiani e na 
vukudra na Isireli. Ni oti o ya o sa na qai toki yani 
vei ira na wekamu.” 

3. Sa qai vosa o Mosese vei ira na tamata, ka 
vaka, “E so vei kemudou me ra vakaiyaragitaki ira 
kina i valu, ka me ra kaba vakaivalu yani vei ira 
na kai Mitiani ka ra veisausaumi e na vuku i Jiova 
vei ira na kai Mitiani. 

4. “Me ra tau yadua na udolu mai na veiyavusa 
kece e Isireli me ra talai yani kina i valu.” 

5. A ra sa mani digitaki mai na veiwasewase e 
Isireli era lewe dua na udolu mai na veiyavusa, ka 
ra sa lewe tinikarua na udolu era sa vakaiyaragi tu 
kina i valu. 

6. A sa talai ira yani o Mosese kina i valu, e ra 
lewe dua na udolu mai na veiyavusa, sa talai ira 
yani vata kei Finiasi na luvei Iliesa na bete, kei na 
vosa ni veidinadinati tabu vata kei na davui ni 
sikinala e ligana. 

7. Ara sa qai ia na veiqedravu e na i valu kei ira 
na kai Mitiani, me vaka a vakarota o Jiova vei 
Mosese, ka ra sa vakamatei ira taucoko na tagane. 
8. A ra sa vakamatei ira talega na tui ni vanua o 
Mitiani ka ra wili talega kina o ira era mate e na 
nodra vakamatei — o Ivi, Rikemi, Suri, Uri, kei 
Repa, o iratou na lewe lima na tui e Mitiani. o 
pelami na luvei Piori era sa vakamatei koya talega 
e nai seleiwau. 


9. la o ira na Isireli era sa qai vesuki ira bula na 
yalewa taucoko ni Mitiani, ka ra wili talega kina 
na gone lalai, ka ra sa kauti ira talega na nodra 
bulumakau mei toki ni valu, kei na nodra 
manumanu, kei na veika kecega era taukena. 

10. Era sa vakama e na bukawaga na nodra 
veikoro era tiko kina, kei na nodra koro vakabai 
kecega, 

11. Era kauta kece nai toki ni valu kei na ka 
kecega era taukena - na tamata kei na manumanu. 


Na Lesu Mai Nai Valu 

12. Era sa gai kauti ira na tamata vesu, na nodra i 
yau, kei nai toki ni valu vei Mosese, kivei Iliesa na 
bete, kei ira talega na i vavakoso kece e Isireli, kina 
nodra i tikotiko e na vanua buca levu ni vanua o 
Moape e na yasa ni Joritani, ka takosovi Jeriko. 

13. A sa lako yani o Mosese, o lliesa na bete, kei 
ira taucoko nai liuliu e na nodra i vavakoso, me ra 
la'ki veitata kei ira e na taudaku ni nodra i 
tikotiko. 

14. A sa cudru o Mosese vei ira era vakaitutu e na 
mataivalu, o ira era kavetani ni yadrau, kara se qai 
lesu mai e nai valu. 

15. A sa tukuna vei ira o Mosese: 
vakabulai ira kece tikoga na yalewa? 
16. “Raica, o ira na yalewa oqo era a vakavuna 
vel ira na Isireli, e nai vakavuvuli vaka Pelami, me 
ra caka ca vei Jiova ena veika e yaco vei Piori, sa 
yaco kina na mate ca e na kedra maliwa na i 
vavakoso i Jiova. 

17. “la oqo, mo ni vakamatei ira taucoko na 
tagane kei ira na gone lalai, ka vakamatei ira 
kecega na yalewa era sa tiko vata kei na dua na 
tagane. 

18. “la mo ni maroroi ira ga me nomudou 
goneyalewa era se sega ni tiko vata kei na dua na 
tagane. 

19. “la oi kemudou, mo dou tiko yani e na 
taudaku ni tikotiko me vitu na siga; o koya e sa 
vakamatea oti e dua ga na tamata, se o cei ga e 
tara e dua e vuetaki, mo dou vakasavasavataki 
kemudou kei ira era kau vakavesu mai e nai 
katolu kei nai kavitu ni siga. 

20. “Me vakasavasavataki kece nai sulu, na ka 
kecega era buli e na leca, na veika kece era tali e na 
vuti ka ni me, kei na ka kecega era buli e na kau.” 
21. Sa qai vosa oiliesa na bete vei ira taucoko na 
tagane era a tiko kina i valu me ra la'ki vala, “Sai 
koya oqo na veiyalayalati ni vunau ka vakarota o 
Jiova vei Mosese: 

22. “Na koula ga, na siliva, na varasa, na 
kaukamea, na kava, kei na uma, 

23. “Na ka kecega e sega ni kama yavu rawa e na 
bukawaga, mo dou va kama e na buka, era na qai 
savasava; me ra na qai sava e na wai ni 
veivakasavasavataki. la na ka kecega era sega ni 
kama yavu rawa mo na qai biuta i wai. 

24. “Mo dou na qai savata na nomudou i sulu e 
na 


“O ni sa 

i ka vitu ni siga ka mo dou savasava, ia ni oti o a 
mo dou qai curu mai kina i tikotiko.” 


Na Kena Wasei Na I Tokinivalu 

25. A sa vosa o Jiova vei Mosese, ka vaka : 

26. “Mo wilika mai na veika era a tokitaki mai - 
na tamata kei na manumanu - o iko kei Iliesa na 
bete kei ira na turaga qase ena i soqosoqo, 

27. “Ka mo wasea rua na i toki, vei ira era a 
vakaitavi e na i valu, ka ra a lako mera la'ki vala, 
kei ira kece na i soqosoqo. 

28. “Ka vota nai vakacavacava e nei Jiova kivei ira 
na tamata i valu ka ra a lako yani me ra la'ki vala, 
me dua mai na vei ya lima na drau na tamata, na 
bulumakau, na asa, kei na sipi, 

29. “Mo taura mai na kedra veimama, ka solia vei 
Iliesa na bete mei madrali e lavelaveti vei Jiova. 

30. “Mai na nodra veimama na Isireli mo qai 
taura 

e dua mai na limasagavulu, kau mai vei ira na 
tamata, na bulumakau, na asa, kei na sipi, mai na 
manumanu kece, ka solia vei ira na Livai era 
vakaraica tiko na vale i Jiova.” 

31. E rau sa cakava vakakina o Mosese kei Iliesa 
na bete me vaka sa vakaroti Mosese kina o Jiova. 
32. Na vo ni yau ka ra a tokitaki mai ka ra a kauta 
mai na tamata i valu e ono na drau vitusagavulu 
ka lima na udolu na sipi, 

33. vitusagavulu ka rua na udolu na bulumakau, 
34. onosagavulu ka dua na udolu na asa, 

35. kei na tolusagavulu ka rua na udolu taucoko 
na tamata, o ira na yalewa era se sega ni tiko vata 
kei na tagane. 

36. la na kena veimama, na nodra i votavota o ira 
era lako kina i valu, na kedra i wiliwili e tolu na 
drau tolusagavulu ka vitu na udolu lima na drau 
na sipi, 

37. la na ka mei vakacavacava vei Jiova e na sipi e 
ono na drau vitusagavulu ka lima. 

38. Na bulumakau e tolusagavulu ka ono na 
udolu, ka mani vitusagavulu ka rua e i 
vakacavacava vei Jiova. 

39. Na asa e rauta ni tolusagavulu na udolu, lima 
na drau ia na i vakacavacava vei Jiova e 
onosagavulu ka dua. 

40. Na tamata era lewe tini ka ono na udolu ka ra 
i vakacavacava vei Jiova era lewe tolusagavulu ka 
rua na tamata. 

41. A sa solia o Mosese nai vakacavacava e nei 
Jiova nai soro e lavelaveti ki vei Iliesa na bete, me 
vaka sa vakaroti Mosese kina o Jiova. 

42. la mai na kedra veimama ni tamata e Isireli, ka 
tawasei ira mai o Mosese vei ira na a laki vala - 

43. na veimama ka nodra na i soqosogo e tolu na 
drau tolusagavulu ka vitu na udolu lima na drau 
Na sipi, 

44. Tolusagavulu ka ono na udolu na bulumakau, 
45. tolusagavulu na udolu lima na drau na asa, 
46. kei na tini ka ono na udolu na tamata - 

47. ia mai na kedra veimama na Isireli sa kauta 








mai o Mosese e dua mai na lewe limisagavulu, 
mai na tamata kei na manumanu ka solia vei ira 
na Livai, ka ra qarava tiko na vale i Jiova, me vaka 
sa vakarota o Jiova vei Mosese. 

48. la oira nai liuliu era veiliutaki ena veiudolu 
ni mataivalu, ka kavetani ni veiudolu kei na 
kavetani ni yadrau, era sa toro voleka mai vei 
Mosese; 

49. A ra sa tukuna vei Mosese, “Oi keitou na 
nomu tamata keitou sa wiliki ira oti na tamata i 
valu ka ra vakarurugi tiko e na ruku ni neitou 
veiliutaki, ka sega ni dua vei keimami me yali. 

50. “Keitou sa mani kauta mai kina oqo e dua nai 
madrali vei Jiova, na veika kece era sa kunea na 
tamata yadua na koula totoka, na qato kei nai 
taube na mama kei na sau ni daliga, me keimami 
cabora e dua na i madrali vei Jiova.” 

51. E rau sa ciqoma o Mosese kei Iliesa na bete na 
koula mai vei ira, kei ira kece na i yau talei e so. 

52. la na koula taucoko me ra i madrali ka ra 
vakacabora vei Jiova, mai vei ira na kavetani ni 
veiudolu kei ira na kavetani ni yadrau, e rauta 
taucoko ni tini ka ono na udolu vitu na drau 
limasagavulu na uma i lavo. 

53. (o ira na tamata i valu era sa taura nai toki, 
me dui nodra yadudua.) 

54. la o Mosese kei Iliesa na bete e rau sa ciqoma 
na koula mai vei ira na kavetani ni veiudolu kei na 
veiyadrau, ka rau sa kauta mai kina vale ni 
veitavaki me kedra i vakananumi na Isireli vei 
Jiova. 


O ira Na Yavusa Era Sa Vakaitikotiko Ena 
Tokalau Ni Vanua o Joritani 


32. A sa yaco o ira na luvei Rupeni kei ira na 


luvei Kata era sa taukena e oba vaka oba na 
manumanu; ia ni ra sa raica na vanua o Jaseri kei 
na vanua o Kiliati, ni rau sa vanua vinaka dina 
sara ga ni susu manumanu. 

2. O ira na luvei Kata kei ira na luvei Rupeni era 
sa lako mai ka mai vosa vei Mosese, kei Iliesa na 
bete, kei ira talega nai liuliu vei ira nai soqosoqo, 
ka tukuna, 

3. “O Ataroci, Tiponi, Jaseri, Nimirai, Esiponi, 
Iliale, Sepami, Nipo kei Pioni, 

4. “Na veimatanitu ka vakadrukai ira o Jiova e 
na matadra na i vavakoso e Isireli, e vanua ni susu 
manumanu, ia e sa bini kasauru tu oqo vei 
keimami na nomu tamata na manumanu.” 

5. Era sa mani tukuna, “Kevaka me keimami 
kune loloma e matamuni, mo ni solia mada na 
vanua oqo vei ira na nomu tamata me ra taukena. 
Ni kakua ni kauti keimami ki na tai kadua ni 
Joritani.” 

6. A sa tukuna o Mosese vei ira na luvei Kata kei 
ira na luvei Rupeni: “Me ra lako li kina i valu na 
wekamu ia o iko mo dabedagese tiko ga eke? 

7. “Na cava o vakayalolailaitaka kina na yalodra 
na Isireli me ra lako yani kina vanua sa solia oti 
vei ira o Jiova? 

8. “Sai koya oqo na ka era a cakava na nomuni 
qase ena noqu a talai ira mai Ketesa Parinea me ra 
laki vakaraica na vanua. 

9. “E na nodra a lako cake yani kina Buca o 
Esikoli ka raica na vanua, era sa vakayalolailaitaka 
na yalodra na Isireli, ka ra a sega ni mani lako 
rawa sara kina vanua sa solia oti vei ira o Jiova. 

10. “A sa waqa mai kina na cudru i Jiova e na siga 
o ya, ka mani bubului kina o Koya, ka tukuna, 

11. ʻE dina ni na sega ni dua na tamata ka lako 
cake mai ljipita, vei ira era sa sivia na yabaki 
ruasagavulu ka lako cake, me ra na raica na vanua 
Au sa bubuluitaka oti vei Eparama, Aisake, kei 
Jekope, baleta ni ra a sega ni vakamuri Au taucoko 
mai na vu ni yalodra, 

12. 'E vakavo ga o Kelepi na luvei Jefune, na 
Kenisaiti, kei Josua na luvei Nuni, ni rau sa 
vakamuri Jiova dina sara ga.” 

13. “A sa waqa na cudru i Jiova vei ira na Isireli, 
ka sa qai vakayacora me ra lako wavokita tu na 
vanua liwa me vasagavulu na yabaki, me yacova 
ni ra sa kawaboko taucoko na kawa tamata era a 
caka ca e na mata i Jiova. 

14. “Ka raica! O ni sa tubu cake mo ni baci 
sosomitaki ira na nomuni qase, na kawa ni tamata 
caka ca, ka o ni sa vakalevutaka tikoga na cudru 
katakata i Jiova vei Isireli. 

15. “Kevaka o ni na vuki tani mai na nomuni 
muri Koya, e na baci biuti ira tale vakadua o Koya 
e na vanua liwa, ia oi kemuni o ni na vaqeavutaki 
ira taucoko na tamata oqo.” 

16. Era sa qai toro voleka mai vei koya ka tukuna: 
“Keimami na tara e ke e so na bai ni sipi me baleti 
ira na neimami manumanu, kei na veikoro me 
baleti ira na luvei keimami, 

17. “la oi keimami, keimami na vakaiyaragi tu, 
me keimami liutaki ira yani na Isireli me yacova ni 
keimami sa kauti ira mai kina nodra vanua; o ira 
na luvei keimami era na tiko e na veikoro e 
vakabai baleti ira na i taukei ni vanua o ya. 

18. “Keimami na sega ni lesu tale kina neimami 
vale me yacova ni ra sa rawata taucoko na nodra i 
votavota o ira na Isireli. 

19. “Baleta ni keimami na sega ni votai vata kei 
ira e na yasana kadua ni Joritani ka tete yani, ni 
neimami i votavota e sa lutu mai vei keimami e na 
tokalau ni vanua o Joritani. “ 

20. Sa qai tukuna vei ira o Mosese: “Kevaka dou 
na cakava na ka oqo, ka dou vakaiyaragitaki 
kemudou e na mata i Jiova me baleta na i valu, 

21. “Kei ira taucoko na nomudou tamata 
vakaiyaragi ni ra takosova na Joritani e na mata i 
Jiova me yacova ni sa vakasavi ira tani na Nona 
meca o Koya e matana, 

22. “Kei na vanua ni sa vakamalumalumutaki e 
na mata i Jiova, ia, ni sa oti o ya, o ni na qai lesu 
tale mai ka o ni sa na sega ni cala e na mata i Jiova 
kei na mata i Isireli , e sa na qai nomuni na vanua 
ogo e na mata i Jiova. 

23. “la kevaka o ni na sega ni cakava vakakina, 
mo ni nanuma oqo, o ni sa i valavala ca vei Jiova ; 


ka mo ni kila ni na talevi kemuni tale na nomuni 
cala. 

24. “Mo ni tara na veikoro me nodra na luvemuni 
kei na bai me baleta na nomuni sipi, ka mo ni 
cakava na ka sa vosataka na gusumuni.” 

25. la o ira na luvei Kata kei ira na luvei Rupeni 
era sa vosa vei Mosese ka tukuna: “Oi keimami na 
nomuni tamata vakarorogo keimami na cakava na 
ka sa tukuna vei keimami na neimami turaga i 
liuliu. 

26. “O ira na neimami lalai, na wati keimami, na 
neimami qele ni sipi, kei ira na neimami 
manumanu kecega era na tiko mai keya e na 
veikoro e Kiliati; 

27. “la oi keimami na nomuni tamata keimami na 
takoso yani ki tai kadua, o ira kece na tamata era 
sa vakaiyaragi tu kina i valu, e na mata i Jiova 
mera vala, me vaka sa tukuna na noqu turaga.” 

28. Sa qai vakatauca o Mosese na nona lewa me 
baleti ira kivei Iliesa na bete, vei Josua na luve i 
Nuni, vata kei ira na qase i liuliu mai na veiyavusa 
e Isireli. 

29. Sa qai tukuna vei ira o Mosese: “Kevaka era sa 
takosova rawa na Joritani kei kemudou o ira na 
luvei Kata kei ira na luvei Rupeni, o ira kece era 
vakaiyaragi tu kina i valu e na mata i Jiova, sa na 
vakamalumalumutaki na vanua e matamuni, mo 
ni na qai solia vei ira na vanua o Kiliati me ra 
taukena. 

30. “la kevaka era mani sega ni takoso rawa kei 
kemudou ka vakaiyaragi tu, e na qai so na vanua e 
na kemudou maliwa me ra taukena e na vanua o 
Kenani.” 

31. Era sa qai sauma yani o ira na luve i Kata kei 
ira na luve i Rupeni, ka vaka: “Me vaka sa vosa o 
Jiova vua na nona tamata, keimami na kitaka 
vakakina. 

32. “Keimami na takoso yani ka vakaiyaragi tu e 
na mata i Jiova kina vanua o Kenani, ia na 
neimami i votavota keimami sa taukena e na yasa 
ni Joritani oqo e na neimami tikoga.” 

33. A sa mani solia o Mosese vei ira na luvei Kata, 
kei ira na luve i Rupeni, kei na veimama ni yavusa 
i Manasa na luve i Joseva, na matanitu i Sioni na 
nodra tui na Amoraiti kei na tui o Oki na tui 
Pasani, na vanua kei na kena veikoro e na i 
yalayala ni vanua, na veikorokoro ka ra wavolita 
tu na vanua taucoko. 

34. Ia o ira na luve i Kata era sa tarai Tiponi kei 
Ataroci kei Aroeri, 

35. O Atoroci kei Sofani o Jaseri kei Jokabea, 

36. Peci Nimira kei Peci Arani, era koro vakabai, 
ka vei bai ni sipi. 

37. O ira na luve i Rupeni era sa tarai Esiponi kei 
Ilialei kei Kirijaceimi, 

38. O Nipo kei Pali Meoni (sa veisautaki na 
yacadra) kei Sipima; ka ra sa vakatoka tale e so na 
yaca kina veikoro era sa tara. 

39. A ra sa lako na luve i Makiri na luvei Manasa 
ki Kiliati ka taura, ka vakasavi ira tani na Amoraiti 
era tiko kina. 

40. A sa mani soli Kiliati o Mosese vei Makiri na 
luvei Manasa, ka sa mani vakaitikotiko kina o 
koya. 

41. A sa lako talega o Jairi na luve i Manasa ka 
taura e so na koro lalai, ka vakatokai ira me o 
Avoci Jairi. 

42. Sa gai lako yani o Nopa ka tauri Kenaci kei na 
kena veikoro, ka vakatoka me o Nopa, me rau 
veiyacani ga. 


Sa Vakadikevi Tale Na I Lakolako Nei Isireli 
Mai Ijipita 


33. Sa vakaogo na nodra i lakolako mai na 


Isireli, ka ra a biubiu mai na vanua o Jjipita kei na 
nodra veimataivalu e na ruku ni liga i Mosese kei 
Eroni. 

2. Asa vola o Mosese na i tekitekivu ni nodra i 
lakolako me vaka sa vakarota o Jiova. Sa vakaoqo 
na nodra i lakolako me vaka na kena tekivu mai: 

3. Era sa tekivu biubiu mai Ramisese e na i matai 
ni vula, e na i ka tini ka lima ni siga ni matai ni 
vula; ni oti e dua na siga ni kana vata ni Lako 
Sivia e ra sa lako mai na Isireli e na yalododonu e 
na matadra taucoko na kai Ijipita. 

4. O ira na kai ljipita era se buluti ira tiko na 
nodra ulumatua, ka a vakamatei ira o Jiova e na 
kedra maliwa. Ena nodra Kalou talega sa 
vakatauca vei ira na cudru o Jiova. 

5. Era sa qai lako mai na Isireli mai Ramisese ka 
mai tiko e Sukoci. 

6. Era sa biubiu mai Sukoci ka mai tiko e Ecami, 
ka toka e na mua ni yalayala ni vanua liwa. 

7. Era sa lako mai Ecami ka mua lesu tale ki Pi 
Airoci, ka toka e na tokalau ni vanua o Pali Sifoni ; 
ka ra sa mai toka e Mikitoli. 

8. Era sa biubiu tale mai Airoci ka ra lako 
curuma na loma ni wasawasa kina vanua liwa, ka 
ra lako tiko me tolu na siga e na Vanua Liwa e 
Icami, ka mai tiko sara e Mara. 

9. Era sa lako sara mai Mara ka yaco sara ki 
Flimi. Mai Elimi e tiko kina e tinikarua na i 
vurevure ni wai kei na vitusagavulu na vu ni 
balabala ; ka ra sa mai tiko sara e keya. 

10. Era sa toki mai Elimi ka mai tiko e na Wasa 
Damudamu. 

11. Era sa toki mai na Wasa Damudamu ka mai 
tiko sara e na vanua liwa e Sini. 

12. Era sa biubiu mai na Vanua Liwa e Sini ka mai 
tiko sara e Tofeka. 

13. Mai Tofeka era sa la'ki tiko sara ki Alusi. 

14. Era sa biubiu mai Alusi ka mai tiko e Refitimi, 
na vanua e sega kina na wai me ra gunu na 
tamata. 

15. Era sa biubiu mai Refitimi ka mai tiko sara e 
na Vanua Liwa e Saineai. 

16. Era sa biubiu mai na vanua liwa e Saineai ka 
mai tiko sara e Kipiroci Atava. 

17. Era sa biubiu mai Kipiroci Atava ka mai tiko 
sara e Aseroci. 


18. Era sa toki mai Aseroci ka mai tiko sara e 
Ricima. 

19. Era sa toki tale mai Ricima ka mai tiko e 
Rimoni Peresi. 

20. Era sa toki mai Rimoni Peresi ka mai tiko sara 
e Lipina. 

21. Era sa biubiu mai Lipina ka mai tiko e Risa. 

22. Era sa toki mai Risa ka mai tiko e Kelaca. 

23. Era sa biubiu mai Kelaca ka mai tiko e na 
Uluni vanua o Sefa. 

24. Era sa toki mai na Ulunivanua o Sefa ka mai 
tiko e Arata. 


25. Era sa biubiu mai Arata ka mai tiko e 
Makeloci. 

26. Era sa biubiu mai Makeloci ka mai tiko e 
Taaca. 


27. Era sa biubiu mai Taaca ka mai tiko e Tera. 

28. Era sa biubiu mai Tera ka mai tiko e Micika. 
29. Era sa biubiu mai Micika ka mai tiko e 
Asimona. 

30. Era sa biubiu mai Asimona ka mai tiko e 
Mosiroci. 

31. Era sa biubiu mai Mosiroci ka mai tiko e Bini 
Jakani. 

32. Era sa biubiu mai Bini Jakani ka mai tiko e Ori 
Akitikati. 

33. Era sa biubiu mai Ori Akitikati ka mai tiko e 
Jotabaca. 

34. Era sa biubiu mai Jotabaca ka mai tiko e 
Aporona. 

35. Era sa biubiu mai Aporona ka mai tiko e 
Esioni Kepa. 

36. Era sa biubiu mai Esioni Kepa ka mai tiko e na 
Vanua Liwa e Sini, sa i koya na vanua o Katesi. 

37. Era sa biubiu mai Katesi ka mai tiko e na 
Ulunivanua o Ori, e na i yalayala ni vanua e Itomi. 
38. A sa lako cake o Froni na bete ki na 
ulunivanua o Ori me vaka nai vakaro i Jiova, ka 
mani mate e keya ni oti e vasagavulu na yabaki na 
nodra biubiu mai na Isireli i Ijipita, e nai matai ni 
siga e na i ka lima ni vula. 

39. A sa yabaki dua na drau ruasagavulu ka tolu 
o Eroni ena nona mai mate e na ulunivanua o Ori. 
40. la na tui o Erati, na Kenanaiti, ka tiko e na 
Ceva ni vanua o Kenani, sa rogoca ni ra sa lako 
tiko mai na Isireli. 

41. Fra sa biubiu sara kina mai na Ulunivanua o 
Ori ka mai tiko e Salimona. 

42. Fra sa biubiu tale mai Salimona ka mai tiko e 
Punoni. 

43. Era sa biubiu tale mai Punoni ka mai tiko e 
Opoci. 

44. Era sa biubiu mai Opoci ka mai tiko e Iti 
Aparimi, ena i yalayala ni vanua o Moape. 

45. Era sa biubiu mai Itimi ka mai tiko e Tiponi 
Kata. 

46. Era sa lako mai Tiponi Kata ka mai tiko e 
Alimoni Tipalacaimi. 

47. Era sa toki mai Alimoni Tipalacaimi ka mai 
tiko e na veiulunivanua e Aparimi, ni bera o Nipo. 

48. Era sa biubiu mai na veiulunivanua e Aparimi 
ka mai tiko e na veidelana e Moape e na yasa ni 
Joritani, ka takosovi Jeriko toka mai. 

49. Era sa mai tiko e na Joritani, mai Peci Jesimoci 
me yaco sara ki Epeli Akasia Kuruvi e na 
veidelana e Moape. 


Na I Tuvatuva Ni Kena Kabai Vakaivalu o 
Kenani 

50. A sa vosa o Jiova vei Mosese e na veidelana e 
Moape e na yasa ni Joritani, ka takosovi Jeriko 
toka, ka tukuna, 

51. “Mo vosa vei ira na Isireli, ka tukuna vei ira: 
“Ni o ni sa takosova oti na Joritani kina vanua o 
Kenani, 

52. “Mo ni qai vakasavi ira tani taucoko na i taukei 
ni vanua e matamuni, vaqeavutaka na nodra vatu 
ceuti, kei na nodra veimatakau, ka vakarusa na 
veivanua cecere; 

53. “Mo ni vakawabokotaki ira taucoko na i taukei 
ni vanua ka mo ni taukena sara, Ni'u sa solia oti 
vei kemuni na vanua mo ni taukena. 

54. Ta mo ni qai vota na vanua e na vakawiri 
madigi me ra votai kina na nomuni vuvale; vei ira 
era vuvale levu me levu na nodra i votavota, kei 
ira na vuvale lailai me lailai na nodra i votavota ; 
ena soli yadudua vua na i votavota me vaka sa 
dusia na vakawiri madigi. Mo dou qai taukena me 
vaka na veiyavusa nodra na nomuni gase. 

55. “la kevaka o ni na sega ni vakasavi ira tani nai 
taukei ni vanua e matamuni, e na qai yaco o ira 
dou vakabulai ira tiko me ra na voto ni kau e 
matamudou ka ra na kau votovotoa e na 
sarisarimudou, ia era na vakararawataki kemudou 
e na vanua dou sa tiko kina. 

56. “E sa na qai yaco Ni'u na cakava vei kemudou 
na veika Au nanuma tiko Me'u cakava vei ira.” 


Na I Yalayala Ni Vanua Ka Digitaki E Kenani 


34. Sa qai vosa o Jiova vei Mosese, ka tukuna, 


2. “Mo vakaroti ira na Isireli, ka tukuna vei ira: 
“Ni o ni sa lako mai kina vanua o Kenani, sa i Koya 
oqo na vanua e sa na lutu vei kemuni mo ni 
taukena — na vanua o Kenani me yacova na kena 
i yalayala. 

3. “Na nomudou i yalayala mai na ceva e sa 
tekivu mai na Vanua Liwa e Sini me yaco sara 
kina i yalayala e Itomi, kei na kena i yalayala kina 
ceva e na tete yani kina tokalau me yaco sara kina 
Waitui Masima; 

4. “Na nomudou i yalayala e na vuki mai e na 
yasana kina ceva ni vanua vaka Aseniti 
Akarapimi, ka yaco sara ki Sini, ka na tiko talega e 
na ceva kei Ketesa Parinea; ka na toso sara yani ki 
Asari Atari, ka yaco sara ki Asimoni; 

5. “Na kena i yalayala e na vuki mai Asimoni 
kina Uciwai e Ijipita, ka na mai cava toka e na 
Wasawasa. 

6. “la nai yalayala kina mua i ra, e na nomudou 


na Waitui Levu me kena i yalayala, sa i koya ogo 
na nomudou i yalayala e na mua i ra. 

7. “Sa i koya oqo na nomudou i yalayala e na 
Vualiku: Mai na Waitui Levu mo dou qai 
makataka na laini ni nomudou i yalayala me yaco 
sara kina Uluni vanua o Ori; 

8. “Mai na ulunivanua o Ori mo dou qai 
makataka na nomudou i yalayala kina i curucuru i 
Amaci; kei na i vakatakilakila ni yalayala e na 
donui Setati, 

9. “Nai yalayala e na toso sara yani ki Sifironi, ka 
na mai cava e Asari Enani. Oqo na nomudou i 
yalayala e na vualiku. 

10. “Mo dou na qai makataka na nomudou i 
yalayala e na tokalau me tekivu mai Asari Enani ki 
Sefami, 

11. Na i yalayala e na lako sobu mai Sefami ki 
Ripila e na tokalau ni vanua o Aini, na i yalayala e 
na lako sobu sara me la'ki yaco kina tokalau ni 
vanua e na Wasawasa o Kinereci, 

12. ‘Na i yalayala e na gole sobu vaka kina 
Joritani, ka na la'ki cava kina Waitui Masima. Ena 
nomudou vanua taucoko oqo kei na kena 
veiyalayala e ra wavolita.”” 

13. Sa qai vakaroti ira na Isireli o Mosese, ka vaka: 
“Sa i koya oqo na vanua mo ni taukena e na 
vakawiri madigi, na vanua e sa vakarota o Jiova 
me solia kina ciwa na yavusa kei na veimama-tale 
ni yavusa. 

14. “Na nodra yavusa na luvei Rupeni me vaka 
na 

vuvale ni nodra qase, kei na yavusa i Kata me 
vaka na vuvale ni nodra qase, era sa ciqoma oti na 
nodra i votavota, kei na veimama ni yavusa i 
Manasa era sa ciqoma oti talega na nodra i 
votavota. 

15. “Na rua na yavusa kei na veimama ni yavusa 
era sa ciqoma oti na nodra i votavota e na yasa ni 
Joritani oqo, me takosova mai na tokalau kei 
Jeriko, me yaco sara kina i cadracadra ni siga.” 


Era Sa Digitaki Na I Liuliu Mera Wasewasea Na 
Vanua 

16. Sa qai vosa o Jiova vei Mosese, ka tukuna, 

17. “Oqo na yacadra na turaga e na kemudou 
maliwa me ra wasewasea na vanua me nomudou i 
votavota: O Iliesa na bete kei Josua na luve i Nani. 
18. “Mo dou qai taura na vei liuliu yadudua ena 
nomudou dui yavusa me ra veivotayaka na vanua 
mo dou taukena. 

19. “Oqo na yacadra na turaga mai na yavusa i 
Juta, o Kelepi na luvei Jifune; 

20. “Mai na nodra yavusa na Simione, o Simueli 
na luvei Amiute; 

21. “Mai na yavusa i Penijamini, o Elitati na luve i 
Kisiloni; 

22. “Nai liuliu mai vei ira na luve i Tani o Puki na 
luve i Jogili; 

23. Mai vei ira na luve i Joseva; e cavutu mai kina 
na liuliu mai vei ira na luve i Manasa, o Enieli na 
luvei Efoti, 

24. “Na i liuliu mai na yavusa na Ifereimi, o 
Kemueli na luve i Sifitani; 

25. “Na i liuliu mai vei ira na yavusa i Sepuloni, o 
Elisafani na luve i Parinaki; 

26. “Na i liuliu mai vei ira na Isakari, o Palitieli na 
luvei Asani; 

27. “Na i liuliu mai na yavusa i Aseri, o Aiute na 
luve i Selomi; 

28. “Na i liuliu mai na yavusa i Nafitalai, o Petaeli 
na luve i Amiute.” 

29. Sa i ira oqo sa vakaroti ira o Jiova me ra 
wasewasea na i votavota vei ira na Isireli e na 
vanua o Kenani. 








Na Veikoro Me Nodra Na Livai 


35. Sa qai vosa o Jiova vei Mosese e na veidelana 


e Moape e na yasa ni Joritani ka takosovi Jeriko 
mai, ka tukuna: 

2. “Mo vakaroti ira na Isireli me ra solia vei ira 
na Livai na veikoro me ra tawana ka me ra 
taukena kina na nodra i votavota, mo ni qai solia 
talega vei ira na Livai na vanua veico ka wavolita 
na koro. 

3. “Me tiko na koro mera vakatawana, kei na 
vanua veico eso me kana kina nodra bulumakau, 
na manumanu era qeleqeleni vata, kei na nodra 
manumanu. 

4. “Na vanua veico e na koro ni na solia vei 
ira 

na Livai e na tete mai na bai ni koro ki tautuba me 
rauta e dua na udolu na kiupiti vakavolivolita. 

5. “Mo vakarautaka na taudaku ni koro me 
donuya na tokalau me rua na udolu na kiupiti, e 
na yasa kina ceva me rua na udolu na kiupiti, kina 
mua i ra me rua na udolu na kiupiti, kei na yasa 
kina vualiku me rua na udolu na kiupiti. Me tiko e 
na loma donu na koro. Oqori me nodra kina na 
vanua veico e na koro. 

6. “E na loma ni koro o ni na solia vei ira na 
Livai 

mo ni qai digitaka e ono na koro ni drodro, me dro 
kina o koya e veivakamatei. E ke mo ni qai tomana 
kina e vasagavulu ka rua na koro. 

7. “Ena rauta ni vasagavulu ka walu taucoko na 
koro mo ni na solia vei ira na Livai; ka mo ni qai 
solia vata vei ira na vanua veico e so. 

8. “Na veikoro o ni na solia me lako mai na 
nodra i votavota na Isireli; me soli vakalevu mai 
na yavusa lalai. Mo ni qai solia e so na nomuni 
koro vei ira na Livai, mai na tiki ni nomuni 
votavota e ya soli yadua vei kemuni.” 


Na Veikoro Ni Drodro 

9. Sa qai vosa o Jiova vei Mosese, ka vaka, 

10. “Mo vosa vei ira na Isireli, ka tukuna vei ira: 
ʻE na gauna o ni sa takosova kina na Joritani kina 
vanua o Kenani, 

11. “Mo ni na qai lesia eso na koro mera koro ni 
drodro vei kemuni, me na dro kina o koya e 
vakacalakataka na nona mate e dua tale. 


12. “Na koro, mera koro ni drodro vei kemuni mai 
vei koya e via sauma lesu na veivakamatei o ya, 
me kakua kina ni mate o koya e veivakamatei me 
yacova ni sa tucake e matadra na i soqosoqo me 
veilewaitaki. 

13. “Ena veikoro eso dou sa solia, me tiko vei 
kemudou e ono na koro me ra koro ni drodro. 

14. “Mo dou lesia e tolu na koro e na tai ni Joritani 
oqo, ka me tolu talega na koro mo dou lesia e na 
vanua o Kenani, e ra na koro ni drodro. 

15. “Na ono na koro oqo era na i drodro vei ira na 
Isireli, o ira na vulagi, kei ira era tiko vakalekaleka 
ga kei ira, kevaka e dua e vakamatea vakacalaka e 
dua me qai dro e keya. 

16. la kevaka e mokuti koya e na dua na 
kaukamea, ka mani mate kina, e sa na okati o koya 
me daulaba ; ia o koya e laba e sa na vakamatei ga 
vakaidina. 

17. “Kevaka e mokuti koya e na dua na vatu e 
ligana, ka rawa ni mate kina e dua, ka mani mate 
vakaidina, e sa na okati o koya me daulaba, o koya 
e laba e sa na vakamatei ga vakaidina. 

18. “Se kevaka o mokuti koya e na dua na i yaragi 
e buli e na kau, ka rawa ni mate kina e dua, ka 
mani mate vakaidina, e sa na okati o koya me 
daulaba, na daulaba e sa na vakamatei ga 
vakaidina. 

19. ʻO koya e via sauma na dra e na vakamatei 
koya sara ga na daulaba o ya; ni rau sa na sota, e 
na vakamatei koya sara ga. 

20. “Kevaka e biligi koya tani e na nona cudru se, 
bikalawataki koya, se viriki koya e na dua na ka 
ka mani mate kina, 

21. “Se na nodrau veimecaki ga qai mani vacuki 
koya e ligana ka mani mate kina, o koya e vacuki 
koya e na vakamatei vakaidina. E na daulaba o 
koya. o koya ka dau sauma na dra e na vakamatei 
koya dina na daulaba o ya ena gauna rau sota 
kina. 

22. “la, kevaka e biligi koya vakasauri ka sega ni 
rau veimecaki, se viriki koya e na dua na ka e sega 
ni nakicataka, 

23. 'Se vakayagataka e dua na vatu, ka rawa ni 
mate kina e dua, me viriki koya kina ka sega mada 
ni raici koya, ka mani mate sara kina, ni rau sega 
mada ni veimecaki se via naki ca vua, 

24. “Me ra na qai vakatulewa vei rau na i 
soqosoqo o koya e veivakamatei kei koya e via 
sauma na dra me vaka na lewa oqo. 

25. la o ira na i soqosoqo mera sereki koya e 
veivakamatei mai na ligai koya e via sauma na 
dra, ka mera kauti koya tale na i soqosoqo kina 
koro ni drodro ka a dro mai kina, ia me tiko ga e 
keya o koya me yacova sara ni sa mate na bete 
levu ka lumuti tu e na waiwai savasava. 

26. “la kevaka ena dua na gauna me lako tani mai 
o koya e veivakamatei ka sivia na i yalayala ni 
koro ni drodro ka dro mai kina, 

27. ‘Qai kunei koya o koya e via sauma na dra ni 
lako sivita na i yalayala ni koro ni drodro, ka mani 

vakamatei koya sara o koya e via sauma na dra, e 
na sega ni beitaki o koya e na dave ni dra o ya, 

28. ‘Baleta ni dodonu me ya tikoga o koya e na 
nona koro ni drodro me yacova nona mate na bete 
levu. la ni sa oti na nona mate na bete levu sa na 
rawa vua e veivakamatei me lesu tale kina vanua e 
taukena. 

29. “la na veika oqo me i vakananumi tiko ni 
veilewai vei kemudou kei ira kece na nomudou 
kawa e na vanua kecega dou tiko kina. 

30. ʻO koya e vakamatea tale e dua na tamata, na 
daulaba o ya e na vakamatei dina e na nodra i 
tukutuku na i vakadinadina ; ia kevaka e lewe dua 
ga e vakadinadina, e na sega ni veiraurau na nona 
i tukutuku me baleta e dua na tamata me rawa ni 
tau kina vua na i totogi mate. 

31. Ta dou kakua ni taura e dua na ka e saumi 
kina o koya na daulaba ka sa beitaki tu me mate, 
ni sa na tau dina ga vua na i totogi mate. 

32. ‘Dou kakua ni taura e dua nai sau e na vuku i 
koya sa dro kina nona koro ni drodro, me rawa 
vua ni lesu tale mai ka mai tiko e na vanua ni bera 
ni mate na bete. 

33. “Mo dou kakua ni vakadukadukalitaka na 
vanua dou sa tiko kina, ni sa vakadukadukalitaka 
na vanua na dra, ka na sega ni dua na ka e na 
rawa ni sorovaki kina na vanua, e na vuku ni dra 
sa dave oti kina, ka vakavo ga na dra i koya e ya 
vakadavea. 

34. 'E na vuku ni ka ogo dou kua kina ni 
vakadukadukalitaka na vanua dou sa tawana, e na 
maliwa ni vanua Au sa tiko kina; ni sai Au o 
Jiova Au sa tiko e na kedra maliwa na Isireli.”” 


Nodra Vakawati Na Yalewa Era I Taukei 


36. la o ira era turaga e na veivuvale ni nodra 


qase na luvei Kiliati na luve i Makiri, na luve i 
Manasa, e na vuvale vei ira na luve i Joseva, era sa 
toro voleka mai ka vosa vei Mosese kei ira na i 
liuliu, na turaga qase vei ira na Isireli. 

2. Fra sa tukuna : “O Jiova e sa vakarota vua na 
noqu turaga o Mosese me solia na vanua me i 
votavota e na vakawiri madigi vei ira na Isireli, ia 
O Jiova e sa vakarota na noqu turaga me solia na i 
votavota i Silofeati na taci keimami kivei ira na 
luvena yalewa. 

3. “la kevaka era mani vakawati vata kei ira na 
luvedra tagane na yavusa tale eso vei ira na Isireli, 
e sa na yaco na nodra i votavota sa na kau tani mai 
na nodra i votavota na noda gase, ka na la'ki wili 
vata kei na nodra i votavota na yavusa era 
vakawatitaki kina; ka sa na kau tani mai nai 
wasewase ni neimami i votavota. 

4. “lani sa na yaco mai na nodra Jiupili na Isireli, 
na nodra i votavota e sa na wili vata kei na nodra i 
votavota na yavusa era vakawatitaki kina ; e sa na 
yaco kina na nodra i votavota me kau tani mai na 
nodra i votavota na noda qase.” 

5. Sa qai vakaroti ira na Isireli o Mosese me vaka 


na vosa i Jiova, ka tukuna : “Na ka era tukuna na 
luve i Joseva e donu vakavinaka. 

6. “Sai koya oqo na ka e vakarota o Jiova me 
baleti ira na luve i Silofeati, a sa tukuna, 'Laivi ira 
ga mera vakawatitaka o koya e donu vua, ia mera 
vakawati ga e na loma ni vale ni yavusa ni nodra 
qase.” 

7. “Me rawa kina ni kua ni vuki veisau e ligadra 
na nodra i votavota na Isireli mai na dua na 
yavusa kina dua tale, me na tudei tikoga na nodra 
i votavota na Isireli mai vei ira yadudua ka me 
baleti ira na nodra qase. 

8. “la o ira yadudua na yalewa era taukena tiko e 
dua me watina e dua ga na wekana e na vuvale ni 
nona na i votavota e na yavusa cava ga e Isireli e 
dodonu qase, me rawa kina vei ira na Isireli me ra 
taukena tikoga na i votavota ni nona qase. 

9. “Ena sega kina ni yaco me vuki veisau tiko na 

i votavota e ligadra mai na dua na yavusa kina 
dua tale, ka sa na rawa kina vei ira na dui yavusa 
yadua vei ira na Isireli, mera dui maroroya na 
nodra i votavota.” 

10. Era sa cakava vakakina na luve i Silofeati, na 
veika kecega sa vakarota o Jiova, vei Mosese; 

11. Mala, Tirisa, Okalai, Milika, kei Noa, sa i iratou 
na luve i Silofeati, ka e ratou sa mani vakawati 
kivei iratou na luvena tagane o tamadratou lailai. 
12. E ratou sa vakawati kina vuvale vei ira na 
luve i Manasa na luve i Joseva, ka sa yaco me 
tikoga kei ira na i votavota mai na vuvale ni nodra 
yavusa. 

13. Sai koya oqo na i vakaro kei na lewa i Jiova ka 
vakaroti ira kina na Isireli e na liga i Mosese e na 
veidelana ni vanua o Moape e na yasa ni Joritani, 
ka takosovi Jeriko toka mai. 


VAKARUA 


NAI KALIMA NI I VOLA NEI MOSESE SA VAKATOKAI 


NAI VAKARUA 


Nai Vakaro Me Sa Curumi o Kenani 


1. Ogo na veivosa sa vosa kina o Mosese vei ira 


kecega na Isireli, ena tai ogo ni Joritani ena vanua 
liwa, ena buca veibasai kei Sapu ena kedrau 
veimama o Parana kei Tolefi, Lepani, Asiroci kei 
Daisabe. 

2. Oqo e lakovi me tinikadua na siga mai Orepi 
vaka ki na ulunivanua o Sia ki Ketesi - Bania. 

3. Sa oti oqo, ena i ka vasagavulu ni yabaki ena i 
kai tinikadua ni vula, ena i matai ni siga ni vula, sa 
vosa o Mosese vei ira kecega na Isireli me vaka na 
ka kecega sa tukuna vei koya o Jiova, me vakarota 
vei ira kecega, 

4. Ni sa oti na nona vakamatei Sioni na tui mai 
Amoraiti, sa tiko mai Esiboni, kei Oki na tui mai 
Pasani, sa tiko mai Esitaroci mai Adrei. 

5. Ena tai ogo ni Joritani, ena vanua o Moapi, sa 
vakatekivu o Mosese me vakamacalataka nai 
vunau ka vaka, 

6. “Sa vosa vei keda o Jiova na noda Kalou mai 
Orepi, ka tukuna: “Sa dede na nomuni tiko ena 
veiulunivanua ogo. 

7. “Dou gole ka muria nai lakolako vaka ki na 
veiulunivanua nodra na Amoraiti, kei ira talega 
era sa tiko  veivolekati ena buca, ena 
veiulunivanua ena veiqakilo talega mai na ceva 
kei na veibaravi talega, ki na nodra vanua talega 
na kai Kenani, ki Lepanoni sara, vakayawa sara ki 
na uciwai levu na Uferetisi. 

8. ‘Raica, Au sa vakadavora na vanua e 
matamudou, dou curu yani ka taukena na vanua 
sa yalayala kina o Jiova vei ira na tamamudou— 
vei Eparama, vei Aisake kei Jekope—me solia vei 
ira kei ira na kena kawa kece sa muri ira.” 


Sa Digitaki Nai Liuliu Ni Veiyavusa 

9. “Au sa vosa vei kemuni ena gauna o ya, ka 
tukuna, “Ni'u sa sega ni rawa ni colata duadua, nai 
colacola oqo. 

10. “Na Kalou o Jiova sa vakalewevuqataki 
kemuni, ena siga oqo o ni sa vaka na kalokalo ni 
lomalagi na kemuni lewe levu. 


11. ʻO Jiova na Kalou ni nomuni qase sa 
vakalevutaki kemuni vakaudolu ka 
vakalouvinakataki kemuni, me vaka ga sa 


yalataka vei kemuni! 

12. 'Me'u colata rawa vakacava na nomuni dui 
leqa, na nomuni dui colacola kei na nomuni 
dauveibeitaki? 

13. “Mo ni digitaka na tamata yalomatua, vuku, 
ka kila na ka mai vei ira na nomuni dui yavusa, 
me'u mai cakava, me ra nomuni liuliu.’ 

14. “O ni sa sauma mai ka vaka, "na veika o sa 
tukuna mai sa rui vinaka.’ 

15. “Au sa qai tauri ira na nomuni i liuliu ni 
veiyavusa, era sa yalomatua ka vuku ka kila 


173 


vinaka sara na ka, ka au sa vakatikori ira me liuliu 
vei kemuni, nai liuliu ni vei ya udolu, nai liuliu ni 
vei ya drau, nai liuliu ni vei ya sagavulu kei nai 
liuliu ni vei ya tini, kei ira na dauveiqaravi ni 
nomuni veiyavusa. 

16. “Au sa vakaroti ira na turaganilewa ena gauna 
o ya, ka tukuna, “Mo ni rogoca na nodra veibeitaki 
na tacimuni ka lewa vakadodonu me baleti ira na 
veitacini se ki vei ira na vulagi. 

17. “Mo ni kua ni vakaraitaka na veitotaki ena 
nomuni vakatulewa, mo ni rogoci ira vinaka na 
tamata lalai kei ira talega na tamata lelevu, kua ni 
rerevaka se o cei ga sa tiko me vakarorogo ki na 
veilewai, ni sa nona ga na vakatulewa na Kalou. 
Na veibeitaki kece sa dredre vei kemuni, mo ni qai 
kauta mai vei au, me'u mai rogoca.” 

18. “Au sa vakarota vei kemuni ena gauna o ya na 
veika e dodonu mo ni cakava. 


Fra Sa Bese Na Isireli Na Curu Ki Na Vanua Sa 
Yalataki 

19. “Keimami sa lako tani e Orepi, ka lakova na 
vanua liwa sa dredre ka veivakayalolailaitaki, o ni 
a raica ena sala ki na veiulunivanua nodra na 
Amoraiti, me vaka sa vakarota vei keda na Kalou 
o Jiova, Eda sa qai lako mai ki Ketesa - Bania. 

20. “Au a tukuna kina veikemuni, ʻO ni sa lako 
mai ki na veiulunivanua nodra na Amoraiti, me 
vaka sa solia vei keda na Kalou o Jiova. 

21. “Mo ni raica, na Kalou o Jiova sa solia vei keda 
na vanua, mo ni lako cake ka taukena, me vaka sa 
tukuna veikemuni na Kalou o Jiova ni nomuni 
qase, mo ni kua ni rere se yalolailai.” 

22. “Oi kemuni kece, “sa lako voleka mai vei au ka 
tukuna, me da tala mada eso me liu vei keda, me 
ra raica na vanua ena vukuda, ka kauta lesu mai 
nai tukutuku ena gaunisala me da muria cake, kei 
na veikoro cava eda na donuya yani.” 

23. “Au sa marautaka nai tuvatuva o ya, au sa qai 
tala e tinikarua na tagane, yadua mai na 
veiyavusa. 

24. “Era sa lako cake ki na veiulunivanua ka 
yacova yani na buca mai Esikoli, ka vakaraica 
vinaka na vanua. 

25. “Era sa kauta talega mai e so na vuata ni 
vanua, ka era sa kauta mai nai tukutuku, ka vaka, 
'Sa vanua vinaka na vanua sa solia vei keda na 
Kalou o Jiova. 

26. “O ni sa sega ni via lako cake, ka sa via 
veicoqacoqa kei na i vakaro nei Jiova na nomuni 
Kalou, 

27. “Oni sa vosa kudrukudru ena nomuni veivale 
laca ka tukuna tiko, “Baleta ni sa cati keda o Jiova, 
sa kauti keda tani mai na vanua O Ijipita, me mai 
soli keda vei ira na Amoraiti, me da vakarusai 
kina. 


28. “Me keimami lako cake ki vei? O ira na 
taci keimami era sa veivakayalolailaitaki, era sa 
tukuna tiko, “Ni ra sa rui tamata lelevu, na nodra 
veika, sa yaco ki lomalagi na kena bai-ni-valu, ka 
vaka uasivi ni ra sa tiko kina na luvei Anaki.” 

29. “Au sa tukuna kina vei kemuni, “Mo ni kua ni 
tagaya se rere ena vukudra. 

30. “Na Kalou o Jiova, o koya sa liu e matamuni, 
ena vala ena vukumuni, me vaka sa cakava vei 
kemuni mai Ijipita, o ni a raica kina e matamuni, 
31. “Ena vanua liwa, na vanua o ni sa raica kina 
na nona roqoti kemuni na Kalou me vaka na 
tamata sa keveta na luvena, ena vanua kecega o ni 
sa lakova mo ni yaco kina mai ki ke.” 

32. “lo, ena ka kece oqo, o ni sa sega ga ni 
vakabauti Jiova kina na nomuni Kalou, 

33. “O koya sa liu vei kemuni ena sala, me 
vakasagara e dua na vanua, ena vukumuni me tei 
kina na nomuni vale laca, me vakatakila talega 
veikemuni na sala mo ni muria, ena bukawaga ena 
bogi kei na o ena siga, 


Na I Totogi Ena Vuku Ni Talaidredre 

34. “Sa rogoca o Jiova na veika o ni sa cavuta tiko, 
sa cudru sara kina vakalevu o koya, sa yalayala 
kina ka tukuna, 

35. 'E dina, sa na sega ni dua vei ira nai 
tabatamata ca oqo, me raica na vanua au sa 
yalataka oti me'u solia vei ira na tamamuni, 

36. “Vakavo ga o Kelepi na luvei Jefunea; o koya 
ena raica, vei koya talega kei ira na luvena, au sa 
solia vua na vanua sa butuka, baleta ni sa rui 
taucoko na nona vakarorogo vei Jiova.’ 

37. “O Jiova talega sa cudruvi au ena vukumuni, 
ka sa tukuna kina, “Ni oi au, ena sega ni lako kina. 
38. ʻO Josua na luvei Nuni, o koya sa tucake tu e 
matamuni, ena lako ki kea. Mo ni 
valayaloqaqataki koya, ni sai koya ena vakavuna 
vei Isireli me ra taukena na vanua. 

39. “Sa dina, o ira na lalai kei ira na luvemuni, o 
ira, o ni a tukuna, ni ra na vakaleqai, ni, ena siga 
oqo, era sa sega ni kila na vinaka se na ca, era na 
lako kina, au na solia vei ira, ka, era na taukena. 
40. “la, oi kemuni, mo ni vuki lesu ka gole vaka 
kina vanua liwa, Sala ki na Wasawasa 
Damudamu. 

41. “O ni sa sauma ka tukuna mai vei au, 
“Keimami sai valavala ca vei Jiova; keimami na 
lako cake ka vala, me vaka ga sa vakarota vei 
keimami o Jiova na noda Kalou” Ena gauna o ni 
sa vakarautaka kina na nomuni yaragi me vala, 
mo ni qai lako cake ki na ulunivanua. 

42. “Sa vosa vei au o Jiova ka vaka, “Tukuna vei 
ira, “Me ra kua ni lako cake ka vala, ni'u sa sega ni 
tiko vata kei ira, ni o ni na vakadrukai mai vei ira 
na meca.” 

43. “Au sa vosa vei kemuni, o ni sa sega ni via 
rogoca, o ni sa talaidredre me rogoca nai vakaro ni 
Kalou, ka o ni sa sega ni dina sara ena nomuni 
lako cake ki na ulunivanua. 

44. “O ira na Amoraiti era sa tiko ena ulunivanua 
oqori, era sa lako mai ka cemuri kemuni me vaka 
na o ni ni sa cemuria na tamata, o ni sa cemuri 
vaka kina mai Sia ki Oma. 

45. “O ni sa lesu mai ka tagi vei Jiova, o Jiova sa 
sega ni via rogoca na domomuni se via solia na 
daligana vei kemuni. 

46. “O ni sa tiko ga mai Ketesi, me vica tale na 
siga, me vaka ga na siga o ni sa tiko kina mai kea. 


Na Veiyabaki Ena Vanua Liwa 


2. “Era sa vuki lesu o gole ki na vanua liwa ena 


Sala mai na Wasawasa Damudamu. Me vaka sa 
vosa vei au o Jiova, keimami sa wavoki tikoga ena 
ulunivanua o Sia me vica vata na siga. 

2. “Sa qai vosa vei au o Jiova ka vaka: 

3. “O ni sa tiko ena ulunvanua oqo vakabalavu; 
mo ni gole vaka kina vualiku. 

4. “Mo vakaroti ira na tamata ka vaka, “Sa voleka 
oqo moni lako curuma yani na nodra vanua na 
tacimuni - o ira na kawa nei Iso, o koya sa tiko 
mai ia, era na rerevaki kemuni, o koya mo ni qai 
qarauni kemuni vakavinaka. 

5. “Kua ni o ni siova yani na veika me baleti ira, 
ni'u na sega ni solia vei kemuni e dua na tiki ni 
nodra vanua, me kua mada ga na ulunivanua o 
Sia baleta ni'u sa solia vei Iso me nona. 

6. “Mo ni voli kakana mai vei ira ena i lavo, mo 
ni kana kina, sa vaka talega kina ena wai mo ni 
gunu kina. 

7. “O Jiova na  nomuni Kalou sa 
vakalouvinakataka na cakacaka kecega ni 
ligamuni. Sa kila vinaka o koya na dredre ni 
vanua liwa.E vasagavulu na yabaki sa tiko vata 
kina kei kemuni o Jiova na nomuni Kalou, sa sega 
na ka mo ni vagara.”” 

8. “Ni keimami sa lako sivi ira mai na taci 
keimami era sa tiko mai Sia, na kawa nei Iso, 
keimami sa lako vakayawa sara mai na buca, mai 
Elaca kei Esioni-Qiba, keimami sa gole ka lako 
sivia na sala vaka ki na vanua liwa mai Moapi. 

9. “Sa vosa vei au o Jiova ka vaka: “Mo ni kua ni 
vakacacani Moapi se dua na ka ena i valu, ni'u na 
sega ni solia vei kemuni e dua na tiki ni nona 
vanua mo ni taukena, baleta Ni'u sa soli Avi oti ki 
na kawa nei Loti me nodra.”” 

10. (O ira na Emimi era sa tiko kina e liu, era sa 
matagali tamata vata kei ira na Anakimi, era 
babalavu, levu ka lewe levu. 

11. Era sa kilai talega me tuwawa me vakataki ira 
ga na Amakimi, ia o ira na Moapi era sa vakatokai 
ira me, Emimi. 

12. O ira na Oraite, era sa tiko e liu e Sia, ia o ira 
na kawa nei Iso, era qai vakaqeavutaki ira, ka ra sa 
laki tiko sara ena nodra i tikotiko, me vaka ga vei 
ira na Isireli, ena nodra la'ki taukena na vanua sa 
solia vei ira na nodra Kalou.) 

13. “Oqo, mo tucake ka takosova na buca o 
Sereti.' Keimami sa qai takosova na buca o Sereti. 


14. “Mai Ketesa - Banea ki na buca o Sereti e 
tolusagavulu ka walu na yabaki, me yacova ni ra 
sa vakaoti kece nai tabatamata niivalu mai na 
nodra i tikotiko, me vaka sa lewa vei ira o Jiova. 
15. “E dina ni sa tarai ira tiko na liga ni Kalou, me 
vakaoti ira tiko mai ena loma ni nodra i tikotiko. 
16. “Ni ra sa vakaoti kece sara mai vei ira na 
tamata, 

17. “Sa vosa vei au o Jiova ka vaka: 

18. “Ena siga oqo mo takosovi Ari mai na nodra 
yalayala na Moapi. 

19. “Ni o sa lako voleka mai vei ira na kai Amoni, 
kua ni vakacacani ira, ni'u sa sega ni solia vei 
kemuni e dua na nodra vanua, baleta ni'u sa solia 
oti vei ira na kawa nei Loti na vanua oqo me ra 
taukena.” 

20. (Sa kilai talega na vanua oqo, me nodra vanua 
na tuwawa, ni ra a tiko kina e liu. o ira na 
Amonaiti sa dau kacivi ira na Samusumimimi, 

21. O ira na tamata sa lewe levu ka lelevu qai 
babalavu me vakataki ira na Anakimi o Jiova sa 
vakarusai ira e matadra na Amoraiti, ka era sa 
vuaviritaki ira ka tiko ena nodra vanua, 

22. Me vaka sara ga sa vakayacora vei ira na kawa 
nei Iso o ira na Oraiti era sa tiko mai Sia, na Kalou 
sa vakarusai ira, ka vuaviritaka ka era sa tiko kina 
oqo na Iso. 

23. O ira na Avimi, era sa tiko ena veikorokoro 
me yaco sara ki Qasa—o ira na Kapitorimi o koya 
era sa lako mai Kapitori, sa vakarusai ira ka sa mai 
tiko ena nodra vanua.) 

24. “Mo ni tucake ka lako, mo ni takosova na 
uciwai o Amoni, raica, Au sa solia ki na ligamuni, 
o Saioni na Amoraiti, na tui Esiboni kei na nona 
vanua. Mo lako sara ga kina oqo ka vakaosoosoi 
koya ena i valu. 

25. "Ni kua, au na tekivu biuta na rere ena 
veimatanitu kecega ena rukui lomalagi, o ira 
kecega, sa rogoca na kemuni rogorogo, era sa 
sautanini ena taqaya ena vukumuni. 


Sa Vakadrukai o Tui Sioni 

26. “Au sa talai ira nai talai mai na vanua liwa e 
Kedimoci ki vei Sioni na tui Esiboni, ena vosa ni 
veivakacegui ka vaka, 

27. “Au na lako curuma yani na nomu vanua; Au 
na tikoga ena sala ka sega ni gole ki nai mawi se ki 
nai matau. 

28. “Keimami na volia ena i lavo na keimami 
kakana kei na neimami wai, me keimami gunu 
kina, mo vakatara ga me keimami lako curuma na 
nomuni vanua ena sala, 

29. “Me vaka ga era sa cakava vei keimami mai 
Sia kei Ari na kawa nei Iso kei Moape, me yacova 
sara ni keimami sa takosova na Joritani ki na 
vanua sa solia vei keimami o Jiova na Neimami 
Kalou.” 

30. “Ia, o Sioni na tui Esiboni sa sega ni vakatara 
me keimami lako sivia na nona vanua, ni sa 
vakaukauwataka na yalona na Kalou o Jiova ka sa 

tarai koya na yalogu, me rawa kina vua na Kalou 
me soli koya kina ligamuni, me vaka ena siga ogo. 
31. “Sa tukuna vei au o Jiova, “Raica sa tekivu ogo 
meu soli Sioni kei na nona vanua vei Kemuni, mo 
ni lako ka taukena ka me nomuni votavota na 
nodra vanua.’ 

32. “O Sioni kei ira kece na nona, era sa lako mai 
me veivala kei keimami e Jaesi. 

33. “Na Kalou o Jiova, sa soli ira vei keimami, 
keimami sa vakadrukai ira, o ira na luvena kei ira 
kecega na nona tamata. 

34. “Keimami sa taura kece na veikorokoro ena 
gauna o ya, keimami sa vakarusai ira kece na 
tagane, na yalewa kei ira na lalai ena veikoro kece; 
keimami sa sega ni vakavoca e dua na ka. 

35. “Keimami sa kauta ga na veimanumanu 
susugi me neimami kei nai toki-ni-valu mai na 
veikoro kecega, keimami sa taura talega. 

36. “Mai Aroa ena yasa ni wai na Amoni, mai na 
veikoro ena veiqakilo me yaco sara ki Kiliati, sa 
sega tale ni dua na koro me qaqa vei keimami; o 
Jiova na neimami Kalou sa soli ira kece vei 
keimami. 

37. “Mo ni kua ga ni lako voleka vei ira na 
Amoni— se voleka ki na uciwai na Jaboki, se na 
veikoro ni ulunivanua se na veivanua sa sega ni 
vakatara na Kalou o Jiova me da lako kina. 


Sa Vakadrukai Na Tui O Oki 


3. “Keimami sa gole ka lakova cake na sala ki 


Basani; o Oki na tui Basani sa lako mai me veivala 
kei keimami, o koya kei ira kece na nona tamata 
ena i valu e Idrei. 

2. “Sa tukuna vei au o Jiova, “Mo kua ni rerevaki 
ira, ni'u sa soli koya, kei ira kece na nona tamata, 
kei na nona vanua ki na ligamuni, o ni na cakava 
vei tui Sioni na Amoraiti, o koya sa tiko mai 
Esiboni.” 

3. “Na Kalou o Jiova sa soli Oki na tui Basani 
talega ki na liga i keimami, kei ira kece na nona 
tamata, keimami sa valuti ira me yacova sara ni sa 
sega ni dua e vo. 

4. “Keimami sa taura kece na nodra veikoro ena 
gauna o ya, ka sa sega ni dua na koro e sega ni 
tauri mai vei ira: e onosagavulu na koro, na vanua 
taucoko o Akabi, na matanitu o Oki mai Basani. 

5. “Na veikoro kece oqo era sa tara cake ka 
vakabai cecere, na lalaga ni koro, na matamata kei 
na kena i tatarovi era sa tara cake kece 
vakaukauwa, vakavo na veikoro lalai ga. 

6. “Keimami sa vakarusai ira sara vakaca, me 
vaka keimami sa vakayacora vei Sioni na tui kei 
Esiboni, era sa vakarusai kece na tagane, yalewa 
kecega kei ira kece na gone ena veikorokoro kece. 
7. “Na manumanu susu kece kei nai toki ni valu 
kece ni veikorokoro keimami sa kauta kece. 

8. “Ena gauna o ya keimami sa taura na vanua 
mai na ligadrau na tui e rua ni Amoraiti e rau sa 
tiko ena tai oqo ni Joritani, mai na uciwai na 


Anoni, ki na ulunivanua o Erimoni 

9. “(O ira na kai Saitoni era sa vakayacani 
Erimoni me Sironi, vei ira na Amoraiti o Enivi), 

10. “O ira kece na veikorokoro mai na buca, o 
Kiliati kece kei Pasani kece me yaco sara ki Salika 
kei Idrei, na koro kece ni matanitu nei Oki e 
Pasani. 

11. “O Oki na tui Pasani duadua ga sa vo vei ira 
na kawa ni tuwawa. E dina na nona loga ni moce 
sa caka ena kaukamea. (E sega beka ni tiko mai 
Raba vei ira na luvei Amoni?) Ciwa na kiupiti na 
kena balavu ka va na kiupiti na kena raba me vaka 
na kenai vakarau. 


Na Vanua Mai Na Tokalai Ni Joritani Sa Wasei 
12. “Na vanua oqo, keimami a taukena mai liu 
sara mai Aroa, o ya mai na uciwai o Anoni, kei na 
veimama ni veiulunivanua mai Kiliati kei na kena 
veikoro, Au sa solia vei ira na Rupeni kei ira na 
Kata. 

13. “Na kena vo ni Kiliati kei ira kece na Pasani 
mai na matanitu nei Oki, au sa solia kivei ira na 
veimama ni yavusa nei Manasa. (Na vanua kece 
mai Akobi kei Pasani taucoko era sa vakatokai me 
vanua ni tuwawa. 

14. “O Jairi na luvei Manasa sa taura kece na 
vanua ko Akobi me yaco sara ki na yalayala nodra 
na Kesuraite kei na Maekacate ka vakayacani me 
Pasani, sa vakayacani ga vei koya, o Evori Jairi me 
yacova na siga oqo.) 

15. “Au sa soli Kiliati vei Makiri. 

16. “Kivei ira na Rupeni kei na Kata, au sa solia 
mai Kiliati me yacova sara na Uciwai o Anoni na 
Uciwai o Jaboki, na nodra yalayala na kai Amoni, 
17. “Na buca talega mai na Joritani, sa kena i 
yalayala, mai Jainareci ka yaco sara vaka ki na 
tokalau ni Wasawasa o Araba (Waitui Mate) ena 
ruku ni veiulunivanua mai Pisaki. 

18. “Au sa vakaroti iko ena gauna o ya, ka 
tukuna, “Na Kalou o Jiova sa solia vei Kemuni na 
vanua oqo mo ni taukena. Oi Kemuni kece na 
tamata i valu mo ni takoso ka vakaiyaragi tiko e 
matadra na tacimuni, na luvei Isireli. 

19. Ta, o ira na watimuni, o ira na lalai, na 
nomuni manumanu susu (Au kila ni sa levu na 
manumanu susu) me ra tiko ga ena nomuni 
veikoro, o koya Au sa solia veikemuni, 

20. “Me yacova ni'u sa solia na vakacegu vei ira na 
tacimuni me vaka vei kemuni, era sa taukena 
talega na vanua sa solia vei ira o Jiova na nodra 
Kalou ena tai ka dua ni Joritani. Mo ni qai lesu 
vakayadua ki na nona i votavota o koya, Au sa 
solia vei kemuni.” 

21. “Au sa vakarota vei Josua ena gauna o ya ka 
vaka: “Na matamu sa raica kece na ka sa cakava o 
Jiova na nomuni Kalou vei rau na tui e rua oqo: 
Ena vakayacora talega vaka kina o Jiova vei ira 
kece na veimatanitu o na lako siviti ira. 

22. “Mo kua ni rerevaki ira, ni sa na vala ena 
vukumu o Jiova na nomuni Kalou.’ 

Sa Vakatabui O Mosese Me Curu Kina Vanua 
Yalataki 

23. “Au sa vakamamasu vei Jiova ena gauna o ya 
ka vaka: 

24. “Na Kalou o Jiova, o ni sa vakatekivu me 
vakaraitaka vua na nomuni tamata, na Nomuni 
cecere kei na kaukauwa ni ligamuni, o cei na 
Kalou sa tiko mai lomalagi se e vuravura me 
cakava rawa na veika levu ka dredre me vaka o ni 
sa cakava? 

25. “Au sa kerea, me'u takoso mada ga ka la'ki 
raica na vanua vinaka ena taikadua ni Joritani, na 
veiulunivanua vivinaka, kei Lepanoni.’ 

26. “Sa cudruvi au o Jiova ena vukumuni ka sa 
sega ni via rogoci au. Sa tukuna kina vei au o 
Jiova: “Sa rauta oqori! Kua ni vosa tale vei au ena 
ka oqori. 

27. “Mo lako cake ki Pisaki, ka mo rai vaka ki na 
ra, kina vualiku, ki na ceva, vaka ki na tokalau 
talega, o na raica walega ka o na sega ni takosova 
na Joritani. 

28. la mo vakaroti Josua ka vakayaloqaqataki 
koya ka vakaukauwataki koya, ni na liu o koya vei 
ira na tamata, ena vakavuna o koya me ra taukena 
na vanua, o koya kona raica oqori.” 

29. “Keimami sa qai tiko ena buca veibasai kei 
Beci - Piori. 


Sa Vakarota o Mosese Na Talairawarawa 


4. “Oqo moni vakarorogo mada na Isireli ki nai 


lesilesi kei na lewa au sa vakavulica vei kemuni, 
mo ni cakava, mo ni bula kina, ka lako mo ni 
taukena na vanua sa solia vei kemuni o Jiova na 
Kalou ni nomuni qase. 

2. “Mo ni kua ni vakaikuritaka na vosa au sa 
vakarota vei kemuni, se kauta tani e dua na ka mai 
na ka sa tukuni oti, mo ni maroroya ga nai vakaro 
kece oqo, sa solia vei kemuni na Kalou o Jiova. 

3. “Na matanitu sa raica na ka sa cakava o Jiova 
vei Peali-Piori, ni o Jiova na nomuni Kalou sa 
vakarusai ira kece na nomuni sa muri Peali-Piori.” 
4. “la, vei kemuni sa kukube matua vei Jiova na 
nomuni Kalou, sa bula tiko me yacova na siga oqo. 
5. “Sa dina, Au sa vakavulica vei kemuni nai 
lesilesi kei na lewa, me vaka sa vakarota vei au o 
Jiova na noqu Kalou, mo ni lako ka bula vaka kina 
ki na vanua sa solia veikemuni mo ni taukena. 

6. “O ira sa rogoca nai vakaro oqo ka tukuna, “Sa 
dina, o ira na matanitu oqo era sa tamata vuku ka 
yalomatua.” 

7. “O cei na matanitu levu oqori, me sa rui 
voleka vei ira na Kalou, me vaka ni sa rui voleka 
sara vei keda o Jiova, ena cava tale me da sa kacivi 
koya tikotiko ga? 

8. “Na matanitu levu cava sa tiko oqori, me tu 
vua e dua nai lesilesi kei na lewa dodonu, me vaka 
sa tu kecega ena i vola ni vunau oqo, au sa biuta 
ogo ena siga ni kua? 

9. “Mo ni qarauni kemuni vakavinaka ga ka 


maroroi kemuni vakavinaka, de o ni na qai 
guilecava na veika sa raica na matamuni ka me 
lako tani mai ki na yalomuni ena veisiga kece ni 
nomuni bula. Mo ni vakavulica vei ira na 
luvemuni kei ira na makubumuni, 

10. “Vakabibi na siga o ni a tu kina ena matai 
Jiova mai Orepi, ni sa tukuna kina vei au o Jiova, 
“Soqoni ira mai na tamata oqo vei Au, me ra mai 
rogoca na Noqu vosa, me ra vulica kina, me ra 
rerevaki Au, ena veisiga kece era sa bula kina e 
vuravura, ka mera vakavulica talega vei ira na 
luvedra.” 

11. “O ni sa lako voleka mai ka tu ena ruku ni 
ulunivanua, ka sa kama na ulunivanua ena 
bukawaga me yacova na maliwa ni lomalagi kei 
na o butobuto kei na butobuto vavaku. 

12. “O Jiova sa vosa mai veikemuni mai na loma 
ni bukawaga. o ni sa rogoca na rorogo ni vosa, O 
ni sa sega ni raica e dua na ka; o ni sa rogoca ga na 
domo. 

13. “Sa vakaraitaka vei kemuni na nona 
veiyalayalati sa vakarota veikemuni mo ni cakava, 
oqori nai vakaro e tini, sa vola ena taba ni vatu e 
rua. 

14. “Sa vakaroti au na Kalou ena gauna koya 
me'u vakavulica vei kemuni ni lesilesi kei na lewa, 
mo ni cakava ena vanua o ni sa takosova tiko 
oqori moni taukena. 


Mo Ni Qarauna Na Qaravi Matakau 

15. “Mo ni qarauni kemuni vakavinaka, o ni sa 
sega ni raica e dua na ka ni sa vosa vei kemuni o 
Jiova mai Orepi ena loma ni bukawaga, 

16. “De o ni qai cakacaka vakatani ka bulia na 
matakau me tagane se yalewa, 

17. “Se me vaka e dua na manumanu levu ni 
vuravura oqo, se dua na manumanu vakatabana 
sa vuka voli, 

18. “Se me vaka e dua na ka sa gasi voli ena dela 
ni qele se me vaka e dua na ika sa tiko e loma ni 
wai ena ruku i vuravura. 

19. “Mo ni qarauni kemuni talega de yaco, ni o ni 
sa rai ki lomalagi ka raica na matanisiga, na vula, 
na kalokalo, na ka kecega sa tu mai lomalagi, o ni 
sa vakayavalati me qaravi ira, ka cuva me lotu vei 
ira, ia na Kalou o Jiova sa solia ga oqori vei 
kemuni me nomuni votavota. 

20. “O Jiova sa tauri kemuni ka kauti kemuni tani 
mai na kaukamea kama-caucaudre, mai Ijipita, mo 
ni nona tamata, ka nona i votavota me vaka ena 
siga ogo. 

21. “Sa cudruvi au o Jiova ena vukumuni, ka sa 
bulubulu kina ni'u na sega ni takosova na Joritani, 
Oi kemuni ga, ena takoso ka taukena na vanua 
vinaka sa solia vei kemuni me nomuni votavota. 
22. “Oi au o Mosese, au na mate ga ena vanua 
ogo, au na sega ni takosova na uciwai oqo, au na 
sega ni curuma na vanua sa solia vei Kemuni, na 
vanua vinaka ogori. 

23. “Mo ni qarauni kemuni vinaka, de o ni 
guilecava na veiyalayalati ni nomuni Kalou o 

Jiova o koya sa cakava vei kemuni, de o ni cakava 
vei kemuni na Kalou ceuti ena liga o koya sa 
vakatabuya vei kemuni na Kalou o Jiova. 

24. “Ni sa bukawaga daukama o Jiova na nomuni 
Kalou, ka sa Kalou vuvu. 

25. “Ni, o ni sa vakaluveni, ka vakamakobuni, ka 
sa qase sara mai ena vanua, o ni sa cakacaka 
vakaveidabui ka cakava na Kalou matakau, ka 
caka ca ena mata i Jiova na nomuni Kalou, ka 
vakacudrui koya, 

26. “Au sa kacivi lomalagi kei vuravura, me 
vakadinadina ena siga ogo, ni o ni na tiko oqo mo 
ni taukena, o ni na sega ni vakabalavutaka na 
nomuni veisiga ena vanua, o ni na vakarusai 
vakaidina. 

27. “O Jiova ena vakasesei kemuni ena matadra 
na tamata, ena vakavoca ga e vica vei kemuni ena 
kedra maliwa na veimatanitu ena vakagolei 
kemuni kina o Jiova. 

28. “Mai kea, o ni na qarava kina na Kalou sa 
cakacaka ni liga ni tamata, na kau kei na vatu, era 
sa sega ni rai, se rogoca, se kana, se vakaboboi na 
ucudra. 

29. “Mai kea o ni na vakasagarai Jiova, o ni na 
kunei koya, kevaka o ni na vakasaqarai koya ena 
yalomuni taucoko kei na lomamuni taucoko. 

30 “Ena gauna sara ga o ni sa vakasagagara bula 
kina, ni sa lakovi kemuni mai kina na ka kecega 
oqo, ni o ni sa gole vei Jiova na nomuni Kalou ka 
muria na nona vosa 

31. “Ni sa Kalou dauloloma o Jiova na nomuni 
Kalou, ena sega ni biuti kemuni se guilecavi 
kemuni, se guilecava talega na veiyalayalati me 
baleti ira na nomuni qase, me vaka sa yalataka vei 
ira. 

32. “Mo ni taroga oqo, me baleta na veisiga sa oti, 
me vaka sa tu oqo e matamuni, mai na siga sa 
bulia ki na na tamata na Kalou e vuravura, ka 
taroga mai na yasa i lomalagi ka dua, ki na yasana 
ka dua, se sa dua na ka vaka oqo sa bau yaco, se sa 
au rogoci talega e dua na ka vaka oqo. 

33. “Sa bau dua mada na tamata me rogoca na 
domo ni Kalou ni sa vosa tiko mai ena loma ni 
bukawaga, me vaka o ni sa rogoca qai bula tikoga? 
34. “Se sa bau lako beka na Kalou me la'ki taura e 
dua na matanitu me Nona ena kedra maliwa na 
veimatanitu ena veivakatovolei se ena i 
vakatakilatakila, se ena cakacaka mana, se ena i 
valu, se ena liga kaukauwa, se ni sa dodoka na 
ligana, se ena veivakarerei levu, me vaka ga na ka 
kece sa cakava na Kalou o Jiova vei kemuni mai 
Ijipita e matamuni? 

35. “Vei kemuni sa vakaraitaki kina, mo ni kila 
kina ni sa Kalou o Jiova, sa sega tale e dua, sai 
koya ga. 

36. “Mai lomalagi, sa vakatara o Koya mo rogoca 
na domona, me vakaroti kemuni kina; e vuravura 
sa vakaraitaka na bukawaga levu, ka o ni sa 
rogoca na Nona vosa mai na loma ni bukawaga. 
37. “Baleta ni sa lomani ira na tamamuni, sa 
digitaka kina o koya na nodra kawa, sa qai kauti 


ira tani mai Ijipita, ena Nona i serau kei na Nona 
kaukauwa, 

38. “Ka vakasavi ira e matamuni na matanitu 
lelevu ka kaukauwa cake mai vei Kemuni, me 
kauti kemuni mai ka solia vei Kemuni na nodra 
vanua me nomuni votavota, me vaka ena siga oqo. 
39. “Mo ni kila ena siga e dai ka vakadeitaka e 
yalomuni, ni o Jiova vakataki koya sa Kalou mai 
lomalagi, e cake kei vuravura e ra, sa sega tale e 
dua. 

40. “O koya oqo mo ni maroroya na Nona i 
lesilesi kei na Nona i vakaro o koya au sa vakarota 
vei Kemuni e dai, me vinaka kina vei Kemuni kei 
ira na luvemuni sa muri mai, me rawa ni dede 
kina na nomuni bula ena vanua sa solia vei 
Kemuni o Jiova na nomuni Kalou me nomuni 
vakadua.” 


Na Koro Ni Drodro Ena Tokalau Ni Joritani 

41. Sa biuta vakatikitiki e tolu na koro ena tokalau 
ni Joritani o Mosese vaka ki nai cadracadra ni siga, 
42. Me ra daudro kina o ira na daulaba ka sega ni 
nakiti, ni a sega ni tiko e dua na veicati e liu, me 
dro ki na dua na koro oqo me bula kina: 

43. O Bese ena vanua liwa ena vanua 
vakatautauvata me nodra na Rupeni, o Ramoci e 
Kiliati e nodra na Kata, kei Qalani e Basani me 
nodra na Manasa. 


Sa Vakarogoi Na Vosa ni Kalou 

44. Sai koya oqo nai vunau sa biuta e matadra na 
luvei Isireli o Mosese. 

45. Oqo nai tukutuku, nai lesilesi, kei na lewa sa 
tukuna ka vakatauca o Mosese vei ira na luvei 
Isireli ena nodra lako tani mai Ijipita, 

46. Ena yasana oqo ni Joritani, ena buca veibasai 
kei Peci-Piori ena vanua nei Sioni na tui kei 
Amoraiti, o koya sa tiko mai Esiboni, o koya era sa 
vakdruka ka samuta na Isireli ena nodra lako mai 
Ijipita. 

47. Era sa taura na nona vanua kei na vanua nei 
Oki na tui Pasani, e rua na tui ni Amoraiti e rau sa 
tiko ena tai oqo ni Joritani me donuya nai 
cadracadra ni matanisiga, 

48. Mai Aroea, ena bati ni uciwai na Amoni, ki na 
ulunivanua o Sioni (Erimoni), 

49. Kei na veivanua bucabuca kece ena tokalau ni 
Joritani, me yaco sara ki na waitui levu na Araba 
ena veiqakilo kei Pisaki. 


Sa Talevi Tale Na Vunau E Tini 


5. Sa kacivi ira na Isireli o Mosese ka tukuna vei 


ira: “mo ni rogoca na lsireli, nai lesilesi kei na 
lewa, au sa cavuta mo ni rogoca ena siga oqo, mo 
ni vulica ka qarauna mo ni cakava. 

2. “Na Kalou o Jiova sa cakava na nona 
veiyalayalati kei keda mai Orepi. 

3. “Sa Sega ni cakava na veiyalayalati oqo kei ira 
na noda qase, kei keda ga, sa tiko oqo ena siga e 
dai. Oi keda kece sa bula tiko. 

4. “Sa veivosaki vata kei kemuni o Jiova ena 
matana votu ena ulunivanua mai na loma ni 
bukawaga. 

5. “Aua tucake tu ena kemuni veimama vata kei 
na Kalou, me'u tukuna vei kemuni na vosa ni 
Kalou; ni kemuni sa rere sara ena vuku ni 
bukawaga yameyame caudre, o ni sa sega ni lako 
cake ki na ulunivanua, sa tukuna kina na Kalou: 

6. “Sai Au na nomudou Kalou o Jiova, Au sa 
kauti kemudou tani mai na vanua o Ijipita na vale 
ni veivakabobulataki. 

7. “Me kua tale ni dua na nomudou Kalou, oi Au 
duadua ga. 

8. “Me kua ni dua e cakava vua e dua na Kalou 
ceuti se dua ga na ka e ceuti me 
vakatautauvatataki ki na vei ka mai lomalagi e 
cake, se vuravura era, se ena rukui vuravura, 

9. Me kua ni dua e lotu kina se qarava. Ni sai Au 
o Jiova na Kalou vuvu, sa drodro vakayawa sara 
na noqu dau sauma na nodra caka cala na tama, 
me yacova sara na i katolu kei nai ka va ni 
tabatamata ni nodra era sa cati au, 

10. Au na vakaraitaka na Noqu yalololoma ki nai 
tabatamata e vakaudolu, ki vei ira sa lomani Au ka 
maroroya na Noqu i vakaro. 

11. “Mo ni kakua ni taura vakamamada na yaca ni 
Kalou o Jiova se vakawaletaka, o Jiova ena beitaki 
ira sa beca na Kalou kei na yacana. 

12. “Mo ni maroroya ka vakatabuya na Siga ni 
vakacecegu, me vaka sa vakaroti kemuni kina o 
Jiova. 

13. Eono na siga mo ni cakacaka kina, 

14. la, nai kavitu ni siga, na Siga ni Vakacecegu 
nei Jiova na nomuni Kalou. Mo ni kua ni cakava 
kina e dua na cakacaka, oi kemuni se o ira na 
luvemuni tagane se yalewa, se o ira na nomuni 
tamata veigaravi, se o ira na nomuni bulumakau, 
se na Asa se na manumanu yavai va cava ga, se 
me dua na vulagi cava ga sa tiko ena nomuni 
matamata, me ra vakacegu talega na nomuni 
dauveigaravi tagane se yalewa me vakataki 
kemuni. 

15. Mo ni nanuma, ni kemuni talega, a bobula tu 
mai Jjipita, na Kalou o Jiova sa qai kauti kemuni 
tani mai kea, ena ligana kaukauwa sa dodo tiko 
yani, o koya oqo sa vakaroti kemuni kina na 
Kalou, mo ni maroroya na Siga ni Vakacecegu. 

16. “Mo ni dokai ira na tamamuni kei ira na 
tinamuni, me vaka sa vakarota veikemuni na 
Kalou o Jiova, me balavu kina na nomuni veisiga, 
me vinaka kina veikemuni ena vanua sa solia o 
Jiova na nomuni Kalou mo ni taukena. 
17. “Mo ni kakua ni laba. 

18. “Mo ni kakua ni ia na veibutakoci. 
19. “Mo ni kakua ni butako. 

20. “Mo ni kakua ni beitaka vakai 
wekamuni. 

21. “Mo ni kakua ni butakoca se kocova na watina 
na wekamuni, mo ni kua ni kocova na nona vale 
se veiteitei se nona dauveiqaravi tagane se yalewa, 


lasu na 


se nona manumanu susu, se dua ga na ka sa nona 
na wekamu.” 

22. “Na vosa kece i Jiova oqo mo cavuta e 
matadra kece nai soqosoqo levu, mai na 
ulunivanua ena loma ni bukawaga caucaudre mai 
na o kei na butobuto loaloa kei na domo rogo levu 
sa qai sega tale ni vakuria. Sa qai vola kece oqori 
ena rua na vatu raraba, ka solia, mai vei au. 


Era Sa Rere Na Tamata Ena Vuku Ni Serau Ni 
Kalou 

23. “Ni o ni sa rogoca na domo mai na loma ni 
butobuto ni o ni sa tiko ena ulunivanua sa kama 
caucaudre tiko, mo ni lako mai vei au, oi kemuni 
kece nai liuliu ni veiyavusa kei ira na qase. 

24. “Oni sa tukuna: 'Sa dina sara na Kalou o Jiova 
sa vakaraitaka vei keimami na nona lagilagi kei na 
nona cecere, ka keimami sa rogoca na domona mai 
na loma ni bukawaqa yameyame caucaudre. 
Keimami sa kila ena siga oqo ni vosa mai na Kalou 
vei ira na tamata, ia, e se rawa ni na bula ga. 

25. 'O koya oqo, ena cava me keimami mate kina? 
Na bukawaga levu oqo ena kani keimami kevaka 
keimami sa rogoca na domo ni Kalou o Jiova, ka 
keimami na mate. 

26. “Se, o cei sa tiko ena yago oqori, ni sa rogoca 
na Kalou ni a vosa mai ena loma ni bukawaga 
yameyame caucaudre me vakataki keimami, me 
qai bula? 

27. “Mo ni lako voleka ka rogoca na ka kecega sa 
via tukuna na Kalou o Jiova ka mai tukuna vei 
keimami na ka kecega sa tukuna na Kalou o Jiova 
vei kemuni me keimami rogoca ka cakava.” 

28. “O Jiova sa mani rogoca na veika sa tukuna na 
gusumuni, ni o ni sa vosa mai vei au, sa vosa kina 
vei au O Jiova: “Au sa rogoca na domodra na 
tamata oqo sa vosa tiko vei iko. Sa vinaka ka 
dodonu taucoko na vei ka era sa tukuna. 

29. “Sa dina, sa tiko vei ira oqo na yalo sa rerevaka 
na Kalou ka sa maroroya tikoga na Noqu i vakaro, 
ena vinaka vei ira kei ira talega na luvedra me 
sega ni mudu! 

30. “Mo lako ka tukuna vei ira, “mo ni lesu, tale 
ki na nomuni keba.” 

31. “Ia, vei iko Mosese, mo tucake tu e yasaqu, Au 
na qai tukuna vei iko na Noqu i vakaro na Noqu i 
lesilesi, kei na Noqu lewa, mo na vakavulica vei 
ira na tamata, me ra muria ena vanua sa soli vei 
ira me ra taukena.” 

32. “O koya oqo mo qarauna vinaka mo cakava 
me vaka sa vakaroti iko kina o Jiova na nomu 
Kalou; mo kua ni lako vakatikitiki, se ki nai matau 
se ki nai mawi. 

33. “Mo ni muri ena sala sa vakarota veikemuni o 
Jiova na nomuni Kalou, mo ni bula kina ka vinaka 
kina, me dede kina na nomuni bula ena vanua o ni 
na taukena. 


Nai Vakaro Levu Duadua 


6. “Ogo nai vakaro kei na i lesilesi kei na lewa, sa 

solia o Jiova na nomuni Kalou mo ni vakavulici 
kina, mo ni muria ena vanua o ni sa na takosova 
mo ni taukena, 
2. “Mo ni rerevaki Jiova na nomuni Kalou, Mo ni 
maroroya kecega na Nona i lesilesi kei na Nona i 
vakaro au sa vakarota vei kemuni kei ira na 
luvemuni kei ira na makubumuni, ena veisiga 
kece ni nomuni bula, mo ni na bula vakadede 
kina. 

VYA . . . . 
3. “Oqo mo ni rogoca na Isireli, mo ni qarauna 
ka muria na vosa ni Kalou, me rawa ni vinaka 
kina veikemuni, mo ni vakalewevuqataki kina, me 
vaka sa yalataka oti veikemuni o Jiova na nodra 
Kalou na nomuni qase - “Ena vanua sa drodro 
kina na sucu kei na oni.” 
4. “Mo ni rogoca na Isireli, o Jiova na noda 
Kalou, o Jiova sa dua ga! 
5. “Mo ni lomani Jiova na nomuni Kalou ena 
yalomuni taucoko, ena lomani taucoko kei na 
nomuni kaukauwa taucoko. 
6. “Na vosa au sa vakarota vei kemuni e daidai, 
me tikoga ena yalomuni. 
7. “Mo ni vakavulica sara vakavinaka vei ira na 
luvemuni, mo ni tukuna tiko vei ira ni o ni sa tiko 
mai vale, ni o ni sa lako talega ena sala, ni o ni sa 
davo koto kei na nomuni sa duri cake talega. 
8. “Me vesuki talega ena liga me i vakatakitakila 
ena yadre talega ena maliwa ni mata. 

VYA . . . . 
9. “Me volai ena duru ni katuba ni nomuni 
veivale kei na nomuni matamata talega. 





Me Qarauni Na Talaidredre 

10. “Ena gauna sa na kauti kemuni kina o Jiova na 
nomuni Kalou ki na vanua sa solia vei kemuni, na 
vanua sa yalayala kina vei Eparama, Aisake kei 
Jekope, me solia vei kemuni na vanua levu ka 
rairai vinaka na kena veikoro, na veikoro o ni a 
sega ni tara, 

11. “Na veivale sa sinai kina na veika vivinaka o 
ni a sega ni buno kina, na vei mata ni wai vinaka, 
o ni a sega ni kelia, na veivaini kei na vei olive o ni 
a sega ni tea—o ni sa kania ka mamau — 

12. “Mo ni qarauna, de o ni qai guilecava na 
Kalou o Jiova, o koya sa kauti kemuni tani mai 
Ijipita, mai na vale ni veivakabobulataki. 

13. “Mo ni rerevaki Jiova na Nomuni Kalou, ka 
garavi koya ka yalayala tiko ena vukuni yacana. 
14. “Mo ni kua ni lakovi ira na Kalou tani, na 
nodra Kalou na tamata era sa tiko vata kei kemuni 
15. “(Ni sa Kalou vuvu o Jiova na nomuni Kalou o 
Koya sa tiko vata kei kemuni), de qai tarai kemuni 
na cudru ni Kalou o Jiova ka vakarusai kemuni 
mai na matai vuravura. 

16. “Mo ni kakua ni vakatovolei Jiova na nomuni 
Kalou, me vaka o ni a vakayacora vua mai Masa. 
17. “E dodonu mo ni qarauna ka maroroya 
vakavinaka nai vakaro kece i Jiova na nomuni 
Kalou, na Nona i tukutuku kei na Nona i lesilesi o 
koya sa vakaroti veikemuni. 

18. “Mo ni cakava talega na veika e dodonu 
ka vinaka ena matai Jiova, me vinaka kina 


veikemuni, mo ni lako kina ka taukena na vanua 
sa yalayala kina o Jiova vei ira na tamamuni, 

19. “Me ra cemuri kina na meca kece sa tu e 
matamuni, me vaka sa vosa kina o Jiova. 

20. “Ni ra sa tarogi kemuni o ira na luvemuni ena 
veisiga mai muri ka vaka: “Na cava nai balebale ni 
tukutuku, lesilesi kei na lewa sa vakarota 
veikemuni na Kalou o Jiova? 

21. “Mo ni qai tukuna vei ira: “Keimami a bobula 
nei Fero mai Ijipita, ka sa kauti keimami tani mai 
kea o Jiova ena ligana kaukauwa, 

22. “Sa vakatakila o Jiova nai vakatakilakila ena 
matai keimami, sa levu ka ca sara ena matadra na 
kai Ijipita, vei Fero kei na nona vuvale. 

23. “Sa kauti keimami tani mai kea, me keimami 
curu mai ki ke, ka solia vei keimami na vanua sa 
bubului kina vei ira na neimami qase. 

24. 'Sa qai vakarota vei keimami o Jiova me 
keimami muria nai lesilesi kece oqo, me keimami 
rerevaki Jiova me keimami vinaka kina, me 
maroroi ka vakabulai keimami tiko, me yacova 
mai oqo. 

25. “Sa dodonu kina vei keda, meda qarauna 
vakavinaka na noda muria nai vakaro kece oqo 
ena mata ni Kalou, me vaka sa vakarota vei keda o 
Koya.” 


Na Kawa Tamata Digitaki 


7. “Ni sa kauti kemuni mai o Jiova na nomuni 


Kalou ena vanua o ni lakova me taukena, ka sa 
vakasavi ira na veimatanitu e matamuni, o ira na 
Itaiti, na Kirikasaiti, na Amoraiti, na Kenanaiti, na 
Perisaiti, na Ivaiti na Jepusaiti, e vitu na matanitu 
lelevu ka kaukauwa mai vei kemuni. 

2. “Ena gauna sa soli ira kina vei kemuni o Jiova 
na nomuni Kalou, mo ni valuti ira ka vakarusai 
ira. Me kua ni dua na veidinadinati kei ira, se, mo 
ni na vakaraitaka vei ira na yalololoma. 

3. “Se mo ni vakawati vata kei ira. Mo ni kua ni 
solia vei ira na luvemuni yalewa me watidra na 
luvedra tagane, se o ira na luvedra yalewa me 
watidra na luvemuni tagane. 

4. “Era na vukica na luvemuni tagane, me ra kua 
ni muri Au, me ra qarauna na Kalou tani, me tubu 
kina na Nona cudru ka vakarusai kemuni 
vakasauri. 

5. “la, mo ni raica oqo: Mo ni vakarusa na nodra 
i cabocabo ni soro, mo ni vorolaka na nodra 
veiduru tabu, me vakadavori na nodra matakau 
kei na veika kece sa ceuti me vakamai. 

6. “Ni sai kemuni na kawa ni tamata tabu vua na 
Kalou o Jiova sa digitaki kemuni, me dua na kawa 
tamata tabu me Nona, e dua nai yau vuni ka talei, 
sai kemuni, ena delai vuravura oqo. 

7. “O Jiova, sa sega ni lomani kemuni se digitaki 
kemuni baleta ni o ni sa lewe levu mai vei ira tale 
eso, o ni sa tiko duadua e ra mai vei ira kece na 
tamata, 

8. “la, baleta ni sa lomani kemuni o Jiova, baleta 
ni sa maroroya tiko ga na nona veiyalayalati kei 

ira na nomuni qase, o Jiova sa kauti kemuni mai 
ena ligana kaukauwa, o voli kemuni lesu mai na 
vale ni veivakabobulataki, mai na liga i Fero na tui 
Ijipita. 

9. “O koya oqo, mo ni kila, na Kalou o Jiova, sa 
Kalou o Koya, na Kalou dina ka dau dina, o Koya 
sa maroroya na Nona veiyalayalati me yacova nai 
tabatamata e udolu, sa vakatalega kina na Nona 
yalololoma vei ira sa lomani Koya ka dau 
maroroya na Nona i vakaro kecega, 

10. “Sa dau sauma lesu vei ira sa cati Koya ki na 
matadra sara ga, me vakarusai ira. Ena sega tale ni 
vakalaiva, vei ira ena matana votu. 

11. “O Koya oqo, mo ni maroroya nai vunau, nai 
lesilesi kei na lewa kecega sa vakaroti vei kemuni 
ena siga oqo, ka muria. 


Na Sautu Ni Talairawarawa 

12. “Ena yaco na veika oqo, baleta ni kemuni sa 
vakarorogo ki na lewa ka maroroya, ka muria me 
yaco talega kina me maroroya na Kalou o Jiova na 
Nona veiyalayalati kei na Nona yalololoma sa 
yalataka vei ira na nomuni qase. 

13. “E na lomani kemuni, ka vakasaututaki 
kemuni, ka vakalewevuqataki kemuni, ena 
vakalouvinakataka na vua ni ketemuni kei na 
vuata ni vanua, na sila kei na waini vou, na 
waiwai, ena vakalevutaka na bulumakau kei na 
vua ni nomuni manumanu yavai va kecega, ena 
vanua sa bubului ki na me solia vei kemuni. 

14. “Oni na vakalouvinakataki vakalevu cake mai 
vei ira na tamata kecega, ena sega ni dua na 
tagane se na yalewa ena yava ena kemudou 
maliwa, sa vakatalega kina na nomudou 
manumanu susu. 

15. “O Jiova, ena kauta tani mai na kemudou 
maliwa na mate ca kecega, ena sega ni 
vakararawataki kemudou e na dua na mate ca mai 
Ijipita, me vaka ga o ni sa kila, ia ena tala kecega 
na veika ca oqori vei ira sa cati kemuni. 

16. “O ni na vakarusai ira kece na tamata sa solia 
vei kemuni na Kalou o Jiova, na matamuni ena 
sega ni lomani ira, se na nodra Kalou mo ni 
garava, oqori sa tu ga mei cori se kemuni dai mo 
ni vesuki kina. 

17. “Kevaka o ni sa tukuna e yalomuni, “Era sa 
matanitu cecere o ira oqo, me keimami rawai ira 
vakacava? '- 

18. “Mo ni kua ni rerevaki ira, mo ni nanuma ga 
na cava sa cakava na Kalou o Jiova vei Fero kei ira 
kece e Ijipita: 

19. “Na veivakatovolei levu o koya sa raica na 
matamuni, na vakatakilakila kei na veika lelevu, 
na liga kaukauwa sa dau dodo yani, o koya sa 
kauti kemuni tani mai kina na Kalou o Jiova. Ena 
cakava talega vakakina na Kalou o Jiova vei ira 
kece o ni sa dau rerevaka. 

20. “Na Kalou o Jiova ena vakatala vei ira na pi, 
me yacova ni ra sa vakarusai kece o ira sa vo, kei 
ira sa vunitaki ira. 

21. “Mo ni kua sara ni rerevaki ira, ni sa tiko vaka 


kei kemuni o Jiova na Kalou levu ka vinaka. 

22. “Na Kalou o Jiova ena vakasavi ira tani na 
veimatanitu oqo, e matamuni, vaka lailai eke ka 
vakalailai mai kea; o ni na sega ni rawa ni cakava 
ena dua ga na gauna na nodra vakarusai, de ra qai 
lewe levu mai na manumanu kila ni vanua vei 
kemuni. 

23. “Ia, na Kalou o Jiova ena soli ira vei kemuni, o 
ni na vakadrukai ira me yacova sara ni ra sa 
vakarusai. 

24. “Ena soli ira talega na nodra tui veikemuni, o 
ni na vakarusa na yacadra mai na ruku i lomalagi, 
ena sega tale ni dua e tu rawa e matamuni, me 
yacova ni kemuni sa vakarusai ira kece. 

25. “O ni na vakama na matakau ceuti kecega, o 
ni na sega ni kocova na koula se na siliva sa tu 
kina, se mo ni na kauta vei kemuni, de o ni na qai 
corito ka vesuki kina, ni sa ka ca sara oqo vei Jiova 
na nomuni Kalou. 

26. “Mo ni kakua ni kauta mai e dua na ka 
vakasisila ena nomuni vale, de o ni na vakagolei ki 
na rusa me vaka na ka vakasisila; mo ni sa cata 
sara ka besetaka, ni sa veika oqo sa ia kina 
veivakarusai. 


Mo Ni Nanumi Jiova Na Nomuni Kalou 


8. “Nai vakaro kece, au sa vakarota vei kemuni e 


daidai, mo ni qarauna ka muria, me rawa ni o ni 
bula kina ka tubu me lewevuga, ka lako mo ni 
taukena na vanua sa yalataka me solia vei ira na 
nomuni qase. 

2. “Mo ni ; 

; o ni nanuma talega ogo, ni o Jiova na 
nomuni Kalou sa liutaki kemuni mai ena sala 
taucoko oqo mai na vanua liwa, me 
vakamalumalumutaki kemuni ka vakatovolei 
kemuni, me kila se sa cava na ka e tiko e 
yalomuni, se o ni sa via maroroya na nona i 
vakaro se sega. 

3. “Sa vakamalumalumutaki kemuni o Koya, sa 
vakatara mo ni via kana, ka qai vakani kemuni ena 
mana, o koya o ni sa sega ni kila se o ira talega na 
nomuni qase, me rawa kina vua me vakatakila vei 
kemuni, ni sa sega ni bula na tamata ena madrai 
duadua ga, mai na vosa ga sa lako mai ena gusu i 
Jiova. 

[ZA . . .. . 
4. “Sa sega ni madra mai na nomuni i sulu mai 
na yagomuni, se sa bobota mai na yavamuni ena 
vasagavulu na yabaki sa oti oqo. 
5. “Mo ni kila ga oqo ena yalomuni, o ya kevaka 
sa kuitataka e dua na tama na luvena, sa cakava 
vaka kina na Kalou vei kemuni. 
6. “O koya oqo, e dodonu moni maroroya nai 
vakaro nei Jiova na nomuni Kalou, ka lako ena 
Nona sala ka rerevaki Koya. 
7. “Nio Jiova na nomuni Kalou, sa kauti kemuni 
mai oqo ki na dua na vanua vinaka, na vanua sa 
drodro kina na wai, sa vure kina na wai, sa vure 
tkoga na wai ka drodro yani ki na veibuca, mai na 
veidelana talega; 

8. “N ka . kian 
; a vanua ni witi kei na parile, na vaini kei na 
lolo, kei na pamekareneti, na vanua ni waiwai 
olive kei na oni; 

9. “Na vanua o na kana madrai kina ka sa sinai 
tu ga, na vanua ni mamau; na vanua sa kaukamea 
na kena vatu, ena kena veidelana sa tu kina na 
uma varasa. 

10. “Ni o ni sa kana ka mamau, e dodonu mo ni 
vakacaucautaki Jiova na nomuni Kalou ena vuku 
ni vanua vinaka sa solia vei kemuni. 

11. “Mo ni qarauna de o ni guilecavi Jiova na 
nomuni Kalou, ena nomuni sega ni maroroya na 
Nona i vakaro, na Nona lewa, na Nona i lesilesi o 
koya au sa vakarota veikemuni e daidai, 

12. “Baleta—ni o ni sa kana ka mamau, ka tara na 
veivale vivinaka o ni sa dui tiko kina; 

13. “Ni sa levu tikoga mai na nomuni manumanu 
susu, sa levu talega na nomuni siliva kei na koula, 
na nomuni veika kecega ena vakalevutaki; 

14. “Sa na yaco mai na dokadoka ka o ni na 
guilecavi Jiova kina na nomuni Kalou o Koya a 
kauti kemuni tani mai Ijipita na vanua ni 
veivakabobulataki; 

15. “Sa liutaki kemuni mai ena nomuni curuma 
na dredre kei na rerevaki ni vanua liwa, na vanua 
era sa tu kina na gata daukata, na batibasaga gaga, 
na qele sa via gunu tu ga, qai sega tu na wai; ia na 
wai qai kacabote mai na veivatu qiwa; 

16. “Sa vakani kemuni mai na vanua liwa ena 
mana, oqo era sa sega ni kila na tamamuni, me 
rawa kina ni vakamalumalumutaki kemuni ka 
vakatovolei kemuni, mo ni na vinaka kina e 
muri— 

17. “O ni na gai tukuna kina ena yalomuni, “Na 
noqu kaukauwa kei na kaukauwa ni ligaqu au sa 
rawata kina na veika oqo.” 

18. “Mo ni nanumi Jiova na nomuni Kalou, ni sai 
Koya sa solia veikemuni na kaukauwa mo ni 
rawata kina nai yau, me na vakadeitaka kina o 
Koya na Nona veiyalayalati sa yalataka o Koya vei 
ira na Nomuni qase, me vaka ena siga oqo. 

19. “Mo ni qarauna tikoga de qai yaco mo ni 
guilecavi Jiova na nomuni Kalou ka muri ira na 
Kalou tani ka qaravi ira ka cuva vei ira, au sa 
cavuta veikemuni ogo, e ni kua, ni o ni na rusa 
vakaidina. 

20. “Me vaka na veimatanitu sa vakarusai ira o 
Jiova e matamuni, o ni na rusa vakakina baleta ni 
o ni sa sega ni talairawarawa ki na domo i Jiova na 
nomuni Kalou. 


Sa Vakaraici Lesu Na Nodra Talaidredre Na 
Isireli 


9, “Mo ni rogoca na Isireli: mo ni takosova na 
Joritani ni kua, oqo ni lako ka valuta me qeavu na 
veimatanitu lelevu ka kaukauwa vei kemuni, na 
veikoro lelevu ka cecere sara ki lomalagi, 

2. “E sona tamata lelevu qai babalavu, na kawa i 


Anaki, o ni sa kilai ira oqo, o ira oqo, o ni sa 
rogoca ni a tukuni kina, “O cei ena tu rawa ena 
matadra na kawa i Anaki?” 

3. “Mo ni kila ogo, na Kalou o Jiova sai Koya sa 
liu tiko e matamuni me vaka na bukawaga 
caucaudre sa kana voli. Ena vakarusai ira o Koya 
ka kauti ira sobu mai veikemuni; me rawa ni o ni 
cemuri ira ka vakarusai ira vakatotolo, me vaka sa 
tukuna oti veikemuni o Jiova. 

4. “Ni kakua ni nanuma ena yalomuni ni sa 
cakava na veika oqo na Kalou o Jiova baleta ni o ni 
sa yalododonu ka sa kauti kemuni mai mo ni mai 
taukena na vanua oqo, baleta ka na nodra 
dukadukali na veimatanitu oqo sa vakasavi ira 
kina o Jiova mai matanitu. 

5. “Sa sega ni baleta na nomuni yalododonu se 
na dodonu sara ni yalomuni o ni na lako kina ka 
taukena na nodra vanua, ia, baleta ga na nodra i 
valavala vakasisila na veimatanitu oqo sa cemuri 
ira kina o Jiova na nomuni Kalou mai na 
matamuni, me rawa ni vakayacora kina na Nona 
vosa sa yalataka vei Eparama, vei Aisake, vei 
Jekope na tamamuni. 

6. “Mo ni kila ni sa sega ni solia vei kemuni na 
Kalou o Jiova na vanua vinaka oqo mo ni taukena 
baleta na nomuni yalododonu, ni sai kemuni na 
tamata domo qa. 

7. “Mo ni nanuma ka kua ni guilecava ena 
nomuni vakacudrui Jiova na nomuni Kalou ena 
vanua liwa, tekivu sara ena nomuni biuti Ijipita 
mai, me yaco sara mai ki ke o ni sa talaidredre 
tikoga vei Jiova. 

8. “Mai Orepi talega o ni sa vakacudrui Jiova 
vakaca, sara, sa cudru vakaidina kina me 
vakarusai kemuni. 

9. “Ni'u sa lako cake ki na ulunivanua me'u la'ki 
kauta mai na vatu ni Vunau, na vatu ni 
veiyalayalati sa cakava vata kei kemuni o Jiova, au 
a tiko mai na ulunivanua me vasagavulu na siga 
ka vasagavulu na bogi, au a sega ni kania e dua na 
madrai se gunuva e dua na wai. 

10. “O Jiova sa solia mai vei au e rua na vatu sa 
solia ena qagalo ni liga ni Kalou, sa volai kece kina 
na vosa sa vosataka vei kemuni mai na 
ulunivanua ena loma ni bukawaga caucaudre ena 
siga o ni sa soqoni vata kina. 

11. “Sa yaco oqo ni sa oti e vasagavulu na siga kei 
na vasagavulu na bogi, sa solia vei au o Jiova e rua 
nai taba ni vatu, na taba vatu ni veiyalayalati. 

12. “Sa tukuna vei au o Jiova, “Tucake lako yani 
vakatotolo, o ira na nomu tamata o a kauti ira mai 
Ijipita era sa cakacaka vakaca, e ra sa vuki tani 
vakatotolo mai na sala Au a vakarota vei ira, e ra 
sa cakava vei ira na ka e bulia na liga.” 

13. “Na Kalou talega sa tukuna mai vei au ka 
vaka, “Au sa raici ira na tamata oqo, sa dina, era sa 
tamata domo qa.” 

14. 'Laivi Au mada, Me'u vakarusai ira na tamata 
oqo ka bokoca na yacadra mai na ruku i lomalagi, 
ka Au na cakava vei iko e dua na matanitu e 
kaukauwa ka vinaka cake mai vei ira.” 

15. “Au sa qai vuki ka gole sobu mai na 
ulunivanua ka sa kama tu ka yameyame na 
ulunivanua au sa taura tu e ligaqu na i taba vatu 
ruarua ni veiyalayalati. 

16. “Au a qai rai mai, ka raica ni o ni sa valavala 
ca tale tiko vei Jiova na nomuni Kalou—o ni sa 
cakava tale tiko vei Kemuni e dua na bulumakau 
uma, o ni sa rui vuki tani vakatotolo mai na veika 
sa vakaroti mai vei Jiova. 

17. “Au a gai viritaki mai na vatu ni taba sa tu e 
ligaqu, ka sa qai ka vorovoro e matamuni. 

18. “Au a cuva vakatobuicu e mata i Jiova, me 
vaka ga e liu, me vasagavulu na siga ka 
vasagavulu na bogi, au a sega ni kana se gunu 
baleta na nomuni valavala ca o ni sa cakava ena 
nomuni cakacaka vakasisila ena mata i Jiova ka 
vakayavalati Koya me cudru mai. 

19. “Au sa rere vakalevu ena cudru, sa cudruvi 
kemuni kina o Jiova me vakarusai kemuni. la o 
Jiova sa vakarorogo vei au ena gauna o ya. 

20. “O Jiova sa cudruvi Eroni vakalevu ka sa 
dodonu me vakarusai koya, au sa masulaki Eroni 
ena gauna vata ga o ya. 

21. “Au sa taura na nomuni valavala ca, na 
matakau bulumakau o ni sa bulia, au sa vakama 
ena bukawaga ka vurunania me yacova ni ra sa 
vaka na kuvunisoso, ka au sa qai viritaki, ki na 
wai drodro sa lako mai na ulunivanua. 

22. “Mai Tabera kei Manasa kei Kiboroci Atara o 
ni sa vakacudruya na Kalou me cudru vakalevu. 
23. “Sa vaka kina, ni sa vakatalai kemuni o Jiova 
mai Ketesa Bania, ka vaka, “Mo ni lako cake ka 
taukena na vanua sa soli vei kemuni.” O ni sa qai 
talaidredre ki nai vakaro i Jiova na nomuni Kalou, 
o ni sa sega ni vakabauti koya, se, via rogoca na 
domona. 

24. “O ni sa rui talaidredre vei Jiova mai na siga 
au sa kilai kemuni kina. 

25. “Au sa vakararawataki au kina ena mata ni 
Kalou me vasagavulu na siga kei na vasagavulu 
na bogi, au sa vakararawataki au tiko kina, ni sa 
tukuna tiko ga o Jiova, ni na vakarusai kemuni. 

26. “Au sa masu vei Jiova ka vaka, ʻI Jiova na 
Kalou mo ni kua ni vakarusai ira na Nomuni 
tamata na Nomuni votavota, o ira o ni sa voli ira 
ena nomuni levu vakaidina, o ira, o ni sa kauti ira 
tani mai Ijipita ena Ligamuni kaukauwa 
vakaidina. 

27. “Mo ni nanumi ira na Nomuni tamata, o 
Eparama, Aisake kei Jekope; Mo ni kua ni raica na 
nodra yalo kaukauwa na tamata oqo, na nodra 
cakacaka vakasisila se na nodra i valavala ca, 

28. “De ra qai vosa na vanua o ni sa kauti keimami 
mai kina ka tukuna, “Baleta ni sa sega ni rawa vua 
na Kalou me kauti ira ki na vanua sa yalataka vei 
ira, sa cati ira o Koya ka sa kauti ira mai oqo ki na 
vanua liwa me vakamatei ira kina.” 

29. “la era sa Nomuni tamata ga era sa Nomuni 
votavota ga, o ni sa kauti ira mai ena Ligamuni 
kaukauwa kei na Ligamuni sa dodo tiko ga.” 


Nai Karua Ni Vatu Ni Vunau 


10. “Ena gauna o ya sa vosa vei au o Jiova, 


“Cakava mai e rua na vatu ni taba me vaka na 
kena i matai, ka lako cake mai vei Au ki na 
ulunivanua ka cakava vei iko e dua na kato kau. 

2. “Au na vola ena vatu e rua oqori na veika 
e a volai ga kina e liu, o a qai voroka, mo qai biuta 
oqori ki na Kato.” 

3. “Au sa cakava sara na kato ena kau Akonia, 
au sa vakarautaka talega na vatu ni taba e rua me 
vaka na kena i matai, ka lako cake ki na 
ulunivanua kei na rua na vatu oqori e ligaqu. 

4. “Sa volavola o Jiova ena vatu oqori me vaka 
ga na ka e a volai kina e liu, nai Vakaro e Tini, o 
koya e a vosataka vei kemuni o Jiova mai na 
ulunivanua ena loma ni bukawaga ena siga ni 
vakasoqoni vata; ka sa solia mai vei au o Jiova. 

5. “Au sa qai lako sobu mai na ulunivanua ka 
biuta na vatu e rua ena loma ni kato au sa cakava 
ga; sa yaco ga koya me vaka sa vakarota vei au o 
Jiova.” 

6. (O ira na gone ni Isireli era sa lako mai na 
mata ni wai mai Beni Jakani ki Masera. Oqo na 
vanua sa qai mai mate kina o Eroni ka bulu kina, 
eke sa mai veiqaravi kina o Iliesa me vaka na bete 
levu me kena i sosomi. 

7. Mai kea era sa gole sara yani ki Qutiqota, mai 
Qutiqota ki Jotibaya na vanua ni veiuciwai ni wai. 

8. O Jiova ena gauna o ya sa tawasei ira na Livai 
me ra vakatawa tiko na kato ni veiyalayalati nei 
Jiova, me ra tucake tu ena mata ni Kalou ka 
cakacaka vua, ka vakacaucautaka tiko na Yacana 
me yacova na siga oqo. 

9. O Livai sa sega na nona i wasewase ni vanua 
se nona i votavota mai vei ira na tacina, o Jiova ga 
sa nona i votavota, me vaka ga sa yalataka vua o 
Jiova na nona Kalou.) 

10. “Me vaka na matai ni gauna, au sa tiko ga mai 
na ulunivanua me vasagavulu na siga ka 
vasagavulu na bogi, sa rogoci au talega ena gauna 
o ya o Jiova me kua ni vakarusai kemuni. 

11. “Sa vosa vei au o Jiova ka vaka: “Mo tucake ka 
tekivu lako e matadra na tamata, me rawa ni na 
lako yani ka taukena na vanua au a yalataka vei 
ira na nodra gase me'u solia vei ira.” 


Na Ka Dina Ni Vunau 

12. “Ogo oi kemuni na Isireli, na cava sara mada 
sa vinakata mai vei kemuni o Jiova na nomuni 
Kalou? Mo ni rerevaki Jiova ga na nomuni Kalou, 
mo ni lako voli ena nona sala, mo ni lomani koya, 
mo ni garavi Jiova na nomuni Kalou ena yalomuni 
taucoko kei na lomamu kecega, 

13. “Ka maroroya nai vakaro kecega i Jiova kei na 
Nona i lesilesi au sa vakarota vei kemuni e daidai, 
mo ni vinaka kina? 

14. “Sa dina sara, o lomalagi kei lomalagi e cake 
sara sa Nona na Kalou o Jiova, o vuravura talega 
kei na ka kecega sa sinai kina. 

15. “O Jiova sa marautaki ira ga na tamamuni, me 

lomani ira, sa digitaki ira na nodra kawa sa muri 
ira, sai kemuni, mai vei ira kece na tamata, me 
vaka ena siga oqo. 

16. “O koya oqo, mo ni ciliva na mata ni yalomuni 
ka mo ni kakua ni vakadomogqa tale. 

17. “Ni o Jiova na nomuni Kalou, sa Kalou ni 
Kalou, ka Turaga ni turaga, na Kalou gaga, cecere 
ka levu, sa rui totoka, sa sega ni veivakaduiduitaki 
ka sa sega ni taura na ka ni vei vaqumi. 

18. “Sa lewa vakadodonu vei ira na luveniyali kei 
ira na yada, sa lomani ira na vulagi, sa solia vei 
koya na kakana kei nai sulu. 

19. “O koya oqo, mo ni lomani ira na vulagi, ni o 
ni a tu vakavulagi mai Ijipita. 

20. “Mo ni rerevaki Jiova na nomuni Kalou; mo ni 
qaravi Koya, sai koya ga mo ni taura matua, ka 
bubului ga ena yacana. 

21. “Sai koya ga na nomuni lagilagi, ka sa nomuni 
Kalou ga o Koya, sai Koya ga sa cakava vei 
Kemuni na veika lelevu ka vinaka o koya sa raica 
oti na matamuni. 

22. “Era sa lako sobu ki Ijipita na tamamuni kei na 
vitusagavulu na tamata, ia oqo sa vakayacora O 
Koya mo ni vaka na kalokalo ni lomalagi na 
kemuni lewe levu. 


Sa Saumi Vakadodonu Na Talairawarawa Kei 
Na Loloma Dina 


11. “O koya oqo mo ni lomani Jiova na nomuni 


Kalou ka maroroya na Nona i tukutuku, na Nona i 

lesilesi, na Nona lewa, kei na Nona i vakaro 

kecega. 

2. “Mo ni kila ena siga oqo Ni'u sa sega ni vosa 

vei ira na luvemuni, o ira sa sega ni kila, era sa 

sega talega ni raica na Nona veitotogitaki na 

Kalou o Jiova, na Nona cecere, na Nona qaqa kei 

na ligana kaukauwa sa dodo tiko yani — 

3. “Na Nona mana kei na Nona cakacaka sa 

cakava mai Ijipita kivei Fero na tui; 

4. “Na veika e cakava vei ira na mataivalu ni 

Ijipita, na nodra ose kei na kena kareti ena Nona 

cakava na Wasawasa Damudamu me vakaluvuci 

ira ena nodra sa cicivi kemuni tiko mai, kei na 

nodra vakarusai; 

5. “Na veika e cakava vei kemuni mai na vanua 

liwa me yacova ni o ni sa tiko oqo; 

6. “Kei ma veika se cakava vei Decani kei 

Abirama na luvei Eliapi na luvei Rupeni; ena kena 

tadola na qele, qai tilota ira na tamata, na nodra 

kawa, na nodra vale laca kei na ka kece era 

taukena ena kedra maliwa na Isireli — 

7. “Na matamuni sa raica kece na veika lelevu sa 

cakava o Jiova na Kalou. 

8. “O koya mo ni qai maroroya nai vakaro kece 
. y q y 

au sa vakarota veikemuni ena siga oqo, mo ni 

kaukauwa kina, ka lako, ka taukena na vanua o ni 

sa takosova tiko mo ni taukena, 

9. “Me rawa ni o ni bula balavu kina ena vanua 

sa yalayala kina o Jiova me solia vei ira na nomuni 


qase, ki vei ira kei ira na nodra kawa, na vanua sa 
drodro kina na sucu kei na oni.” 

10. “Na vanua o ni sa lakova tiko oqori mo ni 
taukena, sa sega ni tautauvata kei na vanua o 
Ijipita o ni a lako mai kina, na vanua o ni a tea kina 
na sila, ka vakasuasuataka e yavamuni me vaka na 
veirourou; 

11. “la, o ni sa takosova oqo mo ni taukena, na 
vanua sa tu kina na veidelana kei na veibuca, sa 
gunuva tikoga na wai ni uca mai lomalagi, 

12. “Na vanua sa rui kauwaitaka vakalevu na 
Kalou o Jiova; sa tiko ga kina na matai Jiova na 
Kalou mai nai vakatekivu ni yabaki me yacova ni 
sa cava na yabaki. 

13. “Ena yaco kevaka o ni sa qarauna mo ni muria 
ka talairawarawa ki na Noqu vosa ka'u sa 
vakarota veikemuni e daidai, o ya mo ni lomani 
Jiova na nomuni Kalou ka qaravi koya ena 
yalomuni kei na lomamuni taucoko. 

14. “Au na solia na uca ena kena gauna dodonu, 
na uca sa liu kei na uca qai tau e muri, me rawa ni 
o ni tamusuka kina na sila, na waini kei na 
waiwai. 

15. “Au na vakatubura na co ena nomuni vanua 
me ra kana kina na manumanu, me rawa ni o ni 
kana ka mamau tiko.’ 

16. “Mo ni qarauni kemuni vinaka ga, de qai 
vakaisini na yalomuni ka vuki tani me qarava na 
vei ka sa sega ni Kalou, 

17. “De na qai tubu na cudru ni Kalou vei 
kemuni, me sogota na lomalagi me kua ni tau kina 
na uca, me kua ni solia na qele na vuana, me rawa 
ki na ni o ni rusa vakatotolo mai na vanua vinaka 
sa solia veikemuni o Jiova. 

18. “Mo ni maroroya sara na vosa oqo ena 
yalomuni kei na lomamuni, mo ni vauca mei 
vakatakilakila ena ligamuni, me dua talega me 
vaka na i ubi e maliwa ni matamuni. 

19. “Mo ni vakavulica vei ira na luvemuni, mo ni 
dauveivosaki kina ni kemuni sa dabe tiko e 
lomanivale, ni kemuni sa lako tiko ena sala, ni, ni 
kemuni sa davo tiko, ni kemuni sa duri cake 
talega. 

20. “Mo ni vola talega ena duru ni katuba ni 
nomuni vale, ena matamata ni nomuni vale talega, 
21. “Me vakalevutaki kina na nomuni veisiga kei 
na nodra veisiga na luvemuni ena vanua sa 
yalataka vei ira na tamamuni, me solia vei ira, me 
vaka na veisiga vakalomalagi e vuravura. 

22. “Kevaka o ni sa maroroya vakavinaka mai 
vakaro kece au sa vakarota veikemuni mo ni 
cakava -- mo ni lomani Jiova na nomuni Kalou ka 
lako e Nona sala ka mo ni kukube matua Vua — 

23. “Na Kalou ena cemuri ira kece na veimatanitu 
mai matamuni, ka o ni na vakasesea na 
veimatanitu lelevu ka gaga oqo mai vei kemuni. 
24. “Na vanua kece sa butuka na yavamuni sa na 
nomuni, mai na vanua liwa ki Lepanoni, mai na 
uciwai levu na Uferetisi, me yaco sara ki na 
Wasawasa mai na Ra nai yalayala ni nomuni 
vanua. 

25. “E na sega ni dua e tagane me tu rawa e 
matamuni, na Kalou o Jiova ena biuta na kemuni 
rogorogo kei na dua na rere levu ena vanua 
kecega o ni sa butuka, me vaka ga sa vosa kina vei 
kemuni o Koya. 

26. “Au sa tauca e matamuni na kalouvinaka kei 
na kalouca: 

27. “Na kalouvinaka kevaka o ni sa vakarorogo 
ka muria nai vakaro kece i Jiova na nomuni Kalou, 
au sa vakarota e daidai; 

28. “Na kalouca kevaka o ni sa bese ni 
talairawarawa ki nai vakaro i Jiova na nomuni 
Kalou sa tauci veikemuni e daidai ka muria na 
Kalou tani eso, o ni a sega tu ni kila. 

29. “Ena qai yaco ni sa kauti kemuni mai o Jiova 
na nomuni Kalou kina vanua o ni sa lakova tiko 
oqori me taukena, mo ni biuta na kalouvinaka ena 
ulunivanua O Kerisimi kei na kalouca ena 
ulunivanua o Ipali. 

30. “Era sa sega beka ni tiko mai na tai kadua ni 
Joritani me vaka ki na dromudromu ni matanisiga, 
ena nodra vanua na kai Kenani era sa tiko ena 
veibasai ni buca mai Kilikali, ena yasa ni 
veivunikau mai More? 

31. “O ni na takosova na Joritani ka o ni na lako 
me taukena na vanua sa solia veikemuni o Jiova 
na nomuni Kalou, o ni na taukena ka tiko kina. 

32. “O ni na qarauna kina me maroroya nai 
lesilesi kece kei na lewa kece, au sa biuta 
veikemuni ena siga oqo. 


Na Vanua Vakarautaki Ni Lotu 


12. “Oqo nai lesilesi kei na lewa, sa soli tiko mai 


moni maroroya vakavinaka ena vanua sa solia vei 
kemuni na Kalou o Jiova ni nomuni qase mo ni 
taukena, ena veisiga kece o ni sa bula kina e 
vuravura. 

2. “Mo ni vakarusa kece na veivanua era sa dau 
qaravi Kalou kina na veimatanitu oqo, ena 
veiulunivanua, ena veidelana se ena ruku ni 
veivunikau. 

3. “Mo ni vakarusa na nodra veicabocabo ni 
soro, 

me musuki na nodra veiduru tabu ka vakamai na 
nodra matakau, me laulauta na nodra veika kece 
sa ceuti, ka me vakarusai talega na yacadra mai 
kea. 

4. “Moni kua ni lotu vei Jiova na nomuni Kalou 
ena veika ogo. 

5. “Mo ni vakasagara ga na vanua sa digitaka o 
Jiova, mai na nomuni veiyavusa kece, me biuta 
kina na Yacana ena Nona i tikotiko, e kea mo ni 
lako kina. 

6. “Mo ni kauta ki kea na nomuni i soro kama 
kece, nai madrali, nai katini kei nai soro ni 
vakalavelaveti ena ligamuni, na nomuni yalayala, 
na soli ka vakayalovinaka kei nai sevu kecega ni 
nomuni manumanu susu. 

7. “Mo ni kana kina ena matai Jiova na nomuni 
Kalou, mo ni marau kina ena veika sa kauta mai 


na ligamuni, oi kemuni kei ira na nomuni vuvale, 
me vaka sa vakasaututaki kemuni kina o Jiova. 
8. “Mo ni kua ni cakava me vaka o ni sa cakava 
tiko oqo - o ya, na tamata yadua sa cakava tiko ga 
na veika e dodonu e matana - 
9. “Me vaka ni o ni se bera ni lako yani ki nai 
vakavakacegu, ki nai votavota sa solia vei kemuni 
o Jiova na nomuni Kalou. 
10. “Ni o ni sa takosova na Joritani ka tiko ena 
vanua sa solia veikemuni o Jiova na Kalou mo ni 
taukena, ka ena solia veikemuni na vakacegu mai 
vei ira kece na kemuni meca vakavolivoliti 
kemuni, mo ni tiko vinaka kina, 
11. “Me dua kina na vanua sa digitaka na Kalou o 
Jiova me tiko vakadua kina na yacana, mo ni 
kauta kece mai kea na nomuni madrali kei nai 
soro au sa vakarota veikemuni, nai soro kama, nai 
katini, nai soro ni vakalavelaveti e ligamuni kei 
nai soro kece o ni sa yalataka vei Jiova. 
12. “Mo ni reki tiko ena matai i Jiova na nomuni 
Kalou, oi kemuni kei ira na luvemuni tagane kei 
na luvemuni yalewa, kei ira na mnomuni 
dauveiqaravi tagane kei na yalewa, kei ira na Livai 
era sa tiko ena nomuni lomanibai, ni sa sega na 
nona i votavota ena kemuni maliwa. 
13. “Mo ni qarauni kemuni vinaka, ka me kua na 
vakacaboi soro kama ena vanua sa rawa o ni sa 
raica; 
14. “Ena vanua ga sa digitaki o Jiova, ena dua ga 
vel ira na yavusa, mai kea mo ni vakacabora ki na 
nomuni i soro kama, mai kea mo ni cakava kina na 
vei ka au sa vakarota vei kemuni. 
15. “lo, e rawa ni o ni vakamatea na manumanu 
ka kania ena loma ni bai, na cava sa gadreva na 
lomamuni, me vaka na nona veivakalouvinakataki 
na Kalou o Jiova sa solia vei kemuni, o ira sa 
savasava kei ira sa sega ni savasava me ra kana 
kina, na me tagane kei na me kila. 
16. Mo ni kua ga ni kania na dra me sova kina 
qele me vaka na wai. 
17. “Mo ni kua ni kania ena loma ni bai na i katini 
ni sila, se waini, se waiwai, se nai sevu ni nomuni 
manumanu, se na veika o ni sa yalataka me 
vakacabora, se dua na solisoli ka ni loloma, se nai 
madrali sa laveti e ligamuni. 
18. “Ia, mo ni kania ga ena matai Jiova na Kalou 
, 8 
ena vanua sa digitaka o koya, oi kemuni kei ira na 
luvemuni tagane kei na yalewa, o ira na nomuni 
dauveiqaravi, o ira na Livai sa tiko ena nomuni 
loma ni bai; mo ni marau tiko ena matai Jiova na 
nomuni Kalou kei na vei ka kecega sa tara na 
ligamuni. 
19. “Mo ni qarauna vakavinaka sara, o ya mo ni 
kua ni guilecavi se biuti ira na Livai ena veisiga 
kece o ni sa bula kina ena vanua. 
20. “Ni sa vakalevutaka na nomuni yalayala ni 
vanua, me vaka sa yalayala ki na vei kemuni, o ni 
na tukuna ki na, me'u kana leweni manumanu 
mada, baleta ni o ni sa via kana lewe ni 
manumanu, mo ni kania sara vakalevu na lewe ni 
manumanu. 

21. “Kevaka sa rui yawa veikemuni na vanua sa 
digitaki me vakatikora kina na yacana, mo ni qai 
vakamatea na nomuni manumanu sa solia vei 
kemuni o Jiova, me vaka au sa vakarota vei 
kemuni, mo ni qai kana ga ena loma ni nomuni bai 
na kena levu ga o ni via kania. 

22. “Me vaka ni sa laukana na me tagane kei na 
me kila, me ra kana talega na savasava kei na sega 
savasava. 

23. “Mo ni kila deivaki ga ni sa tabu na kana dra, 
ni sa ka bula na dra, mo ni kua ni kania na bula 
kei na lewena. 

24. “Mo ni sova ki na qele na dra me vaka na wai, 
ni sa tabu ni laukana. 

25. “Mo ni kua ni kania, me vinaka kina vei 
kemuni kei ira na luvemuni sa muri kemuni, ni o 
ni sa cakava na veika e dina ka dodonu ena mata i 
Jiova. 

26. “Na veika tabu ga sa tu vei kemuni, kei nai 
soro ni veika o ni sa yalataka, mo ni taura ka lako 
ki na vanua sa digitaka o Jiova. 

27. “Mo ni vakacabora na nomuni soro kama, na 
lewe ni manumanu kei na kena dra ena cabocabo 
ni soro nei Jiova na nomuni Kalou, ka mo ni kania 
na lewe ni manumanu. 

28. “Mo ni vakarorogo ka muria na vosa kecega 
au sa vakarota vei kemuni, me vinaka kina vei 
kemuni kei ira na luvemuni me sega ni mudu, ni 
kemuni sa cakava na veika e vinaka ka dodonu 
ena matai Jiova na nomuni Kalou. 





Me Qarauni Na Vei Kalou Lasu 

29. “O Jiova na nomuni Kalou sa musuki ira laivi 
na veimatanitu mai na matamuni o ni sa lako tiko 
kina oqori me vakasesea ka vuaviritaka, mo ni 
taukena ka tiko ena nodra vanua, 

30. “Mo ni qarauni kemuni vinaka, mo ni kua ni 
vesuki me muri ira, ni oti na nodra sa vakarusai 
mai na matamuni, mo ni kakua ni vakataroga na 
nodra Kalou ka tukuna, “Era sa qarava vakacava 
na nodra Kalou na veimatanitu oqo? Au na cakava 
talega oi Au.” 

31. “Sa tabu ni o ni qaravi Jiova na nomuni Kalou 
me vaka o ya, sa ka vakasisila kece vei Jiova, ka sa 
cata talega vakalevu na nodra i valavala ni qaravi 
Kalou, ni sa yaco me ra sai soro kama na luvedra 
tagane kei na luvedra yalewa ki na nodra Kalou. 
32. “Na veika au sa vakarota vei kemuni moni 
qarauna ka maroroya, mo ni kua ni vakuria se 
kauta tani na veika sa tu kina. 


Na Totogi Ni Vuki Tani 


13: “Kevaka sa mani tubu mai veikemuni e dua 
na parofita se dua na dautadra ka sa vakaraitaka e 
so na i vakatakilakila se na ka mana, 

2. “Ka sa yaco tiko na veika e dautukuna vei 
kemuni, me qai tukuna, “Me da lakovi, ira na 
veikalou oqo’ — eda sa sega ni kila — “Ka me da 
garavi ira, 


3. “Mo ni kua ni rogoca na vosa sa tukuna 
na parofita o ya, se na dautadra oqori, ni sa 
vakatovolei kemuni tiko na Kalou o Jiova, se, o ni 
sa lomani koya dina tiko ena yalomuni kei na 
lomamuni taucoko, se sega. 

4. “Mo ni sa muri Jiova dina tiko na nomuni 
Kalou ka rerevaki Koya, ka maroroya na Nona, 
vakaro, ka rogoca na domona ka qaravi Koya, ka 
tauri Koya matua. 

5. “Na parofita se na dautadra oqori me 
vakamatei, baleta ni sa vosa tiko o koya me vukici 
kemuni tani mai vua na Kalou o Jiova, o Koya sa 
kauti kemuni tani mai Ijipita ka voli kemuni tani 
mai na vale ni veivakabobulataki, me vakavulica 
veikemuni nai valavala vakalou mo ni lako kina. 
Mo ni biuta tani kina na veika ca mai na kemuni 
maliwa. 

6. “Kevaka, o tacimu na luvei tinamú dina, na 
luvemu tagane se yalewa, o watimu dina o sa 
daumarautaka, se dua na nomui tau vinaka sa 
vecei iko vakavuni ka tukuna, “Me daru lako mada 
ka qaravi ira na Kalou tani eso, o ira na Kalou o ni 
a sega tu ni kila, oi kemuni kei ira na nomuni qase, 
7. “Na nodra Kalou na veitamata era sa tiko 
volivoliti kemuni, e ra voleka se era sa yawa sara, 
mai na dua na yasai vuravura ki na dua tale na 
yasai vuravura, 

8. “Mo ni kua ni vaka io vua se rogoci koya se na 
matamuni me via lomani koya se vosoti koya se 
via taqomaki koya, 

9. “la, mo ni vakamatei koya dina; me tau sara 
ga e liu na ligamuni vei koya me mate kina, ni oti 
koya na ligadra kece na tamata. 

10. “Mo ni vakaviriki koya ena vatu me yacova 
sara ni sa mate, baleta ni sa vinakata me vecei 
kemuni mai vei Jiova na nomuni Kalou, o Koya sa 
kauti kemuni tani mai Ijipita, mai na vale ni 
veivakabobulataki. 

11. “Me rogoca ka rere o Isireli taucoko, me kua 
tale ni dua e cakava na ka lolovira vaka oqo ena 
kemuni maliwa. 

12. “Kevaka e dua veikemuni sa rogoca e dua ena 
nomuni veikoro, sa solia veikemuni o Jiova na 
nomuni Kalou mo ni tiko kina, me tukuna tiko, 

13. ‘Sa so na tamata dauveivakaisini sa lako mai 
veikemuni ka ra sa lako yani ki na veikorokoro me 
ra veivecei ka tukuna, “Me da lako yani ka qaravi 
ira na Kalou tale e so””— na veikalou o ni a sega tu 
ni kila— 

14. “Mo ni qai vakaqaqa, vakasagara ka 
vakataroga, kevaka me sa ka dina ni sa caka ena 
kemudou maliwa na cakacaka torosobu oqo, 

15. “Me sa vakamatei vakaidina na lewenivanua 
oqo ena i seleiwau - me vakarusai vakaidina, o 
koya kei na veika e taukena kei na manumanu 
susu kece sa nona, ena yame ni seleiwau. 

16. “Mo ni qai kumuna mai na veika kece sa 
butakoci mai ki na loma ni sala donu, ka me 
vakamai vakatabaki dua na koro o ya kei na veika 
sa butakoci, vei Jiova na nomuni Kalou, me sa 

benu tu ka sega ni mudu. Me kua ni tarai cake 
tale, 

17. “Me kua ni dua na ka sa vakarusai tu me tiko 
ena ligamudou, me vakaraitaka tikoga kina o Jiova 
na Nona yalololoma veikemuni ka sega ni Nona 
cudru katakata, me lomani kemuni ka 
vakalewevuqataki kemuni, me vaka sa yalataka 
vel ira na nomuni qase, 

18. “Baleta ni o ni sa vakarorogo ki na domo i 
Jiova na nomuni Kalou, mo ni maroroya kina na 
Nona i vakaro, au sa vakarota vei kemuni ena siga 
oqo, mo ni cakava na kasa dodonu ena matai 
Jiova na nomuni Kalou. 


Na Vakaloloku E Sega Ni Dina 


14. “Sai kemuni na luve ni Kalou o Jiova, sa tabu 


veikemuni na veitarai se tasia na ulumuni ena 
vukudra na mate. 

2. “Nio ni sa ka tabu vua na Kalou o Jiova, o 
Jiova sa digitaki kemuni me Nona, ka i yau talei 
vua na Kalou mai vei ira kece na tamata e 
vuravura. 


Na Kakana E Savasava Kei Na Kakana E Sega Ni 
Savasava 

3. “Mo ni kakua ni kania e dua na ka sa sega ni 
taleitaki. 

4. “Oqo na veimanumanu mo ni dau kania: na 
bulumakau tagane, na sipi, na me. 

5. “Na dia, na dia ni veikau, na dia lalai, na me 
kila, na me ni ulunivanua, na dia dravu kei na sipi 
ni ulunivanua. 

6. “Kei na manumanu yavai va sa wasei rua na 
kena ququ, ka mama vakarua na kena. 

7. “Mo ni kua ni kania na manumanu sa mama 
vakarua na kena ka sa sega wase rua na kena 
ququ, me vaka na, kameli, na ose, ni ra sa sega ni 
savasava vei kemuni. 

8. “Na vuaka sa sega ni savasava vei kemuni, sa 
wase rua na kena ququ ia sa sega ni mama 
vakarua na kena, mo ni kua ni kania na lewena se 
tara na yagona ni sa mate tu. 

9. “Oqo mo ni kania ena vei ka sa tu e wai: na 
ika kece sa vakatutuna ka vakavarina. 

10. “la, na ika kece sa sega ni vakatutuna kei na 
ika kece sa sega ni vakavarina, mo ni kua ni kania, 
ni sa sega ni savasava vei kemuni. 

11. “Na manumanu vuka savasava kece mo ni 
kania. 

12. “Oqo ga mo ni kua ni kania: na ikeli, na kena 
matagali kece e tolu, 

13. “Na tuivuci levu kei na kena matagali vata; 

14. “Na reveni kei na kena matagali vata, 

15. “Na ositeriti na lulu kei na kasaqa, na 
manulevu kei na kena matagali vata; 

16. “Na lulu lalai, na lulu dautagi kei na lulu 
vulavula, 

17. “Na matagali vata na tuivuci, na matagali vata 
na lulu, 








18. “Na belo kei na kena matagali vata kei na 
beka kecega. 

19. “Na veika kecega sa qasi voli sa vakatabana 
me vuka kina, sa sega ni savasava oqori 
veikemuni; me ra kakua ni laukana. 

20. “Me ra laukana kecega na manumanu vuka 
savasava. 

21. “Mo ni kakua ni kania e dua na ka sa mate oti 
tu; e rawa ni o ni solia yani vei ira na vulagi era sa 
tiko voleka vei kemuni, se mo ni volitaka vei ira 
na kai tani; ni sai kemuni na ka tabu vua na Kalou 
o Jiova. Mo ni kua ni vakasagara na me gone ena 
wainisucu nei tinana. 





Nai Valavala Ni Kena Soli Nai Katini 

22. “E dodonu moni solia vakaidina nai katini ni 
nomuni vuata kecega sa solia veikemuni na 
nomuni veiteitei ena veiyabaki kecega. 

23. “Mo ni kana e matai Jiova na nomuni Kalou 
ena vanua sa digitaka o Koya me tiko kina na 
yacana, nai katini ni nomuni sila kei na nomuni 
waini vou kei na nomuni waiwai, na ulumatua ni 
nomuni bulumakau kei na manumanu kecega ni 
loma ni bai, mo ni vulica kina na rerevaki Jiova na 
nomuni Kalou. 

24. “Kevaka sa balavu nai lakolako vei kemuni, 
me sa dredre kina veikemuni na kauta tiko nai 
katini ni vei ka kecega ena i lakolako, 

25. “Mo ni qai veisautaka mei lavo, taura nai lavo 
e ligamuni ka lako kina vanua sa digitaka o Jiova. 
26. “Nai lavo me qai voli kina na veika ga sa 
vinaka veikemuni, na bulumakau, na sipi, na 
waini, na veika e vaka kina, mo ni kana ena matai 
Jiova na nomuni Kalou, mo ni marau kina kei ira 
na nomuni matavuvale. 

27. “Me ra kua ni guilecavi na Livai era sa tiko 
vata kei Kemuni, ni ra sa sega ni vakaivotavota 
vata kei kemuni. 

28. Ni cava na veiyatolu na yabaki, mo ni qai 
kauta mai nai katini ni ka kecega me mai biu ki nai 
lololo. 

29. “O ira na Livai, o ira na vulagi, o ira na 
luveniyali, o ira na yada, o ira ogo sa tiko ena loma 
ni nomuni bai, me ra lako mai ka kana ka mamau 
me  vakasaututaki  kemuni o Jiova ka 
vakavuavuataka na cakacaka ni ligamuni. 


Me Boko Nai Dinau Ni Oti E Vitu Na Yabaki 


15. “Ni sa mai cava e vitu na yabaki, mo ni qai 


vakatara me sa boko kece na dinau. 

2. “Me vaka oqo na kenai vakarau: o ira kece sa 
solia na dinau vei ira na wekana me ra solia na 
veivakagalalataki, me kua tale ni taroga mai vua 
na wekana se tacina, ni sa vakatokai oqo, na 
veivakagalalataki i Jiova. 

3. “Mai vei ira na vulagi e rawa ni kemuni taura, 
ia, mai vei ira na tacimuni e dodonu mo 
vakagalalataki ira, 

4. “Vakavo ga, ke sa sega na dravudravua ena 
kemuni maliwa, ni o Jiova sa veivakasaututaki oti 

ena vanua sa solia veikemuni mo ni taukena me 
vaka na nomuni votavota - 

5. “Ni kemuni sa vakarorogo vakavinaka ga ki 
na domo i Jiova na nomuni Kalou, ka qarauna 
moni maroroya vakavinaka na i vakaro kecega sa 
vakaroti vei kemuni e daidai. 

6. “Na Kalou o Jiova ena vakalouvinakataki 
kemuni, mo ni vaka sa yalataka vei kemuni, Mo ni 
dausolia vei ira na veimatanitu, mo ni kua ga ni 
taura mai vei ira, mo ni lewa vei ira na 
veimatanitu, me kua ga ni ra lewa mai veikemuni 
e dua na ka. 


Mo Ni Lomasoli Vei Ira Na Dravudravua 

7. “Kevaka sa tiko veikemuni e dua na 
dravudravua mai vei ira na tacimuni ena nomuni 
tikotiko sa solia vei kemuni o Jiova na nomuni 
Kalou, mo ni kua ni yalo ca vei ira se bese ni 
dodoka na ligamuni mai ki vei ira na tacimuni 
dravudravua oqo, 

8. Mo ni dolava ga na ligamuni vakalevu vei ira, 
ka gadreva vakalevu me vukea na nodra leqa se 
leqa cava ga. 

9. “Mo ni qgarauna ga de so na vakanananu ca e 
lako mai veikemuni mo ni tukuna kina, nai ka vitu 
ni yabaki na yabaki ni veisereki, ka sa tekivu me 
ca mai kina na yalomuni vua na tacimuni 
dravudravua ka sega ni solia vua e dua na ka, sa 
na qai tagi vua na Kalou o koya ena vukumuni, sa 
na qai dina kina nai valavala ca ena kemuni 
maliwa. 

10. “E dodonu mo ni solia dina vua, me kua na 
yaloca mai veikemuni ni o ni sa solia e dua na ka, 
baleta ena veika kece oqo sa 
dauveivakalouvinakataki kina o Jiova, ena 
nomuni cakacaka kei na ka kece sa tara na 
ligamuni. 

11. “Era na sega ni yali na dravudravua mai na 
vanua; au sa vakarota kina, “mo ni dolava na 
ligamuni vei ira na tacimuni, vei ira na 
dravudravua vei ira talega era gadreva na veivuke 
ena vanua.’ 


Nai Vunau Me Baleti Ira Na Dauveiqaravi Sa 
Vesuki Tu 

12. “Kevaka sa dua na tacimuni, yalewa se tagane 
e Iperiu, sa volitaki veikemuni, ka sa qaravi 
kemuni me ono na yabaki ena i ka vitu ni yabaki 
mo ni qai sereki koya me lako ena galala. 

13. “Ni kemuni sa sereki koya, me kua ni lako ena 
liga lala, 

14. “Mo ni solia vei koya na veika mai na nomuni 
loma ni bai, na veika mai na rara ni butu sila, na 
veika mai na i vurevure ni waini. Na veika sa 
vakasaututaki kemuni kina na Kalou mo ni solia 
vakayalovinaka vei ira. 

15. “Mo ni kila ga ni o ni a tiko vakabobula mai 
ljipita, sa qai voli kemuni lesu mai na Kalou o 
Jiova; o koya oqo au sa vakarota ki na veikemuni 
na ka oqo. 

16. “Kevaka sa mani yaco me sa tukuna mai, au 


na sega ni lako tani mai veikemuni baleta ni'u sa 
lomani kemuni kei na nomuni vale, ni'u sa bula 
vinaka talega mai vei kemuni. 

17. “Mo ni qai cula na daligana me i 
vakatakilakila ni sa nomuni tamata me Sega ni 
mudu. Me caka talega vaka o ya vei ira na yalewa. 
18. Ena sega ni dredre mo ni vakatalai koya wale 
tu ga, ni sa vaka tu ga e lewe rua o koya ena loma 
ni ono na yabaki. Na Kalou ena vakasaututaki iko 
ena ka kecega o cakava. 


Na Lawa Me Baleta Na I Sevu Ni Manumanu 
Kecega 

19. “Na ulumatua ni manumanu kecega e ka 
tagane me vakatabui vua na Kalou, me kua ni 
vakacakacakataki se koti na vutidra. 

20. “Oi kemuni kei ira na nomuni vuvale mo ni 
kana tiko ena matani Kalou o Jiova ena yabaki kei 
na veiyabaki ena vanua sa digitaki oti o Jiova. 

21. “Kevaka sa kune kina e dua na ka ca, kevaka 
sa lokiloki se mataboko se dua sa ca sara kina 
vakalevu, mo ni qai kua ni vakacabora vei Jiova na 
Nomuni Kalou. 

22. “Mo ni qai kania ga ena loma ni nomuni bai; o 
ira sa tawasavasava kei na savasava na dia ni 
veikau lalai se na dia ni vanua. 

23. “Mo ni kakua ga ni kania na kena dra, me 
sova laivi yani ena qele me vaka na wai. 


Rai Lesuvi Na Lako Sivia 


16. “Mo ni maroroya na vula o Epipi ka 


vakayacora na lako sivia vei Jiova na nomuni 
Kalou, ni vula o Epipi sa kauti kemuni tani kina 
mai Ijipita o Jiova na nomuni Kalou ena bogi. 
2. “Mo ni qai vakacabora kina na lako sivia vei 
Jiova na nomuni Kalou na veika mai na nomuni 
loma ni bai kei na vei sipi mai na qele ni sipi ena 
vanua sa digitaka o Koya me tiko kina na yavana. 
3. “Mo ni kua ni kania na madrai sa tu kina na 
leveni me vitu na siga mo ni kania kina na madrai 
sa sega ni vakaleveni kei na madrai ni rarawa, (ni 
kemuni sa lako tani mai vakatotolo mai Ijipita), 
mo ni nanuma ena veisiga kecega o ni sa bula kina 
ena nomuni lako tani mai Ijipita. 
4. “Me kua ni dua na ka vakaleveni, me kune 
ena kemuni maliwa ena loma ni vitu na siga, se 
me dua na leweni manumanu sa vakacabori mai 
na matai ni siga, me tiko vulagi me yacova na siga 
ka tarava. 
5. “Mo ni kua ni vakacabora na lako sivia ena 
nomuni loma ni bai sa solia veikemuni o Jiova na 
nomuni Kalou, 
6. “Ena vanua ga se digitaka o Jiova me tiko kina 
na yacana, mo ni vakacabora na lako sivia mai 
kea, ena gauna sa dromu kina na matanisiga, na 
gauna ka o ni sa lako tani kina mai Jjipita. 
7. “Mo ni tavuna ka kania ena vanua sa digitaki 
8 
o Jiova na Kalou, ena mataka mo ni qai tucake ka 
dui gole ki na nomuni vale laca. 

8. “Me ono na siga mo ni kania na madrai sa 
sega ni vakaleveni, ena i ka vitu ni siga me qai dua 
nai soqosoqo tabu ki vua na Kalou. Me kua ni dua 
e cakacaka kina. 


Raici Lesu Na Solevu Ni Veimacawa 

9. “Mo ni wilika e vitu na macawa vei 
kemuni, tekivu ena i ka vitu ni macawa, mai na 
gauna sa tekivu musuki kina na sila ena i sele 
takelo. 

10. “Mo ni maroroya na Solevu ni veimacawa 
kivei Jiova na nomuni Kalou me sala vata 
na soli ka me vaka sa yalomuni kina mai na 
ligamuni, mo ni na solia me vaka sa vakasaututaki 
Kemuni kina o Jiova na nomuni Kalou. 

11. “Mo ni reki vakalevu tiko ena matai Jiova na 
nomuni Kalou kei ira na luvemuni tagane kei na 
yalewa, kei ira na nomuni dau ni veiqaravi tagane 
kei na yalewa, kei ira na Livai ena nomuni 
lomanibai, kei ira na vulagi, na sega ni vakatamani 
kei ira na yada era sa tiko vata kei Kemuni ena 
vanua sa digitaka na Kalou o Jiova me tiko kina na 
yacana. 

12. “Mo ni kila ka vakananuma ga, ni o ni a tiko 
vakabobula mai Ijipita, mo ni garauna kina mo ni 
maroroya ka garava nai lesilesi oqo. 


Raici Lesu Na Solevu Ni Valevakacevaceva 

13. “Mo ni garava na solevu ni valevakacevaceva 
me vitu na siga, ni kemuni sa soqona mai na veika 
mai na vanua ni butu sila kei na veika mai na i 
vurevure ni waini. 

14. “Mo ni rekitaka na solevu oqo kei ira na 
luvemuni tagane kei na yalewa kei ira na nomuni 
dauniveigaravi tagane kei na yalewa, kei ira na 
Livai na vulagi kei ira sa sega na tamadra kei na 
yada era sa tiko ena loma ni nomuni bai. 

15. “Me vitu na siga mo ni maroroya na solevu 
tabu oqo ki vua na Kalou o Jiova ena vanua sa 
digitaka o Koya, baleta ni Kalou o Jiova ena 
vakasaututaka na nomuni vuata kecega kei na 
veicakacaka kecega ni ligamuni, mo ni reki dina 
tiko kina. 

16. “Me vakatolu ena dua na yabaki, me ra rairai 
kece na nomuni tagane ena matai Jiova na nomuni 
Kalou ena vanua sa digitaka o koya: Ena solevu ni 
Madrai Sega ni vakaleveni, ena solevu ni 
Veimacawaena kei na Solevu ni 
Valevakacevaceva; sa tabu ni dua e lako liga lala 
mai ena mata ni Kalou. 

17. “Me ra solia na tagane yadua me vaka sa 
rawata o koya, me vaka na veivakasaututaki sa 
solia vei kemuni o Jiova na nomuni Kalou. 


Me Soli Na Lewa Ni Cakacaka Vakadodonu 

18. “Mo ni digitaka na daunilewa kei ira mera 
cakacaka vata ena nomuni matamata kece, sa solia 
vei kemuni o Jiova na nomuni Kalou, me vaka na 
nomuni dui yavusa ka me ra lewa vei ira na 
tamata ena lewa dodonu. 


19. “Me kua ni vakavevei na lewa, me kua na 
veitovaki, se me caka tiko na veivakaqumi, na 
veivakaqumi e vakamatabokotaka na tamata 
yalomatua, e moica ka vakavevea talega na vosa 
dina ka dodonu. 

20. “Mo ni muria na ka kecega e dina ka dodonu, 
me rawa ni o ni bula ka taukena na vanua sa solia 
vei kemuni o Jiova na nomuni Kalou. 

21. “Mo ni kua ni tea e dua na vunikau me 
nomuni, me vaka e dua na kau mei 
vakarakarakara, volekata nai cabocabo ni soro o 
ni sa tara vua na Kalou o Jiova me nomuni. 

22. “Mo ni kua ni vakaduria e so na duru tabu, 
me vaka ni sa cata sara na Kalou o Jiova. 


17. “Mo ni kua ni vakacabora vei Jiova na 


nomuni Kalou e dua na bulumakau se sipi sa ca tu 
se sa tauvimate tu, ni sa ka vakasisila sara vei 
Jiova na nomuni Kalou na veika vakaoqori. 

2. “Kevaka sa kune e dua veikemuni ena loma ni 
nomuni bai sa solia veikemuni o Jiova na nomuni 
Kalou, e dua na tagane se yalewa sa valavala 
vakasisila vakalevu ena mata i Jiova na nomuni 
Kalou ni sa basuka na Nona veiyalayalati, 

3. “O koya sa lako me qaravi ira ka lotu vei ira 
na Kalou tani, se na vula se na matanisiga se dua 
na ka sa tu mai lomalagi au sa sega ni vakarota, 

4. “Esa mai tukuni, ka o ni sa rogoca mo ni qai 
vakataroga vakavinaka sara, ke vaka sa ka 
vakaidina ni sa caka na ka vakasisila oqo e Isireli, 
5. “Me qai kau mai na tagane se yalewa sa 
cakava na ka oqo ena matamata ni koro, me qai 
vakaviriki ena vatu na tamata o ya me mate sara. 
6. “O koya sa dodonu sara me mate, me 
vakamatei sara ni sa tiko nai vakadinadina, me 
rua se tolu, ia, me kua ni vakamatei kevaka e dua 
ga nai vakadinadina. 

7. “Na ligadra nai vakadinadina me liu sara ga 
vei koya sa dodonu me vakamatei ka qai muri na 
ligadra na tamata kecega. Mo ni biuti ira tani na 
tamata ca mai na kemuni maliwa. 

8. “Kevaka sa basika vei kemuni e dua na ka sa 
dredre mo ni vakatulewa kina, na vakadave dra, 
na veilewa sa vakatauci oti, se me baleta na 
veivakatotogitaki, na veika e dauveibataki ena 
nomuni matamata, mo ni qai tucake ka lako ki na 
vanua sa digitaka o Jiova na nomuni Kalou, 

9. “Mo ni qai lako mai vei ira na bete, na Livai 
kei ira, era na vakatauca mai na i totogi 
vakadodonu. 

10. “E dodonu mo ni cakava vakakina me vaka na 
lewa era sa vakatauca ena vanua sa digitaka o 
Jiova. Mo ni qai cakava vakavinaka me vaka era sa 
vakatauca vei kemuni. 

11. “Me vaka na totogi sa volai ena vunau, o ni sa 
vakaroti kina, me vaka na lewa sa vakatauci, mo 
ni cakava ga, mo ni kua ni vuki ki nai matau se ki 
nai mawi mai nai totogi sa vakatauci vei kemuni. 
12. “Na tamata sa cakacaka vakaviavialevu ka sa 
sega ni via rogoci ira na bete, o ira sa cakacaka ena 

vuku ni Kalou, se vei ira na daunilewai, me mate 
na tamata o ya. Mo ni gai kauti ira tani na tamata 
ca oqori mai Isireli. 

13. “Me ra rogoca kece na tamata ka rere ka me 
kua tale na cakacaka vakaveitalia. 


Nai Tuvatuva Me Baleti Ira Na Tui 

14. “Ni kemuni sa lako mai ki na vanua sa solia 
vei kemuni o Jiova na nomuni Kalou ka taukena 
ka tiko talega kina, o ni qai tukuna, “Keimami na 
bulia e dua na tui me vakataki ira na veimatanitu 
era sa tu oqo. 

15. “Mo ni vakatura vakaidina e dua me tui me 
vaka e dua sa digitaka o Jiova, e dua ga mai vei ira 
na tacimuni, mo ni bulia me tui, me kua ni tui e 
dua na vulagi, o koya sa sega ni tacimu. 

16. “Me kua ni dua e dauvakalevutaka ga vakai 
koya na nona ose, se me dua e kauti ira lesu na 
tamata ki Ijipita me ra laki vakalevutaki ose mai ni 
sa tukuna oti vei kemuni o Jiova, 'Ni sa sega ni 
dodonu mo ni muria tale.” 

17. “Sa sega ni dodonu me vakalevutaka vei koya 
na watina de qai vuki tani na yalona, sa 
vakatalega kina, me kua ni vakalevutaka vei koya 
na siliva se koula, de qai vuki tani na yalona. 

18. “Ni sa dabe tiko ena i dabedabe vakatui ni 
nona matanitu, ena qai vola, me nona ga, e dua nai 
lavelave ni vunau oqo mai na kena sa tiko vei ira 
na bete kei na Livai. 

19. “Me tiko ga vei koya, ka me wilika tiko ena 
veisiga kece sa bula kina, me rawa ni vulica kina 
me rerevaka na Kalou o Jiova ka muria na vosa 
kece ni vunau kei nai lesilesi, 

20. “Me kua ni viavialevu kina na yalona mai vei 
ira na tacina, me kua ni vuki tani mai nai vakaro 
kece, se ki nai matau se ki nai mawi, me rawa ni 
balavu kina na nona bula ena nona matanitu, o 
koya kei ira na luvena ena kedra maliwa na Isireli. 


Na Nodra I Votavota Na Bete Kei Na Livai 


18. “0 ira na bete kei ira na Livai, io, o ira na 


kawa vaka Livai, sa sega na nodra i votavota se na 
nodra tikina vata kei ira na Isireli; me ra na kania 
nai madrali sa vakacabori vei Jiova ena bukawaga 
kei nai votavota i Jiova. 

VYA . . . . . 
2. “Sa sega na nodra tikina vei ira na tacidra, o 
Jiova ga sa nodra tikina ka nodra i votavota, me 
vaka sa tukuna vei ira o Koya. 
3. “Oqo na nodra i votavota na bete mai vei ira 
na tamata ena nodra vakacabora nai soro, se 
bulumakau, se sipi, me ra solia na tabana, na 
babana kei na ketena. 
4. “Nai sevu ni nomuni veiteitei kei nai sevu ni 
nomuni waini kei nai sevu ni waiwai, mo ni solia 
vei koya nai sevu ni sipi me soli vei koya. 
5. “O Jiova na nomuni Kalou sa digitaki koya 
mai vei ira kece na nomuni yavusa me tucake tu, 
ka veiqaravi ena yaca i Jiova o koya kei ira na 
luvena me sega ni mudu. 
6. “Kevaka e dua na livai sa lako mai ki vei 


kemuni, ena nona lako tiko mai vei ira na Isireli, 
ka sa lako tiko mai ena yalona dina ki na vanua sa 
digitaka o Jiova, 

7. “Me qai veiqgaravi, o koya ena yaca i Jiova na 
nona Kalou, me vaka era sa dau vakayacora na 
tacina o ira na Livai, o ira sa dau tu ena mata ni 
Kalou o Jiova. 

8. “Me vakatautauvata na kedra i votavota ni ra 
kana me kuria nai sau ni vei ka era sa dau votai 
kina. 


Me Qarauni Na Veitovo E Ca 

9. “Nio ni sa lako mai ki na vanua sa solia vei 
kemuni o Jiova na nomuni Kalou, mo ni kua ni 
muria se vulica me muria na nodra i valavala na 
veimatanitu oqo. 

10. “Me kua ni kune ena kemuni maliwa e dua na 
luvemuni tagane se yalewa me lako curuma na 
bukawaga, se me dua e dauvakatevoro, se dua e 
muria na parofita vakailasu, se daumuri ira na 
daurairai, se o ira na daucakaisausau, 

11. “Se dua sa muri ira na daulawaki, se dua sa 
lako vua na daucurumi, se dua sa muria na 
dauveinita, se dua sa dau taroga na mate. 

12. “O ira kece sa cakava na veika oqo era sa ka 
vakasisila vei Jiova na Kalou, oqo talega na vuna 
era sa vakasavi tani kina na veimatanitu oqo mai 
matamuni mai vua na Kalou o Jiova. 

13. “Moni sega ni cala ena mata ni Kalou o Jiova. 
14. “0 ira na veimatanitu oqo era sa dau 
vakarorogo vei ira na lasulasu, vei ira na viavia 
vakalou, ia oi kemuni, na Kalou o Jiova sa sega ni 
digitaka na veika vakaoqo vei kemuni. 


Na Parofita Vou Me Vakataki Mosese 

15. “Na Kalou o Jiova ena vakatubura e dua na 
Parofita me vakataki au mai na kemuni maliwa, 
mai vei ira na tacimuni o Koya oqo mo ni qai 
vakarogoca, 

16. “Me vaka na nomuni gadreva na Kalou o 
Jiova mai Orepi ena siga ni soqoni levu ka tukuna, 
“Me keimami kua tale ni rogoca na domo i Jiova, 
me kakua talega ni raica na bukawaga levu oqo, 
de keimami mate kina.” 

17. “Sa qai tukuna vei au o Jiova, ‘Sa dina na ka 
era sa tukuna. 

18. “Au na vakatubura e dua na Parofita me 
vakataki iko ena kemuni maliwa, Au na biuta na 
Noqu Vosa e Gusuna, ena tukuna o Koya vei 
kemuni, na veika kece Au sa vakarota vua. 

19. “Ena yaco o koya sa sega ni via rogoca na 
Noqu vosa sa lako mai Gusuna ena Yacaqu, Au na 
taroga mai vua. 

20. “Na parofita sa nanuma ni vosa tiko ena 
Yacaqu, o koya Au sa sega ni vakarota me cavuta, 
se sa vosa tiko ena vukudra e so tale na Kalou, ena 
mate vakaidina na parofita o ya.” 

21. “Kevaka o ni sa tukuna e lomamuni, 
“Keimami na kila vaka cava ni sa sega ni vosa vei 
keimami o Jiova?” — 

22. “Kevaka sa vosa e dua na parofita ena yaca i 
Jiova, ia sa qai sega ni yaco na veika e tukuna - sa 
sega ni vosa i Jiova oqori. Sa vosa ga vakaveitalia 
na tamata oqori ka mo ni kua ni rerevaki koya. 


Na Koro Ni Drodro E Tolu 


19. “Ni sa tamusuka na Kalou o Jiova na 


veimatanitu, na nodra vanua ena soli vei kemuni, 
o ni na vakasesei ira ka tiko ena nodra veikoro ena 
nodra veivale, 

2. “Mo ni vakatikitikitaka e tolu na koro vei 
kemuni ena nomuni vanua o koya sa solia 
veikemuni na Kalou o Jiova mo ni taukena. 

3. “Mo ni vakarautaka na kena gaunisala, ka 
wasea vakatolu na tikina ena nomuni vanua o 
koya sa solia veikemuni o Jiova na nomuni Kalou 
mo ni taukena, o koya sa vakamatea e dua na 
tamata me dro kina. 

4. “Na tamata laba oqo, ena bula kevaka sa 
veivakamatei ni a sega ni nakita, ni a sega ni cata 
na wekana oqo e liu— 

5. “Me vaka sa lako yani ki veikau e dua na 
tamata kei na wekana me ta kau, ka sa taura e 
ligana nai matau me taya na vunikau, qai cadruti 
mai ligana nai matau qai taya na wekana, ka mani 
mate sara--Ni sa dro ki na dua na koro ni drodro 
oqo, ena bula; 

6. “De qai yaco na veisausaumi ena dra ni se tiko 
na cudru katakata ena vuku ni mate kei na 
gaunisala talega ni sa rui yawa, sa tobo ka 
vakamatei na tamata o ya, e dina ga ni a sega ni 
nakita na nona veivakamatei. 

7. “O ni sa vakaroti kina oqo, "Mo ni wasea e tolu 
na koro ni drodro vei kemuni. 

8. “Kevaka sa vakalevutaka o Jiova na nomuni 
Kalou na nomuni yasana, me vaka sa bubuluitaka 
vei ira na qase, ka solia vei kemuni na vanua sa 
yalataka me solia vei ira na nomuni qase, 

9. “Kevaka o ni sa muria na i vakaro kece ni 
Kalou ka cakava, me vaka au sa vakarota vei 
kemuni ena siga oqo, o ya mo ni lomani Jiova na 
nomuni Kalou, ka lako tikoga ena nona sala, mo ni 
qai vakuria tale ena tolu na koro ni drodro me 
kuria na tolu sa tiko rawa, 

10. “De na qai vakadavea tikoga na dra sega cala 
ena vanua sa solia vei Kemuni o Jiova na nomuni 
Kalou me nomuni votavota ka me beitaki tiko ga 
vei kemuni na vakadave dra. 

11. “la, kevaka ga e dua sa cata sara na wekana, 
ka sa toka vuni me vakamatei koya, ni sa mate oti, 
qai dro kina dua na koro oqo, 

12. “O ira na qase ni koro o ya, me ra qai kauti 
koya mai kea ka soli koya ki vei ira na wekana o 
koya sa mate, me vakamatei kina. 

13. “Me kua ni vakaloloku na matamuni, mo ni 
kauta tani e Isireli na yalo sa beitaki ni vakadave 
dra, me rawa ni vinaka kina vei kemuni. 


Nai Yalayala Ni Vanua E Taukeni 
14. “Mo ni kua ni tosoya nai yalayala ni vanua o 


koya era sa biuta tu na qase ena nomuni votavota 
o koya o ni na taukena ena vanua sa solia o Jiova 
na nomuni Kalou. 

Nai Vunau Me Baleta Nai Vakadinadina 

15. “E dua nai vakadinadina me kua ni tucake me 
beitaka e dua na tamata ena vuku ni caka cala se i 
valavala ca sa cakava, me rua se tolu nai 
vakadinadina me vakadeitaka na veibeitaki. 

16. “Kevaka sa tucake e dua nai vakadinadina 
lasu me vakadinadinataka e dua na caka cala, 

17. “Me rau qai tucake ruarua e na mata ni 
Kalou na lewe rua oqo, ena mata ni bete kei na 
turaga ni lewa talega, o ira sa veigaravi ena gauna 
O ya. 

18. “Na turaganilewa me cakava e dua na 
vakatataro  vakatotolo, kevaka sa lasu nai 
vakadinadina, o koya sa solia tiko nai 
vakadinadina lasu vua na tacina. 

19. “Me qai caka vua me vaka sa vinakata o koya 
me cakava vei tacina, mo ni gai biuta tani kina na 
tamata ca mai veikemuni. 

20. “O ira sa vo tiko me ra rogoca ka rere, me kua 
tale kina ni dua e cakava na ka ca ena kemuni 
maliwa. 

21. “Me kua ni rai vakalomalomana tiko na 
matamuni, na bula ki na bula ga, na mata kina 
mata ga, na bati ki na bati, na liga ki na liga kei na 
yava ki na yava. 


Nai Tuvatuva Ni Kena Raici Na I Valu 


20. “Ni o ni sa lako me vala kei ira na kemuni 


meca, ka o ni sa raica ni ra sa lewe levu na nodra 
ose, na nodra kareti kei ira na kena tamata mai vei 
kemuni, mo ni kua ni rerevaki ira, ni sa tiko vata 
kei kemuni o Jiova na nomuni Kalou, o koya sa 
kauti kemuni cake mai na vanua o Ijipita. 

2. “Nisa yaco me sa voleka mai nai valu me lako 
mai na bete ka vosa vei ira na tamata, 

3. “Mena qai vosa vei ira ka vaka: “Mo ni rogoca 
na Isireli, ena siga ogo, sa voleka nai valu kei ira 
na kemuni meca, mo ni kua ni yalo lailai, mo ni 
kua ni rere mo ni kua ni sautanini se vakarerei ena 
vukudra; 

4. “Ni sa Kalou o Jiova na nomuni Kalou o Koya 
sa lako vata tiko kei kemuni, me valuti ira na meca 
ena vukumuni, me vakabulai kemuni.” 

5. “Mera qai vosa na turaga vei ira na tamata ka 
vaka: “O cei sa tiko oqori sa tara e dua na vale vou 
ka sa sega ni vakacabora vua na Kalou? Me lako o 
koya ka lesu tale ki nona vale, de qai mai mate ena 
i valu oqo ka dua tale na tamata e la'ki vakacabora 
na vale. 

6. “O cei talega sa tiko oqori sa tea oti e dua na 
were ni vaini ka se sega ni kania na vuana? Me 
lesu tale o koya ogo, de qai lako ki nai valu ka 
mate me qai dua tale e kania na vaini. 

7. “O cei talega sa tiko oqori, sa vosaka oti e dua 
na goneyalewa ka e se bera ga ni rau vakawati? 
Me lako o koya ka lesu ki vale, de qai mate e nai 


191 


VAKARUA 


valu ka qai dua tale na tagane e veiwatini kei na 
goneyalewa o ya. 

8. “Me ra qai vosa tale na turaga vei ira na 
tamata ka vaka: “O cei sa tiko oqori vei kemuni e 
sa tamata rerere ka yalolailai, me lesu tale o koya 
ki na nona vale de qai kabiti ira na kena vo na 
rere kei na yalolailai.” 

9. “Ni ra sa vosa oti na turaga vei ira na tamata, 
me ra gai digitaka e so nai liuliu me veiliutaki ena 
i valu. 
10. “Ni kemuni sa lako voleka ena dua na koro 
mo ni valuta, ka sa yaco mai na veiyalayalati ni 
veivakasaututaki. 

11. “Me yaco me vaka na nomuni lewa ni 
veivakasaututaki, me dolavi vei kemuni, o ira 
kecega na tamata era sa kune ni ra tiko kina me ra 
sauma tiko nai vakacavacava vei kemuni ka qaravi 
kemuni. 

12. “Kevaka sa bese na koro oqo me cakava na 
eisaututaki ka sa vinakata ga nai valu vata kei 
kemuni, mo ni sa tuva nai valu vei ira. 

13. “Ni sa soli ira o Jiova na nomuni Kalou ki na 
ligamuni, mo ni qai vakamatei ira kece na tagane 
ena i seleiwau. 

14. “O ira na yalewa, na lalai, na manumanu kece 
kei ira kece sa tiko ena koro kei nai toki ni valu 
kece mo ni taura vakaukauwa me nomuni mo ni 
kania talega na veika sa nodra na meca me vaka sa 
solia vei kemuni o Jiova na Kalou. 

15. “Mo ni cakava kece vaka oqo ki vei ira kece na 
veikorokoro era sa tiko vakayawa mai veikemuni, 
ka era sa sega ni veikoro ni matanitu kece oqo. 

16. “la, na veikoro kece ni veimatanitu sa solia vei 
kemuni o Jiova me nomuni votavota, mo ni kua ni 
vakavoca e dua na ka sa vakaicegu me bula tiko, 
17. “Mo ni vakarusai ira kece: na Maiti, na 
Amoraiti, na Kenanaiti, na Itaiti kei ira na 
Jepusaiti, me vaka ga sa vakaroti kemuni kina o 
Jiova na nomuni Kalou, 

18. “De ra qai vakavulici kemuni me vaka ga na 
nodra daucakacaka vakasisila era sa dau cakava 
vua na nodra Kalou, mo ni na valavala ca kina vua 
na Kalou o Jiova. 

19. “Ni o ni sa tuva i valu ena vuku ni dua na 
koro, ka valuta tiko me nomuni, mo ni kua ni 
vakamatea na kena veikau kei na vunikau, me kua 
ni vakayagataki na i matau, ni kemuni sa kana 
tiko mai kina, mo ni kua ni musuka, ni ra sa yaga 
veiira na tamata na veivunikau ni vanua. 

20. “Na veivunikau ga sa sega ni kakana, mo ni 
qai taya laivi ka vakarusa ka vakayagataka me 
tara kina nai sasabai vei koya na koro sa via vala 
vata kei  kemuni me  yacova ni sa 
vakamalumalumutaka. 





Nai Vunau Me Baleta Na Laba E Sega Ni 
Vakadinadinataki 


21. “Kevaka sa kune e dua sa davo matemate tu 
ena dua na vanua sa solia vei kemuni o Jiova mo 


ni taukena, ka sa sega ni kilai se mate vakacava, 

2. “O ira na nomuni qase kei ira na nomuni 
turaganilewa, me ra lako yani ka vakarautaka na 
kena balavu mai na koro voleka ki na vanua sa 
kune kina na mate. 

3. “O ira kece na qase ena koro sa voleka duadua 
ki na yago ni mate, me ra taura mai e dua na 
bulumakau gone sara e se bera ni 
vakacakacakataki, se me sa colata nai vua e 
domona. 

4. “Me ra qai kauta mai na bulumakau ogo o ira 
na qase ni koro ki na dua na buca sa drodro 
vinaka kina na wai ka se bera talega ni siviyarataki 
se tei, me ra qai musuka na domo ni 
bulumakau gone oqo ena buca o ya. 

5. “O ira na bete kei ira na luvei Livai me ra qai 
lako voleka mai, ni sa digitaki ira na Kalou me ra 
cakava na cakacaka ni veiqaravi Vua, ka 
veivakalouvinakataki ena yaca i Jiova, ena nodra 
vosa, na veibeitaki se dredre kece se veivala kece, 
sa na vakaoti kina. 

6. “O ira kece na qase ena koro sa voleka ki na 
vanua ni mate me savata na ligadra ena dela ni 
bulumakau gone sa musuki oti na domona ena 
buca. 

7. “Me ra qai vosa ka vaka: “Na ligai keimami sa 
sega ni vakadavea na dra oqo, se sa raica na matai 
keimami. 

8. “Mo ni vakarautaka na veisorosorovi, i Jiova 
me baleti ira na Nomuni tamata na Isireli, o ira o 
ni sa volia, mo ni kua ni vakatara na dra sega cala 
oqo vei ira na Isireli na Nomuni tamata.” E dua nai 
soro ni veibuluti oqo sa caka tiko ena vukudra, 
ena vuku ni dra sa vakadavei oti. 

9. “Mo ni biuta tani kina na yalo beitaki ena 
vuku ni dra sega cala o ya mai vei kemuni, ni o ni 
sa cakava na veika e dodonu ena mata i Jiova. 


O Ira Na Yalewa Kaivesu Vakaivalu 

10. “Ni kemuni sa lako ka ia nai valu kei ira na 
meca, ka sa soli ira ki na ligamuni o Jiova na 
nomuni Kalou, ka era sa nomuni kaivesu, 

11. “Ka o sa raica mai vei ira na vesu e dua na 
yalewa rairai vinaka, ka o sa gadrevi koya ka 
vinakata me sa watimu, 

12. “Mo qai kauti koya mai ki na nomu vale, me 
qai tasi na uluna ka kotiva nai taukuku ni ligana. 
13. “Me qai kau laivi nai sulu ni kaivesu, me qai 
vakalolokutaki tamana kei tinana me dua na vula, 
ni oti o ya mo qai moceri koya ka mo sa watina 
tagane ka me watimu yalewa o koya. 

14. “Kevaka o sa mani sega ni taleitaki koya, mo 
qai sereki koya, mo kua ni volitaki koya ena i lavo; 
mo kakua ni cakacaka vakaca vei koya, baleta ni o 
sa vakamalumalumitaki koya. 


Na Nona Dodonu Na Ulumatua 

15. “Kevaka e dua na tagane sa rua na watina, e 
dua sa lomani vakalevu ka dua e lomani 
vakalailai, ka e rau sa vakaluveni ruarua vei koya, 

kevaka sa sucu na ulumatua mai vua sa lomani 
vakalailai, 

16. “Ni sa yaco na gauna me sa wasei kina nai 
votavota vei ira na luvena tagane, me kua ni soli 
nai votavota ni ulumatua vua na luvei na watina 
sa rui lomana vakalevu. 

17. “Me soli ga vua na luvena ulumatua dina mai 
vua na watina sa lomana ga vakalailai ni sa soli 
vua e rua nai votavota ena veika kece sa taukena, 
ni sai koya ga nai tekitekivu ni nona kaukauwa, na 
dodonu ni ulumatua sa nona ga. 


Na Gone Talaidredre 

18. “Kevaka e dua na tamata sa dua tiko na 
luvena e dautalaidredre ka dau vakadrecike. O 
koya sa dau bese ni rogoca na vosa i tamana, se na 
domo i tinana, o koya ni sa vunauci qai bese ga ni 
vakarorogo vei rau, 

19. “Me rau qai tauri koya na tamana kei na 
tinana ka kauti koya mai vei ira na qase ni koro, 
ena matamata ni koro. 

20. “Me rau qai tukuna vei ira na qase ena koro, 
“Ogo na luvei keirau sa dau talaidredre ka 
vakadrecike, sa bese ni via vakarogoca na domo i 
keirau, sa gone daukana ka daumateni.” 

21. “O ira na qase kece ena koro, me ra qai 
vakaviriki o ya ena vatu me mate sara. Mo ni qai 
biuta tani kina na tamata ca mai veikemuni, me ra 
rogoca kece na Isireli ka rere. 


Nai Vunau Tale Eso 

22. “Kevaka sai valavala ca e dua na tamata e 
dodonu me vakamatei kina, ka sa vakamatei, ni 
kemuni sa vakaliligi koya ki na vunikau, 

23. “Me kua ni dua na bogi taucoko ena nona lili 
tu ena vunikau, mo ni buluti koya ga ena siga 
tikoga o ya, mo ni kua kina ni 
vakadukadukalitaka na vanua sa solia vei kemuni 
o Jiova na nomuni Kalou me nomuni votavota; ni 
o koya sa vakaliligi sa vakaloucataki mai vua na 
Kalou. 


22. “Ni kemuni sa raica na nona bulumakau kei 


na nona sipi na tacimuni ni sa lako sese tiko, ka o 
ni gai via sega ni kila, mo ni kila ni dodonu mo ni 
kauta lesu mai vua. 

2. “Kevaka sa sega ni tiko voleka veikemuni o 
tacimuni, se o ni sa sega beka ni kilai koya, mo ni 
qai kauta mai ki na nomuni vale me tiko ga vei 
kemuni me yacova ni sa vakasagara mai o 
tacimuni, mo ni qai solia lesu vua. 

3. “Me vaka talega kina na nona Asa kei na nona 
i sulu talega. Na veika kecega i tacimuni sa yali, ka 
o ni sa kunea, mo ni qai vakasuka vua ka kakua ni 
vunitaka. 

4. “Kevaka sa lutu na nona Asa se bulumakau 
ena sala, ka o ni qai vunitaki kemuni, e dodonu 
mo ni vukei koya ena kena vakagalalataki. 

5. “Sa tabu vua na yalewa me daramaka e dua 
na ka e vakatakilakilataka na tagane, se me dua na 


tagane me daramaka e dua nai sulu e 

vakatakilakilataki ki na na yalewa, o ira kece sa 

cakava oqo, era sa cakacaka vakasisila vua na 

Kalou o Jiova. 

6 “K ; F 3 
; evaka o ni sa mani sotava e dua na sova ni 

manumanu vuka ena sala, ni sa toka ena vunikau 

se ena dela ni qele, ka sa sega tiko na yaloka se 

luvena, ka sa dabe toka e delana na tinana, mo ni 

kakua ni taura ruarua na tinana kei na luvena; 

7. “Moni laiva na tinana me lako, ka kauta ga na 

luvena, me vinaka kina vei kemuni, ka me balavu 

talega kina na Nomuni bula. 

8. “Ni kemuni sa tara e dua na vale vou, mo ni 
ai cakava nai cavacava tatarovi ena dela ni vale 

q . . . . . 

mo ni kua ni beitaki kina ena vakadave dra 

kevaka e dua sa lutu mai dela ni vale. 

9. “Mo ni kua ni cavuraka na nomuni sore ni 

vaini vata kei soreni kau tale eso, de ra na qai 

vakacacani na vua ni nomuni vaini. 

10. “Moni E e ] 

. “Mo ni kua ni vakayagataka na siviyara ni rau 
sa vesu me cakacaka vata e dua na bulumakau kei 
na dua na asa. 

11. “Mo ni kua ni daramaka nai sulu e duidui na 
kena matagali, me vaka ni veiwaki na vutinisipi 

AO 
kei na lineni. 

12. “Mo ni bukia na tutu ni sulu vava, o ni sa dau 
ubi kemuni kina. 





Nai Vunau Me Baleta Na Veiyacovi 

13. “Kevaka e dua na tagane sa taura e dua 
na yalewa, ka rau sa tiko vata sara ka sa qai cati 
koya tale. 

14. “Ka sa qai beitaka na goneyalewa e nai 
valavala vakamadua ka vakarogorogocataka na 
yacana ka tukuna tiko, “Au sa taura na yalewa 
oqo, ka keirau sa tiko vata, au sa qai kunea ni sa 
vakacacani oti tu o koya, 

15. “Oi rau na tamana kei tinana na goneyalewa 
ogo, e rau sa kauta mai nai vakadinadina ni lasu 
na veibeitaki o ya vei ira na qase e na matamata ni 
koro. 

16. “Sa vosa vei ira na qase o tama ni goneyalewa 
ka vaka, au sa solia na luvequ goneyalewa oqo 
vua na tagane ogo me watina, ia ogo sa qai cati 
koya ni sa mocera oti. 

17. 'Ogo sa beitaki na goneyalewa oqo ena i 
valavala e veimaduataki ka tukuna, “Au sa kunea 
na luvemu goneyalewa ogo ni sa veikilai oti kei na 
tagane.” Ogo nai vakadinadina ni lasu na tagane 
na luvequ goneyalewa oqo.” E rau sa qai tevuka 
nai sulu mei vakadinadina vei ira na qase ni koro. 
18. “O ira na qase ni koro o ya, me ra qai kauta na 
tagane o ya, ka totogitaka; 

19. “Me ra totogitaka ena nona sauma e dua na 
drau na dola vua na tama ni goneyalewa, baleta ni 
sa vakarogorogocataka e dua na goneyalewa dina 
ni Isireli. Me taura talega me watina ni nona bula 
taucoko ka tabu ni solia vua nai vola ni veibiu se 
veisere. 

20. “Kevaka sa dina, ni sa sega ni kune vua na 

goneyalewa nai vakatakilakila ni se tabu tagane 
dina, 

21. “Me ra qai kauta mai na goneyalewa ki na 
matanikatuba nei tamana, ka me ra vakaviriki o ya 
ena vatu o ira na tagane ni koro o ya me mate, 
baleta ni sa cakava na goneyalewa oqo e dua na ka 
vakamadua levu e Isireli Me sa dautagane tiko 
ena loma ni vale nei tamana, mo ni qai biuta laivi 
kina na tamata ca mai vei kemuni. 

22. “Kevaka sa kune ni dua na tagane ni rau sa 
veimoceri tiko kei na dua na yalewa vakawati, me 
rau qai vakamatei ruarua—o koya na tagane sa 
mocera na yalewa kei na yalewa sa moceri, me 
kautani kina na ka ca e Isireli. 

23. “Kevaka sa vosaki oti e dua na goneyalewa 
mai vua e dua na tagane, qai dua tale na tagane e 
raici koya ena koro ka moceri koya, 

24. “Mo ni qai kauti rau tani mai na koro ki na 
matamata ni koro, mo ni qai vakaviriki rau ena 
vatu me rau mate sara, na goneyalewa baleta ni 
sega ni kaila se tagi me kilai e nakoro, na tagane 
baleta ni vakamalumalumutaka na watina e dua 
tale na tagane; oqo mo ni qai biuta tani kina na 
tamata ca vaka oqo mai vei kemuni. 

25. “la, kevaka ga sa kunea na goneyalewa sa 
vosaki oti vaka oqo, mai na taudaku ni koro, ka 
qai vakaukauwataka na goneyalewa ka curumi 
koya, na tagane duadua ga me vakamatei. 

26. “Mo ni kua ni cakava vua na goneyalewa e 
dua na ka, ni sa sega na ka e tiko vua me beitaki 
kina me vakamatei, me vaka e dua sa tucake ka 
vakamatea na tacina, sa vaka kina na tikina oqo. 
27. “Ni sa kunei koya na goneyalewa sa qai 
vosaki tiko mai na taudaku ni koro ka 
vakaukauwataki koya, sa tagi ka kaila na 
goneyalewa, ia, sa sega ni dua e raica se rogoca me 
vakabulai koya. 

28. “Kevaka e dua na tagane sa kunea e dua na 
goneyalewa sa sega ni kila na tagane ka se sega 
talega ni vosaki, ka sa taura na yalewa o moceri 
koya ka era sa kila na tamata, 

29. “Na tagane sa mocera na goneyalewa oqo me 
solia vei tama ni yalewa e limasagavulu na dola, 
ka me qai tauri koya me watina baleta ni sa 
vakamalumalumutaki koya, ka sa tabu talega ni 
solia vua nai vola ni veibiu se veisereki ena nona 
gauna taucoko ni bula. 

30. “Sa tabu ni dua na tagane me taura na wati 
tamana se cega nai davodavo nei tamana. 


O Ira E Dodonu Me Ra Kautani Mai Nai 
Soqosoqo Levu 


23. “O koya sa sega ni bula na yagona 
vakatagane ni sa vakalewai vaka ca sara me kua ni 
tiko e nai sogosogo levu i Jiova. 

2. “Me ra kua talega ni curu mai ki nai soqosoqo 
i Jiova o ira na luve ni veibutakoci, me yacova nai 
ka tini ni taba tamata, sa tabu sara ni dua na nona 
kawa me curu ki nai soqosoqo levu i Jiova. 


3. “Me kua ni dua na Amoraiti se Moapaiti me 
curu mai ki nai soqosoqo levu i Jiova me yacova 
nai katini ni tabatamata, sa tabu ni dua na nodrau 
kawa me curu mai ki nai sogosogo levu i Jiova me 
sega ni mudu, 

4. “Baleta ni ra sa sega ni via sotavi kemuni ena 
madrai kei na wai ena sala ena nomuni lako tani 
tiko mai Ijipita, baleta talega ena noda saumi 
Pelami na luvei Piori mai Mesopotamia me 
vakaloucataki kemuni. 

5. “Na Kalou o Jiova sa sega dina ni via rogoci 
Pelami, ia, na Kalou o Jiova sa veisautaka na 
kalouca ki na kalouvinaka vei kemuni baleta ni sa 
rui lomani kemuni. 

6. “Moni kua ni goleva na nodra vakacegu se na 
nodra tiko vinaka ena nomuni bula taucoko. 

7. “Mo ni kua ni besetaka e dua na kai Itomi, ni 
sa tacimuni dina, Mo ni kua ni besetaka talega e 
dua na kai Ijipita baleta ni o ni a tiko vulagi mai 
kina. 

8. “O ira na luvedra ena i katolu ni taba tamata 
sa tara vei ira mera curu ki nai soqosoqo ni 
Kalou. 


Na Vakasavasavataki Ni Nodra i Tikotiko 

9. “Kevaka era sa lako yani na nomuni 
mataivalu me sota kei ira na meca, mo ni qai 
maroroi kemuni 

mai na ka kecega e vakasisila. 

10. “Kevaka sa dua na tagane ena kemuni maliwa 
sa yaco me dukadukali ena veika sa dauyaco ena 
bogi, me lako ena taudaku ni nomuni tikotiko; me 
kua tale ni curu mai ena nomuni tikotiko. 

11. “Me yaco, ni sa qai karobo mai, me qai 
vakasavasavataki koya ena wai, ni sa dromu na 
matanisiga, me qai lako mai ki na loma ni tikotiko. 
12. “Me tiko talega e dua nai tikotiko ena taudaku 
ni nomuni tikotiko, mo ni dau lako kina; 

13. “Me tiko talega e dua nai sivi lailai vata kei na 
nomuni yaya ni cakacaka,n i veigauna kece mo ni 
lako kina ka lolo e tautuba, mo ni qai kelia ka 
buluta tale ena gauna o ni sa benu oti kina. 

14. “Ni sa veilakoyaki voli o Jiova ena nomuni 
tikotiko me vakabulai kemuni ka soli ira na 
kemuni meca vei kemuni, o koya oqo me savasava 
ka tabu na nomuni i tikotiko, me kua ni raica kina 
o Koya e dua na ka dukaduka ena kemuni maliwa, 
de qai vuki tani o koya mai vei kemuni. 


Na Kena Vo Ni Veivunau 

15. “Mo ni kakua ni vakalesui ira lesu tale na 
bobula era sa dro mai vei ira na nodra turaga ki 
vei kemuni. 

16. “Me tiko o koya ena kemuni maliwa, ena 
vanua sa vinaka vua, mo ni kakua ni vakaocai 
koya. 

17. “Sa tabu me vakacabori e dua me dautagane 
vei ira na goneyalewa ni Isireli, se me dua na 
gonetagane ni Isireli me sa vakacacani. 

18. “Mo ni kua ni kauta mai ki na vale i Jiova na 
nomuni Kalou, e dua nai lavo, sai sau ni dua na 

dautagane se na kena i sau e dua na koli, me i soro 
ni yalayala, ni rau sa ka vakasisila ruarua ena na 
mata ni Kalou o Jiova. 

19. “Mo ni kakua ni lavaka na tubu vua e dua na 
tacimuni, na tubu ni i lavo— se kakana, se dua ga 
na ka o ni sa dau solia yani vakadinau ka me 
vakatubu lesu mai. 

20. “Ki vua e dua na kai tani, e dodonu mo ni 
lavaka vua na tubu. la ki vei ira na tacimuni, sa 
tabu ni lavalaki na tubu vei ira, me 
vakalouvinakataki kemuni kina o Jiova na nomuni 
Kalou ena veika kecega sa tara na ligamuni ena 
vanua o ni sa lako tiko kina me taukena. 

21. “Ni kemuni sa bubului vei Jiova na nomuni 
Kalou, me kua ni bera na nomuni sauma, ni sa 
gadreva dina mai veikemuni o Jiova, kevaka sa 
sega, sai valavala ca ogori. 

22. “Kevaka o ni sa sega ni yalataka e dua na ka, 
sa sega ni valavala ca ogori. 

23. “Na veika kece sa lako mai na gusumuni mo 
ni maroroya ka vakayacora, ni kemuni sa yalayala 
vakadodonu vei Jiova na Nomuni Kalou ena vei 
ka o ni sa cavuta ena gusumuni. 

24. “Ni kemuni sa lako mai kina nona veiwere na 
wekamuni, mo ni qai kania vakalevu na vaini, me 
kua ni dua e biuta e dua na ka ki na nona bola. 

25. “Ni kemuni sa lako mai ki na nona veisila na 
wekamuni, mo ni qai tomitomi ga ena ligamuni, 
me kua ni dua e vakayagataka nai sele takelo ena 
veisila e se bera ni tamusuki. 


Nai Vunau Me Baleta Na Veisere 


24. “Ni sa taura e dua na yalewa e dua na 


tagane me watina ka sa vakamautaka, ka sa qai 
yaco tale me sega ni taleitaki koya, baleta ni sa 
raica e so na ka dukadukali mai vua, ka sa vola e 
dua nai vola ni veisere vua na yalewa, sa biuta 
sara e ligana ka vakatalai koya tani mai vale, 

2. “Ni sa lako tani mai vale o koya, ka sa lako me 
la'ki watina tale e dua na tagane, 

3. “Kevaka sa sega ni taleitaki koya, o koya nai 
karua ni watina ka sa solia vua nai vola ni veisere 
ki na ligana ka vakatala tani mai vale, se, kevaka 
sa mani mate nai karua ni watina, o koya e a kauti 
koya mai, 

4. “O koya na matai ni watina sa tabu ni tauri 
koya tale, baleta ni sa vakacacani koya oti, oqo e 
dua na ka tabu ena mata i Jiova, mo ni kua gona 
kina ni kauta mai nai valavala ca ena vanua sa 
solia vei kemuni o Jiova na nomuni Kalou me 
nomuni votavota. 


Na Veivunau Tale Eso 

5. “Ni sa taura e dua na yalewa e dua na tagane 
me watina, sa tabu sara me lako ki nai valu, se me 
soli tale vua e dua na ka me cakava, me 
vakagalalataki o koya me dua na yabaki, ka me 
tiko mada ga e vale me vakamarautaka tiko kina 
na watina ena veisiga. 

6. “Sa tabu ni dua e taura na vatu ni gagi sila me 


veiyalayalati kina, ni vatu oqori sa nona bula na 
kena i taukei. 

7. “Kevaka sa kune ni dua e taura vakavesu e 
dua vei ira na tacina na Isireli, qai cakacaka vakaca 
vua se volitaki koya, me vakamatei na tamata o 
ya, mo ni qai kauta tani na ka ca o ya ena kemuni 
maliwa. 

8. “Mo ni qarauna na tete ni vukavuka, mo ni 
qarauna mo ni vakamuria kece ka cakava na veika 
kecega era sa vakavuvulitaka na bete kei na Livai, 
me vaka Au sa vakarota vei ira, mo ni qarauna, 
mo ni muria. 

9. “Mo ni nanuma na veika e cakava na Kalou 
vei Miriama ena sala ena nomuni lako tani tiko 
mai Ijipita! 

10. “Ni kemuni sa solia tiko vei tacimuni e dua na 
ka, mo ni kua ni lako ki na nona vale me solia mai 
vei kemuni e dua na yalayala. 

11. “Kevaka o ni sa tucake tu e tuba, ka sa lako 
mai na tamata o ni a soli ka vua, me kauta mai na 
ka sa yalayala kina vei kemuni. 

12. “Kevaka sa dravudravua na tamata o ya, me 
kua ni tiko vakadede vei kemuni na ka sa 
yalataka. 

13. “Me vakasukai tale vei koya na ka sa yalataka 
ni se bera ni dromu na matanisiga me moce vata 
kei na nonai sulu ka vosa vinakataki kemuni, ka 
ena dodonu kina vei kemuni ena mata ni Kalou o 
Jiova. 

14. “Mo ni kua ni vakaicolacolataki koya e dua na 
bobula sa voli ni sa dravudravua ka vakaloloma, 
se sa tacimuni se vulagi sa tiko ena vanua ena 
loma ni nomuni bai. 

15. “Ena veisiga kece, mo ni solia vua na kena i 
sau, ka me sa soli vua ni bera ni dromu na 
matanisiga, ni sa dravudravua o koya ka sa 
vakanamata tuga ki na kena i sau, de qai tagi vua 
na Kalou o koya, qai wili veikemuni mei valavala 
ca. 

16. “Sa tabu ni vakamatei na tama ena vuku ni 
luvedra, se o ira na gone ena vuku ni tamadra, ni 
sa dodonu me mate ga na tamata ena vuku ni 
nonai valavala ca. 

17. “Mo ni kua ni vakatanitaka na lewa ena 
vukudra na vulagi kei ira na luve ni yali, se mo ni 
taura na nona i sulu na yada me ia kina na 
veiyalayalati. 

18. “Mo ni nanuma ga ni o ni a bobula tu mai 
Ijipita, ka qai voli kemuni mai kea na Kalou o 
Jiova, o ni sa vakaroti kina mo ni cakava oqo. 

19. “Ni kemuni sa tamusuka na nomuni were ka 
guilecava e dua nai binibini mai kea, mo ni kua ni 
lesuva tale, me sa tu ga me kedra na luveniyali, na 
yada kei ira na vulagi, me vakasaututaka kina o 
Jiova na cakacaka kecega ni ligamuni. 

20. “Ni kemuni sa tauca na nomuni vei olive, mo 
ni qai biuta tu na kena vo, me kedra na vulagi, na 
luveniyali kei ira na yada. 

21. “Ni kemuni sa kumuna na nomuni vaini mai 
na kena were, mo ni kua ni kauta kece, na kena vo 

me medra na vulagi, na luveniyali kei ira na yada. 
22, “Mo ni nanuma ga, ni kemuni a bobula tu mai 
na vanua o Ijipita, o koya oqo Au sa vakaroti 
kemuni kina mo ni cakava oqo. 


25. “Kevaka sa kune e dua na duidui ena 
kemuni maliwa, ka sa yaco sara ki na 
mataveilewai, sa rawa ni vakatulewa na 
turaganilewa, me vaka donui na dodonu ka me 
vakacalai na cala, 

2. “Me sa yaco, kevaka sa dodonu me kuitataki 
na cala, na turaganilewa me sa lewa me 
vakadavori na cala ka me kuitataki e matai 
turaganilewa me vaka na nona beitaki, me 
vakatau ki nai wiliwili ni kuita. 

3. “Sa rauta me kuita vakavasagavulu, ka me 
kua tale ni sivia, de qai sivia tale, qai yaco me 
vakamalumalumutaki vaka ca sara e matamuni. 

4. “Mo ni kua ni vauca na bulumakau ni sa butu 
sila tiko. 


Nai Vakarau Ni Bula Vakawati Vei Koya Na 
Tacina Tagane Sa Vo 

5. “Kevaka era sa tiko vata na veitacini, ka sa 
mate e dua vei ira, qai sega tu na luvena tagane, 
me kua tale ni vakawati ena taudaku ni vuvale na 
yalewa sa mate o watina, Me lako vua e dua na 
taci watina ka kauta me watina, ka vakayacora 
vua na veika e dodonu me cakava o tacina sa 
mate. 

6. “Nai matai ni luvedrau tagane me sa taura ka 
tosoya na veika e nona o koya na tamana sa mate 
oti, me kua kina ni bokoci na yacana e Isireli. 

7. “Kevaka sa bese na tagane ni taura na wati 
tacina sa mate, me lako cake na yalewa ena nodra 
matamata na qase ka tukuna, ʻO taci watiqu sa 
bese ni cakava na cakacaka e dodonu me cakava o 
tacina sa mate. Sa bese ni vakatubura na yacai 
tacina sa mate e Isireli.” 

8. “Mera qai kacivi koya o ira na qase ni koro ka 
vosa vua, ia kevaka sa dei tikoga vei koya ena 
nona tukuna, “Au sa sega ni via taura na yalewa 
oqo; 

9. “Me qai lako mai o wati tacina vei koya ena 
matadra na qase, ka kauta tani nai vava mai 
yavana ka kasivita na matana, ka vosa me vaka: 
“Me caka vaka kina vei ira vakayadua ena bese ni 
susuga cake na vale i tacidra sa mate.” 

10. “Me qai kacivaki na yacana e Isireli, “Na yacai 
koya sa kautani mai yavana na nona i vava.” 


Na Veivunau Tale E So 

11. “Kevaka e rau sa veivala e rua na tagane ka sa 
lako mai na watina e dua me vukea na watina mai 
vei koya tale ka dua, ni sa dodoka yani na ligana 
me boboka na yagona vakatagane, 

12. “Me kua tale ni lomani o koya, ni sa dodonu 
me musu laivi na ligana. 

13. “Me kua ni dautiko ena nomuni bola na veika 
e bibi kei na veika e mamada. 


14. “Me kua ni tiko ena nomuni vale e dua na ka e 
duidui na kena bibi me levu se lailai. 

15. “Me tiko veikemuni nai vakarau e dodonu ka 
vinaka taucoko, kei na bibi e dodonu ka taucoko, 
me rawa ni dede kina nomuni bula ena vanua sa 
solia vei kemuni o Jiova na nomuni Kalou. 

16. “O ira sa cakava na veika oqo, o ira kece sa 
sega ni dodonu na nodra i valavala era sa ka 
vakasisila ena mata ni Kalou o Jiova. 


Me Ra Vakarusai Na Amalakaiti 

17. “Mo ni nanuma na veika era cakava 
veikemuni na Amalakaiti ena nomuni i lakolako 
lesu mai Ijipita, 

18. “Ena nona sotavi kemuni ena sala ka ra valuti 
kemuni ena veiyasana kecega ni kemuni sa 
wawale ka malumalumu sara; ka sa sega ni via 
rerevaka na Kalou o koya. 

19. “O koya ogo ni sa solia veikemuni na 
vakacegu na Kalou o Jiova mai vei ira kece na 
meca, ena vanua sa solia vei kemuni na Kalou o 
Jiova me nomuni votavota ka taukena, mo ni qai 
nanuma mo ni bokoca laivi na kedra i 
vakananumi na Amalakaiti ena ruku i lomalagi. 
Mo ni kua ni guilecava na ka oqo. 


Na Vakacabori Ni Sevu Kei Nai Katini 


26. “Me vakayacori oqo, ni kemuni sa lako mai 


kina vanua sa solia veikemuni o Jiova na Nomuni 
Kalou mo ni taukena, o ni sa vakaivotavota kina 
ka tiko kina, 

2. “Ka mo ni na taura e so nai sevu ni nomuni 
veiwere mai na vanua o ni sa tiko kina ka solia 
veikemuni na Kalou o Jiova moni taukena ka biuta 
ena sova ka qai lako ki na vanua sa digitaka o 
Jiova na nomuni Kalou me tiko kina na Yacana. 

3. “Mo ni qai lako vua na bete levu ka tukuna 
vua, 'au sa yalataka ena siga oqo vua na Kalou o 
Jiova, ni au sa lako mai ki na vanua sa yalayala 
kina na Kalou ki vei ira na qase me solia vei 
keimami.' 

4. “Me qai taura na sova o koya na bete mai na 
ligamuni ka biuta e mata ni cabocabo ni soro nei 
Jiova na nomuni Kalou. 

5. “Mo ni qai sauma ka vaka vei Jiova na nomuni 
Kalou, “o tamaqu na kai Siria ka sa vakarau tu me 
rusa, sa qai lako sobu ki Ijipita ka tiko kina, era 
lewe vica ga, mai kea a sa yaco me matanitu levu, 
ka era sa lewe levu sara ka tamata gaga. 

6. “O ira na Ijipita era sa i tovo ca vei keimami 
era sa  vakacacani keimami ka era sa 
vakabobulataki keimami. 

7. “Keimami sa qai tagi vei Jiova na nodra Kalou 
na neimami qase, o Jiova sa rogoci keimami ka 
raica na neimami vakararawataki, kei na neimami 
oca kei na neimami vakalolomataki. 

8. “O Jiova sa qai kauti keimami tani mai Ijipita 
ena ligana kaukauwa, ena nona cakava nai 
vakatakilakila kei na ka e veivakadrukai. 

9. “Sa kauti keimami mai ki na vanua oqo ka 

solia vei keimami na vanua “na vanua sa drodro 
kina na sucu kei na oni;” 

10. ‘Oqo, keimami sa kauta mai nai sevu ni vuata 
ni vanua, o koya, kemuni Jiova, o ni sa solia mai, 
mo ni qai biuta ena mata i Jiova na nomuni Kalou 
ka lotu vua. 

11. “E dodonu moni rekitaka na veika kecega sa 
solia veikemuni o Jiova na nomuni Kalou, ki na 
nomuni vale, oi kemuni kei ira na livai kei ira na 
vulagi sa tiko kei kemuni. 

12. “Ni kemuni sa biuta vakatikitiki na i katini ni 
nomuni tubu kecega ena i katolu ni yabaki - na 
yabaki ni katini - ka solia vei ira na livai, na 
vulagi, na luveniyali kei ira na yada, me ra kana 
ena nomuni lomanibai ka mamau, 

13. “Mo ni qai tukuna kina vei Jiova na nomuni 
Kalou, 'keimami sa kauta mai nai katini tabu mai 
na neimami vale ka keimami sa solia vei ira na 
livai, na vulagi, na luveniyali, kei ira na yada me 
vaka na nomuni vakaro kecega o ni sa vakaroti 
keimami kina, keimami sa sega ni lako sivia se 
guilecava nai vakaro oqo. 

14. “Au sa sega ni kania ena gauna ni vakaloloku 
se au sa vakayagataka ena dua na ka e 
dukadukali, se vakayagataka vei ira na na mate, 
ka au sa cakava ga me vaka sa vakarota vei au o 
Koya. 

15. “Mo ni rai sobu mai ena nomuni tikotiko tabu 
mai lomalagi, ka vakalouvinakataki ira na nomuni 
tamata na Isireli kei na vanua o ni sa solia 
veikeimami, me vaka o ni a bubului kina vei ira na 
neimami qase, na “vanua sa drodro kina na sucu 
kei na oni.”” 


O Ira Na Tamata Vakamareqeti Ni Kalou 

16. “Na siga oqo, na Kalou o Jiova sa vakaroti 
kemuni mo ni muria nai lesilesi kei na lewa; o 
koya oqo mo ni qarauna mo ni muria ena 
yalomuni taucoko kei na lomamuni kecega. 

17. “Ena siga ogo, o ni sa cavuta, ni o Jiova sa 
nomuni Kalou, o ni na lako ena Nona sala ka 
maroroya na Nona i lesilesi, na Nona i vakaro kei 
na Nona lewa, ka o ni na talairawarawa ki na 
domona. 

18. “Ena siga talega oqo, o Jiova sa vakaraitaka ni 
sai kemuni na Nona tamata vakamareqeti, me 
vaka sa yalataka vei kemuni, ni sa dodonu mo ni 
maroroya kece na Nona i vakaro, 

19. “Ka ena vakaturi kemuni cake me siviti ira na 
matanitu kecega sa bulia o Koya, ena yacana kei 
na Nona dokai talega, mo ni yaco kina mo ni Nona 
tamata tabu, kivei Jiova na nomuni Kalou, me 
vaka sara ga sa cavuta o Koya.” 


Sa Volai Ena Vatu Nai Vunau 


27. Oqo, o Mosese kei ira na qase ni Isireli sa 


vakaroti ira na tamata ka vaka: “Mo ni maroroya 
kece nai vakaro au sa vakarota vei kemuni e 
daidai. 

2. “Me vakayacori oqo, na siga kemuni sa na 


takosova kina na uciwai na Joritani ki na vanua sa 
na solia vei kemuni o Jiova na nomuni Kalou, mo 
ni binia kina veikemuni na vatu lelevu, ka me ra 
boro ena wai vulavula (lase). 

3. “Mo ni vola kina na vosa kece ni vunau, ni 
kemuni sa takoso, mo ni curu kina ki na vanua sa 
solia vei kemuni o Jiova nomuni Kalou, “Na vanua 
sa drodro kina na sucu kei na oni,” me vaka ga sa 
yalataka vei kemuni o Jiova na Kalou ni nomuni 
gase. 

4. “O koya ogo, ni kemuni sa takosova na 
Joritani, ena ulunivanua o Ipati, mo ni tuvana na 
vatu kece oqo, au sa vakaroti kemuni kina oqo, ka 
boroya ena wai vulavula (lase). 

5. Mai kea talega mo ni tara kina e dua nai 
cabocabo ni soro vei Jiova na nomuni Kalou, na 
cabocabo ni soro e vatu, me kua ni tara nai 
cabocabo ni soro ena dua nai yaya kaukamea. 

6. “Me tara ena vatu taucoko nai cabocabo ni 
soro nei Jiova na nomuni Kalou ka me vakacabori 
kina nai soro kama ki vei Jiova na nomuni Kalou. 
7. “Mo ni vakacabora na i soro ni veivinakati, ka 
kana mai nai cabocabo ni soro ka reki tiko ena 
mata i Jiova na nomuni Kalou. 

8. “Mo ni vola vakavinaka ka vakamatailevu ena 
dela ni vatu na vosa kece ni vunau.” 

9. O Mosese kei ira na bete kei ira na livai era sa 
vosa vei ira na Isireli ka vaka: “Mo ni qarauni 
kemuni ka vakarorogo na Isireli, Ena siga oqo, ka 
mo ni sa nona tamata na Kalou. 

10. “O koya oqo, mo ni vakarorogo ka 
talairawarawa ki na domo i Jiova na nomuni 
Kalou ka maroroya na nona i vakaro kei na nona i 
lesilesi au sa vakarota vei kemuni e daidai.” 


Mai Na Ulu Ni Vanua o Ipali Sa Cavuti Kina Na 
Kalouca 

11. Sa vakaroti ira na tamata o Mosese ena siga o 
ya ka vaka, 

12. “Ogo sa tucake tu ena ulunivanua o Kerisimi 
ka vakalouvinakataki ira na tamata ni kemuni sa 
takosova oti na Joritani: o Simione, o Livai, o Juta, 
o Isakari, o Joseva kei Penijamini; 

13. “Ena ulunivanua o  Ipali me  rukaka 
(vakaloucataka) na tamata: o Rupeni, o Kata, Esa, 
Sevuloni, o Taniela kei Navitalai. 

14. “O ira na Livai, me ra vosa vakarogolevu, ka 
vosa vei ira na kece na tagane e Isireli: 

15. “Ena kalouca o koya sa cakava e dua na ka sa 
ceuti se dua na ka sa buli, ka vakasisila vei Jiova 
na cakacaka ni liga ni tamata, ka vakaduria ena 
vanua vuni’ “Me ra tukuna na tamata kecega 
‘Emeni! 

16. 'Sa kalouca o koya sa i valavala 
vakaviavialevu veirau na nona i tubutubu tamana 
kei tinana’ “Me ra na tukuna na tamata kecega, 
‘Emeni! 

17. “Sa kalouca o koya sa vakavuna na nona lako 
sese na mataboko ena sala’ “Me ra tukuna na 
tamata kecega, ‘Emeni! 

18. Sa kalouca o koya sa vakavuna na nona lako 
sese na mataboko ena sala. Me ra na tukuna na 
tamata kecega, ‘Emeni! 

19. 'Sa kalouca o koya sa vakatanitaka na lewa 
dodonu me nodra na vulagi, na luveniyali, na 
yada. “Me ra na tukuna na tamata kecega, 
‘Emeni! 

20. 'Sa kalouca o koya sa moce vata na wati 
tamana baleta ni sa cega nai davodavoi tamana.” 
“Me ra na tukuna na tamata kecega, ‘Emeni! 

21. ‘Sa kalouca o koya sa tiko vata kei na dua na 
manumanu’ “Me ra na tukuna na tamata kecega, 
‘Emeni! 

22. ‘Sa kalouca o koya sa tiko vata kei na ganena 
na luvei tamana se luvei tinana.” “Me ra na tukuna 
na tamata kecega, ‘Emeni! 

23. 'Sa kalouca o koya sa tiko vata kei na tinai 
waitina. “Me ra na tukuna na tamata kecega, 
‘Emeni! 

24. 'Sa kalouca o koya sa veivala vuni kei na 
wekana.” “Me ra na tukuna kecega, ‘Emeni! 

25. “Sa kalouca na tamata sa taura vuni nai 
lavo me vakamatea kina e dua na sega cala.” “Me 
ra na tukuna kece na tamata kecega, ‘Emeni! 

26. “Sa kalouca o koya sa sega ni muria na vosa 
kece ni vunau oqo. * “Me ra na tukuna na tamata 
kecega, ‘Emeni! 


Na Kalouvinaka Kei Na Sautu Vei Ira Sa 
Talairawarawa 


28. “O koya oqo, kevaka o ni sa vakarorogo 


vinaka ka talairawarawa ki na domo i Jiova na 
nomuni Kalou, mo ni vakamuria vinaka na Nona i 
vakaro kecega, au sa vakarota vei kemuni ena siga 
oqo, e na laveti kemuni cake kina o Jiova na 
nomuni Kalou mai vei ira na veimatanitu kecega e 
vuravura. 

2. “Na veivakalouvinakataki kecega oqo era na 
lakovi kemuni mai, ka lako siviti kemuni, baleta 
ni o ni sa talairawarawa ki na domo i Jiova na 
nomuni Kalou: 

3. “O ni na kalouvinaka ena koro, o ni na 
kalouvinaki na vanua. 

4. “Ena vakalouvinakataki na vua ni yagomuni, 
na vua ni nomuni qele, ena tubu na nomuni 
manumanu ena bai, na nomuni bulumakau kei na 
manumanu susu kecega. 

5. “Ena vakalouvinakataki na nomuni basikete 
kecega kei na nomudou tere kecega. 

6. “O ni na kalouvinaka ena nomuni curu mai 
kei na nomuni lako yani. 

7. “Na Kalou ena vakadrukai ira na kemuni 
meca e matamuni; era na lako mai ena dua na sala 
ka na veitau lesu ena vitu tale na sala. 

8. “Na Kalou ena vakarota na sautu vei kemuni 
ena nomuni lololo, ena ka kecega sa tara na 
ligamuni ka ena vakalouvinakataki ena vanua sa 
solia vei kemuni na Kalou o Jiova. 

9. “Na Kalou o Jiova ena vakataudeitaki kemuni; 
mo ni tamata tabu vua me vaka sa yalataka vei 


kemuni. Kevaka o ni sa maroroya na i vakaroi 
Jiova na nomuni Kalou ka lako ena Nona sala. 

10. “O ira na tamata kece e vuravura era na raica 
ni kemuni sa kacivi ena yaca i Jiova, ka era na 
rerevaki kemuni. 

11. “Na Kalou ena solia vei kemuni na veika 
vivinaka ena vua ni yagomuni, ena levu ni 
nomuni manumanu susu, ena vua ni nomuni qele, 
ena vanua sa yalataka o Jiova na nomuni Kalou 
vei ira na nomuni qase, me solia vei kemuni. 

12. “O Jiova ena dolava vei kemuni na nona lololo 
kecega mai lomalagi, me solia na uca ki na 
nomuni vanua ena kena gauna dodonu ka me 
vakalouvinakataka na cakacaka ni ligamuni. o ni 
na dau veivuke ki vei ira na veimatanitu ka o ni na 
sega ni daukerekere. 

13. “0 Jiova ena cakava mo ni uluna ka sega ni 
buina, o ni na tiko ga e cake ka sega ni tiko e ra, 
kevaka o ni sa rogoca nai vakaroi Jiova na nomuni 
Kalou, au sa vakarota veikemuni ena siga ogo, ka 
qarauna me muria. 

14. “O koya oqo mo ni kua ni vuki tani mai na 
vosa au sa vakarota vei kemuni ena siga oqo, ki 
nai mawi se ki nai matau, mo ni muri ira kina na 
Kalou tale eso ka qaravi ira. 


Na Kalouca Ni Talaidredre 

15. “Ena yaco oqo kevaka o ni sa sega ni via 
rogoca na domo i Jiova na nomuni Kalou, ka sega 
ni via maroroya na Nona i vakaro kecega kei na 
Nona i lesilesi au sa vakarota vei kemuni ni kua, 
me lako mai ki na veikemuni na veikalouca kecega 
oqo, ena toboki kemuni ka siviti kemuni: 

16. “O ni na kalouca ena koro, ka kalouca talega 
ena vanua. 

17. “Ena kalouca na nomuni bola kei na nomuni 
tere. 

18. “Ena vakaloucataki na vua ni yagomuni, na 
vua ni nomuni qele, na nomuni bulumakau kei 
na nomuni qele ni sipi. 

19. “O ni na kalouca ena nomuni curu mai kei na 
nomuni lako yani. 

20. “O Jiova ena tala veikemuni na kalouca, na 
veilecayaki kei na cudruvi ena veika kecega sa tara 
na ligamuni, me yacova ni kemuni sa vakarusai, 
me yacova ni kemuni sa yali yani vakatotolo sara, 
baleta na ca ni nomuni valavala ni kemuni sa biuta 
na Kalou. 

21. “Na Kalou ena cakava na veimate ca oqo me 
kabiti kemuni me yacova ni sa kani kemuni kece 
mai na vanua sa solia vei kemuni mo ni taukena. 
22. “O Jiova ena samuti kemuni ena mate ni 
gacagaca, ena katakata, ena mate dewa, ena tubu 
na mate cuga, ena i seleiwau kei katakata sivia kei 
na mate ni suasua ca, oqo ena cicivi kemuni mai 
me yacova ni o ni sa vakarusai ka yali yani. 

23. “Na lomalagi sa tu oqo ena ulumuni ena 
varasa mai kei na vuravura sa tu oqori e yavamuni 
ena kaukamea mai. 

24. “Ena veisautaka o Jiova na uca ni nomuni 
vanua me pauta kei na kuvu ni soso, ka na lako 

sobu mai lomalagi vei kemuni me yacova ni o ni 
sa vakarusai kece. 

25. “O Jiova ena vakavuna na nomuni vakadrukai 
mai vei ira na nomuni meca o ni na lako yani ena 
dua na sala, ka o ni na veidroyaki mai ena sala e 
vitu mai matadra. o ni na dauvakavu lega, ki vei 
ira kece na veimatanitu e vuravura. 

26. “Na yagomuni sa mate tu, sa na yaco me 
kedra na manumanu vuka ni macawa, kei na 
manumanu yavai va ni vuravura ka na sega e 
cemuri ira tani. 

27. “O Jiova ena samuti kemuni ena bo ni Ijipita, 
na bo dra, na karokaro kei na milamila, na veika 
oqo, o ni na sega ni vakabulai rawa kina. 

28. “O Jiova ena samuti kemuni ena lialia, ena 
mataboko kei veilecayaki ni bula. 

29. “O ni na vakayayamo ena siga levu, me vaka 
sa vakayayamo na mataboko ena butobuto, o ni na 
sega ni tamata yaco ena nomuni lakolako; o ni na 
vakaocai ka vakacacani tikotiko ga ka sega ni dua 
e rawa ni vakabulai kemuni. 

30. “O ni na vosaka e dua me watimuni, ia, e rau 
na veimoceri tale kei na dua na tagane tani; o ni na 
tara e dua na vale, ia, e dua tani tale na mai 
taukena. O ni na tea e dua na were ni vaini, ia, o ni 
na sega ni tauca na vuana. 

31. “Ena vakamatei e matamuni na bulumakau, 
ia, o ni na sega ni kana kina, na nomuni asa ena 
tauri vakaukauwa mai vei kemuni ka ena sega ni 
vakasosomitaki tale vei kemuni, na nomuni sipi 
ena soli vei ira na kemuni meca, ka ena sega vei 
kemuni ena vakabulai ira rawa. 

32. “Na luvemuni tagane kei na luvemuni yalewa 
era na soli vei ira na so tale na tamata, ka ena raica 
na matamuni ka sega ga ni cakava rawa e dua na 
ka, ni sa sega na kaukauwa ena ligamuni. 

33. “Na veimatanitu o ni sa sega ni kila era na 
kania na vuata ni nomuni vanua kei na vua ni 
nomuni cakacaka, o ni na valuti ka vakacacani 
tikotiko ga. 

34. O ni na vakagolei vakalialia baleta na rai sa rai 
tiko kina na matamuni. 

35. “O Jiova ena samuta na durumuni kei na 
yavamuni ena bo ca sara ka o ni na sega ni 
vakabulai kina, mai na botoboto ni yavamuni kina 
buradelamuni. 

36. “Ena kauti kemuni mai o Jiova, oi kemuni kei 
ira na tui o ni sa sega ni kila se me ra kila o ira na 
nomuni qase, mai kea ki ni na qaravi ira kina na 
kalou--sa buli ena kau kei na vatu. 

37. “O ni na yaco me ka e veivakidacalataki, a i 
vakabalebale, e ka ga ni veitalanoa vei ira na 
veimatanitu ena vanua sa vakasevi kemuni kina o 
Jiova. 

38. “O ni na kauta ka cavuraka vakalevu na sila, 
ia, o ni na kauta ga mai vakalailai, ni ra na kania 
ga na vodre. 

39. “O ni na tea na veivaini ka qarava vinaka, ia o 
ni sega ga ni gunuva na kena waini se kania na 
vuana; era na kania ga na vuana na ulo. 

40. “O ni na raica na veiolive ena nomuni 


veiyasana kecega, ia o ni na sega ni lumuta na 
kena waiwai, baleta ni ra na drodro tani na kena 
waiwai. 

41. “Era na sucu mai vei kemuni na gonetagane 
kei na goneyalewa, ia era na sega ni wili vei 
kemuni; baleta ni ra na kau vakabobula 

42. “Era na kania kece na nomuni veikau na 
vodre kei na ka kecega sa tubu mai na qele. 

43. “O ira na kai tani era na tubu siviti kemuni, ia, 
oi kemuni, o ni na lutu sobu tikoga. 

44. “Era na solia vei kemuni, ia, o ni na sega ni 
solia vei ira, era na uluna ka o ni na buina tikoga. 
45. “E dina, na kalouca kece oqo era na lakovi 
kemuni mai, ka cici muri kemuni, ka lako siviti 
kemuni me yacova ni kemuni sa vakarusai, ni 
kemuni sa sega ni via rogoca na domo i Jiova na 
nomuni Kalou, ka maroroya na nona i vakaro kei 
na nona i lesilesi sa vakarota vei kemuni. 

46. “Oqo o ni na vakatakilakilataki tani kina kei 
ira na nomuni kawa me sega ni mudu. 

47. “Baleta ni kemuni sa sega ni qarava na Kalou 
o Jiova ena reki kei na marau ni yalomuni ni sa 
levu na veika e sa tu, 

48. “O ni na qaravi ira na kemuni meca o ira ena 
talai ira mai o Jiova ena viakana kei na viagunu 
kei na luvawale, ka era sa vinakata na ka kecega, 
ena biuta talega o Jiova e dua nai vua e domomuni 
me yacova ni sa vakarusai kemuni o koya. 

49. “O Jiova ena kauta mai vakayawa e dua na 
matanitu me vorati kemuni mai na yasai vuravura 
ka dua, ka na tubu vakatotolo me vaka sa vuka na 
i keli, e dua na matanitu o ni sa sega ni kila na 
nodra vosa, 

50. “E dua na matanitu sa ca sara, sa sega vei ira 
na veidokai vei ira na qase se na nodra taleitaki ira 
na gone. 

51. “Era na kania na tubu ni nomuni manumanu 
kei na vuata ni nomuni vanua, me yacova ni o sa 
vakarusai, ena sega ni vakavoci vei kemuni na 
sila, na waini, kei na waiwai kei na veika vivinaka 
ni nomuni bulumakau na veika vivinaka ni 
nomuni sipi, me yacova ni o ni sa vakarusai kece. 
52. “Era na tagavi kemuni ena nomuni matamata 
kecega, me yacova ni sa kabasu kecega na nomuni 
bai ni valu o ni sa dau vakararavi kina, o koya sa 
solia veikemuni o Jiova na nomuni Kalou. 

53. “O ni na kania na vua ni yagomuni na 
lewedra na luvemuni tagane kei na lewedra na 
luvemuni yalewa o ira sa solia vei kemuni o Jiova 
na nomuni Kalou, ni sa buku talega na druadrua 
ena vuku ni leqa era sa veivakaleqai kina na 
kemuni meca. 

54. “Na tagane ena kemuni maliwa sa dau 
kidakida ka dau digidigi, ena dua tani na matana 
vua na wekana, vei koya talega na watina sa 
daulomana sara, vei ira talega na luvena era sa vo 
tiko vua, 

55. “Ni sa sega ni via solia vei ira na lewei luvena 
ena kania, baleta ni sa sega tale na ka e vo ena 
kena buku mai na druadrua o koya era sa 

veivakaleqai mai kina na meca ena nomuni 
matamata ni koro. 

56. “Na yalewa vinaka ka totoka sa tiko vei 
kemuni, o ira sa sega mada ga ni via butuka na 
qele ena yavadra baleta na nodra viavia ga, ena 
sega ni via solia vei watina dina se vei luvena 
tagane se luvena yalewa, 

57. “Na kato ni gone sa lutu mai na maliwa ni 
yavana kei na lewe ni ketena dina, o ira sa 
vakasucuma o koya, ni na kinia lo ga o koya ni sa 
sega na kakana ena vuku ni veivakaleqai mai kina 
na meca ena nomuni matamata. 

58. “Kevaka o ni sa sega ni qarauna mo ni 
maroroya na vosa kece ni vunau ogo, sa volai ena i 
vola oqo, sa volai ena i vola oqo, mo ni rerevaka 
kina na yaca lagilagi ka talei na yaca I JIOVA NA 
NOMUNI KALOU, 

59. “O Jiova ga ena kauta mai vei kemuni kei ira 
na nomuni kawa na veimate caca—na mate lelevu 
ka vakasisila- kei na veimate lelevu tale eso ka 
dau tu vakadede. 

60. “Ena kauta lesu tale mai vei kemuni o Jiova na 
veimate caca kece mai Ijipita o ni dau rerevaka, era 
na kabiti kemuni. 

61. “Na vei mate caca kecega sa sega ni volai ena i 
Vola ni Vunau, ena kauta mai vei kemuni o Jiova, 
me tarai kemuni me yacova ni kemuni sa rusa 
kecega. 

62. “Ena vo e vica ga veikemuni, me vaka ni 
kemuni sa vaka na kalokalo ni lomalagi na 
kemuni lewe levu, baleta ni kemuni sa sega ni via 
rogoca na domo i Jiova na nomuni Kalou. 

63. “Ena yaco ga, me vaka ni sa dau marautaki 
kemuni o Jiova ka daucakavinaka veikemuni ka 
dau vakalevutaki kemuni, ena marautaka o Jiova 
me vakarusai kemuni, ka vakayali kemuni ka mo 
ni kau tani mai na vanua o ni sa lako tiko yani 
kina mo ni taukena. 

64. “Ena vakasesei kemuni o Jiova ena matadra na 
tamata kecega, mai na dua na yasana kei vuravura 
ki na dua tale na yasana, mai kea o ni na qarava 
kina na Kalou lasu, na Kalou o ni sa sega ni kila se 
o ira na nomuni qase—sa buli ena kau kei na vatu. 

65. “Ena kedra maliwa na veimatanitu oqori o ni 
na sega ni kune vakacegu kina, se me vakacegu 
kina na yavamuni, ia, o Jiova e solia veikemuni 
mai kea na yalo sa rere tikoga, na mata sa sega ni 
rai rawa kei na loma sa mosi vakalevu. 

66. “Na nomuni bula sa lili tu vakaveimama e 
matamuni, o ni na rere tikoga, siga kei na bogi, ka 
sa sega nai vakadei ni bula. 

67. “Ena veimataka o ni na tukuna, ‘Oqo sa 
yakavi mai!” Ena veiyakavi o ni na tukuna, “Ni sa 
mataka mai oqo!” Baleta na rere sa vakatagayataki 
kemuni tiko, kei na veika sa raica tiko na 
matamuni. 

68. “O Jiova ena kauti kemudou lesu tale ki Ijipita 
ena waga, ena sala e sa tukuni oti veikemuni, “Ni o 
ni na sega ni raica tale.” Mai kea o ni na volitaki 
kina ki vei ira na kemuni meca, me bobula yalewa 


se bobula tagane, ia, ena sega ni dua e via voli 
kemuni.” 


Sa Vakavoui Na Veiyalayalati Mai Moape 


29. Ogo na vosa ni veiyalayalati sa vakarota o 


Jiova vei Mosese me cakava vei ira na luvei Isireli 
ena vanua o Moapi, me kuria na veiyalayalati sa 
cakava vei ira mai Orepi. 
2. O Mosese sa kacivi ira kece na Isireli ka 
tukuna vei ira: “O ni sa raica kece e matamuni na 
veika sa cakava o Jiova ena vanua o Jjipita, ki vei 
Fero ke ira kece na nona tamata, kei na nona 
vanua kecega — 
3. “Na veika lelevu sa raica na matamuni, nai 
bi cd 
vakatakilakila kei na ka e veivakakurabuitaki. 
4. “la, na Kalou sa sega tikoga ni solia 
veikemuni, na yalo me kila, na mata me raica, na 
daliga me rogoca, me yacova na siga oqo. 
5. “Oi Au, sa liutaki kemuni mai oqo me 
i A q 
vasagavulu na yabaki ena vanua liwa. Sa sega ni 
madra mai na nomuni sulu ena yagomuni, se na 
nomuni vava mai na yavamuni. 
6. “O ni sa sega ni kana madrai, o ni sa sega ni 
gunu waini, mo ni kila kina ni sai Au Jiova na 
nomuni Kalou. 
7. “Ni kemuni sa lako mai ki ke, o Sailo na 
tui Esiboni kei Oki na tui Pasani era sa lako mai 
me valuti keimami, ka keimami sa ravuti ira. 
8. “Keimami sa taura na nodrau vanua ka solia 
mei votavota nei Rupeni kei Kata kei na veimama 
ni yavusa o Manasa. 
9. “Mo ni maroroya na vosa ni veiyalayalati oqo, 
ka muria, mo ni tamata yaco ki na ena veika kece o 
ni na cakava. 
10. “Oi kemuni kece sa tucake tu e daidai ena 
matai Jiova na nomuni Kalou. Oi kemuni nai liuliu 
ni veiyavusa, na qase kei ira na vakaitutu, kei ira 
kece na tagane e Isireli, 
11. “O ira na nomuni lalai kei ira na watimuni -- 
o ira na vulagi sa tiko vata kei kemuni, o ira sa 
daucaka buka vei kemuni kei ira na dautaki wai-- 
12. “Mo ni mai veiyalayalati vata kei Jiova na 
nomuni Kalou kei na Nona bubului, sa cakava vei 
kemuni o Jiova na nomuni Kalou e daidai, 
13. “Mo ni vakadeitaki kina mai vei Koya e 
daidai, mo ni nona tamata, me Kalou kina 
veikemuni o Koya, me vaka ga sa dau tukuna tiko 
o Koya veikemuni, me vaka sara ga sa yalataka vei 
ira na nomuni qase, vei Eparama, vei Aisake, vei 
Jekope. 
14. “Au sa sega ni cakava na veiyalayalati kei na 
bubului oqo, vei kemuni duadua ga, 
15. “Vei koya talega sa tiko eke e daidai ena mata 
ni Kalou o Jiova, sa vakatalega kina o koya sa sega 
ni tiko e daidai 
16. (Ni o ni sa kila vinaka ni da a tiko mai Ijipita, 
ka eda sa lako curuma mai na veimatanitu oqo, 
17. Oni sa raica na nodra vakasisila kei na nodra 
matakau sa tiko kei ira - na kau, na vatu, sa siliva 
kei na koula), 

18. “Me yaco kina me kua ni dua veikemuni, se 
tagane se yalewa se vuvale, se yavusa, me vuki 
tani na yalona ena siga oqo mai vei Jiova na Kalou, 
me lako ka qaravi ira na Kalou ni veimatanitu oqo, 
ka me kua ni dua veikemuni e vakavuna na 
veiyalocataki se veivakawiwitaki, 

19. “Me kua talega ni yaco, kevaka e dua sa 
rogoca na vosa ni veivakaloucataki oqo, ka 
vakalouvinakataka ga na yalona ka tukuna tiko, 
“Au na tiko vinaka tikoga, veitalia mada ga kevaka 
au lako tiko ena vakanananu ni yaloqu” - me 
vaka ga, ni ra sa wili vata na daumateni kei ira na 
sega ni daumateni. 

20. “O Jiova, ena sega ni vosoti koya, ia, na Nona 
cudru o Jiova kei na Nona ruru ena vakama na 
tamata koya, kei na ruru kece sa volai ena i Vola 
oqo ena yaco vua, o Jiova talega ena bokoca laivi 
na yacana mai na rukui lomalagi. 

21. “O Jiova ena vakatikitikitaki koya mai vei ira 
na yavusa kece ni Isireli, me nona na rarawa me 
vaka na kalouca kece sa volai ena i Vola ni Vunau 
ogo, 

22. “Ni ra na yaco mai nai tabatamata sa muri 
kemuni mai, kei ira na vulagi sa lako vakayawa 
mai, era na tukuna, ni ra sa raica na veikacaca sa 
yaco ena vanua kei na veimate caca sa biuta kina o 
Jiova: 

23. “Na vanua taucoko sa veivatu-masima ka sa 
kama tiko; sa sega ni teivaki, sa sega na ka e vua, 
sa sega na ka e tubu mai, sa vaka ga na Sotoma kei 
Komora, Adama kei Sepoimi, sa vuaviritaka o 
Jiova ena Nona cudru kei na cudru katakata.” 

24. “Era sa tukuna na veimatanitu kecega, “Na 
cava sa cakava kina o Jiova na ka oqo? Na cava na 
balebale ni cudru katakata oqo?” 

25. “Era na tukuna na kena tagane: “Baleta ni ra sa 
biuta na veiyalayalati ni nodra Kalou o Jiova, na 
Kalou ni nodra gase, sa cakava o Koya vata kei ira 
ena nodra lako tani mai Ijipita; 

26. “Ni ra sa lako ka qarava na Kalou tani e so, o 
koya era a sega ni kila, ia, e se sega ga ni via biuti 
ira O Koya. 

27, “Na cudru i Jiova sa kania na nodra vanua, me 
kauta mai kina na veikalouca kecega sa volai ena i 
vola oqo. 

28. “O Jiova sa cavuraki ira tani mai na nodra 
vanua ena cudru levu, ena cudru katakata, era sa 
vakacudrui Jiova tikoga kina, ka sa ceburaki ira 
kina ki na dua tale na vanua me vaka ena siga 
oqo. 

29, “Na veika vuni sa nei Jiova na noda Kalou, na 
veika sa vakatakilai sa noda kei ira na luveda me 
sega ni mudu, me rawa ni da bulataka na vosa 
kece ena i vunau oqo. 


Na Kalouvinaka Ni Sa Lesu Vua Na Kalou Na 
Tamata 


30. “Ni sa tarai kemuni mai na kalouvinaka kei 
na kalouca au sa biuta tu oqo e matamuni ka o ni 


sa vakananuma na veivanua kece sa kauti kemuni 
kina o Jiova na nomuni Kalou, 

2. “O ni qai lesu vei Jiova na nomuni Kalou ka 
rogoca na Domona me vaka au sa vakarota vei 
kemuni e daidai, oi kemuni kei ira na luvemuni 
ena yalomuni taucoko kei na lomamuni taucoko, 

3. “Me na kauti kemuni lesu tale mai kina o 
Jiova na nomuni Kalou mai na vesuki ka sa lomani 
kemuni tikoga ka sa vakasoqoni kemuni tale mai 
na veimatanitu sa vakasavi kemuni kina na Kalou 
o Jiova. 

4. “Kevaka sa vakasavi e dua ki na vanua yawa 
sara ena rukui lomalagi, mai kea ena kauti kemuni 
tale mai kina na Kalou o Jiova. 

5. “O Jiova na nomuni Kalou ena kauti kemuni 
tale mai ki na vanua era a taukena na nomuni 
qase, mo ni taukena tale, E na vakatamata yaco 
taki kemuni ka vakalewevugataki kemuni mai vei 
ira na tamamuni o Koya. 

6. “O Jiova, na nomuni Kalou ena ciliva na mata 
ni yalomuni kei na yalodra na nomuni kawa, me 
ra lomana na Kalou o Jiova ena yalodra taucoko 
kei na lomadra kecega me ra bula kina. 

7. “Na Kalou o Jiova ena biuta na kalouca kece 
ogo ki vei ira na meca, vei ira talega sa cati kemuni 
ka daubeitaki kemuni: 

8. “O ni na talairawarawa tale kina na domo i 
Jiova na nomuni Kalou ka cakava na nona i vakaro 
kecega, me vaka au sa vakarota veikemuni e 
daidai. 

9. “Na Kalou o Jiova ena vakalevutaka na 
cakacaka ni ligamuni kecega, na vua ni yagomuni, 
na vua ni nomuni manumanu susu kei na vuata ni 
nomuni vanua me vinaka cake. o Jiova ena 
rekitaki kemuni vakalevu cake me vaka sa 
daurekitaki ira na nomuni gase, 

10. “Kevaka o ni sa talairawarawa ki na domo i 
Jiova na nomuni Kalou, ka maroroya na Nona i 
vakaro kei na Nona i lesilesi sa volai ena i vola ni 
vunau, ka gole vua na Kalou o Jiova ena yalomuni 
kei na lomamuni kecega. 


Na Digitaki Ni Bula Kei Na Mate 

11. “Nai vakaro oqo, au sa vakarota veikemuni e 
daidai, sa sega ni dredre se me sa tiko sara 
vakayawa, 

12. “Sa sega ni tiko sara mai lomalagi me tukuni 
kina, 'O cei ena lako cake me kauta sobu mai vei 
keda me da mai rogoca ka cakava?” 

13. “Se sa tiko mai na wasawasa kadua me tukuni 
kina, 'O cei me lakova na wasawasa ena vukuda 
ka kauta mai na vosa ni Kalou me da rogoca ka 
cakava?” 

14. “Sa voleka sara veikemuni na vosa ni Kalou 
ena gusumuni, ena yalomuni, mo ni bula kina. 

15. “Raica au sa biuta e matamuni na bula kei na 
vinaka, na mate kei na ca, 

16. “Ena veika sa vakaroti veikemuni e daidai, mo 
ni lomani Jiova na nomuni Kalou ka lako ena 
Nona sala ka maroroya na Nona i vakaro, na Nona 
i lesilesi, na Nona lewa, mo ni bula kina ka lewe 

levu, ka mo ni kalouvinaka kina ena vanua o ni sa 
la'ki taukena. 

17. “Kevaka sa vuki tani na yalomuni, mo ni kua 
kina ni via rogoca ka kau vakatani ka qarava na 
Kalou tani ka lotu vei ira, 

18. “Au sa vakarogotaka veikemuni e daidai, ni 
kemuni na rusa ena sega ni vakalevutaki na 
nomuni veisiga ena vanua o ni na takosova kina 
na Joritani mo ni lako kina ka taukena. 

19. “Au sa kacivi lomalagi kei vuravura mei 
vakadinadina e daidai, ni'u sa tuvana e matamuni 
na bula kei na mate, na kalouvinaka kei na 
kalouca, mo ni qai digitaka na bula mo ni bula 
kina, oi kemuni kei ira na nomuni kawa, 

20. “Mo ni lomani Jiova na nomuni Kalou, Mo ni 
talairawarawa ki na Domona, Mo ni kabiti Koya, 
ni sa nomuni bula o Koya, ka sa balavu talega kina 
na nomuni bula, mo ni tiko talega kina ena vanua 
sa bubului ki na o Jiova vei ira na nomuni qase, 
kivei Eparama, vei Aisake kei Jekope me solia vei 


” 


Ira. 


O Josua Nai Liuliu Vou Kei Isireli 


31. Sa qai lako o Mosese ka tukuna na veivosa 


ogo vei ira na Isireli. 

2. Sa tukuna vei ira: “Au sa yabaki dua na drau 
ka ruasagavulu e daidai. Au sa sega ni rawata na 
lako yani kei na lako mai, sa tukuna talega vei au 
na Kalou, “Ni'u na sega ni takosova na Joritani.” 

3. “O Jiova na nomuni Kalou vakataki Koya ena 
takoso e liu ni bera oi kemuni, ena vakarusai ira 
na veimatanitu oqo ena matamuni, o ni na 
vakasesei ira. o Josua vakataki koya ena takoso e 
liu ni bera oi kemuni, me vaka ga sa tukuna o 
Jiova. 

4. “Ena vakayacora vei ira o Jiova me vaka sa 
cakava vei Sioni kei Oki, na tui ni Amoraiti kei na 
nodra vanua, ni sa vakarusai ira. 

5. “O Jiova ena soli ira vei kemuni, mo ni cakava 
vei ira me vaka na veivakaro kecega au sa 
vakarota vei kemuni. 

6. “Mo ni kaukauwa ga ka qaqa, mo ni kua ni 
rere se vakataqayataki ena vukudra, ni sa i Jiova 
na nomuni Kalou, sai Koya ga sa lako vata kei 
kemuni. Ena sega ni laivi kemuni se biuti kemuni 
o koya.” 

7. Sa qai kacivi Josua o Mosese ena matadra kece 
na Isireli ka tukuna vua, “Mo kaukauwa ka 
yaloqaqa, mo lako vata kei ira na tamata oqo ki na 
vanua sa yalataka o Jiova vei ira na qase me solia 
vei ira, mo vakavuna na nodra taukena. 

8. “O Jiova, sai Koya duadua ga ena lako tiko e 
liu vei kemuni, ena tiko vata kei kemuni o Koya, 
ena sega ni biuti kemuni o Koya, se weletaki 
kemuni, mo ni kua ni rere kina se tagaya.” 


Me Dau Wiliki Nai Vunau Ena Veiyavitu Na 
Yabaki 

9. Sa vola nai vunau oqo o Mosese ka solia vei 
ira na bete na luvei Livai, o ira sa dau colata na 


Kato ni Veiyalayalati i Jiova ki vei ira na qase ni 
Isireli. 

10. Sa vakaroti ira o Mosese ka vaka, “Ni sa mai 
cava na veiyavitu na yabaki, na gauna sa digitaki 
me dua na gauna ni veisereki ena solevu ni vale 
vakacevaceva, 

11. “Ni ra sa lako mai na Isireli me ra mai tu ena 
mata i Jiova na nodra Kalou ena vanua sa digitaka 
o Koya, mo ni qai wilika nai Vola ni Vunau ogo 
ena matadra kece na Isireli me ra rogoca. 

12. “Vakasoqoni ira mai na tamata kecega, na 
tagane kei na yalewa, o ira na lalai kei ira na 
vulagi era sa tiko ena kemuni maliwa, me ra mai 
rogoca, me ra mai vulica me rerevaki Jiova na 
nomuni Kalou, ka qarauna me muria na vosa 
kecega ni vunau oqo, 

13. “Me yaco kina vei ira na luvedra era se bera ni 
kila, me ra rogoca ka vulica me ra rerevaki Jiova 
na nomuni Kalou ena gauna kece era bula kina 
ena vanua o ni na takoso kina oqo mo ni taukena.” 


Sa Yalataki Rawa Na Nodra Talaidredre Na 
Isireli 

14. Sa qai vosa o Jiova vei Mosese, “Sa roro tiko 
mai na siga o na mate kina, kacivi Josua ka mo ni 
tiko ena vale vakacevaceva ni veivosaki me'u 
vakatikori koya kina.” E rau sa lako o Mosese kei 
Josua ki na vanua ni veivosaki. 

15. Sa basika na Kalou o Jiova ena vanua ni 
veivosaki ena duru o, ka sa mai tu ena dela ni 
katuba ni vale vakacevaceva ni veivosaki. 

16. Sa tukuna o Jiova vei Mosese; “O na la'ki 
vakacegu kei ira na tamamu, o ira ogo era na 
tucake ka vakaqitora na tamata volitaki kei ira na 
nodra Kalou na vulagi ena vanua, era sa lako ka 
tiko vata kei ira, era na qai biuti Au kina, (Kalou o 
Jiova) ka voroka na noqu veiyalayalati, Au a 
cakava vata kei ira. 

17. “Na Noqu cudru ena tubu baleti ira ena siga o 
ya, Au na biuti ira, Au na vunitaka na Mataqu vei 
ira, era na vakayali. Ena levu na ca kei na lega ena 
rurugi ira, era na tukuna kina ena siga o ya, “Sa 
tarai keda tiko li na dredre oqo baleta ni sa sega ni 
tiko kei keda o Jiova na noda Kalou?” 

18. “Au na vunitaka dina na mataqu ena siga o 
ya, baleta na ka ca era sa cakava, ena ka oqo era sa 
vuki kina ki na Kalou tani. 

19. “Mo ni vola na sere oqo me nomuni, ka 
vakavulica vei ira na luvei Isireli; me biu sara ga ki 
na gusudra, me yaco kina na sere oqo mei 
vakadinadina ki vei Au ena vukudra na Isireli. 

20. “Ni'u sa kauti ira mai ki na vanua sa drodro 
kina na sucu kei na oni, o koya Au sa yalataka vei 
ira na nomuni qase, ka era sa kana ka vakasinaiti 
ira, era sa levulevu, era na vuki ki vei ira na Kalou 
tani ka garavi ira, era na vakacudrui Au ka basuka 
na Noqu veiyalayalati. 

21. “Ena yaco, ni sa levu na ka ca kei na lega era 
tarai ira, na sere oqo sa tu mei vakadinadina ka 
beitaki ira, me ra kakua ni guilecavi ena gusudra 
na nomuni kawa, Ni'u sa kila na lutu sobu ni 

nodra i tovo e daidai sa vakakina, ni bera niu 
kauti ira mai ki na vanua Au sa yalataka me'u 
solia vei ira.” 

22. Sa qai vola o Mosese na sere ena siga o ya ka 
vakavulica vei ira na luvei Isireli. 

23. Sa qai vakatikori Josua o Koya na luvei Nuni 
ka tukuna, “Mo kaukauwa ka qaqa, ni o na kauti 
ira na luvei Isireli ki na vanua Au sa yalataka vei 
ira, ka Au na tiko vata kei iko.” 

24. Sa qai yaco ni sa vola oti o Mosese nai vunau 
ena dua nai vola, ni sa oti sara, 

25. o Mosese sa vakaroti ira na Livai, o ira sa dau 
laveta na Kato ni Veiyalayalati i Jiova na nodra 
Kalou, ka tukuna, 

26. “Taura na i Vola ni Vunau oqo ka biuta ena 
loma ni Kato ni Veiyalayalati, me toka mai kea ka 
beitaki kemuni tiko; 

27. “Ni'u sa kila na nomuni talaidredre ka yaloga, 
niu se bula vata tiko kei kemuni, o ni sa 
talaidredre vei Jiova, qai vakacava li kevaka au sa 
mate? 

28. “Me ra soqoni vata mai o ira na qase ni 
veiyavusa kei ira na vakai lesilesi, me'u vosa vei 
ira ka rogoca ogo ka kacivi lomalagi kei vuravura 
me vakadinadina vei ira. 

29. “Ni'u sa kila ni sa na ca vakalevu sara na 
nomuni bula ena gauna au sa na mate oti kina, ka 
vuki tani mai na sala au sa vakarota oti veikemuni, 
ka na muri kemuni na veika ca ena veisiga mai 
muri. Ni o ni na caka ka ca ena mata i Jiova me 
vakacudrui Koya kina ena cakacaka ni ligamuni.” 


Na Sere I Mosese 

30. Era sa vakarorogo kece na Isireli ni sa vosa o 
Mosese me tukuna kece na veigaga ni nona sere 
me yacova ni sa oti: 


32. “Mo vakarorogo o iko lomalagi, au na qai 
vosa, vakarorogo o iko vuravura ki na vosa ni 
gusuqu. 

2. Na noqu i vakavuvuli me tau me vaka na uca. 
Na vosa ni gusuqu me lutu me vaka na tegu, me 
vaka sa tau na uca ena dela ni veico malumu, me 
vaka na veiuca ena veico. 

3. Au sa tukuna tiko na yaca i Jiova: mo ni 
vakacerecerea, me vakalevulevui na noda Kalou. 
4. Sa uluvatu o Koya, sa taucoko na Nona 
cakacaka, sa dodonu kecega na Nona i valavala. 
Sa Kalou ni dina ka sa sega vua na i valavala sa 
sega ni dodonu; sa dodonu ka yalododonu o 
Koya. 

5. “Era sa vakadukadukalitaki ira vakai ira era sa 
sega ni luve ni Kalou, baleta ni ra sa sega ni 
vinaka: ai tabatamata sa vuki tani ka tatakelokelo. 
6. Sa dua beka na nomuni veidinadinati kei 
Jiova, oi kemuni na tamata lialia ka yalowai? Sa 
sega beka ni tamamuni o Koya, ka sa voli kemuni 
oti? Sa sega beka ni buli kemuni o Koya ka 
vakadeitaki kemuni? 

7. “Mo ni vakananuma mada na veisiga sa oti, 


na veiyabaki ni veigauna sa oti, taroga na 
tamamu, ena vakaraitaka vei iko, o ira na nomuni 
qase, era na tukuna veikemuni: 

8. Ena gauna sa wasea kina o Koya sa Cecere 
Sara na nodra i votavota ki vei ira na veimatanitu, 
ni sa wasei ira na luvei Atama, sa biuta nai 
yalayala vei ira na tamata, me vaka nai wiliwili vei 
ira na luvei Isireli. 

9. Ni sa i votavota i Jiova o ira ga na Nona 
tamata, o Jekope sa vanua ni Nona i votavota. 

10. “Sa kunei koya ena vanua dravui-siga kei na 
vanua sai vovo tu ga ni vanua, na vanua liwa sa 
lala tu ga, sa vakavolivoliti koya o Jiova ka 
vakasalataki, sa maroroi koya me vaka na loa ni 
mata. 

11. Me vaka sa vakayavalata na nona sova na ikeli 
ka vakaraici ira na luvena, sa qai tevuka na tabana 
ka kauti ira cake mai, ni sa kauti ira tiko mai ena 
tabana, 

12. O Jiova ga sa liutaki koya ka sa sega na Kalou 
tani vua. 

13. “O Jiova sa vakavuna vua me vodoka na 
veicecere kei vuravura, me kania kina na vuata ni 
vanua, sa vakavuna na nona kauta mai na oni mai 
na veilaqa ni vatu, kei na waiwai mai na veivatu 
qiwa, 

14. Na kirimu ni sucu ni bulumakau, na sucu ni 
sipi na uro ni lami kei na luve ni sipi mai Pasani 
kei na me, kei na witi digitaki, ka o ni gunuva na 
waini, na Wai dina ni vaini. 

15. “Sa levulevu mai o Jesuruni ka caqecage, o ni 
sa levulevu, o ni sa vavaku, o ni ubi ena uro, sa qai 
guilecava na Kalou o koya sa veibuli, ka sa 
vakacacani koya na uluvatu ni nona vakabulai. 

16. Era sa vakayavalati Koya me vuvutaki ira na 
Kalou tani, ena ka vakasisila era sa vakayavalati 
koya me cudru. 

17. Era sa vakacaboisoro vua na tevoro ka sega 
vua na Kalou, vei ira na Kalou era sa sega ni kila, 
vei ira na Kalou qai basika vou tu ga mai, na vei 
Kalou era sa sega ni rerevaka o ira na nomuni 
qase. 

18. Ia, na Uluvatu sa vakatuburi kemuni, o ni sa 
sega ni via kila, ka o ni sa guilecava na Kalou na 
tamamuni. 

19. “Ni sa raica o Jiova na veika oqo, sa qai sega ni 
taleitaki ira, baleta na veivakacudrui era sa kitaka 
vua na luvena tagane kei ira na luvena yalewa. 

20. Sa qai tukuna o Koya, ‘Au na vunitaki Au mai 
vei ira, Au na via raica na nodra i cavacava, ni 
ra sa dua nai tabatamata dauvuki tani, era sa gone 
sega vei ira na vakabauta. 

21. Era sa vakacudrui Au, me'u vuvu ena veika sa 
sega ni Kalou; era sa yavalati Au me'u cudru ena 
vuku ni nodra matakau lialia. Au na vakayavalati 
ira talega me na vuvutaki ira sa sega ni dua na 
matanitu; Au na yavalati ira mera cudru ena vuku 
ni matanitu lialia. 

22. Na Noqu cudru sa vakawagaca na buka, ka 
ena kama sobu ki eli, ena kania na vuravura kei na 

veika sa sinai kina, ka sa kama talega na yavu ni 
veiulunivanua. 

23. “Au na vakatubura ka binia vei ira na veileqa 
lelevu, Au na vakayagataka na moto ni dakai vei 
ira. 

24. Fra na vakatawayagataki ena via kana, ena 
kani ira na veimate ca kecega kei na veivakarusai 
sa wiwi sara, Au na tala vei ira na bati gaga ni 
manumanu kila, na paisoni gaga ni gata mai na 
SOSO. 

25. Nai seleiwau ena veivakarusai e taudaku, ena 
basika e loma na veivakarerei vei ira na cauravou, 
vei ira na goneyalewa, vei ira na gone era mei tiko 
mai vei ira na turaga era sa ulu sika. 

26. Me'u a tukuna kina, “Ni'u na vakadasilataki 
ira, Au na cakava me ra kua tale ni vakananumi 
mai vei ira na tamata,” 

27. Kevaka, Au a sega ni rerevaka na nodra cudru 
katakata na meca, de ra qai nanuma vakatani na 
dauveisaqa, me ra na tukuna kina, “Sa gaga na 
ligada; sa sega ni cakava o Jiova na veika ogo.”” 

28. “Ni ra sa dua na matanitu sa sega vel ira nai 
vakasala, ka sa sega vei ira na kila. 

29. lo, era sa yalomatua ni ra sa kila oqo, ni sa 
dodonu me ra raica ka kila na nodra i cavacava! 
30. Me cemuria rawa vakacava na udolu e dua ga 
na tamata, kei na lewe rua me rau vakavuna na 
nodra veidroyaki na lewe tini na udolu, vaka vo 
ga kevaka sa volitaki ira na nodra uluvatu, ka sa 
soli ira mai o Jiova. 

31. Na nodra vatu sa sega ni tautauvata kei na 
noda uluvatu, o ira mada ga na keda meca era 
rawa ni vakalewa. 

32. Na nodra waini sa waini ga ni Sotoma kei na 
vanua o Komora; Na kena vaini, sa vaini wiwi ga, 
sa wiwi talega na kena soso. 

33. Na nodra waini sa paisoni ga ni gata kei na 
cudru gaga ni gata gaga. 

34. Sa sega ni bini tiko oqo ena lololo me Noqu, 
me dregati vata kei na Noqu i yau talei? 

35. Sa Noqu na veisausaumi kei na veitotaki, ena 
tacaqe na yavadra ena gauna dodonu baleta na 
siga ni nodra rarawa sa tu oqo, kei na veika me 
lako mai vakatotolo vei ira.” 

36. “O Jiova ena lewai ira na Nona tamata ka na 
lomani ira na Nona dauveigaravi, ni sa raica o 
Koya ni sa lako tani na nodra kaukauwa, ka sa 
sega ni dua e vo, o ira na vesuki se o ira na galala. 
37. Ena tukuna o Koya, ‘Sa i vei na nodra Kalou, 
na vatu era sa vakasagaqara kina me vakarurugi 
ira? 

38. O cei sa kania na uro ni nodra i soro ka 
gunuva na waini ni nodra i soro lau gunu? Me ra 
tucake ka vukei kemuni ka me nomuni drodro. 

39. “Mo ni raica oqo, oi Au, io, oi Au ga, sai Koya, 
sa sega tale na Kalou, oi Au ga, Au sa vakamatea, 
Au sa vakabula, Au sa vakamavoataka, Au sa 
vakabula tale, sa sega tale e dua me veisereki mai 
na Ligaqu. 

40. Ni'u sa dodoka na Ligaqu ki Lomalagi, ka 
tukuna, “Ni'u sa bula ka sega ni mudu, 





41. Ni'u sa vakagata na Noqu i seleiwau, ka Au sa 
taura na lewa, Au na sauma vakadodonu vei ira 
na Kequ meca ka sauma vei ira sa cati Au. 

42. Na noqu moto ni dakai ena mateni ena dra, 
kei na Noqu i sele ena kana lewe, ena nodra dra na 
vakamatei kei na nodra na vesuki, mai na uludra 
na veiliutaki vei ira na meca.”” 

43. “Mo ni reki na kai matanitu tani kei ira na 
Nona tamata, ni na sauma na nodra dra na Nona 
dauveiqaravi ka sauma vei ira na Kena meca; ena 
solia ka vakarautaka na veibuluti kei na veisorovi 
me baleta na nona vanua kei ira na Nona tamata.” 
44. Sa lako mai o Mosese kei Josua na luvei Nuni 
ka vosataka na vosa ni sere oqo ena nodra 
vakarorogo ka rogoca kece na tamata. 

45. Sa qai oti na nona vosataka kei na nona 
tukuna na veivosa oqo o Mosese vei ira na Isireli, 
46. Ka sa vaka oqo: mo ni vagolea na yalomuni ki 
na veika kece au sa cavuta veikemuni e daidai, 
“Mo ni vakarota vei ira na luvemuni me ra 
qarauna sara ka maroroya na veivosa kece ni 
vunau oqo. 

47. “Ni sa sega ni ka wale oqo veikemuni, ni oqo 
ga na bula veikemuni, na veivosa talega oqo ena 
vakabalavutaka na nomuni bula ena vanua o ni sa 
na takosova kina na Joritani mo ni laki taukena.” 


Ena Mate O Mosese Ena Ulunivanua O Nipo 

48. Sa qai vosa o Jiova vei Mosese ena siga vata 
tikoga o ya ka tukuna: 

49. “Lako cake ki na veiulunivanua oqo o 
Eparimi, na ulunivanua o Nipo, ena vanua o 
Moapi, veibasai kei Jeriko, raica na vanua o 
Kenani na vanua Au na solia vei ira na gone ni 
Isireli me ra taukena; 

50. “O na mate mai na ulunivanua o sa kabata 
cake oqori, mo tiko vata mada kei ira na nomu 
tamata, me vaka sa mate o Eroni na tacimu ena 
ulunivanua o Ori, ka sa lako yani vei ira na 
tamata, 

51. “Baleta ni o sa cala vei Au ena kedra maliwa 
na Isireli ena wai mai Meriba e Ketesa, mai na 
vanua liwa o Sini, ni o sa sega ni vakarokorokotaki 
Au ena kedra maliwa na Isireli. 

52. “O na raica na vanua e matamu, e dina ga ni o 
na sega ni lako ki kea, na vanua Au sa solia vei ira 
na luvei Isireli.” 


Nai Otioti Ni Nona Veivakalouvinakataki Vei 
Ira Na Isireli O Mosese 


33. Ogo na veivakalouvinakataki sa vosataka o 


Mosese na tamata ni Kalou vei ira na Isireli ni bera 
ni mate. 

2. Ka tukuna: “O Jiova sa lako mai Sainiai, ka sa 
cadra mai Sia vei ira sa lako vata mai e levu mai 
Parana, ka sa lako vata mai e tini na udolu na 
nona tamata, ena Ligana i matau sa lako mai kina 
na i vunau katakata me nodra na Isireli. 

3. Io, sa lomani ira na tamata o Koya, o ira kece 
na Nona tamata era sa tiko ga ena Ligana; era sa 

dabe ena Yavamuni, era sa taura kece na Nomuni 
vosa. 

4. O Mosese sa vakarota nai Vunau vei keda na 
nodra i votavota nai soqosoqo levu nei Jekope. 
5.Sa Kalou ka Turaga o Koya e Jeserumi ni ra sa 
soqoni vata mai nai liuliu ni tamata kecega e 
Isireli. 

6. “Me bula o Rupeni, me kua ni mate, me ra kua 
ni lewe lailai.” 

7. Sa tukuna oqo ena vuku i Juta: “Mo ni rogoca 
Jiova, na domo i Juta ka kauti koya mai ki vei ira 
na nona tamata, me yaga vua na ligana, ka Mo ni 
veivuke ena vuku ni nodra meca.” 

8. Vei ira na Livai, sa tukuna kina, “Na Nomuni 
Cumimi kei na Nomuni Urimi me tiko vata kei ira 
na Nomuni ka tabu, o ira o ni a vakatovolea mai 
Masa, o ira o ni a lomavinaka kina ena wai mai 
Meriba. 

9. Ea tukuna kina ena vuku i tamana kei tinana, 
“Au a sega ni raici rau,' se sa kilai ira na tacina, se 
kilai ira na luvena dina, Ni ra sa vakarorogo ki na 
Nomuni vosa ka maroroya na Nomuni 
veiyalayalati. 

10. Era na vakavulici Jekope ena Nomuni lewa, 
kei Isireli ena Nomuni vunau. Era na biuta na ka 
boi vinaka e Matamuni kei nai soro taucoko e 
vakamai ena Nomuni cabocabo ni soro. 

11. Jiova mo ni vakalouvinakataka na nona veika 
kece ka ciqoma na cakacaka kece ni ligana; me 
kuitataki na toloi koya sa via veimecaki vata kei 
koya kei ira sa cati koya me ra kua ni tucake tale.” 
12. Vei Penijamini sa tukuna kina: “O ira sa 
lomani mai vei Jiova era sa tiko ena Nona 
veimaroroi, o koya sa veivakarurugi ena siga 
taucoko; ena tiko o koya ena maliwa ni vatuvatu 
ni Tabana.” 

13. Vei Joseva sa tukuna kina: “Na nona vanua sa 
vakasaututaki mai vei Jiova, ena veika vivinaka 
mai lomalagi, ena tegu, kei na titobu sa koto e ra, 
14. Na veivuata vivinaka ni matanisiga na vuata 
vinaka ni veivula, 

15. Na veika uasivi mai na veiulunivanua e liu kei 
na veika vivinaka ena veiulunivanua sa Sega ni 
mudu, 

16. Na veika vivinaka ena ka ni vuravura kei na 
ka sa sinai tu kina, kei na Nona veitokoni o Koya 
sa tiko mai  veikau me lako mai na 
veivakalouvinakataki “Ki na ului Joseva, ena 
buradelai koya sa tawasei tani mai vei ira na 
tacina.” 

17. Na Nona i ukuuku sa vaka nai matai ni dua na 
bulumakau tagane, na nona i leu sa vaka nai leu ni 
bulumakau tagane kila, ruarua oqo sa veibiligi 
kina o Koya, sa biligi ira na tamata ki nai yalayala 
kei vuravura, o ira oqo na tini na udolu na Iferaimi 
kei ira talega na veiudolu ni Manasa.” 

18. Vei Sevuloni sa tukuna kina: “Mo reki 
Sevuloni ena nomu lako yani kei Isakari ena loma 
ni nomu valelaca! 

19. Fra na kaciva na tamata ki na ulunivanua, mai 
kea era na vakacabora kina nai soro ni 


yalododonu; era na vakai votavota ena veika sa 
sinai kina na wasawasa kei nai yau levu sa 
vunitaki tu ena veinuku.” 

20. Vei Kata sa tukuna kina: “Sa kalouvinaka o 
koya sa vakalevutaki Kata; sa tiko me vaka na 
laioni ka sa dresuka na ligana kei na buradelana ni 
uluna. 

21. Sa vakarautaka na matai ni tikina me nona ga, 
baleta na kenai votavota na daunivunau sa 
maroroi mai kea sa lako vata mai kei ira nai liuliu 
ni tamata; sa vakatauca na lewa e vakalou kei na 
Nona lewa e Isireli.” 

22. Vei Tani sa tukuna kina: “Sa luve ni laioni o 
tani, sa rika mai Pasani.” 

23. Ena vuku i Navitalai, sa tukuna kina: “Sa 
sotavi o Navitalai ena vuku ni veitotaki, ka sa 
sinai ena veivakalouvinakataki nei Jiova, sa 
taukena kina na Ra kei na Ceva.” 

24. Vei Esa sa tukuna kina: “O Esa sa kalouvinaka 
duadua vei ira na luvena, me ra totaki koya o 
tacina, me toni sua na yavana ena waiwai. 

25. Na nomu i vava sa kaukamea kei na varasa 
Ena vakakina na nomu kaukauwa ena veisiga. 

26. “Sa sega e tautauvata kei na Kalou e Jesuruni, 
sa vodo mai ena lomalagi me mai vukei iko kei na 
Nona cecere ena vei o. 

27. Na Kalou sega ni mudu ogo sa nomuni 
drodro, era sa tu kina na ligana sa dodo me Sega 
ni mudu, ena ceburaki ira na meca e matamuni, ka 
ena tukuna, “Na vakarusa!” 

28. Ena tiko vinaka o Isireli, nai vurevure kei 
Jekope, ena vanua ni siliva kei na waini, na Nona 
lomalagi talega ena vakalutuma mai na tegu. 

29. Sa kalouvinaka o iko Isireli! O cei sa 
tautauvata kei Kemuni, na kawa tamata sa 
vakabulai mai vei Jiova, na maroroi ni nomuni 
vukei kei nai seleiwau ni nomuni cecere! Fra na 
cuva vei Kemuni o ira kece na kemuni meca, ka o 
ni na basuraka na nodra veivanua cecere.” 


Sa Mate o Mosese Ena Ulunivanua O Nipo 


34. Sa lako cake mai na vanua o Moapi o Mosese 

ki na Ulunivanua o Nipo, ki na delana o Pisika, o 
Jeriko ena tai kadua. Sa vakaraitaka vua o Jiova na 
vanua o Kiliati me yaco sara ki Tani, 

2. O Navitalai kece, na vanua o Ifereimi kei 
Manasa, na vanua kece o Juta me yaco sara ki na 
Wasawasa mai na Ra, 

3. Mai na Ceva kei na Bucabuca o Jeriko, na koro 
ni veiniusawa lelevu, me yaco sara ki Soa. 

4. Sa qai tukuna vua o Jiova, “Ogo na vanua Au 
sa yalataka Me'u solia vei Eparama, Aisake kei 
Jekope ka tukuna, “Au na solia oqo vei ira na 
nomu kawa.” Au sa vakavuna oqo mo raica e 
matamu, o na sega ga ni takoso ki kea.” 

5. O Mosese na tamata i Jiova sa qai mate ena 
vanua o Moapi, me vaka na vosa i Jiova. 

6. Sa qai buluti koya o Jiova ena dua na qakilo 
ena vanua o Moapi veibasai kei Peci-piori, sa sega 
na tamata sa kila na nona i bulubulu me yacova na 
siga ogo. 

7. Sa yabaki dua na drau ka mani ruasagavulu 
na yabaki i Mosese ena gauna ea mate kina. Sa 
sega ni malumu na matana se na yagona, e se tu 
donu sara tu ga na nona bula vakayago ni sa mate. 
8. O ira na luvei Isireli era sa tagicaki Mosese me 
tolusagavulu na siga mai na bucabuca e Moapi, sa 
qai oti na vakaloloku me baleti Mosese. 

9. Oqo o Josua na luvei Nuni sa sinai ena yalo ni 
vuku kei na yalomatua, ni sa tabaki koya oti o 
Mosese, era sa vakarorogo vua o ira na lsireli ka 
cakava me vaka sa vakarota o Jiova vei Mosese. 

10. E se sega ni tubu e Isireli ena gauna o ya e dua 
na parofita me vakataki Mosese, o koya sa veikilai 
kei Jiova ena matana votu, 

11. Ena veivakatakilakila kece kei na veika e yaco 
kece sa talai koya kina o Jiova me cakava ena 
vanua o Ijipita, ena matai Fero, ena matadra kece 
na nona tamata kei na nona vanua taucoko, 

12. Ena veika kece oqori na gaga kei na 
veivakarisayate, sa vakayacora o Mosese ena 
matadra kece na Isireli. 


JOSUA 


NAI VOLA I 


JOSUA 


Na Kalou Sa Vakatikori Josua 


1. Ni sa oti na mate i Mosese na dauveiqaravi 


nei Jiova, sa qai yaco ni sa vosa vei Josua na luvei 
Nuni nai vukevuke i Mosese o Jiova ka vaka oqo: 

2. “Sa mate o Mosese na Noqu tamata, mo 
tucake ka takosova na Joritani oqo, o iko kei ira na 
tamata kece oqo, ki na vanua Au sa solia vei ira— 
na luvei Isireli. 

3. “Na vanua kece sa butuka na getegete ni 
yavamu, Au sa solia vei iko, me vaka au sa 
tukuna vei Mosese. 

4. “Mai na vanua liwa ni Lepanoni oqo, me yaco 
sara kina uciwai levu na Uciwai na Uferetisi, ki na 
Itaiti, me yaco ki na Wasawasa Levu ki nai 
dromudromu ni matanisiga, ena nomu i yalayala. 

5. “Ena sega ni dua na tamata me tu rawa e 
matamu ena veisiga kece o sa bula kina; me vaka 
Au sa tiko vata kei Mosese, Au na tiko vata talega 
kei iko, Au na sega ni biuti iko se laivi iko. 

6. “Mo kaukauwa ka doudou, ni o na wasea na 
nodra i votavota ni vanua na tamata oqo me vaka 
Au sa bubului kina vei ira na nomuni qase, Me'u 
solia vei ira. 

7. “Mo kaukauwa ga, ka mo tamata doudou 
sara, mo qarauna mo cakava nai vunau kecega sa 
vakarota vei kemuni o Mosese na Noqu tamata, 
mo kakua ni lako tani mai kina, ki nai mawi se ki 
nai matau, mo tamata yaco kina ena veivanua 
kecega o lakova. 

8. “Nai Vola ni Vunau oqo me kua ni lako tani 
mai na gusumu, mo vakanananu tiko kina ena 
siga kei na bogi, mo vakabauta ka cakava me vaka 
na ka kecega sa volai kina; o na qai tamata yaco a 
ena nomu i lakolako kecega, ka vuavuai vinaka. 

9. “Au sa sega li ni vakarota vei iko? Mo 
kaukauwa ka doudou sara, mo kua ni dau rere se 
yalolailai, ni sa tiko vata kei iko o Jiova na nomu 
Kalou ena vanua kecega o lako kina.” 


Sa Lewai Me Sa Takosovi Na Joritani 

10. Sa vakaroti ira na nodra vakailesilesi na 
tamata o Josua ka vaka, 

11. “Mo ni lakova na veitikotiko kece, sa nodra 
na Isireli ka vakaroti ira na tamata ka tukuna, “Mo 
ni vakavakarau me baleti kemuni, ena tolu na siga 
mai oqo, mo ni takosova kina na Joritani, mo ni 
lako ka curuma na vanua sa solia vei kemuni o 
Jiova na nomuni Kalou mo ni taukena.” 

12. Kivei ira na Rupeni, na Kata kei na veimama 
ni yavusa O Manasa sa vosa kina o Josua ka 
tukuna, 

13. “Mo ni vakananuma na vei vosa kece i 
Mosese na tamata ni Kalou ni sa vakarota vei 
kemuni ka tukuna, “Na Kalou o Jiova sa solia vei 

kemuni na vakacegu, ka sa solia vei kemuni na 
vanua oqo.” 
14. “O ira na watimuni, o ira na luvemuni, kei ira 
na nomuni manumanu susugi, me ra na tiko ga 
ena vanua sa solia vei kemuni o Mosese ena tai 
oqo ni Joritani, ia oi kemuni mo ni liu vei ira na 
tacimuni ni kemuni sa vakayaragi tiko, kei ira 
kece na nomuni tamata qaqa, ka vukei ira, 
15. “Me yacova ni sa solia o Jiova na vakacegu 
vei ira na tacimuni, me vaka sa solia o Koya vei 
kemuni, ka ra sa taukena talega na vanua sa solia 
vei ira o Jiova na nomuni Kalou. Mo ni qai lesu ki 
na vanua sa solia vei kemuni mo ni taukena ka 
marautaka, o koya sa solia vei kemuni o Mosese 
na tamata i Jiova ena tai ogo ni Joritani vaka ki na 
i cadracadra ni siga.” 
16. Era sa sauma vei Josua ka tukuna, “Keimami 
na cakava, na ka kecega o ni sa vakarota vei 
keimami na vanua kece o ni na talai keimami 
kina, keimami na lakova. 
17. “Me vaka ni keimami sa vakarorogo vei 
Mosese ena ka kecega, keimami na vakarorogo 
vakakina vei iko, o Jiova na Kalou duadua ga me 
tiko vata kei iko me vaka Nona tiko vata kei 
Mosese. 
18. “O koya vakayadua sa talaidredre kina nomu 
i vakaro ka sega ni vakarorogo kina nomu vosa 
ena ka kecega o sa vakarota, me sa vakamatei o 
koya. o iko mo kaukauwa ga ka tamata doudou 
” 
sara. 


Sa Vunitaki Rau Na Yamata O Reapi 


2. O Josua na luvei Nuni sa vakatala e rua na 
tagane mai na veikau o Akakaia, me rau yamata 
vuni ka tukuna, “Drau lako ka vakaraica mada na 
vanua, vakabibi o Jeriko.” E rau sa lako ka curu ki 
na nona vale o Reapi na yalewa dautagane ka tiko 
kina. 

2. Sa tukuni vua na tui Jeriko ka vaka, “E rau sa 
lako mai ki ke ena bogi erua na gone ni Isireli, me 
mai vakadikeva na vanua.” 

3. Sa talatala na tui Jeriko vei Reapi ka vaka: 
“Mo kauti rau mai na tagane e rau sa lako mai vei 
iko ka tiko ena nomu vale, ni rau sa lako tiko mai 
me mai vakadikeva na vanua.” 

4. Sa vunitaki rau na tagane oqo, na yalewa ka 
tukuna, “Io, e rau sa lako mai vei au na tagane, ia, 
au sa sega ni kila se rau lako mai vei. 

5. “Sa qai yaco ni sa sogo na matamata ni sa 
buto mai, e rau sa qai lako ki tuba na tamata. Na 
vanua e rau lako kina, au sa sega ni kila, cicivi rau 
vakatotolo mo ni toboki rau kina.” 

6. (la, sa kauti rau cake o koya kina dela ni vale 
ka vunitaki rau ena i binibini co madu sa tuva tu 
ena dela ni vale.) 


7. Era sa cicivi rau na sotia ena sala ki na 
Joritani, ni ra sa lako oti na sotia sa qai sogo na 
katuba, 

8. Ni bera ni rau davo sobu, sa lako cake mai o 
Reapi kina dela ni vale, 

9. Sa vosa vei rau: “Au sa kila ni sa solia na 
vanua vei kemuni o Jiova, kei na kemuni 
rogorogo sa vakarerei keimami tiko oqo, ka ra sa 
yalolailai kecega na tamata ni vanua ena 
vukumuni. 

10. “Keimami sa rogoca na nona vakamaca na 
wasa damudamu o Jiova vei kemuni, ena nomuni 
lako tani mai Ijipita kei na veika o ni sa cakava vei 
rau na tui ni Amoraiti oi rau sa tiko mai na tai 
kadua ni Joritani, o Sioni kei Oki oi rau oqo o ni sa 
vakarusa sara vakaca. 

11. “Ena gauna keimami sa rogoca kina na veika 
oqo, sa waicala sara na yaloi keimami; sa sega 
sara ga ni kune vei keimami na doudou baleti 
kemuni, ni sai Jiova ga na Kalou, sa Kalou mai 
lomalagi e cake kei vuravura era. 

12. “O koya oqo, au sa kerei kemudrau, mo drau 
bubului vei au ena Kalou, me vaka niu sa 
vakaraitaka vei kemudrau na vinaka, mo drau 
vakaraitaka vakatalega kina na vinaka ki na 
vuvale nei tamaqu, ka mo drau solia vei au na 
loloma e dina, 

13. “Me bula o tamaqu, o tinaqu, o ira na ganequ, 
o ira na taciqu, kei na ka kece era taukena ka 
sereki keimami mai na mate.” 

14. E rau sa sauma vua na yalewa, “Na neirau 
bula sa nomuni, kevaka sa sega ni dua e tukuna 
na ka keirau mai cakava. Ena yaco ga, ni sa solia 
vei keimami o Jiova na vanua oqo, keimami na 
caka vinaka vakaidina vei iko.” 

15. Sa qai biuti rau sobu mai katuba leka ena dali, 
sa vakai tikotiko o Reapi ena veivata ni lalaga ni 
koro. 

16. Sa qai tukuna vei rau, “Drau lako kina 
ulunivanua, de ra qai toboki kemudrau o ira sa 
talai yani, drau vuni tiko mai kea me tolu na siga, 
me yacova ni ra sa lesu tale mai na talai yani me 
vesuki kemudrau. Drau qai lako yani ena 
nomudrau sala.” 

17. E rau sa tukuna na tamata vua na yalewa 
“Keirau na sega ni cala ena yalayala o koya keirau 
sa bubului kina, 

18. “Mo vesuka nai sulu lokaloka oqo ena nomu 
katuba leka, o koya keirau sa lako sobu mai kina, 
ka me ratou tiko kece vei iko na tamamu, tinamu, 
ratou kece na ganemu kei ira kece na wekamu 
voleka ena nomu vale. 

19. “O koya vakayadua sa curu tale ki tuba mai 
na katuba ni nomu vale me lako kina sala, sa na 
tau ga ki uluna na nona dra, ka keimami na sega 
ni beitaki kina. Sa na bale ga vei keimami ke dua 
sa mate e loma ni vale. 

20. “Kevaka o sa tukuna na veika keirau mai 
cakava, keirau na galala mai na yalayala o sa 
cakava me keirau bubului kina.” 

21. Sa qai tukuna o Reapi, “Me yaco ga me vaka 
kina na nomudrau vosa.” Sa qai vakatalai rau 
yani ka rau sa lako yani. Sa qai vesuka nai sulu 
lokaloka o Reapi ena katuba leka. 

22. E rau sa lako kina ulunivanua me oti e tolu na 
siga, ni ra sa lesu tale mai na dau vakasagagara ka 
talai yani. Era sa sega ni kunei rau rawa e dua vei 
ira sa talai yani me vakasagagara. 

23. E rau sa lesu yani na yamata ni rau sa siro 
sobu mai na ulunivanua, ka takoso yani; ka lako 
mai ki vei Josua na luvei Nuni ka tukuna vua na 
veika kece sa yaco vei rau. 

24. E rau sa tukuna vei Josua, “Sa dina o Jiova sa 
solia vei keda na vanua kece ogo ni ra sa rere ka 
yalolailai na tamata kece ena vukuda.” 


Era Sa Takosova Na Joritani Na Isireli 


3. Sa tucake o Josua ena mataka caca; ka era sa 


lako tani mai na veikau mai Akakaia ka lako mai 
kina Joritani, o koya kei ira kece na Isireli, ka tiko 
mai kea ni bera na takoso. 

2. Ni sa oti e tolu na siga, era sa lako yani na 
vakailesilesi ena nodra i tikotiko; 

3. Era sa vakaroti ira na tamata ka tukuna, “Ena 
gauna o ni sa raica kina na kato ni veiyalayalati 
nei Jiova na nomuni Kalou kei ira na bete, kei na 
Livai ni ra sa colata tiko, mo ni qai tucake mai na 
nomuni tikotiko ka muria. 

4. “Me dua na maliwa, e rua na udolu na kiupiti 
na kemuni veiyawaki, mo ni kua ni lako voleka ki 
na kato, mo ni kila kina na sala mo ni muria, 
baleta ni o ni se sega ni lako kina e liu.” 

5. Sa tukuna vei ira na tamata o Josua, “Mo ni 
vakasavasavataki kemuni, baleta ni mataka, o 
Jiova, ena cakava na veika lelevu ena kemuni 
maliwa.” 

6. Sa tukuna vei ira na bete o Josua, “Mo ni 
colata na kato ni veiyalayalati ka takoso ena 
matadra na tamata.” Era sa colata na kato ka lako 
e matadra na tamata. 

7. Sa vosa o Jiova vei Josua, “Ena siga oqo Au na 
laveti iko ena matadra kece na Isireli, me ra na 
kila kina ni Au a tiko vata kei Mosese, Au na tiko 
talega vata kei iko. 

8. “Mo vakaroti ira na bete, o ira sa colata na 
kato ni veiyalayalati ka tukuna, “Ni o ni sa yaco 
yani ki na bati ni wai ena Joritani, mo ni qai 
tucake tu ena loma ni Joritani.”” 

9. Sa vosa vei ira na luvei Isireli o Josua, “Ni 
lako mai ki ke, ka rogoca na vosa i Jiova na 
nomuni Kalou.” 

10. Sa tukuna o Josua, ena ka oqo, “O ni na kila 
kina ni sa tiko vata kei kemuni na Kalou bula oqo, 
ena sega ni vakataratutu ni na cemuri ira na 
veitamata oqo e matamuni, o ira na kai Kenani, na 
Itaiti, na Ivaiti, na Perisaiti na Kirakasaiti, na 
Amoraiti kei ira na Jepusaiti: 

11. “Mo ni raica, sa takoso tiko oqori na kato ni 
veiyalayalati i Jiova ni vuravura ena Joritani. 


12. “Ogo mo taura vei iko e tinikarua mai vei ira 
na Isireli, dua mai na veiyavusa. 

13. “Ena yaco ni ra sa butuka yani na wai o ira na 
bete era sa colata tiko na kato ni veiyalayalati i 
Jiova, na Kalou ni vuravura, sa na tu vakadua na 
wai ena Joritani ka na cavuka na wai drodro tiko 
mai, ka na tubu cake me lesu tale ka veibinibini 
cake.” 

14. Era sa biubiu mai na nodra i tikotiko na 
tamata me takosova na Joritani ni ra liu tiko na 
bete ena nodra colata tiko na kato ni veiyalayalati, 
15. Ni ra sa yacova mai na Joritani o ira sa colata 
tiko na kato ni veiyalayalati, ka ra sa butuka yani 
na wai o ira na bete sa colata tiko na kato, (oqo 
talega sa dau gauna me sinai kina na Joritani ena 
wai baleta na tatamusuki), 

16. Sa tu vakadua na wai sa drodro sobu tiko 
mai, ka sa veibinibini cake mai Atama ki Sevitani, 
na wai sa drodro sobu ki na Waitui Masima, (na 
Wasawasa Araba) sa tu vakadua ka mamaca; era 
sa takoso na tamata me donui Jeriko. 

17. Era sa tucake tu na bete sa colata tiko na kato 
ni veiyalayalati ena vanua mamaca ena loma 
donu ni Joritani, era sa takoso tiko na Isireli ena 
vanua mamaca me yacova ni ra sa takosova kece 
na Joritani o ira na tamata. 


Na Veivatu Ni Vakananumi 


4. Ni sa yaco mera takosova kece na Joritani na 


tamata, sa vosa o Jiova vei Josua ka vaka: 

2. “Mo kauta mai e tinikarua na tagane mai vei 
ira na tamata, e dua mai na veiyavusa, 

3. “Ka vakaroti ira, “Me ra kauta mai e tinikarua 
na vatu mai na loma ni uciwai na Joritani ena 
vanua era sa tu kina na bete, ni ra sa cola tu na 
kato ena loma donu ni Joritani, mo ni qai kauta 
mai ka biuta ena vanua o ni sa cegu kina ena bogi 
oqo.” 

4. Era sa qai digitaki mai o ira na tagane yadua 
mai na veiyavusa yadua, ka sa kacivi ira mai o 
Josua; 

5. Ka sa tukuna vei ira, “Dou takosova na mata 
ni kato i Jiova na nomudou Kalou ena loma donu 
ni Joritani, dou tomika yadua mai na vatu ka 
colata mai tabamudou me vaka ga nai wiliwili ni 
yavusa yadua ni Isireli, 

6. “Oqo mei vakatakilakila vei kemuni ni ra sa 
taroga vei kemuni o ira na luvemuni ena veisiga 
mai muri. ‘Se sa cava nai balebale ni veivatu oqo?’ 
7. “Mo ni qai tukuna vei ira ni a tu vakadua na 
wai ena Joritani ni sa takoso na kato ni 
veiyalayalati ni Kalou, oqo na veivatu sa tu me 
kena i vakananumi vei ira na luvei Isireli me sega 
ni mudu.” 

8. Era sa cakava vakakina na Isireli, me vaka nai 
vakaro i Josua, era sa tomika mai e tinikarua na 
vatu mai na Joritani me vaka na vosa i Jiova vei 
Josua, me vaka nai wiliwili ni veiyavusa yadua ni 
Isireli, era sa colata yani ena vatuvatu ni tabadra 

ki na vanua era na tiko kina ena bogi koya. 

9. Sa biuta talega o Josua e tinikarua na vatu 
ena loma donu ni Joritani, ena vanua e ratou sa 
tucake tu kina na bete sa colata tiko na kato mei 
vakananumi me yacova na siga oqo. 

10. Era sa colata tu na kato o ira na bete ena loma 
donu ni Joritani me yacova ni sa vakayacori oti na 
veika kece sa vakarota o Jiova vei Josua me 
tukuna vei ira na tamata, me vaka na ka kecega sa 
vakarota o Mosese vei Josua, era sa vakatotolo na 
tamata ka takoso. 

11. Sa qai yaco oqo, ni ra sa takoso kece na 
tamata, era sa qai takoso mai na kato ni 
veiyalayalati ni Kalou kei ira na bete ena matadra 
kece na tamata. 

12. O ira na tagane mai vei Rupeni kei Kata kei 
ira na veimama kei Manasa era sa takoso mai kei 
na nodra i yaragi ni vala ena matadra na Isireli, 
me vaka sa tukuna o Mosese. 

13. E vasagavulu na udolu na tamata i valu 
vakarautaki oti, era sa takoso ena mata ni Kalou 
me ia nai valu ena buca mai Jeriko. 

14. Ena siga o ya sa laveti Josua o Jiova ena 
matadra na Isireli kecega, era sa rerevaki Josua 
ena veisiga kece sa bula kina, me vaka ga na 
nodra rerevaki Mosese. 

15. Sa vosa o Jiova vei Josua ka vaka, 

16. “Vakaroti ira na bete, o ira sa colata tiko na 
Kato ni Vakadinadina me ra lako cake mai na 
Joritani.” 

17. Sa qai vakaroti ira na bete o Josua ka vaka: 
“Mo ni lako tani mai na Joritani.” 

18. Sa qai yaco ni ra sa lako tani mai na bete sa 
colata tiko na kato ni veiyalayalati ka butuka na 
qele mamaca, sa lesu tale na wai ena Joritani me 
vaka na kena i tutu makawa, ka sa drodro vinaka 
tale. 

19. Era sa lako tani mai na Joritani na tamata ena 
i katini ni siga ni matai ni vula, ka ra sa mai tiko e 
Kilikali ena tokalau kei Jeriko. 

20. Na veivatu e tinikarua era sa kauta mai na 
Joritani, sa mai tuva o Josua e Kilikali. 

21. Sa qai vosa vei ira na luvei Isireli ka vaka: 
“Kevaka era sa taro na gone vei tamadra ena 
veigauna sa na lako mai, “Na cava na veivatu 
oqo?” 

22. “Mo ni qai tukuna vei ira na luvemuni me ra 
kila, “Ni o ira na Isireli era takosova na Joritani 
ena qele mamaca‘; 

23.” Ni o Jiova na nomuni Kalou sa vakamaca na 
wai ena Joritani e matamuni me yacova ni o ni sa 
takoso kece, me vaka sa vakayacora ena 
Wasawasa Damudamu o Jiova na nomuni Kalou, 
ni sa vakamamacataka me yacova ni kemuni sa 
takoso kece, 

24. “Me ra kila kina na tamata kecega e vuravura 
ni sa kaukauwa sara na ligai Jiova na nomuni 
Kalou, mo ni rerevaka kina na Kalou me sega ni 
mudu.” 


Era Sa Cilivi Nai Karua Ni Tabatamata 


5. Sa vakaogo: O ira kece na tui ni Amoraiti ena 


ra ni wai na Joritani kei ira kece na tui ni Kenani 
sa tiko voleka ena wasawasa, era sa rogoca ni o 
Jiova sa vakamaca na wai ena Joritani ena 
matadra na luvei Isireli, me yacova ni ra sa takoso 
kece, sa waicala kina na yalodra, ka sa sega ni tu 
vata kina kei ira na yalodra ena vukudra na luvei 
Isireli. 

2. Ena gauna o ya sa tukuna kina vei Josua o 
Jiova, “Cakava eso nai sele vatu kaukauwa ka 
cilivi ira tale na luvei Isireli ena i karua ni gauna.” 
3. Sa cakava o Josua nai sele ka cilivi ira na luvei 
Isireli ena sovuna ni kuli ni yagodra. 

4. Oqo na vuna sa cilivi ira kina o Josua: o ira 
kece sa lako mai ljipita ka tagane, o ira kece na 
tamata i valu, era sa mate kece ena vanua liwa ena 
nodra lako tiko mai, ni ra sa lako tani tiko mai 
Ijipita. 

5. O ira kece sa lako tani mai Ijipita, era sa cilivi 
oti, o ira kecega sa sucu ena vanua liwa ena nodra 
lako tani mai Ijipita. 

6. Ni ra sa lako tiko mai na Isireli me 
vasagavulu na yabaki ena vanua liwa, me yacova 
ni ra sa vakayali kece na tamata i valu o ira sa 
lako mai Jjipita baleta ni ra sa sega ni via rogoca 
na domo i Jiova- o ira ogo sa yalayala kina na 
Kalou me solia vei ira na tamadra, “na vanua sa 
drodro ki na na sucu kei na oni.” 

7. Sa cilivi ira na dui luvedra o Josua, o ira ga 
era sa vakatuburi mai vua, era a sega ni cilivi 
baleta nai lakolako ena sala. 

8. Nira sa cilivi oti na tamata kecega, era sa tiko 
ga ena nodra i tikotiko me yacova ni sa maca kece 
sara na we ni i sele. 

9. Sa qai vosa ko Jiova vei Josua ka vaka; ““Ena 
siga oqo, Au sa vakaqiqica tani kina na ca kece 
mai Ijipita mai vei iko. O koya oqo sa vakayacani 
kina na vanua koya o Kilikali me yacova na siga 
oqo. 

10. Era sa tiko ga na luvei Isireli e Kilikali ka 
maroroya na Lako Sivia e nai ka tinikarua ni siga 
ni vula ni sa dromu na matanisiga ena buca mai 
Jeriko. 

11. Era sa kania na vua ni qele ena siga sa oti kina 
na lako sivia, na madrai sega ni vakaleveni, kei na 
sila ena siga vata ga o ya. 

12. Sa mai cegu na mana ena siga era sa kania 
kina na vua ni qele; o ira na luvei Isireli sa oti vei 
ira na nodra kania tiko na mana, ka ra sa kania ga 
na kakana e Kenani ena yabaki o ya. 


Nai Liuliu Ni Mataivalu I Jiova 

13. Sa yaco ni sa voleka mai ki Jeriko o Josua, ka 
sa rai cake, sa raica sa tucake tu e dua na Tamata e 
matana, ka sa taura tu nai sele e ligana. Sa lako 
Vua o Josua ka taroga, “O sa to vata kei keimami 
se kei ira na meca?” 

14. Sa tukuna mai o Koya, “Sa sega, Au sa Nona 

na Kalou,” Au sa lako mai kina oqo. Sa cuva 
vakatobuicu kina qele o Josua ka tukuna, “Na 
cava o Ni sa via tukuna vua na Nomuni tamata?” 
15. Sa tukuna mai na Turaga ni mataivalu nei 
Jiova ka vaka: “Josua, Luvata na nomu i vava, ni 
sa qele tabu o sa tu kina oqo.” Sa vakayacora 
vakakina o Josua. 


Na Vakarusai Kei Jeriko 


6. Sa yadravi vakavinaka o Jeriko ena vukudra 


na Isireli, sa sega e curu ki tuba, sa sega talega e 
curu mai ki loma. 

2. O Jiova sa tukuna vei Josua: “Raica Au sa soli 
Jeriko kina ligamu, na kena tui talega kei ira na 
kena tamata qaqa ni valu. 

3. “Moni lako vakavolivolita na koro, oi kemuni 
kece na tamata i valu, mo ni lakova vakavolita 
vakadua na koro. Mo ni cakava oqo me ono na 
siga. 

4. “Me vitu vei ira na bete, me ra taura tiko e 
vitu na davui caka ena i leu ni sipi tagane ena 
mata ni kato ni veiyalayalati. E nai kavitu ni siga, 
mo ni qai lako vakavolivolita na koro vakavitu, 
ena kena i kavitu mera qai uvuca na davui o ira 
na bete. 

5. “Ena qai yaco, ni ra sa uvuca na davui na 
bete, ka o ni sa rogoca kece na domo ni davui, mo 
ni qai kaila ena dua na kaikaila levu, ena qai 
kabasu na bai ni koro. Era na qai veilakoyaki voli 
na tamata.” 

6. Sa qai kacivi ira na bete o Josua ka tukuna vei 
ira, “Mo ni colata na kato ni veiyalayalati, me vitu 
na bete me ra taura tiko na davui sa caka ena i leu 
ni sipi tagane, ka liu tiko ena mata ni kato ni 
Kalou.” 

7. Sa qai tukuna vei ira na tamata kece, “Me sa 
tekivu oqo, mo ni lako vakavolivolita na koro, o 
koya sa vakayaragi tiko mera sa liu, me qai muri 
tiko yani na kato ni Kalou.” 

8. Sa qai yaco ni sa vosa oti o Josua vei ira na 
tamata, o iratou na bete lewe vitu ka sa taura tiko 
na davui i leu ni sipi tagane ena mata i Jiova, era 
sa liu ka uvuca tiko na davui, ka sa qai muri ira 
yani na kato ni veiyalayalati i Jiova. 

9. O ira na cola i yaragi era sa liu tiko vei ira na 
bete ka ra uvu davui, sa tarava yani na cola kato 
ni Kalou, o ira na bete era sa toso ni uvu tiko na 
davui. 

10. Sa vakaroti ira na tamata o Josua ka vaka: 
“Mo ni kua ni kaila se me rorogo mai na 
domomuni, ka me kua sara ga ni dua e rogo mai e 
dua na vosa mai na gusuna me yacova ni'u sa 
tukuna, “Kaila!” Mo ni qai kaila.” 

11. Sa qai raica o Josua me wavokitaka na koro na 
Kato ni Kalou, me wavoki vakadua, era sa qai 
lesu tale mai me mai cegu ena nodra i tikotiko. 

12. Sa tucake vakamatakalailai o Josua, o ira na 
bete era sa colata na kato ni Kalou. 

13. O ira na lewe vitu na bete era sa taura tiko na 


davui, era sa liu tiko ena mata ni kato ni Kalou ka 
uvuca tiko na davui. Era sa liu tikoga na tamata 
vakayaragi ni valu. Era sa muria tale tiko ga yani 
na kato ni Kalou o ira na vakayaragi ni valu, ni ra 
sa uvuca tikoga na davui o ira na bete. 

14. Ena i karua ni siga era sa lako volivolita na 
koro vakadua, ka ra sa lesu tale kina koro 
vakadua, ka ra sa lesu tale kina nodra i tikotiko. 
Sa caka tiko oqo me ono na siga. 

15.Sa yaco oqo ena i kavitu ni siga, era sa yadra 
sara vakamataka lailai ni se qai kida na mataka. 
16. Ena kena i kavitu ni gauna, me vaka sa yaco, 
ni ra sa uvuca tiko na nodra davui o ira na bete, sa 
tukuna o Josua vei ira na tamata: “Mo ni kaila ni 
sa solia vei kemuni na koro oqo o Jiova! 

17. “Ogo, na koro sa vakarusa o Jiova ena 
veivakarusai, o Reapi, duaduaga ena bula, o koya 
kei ira vakayadua sa tiko vata kei koya ena vale, 
baleta ni sa vunitaki rau nai talai eda sa tala yani. 
18. “Koi kemuni, ena nomuni veika kece, mo ni 
maroroi kemuni mai na veika e dauveivakarusai 
de ko ni vakarusai ni kemuni sa taura na veika e 
dauveivakarusai, ka qai vakavuna me vakarusai 
na nodrai tikotiko na Isireli ka vakacacana sara. 
19. “Na siliva kece, na koula kece, nai yaya kece 
vakavarasa kei na kena e kaukamea, sa vakatabui 
me nona na Kalou; me ra kau mai ki na nona i 
lololo na Kalou.” 

20. Era sa kaila kecega na tamata ni ra sa uvuca 
na biukila na bete, sa yaco ni ra sa rogoca na 
tamata na domo ni biukila kei na nodra kaila 
vakadomoilevu, sa kabasu ka lutu vakadua ki ra 
na bai lalaga. Era sa curu ki na koro na tamata. 
Era sa curu yani na tamata yadua ga ka taura na 
koro. 

21. Era sa vakarusa kecega na ka sa tu ena loma 
ni koro, o ira na qase, na gone, na tagane, na 
yalewa, na bulumakau, na sipi, na asa ena i 
seleiwau. 

22. O Josua sa tukuna oti vei rau na yamata vuni, 
“Drau lako ka kauta mai na yalewa dauvolitaki 
koya, kei ira kecega sa tiko vata kei koya, me vaka 
ga drau sa yalayala oti kina vei koya.” 

23. Rau sa lako sara na cauravou oqo ka kauti 
Reapi mai, o tamana kei tinana, kei ira na ganena 
vata kei ira kecega sa tiko vata kei koya. E rau sa 
kauti koya mai kei ira kece na wekana, ka ra sa 
mai vakai tikotiko ena taudaku ni nodra i tikotiko 
na Isireli. 

24. Era sa qai vakama na koro kei na ka kecega sa 
tu kina, na siliva ga, na koula kei na veika vaka 
varasa kei na kaukamea era sa kau mai ka biu ki 
nai lololo vakalou. 

25. Sa vakabulai Reapi o Josua kei na vuvale kece 
nei tamana kei na veika kece sa nona. Sa tiko e 
Isireli o koya me yacova na siga oqo, baleta ni sa 
vakabulai rau na Isireli e rau sa talai yani me 
yamata ki na vanua. 

26. Sa qai lewa vei ira o Josua ena gauna o ya ka 
tukuna kina, “Ni sa na kalouca na tamata ena 

matai Jiova o koya sa via tucake me tarai Jeriko 
cake tale, ena yavu ni koro o ira na nona 
ulumatua, kei ira na luvena lalai era bini cake me 
matamata.” 

27. Sa tiko vata kei Josua o Jiova, ka sa rogovaki 
na kena i rogorogo ena vei vanua kecega. 


Na Druka Mai Ai 


7. O ira na luvei Isireli era sa vakayacora e 


dua na talaidredre levu me baleta tiko na veika e 
dauveivakarusai, ni o Ekani na luvei Kami, na 
luvei Sabidi, na luvei Sera mai na yavusa o Juta, 
sa taura e dua na ka sa dau ia kina na 
veivakarusai, oqo sa tubu kina na cudru ni Kalou 
ka waqa vakalevu vei ira na luvei Isireli. 

2. O Josua sa tala eso na tagane mai Jeriko ki Ai, 
na vanua sa voleka ga e Peci-aveni ena tokalau kei 
Peceli, ka tukuna vei ira, “Dou lako cake ka 
vakaraica mada na vanua.” Era sa lako cake oqo 
ka vakaraica na vanua o Ai. 

3. Era sa lesu mai ka tukutuku vei Josua, “Me ra 
kua ni lako cake kece na tamata, mera lako cake 
ga e rua se tolu na udolu na tamata ka kabati Ai. 
Me ra kua ni vakaocai na tamata, ni ra sa lewe 
lailai ga.” 

4. Fra sa lako cake e tolu na udolu na tagane mai 
vel ira na tamata, ia era sa dro mai vei ira na kai 
Ai. 

5. O ira na kai Ai era sa vakamatea e 
tolusagavulu ka ono na tamata, vei ira na Isireli ni 
ra sa vakacemuri mai na matamata me yaco sara 
ki Sebarimi ka ra sa vakamatei ogo ena i sirosiro; 
o koya ogo sa waicala kina na yalodra na tamata 
me vaka na wai. 

6. Sa dresulaka na nona i sulu o Josua, ka sa 
cuva vakatoboicu ki na gele ena mata ni kato ni 
Kalou, me yacova na yakavi, o koya kei ira na 
qase ni Isireli, era sa boro dravusa ki na uludra. 

7. Sa vosa o Josua ka vaka: “I Jiova na Kalou ena 
cava O Ni sa vakatakosovi ira kina na tamata oqo 
mai na Joritani-- Mo Ni soli keimami ki na ligadra 
na Amoraiti me vakarusai keimami? E vinaka 
cake me keimami tikoga mai na tai ka dua ni 
Joritani! 

8. “IJiova, na cava me'u tukuna, ni ra sa dro na 
Isireli mai vei ira na meca? 

9. O ira na kai Kenani kei ira kece sa tiko ena 
vanua era na rogoca ka tu vata mai me vakayalia 
na yacai keimami mai na delai vuravura. Na cava 
o Ni sa cakava ena vuku ni yacamuni sa 
rogovaki yani?” 


Nai Valavala Ca I Ekani 

10. Sa vosa o Jiova vei Josua ka vaka; “Tucake na 
cava o sa davo vakatoboicu ka vakanamata tiko 
kina ki na qele? 

11. “Sai valavala ca o Isireli, ka ra sa vakacacana 
na Noqu veiyalayalati, au sa vakarota vei ira. Sa 
yaco sara mera taura eso na veika sa dau ia kina 


na veivakarusai dou sa butakoca ka veivakaisini 
kina, era sa biuta vata kei na veika sa nodra 
vakadodonu. 

12. “Oqo era sa sega ni tu rawa kina na lsireli 
ena matadra na kedra meca, era sa dro ga mai vei 
ira na meca, baleta ni ra sa soli tu mera vakarusai. 
Au na sega ni tiko vata kei kemuni, vakavo ga 
kevaka o ni sa na kauta tani na veika ni 
veivakarusai sa maroroya tiko. 

13. “Tucake, vakasavasavataki ira na tamata ka 
tukuna, “Mo ni vakasavasavataki kemuni ni 
mataka, baleta ni sa tukuna o Jiova na Kalou ni 
Isireli: “E dua na ka ni veivakarusai sa tiko ena 
kemuni maliwa, kemuni na Isireli, o ni na sega ni 
tu rawa e matadra na meca vakavo, kevaka sa kau 
tani na ka e veivakarusai mai na kemuni maliwa.” 
14. “Ena mataka mo ni lako mai me vaka na 
nomuni dui yavusa, na yavusa yadua mera lako 
mai vakaveiwekani e taucoko, na veiwekani e 
taucoko mera lako mai vakavuvale, na vuvale 
yadua mera lako yadudua mai na kena tamata. 

15. “Ena qai yaco o koya sa taura na ka ni 
veivakarusai oqo me qai vakamai ena bukawaga 
caucaudre, o koya kei na ka kece sa tu vua, baleta 
ni sa talaidredre ki na veiyalayalati i Jiova, ka ni 
sa cakava talega o koya e dua na ka 
veivakamaduataki levu e Isireli.”” 

16. Sa tucake vakamataka o Josua ka kauti Isireli 
mai me vaka na nodra dui yavusa, ka sa tauri na 
yavusa o Juta. 

17. Sa kauta mai na matagali i Juta ka tauri ira na 
vuvale nei Sera, sa kauti ira mai vakayadudua na 
tagane ka sa dusi o Sabidi. 

18. Era sa kau mai na tagane vakayadudua ka sa 
dusi o Ekani na luvei Kami, na luvei Sabidi, na 
luvei Sera, na luvei Juta. 

19. Sa vosa o Josua vei Ekani, “Na luvequ, au 
kerei iko, solia na vakarokoroko vei Jiova na 
Kalou ni Isireli, ka cakava na vakatutusa vua, ka 
tukuna vei au oqo na ka o sa cakava, kua ni 
vunitaka vei au.” 

20. Sa sauma vei Josua o Ekani ka vaka: “Sa dina 
sara, au sai valavala ca vei Jiova na nodra Kalou 
na Isireli, oqo na veika au sa cakava: 

21. “Au sa raica ena kedra maliwa nai toki ni 
valu e dua nai sulu vakapapiloni, e ruanadrau na 
sikele siliva, e dua na tiki ni koula sa 
limasagavulu na sikele. Au sa kocova ka taura 
me noqu. Sa tu ga oqori, ka vunitaki tu ni sa bulu 
tu ena loma donu ni vale, sa tiko era na siliva.” 

22. Sa talai ira na tamata o Josua ki na vale nei 
Ekani, ka ra sa raica na veika sa vunitaki tu kei na 
siliva. 

23. Era sa kauta mai ki vei Josua ki vei ira kece na 
luvei Isireli, ka tukuna vei ira ena mata ni Kalou. 
24. O Josua kei ira kece na Isireli, era sa tauri 
Ekani na luvei Sera, na siliva, nai sulu, na tiki ni 
koula, na luvena tagane kei na yalewa, nona 
bulumakau, na nona asa, na nona sipi, na nona 

vale laca kei na veika kece sa tu vua, era sa kauta 
mai ki na buca o Akori. 

25. “Ena cava o sa vakaleqai keimami kina?” Sa 
taroga o Josua, “O Jiova ena vakaleqai iko ena 
siga oqo.” Era sa vakaviriki koya kece na Isireli 
ena vatu, ka vakamai iratou kece ena bukawaga 
caucaudre, ni ra sa vakaviriki oti ena vatu. 

26. Era sa binia vata e dua nai binibini vatu levu 
me tu ka yacova na siga oqo. Sa qai tamoi mai na 
nona cudru levu na Kalou mai na ka koya. Sa 
vakayacani na vanua koya me na Buca o Akori 
me yacova na siga oqo. 


Na Lutu Nei Ai 


8. Sa qai vosa vei Josua o Jiova, “Mo kua ni 


rere se yalolailai, tauri ira kece na tamata i valu 
oqo, tucake ka lako ki Ai. Au sa solia na tui Ai 
kina ligamuni, o ira na nona tamata, na nona koro 
kei na nona vanua. 

2. “Mo ni cakava vei Ai kei na kena tui me vaka 
o ni sa cakava vei Jeriko kei na kena tui, nai 
drodro ni valu kei na kena bulumakau sa tara mo 
ni kauta, mo ni lawavaka na koro mai dakuna.” 

3. Sa tucake o Josua kei ira kece na tamata i valu, 
me ra sa lakovi cake na kai Ai, sa digitaki ira e 
tolusagavulu na udolu na tamata i valu o Josua, 
ka sa vakatalai ira yani ena bogi. 

4. Sa vakaroti ira o Josua, mo ni kila, “Mo ni 
wawa vakavuni ena vuku ni koro mai na daku ni 
koro. Mo ni kua ni lako vakayawa mai na koro, ia 
mo ni vakarau kece tu ga. 

5. “Oi au kei ira kecega na tamata sa tiko kei au, 
keimami na torova yani na koro, ena yaco ni ra sa 
lakovi keimami mai me vaka na kenai matai, 
keimami na dro e matadra. 

6. “Era na cicivi keimami mai me yacova ni ra sa 
lako kece mai ena taudaku ni koro, ni ra na 
tukuna, “Fra sa dro e matada me vaka na kena i 
matai.” Eda na dro kina e matadra. 

7. “Mo ni qai tucake mai na nomuni vunivuni 
ka taura na koro, o Jiova na nomuni Kalou ena 
soli ira ki na ligamuni. 

8. “Ena yaco ni kemuni sa taura na koro, mo ni 
qai vakama na koro taucoko. Mo ni cakava me 
vaka nai vakaro kecega i Jiova, mo ni raica au sa 
vakaroti kemuni.” 

9. Sa vakatalai ira o Josua, era sa lako ka toka 
vakavuni, era sa tiko ena kedra maliwa o Peceli 
kei Ai ena ra kei Ai, ia o Josua sa tiko vata kei ira 
na tamata ena bogi koya. 

10. Sa tucake o Josua ena mataka caca, ka sa tuvai 
ira na tamata, ka lako cake, o koya kei ira na qase 
kei Isireli, ena matadra na tamata ki Ai. 

11. O ira kece na tamata i valu era sa lako cake 
mai ka toso voleka mai ena koro, ka mai tiko 
vakalailai ena yasana e cake kei Ai. Sa dua ga na 
buca e wasei ira, mai vei Ai. 

12. Sa kauta o Josua e lima na udolu na tamata 


me ra laki toka vuni ena kedrau maliwa o Peceli 
kei Ai, na yasana ena ra ni koro. 

13. Ni ra sa tuva oti na tamata, o ira kece na 
tamata i valu ena vualiku ni koro kei ira sa tiko e 
muri ena ra ni koro, sa lako o Josua ena bogi o ya 
ena loma donu ni buca. 

14. Sa qai yaco ni sa raica na tui Ai na veika oqo, 
o ira na tamata e na koro era sa tucake ena mataka 
ka lako yani me vala kei ira na Isireli, o koya kei 
ira na nona tamata, ena vanua sa digitaki ena 
buca.Era sa sega ni kila ni ra sa tu vakavuni me ra 
valuti koya ena daku ni koro. 

15. O Josua kei ira na Isireli era sa vuki me vaka 
era sa vakadrukai oti, ka ra sa dro vaka ki na 
vanua liwa. 

16. Era sa kacivi kece mai na tamata mai Ai, me 
ra cicivi ira, era sa vakayarayarataki tani mai na 
koro. 

17. Sa sega tale ni dua na tagane e vo mai Peceli 
kei Ai me sega ni cicimuri ira na Isireli. 

18. Sa vosa o Jiova vei Josua, “Mo dodoka yani na 
moto, sa tiko oqori e ligamu vaka ki Ai, Ni'u sa na 
solia ki na ligamu.” Sa qai dodoka yani na moto o 
Josua sa tiko e ligana vaka ki na koro. 

19. O ira sa tiko vakavuni sa lako mai, era sa cici 
mai vakatotolo ni sa dusivaki yani na moto mai 
vei Josua. Era sa curu ena koro ka taura ka 
vakatotolotaka me vakama. 

20. Ni ra sa rai vuki mai na kai Ai, era sa raica na 
kubou ni buka mai na koro sa tarai lomalagi. Sa 
sega vei ira na kaukauwa me ra dro ki liu se ki 
muri ni ra sa cici lesu tiko mai na Isireli me valuti 
ira. 

21. Ni ra sa raica na Isireli, ni ra sa taura na koro 
o ira na tu vakavuni tu kei na kubou sa tubu cake, 
era sa vuki lesu mai ka samuti ira na kai Ai. 

22. O ira era sa lako tani mai na koro era sa mai 
tao ena kedra maliwa na Isireli, era sa sega ni kila 
me dro ki vei, vaka se vaka. Era sa vakamatei kece 
ka sa sega e vakavo me dro bula. 

23. la, era sa taura bula na tui Ai, ka kauta mai 
vei Josua. 

24. Sa qai yaco ni sa oti na nodra vakamatei na 
tiko mai Ai vei ira na Isireli ena vanua mai na 
vanua liwa era sa cemuri kina, ni ra sa mate 
kecega ena i sele i wau me yacova ni ra sa qeyavu 
kece, era sa lesu kece na Isireli ki Ai ka vakamatei 
ira ena i seleiwau. 

25. O ira kece sa vakamatei ena siga o ya na 
tagane kei na yalewa, era lewe tinikarua na udolu 
- o ira kecega na tagane mai Ai. 

26. O Josua sa sega ni vakasuka tale na ligana ni 
sa dodoka yani na moto, me yacova ni ra sa 
vakamatei kece na tiko e Ai. 

27. Na manumanu susu ga kei nai toki ni valu era 
sa kauta na Isireli me nodra, me vaka na vosa 
i Jiova sa vakarota vei Josua. 

28. Sa vakamai Ai o Josua ka cakava me bini tu 
kina na rusa me yacova na siga oqo. 

29. Na tui mai Ai sa vakakukunataki ena dua na 
vunikau ena yakavi ga o ya. Ni sa dromu na siga, 
sa vakarota o Josua me kau sobu mai na yago mai 
na vunikau ka viritaki yani ki na matamata ni 
koro, ka me buluti yani ena vatu me binibini levu 
me yacova na siga oqo. 


Sa Vakavouia Na Veiyalayalati o Josua 

30. Sa tara cake e dua nai cabocabo ni soro o 
Josua vua na Kalou o Jiova ni Isireli ena 
ulunivanua o Ipali, 

31. Me vaka sa vakarota o Mosese na tamata ni 
Kalou vei ira na luvei Isireli, me vaka enai Vola 
ni Vunau i Mosese: “Nai cabocabo ni soro sa tara 
ga ena vatu ka sega na tamata me vakayagataka 
kina nai tuki se nai vako.” Me ra vakacabora kina 
nai soro kama vei Jiova kei nai madrali ni 
veivinakati. 

32. Mai kea, ena matadra kece na luvei Isireli, sa 
vola o Josua ena vatu e dua nai lavelave ni vunau 
i Mosese, sa vola oti o koya. 

33. O ira kece na Isireli, o ira na qase, na 
vakailesilesi, na daunilewa era sa tucake tu ena 
yasa ni kato ruarua ena matadra na bete kei ira na 
Livai, o ira sa dau colata na kato ni veiyalayalati 
ni Kalou, o ira na kaitani, o ira talega sa mai sucu 
vei ira. E veimama vei ira era sa tiko rawa ena 
ulunivanua o Kirisimi ka veimama vei ira sa tiko 
ena ulunivanua o Ipali, me vaka sa vakarota o 
Mosese na tamata ni Kalou me na dau vosa 
vakalouvinakataki ira na tamata na Isireli. 

34. Sa qai wilika kece vei ira nai vola ni vunau, na 
kalouvinaka kei na kalouca, me vaka na ka kecega 
sa volai e nai Vola ni Vunau. 

35. Sa sega na vosa sa vakarota o Mosese, me 
sega ni wilika o Josua ena matadra nai soqosoqo 
levu ni Isireli, o ira na yalewa kei ira na gone, kei 
ira na gone lalai, o ira na kaitani sa tiko vata kei 
ira. 


Na Veidinadinati Kei Kipioni 


9, Sa gai yaco na gauna, o ira kece na tui era sa 
tiko ena tai oqo ni Joritani, mai na ulunivanua ki 
na veibuca, na veibaravi ni wasawasa levu vaka ki 
Lepanoni — na Itaiti, na Amoraiti, na Kenanaiti, 
na Perisaiti, na Ivaiti kei ira na Jebusaiti — era sa 
rogoca, 

2. Fra sa soqoni vata me veivala kei Josua kei ira 
na Isireli, ena dua ga na yalo. 

3. Nira sa rogoca o ira na kai Kipioni na ka oqo, 
ka ra sa kila na veika sa cakava o Josua vei Jeriko 
kei Ai, 

4. Era sa cakacaka vakaqaseqase, ka ra sa lako 
mai vakayawa mai vanua tani, sa vodo tu mai ena 
nodra asa na taga makawa ka tauvi duka, na kato 
ni waini sa makawa sara ka kakadresudresu, 

5. na nodra i vava sa culai vakalevu baleta ni sa 
rui makawa sara na kena daramaki tu, era sa 


vakaisulu tu ena i sulu makawa sara kei na kedra 
madrai sa mamaca ka bulagi vakaca sara. 

6. Era sa lako cake vei Josua ki Kilikali, ka 
tukuna vei koya kei ira kece na Isireli ka vaka: 
“Keimami sa lako mai ena vanua yawa, oqo meda 
veiyalayalati mada.” 

7. Era sa tukuna na Isireli vei ira na Ivaiti, “O ni 
sa tiko vakadede kei keimami, meda veiyalayalati 
vakacava?” 

8. Era sa tukuna vei Josua, “Keimami sa nomuni 
dauveigaravi,” sa vosa vei ira o Josua, “O cei oi 
kemuni, o ni sa lako mai vei?” 

9. Fra sa sauma, “O ira na nomuni tamata era sa 
lako mai ena vanua yawa sara, baleta na yaca i 
Jiova na nomuni Kalou, keimami sa rogoca na 
kena i rogorogo kei na veika kecega sa cakava mai 
Ijipita, 

10. “kei na ka kecega sa cakava vei rau na tui 
Amoraiti mai na tai kadua ni Joritani vei Sioni 
talega na tui Esiboni kei Oki na tui Pasani o koya 
sa tiko mai Asitaroci. 

11. “O ira na neimami qase kei ira kece sa tiko kei 
keimami era sa mai vosa vei keimami ka vaka: 
“Taura nai solisoli kei nai vaga mo ni lako ka 
sotavi ira ka tukuna, “Keimami sa nomuni 
tamata, oqo, me dua na noda veiyalayalati.”” 

12. “Na madrai ogo, keimami kauta mai ni se 
katakata me keimami vaqa. Mo ni raica oqo sa 
mamaca ka bulagi makawa sara. 

13. “Na kato ni waini oqo e se ka vou, oqo sa 
kabasu ka makawa sara, sa vaka kina na neimami 
vava, sa vuki cula ga ni sa kabasu tikoga ena 
vuku ni lakolako ni rui yawa sara.” 

14. Era sa taura nai solisoli o ira na Isireli, io, era 
se sega ni taroga nai vakasala mai vei Jiova. 

15. O Josua sa veiwekani kei ira ka cakava na 
veiyalayalati mera bula; era sa yalayala kina nai 
liuliu ni soqosoqo. 

16. Ni sa oti e tolu na siga ni veiyalayalati, era sa 
qai kila, ni ra tamata voleka ga ena vanua era tiko 
kina. 

17. Era sa qai lako mai na Isireli kina vanua era a 
lako yani kina na kai Kipioni, ka yaco yani ni oti e 
tolu na siga. Na nodra veikoro o Kipioni, o Kifira. 
o Pieroci, kei Kiriaci-jiarimi. 

18. Era sa sega ni valuti ira o ira na Isireli, baleta 
ni sa caka oti na veiyalayalati mai vei ira na nodra 
i liuliu na Isireli ena yaca i Jiova na nodra Kalou. 
Sa vosa kudrukudru ga o ira nai soqosoqo ena 
vukudra na veiliutaki. 

19. Era sa vosa na veiliutaki vei ira na Isireli, 
“Keimami sa bubului vei ira ena yaca i Jiova na 
Kalou ni Isireli, o koya oqo eda na sega ni tarai ira 
kina. 

20. “Oqo eda na cakava vei ira, eda na vakatara 
mera bula, de qai tarai keda na cudru katakata ni 
Kalou, baleta na yalayala eda sa bubului kina vei 
ira.” 

21. Fra sa vosa o ira na veiliutaki ka vaka, “Mera 
vakabulai, ia, mera sa yaco ga me ra dau taya mai 

na noda buka ka takiva mai na me da wai me 
vaka era sa yalataka na veiliutaki.” 

22. Sa qai kacivi ira na kai Kipioni o Josua ka 
vosa vei ira ka vaka: “Ena cava o ni sa lasutaki 
keimami kina ena nomuni tukuna ni 'O ni sa lako 
mai vakayawa, ia, na kena dina ga ni o ni sa tiko 
voleka ga? 

23. “Oqo, o ni sa vakakaloucataki kina, ka sega 
vei kemuni ena  sereki mai na nona 
veivakabobulataki—me dau ta buka ka dau taki 
wai ena vale ni nogu Kalou.” 

24. Era sa sauma vei Josua ka tukuna, “Sa 
vakaidina ni tukuni vei ira na nomuni tamata, ni 0 
Jiova na nomuni Kalou sa vakarota na nona 
tamata o Mosese me solia vei kemuni na vanua 
taucoko oqo, o ni na vakarusai ira kece na tamata 
ena vanua era sa tu e matamuni; keimami sa rere 
kina vakalevu baleti kemuni, o ya na vuna 
keimami sa cakava kina na veika oqo. 

25. “Ogo, keimami sa tu e ligamuni, mo ni cakava 
vei keimami na veika e vinaka ka dodonu vei 
kemuni, mo ni cakava vei keimami.” 

26. Sa cakava o koya mera sereki ka vakabulai 
mai na ligadra na lsireli ka ra sa sega ni 
vakamatei. 

27. Mai na siga o ya, o Josua sa cakava me ra dau 
caka buka ka dau cola wai vei ira nai soqosoqo 
levu ni Kalou kei nai cabocabo ni soro i Jiova, ki 
na vanua sa digitaka o Koya me yacova na veisiga 
oqo. 


Sa Tu Vakadua Na Matanisiga 


10. Sa qai yaco ena gauna sa tui kina e 


Jerusalemi o Adoni- Sateki, sa rogoca o koya ni sa 
samuti Ai sara vakaca o Josua—me vaka ga e a 
vakayacora vei Jeriko kei ira na kena tui kei ira 
talega na tui Ai—kei na nodra la'ki veiyalayalati 
na kai Kipioni kei ira na Isireli, 

2. Fra sa rere vakalevu baleta ni o Kipioni sa rui 
koro levu me vaka e dua na koro turaga, baleta 
talega ni sa levu cake mai vei Ai, o ira talega na 
kena tamata era sa tamata gaga. 

3. O koya ogo sa talatala kina o Adoni-Sateki na 
tui Jerusalemi, kivei tui Epirani, tui Jamuci, kei 
Jafia na tui Lakisi kei Debiri na tui Ekiloni, ka 
tukuna, 

4. “Dou lako mada mai vei au ka vukei au, me 
datou valuti Kipioni mada ni sa ia na veivinakati 
kei Josua kei ira na luvei Isireli.” 

5. O koya oqo, o iratou na tui ni Amoraiti, tui 
Jerusalemi, tui Epirani, tui Jamuci, tui Lakisi kei 
tui Ekiloni, era sa soqoni vata ka lako cake ka 
wawa tiko, o ira kece na tamata i valu ena matai 
Kipioni, me valuti koya. 

6. Sa talatala talega o ira na Kipioni vei Josua 
mai Kilikali ka vaka: “Kakua ni biuti ira na 
nomuni dauveigaravi; lako mai vakatotolo vei 
keimami, vakabulai keimami ka vukei keimami, 
ni o ira kece na tui ni Amoraiti, o ira sa tiko ena 


veiulunivanua, era sa soqoni vata me valuti 
keimami.” 

7. Sa lako cake mai Kilikali o Josua o koya kei ira 
kece na tamata i valu kei ira kece na tamata qaga. 
8. Sa vosa o Jiova vei Josua ka vaka: “Mo kakua 
ni rerevaki ira, Ni'u sa soli ira oti ki na ligamu, 
ena sega ni dua na tagane vei ira me tu rawa e 
matamu.” 

9. Sa basika vakasauri vei ira o Josua, ni se lako 
mai Kilikali ena bogi. 

10. Sa ravuti ira o Jiova ena matadra na Isireli, sa 
vakamatei ira ena veivakamatei levu mai Kipioni, 
ka cemuri ira. 

11. Sa yaco, ni ra sa dro mai vei ira na Isireli, ka 
ra lako sobu ki Beci-Oroni, o Jiova sa vakalutuka e 
dua na cagi uca cevata lelevu mai lomalagi me 
yaco sara ki Aseka ka ra sa mate kina. Sa levu era 
sa vakamatei e na cagi uca cevata ka lailai era 
vakamatei mai vei ira na luvei Isireli ena i 
seleiwau. 

12. Sa vosa o Josua vei Jiova ena siga sa soli ira 
kina na Amoraiti ena ligadra na luvei Isireli, sa 
tukuna ena matadra kece na Isireli, “Matanisiga 
mo tu vakadua e Kipioni, Vula mo tu vakadua 
ena buca o Ajjaloni.” 

13. Sa tu vakadua na matanisiga kei na vula me 
yacova ni ra sa valuti oti kece na meca. Sa sega li 
ni volai oqo ena i vola nei Jasa? Sa tu vakadua na 
siga mai lomalagi ka sega ni via lako sobu me dua 
na siga taucoko. 

14. Sa sega tale ni dua na gauna vaka o ya sa oti 
se me muri mai, me rogoca kina o Jiova na domo 
ni tamata, baleta ni sa vala ena vukui Isireli o 
Jiova. 

15. Era sa lesu kece mai o Josua kei ira na Isireli 
ka mai tiko tale e Kilikali. 


Era Sa Vakamatei Na Tui Ni Amoraiti 

16. O ira na tui e lima oqo, era sa dro ka vunitaki 
ira ena qara mai Makida. 

17. Sa tukuni vei Josua, “Ni ratou sa laukune na 
tui e lima oqo, ni ratou vunitaki iratou tu ena 
loma ni qara mai Makida.” 

18. Sa tukuna o Josua, “Dou vakaqiqica tani na 
vatu mai na gusu ni qara, me ra biu kina eso na 
sotia me ra yadrava. 

19. “Oi kemuni na kena vo mo ni cicivi ira yani 
na meca ka valuti ira mai liu. Me ra kua ni 
vakatarai me ra curu yani ki na nodra koro, ni o 
Jiova na nomuni Kalou sa soli ira oti ki na 
ligamuni.” 

20. Sa qai yaco, o Josua kei ira na Isireli, ni ra sa 
vakaotia na nodra samuti ira na tamata ena 
veivakamatei levu, o ira sa dro bula era sa curu 
yani ki na koro ni drodro ni valu. 

21. Era sa lesu kece na tamata ki na nodra i 
tikotiko vei Josua e Makida ena vakacegu sa sega 
ni dua e via vosa vakaca ena vukudra na Isireli. 
22. Sa qai kaci mai o Josua, “Me dolavi na gusu ni 
qara, ka me ratou kau mai na tui e lima ki vua.” 

23. Era sa cakava ka kauti iratou mai na tui e lima 
oqo ki vua mai na qara: Na tui Jerusalemi, na tui 
Epironi, na tui Jamuci, na tui Lakisi, na tui 
Ekiloni. 

24. Ni ra sa kau mai na tui oqo vei Josua, sa qai 
kacivi ira kece na Isireli o Josua, ka tukuna vei ira 
na kavetani ni valu era sa lako vata kei koya, “Mo 
ni lako voleka mai ka butuka na domodra na tui 
oqo,” era sa lako voleka mai ka butuka na 
domodra. 

25. Sa tukuna vei ira o Josua, “Mo ni kakua ni 
rere se yalolailai, mo ni kaukauwa ga ka doudou 
sara, ni na cakava kece vaka oqo na Kalou vei ira 
kece na kemuni meca o ni sa veivala vata 
tukuna.” 

26. Sa qai samuti ira ka vakamatei iratou na tui o 
Josua ka vakaliligi iratou vaka yadudua ki na 
vunikau yadua. E ratou sa lili tu me yacova ni sa 
karobo mai na vanua. 

27. Ni sa karobo mai ka lako sobu na siga me 
vaka na i vakaro i Josua, era sa qai kau sobu mai 
na vunikau ka biu yani ki na qara era sa vuni tiko 
kina, ka sogo na gusu ni qara ena dua na vatu 
levu, ka sa tu ga me yacova na siga oqo. 


Na Nodra Valuti Na Vanua Mai Na Ceva 

28. Ena siga o ya, o Josua sa tauri Makida ka 
samuti ira vata na kena tui e nai seleiwau. Sa 
vakarusai ira sara vakaca - kei ira kece sa tiko 
kina. Sa sega ni vakavoci e dua. Sa caka vei tui 
Makida me vaka sa caka vei tui Jeriko. 

29. Sa lako tani mai Makida o Josua kei ira kece 
na Isireli ki Libina ka valuti Libina. 

30. O Jiova talega sa soli ira kei na kena tui ki na 
ligadra na Isireli. Sa samuti ira o koya kei ira na 
tamata kece sa tiko kina ena i seleiwau. Sa sega ni 
vakavoci e dua, sa caka vei nodra tui na veika sa 
caka vei tui Jeriko. 

31. Sa lako siviti Libina o Josua kei ira kece na 
Isireli ki Lakisi. Era sa mai tiko kina ka valuti ira. 
32. O Jiova sa soli Lakisi ki na ligadra na Isireli, ni 
ra sa taura na koro ena i karua ni siga, era sa 
samuti na tamata kecega era sa tiko kina ena i 
seleiwau me vaka ga sa vakayacora vei Libina. 

33. O Orami na tui Qasa sa lako cake mai me 
vukei Lakisi, sa samuti koya o Josua kei ira na 
nona tamata, me yaco ni sa sega ni vo e dua na 
tamata. 

34. Mai Lakisi, sa lako sara ki Ekiloni o Josua, era 
sa tiko kina ka valuta talega. 

35. Era sa taura na koro ena siga o ya ka samuta 
ena i seleiwau; o ira kece na tamata sa tiko kina 
era sa samuti ena siga o ya me vaka na ka kecega 
sa caka mai Lakisi. 

36. Sa lako cake mai Ekiloni o Josua kei ira 
kece na Isireli ki Epironi, ka ra sa vala kei ira. 

37. Era sa taura ka samuta ena i seleiwau, na 
kena tui, na veikoro kei ira kecega sa tiko kina, sa 
sega ni vakavoci e dua. Me vaka ga sa vakayacori 


vei Ekiloni, ni sa sega tale na ka e vo, kei ira talega 
na tamata sa tiko kina. 

38. Sa lesu tale mai o Josua kei ira kece sa tiko 
vata kei koya ki Tipiri, ka ra sa valuta. 

39. Sa taura na ka o ya na kena tui, na 
veikorokoro, era sa samuti ena i seleiwau ka 
vakarusai ira vakaca na kena tamata era sa tiko 
kina. Sa sega ni vakavoca o koya e dua me vaka 
ga sa vakayacora vei Epironi, sa caka vaka kina 
vei Tipiri kei na kena tui, me vaka sa cakava 
talega vei Libinai kei na kena tui. 

40. Sa ravuta o Josua na vanua taucoko; na 
veiulunivanua, na ceva na vanua lolovira, na 
veivanua kece ena vanua liwa kei ira na kena tui, 
sa sega ni vakavoci e dua. Era sa vakarusa na ka 
kecega sa tu kina na i cegu me vaka sa vakarota o 
Jiova na nodra Kalou na Isireli. 

41. O Josua sa vakamalumalumutaka na vanua, 
tekivu mai Ketesa - Bania me yaco sara ki Qasa 
kei na veivanua kece vaka Koseni me yaco sara ki 
Kipioni. 

42. O ira kece na tui oqo kei na nodra vanua sa 
taura o Josua ena dua vata tikoga na gauna, baleta 
ni sa vala o Jiova na nodra Kalou ena vukudra. 

43. Sa qai lesu tale o Josua kei ira kece na Isireli ki 
na nodra i tikotiko mai Kilikali. 


Na Nodra Valuti Na Vanua Mai Na Vualiku 


11. Sa qai yaco, ni sa rogoca o Jabini na tui 


Asori na veika oqo, sa qai talatala vei Jobaba na 
tui Madoni, vei tui Simironi, vei tui Akifasi, 

2. Kei ira na vei tui mai na vualiku, mai na 
veiulunivanua kei na veibuca ni Kineroci ena 
veivanua e ra, kei na veivanua cecere mai Dori ki 
na ra, 

3. Vei ira na kai Kenani ki na tokalau kei na ra 
talega, na Amoraiti, na Itaiti, na Perisaiti, na 
Jepusaiti ena ulunivanua, na Ivaiti ena ruku i 
Frimoni, e na veivanua vaka Misipa. 

4. Fra sa lako yani kei ira kece na sotia vata kei 
ira, na kedra i wiliwili sa vaka na nuku ni 
matasawa, ka sa levu sara na ose kei na kareti. 

5. Ni ra sa sota kece na vei tui ogo, era sa lako 
mai ka tiko ena mata ni wai mai Meromi, me 

valuti ira na Isireli. 

6. la, o Jiova sa vosa vei Josua ka vaka: “Kua ni 
o rere ena vukudra, ena gauna vata oqo ni 
mataka. Au na soli ira mera mate kece vei ira na 
Isireli. o na tuya kece na nodra ose ka vakama 
kece na nodra kareti ena bukawaga.” 

7. O Josua kei ira kece na tamata i valu sa tiko 
vata kei koya, era sa lako mai vakasauri vei ira na 
meca mai na wai o Meromi ka samuti ira. 

8. O Jiova sa soli ira ki na ligadra era sa druka 
na meca ka cemuri vaka ki wai mai Saitoni Levu, 
ki na Mata ni Wai mai Misirepoci kei na buca na 
Misipa ena tokalau. Era sa samuti me yacova ni sa 
sega ni dua e vo tale. 

9. Sa cakava vei ira o Josua me vaka sa vosa kina 

vua O Jiova, sa tuya na ucu ni nodra ose, ka 
vakama na nodra kareti. 

10. Sa vuki lesu tale o Josua ka tauri Esori, ka 
samuta na kena tui e nai seleiwau, ni sai liuliu 
tiko ni veimatanitu o koya. 

11. Era sa samuti na tamata kecega e nai seleiwau 
ka ra sa vakarusai vaka ca sara. Sa qai vakamai na 
koro o Esori. 

12. O ira kece na veikoro kei na kedra tui, sa tauri 
ira o Josua ka samuti ira e nai seleiwau. Sa 
vakarusai ira vakaca sara, me vaka sa vakarota o 
Mosese na tamata ni Kalou. 

13. O ira kece na veikoro sa toka na kena yavu sa 
vakamai ira o Josua, ia, o Esori ga, era sa vakama 
na Isireli. 

14. Nai toki ni valu mai na veikoro kece oqo, kei 
na manumanu susu, era sa kauta na Isireli mei 
toki ni valu, ia, era sa vakamatea na tagane kecega 
ena i seleiwau me yacova ni ra sa vakamatei kece 
ka sega tale e cegu rawa. 

15. Me vaka sa vakaroti Mosese o Jiova, sa 
vakaroti Josua vakakina o Mosese, ka sa muria 
kece o Josua. Sa sega ni vakavoca e dua na ka sa 
vakarota o Jiova mai vei Mosese. 


Na Vakaleleka Ni Nona Kaba Vakaivalu O 
Josua 

16. Sa taura kece o Josua na vanua oqo: Na vanua 
veiulunivanua, na vanua kece mai na ceva, na 
vanua kece vaka Koseni, na vanua lolovira kece, 
na buca kece ena Joritani--na veiulunivanua e 
Isireli kei na kena buca, 

17. Mai na Ulunivanua o Alaki kei na yasana o 
Sia, me vaka sara ki Peali Qata ena Buca kei 
Lepanoni ena rukui Ulunivanua o Erimoni. Sa 
vuaviritaki ira kece na kena tui, sa samuti ira ka 
vakamatei ira. 

18. Sa dua na gauna balavu sara sa veivala tiko 
kei ira na tui oqo o Josua. 

19. Sa sega ni dua na veikoro oqo sa vinakata me 
veiyalayalati kei ira na Isireli, o ira na Ivaiti 
duaduaga era sa tiko mai Kipioni. o ira kece na 
kena vo, era sa vinakata ga na vala. 

20. O Jiova ga sa vakayalogataki ira, me lako mai 
kina me valuti Isireli. 

21. Ena gauna o ya sa lako mai o Josua ka 
musuki ira laivi na  Anakimi mai na 
veiulunivanua: Mai Epironi, mai Tapiri, mai 
Anabi, mai na veiulunivanua talega e lsireli; o 
Josua sa vakarusai ira kecega kei na nodra 
veikoro. 

22. Sa sega ni vo tale e dua na Anakimi ena nodra 
vanua na luvei Isireli, era sa tiko ga mai Qasa e 
Kaca kei Asitoti. 

23. Sa ravuta kece ka taura na vanua taucoko o 
Josua me vaka nai vakaro kece i Jiova vei 
Mosese, sa solia o Josua me nodra i votavota na 
Isireli, me vaka nai wasewase ni veiyavusa yadua. 
Sa qai vakacegui na vanua mai nai valu. 


O Ira Na Tui Era Sa Ravuti Mai Vei Mosese 


12. O ira oqo na tui ni vanua era sa valuti ka 


vakadrukai mai vei ira na luvei Isireli, na nodra 
vanua era sa taukena ena tai ni Joritani donuya 
nai cadracadra ni matanisiga, mai na Uciwai o 
Anoniki na vei Ulunivanua mai Erimoni kei na 
buca kece ena tokalau ni Joritani : 

2. O Sioni na tui ni Amoraiti, o koya sa tiko mai 
Esiboni ka sa lewa tiko na veimama kei Kiliati, 
mai Aroea ena bati ni Uciwai na Anoni, mai na 
loma donu ni uciwai, me yaco sara ki na uciwai o 
Jaboki, na kedra i yalayala na Amoraiti, 

3. Ena tokalau ni Joritani ena buca mai na Wai o 
Kineroci, me yaco sara ki na Wai o Arapa (na 
waitui masima) na sala ki Beci-Jesimoci, ki na 
ceva ena ruku ni veiulunivanua mai Piseki. 

4. O Oki na tui Pasani kei na nona yalayala o 
koya sa dua mai vei ira na kawa ni tuwawa, era sa 
tiko e Esitaroci mai Etirei, 

5. Sa lewa mai na veiulunivanua mai Erimoni, 
mai Salika, mai Pasani, ki na nodra yalayala sara 
na Kesuraite kei na Maeki-kaite, kei na kedra 
veimama na Kiliaite, me yacova sara nai yalayala 
nei Sioni na tui Esiboni. 

6. Oqo sa taura o Mosese nai talai nei Jiova kei 
ira na luvei Isireli, o Mosese nai talai i Jiova sa 
solia na vanua oqo me ra taukena na Rupeni, Kata 
kei na veimama ni yavusai Manasa. 


O Ira Na Tui Era Sa Ravuti Mai Vei Josua 

7. O ira oqo na tui ni vanua sa ravuti ira o Josua 
ena tai oqo ni Joritani, mai na ra, mai Peali Kadi 
ena buca mai Lepanoni ki na Ulunivanua mai 
Alaki kei na veiqakilo mai Sia, sa solia o Josua ki 
na veiyavusa ni Isireli me ra taukena me vaka na 
nodra i wasewase, 

8. ena veiulunivanua kei na veibuca, na veibuca 
mai na Joritani kei na veigakilo, na veivanua liwa 
mai na ceva - na Itaiti, na Amoraiti, na Kenanaiti, 
na Perisaiti, na Ivaiti kei ira na Jepusaiti: 

9. Na tui Jeriko, e dua, na tui Ai sa volekati 
Peceli e dua; 

10. Na tui Jerusalemi, e dua, na tui Epironi, e dua; 
11. Na tui Jamuci, e dua, na tui Lakisi e dua; 

12. Na tui Ekiloni, e dua, na tui Qasa, e dua; 

13. Na tui Tipiri, e dua, na tui Keteri, e dua; 

14. Na tui Oma, e dua, na tui Arati, e dua; 

15. Na tui Libina, e dua, na tui Adulama, e dua; 
16. Na tui Makida, e dua, na tui Peceli, e dua; 

17. Na tui Tapua, e dua, na tui Eteri, e dua; 

18. Na tui Eteki, e dua, na tui Leseroni, e dua; 

19. Na tui Madoni, e dua, na tui Asori, e dua; 

20. Na tui Simironi, Meroni, e dua, na tui 

Akisafi, e dua; 

21. Na tui Tenaki, e dua, na tui Mekito, e dua; 

22. Na tui Ketesi, e dua, na tui Jokiniami, e dua 
mai Kameli; 

23. Na tui mai Dori ena veidelana mai Dori e dua, 
kei na tui mai Kilikali, e dua; 

24. Na tui Tirisa, e dua, na kedra i wiliwili kece e 
tolusagavulu ka dua. 


Na Vo Ni Vanua Me Valuti 


13. O Josua ni sa qase mai, ka tubu na nona 


veiyabaki, sa tukuna vua o Jiova: “O sa qase mai, 
sa levu na nomu veiyabaki, se levu tu ga na vanua 
me taukeni. 

2. “Oqo na veimama se vo tiko; na nodra vanua 
kece na kai Filisitia, na nodra vanua kece na 
Kesuraiti, 

3. “Mai Siori, ena tokalau mai Ijipita, me yacova 
sara yani nai yalayala kei Ekironi ena vualiku (sa 
wili tu ki Kenani); e lima na turaga mai Filisitia — 
na kai Qasa, na kai Asitoti, na kai Asekeloni, 
Kitaiti, na kai Ekeroni, kei na Avaiti; 

4. “Mai na ceva, na nodra vanua kece na kai 
Kenani, mai Miera sa nodra na kai Saitoni me 
yaco sara ki Apeki, kina nodra i yalayala na 
Amoraiti; 

5. “Na vanua sa nodra na Kipali kei Lepanoni 
taucoko, vaka ki nai cabecabe ni siga, mai Palikati 
ena rukuni Ulunivanua o Erimoni me yaco sara ki 
nai curucuru mai Emaci; 

6. “O ira sa tiko ena veiulunivanua mai 
Lepanoni, vaka ki na mataniwai o Mesirifoci kei 
ira kece mai Saitoni - o ira kece oqo au na 
vakasevi ira mai na matadra na luvei Isireli; mo 
vota ga vakaiwasewase vei ira na Isireli me nodra 
i votavota me vaka Au sa vakarota. 

7. “Mo wasea na vanua oqo me nodra i votavota 
na ciwa na yavusa kei na veimama ni yavusa nei 
Manasa.” 


Na Vanua Sa Wasei Ena Tokalau Ni Joritani 

8. Na veimama tale ni yavusa na Rupeni kei na 
Kata era sa taura na nodra i votavota me vaka sa 
solia vei ira o Mosese, ena tokalau ni Joritani, me 
vaka sa solia vei ira o Mosese na talai ni Kalou: 

9. Mai Aroeci ena bati ni Uciwai na Anoni, na 
koro sa toka ena tadrua kei na buca kece mai 
Medeba me yaco sara ki Diboni; 

10. Na veikoro kece nei tui Sioni na Amoraiti, o 
koya sa liutaki Esiboni me yacova sara na nodra 
yalayala na luvei Amoni; 

11. O Kiliati, kei nai yalayala vaka Kesuraite, 
Mekataite, na ulunivanua taucoko o Erimoni, o 
Pasani taucoko me yaco sara ki Salika; 

12. Na matanitu kece o Oki mai Pasani, o koya sa 
veiliutaki mai Asitaroci kei Edrei, o koya sa tiko 
vata ga kei ira na tuwawa, ni o Mosese sa 
vakadrukai ira ka biuti ira laivi. 

13. Sa dina ga, o ira na luvei Isireli era sa sega ni 
vakasavi ira na Kesuraite se na Mekataite, ni ra sa 
tiko vata kei ira na Isireli na tamata oqo me 
yacova mai ni kua. 

14. Na yavusa Livai ga era sa sega ni wasei ena i 
votavota vanua; nai soro ga sa vakacabori ena 


bukawaga vei Jiova na Kalou ni Isireli sa nodra i 
votavota, me vaka sa tukuna o Koya vei ira. 


Na Vanua Nei Rupeni 

15. O Mosese sa solia vei ira na yavusa ni luvei 
Rupeni nai votavota ena dui nodra vuvale. 

16. Na nodra i yalayala sa lako mai na Aroea mai 
na bati ni Uciwai na Anoni, kei na koro sa tiko ena 
tadrua kei na buca kece mai Medeba, 

17. Mai Esiboni kei ira kece na koro era sa tiko 
ena buca o Dibani, o Bamoci, o Peali, o Beci-Peali- 
Meoni, 

18. O Jaasa, o Kedemoci, o Mefaca, 

19. O Kirijacaimi, o Sibima, o Sareci sara ena 
ulunivanua mai na buca, 

20. O Beci-Piori, na veiqakilo mai Piseki kei Beci- 
Jesimoci-- 

21. O ira kece na veikoro ena buca kei na 
veimatanitu kece nei Sioni na tui Amoraiti o koya 
sa lewa tiko mai Esiboni, sai koya sa samuta o 
Mosese kei koya na turaga ni Mitiani: O Fri, o 
Rekimi, o Suri, o Uri, kei Reba o ira na turaga ni 
Sioni era sa tiko ena vanua. 

22. O ira na luvei Isireli era sa vakamatei Pelami 
na luvei Piori ena i seleiwau, na gusunivosa vata 
kei ira sa vakamatei. 

23. Na nodra i yalayala na luvei Rupeni mai na 
bati ni Joritani. Oqo na nodra i wasewase na luvei 
Rupeni me vaka na nodra veivuvale na veikoro 
kei na nodra i tikotiko. 


Na Vanua Nei Kata 

24. Sa solia talega o Mosese nai votavota ki na 
yavusa o Kata vei ira na luvei Kata me vaka na 
nodra dui vuvale. 

25. Na nodra yalayala o Jasa kei na veikoro kece e 
Kiliati, kei na veimama ni vanua o Amoraiti, me 
yaco sara vaka ki Aroea sa tiko e liu vei Raba, 

26. Mai Esiboni ki Raba, Misipa kei Betonimi, mai 
Maenaimi ki nai yalayala kei Debiri, 

27. Ena buca o Beci Arana, o Sakoca kei Safoni, 
kei na vo ni veimatanitu nei Sioni na tui Esiboni, 
ka sa kenai yalayala mai na Joritani, ka lako sara 
yani ki na Wai o Sina reci, ena yasa ka dua tale ni 
Joritani ena tokalau. 

28. Ogo na nodra i wasewase na luvei Kata me 
vaka na nodra veivuvale, na vei koro kei na 
veitikotiko. 


Na Veimama Ni Yavusa o Manasa (Tokalau) 

29. Sa solia talega o Mosese nai votavota ki na 
veimama ni yavusa Manasa, 0qo e veimama ga ni 
yavusa Manasa me vaka na nodra veivuvale: 

30. Na nodra i yalayala sa mai Maenaimi, o 
Pasani taucoko, na matanitu kece nei Oki na tui 
Pasani kei na veikoro kece e Jairi era sa tiko e 
Pasani, e onosagavulu na koro; 

31. E veimama o Kiliati kei Asitaroci kei Adrei, 
na veikoro ni matanitu nei Oki na tui Pasani, me 
nodra kece na luvei Makiri na luvei Manasa, me 

veimama na luvei Makiri me vaka na nodra 
veivuvale. 

32. Oqo na veivanua sa wasea O Mosese mei 
votavota ena vanua o Moapiena tai kadua ni 
Joritani, mai Jeriko ki na tokalau. 

33. Ki na yavusa o Livai, sa sega ni wasea O 
Mosese nai votavota, o Jiova na Kalou ni Isireli ga 
sa nodra i votavota, me vaka sa tukuna vei ira o 
Koya. 


Na Vanua Sa Wasei Ena Ra Ni Joritani 


14. Ogo na veivanua era sa taukena na luvei 


Isireli e Kenani, me vaka era sa wasea na luvei 
Isireli me nodra i votavota mai vei lliesa na bete 
levu kei Josua na luvei Nuni kei ira na qase, nai 
liuliu, na tama ni veiyavusa. 

2. Nai votavota oqo sa wasewasei, me vaka sa 
vakarota o Jiova vei Mosese vei ira na ciwa na 
yavusa kei na veimama tale na yavusa. 

3. O Mosese sa solia talega nai votavota kina rua 
na yavusa kei na veimama tale na yavusa ena tai 
ka dua ni Joritani, ki vei ira na Livai sa sega nai 
votavota. 

4. O Joseva sa rua nai votavota, o Manasa kei 
Ifereimi, sa sega ga nai votavota vei Livai, ni sa 
tiko ga na nodra i votavota ena veikoro me ra 
susu manumanu kina kei na veika tale eso me 
nodra. 

5. Me vaka sa vakaroti Mosese o Jiova, era sa 
cakava vakakina o ira na luvei Isireli ka wasea na 
vanua. 


O Fpironi Sa Wili Vei Kelepi 

6. Fra sa lako mai na luvei Juta ki vei Josua e 
Kilikali. O Kelepi na luvei Jefune na Kenasaiti sa 
tukuna vua, “O iko, sa kila na vosa sa cavuta o 
Jiova vei Mosese na tamata ni Kalou ena vukumu 
kei na vukuqu talega mai Ketesa- Bania. 

7. “Au sa yabaki vasagavulu ena gauna sa 
veitalai mai kina o Mosese na tamata ni Kalou mai 
Ketesa-Bania, me'u vakaraica na vanua, au sa 
kauta lesu mai vua na vosa me vaka sa lako mai 
yaloqu. 

8. “E dina ga ni o ira na taciqu sa lako cake vata 
kei au, era sa vakavuna na waicala ni yalodra, ia 
oi au sa muri Jiova ga na noqu Kalou. 

9. “Sa yalayala o Mosese ena siga o ya ka vaka: 
“io, na vanua sa butuka na yavamu ena nomu kei 
ira na luvemu me sega ni mudu, baleta ni o sa 
muri Jiova ena yalomu taucoko.” 

10. “Oqo, o Jiova sa vakabulai au tiko, me vaka sa 
tukuna o koya ena vasagavulu ka lima na yabaki 
oqo, mai na gauna sa vosataka kina na vosa oqo 
vei Mosese, ena gauna era se yali tiko kina na 
Isireli ena vanua liwa, ia, sai au oqo, e daidai, au 
sa yabaki walusagavulu ka lima. 

11. “Oqo, au se kaukauwa tiko e daidai, me vaka 
ena siga ea talai au kina o Mosese, me vaka na 
noqu kaukauwa ena gauna o ya, sa vaka kina na 


noqu kaukauwa ogo me vala, ruarua, na lako yani 
se na lako mai, ena gauna ogo. 

12. “Mo solia vei au na ulunivanua oqo, me vaka 
sa tukuna o Jiova ena gauna o ya, me vaka nio a 
rogoca ena gauna o ya, ena nodra tiko mai kea na 
Anakimi, ka sa levu na koro ka taqomaki 
vakavinaka. Me vaka ni sa tiko vata kei au o Jiova, 
au na vakadrukai ira me vaka sa tukuna o Jiova.” 
13. Sa vosa vakalouvinakataki koya o Josua ka 
soli Epironi vei Kelepi na luvei Jefune me nona i 
votavota. 

14. Sa taukeni Epironi o Kelepi na luvei Jefune na 
Kenasaraite me nona i votavota me yacova na siga 
oqo, baleta ni sa muri Jiova na Kalou ni Isireli ena 
yalona taucoko. 

15. Na yaca na Epironi e a Kirijaci Araba e liu, o 
Araba (na tamata gaga duadua ena kedra maliwa 
na Anakimi). Sa qai cegu na vanua e nai valu. 


Na Vanua Nei Juta 


15. sai koya oqo na nodra i wasewase na 
luvei Juta me vaka na nodra dui vei vuvale: Nai 
yalayala kei Itomi ena Vanua Liwa mai Sini ka 
lako sobu ki na ceva e ra sara nai yalayala. 

2. Nai yalayala ena ceva sa tekivu ena matasawa 
ni Wasawasa Masima, mai na yasana sa donuya 
na yasana sobu, ki ra. 

3. Sa qai lako yani ki na ceva, vaka ki na Delana 
o Arabarimi me donui Sini kei na ceva kei Ketesi- 
Bania, siviti Esironi, lako sobu ki Adari ka 
wavokiti Karika. 

4. Mai kea me lako sara ki Asimoni ka lako yani 
ki na Mataniwai mai Ijipita ka me yaco sara ki na 
wasawasa. Oqo na nomu yalayala mai na ceva. 

5. Nai yalayala ena tokalau sa tekivu ena 
Wasawasa Masima, mai na gusu sara ni Joritani, 
ena vualiku sa tekivu ena matasawa ni wasawasa 
ena gusu ni Joritani. 

6. Nai yalayala sa lako cake ki Beci- Okila ka 
lako cake ki Beci- Araba; nai yalayala sa lako cake 
ki na vatu o Boani na luvei Rupeni. 

7. Sa lako cake nai yalayala me yaco ki Debiri, 
mai na buca o Akori, ka vuki cake tikoga me 
donui Kilikali, o koya sa tiko ena mua i cake ni 
Adumimi o koya sa tiko ena ceva ni veibuca. Nai 
yalayala sa cici tikoga ki na wai o Eni-Semesi ka 
yaco sara ki Eni- Rokeli. 

8. Nai yalayala sa lako cake vaka ki na buca nei 
Ininomi me yaco ki na ceva ni nodra veigakilo na 
Jepusaiti, sai koya o Jerusalemi. Nai yalayala sa 
lako cake ki na colo ni veiulunivanua sa vakababa 
tiko mai me donuya na buca o Refaimi mai cake. 
9. Sa lako wavoki nai yalayala mai na colo ni 
veidelana ki nai vurevure ni wai o Nefitoa, ka 
toso yani ki na veikoro mai Efironi, nai yalayala 
sa wavokiti Bala (o Kirijaci Jiarimi) 

10. Nai yalayala sa qai gole vaka ki na ra mai Bala 
ki na veiulunivanua mai Sia, sa toso yani vaka ki 
na yasa ni ulunivanua o Jiarimi ena vualiku ka 

gole sobu ki Beci- Semesi ka yacovi Timina sara 
yani. 

11. Sa lako talega yani nai yalayala me tarai 
Ekiromi yani mai cake. Sa lako wavoki ki 
Sekironi, me cici muria yani na ulunivanua o Bala, 
toso sara yani ki Jabinili me yaco sara yani ki na 
waitui. 

12. Na yasayasa vaka ra sa baravi ga ni 
Wasawasa Levu. Oqo na nodra i wasewase na 
luvei Juta me vaka na nodra dui veivuvale. 


O Kelepi Sa Vakatawani Epironi Kei Tepiri 

13. O Kelepi na luvei Jefune, sa solia o koya nai 
votavota vata kei ira na Juta me vaka nai vakaro 
nei Jiova vei Josua, o Epironi. (Epironi = Araba = 
tamai Anaki). 

14. O Kelepi sa vakasevi iratou na tolu na luvei 
Anaki mai kea, o Sesai, o Aimani, kei Talemai, o 
iratou na luvei Anaki. 

15. Sa lako cake mai kea o koya ki vei ira sa 
tawani Tepiri tiko (Kirijaci Sefa). 

16. Sa tukuna o Kelepi, “O koya sa valuti Kirijaci 
Sefa ka kauta ki vei koya ni sa 
vakamalumalumutaki, au na solia vei koya na 
luvegu goneyalewa me watina.” 

17. O Ocanieli na luvei Kanesi na taci Kelepi sa 
rawata, ka sa soli kina vua o Etasa na luvei Kelepi 
me watina. 

18. Ni sa lako mai o koya vei Ocanieli, sa 
vakaugeti Ocanieli o Etasa me kerea vei Kelepi na 
tamana e dua na were. Sa lako sobu mai o Etasa 
mai na nona asa, sa vosa yani o Kelepi ka vaka: 
“Na cava o sa vinakata?” 

19. Sa tukuna mai o koya, “Mo solia mai vei au e 
dua na veivakalouvinakataki, o sa solia oti na 
vanua mai na Ceva, sa solia talega vei au na 
vurevure ni wai.” Sa qai soli talega vua nai 
vurevure mai cake kei nai vurevure talega e ra. 


Na Veikoro Nei Juta 

20. Ogo na nodra i votavota na yavusa ni luvei 
Juta me vaka na nodra dui vei vuvale : 

21. Na veikoro e nai yacoyaco ni yavusa nodra na 
luvei Juta vaka ki nai yalayala kei Itomi ki na 
ceva, O Kabasili o Ada, o Jakuri, 

22. O Kina, Dimona, Adada, 

23. O Ketesi, Asari, Itinana, 

24. Sipi, Telemi, Beloci, 

25. O Asori, Adata, Kerioci, Esironi, (Asari), 

26. O Amami, Sima, Molada, 

27. O Asari - Katita, Kerioci, Esironi 

28. Asari - Suali, Perisepa, Bisijocija, 

29. O Bala, Ijimi, Esemi, 

30. O Elitoladi, Tesili, Orima, 

31. O Sikilaki, Madimana, Sanasanana, 

32. O Libaoci, Silimi, Ayini, kei Rimoni, na koro 
kece sa rusagavulu ka ciwa kece kei na kena 
veitikotiko lalai. 

33. Ena vanua lolovira: o Esetaolo, Sora, kei 
Asana, 


34. O Sanoa, Ena-Qanimi, Tapua, Enama, 

35. O Jamuci, Atulama, Soko, Aseka, 

36. Saraimi, Aditaimi, Qedera, kei Qederocaimi: e 
tinikava na veikoro lelevu kei na koro lalai; 

37. O Senana, Adasia, Migigali - Kata, 

38. O Dilini, Misipa, Jokitili, 

39. O Lakisi, Bosakaci, Ekiloni, 

40. O Kaboni, Lamasi, Kitilisi, 

41. Qederoci, Beci - Daqoni, Neama, kei Makeda: 
e tinikaono na veikoro lelevu kei na veikoro lalai; 
42. O Libina, Eca, Asani, 

43. O Jipita, Asana, Nesibe, 

44. O Keila, Atesibe, Maresa: e ciwa na koro 
lelevu kei na koro lalai; 

45. O Ekironi kei ira kece na kena veikoro lelevu 
kei na veikoro lalai; 

46. Mai Ekironi ki na wasawasa, o ira kece sa tiko 
voleka e Asitoti kei na kena veikoro; 

47. O Asitoti kei na kena veikoro lelevu kei na 
kena veikoro lalai, o Qasa kei na kena koro lelevu 
kei na veikoro lalai -- me yaco sara ki na 
Mataniwai mai ljipita kei na Wasawasa Levu kei 
na kena matasawa. 

48. Mai na veiulunivanua: o Samiri, Jatiri kei 
Soko, 

49. O Dana, Kirijaci, Sana, (Tepiri), 

50. O Arabi, Esetomo, Animi, 

51. O Koseni, Oloni, kei Qiloni, e tinikadua na 
koro lelevu kei na koro lalai; 

52. O Araba, Duma, Esini, 

53. O Janumi, Beci -Tapua, Afeka, 

54. O Amuta, Kirijaci - Aba (Epironi) kei Siori e 
ciwa na koro lelevu kei na koro lalai; 

55. O Maoni, Kameli, Sipa, Jutita, 

56. O Jesireli, Jokediami, Sanoa, 

57. O Kaini, Kipea, Timina, 

58. O Aluula, Beci - Suri, Qedori, 

59. Maeraci, Beci - Anoci, kei Eletekoni: e ono na 
koro lelevu kei na koro lalai; 

60. O Kirijaci Peali (o Kirijaci Jiarimi) kei Raba: e 
rua na koro lelevu kei na koro lalai. 

61. Ena vanua liwa; o Beci - Araba, Medini kei 
Sekaka, 

62. O Nibisani na Koro ni Masima, kei Eni - Qidi: 
e ono na koro lelevu kei na koro lalai. 

63. Vei ira na Jepusaiti nai taukei kei Jerusalemi, 
era sa sega ni cemuri tani mai vei Juta, era sa tiko 
vata ga kei ira na Juta me yacova na siga oqo. 


O Iferaimi Kei Ira Na Manasa Ena Ra Ni Vanua. 


16. Na veivotai sa caka vei ira na luvei Joseva 
mai na Joritani e Jeriko, mai Jeriko ena tokalau ki 
na vanua liwa mai Jeriko me lakova yani na 
veiulunivanua ki Peceli, ka cici muria yani nai 
yalayala kei Akaiti e Ataroci, 

3. kalako sobu vaka ki na ra ki na i yalayala kei 
Jafelitaite, me yacova sara yani nai yalayala ni 
mua i ra ni Beci - Oroni, ki Qasa, ki na waitui 
sara. 

4. O ira na luvei Joseva, o Manasa kei Iferaimi 
era sa taura na nodra i votavota. 


Na Vanua Nei Iferaimi 

5. Nai yalayala ni nodra vanua na luvei Iferaimi, 
me vaka na nodra dui veivuvale sa vaka oqo: Nai 
yalayala ni nodra i wasewase ena tokalau, o 
Ataroci Adari, me yaco sara ki Beci - Oroni ena 
yasana e Cake. 

6. Na yasana sa lako yani ki na waitui ena 
vualiku kei Mekimecaci, sa qai lako wavokita na 
yasana vaka tokalau nai yalayala ki Tanaci - Sailo 
ka gole sara yani ki na tokalau kei Janoa. 

7. Sa lako sobu mai Janoa ki Ataroci kei Neara, 
ki Jeriko sara, ka lako ki na Joritani tale. 

8. Nai yalayala sa lako mai Tapapua vaka ki na 
ra ki na Mataniwai mai Kana ka yaco sara yani ki 
na waitui. Oqo na nodra i votavota na yavusa ni 
luvei Iferaimi me vaka na nodra dui veivuvale. 

9. Na veikoro lelevu me nodra na luvei Iferaimi, 
sa tiko vata na nodra i votavota na luvei Manasa, 
na veikoro lelevu kei na veikoro lalai. 

10. Era sa sega ni cemuri ira rawa na kai Kenani 
era sa tiko mai Qasa, o ira na kai Kenani era sa 
tiko vata ga kei ira na Iferaimi me yacova sara na 
siga oqo, ka ra sa yaco me dau vakabobulataki. 


Dua Tale Na Veimama Ni Yavusa Nei Manasa 
(Mai Na Ra) 


17. sa tiko talega e dua nai wasewase me nei 
Manasa, ni sa i koya na ulumatua nei Joseva, ka 
vakatokai o Makiri na ulumatua i Manasa, na 
tamai Kiliati, baleta ni sa tamata gaga ni valu o 
koya oqo sa soli kina vua o Kiliati kei Pasani. 

2. Sa tiko talega nai wasewase me nodra na kena 
vo ni luvei Manasa, me vaka na nodra dui 
veivuvale; o ira na luvei Abiesa, na luvei Eliki, na 
luvei Asireli, na luvei Sekimi, na luvei Epa, kei ira 
na luvei Semida, o ira oqo na luvei Manasa 
tagane, na luvei Joseva me vaka na nodra dui 
veivuvale. 

3. la, o Selofiadi na luvei Epa, na luvei Kiliati, na 
luvei Makiri na luvei Manasa, sa sega na luvena 
tagane, sa vakaluveni yalewa ga. Sai ira oqo na 
yaca ni luvena yalewa: o Maala, o Noa, o Okila, o 
Milika, o Tirisa. 

4. Era sa lako mai vei Iliesa na bete levu, ena 
matai Josua na luvei Nuni, ena matadra talega na 
veiliutaki ka vaka: o Jiova sa vakaroti Mosese me 
solia vei keimami nai votavota me nodra na ganei 
keimami. o koya oqo me vaka na i vakaroi Jiova 
sa solia vei ira nai votavota vata kei ira na taci 
tamadra. 

5. E tini nai wasewase sa gole vei Manasa ena 
yasa ni vanua mai Kiliati kei Pasani, oi rau sa tiko 
mai na tai kadua ni Joritani, 

6. baleta ni o iratou na luvei Manasa yalewa, e 
ratou sa vakawasewase talega vata kei ira na luvei 


Manasa tagane, kei ira na kena vo ni luvena 
tagane ena vanua o Kiliati. 

7. Na vanua nei Manasa sa tekivu mai vei Esa ki 
Mitimecaci, ena tokalau kei Sikemi, ka sa lako 
sara nai yalayala ki na ceva ki vei ira sa tiko mai 
Tapapua. 

8. O Manasa sa nona na vanua o Tapapua, ia o 
Tapapua ena i yalayala kei Manasa sa nodra na 
luvei Iferaimi. 

9. Nai yalayala sa lako sobu ki na Mataniwai 
mai Kama, lako sobu sara ki na mataniwai. Na 
veikoro oqo nei Iferaimi sa tiko vata na veikoro 
nei Manasa. 

10. Na ceva sa nei Iferaimi, na vualiku sa nei 
Manasa ka sa kena i yalayala na waitui. Nai 
yalayala kei Manasa sa sema vata kei Esa ena 
vualiku kei Isakari ena tokalau. 

11. Mai Isakari kei Esa talega, o Manasa sa nona o 
Beci-Siani kei na kena veikoro lalai, o ira sa tiko 
mai Ena -Dori kei na kena veikoro lalai, o ira sa 
tiko mai Teanaki kei na kena veikoro lalai, kei ira 
sa tiko mai Mekito kei na kena veikoro lalai, oqo e 
tolu na vanua vakaveidelana. 

12. la, o ira na luvei Manasa, era sa sega ni 
vakasavi ira rawa na vakaitikotiko ena veikoro 
kece oqori, o ira na kai Kenani era sa gu tikoga 
vakaukauwa me ra tiko ga ena vanua. 

13. Sa qai yaco ni ra sa kaukauwa mai na luvei 
Isireli, era sa vakayagataki ira na kai Kenani 
vakabobula ka ra sega ga ni cemuri ira tani. 


Eso Tale Na Vanua Nei Ifereimi Kei Manasa 

14. Era sa vosa na luvei Joseva vei Josua ka vaka: 
“Ena cava o sa solia kina vei keimami e dua nai 
wasewase kei na dua nai votavota me keimami 
taukena, ni keimami sa tamata yaga vakalevu, me 
vaka ni sa vakalouvinakataki keimami tiko na 
Kalou me yacova mai oqo?” 

15. Sa sauma o Josua ka vaka, “Kevaka o ni sa 
tamata yaga sara, mo ni lako cake ki na veikau ka 
samaka na vanua me nomuni ena nodra vanua na 
Perisaiti kei ira na tuwawa, kevaka sa sega ni 
rauti kemuni na veiulunivanua o Iferaimi.” 

16. la, o ira na luvei Joseva era sa tukuna, “Na 
veiulunivanua ogo sa sega ni rauti keimami, o ira 
kece na Kenani ena vanua kei na veibuca era sa 
taukeni kareti kaukamea, o ira sa tiko mai Beci - 
Siani kei na kena veikoro lalai, kei ira sa tiko ena 
buca o Jesireli.” 

17. Sa vosa vei ira na Joseva o Josua—1 fereimi 
kei Manasa—ka tukuna vaka oqo, “O ni sa tamata 
yaga sara ka tamata kaukauwa; ena sega ni dua 
ga na nomuni votavota, 

18. “Na veiulunivanua oqo sa na nomuni vanua. 
E dina ga ni veikaukau tu, mo ni na taya sobu ga, 
na kena yawa sa na nomuni ga, o ni na vakasavi 
ira tani na kai Kenani, veitalia kevaka era sa vaka 
kareti kaukamea ka tamata kaukauwa.” 


220 


JOSUA 


Na Vo Ni Vanua Sa Wasei 


18. Era sa soqoni vata nai sogosogo levu ni 


luvei Isireli e Sailo, ka vakaduria na vale 
vakacevaceva ni bose, ka sa tu na vanua e 
matadra. 

2. la, sa vo tiko vei ira na luvei Isireli e vitu na 
yavusa, era sa bera ni taura na nodra i votavota 
vanua. 

3. Sa tukuna o Josua vei ira na luvei Isireli: “Me 
cava soti na kena dede, dou wele tiko kina, mo 
dou lako cake ka taukena na vanua sa solia na 
Kalou o Jiova ni nomuni qase. 

4. “Me digitaki mai e tolu na tagane mai na tolu 
na yavusa, me'u talai ira; me ra tucake ka lakova 
na vanua, vakaraica vinaka me vaka na veiwasei 
sa Oti, ka lesu mai vei au. 

5. “Me ra qai wasea vakavitu, o Juta me tiko ga 
mai na ceva kei ira na luvei Joseva me ra tiko ga 
mai na vualiku. 

6. “Mo ni qai vakaraica vinaka na vanua ena 
kena i wasewase e vitu, ka kauta mai vei au oqori, 
me'u viritaka kina na madigi eke ena vukumudou 
vua na noda Kalou o Jiova. 

7. “O ira na Livai sa sega ni vakaivotavota vata 
kei kemuni, sa nodra i votavota ga na cakacaka 
vakabete vei Jiova. O Kata kei Rupeni kei na 
veimama ni yavusa o Manasa era sa taura na 
nodra i votavota ena tai kadua ni Joritani, ena 
tokalau, me vaka sa solia vei ira o Mosese nai talai 
ni Kalou.” 

8. Era sa tucake na tamata ka lako yani; sa 
vakaroti ira o Josua vei ira na laki yamata ka vaka, 
“Dou lako, ka laki butuka na vanua, ka vakaraica 
vinaka, ka lesu mai vei au ka me'u vakawiri 
madigi ena vukudra ena mata ni Kalou e Sailo.” 

9. Era sa lako na tamata ka lako curuma na 
vanua kecega ka vola na ka era sa raica ena i vola 
wasei vakavitu na kena veikoro lelevu; era sa lesu 
mai vei Josua ena i tikotiko e Sailo. 

10. Sa cakava o Josua na vakawirimadigi ena 
vukudra e Sailo ena matai Jiova, e kea talega sa 
wasea kina o Josua na vanua ki vei ira na luvei 
Isireli me vaka na nodra dui wasewase. 


Na Vanua Nei Penijamini 

11. Na nodra i wasewase na yavusa ni luvei 
Penijamini sa lako mai me vaka na nodra 
veivuvale, na yasana sa wasei, sa tiko ena kedra 
veimama o Juta kei Joseva. 

12. Nai yalayala mai na vualiku, sa tekivu ena 
Joritani, ka lako cake vaka ki Jeriko, ka lakova 
cake na veiulunivanua vaka ki na ra: me yacova 
na Vanua Liwa o Beci - Aveni. 

13. Sa lako mai kea nai yalayala ki Lasei kei 
Peceli ena ceva; sa lako mai kea ki Ataroci Ada, 
volekata na veidelana sa davo toka mai na ceva 
kei Beci - Oroni. 

14. Sa qai toso tale yani nai yalayala mai na ra ki 


na ceva, mai na veidelana kei Beci - Oroni mai na 
ceva; ka laki cava ki Kirijaci Pealina (koya o ya o 
Kirijaci Jerimi) nodra koro levu na luvei Juta. Oqo 
ena yasayasa vaka ra. 

15. Mai na ceva sa tekivu ena i cavacava kei 
Kirijaci Peali ena i yalayala toso yani kina ra ka 
lako sara yani ki na i vurevure ni wai mai 
Nefatoa. 

16. Sa lako sobu mai nai yalayala ena i cavacava 
ni veidelana sa davo toka ena Buca ni luvei Inomi, 
na buca sa tiko ena Buca kei Refaimi ena vualiku, 
ka lako sobu ki na Buca o Inomi, ena yasadra na 
Jepusaiti na koro ena ceva ka gole sobu ki Ena - 
Rokeli. 

17. Sa lako wavoki mai na vualiku, ka lako yani 
ki Ena-Semesi ka vakuria me donui Oeliloci sa 
tiko ena matani Delana o Adumimi ka lako sobu 
ki na vatu mai Boani na luvei Rupeni tagane. 

18. Sa lako sara yani vaka ki na vualiku kei Araba 
ka lako sobu mai ki Araba. 

19. Nai yalayala ni vanua sa cici vaka ki na 
yasana e cake kei Beci - Okila ka qai mai cava ena 
yasana e cake ni wasawasa masima, ena yasana 
sara e ra ni Joritani. Oqo nai yalayala mai na ceva. 
20. Sa kenai yalayala na Joritani ena tokalau. Oqo 
na nodra i votavota na luvei Penijamini, me vaka 
na kena i wasewase kece, me vaka na nodra 
veivuvale. 

21. Oqo na veikoro lelevu nodra na luvei 
Penijamini me vaka na nodra veivuvale, o Jeriko, 
o Beci - Okila, o Ameke - Kesisi, 

22. O Beci - Araba, o Semaraimi, o Peceli, 

23. O Arimi, Para, Ofara, 

24. O Kifa, o Aemoni, o Ofina kei Kaba, e 
tinikarua na koro lelevu kei na kena lalai; 

25. O Kipioni, o Rama, o Bieroci, 

26. O Misapa, o Jefira, o Mosa, 

27. Rikemi, Olripeli, o Tarala, 

28. O Sela, o Elefa, o Jebusu (Jerusalemi) o 
Kibeaci, kei Kirijaci, e tini ka va na koro lelevu kei 
na koro lalai. Oqo na nodra i votavota na luvei 
Penijamini me vaka na nodra veivuvale. 


O Simione Sa Vakaivotavota Vata Kei Juta 


19. Nai karua ni votavota sa lako mai vei 
Simione, me nodra na yavusa ni luvei Simione me 
vaka na nodra veivuvale. Era sa vakaivotavota 
ena vanua sa vakaivotavota oti kina na luvei Juta. 
2. Sa tiko ena nodra i votavota o Perisapa, o 
Molada, 

3. O Esa - Suali, o Bala, o Esemi, 

4. Eletolada, o Becule, o Oma, 

5. OSikilaki, o Beci - Mekaboce, o Esa - Susa 

6. O Beci- Lebaoce, o Sarueni, e tinikatolu na 
koro lelevu kei na koro lalai; 

7. O Aini, o Rimoni, o Eta, kei Asani, e va na 
koro lelevu kei na koro lalai; 

8. Na veikoro lalai kece sa tiko volita na veikoro 
lelevu, me yaco sara ki Baleci - Bea, Rama mai na 

ceva. Ogo na nodra i votavota na yavusa ni luvei 
Simione me vaka na nodra veivuvale. 

9. Na nodra i votavota na luvei Simione sa wili 
kina nodra i votavota na luvei Juta, ni nodra i 
votavota na luvei Juta sa rui levu vei ira. o koya 
oqo, o ira na luvei Simione era sa 
vakaivotavotataki mai na nodra i votavota na 
luvei Juta. 


Na Vanua Nei Sevuloni 

10. Nai katolu ni wasewase sa lako vei ira na 
luvei Sevuloni me vaka na nodra veivuvale, nai 
yalayala ni nodra i votavota sa yaco sara ki Sariti. 
11. Na nodra i yalayala ki na ra, sa lako vaka ki 
Marala, ki Dabaseci ka toso sara yani ki na 
mataniwai e tiko mai na tokalau kei Jokimi. 

12. Mai Sariti sa gole vaka kina tokalau me 
donuya nai cadracadra ni siga, me salavata nai 
yalayala kei Kisiloco Tabu, ka lako yani ki 
Dabereci ni lako sivi Jafia. 

13. Mai kea sa lako vaka ki na tokalau kei Kaca - 
Efa, me donui Eci - Kasini ka toso sara yani ki 
Rimoni sa veiyalayala kei Nea. 

14. Nai yalayala sa lako wavoki ki na yasana e 
cake kei Anaconi ka yaco sara ki na buca mai 
Jivaca - Ilai. 

15. Sa wili kina o Kitaci, Naelala, Simironi, Idala, 
kei Peceliema, e tinikarua na koro lelevu kei na 
koro lalai. 

16. Oqori nai votavota nodra na luvei Sevuloni 
me vaka na nodra dui veivuvale, na koro lelevu 
ogo kei na koro lalai. 





Na Vanua Nei Isakari 

17. Sa lako mai vei Isakari nai ka va ni wasewase, 
vei ira na luvei Isakari me vaka na nodra 
veivuvale yadua. 

18. Na nodra vanua sa lako yani ki Jesireli e wili 
kina o Kesuloca, o Sunemi, 

19. O Afaraimi, o Sioni, o Ana raca 

20. Rabici, o Kisioni, o Abesi, 

21. O Rameci, o Eni - Qanimi, o Eni - Adade kei 
Beci Pasase. 

22. Nai yalayala sa yaco ki Tabori, ki Saesima kei 
Beci - Semesi; na nodra i yalayala sa yaco ga ki na 
Joritani, e tinikaono na koro lelevu kei na 

koro lalai. 

23. Ogo na nodra i votavota na yavusa ni luvei 
Isakari me vaka na nodra dui veivuvale, na 
veikoro lelevu kei na koro lalai. 


Na Vanua Nei Esa 

24. Nai kalima ni wasewase sa soli ki na yavusa 
ni luvei Esa, me vaka na nodra veivuvale. 

25. Na nodra vanua sa wili kina o Elikaca, o Alei, 
o Beteni, o Akisafa, 

26. O Alameleci, o Amada, kei Miseli, e yacova 
sara na ulunivanua O Kameli e na ra, vakamuria 
na mataniwai na Siori - Libinaca. 


27. Sa gole vaka ki nai cabecabe ni siga, ki Beci - 
Dakoni, ka yacovi Sevuloni yani ki na buca o 
Jipica - Ilai, ka lako cake me sivi Beci - Emeki, kei 
Nieli, ka lako sivi Kabulu ena yasana i mawi, 

28. Wili talega o Epironi, Reobi, o Amoni kei 
Kana, me yacovi Saitoni raraba sara yani. 

29. Sa gole mai ki Rama nai yalayala kina koro ni 
valu mai Taia, sa qai gole vaka ki Osa ka yaco sara 
ki wasawasa ena vanua vaka Akisibe. 

30. O Umaki, o Apeki, kei Reabi sa wili tale tiko 
ga kina: e ruasagavulu na koro lelevu kei na koro 
lalai. 

31. Ogo na nodra i votavota na yavusa ni luvei 
Esa me vaka na nodra veivuvale; na veikoro 
lelevu oqo kei na koro lalai. 


Na Vanua Nei Navitalai 

32. Nai ka ono ni wasewase sa lako mai ki na 
yavusa ni luvei Navitalai, o ira na luvei Navitalai 
me vaka na nodra veivuvale. 

33. Sa tekivu na nodra i yalayala e Elepi, volekata 
yani na vanua mai na vunikau terebinici e 
Saenananimi, o Adami - Nekeba kei Jabinili, 
vakayawa sara ki Lakumi; ka mai cava ena 
Joritani. 

34. Mai Elepi, sa lako yani nai yalayala vaka ki na 
ra ki Asonaci Tabori, sa lako tani mai kea, vaka ki 
Uloki, sa sema yani vei Sevuloni ena yasana e ra 
kei Esa ena yasana vakara me yaco sara yani ki 
Juta mai na Joritani kina i cadracadra ni siga. 

35. Kei na veikoro ni valu o Sidimi, o Seri, o 
Amaca, O Rekaci kei Cinareci, 

36. O Adama, o Rama, o Asori, 

37. Kadesi, o Edrei, o Ena - Asori, 

38. O Aironi, o Mikidali - Ilai, o Oremi, o Beci - 
Anaca, kei Beci - Semesi, e tinikaciwa na veikoro 
lelevu kei na koro lalai. 

39. Oqo na nodra i votavota na yavusa ni luvei 
Navitalai me vaka na nodra veivuvale. 


Na Vanua Nei Tani 

40. Nai kavitu ni wasewase sa lako yani ki na 
yavusa ni luvei Tani me vaka na nodra veivuvale, 
41. Na vanua sa nodra i votavota o Sora, o 
Esitaolo, o Iri - Semesi, 

42. O Saelabini, o Aijaloni, Jecila, 

43. O Eloni, o Timina, o Ekironi, 

44. O Eletekei, o Kibeconi, o Balaci, 

45. O Jeuti, o Bene - Bareki, o Kaca - Rimoni, 

46. O Me - Jakoni, kei Rakoni kei na veivanua sa 
volekati Jopa. 

47. Na nodra vanua na luvei Tani sa lako sivia 
yani ogo, baleta ni ra sa lako cake na Tani me vala 
kei Lesime ka taura na vanua, era sa samuta na 
vanua e nai seleiwau, taukena na vanua ka tiko 
kina. Era sa vakayacana me Lesime, Tani, na yacai 
Tani na tamadra. 

48. Ogo na nodra i votavota na luvei Tani me 

vaka na nodra veivuvale, na veikoro lelevu oqo 
kei na koro lalai. 


Nai Votavota Nei Josua 

49. Ni sa mai oti na nodra wasea na vanua me 
nodra dui votavota me vaka na kena yalayala, o 
ira na luvei Isireli era sa solia nai votavota mai vei 
ira ki vei Josua na luvei Nuni. 

50. Me vaka na vosa i Jiova, era sa solia vua na 
korolevu ea kerea, o Timinaca Sera, ena 
veiulunivanua mai Ifereimi; sa tara na koro ka 
tiko kina. 

51. Ogo na vei votavota sa wasea o Iliesa na bete, 
o Josua na luvei Nuni, kei ira na veiliuliu ni tama 
ni veiyavusa ni luvei Isireli me nodra i votavota 
mai Sailo ena mata i Jiova, ena mata ni katuba ni 
vale vakacevaceva ni bose. Sa qai oti na nodra 
wasea na vanua. 


Na Veikoro Ni Drodro 


20. Sa vosa talega o Jiova vei Josua ka vaka, 


2. “Vosa vei ira na luvei Isireli ka tukuna, “Mo ni 
digitaka ga vei kemuni eso na koro ni drodro, au 
a vosa kina vei kemuni vei Mosese, 

3. “Baleta ke dua e vakamatea vakacalaka e dua, 
se, ni sega ni nakita, me qai dro kina, me nona i 
drodro mai vei koya sa via sauma na vakadave 
dra. 

4. “Kevaka sa dro ki na dua na veikoro oqo, ka 
la'ki tu cake tu ena matamata ni koro, ka tukuna 
na nona cala ena nodra vakarorogo na qase ni 
koro o ya, me na qai tauri koya, me vaka ga e dua 
vei ira, ka solia vua na tikina me tiko kina, ka me 
sa tiko vata kei ira. 

5. “Kevaka sa cici mai o koya sa via sauma na 
dra, me kakua ni soli yani o koya, baleta ni a sega 
ni nakita na nona vakamatei koya, ni a sega ni cati 
koya e liu. 

6. “Me tiko o koya ena koro o ya, me yacova ni 
sa tu ena matadra nai soqosoqo levu me lewai, ni 
sa mate sara o koya na bete levu, me qai lesu tale 
o koya sa veivakamatei ki na nona koro, ki na 
nona vale, na koro sa dro mai kina o koya.” 

7. Era sa digitaki Kadesi e Kalili, ena 
veiulunivanua e Navitalai, Sikemi na 
veiulunivanua e Ifereimi kei Kirijaci - Araba 
(Epironi) ena veiulunivanua e Juta. 

8. Ena tai kadua ni Joritani, ena tokalau kei 
Jeriko, sa digitaki o Besa ena buca ni vanua liwa, 
ena yavusa o Rupeni, Ramoci e Kiliati mai na 
yavusa o Kata kei Qalani e Pasani ena yavusa o 
Manasa. 

9. Oqo na veikoro sa digitaki vei ira na luvei 
Isireli kei ira na vulagi talega kei ira sa lako tu 
vata kei ira, ni kevaka sa ia na veivakamatei 
vakacalaka me ra qai dro kina, ka me kakua ni 
mate ena ligana sa via sauma na mate o ya, me 
yacova ni sa tu o koya sa veivakamatei e matadra 
nai sogosogo levu. 


Na Nodra Veikoro Na Livai 


21 + Na nodra i liuliu na tamadra na Livai era 


sa lako voleka mai vei Iliesa na bete, vei Josua na 
luvei Nuni, kei ira nai liuliu ni tamadra na 
yavusa ni luvei Isireli. 
2. Era sa vosa vei ira mai Sailo ena vanua o 
Kenani ka vaka: “Sa vakarota o Jiova vei Mosese, 
me soli vei keimami na veikoro lelevu me 
keimami tiko kina, kei na kena vanua me susu 
kina na manumanu laukana.” 
3. Era sa qai solia na luvei Isireli vei ira na Livai 
mai na nodra i votavota, me vaka nai vakaro i 
Jiova, na veikoro lelevu ogo kei na kena vanua : 
4. Sa lako nai wasewase ki na vuvale na Koata 
kei na luvei Eroni na bete mai vei ira na Livai, e 
tinikatolu na koro lelevu nai wasewase mai na 
yavusa Juta, mai na yavusa Simione, kei na 
yavusa Penijamini talega. 
5. Na kena vo ni luvei Koata sa nodra e tini na 
koro lelevu mai vei ira na yavusa Ifereimi, na 
yavusa Tani, kei na veimama ni yavusa Manasa. 
6. O ira na luvei Keresoni sa nodra e tinikatolu 
na koro lelevu, nai wasewase mai na yavusa 
Isakari, na yavusa Esa, na yavusa O Navitalai kei 
na yavusa veimama nei Manasa e Pasani. 
7. O ira na luvei Meravi me vaka na nodra dui 
vuvale, sa nodra e tinikarua na koro lelevu mai na 
yavusa o Rupeni, na yavusa O Kata kei na yavusa 
o Sevuloni. 
8. O ira na Isireli, era sa solia na veikoro oqo kei 
na kena vanua vakai wasewase kivei ira na Livai, 
me vaka sa vakarota o Jiova vei Mosese. 
9. Era sa solia mai vei ira na yavusa ni luvei 
Juta, mai vei ira na yavusa ni luvei Simione, na 
veikoro oqo sa cavuti e na yacadra, 
10. Oqo me nodra na luvei Eroni, na luvei Koata 
mai vei ira talega na luvei Livai, ni sa nodra nai 
wasewase sa liu. 
11. Sa soli vei ira o Kirijaci Araba, (na tamai 
Anaki) oqori o Epironi, ena veiulunivanua e Juta 
kei na kena vanua volivolita. 
12. la na kena buca kei na kena veikoro lalai sa 
soli me nei Kelepi na luvei Jefune me nona. 
13. Ki vei ira na luvei Froni na bete, era sa soli 
Epironi kei na kena vanua (na koro ni drodro 
nodra na daulaba), o Libina kei na kena vanua, 
14. Jatiri kei na kena vanua, 
15. O Oloni kei na kena vanua, 

O Tipiri kei na kena vanua, 
16. O Ayini kei na kena vanua, 

O Jutaya kei na kena vanua, kei Beci - Semesi 
kei na kena vanua: e ciwa na koro lelevu mai vei 
rau na yavusa e rua oqo; 

17. Mai na yavusa o Penijamini, o Kipioni kei na 
kena vanua, o Kipa kei na kena vanua, 

18. O Anacoci kei na kena vanua, o Alimoni kei 
na kena vanua: e va na koro lelevu. 

19. Na veikoro kece nei Eroni na bete sa 
tinikatolu na koro lelevu kei na kena vanua. 

20. Kei ira na vuvale ni luvei Koata, na Livai, na 
kena vo ni vuvale o Koata era sa vanakoro lelevu 
ena nodra i wasewase mai na yavusa o Ifereimi. 
21. Sa soli vei ira o Sikemi kei na kena vanua ena 
veiulunivanua e Ifereimi (na koro ni drodro vei 
ira na daulaba), o Qasa kei na kena vanua, 

22. O Kibisaimi kei na kena vanua kei Beci - 
Oroni kei na kena vanua: e va na koro lelevu, 

23. mai na yavusa o Tani, o Elitekea kei na kena 
vanua, o Kibeconi kei na kena vanua, 

24. O Aijaloni kei na kena vanua kei Kaca - 
Rimoni kei na kena vanua: e va na koro lelevu, 

25. mai na veimama ni yavusa o Manasa, o 
Tanaca kei na kena vanua kei Kaca - Rimoni kei 
na kena vanua, e rua na koro lelevu. 

26. O ira kece na tini na koro lelevu oqo kei na 
kena vanua, sa nodra na kena vo ni vuvale ni 
luvei Koata. 

27. Ki vei ira na luvei Keresoni mai na vuvale 
vaka Livai, mai vei ira tale na veimama ni yavusa 
Manasa, era sa soli Kolani mai Pesani kei na kena 
vanua (na koro ni drodro vei ira na daulaba) kei 
Be - Esitera kei na kena vanua; e rua na koro 
lelevu; 

28. Mai na yavusa o Isakari, o Kisioni kei na kena 
vanua, o Daberaci kei na kena vanua, 

29. O Jamuci kei na kena vanua kei Ena - Qanimi 
kei na kena vanua; e va na koro lelevu; 

30. Mai na yavusa nei Esa, o Miseli kei na kena 
vanua, o Apitomi kei na kena vanua, 

31. O Elikaci kei na kena vanua kei Reobi kei na 
kena vanua: e va na koro lelevu; 

32. Mai na yavusa o Navitalai, Ketesa e Kalili kei 
na kena vanua, (na koro ni drodro vei ira na 
dauveivakamatei). O Amoci Dovi kei na kena 
vanua, O Katani kei na kena vanua, e tolu na koro 
lelevu. 

33. Na veikoro kece nei Keresomi me vaka na 
nodra veivuvale kece sa tinikatolu na veikoro 
lelevu kei na kena vanua kece. 

34. Ki na vuvale kece ni luvei Meravi, o ira kece 
na kena vo ni Livai mai na yavusa nei Sevuloni, o 
Jokenimi kei na kena vanua, kei Karita kei na 
kena vanua, 

35. O Dimina kei na kena vanua kei Naelai kei na 
kena vanua, e va na koro lelevu; 

36. Mai na yavusa o Rupeni, o Besa kei na kena 
vanua, O Jaeca kei na kena vanua, 

37. O Kedemoci kei na kena vanua kei Mepaaci 
kei na kena vanua, e va na koro lelevu; 

38. Mai na yavusa o Kata, o Ramoci e Kiliati kei 
na kena vanua, (na koro ni drodro nodra na 
dauveivakamatei), o Maenaimi kei na kena vanua, 
39. O Esiboni kei na kena vanua, kei Jasa kei na 
kena vanua: e va taucoko na koro lelevu. 

40. O ira kece na luvei Meravi me vaka na nodra 
dui vuvale kei na nodra koro, na kena vo ni 
vuvale vaka Livai, me vaka na nodra i wasewase, 
e tinikarua na veikoro lelevu. 


41. Na koro kece nodra na Livai ena nodra vanua 
kece na Isireli e vasagavulu ka walu na koro 
lelevu kei na kena vanua. 

42. Na veikoro kece ogo, sa tu ga na kena vanua 
vakavolivolita, sa vaka kina oqo. 


Sa Vakayacori Na Vosa Ni Yalayala 

43. O Jiova sa solia ki vei ira na Isireli, na vanua 
kecega sa bubului kina o koya me solia vei ira na 
nodra qase, era sa taukena ka tiko kina. 

44. Sa solia vei ira o Jiova na vakacegu me vaka 
sa yalataka vei ira na tamadra. Sa sega na tamata 
mai vei ira kece na meca me tu rawa e matadra: O 
Jiova sa soli ira kece na meca ki na ligadra na 
Isireli. 

45. Sa sega ni vo tale e dua na vosa, ni sa cakava 
kece na ka vinaka vei ira na vuvale ni Isireli o 
Jiova, me vaka na ka kece sa vosa kina. Sa 
vakayacori kece. 

O Ira Na Yavusa Mai Na Tokalau Era Sa Lesu 
Tale Ki Na Nodra Vanua 


22. O Josua sa kacivi ira na Rupeni, na Kata 


kei na veimama ni yavusa i Manasa, 

2. Ka tukuna vei ira: “O ni sa maroroya na veika 
kece sa vakarota o Mosese na tamata ni Kalou vei 
kemuni, o ni sa talairawarawa talega ki nai 
vakaro au a sa solia vei kemuni. 

3. “O ni sa sega ni biuti ira na tacimuni me 
yacova mai na veisiga oqo, o ni sa maroroya ga 
nai vakaro i Jiova na nomuni Kalou. 

4. “O Jiova na nomuni Kalou sa solia na 
vakacegu vei ira na tacimuni me vaka sa yalataka 
vei ira; oqo mo ni lesu tale ki na nomuni vanua sa 
solia vei kemuni o Mosese na tamata ni Kalou ena 
tai kadua ni Joritani. 

5. “Mo ni maroroya vinaka ga nai vakaro kei nai 
vunau i Mosese na tamata ni Kalou me vaka sa 
solia vei kemuni, o koya, mo ni lomani Jiova na 
nomuni Kalou, mo ni lako ena Nona sala, ka 
maroroya na Nona i vakaro ka tauri Koya matua 
tiko, mo ni qaravi Koya ena yalomuni taucoko kei 
na lomamuni kecega.” 

6. Sa vakatabui ira ka vakatalai ira yani o Josua, 
ka ra sa lako yani ki na nodra i tikotiko. 

7. Ki vei ira na veimama ni yavusa o Manasa sa 
soli Pasani vei ira o Josua, na veimama ni yavusa, 
sa nodra ga mai na tai kadua ni Joritani mai na ra. 
Ni sa vakatalai ira o Josua, sa vakalouvinakataki 
ira, 

8. Sa vosa vei ira ka tukuna, “Mo ni lesu e nai 
yau e levu sara ki na nomuni i tikotiko, me levu 
na manumanu susu, na siliva, na koula, na varasa, 
na kaukamea, kei nai sulu talega sa levu. Me 
wasei nai toki ni valu mai vei ira na meca ki vei 
ira na veitacini.” 

9. O ira na luvei Rupeni, na luvei Kata, kei na 
veimama ni yavusa o Manasa era sa lesu yani mai 
vei ira na luvei Isireli mai Sailo e Kenani, me ra 
lako ki na vanua o Kiliati, na nodra i votavota, era 

sa taukena me vaka na vosa i Jiova ena ligai 
Mosese. 


Nai Cabocabo Ni Soro Ena Joritani 

10. Ni ra sa lako mai ena Joritani ena vanua o 
Kenani, o ira na Rupeni, na Kata kei na veimama 
ni yavusa o Manasa, era sa tara e dua nai 
cabocabo ni soro ena Joritani -- e i cabocabo ni 
soro levu dina, e rairai totoka ka veirawai. 

11. O ira na luvei Isireli era sa rogoca e dua ni sa 
tukuna tiko, “O ira na luvei Rupeni, na luvei Kata, 
kei ira na luvedra na veimama ni yavusa Manasa, 
era sa tara e dua nai cabocabo ni soro ena i 
yalayala e Kenani donuya na Joritani sa nodra 
tiko na luvei Isireli.” 

12. Ni ra sa rogoca na luvei Isireli na veika oqo, 
sa lomadra nai soqosoqo taucoko me ra soqoni 
mai e Sailo, ka valuti iratou oqo. 

13. Era sa talai Finiasi na luvei Eroni ki vei iratou 
na rua veimama na yavusa oqori ki na vanua o 
Kiliati, 

14. sa lako vata o iratou e lewe tini nai liuliu ni 
yavusa vakayadua ni Isireli. 

15. Era sa lako mai vei iratou na yavusa e rua 
veimama oqo ki na vanua o Kiliati ka veivosaki ka 
vaka, 

16. “Era sa tukuna nai soqosoqo taucoko i Jiova, 
"Sa dua na vakaduduile levu o ni sa cakava oqo 
vei Jiova na nodra Kalou na Isireli, ena nomuni sa 
gole tani mai vei Koya, ka o ni sa cakava tale e 
dua nai cabocabo ni soro vou, ka sa talai-dredre 
mai vei Jiova? 

17. ‘Sa sega beka ni rauti keda na talaidredre nei 
Piori, o koya eda sa sega ni vakasavasavataki mai 
kina me yacova na siga oqo, e dina ga ni a sa dua 
na mate ca levu ena i soqosoqo levu i Jiova, 

18. “Ta, o ni sa vuki tani mai kina ena siga oqo mai 
na nomuni muri Jiova? Mo ni kila, kevaka o ni sa 
vuki tani ena siga oqo mai na nomuni muri Jiova, 
ena siga ni mataka, ena cudruva o Jiova nai 
soqosoqo taucoko ni Isireli. 

19. 'Kevaka sa sega ni savasava na nomuni 
vanua, mo ni takoso mai ki na vanua sa nei Jiova, 
ena vanua sa tiko kina na nona vale vakacevaceva 
ka mai vakaitavi vata kei keimami, mo ni kakua 
ga ni vuki tani mai vei Jiova, se vuki tani mai vei 
keimami ena nomuni tara cake tale e dua nai 
cabocabo ni soro mai nai cabocabo ni soro dina ga 
i Jiova na noda Kalou. 

20. ‘Sa sega beka ni talaidredre o Ekani na luvei 
Sira ena nona vakatara na veika e tabu, ka sa qai 
lutuki ira kina nai soqosoqo taucoko e Isireli na 
cudru katakata i Jiova? Na tamata o ya sa sega ni 
mate duadua ga ena vuku ni nona caka cala.” 

21. O ira na Rupeni, na Kata kei ira veimama ni 
yavusa o Manasa era sa sauma mai vei ira nai 
liuliu talai mai oqo ka vaka: 

22. “O Jiova na Kalou ni veikalou, o Jiova na 
Kalou ni veikalou, sa kila o koya, ka me kila 
talega o ira na Isireli, kevaka sa vuki tani oqo, se 


vakaduduile vei Jiova oqo, mo ni kua ni vakabulai 
keimami ena siga ogo. 

23. “Kevaka keimami sa cakava e dua nai 
cabocabo ni soro me vuki tani kina mai vei Jiova, 
kevaka keimami sa vakacabora kina nai soro 
kama se i soro laukana se i soro ni veivinakati, o 
Jiova vakataki Koya me na qai tarogi keimami 
kina. 

24. “Keimami sa cakava oqo ena rere, “Ena i naki 
levu, o ya kevaka ena gauna mai muri o ira na 
nomuni kawa era sa veivosaki kei ira na neimami 
kawa ka vaka, “Na cava oi kemuni vei Jiova na 
Kalou ni Isireli? 

25. “Ni sa cakava o Jiova nai yalayala na Joritani, 
mai vei kemuni kei keimami, kemuni na luvei 
Rupeni, na luvei Kata, sa sega na nomuni tikina 
vei Jiova.” O ira na nomuni kawa era na cakava 
me ra kua ni rerevaki Jiova, na neimami kawa.” 
26. “Oqori keimami sa tukuna kina, “Me da sa 
cakava ga vei keda e dua nai cabocabo ni soro, e 
sega ga ni caka kina nai soro kama se vakacabori 
kina na manumanu, 

27. “Me dua kina nai vakadinadina vei kemuni 
kei keimami kei ira na neimami kawa ena muri 
mai, ni keimami na cakava na veigaravi vei Jiova 
ena i soro kama, kei nai soro, nai soro ni 
veivinakati, me ra kua ni tukuna kina o ira na 
nomuni kawa vei ira na neimami kawa ena 
veigauna sa bera mai, “Sa sega na nomuni tikina 
vei Jiova.”” 

28. “Oqori keimami sa tukuna kina, ni ra sa 
tukuna oqo vei keimami se ki vei ira nai 
tabatamata ena lako tiko mai ni keimami sa 
tukuna, 'Ogo nai vakatakarakara ni cabocabo ni 
soro i Jiova era sa cakava na tamai keimami, e 
dina ga ni sega ni cabocabo ni soro kama, se ka ni 
madrali, ia, oqo nai vakadinadina ga ena keda 
maliwa, oi kemuni kei keimami.” 

29. “Me yawa sara, me tabu sara vei keimami na 
vuki tani mai vei Jiova, ka lako me qaravi ira na 
kalou tani ena siga oqo, me tara e dua nai 
cabocabo ni soro me caka kina nai soro kama, nai 
soro laukana, nai madrali, mai nai cabocabo ni 
soro i Jiova na noda Kalou o koya sa tiko ena 
Nona vale vakacevaceva.” 

30. Ni ra sa rogoca o Finaisi kei ira nai liuliu ni 
veiyavusa, kei ira nai liuliu ni wasewase e Isireli 
na nodra vosa na luvei Rupeni, na luvei Kata kei 
na veimama ni yavusa o Manasa, era sa loma 
vinaka kina. 

31. O Finaisi na luvei Iliesa na bete sa tukuna vei 
ira na luvei Rupeni, na luvei Kata, na veimama ni 
yavusa o Manasa. “Ena siga oqo, keimami sa kila 
kina ni sa tiko eke o Jiova baleta ni kemuni sa 
sega ni vuki tani mai vua, oqo o ni sa sereki ira na 
luvei Isireli mai na liga i Jiova.” 

32. O Finaisi na luvei Eroni na bete, kei ira na 
veiliutaki, era sa lesu tani mai vei ira na Rupeni, 
na Kata, kei ira na veimama ni yavusa o Manasa 
mai na vanua o Kiliati ki na vanua o Kenani ki vei 

ira na luvei Isireli, ka kauta lesu mai vei ira na 
vosa. 

33. Era sa loma vinaka na luvei Isireli, ka ra sa 
vakalouvinakataka na Kalou na luvei Isireli; era 
sa sega tale ni via cakava e dua na ka me ra 
veivala kina se via vakarusa na nodra vanua era 
sa tiko kina. 

34. O ira na luvei Rupeni, na luvei Kata era sa 
vakayacana nai cabocabo ni soro o ya me 
Vakadinadina, “Ni sa i vakadinadinataka vei 
keimami ni sa Kalou o Jiova.” 


Nai Otioti Ni Vosa I Josua 


23. Sa qai yaco oqo, ni sa vakacegui ira 
vakadede na Isireli o Jiova mai vei ira na kedra 
meca, sa qase mai o Josua, ka sa levu sara na nona 
veiyabaki. 
2. Sa qai kacivi ira kece na Isireli o Josua, o ira 
na qase, o ira nai liuliu, o ira na daulewa, o ira nai 
vakailesilesi, ka tukuna vei ira: “Sa levu sara na 
noqu veiyabaki. 
3. “Oni sa raica kece na veika sa cakava o Jiova 
na nomuni Kalou vei ira kece na matanitu oqo, 
ena vukumuni, ni sa vala ena vukumuni o Jiova 
na nomuni Kalou. 
4. “Au sa wasea vei kemuni mei votavota na 
veimatanitu kece oqo. O ni sa vakaivotavotataki 
vakayavusa mai na Joritani ka yaco sara ki na 
Wasawasa Levu ki na ra. 
5. “Na Kalou o Jiova ena vakasukai ira mai 
matamuni. Mo ni taukena kina na nodra vanua, 
me vaka sa yalataka vei kemuni o Jiova na 
nomuni Kalou, 
6. “O koya oqo mo ni gai kaukauwa ka yalogaga 
ena nomuni maroroya ka muria na veika kece sa 
volai ena i Vola ni Vunau i Mosese, de o ni qai 
vuki tani mai kina, ki nai mawi se ki nai matau, 
7. “Ka lako ki na veivanua o tiko vata kei 
qo sa tiko vata ke 
kemuni. Mo ni kakua ni cavuta na yaca ni nodra 
kalou se vakavuna e dua me bubului vei ira, mo 
ni kua ni qaravi ira se cuva vei ira, 
8. “la, mo ni kukube matua ga vei Jiova na 
nomuni Kalou, me vaka o ni sa daucakava me 
yacova na siga oqo. 
9. “Ni o Jiova sa cemuri ira mai matamuni na 
veimatanitu lelevu ka kaukauwa, ia, oi kemuni, sa 
sega e dua sa tu rawa e matamuni me yacova na 
siga oqo. 
10. “E dua vei kemuni ena cemuria e udolu vei 
ira, ni sa vala ena vukumuni na Kalou o Jiova me 
vaka sa yalataka vei kemuni. 
11. “O koya oqo, mo ni raici kemuni vinaka ka 
lomani Jiova na nomuni Kalou. 
12. “De o ni na qai lesu tale me muria na vei vo ni 
matanitu oqo— o ira sa tiko vata kei kemuni — ka 
veiwatini kei ira ka lakovi ira, ka me ra lakovi 
kemuni talega mai, 
13. “Mo ni kila ga oqo, ni o Jiova na nomuni 
Kalou ena sega tale ni vakasavi ira na veimatanitu 


ogo mai na matamuni. Era na vaka na dai sa biri 
vei kemuni, era na dau vakatonoki kemuni, era na 
voto ni moli ena matamuni, me yacova ni o ni sa 
yali mai na vanua vinaka ogo, sa solia vei kemuni 
o Jiova na nomuni Kalou. 

14. “Mo ni kila ena siga oqo, au sa lakovi 
vuravura taucoko. O ni sa kila ena yalomuni kei 
na lomamuni, ni sega tale ni dua na ka vinaka sa 
vo me sega ni cakava vei kemuni o Jiova na 
nomuni Kalou, me vaka sa vosataka ena 
vukumuni. Sa cakava kece o Koya, ka sa sega tale 
na kae vo. 

15. “Sa na yaco oqo, na veika vivinaka sa lakovi 
kemuni mai me vaka na nona vosa ni yalayala na 
Kalou vei kemuni, ena kauta mai vei kemuni na 
veika caca kecega me yacova ni sa vakarusai 
kemuni mai na vanua vinaka oqo, sa solia vei 
kemuni o Jiova na nomuni Kalou. 

16. “Ni o ni sa talaidredre ki na vosa ni 
veiyalayalati i Jiova na nomuni Kalou, o koya sa 
vakarota vei kemuni, ka lako me qarava na kalou 
tani ka cuva vei ira, ena qai waqa mai na cudru i 
Jiova vei kemuni, ka o ni na vakarusai vakatotolo 
mai na vanua vinaka sa solia vei kemuni o Koya.” 


Na Veiyalayalati E Sikemi 


24. Sa qai vakasoqoni ira kece mai na yavusa 


Isireli o Josua e Sikemi, ka kacivi ira na qase, nai 
liuliu, o ira na daunilewa, o ira na vakailesilesi; 
era sa kauti ira mai ka vakaraitaki ira ena mata i 
Jiova na nodra Kalou. 

2. Sa qai tukuna o Josua vei ira kece na tamata 
ka vaka: “Sa tukuna vakaoqo o Jiova na nodra 
Kalou na Isireli: “Na tamamuni, wili kina o Tira 
na tamai Eparama kei na tamai Neori, era sa tiko 
mai na tai kadua ni Uciwai ena veigauna sa oti ka 
garava na kalou tani. 

3. “Aua qai kauti Eparama na tamamuni mai na 
tai kadua ni Uciwai, ka kauti koya mai ena vanua 
o Kenani ka vakavugataka na nona kawa ka soli 
Aisake vei koya. 

4. “Vei Aisake, Au sa soli Jekope kei Iso. Ki vei 
Iso Au sa solia vua na ulunivanua o Sia me 
taukena, ia o Jekope kei ira na luvena sa lako sobu 
ki Ijipita. 

5. “Au sa talai Mosese kei Eroni, Au sa 
vakararawataki  ljipita ena veika Au sa 
vakayacora vei ira. Ni oti o ya, Au sa kauti 
kemuni tani mai. 

6. “Au sa kauti ira tani mai na tamamuni mai 
Ijipita, o ni sa lako mai ki na wasawasa, era sa 
cicivi kemuni mai na kai Ijipita ena kareti ni valu 
kei na kena ose ena Wasawasa Damudamu. 

7. “Era sa qai tagi vei Jiova, o Jiova sa qai biuta 
na butobuto ena kemuni maliwa kei ira na Jjipita. 
Sa qai kauta mai vei ira na waitui ka ubi ira kina. 
Na matamuni sa raica na veika oqo mai Ijipita. O 
ni sa tiko ena vanua liwa me dede sara. 

8. “Ausa kauti kemuni mai ki na nodra vanua 

na Amoraiti, era sa tiko mai na tai kadua ni 
Joritani, era sa vala kei kemuni. la Au sa soli ira 
vei kemuni, mo ni taukena kina na nodra vanua, 
Au sa vakarusai ira kina e matamuni. 

9. “O Pelaki na luvei Sipori na tui Moapi, sa 
tucake me vala kei Isireli, sa talai Pelani na luvei 
Peori me rukaki kemuni. 

10. “Au sa sega ni vakarorogo vei Pelami, sa 
vakuria ga o koya me vakalouvinakataki kemuni. 
Au sa sereki kemuni mai na ligana. 

11. O ni sa qai takosova na Joritani ka lako mai 
ki Jeriko. Era sa vala kei kemuni na kai Jeriko, o 
ira talega na Amoraiti, na Perisaiti, na kai Kenani, 
na Itaiti, na Kirisaqaiti, na Ivaiti kei ira na 
Jepusaiti. la, Au sa soli ira ki na ligamuni. 

12. “Au sa tala na o ni me liu vei kemuni, me 
cemuri ira tani mai vei kemuni, oi rau talega na 
tui ni Amoraiti, ia ka sega ga ena nomuni i 
seleiwau se na nomuni dakai titi. 

13. “Au sa solia vei kemuni e dua na vanua o ni sa 
sega ni oca kina, kei na veikoro o ni sa sega ni 
tara, ka o ni sa tiko kina, o ni sa kana mai na 
veivaini kei na veiolive o ni a sega ni tea.” 

14. “O koya oqo, mo ni rerevaki Jiova, ka qaravi 
Koya ena yalovinaka kei na yalodina, mo ni biuta 
tani na kalou era sa qarava na nomuni qase mai 
na tai kadua ni Uciwai, mai Ijipita talega. Mo ni 
garavi Jiova ! 

15. “Kevaka sa ca vei kemuni, mo ni garavi Jiova, 
mo ni gai digitaka e daidai se o cei mo ni garava, 
o ira na kalou era sa qarava na nomuni qase mai 
na tai kadua ni Uciwai, se na nodra kalou na 
Amoraiti ena vanua o ni sa tiko kina. la, oi au kei 
na noqu vuvale, keitou na qaravi Jiova ga.” 

16. Era sa sauma lesu kece na tamata ka vaka: 
“Me yawa sara vei keimami me keimami biuti 
Jiova ka qarava na kalou tani; 

17. “O Jiova na neimami Kalou, sai Koya na 
Kalou sa kauti keimami mai kei ira na tamai 
keimami mai na veivakabobulataki mai Ijipita, sai 
Koya sa cakava na veika lelevu e matai keimami 
ka maroroi keimami ena sala ka vakavuna na 
neimami lako siviti ira kece mai sa tu ena sala. 

18. “O Jiova sa cemuri ira tani mai na matai 
keimami, o ira talega na Amoraiti era sa tiko ena 
vanua. Keimami na qaravi Jiova ga, ni sa neimami 
Kalou o Koya.” 

19. O Josua sa tukuna vei ira na tamata, “O ni sa 
sega ni qaravi Jiova rawa ni sa ka tabu o Koya, sa 
Kalou vuvu o Koya. Ena sega ni rawa ni vosota na 
nomuni caka cala kei na nomuni valavala ca. 

20. “Kevaka o ni sa biuti Jiova ka qarava na kalou 
tani, o Jiova ena vuki mai ka tarai kemuni vakaca 
sara ka vakaqeavutaki kemuni, mai na Nona 
daucaka vinaka vei kemuni.” 

21. Era sa sauma lesu vei Josua ka vaka: “E sega 
keimami na qaravi Jiova ga !” 

22. Sa vosa vei ira na tamata o Josua ka vaka: “O 
ni sa vakadinadinataki kemuni, ni o ni sa digitaki 
Jiova me nomuni, ka qaravi Koya.” Era sa tukuna 


kece mai, “Keimami sa kenai vakadinadina !” 

23. “O koya oqo,” sa tukuna o Josua, “Mo ni 
biuta tani na veikalou tani sa tiko vei kemuni, mo 
ni vagolea ga na nomuni bula vei Jiova na nodra 
Kalou na Isireli.” 

24. Fra sa tukuna vei Josua na tamata, “O Jiova 
na neimami Kalou, keimami na garava ga!” 

25. Sa cakava o Josua na veiyalayalati kei ira na 
tamata ena siga ga o ya, ka cakava vei ira nai 
lesilesi kei na lewa mai Sikemi. 

26. Sa qai vola o Josua na vosa kece oqo ena i 

Vola ni Vunau ni Kalou. Sa qai taura e dua na 
vatu levu ka tuva toka mai kea ena ruku ni oki sa 
tiko ena yasa ni vale ni Kalou. 

27. Sa tukuna o Josua vei ira na tamata kecega, 
“Na vatu oqo sai vakadinadina vei keda, ni sa 
keda o Koya. Sai vakadinadina kina vei kemuni, 
de o ni vakalasuya na Kalou.” 

28. Sa qai sereki ira o Josua mera dui lako ki na 
nodra dui votavota. 

Na Nodrau Mate O Josua Kei Iliesa 

29. Ni sa oti oqo, o Josua na luvei Nuni, na 
dauveigaravi i Jiova, sa qai mate, ni sa yabaki dua 
na drau ka tini. 

30. Era sa buluti koya ena i yalayala ni nona 
vanua mai Timinaca - Sera, ena vei Ulunivanua 
nei Ifereimi ena vualiku kei Qeasi. 

31. O ira na Isireli era sa qaravi Jiova ena gauna 
taucoko nei Josua kei na nodra gauna na qase, era 
sa qai mate e muri vei Josua o ira kece sa kila na 
cakacaka i Jiova sa cakava vei ira na Isireli. 

32. Na sui nei Joseva era sa kauta mai na luvei 
Isireli ena nodra lako mai Ijipita, era sa mai buluta 
e Sikemi ena vanua sa volia o Jekope mai vei ira 
na luvei Emori na tamai Sikemi ena dua na drau 
na tiki ni siliva, sa yaco kina me nodra i votavota 
na luvei Joseva. 

33. O Iliesa na luvei Eroni sa mate; era sa buluti 
koya ena delana sa nei Finaisi na luvena, sa soli 
vua mai na veiulunivanua nei Ifereimi. 


TURAGANILEWA 


NODRA I VOLA NA 


TURAGANILEWA 


Na Ravuti Tikoga Nei Kenani 


1. Ni sa mate oti o Josua, sa qai yaco mera taroga 


na Kalou o ira na Isireli ka vaka: “O cei me liu, me 
lako cake ka valuti ira na Kenani?” 

2. Sa tukuna o Jiova, “Me liu cake o Juta, io, Au 
sa solia na vanua ki na ligana.” 

3. Sa tukuna o Juta vei Simione na tacina, “Lako 
cake vata mai kei au ki na vanua sa soli vei au, me 
daru vala vata kei ira na kai Kenani; au na qai lako 
vata kei iko ki na nomu vanua.” Sa lako vata kei 
koya o Simione. 

4. Sa lako cake o Juta, ka soli ira na kai Kenani 
kei ira na Perisaiti o Jiova ki na ligadra, era sa 
vakamatea e tini na udolu na tamata mai Beseki. 

5. Era sa kunei Atonai - Beseki mai Beseki ka 
valuti Koya, era sa vakadrukai ira na Kenani kei 
na Perisaiti. 

6. Sa dro o Atonai - Beseki, era sa cici muri koya 
ka toboki koya ka musuka laivi nai dovidovi ni 
kakana mai na ligana kei na qagalo ni yavana levu 
ruarua. 

7. Sa vosa mai o Atonai - Beseki ka vaka: “E 
vitusagavulu na tui sa musu laivi oti na nodra 
taukuku levu ruarua kei na nodra i dovidovi ni 
kakana ruarua, era sa dau kumuna na kedra 
kakana ena ruku ni noqu teveli, me vaka au sa dau 
lewa me ra cakava, na Kalou sa sauma lesu vei 
au.” Era sa kauti koya mai ki Jerusalemi, ka sa 
mate mai kea. 

8. O ira na luvei Juta era sa valuti Jerusalemi, ka 
taura. Era sa samuta na koro ena i seleiwau ka 
vakama. 

9. Ni oti oqo, era sa lako sobu na luvei Juta me 
valuti ira na kai Kenani era sa tiko ena 
veiulunivanua mai na ceva kei na vanua lolovira. 
10. Era sa valuti talega na Kenani era sa tiko mai 
Epironi o (Kirijaci- Araba). Era sa vakamatei Sesai, 
Amani, kei Talimai. 

11. Mai kea era sa valuti ira nai taukei kei Tepiri. 
(Na yaca Tepiri e dau kilai me o Kirijaci - Sefa e 
liu.) 

12. Sa tukuna o Kelepi, “O koya sa valuti Kirijasi 
- Sefa, vua, au na solia na luvequ yalewa me 
watina.” 

13. O Ocanieli na luvei Kenasi na taci Kelepi sa 
gone, sa valuti Kirijaci - Sefa ka sa tauri Akesa na 
luvei Kelepi me watina. 

14. Sa qai yaco, ni sa lako mai o Akesa vei 
Ocanieli, sa vakauqeti Akesa o Ocanieli me kerea 
vei Kelepi e dua na vanua. Ni sa lako sobu mai na 
nona asa sa vodoka tiko, sa taro yani o Kelepi na 
tamana, “Na cava o sa vinakata?” 

15. Sa tukuna yani vua o Akesa, “Mo solia vei au 
na veivakalouvinakataki, e vaka ni o sa solia oti 
vei au na vanua mai na ceva, mo solia talega mai 

vei au e dua na mata ni wai.” Sa solia vua o Kelepi 
na mataniwai mai cake, e ra talega. 

16. O ira na gone ni Kenaiti, na momo nei Mosese, 
sa lako cake mai na Koro ni Veibalabala kei ira na 
luvei Juta ki na vanua liwa nei Juta, sa tiko ena 
vanua voleka ki Arada mai na ceva, era sa lako ka 
tikovata kei ira na tamata. 

17. Sa lako cake o Juta kei Simione na tacina, e rau 
sa valuti ira na kai Kenani, o ira sa tiko mai Sefaci, 
ka ra sa vakarusai vakaca sara. Sa vakayacani kina 
na koro o ya me o Oma. 

18. O Juta sa tauri Qasa talega kei na veivanua 
voleka talega, o Asekeloni, kei Ekironi kei na 
kedra veivanua voleka talega. 

19. O Jiova sa tiko vata kei Juta, ka rau sa 
vakakubutaki ira na tiko ena vanua ni 
veiulunivanua, ia, era sa sega ga ni rawa ni ra 
cemuri ira na tiko ena vanua lolovira, baleta ni 
tiko vei ira na qiqi ni valu kaukamea. 

20. Era sa soli Epironi vei Kelepi me vaka sa 
tukuna o Mosese, Sa vakatalai iratou tani mai keya 
na luvei Anaki e tolu. 

21. O ira na luvei Penijamini era sa sega ni 
vakatalai ira tani rawa na Jepusaiti, o ira sa tiko e 
Jerusalemi, era sa tiko vata na Jerupasaiti kei ira 
na Penijamini e Jerusalemi me yacova na siga oqo. 
22. Na vale talega nei Joseva era sa lako cake me 
valuti Peceli, ni sa tiko vata kei ira o Jiova. 

23. Na vale i Joseva sa tala e so me ra vakadikeva 
na koro o Peceli. (Na yaca ni koro e liu o Lusa.) 

24. Ni ratou sa raica na yamata e dua na tamata ni 
sa lako tani mai na Koro, e ratou sa tukuna vua, 
“Mo vakaraitaka mada vei keitou nai curucuru ki 
na koro, keitou na vakaraitaka vei iko na 
yalololoma.” 

25. Sa qai vakarautaka o koya nai curucuru, e 
ratou sa samuta na koro ena i seleiwau; ia, e ratou 
sa laiva na tamata kei na nona vuvale kece me 
lako. 

26. Sa lako na tamata oqo ki na nodra vanua na 
Ifaiti, sa tara e dua na koro levu ka vakayacana me 
o Lusa. 


Sa Ravuti Vakavo Na Vanua 

27. O Manasa sa sega ni vakasavi ira tani na lewe 
ni vanua mai Beci-Siana kei na kena veikoro, se o 
Tanaki kei na kena veikoro se o ira na kai Dovi kei 
na kena veikoro, o ira sa tiko mai Ibiliemi kei na 
kena veikoro, o ira sa tiko mai Mekito kei na kena 
veikoro, ni o ira na kai Kenani era sa gu ga me tiko 
ena vanua. 

28. Sa qai yaco oqo, ni ra sa kaukauwa mai na 
Isireli, era sa vakamalumalumutaki na Kenani, ia 
era sa sega ga ni vakasavi tani kece na Kenani mai 
na vanua. 

29. O ira na Efiraimi era sa sega ni vakasavi ira na 


Kenani era sa tiko mai Kesa era sa tiko vata na 
Kenani kei ira na Isireli e Kesa. 

30. O Sevuloni talega sa sega ni vakasevi ira sa 
tiko e Kitioni se o ira sa tiko mai Naaloli, o koya 
ogo era sa tiko ga vata kina kei ira na kai Kenani, 
sa vakatauci vei ira na kai Kenani me ra soli 
vakacavacava vei Isireli. 

31. O Esa talega sa sega ni vakasavi ira kece na 
tiko e Ako, o ira na tiko mai Saitani, kei ira mai 
Alabi, Akisibi, Eleba, Apieki kei Reabi. 

32. O ira na Esa, era sa tiko vata kei ira na Kenani 
nai taukei ni vanua, ni ra sa sega ni vakasavi ira 
tani rawa. 

33. O Navitalai talega sa sega ni vakasavi ira tani 
rawa na tiko mai Beci-Anaci, era sa tiko vata ga kei 
ira na Kenani nai taukei ni vanua. O ira nai taukei 
kei Beci-Semesi kei Beci-Anaci era sa saumi 
vakacavacava vei ira na Isireli. 

34. O ira na Amoraiti era sa biligi ira na Tani ki na 
veiulunivanua, ni ra sa sega ni vinakata me ra lako 
mai ki na nodra veibuca; 

35. Era sa nakita na Amoraiti me ra tiko ena vei 
Ulunivanua e Eresi e Aijaloni kei Salibini, ia ni sa 
kaukauwa mai na ligai Joseva, era sa 
vakaukauwataki na moraiti me soli vakacavacava 
vel Isireli. 

36. Na nodra yalayala na Amoraiti sa tekivu mai 
na vanua cecelevu o Akarabimi mai Sela ka cici 
cake. 


Na Nodra Talaidredre Na Isireli 


2. Na agilosi i Jiova sa lako cake mai Kilikali ki 


Bokimi ka tukuna: “Au a liutaki kemuni mai 
Ijipita ka kauti kemuni mai ki na vanua Au a 
yalayala kina vei ira na nomuni qase; ka tukuna, 
“Au na sega ni voroka na Noqu veiyalayalati kei 
kemuni. 

2. “Mo ni kua ni cakava e dua na veiyalayalati 
kei ira sa tiko ena vanua; mo ni vakarusa na nodra 
i cabocabo ni soro, o ni sa sega tikoga ni 
talairawarawa ki na Noqu vosa.” Ena cava o ni sa 
cakava kina oqo? 

3. “Au sa tukuna talega, “Au na sega ni vakasavi 
ira tani mai matamuni, era na voto ni moli vei 
kemuni kei na nodra kalou e vaka e dua na dai vei 
kemuni, mo ni vesuki kina.” 

4. Sa yaco ni sa cavuta na veika oqo na Agilosi i 
Jiova ki vei ira na luvei Isireli, era sa laveta cake na 
domodra ka tagi vakalevu vei Jiova. 

5. Era sa vakayacana na vanua o ya o Bokimi, 
mai kea, era sa vakacabora mai kea nai soro vei 
Jiova. 

6. Ni sa vakasukai ira na tamata o Josua, era sa 
dui lako ga na luvei Isireli ki na nodra dui vanua 
era sa taukena. 


Sa Mate O Josua 

7. Era sa qaravi Jiova na tamata ena gauna i 
Josua kei na nodra gauna na qase era sa bula 
balavu mai vei Josua, o ira era sa raica kecega na 

vei ka lelevu sa cakava o Jiova vei ira na Isireli. 

8. O Josua na luvei Nuni, na tamata ni Kalou, sa 
qai mate ni sa yabaki dua na drau ka tini na 
yabaki. 

9. Era sa buluti koya ena i yalayala ni nona 
vanua mai Timinaca Eresi, ena veiulu ni vanua e 
Ifereimi, ena vualiku ni Ulunivanua o Qasi. 

10. Ni ra sa soqoni yani nai tabatamata kece ki vei 
ira na nodra qase, sa qai tubu tale mai e dua nai 
taba tamata era sa sega ni kila na Kalou se na 
veika sa cakava o Koya vei ira na Isireli. 


Na Nodra Sega Ni Yalodina Na Isireli 

11. Era sa cakava na ka ca ena matai Jiova o ira na 
Isireli ka qaravi Peali, 

12. Era sa vuki tani mai vei Jiova na nodra Kalou, 
o koya sa kauti ira tani mai na vanua o Ijipita, era 
sa muria na kalou mai vei ra na veikalou ni vanua 
era sa tiko veimaliwai kina ka cuva vei ira, ka ra sa 
vakacudrui Jiova na Kalou. 

13. Era sa vuki tani mai vei Jiova ka qaravi Peali 
kei Asitoreci. 

14. Na cudru i Jiova sa katakata sara vei ira na 
Isireli ka sa soli ira ki vei ira na daubutako me ra 
vakacacani ira, ka ra sa volitaki talega ki na 
ligadra na kedra meca era sa tiko vakavolivoliti 
ira, me ra kua ni tucake rawa e matadra na kedra 
meca. 

15. Ena vanua kecega era sa lakova, sa tu mai kina 
na ligai Jiova me sagati ira me vakacacani ira, me 
vaka sa tukuna ka yalataka o Jiova. Era sa taqaya 
vakalevu sara. 

16. O Jiova sa vakaturi ira cake na turaganilewa, 
me sereki ira mai na ligadra sa dau 
vakalolomataki ira. 

17. la, era sa sega ni dau via vakarorogo vei ira na 
turaganilewa, ka era sa dauveibutakoci kei ira na 
Kalou tani ka cuva vei ira. Sa rui totolo na nodra 
vuki tani mai na sala era a muria mai na nodra 
qase ena nodra talairawarawa vei Jiova; oqo era sa 
sega. 

18. Ni sa vakatuburi ira cake na turaganilewa vei 
ira o Jiova, sa dau sereki ira o Jiova mai na ligadra 
na meca, ena vukudra na turaganilewa, o Jiova sa 
dauyavalati ena Nona yalololoma ena vuku ni 
nodra dautagi yaso, ni ra sa dauvakacacani ka 
vakararawataki. 

19. Sa qai yaco ni sa mate na turaganilewa, era sa 
dauvuki tale, ka sa ca sara na nodra i valavala mai 
vei ira na tamadra, ni ra sa muri ira na kalou tani 
me qaravi ira ka cuva vei ira. Era sa sega ni 
muduka nai valavala oqo, ni ra sa vakalecalecava 
tu ga. 

20. Sa qai daukatakata ga na cudru i Jiova vei ira 
na Isireli; ka sa tukuna kina, “Baleta na matanitu 
oqo sa talaidredre ki na Noqu veiyalayalati Au sa 
vakarota vei ira na tamadra, ka ra sa sega ni via 
rogoca na Domoqu, 

21. “Oi Au talega, Au na sega ni vakasavi ira tani 
na veimatanitu sa vo tu ni sa mate o Josua, 

22. “Mai vei ira, Au na vakatovolei ira kina na 


Isireli, se, ena rawa ni ra maroroya na sala i Jiova, 
me ra lako kina me vaka era sa maroroya na 
tamadra, se sega.” 

23. O koya oqo, sa biuti ira tu ga kina na 
veimatanitu oqo o Jiova, ni sa sega ni vakasavi ira 
vakatotolo; se me soli ira ki na ligai Josua. 


Na Vo Ni Veimatanitu Era Tiko Ena Vanua 


3. Sai ira oqo na vo ni veimatanitu sa tiko ena 


vanua, me vakatovolei ira kina na Isireli ena 
vukudra o Jiova, ogo, vei ira kece sa sega ni kila e 
dua nai valu e Kenani 

2. (Oqo me baleti ira nai tabatamata ni luvei 
Isireli, me ra kila kina na vala vei ira e se bera sara 
ga ni lakova nai valu), 

3. Sai ira oqo: e lima na turaga ni Filisitia, o 
Kenani kece, o ira na Saitoni, o ira na Ivaiti era sa 
tiko mai Lepanoni, mai Erimoni ki Amaci. 

4. Era sa vakavoca, me vakatovolei ira kina na 
Isireli, me kilai kina se ra sa talairawarawa ki nai 
vakaro 

i Jiova se sega. Nai vakaro era sa vakaroti kina na 
tamadra mai vei Mosese. 

5. Fra sa tiko vata na luvei Isireli kei ira na 
Kenani, na Itaiti, na Amoraiti, na Perisaiti, na Iraiti 
kei ira na Jepusaiti. 

6. Fra sa tauri ira na luvedra yalewa me watidra 
ka soli ira na luvedra yalewa vei ira na nodra 
cauravou, ka ra sa qarava na nodra kalou. 


Ocanieli 

7. Fra sa caka ca ena matai Jiova o ira na luvei 
Isireli. Era sa guilecavi Jiova na nodra Kalou ka 
qaravi Peali kei Aserasi. 

8. O koya oqo sa katakata kina na cudrui Jiova 
vei ira na Isireli, ka sa volitaki ira o Jiova ki na 
ligai Kusani - Risataimi na tui Mesapotomia, o ira 
na Isireli era sa qaravi Kusani - Risataimi me walu 
taucoko na yabaki. 

9. Nira sa tagi na luvei Isireli vei Jiova, o Jiova 
ga sa qai vakatubura vei ira e dua na dauveisereki 
me sereki ira: O Ocanieli na luvei Kenesi, na taci 
Kelepi ka gone. 

10. Sa lako mai vua na Yalo i Jiova, ka sa lewai 
Isireli o koya. Sa lako yani me ia na vala, o Jiova sa 
soli tui Mesapotomia ki na ligana, ka sa qaga na 
ligana vei Kusani Risataimi. 

11. Sa cegu na vanua me vasagavulu na yabaki. 
Sa qai mate o Ocanieli na luvei Kenesi. 


Euti 

12, Era sa caka ca tale na luvei Isireli ena mata i 
Jiova, sa qai vakaukauwataki Ekiloni na tui Moapi 
o Jiova vei ira na Isireli, baleta ni ra sa cakava na 
ka ca ena mata i Jiova. 

13. Sa kauti ira mai na Amani kei ira na Amaleki 
vua ka vakadrukai ira na lÍsireli ka taura 
vakaukauwa na koro ni veibalabala. 

14. O ira na Isireli era sa qaravi Ekiloni na tui 
Moapi, me tini ka mani walu na yabaki. 

15. Era sa qai tagi vei Jiova na luvei Isireli sa qai 
vakatubura e dua na dau ni veisereki vei ira o 
Jiova: O Euti na luvei Qera na Penijamini, na Qaqa 
ligai mawi. O koya, sa vakavuna na nodra kauta 
na Isireli na ka ni vakarokoroko vei Ekiloni na 
tui Moapi. 

16. O Euti sa vakarautaka vua e dua nai sele leka, 
(sa gata ruarua na yamena) ka sa vesuka toka e 
sagana i matau ena ruku ni nona i sulu. 

17. Era sa kauta mai na ka ni vakarokoroko vei 
Ekiloni, na tui Moapi. (O Ekitoni sa rui tamata 
levulevu.) 

18. Ni sa oti na nona vakacabora na veika ni 
vakarokoroko, sa qai vakatalai ira tani na kauta 
mai na ka ni vakarokoroko. 

19. la, o koya sa lesu tale ki na vatu ni 
vakananumi, sa tu e Kilikali ka tukuna, “Sa tiko 
vei au, e dua nai tukutuku vuni me baleti kemuni, 
na tui.” Sa qai tukuna o koya, “Mo ni vakagagalu 
kece!” Era sa lako kece vakatikitiki na 
dauveigaravi mai vua na tui. 

20. Sa qai lako mai vua na tui o Euti, (sa dabe toka 
ena tikina e cake ni vanua ni vakabatabata ni tui). 
Sa tukuna o Euti, “Sa tiko vei au e dua nai 
tukutuku mai vua na Kalou me baleti kemuni na 
tui.” Sa tucake sara mai na nona idabedabe. 

21. Sa taura na nona i sele leka mai na sagana o 
Euti ka cobaraka yani ena ketei Ekiloni. 

22. Nai sele leka kei na kena i tautauri sa curu 
kece ki na kete i Ekiloni, ka ni sa sega ni rawa ni 
kau tani tale mai, ni sa ubia kece na uro ni ketena, 
a sa lako mai ki tuba na nona wawa. 

23. O Euti sa curu yani ki tuba ena tikina tani, 
sogota na katuba ka lokataka ena taba vale e cake. 
24. Ni sa lako oti ki tuba, era sa qai lako mai na 
dauveigaravi, era sa kurabui ni sa loka tu na 
katuba, era sa tukuna, “E se vakacegu tiko beka 
ena vanua ni vakabatabata.” 

25. Era sa wawa tikoga me yacova ni ra sa madua 
mai, e se bera tikoga ni dolava na nona katuba na 
tui. Era sa taura e dua tale na ki ka dolava na 
katuba. Sa davo matemate tu na nodra turaga ena 
buturara. 

26. O Euti sa dro ena gauna era se waraka tiko 
kina na nodra turaga, sa lako sivita na vatu ni 
vakananumi ka dro sara ki Seira. 

27. Ni sa yaco kina, sa uvuca na biukila ena 
veiulunivanua nai Ifereimi, o ira na luvei Isireli era 
sa lako sobu vata mai kei koya mai na ulunivanua, 
ka sa liutaki ira. 

28. Sa tukuna vei ira “Mo ni muri au mai, ni o 
Jiova sa soli ira na Moapi na kemuni meca ki na 
ligamuni.” Era sa muri koya sobu, ka taura nai 
curucuru mai na Jioritani ki vei ira na Moapi, ka ra 
sa sega ni vakatara e dua me takoso mai. 

29. Ena gauna o ya era sa vakamatea e tini na 
udolu vei ira na Moapi, na tamata gaga kece ni 
valu, sa sega e dua me dro rawa. 

30. Sa vakamalumalumutaki o Moapi ena ligadra 
na Isireli, ka sa cegu nai valu me walusagavulu na 
yabaki. 


Samikari 

31. Ni oti o Euti sa basika o Samikari na luvei 
Anaci o koya sa vakamatei ira e ono na drau na 
tagane mai vei ira na Filisitia ena dua na galelgale 
ni bulumakau, ka sa vakagalalataki ira talega na 
Isireli. 


Tepora 


4. Ni sa mate o Futi, o ira na luvei Isireli era sa 


cakava na ka ca ena mata i Jiova. 

2. O Jiova sa volitaki ira ki na ligai Jabini na tui 
Kenani, sa veiliutaki tiko mai Eseri. Nai liuliu ni 
nona mataivalu o Sisera o koya sa tiko mai 
Anasieci Akoimi. 

3. Fra sa tagi vei Jiova o ira na luvei Isireli, sa 
ciwa na drau na levu ni nona qiqi ni valu 
kaukamea, ni ena loma ni ruasagavulu na yabaki 
sa dau vakalolomataki ira tiko na Isireli o koya. 

4. O Tepora na parofita yalewa na wati 
Lepadoci, sa turaga-ni-lewa tiko e Isireli ena 
gauna o ya. 

5. Sa dau dabe tiko ena ruku ni vunibalabala o 
Tepora, ena kedrau veimama o Roma kei Peceli 
ena veiulunivanua o Ifereimi.Era sa dau lako cake 
mai vua na luvei Isireli me lewai mai vei koya. 

6. Sa talatala yani me lako mi vei koya o Peraki 
na luvei Abinoami mai Ketesa e Nafitalai, ka 
tukuna vua, “Sa sega beka ni vakarota tiko na 
Kalou o Jiova Nona tukuna tiko, “Mo ni vakauta 
na mataivalu kina Ulunivanua o Tepori, “mo 
kauta e tini na udolu na tagane mai vei Navitalai 
kei ira na luvei Sevuloni; 

7. “Na kemuni meca, au na vakarautaki Sisara na 
turaga ni valu nei Jabini, kei na nona qiqi ni valu 
kei ira na nona i valu ena Uciwai o Kisoni; au na 
soli koya ki na ligamu’?” 

8. Sa sauma vua o Peraki, “Kevaka o na lako mai 
vata kei au, au na lako talega; au na sega ni lako 
kevaka o sa sega ni lako !” 

9. Sa tukuna o Tepora, “Au lako vata kei iko; ena 
sega na lagilagi vei iko ena i lakolako o sa lako 
tiko kina oqori, ni o Jiova ena volitaki Sisara kina 
ligana e dua na yalewa.” Sa tucake o Tepora ka 
lako vata kei Peraki ki Ketesi. 

10. O Peraki sa kacivi Sevuloni kei Navitalai ki 
Ketesi; sa lako cake vata kei ira e tini na udolu na 
tagane ena ruku ni nona veiliutaki ga, sa lako cake 
vata kei koya o Tepora. 

11. O Epa na kai Kenani, mai vei ira na luvei 
Obaba na momo nei Mosese, sa tawasei koya tani 
mai vei ira na kai Kenani, sa mai birika na nona 
vale laca voleka e Sanaimi e Ketesi ga. 

12. Era sa tukuna vei Sisera ni o Peraki na luvei 
Abinaomi sa lako cake ki na Ulunivanua o Tabori. 
13. Sa qai vakasoqona kece o Sisera na nona qiqi 
ni valu, e ciwa taucoko na drau na qiqi kaukamea, 
kei ira kece na tamata sa tiko vata kei koya, mai na 
Ososeci Akoimi kin a Uciwai o Kisoni. 

14. Sa tukuna o Tepora vei Peraki, “Tucake oqo 
na siga sa solia o Jiova mo tauri Sisera kina ena 

ligamu, sa sega beka ni liu tiko vei iko o Jiova?” Sa 
qai lako sobu mai na ulunivanua o Tabori kei na 
tini na udolu na tagane era sa muri koya voli. 

15. Sa vakadrukai Sisera o Jiova kei na nona qiqi 
ni valu kei na nona mataivalu kecega na i seleiwau 
nei Peraki; o Sisera sa biuta na qiqi ni valu ka dro e 
yavana. 

16. O Peraki sa cici muria na qiqi ni valu kecega 
me yaco sara ki Aroseci Akoimi, era sa vakamatei 
kece e na i seleiwau na mataivalu i Sisera; sa sega 
ni vo tale e dua na tamata. 

17. O Sisera sa dro kina vale nei Joeli na wati Epa 
na kai Kenani; ni sa tiko e dua na veiwekani 
vinaka vei Jabina na tui Esori kei na vuvale nei 
Epa na kai Kenani. 

18. O Joeli sa lako yani me sotavi Sisera ka tukuna 
vua, “Mo gole mai vei au, mo gole mai, kua ni 
rere.” Ni rau sa gole kina vale laca, sa ubi koya 
sara o Joeli, ena dua nai tutuvi. 

19. Sa tukuna vei Joeli, “Mo solia vei au na wai 
meu gunu mada, ni'u sa via gunu.” Sa qai dolava 
e dua na joke ni sucu ka solia vua me gunu, ka qai 
ubi koya tale ena i tutuvi. 

20. Sa vosa o Sisera vei Joeli ka vaka; “Mo tucake 
tu ena katuba, kevaka sa lako mai e dua me tarogi 
iko ka vaka, “sa tiko beka e ke e dua na tagane?” 
Mo qai tukuna, ni sa sega.” 

21. O Joeli na wait Epa, sa taura e dua nai vako ni 
valelaca kei na dua nai tuki ka lako yani 
vakamalua ka tukia sobu nai vako ena buradelai 
Sisera, sa lutu sobu kina qele ni a moce lutu tu. Sa 
qai mate o Sisera. 

22. Ni sa vakasaqarai Sisera tiko mai o Peraki, sa 
lako mai o Joeli me mai sotavi koya ka vaka, 
“Lako mai au na vakaraitaka vei iko na tamata o 
sa vakasagara tiko.” Ni rau sa curu yani kina vale 
laca nei Joeli, sa davo matemate tu o Sisera kei nai 
vako e buradelana. 

23. Ena siga o ya sa vakamalumalumutaki Jabina 
kina o Jiova ena matadra na luvei Isireli. 

24, Na ligadra na luvei Isireli sa kaukauwa cake 
tiko ga mai vei Jabini na tui Kenani me yacova ni 
sa vakarusai vakadua o Jabini na tui Kenani. 


Na Sere Nei Tepora 


5. O Tepora kei Peraki na luvei Abinoami e rau 


sa lagasere ena siga koya ka vaka: 

2. “Oira na veiliutaki ni ra sa liutaki Isireli, ni ra 
sa soli ira mai ena yalo e galala, me 
vakacaucautaki o Jiova! 

3. “Vakarorogo, o iko na tui! Solia mai na 
daligamu o iko na ravouvou! oi au, io, au na 
vakavinavinaka kivei Jiova na Kalou ni Isireli. 

4. “IJiova, ni o Ni sa lako tani mai Sia, Ni o ni sa 
cavu tu mai na buca o Itomi, sa yavavala o 
vuravura ka tasova mai o lomalagi, era sa sova 
mai na Wai na vei o, 

5. Na veiulunivanua sa tacoka mai kina na wai 
ena mata i Jiova. Na Sainiai oqo ena mata I Jiova 
na Kalou ni Isireli. 


6. “Ena veisiga nei Samikari na luvei Anaci, ena 
veisiga nei Jaeci, era sa lala na veisalatu, o ira sa 
veitosoyaki era sa vakayagataka na sala takoso. 

7. Sa sega na bula mai nakoro, sa sega e Isireli, 
me yacova ni'u sa basika mai, oi, au o Tepora, sa 
tucake e dua na tina e Isireli. 

8. Fra sa digitaki na veikalou vovou e Isireli, sa 
qai basika nai valu ena matamata; sa sega nai 
sasabai se na moto me laukune vei ira na 
vasagavulu na udolu e Isireli. 

9. Na yaloqu sa tiko vata kei ira na veiliutaki e 
Isireli, vei ira sa soli ira ena galal! 

10. “Mo ni vosa, Oi kemuni sa vodoka tiko na asa 
vulavula vaka daulewa, ka sa lako voli ena sala. 
11. Sa yawa sara ni na kedra rorogo na 
dauvavana,na vanua ni veivakasuasuataki, Mai 
kea era na vakananuma na cakacaka dodonu i 
Jiova, na cakacaka dodonu vei ira na nona veikoro 
e Isireli; era na qai lako sobu na tamata i Jiova kina 
matamata ni koro. 

12. “Mo yadra, mo yadra mai Tepora! Mo yadra, 
mo yadra, lagata na sere! Mo yadra, Peraki, ka 
kauti ira tani na bobula, o iko na luvei Apinoami! 
13. “Era sa qai lako sobu mai na dro bula, o ira na 
tamata, era dauveisaga vei ira na vakaturaga; o 
Jiova sa lako mai ena vukuqu ka sega ena vukudra 
na kaukauwa. 

14. E Ifereimi sa tiko kina o ira eso era sa vu mai 
vei ira na Ameleki. O iko talega Penijamini kei ira 
na nomu tamata, mai Makiri, era sa lako mai kina 
na veliutaki, mai vei Sevuloni era sa tiko kina na 
dautaura nai titoko ni veivakacurumi mai. 

15. O ira na turaga lalai e Isikari era sa tiko vata 
kei Tepora, me vakataki Isakari sa vaka kina o 
Peraki ni sa talai kina buca ena nona veiliutaki; 
ena kedra maliwa nai wasewase kei Rupeni. Sa 
veiqaliqali na yalodra. 

16. Na cava o sa laki dabe tiko kina ena kedra 
maliwa na qele ni sipi, mo laki rogoca tiko kina na 
nodra tagi na sipi? Nai wasewase i Rupeni, sa 
solia e dua na vakatataro levu ki na yalo. 

17. O Kiliati sa tiko mai na tai ka dua ni Joritani, 
na cava na vuna sa tiko ga kina e waga o Tani? O 
Esa sa tiko ga ena veibaravi, ka sa tiko ga ena kena 
i curucuru. 

18. O Sevuloni na tamata era sa dau solia 
vakarawarawa na nodra bula, ka so, sa voleka sara 
na mate, O Navitalai talega sa tiko ena vanua 
cecere ni valu. 

19. “Era sa lako mai na tui ka vala, sa vala tale 
tikoga o tui Kenani, mai Tenaka ena wai mai 
Mekito; era sa sega ni taura na siliva mei toki ni 
valu. 

20. Era sa vala mai lomalagi, na kalokalo mai na 
sala sa vala vata kei Sisera. 

21. Na kui mai Kisoni sa kuitaki rau! 

22. Sa rorogo mai na domo ni yava ni ose, Sa cici 
mai, sa cici mai na nona ose. 

23. “Mo vakalolomataki Merosi, sa tukuna na 
agilosi i Jiova, “Me ra vakalolomataki vakaca sara 

baleta ni ra sa sega ni lako mai kina veivuke i 
Jiova, me ra valuti na kaukauwa.” 

24. “Sa kalouvinaka duadua vei ira kece na 
yalewa o Joeli na wati Epa na tui Kenani, sa 
kalouvinaka o koya ena kedra maliwa na yalewa 
sa tiko e vale. 

25. Sa kerea na wai, ia, sa solia na sucu; sa kauta 
mai na kirimu ena bilo vakaturaga. 

26. Sa dodo yani na ligana ki nai vako ni valelaca, 
na ligana i matau kina i tuki nodra na 
daucakacaka, sa tuki Sisera, sa coba nai vako ki 
uluna, sa wasea ka samuta na buradelana. 

27. Sa davo galugalu toka ena ruku ni yavana, ena 
ruku ni yavana sa lutu ka davo kina, na vanua ga 
sa lutu kina, sa davo matemate toka kina. 

28. “O tinai Sisera sa rai tiko mai ena katuba leka, 
ka sa tagi lagalaga, 'E na cava sa rui berabera tiko 
mai kina na kareti? Na cava sa rui berabera tiko 
mai na rorogo ni kareti?” 

29. Sa sauma vua o ira na marama vuku, io, sa 
sauma sara tiko ga o koya na nona taro, 

30. “Era sa sega beka ni kunea ka wasea tiko nai 
toki ni valu: ki na tagane yadua sa dua se rua na 
nona goneyalewa, vei Sisera, nai sulu butakoci, e 
rua na tiki ni sulu sa biu ki na domo i koya sa 
butakoca?” 

31. “Me ra sa rusa kece na meca, I Jiova! la o ira 
kece sa lomani Koya me ra vaka na matanisiga ni 
sa lako mai ena nodra kaukauwa kece.” Sa cegu na 
vanua me vasagavulu na yabaki. 


O Mitiani Sa Vakabobulataki Ira Na Isireli 


6. O ira na luvei Isireli era sa cakava na ka ca ena 


mata i Jiova. Sa soli ira kina o Jiova ki na ligadra 
na Mitiani me vitu na yabaki, 

2. Sa kaukauwa tiko na ligadra na Mitiani vei ira 
na Isireli. O ira na luvei Isireli era sa kelia na 
veiqara kei na veiqaravatu ka tara na veibai ni 
valu kaukauwa ena vei ulunivanua. 

3. Sa qai yaco na veika kece era teivaka na Isireli, 
era sa lako mai na Mitiani kei ira na Amalekaiti kei 
ira na tamata mai na Tokalau me veicoqacoqa. 

4. Fra sa dau mai vaka keba voleka ga vei ira na 
Isireli, me ra vakacacana kina na veika kece era 
tea, me yaco sara ki na vanua vaka Qasa. E ra sa 
sega ni dau vakavoca e dua na ka sa tei se 
manumanu. 

5. Fra sa dau lako mai vata kei na nodra 
manumanu, na vale laca ka ra sa rui lewe vuga me 
vaka na vodre. Na tamata na Kameli sa sega ni 
wili rawa. Era sa dau lako mai me ra mai vakarusa 
na vanua. 

6. Era sa dravudravua vakalevu na Isireli baleti 
ira na Mitiani. Era sa qai tagi vei Jiova o ira na 
Isireli. 

7. Sa qai yaco ni ra sa tagi vei Jiova o ira na 
Isireli, baleti ira na Mitiani, 

8. Sa tala mai e dua na Parofita o Jiova vei ira na 
Isireli ka tukuna, “Sa tukuna vaka oqo o Jiova na 
Kalou e Isireli, “Au sa kauti kemuni tani mai Ijipita 


ka kauti kemuni tani mai na vale ni 
veivakabobulataki; 
9. “Ka Au sa sereki kemuni tani mai na liga ni 


veivakabobulataki mai vei ira na Ijipita, ka cemuri 

ira tani mai matamuni ka solia vei kemuni na 

nodra qele. 

10. “Au sa tukuna talega vei kemudou, “Oi au o 
Jiova na nomudou Kalou, mo ni kua ni rerevaka 
na nodra kalou na Amoraiti na nodra vanua o ni 
sa tiko kina.” O ni sa sega ni talairawarawa ki na 
Domoqu.” 


Kitione 

11. Sa lako mai na Agilosi i Jiova ka mai dabe toka 
ena ruku ni vu ni oki mai Ofira, sa nei Joasi na 
Epiesari, ia na luvena o Kitione sa samu sila tiko 
ena vanua ni caka waini me vunitaki koya kina 
mai vei ira na Mitiani. 

12. Sa basika vua na Agilosi i Jiova ka tukuna vua, 
“Sa tiko vata kei iko o Jiova, o iko na tamata gaga 
ni vala!” 

13. Sa vosa vua o Kitione, “Noqu turaga kevaka 
sa tiko vata kei keda o Jiova, na cava ga sa yaco 
tiko kina oqo vei keda? Sa E vei kece na Nona 
veivakurabuitaki era sa tukuna vei keimami na 
qase ena nodra tukuna, “Sa sega beka ni kauti keda 
tani mai Ijipita o Jiova? la oqo sa qai biuti keda tu 
ka soli keda yani ki na ligadra na Mitiani.” 

14. Sa vuki vua o Jiova ka vaka, “Mo lako ena 
kaukauwa sa nomu, o na vakabulai ira kina na 
Isireli mai na ligadra na Mitiani me vaka ga e dua 
na tamata ?” 

15. Sa vosa lesu o Kitione ka vaka, “Noqu Turaga, 
me'u na vakabulai Isireli vakacava? Na noqu 
yavusa sa malumalumu duadua vei ira na Manasa 
ka au tamata lailai duadua ena vale nei tamaqu.” 
16. Sa tukuna vua o Jiova, “Sa dina sara Au na 
tiko vata kei iko, o na vakadrukai ira na Mitiani 
me vaka e dua ga na tamata.” 

17. Sa qai tukuna lesu vua o Kitione, “Kevaka kau 
sa totaki mai na Matamuni, mo ni solia e dua nai 
vakatakilakila ni sai Kemuni sa vosa tiko vei au. 
18. “Mo ni kua ni lako tani eke me yacova ni'u sa 
kauta mai vei kemuni nai soro ka biuta e 
Matamuni, au kerea.” Sa vosa o Jiova ka vaka, 
“Au na waraki iko me yacova ni o sa lesu mai.” 

19. Sa lako o Kitione ka vakarautaka e dua na 
luve ni me, na madrai sa sega ni vakaleveni. Sa 
vakarautaka oqo ka kauta mai ena bola kei na 
kena kuro; sa kauta sara mai vei Jiova ena ruku ni 
vuni oki ka vakacabora. 

20. Sa vosa vua na Agilosi I Jiova ka vaka, “Kauta 
na madrai kei na leweni manumamu ka biuta e 
dela ni vatu, sova yani na tikina lalai.” Sa 
vakayacora o koya. 

21. Na Agilosi i Jiova sa dodoka yani na kau sa 
tiko e ligana ka tara yani nai soro sa tiko ena dela 
ni vatu; sa lako mai na yameyame ni buka mai na 
vatu ka kania kece nai soro, sa lako tani na Agilosi 
I Jiova mai matana. 

22. Sa qai kila o Kitione ni oqo na Agilosi i Jiova, 

sa tukuna, “lo na Kalou o Jiova, ni'u sa raica e 
mataqu na Agilosi I Jiova.” 

23. Sa tukuna vua o Jiova, “Me tiko vei iko na 
vakacegu, kua ni rere, ni o na sega ni mate.” 

24. Sa tara mai kea e dua nai cabocabo ni soro vei 
Jiova o Kitione ka vakayacana o Jiova-sa- 
Dauniveivakacegui (Salomi). Ena siga oqo e se 
Ofara ni Episeraite. 

25. Ena bogi tiko ga o ya sa tukuna vua o Jiova, 
“Kauta na bulumakau gonegone oqori vei 
tamamu, na kena i karua e sa yabaki vitu tiko, 
basuka sobu nai cabocabo ni soro nei Peali sa nei 
tamamu ka taya sobu na matakau sa tiko voleka 
kina, 

26. “Ka mo tara e dua nai cabocabo ni soro ena 
dela ni vatu oqo ena kena i valavala dina, taura 
nai karua ni bulumakau gonegone oqori ka 
vakacabora mei soro kama ka me kena buka na 
matakau kau o sa taya sobu oti.” 

27. la o Kitione sa kauta e tini na tagane mai vei 
ira na nona dauveiqaravi ka cakava me vaka sa 
tukuna vua o Jiova, la, baleta ni rerevaka na 
vuvale nei tamana kei ira na tagane ena koro, sa 
dredre vua me cakava ena siga, sa qai vakayacora 
ga ena bogi. 


Sa Vakarusa Nai Cabocabo Ni Soro Nei Peali O 
Kitione 

28. Ni ra sa yadra ena mataka na tagane ena koro, 
sa basuraki oti tu na i cabocabo ni soro nei Peali, 
ka sa davo oti tu na matakau kau, ka sa vakacabori 
oti tu na bulumakau gonegone oqori ki nai 
cabocabo ni soro e se qai tara vou. 

29. Fra sa veivosaki vakai ira, “O cei sa cakava 
oqo?” Ni ra sa vakatataro tiko, era sa tukuna eso, 
“O Kitione na luvei Joasi sa cakava oqo.” 

30. Era sa tukuna vei Joasi na tagane ena koro, 
“Kauta mai na luvemu me mai vakamatei baleta ni 
sa basuka sobu na i cabocabo ni soro nei Peali, sa 
taya sobu talega na matakau kau.” 

31. Sa vosa o Joasi vei ira kecega sa tu voleka vua 
ka vaka: “O ni na totaki Peali li? O ni na vakabulai 
koya li? O koya sa totaki Peali me vakamatei ni se 
mataka lailai, kevaka sa Kalou o Peali me totaki 
koya mada, ni sa basuki sobu na nonai cabocabo 
ni soro!” 

32. Sa vakayacani koya ena siga koya koJerupeali, 
ni sa tukuni kina, “Me tokoni koya ga o Peali, ni 
sai koya ga sa tavalaka na nona cabocabo ni soro.” 
33. Era sa soqoni vata kece mai na ka Mitiani na 
kai Amalekaiti kei ira mai na Tokalau, era sa 
takoso ka laki vakaitikotiko ena buca mai Jeserieli. 
34. Ia, na Yalo i Jiova sa lako mai vei Kitione, ka 
sa uvuca na davui ka ra sa vakasoqoni vata mai 
vua o ira na luvei Epieseri, me ra tu mai dakuna. 
35. Sa vakauta nai tukutuku vei ira kece na 
Manasa, era sa tu talega mai dakuna o ira na 
Manasa. Sa vakau talega nai tukutuku vei ira na 
Esa, na Sevuloni, na Navitalai. Era sa lako mai me 
ra mai sota ka to vata. 


Nai Vakatakilakila Na Vuti Ni Sipi 

36. Sa vosa vua na Kalou o Kitione ka vaka: 
“Kevaka o ni sa vakabulai ira na Isireli ena ligaqu, 
me vaka o ni sa tukuna oti - 

37. “ Au na biuta tiko na vuti ni sipi ena vanua ni 
samu sila, kevaka sa tiko ga na tegu ena vuti ni 
sipi ka sega ena qele - oqori au na kila kina ni o ni 
na vakabulai Isireli ena ligaqu me vaka ga o ni sa 
tukuna.” 

38. Sa qai yaco me vaka kina ena mataka lailai ni 
siga ka dua ni sa loba na vuti ni sipi, sa sinai sara e 
dua na bilo ena tegu. 

39. Sa vosa tale vua na Kalou o Kitione ka vaka: 
“Mo ni kua ni cudruvi au, me'u kerekere tale 
mada vakadua: me vakadua tale, na vuti ni sipi 
me mamaca ka me suasua ga na qele ena tegu.” 

40. Sa qai vakayacora vaka kina na Kalou ena 
bogi o ya, sa mamaca duadua ga na vuti ni sipi ka 
sa suasua kece na qele ena tegu. 


Tolu Na Drau Na Tamata Qaqa Nei Kitione 


7. O Kitione (Jerupeali)kei ira na tamata sa tiko 


vata kei koya era yadra vakamataka lailai ka laki 
vakaitikotiko ena i keli wai nei Aroti, sa tiko o ira 
na kai Mitiani ena vualiku ena delana mai More ki 
na buca. 

2. Sa tukuna o Jiova vei Kitione, “O ira na tamata 
sa tiko vata kei iko, era sa rui lewe levu, me rawa 
kina ni soli ira na Mitiani ki na ligadra, de, era na 
qai tukuni ira ga ka sega ni oi Au, me ra na tukuna 
kina, “na ligaqu ga sa vakabulai au. 

3. “O koya oqo mo tukuna kina ena nodra 
rogoca kece na tamata “O koya sa tamata rerere, 
me lesu tale ki vale mai na ulunivanua o Kiliati.” 
E ruasagavulu ka rua na udolu na tamata era sa 
lesu yani ka ra sa vo ga e lewe tini na udolu. 

4. Sa vosa na Kalou vei Kitione ka vaka: “Era se 
lewe levu tiko ga na tamata; kauti ira sobu ki wai, 
au na la'ki vakatovolei ira mai kea ena vukumu, 
“O ira kece, au sa lewa me lako me ra gai lako; 'o 
ira au sa lewa me ra kua ni lako me na qai kua ni 
lako.” 

5. Fra sa qai kau sobu mai na kena vo ni tamata 
ki ma wai. Sa vosa na Kalou vei Kitione ka vaka: 
“O ira sa gunu, ni ra sa takiva na wai mai ligadra 
ka gunu me vaka na koli mo qai wasei ira tani, sa 
vaka kina o ira sa tekiduru sobu me ra todrou mai 
wai.” 

6. O ira sa gunu ga mai ligadra era sa lewe tolu 
na drau na tagane, o ira kece na kena vo era sa 
tekiduru ka todrou mai wai. 

7. Sa vosa O Jiova vei Kitione ka vaka: “Mai vei 
ira na tolu na drau na tagane ogo, au na vakabulai 
iko kina ka soli ira na kai Mitiani oqo ki na ligamu. 
Laivi ira na kena vo oqori me ra lako ki nodra dui 
vale.” 

8. O ira oqo era sa vakavakarau ka taura na 
davui, ka ra sa vakatalai yani na kena vo ni tagane 
ki na nodra dui vale, ka ra sa maroroi ga na lewe 
tolu na drau oqo. 

9. Sa qai yaco ena bogi vata ga o ya, sa vosa kina 
na Kalou vei Kitione, “Tucake mo lako sobu kina 
nodra i tikotiko, ni'u sa solia oti ki na ligamu. 

10. “Kevaka o sa rere ni lako sobu, drau lako sobu 
vata kei Pura na nomu i talai, 

11. “O na rogoca na veika era na talanoataka tiko; 
ena na qai vakaukauwataki na ligamu mo 
ravulaka yani na nodra i tikotiko.” A rau sa qai 
lako sobu sara yani vata kei Pura na nona 
dauveigaravi ki na vanua era sa tu kina na sotia 
vakayaragi. 

12. O ira na kai Mitiani kei na Amalekaiti kei ira 
kece mai na Tokalau era sa davo tu mai na buca ka 
ra sa sega ni wili rawa me vaka na yavusa vodre 
kei na nodra kameli sa vaka na mata ni nuku ni 
matasawa. 

13. Ni sa lako mai o Kitione, sa talanoataka tiko e 
dua na tamata na nona tadra vei ira na wekana. Sa 
tukuna kina, “au se qai raica ga oqo e dua na 
tadra: ena noqu kidacala ni sa qiqi yani e dua nai 
buli madrai ki na nodra keba na Mitiani, sa coqa 
yani e dua na valelaca, sa lutu vakatoboicu na vale 
ka sa kakabasubasu sara.” 

14. Era sa sauma mai na nona i tokani ka vaka “Sa 
sega tale ni dua na ka oqo, sa i seleiwau ga nei 
Kitione na luvei Joasi, na tagane kei Isireli, na 
Kalou sa solia e ligana na nodra I tikotiko kece na 
Mitiani kei ira na lewena.” 

15. Ni sa rogoca o Kitione na tadra kei na kena i 
vakamacala, sa lotu vei Jiova. Sa lesu tale vei ira 
na Isireli ka tukuna vei ira, “Mo ni tucake ni sa 
solia o Jiova na nodra i tikotiko na Mitiani vei 
kemuni, io, ki na ligamuni.” 

16. Sa wasei ira vakatolu na tolu na drau na 
tagane oqo, ka solia vei ira yadua na davui ki na 
ligadra, na bilo lala kei na veika sa waga tu ena 
loma ni bilo lala sa tu vei ira. 

17. Sa tukuna vei ira, “Mo ni raici au mai, ka 
cakava vaka oqo; ni'u sa yaco ki na yasa ni nodra 
keba, mo ni qai vakamurimuria na veika au na 
cakava : 

18. “Ni'u sa uvuca na davui kei ira kece sa tiko 
vata kei au, mo ni qai uvuca talega na davui ena 
vei yasa taucoko ni keba ka kailavaka oqo, “Nai 
seleiwau i Jiova kei Kitione talega!” 

19. O Kitione kei ira na dua na drau sa tiko vata 
kei koya, era sa lako mai ki na taudaku ni bai e nai 
karua ni wasewase ni yadra ena bogi, ni ra se qai 
veisau tiko na yadra, era sa uvuca na davui ka 
vorovoroka na bilo sa tiko e ligadra. 

20. O ira nai wasewase e tolu oqo, era sa uvuca na 
davui ka vorovorolaka na bilo sa tu e ligadra na 
cina ena ligadra i mawi kei na davui ena ligadra i 
matau ni ra sa uvuuvu tiko--ka kailavaka —” Nai 
seleiwau i Jiova kei Kitione !” 

21. Era sa dui tu vaka dua na tamata ena vanua 
era sa tu kina. Nai valu kece nei Mitiani era sa 
veiciciyaki ka dro yani. 

22. Ni ra sa uvuca na lewe tolu na drau oqo na 
davui, o Jiova sa vakarautaka nai seleiwau ni 
tamata yadua vei ira na wekadra ga, ena loma ni 


tikotiko taucoko; o ira na mataivalu era sa dro ki 
Beci Akakia, vaka ki Serera me yacova sara nai 
yalayala kei Abele Meola e Tabace. 

23. O ira na tagane ni Isireli era sa soqoni vata mai 
vei Navitalai, Esa kei ira na Manasa kece ka ra sa 
cici muri ira na Mitiani. 

24. Sa vakauta o Kitione nai tukutuku ki na 
veiulunivanua kece vaka Ifereimi ka vaka: “lako 
mai me daru kabai Mitiani ka taura mai vei ira na 
vanua ni wai me yaco sara ki Beci-Bara kei na 
Joritani. Era sa vakasoqoni kece mai na Ifereimi 
ka taura na vanua ni wai mai Beci-Bara me yaco 
sara ki na Joritani. 

25. Era sa qai kauta mai vakabobula e rua na 
turaga lalai ni Mitiani, o Orepi kei Sibe. Era sa 
vakamatei Orepi ena vatu nei Orepi, o Sibe era sa 
vakamatea ena vanua ni butu waini kei Sibe. Era 
sa cicimuri ira na kai Mitiani ka ra sa kauta mai na 
ului Orepi kei na ului Sibe vei Kitione ena yasa ka 
dua ni Joritani. 


O Kitione Sa Vakamalumalumutaki Ira Na 
Mitiani 


8. O ira na Ifereimi era sa tukuna vei Kitione ka 


vaka; “Na cava o sa cakava kina na ka oqo ka sega 
ni kacivi keimami ni kemuni sa lako cake me 
valuti ira na Mitiani?” Era sa vunauci koya sara 
vaka kaukauwa. 

2. Sa qai vosa vei ira o koya, “Na cava au sa 
cakava me'u vakatautauvatataki kemuni? Sa sega 
beka ni vinaka cake na nomuni tomitomi vaini 
wale na Ifereimi, mai na nodra tatamusuki na 
Epieseri? 

3. “Na Kalou sa solia ki na ligamuni, oi rau na 
turaga lalai ni Mitiani, o Orepi, kei Siepi. 

Na cava au sa cakava me vakatautauvatataki 
mai na kena o ya?” Sa qai oti na nodra cudru ni ra 
sa rogoca na vosa o ya. 

4. Nisa lako mai ki na Joritani o Kitione, o koya 
kei ira na tolu na drau sa tiko vata kei koya era sa 
takoso sara, era sa oca vakalevu, ia, era se toso ga. 
5. Sa qai tukuna vei ira na tamata mai Sakoca, 
“Au kerekere mo ni solia na madrai vei ira sa muri 
au tiko oqo, ni ra sa oca ka wawale vakalevu ena 
neimami cici muria tiko oqo na tui e rua ni 
Mitiani, o Seba kei Salamuna.” 

6. Era sa vosa na veiliutaki mai Sakoca, “Sa tiko 
beka e ligamuni na ligai Seba kei Salamuna me 
keimami solia kina na madrai vei ira na nomu 
sotia?” 

7. Sa vosa o Kitione ka vaka: “Ni sa soli Seba kei 
Salamuna o Jiova ki na ligaqu, au na qai mai 
basuraka na lewemuni ena kau vakavotona kecega 
ni vanua liwa!” 

8. Sa lako cake mai kea o koya ki Penueli, ka 
tukuna vei ira na veika vata ga o ya. O ira mai 
Penueli era sauma lesu vua me vaka ga era sa 
tukuna mai Sakoca. 

9. Sa tukuna lesu vei iratou mai Penueli, “Ni'u sa 

lesu mai ena vakacegu, au na mai basuka sobu na 
vale cecere oqo!” 

10. O Seba kei Salamuna e rau sa tiko mai Kakori 
kei ira vata na nona mataivalu, era lewe tinikalima 
na udolu taucoko na kedra i wiliwili o ira sa vo 
mai vei ira kece na mataivalu mai na Tokalau; era 
lewe dua na drau ruasagavulu na udolu taucoko 
era sa Vakamatei oti. 

11. Sa lako cake o Kitione ki vei ira sa tiko ena 
valelaca ena tokalau kei Nopa kei Jokeba ka valuta 
na mataivalu, ena vakasama, ni ra sa bula vinaka 
tiko. 

12. E rau sa dro o Seba kei Salamuna, ka sa cici 
muri rau o Kitione; sa tauci rau na tui ka 
vakadruka vaka ca sara na nodra mataivalu. 

13. Sa lesu mai o Kitione na luvei Joasi ena i valu 
mai na Delana o Fresi. 

14. Sa toboka e dua na cauravou mai vei ira na 
Sakoca ka sa mani vakatarogi, sa qai vola o koya 
na veiliutaki mai Sakoca kei ira na qase, e 
vitusagavulu ka vitu na turaga. 

15. Sa qai lako mai o Kitione ki vei ira e Sakoca ka 
tukuna; “Oqo o Seba kei Salamuna, “Oi rau oqo o 
ni a vosa beci au kina ka tukuna, rau sa tiko beka e 
ligamuni o Seba kei Salamuna me keimami soli 
madrai kina nomu tamata e ra sa wawale ka oca tu 
oqo?” 

16. Sa qai tauri ira na qase ni koro kei na kau 
kecega sa vakavotona. Era sa moku ena kau 
vakavotona me ra vakavulici kina na kai Sakoca. 
17. Sa basuka sobu na koro cecere kei Penueli ka 
vakamatei ira na tamata mai nakoro. 

18. Sa qai vosa vei Seba kei Salamuna ka vaka, 
“Era sa tamata vakacava o ira o ni a vakamatei ira 
mai Tepori?” E rau sa sauma mai, “Me vakataki 
kemuni ga, sa vakakina o ira. O ira vakayadua era 
sa vaka ga na luve ni tui.” 

19. Sa vosa kina o Koya, “Fra sa taciqu, era sa 
luvei tinaqu, me vaka sa bula na Kalou, kevaka o 
ni a vakabulai ira, au na sega ni via vakamatei 
kemuni.” 

20. Sa qai tukuna vua na nona ulumatua o Jeca, 
“Vakamatei rau!” sa sega ni via dreta na nona I 
seleiwau na cauravou; ni sa rere ni se gone ga o 
koya. 

21. Rau sa vosa mai o Seba kei Salamuna, “Tucake 
ga mai o iko ka vakamatei keirau; me vaka ni o sa 
tagane sa vakakina na nomu kaukauwa.” Sa 
tucake o Kitione ka vakamatei Seba kei Salamuna 
ka taura nai ukuuku sa vesu toka ena domo ni 
nodrau kameli. 


Na Efoti Nei Kitione 

22. Era sa lako mai na Isireli ka tukuna vei 
Kitione. “Mo liutaki keimami o iko, kei na luvemu, 
kei na luvena na luvemu; ni o sa sereki keimami 
mai na ligadra na kai Mitiani.” 

23. Sa tukuna vei ira o Kitione, “Au na sega ni 
lewai kemuni se na luvequ me lewai kemuni; o 
Jiova ga me na lewai kemuni.” 


24. Sa vosa o Kitione vei ira ka vaka, “Mo ni 
rogoci au mada, na ka au kerea vei kemuni oqo. 
Kevaka e rawa ni o ni solia yadua vei au na i taube 
mai na nomuni toki ni valu.” Ni sa tiko vei ira nai 
taube koula baleta ni ra a kawa i Isimeli. 

25. Era sa tukuna kecega, “Sa ka ni marau vei 
keimami me keimami solia,” era sa tevuka nai 
sulu ka biuta kina na nodra ka ni ukuuku era sa 
dui kauta vakaukauwa mai. 

26. Na bibi ni koula era sa solia e dua na udolu 
vitu na drau na sikele na koula, nai kuri ni 
veikavakaiukuuku, nai taube, nai sulu lokaloka e 
rau sa vakasulu kina na tui Mitiani kei nai ukuuku 
e a vesuki tu ena domo ni kameli. 

27. A sa cakava kina e dua na Efoti o Kitione ka 
vakatikora ena nona koro mai Ofara. Era sa 
vakaqitora mai kea o ira na Isireli. Sa vaka nai cori 
vei Kitione kei ira na nona matagali. 

28. Sa vakamalumalumutaki o Mitiani e matadra 
na luvei Isireli ka sa oti kina vakadua na nodra 
dokadoka kei na viavialevu. Sa vakacegui na 
vanua me vasagavulu na yabaki ena gauna i 
Kitione. 


Na Mate Nei Kitione 

29. O Jerupeali na luvei Joasi, sa lako ka tiko mai 
nona vale. 

30. Sa vitusagavulu vakadodonu na luvei Kitione, 
ni sa rui levu na watina. 

31. O na watina lalai sa tiko mai Sikemi sa 
vakasucuma vua e dua na gonetagane, na yacana 
o Apimeleki. 

32. O Kitione na luvei Joasi sa mate ni sa qase sara 
ka sa buluti ena i bulubulu nei Joasi na tamana 
mai Ofera e Epieseri. 

33. Sa qai yaco, ni sa mate o Kitione, era veiqitori 
tale na luvei Isireli ka bula vata kei Peali, ka 
vakaturi Peali-Biresi me nodra kalou. 

34. Era sa sega ni nanumi Jiova na nodra Kalou o 
ira na luvei Isireli, na Kalou a vakabulai ira mai na 
ligadra na meca ena veiyasana kecega, 

35. era sa sega ni vakaraitaka na vinaka ki na vale 
nei Kitione (Jerupeali) me vaka na vinaka sa 
cakava o koya vei ira na Isireli. 


Na Cakacaka Vuni Nei Apimeleki 


9, O Apimeleki na luvei Jerupeali sa lako yani ki 


Sikemi vei ira na nona momo, ka veitalanoa vata 
kei ira na wekana mai yasai tinana ka vaka, 

2. “Mo ni vosa me ra kila na tamata kecega e 
Sikemi, 'O cei e vinaka vei kemuni, me ra 
veiliutaki vei kemuni o ira kece na lewe 
vitusagavulu na luvei Jerupeali oqo, se, me dua ga 
e liutaki kemuni?” Mo ni kila ni Oi au na nomuni 
dra dina, na lewemuni kei na suimuni dina.” 

3. O ira na nona momo, era sa tukuna kecega na 
veika me baleti Kitione vei ira taucoko na tamata 
sa gole kece me muri Apimeleki ni ra sa tukuna 
“Nio koya e tacida ga.” 

4. Fra sa solia vua e vitusagavulu na sikele siliva 
mai na valenisoro nei Peali Paerici, me ra voli kina 
na tamata vucesa ka dauvakacaca me ra muri 
koya. 

5. Sa lako o koya ki na vale nei tamana e Ofara 
ka vakamatei ira na tacina, e vitusagavulu na luvei 
Jerupeali e gone duadua, sa qai vo, baleta ni a 
vunitaki koya. 

6. O ira kece na tagane e Sikemi, era sa soqoni 
vata, o ira kece e Beci- Milo, era sa lako ka buli 
Apimeleki me tui, ena ruku ni vuni oki ena duru 
sa tu mai Sikemi. 


Na Vosa Vakatautauvata Ni Veivunikau 

7. Ni ra sa tukuna vei Jocame na vei ka oqo, sa 
lako o koya ka la'ki tu ena ulunivanua o Kerisimi, 
sa kaci sara vakadomoilevu ka tukuna vei ira: “Ni 
vakarorogo vei au oi kemuni e Sikemi, me 
vakarorogo kina vei kemuni na Kalou! 

8. “Na vunikau sa lako yani me lumuta na tui 
vei ira, era sa tukuna vua na vuni olive, “Mo 
liutaki keimami' 

9. Sa tukuna vei ira na vuni olive, “Me'u sa 
muduka beka na noqu solia tiko na noqu waiwai, 
o koya era sa doka kina na Kalou kei ira na 
tamata, ka lako me vakaqara na veitokoni ni 
veivunikau?” 

10. “Era sa qai tukuna na veivunikau vua na vuni 
lolo, “Mo lako mai ka liutaki keimami!” 

11. Sa qai tukuna vei ira na vuni lolo, “Me'u sa 
muduka beka na kequ kamikamica kei na vuaqu 
vinaka, ka me'u lako ka vagara na veitokoni ni 
veivunikau?” 

12. “Era sa tukuna na veivunikau vua na vaini, 
“Lako mai mo mai liutaki keimami!” 

13. Sa tukuna vei ira na vaini, “Me'u sa muduka 
beka na noqu waini vou, o koya sa vakamarautaka 
na Kalou kei na tamata ? 

14. “Era sa tukuna kecega na veivunikau vua na 
vuni soni, ‘Lako mai mo mai liutaki Keimami. 

15. Sa tukuna na soni vei ira na veivunikau, 
“Kevaka sa vakaidina ni o ni sa lumuti au me'u 
nomuni tui, mo ni lako mai ka mai vakaruru ena 
noqu rurugu; Kevaka sa sega me lako mai na 
bukawaga mai na soni ka kania kece na sitari mai 
Lepanoni! 

16. “O koya oqo, kevaka o ni sa cakacaka 
vakaidina ena yalovinaka ena nomuni cakava me 
tui o Apimeleki, ka o ni sa cakava vakavinaka ki 
na vuvale ei Jerupeali, ka cakava vua me vaka sa 
yaga me caka vua — 

17. “Ni o tamaqu sa vala ena vukumuni, solia na 
nona bula, ka sereki kemuni mai na ligadra na kai 
Mitiani; 

18. “Ia, o ni sa tubu cake ena siga oqo me coqai 
tamaqu tale kei na nona vuvale ka vakamatea e 
vitusagavulu na luvena ena dua na vatu, ka 
vakaturi Apimeleki na luve ni nona dauveiqaravi 
me tui vei ira na tagane e Sikemi baleta ni 
tacimuni o koya — 


19. “Kevaka o ni sa cakacaka vakaidina ka vaka 
yalovinaka vata kei Jerupeali kei na nona vale ena 
siga oqo, mo ni qai marautaki Apimeleki, ka me 
marautaki kemuni talega o koya. 

20. “Kevaka sa sega me lako mai na bukawaga 
mai vei Apimeleki ka kaniira kece na tagane 
mai Sikemi kei Beci-milo, ka qai kani Apimeleki 
talega na bukawaga mai vei ira na tagane mai 
Sikemi kei Beci-Milo!” 

21. A sa cici yani o Jonacani ka dro sara; a sa 
lako ki Bia ka tiko mai kina, ni sa rerevaki 
Apimeleki kei ira na tacina. 


Na Nona Yali O Apimeleki 

22. Sa liutaki Isireli tiko o Apimeleki me tolu na 
yabaki, 

23. Na Kalou sa  vakatala e dua na 


veivakayalocataki ena maliwa kei Apimeleki kei 
ira na Sikemi, o ira na tagane ni Sikemi era sa 
cakacaka vata kei Apimeleki, 

24. Na cala kece sa caka vei ira na vitusagavulu 
na luvei Jerupeali me sa vakadodonutaki kei na 
nodra dra me sa tau vei Apimeleki ga kei ira na 
tacina O ira sa veivakamatei kei ira kecega mai 
Sikemi era sa veivuke ena nodra vakamatei. 

25. O ira mai Sikemi era sa toka vuni mai na 
ulunivanua me ra butakoci ira kece era sa lako 
yani ena sala o ya; ogo, sa tukuni kece vei 
Apimeleki. 

26. O Kali na luvei Epeti sa lako mai kei ira na 
tacina ki Sikemi; o ira mai Sikemi era sa solia na 
nodra veivakabauti vei koya. 

27. Era sa lako yani ki na veiwere, era sa tomika 
mai na vaini ka cakava na waini me ra marau 
kina. Era sa lako ki na vale ni nodra kalou ka kana 
ka gunu ka rukaki Apimeleki. 

28. Sa tukuna o Kali na luvei Epeti, “O cei o 
Apimeleki, O cei o Sikemi me rawa ni da qaravi 
koya kina? Sa sega beka ni o koya na luvei 
Serupeali kei Sepulu na nona dauveivakasala? Mo 
ni qaravi ira na tamata i Amori ka tama i Sikemi 
na cava na vuna me da garavi Apimeleki kina? 

29. “Kevaka ga era sa tiko e ligaqu na tamata oqo! 
Au na gai kauti Apimeleki tani,” Sa tukuna o koya 
vei Apimeleki, “Mo vakaikuritaka na nomuni 
sotia ka lako mai!” 

30. O Sepulu sa veiliutaki mai na koro levu, ni sa 
rogoca na vosa nei Kali na luvei Epeti, sa tubu sara 
na nona cudru. 

31. Sa vakauta vuni nai tukutuku vei Apimeleki, 
“Mo kila, o Kali na luvei Epeti kei ira na tacina era 
sa lako mai ki Sikemi, eke era sa taura 
vakaukauwa na koro mai vei kemuni. 

32. “Oqo mo qai tucake ni sa bogi, o iko kei ira era 
sa tiko vata kei iko ka la'ki wawa tiko mai na 
veiwere. 

33. “Ena qai yaco ni sa cabe cake na matanisiga, 
mo ni na duri cake vakatotolo ka toso yani ki na 
koro, me yacova ni sa lako mai na tamata sa tiko 
vata kei koya, me ra lako mai vei kemuni, mo ni 

qai vakayacora vei ira na veika o ni sa vinakati, ni 
sa dua na kena gauna vinaka.” 

34. O Apimeleki kei ira kece sa tiko vata kei koya, 
e ra sa duricake ni se bogi ka waraki ira na kai 
Sikemi ni ra sa wase vaka va tiko. 

35. Ni sa lako yani o Kali na luvei Epeti ka laki 
tucake tu e nai curucuru ni matamata ni koro. O 
Apimeleki kei ira sa tiko vata kei koya nira wawa 
tiko, era sa tucake mai. 

36. Ni sa raici ira na tamata o Kali, sa qai vosa 
vei Sepulu, “Raica era sa lako sobu mai na tamata 
mai na ulunivanua,” ia, o Sepulu sa tukuna vua, 
“O na raica tikoga nai yaloyalo ni ulunivanua me 
vaka ga na tamata.” 

37. Sa vosa tale o Kali ka vaka, “Raica na tamata 
era sa lako vaka dodonu tiko mai oqori, kei na dua 
tale nai lawalawa sa lako tiko mai na Vunioki 
Vakalou.” 

38. Sa tukuna vua o Sepulu, “E vei sara mada na 
gusumu o a tukuna kina, o cei o Apimeleki, e 
dodonu kina meda qaravi koya? O ira beka oqo 
na tamata eda a beci ira? Mo lako yani kevaka o sa 
vinakata mo valuti ira oqo.” 

39. Sa lako yani o Kali kei ira e Sikemi, ka vala kei 
Apimeleki. 

40. Sa cemuri koya o Apimeleki, ka sa dro yani, 
era sa bale eso ka mavoa, ena matamata sara mada 
ga ni koro. 

41. Sa tiko e Aruma o Apimeleki, o Sepulu sa 
cemuri Kali kei ira na tacina me ra kua tale ni tiko 
e Sikemi. 

42. Sa qai yaco ena siga ka tarava ni ra sa lako mai 
kina buca ena were, era sa tukuna vei Apimeleki. 
43. Sa qai tauri ira na nona o Apimeleki ka wasei 
ira vakatolu nai lawalawa ka la'ki wawa tiko ena 
buca. Ka raica ni ra sa lako tiko mai na tamata mai 
na koro, sa tucake ka valuti ira. 

44. O Apimeleki kei ira sa tiko vata kei koya,era 
sa cici vakatotolo ka laki tu ena matamata ni koro; 
era sa cici yani vakatotolo e rua tale nai lawalawa 
ki na veiwere ka vakamatei ira sa tiko kina. 

45. O Apimeleki sa valuta na koro ena siga 
taucoko, sa taura na koro ka vakamatei ira kece na 
tamata era sa tiko kina. Sa vakarusa sara na koro 
ka viritaka ki na na masima. 

46. Ni sa rogoca kece na tagane ena vale cecere 
kei Sikemi na ka oqo, era sa curu yani ki nai 
drodro ni vale ni soro ni kalou o Berici. 

47. Sa qai tukuni vei Apimeleki na vanua era sa 
tiko kece kina na tagane era a tiko mai na vale 
cecere kei Sikemi. 

48. Sa lako cake kina ulunivanua o Salimoni, o 
koya kei ira kece sa tiko vata kei koya o Apimeleki 
sa taura e dua na i matau ena ligana ka taya sobu e 
dua na taba ni kau ka taura cake ka vakatagara e 
domona, sa qai tukuna vei ira na tamata era sa 
tiko vata kei koya, “Na veika o ni sa raiaca ena 
noqu cakava, mo ni vakatotolo sara, mo ni cakava 
me vaka au sa cakava.” 

49. Era sa muria vakayadua na tamata na veika sa 
cakava O Apimeleki, era sa biuta ki nai drodro ni 


valu ka ra sa vakama nai drodro me yacova ni ra 
sa mate kece na tamata ena bai ni koro kaukauwa 
mai Sikemi, era sa lewe dua na udolu kece, na 
tagane kei na yalewa. 

50. Sa qai lako ki Tibesi o Apimeleki ka valuti 
Tibesi ka taura. 

51. la sa dua na bai ni koro kaukauwa, o ira kece 
na tagane kei na yalewa—o ira kece na tamata ena 
koro—era sa dro ka sogoti ira kecega kina; ka ra 
lako sara ki na tikina e cake. 

52. Sa toso voleka mai kina o Apimeleki me 
valuta; sa toso voleka mai kina katuba ka me 
vakama. 

53. Sa dua na marama sa viritaka sobu mai e dua 
na vatu levu ni gagi sila ka lutuka donu na ului 
Apimeleki, ka voroka na nona qavokavoka. 

54. Sa kaciva mai vakatotolo na nona daucola 
yaragi, “Mo vakamatei au vakatotolo de ra qai 
talanoataka ni vakamatei au, “E dua na marama sa 
vakamatei koya.” Sa qai suaki koya na nona 
cauravou, ka sa mate yani. 

55. la, ni ra sa raica na luvei Isireli ni sa mate o 
Apimeleki, era sa dui lesu tale na tamata yadua 
kina nona i tikotiko. 

56. Sa qai sauma na ca nei Apimeleki na Kalou, 
me vaka e a vakayacora vei tamana, ena nona a 
vakamatei ira na vitusagavulu na tacina. 

57. Na ka ca kece era sa cakava na tamata nai 
Sikemi, sa qai sauma lesu na Kalou ki na uludra, 
ka sa lakovi ira mai kina na ruru ca nei Jocame na 
luvei Jerupeali. 


Tola 


10. Ni sa oti o Apimeleki, sa tucake tale mai e 


dua me vakabulai Isireli, na yacana o Tola na luvei 
Pua, na luvei Do, mai vei Isakari; ka sa tiko mai 
Samiri ena veiulunivanua e Ifereimi. 

2. Sa vakatulewa e Isireli me ruasagavulu ka tolu 
na yabaki, sa qai mate ka sa buluti mai Samiri. 


Jairi 

3. Sa qai tubu cake tale mai o Jairi, na kai Kiliati, 
sa vakatulewa e Isireli me ruasagavulu ka rua na 
yabaki. 

4. Sa tolusagavulu na luvena, era sa vodoka tiko 
e tolusagavulu na asa, sa tiko talega, vei ira e 
tolusagavulu na veikoro lalai, ka yacana o “Avoti- 
Jairi” me yacova na siga oqo, ka ra sa tiko mai na 
vanua o Kiliati. 

5. Sa mate o Jairi, ka sa buluti mai Kamoni. 


Sa Vakararawataki Tale O Isireli 

6. Era sa caka ca tale na Isireli ena mata i Jiova, 
ka qaravi Peali kei Asitoroci na nodra kalou mai 
Asiria kei na kalou ni Saitoni, na kalou ni Moapi, 
na nodra kalou na tamata mai Amoni, kei na 
nodra kalou na Filisitia, era sa besetaki Jiova ka 
sega ni via garavi Koya. 

7. Sa katakata sara na cudru i Jiova vei ira na 

Isireli, ka sa volitaki ira ki na ligadra na Filisitia 
kei na ligadra talega na Amoni. 

8. Mai na gauna o ya era sa vakacacani ka 
vakararawataki na Isireli me tinikawalu na yabaki 
- O ira kece na luvei Isireli ena tai kadua ni 
Joritani ena nodra vanua na Amoraiti mai Kiliati. 
9. Fra sa takoso talega na Amoni mai na Joritani 
me vaka kei Juta kei Penijamini talega kei na 
vuvale talega nei Ifereimi. Era sa vakaleqai vakaca 
sara na Isireli. 

10. Era sa tagi na luvei Isireli vei Jiova ka vaka: 
“Keimami sai valavala ca vei Kemuni, ni keimami 
biuti Jiova na neimami Kalou ka qaravi Peali !” 

11. Sa tukuna kina vakaoqo o Jiova vei ira na 
luvei Isireli, “Sa sega beka ni'u a sereki kemuni 
mai vei ira na kai Ijipita kei ira na Amoraiti, mai 
vei ira na Amoni kei ira talega na Filisitia? 

12. “O ira talega na Saitoni, Amalekaiti, na 
Maonaiti, o ira sa dauvakayalolailaitaki kemuni, o 
ni a qai tagi mai vei Au, Au sa qai vakabulai 
kemuni mai na ligadra. 

13. “la o ni sa vuki tani ga, ka qarava ga na kalou 
tani. O koya oqo Au na sega ni sereki kemuni tale. 
14. “Mo ni qai lako ka tagi vei ira na kalou o ni sa 
digitaka, laivi ira me ra na vakabulai kemuni ena 
veikadredre o ni sa sotava tiko.” 

15. Era sa tukuna na luvei Isireli vei Jiova, 
“Keimami sai valavala ca! Mo ni cakava vei 
keimami na veika o ni nanuma ni vinaka vei 
Kemuni, mo ni vakabulai keimami oqo, keimami 
sa kerea.” 

16. Era sa biuta tani na kalou tani mai vei ira ka 
qaravi Jiova. Na yalona sa sega ni rawa ni vosota 
na nodra rarawa na Isireli. 

17. O ira na Amoni era sa soqoni vata mai vakai 
tikotiko e Kiliari. Era sa vakasoqoni vata talega na 
luvei Isireli ka mai tiko e Misipa. 

18. O ira na tamata, na nodra i liuliu e Kiliati, era 
sa veivosaki, vakai ira, “O cei na tamata e rawa ni 
tekivuna na vala vata kei ira na Amoni? O koya 
oqo ena i liuliu vei ira na vakaitikotiko e Kiliati.” 


Jefica 


11. O Jefica sa tamata qaqa ni valu, ia sa luve 


ni yalewa dautagane, o Kiliati sa maroroi Jefica. 

2. Na wati Kiliati sa vakasucumi ira na luvena 
tagane, ni ra sa qase cake mai era sa vakasavi 
Jefica tani ka tukuna vua, “Ena sega na nomu i 
votavota ena vale nei tamada, ni o sa luvena tale e 
dua na yalewa.” 

3. Sa lako tani o Jefica ka la'ki tiko ena vanua o 
Tobi, o Jefica sa tiko vata kei ira eso na tamata 
dauvakasausa, ka ra sa dau lako vata ena 
vakasasa. 

4. Sa qai yaco, ni ra sa lako mai na Amoni me 
veivala kei ira na Isireli. 

5. O ira na qase ni lliati era sa lako me kauti 
Jefica mai na vanua o Tobi. 


6. Era sa tukuna vei Jefica, “Mo lako mai ka mo 
mai neimami liuliu vakaivalu, me da valuti ira 
kina na kai Amoni.” 

7. Sa tarogi ira na qase o Jefica, “O ni sa sega 
beka ni cati au, ka cemuri au tani mai na vale nei 
tamaqu? Ena cava o ni sa lakovi au mai kina oqo 
ni sa tarai kemuni na lega?” 

8. Era sa tukuna vei Jefica na qase ni Kiliati, 
“Oqori sara ga na vuna keimami sa lakovi iko mai 
kina oqo, mo lako vata mai kei keimami ka vala 
kei ira na Amoni, ka mo sa mai liuliu vei keimami 
kece sa tiko e Kiliati.” 

9. Sa vosa o Jefica vei ira na qase ni Kiliati ka 
vaka: “Kevaka o ni sa kauti au oqo me vala kei ira 
na Amoni, ka sa soli ira o Jiova kina ligaqu, au na 
liutaki kemuni beka?” 

10. O ira na qase ni Kiliati era sa tukuna vei 
Jefica, “O Jiova sai vakadinadina ena keda maliwa, 
kevaka sa sega ni caka me vaka na nomu vosa.” 
11. Sa lako vata kei ira na qase ni Kiliati o Jefica, 
ka ra sa cakava na tamata me nodra i liuliu ka sai 
liuliu talega vakaivalu; ka sa vosataka kece na 
nona vosa ena mata i Jiova mai Misipa. 

12. Sa vakauta o Jefica eso nai talai ki vua na tui 
Amoni ka me la'ki tukuna, “Na cava o sa cati au 
kina, mo via lako mai kina mo valuti au ena noqu 
vanua?” 

13. Sa sauma lesu na tui Amoni vei ira nai talai 
nei Jefica, “Baleta ni o ira na Isireli era sa mai 
kovea na noqu vanua ena nodra lako tani mai 
Ijipita, mai Amoni ka vakayawa sara ki Japoki kei 
na Joritani talega, o koya oqo me soli lesu tale na 
vanua oqo vakavinaka.” 

14. Sa vakauta lesu tale nai tukutuku o Jefica ki 
vei ira na tamata kei na tui Amoni talega, 

15. Ka tukuna vua, “Sa tukuna vakaoqo o Jefica: 
“Sa sega ni kauta tani o Isireli na vanua e Moapi se 
o Amoni talega, 

16. ʻO Isireli, ni sa lako tani mai Jjipita, era sa lako 
curuma mai na vanua liwa, mai na waitui 
damudamu me yaco mai ki Ketesi. 

17. ‘Sa qai vakau nai tukutuku vei tui Itomi ka 
vaka: “Me keimami lakova curuma mada na 
nomu vanua.” Sa sega ga ni vakatara o tui Itomi, 
sa vakakina vei tui Moapi, o ira na Isireli era sa 
tiko ga mai Ketesi. 

18. “Era sa lako curuma tikoga na vanua liwa, era 
sa vakatikitikitaki Itomi kei na vanua o Moapi,era 
sa lakova mai na tokalau nivanua o Moapi ka ra sa 
mai vakaitikotiko ena yasai Amoni ka dua, Era sa 
sega ga ni curuma yani nai yalayala kei Moapi, o 
Anoni sai yalayala kei Moapi. 

19. “O Isireli sa vakau i tukutuku vei Sioni na tui 
Amoraiti ka tui Esiboni; sa tukuna vua o Isireli, 
“Me keimami lako sivia yani na nomuni vanua 
kina neimami vanua.” 

20. ʻO Sioni sa sega ni vakabauti ira na Isireli, me 
ra curuma yani na nodra vanua, Sa vakasoqoni ira 
vata na nona o tui Saioni ka mai tiko e Jaesa ka 
vala kei Isireli. 

21. “O Jiova na nodra Kalou na Isireli sa soli Sioni 
kei ira kece na nona tamata kina ligai Isireli ka ra 
sa vakadrukai. Era sa taura kece na vanua mai vei 
ira na Amoraiti, o ira era tiko ena vanua o ya. 

22. 'Era sa taura kece na nodra i yalayala na 
Amoraiti, mai Anoni ki Japoki, mai na vanua liwa 
ni Joritani talega. 

23. 'Oqo, na Kalou o Jiova ni lsireli sa 
vakawaletaki ira na Amoraiti e matadra na Isireli 
na nona tamata; e dodonu li me ra taukena? 

24. “O ni na sega beka ni taukena na ka sa solia 
veikemuni o Kimosi na nomuni kalou mo ni 
taukena? la, oqo na veika sa solia veikeimami o 
Jiova na neimami Kalou, keimami na taukena. 

25. ‘Oqo talega, koni sa vinaka cake beka vei 
Pelaki na luvei Sipori na tui Moapi? E a sega beka 
ni via veiqati kei Isireli? E a vala beka kei ira? 

26. “Ni sa tiko o Isireli mai Esiboni kei na kena 
veikoro lalai; mai Aroeri kei na kena veikoro lalai 
kei na veikoro lelevu ena batini uciwai mai Anoni, 
me tolunadrau na yabaki, ena cava o sa sega kina 
ni taura ena gauna o ya? 

27.0 koya qo au sa sega kina ni cala vei iko, o 
iko ga me sa cala ni mai via valuti au, o Jiova ga 
me sa vakatulewa ena siga oqo ena kedra maliwa 
na luvei Isireli kei ira na kai Anoni.”” 

28. O koya na tui ni tamata mai Anoni sa sega ni 
via rogoca na vosa sa tala vua o Jefica. 


Na Nona Yalayala Kei Na Nona Qaqa O Jefica 

29. Sa qai lako mai na Yaloi Jiova vei Jefica, ka sa 
lako sara yani o Jefica e lomai Kiliati kei Manasa, 
ka sa lako yani e lomai Misipa e Kiliati, ka sa toso 
sara yani ki vei ira na Amoni. 

30. Sa cakava o Jefica e dua na yalayala vei Jiova, 
ka tukuna, “Kevaka o ni sa soli ira na Amoni kina 
ligaqu, 

31. “Na ka ga e curu mai na noqu katuba me mai 
tavaki au, ni'u sa lesu mai ena vakacegu mai vei 
ira na Amoni, ena nei Jiova dina ga, ka au na 
vakacabora me i soro kama.” 

32. Sa lako yani o Jefica vei ira na Amoni me 
valuti ira, o Jiova sa soli ira na Amoni kina ligana. 
33. A sa vakadrukai ira mai Aroeri me yaco sara 
yani ki Minici, -- e ruasagavulu na koro lelevu -- 
ki Epeli Karamimi, e dua na kaba vakaivalu levu. 
Era sa vakamalumalumutaki na Amoni ena 
matadra na Isireli. 


Na Luvei Jefica Yalewa 

34. Ni sa yaco mai ki nona vale o Jefica e Misipa, 

sa cici mai katuba na luvena yalewa me tavaki 

koya ena tibereli e ligana ka meke mai ena 

mamarau, o koya duadua ga na gore ni vale, sa 

sega tale ni dua na tacina, yalewa se tagane. 

35. Ena gauna sa raici koya kina o Jefica sa 

dresulaka na nona i sulu ka tukuna, “Noqu 

goneyalewa!, O sa vakayalolailaitaki au!, o sa dua 

tale sa vakaleqai au! Ni'u sa vosa oti vei Jiova, 

ka'u sa sega tale ni rawa ni vakasuka na noqu 
” 

vosa. 


36. Sa vosa mai o koya vei tamana, “I tamaqu, 
kevaka o sa vosa oti vei Jiova, mo cakava vei au, 
me vaka o sa vosa kina mai na gusumu, ni o Jiova 
sa vala ena vukumu me baleti ira na kemu meca, 
na Amoni.” 

37. Sa qai tukuna vei tamana, “Me yaco mada ga 
vei au na veika oqo, ia mo solia walega me rua na 
vula me'u lako mada ki na veiulunivanua me'u 
laki tagiyaso taka na noqu goneyalewa dina, oi au 
kei ira na noqui caba.” 

38. Sa tukuna o tamana, “Mo lako ga.” Sa qai talai 
me rua na vula na nona lako vata kei ira na nona i 
caba ka tagicaka na nona sega cala ena 
veiulunivanua. 

39. Sa gai yaco ni sa oti na vula rua, sa qai lesu, 
mai vei tamana, ka sa vakayacora o tamana me 
vaka na nona vosa ni yalayala. Sa sega ni kila e 
dua na tagane o koya. Sa qai yaco me dua nai tovo 
kai vakarau e Isireli 

40. Me ra dau lako me va na siga na goneyalewa 
ni Isireli, ena veiyabaki me tagicaka na luvei Jefica 
ogo, na kai Kiliati. 


Sa Tiko Na Duidui Ena Kedrau Maliwa O Jefica 
Kei Ifereimi 


12. O ira na Ifereimi era sa soqoni vata ka 


takoso yani me donui Safoni ka tukuna vei Jefica, 
“Ena cava o sa takoso mai kina ka valuti ira na 
Amoni ka sega mada ga ni kacivi keimami me 
lako vata kei iko? Keimami na vakama sobu na 
nomu vale vei iko ena yameyame!” 

2. Sa tukuna vei ira o Jefica, “0 ira na noqu 
tamata kei au, keimami sa sasaga dina vakadredre 
me valuti ira na Amoni, keimami sa kacivi 
kemuni, o ni sa sega ni sereki keimami mai na 
ligadra. 

3. “Niu sa raica ni kemuni sa sega ni rawa ni 
kauta mai na veisereki vei au, au sa vakararavi ga 
ki na ligaqu ka takoso ki vei ira na Amoni, o Jiova 
ga sa soli ira kina ligaqu. Ena cava o ni lako cake 
mai kina oqo ka via valuti au ena siga oqo?” 

4. Sa soqoni ira vata na tamata e Kiliati o Jefica 
me vala kei Ifereimi. Era sa vakadrukai ira na 
Ifereimi na Kiliati baleta ni ra sa tukuna tiko, “Oi 
kemudou na kai Kiliati, sai vakaraitaki ga kei 
Ifereimi ena kedra maliwa na Ifereimi, ena kedra 
maliwa talega na Manasa.” 

5. O ira na kai Kiliati era sa taura nai tatakoso 
ena Joritani ni bera ni ra yaco mai na Ifereimi, 
Kevaka sa dro bula e dua na Ifereimi ka mai 
tukuna, “Me'u takoso mada,” me na qai tukuna 
vua e dua na Kiliati; “O sa lako beka mai vei ira na 
Ifereimi,?” kevaka sa tukuna mai, “E sega.” 

6. Me ra qai tukuna vua, “Mo tukuna mada 
“Shibo Leca'!” ka me sauma mai vaka oqo “Sibo 
Leca”, ni sa vakaoqo na kenai cavucavuti vei ira 
na Ifereimi. Kevaka sa vaka o ya me na qai kau o 
koya ki nai tatakoso ka vakamatei koya kina. Era 
sa bale mate mai kea e vasagavulu ka rua na 
udolu na Ifereimi. 

7. Sa vakatulewa e Isireli o Jefica me ono na 
yabaki. Sa qai mate o Jefica na Kiliati ka sa buluti 
ena dua na koro levu e Kiliati. 


O Ipisani, Eloni Kei Apitoni 

8. Sa taravi koya o Ipisani mai Peceliema sa 
vakatulewa e Isireli. 

9. Sa tolusagavulu na luvena tagane,ka sa soli ira 
yani na tolusagavulu na luvena yalewa me ra 
vakawatitaki, ka kauti ira mai e tolusagavulu na 
goneyalewa me vakawati kei ira na luvena tagane. 
Sa vakatulewa e Isireli me vitu na yabaki. 

10. Sa mate o Ipisani ka sa buluti mai Peceliema. 
11. Sa taravi koya mai o Eloni mai vei ira na 
Sevuloni. Ka sa vakatulewa e Isireli me tini na 
yabaki. 

12. Sa mate o Eloni na luvei Sevuloni, ka sa buluti 
mai Aijaloni, ena vanua o Sevuloni. 

13. Sa taravi koya mai o Apitoni na luvei lleli na 
Piraconi, sa vakatulewa e Isireli. 

14. Sa vasagavulu na luvena tagane ka 
tolusagavulu na makubuna tagane, ka, ra sa vodo 
tiko ena vitusagavulu na luve ni asa. Sa lewai 
Isireli tiko me walu na yabaki. 

15. O Apitoni na luvei lleli na Piraconi sa mate ka 
bulu ena dua na koro levu mai Kiliati. 


Na Sucu Nei Samisoni 


13. Fra sa caka ca na luvei Isireli ena mata i 


Jiova, ka sa soli ira o Jiova ki na ligadra na kai 
Filisitia me vasagavulu na yabaki. 

2. Sa dua na tamata mai Sora, ena matagali nei 
Tani, na yacana o Manoa, ka sa yava na watina ka 
sa sega ni vakaluveni. 

3. Sa rairai na Agilosi i Jiova vua na yalewa ka 
tukuna vua, “O sa yava ka sega ni vakaluveni, ia, 
o na kunekune. 

4. “Mo qarauna vinaka mo kua ni gunuva na 
waini se na veigunu sa vaka kina, ka mo kua 
talega ni kania na veika dukadukali. 

5. “Mo kila ni o na kunekune ka vakasucuma e 
dua na gonetagane. Sa tabu ni na koti na uluna, ni 
sa Tabu vei Jiova na gone oqo, mai na kete i 
Tinana, sa na tekivu o koya me sereki ira na Isireli 
mai na ligadra na Filisitia.” 

6. Sa lako mai na yalewa ka tukuna vua na 
watina ka vaka “sa lako mai vei au e dua ka sa 
vaka nai rairai ni agilosi ni Kalou, ka sa serau sara, 
au sa sega ni tarogi koya se sa lako, mai vei, ka sa 
sega talega ni tukuna vei au na yacana. 

7. “Sa tukuna vei au, 'raica o na kunekune ka 
vakasucuma e dua na gonetagane, oqo mo kua ni 
gunu waini, se me dua na ka e vaka kina, mo kua 
talega ni kania e dua na ka e dukadukali, ni sa 
vakatabui na gone me nei Jiova mai na ketei 
tinana me yacova na mate.” 

8. Sa masu o Manoa vei Jiova ka vaka: “I Jiova 
na noqu Turaga, me lesu tale mada mai veikeirau 
na tamata ni Kalou o ni a tala mai, me mai 


vakavulici keirau ena veika me caka vua na gone 
sa na vakarau sucu.” 

9. Sa vakarorogo na Kalou ki na domo i Manoa 
ka sa lako tale mai vua na yalewa na Agilosi ni 
Kalou ena nona sa dabe tiko ena were; sa sega ni 
tiko vata kei koya o Manoa na watina. 

10. Sa cici vakatotolo na yalewa me tukuna vei 
watina, ka vaka: “raica sa dua na tamata sa rairai 
vei au, oqo, o koya sa rairai vei au ena siga o ya!” 
11. Sa tucake o Manoa ka muri watina, ni sa 
yaco vua na tamata, sa tarogi koya, “sai iko beka 
na tamata ka vosa vua na yalewa?” sa sauma o 
Koya, lo, “Oi Au.” 

12. Sa vosa o Manoa ka vaka: “me sa yaco na 
Nomu vosa! na cava me sai vakarau ni nona bula 
kei na nona cakacaka talega?” 

13. Sa vosa vei Manoa na Agilosi i Jiova ka vaka: 
“me sa qarauna na yalewa na veika kece Au sa 
tukuna vua. 

14. “Me kua ni kania e dua na ka sa lako mai na 
vaini, se gunuva na waini se na veigunu vata 
tukuna, se kania e dua na ka sa dukadukali. Na 
veika kece Au sa tukuna vua me qarauna vinaka.” 
15. Sa vosa mai o Manoa vua na Agilosi i Jiova ka 
vaka: “au vakamamasu Mo ni wawa mada, me 
keitou vakarautaka mada dua na me vei kemuni.” 
16. Sa vosa na Agilosi ni Kalou vei Manoa, “e 
dina ni o na vesuki Au tiko, Au na sega ga ni 
kania na ka o na vakarautaka, kevaka ga o na 
vakarautaka e dua nai soro kama, mo vakacabora 
ga vei Jiova.”(Ni sa sega ni kila o Manoa ni sa 
Agilosi i Jiova.) ” 

17. Sa taro yani o Manoa vua na Agilosi i Jiova,”O 
cei na Yacamuni, baleta ni sa yaco na Nomuni 
vosa, me keirau mai vakarokoroko vei Kemuni?” 
18. “Ena cava o sa taroga kina na Yacaqu, baleta 
ni sa rui vinaka?” sa sauma lesu mai na Agilosi i 
Jiova?” 

19. Sa taura o Manoa na luve ni me kei nai soro 
sila, ka vakacabora ena dela ni vatu vei Jiova, sa 
cakava na Agilosi na veika e vakaqoroqoroi ni rau 
sa rai tu o Manoa kei watina - - 

20. ni sa lako cake ki lomalagi na yameyame mai 
nai cabocabo ni soro - Sa qai yaco ni sa lako cake 
na Agilosi i Jiova ena yameyame mai nai cabocabo 
ni soro! Ni rau sa raica o Manoa kei watina, e rau 
sa cuva ki na qele. 

21. Ni sa lako yani na Agilosi i Jiova ka sa sega ni 
kune tale, sa qai kila o Manoa kei watina ni sai 
Koya ga ogo na Agilosi i Jiova. 

22. Sa tukuna o Manoa vei watina, “daru na mate 
vakaidina, ni daru sa raica na Kalou!” 

23. Sa tukuna vua o watina, “kevaka sa vinakata o 
Jiova me daru mate, ena sega ni vinakata na 
nodaru i soro daru sa vakama vua ena ligadaru, 
ena sega talega ni vakaraitaka vei kedaru na veika 
kece oqo, se na sega talega ni via tukuna na ka 
kece oqo ena gauna oqo.” 

24. Sa vakasucuma e dua na gone na yalewa ka 
vakayacana o Samisoni; sa tubu cake na gone ka 
sa vakalouvinakataki koya o Jiova. 

25. Sa tekivu me vakayavalati Samisoni na yalo i 
Jiova e Mane e Tani, ena kedrau veimama o Sora 
kei Esetaolo. 


Na Wati Samisoni Mai Filisitia 


14. 


kunea e dua na yalewa mai kea, na luve ni kai 
Filisitia. 

2. Sa lako cake o koya sa tukuna vei rau na nona 
i tubutubu ka vaka: “Au sa raica e dua na yalewa 
mai Timinaca ka luve ni kai Filisitia, mo drau qai 
kauta mai vei au me watiqu.” 

3. Rau sa tukuna vua na nona i tubutubu, “Sa 
sega beka na yalewa vei ira na yalewa ni kai 
nomu,mo lako kina ka kauta mai e dua na yalewa 
ka luve ni Filisitia?” Sa sauma o Samisoni vei 
tamana, “Kauta mai na yalewa oqo, ni sa 
vakacegui au vinaka o koya.” 

4. Erau sa sega ni kila na nona i tubutubu ni sa 
mai vei Jiova na veika oqo — ni sa vakasaqara tiko 
na sala me samuta ira kina na Filisitia, ni gauna o 
ya era sa lewai ira tu na Isireli o ira na Filisitia. 

5. Sa lako sobu ki Timinaca o Samisoni kei rau 
na nona i tubutubu, ka yaco yani ki na were ni 
vaini mai Timinaca. Sa kidacala ni sa cicivi koya 
mai e dua na laione ka sa tagi ni via vala mai. 

6. Sa curumi Samisoni vakaukauwa na Yalo i 
Jiova, ka sa basuraka na laione o koya me vaka e 
dua na laione sa basuraka e dua na me gone sara, 
sa sega mada ga ni dua na ka me tu e ligana. Sa 
sega ni tukuna vei rau na nona i tubutubu na 
veika sa cakava oqo. 

7. Sa lako sobu ka veivosaki kei na yalewa; sa 
vakacegui Samisoni vinaka na yalewa oqo. 

8. Ni sa oti e vica na gauna, ni sa lesu mai o 
Samisoni, me mai kauta na yalewa, sa vuki me 
raica mada na yago ni laione sa mate oti. Sa raica 
na o ni ni ra sa veivukayaki tu kina ka sa sinai tale 
tu ga ena oni na vuca ni laione. 

9. Sa kelia sobu kina na ligana ka kania ni sa lako 
tiko ena sala. Ni sa lako mai vei tamana kei tinana, 
sa solia talega vei rau me rau kana kina, ka rau sa 
kana sara. Sa sega ni tukuna vei rau ni deni o ni o 
ya e kau mai na yago ni laione sa mate tu. 

10. Sa lako sobu ki vua na yalewa o tamana, o 
Samisoni sa cakava na magiti levu me ra kana 
kina, ni sa dau kena i vakarau vei ira oqori. 

11. Sa qai vaka oqo, ni ra sa raici koya, era sa 
kauta tale mai e tolusagavulu na nona i tokani me 
tiko vata kei koya. 

12. Sa tukuna vei ira o Samisoni, “Me'u solia 
mada vei kemuni e dua na “kilakila mada. Kevaka 
sa donu na kena i sau ena vitu na siga eda kana 
magiti vata tiko kina, Au na solia yani veikemuni 
e tolusagavulu nai sulu lineni kei na tolusagavulu 
nai sulu ni veisau. 

13. “Kevaka sa sega ni dua e sauma vei au na 
kilakila mada oqo, me qai solia vei au, na vei ka au 
sa yalayala kina me'u solia yani.” Era sa tukuna 
kece, “Solia mai na kilakila mada oqori.” 


Sa lako sobu o Samisoni ki Timinaca ka 


14. Sa qai tukuna vei ira “Sa lako mai vua na 
daukana e dua na ka me laukana, sa lako mai vua 
na kaukauwa e dua na ka kamikamica.” Me 
yacova e tolu na siga era se sega ga ni 
vakamacalataka rawa nai ba oqo. 

15. Ena i ka vitu ni siga, era sa lako mai vei wati 
Samisoni ka tukuna vua, “Mo bacani watimu 
mada, me tukuna vei keimami na kilakila mada, 
oqo. Kevaka e sega, Keimami na vakamai iko kei 
na vale nei tamamu. Drau sa sureti keimami mo 
drau mai taura tale na veika sa neimami? E sega 
beka nio ya?” 

16. Sa tagi vei Samisoni o watina ka vaka: “O sa 
cati au! O sa sega ni lomani au! O sa cakava na 
kilakila mada ogo vei ira na luve ni kai noqu, ia, o 
sa sega mada ga ni vakamacalataka vei au.” Raica, 
sa vosa vei watina o Samisoni, “Au sa sega ni 
vakaraitaka oqo vei tamaqu kei tinaqu; me'u qai 
vakamacala li vei iko?” 

17. Sa tagici Samisoni tiko me vitu na siga me 
yacova ni sa oti na kana magiti. Ni sa yacova nai 
ka vitu ni siga, sa qai vakamacala vei watina - 
baleta ni sa rui dauvakasosataki koya. Sa qai 
vakamacalataka na kilakila mada oqo vei ira na 
tamata o wati Samisoni. 

18. Era sa qai vakamacala vua na tamata mai na 
koro ena i kavitu ni siga ni se bera ni dromu na 
matanisiga. “Na cava e kamikamica cake mai na 
oni? Na cava e kaukauwa cake mai na laione?” Sa 
qai tukuna vei ira: “Kevaka dou a sega ni siviyara 
ena noqu pea bulumakau, ke dou a sega ni kila na 
noqu kilakila mada !” 

19. Sa qai lako mai vakaukauwa na Yalo i Jiova 
vei Samisoni ka sa lako sobu ki Esikeloni ka 
vakamatea e tolusagavulu na kena tamata, taura 
na nodra i sulu ka solia vei ira sa tukuna mai na 
kilakila mada. Sa qai cudru vakalevu o koya, ka sa 
lesu tale ki na vale i tamana. 

20. Sa qai soli na wati Samisoni vei ira na nona i 
tokani, vei koya na nona i tokani voleka duadua. 


Sa Vakadrukai Ira Na Kai Filisitia O Samisoni 


15. ni sa qai yaco mai na gauna ni 


tatamusuki, sa veisiko yani o Samisoni, me sikovi 
watina, ena dua na me gone. Sa tukuna, “Me'u 
lako mada yani vei watiqu, ki na nona rumu sara.” 
Sa sega ni vakatara o tamana me curu ki na rumu 
nei watina. 

2. Sa tukuna vua o tamai watina, “Au nanuma 
ga ni o sa besetaki koya, oqori na vuna au sa soli 
koya kina vua na nomu i tokani. E sega beka ni 
vinaka cake vei koya na tacina e gone vua?, au 
kerea mo tauri koya, ka gone oqo.” 

3. Sa qai tukuna vei ira o Samisoni, “Oqo sara ga, 
au sa na sega ni cala kina ena vukudra na Filisitia, 
kevaka au sa na samuti ira!” 

4. Sa qai lako o Samisoni ka toboka e tolu na 
drau na fokise, vesuka yarua na buidra, ka 
vakama na buidra. 

5. Fra sa qai veiciciyaki na fokise, ki na veivanua 

kecega ni sa kama tu na buidra. Era sa kama yani 
na veisila bula kei na sila sa musu oti; na vei vaini 
kei na olive talega. 

6. Fra sa taroga na Filisitia na veika oqo, era sa 
tukuna kece, “O Samisoni ga na vugoi Timinite, 
baleta ni sa taura na watina ka solia vua na nona i 
tokani me watina.” Fra sa lako mai na Filisitia ka 
vakamai yalewa kei tamana o Timinite ena 
bukawaga. 

7. Sa vosa vei ira o Samisoni, “Ni o ni sa 
cakava na veika oqo, au na sauma dina vei 
kemuni, ni sa oti, au na qai cegu.” 

8. Sa qai vakamatei ira ena dua na veivakamatei 
levu, sa qai lako sobu ka la'ki vakaitikotiko ena 
veiqara vatu e Itama. 

9. Fra sa lako cake na Filisitia ka ra laki toka 
vakawawa e Juta, ka ra sa tuvani ira me valuti Lei. 
10. Era sa vosa na Juta ka vaka: “Ena cava o ni sa 
lako mai kina me valuti keimami?” Era sa sauma 
mai, “Keimami sa lako tiko mai oqo, me mai vesu 
o Samisoni, me keimami cakava vua me vaka sa 
cakava vei keimami.” 

11. Era sa lako sobu mai e tolu na udolu na Juta ki 
Itama ena bari ni veivatu ka tukuna vei Samisoni, 
“O sa sega beka ni kila ni ra sa lewai keda o ira na 
Filisitia?” Na cava oqo o sa kitaka vei keda?” sa 
qai tukuna vei ira. “Me vaka ga na veika era sa 
kitaka vei au, au sa kitaka tiko oqo vei ira.” 

12. Era sa tukuna vua, “Keimami sa lako tiko mai 
oqo me vesuki iko ka soli iko ki na ligadra na 
Filisitia.” Sa qai tukuna vei ira o koya, “Mo ni 
yalataka ogo, ni o ni na sega ni vakamatei au.” 

13. Era sa sauma lesu vua ka vaka: “E sega sara, 
keimami na vesuki iko ga ka soli iko yani kina 
ligadra, keimai na sega ni vakamatei iko.” Era sa 
vesuki koya ena rua na dali vovou, ka kauti koya 
mai ki na bari ni vatu. 

14. Ni sa yaco mai ki Lei, e ra sa kaikaila mai vei 
koya na Filisitia. Sa qai lako mai vua na Yaloi 
Jiova, ka lako mai vakaukauwa sara. Ka sa 
malumu sobu mai nai vesu e ligana me vaka sa 
kama waicala yani na drega, ka sa tasere sara nai 
vesu e ligana. 

15. Sa kunea sa ra e dua na sui galegale ni asa, sa 
taura sara e dua e ligana ka vakamatea kina e dua 
na udolu na tamata. 

16. Sa tukuna o Samisoni: “Ena sui ni galegale ni 
asa, era sa veibinibini tu, ena sui ni galegale ni asa, 
au sa vakamatea kina e dua na udolu na tamata !” 

17. Ni sa oti na nona vosa, sa viritaka laivi na sui 
ni galegale ni asa mai ligana ka vakatoka na yaca 
ni vanua o ya o Ramaci-Lei. 

18. Sa qai karamaca vakalevu: ka kaci yani vei 
Jiova ka vaka: “O ni sa cakava na veisereki levu 
ena ligana na Nomuni tamata, ia oqo me'u na 
mate beka ena via gunu, kei na ligadra talega na 
sega cili oqo?” 

19. Sa vida rua na vatu mai Lei na Kalou ka sa 
lako mai kina na wai, ka sa gunu kina o Samisoni, 
ka sa bula tale mai na yalona. Sa vakayacani na 


vanua o ya me Eniakori mai Lei me yacova na siga 
ogo. 

20. Sa vakatulewa e Isireli o Samisoni me 
ruasagavulu na yabaki, ena nodra gauna na 
Filisitia. 


O Samisoni Kei Tilaila 


16. Sa lako o Samisoni ki Oasa ka raica e dua 


na yalewa ni gaunisala ka rau sa tiko vata sara. 

2. Ni sa rogovaki yani e Qasa, “Sa yaco mai o 
Samisoni!” era sa vakavolivolita na vanua ka toka 
vuni ena bogi taucoko ka wawa tiko ena matamata 
ni koro. Era sa tiko vakanomodi ka tukuna tiko, 
“Ni sa kida mai na rarama ni mataka, meda na 
vakamatei koya.” 

3. Sa toka malua o Samisoni me yacova na bogi 
levu tutu, saqai taura na katuba ni matamata ni 
koro kei na kena duru ruarua ka basuka, ka colata 
e domona, ka colata ki na ulunivanua donui 
Epironi. 

4. Sa oti oqo, sa tekivu me lako na nona dodomo 
ki vua e dua na goneyalewa ena Buca mai Soreki, 
ka yacana o Tilaila. 

5. Era sa lako mai vua na veiliutaki e Filisitia ka 
tukuna vua, “Temaki koya mo kila rawa na vu ni 
nona kaukauwa kei na kena sala kece me 
vakamalumalumutaki kina, me rawa ni da vesuki 
koya ka vakararawataki koya; keimami na solia 
vakayadua vei iko e tinikadua na drau na tiki ni 
siliva.” 

6. O Tilaila sa vakamasuti Samisoni, “Mo tukuna 
mada vei au se sa tiko e vei na vu ni nona 
kaukauwa, kei na ka mo vesuki kina mo kune 
rarawa.” 

7. Sa tukuna vua o Samisoni, “Kevaka era sa 
vesuki au ena vitu na wa ni dakai titi e se bera ni 
vaka mamacataki, oqori au na malumalumu kina 
ka vaka ga e dua tale na tamata.” 

8. Era sa kauta mai vua o ira na veiliutaki e vitu 
na wa era se bera ni mamaca, ka sa vesu kina o 
Samisoni. 

9. Fra sa tiko talega e kea e so na tamata era sa 
vuni tiko ena rumu nei Tilaila. Sa kaci yani o 
Tilaila, “Era sa lako mai oqo na Filisitia me ra 
samuti iko, Samisoni!” sa vakacavukataka kece na 
kena i vesu o koya me vaka na wa sa kama. Sa 
sega tikoga ni kilai na nona kaukauwa. 

10. Sa tukuna vua o Tilaila, “Raica o sa vakalialiai 
au ka lasutaki au. “mo tukuna mada vei au na ka 
mo vesuki kina.” 

11. Sa tukuna tale vua, “Kevaka era sa vesuki au 
ena dali vovou e se bera ni vakayagataki, au sa na 
qai malumalumu ka vaka ga e dua na tamata.” 

12. Sa qai vesuki Samisoni o Tilaila ena wa vovou 
ka kaila yani, “Era sa tu oqo na Filisitia, 
Samisoni!” Era sa tu oti e ke na tamata ia o 
Samisoni sa vakamavoataki ira vakaca sara me 
vaka na wa sa cacavukavuka. 

13. Sa tukuna tale vei Samisoni o Tilaila, “Me 
yacova mai oqo o sa vakalialiai au ka lasutaki au 

tikoga. Tukuna vei au na cava mo vesuki kina.” Sa 
qai tukuna vua o Samisoni, “Na noqu tobe 
vituvitu me tali vata na vulovulo”— 

14. Sa talia vata vakaukauwa na uluna kei na 
vulovulo kina kau o Tilaila, ka kaci yani “Era sa tu 
oqo na Filisitia Samisoni!” Ni sa yadra mai na 
moce o koya, sa tacavu kecega mai na veika sa tali 
ka vesu vata tu kina na uluna. 

15. Sa vosa tale o Tilaila vei koya, “O sa tukuna 
rawa vakacava, ‘Au sa domoni iko, ni sa sega ni 
tiko na yalomu vei au? O sa vakalialiai au 
vakatolu oqo ka o sa cakava tiko e dua na lasu 
kaukauwa.” 

16. Sa qai yaco ni sa levu tiko ga na cikecike nei 
Tilaila vei Samisoni ena veisiga kei na vosa ni 
veivakayavalati, sa vaka ni sa yali vua na yalona, 
17. Sa qai dolava na yalona taucoko vei Tilaila ka 
tukuna vua, “E se sega vakadua ni bau koti modri 
na uluqu, ni'u sa vakatabui me'u Nona na Kalou 
mai na ketei tinaqu kevaka sa tasivori na uluqu 
taucoko, ena qai biuti au na noqu kaukauwa, au 
na qai malumalumu me vaka ga e dua na tamata.” 
18. Ni sa raica o Tilaila ni sa vosa dina tiko mai vu 
ni yalona, sa qai kacivi ira na veiliutaki ni Filisitia 
ka vaka, “Mo ni lako kece tale mada mai ni sa qai 
tukuna kece o koya mai na vuniyalona.” Sa ra qai 
lako kece mai vua na veiliutaki ni Filisitia ena 
nodra kauta vata mai nai lavo. 

19. Sa qai vakamoceri Samisoni ena duruna, ka 
kaciva mai e dua na tagane me mai kotiva na nona 
tobe e vitu. Sa vakatekivu me vakararawataki 
koya ni sa biuti koya na kaukauwa. 

20. Sa tukuna o koya, “Era sa tu ogo na Filisitia, 
Samisoni!” Sa yadra mai na moce, ka tukuna, “Au 
na lako mada yani me vaka e liu ka kureitaki au 
mada.” Sa sega ni kila ni sa biuti koya ko Jiova. 

21. Era sa tauri koya na Filisitia, ka ceuta laivi na 
yaloka ni matana ka kauti koya sobu ki Qasa. Era 
sa vesuki koya vata kei na bai varasa ka sa 
vakararawataki vakaca sara e valenisoro. 

22. Sa tubu tale na dra ni uluna mai na gauna sa 
tasivori kina. 


Sa Mate Vata Kei Ira Na FilisitiaO Samisoni 

23. Era sa soqoni vata mai na turaga veiliutaki e 
Filisitia, me ra vakacabora nai soro levu vei Tekoni 
na nodra kalou ena marau. Era sa tukuna; “Na 
noda kalou sa soli Samisoni na keda meca ki na 
ligada!” 

24. Ni ra sa raici koya na tamata, e ra sa 
vakacerecerea na nodra kalou ni ra sa tukuna: 
“Na noda kalou sa solia na keda meca kina 
ligada,na dauveivakarusai ni noda vanua, kei 
koya sa vakalevutaka na mate ni noda vanua.” 

25. Sa qai yaco ni ra sa marau tiko vakalevu, era 
sa kaci yani, “Me kau mai vakatotolo o Samisoni, 
me mai vakaraitaki koya vei keda.” Sa qai kau mai 
o Samisoni mai valeniveivesu me vakaraitaki koya 
vei ira. Era sa vesuki koya tu ena kedrau veimama 
na duru lelevu. 

26. Sa vosa o Samisoni vei koya sa tiko ena yasana 


ka dua, “Me'u tara mada na duru sa taura tiko na 
vale taucoko oqo, e rawa ni'u ravi tiko kina.” 

27. Na vale levu oqo era sa sinai tu kina na tagane 
kei na yalewa, o ira kece talega na veiliutaki era sa 
tiko kina. Era sa lewe tolu na udolu na tagane kei 
na yalewa era sa tiko e dela ni vale me saravi 
Samisoni ni sa vakaraitaki koya tiko. 

28. Sa kacivi Jiova tale o Samisoni ka vaka: “I 
Jiova na Kalou, Mo ni nanumi au, au kerea! Mo ni 
vakaukauwataki au tale vakadua au kerea, Na 
Kalou, ena dua ga nai cegu me'u sauma lesu kina 
vei ira na Filisitia na ka era cakava kina mataqu!” 
29. Sa qai taura o Samisoni na duru ruarua ena 
loma ni vale, sa ravita vakaukauwa, dua ena 
ligana i mawi ka dua tale ena liganai matau. 

30. Sa tukuna mai o Samisoni, “Me'u mate vata 
kei ira na Filisitia!” Ka sa biliga na duru ena nona 
kaukauwa taucoko, ka sa kasura mai na vale 
taucoko vei ira na veilutaki kei ira na tamata era sa 
tiko kina. Sa levu sa vakamatea o koya ena nona 
mate mai nai wiliwili ni mate ni sa bula tiko o 
koya. 

31. Era sa lako mai na tacina kei ira kece na wekai 
tamana ka kauti koya ka buluta ena kedrau 
veimama o Sova kei Esitaroci ena i bulubulu nei 
Manoa na tamana, sa vakatulewa e Isireli o 
Samisoni me ruasagavulu na yabaki. 


Sa Lotu Vua Na Matakau O Maika 


17. Sa dua na tamata mai na veiulunivanua 


nei Ifereimi na yacana o Maika. 

2. Sa tukuna vei tinana, “na tini kadua na drau 
na sikele siliva sa tauri mai vei iko, o a vosa ca 
kina, ka tukuna tale e daligaqu- sa tiko ga oqo na 
siliva vei au, Au sa taura.” Sa tukuna mai o tinana, 
“mo vakalouvinakataki mai vei Jiova na luvequ!” 
3. Ni sa vakasuka na tinikadua na drau na sikele 
siliva ki vei tinana, sa qai tukuna mai o tinana, 
“Au sa solia taucoko na siliva kina liga ni Kalou 
me nei luvequ, me ceuta ka bulia nai 
vakatakarakara, ia oqo, au sa vakalesuya yani vei 
iko.” 

4. Sa vakasuka na tiki ni siliva vei tinana. Sa 
taura e rua na drau na sikele siliva ka solia vua na 
dautulituli, sa qai cakava kina nai vakatakarakara, 
ka sa biu tiko ena vale nei Maika. 

5. O Maika sa dua tiko na nona i cabocabo ni 
soro, sa cakava e dua na efoti kei na dua nai 
vakatakarakara ni vuvale. Sa vakatabuya e dua na 
luvena me sa mate. 

6. Sa sega na tui e Isireli ena gauna o ya, e ra sa 
dui cakava ga na tamata na veika sa vinaka vei ira. 
7. Sa dua na cauavou mai Peceliema e Juta, ena 
vuvale nei Juta, e Livai o koya, ka sa veilakoyaki 
voli mai Juta. 

8. Sa lako tani o koya mai Peceliema e Juta, ka sa 
lako voli me kunea na vanua me tiko kina. Sa 
yaco sara kina veiulunivanua e Ifereimi kina vale 
nei Maika, ena nona lako mai. 

9. Sa tarogi koya o Maika, “O sa lako sara tiko 
mai vei?” Sa sauma lesu ka vaka, “Oi au e dua na 
Livai mai Peceliema e Juta. Au sa lako tiko mai 
me'u kunea e dua na vanua me'u tiko kina.” 

10. Sa tukuna vua o Maika, “mo tiko e ke vata kei 
au mo tama ka bete talega vei au, au na solia vei 
iko e tini na sikele siliva me dua na yabaki, nai 
sulu e vakarautaki, kei na kakana vakarautaki.” Sa 
vakadonuya na Livai ka sa laki tiko ki na. 

11. Sa marau na Livai ni tiko vata kei na tamata, 
na cauravou ogo sa yaco me vaka sara ga e dua na 
lewe ni vale vei Maika. 

12. O Maika sa vakatabuya na Livai, ka sa yaco na 
cauravou oqo me nona bete, ka tiko ga ena vale 
nei Maika. 

13. Sa vosa ka Maika ka vaka, “oqo au sa kila ni 
na vinaka vei au o Jiova, ni sa tiko vei au e dua na 
Livai me bete!” 


Na Kawa I Tani Era Sa Muria Na Lotu Matakau I 
Maika 


18. Ena gauna koya sa sega na tui e Isireli. O 


ira na yavusa Tani era sa vakasagara e dua nai 
votavota me ra tiko kina, ena gauna koya e se bera 
ni wasei vei ira e dua nai votavota me vaka vei ira 
na luvei Isireli. 

2. O ira na Tani era sa tala yani e lima na nodra 
tamata gaga mai Sova kei Esitaoli me vakaraica ka 
vakadikeva na vanua. Era sa tukuna vei iratou, 
“Dou lako ka vakaraica na vanua.” E ratou sa lako 
ki na veiulunivanua nei Ifereimi, ki na vale nei 
Maika ka tiko kina. 

3. Ni ratou sa tiko ena vale nei Maika, e ratou sa 
kila na domo i koya na luvei Livai oqo. E ratou sa 
lako vakatikitiki ka tarogi koya, “O cei sa kauti iko 
mai ki ke? Na cava o cakava tiko eke? Na cava e 
tiko eke e nomu?” 

4. Sa sauma vei iratou, “Na ka oqo kei na ka o ya 
sa cakava vei au o Maika. Sa saumi au o koya, ka'u 
sa nona bete.” 

5. E ratou sa kerei koya, “Mo tarogi Jiova mada 
me keitou kila, se, na vuavuai vinaka nai lakolako 
keitou lako tiko kina oqo se sega? 

6. Sa sauma vei iratou na bete ka vaka: “Dou 
lako ena vakacegu. Ena vakaraitaki koya tiko na 
Kalou vei kemudou kei nai lakolako talega ena 
sala.” 

7. E ratou sa lako na lewe lima oqo ki Laisi. E 
ratou sa raici ira na tamata era sa tiko mai kea ni 
ra sa tiko vinaka, me vakataki ira ga na kai Saitoni, 
e vakagagalu ka malumu yani. Sa sega na 
vakaveiliutaki ena vanua me rawa ni ratou 
vakamaduataki kina ena dua na ka. E ratou sa 
yawa sara mai vei ira na kai Saitoni ka ratou sa 
sega ni vesuki vua e dua. 

8. E ratou sa lesu tale mai na daunivakasaqagara 
oqo ki vei ira na wekadratou e sova e Esataoli ka 
ratou sa tarogi sara, “Sa cava na nomudou i 
tukutuku?” 


9. E ratou sa sauma yani, “Me da tucake ka lako 
yani ka veivorati kei ira, keitou sa raica na vanua, 
io, sa dina sara,sa vanua vinaka. Ena sega beka ni 
caka e dua na ka? Me kua na vakariri na lako, me 
da lako yani ka taukena na vanua. 

10. “Ni kemuni sa lako, o ni yaco ki vei ira eso na 
tamata vinaka kei na vanua e levu. Na Kalou sa 
solia ki na ligamuni na vanua sa sinai tu kina na 
ka kecega sa sinai tu e vuravura.” 

11. Era sa lako mai e ono na drau na tagane mai 
vei ira na Tani mai Sova kei Esitaoli ka 
vakaiyaragi ni valu. 

12. Era sa lako cake ka la'ki tiko vakawawa e 
Kirijaci - Jaerimi e Juta. Sa vakayacani na vanua o 
ya me Maena-Tani me yacova na siga oqo. (Oqori 
na ra kei Kirijaci - Jaerimi.) 

13. Era sa lako mai kea ki na veiulunivanua e 
Ifereimi ka lako mai ki na vale nei Maika. 

14. O iratou na lewe-lima sa lako mai e liu me 
vakaraica na vanua, sa vosa yani vei ira, “O ni sa 
kila beka ni sa tiko ena vale oqo e dua na matakau 
sa buli? Mo ni lewa mada na veika mo ni cakava.” 
15. E ratou sa gole mai kea ki na vale sa tiko ki na 
na Livai gone oqo—oqori na vale nei Maika—ka 
vakabula vua. 

16. O ira na ono na drau na tagane sa vakaiyaragi 
tu ena i yaragi ni valu, o ira na luvei Tani, era sa 
tucake ka wawa tu ena matamata ni koro. 

17. Ni ratou sa curu yani ki vale, e ratou sa taura 
na ka ceuti ogo, na efoti, na matakau ni vuvale, na 
matakau veiwaki. Sa tucake tu na bete gone oqo 
kei ira na ono na drau na tamata vakaiyaragi. 

18. Ni ra sa lako oqo ki na vale nei Maika ka sa 
taura tiko na matakau ceuti ogo,na efoti, na 
matakau ni vuvale, na matakau sa buli ena ka 
veiwaki, sa vosa vei iratou na bete ka vaka: “Na 
cava dou sa cakava?” 

19. E ratou sa tukuna vua, “Mo galu ga, tabonaka 
na gusumu ena ligamu, ka lako vata mai kei 
keitou, e vinaka mo bete ga ni dua na yavusa e 
Isireli?” 

20. Sa marau na yalona na bete ogo, ka sa taura na 
efoti, na matakau ni vuvale oqo ka sa taura na 
nonai tutu ena kedra maliwa na tamata. 

21. Era sa vuki ka lesu yani, ka ra sa biuti ira na 
gone, na manumanu kei na nodra i yaya me liu 
tiko ka ra sa qai muri yani. 

22. Ni ra sa yawa sara mai na vale mei Maika, o 
ira sa tiko volekati Maika, era sa soqoni vata ka 
cici muri ira ka toboki ira. 

23. Era sa kaci yani vei ira na luvei Tani. Era sa 
vuki mai ka vosa vei Maika, “Na cava sa yacovi io 
mo kauti ira kina mai oqo?” 

24. Sa sauma mai, “O ni sa kauta tani mai na noqu 
kalou o koya au sa bulia kei na kena bete, ka sa 
lako tani. Na cava sa qai vo tu vei au? O ni sa 
tukuna vakacava, “Na cava au sa lega kina?” 

25. Era sa sauma vua na luvei Tani ka vaka, “Me 
kua ni rorogo na domomu ena keda maliwa, de 
era qai samuti iko na tamata oqo ka yali na nomu 
bula, kei ira na nomu vuvale!” 

26. Era sa lako ga yani na luvei Tani. Ni sa raica o 
Maika na kedra lewe levu, sa lesu tale ki nona 
vale. 


Era Sa Tiko Mai Laisi O ira Na Tani 

27. Era sa kauta na veika sa bulia o Maika kei na 
kena bete ka lako ki Laisima kena tamata era sa 
dau tiko malua ga, era sa vakamatei ira ena i 
seleiwau ka vakama na nodra koro. 

28. Sa sega e dua me vakabulai ira rawa, ni ra sa 
veiwekani kei na dua tale. Oqo na buca sa nei 
Beci-Reobi. Era sa tara na koro levu oqo ka tiko 
kina. 

29. Era sa vakatoka na koro o ya me o Tani, ka 
vakayacani ga vei Tani na tamadra o koya sa 
vakasucumi vei Isireli. Na yaca ni koro o ya e liu o 
Laisi. 

30. O ira na Tani era sa vakaduria vei ira nai 
vakatakarakara oqo; o Jonacani na luvei Keresomi, 
na luvei Manasa kei ira na luvena era a bete tu ena 
yavusa O Tani me yacova na veisiga ni 
veivakabobulataki ena vanua. 

31. Era sa vakaduria vei ira na vakatakarakara sa 
ceuti, ena gauna sa tiko kina na vale ni Kalou mai 
Sailo. 


Na Watina Lailai Na Livai 


19. Sa qai yaco ena veisiga o ya, ni sa lega na 
tui i Isireli, sa dua na Livai sa veilakoyaki voli ena 
veiulunivanua e Ifereimi. Sa taura vua e dua na 
watina lailai mai Peceliema e Juta. 

2. Sa qito ca taka na watina na yalewa ogo ni sa 
dau volitaki koya vei ira na tagane, ni sa lako ki na 
vale nei tamana e Peceliema me va taucoko na 
vula ena nona biuta tu na watina. 

3. Sa tucake o watina me muri koya ka vosa 
vinaka vua, ka kauti koya lesu mai, sa lako o koya 
kei ira na nona dauveiqaravi kei na so tale na asa. 
Sa lako mai o watina ka kauti koya sara yani kina 
vale nei tamana, ni sa raici na vugona o tama i 
yalewa, sa marau sara ni rau sa sota. 

4. Onona momo sa tukuna me tiko tale mada. Sa 
tolu na siga ena nona tiko e kea, ka kana, ka gunu 
ka moce talega. 

5. Sa qai yaco ena i ka va ni siga, era sa yadra 
vakamataka lailai, sa tu cake o koya ka lako, ia, o 
nona momo sa tukuna vei na vugona, “Mo 
vakaukauwataki iko mada ena madrai ka qai 
lako.” 

6. E ratou sa dabe sobu, ka kana ka gunu vata, sa 
vosa o nona momo, “Yalovinaka mo tiko tale 
mada ena bogi, me vakamarautaki tale mada na 
yalomu.” 

7. Ni sa tucake me lako yani, sa kerei koya tale o 
nona momo me tiko tale mada, a sa tiko tale. 

8. Sa tucake tale ena i ka lima ni siga me lako 
yani, sa vosa mai o nona momo, “Mo 
vakabulabulataka tale mada na yalomu,” e ratou 
sa tiko tale me yacova na yakavi ka kana tiko. 

9. Ni sa tucake na tamata me lako yani--o koya 


kei watina lailai kei na nona dauveiqaravi—sa 
tukuna mai o nona momo, “Sa totolo mai na 
yakavi; dou tiko tale mada. Sa vakarau oti na siga, 
dou tiko tale me marau mada na yalomudou. Ni 
sa mataka, mo dou qai lako yani vakatotolo ki na 
nomudou vale.” 

10. Sa bese ni tiko tale o vugona; sa tucake ka lako 
yani, sa lako yani ki na dua na vanua veibasai kei 
Jebusa (Jerusalemi). Sa lako vata kei koya e rua na 
asa vakavodoki vinaka, vata kei na watina lailai. 
11. E ratou sa voleka yani ki Jebusa, ka sa balavu 
sara mai na siga; sa tukuna na dauveiqaravi vua 
na nona turaga, “Lako mai, tou gole kina koro ogo 
o Jebusa ka vakacegu kina.” 

12. Sa tukuna vua na nona turaga, “Edatou na 
sega ni gole vakatikitiki kina nodra koro na vulagi, 
ni ra sa sega ni luvei Isireli, edatou na lako sara ki 
Kipea.” 

13. Sa tukuna sara vua na nona dauveigaravi, 
“Medatou lako voleka kina dua na vanua oqo, 
medatou vakayagataka na bogi e Kipea se Rama.” 
14. E ratou sa lako yani, ka sa lako sobu na 
matanisiga ni ratou sa voleka e Kipea e Penijamini. 
15. E ratou sa gole yani ka la'ki vakacegu e Kipea, 
e ratou sa lako ka vakacegu tiko ena loma ni koro, 
ena vanua ni wawa, ka ra dau dabe ka veitalanoa 
tu kina ena sigalevu. Ni sa sega e dua sa via kauti 
iratou kina nona vale. 

16. Sa qai lako mai vei iratou e dua sa qase sara, 
ena nona lesu tiko mai ena cakacaka mai na nona i 
teitei. O koya talega sa dua vei ira mai na 
veilulunivanua mai Ifereimi; sa lako tiko ki Kipea, 
ni ra sa kai Penijamini. 

17. Ni sa rai yani, sa raici iratou na lako tiko yani 
ena buturara ni loma ni koro, sa tarogi iratou sara, 
“Dou lako tiko ki vei, dou lako tale tikoga mai 
vei?” 

18. Sa tukuna vua na tamata, “Keitou sa lako tiko 
mai Peceliema e Juta, ka lako sara tiko kina 
veiulunivanua e Ifereimi; oi au mai kea, au a lako 
ki Peceliema e Juta, ia oqo au sa lesu tale tiko kina 
vale ni Kalou, 

19. “E dina ga ni sa tiko na kedrau kakana na asa, 
na kequ madrai kei na mequ waini, na kenai 
votavota talega na dauveigaravi yalewa, na kena I 
votavota talega nai dauveigaravi tagane, o koya sa 
tiko kei au, sa sega na ka e sega.” 

20. Sa tukuna mai na qase, “Mo vakacegu! Sa na 
noqu i tavi kece na veika o vakaogai iko tiko kina, 
lako mai ka mo kua ga ni tiko ena vanua lala oqo.” 
21. Sa qai kauti iratou mai kina nona vale, sa solia 
na kedrau kakana na asa. E ratou sa savata na 
yavadratou ka kana ka gunu. 


Nai Valavala Vakasausa E Kipea 

22. Ni ratou sa vakamarautaki iratou tiko, 
vakasauri eso na tagane e na koro, o ira sa dau 
yalovakatani, era sa vakavolivolita na vale ka 
tukia yani na katuba. Era sa vosa vua nai taukei ni 
vale, na qase ka vaka: “Kauta mai tuba na tamata 

sa tiko oqori vei iko, me keimami mai veimoceri 
vata!” 

23. la, na qase nai taukei ni vale, sa lako vei ira ki 
tautuba ka tukuna: “E sega kemuni na taciqu! Au 
kerea me kua na caka ca vaka oqo, na tamata oqo 
sa lako mai o koya ki na noqu vale, me kua ni caka 
na veika ca vaka oqo. 

24. “Raica, oqo na luvequ goneyalewa savasava 
kei na watina lailai na noqu vulagi, me'u kauti rau 
mai ki vei kemuni, ka moni veidomoni kei rau. Mo 
ni cakava vei rau na veika o ni sa vinakata, me kua 
ga ni caka vua na tagane oqo na veika vakasisila 
oqori!” 

25. Era sa sega ga ni via vakarorogo, na tamata sa 
qai solia yani na watina lailai kivei ira. Era sa 
curumi koya vakalewe levu ena bogi taucoko ka 
yacova na mataka, era sa qai biuta yani me lako 
ena rarama ni mataka. 

26. Sa qai lako mai na yalewa ni sa mataka ka sa 
mai davo sobu ena mata ni katuba e a soli mai 
kina, me yacova ni sa rarama levu mai. 

27. Ni sa yadra mai ena mataka na nona turaga ka 
laki dolava na katuba me lako yani, sa davo toka 
ena katuba na watina lailai, na ligana sa kukube 
toka ena i lago ni katuba. 

28. Sa tukuna sara vua, “Tucake me tou lako 
yani.” Sa sega ni sauma lesu mai na vosa. Sa laveti 
koya cake ki na asa, ka sa kauta yani ki na nona 
vale. 

29. Ni sa yaco yani ki vale, sa taura sara e dua nai 
sele, sa vakadavora vinaka na watina lailai ka 
wasei koya vaka tinikarua ka vakauta yani na 
veitikina yadua oqo ki vei ira kece na yavusa e 
tinikarua ni Isireli kei na kena i tukutuku. 

30. O ira kece sa raica oqo, era sa tukuna kece, “Sa 
sega ni caka e dua na ka vakaoqo mai na gauna 
era lako mai kina na luvei Isireli mai Ijipita ka 
yacova na siga oqo, mo ni raica, mo ni veivosaki 
kina ka vosa mai!” 


Sa Vala O Isireli Kei Penijamini 


20. Fra sa lako kece mai na luvei Isireli mai 


Tani ki Perisepa, mai na vanua talega o Kiliati, era 
sa soqoni kece vata mai me vaka ga e dua na 
tamata ena mata i Jiova mai Misipa. 

2. O ira nai liuliu kece ni tamata, na yavusa kece 
e Isireli, era sa vakaraitaki ira ena i soqosoqo ni 
tamata ni Kalou, e va na drau na udolu na sotia sa 
tauri i sele. 

3. (O ira na luvei Penijamini era sa rogoca ni ra 
sa lako cake na luvei Isireli ki Misipa). Era sa taro 
na luvei Isireli, “Tukuna mai sa yaco vakacava na 
veika oqo?” 

4. Na Livai, o koya na watina lailai sa vakamatei 
sa sauma mai ka vaka, “Keirau sa lako kei watiqu 
ki Kipea e Penijamini me moce kina ena bogi. 

5. “Era sa vakatubu vala vei au na kai Kipea, ka 
vakavolivolita na vale baleti au. Era sa via 
vakamatei au, ia, era sa golevi watiqu ka curumi 


koya vakaukauwa, ka vakalewelevu me yacova ni 
sa mate. 

6. “Au sa tauri koya, ka wasei koya ka vakauta 
yani ki na veiyasana kecega e Isireli, baleta ni ra sa 
cakava e dua na ka torosobu duadua e Isireli. 

7. “Mo ni raica! O ni sa luvei Isireli kece; mo ni 
solia na nomuni vakasala kei na nomuni lewa 
vinaka ena gauna sara ga oqo !” 

8. Era sa tucake na tamata kecega me vaka ga e 
dua a ra sa tukuna, “Ena sega ni lesu tale ki nona 
vale laca se ki vale; 

9. “Oqo na veika keimami sa cakava vei Kipea, 
keimami na valuti koya vaka i wasewase. 

10. “Ena digitaki mai e lewe tini mai na 
veiyayadrau, na drau mai na veiyayaudolu, na 
udolu mai na veiya tini na udolu, me solia na 
galala vei ira na tamata ni ra sa lako mai ki Kipea e 
Penijamini. Me ra sauma ki na vei ka caca kece era 
sa cakava e Isireli.” 

11. Fra sa vakarau kece na Isireli me valuta na 
koro, era sa yalovata me vaka ga e dua na tamata. 
12. O ira na lIsireli era sa tala yani na tamata ki 
Penijamini taucoko me taroga, “Na cava na ka 
vakasisila oqo sa yaco ena kemuni maliwa? 

13. “Oqo mo ni soli ira mai na tamata ca oqo, o ira 
na tamata vakasisila oqo era sa tiko e Kipea, me 
Keimami vakamatei ira ka kauta tani na ca oqo e 
Isireli.” O ira na tacidra, na luvei Isireli. 

14. Era sa soqoni vata kece mai na Penijamini mai 
na nodra veikoro ki Kipea, me ra vala kei ira na 
luvei Isireli. 

15. Mai na nodra veikoro ena gauna o ya, o ira na 
luvei Penijamini era sa ruasagavulu ka ono na 
udolu ka sega ni wili kina o Kipea era sa tauri sele 
ni vala, o Kipea sa solia e vitu na drau na tamata 
digitaki. 

16. Mai vei ira kece oqo, era sa tiko ga e vitu na 
drau na tamata digitaki e ra sa liga i mawi kece;o 
ira vaka yadua oqo e rawa ni ra vanataka na vatu 
ka sega vakadua ni rawa ni cala. 

17. Mai vei Penijamini, o ira na Isireli era sa lewe 
va na drau na udolu na tauri i sele ni vala, o ira 
kece oqo era sa tamata ni vala. 

18. O ira na luvei Isireli era sa yadra vakamataka 
ka lako cake ki na vale ni Kalou me kere i vakasala 
mai vua na Kalou. Era sa taroga, “O cei vei 
keimami e dodonu me liu ena kena valuti o 
Penijamini?” Sa tukuna mai o Jiova, “Me liu vei 
kemuni o Juta!” 

19. Era sa yadra ena mataka na Isireli ka la'ki tiko 
wawa me vala kei Kipea. 

20. Era sa lako yani na Isireli me vala kei ira na 
Penijamini, era sa vakarautaki ira vakaivalu na 
Isireli me vala kei ira na Penijamini e Kipea. 

21. Era sa lako mai na Penijamini mai Kipea ka 
vakadavora e ruasagavulu ka rua na udolu na 
sotia ni Isireli. 

22. Era sa veivakananumi tale na Isireli ka 
veivakayaloqaqataki me ra vakavinakataka na 
nodra malumalumu ena i matai ni siga. 

23. Era sa lako cake ka tagi ena mata i Jiova me 
yacova ni sa karobo, era sa taroga nai vakasala i 
Jiova, “Me keimami lako voleka tale yani ka vala 
kei Penijamini?” Sa vosa o Jiova ka vaka, “Mo ni 
lako cake ka valuti ira.” 

24. Era sa lako cake na Isireli vei ira na Penijamini 
e nai karua ni siga. 

25. Era sa lako mai na Penijamini mai Kipea ena i 
karua ni siga ka vakabalea e tini ka walu na udolu 
na Isireli. 

26. O ira kece na luvei Isireli, ira kece na tamata, 
era sa lako cake ki na vale ni Kalou ka tagi. Era sa 
dabe tiko ena mata ni Kalou ka lolo tiko me 
yacova na yakavi, era sa vakacabora nai soro kama 
kei nai soro ni veivinakati vua na Kalou. 

27. Era sa vakatataro vua na Kalou na luvei Isireli, 
(ni sa tiko vata kei ira na kato ni veiyalayalati ena 
gauna o ya, 

28. O Finiasi na luvei Iliesa, na luvei Froni sa 
tucake tu ena mata ni kato ka taroga), “Me'u lako 
tale beka me vala kei ira na luvei taciqu o 
Penijamini, se me'u kua?” Sa tukuna o Jiova, 
“Lako cake ni mataka Au na soli ira ki na ligamu.” 
29. O Isireli sa tuvani ira vuni na nona tamata 
vakavolivoliti Kipea. 

30. Era sa qai lako cake na luvei Isireli me valuti 
Penijamini e nai katolu ni siga, era sa vala kei 
Kipea me vaka ga na veisiga sa oti. 

31. Era sa lako mai na Penijamini vei ira na Isireli 
ka ra sa cemuri mai Kipea. 

Era sa tekivu me veivakabalei ka vakamatei 
ira eso me vaka na veisiga sa oti, ena veisalatu 
vaka ki Peceli kei Kipea talega, e tolusagavulu 
beka na tamata. 

32. O ira na Penijamini era sa tukuna tiko “Era sa 
davo e matada me vaka e liu.” Era sa tukuna 
tikoga na Isireli, “Me da saga tikoga me ra dreti 
rawa tani mai na koro ki na salatu.” 

33. Era sa tucake mai na Isireli mai na vanua era 
vuni tu kina ka ia na vala e Peali-Tamari. Ogo sa 
vakasauritaka na katakata ni vala ena buca mai 
Kiba. 

34. E tini na udolu na tamata nei Isireli era 
digitaki, era sa kabai Kipea. Sa katakata tiko nai 
valu ka sa sega ni kila o Penijamini na veika sa 
yaco tiko. 

35. Sa vakadrukai Penijamini o Jiova e matai 
Isireli. Ena siga o ya o ira na luvei Isireli, era sa 
vakarusa e ruasagavulu ka lima na udolu ka dua 
na drau tale na Penijamini ni sa taura rawa na i 
sele. 

36. O ira na luvei Penijamini era sa raica rawa ni 
ra sa druka. O ira na lsireli era sa solia na vanua 
me ra vesuki kina na Penijamini ni ra sa biuti ira 
vuni tiko na tamata me valuti Kipea. 

37. Era sa cici yani vakatotolo na sotia era vuni tu, 
ka toso vakararaba ka samuta na koro taucoko ena 
i seleiwau. 

38. Nai vakatakilakila era sa kila vata tiko o ira na 
Isireli kei ira na sotia toka vuni, o ya me sa laurai 


levu mai na kubou ni vakamakama mai na koro o 
Kipea, 

39. E kea, mera qai vuki lesu yani na Isireli ena 
nodra dro tiko ka cicivi ira yani. O ira na 
Penijamini era sa tukuna tikoga, “Era sa druka ka 
dro tiko me vaka ga na kena i matai.” 

40. Ni sa tubu cake mai na o kubou mai na koro 
ka sa kubou levu mai, era sa rai lesu na 
Penijamini, ka sa kuvu cake ki lomalagi na kubou 
ni kama. 

41. Ni ra sa vuki lesu yani na lsireli, era sa 
veilecayaki na Penijamini ni ra sa raica na lega 
levu sa lakovi ira mai. 

42. Era sa qai vuki vakanadaku ka dro vaka ki na 
vanua liwa; sa toboki ira nai valu ka siviti ira, o ira 
kece sa biuta mai na koro era sa vakamatei kece. 
43. Era sa tagavi na Penijamini ka cemuri ka ra sa 
butubuturaki me yaco sara yani ki na 
matamata kei Kipea vaka ki na tokalau. 

44. Era sa mate e lewe tini ka walu na udolu na 
Penijamini, era tamata gaga ena i valu. 

45. Era sa vuki tale ka dro ki na vanua liwa ki na 
veivatu mai Rimoni; era sa vakamatei ira e lima na 
udolu ena salatu. Era sa vakacemuri tikoga me 
yaco sara ki Kitomi ka ra sa mate tale e rua na 
udolu. 

46. O ira kece sa mate vei ira na Penijamini ena 
siga O ya e ruasagavulu ka lima na udolu, o ira sa 
tauri i seleiwau; o ira kece oqo era sa tamata gaga. 
47. la, e ono na drau na tamata era sa dro vaka ki 
na vanua liwa ki na veivatu mai Rimoni, ka ra sa 
tiko mai kea me vula va. 

48. Era sa vuki mai na Isireli ka samuti ira na 
luvei Penijamini, ka ra sa mate ena i seleiwau—na 
tamata na manumanu ena  veikoro vaka 
Penijamini kecega era sa curuma yani ka kunea. 
Era sa vakamai na veikoro talega era sa donuya 
yani. 


Sa Vakarautaki Na Yalewa Vei Ira Na Penijamini 
Me Ra Veiwatini 


21. Era sa yalayala na Isireli mai Misipa ka 


vaka: “Me kua ni dua vei keda me solia na luvena 
yalewa vei ira na Penijamini me vakawati kina.” 

2. Era sa lako mai na tamata ki na vale ni Kalou 
ka tiko ena mata ni Kalou me yacova ni sa karobo 
mai na vanua. Era sa kaci vakadomoi levu ka tagi 
vakaca sara, 

3. Ka vaka: “I Jiova na Kalou ni Isireli, na cava sa 
yaco kina ogo e Isireli, ni siga oqo sa yali kina e 
dua na yavusa e Isireli?” 

4. Sa qai yaco ena mataka ka tarava, era sa yadra 
vakamataka na Isireli ka tara e dua na i cabocabo 
ni soro mai kea, ka vakacabora nai soro kama kei 
nai soro ni veivinakati. 

5. Fra sa tukuna mai na luvei Isireli, “O cei sa 
tiko oqori ena kemuni maliwa ena veiyavusa e 
Isireli sa sega ni lako cake vata kei ira nai 
soqosogo e Isireli ki vua na Kalou?” Ni ra sa 
cakava e dua na veiyalayalati levu me baleti ira sa 

sega ni lako cake mai ki Misipa vua na Kalou me 
vaka na ka sa tukuni “Me vakamatei o koya oqo.” 
6. Era sa qai rarawa vakalevu na lsireli ena 
vukui Penijamini, ka ra sa tukuna, “Sa yali e dua 
na yavusa e Isireli ena siga sara ga oqo. 

7. “Na cava me da cakava vei ira na yalewa 
vakawati era sa tu ogo, ni da sa yalataka oti me da 
kua ni solia na luvena yalewa ki vei ra me 
watidra?” 

8. Era sa qai tukuna, “O cei sa tiko oqori mai na 
veiyavusa e Isireli, era sa sega ni lako cake mai ki 
Misipa ki vei Jiova?” Sa sega tale ga ni dua e lako 
mai Jabesi Kiliati ki nai soqosoqo. 

9. Ni ra sa wiliki na tamata, sa sega dina ni dua 
na tamata mai Jabesi Kiliati sa tiko kina. 

10. Sa vakatala nai soqosoqo levu, e tinikarua na 
udolu na tamata gaga ka vakaroti vei ira, “Mo ni 
lako ka vakamatei ira nai taukei kei Jabesi e Kiliati 
ena yame ni sele me ra wili kina na yalewa kei na 
gone. 

11. Oqo na veika mo ni cakava; “Me ra vakarusai 
na tagane kecega kei na yalewa talega, o ira sa kila 
oti na tagane.” 

12. Era sa kunea e Jabesi Kiliati e va na drau na 
goneyalewa dina sega ni tara tagane) era sa kau 
mai ki nai tikotiko e Sailo ena vanua o Kenani. 

13. Sa qai vakau nai tukutuku ki vei ira na 
Penijamini sa vo era sa vuni tu ena veigara vatu e 
Rimoni, ka sa vakauti vei ira nai tukutuku ni 
veivinakakati. 

14. Era sa qai lesu tale mai na Penijamini ena 
gauna o ya. Sa soli vei ira na goneyalewa era sa 
vakabulai mai oqo mai Jabesi e Kiliati, ia e se votu 
e levu vei ira me dua na watina. 

15. Era sa rarawa ka nanumi ira vakalevu na 
Penijamini o ira na vo ni veiyavusa e Isireli baleta 
ni o Jiova sa vakavuna e dua na luluga ena 
veiyavusa e Isireli. 

16. O ira na qase e nai soqosoqo levu era sa 
tukuna, “Na cava meda cakava vei ira sa vo tu oqo 
me ra vakawatitaki, ni ra sa vakarusai kece na 
yalewa e Penijamini?” 

17. Era sa tukuna, “E dodonu me dua nai 
votavota vei ira na Penijamini sa dro bula, me kua 
kina ni yali vakadua na yavusa oqo e Isireli. 

18. “E dina, ni sa sega ni rawa vei keda me da 
solia na luveda yalewa me watidra, ni ra sa 
yalayala ka bubului oti kina na Isireli ni ra sa 
tukuna, 'Sa na ca vei koya na yalewa sa veiwatini 
kei ira na Penijamini.” 

19. Era sa qai tukuna, “Sa tiko e dua na Solevu 
ena veiyabaki mai Sailo ena vualiku kei Peceli, na 
solevu vei Jiova, ena tokalau ni salatu mai Peceli ki 
Sikemi kei na ra kei Lepanoni.” 

20. Era sa vakasalataki na luvei Penijamin, “Me ra 
lako ka laki wawa tiko ena veivaini, 

21. “Ka vakararai tiko; ni ra sa lako mai na 
goneyalewa ni Sailo me ra mai meke, mo ni qai 
lako mai na veivaini ka mo ni toboka yadua na 
watimuni mai vei ira na goneyalewa ni Sailo. Ni 


oti oqori mo ni gai lako ki na nomuni vanua na 
Penijamini. 

22, “Ena gai yaco ni ra sa lako mai na tamadra kei 
na ganedra ki vei keimami me ra mai vakaucaca, 
keimami sa tukuna vei ira, “Mo ni vinaka vei ira 
ena vukui keimami, baleta ni keimami sa sega ni 
kauta e dua na watina vei ira ena gauna oqo, oqo 
me baleta ni sa beitaki kemuni na nomuni 
yalayala.” 

23. Era sa cakava vakakina na luvei Penijamini, 
era sa taura na watidra me veirauti vei ira mai vei 

ira sa meke tiko. Era sa lako ka lesu tale ki na 
nodra i votavota ka tara cake na koro ka tiko tale 
kina. 

24. Fra sa lako tani mai kea na Isireli ena gauna o 
ya, na tamata yadua ki na nodra dui yavusa kei na 
nodra vuvale; era sa lako tani mai kea ki na 
nodra dui votavota. 

25. Ena gauna o ya sa sega na tui e Isireli, era sa 
dui cakava ga na tamata na veika sa dodonu ga e 
matana. 


RUCI 


AIVOLA I 


RUCI 


Sa Lako Ki Moapi O Elimeleki Kei Na Nona 
Vuvale 


1. Ena nodra gauna na turaganilewa, sa yaco e 


dua na dausiga levu ena vanua. Sa dua na tamata 
mai Peceliema e Juta, sa lako cake kina vanua o 
Moapi, o koya kei na watina kei rau na luvena 
tagane. 

2. Na yaca ni tamata oqo o Elimeleki, na watina 
o Naomi, oi rau na luvena o Maloni kei Kilioni— e 
ratou kai Efiraca mai Peceliema e Juta. E ratou sa 
lako ki na vanua o Moapi, ka la'ki tiko kina. 

3. Sa qai mate o Elimeleki na wati Naomi, sa qai 
bula tiko o koya keirau na luvena tagane. 

4. Oqo, e rau sa qai vakawati kei na yalewa ni 
Moapi, na yacana e dua o Oripa kei na yacana nai 
karua o Ruci. E ratou sa tiko mai kea me tini na 
yabaki. 

5. Rau sa qai mate ruarua o Maloni kei Kilioni, sa 
qai bula tikoga o Naomi kei rau na vugona 
yalewa. 


Rau Sa Lesu Tale O Naomi Kei Ruci 

6. Sa tucake o koya kei rau na vugona, me lako 
tani mai Moapi, ni sa rogoca o koya ni sa sikovi ira 
tiko na nona tamata o Jiova ka sa solia tiko na 
kedra madrai. 

7. O koya oqo, sa lako tani kina o koya mai na 
vanua sa tiko kina, o koya, kei rau na vugona, e 
ratou sa lesu tale ki na vanua o Juta. 

8. Sa qai vosa o Naomi veirau na vugona, “Drau 
lesu tale ki na vale nei tinamudrau. Me caka 
vinaka vei kemudrau o Jiova, me vaka drau sa 
caka vinaka veirau na mate kei au talega. 

9. “O Jiova me solia vei kemudrau na vakacegu 
mai na vale ni watimudrau vou”. Sa qai reguci 
rau, ka rau sa tagi sara vakadomoilevu. 

10. E rau sa tukuna vua, “Keirau na lesu 
vakaidina kei iko ki vei ira na nomu tamata.” 

11. Sa tukuna o Naomi, “Drau lesu tale na 
vugoqu, na cava drau sa via lako kina kei au? 

12. “Drau lesu tale na vugoqu, drau lako ena 
nomudrau sala—au sa qase sara, sa sega ni rawa 
me'u vakawatini tale. Kevaka mada ga me'u 
tukuna me sa dua na watiqu ena bogi ni kua me'u 
vakasucuma kina na gonetagane, 

13. “Drau na wawa beka me rau cauravou mai? 
Drau na sega beka ni vakawati vakatotolo? E sega 
sara, kemudrau na vugoqu, au sa rui lomabibi ena 
vukumudrau, ni sa lako siviti au tiko na liga ni 
Kalou!” 

14. E ratou sa veitagicaki vakalevu, o Oripa, sa qai 
reguci Naomi na vugona, o Ruci sa kabiti na 
vugona tiko ga. 

15. Sa tukuna o Naomi, “Raica sa lesu tale o Oripa 

vei ira na kai nona, vei ira na nona Kalou, o koya 
ogo mo muri koya talega o iko.” 

16. Sa tukuna o Ruci, “Mo kua ni vakatara me'u 
laivi iko, me'u kua ni muri iko kina; Na vanua o 
na lako kina, au na lako kina, Na vanua o na tiko 
kina, au na tiko kina, o ira na nomu tamata era na 
noqu tamata, Na nomu Kalou ena noqu Kalou. 

17. Na vanua o na mate kina, au na mate kina, 
mai kea talega au na bulu kina. O Jiova me cakava 
vei au, ka me vakalevu, kevaka me dua na ka me 
tawasei kedaru? Na mate duadua ga.” 

18. Ni sa raica o Naomi ni sa dei tiko ga na nona i 
le o Ruci, sa qai sega tale ni vosa. 

19. E rau sa lako sara na lewe rua oqo, ka yaco ki 
Peceliema. A sa yaco, ni rau sa lako mai ki 
Peceliema, na koro taucoko sa ue ena vukudrau, 
era sa vei tukuna yaka na marama, “O Naomi 
beka oqo?” 

20. Sa tukuna vei ira ka tukuna, “Dou kua ni 
kacivi au Naomi, dou kacivi au ga Mara. Ni sa 
cakacaka vakaca sara vei au o koya sa kaukauwa 
sara. 

21. “Au a lako ni'u a sinai tu, ia, oqo o Jiova sa 
kauti au tale mai oqo ki vale ena lala. Na cava dou 
sa kacivi au kina Naomi ni o Jiova sa 
vakadinadinataka vei  kemudou, ka sa 
vakararawataki au?” 

22. Sa lesu mai o Naomi, kei Ruci na kai Moapi e 
rau sa lesu mai na vanua o Moapi, oqo e rau sa 
lako ki Peceliema ena i tekitekivu ni tatamusuki 
parile. 


E Rau Sa Sota O Ruci Kei Poasa 


2. O Naomi sa wekana voleka o Poasa e dua na 


wekai Elimeleki voleka duadua, ka sa rui levu na 
nona i yau. 

2. Sa vosa kina o Ruci vei Naomi, “Laivi au 
mada me'u lako ki na veiwere me'u tomitomi sola 
ni sila mada vei koya, au na kune loloma kina.” Sa 
tukuna o Naomi, “Lako sara na vugoqu.” 

3. A sa lako o koya ka la'ki tomitomi muri ira 
tiko na tatamusuki. A sa yaco me lako mai o Ruci 
ki na yasana sa nei Poasa, o koya sa wekai 
Elimeleki dina. 

4. Sa lako mai o Poasa ka sa vosa vei ira na 
tatamusuki ka tukuna vei ira, “Me sa tiko kei 
kemuni o Jiova,” era sa sauma lesu vua, “Me 
vakalouvinakataki kemuni o Jiova!” 

5. Sa taro o Poasa vei koya nai liuliu ni 
tatamusuki, “O cei na goneyalewa oqo?” 

6. Sa sauma lesu na dauveigaravi, “Sai koya ga 
oqo na goneyalewa ni Moapi e a lako vata mai kei 
Naomi, ena nona lesu mai Moapi. 

7. “Sa kerekere o Ruci vei Poasa, me'u tomitomi 


ka kumukumuni muri ira tiko na tatamusuki. Sa 
tomitomi tiko o koya mai na mataka ka yacova 
mai ogo. Sa cegu vakalailai ga mai vale.” 

8. Sa vosa vei Ruci o Poasa, “Mo 
vakarorogo mada, mo kakua ni lako tale ki na dua 
na were, tomitomi tiko ga eke, mo tiko voleka ga 
vei ira na noqu goneyalewa. 

9. “Na matamu me tiko ga ena vanua era 
sa 

tomitomi tiko kina ka lako vata tikoga kei ira. Au 
sa vakaroti ira oti na gonetagane me kua ni dua e 
tarai iko. Kevaka o sa via gunu, la'ki gunu ga ki 
na wai era sa vakarautaka oti na gonetagane.” 

10. A sa dabe sobu o Ruci ka vakacuva na uluna 
ki na qele ka tukuna vei Poasa, ena cava au sa rui 
kune loloma kina mai vei iko, “Na cava o sa rui 
kauwaitaki au kina vakalevu, ni'u sa kai matanitu 
tani?” 

11. Sa sauma vua o Poasa, “Sa mai tukuni kece vei 
au na ka o cakava vua na vugomu ena gauna sa 
mate oti kina o na watimu. O sa biuta na tamamu 
kei na tinamú, na nomu vanua o a sucu kina, ka o 
sa via lako ga mai ki vei ira na tamata o a sega ni 
kila e liu. 

12. “Me sauma o Jiova na nomu cakacaka, nai sau 
e taucoko me soli vei iko mai vua na Kalou o Jiova 
na nodra Kalou na lsireli o koya o sa mai 
vakarurugi iko kina ena ruku ni tabana.” 

13. “Me'u kune loloma e matamuni na noqu 
turaga, sa cavuta mai o Ruci, sai kemuni ga sa 
vakacegui au, ka sa vosataka na vosa ni veiciqomi 
vua na nomuni vada, e dina ga ni sega ni wili vata 
kei ira na nomuni vada.” 

14. Sa vosa vei Ruci o Poasa ena gauna ni kana, 
“lako mai ki ke, kania na madrai, tonia vata na 
kemu madrai vata kei na miti. Sa dabe o koya ena 
yasadra na tatamusuki, sa solia yani vua na 
kakana o Poasa; sa kana, sa mamau ka sa 
maroroya na kena vo. 

15. Sa tucake o koya me tomitomi sila, sa qai vosa 
o Poasa vei ira na cauravou, me ra kakua ni 
vakatatabui koya ena vanua sa tomitomi tiko 
kina. 

16. “Me vakanakiti na kena vakalutumi tiko vua 
na sila, me rawa ni tomika ka maroroya e so me 
kakua ni cudruvi.” 

17. Sa tomitomi tiko ka sa yakavi mai, sa samuta e 
so na nona tomitomi, ka sa kune e dua nai vakarau 
vinaka. 

18. Sa kauta na nona sila ka lako yani ki na koro, 
Sa raici koya o nona nei ka sa raica talega na ka sa 
kauta mai. Sa tukuna mai ka vakaraitaka vua na 
veika sa maroroya mai, ni sa vakamamautaki oti. 
19. Sa tarogi koya o na vugona, “O sa tomitomi e 
vei ni kua? O cakacaka mai vei? “Me 
vakalouvinakataki o koya sa kauwaitaki iko.” Sa 
tukuna o koya vei na vugona, kei koya rau a 
cakacaka vata, “Na yaca i koya na tagane ka i 
taukei ni cakacaka o Poasa.” 

20. Sa vosa vei na vugona o Naomi ka vaka, “Me 
vakalouvinakataki o Jiova o Koya sa sega ni 

vunitaka na nona vinaka vei ira na bula kei ira 
talega na mate!” Sa qai tukuna o Naomi vua, “Na 
tamata oqo sa wekadaru dina, ka wekadaru 
voleka duadua.” 

21. Sa tukuna o Ruci, sa vosa oti vei au o koya, 
“me'u tiko voleka ga vei ira na nona cauravou me 
yacova ni sa oti na tatamusuki.”” 

22. Sa vosa o Naomi vei Ruci, “E vinaka mo lako 
vata kei ira na goneyalewa, me ra kua tale ni 
sotavi iko o ira na tamata ena dua tale na were.” 
23. Sa qai tiko voleka ga o Ruci kei ira na 
goneyalewa nei Poasa me yacova ni sa oti na 
tatamusuki. 


Nona Vakadeitaki O Ruci 


3. Sa vosa o Naomi vei Ruci na vugona, “Na 


vugoqu, sa sega beka ni dodonu me'u raica na 
nomu maroroi, na nomu maroroi vinaka? 

2. “O Poasa, na nona goneyalewa o a tiko vata 
kei ira, sa sega li ni wekadaru voleka o koya? Ena 
bogi ni kua sa butu sila tiko o koya ena vanua ni 
butu sila. 

3. “Mo sisili vakavinaka, lumuti iko vinaka ka 
daramaka na i sulu vinaka duadua, ka lako sobu 
ki na vanua ni butu sila. Kua ni vakatara me kilai 
iko o koya, me yacova ni sa kana ka gunu oti. 

4. Ena gauna sa yaco kina me la'ki davo, mo kila 
na vanua e la'ki davo kina; mo lako yani, cega na 
yavana ka davo sobu; ena tukuna vei iko na cava e 
dodonu mo cakava.” 

5. Na ka kece o sa tukuna vei au, 
cakava.” 

6. Sa lako sobu o koya ka cakava kece na veika 
sa vakasalataki koya kina o na vugona. 

7. O Poasa ni sa kana ka gunu oti, sa marau 
vakalevu, sa lako ka davo sobu ena vanua sa bini 
tu kina na sila, sa qai lako talega mai o Ruci ka 
cega na yavai Poasa ka davo sobu e ruku ni 
yavana. 

8. Nisa bogi levu tutu sa kidacala o Poasa ni sa 
vuki, sa raica ni dua na yalewa sa davo tiko e 
yavana. 

9. Sa taro mai, “O cei o iko?” “Oi au o Ruci na 
nomuni vada, mo ni taura na nomuni vada ka 
vakarurugi koya ena tabamuni ni sai kemuni nai 
sosomi kei Kilioni.” 

10. Sa tukuna mai o Poasa, “Sa kalouvinaka o iko 
ena mata i Jiova, na luvequ! Ni o sa vakaraitaka na 
nomu loloma levu ena i cavacava, mai nai 
vakatekivu, ni o sa sega ni via lakovi ira na 
cauravou. 

11. “Oqo na luvequ, kua ni rere, au na cakava vei 
iko me vaka o sa gadreva, era sa kila kece na kai 
vanua oqo, ni o sa dua na yalewa dina. 

12. “Sa dina sara ni'u sa wekamu voleka sara oi 
au, la sa tiko tale e dua sa voleka sara mai vei au. 
13. “Mo tiko mada ena bogi oqo, ena mataka 
kevaka sa cakava o koya me vaka na kena i 
valavala me vaka vua na wekana, vei iko— 
vinaka; me cakava vei iko. Kevaka sa sega ni 


“Au na 


cakava vei iko me vaka vua na wekana, Au na 
cakava na ka o ya vei iko, me vaka sa bula na 
Kalou! Davo sobu mada me yacova na mataka.” 
14. Sa davo sobu o koya e yavai Poasa me yacova 
na mataka, sa yadra o koya ni se kabukabu ka 
sega ni dua e raica. Sa tukuna vua o Poasa, “me 
kua ni dua tale e kila ni lako mai ki na vanua ni 
butu sila e dua na yalewa.” 

15. Sa tukuna o Poasa, “me kauta mai na nona 
taga, sa qai sega kina vakalevu na sila, ka solia 
vua.” Sa qai lako o Ruci ki na koro. 

16. Ni sa lako mai vei nona nei, sa vosa mai o 
nona nei ka vaka, “Sai iko dina oqo na vugoqu?” 
Sa qai tukuna kece na ka sa cakava vua o Poasa. 
17. Sa tukuna o Ruci “Ni sa ono nai vakarau oqo 
sa solia mai o Poasa, ni sa tukuna mai o koya “mo 
kakua ni lako wale vei na vugomu.” 

18. Sa vosa o Naomi ka tukuna, “Mo tiko 
vakamalua na luvequ, me yacova ni sa matata mai 
e dua na ka; ena sega ni vakacegu o Poasa me 


yacova ni sa vakaoti kece na kena veivosaki e 
daidai.” 


Sa Tauri Ruci O Poasa 


4. Sa lako cake o Poasa ka la'ki dabe toka ena 


matamata ni koro; ka raica, sa lako mai na wekana 
sa vosa kina o koya. Sa kacivi koya o Poasa, ka 
tukuna “Dabe sobu na wekaqu” sa qai lako mai 
vakatikitiki okoya ka dabe sobu. 

2. Sa kaciva tale mai o koya e tini tale na qase 
ena koro, ka tukuna “Mo ni dabe eke”.Era sa dabe 
sara era. 

3. Sa qai vosa vei koya na wekana voleka, “O 
Naomi ena nona lesu mai ena vanua o Moapi, sa 
volitaka na tikini qele e nei Elimeleki na tacidaru. 
4. “Au sa nanuma me'u tukuna vei iko, “Mo 
volia ena matadra na qase ni tamata, mo volia ga; 
kevaka o sa via volia. Kevaka sa sega, mo qai 
tukuna, me'u volia oi au”. Au sa tarogi iko 
kevaka o sa sega, “Au na volia oi au.” 

5. Sa vosa o Poasa, “Na siga o sa volia kina na 
qele mai na ligai Naomi, mo volia talega na 
yalewa ni Moapi o Ruci, sa mate na watina, mo 
vakatubura e dua me wili veikoya nai votavota.” 

6. Sa tukuna na wekana voleka, “au sa sega ni 
rawa ni volia oqo, de'u qai vakacacana na noqu i 
votavota. Mo volia ga o iko, Poasa, na ka sa noqu 
vakadodonu, ni'u sa sega ni rawa ni volia” 

7. Oqo sa kena i vakarau vei ira na Isireli me 
baleta na veivoli kei na veisau ni ka, me 
vakadeitaki oqo: Me luvata na nona i vava e dua 
ka solia yani vei koya ka dua. Sa vaka oqo na 
kenai vakarau vei ira na Isireli. 

8. Sa vosa vaka oqo na wekana voleka vei Poasa, 

“Mo volia ga o iko, “ sa qai luvata na nonai vava. 
9. Sa qai vosa o Poasa, vei ira na qase kei ira 
kecega na tamata, “o ni sa vakadinadina e daidai 
ni'u sa volia na ka kecega sa nei Elimeleki kei na 
ka kece sa nei Kilioni kei Maloni mai na ligai 
Naomi. 

10. “Oqo, o Ruci na kai Moapi na wati Maloni, au 
sa taura me watiqu, me vakatura na yacadra na 
mate ena nona i votavota, me kua ni yali kina na 
yacadra mai vei ira na wekana ena matamata ni 
nona i tikotiko, o ni sa kena i vakadinadina e 
daidai.” 

11. Fra sa tukuna kece na tamata era sa tu ena 
matamata kei ira na qase, “Keimami sa kena i 
vakadinadina. Jiova me cakava vua na yalewa sa 
lako mai ki na nomu vale me vaka sa cakava vei 
Raijieli kei Lia oi rau oqo e rau sa tara cake na vale 
nei Isireli, mo tamata yaco e Efiraca, ka mo tamata 
rogo e Peceliema. 

12. “Me yaco na nomu vale me vaka na nei Feresi, 
o koya sa vakasucuma o Tamari vei Juta, me 
vakakina nai vurevure ena solia vei iko o Jiova 
mai vua na yalewa oqo.” 


Na Nodrau Kawa O Poasa Kei Ruci 

13. Sa tauri Ruci o Poasa me watina; sa curu vua 
ka sa kunekune sara, sa vakatubura e dua na 
gonetagane mai vei Jiova. 

14. Era sa tukuna vei Naomi na marama, “Me 
vakacaucautaki o Jiova,” ni sa sega ni vakatara me 
sega na wekamu voleka; me levu ka cecere na 
yacana e Isireli! 

15. “O koya me solia lesu vei iko na bula, me dau 
vakani iko ena nomu veigauna ni qase; ni sa 
vakasucuma mai e dua na gonetagane vei koya na 
vugomu daulomani ka uasivi cake vei iratou na 
luvemu tagane e vitu.” 

16. Sa taura na gone o Naomi, sa biuti koya e 
lomaserena, ka sa susugi koya. 

17. O ira kece na yalewa ni vanua o ya era sa solia 
vei koya na yaca ka ra tukuna, “Sa sucu vei Naomi 
e dua na gonetagane.” Era sa vakatoka me yacana 
o Opeti. Sai koya na tamai Jese, na tamai Tevita. 
18. Oqo na kawa i Veresi, o Veresi na tama i 
Eseroma; 

19. O Eseroma na tama i Rami, kei Rami na tamai 
Amenatave; 

20. O Amenatave na tama i Nasoni, kei Nasoni na 
tama i Salimoni; 

21. O Salimoni na tamai Poasa, kei Poasa na tama 
i Opeti; 

22. O Opeti na tama i Jese, kei Jese na tama i 
Tevita. 


1 SAMUELA 


NAI MATAI NI VOLA NEI 


SAMUELA 


Na Vuvale Nei Ilikena 


1. Sa dua na tamata mai na vanua o Ramacaimi - 
Sofimi ena veiulunivanua e Ifereimi, na tamata 
ogo o Ilikena na luvei Jeroimi, na luvei llaiu, na 
luvei Tou, na luvei Supi, na kai Ifereimi. 

2. Sa rua na watina, o Venina kei Ana. O Venina 
sa vakaluveni, sa sega ga o Ana. 

3. Na tamata oqo sa lako cake mai na nona koro 
ena veiyabaki me lotu ka vaka caboi soro vei Jiova 
ni lewevuqa e Sailo. Oi rau talega na luvei Ilai, o 
Ovini kei Vanaisi na bete ni Kalou o Jiova, e rau sa 
tiko mai kea. 

4. Ni sa dauyaco mai na gauna me dau laki 
vakacaboi soro kina o Ilikena, sa dau solia nai 
votavota vei Venina kei iratou na luvena tagane 
kei na luvena yalewa talega. 

5. Vei Ana ga, sa dau vakaruataka nai votavota- 
ni sa lomani Ana vakalevu cake, e dina ga ni 
sogota tiko na Kalou na nona kato ni gone. 

6. Sa dau vakararawataki Ana vakalevu o 
Venina, sa qai dau ca ga vakalevu ni sogota tiko o 
Jiova na nona kato ni gone. 

7. Sa dau veiyabaki ni sa lako tiko o koya ki na 
vale ni Kalou ka sa dau vakararawataki vakalevu, 
sa qai dautagi tikotikoga ka sega ni kana. 


Sa Yalayala O Ana 

8. Sa tukuna o Ilikena vei Ana na watina, “Na 
cava o sa tagi tiko kina? Na cava o sa sega ni kana 
tiko kina? Na cava o sa rui rarawa tiko kina? Au sa 
sega beka ni vinaka cake mai vei iratou na lewe 
tini na luvemu tagane?” 

9. Sa tucake o Ana ni ratou sa kana ka gunu oti 
mai Sailo. O Ilai na bete, sa dabe tiko ena i 
dabedabe voleka ki katuba ni valeniveitavaki i 
Jiova. 

10. Sa bibi vakalevu na yaloi Ana ka sa masu 
vakalevu vei Jiova ka tagi vakararawa sara. 

11. Sa cakava e dua na yalayala ka tukuna, “I 
Jiova na Kalou ni lewevuqa, kevaka o ni sa raica 
dina na rarawa ni Nomuni vada ka nanumi au, ka 
sega ni guilecavi au, ia, ka solia vua na Nomuni 
vada e dua na gone tagane, au na soli koya lesu 
vei Jiova ena veisiga kece ni nona bula ka ena sega 
ni tara na yame ni toro na nona qavokavoka.” 

12. Sa qai yaco, ni sa masu tiko ena mata i Jiova - 
o Ilai na bete sa vakaraica tiko na gusuna. 

13. Sa vosa tikoga e yalona o Ana, ka sa yavala 
tikoga na gusuna, na domona sa sega ni rorogo. 
Oqo sa nanuma kina o Ilai ni sa mateni tiko. 

14. Sa tarogi koya o Ilai, “Me cava soti na dede ni 
nomu mateni tiko? Kauta tani na waini mai vei 
iko!” 

15. Sa sauma vua o Ana ka vaka: “Sa sega na 
noqu turaga, oi au na yalewa sa dau rarawa 
vakalevu na yaloqu, au sa sega ni mateni ena 

waini se yaqona, ia au sa sova tiko na yaloqu vei 
Jiova. 

16. “Kakua ni raica na vada oqo me vaka e dua na 
yalewa ca, mai na levu ni noqu vakatakekere kei 
na vutugu, au sa qai vosa sara ga oqo.” 

17. Sa vosa mai o Ilai ka vaka: “Mo lako ena 
vakacegu, na nodra Kalou na Isireli ena solia na 
veika sa gadreva na yalomu, me vaka o sa kerea 
Vua.” 

18. Sa sauma mai o Ana, “Me kune loloma na 
vada oqo ena Matamuni.” Sa qai lako yani o koya 
ka kana ka sa sega tale ni kune na rarawa e 
matana. 


Sa Sucu O Samuela Ka Sa Vakacabori 

19. E ratou sa yadra vakamataka lailai ka lotu ena 
mata i Jiova ka lesu tale ki nodratou e Rama. Sa 
moceri Ana o Ilikena - sa qai nanumi koya o Jiova. 
20. Ni sa qai oti e dua na gauna lekaleka, sa qai 
kunekune o Ana ka vakasucuma e dua na luvena 
tagane ka vakayacani koya o Samuela - “Baleta 
ni'u sa kerei koya mai vei Jiova.” 

21. O Ilikena kei na nona vuvale kece, e ratou sa 
lako cake me vakacabora vei Jiova nai soro 
vakayabaki kei na nona yalayala. 

22. Sa sega ni lako cake o Ana, ni sa tukuna vei 
watina, “Au na sega ni lako cake me yacova ni sa 
kali oti na gone, au na qai kauti koya me basika 
ena mata i Jiova ka me tiko kina ka sega ni mudu.” 
23. Sa tukuna vua o Ilikena, “Cakava na ka e 
Vinaka vei iko - waraka me kali mada. Laiva vua 
na Kalou me vakayacora na Nona vosa.” Sa wawa 
tiko na yalewa ka susuga tiko na gone me yacova 
ni sa kali oti. 

24. Ni sa kali oti na gone, sa kauti koya cake kei 
na tolu na bulumakau, dua nai vakarau falawa, 
dua na i vakarau waini, ka kauti koya mai ki na 
vale ni Kalou e Sailo. Sa tubu cake na gone. 

25. Era sa vakamatea e dua na bulumakau ka 
kauta mai na gone vei Ilai. 

26. Ka sa tukuna, “Noqu Turaga! Me vaka sa bula 
na yalomu, oi au na yalewa e a tucake tu eke vei 
kemuni, ka masu tiko vei Jiova. 

27. “Na gone oqo au a masulaka, ka sa solia vei 
au o Jiova me vaka au a kerea Vua. 

28. “O koya oqo, au sa soli koya kina vei Jiova ; 
ena nona bula taucoko sa na soli tiko vei Jiova o 
koya.” E ratou sa qaravi Jiova mai kea. 


Na Masu Nei Ana 


2. Sa masu o Ana ka tukuna: “Na yaloqu sa reki 
tiko vei Jiova, na noqu kaukauwa sa laveti cake 
vei Jiova, au sa dredrevaki ira na kequ meca, ni'u 
sa rekitaka tiko na Nomuni veivakabulai. 

2. “Sa sega tale e vakatatabutaki me vakataki 
Jiova, ni sa sega tale, oi kemuni duadua ga. Sa 


sega tale na vatudei me vaka na noda Kalou. 

3. “Me kua tale na vosa vakadokadoka; me kua 
na viavialevu me lako mai na gusumuni, ni o 
Jiova, sa Kalou ni kila na ka, sa vakarautaka o 
Koya nai valavala kecega. 

4. “Na vega ni dakai nodra na tamata qaga sa 
musuki tani, o ira sa tacaqe era sa vauci ena 
kaukauwa. 

5. O ira sa mamaw, era volitaki ira ena vuku ni 
madrai kei ira sa viakana era sa mudu tale ni 
viakana. O koya mada ga sa yava sa vakasucuma 
e vitu na gone, kei koya sa levu na luvena sa yaco 
me malumalumu ka ninini mai. 

6. “Sa veivakamatei ka veivakabulai o Jiova; Sa 
kauta sobu ki nai bulubulu ka sa veivakaturi cake 
mai nai bulubulu. 

7. Sa veivakadravudravuataki, 
veivakavutuniyautaki talega, 
veivakalolovirataki, sa veilaveti cake talega. 
8. Sa vakaturi ira cake na dravudravua mai na 
soso, ka laveti ira cake na daukerekere mai nai 
binibini dravusa. Me ra tu vata kei ira na 
ravouvou, me ra taukena vata nai ukuuku 
vakaTuraga. “Na veiduru e vuravura sa nei Jiova, 
ka vakatuvana kina na vuravura. 

9. Ena yadrava ka maroroya na yavadra na Nona 
tamata. O ira ga na tamata ca era na vagalui ena 
butobuto. “Ena vuku ni kaukauwa ena sega ni dua 
e gaga. 

10. O ira na meca i Jiova era na 
vakavurumemeataki, na lomalagi ena kurukuru 
mai vei ira. “Ena solia na kaukauwa vei ira na 
Nona veitui, ka vakacerecerea na Nona tu na 
Nona lumuti.” 

11. Sa qai lako o Ilikena ki na nona vale ki Rama, 
ia na gone sa veigaravi tikoga vei Jiova ena matai 
Ilai na bete. 


sa 
sa 


E Rau Sa Gone Ca Sara Na Luve I Ilai Tagane 

12. E rau sa gone ca sara na luvei llai, ni rau sa 
sega ni kilai Jiova. 

13. Sa dau i tovo vakabete vei ira na tamata, o ya 
ni sa dua e mai vakacabora e dua nai soro, na nona 
dauveiqaravi na bete sa dau kauta mai nai cula 
matai tolu e ligana ni sa saga tiko na lewe ni 
manumanu. 

14. Ena cula yani na lewe ni manumanu ke sa tiko 
ena tavuteke, se e na kuro ni wai, se ena beseni, se 
ena kuro levu ; ena taura me kena na bete ns veika 
kece sa cabo mai ena i cula. Era sa dau cakava oqo 
mai Sailo vei ira kece na Isireli sa dau lako mai 
kina. 

15. Ni se bera talega ni dau tavu na uro, sa dau 
lako mai na nona dauveigaravi na bete ka tukuna 
vua sa vakacabora, na lewena mei soro, “Mo solia 
mai e so na lewena me la'ki tavu me kena na bete 
- ni na sega ni taura o koya na kena sa buta oti, 
ena taura na kena e se droka.” 

16. Kevaka sa tukana mai na tamata, “Me tavu 
mada e liu na uro, oti oqo, mo qai taura ga na kena 
levu o vinakata.” Sa qai dau saumi mai vakaogo, 

“E sega, mo solia ga mai oqori, ke sega, au na 
taura vakaukauwa.” 

17. O koya oqo, na nodrau i valavala ca na gone, 
sa rui levu sara ena mate i Jiova - Ni sa 
vakaveitaliataka na tamata nai soro vei Jiova. 


Na Veika E Dau Cakava O Samuela Ni Se Gone 
18. Sa veiqaravi tiko o Samuela ena mata i Jiova ni 
se gone lailai ga, ka sa dau dara tiko na Efoti 
lineni. 

19. Sa vakarautaka talega vua o tinana nai oro, sa 
dau kau mai vua ena veiyabaki, ni rau sa daulako 
mai kei watina me vakacabora nai soro 
vakayabaki. 

20. O Ilai sa dau vakalouvinakataki Ilikena kei 
watina ka tukuna, “O Jiova me solia vei iko na 
veikawa mai vua na yalewa oqo ena vuku ni 
votavota sa dau soli vei Jiova.” Ni sa oti ogo e rau 
sa dau qai gole lesu ki vale. 

21. Sa qai sikovi Ana o Jiova me kunekune kina 
ka vakasucuma e tolu na luvena tagane kei na rua 
na luvena yalewa. A sa tubu cake na gone o 
Samuela ena mata i Jiova. 


Na Parofisai Me Baleta Na Vuvale Nei Ilai 

22. Sa gase sara o llai, ka sa dau rogoca na veika e 
rau sa dau cakava na luvena vei ira na Isireli kei 
na nodrau dau moceri ira na yalewa era sa dau 
mai tiko ena mata ni katuba ni vale ni veitavaki. 
23. Sa tukuna vei rau na luvena, “Ena cava drau 
sa dau cakava kina na veika ca oqo? Au sa rogoca 
na nomudrau cakacaka ca mai vei ira kece na 
tamata oqo. 

24. “E sega, kemudrau na luvequ, sa sega ni 
tukutuku vinaka au sa rogoca. Drau sa vakavuna 
na nodra lako sese na tamata i Jiova. 

25. “Kevaka sai valavala ca e dua vua tale e dua - 
me qai lewai koya na Kalou. Ia, kevaka sai 
valavala ca, e dua vua na Kalou, O cei me na qai 
sorovaki Koya?” E dina ni ra sega ni rogoca na 
nodra vosa na qase ni sa nakita o Jiova me 
vakamatei ira. 

26. Sa tubu me levu na gone o Samuela ka sa 
taleitaki koya vakalevu o Jiova kei ira talega na 
tamata. 

27. Sa lako mai e dua na tamata ni Kalou ki vei 
Ilai ka tukuna vua, “Sa tukuna na Kalou o Jiova, 
“Au sa sega beka ni vakaraitaki Au vakavinaka 
kina vuvale nei tamamu ni ra a tiko mai Ijipita ena 
vale nei Fero? 

28. “Au sa sega beka ni digitaki koya mai vei ira 
na Isireli me Noqu bete, me vakacabora nai soro 
ena i cabocabo ni soro, me vakama na ka boi 
vinaka, me dara tiko na Efoti e Mataqu? Au sa 
sega beka ni solia ki na vuvale nei tamamu nai 
soro kece nodra na Isireli sa vakamai ena 
bukawaqa ? 

29. “Na cava dou sa dau vakacaqeta kina na i soro 
kei na Noqu madrali, o koya Au sa vakarota ena 
Noqu i tikotiko, ka o sa dokai rau vakalevu cake 
na luvemu mai vei Au, mo tara kina na veika 


vivinaka mai nai soro me nomu nai madrali kece 
era sa kauta mai na Isireli na Noqu tamata.” 

30. “Oqo, sa tukuna kina o Jiova na nodra Kalou 
na Isireli “Au sa tukuna vakaidina, ni nomu 
vuvale kei na vuvale nei tamamu me dau lako voli 
e mataqu me sega ni mudu.’ la, oqo sa tukuna 
kina o Jiova : “Me yawa sara vei Au, o ira sa dokai 
Au, Au na dokai ira - o ira sa vakawaletaki Au, 
era na vakawaletaki talega. 

31. “Mo kila, sa lako tiko mai na siga Au na 
musuka kina na ligamu kei na liga ni vale nei 
tamamu, me kua kina ni dua na tagane e matua 
ena nomu vale. 

32. 'O na raica na meca ena Noqu i tikotiko, 
veitalia na veika vivinaka sa cakava o Jiova vei ira 
na Isireli. Ena sega na tagane matua ena nomu 
vale me sega ni mudu. 

33. “Kevaka e dua na nomu tamata Au sa sega ni 
musuka tani mai na Noqu cabocabo ni soro - ena 
vakaleqa na matamu ka vakararawataka na 
yalomu. O ira kece na nomu kawa era na mate ga 
ni se qai seraka mai na nodra bula. 

34. 'Ogo mei vakatakilakila vei iko, oi rau na 
luvemu tagane, o Ovini kei Vanaisi - ni na dua ga 
na siga e rau na mate ruarua kina. 

35. “Au na vakatubura cake ga vei Au e dua na 
bete yalodina me muria na veika sa tiko e yaloqu, 
kei na veika sa tiko e Noqu mona. Au na tara cake 
e dua na vale vua, ka me lako voli e mata i Noqu 
lumuti me sega ni mudu. 

36. “Ena yaco mai na gauna, ni o ira kece sa vo e 
vale, era na lako mai ka cuva vei Koya me dua 
kina na tiki ni siliva kei na tiki ni madrai, ka 
tukuna, “Au kerea me'u biu yani kina dua nai tutu 
vaka bete - me'u kania kina e dua na tiki ni 
madrai.”” 


Nai Matai Ni Parofisai Nei Samuela 


3. Sa qaravi Jiova tiko o Samuela ena matai Ilai, 


Sa kune vakadredre na vosa i Jiova ena gauna 
koya, ka sa sega talega ni basika tiko vakalevu nai 
vakatakila. 

2. Sa yaco ena gauna o ya ni sa davo toka o Ilai 
ena nona i davodavo, ka sa malumalumu sara na 
nona rai, 

3. Ni se bera talega ni bokoca na cina ni vale ni 
veitavaki - ena vanua sa tiko kina na kato ni 
Kalou ka sa davo sobu talega o Samuela me 
vakarau moce, 

4. Sa kacivi Samuel o Jiova,ka sa sauma yani, 
“Sai Au Ogo!” 

5. Sa cici sara vei Ilai ka vaka : “Sai Au oqo, ni o 
sa kacivi au mai.” “Sa tukuna mai lako ka davo 
tale.” Sa lako ka davo tale. 

6. Sa kaci tale o Jiova, “Samuela!” Sa tucake o 
Samuela ka lako vei Ilai ka vaka : “Sai au oqo, ni o 
sa kacivi au.” Sa sauma o llai, “Au sa sega ni 
kacivi iko na luvequ, lako ka davo tale.” 

7. (Ese sega mada ni veikilai, kei na Kalou o 

Samuela se me sa bau vakaraitaki vua na vosa ni 
Kalou.) 

8. Sa kacivi Samuela tale ena i katolu ni gauna o 
Jiova. Sa tucake ka lako vei Ilai ka tukuna yani, 
“Sai au oqo ni o a kacivi au mai.” Sa kila o Ilai ni 
sa kaciva na gone o Jiova. 

9. Sa tukuna o Ilai vei Samuela, “Lako ka davo 
tale, kevaka me yaco ni sa kaci tale mo qai tukuna, 
“Mo ni vosa Jiova ni sa vakarorogo na Nomuni 
tamata.” Sa lako tale o Samuela ka davo sobu. 

10. Sa lako mai o Jiova ka tucake tu ka kaci me 
vaka sa dau cakava e liu, “Samuela ! Samuela!” Sa 
sauma mai O Samuela, “Mo ni vosa ni sa 
vakarorogo na Nomuni tamata.” 

11. Sa tukuna o Jiova vei Samuela: “Raica au na 
cakava e dua na ka e Isireli, na daliga ruarua ni 
tamata kece, era na rogoca. 

12. “Ena siga o ya Au na cakava kina vale nei Ilai 
na veika kece Au sa tukuna oti me baleta na nona 
vale mai na i matai me yacova nai otioti. 

13. “Niu sa tukuna oti vua, ni'u sa na lewa na 
nona vuvale me sega ni mudu ena vuku ni caka 
cala sa kila oti tu - baleta ni rau sa cakacaka 
vakaveitalia na luvena,ia, sa sega ni tarovi rau. 

14. “Ogo, au sa bubului me baleta na vuvale nei 
Ilai, baleta na caka cala ni vuvale oqo sa sega ni 
rawa ni bokoci ena dua nai soro cava ga sa caka 
me sega ni mudu.” 

15. Sa davo tikoga o Samuela me yacova na 
mataka, ka sa dolava na katuba ni vale nei Jiova. 
Sa rere o Samuela ni tukuna vei Ilai na veika sa 
vakatakilai vua. 

16. Sa kacivi Samuela mai o Ilai ka tukuna, 
“Samuela na luvequ!” Sa sauma mai o Samuela, 
“Sai au oqo.” 

17. Sa tukuna o koya, “Na cava sa tukuna vei iko 
o Jiova? Mo kua ni vunitaka mai vei au. Me na 
cakava vei iko na Kalou - kevaka o sa vunitaka vei 
au na vei ka kece sa vosa kina vei iko o Koya.” 

18. Sa tukuna vua o Samuela na veika kecega - ka 
sa sega ni vunitaka vua e dua na ka. Ka sa tukuna, 
“O Jiova ga, me cakava na veika sa vinaka ga 
vua.” 

19. Sa tubu cake o Samuela ka sa tiko vata kei 
koya na Kalou, ka sa sega ni vakatara me 
vakalutuma na vosa ni Kalou ki na qele. 

20. O ira kece na Isireli mai Tani ki Perisepa, era 
sa kila ni sa vakatikori me Parofita i Jiova o 
Samuela. 

21. Sa rairai tale mai Sailo o Jiova. Ni sa 
vakatakilai Koya o Jiova vei Samuela mai Sailo ena 
vosa i Jiova. 


4. Sa yaco mai na vosa i Samuela vei ira na 
Isireli. 


Sa Kau Vakavesu Na Kato Ni Kalou 
Era sa lako yani na Isireli me vala kei ira na 
Filisitia ka mai vaka i tikotiko volekati Apenisa; o 


ira na Filisitia era sa mai tiko e Epeki. 

2. Era sa vakarautaki ira na Filisitia me vala kei 
ira na Isireli; ni sa ia na veivaluvaluti era sa 
vakadrukai na Isireli mai vei ira na Filisitia ka era 
sa vakamatei kina e va na udolu na sotia. 

3. Ni ra sa lesu mai na nodra i tikotiko, era sa 
tukuna na nodra qase na Isireli, “Ena cava sa 
vakadrukai keimami kina na Kalou ena matadra 
na Filisitia? Me da kauta mai na Kato ni Kalou mai 
Sailo kivei keda eke, ni sa tiko vata kei keda - ena 
rawa ni vakabulai keda mai na ligadra na meca.” 
4. Fra sa lako ki Sailo, me ra la'ki kauta mai na 
kato ni veiyalayalati i Jiova ni lewevuga o Koya sa 
tiko ena kedra maliwa na Jerupi. Oi rau na luvei 
Ilai o Ovini kei Vanaisi e rau sa tiko mai kea vata 
kei na kato ni Veiyalayalati ni Kalou. 

5. Ni sa kau mai ki na nodra i tikotiko na kato ni 
Veiyalayalati i Jiova, era sa kaila vakadomoi levu 
na Isireli ka sa yavavala na vanua. 

6. Nira sa rogoca na domo ni kaila oqo o ira na 
Filisitia, era sa tukuna, “Na rorogo levu cava oqo 
sa lako tiko mai ena nodra i tikotiko na Iperiu ?” 
Era sa qai kila, ni sa tiko vata kei ira na kato ni 
Kalou. 

7. Fra sa rere na kai Filisitia ka tukuna “Sa lako 
mai na Kalou ena nodra i tikotiko!” E ra sa tukuna 
tale, “Eda na lega! Ni sa sega ni yaco na veika 
vaka oqo e liu. 

8. “Eda na leqa! O cei ena vakabulai keda mai na 
liga kaukauwa ni Kalou oqo? Oqo na Kalou e a 
vakaleqai ira na kai Ijipita ena mate ca kecega mai 
na vanua liwa. 

9. “Mo ni kaukauwa ka tu vakatagane, oi 
kemuni na kai Filisitia, mo ni kua ni nodra tamata 
cakacaka kina na Iperiu oqo, me vakataki ira 
veikemuni. Mo ni tu mai vakatagane ka vala!” 

10. Era sa mai vala na Filisitia ka sa vakadrukai o 
ira na Isireli ka dro ki na nodra i tikotiko. Sa dua 
na veivakamatei levu ni ra sa bale e tolusagavulu 
na udolu na sotia vei ira na Isireli. 

11. Sa vesuki talega na Kato ni Kalou kei rau 
naluvei Ilai o Ovini kei Vanaisi e rau sa mate 
talega. 


Sa Mate O Ilai 

12. E dua na tagane ni Penijamini sa cici mai nai 
valu ena siga o ya ka lako mai ki Sailo, sa 
kakabasubasu na nona i sulu ka soso vakalevu na 
uluna. 

13. Ni sa yaco yani, sa dabe tiko o Ilai ena nona i 
dabedabe ka vakararai tiko, ni sa yavavala 
vakalevu tiko na yalona ena vuku ni kato ni 
Kalou. 

14. Ni sa rogoca o Ilai na tagi levu oqo, sa taroga 
sara, “Na cava sa rorogo levu mai oqo ?” Sa lako 
vakatotolo mai na tagane ka tukuna vei Ilai. 

15. Sa yabaki ciwasagavulu ka walu o llai ka sa 
buwawa talega na matana. 

16. Sa tukuna vei llai na tagane ka vaka: “Au sa 
lako mai ena i valu, ka dro mai ena i matai ni yatu 

i valu ena mataka oqo.” Sa taro o llai, “Sa 
vakacava oi rau na luvequ?” 

17. Sa saumi vua ka vaka: “Era sa dro na Isireli 
mai vei ira na Filisitia ka sa dua na mate levu vei 
ia na tamata. E rau sa mate talega o Ovini kei 
Vanaisi kei na Kato ni Kalou sa kau talega 
vakavesu.” 

18. Ni sa tukuni vei Ilai me baleta na Kato ni 
Kalou, sa lutu vakanadaku mai na nona i 
dabedabe o Ilai mai na matamata, ka sa ramusu 
sara na domona ka mate, ni sa qase ka rui bibi sara 
o koya. Sa lewai Isireli o koya me vasagavulu na 
yabaki. 


O Ikapote 

19. Na wati Vanaisi, na vugoi Ilai, sa bukete tiko 
ka sa vakarau vakasucu tiko; ni sa rogoca o koya 
nai tukutuku ni sa tauri vakavesu na Kato ni 
Kalou, ka rau sa mate talega o Ilai na nona momo 
kei Vanaisi na watina, sa cuva ka vakasucu, baleta 
ni sa tarai koya mai na mosi ni taratara. 

20. Sa mate na yalewa ena nona vakasucu, ia, ni 
sa vakarau mate sa tukuna mai vua na nona 
dauveigaravi, “Kua ni rere o sa vakasucuma e dua 
na gone tagane.” Sa sega ni sauma lesu mai o 
koya. 

21. Sa vakayacana na gone o koya na 
dauveigaravi me Ikapote kenai balebale. ” Sa lako 
tani e Isireli nai ukuuku ni Kalou !” baleta na Kato 
ni Kalou sa tauri vakavesu kei na nodrau mate o 
Ilai kei Vanaisi. 

22. Sa tukuna na dauveigaravi, “Nai ukuuku ni 
Kalou sa lako tani e Isireli, ni sa tauri vakavesu na 
kato ni Kalou. 


Na Kato Kei Ira Na Filisitia 


5. Era sa kauta na Kato ni Kalou mai Apenisa ki 
Asitoti o ira na Filisitia. 

2. Era sa kauta mai na Kato ni Kalou, ki na vale 
nei Takoni a sa mai tu vata kei Takoni. 

3. Ni ra sa yadra mai ena mataka na kai Asitoti, 
era sa raica ni sa cuva vakatobuicu tu o Takoni ena 
mata ni Kato ni Kalou. Era sa vakaduri Takoni 
cake tale ena kena i tutu makawa na tamata. 

4. Ni ra sa yadra tale mai ena mataka ka tarava, 
sa cuva vakatobuicu tale tu o Takoni ena mata ni 
Kato ni Kalou. Ogo ga sa kamusu sara na uluna 
mai na yagona kei na ligana ruarua. Sa tu duadua 
ga na yagona. 

5. O koya oqo, o ira na bete levu vei Takoni kei 
ira na daulako mai ki na vale nei Takoni, era sa 
sega ni butuka tale na vanua o ya me yacova na 
siga ogo. 

6. Sa tarai ira tiko vakabibi na kai Asitoti na liga i 
Jiova. Sa ravuti ira ka vakatauva vei ira na soso ca. 
Vei ira e Asitoti kei na veivanua vakavolivolita. 

7. Ni ra sa raica na kai Asitoti oqo. Era sa 
tukuna: “Na kato ni Kalou me kua ni tiko vata 
kei keda. Na liga ni Kalou sa rui tarai keda kina na 


ka e ca sara, sa vaka talega kina vei Takoni na 
noda kalou.” 

8. Era sa vakasoqoni vata na turaga kece e 
Filisitia ka tukuna, “Na cava me da cakava ki na 
Kato ni nodra Kalou na Isireli?” Era sa tukuna, 
“Me kau na Kato ni Kalou ki Kaca.” Era sa qai 
kauta tani na “Kato ni Kalou” ni Isireli. 

9. Sa yaco ni ra sa kauta tani na Kato ni Kalou, 
na liga i Jiova sa tara yani na koro ka sa yaco kina 
e dua na veivakarusai levu; era sa samuti na 
tagane ena koro, ruarua na qase kei na gone, sa 
tarai ira talega na bo ca ka boi ca. 

10. Era sa vakauta sara na Kato ni Kalou ki 
Ekironi, sa qai yaco me kau ki Ekironi na Kato ni 
Kalou. Era sa tagi vakalevu na kai Ekironi ka 
tukuna, “Era sa kauta mai na Kato ni Kalou ni 
Isireli” me mai vakamatei keimami kei ira kece na 
tamata!” 

11. Era sa lako ka vakasogoni ira kece na turaga ni 
Filisitia ka tukuna, “Me vakau lesu na Kato ni 
Kalou ni Isireli ki na kena vanua, me kakua kina ni 
vakamatei keimami kei ira kece oqo,” sa dua na 
veivakarusai levu sa yaco ena veikorokoro; sa 
kaukauwa sara na liga ni Kalou vei ira. 

12. O ira sa sega ni mate, sa tarai ira na vidikoso 
lelevu, ka sa lako cake tikoga ki lomalagi na nodra 
tagi na tamata. 


Sa Vakalesui Na Kato Ni Kalou Ki Isireli 


6. Sa tiko na Kato ni Kalou e Filisitia me vitu na 


vula. 

2. Fra sa kacivi mai na bete kei ira na daunikila 
na ka vakalou mai vei ira na kai Filisitia, ka tarogi 
vei ira, “Na cava me da cakava ki na Kato ni Kalou 
ni Isireli oqo?” Tukuna mai me da vakauta lesu 
vakacava ki na kena vanua?” 

3. Fra sa tukuna mai, “kevaka o ni sa kauta lesu, 
me kua ni vakau lesu wale. Me vakalesui tale vua 
na Kalou vata kei na i soro ni “caka cala.” O ni na 
qai vakabulai kina, ka ena kilai talega ena kemuni 
maliwa na vuna e sega ni lako tani kina na Ligana 
mai vei kemuni.” 

4. Fra sa tukuna na Filisitia, “Na cava na i soro ni 
caka cala me keimami vakalesua Vua?” Sa saumi 
mai ka vaka, “Me lima nai bulibuli koula 
vakailavo me vaka na kedra i wiliwili na turaga ni 
Filisitia. Ni sa tarai kemuni kece na mate ca oqori 
kei ira talega na nomuni turaga. 

5. Mo ni cakava gona kina nai vakatakarakara ni 
bo kei na kalavo ena koula ea ravuti kina na 
vanua, ka mo ni solia vua na Kalou ni Isireli na 
vakarokoroko: de na qai vakagalalataka na Ligana 
mai vei kemuni vei ira na nomuni kalou kei na 
nomuni vanua. 

6. “Ena cava o ni sa yalokaukauwa tiko kina me 
vakataki ira na Ijipita kei Fero? Ni sa cakava vei 
ira na ka lelevu - era se bese ga ni vakagalalataki 
ira na tamata me ra lako - me ra vakagalalataki 
yani? 

7. “Mo ni cakava e dua na qiqi vodoki vou, me 
rua na bulumakau yalewa e se bera ni vaka i 
vuataki - me rau vesuki kina qiqi vodoki me kau 
tani mai vei rau na luvedrau. 

8. “Na kato ni Kalou me biu yani ki na qiqi 
vodoki kei nai soro ni caka cala sa buli oti ena 
koula, me biu toka e yasa ni kato me vakatalai 
yani me rau lako. 

9. “Mo ni vakaraica, me rau lako yani ki na 
nodra yasana ki Beci-Semesi, sa qai Koya dina sa 
cakava vei keda na ka ca levu ogo. Kevaka e sega, 
ena sa kila ni sa sega ni Koya oqo sa tarai keda 
tiko ena Ligana- sa yaco tikoga mai vei keda na 
veika oqo.” 

10. Sa vakayacori sara na veika oqo; sa kau sara 
mai na bulumakau yalewa e rua oqo ka vesu vata 
kei na qiqi vodoki, ka rau sa kautani yani na 
luvedrau. 

11. Sa biu sara na kato ni Kalou ena qiqi vodoki 
kei na kato sa tiko kina nai soro ni caka cala buli 
ena koula. 

12. Sa lako vakadodonu yani na bulumakau ki na 
sala vaka ki Beci- Semesi, ka lako sara yani ki na 
salatu, e rau sa sega tale ni gole ki na i mawi se ki 
nai matau, era sa muri tiko yani na turaga ni 
Filisitia me yaco sara ki nai yalayala kei Beci- 
Semesi. 

13. O ira mai Beci-Semesi era sa tatamusuki tiko 
mai na veiwiti ena buca, era sa rai yani ka raica na 
“Kato ni Kalou”, era sa mamarau vakalevu ni ra 
sa raica. 

14. Sa lako mai na qiqi vodoki ki na veiwere nei 
Josua e Beci-Semesi ka mai tu vakadua; sa tu e kea 
e dua na vatu levu, era sa basuka na qiqi vodoki 
ka vakacabora na bulumakau e rua oqori mei soro 
kama vei Jiova. 

15. Era sa kauta mai ki ra na “Kato ni Kalou” o ira 
na Livai kei na veika sa tiko vata ena qiqi vodoki. 
Era sa vakacabora na i sorokama kei na i soro ni 
veivinakati ena siga vata ga o ya vei Jiova. 

16. Ni ra sa raica na lima na turaga ni Filisitia na 
veika oqo era sa lesu tale ki Ekoroni ena siga tiko 
ga o ya. 

17. Na buli koula era sa kauta mai na Filisita me 
baleta nai soro ni caka cala vei Jiova, sa dua me nei 
Asitoti, dua vei Qasa, dua vei Esekiloni, dua vei 
Kaca ka dua vei Ekironi, 

18. Nai bulibuli kalavo koula me vaka nai wiliwili 
ni veikorokoro nodra na Filisitia sa lewai mai vei 
ira na veituraga, na veikoro tauri kei na veikoro 
mai vanua, me yaco sara ki na vatu levu o Epeli na 
vanua era sa biuta kina na “Kato ni Kalou” na 
vatu sa tiko, me yacova na siga oqo ena buca nei 
Josua mai Beci-Semesi. 

19. Sa vakamatei ira mai Beci-Semesi, baleta ni ra 
sa rai ena loma ni “Kato ni Kalou”. Sa vakamatei 
ira e limasagavulu na udolu ka mani vitusagavulu 
na tagane. Era sa tagi na tamata baleta ni sa 
veivakamatei o Jiova ena dua na veivakamatei 
levu. 


Na Kato Ni Kalou E Kirijaci Jaerimi 

20. Era sa tukuna na kai Bevi-Semesi, “O cei sa na 
tu rawa ena mata i Jiova na Kalou Tabu oqo? O cei 
ena lako cake mai vei keda?” 

21. Era sa talatala ki Kirijaci Jaerimi ka vaka: “O 
ira na Filisitia era sa kauta lesu mai na Kato i Jiova, 
mo ni lako sobu mai ka mai kauta cake yani vei 
kemuni.” 


7. Era sa lako mai na kai Kirijaci Jaerimi ka taura 
na Kato ni Kalou ka kauta mai ki na vale nei 
Apinatave; sa vakatabui na luvena o Iliesa me 
maroroya na Kato ni Kalou. 


Sa Lewa E Isireli O Samuela 

2. Sa tiko vakadede e Kirijaci Jaerimi na Kato ni 
Kalou, sa tiko e kea me ruasagavulu na yabaki ka 
era sa tagici Jiova vakalevu na Isireli. 

3. Sa vosa vei ira kece na Isireli o Samuela ka 
vaka: “Kevaka o ni sa lesu vei Jiova ena yalomuni 
taucoko ka biuta laivi na veikalou ni veivanua oqo 
kei Esitaroci mai vei kemuni, ka vakarautaka na 
yalomuni vei Jiova, ka qaravi koya ga, ena qai 
vakabulai kemuni mai na ligadra na Filisitia.” 

4. Sa yaco me ra biuti Peali kei Esiteroci laivi na 
Isireli ka qaravi Jiova duadua ga. 

5. Sa tukuna yani o Samuela, “Mo ni vakasoqoni 
vata kece mai na Isireli e Misipa, au na masulaki 
kemuni vei Jiova.” 

6. Fra sa vakasoqoni vata mai e Misipa, era sa 
takiva mai na wai ka sova yani ena mata i Jiova. 
Era sa lolo ena siga o ya ka tukuna, “Keimami sai 
valavala ca vei Jiova.” Sa lewa vei ira na Isireli o 
Samuela mai Misipa ena siga o ya. 

7. Nira sa rogoca na Filisitia na nodra sa soqoni 
vata na Isireli mai Misipa, o ira na turaga e Filisitia 
era sa lako cake me vala kei Isireli. Ni ra sa rogoca 
oqo na Isireli, era sa rerevaki ira na Filisitia. 

8. Era sa tukuna mai vei Samuela, “Me kua ni 
cegu na nomu kacivi Jiova na nomuni Kalou ena 
vukuda, 

9. Sa taura e dua na lami o Samuela ka 
vakacabora me i soro kama taucoko vei Jiova. Sa 
tagi talega vei Jiova me baleti ira na Isireli, ka sa 
sauma mai vua o Jiova. 

10. Ni sa vakacabora tiko nai soro kama o 
Samuela - era sa toso voleka mai na Filisitia me 
vala kei Isireli. Sa kurukuru mai o Jiova ena dua 
na kurukuru levu vei ira na Filisitia ena siga o ya. 
Era sa yatayata ka veilecayaki na Filisitia ka era sa 
vakamalumalumutaki mai vei ira na Isireli. 

11. O ira na Isireli era sa lako mai Misipa ka cicivi 
ira na Filisitia ka cemuri ira me yaco sara ki Beci- 
Kara. 

12. Sa taura o Samuela e dua na vatu levu ka 
vakatikora ena kedrau maliwa o Misipa kei Seni 
ka vakatoka me yacana o Apenisa, kena i balebale, 
“Sa veivuke o Jiova me yacova mai na siga oqo.” 
13. Era sa vakamalumalumutaki na Filisitia, ka 
era sa sega tale ni torova mai nai yalayala kei 

Isireli. Na liga i Jiova sa veivala tiko kei ira na 
Filisitia ena gauna kece i Samuela. 

14. Na veikoro kece era sa taura na Filisitia mai 
vei ira na Isireli, era sa vakasuka tale vei ira na 
Isireli, mai Ekironi ki Kaca; o Isireli sa taura tale na 
nona veivanua mai vei ira na Filisitia. Sa yaco 
talega na veisaututaki vei ira na Isireli kei ira na 
Amoraiti. 

15. O Samuela sa lewa e Isireli ena nona bula 
taucoko. 

16. Ena veiyabaki sa dau veilakoyaki ki Peceli, ki 
Kilikali kei Misipa, ka sa lewa e Isireli mai na 
veivanua kece o ya. 

17. la, sa dau lesu ga ki Rama ni sa tiko kina na 
nona vale. Mai kea sa lewa tiko kina e Isireli ka sa 
tara talega e kea e dua nai cabocabo ni soro vei 
Jiova. 


Sa Vinakata O Isireli Me Dua Na Nodra Tui 


8. Sa yaco ni sa qase mai o Samuela, sa cakava 


me ra lewa e Isireli na luvena. 

2. Na yaca i koya na ulumatua o Joeli, na i karua 
o Apaitia, e rau sa lewa tiko mai Pieri-sepa. 

3. E rau sa sega ni muria na we ni yavana na 
luvena. E rau sa dau vuki tani ki na veika e rawa 
vakailawaki, e rau sa taura na veika ni 
veivakabutobutotaki ka rau sa vakatanitaka na 
lewa e dodonu. 

4. Fra sa vakasoqoni kece mai na qase e Isireli ka 
lako mai vei Samuela ki Rama. 

5. Ka tukuna vua, “Raica o sa qase mai, oi rau na 
luvemu, e rau sega ni muri iko. Oqo mo cakava 
mada vei keimami e dua na tui me lewa vei 
keimami me vakataki ira na veimatanitu.” 

6. Na ka oqo sa vakararawataki Samuela, ni ra sa 
tukuna mai, “Solia vei keimami e dua na tui me 
lewa vei keimami.” Sa masu vei Jiova o Samuela. 
7. Sa sauma mai vei Samuela o Jiova, “Rogoca na 
domodra na tamata ena veika kece era na tukuna 
vei iko; ni ra sa sega ni cati iko, ia, era sa cati Au 
ga, ni ra sa sega ni vinakata me'u lewa vei ira. 

8. “Me vaka na cakacaka era sa cakava mai na 
siga Au sa kauti ira mai kina mai Ijipita, me 
yacova na siga oqo — era sa biuti Au kina ka 
qarava na veikalou tani, era sa cakava talega oqo 
vel iko. 

9. “Oqo mo rogoca na domodra, ia, mo 
vakasalataki ira rawa ka vakaraitaka vei ira na 
nodra i vakarau na tui ena lewa vei ira.” 

10. Sa tukuna kece vei ira na tamata o Samuela na 
veika sa vakarota o Jiova, me baleti ira na tui. 

11. Sa tukuna kina; “Ena vaka oqo na nodra i tovo 
na tui, o ira ena lewa ena vukumuni; Era na tauri 
ira na luvemuni tagane ka digitaki ira mera nona 
qiqi ni valu, ka so me ra nona dauvodo ose, ka so 
me ra dau cici tiko ena matadra na qiqi ni valu. 

12. “Ena digitaki ira nai liuliu ni veiudolu kei nai 
liuliu ni vei limasagavulu, eso me ra dau siviyara 
ka dau tatamusuki, eso me ra dau caka yaragi ni 
vala kei na veiyaya ni qiqi ni valu. 


13. “Ena tauri ira na nomuni goneyalewa me ra 
nona ka boivinaka, dauvakasaga, ka dauvavavi. 
14. “Ena taura na nomuni veikavivinaka mai na 
were, mai na veivaini kei na veiolive ka solia vei 
ira na nona tamata. 

15. “Ena taura nai katini ni nomuni vuata kei na 
vaini ka solia vei ira na nona tamata cakacaka kei 
ira na dauveigaravi. 

16. “Ena tauri ira na tagane kei na nomuni yalewa 
daucakacaka kei ira na nomuni cauravou 
momoqaqa, kei na nomuni yasa digitaki, me ra 
cakacaka ena vukuna. 

17. “Ena taura nai katini ni nomuni sipi, ka o ni 
na nona tamata ni veigaravi. 

18. “O ni na qai tagi ena gauna o ya, me baleta na 
tui o ni sa digitaka me nomuni, o Jiova ena sega ni 
via rogoci kemuni ena siga o ya.” 

19. O ira na tamata era sa sega ga ni via rogoca na 
domo i Samuela ka tukuna, “Sega, me dua ga na 
tui vei keimami, 

20. “Me keimami vakataki ira ga na veimatanitu 
me lewa na tui vei keimami ka me liu vei keimami 
ka valataka na neimami i valu.” 

21. Ni sa rogoca o Samuela na nodra vosa na 
tamata, sa la'ki cavuta sara ena daligai Jiova. 

22. Sa tukuna mai o Jiova vei Samuela, “Rogoca 
na domodra ka solia vei ira e dua na tui.” Sa 
tukuna o Samuela vei ira na Isireli, “Me lako na 
tamata yadua ki na nona koro.” 


Sa Digitaki O Saula Me Tui 


9. Sa dua na tamata mai vei ira na Penijamini na 
yacana o Kisi na luvei Epieli, na luvei Seroa, na 
luvei Pikoraci, na luvei Afia, na Penijamini, na 
tamata gaga ka kaukauwa. 

2. Sa dua na luvena o Saula, e cauravou totoka 
ka kilai tani. Sa sega ni dua tale e Isireli me sivia 
na taucoko ni cauravou oqo. Sa vatukai vinaka ka 
tudonu. 

3. Ea yali na asa nei Kisi na tama i Saula ena 
gauna o ya. O Kisi sa tatau vei luvena, “Kauta e 
dua na dauveigaravi, drau tu ka lako me 
vakasagarai na asa.” 

4. Nisa lako yani ki na veiulunivanua e Ifereimi 
ena loma ni vanua o Salisa, e rau sa sega ni kunea 
kina. E rau sa lako yani ki Salimi, e rau sa sega ni 
kunea kina. E rau sa lako curuma na vanua vaka 
Penijamini ka sa sega ga ni kune. 

5. Ni rau sa lako mai ki na vanua vaka Supi, sa 
tukuna o Saula vua na nona dauveigaravi, “Daru 
lesu tale, o tamaqu sa na guilecava na asa, ka sa na 
leqataki kedaru tiko.” 

6. Sa tukuna sara vua na dauveigaravi, “Raica, 
ena koro o ya sa tiko kina e dua na tamata ni 
Kalou ka sa tamata vakaturaga; sa dauyaco kece 
na veika e dautukuna se vosa kina. Me daru lako 
vua, de vakaraitaka vei kedaru na sala me daru 
lako kina.” 

7. Sa tukuna tale o Saula vua na nona 
dauveiqaravi, “Kevaka daru sa lako vua na tamata 

ni Kalou, na cava me daru kauta vua? Sa oti na 
madrai, sa sega na ka me daru kauta vua na 
tamata ni Kalou, na cava me daru cakava?” 

8. Sa sauma mai na dauveigaravi vei Saula ka 
vaka: “Raica sa tiko oqo vei au e dua na dola me'u 
solia vua na tamata ni Kalou me vakaraitaka kina 
vei kedaru na sala.” 

9. (Ena gauna o ya e Isireli, ni sa lako e dua me 
taroga na Kalou, sa dau tukuna vaka oqo: “Me da 
mai lako mada vua na daurairai”, ni sa parofita 
tiko o Samuela ena gauna o ya - sa dau kacivi e liu 
me daurai.) 

10. Sa tukuna o Saula vua na nona dauveigaravi, 
“O sa caka vinaka, daru lako sara yani.” E rau sa 
lako sara ki na koro sa tiko kina na tamata ni 
Kalou. 

11. Ni rau sa cabeta na delana ki na koro, e rau sa 
sota kei na so na yalewa era sa mai taki wai, ka rau 
sa taro yani, “Sa tiko beka e ke na daurai?” 

12. Era sa sauma maj, “lo, sa tiko eke na daurai, 
sa tiko ga e liu oqori. Drau totolo, ena lako mai o 
koya ki na koro, ni sa tiko na nodra vakacaboi soro 
o ira na tamata e na koro ena yasana cecere. 

13. “Ni drau sa lako ga mai kina koro, drau na 
kunei koya ni bera ni lako cake ki na yasana cecere 
me kana kina. Era na sega ni kana na tamata me 
yacova ni sa lako mai o koya, baleta me 
vakalouvinakataka o koya nai soro - ni oti koya 
era na qai kana o ira sa sureti mai. Drau lako cake, 
ni gauna sara ga oqo, ena laukune kina o koya.” 
14. E rau sa lako cake ki na koro, ni rau sa lako 
tiko mai, sa lako donui rau tiko mai o Samuela, ni 
lako cake tiko ki na vanua cecere. 

15. Sa tukuna oti e daligai Samuela o Jiova na siga 
ena lako mai kina o Saula ka tukuna, 

16. “Ena mataka, na gauna vata ga oqo, Au na 
vakatala mai vei iko e dua na tamata mai na vanua 
i Penijamini, mo lumuti koya me nodra i liuliu na 
Noqu tamata, na Isireli, o koya oqo ena vakabulai 
ira na Noqu tamata mai na ligadra na Filisitia. 
Ni'u sa rai tiko vei ira na Noqu tamata, baleta ni sa 
lako cake tiko mai vei Au na nodra tagi.” 

17. Ni sa raici Saula o Samuela, sa tukuna vua o 
Jiova, “Sai koya oqori na tamata Au sa tukuna tiko 
vei iko. O koya oqo ena liu vei ira na Noqu 
tamata.” 

18. Sa torovi Samuela tiko mai o Saula ena 
matamata ka taroga, “Au kerea, mo ni vakaraitaka 
vei au na nona vale na daurai?” 

19. Sa sauma yani vei Saula o Samuela, “Oi Au ga 
na daurai - mo liu yani vei au kina yasana cecere, 
ni o na kana vata kei au e daidai; ni mataka, au na 
qai laivi iko mo lako ena mataka ni'u sa tukuna oti 
vei iko na veika sa tu e lomamu. 

20. “Me vaka na nomu asa sa yali oti oqo me tolu 
na siga, mo kua ni leqa taka baleta ni sa kune oti. 
Sa tiko beka vei cei na ka era gadreva na Isireli? E 
sega beka ni tiko vei iko kei ira na vale nei 
tamamu?” 

21. Sa sauma o Saula ka vaka: “Au sa sega beka ni 
dua na Penijamini, mai na yavusa lailai duadua e 


Isireli, na noqu vuvale na vuvale murimuri 
duadua vei ira na Penijamini? Ena cava o sa vosa 
kina vaka oqo vei au?” 

22. Sa kauti Saula o Samuela kei na nona 
dauveiqaravi ka kauti rau mai ki na vale ni sogo, 
ka vakadaberi rau ena vanua daudokai nodra sa 
dau sureti mai; era sa lewe tolusagavulu na 
tamata. 

23. Sa tukuna o Samuela vua na dauvakasaga, 
“Kauta mai na tikina au sa solia vei iko, na kena 
au a tukuna, “Me biu tiko vakatikitiki.”” 

24. Na daunivakasaqa sa taura mai na lewe ni 
manumanu ka vakarautaka e matai Saula. Sa 
tukuna o Samuela, “Sai koya sara ga oqo, na veika 
sa maroroi tu, sa qai vakrautaki oqo vei iko. Mo 
kana baleta ni sa vakarautaki oqo vei iko baleta 
ni'u sa dau sureti ira mai na tamata.” Sa kana vata 
o Saula kei Samuela ena siga o ya. 

25. Ni rau sa lako sobu mai na tikina cecere ki na 
koro, e rau sa veivosaki tiko o Saula kei Samuela 
ena tabana e cake ni vale. 

26. E rau sa yadra vakamataka lailai ni sa kida 
mai na mataka, sa kaciva Saula o Samuela ki na 
dela ni vale ka tukuna, “Mo tucake me'u talai iko 
yani ki na nomu sala.” Sa tucake o Saula e rau sa 
lako yani ki tuba vata kei Samuela. 


Sa Lumuti O Saula Me Tui 

27. Ni rau sa lako yani ki na taudaku ni koro sa 
tukuna sara o Samuela vei Saula, “Mo tukuna vua 
na nomu dauveigaravi me liu yani vei kedaru. Sa 
lako sara yani. “O iko mo tiko mada eke, me'u 
tukuna kina vei iko na nona vosa na Kalou.” 


10. Sa taura o Samuela na tavaya waiwai ka 


sova yani ki na ului Saula, ka reguci koya ka 
tukuna “Sa sega li ni o Jiova sa lumuti iko mo 
nodra i liuliu na Nona i votavota? 

2. “Nio sa lako tani mai vei au e dai, o na raica e 
rua na tamata ena i bulubulu nei Raijeli ena vanua 
vaka Penijamini e Selesa ka rau na tukuna vei iko, 
“Na asa o a la'ki vakasaqara sa kune. O tamamu sa 
oti na nona legataka na asa ka oqo sa leqataki iko 
vakalevu, ni sa taroga tiko, “Na cava mada me'u 
cakava me baleti na luvequ?”” 

3. “Mo na gai lako yani vakadodonu mai kea ki 
na vunikau teribinici e Tepori. Mai kea e lewe tolu 
na tamata e ratou sa lako cake tiko vua na Kalou e 
Peceli me mai sotavi iko. E dua e kauta tiko mai e 
tolu na luve ni me, e dua tale sa taura tiko e tolu 
nai buli madrai kei na dua tale sa taura tiko e dua 
na saga waiwal. 

4. “E ratou na kidavaki iko ka solia vei iko e rua 
nai buli madrai, ka o na taura mai na ligadratou. 

5. “Ni oti oqori, o na lako mai ki na ulunivanua 
ni Kalou, na vanua sa tiko kina na nodra yavusa i 
valu na Filisitia. Ena yaco ni o sa lako mai kea ki 
na koro, o na sotavi ira e dua nai lawalawa 
parofita ni ra sa lako sobu tiko mai na vanua 
cecere vata kei nai yaya ni vakatagi, na tibereli, na 

sici bitu, na api sa liu tiko e matadra, era na 
parofisai tiko. 

6. “Na yalo ni Kalou ena curumi iko mai, ka o 

na parofisai vata kei ira, o na vuki me dua tani tale 
na tamata. 

7. “Ni sa yaco na veika oqo vei iko, mo cakava 
me vaka sa gadrevi vei iko; ni sa tiko vata kei iko 
na Kalou. 

8. “O na liu vei au ki Kilikali, au na lako dina 
mai vei iko me'u vakacabora nai soro kama kei nai 
soro ni veivinakati. Mo na wawa me vitu na siga 
me yacova ni'u sa lako mai vei iko ka vakatakila 
na ka mo cakava.” 

9. Sa yaco ni sa lako tani mai vei Samuela, Na 
Kalou sa solia tale vua e dua na yalo; Na veika 
kece sa yaco ena siga o ya. 

10. Ni rau sa lako mai ki na ulunivanua, era sa tu 
e kea na Parofita me sotavi koya, sa curumi koya 
mai na Yalo ni Kalou ka sa vakatekivu sara me 
parofisai vata kei ira na parofita. 

11. Sa yaco, vei ira kece sa kilai koya e liu era sa 
raica ni sa parofisai tiko vata kei ira na parofita - 
era sa veitukuni yaka, “Na cava oqo sa yaco tiko 
vua na Luvei Kisi? Sa parofita talega o Saula?” 

12. Sa dua na tamata mai kea sa sauma mai, “la, o 
cei na tamadra?” Sa yaco me sa dua na 
vakaibalebale, “Sa dua talega vei ira na Parofita o 
Saula?” 

13. Ni sa oti na nona parofisai tiko, sa lako cake ki 
na vanua cecere. 

14. Sa vosa vei Saula kei koya na nona 
dauveigaravi o nona momo, “Drau a lako i vei ?” 
Sa sauma sara yani, “Me vakaraica na asa. Ni 
keirau sa sega ni kunea rawa, keirau sa mani lako 
sara vei Samuela.” 

15. “Drau tukuna mada mai vei au se cava sara e 
tukuna o Samuela, au kerea - sa vosa mai kina o 
momo nei Saula.” 

16. Sa sauma yani o Saula ka vaka: “Sa tukuna 
vakadodonu ga ni sa kune na asa.” Ena vuku ni 
matanitu, sa sega ni via vakaraitaka na veika sa 
vosa kina o Samuela. 


Sa Vakarogoi Me Tui O Saula 

17. Sa kacivi ira kece na tamata ki vei Jiova o 
Samuela mai Misipa, 

18. ka sa vosa vei ira na luvei Isireli, “Sa tukuna o 
Jiova na nodra Kalou na Isireli, “Au sa kauti ira 
mai na luvei Isireli mai ljipita ka vakabulai 
kemuni mai na vanua o ya kei na ligadra na 
veimatanitu kei ira talega sa dau vakabobulataki 
kemuni.” 

19. “Ena siga oqo, o ni sa cati Jiova na nomuni 
Kalou, o koya sa vakabulai kemuni mai na kemuni 
meca kecega kei na nomuni vakararawataki 
kecega, ka o ni sa tukuna vua, “E sega me sa dua 
ga na neimami tui.” O koya oqo, mo ni vakaraitaki 
kemuni ena mata ni Kalou vakayavusa ka 
vakamatagali.” 

20. Sa vakavuna o Samuela me ra toso mai 


vakavoleka na yavusa kece e Isireli, ka sa digitaki 
na yavusa i Penijamini. 

21. Ni sa vakavuna tiko na nodra toso voleka mai 
na yavusa i Penijamini ena nodra dui veivuvale, sa 
digitaki na vuvale i Matiri. O Saula na luvei Kisi sa 
digitaki. Ni ra sa vakasagarai koya, era sa sega ni 
kunea. 

22. Era sa vakatarogi Jiova, “Se sa lako mai na 
tamata se sega?” Sa sauma mai o Jiova, “Sa tiko e 
kea o koya, ni sa vuni tiko ena vanua era sa tu 
kina na i yaya.” 

23. Era sa cici yani ka kauti koya mai kea, ni sa 
tucake tu ena kedra maliwa - sa balavu cake o 
koya mai vei ira kecega mai na tabadra ka lako 
cake. 

24. Sa tukuna o Samuela vei ira kecega na tamata, 
“O ni sa raica na tamata sa digitaka o Jiova, ni sa 
sega ni dua e vakataki koya mai vei ira kece na 
tamata?” Era sa kaila kece na tamata ka vaka: “Me 
bula balavu na tui !” 

25. Sa vakamacalataka o Samuela na nodra i 
valavala na tui ka vola sara ena dua nai vola ka 
biuta yani ena mata i Jiova. Sa vakatalai ira yani o 
Samuela, na tagane vakayadua ki na nodra 
veivale. 

26. Sa lako talega ki vale o Saula ki Kipea; era sa 
lako vata kei koya na tamata gaga, o ira sa tara oti 
na yalodra na Kalou. 

27. O ira sa vukitani era sa tukuna, “Ena 
vakabulai keda vakacava na tamata oqo?” Era sa 
cati Saula, ka sega ni via kauta mai vua e dua na 
ka ni loloma. la sa tauri koya tikoga vakamalua o 
Saula. 


Sa Vakabulai Sepesa Kiliati O Saula 


11. O Naesi na Amoni sa lako cake mai ka 


mai toka vaka i valu me vala kei Selesa Kiliati; o 
ira kece na tamata ni Sepesa era sa tukuna vei 
Naesi, “Cakava vei keimami e dua na 
veidinadinati, keimami na qai qaravi iko.” 

2. Sa sauma mai o Naesi na Amoni, “Au na 
cakava na veidinadinati kevaka sa caka oqo, o ya 
me'u kauta tani na yaloka ni matamu i matau, me 
ra madua kina na Isireli kecega.” 

3. O ira na qase ni Sepesa era sa tukuna vua 
“Wawa mada me vitu na siga, me keimami na 
tukutuku mada vei ira kece na Isireli. Kevaka sa 
sega me vakabulai keimami, keimami na qai lako 
mai vei iko.” 

4. Sa lako mai na dua nai talai ki vei Saula e 
Kipea ka tukuna nai tukutuku ni ra sa vakarorogo 
tu na tamata. Era sa qoqolou na tamata ka tagi. 

5. Sa muri mai o Saula ni lesu tiko mai na 
veiwere ka taroga, “Na cava na lega, ni ra sa tagi 
tiko na tamata?” era sa tukuna vua na nodra vosa 
na tamata ni Sepesa. 

6. Sa lako mai vei Saula na Yalo i Jiova ni sa 
rogoca ogo, ka sa katakata mai na nona cudru. 

7. Sa taura nai vua ni bulumakau ka musuka 
vakalalai ka vakauta yani ki na nodra vanua kece 

na Isireli ena ligana nai talai ka tukuna, o koya sa 
sega ni lako vata kei Saula kei Samuela ki na i 
valu; ena caka vaka oqo ki na nona manumanu. 
Na rerevaki Jiova sa tarai ira na tamata kecega ka 
era sa lako mai ena dua ga na veivakadonui. 

8. Ni ra sa mai wili e Beseki, era sa lewe tolu na 
drau na udolu na luvei Isireli ka era sa lewe 
tinikatolu na udolu na tamata e Juta. 

9. Fra sa tukuna vua sa dautalai, “Mo tukuna vei 
ira na tamata ni Sepesa Kiliati: “Ni mataka ena 
gauna sa katakata kina na siga, ena yaco yani na 
veivuke.”” Sa lako yani nai talai ka tukuna vei ira 
na tamata ni Sepesa, ka era sa marau. 

10. Era sa tukuna na tamata i Sepesa, “Ni mataka 
keimami na lako mai vei kemuni o mo ni cakava 
vei keimami na veika sa vinaka vei kemuni.” 

11. Sa qai yaco ena siga ka tarava, sa wasea me 
tolu nai wasewase o Saula, ka era sa lako mai ena 
loma donu ni tikotiko ena i matai ni wasewase ni 
yadra, ka vakamatei ira na Amonaiti me yacova na 
siga levu katakata. Era sa rere vakalevu o ira sa 
dro bula ka era sa veiseyaki, ka sa yaco me ra dui 
lakolako na tamata kecega. 

12. Era sa tukuna vei Samuela na tamata “O cei sa 
tukuna “Me neimami tui o Saula? Me ra kau mai 
na tamata oqo, me ra mai vakamatei.” 

13. Sa tukuna o Saula, “Me kua ni dua e 
vakamatei ena siga oqo, ni siga e dai sa 
vakayacora kina na Kalou na nodra vakabulai na 
Isireli.” 

14. Sa tukuna vei ira na tamata o Samuela, “Me da 
mai lako ki Kilikali ka me la'ki vakavouia na 
matanitu mai kea.” 

15. Era sa lako ma tamata ki Kilikali, era sa 
vakatikori Saula mai kea me nodra tui - ena matai 
Jiova e Kilikali. Era sa vakacabora mai kea nai soro 
ni veivinakati ena mata i Jiova, o Saula kei ira 
kecega na luvei Isireli era sa marau vakalevu sara. 


Sa Vosa O Samuela Ena Vakatikori Nei Saula 


12. Sa tukuna o Samuela vei ira kece na luvei 


Isireli, “Mo ni kila ni'u sa rogoca na domomuni 
ena veika o ni sa tukuna vei au, ka sa caka me dua 
na nomuni tui. 

2. “Ogo, sa tu na tui ka sa lako voli e matamuni. 
Au sa qase mai ka sa sika na uluqu, ka raica - sa 
tiko vata kei kemuni o iratou na luvequ. Au sa 
lako tiko e matamuni ni'u a se gone me yacova e 
dai. 

3. “Sai au oqo, sa vakadinadinataki Au ena mata 
i Jiova, ena matana talega na nona i lumuti, na 
bulumakau i cei au sa kovea? Se na asa nei cei au 
sa kovea talega? O cei au sa vakaisina? O cei au sa 
vakaicolacolataka se mai na liga i cei au sa taura 
kina e dua na veivakataulotaki. me 
vakamatabokotaki au? Au na vakasuka lesu tale 
vei iko.” 

4. Fra sa tukuna mai, “O sa sega ni vakaisina se 
vakabibitaka e dua, se o sa taura e dua na ka mai 
na ligana e dua.” 


5. Sa qai tukuna vei ira, “Sa i vakadinadina 
o Jiova vei kemuni, na nona i lumuti talega sai 
vakadinadina e dai, ni kemuni sa sega ni kunea e 
dua na ka e ligaqu.” Era sa tukuna kece, “Sai 
vakadinadina na Kalou.” 

6. Sa tukuna tale o Samuela vei ira na tamata, “O 
Jiova ga sa vakatuburi Mosese kei Eroni, o Koya 
talega sa kauti ira tani mai na tamamuni mai 
Ijipita. 

7. “Moni tu vakadua me'u vakamacala mada vei 
kemuni ena mata i Jiova ena vuku ni cakacaka 
dodonu sa cakava o Jiova vei kemuni kei ira na 
nomuni qase: 

8. “Ni sa lako o Jekope ki Ijipita, ena sa tagi na 
tamamuni vei Jiova, sa qai talai Mosese kei Eroni, 
oi rau sa kauti ira tani mai Ijipita ka vakavuna na 
nomuni sa mai tiko ena vanua oqo. 

9. “Era sa qai guilecavi Jiova na nodra Kalou, o 
Jiova sa qai volitaki ira ki na ligai Sisaria nai liuliu 
ni mataivalu na Esa ki na ligadra na Filisitia, ki na 
ligadra tale na Moapi, ka ra sa veivaluti kina. 

10. “Era sa tagi tale vei Jiova ka tukuna, “Keimami 
sai valavala ca ni keimami sa biuti Jiova ka qaravi 
Peali kei Esitaroci, ia, oqo mo ni sereki keimami 
mai na ligadra na meca, me keimami qaravi 
kemuni.” 

11. “O Jiova sa talai Serupepeli, Bidani, Jevica, kei 
Samuela me vakabulai ira mai na ligadra na meca 
ena veiyasana kecega, ka o ni na tiko vinaka. 

12. “Nio ni sa raici Neasi na tui Amoni ni tuva i 
valu vei kemuni, o ni sa qai tukuna mai vei au, 'E 
segai, me dua ga na tui me liutaki keimami” - ni sa 
liutaki kemuni tiko ga o Jiova na nomuni Kalou ka 
nomuni tui. 

13. “Oqo, sa tu oqo na nomuni tui, o koya o ni sa 
digitaka ka gadreva. Mo ni kila, o Jiova sa 
vakatikora na tui vei kemuni. 

14. “Kevaka o ni sa rerevaki Jiova ka rogoca na 
domona, ka mo ni kua ni vuki tani mai na Nona i 
vakaro, oi kemuni kei koya na tui ena liutaki 
kemuni, o ni na muri Jiova tikoga me nomuni 
Kalou. 

15. “la, kevaka o ni sa talaidredre ki na domo i 
Jiova, ka vuki tani mai na Nona i vakaro, na liga i 
Jiova ena kemuni meca tale, me vaka ea cakava vei 
ira na Nomuni qase. 

16. “Mo ni tucake ka raica na veika lelevu ena 
cakava vei kemuni o Jiova ena matamuni sara ga: 
17. “Sa sega beka ni siga ni tatamusuki oqo? Au 
na kacivi Jiova ka ena tala mai na kurukuru kei na 
uca o Koya mo ni kila ka raica kina ni sa rui levu 
sara na nomuni valavala ca o ni sa cakava ena 
mata i Jiova - ni kemuni sa vinakata ga me dua e 
tui vei kemuni.” 

18. Sa gai kacivi Jiova o Samuela ka sa tala mai na 
kurukuru kei na uca o Jiova ena siga o ya. Era sa 
rerevaki Jiova kei Samuela vakalevu na tamata 
kecega. 

19. Era sa tukuna vei Samuela na tamata kecega, 
“Mo masulaki ira na nomuni tamata vei Jiova na 
nomuni Kalou, me kakua ni keimami mate; ni 

keimami sa vakuria na neimami valavala ca, na ca 
levu, ni keimami sa vinakata e dua me tui vei 
keimami.” 

20. Sa tukuna vei ira na tamata o Samuela, “Mo ni 
kua ni rere, o ni sa cakava na veikavakasisila oqo, 
ia, oqo, mo ni kakua ni vuki tani mai na nomuni 
muri Jiova. Mo ni qaravi Jiova ena yalomuni 
taucoko. 

21. “Mo ni kua ni vuki tani; oqori o ni na ciciva 
kina na ka wale, na veika e sega ni yaga, sa sega 
talega ni veisereki ni sa ka wale ga. 

22. “O Jiova ena sega ni biuti ira na Nona tamata 
ena vuku ni yacana baleta ni sa taleitaka o Jiova 
mo ni wili me Nona tamata. 

23. “la oi au, me yawa sara vei au me'u i valavala 
ca vei Jiova - ni'u sa sega tiko ni masulaki kemuni, 
ia au na vakavulica vei kemuni na sala vinaka ka 
dodonu. 

24. “Mo ni rerevaki Jiova ga ka qaravi Koya 
vakaidina ena yalomuni taucoko, ni o ni sa raica 
vakavinaka na veika lelevu sa cakava o Koya vei 
kemuni. 

25. “la, kevaka o ni se valavala ca tikoga, o ni na 
kuitaki yani, oi kemuni kei na nomuni tui talega.” 


Sa Vakacaboi Soro O Saula, Ni Vakatabui Vua 


13. Sa lewa o Saula me dua na yabaki; ni sa 


lewa tiko me rua na yabaki e Isireli, 

2. Sa digitaka o Saula me nona e tolu na udolu 
na Isireli. E rua na udolu sa tiko vata kei Saula mai 
Mitimasi kei na veiulunivanua kei Peceli, kei na 
dua na udolu era sa tiko vata kei Jonacani mai 
Kipea e Penijamini. Na kena vo ni tamata sa 
vakatala lesu o Saula ki na nodra dui tikotiko. 

3. Sa valuta na nodra i tikotiko na Filisitia o 
Jonacani e Kipa, ka e ra rogoca na Filisitia. Sa 
uvuca o Saula na davui ena vanua taucoko e Isireli 
ka vakarogoya, “Me ra rogoca na Iperiu !” 

4. Fra sa rogoca kece na Isireli ni o Saula sa 
valuta na nodra i tikotiko na Filisitia ka sa yaco me 
ra ca na Isireli vei ira na Filisitia. Era sa kacivi kece 
na tamata ki vei Saula mai Kilikali. 

5. Era sa soqoni vata na Filisitia me vala kei ira 
na Isireli, e tolusagavulu na udolu na gigi ni valu, 
e ono na udolu na vodo ose kei ira na tamata sa 
vaka na mata ni nuku na kedra i wiliwili. Era sa 
lako cake mai ki Mitimasi ena tokalau kei Beki- 
Aveni. 

6. Ni ra sa raica na ka oqo o ira na Isireli ka kila 
ni ra na lega, (ni ra sa taqaya) era sa vuni na 
tamata ena vei qara vatu kei na vei lalaga kecega 
sa kune ena veivatu. 

7. Eso vei ira na Iperiu era sa takosova sara na 
Joritani ki na vanua nei Kata kei Kiliati. O Saula e 
se tiko ga e Kilikali kei ira kece sa muri koya era sa 
sautaninini tikoga. 

8. Era sa wawa tiko me vitu na siga me vaka na 
vosa i Samuela. E se sega tikoga ni yaco mai o 
Samuela. Sa sega ni lako mai ki Kilikali o Samuela 
ka era sa veidroyaki na tamata mai vua. 


9. Sa tukuna o Saula, “Me kau mai vei au nai 
soro kama kei nai soro ni veivinakati.” Sa 
vakacabora sara nai soro kama. 

10. Sa qai yaco ni sa vakacabora oti nai soro kama, 
sa qai yaco mai o Samuela ka sa lako sara yani o 
Saula me sotavi koya ka me kidavaki koya. 

11. Sa vosa mai o Samuela, “Na cava o sa 
cakava?” Sa sauma mai o Saula, “Ni'u sa raici ira 
na tamata ni ra sa veidroyaki ka ni o sa sega talega 
ni lako mai ena gauna sa lokuci, era sa soqoni vata 
talega mai na Filisitia e Mitimasi, 

12. “Au sa tukuna kina, Ni o ira na Filisitia era na 
lako sobu mai vei au e Kilikali, ka au se sega 
talega ni vakamamasu vei Jiova, oqo sa vesuki au 
me'u vakacabora nai soro kama.” 

13. Sa vosa o Samuela vei Saula, “O sa cakacaka 
vaka na lialia. O sa sega ni maroroya nai vakaro ni 
Kalou o Jiova, me vaka ni sa solia oti vei iko. Oqo 
na Kalou sa dodonu me vakadeitaka na nomu 
matanitu e Isireli me sega ni mudu. 

14. “Oqo, na nomu vakatulewa sa na mai cava. O 
Jiova sa vakasagara oti e dua me vaka sara ga na 
yalona, ka sa vakaroti koya o Jiova me sa noda i 
liuliu na nona tamata, baleta ni o sa sega ni 
maroroya na veika sa vakarota vei iko o Jiova.” 

15. Sa tucake o Samuela ka lako cake mai Kilikali 
ki Kipea e Penijamini. Sa wiliki ira na tamata o 
Saula, era sa tiko vata kei koya e ono na drau na 
tamata. 


Sa Sega Nai Yaragi Vei Ira Na Mataivula 

16. O Saula kei Jonacani kei ira sa vo tiko mai 
Kipea e Penijamini. O ira na Filisitia era sa tiko e 
Mitimasi. 

17. Era sa lako mai na meca ena nodra i tikotiko 
na Filisitia ena tolu nai lawalawa. Dua nai 
lawalawa era sa muria na sala ki Ofana ki na 
vanua nei Sueli, 

18. e dua tale nai lawalawa era sa muria na sala ki 
Beci-Oroni ka dua tale nai lawalawa era sa muri 
na sala ki nai yalayala ni vanua e raica sobu yani 
na Buca kei Sebolimi vaka ki na vanua liwa. 

19. Sa sega na dau ni kaukamea me kune e Isireli 
taucoko - ni ra sa tukuna tiko na Filisitia “De ra 
qai yavala na Iperiu ka bulia nai sele kei na moto.” 
20. la, o ira kece na Isireli, era sa dau lako sobu ki 
Filisitia me vakagatari na nodra i sele kei na 
siviyara, nai matau kei nai sele i koti; 

21. Sa dau kena i sau ni vagatai ni yaya e 
onosagavulu na sede nai yaya lelevu ka 
tolusagavulu na sede nai yaya lailai. 

22. Ni sa yaco mai na siga ni valu - sa sega tu nai 
sele se moto ena ligadra na tamata i Saula kei 
Jonacani, sa tiko ga vei Saula kei Jonacani na 
luvena. 

23. O ira nai valu nei Filisitia era sa lako yani ki 
nai tatakoso kei Mitimasi. 

O Jonacani Sa Vakadrukai Ira Na Filisitia 


14. Sa qai yaco ena dua na siga o Jonacani na 
luvei Saula sa tukuna vua na nona cauravou 

daucola yaragi, “Lako mai, daru lako mada ki na 
nodra i tikotiko na Filisitia ena yasana ka dua.” la 
sa sega ga ni tukuna vei tamana. 

2. O Saula sa dabe tiko ena yasa ka dua mai 
Kipea ena ruku ni dua na vuni ponekaraneti sa 
tiko mai Mikoroni. Era sa tiko vata kei koya e 
rauta ni ono na drau na tamata. 

3. O Eaia na luvei Aitubu na tuakai Ikapote, na 
luvei Vanaisi na luvei Ilai na bete i Jiova mai Sailo, 
sa dara tiko na efoti. Era sa sega ga ni kila ni sa 
lako o Jonacani. 

4. Ena veimama ni tatakoso, na vanua sa 
vinakata o Jonacani me lako yani kina vei ira na 
Filisitia, sa tiko kina na vatu momoto ena yasana 
ruarua, na yacana e dua o Bosese ka yacana ka 
dua tale o Senei. 

5. E dua na vatu sa qara vaka ki na vualiku me 
veibasai kei Mitimasi kei na dua tale sa qara vaka 
ki na ceva ka veibasai kei Kipea. 

6. Sa tukuna sara o Jonacani vua na nona 
cauravou sa daucolata na nona yaragi, “Lako mai, 
me daru mai lako ki na nodra i tikotiko na sega ni 
cili oqo, de na cakacaka vata kei kedaru o Jiova. Ni 
sa sega na ka ena tarovi Jiova me veivakabulai, se 
lewe levu se lewe lailai.” 

7. Sa tukuna vua o nona daucola yaragi, “Mo 
cakava kece na veika sa tiko oqori e lomamu. Mo 
lako yani; au sa tiko oqo vata kei iko, me vaka sa 
yalomu kina.” 

8. Sa tukuna o Jonacani, “Vinaka, me daru sa 
takoso sara yani ki vei ira na tamata oqo, ka me 
daru vakaraitaki kedaru vei ira. 

9. “Kevaka era sa tukuna vakaoqo vei kedaru, 
“drau wawa me keimami na lako mai vei 
kemudrau, ‘daru na tu ka sega ni lako vei ira. 

10. “Kevaka era sa tukuna mai, 'Drau lako mai. 
Daru lako cake ni sa soli ira o Jiova kina ligadaru 
ni sai koya ogo na kena i vakatakilakila.” 

11. E rau sa vakatakilai rau ki vei ira na Filisitia, 
era sa tukuna - “Raica era sa lako mai na Iperiu 
mai na veigara era sa vuni tiko kina” 

12. Era sa kaci yani na Filisitia ki vei Jonacani kei 
na nona cauravou, “Lako sobu mai me keimami 
vakaraitaka e dua na ka.” Sa tukuna o Jonacani 
vua na nona cauravou, “Muri au mai, o Jiova sa 
soli ira ogo ki na ligadra na Isireli.” 

13. Sa kaba cake o Jonacani kei na nona daucola 
yaragi sa muri tiko yani; ka era sa bale e matai 
Jonacani. Sa vei vakabalei talega na nona 
cauravou. 

14. Nai matai ni veivakamatei e rau sa cakava o 
Jonacani, sa rauta e ruasagavulu na tamata, ena 
loma ni dua na vanua lailai ga. 

15. Sa dua na sautaninini levu sa yaco ena nodra i 
tikotiko na Filisitia. Na i tikotiko vakaivalu kei ira 
na daukaba vakaivalu era sa sautaninini kecega. 
Sa uneune na vanua, ka sa dua na sautaninini 
levu. 

16. O ira na dauyadra nei Saula mai Kipea e 
Penijamini, era sa raica e dua nai wiliwili levu ni 
tamata e ra sa veidroyaki ka veiseseyaki. 


17. Sa tukuna o Saula vei ira sa tiko vata kei koya, 
“Me da kaci yaca mada me kilai se o cei sa sega ni 
tiko vata kei keda,” ni ra sa cakava ogo, era sa qai 
kila ni rau sa yali tiko o Jonacani kei na nona 
cauravou daucola yaragi. 

18. Sa tukuna o Saula vei Eaitia, “Kauta mai na 
Kato ni Kalou eke”, (ni sa tiko vata kei ira na Isireli 
na Kato ni Kalou.) 

19. Sa yaco tiko ni sa vosa tiko vei ira na bete o 
Saula, sa yaco me sa rogolevu tiko ga mai na 
domodra na Filisitia. Sa tukuna o Saula vei ira na 
bete - “Mo ni vakasuka na ligamuni.” 

20. Era sa vakasoqoni vata mai vei Saula na 
tamata kecega ka lako yani ki nai valu - sa dina 
era sa veivakamatei vaka i ira ga na Filisitia, ka sa 
tiko e dua na veilecayaki levu vei ira. 

21. O ira na Iperiu era a tiko vata kei ira na 
Filisitia mai liu sara, era sa to vata mai kei Saula 
kei Jonacani. 

22. O ira kece na Isireli era a vuni tu ena vei qara 
vatu mai Ifereimi - ni ra sa rogoca na nodra sa 
veidroyaki na Filisitia, era sa cici talega mai ka 
veitokoni ena nodra valuti na meca. 

23. Sa vakabulai Isireli ena siga o ya o Jiova, ka sa 
toso sara na i valu ki Beci-Aveni. 


Sa Yalowaitaka Na Nona Bubului O Saula 

24. Fra sa wawale vakalevu na Isireli ena siga o 
ya, ka sa vakayavalati ira na tamata o Saula mera 
bubului, ena nona tukuna, “Me vakaloucataki na 
tamata sa kana mai na mataka me yacova ni sa 
karobo mai, ni bera na noqu cudruvi ira na meca.” 
Era sa sega ni tara sara na tamata na kakana. 

25. O ira kece na tamata era sa lako mai ki na 
veikau, era sa lutu tu na oni ena qele. 

26. Ni ra sa yaco mai ki veikau na tamata, era sa 
lutu tu na oni, sa sega ni dua e via kania baleta ni 
ra sa rerevaka tiko na bubului. 

27. la, o Jonacani, sa sega ni rogoca na vosa nei 
tamana me baleta na bubului, sa dodoka yani na 
nona moto ki na oni ka kauta mai ligana ka kania 
sara, ka sa laukune me vinaka cake mai na kena i 
rairai. 

28. E dua vei ira na tamata sa tukuna mai, “O 
tamamuni sa yalayala vei ira na tamata me ra 
bubului ka tukuna, ‘sa kalouca o koya sa kana ena 
siga oqo.” Era sa malumalumu sara na tamata. 

29. Sa tukuna mai o Jonacani, “O tamaqu sa 
vakalega na vanua. Mo ni raica mai ni sa vinaka 
mai na kequ i rairai ni'u sa kania na oni oqo. 

30. “Sa na vinaka sara kevaka o ni sa kana ga ena 
nomuni lewa nikua ni sa tu ogo nai toki ni valu! 
Ni sa sega ni levu na nodra vakamatei na 
Filisitia?” 

31. Era sa cemuri na Filisitia ena siga o ya mai 
Mitimasi ki Aijaloni. Era sa malumalumu sara ga 
na tamata. 

32. Era sa cici yani na tamata, ka taura nai toki ni 
valu ka vakamatea ka kania vata na kena dra. 

33. Era sa tukuna vei Saula, “Raica era sai 
valavala ca na tamata vei Jiova ni ra sa kania vata 

na dra na tamata!” Sa tukuna o Saula, “O ni sa 
cakacaka vakaca sara, mo ni vakaqiqica mai vei au 
e dua na vatu levu e nikua sara ga.” 

34. Sa tukuna yani o Saula, “Mo ni dui lako yani 
ka tukuna vei ira na tamata, 'me ra kauta mai na 
bulumakau ni tamata vakayadua ga, na sipi 
talega, me ra vakamatei ka laukana; mo ni kua ga 
ni valavala ca vei Jiova ena nomuni kania vata kei 
na dra.” Era sa dui kauta mai na veika e gadrevi 
ka era sa vakamatei. 

35. Sa tara o Saula e dua nai cabocabo ni soro ki 
vei Jiova. Oqo na kena i matai sa tara vei Jiova. 

36. Sa tukuna o Saula, “Me da lakovi ira sobu na 
Filisitia, ka butuki ira ena bogi taucoko me yacova 
na mataka ka me kakua ni dua e drobula.” Fra sa 
tukuna kece, “Me caka na veika o sa nanuma ni 
vinaka vei iko.” Era sa tukuna na bete, “Eke, me 
da sa toso voleka kina vua na Kalou.” 

37. O Saula, sa taroga nai vakasala mai vua na 
Kalou, “Me'u cici muri ira beka na Filisitia? O ni 
na soli ira beka e ligadra na Isireli?” la, na Kalou 
sa sega ni sauma vua ena siga o ya. 

38. Sa tukuna o Saula, “Mo ni lako kece mai ki kea 
oi kemuni na nodra turaga na veitamata, mo ni 
kila mada ka raica se cava sa tu kina nai valavala 
ca oqo e daidai. 

39. “Mevaka sa bula o Jiova, o Koya sa vakabulai 

Isireli, kevaka mada ga ke sai Jonacani na luvequ, 
ena mate vakaidina.” la, sa sega na tamata sa 
sauma vua. 

40. Sa qai tukuna vei ira kece na Isireli, “Mo ni tu 
ena dua na yasana kei Jonacani na luvequ, au na 
tiko ena dua tale na yasana.” Era sa tukuna na 
tamata, vei Saula, “mo cakava na veika sa vinaka 
vei iko.” 

41. Sa qai tukuna o Saula vei Jiova na nodra 
Kalou na Isireli, “Mo ni solia e dua na wirimadigi 
e dodonu sara,” e rau sa tauri o Saula kei Jonacani 
- era sa dro na tamata kecega. 

42. Sa tukuna o Saula, “Me viritaki na wirimadigi 
baleti au kei Jonacani na luvequ” - sa qai tauri o 
Jonacani. 

43. Sa tukuna o Saula vei Jonacani, “Tukuna mai, 
na cava o sa cakava,” sa tukuna vua o Jonacani, 
“Au tovolea ga na oni lailai sa tiko ena mua ni 
moto sa tiko e ligaqu. Oqo mo vakamatei au!” 

44. Sa sauma o Saula, “me cakava na Kalou, me 
levu vakaidina, ni o na mate vakaidina, Jonacani.” 

45. Fra sa tukuna vei Saula na tamata, “Me mate o 
Jonacani, o Koya ga sa cakava na veivakabulai 
levu e Isireli? Me tabu sara! Me vaka sa bula o 
Jiova, sa tabu ni lutu e dua na drau ni uluna ki na 
qele, ni sa cakacaka o koya vata kei na Kalou me 
yacova e daidai.” Era sa vakabulai Jonacani na 
tamata ka sa sega ni vakamatei. 

46. Sa lesu mai o Saula ena nona muri ira na 
Filisitia. Era sa dui lako na Filisitia ki na nodra dui 
tikotiko. 


Sa Vakatubuivalu Tikoga O Saula 
47. Sa vakadeitaka na nona veiliutaki e Isireli o 


Saula, ka sa valuti ira na kena meca ena veiyasana 
kece - o ira na Moapi, na Amoni, na Itomi, o ira na 
tui mai Sopa kei ira na Filisitia. Na vanua ga sa 
vuki kina, sa vakararawataki ira. 

48. Sa vakasoqoni ira mai na mataivalu ka valuti 
ira na Amalekaiti, ka vakabulai ira na Isireli mai 
na ligadra na dauveivakasosataki. 

49. O iratou na luvei Saula, o Jonacani, kei Tisui 
kei Malakisua. Na yacadrau na luvena yalewa o, 
Merabe na qase kei Maikili na gone. 

50. Na yaca i wati Saula o Ainoami na luvei 
Aimorasi. Na yaca i koya nai liuliu ni nona 
mataivalu o Apana na luvei Neri na momo nei 
Saula. 

51. Na tama i Saula o Kisi kei Neri na Apana sa 
luvei Apieli. 

52. Sa dau ia nai valu katakata kei ira na Filisitia 
ena gauna i Saula. Ni sa dau raici ira na tamata 
kaukauwa ka qaqa o Saula - sa dau kauti ira vei 
koya. 


Sa Vakabulai Ekaki Na Tui O Saula 


15. Sa tukuna vei Saula o Samuela, “Sa talai 


au mai o Jiova me'u lumuti iko mo tu vei ira na 
nona tamata, na Isireli. Oqo mo rogoca na domo ni 
vosa i Jiova. 

2. “Sa tukuna o Jiova ni lewevuga: “Au na 
totogitaki Ameleki ena vuku ni ka sa cakava vei 
Isireli, ena nona toka vakavuni ka waraki koya 
tiko ena nona lako tani mai Ijipita. 

3. “Mo lako ka kabati koya vaka i valu ka 
vakarusa na ka kece ka kua ni vakavoca e dua na 
ka. Mo vakamatei ira kece na tagane kei na 
yalewa, na gone kei ira se qai sucu tiko, na 
bulumakau, na sipi, na kameli kei na asa.” 

4. Sa soqoni ira na tamata o Saula ka wiliki ira 
mai Telaimi, e rua na drau na udolu na sotia kei 
na tini na udolu na tagane gaga mai Juta. 

5. Sa lako mai o Saula ena dua na koro e Ameleki 
ka waraki ira tiko mai na buca. 

6. Sa tukuna o Saula vei ira na Kenani, “Mo ni 
lako tani mai vei ira na Amelekaiti, de'u na 
vakarusai iko vata kei ira. Ni o sa vakaraitaka na 
ka vinaka vei ira na Isireli ena nodra lako tiko mai 
Ijipita.” Era sa lako tani mai na Kenani mai vei ira 
na Amelekaiti. 

7. Sa kabai ira na Amelekaiti o Saula mai Avila 
me yaco sara ki Suri ena tokalau kei Ijipita. 

8. Sa tauri Ekaki bula na nodra tui na 
Amelekaiti, ka sa vakamatei ira na tamata kecega 
ena i seleiwau. 

9. Ekaki, na sipi vivinaka duadua, sa vakakina 
na bulumakau kei na lami urouro kei na kena 
vivinaka kecega - era sa sega ni via vakarusa. Na 
ka kecega sa ca ka vakasisila ka sega ni yaga era sa 
vakarusa. 


Sa Sega Ni Vinakati Me Tui O Saula 
10. Sa lako mai vei Samuela na vosa i Jiova ka 
vaka, 

11. “Au sa veivutunitaka na Noqu vakatikori 
Saula me tui ni sa vuki tani mai na nona muri Au, 
ka sa sega ni muria na Noqui vakaro.” Sa yalo 
luluvu o Samuela ka sa tagi tiko vei Jiova ena bogi 
taucoko. 

12. Ni sa tacake yani vakamataka o Samuela me 
sotavi Saula, sa tukuni sara mai vei Samuela “Sa 
lako cake ki Kameli o Saula me vakaduria vua e 
dua na i vakananumi, sa veilakoyaki voli ka lako 
sobu sara ki Kilikali.” 

13. Sa lako vei Saula o Samuela, ka sa vosa mai o 
Saula ka vaka, “Mo ni vakalouvinakataki mai vei 
Jiova! Au sa vakayacora nai vakaro i Jiova.” 

14. Sa vosa yani o Samuela, “Na tagi ni sipi cava 
ga sa rorogo tiko oqo e daligaqu kei na domodra 
talega na bulumakau au sa rogoca talega?” 

15. Sa tukuna mai o Saula, “Era sa kauta mai 
oqori mai vei ira na Amelekaiti, o ira na tamata era 
sa maroroya mai na sipi kei na bulumakau vinaka 
duadua me vakacabori vei Jiova na nomuni Kalou; 
ka keimami sa vakarusa na kena vo kecega.” 

16. Sa tukuna o Samuela vei Saula, “Tiko lo! Au 
na tukuna vei iko na veika sa vosa kina vei au o 
Jiova ena bogi.” Sa vosa mai o Saula - “Tukuna 
sara mai.” 

17. Sa tukuna o Saula, “Ni o a se lailai e matamu 
ga, o a sega beka ni nodra i liuliu na veiyavusa e 
Isireli? E sega beka ni a lumuti iko o Jiova mo 
nodra tui na Isireli? 

18. “Oqo, o Jiova sa talai iko ki na dua nai naki ka 
tukuna kina, ‘Lako ka vakarusai ira kece nai 
valavala ca, o ira na Amelekaiti, ka valuti ira me 
yacova ni ra sa yali yani.” 

19. “Ena cava o sa sega ni via rogoca kina na 
domo i Jiova? Ena cava o sa raica sobu kina nai 
toki ni valu ka cakava na ka ca ena mata i Jiova?” 
20. Sa sauma mai o Saula vei Samuela, “Au sa 
muria na domo i Jiova ka lakova nai naki sa talai 
au kina o Jiova ka kauti Ekaki na nodra tui na 
Amelekaiti lesu mai, au sa vakarusai ira na 
Amelekaiti. 

21. “O ira na tamata era sa taura na ka butakoci, 
na sipi, na bulumakau, na veika vivinaka duadua 
o koya e dodonu me vakarusai, me vakacabora vei 
Jiova na nomu Kalou e Kilikali.” 

22. Sa qai tukuna o Samuela: “Sa rekitaka 
vakalevu beka o Jiova na i soro kama kei nai 
madrali mai na talairawarawa ki na domo i Jiova? 
Mo kila, na talairawarawa sa vinaka cake mai nai 
soro kama kei na vakarorogo mai na uro ni lami. 
23. Ni sa tautauvata na talaidredre kei na 
vakadraunikau: na vakalecalecava se vakilakila sa 
tautauvata na qaravi matakau. Baleta ni o sa 
besetaka na vosa i Jiova, sa besetaka talega kina o 
Koya mo dua na tui.” 

24. Sa tukuna o Saula vei Samuela, “Au sai 
valavala ca, ni'u sa sega ni muria nai vakaroi Jiova 
kei na nomu vosa - ni'u sa rerevaki ira na tamata 
ka muria na nodra vosa. 


25. “O koya oqo, au sa kerea me vosoti na noqu i 
valavala ca, ka lesu vata kei au, me'u la'ki lotu vei 
Jiova.” 

26. Sa sauma o Samuela vei Saula, “Au na sega ni 
lesu vata kei iko, ni o sa besetaka na vosa i Jiova, o 
Jiova talega sa besetaki iko mo tui vei ira na 
Isireli.” 

27. Ni sa vuki me lako yani o Samuela, sa dreta na 
tutu ni nona i sulu yara o Saula, ka sa kadresu 
sara. 

28. Sa tukuna vua o Samuela, “O Jiova sa dresuka 
tani mai vei iko na matanitu o Isireli ena siga ogo, 
ka sa solia vua e dua na wekamu e vinaka cake 
mai vei iko. 

29. “Na Kaukauwa kei Isireli ena sega ni davo se 
malumalumu mai. Ni sa sega ni tamata o Koya me 
malumalumu.” 

30. Sa qai tukuna tale o Saula, “Au sai valavala ca, 
ia , mo dokai au mada ga, e matadra na qase ni 
noqu tamata, e matadra na Isireli e na nomu lesu 
vata kei au, me'u la'ki lotu vei Jiova na nomu 
Kalou.” 

31. Sa qai lesu vata kei Saula o Samuela, ka sa lotu 
vei Jiova o Saula. 

32. Sa tukuna mai o Samuela, “Me kau mai o 
Ekaki na nodra tui na Amelekaiti eke vei au.” Sa 
lako mai o Ekaki ena qaqarauni. Sa tukuna sara 
mai, “Sa dina na gaga ni mate sa oti.” 

33. Sa tukuna o Samuela, “Na nomu i seleiwau sa 
cakava me ra kua ni vakaluveni na yalewa o 
tinamu ena sega ni vakaluveni vata kei ira na 
yalewa.” O Samuela sa tatalaki Ekaki vakalalai 
ena matai Jiova e Kilikali. 

34. O Samuela sa lako sobu ki Rama kei Saula sa 
lako cake ki nona vale e Kipea i Saula. 

35. Sa oti vakadua na nona raici Saula o Samuela 
me yacova na nona mate. E dina ga ni a tagicaki 
Saula, ia, o Jiova sa lomani Koya vakai Koya ena 
Nona cakava vei Saula me tui e Isireli. 


Sa Lumuti O Tevita Me Tui 


16. Sa tukuna vei Samuela o Jiova, “Me cava 


soti na dede ni nomu tagicaki Saula tiko, mo raica 
Ni'u sa sega ni vinakata me liutaki Isireli? Tawana 
na nomu tavaya, ena waiwai ka lako; au sa talai 
iko ki vei Jese na kai Peceliema, Niu sa 
vakarautaka oti e dua na luvena vei Au me tui.” 

2. Sa tukuna o Samuela, “Me'u na lako rawa 
vakacava? Kevaka sa na rogoca oqo o Saula, ena 
vakamatei au.” Sa tukuna mai o Jiova, “Kauta e 
dua na bulumakau yalewa vata kei iko ka tukuna, 
“Au sa lako mai me vakacaboi soro vei Jiova.” 

3. “Mo sureti Jese ki na vakacaboi soro, Au na 
qai vakaraitaka vei iko na ka mo cakava, mo 
lumuta vei Au o koya Au na cavuta na yacana vei 
iko.” 

4. Sa cakava o Samuela na veika sa tukuna vua o 
Jiova ka lako ki Peceliema. Era sa sautaninini na 
qase ni koro o ya ena nona lako mai ka taroga 
sara, “O sa lako tiko mai ena veivinakati?” 

5. Sa sauma mai, Ena veivinakati, au sa lako tiko 
mai kina me vakacaboi soro vei Jiova. Mo ni 
vakasavasavataki kemuni ka lako mai vei au ki na 
vakacaboi soro.” Sa vakasavasavataki Jese kei 
iratou na luvena ka sureti iratou ki na vakacaboi 
soro. 

6. Sa qai yaco, ni ratou sa lako mai, sa raici Iliapi, 
sa tukuna sara, “Sa dua, na i lumuti i Jiova sa tu 
oqo e matana !” 

7. la, o Jiova sa vosa vei Samuela ka vaka: “Kua 
ni raica na kena i rairai se na kena balavu, baleta 
Ni'u sega ni vinakati koya. O Jiova sa sega ni raica 
me vaka sa raica na tamata; na tamata sa raica na 
veika e taudaku, o Jiova sa raica na yalona.” 

8. Sa kacivi Amenatave mai o Jese ka sa lako ena 
matai Samuela ka sa tukuna kina, “O Jiova talega 
sa sega ni digitaki koya oqo.” 

9. O Jese sa kacivi Sama mai, sa tukuna o 
Samuela, “O Jiova talega sa sega ni digitaki koya 
oqo.” 

10. Sa vakavuna o Jese me ratou lako e matai 
Samuela e vitu na luvena. Sa tukuna mai o 
Samuela, “O Jiova sa sega ni digitaka e dua vei ira 
oqo.” 

11. Sa taroga mai o Samuela vei Jese, “Era sa tiko 
kece beka oqo na luvemu?” Sa sauma mai, “Sa vo 
ga o koya e gone duadua, o koya oqori sa 
vakatawana tiko na sipi.” Sa tukuna mai o 
Samuela vei Jese, “Me kau mai o koya, ni da na 
sega ni dabe vakavo ni sa basika mai.” 

12. Sa qai kau mai o koya. Sa rui damusa, ka 
serau na yaloka ni matana, qai tagane vinaka dina. 
Sa tukuna mai o Jiova, “Tucake ka lumuti koya, ni 
sai koya sara ga oqo!” 

13. Sa taura na waiwai o Samuela ka lumuti koya 
ena kedratou maliwa na tacina, sa lako mai na 
Yalo i Jiova vei Tevita mai na siga o ya ka lako 
yani. Sa tucake o Samuela ka lako ki Rama. 


Sa Vakayavalati Saula Tiko E Dua Na Yalo Ca 

14. Sa lako tani mai vei Saula na Yalo i Jiova ka sa 
vakasosataki koya tiko e dua na yalo ca mai vei 
Jiova. 

15. Era sa tukuna vei Saula na nona dauveiqaravi 
“Sa dina, e dua na yalo ca mai vei Jiova sa 
vakalegai iko tiko. 

16. “Mo ni vakaroti ira mada na nomuni tamata 
era sa tiko e matamuni, me vakasaqarai mai e dua 
na tamata sa matai sara ena api, me dau vakatagi 
vei kemuni ni sa dau lako mai na yalo ni 
veivakasosataki mai vei Jiova me tarai kemuni, me 
rawa ni o ni na vinaka kina.” 

17. Sa qai tukuna o Saula vei ira na nona tamata, 
“Me kau mai vei au e dua na dau qiriqiri vinaka, 
me vakasaqarai mai.” 

18. E dua vei ira na dauveiqaravi sa sauma mai, 
“Raica, au sa kunea e dua na luvei Jese na kai 
Peceliema sa matau sara ena vakatagi, e tamata 
qaqa, e tamata ni valu, e dauvosa vakaqaseqase, e 
tamata rairai vinaka ka sa tiko vata kei koya o 
Jiova.” 


19. Sa vakau i tukutuku o Saula vei Jese ka 
tukuna, “Me kau mai o Tevita na luvemu o koya 
sa dauvakana sipi tiko.” 

20. O Jese sa taura e dua na asa, ka vakavodoka 
kina na madrai kei na saga waini kei na luve ni me 
ka sa vakauta yani vei Tevita ki vei Saula. 

21. Sa lako mai o Tevita vei Saula ka tu e matana. 
Sa lomani koya sara vakalevu o Tevita ka sa dau 
cola i yaragi talega vei Saula. 

22. Sa vakauitukutuku tale o Saula vei Jese ka 
tukuna, “Au kerea me tiko ga o Tevita e mataqu, 
ni'u sa taleitaki koya vakaidina.” 

23. Sa qai yaco oqori, ni sa tarai Saula tiko na yalo 
ca mai vei Jiova, sa dau qiria nai vakatagi e ligana 
o Tevita. Oqo sa dau vakabulabulataki Saula ka sa 
dau vinaka kina. Sa qai dau yali yani na yalo e 
dauveivakasosataki e tiko vua. 


Tevita Kei Koliaci 


17. Era sa soqoni vata mai na mataivalu ni 


Filisitia me ia nai valu. Era sa soqoni vata mai e 
Soko na vanua nei Juta. Era sa mai tiko ena kedrau 
maliwa o Soko kei Aseka e Efese - Demimi. 

2. O Saula kei ira na Isireli era sa soqoni vata ka 
mai tiko ena Buca o Ela, ka sa tu vakarau me vale 
kei ira na Filisitia. 

3. O ira na Filisitia era sa tu ena dua na delana 
kei ira na Isireli ena dua na delana ka sa qai wasei 
rau tiko e dua na buca. 

4. Sa lako mai e dua na gaga mai na nodra i 
tikotiko na Filisitia, na yacana o Koliaci mai Kaca, 
na kena balavu sa ciwa na fiti. 

5. Sa vakaisala varasa na uluna, sa vaka kote ni 
valu, na kena bibi sa rua na drau na paudi bibi. 

6. Sa vakaivava varasa, ka sa cola tiko e dua na 
moto balavu ena vatuvatu ni tabana. 

7. Na ulutoa ni nona moto sa ruasagavulu ka 
lima na paudi bibi, kei na dua sa colata tiko e liu 
vua na nona i sasabai. 

8. Sa tucake tu ka kaila yani vei ira na Isireli ka 
tukuna, “Na cava o ni sa mai via vala kina? au sa 
sega beka ni kai Filisitia, ka o ni sa dauveigaravi i 
Saula? Ni digitaka mai e dua vei kemuni ka me 
lako sobu mai vei au. 

9. “Kevaka sa rawata me vala ka vakamatei au, 
keimami sa na wili me nomuni tamata, kevaka au 
sa na qaqa ka vakamatei koya, o ni na wili me 
neimami ka o ni na garavi keimami.” 

10. Sa tukuna mai na kai Filisitia oqo, “Au sa 
bolea nai valu ni Isireli ena siga ogo; solia mai vei 
au e dua, me keirau vala mada.” 

11. Ni sa rogoca o Saula kei ira kece na Isireli na 
nona vosa na kai Filisitia, era sa taqaya ka rere 
vakalevu. 

12. O Tevita sa luvena e dua na Eparaca e 
Peceliema, e Juta, na yacana o Jese, o koya sa walu 
na luvena tagane. Sa matua ka qase sara ena nona 
veiyabaki ni veiliutaki i Saula. 

13. E tolu na luvei Jese qase, e ratou sa lako me 
muri Saula ki nai valu. Na yacadratou o lliapi na 

ulumatua, o Epinatave tarava na ulumatua kei 
Sama. 

14. Sa gone duadua o Tevita, o iratou na qase e 
ratou sa muri Saula. 

15. Sa dau vagauna ga na nona muri Saula o 
Tevita baleta ni sa dauvakani ira tiko na sipi nei 
tamana mai Peceliema. 

16. Sa dau toso voleka mai na kai Filisitia oqo me 
vakaraitaki koya tiko ena mataka kei na yakavi. 
17. Sa tukuna o Jese vei luvena o Tevita, “Mo 
kauta mada vei iratou na tuakamu eso na kakana 
tavu oqo, kei na tini na i buli madrai, ka cicivaka 
vakatotolo vei iratou. 

18. “E tini na madrai jisi oqo mo solia vei nodra 
turaganivalu ka taroga se sa vaka E vei oiratou na 
tuakamu. Kauta lesu vakatotolo mai vei au na 
kedratou i tukutuku.” 

19. O Saula kei ira kece na Isireli era sa vala tiko 
kei ira na Filisitia ena Buca mai Ela. 

20. Sa sou vakamataka o Tevita ka biuta tiko na 
sipi vua e dua me vakatawana tiko. Sa kauta na 
veika sa vakaroti koya kina o Jese. Sa yaco ki na 
nodra i tikotiko vakaivalu - era sa lako yani me 
kailavaka ka vala ena i valu. 

21. O Isireli kei Filisitia era sa tuva tu me ia nai 
valu. 

22. O Tevita sa biuta tu na nona i kaukau vua e 
dua na dauveigaravi, ka sa cici yani vei ira na 
Sotia, sa lako yani ka kidavaki iratou na tuakana. 
23. Ni ratou sa veivosaki tiko, sa lako mai na 
gaga, na kai Kaca e Filisitia, na yacana o Koliaci, sa 
lako cake mai vei ira na Filisitia; Sa dau vosa me 
vaka ga e liu. Sa rogoca o Tevita na ka ogo. 

24. O ira kece na tagane ni Isireli ni ra sa raici 
Koliaci, era sa veidroyaki ka rere vakalevu sara. 
25. Era sa tukuna mai na Isireli, “Sa ni raica na 
tamata oqo? Sa lako mai me bolei ira na Isireli, o 
koya sa na vakamatei Koliaci, me rogoca oqo, na 
tui ena vakavutuniyautaki koya, ena solia vua na 
luvena yalewa me watina, ena sega ni soli 
vakacavacava na nona vuvale e Isireli.” 

26. Sa vosa o Tevita vei ira kece sa tiko vata kei 
koya, “Na cava ena caka vua na tamata sa 
vakamatea na kai Filisitia oqo, me kautani kina nai 
rogorogo ca e Isireli? O cei o koya na sega cili ni 
Filisitia me mai bolea na mataivalu ni “Kalou 
Bula?” (Isireli -Mataivalu ni Kalou Bula) 

27. Fra sa sauma vua na Isireli, ka vaka: “Me caka 
vua oqo, vua sa vakamatei koya.” 

28. O lliapi na tuakana sa rogoca mai na nona 
vosa vei ira na tamata; sa tubu sara na nona cudru 
ena vuku i Tevita, ka sa tukuna mai, “Na cava o 
mai cakava eke? Vei cei o sa solia kina na sipi mai 
na vanua liwa? Au sa kila na nomu dokadoka kei 
na siosio ni yalomu, baleta ni o sa lako mai oqo mo 
mai raica ga na i valu.” 

29. “Na cava au sa cakava?” sa taroga yani o 
Tevita, “Sa sega beka ni dua na kena i naki?” 

30. Sa vuki tani mai vua o Tevita ka tukuna tale 
vua e dua na ka vata ga o ya; era sa sauma vua me 
vaka ga na kena i matai. 


31. Sa rogovaki yani na veika sa tukuna o Tevita; 
sa tukuni sara vei Saula - sa kacivi sara vei Saula o 
Tevita. 

32. Sa tukuna o Tevita vei Saula, “Me kua ni dua 
na yalo e rere me baleti koya; na nomuni tamata 
ena lako me vala vata kei na kai Filisitia oqo.” 

33. Sa sauma o Saula vei Tevita, “O sa sega ni 
rawata na vala kei na kai Filisitia oqo - ni o se 
cauravou lailai ga, o koya na Filisitia sa dauvala 
sara baleta ni se cakava mai ni se lailai sara.” 

34. Sa sauma o Tevita vei Saula, “Na nomuni 
tamata sa dau garava na sipi nei tamana, ni sa dau 
lako mai na laione se bea: me kauta tani na lami 
mai na bai, 

35. “Au sa dau lako yani ka vakamatea ka 
vakabula na lami mai na gusuna; kevaka sa cicivi 
au mai, au sa dautaura na kumidra ka samulaka ki 
na baivatu ka vakamatea. 

36. “Na nomuni tamata sa vakamatea oti na 
laione kei na bea, o koya na kai Filisitia sega ni cili 
oqo ena vaka ga e dua vei rau, baleta ni sa via 
bolea na i valu levu ni Kalou bula.” 

37. Sa tukuna tale o Tevita, “O Jiova sa vakabulai 
au mai na i taukuku ni laione kei na bea, o koya 
talega ena vakabulai au mai na ligai koya na kai 
Filisitia oqo.” Sa tukuna mai o Saula vei Tevita 
“Mo lako ga, sa tiko vata kei iko o Jiova!” 

38. Sa vakaisulutaki Tevita o Saula ena nona i 
sulu vaka i valu ka vakaisalataki koya ena i sala 
varasa, kei nai sulu vakaivalu tale eso. 

39. Sa daramaka o Tevita na nona i seleiwau ka 
tovolea me lako, sa tukuna yani vei Saula, “Au sa 
sega ni rawata oqo, baleta ni'u se sega vakadua ni 
tovolea,” sa mani luvata o Tevita. 

40. Sa taura na nona i titoko, ka tomika e lima na 
vatu dravia mai na uciwai ka biuta ena nona bola 
vakaivakatawa, sa tiko talega na nona i rabo 
cawiri e ligana. Sa toso sara yani vua na kai 
Filisitia oqo. 

41. Sa toso talega mai na kai Filisitia vei Tevita, sa 
liu tiko vua o koya sa taura tiko na nona i sasabai. 
42. Ni sa rai mai na kai Filisitia ka raici Tevita sa 
beci koya sara vakalevu ni sa cauravou lailai 
walega, damusa qai rairai vinaka. 

43. Sa tukuna mai na kai Filisitia vei Tevita, “Au 
koli beka oi au, mo kauta mai kina na kau ni o sa 
lako mai vei au?” ka sa rukaki Tevita mai kina, e 
na nona kalou. 

44. Sa tukuna yani vei Tevita, “Lako mai me'u 
solia na lewemu vei ira na manumanu vuka ni 
macawa, vei ira talega na manumanu kila ni 
vanua!” 

45. Sa sauma yani o Tevita vua na kai Filisitia, “O 
sa lako mai vei au ena i seleiwau kei na moto kei 
na moto ni coka botea. Au sa lako mai vei iko oqo 
ena yaca i Jiova ni lewevuqa, na Kalou ni i valu kei 
Isireli o koya o sa beca. 

46. “Ena siga oqo, sa na soli iko kina o Jiova ki na 
ligaqu, au na samuti iko ka musuka na domomu 
mai vei iko. Ena siga oqo, au na solia na vovo ni 
nodra i tikotiko na Filisitia vei ira na manumanu 

vuka, vei ira na manumanu kila ni vanua, me kila 
kina o vuravura ni sa tiko e dua na Kalou e Isireli. 
47. “Era na kila nai soqosoqo kecega, ni o Jiova sa 
sega ni veivakabulai walega ena i seleiwau kei na 
moto; ni sa nei Jiova nai valu ka ena soli iko ki na 
ligai keimami.” 

48. Sa qai yaco ni ra sa toso voleka mai na Filisitia 
vei Tevita, sa vakatotolo o Tevita ka cici yani vei 
ira na Filisitia. 

49. Sa taura mai o Tevita e dua na vatu mai na 
nona bola, biuta e nai rabo-vakawiri ka viritaka 
yani ka coba sara vua na kai Filisitia ena yadrena 
donu ka lobo sara ga ena nona mona. Sa davo sara 
ga vakatoboicu ki na qele. 

50. Sa qaqa o Tevita vua na kai Filisitia ena i rabo 
kei na vatu ni coba donu vua na kai Filisitia ka sa 
mate kina. E sega ni dua nai seleiwau e tiko ena 
ligai Tevita. 

51. Sa cici yani o Tevita ka butuka tu na kai 
Filisitia oqo. Sa taura na nona i seleiwau ka 
musuka na domona, ni ra sa raica na ka oqo o ira 
na Filisitia, ni sa mate talega na nodra qaqa - era 
sa dro kece. 

52. Era sa tucake na Isireli kei ira na Juta ka 
kaikaila ka cemuri ira na Filisitia me yaco sara ki 
na buca ena matamata kei Ekironi. Era sa davo ena 
sala na mavoa vei ira na Filisitia e Saeraimi me 
yaco sara ki Kaca kei Ekironi. 

53. Era sa lesu mai na Isireli ena nodra cemuri ira 
na Filisitia. 

54. Sa kauta mai na ulu ni kai Filisitia o Tevita ki 
Jerusalemi, na nona yaragi sa tikoga e nona vale 
laca. 

55. Ni sa raica o Saula na nona cicivi ira na 
Filisitia o Tevita, sa tukuna sara vei Epana na i 
liuliu ni mataivalu, “Na cauravou oqo e luvei cei?” 
Sa sauma mai o Epana, “Me vaka sa bula na 
yalomuni kemuni na tui, au sa sega ni kila.” 

56. Sa tukuna yani na tui, “Vakataroga mai, se 
luvei cei o koya oqo.” 

57. Sa lesu mai o Tevita na valuti ira na Filisitia. 
Sa kauti koya mai o Epana vei Saula kei na uluni 
kai Filisitia e ligana. 

58. Sa tukuna o Saula vei Tevita, “O iko na luvei 
cei, cauravou?” Sa sauma yani o Tevita, “Oi au na 
luvena na nomuni tamata o Jese na kai 
Peceliema.” 


Sa Yalocataki Tevita O Saula 


18. Sa qai yaco ni rau sa veivosaki oti tiko kei 


Saula, na yalo i Jonacani sa kabita na yalo i Tevita, 
ka sa lomani koya o Jonacani me vaka ga na 
yalona dina. 

2. Sa kauti koya o Saula, ka sa sega tale ni laiva 
me lesu ki nodratou vei tamana. 

3. O Jonacani kei Tevita e rau sa cakava e dua na 
veiyalayalati - baleta ni sa lomani Tevita vakalevu 
o Jonacani, me vaka ga na nona lomani koya. 

4. Sa taura ga na nona i oro ka vakaiorotaki 
Tevita kina kei na nona i sulu vaka i valu kei na 


nona yaragi talega ni valu - nai seleiwau, na dakai 
kei na kena beleti. 

5. Sa dau lako o Tevita ki na vanua cava ga sa 
talai koya kina o Saula, sa dau vakayalomatuataka 
na nonai valavala. Sa biuti ira vata na gaga ni vala, 
ka sa ciqomi mai vei ira kecega na tamata, vei ira 
talega na dauveigaravi i Saula. 

6. Sa yaco ni ra sa lako tiko mai ki vale, ni sa lesu 
tiko mai e nai valu o Tevita, era sa lako mai na 
marama kecega e Isireli ena nodra sere ka meke 
tiko mai, me sotavi Saula na tui, vata kei na bitu ni 
vakatagi kei na reki kei na veiyaya ni qiriqiri tale 
eso. 

7. Era sa meke ka lagata tiko - “Sa vakamatea o 
Saula na veiudolu ia o Tevita na veitini na udolu.” 

8. Sa cudru sara vakalevu o Saula, ka sa yaloca 
ena veika sa rogoca, “Ni ra sa lagataka tiko na 
veitini na udolu vei Tevita, ia, vei au, na veiudolu 
ga. Na cava tale, sa rawa ni nona na matanitu?” 

9. Mai na siga o ya, sa vakaraici Tevita tiko o 
Saula. 

10. Sa yaco ena siga ka tarava, sa lako mai vei 
Saula na yalo ni veivakacalai mai vua na Kalou ka 
sa parofisai e loma ni vale. Sa qiria nai vakatagi e 
ligana o Tevita me vaka sa dau cakava, ia, sa dua 
na moto sa taura tiko o Saula e ligana. 

11. Sa cokataka yani na moto o Saula ni sa tukuna 
tiko, “Au na vakoti Tevita vata kei na lalaga ena 
moto oqo.” la, o Tevita sa dro me vaka e liu. 

12. O Saula sa rerevaki Tevita tiko, baleta ni sa 
tiko vata kei koya o Jiova, ka sa lako tani mai vei 
Saula. 

13. Sa kauti Tevita tani mai matana o Saula ka sa 
biuti koya me liutaki ira na mata i valu e veiudolu, 
sa dau lako yani ka lako mai e matadra na tamata. 

14. Sa daugarauni koya o Tevita ka bula 
vakayalomatua ena veika kecega, sa tiko vata kei 
koya o Jiova. 

15. Ni sa dau-raica o Saula na nona i valavala 
vakayalomatua, sa dau rerevaki koya. 

16. O ira kece na Isireli kei na Juta era sa taleitaki 
Tevita baleta ni sa daulako yani ka lako mai e 
matadra. 


Rau Sa Veiwatini O Tevita Kei Mikeli 

17. Sa tukuna mai o Saula vei Tevita, “Oqo na 
luvequ yalewa qase yacana o Merape, au na soli 
koya vei iko me watimu, mo noqu gaga ka vala 
ena i valu i Jiova.” Ni sa nanuma o Saula, “Me kua 
ni tarai koya na ligaqu - me ra tarai koya ga na 
Filisitia. 

18. Sa tukuna mai o Tevita vei Saula, o cei mada o 
Tevita, na cava o au kei na vuvale i tamaqu e 
Isireli, me'u wili kina me vugona na tui?” 

19. Sa yaco na gauna me sa soli kina o Merepa vei 
Tevita, sa qai soli vei Adreli na kai Meolati me 
watina. 

20. O Mikeli na luvei Saula yalewa sa domoni 
Tevita, sa tukuni vei Saula ka sa marau kina o 
koya. 

21. Sa tukuna o Saula, “Au na soli Mikeli vei 
Tevita, me tagavi kina ka me na tarai koya na 
ligadra na Filisitia. Sa tukuna vei Tevita o Saula 
ena i karua ni gauna, “O sa na vugoqu ena siga 
ogo.” 

22. Sa vakaroti ira na nona dauveigaravi o Saula, 
“Veivosaki vata kei Tevita vakavuni ka tukuna, 
“Raica sa rui marautaki iko na tui kei ira kece na 
nona dauveigaravi era sa lomani iko. Ogo mo sa 
mai veivugoni kei na tui.” 

23. Sa cavuti na vosa nei Saula ni sa vakarorogo o 
Tevita. Sa sauma mai o Tevita, “O ni sa nanuma 
beka ni sa ka rawarawa me dua e rau veivugoni 
kei na tui, ni'u sa dravudravua ka tamata lolovira 
sara?” 

24. Sa tukuni vei Saula ni sa vosa mai vaka o ya o 
Tevita. 

25. Sa sauma yani o Saula, “Dou tukuna vei 
Tevita ni sa sega ni vinakata na tui nai sau ni 
yalewa, me dua ga na drau na kuli ni yagodra 
vakatagane na kai Filisitia me cudruvaki kina na 
tui vei ira na nona meca. Sa nanuma tiko ga o 
Saula me mate o Tevita ena ligadra na kai Filisitia. 
26. Ni ra sa mai tukuna vei Tevita na vosa ogo o 
ira na dauveiqaravi - sa marau kina o Koya me 
rau veivugoni kei na tui. E se bera tiko ni oti na 
gauna yalataki, 

27. Sa tucake o Tevita ka lako yani, o koya kei ira 
na nona tamata. Era sa vakamatea e rua na drau 
na kai Filisitia. Sa kauta mai o Tevita na kuli ni 
yagodra vakatagane ka soli nai wiliwili taucoko 
vua na tui me rawa ni wili kina me vugona na tui. 
Sa qai soli Mikeli o Saula me rau veiwatini. 

28. Sa raica ka kila o Saula ni sa tiko vata kei 
Tevita o Jiova ka sa domoni Tevita talega o Mikeli; 
29. e se rerevaki Tevita tiko ga o Saula, sa meca 
levu tikoga i Saula o Tevita. 

30. Era sa lako ki valu na veituraga lalai ni 
Filisitia. Sa yaco ena veigauna kecega era lako 
kina, sa kilikili ka vuku tikoga o Tevita mai vei ira 
kece na tamata i Saula. Sa raici cake duadua tiko 
ga o Tevita. 


Sa Beitaki Tevita O Saula 


19. Sa vosa o Saula vei Jonacani na luvena kei 
ira kece na nona dauveiqaravi me ra vakamatei 
Tevita; o Jonacani na luvei Saula sa taleitaki Tevita 
vakalevu. 

2. O Jonacani sa tukuna vei Tevita ka vaka: “Na 
tamaqu o Saula sa vinakata me vakamatei iko. Mo 
garauni iko tiko me yacova na mataka, mo tiko lo 
ka vunitaki iko tiko. 

3. “Au na la'ki tu e yasai tamaqu mai na buca - 
na vanua o tiko kina, au na vosa tiko vei tamaqu 
me baleti iko. Na veika au na kila, au na mai 
tukuna vei iko.” 

4. Sa vosa vinaka o Jonacani vei tamana me 
baleti Tevita ka tukuna vua, “Me kua ni valavala 
ca na tui ena vuku ni nona tamata, ena vukui 


Tevita, baleta ni sa sega ni valavala ca vei iko - na 
nona cakacaka sa rui vinaka vei iko. 

5. “Sa solia na nona bula me vakamatei ira na 
Filisitia, sa qai kauta mai o Jiova e dua na 
veivakabulai levu vei ira na Isireli. O iko sara ga o 
sa raica ka taleitaka - na cava o sa via vakamatea 
kina e dua na dra e sega ni cala, mo via vakamatei 
Tevita kina?” 

6. Sa rogoca na domo i Jonacani o Saula ka 
yalataka, “Me vaka sa bula o Jiova ena sega ni 
vakamatei.” 

7. Sa kacivi Tevita mai o Jonacani ka tukuna vua 
na veika kece oqo. Sa qai kauti Tevita mai ki vei 
Saula o Jonacani, ni sa dau tiko ga e matana ena 
veigauna e liu. 

8. Sa dua tale nai valu; sa lako yani o Tevita me 
vala kei ira na Filisitia, sa samuti ira ena dua na 
veisamuti levu - ka era sa dro mai matana. 

9. Sa lako mai na yalo ni veivakaleqai mai vei 
Jiova ki vei Saula ni sa dabe tiko e nona vale ka 
tiko e ligana na nona moto levu. Sa vakatagi tiko o 
Tevita e ligana. 

10. Sa nakita o Saula me cokai Tevita vata kei na 
lalaga ni vale ena nona moto, ia, sa tasiri yani o 
Tevita mai na matai Saula. Sa cokataka o Saula na 
moto ki lalaga. Sa dro o Tevita ena bogi o ya. 

11. Sa vakatala o Saula e so na i talaki ki na vale 
nei Tevita me vakaraici koya ka vakamatei koya 
ena kena mataka. O Mikeli na wati Tevita sa 
tukuna vua, “Kevaka o na sega ni qarauni iko ena 
bogi oqo, o na mate ena mataka.” 

12. Sa biuti Tevita sobu mai na katubaleka o 
Mikeli na watina, sa lako yani ka cici ka dro sara. 
13. Sa taura e dua na matakau o Mikeli ka 
tutuvitaka ena i davodavo nei Tevita ena vuti ni 
me ki uluna, kei na so nai sulu. 

14. Ni sa talatala mai o Saula me kau yani o 
Tevita, sa tukuna mai o Mikeli “Ni sa tauvimate 
tiko.” 

15. Sa talai ira tale yani o Saula me ra raici Tevita 
ka kauti koya mai vata kei nai davodavo, “Me'u 
mai vakamatei koya.” 

16. Ni ra sa lako yani nai talaki, sa tu na matakau 
e nai davodavo, ka sa ubi tu na uluna ena vuti ni 
me, 

17. Sa tukuna mai o Saula vei Mikeli, “Na cava o 
sa vakaisini au kina vaka oqo, me lako tani kina na 
kequ meca, me dro tani kina?” Sa sauma yani vei 
Saula o Mikeli, “Sa tukuna vei au o koya, “Mo laivi 
au me'u lako - na cava me'u vakamatei iko kina?” 
18. Sa dro o Tevita ka lako ki Rama vei Samuela, 
ka tukuna vua na veika kece sa cakava vua o 
Saula. E rau sa lako kei Samuela ka la'ki tiko e 
Naioci. 

19. Sa mai tukuni vei Saula, “Mo kila ni sa tiko 
mai Naioci e Rama o Tevita !” 

20. Sa veitalai o Saula me la'ki kau mai o Tevita, 
ni ra sa raica nai lawalawa parofita ni ra sa 
parofisai tiko, ka sa liutaki ira tiko o Samuela, sa 
lako mai na Yalo ni Kalou vei ira nai talaki nei 
Saula ka era sa parofisai talega. 

21. Ni sa tukuni oqo vei Saula, sa talai ira tale eso 
nai talaki ka era sa parofisai talega. Sa veitalai tale 
o Saula ena i ka tolu ni gauna, era sa parofisai 
talega. 

22. Sa lako mai ki Rama o Saula ki na i keli ni wai 
levu e Seku, sa taroga sara, “E vei o Samuela kei 
Tevita?” Sa sauma mai e dua, “E rau sa tiko mai 
Naioci e Rama.” 

23. E sa lako sara ki Naioci e Rama, sa lako mai 
vua na Yalo ni Kalou, sa laki tiko yani o Saula ka 
parofisai tiko me yaco sara ni sa yacovi Naioci 
yani e Rama. 

24. Sa luvata tani na nona i sulu e cake ka 
parofisai tiko e matai Samuela, ka sa davo wale 
tiko ena siga taucoko ka bogi talega. Era sa tukuna 
kina, “Sa tiko talega vata kei ira na parofita o 
Saula?” 


Sa Dina Vei Tevita O Jonacani 


20. Sa dro tani mai Naioci e Rama o Tevita, ka 


lako ka tukuna vei Jonacani, “Na cava au sa 
cakava? Na cava au sa cala kina? Na cava au sai 
valavala ca kina vei tamamu, baleta ni vinakata 
tiko me yali na noqu bula?” 

2. Sa tukuna vua o Jonacani, “E sega sara, o na 
sega ni mate! ena sega ni cakava e dua na ka o 
Tamaqu, na ka lelevu se lalai, ena tukuna mada e 
liu vei au. O Tamaqu e sega ni dua na ka e 
vunitaka vei au e sega sara!” 

3. Sa bubului tale o Tevita ka tukuna, “Sa kila o 
Tamamu niu kune loloma mai vei iko ni sa 
tukuna, “Me kua ni kila o Jonacani na veika oqo, 
de qai rarawa kina.” la me vaka sa bula o Jiova, ka 
sa bula talega na yalomu, sa dua ga nai kalawa 
mai vei au ki na mate.” 

4. Sa tukuna o Jonacani vei Tevita, “Na veika ga 
o sa gadreva, au na vakayacora vei iko.” 

5. Sa sauma mai o Tevita vei Jonacani, “Ni 
mataka sa na vulavou, au na dabe vata na tui me 
keirau kanavata. Mo laivi au me'u lako mada ka 
vuni mai veikau me yacova ni sa karobo nai ka 
tolu ni siga. 

6. “Kevaka sa kawai o tamamu ena noqu yali, 
“Mo qai tukuna ni sa kerea oti o Tevita me cici 
sobu mada ki Peceliema na nona koro ni sa caka 
mai kea e dua nai soro ni veiyabaki ni vuvale 
taucoko.” 

7. “Kevaka sa mani tukuna, ‘sa vinaka oqori, sa 
na qai bula na nomu tamata.” la kevaka sa cudru, 
mo kila ga ni sa nakita o koya na ka e ca. 

8. “Mo qai caka vinaka vua na nomu tamata, ni o 
sa kauta mai na nomu tamata ki na veiyalayalati 
vei Jiova vata kei iko. Kevaka sa dua na cala sa tu 
vei au, mo vakamatei au ga o iko, na cava o sa via 
kauti au kina vei tamamu?” 

9. Sa sauma o Jonacani, “Me yawa sara vei iko, 
ni kevaka au sa kila ni sa bucina o Tamaqu na ka 
ca me lako yani vei iko, me'u qai sega ni tukuna 
vei iko?” 

10. Sa vosa o Tevita vei Jonacani, “O cei me na qai 


tukuna vei au, se vakacava kevaka sa sauma 
vakaukauwa vei iko o tamamu?” 

11. Sa tukuna mai o Jonacani vei Tevita, “Daru 
lako mada ki na taudaku ni koro.” E rau sa lako 
yani. 

12, Sa tukuna tale o Jonacani vei Tevita; “O Jiova 
na Kalou e Isireli sai vakadinadina e daidai. 
Kevaka au sa na kila vinaka na loma i tamaqu ni 
mataka se nai katolu ni siga - ni sa na vinaka o 
Tevita, au na sega ni tala mai nai talai me tukuna 
vel iko, 

13. “Me cakava vakalevu o Jiova vei Jonacani. 
Kevaka sa vinakata o tamaqu me cakava na ka ca, 
au na tukutuku mai vei iko ka mo sa dro yani, mo 
lako ka bula. Me tiko vata kei iko o Jiova me vaka 
ni a tiko vata kei tamaqu. 

14. “Mo kua ga ni vakaraitaka vei au na 
yalololoma i Jiova ni'u se bula tiko, me'u kua ni 
mate kina; 

15. “la, mo kakua ni musuka laivi na yalololoma 
mai na noqu vale me sega ni mudu, e segai ena 
nona musuka laivi o Jiova na veimeca kece i Tevita 
ena delai vuravura kece.” 

16. Sa cakava o Jonacani e dua na veiyalayalati kei 
na vuvale vei Tevita ka tukuna, “Me taura mai o 
Jiova e na ligadra na meca i Tevita.” 

17. Sa vakavuna o Jonacani me yalayala tale o 
Tevita baleta ni sa rui taleitaki koya vakalevu, sa 
lomani Tevita me vaka sa lomani koya ga vakai 
koya. 

18. Sa tukuna o Jonacani vei Tevita, “Sa Vula Vou 
na siga ni mataka, ona daudivi vakalevu baleta ni 
sa na lala tiko na nomu i dabedabe. 

19. “Ni o sa tiko me tolu na siga, lako sobu 
vakatotolo ka lako mai ki na vanua o a vuni tiko 
kina ena siga ni nodaru veiyalayalati. Mo tiko ga 
ena vatu o Eseli. 

20. “Au na vanataka yani e tolu na dakai titi ki na 
yasa ni vatu, me vaka ga au vana tiko yani e dua 
na takete; 

21. “Mai kea au na tala yani kina e dua nai talai ni 
sa tukuni vua, ‘Lako ka vakaraica mai na gasau ni 
dakai' - au sa na tukuna yani vua, “Kevaka sa tiko 
na gasau ena yasamu oqo, tomika ka lako mai” - 
me vaka sa bula o Jiova - o sa na bula ka sega na 
ka mo lega kina. 

22. “Ta, kevaka au sa tukuna vua nai talai, “Raica 
na gasau sa siviti iko - mo qai lako tani, ni sa 
vakatalai iko tani o Jiova. 

23. “Me vaka na veika o sa tukuna tiko, io, me 
tiko ena kedaru veimama o Jiova me sega ni 
mudu.” 

24. Sa vuni tiko o Tevita, ia, ni sa lako mai na 
Vula Vou, sa dabe na tui me kana ena kana magiti 
vakarautaki. 

25. Sa dabe tiko na tui ena nona i dabedabe ena 
yasa ni lalaga, sa tucake o Jonacani ka sa dabe ena 
yasa ni tui o Epana, ka sa lala tiko nai dabedabe i 
Tevita. 

26. Sa sega ni tukuna o Saula e dua na ka ena siga 

o ya, “Ni sa kila, sa dua na ka sa yacovi Tevita; sa 
dukadukali o koya, io sa dukadukali dina.” 

27. Sa qai yaco ena siga ka tarava, nai karua ni 
siga ni vula, sa lala tiko nai dabedabe i Tevita. Sa 
tarogi Jonacani na luvena o Saula, “Na cava e sega 
ni lako tiko mai kina na luvei Jese me mai kana, e 
sega e na noa ka sega tale ni kua?” 

28. Sa sauma vei Saula o Jonacani, “sa kerei au o 
Tevita me lako ki Peceliema. 

29. “Sa tukuna, laivi au me'u lako, “Ni ratou sa 
vakacaboi soro tiko na matavuvale mai na koro, ni 
ratou sa vakaroti au na tuakaqu me'u tiko kina. 
Ogo kevaka au sa kune loloma mai vei iko - mo 
laivi au me'u lako ka raici iratou na taciqu.” Ogori 
na vuna e sega ni kune kina ena teveli ni tui.” 

30. Sa tubu na cudru i Saula vei Jonacani, ka 
tukuna vua, “O iko na luve ni yalewa 
dauveivakacalai ka dauvukitani!, au sa sega beka 
ni kila ni o sa digitaka na luvei Jese ki na nomu 
madua kei na madua ni luvawale nei tinamu? 

31. “Na balavu ga ni nona bula na luvei Jese ena 
delai vuravura, o na sega ni vakadeitaki, se na 
nomu matanitu. Oqo mo lako ka kauti koya mai 
vei au, ni sa dodonu me mate.” 

32. Sa sauma yani o Jonacani vei Saula na tamana 
ka vaka: “Na cava na vuna me vakamatei kina? 
Na cava e cakava?” 

33. Sa cokai koya yani o Saula ena moto me 
vakamatei koya - oqo sa kila kina o Jonacani ni sa 
nakita o Saula me vakamatei Tevita. 

34. Sa tucake mai o Jonacani ena cudru levu mai 
na teveli ni kana, sa sega ni kana ena i karua ni 
siga ni vula, ni sa luluvu vakalevu ena vuku i 
Tevita, ena vuku ni cakacaka veivakamaduataki 
levu sa cakava vua o tamana. 

35. Sa qai yaco ena mataka, sa lako yani o 
Jonacani ki na were ena gauna sa lokuci oti vei 
Tevita, sa tiko vata kei koya e dua na cauravou 
lailai. 

36. Sa tukuna vua na nona cauravou, “Mo cici ka 
vakasaqara mai na gasau au na vanataka.” Sa cici 
yani na cauravou ni sa vanataki na dakai titi me 
siviti koya. 

37. Ni sa yaco yani na cauravou, ena vanua sa 
vanataki kina, sa kaci yani o Jonacani vua na 
cauravou, “E sega beka ni siviti iko na gasau?” 

38. Sa kaci yani vua na cauravou o Jonacani, 
“Vakatotolo mo kua ni vakaberabera!” Sa tomika 
mai na gasau na cauravou ka lesu tale mai. 

39. Sa sega ni kila e dua na ka na cauravou, ni rau 
sa kila ga na ka koya o Jonacani kei Tevita. 

40. Sa solia o Jonacani na nona yaragi vei koya na 
cauravou ka tukuna vua, “Lako kauta ogo ki na 
koro.” 

41. Ni sa lako ga na cauravou, sa tucake mai o 
Tevita ena vanua e vuni tiko kina, ka cuva ki na 
qele vakatolu. E rau sa veikidavaki ka veitagicaki 
- vakalevu ga o Tevita. 

42. Sa tukuna o Jonacani vei Tevita, “Mo lako ena 
vakacegu ni daru sa veiyalayalati oti ena yaca i 
Jiova ka vaka: “Me tiko vata kei iko o Jiova, vaka 


talega kina vei au, vei ira na nomu kawa ka 
vakatalega kina vei ira na noqu kawa me sega ni 
mudu.” Sa tucake o Tevita ka lako yani, sa lesu 
tale ki na koro o Jonacani. 


O Tevita Kei Na Madrai Tabu 


21. Sa lako mai ki Nopi o Tevita vei 


Apimeleki na bete. Sa rere o Apimeleki ni rau sa 
sota kei Tevita, ka tarogi koya sara, “Na cava o 
lako duadua mai kina, ka sega tale kina ni dau me 
lako vata mai kei iko?” 

2. Sa sauma o Tevita vei Apimeleki na bete, “Sa 
vakaroti au na tui ena so na cakacaka ka tukuna, 
“Me kua tale ni dua e kila na cakacaka au sa talai 
iko kina oqo, se na veika au sa vakarota vei iko.” 
Au sa dusimaki ira na noqu cauravou me ra lako 
vaka ka vaka. 

3. “Na cava sa tiko vei iko oqori, mo solia vei au 
e lima na madrai kei na veika ga e rawa ni kune.” 
4. Sa sauma mai na bete vei Tevita ka vaka: “E 
dina, keimami sa maroroi mai na yalewa me tolu 
na siga ena neimami lako mai. Sa savasava na 
yagodra na cauravou, sa na tara kina na madrai 
ogori, e dina ga ni sa vakatabui ena siga oqo.” 

5. Sa tukuna yani vua na bete o Tevita, “E dina, 
keimami sa maroroi mai na yalewa me sava na 
yagodra na cauravou, sa na tara kina na madrai 
ogori, e dina ga ni sa vakatabui ena siga oqo.” 

6. Sa solia kina na madrai tabu na bete vei 
Tevita, ni sa sega tale na madrai e tiko, na madrai 
vakarautaki ga vei Jiova; sa dau kau mai na 
madrai katakata mei sosomi ni madrai sa tauri. 

7. Sa tiko mai kea ena siga o ya e dua nai tokani i 
Saula, sa tiko ena mata i Jiova. Na yacana o Deoki 
na kai Itomi nai liuliu ni vakatawa ni manumanu 
sa taukena o Saula. 

8. Sa tukuna o Tevita vei Apimeleki, “Sa sega 
beka ni tiko eke e dua na moto se i seleiwau? Ni'u 
sa sega ni kauta mai e dua nai yaragi baleta ni sa 
vinakata vakatotolo na tui me caka na cakacaka 
oqo.” 

9. Sa tukuna mai na bete, “Nai sele ga i Koliaci 
na kai Filisitia o koya o sa vakamatea mai na Buca 
o Ela, oqori, sa olo tiko ena i sulu ena daku ni 
Efoti. Kevaka o sa via taura, mo taura ga. Ni sa 
sega tale - o koya ga oqo.” Sa tukuna o Tevita, “Sa 
sega e tautauvata, solia mai.” 


Sa Dro O Tevita Ki Kaca 

10. Sa tucake o Tevita mai na siga o ya ka dro mai 
na mata i Saula, sa lako yani vei Akisi na tui Kaca. 
11. Sa tukuna vei Tevita o ira na veigaravi nei 
Akisi, “Sa sega beka ni o koya oqo o Tevita na tui 
ni vanua? Era sa sega beka ni dauseretaki koya 
ena gauna ni meke ka vaka: “Sa vakamatea o Saula 
na veiudolu, ia, o Tevita sa vakamatea na vei tini 
na udolu”?” 

12. Sa kauta ki yalona na veivosa ogo o Tevita, ka 
sa rerevaki Akisi na Tui Kaca vakalevu. 

13. Sa veisautaka na nona i valavala e matadra o 
Tevita, ka sa vuki tiko me vaka na lialia, sa 
kadrukadru tiko kina duru ni matamata kei na 
nona laiva tiko na nona weli me drodro tiko ga e 
kumina. 

14. Sa tukuna o Akisi vei ira na nona tamata, 
“Raica sa lialia na tamata oqo, na cava dou sa 
kauti koya mai kina vei au? 

15. “Au gadreva beka e dua na tamata lialia, mo 
ni kauta mai kina na lialia oqo me mai tiko e 
mataqu? Me lako beka mai na tamata oqo ki noqu 
vale?” 


Na Vanadrau Na Tamata Nei Tevita 


22. Sa lako tani mai kea o Tevita ka dro yani 


ki na qara vatu mai Etulama. Ni ratou sa rogoca 
na tacina kei tamana, e ratou sa lako sobu vua. 

2. O ira kece era sa lega tu, o ira kece sa dinau tu 
ka dredre ni sauma, kei ira kece era sa sega ni 
marautaka na veika sa yaco tiko, era sa lako kece 
mai vua. Sa mai nodra i liuliu o Tevita. Sa va na 
drau na tagane sa tiko vata kei koya. 

3. Sa lako tani mai kea ki Misipa e Moapi o 
Tevita ka tukuna vua na tui Moapi, “Au kerea me 
rau tiko e ke o tamaqu kei tinaqu, me yacova ni'u 
sa kila na lewa ni Kalou vei au.” 

4. Sa qai kauti rau mai o Tamana kei Tinana vei 
tui Moapi me rau tiko kina, ni sa tiko o Tevita ena 
vanua ni vakavakarau. 

5. Na parofita o Kata sa tukuna vei Tevita, “Kua 
ni o tiko ena vanua ni vakavakarau oqori, lako 
kina vanua o Juta.” Sa lako o Tevita ki na veikau 
mai Ereci. 


Sa Vakamatea Na Bete O Saula 
6. Ni sa rogoca o Saula ni sa kilai o Tevita kei ira 
sa tiko vata kei koya — o Saula sa tiko mai Kipea 
ena vunikau tamarisi e Rama, na moto e ligana kei 
ira na nona tamata ni ra sa vakavoliti koya — 
7. Sa tukuna yani o Saula vua sa tu e yasana, 
“Rogoca oqo, io kemuni na Penijamini! ena solia 
beka vei kemuni na luvei Jese oqo na veiwere na 
veivaini, ka vakayacora mo ni liuliu ni vei 
yaudolu kai i liuliu ni vei yadrau? 
8. “Onisa cakacaka vakavuni kece vei au, ni sa 
sega e tukuna vei au ni o Jonacani na luvequ sa 
cakava na veiyalayalati kei koya na luvei Jese; sa 
sega mada ni dua e nanumi au se to vata kei au, ni 
o na luvequ sa vakaugeta na noqu tamata me 
coqai au, me daro vakawawa tiko me vaka na siga 
” 
ogo. 
9. Sa sauma o Deoki na kai Itomi, o koya sa 
dauraici ira na dauveigaravi i Saula ka vaka: “Au 
sa raica na luvei Jese ni sa lako ki Nopi vei 
Apimeleki na luvei Aitubu. 
10. “Sa vakatarogi Jiova ena vukuna, sa solia 
talega vua nai vaga ka sa solia talega vua nai 
seleiwau nei Koliaci na kai Filisitia.” 
11. Sa talatala na tui me kau mai o Apimeleki na 
bete na luvei Aitubu, kei ira kece na vale nei 


tamana - na bete kece sa tiko mai Nopi. Era sa 
lako kece mai vua na tui. 

12. Sa tukuna yani o Saula, “Mo rogoca oqo na 
luvei Aitubu!” Sa sauma mai, “Sai au oqo noqu 
turaga.” 

13. Sa tukuna mai o Saula, “Na cava o ni sa bosei 
au kina vakaca, o iko kei na luvei Jese, mo solia 
kina vua na madrai kei nai seleiwau ka vakataroga 
na Kalou ena vukuna, me veicoqacoga kei au - me 
laki toka mai vakavuni me vaka na siga oqo.” 

14. Sa sauma vua na tui o Apimeleki, “O cei vei 
ira na nona tamata sa dina me vakataki Tevita na 
vugona na tui, o koya sa lako ena nomu lewa ka sa 
vakarokorokotaki ena nomu vale? 

15. Au sa tekivuna beka me'u tarogi Jiova ena 
vukuna? Me kua sara vei au! Me kua ni vaka o ya 
na nona vakanananu na tui vua na nona tamata se 
ki na vale nei tamaqu. Ni sa sega ni kila na ka oqo 
na nomuni tamata, na ka lelevu kei na veika lalai.” 
16. Sa tukuna mai na tui, “O na mate vakaidina 
Apimeleki, o iko kei ira kece na vuvale nei 
tamamu!” 

17. Sa tukuna sara vei ira na yadra sa tu e yasana, 
“Ni vuki yani ka vakamatea na bete i Jiova, baleta 
na ligadra sa tiko vei Tevita ni ra sa kila talega na 
dro nei Tevita ka sega ni tukuna vei au.” Era sa 
sega ni rawata na tamata me vakamatea na bete i 
Jiova. 

18. Sa tukuna na tui vei Deoki, “Vuki yani ka 
vakamatea na bete!” Sa vuki o Deoki na Itomi ka 
samuti ira na bete.” Sa vakamatea ena siga o ya e 
walusagavulu ka lima na tamata era dara tiko na 
efoti. 

19. E Nopi talega na nodra koro na bete sa 
vakamatei ira talga e nai selei-wau na tagane, na 
yalewa, na gone, kei ira na dramidrami, na 
bulumakau, na asa, na sipi— ena i seleiwau. 

20. Sa dua vei ira na luvei Apimeleki na luvei 
Aitubu na yacana o Abiata sa dro ka cici muri 
Tevita. 

21. Sa tukuna vei Tevita ni o Saula sa vakamatei 
ira na bete i Jiova. 

22. Sa tukuna o Tevita vei Abiata, “Au sa kila sara 
ga na siga sa tiko kina mai kea o Deoki na Itomi, ni 
na tukuna vei Saula. Au sa vakavuna na nodra 
mate na bete ena vale nei tamamu. 

23. “Mo tiko eke, kua ni rere, o koya sa 
vakasaqara na noqu bula sa vakasaqara talega na 
nomu bula! O na bula ni o tiko vata kei au.” 


Sa Vakabula Na Koro O Keila O Tevita 


23. Sa tukuni vei Tevita vaka oqo: “Raica o ira 
na Filisitia era sa valuti Keila tiko, era sa butakoca 
tiko nai gagi ni sila.” 

2. Sa vakatarogi Jiova o Tevita, “Me'u lako beka 
ka valuti Filisitia?” Sa tukuna vei Tevita o Jiova, 
“Mo lako ka valuti ira na Filisitia me bula kina o 
Keila.” 

3. Era sa tukuna vei Tevita na nona tamata, 
“Raica keimami sa rere e Juta, qai vakacava ni 

keimami sa lako i Keila me vala kei ira na 
Filisitia?” 

4. Sa vakatarogi Jiova tale o Tevita, sa sauma mai 
vua o Jiova, “Tucake ka lako sobu ki Kela, ni'u na 
soli ia na Filisitia ki na ligamu.” 

5. Era sa lako sobu ki Keila o Tevita kei ira na 
nona tamata ka vala kei ira na Filisitia, era sa 
valuti ka samuti vakaukauwa, ka kauta na nodra 
manumanu susu, sa vakabulai ira mai Keila o 
Tevita. 

6. Sa yaco, o Abiata na luvei Apimeleki ni sa dro 
vei Tevita ki Keila, sa kauta tiko e dua na Efoti e 
ligana. 

7. Sa tukuni vei Saula ni sa lako sobu ki Keila o 
Tevita. Sa tukuna o Saula, “Na Kalou sa soli koya 
ki na ligaqu, ni sa curu o koya ki na dua na koro e 
vakabai ka vakamatamata.” 

8. E sa kacivi ira kece na tamata o Saula ki nai 
valu, me ra lako sobu ki Keila ka vesuki Tevita kei 
ira na nona tamata. 

9. Nisa kila o Tevita sa naki ca tiko o Saula vei 
koya, sa tukuna vei Abiata na bete, “Kauta mai 
eke na efoti.” 

10. Sa tukuna yani o Tevita, “Jiova na Kalou e 
Isireli, sa rogoca na nomuni tamata ni sa na lako 
mai o Saula ki Keila me vakarusa, ena vukuqu. 

11. “Era na soli au beka na kai Keila ki na ligana? 
ena lako beka mai o Saula me vaka sa rogoca tiko 
na nomuni tamata? I Jiova na Kalou ni Isireli, au 
masuta mo ni tukuna vua na nomuni tamata.” Sa 
tukuna mai o Jiova, “Ena lako mai o koya.” 

12. Sa taro tale o Tevita, “Era na soli au beka kei 
ira na noqu tamata o ira na kai Keila ki na ligai 
Saula?” Sa tukuna mai o Jiova, “Era na soli 
kemuni.” 

13. O Tevita kei ira na ono na drau na nona 
tamata era sa lako tani e Keila ka lako ki na vanua 
e rawa ni ra lako kina. Sa tukuni tale vei Saula ni 
sa lako tani e Keila o Tevita, sa mani tu vakadua 
na nona lako sobu. 


Sa Tiko O Tevita E Na Vanua Liwa Ni 
Vakavakarau 

14. Sa tiko mai na vanua liwa o Tevita ka sa tiko 
ga mai na Vanua Liwa o Sipi. Sa sagai koya o 
Saula ena veisiga kece, o Jiova ga sa sega ni soli 
Tevita ki na ligana. 

15. Sa raica o Tevita ni sa lako mai o Saula me 
vakasaqarai koya, sa tiko mai na Vanua Liwa o 
Sipi o Tevita ena veikau. 

16. O Jonacani na luvei Saula sa lako vei Tevita ki 
na veikau me vakaukauwataki koya ena Kalou. 

17. Sa tukuna vua, “Mo kua ni rere, ni na sega ni 
kunei iko na ligai Saula na tamaqu. O na tui e 
Isireli ka au na tiko e yasamu. O tamaqu mada ga 
sa kila tiko oqori.” 

18. E rau sa cakava e dua na veiyalayalati ena 
mata i Jiova. Sa tiko ga o Tevita ena veikau ka sa 
lesu tale o Jonacani ki nona vale. 

19. Era sa lako mai na kai Sipi vei Saula e Kipea 
ka mai tukuna, “Sa sega beka ni vuni tiko vata kei 


keimami mai na veikau e Ajila ena ceva kei 
Jesimoni o Tevita? 

20. “Oqo mo lako sobu mai na tui, me vaka na 
gagadre sa tu oqori e lomamu, sa na neimami i 
tavi me soli koya ki na ligamuni, na tui.” 

21. Sa tukuna o Saula, “Mo ni kalouvinaka mai 
vei Jiova ni o ni sa loloma vakalevu vei au. 

22. “Mo ni lako ka vakaraica vinaka na vanua sa 
vuni tiko kina, kei koya sa raici koya tiko mai kea. 
Sa mai tukuni vei au ni sa rui tamata qaseqase o 
koya. 

23. “Mo ni raica ka kila vinaka na veivanua e 
dauvuni tiko kina; ka lesu tale mai vei au ena 
tukutuku e dina, au na lako vata kei kemuni. Sa na 
yaco, kevaka sa tiko ena vanua, au na vakasagarai 
koya ena veiyavusa taucoko e Juta.” 

24. Era sa tucake ka lesu tale ki Sipi ena matai 
Saula. O Tevita kei ira na nona tamata era sa tiko 
mai na Vanua Liwa o Maoni, ena ceva kei 
Jesimoni. 

25. Ni ra lako o Saula kei ira na nona tamata me 
vakasagarai koya, sa dau tukuni vei Tevita. Sa dau 
lako sobu ki na veivatu ka tiko mai na Vanua Liwa 
o Maoni. Ni sa daurogoca o Saula, sa daulako 
vaka ki Maoni. 

26. Sa daulako o Saula ki na yasa ka dua ni 
ulunivanua o Tevita ki na yasana ka dua. Sa dau 
vakatotolo o Tevita me lako tani mai vei Saula, era 
sa dau tuva wavoki na tamata nei Saula me tauri 
Tevita. 

27. Sa qai dau kau mai nai tukutuku vei Saula, 
“Mo vakatotolo mai, ni ra sa dau kaba vanua tiko 
mai na Filisitia!” 

28. Sa dau suka vakatotolo tale o Saula mai na 
nona cicivi Tevita tiko me lakovi ira na Filisitia. 
Era sa vakayacana kina na vanua koya na Vatu ni 
Dro. 

29. Sa lako cake mai kea o Tevita ka mai tiko ena 
koro ni valu e Ena-Keti. 


O Tevita Sa Sorova Me Bula O Saula 


24. sa yaco ni sa lesu tiko mai o Saula ena 


nona muri ira na Filisitia, sa tukuni vua. “Mo kila! 
O Tevita sa tiko mai na vanua liwa o Ena-Keti.” 

2. Sa kauta mai o Saula e tolu na udolu na 
tamata digitaki mai Isireli taucoko me ra lako ka 
vakasagarai Tevita kei ira na nona tamata ena 
Veivatu ni Me Kila. 

3. Sa lako mai ki na nodra i vakaruru na sipi ena 
sala, sa tiko kina e dua na qara vatu; sa curu ki 
loma o Saula me vakavalelailai. (era sa tiko oti mai 
loma sara o Tevita kei ira na nona tamata). 

4. Fra sa tukuna vei Tevita na nona tamata “Oqo 
sara ga na siga sa tukuna vei iko o Jiova ka vaka, 
“Raica Au na soli ira na kemu meca ki na ligamu, 
mo cakava me vaka o sa vinakata.” Sa tucake o 
Tevita ka kotiva na tutu ni i sulu nei Saula. 

5. Sa qai yaco, ni sa lega tiko vakalevu na yaloi 
Tevita ena nona kotiva na tutu nii sulu nei Saula. 

6. Sa mani tukuna vei ira na nona tamata, “Sa 
sega ni vakatara o Jiova me'u cakava na ka oqo 
vua na noqu turaga, nai lumuti i Jiova, me'u 
dodoka na ligaqu vua - ni'u sa kila, ni sai koya nai 
lumuti i Jiova.” 

7. Sa vakaroti ira na nona tamata ena veivosa 
vaka oqori, ka sa sega ni vakatara me ra tarai 
Saula. Sa lako tani o Saula mai na qara vatu ka sa 
lako sara yani. 

8. Sa tucake talega o Tevita ka lako tani mai na 
qara vatu ka kacivi Saula yani ka vaka: “Noqu 
turaga na tui!” Ni sa rai vuki mai o Saula, sa 
vakacuva na uluna o Tevita ka cuva ni sa 
vakarokoroko. 

9. Sa tukuna mai o Tevita vei Saula, “na cava o 
sa dauvakarogoca kina na nodra vosa na tamata 
me ra tukuna tiko, 'sa vinakata o Tevita mo 
vakaleqai?” 

10. “Raica, ena siga oqo sa raica na matamu ni sa 
vakabulai iko o Jiova mai na ligaqu ena loma ni 
qara vatu - e dua sa vakauqeti au me'u vakamatei 
iko. Na mataqu ga sa vakatara mo bula, ni'u sa 
tukuna, “au na sega ni dodoka na ligaqu vua na 
noqu turaga, ni sai koya nai lumuti ni Kalou. 

11. “O koya oqo, Tamaqu, raica!, lo, raica na tutu 
ni nomu i sulu e ligaqu! e loma o ya, au a musuka 
kina na tutu ni nomu i sulu ka sega ni vakamatei 
iko, mo raica ka kila ni sa sega na talaidredre e 
ligaqu ka au sa sega talega ni valavala ca vei iko. 
la o sa vakasaqara ga mo taura na noqu bula. 

12. “Na Kalou ga me lewa ena kedaru maliwa ka 
me sauma vei au na Kalou ena vukumu ia, na 
ligaqu ena sega ni via tarai iko. 

13. “Me vaka nai vakabalebale ni veigauna 
makawa, “Nai valavala e ca ena lako ga mai nai 
valavala e ca.” la na ligaqu ena sega ni lako mai vei 
iko. 

14. “O koya sa sasaga tiko kina na tui Isireli me 
vakasaqara?E koli mate? Na kutu? 

15. “Me qai lewa ga o Jiova, ka lewa ga vei iko kei 
au, me raica ka vakadonuya na noqu vakatutu ka 
vakabulai au mai na ligamu.” 

16. Ni sa vosataka oti tiko na veivosa oqo o Tevita 
vei Saula, sa tukuna mai o Saula, “Sa domomu 
beka oqo, Tevita na luvequ?” Sa tagi vakadomoi 
levu o Saula. 

17. Sa tukuna tale mai vei Tevita, “O sa 
yalododonu cake mai vei au; ni o sa sauma vei au 
ena i valavala vinaka, ia, oi au sa sauma vei iko 
ena ca. 

18. “O sa vakaraitaka vei au ena siga oqo, na 
nomu caka vinaka vei au - ni sa soli au o Jiova ki 
na ligamu, o sa sega ni vakamatei au. 

19. “Kevaka e dua sa raica na kena meca, ena 
laiva beka me dro bula yani? O koya oqo, me 
sauma vakavinaka vei iko o Jiova ena vuku ni ka o 
sa cakava vei au ena siga oqo. 

20. “Ogo, au sa kila vaka i dina kina, ni o sa na tui 
- ka ena vakadeitaki na matanitu o Isireli e 
ligamu. 

21. “O koya mo yalayala kina vei au ena vukui 


Jiova ni o na sega ni musuka ira na noqu kawa - 
niu sa oti oi au, o na sega talega ni vakarusa na 
yacaqu mai na vale i tamaqu.” 

22. Sa qai yalayala o Tevita vei Saula. Sa lako ki 
nodratou o Saula - o Tevita kei ira na nona era sa 
lako cake ki na nona koronivalu. 


Sa Mate O Samuela 


25. Sa qai mate o Samuela; era sa soqoni vata 


na Isireli me lolositaki koya, ka buluti koya ga mai 
nodratou e Rama. Sa tucake o Tevita ka lako yani 
ki na vanua liwa o Parana. 


O Tevita Kei Na Wati Nepali 

2. Sa dua na tamata mai Maoni, sa cakava tiko na 
nona veivakatorocaketaki e Kameli, ka tamata 
vutuniyau sara. Sa tolu na udolu na nona sipi, sa 
dua na udolu na nona me, ka sa dau kotiva tiko na 
nona sipi mai Kameli. 

3. Na yacana o Nepali, na yacai watina o Avikali. 
Sa yalewa yalomatua ka totoka na kena i rairai; o 
Nepali sa rui cudrucudru ka ca na nonai valavala. 
Sa kawa mai vei Kelevi o koya. 

4. Sa rogoca o Tevita mai na vanua liwa ni sa 
kotivi ira tiko na nona sipi o Nepali, 

5. Sa talai ira yani e tini na nona cauravou o 
Tevita ka tukuna - “Dou lako cake ki Kameli, ka 
lako vei Nepali, dou vakabula vua ena yacaqu. 

6. “Dou tukuna vaka ogo vua, ni sa tiko vinaka o 
koya: “Me tiko vei iko na vakacegu, me tiko e 
nomu vale na vakacegu, me tiko vei ira kecega sa 
nomu na vakacegu! 

7. “Oqo, au sa rogoca ni ra sa tiko na nomu 
daunikotikoti. O ira na nomu i vakatawa era sa 
tiko kei keimami, ka keimami sa sega ni vakaleqai 
ira, se me dua na ka e yali mai vei ira ena nodra 
tiko e Kameli. 

8. “Tarogi ira na nomuni cauravou, ka era na 
tukuna vei iko. Me ra kune loloma na noqu 
cauravou e matamu, ni keimami sa lako tiko mai 
ena kana magiti. Au kerea mo solia na veika ga sa 
tiko vei iko vei ira na nomuni tamata kei Tevita 
talega.”” 

9. Ni ra sa lako mai na cauravou nei Tevita, era 
sa tukuna kece me vaka sa tukuna mai o Tevita vei 
Nepali, ka wawa tiko. 

10. Sa sauma o Nepali vei ira na nei Tevita, “O cei 
o Tevita, o cei na luvei Jese? Sa levu na tamata ena 
gauna oqo, sa rawarawa na nodra vuki tani mai 
vei ira na nodra turaga. 

11. “E dodomu li me'u taura na madrai, na wai, na 
lewe ni manumanu au sa vakamatea me kedra na 
daukotikoti, ka solia vei ira na tamata au sa sega 
ni kila se era sa lako mai vei?” 

12. Fra sa vuki lesu mai na cauravou i Tevita, ka 
era sa mai tukuna kece vua na nona vosa. 

13. Sa tukuna o Tevita vei ira na nona cauravou, 
“Na tamata kece me dara na nona i seleiwau.” Era 
sa dara kece na nodra i sele kei Tevita talega. Era 
sa lako vata kei Tevita e va na drau na tamata 

gaga. E rua na drau na tamata sa vakatawana tiko 
na nodra i yaya. 

14. E dua vei ira na cauravou sa mai tukuna vei 
Avikali na wati Nepali, “Raica, era sa lako mai nai 
talaki nei Tevita me vakabula vua na noqu turaga; 
sa qai cati ira o koya. 

15. “O ira na tamata o ya era sa caka vinaka vei 
keimami, keimami a sega ni vakamavoataki se me 
dua na ka e yali vei keimami ni keimami sa tiko 
vata ena buca. 

16. “Era sa vaka e dua na lalaga levu me maroroi 
keimami ena bogi kei na siga ena gauna kecega sa 
tiko vata kina kei ira ena vakatawa sipi. 

17. “Ogo, mo raica ka kila na ka mo cakava, na ca 
sa goleva tiko mai na noqu turaga kei na nona 
vuvale. Ni sa tamata lialia o koya - ni sa sega ni 
dua e vosa rawa vua.” 

18. Sa lako vakatotolo o Avikali kei na rua na 
drau nai buli madrai, e rua na saga waini, e lima 
na sipi sa vakarautaki oti, e lima na i vakarau sila 
tavu, e dua na drau nai soso vaini kei na rua na 
drau nai soso lolo ka vakavodoki ira ki na asa. 

19. Sa tukuna vua na nona veiqaravi, “Mo liu tiko 
yani vei au, raica au sa muri tiko yani.” Sa sega ni 
tukuna oqo vei Nepali o watina. 

20. Ni sa lako tiko yani ka vodoka tiko na asa, sa 
lako vakavuni na asa ki delana; sa tu mai o Tevita 
kei ira na nona tamata - era sa lako vakadodonu 
tiko mai vua, ka sa sotavi ira sara. 

21. Sa tukuna mai o Tevita, “Sa dina, au sa 
maroroya na veika kece sa nona na tamata oqo ena 
vanua liwa, ka sa sega ni yali e dua na ka e 
taukena. Sa sauma vei au ena ca, na vinaka sa caka 
vua. 

22. “Me cakava na Kalou vua, ka vakalevu vua na 
meca i Tevita, kevaka au na vakabula e dua na 
tagane vua ena rarama ni mataka.” 

23. Ni sa raici Tevita o Avikali, sa lako sobu 
vakatotolo mai na nona asa, ka cuva e matai 
Tevita ni sa vakanamata ki na qele. 

24. Sa cuva e yavai Tevita ka tukuna, “Me tau vei 
au noqu turaga, me tau vei au na caka ca oqo, me 
vosa ma da na nomuni vada e daligamuni, mo ni 
rogoca kina na nona vosa. 

25. “Isa, me kua ni kawaitaka na tamata lialia oqo 
o Nepali, na noqu turaga. Me vaka ga na yacana sa 
vakakina o koya, o Nepali na yacana ka sa tiko vei 
koya na lialia. O au na nomuni vada sa sega ni 
raici iratou na nomuni cauravou o ni a tala yani. 
26. “O koya oqo, noqu turaga, me vaka sa bula o 
Jiova, sa bula talega na yalomu, me vaka ni sa 
vukei iko o Jiova mo kua ni vakadavea na dra, se 
na nomu sauma lesu ena ligamu na veika sa yaco, 
o ira na kemu meca kei ira sa vinakata me 
vakamavoataka na noqu turaga, me ra vakataki 
Nepali. 

27. “Nai solisoli loloma oqo, o koya sa kauta tiko 
mai na nomuni vada vua na nona turaga, me soli 
vei ira na cauravou era sa muria tiko mai na noqu 
turaga. 


28. “Au kerea mo ni vosota na nona cala na 
nomuni vada. O Jiova ena cakava e dua na vale e 
tudei vua na noqu turaga, baleta na noqu turaga e 
dau vala ena i valu nei Jiova, ka sa sega talega ni 
kune vei kemuni e dua na cala. 

29. “la, e dua na tamata sa tucake me vakasagara 
na nomuni bula, ia, na nona bula na noqu turaga 
sa tiko vata kei ira na bula vei Jiova na Kalou. Na 
nodra bula na meca ena rabotaka tani, me vaka e 
dua nai rabo vakataga. 

30. “Ena yaco, me vaka sa na vakayacora o Jiova 
vua na noqu turaga, me vaka na vinaka kecega sa 
vosataka oti o Jiova vei kemuni - ka sa digitaki 
kemuni mo ni lewai Isireli, 

31. “Oqo ena sega ni ca vei kemuni, se me 
vakaleqa na yalona na noqu turaga, vakavo 
kevaka sa vakadavea vakailoa na dra, se, na noqu 
turaga sa via sauma ga na ka sa caka vua. la ena 
gauna sa na caka vinaka kina o Jiova vua na noqu 
turaga - mo ni qai nanuma na nomuni vada.” 

32. Sa tukuna o Tevita vei  Avikali, “Sa 
kalouvinaka o Jiova na Kalou ni Isireli, o koya sa 
talai iko mai mo mai sotavi au! 

33. “Sa vinaka talega na nomu i vakasala, mo 
kalouvinaka talega o iko, baleta ni o sa maroroi au 
mai na siga oqo ena vakadave dra ena noqu 
veisausaumi lesu ena ligaqu ga. 

34. “Mo kila, me vaka sa bula o Jiova na Kalou e 
Isireli, o koya sa tarovi au mai na noqu 
vakararawataki iko, vakavo, ena nomu sa totolo 
mai mo sotavi au, sa dina sara, ni qai kida na 
mataka oqo, sa na sega na tagane e vo vei 
Nepali !” 

35. Sa taura o Tevita mai ligana na veika sa kauta 
tiko mai, ka tukuna vua, “Mo lako cake ena 
vakacegu ki nomu vale. Raica, au sa rogoca na 
nomu vosa ka dokai iko.” 

36. Sa lako yani o Avikali vei Nepali, sa tiko o 
koya, ka sa vakayaco solevu tiko ni kana e nona 
vale - sa vaka sara ga na solevu ni kana mai vua 
na tui. Sa mamarau tiko e Nepali ka sa mateni 
vakalevu; sa sega ni tukuna vua o Avikali e dua na 
ka me yacova ni sa mataka tale. 

37. Sa qai yaco ena mataka, ni sa yali yani na 
kaukauwa ni waini mai vei Nepali, ka sa tukuna 
vua O Avikali na veika sa yaco, sa mate na yalona 
e lomana ka sa vaka na vatu o koya. 

38. Ni sa oti e tini na siga, sa samuti Nepali o 
Jiova, ka sa mate yani. 

39. Ni sa rogoca o Tevita ni sa mate o Nepali, sa 
tukuna, “Me kalouvinaka o Jiova o koya sa sauma 
na noqu vakalialiai mai na ligai Nepali, ka sa 
maroroya na nona tamata mai na ca. Ni sa sauma 
na caka cala nei Nepali ki na uluna ga.” Sa 
vakauta e dua na vakatutu o Tevita vei Avikali me 
sa rau veiwatini. 

40. Ni sa lako mai vei Avikali na dauveigaravi nei 
Tevita e Kameli, era sa vosa vua ka vaka: “Sa 
veitalai mai o Tevita me tukuni vei iko mo drau 
veiwatini.” 

41. Sa tucake o Avikali ka cuva ki na qele ka 
tukuna, “Oqo na nomuni vada, na vada me savata 
na yavadra na tamata ni noqu turaga.” 

42. Sa tucake vakatotolo o Avikali ka vodoka e 
dua na asa vei ira na veigaravi ni lima na 
dauveiqaravi, ka muri ira yani na dauveigaravi nei 
Tevita. Sa yaco me rau veiwatini. 

43. O Tevita sa tauri Ainoami talega na Jeserili. E 
rau sa watina ruarua. 

44. O Saula sa soli Mikila na luvena yalewa, na 
wati Tevita vei Paliti na luvei Laisi, mai Qalimi. 


O Tevita Sa Laivi Saula Me Bula Tale Ena I 
Karua Ni Gauna 


26. O ira na kai Sipi era sa lako mai vei Saula 


e Kipea ka tukuna, “Sa sega beka ni vuni tiko o 
Tevita ena veidelana mai Akila veibasai kei 
Jesimoni?” 

2. Sa tucake o Saula ka lako sobu ki na vanua 
liwa mai Sipi, sa tiko vata kei koya e tolu na udolu 
na tamata digitaki vei ira na Isireli, me ra 
vaksaqarai Tevita ena vanua lala mai Sipi. 

3. Sa mai tiko o Saula ena delana mai Akila 
veibasai kei Jesimoni ena sala. Sa tiko o Tevita mai 
na vanua lala oqo, ka sa raici Saula ni sa lako tiko 
mai me vakasaqarai koya. 

4. Sa vakatala yani o Tevita eso na tamata, ka sa 
vakadeitaka ni sa lako dina tiko mai o Saula. 

5. Sa tucake o Tevita ka lako mai ki na vanua sa 
tiko kina o Saula - sa raica talega o Tevita na 
vanua sa davo tiko kina o Saula kei Epana na luvei 
Neri na liuliu ni mataivalu. Sa davo tiko o Saula e 
loma ka era sa vakavolivoliti koya o ira na tamata. 
6. Sa vosa o Tevita ka tukuna vei Aimeleki na 
Itaiti kei Apisai na luvei Seruia na taci Joape ka 
vaka: “O cei me lako vata kei au kivei Saula ki na 
keba?” Sa sauma mai o Apisai, “Au na lako sobu 
vata kei iko.” 

7. Erau sa lako mai o Tevita kei Apisai ena bogi; 
sa moce tu o Saula ena loma ni tikotiko sa coba tu 
na nona moto ena qele voleka e uluna. O Epana 
kei ira kece era sa moce vakavolivoliti koya. 

8. Sa tukuna mai o Apisai vei Tevita, “Na Kalou 
sa soli koya na kemu meca ki na ligamu ena siga 
oqo, mo solia vei au na galala me'u cokai koya ga 
vakadua vata kei na qele ena moto, au na sega ni 
cokai koya vakarua !” 

9. Sa tukuna o Tevita vei Apisai, “Kua ni 
vakarusai koya; o cei e rawa ni dodoka na ligana 
vua nai lumuti i Jiova me qai sega ni cala?” 

10. Sa tukuna tale o Tevita, “Me vaka sa bula o 
Jiova, o Jiova ga ena vakarusai koya, se ena mate 
mai na nona veisiga, se ena lako yani nai valu ka 
na rusa kina. 

11. “Sa vakatabuya o Jiova me'u dodoka na 
ligaqu vua nai lumuti i Jiova. Au kerea mo taura 
na moto kei na joke ni wai sa toka voleka e uluna, 
ka me daru lako yani.” 

12. Sa taura mai o Tevita na moto kei na joke ni 
wai sa toka voleka e uluna, ka rau sa lako yani; sa 


sega ni dua e raica se kila se me bau yadra mada 
ga. Ni sa dua na moce levu mai vei Jiova sa tarai 
ira. 

13. Sa lako yani o Tevita ki na yasana ka dua ka 
tucake tu ena dua na delana lailai, sa yawa toka 
mai vei ira. 

14. Sa kaci yani o Tevita vei Epana na luvei Neri 
kei ira talega na tamata ka tukuna, “O sa sega ni 
sauma mai Epana?” Sa vosa yani o Epana, “O cei o 
iko mo kaci tiko mai vaka oqori vua na tui?” 

15. Sa sauma yani o Tevita vei Epana, “O tagane 
beka o iko? O cei e vakataki iko e Isireli? Na cava o 
sa sega kina ni yadrava na nomu turaga na tui? Ni 
sa lako mai e dua me vakamatea na tui. 

16. “Na ka o sa cakava oqo sa sega ni vinaka me 
vaka sa bula na tui - sa dodonu mo mate baleta ni 
o sa sega ni yadrava na nomu turaga, nai lumuti ni 
Kalou. Mo vakaraica mada sa tiko e vei na nona 
moto na tui kei na joke ni wai sa toka voleka e 
uluna.” 

17. Sa kila o Saula ni sa domo i Tevita oqo, sa 
tukuna mai, “Sai koya beka oqori na domomu, 
Tevita na luvequ?” Sa sauma yani o Tevita, “Sa 
domoqu ga oqo, noqu turaga, noqu tui.” 

18. Sa tukuna tale yani; “E cava na vuna e saga 
tiko kina na nona bula na nona tamata? Na cava 
au sa cakava, na cala cava sa tiko e ligaqu? 

19. “O koya ogo, au kerea na noqu turaga na tui, 
me rogoca na domona na nona tamata: kevaka sa 
yavalati kemuni tiko na Kalou ena vukuqu, me 
ciqoma mada nai soro. la, kevaka ga era sa cakava 
tiko na luve ni tamata - mera rukaki ena mata i 
Jiova, ni ra sa cemuri au tiko mai na noqu tiko ena 
mata i Jiova o koya na noqu i votavota, ni ra sa 
tukuna tiko, “Lako ka qaravi ira na Kalou tani.” 

20. “O koya ogo, me kua ni turu na noqu dra ki 
na qele ena mata i Jiova. Ni sa lako tiko mai na tui 
Isireli me vakasaqara e dua na kutu - me vaka sa 
vakasagarai e dua na toa ena loma ni veikau.” 

21. Sa tukuna mai o Saula, “Au sa i valavala ca, 
mo lesu mai na luvequ, ni'u na sega tale ni tarai 
iko baleta ni sa rui ka taleitaki na noqu bula e 
mataqu. Au sa cakacaka vakalialia ka cala 
vakalevu sara.” 

22. Sa sauma mai o Tevita ka vaka: “Oqo na nona 
moto na tui. Me dua e lako cake mai ka mai kauta 
yani. 

23. “O Jiova me na sauma vua na tamata na nona 
yalododonu kei na nona yalodina; ni sa soli iko ki 
na ligaqu o Jiova ena siga ogo - ia, au sa sega ga ni 
dodoka na ligaqu vua nai lumuti ni Kalou. 

24. “Me vaka ni sa rui sau levu na nomu bula e 
mataqu, me sa rui ka taleitaki vakakina na noqu 
bula ena mata i Jiova, ka me vakabulai au o koya 
mai na veivakararawataki levu kece oqo.” 

25. Sa tukuna mai O Saula vei Tevita, “Mo 
kalouvinaka na luvequ, Tevita! O na cakava na 
veika lelevu, ka ona gaga tikoga.” Sa lako yani o 
Tevita ka sa lesu tale ki nodratou o Saula. 


Sa Duavata Kei Ira Na Filisitia O Tevita 

27. Sa tukuna e lomana o Tevita, “Ena dua na 


siga au na lega ena ligai Saula. Sa sega tale ni dua 
na ka e vinaka cake vei au, me'u sa dro vakatotolo 
ga yani vei ira na Filisitia; oqori ena bese kina o 
Saula ni vakasagarai au, sa na oti kina vakadua na 
nona vakasagarai au ena vanua oisireli. Au na dro 
kina mai ligana.” 

2. Sa tucake o Tevita ka lako vata kei ira na nona 
tamata e ono na drau vei Akisi na luvei Maoki na 
tui Kaca. 

3. Sa tiko vata kei Akisi o Tevita mai Kaca, o 
koya kei ira na nona tamata kei na nodra dui 
vuvale. O Tevita kei rau na watina, o Ainoami mai 
Jeserieli kei Avikali na wati Nepali e liu. 

4. Sa tukuni vei Saula ni sa dro ki Kaca o Tevita, 
ka sa sega tale ni via vakasagarai koya. 

5. Sa tukuna o Tevita vei Akisi, “Kevaka au sa 
kune loloma e matamu, me soli vei au e so na 
vanua e nomu koro ena vanua, me'u tiko kina. Na 
cava me'u tiko kina vata kei iko ena koro 
vakaturaga oqo?” 

6. O Akisi sa solia na vanua o Sikilaki ena siga o 
ya. Sa nei Tui Juta kina na vanua o Sikilaki me 
yacova na siga ogo. 

7. Sa dua na yabaki ka vula va taucoko na dede 
ni nona tiko vata kei ira na Filisitia o Tevita. 

8. Sa lako cake o Tevita kei ira na nona tamata ka 
valuti ira na Kesuraiti, na Kerusaiti kei ira na 
Amelakaiti. Sai ira oqo sa tiko ena vanua mai na 
gauna makawa sara me vaka mai Suri ka yacovi 
Ijipita sara yani. 

9. Ena veigauna kece sa kaba vakaivalu kina o 
Tevita, era sa vakamatei kecega na tagane kei na 
yalewa, sa vakabulai ga na sipi, na bulumakau, na 
asa na kameli ka lesu tale vei Akisi. 

10. Sa dau taroga o Akisi, “O sa valuti cei e 
nikua?” Sa sauma o Tevita, “Na ceva ga kei Juta se 
ceva kei Jiramieli, se na ceva kei Kenaiti.” 

11. Sa sega ni vakabula e dua o Tevita, na tagane 
se yalewa ni sa kau mai nai tukutuku ki Kaca, ka 
vaka: “De ra qai tukutuku vakacataki keimami me 
ra tukuna, ‘Sa cakava vakaoqo o Tevita.” Sa vaka 
tiko o ya na nona i valavala ni tiko e na vanua 
vaka Filisitia. 

12. Sa vakabauti Tevita o Akisi ka tukuna, “O 
Tevita sa cakava vei ira na nona tamata na Isireli 
mera cati koya; o koya oqo sa na noqu tamata o 
koya me sega ni mudu.” 


28. Sa yaco ena vei siga O ya ni ra sa 


vakasoqoni vata na Filisitia me ia nai valu kei ira 
na Isireli. Sa tukuna kina o Akisi vei Tevita, “O sa 
kila vakaidina ni o na lako vata kei au ki nai valu, 
o iko kei ira na nomu tamata.” 

2. Sa sauma mai o Tevita vei Akisi, “Io, o sa tala 
vakaidina na veika e rawa ni cakava na nomuni 
tamata.” Sa tukuna mai o Akisi vei Tevita, “Au na 
cakava mo nodra i liuliu na daumaroroi au, me 
sega ni mudu.” 


Sa Taroga E Dua Na Daurairai O Saula 

3. Sa mate O Samuela, era sa vakalolokutaki 
koya na Isireli ka buluti koya e Rama, na nona 
koro ga. O Saula sa cemuri ira tani na 
dauvakacuru kei ira na daurairai e na vanua. 

4. Fra sa soqoni vata mai na Filisitia ka mai 
vakaitikotiko e Sunimi. Sa soqoni ira talega na 
Isireli o Saula ka mai tiko e Kiliboa. 

5. Ni sa raica o Saula na nodra mataivalu na 
Filisitia, sa rere ka sautaninini vakalevu. 

6. Ni sa vakatarogi Jiova o Saula, sa sega ni 
sauma mai vua o Jiova, mai na tadra se na Urimi 
se mai vua na Parofita. 

7. Sa tukuna o Saula vei ira na nona 
dauveigaravi, “Vaqara mai na  yalewa 
dauvakacuru, me'u lako vua ka vakatarogi koya.” 
Era sa tukuna vua, “Sa dua na yalewa 
dauvakacuru sa tiko mai Ena-dori.” 

8. Sa vakaisulu vakalawaki o Saula ka daramaka 
eso nai sulu tani ka lako yani vata kei na rua tale 
na tamata, e ratou sa yaco yani vua na yalewa ena 
bogi. Sa tukuna sara, “Au kerea mo vakacuru 
mada ena vukuqu ka kauta cake mai, o koya au na 
cavuta vei iko.” 

9. Sa tukuna vua na yalewa, “Raica o sa kila na 
ka sa cakava o Saula, ena nona sa muduka tani na 
vakacuru kei na daurairai ena vanua. Na cava dou 
sa via vakaleqa kina na noqu bula, mo dou 
vakavuna kina na noqu mate?” 

10. Sa bubului vua o Saula ena yaca i Jiova, ka 
tukuna, “Me vaka sa bula o Jiova, ena sega nai 
totogi ena lako mai vei iko ena vuku ni ka oqo.” 
11. Sa taroga mai na yalewa, “O cei me'u kauta 
cake mai vei iko?” Sa tukuna mai o Saula, “Kauti 
Samuela cake mai vei au.” 

12. Ni sa raici Samuela na yalewa, sa kaci yani 
vakadomoi levu. Sa vosa vei Saula ka vaka: “Na 
cava o sa vakaisini au kina? Sai iko ga o Saula!” 

13. Sa tukuna vua o Saula, “Kua ni rere, na cava o 
sa raica?” Sa sauma na yalewa vei Saula, “Au sa 
raica e dua na yalo sa lako cake mai vuravura.” 

14. Sa tukuna vua na yalewa o Saula, “E vakacava 
tu na kena i tuvaki?” Sa tukuna mai na yalewa, 
“Sa lako cake mai oqo e dua na qase ka sa ubi tu e 
nai sulu,” sa nanuma o Saula ni oqo sai Samuela, 
sa vakacuva na uluna ki na qele, ka sa cuva sobu 
tu. 

15. Sa tukuna mai o Samuela vei Saula, “Na cava 
na vuna o sa vakayavalati au kina, mo kauti au 
cake mai?” Sa sauma o Saula, “Au sa yavavala tiko 
ena vukudra na Filisitia ena nodra sa na mai vala 
kei au, na Kalou sa lako tani mai vei au ka sa sega 
ni vosa mai vei au, mai vei ira na parofita se ena 
tadra. Ogori, au sa kacivi iko kina, mo tukuna vei 
au na cava me'u cakava.” 

16. Sa tukuna mai o Samuela: “Na cava o sa tarogi 
au kina, o Jiova sa lako tani mai vei iko, ka sa 
kemu meca mai? 

17. “O Jiova sa cakava ga vua me vaka sa vosa 

kina vei au. O Jiova sa kauta tani na matanitu mai 
ligamu, ka sa solia vua na wekamu na yacana o 
Tevita. 

18. Baleta ni o sa sega ni rogoca na domo i Jiova 
se mo vakayacora na Nona cudru katakata vei 
Ameleki, oqori sa cakava kina vei iko o Jiova na ka 
ogo e daidai. 

19. “O Jiova ena soli ira na Isireli kei iko ki na 
ligadra na Filisitia. Ena mataka o iko kei iratou na 
luvemu dou na mai tiko vata kei au. O Jiova talega 
ena soli ira na Isireli ki na ligadra na Filisitia.” 

20. Vakasauri, sa dodo vakasasa ki na qele o 
Saula, ka sa rere vakalevu ena vuku ni vosa i 
Samuela. Sa sega vua na kaukauwa, ni sa sega tiko 
ni kana ena siga taucoko vakatalega kina ena bogi 
taucoko. 

21. Sa lako mai na yalewa ka raica ni sa leqa 
vakalevu o Saula, ka tukuna vua, “Raica na 
nomuni vada sa cakava ga na veika o ni sa tukuna 
vua, au sa biuta e ligaqu na noqu bula ka taura ga 
na veika o ni sa tukuna vei au. 

22. “Oqo mo ni rogoca talega na nona vosa na 
nomuni vada, me'u vakarautaka mada e dua na 
madrai vei kemuni, moni kana ka kaukauwa ka 
lako yani ena nomuni sala.” 

23. Sa bese o Saula ka tukuna, “Au na sega ni 
kana.” O ira na nona tamata kei na yalewa era sa 
vakauqeti koya me kana; sa qai rogoca na nodra 
vosa, sa qai tucake mai ka dabe sobu. 

24. Na yalewa oqo sa tiko vua e dua na 
bulumakau levulevu e vale, ka vakamatea 
vakatotolo, sa vakarautaka talega na madrai sega 
ni vakaleveni. 

25. Sa qai kauta mai vei Saula kei ira na nona 
tamata, era sa kana sara. Era sa tucake ka lako 
yani ena bogi o ya. 


Era Sa Cati Tevita Na Filisitia 


29. Era sa vakasoqoni kece mai na sotia ni 


Filisitia e Apeki, kei ira na Isireli era sa tiko ena 
mataniwai mai Jeserili. 

2. O ira na turaga ni Filisitia era sa tuvatuva i 
yadrau mai ka ya udolu mai, o Tevita kei ira na 
nona tamata, era sa tiko ga ena mata i Akisi. 

3. Fra sa tukuna na turaga ni Filisitia, “Na cava 
era sa cakava tiko eke na Iperiu oqo?” Sa sauma 
vei ira o Akisi, “Sa sega beka ni o Tevita oqo na 
tamata nei Saula na tui Isireli, sa tiko o koya vata 
kei au ena siga oqo? Au sa sega ni kunea vua e 
dua na cala mai na gauna sa lako mai kina vei au.” 
4. Fra sa cudru vakalevu ga na Filisitia ena 
vukuna, era sa tukuna kina vua, “Me lesu tale na 
tamata oqo ki na vanua o sa lesia me tiko kina, me 
kua ni lako sobu vata kei keda ki nai valu, de qai 
keda meca tale ni sa ia tiko nai valu. Me 
vakavinakataki koya vakacava vua na nona i 
liuliu, kevaka e sega ni solia yani na uludra na 
tamata oqo? 

5. “E sega beka ni o Tevita oqo - o koya era sa 


dau-lagataka tiko ka tukuna, ‘Sa vakamatea o 
Saula na veiudolu ia o Tevita na veitininaudolu”?” 
6. Sa kacivi Tevita o Akisi ka tukuna vua, “Sa 
dina, me vaka sa bula o Jiova, o sa cakacaka 
vakaidina, na nomu lako yani kei na nomu lako 
mai ena i valu sa vinaka e mataqu. Ena siga oqo, 
au se sega ni raica na ca mai vei iko, mai na siga o 
se qai lako mai kina vei au. O ira na veituraga oqo 
era sega ni tokoni iko. 

7. “Mo lesu tale, ka lako ena vakacegu, mo kua 
ni vakayalocataki ira na veituraga ni Filisitia oqo.” 
8. Sa tukuna vei Akisi o Tevita, “Na cava 
keimami sa cakava? me yacova na siga ogo, na 
cava O sa raica vua na nomu tamata ena gauna 
kece au sa tiko kina kei iko, me'u kua kina ni vala 
vata kei ira na meca ni noqu turaga na tui?” 

9. Sa sauma o Akisi vei Tevita, “Au sa kila ni o 
sa rui vinaka e mataqu me vaka na Agilosi ni 
Kalou; ia, o ira na veituraga lalai ni Filisitia era sa 
tukuna, “Me kua ni lako vata kei keda o koya ki 
nai valu.’ 

10. “O koya mo yadra vakamataka kei ira na 
dauveigaravi ni nomu turaga; o ira sa lako vata 
mai kei iko. Ni sa kida ga na rarama, mo ni lako 
sara.” 

11. O Tevita kei ira na nona era sa sou ena mataka 
ka lesu yani ki na nodra vanua na Filisitia. Era sa 
lako cake na Filisitia ki Jeserili. 


Sa Veicoqacoqo O Tevita Kei Ira Na Amelakaiti 


30. Sa yaco, ena gauna sa lako mai kina o 


Tevita ki Sikilaki e nai katolu ni siga, o ira na 
Amelakaiti era sa curuma yani na ceva kei Sikilaki 
talega. Era sa kabai Sikilaki ka vakama talega, 

2. Fra sa kau vakavesu na yalewa kei ira sa tiko 
vata tukuna, na gone kei na qase; era sa sega ga ni 
vakamatei, ia, era sa kau bula yani, ni ra sa lako 
yani. 

3. Sa lako mai o Tevita ki na koro, sa kama tu na 
koro ka era sa kau yani na watidra na luvedra 
yalewa kei na luvedra tagane, ni ra sa kau yani 
vakavesu. 

4. O Tevita kei ira na nona era sa qoqolou me 
yacova sara ni sa sega na kena i cegu. 

5. Oi rau na wati Tevita, o Ainoami kei Avikali 
era sa kau vakavesu talega. 

6. Sa yavavala vakalevu o Tevita ni ra sa 
veivosaki na tamata me vakaviriki koya ena vatu, 
ni sa rarawa vakalevu na yalo ni tamata kecega 
ena vuku ni luvedra tagane kei na luvedra yalewa. 
la, o Tevita sa vakaukauwataki koya vei Jiova na 
nona Kalou. 

7. Sa tukuna o Tevita vei Agaiata na bete na 
luvei Aimeleki, “Kauta mai ki ke na Efoti au 
kerea.” Sa kau sara mai na Efoti vei Tevita. 

8. Sa vakatarogi Jiova o Tevita ka vaka: “Me'u 
muri ira? Au na toboki ira beka?” Sa saumi mai 
vua, “Mo cici muri ira ka o na tobokoira dina, ka o 
na sega ni vakataratutu, o na kauti ira lesu kece 
tale mai.” 


279 


1 SAMUELA 


9. Sa lako o Tevita kei ira na ono na drau na 
tamata era sa tiko vata, ki na mata ni wai e Bisori, 
na vanua era sa biu wawa tiko kina na kena vo. 

10. O Tevita sa cici muri ira tiko ga, sa tiko vua e 
va na drau na tamata gaga, era sa tiko wawa mai e 
rua na drau na tamata. O ira oqo era sa 
malumalumu ka sega ni takosova rawa na wai na 
Bisori. 

11. Ni oti oqo, era sa kunea e dua na Ijipita ena 
buca, era sa kauta mai vei Tevita, era sa vakani 
koya ena madra ka vakagunuvi koya ena wai. 

12. Sa soli talega vua nai soso lolo kei nai soso 
vaini, ni sa kania oti, sa lesu tale vua na yalona kei 
na nona kaukauwa, ni sa sega tu ni kana me tolu 
na siga kei na tolu na bogi. 

13. Sa tukuna vua o Tevita, “O sa nei cei, ka o 
lako tiko mai vei?” Sa sauma mai o koya, “Oi au 
na kai Ijipita ka au nona bobula na kai Amalekaite, 
sa biuti au tu na noqu turaga ena tolu na siga sa 
oti ni'u a tauvimate tu. 

14. “Keimami a kabavaka ki na Ceva ki Kirisi ena 
vanua sa nei Juta, na vanua nei Kelepi ki na ceva; 
keimami sa vakamai Sikilaki.” 

15. Sa tukuna vua o Tevita, “E rawa ni o kauti au 
sobu ki na i soqosoqo?” Sa sauma mai o koya, “M 
o bubului vei au ena Kalou ni o na sega ni 
vakamatei au se soli au vua na noqu turaga, au na 
qai kauti iko ki nai sogosogo oqo.” 

16. Ni sa kauti Tevita sobu mai, era sa kune ni ra 
sa tu ena veiyasana kecega ni vanua, era sa kana 
tiko ka gunu ka veimeketi tiko, ena vuku ni toki ni 
valu levu era sa kauta mai na vanua o Filisitia kei 
na vanua e Juta. 

17. Sa kabai ira yani vakaivalu o Tevita mai na 
mataka lailai me yacova ni sa karobo ena siga ka 
tarava. Sa sega ni dua vei ira e dro bula, vakavo e 
va na drau na cauravou era vodo kameli yani ka 
dro. 

18. Sa vakasoqona tale mai o Tevita na veika kece 
era a butakoca mai na Amelekaiti, ka sa vakabulai 
rau talega mai na watina. 

19. Sa sega ni dua na ka e yali, se lalai se lelevu, se 
gonetagane se goneyalewa se dua tale na ka sa 
tauri mai vei ira. Sa taura lesu kece o Tevita. 

20. Sa taura kece o Tevita na manumanu sa kau 
mai e liu kei na vei manumanu susu kecega ka 
tukuna, “Oqo sai toki ni valu kece nei Tevita.” 

21. Sa qai lako mai o Tevita ki vei ira na rua na 
udolu na malumalumu ka sega ni muri Tevita 
rawa, o ira sa tiko ga ena wai mai Bisori. Era sa 
lako mai me sota kei Tevita kei ira na tamata. Ni sa 
lako mai o Tevita - sa vakabula sara vei ira. 

22. O ira kece na tamata yaloca ka sega ni yaga 
era a lako vata kei Tevita, era sa tukuna, “Baleta ni 
ra sa sega ni lako vata kei keda, era na sega ni 
wasei ena i toki ni valu, eda sa kauta mai, vakavo 
ga meda solia vei ira na watidra kei na luvedra me 
ra mai taura ka lako tani yani.” 

23. Sa vosa yani o Tevita, “Kemuni na taciqu, me 
kakua ni caka vaka oqori na veika sa solia mai o 
Jiova vei keda, o Koya ga sa maroroi keda ka 


vakabulai keda mai na ligadra nai valu oqo me 
mai valuti keda. 

24. “O cei ena rogoci kemuni ena veika oqo? Na 
nona i votavota o koya sa lako ki na i valu, sa nona 
i votavota talega o koya sa tiko mai - era na 
tautauvata kece.” 

25. Sa qai yaco, mai na siga o ya ka lako yani, sa 
cakava o Tevita e dua nai lesilesi ka sa lewai e 
Isireli me yacova oqo. 

26. Ni sa lako mai o Tevita ki Sikilaki, sa vakauta 
eso nai toki ni valu ki vei ira na qase e Juta, ki vei 
ira na nona i tokani ka tukuna, “Oqo nai solisoli 
me nomuni, mai nai toki ni valu vei ira na meca i 
Jiova”- 

27. Ki vei ira sa tiko e Peceli, vei ira sa tiko e 
Ramoci ena Ceva, vei ira sa tiko e Jatiri, 

28. Vei ira sa tiko e Aroe, vei ira sa tiko e 
Sipimoci, vei ira talega e Esetimoa, 

29. O ira sa tiko mai Rajela, o ira sa tiko ena 
veikoro e Jeramaili, vei ira talega sa tiko ena nodra 
veikoro na Kenaiti, 

30. O ira sa tiko mai Oma, o ira tiko mai 
Korasami, o ira mai Otaki, 

31. O ira sa tiko mai Epironi kei na veivanua 
kecega sa dau matau vei Tevita kei ira na nona 
tamata mera lakova. 


Nai Cavacava Ca Nei Saula Kei Iratou Na Luvena 
Tagane 


31. Era sa vala vakaukauwa na Filisita kei ira 


na Isireli; era sa dro na Isireli mai na matadra na 
Filisitia, era sa davo mate ena ulunivanua o 
Kiliboa. 

2. Era sa cicivi muri Saula kei iratou na luvena o 
ira na Filisitia, era sa vakamatei Jonacani, 
Apinatave, Malakisua, o iratou na luvei Saula. 
3. Sa tosovi Saula yani vakaukauwa nai valu; o 

ira na dauvana era sa vanai Saula ka sa mavoa 
sara vaka ca. 

4. Sa tukuna o Saula vua na nona daucola yaragi, 
“Mo suaki au mai ena nomu i sele, de ra qai lako 
mai na sega ni cili oqo ka suasualaki au ka 
vakacacani au vakaca sara.” Sa bese o nona 
daucolayaragi - ni sa rere vakalevu. Sa taura ga na 
nona i sele o Saula ka davoca yani. 

5. Ni sa raica na nona daucola yaragi na ka sa 
cakava o Saula - sa davoca talega na nona i sele ka 
mate vata kei Saula. 

6. O Saula, oiratou na luvena tolutolu, na nona 
daunicola yaragi kei ira kece na nona sotia, era sa 
mate kece ena siga o ya. 

7. Ni ra sa rogoca na Isireli ena yasa ka dua ni 
buca kei ira sa tiko ena yasa kadua ni Joritani ka 
raica talega ni ra sa dro na Isireli ka sa mate talega 
o Saula kei iratou na luvena; era sa dui biuta 
talega na nodra koro ka dro; era sa qai lako mai na 
Filisitia ka taukena. 

8. Sa qai yaco ena siga ka tarava, ni ra sa lako 
mai na Filisitia me ra kauta nai toki ni valu, era sa 
raici Saula kei iratou na luvena ni ratou sa mate tu 
ena Ulunivanua o Kiliboa. 

9. Era sa musuka na uluna ka taura na nona i 
yaragi ni valu ka vakauta nai tukutuku e Filisitia 
taucoko, me ra tukuna ena nodra valenilotu ni 
matakau vei ira kece talega na tamata. 

10. Era sa biuta tu nai yaragi nei Saula ena 
valenisoro nei Asitoreci, ka era sa vesuka tu na 
yagona ena lalaga kei Beci-Sani. 

11. Ni ra sa rogoca na tiko e Jabesi-Kiliati na veika 
era cakava na Filisitia vei Saula, 

12. Era sa tucake na tamata gaga ka lako ena bogi 
taucoko, ka kauta tani na yago i Saula kei iratou 
na luvena mai na lalaga e Beci-Sani - ka era sa 
kauta mai e Jabesa ka vakama e kea. 

13. Era sa kauta na suidratou ka buluta ena vuni 
tamarisi e Jabesi ka lolo tiko me vitu na siga. 


2 SAMUELA 


NAI KARUA NI VOLA NEI 


SAMUELA 


Nai Tukutuku Ni Mate Nei Saula 


1. Oqo sa qai yaco ni sa mate oti o Saula, ni sa 


lesu mai o Tevita ena nona valuti ira na 
Amalekaite, sa tiko mai Sikiladi o Tevita me rua 
na siga, 

2. Ena i katolu ni siga, sa lako mai e dua na 
tamata nai to nei Saula. Sa kakabasubasu tu mai 
na nona i sulu ka sa kuvu levu talega na uluna. Ni 
sa yaco mai vei Tevita sa lutu kina qele ka 
vakalolomataki koya. 

3. Sa tarogi koya o Tevita, “O lako tiko mai vei?” 
sa sauma mai, “Au sa dro mai na nodra i valu na 
Isireli.” 

4. Sa tarogi koya tale o Tevita, “Sa vakacava tiko 
nai valu, tukuna mai vei au.” Sa sauma mai, “Era 
sa dro na tamata mai nai valu ka e levu era sa 
davo ka mate sara, o Saula kei Jonacani na luvena 
e rau sa mate talega.” 

5. Sa vosa o Tevita vua na tamata ka taroga, “O 
kila vakacava ni rau sa mate o Saula kei 
Jonacani?” 

6. Sa tukuna mai na cauravou oqo, “Sa yaco mai 
na ulunivanua o Kiliboa ni sa tautauri tiko o Saula 
ena nona moto, era sa muri koya tiko na ose kei na 
qiqi ni valu. 

7. “Ni sa rai lesu mai sa raici au, ka kacivi au 
sara. Au sa sauma yani, ‘Sai au oqo.” 

8. “Sa tukuna mai vei au o Saula, “Ocei o iko?” 
Au sa sauma vua, 'Oi au e dua na Amalekaite.” 

9. “Sa tukuna tale mai vei au, “Tu mai ka 
vakamatei au. Sa tarai au na veilecayaki - ia, au se 
bula tikoga.” 

10. “Au sa qai butuki koya ka vakamatea, ni'u sa 
kila ni na sega ni bula tale mai na nona bale sobu. 
Au sa taura nai sala mai na uluna, na qato mai 
ligana ka kauta mai oqo vua na noqu turaga.” 

11. Sa basuraka na nona i sulu o Tevita kei ira 
kece sa tiko vata kei koya. 

12. Era sa vakaloloku ka lolo ka tagi me yacova na 
yakavi ena vuku i Saula kei Jonacani na luvena, 
ena vukudra talega na tamata ni Kalou kei na 
vuvale na Isireli, baleta ni ra sa bale e nai 
seleiwau. 

13. Sa vosa o Tevita vua na cauravou, “O lako mai 
vei?” Sa sauma mai, “Oi au na vulagi mai vei ira 
na Amalekaite.” 

14. Sa tukuna vua o Tevita, “O sa sega ni rere 
vakacava ena nomu dodoka na ligamu mo 
vakamatea nai lumuti ni Kalou?” 

15. Sa kacivi mai e dua na tagane ka tukuna vua, 
“Lako volekati koya ka vakamatea!” sa samuti 
koya ka sa mate talega. 

16. Sa tukuna vua o Tevita, “Sa tara na ulumu na 
nomu dra, ni sa vakatusa na gusumu ena 
vukumu, Ni'u sa vakamatea na lumuti ni Kalou.” 

Na Sere Ni Dakaititi 
17. Sa tagi lagalaga o Tevita ka sametaka na tagi 
ena vukui Saula kei Jonacani na luvena, 
18. ka tukuna me vakavulici e Juta na Sere ni 
Dakaititi ka sa volai ena i vola nei Jasa: 
19. “Sa labati na totoka kei Isireli ena nomuni 
tikina cecere! 
Era bale vakacava na qaga! 
20. Kua ni tukuna e Kaca 
Me kua ni cavuti ena veisalatu e Esikiloni 
De ra qai rekireki na goneyalewa ni Filisitia 
De ra qai gaga na goneyalewa mai vei ira na sega 
ni cili. 
21. “O iko na ulunivanua o Kiliboa, 
Me kua vei iko na tegu, 
Me kua na uca vei iko, 
Me kua ni solia e dua na ka na buca 
Ni sa viritaki mai kea nai sasabai ni gaga! 
Nai sasabai nei Saula sa sega ni lumuti ena 
waiwai ! 
22. Mai na nodra dra na vakamatei, 
Mai na nodra uro na gaga, 
Na dakai nei Jonacani sa sega ni lesu tale, 
Na i seleiwau nei Saula sa sega ni lesu lala. 
23. “O Saula kei Jonacani sa lomani ka taleitaki 
ena nodra bula, 
Ena nodrau mate, e rau sa sega ni tawase; 
E rau sa tasiri me vaka na ikeli, 
E rau sa kaukauwa cake mai na laioni. 
24. “Kemuni na goneyalewa ni Isireli, 
Mo ni tagicaki Saula o koya sa vakaisulutaki 
kemuni ena lokaloka kei na ka vivinaka, 
Sa biuta o koya na koula ena nomuni kote. 
25. “Era sa bale vakacava na gaga ena loma nii 
valu! 
O Jonacani sa samuti ena tikina cecere. 
Au sa rarawa ena vukumu, na taciqu Jonacani, 
O sa rui vinaka vei au, 
Na nomu loloma vei au sa rui vinaka 
Sa sivia sara na loloma ni yalewa. 
“Era sa bale vakacava na tamata gaga 
Kei na yaragi ni valu me rusa!” 





26. 


27. 


Sa Lumuti Me Tui Juta O Tevita 


2. Sa yaco me vakatataro vei Jiova o Tevita ka 


vaka, “Me'u lako cake beka ki na dua na koro e 
Juta?” Sa tukuna vua o Jiova, “Lako cake.” Sa 
taroga o Tevita, “Me'u lako cake i vei?” Sa saumi 
mai, “I Epironi.” 

2. Sa lako cake ki kea o Tevita kei rau talega na 
watina o Ainoami na Jeserieli kei Avikali na wati 
Nepali mai Kameli. 

3. OTevita sa kauti ira cake na tamata era sa tiko 
vata kei koya, na tamata vakayadua kei na nodra 
vuvale. Era sa tiko ena veikoro mai Epironi. 


4. Fra sa gai lako mai na tamata mai Juta, era sa 
lumuti Tevita me tui ena yavusa o Juta. Era sa 
tukuna vei Tevita ka vaka, “O ira na tamata oqo 
mai Jabesi-Kiliati, era sa buluti Saula.” 

5. Sa vakauta o Tevita nai tukutuku ki Jabesi 
Kiliati ka vaka, “Sa vakalouvinakataki kemuni o 
Jiova ni kemuni sa vakaraitaka na ka vinaka oqo ki 
na nomuni turaga o Saula, ni kemuni sa buluti 
koya. 

6. “Oqo me vakaraitaka vei kemuni o Jiova na 
yalovinaka kei na yalodina. Au na sauma talega 
vei kemuni na yalovinaka oqo ena vuku ni ka o ni 
sa cakava. 

7. “Me vakaukauwataki na ligamuni, mo ni 
tamata gaga; ni sa mate o Saula, ka era sa lumuti 
Tevita talega na yavusa o Juta me nodra tui.” 


Sa Nodra Tui Na Isireli O Isiposeci 

8. O Epana na luvei Neri, nai liuliu ni mataivalu 
nei Saula sa tauri Isiposeci na luvei Saula ka kauti 
koya mai ki Maanaimi, 

9. Ka buli koya me tui e Kiliati vei ira na 
Asuraiti, vei ira na Jeserieli, vei ira na Ifereimi, vei 
ira na Penijamini, vei ira na Isireli taucoko. 

10. Sa yabaki vasagavulu o Isiposeci na luvei 
Saula ni tekivu na nona tui e Isireli. Sa veiliutaki 
me rua ga na yabaki. Na vale ga i Juta sa muri 
Tevita. 

11. Ena gauna sa tui tiko kina e Epironi o Tevita 
ena nodra yavusa na Juta, sa vitu na yabaki ka ono 
na vula. 


E rau Sa Veivaluti O Isireli Kei Juta 

12. O Epana na luvei Neri na tamata i Isiposeci na 
luvei Saula sa lako mai Maanaimi ki Kipioni. 

13. O Joape na luvei Seruia kei na dauveigaravi i 
Tevita - sa lako yani me sotavi Epana ena mata ni 
wai mai Kipioni. Era sa yadua na tai ni wai e 
Kipioni. 

14. Sa tukuna mai o Epana vei Joape, “Me ra 
tucake na cauravou ka veisisivi ena matadaru.” Sa 
sauma mai o Joape, “Me ra sa tucake.” 

15. Era sa tucake ka lako yani yatinikarua mai vei 
Penijamini nai to nei Isiposeci kei na tinikarua nai 
to nei Tevita. 

16. Era sa veitauri ka veisua ena i seleiwau. Era sa 
lutu vata kece ga. Sa vakatokai na yaca ni vanua o 
ya me “Vanua ni Seleiwau Gata, ena rawa o 
Kipioni. 

17. Sa dua nai valu kaukauwa ena siga o ya, era 
sa vakadrukai nai to nei Epana kei Isireli mai vei 
ira na Juta na tamata i Tevita. 

18. O iratou na luvei Seruia tolutolu e ratou sa 
tiko e kea, o Joape kei Apisai kei Aseli. O Aseli sa 
tamata totolo sara me vaka na me kila. 

19. Sa cicivi Epana o Aseli, sa sega tale ni gole ki 
nai matau se ki nai mawi ena nona cicivi Epana. 
20. Sa vuki mai o Epana ka taroga, “O iko beka o 
Aseli ?” sa sauma yani, “Sai au oqo.” 

21. Sa tukuna mai o Epana, “Vuki ki na yasamu i 

matau se ki nai mawi e dua na nomu cauravou ka 
taura na nona i yaragi me nomu.” Sa sega ni via 
kauwaitaka o ya o Aseli. 

22. Sa tukuna tale yani o Epana, “Mo gole tani 
mai na nomu muri au tiko, na cava me'u samuti 
iko kina ki na qele? Me'u na sotavi Joape na 
tacimu vakacava?” 

23. Sa sega tikoga ni via gole tani o Aseli. Sa suaki 
koya o Epana ena nona moto ka sa basika ki 
dakuna, sa lutu ki ra ka sa mate sara. Sa yaco, vei 
ira kece sa lako mai ki na vanua sa mate kina o 
Aseli, sa tu vakadua mada. 

24. O Joape kei Apisai e rau sa cicivi muri Epana 
talega. Sa dromu tiko na matanisiga ni rau sa yaco 
yani ki na delana o Ama, sa tiko e liu vei Kia ena 
sala ki na Vanua Liwa kei Kipioni. 

25. O ira na luvei Penijami era sa tu kece e dakui 
Epana. Era sa dua nai to ka tucake tu ena delana. 
26. Sa kacivi Joape yani o Epana, “Me sa kana 
tikoga nai seleiwau me sega ni mudu? O sa kila ni 
na gaga ni sa oti na siga? Me cava soti na kena 
dede mo na qai tukuna kina me sa rauta na 
nomuni cici muri ira tiko na tacimuni?” 

27. Sa tukuna o Joape, “Me vaka sa bula na Kalou, 
o sa vosa dina, ena mataka era na tuvakadua kece 
na tamata mai na nodra cici muri ira na tacidra.” 
28. Sa uvuca na davui o Joape, ka era sa 
tuvakadua na tamata mai na nodra cici muri ira 
tiko na Isireli, ka sa oti vakadua nai valu. 

29. O Fpana kei ira na nona, era sa lako ena bogi 
taucoko ena buca ka takosova na Joritani ka lako 
curumi Bitiro ka yaco yani ki Maanaimi. 

30. Sa lesu yani o Joape mai na nona cici muri 
Epana. Ni sa soqoni ira kece mai na tamata, era sa 
yali yani e tinikaciwa na tamata i Tevita kei Aseli. 
31. O ira na tamata nei Tevita era sa samuta mate 
e tolu na drau onosagavulu na Penijamini, na 
tamata nei Epana. 

32. Era sa tauri Aseli ka buluti koya e nai 
bulubulu nei tamana e Peceliema. O Joape kei ira 
na nona tamata era sa lako ena bogi taucoko, ka 
era sa yaco yani ki Epironi ni sa kida na mataka. 


3. Oqo, sa qai dua nai valu balavu ena kedrau 
maliwa na vale nei Saula kei na vale nei Tevita. Sa 
kaukauwa cake tikoga o Tevita, ka sa 
malumalumu tiko ga mai o Saula. 


O Ira Na Luvei Tevita Tagane 

2. Sa sucu vei Tevita na gonetagane mai Epironi. 
Na ulumatua o Amoni, mai vei Ainoami na 
Jeserieli, 

3. Nai karua o Kiliape mai vei Apikali na yada 
mai vei Nepali na kai Kameli, nai ka tolu o 
Apisalome na luvei Maika na luvei Talimai yalewa 
na tui Kesure; 

4. Nai kava o Atonaija na luvei Aqici; nai kalima 
o Sefatia na luvei Abitali, 

5. Nai kaono oicerimi na luvei Ekila na wati 
Tevita. Oqo era sa sucu vei Tevita mai Epironi. 


Sa Tokoni Tevita O Epana 

6. Sa qai yaco, ni rau se vala tiko na vale nei 
Saula kei na vale nei Tevita, sa kukube kaukauwa 
tikoga o Epana vei Saula. 

7. Sa dua tiko na wati Saula lailai, na yacana o 
Risipa na luvei Aia. Sa tukuna o Isiposeci vei 
Epana, “Na cava o sa laki mocera kina na watina 
lailai na tamaqu?” 

8. Sa cudru sara ga vakalevu o Epana ena vuku 
ni vosa nei Isiposeci ka qai tukuna, “O au beka e 
dua na ulu ni koli e taukena o Juta? Ena siga oqo 
au sa solia tiko na noqu veitokoni ki na vale i 
Saula na tamamu, vei ira na tacina kei ira na nona 
i tokani, ka sega ni soli kemuni ki na liga i Tevita; 
o sa dusi au ena siga oqo ena dua na cala me 
baleta na yalewa oqo? 

9. “Me cakava talega na Kalou vei Epana, ka 
vakalevu, kevaka au na sega ni cakava ena vuku i 
Tevita, me vaka sa yalayala vua na Kalou o 
Jiova- 

10. “Me solia na matanitu mai na vale i Saula ki 
na vale i Tevita, ka tara cake na nona i tikotiko 
vakaturaga e Isireli kei Juta talega, mai Tani ki 
Perisepa.” 

11. Sa sega ni sauma rawa tale e dua na vosa vei 
Epana, baleta ni rerevaki koya. 

12. Sa vakauta na i tukutuku o Epana ena vukuna 
vei tevita ka tukuna, “E nei cei na vanua?” Sa 
tukuna talega, “Mo cakava vakatotolo e dua na 
veidinadinati vata kei au, ena qai tiko vakaidina 
kei iko na ligaqu me ra kau kece mai na Isireli vei 
iko.” 

13. Sa qai tukuna o Tevita, “Vinaka, au na cakava 
e dua na veidinadinati kei iko, ia e dua na ka au 
gadreva vei iko: O na sega ni raica na mataqu me 
yacova ni o sa kauti Mikeli mada mai e liu, na 
luvei Saula, ni o sa lako mai me raica na mataqu.” 
14. Sa vakauta nai tukutuku o Tevita vei Isiposeci, 
na luvei Saula ka tukuna, “Mo soli Mikeli na 
watiqu mai, o koya au a musuka me watiqu ena 
duanadrau na vusodra na kai Filisitia.” 

15. O Isiposeci, sa talatala ka tauri mai o Mikeli 
mai vua na tagane e rau sa tiko vata, mai vei 
Palatieli na luvei Laisi. 

16. Sa lako vata kei koya na tagane oqo ki 
Baurimi, ka tagi muri koya tiko. Sa tukuna vua o 
Epana, “Mo lesu tale!” A sa lesu tale. 

17. O Epana sa veivosaki kei ira na qase e Isireli 
ka tukuna, “Ena veigauna sa oti, o ni sa 
dauvakasagarai Tevita me tui vei kemuni. 

18. “Oqo mo ni cakava sara, ni sa vosa o Jiova vei 
Tevita ka vaka: “Ena ligana na noqu tamata o 
Tevita, au na vakabulai ira kina na noqu tamata na 
Isireli mai na ligadra na Filisitia kei na ligadra 
kecega na meca.” 

19. Sa vosa tiko o Epana ena nodra vakarorogo na 
Penijamini. Sa vosa talega o Epana ni vakarorogo 
tiko o Tevita mai Epironi, na veika kece me vinaka 
kina o Isireli kei Penijamini. 

20. O Epana kei na ruasagavulu na nona tamata 
era sa lako mai vei Tevita e Epironi. Sa cakava 

e dua na solevu o Tevita vei Epana kei ira sa tiko 
vata kei koya. 

21. Sa tukuna o Epana vei Tevita, “Au na tucake 
ka lako me'u soqoni ira kece mai na Isireli vua na 
noqu turaga na tui, me ra mai cakava e dua na 
veidinadinati kei kemuni, mo ni na lewa kina vei 
ira kecega o ni sa vinakata e yalomuni.” Sa 
vakatalai Epana yani o Tevita, ka sa lako ena 
vakacegu. 


Sa Vakamatei Epana O Joape 

22. Ena gauna o ya, o ira na tamata nei Tevita kei 
Joape era sa lesu mai ena dua na kaba vakaivalu 
ka era sa kauta mai e levu sara nai toki ni valu. Sa 
sega ni tiko vata kei Tevita e Epironi o Epana, ni sa 
vakatalai yani, ka lako ena vakacegu. 

23. Ni sa lako mai o Joape kei ira kece na nona i 
valu, sa tukuni sara vua ka vaka, “O Epana sa lako 
mai vua na tui, ka sa vakatalai yani, ka sa lako 
talega ena vakacegu.” 

24. Sa lako mai vua na tui o Joape ka tukuna, “Na 
cava o sa cakava? Raica sa lako mai vei iko o 
Epana, na cava o sa vakatalai koya yani kina, ka sa 
mani lako? 

25. “O sa kila vakaidina ni sa lako mai o Epana na 
luvei Neri me vakaisini iko - me kila na nomu 
lako yani kei na nomu curu mai, ka me kila kecega 
na veika o sa cakava tiko.” 

26. Sa lako tani mai na matai Tevita o Joape, ka sa 
vakatala nai talai me muri Epana, ka sa laki kau 
lesu mai ena wai mai Sira. Sa sega ni kila o Tevita. 
27. Ni sa lesu mai ki Epironi o Epana, sa kauti 
koya vakatikitiki mai na matamata o Joape ka vosa 
duadua vua. Sa suaka na ketena, ka sa mate ena 
vuku ni dra nei Aseli na taci Joape. 

28. Ni sa oti ogo, sa qai rogoca o Tevita, sa tukuna 
sara, “Na noqu matanitu kei au sa sega ni beitaki 
ena mata i Jiova me sega ni mudu ena vuku ni dra 
nei Epana na luvei Neri. 

29. “Me toka ga ena ului Joape kei na vuvale nei 
tamana, me kakua ni yali mai na nona vale, na 
vale nei Joape na turi dra, na vukavuka, na 
kukuna kei na via kana.” 

30. O Joape kei Apisai ma tacina, e rau sa 
vakamatei Epana, baleta ni sa vakamatea na 
tacidrau o Aseli mai Kipioni ena i valu. 


Sa Tagicaki Epana O Tevita 

31. Sa tukuna o Tevita vei Joape kei ira kecega na 
tamata sa tiko vata kei koya, “Mo ni basuraka na 
nomuni i sulu ka daramaka nai sulu taga, ka 
tagicaki Epana.” Sa muria na kato ni mate o 
Tevita. 

32. Era sa buluti Epana mai Epironi, sa tagi 
vakadomo i levu o Tevita ena i bulubulu i Epana, 
ka era sa tagi kecega na tamata. 

33. Sa dua na tagi i Tevita na tui sa vaka: “Me 
mate o Epana me vaka e dua na lialia? 

34. Sa sega ni vesu na ligamu, se me vesuki na 
yavamu; me vaka sa vakamatei e dua mai vei ira 


na daucaka ca, o sa mata vakakina.” Fra sa 
tagicaki koya na tamata kecega. 

35. Ni ra sa lako mai na tamata me vakaugeti 
Tevita me kana ni se siga tiko. Sa bubului o tevita 
ka tukuna, “Me vakayacora na Kalou vei Tevita ka 
vakalevu kevaka au sa tovolea na madrai se dua 
tale na ka, me yacova na lako sobu ni matanisiga!” 

36. Era sa kila na tamata kecega ka era sa 

yalovinaka kina, ni veika ga e cakava na tui sa rui 

vinaka vei ira na tamata. 

37. Ni ra sa kila na tamata kecega kei ira kecega 
na Isireli ni sa sega ni i naki ni tui me vakamatei 
Epana na luvei Neri. 

38. Sa tukuna na tui vei ira na nona tamata, “O ni 
sa sega beka ni kila ni dua? 

39. “ Au sa malumalumu sara e daidai, e dina ni'u 
tui lumuti, kei na tamata oqo na luvei Seruia, sa 
rui kaukauwa vei au. O Jiova ena sauma vua na 
daucaka ca me vaka na nona ca.” 


Sa Vakamatei O Isiposeci 


4. Ni sa rogoca na luvei Saula ni sa mate o Epana 
mai Epironi, sa yalolailai ka sa leqa vakalevu o 
Isireli. 

2. Na luvei Saula, sa rua tiko na nona tamata, e 
rau sai liuliu tiko ni mataivalu. Na yaca i koya e 
dua vei rau o Bana kei na yaca ka dua tale o 
Rekapi, e rau luvei Rimoni na kai Biroci vei ira na 
luvei Penijamini. (O Biroci sa dua talega na kawa 
ni Penijamini, 

3. Baleta ni ra a dro na kai Biroci ki Kitaimi, era 
sa tiko kina mai kea me yacova na siga oqo.) 

4. O Jonacani na luvei Saula, sa dua tiko na 
luvena tagane, sa malai ruarua tiko na yavana. E 
se qai yabaki lima tiko na gone ni sa yaco yani ki 
Jesirili nai tukutuku me baleti Saula kei Jonacani; 
sa kauti koya na nona dauveiqaravi ka rau dro 
yani, sa lutu na gone ka yaco me malai kina na 
yavana. Sa vakayacani kina me o Mefiposeci. 

5. Oi rau na luvei Rimoni na kai Biroci, o Rekapi 
kei Bana, e rau sa lako yani ena siga levu tutu ni sa 
todra tu na siga, ki na vale nei Isiposeci. Sa davo 
tu o koya ena nona i davodavo ena sigalevu. 

6. E rau sa lako mai ki na loma sara ni vale, me 
vaka ga ni rau mai kau witi, ka e rau sa suaki koya 
sara e ketena. O Rekapi kei Bana, e rau sa dro sara 
yani. 

7. Nirau sa curu yani ki vale, sa davo tu o koya 
ena nona i davodavo; e rau sa suaki koya ka 
vakamatea - e rau sa musuka na domona ka kauta 
na uluna, ena bogi taucoko e rau sa dro tiko yani 
ena buca. 

8. E rau sa kauta mai na ulu i Isiposeci kivei 
Tevita e Epironi, ka tukuna vua na tui, “Ogo na 
ului Isiposeci na luvei Saula na kemu meca, o koya 
sa vakasagara tiko na nomu bula; ia, o Jiova sa 
sauma vua na noqu turaga na tui ena siga ogo vel 
Saula kei ira na nona kawa.” 

9. Sa sauma o Tevita vei Rekapi kei Bana na 
tacina, o irau na luvei Rimoni na Biroci ka tukuna 

vei rau, “Me vaka sa bula o Jiova, o koya sa 
vakabulai au mai vei ira na meca kece, 

10. “Ni dua sa tukuna vei au, 'raica sa mate o 
Saula, sa nanuma ni sa kauta mai vei au nai 
tukutuku vinaka, au sa vesuki koya ka vakamatei 
koya mai Sikilaki — vua na tamata sa nanuma ni 
kauta mai vei au nai tukutuku vinaka. 

11. “Sa qai vakacava vua na tamata ca ni sa 
vakamatea na tamata dodonu, ena loma ni nona 
vale, ena nona i davodavo sara ga? Me sega li ni'u 
gadreva na nomudrau dra mai na ligamudrau, ka 
mo drau yali tani mai vuravura?” 

12. Sa vakaroti ira na nona tamata o Tevita me rau 
vakamatei, me musu laivi na ligadrau kei na 
yavadrau ka me rau vakaliligi ena wai mai 
Epironi. Era sa kauta na ulu i Isiposeci ka buluta e 
nai bulubulu i Epana e Epironi. 


Sa Lewa E Isireli Taucoko O Tevita 


5. Na yavusa taucoko e Isireli era sa lako mai vei 
Tevita e Epironi ka tukuna, “Keimami sa nomu sui 
ka lewemu talega. 

2. “Ena veigauna sa oti ni sa tui tiko vei keimami 
O Saula, o iko ga sa liutaki Isireli yani ka kauti 
keimami lesu tale mai; sa tukuna vei iko o Jiova, 
“O na vakatawani Isireli na Noqu tamata ka mo na 
lewa e Isireli.”” 

3. Era sa lako kece mai na qase e Isireli vua na 
tui e Epironi, sa cakava o Tevita na Tui e dua na 
veiyalayalati vata kei ira e Epironi ena mata i 
Jiova. Era sa lumuti Tevita me tui Isireli. 

4. Sa yabaki tolusagavulu o Tevita ni vakatekivu 
na nona lewa, ka sa lewa tiko e Isireli me 
vasagavulu na yabaki. 

5. Mai Epironi sa lewa tiko e Juta me vitu na 
yabaki ono na vula, mai Jerusalemi sa lewa kina 
me tolusagavulu ka tolu na yabaki e Isireli kei 
Juta. 


Na Valuti Kei Jerusalemi 

6. Na tui kei ira na nona tamata era sa lako ki 
Jerusalemi me ra valuti na Jepusaiti, o ira sa tiko 
ena vanua - o ira sa vosa oti vei Tevita ka vaka: 
“Mo kua ni lako mai ki ke; o ira na mataboko kei 
na wamalai era na vakasavi iko.” Ni sa nanuma, 
“Ni o Tevita ena sega ni lako yani ki kea.” 

7. la, o Tevita sa taura na bai kaukauwa kei 
Saioni. (oqori na Koro i Tevita). 

8. Sa tukuna o Tevita ena siga o ya, “O koya sa 
kaba cake mai na yasana ni wai ka vakadrukai ira 
na Jepusaiti (na mataboko kei na wamalai - o ira 
sa cati vakalevu mai vei Tevita) erna digitaki me i 
liuliu ka kavetani talega.” Era sa tukuna kina, “O 
ira na mataboko kei ira na wamalai era na sega ni 
lako mai ki vale.” 

9. Sa tiko o Tevita ena vanua qaga ka vakatoka 
me “na Koro i Tevita.” Sa qai taratara cake wavoki 
o Tevita mai kea ka kauta yani ki loma. 

10. Sa toso tiko o Tevita ka sa yaco me levu sara. 
Sa tiko vata kei koya o Jiova sa cecere sara. 


11. O Irami na tui Taia, sa vakau daunitukutuku 
vei Tevita, kei na veivuni-Sitari, kei ira na 
dautaravale kei na dautavatu. Era sa tara e dua na 
vale vei Tevita. 

12. Sa kila o Tevita ni sa vakadeitaki koya o Jiova 
me tui e Isireli, ka sa vakacerecerea talega na Nona 
matanitu ena vukudra na Nona tamata na Isireli. 
13. Sa tauri ira na watina lalai kei na watina 
lelevu e Jerusalemi, ena nona lako mai Epironi. 
Era sa vakasucuma vei Tevita e levu na luvena 
tagane kei na yalewa. 

14. Oqo na yacadra sa vakasucumi vua mai 
Jerusalemi: O Samua, o Sobaba, o Nacani, o 
Solomoni, 

15. Olbari, o Ilisua, o Nefeki, o Javia, 

16. O Ilisama, o Iliada kei Iliveleti. 


Era Sa Vakadrukai Na Filisitia 

17. Era sa rogoca na Filisitia ni ra sa lumuti Tevita 
me tui Isireli. Era sa lako cake kece na Filisitia me 
vakasagarai Tevita. Sa rogoca o Tevita, ka sa lako 
sobu ki na bai ni koro kaukauwa. 

18. Era sa lako talega na Filisitia me toka wawa 
ena Buca mai Refaimi. 

19. Sa vakatarogi Jiova o Tevita ka vaka: “O ni na 
soli ira beka ki ligaqu?” Sa sauma mai o Jiova, 
“Mo lako cake, Ni'u na soli ira vakaidina ki na 
ligamu.” 

20. Sa lako o Tevita ki Peali-Perasimi ka sa 
vakadrukai ira mai kea, ka tukuna, “O Jiova sa 
musuka rua na meca e mataqu, me vaka sa curumi 
yani na wai.” Sa vakayacani kina na vanua o ya 
me Peali-Perasimi. 

21. Era sa biuta tu e kea na nodra matakau, o 
Tevita kei ira na nona tamata era sa kauta tani 
yani. 

22. Era sa lako cake na Filisitia ka tovolea me 
tuvani ira tale ena Buca mai Refaimi. 

23. Ni sa vakatarogi Jiova tale o Tevita, sa sauma 
mai o Jiova, “Mo kua ni lako cake; mo lako 
wavokiti ira ga ka lako cake yani mai na 
veivuniberi. 

24. “Ni o sa rogoca na rorogo ni tuva vakaivalu 
mai na veivunikau (beri), mo ni basuka sara yani 
vakatotolo. O Jiova ena lako yani ena vukumuni e 
matamuni me samuti ira na mataivalu ni Filisitia.” 
25. Sa cakava vakakina o Tevita, me vaka sa 
vakaroti koya kina o Jiova, sa vakasavi ira na 
Filisitia mai Kipa ka yaco sara ki Qasa. 


Sa Kau Lesu Mai Ki Jerusalemi Na Kato 


6. O Tevita sa soqoni ira vata tale na tamata 
digitaki ni Isireli e tolusagavulu na udolu. 

2. Sa tucake o Tevita ka lako vata kei ira na 
tamata mai Baele e Juta me kauta cake mai na Kato 
ni Kalou na yacana sa kacivi ena yaca na Kalou sa 
Cecere o koya sa tiko ena maliwa ni Jerupi. 

3. Fra sa biuta na Kato ni Kalou ena dua na qiqi 
vou ka kauta tani mai na vale nei Epinatavi o koya 
sa toka ena delana. O Usa kei Aio na luvei 

Epinatave, e rau sa vakauta yani na gigi. 

4. Erau sa kauta tani mai na vale nei Epinatavi - 
sa toka e delana, ka lako vata mai na Kato; sa liu 
tiko o Ai. 

5. OTevita kei ira kece na Isireli era sa qiria tiko 
nai vakatagi ena mata i Jiova, ena i yaya ni 
vakatagi dui veimatagali caka ena kau, na api, na 
kena matagali vakawa, na tibereli, na dramu kei 
na sibali. 

6. Ni ra sa lako mai ki na vanua ni butu sila nei 
Nakoni, sa tara yani na Kato ni Kalou o Usa ni sa 
taloki na bulumakau sa tuya tiko na gigi. 

7. Na cudru i Jiova sa tarai Usa, ka sa samuti 
koya na Kalou ena vuku ni nona cala; sa mate e 
kea ena yasa ni Kato ni Kalou. 

8. Sa cudru vakalevu o Tevita ena vuku ni veika 
sa cakava o Jiova vei Usa, sa vakatoka kina na 
yaca ni vanua o ya me Veresi-Usa me yacova na 
siga ogo. 

9. Sa rerevaki Jiova ena siga o ya o Tevita; ka 
tukuna, “Me na lako vakacava mai vei au na Kato 
ni Kalou?” 

10. Sa sega ni kauta na Kato i Jiova o Tevita vata 
kei koya ki na koro i Tevita, sa kauta o Tevita 
vakatikitiki ki na vale nei Opeti-Etomi na Kitaiti. 
11. Sa tiko ga na “Kato i Jiova’ ena vale nei Opeti- 
Etomi nai Kitaiti me tolu na vula. Sa 
vakalouvinakataki iratou o Jiova kei na nodratou 
veika kece. 

12. Sa tukuni vua na Tui o Tevita ka vaka: “Na 
Kalou sa vakalouvinakataka na vale nei Opet- 
Itomi kei na ka kecega sa nona, baleta na Kato ni 
Kalou.” Sa lako o Tevita me kauta mai na Kato ni 
Kalou mai na vale nei Opeti-Itomi ki na Koro i 
Tevita ena mamarau. 

13. Ni ra sa tekivu tiko nai tosotoso ni Kato ni 
Kalou, era sa tekivu me vakacabora na bulumakau 
kei sipi. 

14. Sa tekivu me meke tiko o Tevita ena mata i 
Jiova, ena nona vinaka taucoko, sa daramaka tiko 
e dua na Efoti lineni. 

15. O Tevita, kei ira kece na Isireli, era sa kauta 
cake mai na Kato i Jiova ena kaikaila kei na domo 
ni davui. 

16. Ni sa kau cake tiko mai na Kato i Jiova ki na 
Koro i Tevita, o Mikeli na luvei Saula sa rai tiko 
yani ena katuba leka, ka sa raici Tevita ni sa 
ladelade tiko ena mamarau ena mata i Jiova, na 
yalona sa beci Tevita sara ga vakalevu. 

17. Era sa kauta mai na Kato i Jiova, ka biuta ena 
loma ni vale ni veitavaki sa vakarautaka o Tevita. 
Sa vakacabora o Tevita nai soro kama kei nai soro 
ni veivinakati vei Jiova. 

18. Ni sa oti na nona vakacabora nai soro kama 
kei nai soro ni veivinakati, sa vosa 
vakalouvinakataki ira na tamata ena yaca i Jiova ni 
lewevuga. 

19. Sa qai wasea vei ira na tamata kecega, vei ira 
na Isireli taucoko, na yalewa, na tagane, e dua nai 
buli madrai kei na lewe ni manumanu kei na vua 


ni vaini. Era sa lako kece na tamata ki na nodra 
dui veivale. 

20. Sa lesu mai o Tevita me vakalouvinakataka na 
nona vuvale. O Mikeli na luvei Saula sa lako mai 
me sotavi Tevita ka tukuna sara, “Sa rui totoka na 
tui Isireli ena siga oqo ni sa sega ni ubi koya e dai 
ena matadra na nona goneyalewa, me vaka e dua 
na tamata wale sa sega ni madua ni luva sote tu!” 
21. Sa tukuna o Tevita vei Mikeli. “Au sa cakava 
ogo vei Jiova, o koya sa digitaki au ka sega ni o 
tamamu kei na nona vuvale, ka sa digitaki au 
me'u lewa vei ira na Nona tamata e Isireli. O koya 
oqo, au na giria kina nai vakatagi e mata i Jiova. 
22. “Au na vinaka cake sara mai na kena oqo, au 
na vakamalumalumutaki e mataqu, vei ira na 
noqu goneyalewa o koya o sa vosa kina, mai vei 
ira ga, era na vakarokorokotaki au tikoga.” 

23. Sa sega ni vakaluveni o Mikeli na luvei Saula 
me yacova na nona mate. 


Na Nona Veiyalayalati Na Kalou Kei Tevita 


7. Sa qai yaco, ni sa tiko na tui ena nona vale, ni 
sa solia vua o Jiova na vakacegu mai vei ira kecega 
na meca sa tiko volivoliti koya, 

2. Sa tukuna na tui vei Nacani na Parofita, 
“Raica, au sa tiko ena vale tara ena sitari ia, na 
Kato ni Kalou sa tiko ena vale laca.” 

3. Sa tukuna mai o Nacani vua na tui, “Lako ka 
cakava kece na ka sa tu e lomamu, ni sa tiko vata 
kei iko o Jiova.” 

4. Sa qai yaco ena bogi o ya, ni sa lako mai na 
vosa i Jiova vei Nacani ka vaka, 

5. “Lako ka tukuna vua na Noqu tamata o 
Tevita, ‘Sa tukuna vaka oqo o Jiova: “O iko mo 
tara e dua na vale me'u tiko kina? 

6. “Au sa sega ni tiko ena vale, mai na gauna au 
sa kauti ira mai kina na luvei Isireli mai Ijipita, me 
yacova mai na siga ogo, ia, au sa veilakoyaki tiko 
ga ena vale laca kei na valevakacevaceva. 

7. “Ena vanua kecega au sa lako vata tiko kina 
kei ira na luvei Isireli, au sa vosa beka vua e dua 
ena yavusa e lsireli, vei koya au sa vakarota me 
nodra i vakatawa na Noqu tamata me'u tukuna 
kina, “Na cava o sa sega ni tara kina e dua na 
Noqu vale sitari?” 

8. “Mo tukuna kina vua na noqu tamata o 
Tevita, “Sa tukuna o Jiova ni lewevuqa. “Au sa 
kauti iko mai ena loma ni bai ni sipi, mai na nomu 
muri ira tiko na sipi, mo mai daunilewa sara vei 
ira na Noqu tamata, na Isireli. 

9. “Au sa tiko vata kei iko ena veivanua kecega o 
lako kina, ka musuki ira tani na kemu meca kece 
mai matamu, sa rogo kina na yacamu, me vaka na 
yacadra na tamata rogo era sa tiko e vuravura. 

10. “Mo kila, Au na digitaka na vanua vei ira na 
Noqu tamata na Isireli; me nodra, Meu 
vakadeitaka vei ira, me ra tiko kina, ka sega ni 
veitosoyaki tale - se me ra vakasosataki tale tiko 
mai vua na luve ni ca me vaka e liu, 

11. “Mai na veigauna Au sa dau vakaroti ira kina 
na turaganilewa vei ira na Noqu tamata na Isireli, 
ka vakavuna mo ni cegu mai vei ira kece na 
nomuni meca. O Jiova talega sa tukuna vei iko ni 
na tara o Koya e dua na nomu vale. 

12. “Ni sa oti na nomu veisiga, ka o sa la'ki 
vakacegu vata kei ira na qase, Au na vakatubura e 
dua na vuamu me kemu i sosomi, o koya na vua 
dina ni yagomu, au na vakadeitaka talega na nona 
matanitu. 

13. “O koya ena tara na vale ena yacaqu, ka Au na 
vakadeitaka na i tutu ni nona Matanitu me sega ni 
mudu. 

14. “Au na yaco me'u tamana, o koya ena 
Luvequ. Kevaka sa cakava na ka ca, Au na 
kuitataki koya ena i kuita vakatamata kei nai bili 
ni luve ni tamata. 

15. “Na Noqu loloma ena sega ni lako tani mai 
vua, me vaka na noqu kauta tani mai vei Saula - o 
koya Au sa kauta tani mai Mataqu. 

16. “Na nomu vale kei na nomu matanitu ena 
vakadeitaki me sega ni mudu e matamu. Ena 
vakadeitaki na nomu i tikotiko vakaturaga me 
sega ni mudu.”” 

17. Me vaka na veivosa kece kei na raivotu kece, 
sa vosa kina o Nacani vei Tevita. 


Na Vakavinavinaka Nei Tevita Vua Na Kalou 

18. Sa lako yani o Tevita na Tui ka dabe ena mata 
i Jiova, ka tukuna: “O cei oi au, Jiova na Kalou? Na 
cava na noqu vuvale, o ni sa kauti au mai kina me 
yacova oqo? 

19. “Oqo sa ka lailai sara e matamuni, kemuni 
Jiova na Kaloy, o ni sa vosa talega ena vuku ni 
nona vale na nomuni tamata ena dua na gauna sa 
tiko e liu oqo. Sa vaka beka oqo nai valavala ni 
tamata, Jiova na Kalou? 

20. “Na cava tale e rawa ni tukuna o Tevita vei 
Kemuni? Ni sai Kemuni Jiova na Kalou sa kila na 
Nomuni tamata. 

21. “Ena vuku ni Nomuni vosa, me vaka na 
Yalomuni, o ni sa cakava na ka kece oqo, me kilai 
kina vei ira na Nomuni tamata oqo. 

22. “O koya oqo, o ni sa cecere kina Jiova na 
Kalou, ni sa sega e tautauvata kei Kemuni, sa sega 
tale na Kalou, sai Kemuni ga, me vaka na ka 
kecega sa rogoca na daligai keimami. 

23. “Ocei sa vakataki ira na Nomuni tamata, me 
vakataki Isireli, na matanitu duadua ga e vuravura 
sa vakabula ka volia na Kalou me ra Nona, me 
kilai kina na Yacana - ka me cakava talega kina na 
veika lelevu, ena vuku ni vanua e matadra na 
Nomuni tamata, o koya o ni sa vakabulai ira, me 
Nomuni mai Ijipita, mai na veimatanitu kei na 
nodra Kalou ? 

24. “O ni sa cakava, me, o ira na Nomuni tamata, 
na Isireli, o ira na Nomuni tamata me sega ni 
mudu; kei Kemuni, Jiova, mo ni sa nodra Kalou. 
25. “la oqo, Jiova na Kalou, na vosa oni sa 


vosataka ena vuku ni Nomuni tamata kei na nona 
vale, mo ni vakadeitaka ka cakava me vaka o ni sa 
tukuna. 

26. “Mo ni laiva na Yacamuni me vakacerecerei 
me sega ni mudu, ka tukuna, ʻO Jiova ni lewevuga 
sa Kalou e Isireli, ka mo ni laiva na vale ni 
Nomuni tamata o Tevita me vakadeitaki e 
matamuni. 

27. “Ni sai Kemuni, Jiova ni Lewevuqa, na Kalou 
ni Isireli, sa vakaraitaka oqo vua na Nomuni 
tamata, ka tukuna, “Au na tara vei iko e dua na 
vale” Oqo na vuna sa kila kina e yalona na 
Nomuni tamata, me masulaka kina na ka oqo vei 
kemuni. 

28. “Oqo, Jiova, o ni sa Kalou, sa dina na Nomuni 
vosa ka o ni sa yalataka na ka vinaka oqo vua na 
Nomuni tamata. 

29. “Oqo, Mo ni yalovinaka ka vakalouvinakataka 
na nona vale na Nomuni tamata, me tiko ga ka 
sega ni mudu e matamuni; Ni sai Kemuni Jiova na 
Kalou sa tukuna oti, kei na  Nomuni 
veivakalouvinakataki me vakalouvinakataki kina 
na nona vale na Nomuni tamata me sega ni 
mudu.” 


Na Kaba Vakaivalu Tale Eso Nei Tevita 


8. Ni sa oti oqo, sa valuti ira na Filisitia o Tevita 
ka vakamalumalumutaki ira. Sa tauri Meceki-Ama 
o Tevita mai na ligadra na Filisitia. 

2. Sa vakadrukai Moaqi, ni sa valuti ira ki na 
qele, ka sa vakarautaki ira ena i vakarau wa. Ena 
rua na wa sa vakarautaki kina o ira me ra 
vakamatei, kei na dua na wa balavu o ira mera 
vakabulai tiko. Era sa bobula vei Tevita na Moapi 
ka dau kau i vakacavacava mai. 

3. O Tevita sa vakamalumalumutaki Adedisa na 
luvei Reopi na tui Soba, ni sa lako tiko me taura 
lesu na Nona vanua mai na Uciwai na Uferetisi. 

4. Sa taura mai vei koya o Tevita e dua na udolu 
na gigi ni valu, vitu na drau na tamata vodo ose 
kei na ruasagavulu na udolu na sotia. Sa sereki ira 
na ose ni qiqi ni valu ka sa vakavoca ga e vica me 
rauta na dua na drau na gigi ni valu. 

5. Ni ra sa lako mai na kai Siria me mai vukei 
Adedisa na tui Soba. Sa vakamatea o Tevita e 
ruasagavulu ka rua na udolu na kai Siria. 

6. Sa lesia o Tevita e so nai valu vakatawa e 
Tamasiko-Siria. Era sa yaco me tamata i Tevita na 
kai Siria ka kau i vakacavacava vua sa maroroi 
Tevita na Kalou ena veivanua kecega sa lako kina. 
7. Sa taura o Tevita na Tui na veleti koula nei 
koya na tamata i Adedisa ka kauta mai ki 
Jerusalemi. 

8. Mai Bita kei Biroci, na koro nei Adedisa, sa 
taura mai kina o Tevita e dua nai wiliwili varasa 
levu. 

9. Ni sa rogoca o Tou na tui Amaci ni sa 
vakadruka kece nai valu nei Adedisa o Tevita, 

10. Sa vakatalai Jorami na luvena o Tou, na tui 
Amaci vei Tevita na Tui, me kidavaki koya ka 

yalovinaka vua, baleta ni sa vala vata kei Adedisa 
ka vakadrukai koya, (ni rau a vala e liu o Adedisa 
kei Tou). Sa kauta mai vei Tevita na Tui eso na 
koula, eso na siliva kei na varasa o Jorami. 

11. Sa vakacabora kece na vei ka oqo o Tevita na 
Tui vei Jiova - me wili kina na siliva, na koula sa 
kau mai na veivanua kecega sa 
vakamalumalumutaka oti o koya-- 

12. Mai Siria, Moapi, ira na tamata mai Amoni, na 
Filisitia, na Amelekaite kei nai toki mai vei 
Adedisa na luvei Reopi na tui Soba. 

13. Sa vakarogorogoya na yacana o Tevita ena 
nona lesu mai na valuti ira mate e tinikawalu na 
udolu na kai Siria ena Buca ni Masima. 

14. Sa biuta talega nai valu vakatawa e Itomi, sa 
tu oqo e Itomi taucoko, ka era sa yaco me bobula 
nei Tevita. Sa maroroi Tevita o Jiova ena veivanua 
kecega sa lako kina. 


Nai Tuvatuva Ni Matanitu Nei Tevita 

15. Sa lewa e Isireli taucoko o Tevita; sa lewa 
vakadodonu vei ira na nona tamata. 

16. O Joapi na luvei Seruia sa lewa na mataivalu, 
o Josefati na luvei Aliudi sa dauvola na ka kecega, 
17. O Setoki na luvei Aitubi kei Aimeleki na luvei 
Abiata e rau sa bete. O Sereia na vunivola ni 
vunau; 

18. O Venaia na luvei Jeoiada sa lewa e Serekaite 
kei Pelekaite; io na luvei Tevita e rau sa i liuliu 
vakaiwasewase. 


Sa Yalovinaka O Tevita Vei Mefiposeci 


9. Sa tukuna o Tevita, “Sa vo tiko beka e dua mai 
na vuvale nei Saula, me'u vakaraitaka vua na 
noqu vinaka ena vuku i Jonacani?” 

2. Sa dua na dauveigaravi mai na vale nei Saula 
na yacana O Siba. Ni sa kacivi mai vei Tevita, sa 
tarogi koya na tui, “O iko beka o Siba?” Sa sauma 
mai, “Au sa tu vakarau!” 

3. Sa tukuna yani na tui, “Sa sega beka ni vo e 
dua mai na vuvale i Saula, me rawa ni vakaraitaki 
vua na vinaka ni Kalou?” Sa sauma mai o Siba vua 
na tui, “Sa dua tiko na luvei Jonacani sa wamalai 
na yavana ruarua.” 

4. Sa tukuna vua na tui, “E vei o koya?” Sa 
sauma mai o Siba, “Sa tiko o koya ena vale nei 
Makiri na luvei Amieli mai Lo-Debari.” 

5. Sa veitalai na tui me kau mai o koya mai na 
vale nei Makiri na luvei Amieli mai Lo-Debari. 

6. Ni sa kau mai o Mefisopeci na luvei Jonacani, 
na luvei Saula vei Tevita, sa cuva sobu ka 
vakamalumalumutaki koya. Sa tukuna yani o 
Tevita, “Mefiposeci?” sa sauma mai, “Oi au saka 
na nomuni tamata!” 

7. Sa tukuna vua o Tevita, “kua ni rere, ni'u na 
vakaraitaka vakaidina vei iko na yalovinaka ena 
vuku i Jonacani na tamamu, au na vakalesuya vei 
iko na qele taucoko nei Saula na tukamu; ka o na 
kana madrai tikotiko ga mai na noqu teveli.” 

8. Sa cuva o Mefisopeci ka tukuna, “Na cava sara 


mada na nomuni tamata, ni dodonu mo ni raici 
au, me vaka e dua na koli mate?” 

9. Sa kacivi Siba na tamata i Saula, na tui, ka 
tukuna vua, “Au sa solia vua na luve ni kemui 
taukei, na veika kece sa nei Saula kei na nona 
vuvale kece. 

10. “O iko kei iratou na luvemu tagane kei ira 
kece na nomu dauveiqaravi, mo ni cakacakataka 
na qele ena vukuna, mo ni kauta mai na kena 
tatamusuki, me dua na ka e kana kina na luvei 
koya na kemu i taukei. O Mefiposeci na luvei 
kemu i taukei, me kana madrai tikoga mai na 
noqu teveli.” O Sipa sa tinikalima na luvena 
tagane ka  ruasagavulu na nona tamata 
dauveigaravi. 

11. Sa tukuna o Siba vua na tui, “Me vaka na 
veika kecega sa vakarota na noqu turaga na tui 
vua na nona tamata, ena cakava ga o koya na nona 
tamata.” “Vei Mefiposeci” sa tukuna na tui, “Ena 
kana mai na noqu teveli me vaka e dua na 
luvena.” 

12. O Mefiposeci sa dua tiko na luvena tagane na 
yacana o Maika, o ira kece sa tiko ena vale nei Sipa 
era sa tamata i Mefiposeci. 

13. Sa tiko e Jerusalemi o Mefiposeci, sa kana 
tikotiko ga ena nona teveli ni kana na tui. Sa 
wamalai tikoga na yavana ruarua. 


Era Sa Vakadrukai Na Amoni Kei Ira Na Siria 


10. Sa yaco ni sa qai mate na nodra tui na kai 
Amoni ka sa veiliutaki o Anuni na luvena. 

2. Sa qai vosa mai o Tevita ka vaka: “Au na 
vakaraitaka na vinaka vei Anuni na luvei Naesi, 
me vaka ni a vakaraitaka na vinaka vei au o 
tamana.” Sa vakadewataka vei ira na nona tamata 
o Tevita na nona vakaloloku ena vuku i Naesi. Era 
sa lako mai na tamata i Tevita ki na nodra vanua 
na Amoni. 

3. O ira na turaga ni tamata e Amoni era sa 
tukuna vei Anuni na nodra turaga, “O sa kila dina 
ni sa dokai tamamu o Tevita, ena nona vakauti ira 
mai na dauveivakacegui vei iko? Sa sega beka ni 
vakauti ira mai oqo, me ra mai vaqagara ka 
vakadidike ka vuaviritaka na vanua?” 

4. Sa qai tauri ira na tamata i Tevita o Anuni, ka 
toroya vakaveimama na kumidra, ka kotiva na 
tolo ni nodra i sulu e lomadonu e muri, ka 
vakatalai ira yani. 

5. Ni ra sa tukuna vei Tevita oqo, sa talatala o 
Tevita me ra mai sota mada baleta ni ra sa rui 
madua vakalevu na i talai. “Mo ni wawa mai 
Jeriko, me yacova ni sa tubu vinaka na kumimuni 
ka mo ni qai lesu mai.” 

6. Ni ra sa kila na Amoni ni ra sa cati ka 
veivakacudrui vei Tevita, era sa talatala na Amoni 
me so na veivuke mai vei ira na Siria e Beci-Reapi 
kei ira na Siria e Soba, e ruasagavulu na udolu na 
sotia e yavadra, mai vei tui Maeka e dua na udolu 
na tamata, ka tinikarua na udolu na tamata mai 
vei Isi-Tobi. 

7. Nisarogoca oqo o Tevita, sa kacivi Joape kei 
ira na tamata i valu gaga. 

8. Era sa lako vakavakarau mai na Amoni e nai 
curucuru ni matamata ka era sa tikoga mai na 
buca o ira na Siria mai Soba, mai Reapi, mai Isi- 
Tobi kei Maeka. 

9. Ni sa raica o Joape nai valu sa kaukauwa mai 
vua e liu ka muri talega, sa digitaka e so na tamata 
gaga mai vei ira na Isireli me garavi ira ga na kai 
Siria. 

10. Na kena vo ni tamata sa biuti ira ena ligai 
Apisai na taci Joape me ra vala ga kei ira na 
Amoni. 

11. Sa tukuna yani, “Kevaka era sa kaukauwa mai 
na Siria, mo qai vukei au mai, kevaka era sa 
kaukauwa mai na Amoni vei iko, au na lako mai 
ka vukei iko. 

12. “Mo ni tamata gaga, ka me da tamata gaga ni 
tamata ka na veikoro i Jiova. Me cakava ga o Jiova 
na veika ga e vinaka vua.” 

13. O Joape kei ira na tamata era sa tikovata kei 
koya, era sa toso voleka yani vei ira na Siria. Era sa 
dro na kai Siria e matana. 

14. Ni ra sa raica na Amoni, ni ra sa veidroyaki na 
kai Siria, era sa dro talega ena matai Apisai, sa 
lako tani mai o Joape mai vei ira na Amoni, ka 
lako yani ki Jerusalemi. 

15. Ni ra sa raica na kai Siria ni ra sa vakadrukai e 
matadra na Isireli, era sa vakasoqoni vata. 

16. O Adedisa sa talatala yani vei ira na Siria era 
sa tiko mai na tai kadua ni Uciwai, era sa lako mai 
e Elami. O Sobaki na i liuliu ni mataivalu nei 
Adedisa sa lako e matadra. 

17. Ni sa tukuni oqo vei Tevita, sa vakasoqoni ira 
kece na Isireli, era sa takosova na Joritani ka lako 
mai ki Elami. Era sa tu mai na Siria ka vala kei 
Tevita. 

18. Era sa dro na Siria e matai Isireli: sa 
vakamatea o Tevita e vitu na drau ena qiqi ni valu, 
vasagavulu na udolu na vodo ose vei ira na Siria, 
ka vakamatei Sobaki na nodra i liuliu ni mataivalu 
e kea. 

19. O ira kece na tui era sa vakarorogo tiko vei 
Adedisa, ni ra sa raica na nona vakadrukai mai vei 
Isireli. Era sa cakava na vakaveisaututaki vata kei 
Isireli ka veiqaravi vei Isireli. Era sa rere na Siria 
na veivuke vei ira na Amoni - ka sa mai oti talega 
kina vakadua. 


O Tevita, O Vaciseva Kei Uraia 


11. Ni sa yaco mai na vula i tubutubu, na 
gauna talega era sa daulako kina na tui ki nai valu, 
o Tevita sa vakatalai Joape kei ira na nona 
dauveigaravi, vata kei koya, kei ira kece na Isireli, 
Fra sa vakadrukai na Amoni ka vesuki Raba. O 
Tevita sa tiko ga e Jerusalemi. 

2. Sa qai yaco ena dua na yakavi karobo, sa 
tucake mai o Tevita mai na nona i davodavo ka 
veilakoyaki voli ena dela ni vale ni tui. Mai na 
dela ni vale o ya, sa raica kina e dua na yalewa ni 


sa sisili tiko, ka sa rui totoka na yalewa ogo ni 
vakasaravi. 

3. Sa talatala o Tevita me tarogi mada se o cei na 
yalewa o ya. Sa tukuna mai e dua, “Sa sega beka 
ni oqo o Vaciseva na luvei Eliame na wati Uraia na 
Ttaiti?” 

4. Sa talatala o Tevita me kau mada mai; sa lako 
sara mai vua na yalewa. E rau sa veimoceri sara, ni 
se qai sisili oti mai ena gauna sa se oti kina na 
nona rosi; ka sa lesu tale ki nona vale. 

5. Sa kunekune sara na yalewa, sa talatala sara 
na yalewa me tukuni vei Tevita ka vaka: “Sa tiko 
vei au na gone.” 

6. Sa talatala o Tevita vei Joape, “Me lako mada 
mai o Uraia na Itaiti.” Sa talai Uraia sara yani o 
Joape vei Tevita. 

7. Ni sa yaco yani vei Tevita o Uraia, sa tarogi 
sara se sa vakacava tiko o Joape, kei ira na tamata 
kei nai valu sa vakacava tiko. 

8. Sa tukuna o Tevita vei Uraia, “Lako mada i 
nomu vale ka savata na yavamu.” Sa lako tani o 
Uraia mai na vale ni tui, sa kau muri yani vua e 
dua nai lalakai kakana mai vua na tui. 

9. O Uraia sa moce tiko ga ena matamata ni vale 
ni tui kei ira kece na nona tamata, ka sega ni lakoi 
nodratou. 

10. Sa tukuni vua na tui, “O Uraia sa sega ni lako 
ki nona vale:” Sa tukuna o Tevita vei Uraia, “Raica 
o sa lako mai vakabalavu, na cava o sega ni via 
laki moce kina e nomu vale?” 

11. Sa tukuna o Uraia vei Tevita, “Na Kato kei ira 
na Isireli kei ira na Juta era sa tiko e vale laca, o 
Joape kei ira na nona tamata era sa tiko ena vanua 
tadola, me'u qai lako o au ki vale me'u kana, me'u 
gunu ka moce vata na watiqu? Me vaka o ni sa 
bula me vaka sa bula na yalomuni, au na sega ni 
cakava oqo.” 

12. Sa tukuna sara o Tevita vei Uraia, “Mo wawa 
tiko eke nikua, ka au na talai iko yani ena siga ni 
mataka.” Sa tiko ga e Jerusalemi o Uraia ena siga o 
ya kei na siga ka tarava. 

13. Sa kacivi koya tale o Tevita, ka kana ka gunu 
vata kei Tevita - sa oti oqo, sa lako tale ka moce 
vata kei ira na tamata i Tevita mai na matamata. 
Sa sega ni lakoi nodratou. 

14. Ena mataka, sa vola o Tevita e dua nai vola vei 
Joape, ka solia e ligai Uraia. 

15. Sa volai ena i vola ogo, “Mo biuti Uraia ena 
vanua sara ga e katakata tiko kina nai valu ka lako 
tani mai vua - me samuti kina ka vakamatei.” 

16. Sa gai yaco ni se kabati tikoga na koro, sa biuti 
Uraia ena vanua sa kila ni ra tiko kina na dauvala. 

17. Era sa lako mai na tamata mai na koro ka vala 
vata kei Joape. Era sa mate eso na tamata i Tevita 
kei Uraia talega na Itaiti. 

18. Sa tukutuku o Joape vei Tevita ena veika kece 
me baleta nai valu, 

19. ka sa vakarota na dautukutuku ka vaka: “Ni 
sa oti na nomu tukuna vua na tui na veika me 
baleta nai valu, 

20. “Kevaka sa yaco me tubu na nona cudru na 
tui ka tarogi iko: “Na cava o ni sa toso voleka kina 
ki na koro ni sa ia tiko nai valu? O ni sa kila ni 
rawa ni ra vanavana mai na lalaga? 

21. ʻO cei sa vanai Apimeleki na luvei Jerubeseci? 
Sa sega beka ni dua na yalewa sa viritaka mai na 
vatu mai na lalaga, ka sa mate kina mai Tebesi? 
Na cava o ni sa lako voleka kina ki na lalaga, mo 
ni qai tukuna vua, na Nomuni tamata o Uraia na 
Itaiti sa mate talega.”” 

22. Sa lako yani na dautukutuku, ka lako mai me 
tukuna vei Tevita na veika kece sa talai koya mai 
kina o Joape. 

23. Sa tukuna vei Tevita na dautukutuku, “Era sa 
lako mai na meca ka yaco sara mai ena buca, 
keimami sa qai kaukauwa lesu ka cicivi ira me 
yacova sara na nodra matamata. 

24. “Era sa vanavana mai na dauvana mai na 
lalaga vei ira na nomuni tamata. Sa mate kina eso 
na tamata ni tui, sa mate talega kina o Uraia na 
Itaiti.” 

25. Sa tukuna o Tevita vua na dautukutuku, “Mo 
tukuna vei Joape, ka vaka: “Me kua ni 
vakayalocataki iko oqo, Nai sele sa vakamatea e 
dua kei na duatale, mo vakaukauwataka na nomu 
valuta na koro, ka taura sara, mo vakauqeti 
koya.” 

26. Ni sa rogoca na wati Uraia ni sa mate o na 
watina, o Uraia - sa vakalolokutaki watina. 

27. Ni sa oti na nona vakaloloku, sa talatala o 
Tevita me kau mai ki nona vale, ka sa yaco me 
watina ka vakasucuma vua e dua na luvena 
tagane. Na ka sa cakava oti o Tevita sa sega ni 
vakamarautaki kina o Jiova. 


Na Vosa Vakatautauvata Nei Nacani Kei Na 
Vakatutusa Nei Tevita 


12. O Jiova sa talai Nacani vei Tevita - sa lako 
mai ka tukuna vua: “E rua na tamata sa tiko ena 
dua na koro, dua vei rau sa vutuniyau ka dua sa 
dravudravua. 

2. “Sa levu sara na ka sa tu vua na vutuniyau, na 
manumanu kei na vuata. 

3. “Na dravudravua sa sega na ka vua, e dua na 
lami lailai ga, ea voli mai, ka me mai susugi, sa 
vakatuburi vata kei na nona vuvale. Sa kania ga na 
kena ka gunuva ga na mena, ka sa dau davo e 
serena, sa vaka sara ga e dua na luvena yalewa vei 
koya. 

4. “Sa lako mai e dua vua na tamata vutuniyau, 
sa bese ni taura mai na nona bai e dua na 
manumanu me vakarautaka vua sa lako tiko mai, 
ia, sa taura na nona lami na tamata dravudravua 
ka vakarautaka vua na nona vulagi.” 

5. Sa cudru vakalevu sara o Tevita vua na tamata 
sa cakava na ka oqo - ka sa qai tukuna talega vei 
Nacani, “Me vaka sa bula o Jiova, na tamata sa 
cakava na ka oqo sa dodonu me mate! 

6. “Me vakasuka tale me vaka-vataki na lami 


baleta ni sa cakava na ka ogo. Sa sega tale ga vua 
na yalololoma.” 

7. Sa qai vosa mai o Nacani vei Tevita, “Sai iko 
sara ga na tamata o ya! “Sa tukuna vaka oqo o 
Jiova na Kalou e Isireli, Au sa lumuti iko mo tui e 
Isireli, ka vakabulai iko mai na ligai Saula. 

8. “Au sa solia vei iko na vale nei nomu turaga 
kei na watidra na nomu turaga me ra maroroi ka 
solia vei iko na vuvale i Isireli kei Juta. Kevaka e 
lailai o ya; Au na solia vakalevu tale vei iko! 

9. “Na cava o sa beca kina nai vakaro i Jiova, mo 
cakava kina na veika ca oqo e matana? O sa 
vakamatei Uraia na Itaiti ena i seleiwau, ka taura 
na watina me watimu, ka vakamatei Uraia ena 
nodra i seleiwau na Amoni. 

10. “Mo kila, ni na sega ni yali nai seleiwau mai na 
nomu vale, baleta ni o sa beci Au, ka taura na wati 
Uraia na Itaiti me watimu.” 

11. “Sa tukuna vakaoqo o Jiova, ‘Raica au na 
vakatubura na kemu meca mai na nomu vale ga; 
Au na tauri ira na watimu mai matamu, ka soli ira 
ki vei ira na wekamu, ka era na veimoceri ni sa 
siga rarama levu tu. 

12. ʻO iko sa cakava vuni na ka oqo, la, Au na 
cakava na ka oqo ena matadra kece na Isireli, ena 
matanisiga.”” 

13. Sa tukuna o Tevita vei Nacani, “Au sai 
valavala ca vei Jiova.” Sa tukuna o Nacani vei 
Tevita, “O Jiova sa biuta tani na nomu i valavala 
ca, o na sega talega ni mate. 

14. “la, baleta na ka o sa cakava, o sa solia kina vei 
ira na meca i Jiova me ra vosa vakacacataki koya 
kina, na gone talega sa sucu vei iko ena mate.” 

15. Sa lako o Nacani ki nona vale. 


Na Mate Ni Luvei Tevita Tagane 

O Jiova sa samuta na luvei wati Uraia vei Tevita, 
sa tauvi mate vakaca sara. 

16. Sa masuti Jiova o Tevita ena vuku ni gone. Sa 
lolo o Tevita ka sa davo tiko ena qele ena bogi 
taucoko. 

17. Era sa lako mai na qase ni vale vei Tevita, me 
ra vakaduri koya cake mai na qele, ia, sa bese ga o 
koya me tucake se kana vata kei ira. 

18. Sa oti e vitu na siga, sa qai mate na gone. Era 
sa rere na dauveiqaravi me tukuna vei Tevita ni sa 
mate na gone. Era sa tukuna, “Ni se bula tiko na 
gone, eda se vosa tiko vua, ia e sega ni dau via 
rogoci keda. Me da tukuna rawa vakacava vua ni 
sa mate na gone? De qai cakava e dua na ka!” 

19. Ni sa raica o Tevita ni ra sa vosa minimini tiko 
na nona dauveigaravi, sa kila o Tevita ni sa mate 
na gone. Sa tukuna mai o Tevita vei ira na nona 
tamata, “Sa mate beka na gone?” Era sa sauma 
mai, “Sa mate o koya.” 

20. Sa tucake mai na buturara o Tevita, sa sili ka 
lumuti koya, veisautaka na nona i sulu, sa lako ki 
na vale i Jiova me lotu. Sa qai lako ki nona vale ga, 
era sa vakarautaka vua na kakana. Sa kana o 
Tevita me vaka ni sa gadreva. 

21. Era sa tukuna vua na nona dauveigaravi, “Na 

cava o sa cakava? O sa lolo ka tagi ni se bula tiko 
na gone, ia oqo ni sa mate, o sa qai tucake ka 
kana.” 

22. Sa vosa mai o Tevita ka vaka: “Ni se bula tiko 
na gone, au sa lolo ka tagi, ni'u sa tukuna “O cei e 
kila se ena loloma beka o Jiova vei au - me bula 
kina na gone?” 

23. “Oqo ni sa mate, na cava me'u lolo tale kina? 
E rawa beka ni'u kauti koya lesu tale mai? Au na 
lako vua, ia, ena sega ni lesu tale mai vei au o 
koya.” 


Sa Sucu O Solomoni 

24. Sa vakacegui Vaciseva o Tevita, ka lako vua, a 
rau sa veimoceri. Sa vakasucuma e dua na tagane 
ka vakayacani koya o Solomoni sa taleitaki 
Solomoni o Jiova. 

25. Sa vakauta o Jiova e dua nai tukutuku ena 
ligai Nacani na parofita: sa vakayacani kina na 
gone o Jetitia na kenai balebale na ka taleitaki i 
Jiova. 


Sa Vesuki O Raba 

26. Sa valuti Raba o Joape, o ira na kai Amoni, ka 
sa tauri o Raba na koro turaga. 

27. Sa vakauta nai tukutuku o Joape vei Tevita ka 
vaka: “Au sa valuti Raba ka au sa vesuka na wai e 
gunu tiko mai kina na koro. 

28. “Oqo mo vakasoqoni ira kece na tamata sa vo, 
me kabai na koro ka tauri dei, au qai taura na 
koro, ka qai vakayacani ga vei au.” 

29. Sa qai vakasoqoni ira na tamata o Tevita ka 
lako sobu ki Raba, sa valuta ka taura. 

30. Sa taura nai sala ni tui mai na uluna, na kena 
bibi sa dua na taledi na koula ka sa tu talega kina 
na veiveivatu talei kecega. Sa vakatokari vei 
Tevita (uluna). Sa kauta talega mai nai toki ni valu 
ni koro, ka sa rui levu dina. 

31. Era sa kau talega mai na tamata era sa tiko 
kina me ra mai cakacaka ena buli vatu ena nodra 
vakayagataka na i varo, na piki kaukamea, nai 
matau kaukamea. Sa caka na veika oqo vei ira na 
veikoro nodra na tamata na Amoni. O Tevita kei 
ira na tamata kecega, era sa lesu tale ki Jerusalemi. 


O Aminoni Kei Tema 


13. O Apisalome na luvei Tevita sa dua tiko 
na ganena rairai vinaka, na yacana o Tema, o 
Aminoni na luvei Tevita sa dau domoni koya. 

2. Na levu ni nona dodomo sa vakavuna kina me 
tauvimate, ni se goneyalewa savasava o Tema. 
Ogo na vuna e sega ni cakava rawa kina vua e dua 
na ka o Aminoni. 

3. Sa dua tiko nai tokani vinaka nei Aminoni na 
yacana o Jonatave na luvei Simea, na taci Tevita. 
Sa tamata lawaki levu sara o Jonatave. 

4. Sa tukuna sara vei Aminoni, “Na cava na 
vuna o sa lila tikoga kina e veisiga?” O iko na luve 
ni tui, e sega beka ni o na tukuna mai vei au? 
Sa qai tukuna vua o Aminoni, “Raica au sa rui 


domoni Tema vakalevu na ganei Apisalome na 
taciqu.” 

5. Sa tukuna vua o Jonatave, “Davo tiko ena 
nomui davodavo me vaka e dua sa tauvimate 
levu. Ni sa lako mai o tamamu ka raici iko, tukuna 
vua, “Au kerea, me lako mada mai o Tema na 
ganequ, me solia na kequ, me vakarautaka na 
kequ e mataqu, me'u raica ka kania mai ligana.”” 
6. Sa davo tiko o Aminoni ka vakamatematei 
koya sara tu, ni sa lako mai na tui ka raici koya - 
sa tukuna sara vua na tui, “Au kerea me lako 
mada mai o Tema me cakava mada e so na keke e 
mataqu, me'u qai kania mai ligana.” 

7. Sa talatala o Tevita vei Tema ka vaka: “Lako ki 
na vale nei ganemu o Aminoni ka vakarautaka na 
kakana vua.” 

8. Sa lako ki na vale nei Aminoni o Tema, sa 
davo tiko o Aminoni. Sa taura na falawa ka 
vakarautaka na keke e matana ka vavia. 

9. Sa kauta mai na kakana ka biuta e matana me 
kana - ia, sa bese ga ni kana o Aminoni. Sa vosa 
yani o Aminoni, “Me lako tani kece na tamata mai 
mataqu.” Era sa lako tani kece yani. 

10. Sa tukuna o Aminoni vei Tema, “Kauta mai na 
kakana ki noqu rumu ni moce me'u kana kina mai 
ligamu.” Sa kauta mai na keke o Tema vei 
Aminoni na ganena ki nona rumu ni moce. 

11. Ni sa kauta mai na madrai ki vua me kana, sa 
vesuki koya o Aminoni ka tukuna vua, “Lako mai 
na ganequ, daru mai davo mada.” 

12. Sa sauma vua o Tema, “Sega na ganequ, kua 
ni tauri au vakaukauwa, sa sega ni dodonu me 
caka na ka oqo e Isireli, kua ni cakava na ka 
veivakatorosobutaki oqo! 

13. “O au, meu kauta ki vei na noqu 
vakamaduataki oqo? Kei iko, o na vaka e dua na 
lialia e Isireli. Au kerea, mo vosa vua na tui, ni na 
sega ni bureitaki au vei iko o koya.” 

14. Sa sega ga ni via rogoca na domona, baleta ni 
sa kaukauwa cake, sa qai tauri Tema vakaukauwa 
ka kucuvi koya. 

15. Sa ca vakalevu na yalo i Aminoni vei Tema, sa 
levu cake na kena ca, mai na nona a domoni koya 
e liu. Sa tukuna vua o Aminoni, “Mo tucake, ka 
lako tani !” 

16. Sa tukuna o Tema vua, “Me kua sara, na ca ni 
nomu vakatalai au, ena levu cake mai na ca ni 
nomu kucuvi au.” Sa sega ga ni via rogoci koya o 
Aminoni. 

17. Sa kacivi ira mai na dauveigaravi ka tukuna, 
“Raica, me kautani na yalewa oqo mai vei au ka 
vakota na katuba ni sa lako yani.” 

18. Sa daramaka tiko o Tema e dua nai sulu 
duirokaroka mei vakatakilakila ni goneyalewa 
savasava ka luve ni tui. Era sa biuti koya e tuba ka 
vakota na katuba. 

19. Sa boroya na dravusa e uluna o Tema ka 
basubasuka nai sulu duirokaroka e tokara tiko ka 
biuta na ligana e uluna ka lako yani ni sa tagi 
vakararawa tiko. 

20. Sa tarogi koya o Apisalome na ganena, “Sa 

moceri iko o Aminoni na ganemu? Mo tauri iko 
vakamalua na ganequ - o koya e ganemu, mo kua 
ni kauta sara e lomamu na ka oqo.” Sa tiko ga e 
vale nei Apisalome o Tema. 

21. Sa cudru vakalevu na Tui o Tevita ni sa rogoca 
na veika oqo. 

22. O Apisalome sa sega ni tukuna e dua na ka 
vinaka se ka ca vei Aminoni na tacina, ni sa cati 
Aminoni o Apisalome baleta ni a kucuva na 
ganena o Tema. 


Sa Labati Aminoni O Apisalome 

23. Sa oti e rua vinaka na yabaki, o Apisalome sa 
kotivi ira tiko na sipi mai Peali-Asori, oqo sa 
voleka i Ifereimi; sa sureti ira kece na luve ni tui o 
Apisalome. 

24. Sa lako mai o Apisalome vua na tui ka tukuna, 
“Mo raica ni ra sa kotiva tiko na sipi na 
dauveiqaravi, au kerea me lako na tui kei ira na 
nona tamata vata kei na nona dauveiqaravi.” 

25. Sa tukuna na tui vei Apisalome, “Sega na 
luvequ, me kua ni da lako kece, de keimami 
vakaocaoca vei iko.” Sa cikevi tamana tiko - ia, sa 
sega ga, sa qai vakalouvinakataka ga. 

26. Sa qai kerea o Apisalome, “Kevaka o sa sega 
ni lako, ia, me lako mai o Aminoni na taciqu.” Sa 
tukuna mai na tui, “Na cava me lako kina o 
Aminoni vata kei kemuni?” 

27. Sa cikecike ga o Apisalome, sa qai vakatarai 
Aminoni, na tui, me lako, kei ira kece na luve ni 
tui me lako vata kei koya. 

28. Sa vakaroti ira oti na nona tamata o 
Apisalome ka vaka: “Mo ni raica tiko ni sa 
mamarau tiko vakalevu o Aminoni ena waini, ka 
sa yaco me'u tukuna yani, ‘Mo ni mokuta, mo ni 
vakamatei koya sara! Mo ni kua ni rere, sa sega 
beka ni'u vakaroti kemuni? Mo ni yalovakatagane 
ka yatedei.” 

29. O ira na tamata nei Apisalome era sa cakava 
vei Aminoni me vaka sa vakarota o Apisalome. 
Era sa tucake kece na luve ni tui - o ira vakayadua 
sa ciciva na nodra Meule ka dro yani. 

30. Sa qai yaco, ni ra se dro tiko yani, sa yaco vei 
Tevita nai tukutuku ka vaka: “O Apisalome sa 
vakamatei ira kece na luve ni tui, ka sa sega ni dua 
evo!” 

31. Sa tucake na tui ka dresulaka na nona i sulu 
ka davo ki na qele, era sa tu kece e yasana na nona 
tamata ka sa dresulaki talega na nodra i sulu. 

32. O Jonatave na luvei Simea na taci Tevita sa 
vosa mai ka vaka: “Me kua ni nanuma na noqu 
turaga ni ra sa mate kece oqo, na luve ni tui, ni o 
Aminoni duadua ga sa mate. Ni oqo nai vakaro 
nei Apisalome, mai na siga e a kucuvi Tema kina 
na ganena. 

33. “O koya oqo, me kua ni kauta sara kina ki 
yalona na tui, me nanuma ni ra sa mate kece na 
luve ni tui.” 


Sa Dro O Apisalome Ki Kesuri 
34. Sa dro o Apisalome. Na cauravou sa vakatawa 


tiko, sa rai yani - sa raici ira na lewevuga era sa 
lako tiko mai ena sala mai delana e na nodra muri 
tiko yani. 

35. Sa tukuna o Jonatave vua na tui, “Raica, era sa 
lako tiko mai na luve ni tui; me vaka sa tukuna na 
nomuni tamata, sa vaka kina.” 

36. Sa yaco vaka kina, ni sa oti tikoga na nona 
vosa vua na tui, era sa yaco dina mai na luve ni 
tui. Era sa tabalaka na domodra ka qoqolou. Era sa 
tagi talega na tui kei ira na nona tamata. 

37. O Apisalome sa dro ka lako sara ki Talemai na 
luvei Ameuti na tui Kesuri. Sa tagicaki na luvena 
tiko o Tevita ena veisiga. 

38. Sa dro o Apisalome ka yaco ki Kesuri, sa tiko 
mai kea me tolu na yabaki. 

39. Sa vinakata o Tevitana Tui me lako vei 
Apisalome. Sa vakacegu oti o koya ena vuku i 
Aminoni baleta 

ni sa mate oti. 


Sa Lesu Mai Ki Jerusalemi O Apisalome 


14. O Joape na luvei Seruia sa nanuma ni sa 
rui kauwai vakalevu na yalo i Tevita na tui vei 
Apisalome. 

2. Sa talatala vei Tekoa, ka sa kau mai vua e dua 
na yalewa vuku ka tukuna vua, “Mo vuki me vaka 
e dua sa vakaloloku tiko, daramaka na kena i sulu, 
kua ni lumuta e dua nai lumu, na nomu i vukivuki 
me vaka e dua sa vakalolokutaka tiko e dua na 
mate sa dede sara. 

3. “Lako vua na tui ka vosa vaka oqo vua,”sa 
bulia sara vua o Joape na vosa me vosataka. 

4. Ni sa vosa na yalewa vua na tui, sa lutu sobu 
ki na qele ka vakamatematei koya ka kaci yani, 
“Veivuke kemuni na tui!” 

5. Sa tukuna mai na tui vei koya, “Na cava o lega 
kina?” mo ni kila “Oi au na yada sa mate oti o na 
watiqu. 

6. “Oqo na nomuni vada sa rua tiko na luvena, e 
rau sa veivala mai na were, ka sa sega e dua me 
tarovi rau, e dua sa samuta e dua, ka vakamatei 
koya. 

7. “Oqo na vuvale kece sa to me veivala kei na 
nomuni vada ni ra sa tukuna, ‘Soli koya mai sa 
vakamatea na tacina me keimami vakamatea 
talega, ena vuku i tacina sa mate; me keimami 
vakamatei koya sa na nona nai tutu me 
vakawabokotaki kina na kawa sa vo.” Me kua ni 
rogo tale kina na yacana ena delai vuravura.” 

8. Sa tukuna na tui vua na yalewa, “Mo lako ki 
nomu vale ka au na solia nai vakaro ena 
vukumu.” 

9. Na yalewa mai Tekoa oqo, sa tukuna vua na 
tui, “Na noqu turaga na tui, laiva na caka cala oqo 
me noqu ga kei na vale nei tamaqu, na tui kei na 
nona i tikotiko vakaturaga me galala kina.” 

10. Sa tukuna vei koya na tui, “O koya ga sa 
tukuna vei iko e dua na ka, kauti koya mai vei au, 
me kua tale ni tarai iko vakadua.” 

11. Sa qai tukuna tale mai na yalewa, “Au kerea 
na tui me nanumi Jiova na Kalou, ka me kua ni 
vakatara na  veisausaumitaki ni dra me 
veivakarusai tale, de ra qai vakarusa na luvequ 
tagane.” Sa tukuna mai na tui, “Me vaka sa bula o 
Jiova, ena sega ni lutu ki na qele e dua na drau ni 
uludratou na luvemu.” 
12. Sa vosa mai na yalewa ka vaka: “Au kerea, me 
vosa tale mada vakadua na nomuni vada vua na 
noqu turaga na tui.” Sauma mai na tui ka vaka: 
“Vosa ga mai.” 
13. Sa qai vosa tale na yalewa: “Na cava o ni sa 
bucina kina vakaoqo vei ira na tamata ni Kalou? 
Ni sa vosa vaka oqo na tui vua sa beitaki ena 
yalona, ena ka oqo sa sega ni kauti koya mai kina 
ki vale o koya sa beitaki. 
14. “Ni na mate vaka i dina, me vaka na wai sa 
turu ki na qele, ka sega ni rawa ni kumuni tale 
mai. la, na Kalou sa sega ni kauta tani na bula; sa 
tiko ga na Nona sala ni o ira sa biu tani, era sa sega 
ni kautani vakadua. 
15. “Ogo, au sa lako mai kina me tukuna vua na 
tui na ka oqo, ni ra sa cakava na tamata me'u rere, 
ka sa tukuna kina na Nomuni vada “Ni na sega ni 
vosa vua na tui. Oqo beka ena vakayacora kina na 
tui na veika sa  gadreva na  nomuni 
vadadauveigaravi. 
16. “Na tui ena rogoca ka sereka na nona vada mai 
na ligadra na tamata ena via vakarusai au kei ira 
na luvequ mai na veivakarautaki ni Kalou.” 
17. “Sa tukuna na nomuni vada, “Na nona vosa na 
noqu turaga na tui sa veivakacegui; me vaka na 
agilosi ni Kalou, sa vaka kina na noqu turaga na 
tui ena nona kila vinaka na vinaka kei na ca. Me 
tiko vata kei kemuni na Kalou o Jiova.” 
18. Sa sauma mai na tui ka tukuna vua na yalewa. 
“Au kerea, mo kua ni vunitaka vei au e dua na ka 
au na taroga vei iko.” Sa tukuna mai na yalewa, 
“Me vosa ga mai na noqu turaga na tui.” 
19. Sa tukuna yani na tui, “Sa tiko beka kei iko na 
ligai Joape ena ka kece oqo?” Sa sauma yani na 
yalewa, “Me vaka o ni sa bula na noqu turaga na 
tui, sa sega tale ni dua e rawa ni vuki ki nai matau 
se ki nai mawi mai na vei ka sa tukuna na noqu 
turaga na tui. Ni sai Joape sa vakaroti au, ka sa 
biuta kece na vosa oqo ki na gusuna na nomuni 
vada. 
20. “Me kauti tiko mai na veisau oqo, na nomuni 
tamata o Joape sa cakava tiko na ka oqo. la na 
noqu turaga sa vuku cake me vaka na vuku ni 
agilosi ni Kalou, me kila kina na ka sa caka tiko e 
” 
vuravura. 
21. Sa tukuna na tui vei Joape, “Sa vinaka, au sa 
vakatara na ka oqo. Lako ka kauta lesu mai na 
cauravou o Apisalome.” 
22. Sa lutu ki na qele o Joape ka sa cuva 
vakatoboicu tu, ka vakavinavinakataka na tui, ka 
tukuna, “Ena siga oqo, au sa kila ni'u sa kune 
loloma e matamuni na noqu turaga na tui, ni sa 
vakadonuya na tui na kerekere ni nona tamata.” 


23. Sa tucake o Joape ka lako ki Kesuri ka kauti 
Apisalome mai ki Jerusalemi. 

24. Sa tukuna na tui, “Me lesutale o koya ki na 
nona vale, me kua ni vakatarai me raica na 
mataqu.” Sa lesu tale o Apisalome ki nona vale - 
sa sega ni raica na matana na tui. 


Sa Vosoti Apisalome O Tevita 

25. Sa sega ni dua e lsireli sa raici cake me 
vakataki Apisalome ni sa rui tamata rairai vinaka. 
Mai na qeteqete ni yavana ki na boto ni uluna, sa 
sega na ka me vakamelei kina. 

26. Ni sa dau koti na uluna -- ena veiyabaki, sa 
dau koti ga ni sa rui dauvakabibitaki koya na 
uluna. Na bibi ni uluna-- e sa dau kotivi e tolu na 
paudi bibi me vaka nai vakatagedegede ni 
vakaraubibi ni tui. 

27. Sa sucu vei Apisalome e tolu na gone tagane 
kei na dua na yalewa, sa vakayacani me o Tema. 
Sa goneyalewa rairai vinaka sara. 

28. Sa tiko e Jerusalemi o Apisalome me rua na 
yabaki ka sega ni raica na tui. 

29. Sa talatala o Apisalome vei Joape me lako vua 
na tui, sa sega ni via lako mai o Joape. 

30. Sa tukuna vei ira na nona tamata, “Raica sa 
tiko na teitei nei Joape volekata na noqu, ka sa tiko 
kina sila kamikamica. Dou lako ka vakama.” A ra 
sa lako na tamata i Apisalome ka vakama. 

31. Sa tucake o Joape ka lako mai ki vei 
Apisalome ka taroga, “Na cava era sa vakama kina 
na noqu veisila kamikamica na nomu tamata?” 

32. Sa sauma o Apisalome vei Joape ka vaka: “Au 
sa talatala yani, ‘Mo lako mai, me'u talai iko vua 
na tui mo taroga, “Na cava au sa lako tani kina 
mai Kesuri? E vinaka cake me'u tiko ga mai kea.” 
O koya oqo me'u raica kina na tui, kevaka sa dua 
na cala vei au, me vakamatei au.” 

33. Sa lako o Joape vua na tui ka tukuna vua. Ni 
sa kacivi o Apisalome vua na tui, sa lako mai ka 
cuva e matana na tui. Sa reguci Apisalome na tui. 


Sa Sega Ni Vakarorogo O Apisalome 


15. Sa oti oqo, sa vakarautaka vei koya o 
Apisalome eso na qiqi ni valu kei na ose, kei na 
limasagavulu na tamata me cici tiko e matana. 

2. Sa dau yadra vakamataka o Apisalome me tu 
volekata na matamata. O koya vakayadua ga sa 
lewai tiko, sa dau lako mai vua na tui me tau na 
lewa. Sa dau kacivi ira o Apisalome ka taroga, “Se 
era sa lako mai vei?” Sa qai dau saumi vua, “Na 
nomuni tamata sa lako mai na yavusa o ya kei na 
yavusa o ya e Isireli.” 

3. Sa qai dau tukuna o Apisalome, “Raica na 
nomu beitaki - o sa sega ni cala kina, o sa vinaka. 
Sa sega ni dua na nona i vukevuke na tui me 
rogoci iko.” 

4. Sa dau tukuna talega o Apisalome, “lo, me'u 
sa turaga mada ga ni lewa ena vanua, o ira kece ga 
sa veibeitaki kei ira sa beitaki me ra lako mai vei 
au, au na solia vei ira na lewa dodonu.” 

5. Sa qai yaco, ni sa lako mai e dua vua, e dau 
dodoka yani na ligana ka tauri koya ka reguca. 

6. Sa dau cakava vaka oqo o Apisalome vei ira 
kece na Isireli sa dau lako mai vua na tui me lewai. 
Sa qai dau vesuka na yalodra na tamata e Isireli. 

7. Ni sa oti e vasagavulu na yabaki, sa tukuna o 
Apisalome vua na tui, “Au kerea me'u lako madai 
Epironi me'u cakava mada na yalayala au a 
yalayala kina vei Jiova. 

8. “Au sa cakava e dua na yalayala ni'u a tiko 
mai Kesuri e Siria ka tukuna ka vaka: “Kevaka sa 
kauti Au lesu ki Jerusalemi, au na qaravi Jiova 
ga.” 

9. Sa tukuna vua na tui, “Lako ena vakacegu” sa 
tucake ka lako ki Epironi. 

10. Sa vakauta na yamata vuni e Isireli taucoko ka 
tukuna, “Ena gauna ga o ni sa rogoca kina na 
davui, “Mo ni qai tukuna, sa veiliutaki o 
Apisalome e Epironi!”” 

11. Sa lako vata kei Apisalome e rua na drau na 
tamata mai Jerusalemi, era sa lako yani ena 
lecaika, ni ra sa sega ni kila na veika sa nakiti oti 
tu. 

12. Sa talatala o Apisalome vei Eitofeli na kai 
Kila—na daunivakasala nei Tevita mai nona koro e 
Kilo— ni se vakacaboi soro tiko. Sa tubu kaukauwa 
sara na i naki ca oqo, ni sa tubu me levu tikoga era 
sa muri Apisalome. 


Sa Dro Tani Mai Jerusalemi O Tevita 

13. Sa lako mai vei Tevita e dua na dautukutuku 
ka vaka: “Na yalodra na tamata e Isireli sa tiko vei 
Apisalome.” 

14. Sa tukuna o Tevita vei ira kece na nona tamata 
era sa tiko vata mai Jerusalemi, “Mo ni tucake, ka 
me da dro yani, de, eda na qai sega ni dro rawa 
mai vei Apisalome. Mo ni vakatotolo, me da lako 
yani, de qai toboki keda vakasauri ka kauta mai na 
leqa vei keda, ka samuta na koro ena i seleiwau.” 
15. Era sa tukuna na tamata ni tui vua na tui, 
“Keimami sa nomuni tamata, ka sa tu vakarau tu 
me cakava na veika sa vakarota na neimami 
turaga na tui.” 

16. Sa lako yani na tui kei ira kece na nona vuvale. 
Na tui sa biuti iratou tiko ga e tini na yalewa (na 
watina lalai) me ratou vakatawana tiko na vale. 

17. Sa lako yani na tui kei ira kecega na tamata 
vata kei koya, ka tu vakadua ena taudaku ni koro. 
18. Era sa lako kece e matana na nona tamata, o 
ira na Kireci, ira kece na Peleci kei ira kece na Kiti, 
e ono na drau era sa muri koya mai Kaca, era sa 
lako ena matana na tui. 

19. Na tui sa tukuna vei Itai na kai Kiti, “Na cava 
o sa via lako talega kina vata kei keimami? Mo 
lesu tale ka tiko vata na tui. O sa kaitani ka tamata 
vesuki mai na nomu vanua. 

20. “O se qai lako mada ga mai e nanoa. Me'u 
cakava beka mo veiciciyaki vaka ka vaka vata kei 
keimami e na siga oqo, na noqu lako oqo, au sega 
ni kila se kivei? Mo lesu ka kauti ira tale na 


tacimu. Na loloma kei na dina me tiko vata kei 
iko.” 

21. O Itai sa sauma vua na tui ka vaka: “Me vaka 
sa bula o Jiova, ka sa bula talega na noqu turaga 
na tui, na veivanua kecega sa tiko kina na noqu 
turaga na tui, ena bula se ena mate, era na tiko 
talega kina na nomuni tamata.” 

22. Sa tukuna o Tevita vei Itai, “Lako ka takoso.” 
O Itai na kai Kiti kei ira kecega na tamata kei ira 
na lalai sa tiko vata kei koya, era sa takoso. 

23. Era sa tagi na veivanua kecega vakadomoi 
levu, ka era sa takoso kecega na tamata. Na tui 
talega sa takoso ena wai mai Kitironi, era sa takoso 
na tamata kecega me donuya na sala ki na vanua 
liwa. 

24. O Setoki kei ira kece na livai sa tiko vata kei 
koya, era sa laveta tiko na “Kato ni veiyalayalati ni 
Kalou, ka biuta sobu na Kato ni Kalou, o Avaiata 
sa lako cake tikoga me yacova ni ra sa takoso kece 
na tamata mai na koro. 

25. Sa tukuna na tui vei Setoki, “Colata lesu tale 
na Kato ni Kalou ki na koro. “Kevaka au sa kune 
loloma ena mata i Jiova, ena kauti au lesu tale mai 
ka vakaraitaka vei au na Kato kei na Nona i 
tikotiko. 

26. “Kevaka sa tukuna vaka oqo, “Au sa sega ni 
taleitaki iko, sai au oqo, me cakava o koya vei au 
me vaka sa vinaka vua.” 

27. Na tui sa vosa talega vei Setoki na beta ka 
vaka: “O sa sega beka ni dua na dau raica na 
veika? Mo lesu tale ki na koro ena vakacegu kei 
rau na luvemu tagane ruarua, o Aimasi na luvemu 
kei Jonacani na luvei Avaiata. 

28. “Raica, au na wawa tiko ga mai na buca ena 
vanua liwa, me yacova ni sa lako mai na vosa mai 
vei iko, me'u vakananumi kina.” 

29. O Setoki kei Avaiata e rau sa kauta lesu tale na 
Kato ni Kalou ki Jerusalemi. Sa tiko ga mai kea. 

30. O Tevita sa lako ena yasana i cake ni 
ulunivanua ni veiolive, sa tagi vakalevu ni sa lako 
cake tiko, sa ubia tiko na uluna ka sa lako tiko vata 
kei koya, era sa ubia talega na uludra ni ra sa lako 
cake tiko ka era sa tagi talega. 

31. Sa dua e tukuna mai vei Tevita, “O Fitofeli sa 
dua e bukivere tiko vata kei Apisalome.” Sa masu 
o Tevita ka vaka: “I Jiova, au sa kerea mo ni 
vukica nai vakasala nei Eitofeli me ka lialia !” 

32. Ni sa yaco ki na ulunivanua o Tevita, na 
vanua sa daulotu kina vei Jiova--sa basika talega 
mai o Usai na Akiti, me mai sota kei na tui, sa 
kabasu tu na nona i ubi ka kuvukuvu tu na uluna. 
33. Sa tukuna vua o Tevita, “Kevaka o na muri au 
mai oqo, o sa na vakaicolacola ka vakabibitaki au. 
34. “Kevaka mo sa lesu tale ki na koro ka tukuna 
vei Apisalome, “Au sa na nomuni tamata na tui, 
me vaka au sa nona tamata na tamamuni e liu, au 
sa na nomuni tamata oqo.” O na vakadruka kina 
nai vakasala nei Eitofeli ena vukuqu. 

35. “Sa sega ni tiko vei iko o Setoki kei Avaiata na 
bete? Na veika o na rogoca mai na vale ni tui, mo 
tukuna vei Setoki kei Avaiata na bete. 

36. “E rau sa tiko talega mai kea oi rau na 
luvedrau na bete, o Aimasi, na luvei Setoki kei 
Jonacani na luvei Avaiata - mo vakauta mai vei 
rau nai tukutuku kece o na rogoca.” 

37. O Usai na i tokani nei Tevita sa lako yani ki 
Jerusalemi. Sa lako talega mai ki Jerusalemi o 
Apisalome. 


Na Dauveiqaravi Nei Mefiposeci 


16. Ni sa lako sivia yani na dela ni ulunivanua 
o Tevita, sa rau sota kei Sipa na dauveiqaravi nei 
Mefiposeci, sa mai sotavi Tevita kei na vica na asa. 
Sa vakavodoki tu ena asa oqo e rua na drau nai 
buli madrai, dua na drau nai soso vaini, dua na 
drau na vuata ni vula i katakata kei na dua na 
saga waini. 

2. Sa tukuna na tui vei Sipa, “Na cava o sa 
nanuma mo cakava ena ka oqo?” “Na vuvale 
vakatui me ra vodo kina, na madrai kei na vuata 
me kedra na cauravou, kei na waini me ra gunuva 
o ira sa malumalumu ena vanua liwa.” 

3. Sa tukuna na tui, “Sa evei ga na luvena na 
nomu turaga?” Sa sauma o Sipa vua na nona 
turaga, “Sa tiko vakaidina mai Jerusalemi o koya, 
ni sa tukuna, “Ena siga oqo na vuvale e Isireli ena 
vakatikora lesu na matanitu nei Tamaqu vei au.” 
4. Sa tukuna na tui vei Sipa, “Na veika kece sa 
nei Mefiposeci, sa nomu.” “Ena yalomalumalumu 
au sa cuva vei kemuni, me'u kune loloma kina e 
matamuni, na noqu turaga na noqu tui!” Sa sauma 
yani o Sipa. 


Sa Rukaki Tevita O Simei 

5. Ni sa lako mai ki Baurimi na tui o Tevita, sa 
dua na tamata mai na vuvale i Saula, na yacana o 
Simei na luve i Kira. Sa ruru ka veirukaki tikoga ni 
sa lako tiko mai. 

6. Sa vakaviriki Tevita ena vatu kei ira kece 
talega na nona tamata. O ira kece na tamata era sa 
tu vata kei Tevita kei ira na tamata gaga e nai 
matau kei nai mawi. 

7. Ni sa ruru tiko o Simei sa tukuna tiko, “Lako 
mai, lako mai - tamata daugunu dra, tamata 
siosio, viavialevu! 

8. “O Jiova sa kauta mai vei iko na dra kece ni 
vale i Saula, o sa mai veiliutaki tiko kina; ka sa 
solia kina na matanitu o Jiova vei Apisalome na 
luvemu. Oqo o sa vesuki ena nomu ca, baleta ni o 
sa tamata dau via gunu dra !” 

9. O Apisai na luvei Seruia sa tukuna vua na tui, 
“Na cava e rukaka kina na tui na koli dukalevu 
oqo? Laivi au me'u lako yani ka musulaka laivi na 
domona!” 

10. “Na cava me'u cakava vei iko na luvei Seruia? 
Laiva me ruru me vaka sa solia vei koya o Jiova, 
“Rukaki Tevita’ - O cei tale me tukuna, “Na cava o 
sa cakava kina oqo?” 

11. Sa tukuna o Tevita vei Apisai kei ira kece na 
nona tamata, “Raica na luvequ sa lako mai na 
yagoqu dina sa vakasaqara na noqu bula. Qai 


vakacava li na kai Penijamini oqo? Laivi koya - 
laiva me ruru tiko; ni sa vakaroti koya tiko na 
Kalou. 

12. “Sa rawa ni o Jiova sa vinakata me raica na 
noqu vakararawataki - o Jiova ga ena sauma vei 
au ena vinaka ena vuku ni nona ruru ca ena siga 
oqo.” 

13. Nira sa lako yani ena sala o Tevita kei ira na 
nona tamata. O Simei sa lako ena yasana ka dua, 
ka ruru ca tiko mai, ka viriviri tiko mai ena vatu, 
ka caqeta tiko mai na kuvu ni soso. 

14. Na tui kei ira kece sa tiko vata kei koya era sa 
wawale. Era sa vakabulabulataki ira tale e keya. 


Na I Vakasala Nei Eitofeli 

15. O Apisalome kei ira kece na Isireli era sa lako 
mai ki Jerusalemi. Sa tiko vata kei ira o Eitofeli. 

16. Sa yaco o Usaia na Akiti nai tokani nei Tevita 
sa lako mai vei Apisalome ka tukuna, “Me bula 
balavu na tui! Me bula balavu na tui!” 

17. Sa tukuna mai o Apisalome vei Usaia, “O 
koya beka oqo na nomu veitokoni vua na wekamu 
voleka? Na cava o sega ni lako kina vata kei 
koya?” 

18. Sa sauma o Usai vei Apisalome, “E sega, ocei 
era digitaka na Isireli au na tiko kina, au na tiko ga 
kina. 

19. “Me kena i kuri, o cei me'u na qarava? Me'u 
kua ni garava ena mata ni luvena? Me vaka ni'u sa 
veiqaravi ena matai tamana, ena vaka kina e 
matamu.” 

20. Sa tukuna o Apisalome vei Fitofeli, “Solia nai 
vakasala ena veika meda cakava.” 

21. Sa tukuna o Eitofeli vei Apisalome, “Lako vei 
iratou na watina lalai na tamamu, era sa biu tu 
mai me raica na vale - era na rogoca kece na Isireli 
ni o sa cati mai vei tamamu. Na ligadra kece sa 
tiko vata kei iko sa na qai kaukauwa mai.” 

22. Era sa qai vakaduria e dua na vale laca ena 
dela ni vale vei Apisalome. Sa qai dau tiko vata 
kina kei ira na wati tamana lalai ena matadra kece 
na Isireli. 

23. Nai vakasala nei Eitofeli sa solia ena gauna o 
ya - sa vaka ga e dua sa taura mai nai vakasala 
mai vua na Kalou. Sa vakakina nai vakasala nei 
Eitofeli vei Tevita kei Apisalome. 


17. Sa tukuna o Eitofeli vei Apisalome, “Me'u 
digitaka mada e tinikarua na udolu na tagane, 
me'u lako ka vakasaqarai Tevita ena bogi oqo. 

2. “Au na lako yani vua ni sa malumalumu ka 
veilecayaki ka au na cakava vua me rere. O ira 
kece sa tiko vua, era na veidroyaki, ka au na 
vakamatea ga na tui. 

3. “Au na kauti ira lesu mai na tamata kece vei 
iko. Ni ra sa lesu kece mai na tamata oqo, vaka vo 
ga na tamata o sa vakasaqara, era na qai tiko 
vinaka kece na tamata.” 

4. Na vosa vaka oqo sa vinaka vei Apisalome kei 
ira kece na qase e Isireli. 

Na I Vakasala Nei Usai 

5. Sa tukuna o Apisalome, “Me kacivi mai o Usai 
na Akiti, me da rogoca talega na veika me na 
tukuna.” 

6. Ni sa lako mai o Usai vei Apisalome, sa 
tukuna vua o Apisalome ka vaka: “Sa tukuna vaka 
oqo o Eitofeli, me da cakava me vaka sa tukuna o 
koya? Ke sega, tukuna mai me cava tale.” 

7. Sa tukuna o Usai vei Apisalome, “Nai 
vakasala e solia o Eitofeli, e sega ni veiraurau ena 
gauna oqo. 

8. Sa tukuna tale o Usai, “Iko sa kilai tamamu kei 
ira na nona tamata, ni ra sa tamata qaqa ka sa dei 
tu ena lomadra, me vaka e dua na pera sa butakoci 
na luvena mai na buca; o tamamu sa tamata ni 
valu, ena tiko vakatikitiki ga ka sega ni via tiko 
vata na tamata. 

9. “Sa dina ena gauna sara ga oqo, ena tiko o 
koya ena dua na qara vatu, se ena dua tale na 
vanua. Ni sa kabai mai na dua na yasana, o ira era 
na rogoca era na tukuna, ‘Sa dua na veivakamatei 
levu vei ira sa muri Apisalome.’ 

10. “Kevaka mada ga e dua na tamata qaqa ka 
yalo vakalaione, ena waicala ga o koya. Ni o ira 
kece na Isireli era sa kila ni o Tamamu sa tamata 
qaqa kei ira sa tiko vata kei koya era sa tamata 
qaqa. 

11. “Sa noqu i vakasala oqo, me ra vakasoqoni 
kece mai na Isireli vei iko, mai Tani ki Perisepa, 
me vaka na nuku ni matasawa na kedra lewelevu 
- ka mo lako sara ga o iko ki nai valu. 

12. “Eda na lakovi koya yani ena vanua cava ga e 
tiko kina, eda na tosovi koya yani me vaka sa lutu 
na tegu ena vanua. Me vaka vei koya kei ira sa 
tiko vata kei koya, ena sega ni vo e dua me vaka 
ga e dua. 

13. “Kevaka sa dro ki na dua na koro, me na qai 
kauta mai na dali na Isireli ki na koro o ya, ka me 
qai lau dre ki na uciwai na lalaga ni koro, me 
yacova ni sa sega ni tucake tu e dua na vatu.” 

14. O Apisalome kei ira kece na Isireli era sa 
tukuna, “Nai vakasala nei Usai sa vinaka cake mai 
nai vakasala nei Fitofeli.” Ni sa lewa na Kalou me 
vakadrukai nai vakasala nei Eitofeli, ka sa 
vinakata talega na Kalou me sotava na lega o 
Apisalome. 


O Usaia Sa Vakasalataki Tevita Me Dro 

15. Sa tukuna o Usai vei Setoki kei Avaiata na 
bete, “Sa vakasalataki Apisalome vaka oqo o 
Eitofeli kei ira na qase e Isireli, sa vaka talega oqo 
na noqu i vakasala. 

16. “Me tukuni vakatotolo oqo vei Tevita, “Me 
kua ni moce ena bogi oqo mai na buca de ra qai 
tilomi kece na tui kei ira kece sa tiko vata kei 
koya.” 

17. O Jonacani kei Aimasi e rau sa tiko mai Eni- 
Rokeli, ni rau sa sega ni vinakata me rau laurai ni 
rau sa lako mai kina koro; e dua na vada sa dau 
lako mai ka tukuna vei rau nai tukutuku me 
tukuni vei Tevita na tui. 


18. la, sa dua na tamata sa raici rau ka tukuna vei 
Apisalome, la, e rau sa lako yani vakatotolo. Ka 
lako mai ki na nona vale e dua na tamata e 
Baurimi, sa tiko talega na nona toevu ni wai ena 
buturara ka rau sa lako sobu kina. 

19. Sa dua na yalewa sa ubia na gusu ni toevu oqo 
ka kaburaka tu e cake na sore ni sila ka sa sega ni 
kilai. 

20. Ni ra sa lako mai na tamata i Apisalome ki na 
vale ni yalewa oqo ka taroga, “E vei o Aimasi kei 
Jonacani?” Sa tukuna na yalewa, “E rau sa lako 
sobu ki nai vurevure ni wai” Ni ra sa 
vakasaqagara ka sega ni kunei rau, era sa lesu tale 
ki Jerusalemi. 

21. Ni ra sa lesu yani, e rau sa lako cake mai na 
toevu ka lako ka tukuna vei Tevita, “Mo tucake ka 
takosova na wai vakatotolo, ni sa solia tiko nai 
vakasala o Eitofeli me baleti iko.” 

22. O Tevita kei ira kece na tamata sa tiko vua era 
sa takosova na Joritani. Ni sa rarama mai na 
mataka era sa takosova kece na Joritani. 

23. Ni sa raica o Eitofeli ni sa sega ni vakamuri na 
nona i vakasala, sa vakarautaka na nona asa, sa 
vodoka ka lako ki nona vale ki na nona koro. Sa 
tuvana vinaka na nona vale, ka kunati koya vakai 
koya ka mate; sa la'ki buluti sara vata kei ira na 
gase. 

24. O Tevita sa lako ki Maenaimi. O Apisalome sa 
lako ki na Joritani ka takoso, o koya kei ira kece na 
Isireli. 

25. O Apisalome, sa vakaduri Amasa me liuliu ni 
mataivalu ka sega ni o Joape. O Amasa oqo, sa 
luvena e dua na tamata na yacana o Jicara e dua 
na Isireli o koya oqo sa moceri Avikali oti na luvei 
Nasa na taci Seruwaia na tinai Joape. 

26. O Isireli kei Apisalome era sa mai tiko ena 
vanua o Kiliati. 

27. Ni sa lako mai Maenaimi o Tevita, o Sobi na 
luve i Nasa mai Rapa (era kai Amoni), o Makiri na 
luvei Amieli mai Lo-Debara kei Basilai na kai 
Kiliati mai Rogelemi, 

28. Era sa kau davodavo mai, na beseni na veleti, 
na witi na sila na vuata kei na bini, kei na veika 
eso e dau laukana, 

29. “Na oni, na lewe ni manumanu, na Jisi vei 
Tevita kei ira na tamata sa tiko vata kei koya me ra 
kania. Ni ra sa tukuna, era sa malumalumu ka via 
kana ka via gunu ena vanua liwa.” 


Na Vakadrukai Kei Na Mate Nei Apisalome 


18. O Tevita sa wiliki ira na tamata sa tiko 
vua, ka sa lesi ira nai liuliu ni vei yaudolu kei nai 
liuliu ni vei yadrau. 

2. Sa vakatala yani o Tevita e dua nai katolu ni 
tamata ena ligai Joape, e dua tale nai katolu ena 
ligai Apisai na luvei Seruwaia na taci Joape, kei na 
dua tale nai katolu ena ligai Itai na kai Kiti. Sa 
tukuna na tui vei ira na tamata, “au na lako vata 
talega kei kemuni, oi au.” 

3. Era sa tukuna mai na tamata, “O na sega ni 
lako, kevaka keimami sa na dro, era na sega ni 
kawaitaki keimami; se me mate e veimama vei 
kemuni, era na sega ni via kawaitaka. O iko ga sa 
tautauvata kei na tini na udolu vei keimami. O iko 
ga sa na vukei keimami vakalevu ena koro.” 

4. Sa sauma vei ira na tui, “Na veika ga sa 
vinaka vei kemuni, au na cakava.” Sa tucake tu 
ena yasa ni matamata na tui, ka era sa lako e 
matana na yayadrau kei na ya yaudolu. 

5. Na tui sa vakaroti Joape, Apisai kei Itai ka 
vaka: “Ena vukuqu, mo dou cakacaka vakavinaka 
vua na cauravou o Apisalome.” Era sa rogoca na 
tamata kecega nai vakaro sa solia na tui ena vuku i 
Apisalome. 

6. Era sa lako yani na tamata kecega ki nai valu 
ena buca vei ira na Isireli. Sa caka tiko na vala ena 
veikau mai Ifereimi. 

7. Era sa vakadrukai na lsireli e matadra na 
tamata i Tevita. Sa dua na veivakamatei levu sa 
caka ena siga o ya ni rauta tiko e ruasagavulu na 
udolu era sa mate ena siga o ya. 

8. Sa toso yani ki na yasa ni vanua kecega nai 
valu. Na veikau sa vakamatei ira vakalevu na 
tamata mai nai seleiwau. 

9. Sa sotavi ira na tamata i Tevita o Apisalome. 
Sa vodo tiko ena dua na meule o Apisalome. Sa 
cici na meule ena vukuna ka curuma yani na vei 
oki vakavotona, ka sa tavesu na uluna ena dua na 
vunikau oqo. Sa gai lili tu e na veimama ni 
lomalagi kei vuravura. Sa cici tiko ga yani na 
meule oqo. 

10. Sa raica e dua na tamata ka tukuna vei Joape 
ka vaka: “Au se qai raici Apisalome ni se qai lili ga 
ena vu ni oki vakavotona!” 

11. Sa tarogi koya o Joape. “Ni o sa raici koya! Na 
cava ga o sega ni vakamatei koya sara kina? E 
dodonu sara ga me'u solia vei iko e tini na tikini 
siliva kei na dua na beleti.” 

12. Sa tukuna vei Joape na tamata, “Kevaka mada 
e dua na udolu na tiki ni siliva, au na sega ga ni 
laveta na ligaqu vua na luve ni tui, ni keimami sa 
rogoca tu - ni sa vakaroti kemudou na tui (Joape, 
Apisai, Itai) ka vaka, “Mo dou qarauna de dua na 
tamata e tara na cauravou o Apisalome! 

13. “Au na qarauna, me'u kua ni cakacaka 
vakailasu ena vuku ni noqu bula. Ni sa sega na ka 
e vunitaki vua na tui, kei iko talega o na tu me 
veisaqasaqa kei au.” 

14. Sa tukuna o Joape, “Au na sega ni cakacaka 
vakailawaki vei iko.” Sa taura e tolu na moto e 
ligana ka cokataka ena utoi Apisalome ni se lili tu 
ga e macawa ka se bula tiko, ena vu ni oki 
vakavotona. 

15. E tini na cauravou sa dau colata nai yaragi nei 
Joape, e ratou sa tu wavokiti Apisalome ka 
vakamatea sara. 

16. Sa uvuca na davui o Joape ka era sa na lesu 
mai na tamata ena nodra muri ira na Isireli. Ni sa 
tarovi ira na tamata o Joape. 


17. Era sa tauri Apisalome ka viritaka na yagona 
ena dua na qara mai na loma ni veikau ka 
vakayagataka na vatu me buluti kina na yagona. 
Era sa dui dro na Isireli, ki na nona vale na tamata 
yadua. 

18. O Apisalome ena nona bula taucoko, sa 
vakaduria talega e dua na duru i vakananumi me 
nona, sa tiko ena buca ni tui. Ni sa tukuna “Sa 
sega na luvequ tagane me maroroya na yacaqu ni 
vakananumi.” Sa vakayacani ga vei koya na duru i 
vakananumi. Ena siga ogo e se vakayacani tiko ga 
vua nai vakananumi kei Apisalome. 


Sa Rogoca O Tevita Na Mate Nei Apisalome 

19. O Aimasi na luvei Setoki sa tukuna, “Meu cici 
mada ka tukuna nai tukutuku vua na tui, na nona 
cakava o Jiova na veisausaumi vei ira na meca.” 
20. Sa tukuna vua o Joape, “Mo kua ni kauta nai 
tukutuku e daidai, me qai kau ena dua tale na 
siga. Mo kua ni kauta e dua nai tukutuku baleta ni 
sa mate tiko na luve ni tui.” 

21. Sa tukuna o Joape vua na Kusaite (tamata 
loaloa) “Lako, tukuna vua na tui na veika o raica.” 
Sa vakacuva na uluna vei Joape na kai Kusi oqo ka 
cici yani. 

22. O Aimasi na luvei Setoki sa mai tukuna tale 
vei Joape, “Veitalia ga na veika ena yaco me'u lako 
vata na kai Kusi oqo.” Sa tukuna o Joape, “Na 
cava mo cici kina na luvequ, sa sega vei iko nai 
tukutuku?” 

23. “Veitalia ga na ka ena yaco, me'u cici ga.” Sa 
qai tukuni vua, “Cici ga.” Sa qai cici yani o Aimasi 
vaka ki na buca ka cici siviti koya na Kusaite. 

24. Sa dabe tiko o Tevita ena veimama ni 
matamata e rua. Sa lako ki dela ni vale na 
dauyadra ka rai yani - sa raica sara ni dua na 
tamata sa cici duadua tiko mai. 

25. Sa kaci yani na dauyadra ka tukuna vua na 
tui. Sa tukuna na tui, “Kevaka sa lako duadua tiko 
mai, sa tiko vua nai tukutuku ena gusuna.” Sa 
totolo sara mai, ka voleka sara. 

26. Sa raica tale e dua o nai vakatawa ni sa cici 
duadua tiko mai, ka tukuna yani vua nai 
vakatawa ni matamata, “Sa cici duadua tiko yani e 
dua tale na tamata !” Sa tukuna mai na tui, “Sa 
tiko talega vua nai tukutuku.” 

27. Sa vosa mai na i vakatawa, “Nai cicici ni matai 
ni tamata sa vaka ga nai cicici nei Amasi na luvei 
Setoki.” Sa tukuna mai na tui, “Sa tamata vinaka 
oqori, ka sa lako vata mai nai tukutuku vinaka.” 
28. Sa kaci yani o Amasai vua na tui ka tukuna, 
“Sa vinaka kece !” sa vakacuvara na uluna ki na 
qele e matana na tui ka tukuna tale, “Me 
vakalouvinakataki o Jiova na Kalou, o Koya sa soli 
ira mai na tamata era sa laveta cake na ligadra me 
valuta na tui!” 

29. Sa taro yani tui, “Sa vinaka tiko beka na 
cauravou o Apisalome? Sa sauma mai o Aimasi, 
“Ena gauna sa tala mai kina nai talai ni tui o Joape 
kei au na nomuni tamata, au sa raica e dua na ue 
levu - au sa sega ga ni kila se cava o ya.” 

30. Sa tukuna na tui, “Toso ka tucake tu e keri,” sa 
vuki ka tu vakatikitiki. 

31. Sa curu mai ena gauna vata o ya na Kusaite, 
ka sa tukuna mai na kai Kusi oqo, “Sa dua nai 
tukutuku vinaka, kemuni na turaga na tui! O Jiova 
sa sauma vei ira na via valuta na tui ena siga oqo.” 
32. Sa tukuna na tui vua na kai Kusi, “Sa bula tiko 
beka na cauravou o Apisalome?” Sa sauma mai na 
Kusaite oqo, “O ira kece na meca ni noqu turaga 
na tui, kei ira kece sa via vakamavoataki kemuni - 
me ra vakataki koya na cauravou ogo !” 


Sa Vakalolokutaki Apisalome O Tevita 

33. Sa rarawa sara vakalevu na tui, ka sa lako cake 
ki na tikina tabu ena matamata, ka tagi, ka sa 
tukuna vakaoqo: “Na luvequ Apisalome- me'u a 
mate ga me kemu i sosomi! I Apisalome na 
luvequ, na luvequ!” 


19. Sa tukuni vei Joape, “Raica sa tagi ka 
vakaloloku tiko na tui ena vuku i Apisalome.” 

2. Na qaga ena siga o ya sa vuki me siga ni 
vakaloloku vei ira na tamata. Ni ra sa rogoca na 
tamata ni sa tukuni ena siga o ya, “Sa rarawa na 
tui ena vuku i na luvena.” 

3. Fra sa curu lo yani na tamata ki na koro, ni ra 
sa madua talega ena nodra drotaka nai valu. 

4. Sa ubia na matana na tui ka tagi vakadomoi 
levu, “Na luvequ Apisalome! i Apisalome, na 
luvequ, na luvequ!” 

5. Sa lako mai ki vale vua na tui o Joape ka 
tukuna, “E na siga oqo o sa vakayalolailaitaki ira 
kina na tamata, o ira sa vakabulai iko, vakabulai 
ira na luvemu tagane, luvemu yalewa, na nodra 
bula na watimu lelevu kei na watimu lalai, 

6. “Oya, o sa lomana kina na kemu meca ka cati 
ira kina na nomu i tokani. Ena siga oqo, o sa 
vakaraitaka kina, ni o sa sega ni doka na turaga se 
na bobula; ni siga oqo au sa kila, kevaka ea bula o 
Apisalome, keimami sa mate kece oqo e daidai, o 
ya ena qai vinaka vei iko. 

7. “Mo tucake ka lako yani ka vosataka na 
veivakacegui vei ira na tamata. Au sa cavuta oqo 
ena yaca i Jiova, kevaka o na sega ni lako yani, ena 
sega ni dua e tiko vata kei iko ena bogi oqo. O ya 
ena ca sara vei iko mai na veika caca kece sa tarai 
iko oti mai na nomu cauravou me yacova mai 
oqo.” 

8. Sa tucake na tui ka la'ki dabe tiko ena 
matamata. Sa tukuni yani vei ira na tamata, “Na 
tui sa dabe tiko mai na matamata.” Era sa lako mai 
na tamata kecega ena mata ni tui. Ni ra sa dui dro 
kecega na Isireli. 


Sa Lesu Ki Jerusalemi O Tevita 

9. O ira na tamata kecega mai na veiyavusa 
kecega e Isireli era sa tukuna, “Na tui sa vakabulai 
keda mai na ligadra na meca, sa vakabulai keda 
mai na ligadra na Filisitia. Oqo, e sa dro mai na 
vanua ena vuku i Apisalome. 


10. “O Apisalome, o koya eda lumuta vei keda, sa 
mate ena i valu. Oqo, na cava o ni sega ni via 
tukuna tiko kina na kena kau lesu mai na tui?” 

11. Sa talatala na Tui o Tevita vei Setoki kei 
Avaiata na bete ka vaka: “Drau vosa vei ira na 
qase e Juata ka tukuna, “Na cava e bera kina na 
nomuni kauta lesu mai na tui ki nona vale, sa lako 
mai na nodra vosa kece na Isireli ki vua na tui, ki 
na nona vale sara ga? 

12. 'Oni sa taciqu, e da sa sui vata ka lewe vata, 
Na cava oni sai otioti kina ni tamata mo ni 
kauta lesu mai kina na tui?” 

13. “Tukuna vei Amasa, “Daru sa sega beka ni sui 
vata ka lewe vata? Me cakava vei au na Kalou ka 
vakalevu kevaka o sa sega ni liuliu ni mataivalu e 
mataqu tikotikoga mei sosomi kei Joape.”” 

14. Sa vesuka na yalodra kecega e Juta, me vaka 
na yalona e dua ga na tamata, ka era sa vakauta 
kina nai tukutuku ogo vua na tui: “Mo lesu mai, o 
iko kei ira kece na nomu tamata!” 

15. Sa lesu mai na tui ka lako mai ki na Joritani. 
Era sa lako mai na Juta e Kilikali me ra lako yani 
ka sotava na tui, ka kauti koya takoso mai na 
Joritani. 

16. O Simei na luvei Qera na Penijamini mai 
Baurimi sa lako vakatotolo mai kei ir a na Juta me 
mai sotavi Tevita na Tui. 

17. Sa tiko vata kei koya e dua na udolu na 
Penijamini kei Sipa na dauveigaravi ena vale nei 
Saula kei ira na lewe tinikalima na luvena tagane 
kei ira na ruasagavulu na dauveigaravi. Era sa 
takosova yani na Joritani e matana na tui. 

18. Sa lako ki tai kadua na waqa me la'ki 
vakavodoka mai na tui kei na nona vuvale, ka me 
cakava kina na veika e vinakata. 


Na Yalololoma I Tevita Vei Simei 

Sa cuva ena mata ni tui o Simei na luvei Qera ni sa 
takosova na Joritani. 

19. Sa tukuna vua na tui, “Me kua ni cakava vei 
au na noqu turaga e dua na ka ca, se me nanuma 
tale na cala ni nomuni tamata ena siga sa biuti 
Jerusalemi kina na tui na noqu turaga, ka me kua 
tale ni kauta ki yalona. 

20. “Oi au na nomuni tamata, au sa kila niu sai 
valavala ca. Sai au oqo nai matai mai na vuvale 
kece i Joseva ena siga oqo - me lako mai ka sota 
kei na tui na noqu turaga.” 

21. O Apisai na luvei Seruia sa tukuna, “E sega 
beka ni dodonu me vakamatei o Simei ena vuku ni 
ka oqo, baleta ni rukaka na i lumuti i Jiova.” 

22. Sa tukuna mai o Tevita, “Na cava me'u cakava 
vei iko na luvei Seruia, mo yaco kina mo meca vei 
au ena siga oqo? me vakamatei e dua e Isireli ena 
siga oqo? Ni'u sa sega ni kila ni'u sa tui e Isireli e 
daidai?” 

23. Oqo sa tukuna kina na tui vei Simei, “O na 
sega ni mate.” Sa yalayala vua, na tui. 


E rau Sa Sota O Tevita Kei Mefiposeci 
24. Sa lako sobu mai o Mefiposeci me rau mai sota 

kei na tui. Sa sega ni kauwaitaka na duka ni 
yavana, se me kotiva na nona sominiwai, se me 
savata na nona i sulu, mai na siga sa lako kina na 
tui ka yacova na nona lesu tale mai ena vakacegu. 
25. Sa qai yaco, ni sa lako mai ki Jerusalemi me 
sota kei na tui - sa tukuna vua, na tui, “Na cava o 
sega ni via lako kina vata kei au, Mefiposeci?” 

26. Sa sauma mai, “Noqu turaga na tui, era sa 
vakaisini au na noqu tamata. Ni ra sa tukuna na 
nomuni tamata, “Au na vakarautaka e dua na asa 
vei au ga, me'u vodo kina ka lako vua na tui.” Ni 
sa malumalumu na nomuni tamata. 

27. “Sa lasutaka ka vakacacana na nomuni tamata 
vua na tui, ia na noqu turaga na tui sa vaka na 
Agilosi ni Kalou. O koya oqo mo ni cakava ga na 
ka sa vinaka e matamuni. 

28. “Ni o ira kece na tamata ena vale nei tamaqu 
era sa mate kece tu ena mata ni noqu turaga na tui. 
lo, o sa vakatara vei ira na nomu tamata me ra 
kana mai na nomu teveli. Na dodonu cava ese tu 
vei au me'u tagica tale kina na tui?” 

29. Sa tukuna vua na tui, “Na cava o se tukuna 
tikoga kina na ka oqori? Au sa tukuna, “O iko kei 
Siba drau sa wasea na vanua.” 

30. Sa qai sauma o Mefiposeci vua na tui, “Raica, 
laivi koya me taura kece, me vaka ni sa lesu tale 
mai na noqu turaga na tui ki na nona vale.” 


Na Yalovinaka Nei Tevta Vei Basilai 

31. O Basilai na kai Kiliati sa lako sobu mai 
Roqelimi ka takosova na Joritani vata kei na tui, 
me yadravi yani vaka ki na Joritani. 

32. Sa tamata matua sara o Basilai ka sa yabaki 
walusagavulu. Sa vakarautaka vei Tevita na tui na 
veika kece e gadrevi ena nona tiko mai Maenaimi, 
ni sa tamata vutuniyau. 

33. Sa tukuna na tui vei Basilai, “Mo lako vata mai 
kei au, ni'u na vakarautaka vei iko na veika kece, 
ena nomu tiko e Jerusalemi.” 

34. Sa sauma o Basilai vua na tui, “Sa vo tiko e 
vica na noqu gauna ni bula me'u lako cake vata 
kina kei na tui ki Jerusalemi? 

35. “Au sa yabaki walusagavulu e daidai, e rawa 
beka ni'u se kila tiko na vinaka kei na ca? E rawa 
beka vua na nomuni tamata me tovolea ka kila na 
ka au kania kei na ka au gunuva? E rawa beka ni'u 
rogoca tale na domo ni nodra lagalaga sere na 
tagane kei na yalewa? Na cava beka me 
veivakabibitaki tale kina na nomuni tamata vua na 
noqu turaga na tui? 

36. “Na nomuni tamata e na lakova vakalailai ga 
na Joritani vata kei na tui. Na cava me saumi au 
kina vaka oqo na tui? 

37. “Au kerea, mo ni vakasuka lesu na nomuni 
tamata, me'u la'ki mate ga e noqu koro, ka buluti 
ena i bulubulu nei tamaqu kei tinaqu. la, oqo na 
noqu tamata o Jimaema; me takoso o koya vata kei 
na noqu turaga na tui, mo ni cakava vua na ka ga 
e vinaka vei kemuni.” 

38. Sa sauma na tui, “Jimaema sa na takoso vata 
kei au, au na cakava ga vua na ka e vinaka vei iko. 


Na veika o na vinakata mai vei au, ena caka yani 
vei iko.” 

39. Era sa gai takoso kece na tamata. Ni sa takoso 
oti na tui, sa gai reguci Basilai na tui ka 
vakalouvinakataki koya, ka sa lesu tale ki na nona 
vanua. 


Na Veiba Me Baleta Na Tui 

40. Sa lako yani ki Kilikali na tui ka sa lako vata 
kei koya o Jimaema. Era sa muria yani na tui na 
Juta kecega, kei na veimama ni Isireli. 

41. Era sa gai lako mai vua na tui o ira kece na 
tagane e Isireli ka tukuna vua na tui, “Na cava era 
sa butakoci iko kina na taci keimami na Juta, ka 
kauta mai na tui kei na nona vuvale kei ira kece na 
tamata i Tevita ka takosova na Joritani?” 

42. O ira kece na Juta era sa sauma vei ira na 
Isireli, “Baleta ni sa wekai keimami voleka na tui, 
Na cava o ni sa cudru kina ena tikina ogo? 
Keimami sa kania beka na nona i votavota na tui? 
Se e sa solia beka vei keimami e dua nai solisoli?” 
43. Era sa sauma yani na Isireli vei ira na Juta ka 
vaka: “Sa neimami e tini nai votavota vua na tui; 
sa levu kina na neimami dodonu vei Tevita mai 
vei kemuni. Na cava o ni sa sega kina ni nanumi 
keimami — e sega beka ni keimami a tukuna nai 
matai ni vakasala me kau lesu mai na tui?” la, sa 
gata cake na nodra vosa na Juta, mai na nodra 
vosa na Isireli. 


Na Vuki Tani Nei Sipa 


20. Sa qai yaco e dua na vukitani, na yacana o 
Sipa na luvei Bikiri na Penijamini. Sa uvuca o koya 
na davui ka tukuna, “Sa sega na neimami tikina 
vei Tevita, se, me dua na neimami votavota mai 
vua na luvei Jese; Na tamata kece ki na nodra dui 
vale, kemuni na Isireli!” 

2. Era sa biuti Tevita kece na Isireli, era sa muri 
Sipa na luvei Bikiri. O ira kece na luvei Juta mai na 
Joritani ki Jerusalemi era sa tiko dei vua na nodra 
tui. 

3. Sa lako mai ki nona vale e Jerusalemi o Tevita. 
Sa tauri tale na tini na yalewa, na watina lalai era a 
vakatawana tiko na vale, sa biuti ira tiko 
vakatikitiki ka dau tokoni ira, ia, sa sega ga ni 
moceri ira. Era sa biu tiko ga vakatikitiki me 
yacova na siga ni nodra mate, ka sa yada tiko. 

4. Sa tukuna sara na tui vei Amasa, “Vakasoqoni 
ira mai na tamata e Juta vei au ena tolu na siga, 
mo tiko talega o iko.” 

5. Sa lako o Amasa me vakasoqoni ira mai na 
Juta. Sa bera vakalevu mai na gauna sa yalataka o 
Tevita. 

6. Sa tukuna o Tevita vei Apisai, “Raica ena caka 
ca vakalevu sara o Sipa na luvei Bikiri vei keda 
mai vei Apisalome. Tauri ira na tamata ni nomu 
turaga ka cici muri koya - de na la'ki kunea e dua 
na nona koronivalu ka dro rawa mai vei keda.” 

7. O ira na tamata nei Joape kei Jerica na Pelice 
kei ira kece na tamata gaga era sa muri koya. Era 

sa lako tani e Jerusalemi ka cici muri Sipa na luvei 
Bikiri. 

8. Nira sa yaco ki na vatu levu e Kipioni, sa lako 
mai o Amasa e matadra. O Joape sa vakaisulu tu 
vakaivalu, ka sa vesu vinaka tu e tolona na nona i 
seleiwau. Ni sa lako yani sa lutu na nona i sele. 

9. Sa tukuna yani o Joape vei Amasa, “Taciqu o 
bulabula vinaka tiko?” Sa tarai Amasa yani o 
Joape ena ligana i matau ka reguci koya. 

10. Sa sega ni raica o Amasa nai sele ena liga 
i Joape. Sa suaki Amasa e ketena ka sa kasabura 
mai na nona wawa ki na qele; sa sega ni lauta tale. 
Sa qai mate. O Joape kei Apisai na tacina, e rau sa 
cici muri Sipa na luvei Bikiri. 

11. E dua vei ira na tamata nei Joape sa tu volekati 
Amasa, sa tukuna mai, “O cei ga sa via muri Joape 
kei koya sa via muri Tevita--me muri Joape!” 

12. Sa davo dradra tu o Amasa ena salatu, ni sa 
raica na tamata ni ra sa tu vakadua kece, sa qai 
dreti Amasa vakatikitiki mai na salatu ka ubi koya 
ena dua nai sulu ni sa raica ni ra sa tu vakadua 
kece na tamata. 

13. Ni sa kau vakatikitiki mai na salatu - era sa 
muri Joape kece ena nodra cici muri Sipa na luvei 
Bikiri. 

14. Sa lako curumi Isireli kece yani ki Epeli kei 
Beci Maeka, kei ira na Beraite. Era sa soqoni vata 
mai ka cici muri Sipa. 

15. Era sa mai tuva vinaka e Epeli, e Beci Maeka 
ena vukui Sipa. Era sa tuva me basuka na bai ni 
koro. o ira kece na tamata vata kei Joape era sa tu, 
me basuka sobu na lalaga ni koro. 

16. E dua na yalewa yalomatua sa kau mai, 
“Rogoca, rogoca, tukuna vei Joape “Mo lako 
voleka mai me'u vosa vua.” 

17. Ni sa lako voleka vua na yalewa, sa tukuna 
vua na yalewa, “O iko o Joape?” sa sauma yani, 
“Sai au oqo.” Sa tukuna sara yani na yalewa, “Mo 
rogoca na vosa ni nomu vada.” Sa sauma yani o 
Joape, “Au sa vakarorogo.” 

18. “Era sa dau tukuna e liu, na gauna makawa, 
“Me ra dau taro i vakasala e Epeli, me dau oti kina 
na velleti. 

19. “O au e dua na dauveivakacegui ka tamata 
dina e Isireli. O sa vakasaqara mo vakarusa e dua 
na koro kei na dua na tina e Isireli. Na cava o sa 
via tiloma kina e dua nai votavota i Jiova?” 

20. Sa sauma yani o Joape ka vaka: “Me kua sara 
vei au, me kua sara, ni'u tiloma se vakarusa! 

21. “Sa sega ni koya oqori, e dua na tamata mai na 
veiulunivanua e Ifereimi, o Sipa na luvei Bikiri na 
yacana, sa laveta na ligana vua na tui, o Tevita. Me 
soli ga mai o koya, au na qai lako tani e na koro.” 
Sa tukuna mai na yalewa vei Joape, “Vakaraica, na 
uluna ena viritaki sobu mai vei iko ena bai ni 
koro.” 

22. Na yalewa, ena nona yalomatua taucoko, sa 
lako vei ira kece na tamata. Era sa musuka na ului 
Sipa na luvei Bikiri, ka viritaka yani vei Joape. Sa 
uvuca na davui o Joape ka era sa lesu yani, na 


tamata yadua ki na nodra i tikotiko. Sa lesu tale o 
Joape vua na tui, ki Jerusalemi. 


O Ira Na Dauveigaravi Ena Matanitu I Tevita 

23. O Joape sai liuliu ni mataivalu kece e Isireli; o 
Benaia, sai liuliu e Jereci kei Peleci; 

24. O Adorami sa dauniyau levu e lsireli; o 
Josefati na luvei Ailudi sa vunivola levu e Isireli, 
25. O Seva sa vunilawa levu, o Setoki kei Avaiata 
e rau sa bete; 

26. Kei Ira na Jeraite sa liuliu levu ena ruku i 
Tevita na tui. 


Sa Veisausaumi Lesu O Tevita Vei Ira Na Kai 
Kipioni 


21. Sa dua na lauga levu ena gauna nei Tevita 
me tolu na yabaki veitarataravi, ka sa vakatataro o 
Tevita vei Jiova. Ka sa sauma mai o Jiova, “Ogo sa 
baleti Saula kei na nona vale daugunu dra, kei na 
nodra vakamatei na kai Kipioni.” 

2. Na tui sa kacivi ira mai na kai Kipioni ka vosa 
vei ira. O ira na kai Kipioni era sa sega ni luvei 
Isireli; era sa lako mai vei ira na Amoraiti; era sa 
yalayala oti na Isireli ena nodra maroroi, ia, O 
Saula sa vinaka me vakamatei ira, ena nona 
lomakatakata me baleti ira na luvei Isireli kei Juta. 

3. Sa tukuna kina o Tevita vei ira na kai Kipioni, 
“Na cava me'u cakava vei kemuni? Na cava me'u 
vakayagataka ena veisorovaki, me rawa kina ni o 
ni vakalouvinakataka kina nai votavota i Jiova?” 

4. Fra sa tukuna vua na kai Kipioni, “Me kua ni 
dua na neimami siliva se koula mai vei Saula se 
mai na nona vale, se me vakamatei e dua na Isireli 
ena vukui keimami.” Sa tukuna yani na tui, “Na 
veika ga o ni sa tukuna, au na cakava vei kemuni.” 
5. Fra sa sauma tale mai na kai Kipioni vua na 
tui, “Me vaka vua na tamata sa via tilomi keimami 
me vakayali keimami mai na nodra vanua na 
Isireli, 

6. “Me vitu na tagane mai na nona kawa me soli 
mai vei keimami, me keimami vakaliligi ira 
(kunati) ena mata ni Kalou o Jiova e Kipea vei 
Saula, o koya sa digitaka na Kalou.” Sa tukuna na 
tui, “Au na soli ira.” 

7. Na tui sa vakavoci Mefiposeci na luvei 
Jonacani na luvei Saula, baleta na bubului i Jiova 
sa baleti rau, baleti Tevita kei Jonacani na luvei 
Saula. 

8. Na tui sa kauti Amoni kei Mefiposeci oi rau na 
luvei Risipa na luvena yalewa o Aia, o koya sa 
vakasucuma vei Saula kei na lima na luvei Mikeli 
na luvei Saula yalewa sa vakatubura vei Adreli na 
luvei Basilai na kai Meolati, 

9. Ka sa solia yani ena ligadra na kai Kipioni, ka 
era sa vakaliligi ka kunati ena mata i Jiova. Era sa 
mate kece na lewe vitu oqo ena siga ni tatamusuki, 
ena i matai ni siga ni tekivu na tamusuki sila. 

10. ORisipa na luvei Aia yalewa sa taura nai sulu 

taga ka tevuka ena dela ni vatu vei koya, mai nai 
tekitekivu ni tatamusuki me yacova ni sa tau mai 

lomalagi na uca. Sa sega ni vakatara o koya me ro 
kina na manumanu vuka ena siga, se, me butuka 
na manumanu ni vanua ena bogi. 

11. Sa tukuni vei Tevita na ka sa cakava o Risipa 
na luvei Aia na wati Saula lailai. 

12. Sa lako o Tevita ka taura na sui nei Saula kei 
na sui nei Jonacani na luvena, mai vei ira na kai 
Jabesi e Kiliati o ira a butakoca yani mai na sala e 
Beci Sani, na vanua era sa vakaliligi rau kina na 
kai Filisitia, ni oti na nodra vakamatei Saula mai 
Kiliboa. 

13. Sa qai kauta cake mai na suidrau o Saula kei 
Jonacani na luvena mai kea, era sa soqona mai na 
suidra kece na sa kukunataki oti mai kea. 

14. Fra sa buluta na sui nei Saula kei Jonacani na 
luvena mai kea ena vanua o Penijamini e Sela, ena 
i bulubulu nei Kisi na tamana. Era sa vakayacora 
kecega nai vakaro ni tui. Ni sa oti oqo, sa rogoca 
na Kalou na masu ena vuku ni vanua. 


Fra Sa Vakarusai Na Tuwawa Ni Filisitia 

15. Ni ra sa tekivu me vala tale na Filisitia kei ira 
na Isireli, o Tevita kei ira na nona tamata era sa 
lako sobu ka vala kei ira na Filisitia; sa 
malumalumu tiko ga mai o Tevita. 

16. O Bisibi-Benobo, e dua vei ira na luve ni 
tuwawa, na bibi ni nona ulutoa ni moto varasa e 
tinikarua na paodi (bibi). Sa tiko talega vua e dua 
nai seleiwau vou, luvei Seruia, sa mai vukei 
Tevita, ka vakamatea na kai Filisitia. Fra sa mai 
yalayala vei Tevita na nona tamata ka tukuna, “O 
na sega tale ni lako vata kei keimami ki nai valu, 
de o na bokoca na cina e Isireli.” 

17. Sa qai yaco me dua tale nai valu vata kei ira na 
Filisitia e Kobi. O Sibekai na kai Usacati sa 
vakamatei Safe, e dua vei ira na luve ni tuwawa. 
18. Sa dua tale nai valu e Kobi vata kei ira na 
Filisitia, o Elianani na luvei Jaeve-Orekimi na kai 
Peceliema sa vakamatea na taci Koliaci na kai 
Kaca, na tolo ni nona moto sa vaka na kau ni 
talitali. 

19. Sa dua tale nai valu mai Kaca, sa tiko kina e 
dua na tamata levu sara, sa ono na nona i qaqalo 
ni ligana ruarua, ka ono talega nai gagalo ni 
yavana ruarua, e ruasagavulu ka va kece, sa sucu 
mai vel ira na tuwawa. 

20. Ni sa via veicoqacoqa kei ira na Isireli, o 
Jonacani na luvei Simea na taci Tevita, sa 
vakamatei koya. 

21. O iratou na tuwawa lewe va 0qo, era sa sucu 
mai vei ira na tuwawa mai Kaca, ia, era sa 
vakabalei ga ena liga i Tevita kei na ligadra na 
tamata i Tevita. 


Na Vakavinavinaka Ena Vuku Ni Veisereki Ni 
Kalou 


22; Sa tukuna o Tevita vei Jiova na veivosa ni 
nona sere - ena siga sa vei sereki kina o Jiova mai 
na ligadra na meca, kei na ligai Saula. 


2. Ka sa tukuna: “O Jiova na noqu Uluvatu, na 
noqu i Drodro kei na noqu dauniveisereki, 
3. Na Kalou ni noqu gaga - O Koya ga au sa 
nuidei tiko kina, na noqu i sasabai kei na 
Davui ni noqu vakabulai, 

Na noqu koro kaukauwa 

Na noqu i drodro; 

Na noqu i vakabula, 

O ni sa vakabulai au mai na ca. 

4. Au na kacivi Jiova - 

5. “Ni sa lako sivi au na ua ni mate, 

Na ualuvu ni vakavuravura sa vakarerei au, 
6. Na rarawa kei eli sa vakavolivoliti au 
Nai cori kei mate sa bolei au. 

7. Ena noqu veilecayaki, 

Au a kacivi Jiova, 

Au tagi vua na noqu Kalou, 

Sa rogoca na domoqu 

mai na vale ni soro 

Ka sa curu ki daligana na noqu tagi. 

8. “Sa yavavala na vuravura ka 

uneune, 

Na yavu kei Lomalagi sa toso ka 

yavavala 

Baleta ni sa cudru na Kalou. 

9. Na kubou sa lako cake mai 

ucuna, 

Kei na bukawaga kana voli sa 

lako mai Gusuna, 

Fra sa kama kina na qilaiso. 

10. Sa vakacuva na lomalagi, 

ka lako sobu mai, 

Sa tiko e ruku ni yavana na butobuto. 

11. Sa vodoka na Jerupi ka vuka; 

Sa laurai ena taba ni cagi. 

12. Sa cakava na butobuto me tu 
vakavolivoliti Koya 

Na wai loaloa ki na o butobuto 

ni lomalagi. 

13. Mai nai serau sa tu e matana sa vakacaudrevi 
na qilaiso waqa. 

14. “O Jiova sa kurukuru mai lomalagi 
Kei Koya sa Cecere sara sa vakarogoya mai na 
domona. 

15. Sa tala yani na gasau ni dakai titi 

ka vakatolosevi ira 

Sa kasere mai na yaseyase 

ka sa vakayali ira. 

16. Sa qai laukune mai na tui ni wasawasa 
Na yavu kei vuravura sa laukune 

ena veivunauci i Jiova, ka na 

kaukauwa ni i cegu ni ucuna. 

17. “Sa veitalai mai cake ka sa tauri au, 

Sa kauti au tani mai na wai 

e levu tu. 

18. Sa vakabulai au mai na kequ 

meca kaukauwa, 

mai vei ira sa cati au; 

Ni ra sa rui kaukauwa vei au. 

19. Era sa veicoqacoga mai vei au 

ena siga ni noqu rarawa. 

Ia , o Jiova sa noqu i sasabai. 

20. O Koya talega sa kauti au mai ki na vanua 
rabailevu, 

sa vakagalalataki au, 

baleta ni sa rui taleitaki au. 

21. Sa saumi au o Jiova, 

me vaka na noqu yalododonu; 

me vaka ga na savasava ni ligaqu 

Sa saumi au kina o Koya. 

22. Ni'u sa maroroya na sala i Jiova, 

ka, au sa sega ni lako tani vakaca 

mai vua na noqu Kalou. 

23. Ni sa tu ga e mataqu na Nona 

lewa kecega; 

me vaka na Nona i lesilesi, 

au sa sega ni lako tani mai kina. 

24. Au sa sega talega ni cala e Matana; 

Au sa maroroi au kina mai 

noqu cala. 

25. Oqo, sa saumi au kina o Jiova 

me vaka na noqu yalododonu, 

me vaka na noqu savasava 

e Matana. 

26. “Ena yalololoma, o ni na vakatakilai Kemuni 
ena yalololoma, 

vua na tamata sega ni cala, 

O ni na vakatakilai Kemuni ena sega ni cala, 
27. Ena yalosavasava - o ni na vakatakilai 
Kemuni ena yalosavasava, 

vei ira sa cala, o ni na vakaraitaka 

ni o ni na veivorati. 

28. O ni na vakabula na yalomalumalumu, 
la, na matamuni sa tiko ga 

vei ira na dokadoka, Mo ni dreti 

ira sobu. 

29. “O ni sa noqu cina Jiova, o Jiova 

ga ena vakararamataka na noqu butobuto. 
30. Mai vei kemuni ga, sa rawa ni'u ciciva yani 
e dua na mataivalu, mai vua 

ga na noqu Kalou, au rawa ni 

ladeva kina na bai lalaga levu. 

31. Na Kaloy, sa taucoko na Nona i valavala; 
Sa vakadinadinataki na Nona vosa, 

Sai sasabai o Koya vei ira sa vakararavi vua. 
32. “O cei na Kalou? O Jiova duadua ga 

O cei na Uluvatu?, O Jiova duadua ga 

33. Na Kalou, sa noqu kaukauwa kei na 
noqu gaga, sa cakava me taucoko 

na noqu i valavala. 

34. Sa cakava na yavaqu me vaka na yava ni dia, 
Ka sa vakatikori au ena veitikina cecere. 

35. Sa vakavulica na ligaqu me vala, 

sa rawa kina vua na ligaqu 

me loveca na veqa ni dakai varasa. 

36. “O ni sa solia talega vei au na i ubi 

ni nomuni veivakabulai, 

kei na nomuni yalovinaka sa cakava 

me'u cecere. 

37. O ni sa vakalevutaka na noqu sala 

e yavaqu - me kua ni tidara kina na yavaqu. 
38. “Aua cicivi ira na kequ meca ka vakarusai ira, 


Au sa sega ni lesu tale me yacova 

ni ra sa vakarusai oti kece. 

39. Au sa vakarusai ira ka vakamavoataki ira, 
Era sa sega ni tucake tale; era sa 

bale kece ena ruku ni yavaqu. 

40. Ni o ni sa vakaiyaragitaki au ena 
kaukauwa ni vala; 

O ni sa vakamalumalumutaki ira na 
kequ meca ena vukuqu. 

41. Oni sa solia talega vei au na 
domodra na kequ meca, 

Au sa vakarusai ira kina sa cati au. 

42. Era sa rai yani, sa sega e dua 

me vakabulai, 

vei Jiova mada ga, 

Sa sega ni sauma mai vei ira ena 

dua na ka. 

43. Au sa qai natuki ira me vaka na 
kuvu ni soso, 

Au sa butubutuki ira me vaka na 

soso ni gaunisala, 

ka au qai ceburaki ira yani. 

44. “O ni sa sereki au mai na nodra 
gugu ca na noqu tamata. 

O ni sa maroroi au me vaka nai 

liuliu ni dua na vanua. 

O ira na tamata au sega ni kila 

era na mai garavi au. 

45. Era sa vakarorogo vei au na kai tani; 
Ni ra sa rogoca ga, era sa 
talairawarawa vei au. 

46. Era sa yali yani na kai tani, 

Era sa lako mai ena rere levu 

mai na nodra i vunivuni. 

47. “Sa bula o Jiova 

me vakalouvinakataki na noqu Uluvatu! 
me vakacerecerei o Jiova 

Na Uluvatu ni noqu vakabulai ! 

48. Na Kalou ga sa sauma ogo vei au, 
o Koya ga sa vakamalumalumutaka 
na tamata ena rukuqu, 

49. Sa vakabulai au mai vei ira 

Na kequ meca 

o ni sa laveti au cake mai vei ira 

na kequ meca. 

O ni sa vakabulai au mai vei ira 

na tamata vakarau kaukauwa. 

50. Oqo, au na vakavinavinaka kina vei kemuni, 
I Jiova ena kedra maliwa na 

matanitu tani. 

Au na vakacerecerea na yacamuni. 

51. “O Koya sa vale cecere ni veivakabulai 
vei koya na Nona tui, 

ka sa vakaraitaka na Nona yalololoma 
vua na Nona lumuti. 

Vei Tevita kei na nona kawa me 

sega ni mudu.” 


Na I Otioti Ni Vosa Nei Tevita 


23. 


Ogo nai otioti ni vosa nei Tevita, ka sa 


302 


2 SAMUELA 


vaka: sa tukuna o Tevita na luvei Jese, na tamata 
sa vakatuburi cake, nai lumuti ni Kalou i Jekope, 
na daunisame kamikamica e Isireli : 

2. “Na yalo ni Kalou sa vosa vei au, ka sa tiko e 
yamequ na nona vosa. 

3. Na Kalou ni Isireli sa tukuna mai, sa vosa vei 
au na Uluvatu ni Isireli: “O Koya sa vakatulewa 
vei ira na tamata, me dodonu, ka veiliutaki ena 
rerevaka na Kalou. 

4. E dodonu me vaka na rarama ni mataka ni se 
qai cadra mai na matanisiga, na mataka e sega na 
kena o, me vaka na buroro mai ni veico era 
cacalivaliva mai ni se qai tauca oti na uca.’ 

5. “E dina ni sega ni vakakina na noqu vale vei 
Jiova, sa cakava vei au e dua na veiyalayalati e 
sega ni mudu, sa vakarautaki ena veika kecega me 
tudei, ni oqo na noqu vakabulai kei na noqu 
gagadre; ena sega beka ni na vakatubura o Koya? 
6. O ira kece na gone ni talaidredre, era na vaka 
na voto ni kau sa musuki tani, baleta ni ra sa na 
sega ni tuberi rawa ena liga. 

7. la, na tamata ena tarai ira, e dodonu me tiko e 
ligana na kaukamea, na kaukamea ni tolo ni moto, 
me ra vakamai kece sara ena bukawaga ena vanua 
era dui tu kina.” 


O Ira Na Tamata Oaga Nei Tevita 

8. Oqo na yacadra na tamata qaqa era sa tiko kei 
Tevita: 

O Josebi-Basebeci na Takamoni, na nodra i liuliu 
nai liuliu - sa yacana talega o Adina na Eseni, 
baleta ni sa vakamatea e walu na drau na tamata 
ena dua ga na gauna. 

9. Ai karua o Iliesa na luvei Dodo na Aoite, e 
dua vei iratou na lewe tolu vata kei Tevita, e ratou 
sa bolei ira na Filisitia ni ra sa lako tiko mai me 
vala - Ni ra sa via dro tiko na Isireli. 

10. Sa tucake ka valuti ira na Filisitia me yacova ni 
sa malumalumu mai na ligana, ia sa taura matua 
tikoga nai seleiwau. Sa vakavuna e dua na gaga 
levu ena siga o ya - era sa lesu mai na tamata ka 
taura ga vakaveitalia na ka era via taura. 

11. Sa tarava yani o Sama na luvei Aki na 
Araraite. Era sa tuva mai na Filisitia ena dua na 
vanua sa sinai kina na bini. Era sa dro na lsireli 
mai vei ira na Filisitia. 

12. la, o Sama sa tuvakadua ena loma ni veiwere 
(bini), ka tataqomaki, ka vakamatei ira na Filisitia. 
Sa kauta mai kina o Jiova e dua na gaga levu. 

13. E tolu vei ira na tolusagavulu na iliuliu sa 
lako sobu ki na tatamusuki ka lako mai vei Tevita 
ena qara vatu mai Etulama. Era sa wawa tiko na 
Filisitia ena Buca mai Refaimi. 

14. Sa tiko o Tevita ena vanua cecere, kei ira na 
Filisitia e Peceliema. 

15. Sa tukuna o Tevita, “Me dua mada ga e solia 
vei au na wai mai Peceliema me'u gunu kina, mai 
na matamata ni koro!” 

16. E ratou sa lako na tolu na tamata gaga oqo ka 
basuka yani na nodra i tikotiko na Filisitia - takiva 
na wai mai Peceliema, mai na matamata ka kauta 


mai vei Tevita. Sa sega ni gunuva, ia, sa sova yani 
vua na Kalou o Jiova. 
17. Sa tukuna kina, “Me kua sara vei au Jiova, 
me'u cakava na ka oqo! sa sega beka ni oqo, na 
nodratou dra na tamata e ratou sa sega ni 
kauwaitaka na nodratou bula?” Sa sega ni via 
gunuva o Tevita. Oqo na ka e ratou sa cakava na 
tamata qaqa oqo. 
18. O Apisai na taci Joape na luvei Seruia sa 
nodratou i liuliu e tolu tale. Sa laveta na ligana vei 
ira e tolu na drau na tamata ka vakamatei ira, ka 
sa liu kina na yacana mai vei iratou na lewe tolu 
oqo. 
19. Sa sega beka ni dokai cake vei iratou na lewe 
tolu oqo? Oqo sa nodratou i liuliu kina o koya. la, 
sa sega ga ni yacovi iratou nai matai ni tolu. 
20. O Penaia na luvei Joata, na luve ni qaqa mai 
Kabasili - o koya sa cakava e levu na veika lelevu. 
Sa vakamatei rau e rua na tamata qaqa me vaka na 
laione mai Moape. Sa lako sobu ka vakamatea e 
dua dina na laione ena loma ni dua na qara, ena 
dua na siga batabata sara. 
21. Sa vakamatea talega e dua na kai Ijipita, e 
tamata qaqa. Sa tiko e ligana na kai Ijipita e dua na 
moto - sa lako yani o Penaia vata kei na dua na i 
titoko. E rau sa vei mulomulo kei na kai Ijipita, ka 
sa taura na moto mai ligana, ka vakamatea na kai 
Ijipita oqo ena nona moto ga. 
22. Na ka oqo sa cakava o Penaia na luvei Joata ka 
sa liu kina vei ira na tamata qaqa oqo. 
23. Sa tamata dokai sara vei ira na tolusagavulu 
na tamata qaqa oqo. Sa sega ga ni yacova yani na i 
matai ni tolu. Sa digitaki koya o Tevita mei liuliu 
ni nona mata yadra. 
24. O Aseli na taci Joape, sa dua vei ira na 
tolusagavulu. 

O Ecanani na luvei Dodo mai Peceliema, 
25. O Sama na Arotaite, 

O Flika na Arotaite, 
26. O Elesi na Palataite, 

O ira na luvei Ikesi na Tekoite, 
27. O Apiesa na Anacoci, 

O Mebunai na Asuaite, 
28. O Salimoni na Aoaite, 

O Maerai na Nefofate, 
29. O Elepi na luvei Baena na Nefofate, 

O Itai na luvei Ribai mai Kipea vei ira na luvei 
Penijamini, 
30. O Penaia na Piratonaite, 

O Idai mai na veimataniwai mai Qaesi, 
31. O Abi-Aliboni na Abataite, 

O Asimaveci na Baumaite, 
32. O Eliaba na Saelibone (mai vei ira na luvei 
Jaseni) Jonacani, 
33. O Sama na Araraite, 

O Aiame na luvei Sarari na Araraite, 
34. O Alifalate na luvei Asabai na 
Maekataite, 

O Eliame na luvei Aitofeli na Kilioni. 
35. O Esarai na kai Kameli, 

O Paerai na kai Abi, 

36. O Ikali na luvei Nacani mai Soba, 
O Bani na Kata, 
37. O Seleki na Amoni, 
O Naerai na Biroce (na daucola yaragi nei Joape na 
luvei Seruia), 
38. O ira na Iceraite, 
O Karebi na Iceraite, 
39. Kei Uraia na Itaiti - 
Era lewe tolusagavulu ka vitu kece. 


Sa Taura O Tevita Na Wili Lewenivanua E Isireli 
Kei Juta 


24. Sa tubu na cudru i Jiova vei Isireli ka sa 
vakayavalati Tevita me tukuna vei ira ka vaka: 
“Ni lako ka wiliki Isireli kei Juta.” 

2. Sa tukuna na tui vei Joape nai liuliu ni 
mataivalu sa tiko vua, “Mo lako yani ki na yavusa 
taucoko e Isireli mai Tani ki Perisepa ka wiliki ira 
na tamata me'u kila kina na kedra i wiliwili.” 

3. Sa tukuna o Joape vua na tui, “Me 
vakalevutaka o Jiova na Kalou me yayadrau na 
tamata mai na kena e liu, ka me raica talega na tui 
e matana. Na cava beka e vinakata kina na tui na 
ka oqo?” 

4. la, sa vakayacori ga na nona vosa na tui. O 
Joape kei ira na kavetani ni mataivalu era sa lako 
yani mai na matana na tui me wiliki ira na Isireli. 
5. Fra sa takosova na Joritani ka tiko e Eroari ena 
yasana i matau ni koro ena loma ni vanua e Kata 
vaka ki Jasa. 

6. Era sa lako yani ki Kiliati ki Tatimi Odisi; era 
sa lako yani ki Tani-Jani ka gole sara ki Saitoni, 

7. Era sa gole sara yani kina koro ni valu mai 
Taia, ki na nodra koro kece na Iraiti kei ira na kai 
Kenani. Era sa lako sobu sara ki na ceva i Juta ki 
Perisepa sara. 

8. Era sa lakova yani na vanua taucoko ka lako 
mai ki Jerusalemi, ni sa oti e ciwa na vula ka 
ruasagavulu na siga. 

9. Sa solia o Joape nai wiliwili ni tamata vua na 
tui. O Isireli e walu na drau na udolu na tamata 
gaga ka tauri i seleiwau, kei Juta e lima na drau na 
udolu na tagane. 


Na Lewa Baleta Na Cala I Tevita 

10. Sa beitaki Tevita na yalona ni sa wiliki ira oti 
na tamata. Sa tukuna o Tevita vei Jiova, “Au sai 
valavala ca vakalevu sara ena vuku ni ka au sa 
cakava, oqo, au sa kerea, Jiova mo ni kauta tani na 
nona caka cala na Nomuni tamata, niu sa 
cakacaka vakalialia sara ga.” 

11. Ni sa duri cake o Tevita ena mataka, sa lako 
mai na vosa i Jiova vei Kata na parofita, na 
daunirai nei Tevita ka vaka, 

12. “Lako ka tukuna vei Tevita, “Sa tukuna 
vakaogo o Jiova: “Au na solia vei iko e tolu na ka, 
digitaka e dua vei iratou me'u cakava vei iko.””” 
13. Sa lako mai o Kata ka tukuna vei Tevita ka 
vaka: “Me vitu na yabaki na viakana ni sega na 
kakana, me lakovi iko mai kei na vanua? se, mo 


dro tiko me tolu na vula ena nodra cemuri iko tiko 
na meca? Se, me tolu na siga ni mate ca ena 
vanua.” 

14. Sa sauma o Tevita vei Kata, “Au sa lega 
vakalevu sara. Au kerea me'u lutu ga ki na liga i 
Jiova, ni sa levu sara na Nona yalololoma, me'u 
kua ga ni lutu ena ligadra na tamata.” 

15. Sa qai vakalutuka mai o Jiova na mate ca e 
Isireli mai na mataka lailai me yacova na gauna sa 
lokuci. Mai Tani ki Perisepa era sa mate kina e 
vitusagavulu na udolu na tamata. 

16. Ni sa dodoka yani na ligana na agilosi me 
tarai Jerusalemi, sa veisautaka na yalona o Jiova 
ka sa tukuna yani vua na agilosi sa veivakamatei 
tiko, “Sa rauta, me tu vakadua na ligamu.” Na 
agilosi i Jiova sa tiko mai na vanua ni butu sila nei 
Arauna na kai Jepusaiti.” 

17. Sa tukuna o Tevita vei Jiova ni sa raica na 
agilosi sa samuti ira tiko na tamata ka vaka: “Sa 
dina, au sai valavala ca, o ira na sipi oqo - na cava 
era sa cakava? na ligamuni, me tarai au ga kei na 
vale nei tamaqu.” 


Nai Cabocabo Ni Soro Ena Vanua Ni Butu Sila 
18. Sa lako mai o Kata vei Tevita ena siga o ya ka 
tukuna, “Mo lako cake ka cakava e dua nai 
cabocabo ni soro ena i butubutu ni sila nei Arauna 
na Jepusaiti.” 

19. Sa lako cake o Tevita me vaka na vosa i Kata, 
me vaka sa vakarota o Jiova. 

20. Sa rai yani o Arauna, ka raici Tevita kei ira na 
nona dauveigaravi ni ra sa lako tiko yani vua. Sa 
cici yani o Arauna ka cuva sobu ena matana na 
tui, na matana ki na qele. 

21. Sa taroga mai o Arauna, “Na cava sa lako mai 
kina na tui vua na nona tamata?” Sa sauma o 
Tevita, “Me'u volia na vanua ni butu sila mai vei 
iko, ka tara nai cabocabo ni soro vei Jiova - me 
vakalesui kina na mate ca sa tarai ira tiko na 
tamata.” 

22. Sa tukuna o Arauna vei Tevita, “Me cakava ga 
na noqu turaga na tui na veika me vakacabora kei 
na veika e vinaka vua. Oqo talega na bulumakau 
mei soro kama kei na kau kece ogo kei nai vua ni 
bulumakau me buka ni soro kama. 

23. “Na veika kece ogo, na tui, sa solia o Arauna 
vua na tui.” Sa tukuna kina o Arauna vua na tui, 
“O Jiova na nomu Kalou me ciqomi iko.” 

24. Sa tukuna na tui vei Arauna, “E sega, au na 
volia vakaidina mai vei iko ena kena i voli; se 
me'u vakacabora beka vei Jiova na veika au na 
sega ni sauma?” Sa volia o Tevita na vanua ni 
butu sila kei na bulumakau me limasagavulu na 
dola siliva. 

25. Sa tara e kea o Tevita e dua nai cabocabo ni 
soro vei Jiova, ka vakacabora nai soro kama kei 
nai soro ni veivinakati. Sa rogoca o Jiova na masu 
ena vuku ni vanua, ka sa vakasuka tani na mate ca 
mai Isireli. 


1 TUI 


NAI MATAI NI KEDRA I VOLA NA 


TUI 


Sa Vinakata O Atonaija Me Tui 


1. sa yaco me sa qase mai o Tevita na tui, ka sa 


levu mai na nona veiyabaki ka sa dau sega ni tarai 
koya na katakata ni tutuvi. 

2. Era sa tukuna mai na dauveigaravi, “Me kau 
mai vei kemuni e dua na goneyalewa, me mai tiko 
vata kei kemuni, me dauvakaraici kemuni ka me 
dau davo e lomaseremuni moni katakata kina.” 

3. Era sa vakasagagara e Isireli taucoko, me ra 
kunea e dua na goneyalewa matavinaka. Sa qai 
kune o Avisake e dua na gone yalewa ni Sunemi. 
E ra sa kauti koya vua na tui. 

4. Sa matavinaka sara o Avisake, ka sa dau 
vakaraica na tui, ka sa dau qaravi koya talega: sa 
sega ga ni curumi koya, na tui. 

5. Sa tekivu me vakalevulevui koya o Atonaija 
na luvei Akici ka tukuna, “Au sa tui mada oi au:” 
sa vakarautaki e so na nona qiqi vakaturaga kei na 
so na dauvodo ose, kei na limasagavulu na tamata 
me ra dau cici tiko e liu vua na qiqi vakaturaga. 

6. (Sa sega mada ni vunauci koya e liu o tamana 
ena dua na siga me tukuna vua, “Na cava o sa 
cakava kina na ka oqo?” Sa tamata rairai vinaka 
talega. Sa taravi Apisalome o koya.) 

7. E ratou sa bose vata o Atonaija kei Joape kei 
Epiaca na bete, sa vakabauti o Atonaija mai vei rau 
na rua oqo, ka rau sa vukei koya, ka muri koya 
sara. 

8. O Setoki na bete, o Penaia na luvei Jotiata, o 
Nacani na parofita, o Semai kei Rei kei ira na 
tamata gaga kece i Tevita, era sa sega ni via muri 
Atonaija. 

9. Sa vakacabora e so na sipi o Atonaija, eso na 
bulumakau kei na so na manumanu uro ena vatu 
mai Soeleci voleka e Enirokeli, sa kacivi ira kece na 
tuakana, na tacina o Atonaija, kei ira kecega e Juta 
sa nona na tui. 

10. Sa sega ga ni kacivi Nacani na parofita, kei 
Penaia, kei ira na tamata gaga, kei Solomoni na 
tacina. 

11. Sa vosa vei Vaciseva na tinai Solomoni o 
Nacani ka tukuna, “O sa sega beka ni rogoca ni sa 
tui o Atonaija na luvei Akici, sa sega ni kila o 
Tevita na ka oqo? 

12. “Lako mai, me'u tukuna vei iko na ka mo 
cakava, mo bula kina kei Solomoni na luvemu. 

13. “Lako, ka tukuna vua na tui, ʻO a sega beka ni 
yalayala vua na nomuni vada ena nomuni tukuna, 
“Ena taravi au vakaidina o Solomoni na luvemu 
me tui, ka tiko ena noqu i tikotiko vakaturaga” ? 
la, na cava sa tui kina o Atonaija?” 

14. “Raica, ni drau sa veivosaki tiko, au na muri 
iko yani ka vakadinadinataka na nomu vosa.” 

15. Sa lako vua na tui o Vaciseva ki na rumu sara 
e loma. (Sa qase sara na tui, ka sa qaravi koya tiko 
o Avisake na yalewa ni Sunemi.) 

16. Sa cuva ka vakarokoroko vua na tui o 
Vaciseva, sa tukuna mai na tui, “Na cava sa tiko e 
yalomu?” 

17. Sa sauma mai o Vaciseva, “Noqu turaga, o ni 
sa yalayala oti vua na nomuni vada ena yaca i 
Jiova na nomuni Kalou ka vaka: “Ena taravi au 
vakaidina o Solomoni na luvemu me tui, ka ena 
tiko ena noqu i tikotiko vakaturaga.” 

18. “Ogo mo ni raica, sa tui o Atonaija; io kemuni 
na noqu turaga na tui. 

19. “Sa vakacabora o koya na manumanu uro, na 
bulumakau, na sipi e levu sara sa kacivi ira kecega 
na luve ni tui, o Epiaca na bete, o Joape nai liuliu 
ni mataivalu, sa sega ga ni kacivi o Solomoni. 

20. “Oi kemuni na noqu turaga na tui, sa raici 
kemuni tikoga na matadra na Isireli, mo ni tukuna 
mai kina se o cei ena tarava na tui, me tiko ena 
nona i tikotiko vakaturaga. 

21. “Oi au kei Solomoni na luvequ, keirau sa na 
vaka na tamata ca - ni sa na la'ki moce vata kei ira 
na gaga na noqu turaga na tui.” 

22. Ni sa vosa oti o Vaciseva, sa curu tale mai o 
Nacani na parofita. 

23. Era sa tukuna vua na tui, “Sa tiko saka oqo o 
Nacani na parofita.” Sa lako sara vua na tui ka 
vakacuva na uluna vua na tui ki na qele. 

24. Sa tukuna yani o Nacani vua na tui, “Noqu 
turaga na tui, o ni sa tukuna li na tui, “Me taravi 
kemuni o Atonaija me tui, ka me tiko e na tikotiko 
vakaturaga”? 

25. “Ni sa lako sobu e daidai o Atonaija, ka sa 
vakacabora na bulumakau, na manumanu uro na 
sipi, ka sa kacivi ira na luve ni tui kei iratou nai 
liuliu ni mataivalu kei Epiaca na bete - era sa kana 
ka gunu tiko e matana ka kailavaka tiko, “Me bula 
o Atonaija na tui!" 

26. “Sa sega ni sureti au—oi au na nomu tamata — 
kei Setoki na bete kei Penaia na luvei Joata, kei na 
nomu tamata o Solomoni. 

27. “O ni sa cakava na ka oqo ka sega ni 
vakatakila vei au na nomuni tamata se o cei ena 
tarava na noqu turaga, me tiko ena nona i tikotiko 
vakaturaga?” 


O Tevita Sa Kacivaka Me Tui O Solomoni 

28. Sa vosa yani o Tevita ka tukuna: “Dou kacivi 
Vaciseva mai vei au,” sa lako mai o Vaciseva ka tu 
e matana. 

29. Sa yalayala na tui ka vaka: “Me vaka sa bula o 
Jiova, o Koya sa vakabulai au mai na rarawa 
kecega, 

30. “Me vaka au a bubului vei iko ena mata i Jiova 
na Kalou ni Isireli ka tukuna, “Ena taravi au 
vakaidina na luvemu o Solomoni me tui, ka me na 
tiko ena noqui tikotiko vakaturaga me kequ i 
sosomi.” Au na cakava vakakina ena siga oqo.” 

31. Sa cuva ki na qele o Vaciseva ka vakarokoroko 


vua na tui ka tukuna, “Me bula ka sega ni mudu 
na noqu turaga o Tevita na tui.” 

32. Sa kaci yani o Tevita na tui, “Me kacivi mai vei 
au o Setoki na bete, o Nacani na parofita, o Penaia 
na luve Joata” - e ratou sa lako mai vua na tui. 

33. Sa tukuna vei iratou na tui, “Dou kauti ira mai 
na dauveigaravi, ka me vodo o Solomoni na 
luvequ ki na noqu meule ka kauti koya sobu ki 
Kioni. 

34. “Me lumuti koya mai kea o Setoki na bete kei 
Nacani na parofita, me nodra tui na Isireli, me ra 
uvuca na davui ka kailavaka, “Me bula o Solomoni 
na tui ” 

35. “Mo ni qai muri koya cake, ka me mai tiko ena 
noqu i tikotiko vakaturaga; ni sa tui o koya me 
kequ i sosomi: au na lesi koya me lewai ira na 
Isireli kei na Juta.” 

36. Sa vosa vua na tui o Penaia na luvei Joata ka 
tukuna, “Emeni, me tukuna vakakina o Jiova na 
Kalou, na noqu turaga na tui. 

37. “Me vaka ni sa tiko o Jiova vata kei na noqu 
turaga na tui - me tiko talega vata kei Solomoni na 
tui, ka me cakava na nona i tikotiko vakaturaga 
me uasivia nai tikotiko vakaturaga nei Tevita na 
tui.” 

38. Sa lako sobu o Setoki kei Nacani kei Penaia kei 
ira na Kireci kei na Pileci, era sa vakavodoki 
Solomoni ena meule nei Tevita na tui ka kauti 
koya sobu i Kioni. 

39. Sa kauta o Setoki e dua na tavaya waiwai mai 
na vale ni soro ka lumuti Solomoni. Era sa uvuca 
na davui, era sa tukuna na tamata kecega, “Me 
bula o Solomoni na tui !” 

40. Era sa muri Solomoni cake na tamata kecega, 
era sa uvuca na bitu ni vakatagi, ka marau ena 
mamarau vakaidina, ka sa yavavala na vanua ena 
levu ni rogorogo. 

41. Sa rogoca o Atonaija kei ira kecega sa tiko vata 
kei koya. Ni sa rogoca o Joape na domo ni davui, 
sa tukuna, “Na cava na rorogo ni ue sa rogo tiko 
mai nakoro oqo?” 

42. Ni sa vakatataro tiko, sa lako mai o Jonacani 
na luvei Epaiaca na bete, - sa tukuna yani o 
Atonaija, “Mo curu mai, ni o sa tamata qaqa ka 
dau kauta mai nai tukutuku vinaka.” 

43. Sa vosa vei Atonaija o Jonacani ka vaka: “Sa 
lesi Solomoni na tui o Tevita me tui. 

44. “Sa talai ira vata kei Setoki na bete, o Nacani 
na parofita kei Penaia, kei ira na Kireci, kei ira na 
Pileci, era sa vakavodoki Solomoni ki na nona 
meule na tui. 

45. “E rau sa lumuti koya me tui mai Kioni o 
Setoki na bete kei Nacani na parofita, era sa lako 
cake mai kea ka mamarau tiko, sa mamaue na 
koro, oqori gona na rorogo o ni sa rogoca tiko. 

46. “Sa tiko talega o Solomoni ena i tikotiko ni 
Veiliutaki. 

47. “Era sa lako talega na dauveigaravi me vosa 
vakalouvinakataka na nodra turaga O Tevita na 
tui ka vaka: me vakalevuya na nomuni tamata o 
Solomoni, na Kalou, “Me uasivia cake na 

yacamuni, ka cakava me uasivi cake na nona i 
tikotiko vakaturaga.” Sa cuva o Atonaija ena nona i 
mocemoce. 

48. “Sa tukuna  talega na tui, “Me 
vakavinavinakataki o Jiova na Kalou ni Isireli - o 
Koya sa solia e daidai me tiko e dua ena noqu i 
tikotiko vakaturaga, ka sa raica tiko na mataqu !” 
49. Era sa rere na tamata kecega sa tiko vata kei 
Atonaija. Era sa dui tucake ka dui lakolako ki 
nodra dui tikotiko. 

50. Sa rere o Atonaija ena vuku i Solomoni - ka sa 
lako yani ka taura na tutu ni cabocabo balavu. 

51. Sa tukuni vei Solomoni na veika ogo ka vaka: 
“Raica, sa rerevaki Solomoni na tui o Atonaija: sa 
taura tiko o koya na tutuna e balavu ni cabocabo 
ni soro ka tukuna tiko, “Me bubului vei au e daidai 
o Solomoni na tui - ni ra na sega ni vakamatei au 
na nona tamata e nai seleiwau.” 

52. Sa tukuna o Solomoni, “Kevaka sa tamata 
yaga o koya, ena sega ni lutu e dua na drau ni 
uluna ki na qele - kevaka sa kune vua na ca ena 
mate.” 

53. Sa talatala o Solomoni me ra kauti koya tani 
mai nai cabocabo ni soro, - sa lako mai o koya ka 
cuva ena matai Solomoni, sa tukuna vua o 
Solomoni, “Lako ki nomu vale.” 


Sa Vakasalataki Solomoni O Tevita 


2. Sa voleka sara tiko ni mate o Tevita, sa tatau 


sara tiko vei luvena o Solomoni ka vaka: 
2. “Au sa vakarau lako yani e na sala era sa lako 
kece kina na kai vuravura, mo kaukauwa ka 
vakaraitaka ni o tagane dina. 
3. “Mo vakabauta na veika sa vakarota vei iko o 
Jiova na nomu Kalou, mo lako talega ena nona 
sala, mo vakabauta na veika sa lesia o Koya, na 
nona i vunau, na nona lewa kei na veika sa tukuna 
mai, me vaka na ka sa volai ena i vunau i Mosese - 
mo vinaka kina ena veika kecega o cakava kei na 
veika kecega o goleva; 
4. “Me vakadeitaka kina o Jiova na veika kece e 
tukuna me baleti au, ni sa tukuna -'Kevaka era na 
raici ira vinaka na luvemu, me ra lako e mataqu 
ena yalodina, ena lomadra taucoko kei na yalodra 
taucoko, sa tukuna o Koya, ena sega ni yali vei iko 
na tamata ena i tikotiko vakaturaga e Isireli.” 

[ZA 2 . 
5. “O sa kila talega na ka e cakava vei au o Joape 
na luvei Seruia, kei na ka sa cakava vei rau nai 
liuliu ni mataivalu e Isireli, o Epineri na luvei 
Neri, kei Amasa na luvei Jeca ni sa vakamatei rau. 
Sa vakadavea na dra ena gauna ni sautu, sa 
boroya na dra ena i vau ni tolona kei na nona i 
vava talega. 
6. “Mo raica oqo me vaka na nomu vuku ka mo 
kua ni vakatara me lako sobu na ulu sika ogo ki 
nai bulubulu ena vakacegu. 
7. “Mo caka vinaka vei iratou na luvei Pasilia na 
kai Kiliati, ka me ra kana tiko mai na nomu teveli. 
Ni ratou sa mai totaki au ena gauna au a dro kina 
mai vei Apisalome na tuakamu. 


8. “Sa tiko vata kei iko o Simei, o koya sa rukaki 
au vakaca sara ena noqu lako mai Maenaimi. Sa 
lako mai me mai sotavi au ena Joritani, ka au sa 
yalayala vua ena yaca i Jiova ka tukuna, “Au na 
sega ni vakamatei iko ena i seleiwau.” 

9. “Oqo mo kua ni sereki koya me galala baleta 
ni o sa tamata vuku ka kila na ka mo cakava vua, 
mo kauta sobu mai na uluna sika oqori, ki nai 
bulubulu ena dra.” 


Na Mate Nei Tevita 

10. Sa vakacegu vata kei ira na tamana o Tevita, 
ka era sa buluti koya mai na Koro i Tevita. 

11. Sa tui o Tevita vei ira na Isireli me yabaki 
vasagavulu: sa tui mai Epironi me vitu na yabaki 
ka tolusagavulu ka tolu na nona tui e Jerusalemi. 
12. O Solomoni sa dabe ena i tikotiko vakaturaga i 
Tevita na tamana, ka sa vakataudeitaki nai 
tikotiko vakaturaga. 


Sa Vakamatei Atonaija O Solomoni 

13. Sa lako o Atonaija vei Vaciseva na tinai 
Solomoni. Sa tukuna yani o Vaciseva, “O sa lako 
vinaka mai se sega?” Sa sauma mai o Atonaija, 
“Au sa lako vinaka mai.” 

14. Sa tukuna mai o Atonaija, “Sa dua na ka me'u 
tukuna vei iko.” Sa saumi mai, “Mo vosa sara 
mai.” 

15. Sa tukuna sara yani o Atonaija, “O sa kila ni sa 
noqu e liu na matanitu, ni ra sa muri au na Isireli 
kecega me'u nodra tui. Sa vuki oqo me nona ga na 
taciqu, ni sa nona ga mai vei Jiova. 

16. “Oqo sa dua ga na ka au kerea, mo kua ni 
bureitaka vei au.” Sa sauma yani o tinai Solomoni, 
“Mo tukuna mai.” 

17. Sa tukuna yani o Atonaija ka vaka: “Vosa 
mada vei Solomoni na Tui, me soli Avisake vei au, 
na yalewa ni Sunemi me watiqu.” 

18. Sa tukuna o Vaciseva vei Atonaija, “Au na 
tukuna dina vua.” 

19. Sa lako vua na Tui o Solomoni o Vaciseva me 
vosa ena vuku i Atonaija. Sa tucake na tui ka lako 
yani me tavaki tinana ka cuva vua, sa dabe sobu 
tale ena nona i dabedabe vakaturaga ka sa dua 
talega nai dabedabe i tinana. Sa dabe tiko ena 
yasana i matau. 

20. Sa vosa o Vaciseva, “Au sa kerea e dua na ka 
lailai vei iko, mo kua ni bureitaka vei au.” Sa 
tukuna vua o Solomoni, “Cavuta mai tinaqu, ni'u 
na sega ni bureitaka vei iko.” 

21. Sa tukuna mai, “Me soli o Avisake na yalewa 
ni Sunemi vei Atonaija na tuakamu me watina.” 
22. Sa sauma mai na Tui o Solomoni vei tinana ka 
vaka: “Na cava o sa kerei Avisake wale ga kina, 
mo kerea talega me nona na matanitu ni sa 
tuakaqu o koya. Me nona, me nei Apaiaca na bete 
kei Joape talega na luvei Seruia.” 

23. “Sa yalayala oti o Solomoni na Tui ena yaca i 
Jiova ka tukuna, “Me cakacaka vakakina vei au na 
Kalou ka vakaikuritaka, kevaka sa sega ni vosa nei 
Atonaija oqo, ka sa vakaleqai koya ga kina! 

24. “Me vaka sa bula o Jiova, o koya sa 
vakadeitaki au ka vakatikori au ena i dabedabe i 
Tevita na tamaqu, sa solia vei au na kawa, sa 
yalataka o koya me vakamatei o Atonaija e 
daidai!” 

25. Sa talatala na Tui o Solomoni ena ligai Penaia 
na luvei Jotiata, sa vakabalei o Atonaija ka sa mate 
sara. 


Sa Kau Vakatikitiki O Apaica, Sa Vakamatei o 
Joape 

26. Sa tukuna na tui vei Apaiaca na bete, “Dro ki 
Anacoci na nomu vanua, ni sa dodonu mo mate: 
au na sega ni vakamatei iko e daidai, ni o a dau 
colata tu na Kato ni Kalou ena matai Tevita na 
tamaqu - o a vakararawataki ena ka kecega sa 
vakararawataki kina o tamaqu.” 

27. Sa cemuri Apaiaca o Solomoni me kua tale ni 
bete tiko vei Jiova - me vakayacori kina na vosa i 
Jiova. Sa vosataka ena vuku ni matagali i Ilai mai 
Sailo. 

28. Sa yaco vei Joape na kena i tukutuku: ni a 
muri Atonaija o Joape - sa sega ga ni muri 
Apisalome. Sa dro ki na vale ni Kalou o Joape ka 
sa la'ki kukube tu ena yasana balavu ni cabocabo 
ni soro. 

29. Sa tukuni vei Solomoni na Tui, “Ni sa dro ki 
na vale ni soro o Joape ka sa la'ki kukube tu ena i 
cabocabo ni soro.” Sa talai Penaia o Solomoni ka 
tukuna, “Mo la'ki vakamatei Joape.” 

30. Sa lako ki na vale i Jiova o Penaia ka vosa vei 
Joape, “Sa tukuna na tui, “Mo curu mai, Sa sauma 
mai o koya, “E sega, au na mate ga eke” - sa kau 
tale vua na tui na nona vosa, “Ni sa vaka oqo ka 
vaka o ya na nona vosa i Joape.” 

31. Sa tukuna vei Penaia na tui, “Mo cakava me 
vaka sa tukuna o koya. Vakamatei koya ka buluti 
koya, me kau tani kina mai vei au kei na vale nei 
tamaqu, na dra sa sega ni cala sa vakadavea o 
Joape. 

32. “la, ena biuta ki na uluna o Jiova na nona dra 
- ni sa vakamatea o koya e rua na tamata 
yalododonu ka vinaka. Ni sa ca o koya sa 
vakamatei rau e nai seleiwau ka sa sega ni kila o 
Tevita na tamaqu: Oi rau o Epeneri kei Amasa na i 
liuliu ni mataivalu ni Isireli kei Juta. 

33. “Na kedrau dra ena tu ga vei Joape kei na 
nona kawa me sega ni mudu: ena tiko ga na 
vakacegu mai vei Jiova vei Tevita, kei na nona 
kawa, kei na nona matagali kei na nona i tikotiko 
vakaturaga me sega ni mudu.” 

34. Sa lako o Penaia na luvei Joata ka vakamatea 
ka sa bulu ga na nona vale e veikau. 

35. Sa lesi Penaia na tui me kena i sosomi ka me 
lewai ira nai valu. Sa lesi Setoki na bete mei 
sosomi kei Epiaca. 


Sa Vakamatei o Simei 
36. Sa talatala na tui me kau mada mai o Simei ka 
tukuna vua, “Tara e dua na nomu vale e 


Jerusalemi ka tiko kina - kua ni lako tale ki na dua 
na vanua, tiko vakadua. 

37. “Ni osa lako tani eke, ka takosova na wai o 
Kitironi, mo kila oqo, ni o na mate vakaidina, ena 
baleti iko ga na nomu mate.” 

38. Sa tukuna vua na tui o Simei, “Sa vinaka na 
vosa oqori, au na muria me vaka sa lewa na noqu 
turaga na tui.” Sa tiko vakadede e Jerusalemi o 
Simei. 

39. Ni sa oti e tolu na yabaki, era sa dro e rua na 
tamata i Simei, vua na tui Kaca o Akisi na luvei 
Maeka. Sa tukuni vei Simei na ka oqo, ka vaka: “E 
rau sa tiko mai Kaca na tamata oqo !” 

40. Sa tucake o Simei ka vakarautaka na nona asa 
ka lako ki Kaca vei Akisi me qarai rau na nona 
tamata. Sa lako o Simei ka kauti rau mai na nona 
tamata. 

41. Sa tukuni vei Solomoni ni sa biuti Jerusalemi o 
Simesi me lako ki Kaca, ka sa lesu tale mai. 

42. Sa talatala na tui me lako mai o Simei, ka 
tukuna, “Au sa sega beka ni bubuluitaki iko ena 
yaca i Jiova ka vakaroti iko, “Ni o na mate 
vakaidina kevaka o na biuta na vanua oqo ka lako 
tale kina - dua tale na vanua’? la, o sa tukuna vei 
au, “Sa vinaka na veika au sa rogoca.” 

43. “la, na cava ga. O sa sega ni vakabauta kina na 
bubului vei Jiova kei nai vakaro au sa vakarota vei 
iko?” 

44. Sa tukuna tale vei Simei, “O sa kila na ca 
kecega sa tu e lomamu, o a cakava vei Tevita na 
tamaqu: ena sauma na ca kece oqori o Jiova ki na 
ulumu ga. 

45. “Ena kalouvinaka o Solomoni na Tui, ka ena 
vakataudeitaki ena matai Jiova na nona i tikotiko 
vakaturaga me sega ni mudu.” 

46. Sa vakarota na tui vei Penaia na luvei Joata me 
vakamatei o Simei - sa curu yani ka vakamatea. Sa 
qai vakadeitaki na matanitu ena liga i Solomoni. 


Sa Kerea Na Yalomatua O Solomoni 


3. Sa cakava e dua na veiwekani o Solomoni vei 


Fero na tui Ijipita. Sa kauta na luvena yalewa o 
Fero ki na koro i Tevita me wati Tevita, me yacova 
ni sa tara oti na vale i Tevita kei na vale i Jiova kei 
na bai vakavolivoliti Jerusalemi. 

2. Era sa vakacaboi soro tiko na tamata ena 
tikina cecere ga, ni se bera ni tara oti na vale i 
Jiova, me yacova na veisiga oqori. 

3. Sa lomani Jiova o Solomoni, ka sa muria tiko 
nai vunau i Tevita na tamana, ia, sa vakacaboi soro 
ka vakama na ka boi vinaka ena vei tikina cecere. 
4. Sa lako ki Kipioni na tui me vakacabora nai 
soro; ni sa rogo levu na tikina cecere koya. Sa 
vakacabora o Solomoni e dua na udolu nai soro 
kama ena tikina cecere o ya. 

5. Sa rairai o Jiova vei Solomoni mai Kipioni ena 
tadra, sa tukuna na Kalou vua, “Kerea mai e dua 
na ka me'u solia vei iko?” 

6. Sa sauma o Solomoni, “O ni sa caka loloma 
vakalevu vei Tevita na nomuni tamata na tamaqu, 

ni sa lako tiko o koya e matamuni ena yalodina kei 
nai valavala dodonu, kei na yalododonu vei 
kemuni. O ni sa vakayacora tikoga na loloma levu 
oqo ena nomuni solia vua e dua na luvena me 
dabe ena nona i tikotiko vakaturaga me vaka ena 
siga ogo. 

7. “Oqo, kemuni Jiova na noqu Kalou, o ni sa lesi 
au me'u tui me i sosomi kei Tevita na tamaqu: ia, 
oi au, se gone lailai ga, ka au sega ni kila, na noqu 
lako yani kei na noqu curu mai. 

8. “Oau na nomuni tamata, au sa tiko ena kedra 
maliwa na nomuni digitaki, era sa lewe levu ka sa 
dredre me ra wiliki. 

9. “Mo ni solia vua na Nomuni tamata na 
yalomatua me kila rawa, ka lewai ira vinaka na 
Nomuni tamata. Me'u dikeva ka kila rawa na ka e 
vinaka kei na ka e ca, o cei sa rawata me lewai ira 
vinaka na Nomuni lewe vuga oqo?” 

10. Sa vinakata o Jiova na veivosa oqo - me vaka 
na kerekere nei Solomoni. 

11. Sa tukuna mai vua na Kalou ka vaka: “Ni o sa 
kerea na ka oqo, ka sega ni kerea na bula dede, ka 
sega ni kerea nai yau, ka sega ni kerea na nodra 
bula na kemu meca, ia, o sa kerea ga na yalomatua 
kei na vuku me kila na veika e dodonu, 

12. “Raica, Au na vakayacora me vaka na nomu 
vosa, Au sa solia vei iko na yalo ni vuku, na yalo 
ni kila vinaka na veika, sa sega ni dua vei ira sa liu 
me tautauvata kei iko se me na muri mai me 
vakataki iko. 

13. “Au sa solia talega vei iko na veika o sega ni 
kerea, nai yau - na dokai - me kua ni dua na tui 
me tautauvata kei iko ena nomu gauna taucoko. 
14. “Kevaka o na lako ena Noqu sala ka 
vakabauta na Noqu i vunau kei na Noqu i vakaro 
me vaka sa cakava o Tevita na tamamu, Au na qai 
vakadedetaka na nomu bula.” 

15. Sa yadra mai o Solomoni, ka kila ni sa tadra 
ga. Sa lako ki Jerusalemi ka tu ena mata ni Kato ni 
Kalou ka vakacabora nai soro kama, nai soro ni 
veivinakati, ka sa caka kakana vei ira kecega na 
nona dauveigaravi. 


Na Lewa Vakayalomatua Nei Solomoni 

16. E rau sa lako mai vua na tui e rua na yalewa 
dautagane ka tu e matana. 

17. Sa tukuna mai e dua, “Kemuni na noqu 
turaga, au sa tiko vata na yalewa oqo ena dua na 
vale. Au sa qai vakasucuma e dua na gone. 

18. “Ni sa oti e tolu na siga, sa vakasucu talega na 
kequ i karua. Keirau sa tiko ruarua ga ena vale 
oqo, ka sa sega tale ni dua. 

19. “Sa mate ena bogi na luvena na yalewa oqo, ni 
sa bika. 

20. “Sa tucake o koya ena bogi ka taura na luvequ 
ena noqu moce tu na Nomuni vada ka rau la'ki 
davo vata - ka biuta mai vei au na luvena sa mate 
oti tu. 

21. “Ena noqu yadra ena mataka meu 
vakasucuma na luvequ, raica sa mate tu. Ni'u sa 


vakaraica vinaka ena rarama - sa sega ni luvequ, o 
koya au a vakasucuma mai.” 

22. Sa tukuna mai na kena i karua, “Sega ni dina! 
O koya e bula oya na luvequ, ia na luvemu sa 
mate.” Sa tukuna mai na i matai ni yalewa, “Sega, 
na luvemu ga oqo sa mate, na luvequ oqori se bula 
tiko.” E rau sa vosa tiko vaka oqo e na matana na 
tul. 

23. Sa vosa mai na tui, “Sa vosa e dua ka tukuna 
“Na luvequ ogo sa bula tiko, na luvemu o koya sa 
mate”; sa tukuna o koya kadua, ‘Sega na luvemu o 
koya sa mate, na luvequ o koya se bula tiko.”” 

24. Sa tukuna yani na tui, “Me kau mai vei au e 
dua nai seleiwau.” Sa kau mai vua na tui e dua nai 
seleiwau. 

25. Sa tukuna na tui, “Me wasei rua na gone sa 
bula tiko, me rau veimama, me dua nai wase vel 
koya e dua, ka dua tale nai wase vei koya ka dua.” 
26. Sa tukuna vua na tui, na tina ni gone dina sa 
bula tiko, ni sa tarai koya na loloma ena vuku ni 
luvena ka sa tukuna, “Kemuni na tui, me soli ga 
vei koya na gone sa bula tiko me kua ga ni 
vakamatei!” la sa tukuna o koya ka dua, “Laiva ga 
me kua ni dua vei keirau me nona ia me wase 
rua.” 

27. Sa tukuna mai na tui, “Dou solia vua na gone, 
ni sa tinana dina oqo - me kua ni vakamatei.” 

28. Ni ra sa rogoca na Isireli kecega na ka oqo, era 
sa rerevaka na tui, ni ra sa raica na vuku 
yalomatua Vakalou sa tiko vua na tui me lewa 
vakadodonu. 


Na Matanitu Nei Solomoni 


4. Na tui o Solomoni sa tui e Isireli taucoko. 


2. Sai ira oqo sa veiliutaki vata kei koya: O 
Asaraia na luvei Setoki sa bete levu; 

3. O Iliorefi kei Eaija na luvei Sisa e rau sa 
vunilawa kei Josefati na luvei Ailuti sa vunivola 
me dauvolavola; 

4. O Penaia na luvei Joata sai liuliu ni mataivalu; 
O Setoki kei Epaiaca e rau sa bete; 

5. O Asaraia na luvei Nacani sa i liuliu nodra na 
daucakacaka; O Sabutu na luvei Nacani sa bete ka 
i tokani voleka nei Solomoni na tui; 

6. O Aisa sai liuliu ni dauveiqaravi e vale kei 
Adonirami sa nodra i liuliu na dauveigaravi e 
tautuba. 

7. Sa tinikarua na nona mata na tui e Isireli 
taucoko - era sa dau raica na kena vakarautaki na 
kakana ni tui kei na kedra na daucakacaka, ka me 
ra ya dua ga na vula ena dua na yabaki. 
8. Oqo na yacadra: O Peniu mai 
ulunivanua Ifereimi; 

9. O Penideka mai Makasi, e Saelabimi, beci 
Semesi, e Eloni beci Anana; 

10. O Peniasi mai Aruboce, sa nona talega O 
Sakoca kei na vanua kecega mai Epa; 

11. O Peni-Apenatave mai na vanua o Dori, sa 
watina talega o Tapeci na luvei Solomoni; 

12. O Baena na luvei Ailuti mai Taenaki Mekito 


na vei 

kei Beci-Sini ka yaco sara ki Epeli-Meola ka yaco 
sara yani ki Jokinemi, 

13. O Peni-Keba mai Ramoci e Kiliati, sa nona 
talega na veikoro mai Jairi o ira na luvei Manasa e 
Kiliati, sa nona talega na veivanua e Akobi mai 
Masani - e onosagavulu na veikoro lelevu 
vakabainivalutaki ka matamata varasa, 

14. O Ainadabe na luvei Ito mai Maenaimi, 

15. O Aimasi mai Navitalai - o koya talega na 
wati Vasemaca na luvei Solomoni; 

16. O Bana na luvei Usai mai Esa kei Aloci; 

17. O Josefati na luvei Perua mai Isakari; 

18. O Simei na luvei Ela mai Penijamini; 

19. O Keba na luvei Uri mai na vanua o Kiliati, na 
veivanua nei Sioni na tui mai Amoraiti kei Oki na 
tui Basani - o koya duadua ga sa tiki ni veiliutaki 
sa tiko ena vanua. 


Sa Tubu Na Bula Vinaka Kei Na Vuku- 
Yalomatua Ni Veiliutaki Nei Solomoni 

20. Era sa lewe levu na Juta kei na Isireli, ka sa 
vaka na nuku ni matasawa na kedra i wiliwili. 

21. O Solomoni sa lewa na matanitu kecega mai 
na Uciwai levu ki na nodra vanua na Filisitia me 
yaco sara kina i yalayala kei Ijipita. Era sa kauta 
mai vei Solomoni na nodra veika ni cau ka qaravi 
Solomoni ena veisiga taucoko ni nona bula. 

22. Nai votavota kei Solomoni kei na nona vale 
ena dua na siga sa tolusagavulu na taga falawa 
vinaka, onosagavulu na taga falawa dina, 

23. tini na bulumakau vinaka, ruasagavulu na 
bulumakau kana co, dua na drau na sipi - ka so na 
dia tagane, e so na kaseli, so na repuki, kei na toa 
uro sara. 

24. Sa lewa o koya na vanua kecega ena tai ogo ni 
Uciwai mai Tipisa vaka ki Qasa - o ira kece na tui 
ena tai oqo ni Uciwai, ka sa veivinakati kei ira 
kecega sa tiko vakavolivoliti koya. 

25. O Juta kei Isireli era sa tiko vinaka, na tamata 
yadua na nona vuni vaini kei na nona vuni lolo, 
mai Tani vaka sara ki Perisepa, ena veisiga 
taucoko nei Solomoni. 

26. O Solomoni sa vasagavulu na udolu na nona 
ose ni nona qiqi ni valu, sa tinikarua na udolu na 
tamata ni vodo ose. 

27. O ira na mata ni tui yadua oqo ena nodra 
veivula yadua - era sa vakarautaka na kakana vei 
Solomoni kei ira vakayadua sa kana mai na nona 
teveli. Sa sivia kecega na veika e vakarautaki. 

28. Sa kau talega mai na sila kei na vunisila me 
keda na ose, era sa solia mai me vaka sa lesi vei 
ira. 

29. Na Kalou sa solia vei Solomoni yalomatua kei 
vuku kila vinaka e levu sara, kei na yalona sa rui 
levu talega me vaka na nuku ni matasawa. 

30. Na vuku nei Solomoni sa uasivia na vuku 
kecega ni tamata mai na tokalau kei na vuku 
kecega mai Ijipita. 

31. Sa vuku cake mai vei ira na tamata kecega - sa 
uasivi, Ecani na kai Esa kei Emani, kei Kalikoli, kei 


Tarita mai Maoli. Na kena i rogorogo sa tara na 
veivanua kecega. 

32. Sa vakamacalataka e tolu na udolu na Vosa 
Vakaibalebale ka sa dua na udolu ka lima na nona 
same kei sere. 

33. Sa vakamacalataka talega na veivunikau, mai 
na Sitari kei Lepanoni, na Isopi talega e sa kadre 
mai na lalaga; sa vakamacalataka talega na 
veimanumanu ni vanua, na veimanumanu vuka, 
na veika sa qasi voli kei na ika talega. 

34. Na tamata kece mai na veivanua, na tui mai 
na veimatanitu, O ira sa rogoca na oti na nona 
vuku, era sa lako mai me rogoca tikoga na nona 
vuku. 


Sa Vakavakarau O Solomoni Me Tara Na Vale 
Ni Soro 


5. O Irami na tui Taia sa talai ira na nona tamata 


vei Solomoni, ni sa rogoca e na nodra sa lumuti 
koya me tui me i sosomi kei tamana, ni sa dau 
lomani Tevita talega o Irami. 

2. Sa vakamacala talega vei Irami o Solomoni ka 
vaka: 

3. O sa kila, ena nona sa sega ni tara rawa e dua 
na vale ki na yaca i Jiova na nona Kalou, ena vuku 
ni valu sa valuti kina o koya mai na veiyasana 
kecega - me yacova ga ni sa vakamalumalutaki ira 
kecega o Jiova ki na ruku ni yavana na meca 
kecega. 

4. Ogo, sa solia vei au o Jiova na vakacegu mai 
na veiyasana kecega, o koya sa sega kina na meca 
se dua na ka ca me yaco. 

5. Raica, au sa nakita oqo me'u tara e dua na vale 
ki na yaca i Jiova na noqu Kalou, me vaka sa vosa 
kina o Jiova vei Tevita na tamaqu ka tukuna, “O 
na luvemu, o koya Au na vakadabera ena nomu i 
tikotiko vakaturaga, o koya ogo, ena tara na vale 
kina Yacaqu.” 

6. O koya ogo, mo solia mada nai vakaro, me ra 
taya na sitari mai Lepanoni; o ira na Noqu tamata 
kei ira na nomu tamata me ra cakacaka vata, ka 
Au na sauma vei iko na kedra i sau, me vaka o a 
tukuna. O sa kila ni sega tale e dua e tu vua na kila 
ni ta kau me vakataki ira na kai Saitoni. 

7. Ni sa rogoca o Irami na vosa nei Solomoni ni 
sa reki tiko vakalevu, sa tukuna mai, me 
vakalouvinakataki o Jiova ena siga oqo, ni sa solia 
vei Tevita e dua na luvena tagane vuku mai vei ira 
kece na lewe vuga oqo ! 

8. Sa talatala tale o Irami vei Solomoni ka vaka: 
au sa mai vakalewa na i tukutuku o a vakauta mai 
- au na cakava kece na veika o gadreva me baleta 
na sitari kei na kau tale eso. 

9. O ira na noqu tamata era na kauta sobu mai 
Lepanoni ki na wasawasa levu; au na 
vakaciriciritaka yani ena vatavata me yaco yani ki 
na vanua o vinakata ka me ra qai seresere mai kea: 
me rawa ni o qai kauta kina. E keri talega, o na 
vakayacora kina na veika au gadreva - ena nomu 
na solia na kakana ena vuku ni noqu vuvale. 

10. O Irami sa solia vei Solomoni na sitari kei na 
damanu, me vaka na nona gagadre kecega. 

11. O Solomoni sa solia vei Irami e ruasagavulu 
na udolu nai vakarau witi me kakana ni vuvale kei 
na ruasagavulu nai vakarau waiwai. Sa solia tiko o 
Solomoni oqo vei Irami, mai na dua na yabaki ki 
na veiyabaki. 

12. O Jiova sa solia vei Solomoni na vuku- 
yalomatua, me vaka sa yalataka vua, sa tiko na 
veisaututaki ena kedrau maliwa o Irami kei 
Solomoni ka ni rau sa cakava e dua na 
veidinadinati ena kedrau maliwa. 

13. Sa cakava o Solomoni na Tui me dua na i uma 
tamata daucakacaka e Isireli taucoko, ka era sa 
lewe tolusagavulu na udolu na tagane. 

14. Sa vakatalai ira yani ki Lepanoni me tini na 
udolu ena veivula na veisau yadra - me dua na 
vula e Lepanoni ka rua na vula e vale. O 
Adonirami sai liuliu ni mata cakacaka kece oqo. 
15. Sa tiko vei Solomoni e vitusagavulu na udolu 
na tamata mera daucolata nai colacola ka 
walusagavulu na udolu na tamata me kau vatu 
mai ki na ulunivanua, 

16. Sa tiko ga o ira na tolu na udolu ka mari tolu 
na drau mai vei ira nai liuliu veivuke, era sa 
dauraica na cakacaka vei ira na cakacaka tiko. 

17. Sa vakarota vei ira na cakacaka tiko me kau 
mai na veivatu lelevu kei na veivatu i sau lelevu, 
kei na veivatu qivai vinaka, me vakadavori vinaka 
kina na yavu ni valenisoro. 

18. O ira na matai nei Solomoni, na matai nei 
Irami, na daucolacola nei Oebalaite; era sa 
vakarautaka na kau, na vatu me tara na 
valenisoro. 


Sa Tara O Solomoni Na Vale Ni Soro 


6. sa qai yaco e nai ka va na drau walusagavulu 
ni yabaki ena nodra lako tani mai na Isireli mai 
ljipita, ena i ka va ni yabaki ni nona veiliutaki 
vakatui e Isireli o Solomoni, ena vula o “Sivi” (oqo 
nai karua ni vula), sa vakatekivu me tara na vale i 


Jiova. 

2. Na vale sa tara o Tui o Solomoni vei Jiova sa 
ciwasagavulu na fiti na kena balavu 
tolusagavulu na fiti na kena raba 
vasagavulu ka lima na fiti na kena cere. 

3. Ena mata ni vale ni soro, sa tiko kina na 
varada e tolusagavulu na fiti na kena balavu, 
tinikalima na fiti na kena raba. 

4. Sa vaka katuba leka vakavolivolita. 

5. Ena lalaga ni vale ni soro sa tara kina na vei 


rumu lalai. 
6. Sa taba tolu na veirumu lalai oqo - 
:era sa vitu ka mani veimama na fiti na kena 
raba, 
e loma sa ciwa na fiti na kena raba, 
e cake sa tini na fiti na kena raba, 
Sa sema na rumu kece oqo ki na lalaga ni vale 
ni soro. 
7. Na vale ni soro ni sa tara tiko, sa tara ga ena 


vatu qiva vakamatau, sa sega ni vakayagataki na i 
tuki, se na tisili se dua nai yaya vakaukamea, se na 
rorogo me rogoci ni sa tara tiko na vale ni soro. 
8. Na katuba e na matai ni taba sa toka ena 
yasana i matau ni valenisoro. Sa 
vakaikabakabataki me yacovi yani - sa lako cake 
sara nai kabakaba ki na i karua ni taba. 
9. Sa tara na valenisoro ka sa oti sara. Sa i 
vakaukauwa ni valenisoro e so na kau raraba caka 
ena sitari. 
10. Sa caka oqo ena yasana taucoko ni valenisoro, 
sa vitu veimama na fiti na kena cere, era sa sema 
yani ki na lalaga ena sitari raraba. 
11. Sa yaco mai vei Solomoni na vosa i Jiova ka 
vaka: 
12. “Ena vuku ni valenisoro oqo, o sa tara, kevaka 
o sa lako voli ena noqu i lesilesi, ka muria na noqu 
lewa ka maroroya kece na noqu i vakaro ka lako 
kina, Au na vakayacora na noqu vosa vei iko, me 
vaka au a vosa kina vei Tevita na tamamu. 
13. “Au na tiko talega ena kedra maliwa na Isireli, 
ka, au na sega ni guilecavi ira na noqu tamata na 
Isireli.” 
14. Sa tara ka vakaotia na valenisoro o Solomoni. 
15. Sa tara na lalaga e loma ni valenisoro, ena 
sitari raraba, mai na buturara ni vale me yacova na 
delana. Sa tara vinaka na loma ni vale ena kau 
sitari vinaka ka ubia na buturara ena kau damanu. 
16. Sa sema vata ena yasana e muri ni valenisoro e 
dua na tikina e tolusagavulu na fiti mai ra ki cake 
ena sitari raraba, sa tara na tikina e loma me vaka 
na Logi Tabu sara. 
17. Ena mata ni valenisoro na tikina tabu sa 
onosagavulu na fiti. 
18. Ena loma ni valenisoro sa sitari, ka sa qivai ka 
ceuti vakaiukuuku tu, ka vakasenikau talega. Sa 
sitari kece ka sega ni kune kina na vatu. 
19. Sa vakarautaka na tikina e loma sara ni 
valenisoro me biu kina na “Kato ni veiyalayalati i 
Jiova. 
20. Ni tikina e loma sara oqo sa: 
tolusagavulu na fiti na kena balavu, 
tolusagavulu na fiti na kena raba, 
tolusagavulu na fiti na kena cere, 
Ka sa ubi ena koula dina, kei nai cabocabo ni soro 
sitari. 
21. O Solomoni sa ubia na tikina kece e loma ni 
loqi tabu sara ena koula dina sara. Na senicodo 
koula sa dodo yani ena mata ni tikina e loma ni 
loqi, ka ubi tale ena koula. 
22. Sa boro-ubi kece ena koula na tikina e loma ni 
vale ni soro me yacova ni sa oti kece. Nai cabocabo 
ni soro talega ena tikina e loma sa ubi ena koula. 
23. Ena tikina e loma sara oqo sa caka talega kina 
na Jerupi e rua, ena kau olive ka tinikalima na fiti 
na kena cere. 
24. E dua na tabana na Jerupi sa vitu veimama na 
fiti ka vitu veimama na fiti na tabana tale ka dua - 
e tinikalima na fiti mai na mua ni tabana kadua 
kina mua ni tabana ka dua. 

25. Sa vaka kina na i karua ni Jerupi - ni sa 
tautauvata na kedrau levu kei na kedrau i bulibuli. 
26. Na cere ni dua na Jerupi sa tinikalima na fiti - 
sa vaka talega kina na kena i karua. 

27. Sa vakatikori na Jerupi ena tikina e loma sara; 
sa dedeki na tabadrau, e dua na tabana vei rau sa 
tara yani na lalaga kadua kei na tabana tale dua 
vei rau sa tara talega na tabana na lalaga kadua. 
Na dui tabadrau ka dua, e rau sa sota donu ena 
loma ni vale. 

28. Sa ubia-boroya ena koula, na Jerupi. 

29. Sa ceuti na lalaga kece ni valenisoro, e loma, e 
tuba talega e nai yaloyalo ni Jerupi, na vuni- 
niusawa kei na veisenikau. 

30. Na buturara kece ni vale-ni-soro, sa boroi ena 
koula e loma, e tuba talega. 

31. Na kena katuba sa caka ena kau olive, na duru 
ni katuba sa dua nai kalima ni lalaga. 

32. Na katuba ruarua sa caka ena kau olive; sa 
ceuti kina na Jerupi, na vuni-niu-sawa kei na vei- 
senikau, ka boroi talegga ena koula na veika sa 
ceuti. 

33. Na tikina e loma, sa duru ni katuba na kau 
olive, e dua nai kava ni lalaga. 

34. Na katuba sa caka ena kau damanu, na katuba 
na kena matagali e lobi rua ena dua na yasana ka 
lobi rua tale ena dua tale na yasana. 

35. Sa qai ceuti ena katuba oqo na Jerupi, na 
vuniniusawa kei na veisenikau, ka sa qai boro ubi 
yani ena koula. 

36. Sa tara na tikina e loma sara ena tolu nai yatu 
binibini vatu kei na dua nai yatu kau sitari, mei 
qasiqasi ni kalavo. 

37. E nai ka va ni yabaki sa tekivu me tara na vale i 
Jiova, ena vula o Sivi. 

38. Ena i ka tinikadua ni yabaki - nai kawalu ni 
vula (“Bulu”) sa tara oti na vale ena kena veika 
kece me vaka na kena i tuvatuva. Sa vitu na 
yabaki na kena tara na vale. 


Na Veivale Tale Eso Nei Solomoni 


7. Sa tinikatolu na yabaki na nona tara na nona 


vale o Solomoni, ka vakaotia kece. 

2. Sa tara talega o koya na Vale ni Veikau ni 
Lepanoni, sa: dua na drau limasagavulu na fiti na 
kena balavu, vitusagavulu ka lima na fiti na kena 
raraba, vasagavulu ka lima na fiti na kena cecere, 
Sa va talega nai yatu na kena duru sitari, sa sitari 
talega na kena gasigasi ni kalavo ena dela ni duru. 
3. Sa sema vata na sitari ena dela ni gasigasi ni 
kalavo sa taura vata tiko na vasagavulu ka lima na 
duru lelevu - ya tinikalima dua nai yatu. 

4. Sa vaka-katubaleka talega ka wasewasei 
vakatolu nai yatu - ka era veibasai ena veiyasana 
ruarua. 

5. Na mata ni katuba kei na duru ni katuba, sa 
matatolu na kena i bulibuli - sa veibasai kina na 
kena katubaleka ka yatu tolu. 

6. Sa cakava talega na (vale-duru), sa: 
vitusagavulu ka lima na fiti na kena balavu, 


vasagavulu ka lima na fiti na kena raraba, Sa davo 
toka e liu na Varada sa Vakaduru talega ka vaka i 
ubi vinaka. 

7. Sa cakava talega nai tikotiko vakaturaga, nai 
tikotiko ni veilewai me veilewai kina, sa caka 
vinaka ena sitari mai na buturara ki na doka ni 
vale. 

8. Na vale sa tiko kina o koya, sa tiko kina e dua 
na loma ni bai ena loma ni vale ka sa caka 
vakamatau. Sa cakava talega o Solomoni e dua na 
vale vakaoqo me nei na luvei Fero yalewa, o koya 
sa kau mai me watina. 

9. Fra sa vatu i sau lelevu kece oqo, siviraki ka ta 
vakamatau e nai varo - e tuba, e loma talega. Mai 
na yavu ka yacova yani na taudaku ni loma ni bai 
levu. 

10. Sa sau levu na vatu ni yavu, era vatu lelevu, e 
so e tinikalima na fiti ka so e tinikarua na fiti. 

11. Na vei ka oqo sa sau levu sara, na vatu qivai 
kei na kau sitari. 

12. Na vanua vakarautaki ogo sa yalani ena tolu 
nai yatu vatu bini ki na dua nai yatu ena i yalayala 
vakababa. Sa vakakina na tikina e loma sara ni 
vale i Jiova ki na varada wavoki ni vale. 


O Irami Na Liga Magosa 

13. Na tui o Solomoni sa talatala me kau mai o 
Irami mai Taia. 

14. O koya na luve ni dua na yada mai na yavusa 
o Navitalai, kei na tamana mai Taia. E dua na dau 
caka varasa, sa vakasinaiti tu ena vuku kei na 
yalomatua ka sa maqosa sara ena cakacaka 
vakamatai. Sa lako mai vei Solomoni na tui ka 
cakava kece na nona cakacaka. 


Na Duru Varasa Ni Vale Ni Soro 

15. Sa vakadavora e rua na duru varasa ka 
ruasagavulu ka vitu na fiti na kena cere kei na 
kena wa e tinikawalu na fiti na kena balavu. 

16. Ena ulu ni duru sa biu kina na varasa talega e 
ya vitu ka mani veimama na fiti na kena cere ka 
ono na fiti na kena raraba. 

17. Na varasa vaka i ukuuku oqo ena dela ni duru 
sa vitu ka mani veimama na fiti na kena cere. 

18. Sa caka na duru e rua ogo, kei na rua nai yatu 
pomekaneti me vauca na ulu ni duru ruarua ka 
me ubia na vei ka kece e cake. 

19. Na cakacaka kece oqo sa vakaukuukutaki kina 
na duru ni curucuru ni vale ni soro. 

20. Nai ukuuku ena dela ni duru e rua oqo sa toka 
e cake, sa vakavolivolita na duru erua oqo na rua 
na udolu na pomekaraneti ena rua nai yatu. 

21. Na duru e rua oqo sa tu ena mata ni 
valenisoro sa vakayacani me o Jakini, sa vaka kina 
na duru ena i matau, sa vakayacani vei Poasa. 

22. Ena dela ni duru sa buli kina na senikau 
viavia. Sa qai vakaoti na cakacaka ni duru kece. 


Na Tani Ni Wai Kei Na Bulumakau Tagane 
23. Sa cakava na tani ni wai caka ena varasa 
vakamokimokiti me: vitu ka mani veimama na fiti 

na kena cere. tinikalima na fiti na tutuna kina 
tutuna. vasagavulu ka lima na fiti wavoki. 

24. Sa buli sara vakamatau na tani ni wai oqo, ena 
kena vakawaicalataki na veika me semata vinaka 
nai sema ni varasa e caka kina na tani. 

25. Era sa vakadreta vinaka na tani oqo, e 
tinikarua na bulumakau ni ra sa mu vata e loma 
ka dui toso me vakagaqgacotaki kina na veisema 
kece ni tani wai oqo. 

26. Na vavaku ni tani oqo sa caga dua, ka sa sega 
rawa kina e rua na udolu na galoni wai. 


Na Veiqiqi Kei Na Kena Veivatavata 

27. Sa cakava talega o koya e tini na qiqi yava na 
yavana ka: ono na fiti na kena balavu ono na fiti 
na kena raraba va ka mani veimama na fiti na 
kena cere. 

28. Sa tara oqo ka vakavatavatataki vakavinaka; 
29. Sa ceuti vinaka kina na laione, na bulumakau 
kei na Jerupi. Na vatavata e cake kei na kena e ra 
sa caka vaka rairai vinaka. 

30. Ena veiqiqi kece oqo - ena tutuna vava kece sa 
tiko kina nai tautauri ni tani wai. Nai tautauri oqo 
sa ukutaki sara vakamatau. 

31. Sa vakalomana vinaka ka sa mokimokiti na 
kena i bulibuli me vaka nai bulibuli ni yavana. Sa 
ceuti vakarairaivinaka sara na yasana e tubu. 

32. Sa tiko e rukuna na kena qiqi e va. Sa semati 
vinaka na qiqi vava oqo ena kena i sema kau. Na 
kau sa vesuka vata na qiqi kei na kena vale. 

33. Nai cakacaka ni qiqi oqo sa vaka na qiqi ni 
valu. Era sa varasa kece na ka era semati vata kina 
na qiqi kei na kena vale. 

34. Sa va nai vakadei ena tutuna vava ni qiqi 
vakavale oqo, nai vakadei oqo sa tiki sara ga ni 
vale ni qiqi. 

35. Ena dela ni qiqi (vale) sa mokimokiti vinaka, 
ka sa vakabai vinaka na tutuna (yasana). 

36. Sa ceuti ena yasana na Jerupi, na laione, kei na 
vuni niusawa (balabala), sa vakarautaki vaka 
vinaka kecega. 

37. Sa caka vakatautauvata vaka oqo na taqi ni 
wai. E tini na kena levu ni taqi, ka era tautauvata 
kecega na kedra levu kei na kedra i bulibuli. 

38. Sa caka talega e tini tale na taqi ni wai varasa 
me sega rawa kina e tolu na drau onosagavulu na 
galoni na wai ka ono na fiti na cere ni taqi. Sa 
yadua na taqi, dua na kena i tutu. 

39. Sa yalima na Taqi, dua na yasa ni vale (e nai 
mawi kei na i matau), na ka levu duadua sa tiko 
ena yasa i matau ni vale me donuya na tokalau- 
cevaceva. 


Na Vakayayataki Ni Valenisoro 

40. Sa cakava o Irami e so tale na tani ni wai, nai 
takitaki kei na veibilo. Sa vakaotia o Irami na 
cakacaka kece e dodonu me cakava vei Solomoni 
na Tui me baleta na vale i Jiova : 

41. na duru e rua kei na i ukuuku sa buli ena dela 
ni duru kei na kena vakaukuukutaki na veika kece 
e dela ni duru; 


42. na va na drau na pomekaraneti kei na kena 
tuvai (me rua nai yatu tuvai vakavinaka e na dela 
ni duru ukutaki); 

43. na tini na qiqi kei na tini na tani wai ena dela 
ni qiqi; 

44. e dua na Tani Wai levu kei na tinikarua na 
bulumakau; 

45. Na kuro, na takitaki kei na bilo. Ogo na veika 
kece sa cakava o Irami vei Solomoni na Tui me 
yaya ni valenisoro, ka era sa caka e na varasa 
kama. 

46. Mai na buca ena Joritani, na tui sa lewa me ra 
bunia mai na qele (tete) ena kedrau maliwa o 
Sakoca kei Saretani. 

47. Sa sega ni vakarautaka vakabibi o Solomoni 
na i yaya kece oqo, baleta ni sa levu na i yaya, e 
sega talega ni tauri na i vakarau bibi ni varasa kece 
e vakayagataki. 

48. Sa rawata kece o Solomoni nai yaya ni vale me 
baleta na vale i Jiova - nai cabocabo ni soro koula, 
na teveli koula ni madrai, 

49. nai tutu ni cina koula e lima ena i matau kei na 
lima e nai mawi ena tikina e loma, na senikau kei 
na cina kei na kena i vakawaga ni cina, 

50. na beseni, nai vakawaga, na bilo, na i taki 
levu, kei nai vakaboi e koula dina sara, na idi 
koula ni katuba, ni tikina e loma sara (na Loqi 
Tabu Sara) kei na katuba kece ni vale ni soro. 

51. Na cakacaka kece i Solomoni na Tui sa cakava 
ena vale i Jiova sa qai oti, sa qai kauta mai o 
Solomoni na veika kece sa vakacabora oti na tui o 
Tevita na tamana, na siliva na koula kei na i yaya 
vakayagataki sa biu kece oqo ki nai lololo ni vale i 
Jiova. 


Sa Kau Mai Na Kato Ki Na Vale Ni Soro 


8. O Solomoni sa vakasoqoni ira kece mai na 
qase ni Isireli, nai liuliu ni veivuvale e Isireli, ki vei 
koya e Jerusalemi, me ra kauta cake mai na “Kato 
ni veiyalayalati i Jiova mai na koro i Tevita o 
Saioni. 

2. Era sa soqoni kece mai vei Solomoni na tamata 
kece e Isireli ena solevu ni vula o Ecanimi, na i 
kavitu ni vula. 

3. Era sa lako kece mai na qase e Isireli, ka era sa 
taura cake na “Kato” o ira na bete. 

4. Fra sa kauta cake mai na “Kato ni Kalou” ki 
na vale ni veitavaki, era sa tiko kece nai yaya tabu 
ena vale ni veitavaki. O ira na bete kei ira na Livai 
era sa kauta cake mai. 

5. Na tui o Solomoni kei ira kece na Isireli era sa 
soqoni mai vua ka vakacabora na sipi na 
bulumakau ka sega ni wiliki rawa na kena levu. 

6. Era sa kauta mai na bete na kato ni 
veiyalayalati i Jiova ki na kena vanua, na tikina e 
loma sara, na Vanua Tabu sara, ena ruku ni 
tabadrau na Jerupi. 

7. Ni rau sa vakatetaba tu na Jerupi ka 
vakaruruga tu na kato kei na kena i tautauri. 

8. Sa balavu sara nai tautauri, ni sa laurai sara na 
muana mai na tikina tabu e liu, ia, sa sega ga ni 
laukune mai tautuba. Sa tiko ga e kea me yacova 
na siga oqo. 

9. Sa sega tale na ka e tiko ena loma ni kato, na 
vatu ga ni Vunau e rua, ea biuta kina o Mosese 
mai Orepi, ni sa cakava o Jiova e dua na 
veiyalayalati vata kei ira na luvei Isireli, ni ra sa 
lako tani mai na vanua o Ijipita. 

10. Sa qai yaco tiko, ni ra sa lako tani mai na bete 
mai tikina tabu, sa qai vakaruruga yani na vale i 
Jiova na o, 

11. Na bete, era sa sega ni rawa ni cakacaka tiko 
baleta na o, nai ukuuku ni Kalou sa vakatawana 
kece na vale i Jiova. 

12. Sa qai tukuna o Solomoni: “Sa tukuna o Jiova 
ni nona i tikotiko na vei o loaloa. 

13. Au sa tara dina e dua na vale e vakacerecerei 
vei Kemuni, na vanua Moni tiko kina me sega ni 
mudu.” 


Na Vosa Nei Solomoni Ni Sa Oti Na Cakacaka 
14. Sa gole mai na tui ka vosa vakalouvinakataki 
ira nai sogosogo ni Isireli ni ra se tucake tu. 

15. Sa tukuna sara: “Me vakalouvinakataki na 
Kalou o Jiova, o Koya sa vosa mai ena Gusuna vei 
Tevita na tamaqu, ena Ligana talega sa vakayacora 
kina ka vaka, 

16. “Mai na siga Au a kauti ira mai kina na Noqu 
tamata mai Ijipita, Au a sega ni digitaka e dua na 
koro mai vei ira na yavusa e Isireli me tara kina na 
vale, me tiko kina na yacaqu, ia, Au sa digitaki 
Tevita me vakaraici ira na Noqu tamata na Isireli.” 
17. “Ogo sa tiko ena lomai tamaqu o Tevita me 
tara e dua na vale ena yaca i Jiova na nodra Kalou 
na Isireli. 

18. “la, o Jiova sa tukuna vei Tevita na tamaqu, 
me vaka sa tiko e lomamu mo tara e dua na vale 
me tiko kina na Yacaqu, o sa caka vinaka ni sa tiko 
oqori e lomamu. 

19. 'Sa vinaka, o na sega ni tara na vale, ia na 
luvemu tagane ga, o koya ena vu mai vei iko, o 
koya oqori ena tara na vale me vakayacana vei 
Au.” 

20. “Sa vakayacora o Jiova na Nona vosa e a 
vosataka, au sa qai vakavotukanataka na i tutu 
oqo nei tamaqu o Tevita ka dabe ena i tikotiko 
vakatui e Isireli, me vaka sa yalataka o Jiova, au sa 
tara kina oqo e dua na vale ki na yaca i Jiova na 
Kalou kei Isireli. 

21. “Au sa cakava talega e kea e dua na tikina me 
tiko kina na kato, sa tiko kina na veiyalayalati nei 
Jiova e a cakava vata kei ira na neimami qase ena 
Nona kauti ira tani mai na vanua o Ijipita.” 


Na Masu Ni Vakacacabo Nei Solomoni 

22. Sa tucake tu o Solomoni ena mata ni cabocabo 
ni soro i Jiova ena matadra na i soqosoqo kece ni 
Isireli, ka sa dodoka cake na ligana vaka ki 
lomalagi, 


23. Ka tukuna, “Kemuni Jiova na Kalou kei Isireli, 
sa sega na Kalou mai lomalagi, e cake se vuravura 
e ra me tautauvata kei kemuni. Oi kemuni sa 
maroroya tiko na Nomuni tamata, o ira sa lako 
voli e matamuni ena yalodra taucoko. 

24. “O ni sa maroroya tikoga na veika o Ni sa 
yalataka vua na Nomuni tamata o Tevita na 
tamaqu, sa vosa kina na Gusumuni ka 
vakarautaka na ligamuni, me vaka ena siga oqo. 
25. “O koya oqo, Jiova na Kalou ni Isireli, mo ni 
maroroya na vosa ni nomuni yalayala vua na 
Nomuni tamata o Tevita na tamaqu, ena Nomuni 
tukuna, “Ena sega ni yali vei iko e dua na tamata 
me dabe e na i tikotiko vakatui e Isireli. Kevaka ga 
era sa vakarorogo na luvemu ki na Noqu sala 
kecega, me ra lako kina e mataqu me vaka o sa 
lako tiko e mataqu.” 

26. “Oqo, au sa kerea, na Kalou ni Isireli, me yaco 
dina na nomuni vosa, me vaka o ni a vosa kina vei 
Tevita na tamaqu. 

27. “Ta, ena tiko beka e vuravura na Kalou? Raica 
na lomalagi kei na lomalagi ni lomalagi e sega ni 
rawa ni rauti Kemuni, sa vakakina na vale oqo au 
sa tara ni sa rui lailai. 

28. “Ia, Moni rogoca ga na nona masu na nomuni 
tamata kei na nona vakamamasu, i Jiova na noqu 
Kalou, Mo ni vakarorogo ki na nona tagi kei na 
masu ni Nomuni tamata, sa masu tiko kina vei 
Kemuni ena siga oqo: 

29. “Me rai tiko kina na Matamuni ki na vale ni 
soro oqo ena bogi kei na siga. Ena vanua o ni 
tukuna kina, “NA YACAQU ENA TIKO E KEA,” 
Mo ni na rogoca kina na masu ena vakacabora tiko 
yani na Nomuni tamata ena vanua oqo. 

30. “Mo ni rogoca na nona vakamamasu na 
Nomuni tamata kei na nodra na Nomuni tamata 
na Isireli, ena nodra masu yani ena vanua ogo, Mo 
ni rogoca sara mai lomalagi ena Nomuni tikotiko - 
ni Kemuni sa rogoca, Mo ni qai ia na veivosoti. 

31. “Ni sai valavala ca e dua vua na wekana, ka sa 
cakava kina e dua na yalayala, ka sa lako mai me 
cakava na yalayala oqo ena Nomuni cabocabo ni 
soro ena vale ni soro oqo, 

32. “Mo ni qai rogoca mai lomalagi, vakayacora 
ka lewa na Nomuni tamata, me vunauci na ca ka 
vakalesui na nona sala ki uluna - me vakadonui 
na yalododonu me soli kina vua me vaka na nona 
yalododonu. 

33. “Ni ra sa vakadrukai na Nomuni tamata na 
Isireli mai vei ira na meca, baleta ni ra sa valavala 
ca vei Kemuni, ia, kevaka, e ra sa lesu tale vei 
Kemuni ka vakatusa na Yacamuni, ka masu ka 
vakamamasu vei Kemuni ena Vale ni Soro oqo, 

34. “Mo ni qai rogoca mai lomalagi, ka vosota na 
nodra i valavala ca na Nomuni tamata na Isireli ka 
kauti ira lesu mai ki na vanua o ni a solia vei ira na 
tamadra. 

35. “Kevaka sa tasogo na lomalagi ka sa sega na 
uca ena vuku ni nodra i valavala ca vei Kemuni, ni 
ra sa masu mai na vanua oqo ka vakatusa na 

Yacamuni, ka vuki tani mai nai valavala ca baleta 
ni Kemuni sa vakararawataki ira, 

36. “Ni Kemuni sa rogoca mai lomalagi ka vosota 
na nodra i valavala ca na Nomuni tamata na Isireli 
ka vakavulica vei ira na sala vinaka me ra lako 
kina, Mo ni solia talega na uca ki na Nomuni 
vanua o ni a solia vei ira na Nomuni tamata me 
nodra i votavota. 

37. “Ni sa dua na dausiga ena vanua, se na mate 
ca, se na mate ni kau, se na mate ni manumanu, se 
na vodre ni kau kecega, se na vodre ni manumanu 
yavaiva, ni ra sa ravuti mai vei ira na kedra meca, 
na mate ca kecega se na tauvimate cava ga, 

38. “Na masu cava ga kei na vakamamasu cava ga 
sa cakava e dua se o ira na Nomuni tamata na 
Isireli, ni ra sa kila na ca levu oqo ena vu ni 
yalodra, ka sa qai dodoka yani na ligana ki na vale 
ni soro oqo: 

39. “Mo ni qai rogoca mai lomalagi na Nomuni i 
tikotiko ka veivosoti, ka taura nai kalawa mo ni 
solia vei ira vakayadua me vaka na nodra i 
valavala, baleta na yalodra o ni sa kila - (ni sai 
Kemuni, Kemuni duadua ga, sa kila na yalo ni 
luve ni tamata), 

40. “Mera rerevaki Kemuni tikoga kina, ena 
veisiga kece era sa bula kina, ena vanua o ni sa 
solia vei ira na tamai keimami. 

41. “Ena vukudra na vulagi, era sa sega ni 
Nomuni tamata na Isireli, ia, era sa lako mai 
vakayawa sara ena vuku ni Yacamuni 

42, “(ni ra na rogoca na Yacamuni cecere, na 
kaukauwa ni Ligamuni kei na Ligamuni sa dodo 
na tikoga) ni ra sa lako mai ka masu ka 
vakanamata ki vale ni soro ogo, 

43. “Mo ni rogoca mai lomalagi na Nomuni i 
tikotiko, ka vakayacora me vaka sa vinakata na 
vulagi oqo mai vei Kemuni - me ra kila kina na 
kai vuravura kecega na Yacamuni ka rerevaki 
Kemuni, me vakataki ira na nomuni tamata na 
Isireli, me ra kila talega kina ni vale ni soro oqo au 
sa tara, sa vakayacani ena Yacamuni. 

44. “Ni ra sa lako na Nomuni tamata me vala kei 
ira na meca, ena vanua cava ga o ni na talai ira 
kina, ena gauna era na masu kina vei Jiova vaka ki 
na koro o ni sa digitaka me donuya na valenisoro 
au sa tara ki na Yacamuni, 

45. “Mo ni qai rogoca mai lomalagi na nodra 
masu kei na nodra vakamamasu ka vakadeitaka 
na nodra i lakolako. 

46. “Kevaka era sai valavala ca vei Kemuni, (ni sa 
sega ni dua e sega ni valavala ca), ka o ni sa cudru 
ena vukudra ka soli ira ki vei ira na meca, ka era 
sa kau vakabobula ki na nodra vanua na meca, 
voleka se yawa, 

47. “Kevaka era sa qai kilai yalodra ena vanua era 
sa tiko bobula kina, ka veivutuni ka kerea na 
veivuke mai vei Kemuni ena vanua era sa tiko 
bobula kina ka tukuna, “Keimami sai valavala ca 
ka caka cala, ka cakava na veika vakasisila”; 

48. “Kevaka era sa lesu vei Kemuni, ena yalodra 


taucoko kei na lomadra kecega ena vanua era sa 
tiko bobula kina, ka masu mai vei Kemuni ni ra 
vakanamata mai ki na vanua ogo, o ni sa solia vei 
ira na tamadra, na koro o ni sa digitaka kei na 
valenisoro au sa tara ki na Yacamuni: 

49, “Mo ni qai rogoca mai lomalagi na Nomuni i 
tikotiko na nodra masu kei na nodra vakamamasu 
ka vakadeitaka na nodra i lakolako, 

50. “Ka vosoti ira na Nomuni tamata o ira sa i 
valavala ca vei Kemuni kei na nodra caka cala 
kece era sa cakava vei Kemuni, Mo ni qai solia vei 
ira na  yalololoma ena  matadra na 
veivakabobulataki tiko - me rawa ni ra yalololoma 
talega vei ira 

51. “(Ni ra sa Nomuni tamata ka Nomuni 
votavota o ira o ni sa kauti ira tani mai Ijipita, mai 
na kaukamea sa waga tu), 

52. “Me tadola tu na Matamuni ki na 
vakamamasu ni Nomuni tamata kei na nodra 
vakamamasu na Nomuni tamata na Isireli - Mo ni 
rogoci ira ena veigauna cava ga era kacivi Kemuni 
kina. 

53. “Ni Kemuni sa tawasei ira mai vei ira na 
tamata kecega e vuravura me ra Nomuni 
votavota, me vaka o ni sa vosa kina mai na ligana 
na Nomuni tamata o Mosese, ena Nomuni kauti 
ira tani mai kina na tamai keimami mai Ijipita, i 
Jiova na Kalou.” 


Sa Vakalouvinakataki Ira Na I Soqosoqo Levu O 
Solomoni 

54. Sa qai yaco ni sa oti na nona masu o Solomoni 
kei na nona vakamamasu vei Jiova, sa qai tucake 
mai nai cabocabo ni soro ena nona a tekiduru tiko 
kei na nona dodoka tiko na ligana ki lomalagi. 

55. Sa tucake ka vosa vakalouvinakataki ira na i 
soqosoqo taucoko ni Isireli ni sa vosa tiko 
vakadomoi levu ka vaka: 

56. “Me vakalouvinakataki o Jiova, o koya sa solia 
na vakacegu vei ira na nona tamata na Isireli, me 
vaka na nona vosa ni yalayala. Sa sega ni yali e 
dua na ka mai na vosa kecega sa yalayala kina. O 
koya sa yalayala kina o koya mai vua na nona 
tamata o Mosese. 

57. “Me tiko vata kei keda o Jiova na noda Kalou, 
me vaka sa tiko vata kei ira na tamada. Me kua ni 
biuti keda se guilecavi keda, 

58. “Me rawa ni dreta kina na yaloda vei Koya me 
da muria kina na Nona sala, ka maroroya na Nona 
i vakaro, na Nona i lesilesi kei na Nona lewa - me 
vaka sa vakarota vei ira na tamata. 

59. “Me yaco mada ga na noqu vosa oqo - o koya 
au sa vakamamasu kina vei Jiova, me voleka sara 
vei Jiova na noda Kalou ena siga kei na bogi - me 
vakadeitaka tiko kina na nona i lakolako na Nona 
tamata kei na nodra i lakolako na Nona tamata na 
Isireli, me vaka sa gadrevi ena veisiga yadudua, 
60. “Me ra kila kina na tamata kecega e vuravura 
ni o Jiova sa Kalou, ka sa sega tale dua. 

61. “O koya oqo, mo ni yalodina kina vei Jiova na 
Nomuni Kalou ka muria na Nona i lesilesi ka 

maroroya na Nona i vakaro me vaka ena siga 
” 


oqo. 


Sa Vakacabora Na Vale Ni Soro O Solomoni 

62. Na tui kei ira kece na Isireli era sa tiko vata kei 
koya, era sa vakacabora na i soro ena mata i Jiova. 
63. O Solomoni sa vakacabora na i soro ni 
veivinakati, o koya sa dau vakacabori vei Jiova, e: 
ruasagavulu ka rua na udolu na bulumakau, dua 
na drau ruasagavulu na udolu na sipi. Na tui kei 
ira kece na Isireli, era sa vakacabora na vale i 
Jiova. 

64. Ena siga vata ga o ya sa vakatabuya na tikina e 
loma ni vale i Jiova: ni sa vakacabora mai kea nai 
soro kama, nai soro sila, na uro ni i soro ni 
veivinakati - baleta nai cabocabo varasa ena mata i 
Jiova, sa lailai me ciqoma rawa nai soro kama, ni 
sa rui levu, na i soro ni veivinakati kei na i soro 
sila. 

65. Ena gauna o ya sa cakava o Solomoni e dua na 
kakana levu - vei ira kece na Isireli, o ira kece nai 
soqosoqo levu mai nai curucuru kei Ana ki na 
Mata ni Wai mai Ijipita, ena matai Jiova me vitu na 
siga ka vitu tale na siga - rua na macawa 

66. Ena i matai ni siga, nai kawalu ni siga, na tui sa 
vakatalai ira yani na tamata, era sa vosa 
vakalouvinakataka na tui ka lako yani ki na nodra 
i tikotiko ni ra sa sinai ena reki kei na mamarau 
ena yalodra, ena vuku ni veika vivinaka sa cakava 
o Jiova vua na nona tamata o Tevita, vei ira talega 
na Isireli na nona tamata. 


Nai Karua Ni 
Solomoni 


Nona Basika Na Kalou Vei 


9, Sa qai yaco ni sa tara oti o Solomoni na vale i 
Jiova kei na vale ni tui, kei na veika kecega sa via 
cakava, 

2. Sa basika o Jiova vei Solomoni ena i karua ni 
gauna - me vaka ni a basika vua mai Kipioni. 

3. Sa tukuna vua o Jiova, “Au sa rogoca na nomu 
masu kei na nomu vakamamasu o sa cakava mai 
vei au; Au sa tawasea vakatabakidua na vale oqo o 
sa tara me tiko kina na Yacaqu me sega ni mudu, 
na Mataqu kei na Yaloqu ena tiko ga e kea, Me'u 
kua ni guilecava kina. 

4. “Oqo, kevaka o sa lako e mataqu, me vaka sa 
lako e mataqu o Tevita na tamamu e na yalodina 
kei na yalododonu, mo cakava kina na veika kece 
Au sa vakarota vei iko, ka maroroya na Noqu i 
lesilesi kei na Noqu lewa, 

5. “Au na vakadeitaka nai tikotiko vakaturaga ni 
nomu matanitu e Isireli me sega ni mudu me vaka, 
“Au sa yalataka vei Tevita na tamamu ka vaka: ena 
sega ni yali vei iko na tagane e nai tikotiko 
vakaturaga e Isireli.” 

6. “Ia, kevaka o iko, se o ira na luvemu, o ni sa 
vuki tani mai na nomuni muri Au, ka sega ni 
maroroya na Noqu i vakaro kei na Noqu i lesilesi, 
Au sa biuta oti tu e matamuni, ka lako me muria 
na Kalou tani eso ka qaravi ira, 


7. “Oqori, Au na musuki Isireli tani kina mai na 
vanua Au sa solia vei ira, kei na vale oqo, Au sa 
vakatabuya ki na yacaqu, Au na kauta tani mai 
Mataqu. O Isireli sa na ka ni veitalanoa kei na ka 
ni veivosaki walega vei ira na tamata. 

8. “Na vale oqo sa vakacerecerei; o ira kece era 
na tavali vaka oqo, era na kidroa ka tukuna, “Na 
cava sa cakava kina na veika oqo o Jiova ki na 
vanua kei na vale talega?” 

9. “Fra na sauma mai, ka vaka: ‘Baleta ni ra sa 
gole tani mai vei Jiova na nodra Kalou, o Koya ea 
kauti ira tani mai Ijipita, ka maroroya na kalou 
tani ka lotu vei ira ka qaravi ira; oqo na vuna sa 
kauta mai kina vei ira o Jiova na veika ca oqo.” 


E Rau Sa Veisau I Loloma O Solomoni Kei Irami 
10. Sa qai yaco ni sa oti e ruasagavulu na yabaki 
ena nona tara oti na vale e rua oqo o Solomoni, na 
vale i Jiova kei na vale ni tui 

11. (O Irami na tui Taia sa solia vei Solomoni na 
Sitari kei na damanu kei na koula, na kena levu ga 
e vinakata), oqo sa vakavuna vei Solomoni me 
solia vei Irami e ruasagavulu na koro ena vanua o 
Kalili. 

12. Sa lako tani mai Taia oirami me raica na 
veikoro sa solia vua o Solomoni, ia, era sa sega ni 
vinaka vua. 

13. Sa qai tukuna kina, “Sa koro vakacava o sa 
solia vei au, taciqu?” sa vakayacana kina me 
Vanua ni Kabulu me vaka ena siga oqo. 

14. O Irami, sa qai vakauta vua na tui e dua na 
drau ruasagavulu na taledi koula. 


Na Veika Tale Eso E Cakava O Solomoni 
15. Oqo sara ga nai naki ni nona vakaduria e dua 
na mata cakacaka levu o Solomoni; me tara na: 

Vale i Jiova, 

Vale ni tui, 

Na koro ni valu o Milo, 

Na bai kei Jerusalemi, 

O Esori, 

O Mekito, 

O Qesa. 
16. (O Fero na tui Ijipita sa lako cake me tauri 
Qesa ka vakama ena bukawaqa, ka vakamatei ira 
na kai Kenani era sa tiko ena koro, ka sa solia mei 
voli kei luvena yalewa vei Solomoni na watina.) 
17. O Solomoni sa tarai Qesa kei Beci Oroni, 
18. O Baelaca kei Tadumori ena vanua liwa ena 
vanua o Juta, 
19. Na veikoro kece ni maroroi yaya sa tiko vei 
Solomoni, na koro ni qiqi ni valu, na koro ni i valu 
vodo ose, kei na veika ga sa gadreva o Solomoni 
me tara e Jerusalemi, Lepanoni kei ira kecega sa 
vakarorogo ena nona lewa. 
20. O ira kece sa vo vei ira na Amoraiti, na Itaiti, 
na Perisaiti, na Ivaiti kei ira na Jepusaiti, o ira sa 
sega ni luvedra na Isireli— 
21. Oira sa, kena kawa ni kena vovo ni tamata era 
sa tiko ena vanua - o ira oqo na kena vovo era sa 
sega ni vakarusai vakadua mai vei ira na Isireli - 

mai vei ira oqo sa vakaduria cake kina nai 
lawalawa daucakacaka me vaka ena siga oqo. 

22. la, mai vei ira na luvei Isireli, sa sega ni 
vakacuruma o Solomoni e dua ki nai lawalawa 
daucakacaka oqo, baleta ni ra sa tamata i valu, ka 
nona dauniveigaravi, era dauraica na cakacaka, 
era liuliu ni i valu, era i liuliu ni i valu vodo ose, 
ka i liuliu ni i valu vodo gigi ni valu. 

23. Na kena vo, era sai liuliu ni vei i liuliu lalai, na 
veiya limanadrau na veiya limasagavulu na 
cakava na cakacaka kei na lewa na cakacaka. 

24. la, o koya na luvei Fero yalewa sa lako cake 
mai na Koro i Tevita ki na nona vale sa tara vua o 
Solomoni. Sa tara talega na koro ni valu. 

25. Sa vakatolu ena dua na yabaki sa vakacaboi 
soro kama kina o Solomoni, nai soro talega ni 
veivinakati ena cabocabo ni soro sa tara vei Jiova, 
sa vakama talega na veika boi vinaka vata tukuna 
e na i cabocabo ni soro vei Jiova. Sa vakaotia na 
valenisoro. 

26. Sa cakava talega o Solomoni e so na waga e 
Esioni Keba sa voleka e Elaci ena matasawa ni 
Wasawasa Damudamu, ena nodra vanua na Itomi. 
27. Sa tala yani o Irami na nona tamata vata kei na 
veiwaga oqo, o ira sa kila vinaka na wasawasa me 
ra cakacaka vata kei ira na tamata i Solomoni. 

28. Era sa qai lako ki Ofiri ka kauta mai e va na 
drau ruasagavulu (420) na taledi koula ka kauta 
vei Solomoni. 


Na Nona Vakacerecerei Solomoni Na Ranadi 
Mai Sipa 


10. Ni sa rogoca na ranadi mai Sipa nai 
rogorogo kei Solomoni me baleta na yaca i Jiova, 
sa lako mai me vakatovolei koya ena so na veitaro 
dredre. 

2. Sa lako mai ki Jerusalemi kei na dua nai 
lawalawa levu, na kameli era sa dreketa tu mai e 
levu na veika talei, sa levu sara na koula kei na 
veivatu talei, ni sa lako mai vei Solomoni, sa mai 
tukuna sara vua na veika kece sa tu e lomana. 

3. Sa sauma kece vua o Solomoni me vaka na 
nona taro, sa sega na ka e dredre vua na tui, me 
sega ni vakamacalataka rawa vua. 

4. Nisa raica kece na ranadi mai Sipa na vuku sa 
tu vei Solomoni, na vale sa tara, 

5. na kakana sa tu ena nona teveli, nai tuvatuva 
ni nodra i dabedabe na dau veiqgaravi, na nodra 
veiqaravi na dauveiqaravi, na nodra i sulu, o ira 
na dau tu taka na mena na tui, na nona i curucuru 
ki na vale i Jiova - na veika oqo sa vakayalia 
vakadua na nona vakilakila. 

6. Sa qai tukuna vua na tui, “Sai tukutuku dina 
au a rogoca mai noqu vanua me baleta na nomu 
vosa kei na nomu vuku. 

7. “la, au sega ga ni vakabauta na vosa, me 
yacova ni'u sa mai raica e mataqu dina, io, e dina, 
e veimama e a sega ni tukuni vei au, na nomu 
vuku kei na nomu rawa ka sa sivia na i rogorogo 
au sa mai rogoca. 


8. “Me ra kalouvinaka na nomuni tamata kei ira 
na nomuni dauveigaravi, o ira sa dau solia tu ga 
na nodra veitokoni vei kemuni ka rogoca na 
nomuni vuku! 

9. “Me vakalouvinakataki o Jiova na nomuni 
Kalou, o koya sa marautaki kemuni ka vakadaberi 
kemuni ena i tikotiko vakaturaga e Isireli! Baleta 
ni o Jiova sa lomani Isireli me sega ni mudu, oqori 
na vuna sa cakava kina mo tui, me caka kina na ka 
e dodonu ka vakadodonu.” 

10. Sa qai solia vua na tui e dua na drau 
ruasagavulu na taledi koula, na veika vivinaka sa 
levu sara, kei na veivatu i yau talei. Sa sega tale ni 
dua na gauna e basika mai kina na veika vivinaka 
vaka oqo me vaka sa solia na ranadi mai Sipa vei 
Solomoni na Tui. 

11. Sa vakatalega kina na veiwaga nei Irami, sa 
dau kauta mai na koula mai Ofira, sa kauta talega 
mai na kau talei e levu sara kei na vei vatu talei 
mai Ofira. 

12. Sa cakava na tui nai kabakaba ni vale ni soro 
mai na vei kau talei oqo, kei nai kabakaba ni vale 
ni tui talega, sa caka talega kina na bitu ni 
vakatagi kei na i yaya ni vakatagi vakawa me 
nodra na dausere. Sa sega ni basika tale na kau 
vinaka oqo, se me kune tale e dua e rau matagali 
vata. 

13. O Solomoni na Tui sa solia vei Ranadi mai 
Sipa na veika kecega sa vinakata ka gadreva, na 
veika kecega sa kerea, oqo nai kuri ga ni veika sa 
solia ena i solisoli vakaturaga. Sa lesu tale o koya 
ki na nona vanua, o koya kei ira na nona 
dauveigaravi. 


Nai Yau Levu Nei Solomoni 

14. Na i vakarau bibi ni koula sa dau kau mai vei 
Solomoni ena veiyabaki sa ono na drau 
onosagavulu ka ono na taledi koula, 

15. Ogo sa sega ni wili kina mai vei ira na dauvoli 
ciri, nai vakacavacava mai vei ira na dauveivoli; 
mai vei ira na tui kece e Arapea, kei na kena mai 
vei ira na kovana ni vanua. 

16. Na Tui o Solomoni sa cakava e rua na drau na 
i sasabai lelevu ena koula; e ono na udolu na dola 
na koula dua nai sasabai. 

17. Sa cakava talega e tolu na drau nai sasabai 
lalai ena koula; e dua na udolu walu na drau na 
dola na koula dua nai sasabai. Sa biuta na tui nai 
sasabai oqo ena vale ni veikau mai Lepanoni. 

18. Sa cakava na tui e dua nai tikotiko vakaturaga 
e vaka i leu levu, ka qai boroi ena koula dina. 

19. Nai tikotiko vakaturaga oqo sa ono na kena i 
kabakaba, na ulu ni i tikotiko oqo sa cawiri e na 
yasa e muri. Sa tiko nai tagataga ni liga ena yasana 
ruarua ni dabedabe ka rau sa yadua tu nai 
tagataga ni liga oqo na laione. 

20. Era sa tucake tu e tinikarua na laione, yadua 
ena dui yasa ni kabakaba e ono: sa sega ni bau 
caka oqo ena dua tale na matanitu. 

21. Na vei bilo kece ni gunu nei Solomoni na Tui 
sa koula ga, kei na veiyaya kece ni vale ni veikau 

mai Lepanoni sa koula dina sara; sa sega na ka e 
caka ena siliva - ni sa sega tu ni wilika o Solomoni 
me dua na ka na siliva ena nona gauna. 

22. Sa tu talega na waga ni veivoli nei Solomoni 
na Tui e wai kei na vei waqa nei Irami 
vakadua ena veiyatolu na yabaki sa daulako mai 
na waqa ni veivoli me kauta mai na koula, na 
siliva, nai leu ni manumanu lelevu,na mage qase 
kei na mage gone. 

23. Sa sivi ira kece na tui e vuravura o Solomoni 
na Tui ena i yau kei na vuku talega. 

24. O vuravura taucoko sa vakasagara me sota kei 
Solomoni mera rogoca na nona vuku, me vaka sa 
biuta ki lomana na Kalou. 

25. Na tamata yadua sa kauta mai na nona i 
loloma: nai yaya siliva, nai yaya koula, nai sulu, 
nai yaragi ni valu, na veika vivinaka, na ose, na 
meule ena veigauna lokuci ena veiyabaki. 

26. O Solomoni sa vakasoqona na qiqi ni valu kei 
na tamata vodo ose: sa tiko vua e dua na udolu va 
na drau na qiqi ni valu tinikarua na udolu na 
dauvodo ose era sa tiko e Jerusalemi vata kei na 
tui. 

27. Na tui sa cakava e Jerusalemi na siliva me 
vaka ga na vatu kei na sitari me levu sara me vaka 
ga na vuni lolo era sinai tu mai na buca. 

28. Sa tu vei Solomoni na ose era vakau sara mai 
Ijipita kei Kera, o ira na dauveivoli ni tui era sa 
volia mai Keva ena i sau vinaka. 

29. E dua na qiqi sa voli mai Ijipita e nai sau e va 
na drau na dola, kei na dua na ose e dua na drau 
limasagavulu na dola. Dua na udolu va na drau na 
qiqi e lima na drau onosagavulu na udolu na dola, 
tinikarua na udolu na ose e dua na milioni walu 
na drau na udolu na dola. 


Na Yalo I Solomoni Sa Vuki Tani Mai Vei Jiova 


11. Na tui o Solomoni sa domona e levu na 
yalewa vulagi, sa vakatalega kina na luvei Fero 
goneyalewa: O ira na yalewa ni Moape, Amoni, 
Itomi, Saitoni kei Itaiti-- 

2. Mai vei ira na veimatanitu sa tukuna kina o 
Jiova vei ira na luvei Isireli - “Mo ni kua kina ni 
vakawati veicurumaki kei ira, se o ira vei kemuni. 
Ni ra na vukica dina na yalomuni ki na nodra 
Kalou.” Sa vesuki o Solomoni eke, ena vuku ni 
nona dodomo. 

3. Sa vitu na drau na watina era raluve, ka tolu na 
drau na watina mei vukevuke tu ga, o ira na 
watina ogo, era sa vukica tani na yalona. 

4. Sa yaco ni sa qase mai o Solomoni, o ira na 
watina era sa vukica na yalona ki na veikalou tani, 
ka sa sega ni dina na yalona vei Jiova na Kalou, 
me vaka na yalo i Tevita na tamana. 

5. Sa muri Asetoroci o Solomoni na nodra kalou 
yalewa na kai Saitoni kei Milikomi na kalou 
vakasisila na luvei Amoni. 

6. Sa cakava na ka ca o Solomoni ena matai Jiova, 
ka sa sega ni taucoko na yalona ena nona muri 
Jiova me vakataki Tevita na tamana. 


7. Sa qai tara o Solomoni e dua na tikina cecere me 
nei Kimosi na ka vakasisila kei Moape, ena 
ulunivanua sa donui Jerusalemi, me nodrau vata 
kei Moleki na nodra ka vakasisila na Amoni. 

8. Sa caka vei ira kece na watina vulagi, ni ra sa 
vakama nai soro boivinaka me nodra i soro vua na 
nodra kalou. 

9. Sa cudruvi Solomoni o Jiova, ni sa gole tani na 
yalona mai Vua na Kalou kei Isireli, o Koya sa 
rairai vakarua oti mai vei koya, 

10. Ni sa vakaroti koya oti kina ena vuku ni veika 
vakaoqo, o ya me kakua ni muri ira na veikalou 
tani, ia, sa sega ga ni via maroroya na veika sa 
vakarota o Jiova. 

11. Sa tukuna kina vaka oqo o Jiova vei Solomoni, 
“Ni o sa cakava na veika oqo, ka ni o sa sega ni 
maroroya na Noqu veiyalayalati, na Noqu lesilesi 
o koya Au sa vakarota vei iko, Au na kauta tani na 
matanitu mai vei iko ka solia vua e dua na 
dauveigaravi. 

12. “la mo kila ga oqo, Au na sega ni cakava na 
veika oqo ena nomu gauna, ena vuku i Tevita na 
tamamu, Au na cakava oqo, mai na ligana na 
luvemu. 

13. “Au na sega ni kauta tani na matanitu taucoko, 
Au na solia e dua ga na yavusa vua na luvemu, 
ena vuku i Tevita na Noqu tamata, ena vuku 
talega i Jerusalemi Au sa digitaka.” 


O Ira Na Meca I Solomoni 

14.Sa vakatubura e dua na meca vei Solomoni o 
Jiova, o Etati na kai Itomi, o koya sa dua na kawa 
mai vei tui Itomi. 

15. Sa yaco ena nona tiko mai Itomi o Tevita, sa 
lako cake o Joape me buluti ira na vakamatei, oqo, 
ena nona sa vakamatei ira kece na tagane mai 
Itomi 

16. (Baleta, ni ono na vula sa tiko ga mai kea o 
Joape kei ira na Isireli, me yacova ni sa musuki 
laivi na tagane kecega e Itomi), 

17. Sa dro me lako sobu ki Ijipita o Etati, o koya 
kei na so na kai Itomi, na tamata nei tamana vata 
kei koya, e se gone lailai o Etati ena gauna o ya. 

18. Era sa tucake mai Mitiani ka lako mai ki 
Parana; era sa kauta vata mai e so na tamata mai 
Parana ka lako ki Ijipita vei Fero na tui Jjipita, o 
koya sa solia vua na veivale, nai wasewase ni 
kakana ka solia talega vua na vanua. 

19. Sa kune loloma o Etati ena mata i Fero, ka 
rawata kina e dua na watina - oqo na tacina na 
wati Fero ga, oqo na taci Ranadi Tavenisa. 

20. Na taci Tavenisa oqo sa vakasucumi Kinubaca 
na luvena tagane. Sa mai susugi Kinubaca o 
Tavenisa ena vale nei Fero, ka sa mai tiko vata kei 
ira na luvei Fero. 

21. Ni sa rogoca mai Jjipita o Etati ni sa mate o 
Tevita kei Joape talega nai liuliu ni mataivalu, sa 
lako ki na noqu vanua.” 

22. Sa tukuna vua o Fero, “Na cava e leqa, ena 
nomu sa tukuna mo lako ki nomu vanua?” sa 

sauma yani o Etati, “E sega, mo laivi au ga me'u 
lako.” 

23. la, na Kalou sa vakatubura tale vua e dua na 
kena meca, o Risoni na luvei Eliata, o koya ka dro 
tani mai vua na nona turaga, mai vei Etatiesa na 
tui Soba. 

24. Sa vakasoqoni ira mai na tamata vua ka sa mai 
nodra i liuliu, ni sa vakamatei ira na Soba o Tevita. 
Era sa lako ki Tamasiko ka tiko mai kea ka lewa 
mai Tamasiko. 

25. Sa meca kei Isireli o koya, ena gauna kece i 
Solomoni. (ka i kuri ni leqa ka vakavuna o Etati); 
Sa vakasisilataki ira na Isireli, ka sa mai lewa sara 
e Siria. 


Sa Vukitani O Jeropoame 

26. Na dauveiqaravi i Solomoni, o Jeropoame na 
luvei Nepate na Ifereimi mai Sereta, o Serua na 
tinana e dua na yada sa vuki tani talega mai vua 
na tui. 

27. Ogo na vu ni nona vuki tani mai vua na tui: sa 
tara o Solomoni e dua na bai ni koro, ka 
vakavinakataka na veika era sa ca tu ena Koro nei 
Tevita na tamana. 

28. O Jeropoame sa dua na tamata kaukauwa ni 
vala: ia o Solomoni sa raica ni sa dua na tamata 
daucakacaka vakamatau - sa mani lesi koya me 
nodra i liuliu na daucakacaka ena vale nei Joseva. 
29. Sa yaco ena gauna sa lako tani kina mai 
Jerusalemi o Jeropoame, na parofita o Eaija sa 
sotavi koya ena sala; ka sa vakaisulutaki koya tu 
ena i sulu vinaka ka vou, ka e rau sa tiko ruarua 
ga ena buca. 

30. O Eaija sa taura ga e dua nai sulu vou sa tiko 
vua ka basuka me tinikarua na tikina. 

31. Sa tukuna vei Jeropoame, “Ttaura vei iko e tini, 
ni sa tukuna na Kalou o Jiova ni Isireli, “Raica au 
na basuka na matanitu mai na ligai Solomoni, ka 
au na solia ki na ligamu e tini na yavusa ki vei iko 
32. “(Ena nona ga e dua na yavusa, ena vuku ni 
Noqu tamata o Tevita, ena vuku i Jerusalemi 
talega na koro au digitaka mai na yavusa kecega e 
Isireli), 

33. “Baleta ni ra sa biuti au ka qaravi Asitoreci na 
kalou yalewa ni Saitoni, o Kimosi na kalou ni 
Moape kei Milikomi na kalou ni Amoni, ka sega ni 
via muria na Noqu sala - me ra cakava kina na 
veika e vinaka e Mataqu ka maroroya na Noqu i 
lesilesi kei na Noqu lewa me vakataki Tevita na 
tamana. 

34. “la, Au na sega ga ni taura taucoko na 
matanitu mai vua baleta Ni'u sa cakava me 
veiliutaki ena nona bula taucoko ena vuku i Tevita 
na tamana, o koya Au digitaka baleta ni sa 
maroroya na Noqu i vakaro kei na Noqu i lesilesi. 
35. “Au na kauta tani na matanitu mai na ligai na 
luvena ka solia ki na ligamu--e tini na yavusa. 

36. “Ki vua na luvena Au na solia kina e dua na 
yavusa - me dua tiko kina na cina i Tevita e 
mataqu e Jerusalemi, na koro ga Au sa digitaka vei 
Au me tiko kina na Yacaqu. 


37. “Au na tauri iko, o na veiliutaki me vaka o sa 
gadreva, ka o na tui e Isireli. 

38. “Ena yaco kevaka o sa na rogoca na veika kece 
au sa vakarota vei iko ka lako ena Noqu sala ka 
cakava na veika e dodonu e Mataqu, ka maroroya 
na Noqu i lesilesi kei na Noqu i vakaro me 
vakataki Tevita na Noqu tamata oqori, Au na qai 
tiko vata kei iko ka tara vei iko e dua na vale tudei 
me vaka Au sa tara vei Tevita, ka au na soli Isireli 
talega vei iko. 

39. “Au na vakararawataki ira na kawa i Tevita 
ena vuku ni veika oqo, ia ena sega ga ni mudu.” 
40. Sa qai vakasaga o Solomoni me vakamatei 
Jeropoame. Sa tucake ga o Jeropoame ka dro ki 
Ijipita vei Sisaki na tui Ijipita, ka sa tiko ga mai 
Ijipita me yacova na mate nei Solomoni. 


Na Mate Nei Solomoni 

41. Na vo ni veika kece sa vakayacora o Solomoni, 
na veika kece e cakava, na nona vuku kecega, sa 
sega ni volai ena i vola ni cakacaka i Solomoni ? 
42. Na i wiliwili ni veiyabaki sa lewa kina o 
Solomoni e Jerusalemi ena vuku i Isireli taucoko sa 
vasagavulu na yabaki. 

43. Sa vakacegu vata kei ira na nona qase o 
Solomoni ka sa buluti ena koro nei Tevita na 
tamana. Sa veiliutaki o Reopoame na luvena. 


Na Vuki Tani Ena Vuku I Reopoame 


12. Sa lako ki Sikemi o Reopoame, ni ra sa 
lako kece mai na Isireli ki Sikemi me buli koya me 
tui. 

2. Ni sa rogoca o Jeropoame na luvei Nepati na 
veika oqo (ni a se tiko ga mai Ijipita, ena nona dro 
mai na mata i Solomoni na tui), 

3. Fra sa talatala vua me lako mai. O Jeropoame 
kei ira na lewei Isireli taucoko era sa lako mai vei 
Reopoame ka tukuna, 

4. “O tamamu sa vakabibitaka na neimami i 
colacola - mo vakamamadataka nai colacola sa 
veivakaocai kina o tamamu, keimami na qai 
qgaravi iko.” 

5. Sa tukuna vei ira o Reopoame, “mo ni lako 
mada ka lesu tale mai ni oti e tolu na siga,” era sa 
lako yani na tamata. 

6. Na tui o Reopoame sa taroga na nodra i 
vakasala na qase era sa dau tu e matai tamana o 
Solomoni ni a se bula tiko, sa taroga, “nai vakasala 
cava dou na solia me'u tukuna yani vei ira na 
tamata?” 

7. Fra sa vosa vua ka vaka, “kevaka mo sa 
dauveigaravi vei ira na tamata oqo e na siga e dai 
ka cuva vei ira ka saumi taro vei ira, keimami na 
qai nomu tamata me sega ni mudu.” 

8. Sa sega ni ciqoma nai vakasala era solia na 
qase, sa qai veivosaki kei ira na nona i caba era 
tubu vata, o ira sa tu e matana. 

9. Sa qai tukuna vei ira, “nai vakasala cava o ni 
na solia? “Na cava me'u na sauma vei ira na 
tamata era sa vosa oti vei au, ka vaka: “mo 

vakamamadataka nai colacola sa biuta vei 
keimami o tamamu' ?” 

10. Era sa tukuna vua na nona i caba era a tubu 
vata ga mai, “mo vosa vei ira na tamata oqo, o ira 
sa tukuna tiko, O tamamu sa vakabibitaka nai 
colacola - o iko mo vakamamadataka vei 
keimami, - mo qai tukuna vaka oqo vei ira, “na 
noqu i qagalo lailai sa vavaku cake mai na toloi 
tamaqu! 

11. “Ogo, na veivanua e biuta kina o tamaqu nai 
colacola e bibi vei kemuni, au na vakaikuritaka nai 
colacola oqori. Sa kuitataki kemuni o tamaqu ena 
wa qaliqali - ia, oi au, ena waya vakavotona!” 

12. O Jeropoame kei ira kece na tamata, era sa 
lako mai vei Reopoame ena i katolu ni siga, me 
vaka sa vakarota na tui ka vaka, “mo ni lako tale 
mai ena i ka tolu ni siga.” 

13. Sa vosa vakaukauwa vei ira na tamata na tui 
ka sega ni via rogoca na nodra i vakasala na qase; 
14. Sa vosa vei ira me vaka na nodra i vakasala na 
nona i caba ka vaka: “au na vakaruataka nai 
colacola sa solia vei kemuni o tamaqu, ka au na 
kuitataki kemuni e kuita waya vakavotona!” 

15. Sa sega ni rogoci ira na tamata na tui, ni sa 
mai vei Jiova na ka oqo, me rawa ni vakayacori 
kina na nona vosa, sa vosa oti kina o Jiova vei 
Eaija na kai Silone vei Jeropoame na luvei Nebati. 
16. Ni ra sa kila na Isireli taucoko ni sa sega ni via 
rogoci ira na tui, era sa vosa vua na tui ka vaka : 
“na cava sa neimami i votavota mai vei Tevita? Sa 
sega na ka me neimami mai vua na luvei Jese, mo 
ni lako ki na nomuni vale na Isireli! Mo lako talega 
ki na nomu vale Tevita. Era sa lesu yani na Isireli 
ki na nodra i tikotiko. 

17. la, o Reopoame sa lewa vei ira na Isireli era sa 
tiko e Juta. 

18. Na tui o Reopoame sa talai Adorami, o koya 
sa dau raica nai lavo, ia o ira kece na Isireli era sa 
vakaviriki koya ena vatu, ka sa mate sara. Sa mani 
vakasosolo vakatotolo na tui o Reopoame ka dro 
tani ki Jerusalemi. 

19. Era sa vuki tani kina na Isireli mai na vale i 
Tevita me yacova na siga oqo. 

20. Ni ra sa rogoca na Isireli ni sa lesu mai o 
Jeropoame, era sa talatala vei koya ka sa lako mai 
ki nai soqosoqo levu, ka vakatikori koya me tui e 
Isireli. Sa sega ni dua e muria na vale nei Tevita, o 
Juta duadua ga. 

21. Ni sa lako mai ki Jerusalemi o Reopoame, sa 
vakasoqoni ira kece na vale i Juta kei na yavusa i 
Penijamini e dua na drau walusagavulu na udolu 
na tamata digitaki, o ira na dauvala me ra valuti 
na vuvale nei Isireli. Oqo me ra vakalesui kina na 
matanitu nei Reopoame ki na vuvale nei 
Solomoni. 

22. Ia, sa lako mai na vosa i Jiova vei Semaia na 
tamata ni Kalou ka vaka, 

23. “Mo vosa vei Reopoame na luvei Solomoni na 
tui Juta, vei ira kece talega na vale i Juta kei 
Penijamini, vei ira kece talega na vo ni tamata ka 
tukuna, 


24. “Sa tukuna o Jiova : “mo kua ni lako cake mo 
vala kei ira na tacimu na luvei Isireli. Me ra dui 
lesu tale na tamata ki na nodra dui vale, (na lewa 
oqo sa mai vei Au).””” Era sa talairawarawa ki na 
vosa i Jiova, ka vuki lesu me vaka na vosa i Jiova. 


Na Veibulumakau Koula Nei Jeropoame 

25. O Jeropoame sa tarai Sikemi ena 
veiulunivanua e Iferaimi ka tiko kina. Sa lako 
talega mai kea ka tarai Penueli. 

26. Sa tukuna ki na yalona o Jeropoame, “ena 
rawa ni lesu tale na matanitu ki na vale nei Tevita: 
27. “Kevaka era sa lesu na tamata me vakacaboi 
soro ena vale ni Kalou mai Jerusalemi - ka me sa 
lesu tale na yalodra na tamata vei Jiova, o 
Reopoame na tui Juta, era na vakamatei au ka lesu 
vei Reopoame na tui Juta.” 

28. Sa tauri vakasala na tui, ka cakava e rua na 
luve ni bulumakau koula ka tukuna vei ira na 
tamata, “Sa rui dredre mo ni lako tale ki 
Jerusalemi. Oqo na nomuni kalou, i Isireli, o koya 
e a kauti kemuni cake mai na vanua o Jjipita!” 

29. Sa vakaduria o koya e dua mai Peceli ka dua 
mai Tani. 

30. Ogo sa yaco mei valavala ca - ni ra sa lako na 
tamata me ra cuva kina, me yaco sara i Tani. 

31. Sa caka e dua na kena vale ena tikina cecere, 
ka sa digitaka na kena bete mai vei ira na duidui 
kecega, ka sega ni mai vei ira na livai. 

32. Sa vakatabuya o Jeropoame e dua na Solevu 
ena i ka tinikalima ni siga e nai ka walu ni vula, 
me vaka na solevu sa caka e Juta, ka era sa 
vakacabora nai soro ena i cabocabo ni soro. Sa 
cakava oqo e Peceli ni sa vakacaboi soro tiko ki na 
bulumakau koula, e a cakava ga. E Peceli sa 
vakatikori ira kina na bete ena tikina cecere ea 
cakava talega. 

33. Sa vakacabora nai soro ena i cabocabo ni soro 
sa tara ga o koya e Peceli e na i ka tinikalima ni 
siga e nai ka walu ni vula me vaka sa lewa ga e 
yalona. Sa vakatabuya e dua talega na solevu me 
baleti ira na gone ni Isireli. Sa vakacabora kina na 
kena i soro ka vakama talega na veika boi vinaka. 


Na Nona I Tukutuku Na Tamata Ni Kalou 


13. Ka raica, sa dua na tamata ni Kalou sa 
lako mai Juta ki Peceli, me vaka na vosa ni Kalou, 
o Jeropoame sa tucake tu e nai cabocabo ni ka boi 
vinaka. 

2. Sa kaci yani vaka ki nai cabocabo, me vaka me 
vosa i Jiova ka tukuna: “Nai cabocabo, nai 
cabocabo ni soro, sa tukuna o Jiova, “Mo kila, sa na 
sucu e dua na gone, o Josaia na yacana ena vale i 
Tevita, vei iko, ena vakacabora o koya na bete ni 
tikina cecere o koya sa vakama na ka boi vinaka 
vei iko, na suina na tamata ena vakamai ena 
vukumu.” 

3. Sa solia talega e dua nai vakatakilakila ena 
siga vata ga o ya ka tukuna: “Oqo nai 
vakatakilakila sa tukuna o Jiova, ena wasei rua 

vakaidina na i  cabocabo ni ka 
vakakabuwacarataki na kena dravusa.” 

4. Sa qai yaco ni sa rogoca o Jeropoame na tui, na 
veika ogo, na nona vosa na tamata ni Kalou o koya 
sa kaci yani ena i cabocabo ni soro mai Peceli, ni sa 
dodoka yani na ligana ki nai cabocabo ni soro ka 
tukuna, “Vesuki koya!” Na ligana sa dodo yani, sa 
sega ni rawa me kauta lesu tale vua baleta ni sa 
mate mai. 

5. Sa kabasu rua talega nai cabocabo ni soro ka 
sa tasova yani na kena dravusa, me vaka ga nai 
vakatakilakila sa vosa kina na tamata ni Kalou mai 
na vosa ni Kalou. 

6. Sa sauma yani na tui vua na tamata ni Kalou, 
“Au kerea me vakasukai na lewa ni nomuni Kalou 
o Jiova, ka masu ena vukuqu me vakasukai lesu 
tale na kaukauwa ni ligaqu.” Sa masu vei Jiova na 
tamata ni Kalou, ka sa kaukauwa tale na liga ni tui 
me vakaga e liu. 

7. Sa qai tukuna na tui vua na tamata ni Kalou, 
“Mo lako vata mai kei au i vale, ka'u na solia vei 
iko e dua nai vakavinavinaka.” 

8. la, sa tukuna mai na tamata ni Kalou vua na 
tui, “Kevaka mada ga mo solia vei au na veimama 
ni nomu vale - au na sega ni lako vata kei iko, se 
me'u kana madrai se gunu wai ena vanua oqo. 

9. “Ni sa vakaroti mai vei au me vaka na vosa i 
Jiova ka vaka: “Mo kua ni kana madrai se gunu 
wai, se mo lesu tale ena sala o lako mai kina.” 

10. Sa lesu tale o koya ena dua tale na sala e a lako 
mai kina, ena nona lako mai ki Peceli. 


soro 


Na Nona Mate Na Tamata Ni Kalou 

11. E dua na parofita matua sa tiko mai Peceli, era 
sa lako mai na luvena ka tukuna vua na veika kece 
sa cakava na tamata ni Kalou ena siga o ya mai 
Peceli, era sa tukuna talega vua na vei vosa kece sa 
tukuna vua na tui. 

12. Sa tukuna vei ira o tamadra, “Sa lako ena 
yasana e vei o koya?” Ni ratou sa raica na luvena 
na yasana sa lako kina na tamata ni Kalou. 

13. Sa tukuna tale vei iratou na luvena, “Dou 
vakarautaka na asa vei au,” e ratou sa vakarautaka 
na asa vei koya, ka sa vodo kina, 

14. Sa qai ciciva yani na tamata ni Kalou, ka raici 
koya ni vakacegu tiko ena dua na ruku ni vuni 
oki. Sa mani tarogi koya, “O iko beka na tamata ni 
Kalou e lako tiko mai Juta?” Sa sauma mai, “Sai au 
ga.” 

15. Sa tukuna yani vua, “Lako vata mai kei au, mo 
mai kana madrai mada.” 

16. Sa sauma yani na tamata ni Kalou, “Au na 
sega ni rawa ni lesu vata kei iko se lako vata kei 
iko, se me'u kana madrai ka gunu wai ena vanua 
ogo vata kei iko. 

17. “Ni sa tukuna oti vei au na vosa ni Kalou, “O 
na sega ni kana madrai se gunu wai ena vanua 
oqo, se mo lesu tale ena sala o lako mai kina.” 

18. Sa tukuna yani na matua oqo, “O au talega na 
parofita me vakataki iko. E dua na agilosi sa vosa 
vei au ena vosa i Jiova ka tukuna, “Mo kauti koya 


lesu mai ki nomu vale, me mai kana madrai ka 
gunu wai” (ia, sa lasu o koya.) 

19. Sa lako mai na tamata ni Kalou kei na parofita 
lasulasu oqo ka mai kana madrai ka gunu wai e 
nona vale. 

20. Sa yaco ni rau sa dabe tiko e na teveli, sa yaco 
mai na vosa ni Kalou vei koya, na parofita sa kauti 
koya lesu mai na tamata ni Kalou; 

21. Sa kaci tagitagi yani vua na tamata ni Kalou sa 
lako tiko mai Juta ka tukuna, “Sa tukuna vaka oqo 
o Jiova, ‘Baleta ni o sa talaidredre ki na vosa ni 
Kalou ka sega ni maroroya na i vakaro sa tukuni 
vei iko mai vua na Kalou o Jiova, 

22. “O sa lesu mai, ka kana madrai, ka gunu wai 
ena vanua ka vosa kina vei iko o Jiova, “Kua ni 
kana madrai se gunu wai,” na yagomu mate ena 
sega ni lako ki na nodra i bulubulu na tamamu.” 
23. Sa yaco ni sa kana madrai oti ka gunu talega, 
sa vakarautaki talega vua na asa. 

24. Ni sa lako yani, sa sotavi koya e dua na laione 
ena sala ka vakamatei koya. Sa viritaki tu na 
yagona ena sala, ka sa tucake tu e yasana na asa 
kei na laione talega. 

25. Era sa lako yani na tamata ka raica na yago ni 
mate sa tu ena sala kei na laione sa tu voleka kina. 
Era sa lako yani ki na koro ka talanoataka ena 
vanua sa tiko kina na parofita qase. 

26. Ni sa rogoca o koya na parofita e a kauti koya 
lesu mai na sala, sa tukuna “Oqo na tamata ni 
Kalou sa talai dredre mai na vosa ni Kalou, na 
Kalou sa soli koya ki na laione, sa basuraki koya 
ka vakamatei koya, me vaka na vosa i Jiova, e a 
vosa kina vua.” 

27. Sa tukuna vei luvena, “Vakarautaka na asa vei 
au.” Sa vakarautaki na asa vua. 

28. Sa lako yani ka raica na yagona na tamata ni 
Kalou ni sa tu ena sala, ka rau sa tu vata na asa kei 
na laione e yasana. Na laione sa sega ni kania na 
yagona se basuka na asa. 

29. Na parofita sa keveta cake na yago ni tamata 
ni Kalou ka vakadavora ena asa ka kauta lesu. Sa 
lako yani na parofita oqo ka vakalolokutaki koya 
ena koro ka buluta na tamata ni Kalou. 

30. Sa biuta na yagona ena nona i bulubulu, ka 
era sa vakalolokutaki koya ka tukuna tiko “Na 
taciqu! na taciqu!” 

31. Ni sa buluta oti, sa tukuna vei na luvena 
tagane, “Nu sa mate, ni buluti au e nai bulubulu 
sa bulu kina na tamata ni Kalou, na suiqu me tiko 
tarava na suina. 

32. “Na veika kece sa kacivaka yani o koya me 
vaka na vosa i Jiova ena vuku ni cabocabo ni soro 
e Peceli, ena vuku ni veitikotiko tabu ena tikina 
cecere era sa tiko ena koro mai Samaria, ena yaco 
vakaidina.” 

33. Ni sa oti na veika oqo o Jeropoame sa sega ni 
lako tani mai na nona sala ca. Sa caka cala tale ena 
nona digitaka na bete mai na vei wasewase kecega 
baleta na tikina cecere; o koya ga sa vinakata, sa 
vakatabui sara, ka sa dua vei ira na bete ni tikina 
cecere. 

34. Ogo sara ga nai valavala ca ni vale nei 
Jeropoame, ni sa dodonu me vakawabokotaki ka 
vakarusai mai na dela i vuravura. 


Sa Lewai Na Vale Nei Jeropoame 


14. En gauna o ya O Apaitia na luvei 
Jeropoame sa tauvimate. 

2. Sa tukuna o Jeropoame vua na watina, “Mo 
tucake vakaisulu mo kua ni kilai, me ra kua ni kila 
kina ni o wati Jeropoame, ka lako ki Sailo. Sa tiko 
mai kea o Eaija na parofita o koya sa tukuna vei au 
ni'u na tui vei ira na tamata oqo. 

3. “Mo kauta e tini nai buli madrai, me so na 
keke, dua na tavaya oni, ka lako vua; ena tukuna 
mai vei iko na veika baleta na gone.” 

4. Sa cakava vakakina na wati Jeropoame, sa 
tucake ka lako ki Sailo, ka lako ki na vale nei Eaija. 
Sa boko tu na matai Eaija ni sa qase sara. 

5. Sa tukuna o Jiova vei Eaija, “Ogo na wati 
Jeropoame, sa lako tiko mai me tarogi iko me 
baleta na luvena ni sa tauvimate. Mo tukuna 
vakaogo vua; ni sa lako tiko mai me vaka e dua 
tale na yalewa.” 

6. Sa yaco, ni sa rogoca O Eaija na rorogo ni 
kalawa mai na katuba, sa tukuna, “Curu mai na 
wati Jeropoame, na cava o via vaka kina e dua tale 
na yalewa? Ni'u sa talai mai vei iko ena dua nai 
tukutuku ca. 

7. “Lako ka tukuna vei Jeropoame, “Sa tukuna o 
Jiova na Kalou ni Isireli: “Baleta Niu sa 
vakacerecerei iko vei ira na tamata ka cakava mo 
lewa vei ira na Noqu tamata na Isireli, 

8. “Ka kauta tani na matanitu mai na vale i 
Tevita ka solia vei iko, ia, o sa sega ni vaka taki 
Tevita na Noqu tamata o koya sa maroroya na 
Noqu i vakaro ka muri Au ena yalona taucoko - 
me cakava ga kina na veika sa dodonu e mataqu; 
9. “lia, o iko sa cakava na ka ca vei ira kece sa 
tiko e matamu, ni sa cakava vei iko na vei kalou ka 
cakava na matakau mo vakacudrui Au kina, ka 
biuti Au ki dakumu— 

10. “Mo kila, Au na kauta mai na veika caca ki na 
vale nei Jeropoame, Au na musuka tani na tagane 
kece e Isireli, bobula se i taukei; Au na kauta tani 
na kawa mai na vale nei Jeropoame, me vaka e 
dua sa kauta tani na benu me yacova ni sa oti. 

11. “Na koli ena kani ira kecega sa nei Jeropoame 
sa mate ena koro, kei ira na manumanu vuka era 
na kani ira kecega sa mate ena taudaku ni koro, ni 
sa tukuna oqo o Jiova!” 

12. “Mo tucake mo lako ki nomu vale, ni o sa curu 
yani ki na koro, ena mate na gone. 

13. “Era na tagicaki koya kece na Isireli ka buluti 
koya, ni sai koya duadua ga mai vei Jeropoame sa 
na lako ki nai bulubulu, baleta ni sa kune vua e 
dua na ka e vinaka vei Jiova na Kalou ni Isireli mai 
na vale nei Jeropoame. 

14. “O Jiova ena vakatubura vua e dua me tui e 
Isireli - o koya ena musuka tani na vale nei 
Jeropoame: oqo na kena siga, io, oqo sara ga! 


15. “O Jiova ena samuti Isireli me vaka e dua na 
co ena loma ni wai. Ena cavuti Isireli tani mai na 
vanua vinaka e a solia vei ira na tamadra ka 
vakasesei ira yani ki na taudaku ni uciwai, baleta 
ni ra sa cakava na matakau me ra vakacudrui 
Jiova kina. 

16. “O Jiova ena soli Isireli yani ena vuku ni 
valavala ca i Jeropoame, ni sa valavala ca o koya, 
ka vaka valavala ca taki ira na tamata.” 

17. Sa tucake na wati Jeropoame ka lako yani ka 
yaco ki Tirasa. Ni sa yaco yani ki na mata ni 
katuba ni vale, sa mate na gone. 

18. Era sa buluti koya: era sa tagicaki koya na 
Isireli kecega me vaka na vosa i Jiova e a vosataka 
vei Eaija na Nona tamata na parofita. 


Na Mate Nei Jeropoame 

19. Na vo ni veitukutuku kece sa cakava o 
Jeropoame, na nona i valu kece kei na nona lewa, 
era sa volai ena i tukutuku ni veigauna nodra na 
tui e Isireli, 

20. Sa lewa o Jeropoame me ruasagavulu ka rua 
na yabaki, ka sa vakacegu vata kei ira na tamana, 
o Netava na luvena sa veiliutaki ena vukuna. 


Sa Lewa E Juta O Reopoame 

21. O Reopoame na luvei Solomoni sa lewa e Juta. 
Sa yabaki vasagavulu ka dua o Reopoame ni sa 
vakatekivu me tui kina. Sa lewa me tinikavitu na 
yabaki e Jerusalemi, na koro sa digitaka o Jiova 
mai vei ira kece na yavusa e Isireli me vakatikora 
kina na yacana. Na yacai tinana o Naema na 
Amonaiti. 

22. Sa caka ca o Juta ena mata i Jiova, ka era sa 
vakayavalati Koya vaka ca sara me vuvutaki ira 
ena vuku ni nodra i valavala ca, ni sa ca vakalevu 
sara mai na nodra na tamadra. 

23. Ni ra sa tara talega vei ira na tikina cecere, nai 
tikotiko tabu, na matakau kau ena veitikina cecere 
kece kei na vei ruku ni vunikau kece. 

24. Era sa vakacala kece na tamata ena vanua. Era 
sa cakava na ka vakasisila mai na veivanua - o 
koya sa vakageavutaka oti o Jiova mai na matadra 
na Isireli. 

25. Sa yaco ena i kalima ni yabaki ni lewa nei 
Reopoame, ni sa lako tale mai ki Jerusalemi o tui 
Sisaki mai Ijipita. 

26. Sa kauta tani na i yau mai vale i Jiova kei na 
vale ni tui, sa kauta na ka kecega. Sa kauta talega 
na bai koula e a sa cakava tu o Solomoni. 

27. Sa cakava o Reopoame na yaya varasa me 
kena i sosomi ka biuta tu vei ira na veiliutaki ni 
vakatawa, o ira sa dauyadrava na katuba ni vale ni 
tui. 

28. Ena veigauna sa dau curu kina ki na vale ni 
Kalou, na tui - era sa dau kauta yani nai vakatawa 
ka kauta lesu tale mai ki na vale ni vakatawa. 

29. Na kena vo ni cakacaka nei Reopoame kei na 
veika kece e cakava, era sa sega beka ni vola ena i 
vola ni tukutuku ni veigauna nodra na tui e Juta? 

30. E rau sa dau vala tu ga o Reopoame kei 
Jeropoame e na nodrau veisiga kece. 

31. Sa vakacegu vata kei ira na nona qase o 
Reopoame ka sa bulu vata kei ira ena koroi Tevita. 
Na yaca i tinana o Naema na Amoraiti. Sa 
veiliutaki o Apijami na luvena me kena i sosomi. 


Sa Lewa E Juta O Apijami 


15. Ena i ka tinikawalu ni yabaki nei 
Jeropoame na luvei Nabati, sa tui kina e Jutao 
Apijami. 

2. Sa lewa tiko e Jerusalemi me tolu na yabaki. 
Na yaca i tinana o Maeka na makubui Apisalome. 
3. Sa muria nai valavala ca kecega nei tamana, ni 
sa cakava tikoga e matana, sa sega ni dina na 
yalona vua na Kalou o Jiova, me vaka na yaloi 
Tevita na tamana. 

4. Ena vuku i Tevita ga sa solia kina vua na 
Kalou o Jiova e dua na cina e Jerusalemi, me 
vakatikora kina na luvena me muri koya kei na 
nona vakadeitaki Jerusalemi, 

5. Baleta, ni sa cakava o Tevita na veika e vinaka 
vua na Kalou ka sa sega ni vuki tani mai na veika 
sa vakarota vua na Kalou ena veisiga ni nona bula, 
vaka vo ga na veika me baleti Uraia na Itaiti. 

6. E rau sa vala tikoga o Reopoame kei 
Jeropoame ena nona bula kecega. 

7. Na kena vo ni veicakacaka i Apijami kei na 
veika kece sa cakava, era sa sega beka ni volai ena 
i tukutuku ni veigauna nodra na tui Juta? E rau sa 
dau vala talega o Apijami kei Jeropoame. 

8. Sa vakacegu o Apijami vata kei ira na tamana, 
ka era sa buluti koya ena Koro i Tevita. Sa 
veiliutaki o Esa na luvena ena vukuna. 


Sa Lewa E Juta O Esa 

9. Ena i ka ruasagavulu ni yabaki ni veiliutaki i 
Jeropoame e Isireli, sa lewa o Esa e Juta. 

10. Sa lewa me vasagavulu ka dua na yabaki e 
Jerualemi. Na buna o Maeka na makubui 
Apisalome. 

11. Sa cakava o Esa na veika sa vinaka vei Jiova 
me vakataki Tevita na tamana. 

12. Sa vakatabuya na tamata ca mai na vanua ka 
basuraka na matakau kecega era sa cakava na 
tamana. 

13. Sa vakagalalataki Maeka talega na buna, mai 
na nona i tutu vaka tinani tui, baleta ni sa bulia nai 
vakatakarakara vakasisila kei Asera. o Esa sa taya 
sobu nai vakatakarakara kei Asera ka vakama ena 
bati ni wai mai Kitironi. 

14. Era sa sega ga na vakagalalataki na veitikina 
cecere. Sa dina tikoga na yaloi Esa ena nona 
veisiga taucoko vua na Kalou. 

15. Sa kauta lesu talega mai ki na vale ni Kalou na 
veika kece sa vakacabori vata tukuna mai vei 
tamana kei na veika ga sa vakacabora o koya me 
vaka na siliva, na koula, kei na veiyaya tale eso. 
16. Sa dua na i valu e rau sa vala kina o Esa kei 
Baesa na tui Isireli ena nodrau gauna. 


17. Sa lako cake mai o Baesa na tui Isireli ki Juta, 
ka tarai Rama me kua ni dua kina e lako yani se 
lako mai vei Esa na tui Juta. 

18. O Esa sa taura kece na siliva kei na koula era 
sa tiko ena vale ni Kalou kei na vale ni Tui Esa ka 
solia yani ki na ligadra na nona tamata. Sa talai ira 
yani vei Peni-Atati na luvei Tabirimoni, na luvei 
Esioni na tui Siria sa tiko mai Tamasiko ka tukuna, 
19. “Me dua na nodaru veiyalayalati, o iko kei au 
me vakataki tamamu kei tamaqu. Au sa vakauta 
yani ogori nai solisoli na siliva kei na koula. Lako 
mai ka tamusuka na nomu veiyalayalati kei Baesa 
na tui Isireli, me vakasuka kina mai vei au.” 

20. Sa rogoci Tui Esa o Peni-Atati ka vakatala na 
nona i valu e na veikoro e Isireli. Sa valuti Ijoni, 
Tani, Beci, Maeka kei Kinaroci kece kei na vanua 
kece vaka Navitalai. 

21. Ni sa rogoca O Baesa na veika ogo, sa 
tuvakadua na nona tarai Rama cake ka sa la'ki tiko 
e Tirisa. 

22. Sa vosa e Juta taucoko o Esa; sa sega ni dua sa 
vakavoci kina. Era sa kauta tani na kau kece mai 
Rama kei na vatu talega, sa tarai Rama kina o 
Baesa, na veiyaya ogo sa tarai Kipa mai Penijamini 
kina o Tui Esa kei Misipa talega. 

23. Na vo ni veicakacaka kece sa cakava o Esa, na 
nona kaukauwa kece, kei ma ka sa cakava, na 
veikoro sa tara, era sa sega beka ni volai ena i vola 
ni tukutuku ni veigauna nodra na tui Juta? la sa 
qase mai, sa tauvimate vaka ca sara na yavana. 

24. Sa vakacegu vata kei ira na tamana o Esa, ka 
sa bulu vata kei ira na tamadra ena koroi Tevita na 
tamana, O Josavate na luvena, sa veiliutaki ena 
vukuna. 


Sa Lewa E Isireli O Netava 

25. O Netava na luvei Jeropoame sa tui e Isireli 
ena i karua ni yabaki nei Esa na tui Juta. Sa lewa e 
Isireli me rua na yabaki. 

26. Sa caka ca ena mata i Jiova, ka muria na sala 
nei tamana, kei na nona i valavala ca sa 
vakavalavalacataki Isireli kina. 

27. O Baesa na luvei Eaija ena vale nei Isakari sa 
buki vere ena vukuna. Sa vakamatei koya o Baesa 
mai Kibeconi na vanua vaka Filisitia, ni ra se toka 
vuni o Netava kei ira kece na Isireli me baleti 
Kibeconi. 

28. Sa vakamatei koya o Baesa ena i katolu ni 
yabaki nei Esa na tui Juta, ka sa veiliutaki kina. 

29. Sa qai yaco, ni sa tui kina o koya, sa 
vakamatea na kawa kece i Jeropoame. Sa sega ni 
vakavoca e dua mai na vale nei Jeropoame me 
cegu tale na ucuna. Era sa vakarusai kece me vaka 
na vosa i Jiova ea vosa kina vua na Nona tamata o 
Eaija mai Siloni, 

30. Baleta nai valavala ca nei Jeropoame sa 
vakavalavalacataki ira kina na Isireli. Ena nona 
veivakayalocataki oqo, sa vakayalocataki Jiova 
kina na Kalou ni Isireli me cudru. 

31. Na vo ni cakacaka nei Netava kei na ka kece e 
cakava, era sa sega beka ni volai e nai vola 
tukutuku me baleti ira na tui Isireli? 

32. E rau sa dau vala o Esa kei Baesa na tui Isireli 
ena nodrau gauna. 

Sa Lewa E Isireli O Baesa 

33. Ena i katolu ni yabaki nei Esa na tui Juta, o 
Baesa na luvei Eaija sa tui kina e Isireli taucoko 
mai Tirisa, ka lewa me ruasagavulu ka va na 
yabaki. 

34. Sa caka ca ena mata i Jiova ka lako ena sala nei 
Jeropoame kei na nona i valavala ca sa 
vakavalavalacataki Isireli kina. 


16. Na vosa i Jiova sa lako mai vei Jeu na 
luvei Anani ena vuku i Baesa ka vaka: 

2. “Ena Noqu vinaka taucoko, Au a laveti iko 
cake mai na kuvu ni soso ka vakatikori iko mo 
lewa vei ira na Noqu tamata na Isireli ka o sa lako 
ena sala nei Jeropoame ka o sa vakavuna na nodra 
valavala ca na Noqu tamata na Isireli, ka o sa 
vakavuna na Noqu cudru ena vuku ni valavala ca, 
3. “E dina, Au na kauta tani na bula vinaka nei 
Baesa kei na bula vinaka ni nona vale, ka Au na 
cakava na nomu vale me vaka na vale nei 
Jeropoame na luvei Nabati. 

4. “Na koli, ena kani cei ga sa nei Baesa, ka mate 
ena koro, kei na manumanu vuka ena kani cei ga 
sa mate ena taudaku ni koro.” 

5. Na kena vo ni cakacaka nei Baesa, na ka e 
cakava kei na nona kaukauwa, era sa sega beka ni 
volai ena i vola ni tukutuku ni veigauna nodra na 
tui Isireli? 

6. Sa vakacegu vata kei ira na tamana o Baesa ka 
era sa buluti koya e Tirisa. Sa lewa o Ela na luvena 
ena vukuna. 

7. Sa lako talega mai na vosa i Jiova vei Jeu na 
parofita na luvei Anani ena vuku i Baesa kei na 
nona vale. Ena vuku ni ca kece sa cakava ena mata 
i Jiova, ka vakavuna na Nona cudru ena vuku ni 
cakacaka ni ligana, me vaka na vale nei Jeropoame 
baleta talega na nona vakamatei ira. 


Sa Lewa E Isireli O Ela 

8. Enai ka ruasagavulu ka ono ni yabaki i Esa na 
tui Juta, o Ela na luvei Baesa sa tui e Isireli. Sa 
lewa mai Tirisa me yabaki rua. 

9. Na nona tamata o Simiri, nai liuliu ni 
veimama ni nona qiqi ni valu, sa bukiveretaki 
koya, ena nona mateni tiko mai Tirisa oqo ena vale 
nei Anasa, na dauveigaravi mai nona vale. 

10. O Simiri sa lako yani, ka samuti koya ka 
vakamatei koya ena i ka ruasagavulu ka vitu ni 
yabaki nei Esa na tui Juta, ka lewa ena vukuna. 

11. Sa yaco ni sa vakatekivu tiko na nona lewa, 
ena nona se qai dabe tikoga ena nona i dabedabe 
vakaturaga, sa vakamatei ira kece na vuvale nei 
Baesa, sa sega ni vakavoca e dua na tagane, vei ira 
talega na wekana se nona i tokani. 


12. O Simiri sa vakamatei ira kece na kawa i 
Baesa, me vaka na vosa i Jiova, sa vosa kina ena 
vukui Baesa mai na gusui Jeu na parofita, 

13. ni valavala ca kece nei Baesa kei na i valavala 
ca kece i Ela na luvena, era sai valavala ca kina na 
Isireli, ka vakavuna na cudru nei Jiova na Kalou ni 
Isireli ena vuku ni matakau. 

14. Na kena vo ni cakacaka nei Ela kei na ka kece 
sa cakava, era sa sega beka ni volai ena i vola ni 
tukutuku ni veigauna nodra na tui Isireli? 


Sa Lewa E Isireli O Simiri 

15. Ena i ka ruasagavulu ka vitu ni yabaki nei Esa 
na tui Juta, sa veiliutaki e Tirisa o Simiri me vitu 
na siga. Era sa keba vakaivalu na tamata me baleti 
Kibeconi na vanua vaka Filisitia. 

16. Era sa rogoca na tamata ni sa tukuni, “O 
Simiri sa bukia na vere ka sa vakamatea na tui.” O 
ira kece na Isireli era sa vakatikori Omiri nai liuliu 
ni mataivalu me tui kei Isireli ena siga o ya ena 
nodra keba. 

17. O Omiri kei ira kece na Isireli era sa lako cake 
mai Kibeconi ka tauri Tirisa. 

18. Sa qai yaco, ni sa raica o Simiri ni sa tauri na 
koro, sa lako ki na vale ni tui ka vakama na vale ni 
tui vata kei koya, ka sa mate kina, 

19. Baleta nai valavala ca sa cakava o koya sa ca 
sara ena mata i Jiova, ni sa lakova nai lakolako i 
Jeropoame, kei nai valavala ca oqori sa 
vakaivalavalacataki ira na Isireli. 

20. Na vo ni cakacaka sa cakava o Simiri, kei na 
vuaviri sa cakava o koya, era sa sega beka ni volai 
ena i vola ni tukutuku ni veigauna nodra na tui e 
Isireli? 


Sa Lewa E Isireli O Omiri 

21. Era sa wase rua na lewei Isireli, e dua nai wase 
era sa muri Tibini na luvei Kinaci era sa buli koya 
me tui, ka dua na veimama era sa muri Omiri. 

22. O ira sa muri Omiri era sa dei mai vei ira sa 
muri Tibini na luvei Kinaci. Sa mate o Tibini ka sa 
tui ga o Omiri. 

23. E na i ka tolusagavulu ka dua ni yabaki nei 
Esa na tui Juta, sa tui kina e Isireli o Omiri ka sa 
lewa me tinikarua na yabaki e Tirisa. 

24. Sa volia na delana mai Samaria mai vei Sema 
me va na udolu na dola; sa tara cake na delana o 
ya, ka vakayacana na koro o ya me Samaria, sa 
vakayacani ga vei Sema nai taukei ni delana. 

25. O Omiri sa caka ca ena mata i Jiova, ka sa ca 
vakalevu sara mai vei ira sa liu vua. 

26. Ni sa muria o koya na sala nei Jeropoame na 
luvei Nepati, kei na nona i valavala ca, sa 
vakavuna na nodra valavala ca na Isireli taucoko 
ka sa vakayalo ca taka na Kalou me cudruva na 
nodra matakau. 

27. Na kena vo ni cakacaka nei Omiri, sa cakava, 
kei na kaukauwa e vakaraitaka, era sa sega beka ni 
volai ena i vola tukutuku ni veigauna nodra na tui 
Isireli? 

28. Sa vakacegu o Omiri kei ira na tamana ka sa 


324 


1 TUI 


bulu mai Samaria. Sa lewa ena vukuna o Eapi na 
luvena. 


Sa Lewa E Isireli O Eapi 

29. Ena i ka tolusagavulu ka walu ni yabaki nei 
Esa na tui Juta, o Eapi na luvei Omiri sa tui e 
Isireli; sa lewa e  Isireli mai Samaria me 
ruasagavulu ka rua na yabaki. 

30. O Eapi na luvei Omiri sa caka ca ena mata i 
Jiova vakalevu sara mai vei ira na sa liu vua. 

31. Sa yaco ni sa muria tiko nai valavala ca nei 
tamana o Jeropoame na luvei Nebati, sa tauri 
Jesepeli talega me watina, na luvei Ecipeali na tui 
Saitoni, ka sa lako ka lotu vei Peali ka qaravi koya. 
32. Sa tara talega nai cabocabo ni soro vei Peali, 
ena vale ni soro nei Peali, ea tara ga o koya mai 
Samaria. 

33. Sa cakava talega o Eapi e dua na matakau. O 
Eapi sa cakava me ca vakalevu ga na yaloi Jiova na 
Kalou me cudru vakalevu kina, mai vei ira kecega 
sa liu vua. 

34. Ena nona gauna o leli mai Peceli sa tarai 
Jeriko. Sa vakadavora na yavu vata kei na luvena 
o Abirami na ulumatua kei na luvena gone 
duadua o Sekubi e rau sa vakatikora vata na 
matamata, me vaka ga na vosa i Jiova, sa vosa kina 
mai vei Josua na luvei Nuni. 


O Ilaijia Sa Vakarogoya Na Lauga Levu 


17. o Ilaijia na kai Tisiba o ira sa tiko mai 


Kiliati sa tukuna vei Eapi, “Me vaka sa bula o 
Jiova na Kalou kei Isirelii ena matana au sa tu 
kina, ena sega na tegu se uca ena veiyabaki oqo, 
vakavo ke'u sa vosa kina.” 

2. Sa yaco tale mai vua na vosa i Jiova ka vaka, 

3. “Mo lako tani e ke ka lako vaka kina tokalau 
ka la'ki vuni tiko ena Mata ni wai mai Kirici ka sa 
dau drodro yani ki na Joritani. 

4. “Ona gunu tiko ga mai na mata ni wai oqori, 
ka Au na vakatala yani na reveni me vakani iko 
mai kea.” 

5. Sa lako o koya me vaka na vosa i Jiova - ni sa 
lako ka la'ki tiko ena Mata ni Wai mai Kirici sa 
dau drodro yani ki na Joritani. 

6. Sa dau kauta mai na reveni oqo na kena 
madrai kei na kena lewe ni manumanu ena 
mataka, kei na yakavi talega, sa dau gunu talega 
mai na wal o Kirici. 

7. Sa yaco me sa maca mai na Mata ni Wai mai 
Kirici - baleta ni sa sega ni tau na uca ena vanua. 


O Ilaijia Kei Na Yada 

8. Sa yaco tale mai na vosa i Jiova vei Ilaijia ka 
vaka, 

9. “Tucake ka lako ki Sarifaci mai Saitoni ka tiko 
kina. Au sa vakarota oti e dua na yada me qaravi 
iko mai kea.” 

10. Sa tucake o Ilaija ka lako ki Sarifaci. Ni sa yaco 
yani ki na matamata ni koro, sa tiko mai kea e dua 
na marama sa caka buka tiko. Sa kaciva sara yani 


me vaka, “Kauta mai e dua na wai me'u gunu 
mada.” 

11. Ni sa lako tiko yani na vada, sa kaci tale yani o 
Ilaijia, “Kauta talega mai e dua na madrai.” 

12. Sa sauma mai na yada, “Me vaka sa bula o 
Jiova, sa sega vei au na madrai, sa tiko vakalailai 
ga na falawa, ka vakalailai na waiwai ena tavaya, 
raica, au sa kauta vakalailai tiko ga oqo na buka ka 


la ki vakarautaka me keirau kana kina, o au kei na 
luvequ tagane, ka mate yani.” 

13. Sa tukuna sara vua o llaijia, “Kua ni o rere, 
lako ka cakava me vaka o sa vosa kina, mo cakava 
mada ga vei au e liu e dua na keke ka kauta mai 
vei au, ni oti o ya mo gai cakava na kemudrau. 

14. “Ni sa tukuna na Kalou o Jiova ni Isireli : “Ni 
na sega ni oti na falawa mai na kena taga kei na 
waiwai mai na kena tavaya me yacova ni sa 
vakatauca na Kalou na uca e vuravura.” 

15. Sa lako yani na yalewa ka cakava me vaka na 
vosa nei Ilaijia ka e ratou sa kana tiko ga me vaka 
sa kena lewa. 

16. Sa sega ni oti rawa na falawa kei na waiwai 
me vaka na vosa i Jiova, sa vosa kina o Ilaijia. 


Sa Vakabula Na Luvena Tagane Na Yada O 
Ilaijia 

17. Ni sa oti na veika ogo, na luvena tagane na 
yada, sa tauvimate mai - sa bibi sara na tauvimate 
oqori, ka sa yaco me sa oti sara na nona i cegu. 

18. Sa tukuna vei llaijia o tinana, “Na cava tale 
me'u cakava vei iko na tamata ni Kalou? O sa lako 
tiko beka mai, me'u mai vakananumi e na i 
valavala ca ka me mate kina o na luvequ tagane?” 

19. Sa tukuna vua o llaijia, “Kauta mai eke na 
luvemu.” Sa keveta na gone ka kauti koya ki na 
tikini vale e cake sa tiko kina o koya, ka 
vakadavora na gone ena nona i davodavo. 

20. Sa kaci yani vei Jiova ka vaka, “1 Jiova na 
Kalou. O ni sa kauta beka mai na lega vua na yada 
oqo - o koya sa mai maroroi au tiko ena Nomuni 
vakamatea na luvena?” 

21. Sa vakaruruga yani na gone ena yagona 
vakatolu, ka tagici Jiova tikoga ka vaka: “Kemuni 
Jiova, au kerei Kemuni me lesu tale vua na gone 
oqo, na yalona.” 

22. Sa rogoci Ilaijia o Jiova - ka sa lesu tale vua na 
gone na yalona, ka sa bula tale. 

23. Sa keveta na gone o Ilaijia ka kauta sobu mai, 
sa solia vei tinana, ka tukuna, “Sa bula na 
luvemu !” 

24. Sa tukuna na yalewa vei llaijia, “Ena ka oqo 
au sa kila kina ni o sa tamata ni Kalou kei na vosa 
ni Kalou sa tiko e gusumu, sa ka dina sara.” 


Na I Tukutuku Nei Ilaijia Vei Eapi 


18. Ni sa oti e dua na gauna sa yaco tale mai 
na vosa i Jiova vei llaijia, oqo, ena i katolu ni 
yabaki ka vaka: “Lako ka vakaraitaki iko vei Eapi, 
Au na qai tala yani ki vuravura na uca.” 

2. Sa lako oilaijia ka vakaraitaki koya vei Eapi, ni 
sa dua na lauga levu e Samaria. 

3. O Eapi sa kacivi Opetaia mai, o koya sa dau 
lewa tiko na nona vale. (O Opetaia sa dua e 
rerevaka vakalevu na Kalou. 

4. Ni o Jesepeli sa vakamatei ira vakaca sara na 
parofita ni Kalou, ia, o Opetaia sa kauta e dua na 
drau na parofita ka la'ki vunitaki ira, ya 
limasagavulu ena dua na qara vatu, me vakani ira 
tiko ka vakagunuvi ira tiko mai kea.) 

5. Sa tukuna o Eapi vei Opetaia, “Lako mada 
yani ki na vanua taucoko ka vakaraica de dua na 
mata ni wai e ra sa tubu vinaka kina na co, me ra 
mai kana kina na ose kei na meule me ra bula tiko 
ga kina, me ra kua ni mate kina na manumanu 
susu.” 

6. Era sa wasewasea na vanua kece mera 
vakararai kina, sa lako ena dua na yasana o Eapi, 
ka lako talega ki na dua tale na yasana o Opetaia. 
7. Ni sa lako yani o Opetaia ena sala, e rau sa 
sota vakasauri kei Ilaijia, sa kilai Ilaijia sara ka 
cuva ki na ruku ni yavana ka tukuna, “Sai iko dina 
beka oqori na noqu turaga o llaijia?” 

8. Sa sauma yani o llaijia, “Sai au oqo, lako ka 
tukuna vua na nomu turaga, “Ni sa tiko oqo o 
llaijia.”” 

9. Sa tukuna tale mai o Opetaia, “Me'u i valavala 
ca vakacava, ni o sa soli au tiko ki na ligai Eapi, 
me vakamatei au? 

10. “Me vaka sa bula na Kalou o Jiova, sa sega ni 
dua na vanua se matanitu me sega ni vakatala 
kina e dua me vakaraici iko; kevaka era na tukuna, 
“Sa sega eke o koya', sa dau taura e dua nai 
vakadei mai na veimatanitu kei na veivanua ni ra 
sa sega ni kunei iko dina. 

11. “Oqo o sa tukuna mai, ‘Lako tukuna vua, na 
nomu turaga, “Sa tiko oqo o llaijia””! 

12. “Ena yaco ni'u sa lako tani mai vei iko, na 
Yalo ni Kalou ena kauti iko ki na dua na vanua au 
sega ni kila; ni'u sa lako me tukuna vei Eapi ka 
ena sega ni kunei iko o koya, ena qai vakamatei 
au. Oi au na nomuni tamata sa rerevaki Jiova mai 
na gauna ni noqu se cauravou kina. 

13. “'Sa sega beka ni tukuni vua na noqu turaga 
na veika au cakava ena gauna e vakamatei ira kina 
na parofita i Jiova o Jesepeli, na noqu vunitaki ira 
e duanadrau na parofita i Jiova, me ya 
limasagavulu dua na qara, kei na noqu vakani ira 
tiko ka vakagunuvi ira talega? 

14. “Oqo, o sa tukuna, ‘Lako ka tukuna vua na 
nomu turaga, “Sa tu oqo o Ilaijia” Ena qai 
vakamatei au o koya!” 

15. Sa tukuna mai o llaijia, “Me vaka sa bula na 
Kalou o Jiova, o Koya au sa tu e matana, au na 
vakaraitaki au vakaidina vei koya e ni kua.” 

16. Sa lako o Opetaia me sota kei Eapi, ka tukuna 
vua: sa lako mai o Eapi me sota kei llaijia. 

17. Sa yaco ni sa raici llaijia o Eapi, sa tukuna vua, 
“Sai iko dina oqori na dauvakacaca ni Isireli?” 

18. Sa sauma mai o llaijia, “Au sa sega ni 
dauvakacaca e Isireli, o iko ga kei na vale nei 


tamamu sa dau vakacaca e Isireli, o ni sa biuta 
kina nai vakaro nei Jiova, ka o ni sa muri Peali. 

19. “Mo talaki ka soqoni ira kece na luvei Isireli 
vei au ena ulunivanua mai Kameli, me va na drau 
limasagavulu na parofita nei Peali kei na va na 
drau na parofita nei Asera, o ira sa kana tiko ena 
teveli nei Jesepeli.” 


Na Qaqa Nei llaijia Mai 
Kameli 

20. Sa talatala o Eapi vei ira na luvei Isireli, 
ka vakasoqoni ira na parofita e na ulunivanua e 
Kameli. 

21. Sa lako mai vei ira na tamata kecega o Ilaijia 
ka tukuna: “Me cava soti na kena dede na nomuni 
veidre tiko ena ka e rua oqo? Kevaka sa Kalou o 
Jiova, ni muri Koya, kevaka sai Peali - ni muri 
koya.” Era sa sega ni tukuna e dua na ka na 
tamata. 

22. Sa tukuna oilaijia vei ira na tamata, “Au sa 
parofita duadua ga i Jiova sa vo tiko - na parofita 
nei Peali sa va na drau limasagavulu na tamata. 

23. “Me ra solia mai e rua na bulumakau, ka me 
ra digitaka e dua na bulumakau me nodra, me ra 
cebecebeta ka biuta e dela ni buka, ia me kua 
mada ni waga na buka. Au na vakarautaka talega 
e dua na bulumakau, ka me biu e dela ni buka e se 
boko tu. 

24. “Mo ni qai kaciva na yaca ni nomuni Kalou, 
au na kaciva na yaca i Jiova, na Kalou ga ena 
sauma mai ena bukawaga, sa Kalou o Koya.” Era 
sa vosa na tamata kecega ka tukuna, “Sa vosa 
vinaka oqori.” 

25. Sa tukuna o Ilaijia vei ira na parofita i Peali - 
“Mo ni digitaka e liu e dua na bulumakau ka 
vakarautaka, ni kemuni sa rui lewe levu, ka kaciva 
na yaca ni nomuni Kalou, ia, mo ni kua ga ni 
vakawaga na buka.” 

26. Era sa taura na bulumakau sa soli oti vei ira, 
era sa vakarautaka ka kaciva na yaca i Peali, mai 
na mataka ki na sigalevu ka vaka: “1 Peali, mo ni 
rogoci keimami.” Sa sega na rorogo, sa sega ni dua 
e sauma mai. Era sa ladeladeva nai cabocabo ni 
soro era sa cakava. 

27. Ni sa siga levu tutu, sa vakalialiai ira o llaijia 
ka tukuna, “Mo ni kaci vakadomoi levu ni sa 
kalou o koya; ena rawa ga ni se vakanananu tiko, 
se, e osooso tiko beka, se, e se gade tu beka i na 
dua na vanua, se, e se moce tiko ni dodonu me sa 
vakayadrati oqo.” 

28. E ra sa qai kacikaci ga vakalevu ka tavatavai 
ira me vaka na kena i valavala ena i sele me 
yacova ni ra sa dradra tu. 

29. Ni sa sivi na sigalevu tutu, era sa parofisai tiko 
me yacova na gauna ni vakacaboi soro ni yakavi. 
Sa sega ga ni dua na rorogo, sa sega na kena i sau, 
sa sega talega ni dua e bau veikauwaitaki. 

30. Sa tukuna yani o llaijia vei ira kece na tamata 
“Mo ni toso voleka mai vei au,” Era sa toso voleka 
mai na tamata vua, sa vakavinakataka nai 
cabocabo ni soro nei Jiova e a sa kabasu tu. 


Na Ulunivanua o 

31. Sa taura o llaijia e tinikarua na vatu me vaka 
kedra i wiliwili na yavusa ni luvei Jekope, mai vei 
koya sa lako mai kina na vosa i Jiova ka vaka - “Sa 
na yacamu o Isireli.” 

32. Sa tara na i cabocabo ni soro ena vatu ki na 
yaca i Jiova, ka sa kelia wavoki na i vakata ena i 
cabocabo ni soro me rauta e rua nai vakarau sila. 
33. Sa tuvana vakavinaka na buka, ka cebecebeta 
na lewe ni bulumakau ka biuta ena dela ni buka 
ka tukuna, “Mo ni vakatawana e va na vokete ena 
wai ka sova ena i soro kama kei na buka talega.” 
34. Sa tukuna tale, “Dou cakava tale vakarua” era 
sa vakasuasuataka tale vakarua e se baci tukuna 
tale, “Me vaka tolu,” era sa cakava vakatolu. 

35. Sa sinai nai cabocabo ni soro kei nai vakata 
talega ena wai. 

36. Ni sa yaco mai na gauna ni vakacaboi soro ena 
yakavi, sa toso voleka mai o Ilaijia na parofita ka 
tukuna, “I Jiova na Kalou i Eparama, Aisake, kei 
Isireli me kilai e daidai ni Kemuni sa Kalou e 
Isireli, ni sai au talega na Nomuni tamata, ka, au 
sa cakava talega na veika oqo ena Nomuni vosa 
ga. 

37. “Mo ni rogoci au, i Jiova, mo ni rogoca, me ra 
kila kina na vei tamata oqo ni sai Kemuni o Jiova 
na Kalou, ni Kemuni sa veisautaka tale na yalodra 
vei Kemuni.” 

38. Sa lutu mai na bukawaga mai vei Jiova ka 
kania nai soro, na buka, na vatu, na dravusa, ka sa 
gunuva na wai kecega sa tu e nai vakata. 

39. Ni ra sa raica na tamata kece na veika oqo, era 
sa cuva vakatoboicu ki na qele ka tukuna, “Sa 
Kalou ga o Jiova, sa Kalou ga o Jiova!” 

40. Sa qai tukuna vei ira o llaijia, “Me ra vesu mai 
na parofita i Peali! Me kua ni dua vei ira me dro!” 
Era sa vesuki ira; ka sa kauti ira mai ki na mata ni 
wai mai Kisoni ka vakamatei ira mai kea. 


Sa Oti Na Lauga 

41. Sa tukuna o llaijia vei Eapi, “Mo lako cake ka 
kana ka gunu, ni sa lako tiko mai ogo na rorogo ni 
uca levu.” 

42. Sa lako cake o Eapi me kana ka gunu. Sa lako 
cake o Ilaijia ki na delai Kameli, sa cuva sobu ki na 
qele ka biuta na uluna ena maliwa ni duruna, 

43. ka tukuna vei ira na nona tamata, “Mo ni lako 
ka rai ki wasawasa,” sa lako cake e dua ka rai ki 
wasawasa ka tukuna, “Sa sega ni dua na ka.” Sa 
vakavitu na nona tukuna, “Mo lako tale.” 

44. Sa qai yaco ena i ka vitu ni gauna, sa qai 
tukuna mai, “Sa dua na o lailai me vaka na liga ni 
tamata, sa tubu cake tiko mai vakayawa sara,” sa 
tukuna kina, “Mo lako cake vei Eapi ka tukuna, 
“Vakarautaka na nomu qiqi, ka lako sobu ni bera 
ni tarovi iko na uca.” 

45. Sa qai yaco, ni sa buto mai na lomalagi ena o, 
ka sa dua mai na uca levu. Sa tucake o Fapi ka sa 
lako yani ki Jeserieli. 

46. Sa lako mai vei Ilaijia na liga i Jiova, ka sa 
vauca na tolona o llaijia ka cici siviti Eapi ki na 
matamata mai Jeserieli. 


Sa Dro O Ilaijia Mai Vei Jesepeli 


19. Sa tukuna o Eapi vei Jesepeli na veika kece 


sa cakava o llaijia kei na nona vakamatei ira kece 
na parofita ena i seleiwau. 

2. Sa tala e dua nai talai o Jesepeli vei Ilaijia ka 
vaka: “Me ra cakava vei au na veikalou, vakalevu 
kevaka au na sega ni cakava na nomu bula me 
vaka e dua vei ira oqo, ena gauna vata ga ogo ena 
siga ni mataka.” 

3. Ni sa raica o koya na veika ogo, sa tucake ka 
drovaki bula, ka yaco sara ki Perisepa na koro sa 
nei Juta, ka biuti ira tiko na nona tamata e kea. 

4. O koya, sa lakova e dua nai lakolako me dua 
na siga vaka ki na vanua liwa, ka yaco ni sa mai 
dabe sobu tiko ena dua na vunikau. Sa masu ena 
bogi o ya me mate, ka sa tukuna, “Sa rauta oqo, 
Jiova, Mo ni kauta tani na noqu bula, ni'u sa sega 
ni uasivi vei ira na tamaqu!” 

5. Ni sa davo sobu me moce ena ruku ni vuni 
niusawa, sa tarai koya vakasauri e dua na agilosi 
ka tukuna vua, “Tucake mo kana.” 

6. Ni sa rai yani, sa toka voleka e uluna e dua na 
keke sa tavu oti, e dua na tavaya wai. Sa kana, ka 
gunu, ka davo me moce tale. 

7. Sa lako tale mai vakarua na agilosi i Jiova ka 
tarai koya ka tukuna, “Mo tucake ka kana, ni sa 
rui yawa nai lakolako vei iko.” 

8. Sa tucake ka kana ka gunu talega: sa lako ena 
kaukauwa ni ka e kania, me vasagavulu na siga ka 
vasagavulu na bogi me yaco sara i Orepi, na 
ulunivanua ni Kalou. 

9. E kea sa curu sara ki na dua na gara vatu, ka 
moce kina ena bogi, raica sa yaco mai vua na vosa 
i Jiova, ka tukuna vua, “Na cava o cakava tiko eke, 
Naijia?” 

10. Sa sauma mai, “Au sa rui yaloca ena vuku i 
Jiova na Kalou levu, ni o ira na luvemuni na Isireli 
era sa biuta na nomuni veiyalayalati, ka basuka 
sobu na Nomuni cabocabo ni soro ka vakamatei 
ira na Nomuni parofita ena i seleiwau, oi au ga sa 
vo tiko, ka era sa vakasaqarai au tiko me 
vakamatei au.” 


Sa Vakatakilai Koya Na Kalou Vei Ilaijia 

11. Sa tukuna vua o Jiova: “Lako yani ka tucake tu 
ena ulunivanua ena mata i Jiova”, ena lako e 
matamu o Jiova, ena dua na cagi kaukauwa ka 
levu, ena vorovorolaka na vatu vakalalai sara ena 
mata i Jiova. Sa sega ni tiko na Kalou ena cagi 
oqori. Ni oti oqori, sa dua mai na uneune, sa sega 
ni tiko o Jiova ena uneune oqori, 

12. Ni oti na uneune, sa na muri mai na 
bukawaga, sa sega ni tiko o Jiova ena bukawaga - 
ni oti na bukawaga, sa na muri mai e dua na 
rorogo malua ka lailai sara. 

13. Sa yaco, ni sa rogoca ogo o llaijia, sa ubia na 
matana ena dua nai sulu, ka lako yani ki na mata 
ni gara vatu. Vakasauri, sa lako mai vua e dua na 
rorogo ka tukuna, “Na cava o sa cakava tiko oqo, 
Naijia?” 

14. Sa sauma mai, “Au sa rui yalo ca ena vuku i 
Jiova na Kalou cecere; baleta ni ra sa biuta na 
Nomuni veiyalayalati na luvei Isireli, ka era sa 
basuka nai cabocabo ni soro ka vakamatei ira na 
parofita e nai seleiwau, oi au ga sa vo tiko ka era 
sa vinakata me ra vakamatei au.” 

15. Sa tukuna vua o Jiova; “lako, mo lesu vaka ki 
na Vanua Liwa e Tamasiko, ni o sa yaco kina, mo 
lumuti Aseli me tui e Siria. 

16. “Mo lumuti Jeu talega na luvei Nimisi me 
tui Isireli, kei Ilaisa na luvei Savate e Epeli Meola 
mo lumuta talega me parofita me kemu i sosomi. 
17. “Era yaco, vei koya sa drovaka nai seleiwa nei 
Aseli, ena vakamatei koya o Jeu; o koya ena 
drovaki Jeu, rau na sota kei nai seleiwau nei Ilaisa. 
18. “lo, Au se maroroya tale tiko ga e vitu na 
udolu na tamata e Isireli, era se bera ni cuva ena 
duruduru vei Peali kei na gusudra talega e se bera 
ni kisivi koya.” 


O Ilaisa Sa Muri Ilaijia 

19. Sa lako tani mai kea ka raici Ilaisa na luvei 
Savate, o koya sa siviyara tiko, ena nona muria 
tiko e tinikarua na pea bulumakau, ka sa tiko sara 
o koya e nai ka tinikarua ni pea e muri. Sa siviti 
koya o Ilaijia ka kolotaka yani vua na nona i ubi. 
20. Sa biuta sara na nona bulumakau ka muri 
Ilaijia ka tukuna, “Mo laivi au mada me'u lako ka 
reguci tamaqu kei tinaqu, ka, au na qai mai muri 
kemuni.” Sa qai tukuna vua, “Mo lesu tale ena 
vuku ni veika au sa cakava vei iko?” 

21. Sa lako tani mai vua o Ilaisa, ka taura nai vua 
ni bulumakau ka vakamatea na bulumakau ka 
vakasagara ka solia yani vei ira na tamata, era sa 
kana sara, sa tucake me muri llaijia ka qaravi 
koya. 


Sa Vakadrukai Ira Na Siria O Eapi 


20. O Peniatati na tui Siria sa vakasoqoni ira 
na nona mataivalu. Era sa tu vata kei koya e 
tolusagavulu karua na tui vata kei na nodra ose 
kei na qiginivalu. Sa lako cake ka valuti Samaria 
ka vakatubura vakalevu kina na ca. 

2. Sa vakauta nai tukutuku ki na koro vei Eapi 
na tui Isireli ka tukuna vua, “Sa tukuna vakaoqo o 
Peniatati: 

3. “Na nomu siliva kei na koula sa noqu, o ira na 
watimuni rairai vinaka kei ira na gone na 
luvemuni sa noqu.” 

4. Sa sauma yani na tui Isireli ka vaka: “Noqu 
turaga na tui, me vaka ga o sa tukuna, oi au kei ira 
kece sa noqu, sa nomu.” 

5. Sa lesu tale nai talai ka tukuna: “Sa tukuna 
vaka oqo o Peniatati, “Au sa talatala vakaidina vei 
iko ka tukuna, “Mo solia mai vei au na nomu 
siliva, na nomu koula, na watimuni kece kei ira na 
luvemuni”; 

6. “Au na vakatala yani vei iko ena gauna vata ga 
oqo ni mataka na noqu tamata, era na 
vakasaqaqara ena nomu vale kei na nodra vale na 


nomu tamata, me sa na vaka oqo: na veika 
vivinaka kece o raica e matamu, mo biuta e ligadra 
me ra taura.”” 

7. Na tui Isireli sa kacivi ira kece mai na qase ni 
vanua ka tukuna: “Mo ni vakaraica na nona i 
valavala na tamata oqo ni sa vagara mai na 
veivala, ni sa vinakata mai na watiqu kece, na 
luvequ kece, na noqu siliva kei na koula, au sa 
sega ni bureitaka vua.” 

8. Oira kece na qase kei ira kece na tamata era sa 
tukuna vua, “Mo kua ni rogoca se vakadonuya.” 

9. Sa tukuna kina vakaoqo vua nai talaki nei 
Peniatati, “Tukuna vua na noqu turaga na tui, “Na 
veika kece e a tukuna mai vei au e liu, ena i matai 
ni gauna, au sa vaka io kina,” la na veika ogo na 
sega ni rawa ni caka. Sa lako yani nai talai ka 
kauta lesu nai tukutuku vua. 

10. Sa talatala lesu o Peniatati ka vaka: “Me ra 
cakava vei au na veikalou ka vakalevu kevaka e se 
vo na kuvu ni soso e Samaria, me kumuna mai na 
tamata yadua era sa muri au.” 

11. Sa sauma na tui Isireli ka vaka, “Tukuna vua, 
“Me kua ni dua e dara na nona i yaragi me 
dokadokataka me vakataki koya sa luvata na nona 
i yaragi.” 

12. Sa yaco ni sa rogoca o Peniatati nai tukutuku, 
me vaka ni ra sa gunuvata tiko kei ira na vo ni tui 
ena i tikotiko ni lewa, sa tukuna kina vei ira na 
nona tamata, “Mo ni tu vakarau,” era sa vakarau 
sara me valuta na koro. 

13. Sa basika sara mai vakasauri e dua na parofita 
vei Eapi na tui Isireli ka tukuna, “Sa tukuna o 
Jiova: ʻO sa raici ira na lewevuqa oqo? Raica, Au 
na soli ira oqo ki na ligamu nikua, o na kila kina ni 
sai Au o Jiova.” 

14. Sa taroga o Eapi, “Mai vei cei?” sa tukuna 
yani, “Sa tukuna o Jiova, “Mai vei ira na i liuliu 
gone ni veiyasana.” Sa tukuna tale, “O cei ena 
tuvana nai valu?” Sa saumi mai, “O iko.” 

15. Sa vakarautaki ira na veiliutaki gone ena 
veiyasana era lewe rua na drau tolusagavulu ka 
rua na kedra levu, sa oti oqori sa qai vakarautaki 
ira na tamata kecega, o ira kece na luvei Isireli— e 
vitu na udolu na tamata. 

16. Era sa lako yani ena siga levu tutu. O Peniatati 
kei ira na tolusagavulu ka rua na tui me ra mai 
vukei koya, era sa mateni tiko ena i tikotiko ni 
vakatu lewa. 

17. O ira nai liuliu gone era sa lako yani e liu. Sa 
tala talega yani e dua nai lawalawa yadra o 
Peniatati ka era sa mai tukuna vua, “Era sa lako 
tiko mai na tamata mai Samaria!” 

18. Sa tukuna sara yani, “Kevaka era sa lako tiko 
mai vakavinaka, me ra tauri bula; kevaka era sa 
lako tiko mai me vala, me ra tauri bula.” 

19. O ira nai liuliu gone oqo ni veiyasana era sa 
lako tani mai na koro kei na mataivalu sa muri ira 
mai. 

20. Era sa dui vakamatea na nodra tamata; era sa 
gai dro na kai Siria, ka era sa cicimuri ira, o ira na 


328 


1 TUI 


Isireli; sa dro o Peniatati na tui Siria ena dua na 
ose kei na kena i valu. 

21. Sa lako yani o tui Isireli ka valuta na i valu ose 
kei na kena qiqinivalu, ka vakamatei ira na Siria 
ena dua na veivakamatei levu. 

22. Sa lako mai na parofita vei tui Isireli ka 
tukuna vua, “Lako, ka vakaukauwataki iko, toka 
malua ka raica na cava o rawa ni cakava. Ni sa 
tekivu tale na yabaki, na tui Siria ena lako mai me 
vala kei iko.” 


Era Sa Vakadrukai Tale Na Kai Siria 

23. O ira na tamata nei tui Siria era sa tukuna vua, 
“Na nodra kalou sa kalouga ni veidelana. Ogo era 
sa kaukauwa kina vei keda; kevaka eda na vala kei 
ira ena buca, eda na kaukauwa vei ira. 

24. “Na veika oqo mo ni cakava: Mera vakasukai 
na tui, mai na nodra i tutu, ka me vakaisosomitaki 
mai vei ira na kavetani; 

25. “O na qai tuvana na mataivalu me vaka e dua 
na mataivalu o a druka kina, na ose ki na ose, na 
qiqi ni valu me vaka na qiqi ni valu. Eda na 
kaukauwa vei ira.” A sa vakarogoca na nodra i 
vakasala ka cakava. 

26. Sa yaco ni sa tekivu na yabaki, o Peniatati sa 
tuvai ira na Siria ka sa lako cake ki Apeki me vala 
kei ira na Isireli. 

27. Era sa tuvai talega na luvei Isireli ka sa soli vei 
ira nai wasewase, ka era sa lako yani vei ira. Era sa 
tuva tu na luvei Isireli me vaka e dua na qele ni 
me lailai - ia, o ira na Siria era sa tawana kece na 
vanua. 

28. Sa lako mai na tamata ni Kalou ka vosa vua na 
tui Isireli ka tukuna, “Sa vosa vaka oqo o Jiova, 
“Baleta ni ra tukuna sa kai Siria. “O Jiova sa Kalou 
ni veidelana ka sega ni Kalou ni veibuca.” Oqo Au 
na solia kina na i wiliwili ni tamata levu ogo ki na 
ligamu, o na kila talega kina ni sai Au o Jiova.” 

29. Era sa mai tiko vakaveibasai tiko me vitu na 
siga. E na i kavitu ni siga, sa sema nai valu, o ira 
na luvei Isireli era sa vakamatea rawa e dua na 
drau na udolu na sotia cici e yavadra mai vei ira 
na kai Siria, ena dua ga na siga. 

30. O ira na kena vo, e ra sa droi Epeki ki na loma 
ni koro, na lalaga ni bai ni koro sa lutuki ira e 
ruasagavulu ka vitu na udolu vei ira sa vo. Sa dro 
o Peniatati ki na loma ni koro, ena tikina e loma 
sara ni vale. 


Na Nodrau Veiyalayalati O Eapi Kei Peniatati 

31. Era sa tukuna vua na nona tamata, “Mo kila 
oqo, ni o ira na tui ni vale nei Isireli era sa tui 
yalololoma. Me da sa vakaisulu taga mada ka 
vesuka na dali e uluda ka lako yani vei tui Isireli; 
de na gai vakabulai iko.” 

32. Era sa sulumaka na tolodra ena taga ka 
vesuka na uludra ena dali, ka lako mai vei tui 
Isireli ka tukuna, “Sa tukuna na nomuni tamata o 
Peniatati, “Isa me'u bula.” Sa sauma mai na tui, “E 
se bula tiko o koya? Keirau veitacini.” 


33. Era sa waraka tiko na tamata mera raica se era 
na raica dina na yalololoma mai vua: era sa kila 
dina mai na nona vosa ka tukuna, “Na tacimu o 
Peniatati,” sa tukuna sara yani, “Lako ka kauti 
koya mai.” Sa lako mai o Peniatati vei tui Isireli, ka 
sa lako cake ki na gigi ni tui. 

34. Sa qai tukuna vua o Peniatati, “Na veikoro 
kece sa taura o tamaqu mai vei tamamu au na 
vakasuka me rawa ni o tara cake na vanua ni 
veivoli me nomu e Tamasiko, me vaka sa cakava o 
tamaqu e Samaria.” Sa qai tukuna mai o Eapi, “Au 
na vakatalai iko yani kei na veidinadinati. “ Sa 

cakava na veidinadinati vata kei koya ka vakatala 
yani. 


Sa Totogitaki O Eapi 

35. E dua na tamata mai vei ira na luve ni 
parofita, sa tukuna vua e dua na wekana ena vosa 
i Jiova, “Mo samuti au na wekaqu.” Sa bese na 
wekana ni samuti koya. 

36. Sa qai tukuna vua, “Baleta ni o sa sega ni via 
rogoca, mo muria na domo i Jiova, sa dina sara, 
ena gauna ga o na lako yani kina mai vei au - ena 
vakamatei iko e dua na laione.” Ni sa biuti koya, 
sa lako mai e dua na laione ka vakamatei koya. 

37. Sa kunea tale e dua na tamata ka tukuna vua, 
“Mo samuti au, na wekaqu.” Sa samuti koya sara 
na tamata o ya, ka sa mavoa sara kina. 

38. Sa lako yani na parofita ka waraka na tui e na 
sala, ka sa vakalecalecataki koya ena dua nai 
vadreti levu ena matana. 

39. Ni sa lako mai na tui, sa kaci yani na parofita 
vua ka vaka: “Sa lako yani na nomuni tamata e nai 
valu, sa lako mai e dua, ni kauta tale tiko ga mai e 
dua tale na tamata vei au ka tukuna, “Mo 
vakatawana na tamata ogo, kevaka ena yali - na 
nomu bula ena vaka na nona bula, se, o na sauma 
e dua na taledi siliva.” 

40. “Ni ra se osooso tiko na nomu tamata e ke, e 
kea talega, sa yali sa na tamata.” Sa tukuna vua na 
tui Isireli, “Sa i koya sara ga oqori na kemu o 
totogi, o iko ga sa na lewa mai.” 

41. Sa kauta tani sara vakatotolo na vadreti mai 
matana, sa qai kila na tui Isireli ni sa dua vei ira na 
parofita. 

42. Sa qai tukuna vua, “Sa tukuna vaka oqo o 
Jiova, “Baleta ni o sa vakatara me lako yani na 
tamata mai na ligamu, au a sa digitaka me 
vosataka na veivakarusai, o koya oqo na nomu 
bula sa nona bula kei na nomu tamata, me ra nona 
tamata.” 

43. Sa lako yani na tui Isireli ki nona vale e 
Samaria ni sa yalo ca ka loma ca. 


Sa Vakamatei O Nepoci Ena Vuku Ni Nona 
Veivaini 


21. Ni sa oti na veika oqo, o Nevote na kai 
Jeserieli sa dua tiko na nona veivaini voleka ki na 
vale vakatui nei Eapi na tui Samaria. 

2. Sa tukuna o Eapi vei Nevote, “Solia vei au na 
nomu veivaini me'u tei kakana draudrau mada 
kina, baleta talega ni sa voleka toka ga i na vale ni 
tui. Au na solia talega vei iko e dua na veivaini 
vinaka cake mai na kena oqo, se, kevaka o 
vinakata, au na sauma kece oqo vaka i lavo.” 

3. Sa sauma o Nevote vei Eapi, “Sa sega ni 
vakatara o Jiova me'u solia nai votavota nodra na 
tamaqu vei iko!” 

4. Sa lesu tale ki nona vale o Eapi ka sa rarawa 
sara vakalevu ena vuku ni vosa nei Nevote na 
Jeserieli, ni sa tukuna, “Au na sega ni solia na 
nodra i votavota na tamaqu.” Sa davo tiko ena 
nona i mocemoce ka sa sega ni via raica e dua, ka 
sega talega ni via kania e dua na ka. 

5. Sa lako mai o Jesepeli na watina ka vaka: “Na 
cava o sa rui rarawa kina, ka sega ni via kana tiko 
kina?” 

6. Sa sauma vei Jesepeli, “Baleta niu vosa vei 
Nevote na kai Jeserieli ka vaka, “Mo solia vei au na 
veivaini me'u volia kevaka sa vinaka vei iko, au na 
solia talega e dua na nomu veivaini vou, sa kena i 
sau mai vei au, “Au na sega ni solia vei iko na 
noqu veivaini.”” 

7. Sa sauma tale mai o Jesepeli na watina, “O iko 
sa lewa e Isireli! Tucake mo kana ka me mamarau 
tiko na yalomu; au na solia vei iko na veivaini nei 
Nevote.” 

8. Sa vola nai vola ena yacai Eapi, sa dregata ena 
drega vakatui, ka vakauta nai tukutuku vei ira 
kece na qase kei na vei turaga ni yavusa, era sa 
tiko voleka ena koro nei Nevote. 

9. Sa vola na veivola oqo ka tukuna kina, me dua 
na lolo, ka me vakadaberi o Nevote ena i 
dabedabe cecere vata kei ira na tamata; 

10. Me vakadaberi e rua na tamata ca ka lialia 
vata kei koya, me rau beitaki koya kina ka vaka: 
“O sa vosa vakacacataka na Kalou kei na tui.” Me 
kau tani ka vakaviriki ena vatu me mate kina. 

11. Era sa cakava oqo o ira na lewe ni koro me 
vaka sa vakaroti mai ena i vola nei Jesepeli vei ira 
na qase kei na veituraga lalai. 

12. Era sa vakarogoya nai tukutuku ni lolo ka 
vakadaberi Nevote ena vanua dokai vata kei ira na 
tamata. 

13. E rau sa lako mai na tamata ca, lialia oqo ka 
dabe sara e matana. E rau sa beitaki Nevote na 
tamata ca-lialia oqo e matadra na tamata ka 
tukuna, “Sa vosavakacacataka na Kalou kei na tui, 
o Nevote.” Era sa kauti koya ena taudaku ni koro 
ka vakaviriki koya ena vatu, ka sa mate sara. 

14. Era sa talatala vei Jesepeli ka vaka: “Sa 
vakaviriki ena vatu o Nevote ka sa mate sara.” 

15. Sa qai yaco, ni sa rogoca o Jesepeli ni 
vakaviriki ena vatu o Nevote ka sa mate sara, sa 
qai tukuna vei Eapi, “Mo tucake ka la'ki taura na 
veivaini nei Nevote na Jeserieli; ni sa bese ni solia 
vei iko e nai lavo; ni sa sega tale ni bula tiko o 
koya, sa mate oti.” 


16. Ni sa rogoca ogo o Eapi, sa tucake, ka lako 
sobu me taukena na veivaini nei Nevote na kai 
Jeserieli. 


Sa Vunauci Eapi O Jiova 

17. Sa lako mai na vosa i Jiova vei llaijia na kai 
Tisibi ka vaka, 

18. “Tucake ka lako mo tavaki Eapi na tui Isireli, o 
koya sa tiko mai Samaria sa tiko o koya ena 
veivaini nei Nevote, ni sa lako sobu me taura ka 
taukena. 

19. “Mo tukuna vua ka vaka: “Sa tukuna vaka oqo 
o Jiova, “O sa vakamatea ka taukena talega?”” Mo 
tukuna talega vua vaka oqo, ‘Sa tukuna o Jiova, 
“Ena vanua era sa dramica kina na koli na dra nei 
Nevote, na koli ena dramica talega kina na nomu 
dra, na nomu sara ga.””” 

20. Sa tukuna o Eapi vei Ilaijia, “Oi, o sa kunei au 
bagi, o iko beka na kequ meca?” Sa sauma mai o 
Ilaijia, “Au sa kunei iko, baleta ni o sa volitaki iko 
mo cakava na ka ca ena mata i Jiova : 

21. ‘Raica Au na cakava na veikacaca vei iko, Au 
na kauta tani na nomu bula vinaka, ka Au na 
musuka tani mai vei Eapi na kawa tagane kecega e 
Isireli, o ira kece na bobula kei ira talega na galala. 
22. “Au na cakava na nomu vale me vaka na vale 
nei Jeropoame na luvei Nabati, me vaka na vale 
nei Baesa na luvei Eaija, baleta na veibacani ca o a 
sa vakayavalati Au kina me'u cudru, ka vakai 
valavala ca taki Isireli kina.’ 

23. “O Jesepeli, sa vosa talega na Kalou ka vaka: 
“Era na kani Jesepeli na koli ena bai ni koro mai 
Jeserieli.” 

24. “Na koli ena kani ira kecega sa nei Eapi era 
mate ena koro, kei ira na manumanu vuka ena 
kani ira kece sa mate ena taudaku ni koro.” 

25. Sa sega ni dua e vakataki Eapi, o koya sa 
volitaki koya ga me caka ca ena mata ni Kalou, 
baleta ni sa vakauqeti koya ga kina o Jesepeli na 
watina. 

26. Sa vaka i tovotaki koya vakaca ena nona 
muria na matakau me vakataki ira na Amoraiti - o 
ira oqo sa kauti ira tani o Jiova mai vei ira na luvei 
Isireli. 

27. Ni sa rogoca o Fapi na vei vosa oqo, sa 
dresuka na nona i sulu ka vakaisulu taga, ka lolo 
ka sa veilakoyaki voli ka vakaloloku voli tiko. 

28. Sa lako tale mai na vosa i Jiova vei Ilaijia na 
Tisibi ka vaka, 

29. “Raica mada, na nona sa 
vakamalumalumutaki koya o Eapi e mataqu? 
Baleta ni sa vakamalumalumutaki koya vei Au, 
Au na sega ni kauta mai na ca, dredre ena nona 
veisiga - ena veisiga ga i luvena.” 


Sa Vakasalataki Eapi O Maikaia 


22. Sa oti e tolu na yabaki ena kena sega ni 
yaco tiko na i valu vei rau o Siria kei Isireli. 
2. Sa qai yaco ena i ka tolu ni yabaki, o Josevata 
na tui Juta sa lako sobu me sikovi tui Isireli. 

3. Sa tukuna na tui Isireli vei ira na nona tamata, 
“QO ni sa kila beka ni o Ramoci e Kiliati e noda, ka 
eda sa vinakata tiko meda kauta tani mai vei tui 
Siria?” 

4. Ka sa qai tukuna vei Josevata, “E rawa ni o 
lako vata kei au me vala e Ramoci - Kiliati?” Sa 
sauma yani o Josevata vei tui Isireli, “Oi, au sa 
vakataki iko ga, kei ira na noqu tamata me 
vakataki ira ga na nomu tamata, na noqu me 
nomu ose.” 

5. Sa tukuna o Josevata vei tui Isireli, “Au kerea 
mo vakataroga na vosa i Jiova ena siga oqo.” 

6. Sa qai vakasoqoni ira mai na parofita o tui 
Isireli, era lewe va na drau na parofita ka tukuna 
vei ira, “Me'u lako cake beka ki Ramoci-Kiliati ka 
vala, se me kua?” Fra sa tukuna mai, “Mo lako 
cake ni o Jiova ena solia ki na ligana na tui.” 

7. Sa tukuna o Josevata, “E dua tale beka na 
parofita e sega ni tiko oqo - me rawa ni da tarogi 
koya talega ?” 

8. Sa sauma yani na tui Isireli vei Josevata, “E 
dua tale e tiko oqo, o Maikaia na luvei Imala e 
rawa talega ni da tarogi Jiova mai vua: ia, au sa 
dau cati koya baleta ni sa dau sega ni tukuna na 
veika vinaka baleti au - na ka ca ga.” Sa tukuna 
yani o Josevata, “Me kua ni tukuna ogori na tui!” 
9. Sa kacivi ira mai na nona tamata na tui Isireli 
ka tukuna, “Me lako mai vakatotolo o Maikaia na 
luvei Imala!” 

10. O tui Isireli kei Josevata na tui Juta ni rau sa 
tokara na nodrau i ubi vakatui ka dabe ena i 
tikotiko vakaturaga ena vanua ni butu sila, ena i 
curucuru ni matamata mai Samaria. Fra sa 
parofisai kece na parofita e matadrau. 

11. O Setekaia na luvei Kenana, sa cakava e so na 
davui kaukamea me nona ga, ka sa vosa mai vaka 
oqo, “Sa tukuna vaka oqo o Jiova, “Ena ka oqo 
(davui kaukamea), dou na suasuaraki ira kina na 
kai Siria me yacova ni ra sa vakarusai kece.”” 

12. Era sa parofisai kece vaka kina na parofita ka 
vaka: “Lako cake ki Ramoci Kiliati, ka vakayaco 
ka, ni na solia o Jiova ki vua na tui e ligana.” 

13. O koya nai talaki me kacivi Maikaia mai, sa 
tukuna vei Maikaia ka vaka: “Mo rogoca oqo, na 
nodra vosa kece na parofita sa duavata me 
vakauqeta na tui. Me vakatalega kina na nomu 
vosa, me veivakauqeti.” 

14. Sa tukuna o Maikaia, “Me vaka sa bula o Jiova 
- na veika ena tukuna vei au, au na vosataka.” 

15. Sa yaco mai o Maikaia vua na tui, ka sa tarogi 
koya na tui, “Maikaia, me da lako cake beka ki 
Ramoci-Kiliati ka vala, se me kua?” Sa sauma mai, 
“Mo lako cake ka mo vakayaco ka, o Jiova e na 
solia ki na ligana na tui!” 

16. Sa tukuna vua na tui, “Me vaka vica soti na 
noqu cakava mo yalataka, mo kua ni tukuna vei 
au e dua na ka, ia, me ka dina ga ena yacai Jiova?” 
17. Sa tukuna tale o Maikaia, “Au sa raica ni ra sa 
kabuwacara tu na Isireli ena ulunivanua me vaka 
na sipi sa sega tu na kena i vakatawa. Sa qai 
tukuna o Jiova, ʻO ira oqo sa sega tu na nodra i 


vakatawa. Me ra dui lesu ki nona vale ena 
vakacegu. ““ 
18. Sa tukuna na tui Isireli vei Josevata, “E sega 
beka niu a tukuna vei iko, ni na sega ni 
parofisaitaka na veika vinaka me baleti au, na ka 
ca ga ?” 
19. Sa tukuna mai o Maikaia, “Mo rogoca na vosa 
i Jiova, au sa raici Jiova ni dabe tiko ena i tikotiko 
vakaturaga kei ira kece na kai lomalagi era sa tue 
yasana, ena yasana i matau kei na yasana i mawi. 
20. “Sa qai tukuna o Jiova, ʻO cei ena vakauqeti 
Fapi me lako cake, ni na vakadrukai mai Ramoci- 
Kiliati?” E dua sa tukuna oqo, ka dua sa tukuna o 
a. 
21. “Sa lako mai e dua na yalo ka tu ena mata i 
Jiova, ka tukuna mai, “Au na lako ka vakauqeti 
koya.” 
22. “Sa tarogi koya o Jiova, 'O na cakava 
vakacava?” Sa tukuna mai na yalo, “Au na lako 
yani ka yalo lasulasu ena gusudra na nona 
parofita. Sa tukuna mai o Jiova, “Mo lako ka 
vakaugeti koya, ena yaco. Mo lako ka cakava sara.” 
23. “Oqo, raica, o Jiova sa biuta na yalo 
daulasulasu ena gusudra na nomu parofita kece 
oqo, ka sa vakaraitaka mai vei iko na lega levu.” 
24. Sa lako yani o Setekaia na luvei Kenana vei 
Maikaia ka vacuka na galegalena ka tukuna. “Sa 
lako mai vakacava na yalo mai vei Jiova, ena nona 
lako mai vei au me vosa vei iko?” 
25. Sa sauma yani o Maikaia, “O na raica 
vakaidina ena siga o na curu kina ki na nomu logi 
mo vuni kina !” 
26. Sa tukuna na tui Isireli, “Tauri Maikaia ka 
vakalesui koya vei Amoni na Kovana ni koro kei 
Joasi na luve ni tui, 
27. “Ka tukuna, “Sa lewa na tui Isireli : “Me biu na 
tamata oqo ki valeniveivesu ka vakani koya ena 
madrai ni veivakararawataki, me yacova ni'u sa 
lako mai ena vakacegu.””” 
28. Sa sauma yani o Maikaia, “Kevaka o sa lesu 
tale mai ena vakacegu, mo kila ni sa sega ni vosa 
vei au o Jiova.” Sa vakuria tale, “Mo ni qagarauni, 
oi kemuni kecega!” 


Sa Mate Ena i Valu O Eapi 

29. E rau sa lako cake ki Ramoci-Kiliati o Eapi na 
tui Isireli kei Josevata na tui Juta. 

30. Sa tukuna o tui Isireli vei Josevata, “Au na 
lako vakalecaleca ki nai valu, o iko ga mo dara na 
nomu i oro vaka tui.” Sa vakaisulu vakalecaleca 
yani o tui Isireli ka lako ki nai valu. 

31. O tui Siria sa vakaroti ira oti e tolusagavulu 
karua na nona turaga ni valu ni qiqi vakaivalu ka 
vaka: “Mo kua ni valuta e dua e lailai se levu sara, 
me valuti ga o tui Isireli.” 

32. Nira sa raici Josevata na turaga ni valu, era sa 
tukuna, “Oqo sara ga na tui Isireli!” Era sa vuki 
yani ka vala kei Josevata, sa kaci yani o Josevata. 
33. Sa qai yaco, ni ra sa rai yani na turaga ni valu 
ka kila ni sa sega ni tui Isireli o koya oqo, era sa 
vuki tani mai vua. 

34. Sa dua na tamata sa vanataka tu ga 
vakaveitalia na nona dakai titi, ka sa la'ki coba 
sara na gasau ena i sema ni sasabai nei Tui Isireli. 
Sa qai tukuna vua sa cicivaka tiko na qiqi ni valu, 
“Vakagolea lesu na qiqi ka kauti au tani mai nai 
valu, ni'u sa mavoa tiko.” 

35. Sa kaukauwa cake tikoga nai valu ena siga o 
ya, ka sa vakaduri cake tikoga na tui, ena nona 
qiqi, ni tadravi ira tiko yani na kai Siria. Sa mate 
ena yakavi o ya, ni sa maca na nona dra ena vuku 
ni mavoa. 

36. Ni sa kala na matanisiga, sa rorogo e dua na 
domo mai nai valu ka vaka: “Na tamata 
vakayadua ki na nona koro, na tamata vakayadua 
ki na nona vanua !” 

37. Sa mate na tui, ka sa kau mai ki Samaria. Era 
sa buluta na tui e Samaria. 

38. E dua sa mai savata na qiqi e Samaria ka era sa 
dramica na dra na koli, ena gauna sa sava tiko 
kina na qiqi, me vaka ga na vosa i Jiova, e a 
vosataka ga o Jiova. 

39. Na vo ni veika sa cakava o Eapi kei na veika 
kece e caka kei na veivale e tara ena lase, kei na 
veikoro, era sa sega beka ni volai ena i vola 
tukutuku ni veigauna nodra na tui Isireli? 

40. Sa vakacegu vata kei ira na tamadra o Eapi. Sa 
veiliutaki ena vukuna o Easaia na luvena. 


Sa Lewa E Juta O Josevata 

41. O Josevata na luvei Esa sa tui e Juta e na ika va 
ni yabaki nei Eapi na tui Isireli. 

42. E sa yabaki tolusagavulu ka lima o Josevata 
ena gauna sa tui kina. Ka sa lewa tiko me 
ruasagavulu ka lima na yabaki mai Jerusalemi. Na 
tinana o Asuba na luvei Sili. 

43. Sa muria nai valavala kecega i tamana o Esa. Sa 
sega ni lako tani mai kina, ni sa cakava na veika 
dodonu ena mata i Jiova. E dina ga ni sega ni 
basuka na veitikina cecere - ni ra se vakacaboi 
soro tikoga ka vakama na ka boi vinaka ena 
veitikina cecere. 

44. O Josevata talega sa cakava na veiwekani 
vinaka kei tui Isireli. 

45. Na kena vo ni veika sa cakava o Josevata, na 
qaga e vakaraitaka kei nai valavala ni kaba 
vakaivalu, era sa sega beka ni volai ena i vola 
tukutuku ni veigauna nodra na tui Juta? 

46. O ira na kena vo ni tamata ca era sa bula mai 
na gauna nei Esa - sa vakarusai ira mai na vanua. 
47. Sa sega na tui e Itomi - sa dua tiko ga kina na 
nona i vukevuke na tui. 

48. Sa cakava o Josevata e so na waqa ni veivoli me 
dau lako ki Ofira me kau koula maj, ia, era sa sega 
ni soko rawa ni ra voca kece tu ga e Esioni Keba. 
49. O Easaia na luvei Eapi sa tukuna vei Josevata, 
“Me ra lako na noqu tamata kei na nomu tamata 
ena waga. la, sa sega ni vinakata o Josevata. 

50. Sa vakacegu o Josevata vata kei ira na tamana, 
ka sa bulu vata kei ira na tamana ena koroi Tevita 
na tamana. O Jeorame na luvena sa lewa ena 
vukuna. 


Sa Lewa E Isireli O Easaia 

51. O Easaia na luvei Eapi sa tui e Isireli mai 
Samaria, e nai ka tinikavitu ni yabaki nei Josevata 
na Tui Juta. Sa lewa me rua na yabaki e Isireli. 

52. Sa cakava na ka ca ena mata i Jiova. Ka sa 
muria ga nai valavala i tamana kei tinana, nai 

valavala nei Jeropoame na luvei Nabati, o koya sa 
vakavuna na nodra valavala ca na Isireli, 

53. ni sa qaravi Peali ka lotu vua, ka 
vakayalocataki Jiova na Kalou ni Isireli me cudru 
kina, me vaka na veika kece sa cakava o tamana. 


2 TUI 


NAI KARUA NI KEDRA I VOLA NA 


TUI 


Sa Lewai Esaia Na Kalou 


1. Era sa veivorati kei Isireli na Moape ni oti na 
mate i Eapi. 

2. A sa lutu sobu o Esaia mai na bai ni sogo ni 
nona vale e cake ka mavoa sara kina, ka mani 
talatala yani ka tukuna; “Dou lako, ka vakatarogi 
Peali-Sepupi, na nodra kalou na kai Ekironi, se na 
vakabulai beka o koya mai na nona mavoa.” 

3. Sa qai tukuna na Agilosi i Jiova vei Ilaijia na 
Tisipaiti, “Tucake, mo la'ki tavaka nai talai i tui 
Samaria ka tukuna vei ira, “Na vu ni nomu la'ki 
vakatarogi Peali-Sepupi na nodra Kalou na 
Ekironi ni sa sega na Kalou e Isireli? 

4. “O koya oqo, sa tukuna vakaogo o Jiova: “O na 
sega ni siro sobu tale mai na nomui davodavo o a 
dau cabe cake kina, ia o na mate vakaidina ga.” A 
sa cavutu o llaijia. 

5. la ni ra sa lesu tale vua nai talai, sa tukuna vei 
ira O koya, “Na cava dou sa lesu tale mai kina?” 

6. Fra sa tukuna vua, “E a lako cake mai e dua na 
tamata me tavaki keimami, ka tukuna ogo vei 
keimami, ‘Dou lesu tale vua na tui ka talai 
kemudou mai, ka tukuna vua, “Sa vosa vakaoqgo o 
Jiova: “E baleta ni sa sega beka na Kalou e Isireli o 
sa talatala kina me la'ki tarogi o Peali-Sepupi, na 
nodra kalou mai Ekironi”””” 

7. Sa qai tukuna vei ira o koya, “E matagali 
tamata sara vakacava o koya e lako cake mai me 
tavaki kemudou ka tukuna vei kemudou na veika 
oqori?” 

8. Fra sa sauma vua ka vaka, “E dua na tamata 
vutivutia ka vau na tolona e na beleti kuli ni 
manumanu.” Sa qai tukuna o koya, “Oqo dina o 
Ilaijia na kai Tisipati.” 

9. Sa qai vakauta vua na tui e dua na turaga i 
liuliu ni lewe limasagavulu vata kei na 
limasagavulu na nona tamata. Sa mani lako cake 
vei koya; ia sa dabe toka o koya e na dua na 
delana. Ka sa vosa yani vua: “Tamata ni Kalou, sa 
tukuna na tui, “Mo lako sobu mai!” 

10. A sa sauma yani o llaijia vua na turaga nai 
liuliu ni lewe limasagavulu, “Kevaka au sa tamata 
ni Kalou, ia me lako sobu na bukawaqa mai 
lomalagi ka kani iko kei ira na lewe limasagavulu 
na nomu tamata.” la sa lutu dina mai na 
bukawaqa mai lomalagi ka vakamai koya kei ira 
na lewe limasagavulu na nona tamata. 

11. A sa vakatala tale yani o koya e dua nai liuliu 
vata kei ira era lewe limasagavulu na nona tamata. 
Sa mani sauma yani ka tukuna sara vei koya: 
“Tamata ni Kalou, sa vakaoqo na ka e tukuna na 
tui, “Mo lako vakatotolo sobu mai!” 

12. Sa sauma yani o llaijia ka tukuna vei ira, 
“Kevaka au sa tamata ni Kalou me lako sobu mai 
lomalagi na bukawaqa ka me kani iko kei na 
limasagavulu na nomu tamata.” A sa lako sobu 

vakaidina mai na bukawaqa ni Kalou mai 
lomalagi ka kani koya kei ira na nona lewe 
limasagavulu. 

13. A sa baci vakatala tale o koya nai katolu ni 
liuliu ni limasagavulu kei ira na lewe 
limasagavulu na nona tamata. A sa mani lako cake 
na kavetani ni lewe limasagavulu, ka la'ki 
tekiduru sobu vei llaijia, ka kerekere vei koya, ka 
vaka: “Tamata ni Kalou, au kerea sara vakabibi me 
ka e talei mada e matamuni na noqu bula kei na 
nodra bula na lewe limasagavulu oqo era nomuni. 
14. “Raica, sa lako sobu mai na bukawaga mai 
lomalagi ka vakama nai matai ni rua na kavetani 
ni lewe limasagavulu kei ira na nodrau lewe 
limasagavulu. la ni laiva mada na noqu bula me 
ka e talei e matamuni.” 

15. Sa qai tukuna na Agilosi i Jiova vei llaijia, “Mo 
drau lako sobu vata; ka mo kakua sara ni rerevaki 
koya.” A sa tucake ka lako vata yani kei koya vua 
na tui. 

16. A sa tukuna vua, “Sa tukuna vakaogo o Jiova; 
“Me vaka o sa talai ira yani me ra la'ki vakatarogi 
Peali-Sepupi, na nodra kalou mai Ekironi, e baleta 
beka ni sa sega na Kalou e Isireli me vakadikevi na 
Nona vosa? O koya ogo o na sega ni siro sobu tale 
mai e na nomui mocemoce o a dau cabeta cake o 
na mate vakaidina ga.” 

17. A sa mate dina sara o Esaia me vaka na vosa i 
Jiova sa cavuta oti o llaijia. E sa mani tui sara o 
Jiorami baleta ni a sega ni vakaluveni tagane o 
Esaia, e nai karua ni yabaki i Jiorami na luve i 
Jiosafati, na tui Juta. 

18. Na veika kece e cakava o Esaia, e sega beka ni 
volai e nai vola tukutuku ni veigauna e baleti ira 
na tui e Isireli? 


Sa Kau Cake Ki Lomalagi O Ilaijia 


2. Sa mani yaco, ni sa vakarau o Jiova me kauti 
Ilaijia cake ki lomalagi e na covulaca, e rau sa lako 
vata mai Kilikali o Ilaijia kei Ilaisa. 

2. Sa vosa sara o llaijia vei llaisa, “Au kerea mo 
tiko mada eke, ni sa vakatalai au tiko yani o Jiova 
ki Peceli.” la sa tukuna o Ilaisa, “Me vaka sa bula o 
Jiova, ka sa bula vakakina na yalomu, au na sega 
ni biuti iko!” E rau sa lako vata ruarua yani ki 
Peceli. 

3. Fra sa lako mai na luvedra na parofita ka ra 
tiko mai Peceli me ra mai tavaki Ilaisa, ka tukuna 
vua, “O kila tiko li ni na kauti nomu turaga tani o 
Jiova mai vei iko e daidai?” la sa tukuna o koya, 
“To au sa kila, dou tiko lo ga!” 

4. Sa qai tukuna vua o llaijia, “Au kerei iko sara 
vakabibi Ilaisa, mo tiko mada ga e ke, ni sa talai au 
yani o Jiova ki Jeriko.” A sa tukuna, “Me vaka sa 
bula o Jiova, ka sa bula vakakina na yalomu, au na 
sega ni biuti iko!” E rau sa yaco sara mai ki Jeriko. 


5. Era sa lako sara na luvedra na parofita ka ra 
tiko mai Jeriko kivei Ilaisa ka tukuna vua, “O kila 
tiko li ni na kauti nomu turaga tani mai vei iko o 
Jiova e daidai?” Sa sauma yani o koya ka vaka, 
“To, au sa kila, dou tiko lo ga!” 

6. A sa tukuna vei koya o Ilaijia, “Mo wawa tiko 
eke, au kerekere vakabibi, ni sa talai au yani o 
Jiova ki na Joritani.” la sa vosa o koya ka vaka, 
“Me vaka sa bula o Jiova, ka sa bula vakakina na 
yalomu, au na sega ni biuti iko!” E rau sa mani 
lako ruarua vata yani. 

7. Era lewe limasagavulu na luvedra tagane na 
parofita era sa lako yani ka ra vakaraici rau tu mai, 
ni rau sa duri tu oi rau ena bati ni Joritani. 

8. A sa taura na nonai tutuvi o Ilaijia, lobika 
cake, ka samuta na wai; ka sa tawase rua sara, e 
rau sa taubale takoso sara yani e na qele mamaca. 
9. la sa yaco, ni rau sa takoso rawa ki tai kadua, 
sa tukuna o llaijia vei Ilaisa, “Mo kerea na ka au 
rawa ni cakava vei iko, ni bera ni'u kau tani yani 
vei iko?” Sa vosa o Ilaisa ka vaka, “Au kerea 
kevaka e rawa ni vakaruataki vei au na yalo sa 
tiko vei iko.” 

10. Sa vosa o koya ka vaka, “E sa rui dredre na ka 
o kerea, la kevaka ga o raica ni'u sa kau tani mai 
vei iko, e na qai yaco dina sara na ka oqori, ia, 
kevaka e sega, e na sega tale ga ni yaco.” 

11. Sai qai yaco, ni sa toso tikoga na nodrau i 
lakolako ka veitalanoa, sa basika vakasauri mai e 
dua na qiqi bukawaga kei na rua na ose 
bukawaga, ka tawasei rau sara na rua; ia sa kau 
cake o Ilaijia ki lomalagi ena covulaca. 

12. la sa raica o Ilaisa, ka kacivaka yani, “Na 
tamaqu, na tamaqu, na gigi ni valu i Isireli kei ira 
na kena tamata dau vodo ose!” Sa sega ni qai 
kunei koya tale. Sa qai taura na nonai sulu ka 
basuka rua. 

13. Sa taura cake talega o koya nai tutuvi i llaijia 
ka lutu sobu mai vei koya, ka sa lesu tale ka mai 
tucake tu e na bati ni Joritani. 

14. Sa qai taura nai tutuvi i llaijia ka a lutu mai 
vua, ka samuta na wai, ka tukuna, “E vei o Jiova 
na Kalou i Ilaijia?” la ni sa samuta oti na wai o 
koya, sa tawase rua sara yani, ka takoso sara o 
Ilaisa i tai kadua. 

15. Ia ni ra sa raici o ira na luvedra na parofita 
mai Jeriko, era sa tukuna, “E sa kabiti Ilaisa na 
yalo i Ilaijia.” Era sa lako mai ka veitavaki kei 
koya, ka ra sa cuva sobu ki na qele e matana. 

16. Era sa tukuna vua, “Mo raica mada, ni ra sa 
tiko oqo e limasagavulu na tamata qaqa kei ira na 
nomu dauveiqaravi. Mo ni vakatarai ira mada me 
ra lako yani ka vakasaqarai koya na nomu turaga, 
de dua e sa kauti koya cake na Yalo ni Kalou ka 
biuti koya yani kina veiulunivanua se na veibuca.” 
Sa vosa o koya ka vaka, “Dou kakua ni vakatala e 
dua.” 

17. Era sa mani cikevi koya tikoga me yacova sara 
ni sa la'ki madua, Sa mani tukuna, “Dou talai ira 
yani!” Era sa mani tala yani e limasagavulu na 

turaga, ka ra sa vakasagarai koya me tolu na siga 
era sa sega ni kunei koya. 

18. la ni ra sa lesu tale mai vei koya, ni sa tiko ga 
mai Jeriko o koya, a sa vosa vei ira ka vaka, “E 
sega beka li ni'u a tukuna vei kemudou, “Dou 
kakua ni lako?” 


Sa Tekivu Me Cakacaka Mana O Ilaisa 

19. Era sa vosa na turaga e na koro kivei Ilaisa ka 
vaka, “Mo ni kila mada, ni sa daumaka tu na i 
tuvaki ni koro oqo, me vaka o ni sa raica noqu 
turaga; ia na wai ga e sa rui ca, ka sega ni bulabula 
vinaka tu na qele.” 

20. Sa mani tukuna o koya, “Dou kauta mai vei au 
e dua na dari vou, ka biuta e loma na masima.” 
Era sa qai kauta mai kivei koya. 

21. A sa lako yani o koya kina i vurevure ni wai 
ka kaburaka yani kina na masima, ka tukuna, “Sa 
tukuna vakaogo o Jiova; “Au sa vakabula na wai 
oqo; ena sega tale ni qai yaco kina na mate se na 
sega ni vuavuai.”” 

22. A sa vakabulai tiko mai na wai me yacova na 
siga oqo, me vaka na vosa sa cavuta o Ilaisa. 

23. A sa cavutu mai keya o koya ki Peceli; ia ni sa 
lako cake tiko e na sala, era sa lako mai na koro 
eso na i taba gone ka vakalialiai koya, ka tukuna 
vua, “Lako cake tu, na ulucou!” 

24. A sa rai vuki mai o koya me raici ira, ka sa 
vatonaki ira e na yaca i Jiova. E rau sa basika mai e 
loma ni veikau e rua na pera yalewa ka basuraki 
ira na lewe vasagavulu ka rua na i taba gone. 

25. A sa lako mai keya o koya kina Ulunivanua o 
Kameli, mai keya e sa lesu tale i Samaria. 


Sa Vorati Isireli O Moape 


3. A sa yaco me tui e Isireli o Jiorami na luvei 


Eapi mai Samaria e na i ka tinikawalu ni yabaki i 
Jiosafati na tui Juta, ka mani veiliutaki sara e keya 
me tinikarua na yabaki. 

2. Asa caka ca o koya e na mata i Jiova, ka sega 
ni ucui rau o tamana kei tinana, e na nona a kauta 
tani na duru tabu i Peali ka a bulia o tamana. 

3. la e tomana tikoga o koya na i valavala ca i 
Jeropoami na luvei Nepati, ka vakaivalavalacataki 
ira na Isireli, e sega ni biuta rawa o koya. 

4. la o Mesa na tui Moape na daususu sipi e dau 
sauma vei tui Isireli e na veigauna kecega e dua na 
drau na udolu na luve ni sipi kei na vuti ni sipi e 
rauta ni dua na drau na udolu na sipi tagane. 

5. Sa qai yaco, e na gauna e sa mate kina o Eapi, 
sa tekivu me vorati tui Isireli o tui Moape. 

6. Asa lako tani mai Samaria o Jeorami na tui ka 
vakasokumuni ira vata na Isireli. 

7. A sa lako ka talatala yani vei Jiosafati na tui 
Juta, ka vaka, “O tui Moape e sa veivorati tiko kei 
au. E rawa ni o lako vata kei au me valuti o 
Moape?” A sa sauma o koya, “Au na lako cake; o 
iko vata kei au e daru dua ga, na noqu tamata era 
sa nomu tamata, na noqu ose e sa na nomu ose 
talega.” 


8. A sa tukuna o koya, “Ena gaunisala cava e 
daru na lako cake kina?” A sa sauma o koya ka 
vaka, “Ena sala e na vanua liwa ka donui Itomi.” 

9. Eratou sa lako vata o tui Isireli, tui Juta kei tui 
Itomi, ka muria yani na i lesu ni sala me siga vitu; 
a sa sega na medra wai na mataivalu, kei ira talega 
na manumanu era muri ira tiko. 

10. Sa mani vosa o tui Isireli ka vaka, “Ulei! E sa 
kacivi iratou vata na lewe tolu na tui oqo o Jiova 
kina ligadra na Moape.” 

11. A sa vosa o Jiosafati ka vaka, “E sega beka ni 
tiko eke e dua na parofita i Jiova me rawa ni 
keimami vakatarotarogi Jiova vei koya?” E sauma 
sara mai e dua vei ira na dauveigaravi i tui Isireli 
ka vaka, “O Ilaisa na luvei Safati e tiko ogo, o koya 
e daulivi wai ena liga i Ilaijia.” 

12. Sa tukuna sara yani o Jiosafati, “Sa tiko vei 
koya na vosa i Jiova.” E ratou sa mani veikau sobu 
sara vei koya o tui Isireli, o Jiosafati kei tui Itomi. 
13. Sa qai vosa o Ilaisa vua na tui Isireli ka vaka, 
“Na cava me'u cakava o au vei iko? Mo lako vei 
ira na parofita i tamamu kei ira na parofita i 
tinamu.” A sa tukuna vua o tui Isireli, “E sega, ni 
sa kacivi iratou vata na tui tolutolu oqo o Jiova me 
soli iratou kina ligadra na Moape.” 

14. Sa qai tukuna o Ilaisa, “Me vaka sa bula o 
Jiova ni lewe vuqa, o Koya au sa tu e matana, 
kevaka au sega ni rokova na nona tiko o Jiosafati 
na tui Juta, au sega sara ga ni wanonovi iko, se 
me'u raici iko. 

15. “la oqo mo kauta mai vei au e dua na dau ni 
vakatagi.” Sa qai yaco, ni sa qiriqiri o koya na dau 
ni vakatagi, a sa yaco mai vei koya na liga i Jiova. 
16. Sa mani tukuna o koya, “Sa vosa vakaogo o 
Jiova: “Mo kelia e vuga na i keli e na buca oqo.” 

17. “Ni sa tukuna vakaogo o Jiova: “O na sega ni 
raica na cagi, se mo na raica na uca; io na buca 
oqori ena sinai ena wai, me rawa kina o iko, nomu 
bulumakau kei ira nomu manumanu me ra gunu.’ 
18. “Oqo e ka rawarawa ga ena mata i Jiova; Ena 
soli ira talega na kai Moape kina ligamu. 

19. “Ka mo dou kabai ira talega na veikoro 
vakabai kei na veikoro digitaki eso, ka dou 
tamusuki ira sobu na veivunikau vinaka, ka 
vakamacara na  veivurevure ni wai, qai 
vakacacana na veiqele vinaka kecega ena vatu.” 
20. la sa mani yaco e na mataka ni sa vakacabori 
tiko na i madrali laukana, sa drodro curumi Itomi 
mai na wai ka sa sinai ka vuabale na vanua e na 
wai. 

21. la ni ra sa rogoca na kai Moape ni ratou sa 
lako cake mai na tui me valuti ira, era sa sogoni 
vata mai o ira vakayadua ga era sa rawa ni rogo 
na i yaragi kei ira era sa gase cake; ka ra sa mai 
tucake tu e na i yalayala ni vanua. 

22. Era sa cavu tu yani e na mataka lailai, ni sa 
ramase tu e dela ni wai na rarama ni matanisiga, ia 
o ira na Moape era sa raica na wai e na yasana ka 
dua ni sa damudamu tu me vaka na dra. 

23. Era sa tukuna, “Na dra oqo; era sa na 
veimatematei vakaidina na tui e nai seleiwau; 

ia oqo, tou ia Moape, kina i toki ni valu 
24. la ni ra sa yaco mai kina nodra keba na Isireli, 
era sa tucake na Isireli ka mokuti ira na Moape, 
era sa dro e matadra, ka ra sa curu yani kina nodra 
vanua ka vakamatei ira na kai Moape. 

25. Era sa vaqeavutaka na veikorokoro, ka ra sa 
dui kolotaka yadudua na turaga na vatu e na 
veiqele vinaka kece ni vanua ka vakatawana, era 
sa bonata kece, na veimataniwai ka tamusuki ira 
sobu na veivunikau vinaka. Era sa vakadeitaka ga 
na vatu e Kiri Araseci. la o ira na daurabo era sa tu 
vakavolivolita ka rabotaka. 

26. la ni sa raica o tui Moape na i valu ni sa rui 
rerevaki dina vei koya, sa kauta vata kei koya e 
lewe vitunadrau na tamata era vakaiseleiwau, 
mera curu vakaukauwa yani vua na tui Itomi, ia 
era sa sega ni rawata. 

27. A sa taura na luvena tagane ulumatua ka 
dodonu me sosomitaki koya na i tutu vakatui, ka 
vakacabora e dua na i soro kama e na dela ni bai 
vatu, a sa ka levu na cudru vei ira na Isireli. Era sa 
biuti koya tu yani ka lesu tale kina nodra vanua 
dina. 


O Ilaisa Kei Na Waiwai Nei Koya Na Marama 
Yada 


4. Sa dua na marama ka vakawati kivua e dua na 


luve ni parofita sa mai tagi vei llaisa, ka tukuna, 
“Sa mate na nomu tamata na watiqu, ia o ni sa kila 
ni sa rerevaki Jiova o koya, ka ni sa lako talega mai 
na tamata au sa sega ni sauma rawa vua na noqu 
dinau, me mai kauti rau na luvequ tagane me rau 
la' ki nona bobula.” 

2. Sa vosa vua o Ilaisa ka vaka, “Na cava meu 
cakava vei iko? Tukuna mai vei au, na cava e tiko 
vei iko e vale?” A sa tukuna vua “Sa sega ni dua 
na ka e tu vua na nomu vada e vale e dua ga na 
tavaya waiwai.” 

3. Sa qai tukuna vua, “Lako, la'ki kerea tale mai 
eso na saga lala e veivanua kecega, mai vei ira na 
kai nomu kecega—na saga lala; me kakua ni lailai 
walega o kumuna mai. 

4. “la nio sa curu mai loma, mo qai sogota yani 
na katuba ka mo dra sogolati kei na luvemu, ka 
livia yani kina veisaqa kece oqori, ka biuta 
vakatikitiki mai o koya e sa sinai.” 

5. A sa lako mai o koya ka sogolati rau kei na 
luvena, ka a kau saga mai kivei koya; ka sa 
liviraka sara yani. 

6. la sa gai yaco, ena gauna era sa sinai kina na 
saqa, sa tukuna o koya vei na luvena, “Kauta tale 
mai vei au e dua na saga.” A sa tukuna o koya vei 
tinana, “Sa sega ni qai dua tale na saga.” Qai 
mudu na waiwai. 

7. A sa lako mai o koya ka mai tukuna vua na 
tamata ni Kalou. Sa qai tukuna sara o koya, “Lako, 
la'ki volitaka na waiwai ka mo sauma kina na 
nomu dinau; ka mo drau qai bula o iko kei na 
luvemu e na kena vo.” 


Sa Vakabula O Ilaisa Na Luvena Tagane Na 
Yalewa Ni Sunamaite 

8. E na dua na siga sa lako yani o llaisa ki 
Sunemi, a sa tiko mai keya e dua na yalewa e kilai 
levu, ka sa kerei koya me vakayagataka eso na 
kakana. E sa mani yaco, ena veigauna kece e dau 
tavali e keya, e sa dau curu sara ki loma me la'ki 
kania eso na kakana. 

9. Sa vosa sara o koya vua na watina, “Mo raica 
mada oqo, au kila ni koya oqo e tamata 
yalosavasava ni Kalou, ka dau tavali tiko e ke vei 
kedaru e na veigauna. 

10. “Au kerea, me daru cakava mada e dua na 
rumu lailai e cake; ka me biu tale ga kina e dua na 
nona i mocemoce, dua na teveli, dua na i 
dabedabe, kei na dua nai tutu ni cina, Me rawa 
kina vei koya, e na veigauna kecega e lako mai 
kina vei kedaru, me curu sara yani kina.” 

11. E na dua na siga ni sa lako yani ki keya o 
koya, e curu sara yani kina rumu e cake ka mani 
davo no. 

12. Sa tukuna sara vei Keasi na nona 
dauveiqgaravi, “Mo kaciva mada mai na yalewa ni 
Sunemi oqo. Ia ni sa kacivi sa lako sara ma ka mai 
tucake tu e matana. 

13. A sa vosa sara vua ka vaka, “Mo tukuna 
vakaoqo vei koya, ‘Raica o sa rui kauwai vakalevu 
vei keirau e na veikauwaitaki dina. Na cava sara 
mada au rawa ni cakava vei iko? O vinakata li 
me'u vosa e na vukumu vua na tui se ki vua na 
kavetani ni valu?” Sa sauma sara yani o koya, 
“Au sa dau tiko vata ga kei ira na wekaqu.” 

14. Sa tukuna sara yani o koya, “Na cava sara 
mada me na caka vua?” Sa sauma yani o Keasi ka 
vaka, “O koya e yada, e sega tu ni vakaluveni, ka 
sa qase talega mai o watina.” 

15. Sa mani tukuna yani o koya, “Kacivi koya 
mai,” Sa kacivi sara mai o koya ka mai tucake tu 
donuya na katuba. 

16. Sa tukuna sara yani o koya, “Ena gauna vata 
oqo e na yabaki e lako mai, o na roqota kina e dua 
na gonetagane.” Sa tukuna sara o koya, “Sega, 
noqu turaga, na Tamata ni Kalou, mo ni kakua ni 
lasu vua na nomuni dauveigaravi!” 

17. la sa qai mani kunekune dina na yalewa, ka 
vakasucuma sara e dua na gonetagane e na gauna 
dina ga e lokuci kina, me vaka sa tukuna oti vua o 
Ilaisa. 

18. A sa tubu cake sara na gone. la sa qai yaco e 
na dua na siga e lako sobu yani na gone vei 
tamana, kivei ira era tamusuki sila tiko. 

19. Sa tukuna sara o koya vei tamana, “Na uluqu, 
Na uluqu!” Sa tukuna sara o koya vua na nona 
dauveigaravi, “Mo colati koya yani kivei tinana.” 
20. Ena gauna sa yaco yani kina vei tinana sa 
keveta o koya ka tenea me yaco sara na yakavi, a 
sa qai mate. 

21. A sa keveta cake yani o koya ka la'ki vakotora 
e na nona i davodavo na Tamata ni Kalou, sogota 
yani vua na katuba, ka curu tale mai tuba. 

22. A sa la'ki kacivi watina tagane, ka tukuna, 

“Au kerea mo vakatala mada mai vei au e dua na 
cauravou kei na dua na asa, me rawa ni cici mada 
ga vakatotolo vua na tamata ni Kalou ka lesu tale 
mai. 

23. Sa tukuna sara o koya, “Na cava o lako kina 
vei koya e daidai? E se sega ni Vula Vou se na Siga 
ni Vakacecegu.” Sa tukuna sara o koya “Ena 
daumaka ga.” 

24. A sa vauca sara yani nona i vodovodo kina 
asa, ka tukuna vua na nona dauveigaravi, “Mo 
vakaciciva totolo na asa ka gutuwa yani; mo 
kakua ni vakaberabera me yacova ni'u sa tukuna 
yani veiiko.” 

25. A sa biubiu sara o koya, ka lako kusarawa 
yani vua na tamata ni Kalou e na ulunivanua o 
Kameli. Sa qai yaco, ni sa raici koya vakayawa mai 
na tamata ni Kalou, Sa tukuna sara vei Keasi na 
nona dauveigaravi, “Raica, na yalewa ni Sunemi! 
26. “Au kerea mo cici sara ga oqo ka la'ki tavaki 
koya, ka tukuna vua, “Vakacava o lako vakavinaka 
mai? E vinaka tiko beka o watimu? E vinaka tale 
tiko beka ga na gone?” Sa tukuna sara o koya 
“Ena daumaka ga.” 

27. la ni sa yaco mai vua na tamata ni Kalou e 
delana, sa mokota sara na yavana, ia sa toro mai o 
Keasi me biligi koya laivi. Sa vosa yani na tamata 
ni Kalou ka vaka, “Biuti koya ga; ni sa rui rarawa 
vakaidina na lomana, ia sa vunia talega vei au o 
Jiova, ka sega ni tukuna vei au.” 

28. Sa tukuna sara o koya, “Au a kerea beka vua 
na noqu turaga e dua na gonetagane? E sega beka 
ni'u a cavuta, “Mo kakua ni vakaisini au'?” 

29. A sa tukuna vei Keasi, “Mo vakarautaki iko, 
ka taura na noqu i titoko ki ligamu, ka mo lako 
yani e na sala. Kevaka o drau sota vata kei na dua, 
kua ni veikidavaki kei koya; kevaka e dua e 
kidavaki iko, kua ni sauma, ia mo la'ki biuta ga na 
noqu i titoko e matana na gone.” 

30. Sa qai vosa o tinani gone ka vaka, “Me vaka sa 
bula o Jiova, ka sa bula vakakina na yalomu, au na 
sega vakadua ni biuti iko.” A sa tucake sara ka 
muri koya yani. 

31. A sa liu sara tiko yani vei rau o Keasi, ka la'ki 
vakotora sara na i titoko e matana na gone; ia e 
sega ni dua na domo se dua na rorogo e voga mai. 
Sa mani lesu tale o koya me rau la'ki sota, ka 
tukuna sara vua, “E se sega ni yadra rawa mai na 
gone.” 

32. la ni sa curu mai loma ni vale o llaisa, sa davo 
matemate tu na gone e na nona i davodavo. 

33. A sa curu yani ki loma, sogolatia na katuba vei 
rau, ka masu vei Jiova. 

34. A sa lako cake ka davoca na gone, na gusuna 
kina gusu ni gone, na matana kina mata ni gone, 
na ligana kina liga ni gone; a sa vakadre o koya e 
dela ni gone, ka sa yaco me katakata mai na lewe 
ni yagona na gone. 

35. A sa lesu mai ka mai veilakoyaki tiko e loma 
ni vale, e lako cake ka lako sobu, sa baci lako tale 
ka vakadre tale e dela ni gone; ka sa tekivu me 


suru mai vakavitu na gone, ka dolava rawa sara 
na matana. 

36. A sa kacivi Keasi ka tukuna vua, “Mo kaciva 
mai na yalewa ni Sunemi oqo.” A sa kacivi koya sa 
ra O koya. la ni sa curu mai vei koya, sa tukuna, 
“Mo keveta cake na luvemu.” 

37. A sa curu yani o koya, cuva sobu ki yavana, 
ka vakacuva na uluna; a sa keveta cake na luvena 
ka lako yani. 


Sa Vakaotia Na Gaga Ni Kuro Rourou O Ilaisa 
38. A sa lesu tale ki Kilikali o Ilaisa, ka donuya 
sara ga e dua na gauna ni dravuisiga. Era a dabe 
tikivi koya toka na luve ni parofita ka vosa sara o 
koya vua na nona dauveigaravi, “Mo vakatokara 
yani e dua na kuro, ka mo vakasagara eso na 
rourou me kedra na luve ni parofita.” 

39. A sa lako yani e dua ki nai teitei me la'ki 
minika mai eso na rourou, a sa kunea e dua na wa 
e tubu wale ka vetia mai kina eso na timo ni 
veikau, ka vakasinaita kina nona i sulu, a sa lako 
mai ka roverovea kina loma ni kuro, ia era sega tu 
mada ga ni kila se na cava o ya. 

40. A sa mani takivi sara yani vei ira na turaga 
mera kania. la ni ra sa kania tiko na ka o ya, e ra sa 
qolou mai ka vaka, “Na Tamata Ni Kalou, sa tiko 
vakaidina na mate ena loma ni kuro!” Era sa sega 
ni kania rawa. 

41. Sa mani tukuna o koya, “Dou kauta mai eso 
na valawa.” A sa balata yani o koya kina loma ni 
kuro, ka tukuna sara, “Dou vota yani vei ira na 
tamata, me rawa ni ra kana.” A sa sega ni dua na 
ka me gaga e na loma ni kuro. 


Sa Vakani Ira Na Lewe Dua Na Drau Na Tamata 
O Ilaisa 

42. A sa lako mai e dua na tamata mai Pali Salisa, 
ka kauta mai kivua na tamata ni Kalou na i sevu ni 
madrai, e ruasagavulu na i buli madrai parile, kei 
na sore ni witi dreu e na nona loma ni kato. A sa 
vosa ka vaka, “Mo solia yani kivei ira na tamata, 
me ra kania.” 

43. la sa mani tukuna  vakaoqo nona 
dauveiqaravi, “Na cava? Me'u vakarautaka tu oqo 
e matadra na lewe dua na drau na tamata?” Sa 
tukuna tale o koya “Mo solia ga vei ira oqori, me 
ra kana kina, ni sa tukuna vakaogo o Jiova: “Era na 
kana kece ka so ena vo tu ga.” 

44. A sa vakarautaka e matadra, ka ra sa kana ka 
vo tu eso, me vaka na vosa i Jiova. 


Sa Vakabulai Na Vukavuka i Nemani 


5. la o Nemani na nodra i liuliu vakaivalu na 


mataivalu i tui Siria, sa dua na tamata vakaturaga 
e na matai koya na nona turaga, baleta e na 
vukuna e solia kina na gaga o Jiova kivei Siria. A 
sa tamata kaukauwa ka yalo gaga, ia e tamata 
tauvi vukavuka. 

2. Era sa lako yani vakaivalu e liu na kai Siria, ka 
ra sa kauta lesu mai vakavesu e dua na 

goneyalewa mai na vanua o Isireli. A sa daugaravi 
wati Nemani o koya. 

3. A sa tukuna o koya vua na nona marama, 
“Isa, kevaka me tiko mada ga na noqu turaga kei 
koya na parofita mai Samaria! E na rawa vua me 
vakabulai koya mai na nona vukavuka.” 

4. Sa mani lako yani o Nemani ka la'ki tukuna 
vua na nona turaga, ka vaka, “Sa vosa vakaogo na 
goneyalewa mai na vanua o Isireli.” 

5. Asa vosa mai o tui Siria ka vaka, “Mo lako 
sara ga oqo, au sa na vakauta e dua na i vola kivua 
na tui Isireli.” A sa lako yani o koya ka kauta vata 
kei koya e tini na taledi siliva, ono na udolu na 
sikeli na koula, kei na i sulu e rauta vakatini. 

6. A sa kauta sara mai nai vola vei tui Isireli, ka 
vakaogo na lewe ni vola, Mo ni kila mada oqo, ni 
sa yaco yani vei iko na i vola ogo, ni'u sa talai 
Nemani na noqu dauveigaravi vei iko, mo rawa ni 
vakabulai koya mai na nona vukavuka. 

7. A sa qai yaco, ni sa wilika oti o tui Isireli na 
nona i vola, sa dresulaka nona i sulu ka tukuna, 
“O au beka na Kalou me'u veivakamatei ka ia na 
veivakabulai, me tala mai kina o koya oqo na 
tamata oqo vei au me'u vakabula na nona 
vukavuka? la mo dou kila mada ka raica ni sa via 
veiqedravu vata kei au o koya oqo.” 

8. Sa qai yaco, ni sa rogoca o Ilaisa na tamata ni 
Kalou ni sa via dresulaka nona i sulu o tui Isireli, 
sa talatala yani vua na tui, ka vaka, “Na cava o ni 
sa dresulaka kina nomuni sulu? Au kerea me lako 
mada mai vei au o koya, ka na kila talega kina o 
koya ni sa tiko oqo e dua na parofita e Isireli.” 

9. Sa qai lako yani o Nemani kei na nona ose kei 
na qiqi ni valu, ka mai tucake tu ena katuba ni vale 
i Ilaisa. 

10. Sa qai tala o Ilaisa e dua na i talai kivei koya, 
ka tukuna, “Mo la'ki sili vakavitu kina Joritani, e 
na qai vakacokotaki tale na lewemu, o na qai 
savasava mai.” 

11. A sa cudru o Nemani, ka lako tani mai keya ka 
tukuna, “E dina, au vosavosa i yaloqu “Ena lako 
vakaidina mai tuba o koya vei au, me mai tucake 
tu ka kaciva na yaca i Jiova na nona Kalou, ka me 
yalovaka na ligana i cake, me vakabula kina na 
vukavuka.” 

12. “E sega beka ni rau uasivi cake na uciwai oqo 
mai Tamasiko o Apana kei Faripari vei ira na 
uciwai taucoko e Isireli? E sega beka ni rawa ni'u 
sili vei rau ka savasava mai?” A sa vuki lesu ka 
lako yani e na yalocudrucudru. 

13. Sa qai toso volekati koya mai na nona 
dauveigaravi ka vosa vua, ka vaka, “Na tamaqu, 
kevaka me tukuna vei iko na parofita mo cakava e 
dua na ka vinaka, e na sega beka ni rawa ni o 
cakava? E sa na qai vakacava sara o ya e na nona 
tukuna vei iko '“La'ki sili, o na qai savasava mai?” 
14. A sa mani lako sobu ka la'ki tonidromuci koya 
vakavitu e na Joritani, me vaka na ka sa tukuna na 
tamata ni Kalou; a sa yaco me vuki na yagona me 
vaka na yago ni gonelailai, ka sa yaco sara me 
savasava mai. 


15. A sa lesu tale yani vei koya na tamata ni 
kalou, o koya kei ira kece na nona lewe ni sala, sa 
lako mai ka mai tucake tu e matana; ka tukuna 
sara yani, “Au sa qai mai kila oqo ni sa sega tale ni 
dua na Kalou e vuravura taucoko, e Isireli duadua 
ga; au sa kerea kina mo taura e dua na ka ni 
loloma mai vua na nomu tamata.” 

16. Sa qai tukuna o koya, “Me vaka sa bula o 
Jiova, o Koya au sa tu e Matana, au na sega ni 
taura e dua na ka.” A sa cikevi koya tikoga me 
taura, ia sa bese ga o koya. 

17. Sa qai tukuna o Nemani, “lo, kevaka e sa sega, 
mo ni solia mada ga vua na nomuni tamata eso na 
qele e rawa ni vakavodoki kina rua na meule; ni'u 
na sega ni qai vakacabora tale na nomuni tamata 
na i soro kama se dua na i madrali vei ira na kalou 
tani, vei Jiova duaduaga. 

18. “Ena veika oqo me vosota mada na nomuni 
tamata o Jiova; ni sa curu na noqu turaga kina vale 
ni soro i Rimoni me lotu mai keya, a sa ravi mai 
kina e ligaqu, ka'u sa mani cuva sobu e na vale ni 
soroi Rimoni - ia ni'u sa cuva sobu e na vale ni 
soroi Rimoni, au kerea me vosota mada na 
nomuni tamata o Jiova e na veika oqo.” 

19. A sa qai tukuna vei koya, “Mo lako e na 
vakacegu.” A sa lako tani mai vei koya vakayawa 
vakalailai. 


Na Yalo Kocokoco I Keasi 

20. la o Keasi na dauveigaravi i Ilaisa na tamata ni 
Kalou, sa tukuna, “Raica, na noqu turaga sa 
vakalaivi Nemani na kai Siria oqo, me kua ni taura 
mai na ligana e dua na ka e kauta mai; ia me vaka 
sa bula o Jiova, au sa na cicimuri koya mada me'u 
taura mai vei koya e so na ka.” 

21. A sa cicimuri Nemani o Keasi. Ni sa raici koya 
mai o Nemani ni sa cici muri tiko yani, sa siro 
sobu mai na nona qiqi me tavaki koya, ka vaka, “E 
daumaka beka na veika kece?” 

22. A sa tukuna o koya, “E daumaka tiko.” Sa 
talai au mai na noqu turaga, ka vaka, “E na dua na 
gauna lekaleka ga se qai oti oqo e rau a lako mai e 
rua na cauravou e rau luve ni parofita e rau a lako 
mai vei au mai na ulunivanua o Ifereimi. Au kerea 
ke rawa ni o ni solia mada vei rau e dua na taledi 
siliva kei nai lobi i sulu me katu rua.” 

23. Sa tukuna sara o Nemani, “Yalovinaka! Mo 
kauta sara ga yani e rua na taledi.” A sa cikevi 
koya, ka vauca e rua na taledi siliva e na rua na 
taga, kei na rua nai lobi i sulu, solia yani kina rua 
nona cauravou, ka rau sa kauta sara e liu vei koya. 

24. la ni sa yaco mai kina bai ni koro o koya, sa 
taura sara mai na ligadrau ka mai maroroya toka e 
loma ni vale; ka vakatalai rau yani na cauravou, ka 
rau sa lako sara yani. 

25. A sa curu sara yani ki loma ka mai tucake tu e 

matai nona turaga, sa tarogi koya sara o llaisa “O 
a lako tu kivei Keasi?” Sa sauma o koya ka vaka, 
“Au sega ni lako tu kina dua na vanua na nomu 
tamata.” 

26. Sa tukuna sara vei koya, “E sega beka ni lako 
tiko kei iko na yaloqu e na nona suka lesu tale mai 
na tamata o ya me veitavaki kei iko? Oqo beka na 
gauna ni tauri i lavo, se i sulu, na olive, veivaini, 
na sipi se bulumakau, o ira na tagane se na yalewa 
dauveigaravi? 

27. “Raica, e sa na kabiti iko kina na vukavuka i 
Nemani kei ira na nomu kawa tamata, ka sega ni 
mudu.” A sa lako tani mai vua ni sa kabiti koya na 
vukavuka sa vaka na uca vulavula. 


Sa Nawa Na Matau 


6. Era sa tukuna vei Ilaisa na luve ni parofita, 


“Mo raica mada, na vanua eda tiko kina oqo sa rui 
lailai vei keda. 

2. “Keimami kerea, meda lako mada yani kina 
Joritani, ka me kauta yadua mai na tamata e dua 
na kau mai keya, me tauyavu kina e dua na i 
tikotiko meda tiko kina.” Sa vakadonuya o koya 
ka tukuna “Dou lako.” 

3. Sa qai vosa mai e dua ka vaka, “Au kerea ke 
rawa ni o ni lako vata kei keimami na nomu 
tamata.” Sa sauma o koya ka tukuna, “Au na 
lako.” 

4. Sa mani lako vata kei ira o koya, ia ni ra sa 
yaco mai na Joritani, sa tekivu sara na musu kau. 
5. la ni sa taya tiko na kau e dua vei ira, sa lutu 
sara ki wai na ulu kaukamea ni matau, a sa tagi 
mai ka vaka “Isa! Noqu turaga! Baleta ni a kerei 
mai.” 

6. Sa qai tukuna na tamata ni Kalou, “E lutu e 
vei?” Sa vakaraitaka sara yani vua na vanua e lutu 
kina. Sa taya sara o koya e dua na kau, ka kolotaka 
yani ki loma; a sa nawa mai na kaukamea. 

7. Sa tukuna sara yani o koya, “Tomika cake 
vakataki iko” A sa dodoka yani na ligana ka taura 
sara. 


Era Sa Vesu Na Kai Siria Mataboko 

8. la o tui Siria e sa vakacibi i valu tiko vei Isireli 
ka sa veivosaki o koya kei ira na nona tamata 
cakacaka ka vaka; “Na noqu i tikotiko e na tiko ga 
e keya. 

9. A sa talatala yani na tamata ni Kalou vei tui 
Isireli ka vaka, “Mo ni qagarauni ka mo ni kakua 
ni takosova na vanua oqo, ni ra na lako sobu tiko 
mai kina na kai Siria.” 

10. A sa tala sara yani e dua o tui Isireli kina 
vanua ka vosa kina vua na tamata ni Kalou. la sa 
vakasalataki koya ga, ka sega walega ni vakadua 
se vakarua na nona wanonova vinaka tiko na 
vanua o ya. 

11. Sa qai lomaleqa vakaca sara kina na yaloi tui 
Siria e na vuku ni ka oqo; ka kacivi ira sara mai 
nona dauveigaravi ka tukuna vei ira, “O ni na 
sega beka ni vakatakila vei au se o cei vei keirau e 
totaki tui Isireli?” 

12. Sa qai tukuna mai e dua nona dauveigaravi, 
“E sega ni dua, noqu turaga, na tui, ia o Ilaisa ga 


na parofita e tiko oqo e Isireli, e tukuna tiko vei tui 
Isireli na veivosa kece o cavuta tiko e na loma ni 
nomu rumu.” 

13. Sa qai vosa o koya ka vaka, “Dou la'ki raica 
mada na vanua e tiko kina, me rawa ni'u talatala 
vei koya me lako mai.” Sa mani tukuni vua, ka 
raica, “E tiko sara ga mai Tocani o koya.” 

14. Sa qai vakatala yani o koya na i valu ose na 
qiqi ni valu kei na dua na mataivalu levu ki keya, 
a ra sa lako mai e na bogi ka sa tuva na mataivalu 
ena koro o ya. 

15. E na mataka lailai sa tucake na nona cauravou 
na tamata ni Kalou ka curu yani i tuba, sa 
vakavolivolita tu na koro o ya e dua na mataivalu, 
na ose kei na qiqi ni valu. Sa vosa sara vua na 
nona cauravou ka vaka, “Ulei, noqu turaga! Na 
cava me daru cakava?” 

16. Sa sauma yani o koya, “Mo kakua ni rere, Ni 
ra sa lewe levu era tiko vata kei kedaru ka lewe 
lailai e tiko vata kei ira.” 

17. Sa qai masu o llaisa, ka vaka, “Jiova, au masu 
mo ni dolava mada na matana me rawa ni rai kina 
o koya.” la o Jiova sa qai dolava na matana na 
cauravou oqo, ka qai raica o koya ni sa sinai tu na 
ulunivanua o ya e na i valu ose kei na qiqi 
bukawaga e ra sa wavoliti Ilaisa tu. 

18. Ni ra sa lako sobu mai vei koya na kai Siria, sa 
masu o Ilaisa vei Jiova, ka vaka, “Au sa masu, mo 
ni mokuti ira na tamata oqo e na mataboko.” A sa 
vakamatabokotaki ira sara me vaka na vosa i 
Ilaisa. 

19. Sa qai tukuna vei ira o Ilaisa, “E sega ni sala 
oqo, se na koro, Dou muri au, ka'u na qai kauti 
kemudou vua na tamata dou sa vakasaqara.” Ia, a 
sa qai kauti ira yani ki Samaria. 

20. Ia, ni ra sa yaco mai Samaria, sa tukuna sara o 
Ilaisa, “Kemuni Jiova, ni dolava tale na matadra 
na tamata oqo, me rawa ni ra rai.” A sa dolava o 
Jiova na matadra, era sa qai rai; ka ra sa kila ni ra 
sa tiko e loma i Samaria! 

21. la ni sa raici ira o tui Isireli, sa tukuna vei 
Ilaisa, “Na tamaqu, me'u vakamatei ira? Me'u 
vakamatei ira?” 

22. Sa sauma o koya ka vaka, “Dou kakua ni 
vakamatei ira, o ni na vakamatei ira li o ira dou sa 
kauta vakavesu mai e na nomudou i seleiwau kei 
na dakai titi? Dou vakarautaka e matadra na 
kakana kei na wainigunu, me rawa ni ra kana ka 
gunu ka lako yani vua na nodra i liuliu.” 

23. A sa vakarautaka e dua na magiti levu vei ira, 
ia ni ra sa kana oti ka gunu, sa vakatalai ira yani 
ka ra sa lesu tale vua na nodra turaga. 


O Siria Sa Vakavuna Na Dausiga E Samaria 

24. Ni sa oti oqo sa vakasoqoni ira vata nona 
mataivalu o Peni-Etati na tui Siria, ka ra sa lako 
cake ka wavoliti Samaria vakaivalu. 

25. Sa dua na ka na levu ni via kana e Samaria ia, 
era sa wavolita tikoga me yacova ni sa volitaki e 
dua na ulu ni asa e na limasagavula na dola kei na 
dua na tavaya na de ni ruve me tolu na dola. 

26. la, ni sa lako tiko yani vakatikitiki o tui Isireli 
e na yasa ni bai, sa kaci mai vua e dua na marama, 
ka tukuna, “Ni vukei au, noqu turaga, oi kemuni 
na tui!” 

27. Sa qai tukuna yani o koya, “Kevaka sa sega ni 
vukei iko rawa o Jiova, au na kauta mai vei na ka 
me'u vukei iko kina? Mai na rara ni sila se mai nai 
keli-ni-waini?” 

28. Sa vosa vua na tui ka tukuna, “Na cava e 
vakaleqai iko tiko?” Sa sauma mai o koya ka vaka, 
“Sa tukuna vei au na yalewa oqo, “Mo solia na 
luvemu tagane me daru kania e dai, daru na qai 
kania na luvequ ni mataka.” 

29. “Keirau mani vakasaqa sara na luvequ, ka 
kania. Au sa qai tukuna vua e na siga e tarava, 
‘Solia mai na luvemu, me rawa ni daru kania,” ia 
sa vunitaki luvena ga o koya.” 

30. Sa qai yaco, ni sa rogoca na tui na vosa ni 
yalewa, sa dresulaka nona i sulu, ia ni sa lako yani 
e na yasa ni lalaga, era sa raici koya na tamata, ka 
sa vakaisulu tu e na i sulu taga e rukuna. 

31. Sa qai tukuna o koya, “Me qai cakava vei au 
na Kalou ka vakauasivi kevaka me tiko ga vua na 
ulu i llaisa na luvei Safati me tiko kei koya e 
daidai!” 

32. A sa dabe toka e nona vale o Ilaisa, ka ra dabe 
vata toka kei koya na qase. A sa tala yani e liu vua 
na tui e dua na tamata ia ni se bera ni yaco mai vei 
koya nai talai o ya, sa tukuna o koya vei ira na 
qase, “Dou sa raica na ka e cakava o koya na luve 
ni daulaba oqo e na nona tala mai e dua me mai 
kauta tani na uluqu? Raica, ni sa yaco mai na i 
talaki, sogota na katuba, ka dou vauci koya toka e 
katuba. E sega beka ni rorogo ni yavai koya nona 
turaga e muri koya tiko mai oqo?” 

33. Ni ratou se veivosaki tikoga, sa yaco mai o 
koya na i talaki, sa lako sobu tiko mai vei koya, Sa 
vosa sara yani na tui ka vaka, “Sa lako dina mai 
vei Jiova na ca oqo; na cava me'u sa waraki Jiova 
tale tiko kina?” 


7. Sa qai tukuna o Ilaisa, “Rogoca na vosa i Jiova. 


Sa tukuna vakaogo o Jiova: “Ena gauna vakaogo ni 
mataka e na volitaki e dua na i luku valawa 
makare me dua na dola, kei na rua na i luku na 
witi me dua na dola, e na matamata mai 
Samaria.” 

2. Sa dua na turaga i liuliu ka ravi tu e ligana o 
koya na tui sa sauma yani vua na tamata ni Kalou 
ka tukuna, “Raica, kevaka e dau cakava na Kalou 
eso na katuba leka kei lomalagi, ena yaco rawa 
vakaidina beka na veika oqo?” A sa tukuna o 
koya, “O na raica dina ga e matamu, ia o na sega 
ga ni kania.” 


Era Sa Dro Na Kai Siria 
3. Ena matamata ni koro e ratou sa dabe tiko 
kina e lewe va na turaga vukavuka, ka ratou sa 
veitukutukunitaka, “Na cava e datou dabe tikoga 
kina eke, medatou mate? 


4. “Kevaka edatou tukuna, “Keitou na curuma 
yani na koro, na dausiga kei na viakana e tiko 
kina, ka datou na mate e keya. la kevaka e datou 
na dabe dagese tikoga e ke, e datou na mate tale 
ga. la, sa na vakaogo, tou lako me datou sa la'ki 
soro kina nodra mataivalu na kai Siria. Kevaka era 
na vakabulai kedatou, e datou na bula, ia kevaka 
era na vakamatei kedatou, edatou sa na mate 
vakaidina.” 

5. E ratou sa yadra e na mataka me ratou lako 
yani kina nodra i tikotiko ni valu na kai Siria, ia ni 
ratou sa yaco mai kina i bili ni nodra i tikotiko na 
kai Siria, e ratou sa kidroa ni sega sara ga ni dua e 
tu e keya. 

6. Ni sa vakavuna o Jiova mera rogoca na 
mataivalu na domo ni qiqi ni valu kei na domo ni 
ose — na i rorogo ni dua na mataivalu levu; era sa 
qai veitukuniyaka, “Raica, o tui Isireli sa saumi ira 
na nodra tui na Itaiti kei na nodra tui na kai Ijipita 
mera valuti keda!” 

7. Era sa qai tucake mera dro e na mataka lailai, 
ka ra biuta tu ga mai e na nodra i tikotiko ni valu 
— na nodra vale laca, nodra ose, kei na nodra asa 
—ka ra sa dro totolo yani mera bula. 

8. Ni ratou sa yaco mai kina i bili ni nodra i 
tikotiko na lewe va na vukavuka oqo, e ratou sa 
curu yani kina dua na loma ni vale laca ka kana ka 
gunu, ka ratou sa yauta mai na siliva, koula, kei na 
i sulu ka la'ki vunitaki ira; e ratou sa lesu tale ka 
curuma tale e dua na vale laca, ka kauta talega mai 
eso e keya ka la'ki vunitaka. 

9. E ratou sa qai veitukuniyaka, “E sega ni 
dodonu na ka edatou cakava oqo. Na siga oqo sai 
koya na siga ni tukutuku vinaka, ia e datou sa 
galuvaka ga. Kevaka edatou wawa tiko me yacova 
na kida ni mataka, e na tau vei kedatou eso nai 
totogi. Sa dodonu kina medatou lako yani ka la'ki 
tukuna kina vale ni tui.” 

10. E ratou sa lako yani ka kacivi ira na yadrava 
tiko na matamata ni koro, e ratou sa vosa ka 
tukuna, “Keitou a lako kina nodra i tikotiko na kai 
Siria, ka keitou kurabui ni sega sara ga ni dua e tu 
e keya, sega mada ga ni rorogo e dua na tamata -- 
era vesu vinaka tu ga na ose kei na asa ka tuvaki 
vinaka tu na vale laca.” 

11. E ratou sa kaci mai na dauyadrava na 
matamata, ka sa lako sara na kena i tukutuku kina 
loma ni vale ni tui. 

12. Sa tucake e na bogi na tui ka tukuna vei ira na 
nona tamata “Me'u tukuna mada vei kemuni oqo 
na ka era sa cakava vei keda na kai Siria. Era sa 
kila tiko ni da sa waloloi e na viakana oya era sa 
biuta na nodra i tikotiko me ra la'ki vunitaki ira ki 
veikau, ka tukuna, “E na gauna ga era na curu kina 
mai ki tuba mai na koro, eda na vesuki ira 
bulabula, ka curu yani kina loma ni koro.” 

13. Sa qai vosa mai e dua na nona tamata ka 
tukuna, “Au kerea me lewe vica na turaga me 
ratou taura na vo ni lima na ose e na loma ni koro. 
Raica, e rawa ni ratou yaco me vaka na lewe oba 
vaka oba ni lewe vuga ni Isireli era se vo tiko kina: 

io, kevaka e sega, au tukuna, e rawa ni ratou 
vakataki ira na oba vaka oba ni Isireli era vo tiko 
mai vei ira era sa vakamatei; medatou talai iratou 
mada yani ka raica.” 

14. Era sa qai kauta e rua na qiqi ni valu kei na 
ose, ka sa talai iratou yani na tui kina vanua e 
donuya na nodra mataivalu na kai Siria, ka 
tukuna, “Lako dou la'ki raica.” 

15. Era sa cicimuri yani kina Joritani, ka ra sa sinai 
walega na gaunisala e na i sulu kei na i yaragi era 
sa kolotaka laivi tu mai na kai Siria e na nodra sa 
dro bula me vakatotolo. Sa lesu tale mai o koya e 
ya talai me mai tukutuku vua na tui. 

16. Era sa lako yani na tamata ka ra la'ki koveraka 
na nodra vale laca na kai Siria. A sa volitaki e dua 
na i luku valawa me dua na dola kei na rua na i 
taki witi me dua na dola me vaka na vosa i Jiova. 
17. la na tui sa digitaki koya na turaga i liuliu ka 
dau ravi e tabana me vakatawana na matamata. 
Era sa butubutuki koya na tamata e na matamata, 
ka mani mate sara kina, me vaka sa tukuna oti na 
tamata ni Kalou, ka vosa e na nona lako sobu mai 
na tui vei koya. 

18. A sa yaco me vaka na ka e tukuna na tamata 
ni Kalou vua na tui, ka tukuna, “Rua na i luku 
valawa me dua na dola, kei na dua na i lulu na 
witi me dua na dola, e na volitaki ni mataka e na 
gauna vata oqo e na matamata ni koro o Samaria.” 
19. Na turaga i liuliu o ya sa sauma yani na 
tamata ni Kalou, ka tukuna, “Mo ni raica oqo, 
“Kevaka me cakava o Jiova eso na katuba leka e 
lomalagi, e na yaco dina beka na veika oqo?” Sa 
tukuna oti o koya, “0 na raica walega e matamu, 
ia o na sega ga ni kania.” 

20. Sa qai yaco dina vei koya, ni ra sa butubutuki 
koya na tamata e na matamata, ka mani mate sara 
kina. 


Sa Vakalesui Tale Vua Na Sunamaiti Na Nona 


Qele 


8. Sa gai vosa o Ilaisa vua na yalewa ka vakabula 


na luvena, ka tukuna, “Mo tucake ka lako, o iko 
kei ira nomu lewe ni vale, ka dou la'ki tiko e na 
vanua cava ga, ni sa kaciva o Jiova e dua na 
dausiga, ka na vakaoqo, ena robota taucoko na 
vanua me vitu na yabaki.” 

2. Sa qai tucake na yalewa ka cakava na ka 
kecega sa tukuna vua na tamata ni Kalou, ka ratou 
sa lako kece vakavuvale ka la'ki tiko e na nodra 
vanua na kai Filisitia me vitu na yabaki. 

3. Sa qai yaco, ni sa mai cava na vitu na yabaki, 
sa biubiu tale mai na yalewa e na nodra vanua na 
kai Filisitia; ka sa la'ki kerekere vua na tui me 
baleta nona vale kei na nona vanua. 

4. Erau sa qai veitalanoa na tui vata kei Keasi, 
na nona dauveigaravi na tamata ni Kalou, ka 
tukuna, “Au kerea, mo tukuna vei au na veika 
lelevu e sa cakava o llaisa.” 

5. Sa qai mani yaco, ni se wasea tikoga o koya 
vua na tui na nona vakabula e dua mai na mate 


kina bula, sa tiko e keya na yalewa ka a vakabulai 
na luvena, sa kerekere koya vua na tui me baleta 
na nona vale kei na nona qele. Sa qai tukuna o 
Keasi, “Noqu turaga, Na tui, oqo sara ga na 
yalewa, kei na luvena talega oqo ka a vakabula 
tale o Ilaisa.” 

6. Sa gai tarogi yalewa sara na tui, sa tukutuku o 
koya vua. Sa qai digitaka na tui e dua na ovisa me 
garavi koya, ka tukuna, “Mo vakalesuya lesu kece 
tale mai na ka e nona, kei na veituvatuvai ni ka 
mai na teitei me tekivu mai na siga e biuta kina na 
vanua me yacova oqo.” 


Na Mate I Peni-Etati 

7. Sa qai lako yani o llaisa ki Tamasiko, ia sa 
tauvimate o Peni-Etati na tui Siria; ka sa tukuni 
sara vua “Sa lako tiko mai ki ke na tamata ni 
Kalou.” 

8. Sa qai vosa na tui vei Asaeli, “Mo kauta e 
ligamu e dua na ka ni loloma, ka lako yani mo 
la'ki tavaka na tamata ni Kalou, ka me vakatarogi 
Jiova mada e na vukuna, ‘Au na bula dina beka 
mai na mate ca oqo?” 

9. Erau sa sota sara kei Asaeli ka kauta vata tiko 
kei koya e dua na ka ni loloma vata kei koya na 
veika vinaka kece e Tamasiko, e vasagavulu na 
kameli e vakausana. A sa lako mai ka mai tucake 
tu e matana, ka tukuna, “Na luvemu o Peni-Etati 
na tui Siria e sa talai au mai vei iko, ka tukuna, 
“Au na bula beka mai na mate oqo?” 

10. Sa tukuna vua o llaisa, “Lako, la'ki tukuna 
vua, ʻO na bula vakaidina.” la sa vakatakila vei au 
o Jiova ni na mate vakaidina talega o koya.” 

11. Sa qai wanonovi koya tu e matana me yacova 
ni sa madua mai, a sa tagi na tamata ni Kalou. 

12. Sa qai tukuna o Asaeli, “Na cava e tagi kina na 
noqu turaga?” Sa sauma yani o koya ka vaka, 
“Baleta ni'u sa kila na veika ca o na cakava vei ira 
na Isireli: o na vakama na nodra veikoronivalu, o 
na vakamatei ira na nodra cauravou e na i 
seleiwau; o na yavalati ira vakaukauwa na nodra 
gone, o na tavabulataki ira rua na yalewa era 
buketetaka tiko na gone.” 

13. Sa qai tukuna o Asaeli, “la na cava na nomu 
tamata na koli me cakava tu na veika 
sukusukura vakaoqo?” Sa sauma mai o llaisa ka 
vaka, “Sa vakaraitaka oti vei au o Jiova ni o na 
yaco mo tui e Siria.” 

14. A sa biuti llaisa, ka lako mai vua na nona 
turaga, ka tukuna mai vua, “Na cava e tukuna vei 
iko o Ilaisa?” Sa sauma o koya, “E tukuna vei au o 
koya ni o na bula dina mai na nomu tauvimate.” 
15. Sa qai yaco e na siga ka tarava sa taura o koya 
e dua na i sulu vavaku tonisua kina wai, ka tevuka 
yani e matana ka mani mate sara, sa taura sara o 
Asaeli mai vei koya na ulu ni veiliutaki. 


Sa Lewa E Juta O Jiorami 
16. Ena i ka lima ni yabaki i Jorami na luvei Eapi, 
na tui Isireli, e tui tale tiko ga mai kina e Juta o 

Jiosafati, sa tekivu me vakatulewa e Juta o Jiorami 
na luve i Jiosafati. 

17. E sa yabaki tolusagavulu ka rua o koya e na 
nona cabeta cake na i tutu vakatui, ka mani walu 
na yabaki na nona lewa mai Jerusalemi. 

18. E vakamuria o koya na i cavucavu ni yavadra 
na tui e Isireli, me vaka ga na ka e ratou cakava na 
vuvale i Eapi, ni watina tiko na luve i Eapi; ka 
caka ca sara o koya e na mata i Jiova. 

19. la o Jiova e sega ni rawa ni vakarusai Juta e na 
vuku i Tevita na Nona tamata, ni sa yalataka oti 
vua ni na solia vua na cina kei ira na luvena 
tagane ka sega ni mudu. 

20. E na nona gauna e ya veivorati oitomi vei Juta, 
ka ra sa bulia ga e dua na nodra tui vakataki ira. 
21. Sa qai lako yani o Jorami ki Saire kei na nona 
qiqi ni valu kece. Sa tucake e na bogi ka valuti ira 
na kai Itomi ka ra sa wavoliti koya tu o ira na 
kavetani ni qiqi ni valu era sa dui dro yani na 
tamata kina nona vale laca. 

22. Me tekivu mai na gauna o ya me yacova oqo, e 
sa dau vorati Juta tu ga mai o Itomi e na nona 
veiliutaki. la e na gauna o ya sa dau veivorati 
talega kina o Lipina. 

23. la na vo ni cakacaka i Jorami, kei na veika 
kecega e cakava o koya, era sega li ni volai tu e na 
i vola tukutuku ni veigauna baleti ira na tui e Juta? 
24. Sa moce vata o Jorami kei ira na nona qase, ka 
sa bulu vata kei ira na qase ena Koro i Tevita. Sa 
sosomitaki koya o Asaia kina i tutu vakatui. 


Sa Lewa E Juta O Asaia 

25. E nai ka tinikarua ni yabaki i Jorami na luve i 
Eapi, na tui Isireli, sa tekivu me veiliutaki mai Juta 
o Asaia na luve i Jiorami. 

26. E sa yabaki ruasagavulu ka rua o Asaia e na 
gauna e tekivu me tui kina, ka yabaki dua ga nona 
veiliutaki e Jerusalemi. Na yaca i tinana o Acalaia 
na makubuna yalewa o Omiri na tui Isireli. 

27. E ucuya ga na i lakolako ni vuvale i Eapi, e na 
nona caka ca sara e na mata i Jiova, me vaka ga na 
vuvale i Eapi, ni a vugoi Eapi ga o koya. 

28. E rau sa salavata kei Jorami na luve i Eapi me 
ia na i valu kei Asaeli na tui Siria e Ramoci Kiliati; 
ka ra sa vakamavoataki Jorami kina o ira na kai 
Siria. 

29. Sa mani lesu tale o Tui Jorami ki Jesirieli me 
mavo mada mai na mavoa e ra vakamavoataki 
koya kina na kai Siria mai Rama, e na nona a vala 
vata kei Asaeli na tui Siria. Sa qai lako sobu sara o 
Asaia na luve i Jiorami, na tui Juta, me la'ki sikovi 
Jorami na luvei Eapi mai Jesirieli, e na nona 
tauvimate. 


Sa Lumuti O Jeu Me Tui Isireli 


9. Sa kaciva o Ilaisa e dua vei ira na luve ni 
parofita, ka tukuna vei koya, “Mo vakarautaki iko, 
mo kauta na tavaya waiwai ogo e ligamu, ka lakoi 
Ramoci Kiliati. 


2. “Nio sa yaco yani keya, mo vaqarai Jeu na 
luve i Jiosafati, na luve i Nimisai, mo curu i loma 
ka vakaduri koya cake mai vei ira nona i tokani, 
ka kauti koya yani kina dua na rumu e loma sara. 
3. “Mo qai taura na tavaya waiwai ka sova yani 
ki uluna ka tukuna, ‘Sa tukuna vakaogo o Jiova; 
“Au sa lumuti iko mo tui e Isireli.” Ni oti o ya, 
mo dolava na katuba ka dro yani, mo kakua ni 
vakaberabera.” 

4. la na cauravou, nona dauveiqaravi na parofita 
sa tekivu sara yani nona i lakolakoi Ramoci Kiliati. 
5. Ni sa yaco yani o koya, era sa dabe toka na 
kavetani ni valu; sa tukuna sara yani, “E tiko vei 
au oqo e dua na nomu i tukutuku, I Liuliu Ni 
Mataivalu” Sa vosa mai o Jeu ka vaka, “O cei vei 
keirau?” Sa tukuna yani o koya, “E baleti iko, Na i 
Liuliu Ni Mataivalu.” 

6. Sa tucake sara o koya ka curu yani i vale. Sa 
sova sara yani na waiwai ki uluna, ka tukuna vua, 
“Sa vosa vakaoqo o Jiova na Kalou nei Isireli: “Au 
sa lumuti iko mo nodra tui na tamata i Jiova, e 
Isireli. 

7. “Mo basuraka sobu na vuvale i Eapi na nomu 
turaga, Me'u na sauma kina na nodra dra na Noqu 
tamata na parofita, kei na nodra dra kecega na 
tamata i Jiova, e na liga i Jesepeli. 

8. “Ni na qeavu taucoko na vuvale i Eapi; Ka'u 
na tamusuki ira taucoko na sucu tagane mai vei 
Eapi kei Isireli, o ira era bobula kei ira era galala. 

9. “Au na cakava kina na vuvale i Eapi me 
vakataka na vuvale i Jeropoami na luve i Nepati, 
me vaka talega na vuvale i Basa na luve i Aija. 

10. “Era na kani Jesepeli na koli ena dua na i uma 
qele ni vanua e Jesirieli, e na sega talega ni dua e 
buluti koya.” Sa qai dolava na katuba o koya ka 
dro yani. 

11. Sa qai curu mai tuba o Jeu vei ira na 
dauveiqaravi ni nona turaga, ka mani vosa sara 
yani vei koya e dua vei ira, “E daumaka tiko beka 
na ka kece? Na cava e lako mai kina vei iko na 
tamata sese oqo?” Sa tukuna yani o koya vei ira, 
“O ni sa kilai koya ni tamata madila ka karaki 
vosa.” 

12. Era sa mani tukuna, “Na lasu! Tukuna sara ga 
vei keimami oqo.” Sa mani tukuna o koya, “Oqo 
kei na ka oqo e tukuna vei au o koya ‘Sa tukuna 
vakaogo o Jiova: “Au sa lumuti iko mo nodra tui 
na Isireli.””” 

13. Era sa taura vakusakusa na nodra i sulu na 
tamata yadudua ka tevuka e vukuna e na dela ni 
kabakaba, ka ra sa uvu davui yani, ka vaka, “Sa 
tui o Jeu!” 


Sa Vakamatei O Jorami Na Isireli 

14. Qai bukiveretaki Jorami o Jeu na luve i 
Jiosafati, na luve i Nimisai. (la o Jorami e taqomaki 
Ramoci Kiliati tiko kei Isireli taucoko mai vei 
Asaeli na tui Siria. 

15. Ia sa lesu tale tiko o Jorami ki Jesirieli me rawa 
ni mavo mada mai na nona mavoa ka ra a 
vakamavoataki koya kina na kai Siria e na nona a 

vala vata kei Asaeli na tui Siria). Sa qai tukuna o 
Jeu, “Kevaka mo dou vakasamataka, me kakua ni 
dua me dro bula mai na koro me la'ki tukutuku ki 
Jesirieli.” 

16. Sa qai vodoka e dua na qiqi ni valu o Jeu ka 
lako yani ki Jesirieli, ni sa davo tiko mai keya o 
Jorami; ka sa lako sobu talega mai o Asaia na tui 
Juta me mai sikovi Jorami. 

17. Sa duri tu e dua na i vakatawa ka yadrava tiko 
na vale cecere e na vanua o Jesirieli, ka sa raici ira 
na i lawalawa i Jeu ni ra sa lako tiko mai, ka 
tukuna, “Au sa raica e dua na i lawalawa tamata.” 
Sa tukuna sara o Jorami, “Mo tala e dua na dau 
vodo ose ka tukuna vua me la'ki tavaki ira, ka me 
tukuna vei ira, ‘Dou mai veisaututaki?”” 

18. Sa mani cici sara yani na dau vodo ose me 
tavaki koya, ka tukuna, “Sa tukuna mai oqo na tui: 
‘Dou mai veisaututaki?”” Sa qai tukuna o Jeu, “Na 
cava tiko mada vei kemudou na veisaututaki? 
Vuki ka muri au mai.” Sa mai tukutuku sara o nai 
vakatawa, “E ya sa lako vei ira o koya e talai, ia sa 
sega ni qai lesu tale mai.” 

19. Sa qai talai yani na i karua ni tamata dauvodo 
ose kivei ira, ka tukuna, “Sa tukuna oqo na tui: “E 
ka ni veisaututaki?” Sa sauma yani o Jeu, “Na 
cava tiko mada vei kemudou na veisaututaki? 
Saumaki ka muri au mai.” 

20. Sa qai tukutuku sara o koya na i vakatawa ka 
vaka, “A sa lako cake vei ira o koya, ia sa sega ni 
qai lesu tale mai, ia o koya e draiva tiko e vaka 
sara ga e dau draiva o Jeu na luve i Nimisai, ni 
dau draiva o koya vakacudrucudru!” 

21. Sa tukuna sara o Jorami, “Dou vakavakarau,” 
Sa vakarautaki sara na nona qiqi ni valu. E rau sa 
gai curu vata yani i tuba o Jorami na tui Isireli kei 
Asaia na tui Juta kina nodra dui loma ni gigi sara; 
a rau sa lako sara yani me sota kei Jeu, ka ra la'ki 
sota sara kei koya e na i tikotikoi Nepoci na kai 
Jesirieli. 

22. Sa qai yaco, ni sa raici Jeu o Jorami sa tukuna 
sara yani, “0 mai veisaututaki, Jeu?” Sa sauma 
yani o koya, “Na veisaututaki cava, ni sa rui sivia 
na dautagane kei na vakadraunikau i tinamu o 
Jesepeli?” 

23. Sa saumaki o Jorami ka dro yani, ka tukuna 
yani vei Asaia “Na verevuni, Asaia!” 

24. Sa qai taura cake na nona dakai titi o Jeu e na 
nona i gu taucoko ka vanai Jiorami kina e na 
rukuruku ni tabana; ka curu basikataka sara na 
utona, ka mani lutu sobu sara o koya e na loma ni 
nona gigi ni valu. 

25. Sa qai tukuna o Jeu vei Pitikari na nona 
kavetani, “Keveti koya cake, ka kolotaki koya yani 
kina sala ni were i Nepoci na kai Jesirieli; ka 
nanuma, e na gauna e daru a vodo vata tiko kina e 
na daku i Eapi na tamana, sa vakatauca o Jiova na 
i colacola ogo vei koya: 

26. ʻE dina au a raica vakaidina sara ga e nanoa na 
dra i Nepoci kei na nodratou dra na luvena/ sa 
tukuna o Jiova, “la Au sa na sauma lesu tale vei iko 
e na buki vere oqo, sa tukuna o Jiova. la oqo, mo 


tauri koya ka kolotaki koya yani kina i uma qele, 
me vaka na vosa i Jiova.” 


Sa Vakamatei O Asaia Na Juta 

27. la ni sa raica na veika oqo o Asaia na tui Juta, 
sa dro yani e na sala i Peci Aqani. Sa qai cicimuri 
koya yani o Jeu, ka tukuna, “Vanai koya talega e 
loma ni nona gigi ni valu.” E ratou sa vanai koya e 
na i cabecabe e Quri, e na vanua vaka Apiliame. Sa 
mani dro yani o koya i Mekito, ka la'ki mate sara 
kina. 

28. Era sa kauti koya yani na nona i tokani e na 
qiqi ni valu ki Jerusalemi, ka buluti koya vata kei 
ira na nona qase e nona i bulubulu e na Koro i 
Tevita. 

29. E nai ka tinikadua ni yabaki i Jorami na luve i 
Eapi, sa qai yaco me tui Juta o Asaia. 


Na Mate Vakadomobula I Jesepeli 

30. Sa qai yaco mai Jesirieli o Jeu, sa rogoca sara 
mai o Jesepeli; a sa boroya na matana ka ukutaka 
na uluna, ka rai sobu sara mai katuba leka. 

31. Ni se qai curu ga yani o Jeu e matamata, sa 
tukuna mai o koya, “Ei lakolako vinaka, Simiri, na 
daulaba ni nomu turaga?” 

32. Sa qai dagava cake yani na katuba leka o koya, 
ka tukuna, “O cei e to vata kei au? O cei?” E rau sa 
raici koya sobu mai e lewe rua se tolu na euniki 
(matanivanua). 

33. Sa qai tukuna yani o koya, “Kolotaki koya 
sobu mai.” E ratou sa qai kolotaki koya sobu, ka sa 
sikava yani na lalaga kei na ose na nona dra; a sa 
butuki koya sobu e na yavana. 

34. la ni sa curu yani i loma, sa la'ki kana sara ka 
gunu. Sa qai tukuna, “Dou lako oqo ka la'ki raica 
na yalewa sa cudruvi oqo, ka buluti koya, ni sa 
luve ni tui o koya.” 

35. Era sa la'ki buluti koya, ka ra sa sega ni kunea 
na i tuvaki dina ni dagona ka so ga na i vovo ni 
qavokavoka, na yavana, kei na qeteqete ni ligana. 
36. E ratou sa mani lesu tale mai ka tukuna vua, 
Sa qai tukuna o koya, “Sa i koya oqo na vosa i 
Jiova, ka a cavuta vua na Nona tamata o Ilaijia na 
kai Tisipa, ka vaka, ʻE na i uma qele ni vanua e 
Jesirieli era na kania kina na yago i Jesepeli na 
koli, 

37. ‘la na yago mate i Jesepeli e na vaka na i 
sovasova ni benue na dela ni vanua, e nai uma 
qele e Jesirieli, ka ra na sega kina ni tukuna rawa, 
“E davo no e ke o Jesepeli.””” 


Era Sa Vakamatei Na Vitusagavulu Na Luve I 
Eapi Tagane 


10. Era sa lewe vitusagavulu taucoko na luve 
i Eapi era tiko mai Samaria. Sa mani vola kina eso 
na i vola o Jeu me vakau yani ki Samaria, kivei ira 
na i liuliu mai Jesirieli, vei ira na qase, kei ira era 
susugi ira cake mai na luvei Eapi, ka vaka: 

2. “E na gauna ga e yaco yani kina vei kemuni na i 
vola oqo, me vaka ni ra tiko vata kei kemuni na 

luvedra na nomuni turaga, ka tiko talega vei 
kemuni na gigi ni valu kei na ose, na koro vakabai 
eso, kei na i yaragi, 

3. Mo ni qai digitaki ira na tamata e uasivi cake 
mai na luvedra na nomuni turaga, mo ni qai 
vakatikori koya e na i cewacewa vakatui i tamana, 
ka dou vala e na vukuni vuvale ni nomudou 
turaga.” 

4. la sa ka vakaitamera na nodra rere, ka ra sa 
tukuna, “Raica, e rau sega mada ga ni tucake rawa 
e matana e rua na tui; e na qai rawa vakacava vei 
keda meda tucake?” 

5. lao koya e daugarava na vale, kei koya e nona 
vakatabakidua na koro, o ira talega na qase, kei ira 
era a susugi ira cake mai na gone, era sa talaki vei 
Jeu ka tukuna, “Keimami sa nomu dauveigaravi, 
keimami na cakava na veika kecega o ni sa tukuna 
vei keimami, ia keimami na sega ga ni bulia e dua 
me tui. Mo cakava ga na ka e vinaka e matamu.” 

6. Sa qai vola tale o koya na i karua ni vola vei ira 
ka vaka: “Kevaka dou totaki au ka muria na noqu 
vosa, mo dou taura na uludra na luvedra na 
nomuni turaga, ka dou lako mai vei au ki Jesirieli 
e na gauna vata vakaoqo ni mataka.” O ira na 
luveni tui tagane e vitusagavulu, era a tiko vata 
kei ira na tamata gaga ni koro, ka ra a susugi ira 
mai. 

7. Sa qai yaco, ni sa yaco mai vei ira na i vola, era 
sa tauri ira na luve ni tui ka vakamatea e lewe 
vitusagavulu na tamata, ka ra sa tawana na uludra 
kina dua na loma ni kato ka vakauta yani vei koya 
ki Jesirieli. 

8. Sa qai lako mai vua e dua na i talaki ka tukuna 
vei koya, “Era sa kauta oti mai na uludra na luve 
ni tui.” A sa tukuna o koya, “Mo ni tuvana cake 
me rua na i binibini e na matamata ni koro me 
yacova na mataka.” 

9. la ni sa kida mai na mataka, sa curu yani i tuba 
o koya ka la'ki tucake tu, ka vosa vei ira kece na 
tamata, ka vaka, “O ni sa yalododonu, la o au, au 
a naki ca vua na noqu turaga ka vakamatei koya 
ia, o cei ga e vakamatei ira kece oqo? 

10. “Dou kila mada oqo, ni na sega ni lutu e dua 
na ka ki vuravura baleta na vosa ni Kalou ka sa 
vosataka oti o Jiova me baleta na vuvale i Eapi ni o 
Jiova e sa cakava na ka e vosa kina vua na Nona 
parofita o llaijia.” 

11. Sa vakamatei ira taucoko o Jeu na i vovo ni 
tamata e na vuvale i Eapi mai Jesirieli, kei ira nona 
tamata gaga, kei ira era veikilai vakavoleka sara 
kei ira na nona bete me yacova sara ni sa sega ni 
vakavoca e dua. 


Era Sa Vakamatei Na Lewe Vasagavulu Ka Rua 
Na Taci Asaia Tagane 

12. A sa tucake ka lako yani ka sa gole vaka ki 
Samaria. E na nona i lakolako ena gaunisala vaka 
ki Peci Eketi ka nodra na i Vakatawa, 

13. Era sa sota vata kei Jeu na taci Asaia na tui 
Juta, ka vaka, “O cei o kemudou?” Era sa sauma, 
“Oi keimami na taci Asaia: keimami sa lako sobu 


mai me veitavaki ka kidavaki ira na luvedra na tui 
kei na luvedra na tinana na ranadi.” 

14. Sa qai tukuna o koya, “Dou tauri ira bula!” Era 
sa tauri ira bula, ka vakamatei ira ena mata ni wai 
e Peci Eketi, era lewe vasagavulu ka rua na 
tagane; ka sega ni qai vo e dua me bula. 


Era Sa Vakamatei Na Kena Vo Ni Vuvale I Fapi 
15. Sa qai biubiu mai keya o koya, ka rau sa mai 
sota vata sara kei Jionatapi na luvei Rekapi, ka 
lako tiko mai me rau mai sota; rau veivakabulataki 
ka tukuna sara yani vua, “E dodonu tiko beka na 
yalomu, me vaka ni sa dodonu tu na yaloqu vei 
iko?” Sa sauma yani o Jionatapi, “lo e vakakina.” 
Sa tukuna sara o Jeu, “Kevaka e vakakina, dodoka 
mai na ligamu.” Sa mani dodoka yani na ligana, a 
sa vueti koya cake vei koya kina nona qiqi ni valu. 
16. Sa tukuna sara, “Lako vata mada kei au ka mo 
mai raica na noqu lomakatakata vei Jiova.” E rau 
sa mani vodo vata sara e na nona gigi ni valu. 

17. Ni sa yaco mai Samaria o koya, sa vakamatei 
ira taucoko na kena vo e na vuvale i Eapi e 
Samaria, me yacova ni sa vaqeavutaki ira taucoko, 
me vaka na vosa i Jiova vei Ilaijia. 


Era Sa Vakamatei Na I Vavakoso I Peali 

18. Sa qai vakasoqoni ira vata taucoko na tamata o 
Jeu, ka tukuna vei ira, “O Fapi e qaravi Peali 
vakalailai ga, ia o Jeu e na qaravi koya vakalevu 
sara. 

19. “O koya mo dou qai vakasoqoni ira taucoko 
mai vei au na parofita i Peali, ira nona tamata 
dauveiqgaravi, kei ira taucoko na nona bete. Me 
kakua ni yali e dua, ni sa dua na vakacaboi soro 
levu me'u cakava vei Peali. O koya e na yali kina e 
na sega ni bula rawa.” la sa cakacaka vaqgaseqase 
vei ira o Jeu, ni sa nakita voli me vaqeavutaki ira 
na daugaravi Peali. 

20. Sa qai tukuna o Jeu, “Me kacivaki yani me dua 
na soqoni levu vei Peali.” A sa kacivaki sara yani. 
21. lo o Jeu e sa qai vakau i tukutuku yani e loma i 
Isireli taucoko, ka ra sa yau mai vakalewe levu na 
i vavakoso i Peali, ka sa sega ni qai vo tale vei ira e 
dua na tamata e sega ni lako mai. Era sa qai lako 
kece mai kina vale ni soro i Peali, ka sa sinai vutu 
coqa na vale ni soro i Peali mai na dua na muana 
kina dua tale. 

22. Sa mani tukuna sara yani o koya vua na 
dauqarava na kovate balavu ni maroroi i sulu, 
“Mo kauta mai ki tuba na nodra siqeleti i loma nai 
vavakoso taucoko i Peali.” Sa qai kauta sara mai o 
koya na nodra siqeleti i loma. 

23. E rau sa qai curu sara kina vale ni soroi Peali o 
Jeu kei Jionatapi na luve i Rekapi, ka tukuna sara 
vei ira na i vavakosoi Peali, “Mo dou vakasaqara 
ka raica talega me kakua sara ni tiko vata kei 
kemudou eke e dua na tamata i Jiova o ira 
duaduaga na i vavakoso i Peali.” 

24. Era sa mani curu yani me ra vakacabora nai 
soro kei na i madrali. la o Jeu e sa digitaka oti tue 
walusagavulu na tamata e tautuba, ka sa tukuna 

oti tiko vei ira, “Kevaka e dro bula rawa e dua vei 
ira na tamata au sa kauta mai kina ligamudou, o 
koya e vakavuna nona dro, ena saumi vakaidina 
vua e na nona bula.” 

25. Sa qai yaco, ni sa mai tinia na nona vakacaboi 
soro kama kei na i madrali, sa vosa sara yani o Jeu 
vei koya na dauyadra kei ira na kavetani, “Dou 
curu yani i loma ka vakamatei ira, me kakua ni 
curu mai tuba e dua!” A ra sa vakamatei ira sara e 
na i seleiwau, ia o ira na dauyadra kei ira na 
vakailesilesi era sa kolotaki ira mai tuba, ka ra 
mani curu sara yani kina rumu sara eloma e na 
vale ni soro i Peali. 

26. Era sa kauta mai tuba na matakau tabu ni vale 
ni soroi Peali ka vakama. 

27. Era sa tamusulaka na matakau tabu i Peali, ka 
basuraka sobu na vale ni soroi Peali, ka cakava 
sara mei benubenu me yacova na siga oqo. 

28. Sa vakaqeavutaki Peali vakaoqo o Jeu mai vei 
Isireli. 

29. la o Jeu, e ya sega sara ni mani vuki tani mai 
na i valavala ca i Jeropoami na luve i Nepati, o 
koya e vakaivalavalacataki ira na Isireli, mai na 
luve ni bulumakau koula ka tiko mai Peceli kei 
Tani. 

30. Sa qai vosa o Jiova vei Jeu, “Baleta ni o sa 
cakacaka vagumatua e na nomu cakava na ka e 
vinaka e Mataqu, ka o sa cakava kina vuvale i Eapi 
na ka kecega sa tu e yaloqu, e ra na dabeca na 
luvemu na i dabedabe ni vakatulewa e Isireli me 
yacova nai ka va ni tabatamata.” 

31. la e sega ni mani vakamuria o Jeu me lako ena 
Nona i vunau o Jiova na Kalou i Isireli e na yalona 
taucoko, ka sega ni vuki tani mai na i valavala ca i 
Jeropoami, ka a vakaivalavalacataki  Isireli 
taumada. 


Na Mate I Jeu 

32. E na gauna o ya sa tekivu o Jiova me 
tamusuka laivi e so na veivanua e Isireli, ka sa 
la'ki valuti ira o Asaeli e na veitikina taucoko e 
Isireli 

33. Mai na Joritani kina tokalau, na veivanua 
taucoko e Kiliati - o Kata, Rupeni, kei Manasa - 
mai Aroeri, ka tiko e na bati ni uciwai na Anoni, 
ka rau oka kina o Kiliati kei Pasani. 

34. la na veika kece e cakava o Jeu, na veika kece e 
ya cakava, kei na nona kaukauwa kece e sega li ni 
volai tu e na kedra i vola tukutuku ni veigauna na 
tui kei Isireli? 

35. Sa moce vata kei ira na tamana o Jeu, ka ra 
buluti koya mai Samaria. Sa qai mani taura o 
Jeoasi na luvena na vakatulewa me kena i sosomi. 
36. Sa ruasagavulu ka walu taucoko na yabaki na 
nona lewa e Isireli kei Samaria o Jeu. 


Sa Lewa E Juta O Acalaia 


11. Ni sa raica O Acalaia na tinai Asaia na 


mate nei luvena, sa tucake ka vaqeavutaki ira 
taucoko na ravouvou ni vuvale vakatui. 


2. lao Jiosipa, na luvena yalewa o Tui Jorami, ka 
ganei Asaia, sa tauri Joasi na luve i Asaia, ka 
butakoci koya laivi mai na kedra maliwa na 
luvedra na tui era sa vakamatei tiko; ka ra sa 
vunitaki koya kei na nona nasi e na dua na rumu 
ni moce, mai vei Acalaia, ka sega kina ni mani 
vakamatei o koya. 

3. Erau sa mani vunitaki ruarua tiko o koya kei 
na nona nasi e na vale i Jiova me ono na yabaki, ni 
sa vakatulewa tu o Acalaia e na vanua taucoko o 


ya. 


Sa Buli Me Tui Juta O Joasi 

4. Enai kavitu ni yabaki e a talaki yani kina o 
Jeoiata me ra kau mai na kavetani ni veiyadrau— 
vei ira na i vakatawa kei ira na dauyadra- ka 
kauti ira mai vei koya kina vale i Jiova. Sa qai 
cakava vei ira e dua na veiyalayalati ka taura mai 
vei ira e dua na bubului e na vale i Jiova, ka 
vakaraitaka vei ira na luve ni tui. 

5. Sa qai vakaroti ira, ka vaka, “Ogo na ka mo ni 
cakava, E lewe dua na i katolu vei kemuni ka dau 
mai cakacaka e na Siga ni Vakacecegu mera 
yadrava tiko na vale ni tui, 

6. “Me dua tale na i katolu me ra tiko e na 
matamata mai Suri, ka me dua na i katolu me ra 
tiko e na matamata e dakudra na dauyadra. Mo 
dou yadrava tiko na vale de lakolako e na mani 
basuraki sobu. 

7. “Na rua na i wasewase vei kemudou ka ra 
sega ni cakacaka e na Siga ni Vakacecegu me ra 
yadrava tiko na vale i Jiova e na vukuna na tui. 

8. “la mo dou na qai tu wavokita na tui e na 
veiyasana kece, na tamata yadua me qumia tiko na 
nona i yaragi e na ligana, ia o koya e toro voleka 
mai, me na vakamatei o koya. Mo dou tikotikoga 
vata kei na tui e na nona curu yani i tuba kei na 
nona curu mai i loma.” 

9. Era sa cakava na kavetani ni veiyadrau na 
veika kecega sa vakarota o Jeoiata na bete. Era sa 
dui tauri ira yadua na nona tamata e dodonu mera 
cakacaka e na Siga ni Vakacecegu, kei ira era sega 
ni cakacaka e na Siga ni Vakacecegu, ka ra sa lako 
mai vei Jeoiata na bete. 

10. Sa qai solia na bete vei ira na kavetani ni 
veiyadrau na moto kei na i sasabai ka ra a nona tu 
na Tui o Tevita, era tiko e na loma ni vale i Jiova. 
11. Era sa qai tucake na dauyadra, o ira taucoko 
na tamata kei na i yaragi e ligadra, era sa tu 
wavolita na tui, mai na yasa i matau ni vale ni soro 
kina yasa i mawi ni vale ni soro, e na i cabocabo ni 
soro kei na vale. 

12. Sa qai kauta mai tuba o koya na luve ni tui, 
vakadabera i uluna na i sala vakatui, ka solia vei 
koya na i yaragi, era sa buli koya me tui ka lumuti 
koya, era sa vakasausau ka vaka, “Me bula dede 
na tui!” 


Na Mate I Acalaia 
13. la ni sa rogoca o Acalaia na domodra na 

dauyadra kei ira na tamata, sa lako sara mai vei ira 
era tiko e na vale ni Kalou. 

14. Ni sa rai yani, sa raici koya na tui ni sa tucake 
tu e na dua na duru me vaka na kena i vakarau 
vakavanua; o ira na i liuliu kei ira na dau uvu 
davui era sa tiko e na yasa ni tui. Era sa reki ka 
mamarau na lewe ni vanua taucoko ka ra sa uvu 
davui yani. Sa qai basuraka na nona i sulu o 
Acalaia ka kacivaka yani, “ Vuaviri! Vuaviri!” 

15. Sa qai vakaroti ira na kavetani ni veiyadrau o 
Jeoiata na bete, kei ira na i liuliu vakaivalu, ka 
tukuna vei ira, “Dou kauti koya yani tuba ka 
yadrava, ka vakamatei ira e na i seleiwau o ira 
yadua e ra vakamuri koya.” Ni sa tukuna oti na 
tui, “Me kua ni vakamatei o koya e na loma ni vale 
i Jiova.” 

16. Era sa tauri koya vakaukauwa, ka sa muria 
yani o koya na nodra gaunisala na ose e na 
matamata kina vale ni tui ka sa vakamatei mai 
keya. 

17. Sa qai cakava o Jeoiata e dua na veiyalayalati 
vei Jiova, vua na tui, kei ira na tamata, ni ra na 
tamata tikoga i Jiova, ka vaka talega kina na tui kei 
ira talega na tamata. 

18. Era sa qai lako taucoko yani na lewe ni vanua 
e keya kina vale ni soro i Peali, ka ra sa basuraka 
sobu. Era sa vorolaka ka vakavurumemeataka 
vakamatailalai na i cabocabo ni soro, kei na kena 
veimatakau ka vakamatei Matani na bete i Peali e 
na mata ni cabocabo ni soro. Sa qai digitaka eso na 
i liuliu na bete mera vakaraica tiko na vale i Jiova. 
19. Sa qai tauri ira na kavetani ni veiyadrau, o ira 
na dauyadra, kei ira na i vakatawa, kei ira na 
tamata taucoko e na vanua o ya, ka ra sa kauti 
koya sobu mai na tui mai na vale i Jiova, ka ra sa 
muria yani na matamata e dau yadravi ka yaco 
sara yani kina vale ni tui. Sa mani la'ki dabe sara o 
koya kina i dabedabe vakatui. 

20. Era sa reki, ka marau na lewe ni vanua 
taucoko, ka sa vakanomodi na koro, baleta ni ra sa 
vakamatei Acalaia e na i seleiwau e na loma ni 
vale ni tui. 

21. A se qai yabaki vitu ga o Jioasi ena nona 
cabeta cake na i tutu vakatui. 


Sa Tara Cake Tale Na Vale Ni Soro O Jioasi 


12. E na i kavitu ni yabaki i Jeu, sa mai tui 


kina o Jioasi, ka lewa tiko e Jerusalemi me rauta ni 
vasagavulu na yabaki. Na yaca i tinana o Sibia e 
Perisepa. 

2. Ecakava taucoko o Jioasi na ka e dodonu e na 
mata i Jiova e na veisiga kecega e vakasalataki 
koya tiko kina o Jioiata na bete. 

3. la e sega ga ni kau laivi na veivanua cecere, 
era se vakacaboi soro ka ra se vakama tikoga na 
tamata e so na ka boi vinaka e na vanua cecera o 
ya. 

4. Sa qai tukuna o Jioasi vei ira na bete, “Nai 
lavo taucoko me baleta na soli ni vakacacabo ka ra 
a kau mai ki na vale i Jiova -- na i lavo e rawa mai 


na i wiliwili ni tamata yadudua, na i lavo e 
vakarautaka e dua na tamata — kei na i lavo kece e 
lomasoli kina e dua na tamata e yalona me kauta 
mai ki na vale i Jiova, 

5. “Me ra qai taura mai na bete, me yadua mai 
na dui nodra i wasewase ni vanua, me 
vakavinakataki kina na veitiki ni vale e ca tu, kei 
na kena e sa karusa sobu.” 

6. Sa qai yaco vakakina, e nai ka ruasagavulu ka 
tolu ni yabaki i Jioasi era se sega ni 
vakavinakataka kina na bete na vanua eso e 
vakacacani e na vale ni soro. 

7. Sa qai kacivi Jioiata na bete o tui Jioasi kei ira 
na vo ni bete, ka tukuna vei ira, “Na cava dou se 
sega ni vakavinakataka kina na vanua e ca tu e na 
vale ni soro? la oqo, mo dou sa muduka na 
nomudou tauri i lavo mai na nomudoui wasewase 
ni vanua, ia dou veisoliyaka yani me rawa ni tarai 
cake tale vakavinaka na veivanua e vakacacani tu 
e na vale ni soro.” 

8. Era sa mani duavata na bete me ra kua ni 
ciqoma tale e dua nai lavo mai vei ira na tamata, 
ka me ra kua talega ni vakavinakataka na vanua e 
sa ca tu e na vale ni soro. 

9. Sa gai taura e dua na kisi kau lailai o Jioiata na 
bete, cakava e dua na gara e dela ni kenai sogo, ka 
vakaravia toka e na yasa i matau ni dua e curu mai 
ki na vale i Jiova; ia o ira na bete era vakatawana 
tiko na katuba era sa dau la'ki biuta e kea nai lavo 
taucoko e kau mai me kumuni e na vale i Jiova. 

10. Sa qai yaco, ni ra sa raica ni sa levu nai lavo e 
na loma ni kato era sa lako mai na vunivola ni tui 
kei na bete levu mera tawana e na taga, ka ra 
wilika talega nai lavo kece e kune ena vale i Jiova. 
11. Era sa qai solia nai lavo, o koya sa vidai mai, 
ki na ligadra na a cakava na cakacaka, o ira ka ra 
vakadigova tiko na vale i Jiova, ka ra sa saumi 
kina na matai kei ira na dautara vale ka ra 
cakacaka tiko e na vale i Jiova, 

12. O ira na dau tuvana ka ra dau taya talega na 
vatu, na kena voli mai na kau kei na ta ni vatu, me 
vakavinakataki kina na tikina e sa ca tu e na vale i 
Jiova, kei na kena e sa saumi oti me 
vakavinakataki kina na vale ni soro. 

13. Ia era a sega ni mani buli e na vale i Jiova na 
beseni siliva, nai koti, beseni ni wai, na davui, nai 
yaya koula se varasa, mai nai lavo e kau mai ki na 
vale i Jiova. 

14. Fra sa votai e kea o ira na dau cakacaka, ka ra 
sa cakava vakavinaka kina na vale i Jiova. 

15. Ia era sa sega ni gadreva tale e dua na tobu ni i 
lavo vei ira na tamata e soli yani vei ira e ligadra 
nai lavo me ra la'ki saumi kina na tamata 
cakacaka, ni ra sa yalodina ga e na kena 
veivotayaki. 

16. Nai lavo e dau kumuni me baleta na cakacala 
kei na kena e baleta nai valavala ca e sa sega ni 
kau mai ki na vale i Jiova. Era sa votai ga kina na 
bete. 

Sa Vakarerei Jerusalemi O Asaeli 

17. la o Asaeli na tui Siria sa lako cake ka veivala 
kei Kaca, ka taura; ka sa vakanamata yani na 
matana ki Jerusalemi. 

18. Sa qai kauta taucoko nai yaya tabu o Joasi na 
tui Juta ka ratou a vakacabora taumada na tamana 
o Josevata, o Jorami, kei Asaia na tui Juta, kei na 
nonai yaya tabu ga, kei na koula kecega e kune e 
na kato ni yau e na vale i Jiova kei na vale ni tui, 
ka vakauta yani vei Asaeli na tui Siria. E sa lako 
tani o koya mai Jerusalemi. 


Na Mate I Joasi 

19. la na vo ni nona cakacaka o Joasi, kei na ka 
kecega e cakava o koya, e sega li ni volai tu e na 
nodra i vola tukutuku ni veigauna na tui Juta? 

20. E ratou sa tucake na nona tamata ka bukia na 
kena vere, ka vakamatei Joasi e na vale i Milo, ka 
lako sobu ki Sila. 

21. O Josaka na luve i Simeaci kei Josevati na luve 
i Somia, na nona tamata, e rau sa samuti koya. Sa 
mani mate, ka ra sa buluti koya kei ira na tamana 
e na Koro i Tevita. Sa qai lewa o Amasaia na 
luvena me kenai sosomi. 


Sa Lewa E Isireli o Jioeasi 


13. EE nai ka ruasagavulu katolu ni yabaki i 


Joasi na luvei Asaia, na tui Juta, e sa yaco me tui 
Isireli mai Samaria o Jioeasi na luve i Jeu, ka mani 
tinikavitu taucoko na yabaki na dede ni nona 
lewa. 

2. Esa dau caka ca o koya e na mata i Jiova, ka 
ucuya nai valavala ca Jeropoami na luve i Nipati, 
o koya ka vakai-valavalacataki Isireli. E a sega ni 
bau biuta laivi o koya. 

3. Sa qai tubu cake mai na cudru i Jiova vei ira 
na Isireli, ka sa mani soli ira yani o Koya ki na ligai 
Asaeli na tui Siria, kei na liga i Peni-Etati na luve i 
Asaeli, e na nodra veisiga taucoko. 

4. Sa qai vakamamasu o Jioeasi vei Jiova, ka sa 
rogoci koya o Jiova; ni sa raica o Koya na nodra 
rarawa na Isireli, ni sa vakararawataki ira o tui 
Siria. 

5. lao Jiova sa qai solia vei ira na Isireli e dua na 
dauveisereki, ka ra sa mani dro bula mai na 
ligadra na kai Siria, ka ra sa vakatawana tikoga na 
nodra vale laca na Isireli me vaka ga mai liu. 

6. Era sa sega ga ni biuta rawa nai valavala ca 
mai na vuvale i Jeropoami, o koya ka vakai- 
valavalalcataki Isireli, ia era sa lako muria tikoga, 
ka se tiko voli ga e Samaria na matakau. 

7. Ni a biuta tu ga mai ki na mataivalu i Jioeasi 
era lewe limasagavulu na dauvodo ose, tini na 
qiqi ni valu, kei na tini na udolu na sotia era 
taubale e yavadra, ni sa vaqeavutaki ira oti o tui 
Siria ka vakayacori ira me ra kuvu ni qele sa dau 
samulaki. 

8. Na vo ni cakacaka i Jioeasi, na veika kece e sa 


cakava o koya, kei na nona kaukauwa, era sega li 
ni volai ena kedra i vola tukutuku ni veigauna na 
tui Isireli? 

9. Sa mani moce vata kei ira na nona qase o 
Jioeasi, ka ra sa buluti koya mai Samaria. Sa qai 
sosomitaki koya o Jioasi na luvena. 


Sa Lewa E Isireli O Jioasi 

10. E nai ka tolusagavulu kavitu ni yabaki i Jioasi 
na tui Juta, sa yaco me tui mai Isireli o Jioasi na 
luve i Jioeasi mai Samaria ka vakatulewa tiko e 
kea me rauta ni tini ka ono na yabaki. 

11. Sa daucaka ca sara o koya e na mata i Jiova, ka 
sega ni biuta laivi o koya nai valavala ca i 
Jeropoami na luve i Nivati, ka vakai- 
valavalacataki Isireli, ia sa lakova ka cakava ga. 

12. la na kena vo ni cakacaka i Jioasi, na ka kece e 
cakava, na nona kaukauwa ka vala kina o koya kei 
Amasaia na tui Juta, e sega beka ni volai e na 
kedra i vola tukutuku ni veigauna na tui Isireli? 
13. Sa qai moce vata kei ira na nona qase o Jioasi. 
Sa qai dabeca na nona i dabedabe vakatui o 
Jeropoama. Sa qai bulu mai Samaria o Jioasi kei ira 
na tui Isireli. 


Na Mate I Ilaisa 

14. Sa mani tauvi Ilaisa e dua na mate 
dauveiveitauvi ka sa na mate kina. Sa lako sobu 
sara mai vei koya o Jioasi na tui Isireli ka tagicaki 
koya sara e matana, ka tukuna, “Ulei na tamaqu, 
na tamaqu, na qiqi ni valu i Isireli kei ira na 
dauvodo ose!” 

15. Sa qai tukuna vei koya o Ilaisa, “Mo taura e 
dua na dakai titi kei na so na gasau.” Sa mani 
taura sara o koya e dua na dakai titi kei na so na 
gasau. 

16. Sa qai tukuna sara o koya vei tui Isireli, “Mo 
biuta na ligamu e na dakai.” Sa biuta sara o koya 
na ligana e na dakai, ka sa biuta yani oilaisa na 
ligana ki na dela ni ligana na tui. 

17. Sa tukuna sara o koya, “Dolava na katuba leka 
donuya na tokalau”; ka sa dolava sara o koya. Sa 
tukuna sara vua o llaisa, “Vanataka”; sa vanataka 
yani o koya. Ka sa tukuna o koya, “Na gasau ni 
veisereki i Jiova kei na gasau ni veivakabulai mai 
vei ira na kai Siria, ni dodonu mo samuti ira na kai 
Siria mai Afeki me yacova ni o sa vaqeavutaki 
ira. 

18. Sa qai tukuna o koya, “Mo taura na gasau,” sa 
taura sara o koya. Sa tukuna vei tui Isireli o koya, 
“Samuta na qele”; sa samuta vakatolu, ka qai 
cegu. 

19. la sa cudruvi koya na tamata ni Kalou, ka 
tukuna, “E dodonu mo a samuta vakalima se 
vakaono, o na samuti Siria talega kina vakaoqo me 
yacova sara ni o sa vageavutaki koya! la oqo, o na 
samuti Siria ga vakatolu.” 

20. Sa qai mai mate o Ilaisa, ka ra sa buluti koya 
sara. Donuya na vula i tubutubu ni yabaki o ya, 
era sa cakava mai na kai Moape e dua na kaba 
vakaivalu. 

21. Sa qai yaco, ni ra sa buluta tiko e dua na 
tamata; vakasauri era sa raica rawa e dua nai 
lawalawa batikadi; ka ra sa mani biuta ga yani na 
tamata o ya ki nai bulubulu i llaisa; ia ni ra sa 
tukuca sobu na yago ni tamata o ya ka tara sara na 
sui nei Ilaisa, sa bula tale ka tucake tale e yavana. 


Era Sa Taura Tale Na Isireli Na Veikoro Mai Vei 
Siria 

22. la o Asaeli na tui Siria sa vakatotogani Isireli e 
na gauna taucokoi Jioasi. 

23. O Jiova sa lomani ira dina, ka sa yalololoma 
talega vei ira, ka kauwaitaki ira baleta na Nona 
veiyalayalati vei Eparaama, Aisake, kei Jekope ka 
sega ni via vaqeavutaki ira se vakasavi ira tani mai 
na Nonai Serau. 

24. Sa qai mai mate o Asaeli na tui Siria. Sa qai 
vakatulewa o Peni-Etati na luvena. 

25. la o Jioasi na luve i Jioeasi sa taura lesu tale 
mai e na liga i Peni-Etati, na luve i Asaeli, na 
veikoro ka a kauta tani e na liga i Jioeasi na 
tamana e na i valu. E vakatolu na nona vakadrukai 
koya o Jioasi ka taura lesu tale mai vua na veikoro 
e nei Isireli. 


Sa Lewa E Juta O Amasaia 


14. e nai karua ni yabaki i Jioasi na luve i 


Jioeasi, na tui Isireli, sa dabeca o Amasaia na luve i 
Joasi na tui Juta nai dabedabe vakatui. 

2. E sa yabaki ruasagavulu kalima o koya e na 
gauna e mai tui kina, ka sa lewa tiko e Jerusalemi 
me ruasagavulu ka ciwa na yabaki. Na yaca i 
tinana o Jioadani e Jerusalemi. 

3. Ecakava o koya na ka e dodonu e na mata i 
Jiova, ia e sega ga ni tautauvata sara kei na tamana 
o Tevita; e cakava ga o koya na ka e cakava e liu o 
Joasi na tamana. 

4. Ea sega ni mani kau laivi sara na veivanua 
cecere, ka ra se vakacacabo tikoga na tamata ka 
vakama na ka boi vinaka e na veivanua cecere. 

5. Sa qai yaco, na gauna ga sa vakataudeitaki 
kina na matanitu e ligana, sa tekivu sara o koya 
me vakamatei ira na nona tamata era a vakamatei 
tamana na tui. 

6. la na luvedra o ira era a laba, e a sega ni 
vakamatei ira me vaka na ka sa volai e nai Vola ni 
Vunau i Mosese, ka a vakarota kina o Jiova, ka 
vaka, “Era na sega ni vakamatei na tamani gone e 
na vuku ni luvedra, ka vakatalega vei ira na gone 
era na sega ni vakamatei me baleti ira na tamadra; 
ia ena vakamatei ga na tamata e na vuku ni nona i 
valavala ca.” 

7. Sa vakamatea o koya e tini na udolu na kai 
Itomi e na buca ni Masima ka sa tauri Sela e nai 
valu, ka vakatoka na yacana me o Jokicili me 
yacova na siga ni kua. 

8. Sa qai vakau i tukutuku o Amasaia kivei Jioasi 
na luve i Jioeasi, na luve i Jeu, na tui Isireli, ka 
vaka, “Lako mai, me daru mai veiqali sominiwai 
mada e nai valu.” 


9. O Jioasi na tui Isireli sa talatala vei Amasaia na 
tui Juta ka tukuna, “Na kau votovotoa ka tiko mai 
Lepanoni e a kau yani ki na sitari e tiko mai 
Lepanoni, ka vaka, ‘Solia mai na luvemu yalewa 
vua na luvequ tagane me watina, ka sa dua na 
manumanu kila e tiko e Lepanoni e sa tavali ka 
butugagia na kau votovotoa. 

10. “E dina ni o sa vakadrukai Itomi, ka sa laveti 
iko cake na yalomu, Vakalagilagi tiko e kea, ka 
tiko ga e vale; na cava o via siova yani kina na ca 
me vakabalei iko - kei Juta?” 

11. la sa sega ni via vakarorogo o Amasaia. Sa qai 
curu yani ki tautuba o Jioasi na tui Isireli; ka rau sa 
qai veisotari mata kei Amasaia na tui Juta e Peci- 
Semesi e nei Juta. 

12. Sa qai vakadrukai o Juta mai vei Isireli, ka ra 
sa dui dro na tamata ki na nona vale laca. 

13. O Jioasi na tui Isireli sa qai vesuki Amasaia na 
tui Juta, na luve i Joasi, na luve i Asaia, mai Peci- 
Semisi, ka sa lako yani o koya ki Jerusalemi, ka 
basuka sobu na bai kei Jerusalemi mai na 
Matamata kei Ifereimi ki na Tutu ni Matamata — 
va na drau na kiupiti. 

14. Ka sa kauta taucoko o koya na koula kei na 
siliva, nai yaya taucoko era a kune e na vale i Jiova 
kei na nona vale ni yau na tui, kei ira era tauri 
vakavesu, ka lesu ki Samaria. 

15. la na vo ni cakacaka kece i Jioasi ka cakava o 
koya--na nona kaukauwa, kei na nona a valuti 
Amasaia na tui Juta - era sega li volai ena nodra i 
vola tukutuku ni veigauna na tui e Isireli? 

16. la sa moce vata kei ira na nona qase o Jioasi, 
ka sa bulu mai Samaria vata kei ira na tui e Isireli. 
17. Sa qai bula tiko o Amasaia na luve i Joasi na 
tui Juta me tinikalima na yabaki mai na gauna sa 
mate kina o Jioasi na luve i Jioeasi, na tui Isireli. 

18. la na vo ni cakacaka i Amasaia, era sega li ni 
volai tu e nai vola tukutuku ni veigauna me baleti 
ira na tui e Juta? 

19. Era sa qai bukia na kena vere e Jerusalemi, ka 
sa dro yani kina o koya ki Lakisi, ia era sa cicimuri 
koya tikoga ki Lakisi ka vakamatei koya mai kea. 
20. Era sa qai vakavodoki koya mai ena ose, ka sa 
qai mai bulu o koya e Jerusalemi kei ira na nona 
qase e na K oro i Tevita. 

21. O ira kece na tamata e Juta era sa kauti 
Asaraia ka se qai yabaki tinikaono ga, ka buli koya 
me tui ka sega ga ni o tamana o Amasaia. 

22. Sa tarai Elaci o koya ka vakalesuya vei Juta, ka 
sa qai mai moce vata yani na tui kei ira na nona 
qase. 


Sa Lewa E Isireli O Jeropoami Nai Karua 

23. E nai katini kalima ni yabaki i Amasaia na 
luve i Joasi, na tui Juta, sa mai vakatulewa e 
Samaria o Jeropoami na luve i Jioasi, na tui Isireli, 
ka vasagavulu ka dua taucoko na yabaki ni nona 
lewa. 

24. Sa caka ca o koya e na mata i Jiova ka sega ni 
lako tani mai o koya mai nai valavala ca taucoko i 


348 


2 TUI 


Jeropoami na luve i ka a vakai- 
valavalacataki Isireli. 

25. Sa vakasuka tale o koya nai yalayala kei Isireli 
mai nai curucuru i Amaci ki na Wasawasa o Araba 
me vaka na vosa i Jova na Kalou i Isireli, ka a 
vosataka vua na Nona tamata o Jona na luve i 
Amitai, na parofita ka cavutu mai Qaca-Eferi. 

26. Sa raica mai o Jiova ni sa rui gaga na nodra 
vakararawataki na Isireli; o ira na bobula kei ira na 
galala. Ka sa sega ni dua na dauveivuke e Isireli. 
27. Ea sega ni tukuna o Jiova ni na bokoca laivi 
na yacadra na Isireli mai na ruku i lomalagi, ia sa 
vakabulai ira ga o Koya mai na liga i Jeropoami na 
luve i Joasi. 

28. la na vo ni nona cakacaka o Jeropoami, kei na 
veika kece e sa cakava o koya - na nona 
kaukauwa, nai valavala ni nona dau vakacibi-i- 
valu, kei na nona tauri vakavesu me baleti Isireli, 
mai tamasiko ki Amaci, na veika era taukena na 
Juta - e sega beka ni volai e nai vola tukutuku ni 
veigauna baleti ira na tui e Isireli? 

29. Sa mani moce vata kei ira na nona qase o 
Jeropoami, o ira na tui e Isireli. Sa qai taura na 
vakatulewa o Sakaraia na luvena. 


Nipati, 


Sa Lewa E Juta O Asaraia 


15. e nai ka ruasagavulu kavitu ni yabaki i 


Jeropoami na tui Isireli, sa yaco kina me tui o 
Asaraia na luve i Amasaia na tui Juta. 

2. Ese qai yabaki tini kaono ga e na nona sa mai 
tui, ka lewa tiko mai Jerusalemi me limasagavulu 
karua na yabaki. Na yaca i tinana o Jikolaia e 
Jerusalemi. 

3. E caka vinaka o koya e na matai Jiova, me 
vaka ga na ka sa cakava o tamana o Amasaia, 

4. E se vo tikoga na nodra vagalalataki na 
veivanua cecere, era se vakacabo- soro tikoga 
kina na tamata ka vakama na ka boi vinaka e na 
vanua cecere o ya. 

5. Sa qai ia o Jiova me samuti koya na tui, sa 
yaco kina o koya me vukavuka me yacova na siga 
e mate kina, sa qai mai vakatawana tiko yani o 
koya e dua na vale lala. E na loma ni vale vakatui 
sa taukena tiko o Jocame na luvena na tui ka sa 
vakatulewa tiko vei ira na lewe ni vanua. 

6. la na vo ni cakacaka i Asaraia, kei na veika 
kecega e sa cakava oti o koya, e sega li ni volai tue 
nai vola tukutuku ni veigauna me baleti ira na tui 
e Juta? 

7. Sa qai mai moce yani o Asaraia vata kei ira na 
nona qase, ka ra sa buluti koya kei tamana e na 
koroi Tevita. Sa qai mai tui o Jocame na luvena me 
sosomitaki koya e na nonai tutu. 


Sa Lewa E Isireli O Sakaraia 

8. E nai ka tolusagavulu ka walu ni yabakii 
Asaraia na tui Juta, sa lewa tiko e Isireli kei 
Samaria me vula ono o Sakaraia na luve i 
Jeropoami. 


9. Sa cakava na ka ca o koya e na mata i Jiova, ka 
ucuya na ka era sa cakava na nona qase; ka sega ni 
lako tani mai nai valavala ca i Jeropoami na luve i 
Nipati ka a vakai-valavalacataki Isireli. 

10. Sa qai bukiveretaki koya o Salumi na luvei 
Javesi, e na nona samuta ka vakamatei koya e na 
vakatulewa. 

11. la na vo ni cakacaka i Sakaraia, era sa volai 
vakaidina e na kedra i vola tukutuku ni veigauna 
na tui e Isireli. 

12. Sai koya oqo na vosa i Jiova ka a vosataka vei 
Jeu ka vaka, “Era na dabeca na luvemu nai 
dabedabe ni vakatulewa e Isireli me yacova nai 
kava ni tabatamata.” 


Sa Lewa E Isireli O Salumi 

13. Sa yaco me tui o Salumi na luve i Japesi e nai 
ka tolusagavulu ka ciwa ni yabaki i Usaia na tui 
Juta ka vakatulewa tiko me vula dua taucoko e 
Samaria. 

14. la o Minaimi na luve i Gadai sa lako cake mai 
Tisa, e lako mai ki Samaria, ka samuti Salumi na 
luve i Japesi mai Samaria ka vakamatei koya; ka sa 
vakatulewa me kenai sosomi. 

15. la na vo ni cakacaka i Salumi, kei na buki vere 
e a liutaka o koya, era sa volai vakaidina tu e nai 
vola tukutuku ni veigauna me baleti ira na tui e 
Isireli. 

16. Sa qai tekivu me valuti Tifisa o Minaimi mai 
Tisa, o ira era tiko e kea, kei nai yalayala ni vanua. 
E na nodra a sega ni via soro, sa valuti ira kina o 
koya. O ira na marama era bukete tu era sa tavai 
bulabula. 


Sa Lewa E Isireli O Minaimi 

17. E na i ka tolusagavulu ka ciwa ni yabaki i 
Asaraia na tui Juta, sa yaco talega kina o Minaimi 
na luve i Gadai me tui e Isireli taucoko, ka tini na 
yabaki na nona lewa e Samaria. 

18. A sa dau cakava na ka ca o koya e na mata i 
Jiova; ka sega ni lako tani mai e na nona bula e na 
veisiga kece mai na i valavala ca i Jeropoami na 
luve i Nipati, ka a vakaivalavalacataki Isireli. 

19. Sa qai lako mai o Pulu na tui Asiria me valuta 
na vanua; ka mani solia vua o Minaimi e dua na 
udolu na taledi na siliva, me rawa kina ni tiko vata 
kei koya na ligana ka me vakaukauwataki kina na 
matanitu e na ruku ni nona vakatulewa. 

20. la o Minaimi sa vakarota me kumuni 
vakaukauwa na i lavo e Isireli, mai vei ira na 
vutuniyau ka vaka vatu, kei ira na tamata 
yadudua me ra tauya limasagavulu na sikeli na 
siliva, ka me soli vua na tui Asiria. Sa qai vuki lesu 
tale o tui Asiria, ka sa sega ni qai tiko e na vanua o 
ya. 

21. la na vo ni cakacaka i Minaimi, kei na ka 
kecega e cakava o koya, e sega beka ni ra volai tu e 
na i vola tukutuku ni veigauna me baleti ira na tui 
e Isireli? 

22. Sa qai mai moce yani o Minaimi kei ira na 

nona qase. Sa mai sosomitaki koya yani o Pekaia e 
na nona i tutu ni vakatulewa. 


Sa lewa E Isireli O Pekaia 

23. E nai ka limasagavulu ni yabaki i Asaraia na 
tui Juta, sa yaco o Pekaia na luve i Minaimi me tui 
e Isireli mai Samaria, ka rua na yabaki na dede ni 
nona veiliutaki. 

24. A sa cakava na ka ca o koya e na mata i Jiova; 
ka sega ni lako tani mai na i valavala ca i 
Jeropoami na luve i Nipati o koya ka 
vakaivalavalacataki Isireli. 

25. la o Pika na luve i Rimakia, e dua ga na nona i 
liuliu vakaivalu, sa bukiveretaki koya ka 
vakamatei koya mai Samaria, e na baivatu ni vale 
ni tui, vata kei Akoba kei Araia; ka tiko vata kei 
koya e lewe limasagavulu na turaga ni Kiliati. A sa 
vakamatei koya ka taura na i tutu ni nona lewa. 

26. Sa vakaoqo na vo ni cakacaka i Pikaia, kei na 
ka kecega sa cakava o koya, e sa volai vakaidina tu 
e na nodra i vola tukutuku ni veigauna na tui e 
Isireli. 


Sa Lewa E Isireli O Pika 

27. E na i ka limasagavulu ka rua ni yabaki i 
Asaraia na tui Juta, sa yaco me tui e Isireli o Pika 
na luve i Remalaia ka vakaitikotiko mai Samaria 
me ruasagavulu na yabaki. 

28. A sa cakava na ka ca o koya e na mata i Jiova, 
ka sega ni lako tani mai na i valavala ca i 
Jeropoami na luvei Nipati, o koya ka 
vakavalavalacataki Isireli. 

29. E na veisiga i Pika na tui Isireli, sa lako mai o 
Tikilau Palisa na tui Asiria ka tauri Ijoni, Epeli 
Peci, Maakai, Janoa, Kitesi, Asori, Kiliati, kei Kalili, 
era vanua taucoko vaka Nafitalai, ka qai kauti ira 
yani vakavesu ki Asiria. 

30. Sa qai liutaka e dua na bukivere o Osea na 
luve i Fla me coriti kina o Pika na luve i Rimalaia, 
sa samuta ka vakamatei koya sara, sa qai dabeca o 
koya na i dabedabe ni vakatulewa me kenai 
sosomi e na i ka ruasagavulu ni yabaki i Jocami na 
luve Usaia. 

31. Sa vakaoqo na vo ni cakacaka i Pika, kei na ka 
kece e cakava o koya, era sa volai tu vakaidina e 
na i vola tukutuku ni veigauna ka nodra na tui e 
Isireli. 


Sa Lewa E Juta O Jocame 

32. E na i karua ni yabaki i Pika na luve i 
Rimalaia, na tui Isireli, o Jocame na luvei Usaia, na 
tui Juta, sa tekivu me vakatulewa. 

33. A sa yabaki ruasagavulu ka lima o koya e na 
nona sa cabeta na i tutu vakatui, ka tinikaono 
taucoko na yabaki na nona lewa mai Jerusalemi. 
Na yaca i tinana o Jerusa na luvei Setoki. 

34. Sa cakava o koya na ka e vinaka ka dodonu e 
na mata i Jiova, ka sa vakadamurimuria ga na kae 
cakava o tamana o Usaia. 

35. la e sega ga ni mani kau laivi sara na veivanua 


cecere; era se vakacaboi soro tikoga na tamata ka 
va kama na ka boi vinaka e na veivanua cecere. Sa 
mani tara o koya na Matamata E Cake ni vale i 
Jiova. 

36. Na vo ni cakacaka i Jocame, kei na ka kece e 
cakava o koya, e sega li ni ra volai tu e na i vola 
tukutuku ni veigauna me baleti ira na tui e Juta? 
37. E na veisiga o ya sa tekivu o Jiova me 
vakatalai Risini na tui Siria kei Pika ma luve i 
Rimalaia me veivala kei Juta. 

38. A sa moce vata kei ira na nona qase o Jocame, 
ka sa bulu vata kei ira nona qase e na Koroi Tevita 
na tamana. Sa qai tui o Easi na luvena me kena i 
sosomi. 


Sa Lewa E Juta O Easi 


16. E na i ka tinikavitu ni yabaki i Pika na 


luve i Rimalaia, sa tekivu me veiliutaki o Easi na 
luve i Jocame, na tui Juta. 

2. Sa yabaki ruasagavulu o Easi e na nona sa mai 
tui; ka vakatulewa mai Jerusalemi me tinikaono na 
yabaki; ka sega ni mani cakava na ka e dodonu e 
na mata i Jiova na nona Kalou, me vaka a cakava o 
Tevita na tamana. 

3. Eya lakova talega o koya na nodra sala na tui 
e Isireli; ni ya vakacabora sara mada ga na luvena 
e na bukawaga, me vaka na ka vakasisila era a 
cakava tu na veimatanitu ka vakarusai ira o Jiova 
e na matadra na Isireli. 

4. A sa vakacabora ka va kama na ka boi vinaka 
e na veivanua cecere, e na delana, kei na veiruku 
ni kau drokadroka. 

5. E rau sa qai vakacibi i valu mai o Risini na tui 
Siria, kei Pika na luve i Rimalaia na tui Isireli, e na 
nodrau sa lako cake mai ki Jerusalemi ka tuva i 
valu wavokiti Basi, ia e rau sega ga ni 
vakamalumalumutaki koya rawa. 

6. E na gauna o ya sa tauri Elaci vakavesu o 
Risini na tui Siria me nei Siria, ka vakasevi ira tani 
mai na turaga ni Juta mai Elaci. Era sa qai lako na 
kai Itomi ki Elaci ka vakaitikotiko mai keya me 
yacova na siga ni kua. 

7. Sa qai tala eso na tamata o Easi vei Tikalaci- 
Paliseri na tui Asiria, ka vaka, “Au sa nomu 
tamata ka luvemu talega. Lako cake mai ka 
vakabulai au mai na liga i tui Siria kei na liga i tui 
Isireli, e rau sa tucake mai me vorati au.” 

8. A sa kauta o Easi na siliva kei na koula ka ra a 
kune e na vale i Jiova, kei na vale ni yau ni tui ka 
vakauta yani me ka ni loloma kivei tui Asiria. 

9. A sa vakarorogoi vakasala vei koya o tui 
Asiria, ni sa kabai Tamasiko yani o tui Asiria ka 
taura, ka sa kauti ira vakavesu na kena tamata ki 
Kiri, ka vakamatei Risini. 

10. Sa qai lako ki Tamasiko na Tui o Easi me rau 
sota e keya kei Tikilaci-Paliseri na tui Asiria, ka 
raica sara e dua na i cabocabo ni soro ka tiko mai 
Tamasiko, ka sa talaki sara o Easi na Tui vei Uraia 
na bete na droini ni cabocabo ni soro kei na kena i 
cakacaka me vaka na kena caka vakamatau. 

11. A sa qai bulia sara e dua na i cabocabo ni soro 
o Uraia na bete me vaka na veika e talaki mai kina 
na Tui o Easi mai Tamasiko. Sa cakava rawa sara 
na ka o ya o Uraia na bete ni bera ni lesu mai 
Tamasiko na Tui o Easi. 

12. la ni sa lesu tale mai Tamasiko na tui, sa raica 
sara O koya na i cabocabo ni soro; a sa torova sara 
yani na i cabocabo ni soro ka vakacabora sara kina 
e so na i madrali. 

13. Sa va kama sara e so na i soro kama kei na i 
madrali laukana, ka sova yani na i madrali liviraki 
ka kureitaka yani na dra kei na i soro ni 
veivinakati e na i cabocabo ni soro. 

14. A sa kauta talega mai na i cabocabo ni soro 
varasa ka tiko e na mata i Jiova, e na mua i liu ni 
vale ni soro - e na kedrau tadrua na i cabocabo ni 
soro vou kei na vale i Jiova - ka biuta yani kina 
muana ni vualiku ni cabocabo ni soro vou. 

15. Sa qai vakaroti Uraia na bete o Easi na Tui, ka 
vaka, “Ena i cabocabo ni soro vou ka levu mo 
vakama kina na soro kama ni mataka lailai, na i 
madrali laukana ni yakavi, na nona i soro kama na 
tui, kei na nona i madrali laukana, ka vaka kina na 
i soro kama me baleti ira taucoko na leweni vanua 
na nodra i madrali laukana, kei na nodra i madrali 
liviraki; ka kureitaka kece kina na dra ni soro 
kama kei na dra kecega ka vakacabori. E na i 
cabocabo ni soro varasa au na qai mai vakadidike 
kina o au.” 

16. Sa qai cakava kece na veika e vakaroti o Uraia 
na bete ka vakaroti mai vua na Tui o Easi. 

17. A sa taya laivi na batina mai na kena i tutu o 
Easi na Tui, ka laveta tani na taqi mai na 
deladratou ka tauca sobu na Taqi levu mai na 
deladratou na bulumakau varasa sa tu e rukuna, 
ka tauca kina dua na rara vatu. 

18. Sa kauta tani talega o koya na i vakaruru ni 
Siga ni Vakacecegu ka ra se qai tara oti e na vale ni 
soro, ka sa biuta laivi talega na i curucuru ni tui ki 
tuba, mai na vale i Jiova, me baleti koya na tui 
Asiria. 

19. la na vo ni nona cakacaka o Easi, ka cakava o 
koya, era sega beka ni volai tu e na i vola 
tukutuku ni veigauna baleti ira na tui e Juta? 

20. Sa mani moce vata o Easi kei ira na nona qase 
e na Koro i Tevita. A sa lewa o Esekaia na luvena 
me kena i sosomi. 


Sa Lewa E Isireli O Osea 


17. enai ka tinikarua ni yabaki i Easi na tui 


Juta, sa yaco o Osea na luve i Ela me tui e Isireli 
mai Samaria, ka sa lewa o koya me ciwa na 
yabaki. 

2. Asa dau cakava na ka ca e na mata i Jiova, ka 
sega ni mani vakataki ira na tui e Isireli era a liu 
vei koya. 

3. Sa qai lako cake mai o Salimanisa na tui Asiria 
me vala kei koya ka sa yaco o Osea me qali vua ka 
soli i lavo ni vakacavacava vei koya. 

4. Asa toboka rawa o tui Asiria e dua na vere 


vuni mai vei Osea; ni sa tala yani o koya e so na 
tamata kivei So, na tui Ijipita, ka sega ni solia e 
dua na vakacavacava vei tui Asiria, me vaka e dau 
cakava e na veiyabaki. Sa qai sogolati koya o tui 
Asiria, ka vesuki koya e vale ni veivesu. 


Era Sa Kau Vakabobula Na Isireli Ki Asiria 

5. Sa qai lako wavokita na vanua taucoko o tui 
Asiria, a sa lako cake ki Samaria ka voliti koya tu 
vakaivalu me tolu na yabaki. 

6. E nai ka ciwa ni yabaki i Osea, sa tauri 
Samaria o tui Asiria ka kauti ira yani Isireli ki 
Asiria, ka vakatikori ira mai Ala e na bati ni 
Drano, na Uciwai o Kosani, e na nodra koro na kai 
Mitia. 

7. Sa yaco na veika oqo ni ra sa rui caka ca na 
Isireli vei Jiova na nodra Kalou, o Koya ka kauti 
ira cake tani mai na vanua o Ijipita, mai na ruku ni 
liga i Fero na tui Jjipita, era sa qai rerevaki ira tale 
na veikalou tani lalai, 

8. Ka ra vakadamurimuria na nodra i lakolako 
na veimatanitu ka a vakasevi ira tani o Jiova e na 
matadra na Isireli, kei ira na tui e Isireli ka ra a 
buli ira. 

9. O ira talega na Isireli era cakava vakavuni vei 
Jiova na nodra Kalou na veika e sega ni dodoni, ka 
ra tara vakai ira ga na veikoro cecere e na nodra 
veikorokoro kecega mai na vale ni vakatawa kina 
veikoro vakabai. 

10. Era sa vakaduria ga vakai ira na veiduru tabu, 
na matakau, e na veivanua cecere kei na veiruku 
ni kau drokadroka. 

11. Ka ra sa qai vakama na ka boi vinaka e na 
veivanua cecere kecega, me vakataki ira na 
veimatanitu ka a vakasevi ira tani o Jiova e 
matadra, ka ra cakava talega na veika toro sobu 
sara mera vakacudrui Jiova kina, 

12. era sa qarava na matakau, na ka sara ga e sa 
vosa oti kina vei ira o Jiova, “Dou kakua ni cakava 
na veika oqo.” 

13. la o Jiova e sa vakaroti ira na Isireli kei ira na 
Juta, vei ira kece na Nona parofita, ira na 
daurairai, ka tukuna, “Dou vuki tani mai na 
nomudou i valavala ca, ka maroroya na Noqu i 
Vunau kei na Noqu i vakaro, me vaka na i vunau 
taucoko Au sa vakarota vei ira nomudou qase, kei 
koya Au sa vakauta yani vei kemudou e na 
gusudra na Noqu tamata na parofita.” 

14. la era sa sega ga ni via vakarorogo, ka ra sa 
domoqa ga, me vakataki ira na nodra qase, ni ra a 
sega ni via vakabauti Jiova na nodra Kalou. 

15. Era sa cata na Nona i vakaro kei na Nona 
veiyalayalati ka sa cakava oti mada o Koya kei ira 
nodra qase, kei na Nona i tukutuku ka 
vakasalataki ira kina, era sa muria ga na i 
vakatakarakara ni matakau, era dauqaravi 
matakau, ka vakamuri ira na veimatanitu tale e so 
ka ra wavoliti ira, o ira ka sa vosa vakaukauwa 
kina vei ira o Jiova me ra kakua ni cakava na ka 
era dau kitaka. 

16. Era sa biuta tani ga Nona i vakaro taucoko o 

Jiova na nodra Kalou, ka bulia vei ira e dua nai 
vakatakarakara kei na rua na luve ni bulumakau, 
era sa bulia e dua na matakau ceuceu ka qaravi ira 
na veika kecega era tu e lomalagi, ka qaravi Peali. 
17. Era sa soli ira yani na luvedra tagane kei na 
yalewa mera vakamai ena bukawaga, na qaravi 
tevoro, tuva i mau kei na dauvagunu era sa 
volitaki ira yani kina cakava na ka ca e na mata i 
Jiova, ka vakavuna vei Koya na cudru. 

18. Sa qai katakata sara na Nona cudru o Jiova vei 
Isireli, ka sa kauti ira tani mai Matana o Koya, 
sega ni qai vo tale e dua, na yavusa duaduaga i 
Juta. 

19. E ya sega talega ni mai maroroya me 
taqomaka o Juta na i vakaro i Jiova na nodra 
Kalou, ia era sa vakamuria ga na i valavala i Isireli 
era a bulia ga. 

20. Sa qai biuti ira laivi o Jiova na nodra kawa na 
Isireli, vakararawataki ira, ka qai soli ira yani kina 
na ligadra na dauvakacaca, me yacova ni sa biuti 
ira tani mai e Matana o Koya. 

21. A sa basuki Isireli o Koya mai na vuvale i 
Tevita, ka ra sa buli Jeropoama na luve i Nipati me 
tui. Sa qai kauti ira tani mai na Isireli o Jeropoama 
e na nodra muri Jiova, ka vakavuna vei ira me ra 
cakava na i valavala ca e levu sara. 

22. Era sa muria tikoga na Isireli na i valavala ca 
kecega i Jeropoama ka cakava o koya, era sega ni 
lako tani mai kina, 

23. Me yacova sara ni sa kauti ira tani taucoko na 
Isireli o Jiova mai na Matana, me vaka sa tukuna 
oti mai o Koya vei ira na Nona tamata na parofita, 
era sa kau tani mai na Isireli e na nodra vanua 
dina ki Asiria, me yaco sara mai ni kua. 


Sa Vakatikori Samaria O Asiria 

24. Sa qai kauti ira mai na tamata mai Papiloni o 
tui Asiria, Kuca, Ava, Amaci, mai Sifaravaimi 
talega, ka mai vakatikori ira e na veikoro e 
Samaria ka sega o ira na Isireli, era sa qai taura ka 
taukena na veika kece e Samaria ka vakaitikotiko e 
na kena veikorokoro. 

25. Sa qai yaco, ena i tekitekivu ni nodra sa mai 
tauyavu e keya, era a sega ni qai rerevaki Jiova; sa 
qai vakatala yani o Jiova na laione e na kedra 
maliwa, ka vakamatei ira sara e so. 

26. Era sa qai vosa vua na tui Asiria, ka vaka, “Na 
matanitu o a kauta tani ka mai vakatikora e na 
veikoro e Samaria era sega ni kila na i valavala ni 
kena qaravi na Kalou ni vanua; o ya na vuna e 
vakatalai ira mai kina na laione e na kedra maliwa, 
ka sa yaco me vakamatei ira vakaidina baleta ni ra 
sega ni kila na i valavala ni Kalou ni vanua.” 

27. Sa qai solia yani na nona i vakaro o tui Asiria, 
ka tukuna, “Dou tala yani e dua na bete dou a 
kauti ira mai keya, ka laivi koya me lako ka la'ki 
vakaitikotiko kina, ka me vakavulica vei ira o koya 
na i valavala ni qaravi Kalou ni vanua.” 

28. Sa qai dua na bete ka ra a kauta tani mai 
Samaria sa lako mai ka mai tiko e Peceli, ka mani 


vakavulici ira sara e na i valavala ni nodra 
rerevaka na Kalou. 

29. la na veimatanitu tale eso era sa tomana 
tikoga na nodra buli ira na veikalou lalai me 
nodra, ka vakatikori ira e loma ni nodra vale ni 
lotu e na veivanua cecere ka ra a se tara tu na kai 
Samaria, mai na veimatanitu kece kei na 
veikorokoro era vakatikotiko kina. 

30. O ira na turaga ni Papiloni, era sa buli Sukoci 
Pinoci, o ira na turaga ni Kuca era sa buli Nikali, 
kei ira na turaga ni Amaci era sa buli Asima, 

31. O ira na Avaiti era sa buli Nibasi kei Tataki, 
kei ira na Sefavaite era sa vakamai ira na luvedra e 
na bukawaga vei Arameleki kei Anameleki na 
kalou ni Sefavaimi. 

32. Era sa qai rerevaki Jiova, ia ena vei wasewase 
yadudua era sa digitaki mai vei ira eso na bete ni 
veivanua cecere, ka vakacaboi soro vei ira ena 
loma ni vale ni lotu e na veivanua cecere. 

33. Era sa rerevaki Jiova, ia era qaravi ira tikoga 
na nodra veikaloulalai - me vaka na i valavala ni 
lotu ni veimatanitu era veimaliwai ka ra a kau tani 
mai kina. 

34. Me yaco mai na siga oqo, era se qarava tikoga 
na i valavala ni lotu makawa, era sega ni rerevaki 
Jiova, era sega ni muria na i lesilesi se na nodra 
veiyalayalati, na i vunau se na i vakaro sa 
vakarota o Jiova vei ira na luve i Jekope o ira sa 
vakayacani ira o Koya me o Isireli, 

35. O ira sa vakayacora vei ira o Jiova e dua na 
veiyalayalati ka vakaroti ira kina ka tukuna: 

“Dou kakua ni rerevaki ira na kalou tani, se 
mo ni cuva vei ira se qaravi ira se vakacaboi soro 
vel ira; 

36. “la o Jiova, ka a kauti kemuni cake mai na 
vanua o ljipita e na kaukauwa levu kei na liga e 
dodo yani, o Koya taudua ga mo ni rerevaka, o 
Koya taudua ga mo ni qarava, kivei Koya taudua 
ga mo dou vakacaboi soro kina. 

37. “la na i lesilesi, na veiyalayalati, na i vunau, 
kei na i vakaro ka a sa vola o Koya vei kemuni, mo 
ni qarauna mo ni vakayacora tikoga me Sega ni 
mudu; mo ni kakua ni rerevaki ira na veikalou 
tani lalai. 

38. “Kei na veiyalayalati Au sa vakayacora vata 
kei kemudou, mo dou kakua ni guilecava, dou 
kakua ni rerevaki ira na kalou tani. 

39. “la o Jiova na nomudou Kalou mo dou 
rerevaka, e na qai sereki kemudou mai o Koya mai 
na ligadra taucoko na nomuni meca.” 

40. la era sa sega ga ni via vakarokoroko, ka ra sa 
vakamuria tikoga na i valavala ni lotu makawa. 
41. Era sa rerevaki Jiova na veimatanitu oqo, ia 
era qarava tikoga na nodra matakau ceuceu, ka 
vaka talega kina o ira na luvedra kei ira na 
makubudra era tomana tikoga na ka era a cakava 
mai na tamadra kei na tubudra, ka yacova na siga 
ogo. 

Sa Lewa E Juta O Esekaia 


18. Sa qai yaco oqo e na i katolu ni yabaki i 


Osea na luve i Ela, na tui Isireli, sa tekivu me lewa 
mai Juta o Esekaia na luve i Easi na tui Juta. 

2. Esa yabaki ruasagavulu ka lima o koya e na 
nona cabeta cake na i dabedabe vakatui, ka 
vakatulewa tiko e Jerusalemi me ruasagavulu ka 
ciwa taucoko na yabaki. Na yaca i tinana o Elai na 
luvena yalewa o Sakaraia. 

3. E cakava o koya na ka e dodonu e na matai 
Jiova, me vaka na veika e cakava mai na tamana o 
Tevita. 

4. E kauta tani o koya na veivanua cecere ka 
vorolaka na veiduru tabu e so, tamusulaka na 
matakau ceuceu ka vorovorolaka vakamatailalai 
na gata varusa ka a bulia o Mosese, e na siga o ya 
era a vakama tiko kina na Isireli na ka boi vinaka 
ka vakatoka me o Niusitani. 

5. E vakararavi vei Jiova na Kalou nei Isireli, ka 
sega tale ni dua na tui e liu vei koya e Juta, se o 
koya e taravi koya mai me tautauvata kei koya. 

6. E tatakube matua toka o koya vei Jiova, ka 
sega ni lako tani mai na nona muri Koya, sa 
maroroya ga na Nona i vakaro, ka a vakarota o 
Jiova vei Mosese. 

7. Sa tiko vata ga kei Koya o Jiova, na veivanua 
kecega e lako kina e vakayaco ka, ia sa vorati tui 
Asiria o koya ka sega ni via qaravi Koya. 

8. E vakatulewataki ira na kai Filisitia me yaco 
sara i Kasa kei na i yalayala ni vanua, mai na vale 
ni vakatawa kina veikoro vakabai. 

9. lasa qai yaco, e nai ka va ni yabaki i Esekaia 
na tui, ka sa i kavitu tiko ni yabaki i Osea na luve i 
Ela, na tui Isireli, sa lako cake mai o Salimavusa na 
tui Asiria i Samaria ka tuva i valu wavokita. 

10. Ni mai oti na tolu na yabaki era sa taura e na i 
ka ono ni yabaki i Esekaia, ka sa i ka ciwa ni 
yabaki i Osea na tui Isireli, sa tauri o Samaria. 

11. la o tui Asiria sa kauti Isireli laivi vakavesu i 
Asiria ka vakatikori ira mai Ela, e na yasa i Apori, 
na Uciwai e Koseni, kei na nodra veikoro na kai 
Mitia, 

12. Ni ra sa sega ni rokova na domo i Jiova na 
nodra Kalou, ka vakacacana na Nona veiyalayalati 
kei na veika kece e ya vakarota o Mosese na 
tamata i Jiova; e ra sega ni via rogoca se cakava 
tale ga. 

13. la e na i ka tini ka va ni yabaki i Esekaia na tui, 
sa lako cake o Sinakiripi na tui Asiria ka valuti ira 
na veikoro vakabai e Juta ka tauri ira. 

14. Sa qai talaki o Esekaia na tui Juta kivei tui 
Asiria mai Lakisi, ka vaka, ne, “Au sa caka cala; 
mo lako tani mai vei au; na cava ga o na 
vakacolata vei au au na sauma.” Sa qai vakacolata 
o tui Asiria vei Esekaia na tui Juta e ono na drau 
na udolu na dola e na siliva kei na ciwa na drau na 
udolu na dola e na koula. 


15. Sa qai solia vua o Esekaia na siliva taucoko e 
kune e na vale i Jiova kei na vale ni yau nei koya 
na tui. 

16. A sa gai luvata tani mai o Esekaia na koula 
mai na katuba ni vale i Jiova kei na veiduru e sa 
tuvana oti tu o Esekaia na tui Juta, ka solia yani 
vei tui Asiria. 


Sa Vakalevulevui Koya O Sinakiripi Vei Jiova 
17. la o tui Asiria sa qai tala yani na Tatani, na 
Rapisarisi, kei na Rapisaki mai Lakisi, kei na dua 
na mataivalu levu i Jerusalemi vei Tui Esekaia. Era 
sa lako cake ka lako mai i Jerusalemi. la ni ra sa 
yaco mai e ratou sa tucake tu e na yasa ni salisali 
ni wai na tobu wai e cake, ka toka e na bati ni sala 
kina Rara Sinai. 

18. Ena gauna e ratou sa kacivi koya oti kina na 
tui, o Iliakimi na luve i Ilikana, o koya e lewa na 
vale, o Sipina na vunivola, kei Joa na luve i Esafa, 
na daunivolavola, e ratou sa lako mai tuba vei ira. 
19. Sa qai tukuna vei ira o Rapisaki, “Mo tukuna 
oqo vei Esekaia, ‘Sa tukuna oqo na tui levu na tui 
Asiria: “Na nuidei cava oqo o vakararavi tiko 
kina? 

20. “O tukutukuna tiko ni tiko na i tuvatuva kei 
na kaukauwa vakaivalu, ia era ka ni vosavosa ga. 
O cei tale beka o vakararavi tiko vua mo via vorati 
au kina? 

21. “Raica ‘qo! O sa vakararavi tiko kina i titoko ni 
gasau kavoro, o Ijipita, kevaka ena ravi kina ligana 
e dua na tamata, ena lako yani ki ligana ka 
vakamavoataka. E na vaka talega o ya o Fero na 
tui Ijipita kevaka e vakararavi vua e dua. 

22. “la kevaka o tukuna vei au, “Keimami 
vakararavi vei Jiova na neimami Kalou, e sega 
beka ni o Koya na Nona vanua cecere kei na Nona 
i cabocabo ni soro e sa kauta tani o Esekaia, ka 
tukuna vei Juta kei Jerusalemi “O dou na lotu e na 
i cabocabo ni soro oqo mai Jerusalemi’ ?”” 

23. “Ena vuku ni ka oqo, au sa kerei iko, mo 
cakava e dua na yalayala vua na noqu turaga, na 
tui Asiria, au na qai solia vei iko e rua na udolu na 
ose - kevaka o rawa ni rawati ira mai mera 
vodoka! 

24. “O na vakasuka lesu rawa vakacava e dua na 
kavetani mai na i veta e ra ni nona tamata na noqu 
turaga, ka mo qai biuta na nomu vakararavi ki 
Ijipita me baleta na qiqi ni valu kei ira na dau 
vodo ose? 

25. “Au sa lako cake mai oqo ka sega o Jiova kina 
vanua oqo me'u vakarusa? Sa tukuna vei au o 
Jiova, “Mo curuma yani na vanua oqori, ka 
vaqeavutaka.” 

26. E ratou sa qai tukuna vei Rapisaki o lliakimi 
na luvei llikaia, o Sipina kei Joa, “Au kerea mo 
vosa mada vei keitou na nomu tamata e na vosa 
vaka ni rawa ni keitou kila, ka mo kakua ni vosa 
vei keitou e na vosa vaka Iperiu ni ra vakarorogo 
tiko na tamata era tiko ena bai.” 

27. Era sa tukuna yani na Rapisaki vei iratou, “E 
talai au beka mai na noqu turaga kivua na 

nomudou turaga vei kemudou talega me keitou 
tukuna na vosa oqo, ka sega vei ira na tamata era 
dabe tiko e na bai, e ra na kania ka gunuva talega 
na nodra benu vata kei kemudou?” 

28. Era sa qai tucake na Rapisaki ka kaci 
vakadomoi levu e na vosa vaka Iperiu, ka vaka, 
“Ni rogoca na nona vosa na tui levu, na tui Asiria! 
29. “Sa tukuna na tui: “Dou kakua ni vakatara me 
vakaisini kemudou o Esekaia, ni na sega ni rawa 
vei koya me sereki kemudou mai na ligana, 

30. “Se mo dou vakatarai Esekaia me vakayacora 
mo dou vakararavi vei Jiova, ka tukuna, “Ena 
sereki keda vakaidina o Jiova, e na sega ni soli 
yani na koro oqo kina ligana na tui Asiria.” 

31. “Dou kakua ni vakarorogo vei Esekaia, ni sa 
vosa vakaogo na tui Asiria, ‘Dou veisaututaki vata 
kei au ena dua na ka ni loloma ka lako mai vei au i 
tuba, ka dou na kana vakayadua oi kemudou mai 
na nona vaini kei na veitamata yadua mai na nona 
lolo, ka na gunuva talega na tamata yadua na wai 
mai na nona i vurevure ni wai, 

32. ‘Me yacova na noqu lako mai ka kauti 
kemudou yani kina dua na vanua e vaka ga na 
nomudou vanua, na vanua ni kakana kei na waini 
vou, na vanua ni madrai kei na veivaini, na vanua 
ni veiolive kei na deni o ni, me rawa ni dou bula 
kina ka sega ni mate. la dou kua ga ni vakarorogo 
vei Esekaia, de na qai rawai kemudou, e na nona 
tukuna, “O Jiova ena sereki keda.” 

33. ʻE dua beka na kalou ni veimatanitu cava ga e 
sa bau vakabula na nona vanua mai na liga i tui 
Asiria? 

34. “E vei o ira na kalou ni Amaci, kei Arapati? E 
vei o ira na kalou ni Sifavaimi kei Ina kei Aiva? 
Era sa vakabulai Samaria beka mai na ligaqu? 

35. ʻO cei beka na Kalou mai na nodra vanua me 
vakabula rawa na nodra matanitu mai na ligaqu, 
me rawa kina vei Jiova me vakabulai Jerusalemi 
mai na ligaqu?” 

36. Era sa vakadigagalu o ira kece na tamata ka 
sega ni sauma yani vua e dua na vosa, ni sa 
vakarota mai na tui oqo, “Dou kakua ni sauma.” 
37. E ratou sa qai lako mai o Iliakimi na luvei 
Ilikaia, o koya sa daulewa na vale, o Sipina na 
vunivola, kei Joa na luve i Esafa, na dauni 
volavola, kivei Esekaia ka dresulaka na nodratou i 
sulu, ka tukuna vei koya na nodra vosa na 
Rapisaki. 


Sa Vakadeitaka O Aisea Na Veivakabulai 


19. la sa qai yaco, ni sa rogoca o Esekaia na 


tui, sa basuraka nona i sulu, ubi koya e na i sulu 
taga, ka curu yani kina vale i Jiova. 

2. Sa qai talai Iliakimi o koya e lewa na vale, o 
Sipina na vunivola, kei ira na qase vei ira na bete, 
ka ra ubi e na i sulu taga, kivei Aisea na parofita 
na luve i Emosi. 

3. Era sa tukuna vua, “Oqo na ka sa tukuna o 
Esekaia: “E dai oqo, e siga ni ca, kei na veivunauci, 
kei na vosa vakacaca, ni ra sa lako mai na gone 


mera sucu, ia sa sega ga na kaukauwa me kauti ira 
yani ki liu. 

4. “De sa na rogoca beka o Jiova na nomuni 
Kalou na vosa kecega era sa cavuta na Rapisaki, o 
koya ka tala mai na nona turaga o tui Asiria me 
vosabecataka na Kalou bula ka na vunauca na 
vosa sa rogoca o Jiova na nomudou Kalou. Ena 
vuku ni ka oqo, mo dou laveta cake na nomudou 
masu me baleti ira na kena vo era se tiko.”” 

5. E ratou sa qai lako mai vei Aisea na tamata i 
Tui Esekaia. 

6. Sa qai vosa o Aisea ka tukuna vei ira, “Mo dou 
tukuna oqo vua na nomudou turaga, ‘Sa tukuna 
vakaoqo o Jiova: “Dou kakua ni rerevaka na vosa 
dou sa rogoca, ka sa vosavakacacataki Au kina na 
tamata i tui Asiria. 

7. “Au na vakatala vakaidina vei koya e dua na 
yalo, ka na rogoca o koya e dua na i tukutuku 
vuka, ka na lesu tale kina nona vanua; Au na qai 
vakayacori koya me bale e nai seleiwau e na nona 


mean 


vanua. 


Na Veivakarerei 1 Sinakiripi Kei Na Masu I 
Esekaia 

8. Sa qai lesu tale yani o Rapisaki, ka kunei tui 
Asiria ni sa valuti Lipina tiko, ni sa rogoca o koya 
ni sa biuti Lakisi mai. 

9. Na tui sa qai rogoci Tiriaka na tui “Raica, sa 
lako mai o koya me vala vata kei iko.” Sa qai tala 
tale yani o koya e dua vei Esekaia, ka vaka, 

10. “Mo qai tukuna oqo vei Esekaia na tui Juta, ka 
tukuna: “Kakua ni vakatara na nomu Kalou o koya 
o vakararavi tiko vua me vakaisini iko, ka vaka, 
“Ena sega ni soli o Jerusalemi kina liga i tui 
Asiria.” 

11. ‘Raica! o sa na rogoca oti na ka era a cakava na 
vei tui eso ni Asiria kina vanua taucoko e na nodra 
vakarusai ira; o na bula rawa beka li o iko? 

12. “E vakabulai ira beka na kalou ni veimatanitu 
eso o ira sa vakarusai ira o tamaqu? O Kosani, 
Arani, kei Risifa, kei ira na kai Iteni ka ra tiko mai 
Tilasari? 

13. ʻE vei o tui Amaci? O tui Aripati, kei koya na 
tui ni koro levu o Sifaraimi, kei Aiva?” 

14. Sa ciqoma sara na i vola o Esekaia mai na ligai 
koya na i talaki, ka wilika sara, sa qai cabe cake 
yani o Esekaia kina vale i Jiova, ka tevuka e na 
mata i Jiova. 

15. Sa qai masu o Esekaia e na mata i Jiova, ka 
tukuna: “Oi kemuni Jiova na Kalou nei Isireli, o 
Koya sa tiko e na kedrau tadrua na Jerupi, o ni sa 
Kalou, oi Kemuni Duaduaga, e na veimatanitu 
kece e vuravura. O ni a bulia na lomalagi kei na 
vuravura. 

16. “Mo ni vakala mada na daligamuni, Turaga 
Jiova ka rogoca, Mo ni dolava mada na matamuni, 
Jiova ka raica, ka rogoca na vosa i Sinakiripi, ka sa 
vakauta oti mai me vaka na Kalou bula. 

17. “E dina, Jiova, o ira na tui kei Asiria era sa 
vakacacana sara vakalevu na veimatanitu kei na 
nodra qele, 


354 


2 TUI 


18. “Ka ra sa va kama na nodra vei kalou 
matakau; ni ra a sega ga ni kalou, era cakacaka ga 
ni liga ni tamata - na kau kei na vatu. O ya era sa 
vakarusa kina. 

19. “O koya oqo, oi Kemuni Jiova na neimami 
Kalou, au masu, Mo ni vakabulai keimami mai na 
ligana, mera na kila kina na veimatanitu e 
vuravura ni sa i Kemuni duaduaga o Jiova na 
Kalou, oi Kemuni duadua ga.” 


Na Vosa I Jiova Me Baleti Sinakiripi 
20. Sa qai veitalai yani o Aisea na luve i Emosi vei 
Esekaia, ka vaka, “Sa i koya oqo na ka e tukuna o 
Jiova na Kalou nei Isireli: “Baleta ni o sa masu mo 
vatonaki Sinakiripi na tui Asiria vei Au, Au sa 
rogoca. 
21. “Sai koya oqo na vosa sa vosataka mai o Jiova 
me baleti koya: 
“Na goneyalewa savasava ni Saioni, 
Sa raici iko sobu ka dredrevaki iko ni o ka 
beci. 
Na goneyalewa ni Jerusalemi 
Sa kurea na uluna e dakumu! 
22. "0 cei o sa vakalolovirataka 
vosavakacacana? 
Kivei cei sa voqa vakalevu kina na domomu, 
Ka tadola yani na matamu i cake? 
Ka vorati Koya na Yalosavasava ni Isireli. 
23. Vei ira na nomu i talai o sa raici Jiova kina 
vaka ca. Ka tukuna: “E na kena bini kasauru tu na 
noqu qiqi ni valu, 
Au sa cabe cake mai kina dela ni ulunivanua, 
Kina i yalayala kei Lepanoni, 
Au na taya sobu na kena veisitari balavu 
Kei na kena kaukauwa digitaki: 
Au na curuma yani na kena yawa sara ni yalayala 
Kina kena veikau vivinaka 
24. Au sa kelia ka gunuva na wai vulagi 
Ena qeteqete ni yavaqu Au sa vakamacara kece na 
uciwai lalai ni tataqomaki.” 
25. ʻE sega beka ni o rogoca e na veigauna sa oti 
Au a cakava vakacava 
Ena veigauna sa oti ena noqu a veibuli? 
Au a sa vakauta tiko mai me yacova oqo, 
Mo na yaco kina 
Mo koro vakabai sa talaraki sobu kina i binibini ni 
vakacacani. 
26. la oqo e lailai walega na kaukauwa e tiko vei 
ira na tiko kina. Era sa rere vakalevu ka bikai; 
Era sa vaka na co ni vanua 
Kei na kau ni wai drokadroka 
Sa vaka na co ni dela ni vale 
Kei na witi sa vakacacani ni bera ni tei 
27. “la au sa kila na vanua o tiko kina 
Na nomu curu yani tuba kei na nomu curu mai 
loma. 
28. Baleta na nomu cudru katakata vei Au 
Kei na nomu veivakasosataki 
E sa lako cake mai ki daligaqu 


ka 


o ya na vuna Au na vakaciqira na noqu siwa e na 
qara ni ucumu kei na i tatarovi kina tebe ni 
gusumu Au na qai vakasukai iko lesu tale 

Ena sala ga o a muria mai. 
29. *Ogo e na i vakatakilakila vei iko o na kania e 
na yabaki oqo na ka ga e bula vakai koya 
E nai karua ni yabaki na veika ga e tubu cake mai 
na ka e tautauvata o ya. 
la e na i katolu talega ni yabaki na kabukaburaki 
kei na tatamusuki 

Dou tea na veivaini ka kania sara na vuana. 
30. O ira na vo ni wasewase era sa dro mai na 
vuvale i Juta Ena ti sobu tale na wakadra, 

Ka na tubu dodonu cake na vuadra. 
31. la mai Jerusalemi e na lako mai na kena e vo 
tiko. Kei ira era a dro mai na Ulunivanua o Saioni, 
Na lomakatakata i Jiova ni lewe vuqa e na cakava 
na ka oqo.” 
32. “la sa tukuna vakaogo o Jiova me baleta na tui 
Asiria: 

“Ena sega ni lako mai o koya kina koro oqo 

Se me na vanataka e keya e dua na gasau 

Se me lako mai liu e na i sasabai 
Se me tara cake e dua na i binibini qele me vorata 
na mataivalu. 
33. Na sala ena muria mai, 

Na sala vata o ya e na muria lesu tale, 
Ena sega kina ni lako mai o koya kina koro oqo.’ 

Sa tukuna oqo o Jiova. 
34. “Niu na taqomaka na koro oqo, 
vakabula 
Ena Vukuqu kei na vuku i Tevita o koya na Noqu 
tamata.” 


Meu 


Na Druka I Sinakiripi Kei Na Nona Mate 

35. Sa qai mani yaco e na dua na bogi sa lako yani 
na agilosi i Jiova, ka vakamatea e na loma ni nodra 
keba na kai Siria e dua na drau walusagavulu ka 
lima na udolu; ia ni ra sa yadra e na mataka lailai 
na tamata, sa tu e keya na yagodra— sa ra mate 
kece. 

36. la o Sinakiripi na tui Asiria sa qai biubiu e na 
nona i lakolako lesu, me lako i vale, ka sa la'ki tiko 
i Ninive. 

37. Sa qai mani yaco, ni sa lotu tiko o koya e na 
loma ni vale ni soroi Nisiroki na nona kalou, a rau 
sa vakamatei koya e na i seleiwau na luvena o 
Ataramiliki kei Sarisiri, ka rau mani dro yani i 
Ararata. Sa qai mai lewa o Isaratoni e na nona i 
tutu. 


Sa Vakabalavutaki Tale Na Bula Nei Esekaia 


20. Ena gauna o ya sa tauvimate o Esekaia ka 


mani voleka sara ni mate. Sa qai lako vei koya o 
Aisea na parofita na luvei Emosi ka tukuna vua, 
“Sa vosa vakaogo o Jiova: “Mo cokonaka vinaka na 
nomu vuvale, ni o na mate vakaidina ka sega ni 
bula.” 

2. Sa qai vuki o koya kina lalaga, ka masu vei 
Jiova, ka vaka, 

3. “Mo ni nanuma mada oqo, i Jiova, au masu, e 
na noqu dau lako voli e Matamuni e na dina kei na 
yalododonu, ka'u sa cakava ga na ka e dodonu e 
Matamuni.” Sa tagi vakalevu sara o Esekaia. 

4. Sa qai yaco, ni se qai yaco tikoga o Aisea e 
loma donu ni rara, sa yaco mai vei koya na vosa i 
Jiova, ka tukuna mai vua, 

5. “Mo lesu tale ka tukuna vei Esekaia na nodra i 
liuliu na Noqu tamata, ‘Sa tukuna vakaogo o 
Jiova, na Kalou nei Tevita na tamamu: “Au sa 
rogoca na nomu masu, Au sa raica na wai ni 
matamu, Au na vakabulai iko vakaidina. Ena i 
katolu ni siga o na cabe cake kina vale i Jiova. 

6. “Au na kuria tale na nomu siga me tinikalima 
tale na yabaki. Au na vakabulai iko kei na koro 
oqo mai na liga i tui Asiria; Ka'u na taqomaka na 
koro oqo e na Vukuqu, kei na vukuna na Noqu 
tamata o Tevita.””” 

7. Sa qai vosa o Aisea, ka tukuna. “Mo taura e 
dua na i buli lolo.” Era sa taura ka buluta kina na 
nona bo, ka sa bula cake sara mai o koya. 

8. Sa qai tukuna o Esekaia vei Aisea, “Nai 
vakatakilakila cava e tiko ni na vakabulai au o 
Jiova, ka'u na lako cake talega kina ki na vale i 
Jiova e na i katolu ni gauna?” 

9. Sa qai vosa o Aisea, ka tukuna, “Sa i koya oqo 
na i vakatakilakila vei iko mai vei Jiova, ni na 
cakava o Jiova na ka e sa vosa oti kina o Koya, me 
toso i liu na i yaloyalo me tini na i kalawa se me 
suka tale i muri me tini na i kalawa?” 

10. Sa qai sauma yani o Esekaia, “E ka rawarawa 
ga na kena lako sobu na i yaloyalo me tini na i 
kalawa, sega, laiva mada me suka i muri nai 
yaloyalo me tini na i kalawa.” 

11. Sa qai kaci yani o Aisea vei Jiova, ka sa 
vakasuka tale mai o Koya na i yaloyalo me tini na i 
kalawa i muri, ka lako sobu kina na i 
vakatakilakila ni matanisiga i Easi. 


O Ira Na I Talai Mai Papiloni 

12. E na gauna o ya o Pirotaki-Palatani na luve i 
Palatani, na tui Papiloni, sa kauta e dua na i vola 
kei na ka ni loloma vei Esekaia, ni sa rogoca o 
koya ni tauvimate tiko o Esekaia. 

13. Sa vakarogoci iratou vakavinaka o Esekaia, ka 
vakatakila vei iratou na veivale taucoko ni nona i 
yau - na siliva kei na koula, na kaloni kei na 
waiwai ni lumu, kei na nona i yaragi - kei na ka 
kecega e kunei e na nona i yau. E sega tale e dua 
na ka me tiko e nona vale kei na nona matanitu e 
sega ni vakatakila vei ira o Esekaia. 

14. Sa qai lako o Aisea na parofita vei Tui Esekaia, 
ka tukuna vua, “Na cava e ratou tukuna na tamata 
oqo ka ra lako talega mai vei iko mai vei?” Sa 
tukuna sara o Esekaia, “Era lako mai na dua na 
matanitu yawa sara, mai Papiloni.” 

15. Sa qai tukuna, “Na cava so era sa kunea ena 
nomu vale?” Sa sauma o Esekaia, “Era sa raica na 
ka kecega e tu e noqu vale; sega tale ni qai vo e 
dua na ka e na noqu i yau, ka'u sega ni vakatakila 
vel ira.” 


16. Sa qai tukuna o Aisea, vei Esekaia, “Rogoca na 
vosa i Jiova: 

17. ‘Raica, sa lako tiko mai na siga, na ka kece 
oqori e tiko ena nomu vale, kei na veika kece era a 
binia tiko mai na nomu qase, me yacova na siga 
oqo, e na kau kece yani ki Papiloni; sega ni dua 
tale na ka me vo, sa tukuna ogori o Jiova. 

18. “Era na kauta laivi talega e so na luvemudou 
tagane ka ra lako sobu mai vei kemudou, o koya 
dou na vakasucuma, ka ra na la'ki euniki 
(matanivanua) e na vale nei tui Papiloni.”” 

19. Sa qai tukuna o Esekaia vei Aisea, “Sa rui 
vinaka na vosa i Jiova o sa cavuta!” Ni sa tukuna o 
koya, “Ena sega beka na vakacegu kei na dina e na 
noqu veisiga?” 


Na Mate I Esekaia 

20. Ia na vo ni vei cakacaka kece i Esekaia - nona 
kaukauwa, na nona a cakava rawa e dua na tobu 
wai kei na sala ni wai me vakau mai kina na wai ki 
na koro - e sega li ni ra volai tu e na i vola 
tukutuku ni veigauna baleti ira na tui e Juta? 

21. Sa qai mai moce yani O Esekaia kei ira nona 
qase. Sa mani taura o Manasa na luvena na lewa 
me kena i sosomi. 


Sa Lewa E Juta O Manasa 


21. E se qai yabaki tinikarua walega o Manasa 


e na nona sa mai tui, ka lewa mai Jerusalemi o 
koya me limasagavulu ka lima na yabaki. Na yaca 
i tinana o Ifasipa. 

2. E caka ca o koya e na mata i Jiova, me vaka na 
nodra caka ca na veimatanitu e vakasevi ira tani o 
Jiova e matadra na Isireli. 

3. Ea tara cake tale o koya na veivanua cecere a 
sa vakarusa mada na tamana o Esekaia; e 
vakaduria cake tale na i cabocabo ni soro i Peali, 
ka cakava tale e dua na matakau ceuceu, me vaka 
a cakava o Eapi na tui Isireli; ni a qaravi ira na 
veika buli kei lomalagi ka cuva vei ira. 

4. Etara talega na i cabocabo ni soro ena vale i 
Jiova, ka sa vosa oti kina o Jiova, “Mai Jerusalemi 
ga Au na biuta kina na yacaqu.” 

5. E tara talega na i cabocabo ni soro me baleti 
ira na veika buli kei lomalagi e na loma ni rua na 
rara vakabai e na vale i Jiova. 

6. E vakayacora vei ira na luvena me ra vakamai 
e na bukawaga, e cakava talega me daurairai, e 
vakatevoro, ka i lawalawa vata kei ira na 
daucurumi yalovelavela, kei na dau sova yaqona. 
E toro cake duadua na ka ca e cakava e na mata i 
Jiova, ka vakacudrui Koya kina vakaca. 

7. E ya ceuta e dua na matakau i Asira ka sa 
cakava oti, e na vale ka sa vosa oti kina o Jiova vei 
Tevita kei Solomoni na luvena, “E na vale mai 
Jerusalemi talega Au sa digitaka oti mai vei ira na 
yavusa e Isireli, Au na vakatikora kina na yacaqu 
me sega ni mudu; 

8. “Io Au sa na sega ni qai vakayacora tale vei ira 
na Isireli mera veilakoyaki mai na vanua Au a sa 

solia oti vei ira nodra qase - kevaka walega mera 
qaqarauni me ra cakava na ka kecega Au sa 
vakarota vei ira, kei na lawa kecega sa vakarota 
vei ira na Noqu tamata o Mosese.” 

9. la era sega ga ni via vakarorogo, ka sa lari ira 
o Manasa mera cakava vakalevu tale na ca me 
vaka na veimatanitu sa vakarusai ira o Jiova e 
matadra na Isireli. 

10. Sa qai vosa o Jiova ena gusudra na Nona 
tamata na parofita ka vaka, 

11. “Me vaka ni sa cakava o Manasa na tui Juta na 
veika ca vakasisila oqo (e sa toro sobu sara kina na 
ka ca e kitaka o koya mai vei ira na Amoraiti ka ra 
liu vei koya, ka sa vakayacori Juta me i valavala ca 
kei na nona matakau), 

12. “Sa tukuna kina vakaogo o Jiova na Kalou nei 
Isireli; Raica, Au sa kauta mai e dua na kalouca 
levu e Jerusalemi kei Juta, ia o koya ga e rogoca, e 
na gasikanunu kina na daligana ruarua. 

13. “Au na qai vakadreta e Jerusalemi na wa ni 
vakarau kei Samaria kei na i vakarau dodonu ni 
vuvale i Eapi, Ka'u na savati Jerusalemi me vaka e 
dua e qusia na veleti me qusia ka vuki 
vakatoboicutaki koya. 

14. “Au na qai biuti koya laivi na kena vo ni Noqu 
i votavota ka soli ira yani kina ligadra na nodra 
meca; ka ra na yaco me ra tamata vakacacani ka 
kovei vakaukauwa mai vei ira na kedra meca, 

15. ‘Baleta ni ra sa cakava e mataqu na ka ca, ka ra 
sa vakacudrui Au me tekivu mai na gauna era 
lako tani kina mai Ijipita na nodra qase, me yacova 
na siga ogo.”” 

16. A sa qai vakadavea vakalevu o Manasa na dra 
ni tamata dodonu, me yacova ni sa vakasinaiti 
Jerusalemi mai na dua na muana kina dua tale, me 
vaka ni sa tu nona i valavala ca, sa vakayacori Juta 
talega me valavala ca, mera cakava na ka ca e na 
mata i Jiova. 

17. la na kena vo ni veika e cakava o Manasa--na 
ka kece e cakava, na i valavala ca e a 
vakayacora--e sega ni volai tu e na i vola tukutuku 
ni veigauna me baleti ira na tui e Juta? 

18. Sa moce vata kei ira nona qase o Manasa ka sa 
bulu ena nona yasa ni vale, o ya e nai teitei mai 
Usa. Sa qai lewa o Emoni me kena i sosomi. 


Na Lewa Kei Na Mate I Emoni 

19. A se qai yabaki ruasagavulu ka rua o Emoni e 
na nona sa mai tui, ka lewa mai Jerusalemi, me rua 
na yabaki. Na yaca i tinana o Mesulemeci na luve i 
Arusi na kai Jotipa. 

20. Sa dau caka ca o koya e na mata i Jiova, ka 
ucuya ga na ka e dau cakava na tamana o Manasa. 
21. E lakova talega o koya na sala e dau muria 
voli mai o tamana, ka qaravi ira na kalou matakau 
ka dau qaravi ira mai o tamana, ka lotu vei ira. 

22. E biuti Jiova tani na Kalou ni nodra qase ka 
sega ni muria na sala i Jiova. 

23. Era sa qai bukiveretaki Emoni o ira na nona 
tamata, ka vakamatei koya na tui ena nona loma 
ni vale. 


24. la o ira na lewe ni vanua era sa qai vakamatei 
ira na i lawalawa era a bukiveretaka na Tui o 
Emoni. Era sa qai buli Josaia na luvena o ira na 
lewe ni vanua me kena i sosomi e na i tutu 
vakatui. 

25. la na kena vo ni cakacaka i Emoni ka cakava o 
koya, e sega li ni volai tu ena i vola ni kedra i 
tukutuku ni veigauna na tui e Juta? 

26. Sa qai bulu o koya e na nona i bulubulu e nai 
teitei e Usa. Sa mani lewa o Josaia me sosomitaki 
koya. 


Sa Lewa E Juta O Josaia 


DJs. alas qai yabaki walu o Josaia e na nona sa 


cabeta cake na i tutu vakatui, ka lewa mai 
Jerusalemi o koya me tolu sagavulu ka dua na 
yabaki Na yaca i tinana o Setita na luve i Ataia na 
kai Posikaci. 

2. Sa cakava o koya na ka e dodonu e na mata i 
Jiova, ka muria na sala kecega nei tamana o Tevita, 
e sega ni vuki tale o koya kina yasana i matau se 
kina i mawi. 


Sa Kunea O Ilikaia Na I Vola Ni Vunau 

3. Sa qai yaco, e na i ka tinikawalu ni yabaki nei 
Tui Josaia, sa talai Safani na Vunivola mai na tui 
na luve i Asalaia na luve i Mesulame, kina vale i 
Jiova ka vaka: 

4. “Lako cake vei Ilikaia na bete levu, me wilika 
mada na i lavo sa kau oti mai kina vale i Jiova, ka 
ra a kumuna mai vei ira na tamata oiratou na i 
vakatawa ni katuba. 

5. “la me qai veisoliyaki sara yani kina ligadra 
era cakava tiko na cakacaka, o ira era vakaraica 
tiko na vale i Jiova; ka me ra na qai solia yani vei 
ira era tiko ena loma ni vale i Jiova era cakava tiko 
na cakacaka, me vakavinakataki kina na veitikina 
e cae na vale — 

6. “Veiira na cakacaka vakamatai, dautara vale, 
dauta vatu— ka me voli talega mai kina na kau kei 
na vatu sa ta me caka vakavinaka kina na vale. 

7. “Ena sega soti sara ni na gadrevi kina e dua na 
daunivika me wilika na i lavo e soli yani kina 
ligadra, baleta ni ra sa cakacaka tikoga o ira e na 
yalodina.” 

8. Sa qai tukuna o Ilikaia na bete levu vei Safani 
na vunivola, “Au sa kunea na i Vola ni Vunau e na 
vale nei Jiova.” Sa qai solia sara yani na i vola o 
Ilikaia kivei Safani, ka sa wilika sara yani o koya. 
9. Sa mani lako sara yani o Safani na vunivola 
kivua na tui, kauta tiko yani na vosa ni tui, ka 
tukuna, “Na nomuni tamata e ra sa kumuna na i 
lavo ka kune e na loma ni vale, ka ra sa solia sara 
yani kina ligadra na cakava tiko na cakacaka, ka ra 
vakaraica tiko na vale nei Jiova.” 

10. Sa tukuna sara yani o Safani na vunivola vua 
na tui, “O Ilikaia na bete e sa solia vei au e dua nai 
vola.” Sa qai wilika sara yani o Safani e na mata ni 
tul. 

11. Sa qai yaco, ni sa rogoca na tui na vosa mai na 

iVola ni Vunau, sa basuraka na nona i sulu. 
12. la na tui sa vakaroti Ilikaia na bete o Eikami na 
luve i Safani, Ekibori na luve i Maikaia, Safani na 
vunivola, kei Esaia na nona tamata na tui, ka vaka, 
13. “Lako, la'ki vakatarogi Jiova baleti au, baleti 
ira na tamata ka me baleti Juta taucoko ka me 
baleta na vosa e na i vola ka sa qai kune oqo; ni sa 
rui ka levu na cudru i Jiova sa tubu mai me baleti 
keda, ka ra a vakavuna mai na noda qase ni ra a 
sega ni talairawarawa ena veivosa ni vola oqo, me 
ra cakava me vaka na ka e volai me baleti keda.” 
14. la o Ilikaia na bete, Eikami, Ekipari, Safani, kei 
Esaia e ratou sa lako vei Ulata na parofita yalewa, 
na wati Salumi na luve i Taikava, na luvei Arasi, 
na daugarava na kovate ni sulu. (Sa vakaitikotiko 
mai Jerusalemi o koya, ena i karua ni Wasewase). 
Era sa veitalanoa vata kei koya. 

15. Sa qai tukuna vei ira o koya, “Sa i koya oqo na 
ka sa tukuna o Jiova na Kalou nei Isireli, Tukuna 
vua na tamata ka talai iko mai vei Au, 

16. “Sa tukuna vakaoqo o Jiova: “Raica, Au na 
kauta mai e dua na ca levu e na vanua ogo kei ira 
na lewena - na veivosa taucoko ni vola ka wilika o 
tui Juta — 

17. ‘Baleta ni ra sa guilecavi au ka ra vakacabora 
na ka boi vinaka ki na veikalou e so, ka ra sa 
vakacudrui au kina me'u cudruvaka na ka sa 
kitaka na ligadra. o koya oqo ena tara na vanua 
oqo na noqu veicudruvi ka na sega ni bokoci 
rawa.” 

18. “Ia ena nona sa talai kemudou O tui Juta mo 
dou mai vakamalumalumutaki kemudou ena 
matai Jiova, ‘ni sa cavuta tu na vosa i Jiova: “me 
vaka dou sa wilika ni na vakarusa na vanua — 

19. “Ka sa yacovi kemudou kina na yalo e lokomi 
kei na veivutuni ena matai Jiova, ka dou dresulaka 
na nomudou i sulu ka tagi e mataqu ena cudru kei 
na rarawa ena yacovi kemudou, ka au sa rogoci 
kemudou,” sa tukuna o Jiova. 

20. “Au na tokitaki kemudou rawa vei ira 
nomudou qase mo dou la'ki tiko vakacegu kina 
ena nomudou i bulubulu, ka na sega ni na raica na 
matamudou na ca levu au na cakava ki na vanua 
oqo.””” Era sa qai kauta lesu vua na tui na i 
tukutuku oqo. 


Sa Vakalesuya Tale Mai O Josaia Na Lotu Dina 


23. Sa qai talaki yani na tui mera soqoni kece 


mai o ira na qase e Juta kei Jerusalemi vei koya. 

2. Sa cabe cake sara na tui kina vale nei Jiova kei 
ira kece na turaga ni Juta, kei ira talega na 
lewenivanua e Jerusalemi - o ira na bete kei na 
parofita kei ira kecega na tamata, o ira na lalai kei 
ira talega era rogo. Sa qai wilika mera rogoca na 
veivosa kecega e tu e na i Vola ni Veiyalayalati ka 
a kune e vale nei Jiova. 

3. Sa tucake tu na tui e na dua na yasa ni duru ka 
cakava e dua na veiyalayalati e na mata i Jiova, 
mera muri Jiova ka maroroya Nona i Vakaro kei 
na Nona i Tukutuku kei na i Nona i lesilesi, e na 


yalona taucoko, kei na lomana talega, me 
vakayacori na vosa ni veiyalayalati oqo ka volai tu 
e nai vola. Era sa qai vakadeitaka na tamata mera 
sa tucake e na vuku ni veiyalayalati. 

4. Sa qai vakaroti Ilikaia na bete levu o koya na 
tui, o ira na bete e na i karua ni veta, kei ira nai 
vakatawa ni katuba, me ra sa kau tani mai na vale 
nei Jiova na i yaya kece ka ra a buli me nei Peali, 
vei Asira, kei ira na veika buli kei lomalagi, ka 
mani vakamai ira e na taudaku kei Jerusalemi e na 
rara mai Kitironi ka me kau yani na kedra 
dravusa ki Peceli. 

5. Sa qai biuti ira laivi na bete dauqaravi 
matakau ka ra a vakatabui ka vakayagataki tu mai 
vei tui Juta mera va kama na ka boivinaka e na 
veivanua cecere e na veikoro e Juta kei na 
veivanua kece ka wavoliti Jerusalemi, kei ira na va 
kama na ka boivinaka vei Peali, kina matanisiga, 
na vula, na veikalokalo, kei na veika buli e 
lomalagi. 

6. Sa qai kauta mai tuba na matakau ceuceu mai 
na vale nei Jiova kina Uciwai o Kitironi e na 
taudaku kei Jerusalemi, mani vakamai ira e na 
Uciwai e Kitironi me ra dravusa ka qai kaburaka 
yani na kena dravusa kina nodra i bulubulu na 
tamata e keya. 

7. Sa qai basuraka sobu na veivale ni tovo duka 
nodra na tamata ca ka ra tiko e loma ni vale i 
Jiova, na we ni liga ni nodra talitali na marama 
kina matakau ceuceu. 

8. Ka sa kauti ira kece mai na bete taucoko e 
veikorokoro e Juta, ka vakacacana na veivanua 
cecere era a vakama tiko kina na ka boivinaka na 
bete, mai Kipa ki Pierisepa, a sa basuraka sobu tale 
ga o koya na veivanua cecere e na matamata ka 
toka ravita na i curucuru ni Matamata i Josua na 
kovana ni koro, ka tiko ena yasa i mawi ni 
matamata ni koro. 

9. Edina ni ra sa sega ni lako cake mai na bete ni 
veivanua cecere kina i cabocabo ni soro i Jiova mai 
Jerusalemi, ia era sa kana madrai sega ni 
vakaleveni vata ga kei ira na wekadra. 

10. Sa qai vakacacani Topeci, ka tiko e na Buca vei 
ira na Luve i Inomi, ka sega kina ni dua e rawa ni 
cakava na luvena tagane se luvena yalewa me 
vakamai e na bukawaga vei Moloke. 

11. Sa vakauti ira tani na ose ka ra a vakacabora 
tu na tui e Juta kina matanisiga, e na i curucuru 
kina vale i Jiova, e na loma ni rumu i Necani- 
Meliki, na i liuliu ka tiko e na rumu o ya, ka 
vakamai ira na qiqi ni valu e na bukawaga. 

12. Na i cabocabo ni soro ka tiko ena delavuvu, na 
rumu e cake i Easi, ka ra a tara na tui e Juta, kei na 
i cabocabo ni soro ka a tara o Manasa e na rua na 
rara ni vale i Jiova, sa basuraka sobu na tui ka 
vakavurumemeataka, ka kaburaka yani na kedra 
kuvu kina Uciwai o Kitironi. 

13. Sa qai vakacacana na veivanua cecere na tui 
ka toka e na tokalau kei Jerusalemi, ka ceva tiko ni 
Ulunivanua ni Vadi Ca, ka a tara mada kina o 

Solomoni na tui me nei Asitoreci na nodra ka 
vakasisila na tamata i Amoni. 

14. Ka sa vorovorolaka na veiduru eso ka taya 
sobu na matakau ceuceu, ka vakasoqona vata na 
sui ni tamata mera tu ena vanua o ya. 

15. Kei na so tale na i cabocabo ni soro ka tiko mai 
Peali, kei na vanua cecere ka a vakaivalavalacataki 
Isireli kina o Jeropoami na luve i Nipati, a sa tara 
ruarua kina na i cabocabo ni soro kei na vanua 
cecere ka basuraka sobu; ka sa va kama na vanua 
cecere ka vakavurumemeataka, qai mai va kama 
yani na matakau ceuceu. 

16. Ni sa vuki mai o Josaia, sa raica na 
veibulubulu e ulunivanua. Sa qai talaki yani o 
koya mera vakasoqoni kece mai na sui mai na i 
bulubulu ka qai mai vakamai ira yani e nai 
cabocabo ni soro ka vakadukadukalitaka sara me 
vaka na vosa i Jiova ka vunautaka na Nona 
tamata, o koya e talaucaka tiko na vosa oqo. 

17. Sa qai tukuna o koya, “Na vatu ni bulubulu 
cava oqo au sa raica?” Era sa qai tukuna vua na 
turaga e nakoro, “Oqo na i bulubulu nei koya na 
tamata ni Kalou ka lako mai Juta, ka vunautaka na 
veika oqo dou a sa cakava ka vorata na i cabocabo 
ni soro e Peceli.” 

18. Sa qai tukuna, “Laivi koya ga me kakua ni dua 
e tara na suina.” Era sa qai laiva tu ga na suina, kei 
na suidra na parofita ka kune mai Samaria. 

19. Sa kauta tani talega o Josaia na vale ni lotu ena 
vanua cecere era tiko ena koro o Samaria, ka ra a 
se tara mai na tui e Isireli me ra vakacudrui Jiova 
kina, ka qai cakava vei ira o koya na ka kecega e 
ya cakava ki Peceli. 

20. E vakamatei ira taucoko na bete ni vanua 
cecere era tiko e keya, e na i cabocabo ni soro, ka 
va kama yani kina na suidra na tagane, ka qai lesu 
tale i Jerusalemi. 

21. Sa qai vakaroti ira na tamata taucoko na tui, 
ka tukuna, “Ni maroroya na Lako Sivia kivei Jiova 
na nomuni Kalou, me vaka e volai tu e na i Vola ni 
Veiyalayalati.” 

22. Na Lako Sivia vaka koya a sa sega tu ni dau 
vakayacori me tekivu mai na nodra gauna na 
turaganilewa e ra a lewai Isireli tu, se ena nodra 
veisiga taucoko na tui e Isireli kei ira na tui e Juta. 
23. E nai ka tinikawalu ni yabaki nei Tui Josaia sa 
mai vakayacori kina na Lako Sivia oqo e na mata i 
Jiova mai Jerusalemi. 

24. Sa qai biuta tani o Josaia o ira era dau 
veitaratara kei na yalo mai bulu, daucurumi, na 
vuvale ni kalou matakau, kei na ka vakasisila kece 
e kunei e na vanua o Juta kei Jerusalemi me rawa 
vua me vakayacora na vosa ni Vunau ka ra volai 
tu e nai vola e ya raica o llikaia na bete e na vale 
nei Jiova. 

25. E sega ni dua na tui e liu vua me tautauvata 
kei koya, ni ya vuki vei Jiova e na yalona taucoko, 
e na lomana taucoko, kei na nona kaukauwa 
kecega, me vaka na Vunau taucoko nei Mosese, ka 
sega talega ni dua e vakataki koya ni oti na nona 
gauna. 


Sa Tau Na Lewa Kei Juta 

26. la e ya sega ga ni lako tani mai o Jiova mai na 
Nona cudru wagawagqa ni veivakarusai levu, ni 
Nona cudru sa tubu cake me baleti Juta, baleta na 
veivakacudrui e ya cakava o Manasa vei Koya. 

27. Sa qai tukuna o Jiova, “Au na kauti Juta tani 
talega e mataqu, me vaka na Noqu sa kauti Isireli 
tani, Ka'u na biuta tani talega na koro oqo o 
Jerusalemi Ka'u sa digitaka, kei na vale. Au a sa 
tukuna oti, “Ena tiko kina na yacaqu.” 


Sa Mate Ena I Valu O Josaia 

28. la na vo ni cakacaka i Josaia, kei na ka kecega 
sa cakava o koya, e sega li ni volai tu e na kedra i 
vola tukutuku ni veigauna na tui e Juta? 

29. E na nona gauna o Fero Niko na tui Ijipita e a 
lako ki na nona kere veivuke o tui Asiria, e na 
Uciwai na Uferetisi, ka sa valuti koya kina o Tui 
Josaia. Sa mani vakamatei koya o Fero Niko mai 
Mekito e na nona via vorati koya. 

30. Sa qai kauta mai na yagona na nona tamata e 
na dua na qiqi ni valu mai Mekito, ka kauti koya 
mai ki Jerusalemi, ka buluti koya e na nonai 
bulubulu ga. Era sa qai ia na lewe ni vanua ka 
tauri Jioeasi na luve i Josaia, ka lumuti koya, ka 
buli koya me tui me kenai sosomi. 


Na Lewa Kei Na Kau Vakabobula I Jioeasi 

31. E sa yabaki ruasagavulu katolu o Jioeasi ni sa 
buli me tui, ka sa lewa mai Jerusalemi me vula 
tolu. Na yaca i tinana o Mutali na luve i Jeremaia 
na kai Lipina. 

32. A sa daucaka ca o koya e na mata i Jiova, me 
vaka ga era dau cakava mai na nona gase. 

33. Sa qai biuti koya o Fero Nikoi vale ni veivesu 
mai Ripila e na vanua o Amaci, me rawa ni kua ni 
lewa o koya mai Jerusalemi; ka mani vakatauca 
yani ena vanua na kena i totogi e rua na drau na 
udolu na dola na siliva kei na tolusagavulu na 
udolu na dola na koula. 

34. la o Fero Niko sa buli Iliakimi na luve i Josaia 
me tui ka me sosomitaki tamana o Josaia ka 
veisautaka talega na yacana me o Jioiakimi. Sa qai 
kauti Joasi o Fero ka kauti koya ki Ijipita ka mani 
la'ki mate i keya. 


Sa Lewa E Juta O Jioiakimi 

35. A sa solia na siliva kei na koula o Jioiakimi vei 
Fero, ia sa lavaka na vanua mera soli 
vakacavacava kei na i lavo me vaka na i vakaro 
nei Fero, ka lavaka na siliva kei na koula mai vei 
ira na tamata e na vanua, mai vei ira kece me vaka 
na ka e dui rauti ira, me soli vei Fero Niko. 

36. Sa yabaki ruasagavulu ka lima o Jioiakimi ena 
nona mai tui, ka tinikadua na yabaki na nona lewa 
e Jerusalemi. Na yaca i tinana o Sibuta na luve i 
Petaia na kai Ruma. 

37. Sa dau caka ca o koya e na mata i Jiova ka 
ucuya ga na ka e dau cakava o tamana. 

Sa Rawai O Juta Mai Vei Ira Na Meca 


24. Ena nona veisiga sa lako cake mai o 
Nepukanesa na tui Papiloni, ka sa yaco o Jioiakimi 
me gali vei koya ka yabaki tolu. Sa qai vuki o koya 
me coqati koya. 

2. Sa qai vakatala yani o Jiova e dua na i 
lawalawa tamata ni kai Kalitia, dua na i lawalawa 
ni kai Siria, dua na i lawalawa ni kai Moape, kei 
na dua na i lawalawa mai vei ira na Amoni; Sa 
vakatalai ira yani i Juta o Koya me ra la'ki 
vakarusa, me vakayacori kina na vosa i Jiova sa 
vosa oti kina o Koya vei ira na Nona tamata na 
parofita. 

3. Sa mani yaco vakaidina e na i vakaroi Jiova sa 
yaco vei Juta na veika oqo, mera vakawabokotaki 
mai Matana e na vuku ni valavala ca i Manasa, me 
vaka na ka kecega sa cakava o koya, 

4. Ena vuku talega ni dra ni tamata dodonu e ya 
vakadavea, ka sa vakasinaiti Jerusalemi kina o 
koya e na dra ni tamata dodonu, ka na sega ni 
vosota o Jiova. 

5. la na kena vo ni cakacaka i Jioiakimi, kei na ka 
kecega sa cakava o koya, era sega beka li ni volai 
tu e na i vola tukutuku ni veigauna baleti ira na tui 
e Juta? 

6. Sa mani moce vata o Jioiakimi kei ira na nona 
qase. Sa qai lewa o Jioiakini na luvena me kena i 
sosomi. 

7. A sa sega ni qai lako tani tale mai na nona 
vanua o tui Ijipita, baleta ni sa kauta kece o tui 
Papiloni na ka e taukena o tui Ijipita mai na 
Mataniwai e Ijipita kina Uciwai na Uferetisi. 


Na Lewa I Jioiakini Kei Na Nona Kau Vakavesu 
8. A sa yabaki tinikawalu o Jioiakini ni sa yaco 
me tui ka sa lewa mai Jerusalemi me vula tolu. Na 
yaca i tinana o Neusita na luve i Elinacani e 
Jerusalemi. 

9. A sa daucaka ca o koya e na mata i Jiova, ka 
ucuya ga na ka e dau cakava o tamana. 

10. E na gauna o ya era sa lako mai na tamata i 
Nepukanesa na tui Papiloni me kabai Jerusalemi, 
ka sa wavokiti vakadua tu na koro o ya. 

11. Sa qai lako mai o Nepukanesa na tui Papiloni 
me ia na i valu, ni ra sa tuva i valu wavokita tu na 
koro na nona tamata. 

12. la o Jioiakini na tui Juta, kei tinana, kei ira 
nona tamata, nona ravouvou, kei ira nona 
vakailesilesi era sa lako yani vua na tui Papiloni; ia 
na tui Papiloni, e na i ka walu ni yabaki ni nona 
lewa, sa kauti koya yani vakavesu. 


Na Kau Vakavesu Kei Jerusalemi 

13. A sa kauta tani mai keya o koya na i yau 
taucoko e na vale nei Jiova kei na i yau e na vale ni 
tui, sa qai musulaka vaka matailalai na i yaya 
koula ka bulia o Solomoni na tui Isireli e na vale 
nei Jiova, me vaka na ka e tukuna o Jiova. 


14. A sa kauta taucoko vakavesu na veika e 
Jerusalemi, o ira taucoko na kavetani kei ira 
taucoko talega na tamata dauvala, tini na udolu na 
bobula kei ira kece na matai kei na dau ta 
kaukamea. Sega ni dua e biu tu mai vakavo ga o 
ira na tamata dravudravua ni vanua. 

15. Sa qai kauti Jioiakini vakabobula i Papiloni. 
Na tinana na tui, na watidra na tui, ira nona 
vakailesilesi, kei ira na tamata ni vanua sa kauti 
ira yani vakabobula mai Jerusalemi ki Papiloni. 

16. Oira na tamata gaga, era lewe vitu na udolu, 
na matai kei ira na dau ta kaukamea, era lewe dua 
na udolu, o ira kece na tamata kaukauwa ka 
momogaga e nai valu, o ira oqo sa kauti ira mai 
vakabobula o tui Papiloni ki Papiloni. 


Sa Lewa E Juta O Setekaia 

17. la o tui Papiloni sa buli Matanaia na tamai 
Jioiakini lailai, me tui ka kena i sosomi, ka vukica 
na yacana me o Setekaia. 

18. Sa yabaki ruasagavulu ka dua o Setekaia nona 
mai tui, ka lewa mai Jerusalemi o koya me tini ka 
dua na yabaki. Na yaca i tinana o Emutali na luve 
i Jeremaia na kai Lipina. 

19. E caka ca talega o koya e na mata i Jiova, me 
vaka ga na ka a dau cakava o Jioiakini. 

20. Sa yaco na veika oqo e Jerusalemi vata kei 
Juta, baleta ni sa cudru o Jiova ka sa mani kauti ira 
tani mai na Nona i serau. Sa qai mani vorati tui 
Papiloni o Setekaia. 


Na Rawai Kei Na Kau Vakavesu I Juta 


25. sa qai yaco e na i ka ciwa ni yabaki ni 


nona lewa, e nai ka tini ni vula, e nai ka tini ni 
siga ni vula o ya, sa lako vakaukauwa mai o 
Nepukanesa na tui Papiloni kei na nona mataivalu 
kecega ka mai tuva i valu wavokita, ka ra sa tara 
wavoki kina e dua na bai. 

2. Sa mani wavoliti tu na koro me yacova nai ka 
tinikadua ni yabaki nei Tui Setekaia. 

3. Enai ka ciwa ni siga e nai ka va ni vula sa 
yaco sara e dua na dausiga levu e na koro ka sega 
na kakana me baleti ira na lewe ni vanua. 

4. Sa basuki talega yani na bai ni koro ka ra sa 
dro yani kina na tamata ni valu e na bogi e na 
matamata ka kedrau tadrua e rua na lalaga, ka 
donuya na nona loga senikau na tui, dina ga ni ra 
sa vakatawana tu na vanua o ya na kai Kalitia. Ka 
sa mani lako yani na tui e na sala kina buca. 

5. Era sa gai cicimuria na tui o ira na mataivalu 
ni kai Kalitia, ka ra mani siviti koya e na vanua 
buca mai Jeriko. la o ira na nona mataivalu e ra sa 
dui veiseyaki mai vei koya. 

6. Fra sa taura na tui ka kauti koya cake ki vei tui 
Papiloni mai Ripila, ka ra sa vakatauca vua na 
lewa. 

7. A ra sa vakamatei iratou na luvei Setekaia e 
matana, ka ra leuta tani mai na matana, vesuki 
koya e na i vesu varasa, ka kauti koya yani i 
Papiloni. 

8. E nai ka lima ni vula, e na i kavitu ni siga ni 
vula o ya, (ka sa i ka tini ka ciwa ni yabaki i 
Nepukanesa na Tui Papiloni) o Nepusaratani na 
nodra kavetani na dauyadra, nona tamata 
dauveigaravi o Tui Papiloni sa lako mai i 
Jerusalemi. 

9. Sa qai va kamai na vale nei Jiova kei na vale ni 
tui, na veivale taucoko e Jerusalemi, kei na nodra 
vale na tamata rogo, sa va kama o koya e na 
bukawaga. 

10. la o ira kece na mataivalu ni kai Kalitia ka ra a 
tiko vata kei na nodra kavetani ni dauyadra era sa 
basuraka sobu taucoko na bai kei Jerusalemi. 

11. Sa qai kauti ira yani o Nepusaretani na nodra 
kavetani na tamata dauyadra o ira na bobula kei 
ira na vo ni tamata era se tiko e na koro kei ira era 
a biubiu ka dro yani vei tui Papiloni, kei ira na i 
vovo ni tamata era lewe vuga. 

12. la o kavetani ni valu sa biuta tu ga e so na 
tamata dravudravua ni vanua mera samaka na 
veivaini kei ira na dauteitei. 

13. Na duru varasa era tiko e na vale i Jiova na 
qiqi kei na Waitui varasa ka tiko e na vale i Jiova, 
era sa vorolaka vakamatailalai na kai Kalitia, ka 
kauta yani na kena varasa ki Papiloni. 

14. Era sa kauta talega na kuro, na i sivi, na i koti, 
na sevuni, kei na veiyaya varasa kecega ka ra dau 
vakayagataka na bete mera veigaravi kina. 

15. Na i tavuteke kei na beseni, na veika kece era 
koula dina sara kei na siliva dina, sa kauta tani 
talega na nodra kavetani na dauyadra. 

16. Na duru e rua na Waitui, kei na qiqi, ka 
bulia o Solomoni me baleta na vale i Jiova, 
varasa ni veiyaya kece oqo era sega 
vakamacalataki rawa. 

17. Na balavu ni dua na duru e rauta ni 
ruasagavulu ka vitu na fiti kei na kena delana e sa 
varasa. Na cecere ni delana e ra veimama na fiti na 
laini ni waya kei na pomekaraneti ka ra wavokita 
na delana era sa varasa kecega. 

18. la na kavetani ni valu sa tauri Seraia na bete 
levu, Sevanaia na i karua ni bete, kei iratou na tolu 
na i vakatawa ni katuba. 

19. Sa kauta tani talega o koya e na koro e dua na 
vakailesilesi ka daugaravi ira na tamata ni valu, e 
lewe lima na tamata e ratou dau volekata na tui ka 
ratou a kune ena koro, na dauveidigitaki vei ira na 
mataivalu ka ra dau vakasokumuna nodra 
veitokoni na lewenivanua, kei na onosagavulu na 
tamata ni vanua ka ra a kunei e na koro. 

20. la o Nepusaratani, na nodra kavetani na 
dauyadra, sa kumuni ira ka kece oqo ka kauti ira 
yani kivei tui Papiloni mai Ripila. 

21. Sa qai samuti ira o tui Papiloni ka vakamatei 
ira mai Ripila e na vanua o Amaci. Sai koya oqo na 
nona kau vakabobula mai o Juta mai na nona 
vanua dina. 


Sa Buli Me Kovana E Juta O Ketalaia 
22. A sa buli Ketalaia o koya na luve i Eikami, na 
luve i Safani me nodra kovana na tamata era a vo 


tikoga mai Juta, ka biuti ira tu yani o Nepukanesa 
na tui Papiloni. 

23. la ni ra sa rogoca o ira na kavetani ni valu, o 
ira kei na nodra tamata, ni sa buli Ketalaia o tui 
Papiloni me kovana, era sa lako mai vei Ketalaia i 
Misipa - o Isimeli na luvei Necanaia, Joanani na 
luve i Karia, Seraia na luvei Tenumeci, na kai 
Netofacite, kei  Jaasaraia na luvena e dua na 
Maakacite o ira kei ira nodra tagane. 

24. Sa qai cakava o Ketalaia e dua na bubului e 
matadra kei ira nona tamata, ka tukuna vei ira, 
“Dou kakua ni rerevaki ira na nodra tamata na kai 
Kalitia. Dou tikoga ena vanua ka garavi tui 
Papiloni, ka dou na vinaka kina oi kemudou.” 

25. la sa qai yaco e na i kavitu ni vula sa lako mai 
o Isimeli na luve i Necanaia, na luve i Elisama, mai 
na vuvale vakatui kei na lewe tini na tamata ka ra 
samuta ka vakamatei Ketalaia, na Jiu, kei ira talega 
na kai Kalitia ka ra a tiko vata kei koya mai 
Misipa. 

26. la o ira kece na tamata, o ira nai veta e ra kei 
ira na i veta e cake, o ira na kavetani ni valu era sa 

tucake ka lako yani ki Ijipita, ni ra sa rerevaki ira 
na kai Kalitia. 


Sa Sereki Mai Vale Ni Veivesu O Jioiakini 

27. A sa qai yaco e nai ka tolusagavulu ka vitu ni 
yabaki ni nona kau vakabobula o Jioiakini na tui 
Juta, e nai ka tini ka rua ni vula, e na i ka 
ruasagavulu ka vitu ni siga ni vula sa sereki 
Jioiakini na tui Juta mai vale ni veivesu o Ivili- 
Merotaki na tui Papiloni, e na yabaki sa mai tekivu 
kina na nona lewa. 

28. Sa vosa vaka yalovinaka vei koya, ka solia 
sara vua e dua na i dabedabe kilai levu ka cecere 
mai vei ira na vo ni tui era a tiko vata tukuna mai 
Papiloni. 

29. la sa qai veisau na i sulu mai vale ni veivesu i 
Jioiakini, ka sa kana madrai tiko ena veigauna ena 
mata ni tui e na nona bula taucoko. 

30. Na ka e qai vakarautaki vei koya, sa dau votai 
tiko mai vua e dua na i votavota kakana ka solia 
mai na tui, e na veisiga yadua, e na nona bula 
taucoko. 


1 VEIGAUNA 


NAI MATAI NI VOLA NI 


TUKUTUKU NI VEIGAUNA 


Na Vuvale Nei Atama - Seci Me Yaco Vei 
Eparaama 


1. O Atama, o Seci, o Inosi, 

2. O Keinani, o Mealaleli, o Jareti, 

3. OlInoke, o Mecusela, o Lemeki, 

4. ONoa, o Semi, o Ame, o Jefeca. 

5. O iratou na luve i Jefeca tagane, o Komera, o 
Mekoki, o Matai, o Javana, o Tubali, o Meseki kei 
Tirasa. 

6. Oiratou na luve i Komera tagane o Asekinasa, 
Difaca kei Tokama. 

7. O iratou na luve i Javana tagane, oilaisa, 
Tarasisa, Kitimi kei Rodanimi. 

8. O iratou na luve i Ame tagane, o Kusi, 
Misereimi, Puti kei Kenani. 

9. O iratou na luve i Kusi tagane, o Seba, Avila, 
Sabeta, Reama kei Sabiteka. Oi rau na luve i 
Reama tagane, o Seba kei Dedani. 

10. Sa tamai Nimirote o Kusi; sa tekivu me dua na 
tamata gaga o koya e vuravura. 

11. O Misireimi na tamadratou o Lutimi, 
Anamimi, Lea bimi, Navituimi, 

12. Pacirusimi, Kasiluimi, (o koya sa vu mai kina 
o ira na kai Filisitia kei ira na Kapatorimi). 

13. O Kenani na tamai Satoni, na nona ulumatua, 
kei Eci, 

14. na Jebusaiti, na Amoraiti, kei na Qagasaiti, 

15. na Aivaiti, Akaiti, kei na Sinaiti, 

16. Arivadaiti, na Semaraiti, kei na Amataiti. 

17. O iratou na luve i Semi, o Ilami, Asuri, 
Arivasade, Luti, Erami, Usi, Uli, Keceri, kei 
Meseki. 

18. Sa tamai Sela o Arivasade, ka sa tamai Iperi o 
Sela. 

19. Sa sucu e rua na luve i Iperi tagane: e dua e 
yacana o Peleki, baleta ni sa wase rua o vuravura e 
na nona gauna; ka sa yacai tacina o Joketani. 

20. O Joketani sa tamadratou o Alimotati, Selefi, 
Esamaveci, Jera, 

21. Edorami, Usali, Dikila, 

22. Ipali, Apimaeli, Seba, 

23. Opira, Avila, kei Jobaba. O iratou kece oqori 
na luve i Joketani. 

24. O semi, Arivasade, Sela, 

25. Iperi, Peleki, Riu, 

26. Seruki, Neori, Tera, 

27. kei Eparama, o ya o Eparaama. 

28. Na luve i Eparaama o Aisake kei Isimeli. 


Na Vuvale I Isimeli 

29. Oqo na kedra i vola ni kawa: Na ulumatua i 
Isimeli o Nebajoci; kei Kitari, Adibieli, Mibi sami, 
30. Misima, Duma, Masa, Etati, Tema, 

31. Jeturi, Nafisi, kei Ketema. Oqori o iratou na 
luve i Isimeli. 


Na Vuvale I Ketura 

32. O iratou oqo na tagane ka vakasucuma o 
Ketura, o koya ka qai wati Eparaama e muri, o 
Simirani, Jokesani, Medani, Mitiani, Isibaki, kei 
Sua. Na luve i Jokesai tagane o Seba kei Dedani. 
33. O iratou na luve i Mitiani tagane, o Efa, Eferi, 
Enoke, Apaita, kei Elida. O ira kece oqori na luve i 
Ketura. 


Na Vuvale I Aisake 

34. Sa tamai Aisake o Eparaama. Na luve i Aisake 
tagane o Iso kei Isireli. 

35. O iratou na luve i Iso tagane, o Ilivasi, Riueli, 
Jeusi, Jealami kei Kora. 

36. Kei iratou na luve i Ilivasi tagane o Temani, 
Omari, Sefi, Qatami, kei Kenasi; kei Ameleki, o 
koya ka vakasucuma o Timina. 

37. O iratou na luve i Riueli tagane, o Neaca, Sira, 
Sama, kei Misa. 


Na Vuvale I Sia 

38. O iratou na luve i Seira tagane, o Lotani, 
Sobali, Sipione, Ena, Disoni, Esa, kei Disani. 

39. la oi rau na luve i Lotani tagane, o Ori kei 
Omami; Na ganei Lotani o Timina. 

40. O iratou na luve i Sobali tagane, o Eliani, 
Maneaca, Ibali, Sefi, kei o Nami. Na luve i Sipione 
tagane o Eja kei Ena. 

41. Na luve i Ena tagane o Disoni. O iratou na 
luve i Disoni tagane o Emirani, Esabani, Icirani, 
kei Jerani. 

42. Na luve i Esa era tagane o Bilani, Sevani, kei 
Jekani. Oi rau na luve i Disani o Usi, kei Arani. 


O Ira Na Tui Kei Itomi 

43. Sai ira oqo na tui era a lewa tu mai na vanua o 
Itomi ni se bera ni lewa e dua na tui vei ra na luve 
i Isireli: Bela na luve i Beori, kei na yaca ni nona 
koro turaga o Diainaba. 

44. la ni sa mate o Bela, sa tui me kenai sosomi o 
Jobaba na luve i Bosira. 

45. la sa mate o Jobaba, o Usami mai na nodra 
vanua na Temanaiti sa tui me kenai sosomi. 

46. la sa mate o Usami, o Etati na luve i Betati, o 
koya ka ravuti Mitiani e na vanua nei Moape, sa 
lewa me kenai sosomi. Na yaca ni nona koro 
turaga o Evici. 

47. Ni sa mate o Ftati, sa lewa o Semila na kai 
Masereka me kenai sosomi. 

48. la ni sa mate o Semila, o Saula na kai Riopoci e 
na bati ni uciwai sa lewa me kenai sosomi. 

49. Ni sa mate o Saula, o Peali-Anani na luve i 
Akipora sa lewa me kenai sosomi. 

50. la ni sa mate o Peali-Anani, sa tui me kenai 
sosomi o Etati, ka sa yaca ni nona koro turaga o 


Pai; ia na yaca i watina o Meatapeli na luve i 
Matereti yalewa, na luve i Meseaba yalewa. 

51. Sa mate talega o Etati. la o ira na turaga e 
Itomi o Timina, Eia, Jececi, 

52. O Aolibama, Ela, Pinoni, 

53. Kenasi, Temani, Mibisari, 

54. Makitieli, Irami. O ira oqori na turaga mai 
Itomi. 


Na Vuvale I Isireli 


2. Sai ira ogo na luve i Isireli tagane, o Ruveni, 
Simione, Livai, Juta, Isakari, Sevuloni, 

2. Tani, Joseva, Penijamini, Navitalai, Kata kei 
Aseri. 


Mai Vei Juta Ki Vei Tevita 

3. O iratou na luve i Juta tagane o Eri, Onani, kei 
Sela. O iratou oqo ka vakasucuma vua o koya na 
yalewa ka luve i Sua na kai Kenani. O Eri, na 
ulumatua i Juta, sa caka ca e na mata ni Kalou; Sa 
mani vakamatei koya na Kalou. 

4. la o Tema, na vugona, sa vakasucumi rau o 
Veresi kei Sira kivua. Na luve i Juta tagane 
taucoko e lima. 

5. Oi rau na luve i Veresi tagane o Esironi kei 
Emuli. 

6. O iratou na luve i Sira tagane o Simiri, Ecani, 
Emani, Kalikoli, kei Tara — e lewe lima taucoko. 

7. Na luve i Karimi tagane o Ekari, o koya sa 
dau-vakavuca e Isireli, o koya sa caka cala e na ka 
vakatabui. 

8. Na luve i Ecani tagane o Asaraia. 

9. O iratou talega na luve i Esironi tagane o 
Jeramieli, Rami, kei kelubai. 

10. Sa tamai Amenatave o Rami, ia o Amenatave 
na tamai Nasoni, na nodra i liuliu na luve i Juta; 
11. O Nasoni na tamai Salima, ia o Salima na 
tamai Poasa; 

12. Sa tamai Opeti o Poasa, ka tamai Jese o Opeti; 
13. O Jese na tamai Iliavi na nona ulumatua, 
Apinatave na kena i karua, Simea na kenai katolu, 
14. Necaneli na kenai kava, Radai na kenai 
kalima, 

15. O Semi na kenai kaono, kei Tevita na kenai 
kavitu. 

16. Ia na ganedratou o Seruwaia kei Avikali. Kei 
na luvei Seruwaia tagane o Avisai, Joave, kei 
Asaeli — e tolu. 

17. O Avikali e vakasucumi Amasa; kei na tamai 
Amasa o Jeca na kawa i Isimeli. 


Na Vuvale I Esironi 

18. O Kelevi na luve i Esironi e vakaluveni vei 
Asuba na watina, kei Jerioci. la oqo o iratou na 
luvena: Jeseri, Sobaba, kei Aridoni. 

19. Ni sa mate o Asuba, Sa kauti Efiraca o Kelevi 
me watina, o koya ka vakasucumi Ura. 

20. la o Ura sa tamai Uri, o Uri sa tamai Besaleli. 
21. Ni sa oti oqori sa qai curu o Esironi kivua na 
yalewa, na luve i Makiri, na tamai Kiliati, o koya 

sa vakawatitaka o koya ni sa yabaki onosagavulu; 
ka sa vakasucumi Sekubu na luvedrau. 

22. O Sekupi sa tamai Jairi, o koya sa ruasagavulu 
katolu na nona koro lelevu e na vanua i Kiliati. 
23. (E rau sa kovea o Kesura kei Siria mai vei ira 
na veikoro vaka-Jairi, kei Kenaca kei na kena 
veikoro--e onosagavulu taucoko na koro.) Na 
veikoro kece oqori e nodra na luve i Makiri na 
tamai Kiliati. 

24. Ni sa mate o Esironi mai Kelevi-Efiraca, o 
Apaija na wati Esironi sa vakasucumi Asuri na 
luvedrau, o koya na tamai Tekoa. 


Na Vuvale I Jeramieli 

25. O iratou na luve i Jeramieli tagane, na 
ulumatua i Esironi, o Rami na ulumatua, kei Buna, 
Oreni, Osemi, kei Eaija. 

26. E dua tale na wati Jeramieli, na yacana o 
Atara, o koya na tinai Onami. 

27. O iratou na luve i Rami tagane, na ulumatua i 
Jeramieli, o Measi, Jamini kei Ekari. 

28. Oi rau na luve i Onami tagane o Samai kei 
Jada. Oi rau na luve i Samai tagane o Netava kei 
Avisuri. 

29. la na yaca i na wati Avisuri o Aviyali, ka 
vakasucuma na luvedrau o Abani kei Molita. 

30. Oi rau na luve i Netava tagane o Seleti kei 
Apaimi, Sa mate o Seleti ka sega na luvena. 

31. Na luve i Apaimi tagane o Isi, na luve i Isi 
tagane o Sesani, kei na luve i Sesani tagane o Alai. 
32. Oi rau na luve i Jada tagane, na taci Samai, o 
Jeca kei Jonacani, Sa mate o Jeca ka sega na luvena. 
33. Na luve i Jonacani tagane o Peleci kei Sasa. 
Oqori o iratou na luve i Jeramieli. 

34. la oqo o Sesani e sega na luvena tagane, na 
luvena yalewa ga. la sa dua na tamata cakacaka i 
Sesani e kai Ijipita na yacana o Jaria. 

35. Sa solia e dua na luvena yalewa o Sesani vei 
Jaria na nona tamata me watina, ka sa vakasucumi 
Atai na luvedrau. 

36. O Atai na tamai Necani, ia o Necani na tamai 
Savati, 

37. O Savati na tamai Evilali, kei Evilali na tamai 
Opeti, 

38. O Opeti na tamai Jeu, ia o Jeu na tamai 
Asaraia; 

39. O Asaraia na tamai Elesi, ia o Elesi na tamai 
Iliesa; 

40. O Iliesa na tamai Sisimai, ia o Sisimai na tamai 
Salumi; 

41. O Salumi na tamai Jekamaia, ia o Jekamaia na 
tamai Elisama. 


Na Vuvale I Kelevi 

42. O ira oqo na kawa i Kelevi na taci Jeramieli, o 
Mesa na nona ulumatua, o koya na tama i Sifa, kei 
ira na luvei Maresa na tama i Epironi. 

43. O ira na luve i Epironi tagane o Kora, Tapua, 
Rekemi, kei Sema. 

44. O Sema na tamai Reama na tamai Jorokoama, 
ia o Rekemi na tamai Samai. 


45. la na luvei Samai tagane o Maoni, ia o Maoni 
na tamai Beci-suri. 

46. O Iva, na watina lailai o Kelevi sa vakasucumi 
Erani, Mosa, kei Kasese; ia o Erani na tamai 
Kasese. 

47. la o iratou na luve i Jadai o Rekemi, Jocame, 
Kesani, Peleti, Efa, kei Seafa. 


48. O Meaka, na watina lailai o Kelevi, e 
vakasucumi Sipera kei Tirana. 
49. E vakasucumi Seafa talega na tamai 


Madamana, Seva na tamai Makibena kei Kipea. la 
na luve i Kelevi yalewa o Akesa. 

50. Oqo o ira na kawa i Kelevi: O ira na luve i Ura, 
na ulumatua i Efiraca, o Sobali na tamai Kirijaci 
Jearimi, 

51. Salima na tamai Peceliema, kei Arefi na tamai 
Beci-Kaderi. 

52. la o Sobali na tamai Kirijaci-Jearimi era tu na 
nona kawa: Aroe, kei na veimama ni vuvale nei 
Manuoci. 

53. Na vuvale i Kiriaci Jearimi sai ira na Iceraiti,na 
Putaiti, na Sumataiti, kei na Misiraiti. Sa tubu mai 
vei ira oqori o ira na Soraiti. 

54. O iratou na luve i Salima tagane o Peceliema, 
Nitofataiti, Ataroci mai na vuvale nei Joave, e dua 
nai wase ni Manaetaiti, kei na Soraiti. 

55. Kei na nodra vuvale na Dau-ni-Vola Tabu era 
tiko mai Jepesi o ira na Tirataiti, na Simeataiti, kei 
na Sukataiti. O ira oqo na Kenaiti ka ra tubu mai 
vei Emaci, na tamadra na vuvale i Rekapi. 


Na Vuvale I Tevita 


3. la oqo o iratou na luve i Tevita tagane e 


ratou a sucu mai Epironi: Na ulumatua o Eminoni, 
mai vei Ainoami na yalewa ni Jeserieli, nai karua o 
Taniela, mai vei Avikali na yalewa ni Kameli, 

2. Na kenai katolu, o Apisalome na luve i Meaka, 
na luve i Talemai yalewa, na tui Kesuri, nai kava, 
o Atonaija na luve i Akici, 

3. na kenai kalima, o Sefataia, mai vei Avitale: 
kaono, oicereama, mai vua na watina o Eqela. 

4. O iratou na lewe ono oqo e ratou a sucu mai 
Epironi. Sa lewa mai kea o koya me vitu na yabaki 
kei na vula ono, ka lewa mai Jerusalemi me 
tolusagavulu ka tolu na yabaki. 

5. O iratou oqo e ratou sucu mai Jerusalemi: O 
Simea, o Sobaba, Necani, kei Solomoni - e va mai 
vei Pacisua (Paciseva) na luve i Amieli yalewa. 

6. O Tba talega, o Elisama, Elifeleti, 

7. Noqa, Nefeki, Jefia, 

8. Elisama, Eliada, kei Elifeleti - era lewe ciwa 
taucoko. 

9. O ira kece oqo na luve i Tevita, era sega ni wili 
kina na luve ni watina lalai, kei Tema na ganedra. 


Na Vuvale I Solomoni 

10. Na luve i Solomoni tagane o Riopoama; o 
Apaijia na luve i Riopoama, o Esa na luve i 
Apaijia, o Jiosafati na luve i Esa, 

11. O Jorami na luve i Jiosafati, o Easaia na luve i 
Jorami, o Joasi na luve i Easaia, 

12. O Amasaia na luve i Joasi, o Asaraia na luve i 
Amasaia, o Jocame na luve i Asaraia, 

13. O Easi na luve i Jocame, o Esekaia na luve i 
Easi, o Manasa na luve i Esekaia, 

14. O Emoni na luve i Manasa, kei Josaia na luve i 
Emoni. 

15. O iratou na luve i Josaia oJoenani na 
ulumatua, nai karua o Jioiakimi, na kenai katolu o 
Setekaia, kei na kenai kava o Salumi. 

16. Na luve i Jioiakimi tagane o Jekonaia kei 
Setekaia. 


Na Vuvale I Jekonaia 

17. O iratou na luve i Jekonaia o Esira, o Selatieli 
na luvena tagane, 

18. kei Malakirama, Petaia, Senasari, Jecamaia, 
Osama, Nedabaia. 

19. Na luve i Petaia tagane o Serupepeli kei Simei. 
Na luve i Serupepeli tagane Mesulame, Ananaia, 
kei Selomaica na ganedrau, 

20. kei Asuba, Oeli, Berekaia, Asadaia, kei Jusabi- 
Eseti - e lewe lima taucoko. 

21. Na luve i Ananaia tagane o Pelataia kei Jesaia, 
na luve i Refaia tagane, na luve i Arenani tagane, 
na luve i Opataia tagane, kei iratou na luve i 
Sekanaia. 

22. Na luve i Sekanaia tagane o Semaia. O iratou 
na luve i Semaia o Atusi, Ikali, Baraia, Nearaia, kei 
Safati - era lewe ono taucoko. 

23. Na luve i Nearaia tagane o Elioenai, Esekaia, 
kei Asirikama - e ratou lewe tolu taucoko. 

24. Na luve i Elioenai tagane o Odavaia, Eliasipi, 
Pelaia, Akuku, Joanani, Delaia, kei Anani - e ratou 
lewe vitu taucoko. 


Na Vuvale I Juta 


4. O iratou na luve i Juta o Veresi, Esironi, 
Karimi, Ura, kei Sobali. 

2. Kei Reaia na luve i Sobali e tamai Jeaci, ka 
tamai Aumai kei Leati o Jeaci. Oqo na nodratou 
vuvale na Sorataiti. 

3. O iratou oqo na luve i tamai Etama; Jeserieli, 
Isima, Idabasi; kei na yacai ganedratou o 
Aseleliponi; 

4. Kei Penueli na tamai Kedore, kei Esa na tamai 
Usa. Oqo o ira na luve i Ura, na ulumatua o 
Efiraca na tamai Peceliema. 

5. Kei Asuri na tamai Tekoa e rua na watina, o 
Ela kei Neara. 

6. Sa vakasucumi Ausami, Efa, Temeni, 
Easitari. O iratou oqo na luve i Neara. 

7. Na luve i Ela o Sereci, Soari, kei Ecenani; 
8. Kei Kosa na tamai Anupi, Sobeba, kei na 
vuvale i Earaeli na luve i Arumi. 

9. la oqo o Jepesi sa dokai vakalevu cake mai vei 
iratou na tacina, ka sa vakayacani koya o tinana 
me o Jepesi, ka tukuna, “Baleta ni'u a vakasucumi 
koya e na rarawa.” 


kei 


10. la sa kaciva o Jepesi na Kalou nei Isireli ka 
vaka, “Isa, Mo Ni vakalouvinakataki au vakaidina, 
ka vakarabailevutaka na noqu yasana, ia me tiko 
vata kei au na Ligamuni, ka Mo Ni taqomaki au 
mai na ca, ka me'u kakua ni vakavuna na rarawa!” 
Sa mani solia na Kalou kivua na ka e kerea. 

11. O Kelupi na taci Sua sa tamai Meiri, o koya na 
tamai Esitoni. 

12. la o Esitoni na tamai Peci-Rafa, Pasea, kei 
Teina na tamai Irineasi. Ogo o ira na kai Reka. 

13. Oi rau na luve Kenasi tagane o Ocenieli kei 
Seraia. Na luve i Ocenieli tagane o Ecaci, 

14. kei Meonocei o koya na tamai Ofira. O Seraia 
na tamai Joape na tamai Qe-Arasimi, ni ra sa 
matai. 

15. O iratou na luve i Kelepi tagane na luve i 
Jefune o Iru, Ela, kei Neama. Na luvei Ela o 
Kenasi. 

16. O iratou luve i Jealeleli tagane o Sifi, Sifa, 
Tiria, kei Asareli. 

17. O iratou na luve i Esira tagane o Jeca, Mereti, 
Efa, kei Jaloni. la na wati Mereti sa vakasucumi 
Miriama, Samai, kei Isiba na tamai Esitemoa. 

18. (Na watina o Jeudaija sa vakasucumi Jereti na 
tamai Kedore, Epa na tamai Soko, kei Jekucieli na 
tamai Sanoa.) Sai ira oqo na luve i Bicia tagane, o 
koya na luve i Fero yalewa, o koya sa kauta o 
Mereti. 

19. Oi rau na luve i na wati Otaia era tagane, o 
koya na ganei Neama, e rau sa tamai Keila na 
Qamaite kei Esitemoa na Meakataite. 

20. Kei na luve i Saimone taganeo Eminoni, Raina, 
Beni- Anani, kei Tailoni. 

21. Na luve i Sela era tagane, o koya luve i Juta 
tagane o Fri, na tamai Leka, Leada na tamai 
Maresa, kei na vuvale era matai ni caka lineni e na 
vale i Asibea, 

22. O Jokimi talega, o ira na tamata mai Koseba, 
kei JoasijSarafi, o koya ka lewa mai Moape, kei 
Jasubi-Liemi. la nai vola tukutuku oqo sa makawa. 
23. Sai ira oqo na Dau- tulikuro ka ra tiko voli mai 
Netaimikei Ketera; era sa tiko maikea kei koya na 
tui me baleta na nona cakacaka. 


Na Vuvale I Simione 

24. O iratou na luve i Simione tagane o Nemueli, 
Jamini, Jarivi, Sera, kei Saula, 

25. O Salumi na luvena tagane, o Mipisama na 
luvena tagane, o Misima na luvena tagane. 

26. la oiratou na luvei Misima tagane o Emueli na 
luvena tagane, Sakuri na luvena tagane, kei Simei 
na luvena tagane. 

27. O Simei e tinikaono na luvena tagane ka ono 
na luvena yalewa, ia e sega ni levu na luvedratou 
na tacina, e sega talega ni ra vakatubu kawa 
vakalevu me vakataki ira na luve i Juta. 

28. Era sa tiko mai Pierisepa, Molada, Esa-Suali, 
29. Bilia, Esemi, Tolada, 

30. Pecueli, Oma, Sikilaki, 

31. Peci-Makapoci, Esa-Susimi, Peci-Biri, kei 


365 


1 VEIGAUNA 


Searaimi. Oqo na nodra veikoro me yacova na 
gauna i Tevita na tui. 

32. Kei na nodra veikoro o Etama, Aine, Raimoni, 
Tokeni, kei Asani - e lima na koro - 

33. kei na veikoro kecega era vakavolivolita na 
veikoro oqori me yaco sara yani ki Peali. Oqo na 
nodra veitikotiko, ka ra maroroya tu na nodra i 
vola ni kawa: 

34. O Mesobaba, Jameleki, kei Josa na luve i 
Amasaia tagane; 

35. O Joeli, kei Jeu na luve i Josibia, na luve i 
Seraia tagane, na luve i Asieli tagane; 

36. O Elioenai, Jeakoba, Jesoaia, Asaia, Atieli, 
Jesimieli, kei Penaia; 

37. O Sisa na luve i Sifi tagane, na luve i Simeri 
tagane, na luve i Semaia tagane - 

38. O ira e cavuti oqo na yacadra era i liuliu ena 
nodra dui vuvale, kei na lewe ni vale i tamadra sa 
tubu vakalevu sara. 

39. Era sa mani lako ki na matamata ni koro o 
Ketori, me vaka ki na tokalau ni buca, ka 
vakasaqara na co me kedra na nodra qele ni 
manumanu. 

40. Era sa kunea na veico bulabula, ka uro, sa 
rabailevu vinaka na vanua, ka vanua ni vakacegu 
kei na galala; ni ra sa dau tiko voli e kea e liu o ira 
na Amaiti. 

41. O ira e volai tu oqo na yacadra era lako mai e 
na gauna i Esekaia na tui Juta; ka ra sa samuta na 
nodra veivale laca kei ira na Meunaiti era kune e 
kea, ka vakarusai ira sara vakaca, sa tu oqori me 
yacova mai na siga oqo. Era sa tiko ena nodra i 
vanua, ni sa tu maikea na kedra veico na nodra 
manumanu. 

42. la e so vei ira, era lewe lima na drau na tagane 
mai vei ira na luve i Simione, era sa lako cake ki na 
ulunivanua o Sia, ka sa nodra kavetani o Pelatia, 
Nearia, Refaia, kei Usieli, o iratou na luve i Isi ka 
tagane. 

43. Era sa vakadrukai ira na Amalekaiti era a dro. 
Era sa tiko voli mai kea me yacova na siga ogo. 


Na Vuvale I Rupeni 


5. Sai iratou oqo na luve i Rupeni tagane na 


ulumatua i Isireli — o koya dina na ulumatua, ia 
me vaka ni a vakadukadukalitaka nai davodavoi 
tamana, sa soli kina nai tutu vakaulumatua vei rau 
na luve i Joseva, na luve i Isireli tagane, sa mani 
sega kina volai na kawa me vaka na veitaravi ni 
nodra sucu; 

2. la sa gumatua vei ira na tacina o Juta, ka sa 
lako mai vei koya e dua na tui, e dina ga ni sa nei 
Joseva nai tutu vakaulumatua — 

3. Oiratou na luve i Rupeni tagane na ulumatua 
i Isireli o Anoke, Palu, Esironi, kei Karimi. 

4. Na luve i Joeli tagane o Semaia, Koki, Simei, 

5. Maika, Reaia, Peali, 

6. kei Biera, o koya ka kauta vakavesu o Tikilaci- 
Pileseri na tui Asiria. O koya na nodra i liuliu na 
luve i Rupeni. 


7. Kei ira na luvena ena nodra dui vuvale, ni sa 
volai nai tukutuku ni nodra kawa: sa turaga o Jieli, 
kei Sakaraia, 

8. kei Bela na luve i Asasi tagane, na luve i Sema 
tagane, na luve i Joeli tagane, o koya ka tiko mai 
Aroeri, me yaco sara ki Nepo kei Peali-Meoni. 

9. Fra sa tiko mai na tokalau e na matamata vaka 
ki na veikau ena yasana ogo ni uciwai na Uferetisi, 
baleta ni sa vakaikuritaki tikoga na levu ni nodra 
bulumakau e na vanua o Kiliati. 

10. la oqo ena gauna i Saula era a vala kei ira na 
Akiraiti, o ira era sa mate e ligadra; ka ra sa tiko e 
na nodra veivale laca e na vanua taucoko mai na 
tokalau ni vanua o Kiliati. 


Na Vuvale I Kata 

11. O ira na vuvale i Kata era vakaitikotiko 
volekati ira e na vanua o Pasani vaka ki Salika: 

12. O Joeli sa turaga, o Safaimi e tarava, ka tarava 
yani o Jeanai kei Safati mai Pasani, 

13. kei ira na tacidra ena vale i tamadra: O 
Maikali, Mesulame, Seva, Jorai, Jakani, Sia, kei 
Ebari — e lewe vitu taucoko. 

14. O ira oqo na luve i Apieli na luve i Ura tagane, 
na luve i Jaroa tagane, na luve i Kiliati tagane, na 
luve i Maikali tagane, na luve i Jesisai tagane, na 
luve i Jado tagane, na luve i Busa tagane; 

15. O Ai na luve i Apetieli tagane, na luve i Kuni, 
sa turaga vei ira na lewe ni vale i tamana. 

16. Ka ra sa tiko mai Kiliati, mai Pasanikei na 
kena veikoro o ira na kawa i Kata, kei na veivanua 
rawarawa mai Saroni e na loma ni kenai yalayala. 
17. O ira kece oqo era sa volai e nai vola ni kawa e 
na gauna i Jocame na tui Juta, kei na gauna i 
Jeropoama na tui Isireli. 

18. O ira na luve i Rupeni, na luve i Kata, ka 
veimama na kawa i Manasa e vasagavulu kava na 
udolu, vitu na drau, onosagavulu na tamatai valu 
qaqa, o ira era taura rawa na nodra i seleiwau kei 
nai sasabai, era vanataka rawa na dakai-titi, era 
kena dau e nai valu, era lako ki nai valu. 

19. Era sa vala vata kei ira na Akiraiti, na Jeturi, 
Nafisi, kei na Nodabi. 

20. Ia era sa vukei e na nodra vala kei ira, ka ra 
soli na Akiraiti ki na ligadra, kei ira kecega era sa 
tiko vata tukuna, ni ra tagi vua na Kalou ena 
gauna ni veivala. Sa rogoca na nodra masu o 
Koya, baleta ni ra sa vakararavi Vua. 

21. Era sa qai kauta tani na nodra manumanu — e 
limasagavulu na udolu na Kameli, rua na drau 
limasagavulu na udolu na sipi, rua na udolu na 
asa — kei na dua na drau na udolu talega na 
nodra tamata i valu; 

22. e lewe levu era mate, baleta nai valu e Nona 
na Kalou. Ka ra sa tiko ga e na vale me yacova na 
veivakabobulataki. 


Na Vuvale I Manasa [Tokalau] 

23.0 ira na luvedra e veimama ni yavusa i 
Manasa era sa tiko e na vanua. Sa tubu na kedra i 
wiliwili me tekivu mai Pasani me yaco ki Peali- 

Erimoni, o ya mai Senira, se na ulu-ni-vanua o 
Erimoni. 

24. Oqo o ira nai liuliu ena veivale i tamadra: 
Eferi, Isi, Elieli, Asirieli, Jeremaia, Odavia, kei 
Jadieli. Era sa tamata gaga ni valu, tamata rogo, 
ka ulu ni veivale i tamadra. 

25. la era sa sega ni dina vua na nodra Kalou na 
tamadra, ka ra sa cakava nai valavala ni yalewa ca 
vei ira na nodra kalou na tamata ni vanua o ya, o 
koya ka vakarusa oti e matadra na Kalou. 

26. la na Kalou sa qai vakaugeta na yaloi Puli na 
tui Asiria, o ya O Tikelaci-Pileseri na tui Asiria. Sa 
kauti ira na luve i Rupeni, na luve i Kata, kei na 
veimama ni yavusa i Manasa mera bula. Sa kauti 
ira ki Aleli, Apora, Ara, kei na uciwai mai Kosani 
me yacova na siga oqo. 


Na Vuvale I Livai 


6. O iratou na luve i Livai o Keresoni, Koaca, kei 


Merari. 

2. O iratou na luve i Koaca o Amirami, Isari, 
Epironi, kei Usieli. 

3. Oiratou na luve i Amirai o Froni, Mosese, kei 
Miriama. la o iratou na luve i Eroni tagane o 
Netava, Apaiu, lliesa, kei Icamari. 

4. O Iliesa na tamai Fineasi, kei Fineasi na tamai 
Avisua; 

5. O Avisua na tamai Buki, ia o Buki na tamai 
Usi; 

6. O Usi na tamai Seraia, ia O Seraia na tamai 
Meraioci; 

7. O Meraioci na tamai Amaraia, ia o Amaraia na 
tamai Aitubi; 

8. O Aitubi na tamai Sadoki, ia o Sadoki na tamai 
Aimeasi, 

9. O Aimeasi na tamai Asaraia, ia o Asaraia na 
tamai Joanani, 

10. O Joanani na tamai Asaraia (o koya ea 
veigaravi vakabete e na vale ni soro ka tara o 
Solomoni mai Jerusalemi); 

11. O Asaraia na tamai Amaraia, ia o Amaraia na 
tamai Aitubi; 

12. O Aitubi na tamai Sadoki, ia o Sadoki na tamai 
Salumi, 

13. O Salumi na tamai Ilikaia, ia oilikaia na tamai 
Asaraia, 

14. O Asaraia na tamai Seraia, ia o Seraia na tamai 
Jiosataki. 

15. O Jiosataki e a kau vakabobula e na gauna sa 
kauti ira kina vakabobula na Juta kei Jerusalemi o 
Jiova ena ligai Nepukanesa. 

16. O iratou na luve i Livai tagane o Keresoni, 
Koaca, kei Merari. 

17. Ogo na yacadrau na luve i Keresoni: O Livinai 
kei Simei. 

18. O iratou na luve i Koaca tagane o Amirai, 
Isari, Epironi, kei Usieli. 

19. Oi rau na luve Merari tagane Mali kei Musi. la 
oqo o ira na vei vuvale i Livai mai vei ira na 
tamadra: 


20. Mai vei Keresoni Livinai na luvena tagane, 
Jeaca na luvena tagane, kei Sima na luvena tagane, 
21. O Joana luvena tagane, Ido na luvena tagane, 
Sera na luvena tagane, kei Jeacerai na luvena 
tagane. 

22. Na luve i Koaca o Amenatave na luvena 
tagane, Kora na luvena tagane, Asira na luvena 
tagane, 

23. O Elikana na luvena tagane, Ebiasafa na 
luvena tagane, Asira na luvena tagane, 

24. O Teaca na luvena tagane, Urieli na luvena 
tagane, Usaia na luvena tagane, kei Saula na 
luvena tagane. 

25. Na luve i Elikana tagane o Amasai kei Aimoci. 
26. la vei Elikana, na luvena tagane o Sofai na 
luvena tagane, Necani na luvena tagane, 

27. Eliavi na luvena tagane, Jeroama na luvena 
tagane, kei Elikana na luvena tagane. 

28. Na luve i Samuela tagane o Joeli na ulumatua, 
kei Apaija na kenai karua. 

29. O iratou na luve i Merari tagane o Mali, o 
Livinai na luvena tagane, Simei na luvena tagane, 
o Usa na luvena tagane, 

30. O Simea na luvena tagane, Akaia na luvena 
tagane, kei Asaia na luvena tagane. 


O Ira Na Daunivakatagi Ena Vale I Jiova 

31. la ogo o ira na tagane sa lesia o Tevita mera 
dau garava na sere e na vale i Jiova, ni sa mai tiko 
vakadua na kato. 

32. Era sa daugarava tiko na sere kei nai vakatagi 
e na vale ni soro, me yacova ni sa tara oti o 
Solomoni na vale i Jiova mai Jerusalemi, ka ra sa 
qarava na nodra i tavi me vaka na nodra i tutu. 

33. Ka sai ira oqo era sa dauveiqaravi vata kei ira 
na luvedra tagane: Mai vei ira na luve i Koaca 
tagane o Emani na daunisere, na luve i Joeli 
tagane, na luve i Samuela tagane, 

34. na luve i Elikana tagane, na luve i Jeroama, na 
luve i Flieli tagane, na luve i Toa tagane, 

35. na luve i Sufa tagane, na luve i Elikana tagane, 
na luve i Meaca tagane, na luvei Amasai tagane, 
36. na luve i Elikana tagane, na luvei Joeli tagane, 
na luve i Asaraia tagane, na luvei Sefanaia tagane, 
37. na luve i Teaca tagane, na luve i Asira tagane, 
na luve i Ebiasava tagane, na luve i Kora tagane, 
38. na luve i Isa tagane, na luve i Koaca tagane, na 
luve i Livai tagane, na luvei Isireli tagane. 

39. Kei na tacina o Esava, o koya sa tu ki na ligana 
i matau, o Esava na luve i Berakaia tagane, na luve 
i Simea tagane, 

40. na luve i Maikali tagane, na luve i Beaseia 
tagane, na luve i Malakia tagane, 

41. na luve i Eceni tagane, na luve i Sera tagane, 
na luve i Adaia tagane, 

42. na luve i Ecani tagane, na luve i Sima tagane, 
na luve i Simea tagane, 

43. na luve i Jeaca tagane, na luve i Keresoni 
tagane, na luve i Livai tagane. 

44. O ira na tacidra, na luve i Merari era tagane, ki 

na ligana i mawi, o Ecani na luve i Kisi tagane, na 
luve i Apeti tagane, na luve i Maluki tagane, 

45. na luve i Asabaia tagane, na luve i Amasaia 
tagane, na luve i Ilikaia tagane, 

46. na luve i Amasi tagane, na luve i Bani tagane, 
na luve i Sameri tagane, 

47. na luve i Mali tagane, na luve i Musi tagane, 
na luve i Merari tagane, na luve i Livai tagane. 

48. Kei ira na tacidra, na Livaiti, era sa lesi ki na 
vei tavi kecega ena vale ni soro ni vale ni Kalou. 


Na Vuvale I Eroni 

49. Ja o Eroni kei ira na luvena era sa dau 
vakacabora nai soro e na cabocabo ni soro kama 
kei nai cabocabo ni ka boi vinaka, na cakacaka 
kecega ena Tikina Tabu Sara, ka me ra sorovaki 
ira na Isireli, me vaka na ka kecega sa vakarota vei 
ira O Mosese na tamata ni Kalou. 

50. la oqo oiratou na luve i Eroni tagane: O Eliesa 
na luvena tagane, o Fineasi na luvena tagane, 
Abisua na luvena tagane, 

51. O Buki na luvena tagane, Usi na luvena 
tagane, Seraia na luvena tagane, 

52. Meraioci na luvena tagane, Amaraia na luvena 
tagane, Aitubi na luvena tagane, 

53. Setoki na luvena tagane, kei Aimeasi na 
luvena tagane. 


Nodra I Tikotiko Na Livai 

54. la sai ira oqo na nodra i tikotiko ena nodra 
veikoro kecega kei na nodra i yalayala, sa soli ni ra 
sa rawata ena vakawiri madigi me i votavota vei 
ira na luve i Eroni tagane, kivei ira na vuvale i 
Koaca: 

55. Sa soli vei ira o Epironi e na vanua i Juta, vata 
na kena vei vanua ra taukena vata. 

56. Ia na veikoro vata na kena vanua ra taukena 
vata sa soli vei Kelevi na luve i Jefune. 

57. Ia era sa solia vei ira na luve i Eroni e dua na 
koro ni drodro, o Epironi; o Livinai talega vata na 
kena vanua ra taukena vata, Jatiri, Esetimoa vata 
na kena vanua ra taukena vata, 

58. O Ileni vata na kena vanua ra taukena vata, 
Debiri vata na kena vanua ra taukena vata, 

59. Asani vata na kena vanua ra taukena vata, kei 
Peci- Semesi vata na kena vanua ra taukena vata. 
60. Ia mai vei ira na yavusa i Penijamini: Keba 
vata na kena vanua ra taukena vata, Alemeci vata 
na kena vanua ra taukena vata, kei Anacoci vata 
na kena vanua ra taukena vata. Na veikoro e votai 
vei ira na vuvale kecega e tinikatolu. 

61. Kivei ira na vo ni vuvale ni yavusa i Koaca era 
sa rawata ena vakawiri madigi e tini na koro mai 
na veimama ni yavusa i Manasa. 

62. Kivei ira talega na luve i Keresoni tagane, vei 
ira taucoko na vei vuvale, era solia e tinikatolu na 
koro mai na yavusa i Isakari, na yavusa i Aseri, na 
yavusa i Navitalai, kei na yavusa i Manasa mai 
Pasani. 

63. Kivei ira na luvei Merari tagane, vei ira 
taucoko na vei vuvale, era sa solia e tinikarua na 


koro mai vei ira na yavusa i Rupeni, na yavusa 
Kata, na yavusa i Sevuloni. 

64. E ra sa solia na luve i Isireli na veikoro oqori, 
vata kei na kena veivanua ra taukena vata kivei ira 
na Livai. 

65. Ka ra sa solia e na vakawiri madigi mai vei ira 
na luvei Juta, mai na yavusa ni luve i Simione, kei 
na yavusa ni luve i Penijamini,na veikoro oqori ka 
sa vakayacani tu vei ira. 

66. la oqo eso vei ira na vuvale ni luve i Koaca e 
soli vei ira na veikoro me nodra mai vei ira na 
Ifereimi. 

67. Ka sa soli vei ira e dua na koro ni drodro, o 
Sikemi vata na kena veivanua ra taukena vata, e 
na vei ulunivanua na Ifereimi, o Keseri talega vata 
na kena vanua ra taukena vata, 

68. O Joemeama vata na kena vanua ra taukena 
vata, Peci-Oroni vata na kena vanua ra taukena 
vata, 

69. Aijaloni vata na kena vanua ra taukena vata, 
kei Kaca-Rimoni vata na kena vanua ra taukena 
vata. 

70. la mai na veimama ni yavusa i Manasa: Aneri 
vata na kena vanua ra taukena vata kei Vileama 
vata na kena vanua ra taukena vata, me nodra na 
vo ni vuvale ni luve i Koaca. 

71. Mai na veimama ni yavusa i Manasa: Sa soli 
vei ira na luve i Keresoni o Qolani mai Pasani vata 
na kena vanua ra taukena vata kei Asitaroci vata 
na kena vanua ra taukena vata. 

72. Mai na yavusa talega i Isakari: O Kedesi vata 
na kena vanua ra taukena vata, Daveraca vata na 
kena vanua ra taukena vata, 

73. Ramoci vata na kena vanua ra taukena vata, 
kei Anemi vata na kena vanua ra taukena vata. 

74. Mai na yavusa talega i Aseri: O Masali kei na 
kena vanua ra taukena vata, Avitoni vata na kena 
vanua ra taukena vata, 

75. Ukoki vata na kena vanua ra taukena vata, kei 
Reopi vata na kena vanua ra taukena vata. 

76. Mai na yavusa talega i Navitalai: O Kedesi 
mai Kalili vata na kena vanua ra taukena vata, 
Amoni vata na kena vanua ra taukena vata, kei 
Kirijaceimi vata na kena vanua ra taukena vata. 

77. Mai na yavusa i Sevuloni: Sa soli vei ira na vo 
ni luve i Merari o Rimoni vata na kena vanua ra 
taukena vata kei Tabori vata na kena vanua ra 
taukena vata. 

78. la mai na tai kadua ni Joritani, takoso me 
yacoi Jeriko, e na yasana ki na tokalau ni Joritani, 
sa soli vei ira mai na yavusa i Rupeni, o Besera e 
na veikau vata na kena vanua ra taukena vata, 
Jasa vata na kena vanua ra taukena vata, 

79. Ketemoce vata na kena vanua ra taukena vata, 
kei Mepeaca vata na kena vanua ra taukena vata. 
80. Mai vei ira talega na yavusa i Kata: Ramoci 
mai Kiliati vata na kena vanua ra taukena vata, 
Meanaimi vata na kena vanua bula, 

81. Esiponi vata na kena vanua ra taukena vata, 
kei Jaseri vata na kena vanua ra taukena vata. 

Na Vuvale I Isakari 


7. Na luve i Isakari tagane o Tola, Pua, Jasuba, 


kei Simironi - e lewe va taucoko. 

2. O iratou na luve i Tola tagane o Usi, Refaia, 
Jerieli, Jeamai, Jivisama, kei Semuela, e ratou ulu 
ni vuvale i tamadratou. Era tamata gaga ni valu na 
luve i Tola ena nodra i tabatamata, Na kedra i 
wiliwili e na gauna i Tevita e ruasagavulu ka rua 
na udolu ka ono na drau. 

3. Na luve i Usi tagane o Isiraia, ia na luve i 
Isiraia tagane o Maikali, Opetaia, Joeli, kei Isaia. E 
ratou turaga kece na lima oqo. 

4. la sa wili vata kei iratou, ena nodra 
tabatamata, me vaka na dui vuvale i tamadra, e 
tolusagavulu kaono na mataivalu era sa vakarau 
tu ki nai valu; ni sa levu na watidra kei na luvedra 
tagane. 

5. la oqo o ira na veitacini ena kedra maliwa na 
luve i Isakari era sa tamata qaqa ni valu, sa volai e 
nai vola ni nodra kawa, e walusagavulu kavitu na 
udolu taucoko. 


Na Vuvale I Penijamini 

6. O iratou na luve i Penijamini tagane o Vela, 
Bikari, kei Jetiaeli - e tolu taucoko. 

7. O iratou na luve i Vela tagane o Esiboni, Usi, 
Usieli, Jerimoce, kei Iri - e lima taucoko. E ratou sa 
ulu ni vuvale i tamadratou, ka ratou sa volai me 
vaka na nodra i tabatamata, e ruasagavulu ka rua 
na udolu ka tolusagavulu kava na tamata gaga ni 
valu. 

8. O iratou na luve i Bikari tagane o Semirai, 
Joasi, Eliesa, Elioenai, Omeri, Jerimoce, Apaija, 
Anacoci, kei Alemeci. O iratou kece oqo na luve i 
Bikari tagane. 

9. Ka ratou sa volai e na kedra i vola tukutuku 
me vaka na nodra dui tabatamata, e ratou ulu ni 
vuvale i tamadratou, e ruasagavulu na udolu ka 
rua na drau na tamata gaga ni valu. 

10. Na luve i Jetiaeli o Viliana, kei na luve i 
Viliana o Jeusi, Penijamini, Eude, Keneana, Secani, 
Arisisi, kei Aiseara. 

11. O iratou kece na luve i Jetiaeli oqo na ulu ni 
vuvale i tamadratou; era sa lewe tini ka vitu na 
udolu ka rua na drau na tamata qaga ni valu era 
sa vakarau me lako ki nai valu ka vala. 

12. O Supimi kei Upimi e rau luve i Iri, kei Usimi 
na luve i Aeri. 


Na Vuvale I Navitalai 

13. O iratou na luve i Navitalai tagane o Jasieli, 
Kuni, Jesari, kei Salumi, o iratou na luve i Vilia 
tagane. 


Na Vuvale I Manasa (Ra) 

14. O ira na kawa i Manasa: Sa vakasucuma na 
yalewa ni Siria ka watina lailai na luvena tagane o 
Makiri na tamai Kiliati, na tamai Asirieli. 

15. Sa kauta o Makiri me watina na ganedrau o 


Upimi kei Supimi, na yacana o Meaka. Na yaca i 
makubui Kiliati tagane o Siloveta, ia o Siloveta e 
vakaluveni yalewa ga. 

16. (O Meaka na wati Makiri sa vakasucuma e 
dua na luvena tagane, ka sa kaciva me yacana o 
Veresi. Na yaca i tacina o Seresi, ka rau luvena 
tagane o Ulama kei Rakema. 

17. Na luve i Ulama tagane o Vetani.) Ogo na 
kawa i Kiliati na luve i Makiri tagane, na luve i 
Manasa tagane. 

18. Na ganena o Amolekeci sa vakasucumi Isoti, 
Aviesa, kei Mala. 

19. Kei na luve i Semida tagane o Aiana, Sekemi, 
Liki, kei Aniama. 


Na Vuvale I Ifereimi 

20. O iratou na luve i Ifereimi tagane o Sucela, 
Bereti na luvena tagane, Teaci na luvena tagane, 
Elada na luvena tagane, Teaci na luvena tagane, 
21. Savati na luvena tagane, Sucela na luvena 
tagane, Esari na luvena tagane, kei lliada na 
luvena tagane. O ira na kai Kaca ka ra a sucu e na 
vanua o ya era a vakamatei iratou baleta ni ratou a 
lako sobu mai ka kauta tani na nodra bulumakau. 
22. Sa qai tagicaki iratou o Ifreimi na tamadratou 
me vuga na siga, ka ra sa lako mai na wekana me 
vakacegui koya. 

23. la ni sa curu vua na watina, sa bukete o koya 
ka vakasucuma e dua na luvena tagane; ka sa 
vakayacana o koya me o Veraia, baleta ni sa 
yacova na nona vuvale na ka ca. 

24. la oqo na luvena yalewa o Siera, o koya ka 
tara cake na yasana i ra kei na yasana i cake ni 
vanua erua o Beci-Oroni kei Useni-Siera; 

25. la o Refa na luvena tagane, o Risefa talega, kei 
Tela na luvena tagane, o Teana na luvena tagane, 
26. O Leatani na luvena tagane, Amiute na luvena 
tagane, Elisama na luvena tagane, 

27. Nuni na luvena tagane, kei Josua na luvena 
tagane. 

28. la oqo na nodra i yau kei na nodra i tikotiko o 
Peceli kei na kena veikoro: vaka ki na tokalau ki 
Nearani, ki na ra ni Kesari kei na kena veikoro, kei 
Sikemi kei na kena veikoro, me yaco sara ki Aia 
kei na kena veikoro; 

29. la mai na nodra i yalayala na luve i Manasa o 
Beci-Seani kei na kena veikoro, Teanaka kei na 
kena veikoro, Meqido kei na kena veikoro, Dora 
kei na kena veikoro. E na veivanua oqo era tiko 
kina na luve i Joseva, na luve i Isireli. 


Na Vuvale I Aseri 

30. O iratou na luve i Aseri tagane oimena, Iseva, 
Isevi, Veraia, kei na ganedratou o Sera. 

31. Na luve i Veraia tagane o Everi kei Malakieli, 
o koya na tamai Virisaici. 

32. la o Everi na tamai Jafeleti, Soma, Otame, kei 
na ganedratou o Sua. 

33. Na luvei Jafeleti tagane o Pasaki, Vimiale, kei 
Asavaci. Oqo o iratou na luve i Jafeleti. 

34. Na luve i Semari tagane o Ai, Roga, Jeuba, kei 
Erami. 

35. Kei na luvei Elemi na tacina o Sofa, Imina, 
Selesa, kei Amale. 

36. O iratou na luve i Sofa o Sua, Arinefa, Suali, 
Veri, Amira, 

37. Veseri, Ote, Sama, Silisa, Jicirana, kei Viera. 

38. O iratou na luve i Jeceri o Jefune, Pisipa, kei 
Ara. 

39. Na luve i Ula o Ara, Aniela, kei Risia. 

40. O ira oqo na luve i Aseri, era ulu ni vei vuvale 
i tamadra, era tamata digitaki, tamata gaga ni 
valu, ka turaga i liuliu. Era sa volai e nai tukutuku 
ni nodra i taba tamata ni ra wili vata kei ira na 
mataivalu ka ra sa tu vakarau me vala; na kedra i 
wiliwili e ruasagavulu kaono na udolu. 


Nai Tuvatuva Ni Kawa I Saula Ena Yavusa I 
Penijamini 

8. la o Penijamini na tamai Vela na nona 
ulumatua, o Asiveli na kenai karua, o Ara na kenai 
katolu, 

2. O Noa na kenai kava, kei Rafa na kenai 
kalima. 

3. O iratou na luve i Vela tagane o Adari, Qera, 
Aviuta, 

4. Avisua, Neamani, Aoa, 

5. Qera, Sefufane, kei Urama. 

6. Oqo o iratou na luve i Fude, e ratou ulu ni vei 
vuvale i tamadratou era sai taukei mai Keba, ka ra 
a vakasaurarataki ira mera toki ki Maneaci: 

7. O Neamani, Aija, kei Qera e ratou a 
vakasaurarataki ira mera toki. Sa tamai Usa kei 
Aiudi o koya. 

8. O Searaimi talega e vakaluveni e na vanua o 
Moape, ni sa vakasavi rau oti na watina o Usimi 
kei Beara. 

9. la o Odesa na watina sa qai vakasucumi 
Jobaba, Sivia, Mesa, Melicama, 

10. Jeusi, Sakia, kei Mirima. Oqo o ira na luvena 
ka ra ulu ni vuvale i tamadra. 

11. la na luvena vei Usimi o Avitube kei Elipeali. 
12. Na luve i Elipeali tagane o Evari, Misama, kei 
Simede, o koya ka tarai Ono kei Lota vata na kena 
veikoro; 

13. kei rau o Veraia kei Sema, e rau ulu ni vuvale i 
tamadra ka rau i taukei e Aijaloni, ka rau a 
vakasavi ira nai taukei e Kaca. 

14. O Ajo, Sasake, Jeremoce, 

15. Savataia, Aradi, Eta, 

16. Maikali, Isipa, kei Joa e ratou luve i Veraia 
tagane. 

17. O Sevataia, Mesulame, Isiki, Evari, 

18. Isimerai, Jisilaia, kei Jobaba e ratou luve I 
Elipeali tagane. 

19. O Jakimi, Sikiri, Savedi, 

20. Elienai, Siletai, Elieli, 

21. Adaia, Veraia, kei Simiraca e ratou luve i 
Simei tagane. 


22. O Isipani, Ebari, Elieli, 

23. Abadoni, Sikiri, Enani, 

24. Ananaia, llama, Anatocia, 

25. Ifedeia, kei Penueli e ratou luve i Sasake. 

26. O Samaserai, Searaia, Atalaia, 

27. Jearesia, llaija, kei Sikiri e ratou luve i Jeroama. 
28. O ira oqo na ulu ni vei vuvale i tamadra e na 
nodra dui tabatamata, era turaga. Era 
vakaitikotiko e Jerusalemi. 

29. la na tamai Kipione, o koya e yaca i watina o 
Maeka, e tiko voli e Kipione. 

30. la na nona ulumatua o Avitoni, sa qai sucu o 
Suri, Kisi, Peali, Netava, 

31. Kidore, Aio, Sekari, 

32. kei Mikiloci, o koya ka tamai Simea. Era tiko 
voleka talega vei ira na wekadra e Jerusalemi, vata 
kei ira na veiwekani. 

33. O Nira na tamai Kisi, o Kisi na tamai Saula, ia 
o Saula na tamai Jonacani, Malikisua, Avinatave, 
kei Esi-Peali. 

34. Na luve i Jonacani tagane o Meriba-Peali, ia sa 
tamai Maika o Meriba-Peali. 

35. Na luve i Maika tagane o Paiconi, Meleki, 
Tarea, kei Easi. 

36. Ka sa tamai Jioada o Easi; o Jioada na tamai 
Alemeki, Asamaveci, kei Simiri; ia o Simiri na 
tamai Mosa. 

37. O Mosa na tamai Vinea, Rafa na luvena 
tagane, lliesa na luvena tagane, kei Aseli na 
luvena tagane. 

38. O Aseli e ono na luvena tagane ia oqo na 
yacadra: Asirikama, Bokeru, Isimeli, Seraia, 
Opetaia, kei Enani. O ira kece oqo na luve i Aseli. 
39. Ia o ira na luve i Eseki na tacina o Ulami na 
nona ulumatua, Jeusi na kenai karua, kei Elifeleti 
na kenai katolu. 

40. Na luve i Ulami era tamata qaqa ni valu — 
dauvanataki dakaititi. E levu na luvedra tagane 
kei na makubudra tagane, e dua na drau ka 
limasagavulu taucoko. Oqo o ira kecega na luve i 
Penijamini. 


9, la sa volai tu o ira kecega na Isireli me vaka na 
dui nodra i tabatamata, ka sa dina sara, ni sa volai 
kece tu oqori ena kedra i vola tukutuku na tui e 
Isireli. la o Juta sa kau tani yani vakabobula ki 
Papiloni baleta na nodra talaidredre. 

2. la o ira nai matai ni tamata mera taura na 
nodra i votavota ena nodra veikoro o ira na Isireli, 
O ira na bete, Livai kei na Necinimi. 


O Tra Era Vakoro E Jerusalemi 

3. la era sa tiko e Jerusalemi na luve i Juta, kei na 
so na luve i Penijamini, kei na so talega na 
luve Ifereimi kei Manasa; 

4. O Ucei na luve i Amiude tagane, na luve i 
Omiri tagane, na luve i Imeri tagane, na luve i 
Bani tagane, mai vei ira na kawa i Veresi, na luve i 
Juta tagane. 

5. Vei ira na Sailonaite: Asaia na ulumatua kei 
ira na luvena tagane. 

6. Vei ira na luve i Sera tagane: Jeueli, kei ira 
veiwekani — e ono na drau ka ciwasagavulu. 

7. Vei ira na luve i Penijamini tagane: Salu na 
luve i Mesulame tagane, na luve i Odavia tagane, 
na luve i Asenua tagane; 

8. O Iveneia na luve i Jeroama tagane; Ela na 
luve i Usi tagane, na luve i Mikeri tagane; 
Mesulame na luve i Sevataia tagane, na luve i 
Reueli tagane, na luve i Ivenaia tagane; 

9. kei ira na veiwekani, me vaka na nodra i 
tabatamata - e ciwa na drau ka limasagavulu ka 
ono. O ira kece oqo na ulu ni vei vuvale i tamadra 
ena loma ni veivale i tamadra. 


O Ira Na Bete E Jerusalemi 

10. Vei ira na bete: Jedaia, Jioiarivi, kei Jakini; 

11. O Asaraia na luve i Ilikaia tagane, na luve i 
Mesulame tagane, na luve i Setoki tagane, na luve 
i Meraioci tagane, na luve i Aituvi tagane, na 
vunivola ni vale ni Kalou; 

12. O Adaia na luve i Jeroama tagane, na luve i 
Pasuri tagane, na luve i Malakia tagane; o Measai 
na luve i Adiela tagane, na luve i Jasera tagane, na 
luve i Mesulame tagane, na luve i Misilemeci 
tagane, na luve i Imera tagane; 

13. Kei ira na wekadra, era ulu ni vei vuvale i 
tamadra — e dua na udolu, vitu na drau ka 
onosagavulu. Era tamata gugumatua e na 
cakacaka ni veiqaravi e na vale ni Kalou. 


O Ira Na Livai E Jerusalemi 

14. Vei ira na Livai: O Semaia na luve i Asuvi 
tagane, na luve i Aserikama tagane, na luve i 
Asavaia tagane mai vei ira na luve i Merari tagane. 
15. O Vakebakara, Eresi, Kalala, kei Matanaia na 
luve i Maika tagane, na luve i Sikiri tagane, na 
luve i Esava tagane. 

16. O Opetaia na luve i Semaia tagane, na luve i 
Kalala tagane, na luve i Jetucuni tagane; kei 
Berekaia na luve i Esa, na luve i Elikana tagane, o 
koya e bula voli e na veikoro vaka Nitofa. 


O Ira Na Livai Era I Vakatawa Ni Matamata 

17. O ira nai vakatawa ni matamata o Salumi, 
Akubu, Talimoni, Aimani, kei ira na wekadratou. 
E nodra turaga o Salumi. 

18. Me yacova mai o ya era sa dau vakatawa na 
matamata ni nodra keba na luve i Livai ena 
matamata ni Tui mai na tokalau. 

19. O Salumi na luve i Kore tagane, na luve i 
Ebiasava tagane, na luve i Kora tagane, kei ira na 
wekana, mai na vale i tamana, na Koraiti, era sa 
liutaka na cakacaka ni veiqaravi, nai vakatawa ni 
matamata ni vale ni soro. O ira na tamadra era sa 
dau i vakatawa ni matamata ki na vale i Jiova. 

20. Ia o Fineasi na luve i Iliesa tagane sa nodra 
vunivola tu mai ena veigauna sa oti; o Jiova sa dau 
tiko vata kei koya. 


21. O Sakaraia na luve i Miselemaia tagane sai 
vakatawa ni katuba ni vale ni soro. 

22. O ira kecega sa digitaki me ra i vakatawa ni 
matamata era lewe rua na drau ka tinikarua. Era 
sa volai tu me vaka na dui nodra i tabatamata, ena 
nodra veikoro. E rau a digitaki ira ki na nodra i 
tutu dokai oqo oTevita kei Samuela na parofita. 

23. lo o ira kei ira na luvedra era sa lewa na 
matamata kecega ki na vale ni Kalou, na vale ni 
soro, sa nodra i lesilesi. 

24. O ira nai vakatawa ni matamata era sa lesi ki 
na matanicagi e va: na tokalau, ra, vualiku, kei na 
ceva. 

25. la o ira na wekadra mai na loma ni koro era na 
dau lako vata mai kei ira ena veigauna eso me vitu 
Na siga. 

26. la nai tutu dokai oqori e ratou taura tu e lewe 
va nai vakatawa i liuliu; e ratou kawa i Livai. Ka 
ratou lewa na veirumu kecega kei nai yau ni vale 
ni Kalou. 

27. Ka ra sa tiko vakavolivolita ga na vale ni 
Kalou baleta ni sa nodra i tavi, ka ra sa lewa na 
kena dola ena veimataka. 


Nai Tavi Tale Eso Ni Livai 

28. la oqo eso vei ira era lewa nai yaya ni 
veigaravi, ni ra sa dau wilika na levu ni yaya ena 
kena kau mai ki loma kei na kena kau lesu yani ki 
tuba. 

29. Eso vei ira sa lesi me vakaraica nai yaya 
kecega ni vale vakaturaga e wili kina na kena e 
lelevu kei na ka lalai, kei na valawa matailalai, kei 
na waini, kei na waiwai kei na ka boi vinaka kei 
nai saluwaki. 

30. Kei na so vei ira na luve ni bete era daucakava 
nai lumu vakai saluwaki. 

31. O Maticia na Livai, na ulumatua i Salumi na 
luve i Kora, sa nonai tavi me lewa na ka kecega sa 
tavu e nai tavuteke. 

32. Kei na so vei ira na veiwekani na luve i Koaca, 
era lewa na kena vakarautaki na madrai dauraici 
me baleta na veiSiga ni Vakacecegu. 

33. O ira ogo na daunisere, era ulu ni nodra vei 
vuvale na Livai, era tiko e na vei rumu e loma, ka 
ra sa vakalalagataki mai nai tavi tale eso; ni ra sa 
digitaki ki na cakacaka o ya e na siga kei na bogi. 
34. O ira na ulu ni nodra vei vuvale na Livai oqo 
era sa ulu tiko ena nodra i tabatamata kecega. Era 
vakaitikotiko e Jerusalemi. 


Na Vuvale I Saula Na Tui 

35. O Jeieli na tamai Kipioni, na yaca i watina o 
Maeka, e tiko mai Kipioni. 

36. Na luvena ulumatua tagane o Avitoni, qai o 
Suri, Kisi, Peali, Neri, Netava, 

37. Kedora, Aio, Sakaraia, kei Mikiloci. 

38. la o Mikiloci na tamai Semeama. E ratou tiko 
volekati ira talega na wekadra e Jerusalemi, kei ira 
na veiwekani. 

39. O Neri na tamai Kisi, o Kisi na tamai Saula, ia 

o Saula na tamai Jonacani, Malekisua, Avinatave, 
kei Esi-Peali. 

40. Na luvei Jonacani tagane o Meriba-Peali, ia o 
Meriba-Peali na tamai Maika. 

41. O iratou na luvei Maika tagane o Paiconi, 
Meleki, Tarea, kei Easi. 

42. la o Easi na tamai Jara; o Jara na tamai 
Alemeci, Asimaveci, kei Simiri; kei Simiri na tamai 
Mosa; 

43. O Mosa na tamai Vinea, o Refaia na luvena 
tagane, Eliasa na luvena tagane, kei Aseli na 
luvena tagane. 

44. O Aseli e ono na luvena tagane kei na 
yacadratou oqo: Asirikama, Bokeru, Isimeli, 
Searaia, Ovetaia, kei Ena; oqo o iratou na luve i 
Aseli tagane. 


Nai Cavacava Vakaciriloloma I Saula Kei Iratou 
Na Luvena Tagane 


10. la oqo era sa mai vala o ira na kai Filisitia 


kei ira na Isireli; ia era sa dro na Isireli e matadra 
na kai Filisitia, ka ra sa vakamatei mai na 
Ulunivanua o Kiliboa. 

2. Fra sa qai vakacemuri Saula kei iratou na 
luvena vakaukauwa o ira na kai Filisitia. la o ira 
na kai Filisitia era sa vakamatei Jonacani, 
Avinatave, kei Malekisua, oiratou na luve i Saula 
tagane. 

3. Sa kaukauwa cake vei Saula nai valu. Sa vanai 
koya o ira na dauvanavana, ka sa mavoa o koya 
ena gasau ni nodra dakai na dauvanavana. 

4. Sa qai tukuna o Saula vua sa daucolata na 
nonai yaragi, “Ucuna na nomui seleiwau, ka suaki 
au kina, de ra lako mai na tamata sega ni cili oqori 
ka vakacacani au.” la sa sega ni rawa vua sa 
daucolata na nonai yaragi, baleta ni sa rere 
vakalevu. Sa mani vakaduria e dua nai seleiwau o 
Saula ka bale yani kina. 

5. la ni sa raici Saula na cauravou sa daucolata 
na nonai yaragi ni sa mate, sa baleta talega o koya 
na nonai seleiwau ka mate. 

6. Sa mani mate o Saula kei iratou na luvena 
tagane tolutolu, kei ira kece na nona lewe ni vale 
era sa mate vata kecega. 

7. lani ra sa raica o ira na Isireli kecega era sa 
tiko e na buca ni ra sa dro kecega ka sa mate talega 
o Saula kei iratou na luvena, era sa biuta tani tu na 
nodra veikoro ka dro, era sa qai lako mai na kai 
Filisitia ka vakatawani ira. 

8. la sa yaco ena siga ka tarava, ni ra sa lako mai 
na kai Filisitia mera luvata na nodra i sulu na 
mate, era sa kunei Saula kei iratou na luvena ni 
ratou sa mate toka mai na Ulunivanua o Kiliboa. 

9. Fra sa luvata na nonai sulu ka kauta na uluna 
kei na nonai yaragi, ka vakauta nai tukutuku ki na 
veivanu kece e Filisitia mera kacivaka nai 
tukutuku ena vei vale-ni-soro ni nodra veikalou 
matakau kei ira kece talega na tamata. 

10. Era sa qai biuta na nonai yaragi ena loma ni 


nodra bure kalou, ka vakarubeca na uluna ena 
bure kalou i Tekoni. 

11. la ni ra sa rogoca kecega mai Jepesi-Kiliati na 
ka kecega era sa cakava na kai Filisitia kivei Saula, 
12. era sa duri cake na tamata gaga ni valu kecega 
ka kauta na yago i Saula kei na yagodratou na 
luvena, ka ra sa kauta mai ki Jepesi, ka buluta na 
suidratou e na ruku ni vuni oki mai Jepesi, ka lolo 
me vitu na siga. 

13. la sa mate o Saula e na nona talaidredre ka 
cakava vei Jiova, baleta ni a sega ni maroroya na 
vosa i Jiova, ka ni a vakarorogo talega kina nonai 
vakasala e dua na dauvakacuru. 

14. la e a sega ni taroga na Kalou; sa mani 
vakamatei koya kina o Koya, ka solia na matanitu 
vei Tevita na luve i Jese. 


Sa Buli Me Tui E Isireli Taucoko O Tevita 


11. Era sa qai lako kece mai na Isireli vei 


Tevita ki Epironi, ka tukuna, “E dina ga ni 
keimami sa suimu ka lewemu. 

2. “Ena gauna talega sa oti, ni sa tui tiko o Saula, 
oi kemuni ga o ni a liutaki ira yani na Isireli ki 
tuba ka kauti ira lesu tale mai ki loma; ka sa 
tukuna vei kemuni o Jiova na nomuni Kalou, “O 
na vakatawai ira na Noqu tamata na Isireli, ka 
lewa vei ira na Noqu tamata na Isireli.”” 

3. O koya ogo era sa lako kece mai kina na qase 
ki vua na tui ki Epironi, ka sa cakava o Tevita e 
dua na veiyalayalati vata kei ira ena mata i Jiova 
mai Epironi. la era sa lumuti Tevita me tui e Isireli 
taucoko, me vaka na vosa i Jiova e na gusui 
Samuela. 


Na Koro I Tevita 

4. Sa qai lako o Tevita kei ira kecega na Isireli ki 
Jerusalemi, e kilai tu me o Jevusa, na koro era tiko 
kina na Jevusaiti, o ira nai taukei ni vanua. 

5. la era sa tukuna nai taukei ni vanua vei Tevita, 
“Mo kakua ni lako mai ki ke!” la o Tevita sa rawa 
na koro ni valu o Saioni (o ya, na Koro i Tevita). 

6. la ogo sa tukuna o Tevita, “O koya ena kabai 
ira e liu na Jevusaiti ena turaga ka kavetani.” la o 
Joave na luve i Seruwaia sa liu taumada, ka sa 
yaco me turaga. 

7. Sa qai tiko o Tevita ena koro gaga; ia oqo era 
sa vakayacana me Koro i Tevita. 

8. Ka sa tara o koya na kena  veikoro 
vakavolivolita, mai Mailo ki na vanua 
vakavolivolita. Sa vakavinakataka o Joave na vo ni 
veikoro. 

9. Ta sa tubu cake voli o Tevita me rogo levu, ka 
ni sa tiko vata kei koya o Jiova ni lewe vuga. 


O Ira Na Tamata Qaqa I Tevita 

10. Ia oqo o ira sa liu vei ira na tamata qaqa i 
Tevita, era sa vakaukauwataki ira vata kei koya e 
na nona matanitu, kei ira kecega na Isireli, me ra 
buli koya me tui me vaka na vosa i Jiova ena 
vuku i Isireli. 

11. Sai koya oqo na kedra i wiliwili na tamata 
qaqa sa tu vei Tevita: Jasoviama na luve i 
Akimonaiti tagane, sa liu vei ira na kavetani; e a 
laveta cake na nona moto vei ira e lewe tolu na 
drau, e vakamatei ira vata kece e na dua ga na 
gauna. 

12. E taravi koya o Iliesa na luve i Toto tagane, na 
Aoaite, o koya e dua vei iratou na lewe tolu na 
tamata qaqa. 

13. O koya e a tiko vata kei Tevita mai 
Pasidemimi. Ia oqo era sa soqoni vata na kai 
Filisitia me veivala, ka sa dua na tiki ni qele sa 
tubu tu kina na witi. la oqo era sa dro na tamata 
mai vei ira na kai Filisitia. 

14. la era sa la'ki tu vakadua ena loma donu ni 
veiwiti, era taqomaka, ka vakamatei ira na kai 
Filisitia. la o Jiova sa vakavuna e dua na gaga 
levu. 

15. la ogo e le tolu vei ira na lewe tolusagavulu na 
turaga ni value ratou a lako sobu ki na vatu vei 
Tevita, ki na qaravatu mai Adulama; ka ra sa keba 
vakaivalu mai na buca o Refeimi o ira na kai 
Filisitia. 

16. O Tevita sa tiko e na gauna o ya mai na koro 
ni valu, ka sa tiko na mataivalu ni Filisita mai 
Peceliema. 

17. Ka sa tukuna ena nona gagadre dina o Tevita, 
“Isa, ke dua mada ga me bau vagunuvi au ena wai 
mai na mata-ni-wai mai Peceliema, o koya e tiko e 
na yasa ni matamata!” 

18. E ratou a curuma vakaukauwa na nodra keba 
na kai Filisitia, ratou takiva na wai mai na mata- 
ni-wai e Peceliema ka tiko mai na matamata, ka 
kauta mai kivei Tevita. la sa sega ni gunuva o 
Tevita, sa sova ga yani kivei Jiova. 

19. Ka sa tukuna, “Me vakayawa sara vei au, oi 
Kemuni na noqu Kalou, me'u cakava na ka oqo! 
Me'u gunuva li na nodratou dra na tamata ogo ni 
ratou a douvaka na mate? Ni ratou a bolea na 
mate me ratou kauta mai na wai.” O koya oqo sa 
bese kina ni gunuva. Na veika oqo e ratou a 
cakava na lewe tolu na tamata gaga. 

20. O Avisai na taci Joave sai liuliu vei iratou e 
lewe tolu tale. Sa laveta cake o koya na nona moto 
vei ira e le tolu na drau na tamata ni valu, 
vakamatei ira, ka sa rawata e dua na yaca rogo vei 
iratou tolutolu ogo. 

21. Sa dokai vakalevu cake o koya mai vei rau na 
lewe rua na nonai tokani. Sa yaco kina o koya me 
nodratou kavetani. la e sega ga ni rawata me 
liutaka na i matai ni tolu. 

22. O Penaia na luve i Jioiada tagane, na luvena e 
dua na tamata gaga mai Kabasili, o koya sa cakava 
oti e vuga na ka vinaka. E a vakamatei rau e rua 
na tamata yate vakalaione ni Moape. Sa lako sobu 
talega o koya ka vakamatea e dua na laione ena 
loma ni dua nai keli ena dua na siga ni uca cevata. 
23. Ka sa vakamatea talega e dua na kai Ijipita, e 
tamata levu, ka vitu veimama na fiti na kena 
balavu. E ligana na kai Ijipita o ya e taura tu na 


nona moto ka vaka tu na kaukamea ni vakadei i 
koya na dautalitali, ka sa lako sobu yani vua kei 
na dua nai titoko, ka kaliraka tani mai ligana na 
kai Filisitia na nona moto, ka vakamatei koya ena 
nona moto ga. 

24. Na veika oqo e a vakayacora o Penaia na luve 
i Jioiada, ka sa rawata kina na yaca e rogo vei 
iratou na tamata qaqa e tolu oqo. 

25. E dina ni sa dokai cake o koya vei ira na lewe 
tolusagavulu, ia e a sega ga ni rawata me uasivi 
cake vei iratou nai matai ni tolu. Ka sa digitaki 
koya o Tevita me liutaki ira na nona mata-yadra. 
26. E ratou tamata qaqa talega ni valu o Asaeli na 
taci Joave, o Elanani na taci Toto na kai Peceliema, 
27. O Samoci na Aroraite, Elesi na Pelonaite, 

28. na luve i Ikesi na Tekoite, Aviesa na kai 
Anacoci, 

29. Sivekai na luve i Usa, Ilai na Aoaite, 

30. Mearai na kai Netofa, Eledi na luve i Peana na 
kai Netofa, 

31. Icei na luve i Ribai na kai Kipea, mai vei ira na 
luve i Penijamini, Penaia na Piraconaite, 

32. O Urai mai na veimata ni wai drodro e Keasi, 
Avieli na kai Araba, 

33. Asamaveci na Bearumaite, Eliava na 
Sealibonaite, 

34. iratou na luvei Asemi tagane na Kisonaite, 
Jonacani na luve i Sake tagane na Araraite, 

35. O Ayame na luvei Sakari tagane na Araraite, 
Elifali na luve i Uri, 

36. Eferi na kai Mekera, Aija na Pelonaite, 

37. Esiro na Kamelaite, Nearai na luve i Esibai, 

38. Joeli na taci Necani, Miveri na luve i Akiri, 

39. Seleki na Amonaite, Nearai na Peroci (o koya 
sa daucolata nai yaragi i Joave na luve i Seruwaia 
tagane), 

40. Ira na Iciraite, Karevi na Iciraite, 

41. Uraia na Itaite, Savati na luve Alai tagane, 

42. Adina na luve i Sisa tagane na luve i Rupeni (e 
dua na turaga vei ira na kawa i Rupeni) ka lewe 
tolusagavulu era tu vata kei koya, 

43. Anani na luve i Maeka tagane, Josafati na 
Micinaite, 

44. Usaia na kai Asiteraca, Sama kei Jeieli rau na 
luve i Ocami tagane na Aroeraite, 

45. Jetiaeli na luve i Simiri tagane, kei Joa na 
tacina, na Tisaite, 

46. Flieli na Meavaite, Jeribai kei Josavaia rau na 
luve i Eliniama tagane, Icima na kai Moape, 

47. Flieli, Opeti, kei Jiasieli na Mesovaite. 


Na Tubu Cake Ni Mataivalu I Tevita 


12. la oqo o ira era a lako mai kivei Tevita ki 
Sikilaki ni se dro voli o koya mai vei Saula na luve 
Kisi tagane; era maliwai ira na tamata gaga, era sa 
veivuke e nai valu, 

2. e nodra i yaragi na dakai titi, e kaukauwa 
ruarua na ligadra i matau kei nai mawi ena 
viritaki vatu kei na vanataki gasau ni dakai. O ira 
oqo mai vei Penijamini, era wekai Saula. 

3. Sa nodra i liuliu o Aisare, tarava o Joasi, o irau 
na luve i Semea na kai Kipea, o Jesieli kei Peleti e 
rau luve i Asimaveci, Biraka, kei Jeu na kai 
Anacoci, 

4. Isimaia na Kipionaite, e tamata gaga vel ira na 
lewe tolusagavulu, ka uasivi cake vei ira na lewe 
tolusagavulu,  Jeremaia, Jeasieli,  Joanani,kei 
Josavati na Ketera, 

5. Flusai, Jerimoca, 
Sefataia na kai Arupi, 

6. Elikana, Jisaia, Asareli, Joesa, kei Jasobimi, na 
Koraite; 

7. kei Joela kei Sevataia e rau luve i Jeroama 
tagane na kai Kedori. 

8. Eso na luve i Kata era sa la'ki to vata kei 
Tevita mai na koro ni valu mai veikau, era tamata 
gaga ni valu, era sa vulici tu mera vala, era kila na 
taura nai sasabai kei na moto, na matadra sa vaka 
na mata ni laione, ka ra sa totolo sara me vaka na 
me kila ni vei ulu-ni-vanua: 

9. Sa liu o Esera, nai karua o Opetaia, o Iliavi na 
kenai katolu, 

10. Misimana na kenai kava, Jeremaia nai kalima, 

11. Atai nai kaono, Elieli nai kavitu, 

12. Joanani nai kawalu, Elisavati na kenai kaciwa, 

13. Jeremaia nai ka tini, kei Makibanai na kenai ka 
tinikadua. 

14. O ira oqo mai vei ira na luve i Kata, era 
kavetani ni valu, nai wiliwili lailai duadua e dua 
na drau, kei nai wiliwili levu duadua e sivia na 
dua na udolu. 

15. Oqo o ira era a kosova na Joritani e nai matai 
ni vula, ni sa vuabale na uciwai; ka ra sa vakasavi 
ira kecega era tiko ena buca, vaka ki na tokalau ka 
vaka ki na ra. 

16. Era sa qai lako mai eso na luve i Penijamini 
tagane kivei Tevita ena koro ni valu. 

17. Ka sa la'ki tavaki ira o Tevita, ka vosa vei ira, 
ka vaka, “Kevaka dou sa kauta mai ena yalo 
vinaka vei au mo dou mai vukei au, na yaloqu 
ena sema vata kei kemudou; ia kevaka dou sa via 
mai volitaki au vei ira na kequ meca, me vaka ni 
sa sega na cala ena ligaqu, me na qai raica ga ka 
lewa vei kemudou na nodra Kalou na tamada.” 

18. Sa qai curumi Amisai na Yalo, o koya sa liu 
vei ira na kavetani, ka sa tukuna: 

“Keimami sa nomuni, i Tevita; Keimami sa to vata 
kei kemuni, na luve i Jese tagane! Na Vakacegu, 
Na Vakacegu me nomuni, me ra vakacegu talega o 
ira sa vukei kemuni! Ni sa vukei kemuni na 
nomuni Kalou.” Sa mani ciqomi ira o Tevita, ka 
lesi ira me ra kavetani ni vei mataivalu. 

19. Ka so vei ira na kawa i Manasa era sa la'ki to 
vata kei Tevita ni sa lako vata o koya kei ira na kai 
Filisitia me ra veivala kei Saula, ia era a sega ni 
vukei koya, ni ra sa vakatalai koya tani yani o ira 
sa turaga vei ira na kai Filisitia me vaka era sa 
duavata kina, ka vaka, “Ena gai la'ki to vata tale 
kei na nona turaga O Saula ka na rawa ni 
tamusuka na uluda.” 


Pealaia, Semaraia, kei 


20. Ni sa lako o koya ki Sikilaki, o iratou mai vei 
Manasa ka ratou a sa lako mai vua o Atina, 
Josavati, Jediaeli, Maikali, Josavati, Ilaiu, kei 
Siletai, e ratou kavetani ni vei udolu ka ratou a 
lako mai vei Manasa. 

21. Ka ra sa vukei Tevita me vala kei ira na 
mataivalu daubutako, ni ra sa tamata gaga kecega 
ni valu, ka ra kavetani talega ni mataivalu. 

22, E na gauna o ya era sa dau lako mai vei Tevita 
e na veisiga kecega me ra vukei koya, me yacova 
ni sa dua na matai valu levu, me vaka na 
mataivalu ni Kalou. 


Na Mataivalu I Tevita Mai Epironi 

23. la oqo nai wiliwili ni veiwasewase kecega sa 
vakaiyaragitaki ki nai valu, ka ra sa lako mai vei 
Tevita ki Epironi me ra solia na matanitu i Saula 
kivei koya, me vaka na vosa i Jiova: 

24. mai vei ira na luve i Juta tagane era vakai 
sasabai kei na moto, era lewe ono na udolu ka 
walu na drau era vakaiyaragi ki nai valu, 

25. mai vei ira na luve i Simione tagane, na tamata 
gaga era sa vakarau tu ki nai valu, e vitu na udolu 
dua na drau, 

26. mai vei ira na luve i Livai e va na udolu ono 
na drau, 

27. Jioiada, o koya sa liu vei ira na luve i Eroni 
tagane, e lewe tolu na udolu vitu na drau era tu 
vata kei koya, 

28. O Setoki, e dua na cauravou, e tamata gaga ni 
valu, kei na ruasagavulu ka rua na kavetani mai 
na vale i tamana, 

29. mai vei ira na luve i Penijamini tagane, era 
wekai Saula, e tolu na udolu (me yacova mai na 
gauna o ya e dua nai wase levu era se dina tikoga 
ki na vuvale i Saula), 

30. mai vei ira na luve i Ifereimi tagane e lewe 
rusagavulu na udolu walu na drau, era tamata 
qaga ni valu, era tamata rogo e na vuvale i 
tamadra, 

31. mai na veimama ni yavusa i Manasa e 
tinikawalu na udolu, era a kacivi e na yacadra me 
ra lako mai ka buli Tevita me tui; 

32. mai vei ira na luve i Isakari tagane ka sa 
matata vinaka tu vei ira na veigauna, mera kila na 
ka e dodonu me cakava o Isireli, e rua na drau na 
nodra turaga, ka ra lewa vei ira kecega na 
wekadra, 

33. mai vei Sevuloni era lewe limasagavulu na 
udolu ka ra lako ki nai valu, era kena dau ni valu 
kei nai yaragi kecega ni valu, era tamata yalodina 
ka dauvakarorogo; 

34. mai vei Navitalai e dua na udolu na kavetani, 
kei na tolusagavulu ka vitu na udolu era vakai 
sasabai kei na moto; 

35. mai vei Tani na tamata era rawa ni tuvai ira 
nai valu, e ruasagavulu na udolu ono na drau; 

36. mai vei Aseri, o ira era rawa ni lako i nai valu, 
ka e rawa ni ra tuvai ira e nai valu, e vasagavulu 
na udolu; 

37. mai vei ira na Rupeni kei na Kata kei na 

veimama ni yavusa i Manasa, mai na tai kadua ni 
Joritani, e dua na drau ruasagavulu era sa 
vakaiyaragi ni valu e na veimatagali yaragi kecega 
ni valu. 

38. O ira kecega na tamata ni valu oqo, ka ra rawa 
ni maroroya nai tutu, era lako mai ki Epironi ena 
yalo dina, me ra buli Tevita me tui Isireli ; kei ira 
kecega na Isireli era sa yalovata me ra bulu Tevita 
me tui. 

39. Kara sa tu vata kei Tevita mai kea me tolu na 
siga, era kana ka gunu, ni ra sa vakarautaka vei ira 
o ira na wekadra. 

40. la oqo o ira era tu volekati ira, me tekivu mai 
na vanua yawa vakataki Isakari ki Sevuloni kei 
Navitalai, era sa kau kakana ni ra vakavodoka mai 
e na asa kei na kameli, e na meule kei na 
bulumakau - na valawa kei na keke vuanikau kei 
na keke sulutana, na waini kei na waiwai kei na 
bulumakau kei na sipi e sa levu sara, ni sa yaco na 
reki e Isireli. 


Na Kato Sa Kau Mai Kiriaci-Jearimi 


13. Sa qai bose o Tevita vata kei ira na 


kavetani ni lewe udolu kei na yadrau, vata kei ira 
talega nai liuliu kecega. 

2. la sa tukuna o Tevita ki vei ira nai soqosoqo 
kecega e Isireli, “Kevaka sa vinaka vei kemuni, ia 
kevaka talega sa vu mai vei Jiova na noda Kalou, 
meda vakatadu mata vei ira na wekada kecega sa 
vo e na vanua taucoko o Isireli, kivei ira talega na 
bete kei na Livai era sa tiko ena nodra veikoro kei 
na vanua bulabula, mera na soqoni vata mai kike 
vei keda; 

3. “ka da kauta lesu tale mai na kato ni noda 
Kalou vei keda, ni da se sega mada ni bau taroga 
tale me tekivu mai na gauna i Saula.” 

4. Fra sa qai tukuna nai soqosoqo taucoko ni ra 
na cakava vakakina, ni sa dodonu na ka o ya e na 
matadra na tamata kecega. 

5. Sa mani vakasoqoni ira kece mai na Isireli o 
Tevita, mai Siori e Ijipita me yaco vaka ki nai 
curucuru mai Emaci, me ra kauta lesu na kato ni 
Kalou mai na vanua o Kiriaci-Jearimi. 

6. Ka sa lako cake o Tevita kei ira kecega na 
Isireli ki Peala, ki Kiriaci-Jearimi, ka sa nei Juta, me 
ra kauta yani mai kea na kato ni Kalou o Jiova, o 
Koya sa tiko ena kedrau maliwa na Jerubimi, na 
vanua sa cavu kina na Yacana. 

7. Era sa mani kauta na kato ni Kalou ena dua na 
qiqi vou mai na vale i Avinatave, ia o Usa kei Aio 
e rau liuataka na gigi. 

8. Sa qai qiria nai vakatagi o Tevita kei ira na 
Isireli ena mata ni Kalou ena nodra i gu taucoko, 
era lagasere, qiri api, nai vakatagi vakawa, na 
tibereli, na sibali, kei na davui. 

9. Ia ni ra sa yaco ki na vanua ni butu sila i 
Kidoni, sa dodoka na ligana o Usa me taura na 
Kato, ni sa tarabe na bulumakau. 

10. Sa qai waga vakalevu na cudru ni Kalou vei 
Usa, sa mokuti koya ni sa dodoka na ligana me 


tara na kato; ka sa mate mai kea o koya ena mata 
ni Kalou. 

11. la sa rarawa sara o Tevita baleta ni sa 
vakamatei Usa o Jiova; sa mani vakatokai kina na 
vanua o ya o Veresi-Usa me yacova mai na siga 
ogo. 

12. Sa rerevaka na Kalou o Tevita e na siga o ya, 
ka tukuna, “E rawa vakacava ni'u kauta mai na 
kato ni Kalou kivei au?” 

13. Sa mani sega ni kauta vei koya o Tevita na 
kato ni Kalou ki na Koro i Tevita, ia sa kauta 
vakatikitiki ki na vale i Opeti-Itomi na Kitaite. 

14. Sa tiko ga na kato kei iratou na vuvale i Opeti- 
Itomi mai na loma ni nodratou vale me vula tolu. 
Ka sa vakalouvinakataka o Jiova na vale i Opeti- 
Itomi kei na ka kece e tu vua. 


Sa Tauyavu O Tevita E Jerusalemi 


14. la oqo o Irami na tui Taira sa talai ira na 


dau-tukutuku kivei Tevita, kei na kau na sitari, kei 
ira na matai ni vatu kei na matai ni kau, mera tara 
vua e dua na vale. 

2. lo sa kila o Tevita ni o Jiova sa vakadeitaki 
koya me tui e Isireli, ka ni sa vakalevulevui cake 
na nona matanitu e na vukudra na Nona tamata 
na Isireli. 

3. Sa qai taura o Tevita eso tale na watina e 
Jerusalemi, ka sa so tale na luvena tagane kei na 
luvena yalewa o Tevita. 

4. la oqo na yacadra na luvena ka vakatubura 
mai Jerusalemi: Samua, Sobaba, Necani, Solomoni, 
5. Iveri, Ilaisua, Ilipeleti, 

6. Noka, Nefeki Jafia, 

7. Ilisama, Bieliada, kei Iliveleti. 


Era Sa Vakadrukai Na Filisitia 

8. la oqo ni ra sa rogoca na kai Filisitia ni sa 
lumuti o Tevita me tui e Isireli, era sa lako taucoko 
na kai Filisitia mera vakasaqarai Tevita. Ka sa 
rogoca o Tevita na ka o ya ka lako yani i tautuba 
me veivala kei ira. 

9. Era sa qai lako na kai Filisita ka la'ki kaba na 
buca o Refeimi. 

10. Sa taroga na Kalou o Tevita, ka vaka, “Me'u 
lako cake li ka veivala kei ira na kai Filisitia? O Ni 
na soli ira beka ki na ligaqu?” Sa tukuna o Jiova 
kivei koya, “Lako cake, ni'u na soli ira ki na 
ligamu.” 

11. Fra sa mani lako ki Peali-Perasimi, ka sa 
vakadrukai ira o Tevita maikea. Sa qai tukuna o 
Tevita, “Na Kalou sa curu basikati ira na kequ 
meca ena ligaqu me vaka ni sa kabasu nai vakaso 
ni wai.” Sa mani vakayacani kina na vanua o ya 
oPeali-Perasimi. 

12. la ni sa biuta tu maikea na nodra kalou 
matakaw, sa vakarota o Tevita me ra vakamai e na 
bukawaga. 

13. Era sa baci kaba vakaivalu tale e na buca o ira 
na kai Filisitia. 

14. Sa taroga tale na Kalou o Tevita, ia sa tukuna 
vua na Kalou, “Mo kakua ni lako cake vei ira, 
vakavolivoliti ira ga, ka sikiti ira mai na mata ni 
vei vuni malaberi. 

15. “la ena yaco, ni dou sa rogoca na domo ni lako 
vakasotia ena tuvuka ni vei vuni malaberi oqori, 
dou qai lako ki nai valu, ni sa liu na Kalou vei 
kemudou me ravuta na keba ni kai Filisitia.” 

16. Sa mani cakava o Tevita me vaka sa vakarota 
na Kalou vei koya, ka ra vakasavi ira lesu na 
mataivalu ni Filisitia mai Kipione me yaco sara ki 
Keseri. 

17. Sa qai kuruseta na vanua taucoko nai 
rogorogo kei Tevita, ka sa vakavuna o Jiova me ra 
rerevaki koya na veimatanitu kecega. 


Sa Kau Mai Ki Jerusalemi Na Kato 


15. A sa tara o Tevita na veivale me nona ena 


Koro i Tevita; ka sa vakarautaka e dua na vanua 
me tiko kina na kato ni Kalou, ka vakaduria e dua 
na kena vale laca. 

2. Sa qai tukuna o Tevita, “Me kakua ni dua me 
laveta na kato ni Kalou o ira ga na Livai, ni sa 
digitaki ira o Jiova me ra kauta na kato ni Kalou 
ka veigaravi e matana me sega ni mudu.” 

3. la o Tevita sa vakasoqoni ira vata mai na 
Isireli kecega ki Jerusalemi, mera kauta cake mai 
na kato ni Kalou ki na kena vale, o koya sa 
vakarautaka oti tu o koya. 

4. Sa qai vakasoqoni ira vata na luve i Eroni kei 
ira na Livai o Tevita: 

5. Mai vei ira luve i Koaca tagane, sa liu o Urieli, 
kei na lewe dua na drau ruasagavulu na wekana, 
6. Mai vei ira na luve i Merari tagane, sa liu o 
Asaia, kei na lewe rua na drau ruasagavulu na 
wekana, 

7. Mai vei ira na luve i Keresomi tagane, sa liu o 
Joeli, kei na lewe dua na drau tolusagavulu na 
wekana, 

8. Mai vei ira na luve i Ilisavani, sa liu o Semaia, 
kei na lewe rua na drau na wekana, 

9. Mai vei ira na luve i Epironi tagane, sa liu o 
Flieli, kei na lewe walusagavulu na wekana ; 

10. Mai vei ira na luve i Usieli tagane, sa liu o 
Amenatave, kei na lewe dua na drau tinikarua na 
wekana. 

11. Ka sa kacivi rau o Setoki kei Aviaca na bete, 
vei ira talega na Livai: vei Urieli, Asaia, Joeli, 
Semaia, Elieli, kei Amenatave. 

12. Sa tukuna o koya kivei ira, “Oi kemudou na 
ulu ni veivuvale i Livai na tamamudou, dou 
vakasavasavataki kemudou, kei ira talega na 
wekamudou, ka mo dou na kauta cake mai na 
kato i Jiova na Kalou i Isireli ki na vanua au sa 
vakarautaka oti tu. 

13. “Me baleta ni dou a sega ni cakava ogo e liu, 
sa tawasei Koya tani kina mai vei keda o Jiova na 
noda Kalou, baleta ni da a sega ni tarogi Koya ena 
kenai tuvatuva dodonu.” 





14. la oqo era sa vakasavasavataki ira o ira na bete 
kei ira na Livai me ra kauta cake na kato i Jiova na 
Kalou ni Isireli. 

15. Era sa colata na luve i Livai e domodra na kato 
ni Kalou, ena kenai vua, me vaka nai vakaro i 
Mosese e tukuna na vosa i Jiova. 

16. Sa qai tukuna o Tevita vei ira na nodra i liuliu 
na Livai me ra digitaka eso na wekadra mera dau- 
ni-sere ka ra salavata kei nai vakatagi, vakatagi 
vakawa, na api, sibali e na nodra tabalaka na 
domodra ena reki. 

17. la o ira na Livai era sa qai digitaki Emani na 
luve i Joeli tagane; mai vei ira na wekana o Asafa 
na luve i Verekaia tagane; mai vei ira na wekana, o 
ira na luve i Merari, o Ecani na luve i Kusaia 
tagane; 

18. ka sa tiko vata kei ira o ira na wekadra e nai 
karua ni vakatagedegede: Sakaraia, Peni, Jeasieli, 
Semiramoce, Jeieli, Uni, lliavi, Penaia, Measeia, 
Maticia, Elifele, Mikineia, Opeti-Itomi, kei Jeieli, o 
ira nai vakatawa ni matamata; 

19. na daunisere, o Emani, Asafa, kei Ecani, me 
ratou tukia na sibali varasa; 

20. Sakaraia, Asieli, Semiramoci, Jeieli, Uni, Iliavi, 
Measeia, kei Penaia, e nai vakatagi vakawa 
vakataki Alamoci; 

21. O Maticia, Elifele, Mikineia, Opeti-Itomi, Jeieli, 
kei Asasia, mera liuataka ena Api sa tiko ena 
Seminici; 

22. O Kenanaia, na nodra i liuliu na Livai, sa 
gasenivuli liu ni sere kei nai vakatagi, baleta ni 
matai dina; 

23. O Verekaia kei Elikana e rau i vakatawa ni 
katuba ni kato ni Kalou; 

24. O Sevanaia, Josafati, Necaneli, Amasai, 
Sakaraia, Penaia, kei Iliesa, o iratou na bete, e 
ratou na uvuca na biukila ena mata ni kato ni 
Kalou; ia o Opeti-Itomi kei Jeaia nai vakatawa ni 
katuba ni kato. 

25. la o Tevita, o ira na qase e Isireli, kei ira na 
kavetani ni lewe udolu era sa lako ka kauta mai na 
kato ni veiyalayalati i Jiova, mai na vale i Opeti- 
Itomi ena marau. 

26. Sa qai yaco ena gauna sa vukei ira kina na 
Livai o ira sa dau colata na kato ni veiyalayalati i 
Jiova, na Kalou, era sa qai vakacabora e vitu na 
bulumakau tagane kei na vitu na sipi tagane. 

27. O Tevita e sulumaka tu e dua nai ubi lineni 
matailalai, vakatalega kina o ira na Livai era colata 
tiko na kato, o ira na daunisere, kei Kenanaiti na 
qasenivuli ni sere vata kei ira na matasere. Sa 
vakaefoti lineni talega o Tevita. 

28. O koya oqo o ira na Isireli era sa kauta cake 
mai na kato ni veiyalayalati i Jiova e na kaikaila 
kei na domo ni davui, na biukila kei na sibali, ni ra 
qiria nai vakatagi vakawa kei na api. 

29. la sa yaco, ni sa kau mai na kato i Jiova ki na 
Koro i Tevita, sa iro yani mai na mata ni katuba 
leka o Maikali, na luve i Saula yalewa, ka raici 
Tevita ni sa meke katagi; ka sa beci koya sara e 
lomana. 

Sa Vakatikori Na Kato E Na Loma Ni Vale Ni 
Soro 


16. Era sa kauta mai na kato ni Kalou, ka 


vakadabera e na loma donu ni vale ni soro sa 
birika o Tevita. Era sa qai cabora nai soro kama kei 
nai soro ni veivinakati e na mata ni Kalou. 

2. Iani sa oti na nona vakacabora nai soro kama 
kei nai soro ni veivinakati o Tevita, sa vosa 
vakalouvinakataki ira na tamata o koya e na yaca i 
Jiova. 

3. Sa qai wasea vei ira kecega na Isireli, na 
tagane kei na yalewa, vei ira yadua e dua nai buli 
madrai, dua na tiki ni lewe ni manumanu, kei na 
dua nai buli keke vua ni kau. 

4. Kasa lesia eso na Livai me ra veiqaravi e na 
mata ni kato i Jiova, mera veivakananumi, 
vakavinavinaka, ka vakalavelaveti Jiova na Kalou 
nei Isireli: 

5. O Esava sa liu, e tarava o Sakaraia, qai o Jeieli, 
Semiramoci, Jeieli, Maticia, Iliavi, Penaia, kei 
Opeti-Itomi: O Jeieli e qiria nai vakatagi vakawa 
kei na Api, ia o Esava e vakatagitaka na sibali, 

6. O Penaia kei Jeasieli na bete e rau uvuca na 
biukila ena mata ni kato ni veiyalayalati ni Kalou. 


Na Sere Ni Vakavinavinaka I Tevita 

7. Ena siga o ya sa solia kina o Tevita nai matai 

ni same oqo vei Esava kei ira na wekana, mera 

vakavinavinakataki Jiova: 

8. O, me soli na vakavinavinaka vei Jiova! 
Masuta na Yacana; 

Vakatakila na Nona cakacaka ena kedra maliwa 

na Nona tamata! 

9. Sere Vua, seretaka na Same ki Vua; 

Tukuna na Nona cakacaka veivakurabuitaki 

kecega! 

10. Me vagoroqoroi ena Yacana tabu; 

Mera cakava na yalo sa reki o ira sa vakasagarai 

Jiova! 

11. Vakasagarai Jiova kei na Nona kaukauwa, 
Vakasagara tikoga na Matana! 

12. Vakananuma na Nona cakacaka taleitaki sa 

cakava oti, 

Na Nona cakacaka veivakurabuitaki, 

vakatulewa ni Gusuna, 

13. Oi kemudou na kawai Isireli na Nona tamata, 

oi kemudou na luve i Jekope, na Nona tamata 

digitaki! 

14. O Koya o Jiova na noda Kalou; 

Na Nona vakatulewa sa tu e vuravura taucoko. 

15. Vakananuma na Nona Veiyalayalati sega ni 

mudu, Na vosa sa vakarota o Koya, me baleta nai 

tabatamata e dua na udolu, 

16. Na veiyalayalati sa cakava vata kei Eparaama, 
Kei na Nona vosa bubului vei Aisake, 

17. Ka sa vakadeitaka vei Jekope mei lesilesi, 

Kivei Isireli me veiyalayalati e sega ni mudu, 

18. E tukuna, “Au na solia vei iko na vanua o 

Kenani 
Me nodra i votavota na nomu kawa,” 


kei na 


19. Ni dou a se lewe vica walega, sa dina ni dou 
se lewe vica ga, ka tiko vulagi kina. 
20. Ni ra sa lako mai na dua na vanua ki na dua 
tale, Mai na dua talega na matanitu ki na dua na 
mata tamata, 
21. E sega ni vakatara o Koya vua e dua na tamata 
me cakava vei ira na ka ca; 

lo, e vunauci ira na tui e na vukudra, 
22. Ka vaka, “Kakua ni tarai ira na Noqu i lumuti, 
Ka kakua ni vakamavoataki ira na Noqu parofita.” 
23. Sere vei Jiova, na vuravura kecega, Dou 
tukuna nai tukutuku vinaka ni Nona veivakabulai 
mai na siga e dua ki na siga ka tarava. 
24. Vakatakila na Nona lagilagi e na kedra 
maliwa na veivanua, 
Na Nona veivakurabuitaki ena kedra maliwa na 
tamata kecega. 
25. Ni sa levu o Jiova ka sa dodonu me 
vakalevulevui na Nona levu; 
E dodonu talega o Koya me rerevaki vakalevu 
cake mai vei ira na kalou tani kecega. 
26. Ni ra sa matakau ceuceu walega na nodra 
kalou na tamata kecega, 

la o Jiova sa bulia na lomalagi. 
27. Na vakarokoroko kei na vakaturaga sa tu ga e 
matana; Na kaukauwa kei na marau sa tiko e na 
Nona i tikotiko. 
28. Solia vei Jiova, oi kemudou na vei vuvale ni 
tamata, Solia vei Jiova na lagilagi kei na 
kaukauwa. 
29. Dou solia vei Jiova na vakarokoroko e kilikili 
kei na Yacana; Kauta mai nai soro, ka lako mai ki 
na Nonai Serau. lo, dou lotu vei Jiova ena totoka 
ni yalosavasava! 
30. Dou sautaninini 
kecega. 

O vuravura talega sa vakadeitaki tu, 

E na sega ni yavalati rawa. 
31. Me reki o lomalagi, ka me marau o vuravura, 
Ka me ra tukuna ena kedra maliwa na veivanua, 

“Me vakatulewa o Jiova.” 
32. Me vadugu na wasawasa, kei na ka kecega e 
tu kina, 
Me reki na vei-were, kei na ka kecega sa bula kina. 
33. Era sa na qai reki na vei vunikau mai veikau 
ena mata i Jiova, 
Ni sa lako tiko mai o Koya me mai lewai 
vuravura. 
34. lo, dou vakavinavinaka vei Jiova, ni sa vinaka 
o Koya! 

Ni sa sega ni mudu na Nona yalololoma. 
35. Ka tukuna, “Mo ni vakabulai keimami, na 
Kalou ni neimami vakabulai; 
Ni vakasoqoni keimami vata, ka vakabulai 
keimami mai vei ira na kai matanitu tani, 
Me keimami vakavinavinakataka na Yacamuni 
savasava, 
Me keimami 
vakavinavinakataki.” 
36. Me lagilagi na Yacai Jiova na Kalou ni Isireli 

Mai na sga ni mudu ki na sega ni mudu! 


e Matana, na vuravura 


ena Nomuni 


gaga 

Ka ra sa tukuna na tamata kecega, “Emeni!” ka 
sa, 
vakavinavinakataki Jiova. 


Sa Vakayacori Tikoga Na Lotu Ena Veigauna 

37. Sa mani laivi Esava tiko kei iratou na tacina e 
kea ena mata ni kato ni veiyalayalati i Jiova me 
ratou veigaravi voli ena mata ni kato e na 
veigauna kecega, me vaka na cakacaka ni veisiga e 
gadrevi; 

38. ia o Opeti-Itomi vata kei iratou na wekana e 
lewe onosagavulu ka walu, e wili kina o Opeti- 
Itomi na luve i Jeducuni tagane, kei Osa, me ratou 
i vakatawa ni matamata; 

39. ia o Setoki na bete kei ira na veitacini vaka 
matabete, me ra tiko ena mata ni vale ni soroi 
Jiova ena veivanua cecere e tiko mai Kipioni, 

40. mera vakacabora nai soro kama vei Jiova e nai 
cabocabo ni soro kama ena veimataka kei na 
veiyakavi, ka me ra cakava me vaka na ka kecega 
sa volai e nai vunau i Jiova ka a vakarota vei 
Isireli; 

41. Sa tiko vata kei ira o Emani kei Jeducuni kei 
ira na kena vo era sa digitaki, era sa kacivi ena dui 
yacadra, mera vakavinavinakataki Jiova, ni sa sega 
ni mudu na Nona yalo loloma; 

42. ia sa tu vata kei ira o Emani kei Jeducuni, me 
rau uvuca na biukila ka qiria na sibali kei nai yaya 
kece ni vakatagi vua na Kalou. la oqo e ratou sai 
vakatawa ni matamata na luve i Jeducuni. 

43. Era sa qai dui lako na tamata kecega, o ira 
yadua ki na nodra dui vale; ka sa lesu talega o 
Tevita ki nodratou me la'ki vosa 
vakalouvinakataka. 


Na Yalayala Ni Kalou Vei Tevita 


17. la ni sa oti o ya, ni sa tiko o Tevita e na 


nona vale, sa tukuna o Tevita vei Necani na 
parofita, “Raica oqo, au sa tiko ena vale sitari, ia 
na kato ni veiyalayalati i Jiova sa tiko ena loma ni 
vale laca.” 

2. Sa qai tukuna o Necani vei Tevita, “Cakava na 
ka kecega sa tiko e yalomu, ni sa tiko vata kei iko 
na Kalou.” 

3. Ia sa yaco ena bogi ga o ya ni sa rogo mai na 
vosa ni Kalou vei Necani, ka vaka, 

4. “Lako ka la'ki tukuna vei Tevita na noqu 
tamata, “Sa vakaoqo na ka sa tukuna o Jiova: “O na 
sega ni tara vei au e dua na vale Me'u tiko kina. 

5. “Ni'u a sega tale ni bau tiko e na dua na vale 
me tekivu mai na gauna Au vakatuburi Isireli cake 
kina, me yacova mai na siga oqo, ia Au a lako voli 
ga mai na vale laca ki na vale laca, mai na dua na 
valenisoro ki na dua tale. 

6. “Na veivanua kece Au lakova vata kei ira na 
Isireli, Au bau cavuta li e dua na vosa vua e dua 
na turaganilewa e Isireli, o ira Au sa lesia me ra 
vakatawai ira na Noqu tamata, ka tukuna, “Ena 
vuku ni cava dou sa sega ni tara kina vei Au e dua 
na vale sa caka e na sitari?”” 

7. “la oqo, mo na tukuna vua na Noqu tamata o 


Tevita, ‘Sa tukuna vakaogo o Jiova ni lewe vuqa: 
“Au a kauti iko tani mai na qele ni sipi, mai na 
nomu vakamuri ira voli na sipi, mo mai tui vei ira 
na Noqu tamata na Isireli. 

8. “Ka'u sa tu vata kei iko ena veivanua kecega o 
lakova, ka tamusuki ira kecega na kemu meca mai 
matamu, ka vakayacani iko ena dua na yaca e 
tautauvata kei na yacadra na tamata qaqa era sa 
tiko e vuravura. 

9. “E dina Au na lesia e dua na vanua vei ira na 
Noqu tamata na Isireli, Au na tei ira, ka me ra na 
tiko vakadua e na dua na vanua e nodra ka sega 
tale ni veitokiyaki; se me ra mai vakararawataki 
ira tale o ira na luve ni valavala ca, me vaka e liu, 
10. “Me tekivu mai na gauna Au a vakaroti ira 
kina na daunilewa mera liutaki ira na Noqu 
tamata na Isireli. Au na vakamalumalumutaki ira 
talega na kemudou meca. la Au sa tukuna talega 
vei iko ni na tara vei iko o Jiova e dua na vale. 

11. “la ena yaco, ni sa oti na nomu veisiga, ni o sa 
na lako vakaidina vei ira na na tamamu, Ni'u na 
vakatubura na nomu kawa me kemui sosomi, ena 
dua ga o koya vei ira na luvemu, ia Au na 
vakadeitaka na nona matanitu. 

12. “Ena tara vei Au o koya e dua na Noqu vale, 
ia Au na vakadeitaka na nonai tikotiko vakaturaga 
me sega ni mudu. 

13. “Au na Tamana, ka na Luvequ o koya; ia na 
Noqu yalololoma Au na sega ni kauta tani mai vei 
koya, me vaka Au a kauta tani mai vei koya sa liu 
vei iko. 

14. “la Au na vakadeitaki koya ena Noqu vale kei 
na Noqu matanitu me sega ni mudu; kei na nonai 
tikotiko vakaturaga me sega ni mudu.””” 

15. Me vaka na vosa kecega oqo ka me vaka na 
raivotu kecega oqo, sa vosataka o Necani vei 
Tevita. 

16. Sa qai curu yani ki loma o Tevita ka la'ki dabe 
sobu ena matai Jiova; ka tukuna o koya: “O cei o 
au i Jiova na Kalou? Se cava mada na noqu vuvale, 
Mo Ni kauti au mai kina me yacova mai oqo? 

17. “la sa dina ni sa ka lailai ga oqo ena 
Matamuni, noqu Kalou: ka o ni sa vosa oti tale 
tikoga me baleta na nona vuvale na Nomuni 
tamata me yacova na veigauna maimuri, ka sa 
raici au me vaka e dua vei ira na turaga dokai, I 
Jiova na Kalou. 

18. “Na cava tale me tukuna vei kemuni o Tevita 
me baleta na Nomuni dokai koya na Nomuni 
tamata? Ni o ni sa kilai koya na Nomuni tamata. 
19. “1 Jiova, ena vukuna na Nomuni tamata, ka 
me vaka talega na Lomamuni, o ni sa cakava na ka 
cecere oqo, ni o ni sa vakatakila na veika cecere 
ogo. 

20. “1 Jiova, e sega tale ni dua e tautauvata kei 
kemuni, se dua tale me tu e Yasamuni, me vaka na 
ka kecega keimami sa dau rogoca ena daligai 
keimami. 

21. “la o cei e tautauvata kei ira na Nomuni 
tamata na Ísireli na matanitu duadua ga e 
vuravura ka a lako mai na Kalou me mai volia 

lesu me ra Nona tamata - me cakava vei Kemuni e 
dua na yaca rogo ena vuku ni cakacaka cecere ka 
veivakurabuitaki, ena nodra vakasavi tani na 
veimatanitu e matadra na Nomuni tamata o ni a 
voli ira lesu tale mai Ijipita? 

22. “Ni o ni sa vakayacori ira na Nomuni tamata 
na Isireli mera Nomuni tamata sega ni mudu, ia oi 
Kemuni Jiova, sa yaco me nodra Kalou. 

23. “la oqo, i Jiova, na vosa o ni sa cavuta me 
baleti koya na Nomuni tamata ka baleta na nona 
vuvale, me vakadeitaki ka sega ni mudu, ka Mo ni 
vakayacora me vaka na ka o ni a tukuna. 

24. “la me  vakadeitaki mada, me sa 
vakacaucautaki na Yacamuni ka sega ni mudu, ka 
vaka, “O Jiova ni lewe vuga, na Kalou nei Isireli, sa 
Kalou ni Isireli. Ka vakayacora na vuvale i Tevita 
me tudei e Matamuni. 

25. “Ni Oi Kemuni, Na noqu Kalou, sa vakatakila 
vua na Nomuni tamata ni o ni na tara e dua na 
vale me nona. O koya oqo sa kunea kina e lomana 
na Nomuni tamata me masu vei Kemuni. 

26. “la oqo, Jiova, o ni sa noqu Kalou, ka o ni sa 
yalataka na veivakalouvinakataki oqo vua na 
Nomuni tamata. 

27. O ni sa marautaka e daidai Mo ni 
vakalouvinakataka na vuvale ni Nomuni tamata, 
ka me tu ga e Matamuni me sega ni mudu; ni o ni 
sa  vakalouvinakataka, i Jiova, ka na 
vakalouvinakataki me sega ni mudu.” 


Sa Oaga E Nai Valu Tale Eso O Tevita 


18. Ni sa oti ogo sa yaco ni sa valuti ira tale na 


kai Filisitia o Tevita, vakamalumalumutaki ira, ka 
tauri Kaca kei na kena veikoro mai na ligadra na 
kai Filisitia. 

2. Sa qai vakadrukai Moape, ka ra sa yaco na kai 
Moape me tamata cakacaka i Tevita, ka kauta mai 
nai vakacavacava. 

3. Ka sa vakadrukai Adadesa na tui So me 
yacovi Emaci, ni sa lako me la'ki vakadeitaka na 
nona kaukauwa mai na bati ni Uciwai na Uferetisi. 
4. Sa taura mai vua o Tevita e dua na udolu na 
qiqi ni valu, vitu na udolu na dauvodo ose, kei na 
ruasagavulu na udolu na sotia taubale. Sa sereki 
ira talega na ose o Tevita, vakavo ga o ira sa 
maroroya o koya me baleta na qiqi ni valu e dua 
na udolu. 

5. Ni ra sa lako mai na kai Siria mai Tamasiko 
mera mai vukei Adadesa na tui Soba, o Tevita sa 
vakamatei ira e lewe ruasagavulu na udolu na kai 
Siria. 

6. Sa qai biuta mai Siria o Tevita eso na 
mataivalu vakatawa; ka ra sa yaco me tamata i 
Tevita na kai Siria ka soli vakacavacava ki vua. la 
oqo sa maroroi Tevita o Jiova e na vanua kecega e 
lakova. 

7. la o Tevita sa taura nai sasabai koula e tu vua 
na tamata i Adadesa, ka kauta mai i Jerusalemi. 

8. Mai Tibaca talega kei Kuni, na veikoro i 
Adadesa, sa kauta mai kea o Tevita e dua nai 


wiliwili varasa levu, o koya e a cakava kina o 
Solomoni na taqe varasa levu, na veiduru, kei na 
veiyaya varasa. 

9. la oqo ni sa rogoca o Tou na tui Emaci ni sa 
vakadruka na mataivalu kecega i Adadesa na tui 
Soba, 

10. Sa talai Adorama na luvena vei Tevita na tui, 
me kidavaki koya ka vosa vakalouvinakataki 
koya, baleta ni sa veivala kei Adadesa ka sa 
vakadrukai koya (ni o Adadesa e a dauvala voli 
kei Tou); ka sa kauta o Adorama na veimatagali 
yaya koula kecega, na siliva kei na varasa. 

11. Na tui o Tevita sa vakacabora kece talega 
oqori vei Jiova, vakakina na siliva kei na koula e a 
kauta mai na veivanua oqo — mai Itomi, mai 
Moape, mai vei ira na tamata i Amoni, mai vei ira 
na kai Filisitia, kei ira talega na Ameleki. 

12. E dina o Avisai na luve i Seruwaia e a 
vakamatea e tinikawalu na udolu na kai Itomi mai 
na Buca ni Masima. 

13. Sa biuta talega o koya eso na mataivalu 
vakatawa mai Itomi, ka sa yaco mera tamata 
cakacaka kecega i Tevita o ira na kai Itomi. la o 
Jiova sa maroroi Tevita ena vanua kecega e 
lakova. 


Nai Tuvatuva Ni Veigaravi I Tevita 

14. E dina sa tui tiko o Tevita e Isireli, ia sa tuvana 
vinaka na nona lewa ka vakatauca na lewa 
dodonu vei ira kecega na nona tamata. 

15. O Joave na luve i Seruwaia tagane sa lewa na 
mataivalu taucoko; o Josevata luve i Ailude tagane 
sa dauvola nai tukutuku, 

16. erau sa bete o Setoki na luve i Aitube tagane 
kei Avimeleki na luve i Avaiata tagane, o Savisa 
na vunivola, 

17. O Penaia na luve i Jioiada tagane sa lewai ira 
na Kereci kei na Peleci; ia o iratou na luve i Tevita 
tagane e ratou sa ena veigaravi liu e voleka vua na 
tul. 


Sa Vakadrukai O Ira Na Amonaiti Kei Ira Na Kai 
Siria 


19. Sa yaco ni sa oti oqo sa mate o Neasi na 


nodra tui na kai Amoni, ka tui me kenai sosomi na 
luvena tagane. 

2. Sa qai tukuna o Tevita, “Au na vakaraitaka na 
yalololoma vei Anani na luve i Neasi tagane, 
baleta ni a vakaraitaka o tamana kivei au na 
yalololoma.” Sa mani tala eso na nona mata o 
Tevita mera la'ki vakacegui koya ena vukui 
tamana. la era sa lako vei Anani na tamata i Tevita 
me vakacegui koya. 

3. la era sa tarogi Anani o ira era turaga vel ira 
na nona tamata, “O sa nanuma li ni dokai 
tamamuni dina o Tevita ni sa talai ira mai na nona 
tamata mera mai vakacegui iko? Era sega beka ni 
lako mai na nona tamata mera mai rai vanua ka 
qara se me vuaviritaka vakacava na noda vanua?” 
4. O koya oqo sa mani tauri ira na tamata i 

Tevita o Anani, sa tasia, ka sedrutia na nodra i 
sulu e lomadonu, kei na mudratou, ka vakatalai 
ratou tani yani. 

5. Era sa qai lako eso vei Tevita ka tukuna na 
veika sa caka vei iratou na tamata, ka sa tala o 
koya eso mera tavaki iratou, ni ratou sa madua 
vakalevu sara. Ka sa tukuna na tui, “Dou wawa 
tiko mai Jeriko me yacova ni sa tubu tale na 
kumimudou, dou qai lesu mai.” 

6. Ni ra sa raica na kai Amoni ni ra sa velavela e 
na matai Tevita, sa vakauta o Anani kei ira na kai 
Amoni e dua na udolu na taledi na siliva me voli 
kina eso na qiqi ni valu kei na so na dauvodo ose 
mai Mesopotemia, mai Meaka e Siria, kei Soba. 

7. la era sa voli rawa e tolusagavulu ka rua na 
qiqi-ni-valu, vata kei tui Meaka kei ira na nona 
tamata, era sa ma tuvai valu mai Medeba. O ira 
talega na kai Amoni era sa soqoni vata mai na 
nodra veikoro, ka lako mai ki nai valu. 

8. Ia oqo ni sa rogoca o Tevita, sa talai Joave kei 
ira kecega na mataivalu gaga. 

9. Era sa qai lako mai na kai Amoni ka tuvai valu 
ena mata ni matamata kina koro, ka ra mai tu 
vakai ira e na rara ni valu o ira na tui era a lako 
vata mai. 

10. Ni sa raica o Joave ni tuva nai valu e matana 
ka tu talega mai dakuna, sa digitaka o koya eso na 
tamata e uasivi cake vei ira kecega na Isireli, ka 
biuti ira mera veivala kei ira na kai Siria. 

11. la o ira kecega na kena vo sa solia o koya vei 
Avisai na tacina me liutaka, ka ra sa tuvai valu vei 
ira na kai Amoni. 

12. Sa qai tukuna o koya, “Kevaka era sa gumatua 
vei au na kai Siria, mo na qai vukei au, ia kevaka 
era sa gumatua vei iko na kai Amoni, au na qai 
vukei iko. 

13. “Mo yaloqaqa, ka me daru kaukauwa ena 
vukudra na nodaru tamata kei na veikoro ni noda 
Kalou. Ka me na cakava o Jiova na ka sa dodonu e 
Matana.” 

14. la sa toro voleka vei ira na kai Siria o Joave kei 
ira na tamata era tikovata tukuna me veivala, ka ra 
sa dro e matana o ira na kai Siria. 

15. Ni ra sa raica o ira na kai Amoni ni sa dro o ira 
na kai Siria, era sa dro talega ena matai Avisai na 
tacina, ka curu ki na koro. Sa mani lako i 
Jerusalemi o Joave. 

16. la ogo ni ra sa raica na kai Siria ni ra sa druka 
vei Isireli, era sa talai ira na dau ni tukutuku mera 
kau mai na kai Siria era tu mai na tai kadua ni 
Uciwai, kei Sovaki na turaganivalu liu i Adadesa 
me lako mai ki matadra. 

17. Ni sa mai tukuni vei Tevita, sa vakasoqoni ira 
vata na Isireli, era takosova na Joritani ka valuti 
ira, ka tuvai valu vei ira. la ni sa tuvai valu o 
Tevita vei ira na kai Siria, era sa qai veivala kei 
koya. 

18. Era sa qai dro na kai Siria e matadra na Isireli, 
ka sa vakamatea o Tevita e vitu na udolu na 
dauvodo qiqi-ni-valu kei na vasagavulu na udolu 


na sotia taubale, ka vakamatei Sovaki talega na 
turaganivalu liu. 

19. la ni ra sa raica na dauveigaravi i Adadesa ni 
ra druka vei Isireli, era sa vakaveivinakatitaki ira 
kei Tevita ka yaco mera nona dauveigaravi. Era sa 
mani sega ni via vukei ira tale vakadua na kai 
Amoni o ira na kai Siria. 


Sa Rawai O Rava 


20. sa yaco ena gauna ni vula i tubutubu, ena 
gauna era dau lako kina na tui ki nai valu, sa 
liutaka na mataivalu o Joave ka ra vakacacana na 
nodra vanua na kai Amoni, ia era lako mai ka 
kabai Rava ka vaqeavutaka. la sa tiko ga mai 
Jerusalemi o Tevita. Ka sa vakadrukai Rava o 
Joave ka vaqeavutaka. 

2. O Tevita e sa qai luvata nai sala vakatui (nei 
tui Rava) mai uluna, ka kunea ni kena bibi e dua 
na taledi koula (vitusagavulu-kalima na paudi 
koula), ka sa tu talega kina na vatu talei. la sa 
mani vakaisala kina o Tevita. Sa ka levu talega na 
ka sa kauta mai na koro me i toki ni valu. 

3. Ka sa kauta tani mai o koya na tamata era tiko 
kina, ka lesi ira mera dauvarovaro, mera 
dauqivaqiva e nai qiva kaukamea, ka ra dau tata e 
nai matau. Ogori na ka kecega sa cakava o Tevita 
kina nodra veikoro na kai Amoni. O Tevita kei ira 
na tamata kecega era sa qai lesu tale ki Jerusalemi. 


Era Sa Vakamatei Na Tuwawa Ni Filisitia 

4. Oqo sa yaco ni sa oti o ya sa kacabote nai valu 
kei ira na kai Filisitia mai Kesa, tuwawa tagane. 
Ka ra sa vakamalumalumutaki. 

5. Tubu tale nai valu kei ira na kai Filisitia, sa 
vakamatei Lamai na taci Kolaiaci na Itaiti o 
Elianani na luve i Jaire tagane, ia na dia ni nona 
moto sa vaka na nodra kukamea na dautalitali. 

6. Sa baci tubu tale nai valu mai Kaca, sa tiko 
kina e dua na tamata levu, e ruasagavulu kava nai 
gagalo ni ligana kei na yavana, e tauya ono 
taucoko nai gagalo ni ligana kei na yavana, sa 
sucu talega o koya ka luvena na tuwawa. 

7. Ni sa bolei ira tiko na Isireli, o Jonacani na 
luve i Simea tagane, na tuakai Tevita, sa 
vakamatei koya. 

8. O iratou oqo na luve i koya na tuwawa mai 
Kaca, ka ra a vakamatei ena ligai Tevita kei ira na 
nona tamata. 


Na Wili Lewe Ni Vanua E Isireli Kei Juta 


21. Oqo sa tucake o Setani me coqai Isireli, ka 


vakaugqeti Tevita me wiliki Isireli. 

2. Sa mani tukuna o Tevita vei Joave kei ira sa 
liu vei ira na tamata, “Dou lako ka wiliki ira na 
Isireli me tekivu mai Pierisepa me yaco ki Tani, ka 
kauta mai na kedra i wiliwili vei au me'u kila.” 

3. Sa sauma o Joave, “Me na vakayacori ira na 
Nona tamata o Jiova me vaka dua na drau taki na 
kedra i wiliwili. la, noqu turaga na tui, era sega li 

ni sa nomuni tamata kecega na noqu turaga? Ena 
vuku ni cava sa gadreva kina na noqu turaga na 
ka oqo? Na cava me vu kina o koya ni nodra 
madua na Isireli?” 

4. Sa gumatua ga na vosa ni tui ki vei Joave. Sa 
mani tucake o Joave ka lakova na vanua taucoko o 
Isireli ka lesu tale mai i Jerusalemi. 

5. Sa qai mai solia o Joave vei Tevita nai wiliwili 
taucoko ni tamata. E Isireli taucoko e ra tiko kina e 
dua na milioni dua na drau na udolu na tamata 
era vakai-seleiwau, ia e Juta era tiko kina e va na 
drau vitusagavulu na udolu na tamata era vakai- 
seleiwau. 

6. E sega ni wiliki ira kina na Livai kei ira na 
Penijamini, ni sa velavela vei Joave na ka sa 
tukuna na tui. 

7. Sa sega ni marautaka na Kalou na ka oqo; ka 
sa mani ravuti Isireli. 

8. Sa tukuna o Tevita vua na Kalou, “Au sai 
valavala ca vakalevu, baleta ni'u sa cakava na ka 
oqo; ia oqo, au sa masu, Mo ni kauta laivi na nonai 
valavala ca na Nomuni tamata, ni'u sai valavala 
vakalialia sara.” 

9. Qai tukuna o Jiova vei Kata, na parofita i 
Tevita, ka vaka, 

10. “Lako ka la'ki tukuna vei Tevita, ka vaka, 'Sa 
tukuna vakaogo o Jiova: “Au sa solia oqo vei iko e 
tolu na ka, digitaka ga e dua vei iratou, Me'u na 
vakayacora veiiko.””” 

11. Sa lako o Kata ki vei Tevita ka tukuna vua, 
“Sa tukuna vakaogo o Jiova: “Digitaka e dua vei 
iratou, 

12. ʻE tolu na yabaki ni dausiga, se tolu na vula 
mera na vakadrukai iko tiko kina na kemu meca 
ena nodra i seleiwau ni ra sa toboki iko, se tolu na 
siga me yaviti iko voli nai seleiwau i Jiova - na 
mate ca ena nomu vanua, ia na agilosi i Jiova me 
na vakacaca ena vanua taucoko o Isireli.” la oqo 
mo ni tukuna nai sau ni taro me'u kauta lesu tale 
vei koya sa talai au mai.” 

13. Sa tukuna vei Kata o Tevita, “Au sa rarawa 
vakalevu. Yalo vinaka mo laiva me'u lutu ki na 
liga i Jiova, ni sa ka levu na Nona yalololoma, ia 
me'u kakua ga ni lutu ki na liga ni tamata.” 

14. Sa mani tauca o Jiova na mate ca e Isireli, ka sa 
bale kina e vitusagavulu na udolu tagane e Isireli. 
15. Ka sa tala e dua na agilosi o Jiova ki 
Jerusalemi me vakarusa. Ni sa vakarusa tiko, sa 
raica o Jiova ka veivutunitaka na vakacaca, ka sa 
tukuna vua na agilosi sa veivakarusai tiko, “Sa 
rauta oqori; ia oqo mo sa tarova na ligamu.” la na 
agilosi i Jiova sa la'ki tucake tu ena yasa ni vanua 
ni buturaki sila nei Orinani na Jevusaite. 

16. Sa qai mata cake o Tevita ka raica na agilosi i 
Jiova ni sa tucake tu ena maliwa ni vuravura kei 
na lomalagi, sa taura tu e ligana e dua nai 
seleiwau ka vagolea tu vaka ki Jerusalemi. la o 
Tevita kei ira na qase, era sa vakaisulu taga, ka ra 
sa cuva vakatoboicu. 

17. Ka sa tukuna o Tevita vua na Kalou, “E sega li 
ni oi au a vakarota mera wiliki mai na tamata? Au 


sa i valavala ca dina ka sa cakava na ka ca oqo; ia o 
ira na sipi oqo, na cava era a cakava? Laiva na 
Ligamuni, au masu, i Jiova na noqu Kalou, me 
tarai au kei na vuvale i tamaqu, ka me kakua ga ni 
tarai ira na Nomuni tamata ogo me yacovi ira kina 
na mate ca.” 

18. O koya ogo, sa vakaroti Kata kina na agilosi i 
Jiova me tukuna vei Tevita me la'ki cakava e dua 
nai cabocabo ni soro vei Jiova, ena vanua ni 
buturaki sila i Orinani na Jevusaiti. 

19. Sa mani lako cake o Tevita me vaka na vosa i 
Kata, sa cavuta o koya ena yaca i Jiova. 

20. la oqo sa vuki mai o Orinani ka raica na 
agilosi, ka ratou sa vunitaki iratou na luvena 
tagane e va e ratou a tiko vata tukuna, ia o Orinani 
e tomana tikoga na buturaki sila. 

21. la sa lako mai o Tevita kivei Orinani, ka sa rai 
cake o Orinani ka raici Tevita. Sa lako tani mai na 
vanua ni buturaki sila, ka sa cuva vakatoboicu ki 
na qele e matai Tevita. 

22. Sa qai tukuna o Tevita vei Orinani, “Mo solia 
vei au na vanua ni buturaki sila oqo, me'u cakava 
kina e dua nai cabocabo ni soro vei Jiova.Mo na 
solia vei au me'u sauma na kenai voli dodonu, de 
na mani muduki na mate ca vei ira na tamata.” 

23. la sa tukuna o Orinani vei Tevita, “Taura me 
nomu, ka laiva na noqu turaga na tui me cakava 
na ka sa vinaka e matana. Raica, au sa solia talega 
vei kemuni na bulumakau mei soro kama, nai 
yaya ni buturaki sila me kena buka, kei na sila mei 
madrali laukana, au sa solia taucoko.” 

24. Sa qai tukuna o Tevita vei Orinani, “E sega, ia 
au na volia ena kenai sau dodonu, ni'u na sega ni 
kauta na ka sa nomu vua na Kalou, se me'u 
vakacabora nai soro e sega ni'u volia.” 

25. Sa mani solia o Tevita vei Orinani e ono na 
drau na sikele na kena bibi ni koula me baleta na 
vanua o ya. 

26. Ka sa cakava mai kea o Tevita e dua nai 
cabocabo ni soro vei Jiova, ka sa vakacabora nai 
soro kama kei nai soro ni veivinakati, ka masuti 
Jiova; ka sa vosa o Koya vua ena bukawaga mai 
lomalagi e nai cabocabo ni soro. 

27. Sa mani vakarota o Jiova na agilosi, ka sa 
vakasuka na nonai seleiwau ki na kena taga. 

28. Ena gauna o ya, ni sa raica o Tevita ni sa 
sauma o Jiova na nona masu mai na vanua ni 
buturaki sila i Orinani na Jevusaiti, sa vakacaboi 
soro mai kea o koya. 

29. Ni sa tiko ena gauna o ya na vale i Jiova kei 
nai cabocabo ni soro kama, ka a cakava o Mosese 
mai na veikau, mai na vanua cecere mai Kipioni. 
30. Ia sa sega ni lako volekata rawa o Tevita me 
taroga na Kalou,ni sa rerevaka nai seleiwau ni 
agilosi i Jiova. 


Sa Vakarau Tu O Tevita Me Tara Na Vale Ni 
Soro 


22. Sa qai tukuna o Tevita, “Oqo na vale i Jiova 

na Kalou, ia sai koya oqo nai cabocabo ni soro 
kama me baleti Isireli.” 

2. Sa mani vakarota o Tevita mera kau kece mai 
na vulagi era tiko e na vanua o Isireli; ka sa lesia o 
koya eso na matai ni vatu me ra taya mai na vatu 
me tara kina na vale ni Kalou. 

3. Ka sa vakarautaka o Tevita e levu sara na 
kaukamea mei vako ni katuba ni matamata kei nai 
sema, ka levu sara na varasa e sega ni vakarautaki 
rawa, 

4. ka levu talega na vu-ni-sitari; ni ra sa kauta 
mai vakalevu na sitari vei Tevita o ira na kai 
Saitoni kei na kai Taira. 

5. la sa tukuna vakaogo o Tevita, “I Solomoni na 
luvequ tagane e se gone ga ka sega ni kila e levu 
na ka, kei na vale ena tara me nei Jiova e dodonu 
me vakaitamera, kilai ka vakaiukuuku ena 
veivanua kecega. Au sa na vakarautaka rawa oqo 
na ka kecega e baleta na vale.” Sa mani 
vakarautaka vakalevu na ka kecega o Tevita ni 
bera na nona mate. 

6. Sa qai kacivi Solomoni na luvena tagane, ka 
vakaroti koya me tara e dua na vale i Jiova na 
Kalou i Isireli. 

7. Ka sa tukuna o Tevita vei Solomoni: “Na 
luvequ, io vei au, a sa tu e lomaqu me'u tara e dua 
na vale ki na Yaca i Jiova na noqu Kalou; 

8. “la sa yaco mai vei au na vosa i Jiova, ka vaka, 
“Sa rui levu na dra o vakadavea ka sa levu talega 
na nomui valu; o na sega ni tara e dua na vale ki 
na Yacaqu, baleta ni sa rui levu na dra e vuravura 
o vakadavea e Mataqu. 

9. “Raica, ena sucu mai e dua na luvemu tagane, 
o koya ena tamata ni sautu; ia Au na solia vua na 
sautu mai vei ira na kena meca kecega era tu 
wavolita. Ena vakatokai me yacana o Solomoni, 
ni'u na solia na vakacegu kei na sautu vei ira na 
Isireli ena nona gauna. 

10. “Ena tara o koya e dua na vale ki na Yacaqu, ia 
ena Luvequ o koya, Au na Tamana oi Au; ia Au na 
vakataudeitaka na nonai tikotiko vakatui ena nona 
matanitu e Isireli me sega ni mudu.’ 

11. “la oqo, na luvequ, me tiko vata kei iko o 
Jiova; ka mo gumatua, ka tara na vale i Jiova na 
nomu Kalou, me vaka sa tukuna vei iko o Koya. 
12. “la me solia vei iko o Jiova na vuku kei na 
yalomatua, ka solia vei iko nai vakaro me baleti 
Isireli, ka mo maroroya nai vunau i Jiova na nomu 
Kalou. 

13. “O na qai gumatua, kevaka o na qarauna mo 
vakayacora kece sara nai vakaro kei na lewa ka 
cakava o Jiova vei Mosese ena vuku i Isireli. Mo 
kaukauwa ka gaga; kakua ni rere se yalolailai. 

14. “E dina au a oca ni vakarautaka na ka me yaga 
ki na vale i Jiova e dua na drau na udolu na taledi 
na koula kei na dua na milioni na taledi na siliva, 
na varasa kei na kaukamea e sega ni vakarautaki 
rawa, baleta ni sa rui levu. Au sa vakarautaka 
talega na kau kei na vatu, o na rawa ni qai 
vakuria. 


15. “la oqo sa lewe vuga talega na tamata 
cakacaka era tu vata kei iko: O ira na matai ni kau 
kei na matai ni vatu, era kena dau dina ni vei- 
cakacaka kecega. 

16. “Ena vuku ni koula kei na siliva kei na varasa 
kei na kaukamea e na sega ni yalani. Mo tucake ka 
tekivutaka na cakacaka, ena qai tiko vata kei iko o 
Jiova.” 

17. Sa vakaroti ira talega nai liuliu vei ira na Isireli 
me ra vukei Solomoni na luvena tagane, ka vaka, 
18. “E sega li ni tiko vata kei kemudou o Jiova na 
nomudou Kalou? la e sega li ni solia vei kemudou 
na vakacegu ena veiyasana kecega? Ni sa soli ira 
oti o Koya na lewe ni vanua ki na ligaqu, ka sa 
vakamalumalumutaka na vanua ena matai Jiova 
kei na matadra na Nona tamata. 

19. “la oqo me vakadeitaka na lomamudou kei na 
yalomudou me vakasaqarai Jiova na nomudou 
Kalou. O koya oqo mo dou ia ka tara na vale i 
Jiova na Kalou, ka mo na kauta mai na kato ni 
veiyalayalati i Jiova kei nai yaya tabu kecega ni 
Kalou ki na loma ni vale ena tara ki na Yacai 
Jiova.” 


Na Nodra Wasewasei Na Livai 


23. la ni sa qase mai o Tevita ka sa vuqa na 


nona veisiga, sa buli Solomoni na luvena me tui 
vei ira na Isireli. 

2. lao koya sa vakasoqoni ira vata mai nai liuliu 
kecega e Isireli, kei ira kecega na bete kei ira na 
Livai. 

3. la oqo sa tauri na kedra i wiliwili na Livai me 
tekivu mai vua sa yabaki tolusagavulu se sivia, ia 
na kedra i wiliwili na tagane e tolusagavulu ka 
walu na udolu. 

4. Vei ira oqo, e lewe ruasagavulu kava na udolu 
mera vakaraica na cakacaka ena vale i Jiova, e ono 
na udolu mera ovisa kei na turaganilewa, 

5. eva na udolu mera i vakatawa ni matamata, e 
va na udolu era dausere ni vakavinavinaka vei 
Jiova kei nai vakatagi, “O koya au a cakava,” e 
tukuna o Tevita, “Me ka ga ni vakavinavinaka.” 

6. Sa wasei ira talega o Tevita kivei iratou na 
luve i Livai: O Keresoni, Koaca, kei Merari. 

7. Vei ira na luve i Keresoni tagane: O Leadani 
kei Simei. 

8. Na luve i Leadani tagane: na kenai matai o 
Jeieli, sa qai tarava o Secame kei Joeli — e lewe 
tolu taucoko. 

9. Na luve i Simei tagane: O Selomici, Asieli, kei 
Arana —e tolu taucoko. O iratou oqo na ulu ni 
vuvale i Leadani na tamadratou. 

10. Kei na luve i Simei tagane: O Jeaca, Sina, Jeusi, 
kei Veraia. O iratou oqo na luve i Simei tagane. 

11. O Jeaca na ulumatua kei Sisa na kenai karua. 
la o Jeusi kei Veraia e sega ni levu na luvedrau 
tagane, o koya oqo sa lesi kina vei rau me dua ga 
na vuvale. 

12. Na luve i Koaca tagane: O Amirami, Isari, 
Epironi, kei Usieli — e ratou lewe va taucoko. 

13. Oi rau na luve i Amirami: O Eroni kei Mosese: 
ka sa tawasei tani o Eroni, o koya kei ira na luvena 
tagane me sega ni mudu, me vakasavasavataka o 
koya na veika sa tabu sara, me vakama na veika 
boi vinaka e na matai Jiova, me veiqaravi ki Vua, 
ka me solia na veivakalouvinakataki e na Yacana 
me sega ni mudu. 

14. la oqo oi rau na luve i Mosese na tamata ni 
Kalou e rau sa wili vata kei ira na yavusa i Livai. 
15. Oi rau na luve i Mosese tagane o Keresoni kei 
Tliesa. 

16. Vei ira na luve i Keresoni tagane, e ulumatua o 
Sevueli. 

17. Vei ira na kawai Iliesa, e ulumatua o Riavaia. 
la e sega tale ni dua na luve i lliesa tagane, ia era 
lewe levu sara na luve i Riavaia tagane. 

18. Vei ira na luve i Isari tagane, e ulumatua o 
Selomici. 

19. Vei ira na luve i Epironi tagane, e ulumatua o 
Jeraia, kenai karua o Amaraia, ai katolu o Jeasieli, 
kei Jekameami na kenai kava. 

20. Veiira na luve Usieli, e ulumatua o Maika kai 
karua o Jesaia. 

21. Oi rau na luve i Merari tagane o Mali kei 
Musi. Na luve i Mali o Iliesa kei Kisi. 

22. la sa mate oiliesa, ka sega na luvena tagane, ia 
sa vakaluveni yalewa ga; ia o ira na wekadra, na 
luve i Kisi tagane, era sa tauri ira mera watidra. 

23. Na luve i Musi tagane o Mali, Eta, kei 
Jeremoce — e ratou lewe tolu taucoko. 

24. Oqo o ira na luve i Livai mai na dui nodra 
vuvale na tamadra na ulu ni veivuvale i 
tamadra me vaka era sa wiliki yadudua mai na 
veitaravi ni yacadra, o koya sa cakava na cakacaka 
ni vale i Jiova, me tekivu mai vei koya sa yabaki 
ruasagavulu ka lako cake. 

25. Ni sa tukuna o Tevita, “O Jiova na Kalou i 
Isireli sa solia na vakacegu vei ira na Nona tamata, 
ka me ra na tiko e Jerusalemi ka sega ni mudu”; 
26. la vei ira talega na Livai, “Era na sega tale ni 
kauta tiko na valenisoro, se dua vei ira nai yaya ni 
veigaravi. 

27. la mai nai otioti ni vakaro i Tevita sa wili na 
kedra levu na Livai me tekivu vei ira na yabaki 
ruasagavulu ka lako cake; 

28. Baleta ni nodra i tavi me ra vukei ira na luve i 
Eroni ena veigaravi ena vale i Jiova, ena valenisoro 
kei na kena vei tikini vale e loma, ena kena 
vakasavasavataki na ka tabu  kecega kei na 
cakacaka ni veiqaravi ena vale ni Kalou, 

29. Me baleta ruarua na madrai dauraici kei na 
valawa qaqi vakamatailalai me ka ni soro 
sulutana, vata kei na keke sega ni vakai - 
vakatubu kei na ka sa vavi e nai tavuteke, kei na 
ka e veiwakitaki me vaka na kenai vakarau kei na 
kena levu yadua, 

30. Me ra tucake tu ena veimataka mera 
vakavinavinaka ka vakalavelaveti Jiova, ka vaka 
talega kina ena veiyakavi, 

31. Kei na veigauna taucoko ni vakacaboi soro 
kama vei Jiova ena veiSiga ni Vakacecegu kei na 


veivula vou kei na veigauna ni kana magiti 
vakarautaki, ena kedra i wiliwili me vaka na 
veitaravi ni lewa vei ira, me caka ena veigauna 
kecega ena mata i Jiova; 

32. Ka mera na dau gqarava na ka kecega e gadrevi 
ena veigauna kece ni soqoni ena vale ni soro, na ka 
e gadrevi ena vale tabu, kei na ka era gadreva na 
luve i Eroni era wekadra ena cakacaka ni vale i 
Jiova. 


Na NodraWasewasei Na Bete 


24. la oqo na nodra i wasewase na luve i 


Eroni. O iratou na luve i Eroni tagane o Netava, 
Avaiu, Iliesa, kei Icama. 

2. la erau a mate o Netava kei Aviu e na matai 
tamadrau ni se sega na luvedrau; o koya oqo e rau 
sa qarava kina na cakacaka vakabete o lliesa kei 
Icama. 

3. O Tevita kei Setoki mai vei ira na luve i Iliesa 
tagane, kei Aimeleki mai vei ira na luve i Icama 
tagane, e ratou sa qai wasei ira ki na nodra dui 
gauna ni veigaravi. 

4. E lewe levu cake nai liuliu e kunei vei ira na 
luve i lliesa tagane mai vei ira na luve i Icama 
tagane, ka ra sa mani wasei me vaka oqo. Vei ira 
na luve i lliesa tagane e tinikaono na ulu ni vei 
vuvale i tamadra, ka walu na ulu ni vei vuvale i 
tamadra mai vei ira na luve i Icama tagane. 

5. Era sa wasei vakaoqo ena vakawiri madigi, e 
dua nai wase mai na duatale, e tu o ira na liutaka 
na qaravi ni vale tabu kei ira na liutaka na qaravi 
ni vale ni Kalou, mai vei ira na luve i Iliesa tagane 
kei ira na luve i Icama tagane. 

6. Kei na vunivola, o Semaia na luvei Nacanieli 
tagane, e dua vei ira na Livai, sa vola ena i vola, e 
na mata ni tui, o ira nai liuliu, o Setoki na bete, 
Aimeleki na luve i Avaiaca, kei ira na ulu ni vei 
vuvale i tamadra na bete kei na Livai, e dua na 
vuvale i tamana e wili vei Iliesa ka dua e wili vei 
Icama. 

7. la oqo sa dusi Jioiarivi nai matai ni madigi, na 
kenai karua vei Jedaia, 


8. nai katolu vei Arimi, nai kava vei Seorimi, 
9. nai kalima vei Malakia, nai kaono vei 
Mijamini, 


10. nai kavitu vei Akoso, nai kawalu vei Avaitia, 
11. nai kaciwa vei Jesua, nai katini vei Sekanaia, 
12. nai katini-kadua vei Ilaiasivi, nai katini-karua 
vei Jakimi, 

13. nai katini-katolu vei Upa, nai katini-kava vei 
Jesepeavi, 

14. nai katini-kalima vei Biliqa, nai katini-kaono 
vei Imara, 

15. nai katini-kavitu vei Esira, nai katini-kawalu 
vei Apisese, 

16. nai katini-kaciwa vei 
sagavulu vei Jiesekeli, 

17. nai karua-sagavulu kadua vei Jakini, nai 
karua-sagavulu karua vei Kamule, 

18. nai karua-sagavulu katolu vei Delaia, nai 


Pecaia, nai karua- 

karua-sagavulu kava vei Measaia. 

19. Oqo nai tuvatuva ni nodra veiqaravi ni ra sa 
lako mai ki na vale i Jiova me vaka na veitabaki ni 
ligai Eroni na tamadra, ni sa vakaroti koya kina o 
Jiova na Kalou nei Isireli. 


O Ira Na Livai Tale Eso 

20. la o ira na vo ni luve i Livai tagane: vei ira na 
luve i Amirami tagane, Suvaele, vei ira na luve i 
Suvaele tagane, Jedeia. 

21. Me baleti Riavaia, vei ira na luve i Riavaia 
tagane, nai matai o Isaia. 

22. Vei ira na luve i Isari tagane, o Selomoci; vei 
ira na luve i Selomoci tagane o Jevaci. 

23. Vei ira na luve i Epironi tagane, Jeraia nai 
matai, Amaraia nai karua, nai katolu o Jeasieli, kei 
nai kava o Jikamiama. 

24. Vei ira na luve i Usieli tagane, o Maika; vei ira 
na luve i Maika tagane, o Semira. 

25. Na taci Maika, o Isaia; vei ira na luve i Isaia, o 
Sakaraia. 

26. Oi rau na luve i Merari tagane o Mali kei 
Musi; na luve i Jeasaia tagane, o Peno. 

27. Na luve I Merari tagane vei Jeasaia o Peno, 
Soama, Sakuri, kei Iveri. 

28. Vei Mali: O Iliesa, o koya e sega na luvena 
tagane. 

29. Vei Kisi: na luve i Kisi tagane, o Jeramieli. 

30. O iratou talega na luve i Musi tagane o Mali, 
Eta, kei Jerimoce. Ogo o ira na luve i Livai me 
vaka na vei vuvale i tamadra. 

31. O ira talega oqo era vakawiri madigi me 
vakataki ira na wekadra na luve i Eroni, ena mata i 
Tevita na tui, o Setoki, Aimeleki, kei na veiulu ni 
vei vuvale i tamadra na bete kei na Livai. O ira na 
tamadra era sa liu era sa tautauvata kei ira na 
tacidra era sa gone. 


O Ira Na Daunivakatagi 


25. Sa tawasea talega o Tevita kei ira na 


kavetani ni mataivalu ki na veigaravi eso na luve i 
Esava, kei Emani, kei Jeducuni, mera na dau- 
parofisai e na api, kei nai vakatagi vakawa kei na 
sibali. la na kedra i wiliwili na tagane era 
vakaitavi ena veigaravi oqo : 

2. Vei ira na luve i Esava tagane: O Sakuri, 
Joseva, Necanaia, kei Asarela, o ira na luve i Esava 
era vakarorogo ki na veiliutaki i Esava, o koya sa 
parofisai me vaka nai tuvatuva ni tui. 

3. Vei Jeducuni, na luve i Jeducuni tagane: O 
Kidalaia, Seri, Jesaia, Simei, Asavaia, kei Maticia, e 
ono, ena veiliutaki i Jeducuni na tamadratou, o 
koya e parofisai e na api me vakavinavinaka ka 
vakalevulevu i Jiova. 

4. Vei Emani, na luve i Emani tagane: O Bukaia, 
Matanaia, Usieli, Sevueli, Jerimoce, Ananaia, 
Ananai, Josevakasa, Maloci, Ocire, kei Measioci. 

5. O ira kece oqo na luve i Emani tagane na nona 
parofita na tui ena vosa ni Kalou, me 
vakalevulevuya na nonai leu. Ni sa solia na Kalou 


vei Emani e tinikava na luvena tagane kei na tolu 
na luvena yalewa. 

6. Oira kece oqo era vakarorogo vei tamadra ena 
vuku ni vakatagi ena vale i Jiova, ena sibali, nai 
vakatagi vakawa, kei na api, ena kena qaravi na 
vale ni Kalou. O iratou o Esava, Jeducuni, kei 
Emani e ratou vakarorogo ki na lewa ni tui. 

7. Ia na kedra i wiliwili, vata kei ira na wekadra 
ka ra sa vakaroti e na vuku ni sere i Jiova, o ira 
kece na kena dau dina, e rua na drau 
walusagavulu ka walu. 

8. Ka ra sa vakawirimadigi ena vuku ni nodra 
dui tavi, o koya e lailai kei koya e levu, na 
qasenivuli kei na gonevuli. 

9. la oqo nai matai ni madigi i Esava sa dusi 
Joseva, na kenai karua vei Kidalaia, o koya kei ira 
na tacina kei na dui luvedra tagane, e tinikarua; 

10. nai katolu vei Sakuri, iratou na luve tagane kei 
ira na tacina, e tinikarua; 

11. nai kava vei Jisiri, iratou na luvena tagane kei 
na tacina, e tinikarua; 

12. nai kalima vei Necanaia, iratou na luvena 
tagane kei na tacina, e tinikarua; 

13. nai ka ono vei Bukaia, iratou na luvena tagane 
kei na tacina, e tinikarua; 

14. nai kavitu vei Jisarela, iratou na luvena tagane 
kei na tacina, e tinikarua; 

15. nai ka walu vei Jesaia, iratou na luvena tagane 
kei na tacina, e tinikarua; 

16. nai kaciwa vei Matanaia, iratou na luvena 
tagane kei na tacina, e tinikarua; 

17. nai katini vei Simei, iratou na luvena tagane 
kei na tacina, e tinikarua; 

18. nai katini-kadua vei Asareli, iratou na luvena 
tagane kei na tacina, e tinikarua; 

19. nai katini-karua vei Asavaia, iratou na luvena 
tagane kei na tacina, e tinikarua; 

20. nai katini-katolu vei Suvaeli, iratou na luvena 
tagane kei na tacina, e tinikarua; 

21. nai katini-kava vei Maticia, iratou na luvena 
tagane kei na tacina, e tinikarua; 

22. nai katini-kalima vei Jerimoce, 
luvena tagane kei na tacina, e tinikarua, 
23. nai katini-kaono vei Ananaia, iratou na luvena 
tagane kei na tacina, e tinikarua; 

24. nai katini-kavitu vei Josevakasa, iratou na 
luvena tagane kei na tacina, e tinikarua, 

25. nai katini-kawalu vei Ananai, iratou na luvena 
tagane kei na tacina, e tinikarua; 

26. nai katini-kaciwa vei Maloci, iratou na luvena 
tagane kei na tacina, e tinikarua; 

27. nai ka ruasagavulu vei Elaiaca, iratou na 
luvena tagane kei na tacina, e tinikarua, 

28. nai ka ruasagavulu kadua vei Ocira, iratou na 
luvena tagane kei na tacina, e tinikarua, 

29. nai ka ruasagavulu karua vei Kidaliti, iratou 
na luvena tagane kei na tacina, e tinikarua; 

30. nai ka ruasagavulu katolu vei Miasioci, iratou 
na luvena tagane kei na tacina, e tinikarua; 

31. nai ka ruasagavulu kava vei Romamiti-Esira, 
iratou na luvena tagane kei na tacina, e tinikarua. 


iratou na 

O Ira Nai Vakatawa Ni Matamata 


26. Ena vuku ni nodra wasewase nai 


vakatawa ni Matamata: mai vei ira na luve i Kora, 
o Miselemaia na luve i Kore tagane, vei ira na luve 
i Esava tagane. 

2. la o iratou na luve i Miselemaia tagane o 
Sakaraia e ulumatua, nai karua o Jediale, o Sevatai 
nai katolu, Jacinieli nai kava, 

3. O Elami ei kalima, Jioanani nai kaono, kei 
Flieoenai na kenai kavitu. 

4. O iratou oqo na luve i Opeti-Itomi tagane o 
Semaia e ulumatua, o Josevata na karua, Joa na 
katolu, Saka na kava, Necanieli na kalima. 

5. O Amieli nai kaono, Isakari nai kavitu, kei 
Piuletai na kenai kawalu; ni sa vakalouvinakataki 
koya na Kalou. 

6. Vei Semaia talega na luvena tagane sa sucu 
eso na luvena tagane era sa lewa ena vuvale i 
tamadra, baleta ni ra sa tamata gugumatua. 

7. O iratou na luve i Semaia tagane o Oceni, 
Ravaele, Opeti, kei Ilisavati, oi rau na tacidratou o 
Ilaiu kei Semakaia era sa tamata gugumatua. 

8. O iratou kecega oqo na luve i Opeti-Itomi 
tagane, oiratou kei ira na luvedratou kei na 
tacidratou, era tamata gugumatua ni tu vei ira na 
kaukauwa me ra cakava na cakacaka: era lewe 
onosagavulu karua na kawa i Opeti-Itomi. 

9. Ta o ira na luve i Miselemaia tagane kei ira na 
tacina, e tinikawalu na tamata gugumatua. 

10. O Osa talega, mai vei ira na luve i Merari, e 
vakaluveni tagane: O Simiri sa liu (E dina ga ni 
sega ni ulumatua o koya, ia sa lewa o tamana me 
liu o koya), 

11. O Ilikaia na kenai karua, o Tivalaia na kena i 
katolu, o Sakaraia ei kava: O ira na luve i Osa kei 
ira na tacina era sa lewe tinikatolu taucoko. 

12. Sa wasei vei ira oqo nai tavi ni veigaravi 
vakai-vakatawa ni Matamata, vei ira nai liuliu, sa 
lesi na nodra i tavi me vakataki ira na wekadra, 
me ra veigaravi ena vale i Jiova. 

13. la era sa vakawiri madigi e na vuku ni 
Matamata yadua, na ka lalai kei na ka lelevu 
talega, me vaka na dui vuvale i tamadra. 

14. Na madigi ni Matamata ki na Tokalau sa dusi 
Selemaia. Era sa qai vakawiri madigi me baleti 
Sakaraia na luvena tagane, e dua na 
daunivakasala vuku, ka sa dusi koya na madigi ni 
Matamata ki na Vualiku, 

15. Kivei Opeti-Itomi na Matamata ki na Ceva, ia 
kivei ira na luvena tagane na vale ni yau. 

16. Kivei rau o Supimi kei Osa sa nodrau na 
madigi ni Matamata ki na Ra, vata kei na 
matamata o Salojoci ena sala e cake-- era veibasai 
na yadra. 

17. Me lewe ono na Livai ena Tokalau, me lewe 
va ena Vualiku e na veisiga yadua, e lewe va ena 
Ceva e na veisiga yadua, kei na vale ni yau sa 
tauya rua. 

18. la ki na Pariba ena Ra, e lewe va ena sala 
cecere kei na lewe rua ena Pariba. 


i 


19. Oqo na nodra i wasewase nai vakatawa ni 
Matamata mai vei ira na luve i Kora tagane kei ira 
na luve i Merari tagane. 


Na Vale Ni Yau Kei Nai Tavi Tale Eso 

20. Vei ira na Livai, o Aija e lewa na vale ni Yau e 
na vale ni Kalou kei na vale ni yau e vakatabui. 

21. O ira na luve i Liadani tagane, na kawa i 
Keresoni na luve i Liadani, era ulu ni vei vuvale i 
tamadra, vei Liadani na luve i Keresoni: O Jeieli. 
22. Na luve i Leieli tagane, o Secame kei Joeli na 
tacina, e rau lewa na vale ni yau e na vale i Jiova. 
23. Vei ira na kawa i Amirami, i Isari, i Epironi, 
kei Usieli: 

24. O Sevueli na luve i Keresoni tagane, na luve i 
Mosese, sa lewa na vale ni yau kecega. 

25. Kei iratou na tacina mai vei lliesa o Revaia na 
luvena tagane, Jesaia na luvena tagane, Jorame na 
luvena tagane, Sikiri na luvena tagane, kei 
Selomeci na luvena tagane. 

26. O Selomeci ogo kei ira na tacina era maroroya 
nai yau e vakatabui ka vakacabora o Tevita na Tui 
kei ira na ulu ni vei vuvale i tamadra, na kavetani 
ni lewe udolu kei na vei yadrau, kei na kavetani ni 
mataivalu raraba. 

27. Eso nai toki ni valu e kau mai na buca ni valu 
era sa vakatabuya me maroroi ena na vale i Jiova. 
28. Kei nai yau kecega sa vakatabuya o Samuela 
na parofita, o Saula na luve i Kisi tagane, Apineri 
na luve i Neri tagane, kei Joave na luve i Seruwaia 
tagane, na veika kecega e vakatabui sa tu ena ligai 
Selomeci kei ira na tacina. 

29. Vei ira na luve i Isari, o Kenanaia kei ira na 
luvena tagane era qarava nai tavi vakaovisa kei na 
turaga-ni lewa e Isireli ena taudaku kei Jerusalemi. 
30. Vei ira na luve i Epironi, o Asavaia kei ira na 
tacina, e dua na udolu vitu na drau na tamata 
nuitaki, era raica na vanua o Isireli vaka ki na Ra 
ni Joritani ena vuku ni cakacaka kecega i Jiova, kei 
na veigaravi vua na tui. 

31. Vei ira na luve i Epironi, o Jerija e ulu ni 
vuvale i Epironi me vaka na nodra i tuvatuva ni 
kawa na tamadra. E nai ka vasagavulu ni yabaki 
ni lewa i Tevita era sa vakasagarai, ka sa kunei vei 
ira eso na tamata nuitaki ka ra tiko mai Jaseri e 
Kiliati. 

32. Kei na tacidra e rua na udolu vitu na drau na 
tamata nuitaki, era ulu ni vei vuvale i tamadra, o 
ira ka vakatikora o Tevita na Tui me ra veiqaravi 
vei ira na yavusa i Rupeni, na yavusa i Kata, kei na 
veimama ni yavusa i Manasa, ena vuku ni ka 
kecega me baleta na Kalou kei na ka e kecega e 
baleta na tui. 


Nai Wasewase Ni Mataivalu 


27. la o ira na luve i Isireli ena kedra i 
wiliwili, o ira na ulu ni vei vuvale i tamadra, na 
kavetani ni lewe udolu kei na vei yadrau kei ira na 
kena dauveigaravi, era qarava na tui ena ka 

kecega me baleta na veiwasewase ni mataivalu. O 
ira nai wasewase kecega oqori era lako mai ka ra 
lako yani mai na dua na vula ki na dua tale ena 
veivula kece ni yabaki, nai wasewase yadua e 
tauya ruasagavulu kava na udolu. 

2. Ki nai matai ni wasewase e nai matai ni vula o 
Jasoviama na luve i Savetiale tagane, ia era lewe 
ruasagavulu kava na udolu ena nonai wasewase, 
3. O koya e dua vei ira na luve i Veresi ka nodra 
i liuliu na kavetani kecega ni mataivalu e nai matai 
ni vula. 

4. Vei ira nai wasewase e nai karua ni vula o 
Todai na Aoaite, ia ena nonai wasewase e 
veiliutaki talega kina o Mikiloci, ena nonai 
wasewase era lewe ruasagavulu kava na udolu. 

5. Nai katolu ni kavetani ni mataivalu e nai 
katolu ni vula o Penaia na luve i Jioiada na bete, o 
koya e turaga, ena nonai wasewase era lewe 
ruasagavulu kava na udolu. 

6. O Penaia ga oqo ka sa kaukauwa cake vei ira 
na lewe tolusagavulu, ia sa liu vei ira na lewe 
tolusagavulu, e tiko ena nonai wasewase o 
Amisavati na luvena tagane. 

7. Nai kava ni kavetani e nai kava ni vula o 
Asaeli na taci Joave, kei Sevataia na luvena tagane 
o koya ea qai sosomitaki koya, ena nonai 
wasewase era lewe ruasagavulu kava na udolu. 

8. Nai kalima ni kavetani e nai kalima ni vula o 
Semiuci na Isiraite, ena nonai wasewase era lewe 
ruasagavulu kava na udolu. 

9. Nai kaono ni kavetani e nai kaono ni vula Ira 
na luve i Ikesi na Tekoite; ena nonai wasewase era 
lewe ruasagavulu kava na udolu. 

10. Nai kavitu ni kavetani e nai kavitu ni vula o 
Elesi na Pelonaite, mai vei ira na luve i Ifereimi: 
ena nonai wasewase era lewe ruasagavulu kava na 
udolu. 

11. Nai kawalu ni kavetani e nai kawalu ni vula o 
Sivekai na luve i Usa, mai vei ira na Sariaite; ena 
nonai wsewase era lewe ruasagavulu kava na 
udolu. 

12. Nai kaciwa ni kavetani e nai kaciwa ni vula o 
Aviesa na Anacoci, mai vei ira na luve i 
Penijamini, ena nonai wasewase era lewe 
ruasagavulu kava na udolu. 

13. Nai katini ni kavetani e nai katini ni vula o 
Mearai na Netofaci, mai vei ira na Sariaite; ena 
nonai wsewase era lewe ruasagavulu kava na 
udolu. 

14. Nai katini kadua ni kavetani e nai katini 
kadua ni vula o Penaia na Piraconaite, mai vei ira 
na luve i Ifereimi; ena nonai wasewase era lewe 
ruasagavulu kava na udolu. 

15. Nai katini karua ni kavetani e nai katini karua 
ni vula o Elidai na Netofaci, mai vei Ocenieli; ena 
nonai wasewase era lewe ruasagavulu kava na 
udolu. 








O Ira Nai Liuliu Ni Veiyavusa 
16. la oqo, kivei ira na vei yavusa e Isireli: sa 


lewai ira na Rupeni o lliesa na luve i Sikiri tagane; 
vei ira na Simione, o Sevataia na luve i Meaka 
tagane; 

17. vei ira na Livai, o Asavaia na luve i Kemueli 
tagane; vei ira na luve i Eroni, o Setoki, 

18. vei Juta, o Ilaiu, e dua vei ira na tuakai Tevita; 
vei Isakari, o Omeri na luve i Maikali tagane; 

19. vei Sevuloni, oisimaia na i Opetaia tagane; vei 
Navitalai, o Jerimoce na luve i Asirieli tagane; 

20. vei ira na luve i Ifereimi, o Osea na luve i 
Asasaia tagane; na veimama ni yavusa i Manasa, o 
Joeli na luve i Vetaia, 

21. ki na veimama ni yavusa i Manasa mai Kiliati, 
o Ito na luve i Sakaraia tagane, vei Penijamini, o 
Jiasieli na luve i Apineri; 

22. vei Tani, o Asareli na luve i Jeroame tagane. 
Ogo o ira nai liuliu ni vei-yavusa e Isireli. 

23. la o Tevita e sega ni taura na kedra i wiliwili 
na yabaki ruasagavulu se lailai sobu, baleta ni 
tukuna o Jiova ni na vakalewevugataki Isireli me 
vaka na kalokalo ni lomalagi. 

24. O Joave na luve i Seruwaia tagane sa tekivuna 
na wili lewe ni vanua, ia e a sega ni vakotia, ni sa 
yacovi Isireli na cudruvi ena vuku ni wili lewe ni 
vanua; e sega talega ni maroroi e nai vola ni 
tukutuku i Tevita na Tui. 


Nai Tutu Vaka-Matanitu Tale Eso 

25. la o Asamaveci na luve i Atieli tagane sa lewa 
na vale ni yau ni tui; kei Jonacani na luve i Usaia 
tagane sa lewa na vale ni maroroi yaya mai na 
veiwere, veikoro lelevu, veikoro lalai, kei na 
veikoro ni valu. 

26. O Eseri na luve 1 Keluvi tagane sa liutaki ira 
era cakava na cakacaka ni kena cukiraki na qele e 
vanua. 

27. la o Simei na Ramaci sa lewa na veiwere ni 
vaini, ia o Savati na Sivimaite sa lewe na vuani 
vaini mai na veivaini me caka kina na waini. 

28. O Peali-Anani na Kederaitesa lewa na veivuni 
olive kei na veivuni lolo era bula tu e na vei vanua 
lolovira, ia o Joasi sa lewa na vale ni maroroi 
waiwai. 

29. la o Sitirai na Saronaite sa lewa na qele ni 
manumanu era kakana voli mai Saroni, ia o Savati 
na luve i Adilai tagane sa lewa na qele ni 
manumanu era tiko ena veibuca. 

30. O Ovili na Isimeli sa lewa na kameli kecega, o 
Jedeia na Meronoci sa lewai ira na asa, 

31. ia o Jasisi na Akiraite sa lewa na qele ni sipi 
kecega. O ira kece oqo nai liuliu era qarava na ka 
kecega sa nei Tevita na tui. 

32. O Jonacani talega, na tamai Tevita lailai, sa 
dua na daunivakasala, e tamata vuku, e dau ni 
Vola Tabu; ka sa dautiko vata kei iratou na luveni 
tui tagane o Jeieli na luve i Akimoni tagane. 

33. O Aicoveli sa nona daunivakasala na tui, kei 
Usai na Arikaite sa nonai tokani na tui. 

34. Ni sa cegu o Aicoveli, sa vuke o Penaia, sa 
tarava o Aviaca. la sa liutaka na mataivalu raraba 
ni tui o Joave. 

Sa Vakaroti O Solomoni Me Tara Na Vale Ni 
Soro 


28. la oqo o Tevita sa vakasoqoni ira vata mai 


ki Jerusalemi nai liuliu kecega e Isireli: O ira nai 
liuliu ni vei yavusa kei na kavetani ni vei- 
wasewase ni mataivalu era qarava na tui, na 
kavetani ni lewe udolu kei na kavetani ni 
veiyadrau, kei ira na dauniyau ka sa lewa na veika 
kecega sa nona na tui kei na nodratou na luvena 
tagane, kei ira na daveigaravi liu, na tamata gaga, 
kei ira kecega na tamata kaukauwa ni valu. 

2. Sa qai tucake o Tevita na Tui ka tukuna, “Mo 
ni rogoci au, na wekaqu kei na noqu tamata: Au sa 
nakita e lomaqu me'u tara e dua na vale me 
vakacegu kina na kato ni veiyalayalati i Jiova, ka 
mei tutu ni yava ni noda Kalou, au sa vakarau tu 
me'u tara. 

3. “la sa tukuna vei au na Kalou, “O na sega ni 
tara na vale ki na Yacaqu, ni o sa tamata ni valu ka 
sa dauvakadave dra.” 

4. “la sa digitaki au o Jiova na Kalou ni Isireli 
mai vei ira kecega ena vale i tamaqu me'u tui e 
Isireli ka Sega ni mudu, ni sa digitaki Juta o Koya 
me lewa. la ena yavusa i Juta, ena vuvale i 
tamaqu, kei ira na luve i tamaqu tagane, sa 
marautaki au o Koya ka sa vakatikori au me'u tui 
e Isireli taucoko. 

5. “la vei ira kecega na luvequ tagane (ni sa solia 
vei au O Koya e vuga na luvequ tagane) sa 
digitaka o Koya na luvequ o Solomoni me dabeca 
nai cewacewa vakatui ena matanitu i Jiova na 
Kalou i Isireli. 

6. “la sa tukuna vakaoqo o Koya vei au, “Sai 
Solomoni na luvemu tagane ena tara na Noqu vale 
kei na Noqu rara vakabai, Ni'u sa digitaki koya 
me luvequ, ia Au na Tamana. 

7. ʻO koya oqo Au na vakadeitaka na nona 
matanitu me sega ni mudu, kevaka sa tudei o koya 
me maroroya na Noqui vakaro kei na Noqu lewa, 
me vaka ena siga oqo.” 

8. “la oqo, ena matai Isireli taucoko, nai 
soqosogo i Jiova, kei na Nona rogoci na noda 
Kalou, mo ni qarauna mo ni vakasagara kece sara 
nai vakaro i Jiova na nomuni Kalou, ka maroroya 
tu me nodra na luvemuni me sega ni mudu. 

9. “la vei iko, Solomoni na luvequ, mo kila na 
Kalou i tamamu, ka qaravi Koya ena yalo e dinata 
kei na loma e vinakata, ni sa vakasagara o Jiova na 
yalo kecega ka kila na nanuma ni lomada. Kevaka 
o na vakasaqarai Koya, o na kunei Koya, ia kevaka 
o na biuti Koya, ena biuti iko o Koya ka sega ni 
mudu. 

10. “Mo nanuma mada oqo, ni sa digitaki iko o 
Jiova mo tara e dua na vale me vale tabu, mo 
kaukauwa ga, ka cakava.” 

11. Sa qai solia o Tevita kivei Solomoni na luvena 
na droini ni varada, na kena veivale, na veivale ni 
yau, na veitaba vale e cake, na kena veivale e 
loma, kei na vanua me tiko kina nai cewacewa ni 
loloma; 


12. Kei na droini ni veika kecega e tukuna vua na 
Yalo, na rara vakabai ni vale i Jiova, na veivale 
kecega e vakavolivolita, na veivale ni yau kecega 
ni vale ni Kalou, kei na veivale kecega ni yau 
vakatabui, 

13. Ena vuku ni nodra i wasewase kece talega na 
bete kei na Livai, ena vuku ni cakacaka ni 
veigaravi ni vale i Jiova, kei nai yaya ni veiqaravi 
kecega ena vale i Jiova. 

14. E solia o koya na koula sa vakarautaki na kena 
bibi me baleta nai yaya koula, ena vuku ni yaya 
taucoko e vakayagataki ki ma veimatagali 
veiqaravi kecega; na kena bibi talega na siliva me 
baleta nai yaya siliva kecega, ena vuku ni yaya 
taucoko e yaga ki na veigaravi kecega; 

15. Na bibi ni tutu ni cina koula, kei na kena kena 
cina koula, na kena bibi nai tutu ni cina yadua kei 
na kena veicina; e na vuku ni tutu ni cina siliva sa 
vakarautaki na kena bibi, na bibi ni tutu ni cina kei 
na kena cina, me vaka na kena vakayagataki na 
veitutu ni cina yadua. 

16. Sa solia talega o koya na koula sa vakarautaki 
na kena bibi me baleta na teveli ni madrai 
dauraici, ena vuku ni teveli yadua; kei na siliva me 
baleta na teveli siliva, 

17. Na koula dina talega me baleta nai cula, na 
beseni, na bilo e koula dina kei na sedre koula — 
sa solia o koya nai vakarau koula me baleta na 
sedre yadua, kei na sedre siliva, me baleta na 
sedre siliva yadua; 

18. Kei na koula sa vakatovolei oti sa 
vakarautaki na kena bibi me baleta nai cabocabo 
ni ka boi vinaka, kei na kena caka na qiqi, o ya, na 
jerubimi koula e rau tevuka na tabadrau me 
vakaruguta na kato ni veiyalayalati i Jiova. 

19. “Na veika kecega oqo, “sa tukuna o Tevita, “O 
Jiova sa vakatakila vei au e nai vola, ni sa tabaki 
au ena Ligana, na cakacaka ni droini kecega oqo.” 
20. Ka sa tukuna o Tevita vei Solomoni na luvena, 
“Mo kaukauwa ka mo yalo doudou, ka cakava, 
kakua ni o rere se taqaya: O Jiova na Kalou — 
noqu Kalou -- ena tiko vata kei iko. O Koya ena 
sega ni biuti iko se lako tani mai vei iko, me 
yacova sara ni o sa vakaotia na cakacaka kecega ni 
veigaravi ena vale i Jiova. 

21. “Oqo na nodra i wasewase yadua na bete kei 
na Livai ena vuku ni veiqaravi kecega ena vale ni 
Kalou, ia o ira kecega na matai yalodina era na tu 
vata kei iko ena vuku ni cakacaka vakamatai 
kecega, ena vuku ni veiqaravi kecega, o ira talega 
nai liuliu kei ira na tamata taucoko era na 
vakarorogo vakatabakidua ki na nomui vakaro.” 


Na I Solisoli Me Tara Kina Na Vale Ni Soro 


29. Sa tukuna talega o Tevita na tui kivei ira 
nai soqosoqo taucoko: “Na luvequ o Solomoni, o 
koya taudua ga sa digitaki koya na Kalou, e se 
gone ga ka lecaika, ia na cakacaka oqo sa rui ka 
vakaitamera, baleta na vale oqo e sega ni nona na 
tamata ia sa nei Jiova ga na Kalou. 

2. “la oqo na vale ni noqu Kalou au a 
vakarautaka e na noqui gu taucoko: na koula me 
baleta nai yaya e caka ena koula, siliva me baleta 
nai yaya siliva, varasa me baleta nai yaya varasa, 
kaukamea me baleta nai yaya kaukamea, kau me 
baleta nai yaya kau, na vatu onikisa, na vatu me 
vonoti, vatu tatalivaliva ena kena duiroka, na 
veimatagali vatu talei, kei na vatu mavolo e ka 
levu sara. 

3. “O koya oqo, ni'u a gadreva dina e yaloqu na 
vale ni noqu Kalou, au sa solia kina ki na vale ni 
noqu Kalou e levu ka sivia na ka au vakarautaka 
me tara kina na vale tabu, na noqu koula kei na 
siliva vakamareqeti: 

4. “E tolu na udolu na taledi na koula, [dua na 
drau ka mani tinikarua na tani] na koula mai 
Ofira, kei na vitu na udolu na taledi na siliva sa 
vakatovolei [rua na darau onosagavulu na tani], 
me botani kina na lalaga ni veivale; 

5. “Na koula me baleta nai yaya koula kei na 
siliva cakava na ligadra na matai. la o cei mada 
ena yalo me baleta nai yaya siliva, kei na cakacaka 
kecega e rawarawa me vakacabori koya ena siga 
ogo vei Jiova?” 

6. Era sa qai yalo rawarawa mera vakacabori ira 
nai liuliu ni vei vuvale i tamadra, liuliu ni vei 
yavusa e Isireli, kavetani ni lewe udolu kei na 
veiyadrau, vata kei ira sa lewa na nona cakacaka 
na tui. 

7. Era sa solia ki na cakacaka ni vale ni Kalou e 
lima na udolu na  taledi [dua na drau 
walusagavulu ka vitu na tani] kei na tini na udolu 
na darika na koula, e tini na udolu na taledi [tolu 
na drau vitusagavulu ka lima na tani] na siliva, e 
tinikawalu na udolu na taledi [ono na drau 
vitusagavulu ka lima na tani] na varasa, kei na 
dua na drau na udolu na taledi [tolu na udolu vitu 
na drau limasagavulu na tani] na kaukamea. 

8. Ilao koya ga sa tu vua na vatu talei sa solia ki 
na vale ni yau ni vale i Jiova, ki na ligai Jeieli na 
luve i Keresoni. 

9. Fra sa qai reki na tamata, ni ra soli ena yalo 
vinaka, ena yalo e dina era sa solia kina e na yalo 
rawarawa vei Jiova, ia o Tevita na tui sa reki 
vakalevu talega. 


Sa Vakacaucautaka Na Kalou O Tevita 
10. O koya oqo sa ia o Tevita na vakavinavinaka 
vei Jiova ena matadra nai soqosoqo taucoko; ka sa 
tukuna o Tevita: 
“O ni sa kalouvinaka, i Jiova na Kalou i Isireli, na 
tamai keimami, me sega ni mudu. 
11. Sa Nomuni, i Jiova, na cecere, 

Na Kaukauwa kei na Lagilagi, 

Na gaga kei na ka vaka-Turaga, 

Ni sa Nomuni na ka kecega mai Lomalagi kei 
Vuravura, 

Sa Nomuni na Matanitu, i Jiova, 

Ka o Ni sa laveti cake me ulu ni veika kecega. 
12. E rau sa lako mai vei Kemuni nai yau kei na 
vakarokoroko, 


la o Ni sa lewa na ka kecega. 

Sa tu e Ligamuni na kaukauwa kei na 
gumatua, 
E Ligamuni sa caka kina me rawa na ka levu 
Ka solia na kaukauwa vei ira kecega. 
“O koya oqo, neimami Kalou, 
Keimami vakavinavinaka vei Kemuni 
Ka vakacaucautaka na Yacamuni Lagilagi. 
la o cei oi au, o cei talega o ira na noqu tamata, 
Me rawa ni keimami soli vakaoqo ena yalo 
vinaka? 
Ni sa vu mai vei Kemuni na ka kecega, 
Ni keimami sa solia vei Kemuni na ka ga e 
Nomuni. 
15. Ni keimami sa vulagi ka dau veitokiyaki voli e 
Matamuni, 
Me vakataki ira na tamai keimami, 
Na neimami veisiga e vuravura sa vaka ga na 
yaloyalo, Ka sa yali nai nuinui. 
16. “I Jiova na neimami Kalou, nai yau 
vakaitamera keimami sa vakarautaka tu oqo me 
keimami tara kina vei Kemuni e dua na vale ki na 
Yacamuni Tabu sa mai na Ligamuni, ka sa 
Nomuni kecega. 
17. “Au sa kila talega, noqu Kalou, ni o Ni sa 
dauvakatovolea na yalo ka sa dauvinakati ira na 
yalododonu. lo oi au, ena dodonu ni yaloqu au sa 
solia kina ena yalo rawarawa na veika ogo; ia oqo 
au sa qai reki ni'u sa raici ira na Nomuni tamata, 
ni ra sa tu eke mera solia ena yalovinaka vei 
Kemuni. 
18. “I Jiova na Kalou i Eparaama, Aisake, kei 
Isireli, o iratou na tamai keimami, Mo ni 
vakadeitaka me Sega ni mudu na nodra lomadei e 
na vakanananu ni yalodra na Nomuni tamata, ka 
me ra vagolea na yalodra vei Kemuni. 
19. “Ka solia vei Solomoni na luvequ na yalo e 
dina me maroroya kina na Nomuni i vakaro kei na 
Nomuni i vakadinadina, kei na Nomuni lesilesi, 
me na cakava kina na ka kecega ogo, ka me na tara 
na vale tabu au sa vakarautaka oti tu na kenai 
yaya.” 
20. Sa qai tukuna o Tevita vei ira nai soqosoqo 
taucoko, “la oqo mera vosa vakalouvinakataki 
Jiova na Kalou” Tamadra o ira kecega na 
Isireli, 


13. 


14. 

era sa qai vakacuva ulu ka vakarokoroko ena 
matai Jiova kei na tui. 


Sa Lumuti Me Tui O Solomoni 

21. Era sa ia na vakacaboi soro vei Jiova ka cabora 
nai soro kama vei Jiova ena siga e tarava: e dua na 
udolu na bulumakau tagane, e dua na udolu na 
sipi tagane, e dua na udolu na lami, kei nai 
madrali gunuvi, kei nai madrali e vuga me rauti 
ira kecega na Isireli. 

22. la era sa kana ka gunu kecega ena matai Jiova 
ena marau levu ena siga o ya. Ka ra sa vakatikori 
Solomoni e nai karua ni gauna me tui, ka lumuti 
koya ena matai Jiova me nodra i liuliu, kei Setoki 
me bete. 

23 Sa qai dabeca o Solomoni nai cewacewa i Jiova 
me sa tui ni sa sosomitaki Tevita na tamana, ka sa 
tamata yaco; era sa talairawarawa vua na Isireli 
kecega. 

24. O ira nai liuliu kece sara kei ira na tamata 
gaga, kei ira talega na luve i Tui o Tevita tagane, 
era sa soli ira kivei Solomoni na Tui. 

25. la sa vakalevulevui Solomoni vakalevu o Jiova 
ena matadra na Isireli taucoko, ka solia vua na ka 
vakaturaga e se bera ni bau soli kivua e dua na tui 
sa liu vei koya. 


Sa Mai Cava Na Veiliutaki I Tevita 

26. la o Tevita na luve i Jese tagane sa lewa e 
Isireli taucoko. 

27. la na gauna taucoko ni nona lewa sa 
vasagavulu na yabaki; e lewa mai Epironi me vitu 
na yabaki, ka tolusagavulu katolu na yabaki na 
nona lewa mai Jerusalemi. 

28. la sa mate o koya ni sa qase sara, sa levu na 
nona veisiga vinaka kei na yau kei na 
vakarokoroko; ka sa lewa me kenai sosomi o 
Solomoni na luvena. 

29. la oqo na cakacaka kecega i Tevita na Tui, 
kenai matai ki na kenai otioti, io era sa volai 
kecega e nai vola i Samuela na parofita, e nai vola i 
Necani na parofita, kei nai vola i Kata na parofita. 
30. kei na nona lewa kecega kei na nona 
kaukauwa, kei na veika e yacovi koya, kei Isireli, 
kei ira na veimatanitu kecega ni veivanua. 


2 VEIGAUNA 


NAI KARUA NI VOLA NI 


TUKUTUKU NI VEIGAUNA 


Sa Kerea O Solomoni Na Vuku 


1 .O Solomoni na luvei Tevita sa 


vakaukauwataki ena nona matanitu, ka sa tiko 
vata kei koya o Jiova na nona Kalou ka sa 
vakacerecerei koya sara vakalevu 

2. Sa vosa vei ira na Isireli o Solomoni, vei ira na 
turaganivalu ni yaya udolu, na turaganivalu ni 
yaya drau, vei ira na turaga-ni-lewa, vei ira kece 
nai liuliu nodra na Isireli 

3. O Solomoni kei ira kece na Isireli era sa lako 
cake ena tikina cecere mai Kipioni ena 
valevakacevaceva na vanua ni sota kei na Kalou, 
oqo sa cakava oti o Mosese na tamata ni Kalou mai 
na vanua liwa. 

4. la, o Tevita sa kauta cake mai na Kato ni Kalou 
mai Kirijaci Jerimi, ki na vanua sa vakarautaka oti 
tu vakatabakidua ena vuku ni kato. Ni sa 
vakarautaka oti tu o koya e dua na vale laca ena 
vuku ni ka oqo mai Jerusalemi. 

5. Nai cabocabo ni soro varasa sa cakava o 
Baseleli na luvei Uri na luvei Ori, sa biuta ena 
mata ni valevakacevaceva i Jiova, o Solomoni kei 
ira kece nai soqosoqo ni Isireli, era sa vakasagarai 
koya mai kea. 

6. Sa lako cake o Solomoni mai kea ki nai 
cabocabo ni soro varasa oqo, ki na mata i Jiova - 
sa tiko ena vanua ni veitavaki, ka vakacabora e 
udolu nai soro kama. 

7. Na Kalou sa rairai vei Solomoni ena bogi o ya 
ka tukuna vua, “Mo kerea mai, se cava me'u solia 
vei iko?” 

8. Sa sauma o Solomoni vua na Kalou: “O ni sa 
vakaraitaka vei Tevita na tamaqu na Nomuni 
loloma levu, ka o ni sa vakaturi au me tui, me 
kena i sosomi.” 

9. “Oqo, Kemuni Jiova na Kalou, mo ni 
vakayacora na Nomuni vosa ni yalayala vei Tevita 
na tamaqu, ni Kemuni sa cakava me'u tui vei ira 
na tamata oqo, sa vaka na kuvunisoso na kedra 
lewe levu. 

10. “Oqo, Mo ni solia vei Au na yalomatua kei na 
vuku, me rawa ni'u lako yani ka lako mai e 
matadra na tamata ogo; O cei sa rawata me lewai 
ira na Nomuni lewe vuga oqo?” 

11. Sa vosa tale na Kalou vei Solomoni ka vaka: 
“Baleta ni sa tiko oqori e lomamu ka o sa sega ni 
kerea na i yau kei na vutuniyau, se na dokai, se na 
nodra bula na kemu meca, se mo kerea na bula 
balavu - ia, o sa vinakata ga na yalomatua kei na 
vuku me nomu, me rawa ni o lewa vinaka vei ira 
na tamata era sa noqu, o ira ga au sa buli iko kina 
mo tui— 

12. “Sa soli vei iko na yalomatua kei na vuku, 
vutuniyau, na dokai, na kena matagali e se sega ni 
kune vei ira na tui sa liu se vei ira na tui era na 
muri mai.” 

Na Kaukauwa Ni Mataivalu Kei Na Bula 
Vakailavo Nei Solomoni 

13. Sa lako mai na veitikina cecere mai Kipioni o 
Solomoni ki Jerusalemi mai na matanivale ni 
veitavaki ka sa mai lewa e Isireli. 

14. Sa vakasoqona mai o Solomoni na qiqi 
vakavale kei ira na dau vodoka na ose; sa taukena 
o koya e dua na drau va na udolu na qiqi vakavale 
kei na tinikarua na udolu na dau vodo ose. O ira 
oqo era sa tiko ga ena koro ni qiqi vakavale, kei na 
tui sa tiko e Jerusalemi. 

15. Sa cakava na tui me ra sa kabuwacara tu ga e 
Jerusalemi, na siliva kei na koula, me vaka ga na 
vatu lalai, sa vakatalega kina na sitari me vaka ga 
na vunilolo era sa sinai tu mai na buca. 

16. Sa tu talega vei Solomoni na ose era sa voli 
mai Ijipita, kei Kera. O ira na dauveivoli ni tui era 
sa volivoli mai kea e nai sau dodonu ni veivoli. 

17. Sa rawati ka voli mai Ijipita, e dua na qiqi 
vakavale me va na drau na dola kei na dua na ose 
me dua na drau na dola, era sa volitaki kece oqo 
vei ira na tui ni Itaiti kei na tui Siria. 


Sa Vakarau O Solomoni Me Tara Na Vale-Ni- 
Soro 


2. Sa nakita o Solomoni me tara na vale-ni-soro 


ki na yaca i Jiova kei na dua na vale me nona ga. 

2. Sa digitaki ira e vitusagavulu na udolu na 
tamata me ra lomaocaocataka na veika oqo, me 
walusagavulu na udolu na dau ta vatu ena 
veiulunivanua kei ira me tolu na drau 
onosagavulu me ra veiliutaki vakaiwasewase. 

3. Sa talatala vei Irami na tui Taia ka vaka: Me 
vaka ni drau a cakacaka vata kei Tevita na 
tamaqu, ka vakauta mai vua na sitari mo cakacaka 
vaka kina vei au. 

4. Mo kila, au sa tara tiko oqo e dua na 
valenisoro kina yacai Jiova na Kalou ka me 
vakacabori vua. Me vakamai e matana nai soro boi 
vinaka ka kamikamica, me tiko talega kina na 
madrai vakaraitaki, nai soro kama ena mataka kei 
na yakavi, ena veiSiga ni Vakacecegu kei na Vula 
Vou kei na veisolevu lavaki vei Jiova na noda 
Kalou. Oqo nai lesilesi vei Isireli me sega ni mudu. 
5. Na valenisoro au sa na tara oqo ena dua na ka 
e cecere - ni sa cecere o Koya na noda Kalou mai 
na kalou kecega. 

6. O cei sa rawata me tara vei Koya e dua na 
valenisoro, o lomalagi kei na lomalagi kei na 
lomalagi e sega ni tawani koya rawa mada ga? O 
cei oi au, me'u tara vua e dua na valenisoro - ni'u 
sa tamata ga ni vakacaboisoro vua! 

7. O koya oqo mo ni tala mai e dua sa matai ena 
cakacaka ni koula kei na siliva kei na kaukamea, 
ena varasa, ena kaukamea, ena varasa, ena ka 
lokaloka, ena ka damudamu buto kei na ka 


karakarawa, o ira sa dau ceuceu ka liga matau vei 
ira sa tiko e Juta kei Jerusalemi, o ira sa 
vakarautaki oti mai vei Tevita na tamaqu. 
8. Me vakau talega mai vei au na sitari, na 
damanu kei na kau talei mai Lepanoni. Ni'u sa 
kila, ni sa tu vei ira na nomuni tamata na kila 
vinaka ni kena ta na kau ni Lepanoni io, era na 
tiko vata na noqu tamata kei na nomu tamata, 
9. ena kena vakarautaki vakalevu na kau me 
noqu, me ka talega ni valenisoro sa vakarau tara 
tiko, ni na levu ka rairai vinaka. 
10. lo, au na solia vei ira na nomu tamata, o ira sa 
dau vakarautaka na kau e: 
ruasagavulu na udolu na taga falawa 
ruasagavulu na udolu na taga sila 
ruasagavulu na udolu na saga waini 
ruasagavulu na udolu na saga waiwai. 
11. O Irami na tui Taia sa sauma mai ena i vola 
nei Solomoni ka vaka:Baleta ni sa lomani ira na 
nona tamata o Jiova, sa vakaturi ira cake kina mo 
tui vel ira. 
12. Sa tukuna  talega o  lrami me 
vakalouvinakataki o Jiova na nodra Kalou na 
Isireli, o koya sa bulia na lomalagi kei vuravura, ni 
sa solia vei Tevita na Tui e dua na luvena 
yalomatua ka sa vakasinaiti ena yaloqaseqase kei 
na kila deivaki, o koya ena tara e dua na 
valenisoro vei Jiova kei na vale vakatui me nona! 
13. Oqo, au sa vakatala yani e dua na kena dau ka 
sa tu vua na kila kecega, o Urami na noqu 
daunituvatuva matau 
14. (O koya na luve ni dua na yalewa mai Tani ka 
sa tamana mai Taia). Sa kena dau ni koula, siliva, 
varasa, kaukamea, vatu kei na kau talega na dau 
ni roka lokaloka, karakarawa, na lineni matai lalai, 
kei na damudamu kata buto - sa dau ceuceu 
talega ka dauvakayacora na veika kecega, sa 
tataunaka vata kei ira na matai ni noqu turaga o 
Tevita na tamamuni - 
15. O koya oqo, na falawa, na sila, na waiwai kei 
na waini e sa tukuna tiko o noqu turaga me 
vakauta vei ira na nona tamata. 
16. Keimami na taya na kau mai Lepanoni, me 
vaka na kena levu o ni vinakata. Keimami na 
kauta mai vei kemuni ena vatavata mai wai ki 
Jopa - mo ni na gai kauta vaka ki Jerusalemi. 
17, Sa wiliki ira kece na tamata o Solomoni ena 
vanua oisireli ni oti na nodra a wiliki mai vei 
Tevita na tamana, ka era sa lewe dua na drau 
limasagavulu ka tolu na udolu ka mani ono na 
drau na tamata. 
18. Sa vitusagavulu na udolu me dau colata nai 
colacola, walusagavulu na udolu me dau ni vatu 
ni veiulunivanua, tolu na udolu ono na drau na 
veiliutaki ena veiwasewase lelevu kei na 
veiwasewase lalai. 


Sa Tara Na Valenisoro O Solomoni 


3. Sa vakatekivu me tara o Solomoni na vale i 
Jiova mai Jerusalemi ena ulunivanua o Moraia, na 

vanua sa basika kina o Jiova vei Tevita na tamana, 
na vanua sa vakarautaka o Tevita ena vanua ni 
butu sila e Onani e Jepusaite. 

2. Sa tekivu tara na vale ena i karua ni siga ni 
karua ni vula ni kava ni yabaki ni nona veiliutaki. 

3. Oqo na yavu sa vakadavora o Solomoni me 
tara kina na vale i Jiova. Na kena  balavu e 
onosagavulu na kiupiti (kiupiti ena kenai vakarau 
e liu) ka ruasagavulu na liupiti na kena raba. 

4. Na varada e tolusagavulu na fiti na kena 
balavu ka tolusagavulu na fiti talega na kena raba, 
na kena cere e dua na drau walusagavulu na fiti - 
ka sa ubi ena koula na lomana. 

5. Na loma ni vale levu sa taqavi rua taki ena 
damanu ka ubi ena koula dina. Sa ceuti kina na 
vuni niusawa kei na wa semasema. 

6. Sa ukutaki na vale ena veivatu talei me 
vakarairaivinakataka, na koula sa koula mai 
Parivaimi. 

7. Sa taqgaviruataki na vale taucoko e loma - na 
kau vakababa, na duru ni katuba, na lalaga kei na 
katuba—e koula, ka sa ceuti na Jerupi ena lalaga. 

8. Sa caka talega na Tikina Tabu Sara. Sa 
tautauvata na kena balavu kei na kena raba ni 
ruasagavuluna kiupiti. Sa taqaviruataki na tikina 
tabu sara oqo ena koula dina e ono na drau na 
taledi. 

9. Na bibi ni kena i vako koula e limasagavulu 
na sikele ka sa qai ubi tale yani ena koula. 

10. Ena Tikina Tabu Sara oqo, sa caka kina e rua 
na Jerupi sa ceuti vakamatau sara ka boroi ena 
koula. 

11. Na tabadrau na Jerupi oqo sa sema vata me 
tolusagavulu na fiti, sa tara na yasa ni rumu ka 
dua kei na yasa ni rumu tale kadua. Na balavu ni 
dua na taba ni Jerupi sa vitu veimama na fiti; 

12. Ni sa semasema na tabadrau na Jerupi ogo, sa 
tolusagavulu na fiti, ka sa tara na lalaga e dua ki 
na lalaga ka dua. 

13. E rau sa tucake tu na Jerupi oqo ka rau sa 
veiraici tu - ni rau sa matana vata ki loma. 

14. Na latilati sa caka ena i sulu karakarawa, nai 
sulu lineni lokaloka, kei na kena roka damudamu 
buto, sa ubi kina na Jerupi. 

15. Sa caka talega na mata ni valenisoro e rua na 
duru me limasagavulu karua veimama na fiti na 
kena cecere - kei nai ukuuku me toka e delana me 
vitu veimama na fiti. 

16. Sa caka talega na i ukuuku vaka na salusalu 
ena loma ni valenisoro ka biu talega ena ulu ni 
duru. E dua na drau na pomekaraneti sa 
semasema vata ka sa vivi vata vakasalusalu i sulu 
sa ukutaki kina na loma ni vale. 

17. Sa vakaduri na duru ena mata ni valenisoro, e 
dua e nai matau ka dua e nai mawi. Na yaca ni 
duru e nai matau o Jakini kei na kena e nai mawi o 
Poasa. 


Na Vakaiyayataki Ni Valenisoro 


4. Sa cakava e dua nai cabocabo ni soro varasa: 


me tolusagavulu na fiti na kena balavu, 
tolusagavulu na fiti na kena balavu, tolusagavulu 
na fiti na kena raba ka tinikalima na fiti na kena 
cere. 

2. Sa cakava e dua na Taqi ni Wai, sa mokimokiti 
me tinikalima na fiti mai na dua na yasana ki na 
dua tale na yasana. Ka sa vitu veimama na fiti ni 
duri tu, ka qai vasagavulu ka lima na fiti 
vakacowiri kece. 

3. Na Tagi ni Wai oqo sa dabe tiko ena dakudra 
e rua nai yatu bulumakau buli ena kaukamea, ka 
sema vata kece. 

4. E tinikarua taucoko na bulumakau buli oqo ka 
sa mudra vata kece e loma - e tolu e vuki vaka ki 
na vualiku, tolu vaka ki na ra, tolu vaka ki na ceva 
ka tolu vaka ki na tokalau. 

5. Sa caga dua na vavaku ni Taqi, ka sa vaka e 
dua na viavia ni sa se tiko. Sa sega rawa ena taqi 
oqo e tolu na udolu na saga wai. 

6. Sa caka talega e tini na beseni lelevu ni 
vuluvulu - e lima sa tiko ena yasana mai ra ka 
lima ena yasana mai cake. Oqo me ra dau sava 
kina na veika ni soro kama e na Taqi, me ra dau 
vuluvulu kina na bete. 

7. Sa caka e tini nai tutu ni cina koula me vaka 
na kenai tuvatuva, ka sa biu yani ena loma ni 
valenisoro, e lima ena yasana i matau ka lima ena 
yasana i mawi. 

8. Sa caka talega e tini na teveli ka biu ki na 
lomani valenisoro, lima e nai matau ka lima e nai 
mawi. Sa caka talega e dua na drau na beseni lalai 
ena koula. 

9. Sa caka talega na nodra tikina na bete, na 
rumu levu kei na veikatuba ni wasewase kece ni 
vale. Sa varasa kece nai butubutu ni katuba. 

10. Sa tiko na Taqi ni Wai levu duadua ena yasana 
e muri ni valenisoro. 

11. O Urami sa cakava na kuro, nai takitaki kei na 
beseni lalai. Sa vakaotia o Urami na cakacaka sa 
cakava vua na tui o Solomoni me baleta na vale ni 
Kalou: 

12. E rua na duru vakauluna, 
vakamatau na uluna, 

13. Sa ukutaki e na va na drau na pomekaraneti 
(yatu yarua me ubi kina na ulu ni duru e rua ogo); 
14. Sa vaka i dabedabe vinaka talega na beseni 
lelevu kei na taqi levu; 

15. Dua na Taqi sa dabe toka e na dela ni tini 
karua na bulumakau buli; 

16. Na kuro, na beseni lalai, nai cula kei na veika 
kece sa bulia o Urami, sa caka vakamagosa ka sa 
caka ena varasa sa rairai caudre tu me nei 
Solomoni na tui kei na veika ni vale ni Kalou. 

17. E na buca ni Joritani, sa biuta kina na tui na 
qele buli ena kedrau maliwa o Sakoca kei Sereta. 
18. Sa tu vei Solomoni na veika oqo, ka sa rui levu 
sara, nai vakarau bibi ni yaya varasa kece ogo, sa 
sega ni kilai. 

19. Sa tu vei Solomoni na veiyaya kece oqo me 
baleta na vale ni Kalou, nai cabocabo koula kei na 
teveli ni madrai; 


sa ukutaki 

20. Nai tutu ni cina e koula dina sara, me 
dau waga me vaka na kenai valavala, e na tikina e 
loma ni vale ni soro; 

21. vata kei na senikau, na cina kei na kena i 
vakawaga e koula dina sara, 

22. nai vakawaga, na beseni lalai, na veika me 
dabe kina na cina e koula dina. Ena tikina e loma 
ni vale ni soro, nai curucuru ki na Loqi Tabu Sara, 
kei na katuba ena rumu levu sa koula kece. 


5. Na cakacaka kecega sa cakava o Solomoni e na 


vuku ni vale ni Kalou sa qai oti; sa qai kauta mai o 
Solomoni na veika kece e a biuta tu o tamana me 
vakacabori ki na vale ni Kalou: na siliva, na koula 
kei vei yaya kece ni vale ni Kalou. Sa biu kece oqo 
ki na lololo ni yau ni vale ni Kalou. 


Sa Kau Mai Na Kato Ki Na Vale Ni Soro 

2. Sa vakasoqoni ira na qase e Isireli, o ira kece 
nai liuliu ni veiyavusa, o ira nai liuliu ni veivuvale 
ni luvedra na Isireli e Jerusalemi, o Solomoni, me 
ra kauta mai na kato ni veiyalayalati i Jiova ki na 
Koro i Tevita, o Saioni. 

3. Era sa soqoni kece mai vei Solomoni ena kana 
vata, sai koya e nai ka vitu ni vula. 

4. Fra sa lako kece nai na gase ni isireli, ka ra sa 
colata mai na kato ni Kalou o ira na Livai. 

5. Era sa kauta cake mai na kato ni Kalou ki na 
vale ni veitavaki, era sa tu kina nai yaya tabu e na 
vale ni soro. O ira na bete kei na Livai era sa kauta 
cake mai. 

6. O Solomoni na Tui kei ira kece na Isireli era sa 
soqoni kece mai ena mata ni kato ni Kalou, ka ra 
sa vakacabora na sipi kei na bulumakau e sega ni 
wili rawa na kena levu. 

7. Era sa kauta mai na bete na kato ni 
veiyalayalati i Jiova ki na kenai tutu, ki na vanua 
tabu e loma, na Tikina Tabu Sara, ena ruku ni 
tabadrau na Jerupi. 

8. Erau sa tevuka tu na tabadrau oirau na Jerupi 
ki na dela ni vanua sa tu kina na kato ni Kalou, ka 
rau sa vakaruguta na kato ni Kalou kei na kena i 
lavelave. 

9. E balavu sara na kenai lavelave ka rawa ni 
laurai na muana mai na logi tabu. 

10. E sega tale na ka e tiko e na loma ni kato ni 
Kalou, na vatu ga e rua ka biuta kina o Mosese 
mai Orepi, e na gauna e a cakava kina o Jiova na 
veiyalayalati kei ira na luve i Isireli, ni ra sa biuti 
Ijipita oti mai. 

11. la sa yaco ni ra sa lako tani mai na Tikina Tabu 
Sara o ira na bete (o ira kece na bete era tu e kea 
era sa vakasavasavataki ira oti, ni sega ni ra tiko 
ga ena nodra dui yasana), 

12. kei ira na Livai era daunisere, o ira kece na nei 
Esafa kei Emani kei Jeducanikei ira na dui 
luvedra, kei ira kece na veiwekani, era sa tu e na 
tokalau ni cabocabo ni soro, ka vakaisulu vulavula 
tu, sa tu vei ira na sibali, na bitu ni vakatagi 


vakawa, na api, sa tu talega vata kei ira e dua na 
drau ruasagavulu na bete dau uvu davui— 

13. Sa qai yaco ni ra sa duavata na dau uvu davui 
kei ira na lagasere, me duavata na domo e rogo ni 
ra vei vakacerecerei kei na vakavinavinaka vei 
Jiova, ia ni ra sa laveta cake na domodra vata kei 
na davui kei na sibali kei na veiyaya kece ni 
vakatagi, ka vakavinavinaka vei Jiova, ka vaka: 
“Sa vinaka o Koya, ka sa sega ni mudu na Nona 
Yalololoma,”a yaco na vale, na vale i Jiova, me 
vakasinaiti e na o, 

14. Era sa sega ni tomana rawa tale o ira na bete 
na nodra veiqaravi baleta na o; ni sa vakasinaita tu 
na vale ni Kalou nai serau i Jiova. 


6. Sa qai tukuna o Solomoni: 


“Sa tukuna o Jiova ni tiko ena vei o butobuto. 
2. Aua tara vakaidina vei Kemuni e dua na vale 
e vakacerecerei, kei na vanua Moni tiko kina ka 
sega ni mudu.” 
Na Vosa Nei Solomoni Ni Sa Vakaotia Na 
Cakacaka 
3. Savuki yani na tui ka vosa vakalouvinakataki 
ira na Isireli, ni ra tucake kece tu na Isireli. 
4. Ka tukuna: “Me vakacerecerei o Jiova na 
Kalou ni Isireli, o Koya sa vakayacora e Ligana na 
ka e a cavuta e Gusuna vei Tevita na tamaqu, ka 
vaka, 
5. “Mai na siga Au a kauti ira tani kina Noqu 
tamata mai Ijipita, Au a sega ni digitaka e dua na 
koro e Isireli Me'u tara kina e dua na vale, me tiko 
kina na Yacaqu, se Me'u digitaka e dua na tamata 
me lewa vei ira na Noqu tamata na Isireli. 
6. “la, Au sa digitaki Jerusalemi ga me tiko kina 
na yacaqu; Au sa digitaki Tevita talega me lewa 
vei ira na Noqu tamata.’ 
7. “Ogo, sa tiko e lomai tamaqu o Tevita me tara 
e dua na vale ni soro ki na Yaca i Jiova na Kalou ni 
Isireli. 
8. “la o Jiova e a tukuna vei Tevita na tamaqu, 
“Me vaka ni sa tiko e lomamu mo tara e dua na 
vale ki na Yacaqu, o sa caka vinaka ni sa tiko oqori 
e lomamu. 
9. “Mo kila deivaki ni o na sega ni tara na vale, ia 
na luvemu ga o koya e na lako mai vuremu, o 
koya oqori e na tara na vale ki na Yacaqu.” 
10. “Sa vakayacora o Jiova na Nona vosa e a 
tukuna, au sa mani taura nai tutu nei Tevita na 
tamaqu, ka dabeca nai dabedabe vakatui e Isireli 
me vaka e a yalataka o Jiova, ka'u a tara na vale ni 
soro ki na Yaca i Jiova na Kalou ni Isireli. 
11. “O koya au sa biuta kina na kato, e tiko kina 
na veiyalayalati i Jiova e a cakava vei ira na luve i 
Isireli.” 


Na Masu Nei Solomoni Ena Vakatabui Ni Vale 
Ni Soro 

12. Sa qai tucake o Solomoni e na mata ni 
cabocabo ni soro i Jiova ena matadra kece nai 

soqosogo ni Isireli, ka dodoka yani na ligana 

13. (Ni sa cakava o Solomoni e dua na vatavata 
varasa e vitu veimama na fiti na kena balavu, vitu 
veimama na fiti na kena raba, kei na va veimama 
na fiti na kena cecere, ka sa biu e na loma donu ni 
vale; sa tucake kina o koya, sa tekiduru e matadra 
kecega nai soqosoqoi Isireli, ka dulaka cake na 
ligana vaka ki lomalagi); 

14. ka tukuna o koya: “I Jiova na Kalou ni Isireli, e 
sega tale ni dua na Kalou mai lomalagi, se e 
vuravura me vakataki Kemuni, oi Kemuni o ni sa 
maroroya na Nomuni veiyalayalati kei na Nomuni 
yalololoma vei ira na nomuni tamata era lako e 
Matamuni e na yalodra taucoko. 

15. “O ni sa maroroya na veika o Ni sa yalataka 
vua na Nomuni tamata o Tevita na tamaqu; o ni sa 
tukuna ena Gusumuni, ka vakayacora ena 
Ligamuni, me vaka ena siga ogo. 

16. “O koya oqo, i Jiova na Kalou ni Isireli, Mo ni 
maroroya na veika o ni sa yalataka vua na 
Nomuni tamata o Tevita na tamaqu ena Nomuni 
tukuna, “Ena sega ni yali vei kemuni e dua na 
tamata me dabeca tiko nai dabedabe vakatui e 
Mataqu, kevaka walega era na qarauna na nodra i 
valavala, me ra muria na Noqui vunau ni ra lako 
voli e Mataqu.” 

17. “la oqo, Kemuni Jiova na Kalou ni Isireli, laiva 
na Nomuni vosa me yaco mai vakaidina, o koya o 
ni sa vosa kina vei Tevita na Nomuni tamata. 

18. “Ia ena tiko vakaidina beka na Kalou kei ira na 
tamata e vuravura? Mo ni raica, o lomalagi kei na 
lomalagi ni lomalagi e sega ni rauti Kemuni. Sa qai 
wacava na lailai ni vale oqo au sa tara! 

19. “Ia Mo ni nanuma na masu ni Nomuni tamata 
kei na nona vakatakekere, I Jiova na noqu Kalou, 
ka rogoca na tagi kei na masu ni Nomuni tamata 
sa caka tiko yani oqo vei Kemuni: 

20. “Me na rai tiko na Matamuni ki na vale oqo 
ena siga kei na bogi, ki na vanua o ni a tukuna ni o 
ni na biuta kina na Yacamuni, Mo ni na rogoca 
kina na masu sa vakacabora na Nomuni tamata e 
na vuku ni vanua oqo. 

21. “Mo ni rogoca talega na nona vakatakekere na 
Nomuni tamata kei na Nomuni tamata na Isireli, 
ni ra sa masu e na vanua oqo. Mo ni rogoca mai 
lomalagi na Nomuni tikotiko, ia ni o ni sa rogoca, 
Mo ni vosota. 

22. “Kevaka e dua sa i valavala ca vua na wekana, 
ka sa vakasaurarataki me cakava e dua na 
bubului, ka sa lako mai ka cakava na nona bubului 
ena mata ni Nomuni cabocabo e na vale oqo, 

23. “Mo ni qai rogoca mai lomalagi, ka cakacaka, 
ka lewa vei ira na Nomuni tamata, me saumi 
vakadodonu na daucaka ca me vaka na nonai 
valavala ena uluna, ka vakadonui nai valavala 
dodonu ka soli vei koya me vaka na nonai 
valavala dodonu. 

24. “Se kevaka era sa vakadrukai na Nomuni 
tamata e na matadra na meca baleta ni ra sai 
valavala ca e na Matamuni, ka lesu mai ka 
vakatusa na Yacamuni, ka masu ka cakava na 


vakatakekere e Matamuni ena vale ni soro oqo, 
25. “Mo ni qai rogoca mai lomalagi ka vosota na 
nodra i valavala ca na Nomuni tamata na Isireli, 
ka kauti ira lesu mai ki na vanua o ni sa solia vei 
ira kei na nodra qase. 
26. “Ni sa tasogo na lomalagi me kua ni 
vakatauca mai na uca baleta ni ra sai valavala ca 
vei Kemuni, ni ra sa vagolea na nodra masu ki na 
vanua oqo, ka vakatusa na Yacamuni, ka saumaki 
mai na nodra i valavala ca baleta ni o ni sa 
vakararawataki ira, 
27. “Mo ni qai rogoca mai lomalagi, ka vosota na 
nodra i valavala ca na Nomuni tamata, na 
Nomuni tamata na Isireli,Mo ni na vakavulica vei 
ira na sala vinaka me ra na lako kina, ka vakatauca 
mai na uca ki na Nomuni vanua, o koya o ni sa 
solia vei ira na Nomuni tamata me nodra i 
votavota. 

M La . 
28. “Ni sa yaco na lauga ena vanua, sa yaco mai 
na mate ca se ca mai na i tei se malai na veikau, na 
vodre kei na yavato, ni ra sa vakacibi i valu mai na 
meca ki na nodra vanua ena nodra veikoro; se 
mataqali ca vakacava se tauvi-mate cava ga; 
29. “na masu cava ga, se na vakatakekere cava ga 
sa cakava yani e dua se o ira kecega na Nomuni 
tamata na Isireli, ni ra sa dui kila yadua na nona i 
colacola kei na nona rarawa, ka sa dodoka cake 
yani na ligana ki na vale oqo: 
30. “Mo ni qai rogoca mai lomalagi na Nomuni i 
tikotiko, ka vosoti ira, ka solia vei ira yadua me 
vaka nonai valavala, me vaka na yalodra o ni sa 
kila (ni sai Kemuni duadua ga o ni kila na yalodra 
na luve ni tamata), 
31. “Me ra na rerevaki Kemuni kina ka muria na 
Nomuni sala ena gauna kecega era sa bula kina 
ena vanua o ni sa solia vei ira na neimami qase. 
32. “E vakakina, ena vukuna e dua na vulagi, o 
koya e sega ni dua vei ira na Nomuni tamata na 
Isireli, ia e lako sara mai na dua na vanua yawa e 
na vuku ni Yacamuni cecere kei na Ligamuni gaga 
kei na Ligamuni e dodo tikoga, ni ra lako mai ka 
masu ena vale ni soro oqo; 
33. “Mo ni qai rogoca mai lomalagi na Nomuni i 
tikotiko, ka cavaka me vaka era sa kerei Kemuni 
kina na vulagi oqo, me ra kilai Kemuni kina kei na 
Yacamuni, ka rerevaki Kemuni, me vakataki ira na 
Isireli, me ra na kila kina ni vale ni soro oqo au a 
tara sa vakayacani ki na Yacamuni. 
34. “Nira sa lako yani na Nomuni tamata me vala 
kei ira na meca, ena vanua kecega o ni sa talai ira 
kina, ia ni ra sa masu vei Kemuni ena vanua oqo, o 
ni sa digitaka kei na vale ni soro au sa tara kina na 
Yacamuni, 
35. “Mo ni qai rogoca mai lomalagi na nodra 
masu kei na nodra vakatakekere ka maroroya na 
nodra i lakolako. 
36. “Kevaka era sai valavala ca vei Kemuni (ni sa 
sega ni dua e sega ni valavala ca), ka o ni sa 
cudruvi ira ka soli ira kivei ira na meca, ka ra sa 
kauti ira vakavesu kina vanua vakayawa se 
vakavoleka, 

37. “la ni ra sa kilai yalodra e na vanua era sa kau 
vakavesu kina, ka veivutuni, ka vakatakekere vei 
Kemuni mai na vanua era sa tu vakavesu kina ka 
tukuna, “Keimami sai valavala ca vei kemuni, 
keimami sa caka cala, ka cakava na ka ca sara”; 

38. “la ni ra sa lesu tale vei Kemuni ena yalodra 
taucoko kei na lomadra kecega e na vanua era sa 
tu vakavesu kina, ka ra a kau kina vakavesu, ka 
masu vaka ki na nodra vanua o Ni a solia vei ira 
na nodra qase, ki na koro o ni sa digitaka, kei na 
vale au sa tara kina na Yacamuni: 

39. “Mo ni qai rogoca mai lomalagi na Nomuni i 
tikotiko na nodra masu kei na nodra vakatakekere, 
ka maroroya na nodra i lakolako, ka vosoti ira na 
Nomuni tamata era sa i valavala ca vei Kemuni. 
40. “Ogo, na noqu Kalou, au sa masu, me rai tiko 
na Matamuni ka me tadola tikoga na daligamuni 
ki na masu e vakacabori ena vanua oqo. 

41. “la oqo, Mo ni tucake, Jiova na Kalou, ki na 
Nomuni vanua ni vakacegu, oi Kemuni kei na 
Kato ni Nomuni kaukauwa. O ira na Nomuni bete, 
I Jiova na Kalou, me ra vakaisulu ena bula, Kei ira 
na Nomuni tamata me ra rekitaka na Nomuni 
vinaka. 

42. “I Jiova na Kalou, Mo ni kakua ni vuki tani 
mai vua na Nomuni lumuti; Mo ni nanuma na 
yalololoma ni Nomuni tamata o Tevita.” 


Sa Vakacabora Na Vale Ni Soro O Solomoni 


7. Ni sa masu oti o Solomoni, sa lako sobu mai 


na bukawaga caucaudre mai lomalagi ka kania nai 
soro e vakamai kei nai soro, ka sa vakasinaita na 
vale ni soro nai serau i Jiova. 
2. Fra sa sega ni curu rawa na bete ki na loma ni 
vale i Jiova, baleta nai serau i Jiova sa vakasinaita 
tu na vale i Jiova. 
3. Ni ra sa raica na luve i Isireli na kena sa lako 
sobu mai na bukawaga caucaudre, kei nai serau i 
Jiova ki na vale ni soro, era sa cuva vakatobuicu ki 
na qele, ka lotu ka vakacerecerei Jiova, ka vaka: 
“Ni sa vinaka o Koya, 
Ni sa sega ni mudu na Nona yalololoma.” 
4. Sa qai vakacabora na tui kei ira kecega na 
tamata nai soro e na mata i Jiova. 
5. Na tui o Solomoni sa vakacabora mei soro e 
ruasagavulu ka rua na udolu na bulumakau kei na 
dua na drau ruasagavulu na udolu na sipi. Sa 
mani vakatabuya na tui kei ira kecega na tamata 
na vale ni Kalou. 
6. Era sa qarava na bete na nodra i tavi, o ira 
talega na Livai nai vakatagi ni sere vei Jiova, o 
koya sa cakava o Tevita me vakacerecerei kina o 
Jiova, ka tukuna, “Ni sa sega ni mudu na Nona 
yalololoma,” Ena veigauna kecega sa dau 
vakacabora kina o Tevita na vakavinavinaka. Era 
sa uvuca na davui na bete era veibasai, ni ra sa 
tucake na tamata kecega. 
7. Sa vakatabuya talega o Solomoni nai karua ni 
wasewase ni vale ni soro sa tiko yani e liu. Sa 
vakacabora nai soro kama kei na uro ni soro ni 


veivinakati. Baleta nai cabocabo ni soro varasa sa 
cakava o Solomoni sa sega ni rawa ni ciqoma kece 
nai soro kama, nai soro sila kei na uro. 

8. Sa maroroya na solevu o ya o Solomoni me 
vitu na siga, o ira na Isireli vata kei koya, sa dua 
na soqoni vinaka mai nai curucuru kei Amaci ki 
na Bati ni Uciwai mai Ijipita. 

9. E nai kawalu ni siga sa dua na soqoni tabu me 
ra vakananuma kina na vakatabui ni cabocabo ni 
soro ena vitu na siga kei na kana vata ni vitu na 
siga. 

10. E nai ka ruasagavulu ka tolu ni siga ni ka vitu 
ni vula, sa vakatalai ira na tamata ki na nodra dui 
vale laca, ni ra sa marau ka reki e na vuku ni ka 
vinaka sa cakava o Jiova vei Tevita, vei Solomoni, 
vei ira talega na Isireli. 

11. Sa vakaotia na vale i Jiova o Solomoni kei na 
vale ni tui; ka sa vakaotia vakavinaka o Solomoni 
na veika e tubu e lomana me cakava ena vale i 
Jiova kei na nona loma ni vale talega. 


Nai Karua Ni 
Solomoni 

12. Sa qai basika mai o Jiova vei Solomoni e na 
bogi ka tukuna vua: “Au sa digitaka talega na 
vanua oqo me Noqu me vale ni soro. 

13. “Ni'u sa sogoti lomalagi me kakua ni tau na 
uca, se vakarota na vodre me vakarusa na vanua, 
se vakatala yani na vei matagali mate ca vei ira na 
Noqu tamata, 

14. “O ira na Noqu tamata era sa vakayacani e na 
Yacaqu kevaka era sa vakamalumalumutaki ira, 
ka masu ka vakasaqara na Mataqu, ka vuki tani 
mai na nodra i valavala vakasisila, Au na qai 
rogoca mai lomalagi, ka vosota na nodra i valavala 
ca ka vakabula na nodra vanua. 

15. “la oqo na Mataqu e na rai tiko kei na 
Daligaqu ena vakatu daliga tiko ki na masu 
kecega e na vakacabori e na vanua ogo. 

16. “Ni'u sa digitaka ka vakatabuya e daidai na 
vale oqo, me tiko kina na Yacaqu me sega ni 
mudu, na Mataqu, na Yaloqu e na tiko kina ka me 
sega ni oti rawa. 

17. “la o iko, kevaka o na lako voli e Mataqu me 
vakataki Tevita na tamamu, ka cakava na veika 
kecega Au sa vakarota oti vei iko, kevaka o na 
maroroya na Noqui lesilesi kei na Noqu lewa, 

18. Au na qai vakataudeitaka na nomu i tikotiko 
vakaturaga me vaka Au a yalataka vei Tevita na 
tamamu ka vaka: “Ena sega ni mudu na tamata me 
lewa e Isireli.” 

19. “la kevaka o na vuki tani ka biuta na Noqu i 
lesilesi kei na Noqu i vakaro o koya Au sa biuta e 
matamu, ka lako mo qaravi ira na kalou tani ka 
lotu vei ira, 

20. “Au na qai cavuti ira laivi mai na vanua Au a 
solia vei ira; kei na vale oqo Au sa vakatabuya ki 
na Yacaqu Au na kauta tani e Mataqu, ka 
vakayacora me ka ga ni veitalanoa wale vei ira na 
tamata. 

21. “la na vale oqo, ka dau vakacerecerei, o ira 


Nona Rairai Na Kalou Vei 

kecega era lako sivita era na kidroa ka tukuna, “Na 
cava e cakava kina o Jiova na ka vakaogo ki na 
vanua oqo kei na vale oqo?’ 

22. “Era na qai sauma, ‘Baleta ni ra biuti Jiova na 
Kalou ni nodra qase, o Koya ka kauti ira tani mai 
na vanua o Jjipita, ka kabiti ira na kalou tani, ka 
lotu vei ira ka qaravi ira, o koya oqo sa kauta mai 
kina o Jiova vei ira na veika ca lelevu oqo.” 


Na Veika Lelevu Tale Eso E Rawata O Solomoni 


8. la sa yaco ni sa oti e ruasagavulu na yabaki, ni 


a tara o Solomoni na vale i Jiova kei na nona vale 
talega, 

2. na veikoro e a solia o Irami vei Solomoni, sa 
tara cake o Solomoni ka vakatikori ira kina na luve 
i Isireli. 

3. Ka sa lako o Solomoni ki Amaci-Soba ka taura 
vakaukauwa. 

4. Sa tarai Tadimori talega e na vanua liwa, kei 
ira kece na veikoro ni maroroi yaya e Emaci. 

5. E tara na veikoro e Beci-Oroni E Cake kei na 
veikoro e Beci-Oroni E Ra, na vei koro ni drodro e 
vakalalaga, vaka matamata ka vakabai, 

6. O Baleci talega kei na veikoro ni mamaroroi e 
nei Solomoni, na veikoro ni qiqi vakavale kei na 
vei koro ni maroroi ose, kei na veika kecega sa 
vinakata o Solomoni me tara cake e Jerusalemi, e 
Lepanoni, kei na veivanua kecega e vakarurugi ki 
na nona lewa. 

7. O ira kece na tamata sa vo vei ira na Itaiti, na 
Amoraiti, na Perisaiti, na Ivaiti kei ira na Jepusaiti 
- o ira sa sega ni Isireli-- 

8. Oqo o ira na kawa tamata era a valuti vakavo 
tu ena vanua - o ira era a sega ni vakarusai mai 
vei ira na Isireli. o Solomoni sa vakatubura mai vei 
ira oqo me ra tamata daucakacaka tu ga me 
yacova na siga ogo. 

9. Na tui o Solomoni sa sega ni vakatara me ra 
nona tamata daucakacaka na luvei Isireli. Era sa 
tamata i valu ga, era i liuliu ni vei liuliu, era i liuliu 
ni veiqiqi ni valu, na i liuliu ni mataivalu ose. 

10. O ira na kena vo, era sai liuliu ni mata 
cakacaka nei Solomoni na tui: era lewe rua na 
drau limasagavulu era sa lewa vei ira na tamata. 
11. O Somone sa kauta cake mai na luvei Fero 
goneyalewa ki na Koro i Tevita, ki na vale sa tara 
oti me nona ga, ni sa tukuna, “Na watiqu ena sega 
ni tiko ena vale i Tevita na tui Isireli, baleta na 
vanua sa mai tiko kina na Kato ni Kalou sa 
vakatabui kece.” 

12. Sa vakacabora o Solomoni nai soro kama vei 
Jiova ena i cabocabo nei Jiova, e a tara ga o koya 
ena mata ni varada, 

13. Me vaka na kena i vakarau ena veisiga, nai 
soro me vaka sa vakarota o Mosese, me ka ni Siga 
ni Vakacecegu, na Vula Vou, kei na tolu na Solevu 
ni kanavata ni veiyabaki-na Solevu ni Kana 
Madrai Sega ni Vakaleveni na Solevu ni 
Veimacawa, kei na Solevu ni Vale Vakacevaceva. 
14. Me vaka nai tuvatuva nei Tevita na tamana, sa 


digitaka nai wasewase vakabete ena nodra dui 
veigaravi, o ira na Livai kei na nodra i tavi - (me 
ra dau vakacerecerea na Kalou ka lotu vua ena 
matadra na bete), me vaka sa gadrevi ena veisiga 
yadua, kei ira talega na dau vakatawa na 
matamata kei na nodra i tavi - me vaka sa 
vakarota o Tevita na tamata ni Kalou. 

15. Era sa sega ni lako tani mai nai vakaroi Tevita 
vei ira na bete kei ira na Livai me baleta e dua tale 
na ka, se, me baleta na i yau. 

16. Na cakacaka kece i Solomoni sa tuvai 
vakavinaka mai na siga sa yavutaki kina na vale ni 
Kalou me yacova ni sa oti. Sa qai vakaoti na vale i 
Jiova. 

17. Sa qai lako ki Esioni - Keberi o Solomoni, e 
Elaci talega ena baravi ena vanua nei Itomi. 

18. O Irami sa vakauta vua eso na waqa ena 
ligadra na nona tamata, kei ira na nona tamata era 
sa kila na wasawasa. Era sa lako vata kei ira na 
tamata i Solomoni ki Ofira, ka kauta mai e 
tinikatolu na milioni na koula mai kea, ka kauta 
mai vei Solomoni na tui. 


Sa Vakacerecerei Solomoni Na Ranadi Mai Sipa 


9, la oqo ni sa rogoca na ranadi mai Sipa nai 
rogorogo kei Solomoni, a sa lako mai ki Jerusalemi 
o koya me vakatovolei Solomoni ena veitaro 
dredre, era lewe levu era sala vata kei koya, na 
kameli era usana tu na ka boi vinaka, na koula e 
levu sara, kei na vatu talei; ni sa lako mai vei 
Solomoni, sa tukuna vua na veika kece e tu e 
lomana. 

2. Sa mani sauma kece o Solomoni na nona taro; 
e sega na ka e dredre vei Solomoni me sega kina ni 
rawa ni vakamacalataka vua. 

3. la ni sa raica na ranadi mai Sipa na vuku i 
Solomoni, na vale e a tara o koya, 

4. na kakana e na nona teveli, na nodra i 
dabedabe na nona tamata, na nodra veigaravi na 
nona tamata dauveiqaravi kei na nodra i sulu, o 
ira na dautu mena kei na nodra i sulu, na katuba 
ni sala me lako cake kina ki na vale i Jiova, sa yali 
vakadua sara ga na yalona. 

5. Sa qai tukuna vua na tui o koya: “Sai 
tukutuku dina au a rogoca mai na noqu vanua me 
baleta na nomu vosa kei na nomu vuku. 

6. “la au a sega ni vakabauta na nodra vosa me 
yacova ni'u sa lako mai ka raica ena mataqu dina; 
e dina sara ni a sega ni tukuni vei au na veimama 
ni kena cecere na nomu vuku. O sa uasivia cake 
sara nai rogorogo au a rogoca. 

7. “Me ra sautu na nomuni tamata ka me ra 
sautu talega o ira oqo na nomuni dauveigaravi, o 
ira era sa tu ga e matamuni e na veigauna ka 
rogoca na nomuni vuku! 

8. “Me vakacaucautaki o Jiova na nomuni Kalou, 
o Koya sa ka levu na Nona taleitaki iko, e 
vakadaberi iko ena Nonai tikotiko vakaturaga mo 
Tui e na vuku i Jiova na nomu Kalou! Baleta na 
nomu Kalou e a lomani Isireli, me vakataudeitaki 

ira kina ka sega ni mudu, sa vakatikori iko kina 
mo tui vei ira, me tau kina na lewa dina kei na 
yalododonu talega.” 

9. Sa mani solia o koya vua na tui e sivia na dua 
na milioni na dola e na koula, na ka boi vinaka e 
levu sara, kei na vatu talei; e sega ni dua tale na ka 
boi vinaka me tautauvata kei na kena e solia oqo 
na ranadi mai Sipa vei Solomoni na tui. 

10. O ira talega, na tamata nei Irami kei na tamata 
nei Solomoni, o ira era kauta mai na koula mai 
Ofira, era sa kauta talega mai na kau boi vinaka 
kei na veivatu talei. 

11. la na tui sa cakava nai curucuru ki na vale i 
Jiova kei na vale ni tui ena kau boi vinaka, na api 
kei nai vakatagi vakawa talega me nodra na dauni 
sere; e a sega mada ni bau kune na ka vakaogo e 
na gauna e liu e na vanua o Juta. 

12. Sa qai solia na tui o Solomoni vua na ranadi 
mai Sipa na veika kece e gadreva, na veika e kerea, 
me uasivia na veika e a kauta mai o koya vua na 
tui. Sa mani vuki o koya ka lesu tale ki na nona 
vanua, o koya kei ira na nona tamata 
dauveigaravi. 


Nai Yau Levu Nei Solomoni 

13. Nai vakarau bibi ni koula e dau kau mai vei 
Solomoni e na veiyabaki e tinikaciwa na milioni 
ciwa na drau walusagavulu na udolu na dola 
vakailavo, 

14. e sega ni wili kina na veika era kauta mai na 
dauveivoli. O ira kece talega na tui mai Arapea kei 
ira na kovana ni veivanua era kauta mai na koula 
kei na siliva vei Solomoni. 

15. la na tui o Solomoni sa cakava e rua na drau 
nai sasabai lelevu mai na koula sa tuki, na kenai 
sau vakailavo e rua na drau walusagavulu na 
udolu na dola dua nai sasabai levu. 

16. Sa cakava talega o koya e tolu na drau nai 
sasabai lalai e na koula sa tuki; e tinikava na udolu 
na dola na kenai sau ni dua nai sasabai lailai. Na 
tui sa biuta nai sasabai kece oqo e na Vale ni 
Veikau mai Lepanoni. 

17. Sa cakava talega na tui e dua nai tikotiko 
vakaturaga ena lase, ka boro na delana e na koula 
dina. 

18. Nai cewacewa vakaturaga e ono na kenai 
kabakaba, ka koula na kenai butubutu, sa dregati 
ki nai cewacewa vakaturaga; nai dabedabe ni liga 
e tiko e na yasa ruarua ni dabedabe vakaturaga, ka 
rau tucake tu e na yasa ni dabedabe e rua na 
laione. 

19. E tini karua na laione era tucake tu e kea, era 
sa yadua tu na yasa ni kabakaba e ono oqo; E sega 
ni dua na ka vakaoqo me bau caka e na dua tale 
na matanitu. 

20. Na nona bilo ni gunu kece o tui Solomoni e 
koula, kei na veiyaya kece ni Vale ni Veikau e 
Lepanoni e caka e na koula dina. E sega ni dua na 
siliva, baleta ni sega tu ni wiliki me dua na ka na 
siliva e na gauna i Solomoni. 

21. Era sa lako na waqa ni tui ki Tasisi kei ira na 


tamata nei Irami. Vakadua ena vei - yatolu na 
yabaki era sa dau lako mai na waga ni veivoli, era 
kauta mai na koula, siliva, lase, na mage qase kei 
na mage gone. 

22. Sa uasiviti ira kece na tui e vuravura na tui o 
Solomoni e nai yau kei na vuku. 

23. Era sa vakasaqara mai kina na vei tui ni 
vuravura oqo me ra sota kei Solomoni ka rogoca 
na nona vuku, o koya sa biuta oti tu na Kalou e 
yalona. 

24. Era sa dui kauta mai na nodra ka ni loloma na 
tamata: na siliva kei na koula, nai sulu tali, nai 
yaragi ni valu, na veika boi vinaka, na ose, na 
meule (luve ni ose), e na kenai vakarau ga e na 
veiyabaki. 

25. Sa tu vei Solomoni e va na udolu na vale ni 
ose kei na kena qiqi vakavale, e tinikarua na udolu 
na dauvodo ose sa vakatikori ira o koya e na 
veikoro ni qiqi vakavale vata kei na tui talega e 
Jerusalemi. 

26. la sa lewa o koya vei ira kecega na tui mai na 
Uciwai (Uferetisi) ki na vanua vaka - Filisita, me 
yacova sara nai yalayala kei Ijipita. 

27. Sa cakava na tui na siliva me rawarawa e 
Jerusalemi me vaka ga na qereqere, ka sa cakava 
na vuni sitari me levu me vaka na vuni lolo ka ra 
sinai tu e na buca. 

28. Era sa kauta talega mai vei Solomoni na ose 
mai Ijipita kei na veivanua kecega. 


Na Mate Nei Solomoni 

29. Na vo ni veika kecega sa cakava o Solomoni, 
nai matai kei na kenai otioti, era sa sega beka ni 
volai e nai vola i Nacani na parofita, e na parofisai 
nei Eaija na kai Siloni, kei na raivotu nei Ito na 
daurai me baleti Jeropoame na luve i Nabati? 

30. Sa lewa mai Jerusalemi vei ira kecega na Isireli 
me vasagavulu na yabaki. 

31. Sa qai vakacegu o Solomoni vata kei ira na 
tamana, ka sa bulu e na Koro i Tevita na tamana. 
Ka sa tui o Reopoame na luvena me kenai sosomi. 


Na Vuki Tani Mai Vei Reopoame 


10. Sa lako ki Sikemi o Reopoame, ni ra sa 


lako kece kina na Isireli me ra buli koya me tui. 

2. Sa yaco, ni sa rogoca o Jeropoame na luve i 
Nabati (e a tiko mai Ijipita, ni a dro mai vei 
Solomoni na Tui), sa biuti Ijipita ka lesu tale mai o 
Jeropoame. 

3. Era sa qai talatala vei koya ka kacivi koya. O 
Jeropoame kei ira kecega na Isireli era sa lako mai 
ka vosa vei Reopoame, ka vaka, 

4. “O tamamu e a vakabibitaka na neimami i 
colacola; ia oqo, mo vaka-mamadataka na 
veigaravi oca kei nai colacola bibi e tauca tu vei 
keimami o tamamu, ka keimami na qaravi iko.” 

5. Sa tukuna vei ira o koya, “Mo ni lesu tale mai 
vei au ni oti e tolu na siga.” Era sa lako yani na 
tamata. 

6. Sa qai veivosaki na tui o Reopoame kei ira na 

qase era a tu e na matai Solomoni na tamana ni se 
bula tiko, ka tukuna, “O ni na vakasalataki au 
vakacava me'u sauma kina na veika era a tukuna 
vei au na tamata oqo?” 
7. Fra sa vosa vua, ka vaka, “Kevaka o sa 
yalovinaka vei ira na tamata oqo, ka 
vakalomavinakataki, ka tukuna na vosa vinaka vei 
ira, era na nomu tamata me sega ni mudu.” 
8. Ia e sega ni via ciqoma nai vakasala era sa 
solia vua na qase, ka la'ki veivosaki kei ira na 
cauravou era a tubu vata cake mai, era tu e 
matana. 
9. Ka sa tukuna vei ira, “Nai vakasala cava o ni 
na solia vei au? Me da na sauma vakacava vei ira 
oqo era sa tukuna vei au, ka vaka, “Mo 
vakamamadataka nai colacola ka biuta tu vei 
keimami o tamamu'?” 
10. Era sa qai tukuna vua o ira na cauravou ka 
tubu vata mai kei koya, ka vaka, “Mo vosa 
vakaoqo vei ira na tamata era a vosa vei iko, ka 
vaka, “O tamamu e vakabibitaka na neimami i 
colacola, mo vakamamadataka o iko” - mo qai 
tukuna vei ira: “Nai qagalo ni ligaqu lailai e 
vavaku cake mai na toloi tamaqu! 
11. “la oqo, ni sa bibi na veika e biuta vei kemuni 
o tamaqu, au na vakaikuritaka na nomuni i 
colacola; o tamaqu e a vakanakuitataki kemuni e 
na dali, ia au na vakanakuitataki kemuni e na wa 
galigali!”” 
12. la o Jeropoame kei ira kecega na Isireli era sa 
lako mai vei Reopoame e nai katolu ni siga, me 
vaka e a vakarota na tui, ka vaka, “Mo ni lesu tale 
mai e nai katolu ni siga.” 
13. Sa qai sauma vakaukauwa vei ira o koya na 
tui. Na Tui o Reopoame e a sega ni via rogoca na 
nodra i vakasala na qase, 
14. K a vosa vei ira me vaka na nodra i vakasala 
na cauravou, ka vaka, “ O tamaqu e a vakabibitaka 
na nomuni i colacola, ia au na vakaikuritaka; o 
tamaqu e a vakanakuitataki kemuni e na dali , ia 
au na vakanakuitataki kemuni e na wa qaliqali!” 
15. Ia na tui sa sega ni via rogoci ira na tamata; ni 
sa vu mai vua na Kalou na veisau ni veika e yaco 
oqo, me vakayacori kina na vosa i Jiova, o koya sa 
cavuta o Koya e na ligai Eaija na kai Siloni vei 
Jeropoame na luve i Nabati. 
16. Ni ra sa kila kecega na Isireli ni sega ni via 
rogoci ira o koya na tui, era sa sauma vua na tui, 
ka vaka: 

“Na cava sa neimami mai vei Tevita? 
Sa sega na neimami i votavota mai vua na luve i 
Jese. 
Na tamata kecega ki na nona vale laca, Kemuni na 
Isireli! 
la oqo mo qai raica na nomu vuvale, o iko Tevita 
Ia era sa dui lako na Isireli ki na nodra dui vale 
laca. 
17. Ia o Reopoame sa lewa vei ira na luve i Isireli 
era tiko e na veikoro vaka - Juta. 
18. O Reopoame na tui sa qai talai Etorami yani, o 


|” 


koya e qarava tiko nai yau; ia era sa vakaviriki 
koya e na vatu o ira na luve i Isireli, ka sa mate. Sa 
mani vodoka vakatotolo na nona qiqi o Reopoame 
na tui me dro yani ki Jerusalemi. 

19. Sa yaco me ra vuki tani tiko na Isireli mai na 
vale i Tevita me yacova na siga ogo. 


11. Ni sa lako mai ki Jerusalemi o Reopoame, 


sa vakasogoni ira vata na Juta kei ira na Penijamini 
e lewe dua na drau walusagavulu na udolu na 
tamata digitaki era tamata i valu, me ra veivala kei 
ira na Isirelii de rawa ni vakadeitaki tale na 
matanitu vei Reopoame. 

2. la na vosa i Jiova sa yaco mai vei Semaia na 
tamata ni Kalou, ka vaka, 

3. “Mo vosa vei Reopoame na luve i Solomoni na 
tui Juta, kei ira kece talega na Isireli e Juta kei 
Penijamini, ka vaka, 

4. “Sa tukuna vakaogo o Jiova: “Mo ni kakua ni 
lako cake ka veivala kei ira na tacimuni! Me ra dui 
lesu na tamata yadua ki na nona vale, ni lewa oqo 
sa vu mai vei Au.” ” Era sa mani talairawarawa ki 
na vosa i Jiova, ka vuki tani mai na nodra via 
valuti Jeropoame. 


Sa Tara Cake Na Bai Ni 
Reopoame 

5. Sa tiko e Jerusalemi o Reopoame, ka sa tara 
cake na veikoro ni tataqomaki e Juta. 


Nona Veikoro O 


6. Ka sa tarai Peceliema, Itama, Tekoa, 

7. Beci- Suri, Soko, Etulama, 

8. Kaca, Maresa, Sipi, 

9. Etoraimi, Lakisi, Aseka, 

10. Sora, Aijaloni, kei Epironi, era sa tiko e Juta 


kei Penijamini, era koro vakabai. 

11. Sa vakaukauwataka o koya na bai cecere, ka 
biuti ira kina na kavetani, kei na lololo ni kakana, 
waiwai, kei na waini. 

12. E na veikoro kece talega oqo sa biuta kina nai 
sasabai kei na moto, ka cakava me ra kaukauwa 
vakalevu sara, ni tokoni koya tu o Juta kei 
Penijamini. 


Era Sa Lako Na Bete Kei Ira Na Livai I Juta 

13. O ira na bete kei na Livai mai na veiyasana 
kecega ka ra tiko e na veivanua e Isireli era sa mai 
vakadeitaki ira ki vua. 

14. Nira sa biuta na Livai na nona vei - vanua kei 
na ka era taukena ka lako mai ki Juta kei 
Jerusalemi, ni sega ni ciqomi ira o Jeropoame kei 
ira na luvena me ra veigaravi tiko vakabete vei 
Jiova. 

15. Sa qai digitaki ira ga na nona bete me baleta 
na veivanua cecere, me baleti ira na tevoro, kei na 
matakau bulumakau sa bulia oti o koya. 

16. Ni ra sa lako oti yani na Livai, o ira mai na 
vuvale kece i Isireli, era sa nakita oti tu me ra 
vakasaqarai Jiova na Kalou nei Isireli, era sa lako 
ki Jerusalemi me ra vakacaboi soro vei Jiova na 
Kalou ni nodra qase. 

17. Era sa qai vakaukauwataka na matanitu e 
Juta, ka cakava me tamata kaukauwa o Reopoame 
na luve i Solomoni me tolu na yabaki, baleta ni 
lako e na sala i Tevita kei Solomoni me tolu na 
yabaki. 


Na Vuvale Nei Reopoame 

18. Sa qai taura o Reopoame me watina o Maelaci 
na luve i Jeremoci na luve i Tevita, kei Avieli na 
luve i Elia na luve i Jese. 

19. Sa vakasucuma o koya vua na luvena: Jeusi, 
Samaria, kei Saemi. 

20. Ni sa oti o koya sa qai tauri Maeka na 
makubui Apisalome yalewa; ka sa vakasucumi 
Apaitia, Atai, Sisa, kei Selomeci. 

21. Ia o Reopoame sa domoni Maeka na makubui 
Apisalome yalewa vakalevu cake vei ira kece sara 
na watina kei na watina lalai; ni sa tinikawalu na 
watina ka onosagavulu na watina lalai, e 
ruasagavulu kawalu na luvena tagane ka 
onosagavulu na luvena yalewa. 

22. Ka sa digitaki Apaitia na luve i Maeka o 
Reopoame me turaga, me i liuliu vei ira na tacina; 
ni sa nakita o koya me na lesia me tui. 

23. Sa cakacaka sara vakavuku, ka veibiuyaki ira 
na luvena tagane eso ki na veivanua e Juta kei 
Penijamini, ki na veikoro vakabai kecega; ka 
wasea vei ira nai votavota e levu sara. Sa 
vakaraica talega me levu sara na dui watidra. 


Sa Mai Valuti Juta O Ijipita 


12. la ni sa oti o ya, ni sa vakadeitaka o 


Reopoame na matanitu ka vakaukauwataki koya 
vakai koya, sa vuki tani mai na i vunau i Jiova, kei 
ira vata kece talega na Isireli. 

2. Ka sa yaco e nai kalima ni yabaki i tui 
Reopoame ni sa lako mai o Sisake na tui Ijipita ka 
valuti Jerusalemi, baleta ni ra sa caka cala vei 
Jiova, 

3. E dua na udolu rua na drau na qiqi ni valu, 
onosagavulu na udolu era vodo ose, kei na tamata 
e sega ni wiliki rawa era lako vata mai kei koya 
mai Ijipita — na Lubumi kei na Sukimi kei ira na 
kai Iciopea. 

4. Sa taura o koya na veikoro vakabai e Juta ka sa 
lako mai ki Jerusalemi. 

5. Sa qai lako mai o Semaia na parofita kivei 
Reopoama kei ira nai liuliu e Juta, era sa soqoni 
vata mai Jerusalemi baleti Sisake, ka tukuna vei 
ira, “Sa tukuna vakaogo o Jiova: ʻO ni sa biuti Au, 
ia oqo Au sa soli kemuni talega ki na ligai 
Sisake.”” 

6. O ira nai liuliu e Juta kei na tui era sa qai 


vakamalumalumutaki ira ka tukuna, “Sa 
yalododonu o Jiova.” 
7. la ni sa raica o Jiova ni ra sa 


vakamalumalumutaki ira, sa lako tale mai na vosa 
i Jiova vei Semaia na parofita, ka vaka, “Era sa 
vakamalumalumutaki ira, o koya oqo Au na sega 


ni vakarusai ira, ia Au na vakayacora vei ira na 
veisereki. Na Noqu cudru ena sega ni sovaraki 
yani ki Jerusalemi e na ligai Sisake. 

8. “la era na nona bobula ga, me ra na kila kina 
na duidui ni Noqu veiqaravi kei na veigaravi ni 
veimatanitu ni vevanua kecega.” 

9. Sa mani mai valuti Jerusalemi o Sisake na tui 
Ijipita, ka kauta tani nai yau mai na vale i Jiova kei 
nai yau mai na vale ni tui; e kauta na ka kecega. E 
kauta talega nai sasabai koula e a cakava o 
Solomoni. 

10. Sa gai cakava o Repeoame na Tui nai sasabai 
varasa me kenai sosomi, ka solia vei ira na 
kavetani ni valu ni mata yadra, era sa yadrava na 
matamata ki na vale ni tui. 

11. la ni sa dau curu yani na tui ki na vale i Jiova, 
na yadra sa dau lako me kauti ira ki tuba; sa oti 
era sa gai dau kau tale ki loma ni vale ni yadra. 

12. Ni sa vakamalumalumutaki koya o koya, sa 
lako tani mai vua na cudru ni Kalou, me kakua ni 
vakacacani koya vakadua sara; ka sa vinaka talega 
na ka kecega e Juta. 


Sa Mai Cava Na Lewa Nei Reopoame 

13. Na Tui o Reopoame sa vakaukauwataki koya 
vakai koya e Jerusalemi ka vakatulewa kina. la 
ogo sa yabaki vasagavulu kadua o Reopoame ni sa 
yaco me tui; ka sa vakatulewa tiko e Jerusalemi me 
tinikavitu na yabaki, na koro sa digitaka o Jiova 
mai vei ira na vei yavusa kecega e Isireli me biuta 
kina na Yacana. Na yaca i tinana o Neama, na 
yalewa ni Amoni. 

14. Sa cakava na ka ca, baleta ni a sega ni 
vakarautaka na yalona me vakasagarai Jiova. 

15. Na cakacaka i Reopoame, kenai tekivu kei na 
kenai otioti, era sa sega beka ni volai e nai vola i 
Semaia na parofita kei na nei Ito na daurai me 
baleta nai tukutuku ni kawa? E rau sa dau vala 
voli ga o Reopoame kei Jeropoame e na nodrau 
veisiga. 

16. la sa vakacegu o Reopoame vata kei ira na 
tamana, ka sa bulu e na Koro i Tevita. Sa qai tui o 
Apaitia na luvena tagane me kenai sosomi. 


Sa Lewa E Juta O Apaitia 


13. Ena i ka tinikawalu ni yabaki ni lewa nei 


tui Jeropoame, sa tui kina e Juta o Apaitia. 

2. Sa lewa me tolu na yabaki e Jerusalemi. Na 
yaca i tinana o Mikaia na luvei Urieli mai Kipea. E 
rau sa dauvala o Apaitia kei Jeropoame. 

3. Sa dau tuvana vinaka na nonai valu o Apaitia, 
ka era sa tamata qaqa na nona tamata i valu, era sa 
lewe va na drau na udolu na nona tamata digitaki. 
Sa kauta talega mai o Jeropoame na nona tamata 
digitaki ni valu, ka era tamata gaga talega e walu 
na drau na udolu na tamata. 

4. Sa tucake tu ena ulunivanua o Semaraimi ena 
veiulunivanua e Ifereimi o Apaitia ka kacivaka 
yani, “mo ni rogoca na Isireli kei Jeropoame: 

5. “E sega ni dodonu mo ni lecava ni o Jiova na 
nodra Kalou na Isireli, ni sa solia na lewa e Isireli 
taucoko vei Tevita me sega ni mudu, vei Tevita kei 
ira na luvena, na veiyalayalati sa vakamasimataki. 
6. “la o Jeropoame na luvei Nabati, na 
dauveiqgaravi i Solomoni na luvei Tevita, sa tucake 
me vuki tani mai vua na nona turaga. 

7. “Era tokoni koya na tamata sega ni yaga, me 
ra vakaukauwataki ira vei Reopoame na luvei 
Solomoni, baleta ni se gone ga o Reopoame ka 
lecaika,sa sega ni gumatua rawa kina vei ira. 

8. “Oqo o ni sa vinakata mo ni kauta tani na 
matanitu ni Kalou, o koya sa tiko ena ligadra na 
luvei Tevita, o ni sa lewe levu, sa tiko vata kei 
kemuni na bulumakau koula sa bulia o Jeropoame 
vei kemuni me nomuni Kalou. 

9. “O ni sa sega beka ni kauti ira tani na bete i 
Jiova, o ira na luvei Eroni kei ira na Livai, ka bulia 
ga vakai kemuni na bete me vakataki ira na 
veimatanitu tani, ni sa lako mai e dua me 
vakacabora vei koya e dua na bulumakau gone kei 
na luve ni me e vitu me bete kina o koya ena ka e 
sega ni vakalou? 

10. “la, vei keimami, o Jiova sa neimami Kalou, 
keimami sa sega ni biuti koya: O ira na bete me 
veigaravi vei Jiova era luvei Froni kei ira na Livai 
era sa dui qarava na nodra i tavi. 

11. “Era sa dau vakama vei Jiova nai soro kama 
ena veimataka kei na veiyakavi kei na vakamai ni 
veika boivinaka; sa dau tu talega na madrai 
vakarautaki ena teveli koula, ka sa dau waqa tiko 
ga na cina ena i tutu ni cina koula mai na 
veiyakavi: ni keimami se maroroya tikoga nai 
vakaroi Jiova na neimami Kalou, ia, oi kemuni sa 
biuti koya vakatikitiki. 

12. “Ogo mo ni raica, na Kalou vakataki koya sa 
tiko vata kei keimami ka sa neimami liuliu, kei ira 
na nona bete era sa vakadavui tiko me ra uvuca 
yani veikemuni nai vakaro. Kemuni na luvei Isireli 
- mo ni kua ni vala vata kei Jiova na Kalou ni 
nomuni qase, ni kemuni na sega ni rawata!” 

13. Sa cakava o Jeropoame e dua na buki vere me 
ra lako mai e dakudra na Juta. Era sa tu e liu vei 
ira na Juta, ka lako talega mai muri. 

14. Ni ra sa veiraiyaki na Juta, era sa raica nai 
valu sa tiko ruarua ena yasana e liu kei na yasana 
e muri. Era sa tagi vei Jiova, ka ra sa uvuca na 
davui na bete. 

15. Era sa qai kaila na Juta, ia ni ra sa kaila tiko na 
Juta, sa yaco ni sa ravuti Jeropoame kei ira kecega 
na Isireli na Kalou e na mata i Apaitia kei Juta. 

16. Era sa dro na Isireli e na mata i Juta, ka sa soli 
ira na Kalou ki na ligadra na Juta. 

17. O Apaitia kei ira na nona tamata era sa qai 
cakava e dua na veivakamatei levu; e lima na drau 
na udolu na tamata digitaki nei Isireli era 
vakamatei. 

18. Sa yaco me ra vakamalumalumutaki na luve i 
Isireli e na gauna o ya, ka ra sa qaga na luve i Juta, 
baleta ni ra vakararavi vei Jiova na Kalou ni nodra 
qase. 


19. Ka sa vakacemuri Jeropoame o Apaitia ka 
taura mai vua na veikoro eso: O Peceli kei na kena 
veikoro lalai, o Jesana kei na kena veikoro lalai kei 
Ifereimi kei na kena veikoro lalai. 

20. Sa sega ni kaukauwa tale o Jeropoame ena 
gauna nei Apaitia, sa vakamatei Jeropoame o 
Jiova. 

21. Sa tubu na kaukauwa nei Apaitia, ka sa 
vakawatitaka e tinikava na yalewa, ka sa 
vakasucumi vua e ruasagavulu na luvena tagane 
kei na tinikaono na luvena yalewa. 

22. Na vo ni tukutuku kei Apaitia kei na veika sa 
cakava, sa volai ena i vola nei Ito na parofita. 


14. sa vakacegu vata kei ira na tamana o 


Apaitia ka era sa buluti koya ena Koro i Tevita. o 
Esa na luvena sa veiliutaki ena vukuna. Sa cegu na 
vanua me tini na yabaki ena nona gauna. 


Sa Lewa E Juta O Esa 

2. Sa cakava na ka e vinaka ka dodonu ena mata 
i Jiova na nona Kalou o Esa, 

3. Sa talaraka na i cabocabo ni soro ni kalou tani 
kei na veitikina cecere, sa cavuraka na vei-duru 
vakatabui ka taya sobu na vei-matakau kau. 

4. Sa vakaroti Juta o Esa me ra vakasaqarai Jiova 
na Kalou ni nodra qase ka vakamuria nai vunau 
kei na lewa. 

5. Sa vakagalalataka o koya na veitikina cecere 
kei nai cabocabo ni ka boivinaka mai na veikoro 
kece e Juta, ka sa sautu tiko na vanua ena ruku ni 
nona lewa. 

6. Sa tara na bai ni koro ni valu e Juta, ni sa cegu 
tiko na vanua; sa sega nai valu ena nona gauna 
baleta ni sa solia vei ira o Jiova na sautu. 

7. Sa tukuna kina o koya vei Juta, “Me da tara na 
veikoro oqo kei na kena bai vakavolivolita, na 
nodra tikina nai vakatawa na matamata kei na 
kenai tatarovi ni se tiko e matada na vanua. Eda sa 
tarogi Jiova na noda Kalou, ka sa solia vei keda na 
vakacegu mai na veiyasana kecega.” Era sa 
vakacokotaki ka tamata yaco tiko. 

8. O Esa sa tolu na drau na udolu na nona sotia 
mai Juta era sa dau taura na moto kei nai sasabai, 
ka rua na drau walusagavulu na udolu na sotia 
mai Penijamini era sa taura nai sasabai kei na 
dakai titi. O ira kece oqo era sa tamata gaga ni 
vala. 

9. O Sera, na kai Iciopea sa mai valuti ira na Juta, 
sa lako vata mai e dua na milioni na sotia kei na 
tolu na drau na qiqi ni valu, ka sa lako mai i 
Mavesa. 

10. Sa lako yani o Esa me vala vata kei Sera, sa 
caka na vakarau vakaivalu ena buca mai Sevaca e 
Maresa. 

11. Sa tagi vei Jiova na nona Kalou o Esa ka vaka: 
“I Jiova sa sega ni dua na ka vei Kemuni na 
veivuke, vei ira na lewe levu se vei ira sa sega kina 
na kaukauwa, Mo ni vukei keimami. I Jiova na 
neimami Kalou, keimami sa mai cegu vei Kemuni, 

ena Yacamuni keimami na lakovi ira kina na lewe 
vuga oqo, sai Kemuni na Kalou - me kua ni 
vakayaco lomana vei Kemuni na tamata!” 

12. Sa ravuti ira na Iciopea ena matai Esa kei ira 
na Juta o Jiova, ka era sa veidroyaki na Iciopea. 

13. O Esa vata kei ira na nona, era sa cici muri ira 
na Iciopea me yaco sara i Kerari, era sa vuaviritaki 
na lciopea ka era sa sega ni rawa ni ra 
kumukumuni tale ni ra sa musuki vakadua mai 
vei Jiova kei na Nona mataivalu. Era sa kauta mai 
nai toki ni valu levu. 

14. Era sa vakadruka kece na veikoro 
vakavolivoliti Kerari, ka sa tarai ira na rerevaka na 
Kalou, era sa curuma kece yani na koro kecega ka 
sogona mai e dua nai toki ni valu levu. 

15. Era sa taura talega na manumanu susu na sipi, 
na kameli e levu sara, ka lesu ki Jerusalemi. 


Na I Tuvatuva Vou Nei Esa 


15. na yalo ni Kalou sa lako mai vei Asaraia 


na luvei Oteti. 

2. Sa lako yani me sotavi Esa na tui, ka tukuna 
vua, “Mo rogoci Esa kei Juta kei Penijamini, sa 
tiko vata kei kemuni o Jiova, ni kemuni sa tiko 
vata kei Koya. Kevaka o ni na vakasagarai Koya 
ena kune vei kemuni o Koya - kevaka o ni na biuti 
Koya, ena biuti kemuni o Koya. 

3. “Ena dua na gauna balavu sa sega kina na 
Kalou dina e lsireli sa sega na bete me 
veivakavulici ka sa sega na i vunau; 

4. “la, ni sa yaco ga na lega era sa vuki vei Jiova 
na Kalou ni Isireli, era sa vakasagarai Koya, ka sa 
kune vei ira o Koya. 

5. “Ena gauna talega o ya sa sega na vakacegu 
vei koya sa lako yani - vei koya talega sa lako mai, 
sa tiko ga na yavavala levu vei ira kece sa tiko ena 
vanua. 

6. “E dua na matanitu sa vakarusa e dua tale na 
matanitu, na koro ki na dua tale na koro, ni sa 
vakaleqai ira tiko na Kalou ena veidredre kecega. 
7. “la, o iko, mo kaukauwa tikoga ka me kua ni 
malumalumu na ligamu, baleta ni na saumi na 
cakacaka vinaka ni ligamu!” 

8. Ni sa rogoca o Esa na veivosa oqo kei na 
parofisai nei luvei Oteti na parofita, sa 
vakaukauwataki koya ka kauta tani na matakau 
mai na vanua kece o Juta kei Penijamini kei na 
veikoro kece ena veiulunivanua e Ifereimi, ka sa 
vakavinakataka tale nai cabocabo ni soroi Jiova ka 
tu ena mata i Jiova. 

9. Sa vakasoqoni ira kece mai na Juta kei na 
Penijamini kei ira sa tiko ena vanua vaka Ifereimi, 
Manasa kei Simione ni ra sa lako vakalewe levu 
mai vua o ira na Isireli - ni ra sa raica ni sa tiko 
vata kei koya na Kalou o Jiova. 

10. Era sa soqoni vata mai e Jerusalemi ena i 
katolu ni vula, nai ka tinikalima ni yabaki ni lewa 
nei Esa. 

11. Fra sa vakacabora vei Jiova ena siga o ya e 
vitu na drau na bulumakau, e vitu na udolu na 


sipi mai na i toki ni valu era sa kauta mai. 

12. Era sa vakadonuya me dua na veiyalayalati 
me ra vakasagarai Jiova na Kalou ni nodra qase 
ena yalodra taucoko kei na lomadra taucoko; 

13. O koya vakayadua ena sega ni vakasagarai 
Jiova na Kalou ni Isireli, ena vakamatei, se gone se 
qase, se yalewa se tagane. 

14. Era sa cakava na bubului ena mata i Jiova ena 
domo rogo levu, ena kaikaila kei na uvu davui, kei 
na davui caka ena i leu ni me. 

15. Era sa marau kece na Juta ena bubului ogo, ni 
ra sa yalayala ena yalodra taucoko ka vakasagarai 
Jiova ena lomadra taucoko; ka sa kune vei ira na 
Kalou, ka sa solia talega vei ira o Jiova na 
vakacegu ena veiyasana kecega. 

16. Sa vakagalalataki Maeka, na tinai Esa na tui, 
mai na nona i tutu vaka tinani tui baleta ni sa 
cakava e dua na matakau luvawale kei Asera, sa 
taya sobu na matakau oqo o Esa ka vakama mai 
na mata ni wai e Kitironi. 

17. la, na veitikina cecere sa sega ni kau tani mai 
Isireli. Sa dei tikoga na yaloi Esa vei Jiova ena 
nona bula taucoko. 

18. Sa kauta talega mai ki na vale ni Kalou na 
veika kece sa vakacabora oti o tamana kei na veika 
talega sa vakacabora ga o koya, na siliva, na koula, 
kei na i yaya tale eso. 

19. Sa sega nai valu me yacova na i ka 
tolusagavulu ka ciwa ni yabaki ni lewa nei Esa. 


Sa Veiyalayalati O Esa Kei Siria 


16. Ena i ka tolusagavulu ka ono ni yabaki nei 


Esa, o Baesa na tui Isireli sa lako cake mai me 
valuti Juta, sa tarai Rama me kua ni dua e curu 
mai se me dua e curu yani vei Esa na tui Juta. 

2. Sa kauta mai o Esa nai yau mai na vale i Jiova 
(na siliva kei na koula) mai na vale ni tui talega ka 
vakauta vei Penitati na tui Siria, o koya sa tiko 
mai Tamasiko ka vaka, 

3. “Me dua na veidinadinati vei iko kei au, me 
vaka vei tamamu kei tamaqu. Raica, au sa vakauta 
yani vei iko na siliva kei na koula; lako mai ka 
tamusuka na nomu veiyalayalati kei Baesa na tui 
Isireli, me vakasuka tani kina mai vei au.” 

4. Sa vakarogoci tui Esa o Peniatati ka talai ira na 
nona liuliu ni mataivalu ki Isireli. Era sa valuti 
Ijoni, Tani, Epeli, Maimi, kei na veikoro kece ni 
maroroi yaya e Navitalai 

5. Ni sa rogoca oqo o Baesa, sa tarova na tarai 
Rama cake, ka sa tuvakadua na cakacaka. 

6. Sa kauti ira kece na Juta o Esa na Tui ka kauta 
tani na vatu kei na kau e a sa tarai cake kina o 
Rama, ka sa la'ki tarai Keba kei Misipa kina. 


Na Nona I Tukutuku O Enani Vei Esa 

7. Ena gauna o ya sa lako mai kina o Enani na 
daurai vei Esa na tui Juta ka tukuna vua: “Baleta 
ni o sa vakararavi vei tui Siria ka sega ni 
vakararavi vei Jiova na Kalou - oqo era sa na dro 
kina na mataivalu nei tui Siria mai na ligamu. 

8. “Era sa sega beka ni mataivalu levu na 
Iciopea, 

na Lubimi, ka sa tu vei ira e levu na qiqi ni valu 
kei na mataivalu ose? lo, baleta ni o sa vakararavi 
vei Jiova sa soli ira o Koya ki na ligamu. 

9. “Ni sa veiciciyaki tiko na mata i Jiova e 
vuravura taucoko, me vakaraitaki Koya ena 
kaukauwa vei ira sa dina tiko na yalodra vei Koya. 
Ena ka oqo, o sa cakacaka kina vakaca sara vei au; 
o koya ogo sa na tekivu sara ga oqo, nai valu vei 
iko.” 
10. Sa cudru sara o Esa vei koya na daurai ka biuti 
koya sara ki vale ni veivesu ena vuku ni nona 
cudru katakata. O Esa sa vakatekivu veivakaocari 
vei ira eso ena gauna o ya. 


Na Tauvimate Kei Na Mate Nei Esa 

11. Nai tukutuku kei Esa mai na kena tekivu ka 
yacova na kena oti, sa volai ena kedra i vola na tui 
e Juta kei Isireli. 

12. Ena i ka tolusagavulu ka ciwa ni nona lewa, sa 
tauvimate kina o Esa ena yavana, ka sa vuvu ca 
sara, ia, ena nona tauvimate sa sega kina ni 
vakasagara na Kalou, ia, sa lako ga vei ira na 
vuniwal. 

13. Sa vakacegu vata kei ira na tamana o Esa, sa 
mate e nai ka vasagavulu ka dua ni yabaki ni nona 
lewa. 

14. Era sa buluti koya ena nona i bulubulu ga, sa 
cakava ga o koya ena Koro i Tevita, era sa 
vakadavori koya ena i davodavo sa sinai kina na 
veika boivinaka sa vakarautaki vakavinaka. Sa 
dua na veivakamai vinaka sa caka vua. 


Sa Lewa E Juta O Josevata 


17. O Josevata na luvena sa lewa ena vukuna, 


ka sa vakaukauwataki koya ena vukudra na 
Isireli. 

2. Sa biuti ira na mata sotia ena veikoro kece e 
Juta kei na i vakaruru ni valu ena vanua e Juta kei 
na veikoro vaka Ifereimi e a kovea mai o Esa na 
tamana. 

3. Sa tiko vata kei Josevata o Jiova, baleta ni sa 
muria na sala i Tevita na tamana, sa sega ni via 
muri Peali, 

4. ia, sa vakasaqara na Kalou i tamana ka muria 
na nonai vakaro ka sega ni vaka na nodra i 
valavala na Isireli. 

5. Oqo na vuna, sa vakadeitaki kina na matanitu 
ena ligana, o ira kece na Juta, era sa soli ka ni 
loloma vei Josevata, ka sa rui levu sara tu vua nai 
yau kei na dokai. 

6. Na yalona sa rekitaka na sala i Jiova, ni sa 
talaraka na veitikina cecere kei na veimatakau e 
Juta. 

7. Ena i katolu talega ni yabaki ni nona 
veiliutaki, sa vakatalai ira na dauveivuke vua, o 
Penieli, o Opetaia, o Sakaraia, o Nacanieli kei 
Maikaia, me ra veivakavulici ena veikoro e Juta. 


8. Sa vakatalai ira vata kei na Livai o Semaia, o 
Necanaia, o Sebadaia, o Aseli,. o Semiramoci, o 
Jeonacani, o Atonaija, kei Tobadonaija — o ira 
oqo na Livai, kei na rua na bete o Elisama kei 
Jorame. 

9. Era sa veivakavulici e Juta, ni sa tiko vei ira 
nai Vola ni Vunau i Jiova; era sa lako yani ki na 
veikoro kece e Juta ka vakavulici ira na tamata. 

10. Sa lutuka na matanitu kei na vanua taucoko 
na rerevaki Jiova - oqo na veivanua vakavolivoliti 
Juta, ka sa vakavuna na nodra sega ni via valuti 
Josevata. 

11. Eso vei ira na Filisitia era sa kauta mai nai 
loloma vei Josevata, na siliva kei ira na kai Arapea 
era sa kauta mai e vitu na udolu vitu na drau na 
me tagane. 

12. Sa tubu cake tiko ga na kaukauwa i Josevata 
ka sa tara na koro ni valu kei na koro ni maroroi 
yaya e Juta. 

13. Sa levu na veika e taukena ena veikoro e Juta, 
kei na tamata gaga, na tamata i valu era sa tiko e 
Jerusalemi. 

14. Ogo na kedra i wiliwili - me vaka nai wiliwili 
ni vuvale i tamadra e Juta, na turaganivalu ni 
veiyaudolu: O Adena na turaganivalu, sa tiko vei 
koya e tolu na drau na udolu na tamata gaga ni 
vala; 

15. taravi koya, o Joanani na turaganivalu, sa tiko 
vata kei koya e rua na drau walusagavulu na 
udolu na tamata gaga ni vala; 

16. O Amasai na luvei Sikiri - o koya sa soli koya 
vei Jiova, sa tiko vua e rua na udolu na tamata 
gaga ni valu. 

17. Vei Penijamini, o Eliada na tamata gaga ni 
vala, sa tiko vua e rua na udolu na tamata vaka 
dakai ka vaka i sasabai talega; 

18. sa taravi Eliada o Jeosapate ni sa tiko vua e 
dua na drau walusagavulu na udolu sa 
vakarautaki oti tu me vala. 

19. O ira oqo sa vakarau tu vua na tui, sa sega ni 
wili kina o ira sa biu tu ki na veikoro ni gaga e Juta 
taucoko. 


Sa Solia Nai Vakaro O Mikaia Vei Eapi 


18. Sa levu sara na nona dokai kei na nona i 


yau o Josevata, ena vuku ni vakawati talega, sa 
veiwekani kina kei Eapi. 

2. Ena so na yabaki sa dau lako sobu kina vei 
Eapi i Samaria, sa dau vakamatea na sipi kei na 
bulumakau e levu sara o Eapi vei Josevata kei ira 
sa tiko vata kei koya, ka sa dau vakauqeti koya o 
Eapi me rau dau lako vata ki Ramoci Kiliati. 

3. Sa tukuna o Fapi na tui Isireli vei Josevata na 
tui Juta, “E rawa beka ni o lako vata kei au, me 
valuti kina o Ramoci Kiliati.” Sa sauma o koya ka 
vaka, “O kedaru, e daru duavata ga, na noqu 
tamata kei na nomu tamata erau na tovata enai 
valu.” 

4. Sa tukuna o Josevata vua na tui Isireli, “Mo 
vakataroga mada na vosa ni Kalou ena vuku ni 
siga 0qo.” 

5. Sa vakasoqoni ira mai na parofita o tui Isireli, 
e vanadrau na tamata ka tukuna vei ira, “E 
dodonu beka me da lako cake ki Ramoci Kiliati ka 
vala kei ira, se me kua?” Era sa tukuna vua, “Mo 
lako cake, na Kalou ena solia ki na ligana na tui.” 
6. O Josevata sa taroga, “E se vo tale tiko beka e 
dua na parofita nei Jiova eke, me da tarogi Jiova 
mada?” 

7. Sa tukuna na tui Isireli vei Josevata, “E se vo 
tiko e dua me vakatarogi ena vuku i Jiova: au sa 
dau cati koya vakalevu, baleta ni sa dau sega ni 
tukuna na veika vinaka me baleti au, sa veika ca 
kecega. O koya o Maikaia na luvei Imila”. Sa 
tukuna yani o Josevata, “Me kua ni tukuna na tui e 
dua na ka vakaoqori!” 

8. Sa qai kaciva mai e dua na nona dauveiqaravi 
o Tui Isireli, ka tukuna, “Me kau mai vakatotolo 
eke o Maikaia na luve i Imila!” 

9. Na tui Isireli kei Josevata na tui Juta e rau sa 
qai daramaka na nodrau i ubi ka dabe ena nodrau 
i dabedabe vakatui, oqo e nai butubutu ni sila, ena 
matamata ni koro e Samaria, era sa parofisai kece 
na parofita ena matadrau. 

10. O Setekaia na luvei Jenaena sa cakava na 
davui kaukamea me nona ga: ka sa tukuna, “Sa 
tukuna vaka oqo o Jiova, ʻO na suasuaraki ira na 
kai Siria ena ka oqo, me yacova ni ra sa 
vakarusai.”” 

11. Era sa parofisai kece na parofita ka vaka, “Mo 
ni lako cake ki Ramoci Kiliati, ni o Jiova ena solia 
ki na ligana na tui.” 

12. O koya nai talai sa talaki vei Maikaia sa vosa 
vua ka vaka, “Mo rogoca, na nodra vosa na 
parofita sa duavata ena kena vakauqeti na tui. O 
koya oqo na nomu vosa me vaka na nodra, mo 
tukuna na veivakayalogagataki.” 

13. Sa tukuna o Maikaia, “Me vaka sa bula o 
Jiova, na veika ga sa tukuna na noqu Kalou, au na 
tukuna.” 

14. Sa qai lako mai o koya ki vua na tui, ka sa 
tukuna vua o koya na tui, “Maikaia, me da lako 
cake beka meda vala kei Ramoci Kiliati, se me 
kakua?” E sauma o koya, “Mo ni lako cake ka 
gaga, ni ra na soli ki na ligamuni!” 

15. Sa mani tukuna vua na tui, “Me vakavica beka 
na noqu cakava mo bubuluitaka vei au ni o na 
sega ni tukuna tale vei au e dua na ka tani ia na ka 
dina ga e na yacai Jiova?” 

16. Sa qai tukuna o koya, “Au a raici ira na Isireli 
ni ra sa veiseyaki e na veiulunivanua, me vaka na 
sipi sa sega na kenai vakatawa.” Ka sa tukuna o 
Jiova, “O ira oqo sa sega na nodra i vakatawa. Me 
ra dui lesu tale ki na nodra vale e na vakacegu.”” 
17. Sa qai tukuna na tui Isireli vei Josevata, “Au a 
sega beka ni tukuna vei iko, ni na sega ni 
parofisaitaka o koya e dua na ka vinaka me baleti 
au, na ka ca ga?” 


18. Sa qai tukuna o Maikaia, “O koya oqo mo 
rogoca na vosa i Jiova: Au a raici Jiova ni tiko e na 
Nona i cewacewa vakaTuraga, kei ira kecega na 
lewe i lomalagi era tu e na Yasana i matau kei na 
Yasana i mawi. 

19. “Ka sa tukuna mai o Jiova, ʻO cei e na 
vakaugeti Eapi na tui Isireli me lako cake, ka me 
na bale e Ramoci Kiliati?” Sa mani dua e tukuna 
mai vakaoqo. 

20. “Sa qai lako mai e dua na yalo ka mai tu e na 
mata i Jiova, ka tukuna, “Au na vakauqeti koya.” 
Sa tukuna vua o Jiova, ʻE na sala cava? 

21. “Sa tukuna o koya, “Au na lako cake ka yaco 
me dua na yalo daulasu ki na gusudra na nona 
parofita.” Sa tukuna o Jiova, ʻO na vakaugeti koya 
ka na gumatua talega; mo lako yani ka cakava 
sara. 

22. “O koya ogo mo raica! O Jiova sa biuta na yalo 
daulasu oqo e na gusudra na nomu parofita, ka sa 
vakaraitaka o Jiova na ka ca levu e na yacovi iko.” 
23. Sa qai lako voleka vei Maikaia o Setekaia na 
luve i Kenaena ka sabica na baluna, ka tukuna, 
“Na sala cava e muria na Yalo mai vei Jiova me 
lako tani mai vei au me vosa vei iko?” 

24. Sa tukuna o Maikaia, “E dina o na raica e na 
siga o ya ni o na lako kina dua na loqi e loma sara 
mo vuni!” 

25. Sa qai tukuna na tui Isireli, “Kauti Maikaia, ka 
vakasukai koya vei Amoni na Kovana ni koro kei 
Joasi na luve ni tui, 

26. “Ka tukuna, “Sa tukuna vakaogo na tui: “Me 
biu na tamata oqo ki na vale ni veivesu, ka vakani 
koya e na madrai ni veivakararawataki kei na wai 
ni veivakararawataki, me yacova ni'u sa lesu mai e 
na vakacegu.””” 

27. la sa tukuna o Maikaia, “Kevaka o na lesu mai 
e na vakacegu, ka e sega ni bau tukuna vei au o 
Jiova.” Ka sa tukuna o koya, “Mo ni rogoca, oi 
kemuni kecega na tamata!” 


Sa Mate O Eapi E Nai Valu 

28. E rau sa mani lako cake o tui Isireli kei 
Josevata na tui Juta ki Ramoci Kiliati. 

29, Sa tukuna o tui Isireli vei Josevata, “Au na 
vakalecalecavi au ka lako cake ki nai valu; ia o iko 
mo daramaka tikoga na nomui ubi.” Sa mani 
vakalecalecavi koya o tui Isireli, ka rau lako cake 
ki nai valu. 

30. la ogo o tui Siria sa vakaroti ira na kavetani ni 
qiqi ni valu era a tiko kei koya ka vaka, “Dou 
kakua ni vala kei na dua e lailai se levu, ia o tui 
Isireli duadua ga.” 

31. Sa qai yaco, ni ra sa raici Josevata na kavetani 
ni qiqi ni valu, era sa tukuna, “Oqo o tui Isireli!” 
Era sa vakavoliti koya me ra valuta; ia o Josevata 
sa kaci yani, ka sa vukei koya o Jiova, ka sa 
vagolei ira tani mai vua na Kalou. 

32. Sa vakakina, ni ra sa raica na kavetani ni qiqi 
ni valu ni sega ni o koya na tui Isireli, era sa gole 
tani mai na nodra cemuri koya. 

33. la e dua na tamata e vanataka tu ga 
vakaveitalia na nona dakai titi, ka lauti tui Isireli e 
na maliwa ni sema ni nona i yaragi. Sa mani 
tukuna vua na draiva ni nona qiqi ni valu, 


“Saumaki lesu ka kauti au tani mai nai valu, niu 
sa lau gasau ka mavoa.” 

34. Sa tubu cake tiko nai valu e na siga o ya, ka sa 
vakaukauwataki koya o tui Isireli me tauri koya 
cake voli e na nona qiqi ka rai vaka ki Siria me 
yacova na yakavi, ia ena gauna sa dromu sobu 
kina na siga sa mate o koya. 


19. Sa qai lesu vakavinaka o Josevata na tui 


Juta ki na nona vale i Jerusalemi. 

2. O Jeu na luve i Anani na daurai sa lako yani 
me sotavi koya, ka tukuna vei tui Josevata, “E 
dodonu beka mo vukei ira na dau caka ca ka 
lomani ira era cati Jiova? O koya oqo sa tiko kina 
kei iko na cudru i Jiova. 

3. “Sa dina sara ni sa kune vei iko na veika 
vinaka, o ya ni o sa talaraka kecega na matakau 
mai na vanua, ka vakarautaka na yalomu mo 
vakasagara na Kalou.” 


Nai Tuvatuva Ni Veisau I Josevata 

4. Sa tiko ga e Jerusalemi o Josevata; ka sa lako 
tale vei ira na tamata mai Perisepa ki na 
veiulunivanua vaka Ifereimi, ka kauti ira lesu mai 
vei Jiova na Kalou ni nodra qase. 

5. Sa qai vakatikori ira na turaganilewa ena 
vanua taucoko e na loma ni vei koro kecega e Juta, 
mai na dua na koro ki na dua tale, 

6. Ka tukuna vei ira na turaganilewa, “Mo ni 
qarauna na veika o ni sa cakava, ni o ni sega ni na 
lewa e na vuku ni tamata ia e na vuku i Jiova ga, o 
Koya sa tiko vata kei kemuni e na nomuni lewa. 

7. “O koya oqo, me tiko vei kemuni na rerevaki 
Jiova; mo ni qarauna ka cakava sara, ni sa sega na 
caka ca vei Jiova na noda Kalou, se na 
veivakaduiduitaki se taura nai lavo ni 
veivaqumi.” 

8. Ia e Jerusalemi, e na vuku ni vakatulewa i 
Jiova kei na vei duidui eso, sa lesia eso mai vei ira 
na Livai kei na bete o Josevata, kei na so vei ira era 
veiliutaki e Isireli, ni ra sa lesu i Jerusalemi. 

9. Ka sa vakaroti ira, ka vaka, “Mo qai cakacaka 
e na rerevaki Jiova, e na yalodina kei na yalo e 
vakarorogo: 

10. “Na mataqali leqa cava ga era kauta na 
tacimuni era tiko e na nodra veikoro, na vakadave 
dra se dua na ka e veicoqacoga kei nai vunau se 
nai vakaro, nai lesilesi se na lewa, mo ni qai 
vakasalataki ira, de ra na qai cala vei Jiova ka 
lakovi kemuni kina kei ira na tacimuni na cudru ni 
Kalou.Mo ni cakava ogo, o ni na qai sega ni beitaki 
kina. 

11. “Mo ni kila oqo: O Amaraia na bete levu na 
nomuni liuliu e na veika kecega ni Kalou; kei 
Sadaia na luve i Isimeli, nai liuliu ena vuvale i 


Juta, e na vuku ni veika kecega me baleta na tui; 
era na nomu daniveigaravi o ira na Livai. Mo yalo 
gaga, ena qai tiko vata kei ira kece na vinaka.” 


Sa Druka O Amoni, Moape Kei Na Ulunivanua 
O Sia 


20. Ni oti oqori era sa lako mai ka vakacibi i 


valu o ira na Moape kei ira na Amoni, kei ira tale 
eso ka ra to vata kei ira na Amoni, me ra mai 
valuti Josevata. 

2. Fra sa qai lako mai eso ka tukuna vei Josevata, 
ka vaka, “E dua nai wiliwili levu era sa lako tiko 
mai oqo vei iko mai na tai kadua ni wasawasa, 
mai Siria, ka ra sa tiko mai Esasoni Tamari” (oqori 
o Eniketi). 

3. Sa rere o Josevata, ka sa vakarautaki koya me 
vakasagarai Jiova, ka kacivaka me ra lolo taucoko 
na tamata e Juta. 

4. Era sa mani soqoni taucoko na Juta me ra 
kerea na veivuke mai vei Jiova; era sa lako kece 
talega mai na veikoro kece e Juta me ra mai 
vakasaqarai Jiova. 

5. Sa qai tucake tu o Josevata e na kedra maliwa 
na Juta kei Jerusalemi, e na loma ni vale i Jiova, e 
na mata ni butu rara vou, 

6. ka tukuna: “Isa i Jiova na nodra Kalou na 
neimami qase, o ni sega li ni Kalou ni lomalagi, o 
ni sega li ni lewa na veimatanitu kei na veivanua, 
ka sega li ni tu e Ligamuni na kaukauwa kei na 
qaqa, me sega kina ni rawa ni duri e dua e 
Matamuni? 

7. “O ni sega li ni neimami Kalou, o Koya ka 
vakacemuri ira tani nai taukei ni vanua oqo e 
matadra na Nomuni tamata na Isireli, ka solia vei 
ira na kawa i Eparaama na Nomuni i tokani me 
sega ni mudu? 

8. “Ka ra sa vakaitikotiko kina, ka tara kina vei 
Kemuni e dua na vale e na Yacamuni, ka tukuna, 
9. 'Kevaka e na yacovi keimami na ca - nai 
seleiwau, na veicudruvi, mate ca, se dausiga - 
keimami na mai tu e na mata ni vale ni soro oqo 
kei na Matamuni talega ( ni sa tiko na Yacamuni e 
na vale ni soro ogo), ka tagi yani vei Kemuni e na 
neimami rarawa, ka o ni na rogoca ka 
veivakabulai.” 

10. “la oqo, era sa tu oqo na Amoni, Moape, kei 
na ulunivanua o Sia, o ira o ni sega ni vinakata me 
valuti ira o Isireli e na gauna era lako tani kina mai 
na vanua o ljipita, ia era a vuki tani mai vei ira ka 
sega ni vakarusai ira - 

11. “Era sa tu oqo, me ra sauma vei keimami nira 
lako mai me vakasavi keimami tani mai na 
Nomuni vanua o ni a solia vei keimami me 
keimami taukena. 

12. “Isa na neimami Kalou, o ni na sega li ni lewai 
ira? Ni sega vei keimami na kaukauwa me 
keimami vorata rawa kina nai soqosoqo levu oqo 
era sa lako mai vei keimami, se me keimami kila 
na ka me keimami na cakava, ia na matai keimami 
sa rai matua vei Kemuni.” 

13. la oqo o ira kecega na Juta, o ira talega na 
nodra lalai, na watidra, kei ira na luvedra, era sa 
mai tucake tu e na Mata i Jiova. 
14. Na Yalo i Jiova sa qai curumi Jeasieli na luve i 
Sakaraia, na luve i Venaia, na luve i Jieli, na luve i 
Matanaia, e dua na Livai na luve i Esava, ni tucake 
tu e na kedra maliwa nai vavakoso. 
15. Sa tukuna o koya, “Mo ni rogoca, oi kemuni 
kecega na Juta kei kemuni kecega na kai 
Jerusalemi, kei kemuni Josevata na tui! Sa vakaoqo 
na vosa i Jiova vei kemuni: “Mo ni kakua ni rere se 
tagaya e na vukudra nai soqosogo levu oqo, ni sa 
sega ni nomuni nai valu, ia sa Nona ga na Kalou. 
16. “Ni mataka mo ni na lako sobu ka veivala kei 
ira. Era na lako cake vakaidina mai ki na Delana o 
Sisi, ka o ni na kunei ira e na bati ni mataniwai 
vaka ki na Vanua Liwa e Jerueli. 
17. ʻO ni na sega ni gadrevi mo ni vala e nai valu 
oqo. Mo ni tuvai kemuni vinaka ga, tu vakadua ka 
raica na veivakabulai i Jiova, o Koya sa tiko vata 
kei kemudou, i Juta kei Jerusalemi! Mo ni kakua 
ni rere se taqaya, ni mataka mo ni lako yani ka 
vorati ira, ni sa tiko vata kei kemuni o Jiova.” 
18. Sa vakacuva sobu na uluna o Josevata ka 
matana sobu ki na qele, kei ira kecega na Juta kei 
na kai Jerusalemi era sa cuva sobu e na matai 
Jiova, ka lotu vei Jiova. 
19. O ira na Livai mai vei ira na luve i Koaca kei 
ira na luve i Kora era sa tucake ka vakavinavinaka 
vei Jiova na Kalou ni Isireli e na domo e rogo levu 
ka kaukauwa. 
20. Era sa mani yadra vakamataka lailai ka lako 
yani ki na Vanua Liwa e Tekoa, ia ni ra sa lako 
yani, sa tucake o Josevata ka tukuna, “Mo ni 
rogoci au, i Juta kei kemuni na kai Jerusalemi: Mo 
ni vakabauti Jiova na nomuni Kalou, o ni na 
vakataudeitaki kina; mo ni vakabauti ira na Nona 
parofita, o ni na vakasaututaki kina.” 
21. Ni sa veivosaki oti kei ira na tamata o koya, sa 
lesi ira me ra na lagasere vei Jiova, kei ira me ra na 
vakavinavinakataka na totoka ni yalosavasava, ni 
ra sa lako e matadra na mataivalu ka tukuna: 

“Me vakavinavinakataki o Jiova, 

Ni sa sega ni mudu na Nona yalololoma.” 
22. la oqo ni ra sa tekivu me ra lagasere ka 
vakavinavinaka, sa cakava o Jiova nai lawaki ni 
valu vei ira na Amoni, na Moape kei na ulu-ni- 
vanua o Sia, o ira sa tuvai valu vei Juta, ka ra sa 
vakadrukai. 
23. Baleta ni o ira na Amoni kei na Moape era sa 
veivorati kei ira nai taukei ni ulu-ni-vanua o Sia 
me ra vakamatei ira ka vakarusai ira vakadua 
sara. Ni rau sa vakaoti ira nai taukei ni ulu-ni- 
vanua o Sia, e rau sa qai veivakamatematei ga 
vakairau. 
24. Ni ra sa yaco mai na Juta ki na dua na vanua 
cecere ka irova sobu na veikau, era sa rai yani 
vaka vei ira nai soqosoqo levu; era sa raica walega 
na yago ni tamata mate ni ra sa veidavoci tu. E 
sega ni dua e dro bula. 


25. Ni sa lako yani o Josevata kei ira na nona 
tamata me ra kauta mai nai toki ni valu, era sa 
kunea ni sa ka levu sara nai yau e yaga ka tu vei 
ira na mate, kei nai ukuuku sau levu, era sa dui 
luvata tani me nodra, e sivia na ka era rawa ni 
kauta yani; era sa soqona vata tiko me tolu na siga 
baleta ni sa rui levu. 

26. E nai kava ni siga era soqoni vata mai ki na 
Buca e Beraka, maikea era sa cavuta kina na vosa 
ni veivakacaucautaki vei Jiova; o koya oqo sa 
vakatokai kina na vanua o ya me Buca e Beraka 
me yacova mai na siga ogo. 

27. Era sa qai lesu tale, o ira kecega na Juta kei na 
kai Jerusalemi, e liutaki ira o Josevata, ni ra lesu 
tale i Jerusalemi e na reki, ni sa vakavuna o Jiova 
na nodra reki e na vuku ni ka e yacovi ira na kedra 
meca. 

28. Era sa mani lako mai ki Jerusalemi, kei nai 
vakatagi vakawa, na api kei na bitu ni vakatagi, ki 
na vale i Jiova. 

29. la na rerevaka na Kalou sa kani ira kecega na 
veimatanitu ni veivanua oqori ni ra sa rogoca ni sa 
vala o Jiova kei ira na meca i Isireli. 

30. Sa qai malumu na veiliutaki i Josevata, ni sa 
solia vua o Jiova na vakacegu e na veika kecega. 


Nai Cavacava Ni Nona Veiliutaki O Josevata 

31. O Josevata e a tui e na vanua o Juta. E sa 
yabaki tolusagavulu ka lima o koya ni sa tekivu 
me tui,ka sa lewa mai Jerusalemi me ruasagavulu 
ka lima na yabaki. Na yaca i tinana o Asuva na 
luve i Sili. 

32. Sa muria o koya nai valavala i Esa na tamana, 
ka sega ni lako tani mai kina, ka cakava na ka e 
dodonu e na mata i Jiova. 

33. la e a sega ga ni kauta tani na veivanua cecere, 
ni se vo tiko ga vei ira na tamata me ra 
vakadodonutaka na yalodra vua na Kalou ni 
nodra gase. 

34. la ogo na vo tale ni veika e cakava o Josevata, 
na kenai tekivu ki na kenai otioti, era sa volai 
vakaidina e nai vola i Jeu na luve i Anani, ka sa 
cavuti e na kedra i vola na tui e Isireli. 

35. Ni sa oti oqori sa vakaveiwekanitaki koya o 
Josevata kei Esaia na tui Isireli, o koya e dua na tui 
i valavala ca. 

36. Ka rau sa duavata me rau taya eso na waqa 
me ra soko ki Tasisi, ka rau sa taya na waqa 
kecega oqori mai Esioni Keveri. 

37. la o lliesa na luve i Totava mai Maresa sa 
parofisai e na vuku i Josevata, ka vaka, “Baleta ni 
o soli iko mo drau cakacaka vata kei Esaia, sa 
vakarusa kecega o Jiova na nomu cakacaka.” Era 
sa voca kecega na waga ka vakacacani me ra 
kakua ni soko rawa ki Tasisi. 


Sa Lewa E Juta O Jeorame 


21. Sa vakacegu vata kei ira na tamana o 
Josevata, ka sa bulu vata kei ira na tamana e na 

koroi Tevita. Sa qai veiliutaki o Jeorame na luvena 
me kenai sosomi. 

2. Eso na tacina, era luve i Josevata: O Asaraia, 
Jeieli, Sakaraia, Asariau, Mikaele, kei Sevataia; 
oiratou oqori na luve i Josevata na tui Isireli. 

3. E solia vei ira o tamadra na siliva kei na koula 
kei na veika talei e ka levu me i loloma, kei na 
veikoro vakabai e Juta; ia e solia ga na matanitu 
vei Jeorame, baleta ni ulumatua vei ira. 

4. la oqo ni sa vakadeitaka o Jeorame na 
matanitu nei tamana, sa vakaukauwataki koya ka 
vakamatei ira kecega na tacina e nai seleiwau kei 
ira talega na vei turaga eso e Isireli. 

5. O Jeorame e sa yabaki tolusagavulu karua ni 
sa tekivu me tui, ka sa lewa me walu na yabaki e 
Jerusalemi. 

6. Sa muria na nodra i valavala na tui Isireli, me 
vaka ga sa cakava na vale i Eapi, ni sa watina e 
dua na luve i Eapi; ka sa cakava na ka ca e na mata 
i Jiova. 

7. la o Jiova e sega ga ni via vakarusa na vale i 
Tevita, baleta na veiyalayalati sa cakava vata kei 
Tevita, ka ni a yalataka me solia e dua na cina vua 
kei ira na luvena me sega ni mudu. 

8. Ena nona gauna sa talaidredre o Itomi ki na 
lewa i Juta, ka bulia e dua me tui vei ira. 

9. Sa mani lako o Jeorame kei ira na nona 
turaganivalu, kei na qiqi kecega ni valu. Sa tucake 
e na bogi ka valuti ira na Itomi o ira sa 
vakavolivoliti koya kei ira na kavetani ni qiqi ni 
valu. 

10. Era sa talaidredre tikoga na Itomi ki na lewa i 
Juta me yacova mai na siga oqo. Ena gauna o ya sa 
talaidredre o Livina ki na lewa i Jeorame, baleta ni 
o koya e sa biuti Jiova na nodra Kalou na nona 
gase. 

11. Sa cakava tale na veitikina cecere e na vei ulu 
nivanua e Juta, ka sa vakavuna o koya me ra 
volitaki ira me dautagane na kai Jerusalemi, ka 
liutaki ira vakatani na Juta. 

12. Ka sa yaco mai vua e dua nai vola mai vei 
Ilaijia na parofita ka vaka, Sa tukuna vakaogo o 
Jiova na Kalou i Tevita na tamamu: 

“Baleta ni o sega ni muria na sala i Josevata na 
tamamu, se na sala i Esa na tui Juta, 

13. la o sa muria ga na nodra sala na tui Isireli ka 
vakavuna e Juta kei ira sa tiko e Jerusalemi me ra 
dauvolitaki ira me vaka na vale i Eapi, o sa 
vakamatei ira talega na tacimu, o ira mai na vale i 
tamamu, era sa vinaka cake vei iko, 

14. Raica, o Jiova e na samuti iko kei ira na nomu 
tamata e na veivakararawataki levu - o ira na 
luvemu, o ira na watimu, kei na veika kecega o 
taukena, 

15. Ena yaco mo tauvimate vakaca sara e na dua 
na mate ni nomu wawa, me yacova sara ni sa lutu 
mai na nomu wawa e na vuku ni kemu mate, e na 
veisiga veitarataravi.” 

16. O Jiova sa vakaugeta na yalodra na kai 
Filisitia kei ira na Arapea era tiko volekati Iciopea 
me ra valuti Jeorame. 


17. Era sa mani lako cake mai ka kabai Juta 
vakaivalu, ka kauta yani na veika vinaka kecega e 
kune e na vale ni tui, kei ira na luvena tagane kei 
ira na watina, me sega tale ni dua na luvena e vo 
vei koya o Jeoeasi ga, na luvena tagane e gone 
duadua. 

18. Ni sa oti kece oqo sa vakatauva o Jiova e na 
nona wawa e dua na mate e sega ni dua na kenai 
wali. 

19. Sa gai yaco e na kena gauna, ni sa oti e rua na 
yabaki, sa gai lutu mai tuba na nona wawa e na 
vuku ni tauvimate; sa mani mate o koya e na dua 
na mosi levu. Ka ra mani sega ni vakamai koya na 
nona tamata, me vaka na nodra dau vakamai na 
tamana. 

20. E a sa yabaki tolusagavulu karua o koya e na 
gauna sa tui kina. Sa lewa e Jerusalemi me walu 
na yabaki, ka sega e rarawataka na nona mate. la 
era sa mani buluti koya ga e na Koro i Tevita, ia e 
sega e na nodra i bulubulu na tui. 


Sa Lewa E Juta O Esaia 


22. Era sa qai vakatikori Esaia na luvena gone 


duadua me tui me kenai sosomi o ira nai taukei e 
Jerusalemi, ni ra sa vakamatei taucoko na vo ni 
luvena e na ligadra na nodra i to na Arapea. 

2. Sa yabaki vasagavulu ka rua o Esaia e na 
gauna sa tui kina. Sa veiliutaki me dua na yabaki e 
Jerusalemi. Na yaca i tinana o Atalaia na makubui 
Omeri. 

3. Sa muria talega o koya na sala e lakova na 
vuvale i Eapi, ni sa vakasalataki koya talega o 
tinana me cakava na veika vakasisila. 

4. O koya oqo, sa cakava kina o koya na ka ca e 
na mata i Jiova, me vaka na vuvale i Eapi, ni ra sa 
nona daunivakasala talega ni sa mate oti o 
tamana, me yacova na nona vakarusai. 

5. Sa muria talega o koya na nodra i vakasala, ka 
lako vata kei Jeorame na luve i Eapi na tui Isireli 
me veivala kei Asaeli na tui Siria e Ramoci; Kiliati; 
Era sa vakamavoataki Jorame na kai Siria. 

6. Sa qai lesu tale ki Jeserieli me la'ki vakaceguya 
mada na nona mavoa e a yaco vua mai Rama, nia 
vala vata kei Asaeli na tui Siria. O Asaraia na luve 
i Jeorame na tui Juta, sa lako sobu me sikovi 
Jeorame na luve i Eapi e Jeserieli, baleta ni sa 
tauvimate tiko. 

7. Na nona lako vei Jorame sai tuvatuva ni Kalou 
vei Esaia e na nona vakabalei sobu, ni sa yaco 
yani, e rau sa lako vata sara kei Jeorame me rau 
valuti Jeu na luve i Nimisai, o koya sa lumuta o 
Jiova me muduka tani na vuvale i Eapi. 

8. la sa yaco, ni sa vakatauca tiko o Jeu na lewa e 
na vuvale i Eapi, sa raici ira na turaga ni Juta kei 
na luvedra na taci Esaia ka ra a veigaravi vei 
Esaia, ka vakamatei ira. 

9. Sa qai vakasagarai Esaia, ka ra toboki koya (e 
vuni tiko o koya mai Samaria), ka kauti koya mai 
vei Jeu. Ni ra sa vakamatei koya, era sa buluti 
koya, “baleta,” era tukuna, “E luve i Josevata o 

koya, o koya e a vakasaqarai Jiova e na yalona 
taucoko.” Sa yaco me sega ni dua e na vuvale i 
Esaia e tiko me taura nai tutu ni veiliutaki ena 
matanitu. 

Sa Lewa E Juta O Atalai 

10. la oqo o Atalaia na tinai Esaia ni sa raica sa 
mate na luvena, sa tucake ka vakamatei ira kecega 
era kawa vakatui e na yavusa i Juta. 

11. la o Jeosabeci, na luvena yalewa na tui, sa 
tauri Joasa na luve i Esaia tagane ka butakoci tani 
mai vei ira na luve ni tui era sa vakamatei, ka 
biuta kei na nona meimei e na dua na rumu ni 
moce. O Jeosabeci, na luve i Jeorame yalewa, na 
wati Jeoiada na bete (ni sa gane i Esaia na tui o 
koya), sa vunitaki koya mai vei Atalaia me kakua 
kina ni vakamatei koya. 

12. Sa vunitaki o koya vata kei ira e na vale ni 
Kalou me ono na yabaki, ni lewa tiko o Atalaia na 
vanua. 


Sa Vakaisalataki Me Tui Juta O Joasa 


23. E nai kavitu ni yabaki sa vakaukauwataki 


koya o Jeoiada, ka cakava e dua na veiyalayalati 
kei ira na kavetani ni yadrau: O Asaraia na luve i 
Jeroame, oisimeli na luve i Jeonani, o Asaraia na 
luve i Opeti, o Measeia na luve i Adaia, kei 
Ilisavate na luve i Sikiri. 

2. Fra sa lako yani e Juta taucoko ka vakasoqoni 
ira kece mai na Livai mai na veikoro kecega e Juta, 
kei ira nai liuliu kecega e Isireli, ka ra lako mai ki 
Jerusalemi. 

3. Era sa qai cakava e dua na veiyalayalati nai 
sogosogo levu kei na tui e na vale ni Kalou. Ka sa 
tukuna vei ira o koya, “Raica, na luve ni tui e sa na 
veiliutaki, me vaka sa tukuna o Jiova e na vukudra 
na luve i Tevita. 

4. “Oqo na veika mo ni na cakava: Me dua nai 
katolu vei kemuni me na curu yani e na Siga ni 
Vakacecegu, mai vei ira na bete kei na Livai, me ra 
yadrava na katuba; 

5. “Dua nai katolu me na tiko ena vale ni tui; kei 
na dua nai katolu e na Matamata ni Yavu. Na 
tamata kecega me ra tiko e na loma ni bai ni vale i 
Jiova. 

6. “Ia me kakua ni dua e lako mai ki na vale ni 
kalou ka vakavo ga o ira na bete kei ira na Livai 
era mai veiqaravi. Edodonu me ra curu i loma ni 
ra sa savasava; ia na tamata kecega me yadravi 
Jiova tikoga. 

7. “O ira na Livai me ra vakavolivolita na tui e 
na yasana kecega, na tamata yadua me tiko e 
ligana na nonai yaragi; o koya vakayadua e na 
curu mai e vale, me na vakamatei. Mo ni na tiko 
vata kei na tui e na nona curu mai kei na nona 
curu yani.” 

8. O ira na Livai kei ira keceg na Juta, era sa 
cakava me vaka sa vakarota o Jeoiada na bete. O 
ira nai liuliu era sa dui tauri ira na nona tamata me 
ra na veiqaravi e na Siga ni Vakacecegu, vata kei 
ira era na sega ni veiqaravi e na Siga ni 


Vakacecegu; ni a sega ni vakasukai ira na 
veiwasewase o Jeoiada. 

9. O Jeoiada sa solia vei ira na kavetani ni 
yadrau na moto kei nai sasabai lelevu kei nai 
sasabai lalai e a nei Tevita na Tui, era a tu e na vale 
ni Kalou. 

10. Sa qai tuvai ira na tamata kecega, na tamata 
yadua e taura tu na nonai yaragi e ligadra, mai na 
yasa i matau ni vale ni soro ki na yasa i mawi ni 
vale ni soro, era tuva e na yasa ni cabocabo ni soro 
kei na vale ni soro, vakavolivolita na tui. 

11. Era sa qai kauta mai na luve ni tui, ka 
vakaisalataki koya e nai sala vakatui, ka solia vua 
nai Vakadinadina, ka buli koya me tui. Sa qai 
lumuti koya o Jeoiada kei ira na luvena, ka 
tukuna, “Me bula balavu na tui!” 


Na Mate Nei Atalaia 

12. la oqo ni sa rogoca o Atalaia na domodra na 
tamata ni ra cici ka vakacerecereya tiko na tui, sa 
lako mai vei ira na tamata ki na vale i Jiova. 

13. Ni rai yani, sa raica na tui ni sa tucake tu e na 
duru ni nona duru ni matamata, kei ira nai liuliu 
kei ira na dauuvu davui ni ra sa tu e yasa ni tui. O 
ira na tamata kecega e na vanua era sa reki 
vakalevu ka uvu davui, kei ira talega na dau 
lagasere kei na nodra i vakatagi, kei ira na 
veiliutaki e na vakavinavinaka. Sa mani bsuka na 
nonai sulu o Atalaia ka tukuna, “Na Vuaviri! Na 
Vuaviri!” 

14. la o Jeoiada na bete sa kauti ira mai na 
kavetani ni yadrau era sa lesi me liutaka na 
mataivalu, ka tukuna vei ira, “Kauti koya yani ka 
yadravi koya, ka vakamatei ira kecega e nai 
seleiwau na tamata era muri koya.” Ni sa tukuna o 
koya na bete, “Kakua ni vakamatei koya e na vale 
i Jiova.” 

15. Era sa qai vesuki koya; ka sa lako yani o koya 
e na sala vaka ki na Matamata ni Ose me basika ki 
na vale ni tui, ka ra vakamatei koya mai kea. 

16. Sa qai cakava o Jeoiada e dua na veiyalayalati 
e na kedra maliwa, o koya, o ira na tamata, kei na 
tui, me ra sa na tamata ga i Jiova. 

17. Era sa lako na tamata kecega ki na vale ni 
soroi Peali ka basuka sobu. Era sa basuraka 
vakalalai na kenai cabocabo ni soro kei na kena 
matakau ka vakamatei Maatani na bete i Peali e na 
mata ni cabocabo ni soro. 

18. Sa lesia talega o Jeoiada na kena yadravi na 
vale i Jiova ki na ligadra na bete, na Livai, o ira ka 
lesia o Tevita ki na vale i Jiova, me ra vakacabora 
nai soro kama vei Jiova me vaka sa volai e nai 
Vunau i Mosese, ena yalo mamarau kei na 
lagalagasere, me vaka e a tauyavutaka o Tevita. 

19. Ka sa lesi ira nai vakatawa ni matamata me ra 
yadrava na matamata ni vale i Jiova, me kakua ni 
dua e dukadukali me na curu kina. 

20. Sa qai tauri ira na kavetani ni yadrau, o ira na 
tamata turaga, o ira na kovana ni tamata, kei ira 
kecega na tamata e na vanua, ka kauta sobu mai 
na tui mai na vale i Jiova; era sa lakova yani na 

Matamata e Cake ki na vale ni tui, ka vakatikora 
na tui e nai dabedabe vakatui. 

21. Era sa reki vakalevu na tamata kecega e na 
vanua; sa vakanomodi na koro, ni ra sa vakamatei 
Atalaia e nai seleiwau. 


Sa Vakavinakataka Na Valenisoro O Joasa 


24. E se qai yabaki vitu o Joasa e na gauna sa 


tui kina, ka sa lewa e Jerusalemi me vasagavulu na 
yabaki. Na yaca i tinana o Sibia mai Perisepa. 

2. Sa cakava o Jeoiada na veika sa dodonu e na 
mata i Jiova e na veisiga kece i Jeoiada na bete. 

3. Sa kauta vua o Jeoiada na bete e rua na yalewa 
me watina, ka sa so kina na luvena tagane kei na 
luvena yalewa. 

4. Sa yaco ni sa oti oqo sa vagolea na yalona o 
Joasa me vakavinakataka na vale i Jiova. 

5. Sa vakasoqoni ira mai na bete kei na Livai ka 
tukuna vei ira, “Mo ni lako ki na veikoro kecega e 
Juta ka kumuna mai vei ira na Isireli kecega nai 
lavo me vakavinakataki kina na vale ni nomuni 
Kalou, mai na yabaki oqo ka lako yani, ka mo ni 
raica me caka vakatotolo.” la era mani sega ni 
cakava vakatotolo na nodra i tavi na Livai. 

6. Sa mani kacivi Jeoiada na bete levu na tui, ka 
tukuna vua, “Na cava o a sega ni vakaroti ira kina 
na Livai me ra kauta mai vei ira na Juta kei 
Jerusalemi na veika sa kumuni rawa, me vaka nai 
vakaro i Mosese nai talatala i Jiova kei na nai 
soqgosoqo ni lÍsireli me baleta na vale ni 
veidinadinati?” 

7. Nio ira na luvei Atalaia, na yalewa i valavala 
ca O ya, era sa basuka na vale i Jiova ka sa 
vakacabora na veika tabu ni vale i Jiova vei Peali. 
8. E nai vakaro ni tui era sa qai cakava e dua na 
kato, ka biuta tiko e na matamata ni vale i Jiova. 

9. Era sa vakauta e Juta kei Jerusalemi taucoko 
nai tukutuku me ra kauta mai vei Jiova nai lavo sa 
kumuni me vaka e a vakarota o Mosese nai 
talatala ni Kalou vei ira na Isireli mai na vanua 
liwa. 

10. Era sa qai reki vakalevu nai liuliu kei ira 
kecega na tamata, era sa kauta mai na nodra i 
solisoli, ka mai biuta e na loma ni kato vakarautaki 
me yacova ni ra sa soli na tamata kecega. 

11. Sa mani yaco, e na gauna o ya, ni sa kau mai 
na kato ki vei ira na dauveigaravi ni tui e na 
ligadra na Livai, ka ra raica ni sa rui levu nai lavo, 
e rau sa qai lako mai na vunivola ni tui kei na 
dauveiqaravi ni bete levu ka sova nai lavo mai na 
kato, ka kauta lesu tale ki na kenai tokatoka. Ogo 
era cakava tiko e na veisiga veitaravi, ka kauta mai 
vakalevu nai lavo me sivia. 

12. E rau sa solia na tui kei Jeoiada ki vei ira era 
cakava na cakacaka ni veigaravi e na vale i Jiova; e 
rau sa saumi ira na matai ni vale kei na dauta i 
yaya me ra vakavinakataka na vale i Jiova, kei ira 
talega na matai ni kaukamea kei na varasa me ra 
vakavinakataka tale na vale i Jiova. 


13. ra sa mani cakacaka na matai, ka ra sa 
vakaotia na cakacaka; era sa vakalesuya tale na 


vale ni Kalou kina kenai tutu e liu ka 
vakataucokotaka. 
14. Ni ra sa vakaotia na cakacaka, era sa 


vakalesuya tale na vo ni lavo ena mata ni tui kei 
Jeoiada, e rau sa cakava kina nai yaya eso ni vale i 
Jiova, nai yaya ni veiqaravi kei na vakacaboi soro, 
nai taki kei na bilo koula kei na siliva. Ka ra sa 
vakacabora nai soro kama e na vale i Jiova e na 
veisiga kecega sa bula tiko kina o Jeoiada. 


Na Vuki Tani Nei Joasa 

15. la sa qase sara o Jeoiada ka sa levu na nona 
veisiga, ka sa mate, sa yabaki dua na drau 
tolusagavulu o koya e na gauna sa mate kina. 

16. Era sa buluti koya e na Koro i Tevita e na 
kedra maliwa na tui, baleta ni sa cakava na ka 
vinaka e Isireli, ruarua ki vua na Kalou kei na 
Nona Vuvale talega. 

17. la ogo ni sa mate oti Jeoiada era sa lako mai 
nai liuliu e Juta ka cuva vua na tui. Sa vakarorogo 
vei ira o koya na tui. 

18. O koya oqo era sa biuta na vale i Jiova na 
nodra Kalou na tamadra, ka qarava na matakau 
kei nai vakatakarakara; ka sa yacovi Juta kei 
Jerusalemi na cudru katakata ni Kalou baleta na 
nodra talaidredre. 

19. la o Koya sa talai ira na parofita kivei ira, me 
kauti ira lesu tale mai vei Jiova; ka ra sa beitaki ira 
e na nodra i valavala, ia era sa sega ga ni via 
vakarorogo. 

20. Sa qai lako mai na Yalo ni Kalou vei Sakaraia 
na luve i Jeoiada na bete, o koya sa tu e matadra 
na tamata, ka tukuna vei ira, “Sa tukuna vakaoqo 
na Kalou: “Na cava dou sa talaidredre kina ki nai 
vakaro i Jiova, mo dou sega kina ni rawata na 
vinaka? Baleta ni dou sa biuti Jiova, sa biuti 
kemudou vaka talega kina o Koya.” 

21. Fra sa mani bukiveretaki Sakaraia, ia e nai 
vakaro ni tui era sa vakaviriki koya e na vatu e na 
loma ni vale i Jiova. 

22. la na tui o Joasa sa sega tale ni nanuma na 
veika vinaka sa cakava vua o Jeoiada na tamana, 
ia sa vakamatea ga na luvena, ia ni sa voleka ni 
mate o koya, sa tukuna, “Sa raica o Jiova, ka na 
sauma!” 


Na Mate Nei Joasa 

23. Sa qai yaco e na vulai tubutubu e na yabaki o 
ya sa lako mai na mataivalu ni Siria me veivala kei 
koya, ka ra lako mai ki Juta kei Jerusalemi, ka 
vakamatei ira kecega nai liuliu ni tamata e na 
kedra maliwa na tamata, ka vakauta kecega nai 
toki ni valu vua na tui e Tamasiko. 

24. Ni sa lako mai na mataivalu ni Siria kei na dua 
nai wase lailai ga ni tamata, ia o Jiova sa soli ira e 
dua na mataivalu levu ki na ligadra, baleta ni ra sa 
biuti Jiova na Kalou ni nodra qase. Era sa mani 
tauca na lewa me baleti Joasa. 

25. Ni ra sa vakasuka mai vua (era sa biuti koya 
ni sa mavoa vakaca sara), era sa bukiveretaki koya 
lo na nona tamata e na vuku ni nodra dra na luve i 
Jeoiada na bete, ka vakamatei koya e na nonai 
davodavo. Sa mani mate o koya. Era sa buluti 
koya e na Koro i Tevita, ia era sega ni buluti koya 
e na nodra i bulubulu na tui. 

26. O ira oqo era a bukiveretaki Joasa, o Sabati na 
luve i Simeci na yalewa ni Amoni, kei Jeosavati na 
luve i Simirici na yalewa ni Moape. 

27. Oqo me baleti ira na luvena kei na veika me 
baleti koya vakai koya, kei na vakavinakataki ni 
vale ni Kalou, e dina era sa volai e na kedra i 
tukutuku na tui. Sa qai tui o Amasaia na luvena 
me kenai sosomi. 


Sa Lewa E Juta O Amasaia 


25. Sa yabaki ruasagavulu ka lima o Amasaia 


e na gauna sa tui kina, ka sa lewa me ruasagavulu 
kaciwa na yabaki e Jerusalemi. Na yaca i tinana o 
Joadani na yalewa ni Jerusalemi. 

2. Sa cakava o koya na veika e dodonu e na mata 
i Jiova, ia e sega ena yalo e dina. 

3. la sa yaco, ni sa vakadetaki na matanitu kivua, 
sa vakamatei ira na nona dauveiqaravi era a 
vakamatei tamana na tui. 

4. la e sega ga ni vakamatei ira na luvedra, ia sa 
cakava me vaka Vunau sa volai e nai Vola i 
Mosese, e na vanua sa vakarota kina o Jiova, ka 
vaka, “O ira na tama era na sega ni mate e na vuku 
ni luvedra, se o ira na luvedra era na sega ni mate 
e na vuku ni tamadra, ia na tamata yadua ena 
mate ga e na vuku ni nonai valavala ca.” 


Sa Valuti O Itomi 

5. Sa vakasoqoni ira vata na Juta o Amasaia ka 
lesia vei ira na kavetani ni veiudolu kei na 
kavetani vei yadrau, me vaka na veivuvale ni dui 
tamadra, e na vanua taucoko o Juta kei Penijamini; 
sa taura o koya na kedra i wiliwili mai na yabaki 
ruasagavulu ka lako cake, ka sa kunea ni ra lewe 
tolu na drau na udolu na tamata digitaki, era 
vakarau tu ki nai valu, era rawa ni tauri moto kei 
nai sasabai. 

6. Sa saumi ira talega e dua na drau na udolu na 
tamata qaga ni valu mai vei Isireli e nai lavo e rua 
na drau tinikawalu na udolu na dola. 

7. lasa lako mai vua e dua na tamata ni Kalou ka 
tukuna, “Kemuni na tui, me ra kakua ni lako vata 
kei kemuni na Isireli, ni sa sega ni tiko vata kei 
Isireli o Jiova - e sega ni tiko vata kei na dua vei 
ira na luve i Ifereimi. 

8. “Kevaka o na lako ga, mo lako ga! Mo gaga e 
nai valu! E dina ga, Ni Kalou ena cakava mo ni 
druka e na matadra na meca; ni sa tu vua na Kalou 
na kaukauwa me vukea se me vakadruka.” 

9. Sa qai tukuna o Amasaia vua na tamata ni 
Kalou, “la na cava me keimami cakava e na vuku 
ni lavo au sa solia oti vei ira na mataivalu nei 
Isireli?” Sa sauma mai na tamata ni Kalou, “Na 


Kalou e rawa ni solia vei iko me levu cake mai na 
ka oqo.” 

10. Sa mani vakasukai ira na mataivalu era a lako 
mai kivua mai Ifereimi, ka tukuna me ra dui lesu 
ki na nona vale. O koya oqo era sa cudru sara kina 
vakalevu vei Juta, ka ra sa lesu i vale e na cudru 
levu. 

11. Sa vakaukauwataki koya o Amasaia, ka liutaki 
ira na nona tamata, ki na Buca ni Masima ka 
vakamatei ira e tini na udolu na tamata mai Sia. 

12. O ira na luvei Juta era sa kauta lesu tale 
vakavesu e tini na udolu ki na ulu-ni-vanua 
veivatu, ka viritaki ira sobu mai na ulunivanua 
veivatu oqo, me ra dasila vakamatailalai. 

13. la o ira na sotia ka vakatala o Amasaia, me ra 
kua ni lako vata kei koya ki nai valu, era sa valuta 
na veikoro e Juta mai Samaria ki Beci Oroni, ka ra 
vakamatea e tolu na udolu na tamata, ka kauta 
vakalevu nai toki ni valu. 

14. la sa vakaogo, ni sa lesu mai o Amasaia e na 
nona valuti ira na Itomi, sa mani kauta mai o koya 
na nodra kalou na kai Sia, e vakaturi ira cake me 
ra nona kalou, ka cuva sobu vei ira ka vakama na 
ka boi vinaka vei ira. 

15. O koya oqo sa tubu vakalevu sara kina na 
cudru i Jiova vei Amasaia, ka vakatala o Koya e 
dua na parofita ki vua me tukuna, “Na cava o sa 
vakasagara kina na nodra kalou na tamata oqo, ni 
ra sega mada ga ni rawa ni vakabulai ira na nona 
tamata mai na ligamu?” 

16. la sa yaco, ni se vosa tikoga o koya, sa tukuna 
vua o koya na tui, “Keimami a sa lesia beka mo 
nona daunivakasala na tui? Sa Rauta! Na cava mo 
na vakamatei kina?” Sa qai cegu na parofita, ka 
tukuna, “Au sa kila ni sa nakita na Kalou me 
vakarusai iko baleta ni o sa cakava oqo ka sega ni 
via rogoca na noqu i vakasala.” 


O Isireli Sa Vakadrukai Juta 

17. la ogo sa kerea nai vakasala o Amasaia na tui 
Juta ka talatala vei Joasa na luvei Joasi, na luve i 
Jeu, na tui Isireli, ka vaka, “Mo lako mai me daru 
mai veigaravi mada e nai valu.” 

18. O Joasa na tui Isireli sa talatala vei Amasaia na 
tui Juta, ka tukuna, “Na soni ka tu mai Lepanoni 
sa kau kina sitari mai Lepanoni, ka tukuna, “Mo 
solia na luvemu yalewa me watina na luvequ 
tagane’; ka sa lako mai e dua na manumanu kila 
mai Lepanoni ka butuka na veisoni. 

19. “E dina ga o sa tukuna ni o sa vakadruaki 
Itomi, o sa dokadoka sara kina. Tiko vakadua e 
nomu vale nikua, na cava o via vakayavalata kina 
na leqa, mo lutu ga kina o iko - o iko kei Juta 
taucoko vata kei iko?” 

20. la e sega ni via rogoca o Amasaia, ni sa lako 
mai vua na Kalou, me soli ira kina ki na ligadra na 
meca, baleta ni ra sa vakarogoci ira na kalou ni 
Itomi. 

21. Sa lako yani o Joasa na tui Isireli ka rau sa sota 
kei Amasaia na tui Juta e Beci Semesi, na vanua 
nei Juta. 

22. Sa vakadrukai Juta o Isireli, ka ra sa dui dro na 
tamata kecega ki na nodra vale laca. 

23. O Joasa na tui Isireli sa qai vesuki Amasaia na 
tui Juta, na luve i Joasa, na luve i Jeoasa, e Beci 
Semesi; ka kauti koya mai ki Jerusalemi, ka basuka 
sobu na bai kei Jerusalemi mai na Matamata nei 
Ifereimi ki na Matamata e Tutu - e rua na drau nai 
yate. 

24. Sa taura kece o koya na koula kei na siliva, nai 
yaya kece sara e na vale ni Kalou vata kei Opeti - 
Itomi, nai yau kecega ena vale ni tui, kei ira na 
kaivesu, ka lesu i Samaria. 


Na Mate Nei Amasaia 

25. O Amasaia na luve i Joasa, na tui Juta, e bula 
tiko me tinikalima na yabaki ni sa mate oti o Joasa 
na tui Isireli. 

26. Na vo ni veika kece sa cakava o Amasaia, mai 
na kenai tekivu ki na kenai otioti, e dina era sa 
sega beka ni volai e na kedra i vola na tui e Juta 
kei Jerusalemi? 

27. Ni sa oti na gauna e a vuki tani kina o 
Amasaia mai vei Jiova, era sa bukia na kena vere 
mai Jerusalemi, ka sa dro o koya ki Lakisi ka 
vakamatei koya mai kea. 

28. Era sa vakavodoki koya mai ena ose ka mai 
buluti koya vata kei ira na nona qase e na Koro i 
Juta. 


Sa Lewa E Juta O Usaia 


26. Ia oqo na tamata kecega e Juta era sa tauri 


Usaia ni se qai yabaki tinikaono ga ka buli me tui 
mei sosomi kei Amasaia na tamana. 

2. Sa tarai Elaci cake ka vakalesuya tale vei Juta, 
ni sa vakacegu oti na tui vata kei ira na tamana. 

3. O Usaia e se qai yabaki tinikaono ni sa yaco 
me tui, ka sa lewa me limasagavulu ka rua na 
yabaki e Jerusalemi. Na yaca i tinana o Jekolai na 
yalewa ni Jerusalemi. 

4. Sa cakava na ka e dodonu e na mata i Jiova o 
Usaia, me vaka na ka kecega sa cakava o Amasaia 
na tamana. 

5. Sa vakasaqara na Kalou e na gauna kecega i 
Sakaraia, o koya e kila vinaka na raivotu e baleta 
na Kalou; ka me vaka ga na balavu ni nona 
vakasaqara na Kalou, sa vakasaututaki koya na 
Kalou. 

6. Ia oqo sa lako yani na tui me vala kei ira na 
Filisitia, ka basuraka sobu na bai ni koro o Kaca, 
na bai kei Javena, kei na bai kei Asidodo; ka tara 
na veikoro era vakavolivoliti Asidodo e na kedra 
maliwa na Filisitia. 

7. Sa vukei koya na Kalou mai vei ira na kai 
Filisitia, vei ira na kai Arapea era tiko mai Quru 
Peali, kei ira na Maoni. 

8. Era sa kau ka ni loloma talega mai vei Usaia o 
ira na Amoni. Sa tubu na kenai rogorogo me yaco 
sara ki Ijipita, ka ni sa yaco o koya me kaukauwa 
sara vakalevu. 


9. Ka sa tara o Usaia na veivale cecere e 
Jerusalemi e na Matamata mai na Tutu kei na 
Matamata mai na Buca, kei nai gole ni bai ni koro; 
ka vakaukauwataka. 

10. Sa tara talega o koya na veivale cecere mai na 
vanua liwa. Sa kelia e levu na tobu ni wai, ni sa rui 
levu na nona manumanu e na buca kei na vanua 
lolovira; sa levu talega na nona dauteitei kei ira na 
dau qarava na vaini e na veiulunivanua, mai 
Kameli talega, ni sa dau taleitaka vakalevu na 
vakayagataki qele. 

11. Sa levu talega na sotia nei Usaia ka ra sa lako 
yani vakalewe levu ki nai valu, me vaka na kedra i 
wiliwili sa vakarautaka o Jeieli na dau ni vosa ni 
Kalou kei Measeia na vunivola, e na ruku ni ligai 
Ananaia, e dua vei ira na nona kavetani na tui. 

12. Na kedra i wiliwili na turaganivalu ni mata 
sotia qaqa oqo e rua na udolu ono na drau 
taucoko. 

13. Ena ruku ni nodra veiliutaki e tiko kina e tolu 
na udolu ka vitu ka mani lima na drau na sotia 
gaga, era sa dau vala ka gumatua, me ra vukea na 
tui e na nodra valuti na meca. 

14. Sa qai vakarautaka vei ira o Usaia na tui, vei 
ira kece na mataivalu, nai sasabai, na moto, nai 
sala kaukamea, na kote ni vala, na dakai titi, kei 
nai rabo me rabotaki kina na vatu. 

15. Ka sa cakava o koya eso na vanua ni vanavana 
e Jerusalemi, era cakava na kena dau, me tiko e na 
veivale cecere kei na tutu, me ra na dau vanataki 
mai kina na gasau ni dakai kei na vatu lelevu. Sa 
kuruseta na veivanua taucoko na kenai rogorogo, 
ni sa vukei vakalevu me yacova ni sa yaco me 
tamata kaukauwa. 


Nai Totogi Kei Usaia E Na Vuku Ni Nona 
Dokadoka 

16. la ni sa kaukauwa mai, sa tubu talega na nona 
dokadoka, me yacova na nona vakarusai, ni sa 
talaidredre vei Jiova na Kalou, e na nona curu ki 
na vale ni soro i Jiova ka vakama na veika boi 
vinaka e na kenai cabocabo. 

17. Sa muri koya yani o Asaraia na bete, kei ira e 
lewe walusagavulu tale na bete i Jiova — era 
tamata gaga. 

18. Era mai tu e na mata i Usaia na tui, ka tukuna 
vua, “E sega ni nomui tavi, Usaia, mo vakama na 
ka boi vinaka vei Jiova, e nodra i tavi na bete, na 
luve i Eroni, o ira sa vakatabui me ra vakama na 
ka boi vinaka. Mo lako tani mai na vale ni soro, ni 
o sa lako sivia mai na nomui yalayala! O na sega 
ni dokai mai vei Jiova na Kalou.” 

19. Sa qai cudru vakalevu o Usaia; ka sa taura tu e 
ligana e dua na bilo ni vakama ka boi vinaka. la ni 
se cudruvi ira tikoga na bete, sa basika mai na 
vukavuka mai na buradelana ka lako sobu, e 
matadra na bete e na loma ni vale i Jiova, e na yasa 
ni cabocabo ni ka boi vinaka. 

20. O Asaraia na bete levu kei ira kecega na bete 
era sa vakaraici koya, ka raica, ena buradelana, sa 
vukavuka o koya; era sa mani biliraki koya tani 

mai ki tautuba. E dina ni sa lako vakatotolo ga 
yani o koya ki tautuba, baleta ni sa totogitaki koya 
o Jiova. 

21. Sa vukavuka o Usaia me yacova sara na nona 
mate. Sa la'ki tiko vakatikitiki e na dua vale, baleta 
ni sa vukavuka; ni sa vakatabui mai na vale i Jiova 
o koya. Sa qai lewa na vale ni tui o Jocame na 
luvena, me vakatulewa tiko vei ira na tamata e na 
vanua. 

22, Na kena vo ni veika sa cakava o Usaia, mai na 
kenai matai me yacova na kenai otioti, sa vola o 
Aisea na parofita na luve i Emosi. 

23. Sa vakacegu vata kei ira na tamana o Usaia, ka 
sa bulu vata kei ira na tamana e na kedra i 
bulubulu na tui, ni ra sa tukuna, “Sa vukavuka o 
koya.” Sa qai lewa o Jocame na luvena me kenai 
sosomi. 


Sa Lewa E Juta O Jocame 


27s Sa yabaki ruasagavulu kalima o Jocame e 


na gauna sa tui kina. Sa lewa me tinikaono na 
yabaki e Jerusalemi. Na yaca i tinana o Jerusa na 
luve i Setoki. 

2. Kasa cakava na veika e dodonu e na mata i 
Jiova me vaka na veika kece sa cakava o Usaia na 
tamana (E dina ga ni sega ni curuma na vale ni 
soroi Jiova). la na tamata era se cakacaka ga 
vakailawaki. 

3. Sa tara cake na Matamata e Cake ni vale i 
Jiova, ka sa tara vakavinaka sara na bai kei Ofeli. 
4. Sa tara talega na veikoro e na veiulunivanua e 
Juta, ka sa tara talega nai drodro ni valu kei na 
vale cecere mai veikau. 

5. Sa valuti koya talega na tui Amoni ka 
vakadrukai ira. o ira na Amoni era sa solia vua e 
na yabaki o ya e rua na drau na udolu na dola e na 
siliva, e tini na udolu na taga valawa, kei na tini na 
udolu na taga sila. 

6. Sa yaco me tamata gaga o Jocame, baleta ni sa 
vakarautaka na nonai lakolako e na mata i Jiova na 
nona Kalou. 

7. Na kena vo ni veika sa cakava o Jocame, kei 
na nonai valu kei na nona sala kecega, e dina era 
sa volai e na kedra i vola na tui e Isireli kei Juta. 

8. Sa yabaki ruasagavulu kalima e na gauna sa 
tekivu tui kina, ka sa lewa me tinikaono na yabaki 
e Jerusalemi. 

9. O Jocame sa vakacegu vata kei ira na tamana, 
ka ra sa buluti koya e na Koro i Tevita. Sa qai lewa 
O Easi na luvena me kenai sosomi. 


Sa Lewa E Juta O Easi 


28. Sa yabaki ruasagavulu o Easi e na gauna 
sa tui kina, ka sa lewa e Jerusalemi me tinikaono 
na yabaki; ka sa sega ni cakava na ka sa vinaka e 
na mata i Jiova, me vaka e a cakava o Tevita na 
tamana. 

2. Ni sa muria ga na nodra sala na tui Isireli, ka 
sa bulia na matakau ceuti vei ira na Peali. 


3. Sa vakama na ka boi vinaka e na buca e nodra 
na luve i Inomi, ka vakamai ira na luvena e na 
bukawaga, me vaka na nodra vakasisila na 
veimatanitu ka sa vakasava tani o Jiova e matadra 
na luve i Isireli. 

4. Sa vakacabora ka vakama na ka boi vinaka e 
na veitikina cecere, e na veidelana kei na vei ruku 
ni vunikau kecega. 


O Siria Kei Isireli E rau Sa Vakadrukai Juta 

5. O koya oqo sa soli koya kina o Jiova na nona 
Kalou ki na ligai tui Siria. Era sa vakadrukai koya, 
ka ra sa kauta vakavesu e dua nai wiliwili levu vei 
ira , ka kauti ira mai ki Tamasiko. Sa soli talega ki 
na ligai tui Isireli, ni sa vakadrukai e na dua na 
veivakamatei levu. 

6. Ni o Peka na luve i Ramalia sa vakamatea e 
dua na drau ruasagavulu na udolu e Juta e na dua 
ga na siga, era tamata gaga kecega, balet ni ra sa 
biuti Jiova na Kalou ni nodra qase. 

7. O Sikiri, na tamata gaga ni Ifereimi sa 
vakamatei Measaia na luve ni tui, o Asirikama nai 
liuliu ni vale, kei Elikana o koya sai karua vua na 
tul. 

8. O ira na luve i Isireli era sa kauti ira 
vakabobula na tacidra e lewe rua na drau na 
udolu, o ira na yalewa, na luvedra tagane, na 
luvedra yalewa, era sa kauta talega e levu sara nai 
toki ni valu me nodra, era sa kauta kece mai ogo ki 
Samaria. 


O Isireli Sa Vakasukai Ira Tale Na Kaivesu 

9. la sa tiko mai Samaria e dua na parofita i 
Jiova, na yacana o Oteti, ka sa lako e na matadra 
na mataivalu era sa lako mai ki Samaria, ka 
tukuna vei ira: “Raica, baleta ni sa cudru vei Juta o 
Jiova na nodra Kalou na nomuni qase, sa soli ira 
kina ki na ligamuni, ia o ni sa vakamatei ira sara 
vakaca e na cudru levu ka sa tarai lomalagi. 

10. “la oqo o ni sa vakasaurarataki ira na luve i 
Juta kei Jerusalemi me ra nomuni bobula tagane 
kei na bobula yalewa; ia o ni a sega li ni beitaki 
talega e na mata i Jiova na nomuni Kalou? 

11. “Ogo mo ni rogoci au, mo ni vakalesui ira 
kece sara na vesuki, o ira o ni a kauta mai 
vakabobula mai vei ira na tacimuni, ni sa tau vei 
kemuni na cudru waqawaga i Jiova.” 

12. Eso vei ira nai liuliu ni yavusa i Ifereimi, o 
Asaraia na luve i Joanani, o Berekaia na luve i 
Mesiemoce, o Jeisikaia na luve i Salumi, kei Amasa 
na luve i Adalai, era sega ni duavata kei ira na lesu 
mai nai valu, 

13. ka tukuna vei ira, “Mo ni kakua ni kauti ira 
mai ki ke na vesuki, ni da sa caka cala oti tu vei 
Jiova. O ni sa vinakata mo ni vakaikuritaka na 
noda beitaki kei na noda ii valavala ca, ni sa levu 
tu mada ga na noda beitaki, ka sa levu talega na 
cudru katakata e na vuku i Isireli.” 

14. O ira na sotia era sa mani biuti ira na kaivesu 
kei nai toki ni valu e matadra nai liuliu kei nai 
soqosoqo taucoko. 

15. O ira kecega sa kacivi na yacadra era sa qai 
tucake ka tauri ira na vesuki, ka kauta mai nai toki 
ni valu eso nai sulu ka vakasulumi ira kina era 
luvawale e na kedra maliwa, ka vakaivavataki ira, 
ka solia vei ira na kakana kei na gunu, ka lumuti 
ia e na waiwai; ka vakavodoki ira sa 
malumalumu e na asa. Era sa kauti ira mai ki vei 
ira na tacidra e Jeroko, na koro ni vei niusawa. Era 
sa qai lesu tale ki Samaria. 


O Asiria Sa Bese Ni Vukei Juta 

16. E na gauna vata ga o ya, o Fasi na tui sa 
talatala vei ira na tui ni veivanua e Asiria me ra 
vukei koya. 

17. Ni ra sa lako tale mai na Itomi, era valuti Juta, 
ka kauti ira tani na bobula. 

18. O ira talega na Filisitia era sa curuma na 
veikoro e na vanua lolovira kei na ceva kei Juta, ka 
tauri Beci Semesi, Aijaloni, Kederoci, Soko kei na 
kena veikoro lalai, o Kimiso kei na kena veikoro 
lalai, ka ra sa mai tiko kina. 

19. O Jiova sa kauti Juta sobu ki ra baleti Easi na 
tui e Isireli, ni sa vakaugeta o koya na bula toro 
sobu e Juta, ka sa vakuria tikoga na nona sega ni 
yalo dina vei Jiova. 

20. O Tikilaci-Pilesa na tui Asiria sa lako mai vei 
Easi ka vakayalocataki koya, ka sega ni via vukei 
koya. 

21. Ni sa taura o Easi eso nai yau mai na vale i 
Jiova, mai na vale talega ni tui, mai vei ira na 
veiliutaki, ka solia yani vei tui Asiria; ia e a sega ga 
ni vukei koya. 


Na Vuki Tani Kei Na Mate I Easi 

22. E na gauna sa tarai Easi kina na lomalega sa 
tubu vakalevu cake na nona sega ni yalodina vei 
Jiova. Ogo o koya na tui o Easi. 

23. Ni sa vakacaboi soro tiko ki vei ira na kalou ni 
Tamasiko, o ira ka vakadrukai koya, ka tukuna, 
“Baleta na nodra kalou na tui mai Siria sa vukei 
ira, au na vakacaboi soro ki vei ira, me rawa ni ra 
vukei au.” la era sa vu ga ni vakaloloma vei koya 
kei ira na Isireli. 

24. O Easi sa vakasoqona na veiyaya kece ni vale 
ni Kalou, ka vorovorolaka vakalalai na veiyaya 
kece ni vale ni Kalou, ka sogota kece na katuba ni 
vale ni Kalou, ka cakava nai cabocabo ni soro e na 
yasana kece e Jerusalemi. 

25. Ena veikoro kece e Juta sa cakava na veitikina 
cecere me vakama kina na ka boi vinaka vei ira na 
kalou tani ka vakavuna me cudru kina o Jiova na 
nodra Kalou na nodra qase. 

26. Na vo ni veika sa cakava o koya kei na nonai 
valavala, mai na kenai matai ki na kenai otioti, e 
dina era sa volai e na kedra i vola tukutuku na tui 
e Juta kei Isireli. 

27. Sa vakacegu vata kei ira na tamana o Easi, ka 
ra sa buluti koya e na koro, e Jerusalemi; ia era sa 
sega ni kauti koya mai ki na nodra i bulubulu na 
tui e Juta kei Isireli. Sa qai tui o Esekaia me kenai 
sosomi. 


Sa Lewa E Juta O Esekaia 


29. Sa tui o Esekaia ni se gai yabaki 


ruasagavulu kalima, ka lewa e Jerusalemi me 
ruasagavulu kaciwa na yabaki. Na yaca i tinana o 
Avaija na luve i Sakaraia. 

2. Sa cakava na veika e dodonu e na mata i Jiova, 
me vaka na veika kecega sa cakava o Tevita na 
tamana. 


Sa Vakasavasavataka Na Vale Ni Soro O Esekaia 
3. Enai matai ni yabaki ni nona lewa, e nai matai 
ni vula, sa dolava na katuba ni vale i Jiova ka 
vakavinakataka. 

4. Sa kauti ira mai na bete kei na Livai ka 
vakasoqoni ira vata e na tikina e tuba, 

5. Ka tukuna vei ira, “Mo ni rogoci au, na Livai! 
Moi vakasavasavataki kemuni, mo ni 
vakasavasavataka na vale i Jiova na nodra Kalou 
na nomuni qase, ka kauta tani na benu mai na 
tikina tabu. 

6. “Ni ra sa caka cala na noda qase ka cakava na 
ka ca e na mata i Jiova na noda Kalou; era sa biuti 
Koya, ka vagolea tani na matadra mai na vanua sa 
tiko kina o Jiova, ka vuki tani mai vua. 

7. “Era sa sogota na katuba e nai curucuru ki 
loma, ka bokoca na cina, sa sega ni vakamai tiko 
na ka boi vinaka se me ra vakacabora tiko nai soro 
kama e na tikina tabu, vua na Kalou ni Isireli. 

8. “Ogo sa tarai Juta kei Jerusalemi tiko kina na 
cudru i Jiova, ka sa soli ira yani ki na veileqa, me 
ra vakararawataki ka vakidacalataki, me vaka o ni 
sa raica e matamuni. 

9. “Ena vuku ni veika oqo, era sa bale kina e nai 
seleiwau na tamada, o ira na luveda tagane kei na 


luveda yalewa kei ira na watida era sa 
vakabobulataki. 
10. “Ogo sa yaloqu kina me'u cakava na 


veiyalayalati kei Jiova na Kalou ni Isireli, me lako 
tani kina vei keda na Nona cudru waqawaga. 

11. “Kemuni na luvequ, me da kakua ni 
vakawelewele, ni sa digitaki kemuni o Jiova mo ni 
tu e Matana, mo ni qaravi Koya, ka mo ni lotu Vua 
ka vakama na ka boi vinaka.” 

12. Era sa qai tucake na Livai: Maeca na luve i 
Amasai kei Joeli na luve i Asaraia, mai vei ira na 
luve i Koaca; mai vei ira na luve i Merari, o Kisi na 
luve i Abidi kei Asaraia na luve i Jealelieli; mai vei 
ira na luve i Keresoni, o Joa na luve i Sima kei Iteni 
na luve i Joa; 

13. Mai vei ira na luve i Elisavani, o Simiri kei 
Jeieli; mai vei ira na luve i Esava, o Sakaraia kei 
Matanaia; 

14. O ira na luve i Emani, o Jeieli kei Simei; kei ira 
na luve i Seducani, o Semaia kei Usieli. 

15. Era sa soqoni ira mai na tacidra, ka 
vakasavasavataki ira vakai ira, ka caka me vaka 
na nonai vakaro na tui, mai na vosa i Jiova, me 
vakasavasavataki na vale i Jiova. 

16. O ira na bete era sa lako e na tikina ni vale 
sara e loma ni vale i Jiova ka vakasavasavataka. 

Era sa kauta tani mai tuba na duka kecega era sa 
kunea mai na vale ni soro i Jiova ki na bai e 
taudaku ni vale i Jiova. O ira na Livai era sa kauta 
tani sara ki na Mata ni Wai mai Kitironi. 

17. Sa vakatekivu me ra vakasavasavataka e nai 
matai ni siga ni matai ni vula. E nai kawalu ni siga 
ni vula, era sa lako mai e nai curucuru ni tikina e 
loma ni vale i Jiova. Era sa mani vakasavasavataka 
na vale i Jiova e na walu na siga, ia e nai ka 
tinikaono ni siga e nai matai ni vula era sa 
vakaotia. 

18. Era sa qai lako vei Esekaia na Tui ka tukuna, 
“Keimami sa vakasavasavataka oti na vale i Jiova, 
nai cabocabo ni soro kei na kenai yaya kecega, na 
teveli ni madrai e dauraici kei na kena yaya 
kecega. 

19. “Nai yaya kece talega sa vakacacana o Easi na 
Tui e na gauna ni nona lewa keimami sa 
vakarautaka ka vakasavasavataka; ka ra sa tu mai 
kea, e na mata ni cabocabo ni soro i Jiova.” 


Sa Vakavouia Tale O Esekaia Na Qaravi Kalou 
Ena Vale Ni Soro 

20. Sa sou e na mataka o Esekaia na Tui, ka 
vakasoqoni ira vata mai na veiliutaki e na koro, ka 
sa lako cake ki na vale i Jiova. 

21. Era sa kauta mai e vitu na bulumakau yadru, e 
vitu na sipi yadru, kei na vitu na sipi gone, kei na 
vitu na me yadru me i soro ni valavala ca ni 
matanitu, me i soro talega ni vale ni soro, me i 
soro talega i Juta. Sa qai vakaroti ira na bete na 
luve i Eroni me ra vakacabora e nai cabocabo ni 
soro i Jiova. 

22. Era sa vakamatea na bulumakau yadru, o ira 
na bete era sa taura na kena dra ka kureitaka e nai 
cabocabo ni soro, sa vaka kina ki na dra ni sipi 
yadru kei na dra ni sipi gone, era sa kureitaki kece 
ki nai cabocabo ni soro. 

23. Sa qai kau mai na me yadru e na mata ni tui 
mei soro ni valavala ca, e na matadra talega nai 
soqosoqo levu, e na ligadra era sa tabaka kina na 
me e vitu oqori. 

24. O ira na bete era sa vakamatea, era sa 
vakacabora na kena dra e nai cabocabo ni soro me 
i soro ni valavala ca, na ka me ra sorovaki kina na 
Isireli kecega, ni sa vakarota na tui, ni soro kama 
kei nai soro ni valavala ca me caka e na vuku i 
Isireli taucoko. 

25. Sa vakatikori ira na Livai e na vale i Jiova vata 
kei na nodra sibali, na qita, na api, me vaka nai 
vakaro i Tevita na tui, e na vuku i Kaata na daurai 
ni tui, kei Nacani na parofita, ni oqo sai vakaro ni 
Kalou mai vei koya na Nona parofita. 

26. O ira na Livai era sa tu vata kei nai yaya ni 
vakatagi nei Tevita, o ira na bete era sa taura tiko 
na davui. 

27. O Esekaia sa vakarota me ra vakacabora nai 
soro kama e nai cabocabo ni soro. Ni sa tekivu na 
kena vakamai nai soro, sa tekivu talega na sere vei 
Jiova, sala vata kei na davui kei nai yaya ni 
vakatagi nei Tevita na tui Isireli. 


28. Era sa lotu vei Jiova nai soqosoqo kecega, era 
sa lagasere na daunisere, sa rorogo mai na davui, 
sa caka tiko vakaoqo me yacova ni sa kama kece 
nai soro kama. 

29. Ni sa oti na veika e vakacabori, era sa qai cuva 
sobu ka lotu vei Jiova na tui kei ira kece sa tu vata 
kei koya. 

30. O Esekaia na tui kei ira na veiliutaki era sa 
vakaroti ira na Livai me ra lagata na 
veivakacerecerei vei Jiova e na reki, era sa 
vakacuva sobu na uludra ka lotu vei Jiova. 

31. Sa qai sauma yani o Esekaia ka tukuna, “Oqo 
ni kemuni sa vakatabui kemuni tale vei Jiova, ni 
toro voleka mai, ka kauta mai nai soro kei nai 
madrali ni vakavinavinaka ki na loma ni vale i 
Jiova.” Era sa kauta mai nai soro kei nai madrali ni 
vakavinavinaka o ira nai soqosoqo, me vaka na 
lewe levu ni tamata era vinakata e yalodra era sa 
kauta mai nai soro kama. 

32. Na levu ni soro kama era sa kauta mai nai 
sogosoqo e vitusagavulu na bulumakau yadru, 
dua na drau na sipi yadru, rua na drau na sipi 
gone; oqori me vakacabori kece me i soro kama 
vei Jiova. 

33. Na ka sa vakatabui e ono na drau na 
bulumakau yadru kei na tolu na udolu na sipi. 

34. la era sa lewe lailai ga na bete, era sa sega ni 
rawata na drudruga kece nai soro kama; era sa 
mani mai vukei ira O ira na tacidra na Livai me 
yacova sara ni sa oti na cakacaka ka ra sa 
vakasavasavataki ira oti talega na vo ni bete, ni ra 
sa yalo dina na Livai e na nodra vakasavasavataki 
ira mai vei ira na bete. 

35. Sa levu sara nai soro kama kei na kena uro 
mei soro ni veivinakati, kei nai soro laugunu e nai 
soro kama kecega oqori. Na veiqaravi ni vale i 
Jiova sa tuvai vakamatau kece. 

36. O Esekaia na Tui kei ira na tamata kecega, era 
sa reki vakalevu cake baleta ni sa vakarautaki ira 
na tamata na Kalou, e dina mada ga ni sa rui yaco 
vaka-totolo na veika oqo. 


Sa Maroroya Na Lako Sivia O Esekaia 


30. O Esekaia sa tukutuku vei ira kece na 


Isireli kei ira na Juta, ka vola talega nai vola vei 
rau oifereimi kei Manasa, me ra lako kece mai ki 
na vale i Jiova e Jerusalemi, me ra maroroya na 
“Lako sivia i Jiova na Kalou ni Isireli.” 

2. Ni o koya na tui kei ira kecega na nona 
veiliutaki kei ira kecega sa tiko e Jerusalemi era sa 
duavata me ra maroroya na Lako Sivia e nai karua 
ni vula. 

3. Ni ra sa sega ni maroroya rawa e na kena 
gauna dodonu, baleta ni dua nai wase levu ni bete 
era se bera ni vakasavasavataki ira , ka se bera 
talega ni ra soqoni mai ki Jerusalemi na tamata 
kecega. 

4. Na veika oqo sa vakalomavinakataka na tui 
kei ira nai soqosoqo kece. 

5. Fra sa duavata me dua na vakatutu e Isireli 
taucoko mai Perisepa ki Tani, me ra lako mai ki 
Jerusalemi me ra maroroya na “Lako Sivia” ki vei 
Jiova na nodra Kalou, baleta ni ra sa sega tu ni 
cakava na kenai valavala dina mai na dua na 
gauna balavu. 

6. Era sa qai cici yani vakatotolo na dau kau i 
tukutuku ki na veivanua taucoko e Isireli kei Juta 
ni ra kauta nai vola mai vua na tui kei ira na 
veiliutaki, ka vosa me vaka nai vakaro ni tui: 
“Kemuni na luve i Isireli, mo ni lesu vei Jiova na 
Kalou i Eparama, Aisake, kei Isireli, ena qai lesu 
mai vei kemuni nai vovo vei ira sa dro bula mai na 
ligadra na tui Asiria. 

7. “Mo ni kakua ni vakataki ira na tamamuni kei 
ira na tacimuni, o ira oqo sa talaidredre vei Jiova 
na Kalou ni nodra qase, ka sa soli ira o Koya me ra 
vakaloloma me vaka o ni sa raica. 

8. “Mo ni kakua ni vakalomagatataki kemuni, 
me vakataki ira na nomuni qase, ia mo ni soli 
kemuni ga vei Jiova ka curu yani ki na Nona Vale 
Tabu, sa vakatabuya o Koya me sega ni mudu, ka 
qaravi Jiova na nomuni Kalou, me na lako tani 
kina vei kemuni na Nona cudru waqawaga. 

9. “Kevaka o ni sa lesu tale vei Jiova, o ira na 
luvemuni kei ira na makubumuni era sa kune 
loloma mai vei ira sa kauti ira vakavesu, me rawa 
ni ra na lesu tale mai ki na vanua oqo, ni sa rui 
yalololoma ka dauloloma o Jiova na nomuni 
Kalou, ka na sega ni vagolea tani na Matana mai 
vei kemuni kevaka o ni sa lesu tale vua.” 

10. Era sa lako yani na dau tukutuku ki na 
veikoro kece e Ifereimi kei Manasa me yaco sara i 
Sevuloni; ia era sa dredrevaki ira ka vakalialiai ira. 
11. la eso mai Esa, Manasa, kei Sevuloni era 
vakamalumalumutaki ira ka ra lako mai ki 
Jerusalemi. 

12. Na Ligai Jiova talega sa tiko e Juta me solia vei 
ira na yalovata me ra muria nai vakaro ni tui kei 
ira na veiliutaki, me vaka na vosa ni kalou. 

13. la oqo sa lewe levu sara na tamata, sa dua nai 
sogosogo levu, era sa soqoni mai Jerusalemi me ra 
maroroya na kana vata ni Madrai sega ni vakai 
vakatubu (sega ni vakaleveni) e nai karua ni vula. 
14. Era sa tucake ka basuraka nai cabocabo ni soro 
kecega sa tu e Jerusalemi, ka kauta tani kecega nai 
cabocabo ni ka boi vinaka ka viritaka yani kina 
wai mai Kitironi. 

15. Era sa vakamatea na lami ni Lako Sivia e nai 
ka tinikava ni siga ni karua ni vula. o ira na bete 
kei ira ma Livai era sa madua, ka a ra sa 
vakasavasavataki ira, ka ra sa kauta mai nai soro 
kama ki na vale i Jiova. 

16. Era sa tu ena nodra i tutu me vaka na kenai 
vakarau, me vaka na Lewa i Mosese na tamata ni 
Kalou; era sa kureitaka na dra o ira na bete e na 
nodra taura mai na ligadra na Livai. 

17. Ni levu vei ira e nai soqosoqo era se bera ni 
vakasavasavataki ira, oqo era sa liutaka kina na 
kena vakamatei na Lami ni Lako Sivia o ira na 


Livai ena vukudra kecega na sega ni savasava, me 
ra vakasavasavataki kina vei Jiova. 

18. E dua nai wase levu ni tamata mai vei ira na 
Ifereimi, Manasa, Isakari, kei Sevuloni era se bera 
ni vakasavasavataki ira, ia era sa kania ga na Lako 
Sivia ka sega ni vaka na ka e volai. la sa masulaki 
ira o Esekaia, ka vaka, “Me vakarautaka na Turaga 
vinaka o Jiova na veisorosorovi vei ira vakayadua 
oqo 

19. “O koya sa vakarautaka na yalona me 
vakasaqara na Kalou, o Jiova na Kalou ni nodra 
qase, e dina ga ni se sega ni savasava me vaka na 
veivakasavasavataki ni vale tabu.” 

20. Sa rogoci Esekaia o Jiova, ka vakabulai ira na 
tamata. 

21. O ira kece na luve i Isireli era sa tiko e 
Jerusalemi, era sa vakaitavi e na magiti ni 
Kanavata ni Madrai Sega ni Vakaleveni me vitu na 
siga, e na marau levu; o ira na Livai kei ira na bete, 
era sa vakacerecerei Jiova e na veisiga ka ra sa 
lagasere vei Jiova e na kena vakayagataki nai yaya 
ni vakatagi rogo levu. 

22. Sa solia na veivakauqeti o Esekaia vei ira na 
Livai ka era sa dau vakavulica na veikilai vinaka i 
Jiova; era sa kana e na solevu taucoko me vitu na 
siga, ka vakacabora nai soro ni veivinakati ka 
vakatutusa tiko vei Jiova na Kalou ni nodra qase. 
23. Era sa duavata nai soqosoqo kece me toso na 
solevu oqo me vitu tale na siga, ka era sa tosoya 
me vitu tale na siga ena marau levu. 

24. O Esekaia na tui Juta sa solia vei ira nai 
soqosoqo levu e dua na udolu na bulumakau 
yadru, vitu na udolu na sipi, ka ra sa solia nai 
liuliu e dua na udolu na bulumakau yadru, kei na 
tini na udolu na sipi; e dua nai wase levu ni bete 
era sa vakasavasavataki ira. 

25. Era sa mamarau nai soqosoqo taucoko e Juta, 
o ira talega na bete kei na Livai, o ira kece nai 
soqosoqo era sa lako mai Isireli, o ira na vulagi era 
tiko e Isireli kei ira kece era tiko e Juta. 

26. Sa qai yaco e dua na reki levu e Jerusalemi, 
mai na gauna i Solomoni na luve i Tevita, na tui 
Isireli, e sega ni yaco tale e dua na ka me vakaoqo 
e Jerusalemi. 

27. O ira na bete, na Livai, era sa qai tucake ka 
vosa vakalouvinakataki ira na tamata, ka sa rogoci 
na domodra; kei na nodra masu sa lako cake mai 
ki na Nonai tikotiko lagilagi, ki lomalagi. 


Na Veisau Vovou Mai Vei Esekaia 


31. Ni sa oti kece na veika oqo, era sa lako 


kecega na Isireli era a tiko e kea ki na veikoro 
kecega e Juta ka vorovorolaka nai cabocabo ni 
soro, era taya sobu na vei matakau kau, ka 
vakarusa na veitikina cecere kei na kenai cabocabo 
ni soro — e Juta taucoko, Penijamini, Ifereimi, 
Manasa — me yacova ni ra sa vakarusai kece sara. 
Era sa qai dui suka lesu tale na luve i Isireli kecega 
ki na nodra veikoro, na tamata yadua ki na nonai 
votavota. 

2. O Esekaia sa digitaki ira na dui mata bete kei 
na Livai me vaka na nodra dui wasewase na 
tamata yadua ki na nonai tavi, na bete kei na Livai 


e na vuku ni soro kama, kei nai soro ni 
veivinakati, me ra veiqaravi, me ra 
vakavinavinaka, ka vakacerecerei Jiova e na 


matamata ni tikotiko i Jiova. 

3. Sa vakarautaka talega na tui e dua nai 
wasewase ni nonai yau me ka ni soro kama, me 
baleta nai soro kama ni mataka kei nai soro kama 
ni yakavi, nai soro kama ni Siga ni Vakacecegu kei 
na vula vou kei na vei solevu tale sa volai e nai 
vola ni Vunau i Jiova. 

4. Sa vakaroti ira talega na tamata era tiko e 
Jerusalemi me ra kauta mai nai katini me ra tokoni 
kina na bete kei na Livai, me ra na vakadetaki ira 
tikoga ki nai Vunau i Jiova. 

5. Ena gauna ga sa tarai ira yani kina na luve i 
Isireli kei Juta nai vakaro oqo, era sa kauta mai 
vakalevu nai sevu ni vuata kecega, nai sevu ni 
waini, waiwai, nai sevu ni de-ni-o ni kei na veika 
kecega sa solia mai na vanua, ka ra sa kauta mai 
vakalevu nai katini ni veika kecega. 

6. Oira na luve i Isireli kei Juta, o ira sa tiko e na 
veikoro e Juta, era sa kauta mai nai katini ni 
bulumakau kei na sipi, nai katini ni veika tabu sa 
vakatabui me nei Jiova na nodra Kalou ka sa cere 
tu na kenai binibini. 

7. E nai katolu ni vula, era sa tekivu binia vata, 
ka taura e va na vula na kena caka tiko na 
cakacaka oqo. 

8. Ni sa lako mai o Esekaia kei ira na veiliutaki 
ka raica na veika sa bini tu oqo, era sa 
vakacerecerei Jiova ka vakalouvinakataki ira na 
Nona tamata na Isireli. 

9. Sa qai tarogi ira na bete kei na Livai o Esekaia 
na tui me baleta na veika sa bini tu oqo. 

10. la o Asaraia na bete, mai na vale i Setoki, sa 
sauma mai ka vaka, “Me tekivu mai na gauna era 
sa kauta mai kina na tamata nai soro (solisoli) ki 
na vale i Jiova, sa qai levu na keimami kakana ka 
levu talega e vo, ni sa vakalouvinakataki ira na 
Nona tamata o Jiova; ka sa ka levu na ka sa vo tu 
oqo.” 

11. Sa vakaroti ira na tamata o Esekaia me 
vakarautaki na veitikina e na vale i Jiova, ka ra sa 
vakarautaka. 

12. Era sa kauta mai e na yalodina na nodra i soro, 
nai katini, kei na veika kece sa vakacabori; o 
Kononaia na Livai sa nodra i liuliu, kei Simei na 
tacina sa taravi koya. 

13. O Jeieli, Amasaia, Neaci, Asaeli, Jerimoce, 
Josevate, Ilieli, Isimakaia, Meaci, kei Venaia era sa 
vakaraica na veika oqo e na ligai Kononaia kei 
Simei na tacina, e nai vakaroi Esekaia na tui kei 
Asaraia nai liuliu e na vale ni Kalou. 

14. O Koa na luve i Imina na Livai, nai vakatawa 
ni Matamata e na Tokalau, sa vakaraica na soli ka 
ni loloma vei Jiova, na kena wasei nai solisoli vei 
Jiova kei na veika e tabu sara. 


15. Sa tiko e rukuna o Iteni, o Miniamini, Josua, 
Semaia, Amaraia, kei Sekanaia, o iratou na nonai 
vukevuke yalodina e na veikoro ni bete, me ra dau 
wasea nai votavota vei ira na tacidra e na nodra 
dui wasewase, vei ira na lelevu kei ira na lalai. 

16. E yasadra na tagane mai na yabaki tolu me 
yacovi ira sara sa volai na yacadra e nai vola ni 
kawabula, era sa wasea vei ira yadua era curuma 
yani na vale i Jiova na kedra i votavota ni veisiga e 
na vuku ni nodra veigaravi, e na nodra dui 
wasewase, 

17. kei ira talega na bete era sa volai e na nodra 
dui vola ni kawa me vaka na vuvale i tamadra, kei 
ira na Livai era sa yabaki ruasagavulu ka lako cake 
ka me vaka na nodra cakacaka, e na nodra dui 
wasewase, 

18. kei ira kece sa volai e nai vola ni kawa -- na 
nodra lalai kei na dui watidra, na luvedra tagane 
kei na luvedra yalewa, na nodra i wasewase 
taucoko -- e na nodra yalodina, era sa tawasei ira 
me ra ka tabu sara. 

19. Vei ira talega na luve i Eroni na bete, era sa 
tiko e na vanua mai na nodra veikoro, e na veikoro 
yadua, sa tu kina o ira sa digitaki na yacadra ka 
lesi me ra dau wasea nai votavota, vei ira na 
tagane kece era bete kei ira kecega na Livai sa tu 
na yacadra e nai vola ni kawa. 

20. Sa cakava oqo o Esekaia e Juta taucoko, ka sa 
cakava na veika e vinaka, e dodonu ka dina e na 
mata i Jiova na nona Kalou. 

21. E na cakacaka kecega sa tekivuna e na kena 
qaravi na vale ni Kalou, e nai vunau kei nai 
vakaro, me vakasagara na Nona Kalou, e cakava e 
na yalona taucoko. Sa tamata yaco kina o koya. 


Sa Yalo Levu O Senikarivi Vei Jiova 


32. Ni sa oti na cakacaka ni yalodina, o 


Senarivi na tui Asiria, sa lako mai ka curumi Juta; 
sa mai tuvai valu vei ira na veikoro vakabai ni 
valu kaukauwa, e na vakanananu ni na rawai ira 
me ra nona. 

2. Ni sa raica o Esekaia ni sa lako mai o 
Senikarivi, ka sa nakita talega me mai valuti 
Jerusalemi, 

3. Sa qai veivosaki kei ira na nona veiliutaki kei 
ira talega na nona kavetani ni valu me ra tarova na 
wai mai na kenai drodrodro e na taudaku ni koro; 
ka ra sa vukei koya. 

4. Fra sa soqoni mai na tamata era a tarova na 
drodro ni wai e na vanua taucoko, ka tukuna, “Na 
cava me ra na lako mai kina na tui Asiria ka raica 
ni sa levu tu na wai?” 

5. Sa vakaukauwataki koya o Esekaia, sa tara 
cake na bai kecega sa basuki sobu, vakaduria cake 
ki na veivale cecere, ka tara tale e dua na bai ni 
koro e taudaku; sa vakavinakataki Milo talega e na 
Koro i Tevita, ka bulia e levu sara nai yaragi kei 
nai sasabai. 

6. Sa wasewasei ira na kavetani ni valu vei ira na 

tamata ka kauti ira mai ki na rara ni koro ka 
vakayalogaqgataki ira, ka vaka, 

7. “Mo ni kaukauwa ka gaga, mo ni kakua ni 
rere se yalolailai e na matana na tui Asiria kei ira 
na nonai lawalawa, ni sa levu e tiko kei keda mai 
vei ira sa tiko kei koya. 

8. “Etu vata kei koya na mataivalu yago walega; 
ia vei keda o Jiova na noda Kalou, me vukei keda 


ka me vala ena vukuda.” Fra sa qai 
vakaukauwataki na tamata e na vosa i Esekaia na 
tui Juta. 


9. Nisa oti oqo, o Senikarivi na tui Asiria sa tala 
yani eso na nona tamata ki Jerusalemi (ia o koya 
kei na nona mataivalu kece era sa tuvai valu vei 
Lakisi), vei Esekaia na tui Juta, vei ira kece talega 
na Juta era sa tiko mai Jerusalemi, ka tukuna, 

10. “Sa tukuna vakaogo o Senikarivi na tui Asiria: 
“O vakararavi beka ki na cava mo tiko voli kina 
vakaivalu e Jerusalemi? 

11. Sa vakauqeti kemuni beka o Esekaia mo ni 
mate e na viakana kei na viagunu, ni tukuna, “O 
Jiova na noda Kalou e na vakabulai keda mai na 
ligana na tui Asiria”? 

12. ʻE sega beka ni o Esekaia vata ga oqo sa 
basuraka na Nona veitikina cecere kei na Nonai 
cabocabo ni soro, ka vakaroti Juta kei Jerusalemi, 
ka vaka, “Mo ni veigaravi e na dua ga nai 
cabocabo ni soro ka vakama kina na ka boi 
vinaka”? 

13. “O ni sega beka ni kila na veika au a cakava 
kei ira na tamaqu ki na veivanua kecega oqo? Era 
sa bau rawata li na kalou ni veivanua oqori me ra 
sereka na nodra veivanua mai na ligaqu? 

14. ʻO cei na kalou ni veivanua kecega oqori ka sa 
vakadruka vakaca oti o ira na tamaqu me rawa ni 
vakabulai ira na nona tamata mai na ligaqu? 

15. ʻO koya oqo me kakua ni vakaisini kemuni se 
vakauqeti kemuni vakaoqo o Esekaia, ni kakua ni 
vakabauti koya, ni sega ni dua na kalou ni 
veivanua se matanitu me rawa ni sereki ira na 
nona tamata mai na ligaqu se ligadra na tamaqu. E 
vakacava na lailai ni Nona rawa ni vakabulai 
kemuni na nomuni Kalou mai na ligaqu?”” 

16. O ira na tamata era sa vosavakacacataka 
vakalevu na Kalou o Jiova kei na Nona tamata o 
Esekaia. 

17. Sa vola talega o koya nai vola me veicoqacoga 
kei Jiova na Kalou ni Isireli, ka vosavakacacataki 
Koya, ka vaka, “Me vaka ni ra sega ni rawata na 
kalou ni veimatanitu ni veivanua tale eso me 
sereki ira na nodra tamata mai na ligaqu, sa 
vakakina na Kalou nei Esekaia, ni na sega ni rawa 
ni vakabulai ira na Nona tamata mai na ligaqu.” 
18. Era sa qai kaci yani vakadomoilevu e na vosa 
vaka-Iperiu vei ira na tamata e Jerusalemi ka ra tu 
e na bai ni koro, me vakarerei ira ka vakaleqai ira, 
me rawa ni ra taura kina na koro. 

19. Era sa vosavakacacataka na Kalou i 
Jerusalemi, me vaka vei ira na veikalou ni tamata e 
vuravura - na cakacaka ni liga ni tamata. 


Sa Vakadrukai Ka Vakamatei O Senikarivi 

20. Ena vuku ni ka oqo o Esekaia na tui kei Aisea 
na parofita, na luvei Emosi, e rau sa masu ka tagi 
cake kina ki lomalagi. 

21. O Jiova sa qai tala mai na Nona agilosi o koya 
sa vakamatei ira yadua na tamata gaga, nai liuliu, 
kei ira na kavetani e na veivale laca nei tui Asiria. 
Sa mani lesu o koya e na madua levu ki na nona 
vanua. Ni sa lako o koya ki na vale ni nona kalou, 
eso vei ira na nona kawa era sa vakamatei koya 
mai kea e nai seleiwau. 

22. O Jiova sa vakabulai Esekaia kei ira mai 
Jerusalemi mai na ligai Senikarivi na tui Asiria, kei 
na ligadra tale eso, ka sa liutaki ira e na veiyasana 
kecega. 

23. Era lewe levu era sa kauta nai solisoli loloma 
vei Jiova ki Jerusalemi, ka solia vei Esekaia na tui 
Juta, me laveti cake kina o koya e na matadra 
kecega na veimatanitu e na gauna o ya. 


Sa Vakamalumalumutaki Koya O Esekaia 

24. Ena dua na siga o ya sa tauvimate o Esekaia 
ka voleka sara ni mate, ka sa masu vei Jiova; ka sa 
vosa vua O Koya ka vakaraitaka vua e dua nai 
vakatakilakila. 

25. la o Esekaia e a sega ni sauma me vaka na 
veitotaki e a caka vua, ena vuku ni sa 
vakalevulevui koya e yalona; o koya ogo sa toso 
vakavoleka mai kina vei koya kei Jerusalemi na 
veicudruvi. 

26. Sa qai vakamalumalumutaki koya o Esekaia 
mai na dokadoka ni yalona, o koya kei ira kecega 
era tiko e Jerusalemi, me kakua kina ni yacovi ira 
na cudru i Jiova e na veisiga i Esekaia. 


Nai Yau Kei Na Dokai Nei Esekaia 

27. Sa levu sara na dokai kei nai yau nei Esekaia. 
Sa cakava vei koya na lololo ni siliva, ni koula, na 
lololo ni veivatu talei, na veikaboivinaka, nai 
sasabai kei na veika kecega e taleitaki. 

28. Sa cakava talega na lololo ni vuata sa 
tamusuki mai, na lololo ni waini kei na waiwai, 
na bai ni manumanu susu kecega kei na vanua me 
ra susugi kina na manumanu. 

29. Sa vakarautaka talega na veico vei koya sa tu 
talega vua na veimanumanu sa levu sara; ni sa 
solia vua o Jiova na veika me taukena sa levu sara. 
30. O Esekaia vata ga oqo, sa tarova na drodro ni 
wai mai Kioni ka vagolea kece na wai ena dua na 
qara me curu yani kina loma ni Koro i Tevita ena 
yasana kina. Sa tamata yaco sara o Esekaia ena 
nona cakacaka. 

31. la, me baleta na mata, nodra na turaga ni 
Papiloni, o koya sa talai mai me vakataroga na 
veika lelevu sa cakava o koya ena vanua, Na 
Kalou sa yali mai vua me vakatovolei koya - me 
kila kina na veika kece sa tu e lomana. 


Na Mate Nei Esekaia 
32. Na vo ni veika kece sa cakava o Esekaia kei na 
nona vinaka kece, era sa volai ena raivotu nei 

Aisea na parofita, na luvei Emosi kei na kedra i 
vola na tui e Juta kei Isireli. 

33. Sa vakacegu o Esekaia vata kei ira na tamana 
ka era sa buluti koya ena tikina e cake ni nodra i 
bulubulu na luvei Tevita. O ira kece na Juta kei ira 
mai Jerusalemi era sa doka ka vakarokorokotaka 
na nona mate. Sa tui o Manasa na luvena me kena 
i sosomi. 


Sa Lewa E Juta O Manasa 


33. E se qai yabaki tinikarua ga o Manasa ena 


gauna sa tui kina. Sa lewa tiko me yabaki 
limasagavulukalima e Jerusalemi. 

2. Sa cakava na ka ca ena mata i Jiova, me vaka 
na nodra i valavala na veimatanitu sa vakasavi ira 
o Jiova mai na matadra na luvei Isireli. 

3. Sa tara cake tale na veitikina cecere e se qai 
basuka sobu ga o Esekaia na tamana, sa tara cake 
na i cabocabo ni soro vei Peali, ka vakaduria tale 
na Kalou matakau, sa lotu talega kina kalokalo ni 
lomalagi ka qaravi ira. 

4. Sa tara talega o koya, na i cabocabo ni soro ena 
vale i Jiova, o koya e a tukuna kina o Jiova, “Me 
tiko e Jerusalemi na yacaqu me sega ni mudu.” 

5. Sa tara na i cabocabo ni soro vei ira na veika 
buli ni lomalagi, ena rua nai wasewase ena vale i 
Jiova. 

6. Sa vakavuna talega vua na luvena me lako 
curuma na buka waqa ena Buca nei Luvei Inomi, 
sa daurairai, sa dauvakatevoro, dauvakacuru, sa 
taroga nai vakasala vakatevoro ka vakataroga na 
veiyalo. Sa cakava na veika ca lelevu me 
vakacudrui Jiova kina. 

7. Sa yaco sara ena nona vakaduria e dua na 
kalou bulumakau matakau, sa cakava oqo ena vale 
ni Kalou, ena vanua sa vosa kina na Kalou vei 
Tevita kei Solomoni na luvena ka vaka: “Ena vale 
oqo kei Jerusalemi o koya Au sa digitaka mai e 
Isireli taucoko, me'u biuta kina na yacaqu me sega 
ni mudu; 

8. “Au na sega ni kauta tani na yacai Isireli mai 
na vanua au sa digitaka vei tamadra -- kevaka 
walega era sa qarauna na nodra maroroya na 
veika Au sa vakarota vei ira, me vaka nai vunau, 
nai lesilesi kei nai vakaro ena ligai Mosese.” 

9. O Manasa sa bacani ira na Juta kei ira sa tiko e 
Jerusalemi me ra cakava vaka levu na veika e ca 
sara, mai vei ira na veimatanitu - O ira sa 
vakarusai ira o Jiova ena matadra na luvei Isireli. 


Sa Veivutuni O Manasa Ka Sa Vakatikori Lesu 
Tale 

10. O Jiova sa vosa vei Manasa kei ira na nona 
tamata, ia, era sa sega ni via vakarorogo. 

11. Ogo sa kauta mai kina vei ira o Jiova nai valu 
nei tui Asiria, o koya sa tauri Manasa, ka vesuki 
koya ka kauti koya sara i Papiloni. 

12. Ni sa vakararawataki tiko sa nanumi Jiova na 
Kalou, sa vakamalumalumutaki koya vakalevu 
sara ena matai Jiova na Kalou ni nodra qase, 


13. ka masu vei koya; sa rogoci koya o Jiova ka 
sauma na nona masu, ka kauti koya lesu tale mai i 
Jerusalemi ki na nona matanitu. Sa qai kila o 
Manasa ni sa Kalou o Jiova. 

14. Sa tara o Manasa na bai ni koro mai na yasana 
vakara ni koroi Tevita e Kioni mai na buca ena i 
curucuru, na Matamata ni Ika; ka voleka e Ofeli, 
ka sa vakaceceretaka sara. Sa biuti ira na 
turaganivalu ena veikoro ni vale kece e Juta. 

15. Sa kauta laivi na vei Kalou tani kei na 
matakau mai na vale i Jiova kei na veicabocabo ni 
soro kece mai na ulunivanua ni vale i Jiova kei 
Jerusalemi talega, ka sa kauta tani sara mai na 
koro. 

16. Sa vakavinakataka na i cabocabo ni soro i 
Jiova, sa vakacabora nai soro i Jiova, sa 
vakacabora nai soro ni veivinakati kei na i soro ni 
vakavinavinaka. ka sa vakaroti Juta me ra qaravi 
Jiova na Kalou ni Isireli. 

17. la na tamata era se vakacaboi soro tikoga ena 
veitikina cecere, ia ki vei Jiova ga na Kalou ni 
Isireli. 


Na Mate Nei Manasa 

18. Na vo ni veika sa cakava o Manasa, na nona 
masu vei Jiova kei na nodra vosa na daurai era sa 
dau vosa vua e na yaca i Jiova na Kalou ri Isireli, 
era sa volai ena kedra i vola na tui Isireli. 

19. Na nona masu talega kei na Nona ciqoma na 
Kalou na nona kerekere, kei na nonai valavala ca 
kei na caka cala kecega, kei na veivanua sa tara 
kina o koya na veitikina cecere ka biuta kina nai 
vakatakarakara kau kei na matakau ceuceu, ni se 
bera ni vakamaluimalumutaki, e dina era sa volai 
vata kei na veivosa i Osai. 

20. Sa vakacegu o Manasa vata kei ira na nona 
qase, ka ra sa buluti koya e na nona vale. Sa qai tui 
o Amoni na luvena me kenai sosomi. 


Sa Lewa O Amoni Ka Sa Mate Tale 

21. Sa yabaki ruasagavulu ka rua o Amoni e na 
gauna sa tui kina, ka sa lewa me rua na yabaki e 
Jerusalemi. 

22. Sa cakava na veika ca e na mata i Jiova, me 
vaka sa cakava o Manasa na tamana, ni sa 
vakacabora nai soro ki na matakau ceuceu kecega 
ea cakava o tamana, ka qaravi ira. 

23. Sa sega ni via vakamalumalumutaki koya vei 
Jiova, me vakataki Manasa na tamana e na nona a 
vakamalumalumutaki koya, ia o Amoni sa cakava 
na caka cala vakaveitarataravi e na veisiga. 

24. Fra sa buki veretaki koya na nona tamata, ka 
vakamatei koya e na nona vale dina ga. 

25. O ira na tamata e na vanua, era sa vakamatei 
ira kecega era sa buki veretaki Amoni na tui. Era 
sa qai buli Josaia na luvena me tui, me kenai 
sosomi. 


Sa Lewa E Juta O Josaia 


34. 


E se qai yabaki walu o Josaia, sa buli me 

tui, ka sa lewa me tolusagavulukadua na yabaki e 
Jerusalemi. 

2. Sa cakava na veika e dodonu ena mata i Jiova 
ka sa muria na sala i Tevita na tamana, ka sa sega 
ni lako tani mai kina, se ki nai matau se ki nai 
mawi. 

3. Ena i kawalu ni yabaki ni nona lewa, ni se 
gone tiko ga o Josaia, sa vakatekivu me 
vakasaqara na Kalou i Tevita na tamana, e nai ka 
tinikarua ni yabaki ni nona lewa, sa kauta tani na 
veitikina cecere e Juta kei Jerusalemi, na matakau 
kau, na matakau ceuti kei na veimatakau tale eso. 
4. Fra sa basuraka talega nai cabocabo ni soro 
nei Peali e matana, kei na veicabocabo ni veika 
boivinaka era toka e cake, sa talaraki sobu talega, 
na matakau kau sa basuraki vakalalai sara ka qai 
kaburaki yani ena nodra i bulubulu o ira sa dau 
cuva vei ira me vaka na kuvu ni varovaro ni kau. 
5. Sa vakamai talega na suidra na kena bete ena 
nodra i cabocabo ni soro, ka sa vakasavasavataki 
Juta kei Jerusalemi 

6. Sa cakava talega vakakina ena veikoro nei 
Manasa, Ifereimi, Simione, me yaco sara i 
Navitalai kei na vanua vakavolivolita e nai matau 
ni ta kau. 

7. Ni sa taya sobu na vei cabocabo ni soro kei na 
kena matakau kau ka vorovorolaka me kuvu sara, 
nai cabocabo talega ni ka boivinaka ena vanua 
taucoko e Isireli, sa qai lesu tale ki Jerusalemi. 


Sa Kunea O Ilikaia Nai Vola Ni Vunau 

8. Enai katinikawalu ni yabaki ni nona lewa, ena 
gauna sa vakasavasavataka oti kina na vanua kei 
na vale ni soro, sa talai Sefani na luvei Asalaia, 
Maesaia na kovana ni koro, kei Joa na luvei Joasi 
ka daumaroroya na i tukutuku (vunivola) me 
ratou vakavinakataka na vale i Jiova na Kalou. 

9. Ni ratou sa lako mai vei Ilikaia na bete levu, e 
ratou sa solia nai lavo sa dau kau mai ki na vale ni 
Kalou, sa dau soqona mai o ira na Livai mai na 
ligadra na Manasa kei Ifereimi, kei ira kece na vo 
ni Isireli mai Juta kei Penijamini ka era sa kauta 
lesu mai ki Jerusalemi. 

10. Ni ra sa biuta oqo kina ligadra na 
daucakacaka era sa dauvakaraica na vale i Jiova, o 
ira oqo, era sa solia yani vei ira na cakacaka, o ira 
sa cakava na cakacaka ni vakavinakataki ni vale i 
Jiova ena kena vakavoutaki. 

11. Era sa solia vei ira na kena matai me ra volia 
na vatu kei na kau me taura vata na vale kei na 
kena buturara - era a vakacacana na vei tui e liu 
kei Juta. 

12. Era sa cakava ena yalodina na cakacaka o ira 
na tamata. O ira na dauraicakacaka oqo, o Jaeci, o 
Opetaia na livai na luvai Merari o Sakaraia kei 
Mesulame na luvei Koata, me rau daunivakaraica 
na cakacaka. Na kena vo vei ira na Livai, era sa 
kena dau ni vakayagataka na i yaya ni qiriqiri, 

13. era sa tu me veivuke ena kena colati nai 
colacola ka dauvakaraica na veicakacaka kecega sa 
caka tiko, ka so talega vei ira na Livai era sa 


daunivolatabu, era dauveiqaravi vakaiwasewase, 
ka dauvakatawa ni matamata. 

14. Ni ra sa kauta mai nai lavo, ena kena kau tani 
mai na vale i Jiova, o Ilikaia na bete levu sa kunea 
nai Vola ni Vunau nei Jiova, e a solia mai o 
Mosese. 

15. O Ilikaia sa sauma ka tukuna vei Sefani na 
daunivolatabu, “Au sa kunea nai Vola ni Vunau 
ena vale i Jiova.” Sa solia nai vola o Ilikaia vei 
Sefani na daunivunau (vola tabu) 

16. Sa kauta o Sefani nai vola vua na tui, ka kauta 
talega mai na nona vosa na tui ka vaka: “Na veika 
kecega sa tukuni vei ira na nomuni tamata, era sa 
cakava ga. 

17. “Era sa soqona mai nai lavo sa kune ena vale i 
Jiova, ka soli yani vei ira na dauraica na cakacaka 
kei ira sa cakacaka.” 

18. O Sefani na daunivolatabu sa tukuna vua na 
tui ka vaka: “O Ilikaia na bete sa solia vei au e dua 
nai vola.” Sa qai wilika nai vola o Sefani vua na 
tul. 

19. Ena gauna sa rogoca kina na vosa ni vunau na 
tui - sa basuraka na nona i sulu. 

20. Sa vakaroti Ilikaia, Aikami na luvei Sefani, 
Abigoni na luvei Maika, o Sefani na 
daunivolatabu kei Esaia na dauveigaravi, na tui ka 
vaka, 

21. “Dou lako ka vakatarogi Jiova ena vukuqu, 
kei ira sa vo mai Isireli kei Juta me baleta na vosa 
ni vola sa qai kune; ni sa levu na cudru katakata i 
Jiova sa sovaraki vei keda - baleta ni o ira na 
tamada era sa sega ni maroroya na vosa i Jiova, 
me ra cakava me vaka sa volai ena i vola.” 

22. O Ilikaia kei ira sa digitaki ira oti na tui era sa 
lako vei Aluda na parofita yalewa, na wati Salumi 
na luvei Toka, o koya sa dau raica na i sulu. (E 
tiko mai Jerusalemi ena Karua ni Tikina). Era sa 
vosa vua ena vuku ni veika oqo. 

23. Sa sauma mai vei ira na parofita yalewa ka 
vaka: “Sa tukuna vaka oqo o Jiova na Kalou e 
Isireli, ‘Tukuna vua na tamata sa talai kemudou 
mai vei au, 

24. “Sa tukuna vakaoqo o Jiova: ‘Raica au na 
kauta mai na dredre ni bula ki na vanua oqo kei 
ira sa tiko kina, na veirukaki kece sa volai ena i 
vola oqo, o koya o sa wilika ena mata ni tui Juta, 
25. ‘Baleta ni ra sa biuti au ka vakama na veika 
boivinaka ki vei ira na kalou tani, me ra 
vakacudrui au kina me'u cudru ena vuku ni 
cakacaka kece ni ligadra. O koya oqo au na 
sovaraka na noqu cudru kece ena vanua oqo ka 
sega ni vakavotaka.””” 

26. “Vua na tui Juta, o koya sa talai kemudou mai 
vei au, me vakatarogi Jiova, mo dou vosa vaka 
oqo vua, ‘Sa tukuna vakaogo o Jiova na Kalou ni 
Isireli: “Me vaka na vosa o sa rogoca — 

27. “Baleta ni sa rui malumu na yalomu ka o sa 
vakamalumalumutaki iko vei Jiova na Kalou ena 
gauna o sa rogoca kina na vosa me baleta na 
vanua oqo kei ira na  lewena o sa 
vakamalumalumutaki iko kina ka basuraka na 

nomu i sulu ka tagi e mataqu, Au sa rogoci iko 
vakatalega kina,” sa tukuna o Jiova. 

28. “lo, au na kauti iko vei ira na tamamu, ka o na 
lako ki nai bulubulu ena vakacegu, na matamu 
ena sega ni raica na veika ca kece ogo, o koya au 
na kauta mai kina na vanua oqo kei ira kece na 
lewena.” Era sa kauta lesu mai na vosa vua na tui. 


O Josaia Sa Vakatikora Lesu Na Lotu Dina 

29. Sa talatala na tui me ra vakasoqoni kece mai 
na qase e Juta i Jerusalemi. 

30. Sa lako cake na tui ki na vale i Jiova kei ira 
kece na tagane e Juta kei ira sa tiko e Jerusalemi — 
O ira na bete kei na Livai, o ira na lelevu kei ira na 
lalai; ka sa wilika ena nodra vakarorogo tu na 
tamata na vosa ni Vola ni Veiyalayalati e a kune 
ena loma ni vale i Jiova. 

31. Sa tucake tu na tui ena nona i tutu ka cakava 
na yalayala ena mata i Jiova, o ya, me muri Jiova 
ka maroroya na Nona i vakaro kei na Nona i 
tukutuku kei na Nona i lesilesi ena yalona taucoko 
kei na lomana taucoko me cakava na vosa ni vola 
ni veiyalayalati sa volai ena i vola. 

32. Sa cakava vei ira kecega sa tiko e Jerusalemi 
kei Penijamini me ra tu ena veika o ya. O ira sa 
tiko e Jerusalemi era sa cakava me vaka na 
veiyalayalati ni Kalou, na Kalou ni nodra qase. 

33. O Josaia na tui, sa kauta tani na veika caca 
kece ena vanua sa nodra na luvei Isireli, ka cakava 
vei ira kecega sa tiko e Isireli me ra qaravi Jiova 
vakavinaka na nodra Kalou, ena gauna taucoko sa 
sega ni lako tani mai na nona muri Jiova na Kalou 
ni nona qase. 


Sa Maroroya Na Lako Sivia O Josaia 


35. Sa cakava na kanavata ni Lako Sivia i 


Jiova o Josaia na tui e Jerusalemi, era sa vakamatea 
kina na lami ni lako sivia ena i katinikava ni siga 
ni matai ni vula. 

2. Sa vakatikori ira na bete ena nodra i tavi ka 
vakaugeti ira ena vuku ni veiqaravi ena vale i 
Jiova. 

3. Sa tukuna talega vei ira na Livai na 
dauniveivakavulici vei ira na Isireli, “O ira sa 
tawasei vei Jiova, ni biuta na kato tabu ena vale sa 
tara o Solomoni na luvei Tevita na tui Isireli. Me 
kakua ni ka ni oca tale ki na domomuni. Mo ni 
qaravi Jiova na nomuni Kalou kei ira na Nona 
tamata na Isireli. 

4. “Mo ni vakavakarautaki kemuni me vaka na 
dui vuvale nei tamamuni, me vakatalega na 
nomuni dui wasewase, me vakamuria nai 
dusidusi volai nei Tevita na tui Isireli kei nai 
dusidusi volai nei Solomoni na luvena. 

5. “Ka tucake ena tikina tabu me vaka nai 
wasewase ni vale nei tamadra o ira na dauveivuke 
na tacimuni, me vaka talega nai wasewase ni vale 
nei tamadra na Livai. 

6. “Ni vakamatea nai soro ni lako sivia ka 
vakasavasavataki kemuni ka vakarautaka vei ira 


na tacimuni, me ra cakava kina me vaka na vosa i 
Jiova ena ligai Mosese.” 

7. O Josaia na tui, sa solia vei ira na dauveivuke 
na lami kei na me gone mai na qeleni manumanu, 
me ka ni lako sivia kece , me nodra i soro o ira 
kece era tiko. E tolusagavulu kece na udolu kei na 
tolu na udolu na bulumakau, oqo kece mai na 
veika e taukena na tui. 

8. O ira na nona veiliutaki era sa solia 
vakayalovinaka vei ira na tamata, vei ira na bete, 
vei ira talega na Livai. O Ilikaia o Sakaraia kei 
Jeieli na veiliutaki ena vale i Jiova, era sa solia vei 
ira na bete nai soro ni lako sivia e rua na udolu 
ono na drau na manumanu kei na tolu na drau na 
bulumakau; 

9. O Konanaia kei ira talega na tacina, o Semaia, 
o Necanili, o Asabaia, o Jeieli kei Josafati, na nodra 
i liuliu na Livai, era sa solia vei ira na Livai mei 
soro ni lako sivia e lima na udolu na manumanu 
kei na lima na drau na bulumakau. 

10. Sa vakarautaki na veiqaravi, era sa tu na bete 
ena nodra i tutu kei ira na Livai ena nodra i 
wasewase, me vaka na nona i vakaro na tui. 

11. Era sa vakamatea nai soro ni lako sivia era sa 
kureitaka na dra o ira na bete ena ligadra, ni ra sa 
drudruga tiko na manumanu o ira na Livai 

12. Fra sa kauta tani nai soro kama, me rawa ni ra 
solia ki na dui wasewase ni vuvale nei tamadra na 
dauveivuke me ra vakacabora vei Jiova me vaka 
sa volai ena i vola i Mosese. Era sa cakava 
vakakina ena bulumakau. 

13. Era sa tavuna na i soro ni lako sivia ena buka 
me vaka na i lesilesi; na vo ni soro tabu sa 
vakasaqari ena kuro ka wasei vakatotolo sara vei 
ira na dauveivuke. 

14. Ni sa oti oqo, era sa vakarautaka ga na i 
votavota me kedra ga, kei ira talega na bete, baleta 
ni o ira na bete na luvei Eroni era sa dau osooso 
ena kena vakacabori nai soro kama kei na kena 
uro me yacova na bogi. Oqo era sa vakarautaka 
kina na Livai nai votavota vei ira kei ira talega na 
bete na luvei Eroni. 

15. O ira na daulagasere na luvei Esava era sa tu 
ga ena nodra tikina me vaka na i vakaroi Tevita, 
nei Esava, nei Emani kei Jeducani na daurai ni tui. 
o ira talega nai vakatawa ni matamata era sa dui 
tiko ena nona matamata; era sa sega ni lako tani 
mai na nodra i tavi, baleta ni o ira na tacidra na 
Livai era sa vakarautaka nai votavota vei ira. 

16. Na veiqaravi kece ena vuku i Jiova sa qaravi 
ena siga o ya, me vakayacori kina na lako sivia kei 
na i soro kama ena i cabocabo ni soroi Jiova, me 
vaka nai vakaro nei Josaia na tui. 

17. O ira na luvei Isireli era basika mai, era sa 
vakaitavi ena lako sivia ena gauna o ya, ena 
Kanavata talega ni Madrai Sega ni Vakaleveni me 
vitu na siga. 

18. Ea se vakayacori ga na kanavata ni lako sivia 
vaka oqo e Isireli, ena gauna sara i Samuela na 
parofita; e se sega ni dua na tui e Isireli me 
vakaitavi mada ena kanavata ni lako sivia me vaka 

sa qai cakava oqo o Josaia, vata kei ira na bete kei 
na Livai. Fra sa tiko kece kina na Isireli kei na Juta 
kei ira kece sa tiko e Jerusalemi. 

19. Sa vakayacori na kanavata ni Lako sivia oqo 
ena i katinikawalu ni yabaki ni nona lewa o Josaia 
na tui. 


Sa Mate O Josaia Ena i Valu 

20. Ni sa oti kece oqo, ni sa vakarautaka na vale ni 
soro o Josaia, o Niko na tui Ijipita sa lako cake mai 
me vala kei Kakemisi ena Uferetisi; sa lako yani o 
Josaia me vala. 

21. Sa vakau i tukutuku mai o Niko ka vaka: “Na 
cava o au vei iko na tui Juta? Au sa sega ni lako 
mai vei iko ena siga oqo, ki na vale ga au sa 
veivala vata; ni sa vakaroti au na Kalou me'u 
vakatotolotaka kua ni o via vakatatao vua na 
Kalou, ni sa tiko vata kei au o Koya, de qai 
vakamatei iko” 

22. Sa sega ga ni via gole tani o Josaia, sa 
vakalecalecai koya ga ka lako yani me vala, sa 
sega ni via rogoca na vosa nei Niko mai na gusu ni 
Kalou. Sa lako ga mai me vala ena Buca e Mekito. 
23. E dua na dauvanataka na dakai titi sa vanai 
tui Josaia; sa qai tukuna na tui vua e dua na nona 
tamata, “Kauti au tani, niu sa rui mavoa 
vakalevu.” 

24. Sa kauti koya mai na nona duaveiqaravi mai 
na qiqi ni valu ki na dua tale na qiqi, era sa kauti 
koya mai ki Jerusalemi. Sa mate o Josaia na tui, ka 
sa bulu ena dua nai bulubulu nei tamana. Era sa 
vakaloloku kece na Juta kei Jerusalemi ena vuku i 
Josaia. 

25. O Jeremaia talega sa tagi vakalevu ena vuku i 
Josaia. Me yacova na siga oqo, o ira kece na 
daulagasere, ira na tagane kei na yalewa, era sa 
daucavuti Josaia ena nodra tagi. Oqo sa dau kena i 
vakarau e Isireli, ka sa volai talega ena i vola ni 
Tagi 

26. Na kena vo ni veika sa cakava o Josaia kei na 
nona vinaka me vaka sa volai ena i Vunau ni 
Kalou, 

27. kei na nona i valavala talega mai na i 
vakatekivu ka yacova nai otioti, era sa volai ena 
kedra i vola na tui Isireli kei Juta. 


Na Nona Veiliutaki Kei Na Nona Kau Vakavesu 
O Jeoasi 


36. O ira na tamata ena vanua era sa tauri 
Jeoasi na luvei Josaia ka bulia me tui, me 
sosomitaki tamana e Jerusalemi. 

2. Sa yabaki ruasagavulu katolu o Jeoasi ena 
gauna sa tui kina, ka sa lewa ga e Jerusalemi me 
vula tolu. 

3. Sa vuaviritaki koya e Jerusalemi o tui Ijipita, 
ka sa lewa me dau soli nai vakacavacava ni vanua 
e rua na drau limasagavulu na udolu na dola ki 
Ijipita. 

4. Na tui Jjipita sa vakatikori tacina oiliakimi me 
tui e Juta kei Isireli, ka sa veisautaka na yacana me 


o Joakimi. O Niko sa tauri Jeoasi ka kauti koya 
tani ki Ijipita. 


Na Veiliutaki Kei Na Kau Vakavesu Nei Joakimi 
5. Sa yabaki ruasagavulu kalima o Joakimi ena 
gauna sa tui kina, ka sa veiliutaki me tinikadua na 
yabaki e Jerusalemi. Sa cakava na ka e ca ena mata 
i Jiova na nona Kalou. 

6. O Nebukanasa na tui Papiloni sa lako mai me 
valuti Joakimi ka vesuki koya, ka kauti koya yanii 
Papiloni. 

7. O Nebukanasa talega sa kauta yani, eso nai 
yaya mai na vale i Jiova ki Papiloni, ka la'ki biuta 
sara ena nona vale ni lotu e Papiloni. 

8. Na vo ni veika sa cakava o Joakimi, na veika 
ca sa cakava o koya, kei na veika ca sa daubeitaki 
kina o koya, io, era sa volai ena kedra i vola na tui 
e Isireli kei Juta. O Jeoiakini na luvena sa veiliutaki 
ena vukuna, me kena i sosomi. 


Na Veiliutaki Kei Na Nona Kau Vakavesu O 
Joakini 

9. Ese qai yabaki walu o Joakini ena gauna sa tui 
kina, ka sa lewa e Jerusalemi me tolu na vula ka 
tini na siga. Sa cakava o koya na ka e ca ena mata i 
Jiova. 

10. Ena mua ni yabaki, sa lewa mai o Nebukanasa 
na Tui vei Joakini me lako yani ki Papiloni vata kei 
na veiyaya sau levu era tu ena vale i Jiova, ka sa 
lewa talega me tui o Setekaia na taci Joakimi e Juta 
kei Isireli. 


Sa Lewa E Juta O Setekaia 

11. E sa yabaki ruasagavulukadua o Setekaia ena 
gauna sa tui kina, ka sa veiliutaki e Jerusalemi me 
tinikadua na yabaki. 

12. Sa cakava talega na ka e ca ena matai Jiova na 
nona Kalou, ka sa sega ni vakamalumalumutaki 
koya ena mata i Jeremaia na parofita, o koya sa 
vosa mai na gusu ni Kalou. 

13. E sa vuki tani talega mai vei Tui Nebukanasa, 
o koya e a cakava vua me bubului ena mata ni 
Kalou. la sa vakaukauwataka ga na domona kei na 
yalona me kua ni lesu vei Jiova na nodra Kalou na 
Isireli. 

14. O ira kece na nodra i liuliu na bete kei ira na 
tamata era sa qai talaidredre vakalevu cake ga me 

vaka na nodra i valavala na veimatanitu kecega, 
ka era sa vakaduka na vale ni Kalou, o koya sa 
vakatabui oti mai Jerusalemi. 


Sa Vuaviritaki O Jerusalemi 

15. O Jiova na Kalou ni Isireli sa vakauta nai 
vakaro mai vua na nona tamata nai talai vei ira na 
Isireli, sa tucake vakamataka ka vakatala yani vei 
ira baleta ni sa rui lomani ira na nona tamata kei 
na nona i tikotiko. 

16. Era sa mokuta nai talai ni Kalou, ka beca sara 
na nona vosa ka vakalialia na nona parofita, me 
yacova ga ni tarai ira na tamata na cudru katakata 
i Jiova, me yacova ni sa sega ni wali rawa. 

17. O Jiova sa kauta mai na tui Kalitia me 
vakamatei ira na nodra cauravou se goneyalewa, o 
ira na qase se malumalumu, o Jiova sa soli ira kece 
vei tui Kalitia. 

18. Na i yaya kece mai na vale i Jiova, lelevu kei 
na ka lalai nai yau talei ni tui kei na nodra na 
veiliutaki, sa kauta kece ki Papiloni. 

19. F ra sa vakama na vale ni Kalou, era sa basuka 
na bai kei Jerusalemi, ka sa vakamai kece na nona 
veivale na tui kei na veiyau taleitaki kecega. 

20. O ira sa dro bula mai nai seleiwau, era sa kau 
vakabobula ki Papiloni, me ra la'ki dauveigaravi 
vei koya na tui kei ira na luvena me yacova ni sa 
veiliutaki o Perisia, 

21. Me vakayacori kina na vosa ni Kalou ena 
gusui Jeremaia, me yacova ni sa marautaka na 
vanua na Siga ni Vakacecegu. Ena veigauna 
kecega era vakaloloma tiko kina, era sa maroroya 
na Siga ni Vakacecegu me vakayacori kina na 
vitusagavulu na yabaki. 


Nai Tukutuku Mai Vei Sairusi 

22. Ena i matai ni yabaki nei Sairusi na tui Perisia 
me vakayacori kina na vosa i Jiova mai na gusu i 
Jeremaia na parofita, o Jiova sa vakayavalata na 
yaloi Sairusi na tui Perisia, me vakauta kina nai 


tukutuku ena nona matanitu taucoko ka sa 
vakaivola talega ka vaka, 
23. Sa tukuna o Sairusi na tui Perisia: “Na 


matanitu kece e vuravura sa solia vei au o Jiova na 
Kalou, ka sa vakaroti au o Koya me'u tara Vua e 
dua na vale mai Jerusalemi e Juta. O cei sa tiko 
oqori kei kemuni na nona tamata? Me tiko vata kei 
koya o Jiova na nona Kalou, me lako cake o koya! 


ESERA 


NAI VOLA I 


ESERA 


Oti Na Veivakabobulataki Mai Papiloni 


1. Oqo ena matai ni yabaki i Sairusi na Tui 


Perisia, na vosa ni Kalou sa lako mai na gusu i 
Jeremaia, sa na vakayacori, sa vakayavalata na 
yaloi Sairusi na Tui - Jiova, me vakarogotaka ena 
nona matanitu taucoko, sa vola talega ka vaka, 

2. Sa tukuna vakaogo o Sairusi na Tui Perisia: Sa 
solia vei au o Jiova na matanitu kecega e 
vuravura, sa vakaroti au me'u tara vua e dua na 
nona vale mai Jerusalemi e Jutia. 

3. Ocei sa tiko oqori kei kemuni, sa tiko vata kei 
koya na Kalou? Me lako cake ki Jerusalemi e Juta 
ka tara na vale i Jiova na nodra Kalou na Isireli: 
(Sa Kalou o koya), ka sa tiko o koya mai 
Jerusalemi. 

4. O koya sa tiko ena vanua, me ra vukei koya 
na tamata, me ra solia vei koya na siliva, kei na 
koula, na ka vinaka kecega, kei na manumanu 
kecega ni vale kei nai solisoli ni loloma kecega 
me baleta na vale ni Kalou mai Jerusalemi. 

5. O ira nai liuliu ni vale nei Juta kei Penijamini 
kei ira na bete kei na Livai kei ira kecega sa 
yavalati ira na Yalo i Jiova ni lewe vuga, era sa 
tucake ka lako cake me tara na vale ni Kalou mai 
Jerusalemi. 

6. Oira kece era sa tiko vata, era sa veivakauqeti 
ena ka era solia, na siliva na koula, na ka vinaka 
kecega, na manumanu ni vale, na ka taleitaki 
kecega era sa solia vaka yalovinaka. 

7. O Sairusi na Tui, sa kauta talega mai ka solia 
na veika talei sa taura vakaukauwa mai o 
Nepukanesa mai na Vale ni Soro, mai Jerusalemi; 
8. O Sairusi na Tui Perisia sa kauta kece mai, na 
i yaya ogo mai na ligana sa dau maroroya nai yau 
ni Tui, ka sa solia yani vei Sesipasa e dua na 
turaga ni Juta. 

9. Oqo na kena i wiliwili, tolusagavulu na tere 
koula 

dua na udolu na tere siliva 

ruasagavulu ka ciwa nai sele ni kuro, 

E tolusagavulu na kuro koula dina 

va na drau ka tini na kuro siliva duimatagali 
dua na udolu na veika taleitaki. 

11. Na koula kei na siliva taucoko e lima na 
udolu va na drau na kena levu. Oqo kece na veika 
sa tiko e liga i Sesipasa kei ira sa sereki mai 
Papiloni, me lesu tale ki Jerusalemi. 


10. 


Era Sa Vakalesui Tale Na Bobula Ki Jerusalemi 


Za O ira ogo na tamata mai vei ira na Iperiu, era 
sa lesu mai na bobula, o ira sa kauti ira ki Papiloni 
o Nepukanesa na tui, o ira ogo era sa lesu tale ki 
Jerusalemi kei Jutia, o ira yadua ki na nodra 
vanua. 

2. Era sa lako vata mai kei Serupepeli, kei Josua 

kei Niumaia kei Seraia kei Rilaia, kei Motekai kei 

Bilasani, kei Misipa kei Pikavai kei Reumi kei 

Bana. Na kedra i wiliwili na tagane na tamata ni 

Isireli: 

3. O ira mai Parosi e rua na udolu dua na drau 

vitusagavulu ka rua na tamata; 

4. Oira mai Sefatia e tolu na drau vitusagavulu 

ka rua na tamata; 

5. Oira mai Ara e vitu na drau vitusagavulu ka 

lima na tamata, 

6. O ira mai Paaci Moape, na tamata i Josua kei 
Moapi e rua na udolu walu na drau tinikarua 

na tamata, 

7. O ira mai Ilama e dua na udolu rua na drau 

limasagavulu ka va na tamata, 

8. O ira mai Satu e ciwa na drau vasagavulu ka 

lima na tamata, 

9. O ira mai Sakai e vitu na drau onosagavulu 

na tamata, 

10. O ira mai Bani e ono na drau vasagavulu ka 

rua na tamata, 

11. Oira mai Bebai e ono na drau ruasagavulu ka 

tolu na tamata, 

12. O ira mai Asakati e dua na udolu rua na drau 

ruasagavulu ka rua na tamata, 

13. O ira mai Adonikama e ono na drau 

onosagavulu ka ono na tamata, 

14. O ira mai Bikivai e rua na udolu ka mani 

limasagavulu ka ono na tamata, 

15. Oira mai Adini e va na drau limasagavulu ka 

va na tamata, 

16. O ira mai Ata mai vei Esekaia e ciwasagavulu 

ka walu na tamata, 

17. O ira mai Besai e tolu na drau ruasagavulu ka 

tolu na tamata, 

18. O ira mai Jora e dua na drau tinikarua na 

tamata, 

19. O ira mai Asumu e rua na drau ruasagavulu 

ka tolu na tamata, 

20. O ira mai Qipa e ciwasagavulu ka lima na 

tamata, 

21. O ira mai Peceliema e dua na drau 

ruasagavulu ka tolu na tamata, 

22. O ira mai Netofa e limasagavulu ka ono na 

tamata, 

23. O ira mai Enacoci e dua na drau ruasagavulu 

ka walu na tagane; 

24. O ira mai Asimaveci e vasagavulu ka rua na 

tamata, 

25. O ira mai Kojaci, na Arimi, Sepira, na Biroci e 

vitu na drau vasagavulu ka tolu na tamata, 

26. O ira mai Rama kei ira na Kipa e ono na drau 

ruasagavulu ka dua na tamata, 

27.0 ira mai Mitimasi 

ruasagavulu ka rua na tagane; 


e dua na drau 


28. O ira mai Peceli kei Ai e rua na drau 
ruasagavulu ka tolu na tagane; 

29. O ira mai Nipo e limasagavulu ka rua na 
tamata, 

30. O ira mai Makibisi e 
limasagavulu ka ono na tamata, 
31. O ira mai Ilama ka dua tale e dua na udolu 
rua na drau limasagavulu ka va na tamata, 

32. O ira mai Arimi e tolu na drau ruasagavulu 
na tamata, 

33. O ira mai Loti, Etiti kei Ono e vitu na drau 
ruasagavulu ka lima na tamata, 

34. O ira mai Jeriko e tolu na drau vasagavulu ka 
lima na tamata; 

35. O ira mai Sina e tolu na udolu ono na drau 
tolusagavulu na tamata. 

36. Oira na bete: na luvei Jitaia ena vale nei Josua 
e ciwa na drau vitusagavulu ka tolu na tamata; 

37. O ira na luvei Ima e dua na udolu ka mani 
limasagavulu ka rua na tamata; 

38. O ira na luvei Pasuri e dua na udolu rua na 
drau vasagavulu ka vitu na tamata; 

39. O ira na luvei Arimi e dua na udolu ka mani 
tinikavitu na tamata. 

40. O ira na Livai: na luvei Josua kei Kadimeli, na 
luvei Odiva e vitusagavulu ka va na tamata. 

41. O ira na daunisere: na luvei Esava e dua na 
drau ruasagavulu ka walu na tamata. 

42. O ira na luve ni vakatawa ni matamata: O ira 
na luvei Salumi, na luvei Ata, na luvei Talimeci; 
na luvei Akubu, na luvei Atita, na luvei Sobai e 
dua na drau tolusagavulu ka ciwa na kedra lewe 
levu. 

43. O ira na Nacinini: na luvei Asupa, na luvei 
Tabaoca, 

44. Na luvei Kerosi, na luve Siyaya, na luvei 
Padoni; 
45. Na luvei Lebana, na luvei Hagoba, na luvei 
Akubu, 
46. Na luvei Agabe, na luvei Saimai na luvei 
Anana, 
47. Na luvei Qidele, na luvei Rama na luvei 
Reaia, 
48. Na luvei Resini, na luvei Nekoda, na luvei 
Qasama, 

49. Na luvei Usa, na luvei Pasea, na luvei Besai, 
50. Na luvei Asena, na luvei Meunima, na luvei 
Nefusimi, 

51. Na luvei Bakebuke, na luvei Akupe, na luvei 
Abu, 
52. Na luvei Baseiluce, na luvei Meida, na luvei 
Asasa, 
53. Na luvei Bakoso, na luvei Sisera, na luvei 
Tamari, 

54. Na luvei Nasia, na luvei Hatifa. 

55. Na luvena na dauveigaravi i Solomoni, na 
luvei Sotai, na luvei Soperece, na luvei Peruda, 

56. Na luvei Jala, na luvei Dakoni, na luvei 
Kideli, 
57. Na luvei Sefatia, na luvei Atili na luvei 
Posereci mai Sebami, kei ira na luvei Ami. 


dua na drau 

58. O ira kece na Necinimi kei ira na luveni 
dauveigaravi i Solomoni e tolu na drau 
ciwasagavulu ka rua na tamata. 

59. Sai ira oqo na lako cake mai Tele Mala, Tele 
Asa, Jerupi, Adani, kei Ima, ia, era sa sega ni rawa 
ni vakatakilakilataka na vale nei tamadra se na 
nodra kawa e Isireli: 

60. O ira na luvei Delai, na luvei Tobia, na luvei 
Nekoda, e ra lewe ono na drau limasagavulu ka 
rua na tamata, 

61. O ira na luveni Bete: na luvei Abaia, na luvei 
Koso, na luvei Parisilai, o koya e taura e dua vei 
ira na goneyalewa i Parisilai na kai Kiliati ka sa 
kacivi ena yacadra. 

62. O ira oqo era sa vakasaqara na yacadra mai 
vei ira sa volai tu ena i vola ni kawa, era sa sega 
ga ni kunea, o koya oqo era sa biutani kina mai 
nai tutu vakabete me vaka e dua sa vakacalai. 

63. Sa tukuna vei ira na Kovana, me ra kua ni 
kana mai na madrai tabu me yacova ni sa 
vakasalataki oti ena Urimi kei na Cumimi na Bete 
Levu. 

64. Na kedra lewe levu kece nai soqosoqo 
taucoko sa vasagavulu ka rua na udolu tolu na 
drau onosagavulu na tamata, 

65. O ira na dauveiqgaravi tagane kei na yalewa sa 
vitu na udolu tolu na drau tolusagavulu ka vitu 
ka era sa lewe rua na drau na tagane kei na 
yalewa daulagasere. 

66. Na nodra ose sa vitu na drau tolusagavulu 
ka ono, na nodra meule sa rua na drau 
vasagavulu ka lima na kena levu, 

67. Na nodra kameli sa va na drau tolusagavulu 
ka lima, kei na nodra asa ono na udolu vitu na 
drau ruasagavulu na kena levu. 

68. Eso vei ira nai liuliu ni yavusa, ni ra sa lako 
mai ki na vale i Jiova e Jerusalemi, era sa soli ka 
vakalevu me tarai cake na vale ni Kalou: 

69. Me vaka na ka era sa dui rawata, era sa solia 
ki na lololo ni yau e onosagavulu ka dua na udolu 
nai lavo koula, (tolu na milioni na dola), e lima na 
udolu na paudi siliva (dua na drau vitusagavulu 
na udolu na dola), kei na dua na drau na nodra i 
sulu na bete. 

70. O ira na bete, na livai, e so na tamata, na 
daunisere, na vakatawa, na Necinimi era sa tiko e 
veikoro lelevu, kei ira na Isireli ena nodra 
veikoro. 


Sa Vakatikori Lesu Na Lotu E Jerusalemi 


3. Ni sa qai yaco sara mai nai ka vitu ni vula, ka 


era sa tiko kece ena veikoro na luvei Isireli, 

Era sa soqoni vata me vaka e dua ga na tamata e 
Jerusalemi. 

2. O Josua na luvei Josateki kei ira na tacina na 
bete kei Serupepeli na luvei Sialitieli kei ira na 
tacina, era sa tucake ka tara nai cabocabo ni soro 
vua na Kalou ni Ísireli ka me caka kina na 
vakacaboi soro, me vaka na ka sa volai ena i 
vunau i Mosese na tamata ni Kalou. 


3. E dina ga ni sa tarai ira tiko na rere me baleti 
ira na tamata ni vanua o ya, era sa vakarautaka ga 
nai cabocabo ni soro, na kena yavu, era sa 
vakacabora nai soro vei Jiova, ena mataka kei na 
yakavi talega nai soro kama. 

4. Fra sa vakarautaka talega nai soro ni Kana 
vata ni Vale Vakacevaceva, me vaka na ka sa 
volai, ka vakacabora nai soro kama ni veisiga ena 
i wiliwili sa gadrevi me vaka sa volai e na dua na 
siga. 

5. Sa oti o ya era sa dau vakacabora nai soro 
kama dina ga kei na kena ena Vulavou, kei na vei 
kana magiti kece ga i Jiova o koya sa dau 
vakayacori, kei ira vakayadua ga sa lomasoli me 
vakacabora nai solisoli vakaloma vinaka vei Jiova. 
6. Mai nai matai ni siga ni ka vitu ni vula, era sa 
vakatekivu me vakacabora nai soro kama vei 
Jiova,ia na yavu ni vale vakacevaceva e se bera ni 
tauyavutaki. 

7. Era sa solia talega nai lavo ki na kena tara na 
vale vei ira talega na tara na vale, na kakana na 
wai ni gunu na waiwai ki vei ira na kai Saitoni kei 
Taia mera kauta mai na Sitari mai Lepanoni me 
muri wai taki mai ki Jopa, me vaka na 
veivakadonui sa solia mai o Sairusi na Tui Perisia. 


Sa Tekivu Na Vakatikori Lesu Ni Vale Ni Soro 
8. Ena i ka rua ni vula ni karua ni yabaki ena 
nodra lako mai ki na vale ni Kalou e Jerusalemi, o 
Serupepeli na luvei Sialitieli, o Josua na luvei 
Josateki kei na kena vo vei ira na tamata, na bete, 
na Livai kei ira kece sa lako mai ena 
veivakabobulataki ki Jerusalemi, sa vakatekivuna 
na cakacaka ka lesi ira na Livai mai na yabaki 
ruasagavulu ka lako cake, me ra liutaka ka raica 
na kena tara na vale i Jiova. 

9. O Josua kei ira na luvena kei na tacina, o 
Kadimeli kei ira na luvena kei ira na luvei Juta, 
era sa tucake me vaka ga e dua me ra vakaraici ira 
vinaka sa cakacaka tiko e na vale i Jiova: O ira na 
luvei Enatati kei ira na dui luvedra kei ira na dui 
tacidra na Livai. 

10. Ena gauna era sa vakadavora kina na yavu ni 
valenisoro na matai, era sa tucake tu o ira na bete 
ena nodra i sulu kei na nodra biukila, o ira na 
Livai na luvei Esafa kei na nodra sibali, me ra 
vakacerecerei Jiova me vaka na ka sa volai ena i 
vakaro i Tevita na Tui Isireli. 

11. Era sa lagata vakavinaka na veivakacerecerei 
kei na vakavinavinaka vei Jiova: “ ni sa rui vinaka 
o koya kei na nona yalololoma sa tudei ka sega ni 
mudu e Isireli.” Era sa kaila na tamata kecega ka 
kaila vakarogolevu ni ra sa vakadavora oti na 
yavu ni valenisoro i Jiova. 

12. Sa levu vei ira na Bete, na Livai, ira nai liuliu 
ni veivuvale era sa matua sara, o ira era a raica 
nai matai ni  valenisoro era sa tagi 
vakadomoilevu, ni sa vakadavori na yavu ni 
valenisoro e matadra, e levu era kaikaila ga ena 
marau. 

13. O ira na tamata era sa sega ni kila se oqo na 

domo ni marau se domo ni tagi, ni ra sa tabalaka 
kecega e cake na domodra o ira na tamata, kei na 
rorogo sa rogo vakayawa sara. 


Na Veicogacoqga Ni Kena Tarai Cake Na Vale Ni 
Soro 


4. O ira na kedra meca na Juta kei na Penijamini, 


era sa rogoca ni o ira na nodra kawa na kau 
vakabobula era sa tara tiko na valenisoro ni 
Kalou, o Jiova ni Isireli, 

2. Fra sa lako mai vei Serupepeli vei ira talega 
na qase ni veivuvale ka tukuna vei ira, “Me da 
mai tara vata kei kemuni na valenisoro, ni 
keimami sa vakasaqara na nomuni Kalou me 
vaka o ni sa dau cakava, keimami sa dau 
vakacabo i soro vua ena veigauna i Esaradoni na 
Tui Asiria, o koya sa kauti keimami mai ki ke.” 

3. la, o Serupepeli kei Josua kei ira na vo ni 
liuliu ni veivuvale e Isireli, era sa tukuna vei ira, 
“Dou na sega ni mai tara vata kei kemami na vale 
ni Soro ni neimami Kalou: Oi keimami ga, ni na 
tara cake na vale oqo me vaka sa vakarota na 
Kalou vei Sairusi na Tui Perisia me vakaroti 
keimami kina.” 

4. O ira na tamata ena vanua era sa vakatekivu 
me ra veivakayalolailaitaki vei ira na Juta. Era sa 
vakaleqai ena tara vale, 

5. Era sa saumi na daunivakasala me ra 
vakaleqa nai naki ni tara vale ena gauna kece nei 
Sairusi na Tui ka yacova na gauna i Taraiasi na 
Tui Perisia. 


Na Tarai Cake Kei Jerusalemi Sa Coqai 

6. Ena gauna i Asivorosi, ena i vakatekivu ni 
nona veiliutaki, sa volai nai vola ni veibeitaki me 
baleti ira sa tiko e Juta kei Jerusalemi. 

7. Ena veisiga talega nei Atekisekise, o Bisilami, 
Miciredaci kei Tabeci kei ira kecega na kena vo, 
era sa volavola vei Atekisekise na Tui Perisia, nai 
vola sa volai ena vosa vaka “Aremiki” mai na 
Aremiki dina. 

8. O Reumi nai liuliu levu kei Simisai na 
vunivola e rau sa vola nai vola ni veivakacacani 
me baleti Jerusalemi vei Atekisekise me vaka oqo: 
9. Mai vei Reumi nai liuliu levu, Simisai talega 
na vunivola kei ira na kena vo — na nodra mata 
na Dinaiti, na Afarasatiate, na Tepilaite, na tamata 
mai Perisia kei Ereki kei Papiloni, kei Susani, na 
Deavaite, na Elemaiti, 

10. Kei ira na kena vo ni veimatanitu o koya sa 
taura o Osinapa ka vakabobulataki ira ka tiko e 
na veikoro mai Samaria kei ira na veivanua sivia 
na Uciwai—ka lako yani. 

11. (Oqo sara ga nai vola era sa vakauta vua), 
kivei Atekisekise na Tui, mai vei ira na nomuni 
dauveiqaravi na tamata mai na veivanua sivia na 
uciwai ka lako yani: 

12. Me kila na tui ni o ira na Iperiu era sa lako 
cake mai vei kemuni ka lako mai ki Jerusalemi, 
era sa tara cake tiko na koro ca ka talaidredre oqo, 


era sa vakaotia tiko na kena ka 
vakavinakataka tiko na kena yavu. 

13. Me kila oqo na tui, kevaka sa tara oti na koro 
ka sa vakaoti talega na kena lalaga, era na sega ni 
saumi vakacavacava, era na sega ni cakava na ka 
vakavanua, e sa na lailai na veika e dau kumuni 
ki na nona i lololo na tui. 

14. Me vaka ni keimami sa dau vakaivotavota 
tiko mai vua na tui, keimami sa sega sara ga ni 
rawata me raica ni beci nai tikotiko vakaturaga, 
oqo na vuna e volai kina nai vola oqo vei kemuni, 
15. Me caka mada e dua na vakadidike ena i vola 
era sa volai tu mai vei ira na tamamuni. O ni na 
kunea kina nai tukutuku ni koro oqo e sa dua 
dina na koro talaidredre, e veivakaleqai vakalevu 
vei ira na tui kei na veiyasana, era sa dau 
vakavuna na vakaduduile ena vanua ena 
veigauna e liu, sa mai vakavuna na kena rusa 
koto na koro ogo. 

16. Keimami sa dau vakananuma na tui kevaka 
sa tarai cake tale na koro ka sa vakaoti na lalaga, 
ena yaco me na sega ni dua na nomuni lewa ena 
vanua kece me sivia sara yani na Uciwai. 

17. Sa qai sauma mai na tui ka vaka, kivei Reumi 
nai liuliu levu, vei Simisai na vunivola, vei ira na 
vo ni veiwekani sa tiko mai Samaria kei ira na 
kena vo sa tiko ena vanua vakayawa sara mai na 
Uciwai: Na vakacegu kei na veika tale eso. 

18. Nai vola e a vakau mai, sa mai wiliki sara 
vakavinaka e mataqu. 

19. Au sa solia nai vakaro, sa vakayacori talega 
na vakadidike, sa qai kilai ni koro oqo ena gauna 
e liu, era sa dautalaidredre vua na tui, na 
talaidredre kei na  vakaduduile sa dau 
vakaukauwataki me caka. 

20. Sa tu talega e so na tui kaukauwa e liu, era sa 
lewai Jeusalemi, na vei yasana ulubaleta na 
Uciwai; na vakacavacava, nai solisoli kei na 
kamunaga vakavanua sa dau saumi vei ira. 

21. Ogo me soli nai vakaro vei ira ogo me 
muduka na toso ni cakacaka, me tu vakadua na 
cakacaka kece me yacova ni'u sa vakarota me qai 
toso tale. 

22. Mo ni vakarorogo ka cakava oqo, na cava me 
levu kina na nona vakamavoataki na tui? 

23. Ena gauna sa wiliki kina nai vola nei 
Atekisekise na Tui vei Reumi, Samisai na 
vunivola kei ira na kena vo, e ra sa lako 
vakatotolo ki Jerusalemi, vei ira na Iperiu, ka sa 
caka vakaukauwa na nodra tarovi me kua ni tara 
na vale. 

24. Sa qai tu vakadua na cakacaka ni vale ni 
Kalou e Jerusalemi, sa qai tu vakadua na cakacaka 
me yacova na gauna i Taraiasi na Tui Perisia, nai 
karua ni yabaki ni nona veiliutaki. 


lalaga, 


Tekivu Tale Na Cakacaka Ni Vale Ni Soro 


5. Oi rau na parofita o Akeai kei Sakaraia na 


luvei Ito, e rau sa parofisai vei ira na Iperiu era sa 
tiko mai Juta kei Jerusalemi ena yaca ni Kalou sa 

tiko mai Jerusalemi, kei ira talega na parofita sa 
tiko vata kei ira me vukei ira. 

2. O Serupepeli na luvei Sialitieli kei Josua na 
luvei Josateki e rau sa tucake ka tekivuna na tara 
tale ni vale ni Kalou sa tiko mai Jerusalemi; o ira 
na parofita ni Kalou sa tiko vata kei ira ka vukei 
ira. 

3. Ena gauna vata o ya o Tatinai na Kovana ena 
vanua vaka ki na Uciwai levu kei Seca-Bosanai 
kei ira na nonai tokani sa lako cake mai vei ira ka 
tukuna vaka oqo, “O cei sa tukuna vei kemuni mo 
ni tara na vale ni soro oqo ka vakaotia na kena 
lalaga?” 

4. Keimami sa tukuna vei ira na yacadra sa tara 
tiko na vale. 

5. la na mata i Jiova sa vakaraici ira tikoga na 
nodra qase na Iperiu, me ra kua ni tarovi kina, e 
dina ga ni sa lako vei Taraiasi nai tukutuku. Sa 
kau lesu mai e dua na kena i sau. 

6. Oqo na lewe ni vola sa vola lesu mai o Tatinai 
na Kovana: Na kovana mai na veivanua me sivia 
yani na Uciwai levu o Seca-Bosanai kei ira na 
nonai tokani, o Perisia era sa tiko ena vanua sivia 
na Uciwai levu, kivei Taraiasi na tui. 

7. (Era sa vakauta vua nai vola ka sa volai vaka 
oqo:) Kivei Taraiasi na Tui; Mo ni vakacegu tiko. 
8. Moni kila tiko na tui ni keimami a lako ki na 
yasana vaka Jutia, ki na vale ni soro ni Kalou 
levu, o koya sa tara tiko ena vatu lelevu, sa 
vakadavori talega na kau me kena lalaga; sa caka 
vakavinaka sara tikoga ka sa uasivi cake tiko ga 
na ligadra. 

9. Keimami sa tarogi ira na qase ka vosa vaka 
ogo vei ira, “O cei sa vakaroti kemuni mo ni tara 
na vale ogo kei na kena lalaga talega?” 

10. Keimami sa taroga talega na yacadra me rawa 
ni o ni kila, keimami sa vola talega na yacadra nai 
liuliu. 

11. Era sa vakauta lesu mai e dua na kenai sau ni 
vola ka vaka: “Keimami sa nona tamata na Kalou 
levu kei lomalagi kei vuravura, keimami sa tara 
tale tiko oqo na vale ni soro e a tara ena dua na 
gauna sa oti, me vaka ni a tara ka vakaotia na tui 
kei Isireli. 

12. “Baleta ga ni ra sa vakacudruya na Kalou kei 
lomalagi na neimami qase, na Kalou sa qai soli ira 
kina ligai Nepukanesa na tui Papiloni na Kalitia, 
o koya sa vakarusa na valenisoro oqo ka qai kauti 
ira na tamata ki Papiloni. 

13. “lo, ena matai ni yabaki i Sairusi na tui 
Papiloni, sa solia o Sairusi na tui e dua na lewa, o 
ya me tarai tale na vale ni Kalou oqo. 

14. “Na siliva, na Koula, kei nai yaya kece ni vale 
ni Kalou, e a kauta tani o Nepukanesa mai na 
valenisoro mai Jerusalemi ka kauta ki na vale ni 
soro mai Papiloni, sa qai soli vei Sesibasari na 
kovana. 

15. “Sa qai tukuna vua, ‘Kauta na veika kece oqo, 
lako, kauta na veika oqo ki na valenisoro mai 
Jerusalemi ka tara na vale ni Kalou me tara tale 
ena kenai tutu makawa.’ 


16. “O Sesibasari sa lako mai ka vakadavora na 
yavu ni vale ni Kalou mai Jerusalemi, mai na siga 
o ya me yacova na siga oqo, sa tara tikoga ka e se 
bera ni oti.” 

17. O koya ogo, kevaka sa vinaka vei kemuni na 
tui, me caka e dua na vakasagagara ena vale ni 
yau ni tui Papiloni se sa dua nai vakaro vakaoqo 
sa solia o Sairusi na tui me baleta na kena tara tale 
na vale ni Kalou e Jerusalemi, ka me qai vakauta 
mai na tui na lewa ena vuku ni ka oqo. 


Nai Vakaro Nei Taraiasi 


6. Na tui o Taraiasi sa vakarautaka e dua nai 


vakaro kei na vakasaqgaqara ena vale ni tukutuku 
makawa na vanua sa maroroi kina nai yau kei 
Papiloni. 

2. Sa kune e dua nai vola vivigi mai Alameca 
ena vale ni tui ena vanua o Mitia, ka volai kina 
oqo: 

3. Ena i matai ni yabaki nei Sairusi na tui, sa 
solia kina e dua nai vakaro me baleta na vale ni 
Kalou mai Jerusalemi, “Me tarai tale na vale sa 
dau vakacabori kina nai soro; na kena yavu me 
vakadavori vakavinaka, na kena cecere me 
onosagavulu na kiupiti ka me onosagavulu talega 
na kiupiti na kena raba, 

4. Me tolu nai yatu vatu bibi, me dua nai yatu 
kau vovou, na kena i sau me lako mai na nonai 
yau na tui. 

5. Na siliva, na koula kei na ka kecega ni vale ni 
Kalou sa kauta tani o Nepukanesa mai na vale ni 
Kalou mai Jerusalemi, me qai vakasukai lesu kece 
mai Papiloni, me ra qai biu ki na kenai tutu mai 
Jerusalemi, ki na kedra i tutu dina ena vale ni 
Kalou”— 

6. O koya oqo, Tatinai na kovana ni veivanua e 
na taudaku ni Uciwai, Sica-Bocanai, kei ira kece 
na nona i lawalawa na kai Peresia ena taudaku ni 
Uciwai, mo dou tu tani vakayawa mai kea. 

7. Dou laivi ira ga me ra tara na vale ni Kalou 
me ra cakava ga na cakacaka ena kena vanua o ira 
na kovana kei ira na gase ni Isireli. 

8. Au sa vakarota talega na veika mo dou 
cakava vei ira me baleta na kena tara cake na vale 
ni Kalou: Na kenai sau ni veika kece me lako mai 
na nona i votavota na tui mai na veivanua me 
sivia yani na Uciwai levu. Oqo me soli yani 
vakatotolo vei ira sa cakava tiko na cakacaka me 
kua kina ni dua na ka e vakataotaki. 

9. Na veika kecega era vinakata—na luve ni 
bulumakau, na luve ni sipi, na lami mei soro 
kama ki vua na Kalou ni lomalagi, na witi, na 
masima, na waini kei na waiwai me vaka na 
nodra kerekere na bete mai Jerusalemi, me sa soli 
vei ira e na veisiga, ka me kua sara ni vakataotaki, 
10. Me rawa ni ra vakacabora nai soro sa boi 
vinaka sara vua na Kalou ni lomalagi, me ra 
masulaka kina na tui kei ira na luvena tagane. 

11. Au sa vola talega nai vakaro, o koya 
vakayadua sa via veisautaka nai vakaro oqo, na 

kau ga e via basuka mai na vale oqo, me qai 
vakaduri ka vakukunataki kina kei na nona vale 
me sa caka mei benubenu e na vuku ni sa beca nai 
vakaro oqo. 

12. Na Kalou o koya sa vakavuna me tiko na 
yacana mai kea, me vakarusa o cei ga na tui se 
tamata sa via vakagolea tani ena lewa sa biu yani 
se sa via basuka tani na lewa sa biu yani oqo. Oi 
au o Sairusi, sa solia tiko yani na lewa oqo - me 
vakatotolotaki na cakacaka oqo. 


Sa Vakaoti Na Vale Ni Soro Ka Sa Vakacabori 
13. O koya oqo, Tatinai na kovana ni veivanua e 
na taudaku ni Uciwai, Sica-Bocanai, kei ira kece 
na nona i lawalawa era sa cakava vakaidina me 
vaka sa lewa mai o Taraiasi na tui. 

14. Era sa cakacaka na nodra qase na Iperiu ka 
era sa vakavotukana e na cakacaka me vaka na 
nodrau parofisai o Akeai kei Sakaraia na parofita 
na luvei Ito. Era sa tara ka vakaotia, me vaka nai 
vakaro i Jiova na Kalou kei Isireli me vaka talega 
nai vakaroi Sairusi, Taraiasi kei Atekisekise na tui 
Perisia. 

15. Sa vakacavari na valenisoro e nai ka tolu ni 
siga ni vula o Eta nai ka ono ni yabaki ni 
veiliutaki nei Sairusi na tui. 

16. O ira na luvei Isireli kei ira na bete kei ira na 
livai kei ira na kena vo ni kawa mai na 
veivakabobulataki, era solevutaka na kena 
vakacabori na vale ni Kalou ena reki. 

17. Era sa vakacabora nai soro ena kena soli tiko 
na vale ni Kalou, e dua na drau na bulumakau, 
rua na drau na sipi, va na drau na lami kei nai 
soro ni valavala ca vei ira kece na Isireli e 
tinikarua na me tagane, me vaka ga nai wiliwili ni 
yavusa e Isireli. 

18. Era sa wasei ira na bete ena nodra i tokatoka, 
o ira na Livai ena nodra i tokatoka, me baleta na 
veigaravi vua na Kalou e Jerusalemi, me vaka sa 
volai ena i Vola i Mosese. 


Sa Marautaki Na Lako Sivia 

19. O ira na kawa mai na veivakabobulataki era 
sa maroroya na Lako Sivia ena i ka tinikarua ni 
siga ni matai ni vula. 

20. Ni ra sa vakasavasavataki ira o ira na bete kei 
na Livai, o ira kece era sa vakatabui ni ra sa 
vakasavasavataki, era sa vakamatea na lami ni 
Lako Sivia me baleti ira kece na kawa sa vo mai 
na veivakabobulataki, me baleti ira na dui tacidra 
o ira na bete, kei ira talega. 

21. O ira na luvei Isireli era sa lesu mai na 
veivakabobulataki era sa kana vata kei ira 
vakayadua ga sa wasei koya mai na dukadukali 
kecega ni vanua ni veimatanitu me rawa ni ra sa 
vakasagara kina na Kalou kei Isireli. 

22. Era sa maroroya na Kanavata ni Madrai Sega 
ni Vakaleveni me vitu na siga ena reki, ni sa 
vakayacora tiko vei ira na Kalou na reki levu, ka 
vagolea na yalona na tui Asiria me golevi ira mai, 


me vakaukauwataka na ligadra ena cakava na 
cakacaka ni vale i Jiova na Kalou nei Isireli. 


Sa Yaco Mai O Esera 


7. Ni sa oti na veika oqo ena gauna nei 


Atekisekise na tui Perisia, o Esera na luvei Seraia, 
na luvei Asaraia na luvei Ilikaia, 

2. Na luvei Salumi, na luvei Setoki, na luvei 
Aitubu, 
3. Na luvei Amaraia, na luvei Asaraia, na luvei 
Meraioci, 

4. Na luvei Seraia, na luvei Usi, na luvei Buki, 

5. Na luvei Abisua, na luvei Finaisi, na luvei 
Iliesa, na luvei Eroni na bete levu — 

6. O Esera oqo sa lako cake mai Papiloni, sa dua 
na vu ni vunau ni I vola I Mosese vuku ka matau, 
me vaka sa solia o Jiova, na Kalou kei Isireli. Na 
tui sa solia vua na ka kecega sa kerea, me vaka na 
ligai Jiova sa tiko ga vua. 

7. Eso vei ira na luvei Isireli, na bete, na livai, o 
ira na daulaga sere, na dau vakatawa ni 
matamata kei ira na Necenimi era sa lako cake 
mai Jerusalemi e nai ka vitu ni yabaki nei tui 
Atekisekise. 

8. Sa lako mai o Esera ki Jerusalemi e nai ka 
lima ni vula e nai ka vitu ni yabaki nei 
Atekisekise na tui. 

9. E nai matai ni siga ni matai ni vula sa tekivu 
nai lakolako mai Papiloni, ena matai ni siga ni 
kalima ni vula sa lako mai ki Jerusalemi, me vaka 
na liga vinaka ni Kalou sa tiko vua. 

10. Ni sa vakarautaka oti na lomana o Esera me 
dauvakasaqaqara e nai vunau ni Kalou, me 
cakava talega ka me dau vakatavuvulitaka na 
vosa ni Kalou vei ira na Isireli. 








Nai Vola Nei Atekisekise Vei Esera 
11. Ogo nai vola nei Atekisekise vei Esera na 
bete, na vu ni vunau, ka sa kena dau ena vosa sa 
vakarota o Jiova kei na nona lewa e Isireli: 
12. Oi au o Atekisekise na nodra tui na tui, kivei 
Esera na bete, na vu ni vunau, na kena dau ni 
vosa ni Kalou ni lomalagi: 

Na taucoko ni vakacegu ka lako yani. 
13. Au sa solia e dua nai vakaro vei ira kece na 
Isireli, na bete, na livai kei ira era sa tiko ena 
vanua au sa lewa, o ira kece era sa soli ira me ra 
lako cake ki Jerusalemi, me ra sa lako vata kei iko. 
14. Ena vanua o sa talai kina mai vua na tui kei 
iratou na nona lewe vitu na daunivakasala me 
vakataroga me baleti Juta kei Jerusalemi ena vuku 
ni Kalou kei nai vunau ni Kalou sa tiko oqori e 
ligamu; 
15. Ena vuku ni siliva kecega kei na koula o koya 
sa soli wale tu ga mai vua na tui kei iratou na 
nona daunivakasala, ki vua na Kalou ni Isireli o 
koya sa tiko mai Jerusalemi, 
16. Ena vuku ni siliva kei na koula o rawa ni 
kunea mai na yasana taucoko o Papiloni vata kei 
na solisoli loloma kecega mai vei ira na tamata kei 

ira na bete, me ra solia wale yani ki na vale ni 
nodra Kalou mai Jerusalemi — 

17. O koya oqo, mo qarauna, mo volia e nai lavo 
oqo na bulumakau yadru kei na sipi tagane, na 
lami, nai soro sila, nai soro laugunu me ra 
vakacabora oqori, e nai cabocabo ni soro ena vale 
ni nomu Kalou mai Jerusalemi. 

18. Na veika ga sa vinaka vei iko kei ira na 
tacimu mo dou cakava ena siliva kei na koula, 
dou cakava me vaka ga na lewa ni nomudou 
Kalou. 

19. Na veika kecega sa soli vei kemudou ena 
vuku ni veiqaravi ni nomudou Kalou ena vale ni 
Kalou, dou cakava taucoko ena mata ni Kalou kei 
Jerusalemi. 

20. Na veika kece dou gadreva sa vo me baleta 
na vale ni nomudou Kalou, o koya dou sa rawa ni 
sauma ga, dou sauma oqori mai na nona i 
votavota na tui. 

21. Oi au mada ga o Atekisekise na tui, au sa 
solia nai vakaro vei ira kece na dauniyau sa tiko 
ena vanua ka sivia yani na uciwai, me kila, na 
veika kece sa vinakata o Esera na bete, na vu ni 
vunau, ena vosa ni Kalou ni lomalagi me vinakata 
mai vei kemudou, me sa caka vakavinaka vua, 

22. Me rua na drau na udolu na dola na siliva, 
me dua na udolu rua na drau ruasagavulu ka 
lima nai vakarau witi, me ciwa na drau 
ciwasagavulu na qaloni na waini, me levu sara na 
masima, me drau talega na qaloni waiwai. 

23. Na veika sa lewa mai na Kalou ni lomalagi, 
me sa caka vakavinaka yani ki na vale ni Kalou ni 
lomalagi. Ena cava me na cudruvi kina na tui kei 
ira na luvena? 

24. O ni sa vakananumi yani ni sa tabu me ra 
saumi vakacavacava se ka vakavanua se soli cava 
ga o ira na bete, livai, na daunisere, vakatawa, na 
Necinimi se o ira na dauniveiqaravi e na vale ni 
Kalou. 

25. Vei iko Esera, me vaka na nomu Kalou sa dau 
solia na vuku kei na yalomatua, mo tuvana na 
mataveilewai kei na kena turaganilewa, me ra 
lewa vei ira kecega na tamata sa tiko ena vanua 
kei na vanua vakayawa mai na uciwai levu, o ira 
kece sa kila na lewa ni Kalou, ka me ra vakavulici 
talega o ira sa lecaika. 

26. O ira vakayadua sa sega ni via rogoca na lewa 
ni Kalou kei na nona lewa talega na tui, me lewai 
vakatotolo o koya oqo, me vakamatei, se biu ki 
valeniveivesu, se tauri vakaukauwa na nona 
veika sa volia oti se vakautani. 

27. Me vakacaucautaki o Jiova na Kalou ni 
neimami qase o koya sa biuta na veika vaka oqo 
ki na yalona na tui me vakaukuukutaka kina na 
vale ni Kalou sa tiko mai Jerusalemi, 

28. Ka sa vakatetea na nona yalololoma ki vei au 
ena matana na tui kei ira na nona daunivakasala 
kei ira kece na nona bati na tui. Au sa 
vakayaloqaqataki kina, me vaka na ligai Jiova na 
noqu Kalou sa tiko ga vei au; kei na nodra 


vakasoqoni vata mai na turaga e Isireli me ra lako 
cake vata mai kei au. 


O Ira Na I Liuliu Ni Veivuvale Era Lesu Vata 
Mai Kei Esera 


8. O ira ogo nai liuliu ni vuvale nei tamadra, ka 


sai ira oqo na kawa tamata era sa lako cake vata 
mai kei au mai Papiloni ena gauna nei 
Atekisekise na Tui: 

2. O ira na luvei Finaisi, o Kerisomi mai vei ira 
na luvei Itamari, o Taniela mai vei ira na luvei 
Tevita, Hatusi, 

3. Mai vei ira na luvei Sekanaia mai vei ira na 
luvei Parosi, Sakarai, ka era sa volai vata kei koya 
e dua na drau limasagavulu na tagane, 

4. Mai vei ira na luvei Paaci- Moapi, Elionai na 
luvei Seraia kei ira vata tukuna e rua na drau na 
tagane, 

5. Mai vei ira na luvei Sekanaia, Peni - Jaasieli 
kei ira vata tukuna e tolu na drau na tagane, 

6. Mai vei ira na luvei Adini, Epeti na luvei 
Jonacani kei ira vata e limasagavulu na tagane. 

7. Mai vei ira na luvei llama, Jesaia na luvei 
Atalaia kei ira vata kei koya e vitusagavulu na 
tagane, 

8. Mai vei ira na luvei Sefatia, Sebatia na luvei 
Maikeli vata kei koya e walusagavulu na tagane; 
9. Mai vei ira na luvei Joape, Opetaia na luvei 
Jieli vata kei koya e rua na drau tinikawalu na 
tagane, 

10. Mai vei ira na luvei Selomici, Peni - Josifia 
vata kei koya e dua na drau onosagavulu na 
tagane, 

11. Mai vei ira na luvei Bebai, Sakaraia na luvei 
Bebai vata kei koya e ruasagavulu ka walu na 
tagane, 

12. Mai vei ira na luvei Asikari, Joenani na luvei 
Akatani vata kei koya e dua na drau ka tini na 
tagane, 

13. Mai vei na luvei Atonikami, sai koya oqo na 
yacadra—o Iliveleti, Jieli, Semaia—kei ira tale e 
onosagavulu na tagane; 

14. Kei iratou talega na luvei Bikivai, Utai kei 
Sabudu vata kei ira tale e vitusagavulu na tagane. 





Na Dauveiqaravi Ni Valenisoro 

15. Ogo, au sa qai vakasoqoni ira vata mai na 
uciwai sa drodro vaka ki Aera, ka keimami sa tiko 
e kea me bogi tolu. Au sa vakaraici ira na tamata 
kei ira na bete, au sa sega ni raica e dua vei ira na 
luvei Livai. 

16. Au sa qai kacivi ira mai, oiliesa, Areli, Semaia, 
Elenacani, Jaribi, Nacani, Sakaraia kei Mesulame, 
o ira talega nai liuliu kei Joaribi, Elenacani, o 
ira na vuku ka kila ka. 

17. Au sa solia vei ira nai vakaro me baleti Ito na 
turaga ni vale ni Kasifia, au sa tukuna vei ira na 
ka me tukuni vei Ito kei ira na tacina na Necinimi 
e na vanua o Kasifia - me ra kauti ira mai na 
dauveigaravi ni vale ni Kalou. 

18. Me vaka na liga vinaka ni Kalou sa tiko vei 
keimami, era sa kauta mai e dua na tamata sa 
vuku sara mai vei ira na luvei Mali na luvei Livai 
na luvei Isireli o Serebia, kei ira na luvena kei na 
tacina e tinikawalu na tagane; 

19. Kei Asabia, o Jesaia talega na luvei Merari kei 
ira na tacina kei na luvena e ruasagavulu na 
tagane; 

20. Mai vei ira na Necinimi, o koya sa digitaki 
mai vei Tevita kei ira na veiliutaki ena vuku ni 
veiqaravi vei ira na Livai e rua na drau 
ruasagavulu na Necinimi. o ira kece oqo era sa 
digitaki me vaka na yacadra. 


Na Lolo Kei Na Masu Ni Veimaroroi 

21. Au a vakarota na lolo mai kea ena uciwai o 
Aera me keimami vakamalumalumutaki keimami 
kina ena mata I Jiova, me keimami kunea mai vua 
na sala dina me baleti keimami o ira na 
neimami lalai kei na ka keimami taukena. 

22. Ni, ka'u sa madua me kerea tale vua na tui na 
veivuke ena nodra veitokoni na sotia kei na 
mataivalu ose ena nodra veivuke ena vukudra na 
meca ena gaunisala, ni keimami sa vosa oti vua 
na tui ka vaka, “Na liga ni Kalou sa tiko vei ira 
kecega sa vinaka ka vakasagarai koya kei na nona 
kaukauwa ni cudru vei ira kecega sa biuti koya.” 
23. Keimami sa lolo ka masuta na Kalou ena 
tikina oqo, ka sa sauma na neimami masu. 


Nai Solisoli Ena Vuku Ni Valenisoro 

24. Au sa wasei ira tani e tinikarua nai liuliu vei 
ira na bete - Serebia kei Asabia kei na tini tale na 
veitacini vata kei ira-- 

25. Sa vakarautaki vei ira na siliva, na koula, na 
veika kecega, na soli me baleta na vale ni noda 
Kalou o koya era sa solia na tui kei ira na nona 
daunivakasala, o ira na nona turaga lalai kei ira 
kece na Isireli. 

26. Au sa vakarautaka mada ga e ligadra e ono 
na drau limasagavulu na taledi siliva, na veiyaya 
siliva me dua na drau na taledi, me dua na drau 
talega na taledi koula, 

27. E ruasagavulu na beseni koula ka kenai sau 
vakailavo e lima na udolu na dola, e rua na beseni 
na varasa ka rairai vinaka vaka sara ga na koula. 
28. Au sa qai vosa vei ira, “O ni sa ka Tabu vei 
Jiova, na veika kece oqo sa ka tabu talega, na 
siliva, na koula sai solisoli ka ni loloma mai vei ira 
na nomuni qase. 

29, “Mo ni raica ka maroroya me ra vakarautaki e 
matadra nai liuliu ni bete kei na livai kei ira nai 
liuliu ni veivuvale e Isireli e Jerusalemi ena tikina 
e loma ni vale ni Kalou.” 

30. Era sa taura na bete kei ira na livai na siliva 
kei na koula kei na ka kece sa vakarautaki oti, me 
ra kauta mai ki Jerusalemi ki na vale ni Kalou. 


Era Sa Lesu Tale Ki Jerusalemi 
31. Keimami sa lako tani mai na uciwai o Aera 
ena i ka tinikarua ni siga ni matai ni vula, me lako 


ki Jerusalemi. Sa tiko vata kei keimami na liga ni 
Kalou, ka sa vakabulai keimami mai na ligadra na 
meca kei na vei sikabotei kece ena gaunisala. 

32. Keimami sa lako mai ki Jerusalemi, ka tiko 
kina me tolu na siga. 

33. Ena i ka va ni siga era sa vakarautaki kina na 
siliva, na koula kei na ka kece ena vale ni Kalou 
ena ligai Meremoci na luvei Uraia na bete, sa tiko 
vata kei koya o Iliesa na luvei Finaisi, kei ira na 
Livai, o Josapati na luvei Josua kei Noadia na 
luvei Binui, 

34. Nai wiliwili kei nai vakarau ni ka kece, ni sa 
volai nai vakarau ni ka kece ena gauna o ya. 

35. Na luvedra o ira sa kau vakabobula kei ira sa 
lesu mai na veivakabobulataki era sa vakacabora 
nai soro kama vua na Kalou nei Isireli e 
ciwasagavulu ka ono na sipi tagane, vitusagavulu 
ka vitu na lami, e tinikarua na me tagane mei soro 
ni valavala ca. Ogo sai soro kama kece vei Jiova. 
36. Era sa vakauta nai vakaro ni tui ki vei ira na 
nona turaga lalai na tui, vei ira talega na kovana 
ena vanua kei na vanua vakayawa mai na Uciwai. 
Fra sa solia na veitokoni ki vei ira na tamata, ki na 
vale talega ni Kalou. 


Na Vakawati Veicurumaki Kei Ira Na Sega Ni 
Qarava Na Kalou 


9, Ni sa vakayacori oti na veika oqo, era sa lako 


mai vei au na veiliutaka ka vaka, “O ira na Isireli, 
o ira na bete na Livai, era sa sega ni tawasei ira 
tani mai vei ira na tamata ni vanua, era sa dokai 
ira na kai Kenani, na lÍtaiti, na Perisaiti, na 
Jepusaiti, na Amonaiti, na Moapi, o ira na Ijipita 
kei na Amoraiti. 

2. “Ni ra sa taura eso vei ira na nodra 
goneyalewa me watidra vei ira talega na luvedra, 
oqo sa veiwaki kina na ka tabu kei ira na kai tani. 
O ira sara ga na veiliutaki era sa vesuki ena cala 
oqo.” 

3. Niu sa rogoca na veika oqo, au sa dresuka na 
noqui sulu kei na noqui oro ka'u cavuraka na 
drau ni uluqu kei na kumiqu, ka'u sa dabe ga ka 
vakatataro tiko. 

4. O ira kece sa dau rerevaka na vosa ni Kalou 
kei Isireli era sa soqoni kece mai vei au me baleta 
na nodra talaidredre na kena vo ni kau 
vakabobula, au sa vakatataro tikoga me yacova 
na vakacaboi soro ena yakavi. 

5. Ena vakacaboisoro oqo, au a tucake mai na 
noqu lolo, ni oti na noqu dresulaka na noqu i sulu 
kei na noqu i ubi, au sa tekiduru ka dodoka cake 
na ligaqu vei Jiova na noqu Kalou. 

6. Ka tukuna vua, na noqu Kalou, “Au sa 
rui 

madua vakalevu ka rui yalolailai me'u rai yani 
vei kemuni na noqu Kalou, ni sa tubu cake na 
ului keimami kei na neimami vakadinadinataka 
sa tubu yani ki lomalagi. 

7. “Mai na nodra veisiga na tamai keimami ka 
yacova mai na siga oqo, keimami sa rui 

malumalumu sara ni keimami sa kila na neimami 
cala, oi keimami, o ira na tui, o ira na bete ka 
keimami sa soli ki na ligadra na tui ni veivanua, 
ki nai seleiwau ni veivakabobulataki me 
veivakamavoataki ka veivakalolomataki keimami 
me vaka sa yaco tiko oqo. 

8. “la, oqo, na Kalou o Jiova sa vakaraitaka mai 
na loloma, me vakatara vei keimami na kena vo 
ni dro bula, ka solia vei keimami nai vesu ni nona 
Vanua Tabu, me rawa kina vua na Kalou me 
vakararamataka na matai keimami ka solia e dua 
na toso ni veivakabulabulataki mai na bula 
vesuki. 

9. “Keimami a bobula tu, ia na Kalou sa sega ni 
guilecavi keimami ena neimami vesuki; sa 
vakatetea mai na nona loloma ki vei keimami ena 
matai koya na Tui Perisia, me vakananumi 
keimami ena kena vakavoui na vale ni Kalou, me 
tarai cake na kena sa rusa koto, me solia vei 
keimami na galala e Juta kei Jerusalemi. 

10. “Oqo na Kalou, na cava tale me keimami 
tukuna ena ka oqo? Keimami sa biuta na nomuni 
vakaro, 

11. “Nai vakaro o ni a vakarota mai vua na 
nomuni tamata na parofita, me tukuna, na vanua 
o ni sa curuma yani mo ni taukena sa vanua duka 
ka era sa dukalevu talega na kena tamata kei na 
nodra caka ca sa vakasinaita na yasana ka dua kei 
na nodra sega savasava. 

12. ‘Oqo mo ni kua ni solia na luvemuni yalewa 
me watidra na luvedra tagane se na luvedra 
yalewa me watidra na luvemuni tagane, mo ni 
kua ni vakasagara na nodra vinaka kei na nodra 
sautu, mo ni kaukauwa ga ka kana mai na vinaka 
sa tu ena qele, ka mo ni biuta tu vei ira na 
luvemuni me sega ni mudu me nodra i votavota.” 
13. “Na veika kece sa lako mai vei keda ena vuku 
ni nodra caka cala, kei na nodra vakaiotaka na 
nodra malumalumu, ni kemuni sa totogitaki 
keimami vakalailai ga mai na levu ni neimami 
caka cala ka o ni sa vakagalalataki keimami me 
vaka oqo, 

14. “Me keimami coqa tale na nomuni vakaro, ka 
duavata tale ena vakawati vata kei ira na tamata 
caka ca oqo? O ni na sega beka ni cudruvi 
keimami me yacova ni o ni sa vakaoti keimami 
me kua tale ni dua e vo? 

15. “I Jiova na Kalou ni Isireli, o ni sa rui dodonu, 
sai keimami na vovo ni dro bula ena siga oqo. 
Keimami sa tu oqo e matamuni. Sa dina na ka 
keimami beitaki kina, sa sega e dua e rawa ni tu e 
matamuni ena vuku ni cala vakaoqo!” 


Na Vakatutusa Ena Vuku Ni Vakawati Veiwaki 


10. Ogo, ni se masu tiko o Esera, ka vakatutusa 
tiko, tagi ka cuva vakatobuicu tiko ena mata ni 
vale ni Kalou, e dua nai soqosoqo levu mai vei ira 
na tagane, yalewa kei ira na gone ni Isireli 
taucoko, era sa lako mai vua ka tagi 
vakadomoilevu sara. 


2. OSakaraia na luvei Jieli e dua vei ira na luvei 
llama sa vosa cake mai ka tukuna vei Esera, 
“Keimami sa cala vua na neimami Kalou, 
keimami sa veiwatini kei ira sa sega vei ira na 
Kalou ena vanua, ia, 0qo, keimami sa qai kila ni 
se tiko na vakanuinui ni bula e Isireli. 

3. “Oqo me keimami sa cakava mada e dua na 
veiyalayalati kei na noda Kalou, me ra biu tani 
kece na yalewa oqo kei ira kece sa sucu mai vei 
ira, me vaka nai vakasala mai vei Esera kei ira sa 
rerevaka nai vakaro ni noda Kalou, ka me caka 
me vaka sa tukuna nai vunau. 

4. “Mo tucake Esera, ni sai koya oqo na nomu i 
tavi, keimami sa na tokoni iko, mo gaga ka 
vakayacora mada oqo.” 

5. Sa qai tucake o Esera ka cakava me ra 
yalayala na nodra i liuliu na bete, na livai kei na 
nodra i liuliu na tamata. Era sa yalayala ka 
bubului me caka na ka sa volai. 

6. Sa tucake o Esera mai na vale ni Kalou ka 
lako kina tikina nei Joanani na luvei Eliasibi. Ni sa 
lako mai ki kea, sa sega ni kania e dua na madrai 
se gunuva e dua na wai, ni sa vakalolokutaki. 

7. Era sa vakaduria e dua nai tukutuku kacivaki 
e Juta kei Jerusalemi taucoko vei ira na kawa 
taucoko ni dro bula me ra soqoni mai e Jerualemi, 
8. O koya yadua sa sega ni basika mai ena loma 
ni tolu na siga oqo, me vaka na nodra i vakasala 
nai liuliu kei ira na qase, ena mai vesu kece na 
nodra ka taukeni kei ira yadua era sa kau tani mai 
nai soqosoqo levu, mai vei ira sa dro bula mai. 

9. Oi ira kece na Juta kei na Penijamini, era sa 
soqoni mai ki Jerusalemi ena loma ni tolu na siga. 
Ogo nai ka tinikarua ni siga ni ka ciwa ni vula era 
sa soqoni vata mai na tamata ena vanua sa lokuci 
ena vale ni Kalou, era sa sautaninini vakalevu 
baleta na veika oqo kei na kena tau bi talega na 
uca. 

10. Sa qai tucake o Esera na bete ka qai tukuna 
vel ira, “O ni sa veibeci vakalevu, o ni sa vakawati 
vata kei ira sa sega vei ira na Kalou, me kuria na 
nomuni beitaki vakaidina na Isireli. 

11. “Ogo mo ni vakatutusa vei Jiova na Kalou ni 
nomuni qase, ka muria na lomana, dou tawasei 
kemudou mai vei ira na tamata ni vanua, mai vei 
ira talega na yalewa vakawati sega ni kila na 
Kalou.” 

12. Era sa sauma kece mai nai sogosogo ka vaka, 
“io! me vaka o ni sa tukuna, keimami na cakava, 
era sa sauma mai vakadomoilevu. 

13. “Era sa lewe levu na tamata, sa gauna tiko 
mai ni uca tau bi, sa sega ni rawa kina na tucake 
tu e tautuba, se me caka na cakacaka oqo me dua 
serua na siga ni sa levu vei keda sa cala ena ka 
ogo. 

14. “Mo ni tucake mada ga nai liuliu ni sogosogo 
ka me ra lako o ira vakayadua sa taura na yalewa 
sega ni kila na Kalou me ra lako mai ena gauna sa 
lokuci, vata kei ira na nodra gase kei na 
turaganilewa ni vei koro, me yacova ni sa yali 

yani na nona cudru katakata na Kalou ena ka 
” 

ogo. 

15. O Jonacani ga na luvei Asaeli kei Jaesia na 

luvei Tikava e rau sa coga na ka oqo, o Mesulame 

kei Sabetai na Livai e rau sa solia na nodrau 

veitokoni vei rau oqo. 

16. O ira na kawa mai na veivakabobulataki era 

sa muria talega. o Esera na bete kei ira eso nai 

liuliu ni veivuvale, o ira yadua ena yacadra; ena 

sa dabe sobu ena i matai ni siga e nai ka tini ni 

vula me ra vakaraica matua na veika oqo. 

17. Ni yacova na matai ni siga ni matai ni vula, e 

ratou sa vakaotia na nodra tarogi kece na tamata 

era sa vakawati kei ira na yalewa sega ni kila na 

Kalou. 


Era Sa Biu Na Yalewa Vakawati Sega Ni Kila Na 
Kalou 

18. Vei ira na luve ni bete sa kune me vakawati 
kei ira sa sega ni kila na Kalou, sai ira oqo, o ira 
na luvei Josua na luvei Josateki kei ira na tacina, o 
Masaia, o lliesa, o Jarubi kei Ketalia. 

19. Era sa solia na nodra yalayala ni ra na biuta 
na watidra, ni ra sa kila na nodra cala, era sa 
vakacabora e dua na sipi tagane mai na qele ni 
sipi me nodra i soro ni caka cala. 

20. Oira talega na luvei Ima: Anani kei Sebadia; 
21. Mai vei ira na luvei Arima: Maoseia, llaijia, 
Semana, Jieli kei Usaia. 

22. Mai vei ira na luvei Pasuri: Elionai, Maoseia, 
Isimeli, Nacanieli, Josabeti kei Elasa. 

23. Mai vei ira talega na Livai: O Josabeti, o 
Simeli, o Kelaia (Kelita), o Pecaia, o Juta kei Iliesa. 
24. Mai vei ira talega na daunisere: o Eliasibi mai 
vei ira nai vakatawa ni matamata: o Salami o 
Telemi kei Uri, 

25. O ira na kena vo e Isireli: mai vei ira na luvei 
Parosi: o Ramaia, o Jeseia, o Malakaia, o Mijamini, 
O Iliesa, o Malajija kei Veraia; 

26. Mai vei ira na luvei llama: O Matania, o 
Sakaraia, o Jieli, o Abidi, o Jeremoci, o ilaia; 

27. Mai vei ira na luvei Satu: O Elionai, o Eliasibi, 
o Matania, o Jeremoci o Sabedi kei Asisa; 

28. Mai vei ira na luvei Bebai: O Jeonana, o 
Anania, o Sabai kei Atalai; 

29. Mai vei ira na luvei Bani: O Mesulame, o 
Maluka, o Adaia, o Jesubi, o Sili kei Ramoci, 

30. Mai vei ira na luvei Paaci-Moapi: O Adana, o 
Selala, o Benaia, o Maoseia, o Matania o Besalele, 
o Binui kei Manasa, 

31. Mai vei ira na luvei Arima: O Iliesa, o Isita, o 
Malikija, o Semana, o Simione, 

32. O Penijamini, o Malakai kei Samaria, 

33. Mai vei ira na luvei Asumi, Metenai, Matata, 
o Sabedi, o Iliveleti, o Jeremaia, o Manasa kei 
Simei, 
34. Mai vei ira na luvei Bani, o Madai, 
Amirama, o Uele, 

35. O Benaia, o Bedala, o Jelua, 

36. O Vania, o Meremoci, o Eliasibi, 





o 


37. 
. O Bani, o Biniu, o Simei, 
39. 
40. 
41. 


O Matania, o Matenai, Jesai 


O Selemia, o Nacani, o Adaia, 
O Makanadebai, o Sasai, o Sarai, 
O Asareli, o Selemia, o Semaria, 

42. O Salami, o Amaria kei Joseva; 

43. Mai vei ira na luvei Nibo: O Jieli, o Malicia, o 
Sabedi, o Sabina, o Jadai, o Joeli kei Benaia. 

44. O ira kece oqo sa taura na yalewa sega ni kila 
na Kalou o Jiova me watidra, ka so vei ira era 
vakaluveni sara kina. 

NIEMAIA 


Sa Masulaki Ira Na Nona Tamata O Niemaia 


1. Na vosa nei Niemaia na luvei Akalaia. Ena 


vula o Kisilevi, e nai karuasagavulu ni yabaki, 
ena noqu tiko mai Susani na vanua cecere, 

2. O Anani na taciqu, e a lako mai Juta, kei ira e 
so na turaga; au sa vakataroga me baleti ira na 
Iperiu era sa dro bula yani, era sa lako curuma 
yani na veivakabobulataki kei na veika me baleti 
Jerusalemi. 

3. Era sa tukuna vei au, “O ira kece era sa dro 
mai na veivakabobulataki, e ra sa oca vakalevu ka 
yalolailai. Na bai kei Jerusalemi sa basuki kei na 
kena matamata sa kama talega.” 

4. Ni'u sa rogoca na veika oqo, au sa dabe ka 
tagi ka vakamamakeukeu, ka lolo, ka masu 
vakalevu vua na Kalou ni lomalagi me vica vata 
na siga. 

5. Au masu vaka oqo: “I Jiova na Kalou ni 
lomalagi, na Kalou cecere ka vinaka, o Ni sa 
maroroya tikoga na Nomuni veiyalayalati kei na 
Nomuni yalololoma vei ira sa lomani Kemuni ka 
muria na Nomuni vakaro, 

6. “Ni dolava tiko na Daligamuni kei na 
Matamuni me rai tiko mai, Mo ni rogoca kina na 
nona masu na Nomuni tamata o koya sa masu 
tiko yani oqo, ena siga kei na bogi me baleti ira na 
Isireli na Nomuni tamata, ka vakatusa tiko na 
nodra i valavala ca na Isireli o koya sa caka tiko 
vei Kemuni. Na vale nei tamaqu kei au keimami 
sai valavala ca vei Kemuni. 

7. “Keimami sa cakacaka vakaca sara vei 
Kemuni, keimami sa sega ni maroroya na 
Nomuni vakaro, na Nomuni lesilesi se na lewa o 
ni sa vakarota vei Mosese. 

8. “Moni nanuma, au kerea, na vosa o ni 
vakarota vua na Nomuni tamata o Mosese ka 
vaka: “Kevaka o ni sa sega ni yalodina tiko, Au na 
vakatolosevi kemuni ena kedra maliwa na 
veimatanitu; 

9. “Ta, kevaka o ni sa lesu mai vei Au, ka 
maroroya na Noqu i vakaro ka muria, e dina ga ni 
dou sa vakatolosevi vakayawa sara, Au na 
vakasoqoni ira mai kea, ka kauti ira lesu ki na 
vanua Au a digitaka me tiko kina na Yacaqu. 

10. “O ira ogo era sa Nomuni tamata ka Nomuni 
dauniveiqaravi, o ira o ni sa voli ira lesu ena 
Nomuni kaukauwa levu kei na Ligamuni gaga. 
11. “I Jiova au sa masu, me vakarorogo mada na 
Daligamuni ki na nona masu na Nomuni tamata, 
o koya sa gadreva tikoga me rerevaka na 
Yacamuni; ka me vuavuai vinaka, au sa masulaka 
tiko oqo, Mo ni solia talega vua na Nomuni 
yalololoma ena matadra na tamata.” Ni sa dua ga 
na dau tutaki mena bilo na tui. 

Sa Talai Ki Juta O Niemaia 


2. Sa gai yaco ogo, ena vula o Nisani, e nai ka 


ruasagavulu ni yabaki nei Atekisekise na Tui, ni 
sa 

tu e matana na waini, au sa gai taura na bilo 
waini ka solia vua na tui. Ogo me'u tukuna mada, 
se sega vakadua, me'u rarawa ena mata ni tui. 

2. Sa vosa mai na tui ka vaka: “Na cava o sa rui 
mata rarawa kina vakalevu, o a sega ni 
tauvimate? Oqo sa vakaraitaka ga na rarawa ni 
yalo.” Sa tubu vei au e dua na rere levu, 

3. Au tukuna vua na tui “Me bula na tui ka sega 
ni mudu! Me kua ni rarawa vakacava na mataqu, 
ni koro oqo, na vanua era sa davo tiko kina o ira 
na tamaqu, sa rusa koto, ka sa kama yavu na kena 
matamata.” 

4. Sa sauma mai na tui ka vaka, “Na cava o sa 
vinakata?” Au sa masu vua na Kalou ni lomalagi. 
5. Au sa tukuna vua na tui, “Kevaka sa vinaka 
vei kemuni, kevaka sa kune loloma na nomuni 
tamata e matamuni, au sa kerea mo Ni talai au ki 
Juta, ki na koro era sa bulu tiko kina na tamai 
keimami, me'u tara cake tale.” 

6. Sa tukuna mai vei au na tui (ni dabe tiko na 
ranadi e yasana), “Ena vakacava na dede ni nomu 
lako? O na lesu tale mai ena gauna cava?” Sa 
vinaka vua na tui me talai au ka'u sa tuva vua na 
kena gauna. 

7. Au sa tukuna talega vua na tui, “Kevaka sa 
vinaka vua na tui, me soli vei au nai vola ena 
vukudra na kovana, ena veivanua me sivia yani 
na Uciwai levu, me ra solia vei au na galala me'u 
lako sivia na vanua me yacova ni'u sa yaco ki 
Juta. 

8. “Me dua talega nai vola vei Esava nai 
vakatawa ni nona veikau na tui, me solia na kau 
me caka kina na matamata ni vanua cecere sa gole 
ki na vale ni soro, me caka talega kina na bai ni 
koro, na vale talega au tiko kina.” Sa vakadonuya 
vei au na tui, me vaka na liga ni Kalou sa tiko ga 
vei au. 

9. Au sa lako vei ira na Kovana ena veivanua 
sivia na Uciwai levu, ka solia vei ira na nona i 
vola na tui. Na tui sa talai ira tiko mai na kavetani 
ni valu kei ira na mataivalu ose me ra sala vata 
tiko mai kei au. 

10. O Senivalati na Oranaiti kei Topaia na 
Amonaiti na vakailesilesi ni tui, ni rau sa rogoca, 
e rau sa yavalati vakalevu, ni sa lako mai e dua 
me raica na nodra tiko vinaka na luvei Isireli. 


Sa Vakaraica Na Bai Ni Koro Kei Jerusalemi O 
Niemaia 

11. Au sa lako mai ki Jerusalemi ka tiko kina me 
tolu na siga. 


12. Au sa duri cake ena bogi oi au kei na so tale 
na turaga, au sega ni via tukuna vua e dua na 
cava sa biuta tiko e lomaqu na Kalou me caka e 
Jerusalemi. Sa sega talega na manumanu sa tu 
vata kei au, vakavo ga na ose au dau vodoka tiko. 
13. Au sa curu ki tuba ena bogi mai na Matamata 
ena Buca me donuya na Keli ni Wai ni Gata kei na 
Matamata ni Benu, ka vakaraica na bai ni koro kei 
Jerusalemi o koya sa kabasu tu, ka sa kama tale tu 
ga na kena matamata. 

14. Au sa lako sara ki na Matamata ni Tobu ni 
wai kei na Tobu ni Wai levu ni Tui, sa sega ni dua 
na tikina me nona na ose au sa vodoka tiko. 

15. Au sa lako yani ena bogi mai na buca ka 
vakaraica na bai ni koro, ka'u sa lesu tale meu 
la'ki curu mai ena Matamata mai na Buca, ka'u sa 
lesu tale. 

16. Era sa sega ni kila na vakai lesilesi, se'u sa 
lako kivei, se, na cava au sa cakava tiko: au se 
bera tiko ni tukuna vei ira na Isireli, vei ira na 
bete, vei ira na turaga, vei ira na vakailesilesi, kei 
ira na kena vo o ira era a cakava na cakacaka. 

17. Au sa qai tukuna vei ira, “O ni sa raica na 
vakaloloma eda sa tiko kina, sa ca vakalevu sara 
nai tuvaki kei Jerusalemi, sa kama tu na 
matamata, mo ni lako mai me da tarai Jerusalemi 
cake tale, me sa mudu mada na noda 
vakalolomataki tiko.” 

18. Au sa tukuna vei ira na liga ni Kalou sa rui 
vinaka vei au kei na nona vosa na tui, sa vosa 
kina vei au. Era sa tukuna kecega-” Meda tucake 
ka tara tale na bai.” Era sa dodoka yani na ligadra 
ka tekivuna na cakacaka vinaka oqo. 

19. O Senivalati na Oranaiti, o Topaia na 
Amonaiti kei Kesemi na Arapea, ni ratou sa 
rogoca na ka oqo, e ratou sa dredre ka 
veivakalialiai ka beci keimami sara ka tukuna, 
“Na cava oqo o ni sa cakava tiko? E dodonu li mo 
ni veicogacoga kei na tui?” 

20. Au sa sauma vei iratou ka tukuna, “Na Kalou 
ni lomalagi vakataki Koya ena tokona ka 
vakataucokotaki keimami. O koya oqo era na 
tucake kina na Nona tamata ka tara na bai, sa 
sega na nomuni votavota, se na dodonu, se na i 
vakananumi e Jerusalemi. “ 


Sa Tarai Tale Na Bai 


3. O Eliasipi na bete levu, kei ira na nona i 


tokani na bete, era sa tucake ka tara na matamata 
ni koro ni sipi, era sa vakatabuya ka vakaduria na 
kena katuba. Era sa tara me yaco sara ki na vale 
cecere ni veiduanadrau, ka vakatabuya, me yaco 
sara ki na vale cecere ni Ananieli. 

2. Taravi Eliasipi o ira na kai Jeriko era sa tara 
na bai. Taravi ira na Jeriko na Sakuri na luvei 
Trimi. 

3. O ira talega na luvei Asena era sa tara na 
matamata ni ika; Era sa vakadavora nai coka ka 
vakaduria na katuba e nai vako kei na kenai 
sasabai. 

4. Taravi ira o Miamoce na luvei Uraia, na luvei 
Kosi, era sa vakavinakataka na bai. Taravi ira sai 
Mesulame na luvei Berikaia na luvei Mesesabieli, 
era sa vakavinakataka na bai, sa taravi ira sara O 
Setoki na luvei Bana ka sa veikune ena kena 
vakavinakataki na bai. 

5. Sa tarava sara yani o Tekoitesi, o ira na 
turaga, era sa sega ni via kauwaitaka na cakacaka 
ni Kalou. 

6. O Jekoiada na luvei Pasea kei Mesulame na 
luvei Besodeia, era sa vakavinakataka na 
matamata makawa, sa vakadavori na kena i coka, 
sa vakaduri na kena katuba ka vakoti e nai vako 
ka vakatatarovitaki. 

7. Tarava sara o Melatia na Kipionaiti, o Jadoni 
na Meronoci, o ira na Kipioni kei na Mesipa era sa 
vakavinakataka nai tikotiko ni kovana ena vanua 
sivia na uciwai levu. 

8. Tarava sara yani o Usieli na luvei Araia e dua 
vei ira na matai ni koula, sa cakava na 
vakavinakataki ni bai. Sa taravi koya o Ananaia 
na dau ni ka vakaboivinaka o koya sa tara 
vakavinaka cake; ka ra tarai Jerusalemi cake tale 
vakagaga me yacova sara na yasana rabailevu ni 
bai. 

9. Sa tarava sara yani o Rafaia na luvei Uri, nai 
liuliu ni veimama ni yasana o Jerusalemi, sa 
cakacaka tiko ena vakavinakataki ni bai. 

10. Sa tarava sara yani o Jedaia na luvei 
Arumapi, sa cakava na vakavinakataki ni bai ena 
mata ni nona vale. Sa taravi koya sara yani o 
Atusi na luvei Asabanaia sa cakava na 
vakavinakataki ni bai. 

11. O Malakijani na luvei Arimi kei Asubi na 
luvei Paeci-Moape rau sa vakavinakataka e dua 
tale na yasana ka wili kina na vale cecere ni ovani. 
12. Sa tarava sara yani o Salumi na luvei Aluesi 
nai liuliu ni dua tale na veimama kei Jerusalemi. 
O koya kei ira na luvena yalewa era sa cakava na 
cakacaka ni vakavinakataki ni bai. 

13. O Anumi kei ira sa tiko mai Sanoa, era sa 
vakavinakataka na bai mai na matamata ni Buca. 
Fra sa tara cake, vakaduria na kena katuba, era 
vakota ka vakatatarovitaka, ka vakavinakataka ni 
rauta e dua na udolu na kiupiti na bai me yaco 
sara ki na matamata ni benubenu. 

14. O Malakija na luvei Rekapi na nodra i liuliu 
ena yasana o Beci Aseremi, era sa vakavinakataka 
na matamata ki nai benubenu, sa vakaduria na 
kena katuba ka vakaivakotaka ka 
vakatatarovitaka. 

15. O Salumi na luvei Koliosa nai liuliu ni yasana 
o Misipa sa vakavinakataka na matamata e nai 
vurevure ni wai. Sa tara cake, vakaiubitaka, 
vakaduria na kena katuba, vakota e nai vako, 
vakatatarovitaka, sa vakavinakataka mai na 
lalaga ni tobu o Sela. Mai na nona were na tui, me 
yacova sara nai kabakaba sa lako sobu mai na 
koroi Tevita. 

16. Sa tarava sara yani o Niemaia na luvei 
Asubuki, nai liuliu ni veimama ni yasana o Beci 


Suri sa cakava na vakavinakataki ni bai me 
yacova sara nai bulubulu kei Tevita ki na sisili sa 
keli ena liga, ka yacova sara na nona vale na gaga. 
17. Sa taravi koya o ira na Livai ena veiliutaki nei 
Reumi na luvei Bani, era sa cakava na cakacaka. 
Sa taravi koya sara o Asabia nai liuliu ni veimama 
na yasana o Kela sa cakava na cakacaka ni 
vakavinakataki bai ena nona yasana. 

18. Sa tarava sara yani o ira na tacidra ena 
veiliutaki nei Bavai na luvei Anadadi nai liuliu ni 
dua na veimama ni yasana O Keila era sa 
vakavinakataka na bai. 

19. Sa tarava sara o Esa na luvei Josua nai liuliu 
ni yasana o Misipa, era sa vakavinakataka e dua 
tale na yasana e mata ni kabakaba ni tikina cecere 
ni vale ni yaragi mai na tutu ni bai. 

20. Sa tarava sara yani o Peruki na luvei Sabai, sa 
cakava sara vakavinaka o koya na cakacaka mai 
na tutu ni katuba ni vale nei Eliasibi na bete levu. 
21. Sa taravi koya tale yani o Meremoce na luvei 
Uraia na luvei Kosi, sa vakavinakataka e dua tale 
nai wasewase mai na katuba ni nona vale na bete 
levu ki nai cavacava ni yalayala ni vale nei 
Eliasibi. 

22. Sa tarava sara yani o ira na bete, o ira mai na 
buca, era sa cakacaka. 

23. Sai rau sara yani o Penijamini kei Asubu, e 
rau sa cakava na cakacaka veibasai ga ki na 
nodrau vale. Sa tarava sara yani o Asaraia na 
luvei Maseia na luvei Ananaia sa cakava na 
cakacaka voleka ga e nona vale. 

24. Sa tarava sara yani o Binui na luvei Enatati, sa 
cakacaka talega ena dua tale na yasana, mai na 
vale nei Asaraia ki na tutu ni vanua voleka ki nai 
gole. 

25. O Palali na luvei Usai sa tara nai vakaukauwa 
ni bai, na vale cecere talega me duri cake mai na 
vale ni tui mai na loma ni bai ni vale ni veivesu. 
Sa tarava sara yani o Pedaia na luvei Parosi sa 
cakava na vakavinaka na cakacaka ni 
vakavinakataki bai. 

26. la, o ira na Necinimi o ira sa tiko mai Opeli 
era sa cakava na vakavinakataki bai me yacova 
sara na matamata ni bai vaka kina tokalau, kei na 
vanua ni vale cecere dodonu. 

27. Era sa tarava sara yani na Tekoite, ka ra 
cakacaka ena dua tale na yasana voleka ki na 
vale cecere dodonu, ka toso vaka ki na bai kei 
Opeli. 

28. Sivia yani na matamata ni Ose, era sa 
cakacaka tiko na bete e na dui nodra mata ni vale 
ga. 

29. Sa tarava sara yani o Setoki na luvei Ima sa 
cakacaka ga ena mata ni nona vale o Semaia na 
luvei Sekanaia nai vakatawa ni matamata mai na 
Tokalau sa cakava na vakavinakataki ni bai. 

30. Sa tarava sara yani o Ananaia na luvei 
Selemaia kei Anuni nai ka ono ni luvei Salafi sa 
vakavinakataka e dua tale na yasana. Sa tarava 
sara yani o Mesulame na luvei Berekaia sa 
cakacaka ga ena mata ni nona vale. 

31. Sa taravi koya sara yani o Malakita e dua vei 
ira na matai ni koula, sa cakacaka yani me yaco 
sara ki na vale nei Necinimi kei ira talega na 
dauveivoli ena mata ni matamata nei Mipakadi, 
me yaco sara kina veirumu e cake e nai gole. 

32. Ena kedrau veimama na rumu e cake e nai 
gole, me yaco sara ki na matamata ni sipi, na 
matai ni koula kei ira talega na dauveivoli era sa 
cakacaka. 


Sa Taqomaki Na Bai Baleti Ira Na Meca 


4. Sa qai yaco ni sa kila o Senivalati ni keimami 


sa vakavinakataka tiko na bai, sa cudru vakalevu, 
ka yalo ca, ka sa vakalialiai ira na Iperiu. 

2. Sa qai vosa vei ira na veiwekani, vei ira talega 
nai valu mai Samaria ka sa tukuna, “Na cava era 
sa cakava tiko na tamata oqo? Era sa via tarai ira 
cake? Era na vakacabori i soro li? E rawa li ni na 
vakaoti na cakacaka ena dua na siga? E rawa li ni 
na tomika cake na veivatu sa benuci tu?—Na vatu 
sa kama oti?” 

3. O Topaia na Amonaiti sa tu voleka vei 
Senivalati, sa tukuna vua, “Na veika era sa tara 
tiko oqo, kevaka mada ga me lako kina e dua na 
fokisi ena bale sobu ga.” 

4. Mo ni rogoca na neimami Kalou, keimami sa 
vakacacani, me vuki lesu vei ira na nodra 
veivakalolomataki kina uludra, me vakalesui vei 
ira me vaka era sa daucakava mai na vanua ni 
veivakabobulataki! 

5. Me kua ni ubi na nodra caka cala kei na nodra 
i valavala ca me kua ni boko laivi mai vei 
Kemuni; ni ra sa vakacudrui Kemuni e matadra 
na cakacaka tiko. 

6. Keimami sa tara na bai ka sa sema vata na bai 
taucoko, ka sa yacova na veimama na kena cere, 
ni sa dua ga na nodra vakanananu me tara na bai. 
7. Sa yaco ni ra sa rogoca o Senivalati, o Topaia, 
O ira na Arapea, na Amonaiti ni sa vakatikori lesu 
na bai lalaga kei Jerusalemi kei na vanua kabasu 
sa botani tale, era sa qai cudru ga vakalevu, 

8. Era sa qai bosebose me ra sa valuti Jerusalemi 
ka vakaveilecayakitaki ira. 

9. Keimami sa masulaki ira ga vua na Kalou, ka 
keimami sa veivuke yadra ga ena siga kei na bogi 
ena vukudra. 

10. Sa vosa mai o Juta, “Na nodra kaukauwa na 
daucakacaka sa malumu mai, sa rui levu talega 
na benu, sa sega ni rawa kina na cakacaka.” 

11. Era sa vosa mai na meca, “Era na sega ni kila 
se raica e dua na ka me yacova ni da sa tu ka 
vakamatei ira ka tarova na toso ni cakacaka.” 

12. Sa yaco me ra sa mai vosa na wekai keimami, 
sa tiko voleka vei ira, ka tukuna vakatini, “Ni sa 
sega tale ni rawa na toso, ni ra na toso mai ka 
keimami na vakadrukai.” 

13. Au sa tuvai ira na tamata ena vanua e ra ni 
bai-lalaga na vanua sa tadola tu, au sa tuvai ira 
me vaka na nodra vuvale, na nodra i selewau, na 
nodra moto kei na nodra dakaititi. 


14. Au sa veiraiyaki ka tucake ka tukuna vei ira 
na turaga, vei ira na veiliutaki, kei ira kece na vo 
ni tamata, “Mo ni kua ni rerevaka e dua na 
tamata, mo ni nanumi Jiova na nomuni gaga vaka 
i dina, ka vala ena vukudra na tacimuni, na 
luvemuni, na watimuni, kei na nomuni vale.” 

15. Ni ra sa rogoca na keimami meca ni keimami 
sa kila na veika oqo, na Kalou talega sa 
vakatawayagataka na nodra i tuvatuva, ni 
keimami sa lesu tale ki na i tuvatuva ka sa toso ga 
na cakacaka. 

16. Mai na gauna o ya ka toso yani era sa wase, 
veimama era sa cakava na cakacaka ni 
vakavinakataki ni bai ka veimama me ra taura nai 
yaragi, na moto, na i selewau nai sasabai kei na 
dakaititi, o ira na veiliutaki era sa tu yani ena 
dakudra na yavusa i Juta. 

17. O ira era sa cakacaka era sa cakacaka 
vakaukauwa, ena dua na ligadra nai yaya ni 
cakacaka ka dua na ligadra nai yaragi ni vala. 

18. O ira kece na cakacaka sa vesu tiko e tutudra 
nai selewau ni ra sa cakacaka tiko. O koya sa uvu 
biukila sa tiko voleka e yasaqu. 

19. Au sa vosa vei ira na turaga, na veiliutaki kei 
ira kece na tamata, “Sa rui levu ka bibi na 
cakacaka, e da sa rui veiyawaki, e dua mai vua 
tale ka dua e na bai - lalaga. 

20. “O koya oqo, ni kemuni sa rogoca na domo ni 
biukila, mo ni solia mai na nomuni veitokoni, ni 
na vala ena vukuda na Kalou.” 

21. Keimami sa cakacaka vakaukauwa, ka 
veimama vei keimami era sa taura tu na nodra 
moto, mai na cadra ni siga me yacova na cila ni 
kalokalo. 

22. Au sa tukuna talega vei ira na tamata, “O ira 
na tamata yadua kei ira na nona dauveigaravi ni 
sa bogi me ra tiko ga e Jerusalemi, me ra 
dauyadra ena bogi ka cakacaka ena siga.” 

23. Sa sega kina ni dua, oi au, se taciqu, se 
dauveigaravi, se o ira na dauyadra sa muri au, me 
luvata na nona i sulu, vakavo, ke luva me laki 
sava. 


Sa Walia Na Veivakalolomataki O Niemaia 


5. Sa dua na vosakudrukudru levu sa yaco tiko 


ena kedra maliwa na Iperiu, mai vei ira ga na 
turaga kei na dui watidra kei ira na veiwekani. 

2. Eso era sa tukuna, “Ni o ira kei ira na dui 
luvedra tagane kei na luvedra yalewa era sa rui 
lewe levu; me kau mai na sila me ra kana ka 
bula.” 

3. Eso tale era sa tukuna mai, “Keimami sa 
volitaka vakadinau na neimami qele, veivaini, kei 
na neimami vale, me keimami voli sila kina baleta 
na dausiga.” 

4. Eso tale era sa tukuna tiko, “Ni ra sa kere i 
lavo, me rawa ni ra solia kina nai vakacavacava 
vua na tui me baleta na nodra qele kei na nodra 
veivaini. 

5. “Oqo, keimami sa tautauvata ga kei ira na 
taci 

keimami, o ira na luvei keimami kei na luvedra, 
ogo era sa vakaukauwataki na luvei keimami me 
ra la'ki cakacaka vakabobula ka so vei ira na luvei 
keimami yalewa era sa vakabobulataki oti tu. 
Keimami sa sega ni rawa ni voli ira lesu tale mai, 
ni sa vesuki oti tu na neimami qele kei na veiwere 
ni vaini.” 

6. Ausa rarawa sara vakalevu ni'u sa rogoca na 
veika oqo. 

7. Au sa vakananuma vakabibi sara na veika 
ogo, au sa vunauci ira na turaga kei ira na 
veiliutaki ka cavuta vaka oqo vei ira, “Oi kemuni 
vakayadudua sa taura tiko vakatawadodonu nai 
yau mai vua na tacina.” O koya ogo au sa kaciva 
kina e dua na soqoni levu. 

8. Au sa tukuna vei ira, “Me vaka na veika era 
sa dui rawata era voli ira lesu kina na wekadra 
era sa volitaki oti tu ki na veimatanitu. la, oqo mo 
ni qai volitaki ira tale na tacimuni? Se e dodonu 
me ra volitaki mai vei keda?” Era sa galu ka sega 
ni tukuna e dua na ka. 

9. Aua qai tukuna, “Na ka o sa cakava tiko sa 
sega ni vinaka, e sega beka ni dodonu mo lako 
tiko ena rerevaka na Kalou, me baleta na nodra 
veivakalolomataki na veimatanitu, na keda meca? 
10. “O au kei ira na taciqu kei ira na noqu 
dauveigaravi, keimami sa solia tiko vei ira na taci 
keimami nai lavo kei na sila. Au kerea me da sa 
muduka na veivakalolomataki oqo! 

11. “Me vakalesui oqo vei ira, nikua sara ga, na 
nodra qele, na nodra were ni vaini, na nodra 
veiolive kei na nodra vale, me soli lesu talega vei 
ira nai vakatubu ni lavo, ni sila, ni waini, ni 
waiwai o nia taura mai vei ira.” 

12. Era sa tukuna kece mai, “Keimami na 
vakalesuya kece vei ira ka sega ni via taroga tale e 
dua na ka mai vei ira; keimami na cakava me 
vaka o sa tukuna mai.” Au sa qai kacivi ira na 
bete, me caka mada e dua na bubului mai vei ira 
ka me caka me vaka era sa yalayala kina. 

13. Au sa kuretaka nai lobi ni noqu i sulu ka 
tukuna, “Me yavalata na Kalou na tamata yadua 
mai nodratou, mai na nodra i tikotiko, o koya 
yadua sa sega ni vakayacora na veiyalayalati oqo, 
me vakayavalati, ka vakalalai.” Era sa tukuna 
kece mai na i sogosogo levu, “Emeni” ka ra sa 
vakavinavinakataka na Kalou. E sa cakava na 
tamata me vaka na yalayala. 


Na Yalovinaka I Niemaia 

14. Mai na gauna au sa digitaki kina me'u nodra 
kovana e na vanua o Juta mai nai karuasagavulu 
ka yacova nai katolusagavulu ka rua ni yabaki ni 
veiliutaki nei Atekisekise na tui, e tinikarua na 
yabaki oi au se o ira na taciqu, keimami sega ni 
bau kania na kena i votavota na tui. 

15. O ira na kovana sa liu vei au, era sa 
vakalomaocaocataki ira na tamata ka taura mai 
vei ira na madrai kei na waini mei kuri ni 


vasagavulu na sikele na sivila, io, o ira mada ga 
na nodra dauniveigaravi era sa bulia na lawa vei 
ira na tamata. Au sa sega ni cakava ogo baleta 
ni'u sa rerevaka na Kalou. 

16. Au sa vakuria tale ga na cakacaka ni bai- 
lalaga ni koro, keimami sa sega talega ni volia e 
dua na qele. Era sa lako kece mai na 
dauniveiqaravi me cakava na cakacaka. 

17. Era sa dabe tiko ena noqu teveli e dua na 
drau na Iperiu kei ira na veiliutaki kei ira talega 
sa lako mai vei keimami mai na veimatanitu 
volivoliti keimami. 

18. Na ka sa vakarautaki vei au ena dua ga na 
siga sa dua na bulumakau, ono na sipi digitaki 
vinaka, na toa talega sa vakarautaki, vakadua ena 
vei ya tini na siga sa vakalevu sara na waini ena 
kena veimatagali, e dina mada ga ni'u se sega ni 
kerea nai votavota me nona na kovana baleta ni 
ra se vesuki tu e na dinau na tamata. 

19. Mo Ni nanumi au na noqu Kalou, ena vinaka 
me vaka na ka kecega au sa cakava vei ira ogo. 


Sa Naki cataki O Niemaia 


6. Sa qai yaco ni ratou sa rogoca o Senivalati, o 


Topaia kei Kesemi na Arapea kei ira kece na 
meca, ni sa tarai cake tale na bai-lalaga ka sa sega 
na ka e vakataotaka, (oqo na gauna e se bera ni 
vakakatubataki kina na matamata) 

2. e rau sa talatala mai vei au o Senivalati kei 
Kesemi ka vaka, 'lako mada mai me datou mai 
sota mada ena dua na koro lailai ena buca o Ono.” 
E rau sa nanuma tiko mai me rau mai vakaleqai 
au. 

3. Au sa sauma nai tukutuku ka vaka, “sa dua 
na cakacaka levu au sa cakava tiko oqo, au na 
sega ni lako sobu yani. Na cava me tu vakadua 
kina na cakacaka ka me'u lako mada yani vei 
kemudrau?” 

4. Erau sa vakauta mai vakava nai tukutuku ka 
sa saumi lesu talega vakakina. 

5. Sa vakatala tale mai o Senivalati na nona i 
talai e na kena i kalima ni gauna ena dua nai vola 
dolavi sa taura tiko e ligana. 

6. Sa vakaoqo na ka sa volai kina: 

Sa yaco mai nai tukutuku mai na veivanua 
kecega, sa tukuna kina o Kesemi ni o iko kei ira 
kecega na Iperiu sa nakita tiko me vakabebe, nai 
tukutuku talega oqo, sa tukuna tiko ni o ni sa tara 
tiko na bai-lalaga oqo kei Jerusalemi, mo kena tui 
kina o iko. 

7. O iko talega sa lesia eso na parofita me ra sa 
kacivaka tiko nai tukutuku e Jerusalemi me baleti 
iko. Era sa kacivaka tiko, “Sa tiko e dua na tui e 
Juta!” Nai tukutuku oqo sa na vakau cake vua na 
tui. Lako mai, me daru mai veitalanoa mada ena 
vuku ni ka oqo. 

8. Au sa sauma vua ka vaka, “Sa sega na ka, me 
vaka o sa vola tiko mai sa caka tiko eke, oqori o sa 
bulia tikoga e lomamu.” 

9. Fra sa saga tikoga me ra vakarerei keimami, 
era sa tukuna tiko “Sa malumalumu na ligadra ni 
ra sa cakacaka tiko, ena sega ni rawa ni caka.” o 
koya oqo, oi kemuni na Kalou, mo ni 
vakaukauwataka na ligaqu. 

10. Sa oti oqo, au sa lako sobu mai ki na vale nei 
Semaia na luvei Delaia na luvei Maetabili, e dua 
sa dau solia nai tukutuku vuni; a sa tukuna mai, 
“me daru la” ki sota mada ena vale ni Kalou, ena 
loma ni vale ni soro, me daru sogota na katuba ni 
vale ni soro, ni ra sa lako tiko mai me vakamatei 
iko, io sa dina, ena bogi era na lako mai me 
vakamatei iko.” 

11. Au sa vosa ka vaka: “Me dua na tamata 
vakataki au me dro?” O cei sa tiko mai keri me 
vakataki au, me lako ki na vale ni soro me 
vakabulai koya kina? Au na sega ni lako yani ki 
loma!” 

12. Au sa kila ni sa sega ni talai koya mai na 
Kalou, sa tukuna ga o koya na veika oqo baleta ni 
rau sa saumi koya mai o Topaia kei Senivalati. 

13. Sa saumi o koya oqo, me vakarerei au ka 
muria na sala cala ka me'u valavala ca kina, me 
rawa ni dua kina na nodra i tukutuku ca, me 
rawa niu vakalialiai kina. 

14. Na noqu Kalou, mo Ni nanumi Topaia kei 
Senivalati, me vaka na nodrau i valavala kei na 
parofita yalewa o Noadia kei ira kece na vo ni 
parofita o ira era via vakarerei au. 


Sa Vakaoti Na Bai-Lalaga 

15. Sa vakaoti na tara ni bai-lalaga oqo, ena i ka 
ruasagavulu ka lima ni siga ni vula o Elulu, ena 
limasagavulu karua na siga. 

16. Sa yaco mera rogoca kece, kei ira kece na 
matanitu voliti keimami era sa keimami meca, sa 
raica na veika kece oqo, era sa taqaya ka 
yalolailai, ni ra sa kila na cakacaka oqo sa sega 
tale e dua, na liga duadua ga ni Kalou sa cakava 
oqo. 

17. Ena siga o ya o ira na turaga e Juta, era sa 
volavola vei Topaia, sa lako talega mai vei ira nai 
vola nei Topaia. 

18. Sa levu vei ira e Juta sa yalayala tu vei 
Topaia, baleta ni sa vugoi Sekonaia na luvei 
Arapa kei na luvei Jecanana sa vakawatitaka na 
luvei Mesulame na luvei Berekaia. 

19. Era sa vakamacalataka na nona cakacaka 
vinaka me'u kila, ka tukuna talega na noqu vosa 
vua. Sa vakauta ga mai o Topaia nai vola vei au 
me vakarerei au kina. 


7. Sa vaka oqo, ni sa tara oti na bai-lalaga, sa 
coba oti na katuba, era sa digitaki ka lesi nai 
vakatawa ni matamata, o ira na daunisere kei ira 
na livai, 

2. Au sa solia nai vakaro e Jerusalemi vua na 
taciqu o Anani kei Anania nai liuliu ni tikina 
cecere, ni sa tamata dina sara ka sa rerevaka 


vakalevu na Kalou o koya mai vei ira na lewe 
vuga. 

3. Au sa tukuna vei ira me kua ni dolavi na 
katuba me yacova ni sa siga levu tutu; “Ni ra sa 
yadra tiko, me ra sogota na katuba ka vakalatia, 
ka lesi nai vakatawa mai vei ira na lewe i 
Jerusalemi, me dua ena nona vale ni yadra, ka 
dua ena mata ni nona vale ga.” 


Ogo O Ira Na Bobula Era Sa Lesu Tale Ki 
Jerusalemi 

4. Na koro o Jerusalemi sa rui levu ka rabailevu, 
na tamata era tiko kina sa lewe lailai, na veivale 
era sa sega ni vakavinakataki. 

5. Sa biuta e lomaqu na Kalou me'u vakasoqoni 
ira mai na turaga, na veiliutaki kei ira na tamata 
me ra mai volai e nai vola tuvatuva ni nodra dui 
kawa. Au sa kunea talega nai vola ni nodra kawa 
o ira e ra a lako mai e nai matai ni lakolako, ka sa 
kune kina oqo: 

6. Oqo o ira kece era sa lesu mai ena 
veivakabobulataki, o ira era a mai kau vakavesu 
mai vei Nepukanesa na tui Papiloni, kei ira era sa 
lesu mai ki Jerusalemi, e Juta o ira yadua ki na 
nona koro. 

7. O ira oqo sa lesu vata mai kei Serupepeli, o 
Josua, Niemaia, Asaraia, Raamaia, Neamani, 
Motekai, Bilisani, Misipereci, Bikivai, Neumi kei 
Baena. Na kedra i wiliwili na tagane mai vei ira 
na Isireli: 

8. O ira na luvei Parosi e rua na udolu dua na 
drau vitusagavulu ka rua, 

9. O ira na luvei Sevataia e tolu na drau 
vitusagavulu ka rua, 
10. O ira na luvei 
limasagavulu ka rua, 
11. O ira na luvei Paaci - Moapi, na luvei Josua 
kei Joapi e rua na udolu walu na drau tinikawalu, 
12. O ira na luvei Ilama e dua na udolu rua na 
drau limasagavulu ka va, 

13. O ira na luvei Satu e walu na drau 
vasagavulu ka lima, 

14. O ira na luvei Sakai e vitu na drau 
onosagavulu, 

15. Oira na luvei Binui e ono na drau vasagavulu 
ka walu, 

16. O ira na luvei Bebai e ono na drau 
ruasagavulu ka walu, 

17. O ira na luvei Asiqati e rua na udolu tolu na 
drau ruasagavulu ka rua; 

18. O ira na luvei Adonikama e ono na drau 
onosagavulu ka vitu, 

19. O ira na luvei Bikivai e rua na udolu 
onosagavulu ka vitu, 

20. O ira na luvei Adini e ono na drau 
limasagavulu ka lima, 

21. O ira na luvei Ata mai 
ciwasagavulu ka walu, 

22. O ira na luvei Asumi e tolu na drau 
ruasagavulu ka walu, 


Ara e ono na drau 


Esekaia e 

23. O ira na luvei Besai e tolu na drau 
ruasagavulu ka va, 

24. O ira na luvei Arifi e dua na drau tinikarua, 
25. O ira na luvei Kipioni e ciwasagavulu ka 
lima, 

26. Na tagane mai Peceliema kei Nitofa e dua na 
drau tinikawalu, 

27. Na tagane mai Anacoci e dua na drau 
ruasagavulu ka walu, 

28. Na tagane mai Beci Asamaveci e vasagavulu 
ka rua; 
29. Na tagane mai Kirijaci-Jearimi, Jepina kei 
Biroci e vitu na drau vasagavulu ka tolu; 

30. O ira na tagane mai Rama kei Kipa e ono na 
drau ruasagavulu ka dua; 

31. O ira na tagane mai Mitimasi e dua na drau 
ruasagavulu ka rua; 

32. O ira na tagane mai Peceli kei Ai e dua na 
drau ruasagavulu ka tolu, 

33. O ira na tagane mai vei Nipo ka dua e 
limasagavulu ka rua; 

34. Oira na llama (e dua tani tale) e dua na udolu 
rua na drau limasagavulu ka va, 

35. O ira na luvei Arimi e tolu na drau 
ruasagavulu, 

36. O ira na luvei Jeriko e tolu na drau 
vasagavulu ka lima, 

37. O ira na luvei Lodi kei Adidi kei Ono e vitu 
na drau ruasagavulu ka dua, 

38. O ira na luvei Sena e tolu na udolu ciwa na 
drau tolusagavulu. 

39. O ira na bete kei ira na luvei Jedaia ena 
vuvale nei Josua e ciwa na drau vitusagavulu ka 
tolu; 

40. O ira na luvei Ima e dua na udolu 
limasagavulu ka rua; 

41. O ira na luvei Pasuri e dua na udolu rua na 
drau vasagavulu ka vitu; 

42. O ira na luvei Arimi e dua na udolu 
tinikavitu. 

43. O ira na Livai: O ira na luvei Josua na 
Kadimieli kei ira na luvei Odeva e vitusagavulu 
ka va. 

44. O ira na daunisere: Na luvei Esafa e dua na 
drau vasagavulu ka walu. 

45. O ira nai vakatawa ni matamata: na luvei 
Salumi, na luvei Ata, na luvei Talimoni, na luvei 
Akubu, na luvei Atita, na luvei Sobai e dua na 
drau tolusagavulu ka walu. 

46. O ira na Necinimi: na luvei Sia, na luvei 
Asupa, na luvei Tabaoci, 

47. O ira na luvei Kerosi, na luvei Sia, na luvei 
Padoni, 

48. O ira na luvei Lebana, o ira na luvei Aqaba, 
na luvei Salimai, 

49. O ira na luvei Anani, o ira na luvei Qideli, o 
ira na luvei Qaeri, 

50. O ira na luvei Reaia, o ira na luvei Rasini, na 
luvei Nekoda, 

51. O ira na luvei Qasama, o ira na luvei Usa, o 
ira na luvei Pasea, 





52. O ira na luvei Besai, o ira na luvei Meunimi, o 
ira na luvei Nefisesimi, 

53. O ira na luvei Bakabuku, o ira na luvei 
Akupa, o ira na luvei Aruri, 

54. O ira na luvei Basilici, o ira na luvei Meida, o 
ira na luvei Asa, 

55. O ira na luvei Bakoso, o ira na luvei Sisera, o 
ira na luvei Tama, 

56. O ira na luvei Nesia kei ira na luvei Atifa. 

57. O ira na luvedra na dauniveigaravi i 
Solomoni: O ira na luvei Sotai, o ira na luvei 
Sofereci, o ira na luvei Perida, 

58. O ira na luvei Jaela, o ira na luvei Dakoni, kei 
ira na luvei Qideli, 

59. O ira na luvei Sefatia, o ira na luvei Atili, na 
luvei Posereci mai Sebaimi kei ira na luvei 
Amoni. 

60. O ira kece na Necinimi, kei ira na luve ni 
dauveiqaravi nei Solomoni e tolu na drau 
ciwasagavulu ka rua. 

61. O ira oqo era sa lako cake mai Teli Mela, Teli 
Asa, kei Jerupi, Adoni kei Ima, ia era sa sega ga ni 
rawa ni ra kila na vale i tamadra se na nodra 
kawa, se era Isireli se sega: 

62. O ira na luvei Delaia na luvei Tobia na luvei 
Nekoda, e ono na drau vasagavulu ka rua; 

63. Kei ira mai vei ira na bete: O ira na luvei 
Abaia, o ira na luvei Kosi, o ira na luvei Basiliai o 
koya sa taura e yalewa vei ira na Basiliai na kai 
Kiliati era sa kacivi ena yacadra. 

64. O ira oqo era sa saga me ra kila e na yaca sa 
tu rawa mai nai vola ni kawa, sa sega ga ni kunei, 
era sa biu tani mai kina i tutu vakabete ka ra sa 
dukadukali. 

65. Sa vosa vei ira na kovana ka tukuna mera kua 
ni kana mai na ka tabu sara me yacova ni sa 
vakasala na bete e na Urimi kei na Cumimi. 

66. Nai soqosoqo taucoko sa vasagavulu ka rua 
na udolu tolu na drau onosagavulu, 

67. O ira na dauveiqaravi tagane kei na yalewa 
era lewe vitu na udolu tolu na drau tolusagavulu 
ka vitu, ka ra sa lewe rua na drau vasagavulu ka 
lima na daunisere yalewa kei na tagane. 

68. Na ose e vitu na drau tolusagavalu ka ono kei 
na meule e rua na drau vasagavulu ka lima, 

69. Na kameli e va na drau tolusagavulu ka lima, 
na Asa e ono na udolu vitu na drau ruasagavulu. 
70. E so nai liuliu ni vuvale era sa soli ka ki na ka 
ni cakacaka. Na kovana sa solia e lima na udolu 
na dola na koula, limasagavulu na beseni koula 
kei na lima na drau tolusagavulu nai lobi sulu 
vakabete. 

71. O ira na liuliu ni yavusa (vuvale), e so vei ira 
era sa solia e dua na drau na udolu na dola na 
koula, vitusagavulu ka vitu na udolu na dola na 
siliva. 

72. O ira na kena vo ni tamata era sa solia e dua 
na drau na udolu na dola na koula, vitusagavulu 
na udolu na dola na siliva kei na onosagavulu ka 
vitu nai sulu vakabete. 

73. O ira na bete, na livai, nai vakatawa ni 
matamata, o ira na daulagasere eso na Necinimi 
kei ira kece na Isireli era sa dui tiko ena nodra 
veikoro. 


Sa Wilika O Esera Nai Vola Ni Vunau 
Ni sa yaco mai na kavitu ni vula, o ira na luvei 
Isireli era sa tiko ena nodra dui koro. 


8. Oqo era sa soqoni vata kece mai na tamata me 


vaka ga e dua na tamata e na mata ni Matamata 
ni Wai; era sa tukuna vei Esera na vunivola me 
kauta mai nai Vola ni Vunau i Mosese sa solia o 
Jiova me ra vakaroti kina na Isireli. 

2. O Esera na bete sa kauta mai nai vunau ena 
matadra nai soqosoqo levu, na tagane kei na 
yalewa kei ira kecega sa rawa ni vakarorogo 
vinaka me kila, e na i matai ni siga ni kavitu ni 
vula. 

3. Sa wilika o koya e na vanua era sa soqoni 
kina mai na Matamata ni Wai, tekivu ena mataka 
me yacova na sigalevu tutu, ena matadra na 
tagane kei na yalewa kei ira era sa dauvakarorogo 
me ra kila vinaka. Na nodra vakarorogo kece sa 
vakanamata ga ki nai vola ni vunau. 

4. O Esera na vunivola sa tucake tu ena i tutu 
vakarautaki ena kau, sa caka oqo me baleta ga na 
soqoni oqo. Ena yasai Esera, e nai matau, sa 
tucake tu kina o Matatitaia, o Sema, o Anaia, o 
Uraia, o Ilikaia, kei Maesaia, e nai mawi o Pedaia, 
o Misaeli, o Malakija, o Asumi, o Asabadana o 
Sakaraia kei Mesulame. 

5. Sa dolava o Esera nai vola e matadra kecega 
na tamata, ni sa cecere na vatavata sa tucake tu 
kina o koya, ni sa cega nai vola o koya, era sa 
tucake kece o ira na tamata. 

6. Sa vakacaucautaki Jiova na Kalou levu o 
Esera. Era sa tukuna kecega na tamata ka sauma 
lesu, “Emeni, Emeni!” ni ra sa laveta cake tu na 
ligadra ka vakacuva na uludra ka lotu vei Jiova, 
na matadra sa tara sara tu ga na qele. 

7. O Josua, o Bani, o Serebaia, o Jamini, o 
Akubu, o Sabatai, o Odaiya, o Maseia, o Kelita, o 
Asaraia, o Josabeti, o Anani, o Pilaia, kei ira na 
Livai, era sa vukei ira na tamata ena nodra kila 
vinaka na vosa ni vunau; ni ra sa dui tucake tu 
ena nodra dui tikina. 

8. Era sa Wilika tale  vakavinaka, ka 
vakamacalataka na kena i balebale me vaka na 
vosa ni vunau ni Kalou, me kilai vakavinaka na 
ka sa wiliki tiko. 

9. O Niemaia na Kovana, o Esera na bete kei na 
vunivola ni vunau i Jiova, kei ira na Livai era sa 
vakavulici ira tiko na tamata, era sa tukuna mai, 
“Na siga ogo sa tabu me nei Jiova na noda Kalou, 
me kua na tagi se rarawa,” ni ra sa tagi kecega na 
tamata ni ra sa rogoca na vosa ni vunau. 

10. Sa qai vosa vei ira na tamata, “Mo ni lako ka 
kania na kena uro ka gunuva na kena 
kamikamica, ka vakauta nai votavota vei ira sa 


sega ni votai vei ira; ni sa tabu na siga ogo me nei 
Jiova, me kua ni dua e rarawa baleta na 
marautaki ni Turaga o Jiova sa vu ni noda 
kaukauwa.” 

11. Era sa tucake na Livai ka vakatabataba yani 
ka tukuna vei ira na tamata, “Mo ni tiko lo, ni sa 
tabu na siga ogo; me kua ni dua e rarawa.” 

12. Era sa lako na tamata ka kana, ka gunu, ka 
veivotai, ka reki vakalevu, ni ra sa qai kila na vosa 
kecega sa vakamacalataki vei ira. 


Na Solevu Ni Valevakacevaceva 

13. E nai ka rua ni siga, o ira nai liuliu mai na 
yavusa vuvale kece ni tamata, o ira na bete kei na 
livai, era sa soqoni yani vei Esera na vunivola, me 
rawa ni ra kila vakavinaka sara na vosa ni vunau. 
14. Era sa kunea ni sa volai tu e nai vunau me 
vaka nai vakaro nei Jiova vei Mosese, ni dodonu 
me ra tiko na gone ni Isireli ena vei vale lalai ena 
gauna ni solevu ni kavitu ni vula, 

15. Sa dodonu me vakarogoi ka kacivaki yani ena 
veikoro kece kei Jerusalemi talega, “Me ra lako 
yani ki na ulunivanua ka kauta sobu mai na taba 
ni olive, na taba ni kau waiwai, na taba ni mateli, 
na taba ni balabala, kei na taba ni kau drauilevu, 
me mai tara kina na vale lailai me vaka sa volai.” 
16. Era sa lako na tamata ka kauta sobu mai na 
tabanikau ka tara na vale lalai ena dela ni nodra 
vale, se ena buturara ni loma ni bai ni vale ni 
Kalou ena loma ni bai levu talega mai na 
Matamata ni Wai, ena loma talega ni bai levu mai 
na matamata i Ifereimi. 

17. O ira kece nai soqosoqo levu ka ra sa lesu 
mai na vakabobulataki, era sa tara na veivale lalai 
ka tiko kina, me tekivu sara mai na veisiga i Josua 
na luvei Nuni me yacova mai na siga ogo, sa sega 
ni daucaka tu e Isireli na ka oqo. O koya oqo sa 
yaco kina e dua na veimarautaki levu. 

18. Ena veisiga yadudua talega, mai nai na matai 
ni siga ka yacova nai otioti ni siga, sa wilika tiko o 
Esera nai Vola ni Vunau ni Kalou. Era sa cakava 
tiko na solevu oqo me vitu na siga, sa dua sara nai 
soqosoqo tabu me vaka na kena i valavala sa 
volai. 


Era Sa Vakatusa Na Tamata Na Nodra I 
Valavala Ca 


9, Ena i ka ruasagavulu ka va ni siga ni ka vitu 


ni vula, era sa vakasoqoni vata mai na luvei Isireli 
me ra lolo, ka vakaisulu taga, ka boro dravusa na 
uludra. 

2. O ira na Isireli dina era sa tawasei ira mai vei 
ira na vulagi, ka ra sa tucake ka vakatusa na 
nodra i valavala ca kei na nodra caka cala na 
nodra gase. 

3. Era sa tucake ka wilika na vosa mai nai Vola 
ni Vunau i Jiova na nodra Kalou me dua nai ka va 
ni siga, ena dua tale nai ka va ni siga me ra 
vakatusa tiko kina na nodra i valavala ca ka lotu 
vei Jiova na nodra Kalou. 

4. O Josua, o Bani, o Kadimeli, o Sebanaia, o 
Buni, Serebaia, o Bani kei Senani e ratou sa 
tucake ena yasana ni Livai ka tagi vakadomoilevu 
vua na Kalou o Jiova. 

5. Oira na Livai, o Josua, o Kadimieli, o Bani, o 
Asabania, o Serebia, o Odaijia, o Sebania kei 
Pecaia, era sa tukuna, “Mo ni tucake ka 
vakacaucautaki Jiova na nomuni Kalou ka sega ni 
mudu! “Me vakalagilagi na yacamuni tabu, sa 
vakacerecerei ka cecere sara na nona sautu kei na 
Nona qoroi! 

6. Sai kemuni na Kalou, o Ni sa bulia na 
lomalagi, na lomalagi ni lomalagi kei ira kece sa 
tiko kina, o vuravura kei na ka kece. Na 
wasawasa kei na ka kece sa tu kina, o Ni sa 
maroroi ira kecega, o ira nai taukei kei lomalagi 
era sa qaravi kemuni ka lotu vei kemuni. 

7. “Sai kemuni na Kalou o Jiova o koya sa kacivi 
Eparama ka kauti koya tani mai Uri e Kalatia, ka 
solia vua na yaca Eparaama; 

8. Oni sa raica na nona yalodina e Matamuni ka 
cakava na veiyalayalati vata kei koya me solia na 
noda vanua na Kenanaiti, na Itaiti, na Amoraiti, 
na Perisaiti, na Jepusaiti, Oirigasaiti - me solia vei 
ira na nodra kawa, ni kemuni sa vakayacora ga na 
nomuni vosa, ni sa dodonu oi kemuni. 

9. “O ni sa raica na nodra vakararawataki na 
neimami qase mai Ijipita, ka rogoca na nodra tagi 
mai na Wasawasa Damudamu. 

10. O ni sa vakaraitaka na ka veivakurabuitaki 
vei Fero, kei ira kecega na tamata ni nona vanua. 
O ni sa kila ni ra sai valavala vakaviavialevu ka 
vakadokadoka vei ira na neimami, ka o ni sa 
cakava na yacamuni me Nomuni, me vaka ki na 
siga ogo. 

11. O ni sa wasea rua na wasawasa e matadra, 
era sa lakova na wasawasa ena qele mamaca; o ira 
na nodra dauveivakalolomataki, o ni sa viritaka 
ki na wai titobu me vaka na vatu ki na loma ni 
wal. 

12. O ni sa liutaki ira ena duru o ena siga kei na 
duru bukawaga ena bogi, me soli vei ira na 
rarama ena gaunisala era sa muria tiko. 

13. “0 ni sa lako sobu mai ena Ulunivanua o 
Sainiai, ka vosa vei ira mai lomalagi, ka solia vei 
ira na lewa dina, nai vunau dina, nai lesilesi dina 
ka vinaka kei nai vakaro. 

14. Oni sa vakaraitaka vei ira na Nomuni Siga ni 
Vakacecegu dina, ka vakarota vei ira na sala, nai 
lesilesi kei nai vunau, ena ligai Mosese na 
Nomuni tamata. 

15. Ena nodra via kana, o ni sa solia na madrai 
mai lomalagi, ni ra sa via gunu, o ni sa 
vakadrodroya na wai mai na vatu ka tukuna vei 
ira, me ra lako ka taukena na vanua, o ni a 
bubului kina me soli vei ira. 

16. “la, o ira kei ira na tamai keimami sa 
cakacaka vakadokadoka, era sa vakaukauwataka 
na domodra ka sega ni via rogoca na ka o ni sa 
vakarota. 


17. Era sa bese ni vakarorogo, sa yali mai vei ira 
na Nomuni veivakurabuitaki o ni a cakava ena 
kedra maliwa, era sa vakaukauwataka ga na 
domodra, ena nodra talaidredre era sa digitaka ga 
e dua na nodra i liuliu me ra lesu tale ki na nodra 
vesuki, sai Kemuni na Kalou, sa vakarau tu me 
veivosoti, sa yalovinaka ka yalololoma sa 
berabera ni cudru ka sa sinai tu ena yalovinaka ka 
sa sega ni via biuti ira. 

18. “E dina mada ga, era sa bulia na matakau 
vaka na bulumakau, era sa tukuna, ‘Oqo na 
nomuni kalou sa kauti kemuni mai Ijipita, ka ra 
sa cakava tiko na veika e veivotoki, 

19. lo, ena Nomuni loloma vakavuga, o ni sa sega 
ni biuti ira mai na vanua liwa, sa sega ni biuti ira 
na duru o ena siga me liutaki ira ena gaunisala: 
Na duru bukawaga ena bogi me solia vei ira na 
rarama ena sala era sa lakova. 

20. O ni sa solia talega vei ira na yalomuni vinaka 
me vakavulici ira, ka o ni sa sega talega ni 
bureitaka na mana mai na gusudra ka 
vakagunuvi ira ena wai me oti kina na nodra 
karamaca. 

21. E vasagavulu na yabaki o ni sa maroroi ira 
tiko mai na vanua liwa, sa sega ni yali vei ira e 
dua na ka, sa sega ni kabasu na nodra i sulu, sa 
sega talega ni bota na yavadra. 

22. “la o ni sa solia vei ira na veimatanitu kei na 
veivanua, o ni sa wasewasea na nodra veiyasana, 
era sa taukena na vanua o Sione, na vanua nei tui 
Esibone, kei na vanua nei Oki na tui Basani. 

23. O ni sa vakalevutaka na luvedra me vaka na 
kalokalo ni lomalagi, ka kauti ira mai ki na vanua, 
o ni sa vosa kina vei ira na nodra qase. Me ra 
lakova yani ka taukena. 

24. Era sa lako yani ka taukena na vanua, o ni sa 
vakamalumalumutaka e matadra nai taukei ni 
vanua, o ira na Kenanaiti ka soli ira ki na ligadra 
kei ira na kena tui kei ira na kena tamata, me ra 
cakava ga vei ira na veika era vinakata. 

25. Era sa taura na veikoro kaukauwa kei na kena 
veivanua bulabula ka taukena na veika sa sinai 
kina na veika e daugadrevi, nai keli sa keli oti tu, 
na veiolive, na veivaini, na veikau vuata sa sinai 
ka levu, era sa kana ka marau ka levulevu. Era sa 
reki tiko vakalevu ena Nomuni yalovinaka. 
26.”la, era sa talaidredre ga ka vuki tani mai vei 
kemuni, era sa biuta na Nomuni vunau e dakudra 
ka vakamatei ira na Nomuni parofita, o ira sa 
dusia tiko na nodra cala ka me ra lesu tale vei 
kemuni, era sa cakava tikoga na ka ni 
veivakacudrui. 

27. O koya oqo, o Ni sa soli ira kina ena ligadra 
na kedra meca, era sa tabaki ira sobu, ia ena 
nodra veigauna dredre, ni ra sa tagi vei Kemuni, 
o Ni sa rogoca mai Lomalagi, ia me vaka na levu 
ni Nomuni yalololoma o Ni sa solia vei ira na 
dauniveisereki. Me ra vakabula ira mai na ligadra 
na kedra meca. 

28. “Ta, ni ra sa kune vakacegu tiko, era sa tekivu 
tale me caka ca e Matamuni, o koya oqo o Ni sa 

biuti ira kina ena ligadra na kedra meca. Era sa 
lewai mai vei ira, io, ni ra sa lesu mai ka tagi yani 
vei Kemuni, o Ni sa rogoca mai lomalagi, ka sa 
levu na gauna o Ni sa vakabulai ira ga ena vuku 
ni Nomuni yalololoma, 

29. O Ni sa vakadinadinataka vei ira, ni oi 
Kemuni ga sa na rawa ni kauti ira lesu tale mai ki 
na Nomuni vunau. lo, era sa dokadoka mai ka 
sega ni via rogoca na Nomuni vakaro, era sai 
valavala ca mai na Nomuni lewa, “O koya kevaka 
sa dua e muria sa na bula kina, era sa kuretaka 
na tabadra, ka vakaukauwataka na domodra ka 
bese ni vakarorogo. 

30. Sa levu na veiyabaki o ni sa vosoti ira tikoga 
ka vakadinadinataka tiko na nodra talaidredre 
ena Yalomuni sa tiko vei ira na Nomuni parofita. 
la, era sa sega ga ni via vakarorogo, o koya oqo 
era sa soli kina ki na ligadra na tamata ena vanua. 
31. la, oi Kemuni ena Nomuni yalololoma levu o 
Ni sa sega ni vakarusai ira se biuti ira, ni kemuni 
na Kalou sa sinai ena yalovinaka kei na 
yalololoma. 

32. “O koya oqo, na neimami Kalou, na Kalou 
cecere, na Kalou gaga, ka sega ni vakamacalataki 
rawa na Nomuni vinaka, o Ni sa maroroya na 
veiyalayalati kei na yalololoma, Mo Ni kua ni 
raica me ka lailai na vei leqa kece sa tarai 
keimami, na neimami tui, na neimami turaga, na 
neimami bete, na neimami parofita, na tamai 
keimami kei ira kecega na Nomuni tamata, mai 
na nodra veisiga na tui Siria me yacova na siga 
oqo. 

33. E dina, o Ni sa dodonu ena ka kecega sa tarai 
keimami tiko; o Ni sa cakacaka ga vakayalodina, 
ia, Oi keimami sa dau caka ca ga. 

34. Sa sega vei ira na neimami tui, se o ira na 
turaga, se o ira na bete, se o ira na tamai keimami 
sa maroroya na Nomuni lesilesi o Ni sa 
vakadinadinataka tiko ena vukudra. 

35. Era sa sega ni qaravi Kemuni ena nodra 
matanitu, se, ena veika vivinaka, o Ni sa cakava 
vei ira, se ena veivanua bulabula ka levu o ni sa 
vakarautaka e matadra; era sa sega ni vuki tani 
mai na nodra caka ca. 

36. “Keimami sa tu oqo, na dauveiqaravi e 
daidai, kei na vanua o Ni sa solia vei ira na 
neimami qase, me keimami kania na vuana kei na 
kena veika vivinaka, oqo keimami sa kena 
dauveiqaravi tiko kina! 

37. Sa levu na ka sa nodra na tui, o Ni sa solia vei 
keimami, baleta na neimami valavala ca; era sa 
lewa vakaveitalia na yagoi keimami kei na 
neimami manumanu, ka keimami sa vakaloloma 
sara. 

38. “Ena vuku ni ka kece oqo, keimami sa cakava 
e dua na veiyalayalati e dei ka volai, o ira nai 
liuliu, o ira na livai kei ira na bete era sa dregata.” 


Oqo O Ira Na Tamata Era Vakadeitaka Na 
Veiyalayalati 


10. O ira oqo era sa biuta na nodra i 


vakatakilakila (drega) e nai vola ni veiyalayalati 
sa volai: O Niemaia na luvei Akalaia na kovana 
kei Setekaia, 

O Seraia, o Asaraia, o Jeremaia, 

O Pasuri, o Amaraia, o Malakija, 

O Atusi, o Sebanaia, o Maluki, 

O Arimi, o Miamoci, o Obadaia, 

O Taniela, o Qineconi, o Baruki, 

O Mesulame, o Apaijia, o Mijamini, 

O Masia, o Biliqai, kei Semaia, o ira oqori na 
bete. 

9. O ira na Livai: O Josua na luvei Asania o 
Biniu mai vei ira na luvei Fnatati kei Kadimieli. 
10. O ira na veitacini, o Sebanaia, o Otaija, o 
Kelita, o Pelaia, o Anani, 

11. O Mika, o Reobo, o Asabia, 

12. O Sakuri, o Serebia, o Sebanaia, 

13. O Otaijia, o Bani, Beninu. 

14. Na nodra i liuliu na tamata: O Parosi, o Paeci- 
Moapi, o Ilama, o Satu, o Bani, 

15. O Buni, Asikati, o Bebai, 

16. O Atonija, o Bikivai, o Adini, 

17. O Eta, Esekaia, o Asuri, 

18. O Otaijia, o Asumi, o Besai, 

19. O Ariva, o Anacoci, o Nebai, 

20. O Makipaiasi, o Mesulame, o Esira, 

21. O Mesesabeli, o Setoki, o Jadua, 

22. O Pelataia, o Anani, o Anaia, 

23. O Osea, o Ananaia, o Asubi, 

24. O Aluesi, o Pila, o Sobeki, 

25. O Reumi, o Asabana, o Maeseia, 

26. O Aeijia, o Anani, o Enani, 

27. O Maluaki, o Arimi kei Baena. 


E NO 


Sa Vakadeitaki Na Veiyalayalati 

28. O ira na kena vo (mai vei ira na bete, na 
Livai,nai vakatawa, na daunisere, na Necinimi kei 
ira kecega sa tawasei ira mai vei ira na tamata ena 
vanua ki na vunau ni Kalou, na watidra, na 
luvedra tagane, na luvedra yalewa, o ira kecega 
era sa kila, ka kila vinaka sara— 

29. Era sa duavata vakaveiwekani kei ira na 
turaga veiliutaki, ka me dua na veivakadonui 
vakabubului me baleta na kalouca kei na 
kalouvinaka ni kena muri na Vunau i Jiova, sa 
soli vei Mosese na tamata ni Kalou me ra 
vakabauta ka muria nai vakaro kece i Jiova kei na 
nona lewa kei na nonai lesilesi : 

30. Me keimami kua ni soli ira na luvei keimami 
yalewa me watidra na tamata ni vanua se na 
luvedra yalewa me veiwatini kei ira na luvei 
keimami tagane, 

31. Kevaka sa mai volitaki vei keimami ena Siga 
ni Vakacecegu e dua na ka taleitaki, me kua ni 
keimami volia, ni sa Siga ni Vakacecegu ka siga 
tabu; keimami na laiva ga nai ka vitu ni yabaki ka 
sega talega ni via taroga na tubu ni i lavo sa mai 
tauri vei keimami. 

32. Keimami sa biuta e dua na lewa volai ena 
vukui keimami, me keimami dau solia e dua nai 
wasewase ni lavo ena veiyabaki, me baleta na 
cakacaka ni vale ni Kalou: 

33. Me baleta na madrai sa dauvakaraitaki, na 
madrai sa daulaukana ena veisiga, nai soro kama 
ena veisiga, me baleta na Siga ni Vakacecegu, na 
Vula Vou, na veika tabu, nai soro ni valavala ca, 
kei na cakacaka kecega ni vale ni noda Kalou. 

34. Keimami sa vakawirimadigi me baleti ira na 
bete, na Livai kei ira na tamata me baleta na kena 
kau mai na buka ni vakacaboi soro ki na vale ni 
noda Kalou, ena gauna sa digitaki ena veiyabaki, 
me vakamai kina nai cabocabo ni soro nei Jiova 
na noda Kalou, me vaka sa volai ena vunau. 

35. Sa volai talega na lewa me dau kau mai nai 
matai ni vuata ni vanua kei nai matai ni vuata 
mai na vuata ni vunikau kecega ena veiyabaki 
yadudua ki na vale ni Kalou. 

36. Me ra kau mai na neimami dui ulumatua kei 
na ulumatua ni manumanu, me vaka na ka sa 
volai e nai vunau, kei na ulumatua ni manumanu 
kecega ni loma ni bai, ki na vale ni Kalou, ki vei 
ira na bete sa cakacaka ena loma ni vale ni Kalou; 
37. Me kau talega mai nai sevu ni madrai droka, 
na neimami i soro, na vuata ni kau kecega, na 
waini vou kei na waiwai, ki vei ira na bete, ki na 
lololo talega ni vale ni noda Kalou; me kau talega 
mai nai ka tini ni ka kecega ena vanua ki vei ira 
na Livai, ni o ira na Livai e dodonu me ra taura 
nai katini ni ka kecega ena noda i tikotiko. 

38. O ira na bete mai na kawa i Eroni era sa tiko 
vata kei ira na Livai, ni ra sa taura na Livai nai 
katini, me ra qai kauta mai na katini ni katini ki 
na vale ni Kalou ki na lololo. 

39. O ira na luvei Isireli kei ira na luvei Livai, me 
ra kauta mai nai soro, na sila, na waini vou, na 
waiwai ki na lololo, na vanua sa tiko kina nai 
yaya ni e vale ni Kalou, na vanua era sa dau 
cakacaka kina na bete, nai vakatawa, kei ira na 
daunisere, keimami na sega ni vakaweleweletaka 
na vale ni Kalou. 


O Ira Na Tamata Sa Tiko E Jerusalemi 


11. O ira nai liuliu ni tamata sa tiko e 


Jerusalemi; era sa vakawirimadigi na tamata me 
ra kauta mai e dua mai vei ira na tini na tamata 
me mai tiko e Jerusalemi, na koro tabu, kei ira na 
lewe ciwa me ra laki tiko ga ena nodra dui koro. 
2. O ira na tamata era sa vosa vinakataka na 
tamata sa soli koya mai, me mai tiko e Jerusalemi. 
3. Oqo o ira nai liuliu ni yavusa era sa tiko e 
Jerusalemi. (Ena veikoro e Juta, era sa dui tiko ga 
ena nodra dui votavota ga ni yasana ni nodra 
koro—o ira na Isireli, na bete, na Livai, na 
Necinimi kei ira na kawa ni dauveigaravi nei 
Solomoni na tui.) 

4. E Jerusalemi talega era sa tiko kina eso na 
luvei Juta kei na so na luvei Penijamini. Ogo o ira 
na luvei Juta: O Acalaia na luvei Usaia, na luvei 


Sakaraia, na luvei Amaraia, na luvei Sefataia, na 
luvei Sakaraia, na luvei Mealabeli, na luvei Peresi; 
5. Kei Maseia na luvei Baruki, na luvei Koli-Ose, 
na luvei Asaia, na luvei Adaia, na luvei Joaribi, na 
luvei Sakaraia, na Siloni. 

6. O ira kece na luvei Peresi e vanadrau 
onosagavulu ka walu na tamata gaga ni valu era 
sa tiko e Jerusalemi. 

7. Oira oqo na luvei Penijamini: O Salu na 

luvei Mesulame, na luvei Joedi, na luvei Pidaia na 
luvei Kolaia, na luvei Maseia, na luvei Iceli, na 
luvei Jesaia; 

8. Sa qai taravi koya o Qabai kei Salai, e ciwa na 
drau ruasagavulu ka walu na tamata. 

9. O Joeli na luvei Sikiri sa nodra i liuliu, kei 
Juta na luvei Senua sai karua ni liuliu e na koro. 
10. Vei ira na bete: O Jetaia na luvei Joiaribi kei 
Jekini; 

11. O Seraia na luvei Ilikaia, na luvei Mesulame, 
na luvei Setoki, na luvei Meraioci, na luvei 
Aitubu o koya sai liuliu ni vale ni Kalou. 

12. O ira na tacidra sa cakava na cakacaka na 
cakacaka ni vale ni Kalou e ra lewe walu na drau 
ruasagavulu ka rua na tamata; kei Adaia na luvei 
Jeroame, na luvei Pelalia, na luvei Amesi, na luvei 
Sakaraia, na luvei Pasuri, na luvei Malakija, 

13. Kei ira na tacina nai liuliu ni dui vale nei 
tamadra sa lewe rua na drau vasagavulu ka rua, 
kei Amasai na luvei Asareli, na luvei Asai, na 
luvei Mesilimeci, na luvei Ima, 

14. Kei ira na veitacini, na tamata gaga ni valu, 
era sa lewe dua na drau ruasagavulu ka walu. Na 
nodra i liuliu o Sabideli na luve ni dua na gaga. 
15. Mai vei ira talega na Livai: O Semaia na luvei 
Asubi, na luvei Asirikami, na luvei Asabia, na 
luvei Buni; 

16. O Sabetai kei Josabeti mai vei ira na liuliu 
vaka Livai, e rau sa liutaka na cakacaka ena 
taudaku ni vale ni Kalou; 

17. Kei Matania na luvei Maika, na luvei Sabidi 
na luvei Esafa, o koya nai liuliu, sa liutaka na 
vakavinavinaka kei na masu, o Bakebukia nai 
karua vei ira kecega na tacina kei Ada na luvei 
Samua, na luvei Qalala, na luvei Jeducuni. 

18. O ira kece na Livai ena koro tabu sa rua na 
drau walusagavulu ka va na kena levu. 

19. la, o ira nai vakatawa, o Akubu, o Talimoni, 
kei ira na tacina sa vakatawa na matamata sa dua 
na drau vitusagavulu ka rua na kedra levu. 

20. O ira kece na Isireli sa vo, na bete, na Livai, 
era sa tiko kece ena veikoro e Juta, o ira yadua 
ena nodra dui kawa. 

21. O ira na Necinimi era sa tiko e Opeli. O Sia 
kei Qisipa e rau sa lewa vei Necinimi. 

22. O ira na veiliutaki vei ira na Livai e 
Jerusalemi, o Usi na luvei Bani, na luvei Asabia, 
na luvei Matania, na luvei Maika, na luvei Esafa, 
O ira na daulaga sere ena vale ni Kalou, era sa 
veigaravi kina. 

23. Nisa nona i vakaro na tui me baleti ira, me sa 

dua nai wasewase me na votai kina na 
daulagasere ena veisiga yadudua. 

24. O Petaia na luvei Mesesabeli, mai vei ira na 
luvei Sera na luvei Juta sa nona i vukevuke na tui 
ena veika kecega me baleti ira na tamata. 


O Ira Na Tamata Sa Tiko Ena Taudaku Kei 
Jerusalemi 

25. O ira na veikoro kei na nodra veiwere, eso vei 
ira na luvei Juta era sa tiko mai Kirijaci kei Araba 
kei na kena veikoro, o Jekebasili kei na kena 
veikoro, o Diboni kei na kena veikoro; 

26. e Jesua, e Molado, e Beci-Peleti; 

27. e Asa Suali, e Perisepa kei na kena veikoro; 
28. e Sikilaki kei Mecona kei na kena veikoro; 

29. e Ena-Rimoni, e Sora,e Jaremuci, 

30. e Sanoa, e Edulama kei na kena veikoro, e 
Lakisi kei na kena vei were; e Aseka kei na kena 
veikoro. Era sa tiko mai Perisepa ki na buca o 
Inomi. 

31. O ira talega na luvei Penijamini mai Qipa era 
sa tiko mai Mitimasi, Aija kei Peceli kei na kena 
veikoro; 

32. e Anacoci, e Nobi, Anania; 

33. e Eso, e Roma, e Qitaimi, 

34. e Adidi, Seboimi, Nebalati; 

35. e Lodi, e Ono, kei na Buca ni daucakacaka. 

36. Eso vei ira na wasewase vei ira na Juta era 
Livai era sa tiko mai Penijamini. 


O Ira Na Bete Kei Na Livai 


12. O ira ogo na bete kei na Livai era sa lako 


cake vata mai kei Serupepeli na luvei Sialitieli kei 
Josua: O Seraia, o Jeremaia, o Esera, 

O Amaraia, o Maluki, o Atusi, 

O Sekanaia, o Reumi, o Meamoci, 

O Ito, o Qinecoi, o Apaitia, 

O Mitiami, o Maedaia, o Biliga, 

O Semaia, o Jioaribi, o Jedaia, 

O Salu, o Amoki, o Ilikaia kei Jedaia. O ira 
oqo era sai iuliu ni vei mata bete kei ira na dui 
tacidra ena gauna i Josua. 

8. O ira na Livai o Josua, Biniu, Kadimieli, 
Serebia, Juta, Matania, o koya sa liutaka na 
vakavinavinaka ena Same, o koya kei ira na 
tacina. 

9. O Bakabukia kei Uni, o ira na tacidrau, era sa 
tucake tu me veidonui kei ira, ni ra sa vakayacora 
tiko na nodra i tavi. 

10. O Josua sa vakatuburi Joiakimi, o Joiakimi sa 
vakatuburi Eliasibi, o Eliasibi sa vakatuburi 
Joiada, 

11. O Joiada sa vakatuburi Jonacani, o Jonacani 
sa vakatuburi Jadua. 

12. Ena gauna nei Joiakimi na bete, oqo o ira nai 
liuliu ni matavuvale i tamadra, vei ira na Seraia o 
Meraia, vei ira na Jeremaia o Ananaia, 

13. Vei ira na Esera o Mesulame, vei ira na 
Amaraia o Jeonana, 

14. Vei ira na Meliqu o Jonacani, vei ira na 

Sebanaia o Joseva; 

15. Vei ira na Arimi o Adana; vei ira na Meraioci 
o Elikai; 

16. Vei ira na Ido o Sakaraia; vei ira na Qineconi 
o Mesulame; 

17. Vei ira na Apaijia o Sikiri na luvei Minijamini, 
vel ira na Moadaia o Pilitai; 

18. Vei ira na Biliga o Samua; vei ira na Semaia o 
Jeonacani; 

19. Vei ira na Joiaribi o Matenai; vei ira na Jedaia 
o Usi; 

20. Vei ira na Salai o Kalai; vei ira na Amoki o 
Eka; 

21. Vei ira na Ilikia o Asabia; vei ira na Jedaia o 
Nacanieli. 

22. Ena gauna nei Taraiasi na tui Perisia, sa 
maroroi tale tu ga e dua nai vola tukutuku ni 
veigauna me baleti ira na Livai kei na bete, o ira 
sa dau liutaka na vuvale nei dui tamadra me 
yacova na siga nei Eliasibi, Joiada, Joanana kei 
Jadudua. 

23. O ira na luvei Livai, o ira nai liuliu ni dui 
veivuvale nei tamadra me yacova na gauna nei 
Joanana na luvei Eliasibi, era sa volai tu ena i vola 
ni tukutuku ni veigauna. 

24. O ira na nodra i liuliu na Livai o Asabia, o 
Serebia kei Josua na luvei Kadimieli, kei ira na 
dui tacidra ena tai kadua mai vei ira, me ra ia na 
veivakacerecerei kei na vakavinavinaka vua na 
Kalou, vakailawalawa, me tuva vakaveitaravi me 
vaka nai vakaro nei Tevita na tamata ni Kalou. 

25. O Matania, Bakabukia, Obadaia, Mesulame, 
Talimoni kei Akubu, era sa vakatawana tiko na 
matamata, ka yadrava tiko na lololo ni matamata. 
26. O ira oqo, era sa bula tiko ena veisiga nei 
Joiakimi na luvei Josua, na luvei Josateki, kei na 
veisiga nei Niemaia na kovana kei Esera na bete 
na vunivola. 


O Niemaia Sa Vakacabora Na Bai-Lalaga 

27. Na kena vakacabori na bai-lalaga kei 
Jerusalemi, era sa vakasaqarai kina na Livai ena 
nodra veivanua kecega, me ra kau mai ki 
Jerusalemi, ka mai marautaka na vakacabori ni 
bai-lalaga oqo ena marau levu, sa ia ena 
vakavinavinaka kei na lagalaga sere ena sibali kei 
na yaya ni vakatagi sa vakawa kei na Api. 

28. O ira na luvedra na daulagasere, era sa 
soqoni vata mai, ena veivanua kecega ena 
taudaku kei Jerusalemi, mai na veikoro ena vanua 
vaka Netafataite, 

29. Mai na vale nei Kilikali kei na veiwere mai 
Kipa kei Asemaveci, ni o ira na daulagasere era sa 
tara na nodra veikoro vakavoliti Jerusalemi. 

30. O ira na bete kei ira na Livai era sa 
vakasavasavataki ira, era sa vakasavasavataki na 
tamata, na matamata kei na lalaga talega. 

31. Au sa kauti ira mai nai liuliu e Juta ena dela 
ni bai-lalaga, ka lesia e rua na matasere levu ni 
vakavinavinaka, e dua ena yasa i matau ni bai- 
lalaga, vakadodonu ki na Matamata ni Benu. 

32. Sa muri ira o Osaia kei na veimama vei ira na 
veiliutaki e Juta, 

33. O Asaraia, o Esera, o Mesulame talega, 

34. O Juta, o Penijamini, o Semaia, o Jeremaia, 

35. kei ira eso na luve ni bete era sa vakabiukila 
me vakataki-- Sakaraia na luvei Jonacani, na luvei 
Semaia, na luvei Matania, na luvei Maikaia, na 
luvei Saku, na luvei Esafa, 

36. Kei ira na tacina, o Semaia, Asareli, Melalai, 
Qilalai, Maei, Necanieli, Juta kei Anani, kei nai 
yaya ni vakatagi nei Tevita na tamata ni Kalou, 
kei Esera na vunivola sa liu vua. 

37. Mai na Matamata ni Vurevure ni Wai, ena 
matadra, era sa lako cake ena i kabakaba ni Koro i 
Tevita, e nai kabakaba ki na bai-lalaga e na daku 
ni vale i Tevita, me yaco sara ki na Matamata ni 
Wai ena tokalau. 

38. Nai karua ni matasere, sa muria na veibasai 
ni sala ni kena i matai, au sa tiko e dakudra kei ira 
na veimama ni tamata era sa tiko ena bai-lalaga 
oqo, ka lako sivia na Vale Cecere ni Lovo, me 
yacova sara na vanua sa Raraba kina na Bai- 
Lalaga, 

39. Ena yasana e cake mai na Matamata i 
Ifereimi, vakatalega kina na Matamata Makawa, 
na yasana e cake, na yasana e cake ni Matamata ni 
Ika, ki na Vale Cecere i Ananieli, na Vale Cecere 
ni Yadrau, me yaco sara ki na Matamata ni Sipi, 
era sa qai tu vakadua ena Matamata ni 
Valeniveivesu. 

40. E rau sa tucake tu na matasere ruarua oqo ni 
vakavinavinaka ena vale ni Kalou, oi au, kei ira 
talega na veimama ni veiliutaki vata kei au, 

41. Kei ira na bete, o Fliakimi, Maesaia, 
Minijamini, Maikaia, Elionai, Sakaraia, kei 
Ananaia kei na biukila; 

42. O Maesaia talega, o Semaia, Iliesa, Usi, 
Jeoanana, Malakita, Ilama, kei Esa. Era sa lagasere 
vakadomoilevu na daulagasere vata kei Jeseraia 
na nodra i liuliu. 

43. Ena siga o ya era sa vakacabora talega e dua 
nai soro levu, ka reki vakalevu ena mamarau; o 
ira na marama kei ira na gone era sa reki talega 
vakalevu, o koya oqo sa rogo vakayawa sara yani 
kina na rekireki sa caka tiko e Jerusalemi. 


Na Dui I Tavi Ena Valenisoro 

44. Ena gauna vata koya, era sa digitaki eso ena 
vuku ni veiqgaravi ena vale ni maroroi yaya ni ka 
sa vakacabori, nai sevu, nai ka tini, me kumuni 
mai vei ira na tamata, mai na veiwere ena 
veikoro, nai votavota sa vakaroti tu e nai vunau 
me nodra na bete kei na Livai, o ira sa 
dauveigaravi. 

45. O ira na daulagasere kei ira nai vakatawa era 
sa vakaraica tiko na ka ni Kalou kei na ka ni 
veivakasavasavataki, me vaka nai vakaro i Tevita 
vei Solomoni na luvena. 

46. Ni, ena veisiga i Tevita, sa qase sara o Esafa, 
era sa tiko nai liuliu ni matasere, kei na veisere ni 


veivakacerecerei kei na vakavinavinaka vua na 
Kalou. 

47. Ena veisiga nei Serupepeli kei na veisiga i 
Niemaia, o ira kece na Isireli era sa solia nai 
votavota me nodra nai vakatawa kei ira na 
daulagasere, nai votavota ni veisiga yadua. Era sa 
vakatabuya talega na veika tabu me nodra na 
Livai, era sa vakatabui ira talega na Livai ena 
vukudra na luvei Eroni. 


Nai Dusidusi Ni Bula Tawasei 


13. Mai na siga o ya, sa wiliki vei ira mai nai 
vola i Mosese ena matadra kecega na tamata, ka 
sa kunei kina ni sa volai ni tabu ni dua na 
Amonaiti se Moapaiti me lako mai ki nai 
sogosogo levu ni Kalou, 

2. baleta ni ra sa sega ni vakacegui ira na Isireli 
ena madrai kei na wai, ia era sa qai saumi Pelami 
me rulaka nai soqosoqo ni Kalou. Na Kalou sa 
vukica na ruru o ya me kalouvinaka. 

3. Sa vakakina, ni ra sa rogoca nai vunau, era sa 
tawasei ira na veiwekani veiwaki mai Isireli. 


Na Veisau Sa Yaco Mai Vei Niemaia 

4. Ni se bera oqo, na bete o Eliasibi, o koya sa tu 
vua na lewa me baleta na vale ni maroroi yaya 
ena vale ni Kalou, sa veiwekani vinaka kei 
Topaia. 

5. Sa vakarautaki vua e dua na rumu levu, na 
rumu sa dau biu tu kina e liu nai soro vuata kei 
nai soro sila, nai soro boi vinaka, na veika tale 
eso, nai katini ni sila, na waini vou kei na waiwai, 
na veika sa vakaroti me dau soli kivei ira na Livai, 
na daulagasere, ira nai vakatawa ni matamata kei 
nai soro me nodra na bete. 

6. Ni sa yaco na veika oqo, au a sega ni tiko e 
Jerusalemi, niu a lesu tale ki vua na tui o 
Atekisekise e nai ka tolusagavulu karua ni yabaki 
ni nona veiliutaki. Ni sa oti e vica na gauna, au sa 
qai dau kerea na gade mai vua na tui, 

7. Ni'u sa lako mai ki Jerusalemi, au sa qai raica 
na ka ca sa cakava o Eliasibi, me solia vei Topaia 
na tikina ena loma ni bai ni vale ni Kalou. 

8. Sa vakagagai au sara ga na veika ogo; au sa 
qai talaraka kece ki tautuba na veika kece nei 
Topaia sa tu ena loma ni tikina ena vale ni Kalou. 
9. Au sa qai vakaroti ira me ra 
vakasavasavataka na veitikina sa dau biu tu kina 
nai yaya maroroi e liu ni vale ni Kalou, nai 
madrali vuata kei nai madrali ka boi vinaka. 

10. Au sa gai kila talega ni sa sega tiko ni soli vei 
ira na Livai na kedra i votavota; ni o ira yadua na 
Livai kei ira na daunisere era sa daucakacaka tiko, 
era sa dui lesu tale ki na nodra veiwere. 

11. Au sa bose vata kei ira na veiliutaki ka 
tukuna, “Ena cava sa vakatikitikitaki kina na Vale 
ni Kalou?” Au sa qai vakasoqoni ira vata na 
tamata dauveiqaravi ka vakalesui ira tale ki na 
nodra i tikotiko. 

12. O ira kece na Juta era sa kauta mai nai katini 
ni veika kecega ki na vale vakarautaki. 

13. Sa qai digitaki o ira na dauniyau, ni vale ni 
maroroi yau O Selemaia na bete kei Setoki na 
vunivola kei ira na Livai, o Pedaia, tarava yani o 
Anana na luvei Saku, na luvei Matania, ni ra sa 
raici me ra tamata dina, sa nodra cakacaka me ra 
wasea nai votavota vei ira na dui tacidra. 

14. Mo Ni nanumi au, na noqu Kalou, ena vuku 
ni ka oqo, mo Ni kua ni qai laivi na noqu caka 
vinaka, au sa cakava oqo ena vuku ni vale ni 
noqu Kalou kei na kena cakacaka! 

15. Ena gauna o ya, au sa raica kina eso ena 
vanua o Juta, ni ra sa butu waini tiko ena Siga ni 
Vakacecegu, era sa kauta talega mai nai vau sila, 
era sa vakavodoka tiko na Asa ena waini, vaini, 
na lolo, kei na ka kecega era sa oca kina, era sa 
kauta mai ki Jerusalemi ena Siga ni Vakacecegu. 
Au sa vunauci ira me baleta na siga era sa veivoli 
tiko kina. 

16. Era sa tiko talega e kea na kai Taia, era sa 
kauta mai na ika kei na ka kecega, me ra mai 
veivoli ena Siga ni Vakacecegu vei ira na luvei 
Juta e Jerusalemi. 

17. Au sa qai veivosaki kei ira na turaga e Juta 
ka'u tukuna vei ira, “Na ka ca o ni sa kitaka oqo, 
o ni sa vakacacana kina na Siga ni Vakacecegu? 
18. “Era sa sega beka ni kitaka oqo o ira na 
nomuni qase, sa sega beka ni cakava na Kalou na 
veivakalolomataki levu ogo sa tarai keda tiko kei 
na koro talega? Dou sa kauta mai na rarawa e 
vakaikuritaki e Isireli ni dou sa vakacacana na 
Siga ni Vakacecegu.” 

19. Sa qai yaco, ena matamata ni koro o 
Jerusalemi, ni sa tekivu me buto mai na bogi ni 
bera na Siga ni Vakacecegu, au sa solia nai vakaro 
me sa sogo kece na matamata, me ra kua tale ni 
dola me yacova ni sa oti na Siga ni Vakacecegu. 
20. O ira kece na dauveivoli ena kena veimatagali 
kece, era sa mai tiko rawa ena taudaku kei 
Jerusalemi vakadua se vakarua. 

21. Au sa vakananumi ira, ka tukuna, “Na cava o 
ni sa tiko bogi kina, vakavolita na bai-lalaga? 
Kevaka o ni na cakava tale, au na tarai kemuni!” 
Mai na gauna o ya ka lako yani, era sa sega tale ni 
dau lako mai ena Siga ni Vakacecegu. 

22. Au sa vakaroti ira na Livai me ra 
vakasavasavataki ira, ka me ra lako ka yadrava na 
matamata kece, ka vakatabuya na Siga ni 
vakacecegu! Ni nanumi au na noqu Kalou, me 
baleta na veika oqo, ka vakabulai au ena nomuni 
loloma levu. 

23. Ena veisiga talega o ya, au sa dau raici ira na 
luvei Isireli era sa vakawati tiko kei ira na yalewa 
ni Asitoti, Amoni kei Moapi. 

24. E veimama ni luvedra era sa vosa tiko vaka 
Asitoti, ka ra sa sega ni rawa ni vosataka na vosa 
vaka Juta, era sa vosa ga vakaoqo se na nodra 
vosa na veitamata tale eso. 

25. Au a veivosaki kei ira ka rulaki ira, kuitataka 
eso vei ira, ka dreta na uludra, ka au sa cakava vei 


ira, me ra bubului vua na Kalou ka tukuna, “O ni 
na sega ni solia na luvemuni yalewa me watidra 
na luvedra tagane se na luvemuni tagane me 
watidra na luvedra yalewa se oi kemuni sara ga. 
26. “E sega beka ni valavala ca o Solomoni na tui 
Isireli ena ka oqo? E dina ga ni sega tale na tui e 
vakataki koya, o koya sa lomani koya vakalevu 
na Kalou; Na Kalou sa cakava me tui e Isireli 
taucoko. la o ira na yalewa tani era sa vakavuna 
me valavala ca. 

27. “Me keimami rogoca li na veika ca o ni sa 
cakava, mo ni veicoqacoqa kina kei na noda 
Kalou, e na nomuni vakawati kina kei ira na 
yalewa sa sega ni kila na Kalou?” 

28. Sa dua na tamata na luvei Joiada, na luvei 
Eliasibi na bete levu, na vugoi Senivalati na 
Oronaite; au sa cemuri koya tani mai vei au. 

29. Mo Ni naumi ira, na noqu Kalou, baleta ni ra 
sa vakadukadukalitaka na cakacaka vakabete kei 
na veiyalayalati e nodra na bete kei na Livai. 

30. Au sa vakasavasavataki ira mai na ka kecega 
sa sega ni vaKalou. Au sa lesia talega vei ira na 
bete kei ira na Livai na nodra cakacaka me ra 
cakava, 

31. Me ra kauta mai na ka vakacabori kei nai 
sevu ena kena gauna digitaki. Mo Ni nanumi au 
na noqu Kalou, me'u vinaka kina! 


ESETA 


NAI VOLA I 


ESETA 


Na Tui Sa Vakasivoi Vasiti Na Ranadi 


1. Sa qai yaco na gauna ena veisiga nei Esirosi na 


tui (o koya sa lewa mai Idia kei Eciopea, oqo era 
wili kina e dua na drau ruasagavulu ka vitu na 
veiyasana), 

2. Ena veisiga o ya nei Esirosi na Tui, ni sa dabe 
tiko ena nona i tikotiko vakatui mai Susani ena 
vanua maroroi, 

3. Ena i katolu ni yabaki ni nona veiliutaki, sa 
vakayacora o koya e dua na kana magiti me baleti 
ira na nona vakalesilesi kei ira na dauveiqgaravi — 
na kaukauwa mai Perisia kei Mitia, o ira na turaga 
lelevu kei ira na turaga lalai ni veiyasana sa tu e 
matana— 

4. Nisa vakaraitaka nai yau ni nona matanitu kei 
na totoka ni nonai ukuuku ena dua na drau 
walusagavulu na siga ni veigaravi. 

5. Ni sa oti na veisiga oqo, sa qai caka tale e dua 
na kana magiti me vitu na siga me nodra o ira 
kece sa tiko e Susani ena vanua maroroi, mai vei 
koya e levu ki vei koya e lailai duadua ena loma ni 
bai ni vale ni tui. 

6. Sa ukutaki na vanua ni soqoni e nai latilati 
lineni vulavula karakarawa ka vesu vata ena wa 
lineni lokaloka ka daramaki ena duru lalai siliva 
ka vakamapolotaki; nai dabedabe sa koula kei na 
siliva, vakabuturarataki ena Alapasita kei na 
mapolo loaloa vulavula. 

7. Na gunu era sa gunuva tiko ena bilo koula, ka 
duidui na kena matagali ka sa levu na waini me 
vaka na nona lomasoli na tui. 

8. Me vaka na lawa, sega ni vakaveitaliataki na 
waini; sa solia na lewa na tui vei ira na 
dauniveiqaravi, me ra solia ga na gunu vei koya sa 
vinakata. 

9. Sa vakarautaka talega o Vasiti na Ranadi e 
dua na magiti vei ira na marama, ena loma talega 
ni tikotiko vakatui nei Tui Esirosi. 

10. Ena i ka vitu ni siga ni sa marau tiko na yaloi 
koya na tui ena waini, sa vakaroti Meumani, 
Bisica, Abona, Bukica, Abagaca, Seca kei Kakasi na 
vitu na euniki (matanivanua) oqo, e ratou sa dau 
veiqaravi ena matana na Tui o Esirosi, 

11. Me kau mai o Vasiti na Ranadi ena matai koya 
na tui, me dara mai na nona i sala vakaranadi, me 
vakaraitaka na kena rairai vinaka vei ira na tamata 
kei ira na vakaitutu vakamatanitu, ni sa rui 
marama totoka me saravi. 

12. Sa sega ni via lako mai o Vasiti na Ranadi me 
vaka na nona i vakaro na tui vei iratou na euniki 
(matanivanua); sa rarawa vakalevu sara na tui, ka 
sa kama e lomana na nona cudru. 

13. Sa vosa na tui vei ira na vuku ka yalomatua ka 
kila na veigauna (ni sai koya ga oqo na nona i 
valavala na tui kivei ira era sa kila na lawa kei na 
kena dodonu, 

14. O ira sa voleka sara vua o Kasena, o Setari, o 
Amaca, O Tarisi, o Meresi, o Masena, o iratou ogo 
na turaga lalai ni Perisia, Metia, o ira sa tadola tu 
ga vei ira na veitaratara kei na tui, era sa tiko sara 
e cake ena matanitu): 

15. “Na cava me caka vei Vasiti na Ranadi, me 
vaka na lawa, ni sa sega ni via rogoca nai vakaro 
mai vua na Tui Esirosi, era sa talai kina na euniki 
(matanivanua)?” 

16. Sa sauma o Memukani vua na tui kei ira na 
turaga lalai: “Sa sega walega ni cala vua na tui o 
Vasiti na Ranadi, kivei ira talega na turaga lalai kei 
ira na tamata era sa tiko ena vanua taucoko nei 
Tui Esirosi. 

17. “Na nona i valavala na ranadi ena kilai kece 
vei ira na marama, sa na rawa kina vei ira me ra 
besetaki ira na dui watidra ena matana votu, ni ra 
sa solia na nodrai tukutuku, ‘Sa vakarota o Esirosi 
na Tui me kau mai o Vasiti na Ranadi, a sa sega ni 
lako mai o koya.” 

18. “Ena siga oqo, o ira kece na marama e na 
yasana o Perisia o Mitia, mera tukuna vei ira 
kecega na veiliutaki ni ra sa rogoca na nonai 
valavala na ranadi: O koya oqo ena levu kina na 
veibeci kei na veicudruvi. 

19. “Kevaka sa vinakata na tui, me dua mai na 
nona lewa, me lako yani ka me sa vakalawataki e 
Perisia kei Mitia, ka me kua tale ni veisautaki, me 
kua ni lako tale mai o Vasiti vei Esirosi na Tui; ka 
me sa soli na nona i tutu vua tale e dua sa vinaka 
vua na tui, ke me vinaka cake mai vei Vasiti. 

20. “Ni sa vakadonui na lewa vakatui oqo ka me 
sa vakarogoi yani ena nona matanitu taucoko, (ni 
sa ka levu), o ira kece na yalewa vakawati mera na 
doka na dui watidra se ra cecere se lolovira.” 

21. Sa vinaka vua na tui kei ira na nona matabose 
na veika oqori, sa qai vakayacora na tui na vosa 
nei Memukani. 

22. Sa qai vakau nai vola ki na veiyasana kece, ki 
na veiyasana yadua ena kedra i vola tukutuku, ki 
vei ira na tamata ena nodra dui vosa, ni o ira na 
tagane yadua me sai liuliu ni nona vale, ka me 
vosataka talega na nodra vosa na kena tamata. 


Sa Ranadi O Eseta 


2. Ni sa oti na veika oqo, ni sa malumu sobu mai 


na cudru nei Esirosi na tui, sa qai nanumi Vasiti 
tale, na ka e cakava kei na veika sa lewai me baleti 
koya. 

2. Sa lako mai na nona dauveiqaravi na tui ka 
tukuna, “Me ra lako mai na goneyalewa 
matavinaka ka sega ni cala, me qarai e dua vua na 
tul; 

3. “Me sa digitaka na tui eso na vakailesilesi e na 
veiyasana kece me ra vagara mai na goneyalewa 
matavinaka ka sega ni cala ka me ra kau mai ki na 


nodra bure na yalewa ena nona veigaravi o Eqai 
na euniki (matanivanua) ni tui, o koya sa dau 
vakaraici ira na yalewa me soli vei ira na 
veivakarautaki ni totoka. 

4. “O koya na goneyalewa sa 
vakalomavinakataka na tui, me ranadi mei sosomi 
kei Vasiti”. Na ka oqo sa vakalomavinakataka na 
tui, ka sa cakava o koya. 

5. E Susani, sa tiko kina e dua na Iperiu na 
yacana o Motekai na luvei Jaire, na luvei Simei, na 
luvei Kisi, na luvei Penijamini. 

6. Sa kau vakabobula o Kisi mai Jerusalemi, o ira 
vata kei Jekonaia na tui Juta, o koya ogo sa kauta 
mai vakabobula o Nepukanesa na tui Papiloni. 

7. O Motekai sa susugi Etasa cake mai (oqori o 
Eseta), na luvei na vugona, ni sa sega o tamana kei 
tinana. Sa matavinaka ka sega cala o Eseta. Ni rau 
sa mate o tamana kei tinana, sa susugi koya mai o 
Motekai me vaka na luvena. 

8. Ni sa rogovaki yani nai rogorogo mai vua na 
tui, sa levu sara na gone yalewa sa lako mai ki 
Susani ena veivakarurugi nei Eqai, o Eseta talega 
sa kau mai ki na vale ni tui ena veivakarurugi nei 
Egai na nodra dauniveigaravi na marama. 

9. Sa vakalomavinakataka na tui o Eseta, sa 
vesuka na nona  veivakadonui; sa solia 
vakarawarawa na veiqaravi ni veivakarautaki na 
tui vei Eseta sa vakatalega kina na nona i votavota. 
E vitu na dauveigaravi uasivi duadua sa 
vakarautaki vua mai na vale ni tui, sa soli talega 
vua na tikina vinaka duadua me vakarautaki koya 
tiko kina ena nodra vale na marama. 

10. O Eseta e se sega ni via vakatakilai koya tiko 
vei ira na tamata se vei ira na wekana, ni sa 
vakasalataki koya oti tiko o Motekai me kua ni 
vakaraitaki koya. 

11. O Motekai ena veisiga kece, sa dau 
veilakoyaki voli vakamalua ena mata ni nodra 
bure na yalewa me kila se sa vakacava tiko o Eseta 
kei na veika kece me baleti koya. 

12. Sa dau tu na gauna me ra dau lako yadudua 
yani kina na goneyalewa e na mata ni tui ni sa oti 
na nodra gauna ni vakavakarautaki, me vaka nai 
vola vakarautaki ena vuku ni vakavakarautaki, me 
ono na vula ni lumu mura ka ono na vula ni lumu 
ka boi vinaka kecega kei na vakavakarau ni 
veivakarairaivinakataki. 

13. Ni ra sa vakarautaki oti, era sa qai dau lako 
yadudua vua na tui. Sa dau soli vakayadua vei ira 
na ka ga era dui gadreva mai na nodra i tikotiko 
na marama mera kauta ni ra sa lako yani ki vua na 
tul. 

14. Ena yakavi sa dau lako yani na goneyalewa 
vua na tui ka sa dau qai lesu tale mai ena mataka 
ki na nodra bure na marama ena veiqaravi nei 
Sasaqasi na euniki (matanivanua), o koya sa dau 
qaravi ira na watina lalai na tui. Ena sega ni lesu 
tale vua na tui e dua na goneyalewa e vakavo 
kevaka sa vakamarautaka vinaka na tui, ka sa na 
kacivi koya na tui ena yacana. 


445 


ESETA 


15. Ni sa nona gauna me sa lako yani kina o Eseta 
na luvei Apieli na vugoi Motekai, o koya sa 
maroroi Eseta me luvena, me lako vua na tui, sa 
sega na ka e kerea se vinakata, na nona i vakasala 
ga na dauniveigaravi ni tui, o Eqai. O Eseta sa 
vesuka na yalodra o ira kecega sa raici koya. 

16. Sa kau vua na tui o Eseta kina vale vakatui 
ena i ka tini ni vula o Tebeci e nai ka vitu ni yabaki 
ni veiliutaki nei Esirosi na tui. 

17. Sa vinakati Eseta vakalevu cake duadua ga na 
tui mai vei ira kece na vo ni yalewa, sa kune 
loloma kei na taleitaki ena mata ni tui o Eseta mai 
vei ira kece na vo ni goneyalewa, sa vakaisalataki 
Eseta o Esirosi na tui ena i sala ni ranadi mei 
sosomi kei Vasiti. 

18. Na tui sa vakarautaka e dua na Solevu ni 
kana, na Solevu ni kana nei Eseta, na Solevu me 
nodra na vakailesilesi kei ira na dauniveigaravi, sa 
kacivaki e dua na siga ni cegu ena yasana taucoko, 
sa soli talega kina nai loloma me vaka na nona 
yalovinaka na tui. 


Sa Toboka E Dua Na Vere O Motekai 

19. Ni ra sa soqoni vata ena i karua ni gauna na 
goneyalewa, sa dabe tiko o Motekai e na 
matamata ni tui. 

20. O Eseta e se bera tiko ni vakatakilai koya kei 
ira na wekana me vaka ga nai vakasala nei 
Motekai vua, sa dau vakarorogo ga o Eseta vei 
Motekai ni a susugi koya. 

21. Ena veisiga o ya ni dau dabe tiko o Motekai e 
na matamata ni vale ni tui, e rua na euniki 
(matanivanua) ni tui, o Bikacani kei Teresi, na 
dauqarava na katuba e rau sa cudru sara vakalevu 
ka rau sa vinakata me rau tara na tui ena ligadrau. 
22. Sa kila o Motekai na ka oqo ka vakadewataka 
vei ranadi Eseta, sa tukuni na ka oqo vua na tui ka 
sa cavuti kina na yacai Motekai. 

23. Ni sa caka na vakatataro ena vuku ni ka oqo, 
sa vakadinadinataki, ka rau sa laki kunati na 
dauveiqgaravi oqo. Sa volai nai tukutuku e nai vola 
ni veigauna nai tukutuku oqo ena mata ni tui. 


Sa Bucina Na Ka Ca O Amani Ena Vukudra Na 
Jiu 
3. Ni oti na nona tosoya cake nai tutu i Amani na 


tui o Esirosi, sa laveti koya tale me nodra i liuliu 
nai vakalesilesi ena vale ni tui. 

2. O ira kece na dauveiqaravi ni tui ena 
matamata ni vale ni tui, era sa dau cuva ka 
vakarokoroko vei Amani, me vaka sa vakarota na 
tui me dau caka ena vukuna, ia o Motekai sa dau 
bese ni vakayacora. 

3. Era sa dau vosa na veiqaravi ena matamata 
vei Motekai ka vaka, “na cava o sa dau talaidredre 
kina ki nai vakaro ni tui?” 

4. Sa dau yaco ni ra sa dauvosa tiko vaka oqo 
vua ena veisiga, sa sega ga ni via rogoci ira, era sa 
dau vakatukutuku vei Amani me ra raica se dei 


tikoga ena nona vosa, ni a tukuna vei ira ni sa 
Iperiu o koya. 

5. Ni sa raica o Amani ni sega ni via cuva ka 
vakarokoroko vua o Motekai, sa cudru sara 
vakalevu. 

6. Sa qai vosota me kua ni tarai Motekai duadua 
ga, ia sa vakasaqara o Amani me vakarusai ira 
kece na Jiu ena vanua taucoko i Esirosi na tui—o 
ira kece na tamata i Motekai. 

7. Na matai ni vula na vula o Nisani, ena i ka 
tinikarua ni yabaki nei tui Esirosi, era sa viritaka 
na Pura (na vakawirimadigi) e matai Amani me 
lewa na siga kei na vula, me yacova ga ni sa bale 
ki nai ka tinikarua ni vula na vula o Ada. 

8. Sa vosa vei tui Esirosi o Amani ka vaka, “Sa 
dua na matagali tamata era sa sinai tiko ena 
veiyasana ena nomuni matanitu, na nodra lawa ni 
bula sa duatani, era sa sega ni muria na nomuni 
lawa ni bula, na tui. Sa sega ni yaga kina vua na 
tui me raica me ra tiko ga ena vanua. 

9. “Kevaka sa vinaka vua na tui, me volai e dua 
nai vakaro mai vua na tui me ra vakarusai kina, au 
na sauma e tini na udolu na taledi siliva 
(ruasagavulu na milioni na dola) ki vua sa cakava 
na cakacaka oqo, me rawa ni qai kau mai ki na 
nona i yau na tui.” 

10. Sa taura mai na nona mama ni vakadinadina 
ka solia vei Amani na luvei Amedata na Agagite, 
na kedra meca na Iperiu. 

11. Sa qai vosa na tui vei Amani ka vaka, “sa soli 
vei iko nai lavo kei na tamata, mo cakava ga na ka 
o sa kila ni dodonu ka vinaka vei iko.” 

12. Era sa kacivi mai na vunivola ni tui ena i ka 
tinikatolu ni siga ni matai ni vula, sa volai e dua 
nai vakaro me vaka na ka sa vinakata o Amani— 
vei ira na nona tamata turaga na tui, vei ira na 
kovana ni veiyasana, kei ira na vakailesilesi kece 
ni tamata e na veiyasana, me vaka nai vola, kei ira 
na tamata era dui vosavosa. Ena yaca i tui Esirosi 
sa volai kina ka sa dregati ena mama ni tui. 

13. Sa vakau nai vola ki na veiyasana mai vei ira 
na dauveiqaravi, me ra vakarusai, vakamatei, ka 
vakayali o ira kece na Iperiu, qase kei ira talega na 
gone, na gone lalai kei ira na marama, ena dua ga 
na siga, ena i ka tinikatolu ni siga ni ka tinikarua 
ni vula, na vula o Adari, me tauri talega na ka era 
taukena. 

14. Me dua nai lavelave ni vola, me soli me vaka 
na lewa vakalawa ki na veiyasana kece, me tabaki 
vei ira kece na tamata, me ra tu vakarau ena vuku 
ni siga o ya. 

15. Era sa lako na daunivakauitukutuku, era sa 
vakatotolo ka vakarogoya nai tukutuku e Susani. 
Na tui kei Amani e rau sa cegu me rau gunu, ia na 
koro o Susani sa veilecayaki tu. 


Sa Vakadonuya O Eseta Me Vukei Ira Na Jiu 


4. Ni sa rogoca o Motekai na ka kece oqo, sa 


basuka na nona i sulu ka vaka i sulu taga ka davo 
ena dravusa, ka lako ki na loma donu ni koro. Sa 

tagi sara vakadomoi levu ka vakadomo ca. 

2. Sa toso sara yani ki na loma ni bai ni tui ena 
matamata levu, ni sa tabu sara na toso yani vua na 
tui ni sa vakaisulu tu e nai sulu taga. 

3. Ena veiyasana kecega sa yaco kina nai 
tukutuku ogo sa yaco tale tikoga kina na tagi kei 
na veitagicaki ena kedra maliwa na Iperiu, era sa 
lolo, era sa tagi lo, era sa vakaisulu taga ka davo 
ena dravusa. 

4. Fra sa lako mai na vada kei na euniki nei Eseta 
na ranadi ka tukuna vua na ka sa yaco tiko, ka sa 
vakayalobibitaka na ranadi. Sa vakauta nai sulu 
me vakaisulu kina o Motekai - ni sa vakaisulu 
taga tiko - sa bese ga o Motekai. 

5. Sa kacivi Atasi o Eseta, e dua vei ira na 
matanivanua ni tui, o koya sa dau veiqaravi vei 
Eseta, sa soli vua e dua nai vakaro me baleti 
Motekai me kila na cava sa yaco tiko, ena vuku ni 
cava talega. 

6. Sa lako vei Motekai o Atasi ena loma ni bai ni 
tui donuya na katuba ni matamata. 

7. Sa tukuna vua o Motekai na ka kece sa yaco 
tiko vua kei na levu ni lavo ena soli kina lololo ni 
yau ni tui kevaka era sa vakarusai kece na Iperiu. 
8. Sa soli talega e dua nai lavelave ni vola 
tukutuku me baleta na nodra vakarusai na Iperiu 
me rawa ni laki vakaraitaka vei Eseta na ranadi, 
me kila talega, me rawa ni tukuna vei Eseta me 
lako vua na tui ka vakatakekere vua na tui ena 
vukudra na nona tamata. 

9. Sa lesu tale o Atasi ka tukutuku vei Eseta me 
vaka nai vakamacala nei Motekai. 

10. Sa vosa tale o Eseta vei Atasi ka talai koya me 
kauta nai vakaro vei Motekai : 

11. O ira kece na nona dauveiqaravi na tui kei na 
nona tamata e na veiyasana kece na tui era sa kila 
tiko kevaka e dua na tagane se yalewa e via lako 
vua na tui ki na nona tikina tabu, me soli mai vei 
koya na veivakadonui mai vua na tui. Sa dua ga 
na lewa vakalawa o ya me mate o koya sa lako 
mai vakaveitalia, vakavo ga kevaka sa dulaka yani 
na nonai titoko koula na tui me bula kina. Oi au 
mada ga, au se bera ni kacivi tale me'u lako vua na 
tui, sa oti oqo e tolusagavulu na siga.” 

12. Sa vakadewataki sara vei Motekai na vosa nei 
Eseta. 

13. Sa sauma o Motekai vei Eseta, “Kua ni 
nanuma ni o na bula mai vei ira na Iperiu ena 
vuku ni nomu sa tiko oqori e na vale ni tui. 

14. “Kevaka o na galu tikoga ena gauna oqo, na 
veivakacegui kei na veisereki vei ira na Iperiu ena 
lako mai, na dua tani tale na vanua. O ira kece na 
vuvale nei tamamu era na vakarusai. O cei sa kila 
na nomu lako mai ki na matanitu ena gauna vaka 
oqo?” 

15. Sa sauma lesu o Eseta vei Motekai ka vaka: 

16. “Lako vei ira kecega na Iperiu sa tiko e Susani 
ka lolo ena vukuqu, me kua na kana se gunu me 
tolu na siga, me siga se bogi. Oi au talega kei 
iratou na noqu vada, keitou na lolo talega, au na 


qai lako vua na tui, me'u basuka kina na lewa 
vakalawa, ia ke'u sa mate, me'u sa mate ga!” 

17. Sa lako o Motekai ka cakava me vaka sa 
vakarota mai vua o Eseta. 


Na Kanavata Nei Eseta 


5. Sa yaco oqo ena i ka tolu ni siga, sa dara o 


Eseta na nona i sulu vakaranadi ka sa la'ki tucake 
tu ena buturara ni vale ni tui me veidonui kei na 
vale ni tui, ena gauna sara ga sa dabe tiko kina na 
tui ena nona i dabedabe vakatui me veidonui nai 
curucuru mai ki vale ni tui. 

2. Sa raica na tui ni sa tucake tu mai na butu rara 
o Eseta. Sa kune loloma o koya mai vua na tui, ni 
sa dodoka yani vua na tui, na nona i titoko koula 
sa tiko e ligana. Sa lako yani o Eseta ka tara na ulu 
ni titoko koula oqo. 

3. Sa vosa vei Eseta na tui ka vaka: “Na cava o sa 
vinakata Eseta na ranadi? Na cava na nomu 
kerekere? Ena soli vei iko—e rawa mada ga ni 
veimama sara ga na noqu matanitu!” 

4. Savosa o Eseta, “Kevaka sa vinaka vua na tui, 
me lako mai na tui kei Amani ni kua ki na 
kanavata sa vakarautaki vua na tui.” 

5. Sa qai tukuna na tui, “Dou kauti Amani totolo 
mai, me rawa ni vakayacora o koya na kerekere i 
Eseta na ranadi.” E rau sa mani lako na tui vata 
kei Amani ki na kanavata sa vakarautaka o koya. 
6. Ni sa gunuvi tiko na waini, sa vosa na tui vei 
Eseta, “Na cava o sa vinakata? ena soli vei iko, na 
cava o via kerea, na veimama ni noqu matanitu? 
ena vakayacori !” 

7. Sa vosa o Eseta ka vaka: “Na noqu vakatutu 
kei na noqu kerekere sa vaka oqo: 

8. “Kevaka au sa kune loloma ena mata ni tui, sa 
yalovinaka na tui me solia na ka au gadreva, me 
lako mai na tui kei Amani ki na kanavata au na 
vakarautaka.” 


O Amani Sa Bukiveretaki Motekai 

9. Sa lako o Amani e na siga o ya ena marau kei 
na reki ni yalona: ni sa raici Motekai ga e na 
matamata ni tui, ka sega ni tucake me 
vakarokoroko e matana, sa vakasinaiti ena yaloca 
levu ena vukui Motekai. 

10. Sa vosota ga o Amani ka gole ki vale, ka 
kaciva mai e dua na nona i tokani kei na watina o 
Seresi. 

11. O Amani sa tukuna vei rau na nonai yau levu, 
na levu ni luvena, sa tosoya cake tikoga na tui nai 
tutu me yacova sara ni sai matai mai vua na tui. 
12. Sa tukuna o Amani, “Vakauasivi ni sa sureti 
koya na ranadi o Eseta ka sega ni dua tale vata kei 
na tui ga ki na kanavata sa vakarautaka na ranadi. 
Ena mataka tale sa dua tale na veisureti mai vua 
na ranadi. 

13. “Na ka kece oqo sa sega ni dua na ka vei au, 
ni'u sa raici Motekai ni dabe tikoga ena matamata 
ni vale ni tui.” 

14. Sa tukuna vua o Seresi kei ira na kena vo “Me 

caka e dua na kau vatavata me limasagavulu na 
kiupiti na kena cecere, ka ena mataka tukuna vua 
na tui me lili kina o Motekai, drau qai lako ena 
marau kei na tui kina kana vata.” Sa vinaka sara 
vei Amani na ka ko ya, ka sa tara sara na vatavata. 


Na Tui Sa Dokai Motekai 


6. Ena bogi o ya sa drovaka na tui na via moce. 


Sa soli nai vakaro me kau mai nai vola ni 
veigauna, ka sa mai wiliki e matana na tui. 

2. Sa kunei kina nai tukutuku nei Motekai me 
baleti Bikicana kei Teresi na matanivanua ni tui, 
na vakatawa ni katuba, oi rau sa segata me 
vakacacana na tui o Esirosi. 

3. “Na veidokai cava sa caka vei Motekai ena 
vuku ni ka oqo? Sa vakataroga na tui. Sa tukuna 
mai na nona dauniveigaravi, “ni sega na ka e caka 
vua.” 

4. Sa taro mai na tui, O cei sa tiko ena loma ni 
bai” E se qai curu tiko mai o Amani mai na tikina 
e tuba ni vale ni tui, me mai vakamacala vua na 
tui, me vakamatei o Motekai ena vatavata sa tara 
oti o koya, me baleti Motekai. 

5. Sa vosa mai na dauveiqaravi ka vaka, ʻO 
Amani sa tucake tu oqo ena loma ni bai.'Sa talatala 
na tui, me curu mai o Amani.’ 

6. Sa lako mai o Amani, ka sa taro yani na tui vei 
koya, ka vaka: “Na cava me caka vua na tamata o 
koya sa vinakata na tui me vakacerecerea” Sa 
nanuma e yalona o Amani, 'O cei beka me 
vakacerecerei cake mai vei au?” 

7. Sa sauma o Amani ka vaka: me caka vua oqo, 
8. “Me kau mai nai sulu vakaturaga sa daudara 
na tui, kei na ose sa dau vodoka na tui ka sa dau 
vakatakilakilataki ena ka vakaturaga e yadrena. 

9. “Me soli na veika kece oqo vua e dua na nona 
tamata dokai na tui, me laki vakasuluma oqo vua 
sa vinakata me vakacerecerea na tui. Me 
vakavodoki ena ose ka vakaraitaki ki na veikoro 
kece ʻi sai koya oqo na veitotaki mai vua na tui.” !” 
10. Sa vosa na tui vei Amani, “vakatotolo, 
vakarautaka na i sulu kei na ose me vaka sara ga o 
a cavuta, ka cakava vei Motekai na Iperiu ka sa 
dau dabe tiko ena matamata ni vale ni tui! Me kua 
sara ni dua na ka e vo me vaka kece sara ga o a 
cavuta.” 

11. Sa cakava vakakina o Amani vei Motekai, sa 
vakaisulutaki koya, vakavodoka ena ose ka 
vakaraitaki koya ka kailavaki koya ena veikoro, 
“Sa caka oqo vei koya sa vinakata na tui me 
vakacerecerea!” 

12. Sa oti oqo sa lesu tale o Motekai ki na 
matamata ni tui, ia o Amani sa vakatotolo ki nona 
vale ka vakaloloku ka ubi koya me kua ni laurai. 
13. O Amani sa talanoataka vei Seresi na watina 
na veika kece sa yaco oti oqo, sa vosa na nona 
daunivakasala kei Seresi na watina ka vaka: 
“Kevaka o Motekai, o koya o sa tekivu lutu kina 
mai matana, sa kawa mai vei ira na Iperiu, o na 


sega ni gaga rawa vua, o na 
vakamalumalumutaki vakaidina e matana.” 

14. Ni ratou sa veivosaki tikoga, sa lako mai na 
matanivanua ni tui, me mai lako vakatotolo o 
Amani ki na kanavata sa veisureti kina o Eseta. 


Sa Vakaliligi O Amani Mei Sosomi Kei Motekai 


Ti E rau sa lako o Esirosi na tui kei Amani ki na 


kanavata sa vakarautaka o Eseta. 

2. E naika rua ni siga, ena gauna ni gunu waini, 
sa vosa na tui vei Eseta, “Na cava sa nomu 
vakatutu Eseta na ranadi? Ena vakayacori vei iko, 
na cava o sa vinakata, na veimama ni noqu 
matanitu? Ena vakayacori vei iko !” 

3. Sa sauma o Eseta na ranadi ka vaka: “Kevaka 
kau sa kune loloma e matamuni na tui, me 
yalovinaka na tui, me soli lesu tale vei au na noqu 
bula kei na nodra bula na noqu tamata, au kerea. 
4. “Keimami sa volitaki oti, o ira na noqu tamata 
kei au me  vakarusai me vakamatei ka 
vakakawabokotaki. Kevaka ga me keimami 
volitaki me bobula, ke'u sa galu ga, e dina ni na 
sega ni sauma rawa na meca na veika sa vakayalia 
na tui.” 

5. Sa vosa na tui o Esirosi vei Eseta na ranadi ka 
vaka:”O cei oqo, e vei o koya, o cei sa rawa ni 
bulia e lomana me cakava na ka oqo?” 

6. Sa sauma mai o Eseta ka vaka: “Na vunica ka 
meca levu oqo o Amani ga na tamata vakasisila!” 
Sa rere vakalevu sara ena mata ni tui kei na ranadi 
o Amani. 

7. Sa tucake mai ena nona cudru levu na tui ka 
sa lako ki na buturara ni veisenikau; sa tucake tu 
ga o Amani ena mata i Eseta na ranadi me 
vakamasuta na nona bula, ni sa raica na nakinaki 
ca sa tiko vua na tui me baleti koya. 

8. Ni sa lesu mai na tui ena buturara ni 
veisenikau ki na vanua ni gunu waini, sa davo 
vakababa tu o Amani e na dabedabe sa tu kina o 
Eseta. Sa vosa mai na tui ka vaka, “Me tara talega 
na Ranadi ni'u se tiko oqo e loma ni vale?” Ni sa 
oti ga na nona vosa na tui, e ra sa ubia na ului 
Amani. 

9. O Abona e dua vei ira na Funiki 
(matanivanua) sa tukuna vua na tui, “Raica! Na 
vatavata kau e limasagavulu na kiupiti na kena 
cecere sa vakarautaka o Amani me nei Motekai, o 
koya sa vosa vinaka ena vuku ni tui, sa tu oqo ena 
vale nei Amani.” Sa tukuna mai na tui, “Vakaliligi 
koya kina !” 

10. Era sa vakaliligi Amani ena vatavata sa 
vakarautaki me nei Motekai. Sa qai yali yani 
vakamalua na nona cudru na tui. 


Sa Vakabulai Ira Na Jiu O Eseta 


8. Ena siga o ya, na tui o Esirosi sa solia vei Eseta 
na ranadi, na vale nei Amani na kedra meca na 
Iperiu. Sa lako mai o Motekai ena mata ni tui, ni sa 
vakamacalataka oti na nodrau veiwekani. 

2. Sa luvata na nona mama ni taba na tui, ka 
solia vei Motekai, na mama vata ga e a tiko vei 
Amani; sa lesi Motekai o Eseta me lewa na vale nei 
Amani. 

3. Sa vosa tale vua na tui o Eseta, ka cuva sobu e 
yavana, ka vakamasuti koya ena wai ni mata me 
cakava e dua na ka me baleta na nakica sa cakava 
o Amani na Aqaqaite kei na kenai valavala ni 
veivakaleqai me baleti ira na Iperiu. 

4. Sa dodoka yani nai titoko koula vei Eseta ka sa 
tucake mai e mata ni tui o Eseta, 

5. Ka tukuna, “Kevaka sa vinaka vua na tui, 
kevaka talega au sa kune loloma e matana, me sa 
dodonu talega vua, ni'u sa vinaka e matana, me 
volai e dua nai vola me vakasukai kina na lewa sa 
biuta oti tu o Amani na luvei Amedaca na 
Agagaite, e a volai me ra a vakayali kina vakadua 
na kawa tamata na Iperiu - mai na nona veiyasana 
kece na tui. 

6. “Me rawa vakacava ni'u sa vosota tiko na 
noqu raica na ca ena lakovi ira mai na noqu 
tamata? Se me'u na vosota rawa vakacava na 
nodra vakarusai na kai noqu?” 

7. Sa qai vosa mai o Esirosi na tui kivei Eseta na 
ranadi kei Motekai na Iperiu ka vaka: “Au sa solia 
vei Eseta na vale nei Amani, era sa vakamatei 
koya ena vatavata baleta ni sa via vakatauca na 
ligana vei ira na Iperiu. 

8. “Mo vola e dua na lewa vakalawa ena 
vukudra na Iperiu, me vaka ga o sa vinakata ena 
yaca ni tui ka dregata ena mama ni taba ni tui; nai 
vola kece sa volai ena yaca ni tui ka dregati ena 
mama ni taba sa tabu ni dua e vakacala.” 

9. Fra sa kacivi mai na vunivola ni tui, e nai ka 
tolu ni vula, na vula o Sivani e na i ka 
ruasagavulu ka tolu ni siga; sa volai na veika kece 
me vaka nai vakaro nei Motekai, vei ira na Iperiu, 
na vakailesilesi vakamatanitu, na kovana, na 
turaga ni veiyasana, mai Idia ki Eciopea, dua na 
drau ruasagavulu ka vitu na yasana kece, na 
veiyasana e na nodra i vola tukutuku, na vei 
tamata yadua e na nodra dui vosa, na Iperiu ena 
nodra i vola tukutuku kei na nodra vosa. 

10. Sa vola na yaca i Esirosi na tui, sa dregata ena 
mama ni taba ni tui ka vakauta nai vola ena 
ligadra na dau ni vakauitukutuku era vodo ose, 
era vodo ena ose vakaturaga era susugi. 

11. E nai vola oqo, era vakadonui kina na Iperiu 
era sa tiko e na veikoro kece me ra tiko vata ka 
taqomaka na nodra bula — me ra vakarusa, 
vakamatea, vakaqeavutaka na kaukauwa ni 
tamata, matanitu se cava ga e via tarai ira yani, O 
ira na gone, na yalewa se na ka era taukena, 

12. E dua ga na siga ena yasana taucoko nei 
Esirosi na tui, nai ka tinikatolu ni siga ni ka 
tinikarua ni vula na vula o Adari. 

13. Sa soli nai vola tabaki ka sa vakalawataki ki na 
veiyasana ka volai vei ira na tamata kecega, ni ra 
sa vakarau tu na Iperiu ena siga koya me ra vala 
lesu vei ira na kedra meca. 


14. O ira na kauta nai tukutuku, era sa vodo ena 
ose vakaturaga ka lako yani vakatotolo ka 
vakagagataki e nai vakaro vakalawa oqo mai 
Susani na vanua cecere. 

15. Sa lako tani o Motekai mai na mata i Esirosi na 
tui e nai sulu vakaturaga e karakarawa kei na 
vulavula, nai sala koula kei na lineni vinaka ka 
lokaloka; sa reki vakalevu na koro o Susani ka era 
sa mamarau. 

16. O ira na Iperiu era sa vakararamataki, era 
marau ka reki ka vakarokorokotaki. 

17. Ena veiyasana kece, na veikoro kece sa lako 
yani kina nai vakaro kei nai vakasala vakalawa 
kece ni tui, era sa mamarau na Iperiu ka reki 
vakalevu, era sa vakarautaka na kena magiti, kei 
na siga ni vakacegu. Sa levu sara na tamata ena 
vanua era sa vuki me ra wili vei ira na Iperiu 
baleta ni ra sa rerevaki ira vakalevu na Iperiu. 


O Ira Na Jiu Era Sa Vakarusai 
Dauveivakatotogani 


Ira Na 


9. E nai ka tinikarua ni vula o Adari, ena i ka 


tinikatolu ni siga, sa yaco na gauna me sa 
vakayacori kina na nona i vakaro vakalawa na tui. 
Ena siga era sa namaka kina o ira na kedra meca 
na Iperiu me ra sa tauri ira, sa qai yaco na kena 
veibasai, o ira na Iperiu era sa kaukauwa mai vei 
ira na meca. 

2. Era sa soqoni vata mai na Iperiu ena veikoro 
ena vanua taucoko nei Esirosi na tui me ra tarai ira 
ka vakamalumalumutaki ira kece na meca. Sa sega 
e dua sa rawa ni tarovi ira baleta ni sa tarai ira 
kece na rere. 

3. O ira kece na vakailesilesi ni veiyasana, na 
vunivola, na kovana kei ira kece sa dau cakava na 
cakacaka ni tui, era sa vukei ira na Iperiu ena vuku 
ni ra sa rui rerevaki Motekai. 

4. Sa rui levu o Motekai ena vale ni tui, na kena i 
rogorogo sa robota na yasana taucoko; na tamata 
oqo o Motekai sa tubu vakalevu na nona nuitaki. 
5. O ira na Iperiu era sa vakamalumalumutaka 
na kedra meca kecega e nai seleiwau kei na 
veivakamatei vakaca, ka ra sa cakava ga na ka era 
vinakata vei ira na meca. 

6. E Susani era sa vakamatei kina e lima na drau 
na tagane. 

7. O Parasanadaca, o Dalifoni, o Asipaca, 

8. OPoraca, o Adalia, o Aridaca, 
9. O  Parimasata, o  Arisai, 
Vajesaca— 

10. na tini na luvei Amani ogo na kedra meca na 
Iperiu era sa vakamatea— era sa sega ga ni taura e 
dua na ka. 

11. Ena siga o ya sa kau mai vua na tui nai 
wiliwili ni tamata era sa vakamatei e Susani. 

12. Sa tukuna na tui vei Eseta, “o ira na Iperiu era 
sa vakamatea e lima na udolu na tagane e Susani 
na cecere kei iratou na luvei Amani. Na cava sa 
caka e na kena vo ni veiyasana? ena vakadonui vei 
iko, se cava o sa vinakata? ena vakayacori vei iko.” 


o Aridai kei 


449 


ESETA 


13. Sa tukuna mai o Eseta, “kevaka sa vinaka vua 
na tui, me vakadonui vei ira na Iperiu sa tiko e 
Susani, me mataka tale me vaka ga na lewa ni siga 
ni kua me ra vakaliligi tale na luvei Amani ena 
vatavata.” 

14. Sa lewa tale na tui me vakayacori ogo, sa soli 
na lewa ka ratou sa vakaliligi na luvei Amani e tini 
ogo. 

15. Era sa sogoni tale mai na Iperiu e Susani e nai 
ka tinikava ni siga ni vula o Adari, era sa 
vakamatea e tolu na drau na turaga e Susani ka ra 
sa sega ga ni taura e dua na ka e taukeni. 

16. O ira kece na vo ni Iperiu ena veiyasana era sa 
soqoni vata me ra na taqomaki ira, era sa galala 
mai vei ira na kedra meca, era sa vakamatea e 
vitusagavulu ka lima na udolu na kedra meca; era 
sa sega ga ni taura e dua na ka e taukeni. 

17. Oqo nai ka tinikatolu ni siga ni vula o Adari. E 
nai ka tinikarua ni siga ni vula era sa vakacegu, ka 
me sa nodra siga ga ni kana kei na marau. 


Na Kana Vata Ni Puerimi 

18. O ira na Iperiu e Susani sa cecere, era sa 
soqoni vata e nai ka tinikatolu ni siga, nai ka 
tinikava ni siga, nai ka tinikalima ni siga ni vula o 
Adari era sa vakacegu tiko kana ka marau tiko. 

19. Oira kece na Iperiu sa tiko ena veikoro lalai sa 
sega ni vakabai, era sa daumarautaka nai ka 
tinikava ni siga ni vula o Adari me siga ni kana 
marau kei na vakacegu, ka vakau i loloma mai vua 
e dua ki na dua tale. 

20. Sa vola oqo o Motekai ka vakauta vei ira na 
Iperiu na veika oqo, vei ira kece sa tiko ena 
veiyasana nei Esirosi na tui, vakavoleka se 
vakayawa, 

21. me vakadeitaka vei ira ni oqo na sogo ni 
veiyabaki ka me daucaka e nai ka tinikava kei na 
tinikalima ni siga ni vula o Adari, 

22. Ena veisiga ni ra sa vakacegu tiko na Iperiu 
mai vei ira na kedra meca, me vaka na vula sa 
veisau mai na veivakararawataki ki na marau vei 
ira, na tagi vakararawa ki na vakacegu; me ra 
cakava vei ira na kana kei na marau kei na vakau i 
loloma vei ira na dravudravua. 

23. Era sa ciqoma na Iperiu nai tovo oqo o koya 
era sa tekivutaka, me vaka sa vakadeitaka o 
Motekai ni sa vola vei ira, 

24. Baleta ni o Amani na luvei Amedaca na 
Agagaite na kedra meca na Iperiu, e a bucina me 
ra vakarusai na Iperiu ka caka na kena 
vakawirimadigi me ra sa vakarusai , 

25. la ni sa lako ki vua na tui o Eseta, sa vola nai 
vakaro e nai vola ni buki vere sa cakava o Amani, 
e na vukudra na Iperiu, e dodonu me vakalesui 
tale ki vei koya, o koya kei ira kece na luvena me 
ratou vakaliligi ena vatavata. 

26. Era sa vakatoka na siga o ya me Purimi, e 
vakatoka yaca mai na Puri. Nai vola oqo, mo ni 
kila kina na ka sa yaco kei na ka sa vakayacori vei 
iratou, 


27. O ira na Iperiu era sa vakadeitaka ka 


vakaukauwataka vei ira kei ira na nodra kawa kei 
ira na sa sema mai vei ira, me kua tale ni tao na 
kena marautaki na rua na siga oqo ena veiyabaki 
me vaka nai vakamacala sa volai oti yani me vaka 
na veika me caka, 

28. Na siga oqo e dodonu me vakananumi ka 

maroroi e nai tabagauna kecega, ki na vuvale 
kecega, na yasana kecega, na koro kecega, ni siga 
oqo ni Purimi me kua ni mudu na kena vakayacori 
tiko e na kedra maliwa nai tabatamata. 

29. O Eseta na ranadi na luvei Abiali, kei Motekai 
na Iperiu, sa vola nai vola, na vakatulewa me 
vakadeitaka na lewa ni Purimi. 

30. Sa vakauta o Motekai nai vola ki vei ira kece 
na Iperiu, ki na dua na drau ruasagavulu ka vitu 
kece na yasana e na matanitu nei Esirosi na tui 
vata kei na vosa ni veivakacegui kei na dina, 

31. Me vakadeitaki na veisiga vakaogo ni Purimi 
kei na kena gauna me vaka sa lewai mai vei 
Motekai kei Eseta na ranadi. Sa tau na lewa oqo 

vei rau kei ira kece na kawa vaka Iperiu me baleta 
tiko na nodra lolo kei na nodra vutugu tiko. 

32. Na lewa nei Eseta sa vakadeitaka na ka oqo na 
vuku ni Purimi, ka sa volai e na dua nai vola. 


Sa Tosoi Cake Nai Tutu Nei Motekai 


10. O Esirosi na Tui sa vakaukauwataka na 


vakaraitaki ni veidokai ena vanua mamaca na 
veiyanuyanu kei na wasawasa. 

2. Na kaukauwa kece ni cakacaka kei na kena 
vakagagataki ni veika sa vakayacora o Motekai, o 
koya sa laveti koya kina na tui, sa sega beka ni 
volai e nai vola ni veigauna sa nodra na tui mai 
Mitia kei Perisia? 

3. O Motekai na Iperiu sai karua mai vei Esirosi 
na Tui, ka sa taleitaki mai vei ira na kai nona, o ira 
na tacina, ni sa vakasaqara na nodra vinaka na 
nona tamata ka sa vosataka na vosa ni 
veivakacegui vei ira na kai nona. 


JOPE 


NAI VOLA I 


JOPE 


O Jope Kei Na Nona Vuvale Mai Usi 


1. Sa dua na tamata mai na vanua o Usi, na 


yacana o Jope; ia na tamata o ya sa sega na ka e 
beitaki rawa vua, ka yalododonu, e sa dau 
rerevaka tiko na Kalou ka cata na ca. 

2. Era sucu e lewe vitu na luvena tagane ka lewe 
tolu na luvena yalewa. 

3. Na nonai yau talega e vitu na udolu na sipi, 
tolu na udolu na kameli, dua na udolu na 
bulumakau, lima na drau na asa yalewa, ka sa 
levu na nona lewe ni vale, sa yaco kina na tamata 
oqo me uasivi vei ira kecega na lewe ni vanua mai 
na Tokalau. 

4. E ratou sa dau lako na luvena tagane ka ia na 
kana vata e na nodratou veivale yadua, me vaka 
sa lesi yadua na nona siga, ka ratou dau sureti 
talega na ganedratou tolutolu me mai kana ka 
gunu vata kei iratou. 

5. la oqo, ni sa oti na veisiga ni kana magiti, sa 
qai dau kacivi iratou mai o Jope ka 
vakasavasavataki iratou, ka sou ena mataka me 
vakacabora nai soro kama me vaka na kedratou i 
wiliwili kecega. Ni sa tukuna o Jope, “De ratou 
mani cala na luvequ, ka vosavakacacataka lo na 
Kalou e na yalodratou.” la sa daukitaka vakaogo o 
Jope ena veigauna. 


O Setani Sa Valuta Na Dina Nei Jope 

6. la, ena dua na siga ni ra sa lako vata mai na 
luve ni Kalou me vakaraitaki iraena mata i 
Jiova, ka sa lako talega mai e na kedra maliwa o 
Setani. 

7. Ka sa tukuna vei Setani o Jiova, “O a lako mai 
vei?” E a sauma o Setani ka vaka, “Au a 
veilakoyaki voli ga e vuravura, ka lako vaka ki liu 
ki muri talega.” 

8. Sa qai tukuna vei Setani o Jiova, “O bau 
vakanananu tu beka vua na noqu tamata o Jope, ni 
sega ni dua me rau tautauvata e vuravura, e 
tamata yalododonu ka sega na ka e beitaki rawa 
vua, e dua, sa rerevaka na Kalou, ka cata na ca?” 

9. Ia sa tukuna o Setani vei Jiova, “E yaga li vei 
Jope na nona rerevaka na Kalou? 

10. “O ni sega beka ni viria tiko e dua na bai me 
voliti koya, volita na nona vuvale, ka volita na 
nona ka kece e na veiyasana kecega? O ni sa 
vakalouvinakataka na cakacaka ni ligana, ka sa 
tubu kina me levu na nonai yau e na vanua. 

11. “la oqo, Ni dodoka mada na Ligamuni ka tara 
na nona ka kecega, ena qai vosavakacacataki 
Kemuni e Matamuni!” 

12. Sa mani tukuna vei Setani o Jiova, “Raica, na 
nona ka kecega sa soli vei iko na kena kaukauwa; 
ia mo kakua ni dodoka na ligamu mo tarai koya.” 
Sa mani lako tani o Setani mai na mata i Jiova. 

Sa Yali Kece Vei Jope Nai Yau Kei Iratou Na 
Luvena 

13. la oqo, e na dua na siga ni ratou sa kana ka 
gunu waini tiko na luvena tagane kei na luvena 
yalewa e na vale nei tuakadratou tagane; 

14. sa dua na dautukutuku sa lako mai vei Jope, 
ka tukuna, “Era a siviyara tiko na bulumakau ka 
ra kana voleka tu kina na asa, 

15. “Donumaka na nodra valuti ira mai o ira na 
kai Sabini ka kauti ira tani - io, era a vakamatei ira 
na cauravou e nai seleiwau, ia, oi au duaduaga au 
a dro bula me'u mai tukuna vei iko!” 

16. Ni se vosa tiko ga o koya, sa lako talega mai e 
dua ka tukuna, “Na bukawaga ni Kalou e a lutu 
mai lomalagi ka vakama na sipi kei ira na 
cauravou, ka kani ira; ia oi au duaduaga au a dro 
bula me'u mai tukuna vei iko!” 

17. Ni se vosa tiko ga o koya, sa lako tale mai e 
dua ka tukuna, “Era a lesia e tolu na mataivalu o 
ira na kai Kalitia, era tauri ira vakaukauwa na 
kameli ka kauta tani, io, ka ra vakamatei ira na 
cauravou e nai seleiwau, ia, oi au duaduaga au a 
dro bula me'u mai tukuna vei iko!” 

18. Ni se vosa tikoga o koya, sa lako talega mai e 
dua ka tukuna, “Era a kana ka gunu waini tiko na 
luvemu tagane kei na luvemu yalewa mai na vale 
nei tuakadratou, 

19. “Ka vakasauri sa liwa e dua na cagi kaukauwa 
mai na lekutu, ka roba na tutu ni vale vava, ka 
baleti ira na gone, ka ra sa mate; ia, oi au 
duaduaga au a dro bula me'u mai tukuna vei iko!” 
20. Sa qai tucake o Jope, dresulaka na nonai sulu, 
ka tasia na uluna; ka cuva ki na qele ka lotu, 

21. ka tukuna o koya: “Au a luvawale e na noqu 
sucu mai na kete i tinaqu, au na lesu luvawale 
talega ni'u sa suka ki kea. Sa solia o Jiova, ka sa 
kauta tani o Jiova; me vakavinavinakataki ga na 
yaca i Jiova.” 

22. E na ka kecega oqo e a sega ni cala kina o Jope, 
se beitaka o koya ni cala na Kalou. 


Sa Yaviti Jope O Setani E Na Tauvimate 


pa Ena dua tale na siga ni ra sa lako mai na luve 


ni Kalou me vakaraitaki ira e na mata i Jiova, sa 
lako talega mai o Setani e na kedra maliwa me 
vakaraitaki koya e na mata i Jiova. 

2. Ka sa tukuna o Jiova vei Setani, “O a lako tu 
mai vei?” Sa sauma vei Jiova o Setani, ka vaka, 
“Au a veilakoyaki tu ga e vuravura.” 

3. Sa qai tukuna vei Setani o Jiova, “O bau 
vakanananu beka vua na noqu tamata o Jope, ni 
sega ni dua me rau tautauvata e vuravura, e 
tamata yalododonu ka sega na ka me beitaki rawa 
kina, e rerevaka na Kalou ka cata na ca? la e 
maroroya tikoga na nona yalodina, e dina ga ni oa 


mai uqeti Au meu vuki tani mai vua, ka 
vakarusai koya walega ni sega na vuna.” 

4. Sa mani vosa o Setani vei Jiova, ka vaka, “Nai 
sau ni kuli na kuli! lo, na ka kecega e taukena na 
tamata ena solia mei sau ni nona bula. 

5. “la Mo ni dodoka mada na Ligamuni, ka tara 
na suina kei na lewena, ena qai vosavakacacataki 
Kemuni dina e Matamuni!” 

6. lao Jiova sa tukuna vei Setani, “ Raica, sa tu 
ga o koya e ligamu, ia mo vakavoca ga na nona 
bula.” 

7. Sa mani lako yani o Setani mai na mata i Jiova, 
ka yaviti Jope ena vidikoso, mai na qeteqete ni 
yavana me yaco sara ki buradelana. 

8. Ka sa taura o koya nai caca ni bilo me kari 
koya kina ni dabe voli e na dela ni dravusa. 

9. Sa qai tukuna vua o watina, “O sa dei tiko 
beka ga e na nomu yalodina? Vosavakacacataka 
na Kalou, mo mate ga!” 

10. la sa tukuna vua o koya, “O iko o sa vosa me 
vaka e dua na yalewa lialia. Me da na ciqoma beka 
ga na vinaka mai vua na Kalou, me da kakua 
talega ni ciqoma na ca?” E na ka kecega oqo e sega 
kina ni cala o Jope ena gusuna. 


Nai Tokani E Tolu I Jope 

11. la ni ratou sa rogoca nai tokani i Jope e lewe 
tolu na ka rarawa kecega oqo sa yaco vua, e ratou 
sa qai dui lako yadua mai ki na nonai tikotiko: o 
Ilivasi na Temanaiti, kei Vilitati na Suaiti, kei Sofa 
na Neamataiti. Ni ratou sa lokuca vata na siga me 
ratou lako mai kina ka tagi vata ka vakaceguya. 

12. la ni ratou sa raici koya vakayawa, ka sega ni 
kilai koya, e ratou sa tagi vakadomoilevu, ka ratou 
sa dui dresulaka na nonai sulu, ka kaburaka na 
kuvu-ni-soso ki na uludratou vaka ki lomalagi. 

13. E ratou sa mani dabe sobu kei koya ena qele 
me vitu na siga ka vitu na bogi, ka sega ni dua e 
vosa rawa vua, ni ratou sa raica ni sa ka levu sara 
na nona rarawa. 


Sa Tagicaka Na Siga Ni Nona Sucu O Jope 


3. Sa oti oqo sa qai vosavakacacataka na siga ni 


nona sucu o Jope. 

2. lasa vosa o Jope, ka vaka: 

3. “Me rusa na siga au a sucu kina, Kei na bogi 
sa tukuni kina, “Sa sucu e dua na gonetagane.” 

4. Me butobuto na siga o ya, Me kakua ni 
vakasagara na Kalou mai cake, Se me cilava talega 
na rarama. 

5. Me rau na tukuna ni nodrau o butobuto kei na 
yaloyalo ni mate, Me dua na o e na ubia voli, Me 
vakarerei koya sara ga na butobuto ni siga o ya. 

6. la ena bogi oqori, me taura ga na butobuto 
loaloa, Me kakua ni reki vata kei na veisiga ni 
yabaki, Me kakua ni lako mai ki nai wiliwili ni 
veivula. 

7. Raica, me tu duadua ga na bogi oqori! Me 
kakua ni rogo kina na kaila ni reki! 

8. Me ra vosavakacacataka o ira era 

vosavakacacataka na siga, o ira era vakarau tu me 
vakayadrata na Livaiacani. 

9. Me yaco na kena kalokalo ni mataka lailai; Me 
na qara na rarama, ka sega ni kunea, Me kakua 
talega ni raica na kida ni mataka, 

10. Baleta ni a sega ni sogota na katuba ni kete i 
tinaqu, Ka sega ni vunia na rarawa mai na 
mataqu. 

11. “Na cava au a sega kina ni mate ni'u sa qai 
sucu mai? Na cava au a sega kina ni rusa ni'u a 
lako mai na kete? 

12. Na cava e a ciqomi au kina na duruna? Se na 
matanisucu, e dodonu me'u sucuma? 

13. la oqo ke'u a davo malua no ka galu ga, Ke'u a 
moce ga, ka'u a qai vakacegu talega 

14. Kei ira na tui kei ira na daunivakasala e 
vuravura, o ira era tara na ka sa rusa me nodra, 

15. Se kei ira na turaga era sa vakoula, era 
vakasinaita na nodra vale ena siliva, 

16. Se ena vuku ni cava au sega kina ni vunitaki 
me vaka na gone lutudole; Me vaka na gone lalai 
era se sega ni bau raica na rarama? 

17. Mai kea na tamata ca sa na cegu ni 
veivakararawataki, ia maikea era sa vakacegu o ira 
era oca. 

18. Mai kea era sa vakacegu vata o ira na vesuki; 
Era sega ni rogoca na vosa ni 
dauveivakasaurarataki. 

19. Na lalai kei na lelevu era sa tu maikea, Ka sa 
sereki na bobula maivua na nona turaga. 

20. “Na cava e soli kina na rarama vei koya sa 
rarawa, Kei na bula vei koya e gaga na yalona, 

21. O koya e gadreva me mate, ia e sega ga ni 
yaco mai, sa vakasagara vakalevu ka vakalailai nai 
yau sa vuni tu; 

22. O koya sa reki vakalevu, Ka marau ni sa rawa 
ni kunea nai bulubulu? 

23. Na cava e soli kina na rarama vua na tamata 
sa vuni tu na nona sala, o koya sa viribaita na 
Kalou? 
24. Ni sa liu mai na nogu ceguoca ni bera ni'u 
kana, Kei na nogu vutugu sa tasova yani me vaka 
na wai. 

25. Na ka au a rerevaka vakalevu sa yaco mai vei 
au, Kei na ka au a tagayataka sa yaco vei au. 

26. Au sa sega ni tiko dei, se galu voli; au sa sega 
ni tiko vakacegu, ni sa lako mai na ka rarawa.” 








Ilivasi: O Jope Sai Valavala Ca 


4. Sa gai vosa o Ilivasi na Temanaiti, ka vaka: 

2. “Kevaka sa vakatovolea e dua me vosa vei iko, 
o na oca beka? la, o cei me na tarovi koya rawa 
vakai koya me kakua ni vosa? 

3. E dina o a vakavulici ira e lewe vuqa, la o a 
dauvakaukauwataka na liga malumalumu. 

4. Na nomu vosa sa dautokoni koya sa voleka ni 


bale, o a  dauvakaukauwataka na duru 
malumalumu; 
5. la oqo ni sa yacovi iko, ka o sa oca; Ni sa tarai 


iko, ka o sa kidroa. 


6. E sega beka ni nomu vakarokorokotaki sa 
vuni nomu yalodei? Kei na nomu yalodina ena 
nomui valavala sa vu ni nomu nuidei? 

7. “Mo nanuma mada oqo, o cei mada me na 
vakarusai ni sega na nona cala? Se mai vei e na 
tamusuki kina na yalododonu? 

8. Me vaka ga na ka au a dauraica, o ira era sa 
daucukita na caka ca Ka kaburaka nai valavala ca 
era na tamusuka ga na ka o ya. 

9. Mai na cagi kaukauwa ni Kalou era sa rusa 
kina, la mai nai cegu ni Nona cudru era sa tilomi 
kina. 

10. Na tagi ni laione Na domo ni laione 
vakarerevaki, Kei na batidra na luve ni laione sa 
vorolaki. 

11. Sa mate na laione qase ni sa lailai na kena, Ka 
ra sa dui veiseyaki na luve ni laione yalewa. 

12. “la ogo e dua nai tukutuku sa kau lo mai vei 
au, ia na daligaqu sa rogoca e dua na 
vakasolokakana. 

13. Ena sosa ni vakanananu me baleta na raivotu 
ni bogi, Ni sa bikai ira na tamata na moce lutu, 

14. Sa yacovi au mai na rere, kei na sautaninini, sa 
vakavuna me yavavala na suiqu kecega. 

15. Sa qai tavali e mataqu e dua na yalo; Sa se 
kina na votoqu. 

16. Sa tu vakadua, ia au a sega ni kila rawa na 
kenai rairai. Sa tu e mataqu na vatukana, Sa 
vagagalu ga; Au a qai rogoca e dua na domo ni 
tukuna: 

17. 'E na rawa li me uasivi cake na nona 
yalododonu na tamata vua na Kalou? Se savasava 
cake beka na tamata vua ka buli koya? 

18. Kevaka e sega ni na vakadinati ira na nona 
tamata, Kevaka e na beitaki ira na nona agilose e 
na cala, 

19. Ena qai vakaevei o ira era tiko ena veivale 
qele, o ira e nodra yavu na kuvu-ni-soso, o ira era 
butugagi e matadra na bebe? 

20. Era sa vorolaki vakamatailalai tiko mai na 
mataka me yacova na yakavi; Era sa rusa me sega 
ni mudu, ka sega e nanumi ira. 

21. Ena sega li ni takali yani na nodra vinaka? Era 
na mate ga, e dina mada ga ke sega vei ira na 
vuku.’ 


O Ilivasi Sa Vakanakuitataki Jope Na Kalou 


5. “Mo kaci mada ni kua; de dua beka me na via 


rogo mai vei iko? la o cei vei ira na yalosavasava 
mo na goleva? 

2. Ni sa vakamatea na tamata lialia na cudru 
kaukauwa, ia sa vakarusai koya sa sega ni vuku 
na vuvu. 

3. Au sa kunea na lialia ni sa vakawakana tu; la 
e vakasauri ga au sa vosacataka na nonai tikotiko. 
4. E ratou sa yawa mai na tiko vinaka oiratou na 
luvena, e ratou sa butuqaqi mai na matamata ni 
koro, ia e sega ni dua me vakabulai iratou. 

5. Baleta ni sa kania na kena vuata o ira 

sa viakana, era sa kauta tani talega mai na loma ni 
ka votovotoa, kei na nodra i yau sa kovea o koya 
na dautudai. 

6. E dina sa sega ni tubu na ca mai na kuvu-ni- 
soso, sa sega ni tubu mai na qele na rarawa. 

7. Sa sucu ga na tamata me rarawa, Me vaka ni 
sa dauvuka cake na lidi-ni-buka. 

8. “la vei au, au na vakasagara na Kalou, kei na 
noqui tuvatuva kecega au na vakalaiva vua na 
Kalou— 

9. O koya sa cakava tiko na ka levu ka sa sega ni 
kilai rawa; Na ka e veivakurabuitaki sa sega ni 
wili rawa. 

10. O koya sa vakatauca na uca ki vuravura, Ka 
solia na wai ki na veiwere: 

11. Me vakatikori ira kicake era tiko e ra; Me ra 
vueti cake me ra tiko vinaka o ira sa dautagi. 

12. Sa vukica o koya na nodra i lawaki na tamata 
qaseqase, Ka sa sega kina ni kitaka rawa na 
ligadra na ka era vakasaga tiko. 

13. Sa coriti ira na vuku ena nodra qaseqase, Kei 
na nodra i vakasala na tamata lawaki ca e na 
lesuvi ira tale vakatotolo. 

14. Era sotava na butobuto ena sigalevu, Ka ra 
vakayayamo voli ena siga levu me vaka ena bogi. 
15. la sa vakabula o Koya na dravudravua mai nai 
seleiwau; Mai na gusudra na kaukauwa, Kei na 
ligadra. 

16. E na ka oqo sa nuidei kina o koya na 
dravudravua, la sa sogorubu na gusui koya sa 
sega ni lewa dodonu. 

17. “Raica, sa kalouvinaka na tamata e vunauci 
koya na Kalou; o koya oqo mo kakua ni beca ni sa 
vakanakuitataki iko o Koya sa Kaukauwa. 

18. Ni sa butugagia o Koya, ia sa qai vauca tale; 
Sa vakamavoataka, ia na ligana sa 
vakataucokotaka. 

19. O Koya ena sereki iko mai na ka rarawa e ono, 
lo, ena kenai ka vitu, ena sega na ca me tarai iko. 
20. Ni sa dausiga ena vakabulai iko mai na mate, 
la e nai valu mai na kaukauwa ni seleiwau. 

21. O na vunitaki mai na kaukauwa ni vosa, o na 
sega ni rerevaka ni sa lako mai na veivakarusai. 
22. O na dredrevaka na veivakarusai kei na 
dausiga, o na sega talega ni rerevaka na 
manumanu kila ni vanua. 

23. Ni o na cakava e dua na veiyalayalati kei na 
veivatu ni vanua, ia era na veivinakati kei iko na 
manumanu kila ni vanua. 

24. la o na kila talega ni na sautu na nomu vale; la 
o na taleva na nomui tikotiko ka kunea ni sega na 
ka e yali kina. 

25. Ona kila talega ni ra na lewe vuga na luvemu, 
Kei na nomu kawa ena vaka na co e vuravura. 

26. O na yaco ki na nomui bulubulu ni o sa qase 
sara mai, Me vaka nai vau sila sa matua ena kena 
gauna. 

27. Raica, na ka oqo keitou sa vagaqa, Sa ka dina: 
Mo rogoca, ka mo kila talega vakai iko.” 


Jope: Na Noqu Kudru E Dodonu 


6. Sa qai vosa o Jope, ka vaka: 


2. “Sobo, me bau vakarautaki mada na bibi ni 
noqu rarawa, Me bau vakatauvatani vata e nai 
vakarau ni bibi kei na ka ca e yacovi au! 

3. Ni sa bau bibi vakalevu sara ka mamada na 
nuku ni wasawasa - o koya ogo sa rui totolo kina 
na noqu vosa. 

4. Ni sa lau ki lomaqu na gasau i Koya sa 
Kaukauwa; Sa gunuva na yaloqu na kena gaga; Sa 
tuvai valu kivei au na ka rerevaki mai vua na 
Kalou. 

5. Me tagi beka na asa kila ni sa tu na kena co, se 
me via tagi na bulumakau ni sa kana tiko? 

6. E na laukana rawa beka na kakana velavela e 
sega ni vakamasina? Se kamikamica beka na weli 
ni yaloka? 

7. Na yaloqu e bese ni tara na veika oqori; Era sa 
vaka na kakana velavela vei au. 

8. “Oi, me dua mada na noqu kerekere, Me bau 
solia mada vei au na Kalou na ka au sa gadreva! 

9. Me bau vinaka mada vua na Kalou me 
qaqiraki au, Me dodoka na Ligana ka tagutuvi au 
laivi! 

10. Au na vakacegui tiko ga; e dina ga ni'u na qai 
vakaukauwataki au e na rarawa levu sara, ena 
sega ni vosota o Koya, Ni'u a sega ni vunia na 
vosa i Koya sa Yalosavasava. 

11. “Na kaukauwa cava e tu vei au, me'u nuitaka? 
Se cava na noqui  cavacava, meu via 
vakabalavutaka kina na noqu bula? 

12. E noqu kaukauwa beka na kaukauwa ni vatu? 
Se lewequ beka na varasa? 

13. E sega beka ni tu ga e lomaqu na noqu i 
vukevuke? Se sa vakasavi tani li vei au na 
gumatua? 

14. “Vei koya e vakararawataki, na loloma e 
dodonu me vakaraitaka o koya e wekana, Veitalia 
mada ga ke biuta o koya na rerevaki Koya sa 
Kaukauwa. 

15. E ratou sai valavala vakailasu na wekaqu me 
vaka na soniwai, Me vaka ni sa drodro tani yani 
na wai mai na soniwai, 

16. Sa buto ena vuku ni wai cevata, Ka sa takali 
yani kina na uca-cevata. 

17. Ni sa katakata vakalailai, sa mudu na kena 
drodro; Ni sa katakata vakalevu, sa takali sara 
mai na kena yasana. 

18. Nai lakolako ni nodra sala sa gole tani, E sega 
ni dua na vanua me ra cava kina ka ra sa rusa. 

19. Na qiqi ni tamata mai Tema era vakaraica, o 
ira na daulakova na sala mai Sipa era sa 
vakanuinui tiko ena vukudra. 

20. Era sa lomalega baleta ni ra a yalodei, Era sa 
lako yani kina ka ra sa veilecayaki. 

21. la oqo dou sa ka walega, Dou sa raica na ka 
vakadomobula ia dou sa rere. 

22. Auatukuna beka, Dou kauta mai vei au e 
dua na ka?” Se, 'Dou solia nai solisoli ni veivaqumi 
e na vukuqu mai na nomudoui yau”? 

23. Se, ‘Dou vakabulai au mai na liga ni meca’? 
Se, ‘Dou voli au mai na liga ni 
dauveivakasaurarataki”? 

24. “Vakavulici au, ka'u na tarova na yamequ, 
Vakaraitaka vei au me'u kila na vanua au cala 
kina. 

25. E vakaevei na kaukauwa ni vosa dodonu! 
na cava beka e betena na nomudou veiba? 

26. Dou nanuma beka mo dou vunauca na noqu 
vosa, kei na nona vosa e dua e lomaleqa tu, ni sa 
vaka na cagi? 

27. lo, dou sa vakamalumalumutaki koya na 
luveniyali, ka vakalolovirataki koya na nomudoui 
tau. 

28. la oqo me vinaka mada vei kemudou ni dou 
raici au, Ni'u na sega ni lasutaki kemudou. 

29. Dou rogoca oqo, me kakua tiko na lewa vaka 
sega ni dodonu! lo, dou ciqoma ni noqu 
yalododonu ena tudei ga!. 

30. Sa tiko beka na lewa vaka sega ni dodonu e 
yamequ? Au na sega beka ni vakila rawa na 
velavela ni ka au tovolea? 


la 


Jope: Na Noqu Rarawa E Sega Ni Vakacegui 
Rawa 


Lot sega beka na siga ni nona cakacaka vaka- 


rarawa na tamata e vuravura? E sega beka ni 
tautauvata na nona siga kei na siga ni tamata sa 
voli? 

2. Me vaka na tamata dauveiqaravi e gadreva 
vakaidina na rurugu, ka tautauvata talega kei na 
tamata cakacaka ni namaka voli na kenai sau, 

3. Sa votai vakakina vei au na veivula wale, kei 
na veibogi ni vutugu sa lesi vei au. 

4. Niu davo sobu, au sa tukuna, “Au na duri 
ninaica, ni sa oti kina na bogi?’ Ni'u a kila talega 
na ca ni veivukiyaki voli me yacova na kida ni 
mataka. 

5. “Sa vakaisulu na lewequ ena baca kei na kuvu 
ni qele, Sa kakaca na kuliqu ka sa boi ca mai. 

6. “Na noqu veisiga sa totolo cake mai na nona 
tali na dautali sulu, ka sa vakaoti ga ka sega nai 
nuinui. 

7. Mo nanuma ni noqu bula sa cagi walega! Ena 
sega ni kunea tale na ka vinaka na mataqu. 

8. Na matai koya sa raici au ena sega ni qai raici 
au tale: Ni sa vakaraici au tiko na matamuni, au sa 
sega ni qai kune. 

9. Me vaka ni sa seavu na o ka lako tani yani, Sa 
vakakina o koya sa lako sobu ki nai bulubulu ni na 
sega ni lako cake tale mai. 

10. Ena sega ni lesu tale mai ki nona vale, Se me 
kilai koya tale na nona yasana. 

11. “O koya oqo au na sega kina ni tarova na 
gusuqu; Au na vosa ena rarawa bibi ni yaloqu; Au 
na didi e na gaga ni lomaqu. 

12. Oi au beka e dua na wasawasa, se dua na gata 
ni Wasawasa, o ni sa lesia kina e dua me 
vakatawai au? 

13. Ni'u sa tukuna, “Ena vakacegui au na noqui 


mocemoce, Na noqui davodavo e na vakaceguya 
na noqu didi,” 

14. O ni sa qai vakarerei au ena tadra ka 
vakadomobulataki au ena raivotu, 

15. Sa mani digitaka kina na yaloqu na kukuna 
kei na mate ni vinaka cake ka ca na yagoqu. 

16. Au sa vakasisilataka na noqu bula, Au na sega 
ni bula tikoga me sega ni mudu. Mo ni laivi au ga, 
ni sa cagi walega na noqu veisiga. 

17. “Na cava na tamata, Mo ni vakalevulevui 
koya kina, Mo ni vagolea kina kivua na Yalomuni, 
18. Mo ni sikovi koya kina ena veimataka, Ka 
vakatovolei koya ena veigauna kecega? 

19. Me vakacava na kena dede? Mo ni na sega ni 
vagolea tani na Matamuni mai vei au, Ka laivi au 
tu me yacova ni'u sa tiloma na noqu weli? 

20. Au sai valavala ca li? Na cava au a cakava vei 
Kemuni, Oi Kemuni sa dau-wanonova na tamata? 
Na cava o ni a digitaki au kina me'u Nomuni 
takete, Au sa yaco kina me'u ka ni oca vei au ga? 
21. Ena vuku ni cava o ni sega kina ni bokoca na 
noqu caka cala, ka kauta tani na noqui valavala 
ca? la oqo au na qai davo sobu ena kuvu-ni-soso, 
ka o ni na qai vakasaqarai au vagumatua, la au sa 
sega ga ni kune.” 


Vilitati: O Jope E Dodonu Me Veivutuni 


8. Sa qai vosa o Vilitati na Suaiti, ka vaka: 


2. “Ena vakacava na dede ni nomu na tukuna 
tiko na veika oqo, kei na vosa ni gusumu me vaka 
na cagi kaukauwa? 

3. Na Kalou beka e via vakacataka na lewa? Se sa 
via vukica beka o Koya sa Kaukauwa na lewa 
dodonu? 

4. Kevaka era sai valavala ca vua o ira na 
luvemu, Sa biuti ira tani o Koya ena vuku ni nodra 
talaidredre. 

5. Kevaka o na vakasagara taudonu na Kalou, Ka 
vakacabora na nomu kerekere vei Koya sa 
Kaukauwa, 

6. Kevaka o sa savasava ka dodomu, E dina sara 
ni na yadra mai ena vukumu o Koya, Ka na 
vakasaututaka tale na nomui tikotiko dodonu. 

7. Edina ga ni a lailai na nomui tekitekivu, la na 
nomui cavacava ena tubu me levu sara. 

8. “la mo taroga mada, yalo vinaka, me baleti ira 
nai tabatamata mai liu, Ka mo nanuma na ka era a 
kunea na nodra qase, 

9. Ni da a qai sucu walega e nanoa, ka sega ni 
dua na ka eda se kila, Ni se vaka walega na 
yaloyalo na noda siga e vuravura. 

10. Era na sega beka ni vakavulici iko, ka tukuna 
vei iko, Ka cavuta na vosa mai na lomadra? 

11. “Ena tubu li na tiri ke sega na lolobo? Ena 
bulabula beka na kuta ke sega na wai? 

12. Ka ni se drokadroka tu ka sega ni tamusuki, 
Ena malai totolo vei ira na co kecega. 

13. Sa vakakina na nodra sala o ira kecega sa 
guilecava na Kalou, la ena rusa kece na ka era 
nuitaka na dauveivakaisini, 

14. Na nodra nuidei e muduki laivi, Kei na nodra 
vakararavi e viritalawalawa. 

15. E ravita na nona vale, ia ena sega ni tu. Ena 
taura matua, ia ena sega ni dei. 

16. Sa tubu drokadroka o koya ena siga, ka 
vakateteva na tabana e nona were. 

17. Na wakana e ubia na veivatu, ka vakasagara e 
dua na tikina e loma ni vatu. 

18. Kevaka e vakarusai o koya mai na nona 
yasana, Ena qai cakitaki koya, ka vaka, “Au a sega 
ni kunei iko.” 

19. “Raica, oqo na reki ena Nona sala, la e na dela 
ni qele era tubu tale kina eso. 

20. Raica, na Kalou ena sega ni biuti ira laivi na 
Sega ni Cala, se maroroi ira nai valavala ca. 

21. Ena vakasinaita mada na gusumu ena dredre, 
Kei na tebenigusumu ena reki. 

22. O ira era cati iko era na vakaisulutaki ena 
madua, kei na nodra i tikotiko nai valavala ca ena 
vakarusai.” 


Jope: E Sega Ni Dua Na Dautataro 


9, Sa qai vosa o Jope, ka vaka: 

2. “E dina au kila ni sa vakakina, la ena dodonu 
rawa vakaevei na tamata ena mata ni Kalou? 

3. Kevaka e dua sa via veileti kei Koya, Ena sega 
ni sauma rawa e dua na ka mai na taro e udolu. 

4. Na Kalou sa vuku e lomana ka sa kaukauwa 
vakaidina. O cei mada me bau yalo kaukauwa 
Vua ka qai tubu vakalevu? 

5. O Koya e kauta tani na veiulunivanua, ka ra sa 
sega ni kila Ni sa vukici ira ena Nona cudru; 

6. O Koya e yavalati vuravura tani mai na kena 
yasana, ka ra sa sautaninini na kena duru; 

7. O Koya e vakarota na mata-ni-siga, ka sa sega 
ni cadra; E sogolati ira na kalokalo; 

8. O Koya e tevuka vakai Koya ga na lomalagi, 
ka butuka na dela ni ua ni wasawasa, 

9. O Koya e bulia na Bea, Oraioni, kei na 
Peleiatisi, Kei na veiyasana vuni ena ceva, 

10. O Koya e cakava na ka lelevu e sega ni kilai 
rawa, lo, na ka e veivakurabuitaki e sega ni wiliki 
rawa. 

11. Kevaka e lako volekati au, au sega ni raici 
Koya, Ke sa siviti au, au sega ga ni kunei Koya, 

12. Kevaka sa kauta tani o Koya, ia o cei me tarovi 
Koya? O cei me tukuna vua, “Na cava o ni sa 
kitaka?” 

13. Na Kalou ena sega ni vakasuka na Nona 
cudru, o ira era totaki ira na viavialevu era na 
davo vakatobuicu ga e Matana. 

14. “Au na sauma rawa vakacava na Nona vosa, 
se digitaka vakacava na noqu vosa me'u tukuna 
vua? 

15. E dina ga me'u a yalododonu, au na sega ga ni 
vosa rawa Vua; Au na kerea ga na loloma vei 
Koya sa lewai au. 

16. Kevaka au a kaci, ka rogo mai vei au o Koya, 
Au na sega ga ni vakabauta ni sa rogoca o Koya na 
domoqu. 


17. Ni sa qaqiraki au o Koya ena cava, Ka 
vakaikuritaka na noqu mavoa ni sega na vuna. 

18. O Koya ena sega ni laivi au me'u cegu rawa, la 
sa vakasinaiti au ena yaloca. 

19. Kevaka e ka ni kaukauwa, ia sa kaukauwa 
dina ga o Koya; la ke ka ni lewa dodonu, o cei me 
na lokuca na noqu siga ena vale ni veilewai? 

20. E dina me'u a yalododonu, na gusuqu ga ena 
vakacalai au; E dina me'u a sega ni beitaki rawa, 
ena vakadinadinataki ni'u yalovakatani. 

21. “E sega na noqu cala, ia au sega ni kilai au 
vinaka, Au sa cata na noqu bula. 

22. Na ka kece oqori e dua ga; o koya oqo au sa 
tukuna kina, “O Koya e vakarusai ira vata na 
yalododonu kei nai valavala ca.” 

23. Kevaka e veivakamatei vakasauri na kuita, E 
dredrevaka o Koya na ka era vakatovolei kina na 
sega cala. 

24. Sa soli o vuravura ki na ligadra nai valavala 
ca. Sa tabonaka o Koya na matadra na kena 
turaganilewa. Kevaka e sega ni o Koya, o cei tale 
beka? 

25. “Sa qai totolo na noqu siga ka bera na daucici; 
Era sa dro tani, era sa sega ni kunea na vinaka. 

26. Sa lako siviti keda me vaka na waqa totolo, 
Me vaka na ikeli sa vukaca na kena. 

27. Kevaka au sa tukuna, “Au na guilecava na 
noqu didi, au na biuta na noqu mataveveku, ka 
matadredredre mai/ 

28. Au sa rerevaka na noqu rarawa kecega; Au sa 
kila ni o ni na sega ni vagalalataki au. 

29. Ke'u sa vakacalai ga, Me'u qai oca wale ena 
vuku ni cava? 

30. Kevaka au sa vuluvulu ena wai ni uca-cevata, 
Ka savata na ligaqu e na sovu, 

31. la o ni na vakanunuvi au ena tobu, Ena qai 
vakasisilataki au na noqui sulu. 

32. “Ni o Koya e sega ni tamata me vakataki au, 
Me'u vosa rawa vua, Se me keirau lako vata rawa 
ki na vale ni veilewai. 

33. Se me dua na dautataro ena keirau maliwa, o 
koya me rawa ni tabaki keirau ruarua ena ligana. 
34. Me kauta tani mada vei au o Koya na Nona 
kuita, la me kakua ni vakarerei au ena Nona 
veivakarerei. 

35. Au na qai vosa ka sega ni rerevaki Koya, la e 
sega ni vakakina vei au. 


Jope: Au Na Masuta Na Kalou 


10. “Na yaloqu sa cata sara na noqu bula, Au 


na soli au me'u didi walega, Au na vosa ga ena 
gaga ni yaloqu. 

2. Au na tukuna vua na Kalou, ‘Mo ni kakua ni 
vakacalai au, Mo ni vakatakila vei au se cava o ni 
sa veileti kina kei au. 

3. E vinaka beka vei Kemuni Mo ni ia na 
veivakararawataki, Mo ni beca talega na cakacaka 
ni Ligamuni, Ka matadreredre ni ra bose nai 
valavala ca? 

4. Sa vakalewe beka na Matamuni? Se o ni raica 
beka na ka me vaka na rai ni tamata? 

5. E tautauvata beka na Nomuni siga kei na 
nodra siga na tamata? Se tautauvata na Nomuni 
veiyabaki kei na veisiga ni tamata kaukauwa, 

6. Mo ni vakataroga kina na noqu cala Ka 
vakasagara na noqui valavala ca, 

7. Edina ga ni o ni kila ni'u sega ni tamata ca, Ka 
sega e dua me veivakabulai rawa mai na 
Ligamuni? 

8. “Na Ligamuni sa buli au ka ukutaki au, Sa 
cakava kece na tikiqu me duavata, ia o ni sa 
vakarusai au ga. 

9. Mo ni nanuma mada, au masu, o ni sa buli au 
me vaka na qele. la o ni na vakalesui au tale beka 
me'u kuvu-ni-soso? 

10. O ni a sega beka ni livi au yani me vaka na 
wai ni sucu, Ka buli au me vaka nai buli bata, 

11. Ka vakaisulutaki au ena kuliqu kei na lewequ, 
Ka semati au ena suiqu kei na ua? 

12. Onia solia vei au na bula kei na loloma, la na 
Nomuni dauraici au sa maroroi kina na yaloqu. 

13. “la na ka kece oqo o ni sa vunia e Lomamuni, 
Au sa kila ni sa tiko vei Kemuni na ka ogo: 

14. Kevaka au sai valavala ca, o ni sa qai nanuma 
tiko, o ni na sega talega ni vakadonui au mai na 
noqu caka ca. 

15. Kevaka au sai valavala ca, ena ca vei au; la 
kevaka au sa caka dodonu, au na sega ni laveta 
cake rawa na uluqu. Au sa luvu ena madua, Raica 
na noqu vakaloloma! 

16. Kevaka au sa vakalevulevui, o ni sa vakasavi 
au me vaka na laioni daukata, la o ni sa 
vakaraitaki Kemuni ni o ni uasivi cake vei au. 

17. O ni sa lesia na Nomuni i vakadinadina vou 
me ra beitaki au, o Ni sa vakalevutaka na nomuni 
cudru vei au; Na veisau vovou kei nai valu sa yaco 
vei au. 

18. “Na cava na vuna o ni a kauti au kina mai na 
kete? lo, ni'u sa rusa ga ka sega na mata me raici 
au! 

19. Au sa qai vaka ni'u sa sega ga, Ena qai vaka ga 
ni'u sa colati mai na kete ki nai bulubulu. 

20. Sa sega beka ni vica walega na noqu siga? Sa 
rauta! Ni laivi au ga, me'u vakacegu vakalailai 
mada, 

21. Ni bera nu qai lako yani ki na vanua sa sega 
tale kina na lesu mai, lo ki na vanua butobuto kei 
na yaloyalo ni mate, 

22. E dua na vanua butobuto me vaka na 
butobuto loaloa, Me vaka na yaloyalo ni mate, sa 
sega kina nai tuvatuva, Mai kea na rarama mada 
ga sa vaka na butobuto.”” 


Sa Vakauqeti Jope O Sofa Me Veivutuni 


11. sa qai vosa o Sofa na Neamataiti, ka vaka: 
2. “Me sega beka ni saumi na vosa e vuqa? Se me 
na vakadonui beka na tamata dauvosa? 

3. Me ra tiko lo beka na tamata ena vuku ni 


nomu vosa sega ni yaga? la me sega beka ni 
vunauci iko e dua ni o sa ia na veivakalialiai? 

4. Ni o sa tukuna, ‘Sa savasava na noqui 
vakavuvuli, Au sa savasava talega e matamuni.” 
5. la oqo me vosa mada na Kalou, Ka dalaga me 
sereki iko, 

6. Me na qai vakaraitaka vei iko o Koya na ka 
vuni me baleta na vuku! Ni na vakaruataka na 
nomu magosa. Mo qai kila ni lailai na ka e 
gadreva vei iko na Kalou, E lailai sobu mai na ka e 
dodonu mei sau ni nomu caka cala. 

7. “E rawa beka ni o vakasagara na ka titobu ni 
Kalou? O na kunea rawa beka nai yalayala ni 
Nona Kaukauwa? 

8. Sa yawa siviti lomalagi na kena cecere - na 
cava o na kitaka rawa? Sa yawa siviti etesi na kena 
titobu - na cava o na kila rawa? 

9. Na kedra i vakarau sa balavu cake ki na 
vuravura, ka rabailevu cake ki na wasawasa. 

10. “Kevaka sa lako sivita o Koya, vesuka, ka 
soqona vata me ra lewai, o cei me na tarovi Koya 
rawa? 

11. Ni sa kilai ira na tamata lasulasu; Sa raica 
talega na caka ca. Ena sega beka ni kauwaitaka? 
12. Na tamata e lala nona qavokavoka ena qai 
vuku, Ni sa sucu me tamata na luve ni asa kila. 

13. “Kevaka o na vakarautaka na yalomu, Ka 
dodoka na ligamu vei koya; 

14. Ke sa tu na ca e ligamu, ia o sa biuta laivi 
vakayawa, ka sega ni maroroya tiko nai valavala 
ca ena nomu veivale laca; 

15. O na qai ta cake ka na sega ni tauvi duka na 
matamu; lo, e rawa ni o na tiko dei, ka sega ni 
rere; 

16. Baleta ni o na guilecava na nomu vakaloloma, 
o na nanuma ga me vaka na wai sa drodro tani 
yani; 

17. Kei na nomu bula ena qai serau cake mai na 
rarama ni siga levu. Kevaka mada ga o butobuto o 
na qai vaka na mataka. 

18. la o na qai nuidei, baleta ni sa tu nai nuinui, 
lo, o na vakekeli voli, ka tiko sobu ena vakacegu. 
19. O na dabe sobu talega, ka na sega ni dua me 
vakarerei iko; lo, e lewe vuga era na kerea na 
nomu veitokoni. 

20. la na matadra nai valavala ca e na oca, Ka ra 
na sega ni dro rawa, Kei na nodra i nuinui - na 
bula sa yali!” 


Sa Sauma Lesu O Jope Na Nodratou Vosa Na 
Daulelewa 


12. Sa gai sauma o Jope, ka vaka: 

2. “E dina ni dou sa tamata ga, la na vuku ena 
mate vata kei kemudou! 

3. la etu talega vei au na lomavuku me vaka sa 
tu vei kemudou; Au sa sega ni ca sobu vei 
kemudou. E dina, o cei e sega ni kila na ka 
vakaogori? 

4. “Oiau e dua era sa vakalialia na nonai tokani, 

E dua e masu vua na Kalou, ka sa rogoci koya o 
Koya, Na tamata yalododonu ka sega ni cala era 
sa vakalialia. 

5. Na cina e beci ena nona vakanananu e dua sa 
tiko vakacegu; E vakarautaki ga me baleti koya sa 
voleka ni tidara na yavana. 

6. Na nodra veivale laca na daubutako sa sautu, 
Kei ira na dau vakacudruya na Kalou era sa tiko 
dei - ena ka sa dausolia vei ira na Kalou. 

7. “la oqo mo tarogi ira mada na manumanu 
kila, era na vakavulici iko; Kei ira na manumanu 
vuka, ia era na tukuna vei iko; 

8. Se vosa ki na vanua, ia ena vakavulici iko; Kei 
na ika ni waitui ena vakamacalataka vei iko. 

9. O cei vei ira oqori me sega ni kila Ni sa cakava 
na ka ogo na Liga i Jiova, 

10. Sa tiko e ligana na nodra bula na ka kecega sa 
bula, Kei nai cegu ni tamata kecega? 

11. E sega li ni vakatovolea na vosa na daliga ka 
tovolea talega na kena kakana na gusu? 

12. Sa tu na vuku vei ira na qase, Kei na 
yalomatua vei ira sa vua na nodra siga. 

13. “Sa tu vei Koya na vuku kei na kaukauwa, Sa 
Nona na lewa dina kei na yalomatua. 

14. Kevaka sa basuka sobu o Koya e dua na ka, 
ena dredre me tara cake tale; Kevaka sa vesuka o 
Koya e dua na tamata, ena sega ni sereki rawa tale. 
15. Kevaka sa tarova o Koya na wai, ena mamaca 
na vanua; Kevaka sa vakadrodroya tale o Koya na 
wai, ena luvuci vuravura. 

16. Sa tu vei Koya na kaukauwa kei na vuku. E 
Nona o koya sa vakacalai kei koya sa veivakacalai. 
17. Sa kauti ira tani vakabobula na daunivakasala, 
Ka vakasesei ira na daunilewa. 

18. Sa sereka na kedra i vesu na tui, Ka vauca na 
tolodra ena i vau. 

19. Sa kauti ira tani vakabobula na turaga, Ka 
vakabalei ira na gaga. 

20. Sa tabaki ira sobu na tamata dina me ra kua ni 
vosa, Ka kauta tani na nodra yalomatua na qase. 
21. Sa sovaraka na Nona veibeci vei ira na turaga, 
Ka kauta tani na nodra i yaragi na gaga. 

22. Sa vakarairaitaka na veika titobu mai na 
butobuto, Ka kauta mai na yaloyalo ni mate ki na 
rarama. 

23. Sa vakalewevugataki ira na veimatanitu, Ka sa 
vakarusai ira tale; Sa  vakalevutaka na 
veimatanitu, Ka sa tuberi ira. 

24. Sa kauta tani na nodra yalomatua na turaga ni 
kai vuravura, Ka sa vakasesei ira voli ena lekutu 
sa sega kina na sala. 

25. Era vakayayamo voli ena butobuto ka sa sega 
na rarama, Ka cakava o Koya mera tatabalebale tu 
me vaka na tamata mateni. 


13. “Raica, na mataqu sa raica na ka kecega 
oqo, Sa rogoca na daligaqu ka sa kila. 

2. Na ka dou kila, au kila talega; Au sega ni ca 
sobu vei kemudou. 


3. la au na viavosa vei Koya sa Kaukauwa, Au 
na vinakata me keirau veitarogi kei na Kalou. 

4. la oi kemudou sa daubulia na lasu, Dou sa 
vuniwai e sega walega na betena. 

5. Oi, ke dou tiko lo mada, Ena qai nomudou 
vuku sara ga ogori! 

6. Dou rogoca mada na noqu vakatutusa, Ka 
vakarorogo ki na vakatakekere ni tebenigusuqu. 

7. Dou na vosa ca beka ena vuku ni Kalou, Ka 
vosa vakaveivakaisini ena Vukuna? 

8. Dou na vakaraitaka beka na nomudou totaki 
Koya? Dou na ia li na veileti ena vuku ni Kalou? 

9. Ena vinaka beka ni sa vakasagarai kemudou o 
Koya? Se rawa beka vei kemudou mo dou 
vakalialiai Koya, me vaka sa ia e dua vua na 
tamata? 

10. Ena vunauci kemudou vakaidina o Koya, 
Kevaka dou sa vakadonui ira lo na tamata. 

11. Ena sega beka ni vakarerei kemudou na Nona 
i tovo vakaturaga, se na sega ni kani kemudou na 
rerevaki Koya? 

12. Na nomudou vosa vakaibalebale sa dravusa 
ga, Na nomudoui sasabai nai sasabai qele. 

13. “Dou galu mada ga, ka laivi au me'u vosa, qai 
veitalia na cava me na yacovi au! 

14. Na cava me'u katia kina na lewequ e batiqu, 
Ka taura e ligaqu na noqu bula? 

15. Ke sa vakamatei au o Koya, ia au na 
vakararavi ga Vua. E vaka kina, au na 
vakadinadinataka na noqui valavala e Matana. 

16. O Koya talega me noqui Vakabula, Ni sega na 
tamata dauveivakaisini me toro rawa vua. 

17. Dou rogoca vakavinaka na noqu vosa, Kei na 
noqui tukutuku ena daligamudou. 

18. Raica, oqo au sa vakarau tu ki na veilewai, Au 
sa kila ni'u na vakadonui. 

19. O cei o Koya ena veilewai kei au? Ke'u na galu 
ga oqo, au na rusa. 


Sa Masu O Jope E Na Yalolailai 

20. “E rua ga na ka Mo ni kakua ni cakava vei au, 
Au na qai sega ni vunitaki au vei Kemuni, 

21. Mo Ni kauta vakayawa tani vei au na 
Ligamuni, Me kakua talega ni vakarerei au na 
Nomuni rerevaki. 

22. Mo ni kaci, au na qai rogo yani, Se me'u vosa 
mada, Mo ni qai rogo mai vei au. 

23. E vica beka na noqu caka cala, kei na noqui 
valavala ca? Mo ni vakatakila vei au na noqu 
talaidredre kei na noqui valavala ca. 

24. Na cava o ni vunia kina na Matamuni, Ka 
kilakasamataki au me'u Kemuni meca? 

25. O ni na vakarerea beka na drau-ni-kau sa 
cagina vaka ka vaka? Ka vakasava na vu-ni-sila 
malai? 

26. Nio ni sa vola na kequi vola gaga, Ka vota me 
noqu na noqui valavala ca ni'u a cauravou. 

27. O ni sa vesuka talega na yavaqu e nai vesu 
kau, ka vakaraica matua na noqui lakolako kecega. 
Ka biuta nai yalayala ni qeteqete ni yavaqu. 

28. “Na tamata sa luca mai me vaka na ka sa 
vuca, Me vaka nai sulu sa kania na sarasara. 


14. “Na tamata e sucu mai vua na yalewa sa 


vica walega na nona siga, ka sa levu na nona lega. 
2. Sa tubu mai o koya me vaka na se ni kau, ka 
sa malai tale yani; Sa dro talega me vaka na 
yaloyalo, ka sa sega ni tomana tikoga. 

3. la o ni sa yadrava beka e dua e vakaoqo, Ka 
kauti au mai me daru veilewai kei Kemuni? 

4. O cei e na kauta rawa mai e dua na ka 
savasava mai na ka e sega ni savasava? E sega ni 
dua! 

5. Me vaka ni sa lokuci tu na nona siga, Nai 
wiliwili ni nona veivula sa tu vei Kemuni, o ni sa 
lesia na nonai yalayala me kakua ni lako sivia. 

6. Mo ni rai tani mada mai vua me rawa ni 
vakacegu o koya, Me vakaotia mada na nona siga, 
me vaka na tamata e saumi na nona cakacaka. 

7. “Ni sa nuitaka na vunikau, kevaka sa ta sobu, 
ena tubu tale, ia na kadre mai ni wakana malumu 
ena sega ni oti. 

8. Ke sa qase mai na wakana ena qele, ka sa mate 
na vuna ena loma ni qele, 

9. Ni sa boica ga na wai ena tubu mai Ka na 
vakatubura na tabana me vaka na vunikau. 

10. la sa mate na tamata, ka sa bulu yani; lo ni sa 
solia nai otioti ni nonai cegu, ka sa e vei o koya? 
11. E vaka ni sa yali na wai mai na wasawasa, ka 
sa yaco me di ka mamaca na uciwai, 

12. Sa davo sobu vakakina na tamata ka sega ni tu 
cake tale. Me yacova ni sa yali o lomalagi, Era na 
sega ni yadra se vakaturi cake mai na nodra moce. 
13. “Oi, Mo ni vunitaki au mada ena i bulubulu, 
Ka tabonaki au me oti mada na Nomuni cudru, ka 
lokuca vei au e dua na siga, ka nanumi au! 

14. Kevaka sa mate na tamata, ena bula tale li o 
koya? Na noqu veisiga kece ni veiqaravi 
kaukauwa au na wawa, Me yaco mada na veisau 
vei au. 

15. O ni na kaci mai, au na rogo yani vei Kemuni, 
o ni na vinakata na cakacaka ni Ligamuni. 

16. la oqo o ni sa wilika na noqui kalawa kecega, 
la Mo ni kakua ni yadrava na noqui valavala ca. 
17. Sa dregati e loma ni taga na noqu talaidredre, 
la o ni sa ubia na noqui valavala ca. 

18. “la me vaka sa lutu e dua na ulunivanua 
qeqera yani, se me vaka na vatu sa kau tani mai na 
kena tikina; 

19. Me vaka sa solota na vatu na wai, kei na dobui 
ni sa kuitaka laivi na qele mai na delai vuravura, 
Sa vakakina ni o ni sa vakarusa nai nuinui ni 
tamata. 

20. O ni sa gumatua tikoga vua ka sega ni mudu, 
ka sa takali yani o koya, o ni sa veisautaka nai 
rairai ni matana, ka vakatalai koya tani yani. 

21. E ratou sa vakarokorokotaki mai na luvena, ka 
sa sega ni qai kila o koya; E ratou sa vakasivoi, ka 
sa sega ni raica o koya. 


22. la ena rarawa ga na lewena ena ka o ya, Ena 
tagi talega kina na lomana.” 


O Ilivasi Sa Beitaki Jope Me DauVeivakalialiai 


15. Sa qai vosa o Ilivasi na Temanaiti, ka vaka: 


2. “Me sega li na betena na vosa ni kila ka ni 
tamata vuku, Ka vakamamautaki koya ena cagi ni 
tokalau? 

3. Ena vakadeitaki koya beka ena vosa e sega ni 
yaga, Se e nai vakamacala sa sega na betena? 

4. To, o sa biuta tani na rere, Ka tarova na masu 
ena mata ni Kalou. 

5. Na nomui valavala ca sa vakavulica na 
gusumu, ka o sa digitaka na yame ni daulawaki. 

6. Na gusumu ga sa vakacalai iko, ka sega ni oi 
au, lo, na tebenigusumu ga sa beitaki iko. 

7. “O iko beka nai matai ni tamata ka sucu? Se o 
a buli e liu ka qai buli emuri na veiulunivanua? 

8. Oa rogoca beka na bose vuni ni Kalou? Se o 
yalana li na vuku me nomu ga? 

9. Na cava o kila e sega ni keitou kila talega? Se 
cava o yalomatuataka ni sega ni tiko vei keitou? 
10. Oi rau ruarua na ulu sika kei na qase sara e 
rau tiko talega vei keitou, Era qase cake sara vei 
tamamu. 

11. E lailai beka vei iko na veivakacegui ni Kalou, 
Kei na vosa malumu e cavuti vei iko? 

12. Na cava sa kauti iko vakatani kina na yalomu? 
Se ki na cava o bobo matai-dua kina, 

13. Mo vakatanitaka kina na yalomu vua na 
Kalou, Ka vakatara me lako mai gusumu na vosa 
vakaoqori? 

14. “Na cava na tamata, me rawa ni savasava o 
koya? Se o koya sa sucu maivua na yalewa, me 
rawa ni yalododonu o koya? 

15. Kevaka sa sega ni vakadinati ira na Nona era 
yalosavasava na Kalou, ka sa sega ni savasava na 
lomalagi e Matana, 

16. Sa qai vakaevei na tamata, o koya sa vakasisila 
ka dukadukali, o koya sa daugunuva na ca me 
vaka na wai! 

17. “Au na tukuna vei iko, rogoci au, Na ka 
kecega au a raica au na vakatakila, 

18. Na ka era a tukuna na vuku, era sega vunia e 
dua na ka e ciqomi mai vei ira na nodra qase, 

19. Kivei koya ga sa soli tu vua na vanua, ka sega 
na tamata tani me lako siviti ira: 

20. Sa kana rarawa na tamata ca ena nona siga 
kecega, Ka sa vunitaki vua na dauivalavala 
kaukauwa na levu ni nona veiyabaki. 

21. Sa rorogo tu e daligana na ka rerevaki, Ni sa 
sautu tiko sa yacovi koya na dauveivakarusai. 

22. Sa sega ni vakabauta ni na lesu tale mai na 
butobuto, Ni sa waraki koya tu nai seleiwau. 

23. Sa vakasagara voli na madrai, ka tukuna, ‘Sa E 
vei?’ Sa kila o koya ni sa voleka sara vua na siga ni 
butobuto. 

24. Sa vakarerei koya na rarawa kei na yaluma, 
Era gumatua vua, me vaka na tui sa vakarau ki nai 
valu. 

25. Ni sa dodoka o koya na ligana vua na Kalou, 
Ka sa vakaukauwataki koya me veivala kei Koya 
sa Kaukauwa, 

26. Sa cici vakadomoga vei Koya ena nonai 
sasabai kaukauwa, ka sukusukura. 

27. “E dina ga ni sa ubia na matana e nona uro, 
Ka sa vakabibitaka na tolona ena uro, 

28. Sa tiko ga o koya ena veikoro lala, Ena veivale 
sa sega e vakatawana, Ka sa nakiti tu me ra rusa. 
29. Ena sega ni vutuniyau o koya, ena sega talega 
ni tomani tiko na nona rawa ka, Ena sega talega ni 
roboti vuravura na nonai yau. 

30. Ena sega ni lako tani mai na butobuto; Ena 
ragosa na tabana ena yameyame-ni-buka, Ka na 
takali talega o koya e nai cegu ni gusuna. 

31. Me kakua ni vakararavi ena ka e sega na 
betena, ka vakaisini koya, Ni na nonai cocovi na 
ka e sega na betena. 

32. Ni na rawati ni se bera na nona gauna, Ka na 
sega ni na drokadroka mai na tabana. 

33. Ena kuretaka sobu o koya na vuana vou me 
vaka na vaini, Ka na mimira na sena me vaka na 
olive. 

34. Ni na lala na nodra i soqosoqo na 
dauveivakaisini, la na buka waqa ena kania na 
nodra veivale na dauveivaqumi. 

35. Era sa buketetaka na ca ka vakasucuma na 
lasu, Na ketedra sa vakarautaka tu na 
veivakaisini.” 


O Jope Sa Vunauci Iratou Na Nonai Tokani Sega 
Ni Dauloloma 


16. Sa qai sauma o Jope ka vaka: 


2. “E vuga na ka vakaoqo au sa rogoca, Na 
dauveivakacegui vakaloloma oi kemudou kecega! 

3. Ena oti rawa beka na vosa wale? Se na cava 
beka e vakaugeti kemudou mo dou vosa mai? 

4. Au rawa talega ni vosa me vakataki kemudou, 
Kevaka sa sosomitaka na yaloqu na yalomudou. 
Au rawa ni binia me levu na vosa e coqai 
kemudou, Ka kurea na uluqu vei kemudou; 

5. la au na qai vakaukauwataki kemudou ga ena 
gusuqu, Kei na veivakacegui ni tebenigusuqu ena 
vakaotia na nomudou rarawa. 

6. “Ke'u mani vosa, ena sega ni vakacegui kina 
na noqu rarawa, Kevaka au na galu ga, au na qai 
vakacegui vakacava? 

7. la, oqo sa qai vakaocataki au o Koya, o ni sa 
vakayalia na wekaqu kecega. 

8. la, o ni sa vakasalulutaki au, oqori sai 
vakadinadina vei au, la, na noqu suivotu sa rairai 
mai ka sa vakadinadina e mataqu. 

9. Sa dresulaki au na Nona cudru, ka sa cati au, 
Sa quruta na batina vei au, Na kequ meca sa mata 
cudrucudru mai vei au. 

10. Sa dalaga vei au na gusudra, Era sa sabica na 
baluqu ena veivakalialiai, Era sa soqoni vata mera 
coqai au. 

11. Sa kauti au yani na Kalou vei ira na tamata ca, 

Ka soli au yani ki na ligadra nai valavala ca. 


12. Au a tiko vakacegu, ia sa qai voroki au o 
Koya; Sa taura talega na domoqu, ka vorovorolaki 
au; Sa vakaturi au me'u Nona takete, 

13. O ira na Nona dauvanavana era sa 
vakavolivoliti au. Sa suaka na utoqu o Koya ka 
sega ni loloma, Sa sovaraka yani na wai ki na qele. 
14. Sa vakamavoataki au wasoma; Sa cicivi au 
mai me vaka na tamata i valu. 

15. “Au a cula nai sulu taga me ubia na kuliqu, Ka 
vakadavora sobu na uluqu ena kuvu-ni-soso. 

16. Na mataqu sa dukaveluvelu mai na tagi, Ka sa 
toka ena bekabeka-ni-mataqu na yaloyalo ni mate; 

17. E dina ga ni sa sega ni tu e ligaqu nai valavala 
kaukauwa, Kei na noqu masu e savasava. 

18. “Isa qele, kakua ni gunuva na noqu dra, Me 
kakua talega na vanua me cegu kina na noqu tagi! 

19. E dina oqo ni sa tiko mai lomalagi o Koya sa 
dautukuni au, Kei na noqui vakadinadina sa tiko 
mai cake. 

20. E ratou sa vakalialiai au na noqui tokani; Sa 
tuturu na wai ni mataqu vua na Kalou. 

21. Sobo, me dua mada ga e kerekere ena vukuna 
e dua tale na tamata vua na Kalou, Me vaka sa 
kerekere e dua na tamata ena vuku ni wekana! 

22. Ni sa na oti mada e vica ga na yabaki, au na 
qai lako yani ena sala au na sega ni lesuva tale 
mai. 


Sa Masuta O Jope Na Veivakacegui 


17. “Sa kavoro na utoqu, sa oti na noqu siga, 


Sa waraki au tu nai bulubulu. 

2. E sega li ni ra tiko kei au na dauveivakalialiai? 
Ka sega li ni qara tiko na mataqu ki nodra 
veivakacudrui? 

3. “la oqo Mo ni biuta mada e dua na 
veiyalayalati vei au kei Kemuni. O cei mada o 
koya ena lululu kei au? 

4. Nio nisa tabonaka na lomadra me ra kakua ni 
vuku; o koya oqo o ni na sega kina ni 
vakalevulevui ira. 

5. O koya e vosaveicavilaki vei ira na wekana, 
Ena boko na matadratou na luvena. 

6. “la sa cakava o Koya mera vosabeci au na 
tamata, ka'u sa vaka e dua era sa kasivita na 
matana o ira na tamata. 

7. Sa buwawa talega na mataqu ena vuku ni 
rarawa, Ka sa vaka na yaloyalo na tikiqu kecega. 

8. Ena kurabui o ira na yalododonu e na ka oqo, 
Ena yavala o koya na sega cala me vorati koya na 
dauveivakaisini. 

9. lo na yalododonu ena lako dei tiko e nona 
sala, Kei koya talega sa liga savasava ena 
kaukauwa cake tikoga. 

10. “Dou yalovinaka, dou lesu tale mai, oi 
kemudou kecega, Ni'u sa sega ni kunea vei 
kemudou e dua na tamata vuku. 

11. Sa oti yani na noqu siga, sa muduki tani na 
noqui naki, E vaka kina na nanuma ni lomaqu. 

12. Era sa vukica na bogi me siga, ‘Sa voleka na 
rarama, “era kainaka ki na mata ni butobuto. 

13. Ke'u sa waraka nai bulubulu me noqu vale, 
Ke'u sa cakava na noqui mocemoce ena butobuto, 
14. Ke'u sa tukuna ki na vuca, 'O iko na tamaqu, 
Se ki na baca-ni-qele, 'O iko na tinaqu kei na 
ganegu, 

15. Sa gai e vei na nogui nuinui? la na nogui 
nuinui, o cei ena raica rawa? 

16. Era na lako sobu li ki na matamata kei Etesi? 
Eda na kunea vata beka na vakacegu ena kuvu-ni- 
soso?” 


Vilitati: Sa Cudruvi O Ira Sai Valavala Ca 


18. Sa qai sauma o Vilitati na Suaiti, ka vaka: 


2. “O na tinia ninaica na vosa? Mo yalomatua 
mada, ia e muri keitou na qai vosa. 

3. Na cava keitou sa okati kina me manumanu 
kila; Ka raici sobu me yalowai e matamu? 

4. O iko ka dresulaki iko ena nomu cudru, Ena 
biu laivi beka o vuravura ena vukumu? Se na kau 
laivi beka na veivatu mai na kena tikina? 

5. “la na nodra rarama nai valavala ca ena boko 
laivi, Ena sega talega ni serau na lidi ni nona 
bukawaga. 

6. Ena butobuto na rarama e na nona valelaca, 
Ena bokoci talega na cina e toka e tikina. 

7. Nai kalawa ni nona kaukauwa ena 
vakalekalekataki, Kei ira na nona daunivakasala 
era na vakabalei koya sobu. 

8. Ni sa vuni nona biu ki na lawa na yavana, Ka 
sa lakova yani o koya nai cori. 

9. Ena coriti koya e na bukubuku ni yavana na 
tudai, Ka sa vesuki koya nai cori. 

10. Sa vuni e na qele na kenai cori, Kei na kena 
soki e na sala. 

11. Ena vakarerei koya na ka rerevaki e na 
veiyasana, Ka na cicimuria na yavana. 

12. Ena kania na nona kaukauwa na viakana, Ena 
volekata sara na sarisarina na rusa. 

13. Ena kania na kaukauwa ni 
ulumatua kei mate ena kania na tikina. 
14. Sa cavuivuvutaki o koya mai na veitaqomaki 
ni nona vale, Era vakauti koya vua na tui 
dauveivakarerei. 

15. Era tiko e na nona vale o ira era sega ni nona, 
Ena vakamiraka na sulifure kina nonai tikotiko. 

16. Ena madu na wakana e ra, ka sa malai na 
tabana e cake. 

17. Ena yali na nona nanumi e vuravura, Ena sega 
ni kune na yacana vei ira na yaca e rogo. 

18. Ena vakasavi o koya mai na rarama ki na 
butobuto, Ena vakasesei tani e vuravura. 

19. Ena sega na luvena se nona kawa vei ira na 
nona tamata, Ena sega talega e vo tiko e na nonai 
tikotiko. 

20. Era na kurabuitaka na nona gauna o ira mai 
na ra, Ka sa kani ira mai na tokalau na rere. 

21. Sa vaka dina ga oqo na nodrai tikotiko na 
tamata ca, Ka sa vakaogo na yasana nei koya sa 
sega ni kila na Kalou.” 


kulina; Na 


O Jope Sa Vakararavi Vua Na Nona I Vakabula 


19. Sa qai sauma o Jope, ka vaka: 


2. “Ena vakacava na dede ni nomudou 
vakararawataka na yaloqu, Ka vorolaki au 
vakalalai ena Vosa? 

3 Sa vakatini na nomudou vosavakacacataki au; 
Dou sega ni bau madua ni dou sa cala vei au. 

4. Ta ke dina ni'u a cala dina ga, E na tu ga vei au 
na noqu cala. 

5. Kevaka e dina ni dou sa via vakalevulevui 
kemudou vei au, Ka beitaki au e na ka au rogo ca 
kina, 

6. Dou kila oqo ni koya na Kalou sa vakacalai 
au, Ka coriti au e na Nona lawa. 

7. “Raica, ke'u sa qoqolou e na vuku ni cala, Au 
sega ga ni rogoci. Ke'u tagi vakadomoilevu, e sega 
ga ni yaco na lewa dodonu. 

8. Sa viribaita na noqu sala o Koya, me'u dredre 
ni lako, Ka sa vakabutobutotaka na noqui 
lakolako. 

9. Sa luvata tani vei au na noqui ukuuku, Ka sa 
kauta tani nai sala mai na uluqu. 

10. Sa basuraki au sobu e na veitikiqu, ia au sa 
yali, Na ka au nuitaka sa cavuraka o Koya me 
vaka na kau. 

11. Sa vakawaaa talega vei au o Koya na Nona 
cudru, Ka sa wiliki au o Koya me vaka e dua vei 
ira na kena meca. 

12. Sa lako vata mai o ira na Nonai valu, ka bulia 
na nodra sala me rawai au; Era sa vakavolivolita 
vakaivalu na noqui tikotiko. 

13. “Sa vakayawataki ira na wekaqu vei au, Ka ra 
sa qai muduki tani vei au o ira na kai noqu. 

14. Era sa lasu na wekaqu, Ka ra sa guilecavi au o 
ira na noqui tokani voleka. 

15. O ira era tiko e na noqu vale, kei ira na noqu 
vada, era sa okati au me'u vulagi; Au sa kai tani e 
matadra. 

16. Au kaciva na noqu tamata, ka sega ni rogo 
mai o koya; Au vakamasuti koya e na gusuqu. 

17. Sa boi ca vua na watiqu na noqui cegu, Ka ra 
sa vakasisilataki au o ira na luve ni yagoqu. 

18. O ira mada ga na lalai era sa beci au; Au a tu 
cake, ka ra sa vosacataki au. 

19. Era vakasisilataki au kecega na noqui tokani 
voleka, Kei ira au sa lomana era sa vuki tani vei 
au. 

20. Na suiqu e kabita matua na kuliqu kei na 
lewequ, Ka'u a dro bula ga e na kuli ni batiqu. 

21. “Dou lomani au mai, dou lomani au mai, oi 
kemudou na wekaqu; Ni sa tarai au na Liga ni 
Kalou! 

22. Na cava dou sa vakacacani au kina me vaka sa 
cakava na Kalou, Ka sega ni mamau e na lewequ? 
23. “Oi, me volai mada na noqu vosa! Oi, me volai 
mada e nai vola! 

24. Me ceuti na vatu e na peni kaukamea kei na 
uma, me sega ni mudu! 

25. Ni'u sa kila sa bula na noqui Vakabula, Ni na 

tu dina talega o Koya e vuravura ena siga 
mai muri, 

26. Ka ni sa vakarusai oti na kuliqu, oqo ga au sa 
kila, Au na raica na Kalou e na yago ogo, 

27. O Koya au na raica dina sara oi au, E na raica 
dina na mataqu, ka sega ni dua tani. Sa ka levu na 
gagadre ni yaloqu e lomaqu! 

28. Kevaka mo dou tukuna, “Keitou na vakacacani 
koya vakacava?” - Baleta na dina ni ka o ya e kune 
vei au, 

29. Mo dou rerevaka nai seleiwau e na 
vukumudou, Ni cudru ena kauta mai na 
veivakarusai mai nai seleiwau, Mo dou kila kina 
ni na dua na lewa.” 


Nai Vunau I Sofa Me Baleta Na Tamata Ca 


20. 


vaka: 

2. “O koya oqo sa uqeti au kina na nanuma ni 
lomaqu me'u vosa, Ka'u sa kusarawa e na vuku ni 
ka oqo. 

3. Au sa rogoca na vunau me'u madua kina: A sa 
uqeti au matua na yaloqu me'u sauma yani. 

4. “Oa sega beka ni kila makawa na ka oqo, Mai 
na gauna e vakatikori kina na tamata e vuravura, 
5. Ni dau lekaleka ga na nodra marau ni gaga 
nai valavala ca, Kei na nodra reki na 
dauveivakaisini e vakalailai walega? 

6. E dina ke yacovi lomalagi mada ga na nona 
totoka, Ka yaco ki na o na uluna, 

7. la o koya ena rusa laivi ga me vaka na nona 
benu; o ira era a raici koya era na tukuna, 'E vei o 
koya?” 

8. O koya ena vuka tani yani me vaka na tadra, 
ka na sega ni kune tale: lo, o koya ena vakasavi 
tani me vaka na raivotu e na bogi. 

9. Na mata e a raici koya ena sega ni kunei koya 
tale, Se me na kunei koya tale na nona vanua. 

10. Na luvena era na qara na nodra veitokoni na 
dravudravua, Kei na ligana ena vakasuka tale mai 
na nonai yau. 

11. Na suina e sinai tu e na nona i valavala 
kaukauwa vakacauravou, la ena davo sobu kei 
koya e na kuvu-ni-soso. 

12. “E dina ga ni kamikamica e gusuna nai 
valavala ca, Ka vunia tu o koya e ruku ni yamena, 
13. E dina ga ni maroroya tu o koya, ka sega ni 
cakitaka, Ka se kubuta tu ga e na gusuna, 

14. la sa gaga mai na kena kakana e ketena; Ka sa 
weli gaga ni gata mai e lomana. 

15. Sa tiloma sobu nai yau, ka luaraka cake tale, 
Na Kalou e biuta tani mai na ketena. 

16. Ena domica o koya na weli gaga ni gata, Na 
yame ni gata ena vakamatei koya. 

17. O koya ena sega ni raica na wai drodro, Na 
uciwai e drodro tu kina na o ni kei na uro ni wai- 
ni-sucu. 

18. O koya ena vakasuka tale na vua ni nona 
buno, ka na sega ni tiloma; Mai nai yau e rawa 
ena bisinisi o koya ena sega ni rekitaka. 


Sa qai sauma o Sofa na Neamataiti, ka 


19. Ni sa  vakasaurarataka ka biuta na 
dravudravua o koya, E kovea o koya na vale e a 
sega ni tara. 

20. “Baleta ni sega kila o koya na malumalumu ni 
yalona, Ena sega ni maroroya o koya e dua na ka e 
domona. 

21. E sega ni vo e dua na ka vua me kania; o koya 
ogo ena sega kina ni tudei na ka e rawata. 

22. Ena nona rawati koya vinaka ena veilecayaki 
kina; Na liga kecega ni vakaloloma ena tarai koya. 
23. Ni sa vakarau me vakatawana na ketena, Ena 
sova vua na Kalou na Nona cudru katakata, Ka na 
vakatauca vua ni sa kana tiko. 

24. Ena dro tani o koya mai nai yaragi kaukamea, 
la na gasau ni dakai varasa ena laubasikati koya. 
25. Sa vanataki, ka sa laubasikataka na yagona; lo, 
na matana makamakalivata ena laubasikataka na 
mina. Sa kani koya na domobula; 

26. Na butobuto e taucoko e vakarautaki tu me 
baleta na nonai yau. Na bukawaga e sega ni irivi 
ena kati koya; Ena ca vei koya sa vo tiko e nona 
vale. 

27. O lomalagi ena vakaraitaka na nonai valavala 
ca, Ena tucake me veivala kei koya o vuravura. 

28. Ena lako tani na ka e tubu e nona vale, Kei na 
nonai yau ena drodro laivi e na siga ni nona 
cudruvi. 

29. Ogo nai votavota mai vua na Kalou me nona 
na tamata i valavala ca, Nai votavota sa lesia na 
Kalou me nona.” 


Na Vosa I Jope Me Baleta Nai Valavala Ca 


21. Sa qai sauma o Jope, ka vaka: 


2. “Dou vakarorogo vakavinaka ki na noqu vosa, 
Ka laiva me nomudou veivakacegui na ka ga oqo. 
3. Dou vosoti au mada me'u vosa, la ni'u sa vosa 
oti, dou qai ia tiko na veivakalialiai. 

4. “la vei au, na noqu didi beka e baleta na 
tamata? la ke a vakakina, na cava me sega kina ni 
rarawa na yaloqu? 

5. Dou raici au mada ka kurabui; Dou tabaka na 
gusumudou ena ligamudou. 

6. la ni'u sa vakananuma mada ga au sa tagaya, 
Ka sa sautaninini na lewequ. 

7. Na cava era bula tiko kina nai valavala ca ka 
yacova ni ra qase, lo, e yaco me ra kaukauwa 
vakalevu? 

8. Era sa vakataudeitaki vata kei na nodra kawa 
e matadra, Kei na luvedra talega e matadra. 

9. Sa galala mai na rere na nodra veivale, Se me 
tau vei ira na kuita ni Kalou. 

10. Na nodra bulumakau tagane sa vakawa 
tikoga; Sa vakasucu vinaka ga na nodra 
bulumakau yalewa sa sega ni vakalutu. 

11. Era vakatala yani na nodra lalai me vaka na 
qele ni sipi, Ka ra meke voli na luvedra. 

12. Era sere kei na domo ni tibereli kei na api, Ka 
rekitaka na domo ni kove. 

13. Era vakayagataka na nodra veisiga kei nai 

yau, la e vakalailai ga era sa lako sobu ki nai 
bulubulu. 

14. la era a tukuna vua na Kalou, ‘Lako tani vei 
keitou, Ni keitou sega ni gadreva na kena kilai na 
Nomuni sala. 

15. O cei o Koya na Kaukauwa, me keitou qaravi 
Koya? Kei na cava keitou na rawata kevaka 
keitou masu vua?” 

16. E dina ni nodra rawa ka e sega ni tiko e 
ligadra; Na nodra i vakasala nai valavala ca e 
yawa vei au. 

17. “E dau bokoci beka vakavica na nodra cina nai 
valavala ca? E vakavica na kena dau yacovi ira na 
veivakarusai, Na rarawa e vota na Kalou e na 
Nona cudru? 

18. Era sa vaka na vu-ni-sila e na mata ni cagi, Ka 
vaka na qa-ni-sila sa kauta tani na cava. 

19. Era tukuna, 'Na Kalou sa maroroya na nonai 
valavala ca e dua me nei luvena!'; Me sauma o 
Koya vua, me na kila talega o koya. 

20. Me na raica na matana na nona rusa, Ka me na 
gunuva o koya na cudru i Koya sa Kaukauwa. 

21. Se na cava me na kauwaitaka o koya ena nona 
vuvale ka ra bula e muri vua, Ni sa yalani me 
veimama nai wiliwili ni nona veivula? 

22. “Ena dua li me vakatavulica vua na Kalou na 
kila ka, Me vaka ni sa daulewai ira era sa cecere o 
Koya? 

23. Sa mate e dua ena nona kaukauwa taucoko, 
Ni tu donu ena nona vinaka ka vakacegu, 

24. Na nona saga sa sinai e na sucu, Ka sa suasua 
na uto ni suina. 

25. E dua tale na tamata sa mate ena ca ni yalona, 
E sega ni bau kana ena marau. 

26. E rau sa davo vata no e na kuvu ni soso, Ka ra 
ubi rau na baca ni qele. 

27. “Raica, au sa kila na nomudou nanuma, Kei 
na vere dou a nakita mo dou vakacalai au kina. 

28. Ni dou sa tukuna, 'Sa evei na nona vale na 
turaga? Ka sa E vei na vale laca, Na nonai tikotiko 
nai valavala ca?” 

29. Dou a sega beka ni tarogi ira era sa lako tu e 
na sala? Dou sega beka ni kila na nodra i 
vakatakilakila? 

30. Ni sa maroroi ki na siga ni rusa na tamata ca; 
Era na tuberi yani e na siga ni veicudruvi. 

31. O cei me beitaka vua e matana na nonai 
valavala? Ia o cei me sauma vua na ka sa cakava o 
koya? 

32. la o koya ena colati yani ki nai bulubulu, Ka ra 
na yadrava na nonai bulubulu. 

33. Na qele e na buca ena kamikamica vua; Ena 
muri koya na tamata kecega, Me vaka ni sega ni 
wili rawa o ira era sa liu vua. 

34. Dou na vakacegui vakaevei e na vosa wale, 
Me vaka ni tu na lasu e na nomudoui sau ni taro?” 


O Ilivasi E Beitaki Jope Ni Tamata Ca 


22. 


vaka: 


Sa qai sauma o Ilivasi na Temanaiti, ka 


2. “E dua beka na tamata me yaga vua na Kalou, 
E dina ga ni o koya sa vuku e na rawa ni yaga ga 
ki vua vakai koya? 

3. E na ka marautaki beka vei Koya sa 
Kaukauwa ni o yalododonu? Se vakaiyau li kina o 
Koya ni o vakadodonutaka na nomu sala? 

4. “E baleta beka na nomu rerevaki Koya e 
vunauci iko kina o Koya, ka ia na veilewai kei iko? 
5. E sega beka ni ka levu na nomu ca? Ka sega ni 
muduki rawa na nomui valavala ca? 

6. Nio sa taura nai solisoli maivua na wekamu 
ka sega na vuna, ka luvata tani mai vei ira era 
luvawale na nodra i sulu. 

7. O sega ni solia vei ira era oca na wai me ra 
gunu, O bureitaka talega na madrai vei ira era 
viakana. 

8. la o koya na tamata qaqa e taukena na vanua, 
Ka sa tiko kina o koya na tamata dokai. 

9. O a vakatalai ira lala yani na yada, kei na 
nodra kaukauwa na luve ni yali sa qagiraki. 

10. O koya oqo sa voliti iko kina nai cori, kei na 
rere e vakasauri sa vakaleqai iko, 

11. Se na butobuto mo kakua ni rai rawa, Ka sa 
luvuci iko na wai levu. 

12. “E sega li ni tiko na Kalou ena vanua cecere 
mai lomalagi? Ka mo raici ira na kalokalo yawa ki 
cake, e vakaevei na kedra cecere! 

13. la o tukuna, “Na cava e kila na Kalou? E rawa 
beka Vua me lewa mai na loma ni butobuto 
loaloa? 

14. Sa tabonaki Koya na o loaloa, ka sega ni rai 
rawa kina o Koya, ka lako voli tu e na dela ni 
mokomokiti kei lomalagi.” 

15. O na muria tiko beka ga na sala makawa o 
koya era a daulako kina na tamata ca, 

16. O ira era ta sobu ni se bera na nodra gauna, o 
ira e kuitaki tani na nodra yavu ena waluvu? 

17 Fra a tukuna vua na Kalou, ‘Mo ni lako tani 
vei keimami! Na cava beka e rawa ni cakava vei 
ira o Koya sa Kaukauwa?” 

18. la e vakasinaita na nodra veivale e na ka 
vinaka; la na nodra i vakasala na tamata ca e yawa 
sara vei au. 

19. “Era raica o ira na yalododonu ka ra marau, 
Ka ra dredrevaki ira o ira e sega na nodra cala: 

20. ʻE dina ni ra sa ta sobu na keda meca, Ka sa 
vakamai e na buka waga na ka kecega e vo tu vei 
ira.” 

21. “la oqo mo vakaveiwekanitaki iko mada kei 
Koya, ka mo vakacegu; Oqori ena qai lako mai 
kina vei iko na vinaka. 

22. Mo ciqoma, yalo vinaka, nai vakaro mai na 
Gusuna, Ka binia na nona Vosa ki yalomu. 

23. Kevaka o sa lesu mai vei Koya sa Kaukauwa, 
o na tara cake; o na kauta tani vakayawa nai 
valavala ca mai na nomu vale laca. 

24. O na qai vakadavora na nomu koula ena qele, 
Kei na koula ni Ofira e na maliwa ni veivatu ni 
wai drodro, 

25. lo, o Koya sa Kaukauwa ena nomu koula kei 
na nomu siliva talei talega; 

26. Ena gauna o ya ona gai rekitaki Koya sa 
Kaukauwa, ka tacake vua na Kalou. 

27. O na qai vakacabora na nomu masu Vua, ena 
rogoci iko o Koya, ia o na qai vakayacora talega na 
ka o a yalataka. 

28. O na vakaraitaka talega e dua na ka, Ena 
vakataudeitaki vei iko; la na rarama ena cilava na 
nomu sala. 

29. Ni ra sa tabaki iko sobu, ka o qai tukuna, “Na 
veilaveti cake e na lako ga mai!” Ena qai vakabula 
na yalomalumalumu o Koya. 

30. O Koya ena vakabulai koya vakaidina sa cala; 
lo, ena vakabulai o koya ena savasava ni ligamu.” 


O Jope Sa Kacivaka Na Lewa Dodonu Ni Kalou 


23, Sa qai vosa o Jope, ka vaka: 


2. “Ena siga tale ga oqo na noqu kudru e sa gaga; 
Sa wadamele mai na ligaqu e na vuku ni noqu 
vutugu. 

3. Sobo! me'u kila mada ga na vanua me'u 
kunei Koya kina, Me'u bau torova sara na Nona i 
tikotiko! 

4. Au na vakatakila vua na ka e baleti au, Ka 
vakasinata na gusuqu ena noqu i vakamacala. 

5. Au na kila na vosa ena tukuna mai vei au, Ka 
yalomatuataka na ka ena tukuna vei au. 

6. Ena veivorati li kei au o Koya e na Nona 
kaukauwa levu? Sega! la ena nanumi au ga o 
Koya. 

7. Mai kea na yalododonu ena veilewai rawa kei 
Koya, la au na qai vakabulai me sega ni mudu mai 
vua na noqu Turaga-ni-lewa. 

8. “Raica, au sa lako i liu, ia sa sega kina o Koya, 
ki muri talega, ia au sa sega ni raici Koya kina, 

9. Ni sa cakacaka o Koya e na liga i mawi, au sa 
sega ni kunei Koya rawa, Ni sa vuki o Koya ki na 
liga i matau, au sa sega ni raici Koya rawa kina. 

10. la sa kila o Koya na sala au sa muria, Ni sa 
vakatovolei au oti o Koya, au na qai lako mai me 
vaka na koula. 

11. Sa muria dina na Nona i lakolako na yavaqu; 
Au a tudei e na Nona sala, ka sega ni vuki tani. 

12. Aua sega ni biuta na vunau ni Tebenigusuna, 
Au a karona na vosa ni Gusuna me uasivi cake 
mai na qau kakana. 

13. “la o Koya sa dei tu ga, o cei ena veisautaki 
Koya rawa? Kei na ka sa vinakata na yalona, sa 
kitaka ga. 

14. Ni sa kitaka o Koya na ka sa lesia vei au, Ka sa 
vuga na ka vakaogo sa tiko Vua. 

15. O koya oqo au sa kidroa kina e matana; Ni'u 
sa vakananuma na ka oqo, au sa rerevaki Koya. 

16. Ni sa vakamalumalumutaka na yaloqu na 
Kalou, Ka sa vakarerei au o Koya sa Kaukauwa; 
17. Baleta ni'u a sega ni muduki tani mai na mata 
ni butobuto, Ka sa sega ni tabonaka o Koya na 
butobuto loaloa mai na mataqu. 


Sa Kudruvaka O Jope Nai Valavala Kaukauwa E 
Vuravura 


24. “Me vaka ni sega ni vuni na veigauna vei 


Koya sa Kaukauwa, Na cava era sega kina ni 
kunea na Nona siga o ira era kilai Koya? 

2. “Eso na tamata era tosoya nai yalayala ni 
vanua, Era kovea vakaukauwa na qele ni sipi, ka 
la'ki vakania; 

3. Era vakasava tani na nodra asa na luveniyal; 
Era taura na nona bulumakau na yada mei 
vakadinadina. 

4. Era biuti ira tani na dravudravua mai na sala; 
Era vakasaurarataki me ra vuni o ira na 
dravudravua kei vuravura. 

5. Raica, me vaka na asa kila mai na vanua 
dravuisiga, Era sa lako ki na nodra cakacaka; ka 
vakasagara matua na kakana. Sa rawa mai lekutu 
na kedra kei na kedra talega na luvedra. 

6. Fra dui tamusuka na kedra mai na i teitei. Ka 
ra vetia na nodra vaini nai valavala ca. 

7. Era davo luvawale ena bogi, ka sega ni 
vakaisulu, Ka sega ni vakaitutuvi ni sa batabata. 

8. Era sa suasua ena uca mai na veiulunivanua, 
Era sa mokota na vatu ni ra gadreva nai vakaruru. 
9. “Eso era kaliraka tani na luveniyali mai na 
mata-ni-sucu, Ka ra taura nai vakadinadina mai 
vei ira na dravudravua. 

10. Era vakavuna me ra lako luvawale na 
dravudravua, Ka kauta tani nai vau sila mai vei ira 
sa viakana. 

11. Era caka waiwai e nodra loma ni bai, Ka 
butugaqia na waini, ia era mate ga ena viagunu. 
12. Era vutugu na tamata mai loma ni koro, Ka sa 
qoqolou na yaloi koya sa mavoa, la e sega ga ni 
beitaki ira na Kalou ena nodra cala. 

13. “Era sa tu o ira era besetaka na rarama; Era 
sega ni kila na kena sala, Se muria tiko na kenai 
lakolako. 

14. Na daulaba sa duri cake kei na rarama; Sa 
vakamatea na dravudravua kei na luveniyali; la o 
koya sa vaka na daubutako ena bogi. 

15. Na matana na dauyalewa sa waraka na 
yakavi, E tukuna, 'Ena sega ni dua na tamata me 
kunei au’; Ka sa veisautaka nai rairai ni matana. 
16. Ena butobuto era curu butako ki na veivale 
Era a digitaka rawa ena siga me ra curuma; Era 
sega ni kila na rarama. 

17. Ni sa tautauvata vei ira na mataka kei na 
yaloyalo ni mate; Ke mani dua e kilai ira rawa, Era 
sa tiko ena kena rerevaki na yaloyalo ni mate. 

18. “E dodonu me ra totolo ena dela ni wai, E 
dodonu me vakarusai na nodra i votavota e 
vuravura, Me kakua ni dua e goleva na sala ki na 
nodra veiwere-ni-vaini. 

19. Me vaka e rau sa wai ni uca cevata na siga kei 
na katakata, Nai bulubulu sa tilomi ira vakakina 
nai valavala ca. 

20. E dodonu me guilecavi koya na kete, Me na 
kani koya ena marau na baca; Me na kakua ni 

nanumi tale, Kei na caka ca me na raramusumusu 
me vaka na vunikau. 

21. Ni vakamavoataki o koya na yava e sega ni 
vakasucu gone, Ka sega talega ni caka vinaka vua 
na yada. 

22. “la na Kalou sa yarataki ira tani na gaga 
ena Nona kaukauwa; Sa tucake o koya, la e sega 
natamata me vakataudeitaka na bula. 

23. E solia vei ira o Koya na vakacegu, ka ra 
vakararavi kina; la na Matana e yadrava tu na 
nodra sala. 

24. Era vakalevulevui ena gauna lekaleka ga, Era 
sa qai yali, Era tabaki sobu; Era sa kau tani 
vakatikitiki me vakataki ira kecega na so; Era sa 
malai me vaka na vuni sila. 

25. “la oqo kevaka e sega ni vakakina, o cei me 
vakadinadinataka niu tamata lasulasu, Ka 
vakatawayagataka na noqu vosa?” 


Vilitati: E Rawa Vakacava Ni Valavala Dodonu 
Na Tamata? 


25. Sa qai sauma o Vilitati na Suaiti, ka vaka: 


2. “Na lewa kei na rere e Nona, E cakava na 
veivakasaututaki e Nona vanua cecere. 

3. E tu beka nai wiliwili ni Nona mataivalu? O 
cei e sega ni cadra vua na Nona rarama? 

4. Ena qai dodonu rawa vakaevei na tamata vua 
na Kalou? Se me savasava rawa vakaevei o koya 
sa sucu mai vua na yalewa? 

5. Kevaka mada ga ena sega ni cila na vula, Ka 
ra sega ni savasava na kalokalo e Matana, 

6. Ena vakaevei na nona lailai sobu na tamata, o 
koya e baca ga, Kei na luve ni tamata, e baca 
walega?” 


Jope: Na Malumalumu Ni Tamata Kei Na 
Vakaturaga Ni Kalou 

26. la sa sauma o Jope ka tukuna: 

2. “Oa vukei koya vakacava sa sega ni tu vua na 


kaukauwa? O a vakabula vakacava na liga e sega 
ni kaukauwa? 

3. Oa vakavulica vakacava e dua sa sega vua na 
vuku? Ka o a vakaraitaka vakacava nai vakasala 
dodonu vei ira na lewe vuqa? 

4. Oa cavuta vei cei na vosa? la na yaloi cei e a 
lako mai vei iko? 

5. “Na mate era sautaninini, o ira e loma ni wai 
kei ira era taukena. 

6. O Etesi e luvawale e Matana, Kei Rusa sa sega 
na kenai ubi. 

7. E tevuka yani o Koya na vualiku e na dela ni 
vanua lala; E vakarubeci vuravura o Koya ena ka e 
sega. 

8. E vauca na wai ena Nona o vavaku, ia na o e 
sega ni cavuka e rukuna. 

9. E ubia o Koya na mata ni Nona i tikotiko 
vaka-Turaga, Ka tevuka na Nona o e delana. 

10 Sa toga o Koya e dua nai yalayala e na dela ni 
wai, E nai yalayala ni rarama kei na butobuto. 


11. Na duru kei lomalagi era sautaninini, Ka ra sa 
kidrotaka na Nona veivunauci. 

12. E vakayavalata o Koya na wasawasa ena 
Nona kaukauwa, Kei na Nona yalomatua e 
musumusuka kina o Koya na cava. 

13. Ena Nona Yalo Tabu e vakaiukuukutaka kina 
o Koya na lomalagi, Ena Ligana e suaka kina o 
Koya na gata e via dro. 

14. E dina ni oqo na veitiki ni Nona i valavala eso, 
Ka vakaevei na rogo lailai ni vakasolokakana eda 
rogoci Koya kina! la na kurukuru ni Nona 
kaukauwa, o cei e na kila rawa?” 


Sa Dei O Jope E Na Nona Yalodina 


27. la e vakuria o Jope na nona vosa 
vakaibalebale, ka vaka: 

2. “Me vaka sa bula na Kalou, o Koya sa kauta 
laivi na lewa dodonu vei au, Kei Koya sa 
kaukauwa, o Koya sa vakararawataka na yaloqu, 
3. Me vaka na dede ni kena tiko e lomaqu na 
noqu i cegu, Kei nai cegu ni Kalou ena qara ni 


ucuqu, 
4. Ena sega ni vosataka na ka ca na 
tebenigusuqu, se cavuta na veivakaisini na 
yamequ. 


5. Meyawa sara vei au me'u tukuna ni dou dina, 
Me yacova ni'u mate au na sega ni biuta tani vei 
au na noqu yalododonu. 

6. Na noqu yalododonu au sa taura matua, ka'u 
na sega ni biuta, Ena sega ni beitaki au na yaloqu e 
na veisiga kece ni noqu bula. 

7. “Me na tautauvata na kequ meca kei na 
tamata ca, Kei koya talega e na vorati au me 
vakataki ira na sega dodonu. 

8. la na cava me nuitaka o koya na 
dauveivakaisini, Kevaka e sa rawata eso na ka, 
Kevaka sa kauta tani na nona bula na Kalou? 

9. Ena rogoca beka na Kalou na nona tagi Ni sa 
yacovi koya na ka rarawa? 

10. Ena vakamarautaki koya beka vakai koya vei 
Koya sa Kaukauwa? Ena dau masu beka vua na 
Kalou e na gauna kecega? 

11. “Au na vakavulici kemudou ena vuku ni Liga 
ni Kalou, Na cava e tu vei Koya sa Kaukauwa au 
na sega ni vunia. 

12. E dina oi kemudou kecega dou sa raica oti, Na 
cava dou qai vakaitovotaki kemudou kina e na ka 
lialia? 

13. “Oqo na nonai votavota na tamata ca mai vua 
na Kalou, Kei na nodra i votavota na tamata i 
valavala kaukauwa, era rawata mai vei Koya sa 
Kaukauwa, 

14. Kevaka sa vakalevutaki nai wiliwili ni luvena, 
era na mate ena seleiwau, Era na sega talega ni 
mamau ena madrai o ira na nona kawa. 

15. O ira era vo tiko vua era na buluti ni ra sa 
mate, o ira talega na nodra yada era na sega ni 
tagi, 

16. Kevaka mada ga e binia vata na siliva me vaka 

na kuvu-ni-soso, Ka binia vata nai sulu me vaka 
na qele- 

17. Ena binia vata ga o koya, ia na yalododonu ga 
ena daramaka, Kei ira e sega na nodra cala era na 
wasea na siliva. 

18. E tara o koya na nona vale me vaka na nuve, 
Me vaka na vale ni yadra sa cakava nai vakatawa. 
19. Ena davo sobu na tamata vutuniyau, la ena 
sega ni vakaturi cake, Sa dolava o koya na matana, 
Ka sa yali o koya. 

20 Na domobula sa lako siviti koya me vaka na 
waluvu, E dua na cava sa butakoci koya tani ena 
bogi. 

21. Sa kauti koya tani na cagi ni tokalau, ka sa yali 
o koya, Sa kuitaki koya tani mai nona yasana. 

22. Ena biliraki koya ka sega ni lomana, Sa dro 
tani o koya ena domobula mai na ligana. 

23. Era na vakasausautaki koya na tamata. Ka 
vakasiusiutaki koya tani mai na nona yasana. 


O Jope Sa Vosa Me Baleta Na Vuku 


28. “E dina sa dua na qara ni siliva, Ka sa dua 


na vanua ni vakasavasavataki koula. 

2. Na kaukamea e kau mai na qele, Kei na kopa e 
vakawaicalataki mai na vatu. 

3. Na tamata sa vakaotia na butobuto, Ka 
vakasaqara e na vanua buto kecega Na vatu e na 
butobuto kei na yaloyalo ni mate. 

4. Sa dolava o koya ni basuka e dua na sala me 
yawa mai vei ira na tamata, Ena vanua sa 
guilecava na yava Era rube vakayawa mai vua na 
tamata, Era lilili ki liu ki muri talega. 

5. la ena qele, sa tubu maikina na madrai, la e 
rukuna sa vukici me vaka ena bukawaga; 

6. Na kena veivatu sa vu maikina na safaia, Ka 
sa tu kina na kuvu ni koula. 

7. Na sala o ya era sega ni kila na manumanu 
vuka, se me bau raica na mata ni tuivuci levu. 

8. Na laione qaqa e se bera vakadua ni bau 
butuka, se mea lako sivita na laione rerevaki 
daukata. 

9. O Koya sa tabaka e ligana na vatu, o Koya sa 
vukica na veiulunivanua mai na vuna. 

10. Sa taya o Koya na sala ni wai ena loma ni 
veivatu, Kei na Matana sa raica na ka talei kecega. 
11. Sa bonota na uciwai o Koya me kakua ni 
vuabale, Na ka e vuni sa kauta mai o Koya ki na 
rarama. 

12. “la ena kune E vei na vuku? Ka sa E vei na 
yasana ni yalomatua? 

13. Na tamata e sega ni kila na kena bibi, Se me 
kunei e na nodra vanua na bula. 

14. E tukuna na vanua titobu, “E sega ni tiko vei 
au; Ka tukuna na wasawasa, “E sega ni tiko kei 
au.” 

15. Ena sega ni voli rawa ena koula, 
vakarautaki na siliva me kenai voli. 

16. Ena sega ni vakarautaki na kenai voli mai na 
koula ni Ofira, Se na onikisa talei kei na safaia. 


Se 


17. Na koula se na karisitala e na sega ni 
tautauvata tukuna, Se me na rawa ni veisautaki 
kei nai ukuuku koula talei. 

18. Ena sega ni cavuti na lase se na karisitala, Ni 
sa levu cake nai sau ni vuku mai na rupi. 

19. Na topasa ni Iciopea e sega ni tautauvata 
rawa, Ena sega talega ni vakarautaki e na koula 
dina. 

20. “Sa na qai vu ga mai vei na vuku? la E vei ga 
na vanua ni yalomatua? 

21. E vunitaki mai na matadra na ka bula kecega, 
Ka tabonaki mai vei ira na manumanu vuka. 

22. O Rusa kei Mate e rau tukuna, “Keirau a 
rogoca na kenai tukutuku ena daligai keirau.” 

23. Na Kalou e kila na kena sala, Ka kila o Koya 
na kena vanua. 

24. Ni sa rai yani o Koya ki na i yalayala kei 
vuravura, Ka raica na veiyasana kecega e rukui 
lomalagi, 

25. Me vakadeitaka e dua nai vakarau ni cagi, Ka 
wasea na vei wai ena kena i vakarau. 

26, Ni sa bulia o Koya e dua na lawa me baleta na 
uca, Kei na sala ni livaliva ni kurukuru, 

27. Sa qai kunea o Koya na vuku ka tukuna, Sa 
vakarautaka o Koya, e dina, o Koya sa vakadikeva 
talega. 

28. Kivua na tamata sa tukuna o Koya, “Raica 
mada, na rerevaki Jiova, sai koya na vuku, Kei na 
lako tani mai na ka ca, sai koya na yalomatua.” 





O Jope Sa Sasabai E Na Nona Vosa 


29. Sa tomana tikoga 


vakaibalebale o Jope, ka vaka: 

2. “Oi! Ke me vaka mada ena veivula e liu na 
noqu tiko oqo, Me vaka ena gauna sa vakatawai 
au kina na Kalou, 

3. Ni sa cilava na uluqu na nona cina, Ni'u a 
lakova na butobuto ena Nona rarama, 

4. Me vakataki au ena gauna ka se vue kina na 
noqu totoka, Ni se tiko ena noqu vale nai vakasala 
loloma ni Kalou; 

5. Ni se dau tiko ga kei au o Koya sa Kaukauwa, 
Ni ratou tu voli e yasaqu na luvequ, 

6. Ni se dau sili tu na noqui kalawa ena uro ni 
sucu, Kei na vatu ni dau sova mai vei au na uciwai 
waiwai! 

7. “Ni'u a lako yani ki na matamata mai na koro, 
Nu dabeca na noqui dabedabe ena rara ni koro, 

8. Era a raici au na cauravou ka vuni, Ka ra tu 
cake na qase ka wavu tu; 

9. Era sega ni via vosa na turaga, Ka ra tabonaka 
na gusudra ena ligadra; 

10. Na domodra na turaga sa vagalui, Kei na 
yamedra sa kabita na loma ni gusudra e cake. 

11. Ni sa  rogoca na daliga, sa qai 
vosavakalouvinakataki au, Ka ni sa raica na mata, 
sa qai vakadonui au; 

12. Baleta ni'u a vakabula na dravudravua e tagi 
mai, Na luveniyali kei koya talega e sega na nonai 
vukevuke. 


na nona vosa 

13. Na veivakalouvinakataki i koya sa voleka ni 
rusa sa yaco mai vei au, Ka'u a vakavuna me sere 
ena reki na yalona na yada. 

14. Au a sulumaka na yalododonu, ka sa noqui 
sulu voli; Na noqu lewa dodonu sa vaka nai ubi 
balavu kei nai ubi ni ulu. 

15. Au a matadra na mataboko, Ka yavadra na 
lokiloki. 

16. Au a tama vei ira na dravudravua, Ka'u a 
vakasagara na ka e veiletitaki au a sega ni kila. 

17. Au a vorolaka na galegaledra na sega dodonu, 
Ka kaliraka tani mai na batidra na ka era sa toboka 
vakaukauwa. 

18. “Au a qai tukuna, ‘Au na mate ena noqu vale, 
Ka na vakavugataka na noqu siga me vaka na 
nuku. 

19. Sa teteva na wai na wakaqu, Ka sa taga no e 
tabaqu na tegu ena bogi taucoko. 

20. Sa vakavoui tikoga na noqui ukuuku, Ka sa 
vakaukauwataki tu e ligaqu na noqu dakai.’ 

21. “Era vakarorogo vei au na tamata ka wawa 
tiko, Ka tiko lo e na noqu vei vakatavulici. 

22. Ni sa oti na noqu vosa era sega ni vosa tale, Ka 
sa tarai ira na noqu vosa me vaka na tegu. 

23. Era waraki au me vaka era waraka na uca, Ka 
ra dolava vakalevu na gusudra me vaka ki na uca 
tau emuri. 

24. Ke'u a vakalialiai ira, era a sega ga ni 
vakadinata, Kei nai rairai ni mataqu era na sega ni 
tabaka sobu. 

25. Au a digitaka na sala me nodra, ka dabe sobu 
me vaka na turaga; la au a tiko me vaka na tui e na 
mataivalu. Me vaka e dua sa vakacegui ira era 
tagi. 


30. “la e daidai era sa vakalialiai au o ira era 


gone vei au, Na tamadra au a nanuma me wili 
vata kei na koli ni nogu gele ni sipi. 

2. E dina, e vakacava na ka e na rawata na 
kaukauwa ni ligadra vei au? Na nodra kaukauwa 
sa rusa. 

3. Era sa sui votu ena vuku ni viakana kei na 
dausiga, Era dro bera ki na lekutu, sa lala ka biu 
wale, 

4. Era vetia na co gaga mai veikau, kei na waka 
ni kau me kedra kakana. 

5. Era vakasavi tani mai na kedra maliwa na 
tamata. Era kailavaki ira me vaka vua na 
daubutako. 

6. Sa yaco me ra bula voli e na maliwa ni 
veivatu, ena veigara e vuravura, kei na veivatu. 

7. Era a dredre velavela e loma ni veikau lalai, 
Era davo sobu e ruku ni kau votovotoa. 

8. Era luve ni lialia, io, era luve ni tamata 
vakasisila; Era a vakasavi tani mai na vanua. 

9. “la oqo oi au na nodra sere ni veivakacudrui, 
lo, au sa nodra vosa vakatautauvata. 

10. Era vakasisilataki au, era dro vakayawa vei 
au; Era sa sega ni wawa ni kasivita na mataqu. 


11. Ni sa sereka o Koya na wa ni noqu dakai ka 
vakararawataki au, Era sa biuta talega nai tarovi e 
mataqu. 

12. Ena ligaqu i matau sa tubu cake na maue, Era 
biliraka tani na yavaqu, Ka ra laveta cake vei au na 
nodra sala ni veivakarusai. 

13. Era vakacacana na noqu sala, Era vinakata na 
noqu rarawa, E sega na nodra i vukevuke. 

14. Era lako mai me vaka na daubasu ba; Era sa 
qiqi voli ena ruku ni cagilaba. 

15. Na veivakarere sa vagolei mai vei au; Era 
vakasava na noqu dokai me vaka na cagi, Kei na 
noqu rawa ka sa seavu me vaka na o. 

16. “la oqo na yaloqu sa qai sova yani e na vuku 
ni noqu rarawa, Sa vesuki au matua na veisiga 
rarawa. 

17. Sa laucoka na suiqu ena yagoqu e na bogi; Ka 
sega ni vakacegui rawa na momosi ni noqu ua. 

18. Sa seavu na roka ni noqui sulu ena vuku 
veivakasaurarataki kaukauwa, Sa vauci au me 
vaka na kola ni noqu kote. 

19. Sa viritaki au o Koya ki na lolobo, la au sa qai 
vaka na kuvu-ni-soso kei na dravusa. 

20. “Au tagi vei Kemuni, ia o ni sega ni sauma 
mai; Au tu cake, o ni sa kauwaitaki au. 

21. la o ni sa vuki Mo ni sega ni yalo loloma vei 
au, Ena kaukauwa ni Ligamuni o ni sa vorati au. 
22. O ni laveti au cake ki na cagi ka vakavodoki 
au kina; o ni vakacacana na noqu rawa ka. 

23. Ni'u sa kila o ni na kauti au mai ki na mate, 
Kei na vale sa lesi me nodra kecega era bula tiko. 
24. “E dina ena sega ni dodoka o Koya na Ligana 
ki nai binibini ka sa rusa, Kevaka era tagi cake mai 
ni sa vakarusa o Koya. 

25. Au a sega beka ni tagicaki koya e sotava na 
leqa? E a sega beka ni bibi na yaloqu ena vukui 
koya na dravudravua? 

26. la ni'u vakasagara na vinaka, e lako mai vei au 
na ca, la ni'u waraka na rarama, sa qai lako mai na 
butobuto. 

27. Au sega ni vakacegu rawa ena veilecayaki ni 
yaloqu; Na veisiga ni rarawa e vakasosataki au. 

28. Au lako voli ga kei na tagi, ia e sega ena cila ni 
siga, Au tu cake ena i soqosoqo ka tagica na 
veivuke. 

29. Au sa tacidra na koli kila, Ka nodra i tokani na 
Ositereji. 

30. Sa loaloa na kuli ni yagoqu ka sa dravoci; Sa 
kama na suiqu ena katakata. 

31. Na noqu api sa vuki me tagiyaso, Kei na noqu 
kove me domo ni dautagi. 


31. “Aua cakava oti na veiyalayalati kei na 
mataqu; Na cava na vuna me'u qai via raica kina e 
dua na goneyalewa? 

2. Na cava nai votavota mai vua na Kalou mai 
cake, Kei na ka e taukena o Koya sa Kaukauwa 
mai cake? 

3. Esega beka ni veivakarusai vei ira na tamata 

ca, Kei na ka rarawa vei ira na dau cakava nai 
valavala ca? 

4. E sega beka ni raica o Koya na noqui lakolako, 
Ka wilika kecega nai cavucavu ni yavaqu? 

5. “Kevaka au a lako voli kei na ka lasu, se 
kusarawa na yavaqu me'u veivakaisini, 

6. Meu qai vakavakatovolei mada ena i vakarau 
dodonu, Me kila kina na Kalou na noqu yalodina. 
7. Kevaka sa butu cala na yavaqu mai na sala, se 
muria na yaloqu na rai ni mataqu, se kabita na 
ligaqu e dua na ka qeleqelewa, 

8. Meu qai teitei oi au, ka dua tani me kania, lo, 
laiva na noqu vua ni qele me cavuraki. 

9. Kevaka sa veretaka na yaloqu e dua na 
yalewa, se'u wawa vakavuni toka mai na nona 
mata ni katuba wekaqu, 

10. Me qai laiva na watiqu me qaqi sila vua e dua 
tani, Ka laivi ira na tamata tani me ra cuva sobu 
vua. 

11. Ni oqori nai tovo ca, lo, oqori nai valavala ca e 
dodonu me na lewai. 

12. Ni oqori na buka waga ena kana voli ki na 
rusa, Ka na cavuraka laivi kecega na ka me'u tubu 
kina. 

13. “Kevaka au a beca na noqu dauveiqaravi 
tagane se yalewa Ni rau sa vosa kudrukudru e na 
vukuqu, 

14. Na cava au na qai cakava ni sa tucake na 
Kalou? Ni sa veivakanakuitataki o Koya, au na 
sauma rawa vakacava Vua? 

15. E sega li ni o Koya e a buli au ena kete e buli 
ira talega? E sega beka o Koya dua bau ga e a buli 
keda ena kete? 

16. “Kevaka au a tarovi ira na dravudravua mai 
na ka era gadreva, se'u vakavuna me raisara na 
matana na yada, 

17. Se'u kania duadua ga na qau kakana, Me 
kakua ni kana maikina na luveniyali 

18. (la mai na gauna ni noqu cauravou au a 
susugi koya me vaka na tama, la mai na ketei 
tinaqu au a tubera na yada); 

19. Kevaka au sa kunea ni dua e rusa ni sega na 
nonai sulu, Se dua na tamata dravudravua e sega 
na nonai tutuvi; 

20. Ke a sega ni vosavakalouvinakataki au na 
yalona, Ke a sega talega ni katakata o koya ena 
vutika ni noqu sipi, 

21. Ke'u a dodoka cake na ligaqu me vorati ira na 
luveniyali, Ni'u sa kila sa tiko na noqui vukevuke 
mai na matamata-ni-koro; 

22. Qai laiva me lutu tani na ligaqu mai na 


tabaqu, Laiva na ligaqu me taluva tani mai na 
veisema ni sui. 

23. Ni veivakarusai mai vua na Kalou e ka 
vakadomobula vei au, la baleta na Nona cecere au 
sa sega ni vosota rawa. 

24. “Ke'u a cakava me noqui nuinui na koula, Se 
tukuna ki na koula talei, “O iko au sa nuidei kina’; 
25. Ke'u a reki ni'u sa vutuniyau sara, Baleta ni 
rawata nai yau levu na ligaqu; 


26. Ke'u a vakaraica voli na mata-ni-siga ni sa cila 
mai, Se na vula ni toso voli kei na kena ramase, 

27. Me sa dauveretaki lo na lomaqu, Ka sa reguca 
na ligaqu na gusuqu, 

28. Ogo talega nai valavala ca e dodonu me tau 
kina nai totogi, Ni'u na qai cakitaka na Kalou o 
Koya sa tiko mai mai cake. 

29. “Ke'u a reki ni sa rusa o koya sa cati au, Se 
vakalevulevui au ni sa kunei koya na ca 

30. (E dina au a sega ni laiva na gusuqu mei 
valavala ca Me'u a kerea me yaco ki na yalona na 
ca); 

31. Kevaka era sega ni tukuna o ira e na noqu 
vale, 'O cei e tiko oqori ka sega ni mamau tiko ena 
kena lewe ni manumanu?’ 

32. (la e sega vulagi me moce e na gaunisala, Ni'u 
a dolava na katuba ni noqu vale vua vulagi); 

33. Ke'u a ubia na noqu talaidredre me vakataki 
Atama, Ena noqu a vunia na noqui valavala ca e 
lomaserequ, 

34. N'u a rerevaki ira na lewe vuqa, Ka 
domobula e na nodra be na veivuvale, Me'u tiko 
lo ga Ka kakua ni curu yani ki tautuba - 

35. Sobo, me dua mada ga e rogoci au! Oqo na 
noqui vakadinadina. Oi, me bau sauma mada na 
noqu vosa o Koya sa Kaukauwa, Ni a vola talega e 
dua nai vola o Koya sa beitaki au! 

36. E dina au na qai colata e na noqu i colacola, Ka 
vauca vei au me vaka nai sala vakaturaga, 

37. Au na qai tukuna Vua nai wiliwili ni noqu 
cavui kalawa, Me vaka e dua turaga au na qai toro 
voleka vua. 

38. “Kevaka sa beitaki au na noqu qele, Ka tagi 
vata kei na mawe ni siviyara, 

39. Kevaka au sa kania na vuana ni sega nai lavo, 
Se vakavuna me ra mate na kenai taukei, 

40. “Qai laiva me tubu na kau votovotoa mei 
sosomi ni witi, Kei na co ca mei sosomi ni parile.” 
Sa oti na vosa i Jope. 


O Ilaiu Sa Vakatitiqataki Iratou Nai Tokani I 
Jope 


32. E ratou sa gai cegu ni vosa vei Jope o 


iratou na lewe tolu, ni sa vakadonui koya tikoga e 
matana. 

2. Na cudru i Ilaiu na luve i Barakeli na Busaiti, 
mai na vuvale i Rami, sa qai waga mai vei Jope, sa 
waga na nona cudru vei Jope baleta ni vakadonui 
koya ka sega ni vakadonuya na Kalou. 

3. Sa waga talega na nona cudru vei iratou na 
wekana tolutolu, ni ratou sega ni kunea rawa e 
dua nai sau ni taro, ia e ratou vakacalai Jope 
tikoga. 

4. la baleta ni ratou sa qase cake vua, sa wawa o 
Ilaiu me qai vosa vua. 

5. Ni sa kunea o Ilaiu ni sega nai sau ni vosa e 
gusudratou na tamata tolutolu o ya, sa qai waqa 
mai na nona cudru. 

6. la o llaiu, na luve i Barakeli na Busaiti, ka 
vaka: “Au sa gone ena yabaki ni noqu bula, ia oi 

kemudou dou sa qase sara; o koya oqo au a rere 
kina, ka sega ni via vakatakila vei kemudou na 
nanuma ni lomaqu. 

7. Au a tukuna, Me vosa mada na bula dede, Ka 
me vakatavuvulitaka na vuku o koya sa yabaki 
vuga.' 

8. la sa tiko e dua na yalo e na loma ni tamata, 
Kei nai cegu i Koya sa Kaukauwa e solia vua na 
yalomatua. 

9. Era sega ni na vuku kece na turaga, Se me ra 
yalomatuataka na lewa dodonu o ira ga sa qase. 
10. “O koya ogo au sa tukuna, “Dou vakarorogo 
vei au, Au na vakaraitaka talega na lomaqu.” 

11. E dina ga ni'u a waraka na nomudou vosa, Au 
a vakatu daliga ki na nomudoui vakamacala, Ni 
dou a qara na ka mo dou tukuna. 

12. Au a vakarorogo matua vei kemudou, Ka 
raica, e sega ni dua vei kemudou me vakacegui 
Jope rawa, Se sauma rawa tale na nona vosa - 

13. De dou tukuna, “Keitou sa kunea na vuku’; Na 
Kalou ena vakayali koya, sega ni tamata. 

14. la oqo sa sega ni vagolea na nona vei au, Ka'u 
na sega ni sauma vua na nomudou vosa. 

15. “E ratou sa kidroa ka sega ni vosa tale; Sa lala 
na nodratou kato ni vosa. 

16. Au a wawa, baleta ni ratou a sega ni vosa, 
Baleta ni ratou a tu vakadua ka sega ni sauma tale. 
17. Au na sauma talega na vosa; Au na 
vakaraitaka talega na nanuma ni lomaqu. 

18. Ni'u sa sinai tu ena vosa; Na yalo e tiko e 
lomaqu sa uqeti au. 

19. E dina na ketequ sa vaka na waini e sogo 
deivaki, Sa voleka ni kacabote me vaka na tavaya 
vou. 

20. Au na vosa, me'u na vakacegu rawa, Au na 
dalaga me'u sauma mada. 

21. Me'u kakua mada, au kerea, ni vakaraitaka na 
veitotaki vua e dua, Me'u kakua talega ni vosa 
vakaveicavilaki vua e dua na tamata. 

22. Ni'u sega ni kila na veicavilaki, De qai kauti 
au tani vakasauri o Koya ka buli au. 


Sa Vakatitiqataki Jope O Ilaiu 


33. “Mo yalo vinaka, Jope, rogoca mada na 


noqu vosa, ka vakatu daligamu ki na vosa kecega 
ni gusuqu. 

2. Raica, oqo au sa qai dalaga, Sa vosa tiko e 
gusuqu na yamequ. 

3. Na noqu vosa e lako mai na yaloqu e dodonu; 
Na tebe ni gusuqu e tukuna na kila ka. 

4. Na Yalo ni Kalou e buli au, Kei nai cegu i 
Koya sa Kaukauwa e solia vei au na bula. 

5. Kevaka o rawata mo sauma na noqu vosa, Mo 
tuva vakavinaka na nomu vosa e mataqu; Mo 
tauri iko vinaka. 

6. E dina, au sa vakai koya e dau vosa ena 
vukumu e na mata ni Kalou; Au a buli talega mai 
na gele. 

7. E vakakina ena sega ni vakarerei iko na 
rerevaki, Se me na bibi vei iko na ligaqu. 


8. “E dina ni o sa vosa oti ena noqu vakarorogo, 
Au a rogoca talega na domo ni nomu vosa, ni 
tukuna, 

9. “Ausasavasava, ka sega ni valavala ca; Au sa 
sega ni cala, ka sega vei au na caka cala. 

10. la, sa kunea o Koya na veika eso au ca kina, Sa 
wiliki au o Koya meu kena meca; 

11. Sa qamuta o Koya na yavaqu e nai vesu kau, 
Sa yadrava na noqu sala kecega.” 

12. “Raica, e na ka oqo o sa sega kina ni dodonu. 
Au na sauma vei iko, Ni levu cake na Kalou vua 
na tamata. 

13. Na cava o sa veivala kina kei Koya? Ni sega ni 
mai soli tukutuku o Koya e na vuku ni dua na 
Nona vosa. 

14. Ni na vosa na Kalou ena kenai valavala e dua, 
se duatani tale, la na tamata ena sega ni kila rawa. 
15. Ena dua na tadra, ena dua na raivotu e na 
bogi, Ni sa bikai ira na tamata na moce lutu, Ni ra 
sa moce no e nodra i davodavo, 

16. Sa qai basuka o Koya na daliga ni tamata, Ka 
vakadeitaka vei ira nai vakaro, 

17. Me rawa ni vagolea tani kina na tamata mai 
na nonai valavala, Ka tabonaka na dokadoka mai 
vua na tamata, 

18. E tarova o Koya na yalona mai nai Keli, Kei na 
nona me kakua ni mate e nai seleiwau. 

19. “Na tamata sa vakararawataki talega e na 
nona i davodavo, Kei na mosi levu e na vuga na 
suina, 

20. la na nona bula sa besetaka na madrai, Kei na 
yalona na kakana vinaka. 

21. Na lewena sa malai yani me sega ni laurai, Kei 
na suina sa votu ka sega ni rairai e liu. 

22. lo, na yalona sa toro voleka ki nai Keli, Kei na 
nona bula vei ira na dau-veivakamatei. 

23. “Kevaka e tiko vua e dua nai talai, E dua 
dautataro, e le dua ga vei ira na lewe udolu, Me 
vakaraitaka vua na tamata na Nona yalododonu, 
24. Ena qai yalololoma vua o Koya, ka tukuna, 
“Vakabulai koya mai na nona lako ki nai Keli; Au 
sa kunea e dua na kenai voli’; 

25. Na lewena ena vaka tale na lewe ni gone, Ena 
suka tale o koya ki na nona gauna vaka cauravou. 
26. Ena masu vua na Kalou, ka na marautaki koya 
o Koya, Ena raica na matana ena reki, Ni sa 
vakalesuya vua na tamata na Nona yalododonu. 
27. Sa raici ira na tamata o koya, ka sa tukuna, 
“Au sai valavala ca, ka vakatanitaka na ka e 
dodonu, A sa sega ni yaga vei au. 

28. O Koya ena volia lesu na yalona me kakua ni 
lako sobu ki nai Keli, la na nona bula ena kunea na 
rarama ni bula. 

29. “Raica, na Kalou e daucakava na ka kecega 
oqo, Vakarua, e dina, e vakatolu vua e dua na 
tamata, 

30. Me vakalesui koya tani mai nai Keli, Me na 
vakararamataki talega e na rarama ni bula. 

31. “Mo vakatu daliga, Jope, vakarorogo vei au; 
Mo tiko lo mada, au na qai vosa. 

32. Kevaka e dua na vosa o via cavuta, tukuna 

mai vei au, Mo vosa mai, ni'u sa gadreva me'u 
vakadodonutaki iko. 

33. Ke sega, mo vakarorogo vei au; Mo tiko lo, au 
na qai vakavulica vei iko na vuku.” 


O Ilaiu Sa Vakatakila Na Lewa Dodonu Ni 
Kalou 


34. Sa tomana na vosa oilaiu, ka vaka: 


2. “Dou rogoca na noqu vosa, oi kemudou na 
tamata vuku, Vakatu daligamudou vei au, oi 
kemudou na kila ka. 

3. Ni sa vakalewa na vosa na daliga, Me vaka sa 
tovolea na kakana na gusu. 

4. Tou digitaka me nodatou na lewa dodonu: Me 
tou kila vakataki kedatou na ka e vinaka. 

5. “Ni sa tukuna o Jope, “Au sa yalododonu, la 
sa lewai au vakatani na Kalou, 

6. Me'u lasu beka e na ka au lewai kina? Na 
noqu mavoa sa na sega ni bula rawa, ia ka sega na 
ka ca e vuna.” 

7. O cei na tamata e vakataki Jope, Me gunuva 
na veivakalialiai me vaka na gunu wai, 

8. O cei sa sala vata kei ira na daucakava na ka 
ca, Ka lako voli kei ira na tamata ca? 

9. Ni sa tukuna o koya, “Sa sega ni yaga vua na 
tamata, Me marautaki koya na Kalou.” 

10. “O koya oqo mo dou vakarorogo kina vei au, 
oi kemudou na tamata yalomatua, Me yawa vua 
na Kalou, me caka ca, Me yawa talega vua sa 
Kaukauwa, me sega ni dodonu. 

11. Ni na solia vua na tamata me vaka na nona 
cakacaka, Ena kitaka talega me ra kunea na tamata 
yadua me tautauvata kei na nodra i valavala. 

12. E dina ga ni na sega ni caka ca na Kalou, Ena 
sega talega ni kauta vakatani na lewa o Koya sa 
Kaukauwa. 

13. O cei sa lesi koya me lewai vuravura? Se o cei 
e solia Vua na vuravura taucoko me maroroya? 

14. Ke sa nanuma na tamata o Koya, Ke sa kauta 
tale vua na yalona kei na nonai cegu, 

15. Ke sa na qai ciba vata kecega na tamata, Ka na 
lesu tale na tamata me kuvu-ni-qele. 

16. “la kevaka o sa vuku, mo rogoca oqo: Mo 
vakarorogo ki na noqu vosa: 

17. Melewa beka o koya sa cata na ka dodonu? O 
na vakacalai Koya beka sa yalododonu sara? 

18. “Me dua beka e tukuna vua e dua na tui, 
“Kemuni sa ca? Se vei ira na turaga, “Dou sai 
valavala ca”? 

19. Me qai tukuna vakacava vei Koya sa sega ni 
vinakati ira loa na turaga, Ka sega ni nanumi ira 
vakalevu na vutuniyau, ka  vakalailai na 
dravudravua? Ni ra sa cakacaka ni Ligana o ira 
kecega. 

20. Era na mate vakasauri sara, Ka ra na kidroa na 
tamata ena lomaloma-ni-bogi, ka lako tani yani: 
Era na kau tani na gaga ka sega na liga e kauta. 

21. “Ni sa rai tiko na Matana ki nai valavala ni 
tamata, Ka sa raica kecega na nonai lakolako. 

22. Sa sega na butobuto, se na yaloyalo ni mate, 


Me ra vunitaki ira kina na daucaka ca. 

23. Ni na sega ni tauca o Koya vua na tamata na 
ka e sega ni dodonu; Me rau ia kina na veilewai 
kei na Kalou. 

24. Ena vorolaki ira ga na tamata gaga ka na sega 
ni tarogi, Ka na lesi ira na tani eso me kedra i 
sosomi. 

25. Ni sa kila na nodra cakacaka o koya, Ka sa 
vukici ira ena bogi, a ra sa rusa kina. 

26. Sa yaviti ira ena matanavotu, Me vaka era 

tamata ca, 

27. Ni ra lesu tani me ra kua ni muri Koya. Ka 
sega ni via nanuma na Nona sala, 

28. la ena vukudra sa yaco kina Vua na nodra tagi 
na dravudravua: Ka sa rogoca o Koya na nodra 
tagi era sa rarawa. 

29. Ni sa solia na vakacegu o Koya, o cei me qai ia 
na veivakararawataki? Ni sa vunia na Matana o 
Koya, o cei me qai raici Koya? — 

30. Ka me kakua ni lewa na dauveivakaisini, De 
ra sa coriti o ira na tamata. 

31. “Sa dodonu ga me da tukuna vua na Kalou, 
“Au sa vosota ga: au na sega ni ia tale na ca; 

32. Na ka au sa sega ni kila, mo ni vakavulica vei 
au: Kevaka au sa caka ca au na sega ni cakava 
tale”? 

33. Me caka beka vua me vaka na lomamu? Ena 
sauma ga o Koya, se o besetaka, se o vinakata; ka 
sega oi au: la mo tusanaka na ka o kila. 

34. “Me ra tukuna vei au o ira na tamata 
yalomatua, Me vakarorogo talega vei au o koya sa 
vuku: 

35. ‘Sa vosataka o Jope na ka sa sega ni kila, Ka sa 
sega ni vuku na nona vosa.’ 

36. Au sa vinakata me vakatovolei vakaoti mada 
o Jope, Ka ni sa totaki ira na tamata ca! 

37. Nisa kuria o koya na nonai valavala ca ena be: 
Sa vakasausau ena kedatou maliwa, Ka ia 
vakalevu na nona vosacataki koya na Kalou.” 


Sa Cudruva O Ilaiu Na Vakadonui 
Vakataki Koya 


35. Sa ia tiko na vosa o Ilaiu, ka vaka: 


2. “O nanuma beka ni ka dodonu oqo, Mo 
tukuna, 'Sa uasivi cake na noqu yalododonu, sa 
uasivi sobu na nona yalododonu na Kalou’? 

3. Nio sa taroga, “Na cava na betena vei au ke sa 
sega vei au nai valavala ca?” 

4. “Au na tukuna vei iko, Vei iratou talega na 
nomui tokani ka tiko vata kei iko. 

5. Mo ta cake mada ki na lomalagi, ka raica: Ka 
vakaraica na o — sa cecere cake vei iko. 

6. Kevaka o sai valavala ca, na cava o sa cakava 
vua? la kevaka sa vakalevutaki na nomu 
talaidredre, na cava o sa kitaka vua? 

7. Kevaka o sa caka dodonu, na cava o sa solia 
vua: Se cava sa rawata mai vei iko o Koya? 

8. Ena ca beka ena nomui valavala ca e dua na 
tamata vakataki iko: Ka na yaga beka na nomu 
caka dodonu vua e dua na luve ni tamata. 


Koya 


470 


JOPE 


9. “Ni sa levu na veivakasaurarataki, era sa tagi 
kina o ira era sa vakasaurarataki: Era sa qoqolou 
ena vuku ni ligadra na kaukauwa. 

10. la sa sega ni dua e tukuna, “Sa E vei na Kalou 
ka Buli au, o Koya sa solia na sere ena bogi, 

11. O Koya sa vakavulici keda vakalevu, ka 
vakavulici ira vakalailai na manumanu ni vanua; 
Ka sa qisi keda me da vuku cake vei ira na 
manumanu vuka?’ 

12. Era tagi mai kea ka sega ni dua e vosa mai, 
Ena vuku ni nodra viavialevu na tamata ca. 

13. E dina ena sega ni vakarogoca na ka wale na 
Kalou, Ena sega talega ni goleva o Koya sa 
Kaukauwa. 

14. Ia ni o sa tukuna o na sega ni kunei Koya 
rawa, Sa tiko ga vua na lewa dodonu: O koya oqo 
mo vakararavi kina vua. 

15. Ia ogo, ni sa sega ni nanuma vakalevu na 
viavialevu, 

16. Sa dalaga wale kina o Jope, Sa vakalevutaka 
na vosa sa sega ni vuku.” 


Sa Vakatakila O Ilaiu Na Yalovinaka Ni Kalou 


36. Sa ia tiko o Ilaiu, ka tukuna: 


2. “Mo vosoti au mada vakalailai, au na 
vakatakila vei iko, Ni sa vo tiko vei au na vosa 
me'u totaka kina na Kalou. 

3. Au na kauta vakayawa mai na noqu vuku, Ia 
ka'u na vakadonui Koya ka buli au. 

4. Ni na sega dina ni lasu na noqu vosa: O Koya 
sa tiko vata kei iko, sa vinaka duaduaga na nona 
vuku. 

5. “Raica, sa kaukauwa na Kalou, ka sa sega ni 
beca e dua: Sa levu na Nona kaukauwa kei na 
Nona vuku. 

6. Sa sega ni maroroi ira tiko na valavala ca: Ka 
sa ia na ka dodonu vei ira na dravudravua. 

7. Sa rai tikoga vei ira na yalododonu: Era tiko 
ga kei ira na tui e nai tikotiko vakaturaga: lo, sa 
vakataudeitaki ira tiko ka Sega ni mudu, a ra sa 
vakalevulevui. 

8. la ke sa vauci e nai vesu, Ka tauri e nai vau ni 
rarawa, 

9. Ke sa qai vakatakila vei ira na nodra 
cakacaka- Kei na nodra i valavala ca ni ra sa 
uasivi. 

10. Sa basuka talega na daligadra ki nai 
vakavuvuli, Sa vakarota vei ira me ra saumaki mai 
na ca. 

11. Kevaka era vakarorogo, ka qaravi Koya, Era 
na vakaotia na nodra siga ni ra tiko vinaka, Kei na 
nodra yabaki ni ra marau tiko. 

12. la kevaka era na sega ni vakarorogo, era na 
mate e nai seleiwau, Ka mate ni ra lialia tiko. 

13. “la o ira na yalo dauveivakaisini era sa binia 
tiko na cudru; Era sa sega ni tagi Vua ni sa vauci 
ira. 

14. Era sa mate gone kecega, Era sa tiko vata kei 
ira sa sega ni savasava. 

15. Sa vakabula na dravudravua o Koya e na 


Nona rarawa, Ka sa basuka na daligadra ni ra 
vasaurarataki. 

16. “Ka sa via kauti iko talega mai na vanua ni 
rarawa Ki na vanua rabaraba, sa sega kina na 
osooso; Ka me uro talega na ka sa viritu ki na 
nomu teveli. 

17. la o sa vakayacora na nodra lewa nai valavala 
ca: Ena tauri iko na kena lewa kei na kenai sau 
dodonu. 

18. Ni sa tu na cudru, mo garauni iko de yaviti 
iko o Koya o qai takali yani; Ena qai sega ni 
vakabulai iko rawa e dua nai soro levu. 

19. Ena vinakata beka o koya na nomui yau? E 
sega, se na koula, se na vu ni nomu kaukauwa 
kecega? 

20. Mo kakua ni gadreva na bogi, E dau yali kina 
na tamata mai na nodra yasana. 

21. Mo garauni iko, mo kakua ni goleva na ka sa 
sega ni dodonu: Ni o a digitaka oqo, ka cata na 
rarawa. 

22. “Raica, sa vueti keda cake na Kalou e na Nona 
kaukauwa; o cei e vakatavuvuli me vakataki 
Koya? 

23. O cei sa lesia na Nonai lakolako? Se o cei me 
tukuna, ʻO sa caka cala’? 


Sa Vakatakila O Ilaiu Ni Sa Turaga Levu Na 
Kalou 

24. “Mo nanuma mo vakalevulevuya na Nona 
cakacaka, Fra sa dauraica na tamata. 

25. Era sa raica rawa na tamata kecega. E 
rawarawa me raica vakayawa na tamata. 

26. “Raica, sa levu na Kalou, ia eda sa sega ni kilai 
Koya; Sa sega ni kilai rawa nai wiliwili ni Nona 
yabaki. 

27. Ni sa vakavuya cake na wai o Koya: Sa tau 
mai kina na uca me vaka na kena bewabewa, 

28. Sa tau mai na o ka miriki ira na lewe vuqa. 

29. Sa dua beka me kila rawa nai tevutevu ni o, se 
na kurukuru mai na nona vale? 

30. Raica, sa tevuka o Koya na Nona rarama e 
Delana, Ka sa ubia na dreke ni wasawasa. 

31. Ni sa lewai ira na veivanua e na ka oqo; Sa 
solia vakalevu na kakana. 

32. Sa tabonaka na livaliva e na ligana: Ka lewa na 
vanua me se kina. 

33. Na kena rorogo sa tukutuku e na vukuna, Kei 
na bulumakau e na vukuna ka lako cake. 


37. “Na ka talega oqo sa sautaninini kina na 


utoqu, Ka sa lade tani mai na kena tikina. 

2. Dou rogoca sara na Domona ni sa se mai, Kei 
na rorogo sa lako mai na Gusuna. 

3. Sa vakatala yani o Koya ki na ruku i lomalagi 
taucoko, Kei na Nona livaliva ki nai yalayala kei 
vuravura. 

4. Sa qai vadugu mai emuri na Domona, Sa 
kurukuru o Koya e na Domona vakaturaga: Ia ni 
sa rorogo tu na Domona, ena sega ni tarova o 
Koya. 

5. Sa kurukuru vakurabui na Kalou e na 
Domona; Sa cakava na ka levu o Koya eda sa sega 
ni kila rawa. 

6. Ni sa tukuna ki na uca vulavula, ‘Mo tau ki 
vuravura:” Ki na uca wale talega, Kei na uca levu 
ni Nona kaukauwa. 

7. Sa qamuta dregata na ligadra na tamata 
kecega; Me ra kila na Nona cakacaka na tamata 
kecega. 

8. Era sa qai la'ki curu ki na nodra qara na 
manumanu, Ka tiko ga e na nodra tikina. 

9. Sa lako mai na covulaca mai na ceva: Kei na 
liliwa mai na vualiku. 

10. Sa cevata na tegu e nai cegu ni Kalou: Ka sa 
cevata sara na wai levu. 

11. Ka sa vakatawa na o loaloa e na kena uca: Sa 
vakaseavutaka na o lumilumisa. 

12. Sa veikauyaki voli e na Nona vosa: Me ra 
kitaka kina na ka kecega sa vakarota o Koya, E na 
veivanua e vuravura sa sega. 

13. Sa vakayacora mai o Koya, me Nona kuita, Se 
e na vuku ni Nona vanua, se me ka ni loloma. 

14. “Mo vakatudaliga, Jope, ki na ka oqo: Mo tu 
vakadua, ka vakanananu ki na cakacaka e 
veivakurabuitaki ni Kalou. 

15. O sa kila beka na siga lesia kina na ka oqori na 
Kalou, Ka lewa talega kina livaliva ni Nona o me 
tibi mai? 

16. O sa kila beka se sa lili vakavinaka vakaevei 
na o, Na nona cakacaka e veivakurabuiaki o Koya 
sa vinaka duaduaga na Nona vuku? 

17. Se sa katakata vakavinaka vakaevei na nomui 
sulu, Ni sa vakacegui vuravura o Koya ni sa 
mudre mai na ceva? 

18. Drau sa tevuka vata tukuna beka na lomalagi, 
o Koya sa Kaukauwa, ka vaka na iloilo 
vakawaicalataki? 

19. “Mo vakatakila vei keitou na vosa me keitou 
tukuna vua: Ni keitou sa sega ni tukuna 
vakadodonu rawa e na vuku ni butobuto. 

20. Me na tukuni beka Vua ni'u sa vosa? Kevaka 
sa vosa na tamata, ena qai tilomi dina ga o koya. 
21. Ia oqo, sa dredre vei ira na tamata me raica na 
rarama sa serau mai lomalagi; Ka sa liwa yani na 
cagi, ka vakasavasavataka. 

22. Sa lako mai na vualiku o Koya e na Nonai 
ukuuku e vaka na koula; Sa tu vua na Kalou na 
lagilagi rerevaki. 

23. O Koya sa Kaukauwa, eda sa sega ni kilai 
Koya rawa; sa uasivi o Koya e na kaukauwa. Kei 
na caka dodonu, ka ni sa vutu ni valavala dodonu; 
e na sega ni ia na veivakasaurarataki. 

24. O koya oqo era sa rerevaki Koya kina na 
tamata: Sa sega ni vinakati ira loa era lomavuku.” 


Na Kalou Sa Vakatakila Vei Jope Na Nona 
Kaukauwa Levu 


38. Sa qai vosa mai vei Jope o Jiova mai na 
covulaca, ka vaka: 


2. “O cei ogo sa vakabutobutotaka na lewa, E na 
vosa sa sega kina na kila ka? 

3. Mo vauca vakatagane na tolomu, Ni'u na 
vakatarogi iko, ia mo sauma mai vei Au. 

4. “O a tu mai vei ni'u a tauyavutaki vuravura? 
Mo tukuna mai, kevaka o sa kila. 

5. O cei e lewa na kenai vakarau, kevaka o sa 
kila? Se o cei sa dreta na dali ni kenai vakarau? 

6. Sa vakadeitaki e na cava na kena yavu? Se o 
cei e a tea na kena vatu i tutu, 

7. Ni ra sa sere vata na kalokalo volasiga, Ka ra 
kaila e na reki o ira kecega na luve ni Kalou? 

8. “Seo cei ea sogolatia na wasawasa e nai sogo, 
Ni sa loka, me vaka ni sa curu mai na kete; 

9. Niu a cakava na o me kenai sulu, Kei na 
butobuto loaloa me kenai vau; 

10. Ni'u a vakarauta na kenai yalayala, ka cakava 
na kenai vakadei kei na kenai sogo; 

11. Ka tukuna, “Mo yaco mai kike, kakua ni sivia, 
la me yala ga eke na nomu ua me kakua ni sivia!” 
12. “O vakarota beka na mataka e nai tekivu ni 
nomu siga, Ka vakatakila ki na mataka na vanua 
me kida kina, 

13. Me na taura nai yalayala kei vuravura, Me ra 
kuretaki tani kina o ira nai valavala ca? 

14. Sa rairai oqori me vaka na tete ki na ka sa 
tabaki kina; Sa kune votu me vaka nai sulu. 

15. Sa bureitaki vei ira nai valavala ca na kedra 
rarama, la ena ramusu na liga sa viavialevu. 

16. “O sa curuma beka nai vurevure ni waitui? Se 
o sa lako voli e na dreke ni wasawasa? 

17. Se sa dola oti vei iko na katuba kei mate? Se o 
sa kunea na kenai sogo ni yaloyalo ni mate? 

18. Se o kila beka na kena raraba ni vuravura? 
Tukuna mai kevaka o sa kila na kecega ogo. 

19. “E vei na gaunisala sa tiko kina na rarama? la 
na butobuto E vei na kena vanua, 

20. Mo kauta kina ki na kenai yalayala, Mo kila 
talega kina na sala ki na kena vale? 

21. O sa kila beka ni o a qai sucu? Se ni sa vuga 
nai wiliwili ni nomu siga? 

22. “O sa curuma beka na lololo ni uca-vulavula? 
Se o sa raica na lololo ni uca-cevata, 

23. Au sa maroroya ki na gauna ni rarawa, Ki na 
siga ni tuvai valu kei nai valu? 

24. Na sala cava sa wase kina na rarama, Sa 
veibiuyaki kina na cagi mai na tokalau kei 
vuravura? 

25. “O cei e wasea na sala ni wai me tau mai kina 
ni sa vuabale, Se na sala me sei kina na kurukuru; 
26. Me tau kina na uca ki na vanua sa sega kina 
na tamata; Kei na lekutu, sa sega kina na tamata, 
27. Ka me vakamamautaka na vanua sa lala ka 
sega ni teivaki, Me vakatubura talega na mata ni 
co malumalumu me rovu mai? 

28. Sa vakatamani beka na uca? Se o cei beka e 
vakatubura na mata ni tegu? 

29. Na kete i cei e lako maikina na waicevata? Na 
tegu cevata talega ni lomalagi o cei e 
vakasucuma? 

30. Sa tabogo na wai me vaka e na vatu, Ka sa 
cevata na dela ni wai titobu. 

31. O na vauca vata rawa na veikalokalo o 
Peliatisi, Sa sereka nai vau kei Oraioni? 

32. “O na kauti Masaroci beka mai e na kena 
gauna? Se tuberi Akituro yani kei ira na luvena? 
33. O kila beka nai valavala ni kena lewai na 
lomalagi? O sa vakayacora rawa, mai na kena 
lewa ki vuravura? 

34. “O sa tabalaka rawa beka na domomu ki na o, 
Me tauci iko na wai levu? 

35. O na vakatala rawa beka na livaliva, me lako 
yani, Me mai tukuna vei iko, “Oi keitou ga oqo!”? 
36. O cei e vakacuruma na vuku ki na lomada? Se 
o cei e vakayalomatuataka na tamata? 

37. O cei sa wilika rawa na o kei lomalagi e na 
nona vuku? Se o cei e livia rawa na wai mai na 
tavaya kei lomalagi, 

38. Ni sa kaukauwa mai na kuvu-ni-soso, ka 
veikabiti sara na qele qa? 

39. “O na vakasasa beka me kena kakana na 
laione? Se vakamamautakai ira na luve ni laioni ni 
ra sa viakana, 

40. Ni ra sa davo sobu e na nodra i davodavo, Ka 
tiko ga e na tikina vuni ni ra lawa koto? 

41. O cei e solia na kena na reveni, Ni sa tagi na 
luvena vua na Kalou, Era sa lako sese voli ni sa 
sega na kedra? 


39. “0 sa kila beka na gauna sa vakasucu kina 


na me kila ni veiulunivanua? Se o sa kila rawa na 
gauna sa vakasucu kina na teira? 

2. Seo sa wilika rawa na vula era sa yacova? Se o 
kila na gauna era vakasucu kina? 

3. Fra davo no e ra, era kauta mai na nodra lalai, 
Era vakasucuma na luvedra. 

4. Sa yagovinaka na luvedra, era tubu kaukauwa 
ni levu na sila, Era lako tani ka sega ni lesu tale vei 
ira. 

5. “Ocei sa sereka na asa kila me veitalia voli, Se 
o cei sa sereka nai vesu ni asa kila? 

6. Au sa cakava na lekutu me nona vale, Kei na 
vanua dravuisiga me nonai tikotiko? 

7. Sa beci ira na lewe vuqa e na koro, Ka sa sega 
ni vakarorogo ki na nona kaila na draiva. 

8. Na nonai kanakana na veiulunivanua, ka sa 
gara na co drokadroka kecega. 

9. “Ena via qaravi iko beka na iunikoni? Se na 
via tiko beka e na nomu lomanibai? 

10. O na vauca rawa beka na iunikoni e na kena 
dali ki nai siviyara? Se na yara beka nai siviyara o 
koya ka muri iko? 

11. O na vakararavi beka vua ni sa levu na nona 
kaukauwa? Se o na vakatautaka beka vua na 
nomu cakacaka kecega? 

12. O na nuitaki koya beka me kauta mai ki vale 
na nomu sila, Ka yauta mai ki na nomu vatu ni i 
qaqi? 

13. “Sa vakadokadokai koya na ositeriji ni sa 


yalovaka na tabana, la e rau sa yaga li na tabana 
kei na ligana vua na luvena? 

14. Sa vakalutuma na kena yaloka ki na qele, Ka 
vakatakatataka e na kuvu ni soso; 

15. Ka sa sega ni nanuma de na butuka na tamata, 
Se na vorolaka na manumanu kila. 

16. Sa loma kaukauwa vei ira na luvena, me vaka 
era sega ni nona; Na nona cakacaka sa ka wale, ka 
sa sega e kauwai kina, 

17. Baleta na Kalou e bureitaka vua na vuku, Ka 
sega talega ni ukutaki koya ena yalomatua. 

18. Ni sa wavu tu vakadodonu o koya, Ena beca 
na ose kei koya sa vodoka. 

19. “O sa solia beka vua na ose na kaukauwa? O 
sa vakasuluma beka na domona ena kurukuru? 

20. E rawa beka ni o vakarerei koya me vaka na 
vodre? Na suru ni ucuna sa ka rerevaki. 

21. Sa geva na buca e na yavana, ka reki e na nona 
kaukauwa; Sa ciciva yani na vanua ni veiraravui. 
22. Sa dredrevaka na rere, ka sa sega ni tagaya; Sa 
sega talega ni dro tani mai nai seleiwau. 

23. Sa tataqiriqiri ka yavavala na ka kecega, Na 
moto makamakalivata kei nai sua ni tavuto. 

24. Sa ciciva na vanua vakayawa e na nona 
lomakatakata kei na cudru; Ka sa sega ni tu 
vakadua ni sa qai uvu na davui. 

25. Ena rorogo ni domo ni davui sa tukuna kina o 
koya, “Ae”! Sa boica nai valu ni sa yawa tu, Kei na 
nodra kurukuru na kavetani kei na kaikaila. 

26. “Sa vuka cake beka na Ikeli e na nomu vuku, 
Ka vakatetaba me vuka ki na mata ni ceva? 

27. Sa vuka beka na ikeli ni o sa vakaroti koya, 
Ka tara na nona sova e na vanua cecere? 

28. Sa tiko mai na uluvatu ka sa tudei kina, E na 
bati ni uluvatu, kei na tikina dredre. 

29. Mai na yasana o ya sa qara na kena; Sa irova 
vakayawa na matana. 

30. Na luvena talega sa daugunu dra; la e na 
vanua sa no kina na mate, sa tiko kina o koya.” 


40. Sa vosa tiko vei Jope o Jiova, ka vaka: 


2. “Sa rawa beka vua sa veileti kei na Kalou me 
vakadodonutaki Koya? O koya sa vunauca na 
Kalou, me vosa mada kina.” 


Sa Vosa Lesu O JopeVua Na Kalou 

3. Sa qai vosa vei Jiova o Jope, ka vaka: 

4. “Ni raica ga, ni'u sa ka walega; na cava me'u 
tukuna vei kemuni? Au sa tabonaka na gusuqu e 
na ligaqu. 

5. Au sa vosa oti vakadua, ia au na sega ni vosa 
tale; Io, sa vakarua, ia au na sega ga ni kuria.” 


Na Kalou Sa Bolei Jope 

6. Sa qai vosa tale vei Jope o Jiova mai na 
covulaca, ka vaka: 

7. “Mo vauca mada vakatagane na tolomu; Au 
na vakatarogi iko, ia mo na sauma na Noqu taro: 

8. “O na viavakatawayagataka beka na Noqu 
lewa? O sa viavakacalai au mo dodonu kina o iko? 

9. Na ligamu beka sa vaka na liga ni Kalou? Se 
rawa beka ni o kuruvaka na domomu me vakataki 
Koya? 
10. Mo vakaiukuukutaki iko mada e na ka 
vakaturaga kei na vakarokoroko, Ka vakaisulutaki 
iko e nai ukuuku kei na lagilagi. 

11. Mo duibiubiuta na katakata ni nomu cudru, 
Vakaraici ira yadua era viavialevu, ka 
vakamalumalumutaki ira. 

12. Mo raici ira kecega era viavialevu, ka ka 
tabaki ira sobu, Ka buturaki ira nai valavala ca e 
na nodra i tikotiko. 

13. Mo vunitaki ira vata e na kuvu-ni-soso, Vauca 
na matadra ena buto vuni. 

14. la Au na qai vakatusa vei iko, Ni sa rawa ni 
vakabulai iko na ligamu i matau. 

15. “Mo raica mada na beamoci, o koya Au a 
bulia vata kei iko, Sa daukana co me vaka na 
bulumakau. 

16. Mo raica mada, sa tiko e tolona na nona 
gumatua, Kei na nona kaukauwa sa tu e na ua ni 
ketena. 

17. Sa kureitaka na buina me vaka na sitari, Na 
dali ni sagana sa tobe vata. 

18. A suina sa vaka nai coka varasa, A suina sa 
vaka na uma kaukamea. 

19. O koya sai sevu ni sala ni Kalou, o Koya ga ka 
buli koya e rawa ni kauta voleka na Nonai 
seleiwau. 

20. E dina ni veiulunivanua sa vakatubura na 
kena kakana, Era sa dauqito mai kea na 
manumanu kecega ni vanua. 

21. Sa davo no o koya ena ruku ni kau rugurugua, 
Ena ruku ni gasau kei na lolobo. 

22. Sa vakarurugi koya na yaloyalo ni kau 
rugurugua, Sa tu voliti koya na veikau mai na wai 
drodro, 

23. Raica, ni sa vuabale na uciwai, ia e sega ni rere 
o koya, Sa yatedei ga, ke mani drodro sara mai na 
Joritani ki na gusuna, 

24. Ena rawai koya beka e dua ni sa rai tiko? Se na 
cula rawa na ucuna ena I cori. 


41. “osa yavia rawa beka mai na livaiacani 


ena siwa? Se vauca na yamena ena dali o sa 
vakatukuca sobu? 

2. O na daramaka beka e dua na dali ki na 
ucuna? Se cula basika na galegalena ena i qila? 

3. Ena masuti iko vakalevu beka? Ena vosa beka 
vakamalua vei iko? 

4. Ena ia beka na veiyalayalati kei iko? O na 
kauti koya li me nomu tamata dauveigaravi ka 
sega ni mudu? 

5. O na vagitori koya beka me vaka vua na 
manumanu vuka? Se o na vauca beka me nodra na 
nomu vada? 

6. Era na cakava beka na nomui tokani me 
magiti ni solevu? Era na vota beka vei ira na 
dauveivoli? 





7. O na vakasinaita rawa beka ena kulina moto 
leleka? Se na uluna ena moto ni ika? 

8. Ni o tarai koya ena ligamu, Nanuma nai valu 
- Kakua ni cakava tale! 

9. E dina, na vakanuinui kece ni rawa ni vesu o 
koya e lasu kecega; Ena sega beka ni domobula e 
dua ni sa raica walega? 

10. Sa sega e dua sa doudou me via vakacudruya. 
la o cei ena yatedei me tu rawa e Mataqu? 

11. O cei mada sa liu mai vei Au, e dodonu Me'u 
saumi koya? Na ka kecega sa tu e ruku ni lomalagi 
sa Noqu. 

12. “Au na sega ni vunia na veitiki ni yagona, Na 
nona kaukauwa, se nona vatukai vinaka. 

13. O cei sa luvata rawa na nonai sulu esau? Se o 
cei me na rawa ni vesuki koya e nai tarovi sa 
tagarua? 

14. O cei e rawa ni basuka nai sogo ni matana? Ni 
sa volita tu na batina vakarerevaki? 

15. Sa vu ni nona dokadoka na varina, Sa 
sogodregati matua vata sara; 

16. Era sa rui veikabiti voleka me dredre kina ni 
curu ena kedra maliwa na cagi; 

17. Era sa dui sema vata e dua ki na kenai sa, Sa 
veikabiti ga me dredre kina ni tawase. 

18. Ni sa suru o koya, sa cila mai vua na rarama, 
la na matana sa vaka ni sa kida na mataka. 

19. Sa lako mai na gusuna na cina caucaudre, Sa 
lidi maikina na mata ni buka waga. 

20. Sa kuvu mai na ucuna na kubou, Me vaka mai 
na kuro sa kere, se na co malai sa kama. 

21. Na nonai cegu sa vakawagaca na qilaiso, Ka sa 
lako mai na gusuna na yameyame-ni-buka. 

22. Na kaukauwa sa tiko e domona, Ka sa meke e 
matana na rarawa. 

23. Nai sema ni lewena sa veikabiti vata; Sa kabiti 
koya vakaukauwa ka sega ni yavalati rawa. 

24. Sa kaukauwa na yalona me vaka na vatu, lo, 
sa kaukauwa me vaka na vatu ni gagi sila. 

25. Ni sa tucake o koya, era sa rere na gaga; Ni sa 
yavavala, sa yali na yalodra. 

26. E dina ga ni yacovi koya nai seleiwau, ia e 
sega ni yaga; Sa vakakina na moto, na saisai, se nai 
sua ni tavuto. 

27. Sa nanuma o koya me co malai na kaukamea, 
Kei na varasa me kau vuca. 

28. Ena sega ni vakasavi koya rawa na gasau; Na 
vatu sa rabotaki sa vaka na vuni sila ki vua. 

29. Na moto leka sa nanuma o koya me kau-ni- 
sila madu; Sa dredrevaka na rorogo ni isua ni 
tavuto. 

30. Na ketena sa vaka nai caca ni kuro gagata; Sa 
teteva yani na lolobo na kena gagata. 

31. Sa cakava o koya na wai titobu me kere vaka 
na kuro; Sa cakava o koya na waitui me vaka na 
kuro i lumu. 

32. Na we ni nonai lakolako sa caucaudre; E rawa 
ni nanumi me sa ulu vula na wai titobu. 

33. Sa sega na ka e vuravura me rau tautauvata, o 
koya sa buli me sega ni rere rawa. 

34. Sa raica mada o koya na ka cecere kecega, Sa 
tui o koya vei ira kecega na luve ni viavialevu.” 


Sa Veivutuni Ka Vakatikori Tale O Jope 


42. Sa qai vosa vei Jiova o Jope, ka vaka: 


2. “Au sa kila ni Kemuni sa rawata na ka kecega, 
ka sa sega ni tarovi rawa e dua na ka o ni sa 
nakita. 

3. O ni sa taroga, ʻO cei oqo sa vunitaka na lewa 
e sega kina na vuku? O koya au a cavuta kina na 
ka au a lecava, Na ka e veivakurabuitaki vei au, 
ka'u a sega ni kila. 

4. Moni rogoci au, yalovinaka, me'u vosa mada, 
o ni a tukuna, “Au na tarogi iko, ia mo na sauma 
mai vei au. 

5. “Au a rogoci Kemuni ena daligaqu walega, la 
oqo na mataqu sa qai raici Kemuni. 

6. O koya oqo au sa beci au sara kina, ka 
veivutuni ena kuvu-ni-soso kei na dravusa.” 

7. la ni sa vosataka oti o Jiova na vosa oqo vei 
Jope, sa qai tukuna vei Ilivasi na Temanaiti o 
Jiova, “Sa waga na noqu cudru vei iko kei rau 
talega na nomui tokani ruarua, ni dou sa sega ni 
tukuni Au vakadodonu, me vakataki Jope na noqu 
tamata. 

8. “la oqo, mo dou kauta mada e vitu na 
bulumakau kei na vitu na sipi tagane, ka lako vua 
na Noqu tamata o Jope, ka vakacabora na i soro 
kama ena vukumudou; ena qai masulaki 
kemudou o Jope na Noqu tamata. Au na cigomi 
koya ga, de'u na sauma vei kemudou me vaka na 
nomudou lialia, ni dou a sega ni tukuni Au 
vakadodonu me vakataki Jope na Noqu tamata.” 
9. E ratou sa qai lako o Ilivasi na Temanaiti, kei 
Vilitati na Suaiti, kei Sofa na  Neamataiti, ka 
cakava me vaka sa vakarota vei iratou o Jiova, ni 
sa vakadonui Jope o Jiova. 

10. la na Kalou sa vakasuka tale vei Jope na veika 
sa vakayalia ni sa masulaki iratou na wekana. E 
dina sa vakaruataka o Jiova vei Jope nai votavota 
ni ka ka tu vua e liu. 

11. la o iratou na tacina kecega, kei iratou na 
ganena kecega, kei ira kece sa nona i tokani e liu, 
era sa qai lako mai vua ka mai kana vata ena nona 
vale, a ra sa vakamarautaki koya, ka vakacegui 
koya ena vuku ni ka rarawa kecega sa vakayacora 
vua o Jiova. Fra sa dui solia yadua vua e dua na 
tiki ni siliva ka yadua na mama koula. 

12. la o Jiova sa vakalouvinakataka vakalevu cake 
na veisiga i Jope sa muri mai na nona veisiga e liu, 
ni sa tinikava na udolu na nona sipi, ka ono na 
udolu na kameli, dua na udolu na bulumakau 
tagane kei na dua na udolu na asa tagane. 

13. Ka sa le vitu talega na luvena tagane kei na 
lewe tolu na luvena yalewa. 

14. Sa vakayacana na kenai matai o Jimaima, kei 
na yacana nai karua o Kesaia, kei na yacana nai 
katolu o Kereni-apuka. 

15. Ka sa sega ni kune ena vanua taucoko o ya na 

yalewa sa matavinaka me vaka na luve i Jope;asa ka vasagavulu na yabaki, ka raici iratou na luvena 
vota vei iratou o tamadratou nai votavota ena  keiira na makubuna me va nai tabatamata. 

kedra maliwa na ganedratou. 17. Sa qai mate o Jope, ni sa qase mai ka vuga na 
16. Sa oti oqo sa bula tiko o Jope ka dua na drau nona yabaki. 


475 


SAME 


NAI VOLA NI 


SAME 


Nai Matai Ni Wasewase Ni Same 1-41 


Same 1 Na Nodra Sala Na Yalododonu Kei Na 


Nodra I Cavacava Na I Valavala Ca 

Sa kalouvinaka na tamata sa sega ni muria tiko na 
nodra i vakasala na tamata ca, se tu ena nodra 
tikina nai valavala ca, se tiko e na nodra i tikotiko 
na dauveivakalialiai; 

2. la, sa marau tikoga ena vosa ni Kalou, sa 
tikoga ena i vunau i Jiova na nona vakanananu e 
na siga kei na bogi. 

3. Ena vaka na vunikau sa tei e na bati ni uciwai, 
ena kauta mai na vuana ena kena gauna dina, na 
drauna ena drokadroka, kei na ka kecega ena 
cakava o koya ena yaco. 

4. Ena sega ni vakakina na tamata ca, ena vaka 
ga na ga ni sila sa daucagina tani yani. 

5. O koya oqo, era sa sega kina ni tudei o ira na 
tamata ca, ni ra sa lewai, se o ira nai valavala ca, e 
na nodra i sogosogo nai valavala dodonu. 

6. Ni sa kila na Kalou na nodra i valavala na 
yalododonu, ia, na nodra i valavala na tamata ca, 
era na rusa vata. 


Same 2 Na Nona Oaga Na Mesaia Kei Na Nona 


Matanitu 

1. Na cava era sa daucudru kina na veimatanitu, 
ka era sa daubuki vere kina na kena tamata? 

2. O ira na Tui kei ira na veiliutaki, era sa bosea 
vata me ra veicoqacoga kei na Turaga o Jiova kei 
koya na nona i lumuti, ka tukuna, 

3. “Me da musuka ka viritaka vakayawa na 
kedrau i vesu kei na kedrau i vau mai vei keda.” 

4. O koya sa tiko mai lomalagi sa dredre; o Jiova 
ena vakasesei ira. 

5. E vosa vei ira ena nona cudru katakata: ka 
vakararawataki ira ena yalo sa sega dina ni 
marautaka: 

6. “lo, au na vakatikora na noqu Tui ena 
Ulunivanua Tabu o Saioni.” 

7. “Au na kacivaka na lewa, sa tukuna vei au o 
Jiova, 'O iko ga na Luvequ, ena siga ogo au sa 
vakatuburi iko kina. 

8. Kerea mai, Au na solia vei iko, na veimatanitu 
me nomui votavota, kei nai yalayala kei vuravura 
mo taukena. 

9. E nai titoko kaukamea, o na vorolaki ira kina; 
Era na vorolaki me vaka na bilo e ligana sa 
daubulia na bilo.” 

10. O koya oqo, mo ni vuku mada na tui kei 
vuravura; mo ni vakasalataki mada na daulewa e 
vuravura. 

11. Mo ni qarava na Kalou ena rere, ka reki ena 
reki vakaidina. 

12. Reguca na Luvena nai Lumuti, de qai cudru o 
koya, dou na qai rusa dina. Sa vakalailai ga na 

nona cudru katakata, ia sa vakalouvinakataki o 
koya sa vakararavi vei Jiova. 


Same 3 O Jiova Sa Dauvukei Ira Na Nona 


Tamata Vakaleqai 

1. I Jiova, sa tubu tikoga na dredre au sa 
vakaleqai tiko kina! Era sa lewe levu sa tubu me 
veivala kei au. 

2. Era sa tukuna tiko, “Sa sega ni vukei koya tiko 
na Kalou.” Sela. 

3. la, oi kemuni na Kalou na noqu i sasabai, na 
noqu i ukuuku, oi kemuni sa daukeveta cake na 
uluqu. 

4. Au sa daukaci vei kemuni ena yaloqu dina, o 
ni sa daurogoci au mai na Nomuni ulunivanua 
Tabu. Sela. 

5. Au a davo ka moce; au sa yadra tale, sa 
maroroi au tikoga na Kalou. 

6. Au na sega ni rerevaki ira na tini vakaudolu 
na tamata, era sa tuva vakaivalu vei au. 

7. Ni tucake Jiova, Ni vakabulai au na noqu 
Kalou; o ni sa yaviti ira kecega ka musuka na 
batidra na tamata ca. 

8. Na veivakabulai sa Nona duadua na Kalou, 
Jiova na nomuni veivakasaututaki, me tu ga vei 
ira na nomuni tamata. 


Same 4 Na Nodra Maroroi Na Tamata Yalodina 


1. Mo ni rogoci au ni'u sa dau kaci yani, na 
Kalou, ni noqu yalododonu! O ni sa vakacegui au 
ena gauna dredre; Mo ni yaloloma mai ka rogoca 
na noqu masu. 

2. Oi kemudou na luve ni tamata, sa cava soti na 
kena dede ni nomudou vukica tiko nai ukuuku ni 
Kalou, me ka e veivakamaduataki? Sa cava soti na 
dede ni nomudou lomana tiko kina na ka wale? 
Kei na nomudou vakasagara tiko na ka lasu? Sela 
3. la, mo dou kila oqo, sa tawasei ira na 
yalododonu na Kalou me ra nona: Na Kalou o 
Jiova sa daurogoci au, ni'u sa dau kaci yani vua. 

4. Dou cudru, ia, dou kakua ga ni valavala ca 
kina, vakanananu kina lomamu ena nomu i 
mocemoce, ka tiko vakamalua. Sela 

5. Vakacabora nai soro ni yalododonu, 
vakararavi tiko ga vei Jiova. 

6. Lewe vuga era tukuna, “O cei ena vakaraitaka 
vei keda e dua na ka vinaka?” 1, Jiova, mo ni 
veivakararamataki tikoga vei keimami. 

7. Oni sa vakatikora ki na yaloqu na marau. Sa 
uasivi na marau ena gauna ni tatamusuki. 

8. Au sa davo ena vakacegu, ka moce talega, ni 
sai kemuni duadua ga Jiova, na vuni noqu tiko 
vinaka. 


Same 5 Masuta Na Veituberi 


1. Kemuni Jiova, ni rogoca na noqu vosa, ni 
vakadonuya na vakanananu ni lomaqu. 


ka 


2. Mo ni vakarorogo ki na noqu tagi, na noqu 
Tui, na noqu Kalou, vei kemuni au sa masu kina. 
3. I, Jiova, ena veimataka, Mo ni dau rogoca na 
domoqu; Au sa dau tacake ena veimataka, ka 
masu tiko vei kemuni. 

4. Na Kalou, o Ni sa sega ni dau rekitaka na ka 
ca, sa tabu vei Kemuni na ka kecega e ca. 

5. Na dokadoka ena sega ni tu rawa e Matamuni. 
O ni sa cati ira kecega nai valavala ca. 

6. O ni na vakarusai ira na lasulasu, na 
vakadavedra kei na veivakaisini o ni sa cata sara. 
7. Au na lako mai ki na Nomuni vale, ena vuku 
ni Nomuni yalololoma; ena vakarokoroko, au na 
lotu veikemuni, ni au sa vakanamata tikoga ki na 
Nomuni Vale Tabu. 

8. I Jiova, ni tuberi au ena Nomuni yalododonu, 
baleti ira na kequ meca. Me dodonu tiko na 
nomuni sala e mataqu. 

9. Sa sega na dina ena gusudra; na veivakarusai 
sa tu e lomadra, nai bulubulu sa tadola tu ena 
nodra i tikotiko; Na yamedra sa ka ga ni 
veivakacacani. 

10. Na Kalou, era sa cala, me ra bale ga ena nodra 
i vakasala; me ra sa biu tani, ni sa rui levu na 
nodra talaidredre, vei kemuni era sa daube kina. 
11. la, me ra reki ga o ira sa vakararavi 
veiKemuni: me ra kaila ena reki, ni kemuni sa 
maroroi ira; me ra rekitaki Kemuni o ira sa 
maroroya na Yacamuni. 

12. Ni sa i kemuni Jiova, sa vakalouvinakataka na 
yalododonu; o Ni sa viribaiti koya me vaka nai 
sasabai ni veitovaki. 


Same 6 Na Masu Ni Vakabauta Ena Gauna 


Dredre 

1. IJiova, Ni kakua ni vunauci au ena Nomuni 
cudru, ni kakua talega ni cudruvi au ena Nomuni 
rarawa katakata. 

2. Mo Ni yalololoma mai Jiova, ni'u au sa tamata 
malumalumu; mo ni vakabulai au, ni sa 
malumalumu na noqu sui. 

3. Na yaloqu talega sa leqa vakalevu. 1 Jiova—a 
cava soti na kena dede? 

4. Ni lesu tale mai ka vakabula na yaloqu. I 
Jiova, ena vuku ga ni Nomuni yalololoma, Ni 
vakabulai au! 

5. Sa sega na vakanananu veiKemuni, kevaka sa 
mate e dua, o cei ena vakavinavinaka veikemuni 
mai nai bulubulu? 

6. Au sa vutugu tiko ka oca mai: sa nawa na 
noqui mocamoce ena bogi taucoko: Na wai ni 
mataqu sa vakasuasuataka na noqu i mocemoce. 

7. Au sa wamalai mai ka rairai qase, ena 
vukudra na kequ meca. 

8. Dou lako tani vei au oi kemudou sa dau kitaka 
na ka ca; sa rogoca na noqu tagi o Jiova. 

9. Sa rogoca o Jiova na noqu kerekere, sa 
vakabauta, ka ciqoma na noqu masu. 

10. Me ra madua kece na kequ meca ka vakaleqai, 
me ra madua vakasauri, ka lesu tale. 

Same 7 Na Masu Kei Na Vakavinavinaka Ni 


Veisereki Mai Vei Ira Na Meca 

1. Jiova na noqu Kalou, vei kemuni au sa 
vakararavi kina; Ni vakabulai au mai vei ira 
kecega na via veilewaitaki au; ka mo ni 
vakagalalataki au, 

2. De ra basuraki au me vaka sa daucakava na 
laioni vakamatailalai sara, io sa sega e dua sa 
vakagalalataki au. 

3. Jiova na noqu Kalou, kevaka au sa vakayacora 
na ka oqo, kevaka sa tu e ligaqu na ca oqo, 

4. Kevaka, au sa sauma na ca vei koya sa caka 
vinaka vei au, se vakalolomataka na tamata ni sa 
sega na vuna, 

5. Laivi ira na meca me ra toboki au, ka siviti au; 
io, me butuki au sobu ki na qele, kei na noqu 
dokai ki na kuvu ni soso. 

6. Ni tucake ena Nomuni cudru Jiova? O Ni sa 
cecere, ka levu ena vukudra na meca; mo Ni 
yadravi au tiko ena vuku ni lewa o ni sa 
vakatauca! 

7. O ira nai soqosoqo levu ni tamata, era sa 
vakavolivoliti kemuni; ena vukudra, mo ni lesu 
talke ki na nomuni tikotiko vakaturaga. 

8. O Jiova ena lewai ira na tamata, mo Ni lewai 
au mai Jiova, me vaka na Nomuni yalododonu, 
me vaka na dina sa tu vei au. 

9. O Jiova ena lewai ira na tamata ca, me 
vakadeitaki na dodonu, ni sa vakatovolea na yalo 
kei na vakanananu kecega ni tamata na Kalou 
dodonu. 

10. Na noqu taqomaki, sa mai vua na Kalou, sa 
vakabulai koya sa dodonu sara ena Yalona. 

11. Na Kalou, sa Turaganilewa dodonu, ka sa 
daucudruvi ira nai valavala ca e veisiga. 

12. Kevaka sa sega ni lesu tale mai o Koya, Na 
Kalou ena vakagata na Nona i sele; Na Kalou ena 
vakarautaka na Nona dakai. 

13. Ena vakarautaka talega na i yaragi ni 
veivakamatei, ena cakava talega na Nona gasau 
me kama voli. 

14. Raica, sa yavala na tamata ca ena ca, sa 
kunekunetaka na leqa, ka sa vakasucuma na 
lasulasu. 

15. Sa kelia e dua na qara, sa kelia tiko ga, sa lutu 
ga kina o koya. 

16. Sa lesuvi koya tale na nona leqa, kei na nona i 
valavala kaukauwa ena lutuka tale na uluna. 

17. Au na vakavinavinaka vua na Kalou, ena 
vuku ni Nona yalododonu, au na seretaka na 
vakavinavinaka ki na yaca i Jiova, sa cecere sara. 


Same 8 Nai Ukuuku Ni Kalou, Ena I 
Vakatekivu 
1. I Jiova na neimami Kalou, sa talei vakaidina 


na Yacamuni e vuravura, o ni sa vakatikora na 
nomuni ukuuku ena veiyasana vakalomalagi! 

2. Mai na gusudra na lalai kei ira se qai sucu 
tiko, oni sa vakadeitaka na kaukauwa, o ira kece 


na kemuni meca, era sa vakagalui, o ira kece na 
daubole, e ra sa vakadrukai. 

3. Niu a vakaraica na Nomuni lomalagi, na 
cakacaka ni ligamuni, na vula, na kalokalo o Ni sa 
vakataudeitaka, 

4. Ocei, na tamata mo Ni daunanumi koya kina? 
Kei na luveni tamata mo ni dautalevi koya kina? 

5. O Nisa buli koya me lailai sobu mai vei ira na 
Agilosi, o Ni sa vakaisalataki koya ena i ukuuku 
kei na vakarokoroko. 

6. O Ni sa lesi koya me lewa na cakacaka ni 
Ligamuni, o Ni sa biuta e na vuku ni Ligamuni, o 
Ni sa biuta ena ruku ni yavana na ka kecega, 
7. Na sipi kecega-na bulumakau kei 
manumanu kila kecega ni vanua, 

8. Na manumanu vuka, kei na ika kecega ni 
waitui sa lako voli e na sala ni wasawasa. 

9. I Jiova na neimami Turaga, sa ka talei dina na 
Yacamuni e vuravura taucoko! 


Same 9 Na Masu Kei Na Vakavinavinakataki Ni 


Lewa Dodonu Ni Kalou 
1. Au na vakavinavinakataki Kemuni Jiova ena 
yaloqu taucoko ka na tukuna kecega na 
veivakakurabuitaki ni ka o Ni dau cakava. 
2. Au na marau ka reki tikoga vei kemuni, au na 
seretaka na vakavinavinaka ki na yacamuni, na 
Kalou cecere. 
3. Ni ra sa lesu tale mai na kequ meca, era sa na 
lutu ka rusa e Matamuni. 
4. O Nisa maroroya tiko na noqu dodonu kei na 
noqu i tosotoso, o Ni sa dabe tiko e na i tikotiko 
vakaturaga, ka lewa vakadodonu tiko. 
5. O Nisa cudruva na veimatanitu. 

O Ni sa vakarusa na tamata ca, 

O Ni sa bokoca na yacadra, me sega ni mudu. 
6. Oi kemudou na meca, sa oti tu na nomudou 
vakarusai, me sega ni mudu! Dou sa vakacacana 
na veikoro kei na kedra i vakananumi sa yali. 
7. Na Kalou o Jiova, sa tudei ka sega ni mudu, sa 
vakarautaka na Nona i tikotiko vakaturaga me ia 
kina na veilewai. 
8. E na lewai vuravura ena dodonu, ka na 
vakatauca na Nona lewa vei ira sa dodonu sara. 
9. Ai drodro o Jiova vei ira sa vakararawataki, ai 
drodro talega vei ira sa vakacacani. 
10. Kei ira talega, era sa kila na Yacamuni ka 
vakararavi vei Kemuni, ni sa i kemuni Jiova sa 
sega ni guilecavi ira sa vakasagarai Kemuni. 
11. Dou lagasere ka vakacecerei Jiova, sa tiko mai 
Saioni! Dou tukuna na Nona cakacaka vinaka vei 
ira na tamata. 
12. Sa sega ni guilecava na nodra tagi na 
malumalumu sa nanuma ka sauma vakadodonu 
na vakadave dra. 
13. I Jiova mo Ni yalololoma mai! O Ni sa kila na 
nodra vakaleqai o ira sa cati au o Ni sa keveti au 
cake mai na matamata ni mate, 
14. Me'u na tukuna ga kina na vakavinavinaka 
vei Kemuni, e na matadra na goneyalewa ni 


na 

Saioni. Au na rekitaka na Nomuni veivakabulai 
levu. 

15. Na veimatanitu, era sa lutu ga kina qara era sa 
kelia; sa coriti na yavadra, e na dai ga era sa biuta 
vakavuni tu. 

16. Sa kilai o Jiova, ena lewa sa vakadavora; na 
tamata ca ena vesuki ga ena kena i cori. Sela 

17. Era na vakagolei kece ki Eli na tamata ca kei 
na veimatanitu sa guilecava na Kalou. 

18. E ra na sega ni guilecavi tiko ga na 
vakaloloma kei na nodra nanamaki na 
dravudravua ena oti mai. 

19. Ni tucake mai Jiova, me kua ni vakayaco 
lomana na tamata; me ra lewai talega na 
veimatanitu e Matamuni. 

20. I Jiova, me ra vakadatuvutaki: me ra kila na 
lewe ni veimatanitu, ni ra sa ka wale ga. Sela 


Same 10 Na Same Ni Yalo Qaqa Mai Na Ca 


Ena Vuku Ni Nona Dei Tiko Vua Na Kalou 

1. IJiova o Ni sa tu vakayawa ena vuku ni cava? 
O Ni sa tu vakavuni ena gauna ni dredre ena vuku 
ni cava? 

2. E na nona dokadoka na tamata ca, sa 
vakalolomataki kina na dravudravua; me vesuki 
ira ga na nodra dauveivakalolomataki era sa dau 
kitaka. 

3. Sa dau dokadokataka na gagadre ni yalona na 
tamata ca, sa dau vosavinakataka na kocokoco, ia 
sa beca na Kalou. 

4. Na tamata ca, na dokadoka ni kena i rairai sa 
sega ni vakasagara kina na Kalou; sa sega na 
Kalou ena nona vakanananu kecega. 

5. Na veivakararawataki sa nona i valavala ena 
veisiga kecega, na Nomuni lewa Jiova sa yawa 
sivita cake na ka sa raica na matana; me vaka vei 
ira na kena meca, sa vakalialiai ira o koya. 

6. Sa tukuna ki na lomana, “Au na sega sara ni 
vakayavalati; au na sega ni vakamavoataki.” 

7. Na gusuna sa sinai ena vosa ni cudru, na 
veivakaisini kei na veitabaki sobu; na yamena sa 
sinai ena ruru kei na veivakacacani. 

8. Sa dabe vakavuni toka ena veikoro; sa labati 
ira vuni na sega cala; sa coba vuni toka na matana 
vei ira na dau rawai vakarawarawa. 

9. Sa wawa tiko vakavuni, me vaka na laioni ena 
nona qara; sa wawa tiko me toboka na 
dravudravua ni sa vakayarayarataki koya ki na 
nona dai. 

10. Sa qasi o koya, ka tiko sobu, me vesuki koya 
sa malumalu, mai na nona kaukauwa. 

11. Sa tukuna e lomana, “Na Kalou sa guilecava; 
sa vunitaki koya; ena sega ni raica rawa.” 

12. Mo ni tucake Jiova! Na Kalou ni laveta cake na 
ligamuni, kua ni guilecavi ira na malumalumu. 

13. E na cava era sa bese kina ni qarava na Kalou 
o ira na tamata ca? Ka tukuna e lomana, “Sa sega 
na kena yaga.” 

14. la, Oi Kemuni o Ni sa raica oti na leqa kei na 
rarawa kecega, na ligamuni ena sauma kecega 


oqo. Sa vakararavi vei Kemuni o ira na 
malumalumu; o ni sa dauvukei ira na 
luveniyali. 


15. Me raramusumusu na ligadra na tamata ca kai 
tovo ca; me kilai vakayadudua sara na nodra i 
valavala e ca, me oti sara. 

16. O Jiova, sa Tui ka Sega ni mudu; na 
veimatanitu sa rusa ena Nona vanua. 

17. 1 Jiova o Ni sa rogoca na nodra gagadre na 
yalomalumalumu; o Ni sa vakarautaka na 
yalodra; o Ni na rogoca vakaidina, 

18. Mo Ni lewa vakadodonu vei ira na luveniyali 
kei na vakalolovirataki, me ra kila na tamata 
kecega e vuravura ni tabu na veivakalolovirataki. 


Same 11 Noda Vakadinata Na Yalododonu Ni 


Kalou 

1. Kivei Jiova, au sa vakararavi kina, o sa tukuna 
vakacava ki na yaloqu, “Dro ki na ulunivanua me 
vaka na manumanu vuka”? 

2. Raica na tamata ca sa vakarautaka na nona 
dakai titi, na moto ni dakai sa taura tu, me ra 
lauvana vakailoa na tamata yalododonu sara. 

3. Kevaka sa talaraki na yavu, na cava era na 
kitaka rawa na yalododonu? 

4. O Jiova sa tiko ena Nona vale Tabu, o lomalagi 
sai tikotiko Tabu nei Jiova, sa rai tiko na Matana, 
na bekabeka ni Matana sa vakatovolei ira na luve 
ni tamata. 

5. O Jiova sa vakatovolei ira na yalododonu, ia, o 
ira na tamata ca kei ira sa vinakata nai valavala 
kaukauwa, sa cati ira o Jiova. 

6. Sa vakatauca na Kalou vei ira na tamata ca na 
qilaiso sa waqa tu e na bukawaga, kei na cagi 
kama katakata tu, me kedra i votavota ena medra 
bilo. 

7. O Jiova sa dodonu sara, sa lomana na ka 
dodonu, na Nona yalo vinaka, sa dauvakaraici ira 
sa dodonu na yalodra. 


Same 12 Na Veivakaisini Ni Tamata Kei Na 
Tudei Ni Kalou 

1. Mo ni veivuke Jiova, e ra sa sega ni kune na 
tamata lotu dina: era sa yali na daudina mai vei ira 
na luveni tamata. 

2. O ira na veiwekani era sa dau veivosakitaka 
na ka wale; era sa dau veivosaki ena tebenigusu 
veivakaisini kei na lomalomarua. 

3. I Jiova mo ni tamusuka na tebenigusu e 
veivakaisini kei na yame sa cavuta na vosa 
dokadoka, 

4. O koya sa cavuta tiko na yame oqo ena toso 
ga; “na tebe ni gusu oqo sa noqu ga; ocei o Jiova 
vei keda?” 

5. “Na nodra vakalolomataki na dravudravua, 
na nodra vutugu na malumalumu, Au na tucake,” 
sa tukuna o Jiova. “Au na maroroi koya mai vei ira 
kece sa dauveivakasasataki.” 

6. Na vosa i Jiova sa savasava sara, me vaka na 
siliva sa saga vakavitu ena kuro qele. 

7. 1 Jiova mo ni maroroi ira oqo; mo ni taqomaki 

ira mai na i taba tamata oqo, ka sega ni mudu. 

8. Ni ra sa vakalevulevui na tamata vakasisisla 
mai vei ira na luve ni tamata, era sa lako 
vakaveitalia na tamata ca. 


Same 13 Vakararavi Ki Na Veivakabulai I 
Jiova 

1. IJova, sa vakaevei, o ni sa guilecavi au beka 
me sega ni mudu? Me dede tiko vaka oqo na 
Nomuni vuni tiko? 

2. Au sa vakataroga tiko na yaloqu, me'u sa 
rarawa tiko li ena veisiga? Me dede tiko vaka oqo 
na nodra laveti na meca e mataqu? 

3. Jiova na noqu Kalou: mo ni nanumi au ka 
rogoci au, ni vakararamataka na mataqu, de'u 
moce, ka moce vakadua, 

4. De ra qai tukuna na kequ meca, “Au sa 
vakadrukai koya.” De ra qai marau na dau 
vakaleqai au, ni'u sa yavalati. 

5. la, au sa vakararavi ga ki na Nomuni 
yalololoma, ena reki vakalevu na yaloqu ena 
Nomuni veivakabulai. 

6. Au na sere vei Jiova, ni sa rui levu na nona 
vinaka vei au. 


Same 14 Na Lialia Ni Tamata Kei Na Qaqa Ni 
Kalou 

1. Sa tukuna e lomana na tamata lialia, “E sega 
na Kalou.” E ra sa tamata vakasisila, era sa sega ni 
yaga ena dua na cakacaka vinaka, ka era sa sinai e 
nai valavala e ca. 

2. O Jiova, sa rai mai lomalagi, ka vakaraici ira 
na luve ni tamata, me raica, ke sa dua na luve ni 
tamata sa kila ka, me vakasagara na Kalou. 

3. Fra sa vuki kecega, era sa dauveivesuki 
kecega, sa sega sara e dua sa cakava na ka vinaka, 
io, sa sega sara. 

4. Fra sa sega beka ni vuku o ira nai valavala ca? 
Era sa kana tamata me vaka na kana madrai, sa 
sega e kaciva na Kalou? 

5. Fra sa rere vakalevu, ni sa tiko na Kalou kei 
ira nai Tabatamata yalododonu. 

6. Dou sa vakamaduataka na nodra vakasala na 
dravudravua, la sa nona i drodro na Kalou o Jiova. 
7. lo, na vakabulai nei Isireli ena lako mai 
Saioni! Ni sa vakalesuya mai o Jiova na nona 
tamata era sa vakabobulataki tu, me reki o Jekope, 
me marau o Isireli. 


Same 15 Na Nodra I Tovo O Ira Sa Tiko Vata 


Kei Na Kalou 

1. IJiova, o cei sa tiko vakadua ena Nomuni vale 
tabu? O cei sa tiko ena Nomuni ulunivanua Tabu? 

2. O koya sa lako vakadodonu, ka cakava na ka 
dodonu, ka sa vosa dina tiko mai na yalona, 

3. O koya sa sega ni vosa veicavilaki tiko, sa sega 
ni caka ca vua na wekana, a sega talega ni ia na 
veivakacacani; 

4. Na matana sa sega ni via raica na tamata ca, 
ia, sa dokai ira ga na tamata sa rerevaka na Kalou; 

sa sega ni veivutuni ni sa bubului oti; 


5. O koya sa sega ni solia nai lavo me levu na 
kena tubu, sa sega talega ni vakatara me ra 
vakalolomataki na lako vakadodonu. O koya sa 
cakava na ka ogo, sa tudei sara. 


Same 16 Na Vakanuinui Ni Tamata Yalodina 
Kei Na Oaga Ni Mesaia 
1. Mo Ni maroroi 
vakararavi vei Kemuni. 
2. Au sa tukuna oti vei Jiova, “Oi kemuni na 
noqu Kalou: na noqu vinaka tu oqo, sa vu ga mai 
vei kemuni.” 

3. O ira na yalosavasava e vuravura, “Era sa 
tamata vinaka sara, ka'u sa rekitaki ira duadua 
ga.” 

4. Na rarawa sa na vakalevutaki vei ira sa ciciva 
na kalou tani: au na sega ni vakacabora na nodra i 
soro, se cavuti ira ena tebenigusuqu. 

5. Oi kemuni Jiova na i votavota ni noqu i 
tikotiko kei, na mequ bilo, o Ni sa vakadeitaka na 
noqu i yalayala. 

6. Na noqu i votavota sa rui vinaka, ni sa 
vakalutumi vei au na yalayala vinaka. 

7. Au na vakalouvinakataki Jiova o koya sa solia 
vei au nai vakasala; na yaloqu talega sa 
vakasalataki au ena bogi taucoko. 

8. Sa tu ga e mataqu o Jiova ena gauna kecega; ni 
sa ligaqu i matau o koya, ka'u na sega ni yavalati 
rawa. 

9. O koya ogo, sa marau tikoga kina na yaloqu, 
ka sa reki vakalevu tiko na utoqu mai loma, sa 
vakacegu tiko na yagoqu ena i nuinui. 

10. O Ni na sega ni vakarusai au se vakatara meu 
raica na veivakacacani, ni'u sa nanumi ka tabu. 

11. O Ni sa vakaraitaka vei au na sala ni bula; na 
kemuni ukuuku sa sinai sara ena reki; na 
Ligamuni matau sa tu kina na malaude e sega ni 
mudu. 


Same 17 Na Masu Ena Yalodei Ni Sa Taucoko 


Na Veivakabulai 

1. I Jiova, mo Ni rogoca e dua na ka dina ka 
dodonu oqo, mo Ni goleva mai na tagi oqo, Ni 
rogoca na masu oqo, ni sa sega ni lako mai na 
tebenigusu veivakaisini. 

2. Na noqu veivakadonui, me lako mai na 
kemuni serau, na matamuni me raica ga na ka sa 
dodonu sara. 

3. O Nisa vakatovolea oti na yaloqu; o Ni sa dau 
sikovi au ena bogi; o Ni sa dikevi au oti ka sega ni 
kunea e dua na ka; au sa nakita oti me kua ni cala 
na gusuqu. 

4. Me vaka na cakacaka ni tamata, me vaka na 
vosa ni Gusumi, au sa maroroi au mai na nona 
sala na dauveivakarusai. 

5. Mo Ni vakadeitaka na noqu i kalawa ena 
Nomuni sala, me'u kakua ni sikalutu. 

6. Aua daukaci yani vei Kemuni, baleta, ni o ni 
dau vakarorogo mai, Noqu Kalou Ni rogoci au 
mai, mo Ni rogoca na ka au sa cavuta oti yani. 


au na Kalou: niu sa 

7. Mo Ni vakaraitaka na Nomuni loloma 
vakaidina ena Ligamuni i matau, o Ni sa 
dauvakabulai ira sa vakararavi vei Kemuni, mai 
vei ira sa tu me ra veivala vata. 

8. Mo Ni maroroi au me vaka na loa ni mata; mo 
ni vunitaki au ena ruku ni tabamuni, 

9. Mai vei ira na tamata ca sa dauveivakasagai, 
mai vei ira na meca gaga sa dau vakavolivoliti au. 
10. E ra sa sogota oti na yalodra levulevu, na 
gusudra sa vosa vakadokadoka tiko. 

11. Era sa tu oqo ena noqui kabakaba ni vale, sa 
vakararai tiko na matadra e vuravura, 

12. Sa vaka na laioni ena vanua vuni, sa vaka na 
laioni sa vakarau me basuraka na kena. 

13. Mo Ni tucake Jiova, me ra bolei, ka 
vakadavori, vakabulai au mai vei ira na tamata ca 
ena Nomuni i seleiwau, 

14. Na Ligamuni mai vei ira na tamata, I Jiova 
mai vei ira na liga ni tamata e vuravura, O ira sa 
vakaivotavota ena bula oqo, Na ketedra o Ni sa 
vakatawana ena Nomuni yau vuni. Era sa mamau 
ni ra sa vakagone, vei ira na gone dramidrami. 

15. lo, vei au, au sa raica na Matamuni ena 
yalododonu; Au na vakataucokotaki, ni'u sa yadra 
me'u vakataki kemuni. 


Same 18 Na Kalou Qaqa, Cecere Sa Nona Na 


Ka Kecega Nai Vakabula 

1. Au na lomani Kemuni, Jiova, na Noqu 
kaukauwa. 

2. O Jiova na Noqu vatudei, na Noqu i drodro, 
na Noqu dauniveisereki, na Noqu Kalou, Noqu 
kaukauwa, sasabai, na davui ni noqu vakabulai, 
na Noqu bai kaukauwa. 

3. Au na kacivi Jiova, o Koya e dodonu me 
vakacaucautaki, au sa vakabulai, mai vei ira na 
kequ meca. 

4. Na gaga ni mate sa siviti au, sa vakarerei au, 
ni sa luvu mai na vakavuravura. 

5. Na rarawa kei Bulu sa vakavoliti au; na i cori 
ni mate sa bolei au. 

6. Ni'u sa vakayavalati, au sa qai kacivi Jiova, au 
sa kaci cake vua na Kaloy, sa qai rogoci au mai na 
Nona vale Tabu, sa lako mai matana na noqu tagi, 
io, ki nadaligana. 

7. Sa qai uneune o vuravura, ka yavavala na 
yavu ni veidelana, ni sa cudru mai o Koya. 

8. Sa kubou mai na ucuna, sa bukawaga mai na 
gusuna, sa caudre kina na koala. 

9. Sa lobika talega na lomalagi ka siro sobu mai 
ni sa tu, na butobuto sa tu ena ruku ni yavana. 

10. Sa vodo ena Jerupi, ka vuka, sa vuka yani ena 
ruku ni yavana. 

11. Sa cakava o Koya na butobuto me Nona tikina 
vuni, na Nona i ubi na wai butobuto kei na o 
vavaku ni lomalagi. 

12. Mai na rarama sa tu e Matana, era sa takoso 
mai na Nona o vavaku kei na uca cevata kei na 
koala sa caudre tu. 

13. O Jiova sa kurukuru mai lomalagi, sa rorogo 


mai na domo i Koya sa cecere sara, na uca cevata 
kei na koala sa caudre tu. 
14. Sa tala yani na Nona gasau, ka vakasavi ira na 
meca. Sa levu mai na livaliva, sa qai vakayalia tale 
yani. 
15. Era sa basika mai nai davodavo ni wai ka ra 
laukune, na yavu kei vuravura sa vakaraitaki, e na 
Nomuni veivunauci Jiova, ena rorogo ni i cegu ni 
ucumuni. 
16. Sa talai mai cake, sa kauti au, sa kauti au tani 
mai na wai e vuga. 
17. Sa vakabulai au mai vei ira na kequ meca 
kaukauwa, mai vei ira era cati au, ni ra sa 
kaukauwa cake vei au. 
18. Era sa vakaogai au ena siga ni noqu rarawa. 
la, o Jiova sa noqu i tokani. 
19. Sa kauti au mai ki na vanua rabailevu; sa 
vakabulai au ni sa rui taleitaki au. 
20. Sa saumi au o Jiova me vaka na noqu 
yalododonu, me vaka na savasava ni ligaqu, sa 
savai au kina o Koya. 
21. Ni'u maroroya na sala i Jiova, ka sega ni lako 
tani vakaca mai vua na noqu Kalou. 
22. Na nona lewa kecega sa tu e mataqu, na Nona 
i lesilesi kecega au sa sega ni biuta tani. 
23. Sa sega na ka me'u beitaki kina mai Vua, au sa 
maroroi au mai na ca. 
24. O koya ogo sa saumi au kina o Jiova, me vaka 
na savasava ni ligaqu e matana. 
25. Vei ira na dauyalololoma, o ni na vakaraitaka 
na Nomuni yalololoma, vei ira na sega cala, o na 
vakaraitaka na Nomuni sega ni cala; 
26. Vei ira na yalosavasava, o na vakaraitaka na 
Nomuni yalosavasava; vei ira na lawaki ca o ni na 
vakaraitaka na Nomuni Yalomatua. 
27. O ni na vakabulai ira na yalomalumalumu, ka 
na vakarusa na viavia levu. 
28. O ni na vakawagaca na noqu cina, na Kalou o 
Jiova ena vakararamataka na noqu butobuto. 
29. Ena Vukumuni, au na bolea kina na 
mataivalu, ena vuku ni noqu Kalou, au na ladeva 
kina na bai ni valu. 
30. Ni sa Kalou ga o Jiova, sa taucoko ga na nona 
sala: na vosa i Jiova sa vakadinadinataki; o koya 
nai sasabai vei ira sa vakararavi vua. 
31. O cei sa Kalou” O Jiova duadua ga? 

O cei tale na Vatu Dina, o Jiova duadua ga? 
32. Na Kalou ga sa vakayaragitaki au ena 
kaukauwa, ka sa cakava me taucoko na noqu i 
lakolako. 
33. Sa cakava na yavaqu me vaka na yava ni me 
kila, ka sa vakatikori au ena vanua cecere. 
34. Sa vakavulica na ligaqu me vala, na ligaqu sa 
rawa ni loveca na dakai titi varasa. 
35. O ni sa solia talega vei au na i sasabai ni 
Nomuni veivakabulai; sa laveti au cake na 
Ligamuni i matau, na Nomuni yalovinaka sa 
vakaceceretaki au. 
36. O ni sa vakarabailevutaka na noqu sala e 
mataqu, au na sega ni tidara kina. 
37. Au sa cici ka sivi ira na kequ meca, au sa 

vakarusai ira kece, ka'u sa qai lesu tale. 

38. Au sa vakamavoataki ira, me ra sa sega ni 
tucake rawa, era sa davo kecega e na ruku ni 
yavaqu. 

39. Sai kemuni ga sa vakakaukauwataki au e nai 
valu, o ni sa vakamalumalutaki ira, sa tu, me 
veivorati kei au. 

40. O ni sa solia talega vei au na domodra na 
kequ meca, au sa vakarusai ira sa cati au. 

41. Era sa kaci vakadomolevu, sa sega e dua me 
na vukei ira, na Kalou mada ga sa sega ni via 
rogoci ira. 

42. Au sa vakadrukai ira, me vaka na kuvu ni 
soso e na cagi; au sa viviraki ira me vaka na duka 
ena sala. 

43. O Ni sa vakabulai au mai na nodra veigati na 
tamata, o ni sa cakava me'u ulu ni veimatanitu, 
era sa qaravi au o ira au sega ni kilai ira. 

44. Fra sa talairawarawa ga ni ra sa rogoci au, era 
sa cuva ga vei au na kai tani. 

45. Fra sa dro talega na kai tani, ka yali yani, Era 
sa rere vakalevu, ka dro mai na nodra i vunivuni. 
46. Sa bula o Jiova! Me vakacaucautaki na noda 
Vatudei! Na Kalou, na noqu i Vakabula, me 
vakacerecerei. 

47. Na Kalou ga sa vala ena vukuqu, ka 
vakamalumalutaka na tamata e yavaqu; 

48. Sa vakabulai au mai vei ira na kequ meca, o Ni 
sa laveti au cake, mai vei ira sa tu me tuva i valu 
vei au; O Ni sa vakabulai au mai vei ira na 
dauveivakasaurarataki. 

49. O koya oqo, au na vakavinavinaka tikoga kina 
vei Kemuni, Jiova, ena kedra maliwa na sega ni 
cili. Au na vakacerecerea na yacamuni. 

50. Sa solia na veivakabulai levu vei koya na nona 
tui, sa cakava na loloma levu vei koya sa lumuta o 
Koya, lo, vei Tevita kei ira kece na nona kawa. 


Same 19 Na Taucoko Ni Vakatakila I Jiova 


1. Na lomalagi sa tukuna na lagilagi ni Kalou; 
Na maliwa lala sa vakaraitaka na cakacaka ni 
Kalou. 
2. Na veisiga yadudua sa vosa tiko, na veibogi sa 
vakaraitaka na kila ka. 
3. Sa sega ni dua e vosa, se, na domo e rorogo. 
4. Na nodra i vakarau ga, sa lako yani ki 
vuravura taucoko, kei na nodra vosa ki nai 
yalayala kei vuravura. Sa cakava na ka buli oqo, 
me valenisoro ni matanisiga, 
5. Sa vaka na Tagane sa qai vakawati ni sa lako 
mai na nona loqi, ka sa reki me vaka na qaqa ni sa 
ciciva na cere. 
6. Sa vakatekivu na kena cadra mai na dua na 
yasa ni lomalagi, ia sa la'ki dromu sobu ki na 
yasana e dua tani, sa sega na ka e vuni rawa mai 
na kena katakata. 
7. Na i vakaro i Jiova sa dodonu sara, sa 
saumaka na yalo ni tamata me vinaka; nai 
tukutuku i Jiova sa tudei, sa veivakavukui, 

Na i lesilesi i Jiova, sa dina, sa vakarekitaka na 
yalo. 








9. Na rerevaki Jiova, sa savasava, sa tudei ka 
sega ni mudu, na lewa i Jiova, sa dina ka savasava 
taucoko. 

10. Me gadrevi vakalevu cake na vosa ni Kalou, 
mai na koula, io, na koula vinaka sara, sa 
kamikamica cake sara mai na oni, io mai na i soso 
oni. 

11. Ena ka oqo, sa vakasalataki kina na Nomuni 
tamata, ia ni sa maroroya ena sautu kina. 

12. O cei ena kila rawa na nona cala? Mo ni 
vakasavasavataki au mai nai valavala ca kecega au 
vunitaka tu. 

13. Na nomuni tamata mai na garova nai valavala 
ca; ka me ra kakua vakatulewa vei au. la au sa na 
qai sega ni beitaki rawa, au sa na galala mai nai 
valavala ca kecega. 

14. Mo Ni vakatara na vosa ni gusuqu kei na 
vakanananu ni yaloqu, me ciqomi e Matamuni, I 
Jiova, na noqu Kaukauwa, na noqui Vakabula. 


Same 20 Nai Vakadei Ni Nona Cakacaka Ni 


Veivakabulai Na Kalou 

1. Merogoci iko mada o Jiova, ena gauna ni lega; 
me totaki iko na Yaca ni Kalou i Jekope, 

2. Me tala mada yani na Nona veivuke, mai na 
Nona Vale Tabu, ka vakaukakauwataki iko mai 
Saioni, 

3. Me nanuma mada na ka kecega o sa dau 
vakacabora vua, ka me ciqoma talega na nomu i 
soro kama. Sela 

4. Me solia mada vei iko, me vaka sa gadreva na 
yalomu, ka sotava taucoko na nomui naki. 

5. Keimami na reki ena Nomuni veivakabulai, 
ena Yaca ni noda Kalou, keimami na 
vakarewataka na drotini! Me vakayacora mada ga 
o Jiova na nomuni vakatutu. 

6. Oqo, au sa kila, ni sa vakabula na Nona 
lumuti na Kalou, sa vaka io mai o Koya mai 
lomalagi, e na Ligana i matau sa daudina. 

7. Eso era sa vakararavi ki na kareti; e so era 
vakararavi ki na ose, io, oi keda me da nanuma na 
yaca ni noda Kalou o Jiova. 

8. E ra sa cuva ka bale eso; io, oi keda eda sa 
tucake ka tu vakadodonu. 

9. Ni veivakabulai Jiova! Me vaka io na Tui, ni 
keimami sa kaci vua. 


Same 21 Na Reki Ena Veivakabulai I Jiova 


1. Ena reki tiko na Tui ena Nomuni kaukauwa, 
Jiova; ena Nomuni veivakabulai sa ka levu sara na 
nona reki! 

2. ONi sa solia vua na ka sa gadreva na yalona, 
ka o Ni sa sega ni bureitaka vua na kerekere ni 
gusuna. Sela. 

3. O Ni sa sotavi koya ena ka vinaka e 
veivakasaututaki; na uluna sa vakaisalataki ena 
koula dina. 

4. Sa kerea na bula--O Ni sa solia vua na bula 
balavu e sega ni mudu. 

5. Sa levu na nona qoroi ena Nomuni 

veivakabulai; na dokai kei na lagilagi o Ni sa 
vakatikora vua. 

6. O Nisa vakayacori koya me vakarokorokotaki 
ka sega ni mudu; o ni sa vakayacori koya me nona 
na marau ena kemuni serau. 

7. Na tui sa vakararavi vei Jiova, sa sega ni 
yavalati rawa o koya, e na vuku ni yalololoma i 
koya sa Cecere sara. 

8. Na Ligamuni ena kunei koya na Kemuni 
meca; na Ligamuni i matau ena kunei koya sa cati 
Kemuni. 

9. ONi na cakava me ra vaka na lovo sa caudre 
tu, e na gauna ni nomuni cudru o Jiova ena tilomi 
ira ena Nona cudru katakata, na bukawaga ena 
cemuri ira. 

10. O Ni na vakarusa na nodra kawa mai 
vuravura, na i tabatamata mai vei ira na luve ni 
tamata. 

11. Ni ra sa nakita na ca vei Kemuni, era sa bukia 
na vere sa dredre me ra vakayacori. 

12. O koya oqo, o Ni na vukici ira vakanadaku, o 
ni na vakarautaka na gasau ki na kena wa, me 
vakadodonu ki matadra. 

13. Mo ni vakacerecerei Jiova, e na Nomuni 
kaukauwa! Keimami na sere ka vakalagilagia na 
nomuni kaukauwa. 


Same 22 Na Vakararawataki, Na 
Vakavinavinaka Kei Na Nona Gumatua Na 
Mesaia 

1. Noqu Kalou, noqu Kalou, o ni sa biuti au ena 
vuku ni cava? Na cava sa rui yawa kina vei au na 
Nomuni veivuke? 

2. Noqu Kalou, au sa tagi ena siga kei na bogi 
talega, o Ni galu ga ka sega ni rogoca na noqu 
vosa kei na noqu vutugu. 

3. la, o Ni sa ka Tabu, o Ni sa tiko ena nodra 
veivakalavelaveti na Isireli. 

4. Fra sa vakararavi vei Kemuni o ira na tamai 
keimami, Era sa vakararavi, ia o Ni sa vakabulai 
ira. 

5. Fra tagi vei Kemuni, ka, ra sa vakabulai, era sa 
vakararavi vei Kemuni, ka, era sa sega ni madua. 
6. lo, oi au na bacaniqele, au sega ni tamata, era 
sa beci au na tamata ka vakasewasewani au. 

7. Era sa vakalialiai au ka dredrevaki au; era sa 
vakaveve gusu vei au ka kuretaka na uludra ka 
tukuna, 

8. Sa vakararavi o koya vua na Kalou, “Me 
vakabulai koya sara mada: me sereki koya mada, 
ni sa dau rekitaka na Kalou o koya!” 

9. la, oi Kemuni na Kalou sa kauti au mai na 
kete, o Ni sa solia vei au nai nuinui, ni'u se sucu 
tiko vei tinaqu. 

10. Au sa soli vei Kemuni ni'u se qai sucu. O Ni sa 
noqu Kalou mai na kete i tinaqu. 

11. Mo ni voleka mai, ni sa kabiti au mai na lega, 
sa sega e dua sa tu me veivuke. 

12. Sa levu na bulumakau tagane sa wavokiti au, 
na bulumakau tagane mai Pasani era sa vakavoliti 
au. 


13. E ra sa dalaga me vaka na laioni sa tagi ni via 
kana se via vala. 

14. Au sa ceburaki yani me vaka na wai, sa veisivi 
kece na i sema ni noqu sui; sa waicala e lomaqu na 
yaloqu. 

15. Sa mamaca mai na noqu i cegu me vaka na 
qele sa kavuru mai, sa kabi na yamequ ena ruku ni 
gadroqu, o Ni sa kauti au ki na kuvu ni soso ni 
mate. 

16. Era sa voliti au na koli; na nodra i soqosoqo na 
tamata ca sa raviti au, era sa sualaka na ligaqu kei 
na yavaqu. 

17. Au sa rawa ni wilika kece na suiqu. Era sa rai 
ka wadravi au matua. 

18. Era sa wasewasea, na noqu i ubi, ka ra sa 
vakawirimadigitaka na noqu i sulu. 

19. la, oi kemuni Jiova, mo Ni kakua ni 
vakayawayawa mai vei au, na noqu kaukauwa, 
mo Ni totolo mai mo Ni vukei au! 
20. Me'u vakabulai mai nai 
vakabulai mai vei ira na koli. 

21. Me'u vakabulai mai na gusu ni laioni, me'u 
vakabulai mai na leu ni bulumakau kila. 

22. Au na cavuta na yacamuni vei ira na taciqu, 
ena kedra maliwa nai soqosoqo levu, au sa laveti 
Kemuni. 

23. Oi kemudou sa rerevaka na Kalou dou laveti 
Koya, oi kemudou na kawa i Tevita dou 
vakalagilagi Koya ka rerevaki Koya! 

24. Sa sega ni besetaki kemudou se cati kemudou 
o Koya ena vuku ni veivakararawataki levu, se sa 
vunitaka na Matana mai vei kemudou, ia sa 
daurogoci kemudou ga ni dou sa dau kacivi Koya. 
25. Na noqu vakavinavinaka sa tu ga vei Kemuni 
ena kedra maliwa nai soqosoqo levu. Au na 
vakacabora na noqu yalayala: ena matadra sa 
rerevaki Kemuni. 

26. E ra sa kana na dravudravua ka mamay, o ira 
sa vakasagara na Kalou, e ra na laveti Koya. Me 
bula ka sega ni mudu na yalomu! 

27. Na i yalayala kei vuravura e dodonu me ra 
vakanananu, ka gole tale vua na Kalou. Na 
matavuvale kece e vuravura me ra cuva e 
Matamuni. 

28. Sa nei Jiova na matanitu, ka sa vaka tulewa e 
vuravura taucoko. 

29. O ira sa vuavuai e vuravura, era sa kana ka 
qarava na Kaloy, o ira na kuvu ni soso era sa cuva 
e Matana kei ira talega era sa sega ni maroroi ira. 
30. O ira nai tabatamata vou era sa qaravi koya, 
era na wili vua na Kalou me yacova nai 
tabatamata ka dua, 

31. Era na lako mai ka tukuna na Nona dodonu, 
kei na dua tale nai taba se qai sucu, ni sai koya sa 
vakayacora na ka ogo. 


Same 23 O Jiova Na Nodra I Vakatawa Na 


Nona Tamata 
1. O Jiova sa noqui vakatawa. Au sa sega ni 
gadreva tale e dua na ka. 


seleiwau, me'u 

2. Sa cakava me'u davo sobu ena veivanua 
drokadroka, Sa liutaki au ki na wai sa drodro 
vakamalua. 

3. Sa vakalesuya tale na yaloqu vua na Kalou, Sa 
liutaki au ena sala dodonu, ena vuku ni Yacana. 

4. E dina ni'u sa lako ena buca ni yaloyalo ni 
mate, au na sega ni rerevaka na ca, ni kemuni sa 
tiko vata kei au, ena vakacegui au na Nomuni 
titoko kei na Nomuni matana ki lagi. 

5. O Ni sa vakarautaka vei au na teveli, e 
matadra na kequ meca, o Ni lumuta na uluqu e 
nai lumu, sa vuabale ga na mequ bilo. 

6. E dina, na vinaka, kei na yalololoma, ena muri 
au ena veisiga kece au sa bula kina; au na tikoga 
ena vale nei Jiova ka sega ni mudu. 


Same 24 Na Tui Vakaiukuuku Kei Na Nona 


Matanitu 

1. Sa nei Jiova o vuravura kei na ka kecega sa 
sinai kina, na veivanua kei ira sa tiko kina. 

2. Sa tauyavutaki vuravura ena dela 
wasawasa ka vakadeitaka ena dela ni wai e levu. 
3. O cei me cabe cake ki nai tikotikoi Jiova? Se, o 
cei me tucake tu e na Nona vanua tabu? 

4. O ira ga sa liga savasava ka yalo savasava, o 
ira sa sega ni gole tiko na yalodra ki na matakau, 
se cavuta tiko na veivakaisini. 

5. E na taura na veivakalouvinakataki mai vei 
Jiova, kei na yalododonu mai vua na Kalou nai 
vakabula. 

6. Oqo o Jekope, nai tabatamata sa vakasaqgara 
na Kalou, o ira sa vakasagarai kemuni Jiova. 

7. Dou tacake oi kemudou na matamata! 
Kemudou na katuba sega ni mudu, dou ta cake! 
Ena curu mai na Tui vakaiukuuku. 

8. O cei na Tui vakaiukuuku? O Jiova na 
kaukauwa ka Qaqa, o Jiova na Qaqa mai nai valu. 
9. Dou ta cake na matamata! Dou ta cake na 
katuba sega ni mudu! Ena curu mai na Tui 
vakaiukuuku. 

10. O cei na Tui vakaiukuuku? O Jiova sa tiko, Sai 
Koya ga na Tui vakaiukuuku. 


Same 25 Na Kerekere Ni Veisereki Kei Na 
Veivosoti 

1. Kivei Kemuni Jiova, au sa laveta cake na 
yaloqu. 

2. Noqu Kalou; au sa vakadinati kemuni: me kua 
vei au na madua, me kua ni ra qaqa vei au na 
meca. 

3. E dina me kua ni dua e waraki kemuni me 
madua, me ra madua ga o ira sa daucaka ca. 

4. Jiova mo Ni vakaraitaka vei au na Nomuni 
sala, ka vakavulici au kina. 

5. Liutaki au ki na Nomuni dina ka vakavulici au 
kina. Ni sa i Kemuni na Kalou, na noqu i 
vakabula; Kemuni ga, au sa waraka tiko ena 
veisiga. 

6. I Jiova, mo ni nanuma na Nomuni yalololoma 
kei na Nomuni yalovinaka, ni sa ka mai liu sara. 


ni 


7. Mo ni guilecava na noqu i valavala ca, ni'u a 
se cauravou kina, se na noqu lako tani e 
Matamuni; me vaka na Nomuni yalololoma levu 
Ni nanumi au mai, I Jiova, me vakatalega na 
Nomuni yalovinaka. 

8. Na vinaka kei na dodonu sa nei Jiova; o Koya 
ogo sa vakavulici ira kina nai valavala ca o Koya, 
ena sala. 

9. O ira na yalomalumalumu sa tuberi ira ena 
lewa dodonu, sa vakavulici ira na yalomalua ena 
Nona sala. 

10. Na sala kecega i Jiova na yalololoma kei na 
dina, o koya oqori, au sa maroroya me noqu na 
veiyalayalati kei na Nona i tukutuku. 

11. E na vuku ni Yacamuni, Jiova, Ni vosota na 
noqu cala, ni sa rui ka levu. 

12. O cei na tamata sa rerevaka na Kalou? Me 
vakavulici o koya ena sala sa digitaki. 

13. O koya ena tiko vinaka, na nona kawa era na 
taukena na vanua. 

14. Na ka vuni i Jiova, sa tu vei ira sa rerevaki 
Koya. la ena vakatakila vei ira o Koya na Nona 
veiyalayalati. 

15. Na mataqu sa rai tikoga vei Jiova, ni sai Koya 
ga ena kauti au tani mai na lawa sa veitarovi. 

16. Mo Ni vaka namata mai vei au Jiova, ka 
yalololoma mai, ni'u sa rui vakalolomataki. 

17. Sa levu ga mai na lega ni yaloqu; Isa, Ni kauti 
au tani mai nai colacola oqo! 

18. Mo ni raica mada na rarawa kei na mosi oqo, 
ka vosota kece na noqu i valavala ca. 

19. Mo Ni raici ira na kequ meca, ni ra sa rui lewe 
vuga, E ra sa rui cati au vakaukauwa sara. 

20. Ni maroroya na yaloqu ka vakabulai au; me 
kua ni dua e vakamaduataki au, ni'u sa vakararavi 
vei Kemuni. 

21. Na dina kei na dodonu me rau maroroi au, 
ni'u sa waraki kemuni. 

22. Me ra vakabulai na Isireli, na Kalou! Mai na 
nodra lega kece! 


Same 26 Masu Ni Veivakadodonutaki 


Vakalou Kei Na Veivakabulai Vakalou 

1. Ni vakadodonutaki au Jiova, niu sa muria 
tiko na dina. Au sa vakararavi talega vei Jiova, au 
na sega ni tidara kina. 

2. Ni vakaraici au Jiova, ka vakadinadinataka, Ni 
vakatovolea na lomaqu kei na yaloqu. 

3. Na Nomuni yalololoma vinaka sa tu e 
mataqu, ka'u sa lako voli ena Nomuni dina. 

4. Au na sega ni, dabe vata kei ira na daugaravi 
matakau, se, lakovata kei ira na 
dauveivakasewasewani. 

5. Au sa cata nai soqosoqo ni tamata ca, kei na 
nodra i tikotiko na vakasisila. 

6. Au sa vuluvulu oti, me'u sa lako ga ki na 
Nomuni cabocabo ni soro Jiova, 

7. Me rawa ni'u na tukuna yani na domo ni 
vakavinavinaka, ka tukuna na Nomuni cakacaka 
sa rui veivakadrukai. 

8. Jiova, au sa rui domona ka lomana nai tikotiko 
ni Nomuni Vale Tabu, kei nai tikotiko ni Nomuni 
ukuuku. 

9. Me kua ni tiko na yaloqu kei ira nai valavala 
ca, se na noqu bula, vata kei ira na dau via gunu 
dra, 

10. Na ligadra sa sinai ena buki vere, na liga sa 
sinai ena veivakaqumi. 

11. la, oi au, au na lako ena noqu dina, mo Ni 
vakabulai au, mo Ni yalololoma vei au. 

12. Sa tu na yavaqu ena vanua tautauvata, E nai 
soqosoqo levu au na vakavinavinaka vei Jiova. 


Same 27 Na Vakacerecerei Ni Kena Vakatusai 


Na Vakabauta 

1. O Jiova na noqu rarama kei na noqu bula 
talega; o, cei me'u rerevaka? O Jiova sa kaukauwa 
ni noqu bula, o cei me'u taqayataka? 

2. Ni ra sa lako mai na tamata ca me veivala kei 
au, me ra kani au, o ira na kequ meca, era na 
tacaqe ka davo. 

3. Kevaka sa tuva i valu vei au e dua na 
mataivalu, na yaloqu ena sega, ni rere, kevaka sa 
ia mai na kaba vakaivalu me'u valuti kina, E na ka 
ga oqo au sa na nuidei kina. 

4. Edua ga na ka au sa gadreva vakalevu, o koya 
au na vakasagara, me'u tiko ga ena Vale i Jiova, 
ena veisiga au sa bula kina, me'u vakasarava na 
Nona i ukuuku, ka me'u vakatataro tiko e na 
Nona Vale Tabu. 

5. Ena gauna dredre, o Jiova ena vunitaki au ena 
Nona vale cecere; ena tikina vuni ni Nona vale, 
ena vunitaki au; ka vakatikori au ena uluvatu. 

6. la oqo sa laveti cake na uluqu me cecere cake 
vei ira na kequ meca era vakavolivoliti au; o koya 
au na vakacabora kina nai soro ni reki ena Nona 
Vale Tabu; Au na sere, io, au na seretaka na 
vakavinavinaka kivei Jiova. 

7. Mo Ni rogoca, Jiova, na tagi ni domoqu! Mo 
Ni lomani au mai, Ni rogoci au mai. 

8. O Nisa tukuna, “Vakasagara mai na Mataqu,” 
sa tukuna yani na yaloqu, “Na Matamuni au na 
vakasagara.” 

9. Mo ni kakua ni vunitaki kemuni mai vei au; 
Mo Ni kua ni vuki tani ena cudru; o Ni sa dau 
vukei au tiko; mo Ni ka kua ni biuti au se laivi au’ 
Na Kalou ni noqu vakabulai. 

10. Ni rau sa biuti au na tamaqu kei na tinaqu, o 
Jiova sa qai keveti au. 

11. Jiova, ni vakavulica vei au na Nomuni sala, 
mo Ni tuberi au ena sala vinaka, ena vukudra ga 
na kequ meca. 

12. Ni kakua ni soli au ki na nodra veitalia na 
meca; ni sa tubu cake tikoga na veibeitaki 
vakailasu me baleti au. la sa vaka ni sa uvucaki 
mai nai valavala kaukauwa. 

13. E rawa ni yali vakadua na yaloqu, kevaka 
me'u a sega ni yalovinaka vei Jiova e na nodra 
vanua na bula. 


14. Waraki Jiova ga mo tamata gaga, e na qai 
vakaukauwataka na yalomu, mo wawa, au sa 
tukuna! 


Same 28 Na Reki Ni Saumi Na Masu 


1. Au sa tagi vei Kemuni, I Jiova na noqu 
Vatudei: mo ni kakua ni galuvi au, ke o Ni galuvi 
au, au sa vaka ga e dua sa lutu ki na gara. 
2. Ni rogoca na domo ni noqu kerekere, ni'u tagi 
tiko vei kemuni, ni'u sa laveta tiko na ligaqu vaka 
ki na Nomuni Vale Tabu. 
3. Me'u kua ni kau tani vata kei ira na tamata ca 
kei ira sa dau cakava na ka ca, era sa dau vosa 
vinaka vei ira na kai nona, ia na ca sa tu ga e 
lomadra. 
4. Mo ni solia vei ira me vaka na nodra i 
valavala, me vaka na vakasisila ni nodra i kalawa; 
me soli vei ira me vaka na cakacaka ni ligadra; me 
vakarautaki vei ira me vaka era vakarautaka. 
5. Baleta ni sa sega ni qarauna na cakacaka i 
Jiova, se na cakacaka ni Ligana. E na vakarusai ira 
o Koya, ka sega ni tarai cake tale. 
6. Me vakacaucautaki o Jiova, baleta ni sa rogoca 
o Koya na domo ni noqu kerekere! 
7. O Jiova na noqu Kaukauwa, na noqu i sasabai, 
Au sa vukei, baleta sa kabiti Koya na yaloqu. O 
koya oqo, au sa reki kina vakalevu, Au na sere ka 
rekitaki koya vakalevu. 
8. O Jiova sa noqu kaukauwa, sa i Koya nai 
vakadei ni nona vakabulai na Nona i lumuti. 
9. Moni vakabulai ira na Nomuni tamata. 

Mo ni vakasaututaka na Nomuni votavota. 

Mo ni vakatawai ira vinaka. 

Mo ni keveti ira cake ka sega ni mudu. 


Same 29 Me Vakacerecerei Na Kalou Ena 


Nona Vakatatabui Kei Na Nona Vakaturaga 
1. Oi kemudou na tamata gaga, Dou solia vei 
Jiova, Dou solia vei Jiova, nai ukuuku kei na 
kaukauwa. 
2. Dou solia vei Jiova na cecere e dodonu ga, me 
caka ki na Yacana Tabu, Qarava na Kalou ena 
totoka ni Nona savasava. 
3. Na domo i Jiova sa robota na wai; Na Kalou 
vaka i ukuuku sa kurukuru; o Jiova sa robota na 
wai levu. 
4. Na domo i Jiova sa kaukauwa; 

Na domo i Jiova sa sinai ena vakaturaga. 
5. lo, o Jiova sa musuka rua na sitari ni 
Lepanoni. 
6. O Koya talega sa cakava na sitari me ra rika 
me vaka na luve ni bulumakau kila. 
7. Na domo i Jiova sa wasewasea na yameyame 
ni buka. 
8. Na domo i Jiova sa kuretaka na vanua liwa; o 
Jiova sa kuretaka na Vanua Liwa o Ketesi. 
9. Na domo i Jiova, sa vakavuna me vakasucu na 
me kila. Sa vakavuna me druka na veikau levu; e 
na loma ni Nona vale era sa tukuna kecega, 
“Lagilagi!” 
10. Sa dabe vakatui o Jiova ena Waluvu levu, o 

Jiova sa dabe vaka Tui me sega ni mudu. 

11. O Jiova ena solia na kaukauwa vei ira na Nona 
tamata; o Jiova ena vakalouvinakataki ira na Nona 
tamata ena vakacegu. 


Same 30 Na Masu 
Veivakalouvinakataki 

1. I Jiova, au na vakalavelaveti Kemuni, ni 
Kemuni sa laveti au cake, ka sega ni vakatara me 
ra marau na kequ meca, ena vukuqu. 

2. I Jiova na noqu Kalou, au a tagi yani vei 
Kemuni, o Ni sa vakabulai au. 

3. I Jiova, o Ni sa vakabula na yaloqu mai nai 
bulubulu; o Ni sa vakabulai au tiko, me'u kua ni 
lako sobu ki na gara. 

4. Dou lagata na vakavinavinaka vei Jiova, oi 
kemudou na Nona tamata, ka vakavinavinakataka 
ni dou vakanananu tiko ki na yacana Tabu. 

5. Na Nona cudru sa lekaleka walega, ia na 
Nona veitovaki sa ka ni bula taucoko; na tagi ena 
rawa ni vosota na bogi, ia na reki ena yaco ni sa 
kida na mataka. 

6. Oqo na noqu tiko vinaka au sa tukuna, “Au na 
sega ni vakayavalati.” 

7. 1 Jiova, na Nomuni vinaka sa vakavuna na dei 
ni noqu ulunivanua; Ni o ni a vuni, au sa lega 
vakalevu. 

8. Au sa kaci yani vei Kemuni, Jiova, vei kemuni 
Jiova au sa vakacabora na noqu kerekere: 

9. “Na vinaka cava e tiko ena noqu dra, ni'u sa 
lako sobu ki na qara? Ena rawa beka ni 
vakavinavinaka vei au na kuvu ni soso? Ena rawa 
beka ni kailavaka na Nomuni dina? 

10. Mo ni rogoca, Jiova, ka mo ni yalololoma mai 
vei au; Jiova na noqu Dauniveivukei!” 

11. O ni sa vukica na noqu vei mataka me sa ka ni 
marau, kei na meke; kei nai sulu taga sa vukici 
meu marau vakalevu kina, 


Saumi Sa Dau 


12. Na kena i otioti ni reki ogo, o ya na 
vakavinavinaka vei Kemuni, au na sega ni tiko lo 
kina. I Jiova na nogu Kalou, Au na 


vakavinavinaka tikoga vei Kemuni me sega ni 
mudu. 


Same 31 O Jiova Nai Vakaruru Mai Na Ca 


1. Vei kemuni Jiova, au sa vakararavi kina, me'u 
kakua ni madua; mo ni vakabulai au ena nomuni 
yalododonu. 

2. Me kala mai na Daligamuni ki vei au, Ni 
sereki au vakatotolo; Na noqu Vatudei ni drodro, 
nai vakaruru e veitaqomaki me vakabulai au. 

3. Oi Kemuni na noqu vatudei kei na noqu i 
vakaruru, o koya oqo, ena vuku ni Yacamuni, mo 
ni liutaki au ka tuberi au. 

4. Me'u kau tani mai na lawa sa biu vuni tu me 
coriti au, ni sai Kemuni na noqu kaukauwa. 

5. Ki na Ligamuni, au sa vakacabora kina na 
yaloqu; o ni sa vakabulai au, I Jiova na Kalou dina. 
6. Au sa cati ira e ra sa guta na ka wale, ia oi au, 
sa vakararavi ga vei Jiova. 

7. Auna marau ka reki ena Nomuni yalololoma, 


ni Kemuni sa raica na noqu lega; o ni sa kila na 
yaloqu ena gauna dredre, 

8. Oni sa sega talega ni sogoti au, ena ligadra na 
meca; o ni sa vakaturi au ena vanua galala. 

9. I Jiova, mo ni yalololoma mai ena gauna ni 
noqu leqa; sa mamaca mai na mataqu ena noqu 
rarawa, io na yaloqu kei na yagoqu talega! 

10. Sa levu na noqu rarawa, na veiyabaki ni 
vutugu; sa yali na noqu kaukauwa ena vuku ni ca. 
11. Au sa rogorogo ca vei ira na kequ meca 
kecega, vakauasivi vei ira na noqu i tokani voleka, 
era sa dro o ira sa kilai au voleka, kei ira sa kilai 
mai taudaku. 

12. Au sa guilecavi me vaka na tamata mate sa 
sega ni kilai koya; au sa vaka na bilo sa 
kakavorovoro. 

13. Au sa rogoca na nodra veivakacacani; na rere 
sa tu ena veiyasana kecega, Ni ra sa daubose me 
baleti au, era sa tuvatuva me ra kauta tani na noqu 
bula. 

14. la, oi au, au sa vakararavi vei Kemuni Jiova, 
Au sa tukuna oti, “Oi Kemuni na noqu Kalou.” 

15. Na noqu gauna, sa tiko kecega ena Ligamuni, 
mo Ni sereki au mai na ligadra na meca, mai vei 
ira sa via vesuki au. 

16. Na Matamuni me rai tiko yani vua na Nomuni 
tamata; me ra madua na ca; me ra galu vakadua e 
nai bulubulu. 

17. I Jiova, me'u kua ni madua, Ni'u sa kaci tiko 
yani vei Kemuni; me ra madua na ca; me ra galu 
vakadua ena i bulubulu. 

18. Me ra vagalui na gusu lasulasu, ni ra sa dau 
vosalevu, vosaviavialevu, vosa ni veivakalialia vei 
ira na yalododonu. 

19. Sa rui levu na Nomuni yalovinaka, o Ni sa 
dausolia vei ira sa rerevaki Kemuni, o Ni sa 
vakarautaka talega vei ira sa vakararavi vei 
Kemuni, ena matadra na luve ni tamata! 

20. O Ni na vunitaki ira ena Nomuni tikina vuni 
ni Nomuni i tikotiko mai na nodra vere na tamata; 
o Ni na vunitaki ira e na Nomuni vale levu, mai na 
veivakacacani ni yame. 

21. Me vakacaucautaki o Jiova, ni sa vakatakila 
mai vei au na totoka ni nona yalovinaka mai na 
koro kaukauwa! 

22. Au a tukuna vakatotolo, “Au sa tamusuki mai 
na Matamuni,” ia, o Ni sa rogoca na domo ni noqu 
kerekere, ni'u sa tagi tiko yani e Matamuni. 

23. lo, mo ni lomani Jiova, oi kemuni kece na 
Nona tamata! Ni sa dau maroroi ira sa dinati koya 
o Jiova, sa dausaumi ira vakadodonu nai valavala 
dokadoka. 

24. Mo ni yalogaga, ni na vakaukauwataka na 
yalomuni o koya, oi kemuni kece sa vakanuinui 
vei Jiova. 


Same 32 Na Reki Ni Veivosoti 


1. Sa kalouvinaka o koya sa vosoti na nona caka 
cala, ka sa ubi na nona i valavala ca. 
2. Sa kalouvinaka na tamata, sa sega ni wilika 

vua na Kalou na nona cakacaka ca, kei ko ya sa 
sega na ka sa beitaki kina ena yalona. 

3. Ni'u sa galu ga, sa qase mai na suiqu, ena 
vuku ni noqu vutugu tiko ena siga taucoko. 

4. E na siga kei na bogi sa rui bibi vei au na 
Ligamuni, sa mamaca mai na noqu gacagaca me 
vaka na mamaca ena gauna ni dausiga. Sela 

5. Au sa vakadinadinataka na noqui valavala ca 
vei Kemuni, Au sa sega ni vunitaka na noqu ca, 
Au sa tukuna, “Au na vakatusa na noqu 
talaidredre vei Jiova,” Ka o ni sa vosota nai 
valavala e ca . Sela 

6. E na tikina oqo, o ira kece sa vaKalou na 
nodra bula, era na masu. E na gauna o ni sa kune 
kina, lo ena waluvu levu, era na sega ni lako 
voleka mai vua. 

7. Oi Kemuni na noqu i vunivuni. o Ni na 
veimaroroi mai na noqu leqa, o ni sa dauvoliti au 
ena sere ni veisereki. Sela 

8. Au na vakarota vei iko ka vakavulica vei iko 
ena sala mo ni lako kina, na yaloka ni Mataqu ena 
tuberi iko. 

9. Mo kua ni vakataka na ose se meule, e sega na 
ka era kila. Me vesuki na gusudra e nai vesu, era 
na qai sega ni lako tani mai vei iko. 

10. Na rarawa ena levu vei ira na tamata ca, ia na 
yalololoma ena vakavoliti koya sa vakararavi vei 
Jiova. 

11. Oi kemudou na yalododonu, dou marau ka 
rekitaki Jiova, dou kaila ka reki, oi kemudou sa 
dodonu sara na yalomudou! 


Sere 33 Na Cecere Kei Na Lewa E Uasivi I 


Jiova Ena Veibuli Kei Na Tukutuku Ni Veigauna 
1. Dou rekitaki Jiova oi kemudou na 
yalododonu! Sa rui totoka na vakavinavinaka mai 
vua na yalododonu. 

2. Dou vakavinavinaka vei Jiova ena api, dou 
cakava na rorogo vei Koya ena i yaya ni vakatagi e 
tini na kena wa. 

3. Dou seretaka Vua na 
vakamatau na rorogo ni reki. 
4. Baleta na vosa i Jiova sa dodonu, na Nona 
cakacaka kecega sa caka ena dina. 

5. O Jiova sa lomana na dodonu kei na lewa, sa 
sinai o vuravura ena yalovinaka i Jiova. 

6. E na vosa i Jiova sa buli kina o lomalagi, kei 
ira kece ga sa tiko kina e nai cegu ni gusuna. 

7. Sa kumuna kecega na wai ni waitui me vaka 
na i kovukovu; sa biuta na titobu ena vale ni 
maroroi. 

8. Me rerevaki Jiova o vuravura kecega, me ra 
vakaqoroqoroi koya o vuravura taucoko. 

9. Baleta ni sa vosa o Koya sa yaco na ka kecega, 
sa vakarota o Koya sa tu na ka kecega. 

10. O Jiova sa vakatawayagataka na nodra i 
vakasala na veimatanitu, sa sega ni yaco na nodra 
i tuvatuva na tamata. 

11. Nai vakasala i Jiova sa tudei ka sega ni mudu, 
nai tuvatuva ni Yalona, ki nai tabatamata kecega. 


sere vou; qjiria 


12. Sa kalouvinaka na matanitu sa nodra Kalou o 
Jiova, kei ira sa digitaki Koya me nona i votavota. 
13. Sa rai mai lomalagi o Jiova ka raici ira na luve 
ni tamata. 

14. Mai na Nona i tikotiko, sa vakaraici ira kece na 
lewe i vuravura; 

15. Sa bulia vakamatua na yalodra yadudua, sa 
vakaraica vinaka na nodra cakacaka. 

16. Sa sega ni bula na tui ena levu ni nona 
mataivalu, se na tamata qaqa mai na nona 
kaukauwa. 

17. Sa ka wale na vakanuinui ki na ose me ra bula 
kina, se ki na kena kaukauwa me veivakabulai. 

18. Raica, na mata i Jiova sa tiko ga vei ira sa 
rerevaki Koya, vei ira sa vakanuinui tiko ki na 
Nona yalololoma, 

19. Me vakabulai na yalodra mai na mate, ka 
vakabulai ira tiko mai na dausiga. 

20. Sa waraki Jiova tiko na yaloi keimami, o Koya 
na neimami i vukevuke kei na neimami i sasabai. 
21. Na yaloi keimami ena marautaki Jiova ni 
keimami sa vakararavi ki na Yacana Tabu. 

22. 1 Jiova na Nomuni yalololoma me sa tiko ga 
kei keimami me vaka ni keimami vakanuinui tiko 
vei Kemuni. 


Same 34 Na Nodra Reki O Ira Sa Vakararavi 
Vei Jiova 

1. Auna vakacaucautaki Jiova ena gauna kecega; 
na Nona vakavinavinaka ena tiko ga ena gusuqu. 
2. Na yaloqu sa boletaki Jiova; ni ra sa rogoca na 
yalomalumalu era na reki. 

3. Me daru mai seretaki Jiova, me daru mai 
laveta cake vata na yacana. 

4. Au a vakasagarai Jiova, ka sa rogoci au o 
koya, ka vakabulai au mai na noqu rere kecega. 

5. Fra sa rai tiko ga ki vua ka sigege tiko, ka sa 
sega ve ira na madua. 

6. Sa tagi na dravudravua, o Jiova sa rogoci koya 
ka sa vakabulai koya mai na nona leqa. 

7. Na agilosi i Jiova, sa dauvoliti ira sa rerevaki 
koya me vakabulai ira. 

8. Mai tovolea ka raica ni sa vinaka o Jiova, sa 
kalouvinaka o koya sa vakararavi vua! 

9. Dou rerevaki Jiova, oi kemudou na Nona 
tamata! Sa sega na ka e yali vei ira sa rerevaki 
koya. 

10. E na via kana na luve ni laioni; ia o ira sa 
vakasagarai Jiova, ena sega ni yali vei ira e dua na 
ka vinaka. 

11. Ragone, dou lako mai ka vakarorogo vei Au, 
Au na vakavulica vei kemudou na rerevaki Jiova. 
12. O cei na tamata sa via raica na bula kei na 
veigauna vinaka? 

13. Qarauna na yamemu mai na ca, kei na 
tebenigusumu mai na vosataka na ka lasu. 

14. Lako tani mai na ca, caka vinaka, vakasaqara 
na veivinakati ka ciciva sara. 

15. Na Mata i Jiova sa tiko vei ira na yalododonu, 
sa vakarorogo tu na Daligana ki na nodra tagi. 

16. Sa duatani na Mata i Jiova vei ira sa dau 
kitaka na ka ca, me musuka laivi kina na kedra i 
vakananumi e vuravura. 

17. Era na tagi na yalododnu, o Jiova e na rogoci 
ira, ka vakabulai ira sa dasila na yalodra. 

18. Sa voleka o Jiova vei ira sa ramusu na yalodra, 
sa vakabulai ira sa dasila na yalodra. 

19. Sa levu na nona  vakararawataki na 
yalododonu, o Jiova sa vakabulai ira mai na 
dredre kece oqo. 

20. Sa maroroya kece na suidra, ka sa sega e dua 
me ramusu. 

21. Na ca ena vakabalea na tamata ca, kei ira sa 
cati ira na yalododonu era na vakacacani. 

22. O Jiova ena vakabula na yalodra na Nona 
tamata, sa sega ni dua e vakararavi vua me na 
vakacacani. 


Same 35 Sa Dauveisausaumi O Jiova Ena 


Vukudra Na Nona Tamata 

1. Moni raica na noqu i tuvatuva Jiova, vata kei 
ira sa via veivala kei au; mo ni veivala kei ira sa 
via veivala kei au. 

2. Mo Ni tucake ena vukuqu, mo Ni taura na i 
sasabai levu kei nai sasabai lailai. 

3. Mo Ni vakaraitaka na moto, ka tarovi ira sa tu 
me cicivi au. Mo Ni tukuna ki na yaloqu. “Oi Au 
na nomu i vakabula.” 

4. Me ra vakamaduataki ka vakadrukai o ira sa 
vakasaqarai au, me ra sa vakasukai ka 
vakatawayagataki ena nodra vere me baleti au. 

5. Me ra vaka na qa ni sila ena cagi, me ra sa 
cemuri mai vua na Agilosi i Jiova. 

6. Na nodra sala me sa butobuto ka titidara. O 
ira na Agilosi i Jiova me ra cici muri ira. 

7. Era sa tagavi au vuni me'u lutu ki na gara, sa 
sega ni dua na vuna. 

8. Me lako mai vei koya na veivakarusai sega 
namaki, me tagavi ga o koya ena nona lawa ga. 
Me lutu ga o koya ena veivakarusai oqori. 

9. Ena reki lako na yaloqu vei Jiova; ena rekitaka 
na Nona veivakabulai. 

10. Era na tukuna kece na suiqu, “Jiova, o cei sa 
vakataki  Kemuni, me vakabulai ira na 
dravudravua mai vei ira sa kaukauwa vei koya, lo 
na dravudravua, na vakaloloma mai vei koya sa 
dauveivakalolomataki?” 

11. Era tubu mai nai vakadinadina lasulasu, Fra 
sa taroga na ka au sa sega ni kila. 

12. E ra sa saumi au ena ca mai na vinaka, me 
vakauwakauwataka na yaloqu. 

13. lo, oi au, ni ra sa tauvimate, na noqui sulu, me 
nodra taga, au sa vakamalumalumutaki au ena 
lolo, na noqu masu me lesu mada kina yaloqu. 

14. Au toso me vaka sa noqu i tokani dina o Koya, 
sa taciqu dina, au sa cuva sobu vakabibi me vaka 
vei koya na tinaqu dina. 

15. E na noqu rarawa, era sa reki tiko, era sa 
soqoni vata mera veicoqacoqa kei au. la, oi au, au 
sa sega ni kila; Era sa dresulaki au ka sega ni 


cegu; 





16. E nai valavala e sega ni vakalotu, era sa 
vakasequruquru bati vei au. 

17. 1 Jiova, me dede tiko vakaoqo na Nomuni 
wanono tiko? Me'u vakabulai mai vei ira na laioni. 
18. Au na vakavinavinaka vei Kemuni ena i 
sogosogo levu, ena matadra na tamata. 

19. Me ra kua ni rekitaki au, o ira sa sega ni kequ 
meca; se me ra bobo matai dua o ira sa cati au ni 
sega na kena dina. 

20. Era sa sega ni veivosakitaka na veivinakati, na 
veivakaisini ga, kei na veivakacacani vei ira sa tiko 
malua ena vanua. 

21. Era sa dolava vakalevu na gusudra ena 
vukuqu, ka tukuna, “lo, lo, na matai keimami sa 
raica.” 

22. Na ka ogo o Ni sa raica, Jiova. Mo Ni kakua ni 
galu, I Jiova mo Ni kakua ni yawa mai vei au. 

23. Mo Ni yavalati kemuni mai ka yadrava na ka 
oqo. Na noqu i tuvatuva, na noqu Kalou o Jiova. 
24. Mo ni vakasavasataki au, Jiova Na noqu 
Kalou. Me vaka na Nomuni yalododonu, me ra 
kua tiko ni marau ena vukuqu. 

25. Me ra kakua ni tukuna e lomadra, “lo eda sa 
rawata!” Me ra kakua ni tukuna “Keimami sa 
tilomi koya oti.” 

26. Me ra kune madua ka vakasesei, o ira sa 
marauraka na noqu vakamavoataki, me ra sa 
vakaisulu ena madua kei na beci o ira sa 
dautukutukuni ira. 

27. Me ra kaila ena reki kei na marau o ira sa 
totaka nai dusidusi dodonu ka dina; me ra sere 
tikoga. “Me vakacerecerei o Jiova. O koya sa 
marautaka na nodra bula vinaka na nona tamata.” 
28. Na yamequ ena tukuna na Nomuni 
yalododonu kei na Nomuni vinaka ena veisiga 
kecega. 


Same 36 Na Ca Ni Tamata Kei Na Taucoko Ni 


Kalou 

1. Nai tukutuku mai na vu ni yaloqu baleta na 
nona ca na tamata ca: Na rerevaka na Kalou sa 
sega ni kune e matana. 

2. Sa dodonu ga vua na ka sa tu e matana, ni sa 
raica ga na nona ca kei na ka sa cata o koya. 

3. Na vosa ni gusuna sa ca kecega ka 
veivakaisini, sa oti na nona yalomatua kei na nona 
daucaka vinaka. 

4. Sa nakita na ca mai na nona i davodavo, sa 
vakarautaki koya ena ka sa sega ni vinaka, sa sega 
ni cata na ca. 

5. Na Nomuni yalololoma Jiova, sa tiko mai 
lomalagi kei na Nomuni daudina, sa sivia na o. 

6. Na Nomuni yalododonu sa vaka na 
ulunivanua levu, na Nomuni lewa sa rui ka titobu 
sara, I Jiova, o ni sa maroroya na tamata kei na 
manumanu. 

7. 1 iova sa rui ka taleitaki na totoka ni Nomuni 
yalovinaka, o koya oqo era sa biuta kina na nodra 
vakararavi na tamata ena yaloyalo ni Tabamuni. 
8. Fra sa vakasinaiti ena totoka ni veivakacegui e 
taucoko ni Nomuni vale. Ka o Ni sa vakagunuvi 

ira mai na uciwai ni Nomuni veivakamarautaki. 

9. Ni sa mai vei Kemuni nai vurevure ni Bula, 
ena Nomuni cina keimani sa raica na rarama. 

10. Mo Ni dolava tiko ga na Nomuni yalovinaka 
vei ira sa kilai kemuni, kei na Nomuni 
yalododonu vei ira sa dodonu sara ena yalodra. 
11. Me kakua ni tosovi au mai na yavana na 
tamata dokadoka, me kakua talega ni tosoi au tani 
na ligai koya na dau caka ca. 

12. E ra sa bale na daucaka ca; Era sa vakabalei 
vakadua ka sega ni rawa ni tucake tale. 


Same 37 Na Nodra I Votavota Na Yalododonu 


Kei Na Nodra Vakaloloma Na Tamata Ca 

1. Kakua ni yalocataki koya sa kitaka na ka ca, 
se, vuvutaki koya sa ia nai valavala ca. 

2. Era na tamusuki me vaka na co, me ra malai 
sara yani. 

3. Vakararavi vei Jiova ka caka vinaka; Tiko voli 
e na vanua ka kana mai na Nona yalodina. 

4. Vakamarautaki iko tiko e na Kalou o Jiova, 
ena qai solia vei iko o koya na ka sa gadreva na 
yalomu. 

5. Vakadeitaka na nomui lakolako vei Jiova, 
vakararavi vei koya, ena vakayacora sara o Koya. 
6. Ena kauta mai na nomu yalododonu me vaka 
na rarama kei na nomu dodonu me vaka na 
sigalevu. 

7. Mo vakacegu tiko vei Jiova, waraki Koya tiko 
vakamalua; mo kakua ni yaloca, ena vukui koya 
sa tiko vinaka, ena vuku ni nakinaki ca sa cakava o 
koya. 

8. Mo kakua ni cudru, mo biuta talega na cudru 
katakata; Kakua ni yalo ca—oqori ena vakavuna 
na mavoa. 

9. Era na tamusuki na daucaka ca, o ira ga sa 
waraki Jiova, era na taukena na vanua. 

10. Wawa vakalailai ga, era na yali yani na tamata 
ca, sa dina, dou sa qai vakasaqara na nonai 
tikotiko, ia sa lala tu. 

11. O ira na yalomalumalu, era na taukena na 
vanua, era na marautaka na levu ni sautu. 

12. O ira na tamata ca era na bukiveretaki ira na 
tamata yalododonu, la era na vakakatibati vua. 

13. Ena dredrevaki koya o Jiova, ni sa raica sa 
totolo tiko mai na nona siga. 

14. Sa laveta na nona i seleiwau na tamata ca ka 
loveca na nona dakai, me vakadavora na 
dravudravua kei na vakaloloma, me vakamatei ira 
sa dodonu na nodra i valavala. 

15. Era sa suaka ga na yalodra ena nodra i 
selewau, kei na nodra dakai ena musuki. 

16. Na ka lailai sa tu vua na yalododonu sa uasivi 
mai na yau levu sa tu vei ira na tamata ca. 

17. Na ligadra na tamata ca ena musuki, ia, o 
Jiova sa laveti ira na yalododonu. 

18. O Jiova, sa kila na nodra siga na yalododonu, 
kei na nodra i votavota ena sega oti rawa. 

19. Era sa sega ni madua rawa ena veigauna ca ka 
ra na marau tu ga ena gauna ni dausiga. 

20. O ira na tamata ca, kei na meca ni Kalou era 


21. na rusa laivi, me vaka na veika rairai vinaka sa 
dau yali ni sa ubia yani na kubou, e ra na yali vaka 
kina. 

22. Era sa dau kerekere na tamata ca ka sega ni 
sauma tale, ia o ira na yalododonu era sa 
vakaraitaka na yalololoma ka solia. 

23. O ira sa vakalouvinakataki mai vei Koya, era 
na taukena na vanua, ia o ira sa cudruvi mai vei 
koya, era na muduki tani. 

24. O Jiova, sa vakarautaka na nodra i kalawa na 
tamata vinaka, ka sa taleitaka na nodra i valavala. 
25. E dina ena lutu o koya, ena sega ga ni lutu 
vakadua sara; ni na keveti koya cake tale o Jiova. 
26. Au a gone, ka sa qase tale oqo, au se sega ni 
raica na nodra biu wale tu na yalododonu, se o ira 
na nona kawa, me ra kere madrai. 

27. E se yaloloma tikoga ka dausolisoli, o ira na 
nona kawa era sa vakalouvinakataki. 

28. Lako tani mai na ca, cakava na ka vinaka, bula 
tiko me sega ni mudu. 

29. O Jiova sa lomana na ka dina, ka sega ni dau 
biuti ira na Nona; era sa maroroi tiko me sega ni 
mudu, ia, O ira na kawa ni tamata ca, era na 
muduki vakadua. 

30. O ira na yalododonu era na taukena na vanua, 
ka tiko kina me sega ni mudu. 

31. Na gusuna na yalododonu sa vosa vaka na 
yalomatua kei na yamena sa tukuna na lewa 
dodonu. 

32. Nai vunau ni nona Kalou, sa tiko e lomana: 
Na nona i kalawa kece, ena sega kina na sikalutu. 
33. Sa vakaraici ira na yalododonu na tamata ca, 
ka vakalewa vinaka tiko me vakamatei koya. 

34. O Jiova ena sega ni biuti koya ki na liga ni 
tamata ca, se vakacacani koya ni sa lewai. 

35. Waraki Jiova tikoga, maroroya na Nona vosa, 
ena laveti iko cake mo taukena na vanua. Ni ra sa 
musuki laivi na tamata ca, o na raica e matamu. 

36. Au sa raica na tamata ca ena nona kaukauwa 
levu, ka sa tevuki koya me vaka na kau 
drokadroka. 

37. Sa lako yani o koya, ka sa yali vakadua, au 
vakasagarai koya, sa dredre ni kune tale. 

38. Dau vakaraica na tamata sega cala, vakadikevi 
ira na tamata dina sara; na nona veisiga ni mataka, 
ena vakacegui. 

39. O ira na daubasu lawa, era na vakarusai; na 
mataka nei koya na tamata ca, ena muduki laivi. 
40. Na nodra vakabulai na yalododonu, sa ka, e 
mai vua na Kalou; sa nodra kaukauwa o koya ena 
gauna ni lega. 

41. O Jiova, ena vukei ira ka vakabulai ira; ena 
sereki ira mai vei ira na tamata ca, sa vakabulai ira 
baleta ni ra vakararavi vei Jiova. 


38 


Same Na Masu Ena Gauna Ni 
Veivakadodonutaki 
1. I Jiova, Ni kua ni vunauci au ena Nomuni 


rarawa, Ni kua ni vakavulici au ena nomuni 
cudru! 
2. Na Nomuni gasau sa cokai au e loma sara, sa 

tabaki au sobu na Ligamuni. 

3. Sa dadaga na yagoqu ena vuku ni Nomuni 
cudru, sa sega na bula vinaka vei au, ena vuku ni 
noqu i valavala ca. 

4. Na noqu caka cala, sa ula baleta na uluqu, sa 
rui bibi me vaka nai colacola bibi. 

5. Na noqu mavoa sa rui bona ka nana, baleta na 
noqu lialia. 

6. Au sa lega vakalevu, au sa vakacuvari sobu 
vakaukauwa, ena siga taucoko au sa rarawa tiko. 
7. Sa tutubu vakalevu mai na toloqu, sa dadaga 
na lewequ. 

8. Au sa sautanini vakalevu ka sega ni toso rawa. 
Au sa vutugu vakalevu ena vuku ni yavavala ni 
yaloqu. 

9. Jiova, na noqu gagadre kece sa tu vei Kemuni: 
kei na ka au daucegulevutaka sa sega ni ka vuni 
vei Kemuni. 

10. Sa tavatukituki na utoqu, sa yali noqu 
kaukauwa; na rai talega ni mataqu sa buwawa, ni 
ra sa lako tani vei au. 

11. O ira na noqu daulomani kei ira na noqu i 
tokani era sa tu vakayawa vei au. 

12. O ira sa vakasagara me'u ca, era sa viria na 
kequ dai, o ira sa vakasagara me'u vakacacani era 
sa veivakasewasewani tiko. Era sa nakita tiko na 
veivakacalai ena veisiga. 

13. la, oi au, au sa vaka e dua na daliga vara, au sa 
sega ni rogoca; au sa vaka talega e dua na galu sa 
sega ni dola gusu. 

14. lo, au sa vaka e dua sa daliga vara, kei koya sa 
galu ka sega ni vosa rawa. 

15. lo, oi Kemuni ga Jiova, au sa vakanuinui kina; 
o Ni na rogoca, Jiova na noqu Kalou. 

16. Ni'u sa tukuna, “Mo Ni rogoci au, de ra qai 
marau, de qai sisi na yavaqu, me ra qai 
vakacerecerei ira vakai ira me veicoqa kei au.” 

17. Au sa vakarau me'u bale, na noqu rarawa sa 
tu ga e mataqu ena gauna kecega. 

18. Au na tukuna na noqu cala, sa vakararawataki 
au na noqu i valavala ca. 

19. la, o ira na meca era sa ca ka kaukauwa, o ira 
sa Cati au era sa  vakalevutaki ira 
vakatawadodonu. 

20. O ira sa sauma na vinaka ena ca, era sa kequ 
meca, baleta ni'u sa muria na ka e vinaka. 

21. I Jiova, mo Ni kua ni biuti au; noqu Kalou mo 
Ni kua ni yawa mai vei au! 

22. Mo Ni totolo ka vukei au mai, Jiova na noqu i 
Vakabula! 


Same 39 Masuta Na Yalomatua Kei Na 
Veivosoti 

1. Au sa tukuna, “Au na qarauna na noqu i 
valavala, de'u qai valavala ca ena yamequ; au na 
vesuka na gusuqu ni'u sa tiko vata kei ira na 
tamata ca.” 

2. Au sa vakagagalu tiko ka sega ni vosa, au sa 


tauri au vinaka tiko, na noqu rarawa sa 
vakayavalati au vakalevu. 
3. Sa katakata e lomaqu na yaloqu; ni'u sa 


vakanananu tiko, sa qai waqa na buka. Au sa qai 
vosa ena yamequ: 

4. “Jiova, ni cakava meu kila na noqu i 
cavacava, ena vakacava na balavu ni noqu bula, 
me” u rawa ni kila kina na noqu malumalu. 

5. Sa dina, o Ni sa vakarautaka na noqu bula me 
caga dua ga, kei na noqu veiyabaki sa ka walega 
vei Kemuni; e dina na bula vinaka ni dua na 
tamata sa vaka ga na cawa. Sela. 

6. Sa dina, era vaka ga na yalo na tamata ni ra sa 
veilakoyaki tu; e dina, sa ka wale na nodra oca; sa 
kumuna ka binia nai yau, ka sa sega ni kila se o cei 
ena qai kauta mai. 

7. “la, oqo, Jiova, na cava au sa waraka tiko? Na 
noqu i nuinui sa tu vei Kemuni. 

8. Mo Ni sereki au mai na noqu vakaveitalia; 
me'u kakua ni nodra i vakalasa na lialia. 

9. Au a galu, au sa sega ni vosa, oi kemuni ga o 
ni sa vakatara o ya. 

10. Mo Ni kauta tani na rarawa mai vei au, sa 
kani au nai roba ni Ligamuni. 

11. Niu tiko vata na  veivunauci o Ni 
vakadodonutaka na tamata ena vuku ni caka cala, 
o Ni sa vakawaicalataka na nona totoka sa dina 
sara, sa dina sara ni sa kaukauwa walega na 
tamata. Sela 

12. “1 Jiova, mo Ni rogoca na noqu masu, mo Ni 
vaqara na Daligamuni ki na noqu tagi; mo Ni 
kakua ni galu ena vuku ni wai ni mataqu; Ni'u sa 
vulagi sara vei kemuni ka sa kawa ni tamta lako 
voli, me vakataki ira na tamaqu. 

13. Mo ni kua ni wanonovi au vakabalavu, me 
rawa ni'u kaukauwa tale, ni bera ni'u lako yani ka 
yali tale.” 


Same 40 Na Vakabauta E Vosota Vakadede Ni 


Sa Vakatovolei 

1. Sa golevi au mai o Jiova, ni'u sa waraki koya 
tiko; ka sa rogoca na noqu tagi. 

2. Sa kauti au cake mai o koya, mai na qara 
rerevaki, mai na qele lolobo, sa qai vakatucaketaki 
au ena dela ni vatu, qai vakadeitaka na noqu i 
kalawa. 

3. Sa biuta na sere vou ki na gusuqu, na 
vakavinavinaka ki vua na noda Kalou, e lewe levu 
era na raica ka rere, Au na vakararavi ga vei Jiova. 
4. Sa kalouvinaka na tamata sa vakararavi vei 
Jiova, sa sega ni dokai ira na dokadoka, se sa lesu 
tale ki na lasu. 

5. IJiova na noqu Kalou; sa rui totoka ka levu na 
Nomuni cakacaka, o koya o ni sa cakava; kei na 
Nomuni vakanananu me baleti keimami, sa sega 
ni rawa ni tuvani yani. Kevaka ena tukuna se 
vosa kina, sa levu qai sega ni wili rawa; kevaka 
me'u na tukuna se vosa kina, sa rui levu ka sega ni 
wili rawa. 

6. Nai soro kei na i madrali, o ni sa sega ni 
vinakata; o ni sa dolava na daligaqu; nai soro 
kama kei na i soro ni valavala ca o Ni sa sega ni 
vakadonuya. 

7. Au sa qai tukuna, “Raica au sa lako mai; E nai 
Vola vivigi sa volai au. 

8. Au sa marautaka na cakava na Lomamuni, 
noqu Kalou, kei na Nomuni vunau sa tiko e 
lomaqu.” 

9. Au sa vunautaka nai tukutuku vinaka vei ira 
na yalododonu, e nai soqosoqo levu, sa dina, au 
na sega ni vakagaluya na gusuqu; I Jiova, Oi 
Kemuni ga o ni sa kila. 

10. Au sa sega ni vunitaka na Nomuni 
yalododonu e lomaqu. Au sa vunautaka tiko na 
Nomuni yalodina kei na nomuni veivakabulai. 
Au sa sega ni via ubia na Nomuni Dina, mai vei 
ira nai soqosoqo levu. 

11. Jiova, Mo ni kua ni tarova na Nomuni 
yalololoma dina mai vei au; Na Nomuni 
yalovinaka kei na Nomuni yalodina me maroroi 
au tikotiko ga. 

12. Sa vakavuqa na ca sa vakavolivoliti au; na 
noqu ca sa ulabaleti au, o koya, au sa sega kina ni 
rawa ni rai cake; era sa levu mai na drau ni uluqu; 
o koya oqo, au sa druka ena vuku ni yaloqu. 

13. Mo ni yalovinaka Jiova, ni sereki au, mo ni 
totolo ka vukei au! 

14. Me ra vakamaduataki, vakasesei, me ra 
vakasukai tale o ira sa via mai sagai au. Me ra 
vakasukasuka ka vakamaduataki, o ira kecega era 
sa vinakata me'u ca. 

15. Me ra sa vakamaduataki, o ira kecega sa 
tukuna mai vei au “Ue! Ue!” 

16. O ira kecega sa vakasagarai Kemuni, me ra 
reki ka marautaki kemuni. O ira kecega sa 
taleitaka na Nomuni veivakabulai, me ra tukuna, 
tikoga, “Me vakacerecerei o Jiova!” 

17. Au sa dravudravua ka vakaloloma; oi kemuni 
na nogui vukevuke, oi kemuni na dauniveisereki 
mo ni kakua ni vakaberabera, na nogu Kalou. 


Same 41 Na Nodra Kalouvinaka Kei Na 


Nodra Rarawa Na Tamata Ni Kalou 

1. Sa kalouvinaka o ira sa dau nanumi ira na 
dravudravua. O Jiova ena vakabulai koya ena 
gauna ni lega. 

2. O Jiova, ena taqomaki koya, maroroi koya me 
bula tiko, ena vakalouvinakataki e vuravura; Oi 
Kemuni, o Ni sa sega ni soli koya ki na nodra 
veitalia na kena meca. 

3. O Jiova ena vakaukauwataki koya mai na 
nona i davodavo ni tauvimate; ka na vakabulai 
koya mai na nona i davodavo ni tauvimate. 

4. Au sa tukuna, Jiova “Mo ni yalodina tikoga 
mai vei au; mo ni vakabula na yaloqu, ni'u sa 
valavala ca vei Kemuni.” 

5. Era sa vosacataki au na kequ meca: “E na 
mate ena gauna cava O koya, ka na yali yani na 
yacana?” 

6. Kevaka sa lako mai o koya me raici au, sa vosa 
ca tikoga, e yalona sa kumuna tikoga na ka ca, ni 
sa lako yani, sa talanoa yarayara ga. 


7. O ira kece era cati au, era sa 
vakasolokakanataki au, ka veitukunayaka na ka 
me'u ca kina. 

8. Fra sa tukuna, “Sa dua na mate ca, sa tauvi 
koya tiko. la oqo ni sa davo no, ena sega ni tucake 
tale.” 

9. O koya mada ga na noqu i tokani voleka dina, 
o koya au dauvakabauta, e dau kania na kequ 
madrai sa vorati au tale. 

10. la Oi kemuni ga Jiova, mo Ni yalololoma mai, 
ka vakaturi au cake, me'u sauma vel ira. 

11. Ena ka ogo, au sa kila kina ni o ni sa dau 
rekitaki au, baleta ni ra na sega ni gaga vei au na 
kequ meca. 

12. Mo Ni toro mai, o Ni sa laveti au cake ena 
vuku ni noqu dina, ka biuti au tiko e matamuni 
me sega ni mudu. 

13. Me vakcaucautaki o Jiova na Kalou kei Isireli, 
mai na sega ni mudu kina sega ni mudu! Emeni, 
Emeni. 


Nai Karua Ni Wasewase Ni Same 42 - 72 


Same 42 Gadreva Na Kalou Ena Maliwa Ni 
Lega 

1. Me vaka sa vakaboica na mataniwai na me 
kila, sa vakaboboi vaka kina na yaloqu vei 
Kemuni na noqu Kalou. 

2. Sa via gunu na yaloqu vua na Kalou, vua na 
Kalou bula. Na gauna cava beka, me'u na tu kina 
ena mata ni Kalou? 

3. Ena siga kei na bogi, sa kequ kakana tu ga na 
wai ni mataqu. E ra sa tukuna tikoga mai vei au, 
“E vei na nomu Kakou?” 

4. Niu sa nanuma na vei ka oqo, au sa sova na 
yaloqu ki lomaqu, ni'u a dau lako vata kei ira ki 
na vale ni Kalou, ena domo ni reki kei na 
vakavinavinaka, kei nai soqosoqo levu sa dau 
maroroya na nona solevu Tabu. 

5. Na yaloqu, ena cava o sa yalo lailai kina? Ena 
vuku ni cava o sa vakatataro kina e lomamu? Mo 
nuitaka na Kalou, au na vakavinavinaka vua na 
Kalou ni sa vukei au na Matana. 

6. Noqu Kalou, sa vakayalolailaitaki na yaloqu e 

lomaqu, Au na vakananumi Kemuni mai na vanua 
o Joritani, mai na vanua cecere o Erimoni, mai na 
Delana e Maisa. 

7. Mai na domo ni savu sa kaciva kina na titobu. 
Sa mai luvuci au na Nomuni ua lalai kei na ua 
lelevu. 

8. Na Kalou ena vakarota na Nona yalovinaka 
ena siga levu, ena bogi na Nona sere ena tiko vata 
kei au— Na masu vua na Kalou ni noqu bula. 

9. Au na tukuna vua na noqu Kalou, “Na noqu 
vatulevu. Ena cava o sa guilecavi kina? E na cava 
ka'u sa tagi vakararawa kina ena vukudra na meca 
dau veivakacacani?” 

10. Sa ramusu na suiqu, au sa vakacalai mai vei 
ira na meca ka ra tukuna, “E vei na nomu Kalou?” 

11. Ena cava o sa yalolailai kina na lomaqu? Mo 

nuitaka na Kalou. Au na vakavinavinaka vua, na 
rai vinaka ni mataqu vua, kei na noqu Kalou. 


Same 43 Masu Vua Na Kalou Ena Gauna Ni 
Lega 

1. Noqu Kalou, mo Ni vakadodonutaki au, mo 
Ni raica na noqu i lakolako mai vei ira na 
veimatanitu era sega ni kilai kemuni, mo Ni 
vakabulai au mai vei ira na dauveivakaisini kei ira 
na tamata sega ni dodonu! 

2. Oi Kemuni na Kalou na noqu kaukauwa; o Ni 
sa biuti au ena vuku ni cava? 

3. Mo Ni tala yani na Nomuni rarama kei na 
Nomuni dina, me ra liutaki au, me ra kauti au ki 
na Nomuni delana Tabu, ki na Nomuni 
valevakacevaceva talega. 

4. Au na qai lako ki na Nomuni cabocabo ni 
soro, ki vua na Kalou, na noqu reki sa vuabale; ena 
Api au na vakalavelaveti kemuni, na Kalou, na 
noqu Kalou. 

5. Ena cava o sa yalolailai kina, na yaloqu? Ena 
cava o sa vakatarotaro kina na yaloqu? Mo nuitaka 
na Kalou. Au na vakavinavinaka vei koya. Sa 
veivuke na rai ni mataqu Vua, io na noqu Kalou. 


Same 44 Nanuma Na Veivakabulai Ena Gauna 
Ni Veitabaki Sobu 

1. Keimami sa rogoca, na Kalou, ni ra sa tukuna 
vei keimami o ira na neimami qase, na veika o Ni 
sa cakava, ena nodra veigauna, ena veisiga e liu: 
2. Na Nomuni cemuri ira na veimatanitu, ena 
Ligamuni, O ira O Ni sa tei ira; ia O Ni sa 
vakamavoataki ira ka biuti ira laivi. 

3. Era sega ni taukena na vanua, ena nodra i 
seleiwau, se ni sa vakabulai ira na ligadra; Na 
Ligamuni i matau ga, na Ligamuni ga, kei na 
rarama ni kemuni rairai, io, baleta ni o Ni sa totaki 
ira. 

4. O Ni sa noqu Tui, na noqu Kalou: o Ni sa 
vakarota na gaga vei Jekope. 

5. Mai vei Kemuni ga era na biligi sobu kina na 
meca, mai na Yacamuni ga keimami na 
butubutuki ira, o ira sa tu me veimecaki kei 
keimami. 

6. Ni oi au, au na sega ni vakararavi ki na dakai 
se ki nai seleiwau me vakabulai au. 

7. Oi kemuni ga sa vakabulai keimami mai vei 
ira na meca, ka vakamaduataki ira sa via cati 
keimami. 

8. Na Kalou, keimami sa boletaka ena siga 
kecega, ka vakavinavinakataka sega ni mudu. Sela 
9. Ia, o Ni, sa biuti keimami ka vakamaduataki 
keimami. o Ni sa sega ni lakovata kei ira na 
neimami mataivalu. 

10. O Ni sa vakavuna me keimami dro mai vei ira 
na meca, o ira sa cati keimami era sa kauta nai toki 
ni valu. 

11. O Ni sa soli keimami me vaka na sipi me 
laukana. Ka vakasavi keimami ki na veimatanitu. 
12. ONi sa volitaki ira na nomuni tamata ka sega 


ni saumi, era sa sega ni vakaiyaulevutaki ena 
kedra i sau. 

13. O Ni sa cakava me ra cati keimami o ira na 
weka i keimami, vosacataki, vakalolomataki mai 
vei ira kecega sa tu vakavolivoliti keimami. 

14. O Ni sa cakava me keimami sa ka ga ni vosa 
wale vei ira na veimatanitu, era sa kuretaki ulu na 
tamata. 

15. Na noqu beci sa tu e mataqu ena gauna 
kecega, na madua ni mataqu sa ubi au, 

16. Baleta na domona na dauvosavakacaca, na 
dauveivakalewai, baleta na meca kei koya na 
dauveivala. 

17. Na ka kece oqo sa lutuki keimami, ia keimami 
sa sega ni guilecavi Kemuni, se vakalasuya na 
Nomuni veiyalyalati. 

18. Na yaloi keimami e se sega ni vuki tani, se na 
neimami kalawa me lako tani mai na Nomuni 
sala; 

19. O Ni sa vakadatuvutaki keimami ena nodra 
vanua na koli ni veikau, ka ubi keimami ena i 
yaloyalo ni mate. 

20. Kevaka keimami sa guilecava na yaca ni 
neimami Kalou, se goleva na veikalou tani, 

21. Ena sega beka ni na vakadikeva oqo na Kalou? 
Sa kila o Koya na ka vuni ni yalo. 

22. la, ena vuku ni keimami sa vakamatei tiko ena 
siga taucoko; keimami sa vaka na sipi sa votai me 
vakamatei. 

23. Mo Ni yadra mai, na cava o Ni sa moce kina, 
Jiova? Mo Ni tucake, me keimami kua ni biu laivi 
vakadua. 

24. Ena cava o Ni sa vunitaka kina na matamuni, 
ka guilecava kina na neimami vakararawataki kei 
na neimami vakabobulataki? 

25. Na yaloi keimami sa vakanamata ki na kuvu 
ni soso, kei na yagoi keimami ki na qele. 

26. Mo Ni tucake ka veivuke ka vakabulai 
keimami ena vuku ni Nomuni yalololoma ga. 


Same 45 Na Nona I Ukuuku Na Mesaia Kei Na 


Watina 

1. Sa luvuci na yaloqu e nai ulutaga vinaka ogo; 
Au sa cavuqaqataka na lewena me baleta na Tui; 
Na yamequ sa peni ni volavola sa vakarau tu me 
volalvola. 

2. O sa matavinaka sara mai vei ira na luve ni 
tamata, Sa sovaraki ki na Tebenigusumuni na 
loloma, o koya oqo sa vakalovinakataki iko tiko 
kina na Kalou me sega ni mudu. 

3. Vauca na nomuni i sele ena sagamuni, oi 
Kemuni na le Duabau ga, ena Nomuni ukuuku kei 
na Nomuni lagilagi. 

4. Ena Nomuni cecere, o Ni sa vodo vaka 
vutuniyau baleta na dina, yalomalumalumu kei na 
yaloddodonu, Na Ligamuni matau ena vakavulici 
Keimuni ena ka e veivakurabuitaki. 

5. Na Nomuni gasau ni dakai sa gata ena lomana 
na meca ni Tui; era sa cuva ena ruku ni Yavamuni. 

6. Na Nomuni tikotiko vakaturaga sa Sega ni 
mudu, Nai vakatakilakila ni yalododonu sa 
vakatakila na Nomuni matanitu. 

7. O Ni sa lomana na yalododonu. la o Ni sa cata 
na caka cala; ia o Koya na Kalou, na Nomuni 
Kalou, sa lumuti Kemuni, ena waiwai ni reki, e 
uasivi mai na nodra na Nomuni tokani. 

8. Na Nomuni ubi kece era sa vakaboivinakataki 
ena mura, ena yasi kei na kasi mai na Nomuni 
Vale Tabu, na vanua ni Nomuni marau. 

9. O ira na Raluve era sa maliwai ira na Nomuni 
vada yalovakamarama; ena ligamuni matau sa 
wavutu na ranadi ena koula mai Ofira. 

10. Mo vakarorogo na raluve, rogoca ka 
vakatudaliga mai; guilecavi ira na nomu tamata 
kei na vale nei tamamu; 

11. Me rawa vua na Tui me gadreva vakalevu 
sara, na kemuni totoka, baleta ni o Koya, e nomu 
Turaga, lotu vua. 

12. Era sa lako mai na goneyalewa ni Taia vata na 
nodra i loloma; o ira na vutuniyau mai vei ira na 
tamata era na vakasagara na Nomuni veitokoni. 
13. Na raluve sa vakaiukuukutaki ena loma ni vale 
ni Tui; sa vakaisulu ena koula sa tali. 

14. E na kau mai o koya vua na Tui ena i ubi sa dui 
rokaroka; o ira na goneyalewa kei ira na nonai 
tokani sega cala era sa muria na raluve, era na kau 
mai vei Kemuni. 

15. Ena marau kei na reki, era sa kau mai kina; e ra 
na curu ki na Vale ni Tui. 

16. E ra na vuki me luvena na Tamamuni, o ni na 
vakayacori ira me ra ravouvou ena vuravura 
taucoko. 

17. Na Yacamuni ena nanumi ena i tabatamata 
kecega; o koya oqo era na vakacaucautaki kemuni 
kina na tamata mai na gauna oqo ka lako yani me 
sega ni mudu. 


Same 46 Na Kalou Sa Nodra I Drodro Na Nona 


Tamata Kei Na  Nodra  Kaukauwa Na 
Veimatanitu 
1. Na Kalou sa noda i drodro kei na noda 


kaukauwa sa tu vakarau me vukei keda ena gauna 
ni lega. 

2. O koya oqo eda na sega kina ni rere. Kevaka 
mada ga sa kautani o vuravura, se sa kautani yani 
na veiulunivanua ki na wasawasa titobu, 

3. Kevaka sa vadugu mai na wasawasa qai 
veivakarerei, kevaka sa yavala mai na ulunivanua. 
Sela 

4. Sa dua na uciwai, na kena so ni wai sa 
vakamarautaka na koro ni Kalou, na vanua Tabu 
nei Koya sa cecere sara. 

5. Sa tiko kina na Kalou, o koya oqo eda na sega 
kina ni yavalati, Na Kalou ena vukei keda ni se qai 
kabu vakayawa mai na mataka. 

6. E ra sa cudru mai na veimatanitu, era sa 
yavavala mai na veivanua, sa vosa yani o koya, 
era sa waicala. 


7. Sa tiko vata kei keda o Jiova ni lewevuqa; Na 
Kalou i Jekope sa noda i drodro. Sela 

8. Dou mai raica na cakacaka i Jiova, o koya sa 
vakacacana na vuravura. 

9. Sa vakatuvakaduataka nai valu e vuravura, sa 
musuka na vega ni dakai titi, sa musuka rua na 
kena moto; ka sa vakama nai sema ni qiqi ni valu. 
10. Dou tu vakadua, mo dou kila ni sai Au na 
Kalou; Au na vakacerecerei e vuravura taucoko 
ena kedra maliwa na veimatanitu! 

11. Sa tiko vata kei keda o Jiova ni lewevuga, na 
Kalou i Jekope sa noda i drodro. Sela. 


Same 47 Me Vakacerecerei Na Kalou, O Koya 
Sa Lewai Vuravura 

1. Mo ni vakacobocobo oi kemuni na tamata 
kecega! Mo ni kaikaila e na domo ni biukila! 

2. O Jiova sa cecere sara rui totoka; sa rui cecere 
o koya e vuravura taucoko. 

3. O Koya ena vakamalumalumutaki ira na 
tamata vei keda, na veimatamanitu era na cuva ki 
na yavada. 

4. Ena digitaka o Koya vei keda nai votavota, na 
vakaturaga i Jekope, sa daulomana o Koya. Sela. 

5. Sa lako cake na Kalou ena kaila, o Jiova ena 
domo ni biukila. 

6. Dou vakavinavinaka vei Jiova, mo ni 
vakavinavinaka, lagata na vakavinaivinaka vua na 
noda Tui. Mo ni vakavinavinaka vua! 

7. Na Kalou sa Tui e vuravura taucoko; Dou 
lagata na vakavinavinaka ena yalomatua. 

8. Sa veiliutaki na Kalou e vuravura taucoko; sa 
dabe tiko e na Nona i dabedabe Tabu ka cecere, na 
Kalou. 

9. O ira na luve ni tamata era sa soqoni vata, o 
ira na tamata sa nona na Kalou i Eparama. Nai ubi 
kei vuravura, sa nona na Kalou; sa vakacerecerei 
vakalevu sara o koya. 


Same 48 Nai Ukuuku Ni Kalou E Saioni 


1. Sa cecere o Jiova, ka me vakacerecerei na 
Kalou ena koro ni Kalou, e na Nona ulunivanua 
Tabu. 

2. Na koro e totoka na kena i tikotiko, e rekitaka 
o vuravura taucoko, na Ulunivanua o Saioni, na 
yasana ki na vualiku, na koro nei Koya na Kalou 
levu. 

3. Sa tiko na Kalou ena kena veivale cecere, sa 
kilai o Koya me nonai drodro. 

4. Fra na soqoni vata mai na Tui, ka e ra sa lako 
vata mai. 

5. Fra sa raica ka qoroqoro, era sa vakayavalati 
ka vakatotolo tani yani. 

6. Sa tauri ira na rere mai kea, na mosi, me vaka 
na yalewa sa taratara, 

7. Me vaka na Nomuni vakavoca na waga mai 
Tasisi ena cagi ni Tokalau. 

8. Me vaka keimami a rogoca, ia, oqo keimami sa 
raica, ena koro nei Jiova ni lewevuqa, na koro ni 
Kalou: Na Kalou ena vakadeitaka ka sega ni 
mudu. Sela 

9. Keimami sa nanuma ga, na Kalou, na Nomuni 
yalovinaka, ena loma ni Nomuni Vale Tabu. 

10. Me vaka kina na Yacamuni, na Kalou, sa vaka 
kina na Nomuni vakacerecerei ki nai yalayala kei 
vuravura; na Ligamuni matau sa sinai ena yalo 
dodonu. 

11. Me reki na Ulunivanua o Saioni. Me ra marau 
na goneyalewa nei Juta, ena vuku ni Nomuni 
lewa. 

12. Moni lako volivoliti Saioni, mo Ni vakavoliti 
koya, mo Ni wilika na kena vale cecere; 

13. Vakatakilakilataka na kena bai ni valu; 
nanuma na veivale lelevu; me rawa ni o 
talanoataka vakavinaka vei ira nai taba tamata sa 
muri tiko mai. 

14. Oqo na Kalou, na noda Kalou ka sega ni 
mudu; sa dauveituberi o Koya me yacova nai 
bulubulu. 


Same 49 Na Dei Ni Lomadra Na Lialia 


1. Moni rogoca oqo oi kemuni na tamata, dolava 
mai na daligamuni oi kemuni na kai vuravura, 

2. Oi kemuni e ra, kei kemuni e cake, vutuniyau 
se dravudravua, kemuni taucoko. 

3. Na gusuqu ena kauta mai na yalo matua kei 
na vakanananu ni lomaqu ena kauta mai na kila 
ka. 

4. Au na dolavi au ki na vakaibalebale; au na 
vakaraitaka na noqu vosa vuni ena Api. 

5. Na cava me'u rere kina ena gauna ca ni ra sa 
voliti au nai valavala ca era tu e ruku ni yavaqu? 

6. O ira sa dau vakararavi ki nai yau, ka 
dokadoka ena vuku ni nodra i yau levu, 

7. Ena sega ni dua vei ira oqo, ena rawa ni volia 
lesu na tacina se solia vua na Kalou na kenai sau— 
8. Me baleta nai voli ni yalodra me ra bula kina, 
sa rui sivia, ena sega ni rawa vakadua— 

9. Me bula tikoga ka sega ni mudu ka sega ni 
raica nai bulubulu. 

10. Ni sa raici ira na tamata vuku era mate o ira 
na lailai ka lecaika, era sa rusa, ia, era sa biuta tu 
na nodra i yau vei ira tale eso. 

11. Ena vakanananu, era nanuma ni ra tu ga ka 
Sega ni mudu, na nodra i tikotiko ki nai taba 
tamata kecega; era sa vakayacani ira ga ki na 
nodra vanua. 

12. la, na tamata, e dina ni vakarokorokotaki, ena 
sega ga ni tiko tale; o koya sa vaka na manumanu 
ena rusa. 

13. Ogo na nodra i sala na lialia, kei na nodra 
veimataka o ira sa vakarorogo vua, 

14. Me vaka na sipi era sa vakadavori e nai 
bulubulu; o mate e na kani ira, o ira sa dododu 
sara era na vakatulewa vua ena mataka; kei na 
nodra totoka ena tilomi mai nai bulubulu, me 
yawa mai na nodra i tikotiko. 

15. la, na Kalou ena vakabula na yaloqu mai na 
kaukauwa ni bulubulu, ni na tauri au o koya - 
Sela. 

16. Kakua ni leqa kevaka e dua sa vutuniyau, se, 


kevaka sa vakatuburi cake nai ukuuku ni nona 
vale; 

17. Ni sa mate o koya, sa sega ni kauta e dua na 
ka; se muri koya na nona veika qoroi. 

18. E dina ni se bula tiko, sa vakasaututaki koya, 
(ni tamata, era na laveti iko ni o caka vinaka vei 
ira), 

19. E na lako o koya ki na nodra kawa na nona 
qase; era na sega ni raica na rarama. 

20. Na tamata sa dokai, ia ka sa sega vua na 
yalomatua, sa vaka ga na manumanu ena rusa 
yani. 


Same 50 Na Kalou Na Turaganilewa Dodonu 


1. Na Kalou, io, o Jiova, na Qaqa e lewe dua 
bauga sa vosa oti, ka kaci yani ki vuravura, mai na 
cadracadra ki nai dromudromu ni siga. 

2. Mai Saioni, ena taucoko ni totoka, na Kalou, 
ena serau yani. 

3. Na Noda Kalou ena lako yani, ka na sega ni 
tiko lo; ena lako yani na bukawaga me kana voli e 
matana, ka na voravora ena veiyasana kecega sa 
volitii koya. 

4. Ena kacivi lomalagi mai cake kei vuravura 
talega me lewai ira mada na Nona tamata: 

5. “Mo ni soqoni mai na Noqu tamata ki vei Au, 
o ira kece sa cakava na veiyalayalati vei au ena i 
soro.” 

6. O lomalagi me tukuni ira mai na Nona 
yalododonu. Ni sa, Turaga ni lewa ga na Kalou. 
Sela 

7. “Mo ni vakarorogo na noqu tamata, Au na 
vosa, Isireli, au na vakadinadina me baleti iko. O 
Au na Kalou, na nomu Kalou! 

8. Au na sega ni vunauci iko ena vuku ni 
nomuni i soro se na nomuni i soro kama, o koya sa 
tu e mataqu ena veisiga kecega. 

9. Au na sega ni taura e dua na bulumakau mai 
na nomu vale se na me mai na nomu bai. 

10. Na manumanu kecega ni veikau sa Noqu, kei 
na bulumakau kecega ni vanua e udolu. 

11. Au sa kila na manumanu vuka kecega ni 
vanua, kei na manumanu kecega sa Noqu. 

12. “Kevaka Au sa via kana, Au na sega ni tarogi 
iko, ni sa noqu kecega o vuravura kei na ka kecega 
sa tu kina. 

13. Au na kania beka na lewe ni bulumakau se 
gunuva na dra ni me? 

14. Vakacabora vei Jova na vakavinavinaka, ka 
sauma na nomu yalayala kecega ki vei Koya sa 
cecere sara. 

15. Kacivi Au mai ena siga ni nomu lega; Au na 
sereki iko, o na qai vakacerecerei Au.” 

16. la, kivei ira na tamata ca, sa vosa na Kalou ka 
tukuna: “Na dodonu cava sa tu vei iko mo tukuna 
kina na Noqu vosa kei na Noqu veiyalayalati me 
cavuta mai na gusumu, 

17. O sa cata na noqu i vakasala ka biuta na noqu 
vosa ki dakumu? 

18. Ni o sa raica na daubutako, o sa vaka io vua, 
o sa vakaitavi vata kei ira na dauveibutakoci. 

19. O sa solia na gusumu ki na ca, na yamemu sa 
tuvana na veikavakaisini. 

20. O sa dabe ka veitalanoa vakacataka na tacimu; 
o sa vosacataka na luvei tinamu dina. 

21. Ni o sa cakava tiko ogo, Au sa galu tikoga; o 
sa nanuma tiko beka, oi Au na Kalou sa vakataki 
iko; ia Au na vunauci iko, ka tuvana vakadodonu 
e matamu na ka. 

22. “Nanuma mada na veika oqo, o iko sa dau 
guilecava na Kalou, de'u qai basuraki iko 
vakalalai, qai sega ni dua me na sereki iko: 

23. O koya ga sa vakacabora na vakavinavinaka 
sa vakacerecerei Au; kei koya sa vakadodonutaka 
na nonai valavala, Au na vakaraitaka vua na 
veivakabulai sa mai vua na kalou.” 


Same 51 Na Masu Ni Veivutuni 


1. Mo ni yaloloma mai vei au, na noqu Kalou, 
me vaka na Nomuni yalovinaka; me vaka na 
Nomuni yalololoma, mo ni bokoca na noqu caka 
cala. 

2. Mo ni silisavai au sara mai na noqu cakacaka 
vakasisila, ka vakasavasavataki au mai na noqui 
valavala ca. 

3. Ausa vakadinadinataka na noqu caka cala, ka 
sa tu ga e mataqu na noqu i valavala ca. 

4. Vei kemuni, vei Kemuni duadua ga au sai 
valavala ca kina, au sa cakava na ka ca oqo e 
Matamuni—Mo ni kune kina ni o ni sa vosa, ka 
sega ni beitaki ni o ni sa lewa. 

5. E dina, au sa vakatuburi e nai valavala 
vakasisila, io, ena i valavala ca sa kunekunetaki au 
mai kina o tinaqu. 

6. lo, o Ni sa vinakata na dina mai na vu ni yalo, 
kei na ka vuni sara, o Ni na vakatakila kina vei au 
na yalomatua. 

7. Me'u vakasavasavataki ena sovu, au na qai 
savasava, me'u silisavai, au na qai vulavula cake 
sara mai na uca cevata. 

8. Meu vakarautaki me'u rogoca na reki kei na 
marau, me ra marau tale kina na sui sa ramusu oti. 
9. Mo ni ubia na matamuni mai na noqu i 
valavala ca, ka qusia laivi na noqu cakacaka 
vakasisila kecega. 

10. Mo ni bulia vou tale e lomaqu e dua na yalo 
savasava, na Kalou, ka mo Ni vakavouia tikoga na 
yalo oqo sa dei tiko e lomaqu. 

11. Metu kua ni kautani mai Matamuni, kua 
talega ni kauta tani na Nomuni Yalo Tabu mai vei 
au. 
12. Me vakalesui tale vei au, na reki ni noqu sa 
vakabulai, ka me'u tarai cake tikoga ena Yalomuni 
na Yalo Tabu Vinaka. 

13. Au na qai vakatavulica vei ira na daucaka 
cala na Nomuni sala, kei ira nai valavala ca era na 
vakabulai. 

14. Na Kalou, mo Ni vakabulai au mai na 
veibeitaki ni vakadave dra, na noqu i Vakabula. 
Na yamequ ena lagata vakarogolevu na Nomuni 
yalododonu. 

15. I Jiova, me dolavi na tebenigusuqu, me'u 





dalaga vakalevu ni'u seretaka ka vakatakila na 
Nomuni cecere. 

16. O ni sa sega ni gadreva nai soro kei nai soro 
kama, o Ni sa sega ni marautaka, de na rawarawa 
vei au me'u solia. 

17. Nai soro vei Jiova na yalo sa bibivoro ka 
kakavorovoro nai soro vaka oqo—na Kalou, o Ni 
na sega sara ni beca. 

18. Cakava na ka vinaka, ena Nomuni marautaki 
Saioni; tara tale na bai kei Jerusalemi. 

19. O Ni na qai marautaka nai soro ni 
yalododonu, nai soro kama kei nai soro e taucoko, 
Era na vakacabora na bulumakau e taucoko mei 
soro, ena Nomuni i cabocabo ni soro. 


Same 52 Na Nodra I Cavacava Na Ca Kei Na 


Nodra Vakacegui Na Vakalou 

1. E na cava dou sa boletaka kina na ca, oi 
kemudou, na tamata kaukauwa? Na vinaka ni 
Kalou sa tudei tikotikoga. 

2. Na yamemu sa cavuta tiko na veivakarusai, 
me vaka na yamenitoro gata sa cakava tiko na 
veivakacalai. 

3. Osa lomana vakalevu na ca mai na vinaka, kei 
na lasulasu mai na dina e dodonu. Sela 

4. O sa lomana vakalevu na vosa 
veivakalolomataki kei na yame dauveivakaisini. 
5. Na Kalou ena vakarusai iko me sega ni mudu; 
ena kauti iko tani ka cavuti iko tani mai na nomui 
tikotiko, qai cavu i vuvutaki iko tani mai na vanua 
ni bula. Sela 

6. Na yalododonu ena raica ka rere, ena qai 
dredre ka tukuna, 

7. “Na tamata oqo, sa sega ni vinakata me nona 
kaukauwa na Kalou, ia, sa vakayacani ga ena levu 
ni nonai yau, ka vakaukauwataki koya ena nona 
caka cala kecega.” 

8. la oi au sa vaka na vuni olive bulabula ena 
vale ni Kalou: Au sa vakayacani ki na Nona 
yalololoma mai na gauna ogo ki na gauna kecega. 
9. Au na vakacerecerei kemuni me sega ni mudu 
baleta ni o Ni sa cakava ogo; ia ena matadra na 
Nomuni tamata, au na waraka tikoga na 
Yacamuni, ni sa rui vinaka ga oqo. 


Same: 53 Na Nodra Dau Veivakalialiai O Ira 
Sa Sega Vei Ira Na Kalou Kei Na Nodra 
Vakatikori Lesu Na Isireli 

1. Sa tukuna e lomana na lialia ni “Sa sega na 
Kalou.” Era sa tamata boica. Sinai ena ka kecega e 
ca; sa sega e dua me cakava na ka vinaka. 

2. Sa rai sobu mai na Kalou ka raici ira na luveni 
tamata, me raica, se sa dua na tamata me matua ka 
vakasagara na Kalou. 

3. Oira kecega, era sa vuki tani, ka ra sa tamata 
boica mai; sa sega e dua sa caka vinaka, io, sa sega 
sara. 

4. Sa sega beka vei ira na daucaka ca na kila ka? 
Era sa kana tamata me vaka na kana madrai, ka, ra 
sa sega ni kaciva na Kalou? 

5. Sa qai dua mai na veivakarerei levu, ena 


e 


495 


SAME 


vanua sa sega kina na rere, ni sa kaburaka yani na 
Kalou na suidra, era sa via veivala kei iko; o sa 
vakarautaki ira, baleta na Kalou e na biuti ira. 

6. lo, na nodra vakabulai na Isireli ena lako mai 
Saioni! Ni sa kauta lesu mai na Kalou na nona 
tamata era sa tu vakavesu tu, Ena reki o Jekope 

ka na mamarau o Isireli. 


Same: 54 Sa Saumi Na Masu Ni Veisereki Mai 


Vei Ira Na Meca 

1. Ni vakabulai au na Kalou, ena Yacamuni, 
me'u vakagalalataki enaNomuni kaukauwa. 

2. Mo Ni rogoca na noqu masu na Kalou; mo Ni 
vakatudaligamuni mai ki na vosa ni gusuqu. 

3. Era sa bolebole mai na tamata au sega ni kila, 
o ira na dau veivakasaurarataki era sa via labati 
au; era sa sega ni biuta na Kalou e matadra. Sela 

4. Mo ni kila, sa noqu dauniveivukei na Kalou; 
Na Kalou sa tiko vata kei ira sa dau tokoni au. 

5. Ena saumi ira na kequ meca ena ka ca. Mo Ni 
musuki ira vakadua ena Nomuni dina. 

6. E na yalo galala au na vakacaboi soro vei 
kemuni; au na vakacerecerea na Yacamuni, I Jiova, 
ni sa rui vinaka oqo. 

7. Sa i Koya, sa vakabulai au mai na lega kece 
oqo, na mataqu sa raica na ka e gadreva vei ira na 
kequ meca. 


Same 55 Vakararavi Vua Na Kalou Baleta Na 
Nodra Veidabui Na Nomui Tokani 


1. Mo Ni rogoca na noqu masu, na Kalou, mo Ni 
kakua ni vunitaki kemuni mai na noqu 
vakanananu. 


2. Mo Ni tu mai ka rogoci au; au sa tagitagi ka 
sega ni vakacegu ena noqu vakaiulubale tiko, 

3. Ena vuku ni domodra na kequ meca, ena 
vuku ni nodra veivakasaurarataki na tamata ca, Ni 
ra sa kauta sobu mai na lega ki vei au, Ena cudru 
katakata era sa cati au. 

4. Sa mosi vakalevu na yaloqu e lomaqu, kei na 
rarawa ni mate sa lutuki au tiko. 

5. Na rere levu kei na sautanini sa tarai au mai, 
na veivakarerei levu sa vesuki au. 

6. Au sa qai tukuna, “io, au sa vakatabana me 
vaka na ruve! Au na vuka tani ka vakacegui tiko. 
7. lo, au na lako vakayawa sara, ka la'ki tiko ga 
ena vanua sa lala tu. - Sela. 

8. Auna vakatotolotaka na noqu dro mai na cagi 
kaukauwa kei na cagi voravora.” 

9. 1 Jiova, mo Ni vakarusa ka wasea na yamedra, 
Ni'u sa raica na veivakamavoataki kei na veiba e 
na loma ni koro. 

10. Ena siga kei na bogi era sa lako voli e na bai ni 
koro, na ca kei na lega sa tiko ena kedra maliwa. 
11. Sa tiko e loma na  veivakarusai; na 
veivakaisini, kei na ka vakaisi sa sega ni yali e na 
nodra sala. 

12. Sa sega ni o koya na meca sa vakacacani au. 
13. la, Sai iko ga, e dua sa tautauvata kei au, o 
koya ga au sa kila. 

14. Keitou sa veivakasalataki vakataki keitou 


vakavinaka sara, keimami sa lako vaka lewe levu 
ki na vale ni soro. 

15. Me vesuki ira na mate, me ra lako bulabula ki 
eli; ni sa tiko vata kei ira na ca ena nodra i tikotiko. 
16. lo, vei au, au na kaci vua na Kalou, ka na 
vakabulai au na Kalou. 

17. Ena yakavi kei na mataka kei na siga levu. Au 
na masu, ka kaci vakalevu, ena rogoca o Koya na 
domoqu. 

18. Sa vakabula na yaloqu o Koya e na vakacegu 
mai nai valu sa caka me baleti au. Ni ra sa lewe 
vuga era sa cati au. 

19. Na Kalou ena rogoca ka vakararawataki ira, la 
o Koya sa bula mai liu sara. Sela. Baleta ni ra sega 
ni veisau, o ira era sa sega ni rerevaka na Kalou. 
20. Sa dodoka na Ligana me vorati ira sa via 
vakacegu vua; Sa voroka o koya na Nona 
veiyalayalati. 

21. Na vosa ni gusuna sa vinaka cake mai na bata, 
ia na veivala sa tu e lomana, na nona vosa sa 
malumu mai na waiwai, io, sai seleiwau ga sa 
vakarau tu. 

22. Biuta na nomui colacola vei Jiova, ena tokoni 
iko o koya. Ena sega ni vakatara me ra yavalati na 
yalododonu. 

23. la, sai Kemuni ga na Kalou, o Ni na kauti ira 
sobu mai ki na qara ni veivakarusai, na tamata 
dau gunu dra ka veivakaisini, ena sega ni bulataka 
na veimama ni nona veimataka, io, oi au, au na 
vakadinati kemuni. 


Same: 56 Na Masu Ni Veivakacegui Mai Vei 
Ira Na Dauveivakatotogani 

1. Na kalou, me levu mai na Nomuni yalololoma 
vei au, ni ra sa via tilomi au na tamata, e na siga 
taucoko sa vala tiko mai ka vakasaurarataki au. 

2. Ena siga taucoko era sa vakasasataki au na 
kequ meca, sa lewe levu sa veivala kei au, oi 
Kemuni sa cecere sara. 

3. Au sa vakararavi vei Kemuni ena gauna kece 
e tarai au kina na rere. 

4. Ki vua ga na Kalou, au sa biuta kina na noqu 
vakararavi, au na sega ni rere. Na cava ena rawa 
ni cakava vei au na tamata? 

5. Ena siga taucoko, era sa moica na noqu vosa, 
Era sa vakananuma na ca baleti au. 

6. Era sa vakasoqoni ira, era sa vuni, era sa vaka 
raica na noqu I kalawa kece, ni ra sa no ka waraki 
au tiko. 

7. Era na dro bula beka ena vuku ni ka ca era 
bukia? Na Kalou, ena Nomuni cudru, me ra 
vakabalei na tamata oqo! 

8. O ni sa wilika na noqu lako voli, Na wai ni 
mataqu kece, o ni sa vakasoqona ena Nomuni 
tavaya, E ra sa tiko beka ena Nomuni i vola? 

9. Niu sa tagi vei kemuni, era na lesu tale na 
kequ meca; Oqo, au sa kila kina, ni sa tovaki au 
na Kalou. 

10. Ki vua na Kalou, (Au na vakacerecerea na 
Nona vosa), ki vei Jiova, (Au na vakacerecerea na 
Nona vosa), 

11. Ki vua na Kalou, au sa biuta kina na noqu 
vakararavi, au na sega ni rere, na cava ena cakava 
rawa vei au na tamata? 

12. Na yalayala sa caka vei Kemuni sa vesuki au 
talega, na noqu Kalou, Au na vakacabora na 
veivakacerecerei vei Kemuni, 

13. O Ni sa vakabula na yaloqu, mai na mate. O 
Ni sa sega beka ni tarova na yavaqu me'u kua ni 
tacaqe, me'u lako voli kina ena mata ni noqu 
Kalou ena rarama ni bula? 


Same: 57 Masulaka Na Veimaroroi Ena 


Vukudra Na Meca 
1. Mo Ni yalololoma mai, Na Kalou, mo Ni 
yalololoma mai! Na yaloqu sa vakararavi vei 
kemuni, ena i yaloyalo ni Tabamuni au na cakava 
me noqui drodro, me yacova ni sa lako sivi au na 
dredre oqo. 
2. Au na kaci yani vua na Kalou cecere oqo, ki 
vua na Kalou o koya sa cakava na ka kecega oqo 
vei au. 
3. Na Kalou, ena veitalai mai Lomalagi, me 
vakabulai au, ena sega ni vakatara e dua me mai 
tilomi au. Sela. Sa vakatala mai na Kalou na Nona 
yalololoma kei na Nona dina. 
4. Sa tiko vata kei ira na laioni na yaloqu, Au sa 
davo vata kei ira na luve ni tamata era sa 
bukawaga rawa tu, na batidra sa moto lelevu ka 
moto lalai, na yamedra sai seleiwau gata sara. 
5. Mo Ni cecere na Kalou, ena veiyasana 
vakalomalagi, Na Nomuni ukuuku me ubia na 
vuravura. 
6. Era sa vakarautaka e dua na dai me'u tacori 
kina; Au sa cuva vakatobuicu; era sa kelia e dua 
na gara me baleti au; Era sa lutu ga kina o ira. Sela 
7. Sa tudei na yaloqu, na Kalou, sa tudei na 
yaloqu, au na laga sere vei Kemuni ka 
vakacaucautaki kemuni. 
8. Mo yadra mai, na noqui ukuuku! Mo yadra 
mai na wa ni vakatagi kei Na Api! 

Au na vakayadrata na kida ni mataka. 
9. Au na vakacerecerei kemuni Jiova ena kedra 
maliwa na tamata, Au na sere vei kemuni ena 
kedra maliwa na veimatanitu. 
10. Na Nomuni yalololoma e yacova na lomalagi 
kei na nomuni dina ena yacova na o. 
11. Mo Ni cecere, Na Kalou me uasivia na 
Lomalagi na Nomuni ukuuku me roboti vuravura. 


Same: 58 Na Nodra Lewai Vakadodonu Na 


Tamata Ca 

1. Dou sa veivosakitaka tiko li na yalododonu oi 
kemudou sa dau tiko lo? Dou sa lewa vakadodonu 
tiko li na luve ni tamata? 

2. E sega, dou sa daucakava na ka ca mai na vu 
ni yalomudou, Na ligamudou sa kaukauwa e 
vuravura. 

3. Oira na tamata ca era sa susugi vata na ca mai 
na kete; e ra sa lako vakasese ni ra se qai 
vakasucumi mai, era sa tamata lasulasu. 


4. Na kedra gaga sa vaka na gaga ni gata; era sa 
vaka na gata didivara, ni ra sa vakavaravarai ira, 
5. E ra na sega ni vakarorogo vei ira na 


dauvakacuru, veitalia na nona magosa na 
dauvakacuru. 
6. Me vakaramusutaki na batidra e lomadra, Na 


Kalou! Me vakaramusutaki na batidra gaga na 
luve ni laioni, I Jiova! 

7. Me ra sa vakadrodroi yani me vaka na wai sa 
dau drodro tikoga, Ni sa loveca na nona dakai titi, 
na kena gasau me sa musumusu vaka matai lalai. 
8. Me ra sa vaka na “LA” sa waicala yani ni sa 
lako tiko, me vaka e dua sa mate ni sucu dole, ni 
sa sega ni raica na siga. 

9. Ni bera ni vakila na kama culacula na kuro, 
ena kauta tani, me vaka na covulaca, ena Nona 
cudru katakata ke vo na bula. 

10. O ira na yalododonu era na marau ka reki ni 
ra raica na veisausaumi; Ena savata na Yavana ena 
nodra dra na daucaka cala, 

11. Era na tukuna na tamata, sa dina sa dua dina 
nai votavota ni yalododonu; “Sa dina sara, sa 
Kalou o Koya, ni sa lewai vuravura.” 


Same: 59 Sa Vakadeitaki Na Nodra Lewai Na 


Tamata Ca 
1. Mo Ni vakabulai au ka sereki au mai vei ira na 
kequ meca, na noqu Kalou; 

Mo Ni taqomaki au mai vei ira sa tu me 
veivala kei au. 
2. Mo Ni vakabulai au mai vei ira sa dau cakava 
na ka ca; 

Me'u vakabulai talega mai vei ira na daugunu 
dra. 
3. Raica, era sa waraki au tikoga; o ira na 
kaukauwa era sa soqoni vata vei au, sega ni baleta 
na noqu cala se i valavala ca, Jiova. 
4. Era sa cici ka vakarautaki ira, sa sega ena 
vuku ni noqu cala. Moni yadra ka vukei au, io, 
ogo sara ga! 
5. Kemuni, oqo, I Jiova na KALOU CECERE, NA 
KALOU NI ISIREL, MO NI YADRA me ra 
totogitaki na veimatanitu; Mo Ni kua ni 
yalododonu vua e dua sa dau cakacaka vakasisila 
vakaoqo. Sela 
6. Ena yakavi, era sa cegu mai, era sa kodro me 
vaka na koli, ka lakova vakavolita na koro. 
7. lo, era sa cegu vakalevu ena gusudra, Nai sele 
i wau sa tu ena tebenigusudra ni ra sa kana “O cei 
me na rogoca?” 
8. la, Oi kemuni Jiova, o Ni na dredrevaki ira; o 
Ni na vakayacori ira na matanitu oqo me na ka 
wale. 
9. Oi Kemuni na nona kaukauwa, au na waraki 
Kemuni. 
10. Mo Ni kakua ni vakabalei ira de ra na qai 
guilecava; kaburaki ira ena nomuni kaukauwa, ka 
vakabalei ira, I Jiova na neimami sasabai. 
12. Nai valavala ca ni gusudra kei na vosa ni 
tebeni gusudra, me ra vesuki ena nodra dokadoka 

kei na vosa ni cudru kei na lasulasu era sa dau 
cavuta. 

13. Me ra sa tilomi ena Nomuni cudru katakata, 
me ra sa vakayali. Me ra kua kina ni dua na ka; me 
ra kila tikoga ni Kalou sa na lewa tiko vei ira na 
Jekope ki nai yalayala kei vuravura. Sela 

14. Ni sa yakavi, era sa lesu mai, era sa kodro mai 
me vaka na koli, ka lako vakavolivolita na koro. 
15. Era sa lako cake ka lako sobu, era sa tagi lolo 
tiko kevaka era sega ni mamau. 

16. la, Au na seretaka ga na Nomuni kaukauwa, 
lo, au na seretaka vakadomoi levu na Nomuni 
yalololoma ena mataka; Ni sai kemuni na noqu 
dau ni veimaroroi kai drodro talega ni gauna 
dredre. 

17. Kivei kemuni na noqu kaukauwa, au na lagata 
na veivakacerecerei, ni sa daumaroroi au na 
Kalou, Na Kalou ni yalololoma. 


Same: 60 Masuta Ena Cikecike Na Kena 
Vakalesui Tale Mai Na Nona Veitokoni Na 
Kalou 

1. NA KALOU, o Ni sa biuti keimami; o Ni sa 
musuki keimami sobu; o Ni sa yalocataki 
keimami; mo ni vakalesui keimami tale mai! 

2. O Ni sa vakayavalati vuravura, o Ni sa 
musuka, mo Ni vakabula na nodra talaidredre, ni 
sa yavavala tiko vakalevu. 

3. O Nisa vakaraitaka vei ira na Nomuni tamata 
na ka kaukauwa; o Ni sa cakava me keimami 
gunuva na waini ni veilecayaki. 

4. O Ni sa solia nai bole vei ira sa rerevaki 
Kemuni, me rawa ni vakaraitaka nai bole me 
baleta na dina. 

5. Me vakabulai kina na Nomuni daulomani, Ni 
vei vakabulai ena Ligamuni matau ka rogoci au. 

6. Sa vosa na Kalou ena Nona savasava: “Au na 
reki, Au na wasei Sikemi ka vakarautaka na buca 
o Sakoca. 

7. Sa Noqu o Kiliati. Sa Noqu o Manasa, o 
Ifereimi sa Noqui sala ni uluqu,. o Juta sa noqu 
dau ni vakasasa. 

8. O Moapi na noqu daunisava kuro. E Itomi au 
na viritaka na noqui vava, sa kaila ena marau o 
Filisitia, baleti Au.” 

9. Ocei ena kauti au ki na koro kaukauwa? O cei 
ena liutaki Au ki Itomi? 

10. E sega beka ni oi Kemuni na Kalou, o koya sa 
vakabalei keimami? Sai kemuni na Kalou, o koya 
sa sega ni lako vata na mataivalu? 

11. Mo Ni solia na veivuke mai na leqa, ni sa ka 
wale na veivuke ni tamata. 

12. E na vuku ni Kalou, keimami na gaga, ni sai 
koya ga, sa butuki ira na meca. 


Same: 61 Nai Vakadei Ni Nona Veimaroroi 
Sega Ni Mudu Na Kalou 

1. Mo Ni rogoca na noqu tagi, Na Kalou, Ni 
goleva mai na noqu masu. 

2. Mai nai yalayala kei vuravura au na tagi yani 


vei kemuni, sa sinai na yaloqu; mo Ni tuberi au ki 

na Vatu sa cecere mai vei au. 

3. Ni Kemuni sai vakaruru vei au, ka koro ni 

vakatawa kaukauwa vei ira na meca. 

4. Au na tikoga vakadua ena Nomuni vale 

vakacevaceva; au na vakadinata na veivakarurugi 

ni Tabamuni. Sela 

5. Ni sai Kemuni na Kalou, sa rogoca na noqu 

yalayala; o Ni sa solia vei au nai votavota sa nodra 

o ira sa rerevaki Kemuni. 

6. O Ni na vakamarautaka na nona bula na tui, 

na nona veiyabaki ena veitaba tamata. 

7. Ena tiko vakadua o koya ena mata ni Kalou. 
lo, mo Ni vakarautaka na yalololoma kei na 

dina me rawa ni maroroya na tui! 

8. Au na seretaka na vakavinavinaka ki na 

Yacamuni me Sega ni mudu, me'u na vakayacora 

kina ena veisiga na noqu yalayala. 


Same: 62 Waraka Vakamalua Na Veivakabulai 
Ni Kalou 

1. E dina, na yaloqu sa waraka kemuni tikoga na 
Kalou; mai vei koya ga sa lako mai kina na noqu 
vakabulai. 

2. Sai koya ga na noqu Vatudei kei na noqu i 
vakabula, sai koya na noqui sasabai, au na sega ni 
vakayavalati vakalevu kina. 

3. Na cava soti na dede ni nomudou via valuta 
na tamata? Dou na vakabalei kecega, me vaka e 
dua na lalaga sa ravi wale tu kei na wai sa 
yavavala vakalevu. 

4. Era sa bose mera vakabalei koya mai na nonai 
tikotiko cecere; era sa marautaka na lasu; era sa 
veivosakitaka ena gusudra, ia, na lomadra sa vuvu 
ga. Sela 

5. Na yaloqu sa waraka lo tikoga na Kalou, na 
noqu nanamaki sa lako mai vua. 

6. Sai koya ga na noqu Vatudei kei na noqu i 
vakabula; o koya na noqui sasabai; au na sega ni 
yavalati rawa. 

7. Sa tiko vua na Kalou, na noqu vakabulai kei 
na noqui serau; na vatu ni noqu kaukauwa, sa 
noqui drodro na Kalou. 

8. Oi kemudou na tamata, dou vakadinati koya 
ena gauna kecega; dou sovaraka na yalomudou. 
Sa noda i drodro na Kalou. Sela 

9. Sa dina na tamata lolovira, sa cawa ga, na 
tamata sa tu e cake sa ka lasu, kevaka era sa 
vakarautaki, era sa mamada sara me vaka mai na 
cawa. 

10. Kua ni vakabauta na veivakalolomataki se 
veivakarusai kei na butako ena valavala 
kaukauwa. Ke sa levu nai yau, kua ni vakagolea 
kina na yalomu. 

11. Sa vosa oti na Kalou, au sa rogoca vakarua, sa 
Nona na Kalou na kaukauwa. 

12. lo, sa nomuni talega na kalou, na yalololoma, 
O Ni sa solia ga vua na tamata me vaka na nonai 
valavala. 

Same: 63 Na Reki Ni Veitokani Kei Na Kalou 


1. NA KALOU, o ni sa noqu Kalou; 

Au na sou me'u vakasagarai Kemuni, 

Na yaloqu sa via gunu vei Kemuni 

Na yaloqu sa gagadre vei kemuni, ena vanua 
ka sa mamaca tu, na vanua sa sega kina na wai. 
2. Aua vakaraici Kemuni ena vale ni soro, me'u 
vakaraica na Nomuni kaukauwa kei na Nomuni 
ukuuku. 
3. Baleta na Nomuni loloma, sa uasivi ka ca na 
bula, na tebenigusuqu e na seretaki Kemuni tiko. 
4. Au na vakacaucautaki Kemuni ni'u sa bula 
tiko. Au na laveta na ligaqu ki na Yacamuni tabu. 
5. Sa na vakacegui na yaloqu e na ka uro, na 
gusuqu ena vakavinavinakataki Kemuni tiko. 
6. Ni'u sa vakananumi Kemuni ena noqui 
mocemoce, na yaloqu sa yadravi Kemuni me vaka 
na yadravi ni bogi. 
7. Baleta ni kemuni sa dau vukei au tu ga, o koya 
ogo au na rekitaka tikoga nai vakarau ena ruku ni 
Tabamuni. 
8. Na yaloqu sa muri Kemuni vakamalua tiko 
yani, na Ligamuni i matau sa laveti au cake tiko. 
9. Era sa vakasagara na noqu vakarusai, era na 
lako ki na rukui vuravura. 
10. Era na vakabalei, ena i seleiwau; era na soli 
me ra vakaivotavota kina na koli ni veikau. 
11. lo, na tui ena rekitaka tikoga na Kalou; o ira 
kece na gusu sa vosataka na ka lasulasu era na 
vakatuvakaduataki. 


Same: 64 Na Veivakasaurarataki Mai Vei Ira 


Na Tamata Ca, la Sa Rekitaki Tikoga Na Kalou. 
1. Mo Ni rogoci au, Na Kalou, ena noqu 
vakanananu; me'u maroroi mai na rerevaki ira na 
meca. 

2. Me'u vunitaki mai na nodra buki vere na 
tamata ca, mai na nodra vakaduiduile na tamata 
vakasisila, 

3. O ira sa vakagata na yamedra me vaka nai 
seleiwau, na vosa gaga— me vaka sa vanataki na 
dakai titi, 

4. Mera sa vanai ira vuni na tamata sega cala, e 
vakasauri na nodra vanai koya ka sega vei ira na 
rere. 

5. Era sa vakauqeti ena caka ca, ra sa tukuna 
tiko na kena biu vuni tiko na dai, ka tukuna, “O 
cei ena raica?” 

6. E ra sa tuvana kina na caka ca, “ka era sa 
vakataucokotaka na lawaki ca.” Na yalodra kei na 
lomadra ena tikina vuni e loma. 

7. la, Na Kalou, ena vanai ira vakasauri sara, ka 
era na mavoa. 

8. Na Kalou ena vakavuna na nodra vakabalei 
ena vosa ga ni gusudra. Era na dro kece o ira era 
sa raica. 

9. Na tamata kece era na rere, ka ra na vakatusa 
na ka sa cakava na Kalou. 


10. Era na rekitaka na Kalou o ira na 
yalododonu ka vakadinati Koya kei ira kecega sa 
dodonu na yalodra, era na vakaukauwataki. 


Same: 65 Sa Vakacerecerei Na Kalou Ena Vuku 


Ni Nona  Veivakabulai Kei Na Nona 
Veivakarautaki 
1. Sa waraki Kemuni na Veivakacerecerei, NA 


KALOU, mai Saioni, kivei Kemuni sa vakayacori 
kina na vosa ni yalayala. 

2. Vei Kemuni, o Ni sa rogoca na masu, VEI 
KEMUNT era sa lako kece mai kina na tamata. 

3. Sa vakayaco lomana vei au na ca; me vaka na 
neimami talaidredre, o Ni na vakarautaka e dua 
na veivakadonui vei ira. 

4. Sa kalouvinaka na tamata o Ni sa digitaka , ka 
vakavuna na nona toso mai vei Kemuni, me mai 
tiko ena Nomuni loma ni bai. Keimami na 
vakacaucautaki ena Nomuni Vale tabu. 

5. Na totoka ni cakacaka dodonu, o Ni na sauma 
vei keimami, Na Kalou ni neimami vakabulai; sai 
Kemuni na nodra dei nai yalayala kei vuravura, 
kei na wasawasa vakayawa sara; 

6. Na veiulunivanua sa vakadeitaki ena Nona 
kaukauwa, ni sa vakasaututaki ena lewa cecere; 

7. Oi Kemuni o Ni sa vakabolea na rorogo ni 
wasawasa, na rorogo ni kena veibiau, kei na ue ni 
tamata. 

8. Oira sa tiko vakayawa sara, era sa rerevaka na 
Nomuni vakatakilakila; o Ni sa vakayacora na 
veitosoyaki ni mataka kei na yakavi me ka ni reki. 
9 O Ni sa sikova na  vuravura ka 
vakasuasuataka, o Ni sa vakavutuniyautaka 
vakalevu; Na uciwai ni Kalou, sa sinai sara ena 
wai, o Ni sa solia na kenai tei, ni o Ni sa 
vakarautaka talega. 

10. O ni sa vakasuasuataka vakalevu na kenai 
buke, o Ni sa vakadavora na kenai drodro ni wai, 
ka vakamalumutaka vei koya sa kaburaka. O Ni sa 
vakalouvinakataka ka vakatubura. 

11. O Ni sa vakaisalataka na veiyabaki ena 
lomavinaka kei na Nomuni sala sa drodro kina na 
vuavuai vinaka. 

12. Na vanua levu ena vakatuburi kina na co 
drokadroka, na  veiyasana  kecega ena 
vakamarautaka. 

13. Na veico drokadroka era na vakaisulutaki ena 
qele ni manumanu; na vei buca era sa sinai ena 
vuata, Era na lagasere ka kaila ena marau. 


Same: 66 Me Vakacerecerei Na Kalou Ena 


Vuku Ni Nona Cakacaka Uasivi 

1. Dou kaila ena mamarau vua na Kalou, na 
vuravura taucoko! 

2. Seretaka yani na dokai ni Yacana; dou 
vakacerecerea na Nonai ukuuku. 

3. Tukuna vua na Kalou, “Sa ka vakaqoroqoroi 
na Nomuni cakacaka! Na cecere ni Nomuni 
kaukauwa levu, era na cuva ga vei Kemuni na 
meca. 

4. Ovuravura kece era na lotu vei Kemuni ka 

lagata na sere o ni na vakacaucautaki kina; era 
na vakacaucautaka na Yacamuni.” 

5. Ni lako mai ka mai raica na cakacaka ni Kalou; 
sa talei dina o Koya ena vuku ni ka sa cakava vei 
ira na luve ni tamata. 

6. Sa vukica na wasawasa me vanua mamaca; 
Era sa lakova na loma ni uciwai ena yavadra, mai 
kea eda na rekitaki koya kina. 

7. Sa veiliutaki o Koya ena Nona kaukauwa levu 
me sega ni mudu. Na matana sa vakaraica tiko na 
vei vanua; Me kua ni vakatarai na 
dauvakaduiduile mera laveti ira. 

8. Me vakacaucautaki na noda Kalou, oi 
kemudou na tamata! Na domo ni Nona 
vakacaucautaki me rogo yani, 

9. O Koya sa maroroya na yalodra ena kedra 
maliwa na bula, sa sega ni vakatara me yavalati na 
yavada. 

10. Ni Oi Kemuni na Kalou sa vakadinadinataki 
kemuni; o Ni sa vakataucokotaki keimami me 
vaka sa vakataucokotaki na siliva. 

11. O Ni sa kauti keimami mai ki na lawa ni qoli; 
o Ni sa vakararawataka na dakui keimami. 

12. O Ni sa vakavuna me ra kalawaca na ulu 
keimami o ira na tamata; Keimami sa lako ena 
loma ni bukawaqa ena loma talega ni wai; Io, o Ni 
sa kauti keimami mai ki na veivakasaututaki. 

13. Au na kauta mai nai soro kama ki na Nomuni 
vale; Au na solia vei kemuni na noqu yalayala, 

14. Na ka oqo, Au a sa dalaga kina, ka tukuna 
ena gusuqu ena gauna ni noqu leqa. 

15. Au na vakacabora vei kemuni nai soro kama 
ni uro ni manumanu, vata kei na veika boi vinaka 
ni luve ni me; au na vakacabora vata na 
bulumakau tagane kei na me. Sela. 

16. Mo ni lako mai ka rogoca, oi kemuni kece sa 
rerevaka na Kalou, Au na vakatusa na ka sa 
cakava ena vuku ni yaloqu. 

17. Au a tagi Vua ena gusuqu, ka sa laveti o Koya 
ena yamequ. 

18. Kevaka au sa maroroya na ca ena yaloqu, Na 
Kalou ena sega ni rogoci au. 

19. Sa dina sara, Na Kalou, sa rogoci au; sa dau 
sotava o koya na domo ni noqu masu. 

20. Me vakacaucautaki na Kalou, ni sa sega ni 
biliga tani mai na noqu masu, se vakagolea tani na 
Nona yalololoma! 


Same: 67 Na  Masuti 


Vakacaucautaki Na Kalou 
1. Na Kalou mo ni yalololoma vakalevu vei 
keimami ka vakasaututaki keimami, Sela 
2. Me kilai kina na Nomuni sala e vuravura kei 
na Nomuni veivakabulai ki na vei vanua. 
3. Na Kalou, me ra vakacerecerei Kemuni na 
tamata; 

Na tamata me na vakacerecerei Kemuni. 
4. lo, me ra marau ka sere ena reki na vei vanua! 
Ni sai kemuni, sa lewai ira vakadodonu na tamata, 
ka liutaki ira na veimatanitu e vuravura. Sela 


Kei Na Kena 


5. Na tamata me ra vakacerecerei Kemuni, Na 
Kalou; Na tamata me ra vakacerecerei Kemuni. 

6. O vuravura ena qai solia mai na nona vuata; 
Na Kalou na Noda Kalou, ena vakasaututaki keda. 
7. Na Kalou ena vakasaututaki keda, o vuravura 
taucoko ena rerevaki Koya. 


Same: 68 Nai Ukuuku Ni Kalou Ena Nona 
Yalovinaka Vei Isireli 


Na Kalou Ni Lako Yani 1 - 6 

1. Mo ni tucake na Kalou, me ra veiseyaki na 
meca; o ira talega sa cata na Kalou, era na dro e 
matana. 

2. Me vaka sa vagolei tani na kubou, me ra sa 
vakagolei tani, me vaka sa waicala na drega ni sa 
kama, me ra rusa talega na tamata ca ena mata ni 
Kalou. 

3. lo, mera marau ga na yalododonu; me ra reki 
tiko ena mata ni Kalou; lo, me sa levu sara na 
nodra reki. 

4. Sere vua na Kalou, seretaka na vakalevulevui 
ni Yacana; me vakalevulevui o Koya sa vodo tiko 
ena veio, na yacana o YAH, reki tikoga e matana. 
5. Na Kalou, ena nonai tikotiko vakaturaga, sa 
tamadra na sega ni vakatamani, sa dau maroroi ira 
na yada. 

6. Na Kalou sa vakavuna na duavata ni 
veiwekani; o ira sa vesuki tu, era sa vakasaututaki; 
la, o ira na vakaduduile, era sa tikoga ena vanua 
talasiga. 


Na Kalou Ni Vanua Liwa 7 - 10 

7. la, Na Kalou, Ni o Ni sa lako yani ena matadra 
na Nomuni tamata; Ena Nomuni sa yabeta yani 
na vanua levu, Sela. 

8. Sa yavavala na vanua, sa vakatauca na uca O 
Lomalagi e Matamuni, na Kalou; o Sainiai e toso e 
Matamuni na Kalou, Na Kalou ni Isireli. 

9. Kemuni na Kalou, ni tala mai vakalevu na uca, 
o Ni sa vakadeitaka na Nomuni votavota, ena 
gauna sa oca kina na tamata. 

10. Na Nomuni sogosogo levu sa tiko kina. Sai 
kemuni na Kalou, o Ni sa vakarautaka mai na 
Nomuni yalovinaka me baleti ira na dravudravua. 


Na Kalou Qaqa 11 - 14 

11. Na Kalou sa solia na vosa; sa levu sara, o ira sa 
veitukuniyaka yani: 

12. “O ira na turaga ni valu, era sa veidroyaki, era 
sa veidroyaki yani, o koya na yalewa sa tiko e vale 
sa wasea nai toki ni valu. 

13. E dina, ni o na davo no ena kedra maliwa na 
sipi, o na vaka ga na taba ni ruve sa botani ena 
siliva, kei na vutina era koula dromodromo sara.” 
14. la, na Kalou, ni sa kaburaki ira na tui, sa vaka 
na uca vulavula mai Salimoni. 


Na Kalou Ni Veiulunivanua 15 - 18 
15. Na ulunivanua ni Kalou, sa ulunivanua o 

Pasani; o Pasani, na ulunivanua sa levu na kena 
veidelana. 

16. Ena cava dau sa vakavuna kina na yaloca oi 
kemudou na veidelana mai Pasani? Oqo na 
ulunivanua sa nakita na Kalou me tiko kina. lo, 
ena tiko kina na Kalou me sega ni mudu. 

17. Na qiqi ni valu ni Kalou e ruasagavulu na 
udolu, io e udolu vaka udolu; sa tiko kina na 
Kalou, me vaka mai Saioni ena vanua Tabu. 

18. O Ni sa tiko e cake, o Ni sa vakabobulataki ira 
na bobula; o Ni sa taura nai solisoli mai vei ira na 
tamata, io mai vei ira talega na dau vakaduduile 
sa tiko talega mai kina na Kalou. 


Na Kalou Ni Veivakabulai 19 - 23 

19. Me vakacaucautaki na Kalou, o Koya ena 
veisiga sa vakasinaiti keda ena ka vivinaka, e 
veiraurau kei keda. Na kalou ni noda vakabulai! 
Sela 

20. Na noda Kalou, sa Kalou ni veivakabulai, ki 
vua Na Kalou o Jiova, sa nona na dro mai na mate. 
21. lo, Na Kalou ena vakamavoataka na uludra na 
Nona meca, ena a vakamavoataka talega na 
uludra sa talaidredre tikoga. 

22. Sa tukuna o Jiova,” Era na kautani mai Pasani, 
era na kautani mai na boto ni sauloa, 

23. Na yavamu e vakadasilataki ira ena dra, Na 
yamedra talega na koli, ena dua na kedra votavota 
mai vei ira na meca. 


Na Kalou Ni Valenisoro. 24 - 35 

24. Fra sa raica na Nomuni tosotoso, na Kalou, 
nai tosotoso ni noqu Kalou, na noqu Tui, ki na 
loma ni valenisoro. 

25. Era sa liu na daulaga sere, era muri yani na 
taura nai yaya ni vakatagi, ena kedra maliwa, era 
tiko kina na goneyalewa tauri tibereli. 

26. Me vakacaucautaki na Kalou ena i soqosoqo 
levu, o Jiova, mai nai vurevure kei Isireli. 

27. O Penijamini lailai sa nodra i liuliu, Na turaga 
lalai kei Juta kei ira na nona, na turaga lalai kei 
Sevuloni kei na turaga lalai kei Navitalai. 

28. Na Kalou sa vakarota na nomu kaukauwa, me 
vakaukauwataki, Na Kalou, na ka o Ni sa 
vakayacora tiko vei keimami. 

29. Ena vuku ni Nomuni “valenisoro mai 
Jerusaleni, o ira na Tui era sa kauta mai nai 
solisoli vei kemuni. 

30. Me ra vunauci na manumanu kila ni veico, na 
qele ni bulumakau kei ira na luvena, mai vei ira na 
tamata. 

31. Nai lakolako ni veiliutaki era na lako mai 
Ijipita, mai Iciopia era na dodoka vakatotolo mai 
na ligadra vua na Kalou. 

32. Dou sere vua na Kalou oi kemudou na 
veimatanitu e vuravura, dou seretaka na 
vakavinavinaka vei Jiova, Sela 

33. Vei koya sa vodoka tiko na Lomalagi ena 
veiyasana vakalomalagi, o koya sa mai liu sara! Sa 
dina, sa tala yani na domona na domo e 
kaukauwa. 


34. Dou solia na kaukauwa vua na Kalou; Na 
Nona qoroi sa sinai e Isireli, kei na Nona 
kaukauwa ena veio. 

35. Na Kalou, o Ni sa uasivi ena Nomuni vanua 
Tabu. Na Kalou ni Isireli, sai Koya ga sa solia nai 
cegu ni kaukauwa kei na kaukauwa vakaidina vei 
ira na nona tamata, Me vakacaucautaki na Kalou! 


Same: 69 Na Kerekere Ena Cikecike Ena 


Gauna Dredre 

1. Meu bula, na Kalou! Sa yaco na wai e 
domoqu. 

2. Au sa luvu tu oqo ena lolobo, e sega ni tu 
rawa na yavaqu, Au sa tu ogo ena wai titobu, sa 
vakaluvuci au na waluvu levu. 

3. Au sa oca ena tagi; sa mamaca na noqui 
tilotilo, sa malumu mai na mataqu ena noqu 
waraka tiko na Kalou. 

4. O ira sa cati au ni sa sega na ka e vakavuna, 
era na sivia nai wiliwili ni drau ni uluqu; Era sa 
kaukauwa ka rawa ni vakarusai au. Ni ra sa kequ 
meca vakacalai; E dina ni sega na ka au butakoca, 
e dodonu ga me'u sauma. 

5. Onisa kila na noqu lialia, na Kalou; sa sega ni 
vunitaki na noqu lialia mai vei Kemuni. 

6. Me ra kakua ni madua o ira sa dau waraki 
kemuni na Kalou o Jiova, ena vukuqu. O ira sa 
waraki kemuni, me kua ni dua e vakalesui ena 
vukuqu, na Kalou ni Isireli. 

7. lo, ena vukumuni au sa dau beitaki kina, na 
noqu madua sa ubia na mataqu. 

8. Au sa vulagi vei iratou na taciqu, ka kai tani 
vei ira na luvei tinaqu; 

9. Na lomakatakata ni Nomuni vale sa kani au, 
kei na veibeitaki me baleti Kemuni, sa tau vei au. 
10. Ni sa vakawai na mataqu, ka'u sa via 
totogitaki au ena lolo, sa vakavuna tale na noqu 
beitaki. 

11. Au sa vakaisulu taga talega, Au sa vu ni nodra 
veitalanoa tale; Au sa ka ni veitalanoa vei ira. 

12. O ira sa tiko ena matamata ni koro, era sa vosa 
vakacataki au, Au sa nodra gaga ni sere na 
daumateni. 

13. lo, vei au, oi Kemuni ga, au sa masu kina, I 
Jiova ena gauna ni veiciqomi, na Kalou, ena levu 
ni Nomuni yalololoma, Mo ni rogoci au vakaidina 
ena Nomuni veivakabulai. 

14. Me'u kau tani mai na lolobo, me'u kua talega 
ni luvu, me'u sa sereki mai vei ira sa cati au, io, 
mai na wai titobu talega. 

15. Me kua ni luvuci au na waluvu, me kua talega 
ni tilomi au na titobu, me kua talega ni buluti au 
na qara titobu. 

16. Mo Ni rogoci au Jiova, ni sa rui vinaka na 
Nomuni yalovinaka. Mo ni golevi au mai me vaka 
na vakavuga ni Nomuni yalololoma. 

17. Mo Ni kakua ni vunitaka na matamuni mai 
vua na Nomuni tamata, Au sa lega tu oqo; me 
vakatotolo na Nomuni rogoci au. 

18. Mo Ni volekata mai na yaloqu, ka volia lesu 
tale: Me'u vakabulai, baleti ira na meca. 

19. ONi sa kila na noqu beitaki, na noqu madua 
kei na noqu beci, o ira kece na kequ meca, era sa tu 
e Matamuni. 

20. Na veibeitaki, sa voroka na yaloqu, au sa 
vakabibitaki, au a qara e dua me lomani au, ia, sa 
sega ga, o ira talega na dauveivakacegui, io, sa 
sega ga. 

21. Era sa solia na ka gaga me kequ kakana. Era 
vakacegui au ena wai wiwi. 

22. Na nodra teveli ni kana me kedra dai, kei na 
nodra tiko vinaka me kedra i cori. 

23. Me ra mataboko ka sega ni rai rawa. Na vure 
ni ketedra, me sa ninini tu ga. 

24. Mo Ni sova yani na Nomuni cudru vei ira, Na 
Nomuni cudru katakata me vesuki ira. 

25. Me sa vakacacani sara na nodra i tikotiko, me 
kua ni dua e tiko ena nodra vale laca. 

26. Era sa beitaki Koya o Ni sa kuitataka, ka ra 
veitalanoataka na nona rarawa o Koya ni sa 
vakamavoataka. 

27. Mo Ni vakaikuritaka na ca ki na nodra ca, me 
ra kakua ni lako mai ki na Nomuni yalododonu. 
28. Me ra boko laivi mai nai vola ni bula, ka me ra 
kua sara ga ni volai vata kei ira sa yalododonu. 

29. Ia, oi, au sa dravudravua ka rarawa vakalevu 
sara, Na Kalou, me laveti au cake sara na Nomuni 
veivakabulai. 

30. Au na laveta na yaca ni Kalou ena sere, au na 
vakadokadokataki Koya ena vakavinavinaka. 

31. Oqo ena vakalomavinakataka na Kalou, me 
vinaka cake mai na bulumakau se bulumakau kila, 
o koya sa vakaileu ka vaka i vava. 

32. O ira na yalomalumalu, era na raica ka marau, 
kei kemuni sa vakasagara na Kalou, ena bula na 
yalomuni. 

33. Ni sa rogoci ira na dravudravua o Jiova, ka 
sega ni guilecavi ira na vesu tu. 

34. Me vakacerecerei Kemuni o Lomalagi kei 
vuravura, Na wasawasa kei na ka kecega sa tu 
kina. 

35. Na Kalou ena vakabulai Saioni, Ena tara tale 
na vei koro e Juta, me ra tiko kina ka taukena. 

36. O ira talega na kawa nei koya na Nona tamata 
era na taukena, o ira talega sa lomana na Yacana, 
era na tiko kina. 


Same: 70 Masu Ni Veivakacegui Mai Vei Ira 

Na Meca 

1. Mo Ni vakatotolo Na noqu Kalou, ni sereki 

au! Mo Ni vakatotolo ka vukei au, I Jiova! 

2. Me ra sa vakamaduataki ka vakataqayataki o 

ira sa vakasagarai au, Me ra sa vakasukai lesu ena 

nodra kune madua, o ira sa tukuna tiko, “Ae! Ae! 

Ae!” 

4. O ira kece sa vakasagarai Kemuni, me ra reki 

ka marau tiko vei Kemuni. 

o ira sa marautaka na Nomuni veivakabulai, era sa 

tukuna tiko, “Me vakacaucautaki tikoga na 

Kalou!” 

5. Ia oi au, au sa dravudravua ka vakaloloma; 
Mo Ni vakatotolo mai na noqu Kalou! 





Sai kemuni ga na noqui vukevuke kei na noqu dau 
ni veisereki; I Jiova mo ni vakatotolo. 


Same: 71 Na Kalou Na Vatu Dei Ni 
Veivakabulai. 

1. Vei Kemuni Jiova, au sa vakararavi kina, Me'u 
kakua ni vakamaduataki. 

2. Mo Ni vakabulai au ena Nomuni yalododonu, 
Me'u dro rawa, Mo Ni vakarorogo tiko ga mai vei 
au ka vakabulai au. 

3. Mo Ni sa noqui tikotiko kaukauwa, me rawa 
ni'u ravi tikoga kina ena vei gauna, o Ni sa solia 
nai vakaro ni noqu vakabulai, Ni sai Kemuni na 
noqu Vatudei ka kaukauwa. 

4. Mo Ni sereki au na Kalou, mai na ligadra na 
tamata ca, mai na ligadra na tamata sega ni 
vakabulai kei ira na tamata i valavala kaukauwa. 
5. Sai Kemuni ga na noqui nuinui, Jiova na 
Kalou, sai Kemuni nai vakadei ni noqu bula ni'u 
sa cauravou. 

6. Ni'u se qai sucu, sa tiko vei au na Nomuni 
veitokoni, sai Kemuni ga, sa kauti au tani mai na 
ketei tinaqu, Na noqu veivakacecerei me sa tiko 
ga vei Kemuni. 

7. Au sa vaka ga na ka wale vei ira e so, lo, oi 
Kemuni sa noqui drodro kaukauwa. 

8. Me sa sinai tikoga na gusuqu ena Nomuni 
vakacerecerei kei na Nomuni vakaiukuukutaki 
ena siga taucoko. 

9. Meu kakua ni'u biu tani ni'u sa qase mai, 
me'u kakua ni guilecavi ni sa malumalumu mai na 
noqui cegu. 

10. Era sa vosacataki au na kequ meca, kei ira na 
vuni tiko me vesuki au, era sa bosebose vata tiko, 
11. E ra sa tukuna tiko “Na Kalou sa biuti koya, 
ciciva ka kauti koya, ni sa sega e dua me vukei 
koya.” 

12. Na Kalou, mo Ni kakua ni yawa mai vei au, 
Na Noqu Kalou, mo Ni totolo mai ka vukei au! 

13. Me ra sa vakatagayataki, ka vakayali, o ira na 
meca, ni noqu bula, me ra sa ubi ena veibeitaki kei 
na madua o ira sa vinakata na noqu 
vakamavoataki. 

14. lo, au na vakanuinui tikoga vei Kemuni ka mo 
ni vakacerecerei tikotikoga. 

15. Na gusuqu ena tukuna tikoga na Nomuni 
yalododonu, kei na Nomuni veivakabulai ena 
veisiga kece, ni'u sa sega ni kila na kenai yalayala. 
16. Au na lako ena kaukauwa i Jiova na Kalou, au 
na cavuta tikoga na Nomuni yalododonu, io na 
Nomuni yalododonu. 

17. Na Kalou, o Ni sa vakavoliti au mai na gauna 
ni cauravou; ka yacova na siga oqo, au se tukuna 
tikoga na Nomuni cakacaka vinaka. 

18. Oqo au sa qase mai ka sikoa na uluqu, Na 
Kalou, mo Ni kua ni biuti au, me yacova ni'u sa 
tukuna na Nomuni kaukauwa ki na i matai ni taba 
tamata, na Nomuni kaukauwa ki vei ira kecega 
era na lako tiko mai. 

19. Na Nomuni yalododonu talega, na Kalou, sa 

rui cecere, o Ni sa cakava na vei ka lelevu; Na 
Kalou, o cei sa tauyavutaka kei kemuni? 

20. O Ni sa vakaraitaka vei au na lega lelevu ka 
bibi, o Ni na vakabulabulataki au tale, ka kauti au 
cake tale mai na boto ni sauloa kei vuravura. 

21. O Ni na vakatubura na noqu dokai, ka 
vakacegui au ena veiyasana kecega. 

22. Ena wa ni vaka tagi, au na vakacecerei 
kemuni— kei na Nomuni daudina, na noqu Kalou! 
Vei kemuni au na sere ena Api, ia na lewe duabau 
ni Isireli. 

23. Na tebenigusuqu ena reki vakalevu, ni'u sa 
sere vei kemuni, kei na yaloqu o Ni sa vakabula 
lesu mai. 

24. Na yamequ ena tukuna tikoga na Nomuni 
yalododonu ena siga taucoko, Ni ra sa 
veivakamaduataki ka veivakarogorogocataki o ira 
sa qara na noqu ca. 


Same 72 Na Cecere Kei Sega Ni Yalani Ni 


Nona Veiliutaki Na Mesaia 

1. Na Kalou, Mo ni solia vua na Tui na Nomuni 
lewa, na Nomuni yalododonu vua na luveni tui. 

2. E na lewai ira na Nomuni tamata ena 
yalododonu, kei ira na Nomuni dravudravua e na 
lewa dodonu. 

3. Na veiulunivanua ena kauta mai na sautu vei 
ira na tamata kei na vei delana na dodonu. 

4. Ena kauta mai na lewa dodonu mai vei ira na 
dravudravua; ena vakabulai ira na luvedra na 
vakaloloma, ena vakamavoataka vaka ca sara na 
dauveivakaisini. 

5. Era na rerevaki Kemuni, ena gauna kecega e 
tiko kina na siga kei na vula, ena i taba tamata 
kecega. 

6. Ena lako sobu mai o Koya me vaka na uca ena 
co sa wereci oti, me vaka na uca tau vakamalua sa 
vakasuasuataka na qele. 

7. Ena Nona veisiga, o ira na yalododonu era na 
sereki, ena levu talega na sautu, me yacova ni sa 
sega na vula. 

8. Ena lewa mai na wasawasa e dua ki na 
wasawasa ka dua, mai na uciwai ki nai yalayala 
kei vuravura. 

9. Oira sa lako ena Nona lewa, era na cuva vua, 
o ira na meca, era na kania na kuvu ni soso. 

10. Oira na tui mai Tasisi, kei na veiyanuyanu era 
na tiko, o ira na tui mai Seba kei Siba, era na solia 
nai loloma. 

11. lo, o ira na tui kecega era na cuva e Matana; na 
veivanua era na qaravi Koya. 

12. Ena veivakataucokotaki vei ira na vakaloloma 
sa dau tagi, na dravudravua, kei ira talega sa sega 
vei ira na veivukei. 

13. Ena vakavotaki ira na dravudravua kei ira na 


vakaloloma, ena vakabula na yalodra sa 
vakalolomataki. 
14. Ena vakabula na  yalodra mai na 


vakararawataki kei nai valavala kaukauwa; ena ka 
taleitaki na nodra dra e matana. 


15. Ena bula o koya, na koula mai Seba ena soli 
vei Koya, na masu talega ena caka tikoga Vua, ka 
na vakacerecerei tikoga o Koya ena veisiga. 

16. Ena levu sara na vuata e vuravura. Ena 
yaloyalo mai na vuata ni ulunivanua me vakataki 
Lepanoni; kei ira sa tiko ena koro era na bulabula 
tu ga me vaka na co e vuravura. 

17. Na yacana sa tudei tu ga ka Sega ni mudu. Sa 
tu ga na yacana, me vaka na siga. Na vei vanua 
kecega, era na kaci Vua ka tukuna, na 
dauniveivakalouvinakataki. 

18. Me vakacaucautaki na Kalou o Jiova, na Kalou 
ni Isireli, o Koya sa cakava ga na ka vinaka sara! 
19. Me vakacaucautaki na Yacana 
vakaiukuukutaki me sega ni mudu! O vuravura 
taucoko me sa sinai ena Nonai ukuuku. Emeni, 
Emeni. 

20. Na masu nei Tevita na luvei Jese, sa mai cava. 


Na I Katolu Ni Wasewase Ni Same 73 - 89 


Same 73 Na I Cavacava Ca Vei Ira Na Tamata 
Ca Kei Na Nodra Vakalouvinakataki O Ira Sa 
Vakararavi Vua Na Kalou. 

1. Sa dina, na Kalou sa rui vinaka vei ira na 
Isireli, vei ira sa savasava sara na yalodra. 

2. lo, vei au, sa voleka ni sikalutu na yavaqu; na 
noqui kalawa sa voleka sara tiko ni sisi yani. 

3. Niu sa lomacataki ira tiko na dokadoka, ni'u 
sa raica talega na nodra yaco tiko na tamata ca. 

4. Ni sa sega na i vesu ni nodra mate, sa dei 
tikoga na nodra kaukauwa. 

5. era sa sega ni vakaleqai me vakataki ira eso 
na tamata. 

6. Sa nodra salusalu na dokadoka, nai valavala 
kaukauwa, era sa ubi ira kina. 

7. Sa tu ga e matadra na ka me levu; Sa levu na 
ka sa tu vei ira, mai na ka era gadreva. 

8. Era sa vosa vakalialia ka vosataka na ka ca, ka 
vosa vakadomoi levu tu. 

9. Na gusudra sa veivala kei lomalagi, kei na 
yamedra sa veilakoyaki voli e vuravura. 

10. Era sa lesu mai na nona tamata, Era sa 
vakadrodroya tani na wai mai na bilo sa sinai tu. 
11. Era sa tukuna, “Sa kila vakacava na Kalou? Sa 
tu beka na kila vei koya sa cecere sara?” 

12. Moni kila sai ira oqo na tamata vakayago, Era 
sa tauri ira vakamalua; Era sa vakalevutaka na 
nodra i yau. 

13. Sa dina, sa sega ni yaga na noqu savata na 
yaloqu, ka savata na ligaqu ena lecaika. 

14. E siga taucoko au sa vakatauvimatetaki, ka 
cudruvi tiko ena veimataka. 

15. Kevaka, me'u na tukuna, “Au na vosa oi au.” 
Au na sega ni kune me'u tamata dina vei ira na i 
taba tamata e muri mai. 

16. la, ni'u sa vakananuma me'u kila na ka kece 
ogo, sa ka mosimosi dina— 

17. la ni'u sa lako ga ki na vale ni Kalou; au sa qai 
kila kina na nodra i cavacava. 

18. Sa dina, o ni sa vakatikori ira ena vanua 
titidara; o ni sa viritaki ira ki na veivakarusai. 

19. lo, era sa vakacataki sara vakasauri, era sa 
vakayali ena ka e veivakarerei. 

20. Me vaka na tadra vei koya sa yadra mai, I 
Jiova, mo Ni yadra mai ka vakatawayagataka na 
ka era nanuma. 

21. Sa rarawa na yaloqu, sa cudru na lomaqu. 

22. Au sa lialia ka lecaika, au sa vaka na 
manumanu e matamuni. 

23. Veitalia ga oqori, au sa tikotiko ga kei 
Kemuni, o Ni sa tauri au ena Ligamuni i matau. 
24. O Ni na tuberi au ena Nomuni i vakasala ni 
oti o ya, o Ni na ciqomi au ena vanua 
vakaiukuuku. 

25. O cei tale mai lomalagi?, Oi Kemuni duadua 
ga, sa sega e dua e vuravura oi Kemuni ga. 

26. Na yagoqu kei na yaloqu sa malumu mai, la, 
na Kalou, sa kaukauwa ni noqu bula e loma, na 
noqui votavota me sega ni mudu. 

27. Sa dina sara, o ira sa yawa mai vei Kemuni, 
era na rusa. O ni na vakarusai ira kece era na lako 
tani mai vei Kemuni ka muria na veidauci. 

28. lo, oi au e yaga vei au me'u toro voleka vua na 
Kalou, au sa solia vei Jiova na Kalou na noqu 
vakararavi dina, me'u tukuna kina na Nomuni 
cakacaka vinaka. 


Same/4 Masuta Na Veivakacegui Mai Na 


Veivakasaurarataki 

1. Na Kalou o Ni sa biuti keimami ena vuku ni 
cava? Ena cava sa rui kubou levu kina na Nomuni 
cudru vei ira na sipi ni Nomuni lomanibai? 

2. Mo Ni nanumi ira na Nomuni sogosogo, o Ni 
sa voli ira oti mai na gauna makawa sara. O ira na 
kawa ni Nomuni votavota, o koya o Ni a voli ira 
lesu—Na Ulunivanua o Saioni, na vanua o Ni sa 
tiko kina. 

3. Mo Ni laveta na yavamuni ki na veivakarusai, 
o ira na meca era sa vakacacana na ka sa tu ena 
Nomuni Vale Tabu. 

4. Oira na meca, era sa tagi vakadomoi levu ena 
kedra maliwa nai sogosogo levu; Na nodra drotini 
sa tiko me i vakatakilakila. 

5. Era sa vaka na lave matau ena vu ni kau 
vavaku. 

6. Ogo era sa biuta na ceuceu, na matau kei na i 
tukituki. 

7. Era sa vakama na Nomuni Vale Tabu. Era sa 
vakacacana nai tikotiko tabu ni Yacamuni ki na 
qele. 

8. Era sa tukuna e lomadra, “Me da sa vakarusai 
ira vakadua.” Era sa vakama kece vakadua na 
vanua ni qaravi Kalou ena vanua. 

9. Keimami sa sega ni raica nai vakatakilakila; 
Era sa yali na parofita, sa sega e dua e kila ena 
keimami maliwa, se, sa vaka e vei na kena dede. 
10. I Jiova, sa vakaevei soti na dede ni 
vakalololomataki sa caka tiko ogo? Me ra vosa 
vakacaca tiko na meca me sega ni mudu? 


11. Ena cava sa yali tiko kina na Ligamuni? lo, na 
Ligamuni i matau? Mo ni taura mai ena tolomuni 
ka vakarusai ira. 

12. Ni sa i Kemuni na noqu Tui sa mai liu sara ka 
sa dau cakava ga na veivakabulai e vuravura. 

13. O Ni sa wasea na wasawasa ena Nomuni 
kaukauwa, o Ni sa voroka na ulu ni gata ena loma 
ni wal. 

14. O Ni sa voroka na uluna na manumanu levu 
vakamatailalai sara, ka solia me kedra na tamata 
sa tiko ena vanua liwa. 

15. O Ni sa dolava nai vurevure kei na waluvu, o 
Ni sa vakamamacataka na veiuciwai lelevu. 

16. Sa Nomuni na siga, sa Nomuni na bogi talega. 
o Ni sa vakarautaka na rarama kei na siga. 

17. O Ni sa vakarautaka nai yalayala kei 
vuravura; na draki katakata kei na draki batabata. 
18. Mo Ni nanuma Jiova, o ira na daubeitaki kei 
ira na lialia, era sa vosavakacacataka na Yacamuni. 
19. lo mo ni kakua ni solia na nodra bula na 
Nomuni ruve ki vei ira na manumanu kila! Me na 
kua ni guilecavi na dravudravua. 

20. Mo Ni doka na Nomuni veiyalayalati, na 
vanua butobuto e vuravura sa sinal ena yaloca. 

21. Me kua ni lesu mai ena madua o ira na 
dravudravua kei na vakaloloma, me na mai 
vakacerecerei Kemuni. 

22. Mo Ni tucake na Kalou, mo Ni tukuna ga na 
Nomuni lakolako. Mo Ni nanuma na tamata lialia, 
sa veibeitaki tiko ga ena veisiga. 

23. Mo Ni kua ni guilecava na domo i koya na 
kemuni meca na nodra ue o ira na meca, o Ni sa 
tubu ka rogo levu tikoga. 


Same 75 Vakavinavinakataka Na Kalou Ena 


Vuku Ni Nona Lewa Dodonu 

1. Keimami sa vakavinavinaka vei Kemuni, na 
Kalou, keimami sa vakavinavinaka! Na Nomuni 
cakacaka vinaka sa tukuna ni sa voleka sara na 
yacamuni. 

2. “Nu sa digitaka na gauna dodonu, Au na 
veilewai vakadodonu. 

3. O vuravura kei ira na lewena sa vakaoti yani, 
Au sa vakaduria na kena duru. Sela 

4. “Au sa tukuna oti vua na dokadoka, “Kua ni 
valavala vakadokadoka, vei koya talega na 
tamata ca. “Kua ni laveta nai leu ki cake. 

5. Kua ni laveta cake na Nomu i leu Kua ni vosa 
vakadomo leka.” 

6. Na veilaveti cake e sega ni lako mai 
Tokalau se mai na Ra se mai na Ceva. 

7. Na Kalou ga sa Turaga ni lewa, sa vakasivoya 
e dua, sa laveta cake e dua. 

8. Sa tiko ena ligai Jiova e dua na bilo, Sa 
damudamu na kena waini; Sa qaqi vakavinaka ka 
sova yani, Sa dina sara, na kena ca sara era na 





na 


kumuna na tamata ca e  vuravura ka 
vakayagataka. 
9. lo, au na tukuna tikoga me Sega ni mudu; au 


na seretaka ka vakacaucautaka na Kalou i Jekope 
ogo. 

10. “Na nodra i leu kece na tamata ca ena musuki 
tani; io, na nodra i leu na yalododonu ena 
vakalavelaveti.” 


Same 76 Na Cecere Ni Kalou Ena Nona Lewa 


1. Na Kalou, sa kilai e Juta; Sa cecere na yacana e 
Isireli. 

2. E Salemi talega sa tiko kina na Nona vale tabu, 
Kei na Nona tikotiko sa tiko e Saioni. 

3. Mai ke'a sa musuka kina na dakai kei na kena 
gasau, nai sasabai kei na i seleiwau - Sela. 

4. O Ni sa vakaqoroqoroi ka totoka mai na 
ulunivanua ni veibacani, 

5. O ira na  yalokaukauwa era sa 
vakamalumalutaki; era sa vakamocelututaki; Ka ra 
sa sega ni kila na vakayagataka na ligadra na 
tamata gaga. 

6. Ena Nomuni cudru na Kalou i Jekope, na ose 
kei na qiqinivalu era sa vakamocelututaki. 

7. Oi Kemuni duadua ga me rerevaki, o cei me tu 
rawa e Matamuni ena gauna ni Nomuni cudru? 

8. O Ni sa vakavuna me rogoci mai lomalagi na 
veilewai, 

9. Ni sa tucake na Kalou, me ia na veilewai, me 
vakabulai ira na vakasaurarataki e vuravura - 
Sela. 

10. Sa dina sara, na cudru katakata ni tamata ena 
vakacecerei kemuni; na vo ni cudru katakata, o Ni 
na ubi kemuni kina. 

11. Mo yalayala vua na Kalou ka sauma mada; o 
ira kece sa tiko voleka Vua, me ra kau ka ni loloma 
mai Vua, o koya ga e dodonu me rerevaki. 

12. Ena musuka laivi na yalodra na luve ni tui. Sa 
rui vinaka o koya vei ira na tui e vuravura. 


Same 77 Na Vakananumi Ni Nona 
Veivakacegui Na Kalou Ena Nona Cakacaka Ni 
Veivakabulai 

1. Au a tagi yani vakadomoi levu vua na Kalou - 
vua na Kalou vakadomoi levu. 

2. E na gauna dredre, au sa garai Jiova, sa dodo 
tiko yani na ligagu ena bogi taucoko ka sega ni 
cegu; Na yalogu sa bese ni vakacegui. 

3. Au sa nanuma na Kalou, ka vakayavalati; Au 
sa vakaiulubale, na yalogu sa vakadrukai. Sela 

4. O Nisa dolava tiko na bekabeka ni matagu; au 
sa sega ni vosa rawa. 

5. Au sa vakananuma na veisiga sa oti, na 
veiyabaki sa oti yani. 

6. Au vakananuma na noqu sere ena vei bogi; 
Au vakananuma ki na yaloqu, na yaloqu sa 
vakasagagara tikoga. 

7. Sa na vakayalia, vakadua na ka o Jiova? Sa na 
sega beka ni veinanumi tale? 

8. Sa oti beka na Nona yalololoma? Sa oti beka 
na Nona yalayala? 

9. Sa guilecava beka na Kalou na Nona 
yalovinaka? Na Nona cudru beka sa sogota yani 
na Nona dauyalololoma? Sela 

10. Au sa tukuna, “Sa rui mosi vakalevu na ka 


ogo; au na nanuma ga na veiyabaki ni ligana i 
matau na Kalou cecere oqo.” 

11. Au na nanuma na cakacaka i Jiova, sa dina, au 
na nanuma na vakaqoroqoroi ni Nomuni gauna sa 
oti. 

12. Au na vakananuma tikoga ki na Nomuni 
cakacaka kecega, ka veivosaki ena nomuni 
valavala ni cakacaka vinaka. 

13. Na Nomuni valavala, na Kalou, sa tu ena Vale 
Tabu; o cei sa Kalou levu me vakataki kemuni? 

14. Sai kemuni ga na Kalou sa cakava na ka 
lelevu kece oqo; o ni sa vakaraitaka na Nomuni 
kaukauwa ki vei ira na tamata. 

15. E na Ligamuni, o Ni sa voli ira lesu kina na 
Nomuni tamata, na luvei Joseva, na luvei Jekope. 
Sela 

16. lo, Na Kalou, sa raici Kemuni na wai; Sa raici 
Kemuni na wai, era sa rere; Sa sautanini na titobu. 

17. O ira na o, era sa dolava mai na wai, na 
lomalagi, sa tala mai na rorogo. 

18. Na domo ni Nomuni kurukuru sa tiko ena 
covulaca, na livaliva sa vakararamataka na 
vuravura. 

19. Na Nomuni sala sa tiko ena wasawasa, nai 
lakolako ni Yavamuni sa tiko ena wai levu, na 
Nomuni kalawa sa sega ni kilai. 

20. O Ni sa liutaki ira na Nomuni tamata me vaka 
na qele ni sipi ena ligai Mosese kei Eroni. 


Same 78 Na Yalovinaka Ni Kalou Ki Na Nodra 
Talaidredre Na Isireli 

1. Moni vakatudaliga mai, na Noqu tamata ki na 
Noqu vunau; mo ni dolava na daligamuni ki na 
vosa ni Gusuqu. 

2. Au na vosa ena vosa vakatautauvata; Au na 
cavuta na vosa sa vuni tu mai na gauna sa oti, 

3. O koya, keimami sa rogoca ka kila, era sa 
tukuna talega vei keimami o ira na tamai keimami. 
4. Keimami na sega ni vunitaka vei ira na gone, 
me tukuni vei ira nai tabatamamta sa bera mai na 
cecere ni Kalou, na Nona kaukauwa, na Nona 
cakacaka sa cakava oti o koya. 

5. Sa tauyavutaka nai tukutuku e Jekope, sa lesia 
na lewa e Isireli, o koya sa vota vei ira na tamai 
keimami, me ra vakatakila vei ira na luvedra; 

6. Me ra kila nai tabatamata sa lako tiko mai; o 
ira na gone ena sucu mai, me ra dautukuna ka 
vakatuburi ira kina na luvedra, 

7. Me ra na vakanuinui kina vua na Kalou, ka 
sega ni guilecava na cakacaka ni Kalou, ka 
maroroya na Nona i vakaro; 

8. Me ra kakua ni vakataki ira na tamadra, nai 
tabatamata yalo vakavatu ka talaidredre, nai 
tabatamata e sega ni biuta donu na yalodra, na 
yalodra talega sa sega ni dina tiko vua na Kalou. 

9. O ira na luvei Efereimi era vakaiyaragi ena 
dakai titi, era lesu tale ena siga ni vala. 

10. E ra sa sega ni maroroya na veiyalayalati ni 
Kalou; Era sa bese ga ni muria na Nonai vunau, 

11. E ra guilecava na cakacaka ni Kalou, kei na 
nona i valavala, e sa vakaraitaka vei ira. 

12. Na veika lelevu sa vakaraitaka ka cakava ena 
matadra na qase mai Ijipita kei na vanua mai Boa. 
13. Sa wasea na wasawasa, ka sa vakavuna na 
nodra lako yani; sa vakatucaketaka na wai me 
vaka e dua na i vesu sila. 

14. Ena siga talega, sa liutaki ira ena o, ena bogi 
taucoko era sa lako voli. 

15. Sa vida rua na vatuqiwa mai na vanua liwa, sa 
solia na wainigunu me vaka na wai titobu sa 
tovure tiko. 

16. Sa kauta talega mai, ena vatuqiwa nai 
davedave ni wai, na wai sa drodro me vaka na 
uciwal. 

17. Era valavala ca vakalevu ga vei Koya, mai na 
nodra talaidredre ena vanua liwa vei Koya sa 
cecere sara. 

18. Era sa vakatovolea vaka ca na Kalou ena 
yalodra, ena nodra kerea vakadokadoka na 
kakana. 

19. lo, era vosa vakacacataka na Kalou, ena nodra 
tukuna, “Ena rawa beka vua na Kalou me 
vakarautaka e dua na teveli ni kana ena vanua 
liwa? 

20. Sa dina, sa samuta na vatu, io, sa lako mai 
kina na wai, sa vuabale na so ni wai. Era rawa 
beka ni solia talega na madrai? Vakaevei ena 
vakarautaki talega na lewe ni manumanu vei ira 
na tamata?” 

21. O koya oqo, Na Kalou, sa rogoca ka cudru 
vakalevu, sa lako mai na bukawaga vei Jekope na 
rarawa katakata sa lakovi Isireli talega, 

22. Baleta ni sa sega ni vakabauta na Kalou, ka 
sega ni nuitaka na veivakabulai i Jiova. 

23. Sa vakarota na o ni lomalagi e cake, me sa 
dolavi talega na katuba kei lomalagi, 

24. Sa vakatauca mai na mana mera kania kei na 
madrai mai lomalagi. 

25. Era sa kania na kedra kakana na agilosi; ka sa 
tala vei ira na kakana me ra sinai sara. 

26. Sa vakavuna na liwa ni tokalau mai lomalagi, 
e na Nona kaukauwa sa liwa mai na ceva. 

27. Sa vakatauca mai na lewe ni manumanu me 
vaka na kuvu ni soso vei ira, na toa sa vaka na 
nuku ni matasawa; 

28. Sa vakavuna me lutu ena kedra maliwa nai 
sogosogo, vakavolivolita na nodra i tikotiko. 

29. era sa kana ka mamau, ni sa solia o koya me 
vaka na ka era gadreva. 

30. Sa sega ni kautani na nodra kusikusima, la, ni 
se tikoga na kakana e gusudra, 

31. Na cudru katakata ni Kalou sa lako mai vei 
ira, sa ravuti ira, ka era sa vakabalei sobu, na 
tamata digitaki nei Isireli. 

32. Ni sa yaco na veika oqo, era sei valavala ca 
ga, ka sega ni vakabauta na veika sa cakava na 
Kalou. 

33. O koya oqo, sa yaco kina na nodra veisiga me 
ka wale kei na nodra veiyabaki me ra sa rere tu ga. 
34. Ena gauna era sa vakamavoataki kina, sa lesu 
mai ka vakasagara vakaidina na Kalou. 


35. Era sa qai kila ni sa nodra vatudei na Kalou, 
kei Koya na Kalou sa cecere sara na nodra i 
vakabula. 

36. era sa vakaisina na Kalou ena gusudra, na 
yamedra sa lasu tiko vei koya; 

37. Na yalodra sa sega ni dina tiko vua, era sa 
sega ni dinata tiko na Nona veiyalayalati. 

38. la, o Koya, ni sa sinai sara ena loloma, sa 
vosota na nodra caka cala, sa sega ni vakarusai ira, 
lo, sa vakavuga na Nona vakagolea tani na Nona 
cudruvi ira, ni sa sega ni vakayavalata na Nona 
cudru; 

39. Ni sa kila, ni ra sa vakayago ga, nai cegu sa 
lako tani yani, ka sa sega ni lesu tale mai. 

40. Sa vakavuga na nodra vakacudrui Koya mai 
na vanua liwa, era sa dauvakararawataki koya 
mai na lekutu! 

41. lo, sa vakavuga sara na nodra temaka na 
Kalou, ka yalani koya na ka Tabu ni Isireli. 

42, Era sa guilecava na Nona kaukauwa, na siga 
sa vakabulai ira kina mai vei ira na meca, 

43. Na Nona cakacaka e veivakurabuitaki mai 
Ijipita, kei na veika e yaco mai Soa; 

44. Veisautaka na uciwai me dra, na wai drodro, 
sa sega ni rawa ni gunuvi. 

45. E ra sa talai yani na yavusa lago kei na boto 
me vakarusai ira. 

46. Sa soli talega na nodra i teitei vei ira na ruve, 
na nodra oca vei ira na vodre. 

47. Na vaini sa vakarusai ena cagi kaukauwa ka 
batabata kei na vu ni lolo ena uca cevata. 

48. Na manumanu ni bai era sa soli ki na cagi 
batabata kei na livaliva sa waga tu. 

49. Sa viritaka vei ira, ena Nona cudru katakata 
na rarawa levu, na veivakararawataki kei na lega, 
ena nona tala na agilosi ni veivakarusai kivei ira. 
50. Sa cakava e dua na sala ni Nona cudru, sa 
sega ni vakavoca e dua na yalo mai na mate, sa 
solia na nodra bula ki na ka e dauveivakamatei, 
51. Sa vakarusai ira na ulumatua mai Ijipita, nai 
matai ni nodra kaukauwa mai na valelaca nei 
Ame. 

52. Sa cakava o Koya vei ira na Nona tamata me 
ra lako me vaka na sipi, era sa tuberi vinaka ena 
loma ni lekutu, 

53. Era sa liutaki vakavinaka, era sa sega ni rere, 
na wasawasa sa ubi ira na meca. 

54. Sa qai kauti ira mai ki na nona vanua tabu, na 
ulunivanua sa rawata ena ligana i matau. 

55. Sa vakasavi ira na veimatanitu e matadra, sa 
solia vei ira nai votavota me ra taukena, nai 
yalayala, ka vakavuna na yavusa i Isireli mera tiko 
ena veivale laca. 

56. lo, era se vakatovolea vaka ca ga na Kalou 
cecere sara oqo, era sa sega ni muria na Nona 
lewa, 

57. Era sa vuki tani, ka muria na sega 
veivakabauti me vakataki ira na tamadra. Era sa 
biu vakatikitiki, me vaka na dauveivakaisini. 

58. Era sa vakacudruya na Kalou me rarawa ena 

nodra tikina cecere, Era sa vakavuvutaki Koya ena 
nodra i vakatakarakara. 

59. Ni sa rogoca na Kalou na ka oqo, sa cudru 
vakalevu sara, ka sa cati Isireli vakalevu sara, 

60. Me sa besetaka na vale vakacevaceva mai 
Sailo, na valelaca sa biuta tiko ena kedra maliwa 
na tamata, 

61. Ka solia na Nona Kaukauwa me kau 
vakavesu, kei na Nona i ukuuku ki na ligadra na 
meca. 

62. Sa soli ira talega na Nona tamata ki nai 
seleiwau, ka sa rui cudruvaka vakalevu na Nona i 
votavota. 

63. Na bukawaga sa kani ira na gonetagane. 

64. O ira na nodra bete era mate ena i seleiwau, na 
watidra era sa sega ni tagi. 

65. O Jiova sa yadra, me vaka mai na moce, sa 
vaka na tamata gaga sa kaila baleta na waini. 

66. Sa vakatolosevi ira na Nona meca, ka sa 
vakamaduataki ira vakalevu sara. 

67. Sa besetaka na vale nei Joseva, Sa sega ni 
digitaka na yavusa i Eferaimi, 

68. Sa digitaka na yavusa i Juta, Na Ulunivanua o 
Saioni, sa lomana o Koya. 

69. Sa tara na Nona Vale Tabu me cecere sara, me 
vaka na vuravura sa vakatikora me sega ni oti 
rawa. 

70. Sa digitaki Tevita talega na nona tamata o 
Koya, Sa Kauti koya mai na Nona qele ni sipi, 

71. Sa kali koya tani mai vei tinana, me mai 
vakatawani Jekope na Nona tamata kei Isireli na 
Nona i votavota. 

72. Sa qai vakatawani ira o koya me vaka na dina 
ni yalona, ka sa tuberi ira o koya ena magosa ni 
ligana. 


Same 79 Na Sere Kei Na Masu Ena Vukudra 


Na Isireli, Era Sa Vakarusai Mai Vei Ira Na Meca 
1. Kemuni na Kalou era sa lakova mai na 
Nomuni i votavota, o ira na veimatanitu, Sa 
vakadukadukalitaki na Nomuni Valetabu, Era sa 
veitatagai tu e Jerusalemi. 
2. Na yagodra na Nomuni tamata, era sa solia 
me kedra na manumanu vuka ni lomalagi, na 
lewedra na Nomuni tamata me kedra na 
manumanu kila ni vanua. 
3. Na nodra dra era sa vakadavea me vaka na 
wai e Jerusalemi taucoko. Sa sega ni dua e tu me 
buluti ira. 
4. Keimami sa yaco me  vakarogocataki, 
dredrevaki ka vakalialiai mai vei ira na wekai 
keimami kei ira sa tiko voleka vei keimami. 
5. Me vakaevei soti na kena dede Jiova? 

O Ni na cudru tiko ga ka sega ni oti rawa? 

O Ni na vuvu tiko me vaka na buka sa 
caudre? 
6. Mo Ni sovaraka yani na Nomuni cudru 
katakata ki vei ira na veimatanitu sa sega ni kilai 
Kemuni, kei ira na veimatanitu era sa sega ni kila 
na Yacamuni. 


7. Era sa vakacacani Jekope ka ra sa vakacacana 
vakadua na nona i tikotiko. 

8. Mo Ni guilecava mada na veika caca me baleti 
keimami! a nomuni yalololoma me totolo mai ka 
sotavi keimami, ni keimami sa rui vakalolomataki. 
9. Mo Ni vukei keimami, Na Kalou ni neimami 
bula, na vinaka ni Yacamuni; Ni vakabulai 
keimami, ka vakavoutaka nai soro ni neimami 
valavala ca, ka vakarautaka nai soro ni neimami 
valavala ca, ena vuku ni Yacamuni! 

10. Ena cava, me ra tukuna kina na veivanua, “Sa 
e vei na nodra Kalou?” Me ra kila tiko na 
veimatanitu kece oqo na kena saumi, na vakadave 
ni dra ni Nomuni tamata. 

11. Me lako yani vei Kemuni na nona vakaoilei na 
kaivesu, me vaka na kena levu ni Nomuni 
kaukauwa. Mera sa maroroi o ira kece sa vagolei 
tu me ra na vakamatei; 

12. Me sa saumi vakavitu lesu vei ira na ca era sa 
vakacacani Kemuni kina, ki na lomaseredra sara. 
13. Oi keimami na Nomuni tamata kei na sipi ni 
Nomuni lomanibai, Keimami na solia vei Kemuni 
na vakavinavinaka me sega ni mudu. Keimami na 
vakaraitaka na Nomuni vakacaucautaki ki nai 
tabatamata kecega. 


Same 80 Na Masu Ni Nodra Vakatikori Lesu 
Na Isireli 
1. Moni vakarorogo mai nai vakatawa kei Isireli, 
Oi Kemuni sa liutaki Isireli me vaka na qele ni 
sipi, Oi kemuni sa tiko ena kedrau maliwa na 
Serafimi, sa serau yani! 
2. E na matai Ifereimi, Benijamini, kei Manasa 
me yavavala mai na Nomuni kaukauwa, Mo Ni 
lako mai ka vakabulai keimami! 
3. Na Kalou, me keimami vakatikori lesu; Na 
Matamuni me rai tiko ga mai; me keimami bula 
kina! 
4. IJiova, na Kalou cecere, me cava soti na kena 
dede na Nomuni cudruva tiko na nodra masu na 
Nomuni tamata? 
5. O Nisa vakani ira ena madrai ni tagi o Ni sa 
vakagunuvi ira ena wai ni mata sa rui levu. 
6. O Ni sa vakavuna na nodra bolebole na tiko 
volekati keimami; Ka sa ka ni veidredrevaki vei 
ira. 
7. Na Kalou, me keimami vakatikori lesu; Na 
Matamuni me rai tikoga mai, me keimami bula 
kina! 
8. O Nisa kauta mai e dua na vaini mai Ijipita, o 
Ni sa vakayali ira tani na veimatanitu, ka tea na 
vaini. 
9. O Nisa vakarautaka na kena vanua. 

Ka vakavuna me tu sobu na wakana, 

Ka vakatawana na vanua taucoko. 
10. Na kenai yaloyalo sa  vakaruruga 
veidelana, na veitabana sa vaka mai na sitari. 
11. Na tabana lelevu sa yacova yani na wasawasa. 
Kei na tabana lalai sa yacova yani na uciwai. 
12. Ena cava sa basuki kina na kena bai, me ra 
tauca kina na vuana na tamata sa lako tu? 

13. Na vuaka ni veikau sa cavuta kei ira na 
manumanu kila era sa kania. 

14. Mo ni lesu mai, Keimami sa kerei Kemuni, na 
Kalou Cecere; mo Ni rai sobu mai lomalagi ka 
sikova mada na vaini 

15. Na Ligamuni i matau sa tea na were ni vaini 
kei na tabana o Ni sa vakaukauwataka me 
Nomuni. 

16. Sa vakamai, sa musuki sobu; era sa rusa ena 
Nomuni veivunauci kei na Nomuni veivakadonui. 
17. Na Ligamuni me tiko vua na Nomuni liga i 
matau, vua na luveni tamata o Koya o ni sa 
vakayacora me kaukauwa ena Vukumuni. 

18. Keimami na sega ni gole tani mai vei Kemuni, 
vakabulabulataki keimami, Keimami na kaciva 
tikoga na yacamuni. 

19. Mo Ni vakatikori keimami lesu na Kalou 
cecere; na Matamuni me rai tikoga mai, me 
keimami bula kina! 


Same 81 Sa Kerei Me Ra Veivutuni Na Isireli 


1. Sere vakadomoi levu vua na Kalou, na noda 
kaukauwa. Kaila ena reki vua na Kalou i Jekope. 

2. Laveta na sere ka samuta na tibereli, na api e 
taleitaki kei na bitu ni vakatagi. 

3. Uvuca na biukila ni vula vou, ni vula e 
taucoko, kei na biukila ni solevu. 

4. Ogo na ka sa lesi vei ira na Isireli, oqo talega 
nai vunau ni Kalou i Jekope. 

5. Oqo sa tauyavutaka o Koya e Joseva mei 
vakadinadina, ni sa lako yani o Koya e na vanua o 
Ijipita, na vanua au sa rogoca kina e dua na vosa, 
au sa sega ni kila. 

6. “Au sa kauta tani nai colacola mai na domona; 
Sa vakagalalataka na ligana mai na bola. 

7. Nio a kaci mai ena leqa Au a vakagalalataki 
iko, Au a sauma yani ena tikina vuni ni curucuru, 
Au sa vakadinadinataka ena wai mai Meripa. - 
Sela. 

8. “Dou vakarorogo na Noqu tamata, au na 
vakadodonutaki kemudou! Isireli, mo vakarorogo 
mada ga vei Au! 

9. Me kua na kalou tani ena kemudou maliwa, se 
mo dou qarava na kalou tani. 

10. Oi Au o Jiova na nomudou Kalou, Au sa kauti 
kemudou tani mai Jjipita, Dolava vakalevu na 
gusumu, Me'u vakatawana yani. 

11. “O ira na Noqu tamata era sa sega ni rogoca 
na domoqu kei Isireli era sa besetaki Au. 

12. Au sa soli ira yani me vaka na yalodra 
kaukauwa, me ra muria na ka era sa lewa. 

13. “Me ra vakarorogo mada ga vei Au na Noqu 
tamata, O Isireli me lako mada ga ena Noqu sala! 
14. Au na vakatotolotaka na nodra 
vakamalumalumutaki na kedra meca, na ligaqu 
ena coqai ira, sa tu me veisagasaga. 

15. O ira sa cati Jiova, era na viavia cuva ga, ia na 
nodra lega sa tudei tu ga na sega ni mudu. 

16. Ni dodonu, me ra a vakani ena witi vinaka 
sara kei na oni mai na veivatu me ra vakacegui 
kina.” 


Same 82 Kerei Na Lewa Dodonu 


1. Sa tucake na Kalou ena i soqosoqo ni gaga; Sa 
veilewaitaki ira na veikalou. 

2. Me vakaevei na dede ni nomu lewa tiko 
vakatawadodonu, ka vakaraitaka tiko na veitovaki 
vei ira na tamata ca? Sela 

3. Maroroi ira na dravudravua kei ira na 
luveniyali cakava na ka dodonu vei ira na 
vakaleqai ka vakaloloma. 

4. Sereki ira na dravudravua kei na vakaloloma 
vakagalalataki ira mai na ligadra na tamata ca. 

5. Era sa sega ni kila, era sa sega talega ni kila 
vinaka sara, era sa veilakoyaki voli ena butobuto, 
na yavu kei vuravura sa sega ni tudei. 

6. Au sa qai tukuna, “Dou sa nona na Kalou, 
kemudou kece sa luve ni Kalou cecere. 

7. la, dou na mate me vaka na tamata, ka bale 
me vaka na ravouvou.” 

8. Mo Ni tucake na Kalou, mo Ni 
vuravura, sa Nomuni na veivanua kecega. 


Same 83 Na Masu Me  Vakasesei Na 
Bukiveretaki Nei Isireli 
1. Mo Ni kakua ni galu na Kalou! 

Mo Ni kakua ni vesuka na Nomuni tu, 

Mo Ni kakua ni tiko wale na Kalou! 
2. O ira na Nomuni meca, era sa yavavala 
vakalevu o ira sa cati Kemuni, era sa vakararai 
voli. 
3. Era sa bosebose vakailawaki, vakavuni, ena 
vukudra na nomuni tamata, era sa bukia vata na 
vere me baleti ira na Nomuni ka maroroi. 
4. Fra sa tukuna, “Mai, me tarovi, me ra kua ni 
dua na matanitu, me ra kua ni nanuma tale na 
yaca i Isireli.” 
5. Fra bosebose vata ka vakadonuya, me ra sa 
dua nai to tani, mai vei Kemuni: 
6. Na vale laca nei Itomi: kei Ismeli, Moapi, kei 
Akiri: 
7. O Kibali, kei Amoni kei Ameleki, na kai 
Filisitia kei ira mai na vanua o Taia, 
8. O Asiria talega sa to vata kei ira, era sa vukei 
ira na luvei Loti me ra to mai. Sela 
9. Mao ni tarai ira me vaka vei Mitiani, me vaka 
vei Sisaria, me vaka vei Jabini ena mata ni wai mai 
Kisoni, 
10. O koya sa vakarusai mai Enatovi, era sa na 
benu ena vanua. 
11. O ira na nodra turaga, me vakataki Orepa, me 
vakataki Sipa, io, na turaga lailai, me vakataki 
Isipana, kei Salimuna, 
12. Era sa tukuna, “Tou taura na were ni Kalou, 
me nodatou, me tou taukena.” 
13. Noqu Kalou, mo Ni cakava me na vaka na 
curu ni covulaca, me vaka na gani sila ena cagi 
kaukauwa! 
14. Me vaka sa kama na veikau, kei na yameyame 
ni buka sa vakama na ulunivanua, 

15. Me ra vakacicivi ena Nomuni cagi e 
veivakasaurarataki, me ra vakarerei ena cava 
kaukauwa. 

16. Me sova ki matadra na madua, me ra na 
vakasagara kina na yacamuni, Jiova. 

17. Me ra sa vakasesei ka vakatagayataki 
vakadua, io me ra madua ka vakarusai, 

18. Me ra kila kina na tamata, ni sai kemuni, na 
yacamuni duadua ga, sai Jiova, sa cecere duadua 
ga e vuravura taucoko. 


Same 84 Na Lagilagi Ni Tiko Ena Vale Ni 
Kalou 

1. Sa rui taleitaki vakaidina na Nomuni vale, i 
Jiova ni lewe vuqa! 

2. Sa taleitaka na yaloqu, ia sa guta vakalevu na 
lomaqu na via tiko ena Nomuni loma ni bai, Jiova; 
na uto ni yaloqu kei na lewequ sa tagica na Kalou 
Bula. 

3. Na Separo mada ga, sa kunea na nona vale, na 
kakabace, sa kunea nai su me vakalutu yaloka 
kina ka diridiri kina—sa vakakina na yaloqu ena 
Nomuni cabocabo ni soro, Jiova ni lewe vuga, na 
noqu Tui, na noqu Kalou. 

4. Sa kalouvinaka o ira sa tiko ena Nomuni vale; 
era na vakacaucautaki Kemuni tikoga - Sela. 

5. Sa kalouvinaka na tamata sa tiko vei Kemuni 
na nona kaukauwa. Na yalona sa lakova nai 
lakolako vaKalou. 

6. Nira sa lako curuma na Buca ni Wai ni Mata 
ka cakava na mataniwai; na uca sa vakasinaita ena 
wal. 

7. Era na lako mai na kaukauwa ki na 

kaukauwa e levu sara; ni ra sa basika tiko ena 
matai Koya na Kalou e Saioni. 

8. I Jiova, na Kalou ni lewe vuga, mo Ni rogoca 
na noqu masu; mo Ni vakatudaliga mai, na Kalou 
i Jekope! Sela. 

9. To, Na Kalou, na noda i sasabai, mo Ni raica 
mada na matai koya na Nomuni lumuti. 

10. E dua na siga ena na Nomuni loma ni bai sa 
uasivia na siga e udolu. E vinaka cake vei au me'u 
i vakatawa ni vale ni Kalou mai na tiko ena nodra 
vale na tamata ca. 

11. Na Kalou o Jiova, na matanisiga kai sasabai, 

O Jiova ena solia nai tovo rairai vinaka kei nai 
ukuuku, ena sega ni bureitaka e dua na ka vinaka 
vei ira sa lako vakadodonu e matana. 

12. IT Jiova ni lewe vuqa, sa kalouvinaka na tamata 
sa vakadinati Kemuni! 


Same 85 Masu Me Vakatikori Lesu Na 
Veitokoni I Jiova Ki Na Vanua 

1. Jiova, o ni sa rui vinaka ki na Nomuni vanua. 
O Ni sa vakalesui ira tale mai na bobula mai vei 
Jekope. 

2. O Nisa vosota na nodra caka cala na Nomuni 


tamata. O Ni sa ubia kece na nodra i valavala ca. 
Sela 





3. O Ni sa kauta tani kece na Nomuni cudru 
katakata; o Ni sa vuki tani mai na rerevaki ni 
Nomuni lomakatakata. 

4. Mo Ni vakatikori keimami lesu, na Kalou ni 
neimami vakabulai; me sa oti mada na Nomuni 
rarawataki keimami. 

5. Mo Ni sa rarawa tiko beka vakaoqo me Sega 
ni mudu? O Ni na vakabalavutaka tiko beka na 
Nomuni rarawa ki nai tabatamata kecega? 

6. O Ni na sega beka ni vakabobulataki keimami, 
me rawa ni ra rekitaki kemuni na Nomuni tamata? 
7. Mo Ni  vakaraitaka mai na Nomuni 
yalololoma ka solia mai na Nomuni veivakabulai. 
8. Au na rogoca na cava ena tukuna na Kalou o 
Jiova, Ena tukuna na veivakacegui vei ira na Nona 
tamata kei ira na Nona yalosavasava; me ra kakua 
ni lesu tale ki na ka lialia. 

9. Sa dina sara, na Nona veivakabulai sa voleka 
sara vei ira sa rerevaki koya, me tiko ga kina nai 
ukuuku ena noda vanua. 

10. Na yalololoma kei na dina, e rau sa sota; na 
yalododonu kei na vakacegu e rau sa veireguci. 

11. Na dina ena kadre cake mai vuravura, Na 
yalododonu ena rai sobu mai lomalagi. 

12. lo, o Jiova ena solia ga na ka sa vinaka; na 
vanua ena vakatubura ka solia mai vakalevu na 
lewena vinaka. 

13. Na yalododonu ena lako e Matana, ka cakava 
na nona i kalawa me noda sala meda muria. 


Same 86 Masu Ni Kere Loloma Kei Na 


Vakanananu Ki Na Uasivi Ni Kalou 

1. Mo Ni vagolea mai na Daligamuni, Jiova, ka 
rogoci au, ni'u sa dravudravua ka vakaloloma. 

2. Meu sa maroroi, n'u sa yalosavasava, oi 
Kemuni na noqu Kalou; 

Mo Ni vakabula na Nomuni tamata o koya sa 
rui vakadinati Kemuni! 








3. Mo ni yalololoma mai vei au Jiova, au sa tagi 
tiko vei Kemuni ena siga taucoko. 
4. Me vakarekitaki na yaloi koya na Nomuni 


tamata. io, kivei Kemuni Jiova, sa vakavinavinaka 
tiko kina na yaloqu. 

5. O Ni sa rui vinaka Jiova, ka rawarawa ni 
veivosoti, sa rui levu na Nomuni yalololoma kivei 
ira kecega sa kaci yani vei Kemuni. 

6. Moni vakarorogo Jiova, ki na noqu masu, Mo 
Ni goleva mai na domo ni noqu kerekere. 

7. Ena gauna ni noqu lega, Au na kacivi Kemuni 
Oi Kemuni ga, ena sauma vei au. 

8. Sa sega na Kalou e vakataki Kemuni, Jiova Sa 
sega na cakacaka me vaka taka na nomuni 
cakacaka. 

9. Na veivanua kecega o ni sa bulia, ena lako mai 
ka lotu vei Kemuni, Jiova, ka era na vakalagilagi 
Kemuni. 

10. O ni sa rui levu, ka cakava na veika lelevu, sai 
Kemuni duadua ga sa Kalou. 

11. Mo ni vakavulica vei au na nomuni valavala, I 
Jiova,au na lako ena nomuni dina; 

vakaduavatataka na yaloqu me rerevaka na 
Yacamuni. 

12. Au na vakacaucautaki kemuni, Jiova na noqu 
Kalou, ena yaloqu taucoko, au na vakalagilagia na 
Yacamuni me sega ni oti rawa. 

13. Ni sa rui levu na Nomuni yalololoma vei au, o 
ni sa vakabula na yaloqu mai na titobu kei eli. 

14. Na Kalou, o ira na dokadoka, era sa tubu 
vakalevu mai kei ira na i valavala kaukauwa, era 
sa vakasagarai au, era sega ni biuti Kemuni e 
matadra. 

15. la, Oi Kemuni, Jiova, na Kalou sa sinal ena 
loloma kei na  vakayalololoma, na  vosota 
vakadede, ka levu sara ena yalololoma kei na 
dina. 

16. Mo ni gole mai vei au, ka yalololoma mai! Mo 
ni solia na Nomuni kaukauwa vua na Nomuni 
tamata, Mo ni vakabula na luvei koya na Nomuni 
vada. 

17. Ni solia mai e dua na vakatakilakila ni vinaka, 
me ra raica o ira era cati au, me na kune madua, 
Baleta ni sai Kemuni Jiova, sa vukei au ka 
vakacegui au. 


Same 87 Na I Ukuuku Ni Koro Ni Kalou 


1. Na nona yavu sa tu mai na ulunivanua Tabu. 
2. O Jiova sa rui taleitaka na matamata kei Saioni 
mai vei ira kece nai tikotiko nei Jekope. 
3. Na ka lagilagi sa cavuti me baleti iko, na koro 
ni Kalou! - Sela. 
4. “Au na cavuti Reapi, kei Papiloni vei ira sa 
tukuni Au. 

Sa dina sara, o Filisitia, o Taia, kei Iciopea: 

“O ira ogo, sa sucu eke.”” 
5. lo, vei Saioni, ena tukuni vaka oqo, “O koya 
ogo kei koya o ya, e rau sa sucu mai vua; 

O koya sa cecere sara, ena vakataudeitaki 
koya.” 
6. O Jiova sa vakadeitaka, e na gauna sa na volai 
ira kina na nona tamata; “O koya oqo sa sucu mai 
keya.” Sela. 
7. Oi rau na daunisere kei na daunivakatagi e 
rau na tukuna, “Na neirau i vurevure kece sa tiko 
vei iko.” 


Same 88 Na Masu Ni Veivuke Ena Gauna Ni 


Yalolailai 

1. I Jiova na Kalou ni nogu vakabulai, Au sa 
dautagi vei Kemuni ena siga kei na bogi. 

2. Me lako mai Matamuni na nogu masu; Me 
gole mai na Daligamuni ki na noqu tagi. 

3. Sa sinai na yalogu ena lega, ka sa voleka 
tikoga na nogu bula ki nai bulubulu. 

4. Ausa wili vata kei ira sa lako sobu ki na gara; 
au sa vaka na tamata sa sega vua na kaukauwa, 

5. Au sa ciri vata tiko kei ira na mate, me vaka 
taki ira sa vakamatei ka tu mai nai bulubulu, o 
koya era sa sega ni nanumi tale, o ira sa kau tani 
mai na Ligamuni. 

6. ONi sa vakadavori au ena gara lolovira sara, 
ena butobuto, ena titobu talega. 


7. Na Nomuni cudru katakata sa tarai au 
vakabibi, o Ni sa vakamavoataki au ena Nomuni 
ka kecega. Sela. 
8. O Nisa biuta tani sara na noqu kila, vakayawa 
sara mai vel au; 

O Ni sa vakayacora me'u ca sara vei ira; 

Au sa sogota ka sega ni rawa na dro. 
9. Na mataqu sa malumu sobu ga, baleta na 
veivakararamataki i Jiova, au sa kaci tiko yani ena 
veisiga; sa dodo tiko yani na ligaqu vei Kemuni. 
10. O Ni na cakava beka na ka vovou vei ira na 
mate? Era na tucake beka na mate ka 
vakacaucautaki Kemuni? - Sela. 
11. Na Nomuni yalololoma vinaka sara, ena rawa 
beka ni tukuni tikoga ena i bulubulu? Se na 
Nomuni yalodina ena vanua ni veivakarusai? 
12. Ena kilai beka na veika vovou o Ni kilai kina 
ena vanua butobuto? Kei na Nomuni yalododonu 
ena vanua sa sega ni nanumi kina e dua na ka? 
13. lo, ki vei Kemuni, au sa kaci yani kina Jiova, 
kei na veimataka, sa daulako yani vei Kemuni na 
noqu masu. 
14. IJiova, o Ni sa biuti au, ena vuku ni cava? 

Ena cava o Ni sa vunitaki au kina? 
15. Au sa vakararawataki; ka tu vakarau me'u 
mate mai na noqu cauravou; 

Au sa sotava na veika dredre 

Au sa vakalialiai. 
16. Na Nomuni cudru katakata sa ubi au mai, kei 
na nomuni gaunisala dredre sa sogoti au. 
17. E ra sa lakovi au mai me vaka na wai ena siga 
taucoko, era sa kani au kece. 
18. O Ni sa biuti ira tani mai vei au na noqu i 
tokani kei ira na noqu daulomani, na noqu kila na 
butobuto. 


Same 89 Sa Nanumi Tale Na Veiyalayalati Kei 


Tevita Ni Sa Yali Na Veivakalouvinakataki 

1. Au na seretaka na yalololoma i Jiova me sega 
ni mudu; E na gusuqu, au na vakaraitaka na 
Nomuni yalodina ki nai tabatamata kecega. 

2. Me vaka au sa tukuna oti, “Ena tarai cake na 
yalololoma me sega ni mudu, na Nomuni 
yalodina o Ni na vakadeitaka ena veiyasana 
vakalomalagi.” 

3. “Au sa cakava na veiyalayalati kei ira na 
Noqu digitaki, Au sa yalataka vei Tevita na Noqu 
tamata: 

4. “Na vuamu, Au na vakataudeitaka me sega ni 
mudu, na nomu i tikotiko vakaturaga me na 
yacova nai tabatamata kecega. Sela.” 

5. Na lomalagi ena vakacaucautaka na Nomuni 
totoka, I Jiova; na Nomuni dau dina talega, ena 
kedra maliwa nai soqosoqo ni Nomuni digitaki. 

6. O cei sa tiko mai  lomalagi me 
vakatautauvatataki vei Jiova? Se, o cei vei ira na 
luve ni gaga, e rau sa tautauvata kei Jiova? 

7. Na Kalou me rerevaki vakalevu sara e nai 
soqosoqo ni Nona  digitaki ka me 
vakarokorokotaki vei ira sa tiko vakavolekati 
koya. 

8. IJiova na Kalou ni lewevuga, o cei sa gaga me 
vakataki Kemuni, i Jiova? 

Sa  vakavolivoliti Kemuni na  Nomuni 
yalodina. 


9. O Ni sa lewa na wasawasa cudrucudru, ni sa 
tubu mai na kena biau, oi Kemuni ga sa 
vakamaravutaka. 
10. O Ni sa vorolaki Reapi sara vakalalai, me vaka 
e dua sa vakamatei; o Ni sa vakasesei ira na 
Kemuni meca ena Ligamuni kaukauwa. 
11. Sa Nomuni o lomalagi, o vuravura talega sa 
Nomuni, o vuravura kei na ka kecega sa tu kina o 
Ni sa tauyavutaka. 
12. Na vualiku kei na Ceva o Ni sa tauyavutaka; o 
Tepori kei Erimoni, e rau sa rekitaka na Yacamuni. 
13. Sa tiko vei Kemuni na Liga sa kaukauwa sara, 
Sa rui kaukauwa na Ligamuni, 
Sa rui cecere na Ligamuni i matau. 
14. Na dodonu kei na lewa donu sai koya na yavu 
ni Nomuni i tikotiko vakaturaga; 
Na yalololoma kei na dina sa lako voli e 
Matamuni. 
15. Sa kalouvinaka o ira na tamata era sa kila na 
rorogo vinaka ogo! 
I Jiova, era sa lako voli ena rarama kei na i serau ni 
Matamuni. 
16. Na Yacamuni, era na rekitaka ena siga 
taucoko kei na Nomuni yalododonu, era sa laveti 
cake kina. 
17. Ni sai Kemuni nai ukuuku ni nodra 
kaukauwa kei na Nomuni veitokoni, sa laveti cake 
kina na neimami kaukauwa. 
18. Sa Nona na Kalou na neimami sasabai, na 
neimami Tui na ka Tabu ni Isireli. 
19. O Ni sa vosa ena raivotu vei koya na Nomuni 
ka Tabu ka tukuna, “Au a vukei koya sa 
kaukauwa sara, au sa vakacerecereya e dua sa 
digitaki mai vei ira na tamata. 
20. Au sa kunea na Noqu tamata o Tevita, ena 
Noqu waiwai tabu, Au sa lumuti koya kina, 
21. Vei koya, ena vakadeitaka na Ligaqu, Na 
Ligaqu talega ena vakaukauwataki koya. 
22. E na sega ni rawa ni qaga vua na meca, se, me 
ra vakamavoataki koya rawa na meca. 
23. Au na vakadavori ira kece na kena meca e 
matana, ka vakatu vakaduataki ira sa cati o ya. 
24. “Na Noqu dau dina kei na Noqu yalololoma 
ena tiko vata kei koya, ia, ena Yacaqu ena laveti 
kina na nona kaukauwa. 
25. Au na dodoka na ligana ki na wasawasa, na 
ligana i matau ki na veiuciwai. 
26. Ena tagi mai vei au o koya, “Oi Kemuni na 
Tamaqu, na noqu Kalou, kei na vatudei ni noqu 
vakabulai.” 
27. Au na vakayacori koya na Noqu ulumatua, 
me cecere duadua vei ira na tui e vuravura. 
28. Na Noqu yalololoma, Au na maroroya vua me 
kua ni mudu, na Noqu veiyalayalati sa tudei 
tikoga vei Koya. 
29. Na Nona kawa ena tudei tikoga me sega ni 


mudu, kei na Nona i tikotiko vakaturaga me vaka 
na veisiga vakalomalagi. 

30. “Kevaka era sa besetaka na luvena na Noqu i 
vunau ka ra sa sega ni muria na noqu lewa, 

31. Kevaka era sa voroka na Noqu i lesilesi ka 
sega ni maroroya na Noqu i vunau, 

32. lo, Au na totogitaka na nodra talaidredre ena 
kuita, kei na nodra caka cala e nai wau. 

33. Sa dina sara na Noqu yalovinaka, Au na sega 
sara ni kauta tani mai vua, se vakatara na Noqu 
yalodina me yali vua. 

34. Au na sega ni voroka na Noqu veiyalayalati se 
veisautaka na vosa sa lako oti mai na Gusuqu. 

35. Na ka Au sa yalayala oti kina ena Noqu 
savasava e tabu sara; Au na sega ni lasu vei Tevita. 
36. Na nona kawa ena tudei ka sega ni mudu, Na 
nona i tikotiko vakaturaga, ena vaka na 
matanisiga e Mataqu; 

37. E na vakataudeitaki me sega ni mudu me vaka 
na vula, ia me vaka nai vakadinadina daudina ni 
lomalagi.” Sela 

38. Ia, o ni sa biuti au ka sega ni taleitaki au, o Ni 
sa cudruva na Nomuni lumuti. 

39. O Ni sa cata na veiyalayalati kei koya na 
Nomuni tamata; o Ni sa vakawaletaka na nona i 
sala vaka Tui, ena Nomuni viritaka ki na qele. 

40. O Ni sa basuka kece na nona bai kei na nona 
bai vakaivalu kaukauwa o Ni sa vakacacana kece. 
41. O ira kece sa lako sivia, e ra sa butakoci koya, 
e sa ka ni veiwali o koya vei ira na kai nona. 

42. O Ni sa laveta cake na ligadra i matau na kena 
meca; o Ni sa vakamarautaki ira na meca. 

43. O Ni sa vukica lesu na nona i seleiwau ka sega 
ni vukei koya e nai valu. 

44. O Ni sa vakaotia na nona lagilagi, na nona i 
sala vakatui, o Ni sa viritaka ki na qele. 

45. O Ni sa vakalekalekataka na nona yabaki 
vakacauravou; o Nisa ubi koya ena madua. 
Sela. 

46. Me cava soti na kena dede, Jiova? Mo Ni 
vunitaki Kemuni tiko me sega ni mudu? Me kama 
tiko li, vakabukawaqa na Nomuni cudru? 

47. O Ni sa kila, sa lekaleka na noqu bula, sa ka 
wale beka na nodra bula na luve ni tamata? 

48. Na tamata cava e rawa ni bula me sega ni 
raica na mate? E rawa beka vua me drotaka na 
kaukauwa ni bulubulu? Sela. 

49. I Jiova, sa E vei na Nomuni yalovinaka sa dau 
tu e liu? O koya o Ni yalataka vei Tevita ena 
Nomuni yalodina? 

50. Mo Ni nanuma Jiova, na nodra sa beitaki 
vakaca na Nomuni tamata — ena noqu vosota na 
kena mosi na nodra veivakacacani o ira na tamata 
kece oqo, 

51. O koya era sa veibeitaki vakaca tiko kina na 
kemuni meca, i Jiova, ka ra sa vakacacana na 
kalawa ni nomuni lumuti e duabau ga. 

52. Me vakacaucautaki na Turaga o Jiova me sega 
ni mudu! Emeni. Emeni. 

Same 90 Na Sega Ni Mudu Ni Kalou Kei Na 
Malumalumu Ni Tamata 
1. I Jiova, o Ni sa neimami tikotiko ena i 
tabatamata kecega. 
2. Nise bera ni toso mai na veiulunivanua 

Ni se bera ni buli na vuravura 

Mai na Sega ni mudu ki na sega ni mudu, 

O Ni sa bula, o Ni sa Kalou. 
3. O Nisa vakarusa na tamata, ka tukuna, “Lesu 
mai oi kemudou na luve ni tamata.” 
4. Na dua na udolu na yabaki e Matamuni, sa 
vaka ga ena noa ni sa oti yani, sa vaka ga na yadra 
ena dua na tiki ni bogi. 
5. O Ni sa kauti ira yani me vaka e dua na 
ualuvu; era sa vaka ga e dua sa moce, ena mataka 
era sa vaka na co sa tubu cake: 
6. Ena mataka sa bulabula ka tubu cake; ena 
yakavi sa lauta ka malai. 
7. Sa kani keimami na Nomuni yalo katakata 
Ena Nomuni cudru katakata keimami sa rere 
vakalevu. 
8. Na neimami caka cala sa tu e Matamuni. Na 
neimami valavala ca se vuni tu sa tu ena rarama ni 
Matamuni. 
9. Na neimami veisiga kece sa lako yani ena 
Nomuni cudru; Keimami sa vakayalia na neimami 
veiyabaki me vaka ga e dua na tadra. 
10. Na veisiga ni neimami bula, sa vitusagavulu 
ga na yabaki; Sa ka ga ni kaukauwa kevaka sa 
walusagavulu na yabaki, io, na nodra 
dokadokataka sa basika ga kina na oca kei na 
rarawa; vakasauri sa oti yani, eda sa yali yani. 
11. O cei sa kila na kaukauwa ni Nomuni cudru? 
Me vaka na rere vei Kemuni Sa vaka kina na 
Nomuni cudru. 
12. Mo Ni vakavulici veikeimami ena wilika na 
neimami veisiga, me tubu kina na neimami 
yalomatua. 
13. Mo Ni lesu mai Jiova! E sa cava soti na kena 
dede? Mo Ni lomani ira mai na Nomuni tamata. 
14. Io, mo Ni vakacegui keimami vakatotolo ena 
Nomuni yalololoma, me keimami reki kina ka 
marau ena veisiga kece! 
15. Mo Ni vakamarautaki keimami me vaka na 
levu ni siga keimami vakararawataki tiko kina, me 
vaka na veiyabaki keimami raica tiko kina na ca. 
16. Me basika mai na Nomuni cakacaka vei ira na 
Nomuni tamata, kei na Nomuni lagilagi vei ira na 
luvedra. 
17. Na totoka kei nai taucoko ni Kalou me sa tu 
vei keda, me vakataucokotaka na cakacaka ni 
ligada vei keda; Io, me vakataucokotaki na 
cakacaka ni ligada. 


Same 91 Na Maroroi Ni Tiko Vata Ena Mata 
Ni Kalou 

1. O koya sa tiko ena yasana vuni nei Koya sa 
Cecere sara, ena vakarurugi tikoga ena yaloyalo i 
Koya sa Kaukauwa. 








2. Au sa tukuna ena vuku i Jiova, “Na noqu i 
Drodro kei na noqu Bai ni valu; na noqu Kalou, sai 
Koya ga au sa vakadinata.” 
3. Sa dina, ena vakabulai iko mai na nodra vere 
kece na dauveiveretaki kei na veitauvi ni mate ca 
kecega. 
4. Ena vakarurugi iko ena Tabana, ena nomu i 
drodro na ruku ni Tabana; na Nona Dina, ena 
nomu i Sasabai. 
5. O na sega ni rerevaka na ka dauveivakarerei 
ena bogi, se na gasau sa vuka voli ena siga, 
6. Sena mate ca sa lako voli ena butobuto, 

Se na veivakarusai sa toka vuni ena sigalevu. 
7. E udolu era na bale e yasamu, ka tini na udolu 
ena ligamu i matau. Ena sega e dua me na torovi 
iko mai. 
8. Ena matamu dina ga, o na raica nai sau ni 
nodra i valavala na tamata ca. 
9. Baleta ni o sa vakatara me nomu i Drodro o 
Jiova kei Koya sa cecere sara me nomuni tikotiko, 
10. Ena sega i tarai iko na ca se dua na mate ca me 
torova mai na nomu i tikotiko; 
11. Ni na soli ira na Nona agilosi me ra lewa ena 
vukumu, ka maroroi iko ena gauna kecega. 
12. Era na keveti iko cake ena ligadra, 

De qai mavoa na yavamu ena vatu. 
13. O na butuki ira na laioni kei gata, o ira na luve 
ni laioni kei na gata, o na butu qaqia. 
14. “Baleta ni sa vagolea mai vei Au na nona 
loloma, o koya oqo, Au na vakabulai koya ka 
vakacerecerei koya, ni sa Kila na Yacaqu. 
15. Ena qai kaci mai, Au, na qai rogo yani vei 
koya; Au na laki tiko vata kei koya ena gauna ni 
leqa, Me'u vakabulai koya ka dokai koya. 
16. Au na sotavi koya ena bula balavu, ka 
vakaraitaka vua na Noqu veivakabulai.” 


Same 92 Na Vakavinavinaka Vei Jiova E na 


Vuku Ni Nona Loloma Kei Na Nona Yalodina 

1. Sa ka vinaka na vakavinavinakataka na Kalou 
kei na lagata na sere vinaka ki na Yacana Tabu, oi 
Kemuni sa cecere sara; 

2. Me tukuni na Nomuni yalovinaka ena vei 
mataka, kei na Nomuni dau dina ena bogi, 

3. E nai yaya ni vakatagi e tini na kena wa, na 
bitu ni vakatagi kei na api o koya sa rogo vinaka 
sara. 

4. Oi Kemuni Jiova, sa vakamarautaki au tiko 
ena vuku ni Nomuni cakacaka, au na gumatua ena 
cakacaka ni ligamuni. 

5. IJiova, sa rui cecere na Nomuni cakacaka? Ka 
sa rui titobu talega na Nomuni vakanananu. 

6. Na tamata lecai ka sa sega ni kila, se na lialia 
me kila deivaka. 

7. Ni sa tubu bulabula mai me vaka na co na 
lialia, ka seraka mai na tamata dau caka ca, Sa ka 
ga me rau vakarusai vakadua. 

8. Sai Kemuni ga Jiova sa cecere ka sega ni 
mudu. 

9. Sa dina, o ira na Kemuni meca, Jiova. Sa dina 

o ira na Kemuni meca, era na rusa; o ira kece na 
daucaka ca era na vakasesei. 
10. la, na noqu i leu, o Ni sa laveta me vaka na 
bulumakau kila; au sa lumuti ena waiwai vou. 
11. Na mataqu talega sa raica na noqu gagadre 
ena vukudra na kequ meca; na daligaqu sa rogoca 
na noqu gagadre ena vukudra na tamata ca, O ira 
sa tu me veivala kei au. 
12. Na yalododonu era na seraka ka bulabula tu 
ga, me vaka na sitari mai Lepanoni. 
13. O ira kece sa tei ena vale ni Kalou, era na 
seraka tu ga ena loma ni bai ni Kalou. 
14. Era na vuavuai tu ga ni ra sa qase mai; 

Era na bulabula ka lumilumisa, 
15. Me tukuna ni sa rui dodonu sara na Kalou; 

O koya na vatudei, ka sa sega vua na caka 
cala. 


Same 93 Sa Sega Ni Mudu Na Veiliutaki 1 
Jiova 

1. Sa veiliutaki o Jiova, sa vaka i sulu vakaTui, 

Sa vauci Koya ena kaukauwa, sa dina, sa 
tauyavutaki o vuravura ka sa sega ni yavalati 
rawa. 

2. Na Nomuni tikotiko Vakaturaga sa ka mai liu 
sara, O Ni sa lako mai na sega ni mudu. 

3. IJiova, sa tubu cake na ualuvu, na ualuvu sa 
tubu cake mai vakadomoilevu, na ualuvu sa vaka 
ua levu mai. 

4. O Jiova sa cecere sara, sa rui kaukauwa mai na 
rorogo ni wai e vadugu, mai na veiua kaukauwa 
sara ni wasawasa. 

5. Sa ka dina sara na Nomuni tukutuku. Na 
vakatatabu e ganita duadua ga na Nomuni Vale 
Tabu me sega ni mudu. 


Same 94 Na Kalou Sa Nodra i Drodro Na 


Yalododonu 

1. I Jiova na Kalou, sa Nomuni na lewa ni 
veisausaumi, sa kilai yani na Kalou, o Koya sa 
Nona na veisausaumi! 

2. Mo Ni tucake, na Turaga ni Lewa kei 
vuravura; me ra sa totogitaki na dokadoka. 

3. I Jiova, me cava soti na kena dede, o ira na 
daucaka ca, me cava soti na kena dede ni nodra 
vakacola mua tiko? 

4. Era sa tukuna tiko nai tukutuku, ka vosataka 
na veivakacacani; o ira kece na daucaka ca era sa 
dau tukutukuni ira. 

5. I Jiova, era sa wasewasei ira vakalalai na 
Nomuni tamata, ka vakamavoataki ira na Nomuni 
votavota. 

6. E ra sa vakamatei na yada kei ira na vulagi, 
era sa labati na luve ni yali. 

7. E ra sa tukuna tiko ga, “O Jiova sa sega ni 
raica, se o koya na Kalou i Jekope me kila.” 

8. Oi kemudou na tamata lialia ena kedra 
maliwa na tamata, mo dou kila, oi kemudou 
talega dou na qai vuku e ni naica? 

9. O Koya sa tea na daliga, me qai sega ni 
rogoca? 


O Koya sa bulia na mata, me qai sega ni raica? 
10. O Koya sa vakasalataka na matanitu, me qai 
sega ni vakadodonutaka? O Koya sa vakavulica na 
tamata me yalomatua? 
11. O Jiova, sa kila na vakanananu ni tamata, ni ra 
sa ka wale. 
12. Sa kalouvinaka na tamata o ni sa vakasalataka 
Jiova, ka vakavulica mai na Nomuni vunau, 
13. Mo Ni solia kina vua na vakacegu ena veisiga 
ni rarawa, me yacova ni sa keli oti na qara me 
nodra na tamata ca. 
14. O Jiova ena sega ni biuti ira na Nona tamata, 
se guilecavi ira na Nona i votavota. 
15. la na lewa ena lesu vei ira na yalododonu, o 
ira sa dodonu sara ena yalodra era na muria. 
16. O cei me na tucake ena vukuqu vei ira na 
daucaka ca? O cei ena tucake ena vukuqu vei ira 
sa daucakava na ka vakasisila? 
17. Kevaka ga sa vukei au o Jiova, na yaloqu sa na 
tiko vakamalua. 
18. Kevaka me'u tukuna mada, “Au sa sika lutu,” 
na Nomuni loloma, Jiova, sa na qai tauri au cake. 
19. Ena loma ni noqu lomaocaoca, na Nomuni 
veivakacegui sa vakamarautaka na yaloqu. 
20. Me cakacaka yaco tiko beka na kaukauwa ni 
valavala ca, o koya sa vakasesea nai vakaro vinaka 
kecega ena nona veitokani kei iko? 
21. Era sa to vata ka bolea na Nona bula na 
yalododonu, ka vakacacani ira na dra sega ni cala. 
22. la, o Jiova sa noqu i Sasabai, na noqu Kalou na 
vatudei ni noqu i Drodro. 
23. O Koya, ena kauta mai vei ira na nodra cala, 
ka musuki ira laivi mai na nodra caka cala, o Jiova 
na noda Kalou, ena musuki ira tani. 


Same 95 Na Kaci Ki Na Lotu Kei Na 


Talairawarawa 

1. Moni lako mai me da mai lagasere vei Jiova! 

Me da kaila ena reki ki vua na Vatudei ni noda 

vakabulai. 

2. Me da lako mai e Matana ena vakavinavinaka, 
Me da kaila ena reki vei Koya ena Same. 

3. Ni sai Jiova ga na Kalou Cecere, sa Tui cecere 

vei ira na viavia kalou. 

4. Sa tu e Ligana na vanua titobu kecega e 

vuravura, sa tu talega e Ligana na ulunivanua 

cecere kecega e vuravura. 

5. Sa Nona na wasawasa kecega, ni sa bulia ga o 

Koya; na Ligana sa bulia na vanua mamaca. 

6. Mo ni lako mai, me da mai lotu vua ka cuva 

sobu vua; me da mai cuva vei Jiova, o Koya sa buli 

keda. 

7. Ni sai Koya na noda Kalou, eda sa tamata ni 

Nona veiwere, ka sipi ena Ligana. Ni kua kevaka 

o sa via rogoca na domona: 

8. Kakua ni vakaukauwataka na yalomu, me 

vakataki ira na talaidredre, Me vaka na veisiga ni 

vakatovotovo ena vanua liwa. 

9. Ena gauna era sa via vakatovolei Au kina o ira 

na tamamuni, era sa vakadinadinataki Au, e dina 

ga ni ra sa raica na Noqu cakacaka. 

10. Ena vasagavulu na yabaki, Au sa rarawataki 
ira nai tabatamata oqo, Au a tukuna, “O ira na 
tamata era sa lako sese ena yalodra, era sa sega ni 
kila na Noqu sala.” 

11. Au sa bubului ena Noqu cudru, “Era na sega 
ni curu kina Noqu i vakavakacegu.” 


Same 96 Na Sere Ni Veivakacerecerei Vua Na 
Kalou Ni Sa Lako Mai Me Veilewai 
1. Dou sere vei Jiova ena sere vou! 

Me sere vei Jiova o vuravura kecega. 
2. Dou sere vei Jiova, vakacaucautaka na yacana, 
Kacivaka nai tukutuku vinaka ni Nona 
veivakabulai ena veisiga yadudua. 


3. Tukuna na Nona lagilagi vei ira na veivanua, 
Na Nona veivakurabuitaki vei ira na tamata. 

4. Sa levu o Jiova, me vakacerecerei vakalevu. 
Me rerevaki ena kedra maliwa na Kalou. 

5. Na matakau, sa kalou vei ira na tamata, 
lo, na Kalou sa bulia na lomalagi. 

6. Na vakarokoroko kei na vakaturaga sa tu ga e 


Matana, na gaga kei na totoka sa tu ena Nona Vale 
Tabu. 

7. Dou solia vei Jiova, oi kemudou na Nona 
tamata, dou solia vei Jiova na lagilagi kei na 
kaukauwa. 

8. Dou solia vei Jiova na lagilagi sa ganita na 
Yacana, dou kauta mai nai soro ka lako mai ki na 
Nona loma ni bai. 

9. Dou lotu vei Jiova ena totoka ni Nona 
savasava tabu, me sautanini vua o vuravura 
taucoko. 

10. Tukuna vei ira na veimatanitu, “Sa veiliutaki o 
Jiova; sa vakadeitaki talega o vuravura, ena sega 
ni yavalati rawa; sa na lewai ira vakadodonu na 
tamata o Jiova.” 

11. Me reki o lomalagi, me marau o vuravura me 
rorogo mai na wasawasa, ena kena levu e taucoko; 
12. Me reki kecega na vanua kei na ka kece sa tu 
kina. Era na rekireki na veivunikau ni veikau ena 
matai Jiova. 

13. Ni sa lako tiko mai o Koya, ni sa lako tiko mai 
o Koya me lewai vuravura. Ena lewai vuravura 
ena dodonu Ena lewai ira na tamata ena dina. 


Same 97 Na Sere Ni Veivakacerecerei Vei Jiova 
Sa Vakaiukuuku 

1. Sa veiliutaki o Jiova, me reki o vuravura 
taucoko, me ra marau na veiyanuyanu kecega! 

2. Na o kei na butobuto sa vakavolivoliti Koya, 
Na dodonu kei na dina, sa yavu ni Nona i tikotiko 
Vakaturaga. 

3. Sa lako mai Matana na bukawaga, ka vakamai 
ira kece na meca, sa tu vakavolivoliti koya. 

4. Na Nona livaliva sa vakararamataki vuravura; 
Sa sautanini na vanua ni sa raica na rarama. 

5. Sa waicala na veiulunivanua ena matai Jiova 
Ena matai Jiova, o koya sa lewa na vuravura 
taucoko. 

6. Na lomalagi sa tukuna na Nona dodonu na 
Kalou, ka ra sa raica na Nona i ukuuku na tamata. 


7. Me ra sa vakamaduataki o ira sa qarava na 
matakau ceuceu, mo ni qaravi Jiova, oi kemuni na 
veikalou lalai. 
8. Sa rogoca o Saioni ka sa marau; 

Era sa reki na goneyalewa ni Juta, baleta na 
Nomuni lewa Jiova. 
9. Sai kemuni Jiova, sa cecere sara, sa sega tale e 
vuravura; o ni sa cecere duadua mai vei ira kecega 
ogo. 
10. Vei Kemuni sa lomani Jiova, mo ni cata na ca! 
Sa vakamaregeta na yalodra na Nona tamata o 
Koya; sa vakabulai ira mai na ligadra na tamata 
ca. 
11. Na rarama sa cila vua na yalododonu, kei na 
marau sa nodra o ira sa dodonu sara ena yalodra. 
12. Dou rekitaki Jiova na yalododonu, ka 
vakavinavinakataka ni dou sa vakananuma na 
yacana tabu. 


Same 98 A Sere Ni Vakavinavinaka Vei Jiova 
Ena Nona Veivakabulai Kei Na Nona Lewa 
1. Dou lagata vei Jiova na sere vou! 

Ni sa cakava na veika vivinaka kecega, 

Na Ligana i matau kei na Ligana tabu sa 
rawata Vua na gaga. 
2. Sa vakaraitaka o Jiova na Nona Veivakabulai; 
sa vakaraitaka ki na veimatanitu ena matana votu 
na Nona yalododonu. 
3. Sa vakananuma na nona yalololoma kei na 
nona yalodina me aleti Isireli; na nona 
veivakabulai na Kalou. 
4. Dou kaikaila ena reki vei Jiova, seretaka na 
sere, reki vakalevu ka laga sere tikotikoga. 
5. Sere vei Jiova ena api, na api kei na domo ni 
same, 
6. Na biukila kei na domo ni koneti, Dou kaila 
ena reki ena mata i Jiova na Tui. 
7. Me rogo vakadomoilevu mai na wasawasa, 
kei na ka kece sa tu kina, 
8. Me ra vakasausau mai na veiuciwai ena 
ligadra, o ira na veidelana me ra reki vata ena 
mata i Jiova 
9. Ni sa lako tiko mai o Koya me lewai vuravura, 
kei ira na kena tamata ena lewa dodonu. 


Same 99 Me Vakavinavinakataki O Jiova Ena 
Vuku Ni Sa Ka Tabu 

1. Sa veiliutaki o Jiova; me ra sautanini na 
tamata! Sa tiko o Koya ena maliwa ni Jerupi. Me 
yavavala o vuravura! 

2. Sa cecere o Jiova e Saioni, ka levu o Koya mai 
vei ira kecega na tamata. 

3. Me ra vakacerecerei Kemuni kei na Nomuni 
cecere kei na Yacamuni Talei—O Ni sa Tabu. 

4. Na kaukauwa ni Tui e lomana talega na ka 
dodonu, o Ni sa vakadeitaka na lewa vinaka; o Ni 
sa vakatulewa vakaidina ka vakadodonu e Jekope. 
5. Me laveti o Jiova na noda Kalou, me da cuva 
ena ruku ni Yavana—ni sa Tabu ka savasava o 
Koya. 

6. O Mosese kei Eroni, e rau sa Nona bete, o 
Samuela sa dua vei ira sa kaciva na Yacana; era sa 
kacivi Jiova, ka sa rogoci ira o Koya. 

7. Sa vosa vei ira ena duru o, era sa maroroya na 
Nona i tukutuku kei na Nona lewa sa soli vei ira. 
8. O Ni sa sauma vei ira, Jiova na neimami 
Kalou, o Ni sa Kalou-Dauveivosoti vei ira, e dina 
ga ni o Ni sauma vei ira me vaka na ka era 
cakava. 

9. Laveti Jiova na noda Kalou, lotu Vua ena 
Nona ulunivanua Tabu Ni sa ka Tabu o Jiova na 
noda Kalou. 


Same 100 Na Sere Ni Vakavinavinaka Vei 
Jiova Ena Vuku Ni Nona Yalodina Vei Ira Na 
Nona Tamata 

1. Dou kaila ena reki vei Jiova oi kemudou na 
vanua kecega! 

2. Dou qaravi Jiova ena marau, dou lako mai e 
Matana ena sere. 

3. Mo kila ni sa Kalou o Jiova Sai Koya ga sa buli 
keda, sa sega ni oi keda ga, e da sa Nona tamata 
ka sipi ni Nona bai. 

4. Dou curu ki na Nona matamata, ena 
vakavinavinaka, io, ki na Nona loma ni bai ena 
sere vou, Dou  vakavinavinaka Vua ka 
vakacaucautaka na Yacana. 

5. Ni sa vinaka o Jiova, sa sega ni mudu na Nona 
yalololoma kei na Nona dina sa tu ga kina i taba 
tamata kecega. 


Same 101 Sa Yalataki Na Yalodina Vei Jiova 


1. Au na seretaka na yalololoma kei na lewa 
dodonu, vei Kemuni Jiova au na seretaka na 
vakavinavinaka. 
2. Na noqui tovo, e na matau, me totoka sara, o 
Ni na lako mai vei au e naica? 

Au na lako voli ena noqu loma ni vale ena 
yalo e taucoko. 
3. Auna sega ni tuvana e dua na ca e mataqu; au 
sa cata na nodra cakacaka na sa lutu oti; ena sega 
ni kabiti au. 
4. Na yalo vakatani ena lako tani vei au; au na 
sega ni kila na ka vakasisila. 
5. O koya sa cakacaka vakai loa vua na wekana, 
Au na vakarusa; 

O koya sa viavialevu na matana ka sa 
dokadoka na yalona, Au na sega ni vosota. 
6. Na mataqu ena tikoga vei ira sa yalodina tiko 
e vuravura, me ra tiko vata kei Au; 

O koya sa lako vakadodonu tiko, ena qaravi 
au. 
7. O koya sa dauveivakaisini, ena sega ni tiko 
ena Noqu vale; o koya sa lasulasu tiko, ena sega ni 
tiko e Mataqu. 
8. Vakatotolo sara, Au na vakarusai ira na 
vakasisila ena vanua, Me'u muduka vakadua na 
caka ca mai na koro nei Jiova. 


Same 102 Na Loloma Sega Ni Mudu I Jiova 


1. Mo Ni rogoca na noqu masu Jiova, na noqu 
tagi me lako yani vei Kemuni. 
2. Mo Ni kua ni vunitaki Kemuni mai vei au ena 
siga ni noqu rarawa, mo Ni vakarorogo mai ena 
siga au kaci yani kina, mo Ni rogoci au mai 
vakatotolo. 
3. Na noqu veisiga sa vesuki oti me vaka na 
kubou, Na noqu sui kece sa kama oti me vaka na 
matadravu, 
4. Sa valuti oti na yaloqu ka sa vaka na co sa 
malai mai, au sa guilecava kina me'u kania na 
kequ madrai. 
5. Sa rui rogo levu na noqu vutugu, sa lili tiko na 
suiqu ena kuliqu. 
6. Au sa vaka na belo ena vanua lala, sa vaka 
talega na lulu ena vanua mamaca. 
7. Ausa davo ka yadra tiko, sa vaka na kakabace 
ena dela ni vale. 
8. Fra sa torovi au mai na meca ena siga taucoko, 
o ira na dauveibutakoci, era sa yalayala mera caka 
ca vei au. 
9. Au sa kania tiko na dravusa me vaka na 
madrai. Sa veiwaki na mequ gunu vata kei na wai 
ni mata, 
10. Baleta na Nomuni rarawataka na ca kei na 
Nomuni cudru katakata, o Ni sa laveti au ka 
viritaki au tani. 
11. Na noqu veisiga sa vaka na yaloyalo sa 
vakabalavutaki ka sa malai tani me vaka na co. 
12. Oi Kemuni Jiova sa tudei ka sega ni mudu, kei 
na nanumi ni yacamuni ki nai taba tamata kecega. 
13. Mo Ni tucake ka yalololoma vei Saioni, ni sa 
kena gauna me tokoni ka totaki, 

lo, sa kena gauna sara ga oqo. 
14. O ira na Nomuni tamata era sa marautaka na 
kena veivatu, ka ra sa tokona na kena kuvu ni 
soso. 
15. Me ra rerevaka kina na Yaca i Jiova na 
veimatanitu, kei ira kece na tui ni veivanua mera 
rerevaka na Nomuni Ukuuku. 
16. O Jiova ena tarai Saioni cake tale. O Saioni ena 
basika ena i Ukuuku i Jiova. 
17. Ena rogoca o Koya na nodra masu na 
dravudravua, ena sega ni vakawaletaka na nodra 
masu. 
18. Oqo ena volai tu me baleti ira nai taba tamata 
ena muri mai, me ra vakacerecerea kina na Kalou, 
o ira nai taba tamata era na qai basika mai. 
19. Ni sa rai sobu mai o Koya mai na dela ni nona 
Vale Tabu, mai Lomalagi sa vakaraici vuravura 
sobu mai na Kalou, 
20. Me rogoca na domodra na kaivesu sa vutugu 
tiko, me ra sereki o ira sa lesi oti tu me ra 
vakamatei, 
21. Me kacivaki yani na Yaca i Jiova e Saioni kei 
na nona vakacaucautaki e Jerusalemi, 
22. Ni ra sa vakasogoni mai o ira na tamata kei ira 
na veimatanitu me ra qaravi Jiova. 
23. Sa vakamalumalumutaka o Koya na noqu 

kaukauwa ena sala, sa vakalekalekataka na noqu 
veisiga. 

24. Au sa tukuna kina, “Na Noqu Kalou, me'u 
kakua ni kautani mai na loma ni noqu veisiga. Na 
Nomuni veiyabaki sa yacova nai taba tamata 
kecega. 

25. Mai liu sara o Ni sa biuta na yavu kei 
vuravura, kei na lomalagi sa cakacaka ga ni 
Ligamuni. 

26. Era na rusa kece, la oi Kemuni o Ni na tudei 
ga, na ka kece era na qase mai me vaka nai sulu, 
o Ni na veisautaki ira, era na qai veisau. 

27. O Ni sai Koya koya tikoga, na Nomuni 
veiyabaki ena sega ni oti. 

28. Na luvedra na Nomuni tamata era na 
vakakuria kei ira na nodra kawa ena vakadeitaki e 
Matamuni.” 


Same 103 Me Vakacaucautaki Na Yalololoma 
I Jiova 
1. Vakacaucautaki Jiova, na yaloqu, kei na ka 
kecega sa tu e lomamu, mo vakacaucautaka na 
Yacana Tabu! 
2. Vakacaucautaki Jiova, na yaloqu, kakua ni 
guilecava na ka vivinaka kecega sa cakava vei iko 
o Koya: 
3. Sa vosota na nomu caka cala kecega, 

Sa vakabulai iko mai na kemu mate kecega, 
4. Sa vakabulai iko mai na veivakarusai, 

Sa vakaisalataki iko ena yalovinaka kei na 
Nona yalololoma kecega, 
5. Sa vakamamautaka na gusumu ena ka vinaka 
kecega, o koya oqo sa vakavoutaki tale kina na 
nomu tubu cake me vaka na ikeli. 
6. Sa cakava na ka dodonu o Jiova kei na lewa 
dodonu vei ira sa vakabobulataki. 
7. Sa vakatakila vei Mosese na Nona sala, kei na 
Nonai valavala vei ira na luvei Isireli. 
8. O Jiova sa rui yalololoma ka yalovinaka ka sa 
cudru vakamalua, sa levu na Nona yalololoma. 
9. Ena sega ni veivala tiko vata kei keda, se 
cudruvi keda tiko me sega ni mudu. 
10. Sa sega ni cakacaka vei keda me vaka na noda 
i valavala ca, se vunauci keda me vaka na noda 
caka cala. 
11. Me vaka sa rui cecere O lomalagi mai ki 
vuravura, sa vaka kina na Nona yalololoma vei ira 
sa rerevaki Koya, 
12. Me vaka mai nai cabecabe ki nai dromudromu 
sa vaka kina, na Nona vakayawataka na noda caka 
cala mai vei keda. 
13. Me vaka sa lomana na luvena e dua na tama, 
sa lomani ira vakakina o ira sa rerevaki Koya. 
14. Sa kila vinaka o Koya na keda i bulibuli Sa kila 
o koya ni da sa kuvu ni soso ga. 
15. lo, na tamata, na nona siga sa vaka ga na 
veisiga ni co; sa vaka ga na vei senikau ni vanua, 
era seraka tu. 
16. Sa liwa ga yani na cagi, sa yali tale, 

Sa guilecavi tale na vanua e toka kina. 
17. la, na yalololoma i Jiova sa ka mai na sega ni 


mudu ki na sega ni mudu ki vei ira sa rerevaki 
Koya, kei na Nona yalododonu vei ira na luvedra 
na luvedra, 

18. Vei ira sa maroroya na Nona veiyalayalati, Vei 
ira talega sa nanuma ka cakava sara na Nona i 
vakaro. 

19. O Jiova sa vakadeitaka na Nona i tikotiko 
Vakaturaga mailomalagi, na Nona matanitu sa 
veiliutaki ena ka kecega. 

20. Dou vakacaucautaki Jiova, oi kemudou na 
Nona agilosi, oi kemudou sa levu sara na 
nomudou kaukauwa, dou sa muria na Nona vosa, 
dou sa vakaio kina domo ni Nona vosa. 

21. Dou vakacaucautaki Jiova, oi kemudou na 
Nona soqoni levu, kemudou na Nona 
daucakacaka, oi kemudou sa dau 
vakalomavinakataki koya. 

22. Mo ni vakacaucautaki Jiova, oi kemuni kece 
na Nona cakacaka ena vanua kecega ni Nona 
matanitu. Na yaloqu mo vakacaucautaki Jiova! 


Same104 Me Vakacaucautaki O Jiova Sa 
Vakaiukuuku Ena Vuku Ni Nona Veibuli Kei 
Na Nona Veivakarautaki 

1. Mo vakacaucautaki Jiova, na yaloqu! Jiova na 
noqu Kalou, o Ni sa rui levu o Ni sa vakaisulu ena 
vakaturaga kei na dokai. 

2. O Nisa ubi Kemuni ena rarama me vaka ena i 
sulu, o Ni sa dodoka yani na lomalagi me vaka nai 
sulu latilati. 

3. O Ni sa vakadavora na i kaso ni Nomuni taba 
ni vale e cake ena wai; o Ni sa cakava na veio me 
Nomuni kareti, o Ni sa lako voli ena veitaba ni 
cagi, 

4. O Ni sa cakava me yalo na agilosi, o ira na 
Nomuni, era sa bukawaqa caucaudre. 

5. O Ni sa vakadavora na yavu kei vuravura Me 
kua ni yavalati rawa ka sega ni mudu, 

6. O Nisa ubia ena titobu me vaka nai sulu, Na 
wai era sa tucake tu ena dela ni ulu ni vanua. 

7. E na Nomuni veivunauci era sa dro yani, E na 
domo ni nomuni kurukuru era dro yani kina 
vakatotolo. 

8. Era sa lako sivia yani na veiulunivanua; era 
lakova sobu na veibuca, ki na vanua o Ni sa 
yavutaka vei ira. 

9. O Ni sa biuta na i yalayala me ra kakua ni 
lakova sivia, me ra kakua ni lesu tale ka ubi 
vuravura. 

10. Sa tala nai vurevure ki 
drodro yani ki na vei delana. 
11. E ra sa solia na wai ni gunu vei ira kece na 
manumanu ni vanua; sa sotavi na nodra kanakana 
kece na Asa era kila tu. 

12. Mai vei ira, era sa vakaitikotiko kina na 
manumanu vuka; era sa sere tiko ena 
veitabanikau. 

13. Sa vakasuasuataka o Koya na veidelana main 
na tabana e cake ni Nona i tikotiko; o vuravura sa 
vakamarautaki ena Vua ni Nomuni cakacaka. 

14. Sa vakavuna na co me tubu, me baleti ira na 


na veibuca, ka sa 

bulumakau kei na kakana draudrau me baleta na 
tamata cakacaka, me rawa ni kauta mai kina na 
kakana mai na qele, 
15. Na waini talega me vakamarautaka na tamata, 
Na waiwai me vakalumisataka na matana, 
Na madrai me vakataucokotaka na yalo ni tamata. 
16. Na veivunikau i Jiova sa sinai ena wai, 
Na sitari ni Lepanoni e a tea o Jiova, 
E ra sa vakasova kina na manumanu vuka; 
E ra sa vakavale kina na tuivuci levu. 
18. Na veidelana cecere, sa nodra na me kila; 
Na kena bari ni savu, sa nodra i vakaruru na 
manumanu ni veivatu. 
19. Sa lesia na veigauna me nona na vula, Na 
matanisiga talega na gauna me dromu kina. 
20. O Ni sa cakava na butobuto, ena veibogi, me 
ra dauveilakoyaki kina na manumanu. 
21. Sa tagica na laione gone na kena kakana, ka 
vakasaqara na kena mai vua na Kalou. 
22. Ni sa cadra na siga, era sa vakasoqoni vata 
mai ka davo ena nodra dui qara. 
23. E ra sa dui lako na tamata, me ra cakava na 
nodra cakacaka me yacova ni sa karobo mai. 
24. I Jiova, sa vakavuqa na Nomuni cakacaka, sa 
caka kece oqo ena Nomuni yalomatua. Sa sinai o 
vuravura ena ka o ni taukena— 
25. Na wasawasa levu ka raba oqo, sa tu kina e 
levu na ka, na veika bula e lelevu kei na veika e 
lalai. 
26. Era sa soko voli kina na vei waqa lelevu, 
Era sa dau qito talega kina na tovuto. 
O Ni a bulia ga. 
27. E ra sa waraki Kemuni, mo Ni solia vei ira na 
kedra ena kena gauna dina. 
28. E ra sa kumuna na ka o ni solia vei ira 
O Ni sa dolavi kemuni kei na ligamuni, era sa 
sinai ena veikavivinaka. 
29. Kevaka, o Ni sa na vuni tiko, era na leqa; 
kevaka o Ni na kauta tani na kuvu ni soso. 
30. O Ni sa tala yani na Yalomuni, era sa buli; ka 
o Ni sa vakavouia nai rairai kei vuravura. 
31. Me tudei ka Sega ni mudu nai ukuuku i Jiova; 
Me rekitaka tikoga o Jiova na Nona cakacaka. 
32. Ni sa rai yani o Koya ki vuravura, sa yavavala; 
Ni sa tara yani na veidelana, sa kubou mai. 
33. Au na sere vei Jiova ena noqu gauna kece ni 
bula; au na vakavinavinaka tikoga vua na noqu 
Kalou ena noqu veika kece. 
34. Me kamikamica vei 
vakanananu; 
Au na marautaki Jiova. 
35. Me ra vakayali nai valavala ca e vuravura, ka 
me na yali vakadua na daucaka ca. 
Na yaloqu! Mo vakacaucautaki Jiova, me 
vakavinavinakataki o Jiova!. 


Same 105 Sa Sega ni mudu Na Yalodina I 
Jiova 
1. lo, solia na vakavinavinaka vei Jiova! 

Kaciva na Yacana; 


17. 








Koya na  noqu 


Vakaraitaka na Nona cakacaka vinaka vei ira 
na tamata kecega! 
2. Sere vua, lagata vua na same; 

Veitalanoataka kei ira kecega na totoka ni 
Nona cakacaka! 
3. Nai ukuuku ni Yacana Tabu; o ira sa vakaraici 
Koya, me reki tiko na yalodra! 
4. Vakaraici Jiova kei na Nona kaukauwa; 

Vakaraica vakalevu na Matana! 
5. Vakananuma na cakacaka vinaka sa cakava o 
Koya. Na nona vakagoroqoroi kei na lewa sa tauca 
na gusuna, 
6. Kemudou na kawa i Eparama na Nona 
tamata. 

Kemudou na luvei Jekope na Nona digitaki! 
7. Sai koya ga o Jiova na noda Kalou; 

Na Nona lewa sa tu e vuravura taucoko. 
8. Sa nanuma tikoga na Nona veiyalayalati ka 
sega ni mudu, na vosa sa vakarota oti, ki nai taba 
tamata e udolu, 
9. Na veiyalayalati sa cakava vei Eparama kei na 
Nona bubului vei Aisake, 
10. Sa vakadeitaka vei Jekope mei lesilesi, vei 
Isireli me veiyalayalati e sega ni mudu, 
11. Sa tukuna kina vei iko, “Au na solia na vanua 
o Kenani, me nodra i votavota na nomu kawa,” 
12. Ni ra se lewe lailai tikoga, e lewe lailai sara, ka 
ra se vulagi kina. 
13. Ni ra sa lako mai na dua na vanua ki na dua 
tani tale, mai na dua na matanitu ki na dua tale, 
14. Sa sega ni vakatara, me dua e vakacalai ira se 
vunauci ira ena vukudra, 
15. Ni sa tukuna, “Me kua ni dua e tarai ira kau 
sa lumuta, se, mo vakaleqai ira na Noqu parofita.” 
16. Sa kaciva e dua na dausiga levu ni vanua; 

Sa vakarusa kece nai vurevure ni madrai. 
17. Sa vakatala e dua me liu vei ira— o Joseva— o 
koya sa volitaki vakabobula. 
18. Era sa vesuki koya vakaukauwa ena senicodo 
ka vakadavori koya ena vata kaukamea. 
19. Me yacova na gauna sa vakayacori kina na 
nona vosa, sa vakatovolei koya na vosa i Jiova. 
20. Sa talatala na tui me sereki o koya, na nodra 
kovana na tamata sa sereki koya me lako. 
21. Sa vakayacori koya me turaga ni nona vale, ka 
me lewa talega na veika kece e taukena, 
22. Me vakasalataki ira na turaga lalai, ka 
vakavulica vei ira na nona qase na yalomatua. 
23. O Isireli talega sa lako mai Ijipita, kei Jekope 
talega sa lako voli ena Vanua nei Ame. 
24. Na Kalou sa vakalewevuqataki ira na Nona 
tamata, ka era sa cakacaka kaukauwa cake mai vei 
ira na kedra meca. 
25. Na Kalou sa vukica na yalodra me ra cati ira 
na Nona tamata, ka me cakacaka vakaveivakaisini 
vel ira. 
26. Sa talai Mosese na Nona tamata kei Eroni, e sa 
digitaka. 
27. Era usa cakava na Nona veivakurabuitaki vei 
ira, kei nai vakatakilakila lelevu ena Vanua nei 
Ame. 

28. Na Kalou sa tala yani na butobuto me 
vakabutobutotaka, ka era sa sega ni vuki tani mai 
na Nona Vosa. 

29. Na Kalou sa vukica na nodra wai me dra, ka 
vakamatea na kena ika. 

30. Sa sinai na nodra Vanua enaboto, era sa kune 
sara ena nodra vale na tui. 

31. Sa vosa o Koya, era sa vuka mai na yavusa 
lago kei na kutu ena nodra vanua taucoko. 

32. Sa vakavuna vei ira n auca matailelevu ka tau 
bi kei na bukawaga ena nodra Vanua. 

33. Sa ravuta na nodra vei vaini kei na nodra 
veilolo, ka era sa tabalesi kecega na taba ni 
veivunikau ena vanaua. 

34. Sa vosa, era sa lako mai na vodre, na vodre 
gone era sa sega ni wili rawa, 

35. Era sa kania kece na veidraunikau ni Vanua 
ka vakacacana na vuata kecega. 

36. Na Kalou talega sa vakarusa na ulumatua ni 
ka kecega ni vanua, na ulumatua ni nodra 
kaukauwa kecega. 

37. Sa kauti ira vata mai, kei na koula kei na 
siliva, ka sa sega ni dua vei ira e malumalumu ena 
kedra maliwa na Nona tamata. 

38. Sa marau oijipita ni ra sa lako tani, baleta ni sa 
tarai na Ijipita na rerevaki ira. 

39. Na Kalou sa vakarurugi ira ena o, kei na 
bukawaga me vakararamataki ira ena bogi. 

40. Era sa kerekere na tamata, Na Kalou sa qai 
tala mai vei ira na toa, ka vakamamautaki ira ena 
madrai mai lomalagi. 

41. Na Kalou sa vosa ki na vatu, ka sa Tacoma 
mai na wai; sa drodro yani ki na vanua mamaca 
me vaka na uciwai. 

42. Ni sa nanuma na Kalou na Nona vosa ni 
yalayala savasava, kei Eparaama na Nona tamata. 
43. Sa kauti ira tani mai na Nona tamata ena reki, 
o ira na Nona digitaki ena mamarau. 

44. Sa solia vei ira na nodra vanua na kai 
matanitu tani, ka era sa taukena talega na nodra 
buno na veimatanitu, 

45. Me rawa ni ra muria kina na Nona i lesilesi ka 
maroroya na Nona lewa. Me vakacerecerei o Jiova! 


Same 106 Na Reki Ni Sa Vosoti Na Nodra I 


Valavala Ca Na Isireli 

1. Vakavinavinaka vei Jiova Mo 
vakavinavinakataki Jiova, ni sa rui vinaka o Koya! 
Sa sega ni mudu na Nona yalololoma. 

2. O cei e rawa ni tukuna na cakacaka levu i 
Jiova? Se, o cei e rawa ni cavuta na Nona vinaka 
kece? 

3. Sa kalouvinaka o ira sa maroroya na dodonu 
kei koya sa cakacaka vakadodonu tiko ena gauna 
kecega! 

4. Mo Ni nanumi au, Jiova, e na veitotaki o Ni 
dauvakayacora vei ira na Nomuni tamata; mo Ni 
sikovi au mai, 

5. Me rawa niu raica na vinaka vei ira na 
Nomuni digitaki, me rawa ni'u rekitaka ka 
marautaka na Nomuni matanitu, me rawa niu 


marau vata kei ira na Nomuni i votavota. 
6. Keimami sa i valavala ca vata kei ira na tamai 
keimami, 
Keimami sa cakava na ka ca kecega, 
Keimami sa kitaka tiko ga na ka vakasisila. 
7. Oira na tamai keimami mai Ijipita, era sa sega 
ni kila na Kemuni qoroi, Era sa sega ni nanuma na 
levu ni Nomuni yalololoma, Era sa talaidredre e 
wasawasa—na Wasawasa Damudamu. 
8. E dina sa vakabulai ira ena vuku ni Yacana me 
rawa ni kilai kina na Nona kaukauwa levu. 
9. Sa vunauca na Wasawasa Damudamu, ka 
sa mamaca mai, sa qai liutaki ira ena vanua titobu 
me vaka ga ena vanua liwa. 
10. Sa vakabulai ira mai na ligai koya sa cati ira, 
ka voli ira lesu mai na ligadra na kedra meca. 
11. Sa luvuci ira na meca na wai, ka sa sega ni dua 
e bula rawa. 
12. E ra sa qai vakabauta na Nona vosa; Ka lagata 
na vakavinavinaka vua. 
13. Era sa gai guilecava tale na Nona cakacaka, 
era sa sega ni waraka na Nona i vakasala! 
14. Na nodra dodomo ca sa levu ena vanua liwa, 
era sa vakatovolea vaka ca na Kalou ena vanua 
dravuisiga. 
15. Sa solia vei ira na ka era sa vinakata, ia, sa tala 
na lila ki na yalodra. 
16. Ni ra sa lomacataki Mosese ena nodra keba, 
Kei Eroni na tamata ni Kalou. 
17. Sa dalaga na qele, ka sa tilomi Deceni, ka sa 
ubi ira nai to nei Epirami. 
18. Sa waqa vakasauri na buka ena kedra maliwa, 
Na yameyame sa vakamai ira na tamata 
vakasisila. 
19. Sa vakacabori na luve ni bulumakau mai 
Orepi ka cuva ki na matakau. 
20. E ra sa veisautaka nai 
bulumakau sa kana co. 
21. Era sa guilecava na Kalou na nodra i 
vakabula. O Koya sa cakava na veika lelevu mai 
Ijipita, 
22. Na cakacaka mana ena vanua O Ame kei na 
veika matalia ena Wasawasa Damudamu. 
23. Sa tukuna kina o Koya ni na vakarusai ira, me 
a sega ni tucake o Mosese na Nona digitaki ena 
vuku ni duidui, me vakagolea tani na Nona cudru, 
ke a vakarusai ira dina. 
24. Era sa cata na vanua vinaka, era sa sega ni 
vakabauta na Nona vosa, 
25. Era sa vosa kudrukudru ena nodra vale lalai, 
era bese ni rogoca na domo i Jiova. 
26. Sa laveta na ligana ena bubului me vuaviritaki 
ira ena vanua liwa, 
27. Me tauri vakaukauwa na luvedra mai na 
veivanua, ka me na vakasesei ena vanua. 
28. Era sa laki tu vata kei Peali mai Peori, ka kania 
nai madrali ni vei ka sa mate oti. 
29. Era sa vakacudrui Koya, ena nodra i valavala, 
ka sa tarai ira kina na mate ca. 
30. Sa tucake o Finaisi me vukei ira, ka sa tu 
vakadua na mate. 


ukuuku ki na 


518 


SAME 


31. Sa wili kina vei koya me yalo dodonu ki nai 
tabatamata kecega. 

32. Era sa vakacudrui Koya talega ena wai ni 
veileti, ka sa vaka yalocataki Mosese ena vukudra; 
33. Baleta, ni ra sa vuki tani mai vua na Yalo ni 
Kalou, o koya oqo sa vosa kina vakaukauwa vei 
ira ena gusuna. 

34. Era sa sega ni vakarusai ira na tamata, me 
vaka sa vakarota vei ira o Koya, 

35. Era sa veimaliwai vata kei ira na matanitu tani 
ka vulica na nodra i valavala; 

36. Era sa qarauna na nodra matakau, ka ra sa 
vesuki kina. 

37. Sa yaco sara me ra vakacabora na luvedra 
tagane kei na luvedra yalewa vua na tevoro, 

38. Era sa vakadavea na dra sa sega cala. Na dra 
ni luvedra tagane kei na luvedra yalewa, o koya 
era a vakacabora vua na matakau mai Kenani; sa 
vakacacani kina na vanua ena dra. 

39. Era sa vakacalai ga ena ka era sa kitaka. Era sa 
volitaki ira ga ena nodra i valavala. 

40. Sa waga kina na cudru ni Kalou, vei ira na 
Nona tamata, ka sa cati ira na Nona i votavota. 

41. Era sa soli ki na ligadra na kai matanitu tani 
ka ra sa lewai mai vei ira na kedra meca. 

42. Era sa vakasaurarataki ka vakabobulataki ena 
ligadra na meca. 

43. Sa vakavuga na nodra lomani mai vua na 
Kalou, era sa vuki tani ga mai vua ena nodra dau 
bose, era sa vakamalumalumutaki ga ena vuku ni 
nodra ca. 

44. Sa dina, sa nanumi ira ena nodra rarawa, ni sa 
rogoca na nodra masu Vua, 

45. Ena vukudra sa nanuma kina na Kalou na 
Nona vosa ni veiyalayalati, ka sa kabiti ira me 
vaka na levu ni Nona yalololoma. 

46. Era sa dau vakamenemenei mai vei ira sa 
vakasaurarataki ira. 

47. Mo Ni vakabulai keimami Jiova, na neimami 
Kalou, me keimami kautani mai vei ira na 
matanitu tani, me keimami la'ki solia na 
vakavinavinaka ki na Yacamuni Tabu, ka gaga ena 
vakacerecerei Kemuni. 

48. Me vakacaucautaki o Jiova na Kalou kei 

Isireli, mai na sega ni mudu ki na sega ni mudu! 
Me ra tukuna kece na tamata Emeni! Sa Cecere o 
Jiova! 


Ka Lima Ni Wasewase Ni Same: 107 - 150 


Same 107 Vakavinavinaka Vei Jiova Ena Vuku 


Ni Nona Cakacaka Ni Veivakabulai Levu 
1. Mo vakavinavinaka vei Jiova, ni sa rui vinaka 
o Koya! 

Na Nona yalololoma sa tudei ka sega ni 
mudu. 
2. Me ra tukuna na veivakabula i Jiova, o ira sa 
vakabulai ira mai na liga ni meca, 
3. Oira sa vakasoqoni vata mai ki na vanua, mai 
na Tokalau ki na Ra, mai na Vualiku talega ki na 
Ceva. 


4. Era sa vakasaqaqara ena vanua liwa; era sa 
sega ni kunea e dua na koro me ra tiko kina. 

5. Era viakana ka viagunu, sa ciba na yalodra e 
lomadra. 

6. Era sa tagi vua na Kalou ena nodra rarawa, Sa 
vakabulai ira mai na nodra dredre. 

7. Sa qai liutaki ira vakadodonu ena sala me ra 
lako ki na koro me ra tiko kina. 

8. Me ra vakavinavinaka kina vei Jiova o ira na 
tamata ena vuku ni Nona vinaka, Kei na Nona 
cakacaka vinaka, vei ira na luve ni tamata! 

9. Ni sa sotava na yalo sa gagadre tiko, Ka 
vakatawa na yalo sa viakania tiko na veika 
vivinaka. 

10. O ira sa tiko ena butobuto, ena yaloyalo ni 
mate, ka vesuki vakararawa ena senidodo. 

11. Baleta ni ra vuki tani, mai na vosa ni Kalou, ka 
bese ni muria na Nona i vakasala o Koya sa cecere 
sara— 

12. O koya oqo, sa vakabobulataka na yalodra ena 
oca ni cakacaka. Era sa bale sobu ka sa sega e dua 
me veivuke. 

13. Era sa qai kaci vua na Kalou ena nodra 
rarawa. Sa qai vakabulai ira ena nodra lega. 

14. Sa kauti ira tani mai na butobuto kei na i 
yaloyalo ni mate sa musuka na kedra i vesu 
vakalalai. 

15. Me vakavinavinaka kina na tamata vei Jiova 
ena vuku ni Nona vinaka kei na Nona cakacaka 
vinaka vei ira na luve ni tamata! 

16. O Jiova sa basuka na matamata varasa, ka taya 
rua na bai kaukamea. 

17. Era sa lialia ena vuku ni nodra talaidredre, era 
sa vakacacani ena vuku ni nodra ka vakasisila. 

18. Na yalodra sa gadreva na kakana kecega, ka 
sa kauti ira voleka ga ki na matamata ni mate. 

19. Era sa qai tagi vei Jiova mai na nodra rarawa, 
sa qai vakabulai ira o Koya mai na nodra lega 
kecega. 

20. Sa tala na Nona vosa, ka sa vakabulai ira ka 
vakagalalataki ira mai na veivakarusai. 

21. Me ra vakavinavinaka kina na tamata vei 
Jiova ena vuku ni Nona vinaka kei na Nona 
cakacaka vinaka vei ira na luve ni tamata! 

22. Me ra vakacabora nai soro ni vakavinavinaka, 
ka tukuna na vinaka ni Nona cakacaka vinaka ena 
reki vakaidina. 

23. O ira sa veilakoyaki ena waga, ka caka bisinisi 
ena wasawasa levu, 

24. Era sa raica na cakacaka i Jiova kei na Nona 
vinaka ena vanua titobu. 

25. Sa vakarota me tubu mai na cagi kaukauwa, 
me vakatubura mai na ua ni wasawasa. 

26. Era tubu cake ki lomalagi, era lako sobu tale ki 
na titobu; sa waicala na yalodra baleta na nodra 
lega. 

27. Era lako vaka ka vaka, ena ceba me vaka na 
tagane mateni, era sa yacova sara na kenai 
yacoyaco. 

28. Era sa qai tagi vei Jiova mai na nodra lega, sa 
gai kauti ira tani mai na nodra lega o Koya. 

29. Sa vakamaravutaka na cagi, me sa malumu 
kina na kena ua. 

30. Era sa qai marau baleta ni ra sa tiko malua, Sa 
qai tuberi ira o Koya ki na vanua era sa gadreva. 
31. lo, me ra vakavinavinaka kina vei Jiova o ira 
na tamata, ena vuku ni Nona vinaka, kei na totoka 
ni Nona cakacaka! 

32. Me ra laveti Koya talega ena i soqosoqo levu 
ni tamata, ka vakacerecerei Koya ena nodra soqoni 
vata na qase. 

33. Sa vukica o Koya na veiuciwai me vanua 
dravuisiga, kei na veimataniwai me vanua 
mamaca, 

34. Na vanua vuavuai me vanua 
vukudra na vakasisila sa tiko kina. 

35. Sa vukica tale na vanua dravuisiga, me sinai 
kina na wai, kei na vanua mamaca me mata ni wai 
vinaka. 

36. Sa biuti ira kina na via kana me ra tiko kina. 
Ka tara e dua na koro me nodra i tikotiko, 

37. Me ra kakaburaki ka tea na were ni vaini, me 
vuavuai kina na tamamusuki. 

38. Sa vakasaututaki ira, ka vakalewevuqgataki ira 
sara; sa sega ni vakatara me lailai na kena 
manumanu. 

39. Ni ra sa vakalewelailaitaki ka vakalolovirataki 
ena veivakasaurarataki, veivakamavoataki kei na 
rarawa, 

40. Sa sova na beci vei ira na kena cauravou, ka 
vakavuna na nodra veilakoyaki ka sese voli ena 
lekutu; 

41. lo, sa vakatikori ira e cake na dravudravua, 
me ra yawa mai na veika rarawa, ka sa vakayacori 
ira na veiwekani mera lako vata. 

42. E ra sa raica o ira na yalododonu, ka ra sa 
marau, era sa galu ga na tamata vakasisila. 

43. O ira sa yalomatua, era na vakaraica na ka 
oqo, ka era na kila deivaki ni sa yalovinaka o 
Jiova. 


Same 108 Nai Vakadei Ni Nona Qaqa Na 


Kalou Vei Ira Na Meca 
1. Na Kalou, na yaloqu sa dei tiko: Au na sere ka 
vakavinavinaka tiko, io, ena noqu i ukuuku. 
2. Dou yadra mai, na soliteri, na api! Au na 
vakayadrata na kida ni mataka. 
3. Au na vakacerecerei kemuni Jiova, ena kedra 
maliwa na tamata, au na  seretaka na 
vakavinavinaka vei Kemuni ena kedra maliwa na 
veimatanitu. 
4. Na Nomuni yalololoma sa rui cecere ka sivia 
sara na lomalagi, na Nomuni dina sa sivia sara na 
velo. 
5. ONi sa cecere Jiova, sa sivia na lomalagi. Na 
Nomuni ukuuku sa uasivia na vuravura; 
6. Me rawa ni vakagalalataki na Nomuni 
daulomani Mo Ni rogoci au, na Ligamuni i matau 
me ia tiko na veivakabulai. 
7. Sa vosa na Kalou ena Nona savasava Tabu; 
“Au na reki tikoga; Au na wasei Sikeni, 
Au na vakarautaka na Buca mai Sakoca. 


lala ena 


8. Sa Noqu o Kiliati; 
Sa Noqu o Manasa, 
O Efereimi nai sala ni Uluqu, 
O Juta sa dau solia na Noqu lewa. 


9. O Moapi sa dau savata na Noqu kuro, 
Kei Itomi me raica na Noqu i vava; 
Au na qaga ena vuku i Filisitia.” 

10. O cei ena kauti Au ki na koro kaukauwa? 
O cei ena liutaki Au ki Itomi? 

11. Sa sega beka ni Oi Kemuni ga, na Kalou? 


Oi Kemuni ga, na Kalou, sa sega ni lako vata 
kei ira na mataivalu? 
12. Mo Ni solia vei keimami na veivuke, ni sa ka 
wale na veivuke ni tamata. 
13. Ena vuku ni Kalou, eda na gugumatua 

Ni sai Koya ga sa butuki ira sobu na keda 
meca. 


Same109 Sa Masuti Me Ra Lewai Na 
Dauveibeitaki Vakailasu 
1. Mo Ni kakua ni galu tiko, na Kalou ni noqu 
vakavinavinaka! 
2. Fra sa vosa tiko na tamata vakasisila, 

Era sa vosa tiko na tamata dauveivakaisini. 

Era sa vosa vakacacataki au tiko ena yame 
lasulasu. 
3. Era sa vakavolivoliti au tiko ena vosa ni 
veicati, era sa veivala tiko kei au, ni sa sega na 
vuna. 
4. Mei sau ni noqu loloma, era sa beitaki au, io, 
au sa soli au tikoga, ki na masu. 
5. O koya oqo, era sa sauma vei au na ca mai na 
vinaka, na veicati mai na veilomani. 
6. Me lewai koya e dua na tamata ca, 
Me dua na dauveibeitaki me tu ena yasana i 
matau. 
7. Nisa lewai, me kilai ni sa cala, me sa valavala 
ca tale na nona masu. 
8. Me lekaleka na nona veisiga, ka me dua tale e 
taura na nona i tutu. 
9. Me ra luveniyali na luvena, ka me sa yada na 
watina. 
10. O ira na luvena, me ra sa gone vakaloloma ka 
daukerekere; me ra sa dauvakasaqaqara ena 
vanua sa sega kina. 
11. Me sa vesuki kece na nona i yaya mai vei ira 
na dauveivoli, kei ira sa lako tu, me ra tauca na 
vua ni ka sa oca kina o koya. 
12. Me kua ni dua e solia na loloma vei koya se 
me dua e totaki ira na luvena era luveni yali. 
13. Me ra musuki tani na nona kawa, mai na 
veitabatamata kecega ka me bokoci tani talega na 
yacadra. 
14. Me nanuma tikoga o Jiova na nodra caka cala 
kece na nodra qase, nai valavala ca talega nei 
tinana me kua ni boko laivi. 
15. Me ra sa tiko ga ena matai Jiova, ka me sa 
tagutuva vakadua o Koya na kena vakanananu e 
delai vuravura; 
16. Baleta ni sa sega ni vinakata me vakaraitaka 

na yalololoma, ia, sa vakasaurarataki ira ga na 
dravudravua kei na vakaloloma, me yacova mada 
ga na nodra vakamatei na yalomalumalumu. 
17. Me vaka ni sa rekitaka o koya na ruru me lako 
tale mai vei koya; ni sa sega ni rekitaka nai 
veivakalouvinakataki, io, me sa ka e yawa sara 
mai vua. 
18. Ni sa vakaisulutaki koya ena ruru me vaka na 
kote, io, me sa curuma na yagona me vaka na wai, 
io, me vaka na waiwai ki na nona sui. 
19. Me vakakina vei koya, me vaka na kote sa ubi 
koya taucoko, me vakatalega na beleti sa vesuki 
koya dina tiko ga. 
20. Me sai koya oqo na Nona veisausaumi o Jiova 
vel ira sa dau ruru vei au, kei ira sa dau vosavosa 
ca vel au. 
21. la, vei Kemuni na Kalou o Jiova, mo Ni 
cakacaka vei au ena vuku ni Yacamuni; sa rui 
vinaka na Nomuni yalololoma, mo Ni sereki au. 
22. Au sa rui dravudravua ka vakaloloma, Sa 
mavoa tiko na yaloqu e lomaqu. 
23. Au sa yali me vaka e dua nai yaloyalo ni 
tamata ni sa kala na siga: au sa cagina yani me 
vaka na vodre. 
24. Sa malumalumu na duruqu ena lolo, ka'u sa 
lila mai. 
25. Au sa vakalialiai mai vei ira sa raici au, era sa 
kuretaka na uludra. 
26. Mo Ni vukei au Jiova na Noqu Kalou! 

Mo Ni vakabulai au me vaka na Nomuni 
yalololoma, 
27. Me ra kila, ni sa cakacaka tiko oqo na 
ligamuni - ni sai Kemuni Jiova sa cakava oqo! 
28. Me ra ruru o ira, ia oi Kemuni Mo ni 
veivakalouvinakataki; ni ra sa tucake, me ra kune 
madua, ia, me reki tiko ga na Nomuni tamata. 
29. O ira sa beitaki au tiko, me ra vakaisulu ena 
madua, me ra sa vakaisulutaki ira ena ka beci, me 
vaka na salusalu. 
30. Na gusuqu ena vakavinavinaka tiko ga 
vakalevu vei Jiova, io, au na vakavinavinaka 
tikoga vua ena kedra maliwa na lewevuqa. 
31. E na tucake tu o Koya ena ligana i matau na 
dravudravua. Me Vakabulai koya. 


Same 110 Sa Vakarogoi Na Nona Veiliutaki 


Na Mesaia 

1. Sa tukuna o Jiova, vua na noqu Turaga, “Mai 
dabe ena Ligaqu i matau, me yacova ni ra sa i 
butubutu ni Yavamu na kemu meca.” 

2. E na vakatala o Jiova nai titoko ni Nomuni 
kaukauwa mai Saioni. Vakatulewa ena kedra 
maliwa na kemu meca! 

3. Oira na Nomuni tamata era sa soli ira mai ena 
siga ni Nomuni veiliutaki; ena totoka ni Nomuni 
savasava, mai na kete sa vakasucuma e dua na 
mataka. 

4. Sa  yalataka o Jiova, ena sega ni 
vakadredretaka, “0 ni sa bete levu, me sega ni 
mudu, me vaka nai lesilesi i Melekisateki.” 

5. O Jiova sa tiko e Ligamuni i matau; 





Ena vakamatei ira na tui ena siga ni Nona 
cudru. 
6. Ena lewai ira na veimatanitu, Ena vakasinaita 
na vanua ena yago ni tamata mate 

Ena vakamatei ira nai liuliu ni vei matanitu. 
8. Ena gunu ena mata ni wai ena tutu ni sala; o 
koya ogo ena laveta cake o Koya nai liuliu. 


Same 111 Me Laveti Na Kalou Ena Vuku Ni 


Nona Yalodina Kei Na Nona Dodonu 

1. Me vakavinavinakataki o Jiova! Au na 
vakavinavinakataki Jiova ena yaloqu taucoko, ena 
noda soqo na dodonu sara e lomadra, e nai 
sogosogo levu. 

2. Sa levu na cakacaka i Jiova, Era sa vakasaqara 
O ira kecega sa taleitaka. 

3. Sa dokai ka qoroi na Nona cakacaka, na Nona 
yalododonu sa tudei ka sega ni mudu. 

4. Sa cakava na Nona cakacaka vinaka, me dau 
nanumi; sa rui vinaka na Kalou ka sa sinai ena 
yalovinaka. 

5. Sa solia na kakana vei ira sa rerevaki koya, ka 
sa dau nanuma tikoga na Nona vosa ni yalayala. 

6. Sa vakaraitaka vei ira na Nona tamata na 
kaukauwa ni Nona cakacaka, ni sa solia vei ira nai 
votavota ni veimatanitu. 

7. Na cakacaka ni Ligana sa dina ka dodonu, Sa 
dina kecega na Nona i vakaro. 

8. Era sa tudei, me tu ga ka sega ni mudu. Era sa 
caka ena dina kei na dodonu sara. 

9. Sa vakatala na veivakabulai vei ira na Nona 
tamata; Na Tabu kei na Taleitaki sa Yacana dina. 
10. Na rerevaka na Kalou sa vuni vuku; na 
yalomatua sa nodra o ira sa muria na Nona vosa. 
Na Nona cecere sa tudei ka sega ni mudu. 


Same 112 Era Sa Kalouvinaka Na Yalododonu 


1. Dou vakavinavinaka vei Jiova! Sa kalouvinaka 
na tamata sa rerevaki Jiova, o koya sa rekitaka 
vakalevu tiko na Nona vosa. 

2. Era na gugumatua na nona kawa e vuravura; 
era na vakasaututaki na nodra kawa na tamata sa 
dodonu sara. 

3. Nai yau kei na sautu, ena tu ga e nona vale, 
Na nona yalododonu ena tu ga ka sega ni mudu. 
4. Ena cadra na rarama mai na butobuto vei ira 
na yalododonu; sa dau lomasoli, ka yalovinaka ka 
sa dau caka dodonu. 

5. Na tamata vinaka sa dau caka vinaka ka dau 
solia na ka; sa dau raica vakamatau na ka e 
cakava. 

6. Sa dina, ena sega ni yavalati rawa; era na 
nanumi tikoga na yalododonu me sega ni mudu. 

7. Ena sega ni rerevaka na ca ni sa yaco mai, 

Sa dei tiko na yalona, ni sa vakararavi tiko vei 
Jiova. 

8. Sa taucoko na yalona, sa sega ni rere, me 
yacova ni sa raica na ka sa gadreva na yalona vei 
ira na kena meca. 

9. Sa dui biubiuta o Koya, sa dau solisoli vei ira 
na dravudravua, sa tudei ka sega ni mudu na 

Nona yalododonu; ena basika cake na Nona 
totoka kei na Nona dokai. 

10. Era na raica na tamata ca, ka na rarawa kina; 
ena vakase bati ka yali yani; na ka e gadreva na 
tamata ca ena sega ni yaco. 


Same 113 Na Nona Vakaturaga Kei Na Nona 
Sega Ni Yavalati Na Kalou 

1. Dou vakavinavinaka vei Jiova! Oi kemudou 
na Nona tamata; dou vakavinavinaka vua, dou 
vakavinavinakataka na yaca i Jiova! 

2. Dou vakacaucautaka na Yaca i Jiova, mai na 
gauna oqo ka yacova na gauna kecega! 

3. Mai na cadra ni siga ki na kena dromu me 
vakavinavinakataki tikoga na Yaca i Jiova. 

4. Sa levu o Koya mai vei ira kecega na 
veimatanitu, na Nona i ukuuku sa sivia na 
lomalagi. 

5. O cei sa tautauvata kei Jiova na noda Kalou? 
O Koya sa tiko ena vanua cecere, 

6. Oceisa vakamalumalumutaki Koya me rawa 
ni raica na ka sa tu mai lomalagi kei vuravura 
talega? 

7. Sa vakaturi ira cake na dravudravua mai na 
kuvu ni soso, sa kauti ira cake mai na vakaloloma 
mai na dravusa, 

8. Me mai dabe vata kei ira na Ravouvou—Na 
Ravouvou ni Nona tamata. 

9. Sa vakatara me dua na nona vale na marama 
yada, me vaka e dua na tina sa reki tiko ni sa levu 
na luvena. Me vakavinavinakataki o Jiova! 


Same 114 Na Kaukauwa Ni Kalou Ena Nona 


Sa Vakabulai Isireli 

1. Ni sa lako tani mai Ijipita o Isireli, Na vuvale i 
Jekope mai vei ira na tamata sa duatani na nodra 
vosa, 

2. Sa Nona i tikotiko o Juta, Sa Nona o Isireli. 

3. Sa raica na wasawasa ka dro yani; Sa suka lesu 
tale na Joritani. 

4. Sa rika na veiulunivanua me vaka na luve ni 
me, na veidelana lalai me vaka na luve ni sipi. 

5. Na cava e yavalati iko wasawasa, me rawa ni 
o dro kina? O iko Joritani, ena nomu vuki lesu 
tale? 

6. O iko ulunivanua e na nomu rika me vaka na 
luve ni me? Kei iko delana lailai me vaka na luve 
ni sipi? 

7. Mo sautanini vuravura ena mata i Jiova, ena 
mata ni Kalou i Jekope, 

8. O Koya sa vukica na veivatu me tobu wai, na 
veivatu qiwa me i vurevure ni wal. 


Same 115 Na Sega Ni Yaga Ni Matakau Kei 
Na Kena Nuitaki Na Kalou 
1. Me kua vei keimami, Jiova, me kua vei 
keimami, 
Ki na Yacamuni ga, me soli kina na lagilagi, 
Me baleta na Nomuni yalololoma, kei na 
Nomuni dina. 
2. Ena cava me ra taroga kina na kai tani, “E vei 
na nodra Kalou?” 


3. Na neimami Kalou sa tiko mai lomalagi, Sa 
cakava ga na ka sa vinakata. 
4. la, na nodra matakau e siliva ka koula, e ka ga 
sa bulia na tamata. 
5. Fra vakagusuna, ia era sega ni vosa rawa, 
Era vakamatana, ia era sega ni rai rawa; 
6. Fra vakadaligana, ia era sega ni rogo rawa; 
Era vakaucuna, ia era sa sega ni boi rawa; 
7. Era sa vakaligadra, ia era sa sega ni taura 
rawa; 
Era vakayavadra, ia era sa sega ni lako rawa, 
Se me rorogo na vosa mai na nodra i tagitagi. 


8. Oira sa buli ira, sa vakataki ira ga; 
Sa vaka kina o ira sa vakabauti ira. 
9. Isireli, mo ni vakararavi vei Jiova, sa nodra i 


vukevuke, sa nodra i sasabai. 
10. Na vale nei Eroni, vakadinati Jiova, sa nona i 
vukevuke, sa nona i sasabai. 
11. Oi kemudou sa rerevaka na Kalou, vakadinati 
Jiova, o Koya na nomuni vukevuke kei 
na nomuni sasabai. 
12. Sa dau nanumi keda o Jiova, 

Ena vakalouvinakataki keda; 

Ena vakalouvinakataki Isireli; 

Ena vakalouvinakataka na vale i Eroni. 
13. Ena vakalouvinakataki ira sa rerevaki Jiova, 
io, o ira na gase kei ira na gone. 
14. Me vakalewevuqataki kemuni o Jiova Oi 
kemuni kei ira na luvemuni. 
15. Me vakavinavinakataki kemuni o Jiova, o 
Koya sa bulia na lomalagi kei vuravura. 
16. Na lomalagi kei na lomalagi e cake sa nei 
Jiova, ia, na vuravura, sa solia vei ira na luve ni 
tamata. 
17. Na mate era na sega ni vakavinavinakataki 
Jiova, se dua sa lako vei ira na galu. 
18. la, Oi keda, eda na vakacaucautaki Jiova, mai 
na gauna oqo, ka yacova na gauna kecega. Me 
vakavinavinakataki o Jiova! 


Same 116 Sa Vakavinavinakataki 


Veivakabulai Mai Na Mate 
1. Au sa taleitaki Jiova, ni sa rogoca na domoqu, 
na domo ni noqu kerekere. 
2. Ena Nona sa vakarogoca, au na masuti Koya 
tikoga ena noqu bula taucoko. 
3. Na rerevaki ni mate sa lako siviti au, 

Na mosi vakararawa kei bulu sa vesuki au, 

Au sa kune lega kei na rarawa. 
4. Au sa qai masuta na Yaca i Jiova: “I Jiova, au 
sa kerei Kemuni, mo Ni vakabulai au!” 
5. Sa rui vinaka o Jiova, ka yalododonu; ia, sa 
yalololoma na noda Kalou. 
6. O Jiova, sa maroroi ira na yalodina; au a 
vakamalumalumutaki, ka sa vakabulai au o Koya. 
7. Na yaloqu, mo lesu ki na nomu 
vakavakacequ. 

Na Kalou sa rui levu na Nona vinaka vei iko 
8. O Nisa vakabula na yaloqu mai na mate; 

Na mataqu mai na wai ni mata, na yavaqu me 
kakua ni bale. 





Na 


i 

9. Au na lako voli ena mata ni Kalou ena vanua 
ni bula. 
10. Au sa vakadinata, au sa qai vosa, “au sa 
vakararawataki vakalevu.” 
11. Au sa tukuna ena noqu vakatotolo, 

“Sa lasulasu kecega na tamata.” 
12. Na cava me'u cakava vei Jiova, ena vuku ni 
cakacaka vinaka sa cakava vei au? 
13. Auna taura na bilo ni bula, ka masuta na Yaca 
i Jiova. 
14. Au na cakava mada na ka au sa yalayala kina 
vei Jiova, oqo, ena matadra na tamata kecega. 
15. Sa ka taleitaki ena mata i Jiova, na nodra mate 
na Nona tamata. 
16. Sa dina Jiova, au sa Nomuni tamata, 

Au sa Nomuni tamata, na luvena na Nomuni 
vada; o ni sa sereka na kequ i vesu. 
17. Au na vakacabora vei Kemuni nei soro ni 
vakavinavinaka, Au na masuta talega na Yaca i 
Jiova. 
18. Au na cakava mada na ka au sa yalayala kina 
vei Jiova, oqo, ena matadra na tamata kecega, 
19. E na loma ni bai ni vale i Jiova, ena loma ni 
koro, io, e Jerusalemi. Mo ni vakavinavinaka vei 
Jiova! 


Same 117 Me Ra Vakavinavinaka Vei Jiova 


Na Tamata Kecega 
1. Moni vakavinavinaka vei Jiova, Oi kemuni 
na kai tani kecega! 

Mo ni vakavinavinakataki Koya, Oi kemuni 
na tamata kecega! 
2. Na nona yalololoma levu kei na dina i Jiova sa 
rui talei vei keda, kei na dina i Jiova sa tudei ka 
sega ni mudu. Mo ni vakavinavinaka vei Jiova! 


Same 118 Me Vakacerecerei Na Kalou Ni Sa 


Sega Ni Mudu Na Nona Yalololoma 
1. Me vakavinavinakataki o Jiova, ni sa vinaka o 
Koya! Kei na Nona yalololoma sa tudei ka Sega ni 
mudu. 

2. Mera tukuna tikoga na Isireli, “Ni sa tudei ka 
sega ni mudu na Nona yalololoma.” 

3. Mera tukuna tikoga na vale nei Froni, “Ni sa 
tudei ka sega ni mudu na Nona yalololoma.” 

4. Me ra tukuna o ira sa rerevaki Jiova, “Ni sa 
tudei ka sega ni mudu na Nona yalololoma.” 

5. Aua kacivi Jiova ena gauna dredre, sa rogoci 
au o Jiova, ka sa vakadaberi au ena vanua vinaka. 
6. Sa totaki au o Jiova, au na sega ni rere, Na 
cava ena rawa ni cakava vei au na tamata? 

7. Na Kalou sa tiko ena kedra maliwa sa dau 
vukei au; o koya ogo au na raica na ka au gadreva 
vel ira sa cati au. 

8. Sa vinaka na vakararavi vei Jiova, ka ca vei ira 
na tamata. 

9. Sa vinaka na vakararavi vei Jiova, ka ca, vei 
ira na ravouvou. 

10. E ra sa vakavolivoliti au na veimatanitu, ia, 
ena Yaca i Jiova, au na vakarusai ira. 
11. E ra sa vakavolivoliti au, 





io, era sa 


vakavolivoliti au, io, ena Yaca i Jiova, au na 
vakarusai ira. 
12. Era sa vakavolivoliti au me vaka na oni era sa 
vakayali me vaka sa kama na vei co; ena Yaca i 
Jiova, au sa vakarusai ira kina. 
13 Au sa biligi vakaukauwa, me'u bale kina, la, o 
Jiova sa vukei au. 
14. O Jiova sa noqu kaukauwa, ka noqu sere 
talega, Ka sa yaco me noqu i vakabula. 
15. Na domo ni reki kei na bula sa tiko ena nodra 
vale laca na yalododonu; na Liga Matau i Jiova sa 
cakacaka vakadodonu tiko. 
16. Sa laveti na Liga i Matau i Jiova, na Liga i 
Jiova sa cakacaka vakadoudou tiko. 
17. Au na sega ni mate, au na bula tikoga, Au na 
tukuna na cakacaka i Jiova. 
18. Sa vakavulici au vakararawa o Jiova, ia sa sega 
ga ni soli au ki na mate. 
19. Dolava vei au na matamata ni yalododonu; 
Au na curu kina, au na vakavinavinaka vei Jiova. 
20. Ogo na matamata i Jiova, era na curu kina na 
tamata yalododonu. 
21. Au na vakavinavinaka vei Kemuni, ni sai 
Kemuni ga sa rogoci au mai, ka o Ni sa noqu i 
vakabula. 
22. NA VATU ERA A CATA NA MATAI NI 
VALE, SA YACO MEI VAKADEI ENA TUTU NI 
VALE. 
23. Ogo na ka ga e cakava o Jiova, ka sa rui 
vakagorogoroi e matada. 
24. Oqo na siga sa bulia o Jiova, eda na reki ka 
marau kina. 
25. IJiova, Mo Ni veivakabulai oqo, au kerea, 

I Jiova, Mo Ni veivakasaututaki oqo, au kerea. 
26. Sa kalouvinaka o koya sa lako mai ena yaca i 
Jiova! Keimami sa vakalouvinakataki iko mai na 
vale i Jiova. 
27. Sa Kalou o Jiova, sa solia vei keda na rarama, 
dou vauca na i soro ena dali, ena tutu e cake ni 
cabocabo ni soro. 
28. Sai Kemuni na noqu Kalou, au na 
vakavinavinaka vei Kemuni; sai Kemuni na noqu 
Kalou, au na vakacerecerei Kemuni. 
29, Solia na vakavinavinaka vei Jiova, ni sa vinaka 
ga o Koya! “Ni sa sega talega ni mudu na Nona 
loloma.” 


Same 119 Vakanananu Ki Na Kena Rui 
Taleitaki Na Vosa Ni Kalou 

Alefa- A - 1 

Na Kalouvinaka Ni Maroroi Na Vosa Ni Kalou 

1. Sa kalouvinaka o ira sa sega ni cala ena sala, ni 
ra sa lako tiko ena vunau i Jiova! 

2. Sa kalouvinaka o ira sa maroroya na Nona 
vosa, ka qarai Koya ena yalodra taucoko! 

3. Era sa sega ni cakava e dua na ka ca, ni ra sa 
lako tiko ena Nona sala. 

4. O Ni sa vakaroti keimami, 
maroroya na Nomuni lesilesi. 

5. Me vakadodonutaki mada na noqu i lakolako 
me'u maroroya kina na Nomuni lesilesi! 


me keimami 

6. Au na sega ni madua kina, ni'u sa vakaraica 
kece na Nomuni vakaro. 

7. Au na vakacerecerei Kemuni ena yalo e 
dodonu sara, ni'u sa vulica na dodonu ni Nomuni 
vakatulewa. 

8. Au na maroroya na Nomuni lesilesi; Mo ni 
kakua ni biuti au laivi! 


Beca-B-2 

Vosa Ni Kalou E Vuataka Na Savasava 

9. Me vakasavasavataka vakacava na nona sala e 
dua na gonetagane? Ni sa qarauni koya me 
maroroya na Nomuni vosa. 

10. Au sa qarai kemuni ena yaloqu taucoko, io, 
me'u sa kakua ga ni lako tani mai na Nomuni 
Vakaro! 

11. Na Nomuni vosa au sa vunia ki na lomaqu, 
me'u kua ni valavala ca kina vei Kemuni. 
12. Mo Ni vakacaucautaki Jiova! 
vakavulica vei au na Nomuni lesilesi. 

13. Ena tebenigusuqu au sa tukuna oti na veika 
kece sa lewa na Gusumuni. 

14. Au sa reki tiko e nai valavala ni Nomuni 
lesilesi, me vaka sa tu vei au nai yau kecega. 

15. Au na vakanananu ki na Nomuni vosa ka na 
sega ni vakaqitora na Nomuni sala. 

16. Au na vakamarautaki au ena Nomuni lesilesi; 
au na sega ni guilecava na Nomuni vosa. 


Mo Ni 


Kimela - C-3 

Na Mata Me Raica Na Dina Ni Vosa Ni Kalou 

17. Mo ni caka vinaka vua na Nomuni tamata, 
me'u bula kina ka maroroya na Nomuni vosa. 

18. Mo ni dolava na mataqu me'u raica rawa kina 
na veika veivakurabuitaki sa tu ena Nomuni 
vunau. 

19. Au sa rui vulagi ena vuravura oqo, Mo ni 
kakua ni vunitaka vei au na Nomuni veivakaro. 
20. Na yaloqu sa kavoro ena gadreva DINA, ena 
veigauna kecega, na Nomuni lewa dodonu. 
21. Mo Ni vunauci ira na dokadoka kei ira sa 
rukaki oti, o ira sa lako sese mai na Nomuni 
vakaro. 
22. Mo Ni kauta tani vei au na veivakalialiai kei 
na veibeci, niu sa maroroya tiko na Nomuni 
tukutuku. 

23. O ira na turaga lalai era sa dabe ka vosacataki 
au; ia, na Nomuni tamata, sa vakanananu tu ga ki 
na Nomuni vakaro. 

24. Na Nomuni tukutuku sa vu ni noqu marau. 
Ka sa noqu daunivakasala talega. 





Deleca - D -4 

Masu Mo Kila Na Vosa Ni Kalou 

25. Na yaloqu sa kabita na kuvunisoso; Mo ni 
vakabulabulataki au me vaka na Nomuni vosa. 

26. Au sa vakaraitaka na noqui lakolako, ka o Ni 
sa sauma vei au, Mo Ni vakavulica vei au na 
Nomuni lesilesi. 

27. Mo Ni vakavulici au me'u kila vinaka na 


Nomuni vunau; me'u dau vakanananu tu ki na 
talei ni Nomuni cakacaka. 
28. Sa waicala na yaloqu ena vuku ni colacola 
bibi; 

Mo Ni vakaukauwataki 
Nomuni vosa. 
29. Mo Ni kauta tani vei au nai valavala ni 
lasulasu, ka dolava vei au vakayalovinaka na 
Nomuni vunau. 
30. Au sa digitaka na sala ni dina, na Nomuni 
lewa dodonu, au sa biuta tu oqo e mataqu. 
31. Au sa kabita na Nomuni tukutuku; I Jiova, mo 
ni kakua ni vakamaduataki au! 
32. Au na ciciva na sala ni Nomuni vakaro, ni oi 
Kemuni sa na vakalevutaka ga na yaloqu. 


au me vaka na 


He-E-5 

Mo Bula Me Vaka Na Vosa Ni Kalou 

33. Mo Ni vakavulica vei au Jiova nai valavala ni 
Nomuni lesilesi, me'u maroroya kina me yacova 
nai vakataotioti. 

34. Mo Ni solia vei au na kila vinaka, au na qai 
maroroya kina vaka vinaka na Nomuni vunay, io, 
au na muria e yaloqu taucoko. 

35. Mo Ni bulia vei au na sala me'u lako voli kina 
ena Nomuni vakaro, ni'u sa rui taleitaka vakalevu. 
36. Mo Ni vakota na yaloqu ki na Nomuni 
tukutuku, ka me kakua ki na kocokoco. 

37. Mo Ni vukica tani na mataqu me kakua ni 
raica tiko na veika e sega ni yaga, ka 
vakabulabulataki au ga ki na Nomuni sala. 

38. Mo Ni vakadeitaka na Nomuni vosa vua na 
Nomuni tamata, ni sa musuki koya oti tu ki na 
rerevaki Kemuni. 

39. Mo Ni kauta tani na kequ i rogorogo ca ni'u sa 
sega ni taleitaka, ni sa dina ga na Nomuni lewa 
dodonu. 

40. Mo Ni kila, ni'u sa gadreva dina na Nomuni 
vakavuvuli; mo Ni vakabulabulataki au me vaka 
na Nomuni yalododonu. 





Wau-F-6 

Vosa Ni Kalou Duaduaga E Gaunisala Ni 
Vakabulai 

41. Me lako talega mai vei au na Nomuni 
yalololoma Jiova—na Nomuni veivakabulai me 
vaka na Nomuni vosa. 

42. Me dua kina na i sau ni taro vua sa 
dauveivakalialiai vei au, Ni'u sa vakararavi ki na 
Nomuni vosa. 

43. Mo Ni kua nai kauta tani na vosa dina mai na 
gusuqu, ni'u sa vakanuinui tiko ki na Nomuni 
vakaro. 

44. Au na maroroya tikotikoga na Nomuni vunau 
me sega ni mudu. 

45. Au na lako ena galala, ni'u sa vakasagara tiko 
ga na Nomuni vunau. 

46. Au na tukuna tikoga na Nomuni tukutuku 
ena matadra na tui, ka'u na sega ni madua kina. 
47. Au na vakamarautaki au ena Nomuni vakaro, 
o koya au sa dau lomana. 

48. Au na laveta cake na ligaqu ki na Nomuni 
vakaro, o koya au sa dau lomana, Au na 
vakanananu tu ga ki na Nomuni lesilesi. 


Saini-G-7 

Vakanuinui Ki Na Vosa Ni Kalou 

49. Mo ni nanuma na vosa ni Nomuni tamata, o 
koya o ni sa vakavuna kina vei au na vakanuinui. 
50. Ogo na noqu vakacegui ena gauna ni rarawa, 
ni Nomuni vosa sa solia vei au na bula. 

51. O ira na dokadoka era sa vakavuna na noqu 
dau vakalialiai, ia, au sa dau sega ni vuki tani mai 
na Nomuni vunau. 

52. Au sa dau nanuma na Nomuni lewa dodonu 
mai liu sara, i Jiova, oqo ga au sa dau vakacegui au 
kina. 

53. Sa tarai au na tagaya, ni ra sa sega ni via 
muria na Nomuni vunau na tamata ca. 

54. Sa dau noqu sere na Nomuri lesilesi, ena loma 
ni vale au sa vulagi kina. 

55. Ena veibogi au sa dau nanuma na Yacamuni 
Jiova, au dau maroroya ga na Nomuni vunau. 

56. Sa noqu tiko oqo, baleta ni'u sa maroroya na 
Nomuni vunau. 


Keca-H-8 

Sa Noqu I Votavota Na Kalou Kei Na Nona Vosa 
57. I Jiova, Oi Kemuni sa noqu i votavota; au sa 
tukuna oti, ni'u na maroroya na Nomuni vosa. 

58. Au sa masuta na Nomuni veitokoni ena 
yaloqu taucoko; Mo Ni yalololoma vei au me vaka 
na Nomuni vosa. 

59. Au sa dau vakananuma na noqu i lakolako, au 
sa vakagolea ga na yavaqu ki na Nomuni 
tukutuku. 

60. Au sa vakatotolo ka sega ni vakaberabera 
me'u maroroya ga na Nomuni vakaro. 

61. Na kedra i vesu nai valavala ca sa vauci au, au 
sa sega ga ni guilecava na Nomuni vunau. 

62. Ena lomaloma ni bogi, au na tucake ka 
vakavinavinaka vei Kemuni, ena vuku ga ni 
Nomuni lewa dodonu. 

63. Au sa nodra i tokani, o ira kecega sa rerevaki 
Kemuni, kei ira era sa dau maroroya na Nomuni 
vakavuvuli. 

64. Sa sinai o vuravura ena Nomuni loloma, Jiova, 
Mo Ni vakavulica vei au na Nomuni lesilesi. 


Teca -1- 9 

Vulici Na Vosa Ni Kalou Ena Sala Dredre 

65. O Ni sa caka vinaka vua na Nomuni tamata, I 
Jiova, me vaka na Nomuni vosa. 

66. Mo Ni vakavulica vei au na lewa vinaka kei 
na kila ka, ni'u sa vakabauta na Nomuni vakaro. 
67. Ni se bera ni dau tarai au na dredre ni bula, au 
sa dau lewalewai au tu ga, oqo au sa qai maroroya 
na Nomuni vosa. 

68. O Ni sa rui vinaka ka dau caka vinaka, Mo Ni 
vakavulica vei au na nomuni tukutuku 


69. O ira na dokadoka era sa tukuna na lasu me 
baleti au. la, au na maroroya na Nomuni vakaro 
ena yaloqu taucoko. 

70. O ira sa urouro na yalodra, ia, oi au, au sa 
taleitaka ga na Nomuni vakaro. 

71. Sa yaga ka vinaka me tarai au na dredre ni 
bula, me rawa ni'u vulica kina na Nomuni lewa 
dodonu. 

72. Nai vunau mai na Gusumuni e vinaka cake 
vei au mai na dua na udolu na tikini koula kei na 
siliva. 


Yota - J - 10 

Dei Ki Na Vosa Ni Kalou 

73. Na Ligamuni sa buli au ka tuli au, Mo Ni solia 
vei au na loma kasa, me'u vulica kina na Nomuni 
vakaro. 

74. O ira sa rerevaki kemuni era na marau ni raici 
au, baleta ni'u sa nuitaka tikoga na Nomuni vosa. 
75. 1 Jiova, au sa kila ni sa dodonu dina ga na 
Nomuni lewa, kei na Nomuni dau dina o Ni sa 
vakatovolei au kina ena ka rarawa. 

76. Na Nomuni yalololoma kei na Nomuni 
yalovinaka sa yaco me'u vinaka kina, me vaka na 
Nomuni vosa vua na Nomuni tamata. 

77. Me lako mai vei au na Nomuni yalololoma 
dina, me'u bula kina; Ni'u sa rui taleitaka dina na 
Nomuni vunau. 

78. Me ra vakamaduataki na daubeitaki au 
vakailasu ka cala talega; au sa dau vakanananu tu 
ga ki na Nomuni vakaro. 

79. O ira sa rerevaki Kemuni, me ra gole mai vei 
au, o ira sa kila na Nomuni tukutuku. 

80. Me sa sega ni cala na yaloqu me vaka na 
Nomuni lesilesi, me'u kua ni madua kina. 





Kafa - K -11 

Gadreva Na Vosa Ni Kalou 

81. Sa malumalumu na lomaqu ki na Nomuni 
veivakabulai, ia au sa vakanananu tu ga ki na 
Nomuni vosa. 

82. Na mataqu sa malumu mai ni vakasagara tiko 
na Nomuni vosa, au sa taroga kina, ni naica o Ni 
na vakacegui au kina?” 

83. Au sa vaka na taga ni waini ena kubou ni 
kama, ia, au sa sega ga ni guilecava na Nomuni 
lesilesi. 

84. Sa vo beka e vica na veisiga ni Nomuni 
tamata? O Ni na vakayacora na Nomuni vosa vei 
ira sa vakacacani au? 

85. O ira na dokadoka era sa kelia na kequ gara, 
oqori sa sega ni vaka nai vunau. 

86. Na Nomuni vakaro kecega sa dau dina; o ira 
oqo era sa vakacacani au vakailasu; Mo ni vukei 
au! 

87. Sa voleka sara ni ra vakaoti au mai vuravura, 
raica, au na sega ga ni lako tani mai na Nomuni 
vakasala. 

88. Mo Ni vakabulabulataki au me vaka na 
Nomuni yalololoma vakaidina, me rawa ni'u 

maroroya tiko ga kina nai tukutuku mai na 
Gusumuni. 


Lameta - L - 12 

Vosa Ni Kalou E Sega Ni Veisau 

89. Sa tudei ka sega ni mudu Jiova, sa vakadeitaki 
mai lomalagi na Nomuni vosa. 

90. Na Nomuni dau dina sa tudei ki nai 
tabatamata kecega, o Ni sa tauyavutaki vuravura 
ka sa vakarorogo. 

91. Era sa vakarorogo tikoga me vaka na Nomuni 
veivakaroti, era sa Nomuni dauveigaravi kecega. 
92. Baleta ga ni'u sa rui taleitaka na Nomuni 
vunau, e dodonu me'u a sa rusa sara ena noqu 
vakararawataki. 

93. Au na sega ni guilecava na Nomuni vakaro, ni 
Kemuni a solia kina vei au na bula. 

94. Au sa Nomuni, mo Ni vakabulai au, ni'u sa 
vakasagara na Nomuni vunau. 

95. Era sa waraki au na tamata ca me ra vakarusai 
au, ia au sa nanuma ga na Nomuni tukutuku. 

96. Au sa raica na vakataudeitaki ni veika kece e 
taucoko, ia, na Nomuni vakaro sa uasivia na veika 
kece. 


Memi - M - 13 

Lomana Na Vosa Ni Kalou 

97. Au sa lomana dina na Nomuni vunau! Sa dau 
noqu vakanananu ena siga taucoko. 

98. Oi Kemuni, ena Nomuni vakaro, sa vakavuna 
na noqu yalomatua cake mai vei ira na meca, Ni 
ra sa tiko ga kei au. 

99. Sa levu na noqu kila vinaka sara mai vei ira 
kece na qasenivuli; baleta na Nomuni tukutuku sa 
veika ga au dau vakanananu kina. 

100. Au sa kila na veika sa oti, na veika mai liu 
sara, baleta ni'u sa maroroya tikoga na Nomuni 
tukutuku. 

101. Au sa tarova na yavaqu mai na veika kecega e 
ca, me'u maroroya ga kina na Nomuni vosa. 

102. Au sa sega ni lako tani mai na Nomuni lewa, 
baleta ni Oi Kemuni ga sa vakavulici au. 

103. Au sa tovolea oti na Nomuni vosa ka sa 
kamikamica dina, sa kamikamica cake mai na oni 
ena gusuqu! 

104. Mai na Nomuni vosa, au sa rawata kina na 
kena kilai deivaki na ka, o koya oqo au sa besetaka 
kina na veika kecega e lasu. 


Nuni - N -14 

E Veivakararamataki Na Vosa Ni Kalou 

105. Na Nomuni vosa sa cina ki na yavaqu ka sa 
rarama ki na noqu gaunisala. 

106. Au sa yalataka ka vakadeitaka niu na 
maroroya na Nomuni lewa dodonu. 

107. Au sa vakararawataki vakalevu; Mo Ni 
vakabulabulataki au, Jiova, me vaka na Nomuni 
vosa. 

108. I Jiova, Mo Ni cigoma na vakavinavinaka ni 
gusuqu, ka Mo Ni vakavulica vei au na Nomuni 
vunau. 


109. Sa tikotiko ga e ligaqu na noqu bula, io, au sa 
sega ga ni guilecava na Nomuni vunau. 

110. O ira na tamata ca era sa birika na kequ dai, 
ia, au sa sega ga ni lako tani mai na Nomuni 
lesilesi. 

111. Na Nomuni tukutuku au sa taura me noqui 
votavota me sega ni mudu, ni ra sa ka ni reki dina 
ki na yaloqu. 

112. Au sa nakita e yaloqu me'u vakayacora na 
Nomuni lesilesi, vakadua me sega ni oti rawa. 


Sameki - O - 15 

Na Vosa Ni Kalou Sa Noda I Drodro 

113. Au sa cati ira na lomaloma rua, au sa lomana 
ka taleitaka ga na Nomuni vunau. 

114. Oi Kemuni na noqu i vunivuni kei na noqu i 
sasabai; au sa nuitaka na Nomuni vosa. 

115. Dou lako tani vei au oi kemudou sa dau 
cakava na ka ca, ni'u na maroroya ga na i vakaro 
ni Kalou! 

116.Mo Ni kua ni vakatara me'u madua ena vuku 
ni veika au sa nuitaka. 

117. Mo Ni tauri au cake, au na qai taqomaki tiko, 
au na qai muria tiko na Nomuni lesilesi. 

118. O Ni sa cati ira kece sa lako tani mai na 
Nomuni lesilesi, ni nodra ka ni veivakaisini na 
lasulasu. 

119. O Ni sa biuti ira tani kece na tamata ca e 
vuravura me vaka na benu; o koya ogo au sa 
lomana ga kina na Nomuni tukutuku. 

120. Sa sautanini na lewequ ena vuku ni rerevaki 


Kemuni, ni'u sa rerevaka na Nomuni lewa 
dodonu. 
Avini - P - 16 


Maroroya Na Vosa Ni Kalou 

121. Au sa cakava na veika e dina ka dodonu, Mo 
Ni kua ni biuti au tu vei ira na dau veitabaki sobu. 
122. Mo sai vakadei vei ira na wekamu ka me 
vakadua sara. Me kua ni ra vakabibitaki Au o ira 
na dokadoka. 

123. Na mataqu sa sega ni rawata me vakasaqara 
tiko na bula mai vei Kemuni kei na Nomuni vosa 
vakadodonu. 

124. Mo Ni tara na Nomuni tamata me vaka na 
Nomuni yalololoma, ka vakavulica vei au na 
Nomuni lesilesi. 

125. Au sa Nomuni tamata, mo Ni solia vei au na 
loma kasa me'u kila kina na Nomuni tukutuku. 
126. I Jiova, oqo mo ni qai cakacaka, ni ra sa taura 
na Nomuni vunau me vaka e dua na ka wale. 

127. Au sa lomana na Nomuni vakaro me uasivi 
mai na koula, io, na koula dina! 

128. Na Nomuni vakaro me baleta na veika 
kecega, au sa raica ni sa dina ka dodonu, au sa 
sega ni taleitaka kina na veika kecega sa lasulasu. 


PE-Q-17 

Mo Taleitaka Na Maroroya Na Vosa Ni Kalou 
129. Sa rui taleitaki na Nomuni tukutuku, oqo sa 
vinakata ga kina na yaloqu me maroroya. 

130. Ni sa curu yani na Nomuni vosa, sa solia na 
rarama, sa solia na kila deivaki vei ira na tamata 
wale. 

131. Au sa dalaga ka cegu mada, ni'u sa gadreva 
dina na Nomuni vakaro. 

132. Mo Ni raici au mai ka yalololoma mai, Ni sa 
Nomuni i valavala mo Ni dau lomani ira sa dau 
lomana na Yacamuni. 

133. Mo Ni vakagolea na noqu i kalawa ena 
Nomuni vosa, me kua ni lewai au kina nai 
valavala ca. 

134. Mo Ni vakabulai au mai na nodra 
veivakabobulataki na tamata, me'u maroroya kina 
na Nomuni vakaro. 

135. Na Matamuni me serau tiko yani vua na 
Nomuni tamata, Mo ni vakavulica vei au na 
Nomuni lesilesi. 

136. Na veiuciwai ni wai sa drodro sobu ga mai 
mataqu baleta ni o ira na tamata era sa sega ni via 
maroroya na Nomuni vunau. 


Sati - R - 18 

Sa Ka Dina Na Vosa Ni Kalou 

137. O Ni sa dodonu sara, Jiova, na Nomuni lewa 
sa dodonu dina. 

138. Na Nomuni tukutuku, o ni sa vakarota, sa 
dodonu sara qai dau dina. 

139. Na noqu sasaga sa vesuki au, ni o ira na kequ 
meca era sa guilecava na Nomuni vosa. 
140. Sa savasava sara na Nomuni 
Nomuni tamata sa rui lomana vakalevu. 
141. Au sa rui lailai ka beci, au sa sega ga ni 
guilecava na Nomuni vakaro. 

142. Na Nomuni yalododonu, sa dodonu ka sega 
ni mudu, kei na Nomuni vunau sa ka dina sara. 
143. Na lega kei na rarawa sa siviti au sara, ia, na 
Nomuni vakaro sa ka ni reki dina vei au. 

144. Na dodonu ni Nomuni tukutuku sa sega ni 
mudu; Mo Ni solia vei au na kila dina me'u bula 
kina. 


vosa; na 


Kofa -S - 19 

Tagica Na Bula Mai Na Vosa Ni Kalou 

145. Au sa tagi yani ena yaloqu taucoko, Mo ni 
rogoci au, Jiova! Au na maroroya na Nomuni 
lesilesi. 

146. Au sa tagi yani vei Kemuni, Mo Ni vakabulai 
au, au na maroroya na Nomuni tukutuku. 

147. Au sa duri cake ni bera ni kida na mataka ka 
tagica na veivuke, au sa nuitaka na Nomuni vosa. 
148. Sa yadra tiko na mataqu ena noqu yadrava 
tiko na bogi, me'u cavuqagataka tiko kina na 
Nomuni vosa. 

149. Mo Ni rogoca na domoqu me vaka na 
Nomuni  yalololoma. I Jiova mo Ni 
vakabulabulataki au me vaka na Nomuni lewa 
dodonu. 

150. Era sa toso voleka mai o ira sa muria nai 
valavala ca; era sa yawa mai na Nomuni vunau. 
151. O Ni sa rui voleka Jiova, na Nomuni vakaro 
kece sa dina. 


152. Me baleta na Nomuni tukutuku, au sa kila 
makawa sara, ni sa i kemuni ga sa tauyavutaka me 
sega ni mudu. 


Resi- T - 20 

Maroroya Na Vosa Ni Kalou Ena Gauna Dredre 
153. Mo Ni raica na noqu vakararawataki ka 
sereki au, ni'u sa sega ni guilecava na Nomuni 
vunau. 

154. Mo Ni nanuma na noqu i lakolako ka 
vakabulai au; mo Ni vakabulabulataki au me vaka 
na Nomuni vosa. 

155. Na vakabulai sa yawa sara mai vei ira na 
daucaka ca, ni ra sa sega ni vakasagara na ka o Ni 
sa lesia. 

156. Sa rui levu na Nomuni yalololoma, Jiova; Mo 
Ni vakabulabulataki au me vaka na Nomuni lewa 
dodonu. 

157. Sa levu sa daubeitaki au ka ra sa kequ meca 
talega, au sa sega ga ni gole tani mai na Nomuni 
tukutuku. 

158. Au sa raica na veivakaisini ka'u sa rarawa 
kina vakalevu, baleta ni ra sa sega ni maroroya na 
Nomuni vosa. 

159. Mo Ni kila mada na levu ni noqu lomana na 
Nomuni vakaro, mo Ni vakabulabulataki au me 
vaka na Nomuni loloma levu. 

160. Nai soqoni taucoko ni Nomuni vosa na dina, 
na Nomuni lewa dodonu sa tudei ka sega ni 
mudu. 


Sini- U-21 

Uasivi Duadua Na Vosa Ni Kalou 

161. Era sa vakasaurarataki au na turaga ka sa 
sega na vuna, ia, na yaloqu sa tu ga ena Nomuni 
vosa. 

162.Au sa rekitaka na Nomuni vosa, me vaka e 
dua sa kunea nai yau levu e talei sara. 

163. Au sa besetaka ni maroroya na lasu, Au sa 
lomana ga na Nomuni vunau. 

164. Vakavitu ena dua na siga, au sa dau 
vakacerecerei Kemuni, baleta na Nomuni lewa 
dodonu. 

165. Na vakacegu levu sa nodra o ira sa dau 
lomana na Nomuni vunau, ni sa sega na ka e tu 
me ra tarabe kina. 

166. I Jiova, au sa nuitaka ga na Nomuni 
veivakabulai, ka'u na cakava ga na ka o Ni sa 
vakarota. 

167. Na yaloqu sa maroroya na Nomuni i 
tukutuku, ka au sa lomana dina sara vakalevu. 
168. Au sa maroroya na Nomuni vakaro kei na 
Nomuni tukutuku, ni sa tu kecega e matamuni na 
noqu i valavala. 


Tau-V-22 

Masuta Na Veivakavukui Ena Vosa Ni Kalou 
169. Me lako cake yani ki vei Kemuni Jiova na 
noqui tagi, Mo Ni solia vei au na kila ka me vaka 
na Nomuni vosa. 

170. Me lako cake yani ki vei Kemuni na noqu 

vakatakerekere, Mo Ni sereki au me vaka na 
Nomuni vosa. 

171. Na tebenigusuqu ena vakacerecerei Kemuni, 
ni Kemuni sa vakavulica vei au na Nomuni 
lesilesi. 

172. Na yamequ ena tukuna ga na Nomuni vosa, 
ni sa dodonu kecega na Nomuni vakaro. 

173. Na Ligamuni me sa noqu i vukevuke, ni'u sa 
digitaka na Nomuni vakaro. 

174. Au sa gadreva na bula mai vei Kemuni Jiova, 
ni'u sa taleitaka na Nomuni vunau. 

175. Me bula na yaloqu, ka'u na vakavinavinaka 
vei Kemuni, me vukei au na Nomuni lewa 
dodonu. 

176. Au sa lako sese me vaka e dua na sipi, Mo Ni 
vakasagara na Nomuni tamata, ni'u sa sega ni 
guilecava na Nomuni vakaro. 


Same 120 Masuta Na Veivakacegui Mai Vei 


Ira Na Meca 

1. Ena noqu rarawa, au sa tagi vei Jiova, ka sa 
rogoci au o Koya. 

2. Mo Ni vakabula na yaloqu, mai vei ira na 
tebenigusu lasulasu, mai vei ira talega na yame 
dauveivakaisini. 

3. Na cava ne soli vei iko, se na cava me caka vei 
iko, o iko na yame lasulasu? 

4. Na gasau momoto ni vala, kei na qilaiso ni 
vunikau sasa! 

5. Au na lega, ke'u sa lako voli vakavulagi e 
Meseki, me'u la'ki tiko ena veivale laca mai Kitari! 
6. Na yaloqu sa tiko vakadede kei koya sa cata 
na veisaututaki. 

7. Au sa vinakata na veivakasaututaki; la, ni; usa 
vosa, era sa vinakata na vala. 


Same 121 Na Kalou Na Dauniveivuke Vei Ira 
Sa Vakasagarai Koya 

1. Au na rai cake ki na veidelana—na vanua sa 
lako mai kina na noqui vukevuke? 

2. Na noqui vukevuke sa lako ga mai vei Jiova, o 
koya sa bulia na lomalagi kei vuravura. 

3. Ena sega ni vakatara o koya me yavalati na 
yavamu; o Koya sa maroroi iko ena sega ni 
sosovu. 

4. Mo raica, o Koya sa maroroi Isireli, sa sega ni 
sosovu se moce. 

5. Sa nomu dauveimaroroi o Jiova; O Jiova sa 
nomu i vakaruru ena ligamu i matau. 

6. Ena sega ni kati iko na siga ena siga, se na 
vula ena bogi. 

7. Ena maroroi iko o Jiova mai na ca kecega; ena 
maroroya na yalomu. 

8. Ena veimaroroi o Jiova ena nomu lako yani kei 
na nomu lako mai, mai na gauna ogo ki na gauna 
kecega. 


Same 122 Na Reki Ni Kena Lakovi Na Vale I 
Jiova 

1. Au sa marau ni ra sa mai tukuna, “Tou mai 
lako ki na vale i Jiova.” 


2. Jerusalemi, na yavai keimami sa tu oqo ena 
loma ni nomu matamata ni koro! 

3. Sa tara o Jerusalemi me vaka na koro sa tali 
vata, 

4. Era sa lako cake vua o ira na veiyavusa, 

Na yavusa ni Kalou, na i lesilesi vei Isireli, me ra 
ia na vakavinavinaka vei Jiova. 

5. Nai tikotiko vakaturaga sa tiko mai kea me ia 
kina na veilewai, nai tikotiko vakaturaga ni vale i 
Tevita. 

6. Masulaka na veisaututaki e Jerusalemi: “Me ra 
vuavuai o ira sa lomani iko. 

7. Mo sautu Jerusalemi, me vuavuai na nomu i 
tikotiko vakaturaga.” 

8. Ena vukudra na taciqu kei ira na noqu i 
tokani, au na tukuna kina oqo, “Mo vakacegu 
tiko.” 

9. E na vuku ni vale ni Kalou o Jiova, 
vakaraica na nomuni tiko vinaka. 


Same 123 Na Masu Ni Veivakacegui Mai Na 


Be 

1. Vei Kemuni, au sa rai cake kina, vei Kemuni 
sa tiko mai lomalagi. 

2. lo, me vaka na matana na dauveigaravi vua na 
nona turaga, kei na matana na vada ki na liga ni 
nona marama; sa rai vakakina na matai keimami 
vei Kemuni Jiova na neimami Kalou, me yacova ni 
o Ni sa yalololoma mai vei keimami. 

3. Mo Ni yalololoma mai, Jiova Mo Ni 
yalololoma mai! Keimami sa beci vakalevu sara. 
4. Na yalo i keimami sa vakasinaiti vakalevu ena 
nodra veivakalialiai na tamata sa bula tu ga 
vakarawarawa, kei na nodra veibeci na tamata 
dokadoka. 


Same 124 O Jiova Sa Dautaqomaki Ira Na 
Nona Tamata 

1. “Ke a sega beka ni totaki keda o Jiova,” era sa 
tukuna na Isireli-- 

2. “Ke a sega beka ni totaki keda o Jiova, ni ra sa 
tucake mai na tamata me bolei keda, 

3. Ke ra sa tilomi keda bulabula, ni sa waqa mai 
na nodra cudru vei keda; 

4. Ke sa luvuci keda na wai, na wai drodro sa ua 
baleta na yaloda, 

5. Ke sa vakaluvuca na yaloda na wai levu.” 

6. Me vakacaucautaki o Jiova, ni sa sega ni soli 
keda me da baca ki na batidra. 

7. Na yaloda sa dro bula me vaka na manumanu 
vuka, mai na nona dai na daubiri dai. 

8. E na yaca i Jiova keimami sa vukei kina, o 
Koya sa bulia na lomalagi kei vuravura. 


Same 125 O Jiova Na Nodra Kaukauwa Na 
Nona Tamata 

1. O ira sa vakararavi vei Jiova; era sa vaka na 
Ulunivanua o Saioni, sa sega ni yavalati rawa, ia, 
sa tudei ka sega ni mudu. 

2. Me vaka sa voliti Jerusalemi na ulunivanua sa 


Au na 

voliti ira vaka kina na Nona tamata o Jiova, mai na 
gauna ogo, ka yacova na gauna kecega. 

3. Era na sega ni cegu na tamata ca ena 
veivakayavalati ena nodra vanua na yalododonu, 
me ra tara kina na yalododonu na ka ca. 

4. Mo Ni caka vinaka Jiova, vei ira sa caka 
vinaka ke ira sa dodonu sara na yalodra. 

5. Kiveiira sa vuki ki na nodra i valavala takelo, 
ena kauti ira tani na Kalou kei ira sa dau cakava 
na ka ca! 


Same 126 Sa Rekitaki Na Lesu Ki Saioni 


1. Sa vaka ga na tadra, ena Nona sa vakalesui ira 
tale ki Saioni na vakabobulataki o Jiova. 

2. Na gusui keimami sa sinai ena veidredrevaki, 
na yamei keimami sa sinai ena lagasere era sa 
tukuna kina na veimatanitu, “Ni sa cakava na 
veika lelevu vei ira o Jiova.” 

3. Sa cakava na veika lelevu vei keimami o Jiova, 
oqo keimami sa reki kina. 

4. Me ra vakalesui mai Jiova, o ira sa 
vakabobulataki, me vaka na vei uciwai mai na 
Ceva. 

5. O ira sa kakaburaki 
tatamusuki ena reki. 

6. O koya sa lako tikoga ki liu ka tagi vakalevu 
ni sa kakaburaki tiko, ena sega ni vakataratutu, ni 
na lesu mai ena reki vakaidina, ni sa kauta lesu 
mai na veivau sila. 


Same 127 Na Cakacaka Kei Na Bula Vuavuai 


Vata Kei Na Kalou 

1. Kevaka sa sega ni tara na vale o Jiova, Era sa 
oca wale na tara; 

Kevaka sa sega ni vakatawa na koro o Jiova, era sa 
yadra wale nai vakatawa. 

2. E na sega ni yaga na nomudou yadra ena 
mataka, ka cakacaka tiko me bogi sara, ka kania na 
kakana ni oca; ni sa solia ga na Kalou, na moce 
vinaka, vei ira sa lomana. 

3. Sa dina, o ira na gone sa i votavota mai vua na 
Kalou, na vua ni kato ni gone sa ka ni veisaumi 
mai vua na Kalou. 

4. Me vaka na gasau ena ligana na sotia, sa vaka 
kina na gone ni sa tubu me cauravou mai. 

5. Sa ka ni marau vua na tamata sa sinai na nona 
taga ena gasau, era na sega ni madua, ena 
rawarawa ni veivosaki kei ira na kena meca mai 
na matamata. 


Same 128 Na Kalouvinaka Vei Ira Sa Rerevaki 
Jiova 

1. Sa kalouvinaka o ira yadua sa rerevaki Jiova, 
ka lako voli ena Nona sala. 

2. Ona marau, ni o sa kania na vua ni cakacaka 
ni ligamuni, ena vinaka talega na nomu tiko. 

3. Na watimu ena vaka na vaini vuavuai, ena 
loma ni nomu vale, o ira na luvemu era na vaka na 
vuni olive volivolita na nomu teveli. 

4. Sa na vaka kina vua na tamata sa rerevaki 
Jiova. 


ena tagi, era na 


5. Me vakalouvinakataki iko mai Saioni o Jiova, 
O na raica tiko na vinaka e Jerusalemi ena veisiga 
kece o sa bula tiko kina. 

6. lo, o na raica talega na luvedra na luvemu, me 
tiko ga e Isireli na vakacegu! 


Same 129 Na Sere Ni Qaqa E Saioni Ena 
Vukudra Na Meca 

1. Mera tukuna na lsireli oqo, “Sa levu na gauna 
au sa vakararawataki kina mai na noqu 
cauravou.” 

2. “Sa levu na noqu vakararawataki mai na 
gauna ni noqu cauravou; era sa sega ga ni gaga vel 
au. 

3. Era sa cukita na dakuqu o ira na daucukicuki, 
era sa kelia vakabalavu.” 

4. Sa yalododonu o Jiova, sa musuka vakalalai 
na kedra i vesu na daucaka ca. 

5. O ira kece sa cati Saioni me ra vakamaduataki 
ka vakadrukai. 

6. Me ra vaka na co ena dela ni vale era sa malai 
ni bera ni ra tubu mai, 

7. Sa sega ni taura rawa e ligana dautatamusuki, 
se ena ligana me vauca rawa. 

8. Se me ra tukuna o ira sa lako tu, “Na 
veivakalouvinakataki ni Kalou sa tiko vei iko; 
keimami sa vakalouvinakataki iko ena yaca i 
Jiova!” 


Same 130 Sa Waraki Tiko Na Nona 


Veivakabulai Na Kalou 

1. Mai na vanua titobu, au sa kaci yani vei 
kemuni Jiova; 

2. Mo Ni rogoca na domoqu! Jiova, Na 
Daligamuni me gole mai ki na domo ni noqu 
vakatakerekere. 

3. Jiova kevaka o Ni sa vakatakilakilataka nai 
valavala ca, Jiova, o cei me na tu rawa? 

4. lo, sa tu vei Kemuni na veivosoti, Mo Ni na 
rerevaki kina. 

5. Au sa waraki Jiova tiko, na yaloqu sa wawa 
tiko Vua, au sa vakanuinui tiko ki na Nona vosa. 

6. Sa wawa tiko na yaloqu vei Jiova me sivi ira sa 
dauwaraka na mataka— Au sa tukuna tale, e sivi 
ira na dau waraka na mataka. 

7. Isireli, mo nuitaki Jiova; sa tiko na yalololoma 
vei Jiova, vei koya talega sa tiko kina na bula e 
rawa vakalevu sara. 

8. Ena vakabulai Isireli mai na nona i valavala ca 
kecega. 


Same 131 Mo Vakadinati Jiova 


1. I Jiova, sa sega ni viavialevu na yaloqu, na 
mataqu talega sa sega ni qacigacia. Au sa sega 
talega ni qara na ka lelevu, se na veika au sa sega 
ni rawata. 

2. lo, au sa vakamalumalutaka me tiko lo na 
yaloqu, me vaka sa kali tiko na gone veitinana; sa 
vaka e dua na gone e se qai kali tiko, na yaloqu e 
lomaqu. 

3.  IlIsireli, mo nuitaki Jiova, mai na gauna oqo ka 
yacova na gauna kecega. 


Same 132 Nai Tikotiko Sega Ni Mudu Ni 
Kalou E Saioni 

1. Jiova, mo Ni nanumi Tevita kei na nona 
rarawa kecega, 

2. Ena nona bubului vei Jiova ka yalayala vua na 
Kalou Cecere i Jekope: 

3. “Sa tukuna, au na sega ni cabe cake ki vale, se 
me'u laki davo, me'u moce mada; 

4. Au na sega mada ni moce, se vakatara me'u 
sosovu, 

5. Me dua mada e liu na Nona tikina o Koya sa 
Cecere sara, me Nona i tikotiko na Kalou Cecere i 
Jekope.” 

6. E da sa rogoca mai Efiraca, eda sa kunea ena 
vanua mai veikau. 

7. Me da lako ki na Nona vale; Me da cuva ka 
lotu ena yavana. 

8. Mo Ni tucake, Jiova, ki na Nomuni 
vakavakacegu, Oi Kemuni kei na Nomuni kato ni 
Kaukauwa. 

9. Me ra vakaisulu na Nomuni bete ena 
yalododonu, ke ira na Nomuni tamata me ra kaila 
ena reki. 

10. Ena vuku i Tevita, mo Ni kua ni vuki tani mai 
vua o Ni sa lumuta. 

11. Sa bubului vakaidina o Jiova vei Tevita, ena 
sega ni vuki tani mai kina, 

“Au na vakatikora ena nomu 
vakaturaga na vua dina ga ni yagomu. 
12. Kevaka era sa maroroya na luvemu na Noqu 
veiyalayalati kei na Noqu i lesilesi au sa 
vakavulica vei kemudou, na luvedra talega era na 
dabe ena nomu i tikotiko vakaturaga me sega ni 
mudu.” 

13. Ni sa digitaki Saioni o Jiova, ka sa gadreva me 
vakaitikotiko kina: 

14. “Oqo na vanua ni Noqu vakacegu me sega ni 
mudu, E ke, Au na tiko kina, Ni'u sa vinakata 
vakalevu. 

15. Au na vakasaututaka vakalevu sara na kena 
kakana, Au na vakamamautaki ira na kena 
dravudravua ena madrai. 

16. Au na vakaisulutaki ira na kena bete ena 
veivakabulai kei ira na kena tamata era na kaila 
ena reki. 

17. Mai kea, ena tubu mai kina e dua na i leu nei 
Tevita, Au na vakarautaka e dua na cina me nei 
Koya na Noqu i lumuti. 

18. O ira na meca, Au na vakaisulutaki ira ena 
madua, io vei koya na nona i sala ena seraka 
yani.” 


Same 133 Na Talei Ni Nodra Veiwekani Na 


Tamata Ni Kalou 
1. Raica na kena vinaka kei na kena talei ni ra sa 
tiko vaka yalovata na veiwekani! 


i tikotiko 


2. Sa vaka na waiwai talei ki na uluna, Drodro 
sobu ki na kumina, Na kumi Eroni; Drodro sobu 
ki na tutu ni nona i ubi. 

3. Sa vaka na tegu mai Erimoni, sa lutu sobu ki 
na ulunivanua o Saioni; mai kea sa vosataka kina, 
ka vakarota na veivakalouvinakataki me lako 
yani— kei na bula e sega ni mudu. 


Same 134 Na Vakavinavinaka Vei Jiova Ena 
Nona Vale Ena Bogi 

1. Dou vakacaucautaki Jiova, oi kemudou kece 
na tamata i Jiova, oi kemudou kece sa tu ena Nona 
vale na bogi! 

2. Dou laveta na ligamudou ka dodoka vaka ki 
na yasana Tabu, ka vakacaucautaki Jiova. 

3. Me vakasaututaki iko mai Saioni! O Jiova, o 
Koya sa bulia na lomalagi kei na vuravura! 


Same 135 Me Vakavinavinataki Na Kalou Ni 
Veibuli Kei Na Kalou Ni Veivakabulai 

1. Dou  vakavinavinaka vei Jiova, Dou 
vakavinavinaka ki na Yacana; dou vakavinavinaka 
Vua, oi kemudou na tamata i Jiova ! 

2. Oi kemudou sa tiko ena vale i Jiova, ena loma 
ni bai ni vale ni Kalou, 

3. Dou vakavinavinaka vei Jiova, ni sa rui vinaka 
o Koya. Dou lagata na vakavinavinaka vei Koya, 
ki na Yacana talega, ni sa dodonu oqo. 

4. Sa digitaki Jekope o Jiova me Nona, o Isireli 
me nona i yau talei. 

5. Au sa kila ni sa levu vakaidina o Jiova. Ni sa 
levu duadua vei ira kecega o Jiova. 

6. Sa cakava o Jiova, na ka ga sa via cakava mai 
lomalagi, e vuravura, e wasawasa kei na vanua 
kecega sa titobu. 

7. Sa cakava na kabu me tubu cake ki nai 
yalayala kei vuravura; sa cakava na livaliva mai 
na uca; sa kauta mai na cagi mai na Nona lololo. 

8. Sa vakamatei ira na ulumatua mai Jjipita, na 
luve ni tamata kei na luve ni manumanu. 

9. Sa vakaraitaka nai vakatakilakila mai na nomu 
vanua ljipita, vei Fero kei ira na nona tamata. 

10. Sa vakadruka na veimatanitu, ka vakamatei 
ira na kena tui— 

11. O Sailo na nodra tui na Amoraiti o Oki na 
nodra tui na Pasani kei ira kece na matanitu mai 
Kenani— 

12. Sa solia na nodra qele mei votavota vei Isireli 
na Nona tamata. 

13. Na Yacamuni i Jiova, sa tudei ka sega ni 
mudu, 

Na Kemuni rogorogo Jiova, 
kecega. 

14. Ena lewai ira na Nona tamata o Jiova 

Ena lomani ira na Nona dauveigaravi. 

15. Na matakau ni veimatanitu sa siliva kei na 
koula, ka sa cakacaka ga ni liga ni tamata. 

16. Era vakagusuna, ia era sa sega ni vosa rawa; 
Era sa vakamatana, ia era sa sega ni rai rawa; 

17. Era sa vakadaligana, ia era sa sega ni rogo 
rawa, Sa sega talega nai cegu e gusudra. 


ki nai taba tamata 

18. O ira sa buli ira, era sa vakataki ira, sa vaka 
kina o ira sa vakararavi kina. 

19. Dou vakacaucautaki Jiova, oi kemudou na vale 
i Isirelil Dou vakacaucautaki Jiova, oi kemudou na 
vale nei Eroni! 

20. Dou vakacaucautaki Jiova oi kemudou na vale 
nei Livai! Oi kemudou kece sa rerevaki Jiova, dou 
vakacaucautaki Koya! 

21. Me vakacaucautaki o Jiova mai Saioni, o koya 
sa tiko e Jerusalemi! Me vakavinavinakataki o 
Jiova! 


Same 136 Me Vakavinavinakataki O Jiova 


Ena Vuku Ni Nona Yalololoma E Sega Ni Mudu 
1. Dou vakavinavinaka vei Jiova, ni sa rui vinaka o 
Koya! Ni sa sega ni mudu na Nona yalololoma. 

2. Dou vakavinavinaka vua na Kalou ni veikalou! 
Ni sa sega ni mudu na Nona yalololoma. 

3. Dou vakavinavinaka vei Jiova na Turaga ni 
veituraga! Ni sa sega ni mudu na Nona 
yalololoma: 

4. Vei Koya duadua ga sa cakava na ka lelevu, Ni 
sa sega ni mudu na Nona yalololoma, 

5. Vei koya ena Nona vuku sa bulia kina na 
lomalagi kei na vuravura, Ni sa sega ni mudu na 
Nona yalololoma; 

6. Vei Koya sa vakadavora na vanua mamaca ena 
dela ni wai, ni sa sega ni mudu na Nona 
yalololoma, 

7. Vei Koya sa cakava na rarama levu, ni sa sega ni 
mudu na Nona yalololoma-- 

8. Na mata ni siga me lewa ena siga, ni sa sega ni 
mudu na Nona yalololoma; 

9. Na vula kei na kalokalo me lewa ena bogi, Ni 
sa sega ni mudu na Nona yalololoma. 

10. Vei Koya sa samuta na ulumatua mai Ijipita ni 
sa sega ni mudu na Nona yalololoma, 

11. Sa qai kauti ira tani na Isireli mai kea, Ni sa 
sega ni mudu na Nona yalololoma, 

12. Ena Liga kaukauwa kei na Liga sa dodo yani, 
Ni sa sega ni mudu na Nona yalololoma, 

13. Vei Koya sa wasea rua na Wasawasa 
Damudamu, Ni sa sega ni mudu na Nona 
yalololoma, 

14. Era sa lako kina na Isireli ena vanua mamaca, 
Ni sa sega ni mudu na Nona yalololoma, 

15. Sa vuaviritaki Fero kei na nona mataivalu mai 
na Wasa Damudamu, ni sa sega ni mudu na Nona 
yalololoma, 

16. Vei Koya sa vakamalumalutaki ira na tui 
gaga, Ni sa sega ni mudu na Nona yalololoma; 

17. Kivei koya sa vakadavori ira na tui lelevu, ni 
sa sega ni mudu na Nona yalololoma, 

18. Sa vakamatei ira na tui rogo, Ni sa sega ni 
mudu na Nona yalololoma-- 

19. Sailo na tui ni Amorai, Ni sa sega ni mudu na 
Nona yalololoma; 

20. O Oki na tui Pasani, Ni sa sega ni mudu na 
Nona yalololoma - 

21. Sa solia na nodra vanua mei votavota, Ni sa 
sega ni mudu na Nona yalololoma, 


22. Nai votavota vei Isireli na Nona tamata, Ni sa 
sega ni mudu na Nona yalololoma. 

23. Sa nanumi keda, ena noda vakaloloma tu, Ni 
sa sega ni mudu na Nona yalololoma, 

24. Sa vakabulai keda mai vei ira na meca, Ni sa 
sega ni mudu na Nona yalololoma, 

25. Sa solia na kakana ki vei ira kecega na bula, Ni 
sa sega ni mudu na Nona yalololoma. 

26. lo, vakavinavinaka Vua na Kalou ni lomalagi! 
Ni sa sega ni mudu na Nona Yalololoma. 


Same 137 Vakanananu Ki Saioni Mai Na 
Vanua Tani 
1. Ena bati ni uciwai mai Papiloni, Keimami a 
dabe tiko kina, ka tagi, Keimami qai nanumi 
Saioni. 

2. Keimami vakaliliga tu kina na neimami api 
ena loma ni vei wilou. 

3. Mai kea, o ira sa kauti Keimami vakavesu, era 
kerea me dua na sere, kei ira sa vakalolomataki 
keimami tiko, era sa vinakata na marau, ka 
tukuna, “Mo ni lagata mada mai e dua na sere kei 
Saioni!” 

4. Me Keimami lagata vakacava na sere i Jiova 
ena vanua tani? 

5. Kevaka, au sa guilecavi Jerusalemi, me qai 
guilecava na ligaqu i matau na ka e dodonu me 
caka! 

6. Kevaka, au sa guilecavi iko, Jerusalemi me qai 
kabi na yamequ e lomaqu - Kevaka au sa sega ni 
vakacerecerei Jerusalemi na usutu ni noqu reki. 

7. Mo Ni nanuma Jiova ena vukudra na luvei 
Itomi, na siga kei Jerusalemi, era sa tukuna, “Dou 
basuka dou basuka, na kena yavu talega!” 

8. Oi kemudou na goneyalewa ni Papiloni, dou 
na vakarusai, ena marau o koya ena na 
veisausaumi vei kemudou me vaka ga sa dau 
cakava vei Keimami! 

9. Sa ka ni marau vei Koya ena tauri kemudou 
ka viritaki kemudou kei ira na nomudou lalai ki 
na veivatu! 


Same 138 Na Vinaka Nei Jiova Vei Ira Na 


Yalodina 
1. Au na vakacerecerei Kemuni ena yaloqu 
taucoko; 

Ena matadra kecega na veikalou au na lagata 
na vakavinavinaka vei Kemuni. 

2. Au na cuva vaka ki na Nomuni Vale Tabu, ka 
vakavinavinaka vei Kemuni, 

Ena vuku ni Nomuni yalovinaka kei na 
Nomuni yalodina; ni Kemuni sa vakacerecerea na 
Nomuni Vosa me uasivia na Yacamuni. 

3. Ena siga au a tagi yani kina, o Ni sa rogoci au, 
Ka cakava me'u doudou ka kaukauwa ena yaloqu. 
4. O ira kece na tui e vuravura era na 
vakavinavinaka vei Kemuni Jiova, ni ra sa rogoca 
na vosa mai na Gusumuni. 

5. lo, era na lagata na sala i Jiova, ni sa levu ga 
nai ukuuku i Jiova. 

6. E dina ni sa tiko e cake o Jiova, ia, sa dau 
nanumi ira na tiko e ra. o ira na dokadoka sa dau 
raici ira vakayawa o Koya. 

7. Edina ni'u na lakova na loma ni leqa, o Ni na 
vakabulabulataki au, o Ni na dodoka na Ligamuni 
me veivorati kei na nodra cudru na Kequ meca, 
Kei na Ligamuni i matau ena vakabulai au. 

8. O Jiova ena vakataucokotaka na ka kece e 
baleti au, Na Nomuni yalololoma Jiova sa sega ni 
mudu. Mo Ni kua ni vakamaumautaka na 
cakacaka ni ligamuni. 


Same 139 Na Kalou Sa Kilai Ira Vakavinaka 


Na Tamata 
1. IJiovao Ni sa dikevi au ka kilai au. 
2. O Ni sa kila na noqu tiko sobu kei na noqu 
tucake, o ni sa kila na lomaqu, ni sa yawa tiko. 
3. O Ni sa vakaraica vinaka na noqu i lakolako 
kei na noqu davo sobu, o Ni sa kila deivaki na 
noqu i valavala kecega. 
4. Sa sega ni dua na vosa ni yamequ, Jiova, o Ni 
sa sega ni kila, o Ni sa kila kecega. 
5. ONi sa tiko e liu, o Ni sa tiko talega e dakuqu, 
sa tabaki au tikoga na ligamuni. 
6. Na vuku vaka o ya sa rui dua tani sara, sa rui 
cecere, au sa sega ni yacova rawa. 
7. Me'u lako tani vakacava mai na Yalomuni? 
Me'u dro tani vakacava mai na Matamuni? 
8. Kevaka, au sa lako cake ki lomalagi, o Ni sa 
tiko mai kina; 
Kevaka, au sa kauta sobu na noqui mocemoce 
ki Eli, o Ni sa tiko mai kina. 
9. Kevaka au sa vakatabana me vaka e dua na 
mataka ka me'u la'ki tiko vakayawa sara ena taba 
ni wasawasa ka dua, 
10. Mai kea, na Ligamuni ena liutaki au kei na 
Ligamuni i matau ena tauri au. 
11. Kevaka, au sa tukuna, sa dina, na butobuto 
ena ubi au, na bogi sa na qai noqu rarama sara, 
12. lo, na butobuto ena sega ni vuni mai vei 
Kemuni, na bogi mada ga ena rarama me vaka na 
siga, na butobuto kei na rarama sa tautauvata vei 
Kemuni. 
13. O Ni sa buli au e loma ka ubi au ena loma ni 
ketei tinaqu. 
14. Au na vakavinavinaka vei Kemuni, ni'u sa 
buli vakavinaka ka vakamatau. 
Sa totoka na cakacaka ni Ligamuni 
Na yaloqu sa kila vinaka na ka o ya. 
15. Na kequ i bulibuli sa sega ni vuni vei Kemuni, 
Niu sa buli vakavuni tiko, ka buli tiko 
vakamatau mai na ruku i vuravura. 
16. Na Matamuni sa raica rawa tiko na veika au 
na buli mai kina, era sa volai kece ena Nomuni i 
Vola, me caka tiko veisiga, e dina ga ni ra se bera 
ni buli. 
17. Sa ka taleitaki talega vei au na Nomuni 
vakanananu, noqu Kalou! 
Sa sivia na kenai wiliwili kece! 
18. Kevaka me'u na wilika, ena levu cake ka lailai 
na mata ni nuku, 


Nu sa yadra mai, au sa tikoga kei Kemuni. 
19. E dina, ni o Ni na vakamatei ira na tamata ca, 
na Kalou! 

Dou lako tani vei au, oqo, oi kemudou na 
tamata sa dauvinakata na veivakamatei. 
20. Ni ra sa vosataki Kemuni vakaca, o ira na 
Kemuni meca era sa vakawalena na Yacamuni. 
21. E sega li ni'u cati ira, I Jiova, o ira era cati 
Kemuni? 

la, e sega li ni'u vakasisilataki ira era sa tu 
cake me veivala kei Kemuni? 
22. Au sa cati ira ena veicati e taucoko; 

Au wiliki ira me kequ meca. 
23. Mo Ni vakadikevi au, na Kalou, ka kila na 
yaloqu, 

Mo Ni vakatovolei au, ka kila na noqu 
nuiqawaqawa; 
24. Ka raica, se sa dua nai valavala e ca vei au, 

Ka tuberi au ena sala ni bula sega ni mudu. 


Same 140 Masu Me Sereki Mai Vei Ira Na 


Tamata Ca 
1. 1 Jiova, mo Ni vakabulai au mai vei ira na 
tamata ca; 

Mo Ni maroroi au mai vei ira na tamata i 
valavala kaukauwa, 
2. Oira sa nakita na ka ca ena yalodra; 

Era sa soqoni vata tikoga, me ia nai valu. 
3. Era sa vakagata tiko na yamedra me vaka na 
gata; 

Sa tiko e tebenigusuna na weli gaga. Sela. 
4. I Jiova, Mo Ni maroroi au mai na ligadra na 
tamata ca; 

O ira sa nakita me ra vakadruka na noqu i 
kalawa kecega. 
5. O ira na dokadoka, era sa birika vuni na kequ 
dai kei na kequ i vesu; 

Era sa tevuka na lawa ena bati ni sala; 

Era sa via coriti au. Sela. 
6. Au sa tukuna vei Jiova: “Oi Kemuni na noqu 
Kalou; Mo Ni rogoca na domo ni noqu Kerekere, 1 
Jiova. 
7. Jiova na Kalou, na kaukauwa ni noqu 
vakabulai, o Ni sa vakaruruga na uluqu ena siga 
ni valu. 
8. I Jiova, mo Ni kua ni vakatara me yaco na ka 
era gadreva na tamata ca; me kua ni vakuria na 
veika era sa tuvana, de ra qai vakalevulevui. Sela. 
9. “Na uludra o ira sa volivoliti au, me ra ubi ena 
ca ni gusudra; 
10. Na koala sa kama tu me lutuki ira; 

Me ra viritaki ki na bukawaga, 

Ki na gara titobu, me ra viritaki kina ka sega 
ni tu tale. 
11. Me kua ni tiko tale e vuravura e dua sa 
dauvosataka na veivakacacani; 

Na ca me vakasagara na tamata ca, me qai 
vuaviritaki koya.” 
12. Au sa kila ni o Jiova ga ena maroroya na 
nodra i tosotoso na vakacacani, kei na lewa vinaka 
vei ira na dravudravua. 

13. lo, o ira na yalododonu era na vakavinavinaka 
tikoga ki na Yacamuni” o ira sa dodonu sara ena 
yalodra era na tiko ga e Matamuni. 


Same 141 Masu Ni Veimaroroi Mai Na Ca 
1. Jiova, au sa tagi yani vei Kemuni; 

Mo Ni vakatotolo mai! 

Mo Ni rogoci au ni'u sa tagi yani vei Kemuni. 
2. Me sa ka boi vinaka e Matamuni na noqu 
masu, kei na noqu laveta cake tiko na ligaqu me 
vaka nai soro sa cabo ena yakavi. 
3. IJiova, me dua nai vakatawa ni gusuqu; 

Me vakaraica tiko na katuba ni tebenigusuqu. 
4. Me kakua ni dreti na yaloqu ki na dua na ka e 
ca, se vakaitavi ena cakacaka ca vata kei ira sa dau 
cakava na ka ca; 

Me'u kakua ni kania na kedra kakana sa 
veiwakitaki. 
5. Me kuitataki au na yalododonu; 

Ena kauta mai na ka vinaka 

Laivi koya me vunauci au; 

Ena vaka na waiwai vinaka; 

Me kua ni cata na uluqu na ka o ya. 

Ni'u sa masulaka tikoga, me kau tani na nodra 
cakava na ka ca, na tamata ca. 
6. Na nodra turaga ni lewa, era sa viritaka ki na 
baranisavu, era sa rogoca na noqu vosa ni sa 
kamikamica. 
7. Na keda sui sa kaburaki ena bati ni bulubulu, 
me vaka e dua na i siviyara sa musuka na qele. 
8. lo, na mataqu sa tiko ga vei Kemuni, i Jiova na 
Kalou; vei Kemuni ga au sa vakaruru kina; me kua 
ni vakalolomataki na yaloqu. 
9. Me'u maroroi mai na dai era sa tulia vei au, 
mai na nodra vere talega na tamata ca. 
10. Me ra sa coriti tale na tamata ca ena nodra 
lawa, oi au, me'u sa dro bula. 


Same 142 Na Masu Ni Vakacegui Mai Vei Ira 


Na Dauveibeitaki 
1. Ausa tagi vei Jiova, ena domoqu; ena domoqu 
au sa vakamamasu vei Jiova. 


2. Ausa sova na noqu vakaucaca Vua; 
Au sa tukuna Vua na noqu leqa. 
3. Ni sa marau vakalevu na yaloqu e lomaqu, 
O Ni sa kila na sala au sa muria tiko, 
Fra sa biuta vakavuni tiko na dai, me baleti 
au. 
4. Mo Ni rai kina yasaqu i matau ka raica, 
Ni sa sega ni dua e via kilai au, 
Nai drodro, au sa sega ni nuitaka, 
Sa sega e kauwaitaka na yaloqu. 
5. Aua qai kaci yani vei Kemuni, Jiova; Au sa 


tukuna, “Oi Kemuni ga na noqu i drodro, na noqu 
i votavota ena vanua ni bula. 
6. Mo Ni rogoci au, ni'u sa vakalolomataki, 
Me'u vakabulai mai vei ira na dauveibeitaki, 
Ni ra sa kaukauwa vei au. 
7. Me vakabulai na yaloqu mai na veivesuki, Me 
rawa niu  vakavinavinakataka tikoga na 
Yacamuni, na yalododonu era na vakavolivoliti 


au, Ni Kemuni sa vakalevutaka tikoga na vinaka 
+ ” 
vei au. 


Same: 143 Na Vakamamasu Ni Veivuke Kei 


Na Veisereki 
1. IJiova, Mo Ni rogoca na noqu masu, 

Vakatudaligamuni ki na noqu Kerekere! 

Ena Nomuni yalodina, Mo Ni sauma na noqu 
masu. 
2. Mo Ni kakua ni ia na veilewai kei koya na 
Nomuni tamata, Ena Nomuni rai, sa sega sara e 
dua me dodonu e Matamuni. 
3. Fra sa beitaka vakaca na yaloqu o ira na meca; 
sa butuki sobu na noqu bula ki na qele; sa 
vakavuna me'u tiko ga ena butobuto, me vakataki 
ira sa mate tu vakadede. 
4. Sa luvuci vakalevu na yaloqu e lomaqu 

Sa mai leqa vakalevu kina na yaloqu. 
5. Au vakananuma na veisiga sa oti, 

Au qai vakanananu ki na ka kece o Ni sa 
cakava. 

Au vakatitobutaka na noqu nanuma na 
cakacaka ni Ligamuni. 
6. Au dedeka na ligaqu vei Kemuni, 

Na yaloqu sa gadrevi Kemuni, me vaka na 
qele sa via gunu tu. Sela 
7. 1 Jiova, mo Ni totolo mai, sa malumu mai na 
bula ni yaloqu! Mo Ni kua ni vuni tiko, de'u qai 
vaka e dua sa lako sobu tiko ki nai bulubulu. 
8. Au via rogoca na Nomuni loloma 
vakayalovinaka ena veimataka, Ni sai Kemuni ga 
au sa vakadinata; Vukei au me'u, kila na sala me'u 
dau lako tikoga kina, ni'u sa laveta cake tikoga na 
yaloqu vei Kemuni. 
9. Sereki au, I Jiova, mai vei ira na kequ meca, 
Vei Kemuni ga au sa vakaruru kina. 
10. Mo Ni vakavulici au, meu cakava na 
Lomamuni, Ni sai Kemuni na noqu Kalou, na 
Yalomuni sa rui vinaka. Ni tuberi au ki na vanua 
ni dodonu sara. 
11. Mo Ni vakabulabulataki au, Jiova, ena vuku ni 
Yacamuni! Ena vuku ni Nomuni yalododonu mo 
Ni kauta tani na yaloqu mai na leqa kece. 
12. Ena Nomuni yalololoma, mo Ni 
vakatuvakaduataki ira na kequ meca. Mo Ni 
vakarusai ira sa vakacacana na yaloqu; Ni sai au 
na Nomuni tamata. 


Same: 144 Na Sere Vei Jiova Me Veimaroroi 


Ka Vakasaututaki Ira Na Nona Tamata 

1. Mevakacaucautaki o Jiova na noqu Vatudei, o 
koya sa vakavulica na ligaqu me vala, kei na i 
qagalo ni ligaqu me ia nai valu-- 

2. Na noqu dauloloma dina, kei na noqu koro ni 
valu, na noqu vale cecere kei na  noqu 
dauniveisereki, na noqu i sasabai sai Koya na 
noqu i drodro, ka sa vakamalumalutaki ira na 
noqu tamata vei au. 

3. Jiova, a cava mada na tamata, mo Ni dau via 
kilai koya kina? Se na luve ni tamata mo Ni dau 
nanumi koya kina? 

4. Sa vaka na cagi na tamata; 

Na nona veisiga, sa vaka ga na i yaloyalo. 

5. Me cuva sobu na Nomuni lomalagi, i Jiova, ka 
lako sobu mai; Mo Ni tara na veiulunivanua, ka ra 
na kubou mai. 

6. Mo Ni vakawagaca na livaliva ka kaburaka 
yani; mo Ni vanataka na dakai titi ka vakamatei 
ira. 
7. Mo ni dodoka mai na Ligamuni mai cake; 
vueti au ka vakabulai au mai na wai levu, mai na 
ligadra na kai tani. 

8. Na gusudra sa vosataka na ka ca na ligadra i 
matau, sa liga i matau ga ni lasulasu. 

9. Au na seretaka na sere vou Vua na Kalou ena 
api e tini na kena wa, au na vakavinavinaka kina 
vei kemuni. 

10. O Koya Na Le Dua sa solia na bula vei ira na 
tui, o Koya sa vakabulai Tevita na Nona tamata 
mai nai sele ni veivakamatei. 

11. Ni vueti au ka vakabulai au mai na ligadra na 
kai tani, na gusudra sa vosataka na ka ca kei na 
ligadra i matau sa liga i matau ga ni lasulasu— 

12. Na neimami gonetagane me ra tubu ka 
cauravou mai, me vaka na kau sa tei. Na neimami 
goneyalewa talega, me na ka vakamareqeti me 
vaka na duru ki na i tutu ni vale vakaturaga, 

13. Me ra sinai na neimami lololo ena ka kece e 
Laukana, na sipi me ra vakasucuma na udolu 
vakatini ena nodra loma ni bai; 

14. Me ra kaukauwa na neimami bulumakau, 

Me ra kakua na basu bai 

Me ra kakua na tagi yaso e na salatu. 

15. Me ra marau tiko o ira sa vaka oqo. 

Me ra marau talega o ira sa nodra Kalou o 
Jiova! 


Same:145 Na Sere Ni Nona Vakaturagataki Na 
Kalou Kei Na Nona Loloma 

1. Au na vakacaucautaki Kemuni na noqu 
Kalou, na noqu Tui; ena sega ni mudu na noqu 
vakavinavinaka ki na Yacamuni. 

2. Ena veisiga kece au na vakacaucautaki 








Kemuni, ena sega ni mudu na noqu 
vakavinavinakataki na Yacamuni. 
3. Sa levu o Jiova, e dodonu me 


vakavinavinakataki vakalevu; sa sega ni kilai rawa 
na kena levu. 

4. Era na seretaka na Nomuni cakacaka na i taba 
tamata sa veitaravi, ka tukuna na Nomuni 
kaukauwa. 

5. Au na tukuna tikoga na lagilagi ni Kemuni i 
rogorogo e Vakaturaga, kei na Kemuni i rogorogo 
e vakagoroqorai. 

6. Na tamata era na veitalanoataka na gaga kei 
na totoka ni Nomuni cakacaka. Au na tukuna na 
Nomuni cecere. 

7. Era na tukuna tikoga na veika me nanumi 
kina na Nomuni loloma, ka seretaka na Nomuni 
daucaka dodonu. 

8. Sa dauloma soli o Jiova, sa dauberabera ni 
cudru, sa rui levu na Nona loloma. 


9. Sa yalovinaka o Jiova vei ira na tamata kecega; 
sa yacova na Nona cakacaka kecega na Nona 


yalololoma. 
10. Na Nomuni cakacaka kecega era na 
vakavinavinaka vei Kemuni, Jiova, o ira na 


Nomuni tamata era na vakacaucautaki Kemuni. 
11. Era na tukuna na lagilagi ni Nomuni 
Matanitu, ka veivosakitaka na Nomuni kaukauwa, 
12. Ena vakatakilai vei ira na luve ni tamata na 
vinaka ni ka sa cakava o Koya kei na lagilagi ni 
Nona matanitu. 

13. Na Nomuni Matanitu e Matanitu sa sega ni 
mudu. Kei na Nomuni lewa sa tudei ke nai 
tabatamata kecega. 

14. O Jiova sa dau keveti ira sa malumalumu ka 
sa dauvakaturi ira cake na tamata sa vakacuvai 
sobu. 

15. Na mata kece sa nanamaki vei Kemuni, ka o 
Ni sa solia na kakana ena kena gauna doru ga. 
16.0 Ni sa dedeka na  Ligamuni, 
vakamaumautaka na gagadre ni ka bula kecega. 
17. Sa dodonu sara o Jiova ena Nona veika 
kecega. Sa vakayalovinakataka na cakacaka ni 
Ligana kecega. 

18. Sa voleka sara o Jiova vei ira sa dau masuti 
Koya, vei ira sa dau masuti Koya vakaidina. 

19. Ena sotava na nodra gagadre o ira sa rerevaki 
Koya; ena rogoca tale ga na nodra tagi ka 
vakacegui ira. 

20. O Jiova sa daumaroroi ira sa lomani Koya, o 
ira na tamata ca, era na vakarusai. 

21. Na gusuqu ena tukuna na vinaka nei Jiova, me 
ra vakacaucautaki Koya na ka bula kecega, mai na 
gauna oqo ki na gauna kecega. 


Same 146 Na Reki Vei Ira Sa Nodra I 


Vukevuke O Jiova 

1. Dou vakavinavinakataki Jiova, Na yaloqu, mo 
vakavinavinaka vei Jiova! 

2. Au na vakavinavinaka vei Jiova, ni'u se bula 
tiko. Ena noqu bula taucoko au na vakavinavinaka 
vua na noqu Kalou. 

3. Kua ni vakararavi vei ira na luve ni tui, se ki 
vei ira na luve ni tamata, ni sa sega vei ira na 
veivuke. 

4. Na yalona ena lako tani vua, sa lesu tale o 
koya ki na qele, na siga vata ga o ya, sa oti 
vakadua na nona tuvatuva. 

5. Me marau o koya sa taura tiko na Kalou i 
Jekope me nonai vukevuke, o koya sa vakanuinui 
tiko vei Jiova na Kalou, 

6. O Koya sa bulia na lomalagi kei na vuravura, 
na wasawasa kei na ka kecega sa tu kina, o Koya 
sa maroroya na dina me sega ni mudu, 

7. O Koya sa lewa vakadodonu ena vukudra era 
sa vakasaurarataki: 

Sa vakani ira sa via kana. 

Sa vakamataraitaki ira na mataboko o Jiova: 

Sa vakadodonutaki ira na vakalairoro o Jiova: 
Sa lomani ira na yalododonu o Jiova. 

9. O Jiova, sa maroroi ira na vulagi, 


ka 


8. 

Sa vakabulai ira na luveniyali kei na yada: 

la, na nodra i valavala na tamata ca, sa 
vakatoboicutaki. 
10. Sa vakatulewa o Jiova me sega ni mudu— 

Na Nomu Kalou i Saioni, ki nai tabatamata 
kecega. 

Mo vakavinavinaka vei Jiova! 


Same1 47 Me Vakavinavinakataki O Jiova Ena 
Vuku Ni Nona Vosa Kei Na Nona 
Veivakarautaki 
1. Dou vakavinavinaka vei Jiova! Ni sa vinaka na 
sere vei Jiova, sa taleitaki ka rairai vinaka na 
vakavinavinaka. 
2. O Jiova a tarai Jerusalemi cake; o Koya talega 
sa vakasoqoni ira mai na Isireli era sa vakasavi. 
3. Sa vakabulai ira sa ramusu na yalodra ka 
vauca na nodra mavoa. 
4. Sa wilika na kalokalo kecega, ka kacivi ira ena 
yacadra. 
5. Sa levu o Jiova, sa levu na Nona kaukauwa Na 
Nona kila sa sega ni yalani. 
6. O Jiova sa laveti ira cake na 
yalomalumalumu, sa butuki ira ki na qele na 
tamata ca. 
7. Dou sere vei Jiova ena vakavinavinaka, 
seretaka na vakavinavinaka ena api vua na Kalou, 
8. O Koya sa ubia na lomalagi ena o, sa 
vakarautaka na uca ki na qele, sa vakatubura na co 
ki na veiulunivanua. 
9. Sa solia vei ira na manumanu na kedra, sa 
vakani ira talega na luve ni reveni ni ra tagi. 
10. Sa sega ni marautaka o koya na kaukauwa ni 
ose; se taleitaka na yava ni tamata. 
11. Sa marautaka ga o Jiova, na tamata sa rerevaki 
Koya ka nuitaka tiko na Nona yalololoma. 
12. Dou vakavinavinaka vei Jiova, Jerusalemi! 
Vakavinavinaka vua na Kalou, Saioni ! 
13. Sa vakaukauwataki na bai ni nomu matamata 
Sa vakalouvinakataki ira na gone sa tiko kina. 
14. Sa cakava na veivakasaututaki ena nomu i 
yalayala, ka vakasinaita ena kakana. 
15. Sa vakatala na Nona i vakaro ki vuravura, 
Na Nona vosa sa cici yani vakatotolo. 
16. Sa solia na uca vulavula me vaka na vuti ni 
sipi: 
Sa kaburaka na tegu me vaka na dravusa; 
17. Sa vakatauca na wai cevata me vaka na meme 
ni kakana: O cei sa na vosota rawa na Nona 
batabata? 
18. Sa tala na Nona vosa ka sa vakawaicalataki 
ira, sa vakaliwava na Nona cagi, sa drodro yani na 
wal. 
19. Sa tukuna na Nona vosa vei Jekope, na Nona i 
vunau kei na Nona lewa vei Isireli. 
20. Sa sega ni cakava vakaoqo ki na dua tale na 
matanitu, era sa sega talega ni kila na Nona lewa. 
Me vakavinavinakataki o Jiova ! 


Same 148 Me Vakavinavinakataki O Jiova Mai 
Nai Tekitekivu Ni Ka Kecega 


1. Vakavinavinaka vei Jiova! 
Vakavinavinaka vei Jiova mai lomalagi, 
Vakavinavinaka vei Koya mai cake! 

2. Vakavinavinaka vei Koya oi Kemuni na Nona 


agilosi, 
Vakavinavinaka vei Koya oi kemuni kece na 
Nona! 
3. Vakavinavinaka vei Koya o iko matanisiga kei 
na vula, 
Vakavinavinaka vei Koya oi kemuni kece na 
kalokalo ni rarama! 
4. Vakavinavinaka vei Koya na lomalagi ni 
lomalagi, 

Oi kemuni talega na wai mai lomalagi e cake! 
5. Mera vakavinavinakataka na Yaca i Jiova, 

Ni sa vosa o Koya, sa buli na ka kecega. 
6. Sa vakadeitaki na ka kecega, me sega ni 
mudu; 

Sa cakava e dua nai lesilesi, me kua ni kautani. 
7. Vakavinavinaka vei Jiova mai vuravura, 
Kemudou na manumanu mai wasawasa kei na 
vanua titobu; 
8. Bukawaga, uca cevata, uca vulavula kei na 
kabukabu, cagi kaukauwa, sa vakayacora tikoga 
na Nona vosa; 
9. Uunivanua, na veidelana, vunikau vuavuai 
kei na sitari; 
10. Manumanu kila, manumanu 
manumanu gasi, manumanu vuka; 
11. Tui ni vuravura kei ira na kena tamata, na 
ravouvou kei ira na daulewa na vuravura, 
12. Na gonetagane na goneyalewa, qase kei na 
gone. 
13. Me ra vakavinavinaka kina yaca i Jiova, 
Sa talei duadua na Yacana, na Nona lagilagi sa 
sivia na lomalagi kei na vuravura. 
14. Sa vueta cake o Koya na nodra dokai na 
tamata, na nodra vakavinavinaka na tamata 
yalosavasava kecega io-- na nodra na Isireli, kei 
ira na matanitu voleka vua. Dou ia vei Jiova na 
vakavinavinaka. 


Same: 149 Me Vakacerecerei Na Kalou Ena 


Vuku Ni Nona Veivakabulai Kei Na Nona Lewa 
1. Vakavinavinaka vei Jiova! 


taukeni, 

Seretaka vei Jiova na sere vou, Kei na Nona 
vakavinavinaka e nai soqosoqo levu ni Nona 
tamata. 

2. O sireli me ra rekitaki Koya sa buli ira; 

o ira na luvei Saioni mera rekitaka na nodra Tui. 

3. Me ra vakavinavinaka ki na Yacana e na 
meke; 

Me ra laga sere ena vakavinavinaka ki Vua ena 
tibereli kei na api. 

4. O Jiova sa daurekitaki ira Na nona tamata; 
ena ukutaki ira na yalomalumalumu ena bula. 

5. Mera reki tiko na Nona tamata e nai ukuuku; 
Me ra sere vakadomoilevu ena nodra i mocemoce. 
6. Na vakacerecerei ni Kalou me tiko ga e 
gusudra, 

Kei nai seleiwau bati rua ena ligadra, 

7. Mera lewai kina na veimatanitu, kei nai totogi 
vei ira na kena tamata; 

8. Mera vesuki na kena tui ena sinucodo, kei ira 
na kena turaga e nai vesu kaukamea, 

9. Me vakayacori vei ira na lewa sa volai - 

Era na dokai o ira na Nona tamata 

Me vakavinavinakataki o Jiova! 


Same: 150 Me Vakacerecerei Jiova Na Veika 
Kecega 

1. Vakacerecerei Jiova! 

Vakacerecerea na Kalou ena Nona vale tabu 
Vakacerecerei. Koya, ena “Nona  lomalagi 
kaukauwa! 

2. Vakacerecerei Koya ena vuku ni 
cakacaka kaukauwa; 

Vakacerecerei Koya me vaka na kena levu ni Nona 
vinaka! 





Nona 


3. Vakacerecerei Koya ena rorogo ni biukila, 
Vakacerecerei Koya ena soliteri kei na api! 

4. Vakacerecerei Koya ena tibareli kei na meke, 
Vakacerecerei Koya ena qita kei na bitu uvuci! 

5. Vakacerecerei Koya ena sibali rogo levu; 
Vakacerecerei Koya ena sibali rogo vinaka! 

6. Na ka kecega sa cegu rawa, me vakacerecerei 

Jiova 


Me vakacerecerei o Jiova! 


VAKAIBALEBALE 


NAI VOLA NI 


VOSA VAKAIBALEBALE 


Na I Tekitekivu Ni Kila Na Ka 


1 e Na Kena Yaga 


Na vakabalebale i Solomoni na luvei Tevita, na tui 
Isireli: 

2. Me kilai kina na vuku kei nai vakavuvuli; 

Me kune kina na vosa vakayalomatua, 

Me rawa kina nai vakavuvuli ni vuku. 

Me rawa kina nai vakavuvuli ni yalododonu, 
Me rawa kina nai vakavuvuli ni lewa, 

Me rawa kina nai vakavuvuli ni cakacaka 
dodonu; 

4. Me soli kina na yalomatua vei ira na yalowai, 
na kila ka kei na lomavuku vua na cauravou. 

5. Ena vakarorogo na lomavuku, ka sa tubu kina 
nona vuku, kei na tamata lomakasa ena rawata nai 
vakasala ni yalomatua, 

6. Me kila sara na vakabalebale kei na kena 
vakamacala, na vosa ni vuku kei na vosa 
vakatautauvata. 

7. Na rerevaka na Kalou sai vakatekivu ni vuku 
kei na kila ka, o ira na lialia, era sa cata na vuku 
kei nai vakavuvuli. 


3. 





BiutaTani Na I Vakasala Ca 

8. Na luvegu, rogoca nai vakavuvuli i tamamu 

kakua ni biuta nai vunau nei tinamu; 

9. Era na rairai vinaka me vaka nai ukuuku ena 

ulumu kei nai taube ena domomu. 

10. Na luvegu, kevaka sa temaki iko e dua mo 

bese ga. 

11. Kevaka era sa tukuna, “Tou mai wawa 

vakavuni mada, medatou vakadavea na dra Sega 

ni Cala ogori; 

12. Me ra tilomi bulabula vaka nai bulubulu, o ira 
kece me vaka ki na gara; 

13. E da na kunea nai yau talei kecega, eda na 

vakasinaita na noda vale ena i toki ni valu; 

14. Me da sa kumukumuni ga, ka, me sa dua ga 

na noda taga ni i lavo”-- 

15. Na luvequ, kua ni lako vata kei ira, tarova na 

yavamu mai na nodra sala; 

16. Sa ciciva na ca na yavadra, ka ra sa kusarawa 

ni vakadavea na dra. 

17. E dina sa sega ni yaga na biri dai e matadra na 

manumanu vuka; 

18. E ra sa cakava ga na ka me vakaleqai ira ga, e 

ra sa toka vuni me ra coko tale ena nodra vere. 

19. Sa vakakina, na nodra i valavala kecega me ra 

kocova na ka sa sega vei ira. 


Na Kacikaci Nei Yalomatua 

20. Sa dau kacikaci vakadomoilevu o vuku e 
tautuba, e na veisaqata sa dau kaci vakarogolevu 
sara. 

21. Sa kaci vakarogolevu ena vanua era sa soqoni 
kina na tamata, ka tukuna yani: 

22. “Oi kemudou na yalowai, sa vaka soti E vei na 
nomudou vinakata tiko na yalowai? Dou marau 
tiko ena nomudou veivakalialiai, dou sa cata na 
vuku. 

23. Dou lesu mai ki na Noqu i vunau, raica au na 
sovaraka na yaloqu vei kemudou, ka vakatakila na 
Noqu vosa vei kemudou. 

24. Ni'u a daukaci, dou a bese ga, Ni'u a dau 
dodoka yani na ligaqu, dou sa sega ni kauwaitaka, 
25. Dou a dauvakawaletaka na noqu i vakavuvuli, 
ka sega ni vinakata na noqu vunau, 

26. Oi au talega, au na dredrevaka na nomudou 
vakaloloma; ni sa yaco mai na nomudou rere, au 
na vakalialiai kemudou, 

27. Ni sa yacovi kemudou mai na rere, me vaka 
na cagi leca, ni sa yacovi kemudou mai na ca, me 
vaka na covulaca, ni sa yacovi kemudou mai na 
rarawa kei na yaluma. 

28. “Era na qai kaci mai, au na sega ni rogo yani; 
era na qai vakasaqarai au, era na sega ni kunei au. 
29. Ni ra sa cata na vuku, era sa sega ni digitaka 
na rerevaki Jiova, 

30. Era sa besetaka ga na Noqu i vakavuvuli: ka 
beca na Noqu vunau kecega. 

31. Era na kania kina na vua ni nodra i valavala, 
era na mamau talega ena nodra lewa. 

32. Na nodra vuki tani na yalowai era na mate 
kina, kei na nodra sautu na lialia era na rusa kina; 
33. la, o koya sa vakarorogo vua na Kalou ena 
tiko vinaka, ka vakacegu tiko, ka sega ni rerevaka 
e dua na ka ca.” 


Na Yaga Ni Yalomatua 


2. Na luvequ, mo taura na noqu vosa, 


vakamareqeta na noqu i vakaro, 

2. Mo vakarorogo ki na yalomatua ka me kabita 
na yalomu na vuku; 

3. Io, mo tagica na kila na ka, tagica vakalevu na 
kilai deivaki ni ka, 

4. Vakasaqarai koya me vaka na siliva, se qara 
vakaukauwa me vaka nai yau vuni; 

5. Ona qai kila dina na rerevaki Jiova, ka kunea 
na kila ka Vakalou. 

6. Ni sa solia na Kalou na yalomatua; mai na 
gusuna sa lako mai kina na kila na ka kei na kila 
sara na ka; 

7. Sa kumuna tiko na yalomatua e titobu me 
nodra o ira sa dodonu sara; sai sasabai o koya vei 
ira sa lako vakadodonu tiko; 

8. Sa vakatawa na gaunisala ni lewa dodonu, ka 
sa maroroya na nodra i lakolako na nona tamata. 
9. Ona qai kila dina na yalododonu kei na lewa 
dodonu, kei na lewa vinaka io, na sala vinaka 
kecega. 

10. Ni sa curuma na yalomu na yalomatua ka sa 
kamikamica ki lomamu na kila na ka, 


11. Na vuku dina ena taqomaki iko, Na kila ka 
dina ena maroroi iko, 

12. Me vakabulai iko mai na sala kecega e ca, mai 
vei ira talega na tamata sa dau cavuta na ka 
kecega e ca, 

13. Mai vei ira kecega sa biuta na sala dodonu, ka 
lakova na sala ni butobuto; 

14. Mai vei ira kecega sa marautaka na cakava na 
ka ca ka gadreva tikoga na nodra i valavala na 
tamata ca; 

15. O ira talega sa yaloveve ka sa ca sara ena sala; 
16. Me vakabulai iko mai vei ira na yalewa ca, o 
ira sa dauveitemaki gaga ena gusudra, 

17. O koya sa biuta na nona i tokani dina mai na 
gone, sa yali talega vua na veiyalayalati ni Kalou. 
18. Sa liutaki na nona vale ki na mate, na nona 
sala vei ira na mate; 

19. Sa sega ni dua e lako vua me lesu bula mai se 
me kunea tale na sala ki na bula— 

20. Mo lakova na sala vinaka ka maroroya na sala 
dina ni yalododonu. 

21. O ira na dodonu sara era na tiko ena vanua, 
Kei ira na sega ni cala era na tikoga; 

22. O ira na tamata ca, era na musuki tani mai 
vuravura, kei ira na tamata sega ni dina, era na 
cavuti tani mai. 





Nai Vakasala Vei Ira Na I Taba Gone 


3. Na luvequ mo kua ni guilecava na noqu vosa, 


na yalomu me maroroya na noqu i vakaro; 

2. Nina vakaikuritaki kina vei iko na veisiga, na 
bula balavu kei na sautu. 

3. Me kua ni yali vei iko na yalololoma kei na 
dina, mo vakaisalusalu kina, vola sara ki na vu ni 
yalomu, 

4. O na qai kunea na veitokoni kei na rogo 
vinaka, ena mata ni Kalou kei ira talega na tamata. 
5. Nuitaki Jiova ena yalomu taucoko, ka kua ni 
nuitaka na ka o kila; 

6. Ena veika kecega, vakaliuci Koya, ena qai 
vakadodonutaka na nomu i lakolako o Koya. 

7. Mo kua ni raici iko ena nomu vuku; mo 
rerevaka ga na Kalou ka lako tani mai na ca 
kecega. 

8. Ena bulabula kina na yagomu, na nomu sui 
talega ena kaukauwa mai. 

9. Doka na Kalou ena ka o taukena, kei nai sevu 
ni nomu vuata kei na i yau e vuqa e tu vei iko; 

10. Ena qai sinai sara na nomu lololo, kei na saga 
ena sinai ena waini vou. 

11. Na luvequ, kua ni o beca ni sa vakavulici iko o 
Jiova, se mo cata na nona veivakadodonutaki; 

12. O Jiova sa lomani ira ga, sa soli ira me ra 
vakadodonutaki, me vaka na tama ni gone vua na 
luvena. 

13. Sa ka ni marau vua e dua na tamata ni sa 
kunea na yalomatua ka sa rawata na kila ka; 

14. Na nona cakacaka ena uasivi mai na kena e 
rawa mai na siliva kei na tubu e rawa mai na 
koula. 

15. Ai yau levu o koya mai na rupi, ka rau na sega 
ni vakatauvatani kei na ka talei kecega o nanuma 
rawa. 

16. E na ligana i matau sa tiko kina na bula 
balavu, e nai mawi sa tiko kina nai yau kei na 
vakarokoroko. 

17. Sa vinaka kecega na nona sala, ka sa 
veivakacegui na nona i lakolako kecega. 

18. Sa kau ni bula vei ira sa taura matua tiko, sa 
vu ni marau sara vei ira sa dei tiko vua. 


19. O Jiova sa tauyavutaki vuravura ena 
yalomatua: Ena vuku sa vakadeitaki kina o 
lomalagi, 


20. Ena nona kila sa basuka kina na titobu, ka sa 
vakalutuka kina na tegu, na vei o. 

21. Na luvequ me ra kakua ni yali mai matamu-- 
maroroya na yalomatua dina kei na lewa magosa, 
22. Era na ka ni bula ki na yalomu ka sai salusalu 
ni domomu. 

23. O na qai lako vakavinaka ena nomu sala, ka 
na sega ni tacaqe na yavamu. 

24. Ni o sa davo sobu o na sega ni rere, lo, ena 
kamikamica sara na nomu moce. 

25. Kua ni rerevaka na ka e dauveivakarerei, se na 
nodra veivakaleqai na tamata ca, 

26. E na nomu i vakadei o Jiova, ka na sega ni 
vakatara me vesuki na yavamu. 

27. Kua ni tarova na vinaka e dodonu me nona e 
dua tale, ni se tiko e ligamu na kena kaukauwa, 
cakava sara. 

28. Kua ni tukuna vua na wekamu, “Wawa mada, 
ni mataka au na qai solia vei iko cakava oqo.” Ni 
se tiko e ligamu. 

29. Kua ni cakava na ka ca vua na kai nomu, ni sa 
maroroi tiko o koya, ena nomudrau tiko vata. 

30. Kua ni veileti kei na dua, ni sega na vuna 
kevaka e sega ni cakava vei iko e dua na ka. 

31. Kakua ni vakatara me rawai iko na nona i 
valavala na tamata kaukauwa, kua talega ni 
digitaka na nona sala, 

32. Sa ka vakasisila vei Jiova na yalovakatani, ia, 
na nona vosa vuni sa tu ga vei ira sa dodonu sara. 
33. Na nona veirukaki na Kalou sa tu ena nodra 
vale na tamata ca, ia, sa vakalouvinakataka na 
nodra i tikotiko na dodonu. 

34. Sa dau vakalialiai ira na dauveivakalialiai o 
Jiova, ia, sa solia ma loloma vei ira na 
yalomalumalumu. 

35. O ira na yalomatua era na taukena na ka 
vakaiukuuku, ia, na madua sa nodra ga na tamata 
lailia. 


Na Yalomatua E Veimaroroi 


4. Dou rogoca na luvequ, na nona i vakavuvuli 
na tamamudou, vakanamata kina mo kila deivaki 
sara, 

2. Au sa solia vei iko na i vakavuvuli vinaka, 
kakua ni biuta tani nai vunau. 

3. Oi au na luvei tamaqu duabau, o tinaqu sa 
dau vakamenemenei au, ni'u sa nona gone ni toko, 


4. Sa dauvakavulici au ka tukuna tiko, “Na 
yalomu me maroroya na noqu vosa, mo bula ni o 
sa dabe dei ena noqu i vakaro. 

5. Mo yalomatua, mo kila deivaki sara! Kua ni 
guilecava se vuki tani mai na vosa ni gusuqu. 

6. Kua ni vuki tani mai vei koya, e na qai 
maroroi iko dina o koya. 

7. Sa ka levu dina na yalomatua, o koya oqo 
mo rawata mada na yalomatua, ena ka kece mo 
rawata, mo rawata na kila na ka. 

8. Vakacerecerea na yalomatua, ena qai laveti iko 
cake o koya; ena kauta mai vei iko na dokai 
kevaka o sa vakamareqeta na yalomatua. 

9. Ena vakaisalataki iko ena i rairai ni bula 
totoka; nai sala vakaiukuuku ena solia vei iko.” 
10. Rogoca na luvequ, taura na ka au sa tukuna, 
ena levu kina na veiyabaki ni nomu bula. 

11. Au sa vakavulica vei iko nai valavala ni 
yalomatua, au sa tuberi iko ki na sala vinaka. 

12. Ni o sa lako kina, o na sega ni vakataotaki, ni 
O sa cici, o na sega ni tacaqe. 

13. Taura matua nai vakavuvuli, kua ni biuta, 
maroroya, ni sa nomu bula o koya. 

14. Kua ni curuma na nodra sala na tamata ca, 
kua talega ni muria na nodra i valavala. 

15. Tu vakadua ka vuki tani mai kina, ka lako sara 
yani. 

16. Era na sega ni moce, me yacova ni ra sa 
cakava e dua na ka ca; era na sega ni moce me 
yacova ni ra sa vakabalea rawa e dua. 

17. Era sa kania na madrai ni ca, ka gunuva talega 
na wai ni vakacaca. 

18. Na nodra sala na dina sa vaka na siga e serau 
tu, sa rarama cake tiko ga, me vaka na siga e 
taucoko. 

19. Na nodra i valavala na tamata ca, sa butobuto 
ga; era sa sega ni kila na cava e vakatarabetaki ira. 
20. Na luvequ, mo vakanamata ki na noqu vosa, 
vakatu daligamu ki na ka au sa tukuna. 

21. Me ra kakua ni yali mai matamu, maroroya 
ena vu ni yalomu; 

22. Sa ka ni bula vei ira sa kunea, sa bula talega ki 
na yagodra taucoko. 

23. Maroroya vinaka na yalomu, ni sa lako mai 
kina na i vurevure ni bula. 

24. Biuta tani na gusu tatakelokelo, na tebenigusu 
veve mo biuta tani sara mai vei iko. 

25. Me rai tiko vakadodonu na matamu kei na 
yaloka ni matamu me rai tiko ki liu. 

26. Lewa vinaka nai lakolako ni yavamu, ka me 
vakadeitaki talega na sala o muria. 

27. Kua ni gole ki nai matau se ki nai mawi; 
kalawa tani na yavamu mai na sala ca. 





Na Ca Ni Veidauci 


5: Na luvequ, mo vakanamata ki na noqu 
yalomatua, mo vakarorogo, kina ka au sa kila, 

2. Mo taqomaka vinaka kina na lewa vinaka, ka 
maroroya na kila ka, na tebe ni gusumu. 

3. Na tebenigusuna na yalewa i valavala ca, sa 

drodro ka kamikamica me vaka na oni, na gusuna 
sa sivia na kena dravidravia mai na waiwai dina; 
4. Na kena i otioti sa gaga me vaka na duva, sa 
gata me vaka nai seleiwau bati rua. 

5. Sa lako sobu ki na mate na yavana, ka sa 
tatakube matua toka ki Eli na nona i kalawa. 

6. Kevaka o vakasamataka na nona bula—sa sega 
ni tudei o koya, ka o sa sega ni kila. 

7. Mo dou rogoci au mada ragone, Kakua ni gole 
tani mai na vosa ni gusuqu. 

8. Lako tani vakayawa mai vua, kakua ni lako 
voleka ki na katuba ni nona vale, 

9. De, o qai solia na nomu dokai vua tale e dua; 
kei na nomu veiyabaki vei ira na tamata ca. 

10. De ra qai mamau na vulagi ena nomu i yau 
kei na nomu oca me nodra na kai tani; 

11. O na qai tagi e muri, ni sa vesuki na yalomu 
kei na yagomu. 

12. O na tukuna, “Au a cata nai vakavuvuli, na 
yaloqu talega sa bese ni vakadodonutaki! 

13. Au sa sega ni via rogoca na vosa ni noqu 
qasenivuli, se me'u rogoca na vosa au a 
vakasalataki kina! 

14. Au sa volekata sara na i cavacava ni ca, ena 
kedra maliwa nai soqosoqo levu.” 

15. Mo gunu wai ga mai na nomu i keli wai kei na 
wai drodro mai na nomu mata ni wai. 

16. E dodonu li, me wasei yani na nomu mata ni 
wai, me drodro yani kina na wai ena veisalatu? 

17. Rogoca, me nomu duadua ga, me kua ni 
nodra talega na vulagi. 

18. Me vuavuai na nomu mata ni wai, ka mo 
rekitaka na watimu ni cauravou. 

19. Me ka taleitaki ka matavinaka duadua vei iko 
o koya, na sucuna me sa vakamamautaki iko 
tikoga, ka mo ribariba tikoga ena nona 
veivakamareqeti. 

20. Na cava tale mo vakamalaudetaki kina mai 
vua e dua na yalewa, se mokoti tale mai vua e dua 
tani na dauveicoriti? 

21. Na nona i valavala kece e dua na tagane sa tu 
ena mata i Jiova, ka sa vakaraica vinaka na nona i 
lakolako. 

22. Sa soli ga vua na tamata me vaka na nona i 
valavala. 

23. Ena mate na tamata me vaka na nona lecaika, 
na levu ni nona lialia, sa lako sese kina. 


E So Na Yalayala Me Qarauni 


6. Kevaka o sa yalayala ena vuku ni kai nomu, 


ka sa veiyalayalati kei na kai tani, 

2. O sa na coriti ga ena vosa ni gusumu, o sa 
tauri ga ena vosa ni gusumu. 

3. Cakava oqo na luvequ, ka mo sereki iko kina, 
o sa vesuki tu ena ligadra na nomu i tokani: lako 
ka vakamalumalumutaki iko, ka vakamamasu vei 
ira. 

4. Mo kua ni moce, se, me bobo na matamu. 

5. Mo vakabulai iko me vaka e dua na luve ni me 
ena ligai koya na dauvakasasa, me vaka e dua na 


luve ni manumanu vuka ena ligai koya na dau 
tudai. 


Na Ca Ni Vucesa 

6. Lako mada vei ira na qasivi o iko na vucesa, 
vulica na nodra i valavala mo yalomatua kina, 

7. Sa sega na nodra i liuliu. 

8. Sa vakarautaka na kena ena vula i katakata, sa 
kumuna na kena ena gauna ni tatamusuki. 

9. Me cava soti mada na dede ni nomu moce, o 
iko na vucesa? O na yadra mai ena gauna cava? 

10. Na moce, na sosovu, na roqo liga, na moce 
vakalevu— 

11. E na kauta mai vei iko na dravudravua me 
vaka na daubutako kei na nomu vinakata na ka 
me vaka na tamata i valu sa via vala. 


Na Tamata Ca 

12. Na tamata sega ni yaga, na tamata ca, sa lako 
tu ka gusu ca tikoga; 

13. Sa bobo vakamatai dua, sa vosa tiko na 
yavana, sa veidusi tiko ena nona i qaqalo; 

14. Sa veve tiko na yalona ka sa ca talega na 
lomana, sa kaburaka talega na veileti. 

15. E na lako vakasauri mai vua na ca, vakasauri 
talega ena lako mai na dredre, ka sega e dua me 
vakabulai koya rawa. 

16. E ono na ka sa cata o Jiova, io e vitu na ka sa 
vakasisila e yalona: 

17. Na mataviavialevu, na yame lasulasu, na liga 
sa vakadave dra tiko, 

18. Na yalo sa nakita tiko na ka ca kei na yalo sa 
ciciva tiko na ca, 

19. Na dautukutuku lasu kei koya sa kaburaka 
tiko na veileti. 


Qarauna Na Veidauci 

20. Na luvequ, maroroya na i vakaro nei tamamu, 
kua ni biuta nai vunau nei tinamú. 

21. Vauca tikoga e lomamu, vesuka ki na 

domomu. 

22. Nio sa dau gade, ena tuberi iko; 

Ni o sa moce, ena maroroi iko; 

Ni o sa yadra, ena dau vosa vei iko. 

Nai vakaro sa cina 

Nai vunau sa rarama 

Na  vakadodonutaki 

vakasala ni bula, 

24. Mo maroroi mai na yalewa ca kei na nona 

vosa dauveitemaki. 

25. Kakua ni kauta ki yalomu na kena i rairai 

vinaka se mo vesuki ena rai ni matana. 

26. Vua na yalewa dautagane, na tagane sa vaka 

ga e dua na tiki ni madrai, na yalewa oqo ena 

vakacacana na nona ka kecega e vinaka na tagane. 

27. E rawa beka ni dua na tagane me biuta e 

lomaserena e dua na bukawaga, me sega ni kama 

na nona sote? 

28. E rawa beka ni dua e butuka na qilaiso sa 

waqa tu me sega ni qesa na yavana? 


23. 


ni vakavuvuli sai 

29. Sa vakakina o koya sa veimoceri kei na watina 
e dua tale; o koya sa tara na yalewa o ya ena 
beitaki koya tiko na yalona. 

30. E na sega ni cudruvi vakalevu o koya sa 
butako ni sa via kana dina, qai tobo; 

31. la, ni sa tobo dina, e dodonu me vakavitutaka 
lesu na kenai sau ni ka sa kania, ena rawa sara ga 
ni yali kina na nona ka kece. 

32. O koya sa kune vata kei na yalewa tani sa sega 
vua na kila ka dina; sa vakarusa tiko ga na yalona. 

33. Na mavoa kei na veibeci ena lakovi koya yani, 
kei na kena i rogorogo ena sega ni yali; 

34. Na vuvu sa vakavuna na cudru katakata kei 
na cudru kaukauwa ni dua na tagane vakawati, sa 
sega vua na veivosoti. 

35. E na sega ni vakadonuya e dua na ka ni 
veibuluti, se, me vakacegu ni sa mai soli vua nai 
solisoli loloma. 


7. Na luvequ, maroroya na noqu vosa, mei yau 


talei vei iko na noqu i vakaro. 

2. Maroroya nai vakaro mo bula, kei na noqu i 
vunau me vaka na loa ni mata. 

3. Vesuka e na nomu i gagalo, vola sara e 
lomamu. 

4. Tukuna vua na yalomatua, “O iko na 
ganequ,” tukuna vua na vuku, o iko na wekaqu 
voleka, 

5. Me rawa ni rau maroroi iko mai vua na 
yalewa ca, mai vua talega na yalewa sa veidreti 
vakalevu na yamena. 


Nona I Lawaki Na Dautagane 
6. Mai na katuba leka ni noqu vale, ni'u sa 
vakararai yani, 
7. Nfu sa rai yani mai na katuba cicila, 

Au sa raica e dua na cauravou, sa yalowai, 

Sa sega talega ni vakayalo. 
8. Sa lako voleka ki nona tikina na dautagane 
oqo, sa muria sara na sala ki na nona vale 
9. Ni sa yakavi mai, sa bogi, sa loaloa, ka sa 
butobuto. 
10. E rau sa sota kei na yalewa oqo, sa vakaisulu 
ena kena i sulu, ka sa qasegase sara na yalona. 
11. Sa domolevu ka murimuri lomana, sa sega ni 
tiko dei na yavana e vale. 
12. Sa dau tu vakalevu e tuba, ena sagata talega ni 
koro, sa wawa tu e na veitutu ni sala kecega. 
13. Sa toboki koya, ka kisivi koya, na matana sa 
veivakaisini tiko, sa tukuna mai: 
14. “Sa tu oqo vei au na veivinakati, ena siga ogo, 
au sa vakaio oti ki na ka kecega. 
15. Au sa lako mai oqo, me daru mai sota, 
Au sa vakasaqarai iko tiko mai, oqo, daru sa sota 
sara. 
16. Au sa samaka oti tu na noqu i davodavo, 
Sa vakaisulutaki oti ena lineni mai Ijipita. 
Sa tu kina na ka boi vinaka, na mura, na aloi, 
sinamoni. 
Mai, daru mai lako ka veivakamarautaki, me 


17. 
na 
18. 


yacova na mataka, me daru ia mada na 
veidomoni. 
19. E yali mai vale o watiqu, e lako sara tu 
vakayawa, 


20. E kauta tu vakalevu nai lavo, ena qai lesu mai 

ena gauna sa lokuci oti.” 

21. E na vosa kamikamica koya, sa vaka io kina o 
koya, ena vosa veicavilaki sa rawati koya kina. 

22. Vakatotolo, sa muri koya sara, me vaka na 

bulumakau sa kau me laki vakamatei, se, me vaka 

na lialia ki na kena vale, 

23. Me yacova ni sa coba vua na gasau ni dakai, 

me vaka ga na nona marautaka na curuma na dai 

na manumanu vuka, sa sega ni kila, ni na kau 

tani kina na nona bula. 

24. O koya oqo mo ni vakarorogo kina vei au na 

luvequ, vakanamata ki na vosa ni gusuqu: 

25. Na yalomu me kua ni gole ki na nona sala mo 

kua ni sese kina ena nonai lakolako; 

26. Sa vakamavoataki ira e levu na tagane o koya, 

o ira kecega sa vakamavoataki mai vei koya, era sa 

tagane kaukauwa ka rogo. 

27. Na nona vale sa gaunisala ki Eli, sa lutu sobu 

tiko ga ki nai wasewase ni mate. 


Na Vinaka Ni Yalomatua 


8. Sa sega beka ni kaci tiko o yalomatua se kaila 


tiko o vuku? 
2. Sa tucake tu ena nona i tutu, ena vanua cecere, 
ena vanua sa sota kina na vei salatu. 
3. Sa kacikaci mai matamata, ena i curucuru ni 
koro; ena i curucuru ni katuba: 
4. “O iko, na tagane, au sa kaci, na kaci oqo ki 
vei ira na luvemuni. 
5. Oiko na yalowai, mo yalomatua mai, 

O iko na lialia, mo vuku ka kila ka mai. 
6. Vakarorogo, au na cavuta na ka dina, 

Nu sa dolava na gusuqu, ena lako mai kina 
na ka dina, 
7. Na gusuqu ena tukuna na dina; na ca kecega, 
me yali sara mai gusuqu. 
8. Na vosa kecega ni gusuqu sa dodonu sara, sa 
sega kina na ca kei na veivakasesei. 
9. Sa vinaka kecega vei ira sa vuku ka dodonu 
kecega vei ira na dau kila sara na ka. 
10. E vinaka cake nai vakavuvuli mai na siliva, 

E vinaka cake na vuku mai na koula, 
11. Na yalomatua e vinaka cake mai na rupi, kei 
na ka kecega e vinakati, e sega ni vakatauvatani 
rawa kei koya. 
12. “Oi au na yalomatua kei rau sa tiko vata na 
yaloqasegase, Au sa kila na ka e dau vakananumi. 
13. Na rerevaki Jiova sai koya na cata na ca, na 
dokadoka, na viavialevu kei na sala ca kei na gusu 
ca, au sa cata. 
14. Sa noqu nai vakasala, kei na yalomatua e 
taucoko; Oi au na vuku, sa tu vei au na kaukauwa 
levu. 
15. Ena vukuqu, era veiliutaki kina na tui ka ra 
lewa kina na dau ni lewa. 

16. Ena vukuqu, era veiliutaki kina na veiliutaki 
ka era lewa e vuravura. 
17. Au sa lomani ira era sa lomani au, ka kunei, 
mai vei ira sa vakasagarai au. 
18. Na sautu kei na dokai sa tiko vata kei au, nai 
yau e levu sara kei na yalododonu. 
19. Na vuaqu e vinaka cake mai na koula, 
Na noqu i yau e vinaka sara, mai na siliva. 
20. Au sa liu tiko mai na sala ni yalododonu, 
Au tu talega ena sala ni lewa dodonu, 
21. Me'u vakavuna kina na nodra vutuniyau o ira 
sa lomani au, me'u vakatawana tikoga kina na 
nodra i lololo. 
22. “Au sa nei Jiova ni se qai tekivu na nona i 
lakolako. Ni se bera mada ga ni tekivu na nona 
cakacaka. 
23. Au sa vakadeitaki mai na sega ni mudu, mai 
na i vakatekivu, ni se bera ni dua na vuravura. 
24. Ni se bera na titobu, au sa kau cake mai, ni se 
bera talega nai vurevure sa sinai ena wai, au sa 
tiko oti. 
25. Ni se bera na veiulunivanua, na veidelana au 
sa tiko oti; 
26. Ni se bera na vanua kei na kena buca, na curu 
ni soso, 
27. Ni sa vakarautaka na lomalagi, au sa tiko mai 
kina, 
28. Ni sa vakatikora na vei o ni lomalagi, au sa 
tiko mai kina, sa vakaukauwataka talega nai 
vurevure ni titobu, 
29. Sa biuta nai yalayala ni wai, sa sega ni sivia 
nai yalayala na wai ena vuku ni nona lewa, sa 
makataka talega na yavu kei vuravura, 
30. Au sa tiko e yasana me vaka na dau tulituli 
vinaka, au sa nona ka rekitaki ena veisiga, ka 
mamarau tiko e matana, 
31. Reki tikoga ena nona vuravura sa lala tu, na 
noqu marau sa tikoga vei ira na luve ni tamata. 
32. “O koya oqo, dou vakarorogo kina vei au na 
luvequ, sa kalouvinaka o koya sa maroroya na 
noqu sala. 
33. Rogoca nai vakavuvuli mo yalomatua, kua ni 
besetaka. 
34. Sa kalouvinaka o koya sa vakarorogo vei au, 
sa vakararai tiko ena noqu matamata ena veisiga, 
sa wawa tiko ena mata ni noqu katuba. 
35. O koya sa kunei au, sa kunea na bula, ka sa 
taleitaki koya o Jiova; 
36. O koya sa cala vei au, sa vakacacana na 
yalona, 

O ira sa cati au, era sa lomana na mate.” 











Na Nona Sala Na Yalomatua 


9, Na yalomatua sa tara cake na nona vale, sa 
taya oti na kena duru e vitu; 

2. Sa vakamatea na kena manumanu, sa ulia oti 
na kena waini, sa vakarautaka oti talega na kena 
teveli. 

3. Sa talai ira yani na dauveiqaravi, Sa daukaci 
ena vanua cecere ni veikoro, 


4. “O koya sa yalowai, gole mai ki ke!” vei koya 
sa sega vua na kila ka, tukuna vua, 

5. “Lako mai, mai kana madrai mai gunuva na 
waini au sa vakarautaka. 

6. Biuta na lialia mo bula, lakova na sala ni vuku. 
7. “O koya sa vakadodonutaka na lialia, ena 
vakamaduataki: kei koya sa vunauca na tamata ca 
sa vakacacani koya ga. 

8. Kua ni vunauca na dauveivakalialiai, de qai 
cati iko; vakadodonutaka na tamata yalomatua, 
ena lomani iko. 

9. Solia nai vakasala vua na tamata yalomatua, 
ena yalomatua sara.Vakavulica na tamata dina, 
ena tubu cake na nona kila ka. 

10. “Na rerevaka na Kalou, sai vakatekivu ni 
yalomatua, na kila na ka Tabu sai koya na vuku. 
11. E na vukuqu, ena levu kina na nomu veisiga 
kei na yabaki ni nomu bula ena vuga mai. 

12. Kevaka o sa yalomatua, sa nomu ga, kevaka o 
sa lialia, o na tauca ga o iko.” 


Na Nona Sala Na Yalowai 

13. Na yalewa lialia sa domolevu; sa yalowai ka 
sega na ka e kila. 

14. Sa dabe tiko ena katuba ni nona vale, ena i 
dabedabe e cere i cake ena veiyasa ni koro, 

15. Me dau kacivi ira sa lako tu, sa lako tu 
vakadodonu ena nodra i lakolako”; 

16. “O koya sa yalowai me lako mai ki ke,” vei 
koya sa sega na ka e kila, sa tukuna vua, 

17. “Sa kamikamica na wai butakoci, na kana 
vuni sa rui vinaka.” 

18. Sa sega ni kila o koya na yalowai, ni ra sa tu 
mai kea na tamata sa mate oti, kei ira kecega sa 
lako tiko yani kina, era sa tiko ena titobu kei Eli. 


Na Vosa Ni Veivakayalomatuataki Nei Solomoni 


10. na gone yalomatua sa vakamarautaka na 
tamana, ia, na gone lialia sa ka ni rarawa vei 
tinana. 

2. Na nodra i yau na tamata ca, sa sega ni yaga 
ena dua na ka, la, na yalododonu sa veisereki mai 
na mate. 

3. O Jiova sa sega ni vakatara me ra via kana na 
yalododonu, ia, sa kauta tani na nodra gagadre na 
tamata ca. 

4. O koya sa cakacaka vata na tamata vucesa ena 
dravudravua mai, ia na ligana na gugumatua ena 
vutuniyau kina. 

5. O koya sa kumukumuni ena vula i katakata sa 
tamata yalomatua, o koya sa moce ena gauna ni 
tatamusuki sa tamata dauveivakamaduataki. 

6. Na veivakalouvinakataki sa tiko e uludra na 
yalododonu, ia, na veivakasaurarataki sa sogota 
na gusudra na tamata ca. 

7. Na nodra vakananumi na yalododonu sa 
veivakavinakataki, ia, na yacadra na tamata ca ena 
yali yani. 

8. Na yalomatua ena ciqoma nai vakaro, na 
tamata vakagonegonea ena bale. 

9. O koya sa lako vakadodonu tiko sa doudou, o 
koya sa lako vakaveve ena kilai. 

10. O koya sa daubobo mataidua, sa dau 
vakavuvala, o koya sa vakagonegonea ena bale. 
11. Na gusudra na yalododonu sai vurevure ni 
bula, Na ca kecega sa sinal ena gusudra na tamata 
ca. 
12. Na yalo ca sa vakavuna na veileti, Na loloma 
sa ubia nai valavala ca kecega. 

13. Na yalomatua sa kune ena tebe ni gunusa na 
vuku, Na kuita sa tau ki dakuna na yalowai. 

14. Na yalomatua sa binia cake na vuku, Na 
gusuna na lialia sa voleka kina veivakarusai. 

15. Na nona i yau na vutuniyau, sa nona koro 
kaukauwa; 








Na  dravudravua sa vakarusai ena nona 
dravudravua. 

16. Na nona oca na yalododonu sa kauti koya ki 
na bula, 


Nai sau ni tamata ca nai valavala ca 
17. O koya sa maroroya nai vakavuvuli, sa tiko 
ena sala ni bula, o koya sa bese ni vakavulici, sa 
lako sese tikoga. 
18. O koya sa vunia tiko na ca, sa tamata lasulasu, 
o koya sa vakaucaca tiko, sa tamata lialia. 
19. Ni sa levu na vosa, sa sega ni yali na i valavala 
ca, O koya sa qarauna na gusuna, sa yalomatua. 
20. Na yamena na yalododonu, sai yau talei, 
Na yalona na tamata ca, sa sega ni yaga. 
21. Na tebe ni gusuna na yalododonu sa vakania 
na lewe vuga, Era sa mate ga na lialia ni sa sega na 
yalomatua. 
22. Na  veivakalouvinakataki i Jiova sa 
veivakavutuniyautaki, sa sega ni vakuria na 
rarawa. 
23. Na caka ca sa vaka na gito vua na lialia, 
la, na tamata sa kila na ka sa yalomatua. 
24. Na nona rere na tamata ca ena lakovi koya 
mai, 
Na nona gagadre na yalododonu, e na 
vakadonui. 
25. Ni sa lako mai na covulaca, ena yali na tamata 
ca, Na yalododonu sa dua na nona yavu sa sega ni 
mudu. 
26. Me vaka na wai wiwi ki na bati kei na kubou 
ki na mata, Sa vaka kina na vucesa vei ira sa 
veitalai. 
27. Na rerevaki Jiova,, sa vakabalavutaka na 
veisiga ni bula. Na nodra yabaki na tamata ca e na 
vakalekalekataki. 
28. Na vakanuinui ni yalododonu sai koya na 
nona marau, Na nodra nanamaki na tamata ca sa 
rusa laivi. 
29. Na sala nei Jiova sa kaukauwa vei ira na 
dodonu sara, Na veivakarusai vei ira sa dau 
cakava na ka ca. 
30. E na sega ni yavalati na yalododonu, o ira na 
tamata ca era na sega ni taukena na vanua. 
31. Na gusuna na yalododonu sa kauta mai na 
yalomatua, ia na gusu daveivakaisini ena musuki 
tani. 











32. Na tebenigusuna na yalododonu e na kila na 
ka sa ciqomi, la, na gusuna na tamata ca sa 
tukuna ga na ka ca. 


11. Nai vakarau e lasulasu, sa ka vakasisila 


vei Jiova: Nai vakarau e donu, sa ka e taleitaka 
vakalevu o Koya. 
2. Na viavialevu kei na madua, e rau sala vata, 
ia, na yalomatua sa nodra na yalomalumalumu. 
3. Na nodra dina na yalododonu, ena tuberi ira, 
Na nodra sega ni dina na talaidredre ena 
vakarusai ira. 
4. Sa sega ni yaga nai yau, ena siga ni cudru, 

la na yalododonu sa veivakabulai mai na 
mate. 
5. Na nodra dodonu na sega/cala ena tuberi ira 
ena sala, ia na tamata ca ena bale ga, ena vuku ni 
nona malumalumu. 
6. Na nodra yalododonu na dodonu ena 
vakabulai ira, o ira na tamata sega ni dina ena 
tauri ira ga na nodra gagadre ca. 
7. Ni sa mate na tamata ca, na nona nanamaki 
kece ena vakarusai, kei na ka e nuitaka, ena yali 
yani. 
8. Sa vakabulai mai na nona lega na yalododonu, 
na lega o ya, sa lako vua na tamata ca. 
9. Na gusu dau veivakaisini sa vakacacana na 
wekana, la na vuku ga, sa vakabulai koya na 











yalododonu. 

10. Ni sa lako vakavinaka tiko vei ira na 
yalododonu, sa marau na koro taucoko, ni ra sa 
bale na tamata ca, sa levu na kaikaila. 

11. Na nodra veivakalouvinakataki na 
yalododonu sa laveti kina na koro, ia, sa 


vuaviritaki tale na koro ena gusudra na tamata ca. 
12. O koya sa sega vua na yalomatua, sa 
vakacacana na wekana, ia, na tamata vuku ena 
qarauni koya. 

13. Na tamata dautalanoa, ena tukuna na ka 
kecega e vunitaki, o ira na tamata yalodina era na 
vunia na ka. 

14. Fra na bale na tamata kevaka era sa sega ni 
vakasalataki, ia, ni sa levu na daunivakasala, era 
na vinaka na tamata. 

15. O koya sa yalataki koya vua na kai tani, ena 
vakacacani koya vakai koya, Sa maroroi koya, o 
koya sa bese na veiyalayalati. 

16. Na marama yalovinaka sa maroroya na nona 
dokai, Na turaga kaukauwa sa tu vua nai yau. 

17. Na tamata yalovinaka, sa caka vinaka ki na 
yalona, Na tamata cudrucudru, sa vakacacana na 
yagona. 

18. Na tamata ca sa cakava na cakacaka ni 
veivakaisini Na tamata sa kaburaka na 
yalododonu, sa na dua dina na kenai sau vinaka. 
19. Na yalododonu sa veiliutaki ki na bula, o koya 
sa ciciva na ca, sa ciciva tiko na mate. 

20. Na yalovakatani, sa cata na Kalou, Na 
sega ni cala, sa ka e taleitaka na Kalou. 

21. E dina ni ra sa to vata na tamata ca, era na 

totogitaki vakaidina ga, na nodra kawa ni mataka 
na yalododonu ena vakabulai. 
22. Me vaka na mama koula ena ucu ni vuaka, sa 
vakakina na yalewa vinaka sa sega vua na 
yalomatua. 
23. Na gagadre ni yalododonu sa vinaka ga, ia, na 
nanamaki ni tamata ca sa ca ga. 
24. Sa dua na tamata sa veisoliyaka na ka, io, sa 
levu cake ga na ka e tu vua. Sa dua tale na tamata 
sa maninitaka na ka, io, sa levu cake ga na nona 
dravudravua. 
25. Na yalo sa dausolisoli, sa na 
vakavutuniyautaki, o koya sa vakabulabulataka, 
ena vakabulabulataki talega. 
26. Na tamata, era na rukaki koya sa yalocataka 
me solia nai tei, na kalouvinaka sa lako kina ului 
koya sa volitaka. 
27. O koya sa vakasaqara matua na ka vinaka, ena 
kunea na veitokoni, na leqa ga ena lakovi koya sa 
goleva na ca. 
28. O koya sa vakararavi ki na nona i yau, ena 
bale, o ira na yalododonu era na seraka ka 
vuavuai me vaka na kau bulabula. 
29. O koya sa dau vakatubu leqa ena loma ni 
nona vale ena tamusuka na cagi, 

O ira na lialia, era na bobula nei koya sa 
yalomatua ena yalodra. 
30. Na vua ni yalododonu sa vunikau ni bula, kei 
koya sa siwata rawa na yalo sa tamata yalomatua. 
31. Kevaka era sa saumi vakadodonu na 
yalododonu e vuravura oqo, qai vakacava li, o ira 
na tamata ca kei ira na tamata i valavala ca. 


12. O koya sa lomana nai vakasala, sa lomana 


na vuku, o koya sa cata na veivakadodonutaki, sa 
tamata lialia. 
2. Na tamata vinaka, sa tokoni tiko mai vua na 
Kalou, Na tama sa vaka vu ca tiko, ena sogoti koya 
o Jiova. 
3. Na tamata sa sega ni tauyavutaki ena caka ca, 
Na wakadra na yalododonu, ena sega ni 
yavalati rawa. 
4. Na yalewa vinaka, sai sala talei i watina, 
Na yalewa sa kauta mai na madua, sa vaka nai 
vakavuca ni sui vei watina. 
5. Na nodra nanuma na yalododonu sa dina 
sara, ia na nodra i vakasala na tamata ca, sa ka ga 
ni veivakacalai. 
6. Na nodra vosa na tamata ca sa vaka, “Vuni lo 
me vakadavedra,” 

la na gusudra na dodonu sara sa ka e 
veivakabulai. 
7. Erasa vuaviritaki na tamata ca, ka, ra sa yali 
yani, 

Sa tudei ga na nodra vale na yalododonu. 
9. E na vakalavelaveti na tamata me vaka na 
nona yalomatua, 

Na tamata yalo ca, ena beci. 
9. Sa vinaka o koya sa beci ka sa dua tiko na 
nona veiqaravi, 








Sa ca o koya sa dau vakadokadokai ka sa 
sega na kena kakana. 
10. Sa daunanuma na nona manumanu na 
yalododonu, 

Na nona yalo loloma na tamata ca na yalo ca. 
11. O koya sa daucakacakataka na nona qele sa 
kune kakana 

O koya sa daulako tu ga sa sega na ka e kila. 
12. Na tamata ca sa kocova na ka sa rawata na 
tamata yaloca. 

Na waka tu ni yalododonu sa solia mai na 
vuana. 
13. Na tamata ca sa vesuki koya na ca ni gusuna, 

Na tamata yalododonu ena lako sivia na lega 
kecega. 
14. E na mamau na tamata ena ka vinaka, mai na 
vua ni gusuna, 
Na vua ni cakacaka ni ligana, ena saumi ga 
vua. 
15. Na sala ni tamata lialia sa dodonu ga e 
matana, 
O koya sa rogoca nai vakasala sa yalomatua. 
16. Na cudru ni tamata lialia sa  kilai 
vakarawarawa, 
Na yalo gasegase sa ubia na ka kece ga. 
17. O koya sa tukuna na ka dina, sa vakaraitaka 
na ka dodonu. 

Sa veivakaisini nai vakadinadina lasu. 
18. Sa vosa e dua me vaka sa veisua ena i sele, 

Na yamedra na yalomatua sa vakadewataka 
na bula. 
19. Na tebenigusu dina sa vakadeitaki vakadua, 

Na yame lasulasu sa ka ga ni gauna lekaleka. 
20. Na veivakaisini sa tu e lomadra na daucakava 
na ka ca, 

o ira na dauniveivakasalataki ki na sautu, e ra 
sa reki tikoga. 
21. Sa sega na leqa levu me lako siviti ira na 
yalododonu, 

O ira na yaloca, era na vakasinaiti ena ca. 
22. Na tebenigusu lasulasu sa cata o Jiova, 
o ira sa cakacaka vakadodonu sa ka rekitaki 
vei Koya. 
23. Na tamata yaloqasegase, sa vunitaka na ka e 
kila, 
Na tamata lialia sa tukuna ga na nona lialia. 
24. Na ligadra na yalomatua ena veiliutaki 
Na tamata vucesa ena vakaukauwataki me 
cakava na ka. 
25. Na oca sa vakavuna na loma ocaoca, 
Na vosa vinaka sa vakavuna na marau. 
26. Na yalododonu me digitaka vakavinaka na 
nona i tokani, 
Na nona i valavala na tamata ca e dau 
veivakacalai. 
27. Na tamata vucesa sa sega ni tavuna na ka sa 
vakasasataka mai. 
Na mamakutu sai tokani vinaka sara. 
28. Na nodra sala na yalododonu na bula sa sega 
na mate ena nodra sala. 

13. Na gone yalomatua sa rogoca na vosa i 


tamana, 
Na gone lialia sa sega ni via kila na veivunauci. 
2. Ena kana vinaka na tamata ena vuku ni vosa 
ni gusuna, 

Sa vakania na i valavala kaukauwa, na yalo ni 
tamata sa sega ni dina. 
3. O koya sa qarauna na gusuna, sa maroroya na 
yalona, 

o koya sa gusu levu, sa lako kina nona rusa. 
4. Na tamata daukana, sa sega ni mamau, ni sa 
sega na ka e rawata, 
Na yalona na 
vakavutuniyautaki. 
5. Na tamata yalododonu sa cata na lasu, 
Na tamata ca sa vakasisila ka sa dau kune 
madua. 
6. Na yalododonu sa maroroya na nodra sala na 
sega cala, 
Na caka ca sa vuaviritaka na tamata i valavala 


tamata mamakutu, ena 








ca. 
7. Sa dua sa vakavutuniyautaki koya, ia sa sega 
vua na ka. 

8. Nai vesu ni nona bula na tamata, o ya nai yau 
sa tu vua, 

Na dravudravua sa sega ni via rogoca na 
veivunauci. 

9. Na rarama ni yalododonu na reki. 

Na cina ni tamata ca e na boko laivi. 

10. Na dokadoka ena vakavuna na veileti, 

Na veirogorogoci e tukuna na yalomatua. 

11. Na i yau e rawa vakailawaki, e na yali yani, 

o koya sa rawata na i yau ni sa cakacaka 
vakaukauwa, e na rawata sara vakalevu nai yau. 
12. Sa tauvimate na yalo ni sa berabera tiko mai 
na ka sa nuitaki, 

Sa vunikau ni bula ni sa sotavi na gagadre. 

13. Ena vakarusai o koya sa cata na vosa, 

Ena sautu o koya sa rerevaka nai vakaro. 

14. Na nona i vunau na yalomatua sa i vurevure 
ni bula, mo lako tani kina mai nai cori ni mate. 

15. Na veikilai vinaka sa rawa kina na veitokoni, 
Na nona sala na tamata sega ni dina sa rui 
dredre. 
16. Na yalo qaseqase e na cakacaka me vaka na 
nona vuku, 

Na lialia ena vakaraitaka ga na nona lialia. 

17. Nai talai ca, ena vakaleqai ena nona lega, 

Nai talai vinaka, sa kauta mai na bula. 

18. Na dravudravua, na madua, ena lako mai vei 
koya sa cata ni vakadodonutaki, 

o koya sa tiko malua, ni sa vunauci, e na 
dokai. 

19. Ni sa vakayacori na ka sa vinakati, sa 
kamikamica ki na lomada, Sa ka ca vua na lialia, 
me lako tani mai na ca. 

20. O koya sa i tokani kei na yalomatua, ena 
yalomatua mai, 

o koya sai tokani kei na lialia, e na vakarusai. 
21. Na ca sa ciciva nai valavala ca, 














Na vinaka e na saumi vei 
yalododonu. 
22. Na tamata vinaka sa vakarautaka nai votavota 
vei ira na makubuna, Nai yau ni tamata ca, sa 
maroroi ga me nodra na yalododonu. 
23. Sa levu na kakana sa tu ena nodra qele sega ni 
teivaki na dravudravua, 

Sa levu ga na benu, ni sa sega na lewa vinaka. 
24. O koya sa sega ni vakayagataka na kuita, sa 
cata na luvena 

O koya sa lomana na luvena, sa kuitataka ni 
vakavulica. 
25. Sa kana na yalododonu, ka sa vakacegui na 
yalona, 

Sa kana na tamata ca, sa qai lala ga vakalevu 
na ketena. 


koya na 


14. na yalewa yalomatua sa tara cake na nona 
vale, 

Na yalewa yalowai sa basuka sobu ena ligana. 

2. O koya sa lako vakadodonu tiko, sa rerevaki 


Jiova, 

O koya sa sese na nona i lakolako, sa cati 
Jiova. 
3. Na gusuna na lialia sa nona kau ni 


veikuitataki na dokadoka, 
Na gusuna na yalomatua sa veimaroroi. 
4. Sa savasava na loma ni bai, kevaka sa sega na 
bulumakau, 
Sa levu na 
bulumakau. 
5. Nai vakadinadina sa sega ni lasu, 
Sa lasu nai vakadinadina dau lasu. 
6. Na lialia sa vakasaqara na yalomatua, ka sa 
sega ni kunea, 
Na kila 
vakasagara. 
7. Lako tani mai vua na tamata lialia, ni o sa sega 
ni raica mai vua na vosa me kilai kina na ka. 
8. Na yalomatua ni yaloqaseqase, o ya mo kila 
vinaka na nona i valavala, 
Na yalowai ni liallia na veivakaisini. 
Na lialia sa vakagitora nai valavala ca, 
Vei ira na dodonu sara sa tu kina na veitokoni. 
10. Na yalo sa kila vakai koya ga na nona lega, na 
vulagi sa sega ni wasea na ka e rekitaka. 
11. Na nona vale na tamata ca ena vuaviritaki, 
Na nona vale laca na yalododonu ena seraka 
tu ga. 
12. Sa dua na sala sa rairai dodonu vua na tamata, 
Na kena i tinitini na sala ni mate. 
13. Sa marau tiko e tuba, ia, sa rarawa tiko e loma. 
Sai tinitini ni marau, na rarawa. 
14. O koya sa vakasukasuka tiko na lomana, ena 
vakasinati koya ga vakai koya. 
O koya sa vinaka ka toso tiko ga ki liu, ena 
vakasinaiti ka vakacegui mai cake. 
15. Na yalowai sa vakabauta na vosa kecega, 
Na yaloqasegase sa vakaraica vinaka na nona i 
kalawa. 


vuata ena kaukauwa ni 


ka sa rawarawa veikoya sa 


9. 

16. Na yalomatua sa rere, ka lako tani mai na ca, 
Na yalowai sa cudru, ka sa via vakaraitaki 
koya. 
17. O koya sa totolo ni cudru, sa vuki vakalialia, 
O koya sa ca na nona i naki, sa cati vakalevu. 
18. Na yalowai sa taukena na lialia, 
Na yalogaseqase sa vakaisala ena vuku. 
19. Na ca ena cuva e matana na vinaka, 
Na tamata ca ena cuva e matana na tamata 
dodonu. 
20. Sa cati vakalevu na dravudravua, mai vei ira 
sara mada ga na tiko vata kei koya, 
Sa vinakati vakalevu ga na vutuniyau, ka sa 
lewa na nona i tokani. 
21. O koya sa cata na wekana, sa valavala ca, 
O koya sa lomana na dravudravua, sa marau 
vakalevu. 
22. E sega li ni ra dau lako sese na tamata sa 
nakita na ka ca? 
23. Sa yaga na daucakacaka, ia na vucesa sa 
veituberi ga ki na dravudravua. 
Na nodra i sala na yalomatua, nai yau, 
Na nodra i sakisaki na lialia na yalowai. 
Nai vakadinadina daudina e vakabula na yalo, 
Nai vakdinadina dauveivakaisini, sa lasulasu. 
26. Na rerevaki Jiova, sa tu kina na vakararavi e 
tudei, sa dua kina na nodra i drodro na luvena. 
27. Na rerevaki Jiova, sai koya nai vurevure ni 
bula, me da dro tani mai nai cori ni mate. 
28. Na tui sa dokai ena sogoni levu ni tamata, 
Na ravouvou sa sega ni kilai ni sa sega na 
tamata. 
29. Sa tamata vuku o koya sa berabera ni cudru, 
Sa tamata yalowai o koya sa yalo totolo. 
30. Na yalovinaka sa ka e bula kina na yago, 
Na yalo ca sa vuca kina na sui. 
31. O koya sa vakasaurarataka na dravudravua sa 
beca ka viavialevu vei koya na dauniveibuli. 
O koya sa yalololoma vua na dravudravua sa 
dokai koya sa dauniveibuli. 
32. Na tamata ca sa kau tani ena vuku ni nona 
caka ca, 
Na tamata yalododonu sa dua na nona i 
drodro mai na mate. 
33. Na yalomatua sa kune vakacegu tiko kina o 
koya sa tu vua na vuku. 
Na veika sa tiko e lomana na tamata lialia ena 
kilai ga. 
34. Na yalododonu sa vueta cake na vanua. 
Na i valavala ca sa cemuria tani na ka vinaka. 
35. Na nona veitokoni na Kalou sa tu ga vel ira 
nona tamata 
Na cudru e vakalou sa nona na tamata e 
dauvakavuna na madua. 


15. Na vosa vakamalua sa cemuria tani na 
cudru katakata, 

Na vosa vakaukauwa sa vakacaudreva na cudru. 
2. Na yamedra na yalomatua sa vakayagataki 
vakavuku, 


24. 


25. 














Na gusudra na yalowai sa sovaraka na lialia. 


3. Na mata i Jiova sa tiko ena veiyasana kecega, 
Sa vakaraica tiko na vinaka kei na ca. 
4. Na vosa vinaka sa vunikau ni bula, 
Na vosa vakatani sa voroka na yalo. 
5. Na lialia sa cata nai vakasala i tamana, 
O koya sa ciqoma na veivakadodonutaki sa 
yaloqaseqase. 
6. Ena nodra vale na yalododonu sa tu kina nai 
yau, 
Na nodra i lavo na tamata ca sa tu kina na 
lega. 
7. Na tebenigusuna na yalomatua sa kaburaka 


na vuku, 
Sa sega ni vaka koya na yalodra na lialia. 








8. Na i soro ni tamata ca sa ka vakasisila ena 
mata i Jiova, 
Na nodra masu na yalododonu sa ka taleitaki 
Vua. 
9. Na nodra sala na tamata ca sa ka vakasisila 


ena mata i Jiova, 

Sa lomani ira ga sa muria na yalododonu. 
10. E ra na kuita vakararawa o ira sa biuta na sala, 

E ra na mate, o ira sa cata ni vakadodonutaki. 
11. O Eli kei na Veivakarusai e rau sa tu ruarua 
ena mata i Jiova, 

Sa qai vaka cava li na yalodra na luve ni 
tamata. 
12. Na lialia sa cata me vakadodonutaki koya e 
dua, se me na lako o koya ki na nodra tikina na 
vuku. 
13. Na yalo mamarau sa vakarairaivinakataka nai 
rairai ni tamata, 
Na yalo rarawa sa vakavorotaka na yalo. 
14. Na yaloi koya sa vuku ena vakasagara na kila 
ka, 
Na gusu i koya na lialia sa kana tiko ena 
dauveivakalialiai. 
15. Na nodra siga kece na vakararawataki sa ca 
ga, 

O koya sa marau tiko na yalona, sa kana ka 
marau tu. 
16. Sa vinaka ni lailai na ka, ni sa tu vata na 
rerevaki Jiova, 

Sa ca nai yau levu ni sa tu vata na veileti. 
17. Sa vinaka na kana rourou ena vanua sa tiko 
kina na veilomani, 

Sa ca na kana bulumakau ena vanua sa tiko 
kina na veileti. 
18. Na tamata cudrucudru sa vakaugeta na 
veileti; 
Na tamata malua ka berabera ni cudru sa 
vakadaroya na veileti. 
19. Na nodra sala na vucesa sa vaka na vanua 
sonisoni, 
Na nodra sala na yalododonu sa dodonu sara 
na kena salatu. 
20. Na gone yalomatua sa vakamarautaka na 
tamana, 
Na gone yalowai sa vakararawataki tinana. 

21. Na reki, sa ka lialia vua sa sega ni vakayalo na 
nona rai, 

Na tamata vuku sa lako vakadodonu tiko. 
22. Ni sa sega na bose, sa sega ni yaco na ka. 

Sa dau yaco na ka ni ra sa lewe levu na 
daubose. 
23. Sa vakamarautaka na tamata nai sau ni taro ni 
gusuna, 

Sa vinaka ga na vosa e vosataki taudonu! 
24. Na sala ni bula sa liwavi koya cake na 
yalomatua, me rawa ni gole tani mai eli sa tu mai 
ra. 
25. O Jiova ena vakarusa na nodra vale na 


dokadoka, ena vakadeitaka na nodra i 
yalayala na yada. 
26. Na nodra vakanananu na tamata ca sa ka 
vakasisila, 

Na nodra vosa na savasava sa ka e 
veivakacegui. 


27. O koya sa kocova nai yau sa vakacacana na 
nona vale vakataki koya. 

O koya sa cata na veivaqumi ena bula. 
28. Na yalo i koya na yalododonu, sa vulica me 
dau sauma vakacava, 

Na gusu i koya na tamata ca, sa vosa ca 
tikoga. 
29. O Jiova sa yawa mai vei ira na tamata ca, 

O Jiova sa rogoca na nodra masu na 
yalododonu. 
30. Na rarama ni mata sa vakamarautaka na yalo, 

Nai tukutuku vinaka sa vakabulabulataka na 
uto ni sui. 
31. Na daliga sa rogoca na veivakadodonutaki 
kina bula, 

E na tiko vata kei ira na yalomatua. 
32. O koya sa bese ni vakavulici, sa besetaka na 
yalona dina. 
33. Na rerevaki Jiova sai koya nai vakavuvuli ki 
na yalomatua, 

Ni se  bera 
yalomalumalumu. 


16. Na vakarautaki ni yalo sa nona na tamata, 


la, nai sau ni taro mai na yame ni tamata sa mai 
vei Jiova. 
2. Na sala kece ni tamata sa dodonu sara e 
matana, 

la, na Kalou sa vakarautaka na yalo ni tamata. 
3. Biuta vei Jiova na nomu cakacaka kecega, 

Ena vakadeitaki na nomu vakanananu kecega. 
4. Sa cakava o Jiova na ka kecega o Jiova me 
nona, 

la, o ira mada ga nai valavala ca, era na rusa 
laivi yani. 
5. O ira vakayadua na tamata dokadoka, era sa 
ka ca sara vei Jiova; e dina nira na veitovaki, ia sa 
sega ga ni dua ena dro bula. 
6. Ena yalododonu kei na dina, na bulubulu sa 
dau caka ni sa dua tiko na caka cala; 


na dokai sa liu na 


Na rerevaki Jiova, sa dro tani kina na tamata 
mai na Ca. 
7. Na tamata e na vakalomavinataka na Kalou, 
ni sa cakava na tamata na ka me rau veivinakati 
kina kei na nona meca. 
8. Sa vinaka na ka e lailai ni tiko vata na 
yalododonu mai na i lavo levu sa sega kina na 
dodonu. 
9. Na yalo ni tamata sa tuvana na nona i 
lakolako, ia o Jiova sa dusimaka na nona i kalawa. 
10. E dina mada ga ke sa tiko e gusuna na tui na 
ka e vakalou, Na gusuna e sega ni dodonu me 
basuka na lewa. 
11. Na i vakarau bibi kei na i vakarau e veiraurau 
sa nei Jiova, nai vakarau kece sa tiko ena taga, sa 
nona cakacaka. 
12. Sa dua na ca levu kevaka era sa caka ca na tui 
baleta na i tikotiko vakaturaga sa tarai cake ena i 
valavala dodonu. 
13. Na gusu ni valavala dodonu sa ka marautaki 
vei ira na tui, e ra marautaki koya sa dau vosataka 
na ka dina. 
14. Nai tukutuku ni mate sa dau vakacudruya na 
tui, 
Na tamata vuku ena vakamarautaki koya. 
15. Na rarama sa tiko e matana na tui sa dua na 
bula, na nona veitokoni sa vaka na vei o ni uca tau 
e murl. 
16. E vinaka cake na yalomatua mai na koula! 

Na vuku me digitaki, mai na siliva. 
17. Na sala rabailevu nodra na yalododonu sa i 
koya na dro tani mai na ka ca; 

O koya sa qarauna na nona i lakolako sa 
maroroya na yalona. 
18. Ni liu na dokadoka, sa muri koya yani na 
rusa, Na yalo dauveibeci sa muri koya yani na 
beci. 
19. Sa vinaka na yalomalua ka malumalumu, ka 
ca na mamarau ena dokadoka. 
20. O ira sa rogoca vakamalua na vosa, e ra na 
kunea na vinaka kei koya sa vakararavi vei Jiova 
sa kune marau tiko. 
21. Na yalo sa matua tiko, e na vakatokai me 
qaseqase, Na kamikamica ni tebenigusu sa 
vakatubura na kila ka. 
22. Na vuku sa i vurevure ni bula vei koya sa tiko 
vua. Na nodra vakadodonutaki na lialia sa ka 
lialia. 
23. Na yalodra na yalomatua sa vakavulica na 
gusuna ka sa vakuria na vuli ki na tebenigusuna. 
24. Na vosa vinaka sa vaka nai soso oni, sa 
kamikamica ki na yalo ka bula vinaka kina na 
yago. 
25. Na sala sa nanuma na tamata ni sa vinaka, na 
kena i cavacava na sala ki na mate. 
26. Na tamata sa daucakacaka, sa cakacaka ga me 
baleti koya, Na gusuna daukana sa vakacicivi 
koya tiko. 
27. Na tamata sa sega ni vakalou, sa kelia cake 
tiko ga mai na veika vakatevoro, na tebenigusuna 
sa buka caucaudre. 

28. Na tamata yalo vakatani sa kaburaka na 
veileti, kei na vakasolokakana sa tawase kina na 
veiwekani dina. 

29. Na tamata i valavala kaukauwa sa dreta na 
wekana, kina sala e ca. 

30. Sa bobo mataidua me veilari ki na ka sa sega 
ni vinaka, sa dolava kina na gusuna ka sa kauta ga 
mai na ka ca. 

31. Na ulu sika sai sala vakaiukuuku, kevaka sa 
kune ena nodra sala na yalododonu. 

32. O koya sa berabera ni cudru, sa vinaka cake 
mai vua na tamata gaga kei koya sa lewa vinaka 
na yalona sa vinaka cake mai vei koya sa lewa na 
koro. 

33. Sa viritaki na madigi, ia na lewa ga sa mai vua 
na Kalou. 


17. 


malua, mai na Solevu ni kana magiti e tiko kina na 
veigati. 
2. Na dauveiqaravi yalomatua sa susuga na gone 
sa vakamaduataki, ena wasei vua nai votavota sa 
biu tu ga me nodratou na veitacini. 
3. Ena kuro sa vakatovolei kina na siliva, 

Ena lovo katakata sa vakatovolei kina na 
koula, 

Na Kalou duadua ga sa vakatovolea na yalo. 
4. O ira na daucaka ca, sa dau vakarorogo ga ki 
tebe ni gusu lasulasu: 

Na lasulasu ena vakarorogo ga vua na yame 
sa dauveicavilaki. 
5. O koya sa vakacacana na dravudravua sa 
vakacacani koya sa Veibuli; o koya sa marautaka 
na veivakalolomataki ena sega ni galala mai na i 
totogi. 
6. Na vakamakobuni, oqori na nodra i sala 
vakaiukuuku na qase, kei na nodra i ukuuku na 
gone sai ira na tamadra. 
7. Nai tukutuku e vosataki vakamatua sa sega ni 
yaga vua na lialia, sa vaka talega kina na nona 
lasu na lasulasu sa sega ni yaga vua na turaga. 
8. Nai solisoli loloma sa vatu taleitaki ki na 
matana o koya sa nona, ena vanua ga sa lako kina 
o koya, ena vuavuai. 
9. O koya sa ubia na nona caka cala, sa 
vakasaqara me lomani, o koya sa vakaruataka na 
ca sa cakava, sa wasea na veiwekani dina. 
10. Na veivunauci sa vinaka vua na tamata 
yalomatua, mai na drau na i vacu vua na lialia. 
11. Na tamata vakatevoro sa vakasaqara na 
talaidredre, o koya oqo na dau ni tukutuku ca, ena 
talai vei koya. 
12. Sa vinaka me sotava na pera sa yali na luvena, 
ka ca na lialia ena nona lialia. 
13. O koya sa sauma vakaca na vinaka sa caka 
vua, ena sega ni yali mai nona vale na ca. 
14. Na tekivu ni veivala sa vaka ga na kena sova 
yani na wai; o koya oqo mo kua ni vakavuna na 
veiba de qaí tasova yani na veivala. 
15. O koya sa vakadonuya na caka cala, 


Sa vinaka na kana vakamamada ka tiko 








O koya sa vakacala na caka dodonu, 

E rau sa ka vakasisila ruarua vei Jiova. 
16. Ena ligana na lialia sa tiko kina nai sau ni 
yalomatua, ena vuku ni cava? 

Baleta ni sa sega ni kauwaitaka. 
17. Nai tokani sa loloma ena gauna kecega, 

la, sa sucu na tacimu me vakadredretaka na 
loloma. 
18. Na tamata lialia sa solia na ligana me ia na 
veiyalayalati, sa yaco mei vakadei o koya, vua na 
wekana. 
19. O koya sa vinakata na talaidredre sa vinakata 
na veiba, kei koya sa vakaceceretaka na nona 
matamata sa vakasagara na ka kecega e ca ka 
veivakarusai. 
20. O koya sa tiko vua na yalo e dauveivakaisini, 
ena sega ni kunea na vinaka, o koya sa tiko vua na 
yame vosavosa ca, ena lutu ki na ka kecega e ca. 
21. O koya sa vakasucuma e dua na 
dauveivakacacani, sa vakayacora ga na nona 
rarawa, kei koya na tama ni dua na lialia, ena yali 
vua na reki. 
22. Na yalo sa marau tiko sa ka vinaka, ka sa vaka 
na wainimate e solia na bula. 
23. Na tamata ca sa ciqoma nai solisoli ni 
veivaqumi e dakuna, me vakagolea tani kina na ka 
e dodonu. 
24. Na yalomatua sa raica rawa tiko o koya sa tiko 
vua na vuku, io, na matana na tamata lialia sa tiko 
ena i yalayala kei vuravura. 
25. Na gone lialia sa ka ni rarawa vei tamana ka sa 
ka ni veivakamaduataki vei tinana. 
26. Sa ka ca ni ra totogitaki na yalododonu, se me 
vakamavoataki e dua na turaga ena nona dinata 
na yalodina. 
27. O koya sa vuku sa qarauna na nona vosa, kei 
koya sa vuku sara sa tiko malua ga. 
28. Na lialia mada ga, sa wiliki vua me yalomatua 
kevaka sa tiko vaka malua. 


18. Na tamata dau murimuri lomana ena lako 


taudua tikoga; ka na dau cata na lewa 
vakayalomatua kecega. 








2. Nalialia ena sega ni rekitaka na vuku, 

Sa vakaraitaka tiko ga na ka sa tiko e lomana. 
3. Ni ra sa lako mai na tamata ca, sa lako vata 
mai na veicoqacoqa; na veibeci sa salavata na 


vakabebe. 

4. Na vosa mai na gusu ni tamata sa wai titobu, 
Nai vurevure ni yalomatua sa mataniwai 
drodro tikoga. 

5. Sa sega ni ka vinaka na nodra vakaduiduitaki 
na tamata ca, se, na nodra vuaviritaki na 
yalododonu ena lewa. 

6. Na tebenigusudra na lialia ena basika ga kina 
na veiba, na gusuna ena kaciva tikoga na i vacu. 

7. Na gusuna na lialia, sa nona vakarusai, kei na 
tebenigusuna sai cori ni yalona. 

8. Na nona vosa na daunivosa sa kanakana vaka 
na niuniu, sa kakana ki loma sara. 

9. O koya sa vucesa vakalevu, e rau sa veitacini 
kei na dauveivakarusai. 
10. Na yaca i Jiova sa kaukauwa ka cecere; era cici 
kina o ira na yalododonu ka ra sa vakabulai. 
11. Na nona i yau na vutuniyau sa nona koro 
kaukauwa, sa nanuma ga o koya ni sa bai cecere. 
12. Na yalo viavialevu sa muri koya na rusa, Na 
yalo vinaka sa muri koya na veidokai. 
13. O koya sa sauma na taro ni se bera na taro, sa 
ka lialia ka veivakamaduataki vei koya. 
14. Na yalo ni tamata sa dauveimaroroi ena 
gauna ni tauvimate, 

O cei beka sa rawa ni vosota na yalo sa kavoro 
oti? 
15. Na yalodra na yaloqaseqase sa rawata na 
vuku kei na daligadra na yalomatua sa vakasaqara 
na kila ka. 
16. Na nona i solisoli e dua na tamata, sa dolava 
vua na katuba, ka sa kauti koya mai ki vei ira na 
tamata rogo. 
17. Na i matai ni tamata sa lako mai me 
vakamacalataki koya sa rairai dodonu sara, Me 
yacova ni sa lako mai e dua tale me vakadikevi 
koya. 
18. Na vakawirimadigi sa vakamalumutaka na 
veisei, ka wasei ira vakayawa na gaga. 
19. Na tacida sa vakamavoataki na yalona sa 
dredre sara me rawai lesu ka rawarawa mo rawa 
lesu e dua na koro. 
20. Sa vakamamautaki na tamata mai na vua ni 
gusuna; mai na vua ni tebenigusuna sa vakasinaiti 
kina o koya. 
21. Na mate kei na bula sa rawa mai na kaukauwa 
ni yamemu, o ira sa taleitaka, era na kania na 
vuana. 
22. O koya sa kunea na watina, sa kunea e dua na 
ka vinaka, sa rawata na veitokoni mai vei Jiova. 
23. Na tamata dravudravua sa dauvakamamasu, 
Na tamata vutuniyau sa dau vosa vakaukauwa. 
24. Na tamata sa vakaveiwekani me vinaka sara 
na nona veiwekani, 

Sa tiko ga e so era sa veiwekani vinaka sara 
mai vel ira. 


19. Sa vinaka na dravudravua sa vosa ka lako 


vakadodonu tiko, mai vei koya sa dauveicavilaki 
na tebenigusuna, ni sa lialia. 

2. Sa sega talega ni vinaka vua e dua me sega 
vua na kila na ka, sai valavala ca o koya sa 
vakatotolotaka na yavana. 

3. Na lialia ni tamata sa vukica na nona i 
valavala ka sa yali tiko mai vakamalua na yalona 
vua na Kalou. 

4. Nai yau sa vakavuna na veiwekani levu, ia na 
dravudravua sa wasea na tamata mai vua na 
wekana. 

5. Na i vakadinadina lasu ena sotava dina na 
kenai totogi, o koya sa vosa lasu tiko ena sega ni 
dro bula. 











6. E lewe levu era sa vakanamata ki na nodra 

veitokoni na turaga, na tamata era sa veiwekani ga 

kei ira sa dausolisoli. 

7. O ira kece na tacina na dravudravua, era sa 

cati koya, sa vaka talega kina o ira na wekana ena 

nodra lako vakayawa mai vua! Ena tosovi ira 

yani ena vosa, era sa biuti koya ga. 

8. O koya sa rawata na kila na ka sa lomana na 

yalona; kei koya sa maroroya na vuku sa kunea na 

vinaka. 

9. Nai vakadinadina lasu sa waraki koya tikoga 

na kena i totogi, kei koya sa lasulasu ena rusa. 

10. Na tiko vinaka sa sega ni yaga vua sa lialia, 

kei koya na bobula me liutaki ira na turaga. 

11. Na nona vakagalalataki e dua na tamata sa 

vakavuna na berabera ni cudru. 

Na nona vinaka sara sa raica sivia kina na 

caka cala. 

12. Na nona cudru na tui sa vaka na nona tagi 

vakadomoi levu na laioni. 

Na nona veitokoni na tui sa vaka na tegu ki na 

were. 

13. Na gone lialia sa i vakavuca vei tamana, 

Na yalewa dauveiba sa vakatuturutaka na 

bula. 

14. Na vale kei nai yau sa i votavota mai vua na 

tama, ia na yalewa gasegase sa mai vua na Kalou. 

15. Na vucesa sa veivakamocelututaki kei na 

tamata sa tu wale tu ga ena vakararawataki koya 

na via kana. 

16. O koya sa maroroya nai vunau sa maroroya 

na yalona, o koya sa vakawaletaka na nona i 

lakolako ena mate. 

17. O koya sa dau kauwaitaki ira na dravudravua 

sa soli ka tiko vua na Kalou, io, na Kalou ena solia 
lesu vua na ka sa dausolia. 

18. Kuitataka na luvemu ni se tiko na vakanuinui, 
Kua ni dolavi iko ki na nona vakaloloma. 

19. Na tamata dau cudru katakata ena totogitaki 

vakararawa, kevaka mo vakabulai koya, o na 

cakava tale. 

20. Rogoca nai vakasala ka taura na kena i 

vakamacala, mo yalomatua kina ena veisiga ni 

mataka. 

21. Sa levu nai tuvatuva sa tu ena loma ni 

tamata--ena tudei ga nai vakasala va Kalou. 

22. Na cava e vinakati ena nona yalovinaka na 

tamata, ni sa vinaka na dravudravua mai na 

lasulasu. 

23. Na rerevaka na Kalou sa liutaki keda ki na 

bula, o koya sa tiko vua ena mamau tikoga, ka na 

sega ni sikovi koya na ka ca. 

24, Na tamata vucesa sa tonia kece na ligana ki na 

veleti ni kakana, ka na lailai ga ena biuta ki 

gusuna. 

25. Kuitataka na lialia, era na qagarauni kina na 

tamata, vunauca na vuku ena kila kina e levu na 

ka. 

26. O koya sa vakalolomataki tamana ka cemuria 

na tinana, sa luve ni veivakamaduataki ka sa dau 

kauta mai na veivala. 

27. Ni sa tu vakadua na nomu rogoca nai 
vakasala na luvequ, o na lako sese mai na vosa e 
kilai kina na ka. 

28. Nai vakadinadina sa sega ni doka na lewa ka 
sa vakawaletaka, 

Na gusuna na daucaka ca sa kania nai 
valavala ca. 

29. Na lewa dodonu sa vakarautaki vei ira na 
dauvosavakacaca, kei na kuita sa tau ki dakudra 
na lialia. 


20. Na waini sa ka ni marau, na gunu e 


veiwakitaki Sa kauta mai na veivala, o koya sa 
vakasesei kina sa sega ni yalomatua. 

2. Na nona cudru katakata na tui sa vaka na 
laioni sa tagi vakadomoilevu; o koya sa vakavuna 
na nona cudru na tui, sa vakaivalavalacataki koya 
ga vakaikoya. 

3. Sa ka vinaka vua na tamata me kua ni veigati 
tiko, ni sa rawarawa na kena tekivutaki na veivala. 
4. Na daukana ena sega ni cukicuki ena vula i 
batabata, o koya oqo ena daukerekere kina ena 
gauna ni tatamusuki ka na sega ni rawata e dua na 
ka. 

5. Nai veivakasalataki ki na yalo ni tamata sa 
vaka na wai titobu, na tamata vuku ena yavita 
mai. 

6. E levu na tamata era na tukuna na nodra 
vinaka, ia, o cei ena kunea rawa na tamata dina? 

7. Na tamata yalododonu sa lako voli ena nona 
yalodina, era sa vakalouvinakataki na luvena sa 
muri koya. 

8. Na tui sa dabe tiko ena nona i tikotiko 
vakaturaga ni lewa, sa ceburaki ira na ca ena 
yaloka ni matana. 

9. O cei sa rawa ni tukuna, “Au sa 
vakasavasavataka na yaloqu, Au sa savasava sara 
mai nai valavala ca”? 

10. Nai vakarau bibi lasu, kei nai vakarau cala sa 
ca ruarua vei Jiova. 

11. Na gone mada ga sa kilai ena ka e cakava, se 
sa savasava ka dina. 

12. Na daliga sa vakarorogo 
tiko, sa buli rau ruarua o Jiova. 
13. Mo cata na daumoce de 
kina, 
Mo dau cakacaka ga, o na mamau kina ena 
madrai. 

14. “Sa sega ni vinaka ena dua na ka,” sa tukuna 
na dauveivoli, ni sa lako yani o koya, sa ia na ka e 
dokadoka kina. 

15. Sa levu na koula kei na rupi, ia na gusuna na 
tamata vuku sa veivatu talei sara. 

16. Nai sulu sa veiyalayalatitaki kina na vulagi, sa 
vaka kina na nona yalayala na dauveitemaki. 

17. Sa kamikamica na madrai sa rawa ena 
veivakaisini, Ni sa oti koya, sa sinai na gusuna ena 
Kerekere. 

18. Sa dau yaco na ka sa nakiti ni sa caka na 








kei na mata sa rai 


o na dravudravua 





bosebose vata, na bosebose vata vakayalomatua sa 
valuti kina nai valu. 

19. O koya sa dauveilakoyaki ka dautalanoa sa 
tukuna na ka vuni, mo kakua kina ni to vata kei 
koya sa sega ni tarova rawa na tebenigusuna. 

20. O koya sa rulaki tamana kei tinana, ena boko 
na nona cina ena butobuto loaloa. 

21. Nai votavota sa rawati vakatotolo ena i 
vakatekivu, sa sega ni kalouvinaka ena kena i 
cavacava. 

22. Kakua ni tukuna, “Ni o na sauma na ca”; 
Waraki Jiova, ena vakabulai iko o Koya. 

23. Na i vakarau lasulasu sa ka ca sara vei Jiova, 
Na lasulasu ni vakarau sa sega ni vinaka. 

24. Na nona i kalawa na tamata sa mai vua na 
Kalou, Ena kila rawa vakacava na tamata na nona 
i lakolako? 

25. Sa dua na i cori levu kevaka sa okata na ka 
wale na tamata me ka tabu, ni sa oti o ya me qai 
taroga lesu na ka sa yalayala kina. 

26. Na tui yalomatua sa biligi ira ki tuba na 
tamata ca ka qai vakaqiqica e deladra na qiqi ni 
butu sila. 

27. Na yalo ni tamata - sa nona cina na Kalou o 
Jiova. Sa vakasaqara na vei ka titobu e na loma ni 
tamata. 

28. Na yalololoma kei na dina sa maroroya na tui, 
Na yalovinaka sa veimaroroi talega kina nai 
tikotiko vakaturaga. 

29. Na nodra i ukuuku na gone tagane sa i koya 
na nodra kaukauwa, na kedra totoka na qase, sai 
koya na ulu sika. 

30. Na kuita e mosi, sa vakasavasavataka na ka 
kece e vakatevoro, sa vaka kina nai totogi, sa 
vakasavasavataka na yaloda sara e loma. 


21. Na yalona na tui sa tiko ena liga ni Kalou, 


me vaka na wai ena uciwai, 
Sa vukica ga o koya ena gauna sa vinakata. 








2. Na nona i valavala na tamata sa vinaka ga 
vua, 

la, o Jiova sa taura na ka sa nakita na yalomu. 
3. Me da caka dodonu ka vakadodonu e ciqoma 


vakalevu na Kalou mai na i soro. 

4. Na veibeci na dokadoka kei na nodra 
veivakalolomataki na tamata ca, sai valavala ca 
kecega. 
5. Na nodra i tuvatuva na yalodina sa yaco dina 
ga kina sautu, o ira kecega sa dauvakatotolotaka 
na ka, sa yaco kina na dravudravua. 


6. Na rawati ni yau ena yame lasulasu, sa vaka 
tu ga na tadra vei ira sa vakasagara na mate. 
7. Na nodra kaukauwa na tamata ca ena 


vakarusai ira ga, baleta ni ra besetaka na cakava 
na ka dodonu. 

8. Na nona sala na tamata beitaki, sa cala kecega; 
ia, O ira sa savasava, sa dodonu na nona cakacaka. 
9. Sa vinaka me da vakavale ena tutu ni vale e 
cake, mai na noda vale vata kei na yalewa 
dauveivala. 

10. Na lomadra na daucaka ca sa gadreva tu ga na 
ka e ca; 
Na wekana sa sega ni raica na veitokoni mai 
na matana. 
11. Ni sa totogitaki na dauveivakacacani, era na 
qai yalomatua na tamata wale; 
12. Na Kalou yalododonu sa raica vakayalomatua 
na nodra vale na tamata ca, era na vuaviritaki na 
tamata ca ena vuku ni nodra cakacaka ca. 
13. O koya sa sogota na daligana mai na nodra 
tagi na dravudravua, ena tagi talega ka sega ni 
dua e via rogoci koya. 
14. Nai loloma soli vakavuni sa vakamalumutaka 
na cudru kei na veivaqumi, e vakaukauwataka na 
cudru. 
15. Sa ka ni reki vei ira na dodonu me ra cakava 
na ka dodony, ia, na veivakarusai ena lakovi ira sa 
daucakava na ka ca. 
16. Na tamata sa yawa mai na vuku, ena cegu ena 
nodra i soqosoqo na mate. 
17. O koya sa lomana 
dravudravua; 
18. Na tamata ca sa i sau ni nona veivoli na 
yalododonu, sa vaka kina na yalewa dauveivala 
ka daucudrucudru. 
19. Sa vinaka mo tiko mai na vanua dravuisiga 
mai na tiko vata na yalewa dauveivala ka 
daucudrucudru. 
20. Nai yau e taleitaki kei na waiwai sa tiko ena 
nona vale na yalomatua. 

Na lialia sa vakacacana. 
21. O koya sa muria na yalododonu kei na 
yalololoma sa kunea na bula, na dodonu kei na 
dokai. 
22. Na tamata yalomatua sa kabata na koro ni 
gaga, ka kauta sobu mai na ka era vakararavi kina. 
23. O koya sa maroroya na gusuna kei na yamena, 
sa maroroi koya mai na lega kecega. 
24. Na dauveivakalialiai - sa vakayacani kina na 
“Tamata Dokadoka” kei na dauveibeci, na nona i 
valavala sa kune kina na viavialevu. 
25. Na nona gagadre na vucesa sa vakamatei koya 
ga, ni sa sega ni via cakacaka na ligana. 
26. Na kocokoco sa kocokoco ga, ia na tamata 
yalododonu sa dau solia me oti sara. 
27. Na nona i soro na tamata ca sa ka ca ga; 
Sa qai ca vakalevu ga ni sa kauta mai ena i 
naki e ca! 
28. Nai vakadinadina lasu ena rusa, ia na tamata 
sa rogoci koya, ena vosa tikoga. 
29. Na tamata ca sa vakaukauwataka na matana, 
ia na tamata dina, sa vakadeitaka na nona i 
lakolako. 
30. Sa sega na yalomatua, sa sega na vuku sa sega 
nai vakamacala me caka vei Jiova. 
31. Sa vakarautaki na ose ki na siga ni valu, ia, na 
veivakabulai kei na gaga sa nei Jiova. 


22i 





na marau, ena 








Na yaca vinaka me digitaki mai na i yau 


levu, Na loloma sa vinaka mai na siliva kei na 
koula. 

2. Na vutuniyau kei na dravudravua, e rau sa 
tautauvata ena ka ogo, o Jiova sa buli rau ruarua. 
3. Na yalogasegase sa raica rawa e liu na lega, sa 
qai vunitaki koya, ia, na tamata wale, sa lako ga 
yani ka sa totogitaki. 

4. Na yalomalunalumu kei na reravaka na Kalou 
sa veivakavutuniyautaki, kune kina na dokai kei 
na bula. 

5. Nai cori kei na voto ni moli e rau na sota kei 
koya sa muri lomana, o koya sa qarauni koya ena 
lako vakavinaka. 

6. Tubera na gone ena sala dodonu me lako kina, 
ni sa qase mai, ena sega ni lako tani mai kina. 

7. Na vutuniyau sa lewai koya na dravudravua, 
sa vakakina na daukerekere vei koya sa solia vua. 
8. O koya sa kaburaka na ca, ena tamusuka na 
rarawa kei na i titoko ni nona cudru ena yali. 

9. O koya sa levu na ka e raica ena 
vakasaututaki, ni sa solia na madrai vei ira na 
dravudravua. 

10. Ni sa cemuri na veivakalialiai, na veiba ena 
yali, io, na veileti kei na veibeitaki ena oti. 

11. O koya sa vinakata na yalo savasava ka sa tiko 
e gusuna na loloma, e na nona i tokani vinaka na 
tui. 

12. Na mata i Jiova sa maroroya na vuku, sa 
vuaviritaka na nona vosa na sega vakabauta. 

13. Na tamata vucesa sa tukuna tikoga, “Sa tiko e 
tuba na laioni! Au na vakamatei kevaka, au na 
lako e gaunisala!” 

14. Na gusuna na yalewa ca sa qara titobu, 

O koya sa cala vei Jiova sa lutu kina. 

15. Na lialia sa vauci e lomana na gone, na kuita 
ni veivakadodonutaki ena cemuria tani mai vua. 
16. O koya sa vakasaurarataka na dravudravua 
me vutuniyau kina, kei koya sa soli ka vua na 
vutuniyau, ena lako dina ga vei ira na 
dravudravua. 














Na Nodra Vosa Na Yalomatua 

17. Vakatudaliga mai mo rogoca na nodra vosa na 

yalomatua. Solia mai na yalomu ki na noqu vuku; 

18. Ni sa dua na ka vinaka kevaka o sa maroroya 

oqo ki na yalomu; Me ra sa kabita sara na 

tebenigusumu, 

19. Me rawa kina ni tiko na nomu vakararavi vei 

Jiova; Au sa vakasalataki iko ni kua, io, o iko. 

20. E sega beka, ni au a vola vei iko na ka 

vivinaka ni vakasala kei na kila ka, 

21. Mo kila kina na taucoko ni vosa ni dina ki vei 

ira sa talai vei iko? 

22. Kua ni butakoca na dravudravua baleta ni sa 

dravudravua. Mo kua ni vakasaurarataki ira na 

mavoa e na matamata; 

23. O Jiova ena raica na nodra i lakolako, ka na 

butuka sobu na yalodra na dauveibutuki. 

24. Kua ni veiwekani kei na tamata cudrucudru 
Kua ni lako vua na tamata dau vakavu vala, 

25. De o qai vulica na nona i valavala Ka birika na 
kemu dai vakai iko. 
26. Mo kua ni dua vei ira sa yalayala ka 
vakadeitaki ena lululu, E dua ga oqori, nai 
vakadei ni dinau, 
27. Kevaka sa sega na ka mo sauma, na cava na 
vuna me mai kau tani kina na nomui davodavo 
mai vei iko? 
28. Mo kua ni kisiva na i yalayala ni nomu vanua, 
era sa biuta oti tu na qase. 
29. O sa raica beka e dua na tamata sa uasivi sara 
ena nona cakacaka, 

Ena tucake e matadra na tui, 

Ena sega ni tucake e matadra na tamata sa 
sega ni kilai. 


23. Ni o sa dabe mo kana vata kei ira na 


veiliutaki, mo qarauna na veika sa tu e matamu; 
2. O sa biuta tiko nai sele ki domomu, kevaka o 
sa tamata daukana. 
3. Kua ni domona na vakatitiweli ni kakana koya 
e veivakacalai. 
4. Mo kua ni vakaocai 
vutuniyau kina, 

Ni o sa yalomatua tiko, qarauni iko! 


iko me rawa ni o 


5. Ona vakanamata tiko beka ki na ka sa sega? 

Na i yau era sa dau vakaivukavuka; 

Era sa vuka cake me vaka na ikeli ki lomalagi. 
6. Mo kua ni kisiva na madrai ni mamagj, 

Se domona na kena kakana vakaisaluwakitaki, 
7. Baleta, me vaka na vakanananu ki na yalona 


sa vaka kina o koya. 
“Mo kana ka gunu!” sa tukuna mai vei iko, 

la, na yalona sa sega ni tiko vata kei iko. 
8. Na kakana lalai o sa kania, o na luaraka tale, o 
na vakatawayagataka na nomu vosa vinaka. 
9. Kua ni vosa me rogoca na lialia, ena ka wale 
vua na matua ni nomu vosa. 
10. Mo kua ni kisiva se tosoya nai yalayala ni 
vanua, se mo curuma yani na nodratou i yalayala 
na luveniyali, 
11. Sa rui kaukauwa ka gaga na nodratou i 
Vakabula, ena raica o koya na nodratou maroroi. 
12. Vagolea na yalomu ki na i vakasala, kei na 
daligamu ki na vosa ni vuku. 
13. Mo kua ni tarova na nona vakadodonutaki e 
dua na gone, kevaka o sa kuitataki koya, ena sega 
ni mate. 
14. Mo kuitataki koya ka o na vakabula na yalona 
mai eli. 
15. Na luvequ, kevaka sa yalomatua na yalomu. 

Na yaloqu ena marautaki iko vakalevu— 

Au sa marau sara ga; 
16. lo, sa reki sara vakalevu na noqu bula e loma, 
ni o sa vosataka na ka dina. 
17. Mo kua ni vuvutaka se lomacataka nai 
valavala ca, na rerevaka na Kalou me sa ia tikoga; 
18. Sa dina sara, ni sa dua dina nai cavacava, ena 
sega ni cala, ni na dua dina nai nuinui. 


19. Mo rogoca na luvequ, mo yalomatua, tubera 
na yalomu ki na sala. 
20. Kua ni sala vata kei ira na daugunu waini se o 
ira talega na daukana; 
21. O ira na daugunu kei ira na daukana, sa muri 
ira ga na dravudravua, 

Na vucesa ena vakaisulutaki iko ena taga. 
22. Vakarogoci tamamu, ni a vakatuburi iko, kua 
ni guilecavi tinamu, ni sa qase mai. 
23. Volia me nomu na dina, na yalomatua, na i 
vakasala vinaka, na vuku, kua ni volitaka na ka 
ogo. 
24. Na tama ni yalododonu ena reki vakalevu 
sara, O koya sa vakatubura e dua na gone vuku 
ena marautaki koya. 
25. Me rau marau na tamamu kei na tinamu, ka 
me reki vakalevu o koya sa vakasucumi iko. 
26. Na luvegu solia mai vei au na yalomu, na 
matamu me muria na nogu sala. 
27. Na yalewa dautagane sa i keli titobu, 
Na yalewa dauveitemaki sa i keli gigo. 
Sa davo wawa tiko me toboka e dua, 
Sa vakatubura me levu na tagane sega ni dina. 
O cei sa vakaulei? 
O cei sa rarawa? 
O cei sa veileti? 
O cei sa vakaucaca? 
O cei sa mavoa ni sega na vuna? 
O cei sa damudamu na matana? 
O ira sa vesuki vakabalavu ena waini, 
O ira sa vakasagara tiko ga na waini veiwaki. 
31. Kua ni raica na damusa ni waini, ni sa buburu 
mai ena bilo, ni sa drodro vinaka na kena livi mai; 
32. Ni sa oti, ena kata me vaka na gata, ka kati 
gaga me vaka na gata gaga. 
33. Na matamu ena raica na veika vovou kei na 
yalomu ena basika mai kina na veika kecega e 
veicalati. 
34. O na vaka e dua na tamata sa davo tu ena 
loma ni wasawasa se sa vaka e dua sa davo tiko 
ena dela ni vana ka tukuna: 
35. “Era sa samuti au, ia, au sa sega ni mavoa, 

Era sa mokuti au, ia, au sa sega ni vakila 

Ena gauna cava me'u yadra kina, me'u vagara 
tale e dua?” 


24. Kakua ni vuvutaki ira na tamata ca, Se mo 


taleitaka na tiko vata kei ira, 

2. Na yalodra sa nakita nai valavala kaukauwa 
kei na gusudra sa vosataki ga kina na vakaucaca. 
3. Na yalomatua, sa tarai cake kina na vale, Sa 
tauyavutaki ena vuku, 

4. Na kila ka, sa vakatawani kina na kena vei 
rumu ena veiyau vinaka ka talei. 

5. Sa kaukauwa na tamata yalomatua, io, na 
tamata vuku sa vakuria na nona kaukauwa, 

6. Nai vakasala vakayalomatua o na valuta kina 
na nomu i valu, ni sa levu na dau ni vakasala, sa 
kune na tiko vinaka. 





28. 


29. 


30. 

7. Na yalomatua sa rui dredre me yacova na 
lialia; 

Na yalomatua sa sega ni dolava na gusuna 
mai na matamata. 
8. O koya sa bucina me caka ca, ena vakatokai 
me dautuvatuva ca. 
9. Na bucibucini ni tamata lialia sai valavala ca, 

Na daiveivakalialiai sa ka ca vua na tamata. 
10. Kevaka o sa ciba ena siga ni rarawa, Sa ka 
lailai sara na nomu kaukauwa. 
11. Vakabulai ira sa gole tiko ki na mate, 

Ka vesuki ira lesu mai, sa kau tiko me 
vakamatei. 
12. Kevaka dou sa tukuna, “Keitou sa sega dina ni 
kila oqo;” sa sega beka ni kila o koya sa kila na 
yalo? 

O koya sa maroroya na yalo, sa sega beka ni 
kila? 

Ena sega ni sauma vei ira yadua me vaka na 
nodra i valavala? 
13. Na luvequ mo kana oni baleta ni sa vinaka, 

Na soso oni sa rui kamikamica na kena i 
kanakana, 
14. Ena vakakina na kila ka ni yalomatua ki na 
yalomu, 

Kevaka o sa kunea, sa dua sara na toso vinaka 

ka na dei kina na ka o sa nuitaka. 
15. Kua ni wawa tiko vakalawaki ca o iko na 
tamata ca, ena vukudra na yalododonu; 

Kua ni vakacacana na nona vanua ni 
vakacegu; 
16. Ena rawa ni bale vakavitu na yalododonu ka 
tucake tale, 

Na tamata ca ena vakabalei vakadua ena draki 
ca. 
17. Mo kua ni rekitaka ni sa bale na kemu meca, 
se mo marautaka na nona tacaqe: 
18. De qai raica o Jiova, qai sega ni marautaka, qai 

vukica tani na nona cudru mai vei koya. 
19. Kua ni taqaya ena vukudra na daucaka ca se 
mo vuvutaki ira na tamata ca. 
20. Ena sega na toso vinaka vua na tamata ca, 

Na nona cina na tamata ca ena kau tani. 
21. Na luvequ, mo rerevaka na Kalou kei ira na 
tul, 

Kua ni veiwekani 
vakarawarawa, 
22. Na nodra vakaloloma ena tubu vakasauri, 
cei e kila na rusa ca e rau na kauta mai? 


kei ira sa dau rawai 


o 


E So Tale Na Vosa Ni Yalomatua 
23. Oqo talega sa nodra na yalomatua: 

Sa sega ni vinaka, na nomu vakaraitaka na 
veitovaki ena gauna ni veilewai. 
24. O koya sa tukuna vua na tamata ca, “O sa 
yalododonu” na tamata era sa dau rukaka, ka sa 
cati mai vei ira na lewe ni vanua. 
25. O koya sa vunauca na tamata ca, ena reki 
vakalevu, ena lako mai vua na sautu. 


26. O koya sa sauma vakavinaka na taro sa 


reguca na tebenigusuna. 
27. Vakarautaka na nomu cakacaka e tuba, cakava 
me veiraurau kei iko ena were; 

Ni oti oqori, tara na nomu vale. 
28. Mo kua ni vakadinadina ena dua na ka e sega 
ni dina, 

Ena cava o via vakaisini iko ga kina e 
gusumu? 
29. Mo kua ni tukuna, “Au na cakava ga vua me 
vaka e cakava vei au; 

Na Kalou ena sauma vua na tamata me vaka 
na nona i valavala.” 
30. Au sa lako ena yasa ni nona were na tamata 
vucesa kei na were ni vaini na tamata sa besetaka 
na vuku; 
31. Sa tubua levu ena co gadrogadro, sa ubi tu ena 
ka tubu vakaveitalia, na bai vatu sa loloka kecega. 
32. Ni'u sa raica, au sa kila vinaka, Au sa 
vakaraica vinaka ka taura nai vakasala: 
33. Vakalailai na moce, vakalailai na moce lutu, 
vakalailai na roqoliga ni vakacegu; 
34. Na nomu dravudravua ena lako mai me vaka 
na tamata sa vakasagqagara tiko ka sega ni kunea, 
kei na nomu gagadre sa vaka e dua na 
dauvakasasa. 


So Tale Na Vosa Vakayalomatua Nei Solomoni 


25. Oqo talega na vosa vakaibalebale 


Solomoni, o koya era sa vakamurimuria na tamata 
i Esekaia na tui kei Juta: 

2. Sa ka lagilagi vua na Kalou na kena maroroi 
na ka, Na nodra lagilagi na tui, sai koya na kena 
vakasagarai na ka. 

3. Me vaka na cecere kei lomalagi kei na titobu 
kei vuravura, Sa vaka kina na yalona na tui ni sa 
sega ni kilai rawa. 

4. Kauta tani na duka mai na siliva ena gai kune 
na siliva dina. 

5. Kauti ira tani na tamata ca mai na matana na 
tui, ena vakadeitaki ena i tikotiko vakaturaga na 
yalododonu. 

6. Kua ni laveti iko cake na mata ni tui, mo kua 
talega ni tu ena nodra i tutu na turaga, 

7. Ni vinaka cake me tukuna vei iko na tui, “lako 
cake mai ke”, mai na nomu vakalailaitaki e 
matadra na turaga, o ira o sa veiraimata tiko 
vakalevu kei ira. 

8. Kua ni lako vakatotolo ki na mataveilewai, se 
na cava o na cakava ena gauna mai muri ni ra na 
vakamaduataki iko na wekamu? 

9. Drau veivosakitaka kei na wekamu na nomu 
leqa, kua ni tukuna na nomu ka vuni vua e dua 
tale na tamata, 

10. De qai talanoataki iko vakaca ka qai 
vakacacani na kemu i rogorogo. 

11. Na vosa dodonu vosataki ena gauna taudonu 
sa vaka nai bulibuli koula ena tere siliva. 

12. Me vaka na sau koula kei na i ukuuku koula 
vinaka sara, na dauvunau yalomatua ki na daliga 
dau vakarorogo. 


i 

13. Me vaka na uca cevata ena gauna ni 
tatamusuki, sa vaka kina na i talai vakabauti vei 
koya sa veitalai, ni sa dau vakabulabulataka na 
yalona na nona turaga. 
14. O koya sa yalayala ka lasu tale sa vaka na o 
kei na cagi sa sega na kena uca. 
15. Na veiliutaki sa vakananumi ena vosota, kei 
na vosa vakaturaga sa tara ga na sui. 
16. O sa kunea na de ni oni? Kania ga vakarauta, 
ni o sa kania vakalevu, o na lua tale. 
17. Me vakagauna ga na nomu lako ki na vale nei 
koya na wekamu, de qai sosa tale, o na wekamu 
qai cati iko. 
18. Na tamata sa beitaka vakailasu na wekana, sa 
vaka e dua nai wau, e dua nai seleiwau, sa vaka e 
dua na gasau momoto. 
19. Nomu vakabauta e dua na tamata sega ni dina 
ena gauna dredre, sa vaka e dua na batimu sa ca 
tiko, sa vaka talega na yavamu i ra sa sega ni sema 
tiko. 
20. Sa vaka e dua sa luvata e dua na i sulu ena 
vula i batabata, sa vaka kina o koya sa lagasere 
tiko vua na yalobibi. 
21. Kevaka sa via kana na kemu meca, solia vua 
na madrai me kania, kevaka sa via gunu 
vakagunuvi koya ena wai; 
22. O sa binia tiko kina e uluna na qilaiso waqa, 
ka o na saumi vinaka kina mai vei Jiova. 
23. Na cagi mai na vualiku sa kauta ga mai na uca 
kei na dauveikaseti sa vakavuna ga na veivala. 
24. Sa vinaka na tiko ena tutu ni vale e cake ka ca 
na tiko vata na yalewa dauveivala. 
25. Me vaka na wai batabata ki na loma karamaca 
sa vaka kina nai tukutuku vinaka mai na vanua 
vakayawa. 
26. Na tamata yalododonu sa veivakabekabei, ena 
matadra na tamata ca sa vaka nai vurevure vuni 
kei na wai veiwaki. 
27. Sa sega ni vinaka mo kania vakalevu na deni 
oni; 

Na lagilagi e vakasagarai, 
lagilagi. 
28. O koya sa sega ni lewa na yalona, sa vaka na 
koro ka basuraki sobu ka sega na kena bai. 


ogori, sa sega ni 


26. Me vaka na uca cevata ena vula i katakata 


kei na uca ena gauna ni tatamusuki sa vaka kina 
na dokai vei ira na lialia. 
2. Me vaka na nodra wacece na separo kei na 
nodra veivukayaki na kakabace, sa vaka kina na 
nodra veirulaki ni na sega ni yaco, ni sega na kena 
dina. 
3. Na kuita vua na ose, 

Nai tatarovi vua na asa, 

Nai waro ena dakuna na lialia. 
4. Kua ni sauma vua na lialia me vaka na nona 
lialia, 


Qarauna mo kua ni vakataki koya. 
5. Sauma na lialia me vaka na nona lialia, 


Me rawa ni yalomatua mai na nona rai. 
6. O koya sa vakauta nai tukutuku ena ligana na 
lialia, sa musuka laivi na yavana vakai koya, ka sa 
gunuva na wai ni veivakasaurarataki. 
7. Me vaka na yavana na lokiloki sa vakalili 
yava, Oqori na vosa vakaibalebale ena gusuna na 
lialia. 
8. Me vaka e dua sa biuta na vatu ena i vakawiri 
me viritaka, sa vaka kina o koya sa doka na lialia. 
9. Me vaka ni sa coba e dua na voto ni kau ki na 
ligana na daumateni, sa vaka kina na vosa 
vakabalebale ena gusuna na lialia. 
10. Na Kalou levu o koya sa lewa na ka kecega Sa 
solia vua na lialia na nona i votavota kei na 
talaidredre na kena i sau. 
11. Me vaka sa lesu tale na koli ki na nona lua sa 
vakakina na lialia ki na nona lialia. 
12. Osa raica mada e dua na tamata sa dodonu ga 
vua na rai ni matana? 
Ena levu cake na ka e nuitaka na tamata lialia 
mai vei koya. 
13. Sa tukuna na tamata vucesa, “Sa tiko e dua na 
laioni e gaunisala. 
E dua na laioni cudrucudru sa tiko ena 
salatu!” 
14. Me vaka na kena veitosoyaki na katuba, 
Sa vaka kina na vucesa ena nona i mocemoce. 
15. Na tamata vucesa sa tonia kece na ligana ki na 
loma ni tere kakana, ka sa qai vakaleqai koya ena 
nona biuta e gusuna. 
16. Na tamata vucesa sa vuku ga e matana mai 
vei ira e lewe vitu na gusu matau. 
17. Na tamata somisise ka siosio sa vaka ga e dua 
sa taura cake na koli e daligana. 
18. Me vaka e dua na tamata lialia sa veiviri ena 
bukawaga, moto, kei na mate, 
19. Sa iko oqo na tamata sa vakaisina na wekana, 
ka gai tukuna, ” Au a gito tiko ga!” 
20. Ni sa sega na kau, sa boko na buka; 
Ni sa sega na dau vakauvosa, sa oti na veivala. 
21. Me vaka na qilaiso kina koala waqa kei na kau 
kina yameyame, sa vaka kina na tamata dau 
vakatubu ca sa vakawagara na veileti. 
22. Na nona vosa na dauvakauvosa sa gasagasa 
me vaka na ka wale, ka sa curuma sara ga na 
lomada. 
23. Na tebenigusu dauveitemaki sa lako mai na 
yalo e ca, sa vaka nai bulibuli qele, sa boro ena wai 
siliva. 
24. O koya sa yalo ca ka sa qai ubia ena gusuna, 
Sa binia tiko ga vua na veivakaisini, 
25. Ni sa vosa mai vakavinaka, kua ni vakabauta 
Ni sa vitu tale na ka ca sa tu e lomana; 
26. E dina ni sa ubia na yalona ca na veivakaisini, 
Na nona caka ca ena sereki e matadra na 
tamata kecega. 
27. O koya sa kelia na qara ena lutu ga kina. 
O koya sa vakaqiqica na vatu ena qiqici koya 
lesu tale na vatu. 
28. Na yame lasulasu sa cati ira, o ira sa lasutaki 
oti, Kei na gusu veicavilaki sa veivakarusai. 

27. Kua ni boletaka na siga ni mataka, ni o sa 


sega ni kila na cava ena kauta mai. 

2. Me dua tale na tamata me laveti iko, me kua 
ni gusumu ga; 

Me vulagi, ka me kua ni tebenigusumu ga. 

Sa bibi na vatu kei na nuku sa bibi talega, 

Na nona cudru na tamata lialia sa bibi cake vei 
rau ogo. 


3. 





4. Na cudru katakata sa veivakararawataki, 

Na cudru sa wai drodro ga, 

O cei sa rawa me tu ena matana na dauvuvu? 
5. Na veivunauci votu sa vinaka cake mai na 


loloma vunitaki vakamatau. 
6. Sa dina na nona mavoa e dua nai tokani, ka ca 
na nona i regu e dua na meca dauveivakaisini. 
7. Na yalo sa mamau, sa cata na de ni oni, 
Na yalo sa via kana sa kamikamica kecega vua 
na ka gaga. 
8. Me vaka na manumanu sa vuka tani mai na 
nona sova, sa vaka talega kina na tamata sa 
dauveilakoyaki. 
9. Na waiwai vakaisaluaki kei na lumu talei sa 
vakamarautaka na yalo, sa vaka kina nai vakasala 
vinaka mai vua na wekada gusu kamikamica. 
10. Kakua ni biuti ira na nomu i tokani se na 
nodra i tokani na tamada, se mo lako kina na nona 
vale na tacimu ena siga ni nomu rarawa, 

Ni sa vinaka na nomu i tokani sa tiko voleka 
mai vei tacimu sa tiko sara vakayawa. 
11. Na luvequ mo yalomatua, ka vakamarautaka 
na yaloqu, me dua kina nai sau ni taro vei koya sa 
via vakacacani au. 
12. Na tamata qaseqase, sa raica e liu na ca qai 
lako vakatikitiki, o koya sa yalowai, sa lako ga 
yani ka sa vakamavoataki. 
13. Taura na nona i curucuru, o koya sai vesu vua 
na kaitani, ka taura tiko me ka ni yalayala ni sai 

vesu o koya vua na dautagane. 
14. O koya sa vosavinakataka na wekana 
vakadomoi levu, ena nona yadra mai vakamataka, 
Ena wili vua me ruru. 
15. Ni sa lako tiko ga na turu ena gauna ni uca, sa 
tautauvata kei na yalewa sa dauveivala, 
16. O koya sa via tarovi koya, sa tarova tiko na 
cagi, ka sa via toboka na waiwai e ligana. 
17. Me vaka ni sa vakagata na kaukamea na 
kaukamea, 

Sa vakagata na tamata nai rairai ni matana na 
tamata vua na tamata. 
18. O koya sa maroroya na vunilolo. Ena kania na 
vuana, 

O koya sa waraka na nona turaga, ena dokai. 
19. Me vaka ni sa kilai na mata ni tamata ena wai, 
sa kilai vakakina na yalo ni tamata ena tamata. 
20. O Eli kei Rusa e rau sa sega ni sinai rawa, sa 
vaka kina na mata ni tamata sa sega ni mamau 
rawa. 
21. Na kuro katakata sa ka ni siliva, 

Na lovo katakata sa ka ni koula, 





Sa kilai na tamata ena ka era sa tukuna na 
tamata. 
22. Kevaka sa natu ena sedre e dua na tamata 
lialia ena vatu ni vei natu, ena sega ni kauta tani 
vua na nona lialia. 


23. Mo dinata ka kila nai tuvaki ni nomu 
manumanu, vakaraica vinaka na qele ni 
manumanu, 


24. Sa sega ni tudei na i yau, sa sega talega ni 
tudei nai sala vakaturaga ki nai taba tamata 
kecega. 
25. Ni sa kau tani na qa ni sila, sa qai tubu mai na 
co ka buroro mai na boro, 

Na boro ni vei ulunivanua sa tubu mai, 
26. Na lami ena kauta mai na nomu i sulu, na me 
era na solia mai nai sau ni nomu vanua, 
27. Ena levu na sucu ni me mei coi ni kemu 
madrai, me levu na kakana e vale, me ra vakani na 
nomu dauveigaravi. 


28. Era a dro na tamata ca ni sa sega e dua me 


cemuria, 

la, na yalododonu era sa doudou me vaka na 
laioni. 
2. Ena vuku ni nodra  talaidredre 
lewenivanua, sa levu kina na turaga lalai, 

Ena vuku ni tamata sa yalomatua ka vuku, na 
dina ena cici balavu. 
3. Na dravudravua 
dravudravua, 

Sa vaka na uca bi sa sega ni biuta tu mai na 
kakana. 
4. Oira na dau basuka na lewa, era sa dau laveti 
ira na dau caka ca, 

O ira sa dau maroroya nai vunau sa veisisivi 
kei ira na dau basu lawa 
5. O ira na tamata ca era sa sega ni kila na lewa 
dodonu, 

O ira sa dau gu vei Jiova era sa kila na ka 
kecega. 
6. Sa vinaka na dravudravua ni 
vakadodonu, 

Sa ca na vutuniyau ni sa lako tiko vakaveve. 
7. O koya sa dau maroroya nai vunau sa gone e 
kila na duidui ni ka, 

O koya sai tokani ni tamata daukana, sa 
vakamaduataki tamana. 
8. O koya sa vakatubura me levu na ka e taukena 
ena sala veivakalolomataki kei na sala e 
veivakaukauwataki, Sa kumuna tikoga me nona o 
koya sa daulomai ira na dravudravua. 
9. O koya sa vakagolea tani na daligana me kua 
ni rogoca na i vunau, 

Sa ka vakasisila sara na nona masu. 
10. O koya sa vakavuna na yalododonu me lako 
sese mai na sala dina, o koya ga vakai koya, ena 
lutu kina qara ga e kelia; la, na tamata sa sega ni 
beitaki ena dua na ka sa taukena na ka vivinaka 
kecega. 


na 


sa vakalolomataka na 


lako tiko 

11. Na vutuniyau sa vuku ga e matana, Na 
dravudravua sa tu vua na yalomatua, sa vakaraici 
koya vinaka. 
12. Ni ra sa reki tiko na yalododonu, sa dua na ka 
cecere; 

Ni ra sa tubu mai na tamata daucaka ca, e ra 
na vunitaki ira na tamata. 
13 O koya sa ubia na nona i valavala ca, sa sega 
ni vuavuai vinaka, 

O koya sa vakatusa ka biuta na nona caka cala 
ena bula ka kune loloma. 
14. Sa vinaka na tamata sa dau vakarokoroko, la, 
o koya sa yalokaukauwa sa lutu ki na 
veivakacacani. 
15. Me vaka na laioni sa tagi voli ni via kana, kei 
na pera sa ciciva na kena, 

Sa vaka kina na dau veiliutaki ca vei ira na 
dravudravua. 
16. Na i liuliu sa sega vua na yalomatua, sa 
dauveivakaocai, 

O koya sa cata na kocokoco, sa bula vakadede. 
17. Na tamata sa  vakalomaocaocataki ena 
vakadave dra, sa dro tiko ki na qara sa sega e dua 
me vukei koya kina. 
18. O koya sa lako voli ka sega ni beitaki ena dua 
na ka ena bula, 

O koya sa lako tiko vakaveve ena sala ena bale 
vakasauri. 
19. O koya sa teivaka na qele, sa levu na kena 
madrai, 

O koya sa veimurimuri tiko, ena levu na nona 
dravudravua! 
20. Na tamata dina sa levu na nona sautu, 

O koya sa vakatotolotaka na nona vutuniyau e 
na cicivi koya na kena i totogi. 
21. Sa sega ni vinaka na veitavaki, baleta, ni ra 
caka cala na tamata ena dua ga na tiki ni madrai. 
22. Na tamata sa ca tiko na nona rai 
vakatotolotaka me vutuniyau. 

Sa guilecava ni na lakovi koya ga mai na 
dravudravua. 
23. O koya sa vunauca vakadodonu na tamata 
ena kunea na veitokoni mai vua sa vunauci, O 
koya sa veivakaisini ena yamena, sa yali vua na 
veitokoni. 
24. O koya sa butakoca na tamana se tinana, 

O qai tukuna, “Sa sega ni cala,” sai koya oqo 
na i tokani ni dauveivakarusai. 
25. O koya na tamata dokadoka 
vakatubura na veisei, 

la, o koya sa gu tikoga vei Jiova ena 
vakatuburi ka vakasaututaki. 
26. O koya sa nuitaki koya ga, sa tamata lialia 

O koya sa lako vakayalomatua ena sereki ka 
kune bula. 
27. O koya sa soli ka vua na dravudravua, ena tu 
ga vua na ka, 

O koya sa vunitaki koya mai vua na 
dravudravua ena rulaki. 
28. Ni ra sa tucake na tamata ca, era na vunitaki 
ira na yalododonu, 


sa 


sa dau 


Ni ra sa yali yani, ena tubu na yalododonu. 


29. O koya sa dauvunauci vakavuqa ka 


vakaukauwataka tikoga na domona, 
Ena vakarusai vakasauri, ka sa sega na ka me 
vakabulai koya rawa. 
2. Ni ra sa veiliutaki na yalododonu, era na 
marau na tamata, 

Ni ra sa veiliutaki na tamata ca, era na vutugu 
na tamata. 
3. O koya sa vinakata na yalomatua 
vakamarautaki tamana, 

O koya sa vinakata na yalewa volitaki, sa 
vakamaumautaka na nona i yau. 
4. Sa vakadeitaka na vanua na tui ena lewa 
dodonu, 

O koya sa taura na ka ni veivakaqumi sa 
vuaviritaka na lewa dodonu. 
5. O koya sa vakaisina na wekana, sa viritaka na 
lawa me vesuki koya ga. 


sa 








6. Na nona talaidredre na tamata ca sa coriti 
koya ga. 

Na yalododonu sa lagasere ka marau 
vakalevu. 
7. Na yalododonu sa dau vakaraica na nodra i 
tosotoso na dravudravua. 
8. Na dauvosa vakalialia sa corita na koro, 

Na tamata yalomatua sa vukica tani na cudru, 
9. Kevaka sa veisisivi na yalomatua kei na lialia, 


Ena dredre ga se cudru na lialia, ia e na sega 
na vakacegu. 
10. Na daugunu dra ena cata na tamata sega na 
nona cala 
Na tamata dina sa guta ga na tiko vinaka. 
11. Na lialia sa ceburaka kece na ka sa tu e 
lomana, 
Na yalomatua sa vesuki koya vakamalua. 
12. Kevaka sa vakarorogo na veiliutaki ki na lasu, 
era na caka cala kece na nona dauveigaravi. 
13. Na dravudravua kei na dauveivakaocai e rau 
sa tautauvata ena dua na ka oqo, na Kalou sa 
vakararamataka na matadrau ruarua. 
14. Na tui sa lewai ira vakadodonu na 
dravudravua ena dina, 

Ena vakadeitaki na nona i tikotiko vakaturaga 
me tudei vakadua. 
15. Na kuita kei na veivakadodonutaki e solia na 
yalomatua. 

Na gone sa biu wale tu ga, sa kauta mai na 
madua vei tinana. 
16. Ni sa vakalevutaki na caka ca, sa levu talega 
na caka cala, o ira na yalododonu era na raica na 
nodra bale. 
17. Vakadodonutaka na luvemu, ena vakacegui 
iko, o koya. 

lo ena vakamarautaka na yalomu. 
18. Ni sa sega na ka e vakatakilai mai vua na 
parofita, 

Era sa tu vakadua na tamata; 

Sa ka ni marau me maroroi nai vunau. 

19. Na dauveigaravi ena rawa ni 
vakadodonutaki ena vosa ga, 
E dina ni sa kila na ka e tukuni, ia ena sega ga 
ni via cakava e dua na ka. 
20. O sa raica beka e dua na tamata sa dau totolo 
ni vosa, Sa rawa ni nuitaki cake na lialia mai vei 
koya. 
21. O koya sa qarava 
dauveigaravi ni se gone mai, 
Ena yaco, na gone, me sa gone e vale e muri. 
22. Na tamata daucudru sa vakavuna na veivala. 
Na tamata daucudru katakata sa sinal ena 
talaidredre. 
23. Na dokadoka ni tamata ena kauti koya sobu, 
Na malumalumu ni yalo ena maroroya tikoga 
na dokai. 
24. O koya sa veitokani kei na daubutako sa cati 
koya vakai koya, 
Sa yalayala me tukuna na ka dina, sa basika ga 
na ka wale. 
25. Na rerevaka na tamata sa kauta mai nai cori, 
O koya sa vakararavi vei Jiova, sa na tiko 
vinaka. 
26. E levu era sa guta na nona veitokoni nai liuliu, 
Na veivakadonui duadua ga sa lako mai vei 
Jiova. 
27. Na tamata sega ni dina sa ka boica vua na 
yalododonu, 
Na tamata dina ena sala sa ka vakasisila sara 
vei koya na tamata ca. 


sega ni 


vinaka na nona 


Na Vosa Vakayalomatua Nei Akuri 


30. Na vosa nei Akuri na luvei Jeke, kei na ka 
ea vosa kina: 
Na tamata oqo sa vosa vei Iceli--vei Iceli kei Ukali. 
2. Sa dina, au sa lialia vakalevu sara mai vei ira 
na tamata, 

Sa sega vei au na kila ka vakatamata 
3. Au sega ni vulica na yalomatua ka sa sega vei 
au na kila me baleta na ka Tabu. 
4. Ocei sa lako cake ki lomalagi se lako sobu? 

O cei sa soqona na cagi e ligana? 

O cei sa vesuka na wai ena nonai sulu? 

O cei na yacana? 

O cei na yacai na luvena, ke o sa kila? 
5. Na vosa kece ni Kalou sa savasava makare 
sese, 

O koya na sasabai ki vei ira sa vakadinati 
koya. 
6. Kua ni vakuria na Nona vosa, de qai vunauci 
iko o Koya, ka o na kune mo tamata lasulasu. 
7. E rua na ka au sa kerea vei kemuni (ni bera 
ni'u mate, moni kua ni bureitaka vei au): 
8. Me vakayawataki vei au na ka lasu kei na 
lasulasu; me'u kua ni dravudravua se vutuniyau— 

Mo ni vakani au ena kakana Koni sa lewa 
me'u kania, 
10. De'u qai mamaw, ka cakitaki Kemuni, ka 
Tukuna, “O cei o Jiova”? 


Se, kevaka au sa dravudravua, ka butako, ka 
vakaboicataka na yaca i Koya na noqu Kalou. 

10. Kua ni vakaucacataka e dua na dauveigaravi 

vua na nona turaga, de qai cudruvi iko ka beitaki 

sara kina na yalomu. 

11. Sa dua nai tabatamata sa dau rukaka na 

tamadra ka sega ni vosa vinakataka na tinadra. 

12. Sa dua nai tabatamata sa dau dodonu ga e 

matadra na ka, ia era sa sega ga ni 

vakasavasavataki mai na nodra dukadukali. 

13. Sa dua nai tabatamata, era sa rui mata balavu, 

sa rai cake se lobi cake na bekabeka ni matadra. 

14. Sa dua na i tabatamata sa vaka nai seleiwau na 

batidra. 

Na batidra gaga sa vaka nai sele, me kani ira 
na dravudravua tani mai vuravura, kei ira na 
vakaloloma mai vei ira na tamata. 

15. Na cikinovu sa rua na luvena yalewa, 

Rau sa tagi ka tukuna tiko, solia mai! Solia 
mai! 

Sa tolu na ka sa sega ni mamau rawa, 

Sa va na ka sa sega ni tukuna tiko, “Sa rauta, 
sa rauta!” 

16. Nai bulubulu, Na kete yava, na qele sa sega 

tiko ni mamau ni sa tauca tikoga na uca— kei na 

bukawaga me tukuna mai, “Sa rauta, sa rauta!” 

17. Na mata sa cati tamana ka bese ni 

talairawarawa vei tinana, 

Na reveni ni veiwere ena tomika cake, 

Na ikeli ena kania. 

E tolu na ka e sa rui totoka dina me da kila, 

lo, e va na ka au sega ni kila: 

19. Na gaunisala ni ikeli ena macawa, 

Na gaunisala ni gata ena dela ni vatu, 

Na gaunisala ni waqa ena wasawasa 

Na nona i valavala na tagane vua na 

goneyalewa tabu. 

20. Oqo na nona i valavala na yalewa dautagane: 
Sa kana ka qusia na gusuna, ka tukuna tiko, 
“Au sa sega ni cakava e dua na ka ca.” 

21. Sa tolu na ka e veibasai e vuravura, io, e va na 

ka au sega ni rawa ni ciqoma: 

22. Ni sa veiliutaki na bobula, 

Ni sa mamau na lialia, 

23. Ni sa vakawati na yalewa sa dauveivala, 

Kei na yalewa dauveigaravi, me sa lako ka 
ranadi ni vale. 

24. Sa va na ka sa ka lailai sara e vuravura, 
la, sa sivia sara na nodra vuku: 

25. Na gasivi ni sa sega ni ra kaukauwa, io, era sa 

vakarautaka na kedra kakana ena vula i katakata; 

26. Na kalavo ni veivatu ni ra sa ka malumalumu 

sara, ia, era sa vakagara ena veivatu; 

27. Na vodre ni ra sa sega ni vakailiuliu, ia, era sa 

toso ga vakaituvatuva; 

28. Na viritalawalawa ni sa lako tiko vaka matau 

ka sa tiko talega ena vale ni tui. 

29. E tolu ga na ka sa vakaturaga na nodra i 

tosotoso, io e va na ka sa toso dina vakagaga: 

30. Na laioni sa gaga vei ira na manumanu ka sa 

sega ni kila na suka i muri; 


18. 

31. Na koli dauvala sa toso tu ga, na me tagane, 
kei na tui ni sa lako vata kei ira na nona 
mataivalu. 
32. Kevaka o a yalowaitaka e so na ka, o a 
vakacerecerei iko ga se sa vakavuna e levu na ca, 
Mo tabonaka na gusumu ena ligamu. 
33. Ni sa vakayavalati na wai ni sucu sa kune na 
bata, 
Sa tubu na dra ni sa boboki na ucu: 
Sa tubu vakakina na veileti ni sa levu na 
cudru. 


Na Vosa Nei Tinai Lemueli Na Tui 


31 e Na vosa nei Tui Lemueli me vaka e a vosa 
kina vua o Tinana: 
2. Na cava, na luvequ? 

Na cava, na lewe ni ketequ? 

Na cava, na luve ni noqu yalayala? 
3. Kua ni solia na nomu kaukauwa ki vei ira na 
yalewa, 

Se, ki nai valavala era sa vakarusai kina na tui. 
4. Sa sega ni dodonu vua na tui, I Lemueli, 

Sa sega ni dodonu vua na tui me gunu waini, 

Se ki vei ira na turaga lalai me ra gunuva na 
gunu veiwaki; 
5. De ra qai gunu ka guilecava na lawa ni vanua 
ka vakatanitaka na lewa dodonu ena vukudra na 
vakararawataki. 
6. Solia na gunu veiwaki kaukauwa vei koya sa 
na rusa tiko kei na waini vei ira sa ca tiko na 
yalodra. 
7. Me gunu ka guilecava na nona dravudravua, 

Ka me kua tale ni nanuma na veika dredre e 
dau sotava e liu. 
8. Mo vosa ena vukudra na dau galu, ena 
vukudra o ira kecega sa lako tiko ki nai bulubulu. 
9. Mo dalaga, mo veilewai vakadodonu, mo 
vakabibitaka na nodra i tosotoso na dravudravua 
kei ira na vakaloloma. 


Na Yalewa Vakawati Uasivi 
10. O cei sa rawa ni kunea na yalewa vinaka sara? 
Me sa i sau levu o koya ka lailai na rupi. 
11. Sa dei na veivakabauti nei watina vua; 
Ka sa tubu tikoga na ka sa tu vua. 
12. Sa caka vinaka vei watina ena veisiga kecega 
sa bula kina. 
13. Sa vakasagara na vuti ni sipi kei nai sulu, 
Sa marautaka na cakacaka ena ligana. 
Sa vaka na waga ni voli ciri, ni sa kauta mai 
vakayawa na kena kakana. 
Sa dau yadra ni se bogibogi me vakarautaka 
kedratou vakavuvale, kei na kena i votavota 
na goneyalewa dauveigaravi. 
16. Ni sa raica e dua na qele ni sa volitaki tu, sa 
volia mai, na nona tubu sa tea kina e dua na were 
ni vaini. 
17. Sa vauca na tolona ena kaukauwa, ka sa 
vakakaukauwataka talega na ligana. 


14. 


15. 
na 


18. Sa kila o koya ni sa vinaka na nona veivoli, ka 
sa sega ni boko na nona cina ena bogi. 
19. Sa dodoka vakamatau na ligana ena vuku ni 
kau ni culacula, kei na ligana sa taura na tutu ni i 
sulu. 
20. Sa dodoka na ligana vei ira na dravudravua, 
lo, sa yaco sara na ligana vei ira na 
vakaloloma. 
21. Sa sega ni rerevaka na vulai liliwa ena vuku ni 
nona vuvale, ni ra sa vakaisulu ni katakata. 
22. Sa cula vakamatau na nona i sulu. 
Na nona i sulu lineni rairai vinaka qai roka 
vinaka. 
23. Sa kilai vinaka o watina ni curu mai ena 
matamata ni koro, ni sa mai tiko vata kei ira na 
turaga ni vanua. 
24. Sa cula ka talia vakavinaka na i sulu ka sa 
dauvolitaka, sa vakarautaka vinaka nai ubi ni sulu 
qai volitaka vei ira na dauveivoli. 

25. Na veivakaukauwataki kei na veidokai sa 
nona i sulu; 

E na marautaka na nona veisiga ni mataka. 
26. Sa dauvosa vakayalomatua, ena yamena sa tu 
kina na lewa ni yalovinaka. 
27. Sa vakaraica vinaka nai valavala ni nona loma 


ni vale, 
Ka sa sega ni kania na kakana ni 
vakawelewele. 


28. Era na yadra mai na luvena ka kacivi koya ena 
veivakalouvinakataki, 

Na watina talega ena vakaqgoroqoroi koya: 

“Sa levu na yalewa era sa caka vinaka 

Ia, o iko sa uasivi sara.” 

30. Nai ukuuku sa veivakaisini, na rairai vinaka 
sa sega ni yaga, 
Na  yalewa 
vakacaucautaki. 
31. Solia vua na vua ni nona cakacaka 

Na nona cakacaka ga, ena vakaqoroqoroi koya 
ena matamata ni koro. 


29. 


sa  rerevaki Jiova sa 

Na Ka Wale Ni Bula 


1. Na nona vosa na Dauvunau, na luvei Tevita, 
na tui Isireli. 
2. “Sa ka wale, sa ka wale,” sa tukuna na 
Dauvunau, “Sa ka wale, sa ka wale, sa ka wale na 
ka kecega.” 
3. Na cava na kena yaga vua na tamata ena nona 
oca kecega, o koya sa vakaogai koya kina ena ruku 
ni mata ni siga oqo? 
4. Sa lako mai e dua nai tabatamata, sa lako yani 
e dua tale nai tabatamata, na vuravura sai koya, 
koya tikoga. 
5. Sa cadra na siga, sa dromu tale na siga, sa cici 
ga yani vakatotolo ki na vanua me cadra tale mai 
kina. 
6. Sa liwa na cagi ki na ceva, sa vuki cake ki na 
vualiku, sa veitosoyaki tikoga na cagi ka sa tekivu 
tale na nona i lakolako. 
7. Era sa drodro kece ga yani kina wasawasa na 
veiuciwal, io, sa sega ni sinai na wasawasa, 

Era sa lesu tale ki na veiuciwai era a drodro 
mai kina. 
8. Era sa cakacaka na ka kecega, 

Sa sega ni vakamacalataki rawa, na mate sa 
sega ni raica rawa se me rogoca rawa na daliga. 
9. Naka sa tiko oti, sa tiko oqo, ka sa na tiko ga, 

Na ka sa caka oti, sa caka tiko oqo, ka sa na 
caka tiko ga. 

Sa sega ni dua na ka vou sa caka ena ruku ni 
matanisiga ogo. 
10. Sa dua beka na ka me rawa ni tukuni kina, 
“Raica oqo na ka vou”? 

Ogo, e se tu sara mai na gauna e liu sara. 
11. Sa sega na vakanananu ena ka sa oti 

Sa sega talega na vakanananu ena ka ena lako 
tiko mai vei ira ena muri mai. 


Na Nona Rarawa Na Yalomatua 

12. Oi au na Dauvunau, au a tui kei Isireli mai 
Jerusalemi. 

13. Au a sa vakarautaka na yaloqu meu 
vakasagara ka qara matua sara ena yalomatua me 
baleta na ka kecega ena rukui lomalagi oqo; e ka 
levu oqo, sa solia na Kalou vei ira na luve ni 
tamata, me ra cakacaka kina. 

14. Au sa raica kece na ka sa caka ena ruku ni 
matanisiga oqo, io, e dina, sa ka wale sara ka sa 
vaka ga na tobo cagi. 

15. Na ka sa veve, sa sega ni rawa ni 
vakadodonutaki, kei na ka sa sega sa sega ni rawa 
me wiliki tale. 

16. Au sa veivosaki kei na yaloqu ka tukuna vua, 
“Raica, au sa rawata na cecere, sa levu sara vei au 
na vuku mai vei ira kecega sa liu vei au e 
Jerusalemi. Na yaloqu sa rawata na vuku, na 
yalomatua kei na kila na ka kece.” 

17. Sa vakarautaki na yaloqu me kila na ka 
kecega, na ka ca kecega, na lialia kecega. 

Au sa gai kila, ni sa vaka na tobo cagi walega. 
18. Ni sa levu na yalomatua, sa levu talega na 
rarawa, O koya sa vakalevutaka na vuku, sa 
vakalevutaka talega na tagi yaso. 


Sa Ka Wale Na Marau 


2. Au sa tukuna ki na yalogu, “lako mai, me'u 
vakatovolei iko mada ena marau; ogo mo marau 
mada”; io, sa dina, sa ka wale talega. 

2. Au sa tukuna na kaikaila ena marau— oqo sa 
“ka ca sara,” “na cava ena kauta mai vei keda?” 

3. Au sa gara matua ena yalogu, me'u 
vakamarautaka na yaloqu ena waini, ni'u sa 
tubera tiko na yalogu ena yalomatua kei na nogu 
taura matua talega na yalowai, me rawa ni'u raica 
rawa kina na cava e vinaka vei ira na luve ni 
tamata, me ra cakava ena ruku i lomalagi ena 
veisiga kecega era sa bula kina. 

4. Ausa cakava na nogu cakacaka me levu, au sa 
tara na nogu vale, au sa tea na veivaini. 

5. Au sa cakava nai teitei, au tea na okiti, au sa 
tea talega na kau vuata kecega. 

6. Au sa cakava na vei drano, 
vakasuasuataka kina na ka kecega sa tei. 

7. Era sa tu na dauveigaravi, tagane kei na 
yalewa o ira sa sucu ga e loma kei ira era sucu e 
tuba. 

Sa tu vei au e levu na manumanu, e levu 
talega era sa tu rawa ni bera ni'u lako mai ki 
Jerusalemi. 

8. Au sa kumuna talega vei au na koula kei na 
siliva, na nodra i yau talei na tui kei nai yau ni 
veiyasana, Au sa rawa na dauveigaravi tagane kei 
na yalewa daulaga sere, na nodra marau na luve 
ni tamata kei na i yaya ni vakatagi kecega. 

9. Au sa levu ka cecere vei ira kecega sa liu vei 
au e Jerusalemi. Sa tiko vata ga kei au na noqu 
yalomatua. 

10. Na ka kecega sa gadreva na mataqu, au sa 
sega ni maroroi au mai kina, au sa sega ni 
maroroya na yaloqu mai na ka ni marau ni sa 
marautaka na yaloqu na noqu oca kecega, oqo na i 
sau ni noqu oca kecega. 

11. Au sa qai raica na cakacaka kecega sa cakava 
na ligaqu kei na oca kecega au sa vakaocai au 
kina, io, sa ka wale kecega, ka sa vaka ga na tobo 
cagi, sa sega na kena yaga ena ruku ni matanisiga. 


me'u 


Nai Cavacava Ni Yalomatua Kei Na Yalowai 
12. Au sa qai vuki me'u goleva na yalomatua kei 
na lialia kei na yalowai, 

Na cava ena rawa ni cakava na tamata me 
rawa ni tui kina? — 

Na ka ga sa cakava oti o koya. 


13. Au sa qai raica ni yalomatua e vinaka vei 
yalowai sa vaka kina na rarama mai na butobuto. 
14. Na mata ni tamata sa tiko e uluna. 

Sa lako na lialia ena butobuto, 

lo, au sa kila, na ka vaka oqo sa yaco vei ira 
kecega. 
15. Au sa tukuna kina ki na yaloqu, 

“Na ka sa yaco vua na lialia, 

Sa yaco talega vei au 

Na cava au sa yalomatua cake kina?” 

“Oqo sa ka wale talega.” 
16. Era sa sega ni nanumi tale na yalomatua mai 
vei ira na lialia me sega ni mudu. 

Na ka kece oqo era na guilecavi talega ena 
siga sa lako tiko mai. 

Era mate vakacava na tamata yalomatua? 

Me vaka ga na lialia! 
17. O koya ogo au sa cata kina na bula ena vuku 
ni cakacaka sa caka oti ena ruku ni matanisiga, 
sa veivakararawataki, sa ka wale kecega ka sa 
vaka ga na tobo cagi. 
18. Au sa cata na noqu cakacaka kecega, o koya 
au sa vakaocai au kina ena ruku ni matanisiga 
baleta ni'u na laiva kece vei koya ena muri au mai. 
19. O cei ena kila se na tamata yalomatua o koya 
se tamata yalowai? lo, ena lewa kece o koya na 
ka au sa buno oti kina. Au a cakava o ya ena 
noqu yalomatua. Oqo sa ka wale kecega. 
20. O koya oqo, au sa vukica kina na yaloqu ka 
sega ni via kauwaitaka na cakacaka kece au sa 
vakaocai au kina ena ruku ni matanisiga oqo. 
21. Na cava me nona na tamata ena vuku ni nona 
cakacaka sa oca kina, ena yalomatua ena vuku kei 
na magosa, ia, sa qai biuta na nona i votavota vua 
e dua sa sega ni oga kina. Ogo sa ka wale talega ka 
sa rui ca vakalevu. 
22. Na cava na tamata ena nona cakacaka kece, 
kei na gu ni lomana, kei na nona oca kece ena 
ruku ni matanisiga oqo? 
23. Sa rarawa ga ena nona veisiga kece, ena bogi 
sa sega ni cegu. Ni sa ka wale na ka kecega. 
24. Sa sega kina na ka e vinaka cake me kana ka 
gunu ga, me vakacegu kina me marautaka na 
yalona na cakacaka ni ligana. Oqo talega au sa 
raica ni sa cakacaka ga ni liga ni Kalou. 
25. O cei e rawa ni kana, se o cei ena rawa ni 
marau cake mai vei au? 
26. Na Kalou sa solia na yalomatua kei na vuku 
kei na reki vua na tamata sa vinaka e matana, vua 
nai valavala ca, sa soli vua na cakacaka me 
kumuna ka vakasoqona vata, me soli kina vua sa 
vinaka vua na Kalou. Oqo talega sa ka wale sara 
ka sa vaka ga na tobo cagi. 


Sa Vakagauna Na Ka Kecega 


3. Ki na veika kecega sa tu na kena gauna, 
Na gauna kei nai naki ena ruku i lomalagi: 
2. Na gauna me sucu kina e dua, 
Na gauna me mate kina e dua, 
Na gauna ni teitei, 


DAUVUNAU 


Na gauna me tamusuki kina na ka sa tei, 
3. Na gauna ni veivakamatei, 

Na gauna ni veivakabulai, 

Na gauna ni basubasu 

Na gauna ni tara cake; 

4. Na gauna ni tagi, 

Na gauna ni dredre 

Na gauna ni tagi vakararawa 

Na gauna ni veimeketi; 

5. Na gauna ni bini vatu, 

Na gauna ni tala vatu, 

Na gauna ni veimokoti 

Na gauna me oti kina na veimokoti, 
6. Na gauna ni solia; 

Na gauna ni kumuna 

Na gauna ni maroroya, 

Na gauna ni kena kau tani na ka sa maroroi, 
7. Na gauna ni dresudresu, 

Na gauna ni culacula, 

Na gauna ni veigaluvi 

Na gauna ni veivosaki, 

8. Na gauna ni veilomani, 

Na gauna ni veicati; 

Na gauna ni valu, 

Na gauna ni sautu. 


Nai Tavi Sa Solia Na Kalou 
9. Na cava na kena yaga vua na tamata na ka sa 
dau cakacaka kina o koya? 
10. Au sa raica oti na ka sa dausolia na Kalou me 
na vakacegui ira kina na luve ni tamata. 
11. Na Kalou sa cakava vakarairaivinaka na ka 
kecega, ena kena gauna talega. Sa biuta na sega ni 
mudu ki na yalo ni tamata, sa sega kina na tamata 
sa raica rawa na ka sa cakava na Kalou mai na i 
vakatekivu ka yacova nai vakataotioti. 
12. Au sa kila, ni sa sega tale na ka e vinaka cake 
ena kena oqo, o ya me reki tikoga na tamata ka 
caka vinaka ni se bula tiko, 
13. Kei na tamata talega me gunu ka kana, ka 
rekitaka na vinaka ni nona cakacaka - oqori sai 
solisoli ga ni Kalou. 
14. Au sa kila ni veika kece e cakava na Kalou, sa 
talei ka sega ni mudu. 

Sa sega na ka me vakuri kina 

Sa sega talega na ka me kautani mai kina. 

Sa cakava kecega oqo, me rere tiko kina vei 
koya na tamata. 
15. Na veika sa oti, kei na veika sa vo tu me 
vakaoti, 

Na Kalou sa vinakata me raica nai tukutuku ni 
veika sa caka oti. 








Sa Yaco Tikoga Na Veika Sa Sega Ni Dodonu 
Me Yaco 
16. Au sa raica ena ruku i matanisiga oqo, 

Ena i tikotiko ni veilewai, sa tiko talega kina 
nai valavala e ca; 

Ena vanua ni cakacaka dodonu, sa tiko talega 
kina na cakacaka e ca. 
17. Au sa tukuna ki na yaloqu, “Na Kalou ena 


lewai ira na dodonu kei ira na ca, ni sa na dua na 
gauna ni vei i naki kecega kei na vei cakacaka 
kecega.” 
18. Au sa tukuna ki na yaloqu, “Baleta na ka era 
sa taukena na luve ni tamata, sa vakatovolei ira na 
Kalou, me rawa ni ra raica, me ra kila talega, ni ra 
sa vaka ga na manumanu.” 
19. Na ka sa dau yaco vei ira na tamata, sa yaco 
talega vei ira na manumanu; sa mate e dua, sa 
mate talega o koya ka dua. E rau sa cegu ruarua. 
Sa sega kina ni uasivi na tamata mai na 
manumanu, sa ka wale na ka kecega. 
20. Era sa lako kecega kina dua na vanua: 

Era sa lako kecega mai na soso 

Era na lesu tale ki na soso. 
21. O cei sa kila rawa na yalo ni luve ni tamata ni 
sa lako cake, kei na yalo ni manumanu ni sa lako 
sobu? 
22. Au sa kila ni sa sega tale na ka e vinaka vua na 
tamata, me marautaka ga na nona cakacaka, oqori 
na nona i votavota. 

O cei ena rawata me kauti koya tale mai me 
mai raica na ka sa cakava oti? 


4. Au sa lesu tale mai ka vakaraica na ka ni 
veivakaocai ena ruku ni matanisiga: 

Ka raica, na wai ni mata vei ira sa vakaocai, sa 
sega vei ira na veivakacegui—Ena yasana vei ira na 
dauveivakaocai, sa tu kina na kaukauwa, ia, sa 
sega vei ira na dauveivakacegui. 

2. O koya ogo, au sa vakacecerei ira kina na 
mate, ni ra sa mate oti, mai vei ira na bula, era sa 
bula tiko. 

3. lo, sa vinaka vei rau ruarua oqori, o koya se 
sega ni basika mai me bula. O koya e se sega ni 
raica na caka ca ena ruku ni matanisiga ogo. 


Sa Ka Wale Na Oca 
4. Oqo tale, au sa raica na nona oca, na nona 
cakacaka vakamatau e dua na tamata, sa ka ni 
nona vuvu e dua tale na tamata. 

Ogo sa ka wale sara, ka sa vaka ga na tobo 
cagi. 
5. Na lialia sa rogo liga; 
yagona. 
6. Sa vinaka ni sinai tiko na ligamu ka galu tiko, 
ka ca ni sinai ruarua tiko na ligamu ka oca tiko, 
ogori na tobo cagi wale ga. 
7. Au sa lesu mai ka raica, sa ka wale na ka 
kecega: 
8. Sa dua, sa tiko duadua ga, sa sega na nona i 
tokani, sa sega na luvena se tacina, ia, sa sega ni 
vakaiyalayala na nona cakacaka, sa sega ni 
mamau ena i yau na matana. lo, sa sega ni 
vakatataro me taroga, “Au oca tiko ogo ena vukui 
cei?” 

Ogo sa ka wale talega ka veivakalolomataki. 


ka sa kania ga na 


NaKena Yaga O Nomu I Tokani 
9. Rua sa vinaka mai na dua, baleta ni rau 

rawata na kena i sau ni nodrau cakacaka. 
10. Kevaka sa lutu e dua, e dua tale ena keveta 
cake na wekana. 

E na ca vei koya sa tiko duadua ni sa lutu, ni 
sa sega e dua me vukei koya cake. 
11. Kevaka e rau sa davo vata e rua, e rau na 
katakata, e na katakata vaka cava e dua ni sa tiko 
duadua? 
12. E dina, ena vakamalumalutaki e dua mai vua 
tale e dua, ke rua, e rau sa kaukauwa cake mai 
vua, ena cavuka vakadredre na wa e tolu sa tali 
Vata. 


Sa Yali Na Nona Kilai Levu 
13. Sa vinaka na dravudravua kei na cauravou 
yalomatua mai vei koya na tui sa qase ka yalowai 
ka sa sega ni nanumi tale. 
14. Ni sa lako mai o koya mai na valeniveivesu 
me mai buli me tui, e dina ni a sucu dravudravua 
mai na nona matanitu. 
15. Au sa raica na ka bula kece ena ruku ni 
matanisiga, e rau sa tiko vata kei nai karua ni 
cauravou, o koya ena tu ena vukuna. 
16. Sa sega ni oti ki vei ira kece na tamata o koya 
sa buli me tui, o ira kece ena muri koya mai era na 
sega ni marautaki koya. 

Ogo talega sa ka wale ka sa vaka ga na tobo 


cagi. 


Rerevaka Na Kalou Ka Maroroya Na Nomu 
Yalayala 


5. Mo yaloqaseqase, ni o sa lako ki na vale ni 
Kalou, 

Mo kusarawa ni vakarorogo ka berabera ni 
vakacabora nai soro ni tamata lialia, ni ra sa sega 
ni ra kila ni ra sa dau caka ca. 

2. Mo kakua ni vakatotolo ni vosa, se na yalomu 
me cavuta vakariri e dua na ka ena mata ni Kalou. 
Sa tiko mai lomalagi na Kalou, o iko e vuravura, 

O koya oqo me lailai kina na nomu vosa. 

3. Na tadra e dau basika ni sa levu tiko na ka e 
daucaka, 

Na domo ni lialia sa daukilai ni sa levu na 
nona vosa. 

4. Nio sa cakava na yalayala vua na Kalou, mo 
cakava sara vakatotolo, 

Sa sega ni dau marautaki ira na lialia o koya. 

Cakava vakatotolo na ka o sa yalayala kina - 

5. Sa vinaka cake mo kua ni yalayala ka ca ni o 
sa yalayala, qai sega ni vakayacora. 

6. Kua ni vakatara na vosa ni gusumu me 
valavala ca kina na yagomu, se mo tukuna vua na 
talai ni Kalou ni o ya e dua na cala lailai. Na cava 
me cudru kina na Kalou ena vuku ni nomu 
ulubale ka vakacacana kina na cakacaka ni 
ligamu? 

7. Sa levu na tadra sa levu talega na vosa, oqo sa 
ka wale kecega. Mo rerevaka na Kalou. 


Sa Ka Wale Na Rawa Ka Kei Na Dokai 


8. Kevaka o sa raica nodra vakalolomataki na 
dravudravua, na veivaka saurarataki, na vakagolei 
cala ni lewa kei na dodonu ena vanua, kua ni 
yavavala kina; ni sa tiko e dua sa levu cake me 
vakaraici ira na veiliutaki ka lewai ira. 
9. Na vuata ni vanua sa noda kece, na tui 
vakataki koya sa qaravi mai na vanua; 
10. O koya sa lomana na siliva, ena sega ni 
mamau mai na siliva; se, saga me vakalevui nai 
yau. Oqo sa ka wale talega. 
11. Ni sa levu na kakana, 

Sa levu talega o ira na kana; 

Sa qai vaka e vei na tubu me nona nai taukei o 
koya eda vei rai mata vata tiko? 
12. Na nona moce na tamata daucakacaka sa rui 
kamikamica, 

Ke sa kana vakalailai se kana vakalevu, 

la, na levu ni nona i yau ena sega ni vakatarai 
koya me moce. 
13. Sa dua na ka ca levu, au sa raica ena ruku ni 
matanisiga: Na i yau sa maroroi me 
vakamavoataki ira na kena i taukei 
14. Sa rusa na vutuniyau ena vuku ni vakacalaka, 
ni sa vakasucuma na luvena sa sega na ka e tu e 
ligana. 
15. Me vaka na nona lako mai ketei tinana, ena 
lesu luvaiwale tale, me lako, me vaka na nona lako 
mai, E na sega ni kauta e dua na ka sa cakava, se 
na ka me taura rawa na ligana. 
16. Oqo talega e dua na ca levu - me vaka sara ga 
na nona lako mai, ena vakatalega kina, na nona 
lako yani; sa qai cava na kena yaga, ni sa vaka ga 
na cagi na oca kecega? 
17. Ena nona veisiga kece, sa kana ena butobuto, 

Sa levu mai na rarawa na tauvimate kei na 
cudru. 
18. Oqo na ka, au sa raica: Sa vinaka vua e dua me 
kana ka gunu ka marautaka na nona cakacaka kei 
na nona oca ena ruku ni matanisiga sa solia vei 
koya na Kalou, ni sai koya ga o ya na nona i 
votavota. 
19. Ki vei ira kece na tamata sa soli vei ira mai 
vua na Kalou na vutuniyau kei nai yau, kei na 
kaukauwa me kana kina, me taura na nona i 
votavota ka marau tiko ena nona cakcaka - oqo 
nai solisoli ga ni Kalou. 
20. Ni na sega ni tiko vata na lecaika ena veisiga 
ni nona bula, baleta ni sa maroroi koya tiko na 
Kalou me osooso tiko ena marau ni yalona. 


6. Sa dua na ka ca au sa dau raica vakalevu ena 
ruku ni matanisiga, ka e ra sa dau vakamatautaki 
ira kina na tamata: 

2. Na tamata ka soli vua nai yau kei na 
vutuniyau kei na dokai, me kua ni yali kina vua e 
dua na ka sa gadreva, ia na Kalou sa sega ni solia 
vua na kaukauwa me kana mai kina, sa mai kana 
ga kina na kaitani, oqo talega sa ka wale ka 
veivakararawataki vaka ca sara. 

3. Kevaka e dua na tamata sa sucu vua e dua na 

drau na gone, ka levu na nona veiyabaki ni bula, 
ia na yalona sa sega ni mamau ena dua na ka 
vinaka, se, me kua mada ga ni caka na nona 
veibulu, au sa tukuna tiko ga, ni vinaka cake vua e 
dua sa sucu qai mate dole— 

4. Ni sa lako wale mai o koya ka lesu ena 
butobuto, kei na yacana sa ubia na butobuto. 

5. E dina ni sa sega ni raica na matanisiga se kila 
e dua na ka, o koya oqo sa levu na nona vakacegu 
mai vei koya na tamata vutuniyau ogo, 

6. Kevaka mada ga, sa bula me vakaruataki na 
yabaki e udolu—ia sa sega beka ni da na lako 
kecega ki na dua na vanua? 

7. Na cakacaka kecega ni tamata sa ka ga ni 
gusuna, ia, na yalo sa sega ni vakacegu tiko. 

8. Na cava tale e vinaka kina o koya na 
yalomatua mai vei koya na yalowai? 

Na cava sa tiko vua na dravudravua, o koya 
sa kila na nona i lakolako ena kedra maliwa na 
bula? 

9. Sa vinaka na ka sa raica na matamu, mai na 
vakanananu ni nomu gagadre. 

Ogo talega sa ka wale sara ka sa vaka tikoga 
na vakatobo cagi. 

10. Na cava ga sa vakayacani oti kina na tamata, 

Sa kilai oti tu ni sa tamata, 

Sa sega kina ni rawa vua me sivi koya sa levu 
ka kaukauwa mai vua. 

11. Me vaka ni sa levu na ka me vakatubura na ka 
wale ga, me uasivi vakacava na tamata? 

12. O cei sa kila na ka e vinaka vua na tamata ena 
bula ogo, na nona veisiga wale kece o koya sa 
vaka ga na yaloyalo? 

O cei sa rawa ni tukuna vua na tamata, na 
cava ena yaco vua ena ruku ni matanisiga oqo? 


Na Yaga Ni Kena Bulataki Na Yalomatua 


7. Na yaca vinaka sa vinaka cake mai na waiwai 
boi vinaka, na siga ni mate sa vinaka cake mai na 
siga ni sucu; 

2. E vinaka cake mo lako ki na vale ni 
vakaloloku mai na lako ki na vale ni kana magiti, 
ni o ya nai cavacava ni tamata kecega, ka sa ka 
bibi vua na tamata. 


3. Na rarawa sa vinaka cake mai na 
veidredrevaki, 

Ni sa rarawa na bula sa vakavukui kina na 
yalo. 


4. Na yalodra na yalomatua sa tiko ena vanua ni 
so mate, na yalo ni tamata lialia sa tiko ena vanua 
ni marau vakalialia. 
5. Sa vinaka mo  rogoca na nodra 
veivakadodonutaki na yalomatua mai na nodra 
lagasere na lialia. 
6. Me vaka na cacalidilidi ni buka ena ruku ni 
kuro, sa vakakina na nodra dredre na lialia, oqo 
talega sa ka wale sara. 
7. Sa dina sara, na veivakasaurarataki 
vakayalia na nona i naki na yalomatua. 

Na veivakaqumi sa veivakayalolailaitaki. 


sa 


8. Nai cavacava ni dua na ka sa vinaka cake mai 
nai tekitekivu ni ka, na yalomalua sa vinaka mai 
na yalo dokadoka. 

9. Mo kua ni vakatotolotaka na yalomu, mo 
cudru kina, na cudru sa dau rogota tiko o koya na 
lialia. 
10. Mo kua ni tukuna “Ni sa vinaka na siga ena 
noa mai na siga ni kua?” Ni o sa sega ni vakagaga 
matua na ka ogo. 

11. Na yalomatua sa vinaka ni sa tiko vata nai 
votavota, ka sa yaga vakalevu vei ira sa bula tiko. 
12. Sa veitaqomaki na yalomatua me vaka sa 
veitaqomaki talega nai lavo, 

Na uasivi ni kila ka, sai koya, ni sa yalomatua, 
sa solia na bula vei ira ga sa tiko vei ira. 

13. Dou vakaraica mada na cakacaka i Jiova: O 
cei ena rawa ni vakadodonutaka na ka sa 
vakavevea o koya? 

14. Ena gauna ni sautu, mo reki tiko, 

Ena gauna dredre, mo vakararai vinaka: 

Na Kalou sa lesia oqo, sa lesia talega o ya, me 
kila kina na tamata ni na sega ni rawa ni kila na ka 
ena yacovi koya ni sa oti o koya. 

15. Au sa raica kece na veika kece ena veisiga ni 
noqu tu wale. 

Sa dua na tamata ca, sa bula balavu ena nona 
ca. 

16. Mo kakua ni yalododonu sara se mo kua ni 
yalomatua sara: ena vuku ni cava o sa via 
vakarusai iko kina? 

17. Mo kakua ni ca sara se mo kakua ni lialia sara: 
e na vuku ni cava o sa via mate dole kina? 

18. Sa ka vinaka mo taura oqo, mo kakua talega ni 
kauta tani na ligamu mai vua tale e dua; ni o ira ga 
sa rerevaki Jiova. Sa dro bula mai na ka kece oqo. 
19. Na yalomatua sa vei vakayalomatuataki, 

Sa uasivi cake mai vei ira na lewe tini na 
veiliutaki ena koro. 

20. Sa sega ni dua na tamata dina e vuravura me 
caka vinaka, sa sega ni valavala ca. 

21. Mo kakua talega ni biuta ki lomamu na ka 
kecega era tukuna na tamata, 

De o rogoca kece, qai kila ni sa vosacataki iko 
na nomu dauveigaravi. 

22. Sa vuga talega na gauna, na yalomu sa kila, ni 
o dau vosacataki ira talega na tamata. 

23. Ena ka kece oqo, au sa vakadinadinataka ena 
yalomatua, au sa tukuna, “Au sa vuku,” 

lo, sa yawa dina mai vei au. 

24. Ena vuku ni ka o ya, sa yawa sara mai vei au 
ka sa rui titobu sara, o cei ena rawa ni kunea? 

25. Au sa saga me'u vakasaqara me'u kunea na 
yalomatua kei nai balebale ni ka, me'u kila na ca 
ni lialia, na yalowai, io na nodra lialia na lialia 
sara. 

26. Au sa qai kunea ni sa levu na gaga ni mate. 

Na yalewa sa i cori ka dau kaukauwa, 

Na ligana sa veivesu, 

O koya sa vinaka vei Jiova, sa dro tani mai vei 
koya, kei ira nai valavala ca era na vesuki mai vei 
koya. 

27. “Oqo na ka, kau sa raica”, sa tukuna na 
Dauvunau, “Na vakuri ni dua na ka, ki na dua tale 
me kilai kina na vuna, 

28. O koya oqo sa vakasagara tiko na yaloqu sa 
sega ni kunea; e dua na tagane vei ira na udolu, au 
sa kunea, ia, me dua na yalewa mai vei ira oqo au 
sa sega ni kunea. 

29. Sa dina, ogo ga au sa kunea, na Kalou sa bulia 
na tamata me yalododonu, ia era sa vakasagara ga 
na veika vovou e vuga.” 


8. O cei sa vuku? Me kila nai vakavakadewa ni 
ka? 

Na yalomatua ni tamata sa vakararamataka na 
matana, na ca ni matana sa veisau. 


Talairawarawa Vei Ira Na Veiliutaki Ena Vuku 
Ni Kalou 
2. Au sa vakasalataki iko, “Maroroya na nona i 
vakaro na tui, ena vuku ni nomu yalayala vua na 
Kalou. 
3. “Mo kua ni lako vakatotolo mai matana. 

Mo kua ni tu ena ka e ca, ni sa cakava ga o 
koya na ka sa vinaka vua.” 
4. Sa tiko na kaukauwa ena vanua sa tiko kina na 
nona vosa na tui. O cei me na tukuna vua, “Na 
cava o sa cakava tiko?” 
5. O koya sa muria na nona vosa, sa tiko vinaka 
tiko, na tamata vuku sa kila vinaka na gauna kei 
na lewa, 
6. Ena veika kece, sa tu na gauna, sa tu talega na 
lewa. E dina sa qai levu ga na lega ni tamata. 
7. Sa sega ni kila o koya na cava ena yaco; o cei 
ena tukuna vua na ka ena yaco? 
8. Sa sega e dua sa tu vua na kaukauwa me lewa 
na yalo ka taura tiko na yalo, 

Sa sega e dua me lewa na siga ni mate. 

Sa sega na veisereki e nai valu o ya, 

Na caka ca ena sega ni sereki ira rawa nai 
lawalawa sa soli yani vei koya. 
9. Au sa raica na ka kece oqo, au sa biuta ki na 
yaloqu na cakacaka kece sa caka ena ruku ni 
matanisiga oqo: 

Sa dua na gauna sa soli lewa kina e dua vua 
tale e dua, a sa mavoa ga kina o koya sa solia na 
lewa. 


Sa Lakovi Keda Kece Mai Na Mate 

10. Au sa raica ni ra sa buluti na tamata ca, o ira 
sa dau lako mai, ka lako yani ki na vanua tabu, e 
ra sa guilecavi mai na koro era sa tiko kina, oqo 
talega sa ka wale. 

11. Na totogi ena vukui koya sa cakava na ka ca, 
sa sega ni caka vakatotolo, o koya oqo sa gole tiko 
ga kina na yalodra na tamata ki na cakava na ka 
ca. 

12. E dina, sa caka ca tikoga na tamata ca, na nona 
veisiga sa vakabalavutaki tiko ga, ia au sa kila ga, 
na vinaka ena nodra o ira sa rerevaka na Kalou, ka 
sa rere tiko e matana. 


13. Ena sega ni vinaka vei ira na tamata ca, se me 
vakabalavutaki tiko ga na nodra veisiga sa 
yaloyalo walega, ni sa sega vei ira na rerevaka na 
Kalou. 

14. Sa dua na ka wale sa yaco tiko e vuravura, sa 
yaco tiko vua na tamata dodonu na ka sa dauyaco 
tiko vua na sega dodonu, na ka sa yaco vua na 
tamata sega yaga sa yaco talega vua na tamata 
dodonu, Au sa tukuna kina ni sa ka wale na ka 
kecega oqo. 

15. Au sa laveta kina na marau, ni sa sega na ka e 
vinaka vua na tamata ena ruku ni matanisiga ogo, 
me kana ga ka gunu ka marau tiko, oqo ga, ena vo 
tiko vua ena vuku ni nona cakacaka sa solia vua 
na Kalou ena ruku ni matanisiga oqo. 

16. Ni'u sa vakaraica ena yaloqu, me'u kila na 
yalomatua, meu raica na cakacaka sa caka ena 
vuravura ogo, sa sega ni rawa na moce ena bogi se 
ena siga. 

17. Au sa raica ga na cakacaka kece ni Kalou, ni sa 
sega ni rawa ni kila na tamata na cakacaka sa caka 
ena ruku ni matanisiga oqo. Kevaka sa vakasaqgara 
na tamata me kunea, sa sega ni rawa; na tamata 
vuku sa saga me kunea, sa sega ni rawa. 


9, Sa vakananuma na ka kece oqo ena lomaqu, 


me rawa ni'u na vakaraitaka yani, 

Ni o ira na yalododonu kei ira na yalomatua kei 
na nodra cakacaka kecega sa tiko ena liga ni 
Kalou. Na tamata sa sega ni kila na loloma se na 
veicati, ena vuku ni ka sa tu e matadra. 

2. Sa yaco na ka e vakatautauvata vei ira kecega: 

Na ka sa yaco vua na yalododonu sa yaco 
talega vua na yaloca; 

Na ka sa yaco vua sa savasava sa yaco talega 
vua sa sega ni savasava, 

Na ka sa yaco vua sa vakacaboi soro yaco 
talega vua sa sega ni vakacaboisoro, vua sa 
vinaka, vua talega sa ca vua sa bubului, vua talega 
sa sega ni bubului. 

3. Sa dua na ka ca sa caka tiko ena ruku ni 
matanisiga oqo: ni sa dua ga na ka sa yacovi ira 
kece tiko na tamata. Sa dina, na yalodra kece na 
tamata sa sinai ena ka ca, na lialia sa tu e lomadra 
ni ra sa bula tiko, ni oti o ya era sa lako ki na mate. 
4. la, o koya sa sema ki vei ira na bula, sa dua nai 
nuinui vei koya, ni sa vinaka cake na koli sa bula 
tiko mai vei koya na laione sa mate tu. 

5. O ira na bula era sa kila tiko ni ra na mate; o 
ira na mate era sa sega ni kila, sa sega na ka me ra 
saumi tale kina, e ra sa guilecavi vakadua. 

6. Na nodra loloma, na nodra veicati, na nodra 
vuvu sa oti vakadua, sa sega tale na ka e nodra 
ena ruku ni matanisiga oqo. 

7. Lako, kania na kemu madrai ena marau, 
gunuva na memu waini ena reki, ni sa raica oti na 
nomu cakacaka na Kalou. 

8. Me vulavula tiko na nomu i sulu, ka me 
lumuti tikoga na ulumu. 

9. Mo marautaki watimu tikoga, o koya o sa 
lomana ena veisiga kece ni nomu bula wale oqo, o 
koya sa solia vei iko na Kalou ena ruku ni 
matanisiga oqo, oqori sa nomui votavota ni bula 
ena vuku ni cakacaka o sa cakava ena ruku ni 
matanisiga oqo. 

10. Na ka sa kunea na ligamu mo cakava, cakava 
ena nomu kaukauwa kece, ni sa sega na cakacaka, 
se na kila, se na yalomatua ena i bulubulu, eda sa 
lako tiko kina oqo. 

11. Au sa lesu mai ka raica, ni sa sega ni ra cici na 
daucici--se ra vala na kaukauwa, se ra kana na 
yalomatua, se era vutuniyau ga na yalomatua, se 
era sa cakacaka ga na kena day, sa yaco na gauna 
kei na veisau vei ira kecega. 

12. Ni sa sega ni kila na nona gauna na tamata, 
me vaka na ika sa coko ena lawa, me vaka na 
manumanu sa biriki ena dai, sa vaka kina o ira na 
luve ni tamata ena nodra coriti ena gauna ca oqo, 
ni sa lutuki ira vakasauri. 


Sa Cecere Na Yalomatua Mai Na Yalowai 
13. Au sa raica talega na yalomatua ena ruku ni 
matanisiga, ka sa vinaka sara vei au: 
14. Sa dua na koro lailai ka sa tiko kina e vica ga 
na tamata, sa dua na tui sa mai valuta ka taura 
vakaukauwa, sa cakava sara na dai me 
vakavolivolita. 
15. Sa kunei e kea e dua na tamata yalomatua ia 
sa dravudravua, o koya oqo ena nona yalomatua 
sa vakabula kina na koro. 

lo, sa sega ni dua e nanuma na tamata o ya. 
16. Au sa gai tukuna: “na yalomatua sa vinaka 
cake, mai na kaukauwa, e dina ga sa vakawaletaki 
na yalomatua ni tamata, kei na nona vosa sa sega 
ni rogoci. 
17. Na vosa ni yalomatua sa vosataki vakamalua 
me rogoci, mai na nodra kaikaila na veiliutaki 
lialia. 
18. Na yalomatua sa vinaka cake mai na i yaragi 
ni valu; ia e dua na tamata i valavala ca, sa 
vakacacana e vuga na ka vinaka.” 


10. Na lago mate sa vakaboicataka na waiwai 


boi vinaka sara, sa qai vakavuna na kena boica, sa 
vaka kina na nona lialia na yalowai ki vua na 
yalomatua e dokai ka vakarokorokotaki. 

2. Na yalona na tamata yalomatua sa tiko ena 
ligana i matau, na yalona na lialia sa tiko ena 
ligana i mawi. 

3. Kevaka sa lako tu ena sala na lialia, sa sega 
vua na yalomatua, sa vakaraitaka vei ira kecega ni 
sa tamata lialia. 

4. Kevaka sa cati iko na yalona na i liuliu, kua ni 
biuta na nomu i tutu, ni sa bokoca na ka kecega e 
cala na veivinakati. 

5. Sa dua na ca levu au sa raica ena ruku ni 
matanisiga oqo, ni sa tekivu na cala mai vei ira na 
veiliutaki; 


6. Sa laveti cake na lialia ka sa tiko e ra na 
vutuniyau. 
7. Au sa raici ira na bobula ni ra sa vodo ose tiko, 
kei ira na turaga era sa taubale tiko me vaka na 
bobula. 
8. O koya sa kelia na gara, sa lutu ga kina, kei ira 
sa basuka na lalaga sa kati ira na gata. 
9. O koya sa voroka na vatu, sa rawa ni mavoa 
kina, kei koya sa kola na kau sa ka me qagarauni 
kina. 
10. Na malumalumu ni dua na i matau, sa sega ni 
gata kina, sa ka ni veivakaocai, ia na yalomatua sa 
rawa kina na kau. 
11. Na gata ena kati kevaka sa 
vakamenemenei, sa vakakina na lialia. 
12. Na vosa mai vua na tamata yalomatua sa rui 
rogorogo vinaka, ia na lomadra na lialia sa 
veitilomi, 
13. Na vosa ni gusuna sa tekivu ena lialia ka 
vakacavari ena veivakalialiai. 
14. Sa levu na nona vosa na lialia, 

Sa sega ni dua e kila: 

O cei ena rawa ni tukuna vua na ka ena yaco 
vua ena siga mai muri? 
15. Na nodra cakacaka na lialia ena vakaocai ira, 
ni ra sega mada ga ni kila na sala ki na koro! 
16. E na ca ki vei iko na vanua, kevaka sa nomu 
tui na gone lailai, ka era sa dau vakani cala na 
kena ravouvou! 
17. Sa kalouvinaka o iko na vanua ni sa nomu tui 
na luve ni turaga, ka era sa kana ena kena gauna 
dodonu o ira na ravouvou--me ra kaukauwa ka 
sega ni ka me ra daumateni kina! 
18. Na vucesa era vuca kina na veivale, kei na 
vakasavu liga sa turu kina na vale. 
19. Na kana magiti sa ka ga ni veidredrevaki, 

Na waini sa ka ni marau: 

lo, na i lavo sai sau ni ka kecega. 
20. Kakua ni o rulaka na tui, me kua mada ga mai 
na nomu vakanananu; 

Kakua ni rulaka na vutuniyau, me kua mada 
ga mai na nomu i mocemoce; 

Ni sa rawa vei ira na manumanu vuka me ra 
kauta na rorogo ni domomu, se na manumanu sa 
vuka tu ga, me tukuna na ka. 


sega ni 








Na Vinaka Ni Talairawarawa 


11. 


sa tubu mai, ni sa oti e vica na siga. 
2. Solia na i vakarau e vitu, io me walu talega, ni 
o sa sega ni kila na ca cava ena yaco e vuravura 
me vakacacana nai vakarau. 
3. Kevaka sa levu na vei o ni uca, e ra na tau mai 
ki vuravura; 

Kevaka sa bale na vunikau ki na ceva se ki na 
vualiku, na yasana sa bale kina ena tiko ga kina. 
4. O koya sa vakaraica na draki, ena sega ni 
kakaburaki, o koya sa raica na vei o ena sega ni 
tamusuka. 
5. Nio sa sega ni kila na sala ni cagi, se sa tubu 


Biuta na sore ni sila ena wai, o na raica ni 

vakacava na sui mai vua na gone ena kete i tinana, 
o sa sega ni kila vakakina na cakacaka ni Kalou o 
koya sa cakava na ka kece ogo. 
6. Ena mataka mo cavuraka na sore ni sila, ni sa 
yakavi mai, mo kua ni guce, 

Ni o sa sega ni kila o cei ena vinaka, 

o koya ogo se o ya, se oi rau ruarua. 
7. Sa dina, na rarama sa rui vinaka, ka sa ka talei 
ki na matada me da raica na matanisiga; 
8. Kevaka sa balavu na nona bula e dua na 
tamata ka sa marautaka kece, me nanuma talega 
na veisiga butobuto, 

Ni sa levu talega. Sa kena i soqoni kece oqo, 
me sa ka wale sara. 


Vakasaqgara Na Kalou Ni Se Gone Na Bula 
9. O iko na cauravou, mo reki tiko ena veisiga ni 
nomu cauravou, me sa dau vakauqeti iko tiko na 
yalomu, kei na ka sa raica na matamu, ia, mo kila 
ga, na Kalou ena tarogi iko ena veika kece oqo. 
10. Mo kauta tani na rarawa mai na yalomu, 

Mo kauta tani na ca mai na yagomu, 

Na gone kei na cauravou sa ka wale sara. 


12. Mo nanumi koya ka Buli iko ena veigauna 


ni nomu tubu cake. Mo tamata bula mai. Ni se 
bera ni yaco mai na veisiga dredre mo tukuna kina 
vaka oqo, “Au sa sega ni vinakata”: 
2. Ni se cila tiko na siga, na vula, na kalokalo, 

Ni se bera talega ni lesu mai na o ni sa tau oti 
na uca; 
3. Ena siga sa sautanini kina nai vakatawa ni 
vale, na tamata kaukauwa ena cuva; 

Sa cegu mai na qaqi sila ni ra sa lewe lailai, sa 
buwawa mai na rai; 
4. Ni sa sogo mai na katuba ni veigaunisala, na 
rorogo ni gagi sila sa lailai mai; ni sa tucake mai e 
dua ena rorogo ni manumanu, o ira kece na 
goneyalewa dau lagasere era sa cuva mai. 
5. Ni ra sa rerevaka na cecere kei na veika 
dauveivakarerei; ni sa lavouvou mai na amodi, sa 
veivakaocai na vodre, sa sega ni rawa na ka e 
gadrevi, ni sa lako na tamata ki na nona vale me 
sega ni mudu, kei na nodra sereki ka 
vakagalalataki na dautagi - me ra sa lako ena sala. 
6. Mo nanumi koya ka Buli iko, ni se bera ni 
sereki nai vesu siliva, ni se bera ni voroki na bilo 
koula, ni se bera ni katebe na bilo mai nai 
vurevure, ni se bera ni musuki na ka me vaka mai 
nai keli ni wai. 
7. Ena qai lesu na soso kina soso, na yalo ena 
lesu vua na Kalou o koya ga e solia. 
8. “Sa ka wale sa ka wale,” sa tukuna na 
Dauvunau. “Sa ka wale na ka kecega.” 


Nai Tavi E Taucoko Ni Tamata 

9. Ni sa yalomatua o koya na Dauvunau, 

E se vakavulici ira tikoga na tamata ena vuku, 

sa vakasama tiko, ka qara matua, ka veidutaitaka 
na vosa e vuga. 


10. Na Dauvunau sa vakasaqara na vosa donu, na 
ka sa volai, sa dina ka sa dodonu sara na vosa 
dina. 

11. Na nona vosa na yalomatua sa vaka na yava 
ni me sa vesuka na veivatu, na nona vosa na vuku 
sa vaka nai vako sa vakoti vakavinaka mai vua nai 
Vakatawa. 

12. Mo kila talega oqo na Luvequ, mo 
vakasalataki vakavinaka ena ka oqo, na vola nai 
vola ena sega ni oti, na vulica nai vola ena ka ni 

oca ki na yago taucoko. 
13. Me da rogoca sara nai cavacava ni ka kecega 
oqo. 

Mo rerevaka na Kalou, ka maroroya na nona i 
vakaro. 

Ni sai koya oqo na i tavi taucoko ni dua na 
tamata. 
14. Na Kalou ena qai vakalewa vinaka na 
cakacaka kecega sa caka; kei na veika kecega sa 
caka vuni, se vinaka se ca. 


1 e Na Sere Ni Veisere Sa Nei Solomoni 


Na Kana Magiti. 

Na Sulamaiti. 

2. Me reguci au o koya ena i regu ni gusuna - Ni 
sa vinaka o iko mai na waini. 

3. Baleta ni sa boiboi kaloni na nomu i lumu, na 
yacamu sa i lumu sareguregu: O koya oqo, era sa 
domoni iko kina na goneyalewa. 

4. Tuberi au yani! 


O Ira Na Gone Yalewa Ni Jerusalemi 
Keimami na cici muri iko yani. 


Na Sulamaiti 
Na Tui sa kauti au mai ki na nona logi. 


O Ira Na Gone Yalewa Ni Jerusalemi 

Keimami na marau ka rekitaki iko. 

Keimami na nanuma ga na nomu loloma ni vinaka 
cake mai na waini. 


Na Sulamaiti 
Dina taucoko, era sa vinakati iko. 
5. Au sa baloa ka matavinaka, oi kemudou na 
goneyalewa ni Jerusalemi, 
Me vaka na vale laca mai Kitari, 
Me vaka na vale latilati i Solomoni. 
6. Kakua ni raici au mai, baleta ni'u sa dabuiloa 
ni sa kati au na matanisiga. 
O ira na ganequ, era sa cudruvi au; 
Era sa cakava me'u vakatawa ni were ni vaini, 
Au sa sega kina ni vakatawa rawa na noqu 
were ga vakai au. 


(Ki Vua Na Nona Daulomani) 
7. Tukuna mai, o iko au sa lomana, o sa vakani 
ira tiko E vei na qelenisipi? 

Era sa dauvakacegu E vei ena sigalevu? 

Ena cava, me'u dau ubi au tiko kina, me vaka 
na kena vo ni qele ni sipi? 


Na Daulomani 
8. Kevaka o sega tiko ni kila, 

o sa rui totoka mai vei ira kecega na yalewa, 

o sa muria tikoga nai kalawa ni qele ni sipi 

Ka vakani ira tiko na luveni me, ena yasa ni 
nona vale nai Vakatawa. 
9. Au sa vakatautauvatani iko, noqu daulomani, 
me vaka na noqu ose yalewa gone ena kedra 
maliwa na kareti nei Fero. 
10. Na balumu sa dravia ka vakai ukuukutaki, 

Na domomu sa vakaitaube ena wa koula. 

O Ira Na Goneyalewa Ni Jerusalemi 
11. Keimami na cakava vei iko nai ukuuku koula 
tuvani vinaka ena siliva. 


Na Sulamaiti 
12. Ni sa dabe tiko na Tui ena nona teveli 

Na noqu vunikau dauboi, sa solia mai na kena 
i boi vinaka. 
13. Ai vau mura na noqu daulomani ki vei au, ena 
bogi taucoko, sa davo koto ena maliwa ni sucuqu. 
14. Na noqu daulomani ki vei au, sa vaka nai 
vutu senikau totoka ena veiwere ni vaini mai 
Enaketi. 


Na Daulomani 
15. O sa rui totoka na noqu daulomani! 
O sa rui totoka! 
Sa tu vei iko na yaloka ni mata ni ruve. 


Na Sulamaiti 

16. O sa rui mata vinaka, na noqu daulomani! 
lo, sa rui vinaka! 
Na noqui davodavo sa rui ka vou. 

17. Na sitari sa i coka ni vale, 
Sa i sa ni vale na damanu. 


2. Oi au na rosi ni Saroni, 
Na viavia ni buca. 


Na Daulomani 

2. Mevaka na viavia ena kedra maliwa na soni 
Sa vakakina o koya ka'u sa lomana ena kedra 

maliwa na goneyalewa. 


Na Sulamaiti 
3. Me vaka na vu ni apolo ena kedra maliwa na 
veikau, sa vakakina na noqu daulomani e na kedra 
maliwa na cauravou. 

Au sa dabe sobu ena vanua rurugu ena reki 
vakaidina. 

Na vuana sa kamikamica ki na yamequ. 


Na Sulamaiti Ki Vei Ira Na Goneyalewa Ni 
Jerusalemi 
4. Sa kauti au mai o koya ki na vale ni magiti, sa 
ukutaki ga kina na veilomani. 
5. Maroroi au vata na i soso vuata, vakavoui au 
vata na apolo, ni'u sa tagica na loloma. 
6. Sa vakalokoloko na uluqu ena ligana i mawi, 
na ligana i matau sa mokoti au. 
7. Au sa vakarota veikemudou na goneyalewa ni 
Jerusalemi, 

Me vaka na me kila ni vanua, dou kua ni 
yavalata, se vakayadrata, sa na basika ga mai. 


Nona Kerekere Na Daulomani 
Na Sulamaiti 
8. Na domo i koya ka'u sa lomana! 

Sa lako mai o koya, sa ladeva mai na 
veitokaitua, sa ciciva mai na veidelana. 
9. Na noqu daulomani sa vaka na me kila, sa 
vaka na teira gonetagane, sa tu cake tu mai na 
lalaga ni vale; sa vakararai tiko mai ena katuba 
leka, ka sa vakairoiro tiko mai. 
10. Sa vosa mai na noqu daulomani, ka sa tukuna, 
“Mo tucake mai na noqu ka lomani, na mata 
vinaka, lako tani mai. 
11. Sa oti na vula i batabata 

Sa oti na uca, sa cila mai na siga. 
12. Era sa basika mai na veisenikau ni vanua, 

Oqo sa gauna ni lagalaga sere, 
Na domo ni ruve sa rogo mai ena noda vanua. 
13. Na vuni lolo era sa solia mai na kedra 
drokadroka dina, na veivaini era sa solia mai na 
veivua ni vaini vinaka, solia mai nai boi vinaka. 
Mo tucake, na noqu ka lomani, ka mata 
vinaka, 
Mo lako tani mai! 
14. “Na noqu ruve, ena laga ni veivatu, 
Ena vanua vuni ni barivatu, 
Meu raica ga na nomu matavinaka, 
Me'u rogoca ga na domomu, 
Ni sa rui kamica na domomu ka sa rui ka 
Domoni na matamu rairai vinaka.” 





O Ira Na Ganena 
15. Vesuka mai na fokisi, 

Na fokisi lalai sa vakacacana na were ni vaini, 
ni sa tekivu vua mai na vaini. 


Na Sulamaiti 

16. Na noqu daulomani sa noqu, Oi au sa nona. 
Sa vakani ira na nona qele ni sipi ena kedra 

maliwa na viavia. 


Vua Na Nona Daulomani 
17. Me yacova na kida ni mataka 

Sa dro yani nai yaloyalo vuki mai na noqu ka 
lomani 

Mo vaka na me kila kei na teira gonetagane 
ena veiulunivanua o Peca. 


Na Bogi E Veivakaleqai 
Na Sulamaiti 


3. Ena bogi ena noqu i davodavo, au sa qarai 


koya ka'u sa lomana, 

Au sa garai koya, ia, au sa sega ni kunei koya. 
2. Au sa tukuna,” au na tucake oqo,” “au na 
lakova na koro, na veisalatu ni veitikotiko me'u 
vakasagarai koya kau sa lomana.” 

Au sa garai koya, au sa sega ga ni kunei koya. 
3. Nai vakatawa sa veilakoyaki voli ena koro, sa 
kunei au, 

“Au sa tarogi koya, o sa raici koya beka, o 
koya au sa lomana?” 

4. Sa kune vakadredre o koya, ni'u sa raici koya 
ka'u sa lomana, au na vesuki koya me kua ni yali 
tale mai vei au, me yacova ni'u sa kauti koya mai 
ki na vale nei tinaqu, e na nona loqi sara o koya sa 
kunekunetaki au. 

5. Au sa vakaroti kemudou, na goneyalewa ni 
Jerusalemi, kemudou na me kila, kemudou na 
luveni me ni vanua, dou kua ni veivakayavalati se 
veivakayadrati me yacova ni sa oti na 
veivakacegui. 


Na Lako Mai I Solomoni 
Na Sulamaiti 
6. O cei oqo sa lako tiko mai ena vanua liwa, sa 
vaka na o kubou, 

Sa vakaboivinakataki ena mura kei na Asi, 

Kei na noda ka boi vinaka kece na dauveivoli? 
7. Io, oqo nai lakolako nei Solomoni kei ira na 
onosagavulu na nona tamata qaqa sa 
vakavolivoliti koya, mai vei ira na qaqa ni Isireli. 
8. Era sa tauri i sele kece, ni ra sa tamata qaqa ni 
valu sa dui kabiti ira tu ga na nodra i sele, baleta 
na rerevaki ni bogi. 
9. Na kau mai Lepanoni, sa cakava kina o 
Solomoni na nona kareti. 
10. Na kena duru e siliva ka tokoni ena koula, nai 
dabedabe e lokaloka, 

Na lomana sa boro ga ena veilomani. 
11. Dou lako yani na goneyalewa ni Saioni ka 
raici Solomoni na Tui kei nai sala vakatui, sa 
vakaisalataki koya kina o tinana ena siga ni nona 
vakamau, na siga sa marau kina na yalona. 


Na Daulomani 


4. O sa matavinaka, na noqu daulomani! 


Raica, o sa matavinaka dina! 
Sa tu vei iko na mataniruve, ena ruku ni nomu i 
ubi, 
Na ulumu sa vaka na qeleni me, era sa lako 
sobu tiko mai na Ulunivanua o Kiliati. 
2. Na batimu sa vaka na qele ni sipi sa koti oti 
ena nodra cabe mai na sili, o ira kecega sa vaka 
na drua, sa sega na vanua e lala. 
3. Na tebenigusumu sa ka kulakula kei na 
gusumu sa domoni vakaidina. 
Na balumu sa vaka na pomekaraneti musu 
vakaveimama ena daku ni nomu i ubi. 
4. Na domomu sa vaka na vale cecere nei Tevita 
sa tara tu me ia na veimaroroi, 
Era sa lili tu kina nai sasabai e vakaudolu. 
5. Na sucumu ruarua sa vaka na luve ni me kila 
e drua ni rau sa kana voli ena vei viavia ni buca. 
6. Ni sa kida sara na mataka, ka sa dro yani na 
butobuto, au na kauti au ki na veiulunivanua ni 
mura kei na yasi. 
7. O sa rui matavinaka noqu ka domoni, sa sega 
na ka mo vakamelei kina. 
8. Lako vata mai kei au mai Lepanoni, na 
watiqu; lako vata mai kei au mai Lepanoni. 

Biuta mai na vanua cecere o Amana 








Mai na vanua cecere o Seneri kei Erimoni, 
Mai na nodra ulunivanua na Lepati 
Mai na nodra qara na laioni. 
9. O sa vakalega na yaloqu, na ganequ, na 
watiqu! Kei na vatu talei ena domomu. 
10. Sa rui kamikamica na nomu loloma, na 
ganequ na watiqu! 
Na nomu loloma sa vinaka mai na waini 
Nai boi ni nomu i lumu sa uasivi sara! 
11. Na tebenigumu sai vurevure ni kamikamica 
na watiqu: 
Na oni kei na sucu sa tiko ena ruku ni 
yamemu; 
Na boi ni nomu i sulu sa vaka nai vakaboi mai 
Lepanoni. 
12. Na were vakarautaki sai iko na ganequ, na 
watiqu, 
Na mata ni wai vakatabui, nai vurevure 
dregati. 
13. Nai tei ni nomu were sa veivuata kecega, na 
vuata digitaki ga, na kamifaia, na narita, 
14. Na narita, na safaroni na drova kei na 
sinamoni, kei na kau drega boi vinaka kecega, 
Na mura kei na yasi kei na kau kece e boi 
vinaka sara— 
15. Sai iko na mataniwai ena veiwere, na i keli ni 
wainibula kei na uciwai mai Lepanoni. 








Na Sulamaiti 
16. Mo yadra mai na cagi ni vualiku 

Mo lako mai na cagi ni ceva! 

Mo liwa yani ki na noqu veiwere 

Me boi vinaka yani na kena i boi 

Lako mai kina nomu were, noqu daulomani, 
ka mai kania na vuata vinaka dina. 


Na Daulomani 


5. Au sa lako mai ki na noqu were, na ganequ na 
watiqu, 

Au sa mai kumuna na noqu mura kei na noqu 
ka boi vinaka, 

Au sa kania na oni kei na kena kamikamica, 

Au sa gunuva na mequ waini kei na mequ 
sucu. 


Ki Vei Ira Na Nona I Tokani 
Dou kana na wekaqu, dou gunu: 
Dou guru sara vakavinaka 
Oi kemudou sa lomani! 


Na Karobo Ni Yakavi E Veivakaleqai 
Na Sulamaiti 
2. Ausa moce, ia, sa yadra tiko na yaloqu; 
Au sa rogoca na domo i koya au sa lomana! 
Sa tukituki mai ka tukuna, 
“Dolava vei au, noqu daulomani, 
Na noqu ruve, na noqu ka talei, 
Sa sinaitu na uluqu ena tegu, 
Na drauniuluqu sa suasua vakalevu ena 
tegu.” 

3. Ausa luvata oti na nogu kote, me'u daramaka 
tale vakacava? 

Au sa savata oti na yavaqu, me'u vakaduka 
tale ena vuku ni cava? 
4. Sa tara mai nai dola ni katuba o koya au sa 
vinakata, 

Sa malaude mai na yaloqu ena vukuna. 
5. Au sa tucake me'u dolavi koya au sa lomana, 
sa tuturu tani mai ligaqu na mura boi vinaka, sa 
drodrova sobu na qaqalo ni ligaqu ki nai dola sara 
ni katuba au taura tiko. 
6. Ni'u sa dolava na katuba vei koya au sa 
lomana, sa yali, ni sa lako tani yani: 

Sa yali na yaloqu ni a vosa vei au o koya 

Au a qarai koya, ia, au sa sega ni kunei koya, 
Au a kacikacivi koya, ia sa sega ni rogo mai. 
7. O ira nai vakatawa ni koro, era sa raici au, era 
sa kuitataki au ka vakamavoataki au; o ira na 
dauraica na bai ni koro era sa kauta tani na noqu i 
ubi. 
8. Noqu kerekere oqo veikemuni na goneyalewa 
ni Jerusalemi, kevaka e dua sa raici koya ka'u sa 
lomana, dou tukuna vua, au sa tauvimate sara ga 
ena noqu via raici koya! 


O Ira Na Goneyalewa Ni Jerusalemi 
9. Na cava sa uasivi kina o koya oqo, mai vei ira 
kece sa daulomani? O sa matavinaka mai vei ira 
kecega na goneyalewa. 

Na cava sa uasivi kina o koya oqo mai vei ira 
kecega sa daulomani, mo vakaroti keitou kina 
vakaoqo? 


Na Sulamaiti 
10. O koya au sa lomana, sa rarama ka damusa ka 
sa vinaka duadua mai vei ira na tini na udolu. 
11. Na uluna sa vaka na koula talei na 
drauniuluna sa loaloa taliva me vaka na reveni. 
12. Na matana sa vaka na ruve, ena bati ni uciwai, 
sa vakasilimi oti ena sucu ka sa sega ni vakamelei. 
13. Na baluna sa dravia ka boi vinaka, 
Na tebenigusuna sa viavia ni buca ga sa 
tuturu tiko mai kina nai boi me vaka nai boi ni 
mura. 
14. Na ligana sa koula ga ka sa tu vata na 
veivatutalei. 
Na yagona sa lumilumisa ka buli vakamatau 
me vaka na safaia. 
15. Na yavana sa vaka na duru vatu sa yavutaki 
ena vatutalei. 
Na kena i rairai sa vaka na sitari digitaki mai 
Lepanoni. 
16. Na vosa ni gusuna sa rui kamikamica, io, sa 
Domoni dina o koya, o koya oqo au sa vinakata 
sara, na noqu lomani, na wekaqu, 

Oi kemudou na goneyalewa ni Jerusalemi! 








O Ira Na Goneyalewa Ni Jerusalemi 


6. E vei o koya o sa lomana? 
Na goneyalewa matavinaka? 


Ena yasana ki vei sa gole kina o koya, 
Me keimami lako mai ka  vukei 
vakaqagara? 


iko ena 


Na Sulamaiti 
2. Sa lako sobu o koya au sa lomana ki na nona 
veiwere, ki na nona vei senikau boi vinaka, 
Me vakani ira na nona sipi ena were, ka me kauta 
talega mai e so na viavia. 
3. Au sa nona na nogu daulomani, na nogu 
daulomani sa nogu; 

Sa vakani ira na sipi ena kedra maliwa na 
viavia. 


Na Kena Totoka Na Sulamaiti 
Na Daulomani 
4. Nogu daulomani, o sa rui totoka me vakataki 
Tisira, ka rairai vinaka me vakataki Jerusalemi. O 
sa saravi me vaka nai yatu sotia era sa colata tiko 
na nodra drotini. 
5. Au sa mai vesuki tu oqo, ena vuku ni nomu sa 
wanonovi au tikoga mai, 

Na ulumu sa vaka na qele ni me, ni ra sa 
muria sobu mai na veigakilo mai Kiliati. 
6. Na batimu sa tuva vinaka me vaka na qele ni 
sipi ena nodra cabe mai ni ra sa vakasavasavataki 
oti; ena nodra lako yarurua mai. 
7. Na balumu sa vaka na pomekaraneti sa 
veimamataki, ena buradelamu ena daku ni nomu i 
ubi. 
8. Fra sa lewe ono sagavulu na Ranadi, 

Era sa lewe walusagavulu na dauveigaravi, 

Era sa sega ni wiliki rawa na goneyalewa sega 
cala; 
9. Na noqu ruve, na noqu ka talei, sa duatani 
duadua vei ira kece ogo, 

Sai koya duadua ga mai veitinana, 

Sa ka taleitaki duadua nei tinana; 

Era sa raici koya na goneyalewa ka kacivi 
koya me vakacaucautaki, 

O ira na Ranadi kei ira na dauveigaravi era sa 
vakavinavinakataki koya. 
10. O cei o koya oqo sa rairai vinaka me vaka na 
kida ni mataka, 

Matavinaka me vaka na vula, 

Mata rarama me vaka na siga 

Rairai vinaka me vaka sa tuva mai 
mataivalu vata na nodra drotini? 


na 


Na Sulamaiti 

11. Au sa lako sobu ki na veiwere, me'u laki raica 
na vuata, me'u raica na veivaini sa se mai se sega, 
na veipomekaraneti sa kubu mai se sega. 

12. Ni se bera ni'u kila, sa vakauqeti na yaloqu 
me'u vodo ena kareti, ka dabe ena yasa i koya na 
noqu turaga. 


Na Daulomani Kei Ira Na Nona I Tokani 
13. Mo lesu mai, mo lesu mai na Sulamaiti! 
Mo lesu mai, me keitou sa rai ga vei iko, 

Na Sulamaiti 
Na cava mo dou raica vua na Sulamaiti— 
Na mataivalu sa dua ga, ni a rua tiko? 


Sa Vakaraitaki Na Veivakaqoroqoroi 
Na Daulomani 


Za O sa rairai vinaka ni sa vakaivava na yavamu 


na goneyalewa sa na ranadi! 
Nai lobi ni sagamu sa vaka nai ukuuku sa tali 
vakamatai mai vua na kena matai. 
2. Na nomu vicovico sa vaka na bilo sa sinai tu 
ga ena waini: 
Na ketemu sa vaka na liku sa taga kina na 
viavia tali vakavinaka. 
3. Na sucumu sa vaka na luve ni me kila e drua. 
4. Na domomu sa vaka na tabua dromdromoa 
qai caliva; na matamu sa vaka na tobu ni sili mai 
Esiboni. 
Na ucumu sa vaka na vale cecere mai 
Lepanoni ni da rai sobu ki Tamasiko. 
5. Sa vakaisalataki na ulumu me vaka na 
Ulunivanua o Kameli, ka sa lokaloka na 
drauniulumu. 
6. O sa rui matavinaka, o sa rui veivakayavalati 
vakalevu! 
7. Osa rui wadrovu me vaka na balabala, 
Na sucumu me vaka na soso vaini. 
8. Sa tukuna, “Au sa lako mada ki 
veibalabala, ka'u na taura na tabana,” 
Na sucumu me vaka na soso vaini vei au, 
Na nomu i cegu me sa ka boi vinaka duadua, 
9. Na loma ni gusumu sa vaka nai vurevure ni 
waini vinaka duadua. 








na 


Na Sulamaiti 
Me sa drodro vakamalua yani na waini vei koya 
au sa lomana, me toso kina vakavinaka na 
tebenigusui koya sa via moce tiko. 
10. Au sa nona na noqu daulomani, 
Na nona gagadre sa vagolei ga mai vei au. 
Mo lako mai na noqu ka lomani, 
Daru lako mada ki na buca. 
Daru lako vakamataka ki na were ni vaini; 
Daru raica mada se sa tubu mai na vaini, 
Se era sa se mai na vaini? 
Se na pomekaraneti sa lavouvou mai 
Mai kea au na solia kina vei iko na noqu 
vinaka taucoko. 
13. Sa boi vinaka mai na ka e a sega tu ni 
dauboici, 

Ena mata ni katuba sa tu kina na vuata 
digitaki, 

Kena matagali kece, ka vou kei na ka makawa, 
na ka kece sa biu oti tu me nomu, na noqu 
daulomani. 


11. 


12. 


8. O sa vakataka na ganegu sa sucuma tiko na 
sucu i tinaqu! 


Kevaka au sa raici iko, au na reguci iko, 
Au na sega ni maduataka e dua. 
2. Au na tuberi iko ka kauti iko mai ki na vale i 
tinaqu, 
Sa vakabauti au dina o tinaqu 
Au na vakagunuvi iko ena waini vinaka sara. 
Mai na wai ni pomekaraneti. 


Kivei Ira Na Goneyalewa Ni Jerusalemi 
3. Au sa vakailokoloko tiko ena ligana i mawi, 
Na ligana i matau sa mokoti au vakaukauwa. 
4. Au sa vakaroti kemudou na goneyalewa ni 
Jerusalemi. 
Dou kua ni vakayavalata se vakasaga na 
neirau veilomani 
Me yacova ni sa vakacegui vinaka. 


Na Veilomani Sa Vakavoui Mai Lepanoni 
Dua Na Wekana 
5. O cei oqo sa lako tiko mai na vanua liwa, ka 
sa kabita tiko mai na nona daulomani? 

Au sa vakayadrati iko ena ruku ni vunikau, 
Mai kea sa susugi iko mai kina o tinamu; 
Mai kea, o sa kau mai kina mai vei tinamu. 


Na Sulumaiti Ki Vua Na Nona Daulomani 
6. Me vaka nai vakatakilakila ki na ligamu; 
Na veilomani sa ka kaukauwa me vaka na 
mate, 
Na vuvu sa ca me vaka nai bulubulu; 

Sa vakacaudreva vakalevu na yameyame ni 
bukawaga, na bukawaqa i Jiova. 
7. Na wai sa sega ni rawa ni sotava na karamaca 
ni veivinakati, 

Se na ualuvu me vakaluvuca na veivinakati, 

Ni sa solia na nona veivinakati e dua na 
tagane 

Nai yau kece ni nona vale ena sega ni tarovi 
koya. 

Na Ganei Koya Na Sulamaiti 
8. Sa dua tiko na ganei keitou, ka se lailai sara na 
sucuna, 

Na cava me keitou cakaka vua ena siga sa 
vosaki kina o koya? 
9. Kevaka sa lalaga ni vale o koya, 

Keitou na sogota ena kau sitari. 


Na Sulamaiti 
10. Oi au na lalaga ni vale, 

Na sucuqu sa vale cecere; 

Au sa tiko ena yaloka ni matana me vaka e 
dua sa kunea na vakacegu. 

11. O Solomoni sa dua tiko na nona were ni vaini 
e Peali Amoni; 

Sa solia na veivaini oqo vei ira na 
dauveigaravi, o ira vakayadua me ra kauta mai na 
vuana, 

Kumuni me rauta e yadua na udolu na tiki ni 
siliva. 


Ki Vei Solomoni 

12. Na noqu were ni vaini sa tu oqo e mataqu 
O iko Solomoni, ena tu beka vei iko e udolu, 
Kei ira na veigaravi e rua na drau. 


Na Daulomani 

13. O iko sa dau tiko ena vei senikau, sa nodra i 
tokani na dau vakarorogo kina domomu- megu 
rogoca sara mada! 


Na Sulumaiti 

14. Mo vakatotolo na noqu ka lomani, 

Ka mo vaka e dua na me kila ena ulunivanua ni 
veika boi vinaka. 


AISEA 


NAI VOLA I 


AISEA 


1 Na raivotu nei Aisea na luve i Emosi, ena 
nona raica na veika me baleti Juta kei Jerusalemi 
ena gauna i Usaia, Jocame, Easi, kei Esekaia, ratou 
na Tui Juta. 


Na i Valavala Ca I Juta 

2. Rogoca, na lomalagi, ka dolava mai na 
daligamu, na vuravura! Ni sa vosa mai na Kalou o 
Jiova, “Ka'u a veisusu ka veituberi mai vei ira na 
luvequ, ia o ira, era sa qai vuki tani tale mai vei 
Au; 

3. Na bulumakau e kila na kena i taukei, kei na 
asa na bai ni nona Turaga; ia o ira na Isireli, era 
sega tu ni kila, o ira na noqu tamata, era sega ni 
bau via kauwai mai vei au.” 

4. Ulei na matanitu sa ca na tamata sa bikai ena 
caka cala, sa tubu me levu na i vakarau vakasisila, 
era sa vakaleqai vakalevu na gone, era sa guilecavi 
Jiova, era vakacudruya me cudru na Yalosavasava 
i Isireli, era sa vuki tani vakanadaku. 

5. Cava mo do'u mokuti tale kina? Dou sa na qai 
ca tikoga vakalevu nomudou qavokavoka sa 
tauvimate, na yalomudou sa tu vakadua, sa yali 
kina na bula. 

6. Mai na qeteqete ni yavamudou me tara yani 
na nomudou qavokavoka sa sega ni qai dua na i 
vakaraitaki ni bula me kune kina, ia sa kune ga 
kina na mavomavoa, kei na mawe ni vakacacani; 
ka sega ni bau dua na veiqaravi e bau vakayacori 
kina se lumuti tu ena waiwai. 

7. Nomudou vanua sa lala, nomudou vei koro 
lelevu sa vakamai ena buka, o ira na kai tani era sa 
mai kania na nomudou veiwere ena matamudou; 
sa ra qai biuta tu me lala ni ra sa mai taura ka 
vukica na kai tani. 

8. O ira na goneyalewa ni Saioni era sa biu tu 
me vaka e dua na vale e tara me cegu kina 
vakalailai na tamata ena vei loga ni vaini, vaka 
talega na vale ni veimaroroi ena loga ni kiukaba, 
me vaka na koro sa vakacacani. 

9. Vaka vo o Jiova ni lewe vuga me qai biuta mai 
e vica me vo tiko vei keda, oi keda eda na via 
tautauvata kei Sotoma, eda na tautauvata talega 
kei Komora. 

10. Dou rogoca na vosa i Jiova oi kemudou na 
vakatulewa tiko mai Sotoma; dou rogoca vinaka 
na vunau ni noda Kalou, oi kemudou na kai 
Komora: 

11. “A cava sara mada na i naki ni nomudou 
dauvakacaboi soro mai vei au?” sa tukuna o Jiova, 
“Sa levu tu vei au na sipi tagane me i soro kama 
kei na uro ni bulumakau, e vakani tu vakavinaka 
au sega ni marautaka na dra ni bulumakau, se 
lami, se dra ni me. 

12. “Ni dou sa lako mai mo dou mai tu e 

mataqu o cei sa vakadonuya vei kemudou me 
taura me na ciqoma na ligamudou, ni dou sa mai 
buturaka ka vakacacana na Noqu loma ni bai? 

13. Me kakua ni kau tale mai na i soro 
vakaveitalia na i madrali boivinaka e vakasisila vei 
Au na Vula Vou, na SigaTabu kei na kacivi mo 
dou vakasoqoni vata mai-- Au sa sega ni vosota 
rawa na i valavala ca kei na soqosoqo tabu. 

14. Na nomudou Vula Vou kei na nomudou 
Solevu tabu sa cata na lomaqu, sa vakararawataki 
Au tiko, ka sa mai vaka vu lega vei Au. 

15. Ni do'u sa dodoka na ligamudou, mai vei au 
ka'u na tabonaka na mataqu mai vei kemudou; e 
dina ni dou masu mai vakavuga, ka'u na sega ni 
rogoca na ligamudou sa sinai ena dra. 

16. “Vakasavasavataki kemudou, me savasava 
vinaka na nomudou bula; dou biuta tani e mataqu 
na nomudou i tovo ca, me sa rauta na caka ca, 

17. Vulica na caka vinaka, segata na lewa dodonu, 
cudruvi koya na tamata ca, maroroi ira na luve ni 
yali, dau vukei ira na yada. 

18. “Dou lako mai, me tou veivosaki vata” sa 
tukuna o Jiova, “Ke sa vaka na ka kulakula na 
nomudou i valavala ca sa na vulavula me vaka na 
vulavula ni uca cevata; ke sa mani damu vakula 
sara, sa na vaka ga na vuti ka ni sipi. 

19. Kevaka do'u sa loma rawarawa mo dou 
vakarorogo, dou na kania na vuata ni vanua; 

20. la kevaka dou cata ka talaidredre, ena tarai 
kemudou na i seleiwau;” ni sa vosa dina oqo mai 
na gusu i Jiova. 


Sa Lutu Sobu Na Vakatagedegede Ni Bula Ena 
Koro Levu 

21. Na kena yaco me dautagane na koro ka 
dauyalodina! Koro daulewa dodonu, a ka dodonu 
ga ka dau tiko kina; ia e daidai sa tiko kina na 
daulaba. 

22. Na nomu siliva sa vuki me veveka mai, na 
nomu waini sa veiwaki vata kei na wai. 

23.0 ira na nomu  ravouvou era sa 
dautalaidredre, era sa veitokani vata kei ira na 
daubutako: era dauvinakati ira na daurawa ka ena 
sala tani, ka ra muria me ra saumi lesu: era sa sega 
ni lewa dodonu, ena vukudra na luve ni yali kei 
na nodra sega ni raici vinaka na yada. 

24. O koya oqo sa tukuna kina na Turaga, o Jiova 
ni lewe vuqa, o Koya na kaukauwa i Isireli, “Io, 
Ka'u na vakacegui Au mai vei ira na Kequ meca, 
ka vakayacora na cudru vei ira era cati Au. 

25. Au na vukica vei iko na ligaqu me tarai iko 
ka'u na savata laivi na veveka mai na siliva, ka 
kauta tani kece. 

26. Ka'u na vakalesui ira tale na nomu Turaga ni 
lewa me vaka e liu, kei ira na nomu matabose me 
vaka na kena i tekitekivu, ka oti o na qai 


vakatokai, na koro daucaka dodonu, ka koro 
dauyalodina.” 

27. Ena vakabulai o Saioni ena vuku ni lewa 
dodonu, kei ira era sa veivutuni mai ena lewa 
dodonu. 

28. Na veivakarusai vei ira na i vakarau 
kaukauwa kei ira nai valavala ca ena vakayacori 
vata ga, kei ira era biuti Jiova era na rusa. 

29. Ni ra ma maduataka na oki do'u sa 
daudomona, dou na tagaya talega ena vuku ni 
veiwere dou sa digitaka. 

30. Ni dou na vaka na vuni oki sa malai na 
drauna, kei na were sa sega kina na wai. 

31. la o koya sa kaukauwa ena vaka na wa ni cina, 
kei na nona cakacaka ena vaka na lidi ni 
yameyame me waqa mai, e rau na kama vata 
ruarua, ka sega ni rawa ni dua me bokoca rawa. 





Na Vale Ni Kalou Ena Siga Mai Muri 


Ze Na vosa ka raica o Aisea na luvei Emosi ena 
vuku i Juta kei Jerusalemi. 

2. Sa na yaco dina sara ena siga mai muri, ni na 
vakataudeitaki na ulunivanua ni vale i Jiova me 
toka ena ulunivanua cecere, ena vakaceceretaki ka 
me lolovira na vei ulu ni koro tale eso; ka ra na 
drodro yani kina na vei matanitu kecega. 

3. Era na lakova na tamata e vuga ka tukuna, 
“Lako mai, meda lako cake kina ulunivanua i 
Jiova, kina vale ni Kalou i Jekope; ena vakavulica 
vei keda o koya na Nona i valavala, ia eda na 
muria na Nona sala.” Ni na lako yani mai Saioni 
na vunau, kei na vosa i Jiova mai Jerusalemi. 

4. Ena ia na veilewai ena vuku ni matanitu ka na 
vunauci ira e vuga, ka ra na tukitukia na nodra i 
seleiwau me bati ni siviyara, kei na nodra moto 
me i sele ni samaki; ena sega ni lave i seleiwau e 
dua na matanitu, kina dua tale na matanitu ka ra 
na sega ni vulica tale na i valu. 


Na Siga ni Turaga 

5. Vei kemudou na matagali i Jekope, meda mai 
lako voli tu ena rarama i Jiova. 

6. Ni Kemuni a biuti ira na Nomuni tamata na 
matagali i Jekope, ni ra sa vakasinaita na nodra 
bula ena i valavala mai na tokalau, era 
dauvakaraitaka na veika lasulasu me vaka e ka 
dina me vakataki ira na kai Filisitia, ka ra 
lomavinaka vei ira na gone ni matanitu tani. 

7. Na nodra vanua sa sinai kina na siliva kei na 
koula, ka sa levu na nodra i yau talei, na nodra 
vanua sa sinai kina na ose, ka sega ni wili rawa na 
nodra gigi ni valu. 

8. Na nodra vanua sa sinai ena matakau; era 
cuva ka qarava na cakacaka ni ligadra, kina veika 
e cakava na qagalo ni ligadra. 

9. Fra cuva sobu na tamata, ena nodra 
vakamalumalumutaki ira, o koya mo ni kakua ni 
vosoti rawa. 

10. Mo curu kina vei ruku ni vatu ka vunitaki iko 
ena kuvu ni qele, mai na Nona rerevaki na Kalou, 

ena Nona i serau kei na Nona i ukuuku levu vaka 
Turaga. 

11. Na nona mata viavialevu e dua na tamata ena 
vakamalumalumutaki, kei na nodra dokadoka na 
tamata ena vakabalei sobu, ia ena cecere duadua o 
Jiova ena siga o ya. 

12. Ena sigai Jiova ni lewe vuga ena lako mai vei 
ira kecega era dokadoka ka viavialevu—kei ira 
kecega era  vakalevulevui ira era na 
vakamalumalumutaki — 

13. Na sitari ni Lepanoni sa vakacerecerei ka 
laveti cake, kei na oki kecega ni pasani, 

14. Na ulunivanua cecere kecega, kei na vei 
delana era sa laveti cake tiko, 

15. Kei na vale ni valu, kei na bai ni valu; 

16. Na waqa kecega ni Tasisi, kei na i yaya rairai 
vinaka kecega. 

17. Na viavia levu ni tamata ena 
vakamalumalumutaki sobu, kei na qaciqacia ena 
uru sobu; o Jiova duadua ga ena vakacerecerei ena 
siga O ya, 

18. la na matakau kece ena vakarusa laivi o Koya. 
19. Era na lako na tamata kina veigara vatu, kei 
na qara ena loma ni qele, ena vuku ni veika 
rerevaki i Jiova kei na i ukuuku ni Nona i sulu 
vakaTuraga, ni sa tucake me yavalati vuravura 
vakalevu sara. 

20. Ena siga o ya ena biuta tani na tamata na nona 
matakau siliva kei na nona matakau koula, era 
bulia me ra daugarava, kina na kalavo kei na beka, 
21. Me la'ki curu kina qara vatu, kei na vei 
uluvatu, ena vuku ni veika rerevaki i Jiova kei nai 
ukuuku ni Nona i tutu vakaTuraga, ni sa tucake 
me vakayavalati vuravura vakalevu sara. 

22. Dou kua ni goleva e dua na tamata, sa tiko 
ena qara ni ucuna na nona i cegu; a cava mada sa 
bau rawata o koya? 








Na Lewai Nei JutaKei Jerusalemi 


3. Raica, na Turaga o Jiova ni lewe vuqa, sa 


kauta tani e Jerusalemi kei Juta na veika kece me 
bula tiko kina, na madrai kece kei na wai kece me 
bula kina, 

2. Na tamata kaukauwa kei ira na tamata ni 
valu, na Turaga ni lewa kei na parofita, kei ira na 
daurairai kei ira na qase; 

3. Na Turaga ni lewe limasagavulu kei ira era 
Turaga tu nodra bula, ira na lewe ni bose, kei na 
matai vuku kei koya sa magosa ena vosa. 

4. “Au na soli ira na gone me Turaga liuliu vei 
ira kei ira na gone se qai sucu me lewai ira. 

5. Fra na veivakasaurarataki na tamata, vei ira 
vakataki ira kei ira na kai nona, ira na gone era na 
beca na qase kei ira na tamata wale vei ira na 
Turaga.” 

6. Na tamata ena goleva na tuakana ena vale nei 
tamana ka tukuna, “E tu vei iko na i sulu, mo 
liutaki keitou, na lega sa tu qo me tiko ena ruku ni 
nomu vakatulewa,” 

7. Ena siga o ya ena vakabesebese, ka tukuna 


“Au na sega ni vakabulai iko, ni sa sega na kakana 
kei na i sulu e noqu vale; do'u kua ni lesi au me'u 
nomudou i liuliu.” 

8. Ni sa bale sobu o Jerusalemi, sa lutu o Juta, 
baleta na yamedra kei na nodra bula e 
vakararawataka na Kalou o Jiova me vakacudruya 
e matana ena Nona i tutu vakaTuraga. 

9. Ai rairai ni matadra sa beitaki ira ni ra sa ca, 
ia na nodra i valavala ca era sa vakavotuya me 
vakataki Sotoma, era sa sega ni vunitaka rawa. 
Ena ca na lomadra! Ni ra sa vakacacani ira 
vakataki ira. 

10. “Tukuna vua sa yalododonu ena yaco vei ira 
na vinaka, ni ra na kania na vua ni nodra bula. 

11. Ena ca vei koya sa i valavala ca! ena yaco ga 
vua na lega, na i sau ni veika e cakava na ligana 
ena saumi lesu tale vua. 

12. Ira ga na gone era vakasaurarataki ira na noqu 
tamata, kei ira na yalewa era lewai ira. Oi 
kemudou na noqu tamata o ira era tuberi 
kemudou, era vakacalai kemudou ka vakacacana 
na nomudou sala.” 


Butuki Sobu ka Vakamalumalumutaki Na Bula 
Vinaka 

13. Sa tucake o Jiova me vukei ira ka tucake talega 
me na lewai ira. 

14. O Jiova ena curuma yani na veilewai vei ira na 
qase ni Nona tamata kei ira na ravouvou; “Ni do'u 
sa kania oti na loga ni vaini, kei na i yaya sa kau 
mai vei ira na dravudravua sa maroroi tu ena 
nomudou vei vale. 

15. Cava na kena i balebale e buturaki kina o ira 
na Noqu tamata ka butuqaqia na matadra na 
dravudravua?” Sa tukuna o Jiova ni lewe vuga. 
16. Sa tukuna talega o Jiova: “Ni ra sa qacigacia 
na goneyalewa ni Saioni ka ra vakateqatega nodra 
i lakolako ka sa veirawai na matadra, ka ra lako tu 
me vaka era titeqe, ka tataqiriqiri tu na vesa ni 
yavadra, 

17. O koya ena lewa kina na Turaga me tubura na 
buradeladra na goneyalewa ni Saioni na karokaro, 
ka na vakaluvaiwaletaki ira o Jiova.” 

18. Ena siga o ya ena luvata tani o Jiova na nodra i 
ukuuku lagilagi, kei na i ubi ni drau ni uludra kei 
na nodra i taube makuwaliliva, 

19. Na sau ni daligadra, na qato, kei na i ubi ni 
mata, 

20. Na i ubi ni ulu, na gato ni yava, kei na i vesu 
ni ulu, na kato ni ka boivinaka, kei na i vakaboi 
vinaka, 

21. Kei na mama, na sau ni ucu, 

22. Na i sulu vaka i ukuuku, sulu taube, sulu sole, 
na baosi, 

23. Na iloilo, na i sulu lineni matailailai, na i sala, 
kei na i ubi levu. 

24. Ena yaco na i boi totoka sa i sosomi ni boi 
drulua, na i vau totoka, sa i sosomi ni dali: na ulu 
tali vakamagosa, sa i sosomi ni ulu pori, na i ubi 
levu totoka, sa i sosomi na taga, na mata totoka, sa 
i sosomi ni mata mawe ni mavoa. 

25. Nomu tagane era na bale ena i sele, kei ira na 
nomu tamata gaga ena i valu. 

26. Era na tagi kei na tagiyaso ena nomu 
matamata ni koro, era na dabe kina qele ni sa lala 
tu. 


4. Ena gauna o ya ena lewe vitu na yalewa e 
ratou na taura e le dua na tagane, ka tukuna, 
“Keitou na kania na neitou kakana ka daramaka 
na neitou i sulu, ia me keitou vakatokai ga ena 
yacamu, me kau tani kina na neitou i rogorogo.” 


Na Vakavoui Kei Saioni 

2. Ena siga o ya na Coke i Jiova ena rairai vinaka 
ka serau; na vuata ni vanua ena matua vinaka ka 
bobota, me kedra na Isireli era dro bula. 

3. la ena yaco mai na gauna o koya e tiko laivi 
mai Saioni kei koya ka tiko mai Jerusalemi, ena 
vakatokai me savasava --kei ira kece era volai vata 
kei ira e bula tiko mai Jerusalemi. 

4. Na Turaga ena qai savata laivi na nodra 
dukadukali na goneyalewa ni Saioni, ka vuya tani 
na dra mai na loma ni koro, ena yalo turaganilewa 
dodonu kei na yalo e caudre tu, 

5. Ena bulia o Jiova ena vanua cecere mai Saioni 
me i tikotiko tudei, mai cake na i soqosoqo levu na 
o kei na kubou ena siga kei na rarama ni 
bukawaga caucaudre ena bogi. Ena veivakarurugi 
tiko e kea na i serau. 

6. Ena dua na vale vakacevaceva ena i vakaruru 
tiko ena gauna ni siga mai na katakata, e dua na 
vanua me i drodro mai na cava kei na uca. 


Na Veivaini Sa Sega Ni Vakayalovinakataka Na 
Kalou 


5. Meu lagasere mada vua na noqu Daulomani 
na sere baleti Daulomani ena vuku ni nona loga ni 
vaini: na were ni vaini nei koya na noqu 
Daulomani e tiko ena dua na delana bulabula. 

2. E kelia vinaka ka biuta tani na vatu ka tea kina 
na vaini vinaka sara, ka tara e dua na vale cecere e 
loma, a sa kelia kina na i keli waini, ka sa qai 
nuitaka me vua mai kina na vaini vinaka, sa qai 
vuataka mai na vaini ca. 

3. “la oqo oi kemudou na kai Jerusalemi kei na 
tamata i Juta, dou lewa mada mai vei au kei na 
noqu loga ni vaini. 

4. A cava tale me caka ena Noqu loga ni vaini 
ka'u a sega ni cakava kina? Na cava Ni'u nuitaka 
me vuataka na vaini vinaka, sa qai vuataka tu na 
vaini ca? 

5. Oqo ka'u na tukuna mada vei kemudou na ka 
Au na kitaka kina noqu loga ni vaini: Au na kauta 
tani na kena veiwa dautubu tu i sau me na qai 
kama, me basuki na kena bai me qera sobu. 

6. Au na biuta me i benubenu ena sega ni samaki 
se vakatoroicaketaki me na tubura na kau 
votovotoa kei na soni. Au na qai vakarota na o me 
kakua ni tauca mai na uca.” 


7. Ni sa loga ni vaini i Jiova ni lewe vuga na 
matagali i Isireli, kei na tamata i Juta era nona kau 
talei. Sa qara na lewa dodonu, ia na 
veivakararawataki; sa qara na bula dodonu raica 
sa rogoci ga na tagi ni veivuke. 


Na Veilewai Ni Voroki Na I Yalayala 

8. Ena ca o ira era veisematitaka na vale kina dua 
tale na vale; ka kuria na teitei kina teitei, me 
yacova ni sa sega ni dua na vanua e vo ka okati 
me ra gai tiko yadua ena loma donu ni vanua! 

9. E rogoca tiko na daligaqu ni vosa tiko o Jiova 
ni lewe vuga, “E dina e vuga na vei vale ena lala, 
na veivalevale lelevu totoka ena sega e dua me 
vakatawa. 

10. Na loga ni vaini e tini na eka ena rawata ga e 
dua na ka lailai, kei na kaburaki ni vuga na sore ni 
tei ena takiveiyaga sara ena rawa mai.” 

11. Era na ca o ira sa souta na gunu yaqona ena 
mataka caca ka bogicaka me yacova ni ra sa 
mateni ena waini! 

12. Ia na api kei na wai ni vakatagi na tiberieli kei 
na bitu ni vakatagi, kei na waini sa ka ni nodra 
soqo; ia na cakacaka i Jiova era sega ni bau kauwai 
kina, kei na veika e cakava na ligana me ra wilika. 
13. O koya oqo era na kau vakabobula kina na 
noqu tamata, ni sa sega vei ira na kila ka; nodra 
veiTuraga era na viakana kei na nodra lewe vuqa 
era na karamaca ena via gunu wai. 

14. O koya oqo sa vakalevutaki koya kina o 
bulubulu ka dolava tu vakalevu na gusuna; na 
kedra totoka na nodra rogo na kedra lewe levu kei 
na marau ena ka wale era na tini taucoko kina. 

15. Era na biu sobu na tamata, ka yaco me ra 
vakamalumalumutaki ira, kei na mata viavialevu 
ena malumalumu ga mai. 

16. Ia ena vakacerecerei o Jiova ni lewe vuqa ena 
siga ni veilewai, na Kalou ena vakarokorokotaki 
ena dodonu savasava. 

17. Na lami ena kana ena veico drokadroka na 
vulagi ena kania na vanua sa biu tani vakatikitiki. 
18. Ena ca o ira era kauta mai na i valavala ca ena 
wa ni lasu ka caka ca me vaka na dali dreta na 
qiqi; 

19. Dou tukuna, “Me totolo cake ka 
vakusakusataka na Nona cakacaka, meda raica; 
me toso mai ka lako mai, na lewe Dua Savasava ni 
Isireli me rawa nida qai kila.” 

20. Era na ca o ira era vakatoka na ca me vinaka 
kei na vinaka me ca; era tukuna sa rarama na 
butobuto ka butobuto na rarama; era tukuna sa 
kamikamica na ka gaga ka gaga na ka 
kamikamica! 

21. Fna ca o ira sa bau nanuma ni ra vuku, ni ra 
kila tiko ni ra yaloqaseqase! 

22. Ena ca o ira era daugunu waini tu ga 
vakasivia, kei ira na daulosea vata na waini, 

23. Era vakadonuya na tamata ca me dua na kena 
i wase me nona, ka ra qai kauta tani mai vua na 
tamata dodonu na nona dodonu! 

24. O koya oqo ena kama kina na vuni sila, ena 
yameyame ni buka ka sa yavu sara na co, ni sa 
caucaudre ena vuca sara vaka kina na wakadra, ia 
na sedra ena vuka cake me vaka na kuvu ni soso, 
baleta ni ra sa vakanadakuya na i vunau nei Jiova 
ni lewe vuga, ka beca na vosa nei Koya na le Dua 
Yalo Savasava i Isireli. 

25. O koya oqo sa waqa mai kina na cudru i Jiova 
vei ira na Nona tamata, ka dodo yani na ligana ka 
samuti ira, e yavavala na vei delana na yagodra sa 
vaka na soqosoqo ena loma ni gaunisala. Ni sa 
yaco tiko na ka oqo e sega ni oti tikoga na Nona 
cudru, se dodo tikoga na ligana vei ira. 

26. Ena qai vakarewataka o Koya na kuila vei ira 
na matanitu tu vakayawa, ena qai kaluvi ira mai 
na i yalayala kei vuravura, ka raica era na 
vakusakusa, ka vakatotolo na nodra lako mai. 

27. Ena sega ni dua vei ira me na malumalumu se 
bale se sosovu se moce; sega ni dua me na kasere 
na i vau ni tolona, se na nodra i vesu ni vava me 
cavuka, 

28. Na nodra gasau e motomoto vinaka, ka sa 
vakarau tu na nodra dakai titi na nodra yava ni 
ose sa vaka mai na vatu qiwa, kei na nodra gigi ni 
valu sa vaka na covulaca. 

29. Na nodra rorogo ena vaka na laione, ena vaka 
na rorogo ni luve ni laione, io, era na tagi era na 
kudru ni ra sa toboka, era vakamareqeta 
vakavinaka, ni ra sa kauta ena sega ni dua me na 
bula. 

30. Ena siga o ya sa na kacabote mai na domodra 
vakataki ira ga me vaka na rorogo ni vadugu ni ua 
mai wasawasa, kevaka me dua e qai rai mai kina 
vanua, ka raica, na butobuto kei na rarawa, ka sa 
vakabutobutotaki na rarama ena o. 


Sa Kacivi O Aisea Me Parofita 


6. Ena yabaki sa mate kina o Usaia na Tui, ka'u a 
raica na Turaga ni sa tiko ena i tikotiko 
vakaTuraga, sa cecere ka toka sara ki cake, a sa 
robota na vale ni Soro na Nona i tini yara. 

2. Era sa tucake vua o ira na Serafimi; o ira 
yadua era yaono na tabadra e rua sa tabonaka kina 
na matana, e rua sa tabonaka kina na yavana, ka 
rua sa vuka yani kina. 

3. E dua e kailavaka vua tale e dua ka tukuna e 
dodonu, “E dodonu, e dodonu, o Jiova ni lewe 
vuga; sa vakasinaita tu na vuravura taucoko na 
Nona i serau!” 

4. A sa yavavala na duru ni katuba ena domo i 
Koya sa kaci mai, ka sa solega tu na vale na 
kubou. 

5. Aua qai tukuna: “O cei oi au, ni'u tamata ca! 
ni'u sa tamata tebe ni gusu qeleqelewa, au sa tiko 
vata talega kei ira na tamata tebenigusu 
qeleqelewa; na mataqu sa qai raica na Tui, o Jiova 
ni lewe vuga.” 

6. E dua vei ira na Serafimi sa qai vuka mai vei 
au, sa taura tiko e ligana e dua na tiki ni koala sa 


waga tu ena kena i tautauri mai na i cabocabo ni 
soro. 

7. Sa qai vakatara ki gusuqu, ka tukuna: “Raica, 
sa tara yani ogo na tebenigusumu; sa kautani na 
nomu cala kece, sa bokoci talega na nomu i 
valavala ca.” 

8. Au sa gai rogoca talega na domo ni Kalou, ni 
sa tukuna: “O cei Me'u tala, o cei me lako ena 
vuku i Keitou?” Au a qai tukuna, “Oi au ogo! Ni 
talai au.” 

9. Sa qai tukuna mai, “Lako, ka tukuna vei ira na 
tamata oqo: “Dou sa daurogoca tikoga, ka sega ni 
bau kila, dou sa dauraica tikoga ka sega ni kunea.’ 
10. “Mo vagataka na yalodra na tamata oqo, kei 
na daligadra me bibi ni rogoca, ka sogota na 
matadra, de qai rai na matadra, ka rogo mai na 
daligadra, ka kila mai na yalodra, ka vuki mai me 
ra sa vakabulai.” 

11. Au a qai tukuna, “Kemuni na Turaga, cava na 
kena dede?” Sa qai sauma mai: “Me yacova sara ni 
sa lala na koro me sega ni dua e tawana, me sa lala 
talega na vei vale, kei na vanua me sa 
vakanomodi, 

12. O Jiova sa vakatikitikitaka tani na tamata kina 
dua na vanua yawa sara, ena levu na vanua vei ira 
e loma ena lala me veikau wale tu ga. 

13. la na kena i katini ena vo tu kina, era na lesu 
mai me vakarusai me vaka na paini kei na oki ni 
sa vakadavori sobu ena bula tikoga na vuna. Na 
kena tubu na vuna ni tubu kina na sore ni kau 
tabu savasava.” 


Na Talai Nei Aisea Vei Easi Na Tui 


7. A sa yaco na gauna i Easi na luve i 
Jocame, na luve i Usaia, na tui Juta, ni rau sa qai 
lako cake ki Jerusalemi, o Risina na tui Siria kei 
Peka na luve i valuta, ka dredre ni rawati. 

2. A sa tukuni kina matagali i Tevita, ka vaka, 
“Na mataivalu i Siria sa vakarau tiko mai 
Ifereimi.” Ka sa yavala kina na yalona kei na 
yalodra na nona tamata me vaka na suaigelegele 
ni kau ena loma ni veikau ni sa liwava yani na 
cagi. 

3. Sa qai vosa vei Aisea o Jiova, “Mo lako sara ga 
oqo mo sota kei Easi, o iko kei luvemu o Siari- 
yasupi, kina i drodro ni wai mai cake, ena 
gaunisala ena nodratou vanua na dausava i sulu, 
4. “Ka tukuna vua: “Kua ni rere, mo tiko malua; 
vakacegu ga kua ni vakadatuvutaki rau ni rau sa 
vakarau kama yavu ena nodratou cudru katakata 
o Risina kei Siria, kei na luve i Rimalaia. 

5. ‘Baleti Siria, o Ifereimi, kei na luve i Rimalaia e 
ratou sa bukia tiko na vere baleti iko, ka tukuna, 

6. “Me datou lako cake mada ki Juta ka 
vakatotogana, me datou basuka na kena bai me 
rawarawa vei kedatou, me datou bulia e dua na 
tui me luve i Tapeli” — 

7. “Sa tukuna na Turaga o Jiova: “Ena sega ni 
rawa ni na tucake, se yaco. 

8. Ni sa ulu i Siria ga o Tamasiko, ka ulu i 
Tamasiko o Risina. Ena loma ni 
onosagavulukalima na yabaki ena musuki O 
Ifereimi, me kakua ni dua na matanitu. 

9. Na ulu i Ifereimi o Samaria, ka ulu i Samaria 
na luve i Rimalaia. Kevaka do'u na sega ni 
vakadinata, ena sega dina sara ga ni dou na 
vakataudeitaki.””” 


Sa Parofisaitaki O Imanueli 

10. Baci vosa tale vei Easi, o Jiova ka tukuna, 

11. “Taroga mada e dua na i vakatakilakila me 
baleti iko vei Jiova na nomu Kalou; mo taroga kina 
e dua na tikina e ra se dua na vanua cecere.” 

12. la sa qai sauma o Easi, “Au na sega sara ni 
kerea, se vakatovolea na Kalou!” 

13. Sa qai tukuna, “Rogoci au, na matagali i 
Tevita! E sega ni dua na ka tu ga vei kemudou mo 
do'u dau vakaoca na tamata, ia do'u sa baci 
vakaoca talega na Kalou? 

14. “O koya ogo o Jiova ga ena solia vei kemudou 
e dua na i vakatakilakila: Ka raica, ena dua na 
goneyalewa sega cala, ena yaco me kunekune me 
na vakasucuma e dua na Gonetagane, ena 
vakayacani Koya o Imanueli. 

15. “Na bata kei na o ni ena kania o Koya ni sa 
kila me biuta na ka ca ka digitaka na ka vinaka. 

16. “la ni bera ni kila o Koya na gone me biuta na 
ka ca ka digitaka na vinaka, na vanua do'u 
rerevaka ena qai vakalala na tui e rua. 

17. “Ena kauti tui Asiria mai vei kemuni o Jiova 
kei ira na nomuni tamata kei na vale nei 
tamamuni-- na gauna e se bera vakadua ni yaco 
vaka kina mai na siga sa lako tani kina mai Juta o 
Ifereimi.” 

18. Ena qai yaco dina na siga o ya ena qai kaluva 
o Jiova na lago ka tiko sara ena sovuna mai na 
uciwai mai Ijipita, kei na pi ka tiko mai na vanua o 
Asiria. 

19. Era na lako mai ka mai tiko kece ena vei buca 
sa lala kei na qara ni vei vatu, kei na kau 
vakavotona kece kei na veico drokadroka vinaka. 
20. Ena siga vata tikoga o ya ena ia na vei toro o 
Jiova, ena i toro sa voli mai ena tai kadua ni 
Uciwai, kei ira vata tukuna kei tui Asiria, na 
qavokavoka kei na vuti ni yava, ena toro laivi 
talega na kumi. 

21. Ena yaco ena siga o ya ena dua na tagane ena 
maroroya me bula e dua na bulumakau yalewa kei 
na rua na sipi, 

22. Ena vuku ni vakaitamera ni sucu e solia sa 
yaco kina na kana bata, ni bata kei na o ni era na 
kania o ira kece se vo tiko ena vanua. 

23. Na ka ena yaco ena siga o ya, na vanua kece e 
tu kina na vaini e udolu e na kena i sau e udolu na 
sikeli siliva, ena yaco ga me veikau osooso ka 
votovotoa. 

24. Ena dakai titi kei na kena gasau era na lako 
kina na tamata, ena vuku ni sa veikau osoosoi tu 
ka votovotoa. 


25. Ena vei delana daulakovi tu e liu sa na dredre 
ni lakovi baleta na kau votovotoa kei na osooso ni 
veikau sa bula tu kina; e sa na yaco me bai ni 
bulumakau kei na vanua ni vakana sipi. 


Ena CurumaNa Vanua O Asiria 


8. Sa baci vosa tale vei au o Jiova, “Mo taura e 
dua na i vola vivigi levu, mo taura mai vua e dua 
na tamata na peni ka vola kina na ka e baleti 
Measalali-asi-pasi. 

2. “Au na taura mai e lewe rua na tamata 
yalodina me vakadinadina ni tukutuku, o Uraia na 
bete kei Sakaraia na luve i Jeperekaia.” 

3. Aua lako vua na parofita yalewa ka yaco me 
kunekune ka vakasucuma e dua na gonetagane. Sa 
qai tukuna vei au o Jiova “Mo vakayacani koya o 
Measalali-asi-pasi, 

4. “Ni sa bera ni yacova na gone me kila na 
duidui ni ka ena nona kila ka me kaci “tamaqu se 
tinaqu”, ena kautani rawa mai Tamasiko na nona i 
yau talei kei na i toki ni valu e rawata o Samaria 
me kauta o tui Asiria.” 

5. Sa baci vosa tale vei au, o Jiova ka tukuna: 

6. “Ni ra beca tiko na waidrodro malua o Sailoa 
o ira na tamata oqo, ka ra marautaki Risina kei 
koya na luve i Rimalaia, 

7. la ogo, Raica, na Turaga ena kauta cake mai na 
wai ni Uciwai, sa kaukauwa ka kui--na tui Asiria 
ena nona i ukuuku kece; ena tubu cake na wai oqo 
ena bati ni uciwai me tabale yani ki vanua. 

8. Ena lako curumi Juta, ena luvuci ka vuabale 
sara ki domodra, ni sa dedeka na tabana ena tara 
na mua ni vanua e dua kei na mua ni vanua ka 
dua, Isa Imanueli. 

9. “Dou lialiaci mada, oi kemudou na tamata 
dou kavoro mada ena yalo e raramusumusu! Dou 
rogoca mada oi kemudou na tu yawa yani. Dou 


vauci kemudou vakaukauwa, ia dou 
kakavorovoro mai dou vauci kemudou, dou 
kakavorovoro mai. 

10. Dou bose vata mada, ena sega ni 


vakavotukana e dua na ka; vunautaka na vosa, 
ena sega ni kaukauwa ni sa tiko kei keda o Jiova.” 


Rerevaka Na Kalou Ka Muria Na Nona Vosa 

11. Sa bikai au na liga kaukauwa i Jiova ni vosa 
vei au, ka vakasalataki au me'u kua ni muria na 
nodra sala na tamata, ka vaka: 

12. “Dou kua ni tukuna na buki vere, ni ra sa 
tukuna tiko na tamata na 'buki vere”, dou kua ni 
rerevaka na nodra veivakarerei, kua ni dou via 
lomalega kina. 

13. O Jiova ni lewe vuqa, sa i Koya mo dou doka 
sa i Koya ga mo dou rerevaka tiko, o Koya me 
vuni nomudou tagaya. 

14. O Koya me na vale tabu ni Kalou, na vatu me 
ra tarabe kina kei na vatu levu sara me ra daubale 
kina na mataqgali ruarua i Isireli, me kedra dai me 
coriti kina o Jerusalemi. 

15. Ena levu vei ira era na tarabe kina, me ra bale 

sobu ka ramusu.” 

16. Mo kumuna vata me dua na kena i tukutuku 
tudei, ka dregata sara na vunau me nodra na noqu 
tisaipeli. 

17. Au na qai waraki Jiova, o Koya sa tabonaka na 
matana mai na matagali i Jekope, au na qai nuitaki 
Koya tiko. 

18. Sa tu oqo oi au kei ira na gone sa solia mai vei 
au o Jiova! Keimami tu eke me vakatakilakila kei 
na veivakurabutaki levu e Isireli mai vei Jiova ni 
lewe vuqa o Koya sa tiko mai na Ulunivanua o 
Saioni. 

19. Ena gauna era vosa kina vei iko, “Dou a 
vakasaqara na daurairai kei na dauviacakamana 
lasulasu, me ra vakasolokakana.” Me kua ni dua 
na tamata me vakasagara na nona Kalou? E 
dodonu li vei ira me ra tarogi ira na mate ena 
vukudra na bula? 

20. Mai na vunau se kina i tukutuku maroroi! 
kevaka e dua vei ira e vosa ka sega ni salavata kei 
na i tukutuku e rua oqo, baleta sara ga ni sa sega 
na rarama vei ira. 

21. Era na lako curuma yani na veivakararawataki 
kei na viakana, ena gauna e ra sa viakana kina, era 
na qai cudruva ka vosavakacacataka na nodra Tui 
kei na nodra Kalou, e ra na rai ki cake. 

22. E ra na rai sobu talega ki vuravura, e ra na 
raica na rarawa kei na butobuto, kei na 
nuiqawaqawa;, era na qai vakatalai tani kina 
butobuto. 


Nona Matanitu Na Gone Yalataki 


9, Ena sega ni yaluma tiko o Koya se kune 
rarawa, me vaka sa beci e liu o Koya mai na vanua 
o Sevuloni kei na vanua o Navitalai, ia ena tabaki 
sobu na kena totoka ena gauna mai muri na 
yasayasa vakawaitui, na bati ni Joritani o Kaleli ni 
veimatanitu tani. 

2. Oira na tamata era lako tiko ena butobuto era 
na raica na rarama levu; o ira era tiko ena buca ni 
yaloyalo ni mate, ena cilavi ira na rarama. 

3. Onisa vakatubura na i wiliwili ni matanitu ka 
tosoya cake na nodra reki, e ra veimeketi e 
Matamuni me vaka na reki ni tatamusuki, ka vaka 
talega ni ra dauwasea na i toki ni valu. 

4. O ni musuka sobu na nona i colacola bibi kei 
na ka kece e dreketa voli, na nona i vua, me vaka 
na siga i Mitiani. 

5. Na nodra i vava kece ni valu o ira na tamata i 
valu, ena i valu e rogo levu wale tu ga, kei nai 
sulu e tauva tu na dra, ena vakayagataki me 
vakawaga ni buka ena vanua me vakamai kina. 

6. Ni sa sucu mai e dua na Gone me noda, sa 
soli mai vei keda e dua na Gonetagane, ena tu ena 
ligana na kaukauwa ni matanitu, na Yacana ena 
vakatokai o ai Qoroqoro, na Daunivakasala, na 
Kalou Kaukauwa, na Tama ni Gauna Sega ni 
Mudu, na Ravouvou ni Sautu. 

7. Ena tubu cake tikoga na Nona matanitu kei na 
sautu me sega ni oti rawa ena i dabedabe vaka tui 


i Tevita, kei na Nona matanitu ena 
vakamaucokonataka ka vakadeitaka ena lewa 
dodonu, kei na i valavala dodonu, ena veisiga ni 
mataka kei na veigauna e se bera mai, na 
gugumatua i Jiova ni lewe vuqa ena vakayacora 
na ka oqo. 


Na Totogi Nei Samaria 

8. Na vosa me sagati kina o Jekope ka sa lutuki 
ira na Isireli mai vei Jiova. 

9. Era na qai kila kina na tamata taucoko—o 
Ifereimi kei ira na kawa i Samaria—era cavuta na 
nodra dokadoka kei na loma e kaukauwa: 

10. “Sa gegera sobu na vatu buli, ia eda na tara 
vou tale ena vatu sivi, na sikamoa sa musu sobu, 
ia eda na vakasosomitaka ena sitari.” 

11. O Koya ogo o Jiova ena vakarautaka na meca i 
Risina me valuti ira, ka na uqeti ira talega na 
meca, 

12. O ira na kai Siria mai liu o ira na Filisitia mai 
muri e rau na tilomi Isireli. Ena sega kina ni 
muduki na nona cudru, ni sa dodo tikoga yani na 
ligana. 

13. O ira na tamata era sega ni bau via vuki lesu 
vei koya e vakararawataki ira, se goleva me 
vakasagarai Jiova ni lewe vuga. 

14. O koya ogo ena musuka laivi na uludra kei na 
buidra na Isireli o Jiova, na taba ni niu kei na taria 
ena dua ga na siga. 

15. O ira na qase kei ira na Turaga, sa ira oqo na 
uludra; o ira na parofita ka vakavuvulitaka tiko na 
lasu, sa ira ogo na buidra. 

16. O ira na vei liuliu ni tamata oqo ka vakavuna 
tiko me ra cala, kei ira e ra liutaki tiko mai vei ira 
era na vakarusai taucoko. 

17. O koya ogo o Jiova ena sega ni rekitaki ira tiko 
na nodra cauravou, ena sega talega ni yalololoma 
tiko vei ira na luveniyali kei na yada, ni ra sa 
dauveivakaisini taucoko ka bula dukadukali, na 
gusudra sa cavuta na vosa rogo vakasisila. Na 
veika kece oqo sa sega ni yali tikoga kina na Nona 
cudru, ka se dodo tikoga na Ligana. 

18. Ni sa waqa mai na i valavala ca me vaka na 
buka; ena kania na kau vakavotona kei na soni, 
ena vakacaudreva na veikau loa ka na kuvu cake 
me vaka na o kubou. 

19. Sa kama na vanua ena Nona cudru o Jiova ni 
lewe vuga, o ira na tamata e ra na vakawaga tale 
ni buka, ena sega ni dua me maroroya rawa na 
tacina. 

20. Ena taura vakaukauwa na ligana i matau ena 
yaco na via kana, ena vakayagataka na ligana i 
mawi ena sega ga ni mamau rawa, era na dui 
kania yadua na lewe ni ligana. 

21. Ena tarai Ifereimi o Manasa, o Manasa vei 
Ifereimi, rau ruarua oqo rau a sagati Juta. Na veika 
oqo ena sega ga ni oti kina na cudru i Jiova, ka na 
dodo tikoga na ligana. 

10. “Ena ca o ira sa vakatura na lawa sa sega 
ni dodonu, ka vola na ka veilecayaki era sa lesia 

2. Me butakoca na dodonu nodra na 
dravudravua ka kauta tani na nodra dodonu na 
vakaloloma mai vei ira na Noqu tamata, ena tauri 
na nodra i yau na yada, e ra na qai butakoca talega 
na luveniyali. 

3. Na cava dou na cakava ena siga ni veicudruvi, 
kei na veivakarusai sa lako tiko mai vakayawa? 
Dou na dro vei cei mo dou bula? Dou na solia vei 
cei na ka dou lagilagi tiko kina? 

4. Ni'u na yali vei ira era na cuva vei ira na tauri 
vakabobula, e ra na bale vata kei ira na 
vakamatei” na veika oqo ena sega ga ni oti na 
cudru i Jiova, na Ligana e se dodo tikoga vei ira.” 


Sa Cudruvi Na Dokadoka Nei Asiria 

5. “O iko Asiria na i titoko ni noqu cudru na i 
wau ena ligadra sa noqu cudru wagawaga. 

6. Au na talai koya kina dua na matanitu ca, 
kivei ira na tamata sa tiko kina na nogu cudru, 
Me'u na vakaroti koya me kovea ka tokitaka ka 
buturaki ira sobu me vaka na qele dada ni butuka 
na tamata ena gaunisala. 

7. la o koya ena sega ni nanuma me vaka kina, 
ka sa sega ni kena i naki ni lomana; sa lomana ga 
me ia na veivakarusai, ka vakaotia eso na 
matanitu. 

8. Ni sa tukuna, ʻE sega beka ni ra tu e keri o ira 
na ravouvou? 

9. Sa sega ni vakataki Kisimisi o Kalino? Sa sega 
ni vakataki Apati o Emaci? Sa sega ni vakataki 
Tamasiko o Samaria? 

10. Me vaka sa kunea na ligaqu na nodra matakau 
na veimatanitu, na nodra matakau ceuti sa roboti 
Jerusalemi kei Samaria, 

11. Me vaka au sa vakarusa na nodra matakau 
mai Samaria, au na sega beka ni vakarusa talega 
na nodra matakau mai Jerusalemi?”” 

12. Ni sa qai yaco sara na kena gauna, ena Nona 
vakayacora na Nona cakacaka kece o Jiova ena 
ulunivanua o Saioni, sa qai tukuna, “Au na 
cudruva talega na yalo vatu ni tui Asiria, kei na 
viavialevu ni matana.” 

13. Ni sa tukuna o koya; “Ena kaukauwa ga ni 
ligaqu au sa rawata na ka ogo, ni'u sa yalomatua 
ni'u sa tosoya laivi na yalayala ni tamata, ka 
butakoca na nodra i yau talei; me vaka e dua na 
gaga, ni vakamalumalumutaki ira na lewe ni 
vanua. 

14. la na ligaqu sa taura na nodra i yau talei na 
tamata me vaka e dua sa kumuna vata na yaloka 
sa biu tu, Au vakasokumuni vuravura taucoko; ka 
sega ni bau dua mada ga me bau yavalata na 
tabana, se dua me dalaga me vosa, ka sega mada 
ni dua me bau irova mai.” 

15. Sa bau dokai koya mada na matau vei koya e 


vakayagataka? Se na ivaro me dokai koya vei koya 
e varovaro? Se na i titoko vua sa laveta cake, se 
vaka na i wau me dokai koya ni vakaduri cake ni o 
koya e kau ga! 

16. O koya oqo o Jiova ni lewe vuga, ena vakatalai 
ira na suivotu ena kedra maliwa na levulevu sivia; 
ena rukuna na Nona ka lagilagi ena vakawagaca 
na buka me bukawaga caucaudre. 

17. Ena yaco na nodra Rarama na lsireli me 
bukawaga kei Koya na le dua Yalosavasava me 
yameyame ni bukawaqa; ena waqa ga ka na 
vakama yavu na kau votovotoa kei na soni ena 
dua ga na siga. 

18. Ena vakama yavu o Koya na kena vinaka ni 
veikau kei na nona veiwere bulabula na yalona kei 
na yagona, ena vaka ni sa suivotu mai e dua sa 
tauvimate. 

19. Na i vovo ni kau ena nona veikau ena lailai 
sara na kena levu e dua mada ga na gone e rawa 
ni vola na kena i wiliwili. 


Na Kena Vo Vei Ira Na Isireli Fra Lesu Bula 

20. Ena yaco ena siga o ya o ira na lewe vica ni 
Isireli, kei ira na matagali i Jekope, e ra dro bula e 
ra na sega ni vakararavi tale tiko vei koya e 
vakararawataki ira, e ra na vakararavi vakaidina 
ga vei Jiova, na Le Dua Yalosavasava e Isireli. 

21. Na lewe vica i Jekope ka ra lesu mai Vua na 
Kalou Kaukauwa. 

22. Kevaka ena vaka na nuku ni wasawasa o ira 
na noqu tamata na Isireli, ena lesu ga mai na vica e 
vo, ia na kawa boko sa lesi me yaco ena rairai levu 
kina na kena caka vakadodonu. 

23. O Jiova ni lewe vuqa ena kitaka ga na ka e 
nanuma e vuravura taucoko. 

24. O koya sa tukuna kina o Jiova ni lewe vuga; 
“Oi kemudou na noqu tamata, ka tiko e Saioni, 
dou kakua ni rerevaki Asiria. Ena samuti iko ena i 
titoko ka laveta vei iko na nona i wau, me vakataki 
ira na kai Ijipita. 

25. “Ena vakalailai sara sa na oti na Noqu cudru 
katakata ena nodra rusa.” 

26. O Jiova ni lewe vuqa ena uqeta na 
veivakanakuitataki me vaka na nodra moku na kai 
Mitiani ena vatu levu mai Orepi, na Nona i titoko 
ena vakatauca ena dela ni wasawasa, ena dodoka 
tale o Koya me vaka mai Ijipita. 

27. Ena siga dina o ya na na nona i colacola ena 
luvati tani mai ena vatuvatu ni tabamu, kei na 
nona i vua mai na domomu, kei na i vua ena 
vakarusai ena vuku ni veilumuti. 

28. Sa lako mai o koya ki Aiaci, sa lako yani ki 
Mikironi, sa laiva tu yani ki Mikimasi na nona i 
colacola. 

29. Fra sa sivia na tadrua ni veivatu, era sa moce 
ki Kepa, ni sa rere o Rama, e ra sa dro ki Kipea na 
koroi Saula. 

30. Mo qoqolou, na goneyalewa ni Kalimi! Mo 
vakarogoca Leisi-- Isa o Anacoci! 

31. Sa dro o Matimena, o ira na kai Kepemi era sa 
vagara bula. 

32. Sa bogi dua ga mai Nopi o koya, ena qai 
kureitaka na ligana ena ulunivanua nodra na 
goneyalewa ni Saioni mai na delana o Jerusalemi. 
33. Raica na Turaga o Jiova ni lewe vuqa, ena 
tamusuka vakaukauwa vakaidina na tabana, ena 
taya sobu na ka kecega na viavialevu ena 
vakamalumalumutaki sobu. 

34. Ena taya sobu o Koya na kau ni veikau ena 
matau, o Lepanoni e na vakabalei mai Vei Koya na 
Kaukauwa. 


Veiliutaki Ni Dua Mai Na Kawa I Jese 


1 1 e Ena tubu mai e dua na Coke mai na dulumi 


i Jese, ka na tubu cake mai na wakana e dua na 
Tabana. 

2. Ena tikoga Vua na Yalo i Jiova na Yalo ni 
matua kei na lewa dina, na Yalo ni vakavuvuli kei 
na kaukauwa kei na Yalo ni daukila ka kei na 
rerevaki Jiova. 

3. Na Nona vu ni reki e tiko ena nona rerevaki 
Jiova, ena sega ni lewa o Koya me vaka na ka sa 
rairai walega, se vunauca na ka me vaka na ka sa 
rogoca e daligana; 

4. la, ena lewai ira vakadodonu na dravudravua, 
ka lewa  vakadodonu ena  vukudra na 
yalomalumalmu e vuravura, ena samuti vuravura 
e na i titoko ni gusuna ia ena i cegu ni 
tebenigusuna ena vakamatei ira na i valavala ca. 

5. Ena kena i vau ni tolona na yalododonu, kei 
na yalodina. 

6. “Na wolifa ena duavata ka tiko vata kei na 
lami, ka na davo vata na lepate kei na luve ni me, 
ena tiko vata talega na luvedratou na bulumakau 
kei na laione; kei na manumanu uro ena tuberi 
iratou ga e dua na gone lailai. 

7. Ena kana vata na bulumakau kei na pera; ena 
davo sobu vata na luvedra; na laione ena kania na 
co sila me vaka na bulumakau. 

8. Na gone se gasigasi ena qito voli ena loma ni 
gara ni kobara, ena biuta na ligana na gone sa kali 
ena gara ni gata paisoni. 

9. Era na sega ni vakamavoataki se vakacacani 
ena Noqu ulunivanua tabu kecega, ni na yaco o 
vuravura me vakasinaita na i serau i Jiova me 
vaka sa ubia na wasa liwa na wai. 

10. “lo ena siga o ya ena dua na Coke i Jese, ena 
tu me i vakaraitaki vei ira na vei matagali, o ira na 
vei Matanitu tani e ra na vakasaqarai Koya kei na 
Nona i vakavaka cegu ena qai serauni.” 

11. Ena yaco ena siga o ya e na baci dodoka tale 
vakarua na ligana o Jiova, me vakabulai ira na 
kena vo ni nona tamata e ra se vo tiko mai Asiria 
kei Ijipita, mai Pacirosi kei Kusa kei Ilama, Saina 
kei Emaci kei na veiyanuyanu mai wasawasa. 

12. Ena vakarautaka o Koya e dua na drotini vei 
ira na vei matanitu, ka vakasoqoni ira vata na 
Isireli e ra tu ena boto ni tuitui, ka na vakasoqoni 
ira vata na Juta ka ra veiseyaki tu ena tutu vava 
kei vuravura. 


13. Ena takali talega na loma ca nei Ifereimi, ena 
sega talega ni vakararawataki Ifereimi o Juta. 

14. la e rau na vakavukaca kina ra na nodra i 
yalayala na kai Filisitia; rau na lomavata me rau 
vakacataki ira mai na Tokalau; e rau na tarai Itomi 
kei Moapi; ka ra na talairawarawa vei rau o ira na 
luve i Amoni. 

15. Ena vakarusa o Jiova na toba ni wasawasa O 
ljipita; ena Nona cagi kaukauwa ena qai laveta 
kina na ligana ena Uciwai, ka na samuta me vitu 
na kena i drodrodro, ka kauti ira yani na tamata 
ka me sega ni dua me bau suasua na yavana. 

16. Ena dua na gaunisala vakarautaki totoka me 
baleti ira na i vovo ni Nona tamata ka ra biu tu 
mai Asiria, me vaka vei ira na Isireli ena siga e ra a 
lako cake tani mai kina ena vanua o Ijipita. 


Na Sere ni Vakavinavinaka 


12. Ena siga dina o ya o na qai tukuna: “I 
Jiova, au na qai vakavinavinaka vei Kemuni:, e 
dina o ni a cudruvi au, na Nomuni cudru sa yali 
tani yani, o ni sa qai vakacegui au. 

2. Raica, sa noqu i vakabula na Kalou o Jiova, au 
na vakararavi tiko ka sega ni rere; ni sa vuni noqu 
kaukauwa o Jiova ka vuni noqu sere * O YAWE, o 
Jiova, ka sa yaco me noqu i Vakabula.” 

3. O koya ogo ena reki ni dou na takiwai Mai na 
mata ni wai bula. 

4. Ena siga o ya dou na tukuna; 
“Vakavinavinaka vei Jiova, dou kaciva na Yacana; 
vakatakila vei ira na lewe ni vanua na Nona 
cakacaka, ka kacivaka ni sa cecere na Yacana. 

5. Dou sere vei Jiova ni sa cakava na ka e uasivi; 
me kilai yani na ka oqo e vuravura taucoko. 

6. Dou kailavaka yani vakadomoilevu, na kai 
Saioni, ni sa levu ka cecere ena nomudou i tikotiko 
o Koya na Yalosavasava ni Isireli!” 


Sa Vakarogoi Na Veika Me Baleti Papiloni 


13. Na vosa ni parofisai bibi nei Papiloni 
oqori ka raica o Aisea na luve i Emosi. 

2. “Dou laveta cake na drotini ena ulunivanua 
cecere, dou tabalaka cake na domomudou vei ira: 
dou yaloyalo me raica na ligamudou ka curuma 
na nodra matamata ni koro na Turaga. 

3. Au sa vakaroti ira, o koya Ka'u sa lumuta ia 
ka'u sa kacivi ira na Noqu gaga e ra liga ni Noqu 
cudru—o ira e ra marautaka na ka Ka'u na rogo 
kina.” 

4. Na rorogo ni valu ni lewe vuga ena 
ulunivanua, sa vaka e ra lewe vuga! Na domo ni 
nodra ue sa soqona vata o Jiova ni Lewe Vuga! Sa 
vakasoqoni ira vata na Nona mataivalu. 

5. Era lako mai ena dua na vanua yawa, mai nai 
yalayala ni lomalagi—ia o Jiova kei na i yaragi ni 
Nona cudru levu, me vakarusa na vanua taucoko. 
6. Dou tagi vakararawa ni sa voleka na siga i 
Jiova! ena yaco me vaka na dauveivakarusai mai 
vei Koya sa Kaukauwa. 

7. Ena malumalumu kina na ligadra kecega, ka 
waicala na yalo ni tamata kecega, 

8. Ena qai yacovi ira na rere. Na yaluma kei na 
rarawa ena tarai ira, e ra na vaka na yalewa sa 
taratara; e ra dui kidacala e dua vua tale e dua, na 
matadra ena vaka na yameyame ni buka. 

9. Raica, sa toro mai na siga i Jiova, sa tarava tiko 
mai na ka rarawa kei na cudru wagawaga, me 
vakarusa na vanua, ena vaqeavutaka na kena 
tamata i valavala ca. 

10. Era na sega ni cila mai na vei kalokalo kei na 
veikumukumuni tale eso me vaka na kena i 
vakarau; na matanisiga ena butobuto tu ga ni sa 
toso tiko, kei na vula ena sega talega ni cila mai. 
11. “Au na cudruvi vuravura ena vuku ni kena ca, 
kei na tamata caka cala ena vuku ni nodra i 
valavala ca, ka'u na muduka talega na nodra 
yalolevu o ira na dokadoka ka uruca sobu na 
nodra viavia Turaga o ira e ra dau via vaka 
rerevaki. 

12. Au na cakava me dredre ka rawarawa na 
koula dina, ia me dredre e dua bau ga na tamata 
ka rawarawa na koula ni Ofiri. 

13. la ka'u na vakayavalati lomalagi, o vuravura 
ena veitosoyaki mai na kena tikina, ena cudru levu 
i Jiova ni lewe vuga ena siga ni Nona cudru 
waqawaga. 

14. Ena vaka na teira sa vakacemuri kei na sipi sa 
sega ni dua me qarauna, e ra na dui lesu yadua na 
tamata vei ira na wekana, e ra na dui lesu kina 
nona vanua dina na tamata kecega. 

15. O koya yadua sa tauri ena lausua mate, kei ira 
kece ena vesuki e ra na mate ena i selewau. 

16. Na nodra gone ena basubasuraki vakalalai e 
matadra; na nodra vei vale ena yanaraki ka ra na 
yarataki na watidra. 

17. “Raica, au na uqeti ira na kai Mitia me kedra 
meca, e ra na sega ni kauwaitaka na siliva, ka ra 
na sega ni marautaka na koula. 

18. A nodra dakai titi ena vakabalei ira na 
cauravou kina vatu me ra vurumemea, era na 
sega ni lomana na vua ni kete; ena sega ni loloma 
na matadra vei ira na gone. 

19. o Papiloni, ka rogo vei ira na vei matanitu, na 
nodra lagilagi e ra dokai ira kina na kai Kalitia ena 
tautauvata kei Sotoma kei Komora na nona taura 
ka botolaka sobu na Kalou. 

20. Ena sega ni tawani tale, ena sega tale ni tiko 
kina e dua nai taba tamata kina dua tale na taba 
tamata; ena sega ni birika mai kea na nona vale 
laca na kai Arapea, o ira talega e ra na sega ni 
vakadavora mai kea na nodra qele ni sipi. 

21. Ena koto ga mai kea na manumanu kila ni 
veikau ena tawani na nodra veivale ena 
manumanu dautagi vakaloloma, ena tiko mai kea 
na luve ni Ositereji, na me kila e ra na qito kina. 

22. Na wolifa ena tagi ena nodra vei vale, kei na 
koli ni veikau ena nona tikina vinaka, nona gauna 
sa roro mai, ena sega ni lokuyarataki na kena 
siga.” 


Sa Lomani O Jekope 


14. O Jiova ena qai lomani ira na Jekope, ka 
digitaki ira tale na Isireli, ka vakasukari ira lesu 
kina nodra vanua. O ira na kai tani e ra na la'ki 
tovata, kei ira ka kabiti ira na matagali i Jekope. 

2. O ira na lewe ni vanua era na kauti ira kina 
nodra yasana, na matagali i Isireli ena tauri ira ena 
vanua i Jiova, me nodra tamata kei na nodra yada 
na tamata e ra vakabobulataki ira e liu, e ra sa qai 
vesuki me nodra bobula ka lewai ira na 
vakasaurarataki yani kina. 


Na Lutu Nei Tui Papiloni 

3. Ena yaco ena siga o ya me vakacegui iko kina 
o Jiova mai na nomu rarawa, kei na nomu rere kei 
na veivakatotogani mo na garava yani, 

4. Osa qai taura cake na vosa vakaibalebale oqo 
mo cavuta vei tui Papiloni, ka tukuna “E oti 
vakacava na dauveivakasaurarataki, na koro koula 
sa oti! 

5. O Jiova sa musuka na i wau ni tamata i 
valavala ca, na nodra i titoko na daulewa; 

6. O Koya ga ka samuti ira ena Nona cudru ena 
tomana tikoga o Koya na Nona cudru ena 
matanitu, o Koya ka vakacacani ka sega ni dua e 
bau tarova. 

7. O vuravura taucoko sa qai vakacegu ka 
vakanomodi, e ra sa ia mai na lagasere. 

8. E dina na damanu sa reki mai ena vukumu, 
kei na sitari ni Lepanoni, e ra tukuna, “O iko sa 
musuki sobu, sa sega ni qai cabe rawa mai e dua 
na dau ta kau me valuti iko.” 

9. “Sa marautaki iko tiko o eli mai na botoi 
vuravura ena nomu na lako yani kina, sa 
vakauqeti ira na mate tu me baleti iko, sa 
vakaduria na veitikotiko vakaturaga vei ira kece 
na tui ni vei matanitu. 

10. E ra na vosa ka tukuna kece vei iko, ʻO sa 
malumalumu talega me vakataki keitou? 

11. Na kemu i rogorogo o sa biu sobu kina ki na i 
bulubulu, kei na rorogo ni nomu i vakatagi 
vakawa; era sa davo ubi iko kina na manumanu 
somidi lalai kei na ulo sa curumi iko.” 


Na Lutu Nei Lusefa 

12. “O lutu vakacava mai lomalagi o iko Lusefa? 
na luve ni mataka! o musuki sobu vakacava, o dau 
vaka i valavala ca taka na vei matanitu! 

13. O iko o a tukuna e yalomu: ‘Ka'u na cabe ki 
lomalagi, ka'u na vakalevulevuya na noqu i 
tikotiko me cecere ka me tiko sobu ka lolovira na 
kalokalo ni Kalou; au na qai dabe tiko ena nodra 
ulunivanua na i soqosoqo levu ena vanua yawa 
duadua mai na vualiku; 

14. Au na cabe cake me uasivita yani na cecere ni 
o, au na via tautauvata i Koya sa cecere sara.” 

15. loo na biu sobu ga ki etesi, ena loma ni qara 
kina botona sara e ra. 

16. “O ira kece e ra na raici iko e ra na vakadikevi 
iko, era na nanumi iko ka tukuna: 'Ogo li na 

tamata ka vakayavalati vuravura, ka kuretaka na 
vel matanitu, 

17. Ka vakayacori vuravura me lala didi ka 
vakarusa na kena vei koro lelevu, o koya ka sega 
ni bau dolava na nodra vei vale na vesuki?” 

18. “O ira kece na tui ni vei matanitu, e ra dui 
moce ena nodra dui vei vale ena lagilagi, 

19. la o iko o sa biu tani mai kina nomu davuke 
me vaka na taba ni kau vakasisilataki, me vaka na 
i sulu nodra na mate ni ra lausua ena i selewau, ka 
sa lutu sobu kina vei vatuvatu ena boto ni qara, 
me vaka na yago ni mate sa dasila. 

20. O na sega ni buluti vata kei ira, baleta ni o sa 
vakacacana sara ga na vanua ka vakamatei ira na 
tamata, na yacadra na daucaka ca ena sega ni wili 
me dua na ka. 

21. Vakarautaka na vei vakamatei vei ira na nona 
gone baleta na nodra i valavala ca na tamadra, de 
ra qai tucake mai ka taura na vanua, ka tawani 
vuravura ena vei koro.” 


Sa Vakarusai O Papiloni 

22. “Au na tucake ka valuti ira,” sa tukuna o Jiova 
ni lewe vuga, “Ka tagutuva vakadua na kena i 
vovo, kei na yaca i Papiloni, kei na nodra kawa kei 
na luvedra tagane,” sa tukuna o Jiova. 

23. “Au na bulia na vanua me nodra i gadigadi na 
belo, ka me kena wai me vaka na roka ni dobui; au 
na taviraka ena i tataviraki ni veivakarusai,” sa 
tukuna o Jiova ni lewe vuga. 


Sa Vakarusai O Asiria 

24. E bubului o Jiova ni lewe vuga, ka tukuna, 
“Me vaka, na dina ni Noqu vakanananu, ena yaco 
vaka kina, kei na Noqu lewa, ena yaco ga: 

25. Au na musuki Asiria ena Noqu vanua, ena 
Noqu ulunivanua au na buturaki koya ena 
yavaqu. Na nodra i vua ena vagalalataki mai vei 
ira, kei na i colacola ni tabadra ena luvati laivi. 

26. Oqo na i naki sa nakinaki tu mai kina baleti 
vuravura taucoko, kei na liga oqo sa dodo tiko mai 
me tara na vei matanitu. 

27. O cei me na tarova na ka sa nakita, o Jiova ni 
lewe vuga? O cei me na vukica tani na ligana ni sa 
dodo tiko mai?” 


Sa Vakarusai O Filisitia 

28. Ena yabaki sa mate kina o Basi na Tui sa qai 
vakayacori na parofisai oqo. 

29. “Vei kemudou mai Filisitia raraba dou kakua 
ni reki tiko, baleta ni sa kamusu na i wau ka 
samuti kemudou, mai na kawa ni gata ena tubu 
mai kina e dua na gata rerevaki sara, na kena 
kawa e ra na muri mai e ra na gata 
dauveivukayaki rerevaki. 

30. Na nodra ulumatua na dravudravua ena 
vakani, kei ira na vakaloloma e ra na maroroi ni ra 
sa davo sobu, au na vakamatea na nomu kawa ena 
dausiga, e na qai vakamatei sara o ira na dro bula. 
31. Dou tagi lagalaga, ena matamata ni koro! ka 
tagi vakadomoi levu, na koro levu! vei kemudou 


mai Filisitia dou na waicala ga; ena lako mai na 
kubou mai na vualiku, ena sega ni dua me na 
guilecavi ena gauna sa lokuci tu mai.” 

32. Taro cava me ra na sauma o ira na dauvakau 

i tukutuku ni vei matanitu? Ni sa kunei Saioni o 
Jiova, kei ira na Nona tamata e ra dravudravua e 
ra na maroroi kina. 


Sa Vakarogoi Na Veika Me Baleti Moapi 


15. Na parofisai bibi me baleti Moapi ni ena 
vakalalai vakadua o Ari-Moapi ena bogi, e na 
vakarusai baleti Kiri-Moapi ka vakalalai vakadua 
ni na vakarusai ena bogi, 

2. Era sa cabe cake kina vale ni kalou nei Tiponi, 
kina vanua cecere me tagi, o Moapi ena tagicaki 
Nipo kei na vanua kece vaka Metipa; na nodra 
qavokavoka ena tasi, kei na kumidra ena toro 
laivi. 

3. Ena veigaunisala ni ra lako tu e ra na dara nai 
sulu taga; ena delavuvu ni nodra vei vale kei na 
gaunisala ni ra lako tu e ra na tagi ka veitagicaki 
vakalevu sara. 

4. O Esiponi kei Elale rau na tagi, na domodrau 
ena rogoci sara mai Jeasa; na mata sotia ni Moapi e 
ra na qai tagi mai, ena vakarawarawataki koya ga 
na lomana. 

5. “Na yaloqu ena tagicaki Moapi; ira na tamata 
beitaki e ra na vagara bula ki Soa, me vaka na luve 
ni bulumakau yabaki tolu, e ra na tagi tiko ni ra sa 
Cabe ki Luici; e na i lakolako ki Oroneimi era na 
tagicaka na veivakarusai, 

6. Ena vakamacari na wai ni Nimirimi, ni sa 
malai ka madu na co bulabula; sa sigasiga na 
vanua, sa yali na co drokadroka. 

7. Na ka e ra sa bau rawata, kei na ka e ra sa bau 
maroroya, e ra kau laivi ena Mataniwai kina 
veikau bitubitu. 

8. Na veiyalayala ni vanua kei Moapi sa rorogo 
ga mai kina na domo ni veitagicaki, na tagi 
qoqolou vei Ekileimi kei Pierielimi talega. 

9. Na wai ni Timona ena sinai ena dra; ni'u na 
vakalevutaka ki Timona eso tale, o koya e via dro 
mai Moapi ena sota vata kei na laione, kei ira 
talega e ra se vo tiko.” 





Sa Vakarusai O Moapi 


16. Mo tala na lami vua na tui ni vanua, mai 
Sela kina veivanua dravuisiga, kina ulunivanua 
nodra na goneyalewa ni Saioni. 

2. Ena vaka e dua na manumanu vuka sa yali na 
kena sova; e ra na vaka kina na goneyalewa ni 
Moapi ena sovu ni wai o Aranoni. 

3. “Dou bose mada, me dua na lewa dodonu; 
dou cakava na kemudou i yaloyalo me vaka ena 
bogi me laurai ena sigalevu tutu; vunitaki ira na 
sega vanua, kua ni cakitaki Koya sa dro. 

4. Laivi ira na Noqu sega vanua me tiko kei iko, 
Moapi; mo nodra i vakaruru mai na matadra na 
dauvakacaca. Ni sa vakarau mai muduki o ira na 

dauveilawakitaki vakailasu, sa malumu mai na 
dauvakacaca ka ra sa cemuri tani mai na vanua o 
ira na dauvakasaurara. 

5. Nai tikotiko vakaTuraga ena vakataudeitaki 
ena loloma; ena qai dabe kina e Dua sa i Koya na 
dina ena Vale ni Soro nei Tevita, ena ia na lewa ka 
na vakasaqarai na lewa dodonu kei na 
vakatotolotaki ni caka dodonu.” 

6. Eda sa rogoca tiko na viavialevu i Moapi ena 
nona qgacigacia- yalolevu kei na dokadoka kei na 
nona cudruvi--ia na nona dauvosa lasu ena sega 
ni yali. 

7. O koya oqo ena tagicaki Moapi kina o Moapi, 
taucoko na tamata e ra na tagi, dou na tagicaki 


Kiriereseci ni sa vakarusai ka na kuitataki 
vakaidina. 
8. Ni sa qai malai na veiwere mai Asiponi, kei na 


vaini ni Sipima, o ira na Turaga ni vei matanitu e 
ra sa vakabalea sobu na tabana, talei sa laki yala ki 
Jaseri sa lako sese ki veikau sa tete yani na tabana 
ka teteva na wasawasa. 

9. O koya ogo Au na tagicaka na vaini ni Sipima, 
me vaka kau sa tagicaki Jaseri Au na 
vakasuasuataki kemudrau Esiponi kei Elale ena 
wai ni mataqu, ni sa rogo na kaila ni valu mai na 
nomu vuata ni yabaki. 

10. Sa kau laivi na lomavinaka kei na reki, ni sa 
levu na kakana ena teitei, ena sega na lagasere ena 
loga vaini se na kaikaila, ena sega ni seraka vinaka 
na waini ena i keli waini Au sa vagalua na nodra 
kaikaila. 

11. O koya ogo ena tataqiriqiri na yaloqu me vaka 
na rorogo ni api vei Moapi kei na utoqu sara mai 
loma vei Kiriereseci. 

12. Ena yaco na kena gauna, ni na oca mai o 
Moapi ena vanua cecere e toka kina, e na qai lako 
mai ena vale ni soro me masu; ia sa na sega ga ni 
yaga. 

13. Oqo na vosa sa cavuta o Jiova ena gauna sa oti 
ena vukui Moapi. 

14. la oqo sa vosa o Jiova, ka vaka, “Ena loma ni 
tolu na yabaki, me vaka na yabaki ni dua na 
tamata e voli me cakacaka kina, ena vakarusai o 
Moapi ena ka e lagilagi tiko kina me ra na rusa 
kece, e ra na lewe vica sara ena vo ka ra na sega ga 
ni rawata e dua na ka.” 


Sa Vakarogoi Na Veika Me Baleti Siria kei Isireli 


17. Na vosa ni parofisai bibi me baleti 
Tamasiko, “Raica, o Tamasiko ena cavuraki me 
kua ni koro levu tiko, na kena caca ni koro ena 
dua na i binibini levu sara. 

2. Sa biu wale na vei koro lelevu mai Aroeri, ena 
nodra i kanakana na sipi e ra na veidavoci kina, ka 
sega ni dua me na vakarerei ira. 

3. Ena oti talega mai na koro ni valu i Ifereimi 
na matanitu i Tamasiko, kei ira na i vovo mai Siria; 
e ra vakaiukuukutaki me vakataki ira na gone ni 
Isireli,” sa tukuna o Jiova ni lewe vuga. 

4. “Ena yaco dina sara ena vakalailaitaki na 


i ukuuku i Jekope, kei na yagona levulevu me na 
salulu mai. 

5. Ena tautauvata kei ira na dautatamusuki ni ra 
kumuna vata na sore ni sila, ka tamusuka na 
sovuna e na ligana; ena tauvata kei koya e 
kumuna vata na sovu ni tei ni sila ena buca o 
Refeimi. 

6. Ena vica ga na vuanikau kamikamica ena vo 
me vaka na yavalati ni vuni olive e rua se tolu ena 
vuso ni tabana ki cake e va se lima ena vo ena 
tabana dau vua,” sa tukuna o Jiova na Kalou i 
Isireli. 

7. Ena siga ena golevi koya kina o Koya ka bulia 
na tamata, na matana ena rokova na Le Dua 
Yalosavasava i Isireli. 

8. Ena sega ni goleva na i cabocabo ni soro, ena 
ka sa cakava na ligana; e na sega ni rokova na ka 
sa buli e nona i gagalo, se na matakau kau se na i 
cabocabo ni ka boivinaka. 

9. Ena siga o ya ena nona koro levu kaukauwa 
ena vaka na kau ta vaka vo kina tabana i cake, o 
koya e ra sa biuta tu me baleti ira na gone ni Isireli 
ena qai vakalailai tu. 

10. Baleta ni dou sa guilecava na Kalou sa 
vakabulai kemudou, ka sa sega ni nanumi koya na 
Vatu nomu idrodro o koya o sa tea kina na kau 
talei ka vakatetea yani na sore ni kau mai na 
veivanuatani, 

11. Ena siga dou sa vakatubura kina na nomudou 
i tei ni kau, kei na mataka lailai dou na 
vakamareqeta na nomudou i tei me seraka, ia ni sa 
tamusuki ena dua na i binibini ca kece ena dua na 
siga ni rarawa kei na mosi ni ulu. 

12. Ena ca vei ira na lewe vuqa ni ra vakavuna na 
rorogo me vaka na vadugu ni wasa liwa, kei na 
rorogo tatamosamosa ni veimatanitu ka rorogo me 
vaka na wai kui kaukauwa! 

13. Era na tamosa na veimatanitu me vaka na 
rorogo ni lutu sobu mai na wai kaukauwa, ia ena 
cudruvi ira o Jiova ka ra na dro vakayawa, ka ra 
na vuka me vaka na qa ni sila ni vukaca na cagi 
ena vei ulunivanua, ka vaka na vakatoqiqi ni dua 
ena gauna ni covulaca. 

14. Mo raica, ena yakavi, na rarawa! ni se bera ni 
kida na mataka, sa sega tale ni dua na kena o me 
tiko. Ogo ena nodra o ira e ra vakacacani keda, kei 
na ka sa votai vei ira e ra butakoci keda. 


Sa Vakarogoi Na Veika Me Baleti Iciopea 


18. Ena ca na vanua sa vakatabana rorogo, ka 
rorogo sa koto ena tai kadua ni uciwai i Iciopea, 

2. Ka vakauta na nona mata ki wasawasa, ena 
waga kuta ena dela ni wai ka tukuna, “Mo lako na 
mata, totolo kina matanitu sa balabalavu ka 
yagoyago vinaka, ki vei ira na tamata sa rerevaki 
mai liu ka yacova na siga oqo, na matanitu 
kaukauwa ka dau veitabaki sobu, na nona vanua e 
Wasewasea na vei uciwai.” 

3. Vei kemuni kece na lewe i vuravura kei 

kemuni sa tiko e na vanua ni sa vakaliliga ena 
ulunivanua e dua na kuila dou a raica kei na 
gauna sa uvuca kina na davui, dou a rogoca. 

4. Ni sa vosa vaka oqo vei au o Jiova, “Au na 
vakacegu mada, Au na qai rai mai ena Noqu i 
tikotiko me vaka ni daumaka vinaka na siga, me 
vaka na draki katakata ni tatamusuki ni lutuka tu 
na o ena kabu.” 

5. Ni se bera na tatamusuki, sa matua tu na vaini 
ka seraka vinaka mai na senikau, ena qai musuki 
laivi ena i sele ni tatamusuki, ka tatalaka laivi me 
musuka sobu na veitabana. 

6. Era na biu vata kei na manumanu vuka ni 
ulunivanua, kei na manumanu kila ni vanua; na 
manumanu vuka ena kania ena vula i katakata, 
kei na manumanu kila ena vula i liliwa. 

7. Ena qai kau mai e dua nai loloma vei Jiova ni 

lewe vuga, mai vei ira na tamata balabalavu ka 
yagoyago vinaka, mai vei ira na tamata rerevaki 
mai liu me yacova mai oqo, a matanitu kaukauwa 
ka dauveibutuki sobu, na nona vanua e 
wasewasea na uciwai—kina vanua sa vakatokai 
kivei Jiova ni lewe vuga, na ulunivanua o Saioni. 


Sa Vakarogoi Na Veika Me Baleti Ijipita 


19. Na vosa ni parofisai bibi baleti Ijipita, ka 
raica, O Jiova sa vodo lako ena dua na o totolo ena 
qai lako mai ki Ijipita; na matakau ni Ijipita e ra na 
sautaninini e matana, ena waicala na yalona o 
Ijipita ena waicala e loma. 

2. “Au na cakava me rau veivala ga vaka i rau o 
ljipita vata kei Ijipita; e ra na dui veivala ga 
vakaveitacini, e ra na dui veivala vakaveiwekani 
voleka, koro lelevu vata kei na koro lelevu, 
matanitu kei na matanitu. 

3. Ena sega ni rawata na lomana o Ijipita; au na 
vakarusa na nona lewe ni bose, e ra na laki taroga 
na kalou mate, kei ira na daulawaki, kei ira na 
daucaka mana lasu kei ira na daurairai. 

4. Au na soli Ijipita kina liga ni dua na Turaga 
dauveivakatotogani, ena dua na tui rerevaki ena 
liutaki ira,” sa tukuna o Jiova ni lewe vuga. 

5. Ena sega na wai mai wasawasa na uciwai ena 
mamaca ka sega ni yaga. 

6. Ena bona na uciwai, ena maca talega na 
veidrodro lalai ni wai, ena malai na gasau kei na 
kuta. 

7. Na veico mai na Uciwai, mai na bati ni uciwai 
kei na loga ni sila kecega mai na Uciwai, ena malai 
ka cagina tani yani. 

8. Era na tagi talega na gonedau,; e ra yalobibi ni 
ra viritaka tiko na nodra siwa, ena tarai ira tu, na 
veika rarawa ni ra viritaka na nodra lawa e dela ni 
wal. 

9. Era na madua o ira e ra cakacaka laino 
matailalai kei ira e ra dautali sulu vulavula; 

10. Na kena yavu ena ramusu kei ira kece e ra 
cakacaka baleta na kedra i sau ena rarawa kina na 
lomadra. 

11. E dina sara e ra yalo lialia na ravouvou ni 


Soana; o ira na dauvakatulewa vuku nei Fero e ra 
solia tiko eso na i vakasala lialia. o na tukuna rawa 
vakacava vei Fero, “Au na luve ni vuku kei na 
luve ni tui ena veigauna makawa?” 

12. E vei o ira oqo? E vei o ira na nomu tamata 
vuku? Me ra tukuna rawa mai oqo, me rawa ni ra 
kila na cava sa nakita tiko o Jiova ni lewe vuga me 
vakayacora vei Ijipita. 

13. O ira na ravouvou ni Soana sa ra lialia mai, o 
ira na ravouvou ni Nofi e ra sa vakaisini; ka ra sa 
vakacalai Ijipita na duru ni veimatagali. 

14. Sa solia o Jiova ki lomadra na yalo vakatani, 
ka ra vakalega kecega na cakacaka mai Ijipita, me 
vaka na nona yavavala ni dua e lualua ena levu ni 
mateni. 

15. Ena sega ni dua na cakacaka e rawa ni caka 
mai ljipita, vei koya na uluna se vei koya na buina 
tabana se na tolona. 

16. Ena siga o ya ena domobula o Ijipita me vaka 
na yalewa ni sa raica na yavala ni liga i Jiova ni 
lewe vuga. 

17. Na vanua vaka Juta ena vaka vu rere tiko vei 
Ijipita, o ira kece e ra na cavuta na vosa baleti Juta 
era na rere vakataki ira me vaka na Nona lewa o 
Jiova ni lewe vuqa sa vakataudeitaki oti tu. 


Sa Vakasaututaki O Ijipita, Asiria Kei Isireli 

18. Ena siga o ya ena lima na koro lelevu ena 
vanua o Ijipita, ena vosataka na vosa vaka Kenani 
ka bubului vei Jiova ni lewe vuqa; e dua e na 
vakatokai na Koro Levu ni Veivakarusai. 

19. Ena siga o ya ena dua na i cabocabo ni soro vei 
Jiova ena loma ni vanua o Ijipita, ka na dua na 
duru me kena i yalayala ni vanua. 

20. Ena tu e kea me i vakatakilakila ka 
vakadinadinataka tiko vei ira na kai Ijipita ni oqo 
o Jiova ni lewe vuqa, e ra na tagi vei Jiova ena 
vuku ni veika rarawa, ena qai tala o Koya vei ira e 
dua nai Vakabula sa Kaukauwa sara, e na qai 
sereki ira o Koya. 

21. Ena gai kilai mai Ijipita o Jiova e ra na gai kila 
dina sara ena siga o ya e ra na qai vakacaboi soro 
kina kei na i madrali; io e ra na ia na bubului vei 
Jiova ka vakayacora sara. 

22. Ena qai taralaki Ijipita o Jiova, e na samuti ira 
ka vakabulai ira tale; e ra na qai lesu mai vei Jiova, 
e ra na vakamasuti Koya ka na vakabulai ira o 
Koya. 

23. Ena siga o ya ena dua na gaunisala vou mai 
Ijipita ki Asiria, o ira na kai Asiria e ra na lako mai 
Ijipita o ira na kai Ijipita ki Asiria, e ra na veiqaravi 
vata o ira na Asiria kei Ijipita. 

24. Ena siga o ya o Isireli ena kena i katolu vei 
Ijipita kei Asiria--ena vuni sautu tiko ena nodrau 
dui bula, 

25. Sa vakasaututaka o Jiova ni lewe vuga ka 
tukuna, “Ena sautu o Ijipita na noqu tamata, kei 
Asiria na cakacaka ni Ligaqu kei Isireli na noqu i 
votavota.” 

20. Ena yabaki sa lako mai kina o Taritani ki 
Asitoki, ni sa talai koya o Sarikoni na tui Asiria ka 
sa vala kei Asitoti ka taura, 

2. Ena gauna vata o ya sa vosa kina o Jiova vei 
Aisea na luvei Emosi ka vaka, “Lako ka kauta tani 
na i sulu taga mai na yagomu, ka kauta tani talega 
na i vava mai na yavamu”. Asa kitaka vaka kina ni 
lako tu ka luvaiwale ka sega ni vakaivava. 

3. Sa qai tukuna o Jiova “Me vaka na nona lako o 
Aisea ni luvaiwale ka sega ni vakaivava me tolu 
na yabaki me i vakatakilakila ka vakatakarakara 
baleti Ijipita kei Iciopea, 

4. “Ena vaka kina o tui Asiria ena kauti ira na 
kai Ijipita e ra sa bobula kei na kai Iciopea era 
vulagi, na gone kei na qase ni ra luvaiwale ka sega 
ni vaka ivava, ka sega ni bulukau na nodra i sulu, 
a ka ni veivakamaduataki ki Ijipita. 

5. “Era na qai rere ka maduataki Iciopea na ka e 
ra vakararavi kina kei na ka e ra dokai kina. 

6. “O ira sa tiko rawa ena tai oqo e ra na qai 
tukuna ena siga o ya, “Raica sa i koya oqo eda 
vakararavi kina nida via dro meda kere veivuke 
mai vei tui Asiria, ena qai rawa vakacava meda 
sereki?”” 


Sa Vakarogoi Na Lutu Nei Papiloni 


21. Na vosa ni parofisai bibi baleta na 
dravuisiga ni wasawasa me vaka na covulaca mai 
na Ceva ni lako mai, e lako mai ena vanua 
dravuisiga, mai na dua na vanua rerevaki sara. 

2. Sa vakaraitaki vei au e dua na raivotu ni 
rarawa, sa butako na daubutako ka vakacaca na 
dauvakacaca, o Ikoilama! Mo lako cake, o iko 
Mitia, mo laki drasiva na kau! Na nona 
dauveivakararawataki kecega au na muduka. 

3. O koya oqo sa mosi kina na toloqu; sa yacovi 
au na rarawa, me vaka na taratara ni yalewa 
bukete, au yaluma ni'u sa rogoca; au taqaya ni'u 
sa raica. 

4. Sa rikou na yaloqu ena domobula ni rere, na 
bogi me'u marau kina sa vukica me vakarerei au. 
5. Vakarautaka na teveli lesia na i vakatawa ena 
vale ni yadra, mo kana ka gunu ka tucake, na 
ravouvou, lumuta na isasabai! 

6. Ni sa tukuna vei au o Jiova; “Mo laki lesia e 
dua na i vakatawa me tukuna mai o koya na ka sa 
raica.” 

7. Ni sa kunea o koya na qiqi ni valu kei ira na 
mataivalu ose, na qiqi ni valu asa, kei na gigi ni 
valu kameli, sa qai vakadirorogo o koya me 
rogoca vinaka. 

8. Sa qai kacivaka mai o koya, “Na laione, noqu 
Turaga! sa sega ni'u cegu me'u tikoga ena vale ni 
yadra ni gauna ni siga; au sa tikoga ena noqu 
vanua ni yadra ena vei bogi. 

9. Ka raica sa lako mai oqo e dua na mataivalu 
ose!” Sa qai vosa mai o koya ka tukuna, “Sa bale o 


Papiloni, sa bale! kei ira taucoko na nona matakau 
ceuti sa bale taucoko kina qele.” 

10. Ulei, na noqu tamata ka dau samuti, kei na 
noqu sila ena noqu rara ni sila na ka ka'u a rogoca 
mai vei Jiova ni lewe vuga, na Kalou ni Isireli, ka'u 
sa tukuna yani vei kemudou. 


Sa Vakarogoi Na Veika Me Baleti Itomi 

11. Na i colacola bibi me baleti Tuma, sa kaci mai 
vei au e dua mai Sia, ka tukuna ” Na i vakatawa sa 
vakaevei na bogi? Na i vakatawa, sa vakaevei na 
bogi?” 

12. Sa tukuna mai na i vakatawa, “Sa kida mai na 
mataka, sa toro talega mai na bogi, kevaka dou via 
taroga, dou taroga ga, dou lesu! tale mai!” 


Sa Vakarogoi Na Veika Me Baleti Arapea 

13. Na vosa ni parofisai bibi baleti Arapea. Dou 
na bogi ga mai veikau, ni Arapea oi kemudou na i 
vavakoso ni Tetanimi sa lako tu. 

14. O ira na lewe ni vanua o Tima, dou kauta na 
wai ki vei o ya sa via gunu, e ra sa tavaki ira e ra 
sa dro ka solia vei ira na kedra madrai. 

15. Ni ra drovaka mai na i selewau sa ucuni tu, 
kei na dakai sa vakarau me vanataki, kei na veika 
rarawa ena i valu. 

16. Ni sa vosa vei au o Jiova, “Me dua tale na 
yabaki me vaka na yabaki ni tamata voli, ena qai 
vakaoti na nodra lagilagi na kai Kitari, 

17. “Na kena vo ni tamata dauvavana, na gaga ni 
Kitari ena lewe lailai mai, ni sa tukuna vaka kina o 
Jiova na Kalou ni lewe vuqa.” 





Sa Vakarogoi Na Veika Me Baleti Jerusalemi 


22. Na vosa ni parofisai me baleta na Buca ni 
Raivotu, cava sa manati kemudou ni dou sa cabe 
cake kina dela ni vale, 

2. Dou sa sinai ena rorogo, na koro levu dau 
mauwe, na koro levu daumarau? O ira na nomu 
tamata era lausua e ra sega ni mate ena i selewau, 
e ra sega ni mate ena veivaluvaluti. 

3. O ira na nomu Turaga e ra sa dro vata kece; e 
ra sa vesu mai vei ira na dauvavana. O ira kece e 
ra sa kune vei iko e ra sa vauci vata; ka ra sa dro 
vakayawa. 

4. O koya oqo Ka'u sa tukuna kina, “Dou rai tani 
vei au, ena ka rarawa na Noqu tagi, dou kakua ni 
gu me vakacegui au ena vuku ni kena vakacacani 
na nodra goneyalewa ni noqu tamata.” 

5. Ni sa siga ni rarawa kei na veivakanakuitataki 
kei na tagaya mai Vua na Turaga o Jiova ni lewe 
vuga, ena Buca ni Raivotu na siga ni basu bai kei 
na tagi mai na ulunivanua. 

6. A sa cola taga gasau o ira na Ilama ena qiqi ni 
valu kei na tamata sa vodo ose, o ira na Kiri e ra sa 
ucuna nai sasabai mai na kena taga. 

7. Ena yaco dina sara na gauna ni bula o digitaka 
ena oso ena qiqi ni valu, kei na vodo ose e ra na 
tuvani mai ena matamata ni koro. 

8. Ena kautani na veimaroroi mai vei Juta, mo 

qai raica ena siga o ya na i yaragi ena Vale mai 
Veikau; 

9. Osa raica vinaka talega na vakacaca ena koro 
i Tevita, ka sa ka levu sara; ka vakasoqona vata na 
wai mai na tobu e ra. 

10. Mo wilika tiko na vale i Jerusalemi, kei na vale 
o basuka sobu me dei kina na bai. 

11. Dou cakava e dua na tobu wai ena tadrua ni 
bai e rua me maroroi kina na wai mai na tobu 
makawa. E sega ni bau rai vei Koya na 
Dauveibuli, se mo dokai Koya o Koya e ukutaka 
ena veigauna sa oti yani. 

12. Ena siga sa kaciva kina o Jiova ni lewe vuqa 
na tagi kei na rarawa, na tasi ni ulu kei na 
sulu taga. 

13. Ka sa ia na reki kei na marau, vakamatei na 
bulumakau kei na vakamate sipi, kana lewe ni 
manumanu kei na gunu waini: “Meda kana ka 
gunu, ni da na mate ni mataka!” 

14. Sa vakatakila ena daligaqu o Jiova ni Lewe 
Vuga; “Ena sega ni bokoci na nomudou i valavala 
ca oqo me yacova na nomudou mate,” sa tukuna o 
Jiova ni lewe vuqa. 


Na Cudruvi nei Sepina 

15. Sa tukuna o Jiova ni lewe vuga; “Mo lako, vua 
na dauniyau oqo, vei Sepina, o koya sa lewa 
taucoko na vale, ka vaka: 

16. “Cava e nomu e ke, o cei e nomu o sa tiko kina 
eke, o sa mai tataka e dua na nomu i bulubulu eke, 
me vaka e dua sa biuta na nonai bulubulu ena 
vanua cecere, ka ceuta na nona i tikotiko ena vatu? 
17. Raica o Jiova ena viritaki iko vakaukauwa, o 
iko na tamata kaukauwa ena gqaqiraki iko 
vakaidina. 

18. Ena tauri iko vakaukauwa ka ulataki iko me 
vaka na polo mo laki tau kina dua na vanua 
vakaitamera; e kea mo na mate kina, sa na kautani 
talega kina na qiqi vakaTuraga o daulagilagi tu 
kina me vu ni veivakamaduataki ena vale ni nomu 
Turaga. 

19. Au na cemuri iko tani mai na nomu vale ni 
volavola, ka vakasivoya na nomu i tutu. 

20. “Ena siga dina o ya, Au na qai kaciva na Noqu 
i talatala o Elaiakimi na luve i Ilikaia; 

21. Au na vakaisulutaki koya ena nomu i sulu ubi 
ka vauci koya ena nomu i vau ni sulu, ka'u na lesi 
koya me lewa na ka o sa lewa, ia ena yaco o koya 
me tamadra na kai Jerusalemi kei na matagali i 
Juta. 

22. Na i dola ni vale nei Tevita Au na vakataqgara 
ki tabana, ena dolava ka na sega e dua me na 
sogota rawa, ni sa sogota ena sega ni rawa ni dua 
me na dolava. 

23. Ka'u na vakataudeitaki koya me vaka na i 
vako ena tikina sa dei sara, ena yaco me 
vakaiukuuku na nona i tikotiko ena vale nei 
tamana. 

24. “E ra na vakaliliga vua na i ukuuku kecega ni 
vale nei tamana, na gone kei ira na kena kawa, kei 


na bilo lalai kecega, mai na bilo ni gunu ka yacova 
na bilo ni takitaki. 

25. “Ena siga o ya, sa tukuna o Jiova ni lewe vuga, 
“Ena biu tani na i vako sa vakataudeitaki ena 
tikina sa dei sara, ena musuki me bale, na i yaya 
ka vakarubeci tiko kina ena tamusuki laivi; sa 
tukuna o Jiova.” 


Vakarogoi Na Veika Baleti Taia 


23. Nna vosa ni parofisai bibi vei Taia, dou tagi 
qoqolou, na waqa ni Tasisi ni sa rusa koto, sa sega 
ni dua na vale, sa sega ni dua na toba; ni sa 
vakatakilai mai vei ira ena vanua o Saipurusi. 

2. Dou tiko malua, na lewe ni yanuyanu, 
kemudou na dauveivoli ni Saitoni vei ira na 
dausokota na wasawasa me ra dauveisoli. 

3. Na sila ni Siori mai na bati ni wai levu, na 
tatamusuki ena Uciwai, na non i vurevure ka sa 
nodra vanua ni volivoli na vei matanitu. 

4. Mo madua, Saitoni; ni sa vosa mai na 
wasawasa, na kaukauwa ni wasawasa, e tukuna, 
“Au sega ni vakasucu, au sega ni susu gone; au 
sega ni vakavulici ira na cauravou, se tuberi ira na 
goneyalewa sega cala.” 

5. Ni sa yacovi Jjipita na i tukutuku, e ra na 
rarawataka talega me baleti Taia. 

6. Dou takosovi Tasisi; ka tagi qoqolou oi 
kemudou na lewe ni yanuyanu! 

7. Sa i koya beka oqo na nomu koro levu 
daumarau, o koya ka tubu ena gauna sara e liu, o 
koya sa vakauti koya na yavana vakayawa sara 
me la'ki tiko mai kina? 

8. O cei sa lewa oqo me baleti Taia na koro levu 
vakairogorogo, na nona dauvakau i yaya na 
ravouvou, kei ira na nona duvolivoli me ra tamata 
rogo e Vuravura? 

9. Sa lewa o Jiova ni lewe vuga me uruca sobu 
na dokadoka ni ka e ra qoroi kina, vei ira talega na 
dauraici cake tu e vuravura e ra na raici sobu. 

10. Mo vuabale yani ena nomu vanua me vaka na 
Uciwai, o iko na goneyalewa ni Tasisi, sa sega ni 
dua tale na kaukauwa. 

11. Sa dodo yani na Ligana kina wasawasa ka 
yavalata na matanitu eso, sa vakarota o Jiova ena 
vuku i Kenani me vakarusa na kena vei koro 
kaukauwa. 

12. Ka sa tukuna, “Mo kua tale ni gai marau tiko o 
iko o dau vakacacani ira na goneyalewa ni Saitoni, 
tucake ka lako ki Saipurusi, mai keya o na sega ni 
na kunea na vakacegu.” 

13. Raica na nodra vanua na kai Kalitia, na 
mataqali oqori ka sega ga e liu, ka sa qai 
tauyavutaka o Asiria me nodra na kai veikau ka 
ra sa qai tara na kena vei vale cecere, ka vakaduria 
na kena vei vale vakaTuraga ka vakarusa o Koya. 
14. Dou qoqolou, na waqa ni Tasisi! ni sa 
vakarusai na nomudou koro kaukauwa. 

15. Ena yaco na gauna ena guilecavi kina o Taia 
me vitusagavulu na yabaki, me vakatauvatani kei 

na yabaki ni dua na tui. Ni sa cava na 
vitusagavulu na yabaki ena qai caka vei Taia me 
vaka na sere ni yalewa dautagane: 

16. “Taura na api, la'ki volita na koro levu, o iko 
na yalewa dautagane guilecavi, mo solia mai na 
rorogo vinaka, lagata mai e levu na sere, me rawa 
ni o bau nanumi tu kina.” 

17. Ni sa oti na yabaki e vitusagavulu, ena qai 
talevi Taia tale o Jiova. Ena qai lesu tale mai me 
volitaki koya vei ira na vei matanitu e vuravura 
me raica na mata i vuravura kece. 

18. Na ka e rawata kei na kena i sau ena tabu me 
nei Jiova, ena sega ni maroroi na ka e rawata e 
nodra na tiko ena vale nei Jiova, me ra kana 
vinaka, ka vakaisulu vinaka. 


Ena Cudruvi O Vuravura 


24. Raica, sa vakalalai vuravura o Jiova ka 
kitaka me ka walega, ka vukica sobu na delana ka 
vakatalabusesetaki ira na lewena. 

2. Ena yaco me vaka kina, na bete, me vaka sa 
yaco vei ira na tamata, vua na Turaga, me vaka 
vua na nona tamata, vua na marama, me vaka vua 
na nona vada, vua sa volitaka, me vaka vua sa 
volia, me vaka na dausoli lavo, me vaka vua sa 
kerea; me vaka na dausoli dinau, me vaka vei 
koya e dinau. 

3. Ena vakalailai ka vakacacani vakadua na 
vanua sa cavuta na vosa ogo o Jiova. 

4. Ena tagi na vanua ka luca yani, o vuravura 
ena cegu oca ka malai yani; o ira na Turaga e 
vuravura e ra na takali yani. 

5. E ra sa vakadukadukalitaki vuravura na 
lewena ni ra sa talaidredre kina i vunau, moica na 
ka sa lesi tu, vakatawayagataka na veiyalayalati 
sega ni mudu. 

6. O koya oqo era na cudruvi kina na tiko e 
vuravura, e ra na tu ena vanua lala, e ra na 
vakamai na lewe i vuravura, ena qai lewe vica ga 
ena vo. 

7. Na waini vou sa sega ni yaga, sa malai na vuni 
vaini, o ira na daumarau vakalialia e ra na vutugu 
mai. 

8. Sa mudu na marau ena tibirieli, sa oti na kena 
daurorogo na marau, sa mudu na rekitaki ni api. 

9. Era na sega ni gunu waini kei na lagasere; na 
yaqona kaukauwa ena gaga ni ra sa gunuva. 

10. Na koro levu veilecayaki ena basuki sobu; sa 
sogo taucoko na vei vale ka sega tale e dua me 
rawa ni curuma yani. 

11. Era sa ra tagi ena veisagata ni koro, ena vuku 
ni waini, sa yali na reki sa sega na marau ena 
vanua. 

12. Sa vo ga na rusa e loma ni koro, ka sa 
basubasuraki sara na matamata ni koro. 

13. Ena vaka oqo na rairai ni vanua e na kedra 
maliwa na vei matanitu ena vaka ni sa kurei na 
vuni olive, ka vaka ni sa tomitomiki na vua ni 
vaini ni sa oti na kena vula 

14. E ra na tabalaka cake na domodra, e ra na sere; 


ena vuku ni ukuuku i Jiova e ra na kailavaka mai 
ena loma ni wasawasa. 

15. O koya oqo mo dou vakavinavinaka vei Jiova 
ni kida mai na mataka, na yaca i Jiova na Kalou i 
Isireli ena veiyanuyanu ni wasawasa. 

16. Mai na i yalayala kei vuravura eda rogoca na 
domo ni sere: “Na vakavinavinaka vua na 
yalododonu!” la au sa tukuna, “Au sa ca, au sa cal, 
Isa Oi au! Na daubutako e ra sa butako e ra sa 
taura vakaveitalia na ka kecega.” 

17. Na rere na i keli titobu kei na i cori sa yacovi 
iko, na lewenivanua e vuravura. 

18. Ena yaco o koya sa dro mai ena domo ni 
qoqolou ni rere ena lutu sara kina i keli, o koya 
talega sa cabe cake mai ena i keli ena coriti ena i 
cori; ni sa tadola na i sogo kei lomalagi, ka sa 
yavala na yavu kei vuravura. 

19. Sa duisebaseba vakalalai na vanua ka sa 
tadola levu tu, sa yavavala vakalevu sara na 
vanua. 

20. Sa yatayata me vaka na mateni, ka veisuayaki 
me vaka na loga lili; na nona i colacola bibi ena 
sega ni na colata rawa, ena qai bale sobu, ka sega 
ni tucake tale. 

21. Ena yaco na siga o ya ena cudruvi ira na lewe 
vuga e ra vakaceceretaki ira tiko, kei ira na tui ni 
vuravura ogo o Jiova. 

22. E ra na vakasoqoni vata, me vaka na nodra 
sota na bobula ena i keli me ra sogolati yani kina 
ka waraka na nodra i totogi ena siga sa lokuci. 

23. Ena madua ka tagaya na vula kei na 
matanisiga; ni sa vakatulewa o Jiova ni lewe vuga 
ena ulunivanua o Saioni kei Jerusalemi me 
vakarokorokotaki e matadra nona qase. 


Na Veivakaqoroqoroi Vua Na Kalou 


25. Kemuni Jiova o ni sa noqu Kalou, au na 
vakalevulevui Kemuni, au na vakacaucautaka na 
Yacamuni, o ni a vakayacora e levu na ka au 
gorogoro tu kina; na Nomuni vakatulewa sa oti e 
laurai kina na dina kei na dodonu. 

2. Ni Kemuni sa veisautaka na koro levu me i 
benubenu, na koro levu kaukauwa me nodra ii 
kanakana na bulumakau, na nodra i gadigadi na 
vulagi e liu nikua sa yali; e na sega tale ni na 
vakavoui. 

3. O koya oqo e ra na rokovi Kemuni kina na 
tamata kaukauwa, na nodra koro lelevu na vei 
matanitu rerevaki e ra na rerevaki Kemuni. 

4. Ni o ni sa vuni Kaukauwa vei ira na 
dravudravua, o ni vuni kaukauwa talega vei koya 
e vakaloloma, a i drodro mai na cava, kei nai 
vakaruru mai na katakata; na rogorogo e 
vakayacora na tamata rerevaki e vaka ga na cagi ni 
sa roba na lalaga. 

5. Kemuni na vakalailaitaka sobu na domodra na 
vulagi, me vaka na katakata ena vanua mamaca; 
me vaka na katakata ena i yaloyalo ni o, na 
vakamalumalumutakivaka kina na nodra sere na 
dauviavakarerevaki. 

6. Ena ulunivanua ogo o Jiova ni lewe vuqa, e na 
vakarautaka vei ira na tamata kecega e dua na 
kana magiti ni kakana e lavotaki, kana ni waini 
makawa, kei na veika uro ni uto ni uro, ena waini 
makawa makare sara. 

7. Ena vakarusa ena ulunivanua oqo na kedra i 
tuvi ni mata na tamata kece, kei nai ubi e robota 
tu na vei matanitu kecega. 

8. Ena vakaoti mate vakadua o Koya, ena tavoya 
kece o Jiova na wai ni mata mai na mata kecega; 
kei na nodra vakalialiai na Nona tamata ena kauta 
tani o Koya mai na dela i vuravura taucoko; sa 
tukuna o Jiova. 

9. Ena siga o ya e ra na qai tukuna: “Raica, oqo 
na noda Kaloy, e da a waraka tiko ena vakabulai 
keda o koya sa i koya oqo na Kalou; e da waraki 
Koya tiko, e da na kaila ka reki ena Nona 
veivakabulai.” 

10. Ena ulunivanua oqo ena tiko kina na liga i 
Jiova, o Moapi ena buturaki sobu mai Vua, me 
vaka na kena buturaki sobu e dua na i binibini co. 
11. Ena gai dodoka yani na ligana ena kedra 
maliwa me vaka na dauqalo ni sa dodoka na 
ligana me qalo, e na qai biuta sobu na nodra 
dokadoka kei na i naki ca ni ligadra. 

12. Na vale ni valu cecere kei na nomu bai vatu 
ena biuta sobu o Koya, me davo sobu, ka biuta 
sobu sara kina qele, kina kuvu ni qele sara. 


Na Sere ni Veivakabulai 


26. Ena siga o ya ena qai lagati ena vanua o 
Juta na sere oqo; “Sa dua na noda koro kaukauwa; 
o Jiova ena lesia na veivakabulai me bai kei na bai 
ni valu. 

2. Dolava na matamata ni koro, me ra curu mai 
na veimatanitu e ra maroroya tu na dina. 

3. O ni na maroroi koya ena vakacegu e sega 
yalani, ni nona vakanananu sa tu ga vei Kemuni ni 
sa vakabauti Kemuni. 

4. Mo vakararavi tikoga vei Jiova me kua ni 
mudu, vei YAWE na Kalou, sa sega ni yalani rawa 
na Nona kaukauwa. 

5. Ni sa daukauti ira sobu o ira e ra 
dauviavakaceceretaki ira, na koro levu cecere, sa 
biu sobu ki ra, e biu sobu kina qele, ka biu sara 
kina kuvu ni qele. 

6. Ena butuki sobu ena yavadra io ena yavadra 
na dravudravua kei na nodra i kalawa na 
vakaloloma.” 

7. Na nona sala na yalododonu sa dodonu sara; 
vei Kemuni na yalododonu sara, o ni vakarautaka 
na nona sala na yalododonu. 

8. lo ena Nomuni lewa dodonu, i Jiova keimami 
waraki Kemuni, na loma i keimami sa gadreva na 
Yacamuni kei na ka o Ni nanumi kina. 

9. Ena lomaqu au sa gadrevi Kemuni ena bogi, io 
ena yaloqu au na vakasaqarai Kemuni ni se qai 
mataka caca; ni sa tiko e vuravura na Nomuni 
cudru e ra na qai vulica na dodonu na lewe 
ni vanua. 


10. Ni lomani tiko na tamata i valavala ca, e na 
sega ni rawa ni vulica tiko na i valavala dodonu; e 
na nodra vanua na tamata dodonu o koya e na 
bula tu ga vakaveitalia, ka na sega ni rawa ni raica 
na i ukuuku i Jiova. 

11. I Jiova, sa laveti cake na Ligamuni e ra na 
sega ni raica. Ia ni ra na raica e ra na madua ena 
nodra loma ca vei ira na tamata; ia na bukawaqa 
nodra na nomu meca ena vakaoti sara. 

12. Jiova o ni na vakadeitaka vei keimami na 
vakacegu, ni Kemuni sa cakava kecega vei 
keimami na cakacaka me yaga vei keimami. 

13. Kemuni Jiova o ni sa neimami Kalou e ra a 
lewai keimami o ira na Turaga tani; ia na 
Vukumuni duadua ga keimami na 
vakacaucautaka na Yacamuni. 

14. E ra sa mate, e ra na sega ni bula tale; e ra sa 
yali yani e ra na sega ni tucake tale. O koya 
Kemuni sa vakarusai ira ka vakaotia na ka me ra 
nanumi kina. 

15. I Jiova o ni sa vakatubura cake na matanitu, o 
ni sa rokovi o ni sa vakarabailevutaka na i 
yalayala kece ni vanua. 

16. I Jiova, ni ra sa tiko leqa e ra sa qai lako mai 
vei Kemuni, e ra sova na masu vuni ni Kemuni sa 
cudruvi ira. 

17. Me vaka na yalewa bukete ni tagi ka mosi, ni 
sa roro tiko mai na nona gauna ni vakasucu 
keimami a vaka kina e Matamuni, Jiova. 

18. Keimami sa tiko vaka gone, keimami sa kune 
rarawa; sa vaka ni keimami a bukete ka 
vakasucuma na cagi; keimami a sega ni vakabula 
rawa na vanua, ka sega ni dua na lewe i vuravura 
me vakabalei. 

19. Ena bula o ira na nomu mate; e ra na tucake 
vata kei ira na noqu mate, yadra ka sere, o iko ka 
vaka i tikotiko ena kuvu ni qele; ni sa vaka na tegu 
ena co na nomu tegu kei na qele ena biuti ira tani 
na mate. 


Dou Drotaka Na Veilewai Sa Lako Tiko Mai 

20. Dou lako mai noqu tamata ka curuma 
nomudou yasana vuni, ka sogota na nomudou 
katuba; dou vunitaki kemudou vakalailai mada 
ga, me yacova ni sa oti na veicudruvi. 

21. Ka raica, sa lako tani mai o Jiova ena Nona 
yasana me cudruvi ira na lewe i vuravura ena 
nodra i valavala ca; o vuravura ena sega ni rawa ni 
ubia tiko na nona dra, ka na sega ni vunitaki ira 
tiko na moku mate. 


Ži: Ena siga o ya, o Jiova ena Nona i seleiwau 
gata ka kaukauwa, ena vakarusai Liviacani na 
gata dauveisiriyaki o Liviacani na gata 
dauviviraki koya; ena taya laivi na gata levu ka 
tiko e loma ni wasawasa. 


Na Vakalesui Nei Isireli 
2. Ena siga o ya mo seretaka, “Na loga vaini 
damudamu! 

3. Oi Au o Jiova na kena i vakatawa, Au 
dauvakasuasuataka ena veigauna me kua ni dua e 
vakacacana; Au qarava ena siga kei na bogi: 

4. Sa yali vei Au na cudru katakata. O cei me na 
viribai me votonikau vei Au ena i valu? Au na 
curu basikati ira, ka vakamai ira vata. 

5. Me mai taura mada na Noqu kaukauwa o 
koya, me rawa ni keirau duavata; sa na qai rawa 
ni Keirau veivinakati” 

6. Vei ira na lako mai e ra na sema e na kawa i 
Jekope; o Isireli ena se ka beta yani, e ra na 
vakasinaiti vuravura ena vuadra. 

7. Na Nona mokuti Isireli ena mokuti ira vaka 
talega kina vei ira e ra mokuti koya? Se sa 
vakamatei o Koya me vakataki ira sa vakamatea o 
Koya? 

8. Me vaka na i vakarau ni nomu vakatalai koya 
tani, o sa lomavinaka kina, sa vagalalataki ena 
nona cagi voravora ena siga ni cagi tokalau. 

9. Ena vuku ni ka oqo na i valavala ca i Jekope 
ena bokoci; sa i koya oqo na vuana taucoko ni sa 
kautani na nona i valavala ca. Ni sa cakava o koya 
na vatu kecega ni cabocabo ni soro me tauvata kei 
na lase sa kakavorovoro, me sega ni tucake tale na 
matakau e ra bulia kei na cabocabo ni ka 
boivinaka ena sega ni tucake tale. 

10. Ena lala na vei koro kaukauwa kei na vei 
tikotiko me vaka na veikau; e ra na kana kina na 
bulumakau ka davo kina me ra kania na 
tabanikau. 

11. Ni sa madu na tabana ena musuki; e ra na 
lako mai na marama ka ra na mai vakama. Ena 
vuku ni ra sa sega ni tamata yalomatua; o Koya ka 
buli ira ena sega ni yalololoma vei ira, o Koya ka 
vakataucokotaki ira ena sega ni lomani ira. 

12. Ena yaco ena siga o ya, ena uvuca tani o Jiova 
na qa ni sila mai na i tatakoso ni Uciwai kina Wai 
o Ijipita; dou na qai vakasokumuna yadudua na 
gone ni Isireli. 

13. Ena qai yaco na siga o ya, na davui levu ena 
uvuci, e ra na lako mai o ira sa voleka tu ni mate 
mai na vanua o Asiria, kei ira na vakatalai mai ena 
vanua o Jjipita, e ra na qai mai qaravi Jiova ena 
ulunivanua tabu o Jerusalemi. 


Ena Ca O Ifereimi kei Jerusalemi 


28. Ena ca na i sala lagilagi ni dokadoka, 
nodra na daumateni ni Ifereimi kei na senikau ni 
kena i ukuuku sa malai tiko yani, o koya ka ra 
vakaisala kina na tiko ena buca bulabula, vei ira sa 
rawai tu ena waini! 

2. Raica, o Jiova sa dua na Nona kaukauwa ka 
gaga sa vaka na uca ceveta lutu bi, ka vaka na wai 
ni waluvu tabale ena vanua, o cei ena rawa ni 
kauta sobu mai ki vuravura ena ligana. 

3. Na i sala ni qaciqacia na daumateni nei 
Ifereimi, ena buturaki sobu, 

4. Na ka qoroi totoka sa senikau malai ka sa 
vakaisala kina na ulu ni buca bulabula, e na vaka 


na i sevu ni vuata ni se bera na vula i katakata, o 
koya e raica ena sega ni bera ena kania ga. 

5. Ena siga o ya ena yaco o Jiova ni lewe vuga 
me i sala vakai ukuuku kei nai sala talei vei ira na 
Nona tamata sa vo. 

6. Kei na Yalo ni lewa vua sa tiko me lewa, kei 
na nodra kaukauwa e ra sa vakasava tani na i valu 
mai na matamata ni koro. 

7. la o ira talega oqo sa vakacalai ira na waini, 
ka sa vakasesei ira talega na yagona, na bete kei na 
parofita e rau sa vakacalai ena yaqona, sa rawai 
rau na waini, e rau sa vakasesei ena yaqona, e rau 
sa cala ena raivotu, e rau sa yatayata ena lewa. 

8. Sa sinai ena teveli taucoko na lua kei na duka, 
sa sega na tikina e savasava. 

9. “O cei me vakavulica o Koya me kila ka? Se 
me vakavukui cei me kila na i tukutuku? O ira se 
qai kali mai na wai ni sucu? Ka kautani mai na 
sucu i tinadra? 

10. Ni sa dau kuri na i vunau ena i vunau, na 
vunau ena vunau, na vosa ena vosa, na vosa ena 
vosa, vakalailai eke vakalailai mai kea.” 

11. Ena tebenigusu kaka kei na vosa tani ena 
vosataka o Koya vei ira na tamata oqo, 

12. O ira oqo sa tukuna kina o Koya, “Ogo nai 
vakavakacegu dou vakacegui ira kina sa oca.” 
“Oqo na ka ni veivakacegui,” e ra sa bese ga ni 
rogoca. 

13. la sa tau tikoga vei ira na vosa i Jiova, “Na 
vunau ena vunau, vunau ena vunau, na vosa, ena 
vosa, vosa ena vosa, vosa vakalailai eke, ka 
vakalailai mai kea,” e ra na lako ka bale i muri, ka 
ramusu ka mavoa ka vesuki. 

14. O koya mo dou rogoca na vosa i Jiova, oi 
kemudou na dauveivakalialiai, sa lewai ira na 
tamata oqo mai Jerusalemi, 

15. Baleta ni dou sa tukuna, “Keitou sa 
veiyalayalati oti kei mate, kei bulubulu keitou sa 
veidinadinati tu. Ni sa lako mai na ca ena vuabale, 
ena sega ni yacovi keitou, me keitou sa cakava na 
lasu me i drodro, ka vunitaki keitou ena lawaki.” 


Na Vatu Ena Tutu Ni Vale Mai Saioni 

16. O koya oqo sa tukuna o Jiova na Kalou; 
“Raica, Au sa vakotora mai saioni na vatu me 
yavu. Na vatu sa vakatovolei na vatu ena tutu ni 
vale sa talei, na yavu sa dei sara, o koya sa 
vakabauta ena sega ni yatayata. 

17. Auna ia na lewa dodonu me wa ii vakarau, kei 
na caka dodonu me i vatu vakarau; na uca cevata 
ena vakayalia sara na i drodro lasulasu, kei na i 
vunivuni ena luvuci ena wai. 

18. Na nomudou veiyalayalati kei mate ena sega 
ni dei, kei na nomudou veidinadinati kei bulubulu 
ena sega ni vakayacori, ena gauna sa vuabale mai 
kina na ca dou na qai vakabalei sobu. 

19. Ni sa dau lako tiko mai ena kauti kemudou; 
ena vei mataka kece sara ena lako tiko, ena siga 
kei na bogi, ena vu ni rere tiko ni da rogoca na 
kena i tukutuku.” 

20. Na i mocemoce sa rui lekaleka meda dodo 
kina, ka sega ni veirauti na i tutuvi meda tutuvi 
kina. 

21. O Jiova ena tucake me vaka na Ulunivanua o 
Pirasimi, ena rarawa sara me vaka na buca mai 
Kipioni ena qai cakava na Nona cakacaka, Nona 
cakacaka magosa ena qai vakayacora na Nona i 
tovo, Nona i tovo ga. 

22. O koya oqo, mo dou kua ni veivakalialiai tiko, 
me kaukauwa tikoga na kemudou i sema; ni'u sa 
rogoca mai vei Jiova ni lewe vuga, e dua na 
veivakarusai sa nanumi iko me na tarai vuravura 
kece sara. 


Rogoca Na Veivakavulici Ni Kalou 

23. Dou vakatudaliga ka rogoca na domoqu, 
vakadirorogo ka rogoca Noqu vosa. 

24. Sa cukucuki tiko beka na daucuki ena siga 
taucoko me sa kabukaburaki sara? Sa tekivu me 
veivukiyaka tiko beka na nona qele me malumu? 
25. Ni sa vakatautauvatataka vakavinaka na 
delana, sa sega ni duibiubiuta kina na kumina loa 
ka biuta vou kina na kumina dina, ka teivaka na 
witi me yatuni, na parile ena tikina e vakarautaki, 
kei na sila vuti ena bati ni were? 

26. Sa vakavulici koya ena lewa dodonu, ni sa 
vakavulica vua na Nona Kalou. 

27. Ni sa samuti na kumina loa ena i samu yara, 
ka sega ni toqici na yava ni gigi ni sila, ena kumina 
dina, na kumina loa sa samuti ena kena i ua kei na 
kumina dina ena i titoko. 

28. Me qagiraki na madrai falawa, sa na sega ni 
gagiraki tikoga ena veigauna, me musuki ena yava 
ni qiqi, se me buturaka na yava ni ose. 

29. Sa lako talega mai vei Jiova ni lewe vuqa, o 
koya sa qoroi na Nona lewa ka totoka na Nona 
veituberi. 


Ena Ca O Jerusalemi 


29. “Ulei o Erieli, o Erieli, na koro levu ka tiko 
kina o Tevita! dou soqona na veiyabaki kei na 
veiyabaki me ia tiko na kana magiti. 

2. Ka'u na vakararawataki Erieli, ena yaco na 
lomabibi kei na rarawa, ena vakataki Frieli dina 
vei Au. 

3. Au na viribaiti iko ena mataivalu, Au na 
vakarautaka na i valu e nomu koro, Kau na 
vakarautaka na mataivalu me tarova na nomu 
veicuruyaki. 

4. Ona biu sobu, o na qai vosa tiko mai ena qele 
ena rogo lailai na domomu mai na kuvu ni qele, 
na domomu ena vaka na domo ni daucurumi, ni 
vosa tiko mai ena loma ni qele; io mai na kuvu ni 
qele ena rogo lailai na nomu tagi. 

5. “Na kemu meca e ra lewe vuga e ra na vaka 
na mata ni nuku lalai, e ra na vaka na ga ni sila 
cagina tani; o ira na i soqosogo rerevaki ena ka 
vakasauri, ka vakidacala na kena yaco. 

6. O na cudruvi vei Jiova ni lewevuga ena 


kurukuru kei na uneune kei na rorogo rerevaki, 
ena cava kei na covulaca kei na yameyame sa kana 
voli. 

7. Ena qai vaka na tadra se na raivotu ena bogi 
na nodra i soqosoqo na lewe ni vei vanua, e ra 
valu mai Erieli, io o ira kecega e ra vala tukuna kei 
na nona koro kaukauwa, ka sa vakararawataki 
koya. 

8. Ena vaka e dua e viakana ni tadra, ka raica sa 
kana, ia sa yadra mai, ka sa lala na yalona, ka vaka 
sa tadra e dua sa viagunu, ka raica sa gunu, a sa 
yadra mai, ka raica sa malumalumu ka sa gagano 
na yalona; ena vaka kina na kedra lewevuga na 
vei vanua, e ra na valu mai ena ulunivanua o 
Saioni.” 


Mataboko ena Vuku ni Talaidredre 

9. Dou tu vakadua ka lialiaci mada! dou kua ni 
rai ni dou sa mataboko! e ra sa mateni, ka sega ni 
gunu waini, e ra sa sasakurekure ia ka sega ni 
cakacaka ni yaqona kaukauwa. 

10. Ni sa sova vei kemudou o Jiova na yalo ni 
moce lutu, ka tabonaka na matamudou, o ira na 
parofita; ka ubia na ulumudou o ira na daurairai. 
11. Na raivotu kece e vaka na vosa ni vola sa 
dregati vei kemudou, e ra sa solia vua e dua sa 
kila na wili vola, ka tukuna, “Mo yalovinaka 
wilika mada oqo”, a sa tukuna o koya, “Au sa sega 
ni rawata, ni sa dregati tu.” 

12. Sa qai soli na i vola vua e dua e rawa ni 
wilika, ka vaka “Mo yalovinaka wilika mada go,” 
a sa tukuna, “Au sa sega ni kila na wilika.” 

13. O koya ogo sa tukuna o Jiova: “Ni ra sa toro 
mai vei Au o ira na tamata, ena gusudra e ra sa 
vakarokorokotaki Au walega ena tebenigusudra, 
ia e ra sa vagolea tani na yalodra mai vei Au, kei 
na nodra rerevaki Au sa vu ga mai ena nodra i 
vakavuvuli na tamata, 

14. O koya oqo, Raica, Au na baci cakava tale e 
dua na cakacaka me ra qoroya ka taleitaka na 
tamata oqo, me ra kurabui ka liaca tu; ena 
vakayali na nodra yalomatua na nodra tamata 
vuku, kei na nodra kila ka na tamata lewa matau 
ena vakayali.” 

15. Ena ca o ira e ra vunia matua mai vei Jiova na 
nodra bose ka, kei na nodra cakacaka ena 
butobuto; e ra tukuna, “O cei e raici keitou?” “O 
cei e kilai keitou?” 

16. E dina e so na ka mo dou veisautaka! me rau 
tautauvata li na dautuli kuro kei na qele; me vosa 
vua sa tulia o koya sa tuli tiko? “O koya e sega ni 
tuli au?” Se me tukuna na ka sa buli vua ka bulia, 
“O Koya e sega tu ni kila”? 


Na Vakalesui Tale Ni Yalomatua Ni Siga Ni 
Mataka 

17. Ena sega ni dede sara ena qai vukici o 
Lepanoni me veiwere bulabula kei na veiwere 
bulabula ena okati me veikau? 

18. Ena siga o ya na didivara e ra na rogoca na 
vosa ni vola o ya, kei na matadra na mataboko ena 

cecegi laivi na i tatao ni butobuto e matana me rai 
rawa. 

19. O ira na yalomalumalumu e ra na tosoya cake 
na nodra rekitaki Jiova kei ira na dravudravua mai 
vei ira na tamata e ra na rekitaki Koya na Le Dua 
Yalosavasava i Isireli. 

20. Vei koya. na tamata  rerevaki ena 
vakamalumalumutaki me sega ni dua na ka, na 
dauveivakalialiai ena vakaoti laivi, e ra na musuki 
o ira e ra yadrava na i valavala ca— 

21. O koya e cavuta na vosa me vakacacana e dua, 
ka bukuya e dua na vere vei koya na i vakatawa 
ni matamata, ka  vakamadualaki koya na 
Yalododonu ena vosa lialia. 

22. O koya oqo sa tukuna o Jiova, o koya ka 
vakabulai Eparama, ena vuku ni matagali i Jekope: 
“O Jekope me kakua ni madua tiko, me kua ni 
rairai malumalumu na matana; 

23. la ena gauna sa raici ira kina na luvena, na 
cakacaka ni ligana ena kedra maliwa e ra na qai 
vakarokorokotaka na Yacaqu, ka 
vakarokorokotaka na Le Dua i Jekope, ka rerevaka 
na Kalou i Isireli. 

24. O ira na vakaleqai na yalodra e ra na gai vuku 
mai, kei ira na dauveileti e ra na qai vulica na i 
vakavuvuli.” 


Vakanuinui Cala E Ijipita 


30. “Ena ca o ira na gone talaidredre,” sa 
tukuna o Jiova, “Era taroi vakasala cala ka sega 
vei Au, e ra navunavuci ka sega kina na Yaloqu, e 
ra vakaikuritaka na i valavala ca kina i valavala ca; 
2. Eralako me ra lako sobu ki Ijipita, ka ra sega 
ni kere i vakasala vei Au, me ra vakaukauwataki 
kina ena kaukauwa nei Fero, ka ra nuitaka na i 
yaloyalo walega kei Ijipita! 

3. Na kaukauwa i Fero ena vaka vu madua vei 
kemudou, kei na vakararavi ena i yaloyalo i 
Ijipita, dou na rogo ca kina. 

4. O ira na nona ravouvou e ra tiko mai Soani, 
kei na nona mata ki Anesi. 

5. Era sa madua kece vei ira na tamata ka sega ni 
dua na betena vei ira, se me ra vukei se lomani, ia 
na madua ga kei na yaluma.” 

6. Na vosa bibi ni parofisai baleta na manumanu 
rerevaki mai na Ceva. Ena vanua ni oca kei na 
rarawa, e lako mai kina na laione yalewa kei na 
laione daukata, na gata loa kei na gata 
vakabukawaga, e ra na kauta na nodra i yau e na 
daku ni asa gone, kei na nodra i yau vakamareqeti 
ena dakudra na kameli, vei ira na tamata e sega ni 
dua na ka e rawa ni ra rawata; 

7. Na nodra veivuke na kai Ijipita e maumau 
walega ka sega ni yaga. O koya oqo au sa 
vakatokai koya kina na daubole ka dau guce. 


O Ira Na Tamata Talaidredre 

8. Mo lako, ka vola ena vava ni volavola ka vola 
ena i vola vivigi me tu ka yacova na gauna mai 
muri, me sega ni mudu ka sega ni mudu; 


9. O ira oqo na tamata dauvuki tani, ka gone 
lasulasu, na gone e ra sega ni dau via rogoca na i 
vunau i Jiova, 

10. Era tukuna vei ira na daurairai, “Dou kakua ni 
raica,” vei ira talega na parofita, “Kakua ni tukuna 
vei keimami na ka dodonu, tukuna ga vei 
keimami na ka e sega ni yaga, parofisaitaka mai na 
ka lasu. 

11. Dou lako tani ena sala, lako vakatikitiki e 
gaunisala me lako mai na Le Dua Yalosavasava e 
Isireli de tarovi na Nona lako mai vei keimami.” 
12. O koya oqo sa tukuna na Le Dua 
Yalosavasava i Isireli: “Ni dou sa beca na vosa 
oqo, ka vakararavi kina veivakasaurarataki kei na 
ka vereverea mo dou bula kina, 

13. O koya oqo na ca sa na tarai kemudou ena 
vaka e dua na bai vatu kaukauwa sa vakarau bale, 
ka sa vakalakala tu ena kasura ga vakasauri. 

14. Ena basuka o koya me vaka na kavoro ni bilo 
vua na dautuli bilo, ena  kakavorovoro 
vakamatailalai, ena sega ni dua me vo, sa sega 
kina ni kune na kena i caca me buka ena 
matadravu, se me vakayagataki me taki kina na 
wai enai keli.” 

15. Ni sa tukuna o Jiova, na Le Dua Yalosavasava 
i Isireli: “Ni dou sa lesu mai ka tiko malua dou na 
vakabulai; ena vakanomodi kei na lomadina me 
nomudou kaukauwa,” ia dou sa qai bese ga, 

16. Dou a tukuna, “E sega, keimami na dro ena 
ose”— dou sa dro ga! “Keimami na vodo lako ena 
ose totolo”— ia e ra na totolo sara o ira e ra cemuri 
kemudou! 

17. Ena dro e lewe dua na udolu ni dua ga e bolei 
ira, ni bolei kemudou e lewe lima dou na dro, me 
yacova ni dou sa vaka e dua na duru ena dela ni 
ulunivanua kei na dua na kuila ena delana. 


Na Kalou Ena Qai Yalololoma 

18. O koya oqo ena qai wawa kina o Jiova me 
yalovinaka vei kemudou; ena ka oqo ena laveti 
kina o Koya, me rawa ni lomani kemudou mai 
kina. Ni sa lewa vakadodonu na Kalou o Jiova; e 
ra kalouvinaka o ira kecega e ra sa waraki Koya. 
19. O ira na tamata e ra tiko mai Saioni e 
Jerusalemi; dou na sega tale ni tagi. Ena lomani 
iko o Koya ni rogoca na domo ni nomu tagi; ni sa 
rogoca o Koya ena sauma mai vei iko. 

20. E dina na Turaga ena solia mai vei iko na 
madrai ni rarawa kei na wai ni 
veivakasaurarataki, o ira na nomu qasenivuli e ra 
na sega ni vunitaki tale, o na raici ira tikoga na 
nomu qasenivuli. 

21. Na daligamudou ena rogoca na domo mai 
dakumudou, ka vaka, “Oqo na sala, mai lako 
kina,” ni dou sa vuki kina ligamudou i matau se 
kina i mawi. 

22. Dou na qai vakacacana na i botani siliva ni 
matakau siliva, kei na i ukuuku koula ni nomudou 
matakau koula, o na biuta laivi me vaka na 
dukadukali; o na tukuna kina, “Mo lako tani!” 

23. Ena qai vakatauca na uca me baleta na nomu 
sore ni kau o sa kaburaka kina qele, na madrai na 
vua ni qele; ena vakalewe ka lelevu, ena siga o ya 
na nomu bulumakau e ra na kana ena veico 
drokadroka. 

24. Na bulumakau talega kei na luve ni asa e ra 
daucakacaka ena were e ra na daukania na ka 
tuituina, ka sa vakasavasavataki ena i sivi ka iriva 
na i irinicagi. 

25. E ra na tiko ena vei ulunivanua cecere kei na 
vei ulu ni delana ena uciwai kei na veibasogana 
lalai, ena siga ni veivakamatei levu, ena bale na 
vale cecere. 

26. Ena qai vaka na rarama ni siga na rarama ni 
vula, kei na rarama ni matanisiga ena qai 
vakavitu, me tautauvata kei na rarama ni siga e 
vitu, ena gauna sa vauca kina o Jiova na nodra 
mavoa na Nona tamata ka vakabula na we ni 
kedra kuita. 


Na Lewai Nei Asiria 

27. Raica, na Yaca i Jiova sa lako vakayawa mai, 
sa katakata tu na Nona cudru, ka bibi na Nona i 
colacola; na tebenigusuna sa cudru vakalevu, kei 
na yamena sa kama voli me vaka na bukawaga. 

28. Na Nona i cegu sa vaka na uciwai sa vuabale 
ka lako cake me yaco ki domodra, me tavulona na 
vei matanitu ena vulo lasu; ena dua na i tacori ena 
gusudra, me ra vakacalai kina. 

29. Ena qai dua na nomudou sere me vaka ena 
bogi sa ia kina na solevu tabu, kei na reki vakayalo 
me vaka e dua sa uvu bitu ni sa lako tiko mai kina 
ulunivanua i Jiova, kivei Koya na kaukauwa 
Isireli. 

30. Ena vakarogoya na domona vakaTuraga o 
Koya me rogoci, ena vakaraitaki o Koya na ligana 
ni sa tau mai, ena cudru katakata kei na 
yameyame ni bukawaqa sa veisebayaki kei na 
cava kei na uca cevata. 

31. Ni qai rogo na domo i Jiova, ena qai samuti 
Asiria sobu ena Nona i titoko. 

32. Ena tikina kece e tau kina na titoko ni cudru, 
me vaka sa vakatauca vua o Jiova, ena ia vata kei 
na tibereli kei na qiri api; ia ena i valu rerevaki ena 
vala tukuna o Koya. 

33. Ni sa vakarautaki mai e liu o Tofeci, ia sa 
vakarautaki oqori me nona tui. Sa cakava me 
titobu ka rabailevu; a kena i binibini bukawaqa 
kena buka drokadroka sa levu; a i cegu i Jiova, me 
vaka na sulifure, sa dave tu ena vakacaudreva. 


Na Sakasaka Ena Basika Ni Sega Ni Vakabauti 
Na Kalou 


31. Ena ca o ira sa lako sobu ki Ijipita me 
kerea na veivuke, ka vakararavi kina ose, kina gigi 
ni valu baleta ni ra sa rui levu, na kena tamata i 
valu dauvodo ose e ra sa kaukauwa sara, ia e ra 
sega ni bau golevi Koya na Le Dua Yalosavasava i 
Isireli, e ra sega ni vakasagarai Jiova! 


2. Sa vuku talega o Koya ena kauta mai na ca, 
ena sega ni veisautaka na Nona vosa, ia ena tucake 
me valuta na nodra mataqgali na i valavala ca, kei 
ira e ra vukei ira na tamata ca. 

3. Oqo o ira na Ijipita e ra tamata ga, ka sega ni 
Kalou; a nodra ose talega sa vakayago, ka sega ni 
vakayalo. Ni sa dodo yani na liga i Jiova, ena bale 
sobu o koya sa veivuke; o ira taucoko e ra na rusa 
vata. 


Na Kalou Ena Vakabulai Jerusalemi 

4. Sa qai vosa mai vei au o Jiova; “Me vaka na 
domo ni dua na laione sa tagi io na luve ni laione 
ni sa taura tiko na kena, (ni sa kailavaka tiko mai 
na i vakatawa e vuga me mai vala tukuna, ena 
sega ni rerevaka na  domodra se me 
vakamalumalumu ena vuku ni nodra kaila), ena 
lako sobu mai o Jiova ni lewe vuga me vala ena 
vuku ni ulunivanua o Saioni kei na kena vei 
delana. 

5. Me vaka na veivukayaki ni manumanu ena 
vaka kina o Jiova ni lewe vuga na Nona taqomaki 
Jerusalemi. Ni sa vakaruruga ena vakabula,” ni 
lako sivita ena maroroya.” 

6. Dou lesu mai vei Koya e ra sa vuki tani 
vakalevu vua na Isireli. 

7. Ena siga o ya e ra na biuta tani na tamata 
vakayadua ga na nona matakau siliva kei na nona 
matakau koula - na i valavala ca dou sa kitaka ena 
ligamudou ena okati vei kemudou. 

8. “O Asiria ena bale sega ena i selewau nona na 
gaga, ena tunaki koya ga na i selewau sega ni 
nona e dua na tamata. la ena drotaka rawa o koya 
na i seleiwau, O ira na nona cauravou era na 
vesuki. 

9. Ena lako kina nona koro ni valu kaukauwa 
ena vuku ni nona rere, kei ira na nona luve ni 
turaga era na rerevaka na drotini”, sa tukuna o 
Jiova, o koya sa tu mai Saioni na nona bukawaga, 
kei na nona lovo mai Jerusalemi. 


Ena Veiliutaki Na Yalododonu 


32. Raica, ena dua na tui ena ia na lewa 
dodonu, o ira talega na luve ni tui e ra na lewa 
vakadodonu. 

2. Ena dua na tamata ena vaka na i vunivuni mai 
na cagi, kei na i vakaruru mai na cava, ena vaka na 
uciwai ena vanua dravuisiga, ka vaka na iyaloyalo 
ni dua na vatu levu ena vanua dauveivakaocataki. 
3. A matadra e ra na rai rawa ka sega ni 
buwawa, kei na daligadra ena rogo rawa ka 
vakarorogo. 

4. A lomadra talega na yaloriri ena kila mai na 
vuku, ka na vosa rawa ka macala na yamedra na 
kaka. 

5. Na tamata lialia ena sega ni vakatokai tiko me 
yalo vakaturaga, se tukuni me lomasoli o koya sa 
kocokoco; 

6. O koya sa lialia ena vosataka na ka vakalialia, 
ka caka ca tiko na lomana; me ia na veivakaisini ka 

vosa cala vei Jiova me vakavuna tikoga na nodra 
via kana na waloloi, ka vakayali na mena wai na 
tamata sa via gunu. 

7. Na nona tuva ka o koya sa dau tuvatuva e 
butobuto; sa daubukia na vere ca me vakarusai ira 
kina na dravudravua ena vosa lasu, ni ra vosataka 
na ka dodonu na vakalololoma. 

8. la o koya sa daulomasoli sa vakananuma na 
cakacaka, na nona daulomasoli ena tudei kina o 
koya. 


Na Vua Ni Vakawelewele 

9. Oi kemudou, na yalewa sa dautiko wale dou 
tucake ka rogoca na domoqu; oi kemudou na 
yalewa daunanumi kemudou, dou rogoca mada 
na domoqu. 

10. Ena yabaki dua ka bogi vica dou na vakaleqai 
vakalevu oi kemudou na yalewa daunanumi koya; 
ni na yali na vua ni vaini, na vula i matua ena 
sega ni yaco. 

11. Dou  kidacala mada na  goneyalewa 
daunanumi koya; dou  liaci kemudou na 
daunanumi koya; dou luvata tani na nomudou i 
sulu ka vauca na i sulu madra ki tolomudou. 

12. E ra na tagi na tamata ka tara lako na 
lomaseredra ni sa qai ca mai na were vinaka kei na 
veikau bulabula. 

13. Ena nodra qele na noqu tamata ena lako mai 
kina na soni kei na kau votovotoa, io ena dela ni 
vei vale daumarau kecega na koro e ra daureki, 

14. Ni sa biu laivi na vale vakaturaga ka sa lala 
mai, na koro ka sega, na koro ni valu kei na vei 
vale cecere a qai yaco me qara wale tu, ka sega ni 
mudu me ra rekitaka na asa kila ka kedra vanua 
veico na sipi— 

15. Me yacova ni qai sovaraki na yalo i Koya sa 
cecere sara mai cake, ka sa yaco na vanua 
dravuisiga me teitei bulabula, ka sa wili na teitei 
bulabula me veikau loa. 


Sa Vakatulewa Na Vakacegu Ni Kalou 

16. Ena qai tiko na lewa dodonu mai na vanua 
liwa lala ka na tiko ena teitei bulabula na i 
valavala dodonu. 

17. Na cakacaka dodonu ena tubu kina na sautu, 
na cakacaka dodonu ena vakatubura na vakacegu, 
kei na tiko dei me sega ni mudu. 

18. O ira na Noqu tamata e ra na tikotiko ga ena 
vanua ni sautu, kei na vei vale sa dei kei na i 
vakavakacegu vinaka. 

19. E dina ena tau mai na uca cevata ki na veikau, 


na koro levu talega ena biu sobu me 
vakalolovirataki. 
20. Sa kalouvinaka oi kemudou sa ia na 


kakaburaki ena bati ni wai kecega, oi kemudou sa 
vakauta yani kina na yavadra na bulumakau kei 
na asa. 


Na Masu ena Gauna ni Rarawa Bibi 


33. 


Ena ca o iko sa dauvakacaca, e dina nioa 


sega ni  vakacacani © iko talega sa 
dauveivakaisini, e ra sa sega ni vakaisini iko! ni sa 
oti na nomu vakacaca tiko, o na qai vakacacani; ni 
sa oti na nomu veivakaisini, e ra na qai vakaisini 
iko. 

2. Kemuni Jiova, Mo ni lomani keimami mai; 
keimami sa waraki Kemuni Mo ni ligadra mada 
ena vei mataka, Mo ni neimami vakabula ena 
gauna ni rarawa. 

3. Ni sa rogo na ue e ra na dro na tamata; ni 
Kemuni sa tucake mai e ra sa veiseyaki na vei 
matanitu, 

4. Na nomudou toki ni valu ena kumuni me 
vaka na nodra daukumuni na banuve; me vaka na 
nodra veiladeyaki na vodre, ena ladeva vaka kina 
na ka ogori. 

5. Sa cecere o Jiova, ni sa tiko mai cake o Koya; 
sa vakasinaiti Saioni ena lewa kei na caka dodonu. 
6. Na yalomatua kei na vuku ena vakataudeitaka 
na nomu gauna, kei na i gu ni veivakabulai; na 
rerevaki Jiova e Nona i yau talei. 

7. Edina sara o ira na nodra gaga e ra na kaila e 
tautuba, o ira na mata ni sautu e ra na tagi 
vakalevu sara. 

8. Sa lala na salatu, sa sega ni ra lakova na 
dauveilakoyaki. Sa vakacataka o koya na vosa ni 
yalayala, sa beca na vei koro lelevu, ka sega ni bau 
kila e dua na tamata. 

9. Sa tagi na vanua ka ceguoca, sa madua o 
Lepanoni ka sa malai yani; sa vaka na vanua 
talasiga o Seroni, sa mimira na drauna o Pasani kei 
Kameli. 


Sa Vakarau Me Lewai O Saioni 

10. “la oqo Au na qai tacake,” sa tukuna o Jiova. 
“Au na qai  vakalevulevui Au na qai 
vakaceceretaki Au. 

11. Dou na kunekunetaka na ga ni sila dou na qai 
vakasucuma na vu ni sila; a nomudou i cegu ena 
vaka na bukawaga, ena qai kati kemudou. 

12. O ira na tamata e ra na vaka na lovo ni lase; 
me vaka na kau vakavotona sa ta e ra na vakamai 
ena bukawaga. 

13. Oi kemudou, sa tiko vaka yawa, dou rogoca 
na ka ka'u a cakava; oi kemudou sa tiko voleka, 
dou raica ka kila na Noqu kaukauwa.” 

14. Sa rere mai Saioni o ira na i valavala ca; sa 
sautanini o ira na dauveivakaisini; “O cei vei keda 
me na tiko ena bukawaga daukana voli? O cei vei 
keda me na tiko ena bukawaga ka kama tiko me 
sega boko rawa?” 

15. O koya sa dodonu na nona i lakolako, ka sa 
vosataka na ka dodonu, o koya sa beca na i yau sa 
kovei, ka sa bese na ligana, ni taura na ka e soli 
mai vakalaiwaki, ka sa sogota na daligana me 
rogoca na rorogo ni veivakamatematei, ka 
tabonaka na matana me kua ni raica na ca: 

16. O koya ena vakaceceretaki na nona i tikotiko; 
ena viribaita na nona i tikotiko kaukauwa na vatu 
lelevu; ena soli vua na madrai ka na sega ni na 
maca rawa na mena wai. 

Na Vanua nei Koya na Tui Vakaiukuuku 

17. Ena matamu ena raici Koya na Tui ena Nona 
totoka ni sa ukucavu tu; ka na raica na vanua sa 
yawa sara. 

18. A lomamu ena vakananuma kina ka ni 
veivakarerei: “Sa e vei na vunivola? Sa e vei na 
dauniyau? Sa e vei na dauwilika na vei vale 
cecere?” 

19. O na sega ni na kunea eso na tamata 
vakarerevaki, tamata ka daudredre ni kilai na 
nodra vosa, gusu kaka, sega ni macala vinaka na 
veika e ra daucavuta. 

20. Mo raici Saioni cake, na koro levu ni noda 
solevu tabu; a matamu ena kunei Jerusalemi, na i 
tikotiko vinaka, na vale vakacevaceva ena sega ni 
kau tani na kena latu ena sega sara ni cavu tale se 
cavuka e dua na kena dali. 

21. la o Jiova vakaiukuuku ena yaga vei keda me 
vaka na yasa ni uciwai, na wai sa rabailevu vaka 
ka vaka, e na sega ni vocetaki kina e dua na waga, 
ena sega talega e dua na waqa vakaTuraga me 
lako voli kina 

22. (la o Jiova sa noda Turaganilewa, o Jiova sa 
noda Vu ni Lawa, o Jiova sa noda Tui; o Koya ga 
ena vakabulai keda); 

23. Sa rui malumu nomu dali, e ra dredre ni duri 
nai vana, e ra sega ni vakarewataka rawa na laca, 
sa qai votai na i yau levu sa tauri, e ra tokitaka o 
ira na lokiloki. 

24. Kei ira na lewe ni koro e ra na sega ni rawa ni 
tukuna, “Au sa tauvimate”. O ira na tamata e ra 
tiko kina sa na bokoci na nodra i valavala ca. 


Sa Lewai Na Vei Matanitu 


34. Dou toro mai, na vei matanitu, mo dou 
rogoca; ka dou vakarorogo mai na vei mata 
tamata! me rogoca o vuravura kei ira kece era tiko 
kina, na vei vanua kei na ka kece sa tubu mai 
kina. 

2. Ni sa cudru sara o Jiova vei ira kecega na vei 
matanitu, sa cudruvi ira talega na kena vei 
mataivalu; ena vakarusai ira dina o Koya, sa soli 
ira me vakamatei. 

3. Oira na vakamatei e ra na biu tani ki tautuba; 
ena boi cake na bona ni yagodra, na nodra dra ena 
vakawaicalataka na vei ulunivanua. 

4. Ena waicala yani na kalokalo kecega ni 
lomalagi, ka na vivigi vata na lomalagi me vaka na 
i vola balavu sa vivigi tu, ena lutu mai na kalokalo 
kecega me vaka sa mira mai na drau ni vaini, ka 
vaka ni sa qeqera mai na vua ni lololo. 

5. “Na Noqu i selewau e na quaraki mai 
lomalagi; ena qai lako sobu mai me tarai Itomi, vei 
ira na tamata ka'u sa cudruva, me ra cudruvi. 

6. Nai selewau i Jiova sa sinai ena dra, sa lumuti 
tu ena uro, ena dra ni lami kei na me, ena ivi uro 
ni sipi tagane, ni sa dua na i madrali vei Jiova mai 
Posira, kei na veivakamatei levu mai na vanua o 
Itomi. 

7. Ena lako sobu vata mai kei ira na bulumakau 


kila, kei ira na bulumakau lalai vata kei na 
bulumakau yadru; na nodra vanua ena curuma tu 
na dra, na kuvu ena veiwaki vata kei na dra”. 

8. Ni sa kena siga ni Nona veicudruvi o Jiova, na 
yabaki ni veisausaumi ena vuku i Saioni. 

9. Na kena vei uciwai ena vuki me rara, kei na 
kena kuvu ni qele ena vuki me sulifure; na kena 
qele ena yaco me caudre tu kina na buka. 

10. Ena sega ni bokoci rawa ena siga se bogi; ena 
kuvu cake na kena kubou me sega ni mudu. Mai 
na dua na i taba tamata kina dua na i taba tamata 
ena biu lala tu ga; ena sega e dua me lakova rawa 
mai na gauna ogo kei na veigauna sa tu mai liu. 
11. Ena qai kena i taukei na manumanu vuka ena 
tiko talega kina na lulu kei na reveni, ena dreta e 
delana o koya na dali ni veilecayaki kei na vatu ni 
veivakalailaitaki. 

12. E ra na kacivi ira na nodra Turaga kina 
matanitu, ena sega e dua me rairai kina, kei ira na 
nodra ravouvou ena sega tu ni dua na ka. 

13. Ena tubu ena kena vale vakaturaga na 
wavakavotona, na salato kei na soni, ena kena vei 
koro ni valu; ena nodra i tikotiko na koli ni veikau, 
kei na nodra loma ni bai na ositereji. 

14. Na manumanu kila ni vanua talasiga ena mai 
sota kina kei na koli kila, e na vakasagara talega 
na me kila na kena i sa; na manumanu dau lako 
voli ena bogi ena lako me ra tiko kina, me kunea e 
dua na vanua me dau vakacegu tu kina. 

15. Na gata daucoka ena vakarautaka nona sova 
me vakalutuka kina na nona yaloka, ena vakalutu 
yaloka ka soqona ena ruku ni nona i yaloyalo; ena 
soqoni talega yani na manumanu vuka kaukauwa 
levu na tuivuci levu, kei kena i sa. 

16. “Dou vakasagara ena i vola i Jiova, ka wilika: 
ena sega ni yali e dua vei ira oqo; e na sega e dua 
me yali na kena i sa, ni sa vakarota na gusuqu, ia 
na Yaloqu sa vakasoqoni ira mai. 

17. A sa ia na vakawiri madigi vei ira, ka wasei ira 
ena Ligana ena kedra maliwa, era na qai taukena 
ka sega ni mudu, mai na dua na i taba tamata kina 
dua na i taba tamata e ra na qai vakaitikotiko 
kina.” 


Na Lagilagi Kei Saioni Ena Siga Mai Muri 


35 + Na vanua dravuisiga kei na veikau loa ena 
reki ena vuku ni ka oqo, na vanua liwa lala ena 
marau ka na se me vaka na rosi; 

2. Ena se ka beta ena reki talega, ka ia vata kei na 
sere. Na i ukuuku vaka Lepanoni ena soli kina, na 
dokai nei Kameli kei Seroni. E ra na raica nai 
ukuuku i Jiova, kei na Nona dokai na noda Kalou. 
3. Dou vakaukauwataka na ligadra e ra 
malumalumu, ka vakataudeitaka na durudra na 
sautanini. 

4. Tukuna vei ira na yalo daurere, “Dou 
kaukauwa, dou kakua ni rere! raica na nomudou 
Kalou ena yaco mai, na veisausaumi, sa ia na 
Kalou; ena lako mai o Koya ka vakabulai 
kemudou.” 

5. Ena qai rai na matadra na mataboko, kei na 
daligadra na didivara ena dolavi. 

6. Ena qai ladelade na lokiloki me vaka na dia, 
ka na tasere na yamedra na galu. Ni na vure cake 
mai na wai ena vanua dravuisiga, kei na vei 
uciwai lalai ena vanua talasiga. 

7. Na vei nuku katakata ena yaco me drano, kei 
na qele mamaca me i vurevure ni wai, na nodra 
tikina na koli ni veikau e ra dau moce kina ena 
vanua vei gasau ka vei kuta. 

8. Ena duana sala vou ena davo kina, kei na dua 
na sala makawa ga, ka sa na vakatokai na 
Gaunisala Tabu. Ena sega ni lakova e dua e sega ni 
savasava, ia e ra na lakova eso tale. O koya e 
lakova kevaka mada ga e lialia ena sega ga ni 
butusevata. 

9. Ena sega ni dua na laione se dua na 
manumanu kila daukata me lakova cake me 
muria, se me ra bau kune voleka kina, o ira ga na 
vakabulai e ra na lako tu kina, 

10. O ira sa vakabula o Jiova e ra na lesu mai ki 
Saioni, ena domo ni sere kei na reki e sega yalani 
sa tu ena nodra vakasama. E ra na taukena na reki 
kei na vakavinavinaka, ia na rarawa kei na tagi 
ena dro tani yani. 


Na Dokadoka Nei Senikaripi Vei Jiova 


36. 10 oqo ena kena i ka katinikava ni yabaki i 
Esekaia na tui, sa qai lako cake o Senikaripi na tui 
Asiria me valuta na vei koro kecega vakabai e Juta 
ka taura kece. 

2. O tui Asiria sa talai Rapisake ki na i valu levu 
mai Lakisi ki Jerusalemi. Kivei Esekaia na tui, ka 
sa la'ki tu voleka o koya kina i salisali ni drano 
mai cake, kina sala ena nodratou Vanua na 
Dausavaisulu. 

3. A ratou sa lako yani vua o Elaiakimi na luve i 
Ilikaia o koya sa lewa na vale levu, Sepina na 
vunivola, kei Joa na luve i Esafa, o koya sa 
dauvola na ka ni matanitu. 

4. Sa tukuna vei iratou o Rapisake, “Tukuna vei 
Esekaia, “Ni sa tukuna na tui levu, o tui Asiria: 
“Cava o sa nuitaka mo vakararavi kina? 

5. “Ausa qai tukuna sa vosa wale na nomu vuku 
kei na nomu kaukauwa me ia na i valu; ia oqori e 
ka ga ni vosa. la o sa vakararavi vei cei, o via 
vorati au kina? 

6. “Raica! o sa vakararavi tiko kina i titoko gasau 
sa kamusu tu Ijipita? O koya kevaka sa ravita e 
dua ena lauta na ligana ka suaka, sa vaka kina o 
Fero na Tui Jjipita ki vei ira kecega e ra vakararavi 
vua. 

7. “la kevaka o sa tukuna vei au, “Keimami 
vakabauti Jiova na neimami Kalou.’ Sa sega li ni o 
Koya sa taukena na vei tikina cecere kei na i 
cabocabo ni soro ka biuta tani o Esekaia, sa tukuna 
vei ira na Juta kei ira mai Jerusalemi, “Dou soro ga 
ena mata ni cabocabo ni soro oqo”?”” 

8. “la oqo mo yalovinaka, au sa kerei iko, mo 
solia mada vua na noqu turaga na tui Asiria, na i 


vakadinadina ni'u na solia vei iko e rua na udolu 
na ose kevaka o sa rawata na tamata me vodo 
kina!. 

9. “Erawa vakacava mo qai vakasuka tani, e dua 
na turaga ni valu lailai vei ira na tamata ni noqu 
turaga, mo qai laki vakararavi tu ki Ijipita me so 
mai kina na nomu gigi ni valu kei na nomu tamata 
dauvodo ose? 

10. “Ka'u sa qai lako cake mai vakataki au ga ka 
sega o Jiova me vakarusa na koro? Sa tukuna vei 
au O Jiova, “Lako cake kina vanua oqo, ka 
vakarusa.” 

11. Sa tukuna vei Rapisake o Elaiakimi, na luve 
Ilakaia, kei Sepeni, kei Joa “Mo vosa mada vei 
keitou na nomu tamata ena vosa vaka Aramea ni 
keitou sa kila oqori, ia mo kakua ni vosa vei keitou 
ena vosa vaka Jutia me ra rogoca na tamata e ra 
toka ena dela ni bai.” 

12. Asa tukuna o Rapisake, “Sa talai au beka na 
noqu turaga me'u tukuna na ka oqo vei kemudrau 
kei na nomudrau turaga? Ka sega ni talai au vei 
ira talega na tamata e ra sa toka ena dela ni bai, me 
ra kania na nodra benu ka gunuva na nodra 
suasua vata kei kemudou?” 

13. Ka sa tu o Rapisake ka kaci vakadomoilevu 
ena vosa vaka Iperiu, ka tukuna, “Dou rogoca 
mada na nona vosa na tui levu, na tui Asiria! 

14. “Sa vosa vaka oqo na tui, “Me kakua ni 
vakaisini kemudou o Esekaia, ni na sega ni 
vakabulai kemudou rawa, 

15. “Me kakua ni rawa na yalomudou o Esekaia 
mo dou vakararavi vei Jiova, ena nona tukuna 
tiko, “Ena vakabulai keda vakaidina o Jiova; ena 
sega ni soli na koro oqo kina ligana na tui Asiria.” 
16. “Dou kakua ni vakarorogo vei Esekaia, ni sa 
vaka o tui Asiria: “Dou soro mada vei au ka lako 
mai ki tautuba vei au, ka me kania tiko na tamata 
yadua na nona vua ni vaini kei na nona vua ni 
lolo, ka gunuva na tamata yadua na wai mai na 
nona mata ni wai; 

17. “Me yacova ni lako tale mai ka kauti kemudou 
yani ki na vanua ni sila kei na waini, a vanua ni 
madrai kei na loga ni vaini. 

18. ‘Dou lewai kemudou vinaka de rawai 
kemudou o Esekaia, ka tukuna, “Ena vakabulai 
keda o Jiova,” sa dua li na kalou ni vei vanua sa 
vakabula na nona vanua mai na liga i tui Asiria? 
19. “Sa e vei na Kalou i Emani kei Apati? Sa e vei 
na Kalou i Sifaveimi? Era sa vakabulai Samaria li 
mai na ligaqu? 

20. “O cei vei ira na kalou ni veivanua oqori e ra 
sa vakabula na nodra vanua mai na ligaqu me sa 
vakabulai Jerusalemi kina o Jiova mai na ligaqu?”” 
21. Ara sa galu ga ka ra sa sega ni cavuta vua e 
dua na vosa, ni sa vaka oqo na i vakaro ni tui, 
“Dou kakua ni vosa vua.” 

22. E ratou sa qai lesu vei Esekaia o Eleakimi na 
luve i Iliakaia, o koya sa lewa na vale levu, kei 
Sipina na vunivola, kei Joa na luve i Esafa, o koya 
sa dauvola na ka ni matanitu, ka sa dresulaki tu na 

nodratou i sulu, a ratou sa tukuna vua na vosa i 
Rapisake. 


Sa Vakadeitaka Na Veisereki O Aisea 


37. Ni sa rogoca o Esekaia na Tui, sa qai 
dresulaka na nona i sulu, ka ubi koya ena i sulu 
taga, ka laki curu ena vale i Jiova. 

2. Sa qai talai Elaiakimi, o koya sa lewa na vale 
levu, kei Sepina na vunivola, kei iratou na qase vei 
ira na bete, ka ratou sa vakaisulu ena sulu taga, 
kivei Aisea na parofita, na luvei Emosi. 

3. E ratou sa qai tukuna vua, “Sa tukuna 
vakaoqo o Esekaia, “Na siga oqo sa siga ni 
veivakararawataki ni veivunauci kei na vosa 
veivakacacataki, me baleti ira na gone era vakarau 
sucu, ia sa sega ni qai dua na kaukauwa me 
vakasucumi ira mai. 

4. “Ena rogoca beka o Jiova na nomu Kalou na 
vosa kecega i Rapisake, o koya sa tala mai o tui 
Asiria na nona turaga me vosa vakacacataka na 
Kalou bula, ka na sauma na vosa sa rogoca o Jiova 
na nomu Kalou. O koya mo qai gumatua cake ena 
masu ena vukudra na vica era se vo tiko.”” 

5. Ka ratou sa qai lako vei Aisea o iratou na 
dauniveigaravi nei Esekaia na tui. 

6. Sa qai tukuna vei iratou o Aisea, “Dou tukuna 
vaka oqo vua na nomudou turaga, ‘Sa tukuna o 
Jiova: “Mo kakua ni rere ena vuku ni vosa o sa 
rogoca, ka ratou vosavakacacataki Au kina o 
iratou na nona tamata na tui Asiria. 

7. “Raica oqo Au na tala e dua na yalo vei koya, 
ena qai rogoca o koya e dua nai tukutuku lasu me 
vakalesui koya ki nona vanua, Au na qai vakabalei 
koya ena i seleiwau mai nona vanua.””” 


Na Vosa Ni Bolebole I Senakaripi Kei Na Masu I 
Esekaia 

8. Ka sa lesu yani o Rapisake, a sa kunei tui 
Asiria ni sa vala tiko kei Lipina, ni sa rogoca e liu o 
koya ni sa lako tani mai Lakisi. 

9. Ka sa rogoca o koya na tui ni sa tukuni tiko o 
Tiraka na tui Eciopea, “Ni sa lako tiko mai me mai 
valuti koya.” Ni sa rogoca o koya sa tala e dua na 
nona i talai me lako vei Esekaia, me tukuna, 

10. “Mo dou vosa vakaogo vei Esekaia na tui Juta, 
“Me kakua ni vakaisini iko na nomu Kalou, o koya 
o sa vakararavi kina, ni sa tukuna, “O Jerusalemi 
ena sega ni na soli kina liga i tui Asiria.” 

11. ‘Raica! o sa rogoca oti na ka era sa cakava na 
tui Asiria ki na veivanua kecega, ni ra sa vakarusa 
sara; ia o iko o na vakabulai beka? 

12. “Era sa vakabula beka na kalou ni veimatanitu 
o koya sa vakarusa o ira na noqu qase, o Kosani 
kei Arani, kei Resefi, kei ira na luvei Iteni era tiko 
mai Tilasari? 

13. Sa e vei o tui Emaci, kei tui Apati kei na tui ni 
koro levu o Sifaveimi, kei Ena, kei Iva?” 

14. Sa ciqoma nai vola o Esekaia mai na 
ligadratou na talai, ka wilika; sa lako cake o 


Esekaia ki na vale i Jiova, ka sa tevuka ena mata i 
Jiova. 
15. Sa qai masu o Esekaia, ena mata i Jiova: 
16. “Oi kemuni o Jiova ni lewe vuga, na Kalou 
neimami na Isireli, oi kemuni o ni sa tiko ena 
tadrua ni Jerupi, sai kemuni na Kalou duaduaga ni 
veimatanitu kecega e vuravura, oi kemuni ka buli 
lomalagi kei vuravura. 
17. “Mo ni vakala mai na daligamuni, i Jiova, mo 
ni rogoca, dolava na matamuni, i Jiova, mo ni 
raica, ka rogoca na vosa i Senakaripi, o koya sa 
vakauta mai me vosavakacacataka na Kalou bula. 
18. “E dina, Jiova, o iratou na tui Asiria e ratou sa 
vakarusa nodra vanua, kei na veimatanitu tale eso, 
MN . . 
19. “E ratou sa biuta ki na bukawaga na nodratou 
kalou, ni ra sa sega ni kalou, na cakacaka walega 
ni liga ni tamata - na kau kei na vatu. O koya ogo 
e ratou sa vakarusa kina. 
20. “la oqo, Jiova na neimami Kalou, vakabulai 
keimami mai na ligana, me ra kila na veimatanitu 
kece e vuravura ni sai kemuni duadua ga o Jiova.” 


Na Vosa I Jiova Baleti Senakaripi 

21. A sa talai vei Esekaia o Aisea na luvei Emosi, 
ka tukuna, “Sa vosa vakaoqo o Jiova na noda 
Kalou na Isireli, “Na ka o sa masu kina vei au ena 
vuku i Senakaripi na tui Asiria, 

22. ‘Oqo na vosa sa vosataka o Jiova ena vukuna: 
“Na goneyalewa sega cala, na luvei Saioni, sa beci 
iko, ka dredrevaki iko; era kurea na uludra i 
dakumu o ira na goneyalewa ni Jerusalemi! 

23. “O cei o sa vakalialia ka vosataka? Vei cei o 
tabalaka kina na domomu, ka rai cake kina na 
matamu? Vei Koya ga na Le Dua Yalosavasava i 
Isireli. 

24. O sa vosavakacacataki Koya na Turaga ena 
gusudra na nomu i talai, ka tukuna, “Ena noqu 
qiqi ni valu e vuga au sa cabeta kina na vei 
ulunivanua cecere, kina yasai Lepanoni; au na 
taya sobu na kena vei sitari balabalavu kei na kena 
veidamanu vivinaka; au na yacova na kena i 
yalayala cecere duadua, kei na kena veikau 
bulabula. 

25. Au sa kelia ka gunuva na wai, ka vakadiva 
ena qeteqete ni yavaqu na uciwai kecega ni 
tataqomaki.” 

26. “O se sega beka ni rogoca ena gauna makawa 
na noqu a cakava, mai na gauna sa oti Au a 
vakarautaka? la oqo Au sa qai vakayacora, sa na 
yaco kina mo cakava na koro levu bai vatu 
kaukauwa me dua nai binibini yaya vakacacani. 
27. O koya oqo sa sega ni qai dua na kaukauwa 
me tiko vei ira na lewena, era sa yalolailai ka 
tagaya; era sa vaka na co ni vanua kei na co 
bulabula malai, na co mai na dela ni vale kei na 
sila sa raqosa sa sega ni tubu cake. 

28. “la Au sa kila nomui tikotiko, nomu lakoi tuba 
kei na nomu curu mai loma, kei na nomu rarawa 
katakata vei Au. 

29. Sa mai rogoca na daligaqu na nomu rarawa 
katakata kei na nomu viavialevu vei Au, o koya 

oqo Au na ciqiri ki ucumu Noqu i qila Ka'u na 
qasota ki gusumu noqu i tatarovi ni ose, Au na qai 
vakasukai iko lesu ena sala o a muria mai.” 

30. “Oqo na kena i vakatakilakila vei iko, dou na 
kania ena yabaki oqo na ka sa tubu wale tu ga, ena 
kena i karua ni yabaki dou na kania na ka sa tubu 
walega mai kina, ena kena i katolu ni yabaki dou 
kakaburaki, dou tatamusuki, tea na were ni vaini 
ka kania na vuana. 

31. O ira na vo era dro bula ena matagali i Juta, 
era na tei sobu tale, ka qai vua ki cake. 

32. Era na lako tani mai Jerusalemi na kena vo, kei 
ira na dro mai na ulunivanua o Saioni. Na 
lomakatakata ni gumatua i Jiova ni lewe vuga ena 
cakava na ka oqo. 

33. “O koya oqo sa vosa kina o Jiova baleti tui 
Asiria, “Ena sega ni curu mai ki na koro oqo se 
vanataka kina e dua na gasau se mai tu kina ka 
vakaisasabai me viribaita. 

34. Ena sala e lakova mai, na sala vata o ya ena 
muria lesu ena sega tale ni qai butuka na koro 
levu oqo; sa tukuna o Jiova. 

35. 'Au na taqomaka na koro levu oqo, Me'u 
vakabula ena Vukuqu ena vuku talega i Tevita na 
Noqui talatala.” 


Na Druka Kei Na Mate I Senakaripi 

36. Ka sa lako yani na agilosi i Jiova, ka vakamatei 
ira ena nodra i tikotiko ni valu na kai Asiria e dua 
na drau walusagavulu ka lima na udolu; ni ra lako 
yani vakamataka na tamata era raica—ni ra sa 
davo matemate tu. 

37. Sa qai dro o Senakaripi na tui Asiria ka lesu ki 
vale, ka laki tiko mai Ninive. 

38. Sa qai laki lotu tiko o koya ena bure nei 
Nisiroki na nona kalou, e rau qai vakamatei koya 
ena i seleiwau oi rau na luvena o Etirameleki kei 
Saresa; ka rau dro sara ki na vanua vaka Ararata. 
Sa qai buli me tui o Esa-Toni na luvena me kena i 
sosomi. 


Sa Tosoi Tale Na Bula I Esekaia. 


38. Ena siga o ya sa tauvi mate o Esekaia ka sa 
voleka ni mate. Sa qai lako mai vua o Aisea na 
parofita na luvei Emosi ka tukuna vua, “Sa tukuna 
vakaoqo o Jiova: “Mo tuvana vakavinaka nomu 
vuvale, ni o na mate ga ka sega ni bula.” 

2. Sa qai vuki na matana ki lalaga, ka masu vei 
Jiova, 

3. Ka sa tukuna, “Au masuti kemuni, Jiova, mo 
ni nanuma mada na noqu dau lako voli e 
matamuni ena yalodina kei na yaloqu taucoko, kei 
na noqu caka vinaka e matamuni.” Ka sa tagi 
vakalevu sara o Esekaia. 

4. Sa qai yaco mai na vosa i Jiova vei Aisea, ka 
vaka, 

5. “Mo lako vei Esekaia ka tukuna, “sa vosa 
vakaogo o Jiova na Kalou i Tevita na nomu qase: 
“Au sa rogoca na nomu masu, Au sa raica na wai 
ni matamu; ka raica Au na tomana na nomu gauna 


ni bula me tini kalima tale na yabaki. 

6. “Au na sereki iko kei na koro levu oqo mai na 
ligai tui Asiria, au na taqomaka na koro levu 
oqo.” 

7. “Oqo nai vakatakilakila vei iko mai vei Jiova, 
ni na vakayacora e dua na ka oqo, ena ka sa 
cavuta: 

8. “Raica, ka'u na vakasuka tale ki muri na 
yaloyalo sa lako sobu ena i vakatakilakila ni 
matanisiga nei Easi, me tini na tikina. A sa suka 
tale ki muri na matanisiga me tini na tikina.” A 
tikina ogori ka sa lako sobu kina. 

9. Ogo na nona volavola o Esekaia na tui Juta, 
ena gauna ni nona tauvimate kei na nona bula tale 
mai na mate: 

10. Au tukuna, “Ena gauna e tu donu kina na 
nogu bula au na lako ka curuma na matamata ki 
Etesi, sa vakayali vei au na nogu yabaki sa vo 
tiko.” 

11. Au tukuna, “Au na sega ni na raici Yawe, o 
Jiova ena nodra vanua na bula, au na sega ni raica 
tale na tamata kei ira na lewe i vuravura. 

12. Noqu gauna ni bula sa oti, e kau tani vei au 
me vaka na vale laca nona nai vakatawa ni sipi; au 
sa gutuva na noqu bula me vaka nona wa na 
dautali i sulu, o ni na vakaotia na noqu bula ena 
mataka me yacova na bogi. 

13. Au a vakasama tiko me yacova ni sa mataka 
me vaka na laione, sa vakaramusutaka taucoko o 
koya na suiqu, mai na siga me yacova na bogi o ni 
sa vakaotia noqu bula. 

14. Au a vaka na kakabace se na belo ena noqu 
rorogo ni tagi vakamamakeukeu, au tagi rarawa 
me vaka na ruve; sa oca na mataqu ena noqu rai 
cake tiko. Kemuni Jiova, ka'u sa bitaki sara; mo ni 
vukei au mai! 

15. “A cava tale me'u na tukuna? Sa vosa oti mai 
vei au o Koya, ka sa vakayacora talega o Koya, au 
na qarauna na noqui lakolako ena noqu veiyabaki 
ena vuku ni rarawa ni lomaqu. 

16. Kemuni Jiova, ena veika oqo ena bula na 
tamata, ena vuku ni ka kecega oqo sa bula na 
yaloqu; Kemuni na vakabulai au me'u sa bula 
kina. 

17. E dina na noqu rarawa bibi sa vakayacori au 
me'u vakacegu kina, o ni a vakabula na yaloqu ka 
vakabula mai nai keli ni rusa, ni Kemuni sa biuta 
ki Dakumuni na noqui valavala ca kecega. 

18. Ena sega ni vakavinavinaka vei Kemuni nai 
bulubulu, se vakacaucautaki kemuni o mate; o ira 
sa lako sobu ki nai keli era na sega ni nuitaka na 
nomuni vosa ni dina. 

19. O koya sa bula, na tamata sa bula, me 
vakavinavinakataki Kemuni, me vakataki au ena 
siga ogo, ena tukuna na dina me baleti Kemuni o 
ira na qase vei ira na gone. 

20. “Sa vakarau tu o Jiova me vakabulai au, o 
koya oqo me da qai lagata vata noqu sere e nai 
vakatagi vakawa ena vale i Jiova, ena veisiga ni 
noda bula.” 

21. Sa tukuna oti tu o Aisea, “Me ra kauta e dua 

nai buli lolo, ka ubia kina na bo ena qai bula o 
koya.” 

22. Sa tukuna talega o Esekaia, “A cava nai 
vakatakilakila ni'u na lako cake ki na vale i Jiova?” 


O Ira Nai Talai Mai Papiloni 


39, Ena gauna o ya ni sa rogoca o Merotaki- 
Paletani, na tui Papiloni, na luvei Paletani, ni sa 
tauvi mate O Esekaia ka qai bula tale, sa qai 
vakauta vua nai vola kei na ka ni loloma. 

2. Sa reki o Esekaia ena vukudra, ka vakaraitaka 
vei ira na vale ni nona ka talei na siliva kei na 
koula, kei na ka boi vinaka kei na waiwai vinaka 
kei na vale taucoko ni nona i yaragi—kei na nona i 
yau kecega sa sega e dua na ka e nona vale kei na 
nona matanitu taucoko, me sega ni vakaraitaka vei 
ira o Esekaia. 

3. Sa qai lako mai o Aisea na parofita vei 
Esekaia, ka tukuna vua, “Na cava era mai tukuna 
na yavu tamata qo, e vei na vanua era lako mai 
kina vei iko?” Sa qai tukuna o Esekaia, “Era lako 
mai vei au, mai na dua na vanua yawa sara, o ya o 
Papiloni.” 

4. Sa qai tukuna o koya, “Cava era sa raica e 
nomu vale?” Sa sauma o Esekaia, “Na ka kecega 
sa tu e noqu vale era sa kunea, sa sega e dua na 
noqui yau ka'u sa sega ni vakaraitaka vei ira.” 

5. Sa tukuna o Aisea vei Esekaia, “Dou rogoca na 
vosa i Jiova ni lewe vuga: 

6. ‘Raica, sa lako mai na gauna ena kau tani kina 
ki Papiloni na ka kecega sa tu e nomu vale, kei na 
ka era sa binia na nomu qase ka yacova na siga 
oqo, ena sega ni vo e dua na ka, sa tukuna o Jiova. 
7. ʻO ira na luvemu era sa tubu e muri mai vei 
iko o ira o na vakatubura era na kau tani, ka ra na 
matanivanua, ena vale vakaturaga i koya na tui 
Papiloni.””” 

8. Sa qai tukuna o Esekaia vei Aisea, “Na vosa ni 
Kalou o sa cavuta sa totoka dina!” Ni sa vaka, “Na 
sautu kei na dina sa bau yaco tu mada ga ena 
noqu gauna.” 


Nodra Vakacegui Na Tamata Ni Kalou 


40. “Dou vakacegui ira, vakacegui ira Noqu 
tamata!” sa tukuna na nomudou Kalou. 

2. “Dou vosataka na vosa ni veivakacegui ki 
Jerusalemi, ka kacivaka vua, ni sa oti na nona 
gauna ni oca, sa bokoci nona caka cala, ni sa tarai 
koya oti na ligai Jiova me vakarua ena vuku ni 
nona i valavala ca.” 

3. E dua na domo sa rogo ni kaci tiko mai ena 
vanua dravuisiga, “Vakarautaka na sala i Jiova, 
mo vakadodonutaka e dua na sala vinaka i Jiova 
ena vanua talasiga. 

4. Ena vakacerecerei na veibuca kecega ka na biu 
sobu na veiulunivanua kei na veidelana, na 
veivanua e veve ena vakadodonutaki, kei na tikina 
sukusukura ena vakalogalogavinakataki; 

5. Nai ukuuku i Jiova ena qai vakatakilai mai, ka 


ra na raica vata na tamata kecega, ni sa cavuta na 
gusu i Jiova.” 

6. Tukuna o koya, “Mo kacivaka yani”a sa 
sauma o Koya, “Na cava me'u kacivaka?” “Na 
tamata kece sa vaka na co, na kedra i ukuuku 
totoka sa vaka na senikau ena veiloga ni senikau. 
7. Sa daumalai na co, a sa dau mira na senikau, 
baleta ni sa uvuca tani o Jiova e na nona i cegu; e 
dina sara sa co ga na tamata. 

8. Sa dau malai na co, a sa dau mira na senikau, 
ia na vosa ni noda Kalou ena tudei ka sega ni 
mudu.” 

9. Mo cabeta na ulunivanua cecere, o iko Saioni, 
ka kauta mai nai rogorogo vinaka mo tabalaka 
vakaukauwa na domomu o iko Jerusalemi, ka 
kauta mai nai rogorogo vinaka, mo tabalaka, 
kakua ni o rere, tukuna kina veikoro e Juta, “Raica 
na nomudou Kalou!” 

10. Ka raica, na Kalou o Jiova ena lako mai ena 
kaukauwa ni ligana, ia na ligana ena lewa ena 
Vukuna, ka raica, na kena i sau sa tiko ga Vua, kei 
na Nona cakacaka sa tu e matana. 

11. Ena vakani ira Nona qele ni sipi me vaka nai 
vakatawa, ena roqoti ira na luve ni sipi ena 
Ligana, ka kauti ira voli ena Lomaserena, ena 
tuberi ira vakamalua o ira era garavi ira na lalai. 
12. O cei sa vakarautaka na wai ena qeteqete ni 
Ligana, ka kumukumuna vata na kuvu ni qele ena 
dua nai vakarau? E vakarautaka na veiulunivanua 
ena dua nai vakarau ni bibi, kei na veidelana ena i 
vakarau ni vakatautauvata? 

13. O cei sa kila rawa na Yalo i Jiova, se o cei me 
Nona i vakavuvuli me vakavulici Koya? 

14. E rau sa bose vata mada kei cei, o cei sa 
vakasalataki Koya, ka vakavulici Koya e na sala ni 
lewa ka vakavulici Koya me vuku, o cei sa 
vakaraitaka Vua na sala ni kila ka? 

15. Raica, na veimatanitu sa nanumi me ra vaka e 
dua na mata ni wai e nai takitaki, ka vaka na kuvu 
ni soso ena dari ni vakarau, raica, sa tomika o 
Koya na veiyanuyanu me vaka sa ka lailai sara. 

16. O Lepanoni e sega ni yaga me vakamai, na 
kena manumanu talega e sega ni dodonu me 
cabori. 

17. Na veimatanitu kece sa vaka e ka wale tu ga 
Vua, ka sa wilika tu o Koya na ka levu me ka 
lailai, ka sa ka wale sara ga. 

18. O cei dou na vakatautauvatataka kina na 
Kalou? Se dou na vakatautauvatana kei cei na 
kena i rairai? 

19. Sa cakava na matakau ceuceu e dua na matai, 
ka dua na matai ni koula sa botana e na koula, ka 
sa bulia na kena sinu codo siliva. 

20. O koya sa dravudravua a sa dredre ni caka i 
soro ka sa digitaka na kau sa sega ni vuca rawa, sa 
qai vakasaqara e dua na matai vuku, me 
vakaduria e dua na matakau ceuceu e na sega ni 
yavala. 

21. Dou a sega beka ni kila? Dou a sega beka ni 
rogoca? Ea sega beka ni tukuni taumada vei 

kemudou mai liu? Dou a sega beka ni kila mai na 
gauna sa tauyavu kina o vuravura? 

22. Sai Koya ga a tiko mai cake ka toka era o 
vuravura, o ira na lewe i vuravura era sa vaka na 
vodre, o Koya ga sa tevuka na lomalagi me vaka 
nai ubi rairai totoka ni vale, ka birika yani me 
vaka na vale laca mei tikotiko. 

23. E vakayacori ira na ravouvou me sega ni dua 
na ka; o ira na turaga ni lewa kei vuravura sa 
vakayacori ira talega me ka wale sara. 

24. Era sega ni tei dina, era sega ni kaburaki dina, 
sa sega ni tei sobu e dua na wakadra kina qele, ka 
sa uvuci ira walega o Koya a ra sa malai, ia na 
covulaca ena kauti ira tani me vaka na qa ni sila. 
25. “O cei dou na vakatautauvatani Au kina, se o 
cei me keirau bau tautauvata?” Sa tukuna o Koya 
na Ledua Yalosavasava. 

26. Dou tacake ka rai yani na matamudou, ka 
raica o cei ka bulia na veika oqori, ka sa kauta 
vakamataivalu mai na kedra i vavakoso; sa kacivi 
ira kecega ena yacadra, ka ni sa levu na Nona 
kaukauwa ka sa dau gumatua sara, sa sega ni dua 
na ka e yali. 

27. A cava o sa vosa kina, o iko Jekope, o iko 
talega Isireli; ka tukuna, “Sa vuni tu na noqu sala 
vei Jiova, ia na noqu ka ka'u a dodonu kina sa 
takali tani vua na noqu Kalou”? 

28. O sa sega beka ni kila? O sa sega beka ni 
rogoca? O koya sa Kalou, ka sega ni mudu o Jiova, 
o koya ka bulia nai yalayala kei vuravura, ena 
sega ni malumalumu o koya ena sega ni oca, sa 
sega ni dikevi rawa na nona vuku. 

29. Sa dau solia na kaukauwa vei ira era sa 
malumalumu, kei ira e sega vei ira na yalo e gu sa 
vakatubura o Koya na yalo gaga. 

30. lo era na malumalumu ka oca ga mai nai 
tabagone, era na bale sara na cauravou, 

31. la o ira era waraki Jiova era na 
vakaukauwataki tale; era na tubu cake me vaka 
era sa vakatetaba na ikeli, era na cici ka sega ni 
oca, era na lako tu ka sega ni bau malumalumu 
mai. 


O Isireli Sa Vakadeitaka Na Veivuke Ni Kalou 


41 e “Dou vakadirorogo vei Au, na veiyanuyanu, 
ka me ra vakavoui tale mada na lewe ni vanua na 
nodra kaukauwa! Me ra toro voleka mai, me ra qai 
vosa; me da mai ia vata na veilewai. 

2. “O cei sa vakatubura e dua mai na tokalau? 
Ena nona yalododonu e kacivi koya mai ki na 
yavana ka solia na veimatanitu vua, ka lesi koya 
me lewai ira na tui? O cei ka soli ira me vaka na 
kuvu ni soso kina no nai selewau ka vukataka na 
dakai titi me vaka na vuni sila cagina? 

3. Sa vakasevi ira o koya, ka sa lako vakavinaka 
voli yani ena sala sa sega ni butuka na yavana? 

4. O cei sa vakaraitaka ka cakava, ka kaciva na 
veitabatamata mai liu sara? “Oi Au o Jiova nai 
vakatekivu, Oi Au talega nai vakataotioti.” 

5. O ira ena baravi era raica ka ra qai rere, nai 


yalayala kei vuravura era sa domobula, era toro 
voleka ka lako mai. 

6. Era sa vukei ira yadua na wekana, ka tukuna 
vei ira na tacidra, “Mo yalogaga tiko!” 

7. Na dauceuceu sa vakayaloqagataki koya na 
matai ni koula; kei rau na dauvakayagovinakataka 
nai tukituki kei na dautukia e nai tuki kaukamea, 
e rau sa tukuna, “Sa drega vinaka oqo” ka rau sa 
vakadeitaka e nai vako, me kakua ni yavala. 

8. “la o iko, Isireli, na Noqu tamata, o iko Jekope 
Ka'u sa digitaka, na kawa i Eparama na Noqui 
tokani vinaka. 

9. O iko Kau a kauta mai nai yalayala kei 
vuravura, ka kaciva mai ena sauka ni vanua, ka 
tukuna vei iko, “O iko Noqu tamata, kau a 
digitaki iko ka sega ni biuti iko: 

10. Kakua ni o rere, Ni'u sa tiko vata kei iko: 

Kakua ni o taqaya Ni'u sa nomu Kalou. Au na 
vakaukauwataki iko, io Au na vukei iko, io Au na 
tokoni iko ena ligaqu i matau sa dau dina.” 

11. “Raica, era na madua ka yaluma mai o ira 
kecega era yaloca vei iko, era na vaka na ka 
walega, era na rusa ga o ira era veileti kei iko. 

12. O na qarai ira ka sega ni kunei ira o ira—era 
dau via veicudruvi kei iko. O ira era veivala kei 
iko era na vaka na ka walega, sa sega ni 
vakavotukana. 

13. Ni sai Au, o Jiova na nomu Kalou, ka'u na 
taura na ligamu i matau, ka tukuna, “Mo kakua ni 
rere, Au na vukei iko.” 

14. “Mo kakua ni rere, o iko Jekope na wadamele 
kei kemudou na Isireli! Au na vukei iko,” sa 
tukuna o Jiova kei na nomui Vakabula, na 
Yalosavasava ni Isireli. 

15. “Raica, Au na vakayacori iko mo vaka e dua 
na yava ni qiqi vou ka gatagata na batina, o na 
samuta na  veiulunivanua ka  butugagia 
mematailalai, kei na veidelana mo 
vakatautauvatataka kei na qa ni sila. 

16. O na iriva ena qai cagina tani ena cagi, ena qai 
mai veibiuyaka na covulaca, o iko mo rekitaki 
Jiova, o na vakacaucautaki Koya na Yalosavasava 
ni Isireli. 

17. “O ira na dravudravua kei na vakaloloma era 
vakasagara na wai, ia sa sega, ni sa mamaca na 
yamedra ena via gunu, oi Au, o Jiova, Au na 
rogoci ira, Oi Au na nodra Kalou na Isireli, Ka'u 
na sega ni laivi ira. 

18. Au na vakadavea na uciwai ena vanua 
talasiga, kei na mata ni wai ena loma ni vei buca, 
Au na cakava na vanua dravuisiga me vei tobu ni 
wai, kei na vanua mamaca me vurevure ni wai. 

19. Au na tea ena talasiga na sitari kei na sitimi, 
kei na mateli kei na olive; Au na tea vata ena 
vanua dravuisiga na nokonoko na damanu kei na 
dilo, 

20. Me rawa ni ra raica ka kila, ka vakasamataka 
me rawa ni ra kila vata, ni sa cakava na ka oqo na 
liga i Jiova, ni sa bulia kecega o Koya na 
Yalosavasava ni Isireli. 

Sega Ni Yaga Na Matakau 

21. “Dou vakaraitaka mai nomudou kisi,” sa 
tukuna o Jiova, “Dou vakamacalataka mai na 
nomudou ile,” sa tukuna na Tui i Jekope. 

22. “Me ra tukuna mada mai ka vakatakila vei 
keda na ka ena yaco, mera vakaraitaka na veika sa 
oti me kilai, me rawa ni da vakalewa vinaka, me 
da kila na kena i tinitini; me rawa ni qai 
vakaraitaka vei keda na veika se bera ni yaco. 

23. Dou vakaraitaka mai na ka ena yaco mai muri 
me keitou kila ni dou sa kalou; io ni dou cakava na 
ka vinaka se na ka ca, me keitou taqaya ka raica 
vata. 

24. E dina ga dou sa ka walega, kei na nomudou 
cakacaka sa ka wale; o koya sa digitaki kemudou 
sa tamata vakasisila dina. 

25. “Au sa vakatubura e dua mai na vualiku, ena 
qai lako mai, mai nai cadracadra ni matanisiga, 
ena kaciva mai na Yacaqu,ena lako mai me sagati 
ira na ravouvou me vaka na vanataki ni dakai levu 
mai na vanua cecere, me vaka na dautuli kuro ni 
babia na tete. 

26. O cei beka sa tukuna mai nai vakatekivu me 
keimami kila? Se na gauna sa oti yani, me 
keimami tukuna, 'Sa dodonu o Koya”? E dina ni 
sega ni dua me vakaraitaka, e dina e sega ni dua 
me cavuta, e dina e sega ni dua me rogoca nomu 
vosa. 

27. Nai matai ni gauna Au tukuna vei Saioni, 
“Raica o ira sa tu o ya!” Au na gai solia ki Jerualemi 
o koya sa kauta mai nai rogorogo vinaka. 

28. Ni'u rai yani, Au sega ni raica e dua na 
tamata, Ni'u vakaraici ira Au sega ni kunea rawa e 
dua na daulewa, na gauna Me'u tarogi ira kina 
sega e dua vei ira me vosa. 

29. Sa dina sara sa ka walega, nodra cakacaka e 
maumau walega, na nodra matakau ceuti sa cagi 
walega ka veilecayaki. 


Na Dauveigaravi I Jiova 


42. “Raica! Na Noqu Tamata o koya Au 
tokona, na Noqu Digitaki sa reki kina vakalevu na 
Lomaqu! Au sa solia na Yaloqu ki Vua, ena 
vakayacora o koya na lewa dodonu vei ira na kai 
Matanitu tani. 

2. Ena sega ni qolou vaka i cake na Domona, se 
kaikaila se me rogo levu tu ena veisagata ni 
gaunisala. 

3. Ena sega ni musuka na gasau sa voleka me 
kamusu, se bokoca na tavaya waiwai sa kubou 
walega; ena kauta mai na lewa dodonu kei na 
dina. 

4. Ena sega ni vakasuka se me yalolailai, me 
yacova ni sa vakadeitaka na dodonu e vuravura; 
era na waraka na veiyanuyanu na Nonai vunau.” 
5. Sa vosa vakaogo na Kalou o Jiova, o Koya ka 
bulia na lomalagi ena ligana magosa, ka tevuka 
yani na vuravura me ra bula mai na veika bula, ka 
solia nai cegu vei ira na lewe i vuravura, kei na 
yalona vei ira ga era lako voli kina: 


6. “Oi au o Jiova, sa kacivi Iko ena Noqu lewa 
dodonu, ka taura voli na ligamu, Au na maroroi 
iko ka soli iko mo veiyalayalatitaki vei ira na 
tamata, mo rarama vei ira na Matanitu tani, 

7. Mo dolava na matadra na mataboko, mo 
sereki ira na kaivesu mai na vale ni veivesu, kei ira 
era vesuki tu ena butobuto mai na vale ni 
butobuto. 

8. Oi au o Jiova, sai koya oqori na Yacaqu; na 
Noqu lagilagi me kua ni dua keirau lewe rua 
tukuna, na Noqu vakavinavinaka me kua ni 
vagolei ki na matakau ceuti. 

9. Raica, na veika sa tukuna oti sa yacova mai 
oqo na kena gauna, kei na ka vou au sa 
vakaraitaka qo; ni bera ni qai basika mai au sa 
tukuna rawa vei kemudou.” 


Vakavinavinakataki Jiova 

10. Dou seretaka vei Jiova na sere vou, kei na 
vakavinavinaka Vua mai nai yalayala kei 
vuravura, Oi kemudou dou sa lako sobu kina 
wasawasa, kei na ka kecega sa sinai kina, na 
veiyanuyanu kei ira kecega na lewena! 

11. Mera tabalaka na domodra na vanua 
dravuisiga kei na veika lelevu, na veikoro sa tiko 
kina o Kitari, kei ira na lewe i Sela mera lagasere, 
mera kaila mai ena dela ni ulunivanua. 

12. Laivi ira me ra vakacaucautaki Jiova, me 
vakaraitaki na vakavinavinaka Vua ena vei 
yanuyanu. 

13. O Jiova ena lako yani me vaka na gaga; ena 
vakauqeti Koya vakai Koya me yalo qaqa me vaka 
na tamata sa vakarau me valu. Ena tabalaka mai 
na domona, io, mo kaci mai cake, ena 
vakamalumalumutaki ira rawa na Kena meca. 


Yalataki Na Veivuke Mai Vei Jiova 

14. “Au a garauni Au sara tu ga vakavinaka ena 
dua na gauna balavu. Au tiko vakamalua ga ka 
tiko ga. la oqo Au na tagi me vaka na yalewa sa 
taratara, Au na vakarusa ka tiloma sara. 

15. Au na vakacataka na veiulunivanua kei na 
veidelana, ka vakaraqosataka na kena kakana 
draudrau; au na kitaka ma veiuciwai me ra 
vovodea mai, Au na vakamacara na vei tobu ni 
wai kece. 

16. Au na kauti ira sobu na mataboko ena sala era 
sega ni kila; Au na liutaki ira ena sala era sega ni 
bau vakasamataka. Au na cakava na butobuto me 
rarama e matadra, kei na veivanua e veve me na 
dodonu yani. Na veika oqo Au na kitaka vei ira, 
Ni'u na sega ni biuti ira. 

17. Era na qai vuki lesu, ka madua vakalevu sara, 
ni ra nuitaka tu na matakau ceuceu, ka ra dau 


tukuna kina matakau waicala rawarawa, “Oi 
kemudou na neimami kalou.’ 
18. “Dou rogoca, na didivara, ka raica, oi 


kemudou na mataboko, mo dou raica rawa. 
19. O cei sa mataboko o koya ga na Noqu tamata, 
se didivara me vaka na noqui talai o koya ka'u sa 

tala? O cei sa mataboko me vakataki koya sa 
dodonu me vakataki koya na tamata i Jiova? 

20. Sa levu na ka o sa raica, ka sa sega ga ni o 
vakasama, sa dolavi na daligamu, ia se sega tiko 
ga ni dua na ka o rogoca rawa.” 


Dei Tu Ga O Isireli Ena Talaidredre 

21. Sa marautaki ira na yalododonu o Jiova; ena 
vakalevulevuya nai vunau ka vakaturagataka. 

22. la o ira na tamata oqo era butakoci ka tauri 
vakaukauwa; era sa coriti kece e nai keli, ka 
vunitaki ena loma ni vale ni veivesu; era sa 
tokitaki, ka sega e vakabula; ni ra tauri 
vakaukauwa, sega ni dua me tukuna, “Me 
vakasukai lesu tale!” 

23. O cei vei kemudou me na dolava na daligana 
me rogoca na ka oqo? Me vakarorogo ka rogoca 
ena gauna sa muri mai? 

24. O cei e soli ira na Jekope vei ira na dau 
vakacaca, kei Isireli vei ira na daubutako? Sega 
beka ni o Jiova, o koya eda sai valavala ca vua? Ni 
ra sega ni muria tiko Nona sala, se me ra 
talairawarawa ki na Nona i vunau. 

25. O koya oqo sa solia ga vei koya na nona cudru 
waqawaga kei na kaukauwa ni valu; ka vakamai 
koya ena yasana kece, e se sega tikoga ni liaci 
koya, sa tarai koya vakaca sara na kama, e se sega 
tikoga ni vakila na yalona e dua na ka. 


Nai Vakabula Kei Isireli 


43. la oqo, sa tukuna o Jiova, o koya ka buli 
iko, Jekope, kei Koya sa vakacokotaki iko Isireli 
“Kakua ni o rere, ni'u sa voli iko, au a kacivi iko 
ena yacamu; o sa noqu. 

2. Nio sa lako e loma ni wai, Au na tiko kei iko, 
kei na loma ni uciwai, ena sega ni luvuci iko. Ni o 
lakova ena loma ni bukawaga, o na sega ni kama, 
ena sega ni yameci iko na yameyame ni 
bukawaga. 

3. Ni sai Au o Jiova na nomu Kalou, na 
yalosavasava ni Isireli, na nomui Vakabula, Au a 
soli Ijipita me kemui voli, o Iciopea kei Sepa ena 
vukumu. 

4. Oikoo sa talei sara e Mataqu, o sa dokai kina, 
Au a lomani iko, o koya oqo Au na solia na tagane 
vei iko, kei na tamata mei sau ni nomu bula. 

5. Kakua ni o rere, Ni'u sa tiko vata kei iko, Au 
na kauti ira nomu kawa mai na tokalau, ka 
vakasoqoni kemudou mai na ra; 

6. Auna qai vosa ki na vualiku, ‘Soli ira mai!” kei 
na ceva “Kakua ni o tauri ira tiko! Kauti ira mai na 
luvequ tagane mai na vanua yawa, kei ira na 
luvequ ggoneyalewa mai nai yalayala kei 
vuravura— 

7. O ira kece era vakayacani ena yacaqu, ka ra 
buli me laurai kina na Noqu lagilagi; Au a 
vakataucokotaki koya, io, Au a buli koya.” 

8. Dou kauti ira mai na mataboko ka tiko na 
matana, kei ira na didivara ka tiko na daligadra. 


9. Mera vakasoqoni vata na veimatanitu kecega; 
kei ira taucoko na tamata mera sogoni vata mai. O 
cei vei ira me na tukuna rawa na veika oqo, ka 
vakaraitaka vei keda na veika sa oti? Mera kauti 
ira mai na nodra dauvakadinadina mera 
vakadonui kina se me ra rogoca ka tukuna “E sa 
ka dina.” 

10. “Sai kemudou na Noqui vakadinadina,” sa 
tukuna o Jiova, “Kei ira na Noqu tamata ka'u sa 
digitaka, mo dou sa kunea ka vakadinati Au, ka 
kila ni sai Au o Koya, sa sega na Kalou ka bula e 
liu ka muri oi Au, ka na sega e dua me na taravi 
Au. 

11. Oi au, io oi au ga o Jiova, ka sa sega tale nai 
vakabula oi Au ga. 

12. Oi au ka'u a tukuna, ka ia na veivakabulai ka 
vakatakila ni sa sega veikemudou na kalou tani; ia 
sai kemudou ga dou na tukuni Au, Niu sa 
Kalou,” sa tukuna o Jiova. 

13. Sa dina sara mai na siga oqo, sai au ga, ka sega 
e dua mena vakabula rawa mai na ligaqu; au 
cakacaka tiko, o cei me tarova?” 

14. Sa tukuna vakaoqo o Jiova, na nomudou i 
vakabula, na Yalosavasava ni Isireli. “Ena 
vukumudou Au na talai ki Papiloni, ka vakauti ira 
kece mai na dro—kei ira na kai Kalatia ka ra dau 
mamarau tiko na nodra waga, na nodra marau me 
tagi. 

15. Oi au o Jiova, na nomudou Le Dua 
Yalosavasava, o Koya ka buli ira na Isireli oi Au na 
nomudou Tui.” 

16. Sa tukuna vakaogo o Jiova, o koya ka cakava e 
dua na sala e loma ni wasawasa kei na dua na 
gaunisala totoka e na maliwa ni wai voravora, 

17. O koya ka kauta mai na qiqi ni valu kei na ose, 
na mataivalu kei na nona kaukauwa kece (era na 
davo vata kece, e ra, ka ra na sega ni tucake tale, 
era na vakawabokotaki, ka bokoci laivi me vaka 
na cina): 

18. “Dou kakua ni nanuma na veika sa oti, se 
vakasamataka vakabibi na ka makawa. 

19. Raica, au na cakava na ka vou, ena tubu ga 
oqo, dou na sega ni kila? Au na cakava e dua na 
sala ena vanua dravuisiga kei na uciwai ena vanua 
talasiga. 

20. Ena rokovi au na manumanu kila ni vanua, na 
koli ni veikau kei na ositereji, baleta Ni'u solia na 
wai ena vanua dravuisiga kei na uciwai ena vanua 
talasiga, me ra gunu kina o ira Noqu tamata, Ka'u 
sa digitaka. 

21. O ira na tamata oqo Kau a bulia ka 
vakataucokotaki i ra me Noqu, me ra na tukuna 
tiko na Noqu lagilagi. 


Vakamasuti O Isireli Ena Nona Sega Ni Yalodina 
22. “lao a sega ni bau kacivi Au Jekope, o sa oca 
ni garavi Au, Isireli. 

23. O sega ni kauta mai vei au na sipi mei soro 
kama, se mo dokai Au ena caka madrali. Au a 
sega ni kerei kemudou, mo dou veiqaravi e na 

witi, se me'u vakaocai kemudou e na i madrali 
boivinaka. 

24. O sega ni bau volia vei Au e dua na ka 
kamikamica e nai lavo, kosega ni vakamamautaki 
Au ena uro ni nomui soro; ia o sa gai 
maivakacolati Au ena nomui valavala ca, ka o 
vakaocataki Au ena nomu caka cala. 

25. “Oi au, io, oi au ga, au sa bokoca na nomu 
talaidredre me sa vukuqu duaduaga, au na sega ni 
nanuma tale tiko na nomui valavala ca. 

26. Mo dau vakananumi Au; me daru mai dabe 
vata mada; mo vakaraitaka mai nomu cala, me 
rawa ni o vakadonui kina. 

27. Nai matai ni tamamu e valavala ca, o ira 
talega na nomu dauvakavuvuli era talaidredre vei 
Au. 

28. O koya oqo Au na yaviti ira kina na ravouvou 
ni vale tabu, ka soli ira na Jekope kina cudruvi, kei 
Isireli me vakarogocataki. 


Sa Vakasaututaki O Isireli Mai Vua Na Kalou 


44. “Mo vakarorogo oqo, Jekope na Noqu 
tamata, o iko talega Isireli Ka'u sa digitaka. 

2. Sa tukuna vakaogo o Jiova ka buli iko kei na 
nona vakataucokotaki iko mai na kete, ena vukei 
iko o Koya: “Mo kakua ni rere, Jekope na Noqu 
tamata, kei iko talega Jesuruni, o koya Au sa 
digitaka. 

3. Au na livia yani na wai vua sa via gunu, kei 
na wai e vuga ena vanua mamaca, au na sovaraka 
na Yaloqu ki vei ira nomu kawa, kei na Noqu 
veivakalouvinakataki vei ira na nomu i sema 
vakadra, 

4. Fra na tubu cake vakatotolo ena maliwa ni co 
me vaka na veiwilou ena bati ni wai drodro”; 

5. Ena tukuna e dua, “Oi au sa nei Jiova, e dua 
tale ena vakatokayacataki ena yacai Jekope, e dua 
tale ena vola ki na ligana, sa “nei Jiova, ka 
vakatokai koya e na yaca i Isireli. 


E Sega Ni Dua Tale Na Kalou 

6. “Sa tukuna vaka oqo o Jiova, na nodra Tui na 
Isireli, o Koya na nodra i Vakabula, o Jiova ni lewe 
vuga: “Oi Au nai matai Oi Au nai tinitini; e sega 
tale ni dua na Kalou e taravi Au. 

7. O cei beka e rawa ni kacivaka me vakataki au? 
Ka tukuna ka tusanaka mai na ka ena yaco e na 
vukuqu, mai na gauna ka'u a vakatikori ira kina 
na tamata e liu, kei na ka se bera ni yaco, kei na ka 
ena yaco mai muri, me ra tukuna mai. 

8. Dou kakua ni tagaya, se rere, Au a sega beka 
ni tukuna oti vei kemudou mai na gauna o ya, ni'u 
sa vakaraitaka? Sai kemudou na Noqu i 
vakadinadina. E dua beka na Kalou e volekati au? 
E dina sara ni sega tale e dua na Vatu dina, au 
sega tale ni qai kila e dua.” 


Na Qaravi Matakau E Ka Vakalialia 
9. O ira era bulia na matakau, na ka kece oqori e 
sega na betena, kei na nodra ka talei e sega ni dua 


na ka vinaka e kauta mai; era sa tukuni ira tikoga, 
era sega ni raica se mera kila ni ra na madua mai. 
10. O cei e rawa ni bulia e dua na kalou se ceuta e 
dua na matakau e sega ni dua na ka ena kauta 
mai? 

11. E dina ni o ira na nona i lawalawa era na 
madua, o ira na kena matai, era tamata ga. Me ra 
vakasoqoni vata, me ra tucake, era na domobula, 
era na madua vata kece. 

12. Na daucaka kaukamea sa taura e dua nai qila 
ka taura na qilaiso sa waqa tu, ka 
vakayagoyagovinakataka e nai tuki, ka tulia ena 
kaukauwa taucoko ni ligana. Sa dreve ga, ena 
nona malumalumu, ni se bera tu ni kana, e sega ni 
bau gunu wai sa gai malumalumu sara kina. 

13. Na matai ni kau sa dreta na nona wai vakarau, 
sa vola ena peni kau; sa qai qivia ena i qivi, sa qai 
makataka me cowiri wavoki, sa qai bulia me vaka 
nai bulibuli ni tamata me vaka na rairai totoka ni 
dua na tamata, me tu ga e loma ni vale. 

14. Sa musuka sobu na sitari me nona, ka sa kauta 
na nokonoko kei na oki, sa maroroya me yaga vua 
na kau ni veikau. Sa tei e dua na vuni paini, ka sa 
vakabulabulataka na uca. 

15. Ena qai yaga kina me vakama e dua na 
tamata, me qai taura mai kina e dua, me 
vakatakatai koya kina, io, e vakawaga me vavi 
madrai kina, se me bulia e dua na kalou ka qarava; 
se vakaduria e dua na matakau ceuceu, ka cuva 
sobu kina. 

16. E vakama na kena veimama ena buka waga, 
na veimama qo e kania kina na lewe ni 
manumanu; sa tavu ka tavu vinaka, ka sa mamau. 
Sa tatalai vinaka ka vaka, “Au sa katakata dina, au 
sa raica na bukawaga.” 

17. Na kena vo sa cakava kina e dua na kalou, e 
ceuta na matakau. E cuva sobu kina ka qarava, e 
masu kina ka tukuna, “Mo sereki au, ni o sa noqu 
kalou!” 

18. Era sega ni kila se vakasamataka, ni sa sogota 
na matadra o Koya me ra kua ni raica, kei na 
yalodra me ra kua ni ciqoma rawa. 

19. E sega ni dua me bau kila rawa e yalona, sa 
sega na vuku se kila ka me tukuna mai, “Au sa 
vakama na kena veimama ena buka, io, au sa 
vavia talega na madrai ena kena qilaiso, au sa 
tavuna na lewe ni manumanu ka'u sa kania, na 
kenai vovo me'u na qai cakava me ka e vakasisila? 
Me'u na bale sobu beka e na dua na i binibini 
kau?” 

20. Sa kania na dravusa, na yalo dauveivakaisini 
sa vakacalai koya, ka sa sega ni rawa ni vakabula 
rawa na lomana, se me tukuna, “E sega ni tiko 
beka e ligaqu i matau e dua na ka lasu?” 


Sega Ni Guilecavi O Isireli 

21. “Mo nanuma na ka oqo, o iko Jekope, kei 
Isireli, ni o sa Noqu tamata, Au a buli iko, o iko na 
noqu tamata, o iko Isireli, o na sega ni guilecavi 
mai vei Au! 

22. Au sa vakaseavutaka yani, me vaka na yali ni 
o loaloa, na nomu caka cala, kei na nomui valavala 
ca me vaka na o veivukayaki, mo lesu mai vei Au, 
Ni'u sa voli iko.” 

23. Mo lagasere mai, na lomalagi, ni sa 
vakayacora o Jiova, dou kaila, na yasai vuravura 
era; dou tabalaka mai na sere, na veiulunivanua, 
na veikau, kei na kau yadua sa tu kina! Ni sa voli 
Jekope oti o Jiova, ka sa vakarokorokotaki Koya 
ena vuku i Isireli. 


Ena Vakatikori Lesu O Juta 

24. Sa tukuna vakaoqo o Jiova, o koya na nomui 
Vakabula, kei Koya ka buli iko mai na kete, “Oi au 
o Jiova, sa kitaka na ka kecega, ka tevuka duadua 
ga na lomalagi, ka dedeka yani na vuravura vakai 
Au ga; 

25. Au a vakatawayagataka na nodra ka mana na 
dau rawa i lavo ena ka lasu, ka vakasesei ira na 
dau via rairai; ka vukici ira vakanadaku na vuku, 
ka veisautaka na nodra vuku me lialia; 

26. Ka vakadeitaka ena vosa ni Nona tamata, ka 
qarava na nodra i vakavuvuli ni Nona i talatala; ka 
tukuna ki Jerusalemi, 'O na tawani mai; ki na 
veikoro e Juta,” “Dou na tara.” Ka tara cake na kena 
veitikina sa ca au na vakavinakataka tale; 

27. Sa vosa ki na wasa titobu, “Mo mamaca mai! 
Au na vakadiva na nomu veiuciwal'; 

28. Sa vosa ena vuku i Sairusi, “O koya na Noqui 
vakatawa, o koya ena cakava kece na ka Au dau 
vinakata, sa tukuna ki Jerusalemi, “O na tara tale,” 
ki na vale tabu, “Sa na vakarau vakasoburi na 


na 


nomu yavu. 


Sa Liga Ni Cakacaka Ni Kalou O Sairusi 


45. “Sa tukuna vakaogo o Jiova, vua na Nonai 
lumuti, ki vei Sairusi, na ligana i matau au sa taura 
tiko—me vakamalumalumutaki na veimatanitu 
vua ka sereka na nodra i sasabai ni valu na tui, ka 
dolava e matana na katuba e rua, me rawa ni kua 
ni sogoti na matamata ni koro: 

2. “Au na liutaki iko ka vakadodonutaka na 
veivanua sukusukura; au na basuraka vakalalai na 
matamata parasa, ka musuraka na kenai vesu 
kaukamea. 

3. Au na solia vei iko na i yau kumuni ena 
butobuto kei nai yau talei ka vunitaki ena yasana 
tabu, mo rawa ni kila kina ni sai Au, o Jiova, o 
koya ka kacivi iko ena yacamu, Ka'u Kalou ni 
Isireli. 

4. Ena vuku i Jekope na Noqu tamata, kei Isireli 
na Noqu digitaki Au a kacivi iko dina ena 
yacamu, Au a vakayacani iko, io o iko o sega ni 
kilai Au. 

5. Sai Au o Jiova, ka sega tale e dua, e sega tale ni 
dua na Kalou sai Au ga, Au a vauci iko, ia o iko o 
sega tikoga ni kilai Au, 

6. Mera na kila mai nai cadracadra ni siga kei na 
kena i dromudromu ni sega tale ni dua oi Au ga, 
Oi Au o Jiova ka sega tale e dua; 


7. Au bulia na rarama kei na butobuto talega, Au 
vakayacora na veisaututaki ka vakatubura na 
dausiga; Oi Au, o Jiova, sa cakava na ka kecega 
oqo.’ 

8. “Me tau sobu mai na uca, mai lomalagi e cake 
ka me sovaraka mai na maliwa lala na dodonu; me 
tadola o vuravura, me basika mai na bula, ena qai 
vakaraitaki koya na dodonu ni rau sa tubu vata oi 
Au o Jiova sa kitaka. 

9. “Ena ca o koya sa veivorati kei Koya ka buli 
koya! Nai caca ni bilo sa duavata kei nai caca ni 
bilo ni qele kei vuravura! Me tukuna li na qele vei 
koya ka buli koya, a cava o bulia tiko? Se na nomu 
cakacaka ni ligamu me tukuna, ʻE sega tu na 
ligana?” 

10. Ena ca o koya sa tukuna vei tamana, 'A cava o 
sa vakatubura?” Se vua na yalewa, ʻA cava o sa 
vakasucuma mai?” 

11. Sa tukuna vakaogo o Jiova, na yalosavasava ni 
Isireli, kei na nona Dauveibuli: “Mo tarogi Au ena 
veika se bera mai e na vukudra na luvequ tagane; 
kei na cakacaka talega ni ligaqu me vaka nomu i 
vakaro vei au. 

12. Au a bulia na vuravura, kei ira talega na 
tamata me ra tiko kina—na ligaqu— e dedeka tu 
na lomalagi, kei na kena vavakoso Au vakaroti ira 
tu. 

13. Au a laveti koya cake ena yalododonu, Au na 
dusimaka vua nona sala kece; ena qai tara o koya 
Noqu koro levu ena qai sereki ira Noqu tamata era 
vesu tu sega e na dua na i sau se ka ni 
veisausaumi, ” sa tukuna o Jiova ni lewe vuga. 


O Jiova Duadua Ga Nai Vakabula 

14. Sa tukuna vakaogo o Jiova; “Nai yau kei Ijipita 
kei na nona veivoli o Kusa, kei ira na kai Sipa era 
tamata vatukaivinaka, era na lako mai vei iko, era 
na nomu ga, era na muri iko, era na vesuki tu ni ra 
lako tu, era na cuva vei iko. Era na vakamasuti iko 
ka vaka, “E dina sara sa tiko kei iko o Jiova, ena 
sega tale e dua, ena sega tale e dua na Kalou.” 

15. E dina o Ni sa Kalou, ka vunitaki Kemuni, na 
Kalou i Isireli, nai Vakabula! 

16. Era na madua mai era na tagaya vata kece, era 
na veilecayaki vata talega, o ira na dau buli 
matakau. 

17. la o Isireli ena vakabulai mai vei Jiova ena 
veivakabulai e sega ni mudu; mo kakua ni madua 
se yatayata me yacova na sega ni mudu ni gauna. 
18. Ni sa vosa vakaoqo o Jiova, ka bulia na 
lomalagi, sa Kalou o koya ka tauyavutaka na 
vuravura ni bulia, ka vakataudeitaka, e sega ni 
bulia me qai lala tu, e bulia me tawani, “Sai au o 
Jiova, ka sega e dua tale. 

19. Au sega ni dau vosa vaka vuni, ena dua na 
yasana buto kei vuravura, au sega ni tukuna vei 
ira na kawa i Jekope, “Mo dou vakasagarai Au 
vagumatua, Oi Au, o Jiova, sa dau vosa ga 
vakadodonu, Au dau vakatakila ga na veika e 
dina. 

20. “Dou vakasoqoni vata ka qai lako mai, dou 
toro veivolekati, oi kemudou ka dro mai na 
veimatanitu. E sega vei ira na kila ka, era colata na 
kau ni nodra matakau ceuceu, ka masu vua e dua 
na kalou ka sega ni rawa ni ia na veivakabulai. 

21. Dou tukuni kemudou ka kauta mai na 
nomudou kisi, io, me ra veivosaki vata mada. O 
cei sa vakaraitaka na ka oqo ena gauna sa oti? O 
cei sa bau tukuna ena gauna o ya? Sega beka ni o 
Au, o Jiova? E sega tale ni dua na Kalou me keirau 
lewe rua tukuna, na Kalou dodonu kai Vakabula; 
e sega tale ni dua me torovi Au. 

22. “Dou raici Au matua, mo dou bula, vei 
kemudou nai yalayala kei vuravura! Ni sai Au ga 
na Kalou, ka sega tale e dua. 

23. Au sa bubului ga vaka i Au; na dodonu ni 
noqu vosa sa lako tani mai gusuqu ka sega ni na 
suka tale, ena tekiduru vei Au na duru 
vakaaduaga, era na vosa bubului na yame kecega. 
24. Ena tukuna na tamata, “Sa dina o Jiova ga au 
na dodonu kina ka vakaukauwataki. Era na lako 
mai vei Koya na tamata kecega, era na madualaki 
ira ni ra caka ca vua. 

25. Vei Jiova o ira kece na kawa i Isireli era na 
vakadonui, ka vakaiukuukutaki.” 


Na Matakau Mate Kei Na Kalou Bula 


46. Sa vakatobuicu sobu o Peli, sa vakalairoro 
sobu talega o Nipo. Na nodra matakau sa tiko ena 
dela ni manumanu kila kei na dela ni bulumakau. 
Sa vakasinaiti tu ena i yaya na nomudou qiqi, ka 
sa na colacola bibi vua na manumanu ni sa oca tu. 
2. FE rau vakalairoro vata, ka cuva sobu vata, e 
rau na sega ni na drotaka nai colacola bibi, ia e rau 
na kau ga yani vakabobula. 

3. “Dou vakarorogo mai vei Au, na matagali i 
Jekope, kei ira na vo mai na matagali i Isireli. Au a 
keveti kemudou voli ena gauna ni nomudou sucu, 
ka dou maroroi voli mai na kete: 

4. Me yacova ni dou sa qase yani, Oi Au sai Au 
tikoga, ni dou sa yacova na ulu sika Au se keveti 
kemudou ga! Au sa cakava tiko Au na cakava 
tikoga; Au a roqoti kemudou ka 'u na vakabulai 
kemudou. 

5. “O cei dou na vakatautauvatana kei Au, me 
keirau tautauvata me vakataki Au sara ga? 

6. Era sovaraka tani na koula mai na kena taga, 
ka vakarautaka na siliva ena i vakarau; era sauma 
e dua na matai ni koula ka bulia kina o koya e dua 
na kalou; era tekicuva sobu ka vakarokoroko vua. 
7. Era vakatauca ki domodra, ka colata era 
vakaduria ena kenai tutu ka tucake tu; mai na 
vanua e duri tu kina e sega ni bau yavala. E dina 
ni ra kaciva yani ka sega ni bau sauma mai ena 
sega ni rawa ni na vakabulai koya mai na nona 
rarawa. 

8. “Dou nanuma mada go, ka vakaraitaki 
kemudou mai; vakalesuya tale mada mai 
nomudou vakasama, Oi kemudou na dauvuki 
tani. 


9. Dou nanuma mada na veika sa oti, ni sai Au 
na Kalou, ka sega ni dua tale; Oi Au na Kalou ka 
sega e dua me keirau tautauvata, 

10. Au sa vakaraitaka mai nai vakatekivu kinai 
vakataotioti, kei na veigauna makawa yani Au sa 
tukuna na ka se bera ni caka, ni tukuni, "Na noqu 
lewa ena dei tu ga, au na cakava na ka au vinakata 
me'u cakava, 

11. Au na kaciva e dua na manumanu vuka levu 
mai na tokalau, na tamata sa na vakayacora na 
noqui naki mai na vanua yawa. Au sa cavuta dina, 
Au na vakayacora dina sara. Au sa nakita; Au na 
qai cakava talega. 

12. “Dou vakarorogo vei Au, oi kemudou na 
yaloga, ka sa yawa sara ena caka dodonu: 

13. Au sa kauta mai na Noqu yalododonu me 
voleka mai, ena sega ni yawa sara; Noqu 
veivakabulai ena sega ni yawa Au na biuta e 
Saioni na veivakabulai, me rogo kina o Isireli na 
noqu lagilagi. 


Na Vakalolomataki Nei Papiloni 


47. “Lako sobu mai ka mai dabe ena kuvu ni 
qele, o iko na goneyalewa savasava ni Papiloni, ka 
dabe sara ena qele ka sega nai dabedabe 
vakaturaga, o iko na goneyalewa ni kai Kalatia! O 
na sega ni na vakatokai tale mo uasivi ka totoka. 

2. Taura na vatu i qaqi ka qaqia na sila. Kauta 
tani nomu i ubi, ka luvata nomu liku, cega me 
yaco ki sagamu, ka takosova na uciwai. 

3. Na nomu luvawale ena laurai, io na nomudou 
madua ena raici, Au na sauma lesu nomudou ca, 
ka sega e dua na tamata me keirau na 
veivosovosoti.” 

4. Na neimami i Vakabula, o Jiova ni lewe vuqa 
na Yacana, na Yalo Savasava ni Isireli. 

5. “Mo dabe ena vakanomodi, ka lako yani ena 
butobuto, o iko na goneyalewa ni Kalatia, ni o na 
sega ni kacivi tale me Mrama ni Veimatanitu. 

6. Au a rarawataki ira tiko na Noqu tamata, Au a 
vakacacana na noqui votavota, ka soli ira kina 
ligamu. O sega ni bau yalololoma vei ira, vei ira na 
qase o sa vakabibitaka vakalevu vei ira na nomui 
vua. 

7. O qai tukuna, ‘Au sa marama dina me sega ni 
mudu, O sega sara ni biuta ki yalomu na veika 
oqo, se vakasamataka na kena i tinitini. 

8. “Mo rogoca sara na ka oqo, o iko o daumarau 
vakalialia, ka sa tiko vinaka, ka tukuna ena 
yalomu, 'O au ga, ka sega tale e dua me keirau 
lewe rua, au na sega ni tiko me vaka e dua na 
yada, au sega talega ni vakila nodra mate na gone 
lalai’; 

9. lo ena rua na ka oqo, ena lako mai vei iko ena 
dua ga na siga vakakidacala, na mate ni luvemu 
kei na nomu tiko mo yada. Ena yaco vei iko 
vakaukauwa sara ni sa dau levu na nomu caka 
mana lasu, kei na nomu i yau levu mai na nomu 
daucakaisausau. 

10. “O iko o sa nuitaka tu ga nomui valavala ca; o 

tukuna, ʻE sega ni bau dua e raici au; na nomu 
vuku kei na ka o kila e vei cei iko tani; o tukuna e 
yalomu, Oi au ga ka sega tale e dua oi au ga.” 

11. O koya qo ena tarai iko kina na butobuto; o na 
sega ni kila se tubu mai vei. Ena yacovi iko na 
veika rarawa; o na sega ni rawa ni cemuria tani, 
ena yacovi iko vakasauri na veivakarusai, o na 
sega ni namaka. 

12. “Mo tucake sara ga oqo kei na nomu 
daucakaisausau kei na veika lelevu o sa rawata, 
ena nomu dau caka mana lasulasu, ni o se cakava 
gone sara tikoga mai—se dua na ka ona rawata 
mai kina, se o na qai gumatua sara kina. 

13. Sa vakaocai iko ga na levu ni bose ka, o ira 
sara ga na dauvakarairaimata ki lomalagi, kei ira 
era dauvakarairai kalokalo kei ira era dau wili 
vula me ra tu mada mai ka vakabulai iko ena 
veika sa vakarau yaco yani oqo. 

14. Raica, era na vaka na vunisila, era na kama 
yani ena bukawagajera na sega ni vakabulai ira 
rawa mai na kaukauwa ni yameyame ni buka; ena 
sega ni vaka na qilaiso me da vakatakatai kina, se 
na bukawaqa me da dabe volekata! 

15. Era na vaka kina vei iko o ira o a dau oca vei 
ira, era dauveivoli kei iko o ira ni o se qai tabagone 
mai; era na vakasaqara e vei na vanua era tiko 
kina, ena sega ni dua me na vukei iko rawa. 


Sa Vakavoui O Isireli Me Vakalagilagi Kina Na 
Kalou 


48. “Dou rogoca mada, na mataqali i Jekope, 
Oi kemudou sa kacivi ena yacai Isireli, ka sa lako 
mai ena mata ni wai nei Juta; ka bubului ena yaca i 
Jiova, ka daucavuta na Kalou nei Isireli, ia ka sega 
ni cavuti ena dina kei na yalododonu; 

2. Era vakatokai ira tiko mera lewe ni koro Tabu, 
ka ravita na Kalou ni Isireli; o Jiova ni lewe vuqa 
na yacana: 

3. “Au sa tukuna na ka sa caka oti mai nai 
vakatekivu sara; e lako mai ena gusuqu Ka'u 
vinakata me ra rogoca. Au a vakayacora sara 
vakasauri ka sa vakavotukana sara. 

4. Niu sa kila ni o a sega ni duavata kina, ni sa 
dali kaukamea na domomu, kei na yadremu e 
parasa, 

5. Mo kila sara mai nai vakatekivu Au sa 
vakaraitaka oti vei iko; ni se bera ni qai yaco mai 
Au sa dau cavuta tiko vei iko, de o qai tukuna, ‘Na 
noqu matakau ga e cakava na ka oqo, na noqu 
matakau ceuceu kei na noqu matakau sa 
vakawaicalataki e vakarota me yaco na ka oqo.’ 

6. “O sa rogoca; ka raica kece na ka sa yaco. O na 
sega beka ni via kacivaka talega? Au na 
vakayacori iko mo dau rogoca na ka vou ena 
gauna sara ga oqo, na ka vuni o na sega ni rawa ni 
kila. 

7. Era qai buli ga oqo ka sega mai nai 
vakatekivu; o a sega ni dau rogoca tu me yacova 
ni kua, de o baci tukuna, “Au sa kila oti tu.” 

8. Edina sara o a sega ni rogoca, e dina sara o a 


sega ni kila; e dina sara mai na gauna sara e liu na 
daligamu e sega tu ni rogo rawa.Ni'u sa kila oti ni 
o dau cakacaka vakailasu sara, ni o sa vakatokai 
oti tu na dautalaidredre ni o se tiko sara mai na 
kete. 

9. “Ena vuku ni Yacaqu Au na vakadavora mada 
na Noqu cudru, kei na noqui rogorogo Au na 
tarovi au ga, me rawa Ni'u kakua kina ni musuki 
iko laivi. 

10. Raica, Au sa vakasavasavataki iko, ia ka sega 
ni vaka na siliva; au a vakatovolei iko ena lovo 
buka waga ni veivakararawataki. 

11. Ena vukuqu, ena vukuqu ga, Au na cakava; 
ena cava era vakadukadukalitaka kina na Yacaqu? 
Au na sega ni solia vua tale e dua na noqu lagilagi. 


Sa Tuva Makawa Na Kalou Me Vakabulai O 
Isireli 

12. “Dou rogoci au mada, na Jekope, kei Isireli, o 
koya Au sa kaciva; sai Au ogo, Au nai vakatekivu, 
Au talega nai Vakataotioti. 

13. Na ligaqu ga e vakadavora na yavu e dabe 
kina na vuravura, kei na ligaqu i matau e dedeka 
na lomalagi, ni'u kacivi ira, era na tucake vata 
kece. 

14. “Dou soqoni vata kece mai, ka vakatudaliga! 
O cei vei ira e vakaraitaka na veika oqo? O Jiova e 
lomani koya, me cakava na ka e vinakata e 
Papiloni, kei na ligana ena vakacacani ira na kai 
Kalatia. 

15. Oi, au, sa tukuna oti; io, Au a kacivi koya, Au 
a kauti koya mai, ena vuavuai na nona i lakolako. 
16. “Dou toro mai vei Au, ka rogoca, Au sega ni 
dau vosa ena vanua vuni tekivu mai nai 
vakatekivu, mai nai vakatekivu Au sa bula tiko, o 
koya sa talai au mai oqo, na Kalou o Jiova kei na 
Yalona.” 

17. Sa vosa vaka oqo o Jiova na nomudou i 
Vakabula, na Le Dua Yalo Savasava ni Isireli; “Oi 
au o Jiova na nomudou Kalou, ka vakavulici iko 
mo vutuniyau, ka tuberi kemudou ena sala e 
dodonu mo dou lako tiko kina. 

18. Ke o vakarorogo kina Noqui vakaro! Na nomu 
vakacegu ena drodro tu me vaka na uciwai 
malumu, kei na nomu yalododonu ena vaka na ua 
ni wasawasa. 

19. Na nomu kawa talega era na vaka na nuku, 
ena sega ni tagutuvi laivi na yacana se me dua e 
vakacacani mai na mataqu.” 

20. Dou biubiu mai Papiloni! Ka drovaki ira na 
kai Kalatia! Ena domo ni lagalaga sere, kacivaka 
ka vakaraitaka yani, vakadewataka kina! yalayala 
kei vuravura, ka vaka, “O Jiova sa veivakabulai 
vei ira na Nona tamata na Jekope!” 

21. Era sega ni bau via gunu ni'u liutaki ira tiko 
ena loma ni vanua dravuisiga, sa vakavuna me 
dave mai na wai mai na loma ni vatu, e samuta i 
rua na vatu ka dave mai kina na wai. 

22. “E sega na vakacegu,” sa tukuna o Jiova, “Vei 
ira nai valavala ca.” 

Na Dauveigaravi, Na Rarama Ki Na Veimatanitu 
Tani 


49. “Dou vakarorogo vei Au, na veiyanuyanu, 
ka vakatudaliga mai oi kemudou mai na vanua 
yawa! O Jiova sa kacivi Au mai na kato ni gone ka 
sa vakayacani Au mai na loma ni kete i tinaqu. 

2. Ka sa bulia na gusuqu me vaka nai seleiwau 
gata, ka qai vunitaki Au ena i yaloyalo ni ligana, 
ka qai lumuti Au me'u caliva tu me vaka na 
kaukamea, ka qai vunitaki Au ena nona taga ni 
gasau.” 

3. “Sa qai tukuna vei au o Koya, “O iko na Noqu 
tamata, Isireli, mai vei iko Au na vakacaucautaki.” 
4. Aua qai tukuna, “Au sa oca ka sega na betena, 
Au vakayalia na noqu kaukauwa ka sega ni dua 
na ka au taura lesu, io na kequi sau dodonu dina 
ga sa tu vei Jiova, kei na noqu cakacaka sa tu vua 
na noqu Kalou.” 

5. “Oqo sa tukuna o Jiova, o koya ka buli Au mai 
na kato ni gone me'u nona tamata, me'u kauti ira 
na Jekope lesu mai vei Koya, me ra vakasoqoni 
vata vei Koya o ira na Isireli (me rawa ni'u lagilagi 
kina ena matai Jiova, ni sa vuni Noqu kaukauwa 
na Noqu Kalou.) 

6. Oqo na Nona vosa dina ni tukuna, “Sa ka lailai 
mo Noqu tamata mo vueta cake na veimatagali i 
Jekope, ka vakasuka lesu na ka maroroi nei Isireli, 
Au na soli iko talega mo nodra rarama na 
Veimatanitu tani, Mo yaco talega mo vu ni bula 
ena Vukuqu kina i yalayala kei vuravura.” 

7. Sa tukuna vakaogo o Jiova, nai Vakabula ni 
Isireli, na nodra Yalo Savasava, era na beci Koya 
na tamata, era na vakasisilataki Koya na lewe ni 
vanua, o Koya na tamata nodra na Turaga, “O ira 
na tui era na raica ka tucake mai, o ira talega na 
ravouvou era cuva ka vakarokoroko vua, ena 
vuku i Jiova o Koya sa dau yalodina, o Koya na 
Yalosavasava ni Isireli, o Koya sa digitaki Iko.” 

8. Sa tukuna vakaoqo o Jiova, “Ena gauna sa 
lokuci Au a rogoci iko, kei na siga ni veivakabulai 
Au a vukei iko, Au na maroroi iko ka soli iko mo 
veiyalayalati kei. ira. na tamata, mo 
vakatoroicaketaki vuravura, me rawa ni tawani 
tale na veivanua sa lala tu, 

9. Mo tukuna talega vei ira na vesuki, “Dou lako 
yani, vei ira ka tiko ena butobuto, ‘Dou lako mai 
ka vakaraitaki kemudou, “Era na kana ena 
gaunisala, na nodra veico drokadroka ena tu mai 
ena veiyasana cecere. 

10. Era na sega ni viakana se viagunu, ena sega ni 
vakacacani ira na katakata se na siga, ni o Koya ka 
lomani ira e liutaki ira tiko, ena tuberi ira talega 
kina mata ni wai vure. 

11. Au na cakava na Noqu veiulunivanua me 
gaunisala, ena vakaceceretaki na veisala buli kece. 
12. E dina ni ra na lako vakayawa sara mai, raica 
o ira mai na vualiku kei na ra, kei ira vata kece mai 
na vanua o Sainimi.” 

13. Mo lagasere mai, na lomalagi! Ka reki, na 
vuravura! Ka kacabote mai na lagasere, na 


ulunivanua! Ni sa vakacegui ira na nona tamata o 
Jiova, ena lomani ira o ira era vakalegai. 


Na Kalou Ena Nanumi Saioni 

14. la sa tukuna o Saioni, “O Jiova sa biuti au, ka 
sa guilecavi au talega na noqu turaga.” 

15. “E na rawa li vua e dua na yalewa me na 
guilecava na luvena se qai sucu, me kua ni lomana 
na luvena na lewe ni ketena? E dina sara e rawa ni 
guilecava, io, oi Au, au na sega sara ni rawa ni na 
guilecavi iko. 

16. Mo raica, Au sa ceuti iko tu ena qeteqete ni 
ligaqu; a nomu bai sa tikotiko ga e mataqu. 

17. O ira na luvemu tagane era na lako kusarawa 
mai; O ira na dau vakacacani iko kei ira na dau 
butakoci iko era na lako tani mai vei iko. 

18. Mo tacake, ka veiraiyaki, o ira kecega oqo era 
sa soqoni vata mai, era sa lako mai vei iko me 
vaka na kena dina ni Noqu bula,” sa tukuna o 
Jiova; “O ira kecega oqo o na vakaisulutaki iko 
kina, me vaka na ka ni ukuuku ka vauca vei iko 
me vaka sa ia na yalewa sa qai vakawati. 

19. “Ena nomu vanua sa lala ka vakarusai tu, e sa 
na lailai ka sega ni veirauti vei ira na lewe ni 
vanua, kei ira era via tilomi iko era na yawa sara. 
20. O na tauri ira na gone, ni o sa vakayalia eso 
vei ira, era na vosa e daligamu, ka vaka “Sa lailai 
vei keimami na vanua oqo, mo solia vei au e dua 
na vanua me'u na tiko kina.” 

21. O na qai vosa e yalomu, “O cei ka vakatuburi 
ira oqo me noqu, ni ra sa mai yali taucoko na 
luvequ ka'u sa tu wale tu ga oqo, na bobula, ka 
dau veilakoyaki vaka ka vaka? O cei sa susugi ira 
cake oqo? Au a biu laivi tu; ia o ira oqo era a tiko 
mai vei?”” 

22. Sa tukuna o Jiova na Kalou, “Raica Au sa 
laveta cake na ligaqu me vakadinadina vei ira na 
veimatanitu, ka vakaduria na Noqu kuila vei ira 
na tamata; era na keveti ira mai na luvemu tagane 
ena ligadra, kei na luvemu yalewa ena laveti mai e 
tabadra; 

23. O ira na luvemu era na susugi mai vei ira na 
tui, kei ira na nodra marama era na mai veigaravi 
vei iko; Era na mai cuva sobu e matamu ka 
vakanamata ki na qele, ka quraka laivi na kuvu 
mai na yavamu. Mo na kila kina ni sai Au o Jiova, 
ni ra na sega ni madua o ira era dau waraki Au.” 
24. Me na kau tani li nai toki ni valu mai vua na 
gaga, se o ira era bobula ni yalododonu me ra na 
sereki? 

25. la sa tukuna o Jiova; “O koya mada ga e 
vesuki tu vei koya na gaga ena kautani, kei nai 
toki ni valu vei koya na tamata rerevaki duadua 
ena sereki ga, Au na valuti koya o koya e via 
valuti iko, Au na vakabulai ira na luvemu. 

26. Au na vakani ira o ira era via vakasaurarataki 
iko ena yagodra, era na mateni ni ra gunuva ga 
nodra dra, me vaka na waini kamikamica, me ra 
na kila na tamata kecega ni oi Au o Jiova na nomui 
vakabula, ka voli iko, sai Au na kaukauwa i 
Jekope.” 

50. Sa tukuna vakaogo o Jiova: “Sa E vei nai 
vola ni veibiu nei tinamu, ka'u a biuti laivi? O cei 
soti era a dinau tu vei Au o nia volitaki kina? E 
na vuku ga ni nomudou i valavala ca dou sa 
volitaki kemudou ga kina, kei na vuku ni 
nomudou dau basu lawa sa biu laivi kina o 
tinamudou. 

2. Cava, Ni'u sa lako mai ka sega ni dua na 
tagane me tu? Cava, Ni'u sa kaci ka sega e dua me 
sauma mai? Sa lekaleka beka na ligaqu me dredre 
kina ni ia na veivakabulai? Se sa sega ni tu vei Au 
na kaukauwa me'u veisereki? Au na vunauca kina 
na wasawasa me mamaca mai, Au na cakava na 
uciwai me vaka na lauga; ena bona na kena ika ni 
sa sega na wai ka ra mate talega ena viagunu. 
3. Au sa vakaisulutaka na lomalagi 
butobuto, ka ubia ena i sulu taga.” 

4. “Sa solia vei Au na Kalou o Jiova, na yame sa 
vakavulici rawa, me'u rawa ni kila kina na vosa 
Me'u rawa ni vosa kina vua sa oca, ka sa dau 
vakayadrati Au o koya ena veimataka, ka sa 
vakadirorogo na daligaqu, Me'u vakarorogo me 
vakataki ira era sa vakatavulici. 

5. Sa dolava na daligaqu na Kalou o Jiova, Au a 
sega ni vuki tani, se Me'u beca. 

6. Vei ira era mokuti Au, Au vukica na dakuqu 
vei ira, kei na baluqu vei ira na dauveitoro kumi; 
Au sega ni vunia na mataqu mai na madua kei na 
veikasiviti. 

7. “Ni sa vukei Au na Turaga o Jiova, o koya oqo 
Au na sega ni taqaya kina, Kau sa 
vakaukauwataka kina na mataqu me vaka e dua 
na vatu mulo na noqu rai yani, Ka'u sa kila ni'u sa 
sega ni madua. 

8. Sa voleka sara mai o Koya sa vakadonui Au, o 
cei me na ia na veilewai kei Au? Me da tucake vata 
mada. O cei e tu me bolei Au? Me toro voleka mai 
vei Au. 

9. Edina ena vukei Au na Kalou o Jiova, o cei me 
na vakacalai Au? Ni na madra mai me vaka nai 
sulu makawa, ena kania na sarasara. 

10. “O cei vei kemudou sa rerevaki Jiova? Ka 
talairawarawa vua na Nona Dauveigaravi? Ka 
lako voli ena butobuto ka sega vua na rarama? Me 
nuitaka ga na yacai Jiova ka vakararavi vakatabaki 
dua ga vua na Kalou. 

11. Dou raica, dou sa vakawaga kece ni buka, ka 
vauci kemudou ena i vakawaga ni buka: Dou lako 
ena rarama ni buka kei na nomudou i vakawaga 
ni buka dou vakacaudreva kina - ena ka oqo sa 
tarai kemudou kina na ligaqu, dou na davo sobu 
ena rarawa. 


ena 


O Jiova Sa Vakacegui Saioni 


51. “Dou rogoci Au, oi kemudou sa muria 
lako na yalododonu, dou vakasagarai Jiova: dou 
raica na vatu dou a ta mai kina, kei na gara ni keli 
dou a keli cake mai kina. 


2. Dou raici Eparama na tamamudou, kei Sera ka 
vakasucumi kemudou. Au a kacivi koya duadua 
ga, Au a vakalouvinakataki koya ka vakatuburi 
koya.” 

3. Ni na vakacegui Saioni o Jiova, ena 
vakavinavinakataka na nona vanua lala; na nona 
vanua dravuisiga ena vukica me tautauvata kei 
Iteni, kei na nona vanua talasiga ena tautauvata 
nai teitei i Jiova. Na reki kei na marau ena basika 
kina, na vakavinavinaka kei na domo ni sere. 

4. “Dou vakarorogo vei Au na Noqu tamata, ka 
rogoci Au mai na veimatanitu.Ni na lako yani mai 
vei au nai vunau, na noqu lewa Au na 
vakataudeitaka me nodra rarama na veimatanitu. 
5. Sa voleka Noqu lewa dodonu, sa lako 
yani na Noqu veivakabulai, na ligaqu ena lewai 
ira na tamata, na veiyanuyanu era na waraki Au, 
ena ligaqu era na vakararavi kina. 

6. Dou dolava mada na matamudou ki lomalagi, 
ka rai sobu ki vuravura. Ena seavu o lomalagi me 
vaka na kubou, o vuravura e na yaco me vaka nai 
sulu madra, o ira era tiko kina era na mate 
vakatautauvata ga, ia na Noqu veivakabulai ena 
sega ni mudu, kei na Noqu yalododonu ena sega 
ni takali. 

7. “Dou rogoci Au oi kemudou sa kila na 
yalododonu, na tamata sa tiko ena lomamudou na 
Noqu i vunau: Dou kakua ni rerevaka na nodra 
vosa ca na tamata, se yalolailai ena nodra 
veivakasesewani. 

8. Ena kani ira na sarasara me vaka sa kania nai 
sulu, kei na yavato ena kania me vaka na vuti ni 
sipi, ia na Noqu yalododonu ena sega ni mudu, 
kei na Noqu veivakabulai mai na dua nai taba 
tamata kina dua tale nai taba tamata.” 

9. Yadra mada, yadra mada, vakaisulu ena 
kaukauwa, ena liga i Jiova! Dou yadra me vaka na 
veigauna e liu, ena veitabatamata sa oti yani. E 
sega beka ni o iko na liga ka musuki Reapi, ka 
vakamavoataka talega na gata levu? 

10. Sega beka ni o iko ka vakamamacataka na 
wasawasa, na wai ena wasa titobu; ka bulia na 
sala ena loma ni wasawasa me ra lakova o ira na 
vakabulai? 

11. O ira sa vakabula o Jiova era na lesu mai, ki 
Saioni ena domo ni sere, ena reki e sega cavuti 
rawa ena nodra vakasama. Era na taukena na reki 
kei na marau na rarawa kei na tagi ena dro yawa 
yani. 

12. “Oi Au, io, Oi Au, Au a vakacegui kemudou, 
o cei o iko mo rerevaka e dua na tamata e rawa ni 
mate, kei na luve ni tamata ena vukici ga me vaka 
na co? 

13. O sa guilecavi Jiova na Dauveibuli, o Koya ka 
tevuka na lomalagi ka vakadavora talega na yavu 
kei vuravura, o sa rere tikoga e vei siga ena vuku 
ni nodra veivakarerei na dauvakarerevaki, e na 
nona sa vakarau me veivaluti. E vei na nona 
vakarerevaki na dauveivakarerei? 

14. Sa sasaga na tamata bobula, me sereki koya 

tani, me kua kina ni mate ena i qara, me kua talega 
ni yali na kena madrai. 

15. Ia Oi Au o Jiova na nomu Kalou, ka wasea na 
wasawasa kei na kena ua voravora—o Jiova ni 
lewe vuqa na yacana. 

16. Au sa vakacuruma ki gusumu na Noqu vosa; 
ka vakarurugi iko ena i yaloyalo ni ligaqu, de 
Me'u rawa ni teivaki lomalagi, ka vakadavora na 
yavu kei vuravura, ka tukuna vei Saioni, “O iko na 
Noqu tamata.” 


Sa Kautani Na Cudru Katakata Ni Kalou 

17. Dou yadra, dou yadra mai! Ka tucake mai 
Jerusalemi o iko o sa mateni ena liga i Jiova, ena 
bilo ni nona cudru katakata o gunuva sara ga na 


kena duka ena bilo ni veilecayaki, o sa 
vakamacara sara ga vakadua. 
18. Vei ira taucoko na luvena tagane e 


vakasucuma e sega ni bau du talega na luvena 
tagane e vakasucuma me taura na ligana me 
tubera. 

19. A ka ruarua oqo sa yacovi iko mai, o cei me na 
vosoti iko? — Na veivakalalai kei na veivakacacani, 
dausiga kei nai seleiwau--me'u na vakacegui 
rawa vakacava? 

20. Na luvemu tagane era sa kolaiciba, era sa 
veidavoci ena vei mua ni sala, sa vaka na dia ni sa 
vesuki ena lawa, ni sa tarai ira vakaukauwa na 
cudru katakata i Jiova, kei na veivunauci ni nomu 
Kalou. 

21. O koya mo dou rogoca oqo, oi kemudou sa 
vakaleqai tu, ni dou mateni ka sega ena waini. 

22. Sa tukuna vakaoqo o Jiova, o Jiova o Koya na 
nomu Kalou, sa tagomaki na veika baleti ira Nona 
tamata; ‘Raica Au sa kauta tani mai ena ligamu na 
bilo ni veilecayaki, io, na kena soko ena bilo ni 
Noqu cudru katakata, o na sega ni na gunuva tale. 
23. la, Au na biuta kina ligadra o ira era vakaleqai 
iko, era cavuta vei iko, “mo davo sobu me vaka o 
iko na qele, ni ra lakova tiko na tamata’ era 
nanuma tikoga ni gaunisala.” 


Na Kalou Sa Vakabulai Jerusalemi 


52. Dou yadra, dou yadra! Ka vakatokara vei 
iko na nomu kaukauwa, Saioni, mo daramaka 
nomu i sulu rairai totoka, i Jerusalemi, na koro 
Tabu! Era na sega ni na lako mai vei iko o ira na 
sega ni cili kei ira na sega savasava. 

2. Mo tucake, ka kureitaka na yagomu mai na 
kuvu, dabe sobu, Jerusalemi! Oi kemudou na 
goneyalewa bobula ni Saioni, dou sereka tani nai 
vesu ni domomudou! 

3. Sa tukuna vakaoqo o Jiova: “Dou a volitaki 
kemudou ka sega tu na kenai sau, oqo dou na voli 
lesu ka sega e nai lavo.” 

4. Ni sa tukuna vakaogo na Kalou o Jiova: “O ira 
na noqu tamata era lako taumada ki Ijipita mera 
vakaitikotiko kina; o ira na kai Asiria era 
vakayalolailaitaki ira ka sega tu na vuna. 


5. Na cava au sa tu kina eke, ena gauna oqo,” sa 
tukuna o Jiova, “O ira noqu tamata era sa kau tani 
ka sega ni dua na vuna? O ira era lewai ira era sa 
vakararawataki ira. “Na yacaqu talega sa 
vakasewasewani tu ga ena veisiga. 

6. O koya oqo era na qai kila ga mai na yacaqu 
na Noqu tamata, o koya talega oqo mera na qai 
kila ena siga o ya ni'u sa vosa vei ira: “Raica, sai 
Au ga.” 

7. Na kena rairai totoka na veiulunivanua na 
yavai koya sa kauta mai nai tukutuku vinaka, sa 
kacivaka na tiko sautu, sa kauta mai nai rogorogo 
vinaka ni ka vinaka,sa vunautaka na veivakabulai, 
ka tukuna ki Saioni, “Na nomu Kalou sa lewa 
tiko!” 

8. Na nomui vakatawa era na tabalaka cake mai 
na domodra, ena domodra era na lagasere vata 
mai, ni ra na raica ena matadra dina ni sa 
vakalesui ira tale mai ki Saioni o Jiova. 

9. Dou reki ena yalo e vakamuduo, ka lagasere 
vata mai, na vanua sa lala tu mai Jerusalemi! Ni sa 
vakacegui ira nona tamata o Jiova, ka sa vakabulai 
Jerusalemi. 

10. Sa vakaraitaka ki na veimatanitu kecega na 
ligana sa tabu o Jiova; kei nai yalayala i vuravura 
era na raica na veivakabulai i Jiova. 

11. Dou lako, dou lako! Dou lako tani e keri, dou 
kakua ni tara na ka sa sega ni savasava, dou lako 
tani mai vua, dou savasava mai, oi kemudou nai 
yaya ni cakacaka i Jiova. 

12. Ena sega ni na totolo na nomudou lako, ena 
sega ni dou na vuka ena waqa vuka, ena liutaki 
kemudou o Jiova, ena tu talega mai dakumudou 
me na maroroi kemudou. 


Sa Colata Nai Valavala Ca Na Dauveiqaravi 

13. Raica, na Noqu Tamata ena cakacaka 
vakavuku; ena vakalevulevui ka vakacerecerei ena 
levu o Koya. 

14. Me vaka na nodra mata sarasara na lewe vuqa 
ena vukumu, ni sa rui vakacacani vakalevu na 
matana ka vakalailai na mata ni tamata kecega, kei 
na yagona talega me sega ni vakataki ira na luve 
ni tamata; 

15. Ena vakakina, ena vakamiraka e levu na 
veimatanitu. Era qamu gusu na tui vei Koya; na ka 
e sega ni bau tukuni tu vei ira era na raica, kei na 
ka era sega ni se bau rogoca vakadua era na 
rogoca. 


53. O cei sa vakabauta na neitou i tukutuku? 
Ka sa vakatakilai vei cei na liga i Jiova? 

2. Ni na tubu cake o Koya me vaka na coke e 
matana, ka vaka na waka ni kau mai na qele 
mamaca. Sa sega ni vinaka na matana ka sa sega ni 
vatukai vinaka na yagona; ni da sa raici Koya, sa 
sega na ka e tu Vua me taleitaki kina. 

3. Sa beci sa sega ni taleitaki mai vei ira na 
tamata, sa Tamata e dau rarawa na lomana ka 
vakasinaiti tu ena rarawa. Ka vaka e dua eda sa 

tabonaka na matada mai vei Koya; sa beci ka da na 
sega ni dokai Koya. 

4. Edina sa colata o Koya na noda rarawa ka sa 
colata na rarawa ni lomada, ni da kila vinaka ni a 
vakaleqai vakaca sara, ka vakacacani mai vua na 
Kalou, ka kune ka rarawa. 

5. Ia sa vakamavoataki o Koya ena vuku ni noda 
talaidredre, ka sa vakadrakusitaki ena vuku ni 
noda caka cala, sa tau Vua na cudruvi sa vuni 
noda veivinakati tale, ia na we ni kena kuita eda sa 
vakabulai kina. 

6. Oi keda kece, eda sa vaka na sipi lako sese, 
eda sa dui lesu tani, kina noda sala, oi keda kece 
sara, ka sa vakataqara Vua o Jiova me colata na 
noda caka cala kecega. 

7. Sa vakasaurarataki ka sa 
vakamalumalumutaki Koya ga o Koya, sa sega ni 
bau dolava na gusuna me vosa; ka sa tuberi me 
vaka na lami me laki vakamatei, ka vaka na sipi, 
sa galu ena matai koya sa kotiva, sa galu vakakina 
o Koya. 

8. Sa kau tani mai o koya ki na vale ni veivesu 
kei na mataveilewai talega, o cei e rawa ni 
tusanaka Nona i taba tamata? Ni sa musuki koso o 
Koya mai na nodra vanua na bula tiko, ena nodra 
talaidredre na noqu tamata sa vakamavoataki kina 
o Koya. 

9. Era sa buluti Koya vata kei ira nai valavala 
ca—ia na Nona mate sa vaka e dua na vutuniyau, 
baleta ni sega nona cala, ka sega ni bau lako mai e 
na gusuna na veivakaisini. 

10. Ka sa lomavinaka kina o Jiova me 
vakamavoataki Koya, ka vakararawataki Koya 
vakalevu sara. Ni o sa vakarautaki koya ena 
lomana mei soro ni valavala ca, ena qai raici ira na 
Nona kawa, ena vakabalavutaki Nona siga, kei na 
ka sa vinakata o Jiova ena vakayacora ga o koya 
ena ligana. 

11. Ena raica o Koya na vua ni Nona cabori Koya 
ena lomana, ka marautaka. la na nona kila ka na 
Noqu tamata Yalododonu ena vakadonui kina e 
lewe vuqa, ni na cola o Koya na nodra caka cala. 
12. O koya oqo Au na wasea Vua nai lumu kei ira 
na gaga ni vakabauta, ena wasea na Nonai yau vei 
ira na gugumatua, baleta ni a soli Koya oti tu me 
mate, ka sa wili vata kei ira na dautalaidredre, ka 
sa colata o Koya na nodra i valavala ca na lewe 
vuga, ka sa yaco tale o Koya me dauniveisorovaki 
vei ira na dautalaidredre. 


Na Veiyalayalati Ni Tiko Sautu Ena Sega Oti 


54. “Mo laga sere, o iko na yava, sa sega ni 
vakasucu! Tabalaka mai na laga sere, ka kaila 
vakadomoilevu, o iko ka sega ni bau taratara! Ni 
sa lewe levu na gone vei koya e sega ni vakawati 
tiko,” sa tukuna o Jiova. 

2. “Vakalevutaka na tikina sa tu kina na nomu 
vale laca, me ra qai dedeka yani nai latilati ni 
nomui tikotiko, me kua ni dua e vo vei iko; 


dodoka vakabalavu yani nomu dali, ka mo 
vakaukauwataka nomu duru ni bai. 

3. Ni o na teteva yani vaka kina i matau kei nai 
mawi, kei na nomu kawa ena taukena na 
veimatanitu eso, ka ra na tawana na veikoro lelevu 
sa lala tu. 

4. “Mo kakua ni o rere, ni o na sega ni madua, 
kakua ni yalo taqaya, ni o na sega ni 
vakamaduataki, o na guilecava talega na kemui 
rogo ca mai na gauna ni nomu gone kei na nomu 
rogo ca ena nomu a tiko vakayada o na sega ni 
nanuma tale. 

5. Na nomu Dauveibuli ga o Koya na watimu, o 
Jiova ni lewe vuga na yacana; kei na nomui 
Vakabula Na Le Dua Yalosavasava ni Isireli; o 
Koya sa vakatokai na Kalou ni vuravura taucoko. 
6. Ni sa kacivi iko o Jiova o sa vaka tu na 
yalewa sa guilecavi ka dau rarawa na yalona, ka 
vaka na goneyalewa sa vakawati ka sega ni 
taleitaki,” sa tukuna na nomu Kalou. 

7. “E dua ga na gauna lekaleka au a guilecavi 
iko, ia ena loloma sega yalani Au na ciqomi iko. 

8. Ena noqu cudru Au a tabonaka na Mataqu 
mai vei iko ena dua ga na gauna lekaleka; ia Au 
lomani iko tu ga ena yalovinaka e sega ni 
vakaiyalayala,” sa tukuna o Jiova na nomudou i 
Vakabula. 

9. “Vei au sa vaka na wai ena gauna i Noa; me 
vaka na noqu bubului ena sega ni luvuci vuravura 
tale na wai, me vaka Noqu bubului Au na sega ni 
na cudruvi iko se karalaki iko. 

10. Era na tosoi na veiulunivanua kei na 
veidelana ena biu vakatikitiki ia na Noqu 
yalololoma ena sega ni takali vei iko, ena sega ni 
na kau tani na Noqu veiyalayalati ni tiko sautu,” 
sa tukuna o Jiova, o koya ka lomani iko. 

11. “O iko na daurarawa, ka dau veikauyaki ka 
sega ni bau vakacegui, raica, Au na ukutaka nomu 
veivatu ena vatu Jasipa, ka vakayavutaki iko ena 
safaia. 

12. Au na cakava na nomu bai ni valu ena rupi, 
kei na nomu matamata ena karisitala, na nomu bai 
ena ceuti kina na veivatu talei sara. 

13. O Jiova ena vakavulici ira na luvemu kece, ka 
ra na vutuniyau vakalevu ena vakacegu. 

14. O na vakatikori vakavinaka ena yalododonu; 
ena dro yawa mai vei iko na veika rarawa eso, O 
na sega sara ni rere, kei na veika rerevaki ena sega 
ni na torovi iko mai. 

15. Era na kumukumuni dina me ra soqoni vata, 
ia ka sega ga ni vukuqu. O ira kece era via soqoni 
vata me ra valuti iko era na druka kece ga. 

16. “Raica, Au sa bulia na matai ni siliva o koya 
ka uvuca na qilaiso ena bukawaga, ka sa kauta 
mai nai yaya kece ni nona cakacaka, Oi Au talega 
sa bulia na dauvakacaca me veivakacacani. 

17. Nai yaragi kece me baleti iko mo leqa kina, era 
na sega ni rawata e dua na ka, kei na veiyame kece 
era vakasesewani iko ena veilewai o na dusimaki 
ira tale. Ogo dina na nodra i votavota na tamata i 

Jiova, na nodra bulataka tiko na dodonu sa vu mai 
vei au,” sa tukuna o Jiova. 


Na Veisureti Kina Bula E Rawa Vakalevu Sara 


55. “oi kemudou vakaaduaga sa viagunu, 
dou lako mai kina wai, kei koya sa sega vua nai 
lavo, dou lako mai, ka volia na kemudou kakana. 
lo, mo lako mai ka volia na waini kei na sucu, sega 
ni o kauta mai nai lavo, e sega talega ni tu na kenai 
sau dodonu. 

2. Cava dou sa vakayagataka kina nai lavo ena 
ka e sega ni madrai, kei na nomudou i sau ena 
veika walega? Dou vakarogoci Au vinaka, ka 
kania ga na ka vinaka, ena reki na lomamudou 
ena bula e rawa vakalevu sara. 

3. Dou dolava na daligamudou, ka lako mai vei 
Au, mo rogoca, ena qai bula na lomamudou, Au 
na qai vakayacora e dua na veiyalayalati sega ni 
mudu vei iko ena loloma dina i Tevita. 

4. E dina Au sa soli koya mei vakadinadina vei 
ira na tamata, mei liuliu ka turaga ni valu talega 
vei ira na tamata. 

5. Edina o na kaciva e dua na matanitu o sega ni 
kila, kei na veimatanitu era sega ni kilai iko era na 
cici mai vei iko, baleti Jiova na nomu Kalou, Na Le 
Dua Yalosavasava ni Isireli: ni sa vakalevulevui 
iko o Koya.” 

6. Dou vakasaqairai Jiova ni se kune rawa tiko, 
dou masuti Koya ni se voleka tiko. 

7. Me biuta mada na nona i tovo na tamata ca, 
kei na nona vakanananu na tamata daucaka cala, 
laivi koya me lesu mai vei Jiova, ena qai lomani o 
koya, vei Koya na noda Kalou, ena vosoti 
vakalevu sara o koya. 

8. “Na Noqu vakanananu e sega ni tautauvata 
kei na nomudou vakanananu, na nomudou i 
valavala e sega ni tautauvata kei na Noqui 
valavala,” sa tukuna o Jiova. 

9. “Me vaka sa cecere cake o lomalagi mai ki 
vuravura, sa cecere cake vakakina na Noqu i 
valavala mai na nomudou i valavala. 

10. “Me vaka na tau sobu ni uca, kei na uca cevata 
mai lomalagi, ka sega ni lesu tale yani kina, ia ka 
vakasuasuataka na qele, ka vakatubura me sereka 
mai, me rawa ni solia na kenai tei vei koya sa 
daukabukaburaki, kei na madrai vei koya sa 
kania, 

11. Ena vaka talega kina na Noqu vosa ka'u sa 
vosataka yani ena sega ni lesu tale wale vei Au, ia 
ena vakayacora ga na ka Ka'u sa vinakata, ena 
sega ni lesu tale wale ena cakava na ka Au tala 
kina. 

12. “Ni dou na lako yani ena reki, ka tuberi yani 
ena vakacegu; na veiulunivanua kei na veidelana 
era na lagalaga sere e matamudou, kei na kau 
kecega ni vanua era na vakasausau. 

13. E sa na i sososmi ni soni na damanu ni tubu 
mai, era na tubu mai na mateli mei sosomi ni 
salato; na ka oqo ena vakarogoya yani na yaca i 


Jiova, me dua nai vakananumi me sega ni mudu 
ena sega ni takali rawa.” 


Na Veivakabulai Vei Ira Na Kai Matanitu Tani 


56. Sa tukuna vakaogo o Jiova; “Maroroya na 
lewa, ka kitaka nai valavala dodonu, ni sa vakarau 
yaco mai na Noqu veivakabulai, kei na Noqu lewa 
dodonu sa na vakarau vakatakilai. 

2. Sa kalouvinaka na tamata ena cakava na ka 
oqo, kei na luve ni tamata o koya e taura matua, 
ka maroroya me kua ni vakacacana na Siga ni 
Vakacecegu, e tarova talega na ligana me kakua ni 
cakava e dua na ka ca.” 

3. Kakua ni vakatara na luve ni kai tani ka sa 
semati koya vei Jiova me cavuta, ka tukuna, “O 
Jiova sa tawasei au dina mai vei ira na Nona 
tamata,” me kua talega ni ra cavuta na euniki 
(matanivanua) ka tukuna, “Oi au oqo na kau sa 
madu.” 

4. Ni sa tukuna vakaoqo o Jiova, “Vei ira na 
euniki (matanivanua) era sa vakatabuya na Noqu 
Siga ni Vakacecegu, ka digitaka na ka Au 
taleitaka, ka taura matua na Noqu veiyalayalati, 

5. Au na solia na noqu vale ena vukudra ga ena 
noqu loma ni bai, e dua na vanua kei na dua na 
yaca vinaka, ka uasivi sara vei ira nodra 
goneyalewa kei na gonetagane, au na solia vei ira 
e dua na yaca e sega ni mudu ka sega ni rawa me 
yali. 

6. “O ira talega na luve ni kaitani ka semati ira 
vei Jiova, me qaravi Koya, ka ra lomana na yaca i 
Jiova, ka me ra bobula ki Vua vei ira taucoko ka 
maroroya na Siga ni Vakacecegu--ka taura matua 
na noqu veiyalayalati — 

7. Au na kauti ira mai kina Noqu ulunivanua 
tabu, ka vakarautaki koya ena Noqu valeni masu. 
A nodra i soro kama kei na nodra i madrali ena 
vakadonui ena Noqui cabocabo ni soro, ni na 
vakatokai na Noqu vale me nodra vale ni masu na 
tamata kecega.” 

8. Na Kalou o Jiova o koya ka vakasoqoni ira 
vata na Isireli ka bobula tu, sa tukuna, “Au na 
vakasoqoni ira vata vei koya eso tale, mai na kena 
era sa soqoni oti tu.” 


Fra Sega Ni Nuitaki Nai Liuliu Kei Isireli 

9. Oi kemudou kece na manumanu kila ni 
vanua, dou mai kana, kei kemudou talega na 
manumanu kila ni veikau loa. 

10. Na nonai vakatawa era sa mataboko, ka sega 
ni vuku, era sa vaka kecega na koli sa galu tu, ka 
sega ni bau kodrokodro, era dau moce, era 
veidavoci tu ga ka taleitaka vakalevu sara na moce 
lutu. 

11. lo, era sa koli kocokoco ka sega ni bau mamau 
rawa. O ira oqo nai vakatawa ka sega ni kila ka 
rawa, era sa dui goleva ga na sala sa dodonu e 
matadra, era sa dui sagai ira ga me ra tiko vinaka, 
e na nodra dui vanua era tiko kina. 

12. “Lako mai,” sa tukuna mai e dua, “Au na 
kauta mai na waini, meda na mai vakasinaiti keda 
mada ga ena yaqona; ni mataka e na vakaga na 
siga ni kua, ni na uasivi cake sara na bula.” 


Sega Ni Vakavotukana Na Qaravi Matakau Nei 
Isireli 


57. sa yali na tamata yalododonu, ka sega ni 
bau dua me sige e yalona, na tamata yalololoma 
era sa kau tani, ka sega ni dua e bau kauwai ni ra 
sa kautani tiko na yalododonu mai vua na vuni ca. 
2. Ena curu yani ki nai vakavakacegu o koya, ka 
na laki davoca me vakacegu ena nonai davodavo, 
era na tacake tu ni ra sa lako tu. 

3. “la, dou lako mai ke, na luvena tagane na 
daucakaisausau, oi kemudou na kawa ni 
dauveibutakoci kei na dautagane! 

4. O cei dou vakalialia? Vei cei dou dara yame 
kina? Dou sa sega li ni luve ni dautalaidredre, na 
kawa ni daulasu, 

5. Dou vakacaboi soro vei ira na kalou tani ena 
vei ruku ni vunikau tubu bulabula, ka vakamatei 
ira na gone ena vei buca ena vei ruku ni vatu levu? 
6. Ena vatu yagoyagovinaka ni wai drodro o sa 
votai kina, sai o ya ga, ka nomu i votavota! Ki na 
ka o sa sova kina nai sevu ka vakacabora nai 
madrali, Me'u sega li ni cudru ena ka oqo? 

7. “Ena dela ni ulunivanua cecere ka toka sara i 
cake o vakadavora kina na nomui mocemoce, ka 
mo dau cabe kina mo vakacaboi soro. 

8. Mai na daku ni sogo kei na kena duru o sa 
vakaduria tu kina na kemui vakananumi; ni o sa 
laki vakaluvaiwaletaki iko vua e dua tani tale, ni o 
sa cabe cake vei ira, o sa domona vakalevu na 
nodra i davodavo, ena gauna o raica kina na nodra 
luvaiwale. 

9. Mo lako vua na tui ena nomu i lumu, ka 
vakalevutaka vei iko na kaloni boi kamica, mo 
vakatalai ira vakayawa na nomui talaki, me ra 
volekati Etesi yani. 

10. O sa oca ena nomu lako voli; o sega ni bau 
tukuna, “E sega ni dua nai nuinui” o sa qai kunea 
na bula ka tiko ena ligamu; o koya oqo o sega kina 
ni yalolailai. 

11. “O cei o rerevaka, ka tagayalaka, ni o sa lasu 
ka sega ni bau nanumi Au, ka o sega ni kauta sara 
ki yalomu? Baleta Au a galu ga mai liu sara, sai 
koya beka o ya o sega ni rerevaki Au kina? 

12. Au na tukuna na nomu yalododonu kei na 
nomu cakacaka, ena sega ni dua na ka vinaka ena 
kauta mai vei iko. 

13. Ni o sa tagi mai, na matakau o sa vakasoqona 
tu me vakabulai iko sara. la na cagi ena ceburaki 
ira tani, e dua na veiceguvi ena tarai ira. la, o koya 
e vakabauti Au ena taukena na vanua, ka na soli 
vua na Noqu ulunivanua tabu.” 


Veivakabulai Vei Ira Na Lotu Gogo 
14. Ena qai tukuna mai e dua, “Dou bulia cake! 


Dou bulia cake! Vakarautaka na sala, dou kauta 
tani nai tatao e dau tarovi ira tiko na Noqu 
tamata.” 

15. Ni sa tukuna vakaoqo o koya sa Levu ka 
Cecere sara O koya ka lewa na sega ni mudu ka 
yacana na Yalosavasava sara. “Au tiko ena vanua 
tabu ka cecere sara, vei koya sa ramusu ka 
malumalumu na yalona, me'u vakabulabulataka 
na yalo i koya sa yalomalumalumu, kei na noqu 
vakabulabulataka talega na yaloi koya sa bikai tu. 
16. Oi Au na sega ni veisagasaga tiko ga me sega 
ni mudu, Au na sega talega ni'u na cudru tiko; ena 
yali e mataqu na yalo ni tamata kei na tamata Au 
sa bulia. 

17. Au a cudru ka vakamavoataki koya ena vuku 
ni nona ca kei ma kocokoco, ka sa suka lesu tale 
yani o koya me muria na dodomo ni yalona. 

18. Au sa raica nai valavala sa muria, Au na 
vakabulai koya; Au na tuberi koya, ka vakasuka 
vua na vakacegu kei ira talega sa rarawa vata. 

19. “Au bulia na vua ni tebenigusu: Na tiko sautu, 
na sautu vei koya e tiko vakayawa kei koya talega 
e tiko voleka,” ni sa tukuna o Jiova, “Au na 
vakabulai koya.” 

20. la o ira na tamata ca era sa vaka na wasawasa 
voravora, sa sega ni bau cegu rawa, na kena wai sa 
binia vata kece mai na qele lolobo kei na duka 
kecega. 

21. “Sa sega na vakacegu,” sa tukuna na noqu 
Kalou, “Vei koya sa kitaka tiko nai valavala ca.” 


Na Lolo E Dau Marautaka Na Kalou 


58. 


me vo; me rogolevu yani me vaka na 
tukuna vei ira na Noqu tamata na 
talaidredre, kei na matagali i Jekope ena 
valavala ca. 

2. O ira era sa dau vakasaqarai Au tikoga ena 
veisiga, ka marau ni ra kila tiko Noqu i valavala, 
ni sa matanitu dau caka dodonu, ka ra sega ni 
biuta nai vakaro dodonu; era sa qai torova na 
Kalou ena yalo e rekitaka. 

3. “Na cava keimami lolo kina, era tukuna, ka o 
sega ni bau raica? Cava o sega ni bau kauwai mai 
kina, ni keimami vakararawataka na loma i 
keimami?” “lo, na ka dina, ena siga ni nomudou 


“Mo kaci vakadomoilevu, me kua ni dua 
davui, 
nodra 
nona i 


lolo, dou qai  veimarautaki tiko, ka 
vakacakacakataki ira tiko nomudou tamata 
cakacaka. 


4. Dou sa lolo ga me tubu kina na veivala kei na 
veileti, ka vakayagataka na liga sa valavala ca. Mo 
dou kua tale ni lolo me vaka dou cakava ena siga 
oqo, me rawa ni rogoci kina mai cake na 
domomudou. 

5. Me vaka ni oqo na lolo Au sa digitaka, na siga 
me malumu mai kina na loma ni tamata? Me 
vakacuva sobu mai na uluna me vaka na 
bulumakau sa manoa, ka tevuka nai sulu taga kei 
na dravusa? O rawa ni vakatoka oqo me lolo, se 
me siga sa vinakata o Jiova? 

6. “Sa sega ni vakaoqo na lolo Au sa vinakata, 
me sereki nai vesu ni valavala ca, me biu sobu nai 
colacola bibi, ka sereki o ira o cata tu kei na 
nomudou musuka kece nai vua? 

7. E sega beka ni o wasea na kemu madrai vei ira 
era viakana, ka kauti ira mai ki nomu vale o ira na 
dravudravua sa biu tu; ni o sa raica e dua ni 
luvaiwale, mo vakasuluma, mo kakua ni vunitaki 
iko mai vua na wekamu dina? 

8. Ena qai kida mai na nomu rarama me vaka na 
mataka, ena qai yaco vakatotolo sara mai na 
veivakabulai vei iko, ena liutaki iko na nomu 
yalododonu, nai serau i Jiova ena vakarurugi iko. 
9. Nio sa qai masu, ena rogoci iko o Jiova, ni o 
tagi Vua, ena tukuna mai, ʻOi Au oqo,” “Kevaka 
dou biuta tani nai vua vei kemudou, na dusi 
qaqgalo, kei na vosataka na ka ca, 

10. Kevaka o daulomasoli vua sa viakana ka 
vakacegui koya e kune rarawa, ena qai kida mai 
nomu rarama ena vanua butobuto, kei na nomu 
butobuto ena rarama mai, me vaka na sigalevu 
tutu. 

11. O Jiova ena tuberi iko tikotikoga, ka 
vakacegua na lomamu ena gauna ni dausiga, ka 
vakaukauwataka nomu sui; o na vaka e dua nai 
teitei bulabula kei na nomu bula ena vaka na mata 
ni wai, sa sega ni bau maca rawa. 

12. Eso ga vei kemudou era na tara tale na vanua 
sa biu ka lala tu; mo na laveta cake na yavu era 
tara cake kina nai tabatamata e liu, o na qai 
vakatokai, o koya ka Vakavinakataka na Tikina sa 
Kabasu, kei koya na Dauvakavinakataki Sala me 
ia kina na tiko. 

13. “Kevaka mo vagolea tani na yavamu nai na 
Siga ni Vakacecegu, ka mo cakava kina na ka e 
marautaka na yalomu, ka tukuna ni Siga ni 
Vakacecegu e siga marautaki dina vei iko, na Siga 
ni Vakacecegu i Jiova e siga dokai, mo dokai Koya 
kina, mo kakua ni cakava kina me nomu marau 
vakalialia, me kakua ni siga ni nomu veilakoyaki, 
se mo vosataka kina na veivosa e sega kilikili, 

14. O na qai rekitaki Jiova tikoga, Au na qai 
vakayacori iko mo vodoka na veivanua cecere e 
vuravura, ka vakani iko e nai votavota i Jekope na 
tamamu. Ni sa cavuta dina na vosa ogo na gusu i 
Jiova.” 


Tawasei Mai Vua Na Kalou 


59, Raica, sa sega ni lekaleka na liga i Jiova , 
me dredre kina ni ia na veivakabulai; ka sa sega ni 
bibi na daligana, me dredre kina ni rogoca. 

2. la na nomudou caka cala ga sa tawasei 
kemudou tani mai Vua na nomudou Kalou; kei na 
nomudou i valavala ca sa tabonaka kina na 
matana mai vei kemudou, me sega ni rogoca. 

3. Ni sa dukadukali na ligamudou ena dra, kei 
na qagalo ni ligamudou ena caka cala; a tebeni 
gusumudou sa vosa lasu, ka sa cavuta na ka ca na 
yamemudou. 


4. E sega ni bau dua me kaciva na veilewai, ka 
sega e dua e vakadinadinataka na ka dina, era 
vakabauta ga nai lawaki kei na vosa lasu, era 
kunekunetaka na ca ka vakasucuma mai na ka 
cala. 

5. Era dirika na yaloka ni gata daukata ka talia 
na viritalawalawa; o koya e na kania na kena 
yaloka ena mate, na yaloka sa diriki tu sa lako mai 
kina na gata daukata. 

6. Ena sega ni rawa ni sulumi na kena 
viritalawalawa, ena sega ni rawa ni ra ubia na 
nodra cakacaka, na nodra cakacaka sa cakacaka ga 
ni ca, ka sa vakaitavi na ligadra ena i valavala 
kaukauwa. 

7. Na yavadra sa ciciva na ca, ka ra vakadavea 
na dra sega cala, na nodra vakanananu sa 
vakanananu ga ni ca, na vakaloloma kei na rusa sa 
tu ena nodra sala. 

8. Fra sega ni bau kila tu na sala ni vakacegu, ka 
sega na ka dodonu ena nodra i lakolako, era sa 
vakarautaka ga vei ira na sala veve, o koya ena 
muria na sala o ya ena sega ni kila na vakacegu. 


Vakatusai Nai Valavala Ca 

9. O koya oqo sa yawa kina vei keda na lewa 
dodonu, ka sega ni rawa ni mai liutaki keda na 
dodonu, eda vakasagara na veivakararamataki, ia 
eda sa qai lako tiko ena butobuto loaloa! 

10. Eda vakayayamo ena bai me vaka na 
mataboko, ka da vakayayamo dina me vaka sa 
sega na matada, eda tarabe ena siga levu tutu me 
vaka talega na buto ni mataka, eda vaka na tamata 
mate ena vanua sega ni sega tu. 

11. Eda kudrukudru kece me vaka na Pera, ka 
tagi lako vaka na ruve, eda vakasagara na lewa 
dodonu, ka da sega ni kunea, na veivakabulai, ka 
sa yawa kalia sara vei keda. 

12. Ni sa vakalevutaki tikoga na talaidredre e 
Matamuni, kei na neimami valavala ca sa tukuni 
keimami; ni sa tiko kei keimami na neimami 
talaidredre, na neimami caka cala, keimami sa kila 
ga: 

13. Keimami sa talaidredre, ka lasu vei Jiova, ka 
lako tani mai Vua na neimami Kalou, ka cavuta 
tiko na veivakasaurarataki kei na vakabesebese, ka 
vakananuma ka cavuta mai na vu ni yaloi 
keimami na vosa lasu. 

14. Sa vakasukai ki muri na lewa dodonu, ka sa tu 
vakayawa na dodonu; ni sa vakabalei na dina e na 
gauni sala, ka sa sega ni curu rawa na ka dodonu. 
15. Sa yali na dina, o koya sa lako tani mai nai 
tovo ca ena vakasagarai. 


Nai Vakabula Kei Saioni 

Ka sa raica o Jiova, sa rarawa kina ni sa yali na 
lewa dodonu. 

16. A sa raica o Koya ni sa sega ni tiko e dua na 
tamata, ka liaca ni sa sega e dua me 
dauveisorovaki, o koya oqo na ligana ga ena ia na 
veivakabulai vua, kei na Nona Yalododonu, ena 
tauri Koya. 

17. Ka sa sulumaka o Koya nai valavala dodonu 
me vaka nai sasabai, kei nai sala ni veivakabulai 
ena uluna, ka vakaisulu e nai sulu ni veisausaumi, 
ka sa vakatutuvitaki Koya ena loma katakata. 

18. Me vaka na nodra cakacaka, ena sauma 
vakakina o Koya, na cudru katakata vei ira nodra 
meca, kei na veisaumi lesu vei ira era 
veivakacacani, kei ira na veiyanuyanu ena sauma 
lesu. 

19. Era na rerevaka na yaca i Jiova o ira mai na ra, 
kei nai cadracadra ni matanisiga na Nonai 
ukuuku; era na lako mai me vaka na waluvu na 
meca, ena qai vakarewataki na kuila na Yaloi Jiova 
me tarovi ira. 

20. “Ena qai lako mai ki Saioni nai Vakabula, o 
ira taucoko na Jekope era na vuki ka veisau mai na 
talaidredre,” sa tukuna o Jiova. 

21. “Ki vei Au,” sa tukuna o Jiova, “Oqo na noqu 
veiyalayalati vei ira. Na Yaloqu ka sa tiko kei 
kemudou kei na Noqu vosa Au sa biuta ena 
gusumudou, me kakua ni yali tani mai ena 
gusumudou, se mai na gusudra na nomudou 
kawa, se na gusudra na nomudou kawa ni 
veikawa,” sa tukuna o Jiova, “Mai na siga oqo kei 
na veisiga me sega ni mudu.” 


Era Vakacaucautaki Saioni Na Kai Matanitu Tani 


60. Mo tucake ka rarama mai; ni sa qai yaco 
mai na nomu rarama! kei nai serau i Jiova sa cadra 
mai vei iko. 

2. Mo raica, na butobuto ena ubi vuravura, ka 
vakabutobutotaki ira na tamata, ia o Jiova ena 
cadra cake mai vei iko, kei na Nona i serau ena 
laurai vei iko. 

3. Na veimatanitu tani era na lakova mai na 
nomu rarama, kei ira na tui era na vakararamataki 
e nai serau ni nomu cadra cake mai. 

4. “Tacake na matamu ka veiraiyaki mo raica, ni 
ra sa soqoni vata mai, ka lako mai vei iko, o ira na 
luvemu tagane era lako vakayawa sara mai, kei ira 
na luvemu yalewa era na mai veigaravi e yasamu. 
5. O na qai raica ka marau, na yalomu ena 
vakamolimoll, baleta nai yau kece ena loma ni 
wasawasa ena vakalesui mai vei iko, kei na nodra 
i yau na veiyasai vuravura ena soli vei iko. 

6. A qele ni kameli ena lako mai vei iko, na luve 
ni kameli ni Mitiani kei Ifa; o ira kece mai Sipa era 
na lako mai, era na kauta mai na koula kei na ka 
boi vinaka, era na qai tusanaka me 
vakavinavinakataki o Jiova. 

7. A qele ni sipi kecega ni Kitari ena vakasogoni 
mai vei iko, na sipi tagane ni Nepeioci era na 
qaravi iko, era na cabeta na Noqui cabocabo ni 
soro ena yalo e taleitaka, Au na qai vakalagilagia 
na Noqu vale ni ukuuku. 

8. “O cei oqo era vuka me vaka na o, sa vaka na 
ruve ena taba ni kau ni nonai mocemoce? 

9. Edina sara ni ra a waraki Au na veiyanuyanu; 
na waga ni Tasisi ena liu mai ni kauti ira tiko mai 
na luvemu tagane mai na vanua vakayawa, na 


nodra koula kei na siliva era kauta tiko mai, ki vua 
na yaca ni Turaga na nomu Kalou, Na Le Dua 
Yalosavasava i Isireli, ni sa vakacerecerei iko o 
Koya. 

10. “O ira na luvedra tagane na matanitu tani era 
na mai tara nomu bai, era na mai qaravi iko na 
nodra tui, ena gauna au cudru kina Au na mokuti 
iko, ia e Noqu loloma vei iko, Au na yalololoma 
kina vei iko. 

11. O koya oqo me qai dau dola tikoga na nomu 
matamata, me kua ni sogo tiko ena siga se bogi, na 
tamata o ya ena rawa ni kauta mai vei iko na 
nodra i yau na matanitu tani, kei na nodra tui era 
na veituitui mai. 

12. Era na rusa laivi o ira na veimatanitu kei na 
veivanua era bese ni qaravi iko, na veimatanitu o 
ya ena vaqeavutaki vakadua. 

13. “Nai ukuuku kei Lepanoni ena lakovi iko mai, 
na damanu, na paini kei na dilo, me ra na mai 
ukutaka na vanua ni Noqu veigaravi, kei nai 
butubutu ni Yavaqu Au na vakaiukuukutaka. 

14. O ira talega na luvedra tagane era vakacacani 
iko era na lako mai ka kerea na veivosoti, kei ira 
talega era vakasewasewani iko era na lako mai ka 
cuva e yavamu. Era na qai kacivi iko na Koro i 
Jiova o Saioni na Nona na Yalosavasava ni Isireli. 
15. “Ena gauna o biligi ka guilecavi tu kina, e sega 
ni bau dua me kauwaitaki iko, io oi au, Au a qai 
vakayacori iko mo rogo ka vakasakiti, mo vuni 
reki tu vei ira na i tabatamata kecega. 

16. Na sucu ni veimatanitu tani o na gunuva, kei 
na nodra mata ni sucu talega na tui, mo kila kina 
ni sai Au o Jiova na nomui Vakabula ka 
Dauveisereki na Kaukauwa i Jekope. 

17. “Au na kauta mai na koula mei sosomi ni 
varasa, Au na kauta mai na siliva mei sosomi ni 
kaukamea, ka mei sosomi ni kau na varasa, ka mei 
sosomi ni vatu na kaukamea, Au na vakayacori ira 
nomu dauveiqaravi me ra dau vuni veivinakati, 
kei ira nomu dau buli lawa mera lewa dodonu. 

18. Ena sega ni na rogoci tale ena nomu vanua nai 
vakarau kaukauwa, na nomu i yalayala ni vanua 
ena sega tale kina na veibasuraki se na 
veivakaduiduitaki, ia o na vakatoka na nomu bai 
me Bai ni Bula kei na nomu matamata ni koro me 
matamata ni Vakavinavinaka. 


Na Kalou Sa Vu Ni Nodra Lagilagi Na Nona 
Tamata 

19. “Na matanisiga ena sega tale ni nomu rarama 
ena siga, na vula talega ena sega ni cila mai me 
nomu rarama, o Jiova ga ena vuni nomu rarama 
me sega ni mudu, kei na nomu Kalou ena nomui 
ukuuku. 

20. Na nomu matanisiga ena sega ni dromu, na 
nomu vula talega ena sega ni na dromu, ni na 
nomu rarama o Jiova me sega ni mudu, na nomu 
siga ni rarawa ena vakaoti. 

21. O ira na nomu tamata era na yalododonu 
kece; era na taukena na vanua ka sega ni mudu, na 

tabana Au a tea kei na cakacaka ni ligaqu meu na 
qoroi kina. 

22. Na ka lailai me na yaco me udolu, kei koya na 
somidi me matanitu kaukauwa, Oi Au o Jiova, Au 
a vakayacora me vaka na kena gauna ga.” 


Nai Tukutuku Vinaka Ni Veivakabulai 


61. “Sa tu vei au na Yaloi Jiova na Kalou, 
baleta ni sa lumuti Au o Jiova, Me'u vunautaka 
nai rogorogo vinaka vei ira na dravudravua, sa 
talai Au mai me'u vakabulai ira sa kavoro na 
yalodra, Me'u vunautaka na galala vei ira na 
vesuki tu, kei na dolavi ni vale ni veivesu vei ira 
na sogoti tu, 

2. Meu vunautaka na yabaki vinaka i Jiova, kei 
na siga sa na ia kina na veisausaumi na noda 
Kalou; Me'u vakacegui ira sa rarawa, 

3. Meu vakayaloqaqataki ira na rarawa mai 
Saioni Me'u solia vei ira na mata lumilumisa mai 
na mata dravukasi, na waiwai ni reki mai na 
rarawa bibi, nai sulu ni vakavinavinaka mai na 
yalo e bibi, ka ra na vakatokai na kau dau vuataka 
nai valavala dodonu ka sa tea o Jiova, ka me 
vakacaucautaki kina o Koya.” 

4. Era na tara tale na veikoro sa rusa makawa tu, 
ka me ra laveta cake na vanua sa vakacacani e liu, 
ka vakavouya na veikoro sa lala tu kei na 
veiyasana ka ca mai ena vei tabatamata kece yani e 
liu. 

5. Era na lako mai na kai tani me ra mai vakania 
na nomudou qele ni sipi, kei na luvedra tagane na 
matanitu tani, era na mai nomudou dau cukicuki 
kei na dau samaki veivaini. 

6. la dou na qai vakatokai me bete i Jiova, era na 
kacivi kemudou mo dou tamata ni Kalou. Dou na 
vakamamautaki ena nodra sautu na veimatanitu 
tani, dou na qai vakalevulevui kemudou ena ka 
era dau goroi tu kina. 

7. Sa sega tale ni o qai madua, ni sa vakaruataki 
na ka o taukena, sa sega ni o qai veilecayaki ni o sa 
vuabale ena reki sega cavuti rawa. o koya ogo era 
na taukena kina e yarua na tiki ni qele mai na 
nodra qele; era na vakaiyau ena reki sega ni yalani 
rawa. 

8. “Ni sai Au, o Jiova, Au sa vinakata na lewa 
dodonu; Au cata na ka butakoci me vakacabori; 
Au na dusimaki ira ena nodra cakacaka ena dina, 
Au na qai vakayacora e dua na veiyalayalati Sega 
ni mudu kei ira. 

9. Na nodra kawa ena kilai mai na veimatanitu 
tani, kei na luvedra ena cavuisaravi mai vei ira na 
tamata. o ira kece era raici ira era na qorogoro ga, 
ni sai ira ogo nai sausauvou sa vakalouvinakataka 
o Jiova.” 

10. Au na rekitaki Jiova vakaidina sara, na 
lomaqu ena reki tiko vua na Kalou; ni sa 
vakasulumi au ena i sulu ni bula, ka ubi au ena i 
tuvi ni yalododonu, me vaka na nona lumuti e nai 
waiwai talei na tagane sa qai vakawati, ka vaka 
talega na yalewa sa qai vakawati na nona 


daramaka yani na veimataniciva talei sara. 

11. Me vaka na kena buroro cake mai na qele na 
ka sa tei, ka vaka talega nai tei ni sa kadre mai ena 
i teitei ena vakatubura vakakina o Jiova na 
yalododonu kei na dau vakavinavinaka me basika 
cake mai ena matadra na veimatanitu kecega. 


Nai Vakadei ni Veivakabulai E Saioni 


62. Ena vukui Saioni Au na sega ni tarovi Au, 
kei Jerusalemi talega Au na sega ni na weletaka, 
me yacova ni sa dodonu sara me makaresese mai, 
kei na nodra veivakabulai ena vaka na cina drata 
ni waga tiko. 

2. Fra na raica mai na nomu yalododonu na 
veimatanitu tani, kei ira na tui na nomu lagilagi. 

o na vakayacani ena dua na yaca vou, ena 
vakayacani iko o Jiova. 

3. Ena vakaisalataki iko ena i sala vakaiukuuku 
ena daramaka vei iko na ligai i Jiova, ka na 
daramaka talega vei iko o Jiova nai sala vakatui. 

4. O na sega ni vakatokai tale o koya sa 
Guilecavi, ena sega ni na Vakalalai tu na nomu 
vanua, ia o na vakatokai ga o koya sa Taleitaki kei 
na nomu qele sa Maroroi, ni sa rekitaki iko o Jiova, 
ena qai vauci vata na nomu qele. 

5. Me vaka na nona vakawatitaka e dua na 
goneyalewa savasava e dua na cauravou, ena vaka 
kina na luvemu tagane mera na vakawati kei iko; 
me vaka na nona marau na tagane sa qai vakawati 
vua na watina yalewa, ena vaka kina na Kalou ena 
nona marautaki iko. 

6. Oiko Jerusalemi, Au sa lesia eso nai vakatawa 
ena dela ni nomu bai, era na sega ni wele ena siga 
se bogi. Oi kemudou sa cavuta na yaca i Jiova dou 
kakua ni tiko lo, 

7. Dou vakasosataki koya tikoga me yacova ni sa 
vakataudeitaki Jerusalemi, mera dau lakova mai 
na lewe i vuravura. 

8. Sa bubului o Jiova ena ligana i matau kei na 
ligana o Koya sa kaukauwa sara: “Au na sega dina 
sara ni solia tale na nomu sila me kedra na kemu 
meca; kei na luvedra tagane na kai matanitu tani 
ena sega ni na gunuva na waini vou, o koya o sa 
oca kina. 

9. la o ira era sokomuni vata era na kania, ka 
vakacaucautaki Jiova; o ira era kauta vata mai era 
na mai gunuva ena Noqu loma ni bai tabu.” 

10. Mo curu yani, ka curuma na matamata! 
Caramaka na nodra sala na tamata; tara cake, mo 
tara cake na sala logaloga vinaka! Me kautani na 
vatu, ka vakarewataka na kuila vei ira na tamata! 
11. Sa kacivaka o Jiova kina i yalayala kei 
vuravura, “Tukuna kina goneyalewa ni Saioni, “Sa 
lako dina mai na nomu Vakabula; Raica nai sau 
ena Vukuna sa tiko ga Vua me solia, na cakacaka 
sa tu e matana.” 

12. Era na vakatokai ira na Tamata sa Savasava, O 
ira sa vakabula o Jiova; o na qai kacivi tu, o Koya 
ka Kune, na Koro sa Sega ni Guilecavi. 

O Jiova Ena Lewa Ka Na Veivakabulai 


63. O cei oqo sa lako mai Itomi, ka daramaka 
tu nai sulu kesavi ni Posira, o Koya qo sa 
vakaiukuuku na Nonai sulu, ka lako vata tiko mai 
kei na Nona kaukauwa kece?—”0Oi Au ka dau 
vosa vakadodonu, sa kaukauwa na noqu 
veivakabulai.” 

2. Cava sa damudamu kina na Nomu i sulu, sa 
vaka na kote sa butubutuki ena I keli ni waini? 

3. “Au a butulaka sobu nai keliwaini vakai Au 
ga, e sega ni dua vei ira na lewe ni vanua me tiko 
kei Au. Ni'u a buturaka ena Noqu cudru, ka 
butuka ena Noqu cudru katakata, na kena dra e 
sikava mai na noqu i sulu, ka tauvi dra na Noqu 
kote kece. 

4. Na Yaloqu sa kila tiko na siga me'u na 
veisausaumi kina, ka sa qai yaco mai oqo na 
yabaki nei koya Noqui vakabula. 

5. Aurai yani, ia ka sega sara ga ni bau tu e dua 
me veivuke, Au kurabui ni sega ni dua me laurai, 
o koya oqo na ligaqu ga sa qai ia na veivakabulai 
vei Au; ka sa maroroi Au na Noqu cudru katakata. 
6. Aua butulaki ira sobu na tamata ena Noqu 
cudru, ka kolotaka sobu i ra na nodra kaukauwa.” 


Era Sa Nanuma Na Yalololoma Ni Kalou 

7. Au na tukuna na yalololoma i Jiova kei na 
vakavinavinaka i Jiova, me vaka na ka levu sa 
vakayacora vei keda, kei na nona loloma levu sa 
vakayacora ena matagali i Isireli me vaka na 
Nona lomani ira, kei na Nona loloma e sega 
yalani. 

8. Ka sa vosa dina, “O ira oqo na Noqu tamata, 
na luvequ ka sega vei ira na lasu.” Ka sa yaco o 
Koya me nodra i Vakabula. 

9. Ena nodra veigauna rarawa, sa rarawa vata 
kei ira o Koya, na Agilosi ka dau tu e Matana sa 
qai vakabulai ira, ena Nona loloma kei na Nona 
lomalomani ira sa vakabulai ira kina, ka soli bula 
ena vukudra ka keveti ira ena veigauna sa oti yani. 
10. la o ira era talaidredre ga, ka vakararawataka 
na Nona Yalo Tabu; ka sa vuki tale kina o Koya 
me kedra meca, ka veivaluti kei ira. 

11. Era sa qai nanuma na veigauna sa oti, ni 
tukuna o Mosese kei ira na nona tamata; “E vei o 
Koya ka kauti ira cake mai ena loma ni wasawasa 
kei nai vakatawa ni Nona sipi? E vei o Koya ka 
vakatikora ki yalodra na Nona Yalo Tabu, 

12. Ka liutaki ira ena veituberi ni ligai matau i 
Mosese ena ligana vakaiukuuku, ka wasea na wai 
e matadra, me rawa ni vakatetea kina na 
kaukauwa e tu ena Yacana e sega ni yalani rawa, 
13. Ka tuberi ira ena vanua titobu, me vaka na ose 
ena vanua dravuisiga, me sega ni tarabe?” 

14. Me vaka na manumanu kila ni lako sobu kina 
bula, sa dau vakakina na Yaloi Jiova ni sa 
dauvakacegui ira, sa dau tuberi ira vinaka Nona 
tamata o Jiova, me vakalagilagi kina na Yacamuni. 


Na Masu Ni Veivutuni 

15. Mo ni rai sobu mai lomalagi, ka raica mai ena 
Nomuni tikotiko tabu vakaiukuuku, sa E vei na 
Nomu lomakatakata kei na Nomu kaukauwa, na 
gagadre ni yalomuni kei na Nomuni loloma mai 
vei au? A sa sega ni vakavotui mai? 

16. Sai Kemuni na Tamai keimami, e dina ni sega 
ni kilai keimami o Eparama, ka sega ni bau 
kauwaitaki keimami o Isireli, Oi Kemuni Jiova, na 
Tamai keimami, Oi kemuni na neimami i vakabula 
sa Sega ni mudu na yacamuni. 

17. I Jiova cava o ni vakavuna kina me keimami 
butu sevata na Nomuni sala, ka 
vakayalokaukauwataki keimami me keimami sega 
ni rere kina ni torovi Kemuni? Mo ni lesu mai ena 
vukudra na nomuni tamata, na matagali ni 
Nomuni votavota. 

18. Era na taukena o ira na Nomu tamata sa 
savasava ia ena vakalailai ga, na keimami meca 
era butuka sobu Nomuni vale tabu. 

19. Keimami sa qai vaka na tamata o ni sega tu ni 
lewai ira, mai na gauna makawa, o ira era sega ni 
vakayacani ena yacamuni. 


64. Mo ni sea mada na lomalagi! Ka lako sobu 
mail Me ra  yavala e  matamuni na 
veiulunivanua — 

2. Me vaka na kama ni kau madu, sa bue kina na 
wai katakata— Me kilai kina na yacamuni vei ira 
na Nomuni meca, era na domobula na 
veimatanitu e matamuni! 

3. O ni cakava e so na ka e sega ni rawa ni 
vakamacalataki, keimami a sega ni raica, ni o Ni 
lako sobu mai, e yavavala na veiulunivanua e 
matamuni. 

4. E nai vakatekivu kei vuravura, a sega ni 
rogoci ena daliga, se me laurai e mata e dua na 
Kalou me tautauvata kei Kemuni. Ni o ni dau 
veivuke ena gauna o Ni gadrevi kina. 

5. Oni dau sotava o koya e reki tiko ka kitaka na 
ka dodonu, ka dau vakanananu ki na nomuni i 
valavala. O ni a cudruvi keimami ni keimami a 
valavala ca — keimami sa sega ni cakava tale, ka 
keimami gadreva na veivakabulai. 

6. la keimami sa vaka na ka sa sega ni savasava 
Oi keimami kecega ka sa vaka nai sulu madra na 
neimami valavala dodonu, keimami malai vaka na 
drau ni kau, kei na neimami caka cala sa vaka na 
cagi, na kena vukaci tani. 

7. Sa sega tale e dua me masuta na yacamuni, ka 
vakauqeti koya ga me tatakube vei keimuni; Ni o 
ni sa vunia na matamuni vei keimami, ka vakaoti 
keimami vakadua ena vuku ni neimami caka cala. 

8. la, oqo Jiova, o ni sa Tamai keimami, Oi 
keimami na tete, Oi kemuni na dautuli kuro; 
keimami na mawe ni ligamuni. 

9. Mo ni kua ni cudru vakalevu, i Jiova, mo ni 
kua ni nanuma na neimami caka cala; mo ni raica 
ka kila mada—ni keimami sa Nomuni tamata Oi 
keimami kecega! 

10. A nomuni koro lelevu sa veitalasiga, o Saioni 
sa veitalasiga, o Jerusalemi sa lala tu. 

11. Na neimami vale tabu rairai totoka, na vanua 
era dau laveti Kemuni kina na neimami qase, sa 
vakamai ena buka waqa, kei na neimami yaya 
vakamareqeti sa vakarusai kece. 

12. O ni na vosoti keimami Jiova ena vuku ni ka 
oqo? O ni na tarovi kemuni mai kina, se 
vakararawataki keimami vakalevu sara? 


Na Vakatulewa Dodonu Ni Kalou 


65. “Sa qarai Au mai o ira era a sega ni bau 
tarogi Au, sa kunei Au o ira era a sega ni 
vakasaqarai Au. Au a qai tukuna yani, “Oi Au 
ogo, vua e dua na matanitu ka sega ni vakatokai 
ena Yacaqu. 

2. Au a dodoka na ligaqu ena veisiga kina dua 
na matagali tamata dautalaidredre, ena nodra 
talairawarawa tikoga kina nodra vakasama mera 
sega kina ni muria na gaunisala vinaka, 

3. Oira na tamata oqo era vakacudrui Au tu ga e 
mataqu e veisiga; era cabora tu ga nodra i soro ena 
nodra vei teitei, kei na ka boi vinaka ena vatu buli 
ena qele, 

4. Fra dau dabedabe tu ga e maliwa ni bulubulu 
ka ra dau moce ena bogi ena vei qara vatu, ka ra 
qai kania tiko na viciko ni vuaka, na waibuta ni ka 
vakasisila sa sega tu ena nodra bilo; 

5. Fra tukuna, “Mo tiko ga mai keri, kakua ni 
volekati au mai, ni'u sa savasava cake vei kedaru!” 
Sa curumi kubou cake ga na ucuqu ena buka waga 
sa caudre tikoga e vei siga. 

6. “Raica, sa volai tu e mataqu, Au na sega ni na 
tiko dei, me yacova ni'u sa sauma—lo, Au na 
sauma me tara sara ga nodra ka vakamareqeti — 

7. Na nomudou caka cala, kei na caka cala i 
tamamudou,” sa tukuna o Jiova, “Ena nodra 
cabora nai madrali boi vinaka ena ulunivanua ka 
vosa vakacacataki Au ena delana, o koya oqo Au 
na sauma kina nodra cakacaka e liu me tara nodra 
ka vakamareqeti.” 

8. Sa tukuna vakaoqo o Jiova, “Me vaka sa kune 
na waini vou ena i soso vua ni vaini, ka sa tukuna 
e dua, “Mo kakua ni vakacacana ni sa tu kina na ka 
ni veivakasaututaki, Au na kitaka vakakina ena 
vukudra na Noqu tamata, Meu kakua ni 
vakacacani ira kecega. 

9. Au na kauta mai e dua na kawa i Jekope kei 
Juta e dua o koya ena taukena na noqu 
ulunivanua, na  Noqu  digitaki era na 
vakaivotavota kina kei ira na Noqu tamata, era na 
tiko kina. 

10. O Seroni ena yaco me bai ni sipi, kei na Buca i 
Aikori ena nodra i vakavakacegu na bulumakau, 
vei ira na Noqu tamata era dau qarai Au. 

11. “la oi kemudou sa biuti Jiova, ka guilecava na 
Noqu ulunivanua tabu, ka vakarautaka na teveli 
vei Kata, ka vakacabora na yagona vei Meni. 

12. O koya ogo sa nomudou i lesilesi kina nai 


seleiwau, baleta Ni'u kaci yani vei kemudou, dou 
qai sega ni via rogoca, Ni'u vosa yani, dou qai 
vakavaravarai kemudou, ia dou qai cakava tiko na 
ka sa dukadukali e mataqu, ka digitaka na ka Au 
sega ni taleitaka.” 

13. O koya oqo sa tukuna na Kalou o Jiova: 
“Raica, ena kana na Noqu tamata, ia o iko o na 
viakana, raica, ena gunu na Noqu tamata, ia o iko 
o na viagunu, raica ena marau na Noqu tamata, ia 
o iko o na matamadua, 

14. Raica, o ira Noqu tamata era na sere ena yalo e 
marau, ia o iko o na tagi e na yalo e bibi, kei na 
tagi lagalaga ena rarama ni yalo. 

15. Mo biuta mai na yacamudou me ra dau 
rukaka o ira na Noqu digitaki, ni na vakamatei iko 
na Kalou o Jiova, ka kacivi ira tale Nona 
tamata ena dua na yaca vou; 

16. O koya sa kalouvinaka e vuravura sa 
kalouvinaka talega ena mata ni Kalou dina, o koya 
sa bubului e vuravura ena bubului talega ena 
mata ni Kalou dina, baleta ni sa guilecavi na leqa 
sa oti ka sa yali vakadua e mataqu. 


Na I Ukuuku Ni Bula Vou 

17. “Ka raica, au sa bulia na lomalagi vou kei na 
vuravura vou, na vuravura makawa ena sega ni 
nanumi tale. 

18. la dou reki ka marau me sega ni mudu ena ka 
Au sa bulia, ka raica, Au bulia me dau reki o 
Jerusalemi, kei ira vata tukuna na lewena. 

19. Au na marau tiko mai Jerusalemi, kei na 
nodra reki vata na Noqu tamata, e sa na yali na 
domo ni tagi kei na tagi qoqolou. 

20. “Ena sega ni dua na gone lailai se qai siga vica 
ga na nona bula me tikoi kea, se dua na qase me 
qase ca sara, ni o koya na gone ena mate ni sa 
yabaki dua na udolu, ia na tamata i valavala ca ni 
sa yacova na yabaki e dua na drau e sa na ka ni 
voraki vua. 

21. Mera na tara vale ka tiko kina, me ra tea na 
veiloga ni vaini ka kania na vuana. 

22. Me kua tale ni ra tara e dua nodra i tikotiko, 
me ra kua tale ni tea e dua na kau me ra kania, me 
vaka na balavu ni bula ni dua na kau ena vakakina 
nodra yabaki ni bula na Noqu tamata, era na qai 
marautaka tiko na cakacaka ni ligadra. 

23. Ena ka walega na nodra oca, se vakasucuma 
na gone me ka ni rarawa vei ira, ni kawa e 
vakalouvinakataka o Jiova, kei ira na luvedra era 
na tiko vata ga. 

24. “Ni sa yaco dina sara se bera ni ra masu mai, 
Au sa rogo yani, ni ra qai tekivu me vosa mai, Au 
sa rogoca oti tu. 

25. Na wolifa kei na lami e rau na dovia vata na 
kedrau, na laione ena kania na taba ni sila me vaka 
na bulumakau yadru, kei na gata ena dau kania na 
kuvu ni qele. Era na sega ni veivakamavoataki se 
veivakamatei ena Noqu veiulunivanua tabu 
kecega,” sa tukuna o Jiova. 


615 


AISEA 
Qaravi Kalou Dina Kei Na Qaravi Kalou Lasu 


66. Sa tukuna vakaogo o Jiova: “O lomalagi sa 
Noqu i tikotiko vakaTuraga, o vuravura sai tutu ni 
yavaqu. A vale cava dou na tara me Noqu? kei na 
vanua cava Me'u dau cegu kina? 

2. Na ka kecega oqori sa cakava na ligaqu, na ka 
kece oqori e tu dei,” sa tukuna o Jiova. “la na 
tamata Au sa na goleva me sa dau 
yalomalumalumu, ka voroki rawarawa na yalona, 
ka sa rerevaka na Noqu vosa. 

3. “O koya sa vakamatea na bulumakau e rawa 
ni vakamatea talega na tamata, o koya e cabora e 
dua na lami, e rawa ni musuka talega na domo ni 
koli; o koya e cabora nai madrali, e vaka talega na 
cabori ni dra ni vuaka; o koya e cabora na ka boi 
vinaka e vaka talega nona vosa vinakataka na 
matakau. Ena nodra sa digitaka ga na nodra sala 
mera muria, na lomadra sa marautaka na nodra 
vakaloloma, 

4. “O Au na digitaka beka na ka era sa oca 
walega kina, ka vakarerei ira ena ka era rerevaka; 
baleta Ni'u kaci yani, sega ni dua e bau rogo, Ni'u 
vosa yani era sogota na daligadra, ia era cakava ga 
na ka dukadukali e mataqu, ka digitaka na ka Au 
sega ni taleitaka.” 


O Jiova Sa Vakadinadinataki Saioni 

5. Dou rogoca na vosa i Jiova, oi kemudou sa 
rerevaka na Nona vosa; “O ira na wekamudou ka 
cati kemudou ka biuti kemudou tani ena vuku ni 
yacaqu, era sa tukuna, “Me vakarokorokotaki o 
Jiova, ena rairai ga o koya mo dou reki kina,” ka ra 
na madua ga o ira.” 

6. Na domo ni mauwe mai na koro levu! Kei na 
rorogo mai na vale ni soro! Ni sa domo i Jiova, 
Nona sausaumi lesu tiko vei ira na kena meca! 

7. “Ni se bera na nona taratara, sa vakasucu o 
koya, ka vakasucuma e dua na gone tagane, ni se 
bera ni yacovi koya mai na mosi. 

8. O cei sa bau rogoca e dua na ka vakaoqo? O 
cei sa raica na ka vakaoqo? O vuravura e sega ni 
vakasucu ga vakadua ena dua na siga? Se sucu 
vata vakadua na lewei vuravura kece? Ena gauna 
sa taratara kina o Saioni, sa vakasucumi ira na 
luvena. 

9. Me'u vakayacora beka na taratara ka sega ni 
vakayacora talega na vakasucu?” Sa tukuna o 
Jiova, “Se Me'u vakayacora beka na vakasucu ka 
qai sogota tale? ” Sa tukuna na nomu Kalou. 

10. “Dou reki vata kei Jerusalemi, ka marautaki 
koya oi kemudou kece sa lomani koya, dou reki 
vakalevu vata kei koya, oi kemudou ka tagicaki 
koya; 

11. Dou na vakani ka mamau ena loma ni 
lomaserena, o na vagunuvi ka vuabale ena 
vakavinavinaka, ni sa vakasinaiti iko na nona i 
ukuuku.” 

12. Ni sa tukuna vaka oqo o Jiova: “Raica, Au na 


vakadrodroya vua na vakacegu me vaka na 
drodro ni uciwai, kei na nodra lagilagi na 
Veimatanitu tani me vaka na drodro ni mata ni 
wai lalai, o na qai vakani tiko, ena qai keveti iko o 
koya o na qai tenei e duruna. 

13. Me vaka na nona veivakamenemenei na tina 
ni gone, Au na vakayacora talega vaka kina, dou 
na maroroi vaka talega kina mai Jerusalemi.” 


Na Veiliutaki Kei Na Cudru Ni Kalou 

14. Ni dou sa raica na ka oqo, me reki na 
yalomudou, ena qai tubu me bulabula mai na 
nomudou sui me vaka na co, ena kilai na ligai 
Jiova vei ira Nona tamata, na cudruvi vei ira na 
Kena meca. 

15. Raica, ena lako mai vaka na buka waqa o Jiova 
kei na Nona qiqi ni valu e vaka na covu-laca, ena 
Nona sausaumi lesu ena cudru katakata, kei na 
nona vosa e vaqeavutaka na ka kecega. 

16. Ena yameyame ni buka waga kei nai selewau, 
ena ia kina na veilewai o Jiova ena tamata kecega; 
e levu ena mate ena veivakamatei i Jiova. 

17. “O ira era vakasavasavataki ira kei ira era 
ukutaki ira, ena nodra lakova na matakau ena 
loma ni teitei, era kania na viciko ni vuaka, kei na 
ka  vakasisila kei na  kalavo, era na 
vakawabokotaki vata ga,” sa tukuna o Jiova. 

18. “Au sa kila na nodra cakacaka kei na nodra 
vakanananu, Ni'u na vakasogoni ira vata na 
duivosavosa ni veimatanitu, me ra lako mai ka 
raica na Nogui ukuuku. 

19. “Au na biuta vei ira e dua nai vakatakilakila 
vei ira era dro Au na talai ira kina 
veimatanitu: Ki Tasisi, kei Puli, kei Luti o ira na 
dau vakadretaka na dakaititi, ki Tupali kei Javana, 
ki na veiyanuyanu yawa yani era se bera ni rogoca 
na Kequi rogorogo, se raica Noqu i serau. Iae ra 
na qai kacivaka yani Noqu lagilagi ki na 
veimatanitu tani. 

20. “Era na kauti ira mai na mata veiwekani me ra 
mai vakacaboi soro vei Jiova na veivanua kecega, 
ena ose kei na qiqi ni valu na vatavata, ena meule 
kei na kameli, kina noqu ulunivanua tabu o 
Jerusalemi;” sa tukuna o Jiova, “Me vaka nodra 
kauta mai na luvei Isireli nai yaya savasava kina 
vale i Jiova. 

21. “Au na lesia talega eso vei ira me bete kei na 
Livai,” sa tukuna o Jiova. 

22. “Me vaka na lomalagi vou kei na vuravura 
vou Au na qai vakarautaka me tu e mataqu,” sa 
tukuna o Jiova, “Ena tudei vakatalega kina na 
nomudou kawa kei na yacamudou. 

23. Ena yaco mai na gauna mai na dua na vula 
vou kina dua tale na vula, mai na dua na Siga ni 
Vakacecegu kina dua tale na Siga ni Vakacecegu, 
era na dui lako mai na veimatagali tamata mera 
mai qaravi Au.” Sa tukuna o Jiova. 

24. “Ni ra sa lako mai era na qai raica na yago ni 
tamata mate, o ira ka ra dau vakacudrui Au. E 
sega ni vuca na yagodra, ka sega ni boko rawa na 
buka waga ka caudre tiko vei ira, ni ra raica na 
tamata kecega, era na vakasisilataka.” 


JEREMAIA 


NAI VOLA I 


JEREMAIA 


1. Na vosa i Jeremaia na luvei Ilikaia, e dua vei 


ira na bete era tiko mai Anacoci e na vanua O 
Penijamini, 

2. Sa yaco kivua na vosa i Jiova ena gauna i 
Josaia na luve i Emoni na tui Juta, e nai ka 
tinikatolu ni yabaki ni nona lewa. 

3. Asa yaco talega ena gauna i Jioiakimi na luve 
i Josaia na tui Juta, ka yacova ni sa oti nai ka 
tinikadua ni yabaki i Setekaia na luvei Josaia na tui 
Juta, me yacova na siga sa kau vakabobula kina o 
Jerusalemi ena i kalima ni vula. 


Sa Kacivi Na Parofita 

4. Sa qai yaco vei au na vosa i Jiova, ka vaka, 

5. “Ni'u a bera ni buli iko ena kete Au sa kilai 
iko; ni bera ni o sucu mai Au sa vakatabui iko, ka 
lesi iko mo parofita ki na veimatanitu.” 

6. Au a qai tukuna, “Isa, noqu Turaga Jiova! 
Raica, au sa sega ni kila vosa, ni'u sa gone ga oi 
au.” 

7. la sa tukuna vei au o Jiova: “Mo kakua ni 
cavuta, “Au sa gone ga oi au, nio na lako vei ira 
kecega Au sa talai iko kina, ia na ka kece talega Au 
sa vakarota vei iko, mo na tukuna. 

8. Mo kakua ni rerevaka na matadra, Ni'u sa tiko 
vata kei iko me'u na vakabulai iko,” sa tukuna o 
Jiova. 

9. Sa qai dodoka mai na ligana o Jiova, ka tara na 
gusuqu, ka sa tukuna vei au o Jiova: “Raica, Au sa 
tauca na Noqu vosa ki na gusumu. 

10. Raica, Au sa lesi iko e na siga oqo ki na 
veivanua kei na veimatanitu, mo cavuta laivi, ka 
dreta sobu, mo vakarusa, ka talaraka, mo tara, ka 
tea.” 

11. Sa yaco tale vei au na vosa i Jiova, ka vaka, “I 
Jeremaia, na cava o sa raica?” Au mani tukuna, 
“ Au sa raica e dua na taba ni amodi.” 

12. Sa qai tukuna vei au o Jiova, “O sa raica 
vinaka: Ni'u sa tu vakarau Me'u vakayacora na 
Noqu vosa.” 

13. Sa yaco tale me vakarua vei au na vosa i Jiova, 
ka vaka, “Na cava o sa raica?” “Au a qai tukuna, 
“Au raica e dua na kuro sa buebue tu, ia sa qara 
tani yani mai na vualiku.” 

14. Sa qai tukuna vei au o Jiova, “Ena kacabote 
mai na vualiku e dua na ca kivei ira kecega na 
lewe ni vanua. 

15. Raica mada! Niu sa kacivi ira tiko na 
veivuvale kecega ni veimatanitu mai na vualiku, 
sa tukuna o Jiova; “Era na lako mai, ka dui 
vakatura na nodra i cewacewa vakaturaga e na 
matamata-ni-koro mai Jerusalemi, volekata na 
kena bai kecega e vakavolivolita, kei na veikoro 
kecega vaka-Juta. 

16. Au na tukuna na Noqu lewa vei ira e na vuku 

ni nodra ca kecega, ni ra sa biuti Au, ka vakama 
nai madrali boi vinaka ki na kalou tani, ka soro ki 
na cakacaka ni ligadra. 

17. “O koya oqo mo qai vakarautaki iko ka tu 
cake, ka cavuta vei ira na ka kecega Au sa 
vakarota vei iko. Kakua ni o rere e matadra, de'u 
vakataqayataki iko e matadra. 

18. Mo raica mada, Au sa lesi iko e na siga oqo 
mo koro kaukauwa, ka mo duru kaukamea, ka bai 
varasa e na vanua taucoko - vei ira na tui Juta, vei 
ira na kena turaga, vei ira na kena bete, kei ira na 
lewe ni vanua. 

19. Era na veivala kei iko, ka ra na sega ni 
gumatua vei iko. Ni'u sa tiko vata kei iko,” sa 
tukuna o Jiova, “Me'u vakabulai iko.” 


Na Kalou Sa Veilewaitaki Isireli 


2. Sa yaco tale vei au na vosa i Jiova, ka vaka, 


2. “Mo laki kacivaka e na daliga i Jerusalemi, ka 
vaka, “Sa tukuna vakaogo o Jiova: “Au sa nanumi 
iko, na nomu yalololoma ni o a gone, na loloma ni 
nodaru veimusuki, ni o a muri Au voli e na 
veikau, e na vanua sa sega ni tei. 

3. Sa tabu o Isireli me nei Jiova, nai sevu ni Nona 
vuata, o ira kece sa vakacacani koya, era na cala, 
na ca ga ena yacovi ira,” sa tukuna o Jiova.” 

4. Dou rogoca na vosa i Jiova, na matagali i 
Jekope kei na veivuvale kecega ni mataqgali i 
Isireli. 

5. Sa tukuna vakaogo o Jiova: “Na cala cava era a 
kunea na tamamudou vei Au, me ra lako 
vakayawa tani kina vei Au, ka muria na matakau, 
ka ra dausoro kina ki na matakau? 

6. Fra sa sega talega ni tukuna, 'E vei o Jiova, o 
Koya ka kauti keda cake mai na vanua o Ijipita, ka 
tuberi keda e loma ni veikau, e na vanua liwa lala 
ka sukusukura, na vanua ni dausiga kei na 
yaloyalo ni mate, na vanua sa sega e dua e lakova, 
ka sega na tamata e tiko kina?” 

7. Aua kauti kemudou mai ki na vanua sautu, 
mo dou kania na vuana kei na kena ka vinaka. la 
ni dou sa curu kina, dou sa vakadukadukalitaka 
na Noqu vanua, kei na Noqui votavota me ka 
vakasisila. 

8. Era sa sega ni tukuna na bete, “E vei o Jiova?” 
Kei ira talega na vu-ni-vunau era sa sega ni kilai 
Au; o ira nai liuliu era sa cala vei Au, o ira talega 
na parofita era sa parofisai e na vukui Peali, ka 
muria na ka sa sega ni yaga. 

9. “O koya oqo Au na ia kina na veilewai kei 
kemudou,” sa tukuna o Jiova, “Kei ira talega na 
luvedra na luvemudou Au na ia na veilewai. 

10. Dou lako mada yani ki na veibaravi mai 
Saipurusi, ka raica, Talatala ki Kitari, ka nanuma 
deivaki, ka raica se dua kina na ka vakaoqgo. 


11. Sa dua li na vanua me vakaisosomitaka na 
nona kalou, ena ka sa sega ni kalou? la o ira na 
noqu tamata era sa vakaisosomitaki Koya na 
nodra i ukuuku ena ka sa sega ni yaga. 

12. Dou kidacala, na lomalagi, ena ka oqo, ka 
domobula; dou dravudravua mai,” sa tukuna o 
Jiova. 

13. “Ni sa rua na ka ca era sa cakava na Noqu 
tamata: Era sa biuti Au, na mata-ni-wai bula, ka ra 
sa taya me nodra na saga — na saga kavoro ka sa 
lu tikotikoga. 

14. “O Isireli beka na bobula? Se a sucu bobula 
beka o koya? Na cava sa qai vakacacani kina? 

15. Na luve ni laioni era sa kurauti koya, ka 
tabalaka na domodra; Era sa vakalalataka na nona 
vanua, Na nona veikoro sa kama, sa sega e tiko 
kina. 

16. O ira talega na lewe i Nofi kei Tapanesi era sa 
vorolaka na buradelamu. 

17. O a sega li ni vakayacora vei iko oqo, ni o sa 
biuti Jiova na nomu Kalou, ni a tuberi iko voli e na 
sala? 

18. la oqo, na cava mo via lako kina ki Ijipita, mo 
gunuva na wai ni Siori? Se cava mo via lako kina 
ki Asiria, mo gunuva na wai ni Uciwai? 

19. Ena kemu kuita na nomu ca, ia na nomu vuki 
tani ena vunauci iko; mo kila ga ka raica ni sa ka 
ca ka gaga ni o sa biuti Jiova na nomu Kalou, ni sa 
sega ni tu vei iko na rerevaki Au,” sa tukuna na 
Turaga o Jiova ni lewe vuga. 

20. “Ka'u a musuka mai liu na kemui vua, ka 
drutia na kemui vau; ia o a tukuna, “Au na sega ni 
talaidredre,” ia e na ulu-ni-koro cecere kecega kei 
na ruku ni kau bulabula kecega o sa lako sese 
kina, ka ia na dautagane. 

21. E dina ni'u a tei iko mo vaini vakaturaga, mo 
sore ni kau bulabula. E vakaevei ni o sa qai vuki e 
Mataqu moitei ca ni vaini tani? 

22. la kevaka o sa savai iko e na lase, ka 
vakalevutaka vei iko na sovu, sa volai tu ga e 
Mataqu na nomu caka cala,” sa tukuna na Turaga 
o Jiova. 

23. “O sa tukuna vakacava, “Au sa sega ni 
vaqeleqelewataki, au sa sega ni muri Peali? Mo 
raica na nomui valavala e na buca, kila mada na 
ka o sa cakava: na kameli totolo o iko sa vereverea 
na kenai lakolako, 

24. Kei na asa kila sa daulasa mai veikau, sa 
boiboica na cagi ni sa gagano voli, ni sa via 
veimoceri, o cei me vakalesui koya tani? O ira kece 
era qarai koya, era na sega ni via oca wale, ena 
kena vula, era na qai kunei koya. 

25. Me kua mada ni sega ni vakaivava na 
yavamu; ka tarova na nomui tilotilo, mo kakua ni 
viagunu. la o a tukuna, Sa sega vei au nai nuinui. 
Sega! Ni'u a lomani ira na kai tani, ka'u na muri 
ira ga.” 

26. “Me vaka sa madua na daubutako ni sa kune, 
sa madua vakakina na matagali i Isireli, o ira kei 
na nodra tui, kei na nodra turaga, kei na nodra 
bete, kei na nodra parofita, 

27. Ni ra tukuna ki na kau, “O iko na tamaqu,” ki 
na vatu talega, “O iko o a vakasucumi au.” Ka ni ra 
sa vakanadaku vei au, ka sega ni vakanamata mai. 
la e na gauna ni nodra rarawa era na tukuna, “Mo 
ni tucake mai, ka vakabulai keimami.” 

28. la sa Evei o ira na nomu kalou o sa cakava me 
yaga vei iko? Me ra tucake mai, kevaka era sa 
vakabulai iko rawa e na gauna ni nomu rarawa, na 
nomu kalou, o iko Juta sa tautauvata na kedra i 
wiliwili kei na nomu veikoro. 

29. “Na cava dou na mai tukuna vei au? Oi 
kemudou kecega dou sa vuki tani vei au,” sa 
tukuna o Jiova. 

30. “Sa ka walega na Noqu cudruvi ira na 
luvemudou, Era sega ni ciqoma nai vakavuvuli. 
Na nomudoui seleiwau sa kani ira na nomudou 
parofita me vaka na laione e dauveivakamatei. 

31. “Kemudou nai tabatamata, dou kila mada na 
vosa i Jiova. Au a vaka beka na veikau e Isireli, se 
na vanua butobuto loaloa? A cava era sa tukuna 
kina na Noqu tamata, “Keimami sa veitalia ga; 
keimami na sega ni lako tale vei iko”? 

32. Me guilecava li na goneyalewa na nona ka ni 
ukuuku, se na yalewa sa qai vakawati na nonai 
sulu ni vakawati? la na Noqu tamata era sa 
guilecavi Au ka bogi vuga sa sega ni wili rawa. 

33. “A cava o sa ia kina nai valavala 
vakaveiwedevi mo kere ka ni loloma kina? O koya 
oqo o sa vakavulica na nomu sala vei ira na 
yalewa ca. 

34. Sa kune talega e na bui ni nomui sulu na dra 
ni yalodra era sa sega ni cala ka ra dravudravua: 
Sa sega ni'u kunea ena Noqu qara vuni, ia sa tu ga 
vei ira kecega 0qo. 

35. la o sa tukuna, E na vuku ni'u sa sega ni cala, 
ena suka tani ga vei au na Nona cudru. Raica, Au 
na ia na veilewai kei iko, ka ni o sa tukuna, “Au sa 
sega ni valavala ca.” 

36. A cava o sa daulako voli kina e veivanua mo 
veisautaka na nomu sala? O na maduataki Ijipita 
talega, me vaka o sa maduataki Asiria. 

37. lo, o na lako tani mai vei koya, ka na toka na 
ligamu ki ulumu; Ni sa biuti ira o sa vakararavi 
kina o Jiova, ia o na sega ni tamata yaco ena 
vukudra. 


Sa Sega Na Madua Vei Isireli 


3. “Sa kainaki, “Kevaka e dua na tagane sa biuta 


na watina, ka sa lako tani vua, ka sa yaco me nona 
na tagane tani, me na lesu tale beka vua o koya na 
tagane? Ena sega beka ni sa dukadukali sara 
vakalevu na vanua o ya?” la o sa veimoceri kei ira 
e lewe vuga o sa domona, la oqo mo lesu ga mai 
vei Au,” sa tukuna o Jiova. 

2. “Mo tacake ka rai ki na veiyasana cecere sa 
lala, ka raica, se dua na tikina dou a sega ni 
veimoceri kina? E na gau-ni-sala o a waraki ira me 
vaka na kai Arepea mai na veikau, la o sa 
vakadukadukalitaka na vanua e na nomu 
dautagane kei na nomu ca. 


3. Sa bureitaki kina na uca, ka sa sega kina na 
uca taumuri. la na yadremu sa vaka na yadrena na 
yalewa dautagane, o sa bese ni madua. 

4. Ona sega beka ni tagici Au me tekivu mai na 
siga oqo, ka vaka, “Na Tamaqu, sai Kemuni sa 
tuberi au ni'u a gone? 

5. Ena waga tiko beka na Nona cudru ka sega ni 
mudu? Ena maroroya tu beka o Koya me yacova 
nai otioti” Raica, o sa vosataka ka cakava talega 
na ka ca, me vaka o sa rawata.” 


Na Kaci Ki Na Veivutuni 

6. Asa tukuna vei au o Jiova e na gauna i Josaia 
na tui, “O sa raica li na ka sa cakava o Isireli na 
dauvuki? Sa lako o koya ki na ulu-ni-vanua 
kecega kei na ruku ni kau bulabula kecega, ka sa 
ia kina na dautagane. 

7. “Ka'u a tukuna, ni sa cakava oti na ka kecega 
oqori, “Mo lesu mai vei Au.” la sa sega ni lesu mai. 
Ka sa raica o Juta na tacina daulawaki. 

8. “Au sa qai raica na veika oqo ni o Isireli na 
dauvuki sa cakava na veidauci, Au a biuti koya 
tani ka solia vua na i vola ni veibiu, la sa sega ni 
rere kina na tacina daulawaki o Juta, ia sa lako o 
koya ka ia talega na dautagane. 

9. “A sa yaco, e na vuku ni sa vakailoa na nona 
dautagane, sa vakadukadukalitaka kina na vanua, 
ka sa ia na dautagane kei na vatu kei na kau. 

10. “la e na ka kece talega oqo sa sega ni lesu kina 
vei Au na tacina daulawaki o Juta e na vu ni 
yalona, ia sa ka vakailasu ga,” sa tukuna o Jiova. 
11. A sa tukuna vei au o Jiova, “Sa vakatakila o 
Isireli na dauvuki ni sa yalododonu cake vei Juta 
na daulawaki. 

12. “Mo la'ki tukuna na vosa oqo vaka ki na 
vualiku, ka vaka, ‘Dou lesu mai, na Isireli sa 
dauvuki, sa tukuna o Jiova, “Au na qai sega ni 
vakatauca na Noqu cudru vei kemudou. Ni'u sa 
yalololoma, sa tukuna o Jiova; “Au na sega ni 
cudru tikoga me sega ni mudu. 

13. Mo vakatusa ga na nomu caka cala, ni o sa 
talaidredre kina vei Jiova na nomu Kalou, ka sa 
veibiuyaka na nomu dodomo vei ira na kalou tani 
e na ruku ni kau bulabula kecega, ka dou a sega ni 
vakarorogo ki na Domoqu/ sa tukuna o Jiova. 

14. “Dou lesu mai, na gone dauvuki,” sa tukuna o 
Jiova, “Ni'u sa veiwatini kei kemudou. Au na qai 
kauti kemudou, e dua mai na dua na koro, ka rua 
mai na dua vuvale, Ka'u na kauti kemudou mai ki 
Saioni. 

15. “Au na solia vei kemudou nai vakatawa sa 
vinaka ki na Yaloqu , era na vakani kemudou ena 
kila ka kei na yalomatua. 

16. “la ena yaco, ni dou sa vakaluveni ka tubu me 
lewe levu e na vanua e na gauna o ya,” sa tukuna 
o Jiova, “Ni ra na sega ni tukuna tale, “Na kato ni 
veiyalayalati i Jiova.” Ena sega tale ni lako mai na 
nodra vakasama, se mera nanuma tale, se ra 
sikova tale, se me na caka tale. 

17. “E na gauna o ya era na vakatokai Jerusalemi 
mei Tikotiko Vakaturaga i Jiova, ka ra na soqoni 

vata kina na lewe ni veimatanitu kecega, ki na 
Yaca i Jiova, ki Jerusalemi. Era na sega ni muria 
tale na lewa ca ni yalodra. 

18. “E na gauna o ya e rau na lako vata na 
matagali i Juta kei na matagali i Isireli, ka ra na 
lako vata mai na vanua mai na vualiku ki na 
vanua Au a solia vei ira na nomudou qase me ra 
taukena. 

19. “la Au a tukuna, 'Au na vakatikori iko vata 
vakaevei kei ira na luvequ, ka solia vei iko na 
vanua sa vinakati sara, na nodra i votavota vinaka 
na lewe vuqa ni veimatanitu?” “Ka'u a vaka: ʻO na 
kacivi Au, “Kemuni na Tamaqu,” ka o na sega ni 
vuki tani vei Au. 

20. E dina, me vaka na yalewa sa biuta tani 
vakaca na watina, dou sa biuti Au vakaca vaka 
talega kina, oi kemudou na mataqali i Isireli,” sa 
tukuna o Jiova. 

21. E dua na domo sa rogo e na veiyasana cecere, 
na nodra tagi kei na nodra vakamamasu na Isireli: 
ni ra sa vakavevetaka na nodra sala, ka ra sa 
guilecavi Jiova na nodra Kalou. 

22. “Dou lesu mai, na gone sa dauvuki, Ka'u na 
buluta na nomudou dauvuki.” “Mo ni raica, 
keimami sa lako mai vei kemuni; ni sai kemuni o 
Jiova na neimami Kalou. 

23. E dina sa ka lasu na veiyasana cecere, na 
ulunivanua e vuqa, e dina sa mai vei Jiova na 
neimami Kalou na neimami bula na Isireli. 

24. la na veivakamaduataki sa kania na nodra oca 
na neimami qase mai na gauna keimami a 
cauravou kina- kei na nodra qele ni sipi kei na 
nodra qele ni bulumakau, na luvedra tagane kei 
na luvedra yalewa. 

25. Keimami sa tiko sobu e na neimami madua, ka 
sa luvuci keimami na kidroa: ni keimami sai 
valavala ca vei Jiova na neimami Kalou, Oi 
keimami kei ira na neimami qase, mai na gauna 
keimami a cauravou kina ka yacova na siga oqo, 
ka sega ni vakarorogo ki na domo i Jiova na 
neimami Kalou.” 


4. “Kevaka o na lesu mai, na Isireli,” sa tukuna o 


Jiova. “Mo lesu mai vei Au: ia kevaka o na biuta 
tani na nomu ka vakasisila e mataqu, o na qai sega 
ni lako tani. 

2. la ona ia na bubului ka vaka, ‘Sa bula o Jiova, 
ena lomadina, ena lewa dodonu, kei na 
yalododonu; Era na vosavakalouvinakataki ira 
vakai ira vei Koya na veivanua, ia o Koya talega 
era na vakalagilagia.” 

3. Ni sa tukuna vakaogo o Jiova vei ira na Juta 
kei Jerusalemi, “Dou cukita na nomudou qalau, ia 
dou kakua ni kaburaka na sila ki na veiwa- 
votovotoa. 

4. Dou cilivi kemudou mo dou nei Jiova, ka 
kauta tani na vuso ni yalomudou, oi kemudou na 
kai Juta kei na lewe i Jerusalemi: de lako yani me 
vaka na bukawaga na noqu cudru, ka waga me 
sega e dua e bokoca rawa, e na vuku ni kena ca ni 


nomudoui valavala.” 


Sa Voleka Sara Na Kaba Vakaivalu 

5. Dou tukuna mai Juta, ka vakarogorogoya mai 
Jerusalemi; ka vaka, “Dou uvuca na davui ena 
vanua, Dou kaci yani, “Dou soqoni vata, ka 
tukuna, “Dou soqoni vata mai, me da la'ki curuma 
na veikoro vakabai.” 

6. Dou vakarewataka na kuila vaka ki Saioni. 
Dou dro! Kakua ni berabera! Ni'u na kauta mai na 
vualiku na ka ca kei na veivakarusai levu.” 

7. Sa lako cake mai na kena veikau e dua na 
laioni, io sa lako tu mai o koya sa dauvakacacana 
na veimatanitu. Sa lako yani mai na nona yasana 
me vakalalataka na nomu vanua. Na nomu koro 
ena vakalalataki, me sega e dua e tiko kina. 

8. E na vuku ni ka oqo, dou vauci kemudou e nai 
sulu taga, dou tagi ka qoqolou. Ni sa sega ni suka 
tani vei keda na cudru waqawagpa i Jiova. 

9. “la e na yaco e na siga o ya,” sa tukuna o 
Jiova. “Ena waicala na yalona na tui, kei na 
yalodra na turaga; a ra na kidacala o ira na bete, ia 
na parofita era na kidroa.” 

10. Au a qai tukuna, “Ulei, na Turaga o Jiova! E 
dina o ni sa vakacalai ira vakalevu na tamata ogo, 
kei Jerusalemi, ni o a tukuna, ‘Dou na tiko 
vakacegu, ia ka sa lau ki na vu ni yalodra nai 
seleiwau.” 

11. E na gauna o ya ena tukuni vei ira na tamata 
oqo, kei Jerusalemi, “E dua na cagi todra sa liwa 
mai na veitikina cecere ni veikau, vaka kivua na 
luvena yalewa na noqu tamata —ka sega me iriva 
na sila se vakasavasavataka — 

12. E dua na cagi sa kaukauwa cake vei ira ogo e 
na lako mai vei Au, la oqo Au na qai tukuna talega 
na lewa e baleti ira.” 

13. “Raica, ena lako cake mai o koya me vaka na 
o, ka vaka na covulaca na nona qiqi-ni-valu. Sa 
totolo na nona ose ka bera na ikeli. Ulei oi keda! ni 
da sa vakarusai!” 

14. Mo vuya tani na ca mai na lomamu, 
Jerusalemi, mo bula kina. Na cava na kena dede 
me tiko e lomamu na nanuma ca? 

15. Sa dua na domo sa tukutuku mai Tani, a sa 
vakarogoya na ka rarawa mai na veiulunivanua o 
Tfereimi: 

16. “Mo dou tukuna vei ira na veimatanitu, io, 
vakarogoya ki Jerusalemi, ni ra sa lako mai nai 
valu vakatawa mai na vanua vakayawa, ka ra na 
bolebole kina vei koro vaka-Juta. 

17. Me vakataki ira nai vakatawa ni teitei era na 
viribaiti koya vakakina, ni sa vuki tani vei au o 
koya,” sa tukuna o Jiova. 

18. “Na nomui valavala kei na nomu cakacaka sa 
vakayacora na ka oqo vei iko. Oqo na nomu caka 
ca ga, ka sa gaga sara, ka sa lau sara kina vu ni 
yalomu.” 


Na Rarawa Levu Vua Na Matanitu Sa Vakarusai 
19. Na yaloqu, na yaloqu! sa sautaribariba na vuni 
lomaqu; sa kudrukudru na utoqu au sa sega ni 

galu rawa, ni o sa rogoca, na yaloqu, na rorogo ni 
davui, na kaila ni valu. 

20. Sa kacivaki na vei vakarusai sa tarava na 
veivakarusai, ni sa vakacacani na vanua taucoko. 
Sa vakacacani vakasauri na noqu vale laca, ka 
vakidacala na noqui lati. 

21. Na cava na kena dede me'u raica tiko na kuila, 
ka rogoca tiko na rorogo ni davui? 

22. “Ni ra sa lialia na Noqu tamata, era sa sega ni 
kilai Au, era sa gone yalowai, ka sa sega vei ira na 
yalomatua. Era sa vuku ni kitaka nai valavala ca, 
ia mera caka vinaka era sa sega ni kila.” 

23. Au a raici vuravura, ka raica sa sega ni 
vakarautaki, ka sa lala tu; Kei na lomalagi, sa sega 
tu na kena rarama 

24. Aua raica na veiulu -ni-vanua, ka raica era sa 
sautaninini, kei na veidelana sa veitosoyaki vaka 
ka vaka. 

25. Au a vakararai, e dina ni sa sega na tamata, ka 
sa dro na manumanu vuka kecega. 

26. Au a vakararai, e dina sa lekutu na veiwere 
bulabula, ia na kena vei koro kecega sa basuraki 
sobu ena matai Jiova, e na Nona cudru waqawaga. 
27. Ni sa tukuna vaka oqo o Jiova: “E na lala na 
vanua taucoko; ia Au na sega ni vakaotia sara. 

28. Ena vuku ni ka oqo ena yasovaka o vuravura, 
ka na loaloa mai na lomalagi ecake, baleta ni'u a 
tukuna, Ogo na noqui naki ka'u na sega tale ni 
veivutunitaka, Au na sega talega ni suka tani mai 
kina. 

29. Ena dro na lewe ni koro taucoko mai na 
domodra era vodo ose ira era vaka dakai. Era na 
lako ki loma ni veikau, ka kaba cake e na veivatu. 
Ena biu na vei koro kecega, ka na sega ni dua na 
tamata me tiko kina. 

30. “la ni o sa vakacacani, na cava o na cakava? 
Kevaka o sa vakaisulutaki iko e nai sulu kulakula, 
kevaka o sa ukutaki iko e nai ukuuku koula, 
kevaka o na boroya na matamu, ena sega ni yaga 
na nomu vaka-matavinakataki iko; o ira na nomui 
tau era na beci iko; Era na qara mera vakamatei 
iko. 

31. “Ni'u sa rogoca e dua na domo sa vaka na 
domo ni yalewa sa taratara, na rarawa i koya sa 
vakasucuma na nona ulumatua, na domo ni 
goneyalewa ni Saioni ni sa tagicaki koya ga; Sa 
dodoka na ligana, ka tukuna, ‘Ulei Oi au oqo! ni sa 
luvu na yaloqu e na vukudra na daulaba" 


Na Dodonu Ni Vakatulewa Ni Kalou 


5. “Dou veiciciyaki e na sala ni koro o 


Jerusalemi, ka raica mada, ka kila, ka vakasagara 
ena kena sagata, se dou sa kunea rawa e dua na 
tamata, se dua sa ia na lewa dodonu, se goleva na 
ka dina; Ka'u na qai sega ni cudruva. 

2. la ke ra sa tukuna, ‘Sa bula o Jiova; e dina ni 
ra sa bubului vakailasu ga.” 

3. Kemuni Jiova, sa sega beka ni qara ki na ka 
dina na matamuni? O ni sa cudruvi ira, ka ra sega 
ni bau rarawa; O ni sa vakarusai ira, ia era sa bese 


ni muria nai vakavuvuli. Era sa vaqaqataka na 
matadra ka sa malumalumu na vatu; era sa 
bese ni lesu mai. 

4. Au a qai tukuna, “E dina ni ra sa tamata 
dravudravua. Era sa sesewa, ni ra sa sega ni kila 
na sala i Jiova, se na lewa ni nodra Kalou. 

5. Au na lako mada ki vei ira na turaga ka vosa 
vei ira, ni ra sa kila na sala i Jiova, na lewa ni 
nodra Kalou.” la o ira talega oqo era sa musuka 
vata nai vua ka drutia nai vau. 

6. O koya oqo ena vakamatei ira e dua na laioni 
mai veikau, na wolifa ni lekutu ena vakacacani ira; 
e dua na lepate ena yadrava na nodra vei koro. O 
ira kecega era sa lako ki nai bili era na basuraki, ni 
sa ka levu na nodra talaidredre; Ka sa tubu tiko na 
nodra dauvuki. 

7. “Meu na sega ni cudruvi iko vakacava e na 
vuku ni ka oqo? Na luvemu era sa biuti Au ka ra 
sa bubului vei ira sa sega ni kalou. Ni'u a vakani 
ira mera mamau sara, era sa qai ia na dauyalewa 
ka ra soqoni vakalewe levu ena vale ni yalewa 
dautagane. 

8. Era sa vaka na ose sa vakani vinaka, era dui 
garova na wati ni kai nona. 

9. Me'u sega beka ni sauma na veika oqo?” Sa 
tukuna o Jiova. “Ka'u na sega li ni cudruvi ira na 
matanitu sa vakaoqo? 

10. “Dou kaba cake ki na kena bai, ka ia na 
veivakarusai, ia mo dou kakua ga ni vakaotia sara. 
Muduka tani na tabana, ni ra sa sega ni nei Jiova. 
11. Sa cakacaka vakailasu sara vei Au na matagali 
i Isireli kei na matagali i Juta,” sa tukuna o Jiova. 
12. Era sa lasutaki Jiova, ka tukuna, “E sega ni o 
Koya. Ena sega ni yacovi keda e dua na ca se meda 
na raica nai seleiwau se na viakana. 

13. la o ira na parofita era sa yaco me cagi, ni sa 
sega ni tiko vei ira na vosa. Sa na caka ga vei 
iratou me vaka na ka oqo.” 

14. O koya sa tukuna kina o Jiova na Kalou ni 
lewe vuqa: “Baleta ni dou sa cavuta na vosa oqo, 
raica, Au na cakava na Noqu vosa ena gusumu me 
bukawaga, kei na tamata oqo mera buka, ka me na 
kani ira. 

15. Raica, Au na kauta mai vei kemudou e dua na 
matanitu mai na vanua yawa, lo na matagali i 
Isireli,” sa tukuna o Jiova. “Sa dua na matanitu 
kaukauwa, sa matanitu makawa, na matanitu o sa 
sega ni kila na nodra vosa, se o sa sega talega ni 
kila na ka era tukuna. 

16. Na nodra taga ni gasau sa vaka nai bulubulu 
sa dola tu, era sa tamata gaga kecega. 

17. Era na kania na lewe ni nomu vei were, kei na 
nomu madrai, na kedra na luvemu tagane kei na 
luvemu yalewa. Era na kania na nomu qele ni sipi 
kei na nomu qele ni bulumakau; era na kania na 
nomu vaini kei na nomu lolo; era na samuta sara 
ena i seleiwau na nomu veikoro sa vakabai o a 
vakararavi kina. 

18. “la ena veisiga o ya,” sa tukuna o Jiova, “Au 
na sega ni vakaoti kemudou sara vakadua. 

19. “la ena yaco, ni dou na tukuna, “Na cava sa 
cakava kina na ka kece oqo vei keda o Jiova na 
noda Kalou” Mo qai tukuna vei ira, “Me vaka ni 
dou sa biuti Au, ka qarava na kalou tani ena nomu 
dou vanua, dou na qarava vakakina na kai tani 
ena vanua sa sega ni nomudou. 

20. “Dou tukuna na ka oqo vei ira na matagali i 
Jekope, ka vakarogoya mai Juta, ka vaka, 

21. ‘Dou rogoca mada na ka oqo, oi kemudou na 
tamata lialia, ni sega na vuku, o cei sa vaka 
matana ka sega ni rai, se vakadaligana ka sega ni 
rogo: 

22. Dou sa sega beka ni rerevaki Au?’ Sa tukuna o 
Jiova; “Dou na sega beka ni sautaninini e mataqu, 
oi Au ka'u sa biuta na nuku mai matasawa me 
yalana na wasawasa, e na lewa e sega ni mudu 
ena sega ni sivia na waitui? E dina ga ni na 
veitubuyaki na ua, ia ena sega ga ni gumatua 
rawa, E dina ni na vadugu na ua, era na sega ni 
lako sivia. 

23. la na tamata oqo era sa yalo dauvuki ka 
dautalaidredre; era sa vuki ka lako tani. 

24. Era sa sega ni tukuna e lomadra, “Me da 
rerevaki Jiova mada na noda Kalou, o Koya sa 
solia mai na uca, na uca taumada kei na uca 
taumuri, e na kena gauna. O Koya sa lesia na 
gauna ni tatamusuki ka vakadeitaka vei keda.” 

25. Na nomudou caka cala sa vakadaroya na 
veika oqo, ia na nomudoui valavala ca sa tarova 
na ka vinaka mai vei kemudou. 

26. “Ni sa kune vei ira na Noqu tamata na tamata 
ca eso; Era sa lawa koto, me vakataki koya sa 
daubiri dai; Era sa birika na dai; Era sa corita na 
tamata. 

27. Me vaka na susu sa oso e na manumanu vuka, 
sa vakakina na nodra veivale sa sinai e nai lawaki. 
O koya era sa yaco kina me levu, ka vutuniyau 
mai. 

28. Era sa yago vinaka mai, era sa lumilumisa, lo, 
era sa uasivi ira na tani e nai valavala ca; Era sa 
sega ni masuta na lewa dodonu, na ka e tagi kina 
na luveniyali; E dina era sa tamata yaco, ia na 
nodra dodonu na dravudravua era sa sega ni 
valataka. 

29. Me'u sega beka ni sauma na veika oqo?” Sa 
tukuna o Jiova: “la Me'u sega beka ni cudruvi ira 
na matanitu sa vakaoqo?” 

30. “E dua na ka vakidacala ka velavela sa caka e 
na vanua ogo: 

31. O iratou na parofita e ratou sa parofisai 
vakailasu, o ira na bete era sa lewa ena nodra 
kaukauwa ga; la o ira na Noqu tamata era sa 
vinakata me vakakina. la na cava dou na qai 
cakava ni sa oti oqori? 


Sa Yaco Vakatotolo Na Veivakarusai Mai Na 
Vualiku 


6. “Oi kemudou na Penijamini, dou soqoni vata 


ka dro mai na loma i Jerusalemi! Dou uvuca na 
davui mai Tikoa, ka dou vakaduria na bukawaga 


mei vakatakilakila mai Peci-akarimi; ni sa dua na 
ca sa rairai mai na vualiku, ka dua na veivakarusai 
levu. 

2. Au sa vakatauvatani koya na goneyalewa ni 
Saioni kei na dua na yalewa matavinaka ka 
tabusiga. 

3. O ira nai vakatawa kei na nodra qele ni sipi 
era na lako vua. Era na mai birika vakavolivoliti 
koya na nodra vale laca. Era na dui kana yadua e 
nona tikina.” 

4. “Dou vakarau i valu vua; Dou tu, meda lako 
cake e na siga levu. Ulei oi keda! ni sa kala na siga, 
ni sa balavu mai na yaloyalo ni yakavi. 

5. Dou tu cake, me da lako e na bogi, ka meda 
vakarusa na nona veivale vakaturaga.” 

6. Sa vakaogo na vosa i Jiova ni lewe vuga, “Dou 
taya sobu na kau, ka viri suva kei Jerusalemi. Oqo 
na koro me cudruvi. Sa caka e loma ni koro nai 
valavala vakausaurara. 

7. Me vaka sa vakadavea na kena wai e dua na 
mataniwai, sa vakadavea vakakina o koya na nona 
ca. Nai valavala kaukauwa kei na veivakacacani sa 
daurogo kina. Sa tiko ga e mataqu na mate kei na 
vue. 

8. Mo vakavulici mada, Jerusalemi, de lako tani 
vei iko na Yaloqu; De'u vakalalataki iko mo vanua 
e sega ni sega.” 

9. Sa tukuna vakaogo o Jiova ni lewe vuga, “Era 
na vetia sara na kena vo ni Isireli me vaka sa veti 
na vua ni vaini, Mo vakalesuya tale na ligamu ki 
na tabana me vaka na dauveti vua ni vaini.” 

10. Me'u vosa vei cei, ka solia nai vakaro, me 
rawa ni ra rogoca? E dina na daligadra sa sega tu 
ni cilivi, ka ra sega ni rogoca rawa. Raica, na vosa i 
Jiova sai tukutuku ca vei ira, Era sa sega ni 
vinakata. 

11. la oqo Au sa sinai e na cudru i Jiova. Au sa oca 
ni vosota. “Au na sova yani vei ira na gone e 
taudaku, kei na nodra i soqosoqo na cauravou; Ni 
na tauri vata na tagane kei na watina, na qase kei 
koya sa dede na nona bula. 

12. la ena soli vei ira na tani na nodra veivale, na 
nodra veiwere kei na watidra; Ni'u na dodoka na 
ligaqu vei ira na lewe ni vanua,” sa tukuna o Jiova. 
13. “Ni ra sa daukocokoco kecega o ira na tamata 
wale kei ira na turaga; Ka ra sa cakacaka vakailasu 
kecega na parofita ka yacovi ira talega na bete. 

14. Era sa vakaceguya talega vakatikina na nodra 
mavoa na Noqu tamata, ni ra tukuna, “Dou 
vakacegu, dou vakacegu!” Ni sa sega na vakacegu. 
15. Era sa madua beka ni ra sa kitaka na ka 
vakasisila? Sega! Era sega sara ga ni madua 
vakalailai; Se me ra bau kila na mata madua. O 
koya oqo era na bale vata kina kei ira na sa bale; 
Ena gauna Au na cudruvi ira kina era na vakabalei 
sobu,” sa tukuna o Jiova. 

16. Sa tukuna vakaoqo o Jiova, “Dou tu e na sala 
ka vakararai, ka taroga nai lakolako makawa, se sa 
E vei na sala vinaka, ia dou lako ga kina, dou na 
kunea kina na vakacegu ni yalomudou. A ra sa 
tukuna, “Keimami na sega ni lako kina.” 

17. Au a lesia talega eso me nomudoui vakatawa, 
ka tukuna, “Dou vakarorogo ki na rorogo ni 
davui' A ra sa tukuna, “Keimami na sega ni 
vakarorogo.” 

18. O koya oqo dou rogoca kina, na veivanua, ka 
kila, oi kemudou nai soqosogo, na ka sa tu vei ira. 
19. Rogoca mada, na vuravura: Raica, Au na 
vakayacora na ca vei ira na tamata oqo, io na vua 
ni nodra nanuma, ni ra sa sega ni rogoca na Noqu 
vosa, se na Noqui vunau; era sa biuta ga. 

20. Na cava na betena vei Au ni sa kau mai na ka 
boi vinaka mai Sipa, kei na dovu kamica mai na 
vanua vakayawa? Na nomudoui soro kama sa 
sega ni donu, kei na nomudoui madrali sa sega ni 
kamikamica vei Au.” 

21. O koya sa tukuna kina o Jiova, “Raica, Au sa 
tauca vei ira na tamata oqo na ka me ra toqi kina, 
ka ra na bale vata kina na qase kei na luvedra; na 
tamata kei na wekana e rau na rusa.” 

22. Sa tukuna vakaogo o Jiova, “Raica, e dua na 
matagali sa lako mai na vanua mai na vualiku, ia e 
dua na matanitu levu ena vakaturi mai nai 
yalayala kei vuravura. 

23. Era na lukuta na dakai kei na moto; era na 
yalokaukauwa, ka sega ni kila na loloma; na 
domodra ena vadugu me vaka na wasawasa, era 
sa vodo ose, me vaka na tamata i valu ni ra sa tuva 
i valu kivei iko, isa na goneyalewa ni Saioni.” 

24. Keitou sa rogoca na kenai rogorogo; sa 
malumalumu mai na liga i keitou. Sa tauvi keitou 
na rarawa, kei na yaluma me vaka na yalewa sa 
taratara. 

25. Kakua ni o lako yani ki na were, se lakova na 
gau-ni-sala; e na vuku ni seleiwau ni meca, na rere 
sa tu e na veiyasana. 

26. Isa na luvena yalewa na Noqu tamata, vauci 
iko e nai sulu taga, ka qiqi e na dravusa! Mo tagi 
me vaka ena vukuna na luvemu tagane e dua 
bauga, na tagi rarawa sara; ni na vakidacala na 
nona lako mai vei keda na dauvakacaca. 

27. “Au sa lesi iko mo vale cecere ena kedra 
maliwa na Noqu tamata, mo vale kaukauwa, mo 
kila ka vakatovolea kina na nodra i valavala. 

28. Era sa tamata vakaduduileti, era daulako voli 
me ra kakase ka vakaucaca. Era sa varasa ka 
kaukamea, era sa dauvakacaca kecega, 

29. Sa irivi vakaukauwa na bukawaga, sa kama e 
na bukawaga na uma, Sa sega ni yaga na nona 
cakacaka na dauvakariri siliva, ni sa sega ni takivi 
tani na tamata ca. 

30. Na tamata e na vakatokai ira me siliva biu 
tani, ni sa biuti ira o Jiova.” 


Vakadinati Ni Vosa Lasu 


Ja Na vosa sa yaco vei Jeremaia mai vei Jiova, ka 
vaka, 

2. “Mo tu e na matamata-ni-koro ni vale i Jiova, 
ka tukuna na vosa ogo, ka vaka, “Dou rogoca na 


vosa i Jiova, na Juta kecega sa curu ki na 
matamata-ni-koro oqo me soro vei Jiova!” 

3. Sa tukuna vakaoqo o Jiova ni lewe vuqa, na 
Kalou ni Isireli, “Dou veisautaka na nomudou i 
lakolako kei na nomudou cakacaka, Au na qai 
lesia mo dou tiko ga e na yasana oqo. 

4. “Dou kakua ni vakararavi ki na vosa lasu, ni 
tukuna, Na vale tabu i Jiova, Na vale Tabu i Jiova, 
Na vale Tabu i Jiova kecega oqo.’ 

5. “la kevaka dou sa vakavinakataka sara na 
nomudou i lakolako kei na nomudou cakacaka; 
kevaka dou sa ia na lewa dodonu e na vukudrau 
na tamata kei na kai nona, 

6. “Kevaka dou sa sega ni vakasaurarataka na 
vulagi, kei na luveniyali, kei na yada ka sega ni 
vakadavea na dra e sega ni cala e na yasana oqo, 
se muria na kalou tani mo dou mavoa kina, 

7. “Au na qai lewa mo dou tiko ga e na yasana 
oqo, ena vanua Au sa solia vei ira na nomudou 
qase me sega ni mudu . 

8. “Raica, dou sa vakararavi ki na vosa lasu sa 
sega ni yaga. 

9. “Mo dou butako li, laba, veidauci, bubului 
vakailasu, vakama na ka boi vinaka vei Peali, ka 
muria na kalou tani dou sa sega ni kila, 

10. “Ka qai lako mai ka tu e Mataqu e na vale oqo, 
sa vakatokai e na Yacaqu, ka tukuna, “Keimami sa 
vakalalagataki me cakava na ka vakasisila kece 
oqo’? 

11. “Na vale beka oqo, o koya sa vakatokai e na 
Yacaqu, sa qai vuki beka me qara ni daubutako e 
matamudou? lo, Oi Au mada ga, Au sa raica ni sa 
vakakina,” sa tukuna o Jiova. 

12. “la dou lako mada ki na Noqu tikina sa tiko 
mai Sailo, Na tikina Ka'u a vakatikora kina e liu na 
Yacaqu, ka raica na ka Au a cakava kina e na vuku 
ni nodra ca na Noqu tamata na Isireli. 

13. “la oqo, baleta ni dou sa cakava na cakacaka 
kecega ogo,” sa tukuna o Jiova, “Ka'u a vosa vei 
kemudou, Au sou ena mataka ka vosavosa tiko, 
dou a sega ga ni goleva; ia Au a kaci yani, dou a 
sega ni rogo mai, 

14. “la oqo Au na cakava ki na vale oqo, o koya sa 
vakatokai e na Yacaqu, o koya dou sa vakararavi 
kina, io ki na yasana oqo Ka'u a solia vei kemudou 
kei ira na Noqu qase, me vaka Au a cakava ki 
Sailo. 

15. “Ka'u na biuti kemudou tani mai Mataqu, me 
vaka na Noqu a biuti ira tani na tacimudou — na 
kawa kecega i Ifereimi. 

16. “la mo kakua ni masulaki ira na tamata oqo, 
se laveta cake na tagi ni masu ena vukudra, se 
masulaki mai vei Au, Ni'u na sega ni rogoci iko. 
17. “O sa sega beka ni raica na ka era cakava ena 
veikoro vaka-Juta kei na veisalatu ni koro o 
Jerusalemi? 

18. “Na gone era ca buka, na tamadra era 
vakawagaca na buka, kei na tinadra era natuka na 
madrai, ka vavia na kena keke na ranadi ni 
lomalagi, ka ra sova nai soro laugunu vei ira na 
kalou tani, mera vakauggeti Au me'u cudru. 

19. “Era sa vakauqeti Au li me'u cudru?” sa 
taroga o Jiova, “Era sa sega li ni vakaugeti ira 
vakataki ira, me kune madua kina na matadra?” 
20. O koya sa tukuna kina na turaga o Jiova: 
“Raica, na Noqu cudru kei na Noqu cudru 
waqawaga ena sova yani kina yasana ogo - ki na 
tamata kei na manumanu, ki na kau ni vanua kei 
na vua ni qele. la ena kama ka sega ni bokoci.” 

21. Sa tukuna vakaoqo o Jiova ni lewe vuga, na 
Kalou ni Isireli: “Dou vakaikuritaka na nomudou i 
soro e nai soro kama ka kania na lewena. 

22. “Ni'u a sega ni vosa vei ira na nomudou qase, 
se vakaroti ira e na siga Au a kauti ira kina mai na 
vanua o ljipita, e na vuku ni soro kama kei na 
madrali. 

23. “la oqo na ka Au a vakarota vei ira, ka vaka, 
“Dou vakarorogo ki na Noqu vosa, Ka'u na qai 
nomudou Kalou, ia dou na qai Noqu tamata. Dou 
muria kece talega na sala Ka'u a vakarota vei 
kemudou, de yaco mo dou vinaka kina.” 

24. “la era sa sega ni vakarorogo, se vakatu 
daligadra, era sa muria ga nai vakasala kei na 
lewa ca ni lomadra, ka ra sa suka kimuri ka sega 
ni lako ki liu. 

25. “Mai na siga era sa lako mai kina na nomudou 
qase mai na vanua o Jjipita ka yacova na siga ogo, 
Au sa dautalai ira na Noqu tamata na parofita vei 
kemudou, Au dau sou e na mataka ka talai ira 
yani. 

26. “la era sa sega ni vakarorogo vei Au, se 
vakatu daligadra, era vakadomogataki ira ga. Era 
sivi ira na nodra qase e na caka ca. 

27. “O koya oqo mo na vosataka vei ira na vosa 
kecega oqo, ia era na sega ni talairawarawa vei 
iko. O na kaci talega yani vei ira, ia era na sega ni 
rogo mai vei iko. 


Sa Lewai Nai Vakavuvuli Vakasisila Ni Lotu 

28. “la mo tukuna vei ira, “Oqo na matanitu sa 
sega ni vakarorogo ki na vosa i Jiova na nodra 
Kalou se taura na veivunauci. Sa rusa na dina ka 
sa muduki tani mai na gusudra. 

29. “Kotiva na drau ni ulumu ka biuta tani, ka ia 
na tagi e na veiyasana cecere; ni o Jiova sa 
besetaka ka biuta tani nai tabatamata oqo sa 
cudruva o Koya.” 

30. “Ni ra sa cakava na ka ca e mataqu o ira na 
luve i Juta,” sa tukuna o Jiova. “Era sa vakaduria 
na nodra ka vakasisila e na vale sa vakatokai e na 
Yacaqu, me vakadukadukalitaka. 

31. “Ka ra sa tara na veitikina cecere mai Tofeti, o 
ya mai na Buca ni luve i Inomi, me ra vakama na 
luvedra tagane kei na luvedra yalewa e na 
bukawaga, na ka Ka'u a sega ni vakarota, se mea 
tubu mai e Lomaqu. 

32. “O koya oqo raica, ena yaco mai na veisiga, sa 
tukuna o Jiova, sa na sega ni vakatokai tiko o 
Tofeti, se na Buca ni Luve i Inomi, ia na Buca ga ni 
Veivakamatei; ni ra na ia na veibulu mai Tofeti me 
yacova ni sa sega na tikina e vo. 


33. “Na yagodra na tamata oqo ena kedra na 
manumanu vuka ni lomalagi kei na manumanu ni 
vanua. E na sega na tamata me kauta tani. 

34. “Au na qai vagaluya e na veikoro vaka-Juta 
kei na veisalatu ni koro o Jerusalemi, na domo ni 
marau, kei na domo ni reki, na domo ni tagane kei 
na domo ni yalewa sa qai vakawati. Ni na lala na 
vanua. 


8. “E na gauna o ya,” sa tukuna o Jiova, “Era na 


kauta mai na suidra na tui Juta, kei na suidra na 
nodra turaga, kei na suidra na bete, kei na suidra 
na parofita, kei na suidra na kai Jerusalemi, mai na 
nodra i bulubulu. 

2. Ka ra na veibiuyaka e na mata-ni-siga kei na 
vula kei na veika buli kece ni lomalagi, na veika 
era sa lomana ka ra sa qarava ka ra sa muria, oqori 
era sa dauvakasagara ka ra sa dausoro talega kina. 
Era na sega ni kumuni vata tale se buluti, Era na 
yaco me vaka na de-ni-manumanu e dela ni 
vanua. 

3. “Sa na qai digitaki na mate ka besetaki na bula 
mai vei ira kecega na kedra vo vei ira na matagali 
ca oqo, o ira kecega sa tiko e na veiyasana Ka'u sa 
dui vakasavi ira kina,” sa tukuna o Jiova ni lewe 
vuga. 


Na Ca Ni Vakavuvuli Lasu 

4. “Mo tukuna talega vei ira, “Sa tukuna vakaoqo 
o Jiova: “Me ra bale beka ka sega ni tu cake tale? 
Me lesu tani beka e dua ka sega ni lesu tale mai? 

5. Na cava beka era sa vuki tani kina o ira oqo, 
Jerusalemi, e na dauvuki sa sega ni mudu? Fra 
taura matua na ka lasu, era bese ni lesu mai. 

6. Au a vakatu daligaqu ka vakarogoca, ia era 
sega ni vosa dodonu. Sa sega na tamata e 
veivutunitaka na nona ca, ka tukuna, Na cava au 
sa cakava? Fra sa dui lesu ki na nodra i lakolako, 
me vaka na ose sa cici ki na i valu. 

7. “To na belo mada ga e vuka voli ecake sa kila 
na kena gauna yalataki, kei na ruve kila, na belo 
loa, kei na kakabace, e ratou sa nanuma na 
kedratou gauna me ratou lako mai kina. la na 
Noqu tamata era sa sega ni kila na lewa i Jiova. 

8. “Dou sa tukuna vakacava, “Keimami sa vuku, 
ka sa tiko vei keimami nai vunau i Jiova’? Raica 
mada, na nodra peni lasu na vu-ni-vola sa vola 
dina ga na ka lasulasu. 

9. Fra sa madua mai o ira na tamata vuku, era sa 
tagaya ka tacori. Raica, era sa besetaka nai vunau i 
Jiova; la na vuku cava sa tu vei ira? 

10. Ena vuku ni ka ogo Au na solia na watidra vei 
ira na tani, kei na nodra veiwere vei ira era na 
taukena; Me tekivu mai vei ira na lolovira me 
yacovi ira na cecere sara, era sa soli kecega ki na 
daukocokoco; Mai vei ira na parofita me yacovi 
ira na bete era sa cakacaka vakailasu kecega. 

11. Ni ra vakaceguya vakatikina ga na nodra 
rarawa na luvena yalewa na Noqu tamata, ni ra 

tukuna, “Dou vakacegu, dou vakacegu!” ni sega tu 
na vakacegu. 

12. Era bau madua beka ni ra kitaka na ka 
vakasisila? E sega! Era sega sara ga ni bau madua, 
era sega talega ni kila se mera mata-madua. O 
koya ogo era na bale vata kina kei ira era sa bale; 
ena gauna era na lewai kina, era na vakabalei 
sobu,” sa tukuna o Jiova. 

13. “Au na kani ira vakaidina,” sa tukuna o Jiova. 
“Ena sega na vua ni vaini me vo, se na vua ni lolo, 
ka na malai talega na drauna; Kei na ka Ka'u a 
solia vei ira ena takali tani mai vei ira.”” 

14. “Na cava eda dabeca tiko? Dou soqoni 
kemudou vata, meda la'ki curu ki na veikoro 
vakabai, ia meda tiko lo kina. Ni sai Jiova na noda 
Kalou ka vagalui keda ka vagunuvi keda ena wai 
gaga, ni da sai valavala ca vei Jiova. 

15. “Eda vakasaqara na vakacegu, ia e sega na 
vinaka e yaco mai, kei na gauna ni bula vinaka, ia 
sa yaco ga na rarawa! 

16. Sa rogo mai Tani na kedra suru ni Nona ose. 
Sa sautaninini na vanua taucoko e na domo ni 
kedra suru na Nona ose kaukauwa; Ni ra sa lako 
mai ka kania na vanua kei na ka kecega sa tu kina, 
na koro kei ira era tiko kina.” 

17. “Raica mada, Au na tala vei kemudou na gata, 
na gata daukata sa sega ni rawai rawa, ka ra na 
kati kemudou,” sa tukuna o Jiova. 


Na Parofita Sa Yasovaki Ira Na Tamata 

18. Au na vakacegui au e na rarawa, 
malumalumu ga na yaloqu e lomaqu. 

19. Rogoca! na tagi ni luvena yalewa na noqu 
tamata mai na vanua vakayawa: “Sa sega beka ni 
tiko o Jiova mai Saioni? Sa sega beka ni tiko mai 
kina na nona Tui?” “A cava era sa vakacudrui Au 
kina ena nodra matakau ceuceu — na nodra kalou 
lasu na kai tani?” 

20. “Sa sivi yani na vula i matua, sa oti na vula i 
katakata, ia eda sa sega ni vakabulai!” 

21. Ena vuku ni nona mavoa na luvena yalewa na 
noqu tamata Au sa mavoa. Au sa tiko vakaloloku, 
Na kidroa sa tauri Au vakaukauwa. 

22. Sa sega beka nai lumu mai Kiliati, sa sega beka 
na vu-ni-wai mai kea? na cava sa qai sega kina ni 
vakabulai mai na nona mate na luvena yalewa na 
noqu tamata? 


sa 


9, Me sa wai mada na uluqu, kei nai vurevure ni 


wai na mataqu, me'u tagi kina e na siga kei na 
bogi ena vuku ni nodra vakamatei na luvena 
yalewa na noqu tamata! 

2. Me tu mada mai na veikau e dua Noqu bure 
ni vulagi, Me rawa ni'u biuti ira tu na noqu 
tamata, ka lako tani vei ira! ni ra sa tamata 
dauveidauci kecega, nai soqosoqo ni daulawaki. 

3. “la sa vaka nodra dakai ni ra sa loveca na 
yamedra ki na lasu. Era sa sega ni gaga me ra 
totaka na dina e vuravura. Ni ra sa lako yani mai 


na ca ki na ca, ka ra sa sega ni kilai Au,” sa tukuna 
o Jiova. 

4. “Dou dui qarauni kemudou vinaka ena vuku 
ni kai nona, ia mo kakua ni vakararavi vua e dua 
na tacimu; ni ra na dauveigaseni vei ira kecega na 
veitacini, kei ira kecega na kai nomu era na 
daulako vata kei ira na daukakase. 

5. Era na dui vakaisina kecega na kai nona, ka ra 
na sega ni vosataka na dina; Era sa vakavulica na 
yamedra me vosa lasu; la era sa dauvakaocataki 
ira ena caka ca. 

6. Na nomu vale sa tu ena loma ni veivakaisini; 
Ena vuku ni veivakaisini era sa bese ni kilai Au,” 
sa tukuna o Jiova. 

7. O koya oqo sa tukuna kina o Jiova ni lewe 
vuga: “Raica, Au na vakaririgi ira ka vakatovolei 
ira; Se cava me'u cakava vua na luvena yalewa ni 
Noqu tamata? 

8. Sa gasau vanataki na yamedra, Sa vosataka na 
veivakaisini; E dua sa vosa vinaka vua na kai nona 
ena gusuna, ia ena vu ni yalona sa tu kina na 
lawaki. 

9. Meu sega ni cudruvi ira beka ena vuku ni 
veika oqo?” Sa tukuna o Jiova; “Me'u sega beka ni 
sauma na ca ki na matanitu sa vakaoqo?” 

10. Au na ia na tagi ena vuku ni veiulunivanua, ia 
ena vuku ni veikoro mai veikau e dua na tagi 
lagalaga, baleta ni ra sa kama yavu, me sega e dua 
e takosova rawa, se me rogoci tale na tagi ni 
bulumakau. Na manumanu vuka kei na 
manumanu ni vanua era sa dro; Era sa yali. 

11. “Au na qisi Jerusalemi me dua nai binibini 
benu, me qara ni koli-kata. Au na vakalala na 
veikoro vaka Juta, me sega e tiko kina.” 

12. O cei na tamata vuku, me yalomatua rawa ena 
ka oqo? la o cei o koya sa vosa kina na gusu i 
Jiova, me na vakatakila na ka o ya? Na cava sa 
rusa ka kama yavu kina na vanua me vaka na 
vanua liwa, me sega kina ni dua e kosova rawa? 
13. Ka sa tukuna o Jiova, “Baleta ni ra sa biuta na 
Noqu vunau Ka'u a tauca e matadra, ka ra sa sega 
ni talairawarawa ki na Noqu vosa se vakamuria, 
14. “la era sa muria ga na lewa ca ni yalodra, kei 
ira na Peali, me vaka ka vakavulici ira kina o ira 
na nodra qase,” 

15. O koya oqo sa tukuna kina vakaogo o Jiova ni 
lewe vuqa, na Kalou ni Isireli: “Raica, Au na 
vakani ira na tamata oqo ena kau gaga, ka 
vagunuvi ira ena wai gaga. 

16. “Au na dui vakasavi ira talega ki na 
veimatanitu tani, e sega ni dua vei ira se o ira na 
nodra qase me kila. Ka'u na tala me muri e dua 
nai seleiwau me yacova Ni'u sa vakaoti ira.” 


Era Sa Tagiyaso Na Tamata Ni Sa Tau Na Lewa 
17. Sa tukuna vakaogo o Jiova ni lewe vuga: “Dou 
vakanananu ka kacivi ira na yalewa dau ni tagi, 
me ra lako mai; ka dou tukuna mera lako mai na 
kena daunilele. 

18. Me ra kusarawa mai me ia na tagi-yaso ena 
vukuda, me dave yani mai na matada na wai-ni- 
mata, ka tovure na wai mai na dreke-ni-matada. 
19. Ni sa dua na domo ni tagi-yaso sa rogo mai 
Saioni, sa tukuna, ‘Ulei na noda vakacacani! Eda 
sa madua vakalevu, ni da sa biuta na vanua, baleta 
ni da sa vakasavi tani mai na noda i tikotiko.”” 

20. la dou rogoca na vosa i Jiova, oi kemudou na 
yalewa, ka ciqoma ena daligamudou na vosa ni 
Gusuna, Vakavulici ira na luvemudou yalewa ena 
tagi-yaso, kei ira yadua na kai nona na lele. 

21. Ni sa curu mai e na noda katuba-leka o mate, 
sa curuma o koya na noda vale vakaturaga, me 
vakamatei ira na gone - mera kua ni tiko mai 
taudaku! Kei ira na cauravou -- mera yali mai na 
salatu ni koro! 

22. Mo vaka, “Sa tukuna vakaogo o Jiova, Ta na 
yago mada ga ni tamata e na bale me vaka na 
benu e dela ni vanua, ka vaka na sila sa biuta laivi 
o koya na dau-tatamusuki, ka sa sega e dua me na 
kumuni ira.” 

23. Sa tukuna vakaogo o Jiova, “Me kakua ni 
dokai koya na vuku ena nona vuku, me kakua 
talega ni dokai koya na kaukauwa ena nona 
kaukauwa, me kakua ni dokai koya na vutuniyau 
ena nonai yau; 

24. la o koya sa dokai koya me dokai koya ena ka 
oqo, ni sa yalomatua me kilai Au, ni sai Au o 
Jiova, sa dauia na yalololoma, kei na lewa kei na 
cakacaka  dodonu, e  vuravura. Niu sa 
dauvinakata na veika oqori,” sa tukuna o Jiova. 

25. “Raica, na veisiga sa lako mai,” sa tukuna o 
Jiova, “Ni'u na cudruvi ira kece kina era sa cili kei 
ira sa sega ni cili— 

26. “O Jjipita, kei Juta, kei Itomi, na kawa i 
Amoni, Moapi kei ira kece mai na veiyalayala, era 
sa tiko ga mai na veikau. Ni ra sa sega ni cili o ira 
na veimatanitu kecega oqori, ia na matagali kece 
ni Isireli sa sega ni cili na yalodra.” 


Na Veimatakau Kei Na Kalou Dina 


10. Dou rogoca na vosa sa tukuna o Jiova vei 


kemudou, Isa na matagali i Isireli. 

2. Sa tukuna vakaoqo o Jiova: “Dou kakua ni 
vulica na nodra sala na veimatanitu tani, Dou 
kakua talega ni taqaya ena i vakatakilakila ni 
lomalagi, ni ra sa taqaya kina na veimatanitu 
tani.” 

3. Ni sa sega yaga na nodra i tovo na tamata, ni 
sa dua sa taya e dua na vunikau mai veikau, na 
cakacaka ni liga ni matai e nai matau. 

4. Era sa vakaiukuukutaka ena siliva kei na 
koula; era vakadeitaka e nai vako kei nai tukituki, 
me kakua ni yavala. 

5. Fra sa wavu tu, me vaka na niusawa, ka ra sa 
sega ni vosa rawa, mera na daucolati tu, ni ra sa 
sega ni lako rawa. Dou kakua ni rerevaka na veika 
oqori, ni sa sega na ca era na cakava rawa, se me 
ra na cakava rawa na vinaka. 


6. Ni sa sega e dua me vakataki Kemuni, Jiova (o 
Ni sa levu, ka sa levu na Yacamuni ena 
kaukauwa), 

7. O cei me na sega ni rerevaki Kemuni, Isa na 
Tui ni veitamanitu? ni sa kilikili ga kei Kemuni 
oqo. Ena kedra maliwa kece na vuku ena 
veivanua, kei na nodra veimatanitu kecega, sa 
sega e dua me vakataki Kemuni. 

8. la era sa yalosese ka lialia vata ga; na matakau 
sai vakavuvuli sega ni yaga. 

9. Na siliva sa tukitukilaki me veleti; Sa kau mai 
Tasisi, kei na koula mai Ufasi, na cakacaka ni 
matai kei na ligai koya na matai ni koula; Sa 
karakarawa ka lokaloka na nodra i sulu, Sa nodra 
cakacaka kecega na tamata magosa. 

10. la o Jiova ga na Kalou dina; o Koya na Kalou 
bula kei na Tui sa sega ni mudu. Ni sa cudru o 
Koya, ena sautaninini o vuravura, ia na 
veimatanitu era na sega ni vosota rawa na Nona 
cudru. 

11. Mo dou tukuna vei ira vakaoqo, Na kalou ka 
ra a sega ni bulia na lomalagi kei na vuravura, era 
na rusa tani yani mai na delai vuravura, ka mai na 
rukui lomalagi talega. 

12. Sa bulia na vuravura o Koya ena Nona 
kaukauwa, sa vakataudeitaki vuravura ena Nona 
vuku, ka tevuka yani lomalagi ena Nona lewa 
matau. 

13. Ni sa tabalaka na Domona, sa levu na rorogo 
ni wai mai lomalagi: ka sa vakuvuya cake o Koya 
na kabukabu mai nai yalayala kei vuravura. Sa 
cakava o Koya na livaliva me baleta na uca, ka sa 
kauta mai na cagi mai na Nona lololo. 

14. Sa yalo-sese na tamata kecega ni sega na kila 
ka, era sa vakamaduataki na matai kecega ena 
matakau ceuceu; Ni sa ka lasu sara na nona 
matakau e vakawaicalataki, ka sa sega nai cegu e 
tiko vua. 

15. Era sa sega ni yaga, na cakacaka e Sinai ena 
cala; Ena gauna era cudruvi kina era na rusa. 

16. Sa sega ni vakakina na nodra i votavota na 
Jekope, ni sa bulia na ka kecega o Koya kei Isireli 
na yavusa sa Nonai votavota; o Jiova ni lewe vuga 
na Yacana. 


Sa Roro Mai Na Kau Vakavesu 1 Juta 

17. Mo kumuna na nomui yaya ena vanua, isa o 
iko na lewe ni koro vakabai! 

18. Ni sa tukuna vakaoqo o Jiova: Raica, Au na 
viritaki ira tani e na gauna oqo na lewe ni vanua, 
ka'u na vakararawataki ira, me ra vakila sara. 

19. Ulei na noqu mavoa! sa ka rarawa na noqu 
yaviti. la au a tukuna, E dina sa ka ni 
veivakararawataki oqo, ia sa dodonu me'u na 
vosota ga. 

20. Na noqu vale laca sa vakacacani, kei na kena 
dali kecega sa cavuka, o ira na luvequ era sa lako 
tani vei au, ka ra sa yali. Sa sega e dua me birika 
tale na noqu vale laca, se rubeca na kenai lati. 

21. Ni sa yalosese mai o ira nai vakatawa, ka ra sa 
sega ni qarai Jiova; o koya oqo era na sega kina ni 

tamata yaco, ia na nodra qele ni sipi kecega ena 
dui vakasavi. 

22. Raica, sa rogo mai na domo ni tukutuku, kei 
na dua na ue levu mai na vanua e na vualiku, me 
vakalalataki na veikoro vaka-Juta, ka me qara ni 
koli-kata. 

23. Kemuni Jiova, au sa kila ni sa sega ni vu mai 
vua na tamata na nona sala; Sa sega ni tu vua na 
tamata sa lako tu na lewa ni nonai lakolako. 

24. I Jiova, mo ni vakanakuitataki au, ia ena lewa 
dodonu; Me kakua ena Nomuni cudru, de o Ni 
vakarusai au sara. 

25. Mo Ni sovaraka na Nomuni cudru ki na 
veimatanitu tani, o ira era sega ni kilai Kemuni, 
kei na veivuvale era sega ni masuta na Yacamuni; 
ni ra sa kani Jekope, mama ka tilomi koya, ka 
vakalalataka na nona i tikotiko. 


Sa Kavoro Na Veiyalayalati 


11 e Sa yaco vel Jeremaia na vosa mai vei Jiova, 


ka vaka, 

2. “Dou rogoca mada na vosa ni veiyalayalati 
oqo ka tukuna vei ira na Juta, kei na kai 
Jerusalemi; 

3. “la mo tukuna vei ira, “Sa vosa vakaoqo o 
Jiova na nodra Kalou na Isireli: “Ena ca na tamata 
sa sega ni vakarorogo ki na vosa ni yalayala oqo 

4. “Ka'u a vakarota vei ira na nomudou qase ena 
siga Au a kauti ira kina mai na vanua o Ijipita, mai 
na lovo kaukamea, ka tukuna, “Dou vakarogoca na 
Noqu vosa, ka muria me vaka na ka kecega Ka'u 
sa vakarota vei kemudou; Dou na qai Noqu 
tamata, ia Au na nomudou Kalou; 

5. “Ka Me'u na vakadeitaka na bubului Au a 
cavuta vei ira na nomudou qase, me'u na solia vei 
ira na ‘vanua sa dave kina na sucu kei na de-ni-o 
ni” me vaka ena siga oqo.””” Au a qai tukuna, “Me 
vakakina, Kemuni Jiova.” 

6. Sa qai tukuna vei au o Jiova, “Mo vunautaka 
kecega na vosa oqo ena veikoro vaka-Juta, ena 
sagata talega ni koro o Jerusalemi, ka vaka, ‘Dou 
rogoca na vosa ni veiyalayalati ogo, ka muria. 

7. “Ni'u a vakadreta sara vei ira na nomudou 
qase ena siga Ka'u a kauti ira cake kina mai na 
vanua o Ijipita, ka yacova na siga oqo, Au sa sou 
ena veimataka ka vakadreta ka vaka, “Dou 
talairawarawa ki na Noqu vosa.” 

8. “la era sa sega ni talairawarawa se vakatu 
daligadra, era sa dui muria kecega na lewa ca ni 
yalodra: O koya oqo Au na vakayacora kina vei ira 
na vosa kecega ni veiyalayalati oqo, kau a 
vakarota vei ira me ra cakava, ia era a sega ni via 
muria.” 

9. Sa tukuna talega vei au o Jiova, “Sa votu na 
nodra vere na Juta, kei na kai Jerusalemi: 

10. “Era sa lesu tani ki nai valavala ca ni nodra 
qase e liu, era sa bese ni vakarogoca na Noqu vosa, 
ka ra sa muria ga na kalou tani me ra garavi ira; 
Na matagali i Isireli kei na matagali i Juta sa 


voroka na Noqu veiyalayalati o koya Kau a 
cakava vei ira na nodra qase.” 

11. O koya ogo sa tukuna kina o Jiova, “Raica, Au 
na vakayacora vei ira na ca ka ra na sega ni 
drotaka rawa; E dina ni ra na qai tagi vei Au, Au 
na sega ga ni rogoci ira. 

12. “Ena qai lako na veikoroi Juta kei na kai 
Jerusalemi, ka tagi vei ira na kalou era vakama 
kina na ka boi vinaka, ia era na sega sara ni 
vakabulai ira ena gauna ni nodra rarawa. 

13. “Ni sa tautauvata na kenai wiliwili ni nomu 
veikoro kei nai wiliwili ni nomu kalou, o iko Juta; 
ka sa tautauvata nai wiliwili ni sala ni koro mai 
Jerusalemi kei nai wiliwili ni cabocabo ni soro dou 
sa vakaduria ki na ka ni veivakamadua o ya, io nai 
cabocabo ni soro me kama kina na ka boi vinaka 
vei Peali. 

14. “la mo kakua ni masulaki ira na tamata ogo, 
se dulaka cake na tagi se masu e na vukudra; Ni'u 
na sega ni rogoci ira e na siga era sa tagi kina vei 
Au ena nodra rarawa. 

15. “Na cava sa mai kitaka ena Noqu vale o koya 
na Noqu daulomani, ni sa ia o koya nai valavala ca 
kei ira na lewe levu? la na yago savasava sa yali 
sara vei iko, ni o sa caka ca, o sa qai reki. 

16. Sa vakatoka na yacamu o Jiova na Vu-ni-Olive 
Drokadroka, Totoka ka Vuavuai Vinaka. la ena 
rorogo ni ue levu, sa tutuvaka o Koya na buka e 
delana, ka sa raramusumusu na tabana. 

17. “la o Jiova ni lewe vuqa, o Koya ka tei iko, sa 
kacivaka me yacovi iko na ca ena vuku ni nodra ca 
na matagali i Isireli kei matagali i Juta, o koya era 
sa cakava vei ira me vakacudrui Au ni ra sa 
vakama na ka boi vinaka vei Peali.” 


Sa Bukiveretaki Na Bula Nei Jeremaia 

18. la o Jiova sa vakatakila vei au na ka oqori, ia 
au sa kila: o Ni sa vakaraitaka mai vei au na nodra 
i naki vuni. 

19. la au a vaka na lami e yalomalua sa kau mai 
me vakamatei, ia au a sega ni kila ni ra sa buki qau 
vere, ka vaka, “Me da vakacataka na kau kei na 
vuana, ia me da muduki koya tani mai na nodra 
vanua na bula, me kakua ni nanumi tale na 
yacana.” 

20. la Oi Kemuni, Jiova ni lewe vuqa, ka lewa 
vakadodonu, ka vakatovolea na ivi kei na loma ni 
tamata, me'u sa raica mada na nomuni cudruvi 
ira: ni'u sa tukuni au vei kemuni. 

21. “O koya oqo sa tukuna kina o Jiova ena 
vukudra na kai Anacoci, era sa saga me ra 
vakamatei iko, ka tukuna, “Mo kakua ni ia na 
parofisai ena yaca i Jiova, de o mate ena ligai 
keimami' — 

22. “O koya sa tukuna kina o Jiova ni lewe vuga, 
“Raica, Au na cudruvi ira: era na mate na cauravou 
ena i seleiwau, era na mate ena viakana na luvedra 
tagane kei na luvedra yalewa; 

23. “Ka na sega na ka e vo vei ira, Ni'u na kauta 
mai na veivakarusai vei ira na kai Anacoci, io na 
yabaki me ra cudruvi kina.” 

Na Taro i Jeremaia 


12. Sa yalododonu oi Kemuni, Jiova, ni daru 


sa veilewai kei Kemuni; la me'u vosa mada vei 
Kemuni ena vuku ni nomuni lewa: A cava era sa 
dauyaco kina o ira na tamata ca? A cava sa tiko 
vinaka kina o ira kecega era sa ia vakalevu na 
veivakaisini? 

2. Onisa tei ira, io, sa ti sobu na wakadra: era sa 
tubu, io, era sa vua: sa voleka oi kemuni ena 
gusudra, ka yawa kina lomadra. 

3. Ia oi Kemuni Jiova, o Ni sa kilai au: O Ni a 
raici au, ka sa vakatovolea na lomaqu vei Kemuni: 
Mo Ni yarataki ira me vaka na sipi me vakamatei, 
ka lesi ira kina siga ni veivakamatei. 

4. Na cava na kena dede me tagi tiko kina na 
vanua, ka malai yani na co ni veiwere kecega, ena 
vuku ni nodra ca era tiko kina? sa oti na 
manumanu ni vanua kei na manumanu vuka ni ra 
sa tukuna. “Ena sega ni kunea o Koya na kedai 
otioti.” 


O Jiova Sa Sauma Vei Jeremaia 

5. “Kevaka dou sa cici vata kei ira na tamata, ka 
ra sa vakaocataki iko, o na qai veigati vakaevei kei 
na ose? la kevaka o sa vakacegu ena vanua sa 
sautu ga o na qai vakaevei ni sa vuabale na 
Joritani? 

6. O ira talega na wekamu, kei na matagali i 
tamamu, era sa ia na veivakaisini vei iko: era sa 
kacimuri iko vakadomoilevu talega: ni ra sa vosa 
vinaka vei iko, kakua ni o vakadinati ira. 

7. “Au sa biuta na Noqu vale, Au sa vakalaiva na 
noqui votavota, Au sa soli koya ka'u sa lomana 
ena vu ni yaloqu kina ligadra na nona meca. 

8. Sa cakacaka vei Au na noqui votavota me 
vaka e dua na laioni ena veikau, sa mai tagi 
vakacudru vei Au: Ka'u sa cati koya kina. 

9. Sa manumanu tavukadiridiri a Noqui 
votavota vei Au, na manumanu vuka sa voliti 
koya era sa veivala tukuna, dou mai soqoni vata 
kecega na manumaru ni vanua, dou mai kania! 

10. “Nai vakatawa e vuqga era sa vakacacana na 
Noqu were-ni-vaini, era sa butuka sobu na Noqui 
votavota, era sa cakava na Noqu vanua domoni 
me veikau lala. 

11. Fra sa cakava me tikina rusa, ia ni sa lala, sa 
tagi mai vei Au, sa lala mai na vanua taucoko, ni 
sa sega na tamata sa nanuma kina. 

12. era sa lako mai kina veitikina cecere kecega 
mai veikau o ira na dauvakacaca: ia nai seleiwau i 
Jiova sa kana voli mai nai yalayala ni vanua e dua 
ki nai yalayala ni vanua kadua: ena sega e dua na 
tamata me vakacegu. 

13. Era sa kaburaka na witi, ia era na tamusuka na 
wavakavotona: era sa dauvakaocataki ira, ka na 
sega ni yaga: ia era na maduataka n nomudou 
vuata ena vuku ni cudru katakata i Jiova.” 

14. Sa tukuna vakaoqo o Jiova vei ira kecega na 
tamata ca era tiko volekati au, “Fra tara nai 


votavota, ka'u a solia vei ira na Isireli na Noqu 
tamata me ra taukena; Raica, Au na cavuti ira tani 
mai na nodra vanua, ia na matagali i Juta Ka'u na 
cavuta mai na kedra maliwa. 

15. “la ena yaco, Ni'u sa cavuti ira oti, Au na qai 
lesu mai, ka lomani ira tale, ka kauti ira tale mai, 
na tamata yadua kina nona vanua. 

16. “la kevaka era na gumatua ni vulica nai 
valavala ni Noqu tamata, me ra bubului ena 
yacaqu, ka vaka, ‘Sa bula o Jiova; me vaka era sa 
dauvakavulici ira na Noqu tamata. 

17. “la kevaka era bese ni vakarorogo mai, Au na 
cavuta laivi sara ka vakarusa na matanitu koya,” 
sa tukuna o Jiova. 


Nai Vakaraitaki Ni Vau Lineni 


13. Sa tukuna vakaoqo vei au o Jiova, “Mo 


la'ki kauta e dua na nomui vau lineni ka vauca 
kina na tolomu, ia mo kakua ni tonia ena wai.” 

2. Au sa qai kauta e dua nai vau me vaka na 
vosa i Jiova, ka vauca kina na toloqu. 

3. Sa baci yaco vakarua vei au na vosa i Jiova, ka 
vaka, 

4. “Mo kauta na nomu i vau oqori, sa vau kina 
na tolomu, ka cavu tu mo lako kina Uferetisi, ka 
vunia maikea ena qaravatu.” 

5. Aua qai lako, ka vunia mai na Uferetisi, me 
vaka ka tukuna vei au o Jiova. 

6. Sa bogi vuqa, sa qai tukuna vei au o Jiova, 
“mo cavu tu, ka mo lako ki na Uferetisi, ka kauta 
mai kina nai vau, o ya Au a tukuna mo vunia mai 
kea.” 

7. Aua qai lako ki na Uferetisi, ka kelia nai vau 
ka kauta mai na tikina ka'u a vunia kina: ka raica, 
sa ca mai nai vau, sa sega e dua na ka e yaga kina. 
8. Sa qai yaco mai vei au na vosai Jiova, ka vaka, 
9. “Sa tukuna o Jiova: ‘Ka'u na vakacacana 
vakaoqo na viavialevu i Juta, kei na viavialevu 
cake i Jerusalemi. 

10. ʻO ira na tamata ca oqo, era bese ni rogoca na 
Noqu vosa, era muria na lewa ca ni yalodra era 
muria talega na kalou tani, me qgaravi ira, ka soro 
vei ira, era na vaka ga nai vau ogo, sa sega e dua 
na ka e yaga kina: 

11. Me vaka sa kabita na tolo ni tamata nai vau, 
Au sa vakabita vakakina vei Au na matagali 
kecega i Juta, sa tukuna o Jiova; “me ra yaco me 
Noqu tamata, Me'u rogo kina, ka 
vakavinavinakataki, ka vakarokorokotaki: ia era 
bese ga ni vakarorogo.” 


Nai Vakaraitaki Ni Tavaya Waini 

12. “la mo tukuna vei ira na vosa oqo: “sa tukuna 
vakaoqo o Jiova na nodra Kalou na Isireli, “Na 
tavaya kece ena vakasinaiti ga ena waini.” “Ka ra 
na tukuna vei iko, “Keimami sa sega beka ni kila ni 
na vakasinaiti na tavaya kecega ena waini?” 

13. “Mo qai tukuna vei ira, “Sa tukuna vakaogo o 

Jiova, “Raica, Au na vakasinaiti ira kecega na lewe 
ni vanua oqo—io o ira na tui era sa tiko ena i 
tikotiko i Tevita, kei ira na bete, kei ira na parofita, 
kei ira kece na kai Jerusalemi-- me ra mateni! 

14. “Ka'u na botobotolaki ira vata na tamata kei 
na kai nona, io o ira vata na qase kei na luvedra, sa 
tukuna o Jiova, ka'u na sega ni lomana, se vosota, 
se yalololoma kina, Ka'u na vakarusai ira ga.””” 


Na Dokadoka Na Vuni Kau Vakavesu 

15. Dou rogoca, ka vakatu daliga, dou kakua ni 
Viavialevu ni sa vosa o Jiova. 

16. Dou vakarokorokotaki Jiova na nomudou 
Kalou, ni sa bera ni vakayacora na yavamudou e 
na veiulunivanua loaloa, ka dou sa yadrava na 
rarama, ka sa vukica ga o Koya me yaloyalo ni 
mate, ka cakava me butobuto sara. 

17. la kevaka dou na sega ni rogoca, ena tagi na 
yaloqu e na tikina vuni e na vuku ni nomudou 
viavialevu, ena tagi vakalevu na mataqu, ia ena 
dave mai kina na wai, ni sa vakabobulataki na qele 
ni sipi i Jiova. 

18. Mo tukuna vei rau na tui kei na ranadi, “drau 
vakamalumalumutaki kemudrau, drau tiko sobu; 
ni na lako sobu mai na kemudrau ka levu, io na 
nomudraui sala vakaiukuuku.” 

19. Na veikoro mai na mata ni ceva ena sogo tu, 
ka sega e dua me dolava; era na kau tani kecega na 
Juta; era na kau vakaoti sara vakabobula. 

20. Drau ta cake, ka raici ira era sa lako mai na 
vualiku. Sa e vei na qele ni sipi ka soli vei iko, na 
nomu sipi matavinaka? 

21. Na cava o na qai tukuna ni sa cudruvi iko o 
Koya? Ni sai iko ga ka vakavulici ira me ra nomu 
turaga, ka me ra liu. Ena sega beka ni tauvi iko na 
rarawa, me vaka na yalewa sa taratara? 

22. la kevaka o sa tukuna e lomamu, “na cava 
beka sa yacovi au kina na ka ogo?” Ni sa levu na 
nomu caka cala sa luvati kina na bui ni nomui 
sulu, ka dresulaki tani sara mai na bukubuku-ni- 
yavamu. 

23. Sa veisautaka rawa li na kai Iciopea na kulina, 
se na lepate na kena tavutonotono? Ke vakakina 
dou na qai rawata mo dou caka vinaka, oi 
kemudou ka daucakava ga na ka ca. 

24. “O koya oqo ka'u na dui vakasevi ira tani kina 
me vaka na vu-ni-sila sa cagina tani e na cagi mai 
veikau. 

25. Sa kemu ga oqo, nai votavota Au sa 
vakarautaka me nomu,” sa tukuna o Jiova; “Ni o 
sa guilecavi Au, ka vakararavi ki na ka lasu. 

26. Ka'u na cega cake kina na bui ni nomui sulu ki 
matamu, me votu kina na nomu luvawale. 

27. Na nomu  veibutakoci, kei na nomu 
daugagano, kei na levu ni nomu dautagane io na 
nomui valavala vakasisila e na veiyasana cecere ni 
vanua, Au sa raica oti. Ena ca vei iko, Jerusalemi! 
O na sega li ni vakasavasavataki? Ena yaco ga ni 
naica?” 


Nai Seleiwau, Na Dausiga, Kei Na Mate Ca 


14. A vosa i Jiova sa yaco vei Jeremaia e na 


vuku ni dausiga. 

2. “Sa tagio Juta, a kena veimatamata-ni-koro sa 
malumalumu, era sa loaloa ka dabe e na qele, ia 
sa lako cake na tagi i Jerusalemi. 

3. Oira talega na nodra turaga era sa talai ira na 
nodra lalai ki na wai: era sa yaco ki nai keli, ka 
sega ni kunea na waj, era sa lesu ka maca wale na 
medra bilo, era sa madua ka tagaya, ka ra sa ubia 
na uludra. 

4. Ni sa kakaca na qele, ni sa sega na uca ena 
vanua, era madua nai vakatau-ni-were, era sa ubia 
na uludra. 

5. lo, na teiri talega sa vakasucu e na teitei, ka sa 
biuta, ni sa sega na co. 

6. Na asa kila talega, era sa tu mai na talasiga, 
era dramica na cagi me vaka na gata lelevu, sa 
malumalumu na matadra, ni sa sega na co.” 

7. Kemuni Jiova, o Ni sa beitaki keimami dina e 
na neimami caka cala, ia Mo Ni cakacaka e na 
vuku ni yacamuni ga: ni sa ka levu na neimami 
dauvuki; keimami sai valavala ca vei kemuni. 

8. Kemuni ga era dauvakararavi kina na Isireli, 
na nodra i vakabula e na gauna ni rarawa. E na 
vuku ni cava o Ni sa vaka na vulagi e na vanua, ka 
vaka na tamata sa daulako tu sa tiko walega me 
moce e na bogi? 

9. Enacavao Ni sa vaka na tamata sa tagaya, ka 
vaka na qaga sa sega ni ia rawa na veivakabulai? 
ia, oi kemuni, Jiova, o Ni sa tiko kei keimami, na 
Yacamuni talega keimami sa vakayacani kina, Mo 
ni kakua ga ni biuti keimami! 

10. Sa tukuna vakaogo o Jiova vei ira na tamata 
oqo, “Sa vaka ga oqo na nodra vinakata me ra lako 
sese, era sa sega ni tarova na yavadra, ia o Jiova sa 
sega kina ni vinakati ira, ena nanuma oqo na 
nodra caka cala, ka cudruva na nodra i valavala 
ca.” 

11. Sa qai tukuna vei Au o Jiova, “Mo kakua ni 
masulaki ira na tamata oqo me ra vinaka. 

12. “Ni ra sa lolo, Au na sega ni rogoca na nodra 
tagi, ni ra sa vakacabora nai soro kama kei nai 
madrali; Au na sega ni vinakati ira, ia Au na 
vakarusai ira ga e nai seleiwau, kei na viakana, kei 
na mate dauveiveitauvi.” 

13. Au sa qai tukuna, “Ulei, noqu Turaga Jiova! 
Raica, o ira na parofita era sa tukuna vei ira, ‘Dou 
na sega ni raica nai seleiwau, ena sega talega vei 
kemudou na viakana; ni'u na solia vei kemudou e 
na yasana oqo me sautu dina ga.” 

14. A sa tukuna vei Au o Jiova, “Sa ka lasu ga era 
parofisaitaka e na Yacaqu o ira na parofita. Au a 
sega ni talai ira, Au a sega ni vakaroti ira, au a 
sega talega ni vosa vei ira. Era sa parofisaitaka ga 
vei kemudou na raivotu lasu, kei na vosa mana 
lasu, kei na ka wale, kei nai lawaki ni lomadra. 

15. “0 koya sa tukuna kina o Jiova e na vukudra 
na parofita era sa ia na parofisai ena Yacaqu, ia oi 
Au, Au a sega ni talai ira, ka ra sa tukuna ga, “Nai 

seleiwau kei na dausiga ena sega ni yaco ki na 
vanua oqo’ — “Era na vakarusai ga na parofita o 
ya e nai seleiwau kei na dausiga! 

16. “la na tamata era sa dauparofisai vei ira era na 
biu tu ki na sagata ni koro o Jerusalemi e na vuku 
ni dausiga kei nai seleiwau, ena sega talega e dua 
me buluti ira; o ira, se na watidra, se na luvedra 
tagane, se na luvedra yalewa, ia Au na sovaraka 
ga vei ira na nodra ca.” 

17. “la mo tukuna vei ira na vosa oqo; “Me dave 
sobu na wai mai na mataqu e na siga kei na bogi, 
ia me kakua ni cegu. Ni sa ramusu na luvena 
yalewa na noqu tamata e na dua na rusa levu, ka 
sa yaviti vakaca sara. 

18. Kevaka Au sa lako yani ki na were, raica, era 
sa davo no o ira na vuetaki e nai seleiwau! Kevaka 
Au sa curu yani ki na koro, raica, era sa davo no o 
ira na mate e na viakana! lo, o ira vata na parofita 
kei na bete era sa lako voli ga ki na dua na vanua 
era sa sega ni kila.” 


Era Sa Masuta Na Yalololoma Na Tamata 

19. O Ni sa biuti ira sara beka na Juta? Sa 
vakasisilataki ira beka na Saioni na Yalomuni? Ena 
cava o Ni sa cudruvi keimami, ka keimami sa sega 
ni vakabulai rawa tale? Keimami a yadrava na 
vakacegu, ka sa sega ni yaco e dua na ka vinaka, 
Keimami tukuna me yaco na gauna ni 
veivakabulai, ia raica, sa yaco ga na ka rarawa. 

20. Kemuni Jiova, keimami sa vakatusa na 
neimami ca, kei na caka cala ni neimami qase, ni 
keimami sai valavala ca vei Kemuni. 

21. Mo ni kakua ni cati keimami, e na vuku ni 
Yacamuni, Mo Ni kakua ni vakarogocataka na 
Nomuni tikotiko vakaiukuuku. Mo ni nanuma, ka 
Mo Ni kakua ni vakatawayagataka na nomuni 
veiyalayalati kei keimami. 

22. Sa dua beka na nodra ka lasu na veimatanitu 
me vakatauca rawa na uca? Se sa solia rawa beka 
na uca o lomalagi? Sai kemuni duaduaga, Jiova, na 
neimami Kalou se sega? O koya keimami na 
vakararavi kina vei Kemuni, ni sai Kemuni ga sa 
cakava na ka kece oqo. 


O Jiova Ena Sega Ni Veisau 


15. Sa qai tukuna vei au o Jiova, “Ke rau tu e 


mataqu o Mosese kei Samuela, ke sega ni gole 
rawa kina na lomaqu vei ira na tamata oqo: biuti 
ira tani Me'u kua ni raica, me ra lako tani ga. 

2. “la kevaka era taroga vei iko, “Me keimami 
lako yani kivei?” Mo qai tukuna vei ira, Sa tukuna 
vakaogo o Jiova; “O ira sa lesi ki na mate, ki na 
mate ga, kei ira sa lesi ki nai seleiwau, ki nai 
seleiwau ga, kei ira sa lesi ki na viakana, ki na 
viakana ga, kei ira sa la'ki vakabobulataki, ki na 
veivakabobulataki ga.” 

3. “la e va na ka Au na lesia me rawai ira, sa 
tukuna o Jiova. “Nai seleiwau me ia na 
veivakamatei, kei na koli me ia na veidresulaki, 


kei na manumanu vuka, kei na manumanu ni 
vanua, me kania ka vakarusai ira. 

4. “la Au na soli ira me ra veikauyaki ki na 
veimatanitu kecega e vuravura, e na vuku i 
Manasa na luve i Esekaia na tui Juta, e na vuku ni 
ka sa cakava e Jerusalemi. 

5. “la o cei li ena lomani iko, Jeusalemi? Se o cei 
me na tagicaki iko? Se o cei me na lesu tani me 
la'ki taroga, se sa vakaevei na nomu tiko? 

6. Oiko o sa biuti Au,” sa tukuna o Jiova, “O sa 
lako ki muri: O koya oqo Au na dodoka kina na 
ligaqu vei iko, ka vakarusai iko; Au sa oca e na 
veivutuni! 

7. la Au na irivi ira e nai iri e na matamata-ni- 
koro ni vanua; Ka'u na vakayalitaki ira, Ka'u na 
vakarusai ira na Noqu tamata, ni ra sa sega ni 
saumaki mai na nodra i valavala. 

8. Sa ka levu tu na nodra yada, ka lailai na mata 
ni nuku ni wasawasa, Au sa vakayacora vei ira, io, 
vua na tinadra na cauravou e dua na dauvakacaca 
e na siga levu: Au sa vakavuna na nona sikiti koya 
vakidacala, kei na ka ni veivakarerei ki na koro. 

9. “Sa malumalumu mai o koya sa vakasucuma e 
lewe vitu, sa ciba o koya, sa dromu na nona 
matanisiga ni sa siga toka, sa madua ka tagaya o 
koya. la na kedra vo Au na solia ki nai seleiwau e 
na matadra na kedra meca,” sa tukuna o Jiova. 


Sa Yalolailai O Jeremaia 

10. Ulei oi au, na tinaqu, ni o sa vakasucumi au 
me'u tamata dauveileti ka tamata dauveivala kei 
vuravura kecega! Au a sega ni soli lavo me saumi, 
ka me levu talega na kenai kere. la sa sega na 
tamata me cakava vakakina vei au, ia o ira kece 
era sa rukaki au. 

11. Sa tukuna o Jiova, “E dina, na vo ni nomu bula 
ena vinaka ga; e dina, Ni'u na vakauqeti ira na 
meca me ra caka vinaka vei iko e na gauna ni ca 
kei na gauna ni rarawa. 

12. Me dua li na kaukamea me vorota na 
kaukamea vaka tokalau kei na varasa? 

13. Na nomui yau kei na nomu ka talei Au na 
solia ga me kautani wale, me sega na kenai voli, io 
e na vuku ni nomui valavala ca kecega e na nomui 
yalayala kecega. 

14. la Au na vakauti kemudou kei na nomudou 
meca ki na vanua dou sa sega ni kila, ni sa dua na 
buka sa tutuvaki e na Noqu cudru, ena kati 
kemudou.” 

15. Oi kemuni, Jiova, o ni sa kila: mo ni nanumi 
au, ka mai raici au, ka cudruvaki au vei ira era 
vakacacani au, e na vuku ni Nomuni dauvosota, 
kakua ga ni kauti au tani, Ni kila ga, ni sai Kemuni 
ka'u sa vakarogocataki kina. 

16. Sa kune na nomuni vosa, ia Au a kania, ka sa 
yaco na nomuni vosa me ka ni reki kei na ka ni 
marau ki na lomaqu; Ni'u sa vakatokai e na 
Yacamuni, Jiova na Kalou ni lewe vuqa. 

17. Au a sega ni tiko e na nodra i soqosoqo na 
dauveivakalialiai, se u marau tiko; au a tiko 

duaduaga e na vuku ni Ligamuni, ni kemuni sa 
vakasinaiti au e na cudru levu. 

18. Na cava sa sega ni mudu kina na noqu 
rarawa, kei na noqu mavoa me sega ni bula rawa, 
ka sa sega ni via bula? O ni na vaka dina sara beka 
e dua na daulasu vei au, ka vaka na wai sa yali ga? 


O Jiova Sa Vakataudeitaki Jeremaia 

19. O koya ogo sa tukuna kina o Jiova, “Kevaka o 
na saumaki mai, Au na qai vakayacori iko tale, mo 
mai tu ga e Mataqu. la kevaka o na wasea tani na 
ka talei mai na ka sa sega ni yaga, o na qai vaka ga 
na Gusuqu, me ra saumaki mai vei Au o ira, ia o 
iko mo kakua ni saumaki vei ira. 

20. la Au na qisi iko mo bai varasa vei ira na 
tamata ogo. Era na veivala kei iko, ka ra na sega ni 
gumatua vei iko, Ni'u sa tiko vata kei iko me'u 
vakabulai iko, ka kaliraki iko, ” sa tukuna o Jiova. 
21. “la Au na kaliraki iko mai na ligadra na 
tamata ca, ka vakabulai iko mai na ligadra na 
daurerevaki.” 


Nai Tovo Ni Bula I Jeremai Kei Nai Tukutuku 


16. Sa yaco vei au na vosa i Jiova, ka vaka, 


2. “Mo kakua ni kauta vei iko e dua me watimu, 
ia me kakua na luvemu tagane, se na luvemu 
yalewa e na yasana oqo.” 

3. Ni sa tukuna vakaoqo o Jiova e na vuku ni 
gonetagane kei na vuku ni goneyalewa eya sa 
sucu e na yasana oqo, e na vuku ni tinadra sa 
vakasucumi ira, kei na vuku ni tamadra talega sa 
vakatuburi ira e na vanua oqo: 

4. “Era na mate e na mate ca; era na sega ni 
tagicaki; era na sega talega ni bulu; era na vaka na 
de-ni-manumanu e dela ni soso, ena vakaoti ira 
sara nai seleiwau, kei na viakana, ia na yagodra 
ena kedra na manumanu vuka, kei na manumanu 
ni vanua.” 

5. Ni sa tukuna vakaogo o Jiova, “Kakua ni o 
curu ki na vale ni tagi yaso, kakua talega ni la'ki 
tagicaki ira se vakacegui ira. Ni'u sa kauta tani na 
Noqu vakacegu mai vei ira na tamata ogo,” sa 
tukuna o Jiova. “lo na yalololoma kei nai valavala 
loloma. 

6. “Era na mate na turaga kei na tamata wale e 
na vanua oqo; era na sega ni buluti, ena sega e 
tagicaki ira, se tavalaki ira, se tasi ira e na 
vukudra. 

7. “Era na sega talega ni ia na dovi madrai ena 
vukudra e na somate, me vakacegui ira e na vuku 
ni mate; era na sega talega ni solia vei ira na bilo ni 
veivakacegui me ra gunuva e na vuku ni tamadra 
se na tinadra. 

8. “Kakua talega ni o curu ki na vale era soqoni 
kina, mo kana ka gunu vata kei ira.” 

9. Ni sa tukuna vakaogo o Jiova ni lewe vuqa, 
“Na Kalou ni Isireli: Raica, Au na muduka tani e 
na yasana ogo e na matamudu, io, e na nomudou 
gauna, na domo ni marau, kei na domo ni reki, na 


domo ni tagane kei na domo ni yalewa, sa qai 
vakawati. 

10. “la ena yaco, ni o sa tukuna vei ira na tamata 
oqo na vosa kecega ogo, era na tukuna vei iko, “Na 
cava sa cavuta kina o Jiova vei keimami na ka ca 
levu kece oqo? Se cava beka na neimami caka 
cala? Se cava na neimami valavala ca keimami sa 
cala kina vei Jiova na neimami Kalou?’ 

11. “Ia mo tukuna vei ira, ʻE na vukudra na 
nomudou qase ni ra sa biuti au,’ sa tukuna o Jiova, 
“Ka ra sa muria na kalou tani, ka qaravi ira, ka 
sorovi ira, ia era sa biuti Au, ka ra sa sega ni 
vakabauta na Noqu vunau. 

12. la oi kemudou dou sa caka ca vakalevu ka 
vakalailai o ira na nomudou qase; ka raica, dou sa 
dui muria yadua na lewa ca ni yalona kei na nona 
loma ca, me ra kakua kina ni vakarorogo vei Au. 
13. ʻO koya oqo Au na biuti kemudou tani kina 
mai na vanua 0qo, ki na vanua dou sa sega ni kila, 
oi kemudou se o ira na nomudou qase; ia dou na 
qaravi ira na kalou tani mai keya e na siga kei na 
bogi; Au na sega ni lomani kemudou mai keya.” 


Na Kalou Ena Vakatikori Isireli Tale 

14. Ia sa mani tukuna vakaoqo o Jiova, “Raica, 
ena yaco na gauna, ena sega ni kainaki tale kina, 
“Sa bula o Jiova, o Koya ka kauti ira cake na Isireli 
mai na vanua o Ijipita, 

15. “Ta, e na kainaki ga, ‘Sa bula o Jiova, o Koya ka 
kauti ira na Isireli mai na vanua mai na vualiku, 
mai na veivanua talega sa dui vakasavi ira kina o 
Koya” la Au na kauti ira tale mai ki na nodra 
vanua Ka'u a solia vei ira na nodra qase. 

16. “Raica, Au na talai ira e lewe vuqa na 
dausiwa,” sa tukuna o Jiova, “Ka ra na siwati ira; 
ena oti, Au na talai ira e lewe vuqa na 
dauvakasasa manumanu, ka ra na vakasavi ira 
mai na veiulunivanua kecega, kei na veiulu-ni- 
koro kecega, kei na qaravatu. 

17. “Ia na Mataqu sa qarava na nodra i valavala 
kecega, sa sega ni vunitaki vei Au, ka sa sega 
talega ni tabonaki na nodra caka cala, Me'u kakua 
ni kunea. 

18. “Ia Au na sauma e liu me rauta vakarua na 
nodra caka cala kei na nodra i valavala ca; Ni ra sa 
vakadukadukalitaka na Noqu vanua e na yago 
mate ni nodra ka velavela, io e na nodra ka 
vakasisila era sa vakasinaita kina na Noqui 
tikotiko.” 

19. Kemuni Jiova, na noqu kaukauwa, kei na 
noqu koro ni valu, kei na noqui vakaruru e na siga 
ni rarawa, era na lako mai kivei kemuni o ira na 
Veimatanitu mai na veiyalayala kei vuravura, kara 
na tukuna, “E dina, era sa taukena o ira na 
neimami qase na ka lasu, kei na ka wale, kei na ka 
sa sega ni yaga.” 

20. Sa na dua beka na tamata me cakava me nona 
kalou na ka sa sega ni kalou? 

21. “O koya oqo, raica, Au na vakatakila kina vei 
ira me vakaduaga oqo, Ka'u na vakatakila vei ira 

na Ligaqu, kei na Noqu kaukauwa, ka ra na kila ni 
sa Yacaqu o Jiova. 


Nai Valavala Ca Nei Juta Kei Nai Totogi 


17. “Na nodra i valavala ca na Juta sa ceuti tu 


e nai ceu kaukamea, e na mata ni daimani: Sa ceuti 
tu e na lomadra, kei na tutuna balavu cake ni 
nomudou i cabocabo ni soro, 

2. Ni ra sa nanuma tiko o ira na luvedra na 
nodra i cabocabo ni soro kei na nodra kalou 
yalewa e ruku ni kau bulabula mai na 
veiulunivanua. 

3. O iko na Noqu ulu-ni-vanua mai vanua, na 
nomui yau, kei na nomu ka talei kece Au na solia 
me tokitaki ga, ia na nomu veiyasana cecere sa ia 
kina nai valavala ca, e na nomui yalayala kecega. 
4. la o iko talega, mo na kua so ni tiko e na 
nomui tikotiko Ka'u a solia vei iko, ia Au na lewai 
iko mo qaravi ira na nomu meca e na vanua o sa 
lecava, ni sa dua na buka dou sa tutuvaka e na 
Noqu cudru, ena waqa ka sega ni mudu.” 

5. Sa tukuna vakaogo o Jiova, “Ena ca na tamata 
sa vakararavi kivua na tamata, ka sa goleva na liga 
ni tamata, ka sa lako tani mai vei Jiova na lomana. 
6. Nina vaka na luveniyali ni veikau o koya, ena 
sega talega ni kunea na vinaka ni sa yaco mai; ena 
tikotiko ga e na vanua dravuisiga mai veikau, e na 
vanua masima sa sega ni sega. 

7. “Sa kalouvinaka na tamata sa vakararavi vei 
Jiova, ka sa nuitaki Jiova ga. 

8. Nina vaka na kau sa tei e na bati ni wai, ia sa 
vakateteva na wakana ki na bati ni uciwai, ena 
sega ni kila ni sa yaco mai na katakata, a drauna 
talega ena drokadroka tu, ia e na yabaki ni 
dausiga ena sega ni nuiqawaqawa kina, ena sega 
talega ni mudu ni vuavuai. 

9. “Sa ka dauveivakaisini duaduaga na yalo ni 
tamata, ka sa dredre ni vinaka. o cei me kila rawa? 
10. Oi au o Jiova Au sa dikeva na loma ni tamata, 
Ka'u sa vakatovolea na kenai ivi, Me'u solia vua 
na tamata yadua me vaka na nonai valavala, me 
vaka na vua ni nona cakacaka. 

11. “Me vaka na toa ni veikau sa saulaka na 
yaloka sa sega ni vakalutuma, sa vakakina o koya 
sa kumuna nai yau, ka segai e nai valavala 
dodonu, ena laiva ga o koya e na veimama ni nona 
bula, ia e na kenai otioti ena tamata lialia ga.” 

12. Sai tikotiko vakaiukuuku ka cecere mai nai 
vakatekivu na yasana ni neimami vale tabu. 

13. Oi kemuni Jiova, era dauvakararavi kina na 
Isireli, o ira kece era biuti Kemuni era na madua 
ga, “O ira era lako tani vei au era na volai ga e na 
qele, ka ni ra sa biuti Jiova na mata-ni-wai bula.” 


O Jeremaia Sa Masulaka Na Veisereki 

14. Mo ni tara na noqu mavoa, kemuni Jiova, ena 
qai mavo; Ni vakabulai au, ka'u na qai bula, Ni sai 
kemuni ka'u sa vakacaucautaka, 

15. Raica, era sa tukuna vei au, “Sa evei na vosa i 
Jiova? Me yaco mada ga!” 


16. la, oi au, au sa sega ni vakatotolo ni biuta na 
noqui tavi ni vakatawa me'u muri kemuni, la na 
siga ca au a sega ni gadreva; o ni sa kila ga na ka 
sa lako tani mai na gusuqu sa dodonu ga e 
Matamuni. 

17. Mo ni kakua ni vakataqayataki au; oi 
kemuni ga au sa vakararavi kina e na siga ca. 

18. Me ra vakamaduataki o ira era vakacacani au, 
ia me'u kakua ni vakamaduataki oi au, me ra 
tagaya o ira, ia me'u kakua ni tagaya oi au: Mo ni 
vakayacora vei ira na siga ca, ia mo ni vakarusai 
ira ena rusa vakarua! 


Vakatabuya Na Siga Ni Vakacecegu 

19. Sa tukuna vakaoqo vei au o Jiova, “Mo la'ki 
tu e na matamata-ni-koro ni luvedra na tamata, e 
ratou dauveicuruyaki kina na tui Juta, e na 
matamata-ni-koro kece talega kei Jerusalemi, 

20. “Ka tukuna vei ira, “Dou rogoca na vosa i 
Jiova, oi kemudou na tui Juta, kemudou kei na 
Juta kecega, kei na kai Jerusalemi kecega, sa 
daucuruma na veimatamata ni koro oqo. 

21. 'Sa tukuna vakaogo o Jiova; “Dou qarauni 
kemudou, mo dou kakua ni colata nai kaukau e na 
siga tabu, se kauta mai e na veimatamata ni koro 
ki Jerusalemi; 

22. “Dou kakua talega ni colata yani nai kaukau 
mai na nomudou veivale e na siga tabu, se cakava 
e dua na cakacaka, ia dou vakatabuya ga na siga 
tabu, me vaka Au a vakarota vei ira na nomudou 
qase. 

23. “Ja era sega ni talairawarawa, se vakatu 
daligadra, era sa vakadomoqataki ira ga, me ra 
kakua ni vakarorogo, se me ra vakavulici. 

24. “Ja ena yaco, kevaka dou na vakarorogo 
matua sara vei au,” sa tukuna o Jiova, “Mo dou 
kakua ni colata mai nai kaukau ki na 
veimatamata-ni-koro oqo e na siga tabu, ka sa 
vakatabuya ga na siga tabu, me kakua ni caka kina 
e dua na cakacaka. 

25. “Ena qai curu mai ki na veimatamata-ni-koro 
oqo o ira na tui kei na turaga era sa tiko e nai 
tikotikoi Tevita, ka sa vodo e na qiqi-vakaturaga 
kei na ose, o ira, kei na luvedra, kei ira na Juta, kei 
na lewe i Jerusalemi: ia ena tu dei ga na koro oqo 
ka sega ni mudu. 

26. “Ka ra na lako mai na veikoro vaka-Juta, kei 
na yasayasa vaka-Jerusalemi, kei na vanua i 
Penijamini, kei na buca, kei na veiulunivanua, kei 
na mata ni ceva, ka kauta mai nai soro kama, kei 
nai soro, kei nai madrali laukana, kei na ka boi 
vinaka, ka kauta mai nai madrali ni 
vakavinavinaka, ki na vale i Jiova. 

27. “la kevaka dou na sega ni vakarorogo vei Au 
mo dou vakatabuya na siga tabu, ka me kakua ni 
colata mai nai kaukau, ka curu ki na veimatamata- 
ni-koro ki Jerusalemi e na siga tabu, Au na qai 
tutuvaka na buka e na kena matamata-ni-koro, 
ena kania na veivale vakaturaga mai Jerusalemi, 
ena sega talega ni bokoci.””” 

Na Dautulituli Kei Na Qele-Dregadregata 


18. Na vosa e a yaco vei Jeremaia mai vei 


Jiova, ka vaka, 

2. “Mo tu cake, ka lako sobu ki na nona vale na 
dautuli bilo, ia Au na tukuna vei iko mai keya na 
Noqu vosa.” 

3. Au a qai lako sobu ki na nona vale na 
dautulituli, ka raica, sa ia tiko e dua na cakacaka e 
na kenai tutu-wiri. 

4. Asa cataki na bilo tete sa cakava tiko, e na liga 
i koya na dautulituli, ka sa baci cakava tale me bilo 
tani, me vaka sa vinaka vua na dautulituli me 
cakava. 

5. Sa qai yaco vei au na vosa i Jiova, ka vaka: 

6. “Me'u sega beka ni veitalia vei kemudou, na 
matagali i Isireli, me vaka taki koya na dautulituli 
oqo?” Sa tukuna o Jiova, “Raica, me vaka na tete e 
na liga i koya na dautulituli, sa vakakina oi 
kemudou e na Ligaqu, na mataqali i Isireli! 

7. “Na tiki-ni-siga Au na vosa e na vuku ni dua 
na vanua, se dua na matanitu, Me'u cavuta, ka 
basuka, ka vakarusa, 

8. “Kevaka ena lesu na vanua o ya mai na nodra 
ca, Au a lewa me ra ca kina, Au na qai 
veivutunitaka na vinaka, Au a tukuna Me'u 
cakava me ra vinaka kina. 

9. “Ta na tiki-ni-siga Au na vosa e na vuku ni dua 
na vanua, se dua na matanitu, me'u tara, ka tea, 
10. “Kevaka ena caka ca e Mataqu, me sega ni 
vakarorogo ki na domoqu, Au na qai 
veivutunitaka na vinaka, Kau a tukuna Me'u 
cakava me ra vinaka kina. 

11. “la oqo, mo vosa vei ira na Juta, kei na lewe i 
Jerusalemi, ka vaka, “Sa tukuna vakaogo o Jiova; 
“Raica, Au sa tulia na ca kivei kemudou, ia Au sa 
vakananuma e dua na lewa e na vukumudou, dou 
dui lesu mada mai na nomudou i tovo ca, ka 
vakavinakataka na nomudou i tovo kei na 
nomudoui valavala.””” 


Sa Biligi Tani Nai Vakasala Ni Kalou 

12. Era sa tukuna, “Sa sega sara ni rawa! Keimami 
na muria ga na neimami lewa, ia na nanuma ni 
lomai keimami ca keimami na dui cakava.” 

13. O koya oqo sa tukuna kina o Jiova; “Dou 
vakataroga mada vei ira na veimatanitu, se o cei sa 
rogoca na ka vakaoqo; Sa dua na ka rerevaki sara 
sa cakava o koya na goneyalewa ni Isireli.” 

14. E dua li me vakalaiva na uca-vulavula ni 
Lepanoni me kenai sosomi na wai mai na uluvatu 
ni vanua? se me biu beka na wai liliwa sa drodro 
tu me kenai sosomi na wai ni dua na tikina tani? 
15. “Ka ni ra sa guilecavi Au na Noqu tamata, ia 
era sa vakama kina na ka boi vinaka ki na ka lasu, 
ka ra sa vakatarabetaki ira e na nodra sala, ka sa 
biu ga nai lakolako makawa, me ra lako 
vakatikitiki e na sala sa sega ni buluti, 

16. me ra vakavuna na kena vakalalataki na nodra 
vanua, ka me vakasiusiutaki ka sega ni mudu; o 


ira kece era lako voli yani era na kidacalataka, ka 
kurea na uludra. 

17. Au na vakatolosevi ira e na mata ni meca me 
vaka e na cagi mai na vualiku; Au na vakanadakui 
ira e na siga ni nodra rarawa ka sega ni 
vakanamata vei ira.” 


Sa Beitaki O Jeremaia 

18. Era sa qai tukuna, “Me da mai bukia na vere 
kei Jeremaia, ni na sega ni yali na vunau mai vua 
na bete, se nai vakavuvuli mai vua na vuku, se na 
vosa mai vua na parofita. Me da mai vakacataki 
koya e na yameda, ia me da kakua ni vakarorogo 
ki na dua na nona vosa.” 

19. Ni golevi au mai, Jiova, ka rogoca na domodra 
era veileti kei au! 

20. Me saumi beka na vinaka e na ca? Ni ra a kelia 
nai keli me'u mate kina. Mo ni nanuma niuatue 
Matamuni me'u vosa vinaka e na vukudra, ka 
me'u saumaka tani na Nomuni cudru mai vei ira. 
21. O koya mo ni solia kina na luvedra me ra 
viakana, ka vakadavea na kedra dra e na 
kaukauwa ni seleiwau; ia me yali vei ira na 
watidra na luvedra, ka me ra yada talega, ka me ra 
vakamatei na nodra tagane; ia na nodra cauravou, 
me ra mate e nai seleiwau e nai valu. 

22. Me rogo mai na nodra veivale na tagi, ni 
Kemuni sa vakauta nai valu me sikiti ira: ni ra sa 
kelia nai keli me rawai au; ia era sa vunia nai cori 
me tacori kina na yavaqu. 

23. lo, oi Kemuni, Jiova, o Ni sa kila kece na nodra 
veretaki au me'u mate. Mo ni kakua ni buluta na 
nodra caka cala, ia na nodra i valavala ca mo ni 
kakua ni bokoca tani mai na Matamuni, ia me ra 
vakabalei sobu ga e matamuni; Mo Ni vakayacora 
vei ira e na gauna ni Nomuni cudru. 


Nai Vakatakilakila Ni Saqa Kavoro 


19. Sa tukuna vakaogo o Jiova, “Mo la'ki kauta 


e dua na kena saga gele na dautulituli, ka so vei 
ira na tamata era gase, kei na ka so vei ira na bete 
era gase. 

2. “la dou lako vata yani ki na Buca ni Luvei 
Inomi, mai nai curucuru ki na Matamata-ni-koro 
mai na Vualiku, ia mo vunautaka mai kea na vosa 
Au na tukuna vei iko, 

3. “Ka vaka, 'Dou rogoca na vosai Jiova, oi 
kemudou na tui Juta, kei na kai Jerusalemi; Sa 
tukuna vakaogo o Jiova ni lewe vuga, na Kalou ni 
Isireli; “Raica, Au na vakayacora na ca ki na tikina 
ogo, ena gasikanunu kina na daligadra. 

4. “Ka nira sa biuti Au, ka ra sa vakacacataka na 
tikina ogo, ka ra sa vakama kina na ka boi vinaka 
vei ira na kalou tani, era sega ni kila, se o ira, se na 
nodra gase, se o iratou na tui Juta, ka ra sa 
vakasinaita na yasana ogo ena kedra dra era sega 
ni cala 

5. “(Era sa tara talega na veiyasana cecere i Peali, 
me vakama na luvedra tagane ena bukawaga mei 

soro kama vei Peali, na ka Au a sega ni vakarota, 
se vosataka, ka sa sega talega ni tubu e Lomaqu), 
6. Sa tukuna vakaogo o Jiova, “Raica, ena vuku 
ni ka ogo ena yaco na gauna, ena sega ni vakatokai 
tale kina na yasana oqo, o Tofeti, se Na Buca ni 
Luvei Inomi, ia, Na Buca ga ni Veivakamatei. 

7. “la Au na vakatawayagataka na lewa i Juta kei 
Jerusalemi ena yasana ogo, Au na lewa me ra bale 
ena i seleiwau ena matadra na nodra meca, ena 
ligadra talega era sa saga mera vakamatei ira: ia 
Au na solia na yagodra me kedra na manumanu 
vuka, kei na manumanu ni vanua. 

8. “la Au na cakava na koro oqo me koro rusa, 
ka me vakaisaisataki: O ira kece era lako voli mai 
kina era na kidacala ka vakaisaisa ena vuku ni 
kena ca levu kecega. 

9. “la Au na biuti ira me ra kania na lewe ni 
luvedra tagane, kei na lewe ni luvedra yalewa, ka 
ra na dui kania yadua na lewe ni wekana, ni sa 
buku matua na druadrua ni koro, ena vuku talega 
ni ka rarawa sa vakararawataki ira kina na kedra 
meca, kei ira era saga me ra vakamatei ira.” 

10. “Mo gai voroka na saga ena matadra na 
tamata dou sa lako vata, 

11. “Ka tukuna vei ira, Sa tukuna vakaogo o Jiova 
ni lewe vuga; Au na vorolaki ira vakakina na 
tamata oqo kei na koro oqo, me vaka sa vorolaki 
na nona bilo na dautuli bilo, sa sega ni 
vakavinakataki rawa tale, ka ra na ia na veibulu e 
Tofeti, me sega na tikina e vo me veibulu kina. 

12. “Au na cakacaka vakaogo ki na yasana ogo,” 
sa tukuna o Jiova, “Kivei ira talega na lewena, ia 
Au na cakava na koro oqo me vakataki Tofeti. 

13. “Ena vakasisilataki talega na veivale mai 
Jerusalemi, kei na nodratou  veivale mai 
Jerusalemi, kei na nodratou veivale na tui Juta, me 
vaka na kena vakasisila na tikina o Tofeti, ni ra sa 
vakama e dela ni veivale kecega na ka boi vinaka 
ki na veikalokalo kecega ni lomalagi, ka livia nai 
sevu vei ira na kalou tani.””” 

14. Sa qai lesu tale mai Tofeti o Jeremaia, ka talai 
koya kina o Jiova me ia na parofisai, ka sa la'ki tu 
ena lomanibai ni vale i Jiova, ka tukuna vei ira na 
tamata kecega, 

15. “Sa tukuna vakaogo o Jiova ni lewe vuga, na 
Kalou ni Isireli: ‘Raica, Au na vakayacora ki na 
koro oqo kei na kena veikoro kecega na ca kecega 
Au a vosa kina ena vukuna, ni ra sa 
vakadomogataki ira, me ra kakua ni rogoca na 
Noqu vosa.” 


Na Vosa Ni Kalou Vei Pasuri 


20. la o Pasuri na luvei Ima na bete, o koya na 
turaga sa liu ena vale i Jiova, sa rogoca ni sa 
parofisaitaka na ka oqo o Jeremaia. 

2. Sa cudruvi Jeremaia na parofita o Pasuri, ka 
vesuki koya ena i vesu kau sa tu mai na matamata 
ni koro cecere i Penijamini, sa volekata na vale i 
Jiova. 


3. la ena mataka, sa qai sereki Jeremaia o Pasuri 
mai nai vesu kau. Sa qai tukuna vua o Jeremaia, 
“O Jiova sa sega ni vakatoka na yacamu o Pasuri, 
o Mekorimisapipi ga. 

4. “Ni sa tukuna vakaogo o Jiova, ‘Raica, Au a 
lewa mo ka rerevaki vei iko, vei ira kece talega na 
wekamu: ia era na bale e nai seleiwau ni kedra 
meca, o na raica e matamu talega, ia o ira na Juta 
kecega Au na solia ki na liga i tui Papiloni, ena 
kauti ira vakabobula ki Papiloni, ka vakamatei ira 
e nai seleiwau. 

5. “la Au na solia na kaukauwa kecega ni koro 
oqo, kei na kena cakacaka kecega, io, na nodra i 
yau kece talega na tui Juta Au na solia ki na liga ni 
nodra meca, era na tokitaka, ka taura, ka kauta ki 
Papiloni. 

6. “la o iko, Pasuri, kei ira kece era tiko ena nomu 
vale, dou na la'ki vakabobulataki: ia dou na yaco 
ki Papiloni, ka dou na mate talega kina, ka dou na 
bulu kina, o iko, kei ira kecega na wekamu, o sa 
parofisaitaka kina na ka lasu.” 


Na Veiqaravi I Jeremaia E Sega Ni Taleitaki 

7. Kemuni Jiova, o Ni sa rawai au sara, ia au sa 
rawai dina sara kina, o Ni sa kaukauwa vei 
kedaru, ka o Ni sa gumatua mai: au sa dredrevaki 
ena veisiga, era sa vakalialiai au kecega. 

8. la niu a qai vosa, ka'u sa qoqolou, ka'u sa 
kacivaka nai, “Valavala kaukauwa kei na 
veivakacacani,” ka ni sa yaco na vosa i Jiova me ka 
au sa rogo ca kina, ka dredrevaki kina ena veisiga. 
9. Au a qai tukuna, “Au na sega ni cavuti Koya, 
se vosa tale ena Yacana.” la na Nona vosa, sa tu e 
lomaqu me vaka na bukawagqa, sa sogo tu ena 
suiqu, ia au sa oca ni'u kinoca, ka sega ni'u 
rawata. 

10. Ni'u sa rogoca na nodra vosa ca na lewe vuqa, 
“Sa vakavolivoliti au na rere!” Fra tukuna, “Dou 
tukuna mai,” la keitou na qai tukuna, “O ira kece 
na wekaqu era sa yadrava na noqu bale, ka 
tukuna. “Ena vecei beka o koya, keimami na qai 
rawai koya, ka vakayacora na neimami cudru 
vua.” 

11. la o Jiova ga sa tiko vata kei au me vaka e dua 
na gaga rerevaki. O koya ogo era na tarabe kina 
era sa vakacacani au, ka ra na sega ni gumatua, era 
na madua vakalevu; ni ra na sega ni cakacaka 
yaco, na nodra madua sa sega ni mudu ena sega ni 
guileca. 

12. la, oi kemuni Jiova ni lewe vuga, o Ni sa 
vakatovolea na yalododonu, ka dikeva na ivi kei 
na loma ni tamata, me'u raica mada na Nomuni 
cudruvi ira ni'u sa tukuni au vei kemuni. 

13. Dou sere vei Jiova, dou vakavinavinaka vei 
Jiova: ni sa vakabula na yalona na dravudravua 
mai na ligadra na daucaka ca. 

14. Me ca na siga au a sucu kina, me kakua ni 
kalouvinaka na siga sa vakasucumi au kina o 
tinaqu! 

15. Me ca na tamata e a tukuna vei tamaqu, “Sa 

sucu e dua na luvemu tagane!,” ka vakamarautaki 
koya sara kina. 

16. la na tamata o ya me sa vaka ga na veikoro e a 
vukica o Jiova, ka sega ni veivutuni, ia me rogoca 
o koya ka kaila ena mataka, kei na qoqolou 
ena siga levu, 

17. Ni sa sega ni vakamatei au o koya ena siga au 
sa sucu kina, me sa noqui bulubulu ga o tinaqu, io 
na ketena me sa colati au tikoga. 

18. Na cava au sa lako mai kina mai na kete me'u 
kunea na oca kei na rarawa, me oti ga kina na 


noqu siga e na madua? 


Sa Vakadeitaki Na Vakarusai Nei Jerusalemi 


21. Sa talai Pasuri na luve i Malikaia, kei 


Sefanaia na luve i Meesea na bete, kivei Jeremaia, 
o Setekaia na tui, me rau tukuna vua, 

2. “Mo tarogi Jiova mada e na vukuda, ni sa mai 
veivala kei keda o Nepukatiresa na tui Papiloni, 
de sa na cakacaka beka mai vei keda o Jiova me 
vaka na Nona cakacaka vakurabui kecega, me sa 
lako tani mada ga kina vei keda o koya.” 

3. Sa qai yaco vei Jeremaia e dua na vosa mai vei 
Jiova, ka sa tukuna kina vei rau o Jeremaia, “Drau 
tukuna vakaogo vei Setekaia, 

4. “Sa tukuna vakaogo o Jiova na Kalou ni Isireli: 
“Raica, Au na vakalesuya tani nai yaragi ni valu e 
na ligamudou, dou sa veivaluti kina kei tui 
Papiloni, kei ira na kai Kalitia, era mai kabai 
kemudou mai daku ni bai, ia Au na vakasoqoni ira 
mai ki loma ni koro oqo. 

5. “la Au na veivala kei kemudou oi Au e na 
ligaqu sa dodo yani, kei na ligaqu kaukauwa, io e 
na cudru, kei na lesa, kei na cudru levu. 

6. “Ka'u na yaviti ira na lewe ni koro oqo, na 
tamata kei na manumanu: era na mate ga e na 
mate dauveiveitauvi. 

7. “Ni sa oti oqori,” sa tukuna o Jiova, “Au na 
soli Setekaia na tui Juta, kei ira na nona tamata, kei 
ira na lewe ni vanua, kei ira sa vo e na koro oqo 
mai na mate dauveiveitauvi, kei nai seleiwau, kei 
na viakana, ki na liga i Nepukatiresa na tui 
Papiloni, kei na ligadra na nona meca, kei na 
ligadra era sagai ira me ra vakamatea. la ena yaviti 
ira o koya e nai seleiwau, ena sega ni vosoti ira, 
ena sega talega ni yalovinaka, se yalololoma.”” 

8. “la vei ira na tamata oqo mo tukuna, “Sa 
tukuna vakaogo o Jiova; “Raica, Au sa vakaraitaka 
vei kemudou na sala ni bula, kei na sala ni mate. 

9. “O koya sa tiko ga e na koro oqo ena mate e 
nai seleiwau, kei na mate dauveiveitauvi: ia O 
koya sa curu kitautuba, ka dro vei ira na kai 
Kalitia era mai kabai kemudou, ena bula, ena soli 
vua na nona bula me nonai toki ni valu. 

10. “Ni sa dua tani na mataqu ki na koro oqo me 
sa ca ga, me kakua ni vinaka,” sa tukuna o Jiova. 
“Ena soli ga ki na liga i tui Papiloni, ia ena vakama 
e na bukawaga o koya.”” 


Nai Tukutuku Ki Na Vale I Tevita 

11. “la e na vuku ni matagali i tui Juta, mo 
tukuna, “Dou rogoca na vosa i Jiova, 

12. “Oi kemudou na matagali i Tevita, sa tukuna 
vakaogo o Jiova; “Dou ia na lewa dodonu e na 
mataka, ka vakabulai koya sa vakacacani mai na 
liga i koya sa vakacacana, de lako yani na Noqu 
cudru me vaka na bukawaga sa waga tiko, me 
sega e dua e bokoca, e na vuku ni kena ca na 
nomudoui valavala. 

13. “Raica, Au sa veivala kei iko, o iko sa tiko e na 
buca, e na uluvatu ni buca,” sa tukuna o Jiova; 
“Dou a tukuna, 'O cei ena lako sobu mai me 
veivala kei keimami? Se o cei me mai curu ki na 
neimami tikotiko?” 

14. la Au na cudruvi kemudou me vaka na 
nomudoui valavala,” sa tukuna o Jiova. “la Au na 
tutuvaka na buka e na kena veikau, ena kania na 
ka kecega sa tu vakavolivolita.””” 


22. Sa tukuna vakaogo o Jiova; “Mo lako sobu 


ki na vale i tui Juta, ka vosataka maikina na vosa 
oqo, 

2. “Ka vaka, ‘Dou rogoca na vosa i Jiova, o iko na 
tui Juta, ka tiko e nai tikotiko i Tevita, o iko, kei ira 
na nomu tamata turaga, kei ira na nomu tamata 
era sa daucuru mai ki na matamata-ni-koro oqo! 

3. “Sa tukuna vakaoqo o Jiova; “Dou ia na lewa 
kei nai valavala dodonu, ka vakabulai koya sa 
vakacacani mai na liga i koya sa vakacacana: ia 
dou kakua ni vakararawataki ira na vulagi, kei na 
luveniyali, kei na yada, ka kakua ni dou 
vakadavea e na yasana oqo na dra sa sega ni cala. 
4. “la kevaka dou sa vakabauta sara na vosa oqo, 
ena qai curu mai ki na matamata-ni-koro oqo o ira 
na tui era sa tiko e nai tikotiko i Tevita, ka sa vodo 
e na qiqi-vakaturaga kei na ose, o koya, kei ira na 
nona tamata turaga, kei na nona tamata. 

5. “la kevaka dou na sega ni rogoca na vosa oqo, 
Au sa cavuti Au niu sa bubului,” sa tukuna o 
Jiova, “Ni na vakalalai ga na vale oqo.””” 

6. Ni sa tukuna vakaogo o Jiova ki na vale i tui 
Juta; “O iko o sa vakataki Kiliati na ulu i Lepanoni 
vei au: ia Au na lewai iko mo veikau ga, ka mo 
veikoro sa sega ni sega. 

7. la Au na lesia eso na kemu dauvakacaca, era 
sa dui vakaiyaragi, ka ra na taya sobu na nomu 
sitari vinaka, ka biuta ki na bukawaga. 

8. “Era na lako sivita na koro oqo o ira na lewe ni 
veivanua e vuga, ka ra na dui veikayaka vakaiira, 
“E na vuku ni cava sa cakacaka kina vakaogo o 
Jiova ki na koro levu oqo?’ 

9. “Era na qai tukuna, “Ni ra sa biuta na 
veiyalayalati i Jiova na nodra Kalou, ka soro vei 
ira na kalou tani, ka qaravi ira.” 

10. Dou kakua ni tagicaki koya sa mate, se 
yasovaka, la dou tagicaki koya sa lako tani yani, ni 
na sega ni lesu tale mai, se raica na vanua ka sucu 
kina o koya. 

Nai Tukutuku Vei Ira Na Luve I Josaia 

11. Ni sa tukuna vakaoqo o Jiova e na vuku i 
Salumi na luve i Josaia na tui Juta, o koya sa lewa 
mei sosomi kei Josaia na tamana, o koya sa lako 
tani e na yasana oqo, “Ena sega ni lako tale mai 
kike o koya, 

12. “Ni na mate ga e na yasana era sa kauti koya 
vakabobula kina, ia ena sega ni kunea tale na 
vanua oqo. 

13. “Ena ca o koya sa tara na nona vale e nai 
valavala e sega ni dodonu, kei na nonai taba loma 
ni vale e cake e na caka cala, ka sa sega ni sauma 
na cakacaka ni kai nona, ka sa sega ni solia vua nai 
voli ni nona cakacaka, 

14. Ka sa tukuna, ‘Au na tara e dua na noqu vale 
levu, kei na i taba loma ni vale i cake lelevu, ka sa 
taya na kena katuba; ka sa botana ecake ena sitari; 
ka boroi e nai qumu.” 

15. “Kona lewa tiko beka ena vuku ni o sa 
viribaiti iko e na sitari? O tamamu sa sega beka ni 
kana ka gunu, ka cakava na lewa kei na cakacaka 
dodonu, ka sa qai vinaka kina o koya. 

16. Sa ia na veilewai ena vukudrau na 
malumalumu kei na dravudravua; ka sa qai 
vinaka kina o koya. Sa vakaoqo na kilai au, se 
segai?” Sa tukuna o Jiova. 

17. “Ia na matamu kei na lomamu sa goleva ga na 
nomu kocokoco, kei na vakadave dra sa sega ni 
cala, kei na veivakasaurarataki, kei nai valavala 
kaukauwa mo cakava.” 

18. O koya oqo sa tukuna kina o Jiova ena vukui 
Jioakimi na luvei Josaia na tui Juta “E ratou na 
sega ni tagicaki koya ka tukuna, ‘Ulei na tuakaqu! 
se, ‘Ulei na ganequ! era na sega ni yasovaki koya, 
ka vaka, ‘Ulei turaga! se, Ulei na nonai ukuuku!” 
19. Ena buluti ga vaka na asa, ni sa yarataki ka 
biu kitaudaku ni matamata-ni-koro o Jerusalemi. 
20. “Mo cabe cake ki Lepanoni, ka tagi, ka 
tabalaka na domomu mai Pasani, ka tagi mai 
Aparimi, ni ra sa vakarusai o ira kecega era a 
lomani iko. 

21. Au a vosa vei iko ni o sa tiko vinaka; ia o sa 
tukuna, “Au na sega ni rogoca.” Sa vakaogo na 
nomui valavala ni o sa gone ka yacova na siga 
ogo, ni o sa sega ni rogoca na Domoqu. 

22. Na cagi e na kani ira na nomui vakatawa 
kecega, ia o ira sa lomani iko era na la'ki 
vakabobulataki. O na qai madua dina ka tagaya e 
na vuku ni nomu ca kecega. 

23. O iko ka tiko mai Lepanoni, ka cakava na 
nomui sova e na sitari, o na ka lomani dina sara ni 
sa yacovi iko na rarawa, na yaluma me vaka na 
yalewa sa taratara? 


Nai Tukutuku Vei Konaia 

24. “Me vaka na dina ni noqu bula,” sa tukuna o 
Jiova, ke sa mama ni taba e na Ligaqu i matau, ʻi 
Konaia na luve i Jioiakimi na tui Juta, ke'u sa na 
cavuti iko tani ga; 

25. “la Au na soli iko ki na ligadra era sa saga me 


ra vakamatei iko, ki na ligadra talega o sa 
rerevaka—io ki na liga i Nepukatiresa na tui 
Papiloni, kei na ligadra na kai Kalitia. 

26. “la Au na biuti iko tani, kei na tinamu ka 
vakasucumi iko, ki na dua na vanua tani drau a 
sega ni sucu kina, ia drau na mate ga mai kea. 

27. “la e rau na sega ni lesu yani ki na vanua e rau 
sa domona tiko. 

28. “Sa dua beka na matakau beci ka cati na 
tamata oqo o Konaia? --Se dua na bilo sa sega ni 
vinakati? A cava era sa biu tani kina o koya kei na 
nona kawa, ka vakasavi ki na vanua e ratou sa 
sega ni kila? 

29. O iko, Na vanua, na vanua, na vanua, mo 
rogoca na vosa i Jiova! 

30. Sa tukuna vakaoqo o Jiova, “Dou vola na 
tamata oqo me kua na luvena, me tamata sa sega 
ni yaco e na nona gauna, ni na sega ni dua na 
tamata e na nona kawa, me tiko e nai tikotiko i 
Tevita, ka lewa tale mai Juta.”” 


Na Taba Ni Yalododonu 


23. “Ena ca o ira nai vakatawa era vakacacana 


ka vakasavi ira na sipi ni Noqu vanua veico,” sa 
tukuna o Jiova. 

2. O koya ogo sa tukuna kina o Jiova na Kalou ni 
Isireli vei ira nai vakatawa era sa vakani ira na 
noqu sipi, “Oi kemudou, dou sa vakatolosevi ira 
na Noqu qele ni sipi, ka vakasavi ira tani, ka sega 
ni la'ki raici ira. Raica, Au na cudruvi kemudou e 
na vuku ni ca ni nomudou i valavala,” sa tukuna o 
Jiova. 

3. “la, Au na vakasoqoni ira vata mai na kena vo 
ni Noqu qele ni sipi mai na veivanua kecega Au sa 
dui vakasavi ira kina, Au na kauti ira tale mai ki 
na nodra lomanibai; ka ra na luvea ka tubu. 

4. “Ka'u na lesia eso me nodra i vakatawa era na 
vakani ira, ka ra na sega ni rere tale, se tagaya, se 
yali,” sa tukuna o Jiova. 

5. “Raica, ena yaco na gauna,” sa tukuna o 
Jiova,, “Au na vakatubura kina vei Tevita e dua na 
Coke yalododonu, ia ena lewa e dua na Tui 
cakacaka yaco, ena ia o Koya na lewa kei na 
cakacaka dodonu e vuravura. 

6. E na Nona gauna era na vakabulai kina na 
Juta, ia o ira na Isireli era na tiko vinaka: ia oqo na 
Yacana ena vakatokai kina, o JOVA NA NODA 
YALODODONU. 

7. “O koya oqo, raica ena yaco dina kina na 
gauna,” sa tukuna o Jiova. “Era na sega tale ni 
tukuna, “Sa bula o Jiova, o koya ka kauti ira cake 
na Isireli mai na vanua o Ijipita:” 

8. “Ia, 'Sa bula o Jiova, o koya ka kauta cake mai 
ka tubera na nodra kawa na matagali i Isireli mai 
na vanua ki na vualiku, kei na veivanua kecega 
Au a dui vakasavi ira kina.” Ka ra na tiko ga e na 
nodra vanua.” 


Na Parofita Lasu Kei Nai Tukutuku Wale 
9. Ena vukudra na parofita sa ramusu kina na 

yaloqu e lomaqu, sa yavavala na suiqu kecega, au 
sa vaka na tamata sa mateni, ka vaka na tamata sa 
rawai koya na waini, e na vuku i Jiova, e na vuku 
talega ni Nona Vosa Tabu. 

10. Ni sa oso na vanua e na dauyalewa; ni sa tagi 
na vanua e na vuku ni ruru, sa dravuisiga mai na 
veiyasana vinaka ni veikau, ka sa ca na nodra i 
valavala, ka sa sega ni dodonu na nodra lewa 
kaukauwa. 

11. “O ira na parofita kei na bete talega era sa 
tamata ca, io, e na Noqu vale Au sa kunea na 
nodra ca,” sa tukuna o Jiova. 

12. “O koya oqo ena yaco kina na nodra sala me 
vaka sa titidara e na butobuto, era na veibili yani, 
ka bale kina, Ni'u na vakayacora na ca vei ira, io 
na yabaki me ra cudruvi kina,” sa tukuna o Jiova. 
13. “la Au sa kunea talega vei ira na parofita ni 
Samaria na ka lialia, era sa ia na parofisai ka cavuti 
Peali, ka ra sa vakasesei ira kina na Noqu tamata 
na Isireli. 

14. Au sa kunea talega na ka vakasisila vei ira na 
parofita ni Jerusalemi: era sa ia na dauyalewa ka 
muria na ka lasu: era sa totaki ira na daucaka ca, 
me sega kina e dua sa lesu mai na nona ca, era sa 
tautauvata kecega Vei Au o ira oqo kei ira na kai 
Sotoma, kei ira na lewe ni koro oqo era sa 
tautauvata kei Komora. 

15. “O koya oqo sa tukuna kina o Jiova ni lewe 
vuga e na vukudra na parofita; ‘Raica, Au na 
vakani ira e na kau gaga, ka vagunuvi ira e na wai 
gaga: ni sa lako yani na ka ca mai vei ira na 
parofita ni Jerusalemi ki na vanua taucoko.” 

16. Sa tukuna vakaogo o Jiova ni lewe vuqa, “Dou 
kakua ni vakarorogo ki na nodra vosa na parofita 
era sa ia na parofisai vei kemudou, era sa 
vakalialiai kemudou ga: era sa cavuta na raivotu 
wale e vu mai na lomadra ga, ka sa segai mai na 
gusu i Jiova. 

17. Era sa tukuna tikoga vei ira era beci Au, “Sa 
tukuna o Jiova, “Ena yaco ga na vakacegu vei 
kemudou””; la vei ira kece era muria na kaukauwa 
ni lomadra era sa tukuna, “Ena sega na ca me 
yacovi kemudou.” 

18. la o cei ka tiko e na bose i Jiova, ka kunea ka 
rogoca na Nona vosa? O cei ka vakarorogo ki na 
Nona vosa, ka rogoca? 

19. Raica, na covulaca rerevaki i Jiova sa lako 
yani—io na covulaca rarawa, ena lutu vakararawa 
sara ki na uludra na tamata ca. 

20. Ena sega ni malumu na cudru i Jiova, ena 
cakava mada ga, ka vakayacora na nanuma ni 
Lomana, e na gauna maimuri dou na kila deivaka 
sara ga kina. 

21. “Aua sega ni talai ira na parofita oqo, ia era sa 
cici ga, Au a sega ni vosa vei ira, ia era sa parofisai 
ga. 

22. la kevaka era sa tiko ga e na Noqu bose, ka 
la'ki vakarogoya na Noqu vosa vei ira na Noqu 
tamata, ke ra sa vakalesui ira mai na nodra sala ca, 
mai na ca ni nodra i valavala talega. 


23. “Au sa Kalou beka e na tikina voleka ga,” sa 
tukuna o Jiova, “Au sa sega talega ni Kalou e na 
tikina vakayawa? 

24. Me vunitaki koya rawa beka e dua e na yasana 
vuni, Me'u kakua ni raici koya?” sa tukuna o 
Jiova. “Au sa sega li ni roboti lomalagi kei 
vuravura?” sa tukuna o Jiova. 

25. “Au sa rogoca na ka era tukuna na parofita, 
“Era sa parofisaitaka na ka lasu ena Yacaqu, 
ka vaka, Au a tadra, io au a tadra!” 

26. “Na cava na kena dede me sa tiko na ka oqo e 
na lomadra na parofita o ira era sa parofisaitaka 
na ka lasu? lo era sa parofita daulawaki ga e na 
lomadra o ira, 

27. “Era sa vakananuma me ra lawakitaki ira na 
Noqu tamata me ra guilecava na Yacaqu e na 
nodra tadra era sa dui tukuna vua na kai nona, me 
vaka na nodra qase ni ra guilecava na Yacaqu ka 
ni ra golevi Peali. 

28. “Na parofita sa tu vua e dua na tadra, me 
tukuna ga na nona tadra, ia o koya sa tu vua na 
Noqu vosa, me tukuna dina ga na Noqu vosa. E 
tautauvata li na qana kei na witi?” sa tukuna o 
Jiova. 

29. “Sa sega beka ni vaka na bukawaga, na Noqu 
vosa?” sa tukuna o Jiova; “Ka vaka nai tukituki sa 
vorolaka na vatu? 

30. “Sa tukuna kina o Jiova, Raica au sa cati ira na 
parofita, era sa dui butakoca na Noqu vosa mai 
vua na kai nona. 

31. “Raica, Au sa veimecaki kei ira na parofita,” 
sa tukuna o Jiova, “Era sa vosa walega e na 
yamedra ka vaka, “Sa tukuna o Koya.” 

32. “Raica, Au sa cati ira ga era sa parofisaitaka na 
tadra lasu,” sa tukuna o Jiova, “Ka ra sa tukuna, 
ka vakasesei ira kina na tamata e na nodra lasu, 
kei na nodra vosa walega, ia oi Au, Au a sega ni 
talai ira, se'u vakaroti ira. Era na sega kina ni yaga 
vakalailai vei ira na tamata oqo,” sa tukuna o 
Jiova. 

33. “la ni ra sa tarogi iko o ira na tamata ogo, se 
na parofita, se na bete, ka vaka, “Na vosa ni 
parofisai bibi cava sa tukuna mai o Jiova? Mo qai 
tukuna vei ira, “Na vosa ni parofisai bibi cava?” la 
ka'u na biuti kemudou ga,” sa tukuna o Jiova. 

34. “la o ira na parofita, kei na bete, kei na tamata, 
era na tukuna, “Na vosa ni parofisai bibi mai vei 
Jiova/ Au na cudruva na tamata o ya kei na nona 
matagali. 

35. “Sa vaka ga oqo mo dou dui tukuna vua na 
kai nona, vua talega na tacina, “Na cava sa tukuna 
o Jiova? la, “Na cava sa vosataka o Jiova? 

36. “la na vosa ni parofisai mai vei Jiova, mo dou 
kakua ni cavuta tale: ni na nonai colacola na 
tamata yadua na nona vosa walega, ni dou sa 
vakatanitaka na vosa ni Kalou bula, na vosa i Jiova 
ni lewe vuga na noda Kalou. 

37. “Me vaka ga oqo na nomu vosa vua na 
parofita, Na cava sa tukuna vei iko o Jiova? la, “Na 
cava sa vosataka o Jiova? 

38. “la ni dou sa tukuna, Na vosa ni parofisai bibi 
mai vei Jiova,” o koya oqo sa tukuna kina o Jiova; 
“Ni dou sa cavuta na vosa oqo, “Na vosa ni 
parofisai bibi mai vei Jiova,” ia Au a tala vei 
kemudou, ka vaka, “Dou kakua ni tukuna, “Na 
vosa ni parofisai bibi mai vei Jiova!” 

39. ʻO koya oqo, raica, oi Au, io oi Au, Au na 
guilecavi kemudou sara kina, ka biuti kemudou 
tani, kei na koro Au a solia vei kemudou kei ira na 
nomudou qase, mai na Mataqu. 

40. la Au na vakayacora vei kemudou na 
veivakalialiai sa sega ni mudu, kei na madua sa 
sega ni mudu, ena sega ni guileca.” 


Nai Vakatakarakara Ni Rua Na Sova Lolo 


24. Sa vakatakila vei au o Jiova, ka raica, sa 


rua na sova lolo ka tau sobu e na mata ni vale tabu 
i Jiova, ni sa kauti ira vakabobula tani o 
Nepukanesa na tui Papiloni, io, o Jekonaia na luve 
i Jioiakimi na tui Juta, kei ira na turaga ni Juta, kei 
ira na dauceuceu kei na matai ni kaukamea, mai 
Jerusalemi, ka sa kauti ira ki Papiloni. 

2. E dua na sova lolo sa vinaka sara, sa vaka na 
lolo sa dreu taumada: ia na kenai karua sa lolo ca 
sara, sa sega ni laukana rawa ni sa ca ga. 

3. Sa taroga vei au o Jiova, “Na cava o sa raica, 
Jeremaia?” Au sa tukuna, “Na lolo, na lolo vinaka, 
sa vinaka sara, ia na lolo ca, sa ca sara, ka sa sega 
ni laukana rawa ni sa ca ga.” 

4. Sa baci yaco tale vei au na vosa i Jiova, ka 
vaka, 

5. “Sa tukuna vakaogo o Jiova na Kalou i Isireli, 
Me vaka na lolo vinaka oqo, Au na kilai ira 
vakakina na Juta era sa vakabobulataki, o ira Au 
sa vakatala tani e na yasana oqo ki na nodra vanua 
na kai Kalitia me ra vinaka kina. 

6. “Ni'u na vakaraici ira me ra vinaka kina, ka 
kauti ira tale mai ki na vanua oqo. la Au na tarai 
ira cake, ka sega ni basuka sobu, Ka'u na tei ira, ka 
sega ni cavuta. 

7. “Au na solia vei ira na yalo me ra kilai Au 
kina, ni sai Au o Jiova, la era na yaco me ra Noqu 
tamata, Ka'u na yaco Me'u nodra Kalou, ni ra na 
lesu mai vei Au e na lomadra dina. 

8. “la me vaka na lolo ca, sa sega ni laukana rawa 
ni sa ca ga,'- sa vosa dina vakaogo o Jiova - “Ena 
vakakina Au na soli Setekaia na tui Juta, kei ira na 
kena turaga, kei na kedra vo ni Jerusalemi, era tiko 
e na vanua oqo, kei ira sa tiko mai na vanua o 
Ijipita. 

9. “a Au na soli ira me ra kau tani me ra ca kina, 
ki na veimatanitu kecega kei vuravura, me ra 
vakalialiai, ka vakaiboletaki, ka veiwalitaki, ka 
vosavosacati, e na veiyasana kecega Au na dui 
vakasavi ira kina. 

10. “Ia Au na vakayacora vei ira nai seleiwau, kei 
na viakana, kei na mate dauveiveitauvi, me ra 
takali mada mai na vanua Au a solia vei ira, io vei 
ira na nodra gase.”” 


Vitusagavulu Na Yabaki Na Kena Sega Ni 
Tawani 


25. E nai kava ni yabaki i Jioiakimi na luve i 


Josaia na tui Juta, (e na kenai matai ni yabaki i 
Nepukanesa na tui Papiloni, sa yaco vei Jeremaia e 
dua na vosa sa baleti ira kecega na Juta)” 

2. ka sa vosataka o Jeremaia na parofita vei ira 
kecega na Juta, vei ira kece talega na kai 
Jerusalemi, ka vaka: 

3. “Mai nai katinikatolu ni yabaki i Josaia na 
luve i Emoni na tui Juta, ka yacova na siga oqo, sa 
yaco tiko vei au na vosa i Jiova, ia ka'u a vosa 
tikoga vei kemudou, ka sou e na mataka me'u 
vosa; ia dou a sega ni vakarorogo. 

4. “Ia sa tala vei kemudou o Jiova na Nona i 
talatala kecega na parofita, ka sou e na mataka me 
tala; ia dou sa sega ni vakarorogo, se 
vakatudaligamudou mo dou rogoca. 

5. “Era sa tukuna, ‘Dou dui lesu yadua e daidai 
mai na nonai tovo ca, kei na ca ni nonai valavala, 
ka tiko ga e na vanua sa solia o Jiova vei kemudou 
kei ira na nomudou qase me sega ni mudu. 

6. “la dou kakua ni muria na kalou tani me 
qaravi ira, ka soro vei ira, dou kakua talega ni 
vakacudrui Au e na cakacaka ni ligamudou; Au na 
qai sega ni vakacacani kemudou.” 

7. “Ia dou a sega ni vakarorogo vei Au,” sa 
tukuna o Jiova; “Mo dou sa vakacudrui Au kina e 
na cakacaka ni ligamudou mo dou ca. 

8. “O koya oqo sa tukuna kina vakaogo o Jiova 
ni lewe vuga; “Ni dou sa sega ni rogoca na Noqu 
vosa, 

9. ‘Raica, Au na soqoni ira kecega na veimatagali 
mai na vualiku, kei Nepukanesa na tui Papiloni, 
na Noqu tamata, sa tukuna o Jiova, “la Au na 
kauti ira vakaivalu mai ki na vanua oqo, kei na 
lewena, kei na veimatanitu kecega oqo sa tiko 
vakavolivolita, ia Au na vakarusai ira sara, ka 
cakavi ira me ra vakurabuitaki, ka vakasiusiutaki, 
ka me vanua rusa ka sega ni mudu. 

10. “la Au na vagaluya vei ira na domo ni marau, 
kei na domo ni reki, na domo ni tagane kei na 
domo ni yalewa sa qai vakawati, na rorogo ni vatu 
i qaqi, kei na rarama ni cina. 

11. la na vanua taucoko oqo ena lala tu ga, ka 
vakurabuitaki, ka ra na qaravi tui Papiloni na 
veimatanitu oqo ka vitusagavulu na yabaki. 

12. “la ni sa oti na yabaki e vitusagavulu, Au na 
qai cudruvi tui Papiloni, kei na matanitu o ya,'sa 
tukuna o Jiova, “E na vuku ni nodra caka cala, kei 
na nodra vanua talega na kai Kalitia, ka 
vakalalataka ka sega ni mudu; sa tukuna o Jiova. 
13. ‘Ja Au na vakayacora ki na vanua o ya na 
Noqu vosa kecega Au sa cavuta me yaco kina, io, 
na ka kecega sa volai e nai vola oqo, ka sa 
parofisaitaka ©  Jeremaia me  yacova na 
veimatanitu kecega. 

14. “(Ni ra na gali talega ki na veimatanitu e vuga 
vei ira talega na turaga levu e so: ia Au na sauma 

vei ira me vaka na nodra i valavala, kei na 
cakacaka ni ligadra.)” 


Tau Na Lewa Vei Ira Na Veimatanitu 

15. Ni sa tukuna vakaoqo vei au o Jiova na nodra 
Kalou na Isireli, “Mo taura na bilo waini ni cudru 
waqawaga oqo mai na Ligaqu, ka vagunuvi ira na 
veimatanitu Au sa talai iko kina. 

16. “Me ra gunuva, ka yatayata, ka lialia, e na 
vuku ni seleiwau Au na vakayacora vei ira.” 

17. Au a qai taura na bilo mai na liga i Jiova, ka 
vagunuvi ira kina na veimatanitu, ka talai au kina 
o Jiova; 

18. lo, o Jerusalemi, kei na veikoro e Juta, kei na 
nodra tui, kei na nodra turaga, me cakava me ra 
lala tu, me ra vakurabuitaki, ka vakasiusiutaki, ka 
vosavosacati, me vaka e na siga ogo; 

19. O Fero na tui Ijipita, kei ira na nona tamata 
turaga, kei ira na kena turaga, kei ira kecega na 
nona tamata; 

20. Kei ira kecega era duikaikai, kei ira kecega na 
tui ni vanua O Usi, kei na tui kecega ni nodra 
vanua na kai Filisitia, (io o Asikiloni, kei Kesa kei 
Ekironi, kei na kedra vo ni Asitoti); 

21. O Itomi kei Moapi kei ira na luve i Amoni; 

22. Kei ira kecega na tui mai Taia, kei ira kecega 
na tui mai Saitoni, kei ira na tui ni veiyanuyanu 
mai na tai kadua ni wasawasa; 

23. O Titana, kei Tima, kei Pusa, kei ira kece mai 
na sausau kei vuravura; 

24. kei ira kece na tui mai Arepea, kei ira kece na 
nodra tui era duikaikai era tiko mai veikau; 

25. Kei ira kece na tui mai Simirai, kei ira kece na 
tui mai llama, kei ira kece na nodra tui na Mitia; 
26. Kei ira kece na tui mai na vualiku, o ira sa tiko 
vakayawa, kei ira sa tiko voleka, na tamata kei na 
kai nona, kei ira kecega na vematanitu kei 
vuravura, era sa tiko e na dela ni vanua: ia o tui 
Sesaki ena qai gunu emuri. 

27. “O koya oqo mo tukuna kina vei ira, “Sa 
tukuna o Jiova ni lewe vuga na Kalou i Isireli: 
“Dou gunu, mo dou mateni, ka lua, ka bale, ka 
kakua ni duri tale, e na vuku ni seleiwau Au na 
vakayacora vei kemudou.”” 

28. “la kevaka era bese ni taura na bilo mai na 
ligamu me ra gunu, mo qai tukuna vei ira, “Sa 
tukuna o Jiova ni lewe vuqa, “Dou na gunu 
vakaidina ga! 

29. “la raica, na koro oqo sa vakatokai e na 
Yacaqu, Au sa qai vakatekivu Me'u vakayacora 
kina na ca, ia oi kemudou, dou na sega li ni 
cudruvi? Dou na cudruvi ga: Ni'u na kaciva nai 
seleiwau me tauci ira kecega na kai vuravura,” sa 
tukuna o Jiova ni lewe vuga.” 

30. “la o iko mo parofisaitaka na vosa kece oqo 
vei ira, ka tukuna vei ira, “O Jiova, ena kurukuru 
mai cake, ia mai na Nonai tikotiko tabu ena 
vakarogoya mai na domona, ena kurukuru 
vakaukauwa ki na Nonai tikotiko, na kaila, me 
vaka na nodra era sa sikaraka na vua-ni-vaini, ena 


rogo ga yani vei ira kece era tiko e vuravura. 

31. Ena yaco yani na ue ki nai yalayala kei 
vuravura—ni sa dua na ka e veiletitaka o Jiova, kei 
ira na veimatanitu, ena ia na veilewai o Koya kei 
ira na tamata kecega; ena soli ira na tamata ca ki 
nai seleiwau,' sa tukuna o Jiova.” 

32. Sa tukuna vakaoqo o Jiova ni lewe vuga, 
“Raica, na ca ena lako voli yani mai na matanitu ki 
na matanitu, ia na cava levu ena vakatuburi mai 
nai yalayala kei vuravura. 

33. “la na vuetaki kei Jiova era na davo tu yani e 
na siga o ya mai nai yalayala kei vuravura e dua ki 
nai yalayala kei vuravura kadua: era na sega ni 
tagicaki, se kau vata mai, se buluti, era na vaka na 
de-ni-manumanu e na dela ni vanua. 

34. “Dou qoqolou, nai vakatawa, ka tagi! Ka 
qiqi voli e na dravusa, oi kemudou sa liutaka na 
qele ni sipi: ni sa yaco sara mai na gauna mo dou 
vakamatei ka veisei kina; ia dou na lutu ga me 
vaka na bilo domoni. 

35. la ena sega na sala me ra dro kina nai 
vakatawa, se me ra bula kina o ira era liutaka na 
gele ni sipi. 

36. A domo ni nodra tagi nai vakatawa, kei na 
nodra qoqolou era liutaka na qele ni sipi! ni sa 
vakacacana o Jiova na nodra vanua veico, 

37. ka sa vagalutaki nai tikotiko ni sautu e na 
vuku ni cudru waqawaga i Jiova. 

38. Sa biuta laivi o Koya, me vaka na laioni e na 
nonai davodavo: ni sa rusa na nodra vanua e na 
vuku ni nona yalokatakata na dauvakacaca, e na 
vuku talega ni Nona cudru waqawaga.” 


Sa Vakabulai Mai Na Mate O Jeremaia 


26. Ni sa qai vakatekivu na lewa i Jioiakimi na 


luve i Josaia na tui Juta, sa yaco na vosa oqo mai 
vei Jiova, ka vaka, 

2. “Sa tukuna o Jiova; “Mo tu e na rara vakabai ni 
vale i Jiova, ka vosataki ki na veikoro kecega e 
Juta, era sa lako mai me ra soro e na vale i Jiova, 
na vosa kecega Au sa vakarota vei iko mo 
vosataka vei ira; kakua ni o vunia e dua na vosa. 

3. “Era na vakarorogo beka, ka lesu na tamata 
yadua mai na nonai tovo ca, me'u veivutunitaka 
na ca, ka'u sa nakita me'u cakava vei ira ni sa ca 
na nodra i valavala.’ 

4. “la mo tukuna vei ira, ‘Sa vosa vakaoqo o 
Jiova: “Kevaka dou na bese ni vakarorogo vei Au, 
ka sega ni muria na Noqu vunau, Au sa vakarota 
vei kemudou, 

5. “Ka sega ni vakarorogo ki na vosa ni Noqui 
talatala na parofita, o ira Au sa tala vei kemudou, 
ka sou e na mataka Me'u tala, (ia dou a sega ga ni 
vakarorogo), 

6. “Au na qai cakava na vale oqo me vakataki 
Sailo, ia na koro oqo Au na cakava me ka e 
vosavosacati vei ira na veimatanitu e vuravura.””” 
7. la o ira na bete kei ira na parofita kei ira na 
tamata kece, era sa rogoci Jeremaia ni sa vosataka 
na vosa oqo e na vale i Jiova. 

8. la ni sa tinia o Jeremaia na vosa kece ka 
vakarota o Jiova me tukuna vei ira na tamata 
kecega, era sa qai tauri koya o ira na bete, kei ira 
na parofita, kei ira na tamata kece, ka tukuna, “O 
na mate vakaidina! 

9. “Na cava o sa ia kina na parofisai e na yaca i 
Jiova, ka vaka, “Ena vakataki Sailo na vale oqo, ia 
na koro oqo ena lala me sega e tiko kina”?” Era sa 
soqoni vata vakaca vei Jeremaia o ira na tamata 
kecega e na vale i Jiova. 

10. Ni ra sa rogoca na turaga ni Juta na ka oqo, era 
sa qai lako cake mai na vale ni tui ki na vale i 
Jiova, era tiko sobu e nai curucuru ki na Matamata 
-ni-Koro vou ni vale i Jiova. 

11. Era sa qai vosa o ira na bete kei ira na 
parofita vei ira na turaga kei ira na tamata kecega, 
ka vaka, “Sa dodonu me mate na tamata oqo; ni sa 
parofisaitaka na ca ki na koro oqo, me vaka dou sa 
rogoca e daligamudou.” 

12. Sa qai vosa o Jeremaia vei ira kece na turaga 
kei ira na tamata kecega, ka vaka, “Sa talai au mai 
o Jiova me'u parofisaitaka na ca ki na vale oqo kei 
na koro oqo na ka kecega dou sa rogoca. 

13. “O koya oqo, dou vakavinakataka na 
nomudoui tovo kei na nomudoui valavala, ka 
vakarorogo ki na domo i Jiova na nomudou 
Kalou; ena qai veivutunitaka o Jiova na ca sa 
tukuna ena yacovi kemudou. 

14. “la oi au, raica, dou sa qai tauri au: dou kitaka 
vei au me vaka sa vinaka ka dodonu vei 
kemudou. 

15. “la mo dou kila dina ga, kevaka dou sa 
vakamatei au, dou na vakayacora vei kemudou, 
kei na koro ogo, kei na lewena na dra sa sega ni 
cala; ni sa dina sa talai au mai vei kemudou o 
Jiova me'u tukuna e daligamudou na vosa kecega 
oqo.” 

16. Era sa qai tukuna o ira na turaga kei na tamata 
kecega vei ira na bete kei na parofita, “Sa sega ni 
dodonu me mate na tamata oqo: ni sa vosa vei 
keda o koya e na yaca i Jiova na noda Kalou.” 

17. Sa qai tu cake eso vei ira na qase ni vanua, ka 
vosa vei ira kece na tamata era soqoni vata mai, ka 
vaka: 

18. “O Maika na kai Moreseci, sa ia na parofisai e 
na gauna i Esekaia na tui Juta, ka sa vosa vei ira 
kece na Juta, ka vaka, “Sa vosa vakaogo o Jiova ni 
lewe vuqa, “O Saioni, ena cukiti me vaka na teitei, 
kei Jerusalemi ena yaco me bukebuke walega, kei 
na ulu-ni-vanua ni vale tabu, ena vaka na veitikina 
cecere ni veikau.”” 

19. “Sa vakamatei koya li beka o Esekaia na tui 
Juta kei ira na Juta kecega? Sa sega ni rerevaki 
Jiova beka ga o koya, ka masuti Jiova, ka sa 
veivutuni mai o Jiova e na vuku ni ca sa tukuna 
ena caka vei ira? la de sa da vakayacora kina vei 
keda na ca levu.” 

20. Sa dua tale na tamata sa ia na parofisai e na 
yaca i Jiova, o Uraija na luve i Semaia na kai 
Kiriaci-Jiarimi, ka sa parofisaitaka na ca me yacova 


na koro oqo kei na vanua oqo me vaka na vosa 
kecega i Jeremaia. 

21. la o Jioiakimi na tui, kei ira kece na nona 
tamata qaga, kei ira kece na turaga ni ra sa rogoca 
na nona vosa, sa qai segata o koya na tui me 
vakamatea: ia ni sa rogoca o Uraija, sa rere, ka dro 
yani ki Ijipita. 

22. ka sa tala o Jioiakimi na tui eso na tamata ki 
Ijipita; io o Elinecani na luve i Akipori, ka so tale 
na tamata me ra lako tukuna ki Ijipita. 

23. A ra sa lakovi Uraija ki Ijipita, ka kauti koya 
mai vei Jioiakimi na tui; ka sa vakamatei koya e 
nai seleiwau, ka biuta na yagona ki na nodra i 
bulubulu na tamata wale. 

24. la o Eaikami na luve i Safani sa totaki 
Jeremaia, me ra kakua ni soli koya ki na ligadra na 
tamata me ra vakamatei koya. 


Nai Vakatakarakara Ni I Vau Kei Nai Vua 


27. Ni sa qai vakatekivu na lewa i Jioiakimi na 


luve i Josaia na tui Juta sa qai yaco vei Jeremaia na 
vosa oqo mai vei Jiova, ka vaka, 

2. “Sa tukuna vakaogo vei au o Jiova; Mo cakava 
eso nai nomui vesu kei nai vua, ka qai vakataqara 
ki domomu, 

3. “Ka vakauta vei iratou na tui Itomi, kei na tui 
Moapi, kei na nodra tui na luve i Amoni,kei tui 
Taia, kei tui Saitoni, e na ligadra na mata e ratou 
sa lako mai ki Jerusalemi vei Setekaia na tui Juta; 
4. “Ka vakaroti iratou me ratou tukuna vei iratou 
na nodra turaga, Sa tukuna o Jiova ni lewe vuqa, 
na Kalou ni Isireli, Dou tukuna vakaogo vei iratou 
na nomudou turaga, 

5. Oi Au ka'u a buli vuravura, kei na tamata, kei 
na manumanu e dela ni vanua, e na Noqu 
kaukauwa levu kei na Ligaqu e dodo yani, ka sa 
solia vei ira ka'u vaka e dodonu kina. 

6. la Oi Au, kau sa qai solia e daidai na 
veivanua kecega oqo ki na liga i Nepukanesa na 
tui Papiloni, na Noqu tamata, ia na manumanu 
talega ni vanua Ka'u sa solia vua me qaravi koya: 
7. lana veivanua kecega, ena qaravi koya, kei na 
luvena, kei na makubuna, ka me yaco dina mada 
na kena gauna ni nona vanua: io o koya tale, ena 
qai qarava ga na veivanua e vuga kei na tui lelevu 
eso. 

8. la na vanua kei na matanitu ena bese ni qaravi 
Nepukanesa na tui Papiloni, ka bese ni vakataqara 
ki domodra nai vua i tui Papiloni, io na vanua o ya 
Kau na cudruva, sa tukuna o Jiova, e nai 
seleiwau,kei na mate dauveiveitauvi, ka Meu 
vakaoti ira mada e na ligana. 

9. la oi kemudou, dou kakua kina ni rogoci ira 
na nomudou parofita, se o ira na nomudou rairai, 
se O ira na nomudou dautadra, se o ira na 
nomudou daucaka mana lasu, se o ira na 
nomudou daucakai sausau, era sa vosa vei 
kemudou, ka tukuna, dou na sega ni qaravi tui 
Papiloni: 

10. “ni ra sa parofisaitaka vei kemdou na ka lasu, 
mo dou veiyawaki kina kei na nomudou vanua, ia 
Me'u vakasevi kemudou tani, mo dou rusa. 

11. la na veimatanitu sa vakatagara ki domodra 
nai vua i tui Papiloni, me ra qaravi koya, Au na 
laivi ira ga me ra tiko e na nodra vanua, sa tukuna 
o Jiova; ka ra na wereca, ka tikotiko ga kina. 

12. la Au a cavuta vei Setekaia talega na tui Juta 
na vosa kecega oqo, ka vaka, Dou vakatagara ki na 
domomudou nai vua i tui Papiloni, ka qaravi koya 
kei ira na nona tamata, mo dou bula. 

13. “Na cava dou sa via mate kina, o iko, kei ira 
na nomu tamata, e nai seleiwau, kei na viakana, 
kei na mate dauveiveitauvi, me vaka na ka sa 
tukuna o Jiova ena yaco ki na matanitu sa bese ni 
qaravi tui Papiloni? 

14. “O koya oqo dou kakua kina ni rogoca na 
nodra vosa na parofita era vosa vei kemudou, ka 
vaka, Dou na sega ni qaravi tui Papiloni: ni ra sa 
parofisaitaka vei kemudou na ka lasu: 

15. “Ni'u a sega ni talai ira,” sa tukuna o Jiova, 
“Ka ra sa parofisaitaka na ka lasu e na Yacaqu, 
me'u vakasevi kemudou tani kina, mo dou rusa, oi 
kemudou, kei ira na parofita era sa ia na parofisai 
vei kemudou.” 

16. la vei ira na bete talega kei ira kece na tamata 
oqo ka'u a vosa, ka vaka, “Sa tukuna vakaogo o 
Jiova; “Dou kakua ni vakarorogo ki na nodra vosa 
na nomudou  parofita era ia na parofisai vei 
kemudou, ka tukuna, Raica, nai yaya ni vale i 
Jiova ena kau vakusarawa tale mai Papiloni: ni sa 
ka lasu ga era sa parofisaitaka vei kemudou: 

17. ‘Dou kakua ni rogoci ira, dou qaravi tui 
Papiloni ga, mo dou bula: me lala mei cavai na 
koro oqo? 

18. “la kevaka era sa parofita dina, kevaka sa tiko 
vei ira na vosa i Jiova, me ra ia mada na 
veimasulaki vei Jiova ni lewe vuga, me kakua ga 
ni kau ki Papiloni nai yaya sa vo tu e na vale i 
Jiova, kei na vale i tui Juta, kei Jerusalemi. 

19. “Ni sa tukuna vakaogo o Jiova ni lewe vuqa e 
na vuku ni duru, kei na taqi levu, kei nai tutu 
varasa, kei na vo ni yaya sa tiko e na koro oqo, 

20. “O koya ka sega ni kauta tani o Nepukanesa 
na tui Papiloni, ni sa kauti Jekonaia na luvei 
Jioiakimi na tui Juta mai Jerusalemi ki Papiloni, 
kei ira kece na turaga ni Juta kei Jerusalemi; 

21. “lo, sa tukuna vakaogo o Jiova ni lewe vuqa, 
na Kalou ni Isireli, e na vuku ni yaya sa vo tiko e 
na vale i Jiova, kei na vale i tui Juta kei Jerusalemi; 
22. ‘Sa na kau ga ki Papiloni, ka na tu ga mai kea 
ka yacova na siga Au na talevi ira kina, sa tukuna 
o Jiova; Au na qai kauti ira cake mai, ka vakasuka 
tale ki na yasana ogo.”” 


Na Lasu Kei Na Rusa Nei Enanaia 


28. la e na yabaki o ya, e nai vakatekivu ni 
lewa i Setekaia na tui Juta, e nai kava ni yabaki, e 
nai kalima ni vula, sa qai vosa vei au o Enanaia na 
luve i Asuri na parofita, na kai Kipioni, e na vale i 


Jiova, e na matadra na bete kei ira kece na tamata, 
ka vaka, 

2. “Sa tukuna vakaogo o Jiova ni lewe vuqa, na 
Kalou ni Isireli, “Au sa musuka nai vua i tui 
Papiloni. 

3. “Ni sa bera ni oti dina e rua na yabaki, Au na 
kauta tale mai ki na yasana ogo nai yaya kece ni 
vale i Jiova, o koya ka kauta o Nepukanesa na tui 
Papiloni mai na yasana oqo, ka sa kauta ki 
Papiloni. 

4. “la o Jekonaia na luve i Jioiakimi na tui Juta, 
kei ira kece na Juta era bobula, era lako ki 
Papiloni, Au na kauti ira tale mai ki na yasana 
oqo, sa tukuna o Jiova, ni'u na musuka nai vua i 
tui Papiloni.” 

5. Sa qai vosa o Jeremaia na parofita vei Enanaia 
na parofita e na matadra na bete, kei na matadra 
na tamata kece era tiko e na vale i Jiova, 

6. Ka sa vakaemeni kina o Jeremaia na parofita, 
ka vaka, “Me sa ia vakakina o Jiova: ka me 
vakayacora o Jiova na vosa o sa parofisaitaka, me 
kauta tale mai nai yaya ni vale i Jiova, kei na ka 
kece sa kau yani, mai Papiloni ki na yasana oqo. 

7. “la mo rogoca mada na vosa oqo au sa tukuna 
e daligamu, kei na daligadra kece talega na 
tamata, 

8. “O ira na parofita era liu vei kedaru, era sa 
parofisaitaka ni na yaco ki na veivanua e vuga, kei 
na veimatanitu lelevu, nai valu, kei na ca, kei na 
mate dauveiveitauvi. 

9. “A parofita ka parofisaitaka na sautu, ni sa 
yaco na vosa ni parofita o ya, sa qai kilai kina na 
parofita oqori, ni sa talai koya dina ga o Jiova.” 

10. Sa gai taura o Enanaia na parofita nai vua mai 
na domo i Jeremaia na parofita, ka musuka. 

11. A sa vosa o Enanaia e na matadra na tamata 
kecega, ka vaka, “Sa tukuna vakaogo o Jiova: “Au 
na musuka tani vakaoqo mai na domodra kece na 
veimatanitu nai vua i Nepukanesa na tui Papiloni, 
ni sa bera ni oti dina e rua na yabaki.” A sa lako 
tani yani o Jeremaia na parofita. 

12. Sa qai yaco vei Jeremaia na vosa i Jiova, ni sa 
musuka tani o Enanaia na parofita nai vua mai na 
domo i Jeremaia na parofita, ka vaka, 

13. “Mo la'ki tukuna vei Enanaia, 'Sa tukuna 
vakaogo o Jiova: “Nai vua kau, o sa musuka; ia o 
na cakava nai vua kaukamea me kenai sosomi.” 
14. “Ni sa tukuna vakaoqo o Jiova ni lewe vuga, 
na Kalou ni Isireli, “Nai vua kaukamea, ka'u sa qai 
tauca ki na domodra kecega na veimatanitu oqo, 
me ra qaravi Nepukanesa na tui Papiloni; ia era na 
garavi koya ga: ia na manumanu talega ni vanua 
ka'u sa solia vua.””” 

15. Sa qai tukuna o Jeremaia na parofita vei 
Enanaia na parofita, “Mo rogoca mada, o iko 
Enanaia, Sa sega ni talai iko o Jiova; ia o iko o sa 
vakaraviti ira na tamata oqo ki na lasu. 

16. “O koya oqo sa tukuna o Jiova: “Raica Au na 
biuti iko tani mai dela ni vanua: e na yabaki ogo o 
na mate ga, ni o sa vakavulica na vuki tani mai vei 
Jiova.”” 

17. A sa mate o Enanaia na parofita e na yabaki o 
ya e nai kavitu ni vula. 


Nai Vola I Jeremaia Vei Ira Na Vesuki Tu 


29. la ogo na vosa ni vola sa vakauta mai 


Jerusalemi o Jeremaia na parofita vei ira na kena 
vo ni gase era sa kau tani vakabobula, vei ira 
talega na bete, kei na parofita, kei na tamata kece 
sa kauta vakabobula mai Jerusalemi ki Papiloni o 
Nepukanesa. 

2. (ni ra sa lako tani oti mai Jerusalemi o 
Jekonaia na tui, kei koya na ranadi, kei ira na 
euniki se matanivanua, kei na turaga ni Juta kei 
Jerusalemi, kei ira na matai tani.) 

3. Ka sa kauta o Elasa na luve i Safani, kei 
Kimaraia na luve i Ilikaia, (Oi rau ka tala o 
Setekaia na tui Juta ki Papiloni vei Nepukanesa na 
tui Papiloni,) ka sa vakane, 

4. Sa tukuna vakaogo o Jiova ni lewe vuga, na 
Kalou ni Isireli vei ira kecega era vakabobulataki, 
o ira Ka'u a lewa me ra kau tani mai Jerusalemi ki 
Papiloni: 

5. Dou tara vale, ka tiko kina; dou tea na were, 
ka kania na vanua. 

6. Dou vakawati mo dou vakatubura na 
gonetagane kei na goneyalewa; ka kauta na 
yalewa eso me watidra na luvemudou tagane, ia 
na luvemudou yalewa dou musuka vei ira na 
tagane me watidra, me ra vakasucuma na luvedra 
tagane kei na luvedra yalewa; mo dou lewe vuga 
mai kea - ka sega ni lewe lailai. 

7. la dou gumatua me sautu na koro Au a lewa 
mo dou kau vakabobula kina, ka masulaka vei 
Jiova: ni sa sautu o ya, dou na sautu talega. 

8. Ni sa tukuna vakaogo o Jiova ni lewe vuga, na 
Kalou ni Isireli; Me ra kakua ni vakacalai 
kemudou o ira na nomudou parofita kei na 
nomudou rairai, era tiko e na kemudou maliwa, 
dou kakua talega ni rogoca na nomudou tadra 
dou sa cakava me tadrataki. 

9. Ni sa ka lasu na ka era sa parofisaitaka vei 
kemudou e na Yacaqu: Au sa sega ni talai ira, sa 
tukuna o Jiova. 

10. Ni sa tukuna o Jiova, Me oti mada e 
vitusagavulu na yabaki mai Papiloni Au na qai 
talevi kemudou, ka vakayacora vei kemudou na 
Noqu vosa vinaka, Ni'u sa vakalesui kemudou 
tale mai ki na yasana oqo. 

11. Niu sa kila oi Au na lewa ni lomaqu e na 
vukumudou, sa tukuna o Jiova, na lewa mo dou 
vinaka, ka sega ni ca, ka Me'u solia vei kemudou 
nai nuinui vinaka ni gauna emuri. 

12. Dou na qai tagi kivei Au, ka la'ki masu vei Au, 
ia Au na rogoci kemudou. 

13. la dou na golevi Au, ka kunei au, ni dou sa 
golevi Au sara mai na vu ni lomamudou. 

14. dou na qai kunei Au, sa tukuna o Jiova: ia Au 
na vakalesui kemudou mai na nomudou 
veivakabobulataki, ka vakasoqoni kemudou mai 
na veivanua kecega, kei na veiyasana kecega Au 


sa vakasavi kemudou kina, sa tukuna o Jiova; ia 
Au na kauti kemudou tale mai ki na yasana Au a 
lewa mo dou kau tani mai kina. 

15. Ni dou sa tukuna, “Sa vakatubura vei 
keimami o Jiova eso na parofita mai Papiloni” — 

16 O koya ogo sa tukuna o Jiova e na vuku ni tui 
sa tiko e nai tikotiko i Tevita, ena vukudra kece 
talega na tamata era tiko e na koro oqo, kei na 
wekamudou era sa sega ni lako tani vata kei 
kemudou— 

17. Sa tukuna o Jiova ni lewe vuga; Raica, Au na 
vakayacora vei ira nai seleiwau, kei na viakana, 
kei na mate dauveiveitauvi, ka cakavi ira me ra 
vaka na lolo ca sa sega ni laukana rawa, ni sa ca. 
18. la Au na vakacacani ira e nai seleiwau, kei na 
viakana, kei na mate dauveiveitauvi, ka soli ira me 
ra kau tani ki na veimatanitu e vuravura—me ra 
vosavosacati, ka vakurabuitaki, ka vakasiusiutaki, 
ka vakalialia, e na veivanua kecega Au sa dui 
vakasavi ira kina, 

19. ka ni ra sa sega ni rogoca na Noqu vosa, sa 
tukuna o Jiova, o koya Au sa talai ira na Noqui 
talatala na parofita me ra tukuna, Au sa sou e na 
mataka ka tala, ia dou a sega ni vakarogoca, sa 
tukuna o Jiova. 

20. la dou rogoca mada na vosa i Jiova, oi 
kemudou kece sa vakabobulataki, ka'u sa vakatala 
tani mai Jerusalemi ki Papiloni. 

21. Sa tukuna vakaoqo o Jiova ni lewe vuqa, na 
Kalou ni Isireli, e na vuku i Eapi na luve i Kolaia, 
kei Setekaia na luve i Meesea, e rau sa 
parofisaitaka na ka lasu vei kemudou e na Yacaqu: 
Raica, au na soli rau ki na liga i Nepukanesa na tui 
Papiloni, ena vakamatei rau o koya e na 
matamudou. 

22. la o ira kece na Juta era vakabobulataki mai 
Papiloni era na vatonaki rau, ka vaka, “Me 
vakayacori iko o Jiova mo tautauvata kei Setekaia 
ka tautauvata kei Eapi, sa vakamai rau o tui 
Papiloni e na bukawaga”: 

23. ni rau sa cakava na ka ca sara e Isireli, ka sa 
dauyalewa kei na wati ni kai nodrau, ka sa cavuta 
talega na vosa lasu ga e na Yacaqu, ka'u a sega ni 
vakarota vei rau, ia oi au Au a sa kila, ka tukuna, 
sa tukuna o Jiova. 

24. la mo tukuna talega vei Semaia na Niilamaiti, 
ka vaka, 

25. Sa tukuna vakaogo o Jiova ni lewe vuqa, na 
Kalou ni Isireli, ka vaka, o iko, ni o sa vakauta e na 
yacamu ga nai vola vei ira kece na tamata mai 
Jerusalemi, vei Sefanaia talega na luve i Meesea na 
bete, kei ira kecega na bete, ka tukuna, 

26. “Sa lesi iko o Jiova mo bete mei sosomi i 
Jioiata na bete, mo dou ovisa ni vale i Jiova, e na 
vuku ni tamata yadua sa curumi, ka viavia 
parofita, mo vakacurumi koya ki na vale ni 
veivesu, kei nai vesu kau. 

27. la na cava o sa sega kina ni vunauci Jeremaia 
na kai Anacoci, sa viavia parofita vei kemudou? 
28. Ni sa ka ga o ya sa talai kina o koya vei 
keimami ki Papiloni, ka tukuna, “Sa na dede na 

tiko vakabobula oqo: Dou tara vale, ka tiko kina, 
ka tea na were, ka kania na vuana.” 

29. A sa wilika o Sefanaia na bete nai vola oqo 
kivei Jeremaia na parofita. 

30. Sa qai yaco na vosa i Jiova vei Jeremaia, ka 
vaka: 

31. Mo talaki vei ira kece sa vakabobulataki, ka 
vaka, Sa tukuna vakaoqo o Jiova e na vuku i 
Semaia na Niilamaiti: Ni sa ia na parofisai vei 
kemudou o Semaia, ia oi Au ka'u sa sega ni talai 
koya, ka sa vuna ni dou vakaraviti kemudou ki na 
ka lasu ga— 

32. O koya oqo sa tukuna kina vakaogo o Jiova; 
Raica, Au na cudruvi Semaia na Niilamaiti, kei ira 
na nona kawa: ena sega e dua na tagane mai vua 
me tiko kei ira na tamata oqo, ena sega talega ni 
raica na ka vinaka Au na cakava vei ira na Noqu 
tamata, sa tukuna o Jiova, ni sa vakatavulica na 
vuki tani mai vei Jiova. 


Na Vakatikori Lesu Nei Isireli Kei Juta 


30. Sa dua na vosa sa yaco vei Jeremaia mai 


vei Jiova, ka vaka, 

2. “Sa tukuna vakaoqo o Jiova na nodra Kalou 
na Isireli, “Mo vola e na dua nai vola me tu vei iko 
na vosa kecega Ka'u sa tukuna oti vei iko. 

3. Ni sa tukuna o Jiova, “Raica, ena yaco mai na 
gauna; ka “Au na vakalesui ira tale mai kina na 
Noqu tamata na lÍsireli kei na Juta era a 
vakabobulataki, sa tukuna o Jiova: “la Au na 
vakalesui ira tale mai ki na vanua Ka'u a solia ki 
na nodra qase, ka ra na taukena.” 

4. la oqo na vosa sa tukuna o Jiova e na vukudra 
na Isireli kei na Juta. 

5. “Ni sa tukuna vakaoqo o Jiova; “Na domo ni 
sautaninini keitou sa rogoca, sa yaco na rere, ka 
sega na vakacegu. 

6. Dou veitarogi mada, ka vakaraica se dua na 
tagane sa taratara? Na cava Au sa raica kina na 
tamata yadua ni sa dui toka na ligana e tolona, me 
vaka na yalewa sa taratara, ka sa matacea mai na 
matadra kecega? 

7. Ulei! sa qai dua tani na siga o ya, sa sega e dua 
me vakakina: io, sa kena gauna ni rarawa i Jekope: 
ia ena vakabulai o koya mai na ka oqo. 

8. “Ni sa tukuna o Jiova ni lewe vuqa, Ena yaco e 
na siga o ya, Au na musuka tani na nonai vua mai 
na domomu, ia “Au na drutilaka tale ga na kemu i 
vesu ka ra na sega ni na vakasaurarataki koya tiko 
o ira na tani 

9. la era na qaravi Jiova na nodra Kalou, kei 
Tevita na nodra tui, o koya kau na vakatubura vei 
ira. 

10. “la o iko Jekope na Noqu tamata mo kakua ni 
rere, sa tukuna o Jiova, “lo kakua ni o tagaya, 
Isireli, ni sai Au, raica, ena vakabulai iko mai na 
vanua vakayawa, kei na nomu kawa mai na vanua 
era sa bobula kina, ia ena lesu mai o Jekope, me 
tiko vinaka ka vakacegu, ka na sega e dua me 
vakarerei koya. 


11. Niu sa tiko kei iko, sa tukuna o Jiova, “Me'u 
vakabulai iko: Ni'u na vakaotia sara na 
veimatanitu kecega ka'u sa vakasavi iko kina, kau 
na sega ni vakaotia sara: ka'u na vakanakuitataki 
iko vakavinaka ga, ni o na sega ni dro bula sara.” 
12. “Ni sa tukuna vakaogo o Jiova, “Sa sega ni 
bula rawa na nomu ramusu, sa ka rarawa sara na 
nomu mavoa. 

13. Sa sega e dua me lewai iko vinaka, mo 
viviraki: sa sega ni kemu i botani mo bula kina. 

14. O ira kece era lomani iko era sa guilecavi iko; 
era sa sega ni mai raici iko, ni'u sa vuetaki iko ena 
kuita ni vakatawa-loloma, me vaka Au sa nomu 
meca ena vuku ni kena levu ni nomu caka cala: ni 
sa vuga tiko na nomu i valavala ca. 

15. Na cava o sa tagicaka kina na nomu mavoa? 
Sa sega ni malumu rawa na nomu rarawa ena 
vuku ni kena levu ni nomu caka cala: ni sa vuga 
tiko na nomui valavala ca. 

16. Ta o ira era tilomi iko era na tilomi; o ira 
talega na nomu meca era dui vakabobulataki 
kecega, o ira sa vakacacani iko era na vakacacani, 
o ira kece talega sa totaki iko, Au na soli ira mera 
tokitaki. 

17. Ni'u na vakamavotaka na nomu mavoa ia Au 
na vakabulai iko,” sa tukuna o Jiova; “lo, ka ni ra 
cavuti iko mo luveniyali, “Oqo o Saioni ka sa sega 
e dua me lakova.”” 

18. “Sa tukuna vakaoqo o Jiova; ‘Raica Au na 
vakalesuya tale na nodra valelaca na Jekope ka ra 
vakabobulataki, ia Au na yalololoma ki na nodra i 
tikotiko, ena tara na koro ena kena yavu dina, ia 
na vale vakaturaga ena toka tale me vaka na kenai 
valavala. 

19. Ena rogo talega yani maikina na 
vakavinavinaka kei na domodra era marau: ia Au 
na vakalewevugataki ira, ka ra na sega ni lewe 
lailai; Au na vakalevulevui ira, ka ra na sega ni 
tamata wale. 

20. Na luvedra talega ena vaka e liu: kei na nodra 
i soqosoqo e na vakataudeitaki e Mataqu;' ia ka'u 
na cudruvi ira kecega era vakasaurarataki ira. 

21. A nodra turaga talega ena tubu mai vei ira: kei 
koya na nodra tui ena lako mai na kedra maliwa: 
ka'u na vakauqeti koya me toro voleka mai, ia ena 
toro voleka mai vei Au: ia o cei o koya oqo sa 
vinakata na lomana me torovi Au mai?” Sa tukuna 
o Jiova. 

22 “la dou na yaco mo dou Noqu tamata, ia oi 
Au, Au na yaco me'u nomudou Kalou.” 

23. Raica, na cagilaba i Jiova sa lako yani ka sa 
cudrucudru, na cagilaba ni veivakarusai: ena tau 
tiko ki na uludra na tamata ca. 

24. Ena sega ni malumu na cudru katakata i Jiova, 
ena cakava mada ga, ka vakayacora dina na ka sa 
nakita o Koya: ena kena gauna mai muri, dou na 
qai vakananuma kina. 


Era Sa Vakabulai Na Vo Tu E Isireli 


31. 


“E na gauna o ya,” sa tukuna talega o 

Jiova. “Au na qai nodra Kalou na veimatagali 
kecega ni Isireli, ia era na qai noqu tamata.” 

2. Sa tukuna talega o Jiova, “Era sa kune loloma 
mai na veikau o ira na tamata era sa vo bula mai 
nai seleiwau, ni'u a la'ki vakacegui ira na Isireli.” 
3. Sarairai e liu vei au o Jiova ka tukuna; “lo, Au 
sa lomani iko e na loloma sa sega ni mudu: O koya 
oqo Au sa vakadedetaka kina na loloma vei iko. 

4. Au na baci tarai iko tale, ia o na qai tara, o iko 
na  goneyalewa ni lÍsireli o na baci 
vakaiukuukutaki tale e na nomu tibereli, ia o na 
bau yani e na nodra meke era sa ia na marau. 

5. O na baci tea tale na veivaini e na ulu-ni- 
vanua mai Samaria: era na tea o ira na dauteitei, 
ka kana vakailoa kina. 

6. Nina yaco e dua na siga, era na kacivaka kina 
nai vakatawa mai na ulunivanua o Ifereimi, ‘Dou 
cavu tu ka me da lako cake ki Saioni vei Jiova na 
noda Kalou.” 

7. Ni sa tukuna vakaogo o Jiova; “Dou meke e na 
marau e na vuku i Jekope, ka kaikaila e na vuku i 
koya sa liu e na veimatanitu: dou vakarogoya, dou 
vakavinavinaka, ka tukuna, “Mo ni vakabulai ira, 
Jiova, na nomuni tamata, na Isireli sa vo!” 

8. Raica, Au na kauti ira mai na vanua mai na 
vualiku, ka vakasoqoni ira mai nai yalayala kei 
vuravura, O ira vata kei na mataboko kei na 
lokiloki, kei na yalewa sa bukete kei koya sa 
taratara: e dua nai vavakoSolevu ena lesu mai ki 
ke. 

9. Fra na lako mai ka tagi tu, ia Au na tuberi ira 
mai ka ni ra vakamamasu tu: Au na vakalakovi ira 
mai e na bati ni wai drodro e na sala dodonu, era 
na sega ni tarabe kina: ni keirau sa veitamani kei 
Isireli, ia o Ifereimi, sa Noqu ulumatua. 

10. “Dou rogoca na vosa i Jiova, na veimatanitu, 
ka tukuna yani ki na veiyanuyanu sa yawa, ka 
vaka, “O koya sa vakasevi Isireli ena vakasoqoni 
koya tale, ka maroroi koya, me vaka nai vakatawa 
na nona qele ni sipi.” 

11. Ni sa vakabulai Jekope o Jiova, ka sa kaliraki 
koya mai na liga i koya sa kaukauwa vei rau. 

12. O koya oqo era na lako mai kina ka meke e na 
dela-ni-koro o Saioni, ka drodro vata mai ki na 
loloma i Jiova, e na vuku ni witi, kei na waini, kei 
na waiwai, kei na luve ni sipi kei na bulumakau: ia 
na yalodra, ena vaka na were sa levu na kena wai; 
a ra na sega sara ni rarawa tale. 

13. “Ena qai marau na goneyalewa e na meke, o 
ira vata na cauravou kei na qase: ia Au na vukica 
na nodra tagi me ra reki, ka vakacegui ira, ka 
vakamarautaki ira me mudu na nodra rarawa. 

14. la Au na vakamamautaka na yalodra na bete e 
na ka sa uro, ia na Noqu tamata era na mamau e 
na Noqu loloma, sa tukuna o Jiova.” 


Yalololoma Vei Ifereimi 

15. Sa tukuna vakaogo o Jiova; “Sa dua na domo 
sa rogo mai Rama, na qoqolou, kei na tagi levu; o 
Rejeli, sa tagicaki ira na luvena, ka sa bese ni 
vakacegui ni ra sa yali vua o ira na luvena.” 


16. Sa tukuna vakaoqo o Jiova; “Mo kinoca na 
domomu, mo kakua ni tagi; ka me kakua ni 
vakawai na matamu: ni na saumi ga na nomu 
cakacaka, sa tukuna o Jiova; ia era na lesu tale mai 
na vanua ni meca. 

17. ia sa tu na ka mo vakanuinuitaka e na nomu 
gauna emuri sa tukuna o Jiova, ni ra na lesu tale 
mai o ira na luvemu ki na nodra i yalayala. 

18. “Aua rogoci Ifereimi vakaidina ni sa tagicaki 
koya, ka vaka, ʻO ni sa vakanakuitataki au, ia au 
sa vakanakuitataki, me vaka na bulumakau sa 
sega ni veilasamaki kei nai vua: ni saumaki au 
mai, au na qai saumaki, ni sai kemuni Jiova na 
noqu Kalou. 

19. E dina nu sa saumaki mai, au sa qai 
veivutuni, ia ni'u sa qai kila, au sa sabica na 
sagaqu: au sa madua, io au sa tagaya, ni sa luvuci 
au na ka ka'u sa rogo ca kina ni'u a cauravou.” 

20. Sa Noqu gone ni toko o Ifereimi, se sega? Sa 
gone daulomani, se sega? Ni'u a vosataki koya 
vakaca, Au sa daunanumi koya tikoga: O koya 
oqo sa yavala kina na utoqu e na vukuna, Au na 
lomani koya sara, sa tukuna o Jiova. 

21. “Mo vakaduria na nomui vakatakilakila ni 
sala, mo cakava na nomui tuvatuva cecere: mo 
vakasara na lomamu ki na salatu, na sala o a lako 
yani kina: mo lesu mai, na goneyalewa ni Isireli, 
mo lesu mai ki na nomu veikoro oqo. 

22. Na cava na kena dede ni nomu 
dauveilakoyaki tu, o iko na goneyalewa dauvuki? 
Ni sa bulia o Jiova e dua na ka vou e vuravura-- 
ena rawa na tagane e dua na yalewa.” 


Na Bula Vuavuai E Juta Ena Vei Gauna Mai 
Muri 

23. Sa tukuna vakaoqo o Jiova ni lewe vuqa, na 
nodra Kalou na Isireli, “Era na cavuta tale na vosa 
oqo e na vanua o Juta kei na kena veikoro, Ni'u na 
kauti ira tale mai era a vakabobulataki, “Me 
vakalouvinakataki iko o Jiova, nai tikotiko ni lewa 
dodonu, na ulunivanua tabu!” 

24. “la ena tiko ga e Juta, kei na kena veikoro kece 
talega, o ira sa dau caka were, kei ira era 
veilakoyaki kei na qele ni sipi. 

25. “Ni'u sa vakaceguya na yalodra era sa oca, ia 
Au sa vakamamautaka na yalodra kecega sa 
rarawa.” 

26. Sa oti oqo Au a qai yadra, ka vakaraica; ia na 
noqu moce sa kamikamica vei au. 

27. “Raica, sa tukuna o Jiova ena yaco na gauna, 
Au na kaburaka kina na matagali i Isireli kei na 
matagali i Juta e na kawa ni tamata, kei na kawa ni 
manumanu. 

28. “la ena yaco, me vaka ni'u a dauvakaraici ira, 
me'u cavuta, ka basuka sobu, ka talaraka, ka 
vakarusa, ka  vakarawarawataka; kau na 
dauvakaraici ira vakakina me'u tara, ka me'u tea, 
sa tukuna o Jiova. 

29. “Ena gauna o ya era na sega ni tukuna tale, “O 
ira na qase era sa kania na vua-ni-vaini wiwi, ia na 
batidra na luvedra sa rara kina.” 

30. “Ni sai ira yadua, era na dui mate ga e na 
vuku ni dui nona cala: na tamata yadua sa kania 
na vua-ni-vaini wiwi, ena rara ga kina na batina o 
koya. 


Na Veiyalayalati E Vou 

31. “Raica, sa tukuna o Jiova ena yaco na gauna, 
Au na cakava kina kei na matagali ni Isireli kei na 
mataqali Juta e dua na veiyalayalati vou— 

32. “Ena sega ni vaka na veiyalayalati Au a 
cakava kei ira na nodra qase e na siga ka'u a taura 
kina na ligadra me'u tuberi ira mai na vanua o 
Ijipita; ni ra sa vakacataka na Noqu veiyalayalati o 
ya, ia oi Au, Au sa watidra ga, sa tukuna o Jiova. 
33. “la sa vakaoqo na veiyalayalati Au na cakava 
kei ira na matagali ni Isireli; Ni sa oti na gauna o 
ya, sa tukuna o Jiova, Au na tugana na Noqu 
vunau ki na lomadra, ka'u na vola talega ki na 
yalodra: ia ka'u na yaco me'u nodra Kalou, ka ra 
na yaco o ira me ra noqu tamata. 

34. “A ra na sega ni dui veivakatavulici tale na 
tamata kei na kai nona, kei na wekana, ka tukuna, 
“Mo kilai Jiova:” ni ra na kilai Au ga o ira kece, o 
ira sa tamata wale kei ira talega era sa turaga, sa 
tukuna o Jiova: ni'u na bokoca na nodra caka cala, 
ia na nodra i valavala ca Au na sega ni nanuma 
tale.” 

35. Sa tukuna vakaogo o Jiova, o Koya sa solia na 
matanisiga me kena rarama na siga, ka lesia na 
vula kei na kalokalo me rarama kina na bogi, o 
Koya sa vakamaravutaka na wasawasa ni sa 
vadugu na kena biau: (O Jiova ni lewe vuga na 
Yacana): 

36. “Ke sa yali e Mataqu nai lesilesi oqo, sa 
tukuna o Jiova, ke sa qai kua ni matanitu tiko e 
Mataqu ka sega ni mudu o ira talega na kawa i 
Isireli.” 

37. Sa tukuna vakaogo o Jiova, “Ke sa vakarauti 
rawa na lomalagi mai cake, ka vakadikevi rawa na 
yavu kei vuravura e ra, ke sa qai rawa talega me'u 
biuta tani na kawa i Isireli kecega e na vuku ni ka 
kece era sa cakava, sa tukuna o Jiova. 

38. “Raica, sa tukuna o Jiova ena yaco na gauna, 
ena tara kina na koro me nei Jiova, mai na vale- 
cecere i Ananeli ka yacova na Matamata-ni-koro, 
mai na Tutu-ni-koro. 

39. “la ena yaco tale yani na wa i vakarau me 
vakadodonu ki na dela-ni-koro o Karepi, ka lako 
voli yani ki Koaca. 

40. “la na buca kecega ni yagomate, kei na 
dravusa, kei na vanua kecega ka yaco ki na 
soniwai o Kitironi, ka yaco sara ki na tutu ni 
Matamata-ni-koro ni Ose vaka ki Natuicake, ena 
tabu me nei Jiova; ena sega ni cavuti tale, se 
talaraki sobu e na dua na gauna.” 


Sa Volia E Dua Na Were 


32. A vosa sa yaco vei Jeremaia mai vei Jiova 


e nai katini ni yabaki i Setekaia na tui Juta, oqori 
nai katinikawalu ni yabaki i Nepukanesa. 


2. Ni sa qai vakacibi i valu ena koro mai 
Jerusalemi e nai valu i tui Papiloni; ia o Jeremaia 
na parofita sa sogolati tiko e na lomanibai ni vale 
ni veivesu mai na vale i tui Juta. 

3. Ni sa sogolati koya kina o Setekaia na tui 
Juta, ka sa tukuna, “A cava o sa ia kina na 
parofisai, ka vaka, “Sa tukuna vakaoqgo o Jiova, 
“Raica, Au na solia na koro oqo ki na liga i tui 
Papiloni, ka na rawa talega o koya; 

4. “la o Setekaia na tui Juta ena sega ni dro tani 
rawa mai na ligadra na kai Kalitia, ena soli dina ga 
ki na liga i tui Papiloni, ka rau na veivosaki vata 
tukuna e na matanavotu, na matana talega ena 
raica na matana; 

5. “la e na kauti Setekaia o koya ki Papiloni, ka 
na tiko ga kina o koya ka yacova na siga Au na 
talevi koya kina,” sa tukuna o Jiova: “Ke dou sa 
veivala kei ira na kai Kalitia, ke dou na sega ga ni 
gumatua””?” 

6. A sa tukuna o Jeremaia, “Sa yaco mai vei au 
na vosa i Jiova, ka vaka, 

7. ‘Raica, o Anameli na luve i Salumi na tamamu 
lailai ena lako mai vei iko, ka tukuna, “Mo volia 
me nomu na noqu tiki ni vanua mai Anacoci, ni sa 
dodonu mo volia ni o sa taravi au.”” 

8. “A sa lako mai vei au o Anameli na luve i 
tamaqu lailai ki na lomanibai ni vale ni veivesu 
me vaka na vosa i Jiova, sa mai vosa vei au, ‘Mo 
volia mada na noqu tiki ni vanua mai Anacoci e na 
vanua i Penijamini: Ni sa dodonu mo taukena, ni 
sa dodonu mo volia ni o sa taravi au; mo volia 
mada me nomu’ Au sa qai kila ni sa vosa i Jiova 
oqo. 
9. “Au sa qai volia na tiki ni vanua i Anameli na 
luve i tamaqu lailai mai Anacoci, ka sa vakarauta 
nai lavo me nona—io e tinikavitu na sikeli siliva. 
10. “Ia au a vola na kenai vola, ka dregata, ka 
kaciva eso na tamata me vakadinadinataka, ka sa 
vakarauta nai lavo e nai vakarau ni bibi. 

11. “Au sa qai kauta nai vola ni veivoli, o ya sa 
dregati me vaka nai valavala ni lawa, o ya talega 
sa sega ni dregati; 

12. “Ka'u sa solia nai vola ni veivoli vei Peruki na 
luve i Neraia, na luve i Meesea, e na mata i 
Anameli na luve i tamaqu lailai, e na matadra 
talega era a mai vakadinadina era vola na yacadra 
e nai vola ni veivoli, e na matadra kece talega na 
Jiu era sa tiko e na lomanibai ni vale ni veivesu. 

13. “Au sa qai vakaroti Peruki e na matadra, ka 
vaka, 

14. ‘Sa tukuna vakaoqo o Jiova ni lewe vuga, na 
nodra Kalou na Isireli; “Mo kauta nai vola oqo, nai 
vola ni veivoli oqo sa dregati, kei nai vola oqo sa 
sega ni dregati; ka tugana ki na dua na kuro qele, 
ka me toka kina ka bogi vuqa.” 

15. “Ni sa tukuna vakaogo o Jiova ni lewe vuqa, 
na Kalou ni Isireli; “Ena taukeni tale na vale, kei 
na tiki ni vanua, kei na veiwere-ni-vaini e na 


nI 


vanua oqo. 

O Jeremaia Kerea Na Kila Deivaki Ni Ka 

16. “la ni'u sa solia oti nai vola ni veivoli vei 
Peruki na luve i Neraia, au sa qai masu vei Jiova, 
ka tukuna: 

17. “Kemuni na Turaga o Jiova! O ni sa bulia na 
lomalagi kei vuravura e na Nomuni kaukauwa 
levu kei na ligamuni e dodo yani, ka sa sega ni 
dredre vei Kemuni e dua na ka. 

18. O ni sa vakatakila na loloma vei ira nai 
tabatamata e udolu, ka sauma na nodra caka cala 
na qase kivei ira na luvedra era sa taravi ira: na 
Kalou Levu, ka Kaukauwa, o Jiova ni lewe vuga 
na yacana, 

19. “O iko sa uasivi e na vuku, ka kaukauwa e na 
cakacaka: ia na Matamuni sa raica tiko na nodra i 
valavala kecega na luve ni tamata, mo ni solia vei 
ira yadua me vaka na nonai valavala, ka vaka na 
vua ni nonai valavala. 

20. O ni sa cakava nai vakatakilakila kei na 
cakacaka mana mai na vanua o Ijipita, ka yacova 
na siga oqo, vei ira talega na Isireli, kei ira na 
tamata tani, o Ni sa cakava na yacamuni me rogo, 
me vaka e na siga oqo. 

21. ʻO ni sa kauti ira tani na Nomuni tamata na 
Isireli mai na vanua o ljipita, e nai vakatakilakila, 
kei na cakacaka mana, kei na liga kaukauwa, kei 
na liga e dodo yani, kei na ka rerevaki levu, 

22. “Ka sa solia vei ira na vanua oqo, o koya o nia 
bubului kina vei ira na nodra qase mo ni solia vei 
ira, “Na vanua sa dave kina na sucu kei na oni.” 
23. “Ka ra sa mai curu kina, ka taukena, ia era sa 
sega ni vakarorogo ki na nomuni vosa, era sa sega 
talega ni muria na nomuni vunau; era sa sega ni 
cakava e dua na ka o ni sa vakarota vei ira me ra 
cakava: ia o Ni sa vakayacora kina vei ira na ca 
kecega oqo. 

24. ‘Raica na suva, era sa mai viria ki na koro me 
ra kaba; ia na koro ogo sa loli ki na ligadra na kai 
Kalitia, era mai vala kina, e na vuku ni seleiwau, 
kei na viakana, kei na mate dauveiveitauvi, ia na 
ka o ni sa vosataka, sa yaco ga; ka raica, o ni sa 
kunea! 

25. “la oi kemuni, Turaga Jiova, “O ni tukuna vei 
au, Mo volia na tiki ni vanua e nai lavo; ka kacivi 
ira na tamata eso me ra vakadinadinataka”! la na 
koro oqo sa soli ga ki na ligadra na kai Kalitia.” 


Na Kalou Sa Vakadeitaka Na Nodra Vakasukai 
Na Tamata 

26. Sa qai yaco na vosa i Jiova vei Jeremaia, ka 
vaka, 

27. “Raica, oi Au o Jiova, na nodra Kalou na 
tamata kecega: e dredre beka vei Au e dua na ka? 
28. “O koya oqo sa tukuna o Jiova, Raica, Au na 
solia na koro ogo ki na ligadra na kai Kalitia, kei 
na liga i Nepukanesa na tui Papiloni, ia ena rawa o 
koya. 

29. ʻA ra na lako mai na kai Kalitia erai valu mai 
ki na koro oqo, ka visa na koro oqo e na buka 


waqa, ka vakama kei na kena veivale, era sa 
vakacabora kina e dela ni vale nai madrali boi 
vinaka vei Peali, ka livia nai sevu vei ira na kalou 
tani, me vakacudrui Au, 

30. “Ni ra sa cakava tikoga na ka ca e Mataqu o ira 
na Isireli kei ira na Juta mai na gauna era sa gone 
kina: ni ra sa vakacudrui Au tikoga e na cakacaka 
ni ligadra o ira na Isireli, sa tukuna o Jiova. 

31. “Ni sa vakatubura na Noqu rarawa, kei na 
Noqu cudru na koro oqo mai na siga era sa tara ka 
yacova na siga oqo; meu sa kauta tani ga e 
Mataqu 

32. E na vuku ni nodra ca kece na Isireli kei na 
Juta, era sa cakava me ra vakacudrui Au o ira--kei 
ira na nodra tui, kei na nodra turaga, kei na nodra 
bete, kei na nodra parofita, kei ira na Juta, kei ira 
na lewe i Jerusalemi. 

33. “Era sa vakanadakui Au, ka sega ni 
vakanamata vei Au: ia Au a vakavulici ira, ka sou 
e na mataka Me'u vakavulica, a ra sa sega ni 
vakarorogo me ra vakavulici kina. 

34. “a era sa vakacuruma na nodra ka vakasisila 
ki na vale sa vakatokai e na Yacaqu, me ra 
vakavelavelataka. 

35. “Era sa tara na veiyasana cecere i Peali mai na 
Buca ni luve i Inomi tagane, me ra vakacabori ira 
kina na luvedra tagane kei na luvedra yalewa e 
loma ni buka vei Moloke, na ka Ka'u sa sega ni 
vakarota, ka sa sega ni tubu e Lomaqu, me ra 
cakava na ka vakasisila oqo, me vakacalai ira kina 
na Juta.” 

36. “la ka sa qai tukuna kina o Jiova, na nodra 
Kalou na Isireli, e na vuku ni koro oqo, dou sa 
tukuna kina, “E na soli ga ki na liga i Tui Papiloni e 
nai seleiwau, kei na viakana, kei na mate 
dauveiveitauvi': 

37. “Raica, Au na vakasoqoni ira mai na veivanua 
kecega, Ka'u sa dui vakasavi ira kina e na Noqu 
cudru, kei na Noqu lesa, kei na cudru levu; ia Au 
na kauti ira tale mai ki na yasana oqo, ka lesi ira 
me ra tiko vinaka. 

38. “Era na yaco me ra Noqu tamata, ia, Ka'u na 
yaco Me'u nodra Kalou; 

39. “la Au na solia vei ira me ra yalovata, ka sala 
vata, me ra rerevaki Au ka sega ni mudu, me ra 
vinaka kina o ira kei ira na luvedra era na taravi 
ira. 

40. “Ka'u na cakava talega kei ira na veiyalayalati 
e sega ni mudu, Me'u kakua ni suka tani vei ira, 
Me'u kua kina ni caka vinaka vei ira; ia Ka'u na 
tugana ga ki na lomadra na rerevaki Au, me ra 
kakua ni vuki tani vei Au. 

41. “a Au na rekitaki ira me'u caka vinaka vei ira, 
ka'u na tei ira vakaidina ga e na vanua 0qo, mai na 
vu ni Lomaqu, kei na vu ni yaloqu. 

42. “Ni sa tukuna vakaogo o Jiova; “Me vaka Au 
sa vakayacora vei ira na tamata oqo na ca levu 
kecega oqo, Au na vakayacora vakakina vei ira na 
ka vinaka kecega ka'u sa yalataka vei ira. 

43. Ta ena voli tale na veitiki ni vanua e na vanua 
oqo, dou sa tukuna kina, “Sa lala ga ka sega kina 

na tamata se na manumanu; sa soli ga ki na 
ligadra na kai Kalitia.” 

44, “Fra na volia na veitiki ni vanua o ira na 
tamata e nai lavo, ka vola na kenai vola, ka 
dregata, ka vakadinadinataka e na vanua i 
Penijamini, kei na yasayasa vakaerusalemi, kei na 
veikoro vaka-Juta, kei na veikoro mai na 
ulunivanua, kei na veikoro mai na buca, kei na 
veikoro mai na mata ni ceva: ni'u na kauti ira tale 
mai era sa vakabobulataki, sa tukuna o Jiova.” 


Na Uasivi Ni Matanitu Vakatikori Lesu 


33. A sa yaco tale me vakarua vei Jeremaia na 


vosa i Jiova, ni sa sogolati tiko o koya e na 
lomanibai ni vale ni veivesu, ka sa vaka, 

2. “Sa tukuna vakaogo o Jiova o koya sa cakava 
na koro oqo, ia o Jiova, o koya sa bulia, me 
vakataudeitaka, ( o Jiova na Yacana): 

3. “Mo tagi mai vei au, Au na rogo yani vei iko, 
ka vakatakila vei iko na ka levu e dredre ni kilai, o 
sa sega ni kila.” 

4. “Ni sa tukuna vakaogo o Jiova, na Kalou ni 
Isireli, e na vuku ni veivale ni koro oqo, kei na 
veivale i tui Juta, sa basuki sobu e na suva kei na 
matau: 

5. “Era sa curu yani me veivaluti kei ira na kai 
Kalitia, ka me ra vakasinaita na veivale oqo e na 
yago ni tamata sa mate, o ira ka'u sa vakamatea e 
na Noqu cudru kei na Noqu lesa, ka e na vuku ni 
nodra i valavala ca kecega ka'u sa vunia kina na 
Mataqu mai na koro ogo. 

6. “Raica, Au na vakamavotaki ira na nomu 
mate, ia Au na vakabulai ira, ka vakayacora vei ira 
na sautu levu kei na dina. 

7. “Ta Au na kauti ira tale mai na Juta kei ira na 
Isireli era  vakabobulataki, ia Au na 
vakavinakataki ira tale me vaka e liu: 

8. “Au na vakasavasavataki ira talega mai na 
nodra i valavala ca era sa cala kina vei Au; ia Au 
na bokoca na nodra i valavala ca kecega, era sa 
cala kina ka talaidredre kina vei Au. 

9. “la ena yaco kina me Noqu na yaca rogo sa 
marautaki, ka vakavinavinakataki, ka 
vakacaucautaki, e na veimatanitu kece e vuravura, 
era na rogoca na ka vinaka kece ka'u sa cakava vei 
ira: ka ra na rere ka sautanini e na vuku ni ka 
vinaka kecega kei na kena tubu cake ka'u sa 
vakayacora kina.” 

10. “Sa tukuna vakaogo o Jiova; “Ena rogoci tale e 
na yasana ogo, dou sa tukuna, “Sa lala ga ka sega 
kina na tamata se na manumanu,” io e na veikoro 
vakaJuta, kei na sala ni koro o Jerusalemi, sa lala 
tu ga, ka sega kina na tamata, se na manumanu, 
11. “Na domo ni reki, kei na domo ni marau, na 
domo ni tagane kei na domo ni yalewa, e rau sa 
qai vakawati; na domodra era sa tukuna, “Dou 
vakavinavinaka vei Jiova ni lewe vuga: ni sa 
yalovinaka o Jiova; ni sa sega ni mudu na Nona 
loloma,” kei na domodra talega era sa kauta mai 
nai madrali ni vakavinavinaka ki na vale i Jiova. 


Ni'u na kauti ira tale mai na lewe ni vanua era sa 
vakabobulataki, ka me ra sa vaka e liu, sa tukuna 
o Jiova. 
12. “Sa tukuna vakaogo o Jiova ni lewe vuga; “Na 
yasana oqo, sa lala tu ga ka sega kina na tamata se 
na manumanu, kei na kena veikoro kece talega, 
ena sega tale e na nodra i tikotiko nai vakatawa 
era na vakotora kina na qele ni sipi. 
13. 'E na veikoro mai na veiulunivanua, kei na 
veikoro mai na buca, kei na veikoro mai na mata 
ni ceva, kei na vanua i Penijamini, kei na yasayasa 
vaka-Jerusalemi, kei na veikoro vaka-Juta, ena 
lako voli tale yani kina na qele ni sipi e na ruku ni 
liga i koya sa wilika/ sa tukuna o Jiova. 
14. ‘Raica, ena yaco na gauna; sa tukuna o Jiova, 
“Au na vakayacora kina na ka vinaka o ya Au sa 
yalataka ki na matagali i Isireli, kei na matagali i 
Juta: 
15. ʻE na veisiga o ya, kei na gauna o ya, Au na 
vakatubura kina vei Tevita na Coke yalododonu; 
ia ena cakava o Koya na lewa dodonu kei na 
cakacaka dodonu e na vanua. 
16. E na veisiga o ya, e na vakabulai o Juta, ia o 
Jerusalemi, ena tiko vinaka: ia oqo na yaca ena 
vakatokai kina: 

O JIOVA NA NODA YALODODONU.” 
17. “Ni sa tukuna vakaoqo o Jiova, “Ena sega ni 
yali vei Tevita e dua na tagane me tiko e nai 
tikotiko vakaturaga ni matagali i Isireli, 
18. ʻO ira talega na bete na kawa i Livai, ena sega 
ni yali vei ira e dua na tagane me tiko e Mataqu 
me vakacabora nai soro kama, ka vakama nai 
madrali laukana, ka me vacaboi soro tiko e na 
veisiga kecega.”” 


Na Tudei Ni Veiyalayalati Ni Kalou 

19. A sa yaco vei Jeremaia na vosa i Jiova, ka 
vaka, 

20. “Sa tukuna vakaoqo o Jiova; “Kevaka dou sa 
vakacataka rawa na Noqu veiyalayalati e na vuku 
ni siga, kei na Noqu veiyalayalti e na vuku ni bogi, 
me kakua kina na siga kei na bogi e na kena 
gauna, 

21. “Ena qai vakacataki rawa na veiyalayalati ka'u 
sa ia vata kei Tevita na Noqu tamata, me sega kina 
na luvena tagane me lewa tiko e na nonai tikotiko 
vakaturaga; kei ira talega na bete na kawa i Livai, 
na Noqui talatala. 

22. “Me vaka sa sega ni wili rawa na kalokalo mai 
lomalagi, se vakarauti rawa na nuku ni matasawa: 
ka'u na vakalewevugataka vakakina na kawa i 
Tevita na Noqu tamata, kei na kawa i Livai era sa 
garavi Au.” 

23. A sa yaco tale vei Jeremaia na vosa i Jiova, ka 
vaka, 

24. “O sa vakananuma, se segai, na ka era 
vosataka na tamata oqo, ka vaka, “Na matagali 
ruarua ka digitaka o Jiova, sa biuta tani ga o 
Koya”? A ra sa beci ira kina na Noqu tamata, me ra 
kakua ni matanitu tiko e matadra. 


647 


JEREMAIA 


25. “Sa tukuna vakaogo o Jiova; “Ke sa sega ni 
tuga na Noqu veiyalayalati e na vuku ni siga kei 
na bogi, ia kevaka Au sa sega ni lesia nai valavala 
kei lomalagi kei vuravura, 

26. “Ke sa qai rawa Me'u biuta tani na kawa i 
Jekope, kei Tevita na Noqu tamata me'u kakua ni 
lesia e dua na nona kawa me lewai ira na kawa i 
Eparaama, kei Aisake, kei Jekope: Ni'u na kauti ira 
tale mai era vakabobulataki, ka lomani ira.” 


Sa Vakasalataki Setekaia Na Kalou 


34. E na gauna sa veivaluti kina kei 


Jerusalemi, kei na kena veikoro kece, o 
Nepukanesa, na tui Papiloni, kei na nonai valu 
kecega, kei na veiqali kece ni nona matanitu e 
vuravura, kei ira kece na tamata, sa qai yaco vei 
Jeremaia e dua na vosa mai vei Jiova, ka vaka, 

2. “Sa tukuna vakaoqo o Jiova, na Kalou ni 
Isireli; “Mo la'ki vosa vei Setekaia na tui Juta, ka 
tukuna vua, “Sa vosa vakaogo o Jiova; ‘Raica, Au 
na solia na koro oqo ki na liga i tui Papiloni, ia ena 
vakama o koya e na bukawaga. 

3. “la o iko, o na sega ni dro tani rawa mai na 
ligana, o na tauri vakaidina ga, ka soli ki ligana, ia 
drau na veirai mata kei tui Papiloni, ka veivosaki 
sara tukuna e na gusumudrau, ia o na yaco ga ki 
Papiloni.””” 

4. “la mo rogoca na vosa i Jiova, o iko Setekai na 
tui Juta, Sa tukuna vakaogo o Jiova e na vukumu, 
“O na sega ni mate e nai seleiwau. 

5. 'O na mate ga e na vakacegu: ia na kama, sa 
kedra i loloku na nomu qase, era tui e liu ka tarava 
o iko, era na vakama vakakina me kemui loloku; a 
ra na tagicaki iko, ka vaka, “Ulei na turaga!” la 
ka'u sa cavuta oi Au na kena vosa, sa tukuna o 
Jiova.” 

6. A sa tukuna o Jeremaia na parofita na vosa 
kecega oqo vei Setekaia na tui Juta mai Jerusalemi, 
7. Ni sa veivala tiko nai valu i tui Papiloni kei 
Jerusalemi, kei na veikoro vaka-Juta kecega sa vo, 
kei Lakisi kei Aseka: ni sa vo duaduaga na koro 
vakabai oqo e na veikoro vaka-Juta. 


Na Cakacaka Vakaveidabui Vei Ira Na Bobula 

8. Oqo na vosa sa yaco vei Jeremaia mai vei 
Jiova, ni sa cakava oti o Setekaia na tui na 
veiyalayalati kei ira na tamata kecega mai 
Jerusalemi, me kacivaka vei ira na veisereki: 

9. Ia me ra dui vakatala yadua na nona tamata, 
kei ira yadua na nona vada e rau sa Iperiu, me sa 
sereki wale; me kakua e dua vei ira sa kai Juta ka 
wekana me qaravi koya tiko. 

10. Ia ni ra sa rogoca o ira kece na turaga, kei ira 
kece na tamata, era sa ia oti na veiyalayalati, me ra 
dui vakatala yadua na nona tamata, kei na nona 
vada, me sa sereki sara, ka me kakua e dua me sa 
qaravi tiko vei ira eso, era sa qai talairawarawa 
kina, ka sereki ira me ra lako. 

11. la sa oti, sa vuki tale na lomadra, ka ra tauri 


ira tale na nodra tamata kei na nodra vada, era sa 
sereka oti me ra lako yani, a ra sa vakabobulataki 
ira tale me ra nodra tamata kei na nodra vada. 

12. O koya oqo sa yaco kina na vosa i Jiova vei 
Jeremaia, ka vaka, 

13. “Sa tukuna vakaoqo o Jiova, na Kalou ni 
Isireli, “Oi Au ka'u a cakava na veiyalayalati kei ira 
na nomudou qase e na siga Au a kauti ira tani kina 
mai na vanua o ljipita mai na vale ni 
bobula, ka vaka, 

14. “Ni sa oti e vitu na yabaki dou dui vakatala 
yani na wekana sa Iperiu, ka sa volitaki vei iko, ia 
ni sa qaravi iko ka yabaki ono, mo qai sereki koya 
me lako tani vei iko.” la era sa sega ni vakarorogo 
vei Au o ira na nomudou qase, se vakatu daliga 
mai. 

15. Ta oi kemudou dou sa qai saumaki e daidai, 
ka sa cakava na ka dodonu e Mataqu- ni dou sa 
dui tukuna yadua vua na kai nona na veisereki, 
dou a ia talega na veiyalayalati e mataqu e na vale 
sa vakatokai e na Yacaqu. 

16. Ta dou sa qai vuki tale ka vakacataka na 
Yacaqu, ka dou sa dui taura tale na nona tamata, 
kei na tamata yadua na nona vada, o ira dou a 
sereka me ra dui veitalia ga, ka sa vakabobulataki 
ira tale, me ra nomudou tamata kei na nomudou 
vada. 

17. “0 koya oqo sa tukuna kina o Jiova; “Oi 
kemudou, dou sa sega ni vakarorogo vei Au, mo 
dou dui tukuna yadua na veisereki vua na 
wekana, kei na tamata yadua vua na kai nona: 
Raica, Au sa tukuna vei kemudou na veisereki, sa 
tukuna o Jiova--'Ki nai seleiwau, kei na mate 
dauveiveitauvi, kei na viakana, ia Au na soli 
kemudou mo dou kau tani ki na veimatanitu kece 
e vuravura. 

18. Ta Au na soli ira na tamata era sa vakacataka 
na Noqu veiyalayalati, ka sega ni vakayacora na 
vosa ni veiyalayalti era sa cakava e Mataqu, ni ra a 
tawasea rua na luve ni bulumakau, ka lako yani e 
na maliwa ni kena tikina — 

19. “lo o ira na turaga ni Juta, kei na turaga ni 
Jerusalemi, na matanivanua, kei na bete, kei ira 
kece na lewe ni vanua, era a lako yani e na maliwa 
ni tiki ni luve ni bulumakau— 

20. “la Au na soli ira ki na ligadra na kedra meca, 
kei na ligadra era sa saga me ra vakamatei ira: ia 
na yagodra ka mate ena yaco me kedra na 
manumanu vuka, kei na manumanu ni vanua. 

21. la o Setekaia na tui Juta kei ira na nona 
tamata turaga, Au na solia ki na ligadra na kedra 
meca, kei na ligadra era saga me ra vakamatea, io 
ki na ligadra na tamata i valu i tui Papiloni, era a 
lako tani vei kemudou. 

22. “Raica, Au na vakarota,' sa tukuna o Jiova, “Ka 
vakalesui ira tale mai ki na koro oqo; ka ra na mai 
kaba, ka rawa, ka vakama e na bukawaga, ia na 
veikoro vaka Juta ka'u na vakalalataka, me sega e 
dua e tiko kina.”” 

35. Na vosa sa yaco vei Jeremaia mai vei Jiova 


ena gauna i Jioiakimi na luvei Josaia na tui Juta, 
ka vaka, 

2. “Mo lako ki na nodra vale na Rekavaiti, ka 
vosa vei ira ka kauti ira ki na vale i Jiova, ki na 
dua na vale e loma, ka vagunuvi ira ena waini.” 

3. Au a qai kauti Jeesanaia na luvei Jeremaia, na 
luvei Epasinaia, kei ira na wekana, kei na luvena 
tagane kecega, kei na mataqali kecega ni 
Rekavaiti. 

4. Ka kauti ira ki na vale i Jiova, kina nodra 
tikina na luvei Anani, na luvei Ikitalaia, e dua na 
tamata ni Kalou, ka voleka ki na nodra tikina na 
turaga, sa toka e ra na tikina nei Meesea na luvei 
Salumi, nai vakatawa ni katuba. 

5. la au sa tauca e matadra na gone ni matagali 
ni Rekavaiti eso na saga waini, kei na bilo ni gunu, 
ka tukuna vei ira, “Dou gunu waini.” 

6. A ra sa tukuna, “Keitou na sega ni gunu 
waini: O Jionatapi na luvei Rekapi na tamai 
keitou, sa vakaroti keitou, ka vaka, ‘Dou kakua ni 
gunu waini, oi kemudou se o ira na luvemudou, 
ka sega ni mudu. 

7. ‘Dou kakua talega ni tara vale; dou kakua ni 
kaburaka na sila; kei na were-ni-vaini, dou kakua 
ni tea, se taukena: la mo dou tiko ga ena vale laca 
ena veisiga kecega ni nomudou bula; mo dou bula 
vakadede e na vanua dou sa vulagi kina.” 

8. “la keitou sa vakarorogo tiko kina domo i 
Jonatapi na luvei Rekapi na tamai keitou, e na ka 
kecega sa vakarota vei keitou, me kakua ni gunu 
waini e na veisiga kece ni neitou bula, oi keitou, 
kei na wati keitou, kei na luvei keitou tagane, kei 
na luvei keitou yalewa. 

9. “Se tara vale me keitou tiko kina: ia na were- 
ni-vaini, kei na were, kei na sila, sa sega vei keitou. 
10. “la keitou sa tiko ga e na vale laca, ka sa 
vakarorogo, ka cakacaka me vaka na ka kece ka 
vakarota vei keitou o Jionatapi na tamai keitou. 

11. “la sa yaco ni sa lako cake mai o Nepukanesa 
na tui Papiloni kina vanua ogo, keitou sa tukuna, 
“Tou mai lako yani ki Jerusalemi e na vuku ni 
nodra i valu na kai Kalitia, kei na nodra talega na 
kai Siria”: ia keitou sa mai tiko kina e Jerusalemi.” 
12. Sa qai yaco na vosa i Jiova vei Jeremaia, ka 
vaka, 

13. “Sa tukuna vakaogo o Jiova ni lewe vuga, na 
Kalou ni Isireli; “Mo la'ki tukuna vei ira na Juta kei 
na lewe i Jerusalemi, “Dou na bese li ni vakavulici 
mo dou vakarorogo kina Noqu vosa?” sa tukuna 
o Jiova. 

14. “Sa vakayacori na vosa i Jonatapi na luvei 
Rekapi na Rekavaiti, ka vakarota vei ira na luvena 
mera kakua ni gunu waini, ia era sega ni gunuva 
me yacova na siga oqo, ni ra sa vakayacora nai 
vakaro ni tamadra: ia oi Au, Au a vosa tikoga vei 
kemudou, ka sou ena mataka me'u vosa; ia dou a 
sega ga ni vakarogoci Au. 


15. “Au a talai ira talega vei kemudou na Noqui 
talatala kecega na parofita, ka sou ena mataka 
me'u tala, ka tukuna, ‘Dou dui lesu mada na 
tamata yadua mai nona sala ca, ka dou ia mada 
me vinaka na nomudoui valavala, ia dou kakua ni 
muria na kalou tani me qaravi ira, dou na qai 
tikoga e na vanua ka'u sa solia vei kemudou kei 
ira na nomudou qase’: ia dou sa sega ga ni vakatu 
daligamudou, se vakarorogo vei Au. 

16. “Ka ni ra sa vakayacora na luvei Jonatapi na 
luvei Rekapi nai vakaro ni tamadra, ka vakarota 
vei ira o koya; ia na tamata oqo era sa sega ni 
vakarorogo vei Au.” 

17. “O koya oqo sa tukuna kina o Jiova ni 
lewevuga, na Kalou ni Isireli: ‘Raica, Au na 
vakayacora kivei ira na Juta kei ira kece na kai 
Jerusalemi na ca kecega ka'u sa cavuta me yaco 
vei ira: ni'u sa vosa vei ira, ka ra sa sega ni goleva; 
ka'u sa kacivi ira, ka ra sa sega ni rogo mai.” 

18. la ki na matagali ni Rekavaiti sa tukuna o 
Jeremaia, “Sa tukuna vakaoqgo o Jiova ni lewe 
vuga, na Kalou ni Isireli: “Ni dou sa vakarorogo ki 
nai vakaro i Jonatapi na tamamudou, ka sa 
vakabauta ana nona vunau kecega, ka sa cakava 
me vaka na ka kece sa vakarota vei kemudou, 

19. ʻO koya oqo sa tukuna kina o Jiova ni lewe 
vuga, na Kalou ni Isireli: “Ena sega ni yali na 
tagane e na kawa i Jonatapi na luvei Rekapi me tu 
e mataqu ka sega ni mudu.””” 


Sa Wiliki Nai Vola Vivigi Ena Vale Ni Soro 


36. E nai ka va ni yabaki i Jioiakimi na luvei 


Josaia na tui Juta, sa yaco na vosa 0qo vei Jeremaia 
mai vei Jiova, ka vaka: 

2. “Mo taura e dua nai vola vivigi, ka vola kina 
na vosa kecega ka'u sa tukuna vei iko ka baleti ira 
na Isireli, kei ira na Juta, kei na veimatanitu 
kecega, mai na siga ka'u a vosa kina vei iko, io mai 
na gauna i Josaia, ka yacova na siga oqo. 

3. “Fra na rogoca beka o ira na matagali i Juta na 
ca kecega ka'u sa nakita me'u cakava vei ira, mera 
dui lesu kina o ira yadua main a nona sala ca, ia 
me'u bokoca kina na nodra caka cala kei na nodra 
i valavala ca.” 

4. la o Jeremaia, sa kacivi Peruki na luvei i 
Neraia: a sa vola o Peruki ni sa tukuna tiko o 
Jeremaia na vosa kecega i Jiova, sa vosataka vua, 
ki nai vola vivigi. 

5. Ka sa vakaroti Peruki o Jeremaia, ka tukuna, 
“Au sa sogolati tu, au sa sega ni lako rawa ki na 
vale i Jiova. 

6. “Ia mo lako o iko, ka wilika mai nai vola 
vivigi, na vosa ka'u sa tukuna oti vei iko, io na 
vosa i Jiova vei ira na tamata e na vale i Jiova e na 
siga ni lolo: ia mo wilika talega vei ira na Juta 
kecega era sa lako mai na nodra veikoro. 

7. “Era na via vakamamasu beka e na mata i 
Jiova, ka dui lesu yadua mai na nona sala ca: ni sa 
levu na cudru kei na lesa sa cavuta o Jiova me 
yaco vei ira na tamata oqo.” 

8. Ka sa la'ki cakava o Peruki na luve i Neraia 
me vaka na ka kecega sa vakarota vua o Jeremaia 
na Parofita, ka sa wilika mai nai vola na vosa i 
Jiova e na vale i Jiova. 

9. Ta e nai kalima ni yabaki i Jioiakimi na luve i 
Josaia na tui Juta, e nai kaciwa ni vula, era sa 
kacivaka na lolo e na mata i Jiova vei ira kece na 
tamata mai Jerusalemi, kei ira kece na tamata era 
lako mai na veikoro vaka-Juta ki Jerusalemi. 

10. Ka sa wilika o Peruki mai nai vola na vosa i 
Jeremaia e na vale i Jiova, e na tiki ni vale e cake, 
ka nei Kimaraia na luve i Sefani na vonivola, e na 
lomanibai e cake, e na mata ni katuba vou ni vale i 
Jiova, io sa wiliki vei ira na tamata kecega. 


Sa Wiliki Nai Vola Vivigi Ena Vale Ni Tui 

11. Ia ni sa rogoca o Mekaia na luve i Kimaraia, na 
luve i Sefani, na vosa kecega i Jiova mai nai vola, 
12. Sa lako sobu o koya ki na vale ni tui, ki na 
nona tikina na vunivola: ka raica, sa tiko mai kea o 
ira kece na turaga—o Ilisama na vunivola, kei 
Tilaia na luve i Semaia, kei Elinecani na luve i 
Safani, kei Setekaia na luve i Enanaia, kei ira kece 
na turaga. 

13. Ka sa tukuna vei ira o Mekaia na vosa kecega 
sa rogoca o koya, ni sa wilika mai nai vola o 
Peruki vei ira na tamata. 

14. Ia o ira kece na turaga era sa talai Jiutai na 
luve i Necanaia, na luve i Selemaia, na luve i Kusi, 
vei Peruki, me tukuna vua, “Mo taura mada nai 
vola vivigi o sa wilika mai kina vei ira na tamata, 
ka lako ga mai.” Ka sa taura o Peruki na luve i 
Neraia nai vola vivigi, a sa lako mai vei ira. 

15. A ra sa tukuna vua, “Mo tiko sobu mada, ka 
wilika vei keitou.” Ka sa wilika o Peruki vei ira. 
16. Ia ni ra sa rogoca na vosa kecega, era sa dui 
rere na tamata yadua, ka ra tukuna vei Peruki, 
“Keitou na tukuna vakaidina vua na tui na vosa 
kecega oqo.” 

17. Ka ra sa tarogi Peruki, ka vaka, “Tukuna 
mada vei keitou, se o sa vola vakaevei na vosa 
kece oqo — mai na gusuna?” 

18. Sa qai tukuna vei ira o Peruki, “Sa cavuta vei 
au o koya e na gusuna na vosa kece oqo, ia ka'u sa 
vola ki nai vola e na wai ni volavola.” 

19. A ra sa tukuna vei Peruki o ira na turaga, 
“Drau lako, mo drau laki vunitaki kemudrau 
mada kei Jeremaia; ia me kakua e dua na tamata e 
kila se drau sa tiko mai vei.” 


Na Tui Sa Vakarusa Nai Vola Vivigi Nei 
Jeremaia 

20. Ka ra sa la'ki curu yani vua na tui ki na 
lomanibai, ia nai vola vivigi era sa maroroya e na 
tiki ni vale e cake nei Ilisama na vunivola, a ra sa 
tukuna e daligana na tui na vosa kecega oqori. 

21. A sa talai Jiutai na tui me la'ki kauta mai nai 
vola vivigi; ka sa la'ki kauta mai o koya mai na tiki 
ni vale nei Ilisama na vunivola. Ka sa wilika vua 
na tui o Jiutai, vei ira talega na turaga era tu e na 
mata ni tui. 


22. la na tui, sa tiko ga e na vale ni vula i liliwa e 
nai kaciwa ni vula: ka sa dua na miga e matana ka 
waqa kina na buka. 

23. la ni sa wilika oti o Jiutai e tolu se va na 
tikina, sa seleva o koya na tui e nai sele ni vuni 
vola, ka biuta kina bukawaga e na miga, ka me 
kama oti nai vola vivigi e na bukawaga sa tu e na 
miga. 

24. A ra sega ni rere, se dresulaka na nodra i sulu, 
se O koya na tui, se dua vei ira na nona talai era 
rogoca na vosa oqo. 

25. la o iratou ga o Elinecani kei Tilai kei 
Kimaraia, e ratou sa vakamasuta na tui me kakua 
ni vakama nai vola vivigi: ia sa bese ni rogoci 
iratou. 

26. A sa tukuna sara na tui vei iratou o Jiramieli 
na luve i Ameleki, kei Siraia na luve i Asirieli, kei 
Selemaia na luve i Apitieli, me ra tauri Peruki na 
vunivola kei Jeremaia na parofita: ia sa vunitaki 
rau o Jiova. 


Sa Vola Vou Tale Nai Vola Vivigi O Jeremaia 

27. Sa qai yaco vei Jeremaia na vosa i Jiova, ni sa 
vakama oti na tui nai vola vivigi kei na vosa i 
Jeremaia sa vola o Peruki, ka vaka: 

28. “Mo kauta tale vei iko e dua tale nai vola 
vivigi, ka vola kina na vosa kecega ka tu e nai vola 
vivigi e liu, oqori ka vakama o Jioiakimi na tui 
Juta. 

29. “la mo tukuna vei Jioiakimi na tui Juta, ‘Sa 
tukuna vakaogo o Jiova; “O iko, o sa vakama nai 
vola oqo, ka taroga, “A cava o sa vola kina, ka 
vaka, Ena lako vakaidina mai o tui Papiloni ka na 
vakarusa na vanua oqo, ka vakaotia tani mai kina 
na tamata kei na manumanu?” 

30. ʻO koya oqo sa tukuna kina o Jiova e na vuku i 
Jioiakimi na tui Juta; “Ena sega ni dua mai vua me 
na tiko e nai tikotiko vakaturaga i Tevita: ia na 
yagona sa mate ena biu tu ga kina katakata e na 
siga, kei na tegu cevata e na bogi. 

31. “la ka'u na sauma vua, vei ira talega na nona 
kawa kei ira na nona tamata na nodra i valavala 
ca; ia ka'u na vakayacora vei ira, kei ira na lewe i 
Jerusalemi, kei ira na Juta, na ca kecega ka'u sa 
cavuta vei ira; ia era sa sega ni vakarorogo.””” 

32. la sa taura e dua tale nai vola vivigi o 
Jeremaia, ka solia vei Peruki na vunivola, na luve i 
Neraia: ka sa vola kina o koya mai na gusu i 
Jeremaia na vosa kecega ni vola sa vakama o 
Jioiakimi na tui Juta e na bukawaga: a sa 
vakaikuritaki e na vosa e vuga sa vaka talega kina. 


Vakanuinui Cala I Setekaia 


37. A sa buli o Setekaia na luve i Josaia nai 
sosomi kei Konaia na luve i Jioiakimi, o koya ka 
lesia o Nepukanesa me tui e na vanua o Juta. 

2. la o koya, kei ira na nona tamata, kei ira na 
lewe ni vanua, era sa sega ni vakarorogo ki na 
vosa i Jiova, sa vosataka o Jeremaia na parofita. 

3. la o Setekaia na tui sa talai Jiukali na luve i 
Selemaia kei Sefanaia na luve i Meesea na bete vei 
Jeremaia na parofita, me tukuna, “Mo masulaki 
keda mada vei Jiova na noda Kalou.” 

4. la o Jeremaia sa veicuruyaki tiko vei ira na 
tamata: ni ra sa sega ni vakacurumi koya ki na 
vale ni veivesu. 

5. la sa qai lako tu mai Ijipita nai valu i Fero: ia 
ni ra sa rogoca na kenai tukutuku o ira na kai 
Kalitia era buku druadrua ni koro mai Jerusalemi 
era sa cavu tu ka lako tani e Jerusalemi. 

6. Sa qai yaco vei Jeremaia na parofita, na vosa i 
Jiova, ka vaka, 

7. “Sa tukuna vakaoqo o Jiova, na Kalou ni 
Isireli, ‘Dou vosa vakaoqo vei tui Juta, o koya ka 
talai kemudou vei Au me mai tarogi Au, “Raica, 
nai valu i Fero ka lako mai me mai vukei 
kemudou, ena lako tale ki Ijipita kina nodra 
vanua. 

8. “Ara sa na lesu tale mai na kai Kalitia, ka 
veivala kei na koro oqo, ka rawa, ka vakama e na 
bukawaga.”” 

9. “Sa tukuna vakaoqo o Jiova; ‘Dou kakua ni 
vakacalai kemudou, ka tukuna, “Era na lako tani 
vakaidina vei keda o ira na kai Kalitia,” ni ra na 
sega ni lako tani. 

10. “la kevaka dou sa yaviti ira nai valu kecega ni 
kai Kalitia era veivala kei kemudou, me vo ga o ira 
na vuetaki, ka era na dui tucake ga na tamata 
yadua mai na nona vale laca ka vakama na koro 
oqo e na bukawaga.” 


Sa Vesu O Jeremaia 

11. A sa yaco, ni sa lako tani nai valu ni kai Kalitia 
mai Jerusalemi e na vuku ni valu i Fero, 

12. Sa gai lako tani e Jerusalemi o Jeremaia me 
lako ki na vanua o Penijamini, me takali tani o 
koya mai vei ira na tamata. 

13. la ni sa yaco o koya kina Matamata ni Koro i 
Penijamini, sa tiko maikea e dua na kavetani ni 
valu sa vakatawa, na yacana o Irija, na luve i 
Selemaia, na luve i Enanaia: a sa tauri Jeremaia na 
parofita, ka tukuna, “O sa vuki vei ira na kai 
Kalitia!” 

14. A sa tukuna o Jeremaia, “Sa lasu! au sa sega ni 
vuki vei ira na kai Kalitia.” la sa sega ni vakadinati 
koya: ka sa tauri Jeremaia o Irija, ka kauti koya vei 
ira na turaga. 

15. A ra sa cudru vei Jeremaia o ira na turaga, ka 
yaviti koya, ka biuti koya kina vale ni veivesu e na 
vale i Jonacani na vu-ni-vola: ni ra sa lesia na vale 
o ya me vale ni veivesu. 

16. la ni sa biu o Jeremaia kina vale sa keli, kei na 
kena veiqara, ka sa tiko kina o Jeremaia ka bogi 
vuga, 

17. Sa qai talaki o Setekaia na tui, ka kauti koya 
tani mai kina: a sa tarogi koya lo o koya na tui e na 
nona vale, ka vaka, “Sa dua li na vosa mai vei 
Jiova?” Ka sa tukuna o Jeremaia, “Sa dua:” ka sa 
vaka, “O na soli kina liga i tui Papiloni!” 


18. Sa baci tukuna tale o Jeremaia vei Setekaia na 
tui, “A cava na ka ka'u sa cala kina vei kemuni, se 
vei ira na tamata oqo, ni dou sa biuti au kina vale 
ni veivesu? 

19. “la sa E vei na nomudou parofita era sa ia na 
parofisai vei kemudou, ka tukuna, “Ena sega ni 
lako mai na tui Papiloni me vala kei kemudou, kei 
na vanua oqo’? 

20. “Ia oqo mo ni rogoca mada, noqu turaga na 
tui, me vakabau mada na noqu vakamamasu; ka 
mo ni kakua ni vakasukai au tale kina vale i 
Jonacani na vunivola, de'u mate kina.” 

21. Sa qai tukuna o Setekaia na tui me ra kauti 
Jeremaia kina lomanibai ni vale ni veivesu, ka 
solia vua e dua nai buli madrai e na veisiga mai na 
nodra tiki ni koro na dauvavimadrai, ka me oti 
sara mada na madrai e na koro. Ka sa tiko ga o 
Jeremaia e na lomanibai ni vale ni veivesu. 


O Jeremaia Ena Loma Ni Qara 


38. la o Setefaia na luve i Matani, kei Kitalaia 


na luve i Pasuri, kei Jukali na luve i Selemaia, kei 
Pasuri na luve i Malikaia, e ratou sa rogoca na 
vosa sa tukuna o Jeremaia vei ira kece na tamata, 
ka vaka, 

2. “Sa tukuna o Jiova, “O koya sa tiko e na koro 
oqo ena mate e nai seleiwau, kei na viakana, kei na 
mate dauveiveitauvi: ia o koya sa lako yani vei ira 
na kai Kalitia ena bula; ia na nona bula e nai toki 
ni valu, ena bula ga o koya.” 

3. “Sa tukuna vakaoqo o Jiova, “Ena soli 
vakaidina na koro oqo ki na liga ni nonai valu o 
tui Papiloni, ka ra na rawata.” 

4. Ara sa tukuna vua na tui o ira na turaga, “Me 
vakamatei mada na tamata oqo, ni sa 
vakamalumalumutaka o koya e na vosa oqo na 
ligadra na tamatai valu era sa vo e na koro oqo, 
kei na ligadra na tamata kecega: na tamata oqo sa 
sega ni segata na nodra vinaka na lewe ni vanua 
oqo, na nodra ca ga.” 

5. Sa qai tukuna o Setekaia na tui, “Raica, sa tiko 
ga vei kemudou o koya: ni sa sega ni cakava rawa 
e dua na ka vei kemudou o koya na tui.” 

6. Era sa qai kauti Jeremaia, ka biuta ki na dua 
nai keli nei Malikaia na luve i Ameleki mai na 
lomanibai ni vale ni veivesu: ka ra sa tukuci 
Jeremaia sobu e na dali. la sa sega na wai e nai 
keli, na lolobo ga: a sa tu o Jeremaia e na lolobo. 

7. lani sa rogoca o Epeti-meleki na kai Iciopea, e 
dua vei ira na euniki (matanivanua) e na vale ni 
tui, ni ra sa tukuci Jeremaia ki nai keli; ia sa tiko ga 
na tui e na matamata-ni-koro i Penijamini, 

8. Sa lako yani o Epeti-meleki mai na vale ni tui, 
ka vosa vua ka vaka: 

9. “Kemuni na noqu turaga na tui, sa caka ca o 
ira na tamata oqo e na ka kece era sa cakava vei 
Jeremaia na parofita, o koya era sa biuta ki nai 
keli, sa na mate ga maikea e na viakana: ni sa sega 
na madrai e na koro.” 

10. Sa qai tukuna na tui vei Epeti-Meleki na kai 

Iciopea, “Mo kauta mada e lewe tolusagavulu 
na 

tamata eke, ka mo dou la'ki vueti Jeremaia na 
parofta mai nai keli, de sa mate sara o koya.” 

11. Sa qai kauti ira na tamata o Epeti-Meleki, a ra 
sa curu ki na vale ni tui ki ruku ni vale-ni-yau, ka 
kauta mai kina nai sulu sa kadresu kei nai sulu 
vuca, ka tukuca sobu e na dali ki nai keli vei 
Jeremaia. 

12. A sa tukuna vei Jeremaia o Epeti-mMeleki na 
kai Iciopea, “Mo kiriwana mada nai sulu vuca e na 
kirikitiwamu mei tatara ni dali” A sa kitaka 
vakakina o Jeremaia. 

13. A ra sa yavi Jeremaia cake e na dali, mai nai 
keli: ka sa tiko ga o Jeremaia e na lomanibai ni vale 
ni veivesu. 


Na Rere I Setekaia Kei Nai Vakasala I Jeremaia 
14. A sa talaki o Setekaia na tui, ka kauti Jeremaia 
na parofita vua ki nai katolu ni curucuru kina 
valei Jiova: a sa tukuna vei Jeremaia o koya na tui, 
“Au na taroga vei iko e dua na ka; ka mo kakua ni 
vunia vei au e dua na ka.” 

15. A sa tukuna vei Setekaia o Jeremaia, “Kevaka 
ka'u sa tukuna vei kemuni, o ni na sega dina li ni 
vakamatei au? la kevaka kau sa vakavulici 
kemuni, o ni na sega ni vakarorogo vei au.” 

16. Sa qai bubului lo vei Jeremaia o Setekaia na 
tui, ka vaka, “Me vaka sa bula dina o Jiova, o koya 
sa cakava na yalodaru ogo, au na sega ni 
vakamatei iko, au na sega talega ni soli iko kina 
ligadra na tamata oqo era segata me ra vakamatei 
iko.” 

17. Sa qai tukuna vei Setekaia o Jeremaia, “Sa 
tukuna vakaogo o Jiova, na Kalou ni lewe vuga, na 
Kalou ni Isireli; “Kevaka o ni na lako dina yani vei 
ira na tamata turaga nei tui Papiloni, ena qai bula 
na yalomuni, ia na koro oqo ena sega ni vakamai e 
na bukawaga, ia o ni na bula, kei ira talega na 
nomuni matagali. 

18. “la kevaka o ni na sega ni lako yani vei ira na 
tamata turaga nei tui Papiloni, ena qai soli na koro 
oqo kina ligadra na kai Kalitia, ka ra na vakama e 
na bukawaga, ia oi kemuni ena sega ni drotani 
rawa mai na ligadra.” 

19. A sa tukuna vei Jeremaia o Setekaia na tui, 
“Au sa rerevaki ira na Juta era sa vuki vei ira na 
kai Kalitia, de ra soli au kina ligadra, ka ra 
vakalialiai au.” 

20. Sa qai tukuna o Jeremaia, “Era na sega ni soli 
kemuni. Mo ni vakarorogo mada kina vosa i Jiova, 
ka'u sa tukuna vei kemuni: O ni na qai vinaka 
kina, ia ena bula kina na yalomuni. 

21. “la kevaka o ni sa bese ni lako yani, sai koya 
oqo na vosa sa vakatakila vei au o Jiova: 

22. ‘Raica, o ira kece na yalewa era tiko e na vale i 
tui Juta, era na kau yani vei ira na tamata turaga 
nei tui Papiloni, era na qai tukuna na yalewa o ya, 
“Era sa vakauqeti kemuni, ka ra gumatua o ira na 
wekamuni: sa lutu dromu ki na lolobo na 
yavamuni, ka ra qai vuki tani vei kemuni.” 


23. Ta era na kauti ira kece na watimuni kei na 
luvemuni, vei ira na kai Kalitia: Oi kemuni talega, 
o ni na sega ni dro tani rawa mai na ligadra, ia ena 
tauri kemuni talega o tui Papiloni: la na koro oqo, 
o ni na vakavuna na kena vakamai e na 
bukawaga.” 

24. Sa qai tukuna vei Jeremaia o Setekaia, “Me 
kakua e dua na tamata e kila na vosa oqo, o na qai 
sega ni mate. 

25. “la kevaka era rogoca o ira na turaga ni daru 
sa veivosaki kei iko, ka ra lako mai vei iko, ka 
tukuna, “Tukuna mada vei keitou na ka o sa 
tukuna vua na tui, kakua ni o vunia vei keitou, ia 
keitou na sega ni vakamatei iko; ka mo tukuna 
talega na ka sa tukuna vei iko na tui; 

26. “Mo qai tukuna vei ira, “Au sa vakamamasu 
ga vua na tui, me kakua ni vakasukai au tale 
kina vale i Jonacani, de'u mate kina.” 

27. Ka ra lako kece mai na turaga vei Jeremaia, ka 
tarogi koya: a sa tukuna vei ira me vaka na vosa 
kecega sa vakarota na tui. A ra sa kua ni vosa tiko 
vua; ni sa sega ni kilai na ka oqori. 

28. Ka sa tiko ga o Jeremaia e na lomanibai ni vale 
ni veivesu ka yacova na siga sa kabai kina o 
Jerusalemi: ka sa tiko kina ni sa rawai o 
Jerusalemi. 


Sa Bale O Jerusalemi 


39. E nai ka ciwa ni yabaki i Setekaia na tui 


Juta, e nai katini ni vula, sa lako mai o 
Nepukanesa na tui Papiloni kei na nonai valu 
kecega ki Jerusalemi, a sa vakacibi i valu ena koro. 
2. E nai katini ni vula, e nai kaciwa ni siga ni 
vula, sa kabai na koro. 

3. Ara sa curu mai o ira na tamata turaga kecega 
nei tui Papiloni, ka tiko e na matamata-ni-koro e 
loma, io o Nakali-sarisa, kei Samikarinipu, kei 
Sasikimi, kei Rapisarisi, kei Nakali-sarisa, kei 
Rapi-maki, kei ira kece na tamata turaga nei tui 
Papiloni sa vo tiko. 

4. la ni sa raici ira o Setekaia na tui Juta, kei ira 
kece na tamatai valu, era sa qai dro, ka lako tani e 
na koro e na bogi, e na sala ni nona were na tui, 
kina matamata-ni-koro e na tadrua ni bai ruarua: a 
sa curu yani o koya e na sala ki na buca. 

5. Ka sa vakasavi ira nai valu ni kai Kalitia, ka 
vauci Setekaia e na buca mai Jeriko: ia ni ra sa 
tauri koya, era sa kauti koya cake vei Nepukanesa 
na tui Papiloni ki Ripila e na vanua o Emaci, a sa 
lewai koya mai kea o koya. 

6. la o tui Papiloni sa qai vakamatei iratou na 
luve i Setekaia e matana mai Ripila: O ira kece 
talega na turaga ni Juta sa vakamatea o tui 
Papiloni. 

7. la sa leuta tani o koya na mata i Setekaia, a sa 
vesuki koya e na sinucodo, me kauti koya ki 
Papiloni. 

8. la o ira na kai Kalatia era sa vakama e na 
bukawaga na vale ni tui, kei na nodra vale na 
tamata, ka ra sa basuka sobu na bai kei Jerusalemi. 


652 


JEREMAIA 


9. la na kena vo ni tamata era tiko e na koro, kei 
ira era sa vuki vua, kei ira na kena vo ni tamata, sa 
kauti irao Nipusaretani na kapiteni ni valu i 
vakatawa, ki Papiloni. 

10. la eso vei ira na dravudravua, sa sega na 
nodra ka, sa vakalaiva tu yani e na vanua o Juta o 
Nipusaretani na kapiteni ni valu i vakatawa, a sa 
solia vei ira na veiwere-ni-vaini kei na veiwere e 
na gauna o ya. 


Sa Sereki O Jeremaia 

11. la o Nepukanesa na tui Papiloni sa vakaroti 
Nipusaretani na kapiteni ni valu i vakatawa e na 
vuku i Jeremaia, ka vaka, 

12. “Mo kauti koya, ka vakaraici koya vinaka, ka 
mo kakua ni cakava vua e dua na ka ca; ia mo 
cakava ga vua me vaka na ka sa tukuna vei iko o 
koya.” 

13. A ra sa talaki o Nipusaretani na kapiteni ni 
valu i vakatawa, kei Nipusasipani, kei Rapi-sarisi, 
kei Nakalisarisa, kei Rapi-maki, kei ira kece na 
tamata turaga nei tui Papiloni, 

14. io era sa talaki, ka kauti Jeremaia mai na 
lomanibai ni vale ni veivesu, ka soli koya vei 
Kitalaia na luve i Eaikami, na luve i Safani, me 
kauti koya ki na nona vale: ka sa tiko vata ga o 
koya kei ira na tamata. 

15. la sa yaco na vosa i Jiova vei Jeremaia ni sa 
sogolati tiko o koya e na lomanibai ni vale ni 
veivesu, ka vaka, 

16. “Mo la'ki vosa vei Epeti-meleki na kai Iciopea, 
ka vaka, ‘Sa tukuna vakaogo o Jiova ni lewe vuqa, 
na Kalou ni Isireli, “Raica, Au na vakayacora na 
Noqu vosa ki na koro oqo me ca, me sega ni 
vinaka, ia ena yaco ga e matamu e na siga o ya. 

17. “la Ka'u na vakabulai iko e na siga o ya,” sa 
tukuna o Jiova. “lo o na sega ni soli kina ligadra 
na tamata o sa rerevaka. 

18. “Ni'u na vakabulai iko vakaidina, ia o na sega 
ni bale e nai seleiwau, ia na nomu bula ga ena 
nomui toki ni valu: ni o sa vakararavi vei Au,” sa 
tukuna o Jiova.” 


O Jeremaia Kei Ketalaia Na Kovana 


40. Na vosa sa yaco vei Jeremaia mai vei 
Jiova, ni sa vakatalai koya yani mai Rama o 
Nipusaretani na kavetani ni valu i vakatawa, ni sa 
tauri koya oti ka sa vesuki vata e na sinucodo kei 
ira kece na kai Jerusalemi kei ira na Juta era 


vakabobulataki, era sa kau vakabobula ki 
Papiloni. 
2. la na kavetani ni valu i vakatawa sa kauti 


Jeremaia, ka tukuna vua: “O Jiova na nomu Kalou 
sa cavuta na ca oqo ki na yasana oqo. 

3. “Ka sa vakayacora, ka sa cakava o Jiova me 
vaka na nona vosa: ni dou sai valavala ca vei 
Jiova, ka sega ni vakarorogo ki na Domona, o koya 
ga sa yacovi kemudou kina na ka oqo. 

4. “Ta oqo, raica, ka'u sa sereki iko e daidai mai 
na sinucodo sa vauci kina na ligamu. Kevaka e 


vinaka vei iko me daru lako ki Papiloni, daru mai 
lako; ka'u na vakaraici iko vinaka: ia kevaka e ca 
vei iko me daru mai lako ki Papiloni, sa kakua ga: 
raica, sa tiko e matamu na vanua kecega: ia na 
tikina sa vinaka ka dodonu vei iko mo lako kina, 
mo lako ga kina.” 

5. la ni sa sega ni lako o koya, sa tukuna vua, “la 
mo lesu tale yani vei Ketalaia na luve i Eaikami na 
luve i Safani, o koya sa lesia o tui Papiloni me 
lewa na veikoro vaka-Juta, mo dou tiko vata kei 
ira na tamata: se dua na tikina tani o vinakata mo 
lako kina, mo lako ga kina.” A sa solia vua na 
kavetani ni valu i vakatawa e dua na kakana kei 
nai solisoli, ka vakatalai koya yani. 

6. Asa lako yani o Jeremaia vei Ketalaia na 
luve i Eaikami ki Misipa; ka sa tiko vata tukuna 
kei ira na tamata era vo tiko e na vanua. 

7. la ni ra sa rogoca o ira kece na kapiteni ni valu 
era tiko e vanua, kei na nodra tamata, ni sa lesi 
Ketalaia na luve i Eaikami o tui Papiloni me lewa 
na vanua, ka sa soli ira na tagane, kei na yalewa, 
kei na gone, kei ira eso na dravudravua ni vanua, 
era sa sega ni kau tani ki Papiloni, me vakaraica o 
koya, 

8. Era sa qai lako mai vei Ketalaia ki Misipa—io 
o Isimeli na luve i Necanaia, kei Joenani kei 
Jonacani oi rau na luve i Karea, kei Siraia na luve i 
Tanumeci, kei iratou na luve i Efei na kai Nitofa, 
kei Jisanaia na luvena e dua na luve i Meeka, o ira 
vata kei na nodra tamata. 

9. A sa bubului vei ira o Ketalaia na luve i 
Eaikami na luve i Safani, vei ira talega na nodra 
tamata, ka vaka, “dou kakua ni rere ni qaravi ira 
na kai Kalitia: dou tiko ga e na vanua, ka qaravi 
tui Papiloni, dou na qai vinaka kina. 

10. “la oi au, raica, au na tiko ga e Misipa, me'u 
garavi ira na kai Kalitia, era na lakovi keda mai: ia 
oi kemudou, dou kumuna na waini, kei na vuata 
matua, kei na waiwai, ka maroroya e na nomudou 
saga, ka tiko ga e na nomudou veikoro dou sa 
taura.” 

11. la o ira kece na Juta mai Moapi, vei ira talega 
na luve i Amoni, mai Itomi talega, kei ira mai na 
veivanua kece, ni ra sa rogoca ni sa laiva tu yani o 
tui Papiloni na kedra vo ni Juta, ka sa lesi Kitalaia 
na luve i Eaikami na luve i Safani, me lewai ira, 

12. era sa qai lesu kece mai o ira na Juta mai na 
veiyasana kecega era sa dui vakasavi kina, ka ra sa 
lako mai ki na vanua o Juta, kivei Ketalaia, ki 
Misipa, ka ra sa kumuna na waini, kei na vuata 
matua, e dua na ka levu sara. 

13. la o Joenani na luve i Karea, kei ira kece na 
kapiteni ni valu mai colo, era sa lako mai kivei 
Ketalaia ki Misipa, 

14. A ra sa tukuna vua, “O sa kila dina, se segai, 
ni sa talai Isimeli mai na luve i Necanaia o Pealisi 
na nodra tui na luve i Amoni me vakamatei iko? 
“la sa sega ni vakadinati ira o Kitalaia na luve i 
Eaikami. 

15. la o Joenani na luve i Karea sa qai tukuna lo 
vei Kitalaia e Misipa, “Me'u lako mada, me'u 

vakamatei Isimeli na luve i Necanaia, ia ena sega 
ni kila e dua na tamata: a cava me vakamatei iko 
kina o koya, me ra veiseyaki kina na kai Juta era sa 
soqoni mai vei iko, ka rusa na kena vo ni Juta?” 

16. la sa tukuna o Ketalaia na luve i Faikami vei 
Joenani na luve i Karea, “Mo kakua ni cakava na 
ka oqo: ni o sa lasutaki Isimeli.” 


Na Veicogacoga Kei Ketalaia 


41. la e nai kavitu ni vula, sa qai lako mai o 


Isimeli na luve i Necanaia na luve i Ilisama, e na 
kawa ni tui, kei ira na nona tamata turaga na tui, 
kei ira vata tukuna e lewe tini na tamata kivei 
Ketalaia na luve i Eaikami ki Misipa; ka ra sa kana 
madrai vata mai Misipa. 

2. Sa qai tu o Isimeli na luve i Necanaia, kei ira 
na tamata e le tini era tiko vata tukuna, ka ra sa 
yaviti Ketalaia, na luve i Eaikami na luve i Safani e 
nai seleiwau, ka vakamatei koya, sa lesia o tui 
Papiloni me lewa na vanua. 

3. O ira kece talega na kai Juta era tiko kei 
Ketalaia mai misipa, kei ira na kai Kalitia era kune 
mai kea, era tamatai valu, sa vakamatea o Isimeli. 
4. Ta ena bogi rua ni sa vakamatei oti o Ketalaia, 
ka sega na tamata e kila, 

5. sa qai lako mai eso mai Sikemi, kei Sailo, kei 
Samaria, era lewe walusagavulu na tamata, sa tasi 
na kumidra, ka sa kadresu na nodra i sulu, ka ra 
tava tu, era sa taura na ka me cabori ki nai madrali 
boi vinaka, me kau mai kina vale i Jiova. 

6. A sa lako yani e Misipa o Isimeli na luve i 
Necanaia me tavaki ira, ka sa tagi lako ga: ia ni sa 
tavaki ira o koya sa tukuna vei ira, “Me da mai 
lako yani kivei Ketalaia na luve i Eaikami!” 

7. la ni ra sa curu kina loma ni koro, sa qai 
vakamatei ira o Isimeli na luve i Necanaia, ka 
biuta ki loma ni keli, o koya, kei ira na tamata era 
tiko vata tukuna. 

8. Asa le tini na tamata ka tiko vata kei ira, a ra 
sa tukuna vei Isimeli, “Mo kakua ni vakamatei 
keitou: ni sa tu vei keitou eso nai yau sa vuni tu e 
na teitei, na witi, kei na parile, kei na waiwai, kei 
na oni.” A sa kua kina o koya, ka sa sega 
ni vakamatei ira vata kei na wekadra. 

9. la nai keli sa biuta kina o Isimeli na yagodra 
kece na tamata sa vakamatea o koya, ka no vata 
kei na yagoi Ketalaia, sai koya sa cakava o Esa na 
tui ni sa rerevaki Pasa na tui Isireli ka sa 
vakasinaita ena moku o Isimeli na luve i Necanaia. 
10. Sa qai vakabobulataka o Isimeli na kena vo ni 
tamata mai Misipa, io o iratou na luvena yalewa 
na tui, kei ira kece na tamata sa vo mai Misipa, o 
ira sa solia o Nipusaretani na kavetani ni i valu 
vakatawa vei Ketalaia na luve i Eaikami, me 
vakaraica: ia “sa vakabobulataki ira o Isimeli na 
luve i Necanaia, a sa lako yani vei ira na luve i 
Amoni. 

11. la ni sa rogoca o Joenani na luve Karea, kei ira 
kece na kavetani ni valu era tiko tukuna, na ca 
kecega sa cakava o Isimeli na luve i Necanaia, 


12. era sa qai kauti ira kecega na tamata, ka la'ki 
veivala kei Isimeli na luve Necanaia, ka ra sa 
kunei koya mai na wai levu mai Kipioni. 

13. la o ira na tamata kece era tiko kei Isimeli na 
luve i Necanaia, ni ra sa raici Joenani na luvei 
Karea, kei ira kece na kavetani ni valu era tiko 
tukuna, era sa qai reki. 

14. la na tamata kecega sa vakabobulataka o 
Isimeli mai Misipa era sa vuki, ka lesu, ka lako 
yani vei Joenani na luve i Karea. 

15. la o Isimeli na luve i Necanaia kei ira e lewe 
walu na tamata, era sa dro tani mai vei Joenani, ka 
ra sa lako vei ira na luve i Amoni. 

16. la o Joenani na luve i Karea, kei ira kece na 
kavetani ni valu era tiko tukuna, era sa kauta na 
kena vo ni tamata sa vakabula o koya mai vei 
Isimeli na luve i Necanaia, mai Misipa, ni sa 
vakamatei Ketalaia na luve i Eaikami—io na 
tamata i valu era gaga, kei ira na yalewa, kei na 
gone, kei na euniki (matanivanua) —o ira sa kauta 
tale mai Kipioni o koya. 

17. Ara sa lako yani, ka tiko e na bure ni vulagi i 
Kimami, mai Peci-leema, ni ra lako tu me curu ki 
Ijipita, 

18. e na vukudra na kai Kalitia: ni ra rerevaki ira, 
e na vuku i Isimeli na luve i Necanaia, ni sa 
vakamatei Ketalaia na luve i Eaikami, o koya ka 
lesia o tui Papiloni me kovana ni vanua. 


Sa Vakatabui Na Dro Ki Ijipita 


42. Fra sa qai toro mai na kavetani kecega ni 


valu, kei Joenani na luve i Karea, kei Jisanaia na 
luve i Osaia, kei ira na tamata kecega, na tamata 
wale kei ira talega na turaga 

2. A ra sa tukuna vei Jeremaia na parofita, “Me 
vinaka mada na neimami vakamamasu e matamu, 
ia mo masulaki keimami vei Jiova na nomu Kalou, 
io oi keimami kecega oqo sa vo tiko; (ni o sa raici 
keimami ka lewe lailai sa vo vei ira na lewe vuga), 
3. “Ka me vakatakila vei keimami o Jiova na 
nomu Kalou na sala me keimami lako kina, kei na 
ka me keimami cakava.” 

4. Sa qai tukuna vei ira o Jeremaia na parofita, 
“Au sa rogoci kemudou, raica, au sa vakamasuti 
Jiova na nomudou Kalou me vaka na nomudou 
vosa, ia au na tukuna yani vei kemudou na ka 
kecega ena tukuna mai o Jiova vei kemudou, au 
na sega ni vunia e dua na ka mai vei kemudou.” 

5. Fra sa qai tukuna vei Jeremaia, “Me qai 
vakayacora vei keimami o Jiova na lewa dina ka 
dodonu, kevaka keimami sa sega ni cakava na ka 
kecega ena talai iko kina vei keimami o Jiova na 
nomu Kalou. 

6. “Se vinaka, se ca ga, keimami na vakarorogo 
kina vosa i Jiova na noda Kalou o koya keimami sa 
talai iko vua, me vinaka kina oi keimami ni 
keimami sa vakarorogo kina vosa i Jiova na noda 
Kalou.” 

7. Sa bogi tini sa qai yaco mai na vosa i Jiova vei 
Jeremaia. 

8. Ka sa kacivi Joenani na luve i Karea, kei ira 
kece na Kavetani ni valu era tiko vata tukuna, kei 
ira na tamata kecega, na tamata lalai kei ira na 
turaga, 

9. Ka sa tukuna vei ira o koya, “Sa tukuna 
vakaogo o Jiova, na Kalou ni Isireli, o Koya dou sa 
talai au Vua me'u tauca vei Koya na nomudou 
vakamamasu: 

10. “Kevaka dou na tiko dina ga e na vanua oqo, 
Au na qai tarai kemudou cake, ka sega ni talaraki 
kemudou sobu, Au na tei kemudou, ka sega ni 
cavuti kemudou cake: Ni'u sa veivutuni e na vuku 
ni ca ka'u sa cakava vei kemudou. 

11. ‘Dou kakua ni reevaki tui Papiloni, o koya dou 
sa rerevaka tiko; dou kakua ni rerevaki koya,” sa 
tukuna o Jiova: “Ni'u sa tiko vata kei kemudou 
Me'u vakabulai kemudou, io Meu kaliraki 
kemudou mai na ligana. 

12. “la ka'u na yalololoma vei kemudou, me 
yalololoma talega vei kemudou o koya, ka 
vakalesui kemudou kina nomudou vanua.’ 

13. “la kevaka dou sa tukuna, “Keimami na sega 
ni tiko e na vanua oqo; ka dou sa bese kina ni 
vakarorogo kina vosa i Jiova na nomudou Kalou, 
14. “Ka vaka, E segai, keimami na lako ga ki na 
vanua o Ijipita keimami na sega ni raica kina nai 
valu, se rogoca na domo ni davui, se keimami 
mate e na via kana, io keimami na la'ki tiko ga ki 
kea’ — 

15. “Mo dou rogoca mada kina na vosa i Jiova, Oi 
kemudou na kena vo ni Juta: Sa tukuna vakaogo o 
Jiova ni lewe vuga, “Na Kalou ni Isireli; Kevaka 
dou sa guta sara mo dou lako ki Ijipita, ka sa la'ki 
tiko vulagi kikea, 

16. “Ena qai yacovi kemudou kina nai seleiwau 
dou sa rerevaka, kei na viakana, dou sa rerevaka, 
ena cicimuri kemudou ki Ijipita; ka dou na mate 
mai kea. 

17. “la ena yaco vakakina vei ira kece na tamata 
era sa gu sara me ra lako ki Ijipita me tiko kina, era 
na mate ga e nai seleiwau, kei na viakana, kei na 
mate veiveitauvi: ena sega talega e dua vei ira me 
vo se me dro tani mai na ca Ka'u na vakayacora 
vei ira.” 

18. “Ni sa tukuna vakaogo o Jiova ni lewe vuqa, 
na nodra Kalou na Isireli; “Me vaka sa sovaraki na 
Noqu cudru kei na Noqu lesa vei ira na kai 
Jerusalemi, ena sovaraki vakakina na Noqu cudru 
vei kemudou, ni dou sa yaco ki Ijipita: ia dou na 
vatonaki, ka vakurabuitaki, ka vosavosacati, ka 
vakalialiai, ia dou na sega ni raica tale na yasana 
oqo. 

19. “Sa tukuna oti o Jiova ena vukumudou na 
kena vo ni Juta; ‘Dou kakua ni lako ki Ijipita;” dou 
kila deivaka ni'u sa tukuna sara vei kemudou e 
daidai. 

20. “Ni dou sa sega ni lomadina, ni dou sa talai au 
vei Jiova na nomudou Kalou, ka vaka, ‘Mo 
masulaki keimami vei Jiova na noda Kalou; ia na 
ka kece ena tukuna o Jiova na noda Kalou, mo 


tukuna vei keimami, ia keimami na qai cakava 
vakakina. 

21. “la ka'u sa tukuna vei kemudou e na siga e 
daidai, ia dou sa sega ga ni vakarorogo kina vosa i 
Jiova na nomudou Kalou, e na dua na ka sa talai 
au kina vei kemudou. 

22. “Ta dou kila vinaka mada ni dou na mate e nai 
seleiwau, kei mna viakana, kei na mate 
dauveiveitauvi, e na yasana dou sa via la'ki tiko 
vulagi kina.” 


Sa Kau Ki Ijipita O Jeremaia 


43. la ni sa tukuna vei ira kece na tamata o 


Jeremaia na vosa kecega i Jiova na nodra Kalou, 
oqori sa talai koya kina vei ira o Jiova na nodra 
Kalou, io na vosa kecega oqo, 

2. Sa qai vosa o Asaraia na luvei Osaia, kei 
Joenani na luve i Karea, kei ira na tamata 
viavialevu kecega, ka tukuna vei Jeremaia, “E lasu 
na ka o sa vosataka: sa sega ni talai iko o Jiova na 
noda Kalou me tukuna, ‘Dou kakua ni lako yani ki 
Ijipita me tiko vulagi ki kea.” 

3. “la o Peruki na luve i Neraia sa vakaugeti iko 
vakaca ga vei keimami, me soli keimami ki na 
ligadra na kai Kalitia, me ra vakamatei keimami. 
ka kauti keimami ki Papiloni.” 

4. Ara sa sega ni vakarorogo o Joenani na luve i 
Karea, kei ira kece na turaganivalu ni valu, kei na 
tamata kecega, ki na vosa i Jiova, me tiko ga e na 
vanua o Juta. 

5. la o Joenani na luve i Karea, kei ira na kapiteni 
ni valu kecega, era sa kauti ira kecega sa vo e Juta, 
o ira era sa qai lesu mai na veivanua kece, era dui 
vakasevi kina, me mai tiko e na vanua o Juta— 

6. O ira na tagane, kei na yalewa, kei na gone, 
kei na luvena yalewa na tui, kei na tamata kecega 
sa biuta o Nipusaretani na kapiteni ni valu i 
vakatawa me tiko vei Kitalaia na luve i Eaikami na 
luve i Safani, kei Jeremaia na parofita, kei Peruki 
na luve i Neraia. 

7. Arasa yaco ki na vanua o Jjipita: ni ra sa sega 
ni vakarorogo ki na vosa i Jiova: a ra sa yaco ki 
Tapanesi. 

8. Sa qai yaco na vosa i Jiova vei Jeremaia mai 
Tapanesi, ka vaka, 

9. “Mo taura e ligamu eso na vatu lelevu, ka la'ki 
vunia e na tete e na lovo ni vatu-buli, mai nai 
curucuru ki na vale i Fero mai Tapanesi, e na 
matadra na kai Juta; 

10. “Ka vosa vei ira, sa tukuna vakaogo o Jiova ni 
lewe vuga, “Na nodra Kalou na Isireli, “Raica, Au 
na talaki ka kauti Nepukanesa na tui Papiloni, na 
Noqu tamata, ka viritura na nonai tikotiko 
vakaturaga e na dela ni vatu oqo Ka'u sa vunia, ia 
ena birika na nonai vakaruru vakaturaga e cake. 
11. “la ni sa lako mai o koya, ena yavita na vanua 
o Ijipita, ka soli ira sa lesi me mate me ra mate, kei 
ira sa lesi me ra vakabobulataki me ra 
vakabobulataki, kei ira era sa lesi me ra mate e nai 
seleiwau me ra mate ga kina. 

12. “la ka'u na vakawaga na buka e na nodra bure 
na kalou ni Ijipita, ena vakamai ira o koya, ka 
kauti ira vakabobula: ia ena tutuvitaki koya e na 
vanua o Ijipita, me vaka sa tutuvitaki koya nai 
vakatawa ni sipi e na nonai tutuvi; ena lako tani 
talega mai kina e na vakacegu. 

13. “Ena musuka talega na duru vatu i 
Pecisemesi, mai na vanua o Jjipita, ia ena vakama 
o koya na nodra bure kalou na kai Ijipita.””” 


Era Na Totogitaki Na Isireli Mai Ijipita 


44. Na vosa sa yaco vei Jeremaia e na 


vukudra kece na Juta era tiko e na vanua o Ijipita, 
o ira sa tiko mai Mikitoli, kei Tapanesi, kei Nofi, 
kei na tikina o Pacirosi, ka vaka, 

2. “Sa tukuna vakaoqo o Jiova ni lewe vuqa, na 
Kalou ni Isireli, “Oi kemudou, dou sa raica na ca 
kece Au sa vakayacora ki Jerusalem, kei na 
veikoro vakauta kecega, ka raica, sa lala e na siga e 
daidai, sa sega e tiko kina, 

3. ʻE na vuku ni nodra ca era sa cakava me 
vakacudrui Au, ni ra sa la'ki vakama nai madrali 
boi vinaka, ka me ra qaravi ira na kalou tani, era 
sa sega ni kila, o ira, se oi kemudou, se o ira na 
nomudou qase. 

4. “a Au a talai ira kecega na Noqui talatala vei 
kemudou, ka sou e na mataka Me'u tala, ka 
tukuna, “Dou kakua sara mada ni cakava na ka 
vakasisila oqo Ka'u sa cata!” 

5. 'A ra sa sega ni vakarorogo, se vakatu 
daligadra me ra sa saumaki mai na nodra ca, ka 
me ra kakua ni vakama nai madrali boi vinaka vei 
ira na kalou tani. 

6. “Ka sa sovaraki kina na Noqu cudru kei na 
Noqu lesa, a sa waqa e na veikoro vaka-Juta kei na 
sala ni koro o Jerusalemi; ka sa rusa mai kina ka 
lala, me vaka e na siga oqo.’ 

7. “O koya oqo sa qai tukuna kina o Jiova, na 
Kalou ni lewe vuqa, na Kalou ni Isireli: “Na cava 
dou sa cakava kina na ca levu ogo ki na 
yalomudou, me muduka tani kina vei kemudou 
na tagane kei na yalewa, na gone lalai kei ira sa 
sucu tiko, mai Juta, ka me kakua e vo vei 
kemudou, 

8. “Ni dou sa vakacudrui au e na cakacaka ni 
ligamudou, ni dou sa vakama nai madrali boi 
vinaka vei ira na kalou tani e na vanua o Jjipita, 
dou sa mai tiko kina, mo dou muduki kemudou 
tani, mo dou vosavosacati, ka vakalialiai e na 
veivanua kece e vuravura? 

9. “Dou sa guilecava li na nodra i valavala ca na 
nomudou qase, kei na nodra i valavala ca na tui 
Juta, kei nai valavala ca ni watidra, kei nai 
valavala ca ni watimudou, era sa cakava e na 
vanua o Juta, kei na sala ni koro o Jerusalemi? 

10. “Era sa sega ni yalomalumalumu mai ka 
yacova na siga oqo, era sa sega talega ni rere, se 
muria na Noqui vunau, se na Noqui lesilesi, Ka'u 
sa solia vei kemudou kei ira na nomudou qase.” 


11. “O koya sa tukuna kina o Jiova ni lewe vuga, 
na nodra Kalou na Isireli, ‘Raica, Au na rai yani 
vei kemudou mo dou ca kina, me'u muduki ira 
kece talega na Juta. 

12. “la Au na kauta na kena vo ni Juta, era sa gu 
sara me ra lako kina vanua o Ijipita me tiko vulagi 
kina, a rama oti kece e na vanua o Ijipita; ka bale e 
nai seleiwau kei na viakana: io o ira na tamata 
wale kei ira talega na turaga era na mate e nai 
seleiwau kei na viakana: a ra na vatonaki, ka 
vakurabuitaki, ka vosavosacati, ka vakalialiai! 

13. “Nf'u na cudruvi ira sa tiko e na vanua o 
ljipita, me vaka ka'u a cudruvi Jerusalemi, e nai 
seleiwau, kei na  viakana, kei na mate 
dauveiveitauvi, 

14. 'Kakua e dua me dro tani rawa se vo tiko vei 
ira na kena vo ni Juta, era sa lako ki na vanua o 
Ijipita me tiko vulagi mada kina, ka gai lesu mai ki 
na vanua o Juta, era sa gadreva me ra lesu ka tiko 
tale kina: ni na sega so ena lesu tale mai, o ira ga 
era sa dro bula.” 

15. Era sa gai vosa kece vei Jeremaia o ira na 
tagane era kila ni ra vakama nai madrali boi 
vinaka vei ira na kalou tani, kei ira na watidra, kei 
ira kece talega na yalewa era tu mai, e dua nai 
sogosogo levu, io o ira kecega na tamata era tiko e 
na vanua o Ijipita, mai Pacirosi, ka ra sa tukuna: 
16. “Keimami na sega ni vakaorogo kina vosa o sa 
mai tukuna vei keimami, ena yaca i Jiova! 

17. “la keimami na cakava sara ga na ka sa 
tukuna na gusu i keimami, ka me keimami 
vakama nai madrali boi vinaka vua na ranadi ni 
lomalagi, ka sova nai sevu, me vaka keimami sa 
daucakava, oi keimami, kei ira na neimami qase, 
kei na neimami tui kei na neimami turaga, e na 
veikoro vaka-Juta, kei na sala ni koro o Jerusalemi: 
ni keimami sa mamau kina e na kakana, ka bula 
vinaka, ia keimami sa sega ni raica kina na ca. 

18. “Ta ni keimami sa kua ni vakama nai madrali 
boi vinaka vua na ranadi ni lomalagi, ka sega ni 
sova vua nai sevu, keimami sa qai dravudravua e 
na ka kecega, ia keimami sa vakaoti ga e nai 
seleiwau kei na viakana.” 

19. Na nodra vosa na marama ka vaka, “la ni 
keimami sa vakama nai madrali boi vinaka vua na 
ranadi ni lomalagi, ka sova vua nai sevu, sa sega 
beka ni kauwai kina na wati i keimami ni keimami 
sa cakava na keki me sorovi koya kina, ka sova 
vua nai sevu?” 

20. Sa qai tukuna o Jeremaia vei ira na tamata 
kecega—vei ira na tagane, kei ira na yalewa, kei 
ira kece na tamata era vosa vakaoqo - ka vaka: 

21. “Nai madrali boi vinaka dou sa vakama e na 
veikoro vaka-Juta, kei na sala ni koro o Jerusalemi, 
oi kemudou, kei ira na nomudou qase, kei ira na 
nomudou tui, kei na nomudou turaga, kei na lewe 
ni vanua, sa sega beka ni nanuma kina o Jiova, sa 
sega beka ni kasa kina lomana? 

22. “la sa dredre ni vosota o Jiova, ena vuku ni ca 
ni nomudoui valavala, kei na ka vakasisila dou sa 

cakava; ka sa lala kina na nomudou vanua, ka 
kurabuitaki, ka sa vosavosacati, ka sega e tiko 
kina, me vaka e na siga oqo. 

23. “Ia ni dou sa vakama nai madrali boi vinaka, 
ka dou sai valavala ca vei Jiova, ka sa sega ni 
vakarorogo kina vosa i Jiova, ka sa sega ni muria 
na Nonai vunau, kei na Nonai lesilesi, kei na 
Nonai tukutuku, sa qai yacovi kemudou kina na 
ca oqo, me vaka e na siga e daidai.” 

24. Sa tukuna tale o Jeremaia vei ira kece na 
tamata, kei ira kece na yalewa, “Dou rogoca na 
vosa i Jiova, oi kemudou kece na Juta ka tiko e na 
vanua o Jjipita! 

25. “Sa tukuna vakaogo o Jiova ni lewe vuga, na 
nodra Kalou na Isireli: “Oi kemudou kei na 
watimudou, dou sa vosa oti e na gusumudou, 
vakayacora e na ligamudou, ka vaka. “Keimami 
na cakava dina ga na ka keimami sa yalayala kina, 
me vakama nai madrali boi vinaka vua na ranadi 
ni lomalagi, ka sova vua nai sevu:” Dou na 
vakayacora ga na ka dou sa yalataka, ka cakava ga 
na ka dou sa yalayala kina!” 

26. “O koya oqo dou rogoca kina na vosa i Jiova, 
oi kemudou kece na Juta sa tiko e na vanua o 
Ijipita; ‘Raica, Oi Au ka'u sa bubului e na Yacaqu 
Levu, sa tukuna o Jiova, “Ena sega ni cavuti tale 
na Yacaqu e na gusuna e dua na Juta, e na vanua 
taucoko o Ijipita ka me tukuna, “Sa bula na Turaga 
o Jiova.” 

27. “Raica, Au na vakaraici ira me ra ca kina, me 
ra kakua ni vinaka: a ra na vakaoti kece na Juta era 
tiko e na vanua o Ijipita e nai seleiwau, kei na 
viakana, ka me ra oti dina ga. 

28. Ta o ira era bula mai nai seleiwau, era na lesu 
mai na vanua o Jjipita kina vanua o Juta, ka lewe 
vica ga; ia o ira kece na kena vo ni Juta, era sa yaco 
kin a vanua o JIjipita me tiko vulagi kina, era na 
kila se na vosa i cei ena yaco, se na noqu, se na 
nodra. 

29. la sa tukuna o Jiova, 'Ogo nai vakatakilakila 
vei kemudou, Ni'u na cudruvi kemudou e na 
yasana oqo, mo dou kila ni na vakadinadinataki 
sara na noqu vosa vei kemudou mo dou ca.” 

30. “la sa tukuna o Jiova, “Raica, Au na soli Fero- 
ofira na tui Ijipita kina ligadra na kena meca, kei 
na ligadra era segata me ra vakamatei koya: me 
vaka Ka'u a soli Setekaia na tui Juta kina liga i 
Nepukanesa na tui Papiloni, na nona meca, o koya 
talega ka segata me vakamatei koya.” 


Veivakadeitaki Vei Peruki 


45. Ni sa vola oti o Peruki na luve i Neraia, e 
na dua nai vola, na vosa oqo mai na gusu i 
Jeremaia, sa qai tukuna vua o Jeremaia e nai ka va 
ni yabaki i Jioiakimi na luve i Josaia na tui Juta, ka 
vaka, 

2. “Sa vosa vakaogo o Jiova, na nodra Kalou na 
Isireli, vei iko, Peruki, 

3. ʻO sa tukuna, “Ulei oi au oqo! ni sa 
vakaikuritaka na noqu rarawa e na yaluma o 


Jiova; au sa oca e na noqu vutugu, ia au sa sega ni 
kunea na vakacegu.”” 

4. “Mo vosa vakaoqo vua, ‘Sa vaka o Jiova; 
“Raica; na ka ka'u sa tara Au na basuka sobu, kei 
na ka ka'u sa tea Au na na cavuta cake, io na 
vanua taucoko oqo. 

5. “Ta o iko o sa dauqara beka eso na ka levu me 
nomu? Mo kakua ni dauqara: raica, Au na 
vakayacora na ca vei ira na tamata kecega,” sa 
tukuna o Jiova: “Ia Au na solia vei iko na nomu 
bula me nomui toki ni valu e na veiyasana kecega 
o sa lako voli kina.””” 


Sa Vakatauci Na Lewa Baleti Ijipita 


46. Oqo na vosa i Jiova vei Jeremaia na 


parofita ka baleti ira na veimatanitu. 

2. Io sa baleti Ijipita, kei ira nai valu i Feroniko 
na tui Ijipita mai na uciwai o Uferetisi mai 
Kakimisi, oqori ka yavita o Nepukanesa na tui 
Papiloni e nai kava ni yabaki i Jioiakimi na luve i 
Josaia na tui Juta: 

3. “Dou vakarautaka nai sasabai 
vakaruru, ka toro voleka me ia nai valu! 
4. Vauca na kedra i yaya kina ose; ka vodo, Oi 
kemudou sa dauvovo ose, ka dou tu yani ka 
vakaisala vakaivalu tu; dou solota na moto, 
sulumaka nai sulu ni valu! 

5. A cava ka'u sa raici ira kina ka ra taqaya ka 
vuki vakanadaku? Ia o ira na nodra qaqa era sa 
moku, ka ra sa dro sara, ka ra sega ni rai kimuri: sa 
voliti ira na rere,” sa tukuna o Jiova. 

6. “Me kua ni dro o koya sa yava totolo, se dro 
bula o koya sa qaqa; era na tarabe ka bale vaka ki 
na mata ni tokalau mai na uciwai o Uferetisi. 

7. “O cei oqo sa lako cake mai vaka na waluvu, 
ka vaka na uciwai sa vakaua na kena wai? 

8. O Ijipita sa tubu cake mai me vaka na waluvu 
ka vaka na uciwai sa vakaua na kena wai; a sa 
tukuna o koya, “Au na tubu cake ka luvuca na 
vanua; au na vakarusa na koro kei ira sa tiko kina.” 
9. Dou lako cake mai, na ose; ka dou cici vakaca 
voli, na qiqi-ni-valu; ka dou cabe mai, na gaga; oi 
kemudou na kai Kusi kei na kai Lipea, sa 
dauvakasasabai; kei kemudou na kai Litia, sa 
dauyavia na dakai. 

10. Ogo na nona siga ni Turaga o Jiova ni lewe 
vuga, na siga ni veisausaumi, me cudruvi ira kina 
na Kena meca: ia ena kana ga nai seleiwau, ena 
mamau ka mateni e na kedra dra: ni sa dua na 
Nonai madrali na Turaga o Jiova ni lewe vuga mai 
na vanua ki na tokalau, e na bati ni uciwai o 
Uferetisi. 

11. “Mo lako cake ki Kiliati, ka kauta mai na 
memu wai-ni-mate, o iko na goneyalewa, ni Ijipita: 
Ena sega ni yaga ni sa levu mai na kemui botani; 
ni o na sega ni bula. 

12. Era sa rogoca o ira na veivanua na nomu 
madua, ia na nomu qoqolou sa robota na vanua: ni 
rau sa veitarabe oi rau na gaga, ka rau sa bale vata 
ruarua.” 


kei nai 

O Papiloni Ena Ravuti Ijipita 

13. A vosa sa tukuna o Jiova vei Jeremaia na 
parofita, e na vuku ni nona lako mai o 
Nepukanesa na tui Papiloni, me samuta na vanua 
O Ijipita. 

14. “Dou tukuna ki Ijipita, ka vakarogoya ki 
Mikitoli, kei Nofi kei Tapanesi: dou tukuna, “Mo 
tu dei ga, ka vakarau tu; ni sa kana tu nai seleiwau 
ka sa vakavolivoliti iko.” 

15. Na cava era sa vakasavi tani kina na nomu 
gaga? Era sega ni tu rawa, ni sai Jiova sa vakasevi 
ira. 

16. Sa vakabalei ira na lewe vuqa o Koya, io era sa 
dui bale ka veibikabikai: A ra tukuna, “Tu cake! 
me da lesu kivei ira na kai noda, ki na vanua eda a 
sucu kina, mai nai seleiwau ni veivakararawataki.” 
17. Era a kaci mai kea, ‘Sa ue walega o Fero na tui 
Ijipita; sa sivia o koya na gauna ka lokuci!” 

18. “Me vaka na dina ni Noqu bula,” sa tukuna na 
Tui, o Jiova Ni Lewevuga na yacana, “Ni sa 
vakataki Tepori ni sa tu dina e na maliwa ni 
veiulunivanua, ka vakataki Kameli ni sa tu dina e 
na bati ni waitui, ena lako dina ga mai o koya. 

19. O iko na goneyalewa ka tiko mai Ijipita, mo 
vakarautaka nai yaya ni nomu lako tani 
vakabobula: ni na lala o Nofi ka na vakamai me 
sega e dua e tiko kina. 

20. “Sa luve ni bulumakau matavinaka sara o 
ljipita, ia sa lako mai na lago veikata mai na 
vualiku ena lako mai. 

21. O ira na nona tamata voli talega era tiko kina 
era sa vaka na bulumakau uro; ia o ira talega era 
sa lesu kimuri, era sa dro vata ga: era sa sega ni tu 
dei, ni sa yacovi ira na siga ni nodra ca, na gauna 
me ra cudruvi kina. 

22. Na domona, ena rogo yani me vaka na domo 
ni gata: ni ra sa lako vakaivalu mai era lako mai 
vua ka ra vakamatau tu, me vakataki ira na dauta 
kau. 

23. “Era na taya sobu na nona veikau”, sa tukuna 
o Jiova, “la ke dredre sara ni vakadikevi; ni ra 
lewe vuga ka lewe lailai na vodre, ka ra sega ni 
wili rawa. 

24. Ena madua mai na goneyalewa ni Ijipita, ena 
soli ga ki na ligadra na tamata mai na mata ni 
vualiku.” 

25. Sa tukuna o Jiova ni lewe vuga, “Na nodra 
Kalou na Isireli, Raica, Au na cudruvi Amoni nei 
No, kei Fero, kei Ijipita, kei ira na nodra kalou, kei 
na nodra tui — io o Fero kei ira kecega era 
vakararavi vua. 

26. “la Ka'u na soli ira ki na ligadra era sagai ira 
me ra vakamatea, io ki na liga i Nepukanesa na tui 
Papiloni, kei na ligadra na nona tamata: ka oti, ena 
sega tale me vaka e na gauna e liu,” sa tukuna o 
Jiova. 


Na Kalou Ena Maroroi Isireli 

27. “la o iko, mo kakua ni rere, Jekope na Noqu 
tamata, io kakua ni o tagaya, na Isireli: Oi Au, 
Ka'u na vakabulai iko mai na vanua vakayawa, 


kei na nomu kawa mai na vanua era sa bobula 
kina; ia ena lesu mai o Jekope, me tiko vakacegu 
ka vinaka, ka sega e dua ena vakarerea. 

28. Mo kakua ni rere, o iko Jekope na Noqu 
tamata”, sa tukuna o Jiova; “Ni'u sa tiko vata kei 
iko: Ni'u na vakaotia sara na veimatanitu kecega 
ka'u sa kauti iko kina, ia o iko, Au na sega ni 
vakaotia sara: Kau na vakanakuitataki iko 
vakavinaka ga, ni o na sega ni dro bula sara.” 


Sa Vakatauci Na Lewa Baleti Filisitia 


47. Sai koya oqo na vosa i Jiova vei Jeremaia 


na parofita me baleti ira na kai Filisitia, ni sa bera 
ni samuti Kesa o Fero. 

2. Sa tukuna vakaoqo o Jiova; “Raica, sa tubu 
cake na wai mai na vualiku, io sa na dua na dobui 
levu, ena luvuca na vanua, kei na ka kecega sa tu 
kina; na koro, kei ira era sa tiko kina: era na qai 
tagi na tamata, ka ra na qoqolou o ira kecega na 
lewe ni vanua. 

3. E na vuku ni vadugu ni yavadra na nona ose 
kaukauwa, kei na rorogo ni nona qiqi-ni-valu, kei 
na vadugu ni yava ni nona gigi-ni-valu, era na 
sega ni rai kimuri na qase vei ira na luvedra ni sa 
wadamele na ligadra, 

4. E na vuku ni siga sa yaco mai me vakacacani 
ira kece kina na kai Filisitia, ka muduka tani mai 
Taira kei Saitoni nai vukevuke kecega sa vo: ni na 
vakacacana na kai Filisitia o Jiova, o ira ka vo tiko 
e na vanua o Kaafitori. 

5. Sa tasi ulu o Kesa; sa muduki laivi o Asikiloni 
kei ira sa vo e na nodra buca: me bogi vica mada 
mo tavalaki iko tiko? 

6. “O iko nai seleiwau i Jiova, me bogi vica mada 
mo qai vakacegu? Mo daramaki mada ki nomu 
taga, mo cegu, ka tiko vakadua! 

7. Me vakacegu vakaevei, ni sa vakarota vua o 
Jiova me ia kivei Asikiloni, kei na baravi? Sa lesia 
o Koya me ia ki ki kea.” 


Sa Vakatauci Na Lewa Baleti Moape 


48. Na ka sa baleti Moape, sa vosa kina 
vakaoqo o Jiova ni lewe vuga, na Kalou ni Isireli, 


“Ena ca o Nipo! ni sa vakacacani: Sa 
vakamaduataki ka tauri o Kiriaceimi: Na bai 
cecere kaukauwa sa  vakamaduataki ka 
domobula — 


2. Fna sega tale ni vakacaucautaki o Moape. Mai 
Esiponi era sa bukia na vere ca me baleti koya: 
“Mai, meda muduki koya me kua ni dua na 
matanitu. O ni na muduki tani talega, oi kemuni 
na Tamata Ca! Ena vakasavi kemuni nai seleiwau; 
3. Na domo ni tagi sa rogo mai Oroneimi: “Na 
veikoveraki kei na veivakarusai levu! 

4. “Sa rusa o Moape; o ira na nona lalai era sa 
vakavuna me rogoci na domo ni tagi, 

5. Enai cabecabe ki Luici era sa cabeta cake ni ra 
tagi tikoga; la e nai sirosiro ki Oroneimi era sa 
rogoca na meca e dua na tagi ni veivakarusai. 

6. “Dou dro, maroroya nomudou bula! mo dou 
vaka na vuni junipa mai na veikau. 

7. Me vaka ni o sa vakararavi kina nomu 
cakacaka kei na nomui yau, o na tauri talega. Ena 
lako yani o Kimosi kina vakabobulataki, kei ira 
vata na nona bete kei na turaga. 

8. la na dauveikoveraki ena curu vakaukauwa 
yani kina veikoro kecega; E sega ni dua me dro 
bula. Na buca ena vakacacani, kei na veivanua 
tautauvata ena vakarusai. Me vaka sa tukuna oti 
na Kalou. 

9. “Solia vei Moape na tabana, me vuka ka dro 
vakayawa; ni na lala na kena veikoro, ka na sega 
me vakatawana. 

10. Ena cudruvi o koya sa cakava vakaveidabui 
na cakacaka i Jiova, ia ena cudruvi o koya sa 
tarova na nonai seleiwau mai na vakadave dra. 

11. “Sa dautiko vakacegu o Moape mai na gauna 
ni nona cauravoy, Sa dei tikoga o koya ena nona 
sosoko, ka sega ni veisovayaki mai na dua na saga 
ki na dua tale, ia sa bera vakadua ni bau kau 
vakabobula. O koya oqo e se tu ga kina vua na 
kenai kanakana, kei na kenai boi e se bera ni 
veisau. 

12. “O koya oqo raica,sa roro mai na siga” sa 
tukuna o Jiova, “Au na talai ira yani na dau-caka 
waini ki vua mera vukici koya, ka vakalala na 
nona veisaga, ka vorolaki ira na tavaya. 

13. O Moape ena maduataki Kimosi, me vaka sa 
maduataki Peceli na matagali i Isireli, o koya sa 
nodra vuni yalodei. 

14. “Dou sa tukuna vakacava, “Keimami 
kaukauwa ka tamata qaqa e nai valu’? 

15. Sa vakacacani o Moape ka sa lako tani cake 
mai na nona veikoro; o ira na nona cauravou 
digitaki era sa lako sobu mera vakamatei,” sa 
tukuna na Tui, o Jiova ni lewe vuga na yacana. 

16. “Na ka rerevaki me baleti Moape sa voleka 
mai, kei na nona vakacacani sa lako mai 
vakatotolo. 

17. Dou yasovaki koya, oi kemudou kece sa tiko 
vakavolivoliti koya, kei kemudou kece sa kila na 
yacana, dou tukuna, 'E ramusu vakacava nai 
titoko kaukauwa, nai titoko rairai totoka! 

18. “Isa na luvequ yalewa sa tiko mai Tiponi, mo 
siro sobu mai na nomu lagilagi, ka dabe sobu ena 
karamaca, Ni sa lako mai vei iko na dau 
veikoveraki i Moape, sa vakarusa o koya na nomui 
vakadei kaukauwa. 

19. Isa o iko ka sa tiko mai Aroeri, mo tu ena sala 
ka vakararai, Tarogi koya na tagane sa dro kei 
koya na yalewa sa dro; ka vaka, “Na cava sa yaco?’ 
20. O Moape sa vakamaduataki, ni sa talaraki 
sobu o koya. Qoqolou ka tagi! Tukuna e Erinoni, 
ni sa vakacacani o Moape. 

21. “Kei na veicudruvi sa yaco e na veivanua 
bucabuca: mai Oloni kei Jasa kei Mefeaci: 

22. E Taiponi kei Nipo kei Peci-tipilaceimi, 

23. E Kiriaceimi kei Peci-kamuli kei Peci-mioni, 
24. E Kirioci kei Posira, ena veikoro kecega ni 
vanua o Moape, se vakayawa se voleka. 


sa 


25. Nai leu i Moape sa musuki tani, ka sa ramusu 
na ligana, sa tukuna o Jiova. 

26. “Dou vakamatenitaki koya, baleta ni sa 
vakalevulevui koya vei Jiova. Ena qiqica tiko o 
Moape na nona lua, ka na dredrevaki talega 
vakaca o koya. 

27. Sa sega li ni o a daudredrevaki Isireli? Se sa 
kune beka o koya kei ira na daubutako? Ena 
veigauna kece o cavuti koya kina, o daukureitaka 
na ulumu ena veivakalialiai. 

28. Oi kemudou kece sa tiko mai Moape, dou 
biuta na veikoro ka la'ki tiko ena qara-vatu, ka mo 
dou vaka na ruve sa tara na nona sova ena bati ni 
gusu ni gara. 

29. “Eda sa rogoca na viavialevu i Moape (Sa ka 
vakaitamera na nona viavialevu), ena nona 
rewaicake kei na viaviaturaga kei na dokadoka, 
kei na qacigacia ni yalona.” 

30. “Au sa kila na nona cudru levu,” sa tukuna o 
Jiova, “la sa sega ga ni dodonu; Na nona lasu sa 
sega ni cakava rawa e dua na ka me dodonu. 

31. O koya Au na qoqolou kina ena vuku i 
Moape, ka'u na tagicaki ira kece kina mai Moape; 
Au na yasovaki ira na tagane mai Kiri-eresi. 

32. Isa na vaini ni Sipima! Au na tagicaki iko ena 
tagi Jaseri. Na tabamu sa salava na wasawasa, ka 
yacova na wasawasa vaka-Jaseri. Na dauvakacaca 
sa sikiraka na nomu vuata matua kei na vua ni 
nomu vaini. 

33. Na reki kei na marau sa kau tani mai na were 
sa vakalewe kei na vanua o Moape, Au sa cakava 
me sega ni rawa na waini mai nai qaqi ni waini, 
era na sega ni buturaka ena kaikaila ni reki - sega 
na kaikaila ni reki! 

34. “Mai na tagi i Esiponi ka yaco ki Elale kei 
Jeasa era sa tabalaka na domodra, mai Soa ki 
Oroneimi, me vaka na luve ni bulumakau yalewa 
sa yabaki tolu, ena biu wale tale tu ga na wai mai 
Nimirimi. 

35. “la” sa tukuna o Jiova, “Au na muduka tani 
talega mai Moape na tamata sa dauvakacaboi soro 
e na veiyasana cecere, ka vakama nai madrali boi 
vinaka vei ira na nona kalou. 

36. O koya ogo ena tagicaki Moape kina na 
Yaloqu me vaka na bitu-ni-vakatagi, me vaka na 
bitu-ni-vakatagi na Yaloqu ena tagi tiko ena 
vukudra na tagane mai Kiri-eresi. la nai yau era a 
rawata sa vakarusai. 

37. “la ena tasi kece na uludra, ka toro kece na 
kumidra, ena tavalaki tu na ligadra, ka ra na 
daramaka nai sulu taga- 

38. Na tagi yaSolevu e na dela ni veivale e Moape, 
e na sagata talega ni koro, Ni'u sa vorolaki Moape 
me vaka na bilo sa sega vinakati,” sa tukuna o 
Jiova. 

39. “Era na qoqolou: “E vorolaki sobu vakacava! E 
vuki vakanadaku vakacava o Moape ena nona 
madua" la ena yaco o Moape me ka e dredrevaki 
ka taqayataki vei ira kece era tiko vakavolivoliti 
koya.” 

40. Ni sa tukuna vakaoqo o Jiova:” Raica, e dua 
ena vuka me vaka na ikeli, ka tevuka na tabana ka 
ubi Moape. 

41. O Kirioci sa tauri, ka ra sa kidroataka na bai ni 
valu kaukauwa, na yalodra na tamata gaga ni 
Moape ena siga o ya era na vaka na yalo ni yalewa 
sa taratara. 

42. Ka sa na vakarusai na vanua o Moape, baleta 
ni a vakalevulevui koya vei Jiova. 

43. Na rere kei nai keli kei na tudai ena yacovi 
Iko,oi kemuni na lewe i Moape,” sa tukuna o 
Jiova. 

44. “O koya sa drotaka na rere ena lutu ki nai keli, 
ia O koya ena cabe mai nai keli ena coriti e na dai. 
ni'u na vakayacora vei Moape na yabaki ni nodra 
cudruvi,” sa tukuna na Kalou. 

45. “O ira era dro era sa tu e ruku ni yaloyalo i 
Esiponi ni ra sa malumalumu. la e dua na 
bukawaga ena lako mai Esiponi, na yameyame ni 
bukawaga mai na loma ni koro Sioni, ka na kania 
na vacu i Moape, na buradeladra na gone dauue. 
46. Ena ca vei iko, Isa Moape! Era sa rusa na 
tamata mai Kimosi; Ni ra sa kau vakabobula na 
luvemu tagane, kei ira na luvemu yalewa era sa 
bobula. 

47. “la Au na na qai kauti ira lesu tale na Moape 
era sa kau vakabobula ena gauna maimuri,” sa 
tukuna o Jiova. Sa vaka o ya na lewa me baleti 
Moape. 


Sa Vakatauci Na Lewa Baleti Amoni 


49. E na vuku i Amoni, sa taro vakaogo o 


Jiova: “Sa sega beka na luve i Isireli e tagane? Sa 
sega beka e dua na nonai sosomi? Na cava sa 
taukeni Kata kina o Milikomi, ka ra sa tiko na 
nona tamata e na kena veikoro? 

2. Raica mada oqo, sa lako mai na veisiga,” sa 
tukuna o Jiova, “Ni'u na cakava me rogo na davui 
ni valu mai Rapa e na nodra vanua na Amoni; Ena 
vakarusai ka lala, kei na nona veikoro ena kama 
ena bukawaqa. Sa na taukena tale o Isireli na 
nonai votavota dina,” sa tukuna o Jiova. 

3. “Mo qoqolou, isa o iko Esiponi, ni sa 
vakacacani o Ai! Dou tagi na luve i Rapa yalewa, 
dou vauci kemudou e nai sulu taga! Dou tagi yaso 
ka veiciciyaki e na yasa ni bai ni koro; ni na kau 
vakabobula o Milikomi vata kei ira na nona bete 
kei ira na nona tamata turaga. 

4. Ena cava o sa dokadoka kina e na veibuca, sa 
dave yani na nomu veibuca, isa na luvequ yalewa 
o sa vuki tani? O sa vakararavi ki na nonai yau, ka 
tukuna, ʻO cei ena mai valuti au?” 

5. Raica, Au na kauta mai vei iko na domobula,” 
sa tukuna na Turaga o Jiova ni lewe vuqa, “Ena 
vukudra kece era tiko vakavolivoliti iko; Dou na 
vakasavi tani, oi kemudou kecega, Ena sega e dua 
me soqoni ira mai era sa lako sese. 

6. Ia e muri Au na kauti ira lesu tale mai na 
Amoni” era vakabobulataki,” sa tukuna o Jiova. 


Sa Vakatauci Na Lewa Baleti Itomi 

7. E na vukui Itomi. Sa tukuna vakaoqo o Jiova 
ni lewe vuga: “Sa sega beka na vuku mai Temani? 
Sa yali beka nai vakavuvuli mai vua na 
yalomatua? Sa takali beka na nodra vuku? 

8. Dou dro, dou saumaki, ka la'ki tiko e na tikina 
titobu, isa oi kemudou na kai Titana! Ni'u na 
vakayacora vua na ka rerevaki ka yaco vei Iso, ena 
gauna Au na cudruvi koya kina. 

9. Kera lako mai vei iko na dauveti vua-ni-vaini, 
era na sega li laiva toka eso na vuana? Se o ira na 
daubutako ena bogi,ena sega beka ni ra vakarusa 
me yacova ni sa rauti ira? 

10. la Au sa vakaluvawaletaki Iso, kau sa 
vakaraitaka na nonai vunivuni, Ka sa na sega ni 
vunitaki koya rawa. Sa butakoci o ira na nona 
kawa, o ira tacina kei na wekana, ka sa yali o koya. 
11. Laivi ira na nomu gone era luveniyali, Au na 
maroroya na nodra bula, Ka na cakava me ra 
vakararavi vei Au na nomu yada.” 

12. la sa tukuna vakaogo o Jiova: “Raica, o ira sa 
lewai me ra kakua ni gunuva na bilo era sa 
gunuva vakaidina. la o iko li o na lako ka sega ni 
na cudruvi? O na cudruvi ga, o na gunuva 
vakaidina ga. 

13. “Ni'u sa bubului ga ena Vukuqu”, sa tukuna o 
Jiova, ni o Posira e na vanua lalaga, ka vakalialiai, 
ka lekutu ka vosacati. Kei na kena veikoro era na 
lala ga ka sega ni mudu.” 

14. Au sa rogoca e dua nai tukutuku mai vei 
Jiova, ka sa dua na mata sa talai yani ki veivanua: 
“Dou soqoni vata, dou mai lako vakaivalu vua, ka 
tu cake me veivala tukuna! 

15. “la raica, e dina Au na vakalailaitaki iko e na 
kedra maliwa na veivanua, o na beci vei ira na 
tamata kecega. 

16. Na nomu vakarerevaki sa vakacalai iko, Na 
viavialevu ni lomamu, isa o iko o sa dautiko ena 
kavida ni qara-vatu, o koya sa taura tu na cecere ni 
vei-delana! E dina ni o sa tara na nomu sova me 
cecere vaka na nona sova na ikeli, Au na kauti iko 
sobu mai kea,” sa tukuna o Jiova. 

17. “O Itomi talega e na vakidroataki; o ira kece 
era lako curuma era na kidroa ka vakasiusiutaka 
na nona vakararawataki. 

18. Me vaka na veivakarusai sa yaco vei rau o 
Sotoma kei Komora kei na veikoro volekata,” sa 
tukuna o Jiova, “Ena sega ni dua e vo mai kea, se 
dua tale na luve ni tamata me tiko kina. 

19. “Raica, ena lako cake mai o koya me vaka na 
laione mai na vanua dauluvu na Joritani ki na 
nodra i tikotiko o ira sa kaukauwa; la ena 
vakasauri na noqu cakava me dro tani maikina. la 
o cei na tamata digitaki me'u lesia me lewai koya? 
la o cei sa vakataki Au? O cei me na beitaki Au? la 
o cei nai vakatawa o ya o koya me na tu rawa e 
Mataqu?” 

20. O koya oqo mo dou rogoca nai vakaroi Jiova 
ka sa lewa o Koya me baleti Itomi, kei na Nonai 
naki sa vakatara oti o Koya me baleti ira na kai 
Temani: E dina na qele ni sipi lailai duadua ena 

vakasavi ira tani, lo e dina ni na cakava o Koya na 
nodra i tikotiko me lala didi. 

21. Ena yavavala o vuravura e na rorogo ni nodra 
lutu, ni ra tagi sa rogo yani na domodra ki na 
Wasawasa Damudamu. 

22. Raica, ena lako cake mai o Koya ka vuka me 
vaka na ikeli, ka sa tevuka na tabana me ubi 
Posira, na yalodra na tamata gaga ni Itomi ena 
siga o ya ena vaka na yalona na yalewa taratara. 


Sa Vakatauci Na Lewa Baleti Tamasiko 

23. E na vuku i Tamasiko, “O Emaci kei Apati e 
rau sa vakamaduataki, ni rau sa rogoca nai 
rogorogo ca. Sa waicala na lomadra, sa yaco na ka 
vakadomobula mai wasawasa, Sa sega ni galu 
rawa. 

24. Sa wadamele mai o Tamasiko; Sa vuki tani me 
dro, ka sa kani koya na rere. Na yaluma kei na 
rarawa sa tauri koya me vaka na yalewa sa 
taratara. 

25. Na cava e sega ni biu tu kina me lala na koro 
ni veivakacaucautaki, na koro ni Noqu reki? 

26. O koya ogo era na bale kina na nona cauravou 
e na kena veisalatu, kei ira kece na tamata i valu 
era na muduki tani e na siga o ya,” sa tukuna o 
Jiova ni lewe vuqa. 

27.” Au na vakacaudreva e dua na buka e na baii 
Tamasiko, ka na vakama na veivale vakaturaga 
mai Peni-etati.” 


Sa Vakatauci Na Lewa Baleti Kitari Kei Asori 

28. E na vuku i Kitari, ena vuku talega ni 
veimatanitu vaka-Asori, o ira ka na yavita o 
Nepukanesa na tui Papiloni, sa tukuna vakaogo o 
Jiova, “Dou cavutu, dou lako cake ki Kitari, ka 
vakarusai ira na tagane mai na tokalau! 

29. Na nodra vale laca kei na nodra qele ni sipi 
era na kauta tani,era na kauta me nodra na nodra i 
latilati, kei nai yaya kecega, kei na nodra kameli; 
ka ra na kailavaka yani vei ira, “Na rere sa tu ena 
veiyasana kecega!' 

30. “Dou dro, dou se tani vakayawa! la'ki tiko e 
na tikina titobu, Oi kemudou na kai Asori!” sa 
tukuna o Jiova. “Ni o Nepukanesa na tui Papiloni 
sa ciqoma nai vakasala me baleti kemudou, ka sa 
kunekunetaka e dua nai naki ca me baleti 
kemudou. 

31. “Dou cavu tu, dou lako cake kina matanitu 
vutuniyau ka bula sautu,” sa tukuna o Jiova, “Sa 
sega ni vakaisogo na kena matamata se vakabai, 
na veivale ga. 

32. Na nodra kameli ena yaco mei toki ni valu, kei 
na nodra bulumakau e vuga ena butakoci. Au na 
vakasavi ira era tiko e na veiyasana vakayawa ki 
na mata ni cagi kecega, ka'u na kauta yani na 
nodra rarawa mai na kena veiyasana kecega,” sa 
tukuna o Jiova. 

33. “O Asori ena nodra i tikotiko na koli kila, ena 
lala tu ka sega ni mudu, Ena sega ni dua me na 
tiko kina, se dua na luve ni tamata me na tiko 
vakadua kina.” 


Sa Vakatauci Na Lewa Baleti Ilami 

34. Sa koya oqo na vosa i Jiova ka yaco vei 
Jeremaia na Parofita ka baleti llama, e nai 
vakatekivu ni lewa i Setekaia na tui Juta, ka vaka, 
35. “Sa tukuna vakaoqo o Jiova ni lewe vuga; 
“Raica, Au na musuka na nodra dakai na llama, na 
vu ni nodra kaukauwa. 

36. la Au na vakayacora vei ira na llama na cagi e 
va mai nai yalayala vava ni lomalagi, ka dui 
cagina tani yani ki na mata ni cagi kecega o ya; ena 
sega na matanitu me na sega ni yaco kina na llama 
era vakasavi. 

37. Ni'u na vakatagayataki ira na llama e na 
matadra na nodra meca, kei na matadra era saga 
me ra vakamatei ira: ia Ka'u na vakayacora vei ira 
na ca, io na Noqu cudru waqawaga, sa tukuna o 
Jiova; la Au na vakayacora vei ira nai seleiwau, ka 
me'u vakaoti ira sara. 

38. la Kau na viritura na Noqui tikotiko 
vakaturaga mai llama, ka vakaotia mai kina na tui 
kei na turaga, sa tukuna o Jiova. 

39. “la ena gauna mai muri, Au na kauti ira tale 
mai na llama” era vakabobulataki, sa tukuna o 
Jiova.” 


Sa Vakatauci Na Lewa Baleti Papiloni Kei 
Papilonia 


50. Sai koya oqo na vosa sa vosataka o Jiova 


me baleti Papiloni kei na vanua ni kai Kalitia, ia o 
Jeremaia na parofita sa tukuna. 

2. “Dou tukuna ki na  veimatanitu, ka 
vakarogoya, ka vakarewataka na kuila, dou 
vakarogoya- kakua ni vunia—“Dou tukuna, Sa 
kabai o Papiloni, sa taqaya o Peli, sa ramusu sara o 
Merotaki; sa taqaya na nona kalou lasu, sa ramusu 
sara na nona matakau.’ 

3. Ni sa lako cake mai vei koya e dua na 
matanitu mai na vualiku, ka na vakalalataka o 
koya na vanua, ia ena sega e dua me tiko kina: O 
ira na tamata kei na manumanu talega era na 
yavalati, era na lako tani yani. 

4. “E na veisiga o ya, kei na gauna o ya,” sa 
tukuna o Jiova, “Era na lako mai na Isireli, o ira 
vata kei na Juta, era na lako tu mai ka tagi lako, ia 
era na golevi Jiova na nodra Kalou. 

5. Era na taroga na sala ki Saioni, ni ra 
vakanamata kina, ka tukuna, “Me da mai la'ki ia 
na veiyalayalati kei Jiova ena veiyalayalati e sega 
ni mudu ka na sega ni guileca.” 

6. “Oira na Noqu tamata era sa sipi ka yali; o ira 
na nodra i vakatawa era sa vakasesei ira, era sa 
vakalesui ira tani ki na veiulunivanua, era sa 
guilecava na nodra i vakavakacegu. 

7. O ira sa kunei ira, era sa kani ira ga: ia na 
nodra meca era sa tukuna, “Keimami sa sega ni 
cala! Ni sa sai valavala ca vei Jiova, nai tikotiko ni 
lewa dodonu, io, vei Jiova o koya era a vakararavi 
kina o ira na nodra qase.’ 

8. “Dou dro tani mai na loma i Papiloni, ka mo 
dou lako tani mai na nodra vanua na kai Kalitia, 

mo dou vaka ga na me tagane sa liutaka na qele ni 
me. 

9. Ni sai Au, raica, ena vakauqeti ira me ra lako 
cake ki Papiloni e dua nai vavakoso matanitu 
lelevu mai na vanua ki na vualiku: a ra na tuvai 
valu vua, ka la'ki kaba sara: a nodra gasau, ena 
vaka na nona na kena dau sa gaga; ena sega sara 
ni cala e dua. 

10. la o Kalitia, sa na kenai toki ni valu: O ira kece 
era tokitaki koya, era na vakamamautaki ga;” sa 
tukuna o Jiova. 

11. “Ni dou a marau, ni dou a reki, oi kemudou sa 
vakacacana na Noqui votavota, ni dou sa tubu me 
levu me vaka na luve ni bulumakau e na loma ni 
co, ka tagi me vaka na bulumakau tagane, 

12. Na tinamudou sa na taqaya vakalevu, ena 
madua o koya ka vakasucumi kemudou: sa kenai 
murimuri ni veimatanitu o koya ni sa na lekutu, 
ka vanua dravuisiga, ka veikau. 

13. E na vuku ni cudru i Jiova ena sega kina ni 
sega, ena lala sara ga o koya: O ira kece era lako 
siviti Papiloni, era na kidacala ga ka vakasiusiu e 
na vuku ni kena ca levu kecega. 

14. “Dou tuvai valu ki Papiloni ka vakavolivolita: 
Oi kemudou kece sa dauyavia na dakai, dou vanai 
koya, kakua ni maninitaka na gasau : ni sai 
valavala ca vei Jiova o koya. 

15. Dou kailataki koya mai na veiyasana: Sa gu ca 
mai O koya sa bale na kena bai kaukauwa, sa 
talaraki sobu na kena bai: Ni sa ia na veisausaumi 
O Jiova; dou saumi koya; me vaka na ka sa cakava 
O koya, dou cakava vakakina. 

16. Dou muduka tani mai  Papiloni na 
dauveikaburaki, kei koya sa dautaura nai seleiwau 
ni veivakararawaataki, era na dui gole yadua vei 
ira na kai nona, ka dui dro yadua ki na nona 
vanua. 

17. “O Isireli na sipi dauvakasavi, o ira na laione 
era sa vakasavi koya: sa liu o tui Asiria ka sa kani 
koya, a sa muri o Nepukanesa na tui Papiloni oqo 
ka sa musuka na suina.” 

18. O koya sa tukuna kina o Jiova ni lewe vuga, 
na Kalou ni Isireli, “Raica, Au na cudruvi tui 
Papiloni kei na nona vanua, me vaka kau a 
cudruvi tui Asiria. 

19. la Au na kauti Isireli tale mai ki na nonai 
tikotiko, ena kana o koya mai Kameli kei Pasani, 
ka na vakamamautaki na yalona ena ulunivanua o 
Ifereimi kei Kilikali. 

20. E na veisiga o ya, kei na gauna o ya,” sa 
tukuna o Jiova, “Ena qaqai na nodra caka cala na 
Isireli, ia ena sega ga, kei na nodra i valavala ca na 
Juta, ia ena sega ni kune: ni'u na sega ni cudruvi 
ira ka'u sa vakavoca. 

21. “la mo lako cake vakaivalu ki Mereceimi, o 
koya kei na lewe i Pekoti: mo vakarusa ka 
vakawabokotaka sara, “sa tukuna o Jiova, “Ia mo 
cakava ga me vaka Au sa vakarota vei iko. 

22. Na ue kei na veivakarusai levu sa rorogo levu 
e na vanua. 


23. Sa tamusuki vakaidina, ia sa musuki nai 
tukituki kei vuravura taucoko! Sa vakalalataki 
vakaidina mai o Papiloni e na kedra maliwa na 
veimatanitu! 

24. Au a cakava na kemui cori, ia o sa coriti 
talega, o iko Papiloni, ia o a sega ni kila: O sa 
kune, ka sa tauri talega, ni o sa bolei Jiova. 

25. Sa dolava o Jiova na vale ni noai yaragi, a sa 
kauta mai nai yaragi ni nona cudru: oqo na 
cakacaka ni Turaga o Jiova ni lewe vuqa, e na 
nodra vanua na kai Kalitia. 

26. Dou lako vakaivalu mai vei koya mai na 
veiyalayala, dolava na nona lololo: binia me vaka 
nai binibini, ka vakawabkotaki koya sara: me 
kakua na nona ka e vo. 

27 vakamatea kece na nona bulumakau, me ra 
lako vakamatei: Ulei o ira! ni sa yaco mai na kedra 
siga, na gauna me ra cudruvi kina. 

28. Na domodra era sa dro ka se tani mai na 
vanua vaka-Paapiloni, me tukuna yani ki Saioni 
na veisausaumi ka ia o Jiova na noda Kalou, na 
veisausaumi ni Nona vale tabu. 

29. “Kacivi ira vata mai na dauvavana ki Papiloni. 
Oi kemudou kece sa loveca na dakai, dou mai 
viribaiti koya,me kaua ni dua e dro bula. Dou 
sauma vua me vaka na nona cakacaka, me vaka 
kece na ka sa cakava, dou cakava vakakina vua; ni 
sa yaloviavialevu vei Jiova o koya, io vei Koya na 
Yalosavasava e Isireli. 

30. O koya oqo era na bale kina na cauravou e na 
saqata ni koro, ia o ira kece na nona tamatai valu 
era na muduki tani e na siga koya,” sa tukuna o 
Jiova. 

31. “Raica, e daru sa veimecaki kei iko na 
yaloviavialevu,” sa tukuna na Turaga o Jiova ni 
lewe vuga: “Ni sa yaco mai na nomu siga, na 
gauna ka'u na cudruvi iko kina. 

32. la ena togi o koya na yaloviavialevu, ka bale, 
ka na sega e dua me vakaduri koya cake tale: ia 
ka'u na vakawagaca na buka e na nona veikoro, 
ena kani ira kece era tiko voliti koya.” 

33. Sa tukuna vakaogo o Jiova ni lewe vuqa, “Era 
a vakasaurarataki vata na Isireli kei na Juta: ia o 
ira kece era a vakabobulataki ira era sa tauri ira 
matua; era a bese ni laivi ira me ra lako. 

34. Sa kaukauwa na nodra i Vakabula; o Jiova ni 
lewe vuga na yacana: ena ia vakaidina o koya na 
veilewai e na vukudra, me vakasaututaka na 
vanua, ka vakayavalataki ira na kai Papiloni. 

35. “Sa tau nai seleiwau vei ira na kai Kalitia,” sa 
tukuna o Jiova, “Vei ira talega na kai Papiloni, kei 
ira na kena turaga, kei ira na kena tamata vuku. 
36. Sa tau nai seleiwau vei ira na daulasu; a ra na 
lialia mai: Sa tau nai seleiwau vei ira na kena 
tamata qaqa; a ra na tagaya. 

37. Sa tau nai seleiwau ki na nodra ose, kei na 
nodra qiqi-ni-valu, kei ira kece na tamata era dui 
kaikai era tiko tukuna; a ra na yalovakayalewa 
mai: Sa tau nai seleiwau ki na nonai yau; ia era na 
vakayanaka. 

38. A mena wai kece ena di sara mai: ni sa vanua 
ni matakau ceuceu o ya ia na nodra ka 
veivakarerei era sa lialia kina. 

39. “O koya oqo ena tiko vata kina na manumanu 
ni lekutu kei na fokise, ena tiko talega kina na 
ositereji: ena sega sara ni sega tale e na dua na 
gauna, ena sega sara ni tiko tale kina e dua nai 
tabatamata. 

40. Me vaka sa vakarusai Sotoma kei Komora na 
Kalou, kei na veikoro ka tu voleka kina,” sa 
tukuna o Jiova, “Ena vakakina, ena sega ni tiko 
tale mai kea e dua na tamata, ena sega talega ni 
tiko vulagi kina e dua na luve ni tamata. 

41. “Raica, ena lako mai na mata ni tokalau e dua 
na matagali, ia e dua na matanitu levu, kei na tui e 
lewe vuqa, ena vakaturi cake mai nai yalayala kei 
vuravura. 

42, A nodra i yaragi na dakai kei na moto; era sa 
yalokaukauwa, a ra na sega ni yalololoma: a 
domodra, ena vadugu me vaka na wasawasa, era 
na vodo ose, ka tuva vakaivalu, me ia nai valu vei 
iko, na goneyalewa ni Papiloni. 

43. “Sa rogoca o tui Papiloni na kedra i rogorogo, 
a sa malumalumu mai na ligana: sa kani koya na 
rarawa, kei na yaluma, me vaka na yalewa sa 
taratara. 

44. “Raica, ena lako cake mai o koya, me vaka na 
laioni mai na Joritani ni sa vuabale, ki nai tikotiko 
i koya sa kaukauwa: ia ka'u na sauriva walega ka 
vakasevi ira me ra dro tani maikina: ia o cei na 
tamata digitaki me'u lesia me kena turaga? O cei 
me sa tautauvata kei Au? Se o cei me na lokuca vei 
Au na kena gauna? Se o cei nai vakatawa o ya ena 
mai tu e Mataqu?” 

45. O koya oqo dou rogoca kina na lewa i Jiova, sa 
bosea o Koya me yacovi Papiloni, kei na ka sa 
nakita, o Koya me yacova na nodra vanua na kai 
Kalitia: O ira era na yarataki ira dina era lailai sara 
e na qele ni sipi: ena cakavi ira dina o Koya me 
vakalalataka na nodra i tikotiko. 

46. Ni sa rogo sa kabai o Papiloni, sa yavavala o 
vuravura, ia na nodra tagi, sa rogo yani ki na 
veimatanitu. 


Na Veivakarusai Levu Baleti Papiloni 


51. Sa tukuna vakaogo o Jiova; “Raica, au na 


vakayacora ki Papiloni, vei ira talega era sa tiko e 
Lepi Kamai, e dua na cagi ni veivakarusai. 

2. la ka'u na tala ki Papiloni eso na dauiri sila, a 
ra na irivi koya, ka vakalalataka na nona vanua: ni 
ra na vakavolivoliti koya vakaivalu e na siga sa ca 
kina. 

3. Me yavia na nona dakai o koya na 
dauvanavana vua sa yavia na dakai, vei koya 
talega sa tu cake e nonai sulu ni valu: ia dou kakua 
ni lomani ira na nona cauravou, dou 
vakawabokotaka sara na nonai valu kecega. 

4. la era na bale ga na moku e na vanua ni kai 
Kalitia; kei ira era lausua, e na sagata ni koro. 


5. Ni sa sega ni biuti ira na Isireli, se o ira na Juta 
o koya na nodra Kalou, o Jiova ni lewe vuga; ia sa 
dina sa sinai na nodra vanua e na nodra caka cala 
vei Koya na Yalosavasava nei Isireli.” 

6. Dou dro tani mai na loma i Papiloni, ia dou 
dui drotaka yadua na nona bula: dou kakua ni 
muduki tani e na vuku ni nona caka cala; ni sa 
gauna oqo ni Nona cudru o Jiova, ena ia vua o 
Koya na veisausaumi. 

7. A bilo koula o Papiloni e na liga i Jiova, sa 
mateni maikina o vuravura kecega, era sa gunuva 
na nona waini na veimatanitu, o koya ogo era sa 
lialia kina na veimatanitu. 

8. Sa vakasauri na kena bale o Papiloni, ka sa 
rusa: dou qolouvaki koya, ia dou kauta na mena 
wai ni vutu, de sa na bula beka kina. 

9. la eda a via vakabulai Papiloni, ka sa sega ni 
bula rawa: dou laiva ga, me da dui lako yadua ki 
na noda vanua: ni sa yala ki lomalagi na nona 
cudruvi, ia sa laveti cake sara ki na o ni lomalagi. 
10. Sa vakavotuya mai o Jiova na noda 
yalododonu: me da mai la'ki tukuna ki Saioni na 
cakacaka i Jiova na noda Kalou. 

11. Dou vagatara na gasau; kumuna vata nai 
sasabai: sa vakauqeta o Jiova na yalodra na tui 
Mitia: ni sa nanumi Papiloni o Koya, me vakarusa; 
ni sa kena veisausaumi i Jiova oqo, na Nona 
cudrutaka na Nona vale tabu. 

12. Dou vakarewataka na kuila e dela ni bai kei 
Papiloni, vakaukauwataka na mataivakatawa, lesi 
ira nai vakatawa, vakarautaka na lawa ni valu: ni 
sa nakita o Jiova ka cakava talega na ka sa 
vosataka me yacovi ira na kai Papiloni. 

13. O iko sa tiko e dela ni wai levu, ka sa 
vutuniyau, sa qai yaco na kemui otioti, sa yalani 
na nomu kocokoco. 

14. Sa bubului o Jiova ni lewe vuqa ka sa cavuti 
Koya, ka tukuna, “E dina Au na vakaosoosoi iko e 
na tamata, me vaka na nuve; a ra na kailataki iko 
vakaivalu.” 

15. Sa bulia na vanua o Koya e na Nona 
kaukauwa, ka vakataudeitaki vuravura e na Nona 
vuku, ka tevuka yani na lomalagi e na Nona 
yalomatua. 

16. ni sa tabalaka cake na Domona, sa levu na 
rorogo ni wai mai lomalagi— “A sa vakuvuya 
cake o Koya na kabukabu mai nai yalayala kei 
vuravura: sa cakava na livaliva kei na uca, a sa 
kauta mai na cagi mai na lololo.” 

17. Sa vakasesei tani na tamata kecega mai na 
vuku; sa vakamaduataki na matai kecega e na 
matakau ceuceu: ni sa ka lasu sara na nona 
matakau e vakawaicalataki, a sa sega nai cegu e 
lomadra. 

18. Sa ka lasu ga  oqori, na cakacaka 
dauveivakalialiai: e na gauna era na cudruvi kina 
era na rusa. 

19. Sa sega ni vakakina na nodra i Votavota na 
Jekope; ni sa bulia na ka kecega o Koya: ia o ira na 
Isireli, era sa mataqali sa taukena o Koya: O Jiova 
ni lewe vuqa na yacana. 

20. “Sai iko na Noqu matauiwau kei nai yaragi ni 
valu: ia sai iko Kau na vorolaki ira kina na 
veivanua, ka sai iko Ka'u na vakarusa kina na 
veimatanitu, 

21. Sai iko talega Ka'u na basuraka kina na ose kei 
koya sa vodoka, ka sai iko Ka'u na basuraka kina 
na qiqi-ni-valu kei koya sa vodo kina, 

22. Sai iko Ka'u na basuraka kina na tagane kei na 
yalewa, ka sai iko Ka'u na basuraka kina na qase 
kei na gone, sai iko Ka'u na basuraka kina na 
cauravou kei na goneyalewa, 

23. Ka sai iko Ka'u na basuraka kina nai vakatawa 
kei na nona qele ni sipi, ka sai iko Ka'u na 
basuraka kina nai vakatau-ni-were kei na nona 
pulumokau ruarua; ka sai iko talega Ka'u na 
basuraki ira kina na kapiteni ni valu kei na turaga 
ni lewa. 

24. “la Ka'u na qai sauma ki Papiloni, vei ira kece 
talega na kai Kalitia na nodra ca kecega era sa 
cakava ki Saioni e na matamudou,” sa tukuna o 
Jiova. 

25. “Raica, edaru sa veimecaki kei iko, na uluni 
vanua dauveivakarusai, sa vakarusai vuravura 
kecega,” sa tukuna o Jiova: “la Ka'u na dodoka na 
ligaqu vei iko, ka vaqiqici iko sobu tani mai na 
uluvatu, ka cakava mo ulu-ni-vanua caucaudre. 
26. A ra na sega ni kauta tani mai vei iko e dua na 
vatu me vatu ni tutu-ni-vale, se vatu ni yavu, ia o 
na lala sara ga ka sega ni mudu,” sa tukuna o 
Jiova. 

27. Dou vakarewataka na kuila e na vanua, uvuca 
na davui e na veivanua, vakarautaka na veivanua 
me ra vala tukuna, kacivi ira na lewe n 
veimatanitu ni Ararati, kei Mini, kei Asikenasi, me 
ra mai la'ki kabai koya, lesia e dua me kena 
kapiteni ni valu, me vakauti ira cake mai na ose 
me vaka na nuve cocogaigai. 

28. Vakaraui valu tukuna e na veimatanitu, io na 
nodra tui na kai Mitia, kei na nodra kapiteni ni 
valu, kei ira kece na nodra turaga, kei ira kece na 
lewe ni nodra gali. 

29. la ena sautaninini na vanua, ka na vutugu: ni 
na yaco ga ki Papiloni na ka kece sa nakita o Jiova, 
me vakalalataki Papiloni me kakua na tamata e 
tiko kina. 

30. Era sa sega ni vala na gaga ni Papiloni era sa 
tiko ga e nodra loma ni bai ni valu: sa yali ga na 
nodra kaukauwa, era sa yalovakayalewa mai: era 
sa vakama na nodra i tikotiko; sa musuki mai nai 
vakadei ni koro. 

31. E dua na daucici ena sota tukuna e dua tale na 
daucici, ka dua na dautukutuku ena sota tukuna e 
dua tale na dautukutuku, me tukuna vei tui 
Papiloni ni sa kabai na nona koro e na kena 
veiyasana, 

32. ia na gau ni sala, sa rawa tu: kei na veigasau, 
sa kama e na bukawaga; kei ira na tamatai valu, 
era sa kidroa. 

33. Ni sa tukuna vakaogo o Jiova ni lewe vuqa, 
“Na Kalou ni Isireli; o koya na goneyalewa ni 
Papiloni sa tautauvata kei na rara ni sila, sa kena 


gauna oqo me buturaki koya kina; sa vo e lailai, 
ena qai yaco mai na kena vula i matua.” 

34. “Sa kani au, sa vakacacani au o Nepukanesa 
na tui Papiloni, sa cakavi au me'u bilo maca ga, sa 
tilomi au me vaka na gata levu, sa 
vakamamautaka na ketena e na noqu kakana 
vinaka, ka sa biuti au tani. 

35. Me na saumi vei Papiloni. Na noqu 
vakacacani kei na vakacacani ni lewequ, ena 
tukuna na kai Saioni, “Kei na noqu dra ena tarogi 
vei ira na kai Kalitia!” ena tukuna o Jerusalemi. 

36. O koya oqo sa tukuna kina o Jiova; “Raica, Au 
na totaki iko e na veilewai ka sauma lesu na ca sa 
caka vei iko. Au na vakadiva na nona wasawasa, 
ka cakava me mamaca mai na nona mata-ni-wai. 
37. O Papiloni ena yaco me dua nai binibini benu, 
ena nodra qara na koli-kata, na vanua e kidroataki 
ka vakasiusiutaki, sa sega e tiko kina. 

38. Era na tagi vata me vaka na laione, era na 
kudrukudru me vaka na luve ni laione. 

39. Ni ra sa mauwe Au na qai vakarautaka na 
kedra magiti, Au na vakamatenitaki ira, me rawa 
ni ra marau, ka moce vakadua ka sega ni yadra 
tale, sa tukuna o Jiova. 

40. “Au na kauti ira sobu me vaka na lami me 
vakamatei, me vaka na sipi tagane kei na me 
tagane. 

41. “Isa na kena tauri o Sesaki! Isa na kena rawai o 
vuravura taucoko! Ni sa yaco o Papiloni me vanua 
lala e na kedra maliwa na veimatanitu! 

42. Sa luvuci Papiloni na waitui, Sa dromu o koya 
e na levu ni kena biau lelevu. 

43. Na kena veikoro era sa rusa, era sa vanua 
mamaca ka veikau, sa sega e tiko kina, ka sa sega 
talega na luve ni tamata me lako kosova. 

44. Au na cudruvi Peli mai Papiloni, Ka'u na 
kauta tani mai na gusuna na ka sa tiloma; ka ra na 
sega ni drodro vata tale vei koya na veivanua. lo 
na bai kei Papiloni ena karusa. 

45. “Dou lako tani mai vua, oi kemudou na Noqu 
tamata! Ka mo dou dui drotaka yadua na nona 
bula mai na cudru katakata i Jiova. 

46. la de dou na mani yalolailai, se rere e na vuku 
ni rogorogo ena rogoci e na vanua (E dua nai 
rogorogo e na yaco mai e na dua na yabaki, ia ni 
sa oti, e na dua tani tale na yabaki ena tale mai e 
dua nai rogorogo), 

47. O koya ogo, raica,sa roro mai na veisiga Me'u 
na cudruva kina na veimatakau ceuceu ni 
Papiloni, Na kena veivanua taucoko ena madua, 
ka ra na bale kecega e matana na kena tamata 
moku. 

48. O Lomalagi kei vuravura kei ira kecega sa tiko 
kina, era na sere ena reki ena vukui Papiloni, Ni ra 
na lako mai vua na daubutako mai na vualiku,” sa 
tukuna o Jiova. 

49. Me vaka ni a vakavuna o Papiloni na 
vakabalei sobu kei na rusa i Isireli, era na 
vakabalei kece talega mai Papiloni o ira na kai 
vuravura kecega. 

50. Oi kemudou sa dro bula rawa mai nai 
seleiwau,dou lako tani! Kakua ni tu vakadua! 
Vakananuma na Kalou sa tiko vakayawa, ka 
vakasamataki Jerusalemi talega. 

51. Eda sa madua baleta ni da sa rogoca na 
veibeitaki. Sa ubia na matada na madua, ni ra sa 
curu mai o ira na kaitani ki na yasana tabu ni vale 
i Jiova. 

52. “O koya oqo, raica sa roro mai na veisiga,” sa 
tukuna o Jiova, “Au na cudruva kina na kena 
veimatakau ceuceu, ka ra na vutugu na vuetaki e 
na nona veivanua kecega. 

53. Kevaka me na cabe cake ki lomalagi o 
Papiloni, ia kevaka ena vakaukauwataka na nona 
vanua cecere sa kaukauwa, io, ena lako ga yani 
mai vei Au o ira na dauvakacaca,” sa tukuna o 
Jiova. 

54. Sa rogo e dua na domo ni tagi mai Papiloni,kei 
na veivakarusai levu mai na nodra vanua na kai 
Kalitia. 

55. Ni sa vakacacani Papiloni o Jiova ka vagaluya 
na domona sa rogo levu, ke sa vaka na rorogo ni 
wai levu na domo ni ken biau, ka sa rogo levu na 
kena vosataki, 

56. Baleta ni sa lako mai vua o koya a 
dauvakacaca, kivei Papiloni, ka sa tauri 
vakaukauwa o ira na nona qaqa, ka sa ramusu 
kecega na nodra dakai; Ni o Jiova sa Kalou 
dauveisausaumi, ena sauma dina ga o Koya. 

57. “la Au na vakamatenitaki ira na nona turaga 
kei na tamata vuku, nona kovana, nona ovisa kei 
ira na nona qaqa. Era na moce vakadua ka sega ni 
yadra tale,” sa tukuna na Tui, o Jiova ni lewe vuqa 
na yacana. 

58. Sa tukuna vakaogo o Jiova ni lewe vuqa: “Na 
bai raraba ni Papiloni ena kakavorovoro vakaca 
sara ga, kei nai sogo cecere ni kena matamata era 
na vakamai ena bukawaqa; Na tamata era na oca 
wale, kei ira na veimatanitu, e na vuku ni 
bukawaqa; Ka ra na oca sara.” 


Nai Vakaro i Jeremaia Vei Seraia 

59. Na vosa sa vakarota o Jeremaia na parofita vei 
Seraia na luve i Neraia, na luve i Maseia, ni sa lako 
vata o koya kei Setekaia na tui Juta ki Papiloni e 
nai ka va ni yabaki ni nona lewa. Ia o Seraia sa 
lewa na vale ni moce ni tui. 

60. Sa mani vola o Jeremaia ena dua nai vola na 
ka ca kecega e na yacovi Papiloni, io na vosa kece 
oqo sa volai me baleti Papiloni. 

61. Sa tukuna o Jeremaia kivei Seraia, “Ni o sa 
yaco ki Papiloni ka raica, ka wilika na veivosa 
kece oqo, 

62. “Mo qai tukuna, “Kemuni Jiova, o ni sa 
vosataka na vanua oqo ni o ni na muduka laivi, 
me kakua tale ni dua e vo kina, se tamata se 
manumanu, ia me sa lala tu ga me sega ni mudu’ 
63. “la e na yaco, ni sa oti na nomu wilika nai vola 
oqo, mo qai vauca vata kei na dua na vatu ka 
viritaka ki na loma ni Uferetisi. 


64. “Mo na qai tukuna, ʻO Papiloni e na lutu 
dromu ka sega ni na lamata rawa tale mai na ca 
Au na kauta yani vua kara na oca wale.” Sai 
koya oqori na veivosa i Jeremaia. 


Dikevi Lesu Na Karusa I Jerusalemi 


52. Sa ruasagavulu na yabaki i Setekaia ni sa 


buli o koya me tui, ka sa lewa e Jerusalemi me 
tinikarua na yabaki. Na yaca i tinana o Emutali na 
luve i Jeremaia na kai Lipina. 

2. Sa cakava talega na ka ca e na mata i Jiova, me 
vaka na ka kecega sa cakava o Jioiakimi. 

3. Ena vuku ni cudrui Jiova sa yaco kina na ka 
oqo e Jerusalemi kei Juta, me yacova ni sa biuti ira 
tani mai na matana. Sa qai talaidredre o Setekaia 
vei tui Papiloni. 

4. la e nai ka ciwa ni yabaki ni nona lewa, e nai 
ka tini ni vula, kei nai ka tini ni siga ni vula, sa 
lako mai o Nepukanesa na tui Papiloni kei na 
nona mataivalu kecega ki Jerusalemi ka ra mai 
tuvai valu kina; Ka ra sa tara ka vakavolivolita na 
kena vale ni valu. 

5. Sa mani buku tu na druadrua ni koro me 
yacova nai katini kadua ni yabaki i Setekaia na 
Tui. 

6. E nai ka va ni vula, e nai ka ciwa ni siga ni 
vula, sa ka levu sara na dausiga e na koro ka sa 
sega na kakana me ra kania na lewe ni vanua. 

7. Sa qai karusa sobu na bai ni koro, era sa dro 
kece na tamatai valu ka lako tani yani mai na koro 
e na bogi ena sala mai na matamata e na kedrau 
maliwa na bai e rua, ena yasa ni nona teitei na tui, 
e dina ga ni ra sa tu wavokita na koro o ira na kai 
Kalitia. 

8. la na nodra mataivalu na kai Kalitia sa 
cicimuria na tui, ka vauci Setekaia ena buca mai 
Jeriko; Era sa veiseyaki tani mai vua na nonai valu 
kecega. 

9. Fra sa gai tauri koya na tui ka kauti koya cake 
mai kivei tui Papiloni mai Ripila e na vanua o 
Emaci, ka sa tauca na nona lewa ki vua. 

10. la o Nepukanesa sa qai vakamatei iratou na 
luve i Setekaia e matana. Ka sa vakamatei ira 
kecega na turaga ni Juta mai Ripila. 

11. Sa leuta talega o koya na mata i Setekaia, ka sa 
vesuki koya o tui Papiloni ena sinucodo varasa, ka 
kauti koya ki Papiloni, ka biuti koya ki na vale ni 
veivesu me yacova na siga ni nona mate. 


Sa Vakacacani Ka Vakamai Na Vale-Ni-Soro Kei 
Na Koro 

12. la oqo e nai ka lima ni vula, e nai katini ni siga 
ni vula (ni sa kenai katini kaciwa ni yabaki ni 
lewa i Nepukanesa na tui Papiloni) o 
Nepusaretani, na kavetani ni valu vakatawa, ka sa 
qaravi tui Papiloni, sa lako mai ki Jerusalemi. 

13. Sa vakama o koya na vale i Jiova kei na vale ni 
tui, na nodra veivale kece na turaga, sa vakama e 
na bukawaga. 

14. ia na nodra i valu kece na kai Kalitia era tiko 
vata tukuna na kavetani ni valu i vakatawa, era sa 
basuka sobu na bai kei Jerusalemi kecega e na 
veiyasana. 

15. O Nepusaretani na kavetani ni valu i 
vakatawa sa qai kauta vakabobula eso na tamata 
dravudravua, kei na kena vo ni tamata era tiko e 
na koro, o ira kece era sa vuki ka gole vua na tui 
Papiloni, kei na kena vo ni lewe vuga. 

16. la o Nepusaretani na kavetani ni valu i 
vakatawa sa maroroi ira eso na tamata 
dravudravua, me ra dausamaka na veivaini ka 
daucaka were. 

17. Na duru varasa ka tu e na vale i Jiova, kei na 
kenai tutu kei na taqi levu varasa sa tu e na vale i 
Jiova, sa voroka ga o ira na kai Kalitia, ka kauta na 
kena varasa kecega ki Papiloni. 

18. Era sa kauta talega na kuro, kei nai sivi, kei 
nai koti ni cina, kei na beseni, kei nai taki, kei nai 
yaya varasa kecega, era sa daucakacaka kina na 
bete. 

19. la na beseni, kei na sedre ni dravusa, kei na 
dari, kei na kuro, kei nai tutu-ni-cina, kei nai taki, 
kei na bilo, na kena koula ni yaya koula, kei na 
kena siliva ni yaya siliva, sa kauta tani o koya na 
kavetani ni valu i vakatawa. 

20. A duru ruarua, e dua na Taqi Levu, ka 
tinikarua na bulumakau varasa sa toka e na vu ni 
tutuna, ka cakava o Tui o Solomoni e na vale i 
Jiova—ia sa sega ni kilai rawa na kena bibi ni 
parasa ni yaya kece ogo. 

21. la sa tini kawalu na kiupiti na kena cecere e 
dua na duru; ia na wa sa tinikarua na kiupiti sa 
kena vakavolivolita ka dua na afa kiupiti na kena 
vavaku: a sa vakalomalomana. 

22. A sa dua na kena domodomo varasa e delana; 
ia na kena balavu e dua na domodomo sa lima na 
kiupiti, a sa vaka na lawa kei na vua ni 
pomekaraneti. 

23. la na vua ni pomekaraneti e na yasana vava sa 
ciwasagavulu ka ono; na vua ni pomekaraneti 
kecega e volita na daku ni lawa sa dua na drau. 


Era Sa Kau Vakavesu Na Tamata Ki Papilonia 

24. Na kavetani ni valu i vakatawa sa kauti Seraia 
na bete levu, kei Sefanaia nai karua ni bete, kei 
iratou tolutolu nai vakatawa ni katuba. 

25. Sa kauta tani talega o koya mai na koro e dua 
nai liuliu sa lesi me lewai ira na tamata i valu, e 
lewe vitu na tamata vei ira na nonai tokani na tui, 
e ratou sa kune e na koro, kei na nodra vu-ni-vola 
liu na maataivalu, o koya sa dauvakasoqona na 
lewe ni vanua, kei na lewe onosagavulu na tagane 
vei ira na lewe ni vanua era sa kune e loma ni 
koro. 

26. la o Nepusaretani na kavetani ni valu i 
vakatawa a sa kauti ira kivei tui Papiloni mai 
Ripila. 

27. Sa qai mokuti ira o tui Papiloni ka vakamatei 
ira mai Ripila e na vanua o Emaci. Sa kau tani 


vakabobula vakaogo o ira na Juta mai na nodra 
vanua. 

28. O ira na tamata oqo sa kauta tani vakabobula 
o Nepukanesa: e nai kavitu ni yabaki, e lewe tolu 
na udolu ka ruasagavulu ka tolu na Jiu, 

29. E nai katinikawalu ni yabaki i Nepukanesa sa 
kauta tani vakabobula mai Jerusalemi o koya e 
lewe walu na drau ka tolusagavulu ka rua; 

30. E nai karuasagavulu ka tolu ni yabaki i 
Nepukanesa sa kauta tani vakabobula o 
Nepusaretani na kavetani ni valu i vakatawa e 
lewe vitu na drau ka vasagavulu ka lima vei ira na 
Jiu. O ira na tamata kecega oqo era lewe va na 
udolu ka ono na drau. 


Sa Sereki Mai Vale-Ni-Veivesu O Jioakini 
31. la e nai katolusagavulu ka vitu ni yabaki ni 

nona vakabobulataki o Jioiakini na tui Juta, e nai 
katini karua ni vula, e nai karuasagavulu ka lima 
ni siga ni vula, sa qai vueti Jioiakini na tui Juta o 
Iveli-Merotaki na tui Papiloni, e nai matai ni 
yabaki ni nona lewa, ka kauti koya mai na vale ni 
veivesu. 

32. Ka sa vosa vinaka vua ka solia vua e dua nai 
cewacewa e cecere cake mai na nodra i cewacewa 
na tui tale eso era tiko tukuna mai Papiloni. 

33. la o Jioiakini sa veisautaka na nonai sulu mai 
nai sulu ni kaivesu, ka sa daukana madrai tiko ena 
mata ni tui ena veisiga kecega ni nona bula. 

34. la ena vuku ni kenai votavota kakana, sa 
dausolia vua o tui Papiloni e dua na kenai 
votavota, e votai e na veisiga yadua me yacova 
sara na siga e na mate kina, e na veisiga kecega ni 
nona bula. 


TAGI NEI JEREMAIA 


NAI VOLA NI 


TAGI NEI JEREMAIA 


Na Rarawa Nei Jerusalemi 


1. Sa dabe galili tiko na koro 
E a sinai kina na tamata e liu! 
Sa vaka na yada o koya 
E a kilai levu vei ira na veimatanitu! 
Na raluve ena nodra vei yasana 
Sa yaco me bobula! 
Sa tagi vakararawa ena bogi, 
Na wai ni matana sa tiriva na baluna, 
Ena kedra maliwa sa vinakati koya 
Sa sega, me vakacegui koya; 
Era sa kena meca kecega. 
Sa kau vakabobula o Juta, 
Sa vakararawataki, ka sa lewai 
cakacaka; 

Sa sega ni kunea na vakacegu; 

O ira kece sa beitaki koya, era sa siviti koya 
ena vanua dredre ka qigo. 
4. Na gaunisala ki Saioni sa tagi 

Ni sa sega e dua sa lako mai ki na solevu, 

Era sa lala kece na kena matamata; 

Era sa cegulevu na kena bete, 

Era sa vakasaurarataki na kena goneyalewa, 

Ka sa vakasewasewani vakalevu sara. 
5. O ira na kena meca, era sa yaco me nona 
turaga 

O ira na kena meca, era sa tamata yaco mai; 

Ni sa vakararawataki ira o Jiova, 

Ena vuku ni sa rui levu na nodra talaidredre. 

Era sa kau vakavesu na luvedra ena matadra 
na meca. 
6. Vua na goneyalewa ni Saioni, 

Na kena i rairai vinaka kece sa yali, 

O ira na ravouvou sa yaco me ra vaka na me 
kila sa sega ni kunea na kena. 

Era sa dro, ia, era sa malumalumu ga e 
matadra na dauvakasasa. 
7. Ena veisiga kece ni nona vakararawataki kei 
na nona veikauyaki, 

Sa dau nanuma o Jerusalemi na nona veika 
vivinaka kece sa dau tu vua ena veisiga sa oti, 

Ni ra sa vesuki na nona tamata ena ligadra na 
meca, 

Era sa raici koya na meca ka era sa vakalialiai 
koya, ena nona sa vesuki. 
8. Sa rui sivia nai valavala ca nei Jerusalemi ka sa 
yaco me boi ca sara, 

O ira na dau rokovi koya, era sa cati koya, 

Baleta ni ra sa raica na nona luvaiwale; 

Sa tagi ga o koya ka gole tani. 
9. Sa duka sara vakalevu na nona liku, 

Sa sega ni raica rawa na vanua e lako tiko 
kina; 

Sa ka vakaloloma na nona mai tavutu; 

Sa sega ni dua e mai vakacegui koya, 

“1 Jiova, moni raica na noqu vakalolomataki 


3. 

Sa vakacerecerei na Meca 
10. Sa dodoka na ligana na meca me tara na nona 
ka vivinaka kecega; 

Ni sa raica o koya na nodra sa curu mai ki na 
vale tabu, o ira sara ga o a ni tukuna kina, 

Sa tabu ni dua e curu kina” ki na 

Nomuni sogosogo tabu. 
11. Era sa vakararai kece na tamata, 

Era sa vakarai madrai; 

Era sa solia na nodra i yau talei me voli kina 
na madrai, me ra bula kina 

I Jiova, “Moni raica ka vakalewa 

Ni'u sa sega ni ciqomi.” 
12. “Sa sega dina beka ni dua na ka vei kemuni 
ogo? 

Ogo, moni raica mada, ke sa dua na rarawa 
me vaka na nogu rarawa, sa kau mai ogo vei au, o 
koya sa vakatara o Jiova ena siga ni nona cudru 
katakata. 
13. “Mai cake, sa tala mai o koya na bukawaga ki 
na suiqu, 

Ka sa vakamalumalumutaki ira; 

Sa tevuka o koya na lawa me corita na yavaqu, 

Sa vukici au lesu, 

Sa cakava me ka wale, ka au sa rawai ena siga 
taucoko. 
14. “Nai vua ni noqu talaidredre sa vauci, 

Era sa tali vata ka viritaki mai ki na domoqu, 

Sa cakava oqo na liga i Jiova. 

Sa vakamalumalumutaki au o koya; 

O Jiova, sa soli au ki na ligadra o ira au sa sega 
ni veivorati tukuna. 
15. “O Jiova sa butuki ira sobu na noqu tamata 
gaga ena ruku ni yavana; 

Sa kaciva o koya e dua nai soqosoqo me vala 
kei au, me gagi ira na noqu tamata bula. 

O Jiova sa butuki ira sobu na goneyalewa sega 
cala ni Juta me vaka mai na vale ni vaini. 
16. “Ena vuku ni ka ogo, au sa tagi kina, 

Sa drodro vakalevu na wai ni mataqu, 

Baleti koya na noqu dauveivakacegui, o koya 
e dodonu me solia vei au na bula, 

Sa yawa mai vei au. 

E ra sa dui dro na luvequ, 

Baleta ni ra sa kaukauwa mai na meca.” 
17. Sa dedeka na ligana o Saioni, ia, sa sega e dua 
me vakacegui koya; 

Sa vakarota o Jiova ena vuku i Jekope, ni o ira 
kece sa tiko voliti koya me ra kena meca; 

Sa ka dukadukali sara o Jerusalemi ena kedra 
maliwa. 
18. “Sa dodonu o Jiova, 

Au sa vuki tani mai na nona i vakaro. 

Dou rogoca, oi kemuni kece na tamata, 

Ka raica na noqu rarawa 

O ira na noqu goneyalewa sega cala, 


O ira na noqu gonetagane gaga, 
Era sa kau vakabobula. 
19. “Au sa kacivi ira na noqu daulomani, 
Era sa vakaisini au, 
O ira na noqu bete kei ira na noqu qase, 
era sa ceguva tiko nai otioti ni nodra i cegu mai 
na koro 
Ni ra sa vakasaqagara kakana tiko, 
Me ra bula kina. 
“1 Jiova, moni raica, au sa veilecayaki tiko, 
Sa leqa vakalevu na yaloqu; 
Sa veisautaki e lomaqu na yaloqu, 
Au sa rui tamata murimuri lomaqu, 
Au sa tu e tautuba 
E vale sa vaka ga na mate. 
“Era sa rogoca na noqu cegu levu 
Sa sega ga ni dua e mai vakacegui au 
O ira kece na kequ meca era sa rogoca na noqu 
lega; 
Era sa marau ni kemuni sa cakava oqo 
Ni kauta mai na siga o ni sa yalataka, 
Me rawa kina ni ra vakataki au talega. 
22. “Me ra lako kece mai e matamuni na nodra 
caka cala, 
Mo ni cakava vei ira na ka era cakava vei au 
Na noqu talaidredre kece; 
Au sa cegu Oca, 
Sa malumu talega na yaloqu.” 


20. 


21. 


Na Cudru Ni Kalou Vei Jerusalemi 


2. O Jiova sa vakarurugi ira na goneyalewa ni 
Saioni 
Ena o ni Nona cudru! 
Sa viritaka sobu mai lomalagi ki vuravura 
Na totoka kei Isireli, 
Sa sega ni nanuma nai butubutu ni yavana 
Ena siga ni nona cudru. 
Sa tiloma oti o Jiova ka sega ni kauwaitaka 
Nai tikotiko kecega i Jekope 
Sa viritaka sobu ena nona cudru katakata na 
bai ni valu cecere nodra na goneyalewa e Juta; 

Sa kauti ira sobu ki ra; 

Sa vakacataka na nodra matanitu na turaga 
lalai. 
3. Sa musuka laivi o koya ena nona cudru 
katakata 

Nai leu kece e Isireli; 

Sa vakadaroya na cakacaka ni ligana i matau 

Mai vei ira na meca 

Sa vakamai Jekope me vaka na buka 
caucaudre 

Sa veikamayaki. 
4. Sa tucake tu me vaka na meca, sa loveca na 
nona dakai, 

Ena ligana i matau, me vaka e dua na meca, 

Sa vakamatei ira kecega o koya, me vaka sa 
vinakata e matana, 

Ki na nodra vale na gonetagane ni Saioni, 

Sa sova yani na Nona cudru me vaka na 
bukawaga. 

5. O Jiova sa vaka na meca, 

Sa tilomi Isireli 

Sa tiloma kece na vale vakatui; 

Sa vakacacana na bai ni valu, 

Sa vakalevutaka na tagi kei na tagi yaso vel ira 
na goneyalewa e Juta. 

6. Sa cakava vakaukauwa na ka ni vale ni 
veitavaki me vaka ki nai teitei; 

Sa vakarusa na Nona vale ni soqoni vata; 

O Jiova sa vakavuna me ra guilecava na 
Solevu e Saioni 

E na nona cudru katakata, sa besetaki ira kina 
na tui kei na bete. 

7. O Jiova sa cata na Nona i cabocabo ni Soro, 

Sa biuta na Nona Vale Tabu; 

Sa laiva tu na bai ni vale ni tui ki na ligadra na 
meca 

Era sa vakatubu ue ena vale i Jiova 

Me vaka na siga ni solevu. 

8. Sa nakita o Jiova me vakarusa na bai e nodra 
na goneyalewa e Saioni 

Sa dodoka yani e dua na wa; 

E se sega tikoga ni vakasuka na ligana mai na 
veivakarusai: 

Na bai kei na i keli e rau sa ceguoca ka tagi 
vata. 

9. Sa buluti na kena matamata ni bai ni koro 

Sa musumusuka ka vakarusa na kena bai kau; 

Na kena tui kei na kena turaga sa wili vata kei 
ira na veimatanitu; 

Sa sega nai vunau, ka sa sega na raivotu vei 
ira na parofita mai vua na Kalou. 

10. Na nodra qase na goneyalewa ni Saioni, 

Era sa dabe tu e ra ka, era sa galu tu; 

Era sa biuta na soso ki na uludra 

Era sa vakaisulu ena sulu taga, 

O ira na goneyalewa sega cala ni Jerusalemi 
era sa cuva ki na qele. 

11. Na wai ni mataqu sa vakavuna me'u bobo tu 
ga, 

Sa yavavala na yaloqu; sa sega na yate dei 

Ni ra sa vakacacani na neimami goneyalewa, 

E na veisalatu era sa ciba tu na gone kei ira na 
dramidrami. 

12. Era sa kaci tiko vei tinadra, 

'E vei na madrai kei na waini?' 

E ra sa malumalumu me vaka e dua sa 
vakamavoataki vakaca sara ena veisalatu ni koro, 
Ni ra sa liu yani ena lomaserei tinadra. 

Me'u lomani iko beka vakacava? 

Me'u vakatauvatataki iko beka kei na cava, 

O iko na goneyalewa ni Jerusalemi? 

Me'u vakatautauvatataki iko kei cei, me rawa 
ni vakacegui iko kina, na goneyalewa sega ni cala 
ni Saioni? 

Na nomu vuca mai sa tete me vaka na 
wasawasa, 

O cei ena vakabulai iko rawa? 

14. Na nomudou parofita era sa raica vei 
kemudou na raivotu e lasu ka veivakacalai, 


13. 





Era sa sega ni vakaraitaka na nomudou caka 
cala, 

Me ra kau lesu mai na nomudou bobula, 

Era raica tikoga na veika e veivakacalai kei na 
parofisai lasutaki kei na tadra ni kana levu. 

15. O ira kecega sa lako sivia na vanua ogo, era 
sa kuretaki liga ga, era sa kuretaki ulu ga vei ira na 
goneyalewa ni Jerusalemi: 

“Sai koya beka dina oqo na koro 'sa dau cavuti 
kina na totoka kei na sega ni vakamelei, 

Na reki ni vuravura taucoko'?” 

16. O ira kece na kemu meca era sa dolava na 
gusudra vakaca vei iko; 

Era sa vakasequruquru bati. 

Era sa tukuna, “keimami sa tilomi ira oti! 

Sa dina, oqo sara ga na siga keimami sa 
waraka tiko, 

Keimami sa qai kunea, keimami sa qai raica!” 
17. O Jiova sa cakava na ka sa nakita oti, 

Sa vakayacora oti na Nona vosa 

Sa dau vakarota o koya ena veigauna sa oti, 

Sa viritaka sobu o koya, ka sa sega ni yalolailai 
kina, 

Sa vakavuna o koya me reki na Meca ena 
vukumu. 

18. Era sa kacivi Jiova ena yalodina, 

“Oi kemudou na lalaga ni 
goneyalewa ni Saioni, 

Me ra veicicivi sobu na wai ni mata ena siga 
kei na bogi, 

Mo kua ni vakacegui tiko, 

Mo kua ni kune vakacegu tiko. 

19. Sa vakacerecerea na nodra kaukauwa na 
meca, 

“Tucake ka kaci tagitagi yani ena bogi 
taucoko, 

Mai nai vakatekivu ni yadrayadra, 

Sova yani na yalomu ki veikoya, ena vuku ni 
nodra bula na nomudou gone lalai era sa ciba tu 
ena via kana ena veisalatu.” 

20. “Raici Jiova, ka vakanananu mada! 

O ni sa cakava ogo vei cei? 

Me ra laukana beka na gone mai vei tinadra, 

O ira na gone era sa keveta tiko? 

Me ra sa vakamatei beka na bete kei ira na 
parofita ena vale tabu i Jiova? 

21. “O ira na gone kei ira na qase era sa veidavori 
tu ena sala; 

O ira na goneyalewa kei ira na gonetagane era 
sa vakamatei ena seleiwau; 

O ni sa vakamatei ira ena siga ni Nomuni 
“cudru, 

Sa sega tale na lomaloma rua, ena Nomuni sa 
veivakamatei. 

22. “O ni sa sureti me vaka ki na kana magiti 

Na ka rerevaki sa vakavolivoliti au, 

Ena siga ni cudru i Jiova 

Sa sega e dro bula 

O ira kece au sa vakatubura ka susuga cake, 

Era sa vakarusai kecega mai vei ira na meca.” 

Na Nona Tagi Kei Na Nona Vakanuinui Na 
Parofita 


3, Sai au na tamata sa raica na veivakararawataki 
sa vakayacora na Kalou ena nona i titoko ni 
rarawa katakata. 
2. Sa liutaki au o koya ka sa cakava me'u lako 
ena butobuto ka sega ena rarama. 
3. lo, na ligana sa veicoqacoga tale kei au ena 
veigauna kecega ena siga taucoko. 
4. Sa qase mai na yagoqu, na kuliqu talega, sa 
musuka na suiqu. 
5. Sa tagavi au me vesuki au, ka sa vakavoliti au 
ena veivakaisini kei na ca. 
6. Sa biuti au o Koya ena vanua butobuto me 
vaka e dua sa mate makawa tu. 
7. Sa sogoti au o Koya me'u kua ni dro bula: sa 
cakava o koya me vakabibitaki na kequ i vesu. 
8. Ni'u sa tagi mada ga ka kaila, sa sogota o Jiova 
na noqu masu. 
9. Sa sogota na noqu sala ena vatu; sa vakavevea 
na noqu i lakolako. 
10. Sa cakava me'u vaka e dua na manumanu kila 
sa davo tiko me waraka na kena, 

Sa vaka na laioni sa toka vakarau. 
11. Sa vukica tani o Koya na noqu sala, ka sa 
basubasuki au vakalalai. 
12. Sa loveca na nona dakai, ka sa dodoka na 
nona gasau me vakadodonu mai vei au. 
13. Sa vakayacora me lako mai vakadodonu na 
nona gasau titi me basuka na ketequ. 
14. Au sa yaco me nodra i vakalasa na tamata— 
me'u nodra sere ni veivakalialiai ena siga taucoko. 
15. Sa vakasinaiti au ena yaloca, sa vakagunuvi 
au ena kau wiwi. 
16. Sa vakaramusutaka na batiqu ena vatu ka sa 
buluti au ena dravusa. 
17. Sa vakayawataka na yaloqu mai na vakacegu, 
au sa sega ni nanuma kina na vinaka ni siga ni 
mataka. 
18. Au sa tukuna kina, “na noqu kaukauwa kei na 
noqu vakanuinui sa vakayali mai vua na Kalou.” 
19. Mo ni nanuma na noqu vakararawataki ena 
noqu veilakoyaki tiko kei na kau wiwi e tubu cala. 
20. Na yaloqu e se nanuma tikoga ka sa luvu 
talega e lomaqu. 
21. Au sa qai nanuma tale oqo, ka au sa kila ni se 
tiko vei au na vakanuinui. 
22. E na vuku ni loloma vakavuga ni Kalou, eda 
sa sega kina ni vakaoti 

Ni sa sega ni mudu na nona loloma. 
23. Era sa vou tiko ga ena veimataka, 

Sa rui levu ka cecere na Nomuni yalodina. 
24. “Sa noqu i votavota o Jiova sa tukuna na 
yaloqu,” 

O koya ogo au sa nuitaki koya kina 
25. Sa vinaka na Kalou vei ira sa waraki koya, 

Ki na yalo ga sa vakasagarai koya. 
26. Sa vinaka vua na tamata me waraka tikoga 
vakamalua na veivakabulai i Jiova. 


” 


27. Sa vinaka vua na tamata me colata nai vua ni 
se cauravou tiko. 
28. Me tiko duadua ka tiko vakamalua, ni sa 
vakatikora oti vua o Jiova; 
29. Me biuta na gusuna kina kuvu ni soso — me 
dua beka kina nai nuinui. 
30. Me solia na baluna ka dua vua sa sabici koya, 
ni sa sinai ena sega ni veiciqomi. 
31. O Jiova ena sega ni biuta vakadua sara, 
32. E dina ni sa vakaraitaka na rarawa, ia ena 
vakaraitaka tale na loloma me vaka na kena sa rui 
levu na nona yalololoma. 
33. Sa sega ni dau veivakamavoataki vakailoa o 
koya, se dauveivakayalobibitaki vei ira na luve ni 
tamata. 
34. Me butu qaqi ira ena ruku ni yavana, o ira 
kece na kaivesu e vuravura, 
35. Me vukica tani na lewa dodonu me nodra na 
tamata, ena matai koya sa cecere sara, 
36. Me vakagolea tani na tamata mai na nona i 
lakolako - sa sega ni vakadonuya o Jiova. 
37. O cei oqo sa vosa tiko ka sa yaco, ni se bera ni 
vakatara me yaco o Jiova? 
38. Sa sega beka ni lako mai na gusu i Jiova na ca 
kei na vinaka talega? 
39. Ena cava era sa dau vakaulubale kina na 
tamata bula, 

Na tamata sa totogi ga me baleta na nona i 
valavala ca? 
40. Me da lako mada ka vakaraica tale na noda i 
lakolako, ka me da lesu tale vua na Kalou, 
41. Me da laveta cake na ligada kei na yaloda vua 
na Kalou sa tiko mai lomalagi. 
42. Keimami sa talaidredre ka lako tani, o na sega 
ni vosota. 
43. O ni sa ubi Kemuni ena cudru ka vakasagarai 
keimami, 

O ni sa veivakamatei ka sega ni loloma. 
44. Oni sa ubi Kemuni ena o, me kua kina ni lako 
vei kemuni na masu. 
45. O ni sa cakava me keimami sa dukalevu kai 
benubenu e matadra na tamata. 
46. Era sa dolava na gusudra vei keimami na 
meca. 
47. Na rere, na veicoriti, na veivakacacani kei na 
veivakarusai sa lako mai vei Kemuni. 
48. Sa drodro vakalevu na wai ni mataqu, me 
baleta na nodra sa vakarusai tiko na goneyalewa 
ni noqu tamata. 
49. Sa drodro tu ga na wai ni mataqu, sa sega ni 
muduki rawa, 
50. Me yacova sara ni sa rai sobu mai na Kalou 
me kila. 
51. Na wai ni mataqu sa vakaleqa vakalevu na 
yaloqu me baleti ira na goneyalewa ni noqu koro. 
52. O ira na meca era sa vakasasataki au me vaka 
e dua na manumanu vuka ni sa sega na vuna. 
53. Era sa vakagalui au tiko ena loma ni gara, ka 
vakaviriki au ena vatu. 
54. Sa vakadrodroi mai uluqu na wai, au sa 
tukuna kina “ni'u sa oti vakadua!” 

55. 1 Jiova, au sa kaciva yani na Yacamuni, mai na 
boto ni gara. 
56. O ni sa rogoca na domoqu, “mo ni kua ni 
vakadidi vara ki na noqu tagi, na noqu tagica na 
veivuke.” 
57. O ni sa voleka sara ena noqu tagi yani, o nia 
tukuna kina, “me'u kua ni rere!” 
58. I Jiova, o ni sa cakacaka vakaukauwa ena 
vuku ni yaloqu; o ni sa kauta lesu tale mai vei au 
na bula. 
59. IJiova, o ni sa kila se'u a leqa vakacava, mo ni 
raica ka lewa ga. 
60. Oni sa raica kece na nodra yaloca, 

Na nodra nakinaki me baleti au. 
61. I Jiova, o ni sa rogoca na nodra veivakacacani 
na ka kece era tuvana me baleti au, 
62. Na tebenigusudra na meca, kei na nodra 
vakasolokakana ena vukuqu ena siga taucoko. 
63. Mo ni raica ga na nodra dabe kei na nodra 
tucake; era sa seretaki au ena nodra sere ni 
veivakacudrui. 
64. I Jiova, Mo ni sauma lesu vei ira me vaka na 
cakacaka ni ligadra. 
65. Mo ni solia vei ira na yalo sa ubi tu. 

Na Nomuni veivakaloucataki me sa tu vei ira! 
66. E na Nomuni cudru, me sa cici muri ira, ka 
vakarusai ira, ena ruku i lomalagi i Jiova. 


Na Vakarogocataki Kei Saioni 


4. Na kena buwawa mai na koula! 


Na kena veisau na koula dina! 

Na veivatu ni vale 
vakakabuwacarataki - 
Ena vei tutu kece ni sala. 
O ira na gonetagane digitaki ni Saioni 
Era sa sau levu me vaka na koula dina. 
Era wili ga me vaka na kuro qele, 
Na cakacaka ga ni dua na dau tuli kuro! 
3. O ira mada ga na koli ni veikau, era sa 
vakaraitaka na sucudra vei ira na luvedra; 

O ira na goneyalewa era sa ca sara, me vaka 
na toa ni veikau ni vanua liwa. 
4. Na yamedra sa gone lalai sa kabita na lomadra 
ena tagi. 

Era sa tagica na madrai na gone, ia sa sega e 
basuka vei ira. 
5. Oira sa dau kana ka kusikusima, 

Era sa yali ena sala 

O ira era sa kaucake mai ena lokaloka 

Era sa rogorogo binibini dravusa. 
6. Na i totogi ni cakacaka ca era sa cakava na 
goneyalewa mai noqu koro sa levu cake mai nai 
totogi ni valavala ca mai Sotoma — o koya sa 
vakacacani kina vakasauri ka sa sega tale na 
tamata me veivuke rawa! 
7. Oira sa biuti ira vakatikitiki me ra sa nona na 
Kalou, era sa serau me vaka na uca vulavula, 
vulavula sivia mai na sucu, Fra sa damusa sivia 
me vaka na rupi Era sa vaka na safaia — na kedra i 
rairai. 


tabu sa 


2. 


8. Na kedra i rairai sa loaloa sivia mai cake. 

Era sa sega ni kilai ni ra sa lako tu ena sala. 

Sa kabi na kulidra ena nodra sui 

Era sa vaka na buka mamaca. 
9. Era sa vinaka cake o ira sa vakamatei ena i 
seleiwau, mai vei ira sa mate ena viakana; 

Era sa saiwaruta, vakaleqai vakalevu ni sa 
sega na vuata ni vanua. 
10. Na ligadra na marama vinaka, era sa 
vakasagara na luvedra me kakana. Ogo gona na 
nodra vakarusai na goneyalewa ni noqu koro. 
11. O Jiova sa vakayacora ga na nona cudru 
katakata, 

Sa sovaraka na nona cudru, 

Na bukawaga mai Saioni, sa vakarusa na kena 
yavu. 
12. O ira na tui e vuravura kei ira na lewei 
vuravura era sa sega sara ga ni vakabauta, ni rawa 
ni ra curuma rawa na matamata kei Jerusalemi— 
13. Ena vuku ni nodra i valavala ca na bete kei na 
parofita, 

Sa vakadavei kina na nodra dra nai valavala 
dodonu ena kedra maliwa. 
14. Era sa mataboko ka vakayayamo voli ena vei 
gaunisala. 
Era sa vakadukadukali-taki ira ena dra 
Sa sega kina ni dua e via tarai ira. 
Era sa kacivaka yani, 
“Mo lako tani, dukalevu! 
Lako tani, lako tani, 
Kua ni tarai keimami mai!” 
Ni ra sa dro ka veilakoyaki voli 
O ira na kai tani era sa tukuna, 
“Me ra kakua ni tiko vata kei keda.” 
Na mata i Jiova sa vakasesei ira, 
Sa sega tale ni via wiliki ira, 
Na tamata era sa sega ni via doka na bete se 
me vakarokorokotaki ira na qase. 
17. Sa sega yaga na matai keimami 
Ni keimami sa sega ni raica rawa na veivuke. 
Era sa vakaraica tiko na neimami kalawa 
Me keimami kua ni lako rawa ena gaunisala. 

Sa voleka na neimami cavacava, 

Sa oti na neimami veisiga, 

Sa lako mai na neimami cavacava. 
19. O ira na meca, era sa matai sara mai vei ira na 
ikeli ni veiyasana vakalomalagi, era sa lako mai na 
veiulunivanua ka siro mai ki na vanua liwa me 
waraki keimami. 
20. Nai cegu ena ucui keimami, 

Nai lumuti ni Kalou, 

Fra sa vesuki ena qara, 

O koya keimami sa tukuna kina, 

“Ena ruku ni yaloyalona 

Keimami na bula kina ena kedra maliwa na 
veimatanitu.” 
21. Reki ka marau tiko, o iko na goneyalewa ni 
Itomi, 

O iko sa tiko mai Usi! 

Na bilo ena soli yani vei iko 

O na mateni ka vakaluvawaletaki. 


15. 


16. 





18. 

22. Na vakatotogitaki ni nomu caka cala, sa 
vakaoti 

Oi kemudou na goneyalewa ni Saioni 

Ena sega tale ni vakatalai kemudou o Jiova 
me vakabobulataki tale. 

Era totogitaka na nomudou caka cala na 
goneyalewa ni Itomi; 

Era vakaraitaka na nomudou i valavala ca!. 


Masu Ni Veivakatikori Lesu 


5. I Jiova, mo ni nanuma na ka sa yacovi 
keimami; 

Mo ni raica, io, na neimami vakacacani! 
2. Na neimami votavota sa soli vei ira na vulagi 
kei na neimami veivale sa soli vei ira na kai tani. 
3. Keimami sa luveniyali kei ira na tinai keimami 
era sa yada. 
4. Keimami sa sauma na wai keimami gunuva 
kei na neimami kau talega sa volitaki. 
5. Keimami sa cemuri ka cakacaka tiko ka sega 
ni vakacegu. 
6. Keimami sa solia na ligai keimami vei ira na 
kai Ijipita kei ira talega na kai Asiria, me keimami 
vakamamautaki kina ena madrai. 
7. Oira na tamai keimami era sa i valavala ca, ka 
era sa yali tani, 

Keimami sa mai colata na kena ca. 
8. Fra sa mai lewai keimami na dauveigaravi, 

Sa sega e tu me vakabulai keimami mai na 
ligadra. 
9. Keimami 
madrai, 

Baleta nai seleiwau mai na vanua liwa. 
10. Sa katakata na yagoi keimami me vaka na 
lovo, 

E baleta na tauvimate ni via kana. 
11. E ra sa rawai vakaukauwa na yalewa ni 
Saioni, 

O ira na vada talega ni veikoro e Juta. 
12. Era sa vakaliligi tu na turaga ena ligadra kei 
ira na qase era sa sega ni dokai. 
13. Oira na cauravou era sa tala vatu kei ira na 
gonetagane era sa taceba ena cola kau. 
14. O ira na qase, sa mai oti na nodra dau mai 
sotasota ena matamata ni koro, 

O ira talega na cauravou, sa mai oti na nodra 
dau mai girigiri. 
15. Na reki ni yaloi keimami sa mai oti; 

Na neimami dau meke sa vuki me so mate. 
16. Sa lutu tani mai ului Keimami nai sala ni 
veiliutaki, 

Na ca levu veikeimami 
valavala ca! 
17. Ogo na vuna, keimami sa yalolailai kina, ka sa 
malumu sobu na rai ni matai keimami; 
18. Sa lala na ulunivanua o Saioni ka era lako tu 
kina vakaveitalia na fokisi. 
19. lo, sai Kemuni Jiova, sa tudei ka sega ni 
mudu; 

Na Nomuni tikotiko vakaturaga sa ka mai na 


rawata vakadredre na keimami 


ni keimami sai 


dua nai taba tamata kina dua tale nai tabatamata. 
20. Ena cava o ni sa guilecavi keimami kina, ka 
biuti keimami vakadede kina? 

21. Mo ni vakalesui keimami tale vei Kemuni, 
Jiova, keimami na qai vakatikori lesu tale; me 

vakavoui tale na neimami veisiga me vaka e liu, 
22. Vakavo ga kevaka o ni sa besetaki keimami 
vakadua. 

Ka cudruvi keimami vaka ca sara! 

NAI VOLA I 


ISIKELI 


Na Raivotu I Isikeli Me Baleta Na Kalou 


1. ta sa oti oqo e nai katolusagavulu ni yabaki, e 


nai kava ni vula, e nai kalima ni siga ni vula, ni'u a 
tiko vata kei ira na bobula mai na uciwai o Keba, 
sa qai tadola o lomalagi, ia au a raica na raivotu ni 
Kalou. 

2. E nai kalima ni siga ni vula, o ya nai kalima ni 
yabaki ni nona vosa i Jiova sa lako mai vakamatata 
vel Isikeli na bete, na luve i Pusi, e na nodra vanua 
na kai Kalitia mai na uciwai o Keba; a sa tiko vua 
maikea na liga i Jiova. 

4. Aua qai vakaraica, ka raica, e dua na covulaca 
sa lako mai na vualiku, e dua na o levu kei na 
bukawaga cudrucudru e vakavolivolita, ia na kena 
rarama sa vakavolivolita ka serau mai e loma me 
vaka na ka duiroka matavinaka, mai na loma ni 
bukawaga. 

5. E ratou sa basika talega mai e loma e va na ka 
bula. la e vakaoqo na kedratou i rairai: e ratou sa 
rairai me vaka na tamata. 

6. E ya-va na matadratou, 
tabadratou. 

7. E dodonu na yavadratou, kei na qeteqete ni 
yavadratou sa tautauvata kei na qeteqete ni yava 
ni luve ni bulumakau: sa tatibi tu me vaka na 
varasa sa soloti. 

8. Na liga ni tamata sa tu e ruku ni tabadratou e 
na sarisaridratou vava; ka ratou dui vakamatana 
ka dui vakatabana. 

9. Sa dui veiuturi na tabadratou. E ratou sa sega 
ni vuki lesu ni ratou sa lako, e ratou sa dui lako 
vakadodonu ga yani. 

10. la me baleta nai rairai ni matadratou, e ratou 
sa dui mata vakatamata; ka ratou dui mata 
vakalaioni e nai matau, e ratou sa dui mata 
vakabulumakau e nai mawi, ka ratou sa dui mata 
vakaikeli o iratou vava. 

11. la sa vakaoqo na matadratou. Na tabadratou 
sa dodo cake; e rua na tabadratou yadua sa dui 
veiuturi, ka rua na tabadratou yadua sa dui ubia 
na yagodratou. 

12. E ratou sa dui lako vakadodonu ga yani; e 
ratou lakova na vanua e via lako kina na yalo, ka 
ratou sega ni vuki lesu tale ni ratou sa lako. 

13. la na kedratou i rairai na ka bula, e ratou sa 
vaka na qilaiso sa waga tu, sa vaka na veicina 
caucaudre sa veilakoyaki tu e na kedratou maliwa 
na ka bula. Sa caudre tu na buka, ia sa tibi na 
livaliva mai na loma ni bukawaga. 

14. Ka ratou sa veiciciyaki voli na ka bula, ka sa 
rairai me vaka na tibi ni livaliva. 

15. la oqo ni'u sa vakaraica na ka bula, raica, sa 
yadua na yava ni qiqi ka tu e dela ni vanua e na 
yasadratou na ka bula e ratou dui ya va na 
matadratou. 


ka ya-va na 

16. Na kedratou i rairai na yava ni qiqi kei na 
kedratou i cakacaka sa vaka na roka ni perili, ka 
ratou sa tautauvata na lewe va. Nai rairai kei na 
kedratou i cakacaka sa vaka e dua na yava ni qiqi 
e na loma ni dua tani na yava ni gigi. 

17. Ni ratou sa toso, e ratou sa lakova e dua vei 
iratou na yasana e va; e ratou sega ni gole tani ni 
ratou sa lako. 

18. la na batidratou, sa cecere ka vakadomobula; 
ia na batidratou sa ka levu sara na matana, 
vakavolivoliti ratou vava. 

19. Ni ratou sa lako na ka bula, sa lako talega na 
qiqi e tu e yasadratou; ia ni ratou sa laveti cake 
mai vuravura na ka bula, sa laveti cake talega na 
gigi. 

20. Na vanua e via lako kina na yalo, e ratou lako 
kina, baleta na vanua o ya e lako kina na yalo; ka 
sa laveti cake vata kei iratou na gigi, ni sa tiko na 
yalodratou na ka bula e na gigi. 

21. Ni sa lako oiratou ogori, sa lako oiratou ogo; 
ni ratou sa tu ogori, sa tu oiratou ogo; ni ratou sa 
laveti cake mai vuravura, sa laveti vata kei iratou 
na gigi, ni sa tiko na yalodratou na ka bula e na 
gigi. 

22. Na maliwa e dela ni uludratou na ka bula sa 
vaka na roka ni ukuuku totoka, sa tevuki e dela ni 
uludratou ki cake. 

23. Kei na ruku ni maliwa e tevuki vakadodonu 
tu na tabadratou, e dua ki na dua tale. E ratou 
tauyarua me ubia e dua na yasa, ka tauyarua e dui 
ubia na yasa ni yagodratou kadua. 

24. Ni ratou sa lako, au sa rogoca na caroba ni 
tabadratou, sa vaka na vadugu ni wai levu, ka 
vaka na domo i Koya sa Kaukauwa, na ue me 
vaka na domo ni mataivalu, ia ni ratou sa tu 
vakadua, e ratou sa uruca na tabadratou. 

25. E dua na domo sa lako mai na dela ni maliwa 
e toka e uludratou, ni ratou sa tucake, e ratou sa 
uruca na tabadratou. 

26. Kei na dela ni maliwa e e dela ni uludratou sa 
votu e dua nai vakatakarakara ni cewacewa 
vakaturaga, sa rairai me vaka na vatu safaia; e nai 
vakatakarakara ni cewacewa vakaturaga e dabe 
toka kina e dua sa rairai me vaka na tamata mai 
cake sara. 

27. Ena kenai rairai talega mai tolona me lako 
cake au raica, me vaka o ya, na roka ni ukuuku 
totoka e vaka nai rairai ni bukawaga ni volita na 
lomana; ia mai na tolona ka lako sobu au raica, me 
vaka o ya, sa rairai me vaka na bukawaga sa volita 
tu na kenai serau. 

28. Me vaka nai rairai ni dua na drodrolagi e na o 
e na siga ni uca, sa vakakina na kenai serau e 
vakavolivolita. Sa vakaoqo na raivotu ni 
vakatakarakara ni serau i Jiova. 


Sa Talai O Isikeli Ki Isireli Na Dauvuki Tani 
la ni'u sa raica, au sa cuva vakatoboicu, ka rogoca 
na domona e Dua sa vosa mai. 


2. Sa tukuna vei au o Koya, “Luve ni tamata, mo 


tu cake e na yavamu, Au na qai vosa vei iko.” 

2. Sa qai curumi au na Yalo ni sa vosa vei au o 
Koya, ka vakaturi au e na yavaqu; au a qai rogoci 
Koya sa vosa vei au. 

3. Sa tukuna vei au o Koya, “Luve ni tamata, Au 
sa talai iko vei ira na Isireli, ki na dua na matanitu 
dauvuki sa vuki tani vei Au, o ira kei na nodra 
qase era sa talaidredre vei Au me yacova mai na 
siga ogo. 

4. “Nira sa gone vosalevu ka yalokaukauwa. Au 
sa talai iko vei ira, ia mo tukuna vei ira, “Sa tukuna 
vakaogo na Kalou o Jiova.’ 

5. “la vei ira, se ra na vakarorogo se ra na bese - 
ni ra sa vuvale dautalaidredre - ia era na kila ga ni 
dua na parofita e tiko e na kedra maliwa. 

6. “Kei iko, luve ni tamata, mo kakua ni rerevaki 
ira se rerevaka na nodra vosa, e dina ga ni tu vata 
kei iko na kau vakavotona kei na soni ka o tiko 
talega ena kedra maliwa na batibasaga; mo kakua 
ni rerevaka na nodra vosa se tagaya e nai rairai ni 
matadra, e dina ga ni ra vuvale dautalaidredre. 

7. “Mo na tukuna ga vei ira na Noqu vosa, se ra 
na vakarorogo se ra na bese, ni ra sa talaidredre 
vakalevu. 

8. “la o iko, na luve ni tamata, mo rogoca na ka 
Au sa tukuna vei iko. Mo kakua ni talaidredre me 
vaka na vuvale dautalaidredre o ya; mo dalaga ka 
kania na ka Au sa solia vei iko.” 

9. la oqo ni'u a raica, e dua na liga sa dodo mai 
vei au, ka raica, sa taura e dua nai vola vivigi. 

10. Sa qai tevuka o Koya e mataqu; sa volai tu e 
loma e dakuna talega, ka sa volai kina na tagi kei 
na tagi yaso kei na vakaulei. 


3. Sa tukuna tale vei au o Koya, “Luve ni tamata, 


mo kania na ka o sa kunea; kania nai vola vivigi 
oqo, ka lako, la'ki vosa vei ira na vuvale i Isireli.” 
2. Au a mani dalaga, ka sa vakavuna o Koya 
me'u kania nai vola vivigi o ya. 

3. Ka tukuna vei au o Koya, “Luve ni tamata, mo 
vakania na ketemu, ka mo vakamamautaka na 
ketemu e nai vola vivigi oqo Au sa solia vei iko.” 
Au a mani kania, ka sa vaka na oni na kena 
kamikamica e na gusuqu. 

4. Sa qai tukuna vei au o Koya, “Luve ni tamata, 
mo lako vei ira na vuvale i Isireli ka tukuna na 
Noqu vosa vei ira. 

5. “Nio sega ni talai vei ira na tamata e sega ni 
kilai se dredre na nodra vosa, vei ira ga na vuvale 
i Isisreli, 

6 “E sega talega vei ira na lewe vuqa e sega ni 
kilai se dredre na nodra vosa, o sega ni kila rawa. 
E dina, Ke'u a talai iko vei ira, era na rawa ni 
rogoci iko. 

7. “la na vuvale i Isireli ena sega ni vakarorogo 
vei iko, baleta ni ra na sega ni vakarorogo vei Au; 
baleta ni ra sa viavialevu ga ka yalokaukauwa o 
ira kecega na vuvale i Isireli. 

8. “Raica Au sa cakava na matamu me 
kaukauwa cake ki na matadra, kei na yadremu me 
kaukauwa cake ki na yadredra. 

9. “Me vaka na vatu gaga, e kaukauwa cake ki 
na vatu e daulidi, Au sa cakava na yadremu me 
vakakina; kakua ni o rerevaki ira, se taqayataka na 
matadra, e dina ga ni ra sa  vuvale 
dautalaidredre.” 

10. Sa tukuna talega vei au o Koya, “Luve ni 
tamata, mo tugana ki na yalomu na Noqu vosa 
kece Au sa tukuna vei iko, ka rogoca e daligamu. 
11. “Ka lako, mo lako sara vei ira era 
vakabobulataki, kivei ira na luvedra na wekamu, 
ka vosa vei ira ka tukuna, ‘Sa tukuna vakaoqo na 
Kalou o Jiova, se ra na vakarorogo, se ra na bese 
ga.” 

12. Sa qai laveti au cake na Yalo, ia au a rogoca 
mai dakuqu na vakuru ni dua na domo e vosa: 
“Me vakavinavinakataki nai serau i Jiova mai na 
Nona yasana!” 

13. Au a rogoca talega na cacarobaroba ni 
tabadratou na ka bula ni ra veitaratara, kei na 
rorogo ni yava ni qiqi e yasadratou, kei na vakuru 
ni rorogo levu. 

14. Sa mani laveti au cake na Yalo ka kauti au tani 
yani, ia au sa lako e na yaloca, ena katakata ni 
yaloqu; ia na Liga i Jiova sa kaukauwa ga vei au. 
15. Au a qai yaco vei ira na bobula mai Tela-avivi, 
era tiko mai na uciwai o Kibari, ka'u a dabe e na 
vanua era dabe kina, au a mani tiko maikea ka 
kurabui e na kedra maliwa me siga vitu. 


O Isikeli Nai Vakatawa 

16. la oqo ni sa oti na siga e vitu sa qai yaco vei au 
na vosa i Jiova, ka vaka, 

17. “Luve ni tamata, Au sa lesi iko mo nodra i 
vakatawa na vuvale i Isirelijo koya oqo mo rogoca 
na vosa mai Gusuqu, ka vakasalataki ira mai vei 
Au: 

18. “Ni'u sa tukuna vua na tamata ca, “O na mate 
vakaidina, ka o a sega ni solia vua nai vakasala, se 
vosa vua na tamata ca mo vakasalataki koya me 
biuta na nona sala ca, me vakabulai koya, na 
tamata ca ga o ya ena mate ena nona caka cala, ia 
na nona dra Au na taroga mai ligamu. 

19. “Ta, kevaka o sa vakasalataka na tamata ca, ka 
sa sega ga ni lesu mai na nona ca, se mai na nona 
sala cala, ena mate ga o koya ena nona caka cala; 
ia o sa sereka ga na yalomu. 

20. “Oqo talega, ni sa vuki tani na tamata 
yalododonu mai na nonai valavala dodonu ka sa 
caka cala, Ka'u sa tauca e matana na ka me tarabe 
kina, ena mate o koya; baleta ni o a sega ni 
vakasalataki koya, ena mate ga ena nonai valavala 
ca, ia ena sega ni nanumi na nonai valavala 
dodonu sa cakava o koya; ia na nona dra Au na 
taroga mai ligamu. 


21. “la kevaka o sa vakasalataka na tamata 
yalododonu ni sega ni dodonu me i valavala ca na 
tamata yalododonu, ka sa sega ni valavala ca o 
koya, ena bula vakaidina o koya, ka ni a ciqoma 
nai vakasala; o iko talega o sa na sereka na 
yalomu.” 

22. Sa qai tu vei au maikea na liga i Jiova, ka sa 
tukuna vei au o Koya, “Mo tucake mo lako yani ki 
na buca, ia maikea Au na veivosaki kei iko.” 

23. Au sa qai cavu tu ka lako yani ki na buca, ka 
raica, sa tu mai kina nai serau i Jiova, me vaka nai 
serau au a raica mai na uciwai o Keba; ia au sa 
bale vakatoboicu. 

24. Sa qai curumi au na Yalo ka sa vakaturi au ena 
yavaqu, a sa vevosaki kei au ka vaka vei au, 
“Lako, la'ki sogolati iko ena nomu loma ni vale. 
25. “la o iko, luve ni tamata, e dina era na vesuki 
iko ena dali ka ra na vauci iko kina, mo kakua ni 
lako rawa ki tautuba ena kedra maliwa. 

26. “Au na vakabira na yamemu ki na loma ni 
gusumu e cake, mo galu kina ka sega ni 
dauvunauci ira tiko, ni ra sa  vuvale 
dautalaidredre. 

27. “la Nu sa veivosaki kei iko, Au na qai dolava 
na gusumu, ia o na qai tukuna vei ira, Sa tukuna 
vakaogo na Kalou o Jiova.” O koya sa rogoca, me 
rogoca ga; ia o koya sa bese ni rogoca, me kakua 
ga; ni ra sa vuvale dautalaidredre. 


Sa Vakatakarakarataki Na Vakacibi I Valu I 
Jerusalemi 


4. “0 iko talega, luve ni tamata, mo kauta mai na 


qele, ka binia e matamu, ka binia me vaka e dua 
na koro, o Jerusalemi. 

2. “Tuva me vaka na koro ni valu, tara na kena 
bai ni valu, ka tuva cake na kena bai qele; tara 
talega na veivale ni valu e matana, ka vakarautaka 
na kenai tukituki-ni-bai me vakavolivolita. 

3. “Mo taura talega e dua na kaukamea raraba, 
ka cakava me lalaga kaukamea ena kemudrau 
maliwa kei na koro. Mo raica tiko, me vaka sa 
kabati mai, ka na buku na kena druadrua, ka mo 
na qai kaba. Oqo me i vakatakilakila ki na vale i 
Isireli. 

4. “Mo davo na yasamu i mawi, ka davoca kina 
na nodra caka cala na vale i Isireli me vaka nai 
wiliwili ni siga o na davoca tiko kina, ena tarai iko 
tiko kina na nodra caka cala. 

5. “Au sa vakacolata vei iko na yabaki ni nodra 
caka cala, me vaka nai wiliwili ni veisiga, e tolu na 
drau ciwasagavulu na siga; ena tarai iko tiko kina 
na nodra caka cala na vale i Isireli. 

6. “Nio sa cakava oti, mo qai davo na yasamu i 
matau, o sa na qai colata na nodra caka cala na 
vale i Juta me vasagavulu na siga. Au sa 
vakacolata vei iko e dua na siga me baleta e dua 
na yabaki. 

7. “Mo raica tiko na kabai kei Jerusalemi, e na 
cegai nai ubi ni ligamu, ka o na parofisaitaka na 
kena ca. 

8. “E dina, Au na vesuki iko me dredre kina ni 
veivukiyaki vaka ka vaka me yacova ni o sa 
vakaotia na veisiga ni nomu tuva i valu. 

9. “Mo kauta talega me kemu na witi, na bali, na 
vini, na vini damudamu, na sila, kei na vini 
dromodromo, ka biuti ira ki na dua na dari, ka 
bulia kina na kemu madrai. E nai wiliwili kece ni 
siga o davoca tu kina na yasamu, e tolu na drau 
ciwa-saga-vulu na siga, mo na kania tiko. 

10. “Kei na kemu kakana o na kania e na 
vakarautaki na kena bibi, e na ruasagavulu na 
sikele dua na siga, mai na dua na gauna ki na dua 
tale na gauna na nomu kania. 

11. “O na gunuva talega na wai sa vakarautaki 
oti, me rua na paidi nai vakarau ni wai, mo 
gunuva mai na dua na gauna ki na dua tale. 

12. “Ka mo na kania na keke bali, ka mo vavia ni 
o vakayagataka na de ni tamata me kena buka ni 
ra raica tiko.” 

13. Sa qai tukuna o Jiova, “Ena vakaoqo na nodra 
kania na kedra madrai sa sega ni savasava na 
Isireli ena kedra maliwa na veimatanitu tani, Au 
na vakasavi ira kina.” 

14. Au a qai tukuna, “Ulei i Jiova na Kalou! E 
dina, au se sega ni vakadukadukalitaka na yaloqu 
mai na gauna ni noqu gone me yacova mai oqo, au 
se sega ni bau kania e dua na ka sa mate se 
dresulaki mai vei ira na manumanu kila, se dua na 
lewe ni manumanu vakasisila me'u vakacuruma 
ki gusuqu.” 

15. Sa qai tukuna vei au o Koya, “Raica, Au sa 
solia vei iko na de ni bulumakau mei sosomi ni de 
ni tamata, ka mo vakarautaka na kemu madrai e 
delana.” 

16. Sa tukuna tale vei au o Koya, “Luve ni tamata, 
e dina, Au na muduka nai vurevure ni madrai mai 
Jerusalemi, era na kania na madrai e vakarautaki 
na kena bibi kei na nuiqawaqawa, ka ra na 
gunuva na medra wai e vakarautaki kei na dredre. 
17. “Me ra dravudravua ena madrai kei na wai, 
ka dui taqaya e na vukuna tale e dua, ka seavu 
yani e na vuku ni nodra caka cala. 


Nai Seleiwau Kei Jerusalemi 


B. “O iko, luve ni tamata, taura e dua nai 


seleiwau gata, io, me vaka nai toro ni dauveitoro, 
toroya kina na ulumu kei na kumimu: taura na 
kena bibi, ka wasea na drauniulu. 

2. “E dua nai katolu mo qai vakama ena buka 
waga ena loma ni koro, ni sa oti na veibogi ni tuva 
i valu: mo taura e dua nai katolu, ka vakataviavia 
e nai sele: na kenai katolu ni wase mo kaburaka ki 
na mata ni cagi; ia ka'u na ucuna nai seleiwau me 
muri ira. 

3. “Mo taura mai kina e vica walega, ka vauca ki 
na tutu ni nomui sulu. 

4. “Mo qai taura eso tale, ka biuta ki na loma ni 
buka waqa, ka vakama ena bukawaga; ni na lako 
mai kina na bukawaga kivei ira na matagali 
kecega ni Isireli. 


5. “Sa tukuna na Kalou o Jiova: “Oqo o 
Jerusalemi, Au sa vakatikori koya ena loma ni 


veimatanitu, me tu vakavolivoliti koya na 
veivanua. 
6. “Sa coqa vakalevu na Noqu lewa, ka ni levu 


cake e na ka vakasisila mai na veimatanitu, sa 
coqa vakalevu talega na Noqu i lesilesi o koya, ka 
vakalailai na veivanua sa vakavolivoliti koya: ni ra 
sa besetaka na Noqu lewa, ka ra sa sega ni lako 
ena Noqui lesilesi.” 

7. “O koya sa tukuna kina o Jiova na Kalou; 
“Baleta ni dou sa vakalevutaka na talaidredre mai 
vei ira na veimatanitu sa vakavolivoliti kemudou, 
dou a sega talega ni muria na Noqui lesilesi, se 
maroroya na Noqu lewa, se cakava me vaka na 
nodra lewa  dodonu na  veimatanitu sa 
vakavolivoliti kemudou! — 

8. “O koya oqo sa tukuna o Jiova na Kalou: 
“Raica, oi au, Au sa kemu meca, Au na cakava e na 
kemudou maliwa na veivunauci ni ra rai tu na 
veimatanitu. 

9. “Au na cakava vei iko na ka Au e se sega ni 
cakava, Au na sega ni cakava tale, e na vuku ni 
nomui valavala vakasisila. 

10. “O ira na tama ni gone era na kania na luvedra 
e na kemudou maliwa, o ira talega na gone era na 
kania na tamadra; Au na vunauci iko, na kena vo 
Au na kaburaka ki na mata ni cagi kecega. 

11. “Me vaka Au sa bula, sa tukuna na Kalou o 
Jiova; ʻO sa vakadukadukalitaka na Noqu vale 
tabu e na nomu ka velavela kecega, kei na nomu 
ka vakasisila kecega, o Au talega Au na 
vakalewevicataki iko, na Mataqu ena sega ni 
vosoti iko, Au na sega talega ni lomani iko. 

12. 'E dua nai katolu ena mate e na mate 
dauveiveitauvi, era na vakayali ga e na dausiga e 
na kemudou maliwa, e dua tale nai katolu era na 
bale e nai seleiwau sa na vakavolivoliti iko, e dua 
tale nai katolu Au na kaburaka ki na mata ni cagi 
kecega, Au na ucuna nai seleiwau me muri ira. 

13. ‘Sa na vakayacori vakaoqo na Noqu cudru, Au 
na vakavuna na Noqu cudru katakata vei ira, Au 
sa na qai sauma: Era na qai kila ni sai Au, o Jiova, 
sa vosa e na Noqu lomakatakata, Niu sa 
cakacakataka na Noqu cudru levu vei ira. 

14. “Au na cakava mo benu, ka vakalialiai e na 
kedra maliwa na veimatanitu, e na matadra kece 
era na lako siviti iko. 

15. 'O na yaco mo ka ni veivakalialiai ka ka ni 
veivakayavalati me ka ni vuli ka 
veivakakidroataki ki na veimatanitu sa tiko voliti 
iko, Ni'u sa cakava na Noqu lewa e na cudru, kei 
na cudru katakata, kei na veivunauci katakata, o 
au o Jiova Au sa tukuna. 

16. “Ni'u sa tala na gasau ca ni dausiga vei ira, na 
ka era na rusa kina, na ka Au na tala me vakarusai 
kemudou: ia Au na vakaikuritaka na dausiga vei 
kemudou, ka muduka na kemudou kakana, io na 
madrai. 

17. “la Au na vakayacora vei kemudou na dausiga 
kei na manumanu kila, ka ra na vakamatei ira na 

nomudou; ia na mate dauveiveitauvi kei na 
veilabati ena ia voli e na kemudou maliwa; kei nai 
seleiwau Au na vakayacora vei iko. Oi au o Jiova 
Au sa vosa.” 


Sa Tau Na Lewa Vei Isireli Na Daugaravi 
Matakau 


6. Na vosa i Jiova sa lako mai vei au, ka vaka: 


2. “Na luve ni tamata, mo rai vaka ki na 
veiulunivanua ni Isireli, ka parofisaitaki ira: 

3. “Ka vaka, Oi kemudou na veiulunivanua ni 
Isireli, dou rogoca na vosa ni Kalou o Jiova; Sa 
tukuna vakaoqo na Kalou o Jiova ki na 
veiulunivanua, kei na veidelana, ki na veiuciwai, 
kei na veibuca: “Raica, io Au, Au na kauta mai vei 
kemudou nai seleiwau, ia Au na vakarusa na 
nomudou veitikina cecere. 

4. “Na nomudou i cabocabo ni soro ena 
vakacacani, kei na nomudou i boi vinaka talega: 
Au na viritaki ira sobu na nomudou tamata mate e 
matadra na nomudou matakau. 

5. “Au na vakadavora na yagodra mate na Isireli 
e matadra na nodra matakau, ka veibiuyaka na 
suimudou me volita na nomudoui cabocabo ni 
soro. 

6. “Ena nomudoui tikotiko kecega ena rusa kina 
na veikoro; na veitikina cecere, ena sega ni sega; 
me rusa ka me vakacacani kina na nomudoui 
cabocabo ni soro, ka na musuki me mudu na 
nomudou matakau, ka me lauta sobu na nomudou 
i cabocabo ni ka boi vinaka me vakayali sara na 
nomudou cakacaka; 

7. “Era na bale o ira sa vakamatei e na kemudou 
maliwa, ia dou na kila ni sai Au o Jiova. 

8. “Au na vakavoca eso vei kemudou me ra bula 
mai nai seleiwau e na veimatanitu, ni dou na dui 
vakasevi ki na veivanua. 

9. “la o ira vei kemudou sa bula, era na nanumi 
au mai veimatanitu era na kau vakabobula kina, 
Ni'u na musuka na lomadra dauyalewa, sa lako 
tani vei au, kei na matadra, sa dau gole vakaca ki 
na nodra matakau; ka ra na vakasisilataki ira e na 
vuku ni ka ca era sa cakava e na nodra i valavala 
vakasisila kecega. 

10. “Era na kila, ni sai Au o Jiova, ka ni'u sa sega 
ni tukuna wale Ni'u na cakava vei ira na ka ca 
oqo.” 

11. 'Sa tukuna vakaoqo na Turaga o Jiova; “Mo 
qumia na ligamu, ka vakabutubutu e na yavamu, 
ka vaka, ‘Ulei na nodra i valavala vakasisila kece 
na mataqali i Isireli! Ni ra na bale e nai seleiwau, 
kei na dausiga, kei na mate dauveiveitauvi. 

12. ʻO koya sa tiko vakayawa, ena mate e na mate 
dauveiveitauvi; kei koya sa tiko voleka, ena bale e 
nai seleiwau; kei koya sa vo tiko ni sa caka na tuva 
i valu ni koro, ena mate e na dausiga: au na 
vakaotia na noqu cudru katakata vei ira. 

13. ‘Dou na qai kila ni sai Au o Jiova, ni sa tiko 
vata na nodra tamata mate kei na nodra matakau 
ka volita na nodra i cabocabo ni soro, e na 


veidelana kecega, kei na veiulunivanua kecega, 
kei na ruku ni veikau bulabula kecega, kei na ruku 
ni vei Oki kecega, na yasana era sa vakacabora 
kina na ka boi vinaka ki na nodra veimatakau. 

14. “Au na dodoka na Ligaqu vei ira, ka vakalala 
na vanua, io, me lala vakalevu ka vakalailai na 
veikau mai Dibila, e na nodra i tikotiko kecega. 
Era na kila ni sai Au o Jiova.”””” 


Sa Roro Mai Na Nona Lewai O Isireli 


7. Na vosa i Jiova sa lako tale mai vei au, ka 


vaka, 

2. “la o iko, na luve ni tamata, sa tukuna 
vakaogo na Kalou o Jiova ki na vanua vaka-Isireli: 
“Nai otioti! Sa yaco mai nai otioti ki nai yalayala 
vava ni vanua. 

3. Sa qai yaco vei iko na kemui otioti, ia Au na 
tala yani na Noqu cudru vei iko, Ka na lewai iko 
me vaka na nomui valavala, Ka na sauma vei iko 
ena vuku ni nomui valavala vakasisila kecega. 

4. Na Mataqu ena sega ni vosoti iko, Au na sega 
talega ni yalololoma vei iko, Ni'u na sauma vei iko 
na nomui valavala, ia na nomui valavala 
vakasisila sa na tu ga vei iko; Ia dou na kila ni sai 
Au o Jiova!” 

5. “Sa tukuna vakaoqo na Kalou o Jiova: “Na ca, 
e dua ga na ca; Raica, sa yaco mai! 

6. Sa yaco mai nai otioti, Sa yaco mai nai otioti; 
Sa kida mai vei iko; Raica, sa yaco mai! 

7. Na rusa sa lako mai vei iko, o iko sa tiko e na 
vanua; sa yaco mai na gauna, e dua na siga ni 
rarawa sa voleka mai, ka sega ni ka ni reki e na 
veiulunivanua. 

8. Ia oqo Au sa na vakarau sova yani na Noqu 
cudru vei iko, ka vakayacora na Noqu rarawa vei 
iko. Au na lewai iko me vaka na nomui valavala, 
ka na sauma vei iko na nomui vakarau vakasisila 
kecega. 

9. “Na Mataqu ena sega ni veivosoti, se Me'u na 
yalololoma talega; Au na sauma vei iko me vaka 
na nomui valavala, ia na nomui vakarau vakasisila 
ena tu ga ena kemudou maliwa. Dou na qai kila ni 
sai Au o Jiova sa ia na veimoku. 

10. “Raica, na kena siga! Raica, sa yaco mai! O 
rusa sa lako tani yani; Sa kubu mai na tabana, Sa 
kubu mai na viavialevu. 

11. Nai vakarau kaukauwa sa tubu cake me kau 
ni ka ca sara; Ena sega ni dua vei ira me vo, Se dua 
vei ira na lewe vuqa, Ena sega ni dua, Ena sega 
talega na tagi yaso e na vukudra. 

12. Sa yaco mai na gauna, Sa toso voleka mai na 
siga. “Me kakua ni marau o koya sa volia, Me 
kakua talega ni tagi o koya sa volitaka, Ni sa 
cudruvi kecega na lewe vuga. 

13. Sa na sega ni lesuva tale na ka e volitaki o 
koya sa volitaka, E dina ga ke se bula tiko, Ni sa 
baleti ira kecega na lewe vuga na raivotu oqo, ena 
sega ni lesu tale, Ena sega talega ni 
vakaukauwataki o koya sa caka cala tiko. 

14. “Era sa uvuca na davui me ra vakarau kina na 
tamata kecega, sa sega ni dua e lako ki nai valu, Ni 
sa tiko na noqu cudru vei ira na lewe vuga. 

15. Nai seleiwau sa tu e tuba, ka sa tu e loma na 
mate dauveiveitauvi kei na dausiga. O koya sa 
tiko mai na were ena mate e nai seleiwau, o koya 
talega sa tiko e na loma ni koro, na dausiga kei na 
mate dauveiveitauvi, ena tilomi koya. 

16. “Era na dro o ira sa dro bula, era na tiko e na 
veiulunivanua me vaka na ruve ni veibuca, ka dui 
tagi yadua e na vuku ni nonai valavala ca. 

17. Na ligadra kece ena wadamele, na durudra 
kece talega ena vaka na wai. 

18. Era na ubi e nai sulu taga, na domobula ena 
ubi ira ena madua na mata kecega, ena cou na ulu 
kecega. 

19. “Era na viritaka na siliva ena sala; na nodra 
koula ena vaka na benu, na nodra siliva kei na 
nodra koula, ena sega ni vakabulai ira rawa ena 
siga ni cudru i Jiova: ena sega ni sotavi na yalodra; 
na ketedra talega, era sa vakataotaki ga ena nodra 
caka cala. 

20. “Na nona ka totoka ni ukuuku, sa vakaduria o 
koya me ka vakaturaga, era sa cakava kina na 
matakau ni nodra ka vakasisila, o koya oqo Au sa 
cakava kina me benu vei ira. 

21. Au na solia ki na ligadra na vulagi; vei ira 
talega na tamata ca kei vuravura, mei toki ni valu; 
me ra na vakacacana. 

22. Au na vagolea tani na Mataqu vei ira, ka ra na 
vakacacana na Noqu tikina tabu; ni ra na curu 
kina na daubutako, ka vakacacana. 

23. “Mo cakava na sinucodo, ni sa sinai na vanua 
ena vakadavedra; kei na koro sa sinai tu e nai 
valavala kaukauwa. 

24. O koya ogo, Au na kauti ira mai sa ca sara vei 
ira na matanitu tani, era na taukena na nodra 
veivale; Au na vakaotia na nodra vakaturaga na 
kaukauwa, ena vakacacani talega na nodra tikina 
tabu. 

25. Sa yaco mai na veivakarusai, 
vakasagara na veivinakati, sa na sega ga. 
26. Na ca ena veitaravi kei na ca, nai rogorogo 
talega kei nai rogorogo; era na qai vakasagara na 
raivotu mai vua na parofita; ia na vunau, ena yali 
mai vua na bete; kei na i vakasala, mai vei ira na 
gase. 

27. “Na tui ena tagi, io, o koya na turaga ena 
vakaisulu e na vakaloloma, na ligadra na lewe ni 
vanua, ena sautaninini, Au na cakava vei ira me 
vaka na nodra i valavala, ia Au na lewa 
vakadodonu vei ira; Era na kila ni sai Au o Jiova!” 


era na 


Sa Caka Ena Vale Ni Soro Na Ka Vakasisila 


8. sa yaco e nai kaono ni yabaki, e nai kaono ni 
vula, e nai kalima ni siga ni vula, ni'u a tiko e 
noqu vale, kei ira na qase e Juta, era sa tiko e 
mataqu, na liga ni Kalou o Jiova sa tarai au mai 
kea. 


2. Aua qai raica, sa dua na ka me vaka nai rairai 
ni bukawaga: na kenai rairai ni tolona ka lako 
sobu, sa bukawaga, mai na tolona talega ka lako 
cake, sa rairai me vaka na rarama taliva, me vaka 
na varasa e caudre tu. 

3. Sa dodo mai na yaloyalo ni dua na liga, ka 
taura e na tobe ni uluqu; sa laveti au cake na Yalo 
e na maliwa kei vuravura kei lomalagi, ka sa kauti 
au e na raivotu ni Kalou ki Jerusalemi, ki na 
katuba ni matamata e cake ni tikina e loma ni vale- 
soro sa tu maikina nai tikotiko nei Vuvu, sa 
vakatubura na veivakavuvutaki. 

4. Ka raica, sa tu maikea nai ukuuku ni Kalou i 
Isireli, me vaka na raivotu au a raica e na buca. 

5. Sa qai tukuna vei au o Koya, “Luve ni tamata, 
mo rai cake mada ki na sala vaka ki na vualiku.” 
Au a qai rai cake ki na sala vaka ki na vualiku, ka 
raica, sa tu mai na mata ni vualiku mai na 
matamata-ni-koro ni cabocabo ni soro na tikotikoi 
koya na Vuvu mai nai curucuru. 

6. Sa tukuna tale vei au o koya, “Luve ni tamata, 
o sa raica na ka era cakava? lo, na ka vakasisila 
levu era sa cakava eke o ira na matagali i Isireli, 
me'u lako tani vakayawa kina mai na noqu vale 
tabu? la mo lesu tale, mo mai raica na ka 
vakasisila levu cake.” 

7. Sa kauti au o koya ki na mata ni bai; ia ni'u a 
vakaraica sa kune e dua na gara e na lalaga. 

8. Sa qai tukuna vei au o koya, “Luve ni tamata, 
mo kelikeli mada ki na lalaga oqo:” Ni'u sa kelia 
tiko na bai, raica, sa dua na katuba. 

9. Sa tukuna vei au o Koya, “Mo curu mada, mo 
raica na ka vakasisila sara era sa cakava e kea.” 

10. Aua qai curu kina ka vakaraica; au sa kunea e 
kea - na yavusa manumanu kece sa daugasi voli, 
na manumanu yavai va vakasisila, kei na nodra 
matakau kece na matagali i Isireli, sa volai tu e na 
lalaga taucoko. 

11. E kea era sa tu e matana e lewe vitusagavulu 
na tagane mai vei ira na qase ni vuvale i Isireli, ia 
sa tu e na kedra maliwa o Jeasanaia na luve i 
Safani, ka ra dui taura e ligana na nona miga ni ka 
boi vinaka; ka sa dua na o loaloa ni ka boi vinaka 
sa kuvu cake tu. 

12. Sa qai tukuna vei au o koya, “O sa kunea li, o 
iko na luve ni tamata, na ka era sa dui cakava o ira 
na qase ni veiyavusa i Isireli e na butobuto, na 
tamata yadua e na bure ni nona matakau? ni ra sa 
tukuna, ‘Sa sega ni raici keda o Jiova; sa biuti 
vuravura o Jiova.” 

13. Sa tukuna tale vei au o Koya, “Mo lesu tale, 
mo mai raica na ka vakasisila levu cake era sa 
cakava.” 

14. Sa qai kauti au o Koya ki na matamata-ni-koro 
ni vale i Jiova ki na vualiku, ka raica, era sa tiko 
maikea eso na yalewa, era sa tagicaki Tamusi tiko. 
15. Sa qai tukuna vei au o Koya, “O sa raica li na 
ka oqo, o iko na luve ni tamata? Mo lesu tale, mo 
mai raica na ka e vakasisila vakalevu cake e na 
kena oqo.” 

16. Sa baci kauti au o Koya ki na lomanibai eloma 
ni vale i Jiova, ka raica, e tiko mai na mata ni valei 
Jiova, e na tadrua ni curucuru kei nai cabocabo ni 
soro, e lewe ruasagavulu ka lima beka na tagane, 
era sa vakanadaku ki na vale i Jiova, ka 
vakanamata ki na tu-i-cake; a ra sa cuva ki na 
mata-ni-siga vaka ki na tokalau. 

17. Sa qai tukuna vei au o koya, “O sa raica li na 
ka oqo, o iko na luve ni tamata? Sa ka wale beka 
vei ira na matagali i Juta, ni ra cakava na ka 
vakasisila era sa cakava tiko eke? ni ra sa 
vakasinaita na vanua e nai valavala kaukauwa, era 
qai lesu tale me ra mai vakacudrui Au, ka raica, 
era sa kauta na taba ni kau ki na ucudra. 

18. “O koya oqo Au na cakacaka kina e na cudru, 
ena sega na vosota e Mataqu, Au na sega talega ni 
yaloloma, ia ke ra tagi vakadomoilevu e na 
daligaqu, Au na sega ni rogoci ira.” 


Era Sa Vakamatei Na Tamata Ca 


9. Sa kaci mai vakarogolevu o Koya, ka vaka, 


“Me ra toso mai nai vakatawa ni koro, me kauta 
mai nai yaragi ni mate e ligana.” 

2. Vakasauri e ono na tamata e ratou sa lako mai 
na sala vaka mai na matamata-ni-koro ecake, sa 
donuya na vualiku, e ratou sa yadua mai na matau 
ni vala e ligadratou, ia e dua vei iratou na tamata 
sa vakaisulu lineni, ka sa tu vua e dua na tavaya 
wai ni volavola: e ratou sa curu ki loma, ka tu 
voleka ki nai cabocabo ni soro varasa. 

3. Ia nai ukuuku ni Kalou i Isireli sa lako cake 
mai na Jerupi, ka tu kina, ki nai curucuru ki vale. 
Sa kaci o koya vua na tamata sa vakaisulu e na 
lineni, sa tu vua e dua na tavaya wai ni volavola, 
4. Sa tukuna vua o Jiova, “Mo lako yani e na 
loma ni koro, e na loma i Jerusalemi, ka vola nai 
vakatakilakila e na yadredra na tamata era sa 
vutugu ka tagi tiko e na vuku ni ka vakasisila 
kecega sa caka e na loma ni koro.” 

5. la vei iratou tale eso sa tukuna o koya ni'u 
rogoca tiko, “Dou muri koya yani e loma ni koro, 
ka ravuravu: me kua ni vakavoci e dua e 
matamudou, kakua talega ni dou lomana e dua. 

6. “Me ra vakamatei sara ga na qase, kei na 
cauravou: na goneyalewa kei na gone lalai, kei na 
yalewa talega, ia dou kakua ni toso voleka yani 
vua e dua na tamata sa vakatakilakilataki tu, ka 
mo dou vakatekivu mada e na noqu vale tabu.” E 
ratou sa tekivu vei ira na qase era tu e na mata ni 
valenisoro. 

7. Sa tukuna vei iratou o koya, “Dou 
vakadukadukalitaka na vale, ka vakaosoosoya na 
lomanibai e na moku: dou lako yani.” E ratou sa 
lako yani ka ia na veivakamatei e na koro. 

8. Sa yaco, ni ratou sa veivakamatei tiko, au sa 
tiko duaduaga, au sa qai cuva vakatoboicu, ka 
tagi, ka tukuna, “Isa, i Jiova na noqu Kalou! O ni 
na vakarusai ira kecega na vo ni Isireli ni o ni sa 
sovaraka na Nomuni cudru ki Jerusalemi?” 


9. Sa qai tukuna vei au o Koya, “Na nodra caka 
cala na matagali i Isireli kei Juta sa ka levu dina 
sara, sa robota na vanua na vakadave dra, na koro 
sa sinai tu e na veivakamatalia: ni ra sa tukuna, 'O 
Jiova sa biuta na vanua, o Jiova sa sega ni raica!” 
10. “Oi Au talega, na Mataqu ena sega ni 
vakavoca e dua, Au na sega talega ni yalololoma, 
na nodra i valavala Au na sauma sara ga ki na 
uludra.” 

11. Ka raica, na tamata sa vakaisulu e na lineni, ka 
sa dua na nona tavaya wai ni volavola e na tolona, 
sa mai tukutuku ka vaka, “Au sa cakava me vaka 
na ka o sa vakarota vei au.” 


Sa Lako Tani Nai Serau Mai Na Vale Ni Soro 


10. Au sa qai raica e dua na kabukabu, ka kunea 


mai na maliwa e na dela ni uludratou na jerupi sa 
vaka na vatu safaia, ka me vaka nai rairai ni 
tikotiko vakaturaga. 

2. Sa vosa o koya vua na tamata sa vakaisulu e 
na lineni, ka vaka, “Mo curu mada ki na maliwa ni 
yava ni qiqi e ruku ni jerupi, ka yakuta e na 
ligamu na qilaiso sa waga tu mai na kedratou 
maliwa na jerupi, ka kaburaka ki na koro.” Sa curu 
kina o koya ni'u sa raica tiko. 

3. la najerupi e ratou sa tu e na yasa ni vale ki na 
ceva, ni sa curu kina na tamata; ia sa sinai na 
tikina eloma e na o. 

4. Sa lako mai nai ukuuku i Jiova mai na jerupi, 
ka tuvakadua ena katuba ni vale: sa sinai na vale e 
na o, ia na lomanibai sa sinai e nai serau ni 
ukuuku i Jiova. 

5. Na rorogo ni tabadratou na jerupi sa rogo yani 
ki na tikina ki tuba, me vaka na domo ni Kalou 
Kaukauwa ni sa vosa mai. 

6. Sa vakarota o koya na tamata sa vakaisulu e 
na lineni, ka vaka, “Mo taura na bukawaga mai na 
maliwa ni yava ni qiqi, mai na maliwa ni jerupi, sa 
qai curu o koya, ka tu voleka ki na yava ni qiqi. 

7. Sa dodoka na ligana e dua na jerupi mai na 
kedratou maliwa na jerupi, ki na bukawaga e na 
maliwa ni jerupi, ka taura, ka tauca ki na liga i 
koya sa vakaisulu e na lineni: ka sa taura o koya, 
ka curu ki tautuba. 

8. Sa basika mai na liga ni tamata e na ruku ni 
tabadratou na jerupi. 

9. Au sa raica, e va na yava ni qiqi sa tu vata kei 
iratou na jerupi, e dua na yava ni qiqi sa tu vata 
kei na dua na jerupi, ka dua tale na yava ni qiqi sa 
tu kei na dua tale na jerupi: ia na kedratou i rairai 
na yava ni qiqi sa vaka na roka ni vatu perili. 

10. la na kedratou i rairai, sa tautauvata— ka sa 
vaka e tu e dua na yava ni qiqi e na veimama ni 
dua na yava ni gigi. 

11. Ni ratou sa lako, e ratou sa dui lako ga 
vakadodonu; e ratou sa sega ni veigoleyaki ni 
ratou sa lako, ia na yasana sa rai kina na uludratou 
e ratou sa muri kina; e ratou sa sega ni veigoleyaki 
ni ratou sa lako tu. 

12. la na yagodratou taucoko, kei na dakudratou, 

kei na ligadratou, kei na tabadratou, kei na yava ni 
qiqi, sa sinai ena yaloka ni mata ena yasana 
taucoko. 

13. Na qiqi oqo, e ratou sa vakayacani, ni'u rogo 
tu, “Qiqi”. 

14. Sa ya va na matadratou: Na kenai matai ni 
mata na mata ni jerupi, na kenai karua na mata 
tamata, na kenai katolu na mata ni laioni, na kenai 
kava na mata ni ikeli. 

15. E ratou sa laveti cake na jerupi. Oqo na ka 
bula au a raica mai na uciwai o Kibari. 

16. la ni ratou sa lako na jerupi, sa lako vata talega 
na yava ni qiqi ka tu vata: ka ni ra sa vakatetaba o 
iratou na jerupi me vuka cake tani e vuravura, sa 
sega talega ni vuki tani na yava ni qiqi o ya vei 
iratou. 

17. Ni sa tu vakadua na jerupi, sa tu talega na 
qiqi, ni sa laveti cake oqori, sa laveti cake talega 
oqo: ni sa tiko vei ira na yalo ni ka bula. 

18. Sa qai lako tani nai ukuuku i Jiova mai na 
katuba ni vale, ka tu ke dela ni jerupi. 

19. E ratou sa vakatetaba o iratou na jerupi, a sa 
vuka cake tani e vuravura e mataqu: ni ratou sa 
lako yani, sa lako vata kei iratou na yava ni qiqi, 
ka ratou sa la'ki tu ki na matamata-ni-koro ni vale 
i Jiova vaka ki na tokalau; ia nai serau ni Kalou i 
Isireli sa donui iratou. 

20. Oqo na ka bula au a raica e ruku ni Kalou ni 
Isireli mai na uciwai o Kibari; au sa kila ni sai 
iratou ogo na jerupi. 

21. Sa ya va na matadratou, ka ya va na 
tabadratou, sa dua na ka e vaka na liga ni tamata 
sa tiko e ruku ni tabadratou. 

22. la nai tovo ni matadratou, sai koya ga au a 
raica mai na uciwai o Kibari, na kedratou i rairai 
talega kei iratou dina: e ratou sa dui lako 
vakadodonu ga ki liu. 


Sa Tau Na Lewa Baleti Ira Na Daunivakasala Ca 


11. Sa qai laveti au cake na Yalo, ka kauti au ki 


na matamata-ni-koro ni vale i Jiova ki na tokalau, 
o koya sa donuya na tokalau, ka raica, sa tu mai na 
matamata-ni-koro e lewe ruasagavulu ka lima na 
tamata, ia au a raica e dua vei ira o Jesanaia na 
luve i Asuri, kei Pilataia na luve i Pinaia, e rau 
turaga vei ira na tamata. 

2. Sa tukuna vei au o Koya, “Luve ni tamata, oi 
rau na tamata oqo e rau bosea na caka ca, ka 
vakavuvulitaka nai vakavuvuli ca e na koro oqo, 

3. “E rau sa tukuna, ‘Sa sega ni voleka mai na 
gauna me da tara vale kina, na koro oqo na kuro, 
ia oi keda na lewena.” 

4. “O koya oqo mo  parofisaitaki 
parofisaitaka ga, na luve ni tamata!” 

5. Sa tarai au na Yalo i Jiova, ka tukuna vei au, 
“Vosa! “Sa tukuna vakaoqo o Jiova, “Dou sa 
tukuna na vuvale i Isireli: Ni'u sa kila na ka sa 
tubu e na lomamudou. 

6. “Dou sa vakalevutaka na nomudou mate e 


ira, 


na koro ogo, ka vakasinaita na kena sala e na yago 
ni mate.” 

7. “O koya oqo sa tukuna kina na Kalou o Jiova; 
“Na nomudou mate dou sa biuta e loma ni koro, 
sai ira na lewena, ia na koro ogo na kena kuro: ia 
ka'u na kauti kemudou tani mai kina. 

8. “Dou a rerevaka nai seleiwau, ia nai seleiwau 
Au na kauta mai vei kemudou,” sa tukuna na 
Kalou o Jiova. 

9. “la ka'u na kauti kemudou tani maikina, ka 
soli kemudou ki na ligadra na vulagi, ka 
vakatauca na lewa vei kemudou. 

10. “Dou na bale e nai seleiwau, ia Au na lewai 
kemudou e nai yalayala nei Isireli, la dou na kila 
ni sai Au o Jiova. 

11. “Na koro oqo, ena sega ni kemudou kuro, ia oi 
kemudou, dou na sega ni lewena, ia Au na lewai 
kemudou e nai yalayala ga nei Isireli. 

12. “Ia dou na kila ni sai Au o Jiova: ni dou sa 
sega ni muria na noqu vunau, ka dou sa sega ni 
muria na noqu lewa, ia dou sa muria na nodra i 
tovo na veimatanitu sa tiko voliti kemudou.””” 

13. la ni'u sa parofisai tiko, sa mate o Pilataia na 
luve i Penaia. Au sa qai cuva vakatoboicu, ka tagi 
vakadomoilevu, ka tukuna, “Isa lei, noqu Kalou i 
Jiova! O ni na qai vakaotia sara na kedra vo na 
Isireli?” 


Na Kalou Ena Vakatikori Isireli Tale 

14. Na vosa i Jiova sa lako mai vei au, ka vaka, 

15. “Luve ni tamata, o ira na tacimu, io na 
wekamu, na kai nomu dina, kei ira kece sara na 
mataqali i Isireli, sai ira oqo sa tukuna kina ki na 
lewe i Jerusalemi, ‘Dou lako tani vakayawa vei 
Jiova: ia sa soli ga vei keimami na vanua oqo me 
keimami taukena.” 

16. “O koya oqo mo tukuna kina, 'Sa tukuna 
vakaoqo na Kalou o Jiova; “Ke'u sa biuti ira tani 
vakayawa ki na veimatanitu, ka dui vakasevi ira 
ki na veivanua, ke'u na yaco ga me nodra vale 
tabu lailai e na veivanua era na yaco kina.”” 

17. O koya oqo mo tukuna kina, 'Sa tukuna 
vakaoqo na Kalou o Jiova; “lo Au na vakasoqoni 
kemudou mai vei ira na veimataqgali, ka 
vakasoqoni kemudou mai na veivanua dou sa dui 
vakasavi kina, ia Au na solia vei kemudou na 
vanua o Isireli.”” 

18. “Era na yaco yani kikea, ka kauta tani maikina 
na kena ka velavela kecega, kei na kena ka 
vakasisila kecega. 

19. “Ta, Au na solia vei ira me ra loma vata, Au na 
tugana talega ki na lomamudou na yalo vou; ia Au 
na kauta tani na yalo vatu mai na lomadra, ka 
solia vei ira na yalo vakalewe, 

20. Me ra muria kina na Noqu vunau, ka 
vakabauta na Noqu lewa, ka cakava: ka ra na qai 
Noqu tamata, Au na qai nodra Kalou. 

21. “la o ira sa lomadra ga me ra muria na nodra i 
valavala velavela kei na nodra ka vakasisila kau 
na sauma ga ki na uludra,” sa tukuna na Kalou o 
Jiova. 

22. la na jerupi e ratou sa qai vakatetaba, kei na 
yava ni qiqi sa tu vata kei iratou; ia nai serau ni 
Kalou i Isireli sa donui iratou mai cake: 

23. sa lako tani nai serau i Jiova mai na loma ni 
koro, ka la'ki tiko ki na veiulunivanua ki na 
tokalau ni koro. 

24. la na yalo, sa qai laveti au cake, ka kauti au ki 
Kalitia, vei ira na bobula, e na raivotu ni Yalo ni 
Kalou. Ka sa lako cake tani vei au na raivotu au a 
raica. 

25. Aua qai tukuna vei ira na bobula na vosa kece 
i Jiova sa vakaraitaka vei au o Koya. 


Sa Vakatakarakarataki Na Kau Vakavesu I Juta 


12. Na vosa i Jiova sa lako mai vei au, ka vaka: 


2. “Luve ni tamata, o sa tiko e na kedra maliwa 
na vuvale dauvukitani, era vakamatana me ra 
raica, ka ra sega ni raica, era sa vakadaligana me 
ra rogoca, ka ra sega ni rogoca, ni ra sa vuvale 
dauvukitani. 

3. “la oqo, Luve ni tamata, mo vakarautaka na 
nomui yaya ni kau vakavesu, ka la'ki vesu tu 
vakasiga e matadra. O na lako vakavesu ki na 
duatani na vanua e matadra. De ra na vakanananu 
beka kina, e dina ga ni ra vuvale dauvukitani. 

4. “Ena siga mo na kauta kituba na nomui yaya e 
matadra, me vaka o sa la'ki kaivesu, kei na yakavi 
mo lako e matadra, me vakataki ira era sa la'ki 
kaivesu. 

5. “Mo kelia basikataka na lalaga e matadra, ka 
curumaka kina kituba na nomui yaya. 

6. “E matadra mo colata yani e tabamu na nomui 
yaya ni sa karobo; mo ubia na matamu, mo kakua 
kina ni raica na qele, Ni'u sa vakayacora moi 
vakatakilakila ki na vuvale ni Isireli.” 

7. Aua mani cakava me vaka sa vakaroti vei au. 
Au a kauta mai na noqui yaya e na siga, me vaka 
na kau vakavesu, ia e na yakavi bogi au a 
kelibasikataka na lalaga e na ligaqu. Au a kauta 
kece mai kituba sa karobo, au a colata yani e 
tabaqu e na matadra. 

8. la e na mataka sa yaco vei au na vosa i Jiova, 
ka vaka, 

9. “Luve ni tamata, e sega beka ni tukuna vei 
iko, na vuvale i Isireli, na vuvale dautalaidredre o 
ya, “Na cava o sa cakava?” 

10. “Tukuna vei ira, “Sa tukuna vakaoqo na Kalou 
o Jiova: “Nai colacola ogo e baleti koya na turaga 
mai Jerusalemi kei ira kece talega na vuvale i 
Isireli ka ra tiko kei ira.” 

11. “Tukuna, Oi au e dua nai vakatakilakila vei 
kemudou. Me vaka na ka au a cakava, ena caka 
vakakina vei ira, era na kau tani yani vakavesu.” 
12. “la na turaga e tiko vata kei ira ena colata na 
nonai yaya e na karobo ka curu kituba. Era na 
kelibasikataka na lalaga me ra curumaka kece yani 
kina ki kituba. Ena ubia na matana, me kakua ni 
raica na qele o koya e matana. 

13. “Au na tevuka talega vua na Noqu lawa, ena 
coriti talega e na Noqui cori. Au na kauti koya ki 


Papiloni ki na nodra vanua na kai Kalitia; ena 
mate mai kea o koya, ia ena sega ga ni raica. 

14. “la o ira kece era tiko vata tukuna me vukei 
koya, kei ira kece na nonai valu, Au na dui 
vakasavi ira ki na mata ni cagi kecega; ia ka'u na 
ucuna nai seleiwau me muri ira. 

15. “Era na qai kila ni sai Au o Jiova, ni'u sa dui 
vakasavi ira ki na veimatanitu, ka duibiubiuti ira 
ki na veivanua. 

16. “la Au na vakavoca vei ira e lewe vica na 
tamata mai nai seleiwau, kei na dausiga, ke na 
mate dauveiveitauvi; me ra tukuna na nodra i 
valavala vakasisila kecega ki na veimatanitu era 
na dui yaco kina. Era na qai kila ni sai Au o Jiova.” 


Sega Ni Vakadaroi Na Lewa 

17. Na vosa i Jiova sa lako mai vei au, ka vaka, 

18. “Luve ni tamata, mo kania vata na kemu 
madrai kei na kidroa, ka mo gunuva na memu wai 
e na sautaninini kei na nuigawagawa. 

19. “Ka tukuna vei ira na lewe ni vanua, 'Sa 
tukuna vakaogo na Kalou o Jiova e na vukudra na 
lewe i Jerusalemi, kei na vanua o Isireli: “Era na 
kania na kedra madrai e na nuiqawaqawa, ka 
gunuva na medra wai e na domobula, me yaco me 
ra vakalala vakadua na nona vanua na tamata era 
a tiko kina, e na vuku ni nodra i valavala 
kaukauwa o ira kecega era tiko kina. 

20. “Ena qai lala na veikoro e a sega, ka na rusa na 
vanua; Ka dou na kila ni sai Au o Jiova.””” 

21. Sa yaco tale vei au na vosa i Jiova, ka vaka, 

22. “Luve ni tamata Na cava na vosa 
vakaibalebale o ya sa tu vei kemudou e na vuku i 
Isireli, ka tukuna, ‘Sa vakadedetaki na gauna, kei 
na raivotu kecega sa sega ni yaco’? 

23. “O koya mo tukuna oqo vei ira, “Sa vosa 
vakaoqo na Kalou o Jiova: “Au na muduka na 
vosa vakaibalebale o ya, era na sega ni cavuta tale 
me vosa vakaibalebale e Isireli.” la mo tukuna ga 
vei ira, “Sa voleka mai na kena gauna, kei na 
vakayacori na raivotu kecega. 

24. “Ni na sega tale na raivotu lasu se na vosa 
mana vecavilaki vei ira matagali i Isireli. 

25. “Ni sai Au o Jiova, Au sa vosa, kei na vosa Au 
sa vosataka ena yaco, ena sega ni vakaberaberataki 
tale, e na nomudou veisiga ga, oi kemudou na 
vuvale dau talaidredre, Au na cavuta na vosa ka 
vakayacora, sa tukuna na Kalou o Jiova.”” 

26. Na vosa i Jiova sa lako mai vei au, ka vaka, 

27. “Luve ni tamata, raica, na vuvale i Isireli sa 
tukuna tiko, “Na raivotu sa raica tiko o koya e 
baleta na veisiga maimuri, ka sa parofisaitaka o 
koya na gauna e se bera ni yaco mai.” 

28. “O koya oqo mo tukuna vei ira, ‘Sa tukuna 
vakaoqo na Kalou o Jiova: “Ena sega tale ni dua na 
Noqu vosa me vakaberaberataki, ia na vosa ga Au 
sa cavuta ena vakayacori,” sa tukuna na Kalou o 
Jiova.” 

13. Na vosa i Jiova sa lako mai vei au, ka vaka, 


2. “Luve ni tamata, mo parofisaitaka na ca vei ira 
na parofita nei Isireli era ia tiko na parofisai, ka 
mo tukuna vei ira era ia na parofisai sa vu ga mai 
lomadra, ‘Dou rogoca na vosa i Jiova!” 

3. Sa tukuna vakaogo o Jiova na Kalou: “Ena ca o 
ira na parofita lialia, era muria na yalodra ka segai 
na ka era raica! 

4. “Isa i Isireli, na nomu parofita era sa vaka 
fokisi ni vanua dravuisiga. 

5. “Dou a sega ni cabe cake ki na tikina mo dou 
tara kina e dua na bai ni vale i Isireli me na tudei 
rawa ni sa ia nai valu e na siga i Jiova. 

6. “Era sa raica na ka wale kei na vosa mana 
lasu, ka vaka, ‘Sa tukuna vakaogo o Jiova! la o 
Jiova e a sega ni talai ira; ia era a nuitaka ni na 
vakadinadinati na vosa. 

7. “Dou a sega beka ni raica na raivotu wale, ka 
dou a sega beka ni vosataka na vosa mana lasu? 
Dou sa tukuna, ‘Sa tukuna o Jiova,’ ia Au a se bera 
ni vosa.” 

8. O koya oqo sa tukuna kina vakaoqo na Kalou 
o Jiova: “Baleta ni dou sa cavuta na vosa lialia ka 
raivotutaka na lasu, o koya oqo Au sa mecaki 
kemudou kina,” sa tukuna na Kalou o Jiova. 

9. “Na Ligaqu ena tarai ira na parofita era sa 
raivotutaka na ka wale, ka vosataka na vosa mana 
lasu; era na sega ni tiko ena nodra i soqosoqo na 
Noqu tamata, se me ra na volai e nai vola ni 
vuvale i Isireli, se me ra na curu ki na nodra vanua 
na Isireli. Dou na qai kila ni sai Au o Jiova na 
Kalou. 

10. “Baleta, e dina, baleta ni ra sa vakacalai ira na 
Noqu tamata, ka tukuna, ‘Vakacegu! ni sega ni 
vakacegu - ia e dua sa tara na bai vatu, ka ra sa 
dregata vata ena drega e uli vakaca - 

11. “Mo tukuna vei ira era dregata e na drega e uli 
vakaca, ni na bale ga. Ena tau bi mai na uca ni 
ualuvu, ia o iko, Uca cevata mata lelevu, mo na 
tau mai; ka na dua na cava levu ena basuraka. 

12. “E dina, ni sa bale na bai vatu, ena sega beka 
ni kainaki vei kemudou, ‘Sa evei na drega dou a 
dregata kina?” 

13. O koya na vosa kina vakaoqo o Jiova na 
Kalou: “Au na vakavuna e dua na cava levu me 
liwa yani vakaukauwa ena Noqu cudru; kei na 
dua uca levu ni ualuvu ena Noqu rarawa, kei na 
uca cevata mata lelevu ena Noqu cudru levu me 
vakaotia. 

14. “Au na basuraka sobu na bai vatu dou sa 
dregata ena drega uli vakaca, ka basuka sobu ki na 
qele, me na sega kina ni tabonaki na kena yavu; 
ena bale ga, ka dou na vakarusai e loma. Dou na 
qai kila ni sai Au o Jiova. 

15. “Au na vakayacora vakaoqo na noqu cudru ki 
na bai vatu vei ira talega era dregata e na drega uli 


vakaca ca, Au na tukuna vei kemudou, ‘Sa yali na 
bai vatu, kei ira talega ka ra dregata, 

16. 'O ya, o ira na parofita ni Isireli era 
parofisaitaki Jerusalemi, ka ra raica na raivotu ni 
vakacegu e na vukuna ni sega na vakacegu,” sa 
tukuna o Jiova na Kalou. 

17. “E vaka kina, na luve ni tamata, mo vagara na 
matamu vei ira na goneyalewa ni kai nomu, era 
parofisai mai na lomadra ga, mo parofisaitaka na 
ca vel ira, 

18. “Ka kainaka, ‘Sa tukuna vakaogo o Jiova na 
Kalou, “Ena ca o ira na yalewa era daucula nai 
vakatakilakila ni dau-vakadraunikau e na liga ni 
nodra i sulu, ka cakava nai sala ni ulu vei ira na 
tamata kecega e na kedra dui balavu me ra 
vakasasa yalo kina! Dou na vakasasataka li na 
yalodra na Noqu tamata, ka dou na maroroi 
kemudou mo dou bula? 

19. “Dou na vakacacani Au beka ena kedra 
maliwa Na noqu tamata e na vuku ni dua nai 
qaluku parile kei na so na tiki ni madrai, ka 
vakamatei ira na tamata e sega ni dodonu me ra 
mate, ka vakabulai na tamata e sega ni dodonu me 
ra bula, e na nomudou lasutaki ira na Noqu 
tamata ka ra vakarorogo ki na lasu?” 

20. “O koya oqo sa tukuna kina o Jiova na Kalou: 
“Raica, Au sa cata na nomudoui vakatakilakila ni 
vakadraunikau dou sa vakasasa yalo kina maikea 
me vaka na manumanu vuka. Au na dresuka tani 
mai na ligamudou, ka sereki ira na yalo me ra 
lako, na yalodra dou sa vakasasataka me vaka na 
manumanu vuka. 

21. “Au na dresulaka talega na nomudoui sala, ka 
vakabulai ira na Noqu tamata mai na ligamudou, 
ka ra na sega ni tiko tale e na ligamudou me ra 
vakasavi, ia dou na kila ni sai Au o Jiova. 

22. “Ka ni dou a vakararawataka na lomana na 
yalododonu e na nomudou lasu, ia oi Au, ka'u a 
sega ni vakararawataka; ka dou sa 
vakaukauwataka na ligana na tamata ca, me 
kakua ni lesu mai o koya mai na nonai valavala ca, 
ni dou sa yalataka vua na bula. 

23. “la dou na sega kina ni raica tale na ka wale; 
ka dou na sega talega ni cakava na ka mana lasu: 
niu na kaliraki ira na noqu tamata mai na 
ligamudou: ia dou na kila ni sai au o Jiova.””” 


E Na Totogitaki Na Qaravi Matakau 


14. la oqo era sa lako mai vei au eso vei ira na 


qase ni Isireli ka mai dabe e mataqu. 

2. Na vosa ii Jiova sa lako mai vei, ka vaka, 

3. “Luve ni tamata, o ira na tamata ogo era dui 
vakaduria na nodra matakau e lomadra, ka ra dui 
biuta e matadra na ka e vakavuna na nodra tarabe 
ki na caka cala. Me'u na vakatara beka me ra 
tarogi Au e na ka oqo? 

4. “O koya oqo mo vosa vei ira, ka tukuna vei 
ira, “Sa tukuna vakaoqo o Jiova na Kalou; “Na 
tamata yadua ni vuvale i Isireli sa vakaduria na 
nona matakau e na lomana, ka biuta e matana na 

ka e vu ni nona tarabe ki na caka cala, ka qai lako 
vua na parofita, oi Au o Jiova Au na sauma vua sa 
lako mai, me vaka na levu ni nona matakau, 

5. “Ka Me'u na vesuka na vuvale i Isireli e na 
yalodra, ni ra sa vuki vei Au o ira kecega e na 
vuku ni nodra matakau.”” 

6. “O koya oqo mo tukuna vei ira na vuvale i 
Isireli, Sa tukuna vakaoqo o Jiova na Kalou; “Dou 
veivutuni, vuki tani mai na nomudou matakau, ka 
mo dou vagolea tani na matamudou mai na 
nomudou ka vakasisila kecega. 

7. “Ni dua e na vuvale i Isireli, se dua na vulagi 
sa tiko voli e Isireli, o koya sa tawasei koya tani 
vei Au ka vakaduria na nona matakau e yalona ka 
biuta e matana na ka e vuni nona tarabe ki na caka 
cala, ka qai lako vua na parofita me tarogi Au vua, 
Oi Au o Jiova Au na sauma vua vakai Au ga. 

8. “Au na vagara na Mataqu vua na tamata o ya 
ka cakava mei vakatakilakila kei nai bole, Au na 
muduki koya tani mai vei ira na Noqu tamata.Dou 
na gai kila, ni sai au o Jiova. 

9. “Ta ke sa veretaki na parofita me tukuna e dua 
na ka, sai Au o Jiova Au a vakacala na parofita o 
ya, Au na dodoka yani vua na ligaqu ka vakarusai 
koya tani mai e na kedra maliwa na noqu tamata 
na Isireli. 

10. “Era na dui colata nai sau ni nodra caka cala, 
na kenai totogi na parofita e na tautauvata kei na 
kenai totogi o koya sa taroga vua, 

11. “Me kakua kina ni lako sese tale vei Au na 
vuvale i Isireli, se vakadukadukalitaki tale e na 
nodra talaidredre kecega, ia me ra na yaco ga me 
Noqu tamata Me'u na nodra Kalou,” sa tukuna o 
Jiova na Kalou.”” 


Sa Tau Na Lewa Ni Sa Tomani Tikoga Nai 
Valavala E Sega Ni Dina 

12. Na vosa i Jiova sa lako mai vei au, ka vaka: 

13. “Luve ni tamata, ni sai valavala ca vei Au e 
dua na vanua ni sa gumatua e na talaidredre, Au 
na dodoka yani kina na Ligaqu; Au na muduka 
nai vurevure ni madrai, vakatala kina na dausiga, 
ka muduka tani maikina na tamata kei na 
manumanu. 

14. “Ke ratou tiko mada ga kina na tamata e tolu 
oqo, o Noa, Taniela, kei Jope, e ratou na dui 
vakabulai iratou ga vakai ratou e na nodratou 
yalododonu,” sa tukuna o Jiova na Kalou. 

15. “Kevaka Au vakatala na manumanu kila me 
ra curuma na vanua, ka me ra vakalala, ka 
vakaotia vakadua me sega tale na tamata e 
curuma rawa e na vuku ni manumanu kila, 

16. “Ke ratou tiko mada ga kina na tamata 
tolutolu oqo, me vaka Au sa bula,” sa tukuna na 
Kalou o Jiova, “E ratou na sega ni vakabula na 
luvedratou tagane se na luvedratou yalewa, e 
ratou na vakabulai ga oiratou, ia ena lala ga na 
vanua. 

17. “Se me'u tala yani e dua nai seleiwau ki na 
vanua, ka tukuna, “Nai seleiwau, mo lako curuma 


na loma ni vanua, Me'u muduka tani maikina na 
tamata kei na manumanu, 

18. “Ke ratou tiko mada ga kina na tamata 
tolutolu oqo, me vaka Au sa bula,” e tukuna na 
Kalou o Jiova, “E ratou na sega ni vakabula na 
luvedratou tagane se na luvedratou yalewa, ia, e 
ratou na vakabulai ga, o iratou. 

19. “Se kevaka Au na vakatala yani ki na vanua o 
ya na mate dauveiveitauvi ka sovaraka kina na 
Noqu cudru e na dra, ka muduka tani mai kina na 
tamata kei na manumanu, 

20. “Ke ratou tiko mada ga kina o Noa, Taniela, 
kei Jope, me vaka Au sa bula,” sa tukuna na Kalou 
o Jiova, “E ratou na sega ni vakabula na 
luvedratou tagane se na luvedratou yalewa; e 
ratou na vakabulai iratou ga e na nodratou 
yalododonu.” 

21. Ni sa tukuna vakaogo na Turaga o Jiova: “E 
na vaka beka evei na kena levu cake Ni'u sa na 
vakatala na Noqu veivakararawataki e va ki 
Jerusalemi — nai seleiwau kei na dausiga kei na 
manumanu kila kei na mate dauveiveitauvi — 
Me'u muduka tani mai kina na tamata kei na 
manumanu? 

22. “Ta raica, ena vo e kea e dua na kenai wase era 
na kau tani mai, na gonetagane kei na 
goneyalewa; e dina era na lako mai kivei 
kemudou, ia dou na raica na nodra i valavala kei 
na nodra cakacaka. Dou na qai vakacegui e na 
vuku ni ca Au sa vakayacora ki Jerusalemi, na ka 
kece Au sa vakayacora kina. 

23. “Ka ra na vakacegui kemudou, ni dou sa raica 
na nodra i valavala kei na nodra cakacaka; ka dou 
na kila Ni'u sega ni cakava e dua na ka e sega ni 
dua na vuna,” sa tukuna na Kalou o Jiova. 


Na Vaini Sa Biu Vakatikitiki 


15. Na vosa i Jiova sa lako mai vei au, ka vaka, 


2. “Luve ni tamata, E vakacava na kena yaga 
cake na vu ni vaini ki na kau eso, na taba ni vaini e 
na kedra maliwa na vei vunikau mai veikau? 

3. “E kau beka e dua na tikina me ta kina eso nai 
yaya? Sse na kau beka e dua na tikina mei vako 
me rube kina e dua nai yaya? 

4. “E sega, e viritaki ga ki na buka waqa me 
kenai vakawaqa; sa kania na muana ruarua na 
bukawaga, ka sa kama yavu na tolona. E na yaga 
li e na dua na cakacaka? 

5. “E dina, ni se taucoko tu, e a sega ni dua nai 
yaya e buli rawa maikina. Ena vakacava na lailai 
ni kena sega ni yaga ki na dua na cakacaka ni sa 
kania na bukawaga, ka sa kama yavu? 

6. “O koya ogo sa tukuna kina na Kalou o Jiova: 
“Me vaka na vu ni vaini e na kedra maliwa na vu 
ni kau ni veikau, Au a solia ki na bukawaga me 
kena buka, Au na soli ira vakakina na kai 
Jerusalemi; 

7. “la Au na vakaukauwataka na Mataqu vei ira. 
Era na lako tani mai na dua na bukawaga, ia ena 
kani ira e dua tani tale na bukawaga tani. Dou na 

qai kila ni sai Au o Jiova, Ni'u sa vakaukauwataka 
na Mataqu vei ira. 

8. “Au na vakalolomataka sara vakaoqo na 
vanua, baleta ni ra gumatua vakalevu ena 
talaidredre,” sa tukuna na Kalou o Jiova.” 


Na Loloma Ni Kalou Vei Jerusalemi 


16. Na vosa i Jiova sa lako mai vei au, ka vaka, 


2. “Luve ni tamata, mo vakavuna e Jerusalemi 
me kila na nonai valavala vakasisila, 

3. “Ka vaka, 'Sa tukuna vakaogo na Kalou o 
Jiova ki Jerusalemi: “Na nomui tubutubu kei na 
nomu sucu sa vu mai na vanua o Kenani; o 
tamamu na Amoraiti, ia o tinamu na Itaiti. 

4. “Ta ena vuku ni nomu sucu, e na siga o a sucu 
kina e a sega ni koti na nomu vicovico, o a sega 
talega ni vui e na wai mo savasava, o a sega talega 
ni caka e na masima, e a sega talega ni viviraki vei 
iko nai sulu ni gone. 

5. “E sega ni dua na mata me lomani iko, me 
cakava kina vei iko e dua na ka vakaoqo, me 
yalovinaka vei iko, ia o a biu tani ga ki nai bili ni 
koro e na siga o a sucu kina ni o a vakasisilataki. 

6. “la Ni'u a lako voli yani vei iko ka raici iko ni 
o a moge tu e na nomu dra, Au a tukuna vei iko ni 
o sa davo e na nomu dra, “Mo bula! lo, Au a 
tukuna vei iko ena nomu dra, “Mo bula!” 

7. “Au a vakalewevuqataki iko mo vaka na 
buroro ni vanua, ia o a tubu cake, matua, ka yaco 
mo rairai vinaka vakalevu. Na sucumu sa levu 
vinaka mai, ka sa tubu na drau ni ulumu, ia o a 
luvawale ga ka sega ni vakaisulu. 

8. “Ni'u a tavali tale e yasamu ka raici iko, e dina 
na nomu gauna e a gauna ni loloma; Au a mani 
tevuka yani vei iko na Tabaqu ka ubia na nomu 
luvawale. lo, Au a cavuta na Noqu bubului vei iko 
ka ia na veiyalayalati kei iko, o sa yaco me Noqu,” 
sa tukuna na Kalou o Jiova. 

9. “Aua qai vakasilimi iko e na wai, io, Aua 
savata laivi vakavinaka vei iko na nomu dra, ia Au 
a lumuti iko e na waiwai. 

10. “Au a vakaisulutaki iko e nai sulu tali ka solia 
vei iko nai vava kulini babale; Au a vakasulumi e 
na lineni matailalai ka ubi iko e nai ubi silika. 

11. “Au a ukutaki iko e nai ukuuku talei, ka 
daramaka na qato ki na ligamu, ka vakaitaubetaki 
iko e na sinucodo. 

12. “Au a daramaka vei iko na sau ni ucu, kei na 
sau ki daligamu, kei nai sala totoka e ulumu. 

13. “la oqo o a ukutaki e na koula kei na siliva, kei 
na nomui sulu na lineni matailalai, na silika kei 
nai sulu tali. O a kania na madrai sa caka e na 
valawa qaqi vakamatailalai, na oni, kei na waiwai. 
O a matavinaka vakaidina, ka o sa yaco talega mo 
turaga. 

14. “Na kemui rogorogo sa yaco yani vei ira na 
veimatanitu e na vuku ni nomu matavinaka, 
baleta ni sa taucoko sara e na vuku ni Noqui 
ukuuku Au a solia vei iko,” sa tukuna na Kalou o 
Jiova. 


Na Dautagane Nei Jerusalemi 
15. “la o a vakararavi ga e na nomu matavinaka, 
ka ia na dautagane e na vuku ni kemui rogorogo, 
ka ia vakalevu na nomu dautagane kei ira kecega 
era a lako voli yani o ira era a via taura. 
16. “O a kauta eso na nomui sulu ka ukutaka me 
duiroka na veivanua cecere me nomu, ka sa ia 
kina na dautagane. Na veika oqori e a sega ni 
dodonu me yaco, se me na yaco tale. 
17. “O a kauta talega na nomui ukuuku talei mai 
na Noqu koula kei na Noqu siliva, Au a solia vei 
iko, ka cakava kina vei iko nai vakatakarakara ni 
tagane, ka ia kei ira na dautagane. 
18. “O a kauta na nomui sulu tali ka vakaisulutaki 
ira, o a biuta talega e matadra na Noqu waiwai kei 
na Noqu ka boi vinaka. 
19. “Kei na Noqu kakana talega Au a solia vei iko 
- na madrai qaqi vakamatailalai, na waiwai, kei na 
o ni Au a vakani iko kina - o a biuta e matadra me 
ka boi vinaka; ka sa yaco vaka kina,” sa tukuna na 
Kalou o Jiova. 
20. “la o a kauta talega na luvemu tagane kei na 
luvemu yalewa, o ira o a vakasucuma vei Au, ka 
vakacabora vei ira me ra kania. E ka lailai beka na 
nomu cakacaka vakadautagane, 
21. “Mo vakamatei ira kina na Luvequ ka 
vakacabora vei ira ni ra lako curuma na loma ni 
bukawaga? 
22. “la e na nomui valavala vakasisila kecega kei 
na nomu dautagane o a sega ni nanuma na gauna 
o a gone kina, ni o a luvawale ka sega ni 
vakaisulu, ka moqe tu e na nomu dra. 
23. “Sa qai yaco, ni sa oti na nomu caka cala 
kecega - “Ena ca, ena ca o iko!” sa tukuna na Kalou 
o Jiova - 
24. “Nio a tara na nomu bure cecere, ka cakava 
na nomu veivanua cecere e na saqata ni koro 
kecega. 
25. “O a tara na nomu veivanua cecere e na mua 
ni sala kecega, ka vakacacana na nomu 
matavinaka me cati. O a soli iko vakarawarawa 
vei ira yadua sa lako voli yani, ka vakalevutaka na 
nomu dautagane. 
26. “O a ia talega na dautagane kei ira na kai 
ljipita, na wekamu yago lelevu, ka vakalevutaka 
na nomu dautagane mo vakacudrui Au. 
27. “Raica, oqo, Au sa dodoka yani na Ligaqu vei 
iko, ka vakaotia na nomui votavota, ka soli iko ki 
na nodra veitalia o ira era cati iko, na goneyalewa 
ni Filisitia, era sa maduataka sara na nomui 
valavala ca. 
28. “O a ia talega na dautagane kei ira na kai 
Asiria, ni o a sega ni mamau rawa; e dina o a ia na 
dautagane kei ira ia o a sega ga ni mamau kina. 
29. “la oqo o sa vakalevutaka na nomu dautagane 
me yacova sara na nodra vanua na dau veivoli, o 
Kalitia; ka sega talega ni o mamau kina. 
30. “E vakaevei na lega ni yalomu!”, sa tukuna n 
ga ni yalomu!”, sa tukuna na 
Kalou o Jiova, “Ni laurai ni o a cakava na ka kece 
ogo, nai valavala ni yalewa dautagane. 

Na Veidauci Nei Jerusalemi 

31. “O a tara na nomu bure cecere e na mua ni 
sala kecega, ka tara na nomu veivanua cecere e na 
saqata ni koro kecega. la o a sega ni vakataki ira 
na yalewa dautagane, baleta ni o a beca ga nai sau. 
32. “O iko na yalewa dau veibutakoci, mocera na 
kai tani mei sosomi ni watimu. 

33. “Era dausolia na tagane nai sau vei ira kecega 
na dautagane, ia o iko o solia na i sau vei ira 
kecega na nomui tau, ka voli ira me ra lako mai 
vei iko mai na veiyasana kecega me ra ia na 
veibutakoci kei iko. 

34. “O iko na veibasai ni yalewa kecega e na 
nomu dautagane, baleta ni sega ni dua e 
vakasaurarataki iko mo dautagane. E na ka o ya o 
solia kina na kenai sau ka sega ni soli vei iko na 
kemui sau, o koya ogo o duatani kina.” 

Era Na Vakacacani Na Nona 
Daulomani 

35. ʻO koya oqo, o iko na dautagane, mo rogoca 
na vosa i Jiova! 

36. “Sa tukuna vakaogo na Kalou o Jiova: “Baleta 
ni sa sovaraki yani na nomu velavela, ka 
vakaraitaka na nomu luvawale e na nomu 
dautagane kei ira na nomui tau, kei na nomu 
matakau vakasisila kecega, e na vuku talega ni 
nodra dra na luvemu o a solia vei ira, 

37. “Raica, o koya oqo, Au na vakasoqoni ira kece 
kina na nomui tau o a taleitaka, o ira kece o a 
lomana, kei ira kecega o a cata; Au na vakasoqoni 
ira kecega mai na veiyasana vei iko ia o na 
vakavotuya vei ira na nomu luvawale, me ra raica 
na nomu luvawale. 

38. “Au na lewai iko me vakataki ira na yalewa 
era voroka na veiyalayalati se ra vakadave dra; Au 
na sova vei iko na dra e na Noqu cudra kei na 
vuvu. 

39. “Au na soli iko talega ki na ligadra, ka ra na 
talaraka sobu na nomu bure cecere, ka basuka 
sobu na nomu veivanua cecere. Era na luvata tani 
talega vei iko na nomui sulu, kauta tani na nomui 
yaya ni uku, ka biuti iko mo luvawale tu ka sega 
ni vakaisulu. 

40. “Era na kauta cake mai e dua nai soqosoqo 
levu me valuti iko, ka ra na vakaviriki iko e na 
vatu, ka suaki iko e na nodra i seleiwau. 

41. “Era na vakama na nomu veivale e na 
bukawaga, ka cudruvi iko e matadra na yalewa e 
lewe vuga; ia Au na vakaotia sara na nomu 
dautagane, ia o na sega tale ni saumi ira na nomu 
daulomani. 

42. “la Au na vakaceguya kina na Noqu cudru vei 
iko, kei na Noqu vuvu talega e lako tani vei iko. 

Au na galu, ka sega ni cudru tale. 

43. “Baleta ni o sega ni nanuma na gauna o a gone 
kina, ia o a vakararawataki Au ena ka kece oqo, e 
dina Au na sauma talega na nomui valavala ki na 
ulumu,” sa tukuna na na Kalou o Jiova. “la o na 

sega ni cakava tale na ca oqo mei kuri ni nomui 
valavala vakasisila kecega. 


Sa Ca Vakalevu Cake Vei Samaria Kei Sotoma 
44. “Raica, o ira kece era daucavuta nai bole era 
na tukuna vei iko nai bole oqo: “Me vakataki 
tinana, ena vakataki luvena yalewa" 

45. “O iko na luve i tinamu yalewa, e cata na 
watina kei na luvena; o iko talega na tacidra na 
tacimu yalewa, e cata na watidra kei na luvedra; 
na tinamu e dua na ltaiti, na tamamu e dua na 
Amoraiti. 

46. “Na tuakamu o Samaria, o koya e tiko kei na 
luvena yalewa vaka ki na vualiku vei iko; kei na 
tacimu e gone, e tiko ena ceva vei iko, o Sotoma 
kei ira na luvena yalewa. 

47. “la o a sega ni muria na nodra i valavala se 
cakava me vaka na nodra i valavala vakasisila; ia 
ni vaka sa ka lailai ga o ya, o sa vakacataki iko 
vakalevu e na nomui valavala kecega ka vakalailai 
ga o ira. 

48. “Me vaka Au sa bula,” sa tukuna na Kalou o 
Jiova, “E sega ni cakava o Sotoma na tacimu, se o 
ira na luvena yalewa, me vaka na ka dou sa 
cakava, o iko kei ira na luvemu yalewa. 

49. “Raica, oqo na caka cala i Sotoma na tacimu: 
na viavialevu, na sautu e na kakana, na dautiko 
vakacegu wale, ka tu vua kei ira na luvena yalewa, 
sa sega ni vakaukauwataka rawa o koya na 
ligadra na malumalumu kei na dravudravua. 

50. “Era viaviamarama talega, ka ra cakava na ka 
vakasisila e Mataqu; o koya oqo Au a kauti ira tani 
kina me vaka sa donu vei Au. 

51. “la o Samaria e sega ni yacova na veimama ni 
nomu caka cala na nonai valavala ca; ia o sa 
vakalevutaka na nomui valavala vakasisila me 
levu cake vei ira, ka vakadonui ira na tacimu e na 
nomui valavala vakasisila kecega o sa cakava. 

52. “O iko o a vakalewa na tacimu, mo colata na 
nomu madua e na vuku ni nomui valavala ca o a 
cakava, baleta nai valavala o a cakava e vakasisila 
vakalevu cake e na nodra; Era sa dodonu cake vei 
kemudou. lo, mo vakaloloma, ka mo luvuci e na 
madua, ni o sa vakadonui ira na tacimu. 

53. “Ni'u na kauti ira lesu mai na nodra era 
vakabobulataki, na bobula i Sotoma kei ira na 
luvena yalewa, kei na bobula i Samaria kei ira na 
luvena yalewa, Au na qai kauti ira tale mai na 
nomu bobula era sa vakabobulataki e na kedra 
maliwa, 

54. “Mo luvuci kina e na nomu madua, ka mo 
vakataqayataki e na ka kecega o sa cakava ni o sa 
vakacegui ira. 

55. “Ni ra na lesu tale na tacimu, o Sotoma kei ira 
na luvena yalewa, me ra mai tiko me vaka e liu, ka 
sa lesu o Samaria kei na luvena yalewa, me ra mai 
tiko me vaka e liu, dou na qai lesu talega kei ira na 
luvemu yalewa mo dou mai tiko me vaka e liu. 

56. “Ni o Sotoma na tacimu sa sega ni ka ni vosa 
walega e na siga ni nomu viavialevu, 

57. “Ni se bera ni vakavotui na nomu ca. E a vaka 
e na gauna era vakarogocataki iko kina o ira na 
goneyalewa ni Siria kei ira kece era tiko voliti 
koya, kei ira na goneyalewa ni Filisitia, ka ra beci 
iko e na veiyasana kecega. 

58. “Sa saumi vei iko na nomui valavala ca kei na 
nomui valavala vakasisila,” sa tukuna o Jiova. 

59. “Ni sa tukuna vakaoqo na Kalou o Jiova: “Au 
na cakava vei iko me vaka na ka o sa cakava, ni o 
sa beca na bubului e na nomu voroka na 
veiyalayalati. 


Na Veiyalayalati E Sega Ni Mudu 

60. “la Au na nanuma na noqu veiyalayalati kei 
iko e na gauna o gone kina, Au na vakataudeitaka 
vei iko na veiyalayalati sega ni mudu. 

61. “O na qai nanuma na nomui valavala ka 
madua sara kina, ni o na ciqomi ira na tacimu kei 
ira na tuakamu yalewa, ia Au na soli ira vei iko me 
ra luvemu yalewa, ia e sega e na vuku ni Noqu 
veiyalayalati kei iko. 

62. “la Au na  vakataudeitaka na  noqu 
veiyalayalati kei iko. O na qai kila ni sai Au o 
Jiova, 

63. “Mo nanuma kina, ka madua, ka sega ni rawa 
tale ni dalaga e na vuku ni nomu madua, ni'u sa 
vakavinakataka kecega na ka ca o sa cakava oti, sa 
tukuna na Kalou o Jiova.” 


Na Ikeli Kei Na Vaini 


17. Na vosa i Jiova sa lako mai vei au, ka vaka, 


2. “Luve ni tamata, cavuta e dua na vosa 
vakaibalebale, ka tukuna e dua na vosa 
vakatautauvata ki na vuvale i Isireli, 

3. “Ka tukuna, ‘Sa vosa vakaoqo na Kalou o 
Jiova: “E dua na ikeli levu, ka vakatabana lelevu, 
ka vakatabana balavu, e levu na lawena ka 
duiroka, sa lako mai ki Lepanoni, ka kauta tani na 
vuso ni dua na taba ni sitari. 

4. Sa cova o koya na ulu ni tabana lalai, ka kauta 
ki na dua na vanua dauveivoli; ka sa tea o koya e 
na dua na koro ni tamata dauveivoli. 

5. Sa kauta talega eso na sore ni kau ni vanua ka 
tea e na dua na were bulabula; sa kauta o koya ki 
na bati ni wai levu, ka tea me vaka na vu ni kuta. 
6. Ka sa tubu ka yaco me vaini leka e dautete 
yani; sa golevi koya na kena tubucoke, ia na 
wakana sa tu e rukuna. Ka sa yaco me vaini, ka 
vakatabana mai, ka tubu na tabana lalai. 

7. “la sa dua tani tale na ikeli levu e vakatabana 
lelevu ka levu na vutina; ka raica, na vaini oqo sa 
vaqara yani na wakana vua, ia na tabana sa tete 
yani vua, mai na gakilo ni teitei, me 
vakasuasuataka o koya. 

8. Sa tei ena qele vinaka e na bati ni wai levu, 
me tubu na tabana, vuataka na vuana, me yaco me 
vaini vinaka.”” 

9. “Tukuna, ‘Sa vosa vakaoqo na Kalou o Jiova: 
“Ena tubu vinaka beka? Ena sega beka ni cavuta 
na wakana o koya, cebeta laivi beka na vuana, ka 


laiva tu me malai? Ena malai ga na drauna kece e 
gai tubu, Ena sega ni gadrevi na kaukauwa levu se 
na kedra lewe levu na tamata me cavuivuvutaki 
kina. 

10. Raica, sa tei, ena tubu vinaka beka? Ena sega 
beka ni malai ni sa liwavi koya na cagi ni tokalau? 
Ena malai ga e na tova ka tubu kina.””” 

11. la, na vosa ni Kalou sa lako mai vei au, ka 
vaka, 

12. “Mo tukuna mada ki na vuvale dauvukitani: 
‘Dou sa sega beka ni kila nai balebale ni ka oqo?’ 
Mo tukuna vei ira, ‘Raica, sa lako mai ki 
Jerusalemi o tui Papiloni, ka sa tauri koya na kena 
tui kei ira na kena turaga, ka kauti ira vata tukuna 
ki Papiloni. 

13. “Ka kauta o koya e dua vei ira na kawa ni tui, 
ka ia na veiyalayalati tukuna, ka vakabubuluitaki 
koya. E kauti ira talega na gaga ni vanua, 

14. “Me tabaki sobu me matanitu malumalumu, 
me kakua ni vueti koya cake tale, ia me vaka na 
nona maroroya na veiyalayalati me na tudei kina. 
15. “la sa vuki tani vua o koya ni sa talai ira na 
nona mata ki Ijipita, me ra na solia vua na ose kei 
na lewe levu talega na tamata. Ena rawata beka o 
koya? Ena dro bula beka o koya sa cakava na ka 
vakaoqo? Se me voroka beka o koya na 
veiyalayalati ka vakabulai ga? 

16. “Me vaka Au sa bula, sa tukuna na Kalou o 
Jiova, “E dina e na vanua e tiko kina na tui ka buli 
koya me tui, o koya ka beca o koya na nona 
bubului, ka voroka na nona veiyalayalati — ena 
mate o koya e na loma i Papiloni. 

17. “Ena sega talega ni rawata o Fero kei na nonai 
valu kaukauwa kei na nonai vavakosolevu e dua 
na ka e nai valu, ni ra viri suva, ka tara na bai ni 
valu me muduka laivi kina na tamata e lewe vuga. 
18. ‘Baleta ni beca o koya na bubului e na nona 
voroka na veiyalayalati, io ni a solia na ligana ka 
cakava tikoga na ka kece oqo, ena sega ni bula o 
koya.” 

19. O koya oqo sa tukuna kina na Kalou o Jiova: 
“Me vaka Au sa bula, ni sa beca o koya na Noqu 
bubului o ya, ka sa voroka na Noqu veiyalayalati 
o ya, Au na sauma dina ga e uluna. 

20. “la ka'u na tevuka vua na noqu lawa, ena 
coriti talega e na noqui cori, ia ka'u na kauti koya 
ki Papiloni, ka ia na veilewai tukuna maikea e na 
vuku ni nona lasu sa lasu kina vei au. 

21. “O ira kecega era dro vata tukuna kei ira 
kecega na nonai valu era na mate e nai seleiwau, 
kei ira sa vo era na dui vakasavi ki na mata ni cagi 
kecega, Ka dou na qai kila ni sai Au o Jiova, sa 
vosa. 


Sa Qai Yaco Me Vakalevulevui O Isireli 

22. Sa tukuna vakaoqo na Kalou o Jiova: “Au na 
kauta na vuso ni sitari cecere ka tea. Au na cova 
mai na ulu ni tabana lalai e dua sa malumalumu, 
ia Au na tea e na dua na ulunivanua cecere ka 
rewaicake. 


686 


ISIKELI 


23. “Ena ulunivanua cecere nei Isireli Au tea kina, 
ka na tubu cake na tabana, ka vuataka na vuana, 
me sa vu ni sitari vinaka sara. Ena tiko talega e 
rukuna na yavusa manumanu vuka kecega, ka ra 
na tiko ga e na rurugu ni tabana. 

24. “Ka ra na kila kecega na kau ni vanua ni sai 
Au o Jiova, Au a vakalolovirataka na vu ni kau 
cecere ka vakaceceretaka na vu ni kau lekaleka, 
vakamalaitaka na kau bulabula ka 
vakabulabulataka na kau malai, Oi Au, o Jiova, Au 
sa vosa ka cakava talega.” 


Sa Vakalasui Na Vosa Vakaibalebale Lasu 


18. Na vosa i Jiova sa lako mai vei au, ka vaka, 


2. “Na cava dou tukuna tiko ni dou 
vakayagataka na vosa vakaibalebale oqo, e na 
vuku i Isireli ka vaka: “O ira na qase era a kania na 
vua-ni-vaini wiwi, ka sa kaukauwa kina na 
batidra na luvedra”? 

3. “Me vaka au sa bula, sa tukuna na Kalou o 
Jiova, dou na sega tale ni vakayagataka na vosa 
vakaibalebale oqo e Isireli. 

4. “Raica, sa Noqu na yalo kecega, na yalo ni 
qase kei na yalo ni luvena sa Noqu ga, Na yalo ga 
sai valavala ca ena mate. 

5. la kevaka sa yalododonu e dua na tamata, ka 
sa cakava na ka sa dodonu ka vinaka; 

6. Ke sega ni kana e na veiulunivanua, se ta cake 
ki na nodra matakau na vuvale i Isireli, se 
vakacacana na wati ni kai nona, se torova e dua na 
yalewa sa tauva na nona mate vakavula; 

7. Ke sega ni vakasaurarataka e dua, ia sa 
vakasuka na kenai vakadinadina vua sa kerea e 
dua na ka; sa sega ni butakoca vakaukauwa o 
koya e dua, ia sa soli kakana vua sa viakana, ka sa 
vakaisulutaki koya sa luvawale; 

8. Ke sega ni soli ka me saumi vakatawadodonu 
kina, se taura na kenai kere, ia sa tarova na ligana 
mai na caka cala, ka sa lewa vakadodonu vei ira 
na tamata, 

9. Ke muria tiko ga na Noqu vunau o koya, ka 
yalodina ena maroroya na Noqu lewa — E 
yalododonu o koya, Ena bula vakaidina o koya!” 
Sa tukuna na Kalou o Jiova. 

10. “Kevaka ena sucu e dua na luvena tagane e 
daubutako, se daulaba, o koya e cakava e dua na 
ka vakaogo 

11. ka sega ni cakava o koya e dua nai tavi o ya, la 
sa kana ena veiulunivanua, ka vakacacana na 
wati ni kai nona, 

12. ke vakasaurarataka na dravudravua kei na 
luveniyali, ke daubutako e nai valavala kaukauwa, 
ke sega ni vakasuka na kenai vakadinadina, Sa ta 
cake ki na matakau se cakava na ka vakasisila, 

13. ke solia nai yau me saumi vakatawadodonu, 
ke taura ga na kenai kere -- ena mate vakaidina o 
koya, Na nona dra e na tu ga vua. 

14. “Ka raica, kevaka ena sucu e dua na luvena 
tagane, ka sa raica kecega nai valavala ca sa 


cakava o tamana, ka sa veinanuyaka, ka sega ni 
cakava na ka e vakakina; 

15. Ke sega ni kana e na veiulunivanua, se ta cake 
ki na nodra matakau na vuvale i Isireli, se 
vakacacana na wati ni kai nona; 

16. Se vakasaurarataka e dua, se bureitaka nai 
vakadinadina, se ia na butako e nai vakarau 
kaukauwa, ia sa soli kakana vua sa viakana, ka 
vakaisulutaki koya sa luvawale; 

17. Sa tarova na ligana mai vua sa dravudravua, 
sa sega ni taura nai voli ni ka e kerei kei nai yau e 
tubu kina; sa cakava ga na Noqu lewa, ka sa muria 
na Noqu vunau — ena sega ni mate o koya oqo e 
na vuku ni caka cala i tamana, ena bula vakaidina 
o koya! 

18. “la na tamana, ni sa dawa na 
veivakasaurarataki, daubutakoci ira na wekana e 
nai vakarau kaukauwa, e a cakava na ka sa sega ni 
vinaka e na kedra maliwa na kai nona, Raica, ena 
mate ga o koya e na nona caka cala. 


Saumaki Mo Bula 

19. “la dou sa tukuna, “Na cava e sega ni cudruvi 
kina na gone e na vuku ni caka cala ni tamana?” 
Ke cakava na luvena na ka sa dodonu ka vinaka, 
ka vakabauta kecega na Noqu vunau ka cakava, 
ena bula vakaidina ga o koya. 

20. “Na yalo sai valavala ca, ena mate ga, Ena 
sega ni cudruvi na gone e na caka cala i tamana, a 
tamana talega ena sega ni cudruvi e na caka cala 
ni luvena. Na nona caka dodonu na yalododonu 
ena tu ga vua, kei na nona ca na tamata ca ena tu 
ga vua. 

21. “la kevaka ena saumaki mai na tamata ca mai 
na nonai valavala ca kecega sa kitaka, ka 
vakabauta kecega na Noqu vunau, ka cakava na 
ka e dodonu ka vinaka, ena bula vakaidina o koya, 
ena sega ni mate. 

22. “Na nona talaidredre kecega ena sega ni 
cavuti vua: ena bula ga o koya e na nonai valavala 
dodonu. 

23. “Au vinakata beka vakalailai na nona mate na 
tamata ca, sa tukuna na Kalou o Jiova, “ka sega ni 
dodonu li me saumaki o koya mai na nona sala ca, 
ka me bula? 

24. “la ni sa suka tani na tamata yalododonu, mai 
na nona caka dodonu, ka kitaka na ka ca, ka 
cakava me vaka nai valavala vakasisila kecega sa 
cakava na tamata ca, ena bula li o koya? A nonai 
valavala dodonu kece sa cakava oti ena sega ni 
nanumi tale; na nona talaidredre sa talaidredre 
kina, kei na nonai valavala ca sai valavala ca kina, 
ena mate ga kina o koya. 

25. “la dou sa tukuna, “Sa sega ni dodonu na lewa 
ni Turaga.” Dou rogoca mada, na vuvale i Isireli, e 

sega li ni noqu lewa e dodonu, ia na nomudou 
lewa ga e sega ni dodonu? 

26. “Ni sa vuki na tamata yalododonu mai na 
nona caka dodonu, ka la'ki cakava na ka ca, ka 
mate kina, ena mate e na vuku ni nona ca sa 
cakava. 

27. “Ogo talega, ni sa saumaki mai na tamata ca 
mai na nona ca sa kitaka, ka cakava na ka sa 
dodonu ka vinaka, ena vakabula na yalona o koya. 
28. “Ni sa vakananuma, ka saumaki mai na nonai 
valavala ca kecega, ena bula vakaidina o koya, ena 
sega ni mate. 

29. “la sa tukuna na vuvale i Isireli, “Sa sega ni 
dodonu na lewa ni Turaga. Isa na vuvale i Isireli, 
e sega li ni dodonu na Noqui valavala, ia na 
nomudou i valavala ga sa sega ni dodonu? 

30. “O koya oqo Au na lewai kemudou yadua 
kina, na vuvale i Isireli me vaka na nomudoui 
valavala yadua, sa tukuna na Kalou o Jiova. Dou 
veivutuni, ka saumaki mada mai na nomudoui 
valavala ca kecega, me kakua kina ni vu ni 
nomudou rusa na caka ca. 

31. “Dou biuta tani vei kemudou na nomudoui 
valavala ca kecega dou sa daucala kina, ka taura 
me nomudou na yalo e vou kei na uto e vou. E na 
cava dou sa via mate kina oi kemudou na vuvale i 
Isireli? 

32. “Ni'u sa sega ni marautaka na nona mate e 
dua na tamata sa mate,” sa tukuna na Kalou o 
Jiova: “0 koya oqo mo dou saumaki mada mai, 
mo dou bula!” 


Sa Vakalolovirataki O Isireli 


19. “la oqo mo cakava e dua na tagi e na 


vukudra na turaga ni Isireli, 

2. “Ka tukuna: “Na cava o tinamu? E dua na 
laione yalewa; Sa davo sobu o koya e na kedra 
maliwa na laione; e na kedra maliwa na luve ni 
laione sa vakani ira na luvena. 

3. Sa susuga vinaka e dua na luvena, ka sa tubu 
cake me dua na laione gone; Sa vulica o koya me 
toboka na kena, ka sa daukana tamata. 

4. Era sa rogoca talega na veivanua na kenai 
rogorogo; Sa vesuki e na nodra dai, ka ra kauti 
koya ni sa vesu tu ena sinucodo ki na vanua o 
Ijipita. 

5. “la ni sa raica na laione yalewa ni sa wawa tiko 
o koya, ka sa yali na ka e nuitaka. Sa qai kauta e 
dua tale na luvena ka maroroi koya me laioni gone 
ka kaukauwa. 

6. Sa veilakoyaki tu e na kedra maliwa na laione, 
ka sa tubu cake me laioni kakauwa; Sa vulica o 
koya me toboka na kena; Sa daukana tamata o 
koya. 

7. Ka sa kunea o koya na nodra vale sa lala tu,” 
sa lala na nodra veikoro; Sa rusa na vanua kei na 
ka kece sa tu kina e na vuku ni rorogo ni nona 
tagi. 

8. Fra sa qai mai vala kei koya na veimatanitu 
mai na veiyasana, ka ra tevuka vua na nodra lawa, 
Sa vesuki e na nodra dai. 

9. Era sa sogolati koya ni sa vesuki e na sinicodo, 
ka kauti koya vei tui Papiloni, era kauti koya ena 
lawa, me kakua ni rogo tale na domona e na 
veiulunivanua e Isireli. 


10. “O tinamu e vaka na vaini e na nomu 
veiwekani vakadra, Sa tei e bati ni wai, sa vuavuai 
vinaka ka sa levu na drauna e na vuku ni levu ni 
wal. 

11. Sa vakatabana kaukauwa me nodra i titoko 
masei era ia na lewa. Ka sa cecere vakaidina o 
koya e loma ni taba ni kau rugurugua, sa rairai 
vakacecere o koya ni sa vuga na tabana. 

12. la sa cavuivuvutaki o koya e na cudru, sa biu 
sobu ki na qele, ia na cagi mai na tokalau sa 
vakamalaitaka na vuana. Sa raramusumusu na 
tabana kaukauwa ka sa malai; ka sa yavu e na 
bukawaga. 

13. la sa qai tei o koya e na veikau, e na vanua 
mamaca ka dausiga. 

14. Sa lako tani na bukawaga mai na dua na 
tabana lailai ni tabana sa kama kina na vuana, ka 
sa qai sega kina na tabana kaukauwa- me caka 
kina nai titoko ni veiliutaki me ia kina na lewa.” 
Sa vakaogpo na tagi, ia ena yaco me ka e tagicaki. 


Na Talaidredre I Isireli 


20. Sa yaco e nai kavitu ni yabaki, e nai kalima 


ni vula, e nai katini ni siga ni vula, era sa lako mai 
eso na qase ni Isireli me tarogi Jiova, era sa mai 
tiko e mataqu. 

2. Na vosa i Jiova sa lako mai vei au, ka vaka, 

3. “Luve ni tamata, mo vosa vei ira na gase ni 
Isireli, ka tukuna vei ira, ‘Sa tukuna vakaoqo na 
Kalou o Jiova; “Dou sa lako mai me tarogi Au, ne? 
Me vaka Au sa bula,” sa tukuna na Kalou o Jiova, 
“Au na sega ni tarogi mai vei kemudou.”” 

4. “Ona sega li ni lewai ira, luve ni tamata? Mo 
vakatakila vei ira nai valavala vakasisila ni nodra 
qase. 

5. “Tukuna vei ira, ‘Sa vosa vakaogo na Kalou o 
Jiova: “E na siga Au a digitaki ira kina na Isireli, 
ka laveta cake na Ligaqu e na vukudra na kawa i 
Jekope, ka vakatakilai Au vei ira e na vanua o 
ljipita, nu a laveta cake na ligaqu vei ira, ka 
tukuna, “Oi Au o Jiova na nomudou Kalou.” 

6. “Ena siga Au a laveta cake kina na Ligaqu vei 
ira, Me'u kauti ira tani mai na vanua o Ijipita ki na 
dua na vanua Au a vakaraica me nodra, ‘Sa dave 
kina na sucu kei na o ni.” Na vanua vakaiukuuku 
vei ira na veivanua kecega. 

7. “Au a qai tukuna vei ira, “Mo dou dui biuta 
tani na ka vakasisila ni matamudou, ia mo dou 
kakua ni vakadukadukalitaki kemudou e na 
matakau ni Ijipita. Oi Au o Jiova na nomudou 
Kalou.” 

8. “Ta era sa vuki tani vei Au ka ra bese ni 
vakarorogo vei Au. Era sega ni dui biuta tani na 
ka vakasisila ni matadra, ka ra sega ni biuta na 
matakau ni ljipita. Au a qai tukuna, “Au na 
sovaraka na Nogu cudru vei ira, Me'u vakayacora 
na Nogu cudru vei ira e loma ni vanua o Ijipita.” 

9. “la ka'u a cakacaka ga e na vuku ni yacaqu, 
me kakua ni vakacacani e matadra na veimatanitu 
era sa tiko kina kei ira, ka'u a vakatakilai au vei ira 

e matadra, ni'u a kauti ira tani mai na vanua o 
Ijipita. 

10. “O koya oqo Au a cakava me ra lako tani mai 
na vanua o Ijipita ka kauti ira ki na vanua liwa. 

11. “Au a solia talega vei ira na Noqu vunau, ka 
vakatakila vei ira na Noqu lewa, “O koya, ke 
cakava e dua na tamata, ena bula kina.” 

12. “la Au a solia talega vei ira na Noqu Siga ni 
Vakacecegu, me Noqui vakatakilakila vei ira, me 
ra kila ni sai Au o Jiova ka vakatabui ira. 

13. “Ta sa vuki tani vei Au na vuvale ni Isireli mai 
na vanua liwa; ka ra sega ni muria na Noqu 
vunau; ka ra beca na Noqu lewa, “O koya, ke 
cakava e dua na tamata, ena bula kina: ka ra 
vakacacana sara na Noqu Siga ni Vakacecegu. Au 
a qai tukuna Ni'u na sovaraka na Noqu cudru vei 
ira e na vanua liwa, Me'u vakarusai ira. 

14. “la Au a cakacaka ga e na vuku ni Yacaqu, me 
kakua ni vakacacani e matadra na veimatanitu 
tani, Au a kauti ira tani mai e matadra. 

15. “Au a mani laveta cake talega na Ligaqu vei 
ira mai na vanua liwa, Me'u kakua ni kauti ira ki 
na vanua Au a solia, “Ka sa dave kina na sucu kei 
na oni, oqo e uasivi cake ki na veivanua kecega, 
16. “Baleta ni ra a beca na Noqu lewa ka ra sega 
ni muria na Noqu vunau, ka ra vakacacana na 
Noqu Siga ni Vakacecegu, ia e na lomadra era sa 
goleva na nodra matakau. 

17. “la sa vosoti ira na Mataqu Me'u kakua ni 
vakarusai ira. Au a sega kina ni vakaoti ira mai na 
vanua liwa. 

18. “la Au a tukuna vei ira na luvedra e na vanua 
liwa lala, “Mo dou kakua ni muria na nodra vunau 
na nomudou qase, kakua ni vakabauta na nodra 
lewa, kakua  talega ni vakadukadukalitaki 
kemudou e na nodra matakau. 

19. “Oi au o Jiova na nomudou Kalou: Dou muria 
na Noqu vunau, mo dou vakabauta na Noqu lewa, 
ka cakava, 

20. ‘Dou vakatabuya na Noqu Siga ni 
Vakacecegu, ka ra nai vakatakilakila vei Au kei 
kemudou, mo dou kila ni sai Au o Jiova na 
nomudou Kalou.’ 

21. “E sega ni dina, ka ni ra sa vuki tani vei Au o 
ira na luvedra, era sega ni muria na noqu vunau, 
ka ra sega ni yalomatua mera maroroya na Noqu 
lewa, Ta, ke sa cakava e dua na tamata, ena bula 
kina’; ia era sa vakacacana talega na Noqu Siga ni 
Vakacecegu. Au a qai tukuna, Au na sovaraka na 
Noqu cudru vei ira, Me'u vakayacora na Noqu 
cudru vei ira e na vanua liwa. 

22. “la Au a tarova na Ligaqu ka cakacaka e na 
vuku ni Yacaqu, me kakua ni vakacacani e 
matadra na veimatanitu tani, Au a kauti ira tani 
mai e matadra. 

23. “Aua laveta cake talega na Ligaqu vei ira e na 
vanua liwa, meu dui vakasavi ira ki na 
veimatanitu tani ka duibiubiuti ira ki na veivanua, 
24. “Ka ni ra sega ni muria na Noqu lewa, ka ra 
beca na Noqu vunau, ka ra vakacacana na Noqu 


Siga ni Vakacecegu, ka goleva na matakau ni 
nodra qase na matadra. 

25. “O koya oqo Au a solia kina vei ira na vunau e 
sega ni vinaka, kei na lewa era na sega ni bula 
kina; 

26. “Au na vakatokai ira me dukadukali, baleta 
na ka era vakacabora, ni ra sa vakacabora kecega 
na ulumatua e loma ni bukawaga, Me'u vakasavi 
ira, me ra kila kina ni sai Au o Jiova.” 

27. “O koya oqo, luve ni tamata, mo vosa vei ira 
na vuvale i Isireli, ka tukuna vei ira, ‘Sa vosa 
vakaogo na Kalou o Jiova: “Na ka talega oqo era 
sa vosavakacacataki Au kina o ira na nomudou 
qase, ni ra sa talaidredre vakalevu vei Au. 

28. “Ni'u a kauti ira ki na vanua Au a dulaka cake 
kina na Ligaqu me'u solia vei ira, era sa qai raica 
na veiulu-ni-koro cecere kecega, kei na kau 
rugurugua kecega, era vakacabora maikea na 
nodra i soro kei na nodra i madrali talega me ra 
vakacudrui Au kina. Era sa tauca maikea na nodra 
ka boi vinaka ka sova maikea na nodra i soro 
laugunu. 

29. “Au a qai tukuna vei ira, “Na vanua cecere 
cava oqo dou sa lakova? la sa vakatokai na 
yacana o Pama ka yacova na siga oqo.” 

30. “O koya oqo mo vosa ki na vuvale i Isireli, “Sa 
tukuna vakaoqo na Kalou o Jiova: “Dou sa 
vakadukadukalitaki talega e na nodra i valavala 
na nomudou qase ka dou sa ia talega na 
veibutakoci ka muria na nodra ka vakasisila, ne? 
31. “Ka ni dou sa cabora na nomudou i solisoli, ni 
dou vakacabori ira na luvemudou e loma ni 
bukawaga, dou sa vakadukadukalitaki e na 
nomudou matakau kecega, ka yacova sara na siga 
oqo. la me'u tarogi li oi Au vei kemudou, na 
vuvale i Isireli? Me vaka Au sa bula,” sa tukuna na 
Kalou o Jiova, “Au na sega ni tarogi mai vei 
kemudou. 

32. “la na ka dou vakananuma e na lomamudou 
ena sega sara ni yaco, ni dou sa tukuna, “Keimami 
na vakataki ira na lewe ni veimatanitu tani, kei na 
veimataqali ni veivanua me keimami qarava na 
kau kei na vatu.” 


Na Kalou Ena Vakatikori Isireli Tale 

33. “Me vaka Au sa bula,” sa tukuna na Kalou o 
Jiova, “E dina e na Liga kaukauwa, kei na Liga e 
dodo yani, kei na cudru sa sovaraki yani, Au na 
lewai kemudou. 

34. “Au na kauti kemudou tani mai na veimata 
tamata ka vaka soqoni kemudou mai na veivanua 
dou a dui vakasavi kina, e na Liga kaukauwa, kei 
na Liga e dodo yani, kei na cudru sa sovaraki. 

35. “la Au na kauti kemudou mai ki na vanua ni 
veimata-tamata, mai kea Au na ia kina na veilewai 
kei kemudou ni da veirai mata. 

36. “Me vaka na Noqu a veilewai kei ira na 
nomudou qase e na vanua liwa mai na vanua o 
Ijipita, Au na veilewai vakakina kei kemudou,” sa 
tukuna na Kalou o Jiova. 

37. “Au na cakava mo dou takosova nai titoko, ka 
kauti kemudou mai mo dou vauci e na 
veiyalayalati, 

38. “Au na wasei ira tani na daube mai na 
kemudou maliwa, kei ira era talaidredre vei Au, 
Au na kauti ira tani mai na veivanua era sa dui 
tiko kina, ia era na sega ni curuma na vanua o 
Isireli. Dou na qai kila ni sai Au o Jiova. 

39. “la vei kemudou, na vuvale i Isireli,” sa 
tukuna vakaoqo na Kalou o Jiova: “Dou dui la'ki 
qarava yadua na nona matakau - emuri talega - 
kevaka dou na sega ni vakarorogo vei Au, ka dou 
kakua ni vakacacana tale na Yacaqu Tabu e na 
nomudoui solisoli, kei na nomudou matakau. 

40. “Mai na Noqu ulunivanua tabu, e na 
ulunivanua cecere i Isireli,” sa tukuna na Kalou o 
Jiova, “Mai kea na vuvale kece i Isireli, o ira kece 
era sa tiko e na vanua, era na qaravi Au; mai kea 
Au na vinakati ira, maikea talega Au na gadreva 
na nomudou i soro kei nai sevu ni nomudoui soro, 
vata kei na veika kecega e vakatabui. 

41. “Au na ciqomi kemudou e na nomudoui 
madrali boi vinaka ni'u na kauti kemudou mai vei 
ira na veimata-tamata ka vakasoqoni kemudou 
mai na veivanua dou a dui vakasavi kina, Au na 
vakarokorokotaki vei kemudou e matadra na 
veimatanitu tani. 

42. “Dou na kila ni sai Au o Jiova, ni'u na kauti 
kemudou ki na vanua oisireli, ki na vanua Au a 
dulaka cake kina na Ligaqu Me'u solia vei ira na 
nomudou qase. 

43. “la mai kea dou na nanuma na nomudoui 
valavala kei na nomudou cakacaka kecega dou a 
vakadukadukalitaki kina, ka dou na beci 
kemudou vakataki kemudou e na vuku ni 
nomudou ca kecega dou sa cakava. 

44, “Dou na kila ni sai Au o Jiova, ni'u a lewa vei 
kemudou e na vuku ni Yacaqu, ka sega e na vuku 
ni nomudoui tovo ca, se ena vuku ni cakacaka ca, 
oi kemudou na vuvale i Isireli,” sa tukuna na 
Kalou o Jiova.” 


Na Bukawaqa Ena Loma Ni Veikau 

45. Sa baci yaco tale vei au na vosa i Jiova, ka 
vaka, 

46. “Luve ni tamata, mo rai mada vaka ki na ceva; 
vunau ki na ceva, ka parofisai ki na vanua veikau, 
na Ceva, 

47. “Ka tukuna ki na veikau mai na Ceva, “Mo 
rogoca na vosa i Jiova! Sa tukuna vakaoqo na 
Kalou o Jiova: “Raica, Au na tutuvaka na buka vei 
iko, ia ena kama kina na nomu veikau bulabula 
kei na kau madu kecega e tu vei iko, ena sega ni 
bokoci rawa na yameyame ni bukawaga, ia ena 
kama kina na matadra kecega mai na ceva me 
yacova na vualiku. 

48. “Era na raica na ka bula kecega ni o Au, o 
Jiova, ka vakawagaca na buka, ena sega talega ni 
bokoci.””” 


49. Au a qai tukuna, “Ulei Jiova na Kalou! Era sa 
tukuna vei au, “E sega beka ni cavuta o koya na 
vosa vakatautauvata?” 


Papiloni, Nai Seleiwau Ni Kalou 


21. Na vosa i Jiova sa lako mai vei au, ka vaka, 


2. “Luve ni tamata, mo rai mada vaka ki 
Jerusalemi, vunau ki na veiyasana tabu, ka 
parofisai ki na vanua o Isireli, 

3. “Ka tukuna ki na vanua o Isireli, “Sa tukuna 
vakaogo o Jiova: “Raica, oi Au na nomu meca, Au 
na ucuna na Noqui seleiwau mai na kena taga, ka 
muduki ira tani na yalododonu kei ira na tamata 
ca era tiko vei iko. 

4. “la niu na muduka tani vei iko na 
yalododonu kei na tamata ca, ena ucu kina na 
noqui seleiwau mai na kena taga me taya na 
tamata kecega mai na ceva ka yacova na vualiku, 
5. “Mera kila na tamata kecega ni sai Au o Jiova, 
Au sa ucuna na Noqui seleiwau mai na kena taga, 
ka na sega ni dara tale kina.” 

6. “Mo vutugu mada, na luve ni tamata, ena yalo 
e ramusu, ka mo vutugu e na rarawa e matadra. 

7. “la ni ra sa tukuna vei iko, “Na cava o sa 
vutugu kina?” Mo qai vaka, “E na vuku ni dua nai 
rogorogo; ni sa na yaco mai, ena waicala na uto ni 
tamata kecega, ena wadamele na ligadra kecega, 
ena veilecayaki na yalodra kecega, ka na vaka na 
wai na durudra kecega. Raica, sa lako tiko mai ka 
na vakayacori, sa tukuna na Kalou o Jiova.” 

8. Na vosa i Jiova sa lako mai vei au, ka vaka, 

9. “Luve ni tamata, mo parofisai mada, ka 
tukuna: ‘Sa vosa vakaogo o Jiova!” Tukuna: “Nai 
seleiwau, nai seleiwau sa vagatari tu, sa caliva 
talega! 

10. Sa vagata tu me ia kina na veivakamatei 
vakadomobula, sa qusi oti me tatibi me vaka na 
liva! Meda qai marautaka li? E beca na kuita nei 
Luvequ, me vaka ki na kau kecega. 

11. Ea solia o Koya me quaraki, me na rawa ni 
tauri, Nai seleiwau oqo sa vagatari, ka sa qusi me 
soli ki na ligai koya dauveivakamatei.” 

12. “Mo tagi ka qoqolou, na luve ni tamata; ni na 
tauci ira na noqu tamata, ena tauci ira kecega na 
turaga ni Isireli: ena tauci ira na noqu tamata na 
rerevaka nai seleiwau: O koya oqo mo sabica kina 
na dibimu. 

13. “Ni oqo na veivakatovolei, ka na vakaevei 
kevaka ena beca talega na kuita? Ena sega tale na 
kuita, “ sa tukuna na Kalou o Jiova. 

14. “la o iko, na luve ni tamata, mo ia kina na 
parofisai, ka tavia vata na ligamu. E nai katolu ni 
gauna laiva nai seleiwau me vakaruataka na nona 
vakacaca. Nai seleiwau e vakamatei ira na turaga 
lelevu, e curu yani ki na nodra logi. 

15. Au sa vagara nai seleiwau rerevaki ki na 
nodra matamata-ni-koro kecega me waicala kina 
na lomadra, ka me vakalevutaki na kedra 
veivakarusai. lo, sa caka me tatibi, Sa tauri meia 
kina na veivakamatei: 

16. “Era sa vakarau tu nai seleiwau! Sua ki nai 
matau! Vakarautaka na yamena! Sua ki nai mawi - 
Se ki vei ga e lewai me gole kina! 

17. “la oi au talega, Au na tavia vata na ligaqu, ka 
vakaotia mai na Noqu cudru; oi Au, o Jiova, sa 
tukuna.” 

18. Sa yaco tale vei au na vosa i Jiova, ka vaka: 

19. “O iko na luve ni tamata, mo lesia vei iko e 
rua na sala me lakova nai seleiwau i tui Papiloni; 
me rau lako ruarua mai na dua ga na vanua. 
Cakava e dua nai vakatakilakila; biuta e na ulu ni 
sala ki na koro. 

20. “Mo lesia e dua na sala me lako kina nai 
seleiwau ki Raba na nodra koro na Amonaiti, ki 
Juta talega, ki Jerusalemi na koro vakabai. 

21. “Ni sa tu o tui Papiloni e na vanua e tawase 
kina na sala, e na basoga ni sala e ruarua, me 
vakayagataka na raivotu: sa kureitaka o koya na 
gasau, sa taroga na matakau, sa dikeva na yate. 

22. “E na ligana i matau na madigi kei Jerusalemi: 
me vakarautaka nai voro ni lalaga, me kacivaka na 
veivakamatei, me tabalaka na domo ni kaila, me 
tukia na matamata e nai voro ni lalaga, me tarova 
na veivuke, ka viria na bai. 

23. “Ka na yaco me dua na madigi lasu e matadra 
era sa bubului oti vata kei ira; ia ena kauta lesu 
mai o koya ki na nodra vakanananu na nodra caka 
cala, me ra sa na tauri. 

24. “O koya sa tukuna kina vakaoqo na Kalou o 
Jiova: “Ni dou sa vakavuna me nanumi na 
nomudou caka cala, ni sa vakavotui mai na 
nomudou talaidredre, ka sa basika na nomudoui 
valavala ca e na nomudou cakacaka kecega — 
baleta ni sa yaco mo dou nanuma, dou na tauri 
kina e na liga. 

25. “la vei iko, Isa na dauvakacaca, na turaga ca ni 
Isireli, vei iko sa yaco mai na kemu siga, o iko sa 
na muduki na nomucaka cala, 

26. “Sa tukuna vakaoqo na Kalou o Jiova: “Mo 
luvata tani nai vau ni ulu, ka kauta tani nai sala 
vakatui; e sega ni dua me i koyakoya tikoga. 
Laveti koya cake sa  malumalumu, ka 
vakamalumalumutaki koya sa cecere. 

27. Vuaviritaka, Vuaviritaka, Au na cakava na 
veivuaviritaki! Ena sega ni tu tale, me yacova ni sa 
lako mai o Koya sa dodonu me Nona, ia Au na 
solia vua.”” 


Na I Seleiwau Kei Amonaite 

28. “la o iko, na luve ni tamata, mo parofisai ka 
vaka, “Sa tukuna vakaoqo na Kalou o Jiova e na 
vukudra na kawa i Amoni kei na nodra 
veivakalialiai, ka tukuna: “Nai seleiwau, nai 
seleiwau sa ucu tu me ia na veivakamatei, me 
veitilomi, me tatibi — 

29. Ni ra raica tiko na raivotu lasu e na vukumu, 
ni ra tukuna na caka mana lasu vei iko, me ra 
vakabalei iko ki na domodra na tamata ca, o ira na 
moku sa yaco mai na nodra siga, o ira e na 
muduki na nodra caka cala. 


30. “Vakasuka ki na kena taga. Au na lewai ena 
yasana o a buli kina, e na vanua o a sucu kina. 

31. Au na sovaraka vei iko na Noqu cudru; Au na 
uvuci iko e na bukawaga ni Noqu cudru, ka soli 
iko ki na ligadra na tamata i vakarau kaukauwa 
era kena dau ena veivakarusai. 

32. O na kenai vakawaga ni bukawaga, Na nomu 
dra ena tu ga e na loma ni vanua. O na sega ni 
nanumi tale, ni sai Au o Jiova Au sa tukuna.” 


Nai Valavala Ca I Jerusalemi 


22. Na vosa i Jiova sa lako mai vei au, ka vaka, 


2. “Ogo, luve ni tamata, o na sega li ni lewa, o na 
sega li ni lewa na koro oqo sa dauvakadave dra? 
lo, vakaraitaka vua na nonai valavala vakasisila 
kecega! 

3. “Mo qai vaka, “Sa tukuna vakaogo na Kalou o 
Jiova: “Na koro oqo sa vakadavea na dra e kena 
maliwa, ni na yaco mai na nona gauna; ka na 
cakava o koya na vei-matakau e na kena maliwa 
me vakadukadukalitaki koya vakai koya. 

4. “Osa cala e na vuku ni dra o sa vakadavea, ka 
o sa vakadukadukalitaki iko e na nomu matakau o 
sa bulia. O sa vakavuna me toso voleka mai nomu 
veisiga, ka o sa yacova nai otioti ni nomu 
veiyabaki, o koya oqo Au sa soli iko kina mo 
vakalialiai e na veimatanitu tani, ka mo 
dredrevaki e na veivanua kecega. 

5. “O ira era voleka kei ira era yawa vei iko era 
na dredrevaki iko me vaka e dua sa sega ni yaga 
ka sinai ena veilecayaki. 

6. “Raica, o ira kecega na turaga ni Isireli: era sa 
dui vakayagataka na nodra kaukauwa me ra 
vakadave dra vei kemudou. 

7. “O ira era tiko vei iko era sa beca na tamadra 
kei na tinadra; ka ra sa vaka-saurarataki ira na 
nomu vulagi e na kemudou maliwa; ka ra 
vakararawataka na luveniyali kei na yada era tiko 
vei iko. 

8. “O sa beca na Noqu ka tabu ka vakacacana na 
Noqu Siga ni Vakacecegu. 

9. “Era sa tiko vei iko na tamata daukakase mera 
vakadavea na dra; ka ra tiko vei iko o ira sa 
daukana e na veiulunivanua; e na kemudou 
maliwa era cakava nai valavala vakavelavela. 

10. “Na tamata era tiko vei iko era sa 
vakaluvawaletaka na tamadra; e na kemudou 
maliwa era sa vakasaurarataka ira na yalewa era 
tawasei tani e na gauna ni nodra sega ni savasava. 
11. “E dua sa cakava na ka vakasisila kei na wati 
ni kai nona; ka dua tale e vaka-dukadukalitaka 
vakaca na vugona yalewa, ka dua tani tale e na 
kemudou maliwa sa vakasaurarataka na ganena, 
na luve i tamana yalewa. 

12. “Era tiko vei iko na dau taura nai lavo ni 
veivaqumi mei sau ni nodra vakadave dra, ka o sa 
taura na ka e kerei vata kei na kenai kere e sivia; o 
sa rawata mai vua na wekamu na tubu ena nomu 
taura vakaukauwa na nodrai yau, ka osa 
guilecavi Au,” sa tukuna na Kalou o Jiova. 

13. “Raica, o koya oqo, Au sa tavia vata na Ligaqu 
e na vuku ni nomui yau ni kocokoco o sa rawata, e 
na vuku talega ni vakadave dra e na kemu 
maliwa. 

14. “Ena rawa beka ni vosota na lomamu, se 
kaukauwa tikoga na ligamu, e na veisiga Au na 
tarai iko kina? Oi au, o Jiova, Au sa cavuta, Au na 
cakava talega. 

15. “Au na vakasavi kemudou ki na veimatanitu, 
ka duibiubiuti kemudou ki na veivanua, ka 
vakaotia tani na nomu dukadukali mai vei iko. 

16. “O na vakadukadukalitaki iko e matadra na 
veimatanitu, ia o na qai kila ni sai Au o Jiova.””” 


O Isireli Ena Loma Ni Bukawaga 

17. Na vosa i Jiova sa lako mai vei au, ka vaka, 

18. “Luve ni tamata, sa yaco na vuvale i Isireli me 
veveka ni kaukamea vei Au; era sa varasa kecega, 
kava, kaukamea, kei na uma, e na loma ni lovo; io 
era sa veveka ga mai na siliva. 

19. “O koya sa tukuna kina vakaoqo na Kalou o 
Jiova; “Ni sa yaco mo dou veveka kecega ni 
kaukamea, o koya ogo raica Au na sogoni 
kemudou kina ki na loma i Jerusalemi. 

20. “Me vaka era sa kumuna vata na siliva, na 
varasa, na kaukamea, na uma, kei na kava, ki na 
loma ni lovo, me uvuca kina na bukawaga, me 
vakawaicalataki; Au na soqoni kemudou vakakina 
e na Noqu cudru kei na Noqu cudru katakata, Au 
na qai biuti kemudou kina, ka vakawaicalataki 
kemudou. 

21. “lo, Au na vakasoqoni kemudou, ka uvuci 
kemudou e na bukawaga ni Noqu cudru, mo dou 
vakawaicalataki kina. 

22. “Me vaka na siliva sa vakawaicalataki e na 
loma ni lovo, dou na vakawaicalataki vakakina; 
Dou na qai kila ni o Au, o Jiova, ka sovaraka na 
Noqu cudru vei kemudou.” 


O Ira Nai Liuliu Ca Kei Isireli 

23. Na vosa i Jiova sa lako mai vei au, ka vaka, 

24. “Luve ni tamata, mo tukuna vei koya: “O iko 
na vanua e sega ni vakasavasavataki se tau kina 
na uca e na siga ni cudru. 

25. “Na nodra vere na parofita e na kena maliwa 
ena vaka na laione sa tagi ni sa dresulaka na kena, 
era sa kani ira na tamata, era sa taura nai yau kei 
na ka talei, era sa cakava me lewe levu na yada 
ena kena maliwa. 

26. “O ira na nona bete era sa vakacataka na 
Noqu vunau, ka vakacacana na Noqu ka tabu, era 
sega ni vakaduiduitaka na ka e tabu kei na ka e 
sega ni tabu, se me ra vakatakila na kena duidui 
na ka e sega ni savasava kei na ka e savasava, ka 
ra sa tabonaka talega na matadra mai na Noqu 
Siga ni Vakacecegu, Au sa vosavakacacataki vei 
ira. 

27. “Na nona turaga e na kena maliwa era sa vaka 
na oliva e dresulaka na kedra, me ra vakadave 
dra, me vakarusa na tamata, ka me rawa ka e nai 
vakarau vaka- veidabui. 


28. “Na nona parofita era boroi ira e nai boro ca, 
ni ra raica na raivotu lasu, ka caka mana lasu vei 
ira, ka vaka, ‘Sa tukuna vakaogo na Kalou o Jiova,’ 
ni a sega dina ni vosa o Jiova. 

29. “Era sai valavala vakaukauwa na lewe ni 
vanua, era butako, ka ra vakalolomataki ira talega 
na dravudravua kei na luveniyali; ka ra 
vakasaurarataki ira vaka- sega- dodonu na vulagi. 
30. “Au a mani qara vei ira e dua na tamata o 
koya me na tara e dua na bai, ka me tu e na 
maliwa e Mataqu e na vuku ni vanua, Me'u na 
kakua kina ni vakarusa; ia Au sa sega ni kunea e 
dua. 

31. “O koya oqo Au sa sovaraka kina vei ira na 
Noqu cudru, Au sa vakarusai ira e na bukawaga 
ni Noqu cudru; Au sa sauma kivei ira na nodra i 
valavala ena uludra,” sa tukuna na Kalou o Jiova. 


E Rua Na Veitacini Dautagane 


23. Na vosa i Jiova sa lako mai vei au, ka vaka: 


2. “Luve ni tamata, e lewe rua na yalewa, e rau 
tina vata. 

3. E rau sa dautagane e lÍjipita, E rau sa 
dautagane e na gauna ni nodrau goneyalewa, Na 
sucudrau sa mokoti, e rau sa veiyavalati ena 
nodrau goneyalewa. 

4. Na yacadrau: O Ola e qase, kei Oliva na 
tacina; e rau a Noqu, ka rau vakasucuma na 
luvedrau tagane kei na luvedrau yalewa. Me vaka 
na yacadrau, Samaria o Aola, kei Jerusalemi o 
Oliva. 


O Koya E Qase, O Samaria 

5. “Sa ia na dautagane o Ola e dina ga ni a Noqu; 
ka sa garovi ira na nonai tau, na kai Asiria era tiko 
voleka, 

6. Era vakaisulu e nai sulu lokaloka, na kavetani 
ni valu kei na turaga era lewa, era cauravou 
vinaka kecega, ka dauvodo ose. 

7. lasa soli koya me ia na veibutakoci kei ira, era 
gone digitaki kecega ni Asiria, kei ira kece talega 
sa dodomo kina o koya: Sa vakadukadukalitaki 
koya kei na nodra matakau kecega. 

8. E sega ga ni biuta tani o koya na nona 
dautagane e kauta mai Ijipita, Ni ra a moce vata 
kei koya ni se goneyalewa, ka ra tabaka na 
lomaserena, ka sova vua na nodra dauyalewa. 

9. “O koya oqo Au sa soli koya kina ki na ligadra 
na nonai tau, ki na ligadra na kai Asiria, o ira sa 
dodomo kina o koya. 

10. Era a vakaraitaka na nona luvawale, Era kauta 
tani na luvena tagane kei na luvena yalewa, ka ra 
vakamatei koya e nai seleiwau; Sa ka ni veitalanoa 
wale o koya vei ira na yalewa, Ni ra sa vakatulewa 
oti e na vukuna. 


O Koya E Gone, O Jerusalemi 
11. “Sa raica na tacina o Oliva, sa qai ca vakalevu 
cake vei rau o koya e na nona daugagano, ia na 

nona dautagane sa qai levu mai ka lailai na nona 
dautagane na tuakana. 

12. “Sa daudomoni ira na gone ni Asiria o koya, 
na kavetani ni valu kei na turaga era lewa, era sa 
vakaisulu e nai sulu vakaiukuuku, era dauvodo 
ose, ka ra cauravou vinaka kecega. 

13. Au a qai raica ni sa vakadukadukalitaki o 
koya, ni rau sai valavala vata ga. 

14. la sa vakaikuritaka o koya na nona dautagane; 
sa raica o koya nai taba ni tagane era tu e na lalaga 
ni vale, na kedra i vakatakarakara na kai Kalitia 
era boro tu e nai roka damudamu, 

15. E vauci na tolodra e nai vau, E vau na uludra e 
nai vau duiroka, o ira kecega era rairai vaka na 
kavetani, me vakataki ira na kai Papiloni mai 
Kalitia, na vanua era a sucu kina. 

16. Ni sa raici ira na matana, sa dodomo vei ira ka 
vakatala eso na dauni tukutuku vei ira ki Kalitia. 
17. “Era sa gai lako mai vua o ira na kai Papiloni 
ki nai mocemoce ni veidomoni, ka 
vakadukadukalitaki koya e na nodra dauyalewa, 
sa vakadukadukalitaki kina o koya, ka sa vuki tani 
mai vei ira na lomana. 

18. Sa vakaraitaka vakaoqo o koya na nona 
dautagane ka vakatakila na nona luvawale. Au sa 
qai vuki tani mai vua, me vaka Au a vuki tani mai 
vua na tuakana. 

19. “la sa vakalevutaka tiko na nona dautagane, 
ni sa vakananuma o koya na gauna ni nona 
goneyalewa, ni sa dautagane mai na vanua O 
Ijipita. 

20. Ni sa domoni ira o koya era nonai tau, na 
lewedra e vaka na lewe ni asa, kei na nodra buraki 
mi e vaka na buraki mi ni ose. 

21. la o a vakananuma lesu ki na nomui valavala 
velavela ni o a gone, ni ra tabaka na lomaseremu 
mai Ijipita e na vuku ni sucumu vagoneyalewa. 


Sa Vakatauci Na Lewa Baleti Jerusalemi 

22. “O koya oqo, Oliva, Sa tukuna na Kalou o 
Jiova: ‘Raica, au na vakauqeti ira na nomui tau me 
ra vala kei iko, o ira o sa vuki tani mai kina, Au na 
kauti ira mai na veiyasana kece me ra vala kei iko: 
23. O ira na kai Papiloni, ira kece na kai Kalitia, o 
Pikote, Soa, Koa, kei ira kecega na kai Asiria ka ra 
tu vata tukuna, era cauravou vinaka kecega, na 
kovana kei na turaga era lewa, kavetani kei na 
turaga rogo, era vodo ose kecega. 

24. Era na lako mai me valuti iko e na qiqi-ni- 
valu, na qiqi-ni-yaya, kei na ose-ni-vala, kei nai 
vavakoso e lewe vuga. era na tuvai ira vakaivalu 
vei iko, nai sasabai, nai vakaruru, na sala ni valu. 
“Au na solia vei ira me ra lewa, ka ra na lewai iko 
me vaka na nodra lewa. 

25. Au na vakaraitaka na Noqu vuvu vei iko, ka 
ra nai valavala vakaukauwa sara vei iko; era na 
cebeta laivi na ucumu kei na daligamu, kei na 
nomu kawa sa vo era na bale e nai seleiwau, era 
na kauti ira na luvemu tagane kei na luvemu 
yalewa, kei na nomu kawa e vo era na vakamai e 
na bukawaga. 


26. Era na luvata tani talega vei iko na nomui 
sulu, ka kauta tani na nomui ukuuku totoka. 

27. “la oqo Au na vakaotia kina vei iko na nomui 
valavala velavela kei na nomu dautagane e kau 
mai na vanua o Ijipita, mo na sega kina ni ta cake 
vei ira, se mo na nanumi Ijipita tale.” 

28. “Ni sa tukuna vakaoqo na Kalou o Jiova: ʻE 
dina Au na soli iko ki na ligadra na tamata o sa 
cata, ki na ligadra o sa vuki tani mai kina. 

29, “Era na kitaki iko e na yaloca, kauta tani na ka 
kece o a oca kina, ka laivi iko mo luvawale ka 
kune votu. Na luvawale ni nomu dautagane e na 
vakaraitaki, oi ruarua na nomui valavala velavela 
kei na nomu dautagane. 

30. “Au na cakava vei iko na ka oqo ni o sa muri 
ira me vaka na dautagane na veimatanitu tani, 
baleta ni o sa vakadukadukalitaki e na nodra 
matakau. 

31. ʻO sa muria ga nai valavala ni tuakamu, o 
koya oqo Au na solia kina na mena bilo ki na 
ligamu.’ 

32. “Sa tukuna vakaoqo na Kalou o Jiova: ʻO na 
gunu mai na bilo nei tuakamu, o koya sa titobu ka 
raba; o na dredrevaki ena veibeci ka vakalialiai; E 
sinai vinaka tu. 

33. O na vakasinaiti e na mateni kei na rarawa, Na 
bilo ni domobula kei na veivakarusai, Na mena 
bilo na tuakamu o Samaria. 

34. O na gunuva ka vakamaca sara, o na vorolaka 
talega na kenai caca, ka tava na sucumu; Ni'u sa 
vosa, sa tukuna na Kalou o Jiova. 

35. “O koya sa tukuna kina vakaoqo na Kalou o 
Jiova: “Ni o sa guilecavi Au, ka vakanadakui Au, 
me yaco vei iko na kenai sau ni nomui valavala 
velavela kei na nomu dautagane.” 


Rau Sa Lewai Ruarua Na Veitacini Yalewa 

36. Sa tukuna tale vei au o Jiova: “Luve ni tamata, 
o na sega beka ni lewai Ola kei Oliva? Mo qai 
tukuna vei rau na nodraui valavala vakasisila. 

37. “Ni rau sa ia na dautagane, ka sa tu na dra e 
na ligadrau. E rau sa ia talega na dautagane kei na 
nodrau matakau, ka vakacabora talega na 
luvedrau e rau a vakasucuma vei Au, e rau a biuta 
e loma ni bukawaga me kani ira. 

38. “O koya oqo na ka e rau sa cakava vei Au: E 
rau sa vakavelavelataka na Noqu vale tabu e na 
siga vata ga e rau vakacacana kina na Noqu Siga 
ni Vakacecegu. 

39. “Ka ni rau sa vakacabori ira oti na luvedrau ki 
na nodrau matakau, ena siga vata ga o ya e rau sa 
lako mai ki na Noqu vale tabu me 
vakavelavelataka, e dina sa vakaoqo na ka e rau sa 
cakava e na Noqu loma ni vale. 

40. “O koya talega oqo dou a tukutuku kina me ra 
lako mai na tamata era tiko vakayawa, o ira sa 
vakau kina nai tukutuku; ka raica era sa lako mai. 
O sa vakasilimi iko e na vukudra, boroya na 
matamu, ka ukutaki iko e nai ukuuku talei kecega. 

41. “O a dabe toka ena dabedabe vakaturaga, kei 
na dua na teveli sa vakarau tu kina, o sa biuta tu 
kina na Noqu ka boi vinaka kei na Noqu waiwai. 
42. “Na domodra talega na lewe vuqa era wele 
voli sa tu vata kei koya, kei ira na Sabini era sa kau 
mai na veikau vata kei ira na tamata wale, ka ra 
daramaka na gato ki na ligadra kei nai sala 
vakaiukuuku e uludra. 

43. “Au a qai tukuna e na vuku i koya sa qase 
vata kei na dautagane, “Era na ia li kei koya na 
veibutakoci e na gauna ogo, o koya talega vata kei 
ira?” 

44. “la era sa curu vua, me vaka era curu vua na 
yalewa na dautagane; sa vakaogo na nodra curu 
vei Ola kei Oliva, oi rau na yalewa velavela. 

45. “la o ira na tamata yalododonu, era na lewai 
rau me vaka era lewai o ira na yalewa dautagane, 
kei na kenai valavala vei ira na yalewa sa 
vakadave dra, ni rau yalewa dautagane, ka tu 
talega e ligadrau na dra. 

46. “Ni sa tukuna vakaoqo na Kalou o Jiova: 
“Kauta cake mai e dua nai vavakoso me veivala kei 
rau, soli rau me rau vakacacani ka cavu laivi. 

47. “Era na vakaviriki rau talega e na vatu nai 
vavakoso ka suaki rau e na nodra i seleiwau, era 
na vakamatea talega na luvedrau tagane kei na 
luvedrau yalewa ka ra na vakama na nodrau 
veivale. 

48. “Au na muduka tani vakaoqo nai valavala 
velavela mai na vanua, me ra vakavulici kece kina 
na yalewa kecega me ra kakua ni muria na 
nomudraui valavala velavela. 

49. “Era na sauma vei kemudrau na nomudrau i 
valavala velavela, ena tau talega vei kemudrau nai 
sau ni valavala ca. Drau na qai kila ni sai Au na 
Kalou o Jiova.” 


Nai Vakatakarakara Ni Kuro Ni Vakasaqa 


24. Na vosa i Jiova sa lako mai vei au na nai 


kaciwa ni yabaki, e nai katini ni vula, e nai katini 
ni siga ni vula, ka vaka, 

2. “Luve ni tamata ,mo vola na yaca ni siga ogo, 
na siga dina oqo— o tui Papiloni sa tuvai valu vei 
Jerusalemi e na siga dina oqo. 

3. “Mo cavuta na vosa vakatautauvata ki na 
vuvale dauvukitani, ka tukuna vei ira, ‘Sa tukuna 
vakaogo na Kalou o Jiova: “Mo biuta kina e dua 
na kuro, vakadabera e delana, ka sova ki loma na 
wai. 

4. Mo biuta kina na lewena kecega, na tikina 
vinaka kecega, na sagana kei na tabana. 
Vakasinaita ena sui digitaki, 

5. Mo kauta na sipi digitaki ka uro. Vakama 
talega na suina e rukuna, Laiva me kere 
vakavinaka sara, me ra vakabuta vinaka talega na 
kena sui e loma ni kuro.” 

6. “O koya ogo sa tukuna kina na Kalou o Jiova: 
“Ena ca na koro sa vakadavedra, na kuro sa tu 
kina na kena de-ni-kuro sa sega ni takali mai kina! 


me kau vakatikina mai na lewena; me kakua kina 
na vakawiri madigi. 

7. Ena vuku ni kena dra ni sa tu ga vua; sa tauca 
o koya ena delani vatu; sa sega ni livia kina qele, 
me ubia na kuvu-ni-soso. 

8. Me na vakatubura kina na cudru me ia na 
veicudruvijau sa tauca na kena dra ena dela ni 
vatu, me kakua kina ni tabonaki.” 

9. “O koya oqo sa tukuna kina na Kalou o Jiova: 
“Ena ca na koro sa vakadave dra! io oi Au, Au na 
binia me levu nai kelekele buka. 

10. Kelea na buka, vakawaga na buka,mo 
vakabuta vakavinaka na lewe ni kuro,ka 
vakaboivinakataka ena boro, me kama talega na 
sui. 

11. “Me qai toka ni sa lala na kuro ena kena 
qilaisosa waqa, me katakata, ka kama na kuro, ka 
vakawaicalataka e loma ni kuro na kena duka, me 
yavu na kena de-ni-kuro. 

12. Sa vakaocai koya ena lasulasu, a sa sega ni 
takali tani vua na nona dukalevu: me tiko ga ena 
bukawaga na nona dukalevu! 

13. Sa sakulevu na nomu dukadukali: ni kau a 
vakasavasavataki iko, ia o sa sega ga ni savasava, 
o na sega kina ni vakasavasavataki tale mai na 
nomu dukadukali, me yacova ni sa tarai iko mada 
na noqu cudru katakata. 

14. Oi au, o Jiova, sa vosa, ena yaco ga, Ni'u sa 
cakava, Au na sega ni vakasuka kimuri, Au na 
sega talega ni vakavoca, Au na sega talega ni 
veisautaka; me vaka na nomu i tovo, ka vaka na 
nomui valavala, era na lewai iko,””” sa tukuna na 
Kalou o Jiova.” 


Sa Mate Na Watini Parofita 

15. Na vosa i Jiova sa lako tale mai vei au, ka 
vaka, 

16. “O iko luveni tamata, raica, Au sa kauta tani 
vakasauri mai vei iko na gagadre ni matamu ena 
dua nai toqa; ia mo kakua ni vakaloloku se 
tagicaka, me kakua talega ni drodro na wai ni 
matamu. 

17. “Mo tagi lo, mo kakua talega ni tagicaka na 
mate, mo vakaisala ga, ka daramaka vei iko na 
nomu i vava, kakua ni ubia na tebenigusumu, ka 
mo kakua ni kania na madrai ni rarawa.” 

18. Ia au a vosa vei ira na tamata ena mataka, sa 
mate na watiqu ena yakavi; ia au sa cakava ena 
mataka ka tarava me vaka na ka sa vakaroti vei 
au. 

19. Era sa tukuna vei au o ira na tamata, “o na 
sega li ni tukuna vei keimami se cava nai balebale 
ni ka oqo, na cava na ka oqo, o sa cakava?” 

20. Au a qai tukuna vei ira, sa yaco mai vei au na 
vosa i Jiova, “ka vaka, 

21. ‘Mo tukuna vei ira na vuvale i Isireli. “Sa 
tukuna vakaogo na Kalou o Jiova: ‘Raica, Au na 
vakacacana na Noqu vale tabu, o koya na 
nomudou kaukauwa dou sa dokai kemudou kina, 
ka sa gadreva tikoga na matamudou, ka sa 

daulomana talega na yalomudou; ia na 
luvemudou tagane kei na luvemudou yalewa, o 
ira dou a laiva yani, era na bale ena i seleiwau. 

22. “la dou na kitaka me vaka na ka ka'u sa kitaka: 
dou na sega ni ubia na tebenigusumudou, ka dou 
na sega ni kania na madrai ni rarawa. 

23. “Ena vakaisala talega na ulumudou, ka 
vakaivava na yavamudou: dou na sega ni yaso se 
tagi, ia sa na lutu sobu na yagomudou ena vuku ni 
nomudoui valavala ca, ka dou na dui vutugu 
vakataki kemudou. 

24. “la o Isikeli, ena kemudoui vakatakilakila: na 
ka kece ka cakava o koya dou na cakava vakakina: 
ia ni sa yaco na ka oqo, dou na kila ni sai Au na 
Kalou o Jiova.” 

25. ʻO iko talega, luve ni tamata—ena sega beka 
na yaco ena siga Au na kauta tani kina vei ira na 
nodra kaukauwa, kei na nodra marau lagilagi, na 
ka era sa matalau kina, kei na ka sa lasa kina na 
yalodra, na luvedra tagane kei na luvedra yalewa: 
26. “Ena siga o ya o koya sa dro ena lako mai me 
vakarogoya ki na daligamu? 

27. “Ena siga o ya o na vosa vei koya sa dro; o na 
vosa ka na sega ni galu. Ena yaco moi 
vakatakilakila vei ira, ka ra na kila ni sai Au o 
Jiova.” 


Vakarogoi Nai Tukutuku Baleti Amoni 


25. Na vosa i Jiova, sa lako tale mai vei au ka 


vaka: 

2. “Luve ni tamata, mo vakanamata mada vei ira 
na Amonaiti ka parofisai vei ira. 

3. “Tukuna vei ira na Amonaiti, “Mo rogoca na 
vosa ni Kalou o Jiova! Sa tukuna vakaoqo na 
Kalou o Jiova: “Ni o ni sa tukuna, 'Ulei! ki na 
Noqu vale tabu, ni sa vakacacani, kei na vanua o 
Isireli ni sa lala, kei na vuvale i Juta ni ra sa kau 
vakavesu, 

4. “E dina, o koya oqo Au na soli iko kina vei ira 
na tamata mai na tokalau me ra taukeni iko, ka ra 
na vakatura na nodra vale vakaturaga e na 
kemudou maliwa ka cakava na nodra i tikotiko e 
tikimu; era na kania na vuata ni nomu vanua, ka 
gunuva na memu wai-ni-sucu. 

5. “la Au na cakavi Rapa me bai ni kameli, kei na 
nodra vanua na Amonaiti mei  davodavo ni qele 
ni sipi. Dou na qai kila ni sai Au o Jiova.” 

6. “Ni sa tukuna vakaoqo na Kalou o Jiova; “Ni 
sa vakasausau na ligamu, vaka butubutu na 
yavamu, ka reki ni o sa beca sara e na vu ni 
yalomu na vanua i Isireli, 

7. “O koya ogo, mo kila, Au na dodoka yani na 
ligaqu vei iko, ka soli iko mo nodra i toki ni valu 
na veimatanitu tani; Au na muduki iko tani mai 
vei ira na veiyavusa, Au na vakavuna na nomu 
vakarusai mai na veivanua, Au na 
vakawabokotaki iko, o na kila ni sai o Jiova.” 


Vakarogoi Nai Tukutuku Baleti Moape 
8. “Sa tukuna vakaogo na Kalou o Jiova: “Ni sa 


tukuna o Moape kei Sia, “Raica! Na vuvale i Juta sa 
vakataki ira kece na veimatanitu,' 

9. “O koya oqo, raica, Au na dolava kina nai 
yalayala i Moapi mai na veikoro, na nona veikoro 
mai na nonai yalayala, nai ukuuku ni vanua 
taucoko, o  Peci-Jesimoci, Peali-Mione kei 
Kiriaceimi. 

10. “Vei ira na tamata mai na tokalau Au na solia 
me nodra i votavota, vata kei ira na Amonaiti, me 
ra kakua ni nanumi tale na Amonaiti e na 
veivanua. 

11. “la Au na vakayacora na veicudruvi vei 
Moapi, ka ra na kila ni sai Au o Jiova.” 


Vakarogoi Nai Tukutuku Baleti Itomi 

12. “Sa tukuna vakaogo na Kalou o Jiova: “Baleta 
na ka sa cakava oitomi ki na vuvale i Juta ni ra sa 
ia na veisausaumi, ka sa caka cala vakalevu vei ira 
ni sa saumi na ca sa caka vua,” 

13. “O koya oqo sa tukuna kina na Kalou o Jiova: 
“Au na dodoka talega na Ligaqu vei Itomi, 
muduka tani mai kina na tamata kei na 
manumanu, ka cakava me vanua lala mai Temani; 
o Dedani e na bale e nai seleiwau. 

14. “Au na vakayacora na Noqu cudru vei Itomi e 
na ligadra na Noqu tamata na Isireli, me ra na 
cakacaka mai Itomi me vaka na Noqu cudru ka 
vaka na Noqu lesa, ka ra na kila na Noqu cudru 
waqawaga,” sa tukuna na Kalou o Jiova. 


Vakarogoi Nai Tukutuku Baleti Filisitia 

15. ‘Sa tukuna vakaogo na Kalou o Jiova: “Baleta 
ni ra ia na veisausaumi na kai Filisitia ka ra ia na 
veisausaumi e na yaloca, me ra vakarusa e na 
vuku ni veicati makawa,” 

16. ʻO koya oqo sa tukuna kina na Kalou o Jiova: 
“Au na dodoka na Ligaqu vei ira na kai Filisitia, 
ka muduki ira tani na kai Kireci, ka vakarusai ira 
era vo mai baravi. 

17. “Au na vakayacora vei ira na veisausaumi 
levu kei na veivunauci vaka-cudrucudru; ka ra na 
kila kina ni sai Au o Jiova, Ni'u sa vakatauca vei 
ira na Noqu cudru.””” 


Vakarogoi Nai Tukutuku Baleti Taia 


26. 1a e nai katinikadua ni yabaki, e nai matai ni 


siga ni vula, Na vosa i Jiova sa lako mai vei au, ka 
vaka, 

2. “Luve ni tamata, baleta ni sa vosataki 
Jerusalemi o Taia, ka vaka, “Sai koya! Sa ramusu o 
koya ka nodra matamata-ni-koro na vei-mata 
tamata; ia oqo sa vukici lesu mai vei Au o koya; 
Au na vakasinaiti, sa davo lala no o koya.” 

3. “O koya oqo sa tukuna kina na Kalou o Jiova: 
“Raica, Au sa veimecaki kei iko, Isa Taia, ka na 
vakavuna mai vala kei iko na veimatanitu e vuga, 
me vaka na ua ni sa se mai ki na wasawasa. 

4. “Era na vakarusa na bai kei Taia ka basuka 
sobu na kena veivale cecere; Au na taviraka tani 

na kena kuvu-ni-soso, ka vakatautauvatataki koya 
kei na dela ni vatu. 

5. ‘Ka na yaco mei sasau ni lawa e loma ni 
wasawasa, Niu a cavuta, sa tukuna na Kalou o 
Jiova: “Ena yaco o koya me nodra i toki ni valu na 
veimatanitu. 

6. “Na nona veikoro lalai talega mai tailevu era 
na mate e nai seleiwau, ka ra na kila ni sai Au o 
Jiova.’ 

7. “Ni sa tukuna vakaoqo na Kalou o Jiova: 
“Raica, Au na kauta mai me valuti Taia mai na 
vualiku o Nepukanesa na tui Papiloni, nodra tui 
na tui, kei na ose, kei na qiqi-ni-valu, kei ira na 
dauvodo ose, kei na mataivalu ni tamata e lewe 
levu. 

8. “Na nomu veikoro lalai ena vakamatea o koya 
e nai seleiwau; ia ena tuvai valu vei iko, ka viria 
na kemu bai, ka vakaduria na kemui vakaruru. 

9. “Ena vakarota o koya na nonai voro ni lalaga 
me voroka na nomu bai vatu; ka na voroka sobu 
na nomu vale ni valu cecere e na nona matau. 

10. “Baleta na levu ni nona ose, na nodra kuvu-ni- 
soso ena ubi iko; na nomu bai vatu e na sauta- 
kurekure e na vuku ni domo ni valu sa vodo ose, 
na qiqi-ni-yaya, kei na qiqi-ni-valu, ni sa curu o 
koya ki na nomu matamata-ni-koro, e vaka ni ra 
curuma na tamata na koro sa kabasu. 

11. 'E na gugu ni nona ose ena buturaka kece kina 
na nomu sala; ena vakamatei ira na nomu tamata e 
nai seleiwau, kei na nomu bai ni valu kaukauwa 
ena bale sobu ga ki na qele. 

12. “Era na tokitaka na nomui yau ka butakoca na 
nomui yau ni veivoli; era na basuka sobu na nomu 
bai ka vakarusa na nomu veivale vivinaka; era na 
viritaka na nomu veivatu, na nomu kau ni vale, 
kei na nomu qele ki loma ni wai. 

13. “Au na vakaotia na domo ni nomu sere, kei na 
domo ni nomu api ena sega tale ni rogo. 

14. “Au na cakava mo tautauvata kei na dela ni 
vatu; O na yaco me vanua e dau tevuki kina na 
lawa, o na sega ni tara cake tale, ni sai Au o Jiova 
ka sa vosa; e tukuna na Kalou o Jiova. 

15. “Sa tukuna vakaoqo na Kalou o Jiova ki Taia: 
“Ena sega beka ni yavavala na veivanua mai 
baravi ena rorogo na nomu bale, ni ra vutugu o ira 
na mavoa, ni sa yaco na veivakamatei e na kemu 
maliwa? 

16. “Era na qai siro sobu mai nodra i tikotiko 
vakaturaga na turaga kece ni wasawasa, biuta tani 
na nodra i ubi balavu, era na luvata tani na nodra i 
sulu tali; era na vakaisulu e na sautaninini; era na 
dabe sobu e na qele, ni ra sautaninini tikoga, ka 
kidacalataki iko. 

17. 'Ka ra na tagi lagalaga e na vukumu, ka 
tukuna vei iko: “E vakaevei na nomu rusa, Isa e 
dua era tiko kina na kai wai, Isa na koro rogo, o 
koya sa kaukauwa mai wasawasa, o koya kei na 
ira na lewena, o koya sa dauveivakarerei vei ira 
kecega era tiko kina! 


18. la ogo era sa sautaninini na veivanua e baravi 
e na siga ni nomu bale; lo, na veivanua e baravi 
era sa kidroa ni o sa lako tani.” 

19. “Ni sa tukuna vakaogo na Kalou o Jiova: “Ni'u 
na cakava mo koro lala, me vaka na veikoro sa 
sega tu ni sega, Ni'u na kauta cake mai vei iko na 
wasa titobu, ka me luvuci iko na wai levu, 

20. “Au na qai kauti iko sobu kei ira era lako sobu 
ki nai Keli, vei ira na tamata ni gauna makawa, Au 
na cakava mo tiko e na vanua lolovira duadua e 
vuravura, e na veitikina sa lala ni sa rui makawa, 
kei ira era lako sobu ki nai Keli, me yaco mo na 
kakua ni sega tale; Au na qai vakadeitaka tale nai 
ukuuku e na nodra vanua na bula. 

21. 'Au na cakava mo ka rerevaki, o na yali 
vakadua sara; kevaka o na vakasagarai, o na sega 
ni qai kune tale,” sa tukuna na Kalou o Jiova.” 


Na Tagi Baleti Taia 


27. Na vosa i Jiova sa lako mai vei au, ka vaka, 


2. “la oqo, Luve ni tamata, moia na tagi lagalaga 
e na vuku i Taia, 

3. “Ka tukuna ki Taia, ʻO iko ka toka mai na 
toba, ka nodra koro dauveivoli na tamata mai na 
veiyanuyanu e vuqa, sa tukuna vakaoqo na Kalou 
o Jiova: “Isa Taia, o a tukuna, ‘Au sa taucoko ka 
lagilagi.” 

4. Sa tu mai na loma ni wasawasa na nomui 
yalayala, o ira na nomu matai era a tarai iko mo 
koro lagilagi duadua. 

5. Era a cakava kece na kau kabi ni nomu waqa e 
na paini ni Seniri, Era sa taura na sitari ni 
Lepanoni me caka kina na nomu i vana. 

6. Na oki ni Pasani era a taya kina na nomui 
voce; o ira nei Asuri era vakadavora na kena kau 
kabi e vono e nai leu ni elevadi mai na veivanua 
baravi kei Saipurusi. 

7. Na lineni tali matailalai ni ljipita o sa 
vakarewataka me nomu laca; nai sulu karakarawa 
kei na lokaloka e kau mai na veivanua baravi i 
Ilaisa sa nomui ubi. 

8. “O ira na kai Saidoni kei na kai Arivade era a 
nomu daunivoce; o ira na nomu vuku, Isa Taia, 
era tiko vei iko; era nomu pailate. 

9. O ira na qase ni Kebali kei ira na kena tamata 
vuku era a tiko vei iko me ra nomu dausaubulu, 
na waqa kecega ni wasawasa kei ira na kena 
daunivoce era a tiko vei iko me ra dauvolitaka na 
nomui yau. 

10. “O ira na kai Perisia, Laidia, kei Libia era a 
tiko e na nomu mataivalu me ra nomu tamatai 
valu, era vakarubeca nai sasabai kei nai sala ni 
valu vei iko, era solia vei iko na kemui ukuuku. 

11. O ira na kai Arivade kei na nomu mataivalu 
era tu e dela ni nomu bai e na veiyasana kece, kei 
ira na kai Qamadi era a tiko e na nomu veivale- 
cecere; era vakarubeca na nodra i sasabai e na 
nomu lalaga kecega, era a cakava na nomu lagilagi 
me taucoko sara. 

12. “OTasisi e nomu dauveivoli e na vuku ni levu 
ni nomui yau kecega. Era solia vei iko na siliva, 
kaukamea, kava, kei na uma e na vuku ni nomu i 
yau. 

13. “O Javana, Tubali, Meseki era mai veivoli kei 
iko. Era volitaka na tamata kei nai yaya varasa me 
veisau kei na nomui yau talei. 

14. “O ira mai na vuvale i Toqama era sa 
veivolitaka na nomui yaya kei na ose, kei na ose ni 
valu, kei na meule. 

15. “O ira na kai Dedana era dauveivoli kei iko, 
na yanuyanu e vuga era makete ni veika o rawata. 
Era kauta mai nai leu tabua kei na evoni vei iko 
me kenai voli. 

16. “O Siria e a dauveivoli kei iko e na vuku ni 
levu ni yaya o sa cakava. Era volia na nomui yau 
ena emeralita, nai sulu lokaloka, nai sulu tali, na 
lineni matailailai, na lase damudamu, kei na rupi. 
17. “O Juta kei na vanua o Isireli era a dauveivoli 
kei iko. Era volia na nomui yau e na witi ni Minici, 
mileti, o ni, waiwai, kei na drega. 

18. “O Tamasiko e a dauveivoli kei iko me vaka 
na levu ni yaya o a cakava, baleta na levu ni i yau 
talei e tu vei iko, e na waini ni Eliboni kei na 
vutika ni sipi vulavula. 

19. “O Tani kei Javana era volia na nomui yau ni 
ra voli ciri vaka ki liu ki muri talega. Na kaukamea 
ni ukuuku, nai lumu kasia, kei nai titoko era wili 
vata kei na nomui yau ni veivoli. 

20. “O Dedana e a dauveivoli kei iko e nai sulu ni 
vodo ose. 

21. “O Arepea kei na turaga kecega ni Kedari, era 
nomu dauveivoli tudei. Era volitaka vei iko na 
lami, na sipi tagane, kei na me. 

22. “O ira na dauveivoli mai Sipa kei Reama era a 
dauveivoli kei iko. Era volia na nomui yau e nai 
vakaboi vinaka kecega, na veimatagali vatu talei 
kecega, kei na koula. 

23. “O Karana, Kane, Iteni, ira na dauveivoli mai 
Sipa, Asuri, kei Kilimada era a dauveivoli kei iko. 
24. “O ira oqo era a dauveivoli kei iko e nai yaya 
digitaki kecega e nai sulu lokaloka, nai sulu tali, 
na kato i sulu duiroka, era tali ena dali mulo, ka ra 
tiko ena nomu makete ni veivoli. 

25. “Na waqa ni Tasisi era a dau usa na nomui 
yau veivoli. O a vakavutuniyautaki ka rogo sara e 
loma ni wasawasa. 

26. Era a kauti iko ki na vuga na wasa levu o ira 
na nomu dauvoce, ia na cagi mai na tokalau o sa 
kasere kina e loma ni wasawasa. 

27. “Na nomui yau, nai yaya, kei nai voli, na 
nomu dausoko kei na pailate, na nomu 
dausaubulu kei na dauveivoli, na nomu tamatai 
valu kecega era tiko vei iko, kei nai soqosoqo 
taucoko e tiko e na kemu maliwa, era na lutu 
dromu e loma ni wasawasa e na siga o sa rusa 
kina. 

28. Ena yavala na vanua taucoko ni sa rogo na 
nodra tagi na nomu pailate. 


29. “O ira kece era taura nai voce, na dausoko, na 
pailate kece ni wasawasa era na sobu mai na 
nodra waqa ka mai tu e baravi. 

30. Era na tabalaka na domodra me rogoci e na 
vukumu, Era na tagi vakararawa ka kaburaka ki 
uludra na kuvu-ni-soso; Era na veiqiqiyaki voli e 
na dravusa, 

31. Era na tasia vakadua sara na uludra e na 
vukumu, Era na vauci ira e nai sulu taga ka 
tagicaki iko, Ena rarawa na lomadra kei na 
qoqolou e na rarawa. 

32. Ena nodra qolouvaki iko era na ia ena tagi 
lagalaga, ena dua na tagi lagalaga, ka vaka, “Na 
koro cava e na tauvata kei Taia, Me vakarusai mai 
na loma ni wasawasa? 

33. “Ni sa usa yani e loma ni wasawasa ki na 
veivanua na nomui yaya, o a vaka-saututaki ira 
kina e lewe vuga; o a vakavutuniyautaki ira na tui 
kei vuravura e na kena levu ni nomui yau talei kei 
na nomui voli. 

34. la o sa kasere e na ua e na loma ni wai titobu, 
Na nomui voli kei nai soqosoqo kecega era bale e 
na kemu maliwa. 

35. O ira kece na lewe ni veiyanuyanu era na 
kidacalataki iko, Na nodra tui era na rere vakalevu 
sara, ka ra na vakaveveku mata. 

36. O ira na dauveivoli e na kedra maliwa na 
tamata kecega era na vakatasisitaki iko, o na yaco 
moi vakarere, ka na yali sara me sega ni mudu.”””” 


Vakarogoi Nai Tukutuku Baleti Tui Taia 


28. Na vosa i Jiova sa lako mai vei au, ka vaka, 


2. “Luve ni tamata, mo tukuna vei tui Taia, 'Sa 
tukuna vakaoqo na Kalou o Jiova: “Ni sa 
viavialevu na lomamu, ka ni o sa tukuna talega, 
“Oi au e dua na kalou, au sa tiko e na nodra i 
tikotiko na kalou, e na loma ni wasawasa, ia o sa 
tamata ga, o sega ni dua na kalou, e dina ga ni o sa 
nanuma e lomamu me vaka na loma ni dua na 
kalou. 

3. (Raica, o sa vuku cake vei Taniela! E sega ni 
dua na ka vuni me vunitaki rawa vei iko! 

4. E na nomu vuku kei na nomu yalomatua o sa 
rawata kina na nomui yau, ka o sa binia na koula 
kei na siliva ki na nomu vale ni yau; 

5. Ena nomu vuku levu ena veivoli o sa 
vakalevutaka kina na nomui yau, ka sa viavialevu 
na lomamu e na vuku ni nomui yau),” 

6. “O koya oqo sa tukuna kina na Kalou o Jiova: 
“Ni o sa nanuma e lomamu ni sa loma ni dua na 
kalou, 

7. Raica, o koya oqo Au na kauti ira maikina vei 
iko na kai tani, na nodra gaga vakarerevaki na 
veimatanitu; ka ra na ucuna na nodra i seleiwau 
me cudruva kina na nomu vuku lagilagi, ka ra na 
vakacacana na nomu matavinaka. 

8. Era na biuti iko sobu ki na qara, ka o na mate 
me vakataki ira era vakamatei e na loma ni 
wasawasa. 

9. “Ona tukuna tiko beka ga e na mata i koya sa 

vakamatei iko, ʻOi au e dua na kalou’? la e 
dodonu mo tamata ga, ka sega ni kalou, e na liga i 
koya sa vakamatei iko. 

10. O na mate ena mate ni sega cili e na ligadra na 
kai tani, Ni'u sa cavuta,” sa tukuna na Kalou o 
Jiova.” 


Na Tagi Baleti Tui Taia 

11. Na vosa i Jiova sa lako mai vei au, ka vaka, 

12. “Luve ni tamata, mo tagi lagalagataki tui Taia, 
ka vaka vua, “Sa tukuna vakaogo na Kalou o Jiova: 
“O iko o a vakaotia sara na kenai vakarau, o sinai 
e na vuku ka taucoko na nomu rairai vinaka. 

13. O a tiko mai Iteni, na were ni Kalou; na vatu 
talei kecega sa kemui ubi: na satiusa, na topasa, na 
taiamodi, na perili, na onikisa, kei na jasipa, na 
safaia, na emeralita, kei na rupi, kei na koula. Na 
cakacaka ni ligadra na matai ni nomu tibereli kei 
na nomu bitu-ni-vakatagi era sa vakarautaki oti tu 
ena siga o a buli kina. 

14. “O iko na jerupi lumuti o koya e a 
veivakarurugi, Au a vakadeitaki iko, o a tiko e na 
ulunivanua tabu ni Kalou; o a veilakoyaki tu vaka 
ki liu ki muri talega e na loma ni vatu waga. 

15. O sa dodonu sara e na nomui valavala mai na 
siga o a buli kina, me yacova sara ni kune vei iko 
na caka cala. 

16. “Ena levu ni nomu veivoli era sa vakasinaiti 
iko e nai valavala kaukauwa e loma, o sai valavala 
ca, o koya oqo Au sa biuti iko tani kina me vaka e 
dua na sa vakacacani mai na ulunivanua ni Kalou, 
Au a vakarusai iko, Isa o koya na jerupi kai 
vakaruru, mai na loma ni vatu waqa. 

17. “Sa laveti cake na lomamu e na vuku ni nomu 
totoka; o sa vakacacana na nomu vuku e na vuku 
ni kemui rairai, Au a viritaki iko ki na qele, Au a 
tevuki iko e matadra na tui, de ra mani wanonovi 
iko. 

18. “O sa vakacacana na nomu vale tabu e na levu 
ni nomu caka cala, ena nodra caka cala na nomu 
dauveivoli, o koya oqo Au a kauta mai kina na 
bukawaga mai na kemu maliwa, E a kani iko, Au a 
vakamai iko me yacova ni o sa dravusa e dela i 
vuravura e matadra kece era raici iko. 

19. O ira era kilai iko e na kedra maliwa na tamata 
kecega era kidacalataki iko, o sa yaco mo ka ni 
veivakarerei, o na yali sara ka sega ni mudu.””” 


Vakarogoi Nai Tukutuku Baleti Saidoni 

20. Na vosa i Jiova sa lako mai vei au, ka vaka, 

21. “Luve ni tamata, mo vagara na matamu ki 
Saidoni, ka parofisai vei koya, 

22. Ka vaka, 'Sa tukuna vakaogo na Kalou o Jiova: 
“Raica, Au sa veimecaki kei iko, Isa Saidoni; Au na 
vakacaucautaki e na kemu maliwa; ka ra na kila ni 
sai Au o Jiova, Ni'u sa vakayacora na noqu lewa 
vua ka vakarokorokotaki mai vua. 

23. Ni'u na tala vua na mate dauveiveitauvi, kei 
na dra e na nona sala ni koro; o ira na mavoa era 
na lewai e na kena maliwa e nai seleiwau sa coba 


vua e na vei-yasana, era na qai kila ni sai Au o 
Jiova. 

24. “Ena sega tale ni dua na soni se wa 
vakavotona e na vuvale i Isireli mai vei ira era 
voliti ira, era beci ira. Era na gai kila ni sai Au na 
Kalou o Jiova.” 


Na Vevakalouvinakataki Ena Yaco Vei Isireli 

25. “Sa tukuna vakaogo na Kalou o Jiova: “Ni'u sa 
na vakasoqoni ira oti na vuvale i Isireli mai na 
kedra maliwa na tamata era a dui veiseyaki kina, 
Au a vakarokorokotaki kina vei ira e matadra na 
veimatanitu, era na qai tiko ga e na nodra vanua 
Au a solia vei Jekope na Noqu tamata. 

26. “Ka ra na tiko vakacegu e kea, era tara vale, 
tea na veiwere ni vaini; io, era na tiko sautu, Ni'u 
sa na cudruvi ira oti kece na tiko vakavolivoliti ira 
era beci ira. Era na qai kila ni sai Au o Jiova na 
nodra Kalou.””” 


Vakarogoi Nai Tukutuku Baleti Ijipita 


29. E nai katini ni yabaki, e nai katini ni vula, e 


nai katinikarua ni siga ni vula, na vosa i Jiova sa 
lako mai vei au, ka vaka, 

2. “Luve ni tamata, mo vaqara na matamu vei 
Fero na tui Ijipita, ka parofisai ki vua, kei Ijipita 
taucoko. 

3. “Mo vosa, ka vaka, “Sa tukuna vakaogo na 
Kalou o Jiova: “Raica, Au sa kemu meca, Isa Fero 
na tui Jjipita, Isa na gata levu sa davo no e na 
kedra maliwa na nona uciwai, o koya ka tukuna, 
“Na noqu uciwai e noqu ga; au a cakava me baleti 
au ga. 

4. la Au na vakacoba na bati ni siwa ki na nomu 
galegale, ka vakabita na ika e na nomu uciwai ki 
na varimu, Au na yarataki iko cake mai na loma ni 
nomu uciwai, na ika kecega e na nomu uciwai ena 
kabita na varimu. 

5. Au na biuti iko laivi tu e na veikau, o iko kei 
na ika kecega e na nomu uciwai; o na lutu ki na 
dela ni vanua; dou na sega ni tomiki cake se 
kumuni vata. Au sa soli kemudou me kakana vei 
ira na manumanu kila ni vanua kei na manumanu 
vuka. 

6. “Era na qai kila na kai Ijipita kecega ni sai Au 
o Jiova, ni ra sa nodra i titoko gasau na vuvale i 
Isireli. 

7. Ni ra sa tauri iko e na ligadra, o a qai musuka 
ka cavuta sara na tabadra; ni ra raviti iko o 
musuka ka vakavuna me sautaninini kecega na 
dakudra.” 

8. “O koya oqo sa tukuna kina na Kalou o Jiova: 
“E dina Au na kauta mai vei iko nai seleiwau ka 
taya laivi mai vei iko na tamata kei na manumanu. 
9. “Ka na yaco vanua o Jjipita me lala ka biu 
wale, era na qai kila ni sai Au o Jiova, baleta ni a 
tukuna o koya, “Na uciwai e noqu, au a cakava ga. 
10. “E dina, o koya oqo, Au sa veimecaki kina kei 

iko kei na nomu uciwai, Au na cakava me vanua 

lala ka biu wale o Ijipita, mai Mikidoli ki Saiene 
me yaco sara ki Iciopea. 

11. “Ena sega tale ni lako sivia na yava ni tamata 
se na yava ni manumanu, ka na sega talega ni sega 
me vasagavulu na yabaki. 

12. “Au na cakava me vanua lala o Ijipita e na 
maliwa ni veivanua lala, kei na maliwa ni veikoro 
lala, na nona veikoro e na lala tu me vasagavulu 
na yabaki; Au na qai vakasavi ira na kai Ijipita ki 
na veimatanitu ka veibiuyaki ira ki na veivanua.” 
13. “la, sa tukuna vakaogo na Kalou o Jiova: “Ni 
sa oti na vasagavulu na yabaki Au na qai 
vakasoqoni ira na kai Ijipita mai vei ira na tamata 
e na maliwa ni veivanua era dui veiseyaki kina. 

14. “Au na kauti ira tale mai na kai Jjipita era a 
kau vakavesu ka vakalesui ira tale ki na vanua o 
Pacirosi, ki na vanua era a sucu kina, maikea era 
na matanitu lolovira. 

15. “Ena matanitu lolovira sara vei ira na 
vematanitu, ena sega tale ni vakalevulevui koya 
cake vei ira na  veimatanitu Niu na 
vakalolovirataki ira me ra kakua ni lewa tale vei 
ira na veimatanitu. 

16. “Ena sega tale ni vuni nodra nuidei na vuvale 
i Isireli, ia ena vakananumi ga e na nodra caka cala 
ni ra sa vuki me ra muri ira. Era na qai kila ni sai 
Au na Kalou o Jiova.””” 


O Papilonia Ena Kovei Ijipita 

17. Ka sa yaco e nai karuasagavulu ka vitu ni 
yabaki, e nai matai ni vula, e nai matai ni siga ni 
vula, na vosa i Jiova sa lako mai vei au, ka vaka, 
18. “Luve ni tamata, o Nukanesa na tui Papiloni 
sa vakavuna vei ira na nona mataivalu e dua na 
cakacaka kaukauwa e na vuku i Taia; na ulu kece 
sa tasi me cou, kei na tabadra kece sa drakulu; ia e 
sega ni sauma vua se vei ira na nonai mataivalu o 
Taia, na cakacaka levu era a cakava. 

19. “O koya oqo sa tukuna kina na Kalou o Jiova: 
ʻE dina, Au na solia na vanua o ljipita vei 
Nepukanesa na tui Papiloni; ena kauta o koya na 
nonai yau, tokitaka na nonai toki ni valu, ka kovea 
na ka kecega e taukena; oqori me kedra i sau na 
nona mataivalu. 

20. “Au sa solia vua na vanua o ljipita e na vuku 
ni cakacaka sa cakava o koya, baleta ni ra cakacaka 
vei Au; sa tukuna na Kalou o Jiova. 

21. ʻE na siga o ya Au na vakavuna me tubu cake 
nai leu ni vuvale i Isireli, Au na dolava talega na 
gusumu mo vosa e na kedra maliwa. Era na qai 
kila ni sai Au o Jiova.” 


O Ijipita Kei Ira Na Nona I To Era Na Bale 


30. Na vosa ni Kalou sa lako tale mai vei au, ka 
vaka, 

2. “Luve ni tamata, mo parofisai ka vaka, ‘Sa 
tukuna vakaoqo na Kalou o Jiova: “Dou qoqolou, 
ʻE na ca na siga o ya! 

3. Nisa voleka mai na siga, e dina sa voleka mai 


na siga i Jiova; e na dua siga ni o loaloa, na nodra 
gauna na veimatanitu. 

4. Nai seleiwau ena lako mai ki Ijipita, kei na 
rarawa levu ena tarai Iciopea, ni ra sa bale mate na 
moku e Ijipita, ka ra kauta tani na nodra i yau, ka 
sa talaraki sobu na nona yavu. 

5. “O lciopea, Libia, kei Lidia, na tamata kece era 
veimaliwai, o Kupi, kei ira na na tamata ni 
veivanua era nodra i to, era na bale vata kei ira e 
nai seleiwau.” 

6. “Sa tukuna vakaoqo o Jiova: “O ira era totaki 
Ijipita era na bale, Kei na viavialevu e vuku ni 
nona kaukauwa ena vakamalumalumutaki sobu 
mai. Mai Mikidoli ki Saieni o ira era tiko kina era 
na bale e nai seleiwau,” e tukuna o Jiova na Kalou. 
7. “Era na lala tu e na kedra maliwa na veivanua 
lala, kei na nona veikoro ena tu e na maliwa ni 
veikoro sa biu wale. 

8. Era na qai kila ni sai Au o Jiova, Ni'u a wagaca 
e dua na bukawaga mai Ijipita, ka ra sa vakarusai 
kece era dau vukei koya. 

9. E na siga o ya na dau tukutuku era na lako 
yani mai vei Au e na waga me vaka-rerei ira na kai 
Iciopea vakawelewele, kei na rarawa levu ena 
yaco vei ira, me vaka e na siga i Ijipita, e dina sa 
lako tiko mai!” 

10. “Sa tukuna vakaoqo na na Kalou o Jiova, “Au 
na vakaotia talega na lewe vuga mai Ijipita e na 
liga i Nepukanesa na tui Papiloni. 

11. O koya vata kei ira na nona tamata, e 
vakadomobula duadua vei ira na veimatanitu, ena 
kau mai me vakarusa na vanua, Era na ucuna na 
nodra i seleiwau me yaviti Ijipita, ka vakasinaita 
na vanua e na tamata mate. 

12. Au na vakadiva na uciwai, ka volitaka na 
vanua ki na ligadra na tamata ca, Au na cakava 
me biu wale na vanua, kei na ka kecega e tu kina, 
e na ligadra na vulagi. Oi au, o Jiova, Au a vosa.” 
13. “Sa tukuna vakaoqo na Kalou o Jiova: “Au na 
vakarusa talega na matakau, ka vakavuna me 
tarovi nai vakatakarakara mai Nofi; Ena sega tale 
turaga mai na vanua o ljipita; Au na vakatubura 
na rere e na vanua o Ijipita. 

14. Au na cakava me vanua lala o Pacirosi, 
vakamai Soani, ka vakayacora na veicudruvi e No. 
15. Au sovaraka na Noqu cudru ki Sini, na vu ni 
kaukauwa i Ijipita; ka muduki ira laivi na lewe 
vuga mai No, 

16. ka vakamai Ijipita, o Sini ena rarawa vakalevu, 
o No ena basuraki, kei Nofi ena sotava na rarawa e 
na veisiga. 

17. O ira na cauravou ni Eveni kei Pi-beseci era na 
bale e nai seleiwau, ka ra na kau vakavesu na 
veikoro oqo me ra vakabobulataki. 

18. Mai Tapanesi na siga ena butobuto talega, 
Ni'u sa na musuka maikea nai vua i Jjipita. Kei na 
nona kaukauwa viavialevu ena muduki ga vua, ia 
vei koya, e dua na o ena tabonaki koya, o ira 
talega na luvena yalewa era na vakabobulataki. 

19. Au na cakava vakaoqo na veicudruvi vei 
Ijipita; Era na qai kila ni sai Au o Jiova.””” 

Vakarogoi Nai Tukutuku Baleti Fero 

20. Ka sa oti oqo e nai ka tinikadua ni yabaki, e 
nai matai ni vula, e nai kavitu ni siga ni vula, na 
vosa i Jiova sa lako mai vei au, ka vaka, 

21. “Luve ni tamata, Au sa musuka na liga i Fero 
na tui Ijipita, ka raica, e a sega ni vadretitaki me 
mavo, se viviraki kina e dua na kau, me kaukauwa 
ka rawa ni taura nai seleiwau. 

22. “O koya e tukuna kina na Kalou o Jiova: ʻE 
dina, Au na mecaki Fero na tui ljipita, ka na 
musuka na ligana ruarua, o koya e kaukauwa kei 
koya e sa ramusu; Au na cakava talega me lutu 
tani mai ligana nai seleiwau. 

23. “Au na dui vakasavi ira na kai Ijipita e na 
maliwa ni veimatanitu, ka veibiuyaki ira e na 
veivanua. 

24. “Au na vakaukauwataka na liga i tui Papiloni 
ka solia na Noqui seleiwau ki na ligana; ia Au na 
musuka na liga i Fero, ka na vutugu o koya e 
matana e na vutugu ni tamata sa mavoa vakaca 
sara. 

25. “Au na vakaukauwataka vakaoqo na liga i tui 
Papiloni, ia na liga i Fero ena lutu sobu; ka ra na 
kila ni sai Au o Jiova, e na gauna solia kina na 
Noqui seleiwau ki na liga i tui Papiloni ka sa 
dodoka yani o koya ki na vanua o Ijipita. 

26. “Au na dui vakasavi ira na kai Ijipita e na 
maliwa ni veimatanitu, ka veibiuyaki ira ki na 
veivanua. Era na qai kila ni sai Au o Jiova.” 


Sa Tamusuki Sobu Me Vaka E Dua Na Vunikau 
Levu O Jjipita 


31. la oqo sa yaco e nai katinikadua ni yabaki, e 


nai katolu ni vula, e nai matai ni siga ni vula, Na 
vosa i Jiova sa lako tale mai vei au, ka vaka, 

2. “Luve ni tamata, vosa vei Fero na tui Ijipita 
kei ira talega na nona lewe vuga, ʻO sa vakataki 
cei beka e na cecere? 

3. E dina o Asiria e dua na vuni sitari mai 
Lepanoni, na tabana sa vakaruguta na veikau 
taucoko, ka cecere sara; kei na sovuna sa tu vata 
na veitabana lelevu. 

4. Na wai sa vakatubura, na wai titobu sa cecere 
kina, na uciwai sa drodro volita na vanua sa tei 
kina, sa tala yani na kena soniwai kina kau kecega 
ni were. 

5. “Ena vuku ni ka oqo sa cecere cake sara kina o 
koya e na kau kecega ni were,ka sa vakalevutaki 
na tabana,ka babalavu na tabana e na vuku ni sa 
daulevu na wai,sa drodro yani. 

6. Era sa caka nodra sova na manumanu vuka 
kecega e na tabana, era sa vakasucu talega na 
manumanu e ruku ni tabana, ena yaloyalo ni 
tabana era sa vakavale kina na veimatanitu. 

7. “Sa rairai vinaka na kena cecere kei na 
babalavu ni tabana, ka ni sa ti sobu na wakana ki 
na bati ni wai levu. 

8. Na sitari e na were ni Kalou sa sega ni 
vunitaki koya rawa: na vuni damanu, sa sega ni 
tautauvata kei na tabana, na vuni vuto talega, sa 


sega ni tautauvata kei na tabana lalai; sa sega e 
dua na kau e na were ni Kalou me tautauvata 
tukuna e na kena rairai vinaka. 

9. Au sa vakarairai vinakataka ena levu ni 
tabana: era sa vuvutaki koya kina na kau kece ni 
Iteni, sa tu e na were ni Kalou.” 

10. “O koya ogo sa tukuna kina na Kalou o Jiova: 
“Ni o sa tubu balavu sara, ka sa cecere mai na 
tabana lelevu kecega sa dokadoka na lomana ni sa 
cecere o koya, 

11. ʻO koya oqo Au sa soli koya kina ki na liga i 
koya na nodra gaga na veimatanitu, ena cakava 
dina o koya; Au sa vakasavi koya tani ni sa ca 
sara. 

12. “O ira na kai tani, na nodra tamata rerevaki na 
veimatanitu, sa biuti koya tani; sa lutu sobu na 
tabana e na veiulunivanua kei na veibuca kecega; 
ka sa musuki laivi tu na tabana e na uciwai kecega 
ni vanua; o ira kece na kai vuravura, era a lako tu 
ena yaloyalona, era sa biuti koya. 

13. “Na kena caca sa tu ga, o ira na manumanu 
vuka kecega, na manumanu kila ni vanua, era na 
lako mai ki na tabadra— 

14. “Me kakua kina ni vakalevulevui koya cake ni 
sa cecere e dua vei ira kece na kau e na bati ni wai, 
Se vakatura cake na tabana e na maliwa ni taba ni 
kau, se me tu vakacecere na kau eso, vei ira era 
gunuva na wai: “Ni ra sa soli kece yani ki na mate, 
me ra la'ki koto ki na ruku i vuravura, kei ira na 
luve ni tamata, era sa lako sobu ki nai Keli.’ 

15. “Sa tukuna vakaoqo na Kalou o Jiova: “E na 
siga ka lako sobu kina o koya ki bulu Au a cakava 
na somate. Au a tabonaka na wai titobu me kenai 
loloku, ka tarova na kena uciwai, ka 
vakatuvakaduataka na wai levu. Au a vakauqeti 
Lepanoni me tagicaki koya, ka sa waicala kecega 
na kau kece ni were ena vukuna. 

16. “Au a vakayavalataka na veimatanitu e na 
rorogo ni nona bale, Ni'u sa biuti koya sobu ki 
bulu kei ira era sa lako sobu ki nai Keli, kei na 
vunikau kecega ni Iteni, na kau digitaki ni 
Lepanoni, o ira kece era gunu wai, era sa 
vakacegui kecega e na ruku i vuravura. 

17. “Era sa lako sobu vata tukuna ki eli, kei ira era 
vakamatei e nai seleiwau, kei ira era sa ligana 
kaukauwa era tiko e ruku ni yaloyalona e na kedra 
maliwa na veivanua. 

18. “O sa qai vakataki cei beka vei ira na kau ni 
Iteni e nai ukuuku kei na kena cecere? la dou na 
sobu vata ga kei ira na kau ni Iteni ki na ruku i 
vuravura, dou na davo vata ga kei ira sa sega ni 
cili, kei ira era vakamatei e nai seleiwau. Ogo o 
Fero kei ira kecega na nona lewe vuqa,' sa tukuna 
na Kalou o Jiova.” 


Na Tagi Baleti Fero Kei Ijipita 


32. la ogo sa yaco e nai katinikarua ni yabaki, e 


nai katinikarua ni vula, e nai matai ni siga ni vula, 
Na vosa i Jiova sa lako mai vei au, ka vaka: 

2. “Luve ni tamata, mo tagi lagalaga e na vuku i 
Fero na tui Ijipita, ka tukuna vua: “O sa tautauvata 
kei na dua na luve ni laione e na maliwa ni 
veimatanitu, ka vaka e dua na tavuto mai na 
wasawasa, O a yavala vakaukauwa mai na nomu 
uciwai, ka vakayavalata na wai e na yavamu, ka 
vakavuvuya na nodra uciwai. 

3. “Sa tukuna vakaogo na Kalou o Jiova: “Au na 
tevuka na Noqu lawa me ubi iko kei nai vavakoso 
tamata e lewe vuga, ka ra na yarataki iko mai e na 
Noqu lawa. 

4. Auna qai laivi iko e na vanua; Au na biuti iko 
sara ki na dela ni vanua lalaga, ka lewa me ra mai 
ro e delamu na manumanu vuka kecega ni 
lomalagi. la vei iko, Au na vakamamautaki ira 
kece na manumanu kila e vuravura. 

5. Au na laiva na lewemu ena veiulunivanua, ka 
vakasinaita na veibuca e na suimu kei na lewemu. 
6. “Au na vakasuasuataka talega na vanua e na 
nomu dra, me yaco sara ki na veiulunivanua, kei 
na boto ni uciwai era na sinai mai vei kemuni. 

7. Niu sa bokoca na nomu cina, Au na tabonaka 
na lomalagi, ka vakabutobutotaka na kena 
kalokalo, Au na tabonaka na matanisiga e na o, kei 
na vula ena sega ni solia na nona rarama. 

8. Na rarama kecega ni lomalagi Au na 
vakabutobutotaka vei iko, ka kauta mai na 
butobuto ki na nomu vanua, sa tukuna na Kalou 
o Jiova. 

9. “Au na vakayavalata talega na yalodra e lewe 
vuga na tamata, Ni'u sa kauta mai na nomu rusa e 
na kedra maliwa na veimatanitu, ki na veivanua o 
a sega ni kila. 

10. “lo, Au na cakava me ra kidroa e na vukumu e 
vuga na tamata, kei na nodra tui era na rerevaki 
iko vakalevu Ni'u na laveta cake na noqui 
seleiwau e matadra, ka ra na sautaninini tikoga, na 
tamata yadua e na vuku ni nona bula ga, e na siga 
o na bale kina.” 

11. “Ni sa tukuna vakaogo na Kalou o Jiova: “Nai 
seleiwau i tui Papiloni ena lako mai iko. 

12. “Ena nodra i seleiwau na mataivalu gaga, o ira 
kecega era rerevaki vakalevu cake vei ira na 
veimatanitu, Au na vakavuna me bale na nomu 
lewe vuqa. “Era na butakoca nai yau talei i Ijipita, 
kei ira na lewena e vuga era na vakawabokotaki. 
13. Au na vakarusa talega na kena manumanu 
kecega mai na bati ni kena wai levu, na yava ni 
tamata e na sega ni vakasosotaka tale, se dua na 
ququ ni manumanu me vakasosotaka. 

14. Au na qai vakamakaretaka na nodra wai, ka 
na cakava me drodro me vaka na waiwai na nodra 
uciwai,' e tukuna na Kalou o Jiova. 

15. “Ni'u sa cakava me lala na vanua o Jjipita, ka 
sa dravuisiga mai na vanua e na ka e a sinai tu 
kina, Ni'u sa yaviti ira kecega era tiko kina, era na 
qai kila ni sai Au o Jiova. 

16. “Sai koya oqo na tagilagalaga Era tagicaki 
koya kina, Na luvedra goneyalewa na veimatanitu 
era na tagicaki koya, kei Ijipita, kei ira kecega na 


kena lewe vuga sa tiko kina, sa tukuna na Turaga 
o Jiova.” 


O Ijipita Kei Ira Na Nonai To Era Sa Biu Ki Na I 
Keli 

17. Sa yaco e nai katinikarua ni yabaki, e nai 
katinikalima ni siga ni vula, na vosa i Jiova sa lako 
mai vei au, ka vaka: 

18. “Luve ni tamata, mo tagicaki ira na lewe vuga 
ni Jjipita, ka biuti ira sobu ki na botoi vuravura, o 
koya, kei ira na luvedra goneyalewa na 
veimatanitu rogo, kei ira era lako sobu ki nai Keli: 
19. 'O cei, o uasivia e na kemu rairai vinaka? Mo 
lako sobu, ka vata kei ira na sega ni cilivi.” 

20. “Era na bale ga e na kedra maliwa, era 
vakamatei e nai seleiwau, Sa soli o koya ki nai 
seleiwau, sa ucu yani vei koya kei ira kece na nona 
lewe vuqa. 

21. O ira era kaukauwa vei ira na tamata gaga era 
na vosa vua mai na loma i eli vata kei ira era vukei 
koya: “Era sa lako sobu ga, era sa davo vata kei ira 
era sega ni cilivi, era vakamatei e nai seleiwau.” 

22. “O Asiria e tu mai kea, kei na nonai soqosoqo 
taucoko, kei na nodra i bulubulu e tu wavokiti 
koya, era vakamatei taucoko, era mate e nai 
seleiwau. 

23. Na nonai bulubulu sa vakarautaki tu e na 
maliwa ni Keli, kei na nonai soqosoqo e tuva ena 
yasa ni nona.i bulubulu, era vakamatei kece, era 
mate kecega e nai seleiwau, era sa vu ni taqaya 
levu e na nodra vanua na bula. 

24. “Sa tiko e kea o Elama kei ira na nona lewe 
vuga, era vakavolivolita na nonai bulubulu, Era sa 
vakamatei kece, era mate e nai seleiwau, Era sa 
lako sobu ka sega ni cilivi ki na vanua lolovira kei 
vuravura, era sa vu ni tagaya levu e na nodra 
vanua na bula; la oqo era sa colata na nodra 
madua vata kei ira era lako sobu ki nai Keli. 

25. Era sa vakarautaka na nonai davodavo e na 
kedra maliwa na vakamatei, kei na nonai 
soqosoqo, kei na nonai bulubulu era 
vakavolivolita, Era sega ni cilivi kecega, era 
vakamatei kecega e nai seleiwau; E dina ni nodra 
tagaya levu e vu mai na nodra vanua na bula, la 
era sa colata na nodra madua vata kei ira era lako 
sobu ki nai Keli; o koya sa biu tu e na kedra 
maliwa era vakamatei. 

26. “E rau tu e kea o Meseki kei Tubali kei ira na 
nodrau lewe vuqa, vata kei na nodrau i bulubulu 
era tu vakavolivolita, era sega ni cilivi kecega, era 
vakamatei e nai seleiwau, e dina era sa vu ni 
nodra taqaya levu e na nodra vanua na bula. 

27. Era sega ni davo vata kei ira na qaqa era bale 
mai vei ira era sega ni cilivi; era a lako sobu ki eli 
kei na nodra i yaragi-ni-valu; Era vakadavora na 
nodra i seleiwau e ruku ni uludra, Ia na nodra 
caka cala ena tiko ga e na suidra, e na vuku ni 
nodra taqaya levu na qaqa e na nodra vanua na 
bula. 

28. Io, o na musuki e na kedra maliwa na sega ni 

cili, ka davo vata kei ira era vakamatei e nai 
seleiwau. 

29. “E tiko e kea o Itomi, Na nona tui kei na nona 
turaga kecega, veitalia na nodra kaukauwa era sa 
davo e yasadra era vakamatei e nai seleiwau; Era 
na davo vata kei ira era sa sega ni cili, Kei ira era 
sa lako ki nai Keli. 

30. Era tiko e kea na turaga mai na vualiku, o ira 
kece, kei ira kece na kai Saidoni, o ira era lako 
sobu vata kei ira era vakamatei e na madua e na 
vuku taqaya levu era vakavuna e na nodra 
kaukauwa; era davo ka sega ni cili kei ira era 
vakamatei e nai seleiwau, ka ra colata na nodra 
madua vata kei ira era lako sobu ki nai Keli. 

31. “Ena raici ira o Fero, ka na vakacegui mai e na 
vukudra na nona lewe vuqa, o Fero kei na nona 
mataivalu taucoko, era vakamatei e nai seleiwau,” 
sa tukuna na Kalou o Jiova. 

32. “Ni'u a vakavuna na Noqu veivakarerei levu e 
na nodra vanua na bula, ka vakatikori o koya e na 
kedra maliwa na sega ni cilivi vata kei ira era 
vakamatei e nai seleiwau, o Fero kei na nona lewe 
vuga kecega,” sa tukuna na Kalou o Jiova. 


Nai Vakatawa Kei Na Nonai Tukutuku 


33. Na vosa i Jiova sa lako tale mai vei au, ka 


vaka, 

2. “Luve ni tamata, mo vosa vei ira na luvedra 
na nomu tamata, ka tukuna vei ira: ‘Nu sa kauta 
mai nai seleiwau ki na dua na vanua, ka ra kauta o 
ira na lewe ni vanua e dua na tamata mai na nodra 
yasana ka lesi koya me nodra i vakatawa, 

3. “Ni sa raica o koya nai seleiwau ni sa lako tiko 
mai ki na vanua, ke sa uvuca na davui ka 
vakasalataki ira na tamata, 

4. ʻO koya ga na tamata sa rogoca na domo ni 
davui ka sega ni via ciqoma nai vakasala, ke mani 
lako mai nai seleiwau ka kauti koya tani, na nona 
dra e na tu ga e uluna. 

5. ‘Sa rogoca o koya na domo ni davui ka sega ni 
ciqoma nai vakasala; na nona dra e na tarogi ga 
vua. la o koya e ciqoma nai vakasala e na vakabula 
na yalona. 

6. “la kevaka sa raica o koya nai vakatawa ni sa 
lako tiko mai nai seleiwau ka sega ni uvuca na 
davui, ka ra sega ni vakasalataki na tamata, 
kevaka sa lako mai nai seleiwau, ka kauta tani e 
dua na tamata mai na kedra maliwa, sa kau tani o 
koya e na nonai valavala ca; ia na nona dra Au na 
taroga ena ligana nai vakatawa.” 

7. “la o iko, luve ni tamata: Au sa lesi iko moi 
vakatawa e na vukudra na vuvale i Isireli, o koya 
oqo o na rogoca kina na vosa sa tau mai na 
Gusuqu ka vakasala vei ira e na Vukuqu. 

8. “Ni'u sa tukuna vua na tamata ca, “Isa na 
tamata ca, o na mate vakaidina!” Kevaka o na sega 
ni vakasala vua na tamata ca me lesu tani mai na 
nonai tovo ca, e na mate ga na tamata ca o ya e na 
nonai valavala ca; ia na nona dra Au na taroga e 
na ligamu. 


9. “la, kevaka o sa vakasalataka na tamata ca me 
lesu tani mai na nonai tovo ca, ke sega ni biuta o 
koya na nonai tovo, ena mate ga o koya e na nonai 
tovo ca; ia o sa vakabula na yalomu. 

10. “O koya ogo o iko, na luve ni tamata, tukuna 
ki na vuvale i Isireli: ‘Dou vosa vakaoqo, “Kevaka 
sa tu ga vei keda na noda talaidredre kei na noda 
ii valavala ca, ka da sa tauvimate kina, eda na qai 
bula rawa vakaevei oi keda?”” 

11. “Tukuna vei ira: 'Me vaka Au sa bula, sa 
tukuna na Kalou o Jiova, “Au sega ni marautaka 
na nona mate na tamata ca, ia me lesu ga mai na 
tamata ca mai na nonai tovo me bula. Vuki, dou 
vuki tani mai na nomudoui tovo ca! Ena vuku ni 
cava mo dou mate kina, Isa na vuvale i Isireli?” 


Na Dodonu Ni Lewa Ni Kalou 

12. “O koya oqo o iko, na luve ni tamata, tukuna 
vei ira na luvedra na nomu tamata: “Na nonai 
valavala dodonu na yalododonu ena sega ni 
vakabulai koya e na siga ni nona talaidredre, me 
vaka na nona ca na tamata ca, ena sega ni mate 
kina o koya e na siga sa lesu kina mai na nona ca, 
se me na bula o koya na yalododonu baleta na 
nona yalododonu e na siga sai valavala ca kina o 
koya.” 

13. “Nu sa tukuna vua na tamata yalododonu ni 
na bula vakaidina o koya, ia sa vakararavi o koya 
ki na nona yalododonu ka vakayacora nai valavala 
ca, ena sega ni dua na nonai valavala dodonu me 
nanumi, ia e na vuku ni valavala ca e vakayacora, 
ena mate kina o koya. 

14. “Ogo tale, Ni'u sa tukuna vua na tamata ca, “O 
na mate vakaidina, kevaka ena lesu mai o koya 
mai na nona i valavala ca, ka cakava na ka e 
dodonu ka dina, 

15. “Ke vakasuka tale na tamata ca na yalayala, 
vakasuka talega na ka e butakoca, ka muria na 
vunau ni bula ka sega ni cakava na ka ca; ena bula 
vakaidina o koya, ena sega ni mate. 

16. “Ena sega ni dua na nonai valavala ca e a 
cakava me na nanumi me baleti koya; sa cakava o 
koya na ka e dodonu ka dina; ena bula vakaidina 
o koya. 

17. “la era tukuna o ira na luve ni nomu tamata, 
“Nai valavala i Jiova e sega ni vinaka.’ la na nodra 
i valavala ga sa sega ni dodonu! 

18. “Ni sa lesu tani na yalododonu mai na nonai 
valavala dodonu ka sa cakava na ka ca, ena mate 
kina o koya. 

19. “Ta ni sa lesu na tamata ca mai na nona ca ka 
cakava na ka e dodonu ka vinaka, ena bula kina o 
koya. 

20. “la dou sa tukuna, “Nai valavala i Jiova e sega 
ni vinaka. Isa na vuvale i Isireli Au na lewai 
kemudou yadua me vaka na dui nomudoui 
valavala.” 


Na Karusa I Jerusalemi 
21. Ka sa yaco e nai katinikarua ni yabaki ni 
neimami tiko vakabobula, e nai katini ni vula, e 

nai kalima ni siga ni vula, e dua e a dro mai 
Jerusalemi sa lako mai vei au ka tukuna, “Sa 
vesuki na koro!” 

22. la ogo na liga i Jiova e a tu vei au e na yakavi 
ni se bera ni yaco mai na tamata dro o ya. Ka sa 
dolava na gusuqu o Koya, ka ni qai lako mai vei 
au o koya ena mataka, sa dalaga na gusuqu, au sa 
qai sega tale ni galu. 


Na Vu Ni Rusa I Juta 

23. Na vosa i Jiova sa lako mai vei au, ka vaka: 

24. “Luve ni tamata, o ira era vakatawa tu na 
veitikina vakarusai e na vanua o Isireli era sa 
tukuna, “O Eparaama e le dua ga, ka sa taukena na 
vanua. la eda sa lewe vuga; na vanua e a soli vei 
keda me da taukena.” 

25. “O koya oqo mo tukuna vei ira, “Sa vosa 
vakaoqo na Kalou o Jiova: “Dou sa kania na lewe 
ni manumanu kei na kena dra, dou sa vaqara cake 
na matamudou ki na nomudou matakau, ka 
vakadave dra. Mo dou na qai taukena li na vanua? 
26. “Dou sa vakararavi ki na nomudoui seleiwau, 
dou cakava na ka vakasisila ka dou dui 
vakacacana na watina na wekamudou. Mo dou na 
qai taukena li na vanua?”” 

27. “Mo tukuna vakaogo vei ira, “Sa vosa vakaoqo 
na Kalou o Jiova: “Me vaka Au sa bula, e dina o 
ira era tiko e na veivanua vakarusai era na mate ga 
e nai seleiwau, kei koya e tu mai na vanua lalaga 
Au na soli koya vei ira na manumanu kila me ra 
kania, kei ira era tiko e na veivanua vakabai kei na 
qaravatu era na mate e na mate dauveiveitauvi. 

28. “Ni'u na vakayacora na vanua me laladidi, na 
nona kaukauwa viavialevu ena muduki, kei na 
veiulunivanua i Isireli ena laladidi me sega ni dua 
na tamata e na lakova. 

29. “Era na qai kila ni sai Au o Jiova, Nřu a 
cakava me laladidi sara na vanua e na vuku ni 
nodra i valavala vakasisila kecega era a cakava.”” 


Rogoca Ka Sega Ni Cakava 

30. “la vei iko, na luve ni tamata, na luvedra na 
wekamu era sa veivosakitaki iko tiko e na yasa ni 
lalaga kei na katuba talega ni veivale, ka ra 
veivosaki vakai ira, na tamata yadua vua na 
tacina, “Yalovinaka mo dou lako mai ka mai 
rogoca na vosa cava e lako mai vei Jiova.’ 

31. “Era sa mani lako mai vei iko me vaka era dau 
vakayacora na tamata, ka mai dabe e matamu me 
vaka ni ra Noqu tamata, ka ra vakarogoca na 
nomu vosa, ia era sega ga ni cakava; ni ena 
gusudra era vakaraitaka na levu ni loloma, ia na 
yalodra e vakasagara na ka me nona ga. 

32. “E dina o sa vaka vei ira na nona sere rogo 
vinaka e dua e domo vinaka ka rawa talega ni 
qiria vakavinaka nai vakatagi, ni ra sa rogoca na 
nomu vosa, ia era sega ga ni cakava. 

33. “Ka ni sa na yaco oti na ka oqo - e dina ena 
yaco mai - Era na qai kila ni sa tiko e dua na 
parofita ena kedra maliwa.” 


O Ira Nai Vakatawa Sega Ni Nuitaki 


34. Na vosa i Jiova sa lako mai vei au, ka vaka, 


2. “Luve ni tamata, mo parofisai vei ira nai 
vakatawa e Isireli, mo parofisai ka tukuna vei ira, 
“Sa tukuna vakaoqo na Kalou o Jiova vei ira nai 
vakatawa: “Ena ca o ira nai vakatawa e Isireli era 
vakani ira ga vakataki ira! E sega li ni dodonu me 
ra vakania na qele ni sipi o ira nai vakatawa? 

3. “Dou kania na uro ka vakasulumi kemudou e 
na vuti ni sipi, dou vakamatea na sipi uro, ia dou 
sega ga ni vakania na qele ni sipi. 

4. “O ira na malumalumu dou a sega ni 
vakaukauwataka, se mo dou a vakabulai ira era a 
tauvimate, se vadretitaki ira na ramusu, se kauta 
lesu tale mai na ka e a vakasavi tani, se vakasagara 
na ka sa yali, ia ena veivakasaurarataki kei nai 
valavala e sega ni loloma dou a lewa kina vei ira. 
5. “Sa yaco me ra dui veiseyaki baleta ni sa sega 
nai vakatawa, ka sa yaco me ra kakana vei ira na 
manumanu kila ni vanua ni ra sa dui veiseyaki. 

6. “Na noqu sipi era sa sese voli e na 
veiulunivanua kecega, kei na veidelana yadua, io, 
na Noqu qele ni sipi era sa veiseyaki e dela i 
vuravura taucoko, ka sega ni dua me vakataroga 
se vakasagarai ira.” 

7. “O koya ogo, oi kemudou nai vakatawa, dou 
rogoca na vosa i Jiova: 

8. “Me vaka Au sa bula,” sa tukuna o Jiova na 
Kalou, “E dina ni sa yaco na Noqu qele ni sipi me 
kakana vei ira na manumanu kila kecega ni vanua, 
baleta ni sa sega ni dua nai vakatawa, se me ra 
vakasagara na Noqu qele ni sipi o ira na Noqui 
vakatawa, ia era sa vakani ira vakataki ira ga nai 
vakatawa ka sega ni vakania na Noqu qele ni 
sipi”- 

9. ʻO koya oqo, Isa nai vakatawa, dou rogoca na 
vosa i Jiova! 

10. “Sa tukuna vakaoqo na Kalou o Jiova: “Raica, 
Au sa veimecaki kei ira nai vakatawa, ia Au na 
taroga na Noqu sipi e na ligadra; Au na vakavuna 
me ra kakua ni vakania tiko na sipi, ka ra na sega 
talega ni vakani ira tiko vakataki ira o ira nai 
vakatawa, Ni'u na kaliraka na Noqu qele ni sipi 
mai na gusudra, me kakua ni ra kakana tiko vei 


” 


Ira. 


Na Kalou, Nai Vakatawa Dina 

11. “Ni sa tukuna vakaoqo o Jiova na Kalou: “E 
dina oi Au duaduaga Au na vakatarogi ira na 
Noqu sipi ka vakasagarai ira yadua. 

12. “Me vaka nai vakatawa sa vakasagara na nona 
qele ni sipi e na siga sa tiko kina e na kedra 
maliwa na nona sipi veiseyaki, Au na vakasagarai 
ira vakakina na Noqu sipi ka kaliraki ira mai na 
veiyasana kecega era sa dui veiseyaki kina e na 
dua na siga loaloa ka butobuto. 

13. “Au na kauti ira tani mai vei ira na veimata- 
tamata ka vakasoqoni ira mai na veivanua, ka na 
kauti ira mai ki na nodra vanua, Au na vakani ira 

e na veiulunivanua i Isireli, e na veibuca kei na 
veivanua kecega sa tawani tu e na vanua. 

14. “Auna vakani ira e na vanua veico vinaka, kei 
na kedra kakana e na tiko e na veiulunivanua 
cecere i Isireli. E kea era na davo sobu e na 
lomanibai vinaka ka kana mai na veico bulabula e 
na dela ni veiulunivanua i Isireli. 

15. “Au na vakania na Noqu qele ni sipi, Au na 
cakava talega me ra davo sobu,” sa tukuna o Jiova 
na Kalou. 

16. “Au na vakasaqara na ka sa yali ka kauti ira 
lesu mai era sa vakasavi, vadretitaka na ramusu, 
ka vakaukauwataki koya e tauvimate; ia Au na 
vakarusai ira sa urouro kei ira na kaukauwa, ka na 
vakani ira e na cudru.” 

17. “Ka me vaka vei kemudou, Isa na Noqu qele ni 
sipi, sa tukuna vakaogo o Jiova na Kalou: “Raica, 
Auna vakatulewa e na kedrau maliwa na sipi 
kei na sipi, e na maliwa ni sipi tagane kei na me 
tagane. 

18. “E lailai beka vei kemudou na nomudou sa 
kania oti na veico vinaka, mo dou buturaka kina e 
na yavamudou na vo ni nomudou vanua veico - 
ka dou a gunu mai na wai makare, dou qai 
vakavuvuya na kena vo e na yavamudou? 

19. “Ka me vaka ki na Noqu qele ni sipi, era kania 
na ka dou sa butuka e yavamudou, ka ra gunuva 
na ka dou sa vakavuvuya e na yavamudou.” 

20. “O koya sa tukuna kina vakaoqo na Kalou o 
Jiova vei ira: “Raica, oi Au ga Au na vakatulewa e 
na maliwa ni sipi levulevu kei na sipi lila. 

21. “Baleta ni dou sa veibili e na sarisarimudou 
kei na tabamudou, ka cumuti ira era malumalumu 
e na nomudoui leu, ka vakasavi ira vakayawa. 

22. “O koya oqo Au na vakabulai na Noqu qele ni 
sipi, ka ra na sega tale ni biu wale tiko, Au na 
vakatulewa e na maliwa ni sipi kei na sipi. 

23. “Au na vakataudeitaka e dua nai vakatawa 
me nodra, ka na vakani ira o koya - na Noqu 
tamata o Tevita. Ena vakani ira o koya ka na 
nodra i vakatawa. 

24. “Oi Au, o Jiova, Au na nodra Kalou, kei na 
Noqu tamata o Tevita e na turaga e na kedra 
maliwa; oi Au o Jiova, sa kainaka. 

25. “Au na cakava e dua na veiyalayalati ni 
veivinakati kei ira, ka vakavuna me ra lako tani na 
manumanu kila e na vanua; ka ra na qai tiko 
vinaka mai na vanua liwa lala ka moce e na 
veikau. 

26. “Au na vakayacori ira kei na veivanua 
vakavolivolita na Noqu delana me ka ni 
veivakalouvinakataki, Au na vakavuna me tau 
mai na uca e na kena gauna, ena tau mai na uca ni 
veivakalouvinakataki. 

27. “Na vu-ni-kau ni vanua era na qai vuataka na 
vuana, ia o vuravura ena vuataka vakalevu na 
kena vuata. Era na tiko vinaka e na nodra vanua, 
ka ra na kila ni sai Au o Jiova, Ni'u sa gutuva nai 
vau ni kedra i vua ka sereki ira mai na ligadra era 
a vakabobulataki ira. 


28. “Ka ra na sega ni yaco tale me kedra kakana 
na veimatanitu, se me ra tilomi ira o ira na 
manumanu kila ni vanua, ia era na tiko vinaka ga, 
ka na sega ni dua me vakarerei ira. 

29. “Au na vakatubura vei ira e dua na were e na 
rogo, ka na sega tale ni kani ira na viakana levu e 
na vanua, se vakamaduataki tale vei ira na 
veimatanitu tani. 

30. “Era na kila vakaoqo ni sai Au, o Jiova na 
nodra Kalou, Au sa tiko vata kei ira, kei ira, na 
vuvale i Isireli, era sa Noqu tamata,” sa tukuna na 
Kalou o Jiova.” 

31. “Oi kemudou na Noqu qele ni sipi, na qele ni 
sipi ni Noqu vanua veico, dou sa tamata ga, ia Au 
sa nomudou Kalou,” sa tukuna na Kalou o Jiova. 


Sa Vakatauci Na Lewa Baleta Na Ulunivanua O 
Sia 
35. Na vosa i Jiova sa lako tale mai vei au, ka 


vaka, 

2. “Luve ni tamata, mo vaqara na matamu ki na 
ulunivanua o Sia, ka parofisai vei koya, 

3. “Ka tukuna vei koya, ‘Sa vosa vakaoqo na 
Kalou o Jiova: “Raica mada, Isa na ulu-ni-vanua o 
Sia, Au sa mecaki iko; Au na dodoka yani na 
Ligaqu me tarai iko, ka na cakava mo laladidi sara; 
4. Au na vakayacora me ra biu wale na nomu 
veikoro, ia o na rusa sara. O na qai kila ni sai Au o 
Jiova. 

5. “Baleta ni tikoga e dua na yaloca makawa, ka 
vakadavea na nodra dra na luve i Isireli e na 
kaukauwa ni seleiwau e na gauna ni nodra 
rarawa, e na gauna mai cava kina na nodra i 
valavala ca, 

6. “O koya oqo, me vaka Au sa bula,” sa tukuna 
na Kalou o Jiova, “Au na vaka-rautaki iko ki na 
dra, ia na dra ena vakasavi iko, e na vuku ni o a 
sega ni cata na dra, o koya oqo ena vakasavi iko 
kina na dra. 

7. “Au na cakava vakaoqo me laladidi sara na 
ulu-ni-vanua o Sia, ka muduka tani mai kina na 
tamata e lako yani kei koya talega e lako tale mai. 
8. “Au na vakasinaita talega na kena 
veiulunivanua e na tamata vakamatei; e na nomu 
veidelana kei na nomu veibuca kei na nomu 
veivanua qakilo, o ira sa kani ira nai seleiwau era 
na bale kina. 

9. “Au na cakava mo vanua laladidi me sega ni 
mudu, kei na nomu veikoro ena sega ni sega tale; 
dou na qai kila ni sai Au o Jiova. 

10. “Baleta ni o a tukuna, ‘Na matanitu ruarua 
oqo kei na vanua ruarua oqo ena noqu ga, ka 
keimami na taukena, e dina ga ni a tiko kina o 
Jiova, 

11. “O koya oqo, me vaka Au sa bula,” sa tukuna 
na Kalou o Jiova, “Au na cakava me vaka na nomu 
cudru ka me vaka talega na nomu kocokoco o a 
vakaraitaka e na nomu cati ira; Au na cakava 
talega Me'u kilai vei ira Ni'u sa na lewai iko. 

12. “O na qai kila ni sai Au o Jiova. Au a rogoca 
na nomu vosa vakacaca o a cavutaki na na 
veiulunivanua i Isireli, ka vaka, “Era sa laladidi, 
era sa soli vei keda me da kania.” 

13. “Ena gusumudou dou sa bolei au kina, ka 
vakalevutaka na nomudou vosa ca vei Au; Au a 
rogoca kecega.” 

14. ‘Sa tukuna vakaoqo na Kalou o Jiova: “O 
vuravura taucoko e na reki Ni'u sa cakava mo 
laladidi sara. 

15. “Me vaka ni o a reki ni sa vakacacani na veika 
e taukena o Isireli, Au na cakava vakakina vei iko; 
o na laladidi sara, Isa na ulunivanua o Sia, kei 
Itomi taucoko — taucoko sara ga! Era na qai kila 
ni sai Au o Jiova.”” 


Veivakalouvinakataki Vei Isireli 


36. “Kei iko, luve ni tamata, parofisai ki na 


veiulunivanua i Isireli, ka vaka, “Na veiulunivanua 
ni Isireli, dou rogoca na vosa i Jiova! 

2. “Sa tukuna vakaogo na Kalou o Jiova: “Baleta 
ni sa tukuna e na vukumu o koya na meca, 'Sai 
koya ga! Na vanua-cecere makawa sa yaco me 
noda ivotavota,”” 

3. “O koya oqo mo parofisai, ka tukuna, ‘Sa vosa 
vakaogo na Kalou o Jiova: “Baleta ni ra sa cakava 
mo dou laladidi, ka tilomi kemudou e na veitikina 
kecega, mo dou nodra i votavota kina na vo ni 
veimatanitu, ni dou sa cavuti tiko e na gusudra na 
dauvosa ka kaseti mai vei ira na tamata” -- 

4. “O koya oqo, Isa na veiulunivanua i Isireli, 
dou rogoca na vosa ni Kalou o Jiova! Sa tukuna 
vakaoqgo na Kalou o Jiova ki na veiulunivanua, na 
veidelana, na veiuciwai, na veibuca, na veitikina 
sa laladidi, kei na veikoro sa biu wale, na ka sa 
kovei ka sa ka ni veivakalialiai vei ira na vo ni 
veimatanitu ka ra tiko vakavolivoliti kemudou-- 

5. “O koya sa tukuna kina vakaoqo na Kalou o 
Jiova: “E dina Au sa vosataka na ka ca e na dela ni 
Noqu vuvu katakata e na vukudra na vo ni 
veimatanitu kei na vuku i Itomi taucoko, o ira era 
a solia na Noqu vanua me nodra ga, kei na reki e 
na vu ni yalodra ka veibeci e na nanuma ni 
lomadra, me ra kovea kina na vanua lalaga.”” 

6. “O koya oqo mo parofisai e na vuku ni vanua 
o Isireli ka tukuna ki na veiulunivanua, na 
veidelana, kei na veiuciwai, kei na veibuca, “Sa 
tukuna vakaoqo na Kalou o Jiova: “Raica, Au a 
vosa e na dela ni Noqu vuvu kei na Noqu cudru, 
baleta ni dou a colata madua ni veimatanitu.” 

7. “O koya sa tukuna kina vakaoqo na Kalou o 
Jiova: “Au a laveta cake na Ligaqu e na bubului ni 
sa dina o ira na veimatanitu era tu vakavolivoliti 
kemudou era na colata ga na nodra madua. 

8. “la Oi kemudou, na veiulunivanua i Isireli, 
dou na vakatubura yani na taba-mudou ka 
vuataka na vuata vei ira na Noqu tamata na Isireli, 
ni ra sa voleka ni lako mai. 


9. “Ni sa dina Au sa to vata kei kemudou, Au na 
vuki lesu tale vei kemudou, dou na cukiraki ka 
teivaki. 

10. “Au na vakaikuritaka na tagane vei kemudou, 
na vuvale kecega i Isireli, taucoko sara, kei na 
veikoro kece e na sega ka tara cake tale na veika e 
a vakarusai. 

11. “Au na vakaikuritaka vei kemudou na tamata 
kei na manumanu; era na lewe levu ka 
vakaluveni; Au na vakavuna mo tawani tale me 
vaka e na veiguna e liu, ka cakava vei kemudou na 
ka e vinaka cake mai na nomudoui tekitekivu. 
Dou na qai kila ni sai Au o Jiova. 

12. “lo, Au na vakavuna me ra lakovi kemudou 
na tamata, oi kemudou na Noqu tamata na Isireli, 
era na taukeni iko, o na nodra i votavota talega; o 
na sega tale ni o tagimatetaki ira e na vukudra na 
gone.” 

13. “Sa tukuna vakaogo na Kalou o Jiova: “Baleta 
ni ra tukuna vei iko, ʻO a kani ira na tamata, ka a 
tagimatetaka na nomu matanitu e na vukudra na 
gone.” 

14. “O koya oqo o na sega tale ni kania na tamata, 
se tagimatetaka tale na nomu matanitu,” sa 
tukuna na Kalou o Jiova. 

15. Se Me'u na vakatara mo rogoca tale na nodra 
veivakalialiai na veimatanitu, se mo na colata tale 
na nodra veibeitaki na tamata, se mo na vakavuna 
tale na tarabe ni nomu matanitu,” sa tukuna na 
Kalou o Jiova.” 


Na Vakavoui Nei Isireli 

16. Na vosa i Jiova sa lako tale mai vei au, ka 
vaka: 

17. “Luve ni tamata, ni ra a tiko na vuvale i Isireli 
e na nodra vanua, era a vakadukadukalitaka e na 
nodra i valavala kei na nodra cakacaka; kivei Au 
na nodra i valavala sa vaka na nona dukadukali 
na yalewa e na gauna ni nona tawasei. 

18. “O koya oqo Au a sovaraka kina na Noqu 
cudru vei ira e na vuku ni dra era a vakadavea e 
na vanua, kei na vuku talega ni nodra matakau era 
sa vaka-dukadukalitaka kina. 

19. “Au a mani vakasavi ira kina e na maliwa ni 
veimatanitu, ka ra veibiuyaki e na veivanua; Au a 
lewai ira me vaka na nodra i valavala kei na nodra 
cakacaka. 

20. “Ni ra yaco yani ki na vematanitu, me vaka 
era dui lakova, era a vakacacana na Yacaqu tabu — 
ni sa tukuni e na vukudra, ʻO ira oqo na tamata i 
Jiova, ia era sa lako tani mai na Nona vanua.’ 

21. “Ia Au a kauwai e na vuku ni Yacaqu tabu, o 
koya era a vakacacana na vuvale i Isireli e na 
maliwa ni veimatanitu tani era a dui lako kina. 

22. “O koya oqo mo vosa ki na vuvale i Isireli, “Sa 
tukuna vakaoqo na Kalou o Jiova: “Au sega ni 
cakava oqo e na vukumudou, Isa na vuvale i 
Isireli, ia e na vuku ga ni Yacaqu tabu, o Koya dou 
a vakacacana e na veimatanitu tani dou a dui lako 
kina. 


705 


ISIKELI 


23. “Au na vakatabuya na Yacaqu levu, o Koya e 
a vakacacani e na maliwa ni veimatanitu, o Koya 
dou a vakacacana e na kedra maliwa; Ka ra na kila 
na veimatanitu ni sai Au o Jiova,” sa tukuna na 
Kalou o Jiova, “Niu sa vakarokorokotaki vei 
kemudou e matadra. 

24. “Ni'u na kauti kemudou mai na kedra maliwa 
na veimatanitu, soqoni kemudou vata mai na 
veivanua kecega, ka kauti kemudou mai ki na 
nomudou vanua. 

25. “Au na qai kureitaka na wai savasava vei 


kemudou, ka dou na  savasava; Au na 
vakasavasavataki kemudou mai na nomudou 
dukadukali kecega kei na nomudou matakau 


kecega. 

26. “Au na solia vei kemudou e dua na uto vou ka 
vakacuruma ki lomamudou e dua na yalo vou, Au 
na kauta tani na uto e vatu mai na yagomudou ka 
solia na uto vakalewe vei kemudou. 

27. “Au na vakacuruma ki na lomamudou na 
Yaloqu, ka cakava mo dou muria na Noqu vunau, 
ka dou na maroroya na Noqu lewa ka cakava. 

28. “Dou na qai tiko ga e na vanua Au a solia vei 
ira na nomudou qase; dou na Noqu tamata, Au na 
qai nomudou Kalou. 

29. “Au na vakasavasavataki kemudou mai na 
nomudou dukadukali kecega. Au na kaci e na 
vuku ni sila ka vakaikuritaka, ka sega ni kauta tale 
mai vei kemudou na dausiga. 

30. “Au na vakalevutaka talega na vua ni 
nomudou veivunikau, kei na nomudou vua ni 
qele, me yaco mo dou kakua tale ni colata na 
veibeitaki ni dausiga e na maliwa ni veimatanitu. 
31. “Dou na qai nanuma na nomudoui valavala e 
ca kei na nomudou cakacaka e sega ni vinaka, ka 
dou na vakasisilataki kemudou e matamudou, e 
na vuku ni nomudou caka ca kei na nomudoui 
valavala vakasisila. 

32. “E sega ni vukumudou Au cakava kina na ka 
oqo,” sa tukuna na Kalou o Jiova. “Me kilai mada 
oqo vei kemudou. Dou madua ka tagaya e na 
vuku ni nomudoui valavala, Isa na vuvale i 
Isireli!” 

33. “Sa tukuna vakaoqo na Kalou o Jiova: “E na 
siga o ya Au na vakasavasavataki kemudou mai 
na nomudoui valavala ca kecega, Au na 
vakarawarawataka talega vei kemudou na 
nomudou tawana na veikoro, ka na tara cake tale 
na veitikina e vakarusai. 

34. “Na vanua lala ena cuki tale me kakua ni biu 
tu ga me lala e matadra kece era lakova. 

35. “Era na mani tukuna, “Na vanua oqo ka lala sa 
qai yaco me vaka na were o Iteni; kei na veikoro sa 
biu wale tu, lala, ka rusa sa qai yaco me koro 
vakabai ni valu ka sega tale.” 

36. “Era na qai kila na veimatanitu sa vo tu e 
yasamu ni oi Au, o Jiova, sa tara cake tale na 
veitikina sa rusa ka tea tale na veivanua lala. Oi 
Au, o Jiova, sa tukuna, Ka'u na cakava talega.” 

37. “Sa tukuna vakaoqo na Kalou o Jiova: “Au na 
vakatara talega ki na vuvale i Isireli me ra masuti 


Au Me'u cakava vei ira na ka oqo: Au na 
vakalewevuqataka na nodra tamata me vaka na 
gele ni sipi. 

38. “Me vaka na qele ni sipi e vakacabori mei soro 
tabu, me vaka na qele ni sipi e Jerusalemi e na 
kena veisiga ni Solevu tabu, e na yaco na veikoro 
lala me sinai e nai sogosogo levu ni tamata. Era na 
qai kila ni sai Au o Jiova.””” 


Sa Bula Na Sui Mamaca 


37. Na Liga i Jiova sa tauri au ka kauti au tani 


mai e na Yalo i Jiova, ka vakadaberi au sobu e na 
loma ni dua na buca; ka sa sinai tu e na sui. 

2. Sa qai laiva o Koya me'u lako siviti ira ka 
wavokita vinaka na vanua taucoko, ka raica, sa 
dua na ka na kena levu e na buca o ya; e dina ni ra 
sa mamaca sara. 

3. Ka sa tukuna vei au o Koya, “Luve ni tamata, 
era na bula rawa tale beka na sui oqo?” Au a mani 
tukuna, “Isa Kemuni Jiova na Kalou, o ni sa kila 
ga.” 

4. Sa tukuna tale vei au o Koya, “Parofisai vei ira 
na sui oqo, ka tukuna vei ira, “Oi kemudou na sui 
mamaca, dou rogoca na vosa i Jiova! 

5. “Sa tukuna na Kalou o Jiova ki na sui oqo: “E 
dina Au na vakavuna me curumi kemudou nai 
cegu, ka dou na bula. 

6. “Au na biuta vei kemudou na ua ka kauta mai 
vei kemudou na lewe, ubi kemudou e na kuli ka 
vakacuruma vei kemudou nai cegu; ka dou na 
bula. Dou na qai kila ni sai Au o Jiova.””” 

7. Aua mani parofisai me vaka e vakaroti vei au; 
ia ni'u sa parofisai tiko, sa dua na rorogo, ka 
vakasauri na tatagiriqiri; ka ra sa toso vata mai na 
sui, ka veiuturi na sui ki na sui. 

8. E dina, niu a vakaraica tiko, sa tubu cake mai 
na kena ua kei na lewena, ka sa vakasulumi 
taucoko e na kulina, ia e sega nai cegu vei ira. 

9. E tukuna tale vei au o Koya, “Parofisai ki nai 
cegu, parofisai, ka tukuna ki nai cegu, ‘Sa tukuna 
vakaoqo na Kalou o Jiova: “Lako mai na mata ni 
cagi vava, Nai cegu, ka ceguvi ira na mate tu ogo, 
me ra bula mada.””” 

10. Au a mani parofisai me vaka e vakaroti vei au, 
ka sa curumi ira nai cegu, ka ra sa bula, ka wavu 
tu e na yavadra, e dua na mataivalu levu sara. 

11. E qai tukuna vei au o koya, “Luve ni tamata, 
na sui kece oqo sai koya na vuvale taucoko i 
Isireli. E dina era sa tukuna vakaoqo, “Na suida sa 
mamaca, sa yali na noda i nuinui, ka da sa muduki 
oi keda!” 

12. “O koya oqo mo parofisai kina ka tukuna vei 
ira, “Sa tukuna vakaoqo na Kalou o Jiova: “Raica, 
Isa oi kemudou na Noqu tamata, Au na dolava na 
nomudoui bulubulu ka vakavuna mo dou lako 
cake mai na nomudou bulubulu, ka kauti. 

13. “Dou na qai kila ni sai Au o Jiova, Ni'u a 
dolava na nomudoui bulubulu, Oi kemudou na 
Noqu tamata, ka kauti kemudou cake mai na 
nomudoui bulubulu. 

14. “Au na vakacuruma na  Yaloqu ki 
lomamudou, ka dou na bula, Au na vakatikori 
kemudou talega e na nomudou vanua. Dou na qai 
kila ni oi Au, o Jiova, sa tukuna ka cakava talega,” 
sa tukuna o Jiova.”” 


Dua Na Matanitu, Dua Na Tui 

15. Na vosa i Jiova sa lako tale mai vei au, ka 
vaka, 

16. “Me vaka vei iko, luve ni tamata, mo taura e 
dua nai titoko ka vola kina: ‘Vei Juta kei ira talega 
na luve i Isireli, era nonai tokani.” Mo qai taura e 
dua tale nai titoko ka vola kina, “Vei Joseva, nai 
titoko i Ifereimi, kei na veivuvale taucoko e Isireli, 
era nonai tokani.” 

17. “Mo qai semati rau vata vei iko me dua ga nai 
titoko, ka rau na yaco me dua ga e na ligamu. 

18. “Ka ni ra na vosa vei iko o ira na luve ni nomu 
tamata, ka tukuna, ʻO na sega beka ni vakaraitaka 
vei keimami nai balebale ni ka oqori?” - 

19. “Tukuna vei ira, “Sa tukuna vakaoqo na Kalou 
o Jiova: “E dina Au na taura nai titoko i Joseva, o 
koya e tiko e na liga i Ifireimi, kei na veiyavusa i 
Isireli era nonai tokani, Au na semati rau vata, 
vata kei nai titoko i Juta, ka cakava me dua ga nai 
titoko, ka rau na dua bau ga e na Ligaqu.”” 

20. “Kei nai titoko o a volavola kina ena tu ga e na 
ligamu e matadra. 

21. “Mo qai tukuna vei ira, ‘Sa tukuna vakaogo na 
Kalou o Jiova: “E dina Au na kauti ira na Isireli 
mai kedra maliwa na veimatanitu, e vei ga era a 
dui yaco yani kina, Au na vakasoqoni ira mai na 
veiyasana, ka kauti ira mai ki na nodra vanua; 

22. “la Au na cakava me rau dua ga na matanitu e 
na vanua, e na veiulunivanua i Isireli: ka dua na 
tui me na tui vei ira kecega; ena sega tale ni rua na 
matanitu, se me rau tawase tale me rua na 
matanitu. 

23. “Era na sega tale ni vakadukadukalitaki ira e 
na nodra matakau, se na nodra ka vakasisila, se e 
na dua na nodra talaidredre; ia Au na vakabulai 
ira mai na nodra i tikotiko kece era sai valavala ca 
kina, ka vakasavasavataki ira. Era na qai Noqu 
tamata, Ka'u na nodra Kalou. 

24. “O Tevita na Noqu tamata ena tui vei ira, ena 
dua ga nai vakatawa vei ira kece; era na lako tu e 
na Noqu lewa ka muria na Noqu vunau, ka 
cakava. 

25. “Era na tiko ga e na vanua Au a solia vei 
Jekope na Noqu tamata, ena vanua era a tiko kina 
na nomudou qase: ka ra na tiko kina, o ira, kei ira 
na luvedra, kei ira na makubudra, me sega ni 
mudu; kei Tevita na Noqu tamata, ena nodra 
turaga me sega ni mudu. 

26. “la Au na cakava e dua na veiyalayalati ni 
veivinakati kei ira, ka na veiyalayalati e sega ni 
mudu vei ira; Au na vakataudeitaki ira ka 
vakalewe-levutaki ira, ka vakadeitaka na Noqu 
vale tabu e na kedra maliwa me sega ni mudu. 

27. “Na noqu valenisoro talega e na tu vata kei 


ira; e dina Au na nodra Kalou, ka ra na Noqu 
tamata. 

28. “Na veimatanitu talega era na kila ni oi Au o 
Jiova, sa vakatabui Isireli, ni sa tiko ga na Noqu 
vale tabu e na kedra maliwa me sega ni mudu.””” 


O Koki Kei Ira Na Nonai To Era Sa Kabai Isireli 


38. Na vosa i Jiova sa lako mai vei au, ka vaka, 


2. “Luve ni tamata, mo vagolea na matamu ki 
Koki, e na vanua i Mekoki, na nodra turaga na 
Rosi, Meseki, kei Tubali, ka parofisai vei ira, 

3. “Ka vaka, “Sa tukuna vakaoqo na Kalou o 
Jiova: “Raica, Au sa mecaki iko, o iko Koki, na 
nodra turaga na Rosi, Meseki, kei na Tubali. 

4. “Au na vukici iko kimuri, vakacobara na bati 
ni siwa ki na galegalemu, ka kauti iko ki tautuba, 
vata kei na nomu mataivalu kece, na ose, kei na 
dauvodo ose, era dui vakaisulu vakamatau, e dua 
nai vavakoSolevu era vakaisala ni valu kei nai 
sasabai, o ira kece era vakai seleiwau. 

5. “O Perisia, Iciopea, kei Libia era sa to vata, era 
vakaisasabai ka vakaisala ni valu kecega, 

6. “O Komera, kei na nona mataivalu kecega; na 
vuvale i Tokama e tiko vakayawa mai na vualiku 
kei na nona mataivalu kecega — era levu na 
tamata sa tu vata kei iko. 

7. “Mo vakarautaki iko ka tu vakarau, o iko kei 
na nomui soqosoqo kecega era sa soqoni e 
yasamu, ka mo dua na dauyadra vei ira. 

8. “Ni sa oti na veisiga eso o na mai sikovi. Ena 
veiyabaki emuri o na lako mai ki na nodra vanua 
era kau lesu mai nai seleiwau ka vakasoqoni mai 
vei ira e vuga na tamata e na dela ni 
veiulunivanua i Isireli, o koya sa lala tu vakadede, 
era sa kau tani mai na veimatanitu, ia ogo era sa 
tiko vinaka kecega. 

9. “O na cabe cake, o na lako mai me vaka na 
cava, mo ubia na vanua me vaka na o, o iko kei na 
nomu mataivalu kecega kei na lewe levu na 
tamata vata kei iko.” 

10. “Sa tukuna vakaoqo na Kalou o Jiova: “E na 
siga o ya e na yaco me na tubu mai na nanuma eso 
ni lomamu, o na bucina e dua nai naki ca: 

11. “O na tukuna, “Au na lako cake yani ki na 
vanua ka ra tu kina na veikoro e sega ni vakabai, 
au na lako vei ira era tiko vakacegu, era tiko sautu, 
o ira era tiko wale ka sega na nodra bai, e sega na 
nodra bai se na matamata’ — 

12. “Me'u kauta nai toki ni valu ka butakoca na 
nodra ka vakamareqeti, mo dodoka yani na 
ligamu ki na veiyasana lala ka sa sega tale, kivei 
ira na tamata era a vakasoqoni mai na 
veimatanitu, era sa mai taukena na manumanu kei 
nai yau, era tiko voli e na loma ni vanua. 

13. “O Seba, Dedana, kei ira na dauveivoli mai 
Tasisi, kei ira na nodra luve ni laioni, era na 
tukuna vei iko, ʻO sa lako mai, mo kovea nai toki 
ni valu? O sa vakasoqoni ira li na nomu mo mai 
butakoca nai yau, mo kauta tani yani na siliva kei 

na koula, mo kauta tani na manumanu kei nai 
yaya, mo kauta e dua nai toki ni valu levu?” 

14. “O koya oqo, luve ni tamata, mo parofisai ka 
tukuna vei Koki, “Sa tukuna vakaoqo na Kalou o 
Jiova: “E na siga o ya ni ra sa tiko vinaka na Noqu 
tamata na Isireli, o na sega beka ni kila? 

15. “O na gai lako mai na nomu yasana vakayawa 
mai vualiku, o iko vata kei ira na lewe vuga na 
tamata, era vodo ose kece, e dua nai vavakoSolevu 
kei na mataivalu gaga. 

16. “O na lako cake mai ki vei ira na noqu tamata 
na Isireli me vaka na o, ka ubia na vanua. Ena 
yaco e na gauna emuri sara, Au na qai kauti iko 
mai ki na noqu vanua, me ra na kilai Au kina na 
veimatanitu, Ni'u sa vakarokorokotaki vei iko, I 
Koki, e matadra.” 

17. “Sa tukuna vakaogo na Kalou o Jiova: “O iko li 
Au a vosa kina e na veisiga e liu e na gusudra na 
Noqu tamata na parofita e Isireli, era a parofisai 
me vuga na yabaki e na gauna makawa o ya Ni'u 
na qai kauti iko mai mo valuti ira? 


Sa Vakatauci Na Lewa Baleti Koki 

18. “Ka na yaco e na gauna talega o ya, ni sa lako 
vakaivalu mai o Koki ki na vanua o lsireli” e 
tukuna o Jiova na Kalou, “Na Noqu cudru e na 
rairai e Mataqu. 

19. “E na vuku ni Noqu vuvu kei na Noqu cudru 
waqawaga Au sa kainaka: “E dina e na siga o ya 
ena dua uneune levu e na vanua o Isireli, 

20. “Ena yaco kina na ika ni waitui, na manumanu 
vuka, na manumanu kila ni vanua, na ka kecega 
sa qasi voli e na qele, kei na tamata kecega era tiko 
e na dela i vuravura era na sautaninini e Mataqu. 
Na veiulunivanua e na talaraki sobu, na vei 
uluvatu e na lutu, kei na bai kecega ena bale ki na 
qele.” 

21. “Au na kaciva mai e dua nai seleiwau me kei 
Koki e na Noqu veiulunivanua kecega,” sa tukuna 
na Kalou o Jiova. “Na nodra dui seleiwau yadua e 
na kei tacina. 

22, “Au na kauti koya ki na veilewai e na mate 
dauveiveitauvi kei na vakadave dra, Au na 
vakatauca ki vua, ki na nona mataivalu, kei ira na 
lewe vuqa sa tiko kei koya, na uca tau bi, uca 
cevata, buka waqa, kei na sulifure. 

23. “Au na vakalevulevui Au vakaoqo ka 
vakatabui Au, Kau na kilai e matadra na 
veimatanitu e vuga. Era na qai kila ni sai Au o 
Jiova.” 


Sa Vakarusai Na Mataivalu I Koki 


39. “Ia o iko, luve ni tamata, mo parofisai vei 
P 


Koki, ka vaka, ‘Sa tukuna vakaogo na Kalou o 
Jiova’: “Raica, Au sa kemu meca, I Koki, na nodra 
turaga levu na Rosi, Meseki kei na Tubali; 

2. “Au na vukici iko ki muri ka liutaki iko tani 
yani, Au a vakavuna na nomu lako cake mai na 
vanua vakayawa mai na vualiku, ka kauti iko mai 
ki na veiulunivanua ni Isireli. 


3. “Au na vakalutuma na nomu dakai mai na 
ligamu i mawi, ka vakavuna me lutu tani na nomu 
gasau mai na ligamu i matau. 

4. “Dou na bale e na veiulunivanua i Isireli, o iko 
kei na nomu mataivalu kece kei na tamata kecega 
era tiko kei iko; Au na soli iko ki na manumanu 
vuka kecega e dauveikata kei na manumanu kila 
ni vanua mo laukana. 

5. “Ona bale e dela ni vanua galala; Ni sai Au ka 
vosa,” sa tukuna na Kalou o Jiova. 

6. “la Au na tala na bukawaga ki Mekoki kei ira 
talega era sa tiko vakacegu e na vei baravi. Era na 
qai kila ni sai Au o Jiova. 

7. “Au na cakava me kilai na Yacaqu tabu e na 
kedra maliwa na Noqu tamata na Isireli, Au na 
sega tale ni vakatara me ra vakacacana na Yacaqu 
tabu. Era na qai kila na veimatanitu ni sai Au o 
Jiova, na Le Dua Yalosavasava e Isireli. 

8. “E dina sa lako tiko mai, ka na vakayacori 
talega,” sa tukuna na Kalou o Jiova. “Oqo na siga 
Au a vosa kina. 

9. “Era na qai lako yani o ira era tiko e na 
veikoro vakalsireli ka vakacaudreva na buka ka 
vakama nai yaragi ni valu, nai sasabai kei nai sala 
ni valu, na dakai titi kei na gasau, na moto mama 
kei na moto bi, era na vakama e na bukawaga me 
vitu na yabaki. 

10. “Era na sega ni ca buka mai na were se taya 
sobu na kau mai veikau, baleta ni ra vakama nai 
yaragi ni valu me nodra buka, ka ra na tokitaki ira 
na tamata era a tokitaki ira e liu, ka butakoca na 
tamata ka butakoci ira e liu,” sa tukuna na Kalou o 
Jiova. 


Na Buluti I Koki 

11. “la e na siga o ya, Au na solia vei Koki e dua 
na nona tikina mai Isireli mei bulubulu, na nodra 
buca na daulako tu e na tokalau ni bati ni waitui; 
ka na vakalatilati vei ira na dau veilakoyaki, ni ra 
na buluti Koki mai kea kei na nonai sogosogo 
levu. O koya oqo era na vakatoka kinana Buca o 
ya o Emoni - Koki. 

12. “E na vitu taucoko na vula na nodra veibulu 
tiko vei ira o ira na vuvale i Isireli me na 
vakasavasavataki kina na vanua. 

13. “E dina era na oga e na veibulu o ira kece na 
lewe ni vanua, ia era na rogo tale kina e na siga Au 
na vakarokorokotaki kina,” sa tukuna na Kalou o 
Jiova. 

14. “Era na tawasea eso na tamata cakacaka, e na 
nodra veivuke na dauveivaqarai, me ra lako voli 
yani e na loma ni vanua me buluta na yago era vo 
tu e dela ni vanua, me vakasavasavataki kina na 
vanua. Ni sa oti e vitu na vula era sa qai tekivu 
vakasaqaqara. 

15. “Fra na lako voli na dauveivaqarai e na vanua; 
ke dua e raica e dua na sui ni tamata, me qai biuta 
kina e dua nai vakatakilatakila, me yacova ni ra sa 
buluta o ira na dauveibulu e na Buca i Emoni - 
Koki. 

16. “E na yaca talega ni koro o ya o Emona. Era na 
vakasavasavataka vakaogo na vanua.” 


Na Solevu Ni Qaqa 

17. “Ta vei iko, luve ni tamata, sa tukuna vakaoqo 
na Kalou o Jiova, “Mo vosa vei ira na vei matagali 
manumanu vuka kecega kei na manumanu kila 
kecega ni vanua: “Dou soqoni vata ka lako mai; 
Dou soqoni vata mai na veiyasana kecega ki na 
Noqui madrali laukana, Au sa vakacabora vei 
kemudou, E dua nai madrali levu e na 
veiulunivanua ni Isireli, Mo dou kania na lewe ka 
gunuva dra. 

18. Dou na kania na lewe ni tamata qaqa, Gunuva 
na nodra dra na turaga kei vuravura, na sipi 
tagane kei na lami, na me kei na bulumakau, era 
manumanu uro kecega ni Pasani. 

19. Dou na kania tiko na uro me yacova ni dou sa 
mamau, ka gunu dra me yacova ni dou sa mateni, 
e na Noqui madrali laukana Au sa vakacabora vei 
kemudou. 

20. Dou na vakamamautaki e na Noqu teveli e na 
ose kei ira na dauvodoka, ena tamata qaqa kei na 
tamatai valu kecega,” sa tukuna na Kalou o Jiova. 


Sa Vakatikori Lesu Ki Na Vanua O Isireli 

21. “Au na qai vakadeitaka na Noqui ukuuku e na 
maliwa ni veimatanitu; na vei-matanitu era na 
raica na Noqu lewa dodonu Au a cakava, kei na 
Noqu tarai ira e na Ligaqu. 

22. “Era na qai kila na vuvale i Isireli ni sai Au o 
Jiova na nodra Kalou mai na siga o ya ka lako mai. 
23. “Na veimatanitu era na kila ni ra a 
vakabobulataki na vuvale i Isireli e na vuku ni 
nodra caka cala; ka ni ra a sega ni yalodina vei Au, 
o koya oqo Au a tabonaka kina na Mataqu vei ira. 
Au soli ira yani ki na liga ni nodra meca, ka ra a 
bale kece kina e nai seleiwau. 

24. “E na vuku ni nodra dukadukali kei na nodra 
talaidredre Au a cakava vakakina vei ira, ka 
tabonaki vei ira na Mataqu.”” 

25. “O koya sa vosa kina vakaoqo na Kalou o 
Jiova: “la oqo Au na qai kauti ira tale mai na 
Jekope era vakabobulataki, ka yalololoma vei ira 
kece na vuvale i Isireli: Au na vuvu e na vuku ni 
Yacaqu tabu — 

26. “Ni ra sa vakamaduataki oti, kei na nodra 
segani yalodina era a sega kina ni yalo dina vei 
Au, ni ra a tiko vinaka e na nodra vanua ka sega ni 
dua me vakarerei ira. 

27. “Ni'u a kauti ira tale mai vei ira na tamata, ka 
vakasogoni ira tani mai na vei vanua ni nodra 
meca, Ka'u sa vakarokorokotaki kina vei ira e na 
matadra na veimatanitu e vuga, 

28. “Era na qai kila ni sai Au o Jiova na nodra 
Kalou, Au vakauti ira tani me ra vaka bobulataki 
ki na veimatanitu, ia Au a qai vakasoqoni ira tale 
mai ki na nodra vanua, ka sega ni vakalaiva tale e 
dua vei ira me bobula. 


29. “Au na sega tale ni qai vunia na Mataqu mai 
vei ira, Ni'u na sovaraka na Yaloqu ki na vuvale i 
Isireli, sa tukuna na Kalou o Jiova.” 


Na Koro Vou, Na Vale Ni Soro Vou 


40. E nai karuasagavulu ka lima ni yabaki ni 


neimami tiko vakabobula, e nai tekivu ni yabaki, e 
nai katini ni siga ni vula, e nai katinikava ni yabaki 
ni kena tauri vakaukauwa na koro, e na siga sara 
ga o ya sa tarai au kina na liga i Jiova, ka kauti au 
ki kea. 

2. Ena raivotu ni Kalou sa kauti au mai o Koya 
ki na vanua i Isireli ka vakatikori au e na dua na 
dela ni ulunivanua cecere sara; e tiko e kea vaka ki 
na ceva e dua na ka e vaka nai rairai ni dua na 
koro. 

3. E kauti au kikea o Koya, ka raica, e tu maikea 
e dua na tamata sa rairai me vaka nai rairai ni 
varasa. E taura tu e dua na dali kei na dua na 
gasau i vakarau e na ligana, ka wavu tu o koya e 
na matamata-ni-koro. 

4. Ea tukuna vei au na tamata, “Luve ni tamata, 
vakaraica e na matamu ka vakarogoca e na 
daligamu, ka maroroya e lomamu na ka kecega au 
na vakaraitaka vei iko; ni o a kau mai kike me'u na 
vakaraitaka vei iko. Vakatakila ki na vuvale i 
Isireli na veika kece o raica.” 

5. la oqo e dua na bai e vakavolivolita na vale ni 
soro e taudaku. E taura tu na tamata e ligana e dua 
na kau ni vakarau e ono na kiupiti na kena balavu, 
na kenai vakarau yadua e dua na kiupiti kei na 
dua na raba ni liga; ka varautaka o koya na raba ni 
bai, e dua nai vakarau kau; kei na kena cecere, e 
dua na kau. 


Na Matamata Ni Vale Ni Soro Ena Tokalau 

6. Sa qai lako o koya ki na matamata e qara ki na 
tokalau; ka cabeta cake o koya na kenai kabakaba 
ka vakarautaka na buturara ni matamata-ni-koro, 
e dua ga nai vakarau kau na kena raraba, kei nai 
lago kadua talega e dua ga na kau. 

7. Na veivale kece e na matamata e dui yadua 
nai vakarau kau na kena balavu ka dua na kau na 
kena raraba; na maliwa ni veivale e lima na 
kiupiti, kei na buturara ni matamata e na katuba ki 
na matamata e loma e dua nai vakarau kau. 

8. E vakarauta talega o koya na katuba ni 
matamata ki loma, e dua na kau. 

9. Sa qai vakarautaka o koya na katuba ni 
matamata, e walu na kiupiti; kei na duru ni 
matamata, e rua na kiupiti Na katuba ni 
matamata e tu e loma. 

10. E na matamata-ni-koro ki na tokalau e tolu na 
veivale ni matamata e na dua na yasana ka tolu 
ena yasana kadua; e ratou tautauvata e kedratou i 
vakarau; e vaka talega kina kedratou i vakarau na 
duru ni matata ni tautauvata e na yasana ruarua. 
11. E vakarautaka o koya na raba ni i curucuru ki 
na matamata, e tini kiupiti; kei na balavu ni 
matamata, e tinikatolu na kiupiti. 

12. E na rara ni veivale ni matamata, e dua na 
kiupiti e yasana oqo ka dua na kiupiti e na yasana 
o ya, na veivale kece e ono na kiupiti e na yasana 
ogo, ka ono na kiupiti e na yasana o ya. 

13. Sa qai vakarautaka o koya na matamata-ni- 
koro mai na dela ni dua vale ki na dela ni dua tale; 
na kena raraba e ruasagavulu ka lima na kiupiti, ni 
sa veiqgaravi na katuba kei na katuba. 

14. E vakarautaka o koya na duru ni matamata, e 
onosagavulu na kiupiti na kena cecere, kei na rara 
sa tu volita na matamata e yacova sara na duru ni 
matamata. 

15. Mai na mata ni matamata-ni-koro me yaco ki 
na katuba ni matamata e loma e limasagavulu na 
kiupiti. 

16. Era tautauvata na lelevu ni katuba leka ni 
veivale kei na kena sala e loma ni matamata, ka 
vaka talega kina e na kena mata ni katuba ki loma. 
E va-katuba leleka kece e loma me vakavolivolita. 
E na veiduru kece sara era tu kina na vuni 
niusawa. 


Na Rara E Tautuba 

17. Sa qai kauti au mai o koya ki na rara e 
tautuba, ka tu e kea na veivale kei na sala-vatu e 
caka tu me volita na rara, e tolusagavulu na vale 
era gara tu ki na sala-vatu. 

18. Na sala-vatu e tiko e na yasa ni curucuru ni 
matamata-ni-koro, e tautauvata kei na balavu ni 
curucuru ni matamata balavu, oqo na sala-vatu e 
ra. 

19. Sa qai vakarautaka o koya na kena raraba mai 
na mata ni curucuru ni matamata e ra ka yaco ki 
na mata ni taudaku ni rara e loma, e dua na drau 
na kiupiti vaka ki na tokalau kei na vualiku. 


Na Matamata Ena Vualiku 

20. E na rara e tautuba e tiko talega kina e dua nai 
curucuru ka qara ki na vualiku, ka vakarautaka o 
koya na kena balavu kei na kena raraba. 

21. Na kena veivale ni matamata, e tolu ena 
yasana oqo ka tolu ki na yasana o ya, na kena 
duru ni matamata kei na kena sala e tautauvata na 
kenai vakarau kei nai matai ni matamata; na kena 
balavu e limasagavulu na kiupiti kei na kena raba 
e ruasagavulu kalima na kiupiti. 

22. Na kena katuba leleka kei na katuba leleka 
talega ni sala e loma, kei na kena vei- vuni 
niusawa, e tautauvata kei nai vakarau mai na 
matamata-ni-koro e qara ki na tokalau, na kenai 
kabakaba e vitu na kenai kalawa, kei na kena sala 
e loma sa tu ga e matana. 

23. E dua na matamata ki na rara e loma sa 
veibasai kei na matamata ki na vualiku, me vaka 
ga na matamata ki na tokalau, ka sa vakarautaka o 
koya mai na matamata-ni-koro ki na matamata-ni- 
koro, e dua na drau na kiupiti. 


Na Matamata Ena Ceva 
24. Ni sa oti o ya sa qai kauti au o koya me 
donuya na ceva, ka sa dua na matamata-ni-koro e 


qara ki na ceva; ka vakarautaka o koya na kena 
duru kei na sala e loma me vaka nai vakarau 
kecega ga o ya. 

25. Era tu e kea na kena katuba leleka ka vaka 
talega kina e na sala e loma e volita me vakataki 
ira na katuba leleka o ya; na kena balavu e 
limasagavulu na kiupiti kei na kena raba e 
ruasagavulu kalima na kiupiti. 

26. Nai kabakaba e vitu na kenai kalawa e cabeti 
cake kina, kei na kena sala e loma e tu e matadra; 
ka ra tu talega na vuni niusawa e na duru kecega 
ni matamata, e dua e na yasana ogo ka dua mai na 
yasana o ya. 

27. E dua talega na matamata e na rara e loma, e 
qara ki na ceva; ka vakarautaka o koya mai na 
matamata-ni-koro ki na matamata-ni-koro vaka ki 
na ceva, e dua na drau na kiupiti. 


Na Matamata Ni Rara E Loma 

28. Sa qai kauti au mai o koya ki na rara e loma ka 
curuma mai na matamata-ni-koro ki na ceva; e 
vakarautaka o koya na matamata-ni-koro ki na 
ceva me vaka nai kenai vakarau kecega. 

29. Na veivale ni matamata talega, na kena duru, 
kei na kena sala e loma me vaka na kenai vakarau 
kecega; era tu na kena katuba leleka ka vaka talega 
kina e na kena sala e loma; e limasagavulu na 
kiupiti na kena balavu ka ruasagavulu ka lima na 
kiupiti na kena raba. 

30. E tu volita e loma na kena sala, e ruasagavulu 
kalima kiupiti na kena dui balavu ka lima na 
kiupiti na kena raba. 

31. Na kena sala e loma era qara ki na rara e 
tautuba, na vuni niusawa era tu e na kena duru 
kecega, ka cabeti cake kina nai kabakaba e walu na 
kenai nai kalawa. 

32. Ka sa kauti au mai o koya ki na rara eloma e 
gara ki na tokalau; e vakarautaka na matamata-ni- 
koro me vaka nai vakarau kecega o ya. 

33. Na kena veivale ni matamata talega, na kena 
duru, kei na sala e loma e vaka nai vakarau kecega 
o ya, ka tu na kena katuba leleka, ka vakakina e na 
kena sala e loma e volita, e limasagavulu na 
kiupiti na kena balavu ka sa ruasagavulu ka lima 
na kena raba. 

34. Na kena sala e loma e qara ki na rara e 
tautuba, kei na vuni niusawa e tu e na kena duru 
kecega e na yasana oqo kei na yasana o ya, ka 
cabeti cake kina e walu nai kalawa ni kenai 
kabakaba. 

35. Sa qai kauti au mai o koya ki na matamata-ni- 
koro mai na vualiku, ka vakarautaka o koya me 
vaka nai vakarau kecega o ya - 

36. na kena veivale talega ni matamata, na kena 
duru, kei na kena sala e loma. Na kena katuba 
leleka era volita, na kena balavu e limasagavulu 
na kiupiti kei na kena raba e ruasagavulu ka lima 
na kiupiti. 

37. Na kena duru era qara ki na rara e tautuba, na 
vuni niusawa era tu e na kena duru e na yasana 

oqo kei na yasana o ya, ka cabeti cake e na walu 
nai kalawa ni kenai kabakaba. 


Na Vanua E Vakarautaki Kina Nai Soro 

38. E dua na vale e loma kei na kena katuba e tiko 
e na yasa ni duru ni matamata, e na vanua era 
dausavata kina nai soro kama. 

39. E na tikina e loma ni curucuru ni matamata e 
tu kina e rua na teveli e na yasana oqo ki na rua na 
teveli e na yasana o ya, me ra dauvakamatei kina 
nai soro kama, kei nai soro ni valavala ca, kei nai 
soro ni caka cala. 

40. E na taudaku ni tikina e loma ni curucuru ni 
matamata, ke dua e lako cake ki nai curucuru ki 
na matamata mai na vualiku, e tiko kina e rua na 
teveli; ka tiko e na yasana kadua ni tikina e loma 
ni matamata e rua na teveli. 

41. E va na teveli e tu e na yasana oqo ka va na 
teveli e na yasana o ya, e na yasa ni curucuru ni 
matamata, e walu na teveli era dau vakamatea 
kina nai soro. 

42. E va tale na teveli e caka mai na vatu e ta me 
baleta nai soro kama, e dua na kiupiti ka veimama 
na kena balavu, e dua na kiupiti ka veimama na 
kena raba, kei na dua na kiupiti na kena cecere; 
era dau vakatagara kina nai yaya era dau vaka- 
matea kina nai soro kama kei nai soro. 

43. E loma era tu kina nai qila, e vaka na raba ni 
liga na kena raraba, e vau sara vakavinaka, kei na 
lewe ni soro e tu e na dela ni teveli. 


Na Nodra Loqi Na Daunisere Kei Na Bete 

44. E na taudaku ni matamata eloma era tu kina 
na veivale e nodra na daunisere e na rara eloma, e 
dua e qara ki na ceva mai na yasa ni matamata e 
na vualiku, kei na kenai karua e qara ki na vualiku 
mai na yasa ni matamata e na ceva. 

45. Sa qai tukuna vei au o koya, “Na vale oqo e 
gara ki na ceva e nodra na bete era veigaravi tiko e 
na vale-ni-soro. 

46. “Na vale oqo e gara ki na vualiku e nodra na 
bete era veiqaravi e nai cabocabo ni soro, o ira oqo 
na luvei Setoki, mai vei ira na luvei Livai, era dau 
lako voleka mai vei Jiova me ra veigaravi vei 
Koya.” 


Nai Vakarau Ni Rara E Loma Kei Na Kena 
Katuba 

47. Sa vakarautaka talega o koya na rara, e dua na 
drau na kiupiti na kena balavu, dua na drau na 
kiupiti na kena raraba, e tautauvata na tutuna 
vava. Nai cabocabo ni soro e tu e na mata ni vale- 
ni-soro. 

48. Sa qai kauti au o koya ki nai curucuru ni vale 
tabu ka vakarautaka na duru yadua ni curucuru, e 
lima na kiupiti e na yasana ogo ka lima na kiupiti 
e na yasana o ya; kei na raba ni katuba e tolu na 
kiupiti e na yasana oqo ka tolu na kiupiti e na 
yasana o ya. 

49. Na balavu ni curucuru e ruasagavulu na 
kiupiti, kei na kena raba e tini ka dua na kiupiti; 


kei na yasa ni cabecabe e lako cake kina era tu kina 
na duru, e dua e na yasana ogo kei na dua tale e 
na yasana o ya. 


Nai Vakarau Ni Loma Ni Vale Tabu 


41.sa qai kauti au mai o koya ki na vale tabu, ka 


vakarautaka kena duru ni katuba, e ono na kiupiti 
na kena raba e na yasana ogo ka ono na kiupiti na 
kena raba e na yasana o ya - na raba ni vale ni 
soro. 

2. Na raba ni katuba e tini na kiupiti, kei na kena 
lalaga e lima na kiupiti e na yasana oqo ka lima na 
kiupiti e na yasana o ya: ka vakarautaka o koya na 
kena balavu, e vasagavulu na kiupiti, kei na kena 
raba, e ruasagavulu na kiupiti. 

3. E curu talega o koya i loma ka vakarautaka na 
duru ni katuba, e rua na kiupiti,; kei nai curucuru, 
e ono na kiupiti na kena cecere; kei na raba ni 
katuba, e vitu na kiupiti. . 

4. E vakarautaka o koya na kena balavu, e 
ruasagavulu na kiupiti na kena raba, e 
ruasagavulu na kiupiti, sivia yani na vale tabu, ka 
tukuna vei au o koya, “O koya oqo na Tikina Tabu 

” 
sara. 


Na Loqi Ena Taudaku Ni Lalaga 

5. E tarava, sa vakarautaka o koya na lalaga ni 
vale ni soro, e ono na kiupiti. Na raba ni rumu 
yadua e na tutu ni vale vakavolivolita e va na 
kiupiti e na vei yasana kecega. 

6. Na veirumu esau e taba tolu, e veitaqatagai, e 
tolusagavulu na rumu e na dua nai taba vale; era 
dabe toka e na dui vata ni rumu yadua me taura 
na kena bi, ia e sega ni kabi ki na lalaga ni vale ni 
soro. 

7. Ni dua e cabe cake mai na dua nai taba vale ki 
na dua tale, e toso cake na raba ni veirumu kecega, 
baleta na kena vata e na lalaga e cabeti cake me 
vaka nai kabakaba, o koya oqo na raba ni vale e 
levu cake tikoga ni dua e cabe cake mai nai taba 
vale e ra ni curuma na kena e loma. 

8. Au a raica talega na kenai vakacere ni vale 
vakavolivolita na vale ni soro; o koya na yavu ni 
veirumu esau, e dua na rabana taucoko, o ya, e 
ono na kiupiti na kena cecere. 

9. Na vavaku ni lalaga e tautuba ni rumu esau e 
lima na kiupiti, ka vaka talega kina na vo ni 
lomanibai ni veirumu esau ni vale ni soro. 

10. E na kedrau maliwa kei na veirumu e lalaga e 
ruasagavulu na kiupiti vaka-volivolita na vale ni 
soro e na veiyasana kece. 

11. Na katuba ni veirumu esau e dola donuya na 
rara vatu, e dua na katuba e gara ki na vualiku kei 
na dua tale ki na ceva; kei na raba ni rara vatu e 
lima na kiupiti 

vakavolivolita. 


Na Vale Ena Mua-I-Ra 
12. Na vale e qara ki na rara e tawase rua mai na 
ra e vitusagavulu na kiupiti na kena raba; na 

lalaga ni vale e lima na kiupiti na kena vavaku e 
na yasana kece, kei na kena balavu e ciwasagavulu 
na kiupiti. 


Nai Vakarau Kei Na Tuvai Ni Vale Ni Soro 

13. Sa mani vakarautaka o koya na vale ni soro, e 
dua na drau na kiupiti na kena balavu; kei na rara 
e tawasei vata kei na vale kei na kena lalaga e dua 
na drau na kiupiti na kena balavu; 

14. na raba talega ni mata ni vale ni soro e na 
yasana ki na tokalau, e dua na drau na kiupiti. 

15. E vakarautaka o koya na balavu ni vale e 
dakuna, e qara ki na rara e tawasei, kei na kena 
varada e na dua na yasana kei na yasana kadua, e 
dua na drau na kiupiti, e vaka talega kina e na 
vale tabu e loma kei na varada ni rara, 

16. na duru ni sogo kei na katuba leleka. Kei na 
varada vakavolivolita nai taba vale e tolu ka 
donuya na buturara botani tu e na kau mai na qele 
ki na katuba leleka - na katuba leleka lati tu - 

17. mai na ulu ni katuba, me yaco ki na rumu e 
loma, e vakakina e tautuba, kei na lalaga e na 
yasana kece, e loma e tuba talega, ni vakarautraki. 
18. E a caka e na jerubimi kei na niusawa, e dua 
na vuni niusawa e na maliwa ni dua na jerubimi ki 
na dua tale. Na jerubimi kece e yarua na matana, 
19. na mata vakatamata e qara ki na niusawa e na 
dua na yasa, kei na mata vaka luve ni laione e qara 
ki nai karua ni niusawa, e caka vakaoqo me volita 
na vale ni soro taucoko. 

20. Mai na buturara ki na ulu ni katuba, kei na 
lalaga ni vale tabu, Sa vu mai na qele ka yala ki na 
tikina e dela ni katuba e ceuti kina na jerubimi kei 
na niusawa. 

21. Na duru ni sogo ni vale ni soro e rivirivi, e 
vaka talega kina mata ni vale tabu; e tautauvata na 
kedrau i rairai. 

22. Nai cabocabo ni soro e caka e na kau, e tolu na 
kiupiti na kena cecere, ka rua na kiupiti na kena 
balavu. Na tutuna, na kena balavu, kei na rabana e 
caka e na kau; ka sa tukuna vei au o koya, “Ogo na 
teveli sa tu e na mata i Jiova.” 

23. Na vale ni soro kei na vale tabu e rau yarua na 
katuba. 

24. Na katuba kece e rua na kenai sogo, era rua 
nai sogo lobi: e rua nai sogo e na katuba e dua ka 
rua na e katuba kadua. 

25. Na jerubimi kei na vu-ni-niusawa era ceuti tu 
e na katuba ni vale ni soro me vaka ga era ceuti tu 
e na lalaga. E dua nai ubi kau e tu ena mata ni 
curucuru mai tautuba. 

26. Era tu e na dua na yasa na katuba leleka kei na 
vuni niusawa kei na yasana kadua, ena yasa ni 
curucuru - kei na veirumu esau talega ni vale ni 
soro kei na kenai ubi. 


Na Nodra Loqi Na Bete 


42. sa qai kauti au yani o koya ki na loma ni rara 


e tautuba, e na sala vaka ki na vualiku; ka kauti au 
ki na veivale e veibasai kei na rara e tawasei, ka 


veibasai talega kei na vale e tiko vaka ki na 
vualiku. 

2. Vakaraica na kena balavu, o koya e dua na 
drau na kiupiti (na kena raba e lima-sagavulu na 
kiupiti), e tiko kina na katuba ki na vualiku. 

3. E veibasai kei na rara eloma ka ruasagavulu 
na kiupiti, ka veibasai kei na raravatu ni rara e 
taudaku, na varada era veitaravi ena veitaba vale e 
tolu. 

4. Ena mata ni veivale, vaka ki loma, e dua nai 
gagade e tini na kiupiti na kena raba, me vaka na 
kena yawa e dua na kiupiti; kei na kena katuba e 
gara vaka ki na vualiku. 

5. la oqo nai taba loma ni vale ecake e rabailailai 
sobu, baleta na varada e taura vakalevu cake na 
vanua e nai taba vale e cake mai nai taba vale e ra 
kei na kena e loma. 

6. Ni ra taba tolu ka sega ni vakaduru e lona me 
vaka na duru e na rara; o koya o ya e 
vakalekalekataki kina mai na kena e ra kei na kena 
veimama mai na buturara ki cake. 

7. Kei na dua na lalaga e taudaku e rau cici vata 
kei na veivale, e na mata ni veivale ki na rara e 
tautuba; na kena balavu e limasagavulu na kiupiti. 
8. Na balavu na veivale vaka ki na rara e tautuba 
e limasagavulu na kiupiti, ia na kena e gara ki na 
vale ni soro e dua na drau na kiupiti. 

9. Enai taba vale e ra e tiko kina nai curucuru ki 
na yasana e na tokalau, ni dua e via lako yani kina 
mai na rara e tautuba. 

10. Era tu talega na veivale e na tikina vavaku ni 
lalaga ni rara vaka ki na tokalau, veibasai kei na 
rara e tawasei ka veibasai kei na vale. 

11. E dua nai gagade e matadra talega, kei na 
kedra i rairai e tautauvata kei na veivale vaka ki 
vualiku; e tautauvata na kedra balavu kei na kedra 
raba kei ira na kena vo, kei na kedra katuba kece 
ni curu yani ka curu mai e vaka na kena lewa. 

12. Ka veitikivi kei ira na katuba ni veivale era 
qara ki na ceva, ni dua e curuma, e dua na katuba 
e na mata ni gagade, na sala e tu donuya na mata 
ni lalaga vaka ki na tokalau. 

13. Sa qai tukuna vei au o koya, “A veivale e na 
vualiku kei na veivale e na ceva, o ira sa veibasai 
kei na rara e tawasei, era veivale tabu me ra na 
dau kania kina nai soro tabu sara o ira na bete era 
dau torovi Jiova. E kea era na dau biuta kina nai 
soro tabu sara - nai soro laukana, nai soro ni 
valavala ca, kei nai soro ni caka cala - ni sa tikina 
tabu o ya. 

14. “Ni ra curu kina na bete, me ra kakua ni lako 
tani mai na tikina tabu ki na rara e tautuba; ia 
maikea me ra luvata kina na nodra i sulu ni 
veigaravi, ni ra sa tabu. Me ra na daramaka nai 
sulu tani; me ra na qai torova yani na ka e baleti 
ira na tamata.” 


Nai Vakarau Ena Taudaku Ni Vale Ni Soro 

15. la oqo ni sa oti na nona vakarautaka na vale ni 
soro e loma, sa kauti mai ki tuba ena sala e gara ki 
na tokalau, ka vakarautaka kece talega. 

16. Sa vakarautaka na yasana ki na tokalau e nai 
vakarau kau, e lima na drau na kau e na kenai 
vakarau. 

17. E vakarautaka o koya na yasana ki na vualiku, 
e lima na drau nai vakarau kau mai na kenai 
vakarau. 

18. E vakarautaka o koya na yasana ki na ceva, e 
lima na drau nai vakarau kau mai na kenai 
vakarau. 

19. Sa lako mai o koya vaka ki na ra ka 
vakarautaka me lima na drau nai vakarau mai na 
kenai vakarau. 

20. Sa vakarautaka o koya e na yasana vava, e 
lalaga wavoki, e lima na drau na kiupiti na keina 
balavu ka lima na drau na kena raba, me tawasea 
na tikina tabu mai na tikina wale. 


Na Vale Ni Soro, Nai Tikotikoi Jiova 


43. Sa qai kauti au o koya ki na matamata-ni- 


koro, io na matamata-ni-koro e qara ki na tokalau. 
2. Ka raica, na serau ni Kalou ni Isireli sa lako 
mai e na sala mai na tokalau. Na domona sa vaka 
na domo ni wai levu; ka sa cilavi vuravura na 
nona serau. 

3. Sa rairai me vaka na raivotu au a raica-niua 
lako mai me vakarusa na koro. Na raivotu oqo sa 
tautauvata kei na raivotu au a raica mai na uciwai 
o Keba; au a cuva vakatoboicu. 

4. la na serau i Jiova sa curuma na vale mai na 
sala ni matamata-ni-koro sa qara ki na tokalau. 

5. Sa tuberi au cake na yalo ka kauti au ki loma 
ni bai eloma; ka raica, sa curuoso na serau i Jiova e 
na loma ni vale. 

6. Au a qai rogoci koya sa vosa vei au mai na 
loma ni vale, ia sa dua na tamata keirau sa tu vata 
tukuna. 

7. E tukuna vei au o koya, “Luve ni tamata, oqo 
na tikina ni Noqui tikotiko kei nai tutu ni qeteqete 
ni Yavaqu, Au na tiko kina e na kedra maliwa na 
Isireli ka sega ni mudu. Era na sega ni vakacacana 
tale na matagali i Isireli na Yacaqu tabu, o ira se na 
nodra tui, e na nodra dauyalewa se na yagodra 
mate na nodra tui e na nodra veiyasana cecere. 

8. “Ni ra viritaka vata na nodra i lago kei na 
Noqui lago, kei na nodra duru ni sogo kei na 
Noqu duru ni sogo, ia na lalaga ga ka tu e na 
keimami maliwa, ka ra sa vakacacana na Yacaqu 
tabu e nai valavala vakasisila era sa kitaka, Au na 
vakarusai ira kina e na Noqu cudru. 

9. “la me ra biuta tani mada na nodra dauyalewa 
kei na yago mate ni nodra tui me yawa vei Au, Au 
na qai tiko vata kei ira ka sega ni mudu. 

10. “O iko na luve ni tamata, mo vakatakila na 
vale ki na matagali i Isireli, me ra maduataka na 
nodra caka cala; ia me ra vakarauta na kenai 
vakarau. 

11. “la kevaka era sa maduataka na ka kece era sa 
cakava, mo qai vakatakila vei ira na kenai vakarau 
ni vale, kei na kenai valavala, kei na kenai 
curucuru kituba kei na kenai curucuru kiloma, kei 


na kenai vakarau kecega kei na kenai lesilesi 
kecega, kei na kenai vakarau kecega kei na kena 
vunau kecega. Ka vola e matadra, me ra 
vakabauta taucoko na kenai vakarau kei na kenai 
lesilesi kecega, ka cakava ga. 

12. “Ogo na vunau ni vale: E dela ni ulu-ni-vanua 
sa tabu sara na kenai yalayala kecega e na 
veitikina kecega. Raica, sai koya oqo na vunau sa 
baleta na vale. 


Nai Vakarau Ni Cabocabo-Ni-Soro 

13. “Ka sa vakaogo na kenai vakarau ni cabocabo 
ni soro e na kiupiti (ia na kena kiupiti e dua sa 
kiupiti e dua ka dua na tikina): ia na botona me 
rua na kiupiti na kena cecere ka dua na kiupiti na 
kena raraba, kei nai yalayala ni bati ni botona me 
dua na veimama ni kiupiti. la me vakaogo na boto 
ni cabocabo-ni soro: 

14. “la mai na botona e na qele ka yala ki na kena 
rara lailai, me rua na kiupiti; ka afa kiupiti na 
kena raraba, ia mai na kena rara lailai ki na kena 
rara levu, me va na kiupiti; ka dua na kiupiti, na 
kena raraba. 

15. “la na delana dina sa na va na kiupiti, ia me 
vu mai tutuna ka yaco kicake e va na tutuna sa 
balavu cake e nai cabocabo ni soro. 

16. “la nai cabocabo ni soro me tinikarua na 
kiupiti na kena balavu, ka tinikarua na kiupiti na 
kena raraba, me veiraurau na kena veiyasana 
vava; 

17. “la na kena rara, me tinikava na kiupiti na 
kena balavu ka tinikava na kiupiti na kena raraba 
e na kena veiyasana vava, ia na belena e volita me 
dua na afa kiupiti; ia na rara e botona, me dua na 
kiupiti e na veiyasana; ia na kenai kabakaba me 
qaradonu ga ki natuicake.” 


Vakatabui Ni Cabocabo-Ni-Soro 

18. Sa tukuna vei au o koya, “Luve ni tamata, sa 
tukuna vakaoqo na Kalou o Jiova: “Me vakaogo 
nai valavala ni cabocabo ni soro e na siga era na 
cakava, me ra vakacabora kina nai soro kama, ka 
kureitaka ki delana na dra. 

19. “Mo solia vei ira na bete, o ira na Livai, era 
kawa i Setoki, era dautorovi Au me ra ia na 
cakacaka vei Au, e dua na luve ni bulumakau mei 
soro ni valavala ca,' sa tukuna na Kalou o Jiova. 
20. “la mo kauta eso na kena dra ka boroya kina 
na tutuna balavu cake vava, kei na muana vava ni 
rara, kei na kenai yalayala e na veiyasana, ia mo sa 
vakasavasavataka ka sorovaka. 

21. “Mo kauta talega na bulumakau sa kenai soro 
ni valavala ca, ka na vakama o koya e na kena 
tikina dodonu ni vale, mai taudaku ni vale tabu. 
22. “la e nai karua ni siga mo vakacabora e dua na 
luve ni me e sega na kena ca mei soro ni valavala 
ca; ka ra na vakasavasavataka nai cabocabo ni 
soro, me vaka era sa vakasavasavataka e na 
bulumakau. 

23. a ni sa oti na nomu vakasavasavataka, mo 
qai cabora e dua na luve ni bulumakau sa sega na 

kena ca, kei na dua na sipi tagane mai na qele ni 
sipi e dua sa sega na kena ca. 

24. “Mo mani vakacabora e na mata i Jiova, ia o ira 
na bete me ra kureitaka eso na masima ki na 
yagodrau, ka qai vakacabora vei Jiova mei soro 
kama. 

25. “Me bogi vitu mo cakava tiko e na veisiga e 
dua na me me kenai soro ni valavala ca; e dua na 
luve ni bulumakau ka dua na sipi tagane mai na 
qele ni sipi, sa sega na kena ca ka cakava vaka 
talega kina. 

26. “Me bogi vitu me ra sorovaka tiko nai 
cabocabo ni soro ka vakasavasavataka, ka 
vakatabui ira. 

27. la ni sa oti na veibogi o ya, ka yaco nai 
kawalu ni siga, me ra qai vakacabora tiko na bete e 
nai cabocabo ni soro na nomudoui soro kama kei 
na nomudoui soro ni veivinakati, Ka'u na vinakati 
kemudou,' sa tukuna na Kalou o Jiova.” 


Na Matamata Ena Tokalau Kei Na Ravouvou 


44. sa qai kauti au tale o koya ki na matamata 


ni-koro ni tikina tabu etaudaku sa qara ki na 
tokalau, ka sa sogo tu. 

2. Sa qai tukuna vei au o Jiova, “Na matamata- 
ni-koro oqo me sogo tu ga, me kakua ni dolavi, ia 
me kakua e dua na tamata me curu kina, ni sa 
curu kina o Jiova na Kalou ni Isireli, o koya oqo 
ena sogo tu kina. 

3. “Sa nona na turaga, io na turaga, ena tiko kina 
o koya me kana madrai e na mata i Jiova; ena curu 
mai o koya e na sala ni curucuru ni matamata-ni- 
koro o ya, e na sala talega o ya ena curu yani kina 
ki tautuba.” 


O Ira Era Vakacurumi Ki Na Vale Ni Soro 

4. Sa qai kauti au o koya e na sala ni matamata 
ni-koro ki na vualiku ki na mata ni vale tabu; au a 
vakaraica, ka raica, nai serau i Jiova sa vakasinaita 
na vale i Jiova; ka'u a cuva vakatoboicu. 

5. Sa tukuna vei au o Jiova, “Luve ni tamata, mo 
taura matua, mo raica e na matamu ka rogoca e na 
daligamu, na ka kecega Au sa tukuna vei iko e na 
vuku ni lesilesi kecega ni vale i Jiova kei na kena 
vunau kecega. Mo tauri ira matua era curu mai ki 
na vale kei ira kece era lako tani mai na tikina 
tabu. 

6. “la oqo mo vosa vei ira na dautalaidredre, ki 
na vuvale i Isireli, “Sa tukuna vaka-oqo na Kalou o 
Jiova: “Oi kemudou na vuvale i Isireli, me sa yala 
eke na kena yaco mai vei keitou na nomudoui 
valavala vakasisila kecega. 

7. “Ni dou a kauti ira mai na kai tani, sa sega ni 
cilivi na yalodra ka sega ni cilivi na yagodra, me 
mai tiko e na Noqu tikina tabu me vakacacana - 
na Noqu vale - ni dou a vakacabora tiko na Noqu 
madrai, kei na uro kei na dra, ka ra sa voroka na 
Noqu veiyalayalati e na vuku ni nomudoui 
valavala vakasisila kecega. 


8. “Ka dou a sega ni maroroya Noqu ka tabu, ia 
dou a lesia na tani me ra vakaitavi e na Noqu 
tikina tabu me kemudoui sosomi.” 

9. “Sa tukuna vakaoqo na Kalou o Jiova: “Me 
kakua e dua na kai tani, e sega ni cilivi na yalona 
ka sega ni cilivi na yagona, me curuma na Noqu 
vale tabu, io e dua vei ira na kai tani sa tiko vata 
kei ira na Isireli. 


Na Lawa E Vauci Ira Na Bete 

10. “la o ira na Livai era sa lako tani vakayawa vei 
Au, ni ra sa lako sese na Isireli, ka lako sese tani 
vei Au me ra muria na nodra matakau, era na 
colata dina ga na nodra caka cala. 

11. “la era na tiko ga e na Noqu tikina tabu me ia 
na veiqaravi, me vakatawa na matamata-ni-koro 
ni vale ka qarava na vale, era na vakamatea nai 
soro kama kei mna nodra i soro na tamata, ka ra 
na tu e matadra me ra qaravi ira. 

12. “Ka ni ra sa qaravi ira e na mata ni nodra 
matakau ka vakacalai ira na vuvale i Isireli, o koya 
oqo Au sa dulaka cake kina na ligaqu vei ira,” sa 
tukuna na Kalou o Jiova, “E na baleti ira ga nodra 
caka cala. 

13. “Kara na sega ni toro mai vei Au me ia vei Au 
nai tavi vakabete, se torova e dua na Noqu ka 
tabu, e na tikina tabu sara, ia ena kani ira ga na 
nodra madua kei na nodra i valavala vakasisila era 
a kitaka. 

14. “Au na lesi ira me ra ia na cakacaka ni vale, 
me ra ia na kena dauveigaravi kecega, kei na ka 
kece sa daucaka kina. 

15. “la o ira na bete, na Livai, na luvei Setoki, era 
na vakaitavi tikoga e na cakacaka ni Noqu tikina 
tabu e na gauna era lako sese tani vei Au o ira na 
Isireli, o ira ga era na toro mai vei Au me ra qaravi 
Au; ka ra na mai tu e Mataqu me ra vakacabora 
vei Au na uro kei na dra,” sa tukuna na Kalou o 
Jiova. 

16. “Era na curuma na Noqu Vale tabu, ka torova 
na Noqu teveli me ra qaravi Au kina, era na 
vakaitavi e na Noqu cakacaka. 

17. “Ka na yaco, ni ra sa curuma na matamata ki 
na rara eloma, me ra vakaisulu e nai sulu lineni 
ga; me ra kakua ni vakaisulu e na vutika ni sipi ni 
ra ia na cakacaka e na matamata ni rara eloma se e 
loma ni vale talega. 

18. “Me ra vakaisala e nai sala lineni ga e uludra 
ka vakatarausese lineni e yagodra; me ra kakua ni 
sulumaka vei ira e dua na ka era na bunobunoa 
kina. 

19. “Ni ra sa curu yani ki na rara e tautuba, vei ira 
na tamata, me ra qai luvata tani na nodra i sulu 
era ia kina na nodra i tavi, ka biuta tu e na 
veitikina tabu, ka me ra qai vakaisulu e nai sulu 
tani; me ra kakua ni vakatabui ira na tamata e na 
nodra i sulu. 

20. “Me ra kakua ni tasia na uludra ka me kakua 
ni balavu na drau ni uludra, ia ni ra kotiva me ra 
kotiva vakavinaka. 

21. “Me kakua talega ni gunu waini e dua na bete 
ni sa curu ki na rara e loma. 

22. “Me ra kakua ni veiwatini kei na dua na yada 
se dua sa veibiu kei na watina, me ra vakawati ga 
kei na goneyalewa e na kawa ni yavusa i Isireli, se 
dua na yada e a watina e dua na bete sa mate. 

23. “Ka me ra vakavulici ira na Noqu tamata e na 
duidui ni ka e tabu mai na ka e sega ni tabu, ka 
vukei ira me ra kila na duidui ni ka e savasava mai 
na ka e sega ni savasava. 

24. “E na vuku ni veileti era na tu me ra dau ni 
lewa, ka vakatulewa me vaka na Noqu lewa. Me 
ra na Noqui vunau kei na Noqui lesilesi e na Noqu 
soqoni vakarautaki kece, ka ra na vakatabuya na 
Noqu Siga ni Vakacecegu. 

25. “Me ra na kakua ni vakadukadukalitaki ira ni 
ra torova na tamata mate. Ia e na vuku ni tamadra 
se na tinadra, se na luvedra tagane se na luvedra 
yalewa, se na tacidra se na ganedra sa sega ni 
vakawati sa tara me ra vakadukadukalitaki ira ga 
kina. 

26. “la ni sa vakasavasavataki oti o koya, me ra 
wilika e vitu na siga vua. 

27. “la e na siga sa curu tale kina o koya ki na 
tikina tabu ki na lomanibai kiloma me ia na nonai 
tavi e na tikina tabu, me qai vakacabora o koya na 
nonai soro ni valavala ca,” sa tukuna na Turaga o 
Jiova. 

28. “la, sa na dua na nodra i votavota, oi au na 
nodra i votavota. Dou kakua ni solia vei ira e dua 
nai votavota vanua e Isireli, oi au ga na nodra i 
votavota. 

29. “Era na kania nai madrali laukana, kei nai 
soro ni valavala ca, kei nai soro ni caka cala; kei na 
ka kece sa vakacabori me nei Jiova e Isireli ena 
nodra ga. 

30. “Ta me nodra talega na bete, na vetana kece ni 
sevu kece kei na ka kecega, kei nai madrali kece ni 
vuata kece e na nomudoui madrali kecega; kei na 
veta ni nomudou madrai droka kece mo dou solia 
ga vua na bete, me vatonaka o koya na nomu vale 
me vakalouvinakataki kina. 

31. “Me ra kakua ni kania o ira na bete, e dua na 
ka sa mate walega se dresulaki, se manumanu 
vuka se manumanu ni vanua. 


Nai Wasewase E Tabu 


45 Ni dou sa wasea na vanua vaka i wasewase, 


dou vakatabuya e dua nai wasewase me nei Jiova 
(vanua ni cakacaka), me ruasagavulu ka lima na 
udolu na kiupiti na kena balavu ka ruasagavulu 
na udolu na kiupiti na kena raraba. 

2. “Nai wasewase vakatabui oqo, me lima na 
drau na kiupiti vakarivirivi, me tara kina, na vale- 
ni-veitavaki, me limasagavulu na  kiupiti 
vakavolivolita me vanua tadola tu ga. 

3. “Na i wasewase vakatabui oqo, me wasei 
vakaveimama vakabalavu - ruasagavulu ka lima 
na udolu na kiupiti vaka tini na udolu na kiupiti 


(ruasagavulu ka lima na udolu vaka tini na 
udolu), me tara e loma na vale-ni-veitavaki (na 
Tikina Tabu sara). 

4. “Me ra tiko talega kina na bete, o ira sa dau 
veiqaravi ena vale-ni-soro, ka tu voleka me 
veiqaravi vei Jiova. Me tiko vata na nodra veivale 
kei na tikina tabu ni vale-ni-soro. 

5. “Na kena veimama tale ni wasewase 
vakatabui (ruasagavulu ka lima na udolu vaka tini 
na udolu) me nodra na livai, na dauveiqaravi ena 
vale-ni-soro, me vakakina na veikoro era sa dau 
tiko kina. 


Na Ka E Nona Na Koro Kei Na Ravouvou 

6. “Me soli ki na koro me nodra na vanua e lima 
na udolu vaka ruasagavulu ka lima na udolu na 
kiupiti na kena balavu me sema tikoga yani ki nai 
wasewase vakatabui, me nodra na vuvale nei 
Isireli. 

7. “Na Ravouvou me sa dua na nona i wasewase 
ena yasana ruarua sa vakatabui kei na yasana 
talega sa nodra na koro. Me tete yani ki na ra mai 
na yasana vaka ra, ki na tokalau, ena yasana 
vakatokalau, me toso vakabalavu - ena kenai 
yalayala ni dua tale na yavusa. 

8. “Na vanua oqo me nona i wasewase na 
Ravouvou. O ira na Ravouvou, era na sega ni 
veivakasaurarataki ira na Noqu tamata, Au na 
vakatara vei ira na yavusa oisireli, me ra taukena 
talega na i wasewase ni vanua vakayavusa.” 


Na Lawa Me Baleta Na Ravouvou 

9. “Ogo na veika sa tukuna na Kalou cecere: “Sa 
rui sivia na veika o sa cakava, oi kemudou na 
veiravouvou ni Isirelil Me muduki nai valavala 
kaukauwa kei na veivakasaurarataki - dou cakava 
na veika e dodonu ka dina. Dou kua ni viavia 
lewalewai ira na Noqu tamata,” sa tukuna na 
Kalou cecere. 

10. “Dou vakayagataka nai vakarau e dina, nai 
vakarau ni kakana kei nai vakarau ni wai kei na 
waiwai. (Vakarau mamaca kei na vakarau 
suasua/ wai) 

11. “Nai vakarau ni ka e mamaca kei nai vakarau 
ni wai me tautauvata - na ka e mamaca kei na ka e 
wai me dua nai ka tini ruarua na kena bibi - nai 
vakarau ga e dodonu. 

12. “Nai vakarau bibi e dodonu, me veimama na 
onisi. Na veimama na onisi soqona vata e 
veimama na onisi, soqoni vata na dua nai katolu 
na onisi sa na dua na mina. 

13. “Oqo nai solisoli mo dou solia vei ira na 
Ravouvou, me dua na galoni na witi, dua na 
qaloni na bali. 

14. “Nai vakaro me baleta na waiwai me dua na 
paidi. 

15. “Me dua na lami mai na veiya rua na drau na 
lami mai na vei kanakana kece e Isireli, oqo me ka 
ni soro kakana, soro kama, soro ni veivinakati me i 
bulubulu nodra na tamata, sa tukuna na Kalou o 
Jiova. 

16. “O ira kece na Isireli me ra solia oqo vei ira na 
Ravouvou e Isireli. 

17. “Sa qai nodra i tavi na Ravouvou, me ra solia 
na i soro kama, nai soro laukana, nai soro gunuvi, 
na Solevu, na Vula Vou, na siga tabu kei na 
veisolevu kecega e na nodra Isireli.” 


Maroroi Na Solevu Ni Kana 

18. “Sa tukuna vakaoqo na Turaga o Jiova: “E nai 
matai ni vula, e nai matai ni siga ni vula, mo qai 
kauta e dua na luve ni bulumakau sa sega na kena 
ca ka vakasavasavataka na vale ni soro. 

19. “Na bete me kauta eso na dra ni soro ni 
valavala ca ka biuta ki na duru ni sogo ni vale ni 
soro, kei na tutuna vava ni cabocabo ni soro, kei 
na duru ni matamata-ni-koro ni tikina e loma. 

20. “la mo kitaka vaka talega kina e nai kavitu ni 
siga ni vula e na vukudra yadua sa caka cala ka 
sega ni nakita. Dou na sorovaka vakaoqo na vale 
ni soro. 

21. “E nai matai ni vula, e nai katinikava ni siga ni 
vula, mo dou qai ia na kana vata ni Lako Sivia, na 
Solevu bogi vitu, na madrai sa sega ni vakaleveni 
me na laukana kina. 

22, “Ena sega o ya, na Ravouvou ena vakarautaka 
vua, e na vukudra kece talega na lewe ni vanua e 
dua na bulumakau mei soro ni valavala ca. 

23. “Ena kenai kavitu ni siga me vakarautaka o 
koya e dua nai soro kama vei Jiova, e vitu na 
bulumakau ka vitu na sipi tagane e sega na kena 
ca, e na veisiga yadua ka me bogi vitu, ka dua 
talega na luve ni me e na kena veisiga mei soro ni 
valavala ca. 

24. “Me vakarautaka nai madrali laukana e dua 
nai vakarau mamaca me ia vata kei na dua na 
bulumakau ka dua na vakarau mamaca me ia vata 
kei na dua na sipi tagane, ka tini na paidi waiwai 
me ia vata kei na dua na vakarau mamaca. 

25. “E nai kavitu ni vula, e nai katinikalima ni 
siga ni vula, e na kena Solevu me bogi vitu, me 
vaka nai soro ni valavala ca, ka vaka nai soro 
kama, ka vaka nai madrali laukana, ka vaka na 
waiwai.” 


Nai Valavala Ni Sokalou 


46. ‘Sa tukuna vakaoqo na Turaga o Jiova: “A 


matamata-ni-koro ni lomanibai e loma sa donuya 
na tokalau me sogo tu e na bogi ono sa ia kina na 
cakacaka;ia me qai dolavie na siga tabu, ka me 
dola talega e na siga ni Vula Vou. 

2. “Na ravouvou me curu mai na sala ni 
curucuru ni matamata-ni-koro o ya maitautuba, 
me mai tu o koya mai na duru ni matamata-ni- 
koro. Na bete ena vakarautaka na nonai soro kama 
kei na nonai madrali ni veivinakati. Ka me lotu 
tiko o koya mai nai lago ni matamata-ni-koro. Me 
qai lesu yani o koya, ia me kakua ni sogo na 
matamata-ni-koro me yacova na yakavi. 

3. “Mera mai lotu talega o ira na lewe ni vanua 
mai na katuba ni matamata-ni-koro oqo e na mata 


i Jiova e na veisiga tabu kei na vei Vula Vou. 

4. “la nai soro kama ena vakacabora na 
ravouvou vei Jiova e na siga tabu me ono na lami 
sa sega na kena ca, ka dua na sipi tagane sa sega 
na kena ca; 

5. “Kei nai madrali laukana e dua na i vakarau 
mamaca me ia vata kei na dua na sipi tagane, ia na 
kedra i madrali laukana na lami, me vaka na ka sa 
rawa vua me solia, ka tini na paidi waiwai me ia 
vata kei na dua na i vakarau mamaca. 

6. “la e na siga ni Vula Vou me dua kina na luve 
ni bulumakau sa sega na kena ca, ka ono na lami, 
ka dua na sipi tagane; me sa sega na kena ca. 

7. “Me vakarautaka o koya e dua na i soro 
laukana ena i vakarau mamaca, dua na 
bulumakau, dua nai vakarau mamaca dua na me 
gone, na kena levu ga e via solia me baleta na 
lami, kei na dua na paidi waiwai ena veivakarau 
mamaca kece. 

8. “Ia ni sa curu mai na ravouvou, me curu ga o 
koya mai na sala ni curucuru ni matamata-ni-koro, 
ka lako ki tuba ena sala vata ga o ya. 

9. “Nira sa lako mai na tamata ena mata i Jiova e 
na gauna ni solevu, o koya sa curu mai na sala ni 
matamata-ni-koro mai na vualiku me mai lotu me 
curu yani o koya e na sala ni matamata-ni-koro ki 
na ceva, kei koya sa curu mai na sala ni matamata- 
ni-koro mai na ceva me curu yani o koya e na sala 
ni matamata-ni-koro ki na vualiku. Me kakua ni 
lesu yani o koya e na sala ni matamata-ni-koro ka 
curu mai kina, me curu ga yani o koya e na sala sa 
donuya. 

10. “Na Ravouvou ena tiko ena kedra maliwa, ni 
ra sa curu yani - sa curu talega yani o koya. Ni ra 
sa curu ki tuba, sa curu talega ki tuba. 

11. “Na solevu kei na kana vata e digitaki, nai 
soro laukana me dua nai vakarau mamaca vata kei 
na dua na bulumakau, dua nai vakarau mamaca 
kei na luve ni me, kei na lami ena kena levu ga e 
rawa vata kei na dua na paidi na waiwai me vaka 
nai wiliwili ni vakarau mamaca ni soro laukana. 
12. “Na Ravouvou ni sa vakarautaka nai soro soli 
vei Jiova - nai soro kama - se i soro ni veivinakati, 
me dola vua na matamata ki na tokalau. Me 
vakacabora o koya na nona i soro kama se i soro ni 
veivinakati, me vaka sa daucakava o koya ena 
Siga ni Vakacecegu. Me qai lako i tuba, ka me qai 
sogo na matamata. 

13. “Ena veisiga mo vakarautaka e dua na lami 
yabaki dua ka sega ni ca me i soro kama vei Jiova, 
me caka tiko oqo ena veimataka. 

14. “Me caka tiko oqo ena veimataka yadua, nai 
soro laukana me dua nai kaono nai vakarau 
mamaca vata kei na dua nai katolu ni paidi 
waiwai me vakasuasuataka na witi. Na vakacabori 
ni soro laukana oqo vei Jiova mei lesilesi e sega ni 
mudu. 

15. “Na lami kei na i soro laukana kei na waiwai 
me vakarautaki ena veimataka yadua me vaka na 
kena i vakarau ni soro kama.” 

Na Ravouvou Kei Na Lawa Ni Veivotai 

16. 'Ogo na veika sa tukuna na Kalou Cecere: 
“Kevaka sa cakava na Ravouvou e dua na i soro 
ena vuku ni luvena tagane, ena nodra talega na 
nona kawa. Era na taukena talega na nona kawa. 
17. “Kevaka sa cakava o koya e dua nai soro mai 
vei ira na nona kawa ki vua e dua na nona tamata, 
na tamata oqo me maroroya me yacova na yabaki 
ni veisereki, me qai vakasuka lesu tale vua na 
Ravouvou. Na veika e nona sa nodra na luvena 
tagane ga. 

18. “Na Ravouvou sa tabu ni taura e dua nai 
votavota mai vei ira na tamata, ena nona cemuri 
ira mai na nodra i votavota, me kua ni dua vei ira 
na noqu tamata me tawasei mai na nona i 
votavota.””” 

E Vakarautaki Vakacava Na I Soro 

19. Sa qai kauti au mai na tamata ki nai curucuru 
ena matamata ni tikina tabu ena yasana vaka ki na 
vualiku, na tikina sa nodra na bete, ka qai 
vakaraitaka vei au na yasana vaka ki na ra. 

20. Sa tukuna vei au, “Oqo na vanua era na 
vakasaqara kina na bete nai soro ni veibeitaki kei 
nai soro ni valavala ca ka vavia nai soro laukana, 
me tarova na kedra kau mai ki na tikina e tuba ka 
vakatabui kina na tamata.” 

21. Sa qai kauti au tale mai ena tikina e tuba ka 
tuberi au yani ki na tutu vava, ka au raica ena vei 
tutu yadua vava ogo, sa tiko kina e yadua na 
tikina. 

22. Na vei tutu vava oqo sa sogoti na kena tikina. 
Na tikina oqo sa vasagavulu na kiupiti na kena 
balavu ka tolusagavulu na kiupiti na kena raba, ka 
era sa tautauvata kece na levu ni tikina vava oqo. 
23. Ena loma ni tikina vava oqo, sa tiko kina na 
vatavata vatu kei na vanua ni bukawa vaka 
volivolita e ra. 

24. Sa qai tukuna vei au, “Oqo na vale ni kuro era 
dau vakasaga kina na veiqaravi ena vale ni soro, 
me kedra na tamata.” 


Na Wai Kei Na Vei Vunikau Ni Veivakabulai 


47. Na tamata sa qai kauti au lesu tale ki nai 


curucuru ni vale-ni-soro, au sa raica na wai sa 
drodro tiko mai ena ruku ni butubutu ni katuba ni 
vale-ni-soro vaka ki na tokalau (vale-ni-soro sa 
gara tu ki na tokalau). Na wai sa lako tiko mai ena 
ruku ni cabocabo ni soro ena ceva - na ceva ni 
vale-ni-soro. 

2. Sa qai kauti au mai ki tuba ena matamata ni 
vualiku, ka sa liutaki au yani ki tuba 
vakavolivolita na matamata e tuba e gole tu ki na 
tokalau, na wai sa drodro tiko mai na yasana ki na 
ceva. 

3. Na tamata sa gole vaka ki na tokalau vata kei 
na wa ni vakarau e ligana, sa vakarautaka yani e 
dua na udolu na kiupiti, ka sa liutaki au yani ki 
wai me yaco ki na qurulasawa. 

4. Sa vakarautaka tale me dua na udolu na 
kiupiti ka liutaki au yani ki na loma ni wai, ka sa 


yaco ki na duruqu. Sa vakarautaka tale e dua na 
udolu na kiupiti ka liutaki au yani ki na loma ni 
wai, ka sa yaco sara i toloqu. 

5. Sa vakarautaka tale me dua na udolu na 
kiupiti, ia, oqo na wai sa sega ni rawa ni takosovi, 
baleta ni sa titobu, ka sa rawa ga ni qalovi - sa 
sega ni takosovi rawa. 

6. Sa tarogi au, “Luve ni tamata, o sa raica oqo?” 
Sa gai liutaki au lesu tale ki na bati ni uciwai. 

7. Ni'u sa yaco yani, au sa raica na veivunikau 
ena bati ni uciwai ruarua. 

8. Sa tukuna vei au, “Na waiwai oqo sa drodro 
yani vaka ki na tokalau, ka lako yani vaka ki na 
Araba, na vanua me rau sota kina kei na 
wasawasa. Ni sa yaco yani ki na wasawasa, na wai 
sa vuki me wai droka. 

9. “Na veika bula kecega era na bula ena vanua e 
drodro yani kina na wai oqo. E na dua nai wiliwili 
ni ika levu era na bula, baleta ni sa drodro yani 
kina na wai, ka sa wai droka kina na wai tui, na 
vanua sa drodro yani kina na wai, sa vakabula na 
ka kecega - sa bula kina na ka kecega. 

10. “Era na tu ena bati ni wai na dauqoli, mai Ena- 
Oedi ki Ena Ekilaimi, ena viritaki e kea na lawa ni 
goli. Ena levu na kena veimatagali ika, na ika ni 
Waitui Levu. 

11. “Na vanua lolobo ena sega ni curuma yani na 
wai droka me bula kina, ena waitui tu ga. 

12. “Na kau vuata, ena kena veimatagali kece era 
na bula ena bati ni wai ruarua. Ena sega ni malai 
na drau ni vunikau vuata oqo, se me mudu ni vua 
mai (ena vua tu ga). Era na vua tu ga, baleta na 
wai sa drodro tiko mai na valenisoro sa drodro 
tiko ga yani vei ira. Na vuadra ena kakana kei na 
drauna ena ka ni veivakabulai.” 


Na Vei Yalayala Ni Vanua 

13. O Jiova sa cecere sara sa tukuna oqo, “Ogo na 
veiwasewase ni vanua mo ni wasea me nomuni 
votavota na veiyavusa e lÍsireli me rua nai 
wasewase vei Joseva. 

14. “Me wasei vakatautauvata vei kemuni. Baleta 
Ni'u sa laveta na ligaqu ka yalataka vei ira na 
nomuni qase, ni vanua oqo, o ni na vakaivotavota 
kina. 

15. “Ogo nai yalayala ni vanua: Ena vualiku me 
cici mai na Waitui Levu ki na sala e Eciloni me sivi 
o Lepo-Amaci ki Sidadi sara, 

16. “Mai Beroca kei Siberaimi (ena kedrau tadrua 
o Tamasiko kei Emaci) me yaco sara yani ki Esa- 
Atikoni, (oqori nai yalayala kei Aurana). 

17. “Nai yalayala ena lako mai na waitui levu ki 
Esa-Enani, oqori nai yalayala ena vualiku mai 
Tamasiko kei Amaci. Oqori nai yalayala ena 
vualiku. 

18. “Ena tokalau, me cici mai na kedrau tadrua o 
Aurana kei Tamasiko, ciciva mai na Joritani ena 
kedrau veimama o Kiliati kei Isireli ki na wai ena 
tokalau ka yaco sara ki Tama. Oqo, nai yalayala 
ena tokalau. 

19. “Ena yasana mai na ceva, ena cici mai Tama 
me yaco sara ki na wai mai Meriba e Ketesi, mai 
na veivatuvatu e Ijipita, ki na Waitui Levu sara. 
Ogo na i yalayala mai na ceva. 

20. “Ena yasana vaka ra, na waitui levu sa kena i 
yalayala me yaco sara ki nai dusidusi kei Lepo- 
Amaci. Oqo nai yalayala ena yasayasa vaka ra. 

21. “Mo ni qai wasewasea na vanua ena kemuni 
maliwa, me vaka na veiyavusa e Isireli. 

22, “Mo ni qai vota mei votavota vei kemuni kei 
ira na lako tu era sa mai tiko vei kemuni ka era sa 
vakaluveni. Mo ni wiliki ira me ra sa i taukei vata 
kei kemuni, me ra vaka i votavota talega vata kei 
kemuni. 

23. “Ena yavusa cava ga era sa tiko kina na lako 
tu, mo ni solia vua nai votavota,” sa tukuna oqo o 
Jiova sa cecere sara. 


Na Wasewasei Ni Vanua 


48. “Sai koya ogo na yacadra na veiyavusa: mai 


na vualiku; mai na Eciloni na sala ki Emaci, mai 
Esa-Enani nai yalayala ni vualiku kei Tamasiko, 
mai na tokalau ki na ra, sa nei Tani, e dua nai 
wasewase: 

2. “O Aseri ena dua na nona i wasewase, rau na 
veiyalayala kei Tani mai na tokalau ki na ra, 

3. “O Navitalai, ena dua na nona i wasewase, e 
na taravi Aseri mai na tokalau ki na ra, 

4. “O Manasa, ena dua na nona i wasewase, ena 
taravi Navitalai mai na tokalau ki na ra, 

5. “O Ifereimi, ena dua na nona i wasewase, ena 
taravi Manasa mai na tokalau ki na ra, 

6. “O Rupeni, ena dua na nona i wasewase, ena 
taravi Ifereimi mai na tokalau ki na ra; 

7. “O Juta ena dua na nona i wasewase, ena 
taravi Rupeni mai na tokalau kina ra, 

8. “Nai yalayala kei Juta mai na tokalau ki na ra, 
oqo nai wasewase ni tikina tabu (vakatabui). Me 
ruasagavulu ka lima na udolu na kiupiti, me vaka 
nai wasewase ni dua na yavusa, oqo na tikina ni 
valenisoro. 

9. “Na tikina tabu oqo mo ni vakacabora vei 
Jiova e ruasagavulu ka lima na udolu na kiupiti na 
kena balavu ka tini na udolu na kiupiti na kena 
raba. 

10. “Oqo-me nodra tikina na  bete--Me 
ruasagavulu ka lima na udolu na kiupiti vaka kina 
vualiku na kena balavu ka tini na udolu na kiupiti 
na kena raba, vaka kina ra, me tini na udolu na 
kiupiti na kena raba vaka kina tokalau ka 
ruasagavulu ka lima na udolu na kiupiti na kena 
balavu vaka ki Jiova. 

11. “Oqo me nodra na bete sa vakatabui (tawasei), 
na nei Setoki, o ira sa dau dina ni ra qaravi Au, ka 
sega ni dau lako sese me vakataki ira na Livai sa 
dau muri ira na Isireli lako sese. 

12. “Ogo nai solisoli (vakaloloma) vei ira, mai nai 
wasewase vakatabui, na tikina tabu sara, na nodra 
i yalayala na Livai. 


13. “Ena yasadra na bete, sa tiko talega na nodra 
na Livai me ruasagavulu ka lima na udolu na 
kiupiti na kena balavu ka tini na udolu na kiupiti 
na kena raraba. 

14. “Me ra kakua ni volitaka se veisoliyaka ena 
veisau (veiveisau). Ogo na tikini vanua vinaka 
duadua ka me kua ni soli ki na dua tale na liga, ni 
sa ka tabu sara ogo vei Jiova. 

15. “Na kena vo ni vanua e lima na udolu na 
kiupiti na kena raba kei na ruasagavulu ka lima na 
udolu na kiupiti na kena balavu, me ra 
vakayagataka na tamata e na koro, me ra tara vale 
kina ka vakana manumanu talega. Na koro me 
tiko e loma donu. 

16. “Me vaka oqo na kena i vakarau: na yasana ki 
na vualiku me va na drau lima na udolu na 
kiupiti, na yasana ki na ceva me va na drau lima 
na udolu na kiupiti, na yasana ki na tokalau me va 
na drau lima na udolu na kiupiti kei na yasana ki 
na ra me va na drau lima na udolu na kiupiti. 

17. “Na vanua ni vakana manumanu ni koro me 
rua na drau limasagavulu na kiupiti kina vualiku, 
rua na drau limasagavulu na kiupiti ki na ceva, 
rua na drau limasagavulu na kiupiti ki na tokalau 
kei na rua na drau limasagavulu na kiupiti ki na 
ra. 

18. “Na vo ni vanua vakavolivolita na tikina 
vakatabui, me tini na udolu na kiupiti ena yasana i 
na tokalau ka tini na udolu na kiupiti ena yasana 
vakara. Na kena kakana, me ra kana kina o ira sa 
cakacaka ena koro. 

19. “O ira na tamata cakacaka ena koro, era na 
teitei e kea, me ra lako ga mai na veiyavusa e 
Isireli. 

20. “Na vanua taucoko me ruasagavulu ka lima 
na udolu na kiupiti vakarivirivi (yasava vava 
kece), oqo me ka ni loloma me biu vakatabaki dua 
ni tikina tabu, vata kei na veika sa nona na koro. 
21. “Na veika sa vo mai na yasana ruarua ni 
tikina 

tabu kei na veika e nona na koro, sa na wili me 
nona na Ravouvou. Ena toso yani vaka ki na 
tokalau na ruasagavulu ka lima na udolu na 
kiupiti ni tikina tabu ena i yalayala ena tokalau, 
me ruasagavulu ka lima na udolu na kiupiti ki na 
ra talega. Na vanua ruarua oqo e ciciva na balavu 
ni vanua, me nona na Ravouvou. Me tu ena kena 
loma donu na tikina tabu kei na valenisoro. 

22. “Na veika e nodra na Livai kei na veika e 
nodra na koro, me tiko ena loma donu ni vanua e 
nona na Ravouvou. Na vanua e nona na 
Ravouvou me tiko e nai yalayala nei Juta kei 
Penijamini. 

23. “Na vo kece ni yavusa: O Penijamini, ena dua 
na nona i wasewase, mai na tokalau ki na ra; 

24. “O Simione, ena dua na nona i wasewase, mai 
nai yalayala kei Penijamini, mai na tokalau ki na 
ra; 

25. “O Isakari, ena dua na nona i wasewase, oqo 
mai nai yalayala kei Simione mai na tokalau ki na 
ra; 

26. “O Sevuloni, ena dua na nona i wasewase, mai 
nai yalayala kei Isakari, mai na tokalau ki na ra; 

27. “O Kata, ena dua na nona i wasewase, mai na 
i yalayala kei Sevuloni mai na tokalau ki na ra; 

28. “Na ceva ni yalayala nei Kata ena cici yani 
vaka ki na ceva mai Tama ki na wai mai Meriba e 
Ketesa ka lako yani kei na veivatuvatu mai Ijipita 
ki na Waitui Levu sara. 

29. “Oqo na vanua me wasei me nodra i votavota 
na veiyavusa ni Isireli, me ra taukena, sa tukuna 
na kalou cecere sara. 


Na Matamata Ni Koro Kei Na Dui Yacadra 

30. “Ogo nai curucuru ki tuba ni koro: tekivu mai 
na yasana ena vualiku, sa va na drau lima na 
udolu na kiupiti na kena balavu 

31. “(Na veimatamata ni koro ena vakayacani vei 
ira na yavusa ni Isireli). Na matamata e tolu ena 
vualiku, sa vakayacani vei Rupeni, na matamata i 
Juta kei na matamata i Livai; 

32. “Ena yasana i na tokalau: sa va na drau lima 
na udolu na kiupiti na kena balavu, e tolu na kena 
matamata - na matamata i Joseva, na matamata i 
Penijamini, na matamata i Tani; 

33. “Ena yasana ki na ceva, sa va na drau lima na 
udolu na kiupiti na kena balavu, sa tolu talega na 
kena matamata, na matamata i Simione, na 
matamata i Isakari, kei na matamata i Sevuloni; 

34. “Ena yasana ki na ra, sa va na udolu lima na 
drau na kiupiti na kena balavu, sa tolu talega na 
kena matamata, na nei Kata, na matamata nei 
Aseri kei na matamata nei Navitalai. 

35. “Na balavu ni vanua vakavolivolita oqo sa 
tinikawalu na udolu na kiupiti: SA TIKO KINA 
NA KALOU.” 


TANIELA 


NA I VOLA I 


TANIELA 


Talairawarawa Vua Na Kalou O Taniela Kei 
IratouNa Nona I Tokani 


1. Ena i katolu ni yabaki ni lewa i Jokimi na Tui 


Juta, sa lako mai o Nepukanesa na Tui Papiloni ki 
Jerusalemi, me vakacibi i valu kina. 

2. Sa qai soli Jokimi na Tui Juta o Jiova ki na 
ligana, kei na so nai yaya ena vale ni Kalou, ka sa 
kauta o koya ki na vanua o Saina ki na nona bure 
Kalou, ka sa kauta kina nai yaya ni vale i Jiova, ki 
na lololo ni nona bure Kalou. 

3. A sa tukuna na Tui vei Asipinasi na turaga ni 
nona euniki (matanivanua), me kauti ira eso na 
Isireli ka so era kawa ni tui ka so era tamata 
turaga, 

4. Na cauravou sa sega ni dua na tikidra e ca, sa 
matavinaka ka yalomatua ena vuku kecega, ka 
daukila ka, ka rawa ni vakamacala talega vaka 
vinaka, ka tamata e kilikili me mai tu ena vale ni 
tui, ka me rawa ni mai vakavulici ena wili vola, na 
volavola, kei na vosa vaka Kalatia. 

5. A sa lewa na tui, me dua na kedra i votavota 
ena veisiga mai na nona kakana ka dua na medra 
waini mai na waini sa gunu kina o koya, ka me 
vakani ira tiko ka yabaki tolu ka oti me ra qai mai 
tu ena mata ni tui. 

6. Ka sa kune mai vei ira na Juta, o Taniela, kei 
Enanaia, kei Misaeli kei Asaraia. 

7. A sa vakayacani iratou na turaga ni 
matanivanua: sa vakayacani Taniela o Pelitisasari, 
kei Enanaia o Setareki, Misaeli o Mesaki kei 
Asaraia o Apeti-Niko. 

8. Ia sa lewa oti tu e yalona o Taniela me kakua 
ni vakadukadukalitaki koya ena i votavota ni 
kakana ni tui, se ena waini e dau gunuva, sa kerea 
gona kina vua na nodra i liuliu, na euniki 
(matanivanua) me kua ni vakadukadukalitaki 
koya kina. 

9. Sa qai vagolea na yalona na turaga ni euniki 
(matanivanua) na Kalou, me taleitaki Taniela ka 
lomani koya sara. 

10. A sa tukuna vei Taniela na turaga ni euniki 
(matanivanua), “Au sa rerevaka na noqu turaga 
na tui, o koya sa lewa na kemudou kei na 
memudou, de raica o koya na matamudou ni sa ca 
ka vinaka na matadra na cauravou dou sa i taba 
vata, dou na vakavuna kina na noqu na cala vua 
na tui me'u na vakamatei kina.” 

11. Sa qai tukuna o Taniela vua na dauveiqgaravi, 
o koya ka lesia na turaga ni euniki (matanivanua) 
me vakaraici Taniela, kei Enanaia, kei Misaeli, kei 
Asaraia, 

12. “Keitou kerea mo ni yalovinaka, ka mo ni 
vakatovolei keitou mada na nomuni tamata me 
siga tini, me soli tikoga vei keitou na kakana 

draudrau mai na i teitei me keitou kania, kei na 
waidroka me keitou gunuva. 

13.” Mo qai raica na mata i keitou, kei na 
matadra na cauravou era kania nai votavota mai 
na kakana ni tui, ka me vaka na ka o sa raica, mo 
qai lewa vakakina kivei keitou na nomu tamata.” 
14. A sa vakarorogo vei iratou o koya ena ka oqo, 
ka vakatovolei iratou me siga tini. 

15. Ni sa oti na siga tini, na i rairai ni matadratou 
sa bobota vinaka ka serau, ka ca na matadra na 
cauravou kecega era kania nai votavota mai na 
kakana ni tui. 

16. Sa qai kauta tani na dauveigaravi na kedratou 
i votavota ni kakana, kei na medratou waini ka sa 
solia vei iratou na kakana mai nai teitei. 

17. Sa qai solia na Kalou vei iratou na cauravou 
lewe va oqo, na vuku kei na kila ka; ka sa vuku o 
Taniela ka sa rawata me vakamacalataka nai 
balebale ni raivotu kecega kei na tadra. 

18. Ni sa oti na gauna lokuci vua na tui mera kau 
kina vua, sa qai kauti ira yani na turaga ni euniki 
(matanivanua) kivei Nepukanesa. 

19. Sa qai vakatarogi ratou o koya na tui, ni sega 
tale e dua na tamata me kunei me tautauvata kei 
iratou o Taniela, o Enanaia, o Misaeli kei Asaraia: 
o koya oqo e ratou sa na mai veigaravi kina vua na 
tui. 

20. Ena vuku kecega kei na kila ka sa tarogi ratou 
kina na tui, a sa raica ni ratou sa vuku cake 
vakatini vei ira kecega na daucaka mana, kei ira 
na dauvakarai mata ki lomalagi era tiko ena nona 
matanitu taucoko. 

21. A sa tomana tikoga o Taniela na nona 
veiqaravi ka yacova nai matai ni yabaki i Sairusi 
na tui. 


Na Tadra I Nepukanesa 


2. Ena i karua ni yabaki ni lewa i Nepukanesa sa 


tadra e dua na tadra o Nepukanesa, sa rui 
lomaleqataka vakalevu na yalona ka sa sega ni 
moce rawa kina. 

2. Sa qai vakarota na tui mera kacivi mai na 
daucaka mana, kei ira na dauvakarai mata ki 
lomalagi, kei ira na daukila ka vakatevoro, kei na 
kai Kalatia, me ra mai vakatakila vua na tui na 
nona tadra. Era sa qai lako mai ka mai tu ena mata 
ni tul. 

3. Sa qai tukuna vei ira o koya na tui, “Au a 
tadra e dua na tadra ka sa rui ririko kina vakalevu 
na yaloqu, ka'u via kila na tadra oqo.” 

4. Fra sa qai tukuna vua na tui o ira na kai 
Kalatia ena vosa vaka Aramea, “Mo ni bula na tui, 
ka sega ni mudu! Mo ni tukuna mai na tadra vei 
keimami na nomuni tamata, keimami na qai 
vakatakila yani na kena i balebale.” 


5. Sa qai tukuna na tui vei ira na kai Kalatia, 
“Ena sega ni veisau noqu lewa: kevaka dou sega 
ni vakatakila vei au na tadra, kei na kena i 
balebale, dou na musumusuki vakalalai, kei na 
nomudou veivale ena benuci mei benubenu. 

6. “Ke dou na tukuna vei au na tadra kei na 
kenai balebale, dou na ciqoma mai vei au eso na 
nomudou i loloma, kei nai lavo ka na soli vei 
kemudou eso nai tutu dokai: O koya oqo mo dou 
tukuna vei au na tadra kei na kena i balebale.” 

7. Fra sauma lesu tale vua na tui, ka vaka, “Oi 
kemuni na tui mo ni tukuna mai vei keimami na 
nomuni tamata na tadra, keimami na qai rawa ni 
vakatakila na kena i balebale.” 

8. Sa qai tukuna na tui, “Au sa qai kila dina ni o 
kemudou dou sa via vakabalavutaka ga na gauna, 
baleta ni dou sa raica na noqu vakatulewa e sega 
ni veisau: 

9. “Kevaka dou sega ni vakatakila vei au na 
tadra, sa dua na lawa sa vakaturi baleti kemudou! 
Ni dou sa vakarautaka na vosa lasu ka ca mo dou 
tukuna vei au, me yacova ni sa veisau na gauna. 
O koya oqo mo dou tukuna mada mai na tadra, au 
sa na kila kina ni dou rawa ni vakamacalataka na 
kena i balebale.” 

10. Era sa qai tukuna tale na kai Kalatia, “Sa sega 
ni rawa ni dua na tamata e vuravura me rawa ni 
vakamacalataka na ka o ni gadreva, o koya oqo 
ena sega ni rawa ni dua na tui, se dua na turaga, se 
dua na dau lewa me taroga tu e dua na matagali 
taro vakaoqo vua e dua na daucaka mana, se dua 
na daurai mata ki lomalagi, se dua vei ira na kai 
Kalatia. 

11. “Sa dua na taro dredre o ni taroga tiko na tui, 
ena sega ni dua me na rawa ni sauma vei kemuni 
na tui, vakavo ga vei ira na veikalou, ni ra sega ni 
tautauvata kei na tamata.” 

12. Ni sa rogoca na tui, sa qai cudru ka katakata 
vakalevu sara, ka solia nai vakaro me ra sa 
vakamatei taucoko na tamata vuku e Papiloni. 

13. Sa vakau yani na lewa oqo ka sa tekivu mera 
sa vakamatei na tamata vuku; ka ra sa lako me 
ratou la'ki laurai mai o Taniela kei iratou nona i 
lawalawa, me ratou sa na mai vakamatei talega. 


Na Kalou Sa Vakatakila Na Tadra I Nepukanesa 
14. Sa qai vosa vakamalua ka vakayalomatua o 
Taniela vei Erikoki na Kapiteni ni valu ni tui, o 
koya ka talai tiko yani me vakamatei ira na tamata 
vuku e Papiloni, 

15. Ka tukuna vei Erioki na Kapiteni ni valu ni 
tui, “A cava sa rui totolo kina na lawa vakaturi 
mai vua na tui?” Sa qai vakamatatataka na lewa o 
Frioki vei Taniela. 

16. Sa qai lako o Taniela vua na tui ka kerea me 
solia tale mada ga vei koya e dua na gauna, me 
rawa kina vua me na vakamacalataka vua na tui 
nai balebale ni tadra. 

17. Sa qai lako o Taniela ki na nona vale ka 
tukuna na veika oqo vei Enanaia, kei Misaeli kei 
Asaraia, ratou na nona i tokani, 

18. Ka me ratou kere loloma talega vua na Kalou 
ni lomalagi ena vuku ni ka vuni oqo, me ratou 
kakua ni mate vata, kei ira kece na tamata vuku e 
Papiloni. 

19. Sa qai vakatakilai na ka vuni oqo vei Taniela 
ena raivotu ena bogi. Ka sa vakavinavinaka vua na 
Kalou ni lomalagi o Taniela. 

20. Sa qai tukuna o Taniela: “Me vakalagilagi 
tikoga na yaca ni Kalou me sega ni mudu, ni sa 
nona ga na vuku kei na kaukauwa. 

21. Sa veisautaki na gauna kei na yabaki, e 
veiveisautaki ira na tui ena nodra veiliutaki; e 
solia na yalomatua vei koya sa vuku kei na kila ka 
vei koya sa rawa ni vulica na ka. 

22. E dau vakatakila na veika titobu ka vuni tu, ka 
kila o koya na ka e vakayacori ena butobuto, o 
koya na vuni rarama. 

23. “Au  vakavinavinakataki  Kemuni ka 
vakacerecerei kemuni ni o Kemuni na nodra 
Kalou na neimami qase; o ni solia vei au na 
yalomatua kei na kaukauwa, ka o ni vakaraitaka 
vei au naka keitou kerea vei kemuni, kei na 
nomuni vakatakila mai vei keitou na ka sa 
gadreva na tui.” 


Vakamacalataka O Taniela Na Tadra 

24. Sa yacova mai na gauna me sa lako kina o 
Taniela vei Erioki, o koya sa lesia na tui me 
vakamatei ira na tamata vuku e Papiloni. Sa lako 
ka tukuna vua: “Mo kakua ni vakamatei ira na 
tamata vuku e Papiloni; mo kauti au ga vua na tui, 
au na la'ki vakamacalataka vua nai balebale dina 
ni nona tadra.” 

25. E rau sa qai cavu tu ka lako vua na tui, sa qai 
vosa O Erioki ka vaka, “Au sa kunea e dua na 
tamata mai vei ira na bobula ni Juta, o koya e rawa 
ni vakamacalataka vua na tui na i balebale ni 
tadra.” 

26. Sa qai tukuna na tui vei Taniela, “Na yacana 
talega O Pelitisasarig o iko o rawa ni 
vakamacalataka vei au na noqu tadra, kei na kena 
i balebale?” 

27. Sa qai tukuna o Taniela ni tucake tu ena mata 
ni tui, “Na ka vuni o ni taroga na tui, o ira na 
tamata vuku, o ira na dauvakarai mata ki 
lomalagi, o ira na daucaka mana, kei ira na 
daukila ka  vakatevoro era na sega ni 
vakamacalataka rawa. 

28. “la sa dua na Kalou mai lomalagi e dau 
vakatakila na veika vuni, sa vakaraitaka oti o koya 
vei Tui Nepukanesa na veika ena yaco mai muri. 
Na nomuni tadra, kei na nomuni raivotu o ni a 
raica ena nomuni mocemoce, sa vaka oqo: 

29. “Na ka e yavalata nomuni vakasama kemuni 
na tui, ena nomuni mocemoce sa bale ki na ka ena 
yaco mai muri; ia o koya sa vakaraitaka na ka 
vuni, sa vakatakila vei kemuni na ka ena yaco mai 
muri. 

30. “Ta vei au, sa sega ni vakaraitaki vei au na ka 
vuni ogo baleta ni'u sa vuku cake vei ira kecega na 
tamata, ia sa vu ga vua na Kalou me vakaraitaka 


vei kemuni na tui na kena i balebale ni tadra, ka 
mo ni kila rawa na tui na nanuma ni lomamuni. 
31. “Oi kemuni, na tui, kemuni a sarava tiko; ka 
raica, e dua na matakau levu! Na matakau levu 
oqo, na kena i rairai sa bau totoka dina, ka sa duri 
tu e matamuni, na kena i bulibuli e 
vakadomobula. 

32. “Na ulu ni matakau oqo sa koula dina sara, na 
serena kei na ligana sa siliva, na ketena kei na 
sagana sa varasa, 

33. “Na yavana sa kaukamea ka veimama e qele. 
34. “Na gauna o ni vakasarava tiko kina, qai lutu 
mai e dua na vatu sa sega ni ta ena dua na liga, ka 
lutuka na qeteqete ni yava ni matakau, na 
kaukamea kei na qele, ka vorovorolaka vaka matai 
lalai. 

35. “Na vatu levu oqo qai vorolaka talega na 
kaukamea, na qele, na varasa, na siliva kei na 
koula dina sara, ka sa yaco me tautauvata kei na 
qa ni sila ena rara ni sila ena vula i matua, ka sa 
dui cagina tani yani me sega ni qai kune tale, ia na 
vatu ka lutuka na matakau levu oqo, sa qai tubu 
cake me ulunivanua levu ka roboti vuravura 
taucoko. 

36. “Oqo na tadra keitou na vakamacalataka vei 
kemuni na tui na kena i balebale. 

37. “Sai kemuni na tui, na nodra tui na veitui. O 
koya na Kalou ni lomalagi sa solia vei kemuni e 
dua na matanitu, na kaukauwa, na gumatua kei 
na lagilagi, 

38. “Na vanua kecega era tiko kina na luve ni 
tamata, na manumanu yava i va, kei na 
manumanu vuka sa solia o Koya ki na ligamuni, a 
sa lesi kemuni mo ni lewai ira kecega — Sai 
kemuni na ulu koula oqo. 

39. “Ia ena taravi kemuni mai e dua na matanitu e 
sa na lailai sobu mai vei kemuni, ena qai dua tale 
nai katolu ni matanitu o koya ka varasa, ena lewai 
vuravura taucoko. 

40. “Nai kava ni matanitu ena kaukauwa ga me 
vaka na kaukamea, na kaukamea sai koya sa 
vorolaka ka vurumemeataka na ka kecega; me 
vaka sa vorolaka na ka kecega oqo na kaukamea 
sai koya ena vurumemeataka vakakina ka 
vorolaka. 

41. “O ni raica talega na qeteqete ni yavana kei na 
i qagalo ni yavana, ni veimama e qele ka veimama 
e kaukamea, na matanitu oqo ena tawase; ena 
tikoga kina na kaukauwa mai na kaukamea, me 
vaka nomuni raica tiko ena kena veiwaki vata tiko 
kei na qele dregadregata. 

42. “Me vaka sa kaukamea e dua na tiki ni gagalo 
ni yavana, ka qele e dua na tikina, sa na vakakina 
na matanitu o ya ena dua na tikina ena kaukauwa 
ka dua na tikina ena voroki rawarawa. 

43. “Ena nomuni a raica na kaukamea ni veiwaki 
vata tiko kei na qele dregadregata ena 
veicurumaki kina o ira kece na tamata; ia era na 
sega ga ni veikabiti rawa, me vaka na kena sega ni 
rawa ni veikabiti na kaukamea kei na qele. 

44. “Ena nodra gauna na veitui oqo na Kalou ni 
lomalagi ena vakatura cake e dua na matanitu ka 
na sega ni rawa me vakarusai; na matanitu o ya 
ena sega ni biu me nodra na tamata tani; ena 
vorovorolaka ka vakaotia vakadua na veimatanitu 
ogo, ka na tu ga me sega ni mudu. 

45. “Ena nomuni a raica tiko qai kavida mai na 
vatu O ya ka sega ni ta ena liga ena dua na 
ulunivanua, ka vorolaka vaka matalailai na 
kaukamea, na varasa, na qele, na siliva kei na 
koula - na Kalou levu sa vakaraitaka kina vua na 
tui na veika ena yaco mai muri. E dina na tadra, na 
kena i balebale ena vakayacori dina.” 


Tosoi Cake O Taniela Kei Iratou Na Nona I 
Tokani 

46. Sa qai cuva vakatoboicu o Nepukanesa na Tui, 
ka vakarokoroko vei Taniela, ka sa vakarota o 
koya me ra cabora vua e dua nai madrali, kei na 
ka boi vinaka. 

47. Sa tukuna na tui vei Taniela, “Sa dina na 
nomu Kalou sa Kalou ni vei Kalou eso, ka sa 
nodra Turaga na tui, ka sa dau vakatakila na ka 
vuni, ni o sa vakatakila rawa na ka vuni.” 

48. Sa qai tosoi Taniela cake na tui ka solia ki vua 
e levu sara nona i loloma lelevu, ka solia vei 
Taniela na kaukauwa me lewa na yasana taucoko 
vaka Papiloni ka i liuliu ni dauveigaravi vei ira 
kece na tamata vuku e Papiloni. 

49. Sa qai kerekere o Taniela vua na tui, me ratou 
qarava na cakacaka vakamanitu ena yasana vaka 
Papiloni o Setareki, o Mesaki kei Apete- Niko, ia o 
Taniela sa dabeca tiko nai cewacewa ni veiliutaki 
ena vukuna na tui. 


Na I Vakatakarakara Ni Koula 


3. Nepukanesa na tui sa cakava e dua na 


matakau koula, na kena cecere sa onosagavulu na 
kiupiti, na kena raba sa ono na kiupiti ka sa 
vakaduria o koya ena buca o Tura, ena yasana 
vaka Papiloni. 

2. Sa qai vakauta o Nepukanesa na tui e dua nai 
tukutuku mera soqoni vata mai na turaga bale, o 
ira na Kovana, o ira na daunilewa, o ira na tabana 
ni lavo, o ira na liuliu ni veitabana, o ira taucoko 
era vaka i tutu mera lako mai, ka mai tiko ena 
kena vakatabui na matakau ka vakaduria o 
Nepukanesa na tui. 

3. Fra sa qai yaco vata mai na veituraga bale, o 
ira na kovana, o ira na daunilewa, o ira mai na 
tabana ni lavo, o ira nai liuliu ni veitabana, o ira na 
tabana ni lawa ni matanitu, kei ira taucoko era 
vaka i tutu cecere, ena kena vakatabui na matakau 
sa vakaduria oqo o Nepukanesa na tui, era sa qai 
mai duri tu ena mata ni matakau levu oqo. 

4. Sa qai kacivaka mai vakadomoilevu nona 
matanivanua na tui: “Vei kemuni kece sai vakaro 
oqo, kemuni kece na lewe ni vanua oqo, kei 
kemuni mai na veimatanitu ka vakarurugi tiko 


eke, kei kemuni kece na duidui vosavosa ka tu 
eke, 

5. “Ena gauna dou sa rogoca kina na domo ni 
biukila, na bitu ni vakatagi, na api, na lali e 
vakawa, na soliteri e rorogo vata, na pakipaipi, kei 
na ka kecega sa rogo vinaka, mo ni qai cuva sobu 
ka vakarokoroko ki na matakau sa vakaduria tu 
ogo o Nepukanesa na tui; 

6. “O koya ena sega ni cuva me vakarokoroko 
vua ena siga tikoga o ya ena biu ki na loma ni 
lovo bukawaga.” 

7. Ni sa yacova mai na siga o ya, me sa rogoci 
kina na domo ni biukila, na bitu ni vakatagi, na 
api, na lali vakawa, na soliteri, kei na ka kecega sa 
rogo vinaka, na lewe ni vanua kece, na 
veimatanitu kece era tu vakavolivolita, kei na dui 
vosavosa, me ra cuva sobu ki na qele ka 
vakarokoroko vua na matakau sa vakaduria o 
Nepukanesa na tui. 


Ratou Talaidredre Vua Na Tui Nai Tokani 1 
Taniela 

8. O koya ogo ena siga o ya, eso vei ira na kai 
Kalatia era lako mai ka beitaki ira na Jiu. 

9. Era tukuna vua na tui o Nepukanesa, “mo ni 
bula na tui, ka sega ni mudu! 

10. “Oi kemuni na tui o ni a vakarota vei ira kece 
na tamata ni ra rogoca na domo ni biukila, na bitu 
ni vakatagi, na api, na lali vakawa, na soliteri, na 
pakipaipi kei na ka kecega sa rogo vinaka, me ra 
cuva sobu ka vakarokoroko ena matakau koula, 
11. “O koya ena sega ni cuva ka vakarokoroko me 
na biu kina lovo bukawaga. 

12. “E tiko eke eso na Jiu o ni a lesia me ra qarava 
na cakacaka ni yasana o Papiloni: O Setareki, 
Mesaki kei Apeti-Niko; oiratou na tamata ogo, 
kemuni na tui, ratou sega ni bau dokai kemuni. E 
ratou sega ni bau via qarava nomuni Kalou, ratou 
sega ni via vakarokoroko vua na matakau koula o 
ni vakaduria.” 

13. Sa qai curumi Nepukanesa e dua na cudru 
katakata, ka vakarota me ratou kau mai vua o 
Setareki, Mesaki kei Apeti-Niko. Era sa qai kauti 
iratou mai vua na tul. 

14. Sa vosa vei iratou o Nepukanesa, ka vaka, “e 
dina na ka au rogoca baleti kemudou, Setareki, 
Mesaki kei Apeti-Niko, ni dou sega ni via qarava 
na noqu Kalou, kei na nomudou sega ni via 
vakarokoroko talega vua na matakau koula au 
vakaduria? 

15. “Dou rogoca mada, kevaka dou na vakarau tu 
ena tiki ni siga dou na rogoca kina na domo ni 
biukila, na bitu ni vakatagi, na api, na lali vakawa, 
na soliteri, na pakipaipi, kei na ka kecega sa rogo 
vinaka mo dou na qai cuva sobu, ka 
vakarokorokotaka na matakau ka'u sa cakava oqo 
ena vinaka! la kevaka dou na bese ni 
vakarokorokotaka ena tiki ni siga o ya, dou na biu 
ki na loma ni lovo bukawaga. O cei na Kalou me 
na vakabulai kemudou mai na ligaqu?” 

16. O Setareki, Mesaki kei Apeti-Niko e ratou sa 
qai vosa vua na tui, “Kemuni Nepukanesa, sa sega 
tale na betena vei keitou me keitou na vakamacala 
vei kemuni ena vuku ni ka oqo. 

17. “Ke sa vakaoqori, o Koya na neitou Kalou 
keitou qarava sa rawata me vakabulai keitou mai 
na ligamuni, na tui. 

18. “la kevaka e sega, mo ni kila, oi kemuni na tui, 
keitou na sega ni na garava nomuni Kalou, se me 
keitou vakarokoroko vua na matakau koula o ni sa 
vakaduria.” 


Vakabulai Mai Na Veivakatovolei Ni Bukawaga 
19. Sa qai cudru vakalevu sara o Nepukanesa, ka 
sa damudamu vakalevu na matana ni raici iratou 
o Setareki, Mesaki kei Apeti-Niko ka sa vakarota 
me vakatakatataki vata vitu na lovo, me toso cake 
na kena katakata mai na kena dau waqa e liu. 

20. Sa vakarota vei ira nona tamata kaukauwa ni 
vala ka ra lewena tu nona mata sotia me ra vesuki 
Setareki, Mesaki kei Apeti-Niko, me ratou qai biu 
ena loma ni lovo bukawaga. 

21. E ratou sa qai vesuki vata kei na nodratou i 
sulu e sau, nodratou i sulu e loma kei na nodratou 
i sulu tale so, e ratou sa qai biu ki na lovo 
bukawaga. 

22. Ena vuku ni nona i vakaro na tui sa rui 
kaukauwa, kei na kena vakatakatataki vakavitu na 
lovo, na yameyame ni buka kei na katakata ni lovo 
e vakamatei ira tale na sotia era biuti iratou o 
Setareki, Mesaki kei Apeti-Niko ki na loma ni 
lovo. 

23. E ratou sa qai biu sobu ki na lovo bukawaga 
na lewe tolu oqo o Setareki, Mesaki kei Apeti-Niko 
ni ratou vesuki tu vakaukauwa. 

24. Ni dabe tiko na tui o Nepukanesa ena nona i 
dabedabe, e kurabui na matana ka tucake, ka 
tukuna vei ira na nona lewe ni matabose cecere, 
“Eda a sega beka ni biuta e lewe tolu ena loma ni 
lovo?” Era tukuna vua na tui, “E dina e ratou lewe 
tolu.” 

25. “Dou raica mada!” e tukuna, “au raica e lewe 
va na tamata e ratou sa sereki tu, ka lako voli ena 
loma ni lovo bukawaga, e sega ni bau vakacacani 
na yagodratou, na kena i rairai nai ka va ni tamata 
sa vaka na Luve Ni Kalou.” 


Vakacaucautaka Na Kalou O Nepukanesa 

26. Sa qai toro mai o Nepukanesa ki na gusu ni 
lovo ni bukawaga, ka tukuna i Setareki, Mesaki, 
kei Apeti-Niko. “Oi kemudou na tamata ni Kalou 
cecere, dou lako mai tuba, ka lako mai ki ke.” E 
ratou sa qai lako tani mai ena loma ni lovo 
bukawaga. 

27. Era sa qai soqoni vata mai na turaga bale, na 
Kovana, kei ira na daunilewa, na tabana ni lavo, 
tabana ni lawa, kei ira nai liuliu ni veitabana, ka ra 
sa vakadikevi iratou na lewe tolu oqo, sa sega ni 
kama na yagodratou ena bukawaga, se boi 
qesaqesa na uludratou, se me kama e dua na tiki 


ni nodratou i sulu, se me boi kamakama na 
yagodratou. 

28. Sa qai tukuna o Nepukanesa, “Me 
vakacaucautaki na Kalou i Setareki, Mesaki, kei 
Apeti-Niko, o koya sa tala mai nona agilosi ka 
vakabulai iratou nona tamata e ratou vakararavi 
vua, e ratou coqa nai vakaro ni tui, meratou solia 
na yagodratou se vakarokoroko vua e dua tale na 
Kalou, na nodratou Kalou duadua ga ! 

29. “O koya oqo au sa vakatura e dua na lawa, 
kevaka e dua na lewe ni vanua eke se mai na 
veimatanitu, se na duidui vosavosa me vosa 
vakacataka na Kalou i Setareki, Mesaki, kei Apeti- 
Niko ena musuki vakalalai, kei na nona vale ena 
vukici mei benubenu baleta ni sega tale ni dua na 
Kalou me rawa ni veivakabulai mai na vanua vaka 
oqo.” 

30. Na tui sa qai tosoya cake na nodratou i tutu o 
Setareki, Mesaki kei Apeti-Niko ena yasana o 
Papiloni. 


Karua Ni Tadra I Nepukanesa 


4. O Nepukanesa na tui, Vei ira kece na tamata, 


na vei matanitu, kei na duidui vosavosa era tiko e 
vuravura taucoko: me vakalevutaki vei kemuni na 
vakacegu. 

2. Au nanuma ni vinaka cake me vakaraitaki 
yani nai vakatakilakila e veivakakurabuitaki e 
vakayacora vei au na Kalou Cecere Sara. 

3. Sa rui ka cecere na nona i vakatakilakila, ka 
sega ni  vakamacalataki rawa na Nona 
veivakurabuitaki Na Nona matanitu e sega ni 
mudu, kei na Nona lewa mai na dua nai 
tabatamata ki na dua na i taba tamata. 

4. Oi au, o Nepukanesa, au a dau tiko vakacegu 
ena noqu vale, ka vakasaututaki tiko ena noqu i 
tikotiko vakatui. 

5. Au raica e dua na tadra ka vakarerei au 
vakalevu, na noqu vakanananu ena noqu i 
mocemoce kei na raivotu au a raica sa 
vakararawataki au sara vakalevu. 

6. O koya oqo au sa vakatura kina e dua na lewa, 
me ra kau taucoko mai vei Au na tamata vuku e 
Papiloni, de rawa me ra kila ka vakamacalataka 
nai balebale ni tadra. 

7. Fra sa qai lako mai na daucaka mana, na dau 
vakarai mata ki lomalagi, o ira na kai Kalatia, kei 
ira na dauparofisai lasu ka'u vakamacalataka na 
tadra, ia na kena i balebale ga e sega ni dua me 
vakamacalataka rawa. 

8. la, ni ra sa oti kece sa qai lako mai vei au o 
Taniela na yacana o Pelitisasari, me vaka na yaca 
ni noqu Kalou; (e tiko vua na yalo ni Kalou Tabu) 
au qai cavuta vua na noqu tadra ka vaka: 

9. “Pelitisasari na nodra turaga na daucaka 
mana, au sa kila sa tiko kei iko na Yalo ni Kalou 
Tabu, ka sa sega ni dua na ka vuni me dredre vei 
iko, mo vakamacalataka mada vei au na raivotu ni 
noqu tadra au a raica, kei na kena i balebale. 


723 


TANIELA 


10. “Sa vakaoqo na raivotu ka'u a raica ena noqu i 
mocemoce: "Au a vakararai tiko, ka raica, e dua na 
vunikau sa tu donu ena loma i vuravura, na kena 
balavu sa ka vakaitamera. 

11. Sa tubu na vunikau me kaukauwa sara; na 
kena balavu sa tarai lomalagi yani, na yasai 
vuravura cava ga era na rawa ga ni raica. 

12. Na drauna sa bau rairai totoka dina, ka sega ni 
wili rawa na vuana, ka tiko vua na kakana e rauta 
taucoko na tamata; era vakaruru tu e rukuna na 
manumanu yava i va ni vanua, na manumanu 
vuka ni maliwa lala e ra ro e na vei tabana, na 
tamata kece kei na ka bula kece era kana tiko mai 
kina. 

13. “Au a raica ena noqu raivotu ena noqu i 
mocemoce, ka raica sa dua nai vakatawa 
yalosavasava sa lako sobu mai lomalagi. 

14. A sa kaci vakadomoilevu ka vaka: “Musuka 
sobu na vunikau ka taya laivi na veitabana kece, 
me kurei laivi na drauna ka viritaki laivi na vuana 
kece, me kua tale ni dua na manumanu yava i va 
kei na manumanu vuka me tiko kina. 

15. Me biu laivi tu ga na vu ni wakana kina qele, 
me vesuki ena dua na wa kaukamea ka varasa, ka 
me biu tu ena veico drokadroka vinaka ka me 
vakasuasua tu ena tegu ni lomalagi, ka me kania 
vata kei na manumanu yava i va na co ni vanua. 
16. Me kakua ni tiko vua na yalo ni tamata, me 
soli vua na yalo ni manumanu yava i va, ka me 
na lako curuma oti e vitu na gauna. 

17. “Ni sa nodra lewa oqo nai vakatawa, kei na 
veivosa era cavuta o ira na yalosavasava, me rawa 
ni ra kila o ira na bula ni o Koya Sa Cecere Sara e 
lewa na matanitu ni tamata, ka sa solia vua sa 
Lomana kina, ka kitaka me rauta na tamata 
kecega.” 

18. “Na tadra oqo, oi au o Nepukanesa na Tui, au 
raica oqo Pelitisasari, mo vakamacalataka na kenai 
balebale, ni o ira kece na tamata vuku ena noqu 
matanitu era sega ni rawa ni vakatakila vei au nai 
balebale ni tadra; ia o iko o na rawata, ni sa tiko 
kei iko na Yalo Ni Kalou Tabu.” 


Vakamacalataka O Taniela Nai Karua Ni Tadra 
19. O Taniela, na yacana o Pelitisasari, e a kurabui 
vakalailai mada, e veiba nona vakasama. Sa qai 
vosa mai na tui, ka vaka, “I Pelitisasari me kua ni 
vakaleqai iko na tadra se na kena i balebale.” E qai 
sauma o Pelitisasari ka vaka, “Noqu turaga, me 
yacovi ira ga sa cati kemuni na tadra oqo, kei na 
kena i balebale vei ira ga na kemuni meca! 

20. Na vunikau o ni a raica sa tubu ka kaukauwa, 
ka yacovi lomalagi na kena balavu ka rawa me 
raica kece mai o vuravura. 

21. Na drauna e totoka vakaoti kei na vuana e 
sega ni wili rawa, ka sa tiko kina na kakana e rauta 
kece na tamata, ka ra dau vakacegu e rukuna na 
manumanu vuka kecega. 

22. Sai kemuni, na tui, ka sa tubu me kaukauwa 
mai; na nomuni cecere sa levu ka robota na 


lomalagi, kei na nomuni lewa sa yacova nai 
yalayala kei vuravura. 

23. O ni sa raica na tui ni sa dua nai vakatawa, ka 
yalosavasava sa lako sobu mai lomalagi, ka 
tukuna, “Musuka sobu na vunikau ka vakarusa 
sara, ia mo laiva tu ga na wakana kina qele, mo 
vauca ena i vesu kaukamea kei na varasa ka biu tu 
ena veico drokadroka; ka me tauca tu na tegu ni 
lomalagi, ka me tautauvata kei na manumanu 
yava i va ni vanua, me yacova ni sa curuma oti e 
vitu na gauna’; 

24. Oqo na kenai balebale kemuni na tui, ia na ka 
ogo sa vakarota sara ga o Koya sa Cecere sara, ni 
na yacovi kemuni noqu turaga na tui: 

25. Oi kemuni o ni na biu tani mai vei na tamata, 
o ni na dau tiko vata kei ira na manumanu yava i 
va ni vanua, ka ra na vakani kemuni ena co me 
vaka o ni sa bulumakau. E na vakasuasuataki 
kemuni na tegu ni lomalagi, me oti mada e vitu na 
yabaki, me yacova ni o ni sa qai kila ni sa lewa o 
Koya sa Cecere sara na matanitu ni tamata, ka sa 
solia vua sa digitaka. 

26. Ni sa vakarota me laivi tu ga na waka ni 
vunikau, ena vakasukai tale vei kemuni na 
nomuni matanitu, ni o ni sa qai rawa ni kila ni o 
Lomalagi e lewa na ka kecega. 

27. O koya ogo, kemuni na tui, mo ni rogoca 
mada na noqu i vakasala vei kemuni; mo ni 
muduka laivi na nomuni i valavala ca ka kitaka ga 
na i valavala dodonu, kei na nomuni cakacaka ena 
nomuni vakaraitaka na yalololoma vei ira na 
dravudravua. Ena rawa talega ni vakabalavutaki 
kina na nomuni tubu cake.” 


Na Nona Vakalolovirataki O Nepukanesa 

28. Sa yaco kece na ka oqo vei Nepukanesa na tui, 
29. Ni oti e tinikarua na vula sa qai gade ka 
tayabe voli o koya ena vale levu vakatui e 
Papiloni. 

30. Ka sa tukuna na tui, “Sa sega beka ni o 
Papiloni levu oqo, ka'u sa tara ga oi au me vale 
levu vakaturaga ni matanitu ena noqu kaukauwa 
ka me sa rogo kina na yacaqu?” 

31. Ni se vosa tikoga o koya na tui, sa rogo mai 
Lomalagi e dua na domo: “I Nepukanesa na tui, 
mo rogoca oqo: na matanitu sa na kau tani mai vei 
iko! 

32. O na biu tani mai vei ira na tamata, o na qai 
la'ki tiko vata kei ira na manumanu yava i va ni 
vanua. Era na vakani iko me vaka na bulumakau, 
me yacova ni sa oti e vitu na yabaki, me yacova ni 
o sa qai kila o Koya sa Cecere sara sa lewa na 
matanitu ni tamata, ka solia vua sa digitaka o 
Koya.” 

33. Ena gauna vata tikoga o ya, sa vakayacori kina 
vei Nepukanesa na vosa mai Lomalagi, sa biu tani 
mai vei ira na tamata ka la'ki kana co me 
tautauvata kei na bulumakau, na yagona sa 
suasua ena tegu mai Lomalagi, kei na uluna sa 
tubu cake me vaka na vuti ni ikeli, kei na i 

taukuku ni ligana kei na yavana sa vaka nai 
taukuku ni manumanu vuka lelevu. 


Vakacaucautaka Na Kalou O Nepukanesa 

34. Ni sa qai oti na gauna, oi au o Nepukanesa, au 
sa qai tacake ki Lomalagi, ni'u sa qai vakilai au 
tale mai; au sa qai vakavinavinakataki Koya sa 
Cecere sara, au laveti Koya ka vakalagilagi Koya 
ni sa bula ka Sega ni mudu: na Nona lewa sa sega 
ni yalani rawa, kei na Nona matanitu mai na dua 
nai taba tamata ki na dua nai taba tamata. 

35. O ira na lewe i vuravura e ka wale tu ga vua; 
na veika e cakava me vaka ga nona lewa vei ira 
mai lomalagi, kei ira talega e vuravura. E sega ni 
dua me na tarova na ligana se tukuna vua, “A 
cava o sa cakava kina?” 

36. Ena gauna vata tikoga o ya sa qai lesu mai 
noqu vakasama kei na lagilagi ni noqu matanitu, 
sa lesu tale mai na noqu i ukuuku vakatui, kei ira 
noqu lewe ni bose era sa mai qaravi au tale, kei ira 
noqu daunivakasala; sa vakataudeitaki tale noqu 
matanitu, ka sa vakaikuritaka vei au na veika au 
taukena. 

37. Oi au, o Nepukanesa, au vakacaucautaka, au 
rokova ka'u doka na Tui kei Lomalagi, na Nona 
cakacaka e laurai ga kina na dina, na Nonai 
valavala e dodonu. O ira era dau via vakaraitaka 
nodra dokadoka, o koya e rawa ni 
vakamalumalumutaki ira sobu. 


Na Kana Magiti I Pelisasari 


5. O Pelisasari na tui sa cakava na magiti levu 


vei ira nona tamata turaga e lewe dua na udolu, ka 
sa gunu waini ena matadra na lewe udolu o koya. 
2. Ni sa tovolea na waini, sa qai vakarota o 
Pelisasari, me kau mai na bilo koula kei na bilo 
siliva ka kauta mai na vale tabu mai Jerusalemi o 
Nepukanesa na tamana, ka me ra gunu mai kina 
na tui, na nona tamata turaga, kei ira na watina 
dina, kei na watina lalai. 

3. Era sa qai kauta mai na bilo koula ka kau mai 
na vale tabu ni vale ni Kalou mai Jerusalemi, ka sa 
gunu kina na tui, kei na nona vei turaga bale, kei 
na watina dina, kei na watina lalai. 

4. Era gunuva na waini, ka vakavinavinakataka 
nodra kalou koula, na kalou siliva, na kalou 
varasa, na kalou kaukamea, na kalou kau, kei na 
kalou vatu. 

5. Ena gauna vata tikoga o ya sa rairai nai qagalo 
ni liga ni tamata sa volavola ki nai botani lase ni 
lalaga ni vale levu ni tui ka me donua nai tutu ni 
cina; e raica o koya na tui ni dua ga na tiki ni liga e 
volavola. 

6. Sa veilecayaki mai na matana na tui, ka sa lega 
mai na lomana, sa malumalumu mai nai sema ni 
nona sui taucoko, ka sa sega ni tarova rawa kina 
na sautanini ni duruna. 

7. Sa qai kacivaka yani e cake na tui, mera la'ki 
kau mai na dauvakarai mata ki lomalagi, na kai 
Kalatia, na parofita vakailasu, sa tukuna na tui vei 


ira na tamata vuku e Papiloni, “0 koya ena wilika 
rawa na volavola oqo, ka tukuna vei au na kena i 
balebale ena vakaisulutaki ena i sulu lokaloka ka 
na vakaitaubetaki e domona na i taube koula; ena 
lesi talega me kenai katolu ni lewa na matanitu.” 

8. Era sa qai lako kece mai nona tamata vuku na 
tui, ia e sega ni bau dua vei ira me wilika rawa na 
ka sa volai, se me vakamacalataka vua na tui na 
kena i balebale. 

9. Sa qai toso cake ga na nona rere o Pelisasari na 
tui, ka sa qai veilecayaki vakalevu sa ra na 
matana, kei ira nona turaga bale ra sa wanono 
balavu. 

10. Ena vuku ni nona vosa na tui kei na nona 
turaga bale, sa curu mai kina o koya na ranadi ki 
na kana magiti oqo. Sa tukuna na ranadi, “Vua na 
tui, Mo ni bula na tui, ka sega ni mudu! Mo kakua 
ni yalolailai, se mo rere. 

11. “Sa tiko e dua na tamata ena nomu matanitu 
sa tiko kei koya na Yalo ni Kalou Tabu. Ena gauna 
i tamamu sa kune vua na rarama, na yalomatua, 
na kila ka me vaka nodra lesi koya me nodra i 
liuliu na dau caka mana, na dauvakarai mata ki 
lomalagi, na kai Kalatia kei ira na parofita 
vakailasu. 

12. “Ka ni sa tiko vua e dua na yalo e uasivi cake, 
kei na vuku kei na yalomatua, kei mna 
vakamacalataka na tadra, na tamata ka tiko vua na 
ka oqo, ka yacana talega o Pelitisasari me kacivi 
mada mai o koya, me mai vakamacalataka na 
volavola oqo.” 


Vakamacalataki Na Volavola Ena Lalaga 

13. Sa qai kau mai vua na tui o Taniela. Sa tukuna 
vua na tui, “O iko o Taniela e dua vei ira na Juta 
ka kauta mai vakabobula o tamaqu na tui o 
Nepukanesa? 

14. “Au sa rogoca na kemu i tukutuku ni dau tiko 
vei iko na Yalo Ni Kalou, na kena rarama, na yalo 
ni kila ka kei na yalomatua e uasivi sara. 

15. “O ira na dauvakarai mata ki lomalagi, na 
tamata vuku, era lako mai ki vei au, me ra mai 
vakamacalataka nai balebale ni volavola oqo ka 
sega sara ga ni bau dua vei ira me kila, me rawa ni 
vakamacalataka vei au. 

16. “Au sa dau rogoca na kemu i rogorogo, ni o 
dau rawa ni vakamacalataka na tadra kei na 
veivosa dredre oqo kevaka mo rawa ni 
vakamacalataka na volavola, ka rawa talega mo 
wilika vei au, o na vakaisulutaki ena i sulu 
lokaloka, ka vakaitaube na domomu ena i taube 
koula, ka rawa talega mo dua vei iratou na lewe 
tolu e ratou lewa na matanitu.” 

17. Sa qai tukuna o Taniela vua na tui, “Nai 
loloma oqori me nomuni ga, se mo ni solia vua 
tale e dua ia na volavola oqo au na wilika vei 
kemuni, ni oti au na qai vakamacalataka na kena i 
balebale. 

18. “Oi kemuni na tui, na Kalou Cecere sara sa 
solia vei Nepukanesa na tamamuni e dua na 
matanitu vakatui lagilagi ka dokai. 

19. “Ena vuku ni tutu vakatui e soli vua, era 
rerevaki koya kina na lewe ni vanua, na 
veimatanitu, kei na dui vosavosa. o koya e 
vinakata me vakamatea e vakamatea, o koya ga e 
vinakata me vakabula; o koya ga e vinakata me 
lesia e lesia; o koya ga e vinakata me vakasivoya e 
vakasivoya. 

20. “la ni sa via vakalevulevui koya o koya, ka sa 
yacovi koya mai na dokadoka, sa qai yaco vua me 
kau tani mai ena nona i tutu vakatui, ka ra kauta 
tani mai vua na veika edau lagilagi tu kina. 

21. “Sa qai vakatalai tani mai vei ira na tamata, ka 
sa soli talega vua na yalo vakamanumanu, ka sa 
dau laki tiko vata kei ira na asa kila. Era vakani 
koya me vaka na bulumakau, ka sa suasua na 
yagona ena tegu ni lomalagi, me yacova ni sa qai 
kila o koya na Kalou Cecere sara, sa lewa na 
matanitu ni tamata, ka solia vua na digitaki o 
koya. 

22. “la oi kemuni na luvena, Pelisasari, o ni sega 
ni bau via yalomalumalumu, e dina mada ga ni o 
ni kila kece tiko na veika oqo. 

23. “Ka o ni sa rui vakacecerei kemuni cake mai 
vei koya na Kalou ni lomalagi. o ni qai kauta mai 
nai yaya mai na vale tabu mai Jerusalemi mo ni 
mai gunu waini kina kei ira na nomu turaga bale, 
na watimu dina, kei na watimu ni lalai, ka o ni qai 
vakacaucautaka na kalou siliva, kalou koula, 
kalou varasa, kalou kaukamea, kalou kau, kei na 
kalou vatu ka ra sega ni bau rogo se rai se kila na 
ka, ia na Kalou ka taura tiko nomu I cegu, ka lewa 
nomu bula, o qai sega mada ga ni bau dokai Koya 
se laveti Koya. 

24. “Na i qagalo ni liga sa vola na ka sa volai, tu 
oqo, e talai mai Vua. 

25. “Oqo na vosa sa volai: MINI, MINI, TIKELL, 
UFASINI. 

26. “Oqo nai balebale ni veivosa, MINI: Na Kalou 
sa wilika tiko nomuni matanitu, ena vakaotia; 

27. “TIKELI: O ni sa vakarautaki e nai vakarau ni 
bibi, ka o ni sa kune mo ka mamada sara; 

28. “PIRESI: Na nomuni matanitu ena wasei, ka 
sa soli vei ira na kai Mitia kei ira na kai Perisia.” 
29. Sa qai vakarota o Pelisasari; me vakaisulutaki 
o Taniela ena i sulu lokaloka ka me vakaitaube na 
domona e nai taube koula, ka kacivaka ni o 
Taniela ena dua vei iratou ena lewa na matanitu. 


Na Karusa I Pelisasari 

30. Ena bogi tikoga o ya e vakamatei kina o 
Pelisasari, na nodra tui na Kalatia. 

31. Ka sa taura o Taraiasi na kai Mitia, ka 
vakabauti ni sa yabaki onosagavulu ka rua. 


Buki Veretaki O Taniela 


6. Sa vinakata o Taraiasi me lesia e le dua na 
drau ka ruasagavulu era turaga, me ra lewa na 
matanitu taucoko, 

2. Mai vei ira kece oqori sa qai lesi e lewe tolu, 
me ra na vakarorogo kece kina vei turaga ni 


matanitu, O iratou na lewe tolu oqo me ratou na 
monataka na cicivaki ni matanitu, e dua gona vei 
iratou na lewe tolu o Taniela. 

3. O Taniela e kilai tani mai vei ira kece na 
veituraga ka ra i liuliu ni matanitu, ena vuku ni sa 
tiko vua na yalo e uasivi cake; ka sa nanuma na tui 
me sa lesi koya me sa lewa na matanitu taucoko. 

4. Fra sa qai vakasagara na turaga lelevu kei ira 
na turaga lalai e dua na vanua me cala kina ena ka 
ni matanitu me rawa ni ra vesuki koya kina; ia ka 
ra sega sara ga ni bau kunea e dua na vanua me 
cala kina, ni sa rui yalodina; e sega sara ga ni 
laurai vua me dua nona malumalumu, se me cala 
me rawa ni ra beitaki koya kina. 

5. Era sa qai bose ka tukuna, “Ena sega ni rawa 
ni da beitaki Taniela me dua nona cala, na vanua 
ga eda rawa ni beitaki koya kina o ya na nona 
qarava tiko nona Kalou.” 

6. Era sa qai lako kece vua na tui o ira na turaga 
lelevu kei ira na turaga lalai, ka ra tukuna vua: 
“Mo ni bula naTui Taraiasi, ka sega ni mudu! 

7. “O ira kece nomuni turaga lelevu ni matanitu, 
kei ira nai liuliu ni veitabana, kei ira na lewe ni 
matabose e cake, kei ira na vu ni lawa bibi vakatui, 
ka mo ni tabaka ena nomuni mama tabu, o koya 
ena kerea e dua na ka vua e dua na Kalou se vua e 
dua na tamata ka siga tolusagavulu, vakavo ga vei 
kemuni na tui, me sa biu sara ga ki na gara ni 
laione. 

8. “Oqo sara ga, kemuni na tui, mo ni sa 
vakatura na lawa oqo ka dregata nai vola e nai 
toqa ni yacamuni, me kakua kina ni veisautaki 
tale, me vaka ga noda lawa na kai Mitia kei na kai 
Perisia, sa sega ni dau bokoci rawa.” 

9. O koya ogo sa vakatura kina o Taraiasi na Tui, 
nai vakaro bibi ni tui e na nona tabaka e nai vola 
na nonai vakatakilakila. 


Taniela Ena Qara Ni Laione 
10. Sa kila o Taniela ni sa tabaki oti nai vola mai 
vua na tui, sa lako o koya ki nona vale. Ena nona 
rumu e cake, sa dolava na katuba leka ka qara 
vaka ki Jerusalemi ka sa tekiduru me masu 
vakatolu e na siga o ya, e masu ka 
vakavinavinakataka na nona Kalou, me vaka sai 
vakarau tu ga ni nona bula mai liu. 
11. Ena nodra soqoni vata na tamata oqori, era qai 
raici Taniela ni masu tiko ka kere veivuke vua 
nona Kalou. 
12. Era sa qai lako vua na tui ka vakaraitaka vua 
ena vuku ni nona lawa vakatui sa vakatura oti tu: 
era tukuna na lawa oqo me kakua tale ni dua me 
kerekere vua na nona Kalou, se vua e dua na 
turaga vei kemuni ga na tui, “Me oti e tolu 
sagavulu na siga, o koya e sagata me biu kina gara 
ni laione, kemuni saka na tui?” E tucake na tui ka 
tukuna, “E dina taucoko na ka oqori, me vaka na 
lawa ni kai Mitia kei Perisia ka sega ni bokoci 
7 
rawa. 
13. Era sa qai tukuna vua na tui, “O Taniela, ka 
dua vei ira na Juta ka kau mai vakabobula, e sega 

ni bau via rokova nomuni lewa, kemuni na tui, me 
vaka nomuni lawa o ni sa vatura oti, o koya e qai 
voroka tiko, ena nona dau masu tikoga vakatolu 
vua na nona Kalou e veisiga.” 

14. Ni sa rogoca na vosa oqo na tui, sa qai 
rarawataka na ka e vakayacora, sa gu na yalona 
me vakabulai Taniela, me la'ki yacova ni sa dromu 
na siga sa sega ga ni rawa ni vakabulai Taniela. 

15. Era lako tale mai vua na tui nai lala oqo, ka 
tukuna, vua na tui, “Mo ni kila, na tui, na lawa ni 
kai Mitia kei Perisia kevaka o ni sa tabaka oti ena 
nomuni vakatakilakila, ena dredre sara me dua e 
veisautaki rawa.” 

16. Sa qai vakarota yani na tui, me tauri mai o 
Taniela ka me biu sobu sara ki na qara ni laione, ia 
sa tukuna na tui vei Taniela, “Na nomu Kalou, o 
sa dau qarava ena vakabulai iko mai na gusu ni 
laione.” 

17. Sa qai kau mai e dua na vatu levu ka biu ena 
gusu ni qara, sa qai dregata na tui ena nona mama 
me i vakatakilakila kei na nodra mama i 
vakatakilakila na vei turaga lelevu, me rawa ni 
vakadeitaka na lewa baleti Taniela ena sega ni 
rawa ni veisau. 


Vakabulai O Taniela Mai Vei Ira Na Laione 

18. E lako ki na nona i tikotiko na tui ka la'ki lolo 
ena bogi taucoko o ya; ka sega ni dua na 
dauveivakamarautaki me vakatagi vua ka sa sega 
talega ni moce rawa. 

19. Ni se qai malamalawa mai na mataka sa 
tucake na tui ka lako ki na gara ni laione. 

20. Ni sa la'ki wavu tu e na gusu ni gara ni laione, 
sa qai kaci yani i cake vakamamakeukeu vei 
Taniela. Sa vosa yani na tui, vei Taniela, “I Taniela, 
na tamata ni Kalou bula, sa rawa beka vua na 
nomu Kalou, o a dau qaravi koya me vakabulai 
iko mai vei ira na laione?” 

21. Sa qai tukuna cake mai o Taniela, “Mo ni bula 
na tui, ka sega ni mudu! 

22. “Na noqu Kalou e tala mai nona agilosi me 
sogota na gusu ni laione, me ra kakua ni basuraki 
au, ni'u sa sega ni cala e matana; vei kemuni talega 
na tui au sega ni cakava e dua na ka cala e 
matamuni.” 

23. Na ka oqo, sa marau vakalevu kina na tui ena 
vukuna, sa vakarota me kau cake mai o Taniela 
ena qara ni laione. Sa qai kau cake mai o Taniela 
ena loma ni qara ka sega ni bau dua na drakusi 
lailai me kunei e yagona, ena vuku ni sa 
vakabauta na Kalou. 


Vakarokorokotaka Na Kalou O Taraiasi 

24. Sa qai vakarota yani na tui, me ra kau kece 
mai na tamata era a beitaki Taniela, me ra biu ena 
qara ni laione—o ira, na watidra, luvedra, ka era 
basubasuraka na yagodra kei na nodra sui na 
laione ni ra se bera ni tau ki na boto ni gara. 

25. Sa qai vola e dua nai vola o Taraiasi na Tui: 
vei ira kece na tamata, vei matanitu, kei na duidui 


vosavosa era tiko e vuravura: me vakalevutaki vei 
kemuni na vakacegu. 

26. Au sa vakatura qo e dua na lawa ki na 
veivanua kece ka qali vei au kei na tamata kece me 
ra rokova ka rerevaka tiko na Kalou i Taniela. Ni 
sa Kalou Bula o Koya, ka tudei me Sega ni mudu; 
na Nona matanitu ena sega ni dua me vakarusa 
rawa, kei na Nona lewa ena yacova nai 
vakataotioti. 

27. E dau veivakabulai ka dau veisereki, e dau 
cakava na ka e veivakurabuitaki mai lomalagi, kei 
vuravura, o Koya ka vakabulai Taniela mai na 
nodra kaukauwa na laione. 

28. E uasivi cake tikoga na bula i Taniela, ena 
gauna i Taraiasi kei na nona gauna i Sairusi na kai 
Perisia. 


Na Raivotu Ni Manumanu E Va 


7. Ena i matai ni yabaki i Pelisasari na tui 


Papiloni, e a tadra ka raica eso na raivotu o 
Taniela ena nona i mocemoce. Sa qai vola o koya 
na tadra me tukuna na ka dina ena yaco kina. 

2. Etukuna o Taniela, “au raica ena noqu raivotu 
ena bogi, ka raica, na mata ni cagi e va mai 
lomalagi e vaka yavalata na wasawasa bula. 

3. “Ka lako cake mai e na loma ni wasawasa, e 
va na manumanu lelevu, era duidui kece. 

4. “Nai matai sa vaka na laione, ka sa 
vakatabana vaka ikeli, au vakaraica me yacova ni 
sa dui veicaginayaki na vuti ni tabana; ka sa duri 
cake mai ka tucake tu ena yavana ruarua me vaka 
na tamata, ka sa soli vua na yalo vakatamata. 

5. “Vakasauri e dua tale na manumanu, na kenai 
karua, e vaka na pera. E duri cake mai e na dua na 
yasana, ka sa tu mai gusuna ni katia tiko mai e 
tolu na sui ni sarisari. Era cavuta mai vakaoqo: 
“mo tucake, ka kania vakalevu na lewe ni tamata!” 
6. “Ni oti o ya au raica tale, e dua sa vaka na 
lepate, e tiko e dakuna e va na taba ni manumanu 
vuka. Na manumanu qo e va nona qavokavoka, 
sa soli tu vua na lewa kece. 

7. “Ni oti oqori au raica tale e na noqu raivotu e 
na bogi, ka raica, na i ka va ni manumanu, e 
vakadomobula, ka vakarerevaki e qai kaukauwa 
na kena i bulibuli. Na batina na kaukamea lelevu; 
e vorolaka vakalalai na veika e kania, ka buturaka 
sobu na ka e vakababa e matana. E duidui sara 
vakalevu o koya mai vei ratou na manumanu e 
ratou liu mai, e toka e uluna e tini nai leu. 

8. “Au vagaga tiko nai leu, au qai raica tale e dua 
nai leu, e i leu lalai ga, e tubu cake mai ena kedra 
maliwa nai leu, e qai cavu laivi mai ena vanua e 
toka kina e tolu nai leu mai na matai ni leu au 
raica. Nai leu oqo e toka kina na mata vaka na 
mata ni tamata, kei na gusuna sa vosa vakaveibeci. 


Na Raivotu Ni Veisiga Makawa 

9. “Au vakaraica tiko me yacova ni sa 
vakadodonutaki e so nai tikotiko vakatui, ka 
vakadaberi e na Nonai tikotiko o Koya sa bula mai 

liu sara; Nona i sulu sa vaka na uca vulavula, na 
drau ni uluna sa vaka na vuti ni sipi dina. Na 
Nona i tikotiko na yameyame cacaudreudre na 
yavana sa vaka na bukawaga; 

10. E kaukauwa sara na veika e vakadavea mai. E 
udolu vaka udolu era qaravi Koya, ka oba vaka 
oba na tamata era tu e Matana. Ka sa vakarau me 
vakayacori na veilewai, sa qai dolavi mai nai vola. 
11. “Au vakaraica baleta na domo ni vosa veibeci 
e cavuta tiko na i leu; au sarava me yacova ni sa 
vakamatei na manumanu, ka vakarusai na yagona 
me biu yani ena bukawaga sa caudre tu. 

12. “Vei ira na vo ni manumanu, e kautani mai 
vei ira nodra kaukauwa, ka tosoi ga vakalailai me 
yacova e dua na gauna lekaleka nodra bula. 

13. “Ni'u raica tiko na raivotu ena bogi, ka raica, a 
sa lako mai e dua e vaka na Luve Ni Tamata, ka 
lako mai ena vei o ni Lomalagi! E lako mai vei 
Koya sa bula mai liu sara, ka ra kauta mai me mai 
tu e Matana. 

14. Sa qai soli Vua na lewa, na lagilagi kei na 
matanitu, me ra na cuva Vua na tamata kece, na 
veimatanitu, kei na duiduivosavosa. Na Nona 
lewa me lewa sega ni mudu, me sega ni oti rawa, 
kei na Nona matanitu ena sega ni rawa ni 
vakarusai. 


Vakadewataki Na Raivotu I Taniela 

15. “Oi au, o Taniela, sa rarawa na yaloqu ena 
yagoqu, ena vuku ni raivotu au raica. 

16. “Au lako mai ka taroga e dua e tu voleka e 
kea, me'u kila kina na dina ni veika oqo. Sa qai 
tukuna vei au me'u kila nai balebale dina ni veika 
oqo: 

17. ‘Na manumanu, e ratou lewe va, oqori e lewe 
va na tui, e ratou na tubu mai vuravura. 

18. ‘Ta o ira ga na yalosavasava i Koya sa Cecere 
sara, era na taukena na matanitu, era na taukena 
na matanitu me sega ni mudu, io me sega sara ni 
mudu.’ 

19. “Au via kila sara ga nai ka va ni manumanu. 
O koya qo e duidui sara ga mai vei ratou na lewe 
tolu, e vakarerevaki na kenai rairai, na batina e 
kaukamea kei na nona i taukuku e varasa, e 
vorolaka vakamatailalai na ka kecega ka buturaka 
sobu e yavana me dasila; 

20. “Na tini nai leu ka toka e uluna, kei na vo tale 
ni leu era tubu cake mai, e qai mai bale sobu e tolu 
nai leu, na i leu o ya e vakamatana kei na gusuna e 
vosataka tiko na vosa veibeci, na kena i rairai e rui 
vakarerevaki sara mai vei ira na kena vo. 

21. “Ena noqu rai tiko; nai leu vata tikoga o ya sa 
vakatubura e dua nai valu, vei ira na 
yalosavasava, ka sa kaukauwa vei ira o Koya, 

22. “Me yacova ni qai basika mai o Koya sa bula 
mai liu sara, me vukei ira na Nona yalosavasava i 
Koya sa Cecere sara, sa qai yaco me ra taukena na 
matanitu na yalosavasava. 

23. “Sa tukuna vaka oqo o Koya: 'na i ka va ni 
manumanu ena yaco me i kava ni matanitu e 
vuravura, ena duidui sara mai vei ira na vo ni 


matanitu, ena ravuta na vuravura taucoko me 
vakamalumalumutaka ka buturaka sobu me 
matailalai. 

24. Na tini nai leu ena tini na tui era na tubu cake 
mai ena matanitu oqo, ena dua tale ena tubu me 
taravi ira; o koya ena duidui mai na kena i matai, 
ena vakamalumalumutaka o koya e tolu na tui. 

25. Ena vosavakacacataki Koya sa Cecere sara, 
ena vakatotogani ira na yalosavasava i Koya sa 
Cecere sara, ena vinakata me veisautaki nai 
vakarau ni bula kei na kena lewa. Ena lewai ira na 
yalosavasava ena dua na gauna me yacova tale e 
dua na gauna ka me yacova e dua tale na 
veimama ni gauna. 

26. Ta ena tiko ena nona i tikotiko na daulewa, me 
na  —kautani kina nona kaukauwa na 
dauvakasaurara, me na vakarusai ka vaqeavutaki 
vakadua. 

27. Na matanitu kei na kena lewa, kei na kena 
vakaitamera na matanitu oqo ena ruku i Lomalagi, 
ena soli vei ira na tamata, kei ira na yalosavasava i 
Koya sa Cecere sara. Nona matanitu e sega ni 
mudu, kei ira taucoko na lewena era na qaravi 
koya ka muri koya.” 

28. “Sa mai yala eke na ka e vakaraitaki vei au, Na 
ka e yacovi au, o Taniela, e mai vakalega nogu 
vakasama, ka veisautaki na kegu i rairai; ia au sa 
biuta vuni ga ki yaloqu na veika oqo.” 


Na Raivotu Ni Sipi Tagane Kei Na Me 


8. Ena i katolu ni yabaki ni lewa i Pelisasari na 


tui sa dua na raivotu e rairai vei au—oi au o 
Taniela—oqo ni oti nai matai ni noqu raivotu. 

2. Au raica ena noqu raivotu, ni'u a rai tiko, au 
tiko mai Susani na vale vakaturaga, ena yasana 
vaka llama; au qai raica ena raivotu niu a tiko ena 
bati ni Uciwai o Ulai. 

3. Au sa qai dolava na mataqu me'u rai yani, au 
mani raica ni tu ena bati ni uciwai, e dua na sipi 
tagane ka rua na kena i leu, sa bau balavu dina na 
i leu ogo; e dua vei rau nai leu e balavu tiko mai 
vua e dua, o koya ka balavu tiko e qai tubu ga mai 
e muri. 

4. Au raica na sipi tagane ni veicumuyaki tiko 
vaka ki na ra, ki na vualiku, ki na ceva, me kua 
kina ni dua na manumanu me rau lewe rua 
tukuna, ka sega ni rawa ni dua me bula e matana, 
ia sa cakava o koya me vaka nona lewa ka sa tubu 
me levu. 

5. Ni'u vakasama tiko, vakasauri sa lako mai e 
dua na me tagane mai na ra, ka takosova mai na 
dela i vuravura, ka sega ni bau tara na qele na 
yavana, ka dua na i leu vakaitamera e toka e na 
kedrau maliwa na matana. 

6. Sa qai vakadodonu mai vei koya na sipi 
tagane ka rua na kena i leu, ka tucake tu ena bati 
ni uciwai, ka sa kaukauwa mai na nona cici. 

7. Au raica ni sa mai bolea tu na sipi tagane; ka 
sa katakata na nona cudru vua, e ladeva yani na 
sipi tagane ka musuka ruarua na kena i leu. Sa 

sega ni dua na kaukauwa vua na sipi tagane me 
vorati koya kina, sa vakadavora ka buturaka ka sa 
sega ni rawa e dua me taura mai na sipi tagane 
mai na ligana. 

8. Ia sa tubu na me tagane oqo me levu sara mai, 
ia ni sa kaukauwa mai, sa qai ramusu na nona i 
leu levu, ka tubu cake tale mai kina e va na i leu 
vivinaka, ka tadrava tu na mata ni cagi e va. 

9. Mai vei ratou na i leu qai tubu mai kina e dua, 
e tubu levu ka balavu ka qarava tu yani na ceva, 
na tokalau kei na nona tadrava tale ga yani na 
vanua lagilagi. 

10. E tubu cake me yacovi ira nai vavakoso kei 
lomalagi, e viritaki sobu mai eso vei ira, kei na so 
na kalokalo, ka butubuturaka sara. 

11. Sa qai vakalevulevui koya me tautauvata kei 
na Turaga ni vavakoso kei lomalagi, sa kauta tani 
na vakacabori ni soro e veisiga, kei na vanua ni 
nona vakacaboi soro e vakacacani. 

12. E na vuku ni talaidredre, sa soli yani kina e 
dua na mataivalu ki na i leu me tarova na kena 
dau vakacabori e veisiga nai soro, e buturaka sobu 
na dina. E cakava kece na ka sa nakita ka sa 
gumatua kina. 

13. Au a qai rogoca na domo ni Le Dua 
Yalosavasava, sa qai vosa tale dua na Le Dua 
Yalosavasava ka sega ni o koya e vosa tiko e liu, 
“Me vakacava sara na balavu ni raivotu, me baleta 
na vakacaboi soro e veisiga kei na talaidredre ni 
tamata, na kena soli tu na galala me rau buturaki 
sobu na Vale Tabu kei nai vavakoso?” 

14. Sa qai tukuna mai vei au, “Me rua na udolu ka 
tolu na drau na siga, ena qai vakasavasavataki na 
Vale Tabu.” 


Vakadewataka O Keverieli Na Raivotu 

15. Ena noqu a raica na raivotu, oi au, o Taniela, 
au sa qai gadreva me'u kila na kena i balebale, ka 
vakasauri sa tucake tu e mataqu e dua sa vaka nai 
rairai ni tamata. 

16. Aua qai rogoca sara e dua na domo ni tamata 
ni kaci tiko mai ena bati ni uciwai o Ulai, sa 
tukuna mai, “I Keverieli, mo vakamacalataka vua 
na tamata oqo na raivotu.” 

17. Sa qai lako mai ki na vanua au tucake tu yani 
kina, ni sa volekati au mai au qai rere, au qai 
tekiduru ka cuva sobu ki na qele, ia sa cavuta vei 
au, “Mo kila sara, o iko na luve ni tamata, na 
raivotu sa baleta tiko nai vakataotioti ni gauna.” 
18. Ena gauna e vosa tiko kina vei au, sa yacovi 
au mai e dua na moce lutu bibi, ka sa uluqu sobu 
tu kina qele, ia sa tauri au o koya, ka vakaduri au 
cake. 

19. A sa tukuna, “Mo raica qo, au na vakatakila 
vei iko na ka ena yaco e nai otioti ni cudru, ni na 
yaco ga na kena i otioti ena gauna sa lokuci. 

20. “Na sipi tagane o a raica, ka tiko vua e rua nai 
leu — oqo oi rau na tui Mitia kei Perisia. 

21. “Kei na me levu o ya na matanitu o Kirisi. Na 
i leu levu ka toka ena maliwa ni matana oqori nai 
matai ni tui. 


22. “Nai leu ka ramusu kei na va tale e ratou 
veisosomitaki, ena va na matanitu e ratou na tubu 
mai ena taudaku ni matanitu oqori, ia ena sega ni 
dua na kaukauwa me tu vei iratou. 

23. “Ena gauna sa na veiliutaki kina na matanitu 
oqori, kei na kena sa na sega ni tarovi rawa na 
talaidredre, ena qai basika mai e dua na tui, ena 
vakarerevaki na kenai rairai ka dau bukia na vere 
vuni. 

24. Ena tu vua e dua na kaukauwa levu, ia e sega 
ni nona kaukauwa vakataki koya; ena 
veivakamatei vakaveitalia, ena tubu kaukauwa 
sara vakatotolo; ena vakamatei ira na qaqa kei ira 
talega na yalosavasava. 

25. “Ena nona i lawaki qaseqase ena ia kina na 
veivakacalai me rawa ni lewe levu era lewena 
nona matanitu; ena qai vaqoroqoroi koya e yalona. 
Ena levu ena vakarusa o koya mai na nodra 
vakanuinui cala. Ena valuti ira na turaga ni vei 
matanitu; ia na nona musuki tani ena sega ni dua e 
kila. 

26. “Na raivotu ni yabaki kei na mataka e tukuni 
ni ka dina; o koya oqo mo dregata sara na raivotu 
e nai vola, ni vakaraitaka na veika ena yaco ena 
siga mai muri. 

27. Oi au, o Taniela ka cakava eso na cakacaka 
vua na tui; au se kurabui tu ga ena raivotu, ka 
sega e dua me kila. 


Masulaki Ira Na Lewe ni Vanua O Taniela 


9. E nai matai ni yabaki i Taraiasi na luvei 


Esirosi, na kawa ni kai Mitia, o koya ka buli me tui 
ni matanitu ni kai Kalitia — 

2. Ena i matai ni yabaki ni nona lewa, oi au, o 
Taniela, au sa kila mai nai vola nai wiliwili ni 
yabaki sa yaco kina na vosa vei Jeremaia na 
parofita, ni na vitusagavulu mada na yabaki na 
kena lala tu o Jerusalemi. 

3. Au sa qai vagolea na mataqu vei Jiova na 
Kalou me'u kerekere vua ena masu, na lolo, nai 
sulu taga, kei na dravusa. 

4. Au sa qai masu vei Jiova na Noqu Kalou, ka 
vakatusai au ka vaka, “Oi Kemuni Jiova na Kalou 
Levu ka rerevaki, o ni sa dau maroroya na nomuni 
veiyalayalati vei ira era lomani Kemuni, kei ira era 
muria Nomuni vunau, 

5. “Keimami sa i valavala ca ka caka cala, 
keimami sa cakava nai tovo vakasisila ka 
talaidredre, keimami sa vuki tani mai na nomuni 
vunau kei na nomuni lewa. 

6. “Keimami sa sega talega ni via rogoci ira 
nomuni parofita, o ira era vunautaki Kemuni tiko 
vel ira neimami tui kei ira neimami turaga, vel ira 
neimami qase kei ira talega na lewe ni vanua 
taucoko. 

7. “I Jiova, sa Nomuni na Yalododonu, ia 
keimami sa vakamaduataki keimami tikoga me 
vaka ena siga oqo — vei ira na Juta, na lewe ni 
vanua o Jerusalemi kei Isireli taucoko, o ira na tu 
voleka kei ira na tu vakayawa e na vei matanitu, 

era a vakatalai kina, ena vuku ni nodra sega ni 
yalodina vei kemuni. 

8. “I Jiova, sa yacovi keimami na madua, vei ira 
neimami tui, kei ira neimami turaga, kei ira 
neimami qase, ena vuku ni neimami i valavala ca 
vei Kemuni. 

9. “I Jiova, na Kalou, oi Kemuni sa dauloloma, 
ka dauveivosoti, e dina ni keimami a talaidredre 
vei Kemuni. 

10. “Keimami a sega ni rogoca na domo i Jiova na 
neimami dusimaka vei keimami o ira nomuni 
tamata na parofita. 

11. “E dina ni o ira na Isireli era sa talaidredre ena 
Nomuni vunau, ka lako vakatikitiki me ra kua ni 
rogoca na Domomuni, o koya oqo sa tarai 
keimami kina na cudru kei na vosa ni bubului sa 
volai tu e nai vunau i Mosese na tamata ni Kalou, 
ni keimami sa i valavala ca e Matamuni. 

12. “Ni sa vakadinadinataka o Koya na nona 
Vosa, o Koya sa vosataka o Koya me baleti 
keimami kei ira neimami daunilewa ka ra 
daunilewa tiko vei keimami, ni na vakayacora vei 
keimami e dua na ka rarawa levu; ena yacovi 
Jerusalemi na veika e se sega ni bau tarai vuravura 
vakadua. 

13. “Me vaka sa volai tu e nai vunau i Mosese, na 
veika rarawa ogo ena yacovi keimami; keimami se 
sega ga ni via masuti Jiova na neimami Kalou, se 
biuta na neimami tovo ca ka kila sara Nomuni 
vunau. 

14. “O koya ogo ena sega ni na vakadaroa o Jiova 
na veika rarawa ogo, ena vakatauca ga vei 
keimami; ni sa yalododonu o Jiova neimami Kalou 
ena Nona cakacaka kece, me vaka na neimami 
sega ni via rogoca na Domona. 

15. “Oqo, i Jiova, na neimami Kalou, o Ni a kauti 
keimami na nomuni tamata mai na vanua o Ijipita 
ena Ligamuni kaukauwa, ka vakarogoca kina na 
Yacamuni, me vaka ena siga oqo — keimami sa 
valavala ca, ka i tovo vakasisila! 

16. “I Jiova me vaka Nomuni yalododonu, au 
masuti Kemuni, mo ni kauta tani e Jerusalemi na 
Nomuni ulunivanua tabu, na Nomuni cudru 
waqawaga, ena vuku ni neimami valavala ca, kei 
na nodra caka cala na neimami qase, o Jerusalemi 
kei ira Nomuni tamata era vakaraici tu mai vei ira 
na tu wavoliti keimami. 

17. “O koya oqo, neimami Kalou, mo Ni rogoca 
nona masu kei na nona kere loloma na Nomuni 
tamata, ena vuku i Jiova, me cila mada mai na 
rarama ni matamuni ki na Nomuni tikotiko tabu, o 
koya sa lala tu. 

18. “Kemuni na noqu Kalou, mo ni vakalakala 
daligamuni mo ni rogoca, ka dolava na matamuni 
mo ni raica na neimami sa yaluyalu lala tu, kei na 
koro levu e vakatokai ena yacamuni sa lala tu; mi 
keimami sega ni cabora e matamuni neimami ka 
ni loloma ena vuku ni neimami vakadonui 
keimami, ia ena vuku ni nomuni loloma levu. 

19. “I Jiova, mo ni rogoca ! I Jiova, mo ni vosota ! I 
Jiova, mo ni rogoca ka cakava! Mo ni kua ni tarova 


ena Vukumuni ga, noqu Kalou, ena vukudra na 
nomuni koro levu, kei ira nomuni tamata era 
vakayacani ena yacamuni.” 


Parofisai Ni Vitusagavulu Ni Macawa 

20. Au a vosa tiko, au masu, ka vakatutusa ena 
vuku ni noqu i valavala ca kei na nodra ivalavala 
ca na wekaqu na Isireli, ka kerea na loloma i Jiova 
na noqu Kalou ena vuku ni ulunivanua tabu ni 
noqu Kalou, 

21. Ena gauna au cavuta tiko kina noqu vosa ni 
masu, na tamata o Keperieli, o koya ka'u a raica 
ena noqu matai ni raivotu, sa vakatateba sobu mai 
ena nona vuka mai, e qai yaco mai vei au ena 
gauna edau cabori kina nai soro ni yakavi. 

22. E mai tukutuku vei au, ka keirau veivosaki 
ena nona cavuta, “I Taniela, au sa lako mai oqo 
meu solia vei iko na magosa ni dau kila. 

23. “E tekivu sara ga ena nomu kerea na loloma, 
sa yaco mai vei au nai vakaro, o koya au sa tu kina 
oqo me'u tukuna vei iko, ni o sa rui lomani sara 
vakalevu, o koya oqo mo vakasamataka na ka o 
ya, ka mo kila sara na raivotu: 

24. “E vitusagavulu na macawa sa vakadeitaki oti 
vei ira na wekamu kei na nomu koro tabu, me 
vakaoti kina na talaidredre, ka me sa muduki kina 
nai valavala ca, me yaco na veivakaduavatataki 
ena vuku ni caka cala, ka kau mai na yalododonu 
e sega ni mudu, ka dregati sara na raivotu kei na 
parofisai, ka me lumuti o Koya na Yalosavasava. 
25. “Mo kila oqo ka yalomatuataka, ni sa yaco oti 
nai vakaro me tara ka vakavoutaki tale o 
Jerusalemi me yacova na Mesaia na Ravouvou, 
ena vitu na macawa kei na onosagavulu ka rua na 
macawa, ena tara vou na bai ni koro kei na 
veigaunisala me  yacova na gauna ni 
veivakararawataki. 

26. “Ni oti e onosagavulu na macawa ena musuki 
koso na Mesaia, ia ena sega ni vukuna ga, o ira 
nona tamata na Ravouvou ka dodonu mera na 
lako mai era na vakarusa na Vale Tabu kei na koro 
levu, ena kena i otioti ena dua na waluvu, ni sa oti 
nai valu ena qai vakadeitaki kina na 
veivakararawataki. 

27. Ena qai vakadeitaka o koya e dua na 
veiyalayalati kei ira e lewe vuqa me dua na 
macawa, ia ena veimama ni macawa ena vakaotia 
o koya na i soro kei nai madrali. Ni vakarau mai 
cava na veika rarawa, ena lako mai o koya na 
dauveivakarusai, ena ravuravu tikoga me yacova 
na gauna sa lokuci oti tu vua, me na qai vakaoti 
kina vakadua nona veivakarusai.” 


Na Raivotu Ni Tamata Vakaiukuukutaki 


10. Ena i ka tolu ni yabaki i Sairusi na tui Perisia 
e dua nai tukutuku e vakatakilai vei Taniela, na 
yacana talega o Pelitisasari. Nai tukutuku o ya e 
dina, ia na gauna ga sa vakataudeitaki oti tu sa 
bau balavu dina, sa taura rawa o koya nai 
tukutuku, ka sa kila vinaka na raivotu. 

2. Ena veisiga o ya, oi au, o Taniela, au a tiko 
vakaloloku me tolu na macawa taucoko. 

3. Au sega ni bau kania e dua na kakana vinaka, 
se dua na lewe ni manumanu se waini me tara na 
gusuqu, se me'u lumuti au ena waiwai, me yacova 
ni sa oti vinaka e tolu na macawa. 

4. E nai karuasagavulu ka va ni siga e nai matai 
ni vula, niu a tiko ena bati ni uciwai levu, o 
Taikarisi, 

5. Au tucake ka rai yani, ka raica, e dua na 
tamata e vakaisulu tu ena i sulu lineni, ka i vau ni 
tolona na koula dina ni Ufasi! 

6. Na yagona sa vaka na Perili, na matana sa 
serau me vaka na tibi ni liva, na yaloka ni matana 
sa vaka na cina rarama sese, na ligana kei na 
yavana sa vaka na varasa tadibi cacalivaliva, kei 
na rorogo ni domona sa vaka na domo ni lewe 
levu. 

7. Oi au, o Taniela, au raica duadua ga na 
raivotu, O ira na tamata era tiko vata kei au era 
sega ni raica na raivotu, ia e dua na rere levu e qai 
yacovi ira, era dro sara ga kina me ra vunitaki ira. 
8. O koya au sa mani tiko duadua sara ga ena 
gauna au raica kina na raivotu levu oqo, ka sa 
sega ni qai dua na kaukauwa me tu vei au; na 
kaukauwa vakatamata vei au sa yali, au saga me'u 
vakaukauwataki au, sa sega sara ga ni rawa. 

9. lo, na domona ga au sa qai rogoca; ni'u rogoca 
na voga ni domona, e qai tuburi au e dua na moce 
lutu bibi ka'u moce kina, ka mataqu sobu tu kina 
qele. 


Parofisai Baleti Perisia Kei Kirisi 

10. Ka vakasauri, e dua na liga e tarai au, e 
sautanini sara ga kina na duruqu kei na ligaqu. 

11. E qai cavuta vei au, “I Taniela, na daulomani, 
mo kila na vosa au vosataka vei iko, mo tucake ka 
duri vakadodonu, ni'u sa talai mai oqo vei iko.” 
Ena gauna e vosa tiko kina vei au, au tucake tu 
ena sautanini. 

12. Sa qai cavuta tale vei au, “Mo kakua ni rere, 
Taniela, mai nai matai ni siga o a sasaga kina mai 
vuni yalomu mo kila, ka o vakamalumalumutaki 
iko ena mata ni Turaga, na nomu masu sa rogoci; 
au sa talai mai kina me'u lako mai vei iko ena 
vuku ni nomu kerekere. 

13. “la na turaga ni matanitu o Perisia e mai 
veivorati kei au me siga ruasagavulu ka dua, ka 
raica, o Maikeli, na nodra turaga na vei turaga, sa 
qai lako mai ka vukei au, ni sa sega tale ni dua e tu 
e kea me vukei au mai vei tui Perisia. 

14. “Au sa lako mai oqo, me'u vakatakila vei iko 
na veika ena yacovi ira na wekamu, ena veisiga sa 
tu mai liu.” 

15. Ni cavuta tiko vei au na veivosa oqo, au vukici 
au sobu kina qele ka sega ni'u vosa rawa. 

16. O vakasauri, e dua e vaka nai rairai ni luve ni 
tamata e mai tara na tebenigusuqu; au qai dolava 
na gusuqu ka vosa yani, vei koya e tucake tu e 
mataqu. “Noqu Turaga, ena vuku ni raivotu sa 


mai luvuci au kina na rarawa, ka sa mai yali kina 
vei au na noqu kaukauwa. 

17. “E rawa vakacava vua e dua na tamata wale 
vakataki au me veivosaki kei Koya na nona 
Turaga? Sa sega ni qai tiko vei au ena gauna oqo e 
dua na kaukauwa, sa sega ni dua tale nai gu e tu 
vei au.” 

18. Sa qai baci tarai au tale, o koya e vaka nai 
rairai ni tamata ena nona vakaukauwataki au. 

19. E tukuna vei au, “O iko na tamata sa 
daulomani vakalevu sara, mo kua ni rere!” Ni sa 
vosa vei au, au sa vakaukauwataki, ka vaka, “Mo 
ni vosa mai noqu turaga, ni o sa mai 
vakayalogaqataki au.” 

20. Sa qai cavuta mai, “O kila na vuni noqu lako 
mai vei iko? Oqo au sa na lesu tale me keirau na 
vala kei na turaga ni Perisia, ni'u sa na lako tani 
eke vei iko, ena basika vakaidina mai vei iko na 
turaga ni Kirisi. 

21. “Ta au na tukuna vei iko na ka sa volai oti tu e 
nai Vola Tabu ni Dina. (e sega ni dua e mai vukei 
au ena veika kece oqo, vakavo ga o Maikeli na 
nomudou turaga. 


11. “Ena i matai talega ni yabaki i Taraiasi na tui 


Mitia, au a tu e kea, me'u vakataudeitaki koya ka 
vakaukauwataki koya.) 

2. “Ogo au na tukuna na ka dina: raica, ena tolu 
tale na tui ena tubu mai Perisia, na i ka va ena 
vutuniyau sara mai vei ratou na tolu; ena 
kaukauwa o koya, ena vuku ni nona i yau, ena qai 
yavalata na veimatanitu mera valuti Kirisi. 

3. “Ena qai tubu cake mai e dua na tui kaukauwa 
sara, ena levu na vanua ena kovuta nona lewa, ena 
vakatulewa me vaka nona kaukauwa. 

4. “Ena gauna sa tubu cake tiko kina, na nona 
matanitu ena qai kasura ka tawase yani vaka ki na 
mata ni cagi e va, ia ena sega ni kau tani na nona 
vutuniyau kei na veivanua eso sa wili tu me nona, 
ena vukici na nona matanitu mai vei ira ga era tiko 
kina. 


Na Tui Vakaivalu Mai Na Vualiku Kei Na Ceva 
5. “Na tui talega mai na ceva ena kaukauwa mai, 
kei na dua talega nona turaga, ena kaukauwa o 
koya vei rau me lewa na veivanua, na nona lewa 
ena kovuta e levu na matanitu. 

6. “Ena qai yaco na gauna mai muri me ra na 
duavata kina na veimataivalu, ena qai lako o koya 
na raluve nei koya na tui mai na ceva, ki vua na 
tui mai na vualiku me rau na bukia e dua na 
veidinadinati, ia ena sega ni soli vua e dua na 
kaukauwa ni vakatulewa, rau na sega ni na tiko 
dei e na nodrau i tikotiko, ia o koya na raluve ena 
soli ga yani, kei ira era kauti koya mai, kei na nona 
kawa, kei koya e vukei koya ena siga o ya. 

7. “To ena dua ena tubu mai vua me sosomitaki 
koya, ena lako vata mai kei ira na nona mataivalu, 
ena curuma mai nona i tikotiko ni valu na tui mai 
na vualiku, ena vala kei ira, ka na gaga o koya. 

8. “Ena qai kauta tani na nodra Kalou ki Ijipita, 
ira nodra turaga, nodra i yau siliva talei kei na 
koula; me ra na la'ki tiko vakabobula, ena balavu 
na nona veiliutaki na tui mai na vualiku. 

9. “Ena lako mai na tui mai na vualiku ki na 
nona matanitu na tui mai na ceva, ia ena qai suka 
lesu tale ki na nona vanua. 

10. “O ira na luvena tagane era na qai yalo 
bolebole mai, era qai vakasoqoni vata me dua na 
mataivalu levu; ena dua ena qai lako mai me 
vakamalumalumutaki ira ka ravuti ira sara ena 
lesu tale ki na nona i tikotiko ni valu ka bolebole 
tiko. 

11. “Na tui mai na ceva ena tuburi koya e dua na 
yalo katakata, ena lako me rau na vala kei koya na 
tui ni vualiku, ka tiko vua e dua na mataivalu 
levu; ia na kedra lewe levu, era na soli ga ki na 
ligadra na meca. 

12. “E na gauna ena kauti ira tani kina na nona 
mataivalu e lewe levu, na yalona ena laveti cake; 
ni na vakamatea e udolu vaka udolu, ia ena sega 
ga ni na gaga. 

13. “Ni na lesu tale mai na tui mai na vualiku ka 
vakarautaka na mataivalu e levu cake mai na kena 
e liu, ena veiyabaki mai liu ena kaukauwa sara na 
nona mataivalu kei na nona i yaragi ena levu sara. 
14. “Ena gauna o ya e levu era na tubu mai mera 
valuta na tui mai na ceva. Ena so talega nomu 
tamata i vakarau kaukauwa era na via vakaraitaka 
na nodra kaukauwa, ia era na sega ga ni rawata e 
dua na ka. 

15. “O koya na tui mai na vualiku ena lako mai ka 
tara e dua na nona i tikotiko ni valu, me rawa ni 
taura kina na koro ni valu kaukauwa; na 
mataivalu mai na ceva ena sega ni rawa ni rawati 
koya. O ira mada ga na nona sotia dau vala era na 
sega ni vorati rawa. 

16. “la o koya ena qai valuti koya ena vala ga me 
vaka na nona lewa, ena sega ni dua me tu rawa e 
matana. Ena mai tucake ena gele tabu 
vakaiukuuku ena  veivakarusai ena nona 
kaukauwa. 

17. “Sa vakanamata tale tu ga na matana me na 
lako vata kei kaukauwa ni nona matanitu, kei ira 
vata na yalododonu; ena vakayacora go o koya. 
Ena gai solia o koya e dua na yalewa me na 
vakarusai; ia ena sega ga ni na to vata kei koya. 

18. “Ni oti oqo sa na qai rai yani na matana ki na 
veiyanuyanu, me taura mai kina e lewe levu. a ena 
dua na tui ena lako mai ena gai mai vakaotia na 
nodra vakasewasewani, ni sa oti nodra 
vakasewasewani, sa na qai vuki tale o koya ki vua. 
19. “Sa qai vagolea na matana me rai yani ki na 
nona koro ni valu dina; ia ena tarabe ka davo, ka 
sega tale ni dua na kena o me qai laurai. 

20. “Ena qai dua na kena i sosomi ena 
vakasaurarataka me ia na soli vakacavacava ki na 
matanitu vakaiukuuku; ia ena loma ni vica walega 
na siga ena vakarusai kina o koya, sega ni mate 
ena i valu, se buki vere. 

21. “Ta ena kena i sosomi e dua na tamata 


vakasisila ka lolovira, era na sega ni dokai koya 
ena nona i tutu vakaveiliutaki, e malumu tu ga 
nona lewa, ena qai taura vakaukauwa na matanitu 
ena gaunisala butobuto. 

22. “Me vaka na kaukauwa ni kuitaki ena 
waluvu, era na kau tani kina mai matana, ni ra sa 
kakaseresere tu, kei koya na turaga ni 
veiyalayalati. 

23. “Ni sa vakayacori oti na veidinadinati vata kei 
koya, sa qai cakacaka vakailawaki o koya me 
veirawai kina, ena tubu cake me kaukauwa, ena 
sega so ni levu na tamata ena muri koya. 

24. “Ena vakayacora na veisaututaki, me tara yani 
na yasana era vutuniyau tu, ena cakava na ka e 
sega ni cakava o tamana, se o ira na tukana yani e 
liu, ena veiwaseyaka vei ira na ka e butakoca, nai 
yau talei, nai lavo, ena vukica vagaseqase nona i 
tuvatuva me baleta na koro ni valu kaukauwa, ia 
ena dua ga na loma ni gauna lekaleka. 

25. “Ena tosoya cake nona kaukauwa kei na nona 
i gu ni ravuravu me valuta kina na tui mai na ceva 
kei na nona mataivalu levu. Ena bale mai na tui 
mai na ceva me na vala kei na mataivalu levu ka 
kaukauwa sara, ia ena sega ni rawa me na gaga, ni 
ra na vukica vagaseqase nodra i lawaki ni vala vei 
koya. 

26. “To, o ira era kania na kakana totoka ena nona 
teveli ni kakana era na vakamatei koya, na nona 
mataivalu era na veidroyaki, ka levu era na 
vakamatei. 

27. “Na yalodrau na tui ruarua oqo ena goleva nai 
valavala vakatevoro, ena dua ga na teveli e rau na 
wasea tiko yani kina nai tukutuku lasu, ia e rau 
na sega ni rawata e dua na ka, ni sa vakataudeitaki 
oti tu nai vakataotioti ni gauna. 

28. “Ni sa lesu ki na nona vanua ena kauta vata 
nai yau levu sa rawata, na yalona ena cata na 
veiyalayalati tabu, ena levu na ka ca ena kitaka ni 
oti sa na qai lesu tale ki na nona vanua. 


Vosa Vakacacataka Na Kalou Na Tui Ni Vualiku 
29. “Ena qai lesu tale mai ena gauna sa lokuci me 
lako sara ki na ceva; ia e sa na sega ni tautauvata 
na kena e liu. 

30. “Na waqa mai Saipurusi era na mai valuti 
koya; ena bikai koya kina na veika rarawa, ena qai 
vuki me vakasagara vakaukauwa na veiyalayalati 
tabu, me ravuravu kina. Ena lesu tale mai ka 
vakasagarai ira na vakanadakua na veiyalayalati 
tabu. 

31. “Ena qai vakasoqoni vata o koya na 
veimatanivalu, me ra na vakadukadukalitaka nai 
tikotiko tabu, me ra na kauta tani na veika edau 
cabori ena veisiga, ka vakaisosomitaka ena ka 
vakasisila. 

32. “O ira era vakatani taka na veiyalayalati ena 
vakaleqai ira o koya me ra vakasesei tu; ia o ira na 
tamata era kila na nodra Kalou e ra na kaukauwa 
ka vakayacora na veika lelevu. 

33. “O ira e tu vei ira na kila ka era na 
dauveivakavulici, ena sega ni dede era na 


732 


TANIELA 


vakamatei e nai seleiwau kei na yameyame ni 
bukawaga, ena nodra vakabobulataki kei na 
vakacacani. 

34. “Ni ra sa vakamalumalumutaki, ena lailai na 
veivuke ena yaco vei ira, ia ena levu ena duavata 
mai kei ira ena sala ni veicavilaki. 

35. “Ena so vei ira na tamata vuku era na vuki 
tani) me ra  Vakatovolei kina me ra 
vakasavasavataki kina, me rawa ni ra vulavula, 
me yacova nai otioti ni gauna, baleta na gauna sa 
yalataka oti tu ena sega ni veisau. 

36. “Na tui ena vakayacora ga na lomana: E na 
dokadokai koya ka viavialevu vei ira kecega na 
vei kalou, ena dau vosavakacacataka na nodra 
kalou na vei kalou, ena vakavutuniyautaki me 
yacova ni sa cava na gauna ni veicudruvi, me dina 
tikoga kina na ka sa tukuni oti tu. 

37. “Ena sega ni via wilika na Kalou ni nodra qase 
se me domona e dua na marama, e sega ni qai 
wilika tale e dua na kalou, ena wiliki koya me 
cecere mai vei ira kecega. 

38. “la ena qai rerevaka o koya e dua na kalou 
kaukauwa na kalou era sega mada ga ni bau kila o 
ira nodra qase, ena cabora o koya na koula, siliva, 
na veivatu talei kei naka matamata vinaka. 

39. “Ena vakaliuca o koya na kalou tani, me 
valuta kina na koro kaukauwa ni valu, ena 
vakacaucautaka o koya na kaukauwa ni nona i 
serau; ena qai solia vei ira me ra lewa na veivanua 
eso, ka vidavida e levu na vanua me nona. 


Vakacibi I Valu Na Tui Mai Na Vualiku 

40. “Ni vakarau mai cava nai vakataotioti na tui 
mai na ceva ena mai valuti koya; ena gai vala lesu 
na tui ni vualiku me vaka na covulaca kaukauwa, 
ena qiqi ni valu, nai valu ose, kei na waga lelevu 
ni valu; era na curuma mai na vanua, ka 
vakamalumalumutaka, me lako baleti ira sara. 

41. “Ena curuma talega na Vanua Vakaiukuuku, 
ena levu na matanitu ena tauri vakaukauwa, ia o 
ira ogo era na bula mai na ligana: O ira na Itomi, 
Moapi, kei ira na turaga lelevu ni Amoni. 

42. “Ena dodoka na ligana ki na veimatanitu, o 
Ijipita ena sega ni rawa ni dro bula mai vua. 

43. “Ena tu vua na kaukauwa ni yau talei, na 
koula, na siliva, kei na veiyau vakamareqeti ni 
Ijipita; o Libia, kei Iciopea e rau na muri koya. 

44. “la nai tukutuku mai na Tokalau kei na 
vualiku ena vakaleqai koya, o koya oqo ena lako 
yani kina ena cudru katakata me vakarusa e levu 
na tamata. 

45. “Ena tevuki nona valelaca me vakaduria ena 
kedrau tadrua na waitui levu kei na ulunivanua 
tabu ka lagilagi; ni sa yacova na gauna me sa cava 
kina, ena sega ni dua ena vukei koya. 


Parofisai Ni Vakataotioti Ni Gauna 


12. “Ena siga o ya ena tucake o Maikeli, na 


ravouvou kaukauwa me qarauni ira na luvedra na 
wekamu, ena yaco e dua na gauna ni rarawa, se 


bera vakadua ni ra donumaka o ira na wekamu, o 
ira taucoko e volai tu e nai vola. 

2. E lewe levu era moce tu e nai bulubulu era na 

yadra, eso ki na bula sega ni mudu, eso ki na 
yaluma kei na vakararawataki. 

3. O ira na vuku era na serau mai, vaka na 
rarama kei lomalagi, kei ira na dau rawa yalo vua 
na Kalou, era na tudei ka sega ni mudu me vaka 
na kalokalo. 

4. “la, o iko, Taniela, mo maroroya na vosa, ka 
dregata nai vola me yacova nai vakataotioti ni 

gauna, ena levu era na cici vaka ka vaka, ena 
vakalevutaki na vuku.” 

5. Oi au, o Taniela au sa qai rai yani, ka raica e 
lewe rua tale, e dua ena bati ni uciwai oqo, e dua 
ena bati ni uciwai mai tai kadua. 

6. Sa qai vosa e dua vei rau vua na tamata ka 
vakaisulu lineni ka duri tu ena dela ni uciwai; 
“Ena vakacava na dede ni kena vakayacori tiko na 

veika vakadomobula oqo.” 

7. Au qai rogoca nona vosa o koya ka vakaisulu 
ena lineni, ka tucake tu ena dela ni wai, ni sa 
laveta cake na ligana i matau kei na ligana i mawi 
ki lomalagi, ka bubului ena vukui Koya sa bula ka 
sega ni mudu, ni na dua na gauna, na veigauna 
ena qai dua tale na veimama ni gauna; me sa na 

qai vakaoti kina vakadua nodra kaukauwa na 
tamata ni Kalou, ena vakayacori kece na veika 
ogo. 

8. Edina ni'u rogoca, au sega ga ni'u kila. Au sa 
qai cavuta, “Noqu Turaga, a cava nai vakataotioti 
ni veika oqo?” 

9. Qai cavuta lesu mai, “Mo lako ga yani 
Taniela, ni sa maroroi tu na vosa ka dregati oti me 
yacova nai vakataotioti ni gauna. 

10. “Ena lewe levu ena vakasavasavataki, ka 
vakaserautaki, ka vakavoui tale, ia o ira nai 
valavala ca era na bula i valavala ca tikoga, ena 
sega ni dua vei ira nai valavala ca me na kidava 
rawa, ia o ira na vuku era sa kila rawa tiko. 

11. “Ena gauna me sa na kau laivi kina na i soro e 
dau cabori e veisiga, ka vakaisosomitaki ena ka 
vakasisila kei na ka dau veivakarusai, ena siga e 
dua na udolu ka rua na drau ka ciwasagavulu. 

12. “Ena kalouvinaka o koya e wawa, me yacova 
na dua na udolu tolu na drau ka tolusagavulu 
kalima na siga. 

13. “la o iko, mo lakova ga nomu sala me yacova 
sara nai vakataotioti ni gauna, o na moce mo 
vakacegu, o na qai tucake mai, me baleti ira nomu 
i votavota ena i otioti ni gauna o ya.” 


OSEA 


NA IVOLA I 


OSEA 


1. A vosa i Jiova sa yaco vei Osea na luvei Pieri, 
Ena gauna i Usaia, kei Jocame kei Easi, kei 
Esekaia, o iratou na Tui Juta, kei na gauna i 
Jeropoami na luvei Joasi na Tui Isireli. 


Na Vuvale I Osea 

2. Oqo nai vakatekivu ni vosa i Jiova vei Osea, 
sa tukuna o Jiova vei Osea: “Mo laki kauta e dua 
na yalewa dautagane me watimu, kei iratou na 
luve ni dautagane me luvemu, ni sa dautagane 
vakalevu na lewe ni vanua ka ni ra sa vuki tani vei 
Jiova.” 

3. Sa qai lako o koya ka kauti Komera na luvei 
Tipiliemi, a sa kunekune o koya ka vakasucuma e 
dua na luvena tagane. 

4. A sa vosa vua o Jiova, “Mo vakatoka me 
yacana o Jesirieli, ni na dua na gauna lekaleka ga 
oqo, Au na qai cudruvaka na dra i Jesirieli kina 
mataqali i Jeu ka vakaotia na matanitu ni matagali 
i Isireli. 

5. Ena yaco ena siga o ya, au na musuka na 
dakai i Isireli ena buca o Jesirieli.” 

6. Ena kunekune tale o koya, ka na vakasucuma 
e dua na luvena yalewa. Sa tukuna tale vua o 
Jiova: “Mo vakatoka me yacana o Loruama, ni'u 
na sega ni lomani ira tale na matagali i Isireli, ia au 
na kauti ira laivi sara ga. 

7. Au na lomani ira ga na matagalii Juta, ena 
vakabulai ira na liga i Jiova na nodra Kalou, au na 
sega ni vakabulai ira ena dakai, se nai seleiwau, se 
nai valu, se na ose, se vei ira era dauvodo ose.” 

8. Ni sa yaco na gauna me sa kali kina o Lo- 
ruama, sa tekivu kunekune tale o koya ka 
vakasucuma e dua na luvena tagane. 

9. Sa vosa vua o Jiova, “Mo vakatoka na yacana 
o Lo-ami, ni o kemudou sa sega ni noqu tamata, oi 
au talega sa sega ni Nomudou Kalou. 


Sa Vakacokotaki Tale O Isireli 

10. “Io na kedra i wiliwili na Isireli ena vaka na 
mata ni nuku ni waitui, ena sega ni vakarautaki, se 
wiliki rawa. Ena qai yaco dina mai, na vanua era a 
rogoca kina, “Ni o kemudou dou sa sega ni noqu 
tamata, na vanua vata o ya, era na rogoca kina, 
“Ni o kemudou sa luve ni Kalou bula.” 

11. Era na qai soqoni vata mai na Juta kei na 
Isireli, mera na lesia e dua me na liutaki ira, era na 
qai lako cake tani mai kina, ni na ka levu sara na 
siga i Jesirieli! 


Zi Dou tukuna vei ira na tuakamudou, “Noqu 
Tamata, kei ira na ganemudou, ‘Sa basika na 
loloma.” 

2. “Dou vakaroti koya na tinamudou, dou 
vakaroti koya, ni o koya e sega ni watiqu, me biuta 
laivi mada o koya na nona dautagane, kei na 
nona vei butakoci ena maliwa ni sucuna, 

3. Meu vakailuvawaletaki koya, ka vakaraitaki 
koya tu, me vaka na siga ka sucu kina, ka solia 
vua na bula ni dravuisiga, ka tuli koya ena bula ni 
gogo ka matemate, ka me dau tarai koya tu na 
karamaca ni sega na wai. 

4. “Auna sega ni lomani ira na luvena, ni ra sa 
luve ni dautagane. 

5. Nisa dau ia na dautagane o tinadra, sa ia nai 
valavala e veivakamaduataki o koya ka 
kunekunetaki, ni sa tukuna o koya, “Au na lakovi 
ira tale na noqu veilasa makawa, o ira ka dau solia 
vei au na kequ madrai kei na mequ wai, na noqui 
tutuvi vuti ni sipi kei na noqu lineni, na noqu 
waiwai kei na mequ gunu.” 

6. “O koya oqo, raica au na latia kina na nomu 
sala ena soni, ka sogolati koya kina, me sega ni 
kunea rawa na nona gaunisala. 

7. Ena cici muri ira na nona veilasa makawa, ia 
ka na sega ni toboki ira rawa, io, ena vakasagarai 
ira, ka sega ni kunei ira. Ena qai tukuna o koya, 
“Au na ia ka lesu tale vua na watiqu e liu, ni 
vinaka cake sara na noqu tiko kei koya e liu, mai 
na noqu bula oqo.” 

8. E sega ni kila o koya, ni sai au ka solia vua na 
sila, na waini vou, kei na waiwai, ka vakalevutaka 
vua na siliva, kei na koula ka ra laki 
vakayagataka vei Peali. 

9. “O koya oqo au na lesu mai ka taura tani na 
noqu sila ena kena gauna, kei na noqu waini vou 
ena kena gauna, ka kauta tani na noqui tutuvi vuti 
ni sipi, kei na noqu lineni, o koya ka ubi tiko kina 
na nona luvaiwale. 

10. Oqo au na vakaraitaka na nona seseraurau e 
matadra na nona veilasa makawa, ena sega tale ni 
dua mena kaliraki koya tani mai ena ligaqu. 

11. Au na vakaotia kecega na noda marau, kei na 
noda Solevu, nona vula vou, nona Siga ni 
Vakacecegu--kei na noda Solevu tabu kecega. 

12. “Au na vakarusa na nona veivaini, kei na 
nona veilolo, ni sa dau tukuna o koya, ‘Oqo na 
kequi sau era a solia vei au noqu veilasa e liu, au 
na vakatubura kina na kau me veikau, era na lako 
mai na manumanu kila ka kania. 

13. Au na cudruvaka talega vua na nona dau 
vakama tiko na ka boi vinaka vei Peali. Ka dau 
vakaiukuukutaki koya ena mama ni ucuna, kei na 
nona ka ni ukuuku, ka muri ira na nona veilasa; la 
sa guilecavi au,” sa tukuna o Jiova. 


Na Yalololoma Ni Kalou Vei Ira Nona Tamata 
14. “O koya oqo, raica, au na rawai koya, ka kauti 
koya kina vanua  dravuisiga, ka vosa 
vakayalovinaka vua. 

15. Au na solia lesu vua na nona veiloga ni vaini 
mai kea, kei na buca taucoko o Akori, me dolavi 
kina vua na katuba me raica, ni sa tu na ka me 
nuinui kina; ena laga sere mai kea o koya, me vaka 
nona gauna ni se goneyalewa kina, ka vaka ena 
gauna ka lako cake mai kina o koya mai na vanua 
o Ijipita. 

16. “Ni sa qai yaco mai, na siga dina o ya,” sa 
tukuna o Jiova, “O na kacivi au kina, 'I na watiqu, 
ka sega ni o na kacivi tale, ’Noqu Turaga, 

17. Au na kauta tani mai na gusuna na veiyaca 
kece i Peali, ena sega tale ni nanumi tu na yacadra. 
18. Ena siga o ya au na ia na veiyalayalati kei ira 
vata kei na manumanu kila ni vanua, kei na 
manumanu vuka, kei na ka sa qasi voli ena qele. 
Au na vakavurumemeataka vaka lalai mai na 
vanua, na dakai kei nai seleiwau ni valu, me rawa 
ni ra davo tu ena vakacegu. 

19. “Au na tauri iko mo watiqu ka sega ni mudu; 
Io, au na tauri iko mo noqu ena yalododonu, kei 
na lewa dodonu, kei na yalovinaka, kei na 
yalololoma; 

20. Au na tauri iko mo noqu ena lomadina, o na 
qai kilai Jiova. 

21. “Ena yaco ena siga o ya ni'u na rogo yani:” sa 
tukuna o Jiova, “Au na rogo yani vaka ki na 
lomalagi, o ira era na rogo vaka ki vuravura. 

22. O vuravura ena rogo vata mai kei na sila, kei 
na waitui vou, kei na waiwai; o Jesirieli ena 
rogoca talega. 

23. Au na kaburaka e vuravura na ka me nona, 
au na lomani koya ni sa sega ni lomani; Au na qai 
tukuna vei ira na sega ni noqu tamata, ʻOi 
kemudou na noqu tamata! Era na qai tukuna, “Oi 
kemuni na noqu Kalou!” 


Ena Lesu Tale Vua Na Kalou O Isireli 


3. Sa qai tukuna tale vei au o Jiova, “Mo lako 
tale, mo la'ki lomana na yalewa sa lomani vua e 
dua nona lasa makawa ka sa vakayacora sara ga 
me dautagane, me vaka na loloma i Jiova vei ira 
na Isireli, era vinakata na Kalou tani ka vinakata 
na medra bilo waini.” 

2. Aua qai voli koya me noqu ena tinikalima na 
dola kei na tinikalima nai vakarau parile. 

3. Aua qai tukuna vua, “Mo tiko vata kei au me 
dua mada na gauna balavu, mo kakua ni o 
dautagane tale, se me dua vei iko na tagane—oi au 
sa dei tuga vei iko.” 

4. Ena vica vata na siga mo kila ni na sega ni tiko 
vata kei ira na Isireli na nodra tui, se dua nodra 
ravouvou, se nai soro, se na matakau, se na Efoti, 
se na Terafimi. 

5. Ni oti o ya era na qai lesu mai ka vakasagarai 
Jiova na nodra Kalou kei Tevita na Tui. Era na 

rerevaki Jiova kei na nona yalovinaka ena veisiga 
mai muri. 


Na Kalou Sa Beitaki Isireli 


4. Dou rogoca na vosa i Jiova, oi kemudou na 
Isireli, ni sa kauta mai o Jiova e dua nai vakaro 
me baleti ira na lewe ni vanua: “Ni sa sega na dina 
kei na loloma se na kila na Kalou ena vanua. 

2. Sa vakayacori na veivosacataki kei na vosa 
lasu, na veivakamatei, na butako, na veibutakoci, 
era sa sega ni tarovi rawa, ni sa caka tikoga na 
vakadavedra. 

3. O koya ogo ena tagi kina na vanua, o ira kece 
era tiko kina, kei ira na manumanu kila, kei na 
manumanu vuka era na vakacemuri tani, na ika 
talega ni wasawasa ena biu tani. 

4. “Me kua ni dua vei kemudou me veileti se me 
ia na vei vunauci; o ira na kai nomudou era sa 
vaka taki ira o ira era dau veileti kei na bete. 

5. O koya oqo o na tacaqe kina ena siga, o ira 
talega na parofita era na tacaqe vata kei iko ena 
bogi; au na vakarusai tinamú talega. 

6. Era sa rusa na noqu tamata ni sega na kila ka, 
baleta ni ra biliga tani na kila ka, au na biligi iko 
tani talega mo kakua ni bete tiko vei au. Ni o sa 
guilecava nai vunau ni nomu Kalou, Au na 
guilecavi ira talega na Luvemuni. 

7. “Ni ra sa tubu me lewe levu, sa tubu talega na 
nodra i valavala ca vei au; au na vukica na nodra 
lagilagi me ra na madua kina. 

8. Era sa kania nai soro ni nodra i valavala ca na 
noqu tamata ka ra sa gadreva ena vu ni yalodra na 
nodra caka cala. 

9. Ena qai vaka: ucuya na tamata, ucuya na bete. 
Au na cudruvi ira ena nodra i valavala, ka saumi 
ira me vaka na nodra cakacaka. 

10. Era na kana, ia era na sega ni mamau; era na ia 
na dautagane, ka sa sega ni toso cake me vaka e 
liu, baleta ni sa mai oti nodra talairawarawa vei 
Jiova. 


Nona Qaravi Matakau O Isireli 

11. “Na dauyalewa, na waini, kei na waini vou sa 
vakatotogana na yalo ni tamata. 

12. Era sa kerei vakasala na noqu tamata vua na 
nodra matakau Ceuti, sa qai vakadewataki mai vei 
ira nodra matai lawalawa vata, o ya na yalo ni 
dautagane sa vakavuna tiko nodra lako sese, ka ra 
sa veisaqasaga tiko kei na nodra Kalou ena bula ni 
dautagane. 

13. Era vakacaboisoro ena dela ni ulunivanua, ka 
cabora na ka boi vinaka ena delana, kei na ruku ni 
oki, kei na ivi, kei na paini ni sa vinaka na kena 
rugurugua. O koya oqo era na kitaka na 
dautagane o ira na luvemu dou yalewa, kei ira na 
vugomudou era na ia na veibutakoci. 

14. “Au na sega ni cudruvi ira na luvemudou 
yalewa ni ra dautagane, se o ira na vugomudou ni 
ra veibutakoci, ni o kemudou na tagane o dou lako 
vata tiko kei ira na dautagane, ka caka i soro vata 


kei ira, o koya oqo era na rusa o ira na tamata sa 
sega ni yalomatua. 

15. “E dina o iko, Isireli, o sa dautarabe, me kakua 
ni oka kina e dua na Juta. Dou kakua ni cabe ki 
Kilikali, se lako cake ki Peci-aveni, se mo dou 
bubului, ka tukuna, “Me vaka sa bula o Jiova'— 

16. “Me vaka na kila ni bulumakau sa vaka kina o 
Isireli nona sa rui kila vakalevu, ena vakani ira o 
Jiova. Me vaka ma lami bula ena loma ni bai 
rabailevu. 

17. “O Iferemi sa soli koya vua na matakau, mo 
laivi koya ga. 

18. Na medra wai e solia na yalo ni vuki tani, ka 
ra kitaka tikoga na dautagane, kei ira na nodra 
turaga era sa vinakata na ka e veivakamaduataki. 
19. Sa vauci ira na cagi ena tabana, ka ra na 
madua ena vuku ni nodra i soro. 


Vakarau Me Tau Na Lewa Vei Isireli Kei Juta 


5. “Dou rogoca oqo, na bete! Ka vakarorogo na 
matagali i Isireli! Dou vakatudaliga mai, na 
matagali ni Tui! Ni sa nomudou na lewa sa tau, ni 
dou sa i cori mai Misipa kei na lawa sa tevuki mai 
Tepori. 

2. Ni ra sa veitokoni taka vata na dauvakacaca 
mera ia tiko na veivakamatei; oi au sa vunauci ira 
vata taucoko. 

3. Au kilai Ifereimi, o Isireli e sega ni rawa ni 
vuni vei au; oqo o Ifereimi, o sa dautagane tiko, 
oisireli sa vakadukadukali taki. 

4. “Era sega ni lewa rawa nodra i tovo, ka sega 
kina ni rawa mera lesu vua na Kalou, ni sa tiko na 
yalo ni dautagane kei na dauyalewa vei ira, sa yali 
kina vei ira na kilai Jiova. 

5. Na dokadoka i Isireli sa laurai votu tu e 
matadra; o koya oqo sa nei Isireli kei Ifereimi nai 
samu ni dawa ni nodra caka cala, ena tarai Juta 
talega na lega vata oqo. 

6. “Era na lako vata kei na nodra sipi, kei na 
nodra manumanu tale eso, me ra laki qaravi Jiova. 
la era na sega ni kunei Jiova, ni sa vakasuka tani 
mai vei ira o koya. 

7. Fra sa vakacudrui Jiova vakalevu, ni ra sa mai 
vakatubura eso na gone i valavala vakatani. Ena 
dua na Vula Vou ena vakaoti ira vata kei na nodra 
i votavota. 

8. “Dou uvuca na koneti mai Kipea kei na davui 
mai Rama, ka kaila vakadomoilevu mai Peci- 
Aveni, “O iko Penijamini mo rai vuki e dakumu!” 

9. O Ifereimi ena vakalalai ena siga ni 
veicudruvi, vei ira na matagali i Isireli au na 
vakatakila na ka dina vei ira. 

10. “Ena vakilai sara vakalevu kevaka mera 
kautani na vei ravouvou ni Juta, Au na sovaraka 
vei ira me vaka na wai na noqu cudru. 

11. Sa vakasaurarataki ka tagi ni sa lewai o 
Ifereimi, baleta ni vinakata me vakamuria na 
vakasama vakatamata. 

12. O koya oqo, au na vaka na di sa dauvuka voli 
ena bogi vei ira na Ifereimi, kei ira na matagali i 
Juta, au na vakatubura me yaco na ka boica. 

13. “Ni sa raica o Ifereimi na nona tauvimate, kei 
Juta na nona mavoa, sa qai lako oifereimi ki Asiria 
vei Tui Jerepi me kere bula, ia, ena sega ni rawa ni 
na vakabulai se mavo nona mavoa. 

14. Auna vaka e dua na laione vei ira na Ifereimi, 
ka vaka e dua na luve ni laione ena matagali i Juta. 
oi au, io oi au, au na basubasuraki ira ka lako tani 
yani, au na kauti ira tani, ka sega e dua me na 
kaliraka tani mai vei au. 

15. Au na lesuva tale mai na noqui tikotiko ni ra 
sa kilai yalodra tale. Ena veika rarawa e yacovi ira, 
sa qai rawa kina mera golevi au mai, ka 
vakasaqarai au vakagumatua sara.” 


Na Kaci Ki Na Veivutuni 


6. Dou lako mai, meda mai lesu vei Jiova, ni o 
koya ga e ia na veibasuraki, ia o koya duadua 
talega ena ia na veivakabulai, o koya e vei 
vakamavoataki, o koya duadua talega ena ia na 
vei vadretitaki. 

2. Ni oti e rua na siga ena tekivu me vakabulai 
keda, ena i katolu ni siga ena vakaturi keda cake, 
me rawa ni da bula ki vua. 

3. Meda kilai koya, ka sasaga yani meda kilai 
Jiova sara. Na nona lako mai sa vakataudeitaki oti 
tu, me vaka e dua na kida ni mataka, na nona lako 
mai sa vaka na uca taumada kei na uca taumuri, 
sa dau vakatubu bula e vuravura. 


Sega Ni Vosoti O Isireli Kei Juta 

4. “A cava me'u cakava vei kemudou na 
Ifereimi? A cava me'u cakava vei kemudou na 
Juta? Ni nomudou yalodina sa vaka ga na o kei na 
tegu ni mataka ena kena dau seavu totolo ka sega 
ni tudei. 

5. O koya oqo ka'u sa musuki ira kina vei ira na 
parofita, ka vakamatei ira ena vosa ni gusuqu; kei 
na nomu veilewai ena vakayacori vaka rarama. 

6. Au vinakata na loloma, ka sega na 
vakacaboisoro, kei na veikilai kei na Kalou ka sega 
nai soro kama. 

7. “la me vaka na bula ni tamata era sa dau beca 
na veiyalayalati; o ya sara ga era sa dau 
vakacudrui au kina vakalevu. 

8. O Kiliati na korolevu sa dau ia kina na veika 
ca, ka sa vakadukadukali taki ena dra. 

9. Me vaka nodra i naki vuni na daubutako me 
ra la'ki butako, ena sala vaka ki Sikemi era sa 
veilabalabati talega kina nai lawalawa ni bete, era 
sa vakayacora na ka sa ca sara. 

10. Au sa qai raica e dua na ka vakadomobula ena 
matagali i Isireli: Na nodra lasa ni veibutakoci na 
Ifereimi, oisireli sa qai dukadukali sara. 

11. Vei kemuni na Juta, sa vakarautaki tu vei 
kemudou na tatamusuki, ni'u na vakasukai ira tale 
mai na noqu tamata era bobula. 


7. “NT u sa via vakabulai ira na Isireli, sa qai sega 
ni tabonaki rawa tu na caka cala i Ifereimi, kei na 
valavala ca i Samaria. Ni ra sa vakayacora tiko na 
veilasutaki; kei ma nodra curu mai eso nai 
lawalawa dau butako ka kauta na ka era sa rawata 
ki tautuba. 

2. Era sega ni bau taroga mada e yalodra ni'u 
nanuma kece tiko nodra caka cala; na noda caka 
cala sa vakavolivoliti ira; ka sa yaco mai mataqu. 

3. Era cakava me marau na Tui ena nodra i 
valavala ca, kei na ravouvou ena nodra lasulasu. 

4. “Era sa dauveibutakoci kece, sa vaka na 
vakatakatai ni lovo vei koya na dauvavavi — sa 
cegu ni utura tiko na buka me yacova ni sa buta na 
lewe ni lovo. 

5. Sa tauvi mate na noda tui ena nona gauna, ni 
sa vakavuna na luvena Ravouvou ni mateni tu ga 
ena waini, ka dauvakailala vata kei ira na 
dauveivakaisini. 

6. Ena noda dau davo meda dau wawa, sa lako 
vata tiko kei na katakata ni yalodra; e dau moce 
ena bogi, nodra dau ni vavavi, ni yadra mai ena 
mataka, e yadra vata mai ena nona rarawa 
katakata. 

7. Era dau katakata totolo me vaka na lovo na 
nodra dau ni lewa era vakamatea taucoko; sa sega 
na nodra tui, ka sega ni bau dua vei ira me golevi 
au mai. 

8. “Sa vakailalavata kei ira na tamata eso o 
Ifereimi. O koya sa vaka na keke sa dredre ni 
vukici. 

9. Era sega tiko ni kila ni o ira Na tamata tani o 
ya, era sa vakamalumalutaki ira tiko ka sa yali tiko 
mai nodra kaukauwa. Io, sa vulavula tiko mai na 
uluna kece, se sega tikoga ni kila ka rawa. 

10. Na dokadoka i Isireli sa laurai tu e matana, la 
era sega ni via golevi Jiova na nodra Kalou se 
masuti koya ena veika kece oqo. 


Sega Ni Yaga Na Vakararavi Kei Na Vakanuinui 
Ki Na Veimatanitu 

11. “O Ifereimi sa vaka e dua na ruve lialia ka 
sega ni vakayalo — Era rai ga ki Ijipita, ka lako 
tikoga ki Asiria. 

12. Ena vanua era lako kina, au na tagavi ira ena 
noqu lawa; Au na kauti ira sobu mai me vaka na 
manumanu vuka; Au na qai kanakuitaki ira ena 
vuku ni nodra vakarorogo cala. 

13. “Ena ca vei ira, ni ra sa dro tani vei au! Na 
veivakarusai vei ira, baleta ni ra talaidredre vei au! 
E dina au a vakabulai ira, io era se vosa lasutaki au 
tikoga. 

14. Era sega ni masuti au dina mai na vuni 
yalodra, ni ra dau tagi ena nodra i davodavo. “Era 
dau soqoni vata ga ena vuku ni sila kei na gunu 
yaqona, era vuki tani sara ga vei au, 

15. Au vakavulici ira me kaukauwa mai na 
ligadra, io era se bucina tikoga na ka ca me baleti 
au; 

16. Era lesu mai, ia ka sega ki vua sa cecere sara, 

era sa vaka na dakai rerevaki. Ena vuku ni vosa ca 
ni yamedra. Na ka oqo era na i vakalasa kina ena 
vanua o Jjipita. 


Vuki Tani Nei Isireli 


8. “Mo uvuca na davui e gusumu! Ena lako mai 
o koya me vaka na ikeli ena vale i Jiova, ni ra sa 
vakacacana na noqu veiyalatalati ka talaidredre 
kina noqu i vunau. 

2. Fra na qai tagi vei au na Isireli, “Noqu Kalou 
keimami kilai Kemuni!” 

3. Olsireli e cata na ka vinaka, ena gumatua kina 
vei koya na liga ni meca. 

4. “Era bulia ga nodra Tui, ia ka sega kina noqu 
veivakadonui mai na nodra siliva kei na 
koula--era bulia kina na nodra matakau mera 
musuki ira tani mai kina. 

5. E sega ni vakadonui nomu luve ni 
bulumakau, Samaria! Sa tubu cake ga na noqu 
rarawataki ira -- ena vakacava mada na kena dede 
mera qai savasava mai? 

6. E tekivu mai Isireli na ka oqo. Era cakava na 
nona tamata ka sega ni Kalou, ia na luve ni 
bulumakau nei Samaria ena vakavurumemeataki. 
7. “Ni ra sa kaburaka na cagi, era na tamusuka 
na covulaca. Na tabana ena sega ni vua rawa me 
rawa kina na kana. Kevaka ena vua rawa, era na 
kania na kai tani. 

8. Sa vakaoti vakadua o Isireli; ka ra sa la'ki bula 
vata kei ira na kai matanitu tani ka ra sa vaka tu 
ga nai tutu ni senikau, ni sa yali na senikau. 

9. Fra lako cake ki Asiria vaka na asa ni sega ni 
dua me tubera, sa volitaki koya kina dodomo ca o 
Tfereimi. 

10. lo, e dina ni ra veivoli kei ira na vei matanitu 
eso, au na vakasoqoni ira tale; ka ra na rarawa 
vakalailai mada ena vuku ni colacola bibi vua na 
nodra Tui na turaga. 

11. “Baleta ni levu nonai cabocabo ni soro ni ka ca 
o Ifereimi, ka sa cabocabo ni soro ni valavala ca 
nodra i cabocabo ni soro. 

12. Aua vola vei ira na ka bibi duadua ena noqu i 
vunau, ia era sa qai rokataka tale e dua tani na 
bula. 

13. Ena nodra vakacaboisoro era kania tale na 
lewe ni manumanu, ia ka sa sega ni vakadonua o 
Jiova. Sa qai nanuma na nodra caka cala ka 
cudruvaka nodra i valavala ca. Era na lesu tale ki 
Ijipita. 

14. “O Isireli sa guilecavi koya ka buli ira, era tara 
vale ni soro; o Juta sa vakalevutaka tiko nona 
veikoro ni valu; ia au na tala na bukawaga ki na 
nona koro lelevu me kama yavu kina na nona vei 
vale vakatui.” 


Vakatauci Na Lewa Ki Na I Valavala Ca Nei 
Isireli 


9. Dou kakua ni marau, na Isireli, se reki me 
vakataki ira na veimatanitu eso, ni dou sa 


vakararawataka na nomudou Kalou ena bula ni 
dautagane. Dou sa soli kemudou mo dou volitaki 
ena veisaqata ena nomudou dodomo. 

2. Na veisaqgata oqori kei na vale ni yaqona ena 
sega ni solia na mamau vei kemudou, ena 
vakalialiai kemudou ga na yagona. 

3. Ena sega ni nodra na qele i Jiova, ia o Ifereimi 
ena lesu ki Ijipita, era na kania na ka e sega ni 
savasava mai Asiria. 

4. Era na sega ni rawa ni cabora na waini vei 
Jiova, ena sega ni marautaka nodra i madrali. Ena 
vaka na madrai ni rarawa vei ira, era na 
dukadukali kece o ira ena kania. Na nodra ca sa 
baleti ira ga, ena sega ni rawa ni vakayagataki ena 
vale i Jiova. 

5. Cava o na cakava ena siga sa lokuci, na siga ni 
solevu tabu vei Jiova? 

6. Era sa lako ena vuku ni veivakarusai. Ena 
maroroi ira o Ijipita, o Memifesi ena buluti ira na 
nodra i yau siliva ena taukena na cogadrogadro, 
ena curuma nodra vei laca na soni. 

7. Sa yaco mai na siga ni veicudruvi, sa yaco mai 
na siga ni vei sausaumi, era na kila kina na Isireli 
ni sa lialia na parofita, na tamata vakayalo e vosa 
kudrukudru, ena vuku ni nomudou caka cala kei 
na veicati levu. 

8. Nai vakatawa i Ifereimi sa dua vata kei na 
noqu Kalou. O koya na parofita sa nonai i cori na 
daubiri dai ena nona i valavala kecega-- na vu ni 
veicati ena vale ni nona Kalou. 

9. Fra sa ca vakalevu sara, me vaka na siga i 
Kipea. Ena nanumi na nodra i valavala ca, ena 
sauma o koya. 

10. “Au kunei Isireli, sa vaka na vaini ena vanua 
dravuisiga, au raici ira na tamamudou sa vaka nai 
sevu ni lolo ena kena vula. Ni ra yaco ki Pealipiori, 
era wiliki ira kina ka e veivakamaduataki; ka ra 
yaco mera vakasisila me vaka na ka era sa 
domona. 

11. Na nodra lagilagi na Ifereimi ena vukici tani 
me vaka na manumanu vuka -- ena sega na 
kunekune, sega na bukete, sega na vakasucu! 

12. Ni ra susuga cake na gone au na tamusuki ira 
me yacova yani nai otioti ni tamata, io. Ena ca vei 
ira ni'u sa biuti ira! 

13. O Ifereimi e vakataki Taia, ena nona dabe toka 
ena dua na vanua totoka, ena gauna au raici koya 
kina. O Ifereimi ena tuberi ira tikoga na luvena ki 
na ligana na dau veimakamatei.” 

14. Mo ni solia vei ira, Jiova — cava mo ni na 
solia? Solia vua na bola ni gone sa dauvakalutu kei 
na sucu sega ni to! 

15. “Era vakasinaiti Kilikali ena bula i valavala ca, 
ka'u sa cudruvi ira sara ga kina, ena vuku ni 
nodra i tovo vakatevoro au na vakatalai ira tani 
kina mai na noqu vale, au na sega ni na lomani ira 
tale. 

16. Sa vuca na wakana o Ifereimi ni sa vakacacani, 
ena sega tale ni na vua, io, kevaka ena tiko na 
gone. Au na vakamatea na nona ka talei mai na 
ketena.” 

17. Ena cemuri ira tani na noqu Kalou, ni ra sa 
sega ni talai rawarawa vua, era na qai dui 
veiseyaki ki na veivanua. 


Nai Valavala Ca I Isireli Kei Na Nona Kau 
Vakavesu 


10. Sa tauca kece na nona vua ni vaini o 
Isireli; ka vakayagataka ga me vaka na levu ni ka e 
rawata mai na nona vuata. E tara cake kina o koya 
nonai cabocabo ni soro; me vaka na ka e rawata 
nodra qele e conaka vinaka kina nona i 
vakatakarakara ni vatu buli. 

2. Sa duidui na yalodra; ka sa beitaki tu na 
yalodra. Ena vorolaka nodra i cabocabo ni soro; ka 
vakacacana vakadua nodra i vakatakarakara ni 
vatu buli. 

3. Era na qai tukuna, “Sa sega na neimami Tui, 
ena vuku ni keimami sa sega ni rerevaki Jiova. Ke 
sa dua na Tui, na cava ena cakava me yaga vei 
keimami?” 

4. Era vosataka na vosa lasulasu, ena nodra 
bubului tiko kina nodra veiyalayalati. Ena qai 
vakatubura ga na nodra na lewai, me vaka na co 
gaga e tubu cake ena qele sa cuki oti. 

5. Ena rere na kai Samaria ena vuku ni luve ni 
bulumakau ni Peci-aveni. Era na tagicaka kina, kei 
ira na bete era na kailavaka yani — Ni sa biuti ira 
na nodra lagilagi. 

6. Ena colati ki Asiria na matakau me i loloma 
vei Tui Jerupi. Ena tarai Ifereimi mai na madua, 
kei na nodra vakatulewa na Isireli era na mata 
madua tale kina. 

7. Ena musu laivi na Tui kei Samaria ka ciri yani 
me vaka na malamala ni kau e dela ni wai. 

8. Ena vakarusai talega na veiyasana cecere kei 
Eveni, ka vu ni nodra i valavala ca tiko na Isireli; a 
kau votovotoa kei na soni ena tubu ena nodra i 
cabocabo ni soro, ka ra na tukuna ki na 
ulunivanua, “Ubi keimami mai”! kei na veidelana, 
“Lutuki keimami mai!” 

9. “Oi kemudou na Isireli, dou sa i valavala ca 
mai na siga i Kipea, dou a bula tiko mai nai valu 
mai Kipea baleti ira na daucakacala ka sega ni 
tarai kemudou. 

10. Ni'u sa gadreva, me ra na kuitalaki era na 
tuvaivalu vei ira na tamata, era na vesuki mai ena 
vuku ni nodra caka cala tiko vakarua. 

11. O Ifereimi sa bulumakau vakavulici ka dau 
vinakata me dau buturaka na sila, ia au na biuta 
nai qaso ki domona, me dreta nai sivi yara o 
Ifereimi. O Juta me cukicuki, o Jekope mena 
vorolaka na qele lelevu.” 

12. Dou kaburaka yani nai valavala dodonu, ka 
dou na tamusuka na loloma, dou yanaraka vinaka 
na qele sa cuki oti, ni sa gauna oqo mo dou 
vakasagarai Jiova kina, me yaco ni sa lako mai me 
vakatauca vei kemudou nai valavala dodonu. 

13. Dou a dau cukicukita tiko na bula ni valavala 
ca: dou na tamusuka kina na caka cala. Dou dau 
kania tiko na vua ni kau na lasulasu, baleta ni dou 


sa nuitaki kemudou tikoga, ni ra sa lewe levu na 
nomudou tamata i valu gaga. 

14. O koya oqo ena tubu na ue vei ira na 
nomudou matagali, na nomudou koro kaukauwa 
kecega ena vakacacani me vaka sa vakacacani Peci 
- Aripeli o Salamani ena siga ni valu — na tina ni 
gone ena basubasuraki na luvena e matana. 

15. Ena vakayacori oqo vei iko, i Peceli, ena vuku 
ni nomui valavala ca levu. Ni qai kida mai na 
mataka me sa na musuki laivi kina na Tui Isireli. 


Na Kalou Sa Lomani Isireli Tikoga 


11. “Ni se gone o Isireli, Au a dau lomani 
koya, Au a vakatokai koya me luvequ ena noqu 
kacivi koya tani mai Ijipita. 

2. Ni ra sa tamata kacivi tani, era sa qai lako tani 
mai ena nodra kacivi; era vakacaboi soro vei Peali, 
ka cabora nai soro kama vei ira na matakau buli. 

3. “Au vakavulica vei Ifereimi me lako, ka tubera 
tiko na ligana, ia era sega tikoga ni kila niu a 
vakabulai ira. 

4. Au viritaka vei ira na dali e malumu, mera 
vesuki ena loloma, ka'u kauta tani mai domodra 
nai vua, kei na noqu dau sotava nodra via kana. 

5. “Ena sega ni ra lesuvi Ijipita tale; ia o Asiria ga 
ena nona Tui, ni ra sega ni via veivutuni. 

6. Ena vakayaco ka nai seleiwau ena nona 
veikoro lelevu, vakacacana na nona veiyasana, ka 
vakamai ira ena vuku ni nodra lewa. 

7. Na noqu tamata era sa guta tikoga mera vuki 
tani vei Au. E dina ni ra masuti koya tiko sa 
cecere sara, ka sega ni bau dua me vakacerecerei 
koya. 

8. “Au na laivi iko vakaevei, Ifereimi? Me'u na 
soli iko vakaevei Isireli? Me'u na soli iko vakaevei 
mo tautauvata kei Atima? Me'u 
vakatautauvatataki iko vakaevei kei Sepoimi? Na 
yaloqu sa luvuci au; ni sa yavalati au noqu 
yalololoma. 

9. Au na sega ni cakava noqu cudru katakata; 
Au na sega ni na vakarusai Ifereimi tale. Ni'u sa 
Kalou, ka sega ni tamata, au na sega ni lako mai 
vei kemudou vakarerevaki, ni sa tiko kei 
kemudou na le dua yalosavasava. 

10. “Era na qai muria lako na yavai Jiova, ena qai 
tagi mai me vaka na laione o koya. Ni sa tagi, era 
na lako mai ena sautanini na luvena mai na ra; 

11. Era na lako mai me vaka na manumanu vuka 
ni Ijipita au na qai solia na nodra veivale mera 
tawana tale”, sa tukuna o Jiova. 


Na Kalou Sa Beitaki Ifereimi 

12. “O Ifereimi sa vakavolivoliti au ena lasu, kei 
na matagali i Isireli ena veivakaisini; ia o Juta e se 
lako vata tikoga kei na Kalou ena yalodina, vei 
koya na le dua yalosavasava. 


12. “Sa kana cagi, ka toso tiko kina Tokalau o 
Ifereimi, sa toso cake tikoga nodra dau lasu kei na 

nodra veivakacacani. Era sa ia na veiyalatalati kei 
Asiria ka ra kauta nai lumu ki Ijipita. 

2. “O Jiova sa kauta mai nai vakaro baleti Juta, 
ena vakararawataki Jekope ena vuku ni nona i 
valavala; ena saumi lesu vua me vaka na i vakarau 
e cakava. 

3. Mai na kete i tinana sa taura O koya na 
bukubuku ni yava i tuakana, ka nona i gu kece e 
saga me veivorati kei na Kalou. 

4. lo, sa veivorati kei na agilosi ka sa gumatua 
vua; e tagi ka kere veivosoti vua. E rau sota mai 
Peceli, mai kea sa vosa mai kina o koya— 

5. Oya, o Jiova na Kalou ni lewe vuga, o Jiova na 
yaca e dau kilai kina. 

6. O iko, ena loloma ni Kalou mo lesu mai, ka 
taura na loloma kei na lewa dodonu, ka dau 
waraki Jiova tikotikoga. 

7. “A kai Kenani qaseqase! Nai vakarau ni 
veivakaisini sa tu e ligana: E taleitaka me dau 
veivakasaurarataki. 

8. Sa tukuna o Ifereimi, “Au sa vutuniyau mai, au 
sa qai vakaiyau ena noqu cakacaka, era na sega ni 
kunea vei au e dua na caka cala me i valavala ca.” 
9. “la oi au o Jiova na nomudou Kalou mai na 
gauna sara ni nomudou tiko mai ljipita; au na 
biuti kemuni tale ena vei vale laca, me vaka na 
siga ni nomudou solevu tabu. 

10. O ira na parofita era dau cavuti au kei na vei 
raivotu lelevu; ena ligadra na parofita au dau 
vakaraitaka e levu na i vakaraitaki.” 

11. E tiko mai Kiliati na matakau - sa ka walega - 
era cabora na bulumakau mai Kilikali, na nodra 
vanua ni vakacaboisoro sa vaka nai binibini duka 
ni qele ena vei loga ni teitei. 

12. Sa dro o Jekope ki Siria, sa cakava oisireli me 
dua kina na watina, sa vakatawa sipi o koya me 
rawa kina na watina. 

13. Ena liga ni dua na parofita, o Jiova sa kauti ira 
tani kina na Isireli mai Ijipita. Era maroroi ena 
vuku ni parofita. 

14. Sa vakacudrui koya me cudru vakalevu o 
Ifereimi, o koya oqo o Jiova ena beitaki ira tikoga 
ena vuku ni nodra vakadave dra, ka na tukuna 
tikoga vei ira nodra caka cala. 


Vakatulewa Dodonu Baleti Isireli 


13. Ni sa vosa tiko o Ifereimi, ka sautanini, ka 
vakalevulevui koya e Isireli, ia ena nona qaravi 
Peali e mate kina. 

2. Ogo era sa qai valavala ca tikoga vakalevu, ka 
ra bulia vei ira na matakau buli, ena cakacaka ni 
ligadra mai na nodra siliva; era tukuna ogo na 


cakacaka taucoko ni neimami matai. “Ka me 
reguci na  bulumakau ena gauna ni 
vakacaboisoro!” 


3. O koya oqo era na vaka kina na o vuka ni 
mataka kei na tegu sa yali rawarawa, kei na ga ni 
sila sa cagina tani ka vaka talega na kubou mai na 
kena i kuvukuvu. 


4. “Oi Au o Jiova na nomudou Kalou. Tekivu 
mai na vanua o Ijipita, me kakua tale ni dua na 
Kalou tani mo dou kila oi Au duadua ga; ni sega 
tale ni dua nai Vakabula. 

5. Au kilai kemudou mai na vanua dausiga, ena 
vanua ni oca kei na tagi. 

6. Nio ni viakana o ni vakani; ni o ni mamau sa 
yaco na marau; o koya oqo o ni dau guilecavi au 
tiko kina. 

7. “Auna vaka kina na laione vei ira, Au na vaka 
na lepate me'u waraki ira e gaunisala, 

8. Au na tarai ira me vaka na pera nona 
vakasagara na kakana kei na luvena, Au na 
basuraka nodra sarisari, ka kanalaki ira me vaka 
na laione, kei ira na manumanu kila era na 
veiwaseyaka. 

9. “Isa Isireli, o sa vakarusai, ia na nomu vukei 
tale sa tikoga vei Au. 

10. Oi Au na nomu Tui; ka sega tale e dua, Au na 
vakabulai kemudou ena vei koro kecega? Kei ira 
nomudou dau ni lewa era tukuna “Me soli mai e 
dua na kei na Tui kena ravouvou”? 

11. Au na solia vei kemudou e dua na tui ena 
noqu rarawa, ka kauti koya tani mai ena noqu 
cudru. 

12. “Nona caka cala o Ifereimi sa veitubutuburi 
cake mai ka sega ni tabonaki rawa. 

13. Ena tarai koya na rarawa ni mosi me vaka na 
yalewa taratara. Ni sa rui sesewa o koya ni sega ni 
rawa ni tiko dei ena vanua ni sucu ni gone. 

14. “Au na vakabulai ira mai na kaukauwa ni 
bulubulu, ka vakabulai ira na mate. O iko mate, 
ena nomu dauveivakararawataki! O iko bulubulu 
E vei nomu dauveivakarusai! Ena yali na loloma 
mai mataqu.” 

15. Ena valuti o koya vei ira na wekana, ena lako 
mai na cagi Tokalau, ena lako mai na cagi i Jiova 
mai na vanua dravuisiga, ena mamaca kina nonai 
keli wai, ena vakamacara vakadua na i vurevure 
ni wai. Ena vakacacana o koya na vale ni yaya 
kecega sa daudomoni. 

16. O Samaria ena vakacacani, ni sa dau 
talaidredre vua na nona Kalou. Era na mate ena i 

seleiwau, nodra gone se qai sucu ena viritaki me 
dasila ena vatu, kei na nodra yalewa sa bukete ena 
tunaki me biutani mai tuba na gone. 


Sa Qai Yaco Na Vakatikori Lesu Nei Isireli 


14. O iko Isireli, mo lesu tale vei Jiova na 
nomu Kalou, ni o sa mai bale sobu ena nomu caka 
cala; 

2. Vakarautaka vinaka nomu vosa, ka lesu vei 
Jiova. Tukuna vua “Mo ni kauta tani noqu caka 
cala kece; mo ni ciqomi keimami ena loloma, ni 
keimami na cabora na vua ni tebe ni gusui 
keimami. 

3. Ena sega ni vakabulai keimami o Asiria, 
keimami na sega ni vodoka na ose, keimami na 
sega ni na tukuna tale kina cakacaka ni ligai 
keimami, “Ni kemuni sa neimami Kalou. Ni o 
Kemuni ga ena kune loloma tiko kina na luveni 
yali.” 

4. “Au na vakabulai ira mai na nodra dau vuki 
tani, Au na lomani ira tikoga, na nogu cudruvi ira 
Au sa vakasuka tani. 

5. Auna vaka na tegu vei Isireli, ena tubu o koya 
me vaka na viavia, ka ti na wakana me vakataki 
Lepanoni; 

6. Ena duitete na tabana; me vaka na vuni olive 
na kena totoka, kei na kenai boi kamica ena 
vakataki Lepanoni. 

7. Era na lesu mai ka tiko sobu mera vakaruru 
ena yaloyalona; era na bula cake mai me vaka na 
sila, ka tubu cake me vaka na vaini. Na kenai boi 
yawa ena vaka na waini ni Lepanoni. 

8. “Ena tukuna o Ifereimi, “Cava tale na kena 
yaga vei au na matakau? Au sa rogoca ka'u sa 
vakadikeva tiko na noqu bula sa vaka mai na vuni 
damanu drokadroka vinaka; ka sa basika tu na 
vuana veiau.” 

9. O cei sa vuku? Me macala vua na ka oqo. O cei 
sa qaseqase? Me kila sara. Ni sa dodonu vinaka 
na sala i Jiova, ka ra muria tiko na yalododonu, ia 
o ira na talaidredre era na bale kina. 


JOELI 


NAI VOLA I 


JOELI 


1. Na vosa i Jiova sa lako mai vei Joeli na luve i 
Pecueli. 


Sa Lala Tu Na Vanua 

2. Dou rogoca mada oi kemudou na qase, ka 
vakatudaliga mai na lewe ni vanua! Sa dua na ka 
vakaogo sa bau yaco mada ena nomudou gauna, 
se na nodra gauna na nomudou qase e liu? 

3. Dou tukuna vei ira na luvemudou, o ira na 
luvemudou vei ira na luvedra, kei na luvedra vei 
ira nai taba tale e tarava mai. 

4. Na ka e vakavoca na vodre daukana, era na 
qai kania mai na i vavakoso vodre; ena ka e 
vakavoca na vavakoso vodre, ena qai kania mai na 
vodre dauqasi, kei na ka e vakavoca na vodre 
dauqasi, ena qai kania mai na vodre dau kana 
yavuta. 

5. Dou yadra mada, na daumateni, ka tagi, ka 
tagi yaso oi kemudou na daugunu waini, ena 
vuku ni waini vou, ni na tamusuki koso mai na 
gusumudou. 

6. Ni sa dua na matanitu sa lako cake mai kina 
Noqu vanua, e kaukauwa ka sa sega ni wili rawa; 
a batidra sa vaka na bati ni laione, ka sa gata na 
batina me vaka na laione dau vala. 

7. E cavuraka laivi na noqu vei loga vaini, ka 
vakarusa laivi noqu vuni lolo; e siviraka na kulina 
ka biuta tani na veitabana me madu mai. 

8. Mo tagi rarawa ka vakaisulu taga me vaka na 
goneyalewa vua na watina ena nona sa mai takali. 
9. Nai madrali laukana kei na madrali gunuvi sa 
mai yalani ena vale i Jiova; na bete ka ra dau 
veiqaravi tu vei Jiova era sa tabalaka na tagi 
vakararawa. 

10. Sa vakalalai na veiwere, era sa tagi na lewe ni 
vanua, ni sa vakacacani na sila, sega na waini vou, 
sa sega talega na waiwai. 

11. Dou madua, na dauteitei, ka qoqolou na 
dausamaki vaini, ena vuku ni witi kei na parile, ni 
sa vakacacani na lewe ni teitei mai na were. 

12. Sa tekivu mira sobu na vaini; na vuni lolo sa 
malai; na vuni pomekareneti, na vuni balabala, kei 
na wi — na kau ni vanua kece sa malai sobu; ka na 
yali talega na reki vei ira na luve ni tamata. 


Yasovaki Na Vanua 

13. Oi kemudou na bete, dou vakaisulu taga, ka 
tagi lako; vei kemudou na qarava nai cabocabo ni 
soro dou tagi qoqolou; dou lako mai, ka davo vata 
kei nai sulu taga, vei kemudou nai vota mate ni 
noqu Kalou, ni sa mai tarovi tu nai madrali 
laukana kei na madrali gunuvi mai na vale ni 
nomuni Kalou. 

14. Dou vakarautaka e dua na siga ni lolo, kaciva 
me dua nomuni lotu vata; vakasoqoni ira na qase 

kei ira na lewe ni vanua, kina vale i Jiova na 
nomudou Kalou, ka dou masuti Jiova. 

15. Ulei na siga o ya! Ni sa voleka na siga i Jiova, 
ena vakayacori kina na veivakarusai mai vei Koya 
sa kaukauwa sara. 

16. E sega ni na kautani mai matada na kakana, 
na reki kei na marau mai na vale ni noda Kalou? 
17. Sa vuca na sore ni sila ena loma ni qele, na 
vale ni maroroi yaya sa dukaveluvelu; sa kasura 
na vatavata ka sa ragosa ka luca na sila. 

18. Era dau kudru vakacava na manumanu! Era 
sa veiseseyaki na bulumakau, ni sa sega na veico 
bulabula; o ira talega na sipi sa mai yacovi ira 
talega na cudru oqo. 

19. Vei kemuni Jiova, au tagici kemuni, ni sa mai 
vakarusa na veico bulabula na kama kei na kena 
yameyame, e vakamatea vakadua na kena vei 
vunikau. 

20. Era tagi talega vei kemuni na manumanu ni 
vanua ni sa maca kece na vei wai drodro, na veico 
bulabula ena taudaku ni koro era sa vakacacani 
talega ena buka waga. 


Zi Na Siga I Jiova 

Dou uvuca na davui e Saioni; ka kacivaka nai valu 
ena nogu ulunivanua tabu? Me ra rere na lewe ni 
vanua; ni sa lako mai na siga. Jiova, sa voleka dina 
mai: 

2. E dua na siga butobuto ka loaloa, a siga ni o 
loaloa ka vavaku, vaka na o ni mataka ni solega na 
veiulunivanua. Era na lako mai na tamata 
kaukauwa ka ra lewe levu, se bera vakadua ni ra 
laurai, ena sega ni dua me na tautauvata kei ira 
mai na gauna oqo kei na veisiga sa tu mai liu. 

3. Ena tiko mai matadra na bukawaga; mai 
dakudra ena caudre tiko mai kina na yameyame, 
ena vaka na Were o Iteni nai rairai ni vanua e 
matadra, mai dakudra era na biuta mai e dua na 
dravuisiga, ena sega ni dua na ka me na dro bula 
mai matadra ni sa lako mai. 

4. Na kedra i rairai ni ra sa lako tiko mai e vaka e 
dua nai valu ose levu; e totolo sara nodra 
veitosoyaki. 

5. Vaka na rorogo ni qiqi ni valu ena dela ni 
ulunivanua ni ra sa toso ni veiladeyaki, sa vaka na 
rorogo ni yameyame ni sa yameca na vunisila, ka 
vaka na tamata i valu gaga ni sa ukucavu tu me 
vala ena rara ni vala. 

6. Ena sega ni dua me tu rawa e matadra; ena 
vulaci na mata ena rere ni ra sa veisotavi kei na 
dua. 

7. Era cici me vaka na gaga, era ladeva na bai 
vaka na sotia ni valu; era tayabe ni muri nai 
tuvatuva, e sega vei ira na veivakaisini. 

8. Era sega ni dau veibilibili; era vala ena vanua 


era kacivi kina mera vala kina. E dina ni so e 
laugasau e sega ga ni vakamalumalutaki ira. 

9. Era veiciciyaki ena veisaqata ni koro, era 
ciciva na bai; era ladeva na veivalevale, era 
curuma na katuba leka me vaka na daubutako. 

10. E yavala na vuravura vei ira, o lomalagi 
talega e sakure; na siga kei na vula e vuki me buto, 
ena yali nai serau ni kalokalo. 

11. Ena solia nai vakaro vei ira, nona sotia o Jiova, 
ni sa kaukauwa sara nona mataivalu; ena gaga o 
koya e muria na nona vosa. Ni sa vakadomobula 
ka vakarerevaki na siga i Jiova; o cei me na tudei 
rawa kina? 


Kacivi Na Veivutuni 

12. “O koya oqo”, sa tukuna o Jiova, “Dou lesu 
mai vei au ena yalomudou taucoko, dou lolo, dou 
tagi dula kei na nomudou tagi rarawa.” 

13. Dou kavoro me kadresu na yalomudou, me 
kua ni dou dresuka nomudou i sulu; dou lesu vei 
Jiova nomudou Kalou, ni sa yalovinaka ka 
yalololoma, ni sa berabera ni cudru, ka sinal ena 
yalovinaka; ka rawa ni veisautaka na ka sa navuca 
oti tu me cakava. 

14. O cei e kila de na qai veisau me veivutuni, ka 
biuta me muri koya na veivakasaututaki — na i 
madrali lau kana kei na madrali gunuvi vei Jiova 
na nomu Kalou? 

15. Dou uvuca na davui mai Saioni, vakaraitaka 
yani me dua na lolo, me vakayacori e dua na lotu 
vei Jiova; 

16. Vakasoqoni ira vata na tamata, ka cakava na 
vei vakasavasavataki vei ira, kacivi ira vata na 
qase, mera kacivi vata talega mai na gone kei ira 
na gone se ra qarauni; vakatalai koya tani mai 
tuba na tagane se qai vakawati, kei na yalewa sa 
vakawati mai na rumu ni nona sasauni. 

17. O ira na bete ka ra dau vakaitavi ena cakacaka 
ni Kalou, me ra mai tagi vakamamasu ena tadrua 
ni loma ni vale kei nai cabocabo ni soro; ka mera 
tukuna mai, “Vakabulai ira nomuni tamata, i 
Jiova, ni kua ni soli ira na nomuni votavota me 
vakacacani, me lewai ira e dua tale na matanitu 
tani, mera qai vakadewataka vei ira na vo ni 
matanitu ʻE vei na nodra Kalou?” 


Vakabulabulataki Ni Vanua 

18. O Jiova ena vuvu ena vuku ni vanua, ka 
lomani ira nona tamata. 

19. Ena vosa mai o Jiova me sauma vei ira nona 
tamata, “Raica, au na solia vei kemudou na sila, na 
waini vou kei na waiwai, dou na vakamamautaki 
kina; au na sega ni na biuti kemudou mo dou 
vakaboicataki mai vei ira na matanitu tani. 

20. “Ia au na kauta tani mai vei kemudou na mata 
sotia mai na vualiku, au na qai biuta kina e dua na 
vanua lala ka sega ni tawani, me na qarava yani na 
wasawasa ena Tokalau, me vakanadakua na 
wasawasa ena ra; ena basika mai na kena i boi 
vakasisila, kei na i boi ni ka mate mai vua, ena 
vuku ni nona vakayacora na i tovo lolovira.” 

21. Dou kua ni rere, na vanua; dou reki ka marau, 
ni sa cakava na ka e veivakurabuitaki o Jiova! 

22. Dou kua ni rere, na manumanu ni vanua; sa 
tubu tale mai na veico bulabula ka ra sa 
drokadroka vinaka tu; na vei vuni kau era sa solia 
tale mai na vanua totoka; na vuni vaini kei na vuni 
lolo e rau sa qai seraka vinaka mai. 

23. Mo marau tiko, oi kemudou na gone ni Saioni; 
ka rekitaki Jiova na nomudou Kalou; ni na 
vakatauca vakaidina tale vei kemudou na uca 
taumada, ena vakatara o koya na uca me tauci 
kemudou sara ga mai — na uca taumada kei na 
uca taumuri, me vaka sara ga ena kena vula dina. 
24. Ena sinai ka vutucoqa na vei vanua ena siga, 
ena sinai ka vuabale na tani ni waini vou kei na 
waiwai. 

25. “Au na vakasuka lesu tale vei kemudou na vei 
ka era mai kanilaka na i soqosoqo vodre, o koya 
na noqu mataivalu au tala mai vei kemudou. 

26. Dou na kana ka marau ka vo tale, dou na 
vakacaucautaki Jiova na nomudou Kalou, o koya 
sa cakava na ka e veivakurabuitaki vei kemudou; 
mera sega ni rogoca tiko na noqu tamata. 

27. Mo dou kila au sa dautiko vata kei kemudou 
na Isireli: Oi au o Jiova na nomudou Kalou ka sega 
tale e dua. O ira noqu tamata era na sega ni na 
vakamaduataki tale. 


Sovaraki Na Yalo Ni Kalou 

28. “Ena qai yaco ena gauna mai muri au na 
sovaraka na yaloqu kivei ira na tamata kecega; o 
ira nomudou gone tagane kei ira nomudou gone 
yalewa era na parofisai, o ira nomudou qase era 
na tadrataka eso na tadra, o ira nomudou 
cauravou era na raica na raivotu. 

29. O ira talega na dauveiqaravi tagane kei na 
yalewa au na sovaraka na yaloqu vei ira ena 
gauna o ya. 

30. “Au na vakaraitaka eso na ka 
veivakurabuitaki e lomalagi kei vuravura: Na dra, 
na bukawaga kei na duru kubou. 

31. Ena vakabutobutotaki na matanisiga, na vula 
me vaka na dra, o ya na veika ena yaco ni se bera 
na siga vakadomola ka rerevaki na siga i Jiova. 

32. Ena qai yaco mai o koya ga e masuta na yaca i 
Jiova ena vakabulai. Mai na ulunivanua o Saioni 
kei Jerusalemi ena yaco kina na veisereki, me vaka 
sa tukuna o Jiova, sa kacivi ira oti tu eso vei 
kemudou ka sega tu ni kilai. 


3. Na Kalou Sa Vakatauca Na Lewa Ki Na 
Veimatanitu 

“Ka raica, ena kena siga kei na kena gauna, ni'u na 
vakasuka tale mai ki Jerusalemi kei Juta, o ira na 
nona era a kau vakabobula, 

2. Au na vakasoqoni ira na veimatanitu ka kauti 
ira sobu kina buca i Jiosafati, me na dua na 
veilewai me baleti ira ena vukudra na noqu 
tamata kei ira noqu i votavota na Isireli, ka ra dui 
veiseyaki tu ena veiyasai vuravura; era sa dui 


veiwaseyaka talega na noqu vanua. 

3. Era vakawiri madigi vei ira noqu tamata, era 
solia na gone tagane mei sau ni yalewa dautagane, 
ka solia na goneyalewa me volitaki me rawa na i 
sau ni gunu waini. 

4. “Ena cava mo dou na cakava mai vei au, oi 
kemudou mai Taia kei Saitoni, kei na yasayasa 
vaka Filisitia? Dou na via sauma lesu vei au? la 
kevaka dou via sauma lesu vei au, au na moi 
vakatotolo me'u sauma lesu yani, ka taura na 
nomudou dui qavokavoka; 

5. Ni dou sa taura na noqu siliva kei na noqu 
koula, ka dou kauta kina nomudou bure Kalou, na 
i yau talei ni noqu vale. 

6. O ira talega na kai Juta kei ira na kai 
Jerusalemi dou a volitaki ira ki vei ira na kai Kirisi, 
dou qai tosoya laivi na yalayala ni nodra vanua. 

7. “Raica, au na kauti ira tani mai vei ira dou a 
volitaki ira kina, ka sauma lesu tale vei kemudou 
ena nomudou qavokavoka na nomudou via vala 
lesu tiko mai. 

8. Au na volitaki ira nomudou gone tagane kei 
na nomudou gone yalewa ena ligadra na Juta. Era 
na qai volitaki ira vei ira na kai Sapina, e dua na 
vanua vakayawa, ni sa tukuna o Jiova.” 

9. Dou kacivaka yani kina veimatanitu, “dou 
vakarau ena i valu! Dou yadra mai na tamata 
gaga, mera toso voleka mai na tamata i valu, me ra 
toso mai. 

10. Dou vakayagataka nomudou yame ni siviyara 
me i seleiwau kei na nomudou i sele balavu ni 
sasamaki me nomudou moto, me tukuna o koya 
sa daudadatuvu rawarawa, oi au na qaga””. 

11. Dou soqoni vata ka lako mai, na veimatanitu, 
ka soqoni vata mai. Me lako sobu na tamata gaga 
kece, i Jiova. 

12. “Me ra yadra na veimatanitu, ka lako mai ena 
buca i Jiosafati, mai kea au na ia na veilewai vei ira 

na veimatanitu vakavolivolita. 

13. Mo taura nai sele ni tatamusuki, ni sa matua 
na vuata. Lako mai, mo lako sobu; ni sa sinai na 
tani ni waini, ka sa vuabale mai— ni sa levu sara 
na nodra caka ca.” 

14. Lewe vuqa, lewe vuga ena buca ni vakatulewa! 
Ni sa voleka sara na siga i Jiova ena buca ni 
vakatulewa. 

15. Na  matanisiga kei na vula ena 
vakabutobutotaki, na kalokalo ena kau tani na 
kena i serau. 

16. O Jiova ena rogo vaka na kurukuru mai Saioni, 
ka na kaci vakadomoilevu mai Jerusalemi; ena 
yavavala o lomalagi kei na vuravura, ia o Jiova 
ena i vakaruru vei ira na nona tamata, ena vuni 
kaukauwa vei ira na gone i Isireli. 

17. “Mo dou kila ni sai Au o Jiova na nomudou 
Kalou, ka tiko e Saioni ena noqu ulunivanua tabu. 
o Jerusalemi me savasava, ena sega ni dua na kai 
tani me na mai liutaki ira tale.” 


Sa Vakasaututaki Ira Na Nona Tamata Na Kalou 
18. Ena yaco ena siga dina o ya, na veiulunivanua 
era na drodro mai kina na waini vou, na veidelana 
ena vakadrodroya sobu na sucu, na veimataniwai 
e Juta ena vuabale ena wai ena dua na wai tovure 
ena vure mai ena vale i Jiova, me drodro mai ka 
mai vakasuasuataka na buca o Akacia. 

19. “O Ijipita ena i kanakana ni manumanu, o 
Itomi ena vanua lala dravuisiga, ni ra vakayaco 
tovo kaukauwa vei ira noqu tamata na Juta, ni ra 
vakadavea na dra sega cala ena nodra vanua. 

20. la o Juta ena tudei tu ga ka sega ni mudu, o 
Jerusalemi talega, mai na dua na taba tamata, kina 
dua tale, kina dua tale. 

21. Au na sega ni na cudruvi ira ena cala ni nodra 
vakadave dra, au na sega ni na lewai ira; “ni sa 
tiko e Saioni o Jiova.” 


EMOSI 


NAI VOLA I 


EMOSI 


E Na vosa i Emosi e dua vei ira nai vakatawa ni 


sipi mai Tikoa, na ka sa raica ka sa baleti ira na 
Isireli, ena gauna i Usaia na Tui Juta, kei na gauna 
i Jeropoami na luvei Joasi, na Tui Isireli, ni sa vo e 
rua na yabaki me yaco na uneune. 

2. Asa tukuna o koya: “Ena rorogo vadugu mai 
Saioni o Jiova, ena tabalaka cake na domona mai 
Jerusalemi, era na tagi nai vakatawa ni sipi mai na 
nodra i tikotiko, kei na delai Kameli ena malai ka 
mate.” 


Sa Vakatauci Na Lewa Vei Ira Na Veimatanitu 

3. Sa tukuna vaka oqo o Jiova, “Ni sa vakatolu, 
ka vakava na talaidredre i Tamasiko, au na sega ni 
na vaka suka na nodra na cudruvi, baleta ni ra 
mokumokulaki Kiliati ena vei tikitiki ni 
kaukamea. 

4. la Au na vakatawa na bukawaqa kina vale i 
Eseeli, mena vakarusa na veitikina mai Peni-etati. 
5. Au na musuraka na bai ni matamata mai 
Tamasiko, ka vakaoti ira laivi na lewe ni koro ena 
buca o Aveni. Kei koya sa taura nai titoko 
vakaturaga mai Peci-Iteni. Era na kau vakabobula 
na kai Siria ki Kiri,” sa tukuna o Jiova. 

6. Sa tukuna vakaoqo o Jiova: “Ni sa vakatolu, 
ka vaka va na talaidredre i Qasa, au na sega ni na 
vakasuka na nomu na cudruvi, baleta ni ra sa tauri 
kece na tamata me ra kau vakabobula ki Itomi. 

7. la au na vakatauca ena bai ni koro e Qasa na 
bukawaga, me na vakarusa kece na vanua. 

8. Au na musuki ira tani na lewe i Asitoti, kei 
koya sa taura nai titoko vakaturaga mai Asikiloni; 
Au na qai dodoka na ligaqu ki Ekironi, ka ra na 
rusa na kena vo ni kai Filisitia,” sa tukuna na 
Turaga o Jiova. 

9. Sa tukuna o Jiova: “Ni sa vakatolu, ka vakava 
na talaidredre i Taia, au na sega ni na vakasuka na 
nodra na cudruvi. Ena vuku ni ra solia taucoko na 
bobula ki Itomi, ka ra sega ni bau vakasamataka 
na veiyalayalati ni loloma vakaveitacini. 

10. la Au na vakatauca na bukawaga ena bai ni 
koro mai Taia, me na vakarusa na kena vei tikina.” 
11. Sa tukuna vakaogo o Jiova: “Ni sa vakatolu ka 
vakava na talaidredre i Itomi, Au na sega ni na 
vakasuka na nodra na cudruvi, ena vuku ni via 
vakamatei tuakana ena i seleiwau, ka sega ni via 
loloma; ka na dauveibasuraki tiko ena nona cudru 
ka dau tu ga vua na nona cudru me sega ni mudu. 
12. la Au na vakatauca ki Temani na bukawaga, 
me na vakarusa na veivanua mai Posira.” 

13. Sa tukuna o Jiova: “Ni sa vakatolu, ka vakava 
na talaidredre i Amoni, Au na sega ni na vakasuka 
na nona na cudruvi, ena vuku ni nodra tunaka 
bulabula na yalewa bukete mai Kiliati, ka ra tosoa 
tiko nai yalayala ni nodra vanua. 

14. la Au na vakacaudreva na buka ena bai mai 

Rapa, mena vakarusa na kena veitikina, era na 
kaikaila, ena siga ni valu, kei na cagi kaukauwa 
ena siga ni covulaca. 

15. Nodra Tui ena kau vakabobula, kei ira nodra 
vei Turaga”, sa tukuna o Jiova. 


2; Sa tukuna o Jiova: “Ni sa gai vakatolu, ka 


vakava na talaidredre i Maopi, Au na sega ni na 
vakasuka na nodra na cudruvi, ka ni sa vakama o 
koya na sui i Tui Itomi me dravusa. 

2. la Au na vakatauca ki Maopi na bukawaga, 
me na vakarusa na veitikina e Kirioci, o Moapi 
ena mate ga ena ue, na kaila kei na rorogo ni 
davui. 

3. Au na musuki koya na turaga ni lewa, ka 
vakamatei ira vata kece kei na nona turaga ni 
matagali, sa tukuna o Jiova. 


Vakatauci Na Lewa Vei Juta 

4. Sa tukuna vakaoqo o Jiova: “Ni sa qai 
vakatolu, vakava na talaidredre i Juta, Au na sega 
ni na vakasuka na nodra na cudruvi, ni ra sa rui 
beca na vunau i Jiova, ka sega ni ra maroroa na 
nonai vakaro. Na lasu era dau kitaka na tamadra 
sa mai kauti ira vakatani. 

5. la Au na vakatala e Juta na bukawaga, me 
vakarusa na veitikina e Jerusalemi.” 


Vakatauci Na Lewa Vei Isireli. 

6. Sa tukuna vakaoqo o Jiova: “Ni sa qai 
vakatolu, ka vakava na talaidredre i Isireli, au na 
sega ni na vakasuka na nodra na cudruvi, ni ra sa 
volitaka na tamata yalododonu me kenai voli ni 
siliva, kei na dravudravua me kenai voli e rua nai 
vava. 

7. Sa vakaceguoca taki ira na kuvu ni qele ena 
uludra na dravudravua, era vakasesea na sala 
nona na yalomalumalumu, na tamana kei luvena e 
rau lasama e dua tiko ga na goneyalewa, era sa 
vakarogocataka na Yacaqu Tabu. 

8. Era davoca na veicabocabo ni soro ena i sulu 
kerei, ka gunuva na mena waini na tamata ca ena 
vale ni nodra Kalou. 

9. “Oi Au ga ka vakamatei ira na Amoraiti e 
matadra, ka vaka na balavu ni sitari na kena 
balabalavu, ka sa kaukauwa me vaka na oki; io Au 
na vakarusa na vanua kece, kei na wakana kece. 
10. Oi Au talega ka kauti kemudou mai ena 
vanua o ljipita, ka liutaki kemudou me 40 na 
yabaki ena vanua dravuisiga, mo dou tawana na 
nodra vanua na Amoraiti. 

11. Au vakatubura eso na luvemudou me ra 
parofita, ka so nomudou cauravou mera tamata 
tawasei: Dou sa sega ni vaka kina oi kemudou na 
gone i Isireli?” Sa tukuna o Jiova. 

12. “la dou solia vua na tamata tawasei na 


yaqona me gunuva, ka vakarota vua na parofita, 
“me kua ni parofisai!” 

13. “Raica, dou sa tabaki Au sobu, sa vaka na qiqi 
ni yaya sa turese sobu ena kena tabikai sobu tiko 
ena i yaya e usana. 

14. O koya oqo ena gauna e tubu cake kina, e 
lako sobu, ena yali vua na tamata gaga na 
kaukauwa, ena sega ni rawa ni veivakabulai na 
tamata qaqa, 

15. Ena sega ni rawa ni drotaka na gasau ni 
dakai, na yava totolo ena sega ni rawa ni leve, na 
tamata vodo ose ena sega ni rawa ni dro bula. 

16. Na tamata yalo kaukauwa ka dauvala ena dro 
vaki bula ni luvaiwale tu ena siga o ya” sa tukuna 
o Jiova. 


Na I Tukutuku Ni Parofita Sa Lewa Cecere 


3. Dou rogoca na vosa i Jiova, sa vosataka me 


baleti kemudou na Isireli ka baleta na matagali 

kecega, Au a kauta cake mai na vanua o Ijipita, ka 

vaka: 

2. “Oi kemudou duadua Au kila mai na 

veimatagali tale eso e vuravura; o koya oqo Au na 

cudruvi kemudou ena nomudou caka cala.” 

3. E rawa li vei rau e lewe rua me rau lako vata, 

kevaka e rau sega tu ni yalovata? 

4. E rawa li ni tagi na laione mai veikau, ni sa 

sega ni dua na kena? Ena tagi li na luve ni laione 

mai na nona qara ni sa sega na kena? 

5. E rawa li ni vesuki e dua na manumanu vuka 

kevaka me sega na kena dai? E rawa li ni cariba 

na dai kevaka me sega ni dua na manumanu e 

coko kina? 

6. Kevaka me uvuci na davui ena koro, e rawa li 

ni ra rere kina na tamata? Kevaka me dua na 

rogorogo ca e yaco, e sega beka ni a vakavuna o 

Jiova? 

7. E dina sara ni sega ni dua na ka me 

vakayacora na Kalou o Jiova. E dau qai vakatakila 

tikoga nona ka vuni vei ira nona tamata na 

parofita. 

8. Nisa tagi mai na laione! O cei me sega ni rere? 
Ni sa vosa na Kalou o Jiova! O cei e rawa ni ia 

na parofisai? 


Nai Valavala Ca E Isireli Sa Totogitaki 

9. “Dou kacivaka ena veivanua mai Asitoti, kei 
na veivanua mai Ijipita, ka vaka, ‘Dou vakasogoni 
vata mai ena ulunivanua o Samaria; sa toso tiko 
mai e dua na rorogo kosakosa, ka levu era sa 
vakasaurarataki tiko kina. 

10. Ni ra sa sega ni kila na caka dodonu/ sa 
tukuna o Jiova, “Era vakayaco i tovo kaukauwa kei 
na butako ena nodra vei tikotiko.”” 

11. O koya oqo sa tukuna o Jiova: “Ena dua na 
meca ena vakayacora ena vanua taucoko, ena 
kauta tani nomu kaukauwa, na nomudou vei vale 
ena ravubasuki.” 

12. Sa tukuna o Jiova: “Me vaka nona kaliraka 
tani mai ena gusu ni laione nai vakatawa, e rua na 

yava se dua na tiki ni daliga, ena vaka kina na 
matagali i Isireli ena nodra kau tani ka vakatikori 
Samaria — kina tutu ni davodavo kei na bati ni 
mocemoce balavu! 

13. Mo rogoca ka tusanaka na matagali i Jekope,” 
sa tukuna na Kalou o Jiova, na Kalou Ni lewe 
vuga, 

14. “Ena siga dina o ya Au na cudruvi Isireli ena 
vuku ni nona talaidredre, Au na la'ki vakaraica na 
vakacacani ni cabocabo ni soro mai Peceli; na i leu 
balavu ena i cabocabo ni soro ena musu laivi me 
bale sobu kina qele. 

15. Au na vakarusa laivi na vale ni draki katakata, 
kei na vale ni draki batabata; na vale ni qaravi 
Kalou matakau ena vakarusai, kei na veivale dau 
dokai ena talaraki sobu,” sa tukuna o Jiova. 


4. Dou rogoca na vosa oqo, oi kemudou na 


bulumakau ni Pasani, ka tiko ena ulunivanua o 
Samaria, o koya ka vakasaurarataki ira na 
dravudravua, ka vakalolomataki ira na luveniyali, 
ka dau tukuna vua na watimu, “Mo kauta mai na 
yaqona, meda mai gunu!” 

2. Sa bubului na Turaga o Jiova ka sa cavuta na 
nona yalododonu: “Raica, ena yaco na gauna ena 
kauti kemuni tani kina o Koya ena bati ni siwa, na 
nomudou kawa era na siwati talega. 

3. Dou na curuma na bai sa kasura tu, dou na 
veituitui veitaravi yani, dou na laki biu sara ki 
Amoni,” sa tukuna o Jiova. 

4. “Dou lako mai Peceli ka mai murimuria na 
lomamudou ki Kilikali dou tosoa cake sara, na 
talaidredre, dou kauta mai nomudou i soro ena 
vei mataka, kei na nomudou i katini ena vei 
katolu ni siga. 

5. Dou vakacabora talega nai soro ni 
vakavinavinaka sa vakatubutaki, mo kacivaka ka 
vunautaka na soli ni madrali ni vakavinavinaka, 
mo dou vakaraitaka kina nomudou loloma, oi 
kemudou na matagali i Isireli!” sa tukuna na 
Kalou o Jiova. 


Sega Ni Ciqoma O Isireli Na Veivakadodonutaki 
6. “Au solia vei kemudou na masi ni bati e 
nomudou veikoro lelevu. Ni oti koso na kemudou 
madrai dou sega ni bau via lesu mai vei au.” Sa 
tukuna o Jiova. 

7. “Au sa tarova vei kemudou na uca, ni se vo e 
tolu na vula me ia na tatamusuki. Au vakatauca 
na uca ena dua na yasa ni koro, Au tarova tu na 
uca me kua ni tau ena dua na yasa ni koro. Ni 
dua na yasana e tau kina na uca, e dua na yasana e 
lauga ni sega ni tau kina na uca. 

8. Ena rua na koro se tolu, era na vakasagaqgara 
mera gunu wai, ia era na sega ni gunu rawa, dou a 
sega tikoga ni via lesu mai vei Au,” sa tukuna o 
Jiova. 

9. “Auna ceburaka vei kemudou na manumanu 
ni kau kei na vila kevaka sa levu mai nomudou i 
teitei. Nomudou were ni vaini, nomudou vei lolo, 


kei na nomudou vei vuni olive era na kanilaka na 
vodre, dou se sega tikoga ni via lesu mai vei au,” 
sa tukuna o Jiova. 

10. “Au a tala vei kemudou na mate dauveitauvi 
vaka - Ijipita; au a vakamatei ira nomudou 
cauravou ena i seleiwau, kei ira vata tukuna 
nomudou ose ka ra a vesuki tale tu ga ena 
veivakabobulataki; au vakatubura cake nai boi 
gaga mai na nomudou keba me curuma na 
ucumudou, io dou qai sega tikoga ni via lesu mai 
vei au,” sa tukuna o Jiova. 

11. “Au a taura vakaukauwa eso mai vei 
kemudou, me vaka na kena tauri Sotoma kei 
Komora vakaukauwa na Kalou, dou a vaka tu na 
kau ni sa kama oti, io dou se sega tikoga ni via 
lesu mai vei Au,” sa tukuna o Jiova. 

12. “O koya oqo Au na kitaka kina vaka oqo, 
Isireli, vei iko Au na vakayacora, mo vakarautaki 
iko, mo drau na sota kei na nomu Kalou, O iko 
Isireli!” 

13. Mo raica, ni sai Koya ka bulia na 
veiulunivanua, ka vakatubura na cagi, ka sa 
tukuna vua na tamata na ka sa dau vakanananu 
kina, o Koya sa cakava na mataka ni vakarau kida 
me butobuto mada, ka dau lakova na veiyasana 
cecere kei vuravura --na yacana o Jiova, na Kalou 
ni lewe vuga. 


Na Tagiyaso Baleti Isireli 


5. Dou rogoca na vosa Au tukuna vei kemudou, 


na tagi vakararawa, na matagali i Isireli: 

2. Fra sa bale sobu na goneyalewa savasava ni 
Isireli, era na sega ni tucake tale, ena sega ni dua 
me vakatura cake tale, ena vanua e bale koto kina. 
3. Ni sa vosa vaka oqo o Jiova: “Na koro dau 
lewena tu e dua na udolu, ena vo ga kina e dua na 
drau, mai na dua na drau e vo era na qai kau tani 
me vo ga e lewe tini.” 


Kacivi Me Veivutuni 

4. Sa tukuna vakaoqo o Jiova kina matagali i 
Isireli: “dou vakasagarai Au mo dou bula kina: 

5. Dou kua ni vakasaqagara ki Peceli, se curumi 
Kilikali, se lako ki Pieri-sepa o Kilikali ena kau 
vakabobula, o Peceli ena vakadravuisigataki. 

6. Dou vakasaqarai Jiova mo dou bula, de qai 
caudre mai vaka na buka nona cudru ena vale i 
Joseva, ka veivakarusai, ni sega ni rawa me dua e 
bokoca mai Peceli-- 

7. Oi kemudou sa vukica na lewa dodonu me ka 
walega, ka buluta kina qele na i valavala e 
dodonu!” 

8. O koya e buli Peleadi kei Oraioni; e vukica na i 
yaloyalo ni mate me dua na mataka vinaka, e bulia 
na siga ni buto me bogi; e kaciva na wai ni 
wasawasa me drodrova yani na vanua mamaca; o 
Jiova na yacana. 

9. E vakamalumalumutaki ira na tamata gaga, 
me vakarusai rawa kina na koro kaukauwa. 

10. Era cata na veivunauci e matana votu, ka ra 

sevaki koya edau vosa vakadodonu. 

11. Ni dou sega ni kauwaitaka na dravudravua ka 
beci koya, ena nomudou kovea mai vua, nai sau ni 
kena sila me bula kina, e dina ni dou tara vale tiko 
ena vatu dou taya, dou na sega ni na tudei kina; 
dou na tea na veiwere ni vaini, ia dou na sega ga 
ni na gunuva na kena waini. 

12. Niu sa kila na nomudou dau talaidredre kei 
na bibi ni nomudou i valavala ca: Dou 
vakasesewani ira na lotu dina, ka taura nai lavo 
ena sala tani, ka vakauti ira cala na vakaloloma me 
kua ni ra kila na ka dodonu. 

13. O koya oqo era na sogota kina na gusudra na 
yalomatua, ni ra kila ni sega ni Vakalou na veika 
sa yaco tiko. 

14. Dou vakasagara na vinaka ka sega na ka ca, 
mo dou bula kina, me rawa ni tiko kina kei 
kemudou o Jiova na Kalou ni lewe vuga, me vaka 
na nona vosa. 

15. Dou cata sara na ka ca, ka taleitaka na ka 
vinaka; dou  vakataudeitaki . kemudou ena 
nomudou i tikotiko, de na qai yalololoma mai vei 
kemudou na mataqali i Joseva na kena e vo tiko, o 
Jiova na Kalou ni lewe vuga. 


Na Siga I Jiova 

16. O koya oqo, sa tukuna kina o Jiova na Kalou 
ni lewevuga: “Ena vakayacori na veitagicaki ena 
vei tutu ni sala, era na vaka' Oilei! Oilei! ni ra lako 
tu ena sauka ni sala era dau muria, era na tukuna 
vei ira na dauteitei mera tagi talega, kei ira na 
dauveigaravi vei ira na mate me ra na tagi 
vakararawa talega. 

17. Mai na veiloga vaini me yaco tiko na tagi 
vakararawa, ni'u na lako yani kina” sa tukuna o 
Jiova. 

18. Ena ca vei kemudou ni dou gadreva na siga i 
Jiova! Na vinaka cava ni siga i Jiova vei kemuni? 
Ena yaco na buto rerevaki, ka sega na rarama. 

19. Ena vaka nona drotaka na laione e dua na 
tamata, ka waraki koya tu e dua na Pera! Se me 
curu kina dua na loma ni vale, ka tatabaki na 
ligana ki lalaga, qai katia mai na ligana e dua na 
gata daukata gaga! 

20. E sega li ni siga i Jiova e butobuto ka sega na 
rarawa? E sega li ni butobuto ka sega kina na 
rarama? 

21. “Au cata, Au vakasisilataka nomudou siga ni 
solevu, Au sega talega ni taleitaka na nomudou 
dau vakasoqoni vata ena lotu. 

22. Dina ni dou cabora vei Au nai soro kama kei 
na nomudou i sevu ni vuata, Au na sega ni 
vakadonua, Au na sega talega ni ciqoma 
nomudou i soro ni veivinakati o koya sa uro. 

23. Dou kakua ni laga sere mai vei Au, ni'u sega 
ni via rogoca nai rorogo ni nomudou yaya ni 
qiriqjiri. 

24. la dou vakatara mada me drodro yani na lewa 
dodonu me vaka na wai, kei nai valavala dodonu 
me vaka na drodro ni wai kui kaukauwa. 


25. “Vei kemuni na matagali i Isireli dou a 
dau cabora tiko vei Au, nai Soro Tabu kei nai soro 
ni vakavinavinaka ena loma ni vasagavulu na 
yabaki ena vanua dravuisiga? 

26. Dou a colati sekutu na nomudou Tui kei 
kaiuni na nomudou matakau, oi rau nomudou ka 
domoni vei ira taucoko nomudou Kalou, dou a 
cakava ga ena ligamudou. 

27. O koya qo Au na biuti kemudou mo dou kau 
vakabobula me sivi mai o Tamasiko.” Sa tukuna o 
Jiova, na yacana na Kalou ni lewe vuga. 


Nai Vakasala Baleti Saioni Kei Samaria 


6. Ena ca vei ira sa tu vinaka e Saioni, ka 


vakararavi tiko kina ulunivanua e Samaria, era 
tamata dokai ni matanitu, ka lako mai kina na 
matagali i Isireli! 

2. Dou lako mada ki Kaline mo dou raica; mai 
kea dou lako ki Emaci na koro levu; ka lako sobu 
tale ki Kaca na nodra koro na kai Filisitia. 
Vakacava dou vinaka cake li mai vei ira na 
matanitu oqo? Se na nodra i yalayala ni vanua e 
levu cake li mai vei kemudou? 

3. Ena ca o koya e biuta vakatikitiki tani na siga 
ni veivakamatei, ka vakayavalata nai tikotiko ni 
valavala vakaukauwa me yavala mai, 

4. Ka davo ena i mocemoce sa Ceuti, ka dodoka 
tu na yavana ni davo tu, dau kania na sipi e kau 
mai ena kena bai, kei na luve ni bulumakau e kau 
talega mai ena kena bai; 

5. Ka dau laga sere ni ia vata tiko kei nai 
vakatagi, ka dauvakayagataka nai vakatagi ka 
tautauvata na nei Tevita; 

6. Era gunuva na waini ni vakayagataki na 
tanoa, ka lumuti tu ena waiwai talei eso, ka sega ni 
bau kauwai ena nona lega tu o Joseva. 

7. O koya ogo era na kau kina vakabobula, ni se 
bera ni ra kau na kena vo mera bobula, kei ira na 
dau vakaogai ira tu ga ena kana magiti, era na 
kautani. 

8. O Jiova na Kalou ni lewe vuga e tukuna, ena 
nona bubului ni cavuti koya ga, “Au rarawataka 
na dokadoka i Jekope, Au sega ni taleitaka nodra 
veivale totoka; o koya oqo Au na solia na nodra 
vei koro, kei ira kece era tiko kina me vakacacani.” 
9. Ena yaco mai na gauna, kevaka me tiko ena 
dua na loma ni vale era lewe tini, era na vakamatei 
taucoko. 

10. Na wekai koya sa mate, me lako yani ki loma 
ni vale, me taura mai na yagoi koya sa mate me 
la'ki vakama, ena tukuna mada vei koya sa tiko e 
vale, “Se vo tiko eso vei kemudou?” Ena qai 
tukuna mai e dua, “E sega”. Sa qai tukuna o koya 
“Mo taura vakadua nomu vosa! Me da kua ni dau 
cavuta vakaveitalia na yaca i Jiova.” 

11. Ka raica, sa solia nai vakaro o Jiova: Ni na 
vorolaka na vei vale lelevu me kakavorovoro, kei 
na veivale lalai me tikitikina vakalalai sara. 

12, Na ose e rawa ni ciciva na veivatuvatu? E 
rawa ni siviyara na bulumakau lelevu me sega nai 

siviyara? Dou sa vukica na lewa dodonu kina 
veibeitaki, kei na vua ni valavala dodonu kina ka 
lasu, 

13. Oi kemudou dou a marautaki Lodebara, ka 
vaka, “Eda sa sega ni tauri Kaneimi me noda ena 
noda kaukauwa?” 

14. “la, mo raica, Au na vakatubura e dua na 
matanitu me valuti iko, na matagali i Isireli,” sa 
tukuna o Jiova na Kalou ni lewe vuqa, “Era na 
ravuti kemudou ena mata ni curucuru ki Emati 
me yacova na buca o Arapa.” 


Na Raivotu Me Baleta Na Vodre 


7. Ogo sa vakaraitaka vei au na Kalou o Jiova. 


Ka raica sa vakarautaka tu o Koya na vodre me ra 
na curu mai ni se qai tekivu ga na teiteivaki ni 
kakana; ʻo ya na teiteivaki ni kakana ni oti nona 
sasamaki na tui. 

2. Ni oti nodra kania na co ni vanua, au qai 
tukuna: “Vei kemuni Jiova na Kalou, au masuti 
kemuni mo ni vosota mada! o Jekope me maroroi, 
ni sa rui lailai!” 

3. Sa qai tukuna o Jiova, “Au na sega ni na 
vakatara,” me na yaco mai na veika oqo. 


Na Raivotu Ni Bukawaqa 

4. Sa vakaoqo na ka sa vakaraitaki vei au mai vei 
Jiova, raica, sa kaciva na bukawaga me yaco kina 
na tiko vakaca, sa vakama yavu na veiyautalei, ka 
teteva yani na vei yalayala ni vanua. 

5. Au qai tukuna: “I Jiova noqu Kalou, au masuti 
kemuni mo ni yalololoma mai! Me maroroi o 
Jekope ni sa rui lailai!” 

6. Sa qai tukuna o Jiova, “Au na sega ni na 
vakatara, me na yaco na vei ka oqo. 


Na Raivotu Ni Wavatu Vakaivakarau 

7. Sa vakaogo na ka e vakaraitaka vei au o Koya, 
ka raica sa tucake tu o Jiova ena dela ni bai; ka sa 
tu vakadodonu, ka sa dua na vatu i vakarau ena 
ligana. 

8. A sa tukuna vei au o Jiova, “Emosi, a cava o 
sa raica?” Au a tukuna, “E dua na vatu i vakarau”. 
Sa qai tukuna o Jiova: “Ka raica, au sa biuta tu na 
vatu i valkarau vei ira na noqu tamata na lsireli; 
me kua kina ni ra lako siviti au tale vakadua. 

9. Na veiyasana cecere nei Aisake ena vakalalai 
vakadua, ka na talaraki sobu talega na nodra 
vanua ni so Kalou na Isireli. Au na qai tucake vata 
yani kei nai seleiwau me'u na vakamatei ira na 
matagali i Jerepoami.” 


Na Vosa Kudrukudru I Amasaia 

10. Sa talai o Amasaia na bete mai Peceli vei 
Jeropoami na Tui Isireli, ka vaka, “Sa bukia tiko na 
kemu vere o Emosi vei ira na matagali i Isireli. Sa 
sega ni vosota rawa na lewe ni vanua na nona 
vosa kecega. 

11. “Ni sa tukuna vaka oqo o Emosi: “Ena 


vakamatei ena i seleiwau o Jeropoami, o ira na 
Isireli era na kau vakabobula tani mai ena nodra 
vanua.” 

12. Sa qai tukuna o Amasaia vei Emosi: “Mo lako, 
o iko na daurairai! Ka dro kina vanua o Jutia. Mo 
la'ki kana madrai kina, ka la'ki parofisai talega 
kina. 

13. la mo kakua tale ni mai parofisai vakadua e 
Peceli, na vanua ni nona so Kalou na tui, ka nonai 
tikotiko vakaturaga talega.” 

14. Sa vosa o Emosi vei Amasaia: “Au sa sega ni 
parofita, au sega talega ni luve ni prarofita, ia oi 
au na dau susu sipi kei na dausamaki lolo. 

15. Ka sa kauti au o Jiova ni'u vakamuri ira tiko 
na qele ni sipi, sa tukuna vei au o Jiova, “Mo lako, 
ka parofisai vei ira noqu tamata na Isireli.” 

16. Oqo, mo rogoca na vosa i Jiova. Ka vaka, “Mo 
kua ni parofisaitaki Isireli, ka me kua ni vosacataki 
na matagali i Aisake.’ 

17. “Sa tukuna vaka oqo o Jiova: “Na watimu ena 
dautagane wavoki ena loma ni koro levu; na nona 
cauravou kei na nona goneyalewa era na mate ena 
i seleiwau; na nona tiki ni qele ena wasewasei me 
votai ena kaukauwa mai vei ira e taudaku; o na 
la'ki mate ena dua na vanua sa vakadukadukali 
taki oti tu; o Isireli ena kau tani mai ena nona 
vanua me vakabobulataki.”” 


A Raivotu Ni Sova Vuata 


8. Sa vakaoqo na ka e vakaraitaka vei au na 


Kalou o Jiova: raica e dua na sova vuata ni draki 
katakata. 

2. Sa qai tukuna, “Emosi, cava o sa raica?” Aua 
qai tukuna, “E dua na sova ni draki katakata”. Sa 
qai tukuna vei au o Jiova; “Sa vakarau mai cava na 
nodra siga ni noqu tamata na Isireli, au na sega ni 
lesuvi ira tale. 

3. Ena vuki na lagalagasere ena vale ni soro, me 
domo ni veitagicaki vakararawa,” sa tukuna o 
Jiova - “Era na veidavoci na yago ni tamata mate 
ena vei yasana kecega, ka sega e dua me 
kauwaitaka.” 

4. Dou rogoca oqo, oi kemudou ka beitaki ira na 
dravudravua, ka  vakadatuvu taki ira na 
vakalololoma tu, 

5. Ka vaka: “Ena oti na gauna cava na vula vou, 
me da na volitaki sila kina? Kei na sigatabu me da 
na ia kina na veivoli witi? Me vakalailailtaki na efa 
ka vakalevutaki na sikeli, ka veivakaisini ena i 
vakarau ni yaya sa lega tu, 

6. Me da voli ira na dravudravua ena siliva, kei 
ira na luveniyali ena i vava — se volitaki na witi 
ca?” 

7. Na dokadoka i Jekope sa bubului kina o Jiova: 
“Au na sega ni guilecava vaka kina na nodra 
cakacaka. 

8. Ena sega beka ni ra tagi na lewe ni vanua ni sa 
yavavala na vanua era na vakatuburi cake me 
vaka na uciwai, tubu cake ka lutu sobu tale me 
vaka na uciwai o Ijipita. 

9. Ena qai yaco ena siga o ya” sa tukuna o Jiova, 
“Me yaco na matanisiga me qai tu donu Au na 
vakadromuya sobu yani, Au na qai 
vakabutobutotaki vuravura ni siga levu tutu na 
vanua; 

10. Au na veisautaka nomudou siga ni solevu me 
siga ni tagi, na luvemudou era na veiyasovaki ena 
tagi, Au na vakasulumi kemudou ena i sulu taga, 
ena tasi na qavokavoka kece; Au na cakava me 
vaka na rarawataki ni sa mate e dua bulu na 
cauravou ena dua na vuvale, nai otioti ni siga 
oqori, sa na siga dina ni rarawa. 

11. “Raica, sa lako tiko mai na siga,” sa tukuna, na 
Kalou o Jiova, “Au na vakayacora e dua na 
dausiga kina vanua, sega ni dausiga ena kakana, 
se viagunu ni sega na wai, ia na dausiga ni via 
rogoca na vosa i Jiova. 

12. Era na vakasaqaqara mai na mua ni 
wasawasa e dua kina mua ni wasawasa e dua, mai 
na vualiku ki na Tokalau; era na veiciciyaki vaka 
ka vaka mera vakasagara na vosa i Jiova, ia era na 
sega ni kunea. 

13. “Era na kolaiciba ena siga o ya na goneyalewa 
savasava kei ira na cauravou gaga ena via gunu 
wai. 

14. O ira era bubului ena vuku ni valavala ca i 
Samaria, ka vaka, ʻO iko Tani, me vaka sa bula na 
nomu Kalou! “Kei na kena vakabulai tiko na bula 
vaka Pieri-Sepa! Era na mate dina ka sega ni 
tucake tale.” 


Sa Ravuti O Isireli 


9. Au a raici Jiova ni sa tu ena i cabocabo ni soro, 


ka tukuna mai; “Mo samuta na duru ni katuba me 
rawa ni yavala na kena i tatarovi, ka mokulaka na 
vei uludra kecega. Na kena i otioti vei ira Au na 
vakamatea ena i seleiwau. O ira na dro mai kina 
era na sega ni bula rawa, kei ira na bula mai kina 
era na sega ni na dro rawa. 

2. “Era via dro sobu i Eli kina botoi vuravura, 
ena kauti ra cake mai kea na ligaqu; era na via 
cabeti lomalagi cake Au na kauti ira sobu mai; 

3. Era na vunitaki ira ena delana o Kameli, mai 
kea Au na vakasagarai ira ka kauti ira; e dina ni ra 
vunitaki Au mera dro kina boto ni wasawasa, mai 
kea Au na tala e dua na gata levu, me katilaki ira; 
4. Fra na kau vakabobula ena ligadra na nodra 
meca, mai kea Au na vakarota na i seleiwau me na 
vakamatei ira. Au na wanonovi ira tiko, me kua ni 
dua na ka vinaka me yacovi ira, me ka ca ga.” 

5. O Jiova na Kalou ni lewe vuga, o koya ka 
qumia na vuravura ka sa waicala, era na rarawa tu 
ga o ira era tiko kina; era na vaka na uciwai ni 
luvuci mai ena ca, ka lutu sobu tale yani me vaka 
tiko na uciwai o Ijipita. 

6. O koya ka bulia na veitarataravi ni lati ni 
lomalagi, ka nona i tutu o vuravura, ka kaciva na 
wai ni wawasawa, ka sovaraki yani ena dela i 
Vuravura — 0 Jiova na yacana. 


7. “Dou sa sega li ni vakataki ira na kai Iciopea 
vei Au oi kemudou na Isireli?” Sa tukuna o Jiova, 
“Au a sega beka ni kauti ira mai na Isireli mai 
Ijipita, na kai Filisitia mai Kafitori, kei ira na kai 
Siria mai Kiri? 

8. “Raica, na mata i Jiova sa rai tiko kina 
matanitu i valavala ca, au na vakarusa laivi mai 
ena dela i vuravura: Au na sega ni na vakarusa na 
matagali i Jekope.” Sa tukuna o Jiova. 

9. “Au na vakarota vaka i dina, me na maroroi 
tiko o Isireli mai na veimatanitu e vuravura, me 
vaka na maroroi ni sila ena kena lawalawa; ka 
sega ni dua na tikina lailai me yali tani. 

10. O ira taucoko na noqu tamata era i valavala 
ca, era na mate taucoko ena i seleiwau, me cavuti, 
“Na kaukauwa ni ca ena sega ni rawa ni na mai 
vakatulewa tiko vei keda.” 


Ena Vakatikori Lesu O Isireli 

11. “Ena siga o ya Au na vakatura cake tale na 
vale vakacevaceva i Tevita, o koya sa davo sobu 
tu. Au na vakavinakataka na vanua sa vakacacani, 

ka vakaduria na veitikina sa duitutu, ka tara 
vinaka me vaka na kena i rairai e liu; 

12. Me ra na mai tawana na biu tu mai Itomi, kei 
ira na vei mataqali tani era vakatokai ena yacaqu, 
sa tukuna o Jiova ka cakava na vei ka oqo. 

13. “Raica ena yaco mai na siga.” Sa tukuna o 
Jiova, “Ena liutaki koya na daubetibeti o koya na 
daucukicuki, o koya na dau samaki vaini ena 
liutaki koya na daukabukaburaki, ena vakasinaiti 
na veiulunivanua na waini kamicakamica, me na 
curuma ka drodro yani kina veidelana. 

14. Au na vakalesui ira tale mai na noqu tamata 
era bobula tu, era na mai tea na loga vaini ka ra 
gunu waini mai kina, era na teitei ka kania na 
kena vuata. 

15. Au na teivaki ira ena nodra vanua dina, ka na 
sega e dua mena cavuraki ira tani mai ena vanua 
sa soli vei ira, “sa tukuna na Kalou o Jiova. 


OPETAIA 


NAI VOLA I 


OPETAIA 


Sa Roro Tiko Mai Na Vakatulewa Baleti Itomi 


1 . A raivotu i Opetaia. 


Sa tukuna vaka oqo na Kalou o Jiova me baleti 
Itomi (keimami sa rogoca e dua na i tukutuku, sa 
tukuna, “dou tucake, meda valuti koya ena 
veivaluvaluti”): 

2. “Raica, au na vakalailaitaki iko ena kedra 
maliwa na veimatanitu; o na beci vakalevu. 

3. Na viavialevu ni yalomu sa vakacalai iko tale, 
o iko ka dau tiko ena qara ni ulunivanua, ka sa 
cecere na nomu i tikotiko; o sa tukuna e yalomu, 
“O cei me kauti au sobu kina qele?” 

4. E dina o toka sara ki cake me vaka na ikeli, o 
vakadabera nomu sova ena kedra maliwa na vei 
kalokalo, mai keri au na kolotaki iko sobu i ra”, sa 
tukuna o Jiova. 

5. “Kevaka era lakovi iko mai na daubutako, kei 
ira na dauvakasaurara ena bogi—isa na nomu na 
vakalolomataki! — Era na butako tiko li me yaco ni 
sa cegu na lomadra? Kevaka era lako mai vei iko 
na dau veti vaini, era na sega li ni vakavoca eso na 
vua ni vaini? 

6. “E rawa vakacava me kunei o Iso! Ena rawa li 
me laurai na nona i yau talei! 

7. O ira kece nomu lewe ni matanitu era na kauti 
iko vakaukauwa kina i yalayala ni vanua, o ira na 
tamata o ni dau veiyaloni era na vakaisini iko ka 
vakasaurarataki iko. O ira o ni dau kakana vata 
era na bukia tale na kemu vere. Ka sega ni bau 
dua vei kemuni me kila rawa. 

8. “Me'u na sega li ni vakarusai ira na tamata 
vuku mai Itomi, kei na nodra kila ka ena 
ulunivanua i Iso?” sa tukuna o Jiova? 

9. Oi kemudou na tamata qaqa e Emani, dou na 


taqaya, ni sa yaco na tamata kecega ena 
ulunivanua i Iso, era na musuki laivi ena 
veivakamatei. 


Sa Caka Ca Vei Tacina O Itomi 

10. “Oi valavala vakaukauwa vua na tacimu o 
Jekope, ena yacovi iko kina na madua, o na 
vaqeavutaki vakadua mai vuravura. 

11. Ena siga o vakatikitiki taki iko tani mai kina — 
mo qai sarava tiko mai na nodra kau vakabobula 
na nona mataivalu, o ira na veimataivalu era 
curumi Jerusalemi—o iko o sa qai tu me vaka o 
wili vata kei ira. 

12. “la o iko mo kakua ni vakaraica ka 
vakadodorairaitaka tiko mai na siga i tacimu ena 
nona a kau vakabobulataki, o qai mamarau ena 
nodra sa ravuti tiko na gone i Juta ena nodra siga 
ni vakararawataki, o qai vosa vakadokadoka tu 
ena siga ni nodra kune ka rarawa. 

13. Mo kakua ni curuma na nodra matamata ni 
koro na noqu tamata ena siga era rarawa kina, mo 
kakua ni vakaraica na nodra rarawa ena siga era 
leqa kina, mo kakua ni kocova na nodra i yau ena 
siga era vakararawataki kina. 

14. Mo kua ni tu ena basoga ni sala, mo qai 
vakamatei ira na dro yani, mo kua talega ni soli ira 
mera vesuki ena gauna era vakacacani tiko kina. 
15. “Ni sa toro voleka na siga i Jiova kina 
veimatanitu, na ka o vakayacora ena vakayacori 
lesu tale vei iko; ena saumi lesu me tara na nomu 
ka vakamareqeti. 

16. Me vaka na nomu gunu tiko mai ena Noqu 
ulunivanua tabu, era na gunuva talega na 
veimatanitu, io era na gunuva ka gunuva era na 
qai duatani mai ka sega ni vaka e liu. 


Sa Mai Qaqa O Isireli 

17. “la ena ulunivanua o Saioni ena yaco kina na 
veisereki, kei na veivakasavasavataki, na matagali 
i Jekope era na taura lesu tale na nodra vanua. 

18. Na matagali i Jekope ena vaka na bukawaga, 
kei na matagali i Joseva ena vaka na yameyame, ia 
na matagali i Iso ena vaka na qa ni sila, era na 
vakawaga ni buka me caudre vinaka na kena 
yameyame, ena sega ni vo e dua era na dravusa 
taucoko sa tukuna o Jiova. 

19. O ira mai na ceva era na tawana na 
ulunivanua i Iso, na vanua lolovira era na tawana 
na kai Filisitia. Era na taura na qele i Ifereimi, kei 
na qele o Samaria o Penijamini ena taukeni Kiliati 
- talega o koya. 

20. O ira na gone i Isireli ka ra kau vakabobula, 
era na taukena na vanua o Kenani ka yacovi 
Sarifaci. Na kai Jerusalemi era bobula ka ra tiko 
mai Sifarati era na taukena na koro levu ka tiko 
mai ena Ceva. 

21. Era na butuka mai na ulunivanua o Saioni o 
ira ka kauta lako mai na veivakabulai, me ra mai 
lewa na ulunivanua o Iso, o Jiova ena liutaka na 
matanitu. 


JONA 


NAI VOLA I 


JONA 


Na Talaidredre Nei Jona 


1 Ogo na vosa i Jiova vei Jona na luvei Amitai, 


ka vaka, 

2. “Mo tucake, ka lako ki Ninive, na koro levu o 
ya, ka vunautaka vei ira, ni sa lako cake mai ki 
mataqu na nodra ca.” 

3. lao Jona sa qai lako me dro ki Tasisi mai na 
mata i Jiova. A sa qai lako sobu sara ki Jopa, me 
kunea kina e dua na waga me lako ki Tasisi; sa 
la'ki sauma na nona i vodovodo, ka vodo yani e 
loma ni waqa, me lako vata kei ira ki Tasisi ena 
nona dro tiko mai vei Jiova. 


Na Cava Mai Wasawasa 

4. la o Jiova sa vakatubura e dua na cagi 
kaukauwa ena wasawasa, ka sa liwa sara ga ena 
kena kaukauwa taucoko, ka sa voleka me 
vakaseretaka na waga. 

5. Oira na lewe ni waga era sa rere; ka ra sa dui 
masuta na nodra dui Kalou, era viritaki kece i wai 
nai usana ni waqa, me rawa ni bau mamada kina 
na waqa. la o Jona e siro sobu kina boto ni dreke, 
ka davo sobu, me moce lutu sara yani. 

6. A sa lako vua na kavetani ni waga, ka vosa 
vua, “A cava o moce tikoga kina, o iko? Tucake, 
ka masuta na nomu Kalou; de na rawa vua na 
nomu Kalou me na vukei keda meda kakua ni 
mate kina.” 

7. Era sa qai bosea. “Me ra lakovata mai, ka 
vakawiri madigi, meda rawa ni kila, se o cei vei 
keda sa vakavuna na lega oqo.” Era sa qai 
vakawiri madigi, ka sa dusi Jona tu. 

8. Era sa tukuna vua, “Yalovinaka mo tukuna 
mada vei keimami! Cava na vuna e yaco kina na 
lega oqo vei keda? A cava nomu cakacaka? E vei 
na vanua o lako mai kina? Na matanitu cava o 
vola kawa bula kina? O cei na wekamu?” 

9. Sa qai tukuna o koya vei ira, “Oi au na Iperiu, 
au a rerevaki Jiova, na Kalou ni lomalagi, o koya 
ka bulia na waitui kei na vanua mamaca.” 


Sa Viritaki I Wasawasa O Jona 

10. Sa tarai ira na lewe ni waga na rere, ka ra 
tukuna vua, “Na cava o cakava kina na ka oqo?” 
Ni ra sa kila sa dro o koya mai na mata i Jiova, ni 
sa tukuna vei ira o koya. 

11. A ra sa vosa vua, “Na cava me keimami 
vakayacora vei iko me maravu kina na 
wasawasa?”--Ni sa toso cake tikoga na kaukauwa 
ni cagi kei na ua lelevu. 

12. Sa tukuna vei ira o koya, “Dou tauri au i cake, 
ka viritaki au i wai; ena qai maravu vei kemudou 
na wasawasa. Ni'u sa kila sa baleti au ga na lega 
kece oqo.” 

13. Era saga vakaukauwa me ra vocetaka na waqa 
ki vanua, ia era sa sega ni rawata, ni sa rui 

voravora vakalevu na wasawasa ena cagi kei na 
ua. 

14. O koya oqo era sa qai tagi kina vei Jiova 
ka vaka, “Keimami masuti, Kemuni kina Jiova, 
mo ni yalovinaka me kakua ni keimami mate na 
vuku ni tamata qo, me kakua ni beitaki vei keitou 
na dra sega cala, ni o Kemuni ga Jiova sa cakava 
me vaka na ka o ni vinakata.” 

15. Era sa qai tauri Jona ki cake ka viritaki koya i 
wai, ka sa maravu vakasauri na wasawasa. 

16. Na lewe ni waga taucoko era sa rerevaki Jiova 
vakalevu sara, ka ra sa cabora e dua nai soro vei 
Jiova ka salavata ena nodra vosa bubului vua. 


Masu I Jona Kei Na Nona Vakabulai 

17. A sa vakarautaka o Jiova e dua na ika levu me 
mai tilomi Jona. A sa tiko ena kete ni ika o Jona, 
me tolu na siga ka tolu na bogi. 


2. Ni sa tiko ena loma ni kete ni ika, sa qai masu 


vei Jiova, na nona Kaloy, o Jona. 

2. Ka vaka: “Au a tagi vei Jiova ena vuku ni 
noqu rarawa, a sa rogoci au o Koya. “Mai na loma 
i Etesi au a tagi, o ni qai rogoca na domoqu. 

3. Ni kemuni a biuti au kina boto ni sauloa, ki na 
loma donu ni wasawasa, sa vakavolivoliti au na 
ua; na nomuni biau lelevu ni wasawasa era ubitaki 
au. 

4. Au vosavosa i yaloqu, ka vaka, “au sa 
vakatalai tani mai Matamuni, au na tovolea tale 
me'u na raica na Nomuni valetabu.' 

5. Sa vakavolivoliti au na wai, ka sa yacova na 
lomaqu; au sa tu ena boto ni sauloa, era sa vaka 
viviraka na uluqu na lumilumi. 

6. Au lako sobu sara ki ra kina veiulunivanua 
me'u tu kina, ka sa tasogo kece mai vei au o 
vuravura, lo, o ni qai vueti au cake mai ena vanua 
ni mate au a tu kina, oi kemuni Jiova, na noqu 
Kalou. 

7. “Sa yacova mai na gauna, me sa sega vei au na 
noqu kaukauwa, au sa qai nanumi Jiova, ka'u 
vagolea cake yani na noqu masu vei kemuni, kina 
nomuni vale tabu. 

8. “O ira era vakaliuca nai vakatakarakara, era 
vakanadakua tiko na loloma ki vei ira. 

9. la, au na cabora vei kemuni na domo ni noqu 
vakavinavinaka, au sa na cakava na ka au sa 
bubului oti kina, na veivakabulai sa nei Jiova.” 

10. Sa qai vosa kina ika o Jiova, ka sa luaraki Jona 
kina vanua mamaca. 


Sa Vunau O Jona E Ninive 


3. Ogo nai karua ni gauna vei Jona me vosa vua 


o Jiova, ka vaka, 
2. “Tucake, ka lako ki Ninive, na koro levu o ya, 


ka laki vunautaka kina nai tukutuku Au tukuna 
vei iko.” 

3. A sa tucake o Jona ka lako ki Ninive, me 
vaka nona vosa vua o Jiova, o Ninive e dua na 
koro vakaitamera, ena tolu na siga kevaka me da 
taubale wavokita. 

4. E curuma yani na loma ni koro ena i matai ga 
ni nona siga. Ka tabalaka yani na domona ka vaka, 
“Ena siga vagasavulu mai oqo, ena vuaviritaki 
kina o Ninive!” 


Era Sa Vakabauta Na Kai Ninive 

5. Ara sa vakabauta na Kalou na kai Ninive, ka 
sa kacivaki mera lolo, ka vakaisulu taga tekivu 
sara ga mai vei ira na qase me yacovi ira sara na 
gone. 

6. Ni sa rogo yani vei Tui Ninive na vosa oqori, 
sa tucake mai o koya ena nonai tikotiko vakatui, 
ka la'ki vakaisulutaki koya ena i sulu taga, ka la'ki 
tiko ena dravusa. 

7. A sa kacivaki yani, me tukuni raraba e Ninive, 
ni sa vakarota na Tui kei ira na kena vei turaga 
bale eso, ka vaka, me kakua ni dua na tamata se 
manumanu yava i va, bulumakau se sipi, me 
kania e dua na ka, me kua sara ga ni dua me kana 
se gunu wai. 

8. la na tamata kece kei na manumanu mera 
vakaisulu ena i sulu taga, ka mera tagica na Kalou, 
ka veisau me biu laivi nai tovo ca, kei na vakayaco 
vakarau kaukauwa ni ligadra. 

9. O cei e kila de veisau lesu na Kalou ka 
veivutuni, ka kauta tani vua na nona cudru 
waqawaga, me da kakua ni mate kina? 

10. Ni sa raica na Kalou na ka era sa cakava, nodra 
veisautaki ira sara ga mai na nodra i tovo ca, na 
Kalou sa qai vakasuka tale na veika rarawa sa 
tukuna oti tu me na yacovi ira, ka sega ni 
vakayacora dina na Kalou. 


Na Cudru I Jona Kei Na Yalovinaka Ni Kalou 


4. tasa sega ni vinakata sara ga o Jona, ka cudru 
sara vakalevu. 
2. Sa masu kina o koya vei Jiova, ka vaka, sega ni 

JONA 


o koya oqo Jiova, na ka au tukuna niu se tiko mai 
noqu vanua? O koya oqo au dro kina ki Tasisi, 
ni'u sa kila ni o ni Kalou vinaka ka dauloloma, Ni 
dau cudru vakamalua ka vutu ni yalololoma, ka 
dau cigomi ira na daucaka ca. 

3. “O koya oqo, Jiova, Mo ni kauta tani ga na 
noqu bula, ni sa vinaka cake vei au me'u mate ka 
ca me'u bula tiko!” 

4. Sa vosa vua o Jiova, “sa donu li vei iko mo 
cudru?” 

5. Asa qai lako kina sauka ni koro o Jona, ka laki 
tiko ena yasa ni koro vaka kina Tokalau. Ka 
vakaduria kina e dua na nona vale bolabola ka 
dabe sobu e rukuna me vakaruru kina, ka me raica 
mada kina na ka ena yacova na koro oqo. 

6. la na Kalou o Jiova sa qai vakarautaka e dua 
na kau, ka vakatubura me vakarurugi Jona, me 
rawa ni vakarurugi koya tu, ka me vakaseavutaka 
na nona cudru. A sa marautaka na kau oqo o 
Jona. 

7. la ni qai kida mai na mataka ni siga ka dua, na 
Kalou sa vakarautaka e dua na yavato, mena kania 
na kau me rawa ni malai sobu kina. 

8. E a qai vakayacori, ni cadra cake mai na 
matanisiga, na Kalou e vakarautaka e dua na cagi 
Tokalau kaukauwa sara; ka tara mai na ulu i Jona 
na katakata ni matanisiga, ka sa yacovi koya e dua 
na malumalumu levu, ka sa vinakata sara ga o 
koya me sa mate, sa tukuna, “sa vinaka cake ga 
vei au me'u mate, ka ca me'u bula tiko.” 

9. A sa vosa vei Jona na Kalou, “e dodonu vei 
iko mo cudruvaka na kau o ya?”Sa sauma o Jona, 
“sa lomaqu dina me'u cudru, ka me'u mate sara!” 
10. la sa cavuta vua o Jiova, “o iko o sa lomana 
vakalevu na kau, ena ka o sega ni bau oca kina, se 
mo rawa ni vakatubura, sa tubu cake ga mai ena 
bogi ka mate tale yani ena dua na bogi. 

11. “Oi au me'u kua ni lomani Ninive, na koro 
levu, ka ra tiko kina na lewe dua na drau ka 
ruasagavulu na udolu na tamata, ka ra sega ni kila 
rawa tiko na duidui ni ligadra i matau kei na 
ligadra i mawi - ka levu talega kina era susu 
manumanu?” 


MAIKA 


NAI VOLA I 


MAIKA 


1. A vosa sa yaco vei Maika na kai Moreseci ena 


gauna I Jocame, Easi kei Esekaia e ratou Tui Juta, e 
raica o ya na ka me baleti Samaria kei Jerusalemi. 


Sa Roro Tiko Mai Na Vakatulewa Baleti Isireli 

2. Dou rogoca mai, na matagali i Isireli! Na 
vuravura, kei na ka kecega sa tu kina! Me na 
vakadinadina vei kemudou o Jiova, o Jiova mai na 
Nona vale tabu. 

3. Dou raica, o Jova sa biuta mai na Nona tikina, 
ka lako sobu mai, ena lakova na vei vanua cecere 
kei vuravura. 

4. Ena waicala ena rukuna na veiulunivanua, 
ena tatawasewase na vei buca ena vaka na kau ni 
sa mamaca me kama, ka vaka na wai ni drodrova 
na vei vanua e baba sobu. 

5. E yaco ena vuku ni talaideredre i Jekope kei 
nai valavala ca ena matagali i Isireli. Cava na 
talaidredre i Jekope? Sega beka ni o Samaria? Cava 
na veivanua cecere i Juta? Sega beka ni o 
Jerusalemi? 

6. “O koya oqo Au na vakayacora vei Samaria 
me vaka nai binibini caca ni yaya ena loma ni rara, 
na vanua ni teivaki vaini: Au na viritaka sobu na 
kena vatu, Au na qai vorolaka nona yavu. 

7. Na nona matakau Ceuti me vorolaki vakalalai, 
na i lavo ni nona sauma mai na vei ka ca me 
vakamai laivi, me rusa nona matakaw, ni sa taura 
mai ena nona saumi na dautagane, me vakasukai 
kece nai lavo ni dautagane.” 


Yasovaki Nei Isireli Kei Juta 

8. O koya oqo au na tagi ka qoqolou, au na lako 
niu luvata noqu i sulu meu luvawale; au na 
qoqolou me vaka na koli ni veikau ka tagi yaso me 
vaka na ositereji, 

9. Ni sega ni maca rawa na nona mavoa. Sa 
dewavi Juta mai, ka curuma mai na matamata ni 
koro nodra na noqu tamata i Jerusalemi. 

10. Mo kua ni tukuna i Kaca, me kua sara na tagi; 
ka vakatoqiqi yani ena qele ni o sa yaco ki Peci- 
afira. 

11. Vei kemudou na kai Sefiri dou na 
vakaluvaiwaletaki. Mo dou madua ni dou lako 
tiko, o ira na kai Senani era na sega ni lako rawa, o 
Peci-eseli ena tagi yaso, ni oi kemudou sa kauta 
tani na nona veika kece. 

12. O ira na kai Maroci era vinakata na tiko 
vinaka, ia sa yaco mai kina matamata i Jerusalemi 
na veivakaleqai mai vei Jiova. 

13. Vei kemuni na kai Lakisi, mo dou vesuka 
vakaukauwa na qiqi ni valu ena dua na 
manumanu totolo,(ni dou kauta mai nai valavala 
ca vei ira na goneyalewa ni Saioni). Sa yaco kina 
vei Isireli me vakacalai mai vei iko. 

14. O koya oqo mo solia, e dua na i yau vei 

Moreseci-kaca; ni matagali Ekisipi sa mai talanoa 
lasu tiko vua na Tui Isireli. 

15. Au na kauta mai e dua na kemu i sosomi vei 
kemudou na kai Maresa, na lagilagi i Isireli ena 
lako mai ki Etulama. 

16. Dou tagica sara na ulumudou, ena vukudra 
nomudou gone vakasamemeni; me toro taucoko 
na vuti ni yago me vaka na ikeli, mo dou drulua tu 
ni dou sa kau vakabobula. 


Ca Vei Ira Na Daucaka Ca 


2. Ena ca vei ira sa nakita me ra caka ca, ka 


navuca na ka ca ena nodra i mocemoce! Ni sa kida 
na mataka era sa cakava sara ga, baleta ni ra 
nuitaka tu na kaukauwa ni ligadra. 

2. Era kocova na vei vanua me ra taura, ena i 
tovo kaukauwa, era yanaraka na veivale, ka 
vakasaurarataka na kenai taukei, kei ira kece na 
veiwekani vata. 

3. O koya ogo sa tukuna o Jiova: “Raica, au na 
vakayacora e dua na ka rarawa vei ira na matagali 
ogo, ena sega ni rawa ni dua mena dro bula mai 
kina; ena sega ni rawa e dua me doudou me 
lakova rawa, ni oqo ena gauna ni ca. 

4. Ena dua ena vosa kamikamica vei kemudou 
mo dou lega kina, dou na tagi yaso ka tagi 
lagalaga, ka vaka: “Keimami sa vakararawataki 
dina! Sa veisautaki na neimami votavota, e rawa 
vakacava me cakava vei keimami! Ka sa laki 
volitaka na neimami qele kina dua na tamata 
dauveivakaisini.” 

5. O koya oqo ena sega kina ni rawa ni dua me 
vakatulewataka ga vaka i koya, nai yalayala ni 
vanua ni soqosogo i Jiova. 


Ira Na Parofita Lasulasu 

6. Dou tukuna vei ira na dau parofisai, “Me kua 
na vosa vakayalowai.” Me mudu kina na nodra 
dau mai parofisai tiko; me kua ni ra mai vosa 
veivakasesewani me yaco kina na veicacati. 

7. Vei kemudou na matagali i Jekope: “Sa dredre 
sara me rawati na yalo i Jiova? O koya beka oqo 
nona cakacaka; sa sega ni rawa beka vua sa lako 
vakadodonu me vakayaco ka vua na noqu vosa? 

8. “Se qai oti ga oqo era yaco tale na Noqu 
tamata me kequ meca — ni luvati sobu na nodra i 
sulu era dara tiko, ka mai vei ira era dau lomani 
iko, era vaka na i rairai ni lesu mai nai valu. 

9. O ira na yalewa ka Noqu tamata era sa 
kautani mai na nodra i tikotiko; mai vei ira na 
luvedra ka sa kautani na Noqu lagilagi me sega ni 
mudu. 

10. “Mo tucake ka lako, ni oqo e sega ni vanua ni 
nomu gagade, baleta ni sa vakacacani tu, ena 
vakarusai iko ena veivakarusai levu. 

11. Kevaka e dua na tamata e liutaki tiko ena yalo 


ni veivakacalai ka vosataka tiko na ka lasu, me 
tukuna, “Au rawa ni parofisaitaka vei kemudou na 
yaqona kei na kena gunuvi, na vosa vaka oqo na 
vosa vakayalowai vei ira na tamata. 


Vakatikori Lesu O Isireli 

12. “Au na vakasoqoni kemudou vakaidina kece 
sara, na Jekope, Au na vakasogoni ira talega na vo 
tu e Isireli: Au na maroroi ira vata vaka na sipi ena 
kena bai, me vaka na qele ni sipi ni ra kana voli 
ena veico bulabula, era na tabalaka i cake na 
domodra ena vuku ni lewe levu ni tamata. 

13. O koya ka sereki ira ena lakovi ira tale mai; 
era na sereki tani mai na kena bai; era na lako 
sivita na matamata ni bai, ka lako yani ena galala; 
na nodra tui ena liutaki ira tiko, ena vakarurugi ira 
na veimaroroi i Jiova.” 


Ira Na Veiliutaki Kei Ira Na Parofita Ca 


3. Aua qai tukuna: “Dou vakarorogo mada, na 


veiliutaki i Jekope, kei kemudou na veiliutaki ena 
matagali i Isireli. Cava na betena vei kemudou mo 
dou via kila na lewa? 

2. Oi kemudou dou a cata na ka vinaka, ka 
vinakata na ka ca; dou a drudrugi ira na noqu 
tamata, ka kauta tani na lewe mai na suidra; 

3. Dou a kania talega na lewedra, kei na kulidra, 
ka dou musulaka na nodra sui, vakamatailailai me 
vaka na bulumakau me saga, ka vaka na lewe ni 
sui kina kuro levu.” 

4. Fra na qai kaci vei Jiova, ia ena sega ni rogoci 
ira o Koya, ena vunitaka na matana mai vei ira, 
ena vuku ni nodra caka cala vei Koya. 

5. Sa vosa vakaogo o Jiova baleti ira na parofita 
ena vuku ni nodra veivakacalai; era vunautaka 
tiko na “vakacegu” na gusudra, e sinai tu kina na 
kakana, ia era marau ni dua nai valu, ka ra sega ni 
bau kauwai ena vinaka: 

6. “O koya oqo ena yacovi kemudou kina na 
bogi, ni sa sega na raivotu, kei na butobuto loaloa, 
ni sa yali na daucaka mana lasu, ena dromu sobu 
na nona matanisiga na parofita, ka ena sega na 
rarama vei koya. 

7. Era na madua ga mai na daurairai, kei ira 
talega na dautuvaimau, era na sogota mai na 
gusudra, ni sa sega ni rogo mai na Kalou.” 

8. Ia e dina ni'u sa vakasinaiti tu ena kaukauwa 
mai vua na yalo i Jiova, ena lewa kei na gaga, 
me'u tukuna kina vei Jekope kei Isireli na nodrau i 
valavala ca. 

9. Ogo mo dou rogoci Au, na veiliutaki ena 
mataqgali i Jekope kei kemudou talega na liuliu ena 
matagali i Isireli, dou a cata na lewa dodonu kece 
sara, 

10. Dou a tarai Saioni cake ena veivakamatematei 
kei Jerusalemi ena cakava na ka ca: 

11. O ira na veiliutaki era vakadavora nodra lewa 
ena kaukauwa ni veivaqumi, o ira na bete era 
kerea me saumi me ra qai vakatavuvuli, o ira na 
parofita era cakacaka vakailawaki me rawa kina 

na ilavo. Era vakararavi vua na Kalou, ka tukuna, 
“sa yali na Kalou vei keda? Ena sega ni dua na 
leqa ena yacovi keda”. 

12. O koya oqo ena vukumudou ga ena cukiraki o 
Saioni me vaka e dua na i teitei, o Jerusalemi ena 
basuraki vakaca sara, na ulunivanua ni so Kalou 
ena vaka na veidelana sigasiga. 


O Jiova Sa Lewa E Saioni 


4. Ena yaco ena gauna mai muri na ulunivanua 


ni vale i Jiova ena vakataudeitaki ena dela ni 
ulunivanua, ena vakacerecerei mai na veidelana 
kece, era na ciciva yani na veimata tamata. 

2. Era na lako kina na veimatanitu ka ra tukuna, 
“Lako mai meda mai lako cake kina ulunivanua i 
Jiova, kina vale ni Kalou i Jekope, ena vakavulica 
vei keda na nona i valavala, eda na qai muria na 
nona sala”. Ena lako mai Saioni na vunau i Jiova, 
kei na vosa i Jiova mai Jerusalemi. 

3. Ena lewai ira e lewe vuqa, ka ena cudruva na 
veimatanitu kaukauwa ena veivanua yawa, na i 
seleiwau me nodra i siviyara ni cukicuki, na nodra 
moto me sele ni sasamaki, me kua ni veivala na 
veimatanitu me kua ni ra qai via kila tale e dua nai 
valu. 

4. la na tamata kece me dabe tiko ena nona dui 
loga vaini kei na lolo, ena sega ni dua ena 
vakarerei ira tiko, ni sa vosa dina mai na gusu i 
Jiova na Kalou ni lewe vuga. 

5. Na tamata kece era na muria ka lako voli mera 
vakaraitaka nodra dui Kalou, ia oi keda meda na 
lako ka vakaraitaka na noda Kalou o koya sa Sega 
ni mudu ka sega ni mudu. 


Na Qaqa Nei Saioni Ena Veisiga Mai Muri 

6. “Ena siga o ya”, sa tukuna o Jiova, “Au na 
soqoni ira na lokiloki kei ira na tamata biligi, kei 
ira Au a vakamavoataka, 

7. Au na vakayacori ira na lokiloki mera tawana 
na vanua, o ira na tamata biligi mera matanitu 
kaukauwa, o Jiova ena lewai ira mai na 
ulunivanua o Saioni mai na gauna oqo kei na 
veigauna sa tu mai liu. 

8. O iko na nodra vale cecere na qele ni sipi, na 
nodra koro ni valu na goneyalewa ni Saioni, ena 
vukumu ena yaco kina, o ira ka ra lewa tu e liu. 
Era na lako mai, o ira na goneyalewa ni matanitu, 
era tiko e Jerusalemi.” 

9. Cava o tagi vakadomoilevu kina? E sega beka 
ni dua na tui e tiko vata kei iko? Se e ra sa mate 
beka na nomudou matabose e cake? Ni sa yacovi 
iko na rarawa ni mosi vaka na yalewa sa taratara. 
10. Mo mosi mada, ka rarawa me qai rawa ni 
basika mai na ka o gadreva, oi kemudou na 
goneyalewa ni Saioni, me vaka na yalewa ni 
taratara mo lako tani mai ena koro, ka la'ki tiko e 
veikau, o na yaco sara yani ki Papiloni, o na qai 
vakagalalataki mai kea, ena vakabulai iko o Jiova 
mai na ligadra na kemu meca. 

11. Fra na vala kei iko na veimatanitu eso, era na 


tukuna, “Me vakacacani o koya, me da rai yani ki 
Saioni.” 

12. la era a sega ni kila na Nona vakanananu na 
Kalou, era sega ni vakasamataka na cava sa lewai 
oti tu, ni na soqoni ira vata o Koya, me vaka na 
kena vakasoqoni na sila mai na kena vanua ni 
gagagi. 

13. “Mo tucake ka butugagia o iko na goneyalewa 
ni Saioni; Au na cakava na nomu i leu me vaka na 
kaukamea, na taukuku ni yavamu me vaka na 
parasa, mo na qaqgiraka e levu na tamata vaka 
matailailai; au na cabora vei Jiova o koya na Kalou 
ni vuravura taucoko kei na ka era rawata”. 


5. Dou soqoni mai vakamataivalu oi kemudou 


na goneyalewa; era sa tuvaivalu mai vei keda; era 
na mokuta na i liuliu ni Isireli ena dua na 
kaukamea me tara na baluna. 


Na Mesaia Sa Lako Tiko Mai 

2. “la o iko, Peciliema Efiraca, e dina ni o ka 
lailai sara vei ira na lewe udolu e Juta, ia mai vei 
iko ena lako mai vei Au o koya ena Lewai ira na 
Isireli, na nona lako mai sa ka mai liu sara, ni se 
bera nai vakatekivu.” 

3. O koya oqo ena soli ira yani o Koya, me 
yacova ni sa sucu o koya e mosi tiko, o ira na 
tacina ka se vo tu mai era na lesu vei ira na gone ni 
Isireli. 

4. Ena qai tucake ka vakani ira na nona qele ni 
sipi, ena kaukauwa i Jiova, ena yaca vakaturaga i 
Jiova na nona Kaloy, era na vauci vata me dua, ni 
sa levu o Koya me yacova yani nai yalayala kei 
vuravura, 

5. O koya na dau ni veisaututaki. 


Vakatulewa Baleti Ira Na Meca Kei Isireli 

Ni ra butuka mai na noda vanua na kai Asiria, ka 
curuma na noda dui veivalevale, eda na biuta vei 
ira mera vala e lewe vitu nai vakatawa ni sipi, kei 
na lewe walu na turaga momo gaga vinaka. 

6. Era na vakarusa na vanua o Asiria ena i 
seleiwau, kei na i curucuru ni koro o Nimiroti; ena 
vakabulai keda o Koya mai na ligadra na kai 
Asiria ni sa butuka mai na noda qele, kei na Nona 
kalawaca na noda i yalayala. 

7. Era na tu maliwai ira na veimata tamata na 
tamata i Jekope era vo tu, me vaka na tegu i Jiova, 
kei na uca ni tau ena dela ni co, sa sega ni ra qai 
via waraka vakadede na nona yaco mai na luve ni 
tamata. 

8. O ira na Jekope era vo tu, era na tu vata kei ira 
na matanitu tani ena veivanua, mera bula 
veimaliwai kei ira, vaka na laione ena kedra 
maliwa na manumanu kila ni veikau, vaka nona 
lako voli ena kedra maliwa na qele ni sipi e dua na 
luve ni laione, ke sa lako yani o koya ena basuraki 
rau vakalalai, ka sega e dua me na tarova rawa. 

9. Ena qai laveti cake na ligamu ni sa gaga vei 

ira kece era a cati iko, kei ira talega na kemu meca 

era na vakaoti laivi. 

10. “Ena qai yaco ena siga o ya”. Sa tukuna o 
Jiova, “Au na vakaoti ira taucoko na nomudou ose 
mai vei kemudou ka vakarusa na nomudou qiqi ni 
valu. 

11. Au na vakaotia taucoko na nomu veikoro 
lelevu, ka viritaka sobu na nomudou koro ni valu 
kaukauwa. 

12. Au na kauti ira tani na dauvagunu mai na 
ligamudou kei ira na dau parofisai vakailasu. 

13. Au na muduki ira taucoko na nomu matakau 
ceuceu, kei na matakau levu dau duri tu, dou na 
sega ni na vakaliuca tale na cakacaka ni 
ligamudou, 

14. Au na talaraka laivi na nomudou matakau 
kau vakaitamera, kei na nomudou koro levu 
talega Au na vakarusa. 

15. Vei ira na matanitu ka sega ni via vakarorogo 
ena ka Au sa tukuna, ka Au na vakayacora 
vakaidina me'u sauma ve ira, ena noqu cudru 
katakata sara.” 


Vakamasuti Isireli Na Kalou 


6. Dou rogoca ogo, na vosa i Jiova: “Dou tucake, 


ka masuta na vei ulunivanua ena vuku ni 
nomudou cala, me ra rogoca mai na veidelana na 
nomudou vakamamasu. 

2. Dou rogoca, na veiulunivanua na ka sa 
veiletitaka o Jiova, me rogoca talega mai na botoi 
vuravura; ni sa vosa baleti ira na nona tamata o 
Jiova, ena veilewai kei ira o Jiova. 

3. “Oi kemudou na noqu tamata, cava Au 
vakayacora vei kemudou? Se Au a vakaocai 
kemudou vakacava? Dou tukuna mai vei Au. 

4. Ni ka'u a kauti kemudou tani mai ena vanua o 
ljipita, ka'u sereki kemudou ena vanua ni 
veivakabobulataki: Au talai Mosese, Froni kei 
Miriama yani vei kemudou. 

5. Vei kemudou na noqu tamata, dou nanuma 
mada, na ka e vakatulewa taka o Pelaki na Tui 
Moapi, kei na nona duavata yani kina o Pelami na 
luvei Piori, mai Akaia me yaco ki Kilikali dou na 
kila kina na yalododonu i Jiova.” 

6. Ena cava me'u lako mai kina ena mata i Jiova, 
ka cuva sobu vei koya sa cecere sara? Me'u na 
kauta li mai vua na noqu i soro, na bulumakau e 
se qai sucu? 

7. Ena yalovinaka beka o Jiova ena sipi tagane 
era udolu. Se me tini na udolu na vei uciwai ena 
waiwai? Se meu solia na noqu ulumatua mei sau 
ni noqu caka cala, o koya na vua mai na yagomu 
me bokoca nai valavala ca ni lomaqu? 

8. E sa dusimaka oti vei kemudou, na ka sa 
vinaka sara; kei na ka e gadreva vei kemudou o 
Jiova ia mo dou kitaka vakadodonu, dou taleitaka 
na yalololoma, ka lako voli ena yalomalumalumu 
kei na nomu Kalou? 


Totogitaki O Isireli Ena Nona Cala 
9. Asa kaci kina koro o Jiova - o vuku ena raica 


na yacamuni: ” Rogoca nai kuita! O cei sa lewa? 
10. Se vo tiko li na nona i yau na tamata ca ena 
nona vale, kei nai vakarau lasulasu dau vei 
vakacalai? 

11. E rawa mera tamata vinaka o ira e tiko vei ira 
na i vakarau ca, kei na taga sa sinai tu ena yaya ni 
veivakaisini? 

12. O ira na nona vutuniyau era rawata ena i 
valavala kaukauwa, o ira na lewe ni vanua era sa 
tamata lasulasu, kei na yamedra sa vei vakaisini 
ena gusuna. 

13. “O koya oqo Au na vakacacani kemudou kina, 
ena vakalalai na nomudou i tikotiko ena vuku ni 
nomudou i valavala ca. 

14. Dou na kana, ka sega na mamau; Dou na dau 
walolokai tu ga. Dou na rawata eso na ka, ia ena 
sega ga ni dou maroroya rawa e dua na ka, na ka 
dou sa taura mai Au na tatalaka ena i seleiwau. 

15. “Dou na kakaburaki, ia dou na sega ga ni 
tatamusuki, dou na tea na vuni olive, dou na sega 
ga ni lumuta na kena waiwai. Dou na vakarautaka 
na waini kamikamica, dou na sega ga ni gunuva 
na waini kamikamica. 

16. Ka ni dou vakamareqeta tiko na i vunau i 
Omirai; ka dou cakava na ka kece e lavaka mai na 
matagali i Eapi, ka dou muria na nodra i 
vakavuvuli, o koya oqo au na vakayacora mo dou 
vakalolomataki, ka ena nodra kina na rogo ca na 
nomudou kawa. Ka ena kemudou kina na i samu 
ni dawa ena vukudra na noqu tamata”. 


Rarawataki Nai Valavala Ca I Isireli 


7. Isa Oi au! Ni'u sa vaka na tamata dau beti 


vuanikau ena vula i katakata, ka vaka nai rairai ni 
dua na dau tamusuki vuni vaini, ni sa sega ni dua 
na i kau lolo me laukana rawa ena ka sa gadreva 
na lomana me kania. 

2. Ni sa takali mai vuravura na tamata yalodina, sa 
sega tale ni qai kune e dua na tamata lomadina ka 
era sa tamata lasulasu ka dau vakadave dra, ka era 
vakasasa taka na tacidra ni ra vakayagataka na 
lawa. 

3. Fra gumatua ni caka ca ena ligadra -- o ira na 
veiliutaki era vinakata na i sau ni nodra cakacaka, 
me ra qai cakacaka, o ira na dau ni lewa era 
vinakata nai lavo ena sala ni veivaqumi, kei ira na 
turaga bale era bulataka tu ga na i valavala 
vakabutobuto; ka era sa qai dua vata mera 
cakacaka ena i tovo oqo. 

4. Na tamata e vinaka toka vei ira, na nona bula 
sa vaka tale na co gadrogadro; o koya sa bau 
dodonu tu, na nona bula sa vaka nai sele gata 
ruarua na muana; ka sa roro tiko mai na siga mo 
na vakarusai kina, ka mo ni na veilecayaki ka 
yatayata tu kina. 

5. Kakua ni o vakabauti koya na nomui tokani, 
kua ni o nuitaka e dua drau dau veivolekati; mo 
qarauna ga na ka e cavuta mai na gusumu vei 
koya e davo volekati iko. 


756 


MAIKA 


6. Na gone tagane sa sega ni bau dokai tamana, 
na goneyalewa sa daubeci tinana, oi rau na 
veivugoni yalewa sa sega ni rau bau veilomani 
vakadua; na kedra meca sai ira ga na nodra lewe 
ni matavuvale. 

7. O koya oqo, au sa na rai ga vei Jiova; au na 
waraki Koya na Kalou ka noqu i vakabula; ena 
rogoci au na noqu Kalou. 


Nona Vakatutusa Kei Na Nona Ciqomi O Isireli 
8. O iko na kequ meca, mo kakua ni marau ena 
vuku ni noqu bula; ka ni'u sa davo sobu, au na 
tucake tale; Ni'u tiko ena vanua butobuto, ena 
noqu rarama o Jiova. 

9. Au na ciqoma na cudru ena vakatauca mai vei 
au o Jiova, ena vuku ni noqu i valavala ca vua, au 
na vakaraitaka na noqu cala me vukei au ena nona 


lewa dodonu, ka tuberi au kina 
veivakararawataki; me'u na raica kina na nona 
yalododonu. 


10. Me na qai raica kina o koya na kequ meca, ka 
madua o koya ka dau tukuna vei au, “E vei o Jiova 
na nomu Kalou?” Na mataqu ena raici koya, ni sa 
butubuturaki sobu me vaka na qele malumu ena 
gaunisala. 

11. Ena siga me sa tara cake kina na nomu bai 
vatu, ena qai vakatauci kina e dua na lewa ka 
mena vakauti ena vei tutu vava ni vuravura. 

12. Ena siga o ya era na lakovi iko mai o ira mai 
Asiria kei na vei vanua lelevu tale eso, o ira mai na 
loma ni vanua me yacova na Uciwai, mai na 
wasawasa e dua kina mua ni ulunivanua ki na 
dua na mua ni ulunivanua. 

13. Ena vaka matematetaki na qele ena vukudra 
na tawana tiko, me i sau ni nodra i valavala. 


Na Kalou Ena Vosoti Isireli 

14. Mo vakatawai ira na nomu tamata ena nomu i 
titoko, o ira na nomu i votavota, ka era dau 
vakatawana tu ga na veikau, ena vanua o Kameli, 
me ra vakani tale mada mai Pasani kei Kiliati, me 
vaka e dau caka tu e liu. 

15. “Me vaka na siga Au kauti kemudou tani kina 
mai Ijipita, Au a qai vakaraitaka eso na vei ka e 
veivakurabuitaki.” 

16. O ira na veimatanitu era na raica ka madua ena 
vuku ni nodra kaukauwa; era na sogota sara na 
gusudra; kei na daligadra mera kua ni rogoca. 

17. Era na ceguva na kuvu ni qele me vaka na 
gata; ka dolo e ketedra, era na rerevaki Jiova na 
noda Kalou, ka era na rere dina ni ra raici 
kemudou. 

18. O cei li na Kalou me vakataki Kemuni, me 
vosota na caka cala, ka sa buluta na nodra 
talaidredre na kena e vo ni nona i votavota? Ka 
sega ni dau cudru tiko me sega ni mudu, baleta ni 
dau marautaka me yalololoma tiko. 

19. Ena yalololoma tale mai vei keda o koya, ena 
guilecava na noda caka cala. Na neimami valavala 
ca o ni na viritaka kina boto ni wasawasa. 


MAIKA 


20. O ni na vakatakila vei Jekope na dina, kei na 
yalololoma vei Eparama, ka me vaka na nomuni a 
bubului vei ira na neimami qase ena gauna sara 
yani e liu. 

NEUMI 


1. Na vosa ni parofisai bibi ka baleti Ninive, oqo 
nai vola ni raivotu i Neumi na kai Elikosi. 


Na Cudru Ni Kalou Vei Ira Na Kena Meca 

2. Sa Kalou vuvu, ka dau veisausaumi o Jiova; ka 
e vakadomobula o Jiova ni veisausaumi vei ira 
edau via saqati Koya, ka sa daucudrucudru 
vakamalua vei ira na kena meca; 

3. O Jiova sa dau cudru vakamalua, ka sa ka levu 
vakaidina na nona kaukauwa, ena sega ni ciqomi 
ira na tamata ca. Ka sa dau tiko na sala i Jiova ena 
gauna ni covulaca kei na cava kaukauwa, kei na o 
na kuvu ni yavana. 

4. Ka e dau cudruva na wasawasa ka rawa ni 
vakamacara, ka rawa ni vakadiva na veiuciwai, 
ena raqosa o Pasani kei Kameli, kei na senikau ni 
Lepanoni ena malai. 

5. Na veiulunivanua e yavavala ni sa butuka, kei 
na veidelana era waicala, ka tavuki sobu o 
vuravura kei ira talega era tiko kina. 

6. O cei me yatedei me tu ena gauna ni Nona 
cudru? O cei me vorata rawa na vakarerevaki ni 
Nona cudru? Ka e waqa na nona cudru me vaka 
na bukawaga, ka dau vaqera sobu na veivatu loa 
lelevu. 

7. Sa yalovinaka o Jiova, ka sai vakaruru 
kaukauwa ena gauna ni leqa, ka sa kilai ira era sa 
vakararavi vua. 

8. la ena gauna ni waluvu levu e cakava kina o 
Koya e dua na ka vei ira na kena meca me rawa ni 
ra mate kina. 

9. A cava dou sa nanuma vaka ca kina vei Jiova? 
Sa oti na ka e via cakava. Ena sega ni vakarua taki 
tale na ka rarawa. 

10. Se mani votovotoa sara vaka na soni, se 
yatayata vaka na daumateni, era na vakaoti ga 
vaka na sila sa matua. 

11. Ena lako mai vei iko o koya sa bukia tiko na 
vere vei Jiova, e dua na dau ni lewa ca sara. 

12. Sa tukuna vaka oqo o Jiova: “ E dina ni ra sa 
mai maroroi vakataki ira eso tale, ena sega ga ni 
na kauta tani na mate me na muri ira tiko. E dina 
ni'u a vakararawataki kemudou, ka'u na sega ni 
na cakava tale vei kemudou; 

13. la ogo Au na musuka tani na nonai vua mai 
vei kemudou, ka tawasea tani na kemudou i 
sema.” 

14. O Jiova sa solia e dua nai vakaro me baleti 
kemudou: “Na yacamudou me na kua tale ni qai 
nanumi ena dua na gauna. Ena vei vale ni 
nomudou Kalou, Au na vorovorolaka na 
nomudou matakau ceuceu. Ka Au na kelia na 
kemudou i bulubulu ni dou sa vakasisila vei au.” 
15. Raica, ena ulunivanua na yava i koya sa kauta 
lako mai na rogorogo vinaka, ka vunautaka na 
tiko sautu! Dou ia tikoga na solevu tabu na Juta, 

kei na nomudou soqo ni bubului. Era na sega ni 
lako tale mai vei kemudou na tamata ca; ni ra sa 
vakaoti taucoko sara. 


Na Vakarusai I Ninive 


2. Sa 


lako mai vei iko o koya, na 
dauveivakarusai: Dou tu vakarau! Yadrava na 
sala! Vauca vinaka na tolumudou! Dou 


vakaukauwataka na nomudou matai valu. 

2. Ena vakasuka tale o Jiova na nona lagilagi o 
Jekope kei na nodra dau lagilagi na Isireli, ena 
nodra a vakacacani ira na dauvakacaca, era qai 
tamusuka laivi na nodra kaukauwa ni rawa ka. 

3. Na nona i sasabai na tamata qaqa ena vuki me 
damudamu, o ira na tamata i valu era na tokara 
nai sulu damudamu butobuto. Era na tatibi mai na 
qiqi ni valu me vaka na cina ramasese, ena siga ni 
nona lako mai, kei na moto ena taliva vinaka tu. 

4. Na qiqi ni valu era na osota na veigaunisala, 
era na veituitui ena vei sala lalai, kei na sala 
lelevu, ena cavuisaravi na kedra totolo ni ra sa 
toso. 

5. E nanumi ira nona turaga; ni ra sa tarabe kece 
ena nodra lako tu; ka ra tatabaki kina bai me ra 
vakarautaki ira kina. 

6. Fra dolava nai lati ni veiuciwai; me kuitaka na 
vale vakamareqeti. 

7. Sa vakatauci na lewa: Ni na kau vakabobula o 
koya, me yacova ni suka lesu tale mai, era na 
liutaki ira nodra marama dauveigaravi, ena voga 
tu na domodra vaka na ruve, kei na nodra tavia 
tiko na lomaseredra. 

8. Ka mai liu o Ninive e vaka e dua na tobu sinai 
tu ena wai, oqo era sa dro yawa tiko. Era kacivaka 
tiko yani, “Ni tu vakadua!”“ni tu vakadua!” la ka 
sega ni bau dua me rai vuki mai. 

9. Dou taura nodra siliva!, kei na nodra koula! 
Na noda i yau talei e sega ni oti rawa, kei na vei 
yaya sau lelevu. 

10. Sa vakalalai ka vakacacani, ka ravuti 
vakadua! Sa waicala na yalo, ka sautanini na duru, 
ka sa rogoci ga na domo ni tagi mai na vei sagata, 
ka laurai e matadra na yaluma kei na veilecayaki. 
11. E dau tiko E vei na nona i tikotiko na laione, 
kei na vanua e dau kana kina na luve ni laione, na 
vanua edau lakova na laione, na laione yalewa kei 
na luve ni laione, ka sega ni dua me dau vakarere? 
12. Na laione sa dresudresulaka na kedra na 
luvena, ka vakamatea eso me kena na laione 
yalewa, ka biuta ki na nona qara na ka esa 
vakamatea. 

13. “Raica, Au na ravuti iko” sa tukuna o Jiova na 
Kalou ni lewe vuga, “Au na vakarusa na nomu 
qiqi ni valu me kama yavu kei na nomu luve ni 
laione ena vakamatei ena i selewau, Au na 
vakaotia kece mai vuravura na ka o rawata, kei ira 


o dau talai ira tiko ena sega tale ni rogoci na 
domodra.” 


Ena Ca O Ninive 


3. Ena ca na koro dauvakadavedra! Ka sinai ena 


dau lasu kei na butako. Ka sa sega ni rawa ni oti 
na lega e tiko kina. 

2. A sa rorogo ni veivakanakuitataki kei na 
rorogo vavadugudugu ni qiqi ni valu, na rorogo ni 
yava ni ose ena nona dreta tiko na gigi ni valu! 

3. Era sa ukutu na mataivalu ose ni tatalivaliva 
nai seleiwau kei na moto, ka sega ni wili rawa na 
tamata era mate—ka vakasinaita na vanua na 
yago ni tamata — 

4. Ena vuku ni kena sa levu na dautagane kei 
koya e tiko vinaka me dautagane talega. Kei na so 
talega vei ira na marama era vakayaco ka mana 
ena sala butobuto. Ka era volitaka kina na vanua 
vei ira na vulagi ena sala ni dautagane kei na 
vuvale mera vakacalai tu ena daucaka mana lasu. 
5. “Raica, Au na vakacacani iko,”sa tukuna o 
Jiova na Kalou ni lewe vuga, “Au na luvata 
taucoko na nomu i sulu mai yagomu, me'u 
vakaraitaka ki vuravura kece na nomu luvaiwale, 
mo vakamaduataki kina ki na veimatanitu. 

6. Au na vakatauva vei iko na mate ni yago 
rairaica mo rairai tu kina vakaduatani. 

7. Me na yacova na gauna, o ira era raici iko me 
ra dro ena domobula, ka tukuna, sa vakacacani 
vakalevu sara o Ninive! ʻO cei me rawa ni mai 
wasea vata na nona rarawa? Ka me'u la'ki raica li 
mai vei e dua me vakacegui iko?” 

8. O uasivi cake beka mai vei Noamoni ka dabe 
toka ena bati ni uciwai, ni wavolivolitu koya tu na 
wai, ka nona i drodro kei na nona bai na 
wasawasa? 

9. O [ciopea kei Ijipita e rau dau vakararavi kina, 
ka ni vutucoga tu na nodrau i yau ka sega ni 
yalani rawa, o ira na kai Puti kei ira na kai Lupiu 
era dau tokoni iko. 

10. lo sa kau tani ga yani o koya ka me 

vakabobulataki, o ira na nona gone lalai era 
basubasuraki vakalalai, era vakawiri madigi ena 
vei tutu ni sala ena vukudra nona tamata turaga, o 
ira nodra tamata kaukauwa era na vesuki ena 
senidodo. 

11. O iko ena yacovi iko na mateni,” o na qai 
vunitaki iko ena vei qara mai vei ira na kemu 
meca. 

12. A nomu koro ni valu sa vaka na vu ni lolo sa 
matua tu na vuana: kevaka me dua e yavalata, era 
na lutu kina gusu sa tadola tu me kania. 

13. O ira na tamata vei iko era sa yalewa kece ga! 
Na matamata ni nomu koro sa dolavi tu ga me ra 
curuma na meca, ka ena kama yavu na duru 
kaukauwa ni nomu matamata. 

14. Takiva rawa na wai mai na tobu! Ni sa 
tuvaivalutaki na nomu koro kaukauwa! Taura na 
kuro sa buli oti ka vakayagoyagotaka vinaka! Ka 
vakaukauwataka ena vatu sa tavu! 

15. Ka ena vakaleqai iko na kama, kei nai 
seleiwau, era na kanikani laki iko vaka na vodre. 
Ka mo vakalewelevu taki iko-me vaka nai 
wiliwili ni vodre! Ka mo vakalewelevu taki iko — 
me vaka na vodre dau veivukayaki! 

16. O sa vakalewevugataka na nomu dau veivoli 
me vaka na kalokalo ni lomalagi. Era na vuka mai 
vaka na vodre ka lesu tale yani. 

17. O ira na nomu turaga ni valu era sa vaka nai 
wiliwili ni vodre vei vukayaki, kei ira na nomu 
turaga lelevu cake ni valu era sa vaka nai wiliwili 
ni yavusa vodre, ka ra mai vakavale vaka voleka 
ena gauna ni batabata, ni cadra na siga era na dro 
yawa, ka sega ni kilai nodra i tikotiko. 

18. Tui Asiria, o ira nomu i vakatawa era sa moce; 
nomu gaga era sa bale sobu kina qele, o ira nomu 
tamata era sa dui veiseyaki kina veiulunivanua, ka 
sega e dua me kauti ira mai. 

19. Ena sega ni o na vakabulai rawa mai na nomu 
mate, ka o sa mavoa sara vaka ca. O ira kece era na 
rogoca na kemu i rogorogo, era na vakasausau, ka 
ni sega ni dua me tarai koya na ka e yacovi iko? 


APAKUKI 


NAI VOLA I 


APAKUKI 


1. na veika e veivakaocai sa raica o Apakuki na 
parofita. 


Nona Taro Na Parofita 

2. 1 Jiova, a cava na kena dede me'u tagi tiko 
kina, ka mo ni qai sega ni rogoca tiko? Au a 
vakaraitaka yani vei kemuni na levu ni “valavala 
kaukauwa!” Ka o ni sega ni bau via veivuke mai. 
3. A cava mo ni vakaraitaka kina vei au na levu 
ni caka cala, ka mai vakavuna vei au me'u raica 
kina na leqa? Ka sa tu ga e mataqu na veika 
rarawa kei na vakayacoi tovo kaukauwa; ka sa 
levu tikoga mai na veileti kei na veitawasei. 

4. O koya ogo sa malumalumu kina nai vunau, 
ka sa sega ni vakayacori vakadodonu na lewa 
dodonu ka ni lewe lailai na tamata dodonu, ka e 
lewe levu na tamata i valavala ca; ka e sa na 
vakamuri na lewa ca ni ra lewe levu na kena i to. 


Sa Sauma O Jiova 

5. “Mo raici ira vakavinaka sara na veimatanitu 
—ka o na kidacala kina! Au na cakava e dua na 
cakacaka ena nomudou gauna, ka o na sega ni 
vakabauta, dina ni o sa rogoca oti ni tukuni vei 
iko. 

6. Oqo dina Au na vakauqeti ira na kai Kalitia, 
na matanitu dau veivakararawataki ka sega ni dau 
soro, ka era lakova na veiyasa ni vanua e vuravura 
ka taura vakaukauwa na veivanua e sega ni nodra. 
7. Era vakarerevaki ka kaukauwa; na nodra lewa 
kei na nodra kaukauwa era rawata ga mai vei ira. 
8. Na nodra ose e totolo ka bera na lepate, ka era 
kata gaga ka rerevaki mai na wolifa. Ni ra sa cici 
mai e sega tale ni dua na ka me dro bula; era sega 
ni via kila na yawa ni vanua; ka e sega ni rawa ni 
vakadaroi na nodra i naki ni ra sa lako mai; ka 
vaka nai keli ni via kana me vakasagagara kakana 
me kania. 

9. “Nira sa lako mai era vinakata na vala; ka e sa 
vakarau tu kina na yagodra taucoko me vaka na 
cagi Tokalau. Era taura na tamata me vaka na 
sokumuni ni nuku. 

10. Ka era vakalialiai ira na veitui eso, ka 
vakasesewani na kena vei mata turaga. Na veikoro 
ni valu kaukauwa e ka walega vei ira - ka era 
cavuta ka kumuna vata ka vakarusa sara. 

11. Sa qai veisau na lomana me viavialevu ka caka 
cala kina, ka vakalevulevui kina na nona Kalou ni 
sa vuni nona gaga.” 


Nai Karua Ni Nona Taro Na Parofita 

12. Kemuni Jiova na Noqu Kalou na Noqu le dua 
yalosavasava, o Ni a sega beka ni bula tiko mai ni 
se bera nai vakatekivu? Keimami na sega ni mate 

Kemuni Jiova o ni a lesi ira me ia na veicudruvi, oi 
kemuni na uluvatu, o ni a vakauqeti ira mera 
kitaka na veivunauci. 

13. Sa savasava na matamuni, ka sa dredre kina 
mo ni vakaraica na ca, na cava o ni vakayacora 
kina na rarawa vei ira na tamata ca. O ni qai galu 
ena gauna era kune ka rarawa tiko kina na tamata, 
ka bau vinaka cake kina nodra na bula mai vei 
koya e veivakamatei tiko? 

14. A cava koni vakatara kina na tamata me vaka 
na ika ni wasawasa, ka vaka na manumanu sa 
sega ni lewai koya rawa? 

15. Era vesuki taucoko mai vaka na siwati ni ika, 
ka tobo me vaka na ka e rawati ni coko ena lawa, 
ka era qai yarataki vata i loma vaka na ika ena 
lawa, ka era marau vakalevu sara ena vuku ni ka 
oqo. 

16. O koya oqo era sa qarava ga kina na nodra 
lawa ena veika era vakayacora, ka vakacabora nai 
soro kama kina nodra lawa ni taga. Baleta ni a 
vakaiyautaki ira ka vakani ira. 

17. Era na ceburaka ka vakasavasavataka na 
nodra lawa, ka tomana tikoga na veivakamatei 
kina veimatanitu eso ka sega ni bau via loloma? 


2. Ena noqu i tutu vaka i vakatawa au na tu ga, 


ka au na tikoga ena dela ni bai kaukauwa, ka au 
na vakatawa tiko me'u raica na ka ena tukuna mai 
vei au o koya, kei na ka me'u tukuna yani niu sa 
vakadodonutaki. 


Na Yalododonu Era Bula Ena Vakabauta 

2. A sa tukuna mai vei au o Jiova: “Mo vola na 
raivotu me macala ena vava ni volavola, ka me 
matata vinaka vei koya e wilika. 

3. Kani sega ni vakataudeitaki vinaka na siga sa 
lokuci ena vuku ni raivotu, ia na kena i cavacava 
ena qai tukuni koya ga mai ka sega ni na lasu. E 
dina ni na bera vakalailai, ia mo waraka ga, ena 
vakayacori dina ga. 

4. “Raica o koya sa viavialevu sa sega ni dodonu 
na yalona e lomana, ia o koya ga sa yalododonu 
ena bula ena nona vakabauta. 


Ena Ca O Ira Nai Valavala Ca 

5. “Sa basika na dokadoka vei koya na tamata ca, 
ka ni sa vakacalai koya tu na waini, ka sega kina ni 
rawa vua me dabe dei e vale. A sa guta vakalevu 
na yalona na veika vakasisila, ka sa tautauvata kei 
mate ni sega ni vakacegu rawa, sa vakasogona na 
veimatanitu kei ira kece na veimata tamata. 

6. “Era na sega beka ni cavuta mai e dua na vosa 
vaka i balebale ka me dua na kena vosa ni 
veitabaki sobu, me tukuna vaka oqo, “ena ca o 
koya sa vakalevutaka na ka sa sega ni nona - a 


cava sara na kena dede? Kei koya ka dau yalayala 
lasu’? 

7. Ena sega beka ni tucake mai vakasauri o koya 
sa dau solia nai yau? Kei koya talega na 
dauveivakasaurarataki me tauri kemudou? Dou 
na qai yaco me nodra bobula ka tauri kemudou? 
Ka dou na qai yaco me nodra bobula. 

8. Ena vuku ni nomu vakasaurarataki ira na 
veimatanitu, era na mai yanaraki iko o ira era vo 
mai na vei mataqali, ena vuku ni vakadavedra kei 
na vakayaco tovo kaukauwa ena vanua, kei na 
veikoro, kei ira era tiko kina. 

9. “Ena ca o koya sa kocova nai yau me rawa 
kina na nona tiko vinaka, ka me laveti cake kina 
na nona i tikotiko, ka me rawa ni taqomaki koya 
ena siga ni veika rarawa! 

10. O sa vakatura tiko e dua na ka mera na madua 
kina na nomu vuvale, o sa vakaleqai ira tiko kina, 
o sai valavala ca mo vakaivalavala ca taka kina na 
yalomu. 

11. Na vatu ena kaci mai ena lalaga e tu kina, kei 
na kau ka taura tu nai vakadei ni vale ena rogoci 
koya yani. 

12. “Ena ca o koya e tara cake na i tokatoka ena 
vakadavedra kei na koro ena caka ca! 

13. Raica, e sega ni dau vaka kina o Jiova ni lewe 
vuqa me dau vakaocai ira vakararawa na tamata, 
kei na nodra vakaocai na veimatanitu ena ka e 
sega ni dua na kena yaga? 

14. Ena vakasinaiti o vuravura ena nodra kila nai 
ukuuku i Jiova, me vaka na kena vakasinaita na 
wasawasa na wai. 

15. “Ena ca o koya e solia na waini vua na kai 
nona, ka vakasaurarataki koya me taura na tavaya 
ka gunuva maca sara, ka me rawa ni raica kina na 
nona luvaiwale! 

16. O sa luvuci tu ena madua ka dodonu mo 
vakasinaiti tu ena lagilagi ni Kalou. E rairai o a - 
gunu! O vakaraitaka kina na nomu sega cili! Na 
bilo ena ligai matau i Jiova ena sovaraki vei iko, na 
nomu lagilagi ena vuni nomu madua. 

17. Ena tarai iko mai nai vakarau kaukauwa ka a 
yaco mai Lepanoni; ena nodra vakarerei ira na 
manumanu kila ena vuku ni dra ni tamata ni ra sa 
boica, kei na i tovo kaukauwa ka yacovi ira, mai 
vei ira na dauvakasaurara. 

18. “A cava mada e kauta mai na matakau ka me 
ceuti kina vei koya na dauceuceu? Na matakau kai 
vakatakarakara e ka lasulasu, me dau vakabauti 
tiko ena kena dau qaravi, ka o koya mada ga e 
sega ni rawa ni vosa mai? 

19. Ena ca o koya e dau vosa tiko kina ka mate o 
ya, “mo yadra mai!” Ka dau vosa tale tikoga kina 
vatu, ‘mo tucake! Ka vunau!” E vutucoga na domo 
kei na liga ni matakau ena i ukuuku talei sara, ia 
ka e sega mada ga ni cegu rawa. 

20. “Ta o Jiova sa dau tiko ena nona vale tabu. Ka 
me cuva ena vakarokoroko vua o vuravura 
kecega.” 

APAKUKI 
Nona Masu Na Parofita 


3. Na masu i Apakuki na parofita, me baleti 


Sikinoce. 

2. 1 Jiova, au a rogoca na domomuni au a gai 
rere; I Jiova, mo ni vakabulabulataka mada na 
nomuni cakacaka ena veimama ni gauna ogo! Ena 
veimama ni gauna ogo mo ni vakatakila me kilai; 
ka ni kemuni sa na cudru mo ni kua ni guilecava 
ga mo ni yalololoma tiko. 

3. Sa lako mai Temani na Kalou, o koya na 
yalosavasava mai na ulunivanua o Perana-Sela. Sa 
ubia na lomalagi na nona i ukuuku, kei na 
vuravura sa sinai ena vakavinavinaka. 

4. Na nona i serau sa ka e rarama sara; ka 
vakatakilai mai na i serau ena ligana, ka ni vuni tu 
kina na nona kaukauwa. 

5. E liu tiko vua na mate dauveidewavi ka muri 
koya tale tikoga mai. 

6. Etuo koya ka vakarautaki vuravura, me raica 
me vakayavalata. Era na qeqera sobu kina na 
veiulunivanua lelevu, era na vakalolovirataki sobu 
na veidelana na nona cakacaka e sega ni rawa e 
dua me tarova. 

7. Au raica na vale laca mai Kusani ni sa 
basuraki sobu; nai rairai totoka kei Mitiani sa 
vakacacani. 

8. I Jiova kemuni sa sega ni taleitaka na 
veiuciwai, o ni sa cudruva na uciwai kei na 
wasawasa, mo ni vodoka lako kina na ose kei na 
qiqi ni valu dau veivakabulai? 

9. O ni sa vakarautaka oti tu na nomuni dakai 
titi; ka o ni sa bubului oti tu kina nomuni gasau. 
Kemuni a wasea na vuravura mera veiucuwai. 
Sela 

10. Ni ra raici kemuni na veiulunivanua era sa 
sautanini ga; kei na kena kui kaukauwa na wai. E 
voga yawa sara na kena rorogo ka vakayacora me 
laveti cake ga kina na liga. 

11. Na matanisiga kei na vula e rau sega ni toso 
rawa ena vanua e rau cila tiko mai kina; ka rau qai 
toso ga ni sa cilavi rau yani na kaukauwa ni 
rarama e tiko ena nomu gasau; kei na nomu moto 
ni rau sa vukayani. 

12.0 ni lakova yani na vuravura ena 
yalokatakata, ka yavalata na veimatanitu ena 
nomuni rarawa. 

13. O ni a lako talega yani ena vukudra na 
nomuni tamata mera vakabulai, kei ira o ni a 
lumuta. O ni a vakamatei ira na nodra i liuliu na 
matagali dauvuki vaka tani, ka ena nomuni 
vakamalumalumutaka na vanua edau kaukauwa 
kina. Sela. 

14. O ni vukica lesu tale na gasau me vuka lesu 
tale vei ira na nodra i liuliu ni matagali. Ka era qai 
lako mai vaka na covulaca mera vakarerei au, na 
nodra marau mai sa qai vuki me vakaloloku. 

15. O ni a lako ena loma ni wasawasa kei na 
nomuni ose, ena maliwa ni ua lelevu. 


16. Au a rogoca, ka rise na bati ni ketequ; ka sega 
ni matata na gusuqu ena kena rorogo; ka sa vaka 
na sui vuca na noqu sui ni sa sega ni taura rawa na 
levu ni sautaninini, io au na vakacegu ga ena siga 
ni veika rarawa, ena nona na lako mai vei ira na 
lewe ni vanua, ena vakayagataka o koya na nona 
mataivalu. 


Na Sere Ni Vakabauta 

17. E dina ni ra na sega ni seraki na lolo, ka sega 
ni vua mai na vaini, ka sega ni solia mai na vuni 
olive na kena i lumu talei, kei na qele sa sega ni 
vakalewe vinaka kina na kakana, ka sa yali eso na 
sipi vei ira na qele ni sipi, kei na bulumakau e ra 
sa yali taucoko ena kena bai— 

18. lo, au na rekitaki Jiova tikoga, au na 
marautaki koya ni o koya ga na noqu Kalou ka 
noqu i vakabula. 

19. Na Kalou o Jiova sa vuni noqu kaukauwa, ka 
ena vakayacora na yavaqu me vaka na yava ni dia, 
ka ena keveti au o koya me'u lakova na noqu 
veidelana cecere. Kivei koya na dauniserelevu 
ka'u na kauta kina na noqu i yaya ni vakatagi. 


SEFANAIA 


NAIVOLA I 


SEFANAIA 


1. Na vosa i Jiova ka yaco vei Sefanaia na luve i 


Kusi, na luvei Kitalaia, na luve i Amaraia, na luve i 
Esekaia, ena gauna i Josaia na luve i Emoni na Tui 
Juta. 


Na Siga I Jiova 

2. “Au na vakarusa na ka kecega e tiko ena dela 
ni qele,” sa tukuna o Jiova, 

3. “Au na vakarusa na tamata kei na manumanu 
yava i va; Au na vakarusa na manumanu vuka, 
kei na ika kece ni waitui, na ka kece edau kauta 
mai na manumanu kei ira na i valavala ca. Au na 
vakarusa na tamata mai na vanua e tiko kina”, sa 
tukuna o Jiova. 

4. “Na ligaqu ena tarai ira na Juta kei ira na lewe 
i Jerusalemi. Au na musuki ira sobu na dau qaravi 
Peali, kei ira taucoko na kena bete ni qaravi Kalou 
matakau - 

5. O ira na dau qarava na i vavakoso yaloca ni 
lomalagi ena vei tikina cecere; kei ira na dau 
bubului vakailasu vei Jiova, ia ka dau bubului ga 
vei Milikamo; 

6. Kei ira na vuki tani mai vei Jiova, ka ra sega ni 
bau masuti Jiova se gadrevi koya.” 

7. Mo vakanomodi ena mata ni Kalou o Jiova; ni 
sa roro tiko mai na nona siga, ni sa vakarautaka 
tiko o Jiova e dua nai soro, ena ia kina o Koya na 
veisureti vei ira sa kila tiko o koya. 

8. “Ena siga dina ni nona vakacabora nai soro, 
ena cudruvi ira kina na ravouvou kei ira na 
luvedra lalai na Tui, kei ira kece era dau sulumaka 
tiko na nodra i sulu na matanitu tani eso. 

9. Ena siga vata tiko o ya Au na cudruvi ira 
talega na dau veikalawaci ena veibeci, ka 
vakaikuritaka nai vakarau kaukauwa kei na 
veivakaisini ena nodra veivale na i liuliu ni 
yavusa. 

10. “Ena qai yaco ena siga o ya, “sa tukuna o 
Jiova, “ena rorogo mai ena Matamata ni Ika na 
veitagicaki kei na tagi qoqolou ena kena i Karua ni 
Gauna, kei na rorogo tatamosamosa mai na 
veidelana. 

11. Dou tagi qoqolou na lewei Makitesa! Ni ra sa 
vakamatei taucoko na nomudou liga ni cakacaka; 
kei ira na nomudou dau ni bisinisi. 

12. “Ena yaco mai na siga o ya, me'u na tutuvaka 
kina e dua na cina me'u vakasaqaqara yani e 
Jerusalemi, meu na cudruvi ira o ira era 
vakawelewele ka sega ni kauwai, ka ra tukuna tu e 
yalodrau “na Kalou ena sega ni rawa ni cakava na 
ka vinaka, ka sega talega ni cakava e dua na ka ca.” 
13. O koya oqo na nodra i yau talei era na taura 
na meca, era na qai vakaveitaliataka na dauvakaca 
na nodra veivale; ni ra sa tara tale na nodra vei 
vale, era na sega ni tawana, era na tea na vaini, era 
na sega ni gunuva ga na kena waini”. 

14. Sa roro mai na siga i Jiova e levu ka rerevaki, 
ka sa voleka ka ena yaco vakatotolo. Na kena 
rorogo mada ga ni rogo mai ena 
veivakararawataki sara, ni ra rogoca na tamata i 
valu gaga era na domobula ka tagi. 

15. Na siga o ya ena siga ni cudru, ena siga ni 
rarawa kei na yaluma, ena siga ni veivakarusai kei 
na veivakalolomataki, ena siga ni buto leka, na 
siga ni o loaloa ka butobuto, 

16. Na siga ni rogo ni davui kei na kaila, me 
baleta na veikoro lelevu kei na vei vale ni valu 
cecere. 

17. “Au a kauta mai na veivakararawataki vei ira 
na tamata, mera na vaka kina na mataboko, ni ra 
sai valavala ca vei Jiova, na nodra dra ni sa liviraki 
sa vaka ga na kuvu ni qele, kei na lewe ni yagodra 
sa vaka na dravusa.” 

18. Ena sega ni rawa me vakabulai ira na siliva se 
koula ena siga ni cudru i Jiova, ia ena vakarusai 
me vakamai vakadua na vanua taucoko ena nona 
vuvu, ka vakasauri me ra kidacala ena veika ena 
yaco na lewe ni vanua. 


Kacivi Na Veivutuni 


2. Dou vakasoqoni kemudou vata, io, mo dou 


sota vata mada, na matanitu dau veivukiyaki, 

2. Ni se bera ni vakaturi e dua na lawa, me yaco 
vakatotolo mai kina na kena siga, ni se bera talega 
ni yaco kina na cudru waqawaga i Jiova, ni se bera 
ni tarai kemudou kina na nona veivakararawataki 
o Jiova! 

3. Dou vakasagarai Jiova, oi kemudou kece sa 
yalomalumalumu e vuravura, ka dou maroroya 
na lewa dodonu. Vakasaqara na yalododonu, 
vakasaqara na yalomalumalumu. Me rawa ni 
maroroi kemudou mai na siga ni nona cudru o 
Jiova. 


Na Vakatulewa Ki Na Veimatanitu 

4. O Qasa kei Asikiloni e rau na vakarusai; o 
Asitoti ena yaco vua ena siga levu tutu, kei Ekironi 
ena cavuraki laivi mai na vanua e dabe tiko kina. 
5. Ena ca vei ira sa tawana tiko na veibaravi, na 
matanitu vaka Kireci! Sa baleti kemudou tiko na 
vosa i Jiova, kemudou na kai Kenani kei kemudou 
na kai Filisitia “Au na vakarusai kemudou; me 
sega ni dua tale e vo tiko vei kemudou.” 

6. Na veibaravi era na qai buca drokadroka, me 
ra na vakavale kina nai vakatawa ni sipi, kei ira 
talega na qele ni sipi mera na dau tiko kina. 

7. Na vei yasa ni vanua me ra na mai tiko kina 
na votu mai na mataqgali i Juta; era na vakania kina 
nodra manumanu; me ra na dau qai la'ki dabe 
vata ena veiyakavi ena vei vale e Asikiloni. O 
Jiova na nodra Kalou ena rogoci ira mai kea, ka 


me vakasukai ira lesu tale mai na kau tu 
vakabobula. 

8. “Au sa rogoca tiko na nodra 
veivakasewasewani na Moapi, kei na nodra 
veivakacudrui na Amoni, era sa vakasewasewani 
ira vakaca sara na noqu tamata, ka ra veivakarerei 
tiko ena i yalayala ni nodrau vanua vei ira noqu 
tamata. 

9. O koya oqo, ena noqu bula vaka i Au”, sa 
tukuna o Jiova ni lewe vuga na Kalou i Isireli, 
“Ena vakarusai vakaidina o Moapi me vataki 
Sotoma, kei ira na kai Amoni era na tautauvata kei 
Komora - me robota tu na vanua ena i binibini 
masima kei na kau votovotoa, ka sega ni dua na 
tamata me tawana. Ena qai yaco na gauna me ra 
gai laki tawana na noqu tamata kei ira talega era a 
vo tu.” 

10. Oqo mei sau ni nodra dokadoka ka 
viavialevu, baleta ni ra veivakasewasewani ka 
veivakacudrui vei ira Nona tamata o Jiova ni lewe 
vuga. 

11. O Jiova era na qai rerevaki Koya, ni na 
vakatawayaga taka o Koya, na nodra kaukauwa 
na vei Kalou kece e tu e vuravura; era na qaravi 
Koya na tamata kece mai na veivanua lelevu kei 
na kena veiyanuyanu. 

12. “Oi kemudou talega na kai Iciopea, dou na 
vakamatei ena Noqu i seleiwau.” 

13. Ena qai dodoka na ligana vaka kina vualiku, 
me vakarusai kina o Asiria, me talaraka sobu kina 
na koro levu o Ninive, ka me sega ni dua na ka e 
tu kina me vaka na vanua dravuisiga. 

14. Era na vukaca mai na qele ni manumanu 
vuka, kei ira na manumanu yavai va ni vanua. Na 
belo kei na manu levu e rau na mai ro tiko ena i 
vovo ni duru ni koro; me na qai dau rogo tiko mai 
na domodra ena vanua ni nodra dau cegu; ni sa 
vakanomodi tu na koro levu oqo, ni sa mai yali na 
kena rairai totoka ka a dau divi tu kina e liu. 

15. Ogo na koro levu e dau kilai ena kena marau, 
ka rawati koya tu vakavinaka, era dau tukuna tu e 
yalodra, “Oi au oqo, ka sega tale e dua e yacovi 
au”. E rawa vakacava tale me nodra vanua ni 
gadigadi na vei manumanu! Ni o ira kece era dau 
raica era na qoroqoro ka kureitaki liga ga. 


Na Valavala Vakasisila E Jerusalemi 


3. Ena ca o koya e dau vakacaca kei koya e 


vakayacora tiko nai tovo lolovira kina koro levu! 

2. Ka sega ni bau muria vakadua na nona vosa, 
se me yaco vua e dua na veivakadodonutaki; ka e 
sega ni bau vakabauti Jiova, ka sega ni bau toro 
voleka vua nona Kalou. 

3. O ira nodra turaga ka tiko kei ira era vaka tu 
ga na laione dau tagi, kei ira nodra daunilewa era 
vaka tiko na olifa dau butako ka kanilaka tiko na 
sui me yacova yani na mataka lailai. 

4. Nodra parofita era tamata vakarau kaukauwa 
ka vakarerevaki; o ira na bete era sa dau 

vakadukadukalitaka tu ga na tikina tabu, ka era 
sega ni doka na i vunau, era beca tu ga. 

5. O Jiova sa yalododonu sara vei ira, ka sega ni 
bau cakava e dua na ka e tawadodonu. Sa dau 
vakatakila na nona yalododonu ena veimataka, o 
Koya e sega ni bau bera vakadua, ia o ira ga na 
tawadodonu era sega ni kila na madua. 

6. “Au musuki ira laivi na veimatanitu, ka 
vakacacani nodra bai ni valu kaukauwa; nodra 
gaunisala Au yanaraka laivi, me sega ni dua e 
lakova rawa. Sa vakarusai nodra vei koro me sega 
ni qai dua me tawana tale. 

7. Au tukuna, ʻO na qai rerevaki Au vakaidina, 
mo ni qai rogoca nai vunau” — me kakua kina ni o 
talaraki tani mai na nomu i tikotiko, ka ena veika 
ca kece Au vakayacora vei ira. la era sega ni bau 
veivutuni ka era kitaka tikoga na nodra i valavala 
me ca vakalevu sara. 


Nodra Yalodina Na Kena Vo 

8. “O koya oqo mo dou waraki Au”, sa tukuna o 
Jiova, “me yacova sara na siga me'u sa tucake 
me'u na la'ki veivueti mai, ka sa noqu sasaga me'u 
vakasoqoni ira vata na veimatanitu kina noqui 
soqosoqo tabu, me'u na vakaotia vei ira na noqu 
rarawa kei na noqu cudru katakata, o vuravura 
era na vakila na katakata ni noqu vuvu. 

9. “la ena yaco, Au na qai vakacuruma vei ira na 
tamata mera vosataka na vosa savasava, me ra na 
yaco taucoko me ra na qai kaciva na yaca i Jiova, 
ka qaravi koya ena yalo e lomavata. 

10. Mai na tai kadua ni veiuciwai ni Iciopea o ira 
era dau qaravi Au, kei na luvedra goneyalewa na 
noqu tamata ka ra dui veiseyaki tu, era na kauta 
mai na noqu i madrali. 

11. Ena siga o ya o na sega ni madua ena vuku ni 
nomu i valavala vakasisila o a vakayacora vei au; 
Au na kauti ira tani o ira ka ra dau boletaki ira 
tiko, ka o na sega ni na vakatautaukeni iko tale 
ena noqu ulunivanua tabu. 

12. Au na qai solia vei iko eso na tamata 
yalomalua ka yalomalumalumu, ka era tamata 
vakabauta na yaca i Jiova. 

13. O ira era vo tu e Isireli era sega ni rawa ni 
cakava na ka e tawadodonu ka sega ni ra dau 
vosalevu, ka e sega ni rawa ni veivakaisini na 
yamedra, ni ra vakania oti nodra qele ni sipi, era 
davo sobu ka sega ni rawa ni dua me na vakarerei 


” 


Ira. 


Reki Ena Yalodina Ni Kalou 

14. Mo lagasere, na goneyalewa ni Saioni! Dou 
kaila, na Isireli! Dou reki ka marau mai na vuni 
yalomudou, oi kemudou na goneyalewa ni 
Jerusalemi! 

15. O Jiova sa kauta tani na nona cudruvi 
kemudou, sa vakatala tani na kemudou meca. Na 
Tui Isireli, o Jiova sa tiko vata kei kemudou; dou 
na sega tale ni na raica na veika rarawa me yacovi 
kemudou. 


16. Ena siga o ya ena cavuti vei Jerusalemi: “Mo 
kua ni rere; o iko Saioni, me kua ni malumalumu 
tiko na ligamu. 

17. O Jiova na nomu Kalou sa tiko vata kei 
kemudou, o Koya sa kaukauwa sara ena 
veivakabulai, ka ena rekitaki kemudou ena yalo e 
vakavinavinaka, ka ena soburi kemudou na nona 
loloma, ka ena marautaki kemudou ena domo ni 
lagalaga sere.” 

18. “Au na vakasogoni ira mai o ira era dau 
vakalolokutaka na veisoqoni tabu, ka ra tiko 
maliwai kemudou ka tarai ira tu vakabibi na 
veivakasesewani e yaco vei kemuni. 

19. Raica, ena gauna o ya Au na qai sota kei ira 
era a vakacacani iko, Au na vakabulai ira na 
lokiloki, ka vakakumuni ira tale na veiseyaki tu, 
Au na vakayacori ira me ra vakacaucautaki ka 
dokai ena vei vanua kece era a vakamaduataki tu 
kina. 

20. Au na qai kauti kemudou lesu tale mai ena 
gauna sa lokuci, me vaka na gauna Au sa nanuma 
tu, Au na vakayacori kemudou mo dou na laveti 
cake ka mo dou rogo mai vei ira kece na lewe i 
vuravura, Au na vakasukai ira lesu tale mai, o ira 
era a kau tu vakabobula mera lesu mai vei 
kemudou” sa tukuna o Jiova. 


AKEAI 


NAI VOLA I 


AKEAI 


Nai Vakaro Me Tara Na Vale Ni Kalou 


1. E nai karua ni yabaki nei Taraiasi na Tui, e 


na i ka ono ni vula, ena matai ni siga ni vula, sa 
yaco mai na vosa i Jiova vei Akeai na parofita me 
baleti Serupepeli na luvei Sialitieli na kovana kei 
Juta, kei Josua na luvei Josateki na bete levu ka 
tukuna mai, 

2. “Sa vosa o Jiova, ka vaka, “era sa tukuna na 
tamata oqo, “se sega ni kena gauna oqo me tara 
kina na vale i Jiova.”*” 

3. A sa yaco mai na vosa i Jiova vei Akeai na 
parofita ka vaka, 

4. “Sa kena gauna beka mo dou tiko ena veivale 
vivinaka, ia na Noqu vale me sa rusa laivi ga?” 

5. O koya oqo sa tukuna o Jiova ni lewe vuqa: 
“Dou raica mada na nomudou i valavala! 

6. “Dou sa kaburaka vakalevu, ia dou sa kumuna 
vakalailai ga; dou sa kana ia sa sega ni levu na 
kakana, dou sa gunu, sa lailai ga na ka me gunuvi; 
dou sa vakaisulu, sa sega ga na katakata; vei 
kemudou sa vaka i lavo tiko, dou sa biuta tikoga 
ki na taga sa kabasu tu.” 

7. Sa tukuna vaka oqo o Jiova ni lewe vuga, 
“Dou raica mada na nomudou i valavala! 

8. “Dou lako cake ki na ulunivanua ka kauta 
sobu mai na kau ka tara na noqu vale, me'u marau 
kina ka vakacerecerei kina,” sa tukuna o Jiova. 

9. “Dou sa vakasagara me levu, ia e lailai ga sa 
kune, ni dou sa kauta mai vale na ka sa kune, ka 
au sa uvuca tani, baleta li na cava.” Sa tukuna o 
Jiova ni lewe vuga, “Ni sa rusa tiko na noqu vale, 
ka dou sa dui cici ga ki na nona dui veivale. 

10. “O koya oqo sa tasogo kina o lomalagi ena 
kena tegu, kei vuravura sa tasogo tu ena kena 
vuata. 

11. “Ka au sa kaciva na lauga me lako mai, ka me 
tara na qele, na veiulunivanua, na sila, na waini 
vou, na waiwai, kei na veika kecega sa kauta mai 
na qele, na tamata, na manumanu kecega kei na 
veika kecega sa oca kina na ligamu.” 


Na Nodra Talairawarawa Na Tamata 

12. O Serupepeli na luvei Sialitieli kei Josua na 
luvei Josateki na bete levu kei ira kece na tamata 
sa vo, e ra sa talairawarawa ki na domo i Jiova na 
nodra Kalou, kei na vosa i Akeai na parofita, me 
vaka sa talai koya mai kina na Kalou o Jiova. Era 
sa rere na tamata ena i Serau i Jiova. 

13. O Akeai nai talai ni Kalou, sa tukuna ga na 
veika e a talai kina, ka vaka, “Au sa tiko vata kei 
kemuni, sa tukuna oqo o Jiova na Kalou.” 

14. Ka sa yavalata na yaloi Serupepeli na luvei 
Sialitieli na kovana kei Juta kei na yaloi Josua na 
luvei Josateki na bete levu kei na yalodra kece sa 
vo vei ira na tamata; ka era sa qai lako mai ka 

cakacaka ena kena tara na vale i Jiova ni lewe 
vuqa na nodra Kalou, 

15. E nai ka ruasagavulu ka va ni siga e nai ka ono 
ni vula, ka i ka rua ni yabaki nei Taraiasi na Tui. 


Sa Roro Tiko Mai Nai Ukuuku Ni Vale Ni Kalou 


2 Ena i ka vitu ni vula, nai ka ruasagavulu ka 


dua ni siga ni vula, sa yaco mai na vosa i Jiova vei 
Akeai na parofita ka vaka: 

2. Mo vosa vei Serupepeli na luvei Sielitieli na 
kovana e Juta kei Josua na luvei Josateki na bete 
levu, ki vei ira talega na kena vo vei ira na tamata, 
ka vaka: 

3. “O cei sa vo veikemuni, e a raica na totoka ni 
vale oqo ena gauna e liu? Kei na kena duidui ena 
gauna oqo? Nio ni sa raica, sa sega beka ni dua 
na ka veikemuni oqo? 

4. “la, oqo mo kaukauwa Serupepeli, sa tukuna 
o Jiova; “Mo kaukauwa Josua na luvei Josateki na 
bete levu; mo ni kaukauwa na tamata kecega ena 
vanua”, sa tukuna o Jiova, “mo ni cakacaka ka tara 
na vale, Ni'u sa tiko vata kei kemuni”, sa tukuna o 
Jiova ni lewe vuqa. 

5. “Me vaka na vosa ka'u a veiyalayalati kina kei 
kemudou ena gauna dou a lako tani mai kina i 
Ijipita, sa vaka kina, Na Yaloqu sa tiko vata ga kei 
kemudou, sa tukuna o Jiova ni lewe ni vuga!” 

6. “Sa tukuna o Jiova ni lewe vuga, “Vakadua 
tale (ena dua na gauna lekaleka mai ogo) Au na 
vakayavalati lomalagi kei vuravura, na wasawasa 
kei na vanua mamaca; 

7. “Auna vakayavalata na ka sa dau vinakati ena 
veimatanitu kecega, Au na vakasinaita kina na 
vale oqo ena i ukuuku ni Kalou, sa tukuna oqo o 
Jiova ni lewe vuqa. 

8. “Sa noqu na siliva, na koula sa noqu talega,' sa 
tukuna o Jiova ni lewe vuga. 

9. “Nai ukuuku ni vale oqo e muri ena uasivi 
sara mai ena kena e liu sa tukuna o Jiova ni lewe 
vuga, “ka ena vanua oqo Au na ia kina na 
veivakasaututaki' sa tukuna o Jiova ni lewe 
vuga.” 


Era Sa Vakacacani Na Tamata 

10. Ena i ka ruasagavulu ka va ni siga nai ka ciwa 
ni vula, ena i ka rua ni yabaki ni lewa i Taraiasi na 
Tui, sa yaco mai vei Akeai na parofita na vosa i 
Jiova ka vaka, 

11. “Sa tukuna o Jiova ni lewe vuqa: “mo tarogi ira 
na bete me baleta na i vunau sa tukuni kina, 

12. “Kevaka e dua sa kauta vuni na i soro tabu 
lewe ni manumanu ena i lobi ni nona i sulu, ka sa 
tara na madrai se, na vakarakara, se na waini, se 
na waiwai, se dua tale na kakana, e na savasava 
beka me ka tabu tikoga?””” Sa sauma mai na bete 
ka vaka “sa sega”. 


13. Sa taro o Akeai ka vaka, “Kevaka sa tauvi 
duka e dua ka ni sa tara na yago mate na veika 
oqori, e na sega ni savasava li?” Sa sauma na 
parofita ka vaka, “ena sega ni savasava.” 

14. Sa qai sauma tale o Akeai ka vaka, “Sa vaka 
kina na matanitu kei ira na lewena e mataqu, “na 
cakacaka kece ni ligadra kei na ka kece era 
vakacabora se sega ni savasava. 


M3 


Sa Yalataki Na Veivakalouvinakataki 

15. 'Oqo mo dou qarauna vaka vinaka, dou 
vakananuma mai na gauna ogo ka lako yani: ni se 
bera na kena veitagatagari na vatu ena vatu ni 
vale i Jiova - 

16. “Mai na siga o ya, dou veidutaitaka mada, ni 
dua sa lakova mai e ruasagavulu nai vakarau sila 
sa sega ga e tini, sa vaka kina na waini, me 
limasagavulu nai vakarau sa ruasagavulu ga. 

17. “Au a samuti kemudou ena cagi todra kei na 
bokata kei na cavulaca ena cakacaka kecega ni 
ligamudou, ia dou a sega ga ni lesu mai vei Au, “sa 
tukuna o Jiova. 

18. “Dou vakananuma mada mai na gauna oqo ka 
lako yani. Nai ka ruasagavulu ka va ni siga ni ka 
ciwa ni vula, mai na siga sa tekivu kina na yavu ni 
vale i Jiova - vakananuma tiko o ya: 

19. “Se tiko beka nai tei ena lololo? Na vaini, na 
lolo, na pomekaraneti kei na olive era sa sega ni 
vua. la, mai na siga oqo ka lako yani, Au na 
vakalouvinakataki kemudou.” 


Sa Digitaki O Serupepeli Mei Vakadei 
20. Sa qai yaco tale mai na vosa i Jiova vei Akeai, 
ena i ka ruasagavulu ka va ni siga ni vula, ka vaka, 
21. “Vosa vei Serupepeli na kovana e Juta ka 
tukuna. 
22. “Au na yavalati lomalagi kei vuravura 
Au na vuaviritaka na veiliutaki ni matanitu, 
Au na vakarusa na nodra kaukauwa na 
matanitu tani 
Au na vuaviritaka na qiqi ni valu kei ira sa 
vodo tiko kina, na ose kei ira sa vodoka, kei ira 
kecega ena i seleiwau i tacina. 
23. “Ena siga o ya sa tukuna o Jiova ni lewe vuqa,' 
“Au na kauti iko Serupepeli, Na noqu tamata, 
na luvei Sialitieli”, sa tukuna o Jiova, “Au na buli 


iko mo vaka nai vakatakilakila e 
veivakatakilakilataki, ka Ni'u sa digitaki iko,” sa 
lewa oqo o Jiova ni lewe vuga.” 


SAKARAIA 


NAI VOLA I 


SAKARAIA 


Kacivi Na Veivutuni 


1. Ena i ka walu ni vula ni karua ni yabaki nei 


Taraiasi, sa yaco mai na vosa i Jiova vei Sakaraia 
na parofita na luvei Parakaia na luvei Ito ka vaka, 
2. “Sa cudru vakalevu sara o Jiova vei ira na 
nomudou qase. 

3. “Mo tukuna vei ira, 'Sa cavuta oqo o Jiova ni 
lewe vuqa: “Dou lesu mai vei Au,” me vaka sa 
dau tukuna o Jiova, “Au na qai lesu yani vei 
kemudou,” sa tukuna oqo, o Jiova ni lewe vuga. 

4. “Dou kakua ni vakataki ira na tamamudou, 
era sa dau vosa kina o ira na parofita e liu ka vaka, 
“Sa tukuna o Jiova ni lewe vuga: “Dou lako tani 
mai na nomudou i tovo ca kei na nomudou 
cakacaka ca.”” la era sa bese ni rogoca se via kila i 
Au,” sa tukuna o Jiova. 

5. “O ira na tamamuni, sai vei o ira? Kei ira na 
parofita, era sa bula tikoga me sega ni mudu? 

6. lo, sa ka dina, na Noqu vosa, na Noqu i lesilesi 
o koya Au sa vakarota vei ira na noqu tamata na 
parofita, Era sa sega beka ni ra cici siviti ira na 
Tamudou? 

“Era sa lesu mai ka cavuta tikoga: “Me vaka ga sa 
nakita tiko o Jiova ni lewe vuqa me cakacaka vei 
keimami, me vaka na neimami valavala kei na 
neimami cakacaka, sa cakava dina ga me 
vakakina.”””” 


Raivotutaki Na Ose 

7. Ena i ka ruasagavulu ka va ni siga ni ka 
tinikadua ni vula, na vula o Sepate, ena i karua ni 
yabaki nei Taraiasi, sa yaco mai na vosa i Jiova vei 
Sakaraia na parofita, na luvei Parakaia na luvei 
Ito: 

8. E na bogi, io, au a raica e dua na tamata sa 
vodoka tiko e dua na ose damudamu, sa tu cake tu 
ena kedra maliwa na veimateli ena buca; ena 
dakuna era sa tu kina na veiose damudamu, 
dravudravu kei na vulavula. 

9. Au a qai taroga, “na noqu Turaga, na cava 
sara mada oqo?” Na agilosi o koya keirau a 
veivosaki, sa vosa vei au ka vaka, “Au na 
vakaraitaka veiiko na cava oqo.” 

10. Na tamata sa tu ena kedra maliwa na 
veimateli sa vosa mai ka vaka, “Sa i ira oqori era 
vakatalai tiko mai vei Jiova me ra veilakoyaki voli 
e vuravura.” 

11. Era sa taroga na Agilosi i Jiova, o koya sa 
tucake tu ena kedra maliwa na veimateli ka vaka, 
“Keimami sa veilakoyaki voli e vuravura, ka raica 
o vuravura taucoko sa tiko malua.” 


O Jiova Ena Vakacegui Saioni 
12. Na Agilosi i Jiova sa vosa ka vaka, “1 Jiova ni 
lewe vuqa, me vakacava soti na dede ni Nomuni 

sega ni yalololoma vei Jerusalemi kei na vei koro e 
Juta, o ira o ni sa cudruva tiko ena vitusagavulu na 
yabaki sa oti oqo?” 
13. O Jiova sa sauma vua na agilosi sa tarogi au 
tiko ena vosa vinaka kei na vosa ni veivakacegui. 
14. Sa vosa vei au na agilosi ka vaka, “Mo 
vakarogotaka vaka oqo, ‘Sa cavuta oqo o Jiova ni 
lewe vuqa: “Au sa vuvutaki Jerusalemi kei Saioni 
ena loma katakata levu. 
15. Au sa rui cudru vakalevu vei ira na matanitu 
wale; Au a cudru vakalailai ga, era sa veivuke—ia 
ena i naki cala ga.” 
16. ʻO koya oqo sa vosa kina o Jiova ka vaka: “Au 
sa lesu tale ki Jerusalemi ena loloma levu; sa na 
tara tale na Noqu vale,” sa tukuna vaka oqo o 
Jiova ni lewe vuqa, “E dua na wa ni vakarau e na 
vakadreti e Jerusalemi taucoko mai vua na 
daunivakarau.”” 
17. “Mo vakarogotaka talega oqo ka vaka, “Sa 
cavuta oqo o Jiova ni lewe vuqa: “Sa na vakatetei 
tale yani na Noqu veikoro na tiko sautu, 
Ena vakacegui Saioni tale o Jiova, 
Ena digitaki Jerusalemi tale o Koya.””” 
Raivotutaki Nai Ileu Davui 
18. Au sa rai cake ka raica e va nai leu davui. 
19. Au a vosa vua na agilosi e a vosa vei au, “Na 
cava oqo?” sa tukuna mai vei au. “Oqo na i leu e a 
vakatolosevi ira na Juta, na Isireli, kei Jerusalemi.” 
20. Sa qai vakaraitaka vei au o Jiova e va na liga ni 
matai. 
21. Au a vakaraitaka yani ka vaka, “Na cava me 
ratou mai cakava oqo?” Sa sauma mai o koya ka 
vaka, “Sai iratou na i leu oqo, e ratou a 
vakatolosevi Juta, ka sega ni dua e bau vakaduri 
ulu cake; e ratou sa lako mai me vakarerei ira, ka 
vakadruka na veileu ni veimatanitu e ra sa 
vakaduria cake na nodra dui i leu me veivala kei 
Juta me vakatoloseva talega.” 


Raivotutaki Na Wa Ni Vakarau 


2. Au a rai cake ka raica, e dua na tamata sa 


taura tiko e dua na wa i vakarau e ligana. 

2. Au a taro yani, “O lako tiko ki vei?” Sa sauma 
mai ka vaka, “Me'u vakarautaki Jerusalemi, me'u 
raica ka kila na kena raraba kei na kena balavu.” 

3. E dua na agilosi e a vosa vei au, sa lako yani; 
sa lako tale mai e dua me mai sotavi koya, 

4. Sa tukuna tale mai, “Vakatotolo, tukuna vua 
na cauravou, ʻO Jerusalemi ena sega me vaka, e 
dua na koro sa sega na kena bai, baleta ni sa levu 
na tamata kei na manumanu. 

5. ʻOi au, sa tukuna o Jiova, “Au na bai 
bukawaqa vakavolivoliti Jerusalemi, oi Au talega 
na kena i ukuuku ena kedra maliwa.”” 


Na Reki Ni Siga Ni Mataka Nei Saioni Kei Ira 
Na Veimatanitu 

6. “Tucake, tucake! Dou dro tani mai na 
vualiku,” sa tukuna o Jiova; “Ni'u a cavuraki 
kemudou tani yani me vaka na mata ni cagi vava 
ni lomalagi,” sa tukuna o Jiova. 

7. “Tucake, Saioni, dro tani, oi kemudou sa tiko 
vata kei ira na goneyalewa ni Papiloni.” 

8. Sa tukuna o Jiova ni lewe vuga, “Sa talai au 
mai o Koya ni oti na i ukuuku, ki vei ira na 
veimatanitu era a valalolomataki iko, o koya sa 
tarai iko, sa tara tiko na loa ni yaloka ni Matana. 

9. “E dina, Au na kuretaka na ligaqu vei ira. Era 
sai toki ni valu vei ira na nodra dauveigaravi, dou 
na qai kila kina ni sa talai Au mai o Jiova ni lewe 
vuga. 

10. “Dou sere ka reki oi kemudou na goneyalewa 
ni Saioni! Au sa lako tiko mai me'u mai tiko ena 
kemudou maliwa,” sa tukuna o Jiova. 

11. “E levu na veimatanitu era na gole ki vua, ena 
siga o ya, era na yaco me Noqu tamata. Au na tiko 
ena kedra maliwa. Dou na gai kila ena siga o ya, ni 
sa talai Au mai o Jiova ni lewe vuqa. 

12. “O Jiova, ena taukeni Juta me nona i votavota 
ena vanua tabu, ka na digitaki Jerusalemi talega. 
13. “Mo ni tiko lo na tamata talega e na mata i 
Jiova, sa vakayadrati o Koya mai na Nona i 
tikotiko tabu!” 


Raivotu Baleta Na Bete Levu 


3. Sa vakaraitaki vei au o Josua na bete levu ni 


tucake tu ena mata ni Agilosi i Jiova kei Setani sa 
tu cake tu ena yasana i matau me bolei koya. 

2. Sa vosa o Jiova vei Setani, “sa vunauci iko o 
Jiova, Setani! O Jiova, o koya sa digitaki Jerusalemi 
sa vunauci iko! Sa sega ni o koya ogo na tabana sa 
kau tani mai na bukawaqa?” 

3. O Josua sa vakasulumi tu ena i sulu duka, ka 
sa tucake tu ena mata ni Agilosi. 

4. Sa vosa o Jiova ka tukuna vei ira sa tu vata kei 
Josua, “Dou kauta tani na i sulu duka mai vei 
koya.” Sa gole vei Josua ka vaka, “Raica Au sa 
kauta tani na nomu i valavala ca Au sa 
vakaisulutaki iko ena i sulu sau levu.” 

5. Au a tukuna, “Me ra vakaisalataki koya ena i 
sala savasava ki na uluna.” Fra sa vakaisalataki 
koya ena i sala savasava, ki na uluna, era sa 
vakaisulutaki koya ena i sulu vou. Na agilosi i 
Jiova sa tucake tu vakavoleka. 


Na Tabana Sa Lako Tiko Mai 
6. Na Agilosi i Jiova sa vakadreti Josua ka vaka, 
7. “Sa tukuna o Jiova ni lewevuga: 
“Kevaka o na lako tiko ena Noqu sala, 
Kevaka o na maroroya tiko na Noqu i vakaro, 
O na lewa na Noqu vale, 
O na lewa talega na Noqu loma ni bai, 
Au na solia vei iko na vanua mo lako kina ena 
kedra maliwa sa tu kina. 


SAKARAIA 


8. “Mo rogoca Josua na bete levu, o iko kei ira 
talega sa tiko kei iko, o ira oqo sa i vakatakilakila 
vinaka, Mo kila, Au na kauta mai na Noqu tamata 
na TABANA. 

9. E dina, na vatu Au a biuta ena mata i Josua: 
ena vatu o ya sa tiko kina e vitu na mata, Au na 
ceuta kina na vei vosa, sa tukuna o Jiova ni lewe 
vuga, “Au na kauta tani na nodra i valavala ca na 
lewe ni vanua, ena dua na siga oqo. 

10. Ena siga o ya, sa tukuna o Jiova i lewevuqa, 
“na tamata yadua ena sureta na wekana ena ruku 
ni nona vaini kei na vuku ni nona vu ni lolo.” 


Raivotu Ni Tutu Ni Cina Kei Na Vuni Olive 


4. Na agilosi e a vosa vei au, sa lesu tale mai ka 


vakayadrati au, me vaka e dua na tamata sa 
vakayadrati mai na nona moce. 

2. Sa tukuna mai vei au, “Na cava o sa raica?” 
“Au a vakararai tiko, sa dua nai tutu ni cina koula 
vinaka sara vata kei na bilo e delana, ena kena i 
tutu sa vitu na cina ena vitu na paipo ki na 
veicina. 

3. “Sa tu ena yasana e rua na vuni olive, dua 
kina dua na yasana, ena i matau kei na yasana i 
mawi.” 

4. Au sa vosa vua na agilosi sa vosa vei au ka 
vaka, “Na cava ogo noqu turaga?” 

5. Sa sauma vei au na agilosi ka vaka, “O sa sega 
ni kila oqo?” Au sa sauma, “E sega, au sa sega ni 
kila.” 

6. Sa tukuna vei au o koya: “Ogo na vosa i Jiova 
vei Serupepeli: “Sa sega ena kaukauwa, sa sega ena 
gaga, ena Yaloqu ga, sa tukuna o Jiova ni 
lewevuga. 

7. “O cei o iko na ulunivanua, ena matai 
Serupepeli mo lolovira mai! Ena kauta mai o koya 
na vatu mei vakadei kei na kena kailavaki kina, na 
loloma! na loloma!””” 

8. Sa yaco tale mai vei au na vosa i Jiova ka vaka: 
9. “Na liga i Serupepeli sa vakadavora na yavu 
ni vale ni soro ogo; ena ligana talega ena vakaoti 
kina na vale oqo. Dou na qai kila kina, ni sa talai 
au mai vei kemudou, o Jiova ni lewe vuqa. 

10. O cei sa beca na veisiga ni ka lalai oqo? O 
iratou na matani cina e vitu oqo, e ratou sa reki ni 
ratou sa raica na paipo mai na liga i Serupepeli. 
Na cina e vitu oqo sa mata ni Kalou sa veiciciyaki 
e vuravura taucoko.” 

11. Au a vosa vei koya ka vaka, “Na cava na 
vuniolive e rua oqo—dua ena yasana i matau ni 
tutu ni cina ka dua ena i mawi?” 

12. Na cava talega na taba ni olive e rua oqo, “Ka 
rau sema tiko yani ki na paipo koula ka 
vakadrodroi tiko yani kina na waiwai koula?” 

13. A sa tarogi au mai o Koya, “O sa sega dina ni 
kila se sa cava dina oqo?” “Sa sega na noqu 
turaga, au a sauma yani.” 

14. Sa qai tukuna mai o koya, “Sai rau ogo nai i 
lumuti ni Kalou ni vuravura taucoko, sa tu voleka 
sara vua.” 


Raivotu Ni Vola Vivigi Sa Vuka Voli 


5. Au a vuki ka veiraiyaki tiko, au a gai raica e 


dua nai vola vivigi sa veivukayaki voli. 

2. Sa qai vosa mai vei au, ka taroga, “Na cava o 
sa raica?” Au sa sauma ka vaka, “E dua nai vola 
vivigi sa veivukayaki tiko.” 

3. Sa qai tukuna mai vei au. “Ogo na ka ca ena 
lako yani ki vuravura taucoko: 'O ira kece na 
daubutako, era na vakatalai tani, me vaka na 
veika sa tiko ena yasa ni vola vivigi oqo; “O ira 
kece sa cavuta na ka lasu, era na vakatalai tani, 
me vaka na veika kece sa volai ena tiki ni vola 
vivigi ka dua.” 

4. “Au na tala yani na veika caca oqo,” sa 
vakaraitaka o Jiova ni lewe vuqa, “Ena curuma 
yani na nona vale na daubutako kei koya sa vosa 
vakai lasu ena vuku ni Yacaqu. Ena tiko ena loma 
ni nona vale, ka na kani koya tiko, vata kei na kau 
kei na vatu.” 


Raivotu Ni Yalewa Ena Loma Ni Sova 

5. Na agilosi keirau dau veivosaki tiko sa vosa 
mai vei au ka vaka, “Mo vakararai yani ka raica na 
cava sa yaco oqo.” 

6. Aua taro yani, “Na cava?” Sa sauma mai ka 
vaka, “E dua na sova sa veitosoyaki voli.” “Oqo 
nai vakaraitaki e vuravura taucoko: 

7. “Oqo nai sogo sa dolavi ka sa tiko e loma ni 
sova e dua na yalewa sa dabe tiko”; 

8. Sa tukuna mai vei au, “Ogo nai valavala ca 
levu!” Sa qai sosomaka na yalewa ena loma ni 
sova, sa qai sogota na sova ena i sogo kaukamea. 
9. Au a qai raica, e rua na yalewa e rau sa lako 
vata mai na cagi ena tabadrau; ni sa rui ka levu na 
tabadrau, e rau sa vukataka cake na sova ki na 
veimama kei vuravura kei lomalagi. 

10. Au a taroga na agilosi ka vaka, “E rau sa kauta 
tiko ki vei na sova?” 

11. Sa sauma mai vei au o koya, “Me la'ki tara na 
vale me tiko kina e na vanua o Saina: ni sa oti, na 
sova ena vakaitikotiko mai kea.” 


Raivotu Ni Va Na Qiqi 


6. Au a vuki me'u rai, au sa raica e va na gigi ni 


ratou sa lako tiko mai na tadrua ni ulunivanua e 

rua, na ulunivanua sa ulunivanua ni vei varasa. 

2. Nai matai ni qiqi sa muria na ose damudamu, 
Na i karua na qiqi sa muria na ose loaloa, 

3. Nai katolu ni qiqi, na ose vulavula. Na i ka va 

ni gigi na ose veivolavolai--qai kaukauwa. 

4. Aua vosa vua na agilosi ka taroga, “Na cava 

oqo, na noqu turaga?” 

5. Sa sauma mai na agilosi, “Sai iratou oqo na va 

na yalo vakalomalagi, ka ratou sa lako mai na 

nodratou i tikotiko mai vua na Kalou kei vuravura 

taucoko. 

6. “Na qiqi kei na ose loaloa sa lako vaka ki na 

veivanua vakavualiku, sa muri koya na vulavula 

ia, na kena volavola i, sa lako vaka ki na veivanua 
vaka ki na ceva.” 

7. Na ose kaukauwa sa lako yani ka nanamaki, 
ka me ratou sa veilakoyaki yani ki vuravura 
taucoko. Sa tukuna mai na agilosi, “Lako mo 
veilakoyaki yani ki vuravura taucoko, era sa 
veilakoyaki yani ki vuravura taucoko. 

8. Sa qai kacivi au mai, ka tukuna, “Raica o 
iratou sa gole yani ki na vualiku, e ratou sa 
vakaceguya na yaloqu ena veivanua vaka ki na 
vualiku.” 


Nai Vakaro Me Vakatikori O Josua 
9. Sa yaco mai vei au na vosa i Jiova ka vaka: 
10. “Mo taura nai loloma, na i solisoli mai vei ira 
na bobula—mai Elitai, mai Topaisa, mai Jitaia o ira 
sa lako mai Papiloni—ena siga vata ga o ya e ra sa 
la'ki curuma na vale nei Josaia, na luve i Sefanaia. 
11. “Taura na siliva kei na koula, ka cakava e dua 
nai sala me vaka na kena i vakarau, ka 
vakaisalataki Josua kina na luvei Josateki na bete 
levu. 
12. “Mo vosa vei Josua ka vaka, ‘Sa tukuna vaka 
oqo o Jiova ni lewe vuqa: 

“Na Tamata sa vakayacani na TABANA! 

Mai na Nona i tikotiko sa vakatabana yani, 

Ena tara o Koya na Vale i Jiova; 
13. Io, ena tara o Koya na Vale i Jiova. 

Ena vakavuna o Koya na kena lagilagi 

Ena dabe ka lewa mai na Nona i tikotiko 
Vakaturaga. 

Ena bete levu talega ena Nona i tikotiko 
vakaturaga, 

Nai vakavuvuli ni veisaututaki ena tiko ena 
kedrau maliwa.”” 
14. “Nai sala vakaturaga me sa dua nai 
vakananumi ena vale ni Kalou vei iratou o Flimi, o 
Topaisa kei Jitaia kei Eni na luve i Sefanaia. 
15. “O ira mada ga sa tiko vakayawa, era na lako 
mai ka tara na vale i Jiova.Dou na qai kila ni sa 
talai Au mai o Jiova ni lewe vuqa ki vei kemudou. 
Oqo, e na yaco dina ga, kevaka dou sa 
talairawarawa ki na domo i Jiova na nomudou 
Kalou.” 


Na Talairawarawa Sa Vinaka Cake Mai Na Lolo 


yA Nai ka va ni yabaki nei Taraiasi na Tui, sa 


yaco sara mai vei Sakaraia na vosa i Jiova ena i ka 
va ni siga ka ciwa ni vula, na vula o Kisiliu, 

2. E rau sa talai o Saresa kei Rogemi Meleki kei 
ira na tamata ki na vale ni Kalou me ra masu ena 
mata i Jiova, 

3. Ka me tarogi talega se o cei e sa tiko ena vale i 
Jiova, sa vosa mai na parofita ka vaka, “e dodonu 
beka me'u tagi ka lolo ena i ka lima ni vula me 
vaka au sa dau cakava ena gauna sa oti?” 

4. Sa yaco mai vei au na vosa i Jiova ka vaka, 

5. “Tukuna vei ira na tamata ena vanua, kei ira 
na bete: “Ni dou sa lolo ka vakaloloku ena i ka 
lima kei nai ka vitu ni vula ena loma ni 


vitusagavulu na yabaki, dou sa lolo dina tiko li vei 
Au? 

6. “Ena gauna dou sa kana ka gunu kina, dou sa 
sega beka ni kana ka gunu ena vukumudou ga? 

7. “E dodonu mo dou a rogoca ka talairawarawa 
ki na vosa ni Kalou ena gusudra na parofita ena 
gauna se sega tiko kina o Jerusalemi kei na vo ni 
veikoro era se vuavuai kina, na veivanua talega 
ena Ceva kei na vanua lolovira era sa sega tu?” 


Na Talaidredre Sa Vakavuna Na Kau Vakavesu 
8. Sa yaco tale mai vei Sakaraia na vosa i Jiova ka 
vaka, 

9. “Sa tukuna o Jiova ni lewe vuga: “Dou 
vakadavora na lewa dodonu, dou vakaraitaka na 
yalololoma kei na veilomani na tamata yadua vua 
na tacina. 

10. “Me ra kua ni vakasaurarataki na vada, na 
luveniyali, na kaitani, na dravudravua, me kua ni 
dua e bucina na ca vua na kai nona.” 

11. “E ra bese ni rogoca na vosa, e ra vuki 
vakanadaku ka tabonaka na daligadra me ra kua 
ni rogoca. 

12. “lo, era sa vakaukauwataka na yalodra, era sa 
bese ni rogoca na i vunau, na vosa sa tala mai o 
Jiova ena Yalona mai vei ira na parofita e liu, sa 
lako mai kina na cudru katakata mai vei Jiova. 

13. “Sa yaco kina me vaka ga sa tukuna”, era sa 
sega ni rogoca, e ra sa qai kaci mai, Au sa sega ni 
via rogo yani, sa cavuta oqo o Jiova ni lewe vuga. 
14. “Au a talabusesetaki ira tani yani ena covulaca 
ki na veimatanitu era sa sega ni kila e liu. Sa lala 
mai na vanua ena vukudra, sa sega kina ni dua e 
lako yani se dua me lako mai; ni ra sa vakalala na 
vanua vinaka.” 


Ena Koro Tabu O Jerusalemi Ena Siga Ni Mataka 


8 . Sa yaco tale mai na vosa i Jiova ka vaka, 


2. “Sa tukuna vaka oqo o Jiova ni lewe vuqa, 
“Au sa loma katakata vakalevu ena vuku i Saioni, 
ena gagadre titobu, Au sa loma katakata e na 
vukuna.” 

3. “Sa vosa kina o Jiova ka vaka: “Au na lesu tale 
ki Saioni, ka tiko sara ga ena loma i Jerusalemi. 

O Jerusalemi ena vakatokai me Koro ni Dina, na 
Ulunivanua i Jiova ni lewe vuqa, na Ulunivanua 
Tabu. 

4. “Sa tukuna vaka oqo o Jiova ni lewe vuga, “O 
ira na turaga kei ira na marama e ra na dabe tale, 
ena veisalatu e Jerusalemi, Era na yadua nai titoko 
e ligadra ni sa levu mai na veiyabaki. 

5. Na veisala e na koro era na sinai ena gone 
lalai, ni ra sa gito voli ena veisala.” 

6. “Sa tukuna o Jiova ni lewevuqa; “Kevaka sa 
vinaka ki na matadra o ira sa vo ena siga oqo, ena 
vinaka beka, talega ki na mataqu?” Sa vosa vaka 
oqo o Jiova ni lewevuga. 

7. “Sa tukuna o Jiova ni lewevuga; “lo, Au na 
vakabulai ira na Noqu tamata mai na tokalau, mai 
na ra talega, 

8. Au na kauti ira lesu mai, era na mai tiko e 
loma i Jerusalemi. Era na Noqu tamata, Au na 
nodra Kalou ena dina kei na yalododonu. 
9. “Sa tukuna vaka oqo o Jiova ni lewevuqa, 
“Me kaukauwa tiko na ligamudou, Oi kemudou sa 
vakarorogo tiko ena siga oqo, na vosa sa lako mai 
ena gusu ni parofita, o ira sa tiko ena siga sa 
yavutaki kina na vale i Jiova ni lewe vuqa, me sa 
tara kina na vale. 
10. Ni se bera na veisiga ogo, era sa sega tu ni 
saumi na tamata cakacaka, sa sega talega ni saumi 
na manumanu ka cakacaka; sa sega talega na 
vakacegu vei ira na meca sa lako yani se lako mai; 
Ni'u sa biuta ki na tamata kecega me veimecaki 
kei na kai nona. 
11. “la, oqo, Au na sega ni cakava vaka oqo, vei ira 
sa vo mai vei ira na Juta me vaka e liu, sa tukuna 
o Jiova ni lewe vuga. 
12. “Ena vuavuai mai na sila, na vaini ena solia 
mai na vuana na qele ena solia mai na ka sa levu, o 
lomalagi ena vakalutuma mai na tegu—Au sa lewa 
me ra na taukena na i vovo ni bula vei ira na Juta 
na vei ka kece oqo. 
13. E na yaco mai na veika oqo, me vaka ni dou a 
vakaloucataki ena kedra maliwa na veimatanitu, 
na vale i Juta kei na vale i Isireli, Au na vakabulai 
kemudou, dou na vakalouvinakataki. Dou kua ni 
rere, dou vakaukauwataka ga na ligamudou.” 
14. “Sa cavuta oqo o Jiova ni lewevuqa, 'Ni'u sa 
nakita me'u totogitaki kemudou, Ni ra a 
vakacudrui Au na nomudou qase me'u rarawa 
kina, * sa tukuna o Jiova ni lewe vuga. ‘Au na sega 
ni veisautaka na dina o ya, 
15. Oqo talega ena siga e dai, Au sa nakita me'u 
caka vinaka vei Jerusalemi, ki vei Juta talega. Dou 
kua ni rere. 
16. Oqo na ka mo dou cakava, me vosa dina tiko 
na tamata vua na wekana, dou solia na lewa ena 
nomudou matamata, me dina, me dodonu, me 
veivakacegui. 
17. Me kua ni dua e vakanananucataka na kai 
nona e yalona; kua ni lomana na bubului 
vakailasu. Na veika kece oqori, Au sa cata, sa 
tukuna o Jiova ni lewe vuqa.” 
18. Sa yaco tale mai vei au na vosa i Jiova ni 
lewe vuqa ka vaka, 
19. “ Oqo na vosa i Jiova ni lewevuga: 

“Na lolo ni ka va ni vula 

Na lolo ni ka lima ni vula 

Na lolo ni ka vitu ni vula 

Na lolo ni ka tini ni vula, 

Ena ka ni reki ka marautaki, o sa kana 
magiti e taleitaki vei ira na Juta. 

Mo dou lomana na dina kei na vakacegu.” 
20. “Sa tukuna o Jiova ni lewevuqa, “Na tamata 
era na lako mai, nai taukei mai na veikoro levu; 
21. O ira nai taukei ni dua na koro, era na lako ki 
na dua tale na koro, ka tukuna tiko, “Me da lako 
cake ka masu vei Jiova, e matana, me da 
vakasaqarai Koya, oi au talega, au na lako cake.” 


22. lo, sa levu na tamata kei ira na veimatanitu 
kaukauwa, era na lako mai ka vakasagara na 
Kalou e Jerusalemi ka masu vua na Kalou o Jiova.” 
23. “Ena siga o ya, “Era na lewe tini na tamata mai 
na duivosavosa kecega e vuravura era na mai 
taura na liga ni nona sote e dua na Jiu ka vaka, 
“Me keitou lako vata kei iko, ni keimami sa rogoca 
ni sa tiko vata kei kemuni na Kalou.””” 


Sa Taqomaki O Isireli Mai Vei Ira Na Meca 


9. Na bibi ni vosa ni Kalou me baleta na vanua o 


Atereki, kei Tamasiko na vanua ni nona vakacegu 
(na matadra kecega na tamata kei ira kece na 
Isireli sa rai tikoga vei Jiova); 

2. O Emaca talega sa voleka kina, o Taia kei 
Saitoni, e dina ga ni rau sa vuku sara. 

3. O Taia sa tara voleka toka vua e dua na vale ni 
vakatawa. 

Sa binia na siliva me vaka na kuvu ni soso; 

Kei na koula me vaka na soso ni gaunisala. 

Na Kalou ena vakatikitikitaki koya, 

Ena vakarusa na nona kaukauwa mai wai. 

Ena kani koya na bukawaga. 

Ena raica o Asekiloni, ka na rere. 

O Kasa talega ena rarawa vakalevu. 

O Ikironi, sa vakaotia na nona nanamaki 

Na tui, ena rusa mai Kasa 

O Asekiloni ena sega tale. 

6. “E dua na kawa tamata sa veiwaki kina na 
kena dra sa tiko mai Asitoti 

Au na musuka tani na viavialevu mai Filisitia. 
Au na kauta tani na dra mai na gusuna. 

Kei na ka ca mai na maliwa ni batina 

la, o koya ena tiko, ena tiko vua na Kalou. 

Ka na vaka e dua nai liuliu e Juta, 

Kei Ekironi ena vakataki Jepusaiti. 

8. Au na tiko volivolita ga na Noqu vale, baleti 
ira na noqu mataivalu, baleti koya ga sa lako kei 
koya e lesu tale mai. Ena sega tale ni dua na 
dauveivakasaurarataki ena lakovi ira, Ni oqo, Au 
sa raica sara ga e Mataqu. 


7. 


Sa Lako Tiko Mai Na Tui 

9. “Dou reki vakalevu na goneyalewa ni Saioni! 
Dou kaila na goneyalewa ni Jerusalemi! 

Dou raica, na nomudou Tui sa lako tiko mai Vei 
kemudou, 

Sa dodonu o koya ka sa tiko vua na veivakabulai 
Sa yalomalumalumu ka vodo lako ena yasa, na 
luveni yasa, io, na luveni yasa. 

10. Au na musuka na qiqi mai Iferaimi, 

Na ose mai Jerusalemi, 

Na dai ni dakai ena musuka laivi 

Ena vosataka na veivakacegui ki na veimatanitu, 
Na nona lewa ena lako mai “Ki na wasawasa ka 
dua ki na wasawasa ka dua, 

Mai na Uciwai ki nai yalayala kei vuravura.” 


Na Kalou Ena Vakabulai Ira Na Nona Tamata 
11. “Ia o iko, ena vuku ni nomu dra ni 

veiyalayalati, 

Au na sereki ira kina na nomu kaivesu mai na 
gara sa sega kina na wai. 
12. Dou lesu mai ki na koro vakabai oi kemudou 
sa vakanuinui tiko, ena siga oqo, me vaka Au sa 
tukuna oti, 
Au na solia vei iko e rua nai votavota. 
13. Au sa loveci Juta me Noqu dai ni dakai, o 
Ifereimi me kena gasau, me'u vakatuburi ira na 
luvemu, I Saioni, o iko Kirisi, Au na cakava mo 
vaka nai seleiwau vua na tamata gaga.” 
14. Ena qai laukune na Kalou ena kedra maliwa, 
kei na gasau ni Nona dakai ena lako yani me vaka 
na livaliva. Na Kalou ena uvuca na biukila ka na 
lako me vaka na covulaca ki na ceva. 
15. O Jiova ni lewe vuqa ena taqomaki ira na 
Nona tamata: era na vei  vakalolomataki e nai 
rabo vatu. Fra na vakasinaiti ena dra me vaka ena 
dari, me vaka ena tutu ni cabocabo ni soro. 
16. O Jiova na nodra Kalou ena vakabulai ira ena 
siga o ya, me vaka ni ra sa Nona qele ni tamata, 

Era sa vaka na vatu talei ena i sala vakauti, Sa 
laveti cake me na drotini ni dua na vanua-- 
17. Sa rui cecere na nodra vinaka 

Sa rui cecere na nodra totoka! 

Na sila ena vakayacora na gonetagane me ra 
sugusugu qase, sa vakatalega kina na waini vei ira 
na goneyalewa. 


Vakatikori Lesu Nei Juta Kei Isireli 


10. Kerei Jiova me solia na uca, na gauna ni 


uca tau e muri. 

O Jiova e na cakava na veio, 

Ena solia mai na tau ni uca, na co ena vanua 
me nodra kecega. 
2. Na matakau sa vosataka na ka lasu, 

O ira na daurairai era sa raica na raivotu lasu. 

Ka tukuna na tadra lasulasu, 

Sa vakailasu na nodra veivakacegui 

Era sa lako sese me vaka na sipi; 

Era sa lega ga, ni sa sega na nodra i vakatawa. 
3. “Na Noqu cudru sa lakovi ira ga nai 
vakatawa, 

Au na totogitaki ira na qele ni me. 
Ni na sikovi ira yani na Nona o Jiova 
lewevuqa, 
Na vuvale i Juta, ena vakayacori ira mera 
Nona ose vakatui ni valu. 





4. Mai vei koya sa lako mai kina vatu ni tutu ni 
vale, 

Mai vei koya sa dei kina na vale laca, 

Mai vei koya sa cuva nai valu, 

Mai vei koya era sa duavata na veiliutaki. 
5. Era na vaka na tamata gaga, 


Fra na butuka sobu na meca, e nai valu ena 
soso ni gaunisala, 

Era na vala baleta ni sa tiko vata kei ira o 
Jiova, 

O ira na dauvodo ose, era na vakamaduataki. 


6. “Auna vakukauwataka na vale i Juta, 


Au na vakabula na vale i Joseva, 

Au na kauti ira lesu mai, baleta Ni'u sa lomani 
ira. 

Era na vaka ga e dua, a sega ni caka vua e dua 
na ka. Ni sai Au o Jiova na nodra Kalou, o koya 
ena rogoci ira. 

7. Oira na Ifereimi era na vaka na qaqa 

Era na reki me vaka ena waini 

lo, era na raica O ira na luvedra ka ra na 
marau, Na yalodra ena marau tiko vei Jiova. 

8. Au na kalu ena vukudra ka soqoni ira vata 

Au na vakabulai ira; era na vakatuburi ni ra sa 
vakatuburi mada e liu. 

9. “Au na vakaraitaki ira ena kedra maliwa na 
tamata, 

Era na bula, o ira talega na luvedra, 

Era na lesu tale mai. 

10. Au na kauti ira lesu mai na vanua o Ijipita, 

Au na kauti ira mai na vanua o Asiria 

Au na kauti ira mai ki na vanua o Kiliati kei 
Lepanoni, me yacova ni sa sega tale na vanua e vo 
vel ira. 

11. Ena lako mai o Koya ena wasawasa vata kei 
veivakararawataki, 

Ena samuta na ua ni wasawasa: 

Na veititobu kece ni Uciwai ena mamaca mai. 

Na dokadoka nei Aisiria ena vakacuvai sobu, 

Na qoroi kei Ijipita ena yali. 

12. “Vei Jiova era na vakakaukauwataki kina, era 
na lako cake ka lako sobu ena Yaca i Jiova,” sa 
tukuna o Jiova. 


Sa Lala O Isireli 


11. O iko Lepanoni, dolava na nomu katuba, 


Na bukawaga ena kania na nomu sitari. 
2. Dou tagi na vei damanu ni ra sa bale na vei 
sitari, era sa vakacacani na veivunikau. 

Kemudou na oki mai Pasani, na veivunikau 
vavaku era sa davo. 
3. Sa rorogo na domo ni nodra tagi na i 
vakatawa! 

Na nodra lagilagi sa vakacacani. 

Sa rorogo na nodra tagikudru na laioni! 

Ni sa vakacacani na nodra dokadoka na 
Joritani. 


Na Parofisai Me Baleti Ira Nai Vakatawa 

4. Sa tukuna o Jiova na noqu Kalou, “Vakani ira 
na qele ni sipi me ra vakamatei, 

5. “Fra sa vakamatei mai vei ira na kena i taukei, 
ka ra sa vakalecalecava tu ga, era sa tukuna tikoga, 
“Me vakalouvinakataki o Jiova ni ra sa volitaki sipi 
tiko, e ra sa vutuniyau, o ira na i vakatawa era sa 
sega ni via kawaitaka. 

6. “Auna sega ni via kauwaitaki ira sa vakatawa 
tiko, na vanua,” sa tukuna tale o Jiova ni lewe 
vuga, “la, Au na soli ira yani ki vei ira na kai tani, 
ki vei ira na kena tui. Era na valuta na kena 
vanua, Au na sega ni vakabulai ira mai na 
ligadra.” 

7. Au sa vakani ira na qele ni sipi me ra 
vakamatei, vakabibi o ira na dravudravua. Au sa 
taura e rua na kau: e dua sa vakatokai o 
Matavinaka, na kena i karua o Veivesuki. Au sa 
vakania na qele ni sipi. 

8. E na loma ni dua na vula, Au sa vakasukai 
iratou e tolu na i vakatawa. Na yaloqu sa cudruvi 
ira kei ira talega sa cati au. 

9. Au sa tukuna kina, “Au na sega ni vakani 
kemudou. Me mate na ka e dodonu me mate ka 
me rusa na ka e dodonu me rusa, o ira sa vo mera 
veikani vaka taki ira.” 

10. Au sa qai taura na noqu i titoko o Matavinaka 
ka musuka rua, me rawa kina ni'u musuka rua na 
veiyalayalati Au sa vakayacora vei ira na tamata. 
11. Sa qai voroki ena siga o ya. O ira na 
dravudravua ni noqu tamata e ra sa vakaraici au 
tiko, era sa kila, ni oqo na vosa gai Jiova. 

12. Au sa qai tukuna vei ira, “Kevaka sa dodonu 
mai keri, solia mai na kequ i sau, kevaka sa sega 
mo suka yani.” Era sa qai vakarautaka na kequ i 
sau e tolusagavulu na tiki ni siliva. 

13. Sa tukuna mai vei au o Jiova, “Viritaka na ka 
oqori vei koya na dau buli bilo”--nai sau sa 
vakarautaki vei au, Au sa qai taura na 
tolusagavulu na tiki ni siliva ka viritaka yani ki na 
loma ni vale ni Kalou me nona na dau buli bilo. 

14. Au sa musuka rua tale na karua ni titoko o 
Veivesuki, me'u voroka kina nai vau ni veitacini 
nei Juta kei Isireli. 

15. Sa tukuna mai vei au o Jiova, “Taura mada 
oqo vei iko, mo kila mada ke sa dua nai vakatawa 
lialia. 

16. “To, Au na vakatura cake e dua nai vakatawa 
ena vanua, o koya era sega ni kauwaitaki ira sa 
yali, se, nodra maroroi, se na nodra vakani na 
kena vovo ni bula. la, era sa dau kania ga na 
lewedra, kania na kena uro, ka basubasuraka 
vakalalai na yavadra kei na ka kecega. 

17. “Dou na ca nai vakatawa sega yaga, ni dou sa 
dau biuti ira na qele ni sipi! Nai sele ena kania na 
matamu i matau kei na ligamu talega, na ligamu 
ena malai mai kei na matamu ena boko mai.” 


Sa Roro Tiko Mai Na Veisereki Vei Juta 


12. Na kena bibi na vosa i Jiova vei ira na 


Isireli, oqo na vosa i Jiova, o koya sa dedeka na 
lomalagi, sa vakadavora na yavu kei vuravura ka 
bulia vua na tamata na yalona sa tiko e lomana: 

2. “Raica, Au na vukici Jerusalemi me nodra bilo 
ni mateni na tamata vakavolivoliti koya, ni ra sa tu 
vakarau me valuti Juta kei Jerusalemi. 

3. “Ena siga o ya Au na vakayacori Jerusalemi 
me vaka e dua na vatu bibi vei ira na tamata kece, 
o ira kece era via laveta laivi era sa tovata mai na 
matanitu kece e vuravura. 

4. “Ena siga o ya, sa tukuna tiko o Jiova, Au na 
vakasesei ira kece na ose, era na lialia mai na 
dauvodo ose, Au na rai tiko ki na vale i Juta, Au 
na samuti ira kece na ose me ra mataboko. 


5. “O ira kece na kovana e Juta era na tukuna ki 
lomadra, ʻO ira kece na kai Jerusalemi era sa noqu 
kaukauwa ena Turaga o Jiova ni lewe vuga na 
nodra Kalou.” 

6. “Ena siga o ya, Au na cakava vei ira na kovana 
e Juta me ra vaka na tavuteke ena dela ni buka, era 
sa vaka na cina wagawaga ena kau sa davo tu, era 
na kani ira kece na tamata tu volivolita ena yasana 
i matau kei nai mawi talega, o Jerusalemi ena 
taura tale, ena kena vanua ga, - Jerusalemi. 

7. “O Jiova ena vakabula e liu na vei vale laca e 
Juta, me kilai kina ni lagilagi na kai Jerusalemi ena 
sega ni levu mai vei Juta. 

8. “Ena siga o ya o Jiova ena taqomaki ira na kai 
Jerusalemi, o koya sa malumalumu ena vakataki 
Tevita, na vale nei Tevita era vaka na Kalou, ena 
vaka na agilosi ni Kalou e matadra. 

9. “Ena siga O ya, Au na raica na nodra 
vakarusai na matanitu kecega sa via veivala kei 
Jerusalemi. 


Yasovaki Baleti Koya Sa Laucoka 

10. “Au na sovaraka ki na vale i Tevita, kivei ira 
na i taukei e Jerusalemi na yalo ni yalololoma kei 
na yalomalumalumu, era na qai rai mai vei Au, o 
koya ga era a coka, era na tagicaki Koya me vaka 
sara ga na nodra tagicaka na nodra ulumatua sa 
mate. 

11. “E na siga o ya ena dua na veitagicaki levu e 
Jerusalemi, me vaka na veitagicaki levu e Etati 
Rimoni mai na bula o Mikitoni. 

12. “Era na tagi vakararawa kecega na vuvale, na 
vuvale i Tevita, o ira na dui watidra, na vuvale nei 
Nacani kei ira na dui watidra; 

13. “O ira na kawa ni vuvale vaka Livai, o ira na 
dui watidra, o ira na vuvale nei Semei, kei ira na 
dui watidra; 

14. “O ira kece na vuvale sa vo, o ira kece 
vakayadua kei ira na dui watidra. 


Tamusuki Na Qaravi Matakau 


13. “Ena siga o ya, ena dola e dua nai 


vurevure ki na vale i Tevita, ki vei ira talega nai 
taukei e Jerusalemi, me baleta nai valavala ca kei 
na dukadukali. 

2. “Ena siga o ya,” sa tukuna o Jiova ni lewe 
vuga, “Au na musuka laivi na yacadra na matakau 
kecega ena vanua, era na sega ni nanumi tale, Au 
na vakavuna vei ira na parofita kei ira na yalo ca, 
me ra lako tani mai na vanua. 

3. “Ena yaco mai na gauna, ke vaka e se parofisai 
tiko ga e dua, oi rau na tamata kei na tinana e rau 
vakatuburi koya, e rau na tukuna vua, “Sa sega ni 
dodonu mo bula, baleta ni o sa vosataka tiko na 
lasu ena yaca i Jiova, E rau na viritaki koya ena 
gauna sa na parofisai kina. 

4. “Ena siga o ya, o ira na parofita kece era na 
maduataka na nodra dui raivotu ni ra sa parofisai 
mai: era na sega ni daramaka tale mai na nodra i 
sulu ni veivakaisini. 

5. “Era na tukuna dina mai, “Au sa sega ni 
parofita, o au e dua ga na dauteitei, au a 
vakavulici me'u raica na manumanu, mai na 
gauna au se cauravou kina.” 

6. “E dua ena tarogi koya, “Na mavoa cava sa 
tiko oqori e ligamu?” Ena sauma o Koya, ‘Oqo na 
mavoa mai na nodra vale na noqu i tokani.” 


Nai Vakatawa Dauveivakabulai 
7. “Mo yadra mai, nai seleiwau, ena vuku i koya 
na Noqu Vakatawa, 

Ena vuku i Koya na Noqu i Tokani,” Sa tukuna 
Jiova ni lewe vuqa, 

“Samuta nai Vakatawa, era na qai kabuwacara 
na sipi, 

Au na qai vuki ka vakatauca na Ligaqu vei ira 
na lalai. 
8. Ena yaco oqo ki na vanua taucoko,” sa tukuna 
o Jiova ni lewe vuqa, “Ni rua nai ka tolu ena 
vanua, era na musuki laivi ka vakamatei, era na 
biu tiko ga e dua nai ka tolu: 
9. Au na kauti ira mai na dua nai katolu oqo ena 
bukawaga, Au na vakasavasavataki ira me vaka sa 
vakasavasavataki na siliva, ka vakatovolei ira me 
vaka sa vakatovolei na koula. Era na kaciva mai na 
Yacaqu, Au na qai rogo yani, Au na tukuna “Ni o 
ira oqo na Noqu tamata; ka ra na tukuna talega, 
“O Jiova sa neimami Kalou.” 


Na Siga I Jiova 


14. Dou raica na siga i Jiova sa lako tiko mai, 


nai toki ni valu ena wasei ena kemudou maliwa. 
2. Au na vakasoqoni ira mai na veimatanitu me 
ra veivala kei Jerusalemi, 

Na koro ena tauri, 

Na veivale ena butakoci, 

O ira na marama era na vakacacani. 

Na veimama ni tamata era na kau vakavesu, 

O ira ga na kena vo ni tamata, era na sega ni 
kau tani mai na koro. 
3. Ena lako yani o Jiova ka valuti ira na 
veimatanitu, me vaka ni na vala o Koya ena gauna 
ni valu. 
4. Ena siga o ya na yavana ena tucake tu ena 
Ulunivanua ni Veiolive, na yasana sa donu i 
Jerusalemi ena tokalau na Ulunivanua ni Veiolive 
ena tawase rua mai na tokalau ki na ra, ena bulia e 
dua na buca levu; veimama ni ulunivanua ena 
lako vaka ki na vualiku, veimama vaka ki na ceva. 
5. Dou na qai dro ki na buca levu ni ulunivanua 
wasei ogo, na buca oqo ena yaco sara ki Asali. lo, 
dou na dro, dou na dro mai na tavuki ni vanua 
levu oqo, ena gauna i Usaia na tui Juta. Ena qai 
lako mai o Jiova na noqu Kalou, kei ira kecega na 
Nona tamata digitaki vata kei Kemuni. 
6. Ni sa oti na veisiga o ya, ena dro na rarama 

Na rarama ena sega sara. 
7. Ena dua na siga sa kila ga o Jiova 

Ena sega na siga se na bogi, ni sa yakavi mai, 
sa na yaco me raramasese tikotikoga. 


8. Ena siga o ya, sa na yaco me drodro tiko ga 
mai na wai ni bula mai Jerusalemi, veimama ki na 
wasawasa ena tokalau, ka veimama ki na 
wasawasa vaka ra. 
9. O Jiova sa na Tui e vuravura taucoko, 

Ena siga o ya— “Sa na dua ga na Kalou,” 

Sa na dua talega na yacana, o Jiova ga. 
10. Na vanua kece sa na vuki me dua na buca 
levu, mai Kipa ki Ramoni na ceva kei Jerusalemi. 
O Jerusalemi ena vakaceceretaki, ka na tawani mai 
na Matamata nei Penijamini ki na Matai ni 
Matamata, na Matamata ena Tutu talega, mai na 
Vale Cecere nei Ananeli, ki na vanua ni butu 
waini. 
11. Era na tiko kina na tamata, ena sega tale na ka 
e veivakacacani. E ra na tiko dei na tamata e 
Jerusalemi. 
12. Sa dua na ka ca levu oqo, ni samuti ira kece na 
tamata sa veivala kei Jerusalemi o Jiova. Sa luca 
mai na yagodra ni ra se tucake tu ena yavadra, Na 
yaloka ni matadra sa kino yani ki loma ka sa yali 
yani, Na yamedra sa yali ka waicala ga e gusudra. 
13. Ena yaco mai na veisiga oqo, e dua na 
veilecayaki levu sa tala mai na Kalou vei ira 
oqo.Na tamata yadua ena vesuka na ligai na 
wekana, ka laveta na ligana vakai koya vua na 
wekana na vesuki tu; 
14. O Juta talega ena vala e Jerusalemi.Ena 
kumuni vata na nodra i yau na veimatanitu 
kecega, era na kumuna vata na koula, na siliva na i 
sulu sa rui levu sara. 

15. Na ca levu ena tarai ira talega na ose, na 
meule, na kameli kei na asa kei ira kecega na 
bulumakau era sa tiko ena vanua. E na tarai ira na 
na ca levu oqo. 


Na Veimatanitu Era Sa Lotu Vua Na Tui 

16. Ena yaco mai na gauna vei ira sa vo mai na 
veimatanitu ena nodra veivala kei Jerusalemi, era 
na lako cake ena veiyabaki me lotu vua na Tui o 
Jiova ni lewe vuga ka maroroya na Solevu ni vale 
vakacevaceva. 

17. O ira vakayadua na vuvale sa sega ni lako 
cake ki Jerusalemi me lotu vua na Tui, o Jiova ni 
lewevuga, sa na sega ni tau vei ira na uca. 

18. Kevaka era sa sega ni curu mai na vuvale mai 
Ijipita, ena sega ni tau vei ira na uca. E na basika 
vei ira na dauvakacaca ena vei samuti kina o Jiova 
vei ira na veimatanitu ni ra sa sega ni maroroya na 
kana vata ni vale vakacevaceva. 

19. Oqo nai totogi ena soli vei Ijipita kei ira na 
veimatanitu, ni ra sa sega ni lako cake mai me 
maroroya na kana vata ni vale vakacevaceva. 

20. Ena siga o ya “SA KA TABU O JIOVA” ena 
ceuti ena ketedra na ose kece. Na kuro kece ena 
vale i Jiova ena vaka na bilo e nai cabocabo ni 
soro. 

21. lo, na bilo kece e Jerusalemi kei Juta era na ka 
tabu kece vei Jiova ni lewevuga, o ira kece sa mai 
vakacaboi soro era na mai taura ka vakasaga.Ena 
siga O ya, ena sega na kai Kenani ena vale i Jiova 
ni lewe vuga. 


MALAKAI 


NAI VOLA I 


MALAKAI 


1. Na veivakananumi bibi nei Jiova vei ira na 
Isireli mai vei Malakai. 


Isireli Na Daulomani Ni Kalou 
2. “Au sa lomani iko” sa tukuna o Jiova, “la, o sa 
tukuna, * O ni sa lomani keimami vakacava?” 

Sa sega beka ni taci Iso o Jekope? 

“To, Au sa lomani Jekope ga, 

3. O lso Au sa cata, au sa vaka lala na nona 
veiulunivanua kei na nona i votavota, me nodra 
na koli kila ni vanua liwa.” 

4. E dina ga sa tukuna o Itomi, “Keimami sa 
vakadravudravuataki, keimami na lesu ga,” sa 
tukuna o Jiova ni lewevuga: 

“Era na tara cake ia, Au na basuka sobu; 

Era na cavuti me yasana sa dau caka kina na 
caka ca, kei ira na kena tamata sa cudruvi ira o 
Jiova me sega ni mudu. 

5. Na matamuni ena raica, o ni na tukuna kina, 
“Sa laurai talega na Kalou ena taudaku kei Isireli.” 


Nai Soro E Dukadukali 

6. “Na gone sa vakarokorokotaka na tamana kei 
na dauveigaravi vua na nona turaga, kevaka au sa 
Tamamudou, 

E vei na noqu vakarokoroko? 

Kevaka au sa nomudou Turaga, 

E vei na noqu dokai? 

Sa tukuna na Turaga o Jiova. 

Oi kemudou na bete, dou sa beca na yacaqu. 

Dou sa tukuna, “Keimami beca vaka e vei na 
yacamuni?” 

7. “Ni dou sa vakacabora na kakana duka ena 
noqu i cabocabo ni soro, 

Dou sa tukuna, “Keimami sa vosa 
vakacacataki kemuni vakaevei?” Ni dou sa tukuna, 
“Na teveli i Jiova sa ka mate sara.” 
8. Ni dou sa vakacabora nai 
mataboko, sa sega beka ni ca o ya? 

Ni dou sa vakacabora na ka wamalai kei na ka 
tauvimate, sa sega beka ni ca o ya? 

Dou vakacabora mada oqori vua na nomudou 
Kovana, ena marautaki kemudou beka o koya? 

Ena cigomi kemudou beka vakayalovinaka?” 
sa tukuna na Turaga o Jiova. 

9. “O koya oqo, au sa dau masuta na yalovinaka 
i Jiova me rawa ni vinaka tikoga mai vei keda. 

Ni sa cakava na ka oqo na ligamudou, dou na 
ciqomi tiko beka mai vua na Kalou?” Sa tukuna o 
Jiova ni lewevuga. 

10. “O cei sa tiko vei kemudou oqori, e rawa ni 
sogota na katuba, me kua kina ni waqa na buka 
ena i cabocabo ni soro. 

Au sa sega ni taleitaki kemudou,” sa tukuna o 
Jiova ni lewevuqa, “Se me'u ciqoma e dua na ka 
mai na ligamudou. 


soro, era sa 

11. Mai na cabe ni matanisiga ki na kena i 
dromudromu. Na yacaqu sa cecere vei ira na 
matanitu tani, Ena veivanua kecega, ena 
vakacabori ki na yacaqu na ka boi vinaka, kei na 
yacaqu ena cecere ki na veiyasana kecega,” sa 
tukuna na Kalou ni lewevuga. 

12. “Dou sa vakacacana, dou sa tukuna kina, “Sa 
vakadukadukali na teveli i Jiova, na vuana kei na 
kena kakana sa sega na betena.” 

13. Dou sa tukuna talega, “Sa ka ni vei vakaocai 
oqo! dou sa beca kina,” sa tukuna o Jiova ni lewe 
vuqa. “Dou sa kauta mai na ka sa vakamavoataki 
vakaca, na ka lokiloki, na ka tauvimate, dou sa 
kauta mai mei madrali, me'u vakadonuya li na ka 
vaka oqo?” Sa tukuna o Jiova. 

14. “la me cudruvi o koya sa dau veivakaisini, ni 
sa yalataka me vakacabora na ka vinaka qai 
vakacabora na ka ca -- ka ni'u sa Kalou levu,” sa 
tukuna na Kalou ni lewe vuqa, “Ka me na rerevaki 
na yacaqu ki na veimatanitu. 


O Ira Na Bete Vakacalai 


2. “Oi kemudou na bete, nai vakaro oqo sa 


nomudou. 
2. Kevaka dou sa sega ni via rogoca, 

Kevaka dou sa sega ni via rogoca sara, 

Mo dou vakarokorokotaka na yacaqu 

Sa tukuna o Jiova ni lewevuqa 

Au na tala na cudruvi vei kemudou, 

lo, Au sa cudruvi kemudou baleta ni sa sega 
veikemudou na yalo e vinakata sara. 
3. “Raica, Au sa cudruvi ira na nomudou kawa 
ka boroya na nomudou benu e matamudou, 

Ena nomudou benu ni magiti levu, ka dua ena 
kauti kemudou tani vata tukuna. 
4. Dou na qai kila ni sai Au, sa tala nai vakaro 
oqo veikemudou. 

Mo dou kila, Na Noqu veiyalayalati vata kei 
Livai sa tikoga,” sa tukuna o Jiova ni lewevuga. 
5. “Na Noqu veiyalayalati sa tiko vata kei koya, 
na veiyalayalati ni bula kei na vakacegu. 

Au sa solia vua, me rawa ni rerevaki Au kina, 
ka sa qai rerevaki Au kei na yacaqu talega. 
6. Nai vunau dina sa tiko e gusuna, 

Sa sega na cala sa kune e tebenigusuna, 

Sa lako vata kei Au ena yalododonu kei na 
veivinakati. 

Sa vukici ira tani e vuga mai na caka cala. 
7. “Na tebenigusuna na bete sa maroroi kina na 
vuku, 

O ira na tamata me ra vakasagara na i vunau 
mai na gusuna; 

Ni sai koya na daunitukutuku nei Jiova ni 
lewe vuga. 
8. la, dou sa lako tani mai na sala; 

Dou sa vakavuna me ra bale e vuga mai nai 


vunau. 
Dou sa vakacacana na veiyalayalati kei Livai”, 
Sa tukuna o Jiova ni lewe vuga. 
9. “O koya oqo Au sa cakava kina mo dou 
vakamaduataki ka beci ena matadra na tamata, 
Ni dou sa sega ni maroroya na Noqu vosa ka 
sa veitovaki ena i vunau” 


Na Lawaki E Ca Kei Na Sega Ni Dina 
10. Sa sega beka ni dua na tamada kecega? 

Sa sega beka ni dua na Kalou sa buli keda 
kece? 

Na cava na vuna sa rui levu kina na 
veivakaisini ka sa basuki kina na nodra 
veiyalayalati na tamada? 

11. Sa cakacaka vakaca sara o Juta, na ca levu sa 
caka e isireli, e Jerusalemi, o Juta sa vakawaletaka 
nai tikotiko tabu i Jiova, o koya sa daulomana 
vakalevu o Koya: Ni sa la'ki vakawati tale kei na 
luvena yalewa na Kalou tani. 

12. O Jiova me musuka tani mai na vale i Jekope 
na tamata sa cakava oqo, ni sa yadra ka kila tiko, 
ia, e se vakacaboisoro tikoga vei Jiova ni lewe 
vuga! 

13. Ogo nai karua ni ka dou sa cakava: Dou sa 
vakasinaita nai cabocabo ni soroi Jiova ena wai ni 
mata. 

Dou sa tagi ka tagi vakalevu sara; 

Ka sa sega ni ciqoma na nomudou i soro o 
koya, 

Sa sega ni taura nai solisoli vinaka mai na 
ligamudou. 

14. Dou sa taroga kina, “Se na cava sa vakavuna?” 

O Jiova, sai vakadinadina vei iko kei na 
watimu ni o se cauravou. 

O Koya o sa vakaisina, e dina ga ni se watimu 
tiko, ka watimu ni veiyalayalati. 

15. Sa sega beka ni cakava me rau duabau? la sa 
tiko ga vua na yaca ni bula? Na cava ga me dua 
kina? Sa vakasagara o Jiova, na kawa Tabu, dou 
garauna na yalomudou, me kua ni dua e cakacaka 
vakaca vua na watina ni se qai cauravou. 

16. “O Jiova na Kalou kei Isireli sa tukuna ni cata 
na veisere, ni sa ubi kina na nona i sulu e dua ena i 
valavala kaukauwa,” sa tukuna oqo o Jiova ni 
lewe vuga. 

17. Dou sa beca na Kalou ena nomudou vosa; la, 
dou sa tukuna ga,” Keitou sa beci koya vakacava?” 
Ni dou sa tukuna, “O ira kece sa caka ca, sa vinaka 
ogo ena matai Jiova, ka sa marautaki ira o koya, se 
E vei na Kalou ni caka dodonu oqo?” 


Na Dau Tukutuku Sa Lako Tiko Mai 


3. “Dou raica, Au sa tala na noqu dau ni 
tukutuku, 

Ena vakarautaka na sala o koya e mataqu. 

la o Jiova, o koya dou sa vakaraica, 

Era lako vakasauri mai ki na nona vale, 

lo, na daunitukutuku ni veiyalayalati, 

O koya, dou sa rekitaka, 

Dou raica, sa lako mai o Koya”. 

Sa tukuna o Jiova ni lewevuga. 
2. “O cei sa rawa ni tu, ena siga ni nona lako 
mai? 

Kei cei sa rawata me tu, ena gauna sa lako mai 
kina?” 

Sa vaka na bukawaga ni veivakasavasavataki 


o koya, 
Sa vaka na sovu vei koya sa dausavasava. 
3. Sa dabe tiko me  vakavinakataka ka 


vakasavasavataka na siliva, 

Ena vakasavasavataki ira na luvei Livai, 

Me ra caliva me vaka na koula kei na siliva, 

Me ra vakacabora kina vei Jiova 

Nai soro ni yalododonu. 

4. “Nai soro nei Juta kei Jerusalemi, ena vinaka 
vei Jiova, me vaka ga na veisiga sa oti kei na 
veiyabaki sa oti. 

5. Au na lako voleka mai vei iko me'u ia na 
veilewai, 

Sai Au ga nai vakadinadina me baleti ira na 
dauvakatevoro, na dauveibutakoci, na 
vakadinadina vakailasu, kei ira na yada kei ira na 
luveniyali, kei ira sa dau cemuri ira vakaloloma sa 
sega na nodra i tikotiko, - baleta ni ra sa sega ni 
rerevaki Au,” o Jiova ni lewevuga. 

6. “Ni sai Au o Jiova, Au sa sega ni veisau, o 
koya dou sa sega kina ni vakaoti, oi kemudou na 
luvei Jekope. 

7. Mai na nodra siga na tamamudou 

Doua sa lako tani kina mai na noqu lewa, 

Dou a sega ni maroroya, 

Dou lesu mai vei Au, Au na qai lesu yani vei 
kemudou,” 

Sa tukuna o Jiova ni lewevuga, 

la, dou sa tukuna mai, 

“Me keitou lesu yani vakacava?” 


Kua Ni Butakoca Na Kalou 
8. “E rawa beka vua na tamata me butako mai 
vua na Kalou? 

lo, dou sa butakoci Au! 

Dou sa tukuna, “keitou sa butako vakacava 
mai vei kemuni?” 

E na i katini ni ka kecega kei na nomudou i 
soro kecega. 

9. Dou sa cudruvi ka rukaki ni dou sa butako 
mai vua na Kalou Oi kemudou na matanitu 
taucoko. 

10. Dou kauta mai nai katini kecega ki nai lololo, 
me so kina Na kakana ena noqu vale, 

“Dou vakatovolei Au mada ena ka oqo, 

Sa tukuna o Jiova ni lewevuqa”. 

“Ka Au na dolavi lomalagi me sovaraka 
veikemudou na veivakalouvinakataki, me yacova 
ni sa sega na tikina mo dou kumuna kina. 

11. “Au na vunauca na dauveivakarusai me tabu 
ni tara na vuata ni nomudou vanua, ka me sa 
vuavuai tu ga na vuata ni vanua, Sa tukuna oqo 

o Jiova ni lewevuqa; 


12.”Era sa cavuta na veivakalouvinakataki na 
veivanua vei kemudou,” 

Ena vanua taleitaki na nomudou vanua 
tukuna o Jiova ni lewevuga. 


sa 


Era SaVakaucaca Na Tamata 
13. “Dou sa dauvosa vakaukauwa vei Au,” 

Sa tukuna o Jiova ni lewevuga, 

“Dou sa tukuna, ‘na cava keitou sa cavuta?” 
14. Dou sa tukuna, ‘ni sa sega ni yaga na lotu, sa 
sega na kena yaga na muria na Nona lewa, e da sa 
lako tiko me vaka na so mate ena mata ni Kalou? 
15. Oqo eda sa kacivi ira na tamata dokadoka me 
ra kalouvinaka, ni ra sa laveti cake na daucaka ca, 
ka era sa vakatovolea na Kalou, ka dro bula 


ın" 


rawa. 


Nai Vola Ni Veivakananumi 
16. Era sa veivosaki na tamata sa rerevaki Jiova. 

Sa vakarorogo na Kalou ka rogoci ira, 

Sa tu e matana nai vola ni veivakananumi, me 
nodra o ira sa rerevaka na Kalou, kei ira sa 
vakanananu tiko ki na yacana. 

17. “Era sa Noqu ga,” sa tukuna o Jiova ni 
lewevuga, 

“Ena siga o ya, Au na cakava me ra noqu ka 
talei, Au na maroroi ira me vaka na tamata sa 
maroroya na luvena mena garavi koya.” 

18. Dou na qai kila na duidui ni caka dodonu kei 
na caka ca, o ira sa qarava na Kalou kei ira sa sega 
ni garava na Kalou. 


Na Siga Cecere Ni Kalou 


4. “Dou kila oqo, sa lako tiko mai na siga, sa 

waqa tiko mai me vaka na lovo, o ira kece na 
dokadoka, o ira kece sa daucaka ca, era na bale 
kina. 

Na siga sa lako tiko mai oqo, ena vakamai ira, 

Sa tukuna ogo o Jiova ni lewe vuqa, 

“Ena sega ni vakavoca, e dua na tabana se 
wakana. 
2. lo, vei kemudou sa rerevaka na Yacaqu, na 
Matanisiga Ni Yalododonu ena cadra mai vei 
kemudou, 

Sa tiko e tabana na veivakabulai, 

Dou na vakani vakavinaka ni dou sa lako 
yani, ka dou na levulevu me vaka na luve ni 
bulumakau sa qaravi vinaka. 


3. Dou na butuki ira na daucaka ca, 
Era na dravusa ena ruku ni yavamudou, 
Ena siga, Au sa na cakava kina oqo” 
Sa tukuna o Jiova ni lewevuga. 
4. “Dou nanuma nai vunau i Mosese na noqu 


tamata, 

Au a solia vua mai Orepi, me baleti ira na 
Isireli. 

Sa tiko vata nai lesilesi kei na lewa. 
5. Mo dou kila, Au na talai Ilaijia na parofita vei 
kemudou, 

Ni se bera na siga e levu ka rerevaki i Jiova sa 
lako tiko mai. 
6. E na vukica o koya na yalodina ni tama me 
gole vei ira na luvedra, na yalo ni gone ki vei ira 
na tamadra, 

De'u lako mai, ka cudruva na vanua ka me'u 
vakarusa.” 


NAI 


VOLA TABU VOU 


NI 


NODA I VAKABULA 
O 


JISU KARISITO 


MACIU 


NA KOSIPELI NEI 

Nai Tuvatuva Ni Kawa I Jisu Karisito 


1. Nai vola ni kawa i Jisu Karisito na Luve i 
Tevita, na luve i Eparama. 

2. O Fparaama sa vakatuburi Aisake, sa 
vakatuburi Jekope o Aisake, sa vakatuburi Juta kei 
iratou na tacina o Jekope. 

3. Sa vakatuburi Veresi kei Sera o Juta ka 
tinadrau o Tema, sa vakatuburi Esiromi o Veresi, 
sa vakatuburi Rami o Esiromi. 

4. O Rami sa vakatuburi Amenatave, ka 
vakatuburi Nasoni o Amenatave, o Nasoni sa 
vakatuburi Salimoni. 

5. Sa vakatuburi Poasa o Salimoni, ka tinana o 
Reapi, o Poasa sa vakatuburi Opeti ka tinana o 
Ruci, o Opeti sa vakatuburi Jese. 

6. Sa vakatuburi Tevita na tui o Jese. Sa 
vakatuburi Solomoni o Tevita na tui ka tinana na 
wati Uraia e liu. 

7. Sa vakatuburi Riopoami o Solomoni, sa 
vakatuburi Avaijia o Riopoami, sa vakatuburi Asa 
o Avaijia. 

8. Sa vakatuburi Josafati o Asa, sa vakatuburi 
Jorami o Josafati, sa vakatuburi Usaia o Jorami. 

9. Sa vakatuburi Jocame o Usaia, sa vakatuburi 
Asi o Jocame, sa vakatuburi Esekaia o Asi. 

10. Sa vakatuburi Manasa o Esekaia, o Manasa sa 
vakatuburi Emoni, sa vakatuburi Josaia o Emoni. 
11. O Josaia sa vakatuburi Jekonaia kei ira na 
wekana ni ra sa la'ki tiko ki Papiloni. 

12. Ni sa oti na tiko vakabobula mai Papiloni, sa 
vakatuburi Salacieli o Jekonaia, sa vakatuburi 
Serupepeli o Salacieli. 

13. Sa vakatuburi Aviuta o Serupepeli, sa 
vakatuburi Eliakimi o Aviuta, sa vakatuburi Esa o 
Eliakimi. 

14. Sa vakatuburi Setoki o Esa, sa vakatuburi 
Akimi o Setoki, sa vakatuburi Elita o Akimi, 

15. Sa vakatuburi lliesa o Elita, sa vakatuburi 
Mecani o Iliesa, sa vakatuburi Jekope o Mecani. 

16. Sa vakatuburi Joseva o Jekope, o Joseva na 
wati Meri o koya sa sucu mai vua o Jisu sa 
vakatokai o Karisito. 

17. Nai tabatamata mai vei Eparaama ka yacovi 
Tevita sa tinikava nai tabatamata, mai vei Tevita 
ka yacova na kau vakabobula ki Papiloni sa 
tinikava nai tabatamata, mai na kau vakabobula ki 
Papiloni ka yacovi Karisito sa tinikava nai 
tabatamata. 


Sa Sucu Mai Vei Meri Na Karisito 

18. Sa vakaogo na sucu i Jisu Karisito na tinana o 
Meri sa vosaki oti tu vei Joseva, ni se bera ni rau 
mocevata sa kunekune o Meri mai vua na Yalo 
Tabu. 

19. Na watina o Joseva sa tamata yalododonu, ka 


sega ni vinakata me voroka na veidinadinati sa 
maroroya me nona duadua ga. 

20. la ni sa vakananuma tiko o koya na veika oqo, 
ka raica, sa dua na agilosi ni Turaga sa rairai mai 
vua ena tadra, ka tukuna, “I Joseva na luvei 
Tevita, kakua ni o via lomaleqataka na nomu tauri 
Meri me watimu, ni gone sa kunekunetaka tiko e 
vakatubura vua na Yalo Tabu. 

21. "Ena sucu mai vua e dua na gonetagane, ia mo 
vakayacani koya o Jisu, ni o Koya ena qai 
vakabulai ira na Nona tamata mai na nodra i 
valavala ca.” 

22. Na ka oqo me vakayacori kina na vosa ni 
Turaga ena gusudra na parofita ka vaka: 

23. "Ka raica, ena bukete e dua na goneyalewa, ka 
na vakasucuma e dua na gonetagane, ena 
vakatokai me yacana o Imanueli,” kena i balebale, 
"Na Kalou sa tiko vata kei keda.” 

24. Sa yadra mai na moce o Joseva, ka sa cakava 
sara ga na ka, ka vakarota vua na Turaga me la'ki 
kauti Meri mai me watina, 

25. E sega ni rau veikilai yago me yacova ni sa 
sucu na nona ulumatua na tagane. Sa vakayacani 
koya o Jisu. 


O Iratou Na Tamata Vuku Mai Na Tokalau 


2. Ni sa sucu oti o Jisu mai Peceliema e Jutia ena 
gauna sa tui tiko kina o Eroti, raica, sa lako mai 
eso na tamata vuku mai na Tokalau ki Jerusalemi. 
2. E ratou sa taroga, “E vei o Koya sa sucu me 
nodra Tui na Jiu? Ni keitou sa raica na nona 
kalokalo mai na Tokalau, ka keitou sa lako mai 
oqo me mai vakarokoroko vua.” 

3. Ni sa rogoca o Froti na tui, sa taqaya kei ira 
kece e Jerusalemi. 

4. la ni sa soqoni ira vata mai na bete levu 
taucoko kei ira na daunivolatabu kece, sa taroga 
vei ira na vanua cava ena sucu kina na Karisito. 

5. Fra sa tukuna vua, “mai Peceliema e Jutia, ni 
sa vakaoqo na ka sa vola na parofita: 

6. "Ia o iko Peceliema, ena vanua o Juta, o sa 

sega ni lailai sara vei ira na veiyasana e Juta, Ni na 
tubu mai vei iko e dua na tui o koya ena mai 
nodra i vakatawa na noqu tamata na Isireli.” 

7. Sa qai cakava o Froti me kacivi ira mai 
vakavuni na tamata vuku, ka vagaga vei ratou na 
gauna cava sara mada e ratou raica kina na 
kalokalo. 

8. Sa talai ira ki Peceliema ka tukuna vei ira, 
"Dou lako ka la'ki vakasaqara mo dou kunea na 
gone lailai, ni dou sa kunei koya, dou mai 
vakaraitaka eke vei au, me'u na lako talega yani 
me'u vakarokoroko vua.” 

9. Ni sa vosa oti na tui e ratou sa qai lako; ka 
raica, na kalokalo era raica taumada mai na 

Tokalau sa liutaki ira, me yacova ni sa laki tu 
vakadua donuya na tikina sa davo tiko kina na 
gone. 

10. Ni ratou sa raica na kalokalo, sa dua na ka na 
levu ni nodratou reki. 

11. Ena gauna e ratou sa curu kina ki vale, e ratou 
sa raica na gone lailai kei Meri na tinana, e ratou 
sa tekiduru sobu ka vakarokoroko vua. E ratou sa 
qai dolava na nodratou i yau me ratou cabora: Na 
koula, na drega me vakamai kei na mura. 

12. la ni vakasala oti kivei iratou na Kalou ena 
tadra me ratou kakua ni lesu tale vei Eroti, e ratou 
sa qai lesu tale ki na nodratou vanua ena sala tani. 


Na Dro Ki Ijipita 

13. la ogo ni ratou sa lako, ka raica, sa rairai vei 
Joseva ena tadra e dua na agilosi ni Turaga, ka 
vaka, “Tucake, mo kauta na gone lailai kei tinana, 
mo dou dro ki Ijipita, dou tiko mai kea me yacova 
ni'u sa vosa tale vei iko; ni sa vinakata tiko o Eroti 
me vakamatea na gone lailai.” 

14. Sa cavu tu ka lako, sa kauta na gone kei tinana 
ena bogi tikoga o ya ki Ijipita, 

15. E ratou tiko mai kea me yacova ni sa mate o 
Eroti, me vakayacori kina na vosa ni Turaga ena 
gusu ni parofita, ka vaka, “Mai Ijipita Au sa kaciva 
kina na Luvequ.” 


Nodra Vakamatei Na Lecaika 

16. Ni sa gai kila o Eroti, ni ratou sa vakaisini 
koya na tamata vuku, sa ka vakaitamera na nona 
cudru; sa talatala kina o koya mera vakamatei 
taucoko na gone tagane yabaki rua lako sobu, era 
tiko e Peceliema kei na veiyasana volekata, me 
vakatekivu sara mai na siga e ratou raica kina na 
tamata vuku na kalokalo. 

17. Sa vakataucokotaki kina na vosa i Jeremaia na 
parofita, ka vaka: 

18. “Sa rogo mai Rama e dua na rorogo, na tagi 
vakararawa, na veitagici kei na so mate levu, sa 
tagicaki ira na luvena o Rejieli, sa cata ni dua me 
vakadulai koya, baleta ni ra sa mate kece.” 


Na Vuvale Mai Nasareci 

19. Ni sa mate o Eroti, raica, sa dua na agilosi ni 
Turaga sa rairai vei Joseva ena tadra mai Ijipita, 
20. Sa tukuna, “Mo tucake ka taura na gone lailai 
kei tinana, ka lako ki na nodra vanua na Isireli, ni 
ra sa mate taucoko o ira sa vakasaqara na gone 
lailai mera vakamatea.” 

21. la ni sa rogoca sa tui mai Juta o Akeleo, ka 
sega ni o Froti na tamana, sa rere ni lako kikea. la 
ni sa vakasalataki koya na Kalou ena tadra, sa qai 
gole vaka o koya ki na yasana vaka-Kaleli. 

22. la ni sa lako tiko sa tuburi koya e dua na 
domobula, ni sa rogoca sa tui o koya na luvei Eroti 
o Akeleo, sa sega ni vinakata ki na o koya me 
ratou lako kina, Na Kalou sa qai vakasalataki koya 
ena dua tale na tadra, me ratou sa lako kina 
yasana vaka Kaleli. 

23. Ratou sa qai lako ka la'ki vakaitikotiko ena 

koro o Nasareci, me vakataucokotaki kina na 
nodra vosa na parofita, ka vaka, “E na vakatokai o 
koya me kai Nasareci.” 
Sa Vakarautaka Na Sala 
Dauveipapitaisotaki 


O Joni Na 


3. Ena gauna o ya mai na loma ni vanua liwa e 
Jutia, sa dauvunau tiko kina o Joni na Dau 
veipapitaisotaki, 

2. Sa kacivaka, “Dou veivutuni ni sa voleka na 
matanitu vakalomalagi!” 

3. Ni o koya oqo sa tukuna mai o Aisea na 
parofita, ka vaka: “E dua na domo sa kacikaci mai 
na vanua liwa: me vakarautaki na gaunisala i 
Jiova; ka me vakadodonutaki na gaunisala ena 
muria.” 

4. O Joni oqo sa vakaisulu ena i sulu ni vuti ni 
Kameli, ka vauci na tolona ena i vau kuli ni 
manumany, sa kena kakana na vodre kei na deni 
oni mai veikau. 

5. O ira e Jerusalemi, Jutia taucoko kei na 
veiyasana volekata na Joritani, era lako kece vua 
mera la'ki rogoci koya. 

6. Sa paitaisotaki ira o koya ena Joritani, ni ra sa 
vakatusa tiko na nodra i valavala ca. 

7. lani sa raica o koya, era sa lewe levu na Farisi 
kei nai tokani i Sedusisi era sa lako mai ki na nona 
papitaiso, sa tukuna vei ira, “Oi kemudou na luve 
ni gata! o cei sa vakasalataki kemudou mo dou 
drovaka na cudru sa lako tiko mai?” 

8. O koya oqo mo dou vuataka na vua sa va- 
Kalou me vaka na nomudou sa papitaiso, 

9. Me kakua ni cala tiko na nomudou vakasama, 
mo dou se tukuna tiko ni tamamudou o 
Eparaama, ni'u tukuna oqo vei kemudou, ni sa 
rawa ga vua na Kalou me vakatubura na veivatu 
oqo mera luvei Eparaama. 

10. Sa davo oti tu na matau ena waka ni kau. O 
koya oqo na vunikau vakaaduaga sa sega ni 
vuataka tiko na vua vinaka, ena musuki sobu me 
vakamai laivi. 

11. “Au sa papitaisotaki kemudou ena wai ni dou 
sa veivutuni ia o koya ena muri au mai sa levu 
cake vei au, au sega mada ga ni yacova yani nai 
vakatagedegede me tu kina na dodonu vei au 
me'u tubera na nona i vava.” O koya e na qai mai 
papitaisotaki kemudou ena Yalo Tabu kei na 
bukawaqa caucaudre. 

12. “Sa tiko e ligana nai sivi ni nona 
veivakasavasavataki, ena samaka o koya na vanua 
ni nona vakasavasavataki sila, me maroroi vinaka 
na witi ki na kena vale; ia ena vakama taucoko na 
qa ni sila ena bukawaqa sa sega ni boko rawa.” 


Sa Papitaisotaki Jisu O Joni 

13. Sa biuti Kaleli mai o Jisu me mai papitaisotaki 
vei Joni ena Joritani. 

14. Ka sa via tovolea o Joni me tarova sa tukuna 
vua, “O iko ga mo paitaisotaki au, o sa lako dina li 
mai vei Au?” 

15. la sa sauma yani vua o Jisu, ka vaka, Au kerei 
iko mo cakava sara ga oqo, ni sa kilikili vei Au 
me'u vakaraitaka na ka dodonu.” Sa qai 
papitaisotaki Koya o Joni. 

16. Ni sa papitaisotaki oti sa lamata cake mai ena 
loma ni wai, ka raica, o Lomalagi sa dolavi vua, ka 
sa raica o koya na Yalo ni Kalou ni sa lako sobu 
mai vua me vaka na ruve ka mai toka Vua. 

17. Ka vakasauri sa rogo mai Lomalagi e dua na 
domo ka vaka, “O koya oqo na Noqu Gone ni 
Toko, sa dau vakamarautaki Au vakalevu.” 


Temaki Jisu O Setani 


4. Sa qai tuberi Jisu cake na Yalo Tabu ki na 
vanua liwa me na temaki koya kina na tevoro. 

2. Sa dua na ka nona viakana, ni sa oti mai na 
nona lolo vasagavulu na siga ka vasagavulu na 
bogi. 

3. Sa basika tu vua o koya na Dauveitemaki, ka 
tukuna vua, “Kevaka o Luve ni Kalou, mo 
vakarota mada na veivatu sa tu oqo, me ra yaco 
me madrai.” 

4. lasa sauma vua, ka vaka, “Ni sa volai, sa sega 
ni bula na tamata ena madrai duadua ga, ia ena 
veivosa kecega sa lako mai ena Gusu Ni Kalou.” 

5. Sa qai kauti koya cake na tevoro ki na koro 
tabu (Jerusalemi) ka vakadaberi koya ena 
delavuvu ni vale ni soro, 

6. Sa tukuna vua, rika sobu, kevaka o Luve ni 
Kalou dina, ni sa volai: “Na Kalou ena tala mai na 
Nona agilosi mera qarauni iko, era na maroroi iko 
talega mo kakua ni taulaka na Yavamu kina 
veivatu era.” 

7. E sauma vua o Jisu, “Sa volai talega, mo kakua 
ni via temaki Jiova na nomu Kalou.” 

8. Sa kauti koya tale na tevoro ki na dua na 
tuvuka ni ulunivanua cecere, sa qai la'ki 
vakaraitaka vua na veimatanitu kece e vuravura 
kei na kedra i ukuuku makuwaliliva kecega. 

9. Sa qai tukuna vua, “Na ka kece o raica tu 
oqori au na solia vei iko, kevaka walega mo cuva 
sobu ka vakarokorokotaki au.” 

10. Sa tukuna vua o Jisu, mo lako tani eke Setani! 
Ni sa volai, “mo vakarokorokotaki Jiova na nomu 
Kalou, ka qaravi Koya ga. 

11. Sa qai laivi koya na tevoro, ka raica, sa ra qai 
lako mai na agilosi me ra mai qaravi Koya. 


Sa Tekivu Na Cakacaka I Jisu Mai Kaleli 

12. Ni sa rogoca o Jisu ni sa biu ki valeniveivesu o 
Joni, sa biuti Jutia ka lako ki Kaleli. 

13. Sa la'ki tiko e Nasareci, ka qai toso me la'ki 
vakaitikotiko sara i Kapenaumi ena bati ni drano o 
Kaleli, ena  yasayasa vaka Sevuloni kei 
Navitalai, 

14. Me vakataucokotaki kina na vosa sa tukuna 
mai o Aisea na parofita, ka vaka, 

15. “Na vanua o Sevuloni kei na vanua o 
Navitalai, sa qara ki wasawasa, ena tai kadua ni 
Joritani, o Kaleli na vanua ni veimatanitu tani: 

16. Era na raica kina e dua na rarama levu o ira 

na tamata era tiko ena butobuto, ena vanua ni 

yaloyalo ni mate era tiko kina, qai kida mai na 
si 

rarama. 

17. Sa tekivu sara ga e kea na nona sa vunautaka 

o Jisu, “Mo dou veivutuni, ni sa voleka na 

matanitu vakalomalagi.” 


Kacivi E Va Na Gonedau Me Tisaipeli 

18. Sa taubaletaka o Jisu na baravi mai Kaleli, sa 
raica kina e lewe rua na veitacini, o Saimoni sa 
vakatokai o Pita, kei na tacina o Adriu, e rau 
viritaki lawa tiko ki wasaliwa ni rau sa gonedau. 
19. Sa tukuna vei rau, “Drau muri Au mai, Au na 
qai vakayacori kemudrau mo drau gonedau ni 
tamata.” 

20. E rau laiva vakasauri na nodrau lawa ka muri 
koya. 

21. Ena nona taubale tale yani vakalailai ki liu, e 
raica tale kina e lewe rua na veitacini, o Jemesa na 
luvei Seveti kei Joni na tacina, e rau oneva tiko 
nodratou lawa vata kei tamadrau o Seveti, ena 
loma ni waga. Sa kacivi rau o koya, 

22. Ka vakasauri e rau biuta na waga kei 
tamadrau, ka muri koya. 


Vakabulal Ira Na Lewe Vuga O Jisu 

23. Ena veivanua kece e Kaleli e vakalakova o 
Jisu, e vakatavuvuli ka dau vunautaka nai 
tukutuku vinaka ni matanitu ni Kalou ena kena 
veivale ni lotu, 

e vakabulai ira talega kina na tamata tauvi mate 
kecega kei na veimate tale eso ka tu vei ira na 
tamata. 

24. Sa kuruseti Siria taucoko na kena i rogorogo, 
era sa kauta mai kina vua na tamata era vauci tu 
ena veimate ka dau veivakatotogani eso, me vaka 
na curumi tevoro, na cuqa, na tauvi paralase, sa 
vakabulai ira kece o Koya. 

25. E lewe levu kina na tamata era sa muri Koya 
mai Kaleli, Tikapoli, Jerusalemi, Jutia, kei na 
veivanua ka sivia na Joritani. 


Na Veivakalouvinakataki 


5. Ni sa raici ira na lewe vuqa, sa cabe cake ki na 
dua na ulunivanua, era sa qai lako mai vua na 
nona tisaipeli ni sa la ki dabe sobu o koya. 

2. Sa qai tekivu me dolava o Koya na Gusuna 
ena Nona Vakavulici ira, ka vaka: 

3. “Sa kalouvinaka o ira sa yalomalumalumu ni 
sa nodra na matanitu vakalomalagi. 

4. Sa kalouvinaka o ira sa dautagi, ni ra na 
vakacegui. 

5. Sa kalouvinaka o ira sa yalomalua, ni ra na 
taukena na vanua. 

6. Sa kalouvinaka o ira sa via kania ka via 
gunuva nai valavala dodonu, ni ra na 
vakamamautaki. 

7. Sa kalouvinaka o ira sa dauyalololoma, ni ra 
na lomani. 

8. Sa kalouvinaka o ira sa savasava na yalodra, 
ni ra na raica na Kalou. 

9. Sa kalouvinaka o ira na dauvakayacora na 
veisaututaki, ni ra na vakatokai me Luve ni Kalou. 
10. Sa kalouvinaka o ira era sa vakacacani ena 
vuku ni valavala dodonu, ni sa nodra na matanitu 
ni Kalou. 

11. "Dou sa kalouvinaka ni ra sa rukaki kemudou, 
vakacacani kemudou, ka  vosavakacacataki 
kemudou vaka i lasu ena Vukuqu. 

12. Mo dou reki ka marau sara ki na vakalevu, ni 
kemudou i sau mai lomalagi sa talei sara, o ira 
talega na parofita e liu era a vakacacani me vaka 
ogo. 


Era Masima Ka Rarama Na Tamata Vakabauta 
13. Oi kemudou na masima kei vuravura; ia 
kevaka sa yali nai kanakana ni masima, na cava 
me na gai vakatuituinataka tale? Sa sega sara ga ni 
dua na kena yaga, sa vinaka ga me viritaki i tuba 
ka mera vakabutuka na tamata. 

14. Oi kemudou na rarama kei vuravura. Na koro 
sa tara toka ena delana sa sega ni tabonaki rawa. 
15. E na sega ni rawa me vakawagaci na cina me 
qai la'ki biu ki na loma ni sova, ia ena kena i tutu 
ga, me rawa ni vakararamataki ira kina na tiko ena 
loma ni vale. 

16. Na nomudou bula me vaka kina ena kena 
raramasese vei ira na tamata, me ra raica kina ni 
dou sa kilikili kaya, ka vakarokorokotaka na 
Tamamudou sa tiko mai Lomalagi. 


E Vakataucokotaka Na Vunau O Karisito 

17. Dou kakua ni nanuma ni'u lako mai me mai 
vakawabokotaka na vunau, se na nodra vosa na 
parofita. Au sega ni lako mai me vakawabokotaka 
ia me'u vakataucokotaka ga. 

18. Na ka dina oqo Au tukuna vei kemudou, e na 
sega ni dua na mata ni vola lailai se dua na yatu 
vosa mai na vunau me sega ni vakayacori, era na 
vakataucokotaki kecega ni bera ni qai rusa o 
vuravura. 

19. Vei koya e vakatawayagataka ka kauta 
vakatani ena nona i vakavuvuli vakatamata nai 
vakaro oqo, ena sega ni dua na ka o koya ena 
matanitu vakalomalagi, ia vei koya e kitaka ka 
veituberi kina ena vakatokai me tamata gaga ena 
matanitu vakalomalagi. 

20. "Au sa tukuna vei kemudou, kevaka e sega ni 
uasivi cake na nomudou i valavala dodonu mai na 
nodra dodonu na Farisi kei ira nai liuliu ni lotu, 
dou na sega sara ni curu ki na matanitu 
vakalomalagi.” 


Na Laba E Tekivu Mai Lomada 

21. Dou sa rogoca ni sa tukuni vei ira na qase e 
liu, “Mo kakua ni laba, o koya e laba e na lewai me 
mate.” 

22. "la Au sa tukuna vei kemudou, o koya e 
cudruvi tacina walega se cudru mada ga mai 
nodratou, sa okati ena lewa oqo. O koya e tukuna 

vakaca na wekana ena lewai vei ira na matabose e 
cake. la o koya e rukaka vakaca na wekana ena 
cudruvi mai Eli ena bukawaga.” 

23. O koya ogo kevaka o sa kauta na nomu ka ni 
vakavinavinaka mo la'ki cabora ki nai cabocabo ni 
soro, o qai vakasamataka rawa ni dua na ka e 
beitaki iko kina e dua na wekamu, 

24. Mo biuta tu mada ena cabocabo ni soro na 
nomu ka ni vakavinavinaka, ka mo lako rawa 
mada vei koya na wekamu oqori mo drau 
veivinakati. 

25. Saga mo drau veiyaloni rawa ni drau sa 
taubale tiko ki na vale ni veilewai, de qai la'ki 
tukuni iko vua na turaga ni lewa, na turaga ni 
lewa qai soli iko vei ira na ovisa, o ira na ovisa era 
na qai biuti iko kina vale ni veivesu. 

26. "Au tukuna vei iko, ena sega ni rawa mo biu 
mai tuba ka vakavo mo sauma kece nai lavo o 
beitaki kina. 


Sa Dauveibutakoci E Yalona 

27. "Dou sa rogoca ni sa tukuni vei ira e liu, “mo 
kakua ni veibutakoci.” 

28. "la Au sa tukuna vei kemudou, o ira kece ga 
era raica na yalewa ka qai domona, era sa 
dauveibutakoci oti e yalona. 

29. Kevaka e vakavuna na matamu i matau mo 
valavala ca, leuta tani ka viritaka laivi; ni vinaka 
cake me kau tani e dua ga na tiki ni yagomu, ka 
qai ca ni biu taucoko na yagomu ki na bukawaga 
mai Eli. 

30. Kevaka e vakavuna na ligamu i matau moi 
valavala ca musuka tani ka viritaka laivi, ni vinaka 
cake me kau tani e dua ga na tiko ni yagomu, ka 
qai ca sara ni biu taucoko na yagomu ki na 
bukawaga mai Eli. 


Na Vakawati Sa Ka Tabu Ka Taucoko 

31. "Sa tukuni oti tu mai, kevaka e dua sa via 
sereka na watina ia me solia vua nai vola ni rau sa 
veisere.” 

32. la Au sa tukuna vei kemudou, ke dua na 
tagane sa sereka na watina ena dua tale nai 
ulubale, ka sega ni baleta na dautagane sa 
vakavuna na nona la'ki dautagane na yalewa oqo; 
o koya sa vakawatitaka na yalewa sa sereki mai sa 
dauyalewa. 


Sega Ni Vakatara Na Bubului O Jisu 

33. "Dou sa rogoca oti ni sa tukuni vei ira e liu, 
mo kakua ni bubului vakailasu, ia na nomu 
bubului mo vakaraitaka vua na Turaga ni ka dina 
nomu bubului. 

34. la Au sa tukuna vei kemudou, me sa kua 
sara ga na bubului: kua ni dou cavuti lomalagi ni 
oqori nai tikotiko vakaturaga ni Kalou, 

35. "Kakua ni dou cavuti vuravura, ni sai tutu ni 
Yavana, kakua ki Jerusalemi, ni nona Koro na Tui 
sa Cecere Sara. 

36. Mo kakua ni bubului ki na ulumu, baleta e 
sega ni rawa ni dua na drau ni ulumu mo cakava 

me vulavula se me loaloa. 

37. "la mo dou tukuna na “lo me io” ke sega me sa 
“Sega ga”. Ke sa mani vakuri tale na nomudou 
vosa mai na io kei na sega, oqori sa lako mai vua 
na tevoro. 


Lakova Nai Karua Ni Maile 

38. Dou sa rogoca ni sa tukuni, “Me kenai i sau ni 
mata na mata kei na bati me kenai sau na bati.” 

39. "la Au sa tukuna vei kemudou, kakua ni dou 
via sauma na ca vua e dua na tamata ca, ia ke dua 
e sabica na balumu i matau, solia tale na balumu i 
mawi. 

40. Kevaka sa tukuni vei iko mo lako ki na 
veilewai ka sa luvati tani na nomu sote, mo luvata 
talega Vua na nomu kote. 

41. Ke dua e vakasaurarataki iko mo drau lakova 
e dua na maile, mo lako vata tale kei koya ena rua 
na maile. 

42. Ke dua sa mai kerekere vei iko mo solia vua, 
kakua ni dau sogoti iko vei koya na dau kerekere. 


Lomana Na Kemu Meca 

43. "Dou sa rogoca oti ni sa tukuni, “Mo lomani ira 
sa tiko veivolekati kei iko ka sevaki koya na kemu 
meca. 

44. "la Au sa tukuna vei kemudou, dou lomani ira 
na kemudou meca, vosa vakalouvinakataki ira sa 
rukaki kemudou, caka vinaka vei ira sa dau sevaki 
kemudou, ka masulaki ira sa dau vakasewasewani 
kemudou kei ira sa dau vakacacani kemudou, 

45. "Mo dou luvena kina na Tamamudou mai 
Lomalagi; ni sa vakacilava o Koya na mata ni siga 
vei ira na tamata ca kei ira na tamata vinaka, sa 
vakatauca talega na uca vei ira na yalododonu kei 
ira nai valavala ca. 

46. Kevaka mo dou lomani ira ga sa caka vinaka 
vei kemudou, na cava ena kena i sau vei 
kemudou? Sega li ni nodra bula na daukumuni 
vakacavacava na bula sa vaka oqo? 

47. Kevaka mo dou veimositi ka veikauwaitaki 
tikoga vakai kemudou, e na dredre sara ga kina 
vei ira na tamata mera yacova yani na nomudou 
cecere, sega li ni nodra bula na daukumuni 
vakacavacava na bula sa vaka oqo? 

48. "O koya oqo mo dou qai vakatoucokotaki sara, 
me vaka sa taucoko sara na tamamudou sa tiko 
mai lomalagi. 


Caka Vinaka Me Vakalomavinakataki Kina Na 
Kalou 


6. "Dou qarauni kemudou vinaka mo dou kakua 
ni loloma vakarairai vei ira na tamata, me ra raici 
kemudou. Ena sega kina na kemudou i sau mai 
vua na Tamamudou sa tiko mai Lomalagi. 

2. "O koya oqo, ni o sa soli ka ni loloma, kakua ni 
uvu davui me vaka era dau kitaka na 
dauveivakaisini ena veivale ni lotu kei na 
veigaunisala, mera vaqoroqoroi kina mai vei ira na 
tamata. Na ka dina Au tukuna vei kemudou ogo, 

na kedra i sau sara ga era sa taura tiko e kea. 

3. la ni o sa solia nomu ka ni loloma, me kakua 
ni kila sara ga na ligamu i mawi na ka sa solia na 
ligamu i matau. 

4. Me kua ni dua e kila kina na nomu solia nomu 
ka ni loloma; ni o koya na Tamamu sa raica na ka 
eda solia ka sega ni kilai, ena sauma vei iko o 
koya. 


Nai Vakaraitaki Ni Masu 

5. Ena gauna o masu kina, me kakua ni vakataki 
ira na dauveivakaisini. Ni ra dau vinakata mera 
tucake tu ena veivale ni lotu kei na veitutu ni sala, 
me laurai vei ira na tamata ni ra masu tu. Na ka 
dina Au tukuna vei kemudou, ni sa kedra i sau 
sara ga era sa taura oqori. 

6. "la o iko, ni o sa masu, curu ki na nomu rumu, 
ka sogota mai na katuba qai masu vua na Tamamu 
sa tiko ena yasana vuni, ni o koya na Tamamu sa 
raica na ka vuni ena sauma votu vei iko. 

7. "Ni dou sa masu, kakua na 
vakamacalavakabalavu me vaka era dau cakava 
na sega ni lotu. Ni ra sa nanuma era na rogoci ena 
nodra vakayatuyatu vakabalavu. 

8. "O koya oqo mo dou kakua ni tautauvata kei 
ira. Ni o Tamamudou sa kila oti tu na ka e yaga 
vei kemudou, ni se bera na nomudou masu. 

9. Na nomudou masu me vaka ga oqo: 

Tamai keimami mai Lomalagi, 

Me vakarokorokotaki na Yacamuni. 

10. Sa lako mai na Nomuni Matanitu. 

Me yaco na Nomuni Lewa e vuravura me 
vaka sa yaco tiko mai Lomalagi. 

11. Mo ni solia mai vei keimami na kakana e rauti 
keimami ena siga oqo. 

12. Ni kakua ni cudruvi keimami ena vuku ni 
neimami valavala ca, me vaka keimami - sa sega 
ni cudruvi ira era sai valavala ca vei keimami. 

13. Mo ni kakua ni kauti keimami ki na vere, ia 
mo ni vakabulai keimami mai na vuni - ca. Ni sa 
Nomuni na Matanitu kei na Lewa kei na Lagilagi 
ka sega ni mudu. Emeni. 

14. "Na Tamamudou vakalomalagi ena vosoti 
kemudou kevaka dou vosoti ira sa caka cala vei 
kemudou. 

15. la kevaka mo dou sega ni vosoti ira sa caka 
cala vei kemudou, ena sega talega ni vosota na 
nomudou caka cala na Tamamudou. 





Lolo Me Raica Duadua Ga Na Kalou 

16. la ni dou sa lolo kakua ni dou vakataki ira na 
dauveivakaisini, ena nodra dau vakamataveveku 
ni ra dau vakaraitaka vei ira na tamata ni ra sa lolo 
ena kedra i rairai. Na ka dina Au tukuna vei 
kemudou, ni sa kedra i sau sara ga era sa taura 
oqori. 

17. "Ia o iko, ni o sa lolo, lumuta vinaka na ulumu 
ka vakasavasavataka vakavinaka - na matamu, 

18. Me kakua kina ni ra raica na tamata ni o lolo 
tiko, ni o koya na Tamamu sa raica - na ka vuni 
ena sauma votu vei iko. 

Binia Nai Yau I Lomalagi 

19. Dou kakua ni binia vei kemudou me 
nomudou nai yau vakavuravura, na vanua ena 
kania kina na sarasara kei na tauvi veveka kei na 
vanua talega era na curuma yani vakaukauwa na 
daubutako mera butakoca; 

20. la dou binia ga vei kemudou me nomudou nai 
yau mai lomalagi, na vanua e sega ni rawa ni 
kania kina na sarasara se me tauvi veveka, se ra 
curuma  vakaukauwa na daubutako mera 
butakoca. 

21. Ni vanua ena tiko kina na nomudou i yau ena 
tiko talega kina na yalomudou. 


Na Cina Ni Yago 

22. Na cina ni yago na mata. Kevaka e vinaka na 
mata, ena ramase kina na yagomu taucoko. 

23. la kevaka e ca na matamu, na yagomu taucoko 
ena butobuto. o koya oqo sa na yaco kina na nomu 
rarama me butobuto, e sa na wacava na butobuto 
ogori! 


Sega Ni Qaravi Vata Na Kalou Kei Na I Yau 

24. E sega ni dua me qarava rawa e rua na 
Turaga; ni na lomani koya kadua ka cati koya 
kadua, se na dokai koya kadua ka dau vosa 
becitaki koya kadua. Ena sega ni rawa mo dou 
garava na Kalou kei na i lavo. 


Kua Na Lomaocaoca 

25. "O koya oqo Au sa tukuna vei kemudou, mo 
dou kakua ni lomaocaocataka tiko na nomudou 
bula, na cava mo dou kania se cava mo dou 
gunuva, se cava me vakaisulutaki kina na 
yagomudou. E sega li ni bibi na bula mai na 
kakana, e sega li ni bibi na yagoda mai nai sulu?” 
26. "Dou raici ira mada na manumanu vuka, ni ra 
sega ni kabukaburaki se tatamusuki, se na nodra 
via vakumunavata na kakana me la'ki biu kina 
nodra sova; sa dau vakani ira tu ga na 
Tamamudou mai Lomalagi. E sega li ni dou bibi 
cake oi kemudou mai vei ira? 

27. "E rawa li ni dua vei kemudou ena nona 
lomaocaoca me tosoya na siga ni nona bula ni sa 
cava? 

28. Na cava ga mo dou lomaocaocataka kina nai 
sulu mo dou daramaka? Dou vakasamataka mada 
na viavia era tubu tu ena buca, era bula tu mada 
vakacava: Era sega ni culacula se vakacauocataka 
e dua na ka. 

29. Me'u tukuna ga vei kemudou na totoka kei na 
lagilagi ni sulu i Solomoni, e sega ni tautauvata na 
kedra i rairai totoka na viavia oqo. 

30. Kevaka sa vaka tu oqo na Kalou ena Nona 
kauwaitaka me vakasuluma na viavia ni buca o 
koya sa tubu ga ni kua ka vakamai ni mataka, e 
sega li ni bibi cake sara ki Vua mo dou 
vakaisulutaki, oi kenudou sa lailai na nomudou 
vakabauta? 

31. "O koya oqo dou kakua ni lomaocaoca, “ mo 

dou tukuna tiko, na cava me keimami kania? “Se 
cava me keimami gunuva?” se cava me keimami 
vakaisulu kina?” 

32. "Ni o ira ga na sega ni lotu era dauvakasagara 
na veika oqo. O koya na Tamamudou mai 
Lomalagi sa kila tiko na nomudou gadreva na 
veika oqori. 

33. la dou vakasagara mada ga e liu na matanitu 
ni Kalou kei na Nona Yalododonu, ena qai soli ga 
mai vei kemudou na veika kece oqo. 

34. O koya oqo dou kakua ni lomaocaocataka na 
veika ni mataka, me qai lomaocaocataki koya ga 
me baleti koya na siga ni mataka, Mo vakalaiva 
vua na siga me leqataka nona siga. 


Kua Na Daulelewa 


7. "Dou kakua ni daulelewa, dou na sega kina ni 
vakalewai. 

2. Na lelewa dou vakalelewa kina, dou na 
vakalewai tale kina, kei ma i vakarau dou 
vakarautaka, ena vakarautaki lesu tale vei 
kemudou. 

3. "Na cava mo via la'ki leqataka kina na mala ni 
kau lailai ena matai na wekamu, ia ka o sega tiko 
mada ga ni vakasamataka ni tu sara ga e matamu 
e dua na tiki ni kau levu? 

4. "Erawa vakacava mo tukuna vua na wekamu 
“me'u leuta na mala ni kau lailai mai matamu, ni 
tu mada ga e matamu e dua na tiki ni kau levu? 

5. "Kemudou na dauveivakaisini! Leuta tani 
mada e liu na tiki ni kau levu mai matamu, o na 
qai raica vinaka kina na mala ni kau lailai mo leuta 
mai na matai na wekamu. 

6. Dou kakua ni solia na ka Tabu vei ira na koli; 
se biuta na nomudou mata ni civa e matadra na 
vuaka, de ra qai buturaka sobu e yavadra, ka 
sauvuki mai mera basubasuraki kemudou. 


Kerekere, Vakasaqara Ka Tukituki Tikoga 

7. "Dou kerekere, ena qai soli vei kemudou; dou 
vakasaqara, dou na qai kunea, dou tukituki, ena 
qai dolavi mai vei kemudou. 

8. Nio koya ga e kerekere ena soli vua, kei koya 
e vakasagara ena kunea ga, kei koya e tukituki ena 
dolavi ga vua. 

9. E rawa ni dua na tama ni gone vei kemudou, 
kevaka sa kerea vua na luvena me dua na kena 
madrai, ka qai solia tu vua e dua na vatu me kena? 
10. Se me kerea e dua na kena ika, me qai solia tu 
vua e dua na gata me kena? 

11. Oi kemudou mada ga na tamata lomaga ka 
dukadukali, dou solia tiko vei ira na luvemudou 
na veika vivinaka, e sa na uasivi ka talei sara na 
veika ena solia na Tamamudou mai lomalagi vei 
koya e kerekere vua. 

12. O koya oqo, dou cakava vei ira na tamata, na 
ka sara ga dou vinakata mera cakava vei 
kemudou, na vunau kei na nodra vosa na 
parofita e tukuna mai. 

Na Gaunisala Raba Lailai 

13. "Dou curu ki na matamata raba lailai; ni sa 
raraba ka loma i levu na kena sala. Sa lako ki na 
rusa, ka ra sa lewe levu era curu kina. 

14. "Baleta na matamata kina bula e raba lailai ka 
gigo na kena sala, e lewe lailai sara era sa kunea. 


Dou Na Kilai Ira Ena Vuadra 

15. "Dou qarauni kemudou mai vei ira na parofita 
vakailasu, era sa lako mai vei kemudou ka ra 
vakaisulutaki ira tu mai me vaka na sipi, ia e loma 
sa wolifa vakarerevaki sara. 

16. "Dou na kilai ira ena vuadra. E rawa li ni betia 
na tamata na vua ni vaini mai na 
veiwavakavotona se na vua ni lolo mai na soni? 
17. E vaka kina, ena vuataka na vua vinaka na 
vunikau vinaka, ia na vunikau ca ena vuataka na 
vua ca. 

18. Na vunikau vinaka ena sega ni rawa me 
vuataka na vua ca, na vunikau ca ena sega ni rawa 
me vuataka na vua vinaka. 

19. “Na vei vunikau ka sega ni vuataka na vua 
vinaka sa musuki laivi, ka biu ki na bukawaga. 

20. "O koya ogo na vua era na vuataka, dou na qai 
kilai ira kina. 


Au Sega Ni Kilai Iko 

21. Sega ni o ira taucoko era tukuna vei au, 
“Turaga, Turaga, me ra na curu kina matanitu 
vakalomalagi, ia o ira ga era cakava na loma i 
Tamaqu sa tiko mai Lomalagi. 

22. Lewe levu sara era na tukuna vei au ena siga o 
ya, Turaga, Turaga e sega li ni keimami a parofisai 
ena Yacamuni, ka cemuria na tevoro ena 
Yacamuni, kei na neimami kitaka na veika 
veivakurabuitaki ena Yacamuni? 

23. Au na qai tukuna yani vei ira, au sega ni kilai 
kemudou, dou lako tani vei Au, oi kemudou sa 
dau cakava na i valavala ca!” 


Tara Vale Ena Dela Ni Vatu 

24. O koya yadua e rogoca na noqu vosa oqo ka 
cakava sara, Au na vakatautauvatataki koya kei na 
dua na tamata yalomatua sa tara na nona vale ena 
dela ni vatu: 

25. "Ni sa tau mai na uca, ka coka na dobui, ka sa 
liwava vakaukauwa na vale o ya na cagi, sa sega 
ni kasura sobu kina, ni sa yavutaki vinaka tu ena 
vatu. 

26. la o koya yadua e sa rogoca na noqu vosa oqo, 
ka qai sega ni cakava kina e dua na ka, ena 
tautauvata sara ga kei na dua na tamata yalowai e 
tara tu na nona vale ena dela ni nuku: 

27. "Ni sa tau mai na uca, ka coka na dobui, ka 
liwava vakaukauwa na vale o ya na cagi; sa kasura 
sobu kina ka sa ka levu sara na kena kasura.” 

28. Ni sa mai tinia na Nona vosa o Jisu, sa dua na 
ka na nodra gorogoro na tamata ena vuku ni 
Nona i vakavuvuli. 

29. Ni vakavulici ira me vaka e dua e tu vua na 

lewa kece, ka sega ni vakataki ira na dau ni Vola 
Tabu. 


O Jisu Sa Vakasavasavataka Na Vukavuka 


8. Ni sa oti mai na nona tiko ena ulunivanua, era 


sa muri koya na lewe vuqa. 

2. Ka raica, sa dua na tamata vukavuka sa lako 
mai ka tekiduru sobu e Matana, sa tukuna, 
“Turaga, kevaka sa lomamuni vei au, au kerea mo 
ni vakasavasavataki au.” 

3. Sa qai dodoka na ligana o Jisu ka tarai koya ka 
tukuna, Au sa vinakata; mo savasava mai.” E 
vakasauri ni sa vakasavasavataki na nona 
vukavuka. 

4. Sa tukuna vei koya o Jisu, “Mo raica me kakua 
ni dua o talanoataka vua; ia lako, ka la'ki 
vakaraitaki iko vua na bete, ka cabora na nomu ka 
ni vakavinavinaka me vaka sa vakarota o Mosese, 
me rawa ni ra kila kina ka vakadinadinataka na 
tamata.” 


O Jisu Sa Vakabula Na Nona Dauveigaravi Na 
Turaga Ni Valu 

5. Ni sa curu mai ki Kapenaumi o Jisu, sa lako 
mai vua e dua na turaga ni valu, ka vakamamasu 
vei koya. 

6. Ka tukuna, “Turaga, e dua noqu dauveiqaravi 
sa davo tiko mai vale, sa tauvi paralase ka sa 
vutugu tu ga.” 

7. Sa tukuna vua o Jisu, “Au na qai lako yani 
me'u vakabulai koya.” 

8. Sa tukuna na turaga ni valu ka vaka, Turaga 
au sega ni yacova na nomuni dokai me rawa kina 
mo ni curuma na noqu loma ni vale. la mo ni 
cavuta ga e dua na mala ni vosa, ena bula kina na 
noqu dauveigaravi. 

9. "Oi au e dua na tamata veiliutaki vei ira na 
sotia. Ni'u tukuna vua e dua “Me lako; e lako, ni'u 
tukuna tale vua e dua 'Lako mai, e lako mai; ni'u 
tukuna vua noqu dauveiqaravi “Cakava oqo, e 
cakava o koya.” 

10. Ni rogoca o Jisu na vosa oqo, sa qoroqoro ka 
tukuna vei ira na muri koya tiko, Au tukuna dina 
oqo vei kemudou, Au se bera vakadua ni kunea e 
Isireli e dua na vakabauta levu me vaka oqo. 

11. "Me'u tukuna talega vei kemudou ena lewe 
vuga era na lako mai na Tokalau kei na ra, era na 
dabe vata kei Eparaama kei Aisake kei Jekope ena 
matanitu vakalomalagi. 

12. "a o ira na gone dina ni matanitu era na 
viritaki ki na butobuto mera na tagi kina ka 
vakasequruquru bati.” 

13. Sa qai tukuna o Jisu vua na turaga ni valu, 
"mo lesu tale ki nomudou, me vaka na nomu 
vakabauta sa bula kina o koya.” Ena auwa vata ga 
o ya sa vakabulai kina na nona dauveigaravi. 


Vakabulai Na Tinai Wati Pita 
14. Sa lako o Jisu ka curu kina vale i Pita, ka raica 
ni sa tauvi matetaka na tinai watina. 

15. Sa tara o koya na ligana, ka sa yali na 
tauvimate, sa duri cake ka vakarautaka na 
kedratou. 


Lewe Vuga Era Vakabulai Ena Yakavi 

16. Ni sa yakavi mai e lewe levu sa qai kau mai 
vua ni ra curumi tevoro. E cemuria tani, na yalo 
velavela ena Nona vosa, ka vakabulai ira talega sa 
tauvi mate, 

17. Me vakataucokotaki kina na vosa i Aisea na 
parofita ka vaka: “Sa colata o Koya na nodra 
rarawa kei na nona kauta tani na noda tauvimate 
kecega.” 


Nai Sau Ni Cakacaka Vakatisaipeli 

18. Ni sa raica o Jisu ni ra sa toro mai vua na lewe 
vuqa, sa vakarota me ratou soko yani ki tai ka 
dua. 

19. Sa lako mai vua e dua na dau ni Vola Tabu ka 
tukuna, “Qasenivuli, au na muri iko ena vanua 
cava ga o lako kina.” 

20. Sa qai tukuna vei koya o Jisu, “Na fokisi e tiko 
nona qara kei na manumanu vuka e tiko nona 
sova, ia na luve ni tamata e sega ni dua na vale e 
tu me bau davo kina.” 

21. E dua vei ira na nona tisaipeli sa tukuna vua, 
“Turaga, me'u lako rawa mada ka buluti tamaqu.” 
22. la sa tukuna vei koya o Jisu, “Muri Au, laivi 
ira ga na mate mera buluti ira na nodra mate.” 


Na Cagi Kei Na Biau Sa Talairawarawa Vei Jisu 
23. Ni sa la'ki vodo o koya ki na dua na waga era 
sa muri koya talega na nona tisaipeli. 

24. Ka vakasauri qai tubu e dua na cagi tokavuki 
ena loma ni wasawasa, na kena cecere cake na 
biau e tiko e ra na waga. la o Koya sa moce ga. 

25. Era sa qai lako mai vua na nona tisaipeli ka 
vakayadrati Koya, era tukuna, "Turaga, ni 
vakabulai keda mada! Eda sa na mate ga!” 

26. la sa tukuna vei ira o koya, "Na cava dou sa 
rui rere vakalevu kina, sa rui lailai na nomudou 
vakabauta?” Sa qai tucake mai o koya ka vunauca 
na cagi kei na wasawasa, ka sa maravu mai. 

27. E ratou sa kurabuitaki koya na nona tisaipeli, 
e ratou sa veivosaki ka vaka, o cei mada e rawa ni 
cakava tu na veika vaka oqo, ni cagi mada ga kei 
na wasawasa e talairawarawa vua?” 


Vakabulai E Rua Na Tamata Curumi Tevoro 

28. Ni sa yaco yani ki tai kadua ki na nodra vanua 
na kai Katara, sa sota kaya kina e lewe rua na 
tamata curumi tevoro ni rau sa biuta mai nai 
bulubulu, e sega ni dua e rawa ni lakova na vanua 
e rau tiko kina ena nodrau rui rerevaki. 

29. Ka vakasauri e rau sa tagi, ka tukuna, "Na cala 
cava keirau cakava vei iko, Jisu na Luve ni Kalou? 
Mo lako mai kina eke mo mai vakararawataki 
keimami ni se bera na kena gauna?” 

30. E dua nai lala vuaka levu era vakani sara tiko 
mai vakayawa. 

31. Era sa qai vakamasuti koya na tevoro, ka 

vaka, "Kevaka mo vakatalai keimami, mo vakatara 
me keimami la'ki curumi ira na vuaka era kana 
tiko o ya.” 

32. Sa tukuna vei ira o koya, "Ni lako.” Ni ra sa 
lako tani mai tuba, sa ra qai lako ka curumi ira na 
vuaka. E vakasauri ni ra sa ciciva sara na loma ni 
wasawasa ka dromu yani. 

33. Era sa qai dro o ira sa vakania tiko na vuaka; 
ka lako ki na koro ka la'ki tukuna kina veika e 
yaco vei ira na vuaka kei rau na tamata curumi 
tevoro. 

34. Ka raica, na lewe ni koro taucoko era sa qai 
lako mai mera mai sota vata kei Jisu. Ni ra sa raici 
koya, era sa kerei koya sara ga vakabibi me sa 
vagalala tani mai ena nodra vanua. 


O Jisu Sa Vosota Ka Vakabula Na Tamata Tauvi 
Paralase 


9, Sa mani vodoka o Koya e dua na waqa, ka 


takoso ki tai kadua ki na Nona koro dina. 

2. Ka raica, sa kau mai vua e dua na cauravou 
tauvi paralase ni davo no ena nona i davodavo. Ni 
sa raica o Jisu na nodra vakabauta, sa tukuna vei 
koya sa tauvi paralase, "Luvequ, mo vakacegu, sa 
bokoci na nomu i valavala ca.” 

3. Era veitukunitaka eso na dau ni Vola Tabu ka 
ra tu e kea, "Na tamata oqo sa vosa vakacacataka 
na Kalou!” 

4. la o Jisu ni sa kila na nodra vakanananu, sa 
tukuna vei ira, "Na cava sa rui ca kina na 
nomudou vakasama? 

5. Na cava e rawarawa me tukuni, sa vosoti na 
nomu i valavala ca; se me tukuni, "Mo tucake ka 
lako?” 

6. "la ka mo dou kila ni sa tu vua na Luve ni 
Tamata na kaukauwa me vosota nai valavala ca e 
vuravura” - sa qai tukuna vei koya sa paralase, 
"Mo tucake, taura na nomu i davodavo ka lako ki 
nomudou.” 

7. Sa qai tucake o koya ka lako ki nodratou. 

8. Ni ra sa raica na lewe vuga na ka sa yaco, era 
sa qoroqoro kei na nodra vakarokorokotaka na 
Kalou ni solia na kaukauwa vakaoqo vua na 
tamata. 


O Maciu Na Daukumuni Vakacavacava 

9. Ni ssa biuta mai na vanua o ya o Jisu, sa raica e 
dua na tamata na yacana o Maciu ni dabe tiko ena 
vale ni volavola ni soli vakacavacava. Sa tukuna 
yani vua, “Mo muri au.” Sa mani tucake o koya ka 
muri Koya. 

10. Ni sa la'ki dabe me kana o Jisu ena teveli, ka 
raica, e lewe levu vei ira na daukumuni 
vakacavacava kei ira na tamata i valavala ca era 
lako mai ka mai dabe vakavolivoliti Jisu kei ira na 
nona tisaipeli. 

11. Ni ra sa raica na ka oqo o ira na Farisi, era 
tukuna vei iratou na nona tisaipeli, “Na cava na 
vuna e kanavata kina kei ira na daukumuna nai 
vakacavacava kei ira na tamata i valavala ca o 

koya na nomudou qasenivuli?” 

12. Ni sa rogoca ogo o Jisu, sa tukuna vei ira, na 
vuniwai e sega ni yaga vei ira sa bula vinaka, ia 
vei ira ga sa tauvi mate. 

13. "la mo dou lako ka la'ki vulica nai balebale ni 
vosa oqo: “Au sega ni vinakata na ka dou 
vakacabora, Au vinakata na yalo e loloma dina. 
Au sega ni lako mai me'u kacivi ira sa dodonu tu, 
ia o ira ga sai valavala ca me ra veivutuni.” 


Tarogi O Jisu Ena Vuku Ni Lolo 

14. Era sa qai lako mai vua na tisaipeli i Joni, ka 
mai taroga, “Na cava beka keimami dau lolo kina 
kei ira na Farisi, ia o iratou na nomu tisaipeli e 
sega ni ratou dau lolo?” 

15. Sa tukuna vei ratou o Jisu, e rawa li meratou 
vakaloloku na weka ni tagane sa vakawati ni se 
tiko o koya vata kei ratou? la ena yaco mai na siga 
ena qai kau tani kina o koya mai vei ratou, e kea e 
ratou sa na qai lolo kina. 

16. Ena sega ni rawa me botana e dua na i sulu 
madra mai na tiki ni sulu vou; ni na kadresu nai 
botani o ya ia esa na qai kadresu levu sara. 

17. “Na tavaya makawa ena sega ni rawa me sova 
kina na waini vou, ena rawa ni kacabote na tavaya 
ka tasova era na waini, ka vakacacani na tavaya. la 
ni sova ga na waini vou kina tavaya vou e rau na 
maroroi ruarua. 


Vakabulai E dua Na Goneyalewa Kei Na Dua Na 
Marama 

18. Ni se vosa tikoga o koya vei ira, raica, sa lako 
mai e dua na i liuliu ni vanua ka mai tekiduru 
sobu e matana, ka vaka, “Se qai mate walega oqo 
na Luvequ goneyalewa, ia mo lako mai ka tabaki 
koya ena ligamu ena qai bula tale kina.” 

19. Sa tucake o Jisu ka muri koya, vakatalega kina 
o ira na nona tisaipeli. 

20. Ka vakasauri, e dua na marama tauvi turi dra 
balavu sa tinikarua na yabaki na kena dede, sa 
lako mai dakuna ka tara na tutu ni nona i sulu. 

21. Ni sa tukuna lo e lomana, “Kevaka walega 
meu tara na nona i sulu, au sa na vakabulai.” 

22. la sa vuki o Jisu, ni sa raici koya sa tukuna, 
“Luvequ, mo yalo vakacegu, na nomu vakabauta 
sa vakabulai iko.” Na auwa vata ga o ya sa 
vakabulai kina na marama ogo. 

23. Ni sa curu o Jisu kina nona vale nai liuliu ni 
vanua, sa raici ira na dau-uvu-ivakatagi ni mate ni 
ra uvui-vakatagi kei na domo ni tagi lagalaga sa 
sega ni cegu rawa, 

24. Sa tukuna vei ira, “Dou vagalala tani mada, na 
goneyalewa oqo e sega ni mate, ia e moce ga.” Era 
sa qai dredrevaki koya ka vakalialia. 

25. la ni ra sa lako taucoko i tuba na lewe vuqa, sa 
qai lako o koya ka taura na ligana, sa duri cake na 
goneyalewa oqo. 

26. Nai tukutuku ni ka oqo e kuruseta na vanua 
taucoko o ya. 

Vakabulai E Rua Na Mataboko 

27. Ni biuta mai na vanua o ya o Jisu, e rau sa 
muri koya mai e lewe rua na tamata mataboko e 
rau kacivaka tiko mai, ka vaka “Na luvei Tevita ni 
yalololoma mada mai vei keirau!” 

28. Ni sa la'ki curu o koya ki loma ni vale, rau sa 
lako mai vua na tamata mataboko. Sa tarogi rau o 
Jisu, “Drau vakabauta li ni'u rawa ni vakabulai 
kemudrau?” E rau sauma vua, “lo, Turaga.” 

29. Sa qai tara na matadrau, ka tukuna, “Me vaka 
na nomudrau vakabauta me yaco vaka kina vei 
kemudrau.” 

30. Sa qai rai na matadrau. Sa vakaroti rau kina o 
Jisu, ka vaka, “Drau raica me kakua ni dua e kila.” 
31. la ni rau sa lako yani, e rau sa sega tale ni qai 
via tabonaka, ena nodrau sa vakatetea na kena i 
tukutuku ena vanua taucoko o ya. 


Sa Vosa Na Galu 

32. Ni ratou sa lako tale yani i tuba, ka raica, era 
sa kauta mai vua e dua na tamata sa curumi 
tevoro ka galu. 

33. Ni sa vosa na galu ka cemuri na tevoro era sa 
qoroqoro ga na tamata, ka vaka, “Se bera ni dua 
na ka vaka oqo me bau laurai e Isireli!” 

34. la era sa tukuna na Farisi, "Sa cemuri ira tani 
na tevoro o koya ena kaukauwa ni nodra i liuliu 
levu na tevoro." 


O Jisu Na Dauloloma 

35. Sa vakalakova o Jisu na vei koro lelevu kei na 
vei koro lalai, ena nona vakatavuvuli ena vei vale 
ni lotu kei na nona vunautaka na i tukutuku 
vinaka ni matanitu, e vakabulai ira sa tauvimate 
kei na veimatevakatevoro ka tu vei ira na tamata. 
36. la ni sa raici ira na lewe vuqa, sa yavalati koya 
na loloma, ni ra sa oca ka talabusese tu me vaka na 
sipi sa sega na kena i vakatawa. 

37. Sa qai tukuna vei ira na nona tisaipeli, sa levu 
dina na vuata e tu me tamusuki sa lewe lailai ga o 
ira me mai tamusuka. 

38. "O koya oqo mo dou masu vua na Turaga sa 
Nona na vuata me tamusuki, me vakalevutaka 
mai na tamata cakacaka me ra mai tamusuka.” 


Tinikarua Na Apositolo 


10. Sa qai kacivi ira mai na nona tisaipeli e 
tinikarua kivei Koya, ka solia vei ira na kaukauwa 
me ra cemuria tani kina, na yalo ni butobuto kei 
na vakabulai ni tauvi mate kei na veimate 
vakatani eso. 

2. Sai koya oqo na yacadra nai apositolo e 
tinikarua: Ai matai, o Saimone, sa vakatokai me o 
Pita, kei Adriu na tacina, Jemesa na luvei Sevete, 
kei Joni na tacina; 

3. Filipe kei Vacolomiu, Tomasi kei Maciu na 
daukumuni vakacavacava, Jemesa na luvei Alavio 
kei Leva ka yacana talega o Tadeo, 

4. Saimone (e dua veiira na lewe ni matabose 
vaka Roma) kei Jiutasa Isikarioti o koya ka qai 
vakaisini Koya. 


Vakatalai Na Tinikarua 

5. O iratou na lewe tinikarua oqo sa vakatalai 
iratou yani o Jisu ka vakarota vei ratou, ka vaka: 
Dou kakua ni lako vei ira na kai matanitu tani, 
dou kakua talega ni curuma e dua na nodra koro 
na kai Samaria. 

6. "la dou lako mada ga vei ira na veimatagali i 
Isireli na sipi lako sese. 

7. "Ni dou sa lako, vunautaka vei ira, ni sa 
voleka mai na matanitu vakalomalagi.” 

8. "Dou vakabulai ira sa tauvimate, 
vakasavasavataki ira na vukavuka, dou vakaturi 
ira cake sa mate, ka dou cemuria tani na tevoro. Ni 
sega ni dua nai lavo dou sauma kina na ka oqo, 
dou kakua ni lavaka nai lavo mo dou saumi kina 
vei ira sa vakabulai. 

9. Me kakua ni sega tiko ena nomudou taga ni 
lavo e dua na koula se siliva, 

10. Me kakua ni kau e dua na kato ni sulu kei na 
kakana, se dua tale nai vava se dua nomudou i 
titoko; na kemudou kakana ena qai vakarautaki 
mai ni dou sa gumatua ena veigaravi. 

11. Ni dou sa curuma e dua na koro levu se dua 
na koro lailai, dou vakasaqara e dua na tamata 
lotu mo dou tiko kina, me yacova ni dou sa lako 
tale kina dua na koro. 

12. Ni dua na vale dou sa curu kina dou kidavaki 
ira ena marau. 

13. Kevaka e vuvale lotu dou vakalouvinakataka, 
ia kevaka me sega ni veiciqomi, dou kauta lesu na 
veivakalouvinakataki. 

14. Kevaka e dua e sega ni via ciqomi kemudou se 
via rogoci kemudou, dou kureitaka na kuvu ni 
qele mai na yavamudou ni dou sa biubiu mai ena 
vale o ya se koro o ya. 

15. Na ka dina oqo, Au tukuna vei kemudou, ena 
vinaka cake o Sotoma kei Komora ena siga ni 
lewa, ia na koro oqori ena ca vakalevu sara ni sa 
yaco mai na nona siga! 


Sa lako Tiko Mai Na Veivakacacani 

16. Ka raica, Au sa talai kemudou yani me vaka 
na sipi ena kedra maliwa na wolifa. O koya oqo 
mo dou qaseqase me vaka na gata ka yalomalua, 
me vaka na ruve. 

17. la dou qarauni kemudou mai vei ira na 
tamata, ni ra na soli kemudou kina nodra 
mataboseni veilewai, kei na nodra vakararawataki 
kemudou ena nodra vei vale ni lotu. 

18. Dou na kau ena matadra na Kovana kei na 
matadra na tui ena vukuqu, e kea mo dou tukuni 
Au kina me rawa ni ra kila talega na vei matanitu 
tani. 

19. la ni dou sa vesu, dou kakua ni via loma 
leqataka na vosa mo dou na cavuta se na cava me 
tukuni, ni gauna vata o ya ena soli kina vei 
kemudou na vosa mo dou na cavuta. 

20. "Ni dou na sega ni vosa oi kemudou, ia na 
Yalo i Tamamudou ena tukuna mai vei kemudou 
na ka mo dou cavuta. 

21. "Na veitacini ena vakaisina tale na tuakana 
me mate, na tamani gone vua na luvena, o ira na 
gone era na duri cake me vakamatea na nodra i 
tubutubu. 

22. "Era na sevaki kemudou na tamata kecega ena 
Vukuqu. la o koya ga ena gumatua tiko me yacova 
nai vakataotioti ena vakabulai. 

23. "Ni dou vakacacani mai vei ira ena koro oqo, 
dou dro ki na dua tale na koro. Ni'u sa tukuna vei 
kemudou, dou na sega ni butuka kece na 
veikorokoro e Isireli sa lesu tale mai na luve ni 
tamata. 

24. E sega ni rawa me uasivi cake na tisaipeli mai 
vua na nona qasenivuli, na dauveigaravi talega e 
sega ni rawa me uasivi cake vua na nona Turaga. 
25. Na tisaipeli ena ucuya ga na nona qasenivuli, 
ka vaka kina na dauveigaravi ena ucui koya na 
nona Turaga. Kevaka me ra sa tukuna ni sa ulu ni 
nodra vuvale o Velisavuvi (Setani), sa na qai 
vakacava mada na levu ni vakaveitalia ena loma 
ni vuvale! 

26. O koya oqo dou kakua ni rerevaki ira. Ni ka 
kece e tabonaki ena cereki mai, kei na ka kece e 
vunitaki ena kilai ga mai. 


Vakatavuvulitaka O Jisu Na Rerevaka Na Kalou 
27. "Na ka Au tukuna mai vei kemudou ena 
butobuto, dou tukuna ena rarama, kei na ka dou 
rogoca ena daligamudou, dou vunautaka ena dela 
ni vale. 

28. Dou kakua ni rerevaki ira sa rawa mera 
vakamatea na yago, ia ka sega ni rawa mera 
vakamatea na yalo. la dou rerevaki koya ga sa 
rawa me vakarusa ruarua na yago kei na yalo mai 
Eli. 

29. "E sega li ni volitaki e rua na separo ena dua 
na veni? Ena sega ni dua vei rau me lutu kina qele 
me sega ni kila na Tamamudou. 

30. la na veidrau ni ulu kece e ulumudou e kila 
vinaka o Koya na kenai wiliwili. 

31. O koya oqo dou kakua ni rere tiko; ni dou sa 
bibi cake sara mai na separo - e vuga. 


Vakatusai Karisito E Matadra Na Tamata 

32. O koya ogo vei koya ga ena tukuni Au ena 
matadra na tamata, Au na tukuni koya talega ena 
mata i Tamaqu sa tiko mai Lomalagi. 

33. la o koya ena cakitaki Au ena matadra na 
tamata, Au na cakitaki koya talega ena Mata i 
Tamaqu sa tiko mai Lomalagi. 


O Karisito Sa Kauta Mai Na Tawase 

34. Dou kakua ni nanuma na noqu lako mai ki 
vuravura me'u kauta mai na veivinakati. Au sega 
ni lako mai me'u kauta mai na veivinakati ia nai 
seleiwau ga. 

35. Ni'u lako mai me'u veitawaseitaki rau na 
tama vua na luvena tagane, na tina ni gone vua na 

luvena yalewa, kei rau na veivugoni yalewa, 

36. O ira ga na nomu matavuvale era na kemu 
meca tale. 

37. Kevaka e dua e lomani tamana kei tinana 
vakalevu, ka vakalailai ga vei Au sa sega ni yaga 
vei Au. Kevaka e dua e lomani luvena tagane kei 
na luvena yalewa vakalevu, ka vakalailai vei Au, 
sa sega ni dua na kena yaga vei Au. 

38. Ke dua e sega ni colata na nona kauveilatai ka 
muri Au, sa sega sara ga ni yaga vei Au. 

39. O koya sa maroroya na nona bula ena 
vakayalia, kei koya sa vakayalia na nona bula ena 
Vukuqu ena maroroi. 


Dua Na Bilo Wai Batabata 

40. O koya e ciqomi kemudou sa ciqomi Au, kei 
koya e ciqomi Au sa ciqomi Koya sa talai Au mai. 
41. O koya e ciqoma e dua na parofita ni sa 
parofita ka tamata ni Kalou ena taura na kena i 
sau, kei koya e ciqoma e dua na tamata 
yalododonu ni sa tamata yalododonu (Tamata 
Lotu) ena taura na kena i sau. 

42. "Kei koya e solia walega e dua na bilo wai 
batabata vua na tamata laurai sobu oqo, baleta ni 
tisaipeli, Au tukuna vei kemudou ena taura dina 
na kena i sau.” 


Joni Na Dauveipapitaisotaki Sa Talai Ira Na 
Dautukutuku Vei Jisu 


11. Ni sa oti na nona vosa ni vakadre o Jisu vei 


ratou na nona tisaipeli e tinikarua, sa biuta mai na 
vanua o ya ka lako ki na nodra veikoro lelevu me 
vunau ka vakatavuvuli kina. 

2. Ni sa rogoca mai vale ni veivesu o Joni na 
cakacaka sa kitaka tiko o Karisito, sa tala e lewe 
rua na nona tisaipeli. 

3. Sa tukuna vei rau, drau tarogi koya, “O iko 
beka o koya e dodonu me lako mai, se me 
keimami waraka tale e dua?” 

4. Esauma ka tukuna vei rau o Jisu, drau lako ka 
tukuna vei Joni na ka drau sa mai raica ka rogoca: 

5. Na mataboko sa rai kei na lokiloki sa lako 
rawa; sa vakasavasavataki na vukavuka kei na 
didivara sa rogo rawa; sa vakaturi cake na mate 
kei na kena vunautaki nai tukutuku vinaka vei ira 
na dravudravua. 

6. "Sa kalouvinaka na tamata e sega ni via vaka 
titigataki Au.” 

7. Nirau sa lesu tale, sa qai tukuni Joni vei ira na 
lewe vuqa o Jisu: Ni dou lako ki na vanua 
dravuisiga mo dou la'ki raici koya, cava dou 
raica? E dua na vunigasau e yavalati koya tiko na 
cagi? 

8. "la cava dou namaka mo dou raica? E dina, o 
ira era vakaisulu ena i sulu lineni malumu era tiko 
ena vale ni tui. 

9. "la cava dou namaka mo dou raica? E dua na 
parofita? lo, Au tukuna vei kemudou o koya e 
uasivi mai vua na parofita. 

10. Ni o koya sa vola oti tu nai Vola Tabu: “Ka 

raica, Au na tala na noqu i talai me liu e matamu, 
ena vakarautaka rawa na gaunisala vei iko. 
11. "Au tukuna vei kemudou, vei ira taucoko na 
sucu mai ena yalewa e sega ni dua me uasivi cake 
mai vei Joni na dauveipapitaisotaki; ia o koya sa 
lailai sara ena matanitu vakalomalagi ena levu 
cake vei koya. 
12. "Tekivu mai na gauna i Joni na 
dauveipapitaisotaki ka yacova mai oqo, e lako 
curuma mai kina na matanitu vakalomalagi nai 
tovo kaukauwa, ka ra saga o ira nai tovo 
kaukauwa oqo me ra cicivaka. 
13. "Nai vunau kei ira na parofita era sa 
parofisaitaka tiko mai me yacova ni sa lamata cake 
o Joni. 
14. "Kevaka sa lomamudou mo dou ciqoma, sai 
koya o Ilaijia o Koya ena lako mai. 
15. "O koya sa vakadaligana me rogoca, ka rogoca 
sara! 
16. la ena cava me'u na vakatautauvatataka kina 
nai taba tamata oqo? Era sa vaka e dua nai lala 
gone ka ra dabe tiko ena vanua ni veivoli ka 
kacivaka tiko ki vei ira na nodra i lala, 
17. "Ka vaka: 

Keitou vakatagitaka vei kemudou na sere 

Ni marau, dou sega ni bau danisi, 

Ni keitou vakatagitaka vei kemudou na sere 

Ni vakaloloku, dou sega ni bau tagi. 
18. E sega ni kana se gunuva e dua na bilo wai o 
Joni ena nona lako mai, era tukuna, ni tiko vua e 
dua na tevoro. 
19. Na Luve ni Tamata ni lako mai e kana ka 
gunu, era tukuna, raica sa tamata dau kana ka ca 
na ulu na ena waini. Sa dau i lala vata kei ira na 
daukumuni vakacavacava kei ira na tamata i 
valavala ca! la na yalomatua sa vakaraitaki mai vei 
ira na luvena.” 


Ena Ca Na Veikoro Lelevu Sa Sega Ni Veivutuni 
20. Sa tekivu me vunauca o Koya na veikoro 
lelevu na veivanua e a vakayacora kina o koya eso 
na veika veivakurabuitaki, ka ra sega ni bau 
veivutuni: 

21. "Ena ca vei iko Korasini! Ena ca vei iko, 
Veciseita! Kevaka me caka mai Taia kei Saitoni na 
veika veivakurabuitaki e caka vei iko ke rau sa 
veivutuni makawa ena i sulutaga kei na dravusa. 
22. "la Au tukuna vei kemudrau o Taia kei Saitoni 
ena vinaka cake, oi kemudrau ena ca sara ena siga 
ni lewai. 

23. "O iko, Kapenaumi, o sa laveti cake ki 
lomalagi, o na biu sobu ki Etesi, kevaka me caka 
vei Sotoma na veikaveivakurabuitaki e caka vei 
iko, ke se tu ga me yacova mai na siga ni kua. 

24. "la Au tukuna vei iko ena vinaka cake na 
koro o Sotoma ena siga ni lewai, o iko ena ca 
vakalevu sara.” 


Jisu Sa Solia Na Vakacegu Dina 
25. Ena gauna o ya sa vosa o Jisu, ka vaka, Au sa 
vakavinavinaka vei iko Tamaqu, na Turaga ni 

Lomalagi kei Vuravura, Ni o vunia na veika oqo 
vei ira na vuku kei na yaloqaseqase ka qai 
vakatakila ga vei ira na gone lalai. 

26. lo Tamaqu, sa yaco tikoga me vaka na nomuni 
lewa. 

27. "Sa solia mai vei Au o Tamaqu na ka kecega. 
Sa sega ni dua e kila na Luvena, na Tamana 
duaduaga. la, sa sega ni dua e kila na Tamana, na 
Luvena duaduaga kei ira vakayadua sa vinakata 
na Luvena me vakatakilai Koya vei ira. 

28. "Dou lako mai vei Au, oi kemudou vakayadua 
ga sa oca ka colata nai colacola bibi, Au na 
vakacegui kemudou. 

29. "Dou vakataqara vei kemudou na Noqu i Vua 
ka vuli vei Au, niu sa Yalomalua ka 
Yalomalumalumu, dou na qai kunea kina na 
vakacegu ni yalomudou. 

30. "Ni sa rawarawa na Noqu i vua ka mamada 
na Noqu i colacola.” 


Jisu Na Turaga Ni Siga Ni Vakacecegu 


12. Ena dua na Siga ni Vakacecegu sa taubale 


kina o Jisu ena loma ni veisila. Era sa via kana na 
nona tisaipeli ka ra doloka na sila mera kania. 

2. Ni ra sa raica na ka oqo o ira na Farisi, era sa 
tukuna vua, “raica, era sa cakava na nomu 
tisaipeli na ka sa vakatabui me caka ena Siga ni 
Vakacecegu!” 

3. la sa tukuna lesu vei ira o koya, dou se sega 
beka ni wilika na ka e cakava o Tevita kei ira na 
nona i lawalawa ni ra sa viakana. 

4. Vakacava na nona curuma na vale ni Kalou ka 
kania na madrai vakaraitaki, ni vakatabui vua me 
kania se dua vei ira na tiko vata, ia vei ira duadua 
ga na bete? 

5. Se dou a sega beka ni wilika ena i vunau, ni ra 
sa vakacacana na Siga ni Vakacecegu o ira na bete 
ena vale ni soro, era sega sara ga ni valavala ca 
kina? 

6. "Au tukuna vei kemudou e dua e ke, o koya e 
levu cake mai ena vale ni soro. 

7. la kevaka mo dou a kila nai balebale ni vosa 
oqo, Au vinakata na yalololoma mai nai soro, ke 
dou a sega ni vakacacana e dua e sega na nona 
cala. 

8. "Ni sa Turaga ni Siga ni Vakacecegu o koya na 
Luve ni Tamata.” 


Veivakabulai Ena Siga Ni Vakacecegu 

9. Sa biuta mai na vanua o ya ka la'ki curuma na 
nodra vale ni lotu. 

10. Ka raica, e dua na tamata sa tiko kina sa 
paralase na ligana, Era sa qai tarogi koya, ena 
nodra via beitaka, e rawa beka ni vakayacori na 
veivakabulai ena Siga ni Vakacecegu? 

11. Sa qai tukuna vei ira, Vakacava mada ke dua 
vei kemuni me dua tikoga na nona sipi, ka gai lutu 
ki na dua na gara ena Siga ni Vakacecegu, ena 
sega beka ni rawa vua me vueta cake tale mai? 

12. "E ka yaga cake sara na tamata mai na sipi se 


MACIU 


vakaevei? O koya oqo sa dodonu kina me caka na 
ka vinaka ena Siga ni Vakacecegu.” 

13. Sa qai tukuna o koya vua na tamata liga mate, 
“Dodoka na ligamu. “Sa qai dodoka na ligana, a sa 
yaco kina me vakabulai vakadua na ligana me 
vaka na ligana ka dua. 

14. Na ka oqo era sa curu kina ki tuba o ira na 
Farisi mera laki bukia vata na nodra vakamatei 
Koya. 


Oqo, Na Noqu Dauveigaravi 
15. la ni sa kila na ka ogo o Jisu, sa lako tani mai 
kina. E lewe vuga sa muri koya, ka sa vakabulai 
ira taucoko. 
16. Sa vakarota vei ira mera kakua ni la'ki 
talanoataka, 
17. Me vakataucokotaki kina na vosa sa cavuta 
mai o Aisea na parofita, ka vaka: 
18. "Ka raica! Na noqu dauveiqaravi au sa 
digitaka, 
Na noqu ka lomani sa dau taleitaka na yaloqu! 
Au na solia vua na yaloqu, 
Ena vakaraitaka o koya na lewa dodoru vei 
ira na veimatanitu tani. 
19. Ena sega ni veivala! Se me dau domolevu i 
cake, ena sega ni dua me rogoca tu na domona i 
gaunisala. 
20. Ni sa mavomavoa tu e dua na gasau ena sega 
nirawa vua me musuka, ena sega ni bokoca ni 
sa kubou tiko na kau, me yacova na gauna sa na 
tau kina na nona lewa dodonu me yaco kina na 
gaga; 
21. Na yacana ena nodra i nuinui na veimatanitu 
tani.” 


Na Vale Sa Tawase Ena Sega Ni Rawa Ni Dei 

22. Sa kau mai vua e dua na tamata sa curumi 
tevoro, mataboko ka galu talega; a sa vakabula o 
koya, sa yaco kina vua na tamata mataboko ogo 
me rai ka vosa rawa tale. 

23. Era sa gorogoro na lewe vuga ka tukuna, “O 
koya dina beka ogo na luvei Tevita?” 

24. Ni ra sa rogoca na Farisi era sa tukuna, “Na 
tamata ogo e sega ni rawa ni cemuria vakaveitalia 
na tevoro, vakavo ga ena kaukauwa nei 
Velisavuvi na nodra turaga na tevoro.” 

25. la sa kila na nodra vakasama o Jisu, ka sa 
tukuna vei ira; na veimatanitu e yaco kina na 
tawase ena sega ni dua na ka vinaka ena 
vakavotukanataki, na vei koro kei na veivale e 
yaco kina na tawase ena sega ni rawa na duavata. 
26. "Kevaka me cemuri Setani tale o Setani, o koya 
sa na tawasei koya tani mai vei koya ga. Ena qai 
rawa vakacava me kaukauwa na nona 
matanitu? 

27. "Kevaka au cemuria na tevoro ena kaukauwa i 
Velisavuvi, ena kaukauwa cava era cemuria tiko 
kina o ira na luvemudou na tevoro? O koya oqo 
me ra qai sauma ga o ira, na nomudou loma 
tarotaro. 

28. la kevaka au cemuria na tevoro ena kaukauwa 
ni Yalo ni Kalou, sa qai yaco dina mai vei 
kemudou na matanitu ni Kalou. 

29. Na nona vale na tamata kaukauwa ena sega ni 
rawa me dua e curuma ka taura vakaukauwa na 
nona i yaya, ka vakavo me vesuka ka 
vakamalumalumutaki koya na tamata kaukauwa, 
sa na qai rawa me taura na nona i yaya 
vakamareqeti. 

30. “O koya e sagati au sa sega ni duavata kei au, 
kei koya e sega ni tokoni au ena sega ni na tudei. 


Nai Valavala Ca E Sega Ni Vosoti Rawa 

31. “O koya oqo Au tukuna kina vei kemudou, 
nai valavala ca kece kei na vosavakacaca e cakava 
na tamata e rawa ni vosoti, la na vosavakacacataki 
ga ni Yalo Tabu ena sega ni rawa me vosoti. 

32. Ke dua e cavuta e dua na vosa me vakacacani 
kina na Luve Ni Tamata e rawa ni vosoti, ia o koya 
e vosa vakacacataka na Yalo Tabu, ena sega ni 
rawa me vosoti ena gauna oqo ka vaka talega ena 
veigauna mai muri. 


Na Vunikau Ena Kilai Ena Vuana 

33. “Ena rawa ni caka me vunikau vinaka ka 
vinaka talega na vuana, se vunikau ca ka na ca 
talega na vuana, na vunikau ena kilai ga mai na 
vuana. 

34. “Dou kawa ni gata! E rawa vakacava mo dou 
vosataka na ka vinaka ni dou dukadukali tu? 

Na ka e vakasinaita tu na yalomu ena lako mai 
gusumu. 

35. “Ena tukuna na ka vinaka na tamata vinaka ni 
vinaka tu na yalona, na tamata ca ena tukuna na 
ka e ca ni lega tu na yalona. 

36. la au tukuna vei kemudou, na veivosa taucoko 
e tukuna na tamata, ena soli tukutuku kina ena 
siga ni veilewai. 

37. “Ni nomu vosa ga o na vakadonui kina, se o 
na totogi mate ena vuku ni vosa o vosataka.” 


Na Daunivolatabu Kei Na Farisi Era Taroga Nai 
Vakatakilakila 

38. Era sa qai tarogi koya eso na daunivolatabu 
kei na Farisi ka vaka, “Qasenivuli, keimami via 
raica e dua nai vakatakilakila mai vei iko.” 

39. la sa sauma lesu vei ira ka vaka, o ira nai taba 
tamata i valavala ca ka dauveibutakoci era sa 
dauvakasagara nai vakatakilakila, ena sega ni dua 
nai vakatakilakila era na raica, nai vakatakilakila 
ga i Jona na parofita. 

40. Me vaka na nona siga tolu ka bogi tolu tiko o 
Jona ena loma ni kete ni ika levu, ena vaka talega 
kina na Luve Ni Tamata ena nona siga tolu ka 
bogi tolu ena botoi vuravura. 

41. Ena siga ni veilewai era na tucake kina na kai 
Ninive, me ra tukuna na nodra caka cala nai taba 
tamata oqo, baleta ni ra a veivutuni ena vunau i 
Jona, e dina ena siga oqo e dua e tiko eke e cecere 
cake mai vei Jona. 

42. Ena tucake na ranadi ni ceva ena siga ni 
veilewai, me tukuna na nodra caka cala nai taba 
tamata oqo, ni lako sara mai ena yasa ni vuravura 
kadua me la'ki rogoca na vuku nei Solomoni, ena 
siga oqo e dua e tiko eke e cecere cake mai vei 
Solomoni. 


Ena Lesu Tale Mai Na Yalo Dukadukali 

43. ” Ni sa lako tani e dua na yalo velavela mai 
vua e dua na tamata, sa dau veilakoyaki ena 
vanua dravuisiga, ka vakasaqara e dua na vanua 
me vakacegu kina,ka sa sega ni kunea e dua. 

44. “Sa qai tukuna e lomana, “Au na lesu tale ki na 
noqu vale au sa biuta mai. Ni sa lesu mai, sa raica 
ni se lala tu ga, sa taviraka vakavinaka ka conaka 
me vaka na kena i rairai e liu. 

45. “Sa qai lako ka la'ki kauta mai e vitu na yalo 
velavela vei koya, e vakadomobula sara na 
nodratou rerevaki mai vei koya, era sa qai la'ki 
curuma me vakaitikotiko tudei kina, na tamata 
oqo nai valavala ni nona bula e vinaka cake e liu, 
sa qai ca sara na kena oqo. Era na vaka kina nai 
taba tamata ca oqo.” 


Ratou Vakasagarai Jisu Na Tinana Kei Na Tacina 
46. Ni se vosa tiko o Koya vei ira na lewe vuga, ka 
raica, e ratou sa tu e tautuba o tinana kei ira na 
tacina e ratou vinakata me ratou veivosaki kei 
Koya. 

47. E dua sa tukuna vua, “la'ki raica mada, e 
ratou via raici iko e tautuba o tinamu kei iratou na 
tacimu me ratou vosa vei iko.” 

48. la sa tukuna o koya vua sa tukutuku vei Koya, 
“O cei mada na tinaqu kei na taciqu?” 

49. Sa qai dodoka o koya na ligana vei ira na nona 
tisaipeli, ka tukuna, “Sa i ira oqo na tinaqu kei na 
taciqu! 

50. "O koya ga e cakava na Loma i Tamaqu sa tiko 
mai Lomalagi, oqori na taciqu, ganequ kei na 
tinaqu.” 


Na Vosa Vakatautauvata Ni Daukakaburaki 


13. Ena siga tikoga o ya, sa biubiu mai kina o 


Jisu ena vale ka la'ki dabe, toka mai matasawa. 

2. Era sa toro yani vua na lewe vuqa ka 
vakavolivoliti Koya, sa vodoka kina o koya e dua 
na waga ka la'ki dabe kina, era sa qai tucake tu 
yani e matasawa o ira na lewe vuqa. 

3. Sa wasea kina vei ira o Koya e levu sara na 
vosa vakatautauvata, ka vaka: “Raica, e dua na 
dau kakaburaki sa lako me la'ki kakaburaki. 

4. "Ni sa kaburaka nai tei, e so nai tei e lutu ena 
tutu ni sala, era raica na manumanu vuka ka tokia. 
5. "Eso sa lutu ki na vanua veivatu, na vanua e 
lailai sara kina na qele; sega ni bera na kena sa 
tubu cake vakatotolo baleta ni sega so ni vavaku 
na kena qele. 

6. "la ni sa cadra cake na siga sa raqosa, ni sega 
sara ga ni tu na wakana sa madu ka mate yani. 

7. "Eso sa lutu kina veiwavakavotona, sa tubu 
cake na veiwavakavotona ka vakaruguta ni salava 
yani na veivanua e lutu kina. 

8. "Ta eso sa lutu ki na qele bulabula vinaka a sa 
vakalewe vinaka; sa yayadrau eso, sa onosagavulu 
eso, sa tolusagavulu eso. 

9. "O koya sa vakadaligana me rogoca, ka me 
rogoca sara!” 


Nai Naki Ni Vosa Vakatautauvata 

10. Era sa qai lako mai vua na tisaipeli ka tarogi 
Koya, "Na cava na vuna o vosa tiko kina vei ira 
ena vosa vakatautauvata?” 

11. E sauma vei ira o Koya ka vaka, "Baleta ni sa 
soli vei kemudou mo dou kila na veika vuni ni 
matanitu vakalomalagi, ia o ira e se bera ni soli vei 
ira mera kila. 

12. Vei koya sa tu vua e dua na ka, ena soli 
vakalevu vua me vuabale sara; ia vei koya e sega, 
ena qai kautani mai vua na ka sa bau toka rawa 
kina. 

13. "O koya oqo Au vosa tiko kina vei ira ena vosa 
vakatautauvata, baleta ni ra sa raica tu ka sega ga 
ni kunea, era sa rogoca tu ka sega ga ni kila, se 
mera bau vakasamataka rawa. 

14. Na parofisai i Aisea sa vakataucokotaki ni 
tukuna tiko me baleti ira oqo, ka vaka: “Dou na 
daurogoca tikoga ka sega ni bau vakasamataka. 
Dou na dau raica tikoga ka sega ga ni kunea; 

15. Na yalodra na tamata oqo sa rui tasogo, me ra 
sega ni rogoca rawa kina, sa buwawa talega kina 
na matadra, de dua na siga ena rai na matadra, ka 
rogo na daligadra, me ra na qai kila kina ka 
saumaki mai, Au na vakabulai ira kina.” 

16. la sa vakalouvinakataki na matamudou ni dou 
sa raica rawa, kei na daligamudu ni dou sa rogoca 
rawa, 

17. Au tukuna vei kemudou oqo, ni lewe levu na 
parofita kei ira na tamata yalododonu era gadreva 
mera raica na ka dou sa raica, ia era sega ni raica, 
era rogoca na ka dou sa mai rogoca, ia era sega ni 
rogoca rawa. 


Sa Vakamacalataki Na Vosavakatautauvata Ni 
Daukakaburaki 

18. "O koya oqo mo dou rogoca mada na 
vosavakatautauvata ni daukakaburaki: 

19. Ni dua e rogoca na vosa ni matanitu ka qai 
sega tu ni kila. Ena lako mai na vu-ni-ca ka taura 
tani na ka sa kaburaki oti tu e lomana, oqo o koya 
sa kaburaki ena tutu ni sala. 

20. "Ia o koya sa kaburaki ena vanua veivatu, sai 
koya oqo sa rogoca na vosa ka vakasauri ga sa 
tuburi koya na marau ni sa ciqoma na vosa, 

21. "E sega sara tu ga na wakana, ia e vakalailai 
walega na nona vosota tiko. Ena gauna me tubu 
mai kina na veikararawa kei na veivakacacani 
baleta na vosa ni Kalou, e vakasauri sa bale sobu 
tale. 

22. O koya sa kaburaki ena vanua ni 
veiwavakavotona sa rogoca na vosa, na ogaoga 

vakavuravura kei na kena i yau sa dauveivakaisini 
sa dredre kina vua me vuavuai, baleta ni sa solegi 
koya tu na veiwavakavotona. 

23. "la okoya sa kaburaki ena qele bulabula 
vinaka, sai koya sa rogoca na vosa ka kila deivaki 
sara, a sa yaco kina me vuavuai, ka vua i drau eso, 
sa vua i onosagavulu eso, ka tolusagavulu eso.” 


Na Vosa Vakatautauvata Ni Witi Kei Na Kena E 
Ca 

24. E dua tale na vosa vakatautauvata sa tukuna 
vei ira, ka vaka: “Na matanitu vakalomalagi sa 
vaka e dua na tamata sa kaburaka na sore ni i tei 
vinaka ena nona qele: 

25. "la ena gauna me moce kina, sa lako mai na 
kena meca ka kaburaka na sore ni kau ca, ena 
maliwa ni veiwiti ka sa qai lako yani. 

26. Ia ni sa kadre cake mai na sila ka sa tekivu me 
basika mai na vuana, sa vaka kina nai tei ca ni sa 
basika cake talega. 

27. "Na nona tamata cakacaka era sa tarogi koya, 
ka vaka, Kemuni a sega li ni kaburaka nai tei 
vinaka ena nomuni teitei? E qai tubu vakacava 
mai nai teica oqo? 

28. "Sa tukuna o koya vei ira, 'E dua na kequ 
meca e cakava oqo. Era tukuna na nona tamata 
cakacaka, o ni vinakata me keimami lako ka la'ki 
binia vata? 

29. "la sa tukuna vei ira, ni dou na laki binia vata 
na kau ca, dou na cavuti ira talega na witi vinaka, 
laivi ira vata tu ga. 

30. ‘Me rau tubu vata me yacova sara na 
tatamusuki, ni sa gauna ni tatamusuki au na qai 
tukuna vei ira sa tamusuka, dou kumuna mada e 
liu na kau ca ka vesuka vakavinaka sara me 
vakamai, ia na witi vinaka, dou kumuna ka 
maroroya vinaka ki na kena vale.” 


Na Vosa Vakatautauvata Ni Sore Ni Musita 

31. E dua tale na vosa vakatautauvata sa tukuna o 
koya vei ira, ka vaka: na matanitu vakalomalagi sa 
vaka e dua na sore ni musita, ena nona kauta e 
dua na tamata ka la'ki tea ki na nona qele, 

32. "Na sore ni mosita oqo e ka lailai sara me 
vakatautauvatani kei na vei sore ni kau tale eso; ia 
ni sa tubu cake sa siviti ira na tei vata, ka sa yaco 
me dua na vunikau levu sara, era dau vukaca mai 
na manumanu vuka me ra mai vakasova ena 
veitabana.” 


Na Vosa Vakatautauvata Ni Leveni 

33. E dua tale na vosa vakatautauvata sa tukuna 
vei ira: Na matanitu vakalomalagi sa vaka na 
leveni (vakatubu), sa taura e dua na yalewa ka 
biuta ena valawa ka qai wakia vata me tolu kina 
nai vakarau madrai, me yacova na gauna sa 
cakacaka kina na leveni ena loma ni valawa. 


Na Parofisai Kei Na Vosavakatautauvata 
34. O Jisu e vosa tikoga vei ira na lewe vuga ena 
vosa vakatautauvata; e sega ni dua na vosa me 

tukuna vei ira me sega ni vosa vakatautauvata, 

35. Sa vakataucokotaki kina na nona vosa na 
parofita, ka vaka: "Au na vosa ga ena vosa 
vakatautauvata; Au na vakamacalataka na ka sa 
vunitaki sara tu, mai nai vakatekivu kei 
vuravura.” 


Sa Vakamacalataki Na Vosavakatautauvata Ni 
Witi Ca 

36. Sa qai vakatalai ira yani na lewe vuga o Jisu ka 
curu kina loma ni vale. Era sa qai lako mai vua na 
nona tisaipeli, ka tukuna vua, vakamacalataka 
mada vei keitou na vosa vakatautauvata ni sore ni 
kau ca.” 

37. Sa tukuna vei iratou: "O koya e kaburaka na 
sore ni kau vinaka oqori na Luve ni Tamata. 

38. "O vuravura nai teitei kaburaka kina, na sore 
ni kau vinaka o ira na gone ni matanitu, ia na sore 
ni kau ca o ira na luve ni vunica. 

39. "Na meca koya e kakaburaki oqori na tevoro, 
nai otioti ni gauna ena qai yaco na tatamusuki, o 
ira na agilosi era na tatamusuki. 

40. Na nodra vakasokomuni ka bini vata nai tei ca 
mera vakamai, ena vakayacori vaka kina ena i 
vakataotioti kei vuravura. 

41. Na Luve Ni Tamata ena qai talai ira na nona 
agilosi me kauti ira tani mai ena nona matanitu, o 
ira sa dau vakavuna nai valavala ca kei ira sa 
kitaka nai valavala ca, 

42. "Me ra na biu ki na lovo bukawaga. Na vanua 
ni osi kei na vakasequruquru bati. 

43. "O ira na yalododonu era na qai cila serau me 
vaka na matanisiga, ena nona matanitu na 
Tamadra. O koya sa vakadaligana me rogoca, ka 
me rogoca sara! 


Na Vosa Vakatautauvata Ni I Yau Talei E 
Vunitaki 

44. E dua tale oqo, na matanitu vakalomalagi sa 
vaka e dua nai yau talei e vunitaki tu ena dua na 
tiki ni qele, e kunea e dua na tamata ka vunitaka 
matua, ia ena vuku ni reki me baleta na ka o ya, sa 
lako o koya, ka volia na tiki ni qele o ya. 


Na Vosa Vakatautauvata Ni Mata Ni Civa Sau 
Levu 

45. "E dua tale ogo, na, matanitu vakalomalagi sa 
vaka e dua na dauveivoli ena nona vakasagara e 
dua na mata ni civa talei sara, 

46. O koya ni sa kunea e dua na mataniciva sa 
talei ka sau levu, sa lako ka volitaka kece na ka sa 
tu vua, ka volia kina na mataniciva oqo. 


Na Vosa Vakatautauvata Ni Lawa Levu 

47. E dua tale oqo, na matanitu vakalomalagi sa 
vaka e dua na lawa ni ika, ni sa viritaki ki loma ni 
wasawasa sa coko kina na veimatagali ika, 

48. "Ni sa sinai ena ika era sa yavia ki matasawa; 
mera dabe ka taura mai na ika vinaka me biu ki 
loma ni waqa, ia na ika sa ca me biu tani e wai. 

49. "Ena yaco vakakina ena i vakataotioti kei 

vuravura. Era na lako mai kina na agilosi, me mai 
tawasei ira kina na tamata i valavala ca mai na 
kedra maliwa na yalododonu, 

50. "Ka me ra biu ki na lovo bukawaga, mera na 
dau osi tu kina ka vakasequruquru bati.” 

51. Sa tarogi iratou o Jisu, "Dou sa rawa ni kila li 
nai balebale ni oqo?” E ratou tukuna vua, “lo, 
Turaga.” 

52. Sa qai tukuna o Koya vei iratou, "O koya oqo o 
ira taucoko na daunivolatabu era sa mai 
vakatavuvulici me ra kila na  matanitu 
vakalomalagi, era sa tautauvata kei na dua nai 
taukei ni vale sa taqea dredre nai yau talei, mai na 
gauna makawa kei na i yau ena gauna oqo.” 


Sa Sega Ni Vakatarai O Jisu Mai Nasareci 

53. Sa yacova mai, ni sa vakaotia o Jisu na veivosa 
vakatautauvata, sa qai biuta mai na vanua o ya. 

54. Ni sa yaco mai ki nona vanua dina, sa la'ki 
vakatavulici ira ena nodra vei vale ni lotu, era sa 
qoroqoro ka tukuna, e kauta mada mai vei na 
tamata go, na vuku kei na cakacaka 
veivakurabuitaki levu oqo? 

55. E sega li ni Luve ni Tamata ga o Koya? E sega 
li ni tinana ga o Meri? E ratou sega li ni tacina o 
Jemesa, o Josese, o Saimone kei Jutasa? 

56. "E sega li ni ratou tiko vata ga oqo kei keda o 
iratou na ganena? E kauta mada mai vei na tamata 
oqo na ka kece oqo?” 

57. Era sa vosakudrukudrutaki koya. la sa vosa 
vei ira o Jisu, ka vaka, "sa dokai na parofita ena so 
tale na vanua, sa sega ga ni dokai ena nona vanua 
dina vaka kina vei ira na nona matavuvale.” 

58. E sega sara ga ni cakava kina o koya e levu na 
veika veivakurabuitaki, baleta na nodra sega ni 
via vakabauta. 


Sa Musu Na Domo i Joni Na Dauveipapitaiso 


14. Ena gauna o ya, sa rogoca o Froti na ka 
levu, nai tukutuku kei Jisu. 

2. Sa tukuna vei ira na nona dauveiqaravi, “oqo 
o Joni na dauveipapitaiso; sa tucake tale mai na 
mate, o koya oqo sa curumi koya tiko kina na 
kaukauwa oqo.” 

3. Nisa tauri Joni tu vakavesu o Eroti ena vale ni 
veivesu, me baleti koya na marama o Erotiasi na 
wati Vilive na tuakana. 

4. Baleta ena nona tukuna vua o Joni, Ni sega ni 
dodonu na nodrau tiko vata kei na marama oqo.” 
5. Sa vinakata sara ga kina o koya me sa 
vakamatea, sa mani rerevaki ira tale na lewe vuqa, 
baleta ni ra sa vakatoka tiko me parofita. 

6. la ena soqo ni marau ni nona siga ni sucu o 
Eroti, e mai meke kina e matadra na luvei Erotiasi 
gone yalewa, sa dua na ka na nona marau o 
Eroti. 

7. O koya oqo sa mani cavuta kina o koya vua na 
goneyalewa oqo na nona yalayala, ka vaka, na ka 
ga o vinakata au na vakayacora vei iko. 

8. Na goneyalewa oqo sa qai mai tukuna na ka 

sa vakavulica mai vua o tinana, ka vaka, "mo solia 
ga mai vei au na ulu i Joni na 
dauveipapitaiso ena dua na tere.” 

9. Sa veivutuni na tui, sa bera ni sa nona yalayala 
oti tu kei na vukudra talega na vei turaga era dabe 
vata tiko kei koya, sa mani vakarota kina me soli 
vua na nona kerekere. 

10. Sa tala kina eso me la'ki musuka mai na domo 
i Joni mai na loma ni vale ni veivesu. 

11. Sa qai kau mai na uluna ena dua na tere, ka 
mai soli sara vua na goneyalewa, sa qai la'ki solia 
sara o koya vei tinana. 

12. Era sa gai lako mai na nona tisaipeli me kauta 
na yagona ka la'ki buluta sara, era sa qai lako vei 
Jisu mera vakaraitaka Vua. 


Vakani E Lima Na Udolu 

13. Ni sa rogoca o Jisu, sa biuta mai na vanua o ya 
ena dua na waqa, ka soko taudua ki na dua na 
vanua e lala. la ni ra sa rogoca na lewe vuga, era 
sa biuta mai na nodra veikoro ka taubale muri 
koya. 

14. Sa tu o Jisu ka raici ira na lewe vuga ni ra sa 
muri koya mai; sa yavalati Koya na loloma ena 
vukudra, ka vakabulai ira kece mai na nodra 
tauvimate. 

15. Ni sa yakavi mai, era sa lako mai vua na nona 
tisaipeli, ka tukuna, "oqo na vanua dravuisiga, sa 
bera na ka taucoko ni sa totolo mai na karobo. Mo 
ni vakatalai ira na lewe vuga oqo ki na 
veikorokoro mera la'ki volia kina na kedra.” 

16. la sa tukuna vei iratou o Jisu, "E sega ni vinaka 
mera lako tani. Dou solia ga vei ira na kakana 
mera kania.” 

17. E ratou sa qai tukuna vua, “E tikoga oqo vei 
keitou e lima walega nai buli madrai kei na rua na 
ika.” 

18. Sa tukuna o koya, "Dou kauta mai ki ke vei 
Au.” 

19. Sa qai vakaroti ira na lewe vuqa me ra dabe 
sobu ena qele. Sa taura na lima nai buli madrai kei 
na ruana ika ka tacake ki Lomalagi me 
vosavakalouvinakataka, sa qai dovia nai buli 
madrai ka solia vei ratou na tisaipeli; o iratou na 
tisaipeli e ratou solia sara vei ira na lewe vuqa. 

20. Era sa kana kecega ka mamau, na vo ni 
kakana e ratou vakasinaita kina e tinikarua na 
ketekete. 

21. O ira na kana e rauta ni ra lewe lima na udolu 
oqo na tagane ga, ka sega ni wili kina o ira na 
yalewa kei na gone. 


Taubale Ena Wasawasa O Jisu 

22. Vakasauri na nona sa vakavodoki iratou na 
nona tisaipeli o Jisu ena waqa, me ratou liu yani ki 
tai kadua, me se tei vakatalai ira lesu na lewe vuqa 
o Koya. 

23. Ni sa vakatalai ira lesu o Koya, sa qai lako 
cake taudua o Koya ki na ulunivanua me la'ki 
masu. la ni sa karobo mai sa tiko duadua ga e kea 
o Koya. 

24. la na waga ena gauna oqo sa taudonuya sara 
tu ga na loma ni wasaliwa, e dua na cagi liwa 
vakasauri e qai vakatubura na biau ka yavalati 
sara vakalevu na waga. 

25. Ni sa yacova mai nai kava ni wase ni bogi sa 
qai lako vei iratou o Jisu, a sa taubale e dela ni wai. 
26. Ni ratou sa raica na tisaipeli ni sa taubale tiko 
e dela ni wai e ratou sa domubula, ka tukuna, “E 
dua na Yalo Bula!” E ratou sa veitagici ena rere. 
27. la ka vakasauri sa vosa yani vei iratou o Jisu, 
ka vaka, “Dou vakacegu! Oi Au ga go; Dou kakua 
ni rere.” 

28. Sa qai tukuna yani vua o Pita, “Turaga kevaka 
sai Kemuni dina oqori, mo vakarota mai vei au 
me'u taubale yani vei Kemuni e dela ni wai.” 

29. Sa tukuna yani o Koya, “Lako mai.” A sa lako 
tani mai ena waga o Pita, ka taubale e dela ni wai 
me lako vei Jisu. 

30. la ni sa raica o koya na kaukauwa ni cagi, a sa 
rere; ka tekivu me sa dromu sobu vakamalua sa 
qai kaci, ka vaka, “Turaga, ni vakabulai au!” 

31. E vakasauri ga ni sa dodoka yani na ligana o 
Jisu ka tauri koya, ka tukuna vua, “Tamata lailai 
na nomu vakabauta o iko, na cava o sega ni dei 
kina?” 

32. Ena gauna e rau sa vodo kina i waga, sa ruru 
na cagi. 

33. Era sa gai lako mai ka vakarokoroko Vua o ira 
sa tiko ena loma ni waga, ka tukuna, “sai Kemuni 
dina na Luve ni Kalou.” 


Era Sa Vakabulai Na Tarai Koya 

34. Ni ra yaco yani ki tai kadua, e ra sa lako ki na 
vanua vaka Kenisareti. 

35. Ni ra sa kila nai taukei e kea ni sa tiko o Koya, 
era sa vakauitukutuku ki na  veivanua 
vakavolivolita, mera lako taucoko mai Vua o ira 
kece sa tauvimate. 

36. Ka ra sa kerei koya ke rawa ni ra tara walega 
na bele ni nona i sulu. A ra sa bula o ira kecega sa 
tara. 


Na Ka E Veivakadukadukalitaki E Lako Mai 
Loma 


15 e Era sa lako mai vei Jisu na daunivolatabu 
kei na Farisi ka ra tiko mai Jerusalemi, ka tukuna 
vua, 

2. “Na cava na vuna era talaidredre kina na 
nomu tisaipeli ki na nodra i tovo vakavanua na 
qase? Ni ra sega ni bau savata na ligadra ni ra 
kania na madrai. 

3. A sa tukuna vei ira o koya, ka vaka, a cava 
talega dou sa talaidredre kina ki na vunau ni 
Kalou ena vuku ni nomudou i tovo vakavanua? 

4. Nai vakaro ni Kalou, sa vaka oqo, mo 
vakarokorokotaki rau na tamamu kei na tinamu, 
ke dua e vosa rurutaki tamana se tinana, me 
vakamatei. 

5. “la dou sa tukuna, o koya sa tukuna vua na 
tamana kei na tinana, na tubu kece ni ka drau 

cigoma vei au mei loloma vua na Kalou - 

6. Sa qai sega kina ni dodonu me 
vakarokorokotaki rau na tamana kei na tinana. la 
dou sa vakatawayagataka kina nai vakaro ni 
Kalou ena nomudou i tovo vakavanua. 

7. ʻOi kemudou na dauveivakaisinil A sa 
parofisaitaki kemudou oti tu mai o Aisea, ka 
vaka : 

8. Era torovi au na tamata qo mai na gusudra ga, 
ka vakarokorokotaki au mai na tebe ni gusudra, ia 
na yalodra sa yawa sara mai vei Au. 

9. Na nodra qaravi Au sa maumau walega, ni ra 
vakavulica me dua nai vakavuvuli na lawa e bulia 
na tamata. 

10. Sa kacivi ira mai na lewe vuga, ka tukuna vei 
ira, “Dou rogoca ka vakasamataka vakavinaka 
sara: 

11. Na ka e curu yani ena gusu e sega ni 
vakadukadukalitaka na tamata, ia na ka ga e curu 
mai tuba ena gusu qo e vakadukadukalitaka na 
tamata. 

12. A ratou sa lako mai na nona tisaipeli ka 
tukuna vua, “Na vosa o cavuta o kila li ni o 
vakacudrui ira kina na Farisi?” 

13. la sa sauma vei iratou o koya, ka vaka, na kau 
vakaduaga sa sega ni tea o Tamaqu mai lomalagi 
ena cavu laivi. 

14. ‘Dou biuti ira ga. O ira nai liuliu mataboko era 
liutaki ira na mataboko. Kevaka sa tubera na 
mataboko na mataboko e rau na lutu ruarua ki nai 
keli. 

15. Sa tukuna vua o Pita, ka vaka, 
“Vakamacalataka mada mai vei keitou nai balebale 
ni vosa vakatautauvata oqo.” 

16. A sa tukuna o Jisu, “Dou se sega ni kila rawa 
talega oi kemudou? 

17. ‘Dou se sega ni kila rawa ni ka taucoko e curu 
yani ena gusu e lako sara ki na kete ka lako sara 
yani i tuba? 

18. la na ka e lako mai ena gusu qori e lako sara 
ga mai loma ena yalo, ka vakadukadukalitaka na 
tamata. 

19. Na ka e lako mai ena lomada mai loma na 
vakanananu ca, na laba, na veibutakoci, na 
veidauci, na butako, na veibeitaki vakailasu, na 
vosa vakacaca. 

20. “Na veika oqo e vakadukadukalitaka na 
tamata, ia na kana ka se bera mada ni 
vakasavasavataki na liga e sega ni 
vakadukadukalitaka na tamata. 


Sa Vakaraitaka Na Nona Vakabauta Na Yalewa 
Tani 

21. A sa lako tani mai kea o Jisu ka lako ki na 
yasana vaka Taia kei Saitoni. 

22. Ka raica, e dua na yalewa ni Kenani a sa lako 
mai ena yasana o ya ka mai tagi vua, ka vaka, “Isa 
ni lomani au mai, noqu Turaga, na Luvei Tevita! 
Na luvequ yalewa sa curumi koya tu vakaukauwa 
e dua na tevoro.” 

23. la a sa galu o koya ka sega ni cavuta vua 

e dua na vosa. Ratou lako mai vua na nona 
tisaipeli, ka kerei koya me 'vakatala tani na yalewa 
go ni tagi muri iratou tiko.’ 

24. la sa vosa o Koya ka tukuna vei iratou, “Au sa 
talai mai ena vukudra walega na sipi sa yali ena 
matagali i Isireli.” 

25. Sa gai lako mai vua na yalewa go ka 
vakarokoroko e matana, ka tukuna, 'Turaga, ni 
vukei au mada ! 

26. la sa tukuna vua o Koya, ka vaka, sa sega ni 
vinaka me kau na kedra madrai na gone lalai ka 
me soli vei ira na koli lalai.’ 

27. sa tukuna na yalewa, “lo Turaga, o ira sara ga 
na koli lalai ka ra dau kania na meme ni kakana ka 
ra dau lutu mai ena teveli ni nodra turaga.’ 

28. A sa vosa o Jisu ka tukuna vua, 'Yalewa sa tu 
vei iko e dua na vakabauta levu! Me yaco vei iko 
me vaka na nomu gagadre” A sa vakabulai na 
luvena yalewa ena auwa sara ga o ya. 


Sa Vakabulai Ira Na Lewevuga O Jisu 

29. A sa lako tani mai kea o Jisu, ka lako ravita na 
wasawasa O Kaleli, ka cabeta cake na ulunivanua 
ka la'ki dabe sobu kina. 

30. era sa lako mai vua na lewe vuga, ka ra kauta 
mai na lokiloki, na mataboko, na galu, na mavoa 
kei na vuga tale; ka ra mai vakadavora ena yava i 
Jisu, a sa vakabulai ira o koya. 

31. era qoroqoro na lewe vuqa ni ra sa raici ira na 
galu ni ra sa vosa rawa, sa mavo na mavoa, sa lako 
na lokiloki, ka ra sa rai na mataboko; Era sa 
vakalagilagiya na Kalou i Isireli. 


Vakani E Va Na Udolu 

32. A sa kacivi ira mai o Jisu na nona tisaipeli vei 
Koya ka tukuna, au sa rui lomani ira na lewe vuga 
baleta ni sa tolu na siga mai qo na nodra tikoga 
vata kei Au, ka sega ni dua na kakana mera bau 
kania. Au sega ni vinakata me'u vakatalai ira yani 
ni ra via kana tu, de so vei ira qai rebo e gaunisala. 
33. A ra sa tukuna vua na nona tisaipeli, “E vei li 
ena vanua liwa qo me kau mai kina na madrai me 
rawa ni rauti ira na lewe vuga oqo?” 

34. Sa tukuna vei iratou o Jisu, “E vica nai buli 
madrai sa tu oqori vei kemudou?” E ratou sa 
tukuna, “E vitu, kei na vica walega na ika lalai.’ 

35. la sa vakaroti ira na lewe vuga o koya mera 
dabe sobu ki na qele. 

36. Sa qai taura o Koya na vitu nai buli madrai kei 
na ika ka vakavinavinakataka, a sa dovia o Koya 
ka solia vei iratou na tisaipeli; oiratou na tisaipeli e 
ratou sa qai solia yani vei ira na lewe vuga. 

37. E ra sa kana kecega ka mamau vata talega, ka 
vakasinaita e vitu na sova lelevu ni kakana mai na 
kena sa vo. 

38. E rauta ni ra lewe va na udolu na tagane era 
kana, ka sega ni wili kina na yalewa kei ira na 
gone. 

39. la sa qai vakatalai ira yani na lewe vuga, ka 
vodoka o koya e dua na waqa, me lako kina 
yasana vaka Makitala. 

Na Farisi Kei Na Sedusisi Era Vakasaqara Na I 
Vakatakilakila 


16. O ira na Farisi kei na Sedusisi era sa lako 
mai vua ka tarogi koya, me vakaraitaka mada vei 
ira e dua nai vakatakilakila mai lomalagi, oqo ena 
nodra saga mera vakatovolei Koya. 

2. E sauma vei ira ka vaka, ni sa la'ki kala sobu 
na matanisiga ka dou raica ni sa bota i ra, dou sa 
tukuna sara, ena draki vinaka ni mataka; 

3. “Ni mataka lailai mai, dou tukuna ni sa draki 
ca ni dou sa raica na matanisiga ni sa damudamu 
sivia, Kemudou na dauveivakaisini! Dou sa rawa 
ni sigema rawa sara na veiveisau ni lomalagi, ia 
nai vakatakilakila ni gauna sara e muri, dou sega 
ni siqema rawa tiko. 

4. "Nai tabatamata ca ka dauveibutakoci ena dau 
vakasagara e dua nai vakatakilakila, ena sega ni 
dua nai vakatakilakila era na raica rawa, ka 
vakavo ga nai vakatakilakila i Jona na parofita.” Sa 
qai biuti ira o Koya ka lako yani. 


Nodra Leveni Na Farisi Kei Na Sedusisi 

5. Ni ra sa yaco yani ki tai kadua na nona 
tisaipeli, na madrai era guilecava mera kauta. 

6. Sa tukuna vei ira o Jisu, “Dou rogoca vinaka, 
na nodra leveni na Farisi kei na Sedusisi mo dou 
qarauna.” 

7. E yavalati ratou na vosa oqo ka ratou 
veivosaki, “Baleta ni datou sega ni kauta mai na 
madrai.” 

8. Ia sa kila vinaka o Jisu, sa tukuna vei ratou, 
kemudou sa lailai na nomudou vakabauta, cava 
dou veitarogi kina vakai kemudou ni sega ni dou 
kauta mai na madrai? 

9. Dou sega li ni kila, se mo dou vakasamataka 
na lima nai buli madrai vei ira na lewe lima 
udolu, e vica mada na levu ni ketekete dou 
tawana rawa? 

10. Se na vitu nai buli madrai vei ira na lewe va 
na udolu e vica mada na ketekete lelevu dou 
tawana kina? 

11. "Sa dua na ka nomudou sega ni vakasamataka 
rawa, ni'u sega ni vakaibalebaletaka tiko na 
madrai vei kemudou? la na nodra leveni ga na 
Farisi kei na Sedusisi mo dou qarauna.” 

12. E ratou sa qai kila rawa ni sega ni cavuta 
tiko o koya me ratou qarauna na leveni ena 
madrai, ia me ratou qarauna na nodra i 
vakavuvuli na Farisi kei na Sedusisi. 


Vakatusa O Pita Ni Jisu Sa Karisito 

13. Ni sa yaco mai o Jisu ena vanua vaka Sisaria 
Filipai, sa tarogi ratou na nona tisaipeli, ka vaka, 
"O cei era tukuna tiko na tamata me oi Au, na 
Luve ni Tamata?’ 

14. E ratou tukuna vua, “Eso e tukuna tiko ni o 
Kemuni o Joni na dauveipapitaiso, eso e tukuna o 
Ilaijia, eso tale era tukuna ni o Jeremaia, se dua 
tale vei ira na parofita.” 

15. Sa qai tarogi iratou o Koya ka vaka, "la dou 

tukuna mada mai se o cei Oi Au?” 

16. Sa sauma o Saimone Pita ka vaka, “Oi Kemuni 
na Karisito, na Luve ni Kalou bula.” 

17. Sa tukuna vua O Jisu, o sa kalouvinaka 
Saimone Ba - Jona, ni sa sega ni vakatakila vei iko 
na lewe kei na dra, ia o Koya ga na Tamaqu sa tiko 
mai lomalagi. 

18. Au tukuna talega vei iko ni o iko o Pita, ia ena 
dela ni vatu oqo Au na tara kina na Noqui 
soqosoqo lotu, ena sega ni gumatua rawa vua na 
kaukauwa ni matamata mai Etesi. 

19. "Au na solia talega vei iko nai dola ni 
matanitu vakalomalagi, na veika kece o na bukia e 
vuravura ena buki vaka kina mai lomalagi, kei na 
veika kece o sereka e vuravura ena sereki 
vakakina mai lomalagi.” 

20. Sa qai vakarota vei iratou na nona tisaipeli, me 
ratou kakua sara ni tukuna vua e dua, ni o Koya 
sara ga o Jisu na Karisito. 


Sa Yalataka O Jisu Na Nona Mate Kei Na Tucake 
Tale 

21. Sa tekivu me tukuna tiko o Jisu ena gauna o ya 
vei iratou na nona tisaipeli, ni dodonu me lako ki 
Jerusalemi, ka levu sara na veika rarawa ena 
sotava mai vei ira na qase ni lotu kei ira na bete 
levu, vaka kina vei ira na dau ni Vola Tabu, ena 
vakamatei, ka na qai tucake tale ena i katolu ni 
siga. 

22. Sa qai kauti koya vakatikitiki o Pita ka vosa 
vakaukauwa vua, ka vaka, “Ena sega sara ga ni 
yaco, Turaga; na ka oqo ena sega ni na vakayacori 
vei Kemuni!” 

23. la sa vuki vei Pita o Koya, ka tukuna, “Mo 
lako ki dakuqu, Setani! o iko o vakacudrui Au, ni 
o sega ni vakasamataka na veika ni Kalou, ia 
na veika ga vakatamata.” 


Taura Cake Nomu Kauveilatai Ka Muri Koya 

24. Sa qai tukuna o Jisu vei iratou nona tisaipeli, 
"kevaka e dua sa via muri Au, me kakua ni muria 
na lomana ia me colata ga na nona kauveilatai, ka 
muri Au mai. 

25. "O koya sa vinakata me maroroya na nona 
bula ena vakayalia, ia o koya e vakayalia na nona 
bula ena vukugu ena maroroi. 

26. Na ka yaga cava mada ena rawata na tamata 
kevaka e taukeni vuravura taucoko, me mai 
vakayalia tu kina na yalona? E dua li na ka e rawa 
ni vakaisosomitaka na tamata mei sau ni yalona? 
27. Ni na lako mai na Luve ni Tamata ena i 
ukuuku nei Tamana kei ira vata tukuna na nona 
Agilosi, ena qai mai solia o Koya vei ira na tamata 
yadua na kedra i sau me vaka na i vakarau ni 
nodra cakacaka. 


Na Vakamataliataki O Jisu Ena Ulunivanua 

28. "Na ka dina Au tukuna vei kemudou, eso era 
tucake tu eke era na sega ni tovolea na mate, me 
yacova ni ra sa raica na Luve ni Tamata ni sa lako 
sobu vata mai na Nona matanitu.” 

17. Ni sa oti e ono na siga sa qai kauti Pita, 
Jemesa kei Joni na tacina, o Jisu ki na dua na 
ulunivanua cecere ka sega tale ni dua me ratou 
lako vata; 

2. Ka sa vakamataliataki o Koya e matadratou. 
Na Matana sa serau me vaka na matanisiga, kei na 
nonai sulu sa ramase ka vulavula sara. 

3. Ka raica, sa rairai mai vei iratou o Mosese kei 
Ilaijia, e rau sa veivosaki kei Koya. 

4. Sa qai vosa o Pita ka tukuna vei Jisu, "Turaga 
sa rui talei ma nodatou tiko eke, kevaka o Ni 
vinakata, e rawa ni keitou cakava sara ga oqo e 
tolu na vale vakacevaceva: Me dua e Nomuni, dua 
me nei Mosese, ka dua me nei llaijia.” 

5. Ni se vosa tikoga o Koya, raica, sa vakarurugi 
iratou mai e dua na o lumilumisa; ka vakasauri sa 
rogo mai e dua na domo nai na o, ka vaka, "Oqo 
na Luvequ, Au dau rekitaki Koya vakalevu. Dou 
vakarorogo vua!” 

6. Ni ratou sa rogoca na vosa ogo na tisaipeli, e 
ratou sa davo sobu ka rere vakalevu. 

7. la sa lako mai o Jisu ka tarai iratou ka tukuna, 
"Dou tucake, dou kakua ni rere.” 

8. Ni ratou sa rai cake yani, sa sega tale ni dua 
me ratou raica ia o Jisu duadua ga. 

9. Ni ratou sa siro sobu mai e na ulunivanua, sa 
vakaroti iratou o Jisu, ka vaka, “Dou kakua sara ni 
tukuna vua e dua me yacova mada ni sa tucake 
mai na mate na Luve ni Tamata.” 

10. E ratou sa qai tarogi koya na nona tisaipeli, ka 
vaka, “Na cava era tukuna kina na dauni Vola 
Tabu ni dodonu me na lako mai liu o Ilaijia?” 

11. E sauma vei ratou o Jisu, ka tukuna, e dina sa 
liu mai o Ilaijia, me vakavinakataki rawa na veika 
kece. 

12. "la Au tukuna vei kemudou ni sa lako oti mai 
o llaijia, era qai sega ni kilai koya ka levu sara na 
ka lialia era vakayacora vua. Ena vaka kina na 
Luve ni Tamata ena nodra na vakarau vakayacora 
vua nai tovo kaukauwa.” 

13. E ratou sa qai vakasamataka rawa na tisaipeli, 
ni sa tukuni Joni na dauveipapitaiso vei ratou. 


Vakabulai E dua Na Gone Tagane 

14. Ni ratou sa yaco mai vei ira na lewe vuga, sa 
lako mai vua e dua na tagane, ka mai tekiduru 
sobu e Matana ka tukuna, 

15. "Turaga, ni lomani koya mada na Luvequ 
tagane, ni sa dau tauvi koya vakalevu na cuga; e 
so na gauna e dau vakatoqiqi ki na buka, ka so na 
gauna e dau vakatoqiqi i wai. 

16. "Ni'u kauti koya mai vei iratou na nomuni 
tisaipeli, ia e ratou sega ni vakabula rawa.” 

17. Sa tukuna o Jisu, "Nai tabatamata sega ni 
vakabauta ka sega ni macala, sa balavu na noqu 
tiko vata kei kemudou? A cava na dede ni Noqu 
vosoti kemudou? Dou kauti koya mai kike vei Au. 
18. Sa qai vunauca na tevoro o Jisu ka sa lako mai 
vua, ena auwa o ya sa vakabulai kina o koya na 
gonetagane oqo. 

19. E ratou sa qai lako vuni mai na tisaipeli vei 
Jisu ka tarogi Koya, ka vaka, "Na cava keitou sega 
kina ni rawa ni cemuria na tevoro?” 

20. Sa tukuna vei iratou o Jisu, baleta ga na 
nomudou sega ni vakabauta, Au tukuna vei 
kemudou, kevaka na nomudou vakabauta me 
vaka na sore ni musita, dou na tukuna kina 
uluinivanua, mo toso eke ka toso ki kea, ena toso o 
koya, ena sega ni dua na ka e dredre vei kemudou. 
21. "Na kena matagali e vaka o koya oqo ena sega 
ni rawa me lako tani, ka vakavo ga ena masu kei 
na lolo.” 


Yalataka Tale o Jisu Na Nona Mate Kei Na 
Tucake Tale 

22. Ni ratou tiko mai Kaleli sa tukuna vei ratou o 
Jisu, na Luve ni Tamata sa na vakarau me soli yani 
ki na ligadra na tamata, 

23. "Era na vakamatei Koya, ena i katolu ni siga 
ena qai tucake tale.” Sa luvuci ira vakalevu na 
lomabibi e nai tukutuku oqo. 


O Pita Kei Na Nona Turaga E Rau Sa Sauma Na I 
Vakacavacava 

24. Ni ratou sa yaco mai i Kapenaumi era sa lako 
mai vei Pita o ira na daukumuni vakacavacava ni 
vale ni lotu, ka tukuna vua, na nomu qasenivuli e 
solia tiko na Nona silini vakacavacava ni vale ni 
lotu se sega? 

25. Sa tukuna o koya, "lo.” Ni sa la'ki curu o koya 
i vale, sa vosa vua o Jisu, ka vaka, "Na cava mada 
na nomu nanuma, Saimone? Vei rau na rua oqo, o 
cei mada era na tauri vakacavacava mai vua o ira 
na tui kei vuravura, vei ira ga na luvedra se vei ira 
na vulagi?” 

26. E sauma o Pita, "Vei ira na vulagi.” Sa tukuna 
vua o Jisu, sa dodonu me galala mai kina o ira na 
luvedra. 

27. "la, me caka ga, me kakua kina ni da cala vei 
ira, mo lako i matasawa ka viritaka nomu wa ni 
siwa ka taura nai matai ni ika e rawa mai. Ni o sa 
dolava na gusuna, o na raica ni tiko kina na i lavo, 
mo kauta sara nai lavo oqori ka la'ki solia vei ira 
me nodaru soli vata.” 


O Cei E Uasivi Duadua? 


18. Era sa lako mai vei Jisu ena siga o ya o 
ira na tisaipeli, ka taroga, "O cei mada e uasivi 
duadua ena matanitu vakalomalagi?” 

2. Sa qai kaciva mai o Jisu e dua na gone lailai 
vei Koya, ka mai vakaduri koya ena kedra maliwa, 
3. Ka tukuna, E dina, Au tukuna oqo vei 
kemudou, kevaka dou sega ni veisau mo dou vaka 
na gone lailai, ena sega ni rawa mo dou curu ki na 
matanitu vakalomalagi. 

4. "O koya oqo ke dua e dau yalomalumalumu 
me vaka na gone lailai oqo, e uasivi duadua o 
koya ena matanitu vakalomalagi. 

5. "Ke dua e ciqoma e dua na gone lailai vaka 
ogo ena yacaqu sa ciqomi Au. 

O Jisu SaVakasalataka Na Basu Lawa 

6. la ke dua e vakavuna me valavala ca e dua vei 
ira na gone lalai vakaoqo era sa vakabauti Au, e 
vinaka me vesu e domona e dua na vatu levu, ka 
me qai la'ki vakalutudromutaki ki na wasa liwa 
titobu. 

7. "Sa ca o vuravura baleta na veivakacalai! Ena 
yaco ga mai na veivakacalai, ia na ca ena yacovi 
koya sa veivakacalai! 

8. Kevaka sa vakavuna na nomu valavala ca na 
ligamu se yavamu mo musuka laivi ka biuta tani. 
E vinaka cake vei iko mo curu ki na bula sega ni 
mudu mo liga dua se yava dua, ka ca ga ni tu 
ruarua na ligamu kei na yavamu, ka mo qai biu 
kina bukawaga sega ni boko rawa. 

9. Kevaka sa vakavuna na matamu mo valavala 
ca tiko, leuta ka biuta tani. Ni vinaka mo curu kina 
bula Sega ni mudu ni o mata dua, ka ca ni vinaka 
na matamu ruarua ka o qai biu kina bukawaga 
mai Eli. 


Vosa Vakatautauvata Ni Sipi Sa Yali 

10. Dou qarauna me kua ni dua vei ira na gone 
lalai oqo mo dou beca, Au tukuna vei kemudou 
mai lomalagi na nodra agilosi sa dau raica tikoga 
na i tikotikoi Tamaqu mai Lomalagi. 

11. "Ni sa lako mai na Luve ni Tamata me 
vakabulai koya sa yali. 

12. Na cava na nomudou nanuma? Kevaka e dua 
na tamata sa dua na drau na nona sipi, ka qai dua 
vei ira e lako cala ka la'ki yali sara, ena sega li ni 
biuta tu o koya na ciwasagavulu ka ciwa, me 
lakova na veiulunivanua me vakasaqarai koya sa 
yali? 

13. Kevaka sa kunea, Au tukuna vei kemudou, 
ena marautaka vakalevu na sipi ka yali mai vei ira 
na ciwa sagavulu ka ciwa era sega ni bau yali. 

14. "Sa vaka oqo na Tamamudou mai Lomalagi ni 
sega ni vinakata me dua vei ira na gone lalai oqo 
me rusa. 


Na Veisotavi Mo Vakarautaka Ni Sa Valavala Ca 
Na Tacimu 

15. Kevaka sa valavala ca vei iko na tacimu, mo 
lako ka la'ki tukuna vua na nona cala ni drau tiko 
taurua. Kevaka e vakarorogo vei iko, o sa rawa 
lesu mai na tacimu. 

16. la kevaka e sega ni via rogoci iko, mo qai 
kauta e lewe dua se lewe rua oqo me rau tu ka 
vakadinadinataka na ka o cavuta vua. 

17. "Kevaka e sega tikoga ni via rogoca, mo 
vakaraitaka ki nai soqosoqo lotu. la kevaka e sega 
ni qai vinakata me rogoca nai soqosoqo lotu, mo 
sa wiliki koya me vaka e dua na tamata sega ni 
kila na Kalou kei na dua na daukumuni 
vakacavacava. 

18. "Au tukuna vei kemudou, na ka dou vauca e 
vuravura ena vauci mai lomalagi, kei na ka dou 
sereka e vuravura ena sereki mai lomalagi. 

19. Au tukuna tale vei kemudou kevaka e lewe 
rua vei kemudou me rau lomavata e vuravura me 

kerea e dua na ka, ena vakayacora vei rau na 
Tamaqu sa tiko mai Lomalagi. 

20. "Ke lewe rua se lewe tolu me ratou soqoni 
vata ena Yacaqu, Au sa tiko ena kedratou 
maliwa.” 


Na Vosa Vakatautauvata Ni Dauveiqaravi Sega 
Ni Dau Veivosoti 

21. Sa qai lako mai vua o Pita ka tukuna, “Turaga, 
me vaka vica mada na nonai valavala ca vei au na 
taciqu, me'u vosoti koya tiko? Me vakavitu beka?” 
22. Sa tukuna vua o Jisu, Au sega ni tukuna vei 
iko me vakavitu, ia me vakavitusagavulutaki na 
Vitu. 

23. O koya oqo na matanitu vakalomalagi sa vaka 
e dua na tui sa vinakata me kila mai vei ira na 
nona dauveiqgaravi, na ka era sa rawata. 

24. Ni sa tekivu vakadikeva sa kau mai vua e dua 
na tamata e tini na udolu nai lavo e dinautaka tu 
ka se sega ni sauma. 

25. "Ia ni sa sega ni sauma rawa. Sa vakarota yani 
na nona turaga me sa volitaki o koya, kei na 
watina kei ira na luvena kei na ka kece e taukena, 
me rawa ni saumi kina na nona dinau. 

26. Sa qai lolou ka tekiduru sobu na dauveiqaravi 
vua na nona turaga, ka tukuna, “Noqu turaga, ni 
yalololoma vei au, na noqu dinau au na qai sauma 
kece. 

27. "Na turaga nei koya na dauveigaravi oqo sa 
qai yavalati ena loloma, sa mani vagalalataka ka 
vosoti koya ena nona sega ni sauma na nona i 
dinau. 

28. "la na dauveigaravi tikoga oqo, sa lako yani 
me la'ki raica e dua na nona i tokani dauveiqaravi 
ena nona taura vei koya e dua na drau nai lavo ka 
sega tu ni sauma sa lako yani ka kidomoka na 
domona, ka tukuna, “Mo sauma mai na nmu i 
dinau vei au!” 

29. Sa lolou ka tekiduru sobu e yavana o koya na 
nona i tokani dauveiqaravi oqo, ka vakamamasu 
vua, ka vaka, mo yalololoma vei au, na noqu i 
dinau au na qai sauma kece. 

30. E sega ni via rogoca o koya, ia sa kauti koya ka 
biuta ki na vale ni veivesu me yacova ni sa sauma 
na nona i dinau. 

31. Ni ra sa rogoca na nodra i tokani dauveiqaravi 
tale so na ka sa cakava o koya, era sa rarawa sara 
vakalevu, era sa qai lako ka la'ki tukuna vua na 
nodra turaga na ka kece. 

32. Sa qai kacivi koya mai na nona turaga, ka 
tukuna vua, o iko na dauveigaravi loma ca! raica 
mada na noqu vosoti iko ena nomu mai 
vakamasuti au me baleta na nomu i dinau. 

33. ‘Sa sega sara ga ni rawa vei iko mo bau lomani 
koya na nomu i tokani, me vaka na noqu a lomani 
iko?” 

34. Sa rarawataki koya sara vakalevu na nona 
turaga, sa tauri koya ka solia vei ira nai vakatawa 
ni vale ni veivesu, mera vakararawataka me 
yacova ni sa sauma na nona i dinau. 

35. Ena cakava talega vakakina vei kemudou na 

Tamaqu  vakalomalagi, kevaka e dua vei 
kemudou, mai na vuniyalomudou, e sega ni 
vosota na tacimudou sa cala vei kemudou. 


Na Vakawati Kei Na Sere 


19. Ni sa yacova mai na gauna me sa vakaotia 
kina o Jisu na nona vosa, sa qai biubiu mai ena 
vanua O Kaleli ka lakova yani na tai kadua ni 
Joritani ki na vanua vaka Jutia. 

2. Elewe vuga era sa muri koya, ka sa vakabulai 
ira e kea o Koya. 

3. Era sa lako mai vua na Farisi, era vakatovolei 
koya, ni ra tukuna vua, “E rawa li vua na tagane 
me sereki na watina ni vakamau ena vuku ni dua 
ga na ka e rawa. 

4. Sa qai sauma o Koya ka vaka, “Dou sega beka 
ni wilika ni o Koya e a buli rau mai nai vakatekivu 
sa bulia na tagane kei na yalewa.” 

5. "Sa tukuna, oqo na vuna ena biuti tamana kei 
tinana kina na tagane ka kabita na watina, oi rau 
na lewe rua ogo e rau sa na dua ga na yago? 

6. "O koya oqo, e rau sa na sega ni lewe rua tiko, 
ia sa dua ga na yago. Na ka sa vauca vata na 
Kalou, me kakua ni tawasea na tamata.” 

7. Era sa qai tukuna tale vua, "Na cava ga e 
vakarota kina o Mosese me soli nai vola ni veisere, 
ka me biuta laivi na yalewa?” 

8. E sauma vei ira o Koya ka vaka, o Mosese, me 
vaka na kaukauwa ni yalomudou, e vakadonuya 
vei kemudou mo dou sereka na watimudou, iae a 
sega ni vaka kina mai nai vakatekivu. 

9. "Au tukuna vei kemudou, ke dua sa sereka na 
watina yalewa ni sega ni dautagane na yalewa, me 
qai vakawatitaka tale e dua na yalewa, o koya sa 
veibutakoci; ke dua ena via vakawatitaka na 
yalewa sa sere mai o ya, sa wili o koya me 
veibutakoci.” 

10. Ratou tukuna vua na nona tisaipeli, "kevaka e 
sa vaka tu oqori na ka e vauca na tagane kei na 
watina, sa vinaka cake ga me sa kua na vakawati.” 


Na I Vakavuvuli I Jisu Me Baleta Na Sega Ni 
Vakawati 

11. la sa tukuna vei iratou o Koya, sa sega ni 
rawata na tamata kece na ka oqo, ia vei ira ga e 
tiko vei ira na kena i solisoli: 

12. "Ni so e sucu sa sega ga ni yaga me ra 
vakawati, ni ra se leqa sara mai ena kete i tinadra, 
eso e qai mai vakavuna ga na tamata na 
malumalumu ni yagodra, eso e sega ni via 
vakawati ena vuku ni matanitu vakalomalagi. O 
koya sa rawata me taura na ka oqo, me taura ga.” 


O Jisu Sa Vosavakalouvinataki Ira Na Gone 
Lalai 

13. Sa kau mai vei Koya o ira na gone lalai me 
tabaki ira ka masulaka, ia e ratou sa cudruvi ira 
era kauti ira mai o iratou na tisaipeli. 

14. la sa tukuna o Jisu, "Dou laivi ira na gone lalai 
mera lako mai vei Au, ka dou kakua ni tarovi ira; 

ni o ira na lewe ni matanitu vakalomalagi era sa 
vaka oqo.” 

15. Sa qai tabaki ira ena Ligana ka 
vosavakalouvinakataki ira ka lako tani mai kea. 


O Jisu Sa Vakasalataka Na Cauravou Vutuniyau 
16. Ka raica, sa lako mai vua e dua na tamata ka 
tukuna vua, “Qasenivuli vinaka, na ka vinaka 
cava mada me'u kitaka me'u na rawata kina na 
bula Sega ni mudu?” 

17. Sa qai tukuna vua o Koya, "Na cava mo 
tukuna kina ni'u vinaka? E sega ni dua e vinaka ia 
e dua ga, ogori na Kalou. la kevaka o vinakata mo 
rawata na bula Sega ni mudu, mo maroroya na 
Nona i vakaro.” 

18. E tukuna o koya, Nai vakaro cava soti? 
Tukuna vua o Jisu, “Mo kakua ni laba, Mo 
kakua ni veibutakoci, mo kakua ni butako, mo 
kakua ni lasulasu, 

19. Mo dokai rau na tamamu ki na tinamu, ka mo 
lomana talega na kai nomu me vakataka nomu 
lomani iko. 

20. Sa tukuna vua o koya na cauravou oqo, "na ka 
kece oqori au sa dau cakava tu mai ni'u se qai 
tubu mai. Na cava tale au se sega ni cakava?” 

21. Tukuna o Jisu vua, kevaka o vinakata mo 
taucoko sara, mo lako, ka la'ki volitaka kece nai 
yau o taukena, na kena i lavo mo solia vei ira na 
dravudravua, o sa na qai vakaiyau kina mai 
lomalagi; oti o ya mo gai lako mai, ka muri Au.” 
22. la ni sa rogoca na cauravou oqo na ka sa 
cavuti vua, sa lako tani ena yalo e bibi, ni sa 
tamata vutuniyau. 


Sa Rawa Na Ka Kecega Vua Na Kalou 

23. Sa qai tukuna o Jisu vei ratou na nona 
tisaipeli, Au tukuna vei kemudou, ena dredre vua 
e dua sa vutuniyau me rawata na matanitu 
vakalomalagi. 

24. "Au tukuna tale vei kemudou, e rawarawa 
vua na kameli me curuma na qara ni mata ni i 
cula, ia na vutuniyau sa dredre me rawata na 
matanitu ni Kalou.” 

25. Ni ratou sa rogoca na tisaipeli na vosa oqo, e 
tuburi ratou e dua na veilecayaki levu, ka ratou 
tukuna, "O cei beka ena qai vakabulai rawa?” 

26. la sa vakaraici iratou tu o Jisu ka tukuna, "Ki 
vua na tamata na ka oqo e dredre, ia vua na Kalou 
e sega ni dua na ka e dredre.” 

27. Sa qai tukuna vua o Pita ka vaka, “Ni raica, na 
ka kece keitou sa biuta me keitou muri Kemuni. o 
koya oqo na cava keitou na rawata mai kina?” 

28. Sa mani tukuna vei ratou o Jisu, “ E dina Au 
sa tukuna vei kemudou, ena gauna sa na la'ki 
dabeca kina na Nona i dabedabe lagilagi vaka 
Turaga na Luve ni Tamata, oi kemudou na Noqu 
tisaipeli dou na la'ki dabeca nai tikotiko e tini 
karua vakaturaga, mo dou lewa na yavusa i Isireli 
e tinikarua. 

29. Vei ira vakayadua era biuta na nodra vale, 

biuti tuakana, ganena, tamana kei tinana biuta na 
watina kei na luvena, se biuta na nona vanua me 
muri Au, ena yadrau na kena i sau ena rawata kei 
na bula sega ni mudu ena taukena. 

30. "la vei ira na lewe vuga sa liu era na muri, kei 
ira sa muri era na liu. 


Na Vosavakatautauvata Ni Tamata Cakacaka Ena 
Vei Were Ni Vaini 


20. Ni sa  tautauvata na matanitu 
vakalomalagi kei na dua nai taukei ni qele sa sou 
ena mataka lailai, me la'ki voli ira mai eso na 
tamata cakacaka, me mai cakacaka ena nona vei 
loga ni vaini. 

2. Sa veivosakitaka o koya vei ira mera na tauya 
ruasagavulu na dola dua na siga, sa qai vakatalai 
ira yani kina nona vei loga vaini mera la'ki 
cakacaka. 

3. "Ni lako yani o koya ena i katolu ni auwa e 
raica eso ni ra duri wale tu ga ena vanua ni 
veivoli, 

4. Sa tukuna vei ira o koya, mo dou lako ki na 
vei loga vaini, Au na qai saumi kemudou ni sa oti 
e dua na siga ena ka e dodonu. 

5. Ena i ka ono kei na i ka ciwa ni auwa sa lako 
tale o koya, me vaka ga sa cakava e liu. 

6. Ena i katini ka dua ni auwa sa lako tale, e raici 
ira e so ni ra duri walega tu ga, ka tukuna vei ira, 
na cava dou tucake taka tu eke ena dua na siga 
taucoko ka sega ni cakava e dua na ka? 

7. "Era tukuna mai vua, baleta ni sega ni dua me 
saumi keimami, sa qai tukuna o koya, dou lako 
talega kina vei loga vaini, Au na qai saumi 
kemudou ni sa oti e dua na siga ena ka e dodonu. 
8. "Ni sa yakavi mai, sa tukuna nai taukei ni 
veiloga vaini vua na nona dauveigaravi, mo kacivi 
ira vata mai na tamata cakacaka ka solia vei ira na 
kedra i sau, mo tekivu mai vei koya ka qai muri 
mai ka qai la'ki tini vei koya e liu duadua mai. 

9. O ira na qai la'ki kau mai mera cakacaka ena i 
katini kadua ni auwa era taura talega nai sau ni 
dua na siga o ya e ruasagavulu na dola. 

10. la ni sa yacova na gauna me ra taura kina na 
kedra i sau o ira na tekivu cakacaka e liu, era 
namaka me levu mai na ruasagavulu na dola na 
kedra i sau, ia na kedra i sau e tautauvata kecega. 
11. Ni ra sa taura na kedra i sau, era sa la'ki 
vakatubu veiba vua nai taukei ni qele. 

12. "Era tukuna, o ira na qai muri mai era 
cakacakataka walega e dua na auwa, o sa qai mai 
vakatautauvatataki keimami ena i sau keimami 
taura, ni keimami sa vosota tu mai na katakata ni 
siga ena dua na siga taucoko. 

13. la sa vosa o koya ka tukuna vua e dua, ka 
vaka, noqu tagane e sega ni dua na ka ca au 
cakava veiiko. O a sega li ni vakadonuya vata kei 
au mo taura e ruasagavulu na dola ena dua na 
siga? 

14. Mo taura na kemu i sau e dodonu me nomu 
ka lako yani. Au vinakata me'u na solia vei koya e 

gai lako sara mai muri na kenai sau me tautauvata 
ga kei iko. 

15. E sega beka ni dua na kena cala me'u cakava 
ga na ka Au vinakata ena noqu i yau? Se me na 
vakaleqai iko na noqu sa rui yalovinaka? 

16. “Ena vaka ga o ya o ira sa muri era na liu, o ira 
sa liu era na muri. Ni ra lewe levu sa kacivi, ia e 
lailai ga sa digitaki. 


Katolu Ni Gauna Me Yalataka Kina O Jisu Na 
Nona Mate Kei Na Tucake Tale 

17. la o Jisu, ni sa lako cake tiko ki Jerusalemi, sa 
kauti iratou mada vakatikitiki na tinikarua na 
tisaipeli ka tukuna vei ratou, 

18. “Dou raica, edatou sa lako cake tiko ogo ki 
Jerusalemi, ena soli yani na Luve ni Tamata vei ira 
na bete levu kei ira na dauniVola Tabu, era na qai 
lewai Koya me mate, 

19. “Era na qai soli Koya vei ira na kai matanitu 
tani (matanitu o Roma) mera vakararawataka ka 
vakalialia, oti mera qai vakota ki na kauveilatai. E 
nai katolu ni siga ena tucake tale mai na mate.” 


Na Veigaravi Sa Cecere Duadua 

20. Sa qai lako mai na tinadrau na luvei i Sevete 
vata kei rau na luvena, ka mai tekiduru e matana 
ka kerea vua e dua na ka. 

21. Sa tukuna vua, o Koya, Na cava o vinakata ? 
sa tukuna na yalewa oqo, “Mo vakayacori rau na 
luvequ me dua e dabe ena Yasamu i matau, ka 
dua me dabe ena Yasamu i mawi ena Nomuni 
matanitu.” 

22. la sa tukuna o Jisu, “O sa sega ni kila na ka o 
sa kerea. E rawa li ni rau na gunuva na bilo Au 
vakarau gunuva tiko, ka papitaiso talega ena 
papitaiso Au papitaisotaki kina?” E rau tukuna 
vua, “keirau na rawata.” 

23. Sa qai tukuna vei rau o Koya, na bilo Au gunu 
kina drau rawa ni na gunu kina, ka drau na rawa 
talega ni  papitaisotaki ena papitaiso Au 
papitaisotaki kina; ia mo drau na dabe ena Yasaqu 
i matau kei na Yasaqu i mawi e sega ni rawa me'u 
solia, ia vei ira ga sa vakarautaka o Tamagu mera 
na dabe kina. 

24. Ni ra sa rogoca na vo ni lewe tini na ka oqo, 
era sega sara ga ni duavata ena ka rau cakava na 
veitacini ogo. 

25. la sa kacivi iratou mai vei koya o Jisu, ka 
tukuna, dou kila ni o ira sa turaga ena veimatanitu 
tani era lewa taucoko na tamata, kei ira sa 
kaukauwa era sa vakayaco lewa vei ira kecega. 

26. "E sega ni vaka kina vei kemudou; ia ke dua 
vei kemudou e vinakata me laveti cake, me vulica 
me nomudou dauveigaravi. 

27. Ke dua vei kemudou e vinakata me liutaki 
kemudou, ia me vaka mada e dua na bobula vei 
kemudou. 

28. "Me vaka na Luve ni Tamata nona lako mai e 
sega ni mai garavi, ia e dauveigaravi, ka mai solia 
na nona bula me kedra i voli e lewe vuqa.” 

E Rau Sa Rai Na Mataboko 

29. E lewe vuga sa muri Koya ni ratou sa biuti 
Jeriko mai. 

30. Ka raica, e lewe rua na tamata mataboko e rau 
dabe tiko ena bati ni sala, ni rau sa rogoca ni sa 
lako ena gaunisala o Jisu e rau sa tabalaka na 
domodrau ena domo ni nodrau kaci, ka vaka, "Isa 
Turaga, na Luve i Tevita, Ni lomani keirau mai!” 
31. Era tukuna vei rau na lewe vuga me rau tiko 
lo; ia sa qai toso cake ga na domo ni nodrau 
kacikaci, ka vaka, "Isa Turaga, na Luvei Tevita, Ni 
lomani keirau mai!” 

32. A sa qai tu vakadua o Jisu ka kacivi rau, ka 
vaka, "Na cava drau vinakata vei Au me'u cakava 
vei kemudrau?” 

33. E rau tukuna vua, "Turaga na mata i keirau 
me rai rawa.” 

34. Sa lomani rau o Jisu ka tara na matadrau. E 
vakasauri sa rai na matadrau, ka e rau sa muri 
koya sara ga. 


Sa Curu Mai Na Tui Ni Qaga 


21. Ni ratou sa volekati Jerusalemi mai, ka 
yacovi Becivaki, ena ulunivanua ni olive, sa qai 
tala o Jisu e lewe rua na tisaipeli, 
2. Sa tukuna vei rau, drau lako kina koro ka tiko 
mai ena yasana kadua, vakasauri drau na raica e 
dua na asa ni vesu tu, kei na luvena lailai ena tu e 
yasana. Drau sereka na kena dali ka kauta mai ki 
ke vei Au. 
3. “Kevaka e dua na tamata me tarogi 
kemudrau, drau tukuna vua, ni sa gadrevi mai 
vua na Turaga, ena sega ni bera na nona 
vakadonua mo drau kauta mai.” 
4. Sa vakayacori na ka taucoko oqo me na 
vakataucokotaki kina na vosa ni parofita, ka vaka: 
5. Tukuna vua na luvei Saioni yalewa, 'raica, sa 
lako mai na nomu tui, sa yalomalumalumu ka 
vodo tiko mai ena asa, kei na dua na luve ni asa.” 
6. E rau sa lako na tisaipeli ka kitaka vaka kina 
na ka e tukuna vei rau o Jisu. 
7. Rau sa qai kauta mai na asa kei na luvena, e 
rau sa qai tevuka e delana na nodrau i sulu, ka qai 
vakadaberi Koya yani kina. 
8. E lewe levu sara na tamata era tevuka na 
nodra i sulu e gaunisala; eso era musuka na taba 
ni kau ka viritaka e gaunisala. 
9. Vei ira na lewe vuga eso era muri koya ka so 
era liu tiko vua, ka ra kailavaka tiko, ka vaka: 

“Osana vua na luvei Tevita! 

Sa kalouvinaka o Koya sa lako mai 

Ena yaca ni Turaga! 

Osana sa cecere sara!” 
10. Ni sa curumi Jerusalemi mai o Koya, sa yavala 
na koro taucoko, ka ra tukuna, "O cei na tamata 
oqo?” 
11. Era sa tukuna na lewe vuga, “Oqo gona o Jisu, 
na parofita mai Nasareci e Kaleli.” 

Vakasavasavataka Na Vale Ni Soro O Jisu 
12. Sa qai lako sobu kina vale ni soro ni Kalou, ka 
cemuri ira tani na volivoli kei ira na volivolitaki tu 
ena loma ni vale ni soro, e ceburaka ka vukica 
sobu na teveli ni veisau i lavo kei na nodra i 
dabedabe na dau volitaki ruve. 
13. Sa tukuna vei ira, “Sa volai, na Noqu vale ena 
vakatokai me vale ni masu, ia dou sa cakava me 
nodra qara na daubutako.” 
14. Era sa qai lako mai vua ki na vale ni soro o ira 
na mataboko kei ira na lokiloki, a sa vakabulai ira 
o Koya. 
15. Ia ni ra sa raica o ira na bete levu kei ira na 
Daunivolatabu na veika veivakurabuitaki sa 
cakava o Koya, kei na nodra kailavaka tiko na 
gone lalai ena loma ni vale ni soro na vosa oqo, 
“Osana vua na luvei Tevita!” Sa dua na ka nodra 
cudru, 
16. Era sa tukuna vei Koya, "O sa rogoca na ka era 
kailavaka tiko mai?” Sa tukuna vei ira o Jisu, "Io, se 
bera ga ni dou wilika, 

Ena gusudra na gone lalai kei ira se keveta 
tiko 

Ena lako mai kina na vakavinavinaka e uasivi 
sara?” 
17. Sa qai biuti ira ka lako ena yasa ni koro me 
lako vaki ki Pecani, ka la'ki moce kina. 


Sa Malai Na Vuni Lolo 

18. Ena gauna sa lesu tiko kina o Koya ki na koro 
ni sa mataka mai, sa qai viakana. 

19. Sa raica e dua na vuni lolo ena bati ni sala, a sa 
lakova mai ka raica walega na drauna sa sega ni 
bau vua, sa tukuna kina, "mo kua tale ni vua 
vakadua.” E vakasauri ni sa malai sobu na vuni 
lolo. 


Na Lesoni Ni Vuni Lolo Malai 

20. Ni ratou sa raica na tisaipeli e ratou sa 
qoroqoro, ka tukuna, "E vakaevei mada na malai 
vakasauri ni vuni lolo oqo?” 

21. Sa qai tukuna vei iratou o Jisu, E dina au sa 
tukuna vei kemudou, kevaka e tiko vei kemudou 
na vakabauta ka me kua vei kemudou na 
vakatitiqa, dou na sega walega ni cakava na ka e 
yaco ena vuni lolo, ia dou na rawata talega mo 
dou tukuna ki na ulunivanua oqo, mo toso tani ka 
dromu yani ena loma ni wasawasa, ena yaco vaka 
kina. 

22. "Kei na cava ga dou kerea ena masu ni dou 
vakabauta, dou na rawata.” 


Era Sa Vakatarotaroga Na Vakatulewa Nei Jisu 
23. Ni sa lako mai ki na vale ni soro o Koya, era sa 
qai vakavosataki Koya o ira na bete levu kei ira na 
qase ni lotu ena gauna sa vakatavuvuli tiko kina, 
ka vaka, “na kaukauwa cava e tiko vei iko o 
cakava tiko kina na veika oqo? O cei e solia vei iko 
na vakatulewa oqo? 

24. la sa vosa o Jisu ka sauma vei ira, Au na tarogi 
kemudou talega ena dua na taro, kevaka mo dou 
sauma mai vei au, au na qai tukuna vei kemudou 
na lewa i cei Au cakava tiko kina na veika oqo: 

25. "E vu mai vei na veipapitaisotaki i Joni? Mai 
lomalagi se mai vua na tamata?” Era sa veivosaki 
ka vaka, kevaka eda na tukuna mai lomalagi, ena 
qai tukuna o Koya vei keda, Na cava ga dou sega 
ni vakabauti Koya kina? 

26. "la kevaka eda tukuna, mai vua na tamata, 
meda qarauni ira tiko na lewe vuga ni ra na tarai 
keda, ni ra sa wiliki Joni tu ga me parofita!” 

27. Era sa qai sauma vei Jisu ka vaka, “keimami sa 
sega ni kila.” Sa qai tukuna o Koya, Au na sega 
talega ni tukuna vei kemudou se lewai cei Au 
cakava tiko kina na veika oqo. 


Na Vosa Vakatautauvata Ni Rua Na Veitacini 
Tagane 

28. “la na cava mada nomudou vakasama? E dua 
na tamata e tiko erua na luvena tagane, sa lako o 
koya vei koya e qase ka tukuna, Luvequ mo lako 
sara ga ni kua ka la'ki cakacaka ena noqu veiloga 
ni vaini. 

29. Sa tukuna na luvena, “au na sega, E muri sa 
qai veivutunitaka, ka qai la'ki cakacaka. 

30. Sa qai lako tale vei koya e gone vei rau ka la'ki 
tukuna na ka vata ga sa cavuta oti sa tukuna koya 
sa gone, au na lako saka, ia qai sega ni lako. 

31. “0 cei vei rau oqo e cakava na loma i 
Tamana?” era tukuna vua, “O koya e qase vei 
rau.” Sa tukuna vei ira o Jisu, e dina sara, na ka 
oqo au tukuna vei kemudou, ni o ira na 
daukumuni vakacavacava kei ira na dauvolitaki 
ira, era na rawata na matanitu ni Kalou mai vei 
kemudou. 

32. Ni o Joni e lako sara ga mai vei kemudou ena 
yalododonu, ka dou qai sega ni vakabauti koya, ia 
o ira na daukumuni vakacavacava kei ira na 
dauvolitaki ira era vakabauti koya, oi kemudou 
dou sa raica dou qai vakawaletaka, e muri dou sa 
qai vakabauti koya. 

Na Vosa Vakatautauvata Ni Nodra Ca Na 
Vakatau Ni Vei Vaini 

33. “Dou rogoca tale e dua na vosa 
vakatautauvata: sa dua nai taukei ni qele sa tea e 
dua na nona veiloga vaini ka qai viribaita wavoki, 
sa tara e dua na vale me baleta nai vakatawa, sa 
qai lisitaka vei ira nai vakatawa ni vaini ka lako o 
koya kina dua na vanua vakayawa. 

34. Ni sa yaco mai na gauna ni tatamusuki sa qai 
vakatala o koya eso na nona dauveigaravi, me 
ratou lako vei ira nai vakatawa ni loga vaini mera 
solia mai eso na nonai wasewase. 

35. Era sa qai tauri ira na nona dauveigaravi o ira 
nai vakatawa ni veiloga vaini, ka mokulaki e dua, 
e dua tale era vakamatea ka dua tale era qai 
vakavirika ena vatu. 

36. Sa qai vakatala tale o koya, e levu cake na 
nona dauveigaravi, na ka vata ga e vakayacori vei 

ratou nai matai e caka tale vei iratou oqo. 
37. Na ka sa qai cakava o koya me sa vakatala 
sara ga na luvena dina, “Ni nona nanuma era na 
dokai koya ni sa luvena.” 
38. "ia ni ra sa raica na luvena nai vakatawa ni vei 
loga vaini, era sa tukuna, oqo sara ga na luvena 
me na sosomitaki koya e muri, meda lako, ka 
vakamatei koya me noda na nonai votavota.” 
39. Era sa tauri koya vakaukauwa ka yarataka 
tani mai ena veiloga vaini, era sa qai vakamatei 
koya. 
40. "O koya oqo ni sa na lako mai nai taukei dina 
ni veiloga vaini, a cava ena kitaka o koya vei ira 
nai vakatawa ni veiloga vaini?” 
41. Era sa tukuna vua, "me vakamatei ira na 
tamata ca oqo o koya, ka me lisitaka na nona 
veiloga vaini vei ira eso tale nai vakatawa ni 
veiloga vaini, o ira era rawa ni qai solia vua na 
nonai votavota mai na ka sa tamusuki rawa.” 
42. Sa tukuna vei ira o Jisu, dou se bera beka ni 
wilika e nai Vola Tabu: 

Na vatu era sa cata o ira na matai ni vale sa 
yaco me kena i vakadei ena tutu ni vale. 

Oqo na cakacaka i Jiova, sa ka 
veivakurabuitaki ni da raica? 
43. "O koya oqo Au tukuna vei kemudou, ena kau 
tani mai vei kemudou na matanitu ni Kalou ka soli 
vei ira eso tale na matanitu ka rawa ni ra vuataka 
tiko na vuana dina. 
44. "Vei koya ena lutu ki na vatu oqo ena ramusu; 
ia ke dua e lutuki koya, ena dasila vakamatai- 
lalai.” 
45. Ni ra sa rogoca o ira na bete levu kei ira na 
Farisi na nona vosa vakatautauvata, era sa siqema 
rawa ni vosataka tikoga na ka me baleti ira. 
46. la era sa vinakata sara ga mera tauri koya 
vakaukauwa, era sa mani rerevaki ira na 
lewevuga, ni ra kila ni sa parofita o Koya. 


Na Vosa Vakatautauvata Ni Kana Magiti Ni 
Vakamau 


22. Sa baci vosa tale ena dua na vosa 
vakatautauvata o Jisu vei ira ka vaka: 

2. Na matanitu vakalomalagi sa vaka e dua na 
tui ena nona vakarautaka na soqo ni vakamau me 
baleti koya na luvena tagane, 

3. Sa qai vakatalai ira na nona dauveigaravi me 
ra lako yani, ka la'ki kacivi ira mai era sa sureti tu 
ki na soqo ni vakamau o0qo; e sega sara ga ni dua 
vei ira e vinakata me lako mai. 

4. "Sa oti oqo sa qai kaciva tale eso na nona 
dauveigaravi ka tukuna vei ira, “Dou la'ki tukuna 
vei ira na sureti, raica sa vakarautaki oti tu nai 
vakayakavi ni vakamau; na noqu bulumakau levu 
duadua kei ira sa urouro au sa vakamatea oti, sa 
vakarau tu na ka kecega, dou lako mai ki na kana 
ni vakamau ogo.” 

5. la ni ra sa rogoca era qai dredre ni 
veivakalialiai ka ra dui lako mera la'ki cakava ga 
na nodra cakacaka ka so era lako ki na nona 

veiteitei, ka so era laki  cakava ga na nodra 
veivoli. 
6. "Eso vei ira era mokulaka na nona 


dauveigaravi, ka vakalialia, ka vakamatea sara. 
7. "la ni sa la'ki rogoca na tui nai tukutuku oqo 
sa cudru katakata sara ga. Sa vakatala na nona 


mataivalu, mera  vakamatei  taucoko na 
veivakamatei o ya, ka me kama yavu na nodra 
koro. 


8. "Sa qai tukuna vei ira nona dauveigaravi, sa 
vakarau tu na soqo ni vakamau, ia o ira sa sureti 
tu e sega ni dua vei ira sa kilikili me mai 
vakayagataka. 

9. “O koya oqo mo dou qai lako ena veigaunisala, 
o ira kecega dou sa raica, dou sureta mai ki na 
soqo ni vakamau oqo.” 

10. Era sa qai lako yani na dauveigaravi e na 
veigaunisala kecega ka kauti ira kece mai era sa tu 
kina, se ra vinaka se ra ca. Era sa mai vakatawana 
taucoko kina na loma ni vale ni soqo o ira oqo. 

11. la ni sa curu mai na tui me raici ira sa sureti 
mai 0qo, sa raica sara e dua na tagane ni tikoe 
kea, ka sega ni daramaka tiko nai ubi ka dodonu 
me soli vua baleta na soqo ni vakamau oqo. 

12. "Sa qai tarogi koya, noqu i tau, o curu rawa 
mai vakacava eke ni sega na nomu i ubi ni soqo ni 
vakamau oqo?” Sa sega ni dua na ka me cavuta 
rawa na tagane oqo. 

13. "Sa tukuna na tui vei ira na nona 
dauveigaravi, dou vesuka na ligana kei na yavana, 
ka kauti koya tani ki na butobuto e tautuba, me na 
dautagi kina ka vakasequruquru bati. 

14. "Ni ra lewe levu sa kacivi, ia e lewe lailai 
walega sa digitaki.” 


Na Farisi: E Dodonu Li Vakalawa Me Soli Nai 
Vakacavacava Vei Sisa? 

15. Era sa qai lako na Farisi ka la'ki bukia e dua 
na vere, me rawa ni ra na coriti koya kina ena 
Nona vosa. 

16. Era sa qai vakatala yani vua eso na nodra 
tisaipeli kei na so nai tokani i Eroti, me ra tukuna 
vua, "Qasenivuli, keitou kila ni o ni dina tiko, ka ni 
o Ni valatavuvulitaka vakadodonu na loma ni 
Kalou; ka o Ni sega ni via rerevaka e dua na 
tamata se na nonai tutu. 

17. Mo ni tukuna mada mai vei keitou oqo, na 
cava sara mada na nomuni nanuma me baleti 
Sisa? E tara li me da solia vua nai vakacavaca se 
sega? 

18. la sa kila o Jisu nai naki ca ni lomadra, ka 
tukuna, “Na cava dou via vakatovolei Au kina, 
kemudou na dauveivakaisini? 

19. "Dou vakaraitaka mada mai vei Au e dua nai 
lavo.” Era sa qai kauta mai vua e dua na peni. 
20. Sa qai tukuna vei ira, nai vakatakarakara i cei 
ogo kei na yaca i cei e volai toka e rukuna? 

21. Era tukuna vua, "O Sisa.” Sa qai tukuna vei 
ira, “Mo dou solia ga vei Sisa na ka sa nei Sisa, ka 
mo dou solia vua na Kalou na ka sa nona na 

Kalou. " 
22. Ni ra sa rogoca na vosa ogo, era sa qoroqoro 
ga, ka biuti koya ka ra dui lako yani. 


Taro Na Sedusisi: Vakacava Na Tucake Tale? 

23. Ena siga tikoga o ya era sa lako mai kina vei 
Koya na Sedusisi, ni ra dau tukuna ni sega na 
tucake tale, ka mai tarogi Koya, 

24. Ka vaka: "Qasenivuli, e tukuna o Mosese 
kevaka sa mate dua na tamata, ka sega na luvena, 
e rawa vua na tacina me vakawatitaka na wati 
tuakana, na luvedrau me na qai nona nai 
wasewase i tuakana sa mate. 

25. "E tiko vei keda oqo e dua na matavuvale e 
ratou lewe vitu na veitacini tagane, sa mate o koya 
ka qase ni sa vakawati oti, ka sega ni dua na 
luvena, sa solia o koya na watina vua na tacina sa 
taravi koya. 

26. "Sa mate talega o koya ka tarava oqo, e vaka 
kina vei koya nai ka katolume yacovi koya sara 
na kenai kavitu. 

27. "Sa oti sa qai mate na yalewa oqo. 

28. "O koya oqo, ni sa yaco na tucake tale mai na 
mate, o cei vei iratou na lewe vitu oqo ena qai 
watina? Ni o koya sa vakawatitaki iratou 
taucoko.” 

29. Sa tukuna vei ira o Jisu, na nomudou cala 
baleta na nomudou sega ni kila na vosa ni Kalou 
kei na kaukauwa ni Kalou. 

30. Ni sa yaco na tucake tale sa sega kina na 
vakawati se na veivinakati me yaco na vakawati, 
ia eda sa na tautauvata kei ira na agilosi mai 
lomalagi. 

31. la ena nodra tucake tale mai o ira sa mate tu, 
dou se sega ni wilika na ka e vosa kina vei 
kemudou na Kalou, ni tukuna, 

32. Oi Au na Kalou i Eparaama, na Kalou i 
Aisake, kei na Kalou i Jekope? Na Kalou oqo e 
sega ni nodra Kalou na mate, ia sa nodra ga na 
bula.” 

33. Ni ra sa rogoca na lewe vuga na nona i 
vakavuvuli era sa kurabui ka qorogoro. 


Na Daunivolatabu: Na Cava Na I Matai Ni 
Vakaro Kecega? 

34. la ni ra sa rogoca na Farisi ni sogota o koya na 
gusudra na Sedusisi, era sa qai lako vata mai. 

35. E dua vei ira e vu-ni-vunau, sa qai taroga Vua 
e dua na taro, me vakatovolei Koya, ka tukuna, 

36. "Qasenivuli, nai vakaro cava nai vakaro levu 
duadua e nai vunau?” 

37. Sa tukuna vua o Jisu, mo lomani Jiova na 
nomu Kalou ena yalomu taucoko, ena lomamu 
taucoko, kei na nomu vakasama taucoko. 

38. "Oqo nai matai ka i vakaro levu duadua. 

39. "Na kena i karua e tautauvata talega; mo 
lomana na kai nomu me vaka nomu lomani iko. 
40. Nai vakaro e dua oqo era sema taucoko mai 
kina na vo tale ni vunau kei na nodra vosa na 
parofita. 

Jisu: E Rawa Vakacava Me Tukuna O Tevita Vei 
Ira Na Luvena, Turaga 
41. Ni ra se vakasoqoni vata tikoga na Farisi sa 
tarogi ira yani o Jisu, 
42. Ka vaka, “Na cava mada na nomudou 
nanuma baleti Karisito? O Koya na luvei Tevita.” 
43. Sa tukuna vei ira o Koya, ni tamata e liutaki 
koya tu na Yalo Tabu o Tevita sa kaci vua, Turaga, 
ni sa volai: 
44. “Sa tukuna o Jiova vua na noqu Turaga, 

Mo dabe ena ligaqu i matau, 

Me yacova Ni'u sa biuti ira na Kemu meca ena 
rukuruku ni Yavamuni.” 
45. “Kevaka sa kacivi Koya o Tevita na Turaga, 
qai rawa vakacava me luvena tale?” 
46. Sa sega ni dua me cavuta rawa vua e dua na 
vosa, ka tekivu mai na siga o ya ka lako yani sa 
sega tale ni dua me viavia vakatovolei Koya ena 
vosa. 


Ena Ca Vei Kemudou Na Daunivolatabu Kei Na 
Farisi 


23. Sa qai vosa o Jisu vei ira na lewe vuga kei 
iratou na nona tisaipeli, 

2. Sa tukuna: O ira na dauni Volatabu kei ira na 
Farisi era dabeca sara tikoga nai dabedabe ni 
vakatulewa i Mosese. 

3. O Koya oqo na ka ga era tukuna mo dou 
muria, dou muria ka cakava, ia dou kakua ni 
muria nai tovo ni nodra cakacaka, ni ka era 
tukuna, era sega ni bulataka. 

4. Nira vauca nai colacola bibi, e dredre sara ni 
colati ni sa rui bibi, era vakatauca ena usouso ni 
domo ni tamata, ia o ira era na sega ni bau 
yavalata mada ena dua nai qagalo ni ligadra. 

5. la na cakacaka era cakava mera raica taucoko 
na tamata, era rairai me vaka era ka tabu ena ka 
era daramaka kei na nodra vaka i ubi ena ka wa 
bale e domodra ka lako sobu na tutuna. 

6. Ni caka e dua na soqo era dau via dabe mai 
cake, ni ra curu ki vale ni lotu me duatani ga na 
nodra i dabedabe, 

7. Era dau vinakata ni ra lakova na vanua ni 
veivoli, mera dokai vei ira na tamata ka mera 
cavuta mai vei ira, “Rapai, Rapai.” 

8. "la Oi kemudou, mo dou kakua ni kacivi na 
“Rapai, ni dua ga na nomudou qasenivuli, o 
Karisito, ni dou sa tautauvata kecega na veiwekani 
(soqosoqo lotu). 

9. Dou kakua ni kaciva e dua e vuravura me 
tamamudou, ni sa dua ga na Tamamudou o Koya 
sa tiko mai lomalagi. 

10. Mo dou kakua talega ni kacivi tiko mo dou 
qasenivuli, ni dua ga na nomudou qasenivuli, 
oqori o Karisito. 

11. “la ke dua vei kemudou e uasivi cake, o koya 
me dauveiqaravi. 

12. Kei koya ena nona via laveti koya cake me dua 
na ka, ena madua ni sa vakamalumalutaki sobu. 
13. “Ia ena ca vei kemudou na daunivolatabu kei 

na Farisi, na dauveivakaisini! Ni dou sogota tiko 
na nodra curu kina matanitu vakalomalagi na 
tamata, dou sa sega mada ni curu kina kei ira 
talega e dodonu mera curu kina, era sa mai sega ni 
curu kina. 

14. “Ena ca vei kemudou, na daunivolatabu kei 
na Farisi, na dauveivakaisini! Ni dou dau vakalala 
sara ga na nodra i yau na yada ni dou sa curu ki 
na nodra loma ni vale ena rorogo ni masu ni 
veivakaisini dou cakava. O koya oqo dou na 
cudruvi vakalevu sara kina. 

15. "Ena ca vei kemudou, na daunivolatabu kei na 
Farisi na dauveivakaisini! Ni dou dau taubale ena 
veivanua ka sokota na wasawasa. Mo dou rawata 
maina yalo, ni sa rawai mai dou sa qai mai 
vakayacori koya me nonai votavota o Eli me 
vakataki kemudou. 

16. "Ena ca vei kemudou, nai liuliu mataboko, ni 
dou tukuna, o koya e cavuta na vosa bubului ena 
vale ni soro, e sega soti sara ni dua na ka, ia o koya 
ga e vosa bubului ena i tutu koula ena vale ni soro 
esa vauci koya na bubului o ya. 

17. "Dou lialia ka mataboko! O cei e bibi vei rau, 
na koula se na vale ni soro o koya e qai mai 
savasava kina na koula? 

18. Vei koya e vosa bubului ena i cabocabo ni 
soro, e sega ni dua na ka, ia o koya e vosa bubului 
ki na i solisoli ka tu ena i cabocabo ni soro, sa 
vauci koya na nona vosa ka me bula sara kina. 

19. "Dou lialia ka mataboko! O cei e bibi vei rau, 
nai solisoli se nai cabocabo ni soro o koya e qai 
mai savasava kina nai solisoli? 

20. "O koya oqo ke dua e vosa bubului ena i 
cabocabo ni soro, sa vosa bubului ena vuku ni ka o 
ya kei na ka kecega sa tu kina. 

21. O koya sa vosa bubului ki na vale ni soro sa 
vosa bubului kina, kei Koya talega sa tiko kina. 

22. Ke dua e bubului ki lomalagi, sa bubului ki 
nai tikotiko vakatui ni Kalou kei Koya sa dabe 
toka kina. 

23. Ena ca vei kemudou na daunivolatabu kei na 
Farisi, Na dauveivakaisini! Ni dou solia nai katini 
ni nomudou i teitei talei sara, ia na ka bibi e nai 
vunau dou qai vakawaletaka, na loloma, na bula 
dodonu kei na vakabauta. Sa vinaka na ka dou 
cakava tiko, e sega ga ni dodonu mo dou 
vakamamadataka na ka e dodonu me bibi duadua. 
24. "Kemudou nai liuliu  mataboko, dou 
tauvulona tani na namu ka dou qai tilomi na 
kameli! 

25. Ena ca vei kemudou na daunivolatabu kei na 
Farisi, Na dauveivakaisini! Ni dou savata tikoga 
na taudaku ni bilo kei na disi, ia e loma sa tu kina 
na lomaca kei na garogaro ca. 

26. "Kemudou na Farisi  mataboko, dou 
vakasavasavataka mada e liu na loma ni bilo kei 
na disi, ena qai savasava talega vaka kina na kena 
taudaku. 

27. Ena ca, vei kemudou na daunivolatabu kei na 
Farisi, Na dauveivakaisini! Ni dou sa vaka nai 
bulubulu qara vatu boro vulavula ni sa rairai 

savasava e tautuba, ia e loma sa sinai ena sui ni 
tamata mate kei na veika vakasisila. 

28. "Dou sa vaka kina vei ira na tamata, ni dou sa 
rairai yalododonu vei ira, ia e loma sa sinai tu vei 
kemudou na dauveivakaisini kei na talaidredre. 
29. "Ena ca,vei kemudou na daunivolatabu kei na 
Farisi, Na dauveivakaisini! Baleta ni dou tara e 
dua na vatu mei vakananumi vei ira na parofita ka 
ra vakamatea o ira na nomudou qase, dou qai 
biuta na senikau ena dela ni nodra i bulubulu na 
tamata dodonu, 

30. Dou qai tukuna, kevaka me keimami a bula 
donumaka na gauna era bula mai kina na 
neimami qase, keimami na sega ni vakaitavi vata 
kei ira ena kena vakamatei o ira na parofita. 

31. "O koya ogo dou sa beitaki kemudou tikoga 
ena nodra vakamatei na parofita. 

32. "Na nodra i valavala na nomudou qase dou sa 
cakava tiko, dou kitaka sara na kena levu. 

33. "Oi kemudou na gata, a luve ni gata gaga! Ena 
rawa vakacava mo dou na bula mai na 
veivakararawataki mai eli? 

34. "O koya oqo, au na talai ira yani na parofita, 
eso na tamata vuku, kei na daunivolgatabu, eso 
vei ira dou na vakota kina kau veilatai, eso vei 
ira dou na vakanakuitataka ena nomudou vei vale 
ni lotu, era na vakararawataki ena vei korokoro. 
35. Na nodra dra na tamata yalododonu e 
vuravura ka tekivu mai na dra i Epeli ka yacova 
mai na dra i Sakaraia na luve i Barakaia, ena 
beitaki taucoko vei kemudou, ni dou a vakamatei 
ira ena kedrau tadrua na vale ni soro kei na 
cabocabo ni soro. 

36. Na ka dina au tukuna oqo vei kemuni, na ka 
kece e vakayacori mai ena mai tarai kemuni nai 
tabatamata oqo na kena ca. 


Tagicaki Jerusalemi O Jisu 

37. "Isa Jerusalemi, isa Jerusalemi, ni o a 
vakamatei ira na parofita ka vakaviriki ira talega 
na talai yani ena vatu! Sa dau vaka vuga na noqu 
vinakata me'u vakasoqoni ira vata na luvemu, me 
vaka na tina ni toa sa vakasoqoni ira na luvena ena 
ruku ni tabana, ia dou a sega ni taleitaka! 

38. Dou na raica! Ni nomudou vale ena vakalalai 
tani mai vei kemudou; 

39. "Au sa tukuna vei kemudou, dou na sega ni 
raici au tale vakadua, me yacova ni dou sa tukuna, 
“Sa kalouvinaka o Koya sa lako mai ena yaca ni 
Turaga!” 


Sa Yalataka O Jisu Ni Na Vakarusai Na Vale Ni 
Soro 


24. Sa biuta mai na vale ni soro o Jisu ka lako 
mai tuba, e ratou sa lako mai Vua na nona tisaipeli 
ka vakaraitaka Vua na vale e kovuta taucoko na 
vale ni soro. 

2. Sa tukuna vei iratou o Jisu "Dou sa raica 
taucoko tiko na vale oqo se sega? Au tukuna vei 
kemudou, ena sega ni dua na vatu ena vale oqori 

me na veitatagai tiko, era na talaraki sobu kece ki 


ra. 
Nai  Vakatakilakila Ni Gauna Kei Na 
Vakataotioti Kei Vuravura 

3. Ni sa la'ki dabe tiko o koya ena ulunivanua ni 
veiolive, e ratou sa lako lo mai Vua na tisaipeli, ka 
tarogi Koya, tukuna mada mai vei keitou, na 
gauna cava mada ena qai vakayacori kina? A cava 
nai vakatakilakila ni nomuni na lako mai, kei na 
vakataotioti kei vuravura?” 

4. Sa vosa ka sauma vei ratou o Jisu, dou 
garauna me kua ni dua e vakaisini kemudou. 

5. Ni ra na lewe levu era na kauta voli na 
Yacaqu, ni ra tukuna, “oi Au na Karisito, e lewe 
levu era na sikalutu kina. 

6. Dou na rogoca na veivaluvaluti kei na 
rogorogo ni veivaluvaluti. Dou kakua ni via 
vakaleqai kina; ni sa dodonu me yaco mada na 
veika oqo, ia nai vakataotioti se bera tiko. 

7. Ni ra na vakacibi i valu na veimatanitu kei na 
veivanua eso ena yaco na dausiga, na veimateca, 
kei na uneune lelevu ena veivanua eso. 

8. "Na veika kece ogo sai tekitekivu tiko ni veika 
rarawa. 

9. "Dou na soli yani mo dou vakararawataki ka 
dou na vakamatei, era na cati kemudou o 
vuravura kece ena vuku ni yacaqu. 

10. "Ena lewe levu vei kemudou ena rawai ena i 
valavala ca, dou na vei volitaki tale ka dou na 
veicati vakai kemudou. 

11. "Ena tubu cake eso na parofita vakailasu mera 
vakacalai kina e lewe levu. 

12. Baleta na tubu cake ni valavala ca, ena 
batabata kina na nodra loloma e lewe levu. 

13. "la o koya ena gumatua tiko me yacova nai 
vakataotioti ena vakabulai. 

14. Nai tukutuku vinaka ni matanitu ni Kalou ena 
vunautaki mada e vuravura taucoko me kua kina 
ni dua na nodra i ulubale, sa oti o ya sa na qai 
yaco mai nai vakataotioti. 


Na Veivakararawataki Levu 

15. "O koya oqo ni dou sa raica na veika 
vakasisila sa tukuna oti tu mai o Taniela na 
parofita, ni sa tu ena vanua tabu” (Vei koya sa 
wilika, me kila deivaki sara). 

16. "Mera na dro kina ulunivanua o ira sa tiko e 
Jutia. 

17. Vei koya sa tiko ena delavuvu ni vale me kua 
tale ni lako sobu ki na nona loma ni vale, me kauta 
mai kina eso nai yaya. 

18. Vei koya e teitei tiko, me kua tale ni lakoi nona 
vale me kauta mai na nona i sulu. 

19. la ena ca vua sa bukete kei ira se vakasucuma 
tiko na gone lalai ena siga o ya! 

20. “Dou masulaka me kua ni dou dro ena gauna 
ni draki batabata se na Siga Tabu. 

21. Na veivakararawataki levu ena yaco e se bera 
vakadua ni bau donumaka o vuravura, mai nai 
vakatekivu me yacova mai na gauna oqo. 

22. Kevaka me sega ni vakalekalekataki na gauna 
O ya ena sega ni dua me bula rawa, ia ena vukudra 
ga na digitaki sa na vakalekalekataki kina na 
gauna o ya. 

23. "Kevaka e dua na tamata me na tukuna vei 
kemudou, “Dou raica, o Karisito ga oqo! Se o 
Karisito sa tu mai o ya!” Dou kakua ni vakadinata. 
24. Ni ra na tubu mai eso na Karisito vakailasu kei 
na so na parofita vakailasu, era na vakaraitaka nai 
vakatakilakila lelevu kei na cakacaka mana 
veivakurabuitaki, ena so na tamata digitaki era na 
rawai ena veivakacalai oqo. 

25. "Dou raica, au sa vakasalataki kemudou rawa 
tiko yani oqo. 

26. "O koya oqo, kevaka mera tukuna vei 
kemudou, “Dou raica sa tiko mai o Koya ena 
vanua dravuisiga !” Dou kakua ni lako kina, se sa 
tiko o Koya ena dua na loma ni rumu! Dou kakua 
ni vakadinata. 

27. "Me vaka na tibi ni livaliva mai na Tokalau ka 
raici mai ena ra na kena rarama, sa vaka kina na 
nona rairai mai na luve ni tamata. 

28. "Na vanua cava ga ena davo tu kina na yago 
era na kumuni vata yani kina na ikeli. 


Na Nona Lako Mai Na Luve Ni Tamata 

29. Ena vakasauri ni sa oti na veivakararawataki 
levu ena vakabutobutotaki na matanisiga, ena 
sega talega ni cila na vula; era na lulutu sobu mai 
na kalokalo mai lomalagi, ena yavalati na 
veivunika kei lomalagi. 

30. Fna qai rairai mai nai vakatakilakila nei koya 
na luve ni tamata mai lomalagi, o vuravura era na 
qai tagi, ni ra sa raica na Luve ni Tamata ni sa lako 
sobu mai ena o vata kei na Nona i Ukuuku 
Lagilagi Vakaturaga. 

31. Ena qai vakatalai ira na Nona agilosi me ra 
uvuca na davui me rogo levu sara, me na kauti ira 
vata mai kina na Nona digitaki, ka ra dui tu ena 
veimatanicagi e va, mai na boto sara ni vuravura 
era ki na mua ni lomalagi sara e cake. 


Na Vosa Vakatautauvata Ni Vu Ni Lolo 

32. Dou vuli mada mai ena vosavakatautauvata ni 
vuni lolo: ni sa qai lavouvou na tabana ka sa 
tekivu me basika mai na drauna, dou sa rawa ni 
kila sara ni sa toro mai na vula i katakata. 

33. Oi kemudou talega ni dou sa raica na veika 
kece oqo, dou sa rawa ni kila sara ni sa voleka sara 
tu ga o Koya - ena mata ni katuba! 

34. Au tukuna vei kemudou, ena yaco mada na 
veika oqo ni se bera ni ra yali nai tabatamata oqo. 
35. “O vuravura kei lomalagi ena yali tani, ia na 
Noqu Vosa ena tudei tu ga. 


Sa Sega Ni Dua E Kila Na Siga Kei Na Auwa 

36. "la na siga o ya kei na auwa o ya sa sega ni 
dua e kila, na agilosi mada ga mai lomalagi era 
sega ni kila, ia sa kila ga o Tamaqu. 

37. "la me vaka na gauna e bula donumaka o 

Noa, ena vaka talega kina na nona rairai mai na 
Luve ni Tamata. 

38. "Ni se bera ni yaco na waluvu, sa dua na ka na 
levu ni veisolevuti ena kana kei na gunu, na 
vakamau kei na veimusumusuki ni vakamau, me 
yacova sara ga ni sa vodo ki na waga o Noa, 

39. Era sega sara tu ga ni kila me yacova ni sa 
waluvu dina ka vakamatei ira taucoko, ena vaka 
sara ga o ya na Nona rairai mai na Luve ni 
Tamata. 

40. "Ena lewe rua na tagane e rau na teitei tiko, e 
dua ena kautani e dua ena tu mai. 

41. “E lewe rua na yalewa e rau na qaqi sila, e dua 
ena kautani e dua ena tu mai. 

42. "Dou yadra tiko, ni dou sa sega ni kila na 
auwa ena lako mai kina na nomudou Turaga. 

43. la dou kila oqo, kevaka me sa kila rawa tiko 
nai taukei ni vale na auwa me mai butako kina 
na daubutako ena nona vale, ke sa na yadrava tiko 
na nona vale me kua ni butakoci. 

44. "O koya oqo mo dou sa vakarautaki kemudou 
sara tu ga, ni na lako mai na Luve ni Tamata ena 
auwa dou sega ni namaka. 


Na Dauveiqaravi Yalodina Kei Na Dauveigaravi 
Lawaki Ca 

45. O cei beka na dauveiqaravi yalomatua ka 
yalodina ni Turaga, sa vakacolata vua nai tavi na 
nona Turaga me qaravi ira tiko na nona lewe ni 
vuvale ka vakarautaka na kedra ena kena gauna 
dodonu? 

46. Ena kalouvinaka na dauveigaravi o ya ni na 
lako mai na nona turaga, ka kunei koya ni 
yalodina tiko ena nona i tavi. 

47. Au tukuna vei kemudou, na nona turaga ena 
solia dina vua me lewa na nona i yau kecega. 

48. la kevaka me tukuna e lomana na 
dauveiqaravi lawaki ca, “Na noqu turaga sa 
vakadaroa tiko na nona lako mai,” 

49. Sa tekivu o koya me mokulaki ira a nonai 
tokani vaka dauveigaravi, ka tabalaka na kana kei 
na gunu vata kei ira na daumateni. 

50. Na turaga nei koya na dauveigaravi oqori ena 
lako mai ena siga e sega ni namaka kei na auwa e 
sega ni kila. 

51. Era na wasei koya vakarua ka soli vua na i 
votavota nodra na dauveivakaisini. Ena na tagi 
qoqolou ka vakasequruquru bati. 


Na Vosa Vakatautauvata Ni Goneyalewa Vuku 
Kei Na Goneyalewa Lialia 


25. la na matanitu vakalomalagi e rawa talega 
ni vakatautauvatataki kei na tini na goneyalewa, e 
ratou kauta na nodratou dui cina me ratou na la'ki 
veisotari kei na tagane sa qai vakawati. 

2. "E lewe lima vei iratou sa vuku ka lewe lima 
sa lialia. 

3. Oi iratou na lialia e ratou kauta na nodratou 
cina e ratou sega ni kauta vata tu kei na waiwai, 

4. "la o iratou na vuku e ratou kauta na nodratou 
cina ka e ratou kauta vata tiko kei na nodratou 
bola ni waiwai. 

5. la ni sa dede tiko mai na tagane sa vakawati, e 
ratou sa sosovu kecega ka moce. 

6. "Ni sa bogi levu tutu sa rogo e dua na domo ni 
kacikaci: “Ka raica, na tagane sa vakawati sa lako 
mai oqo; dou lako ka laki sotavi koya!” 

7. "E ratou sa duri cake mai na goneyalewa ka 
dui vakarautaka na nodratou cina. 

8. "Eratou sa tukuna na lialia vei iratou na vuku, 
dou solia mada mai vei keitou eso na nomudou 
waiwai, ni sa boko tale na neitou cina! 

9. "la e ratou sauma mai na vuku, ka vaka, “Sa 
sega ni veirauti vei kedatou na ka oqo; ia ena 
daumaka mo dau lako vei ira na dauvolitaka ka 
volia mai kina eso me nomudou.” 

10. Ena gauna me ratou lako kina ka la'ki volivoli, 
sa lako mai na tagane sa vakawati, ia o iratou sa 
vakarau tu e ratou sa curu vata kei koya ki na 
vanua ni soqo ni vakamay, ka sa sogo na katuba. 
11. Ni oti o ya e ratou sa lako talega mai na vo ni 
goneyalewa oqo, ka kacikaci, noqu turaga, noqu 
turaga ni dolava vei keitou na katuba! 

12. "la sa vosa o Koya ka sauma vei iratou, Au 
tukuna dina vei kemudou, Au sega sara ga ni kilai 
kemudou. 

13. O koya mo dou yadra tiko ka vakarautaki 
kemudou, ni dou sega ni kila na siga kei na auwa 
ena lako mai kina na Luve ni Tamata.’ 


Na Vosa Vakatautauvata Ni Taledi 

14. Ni matanitu vakalomalagi sa vaka e dua na 
tamata sa lako ki na dua na vanua vakayawa, sa 
qai kacivi ira mai na nona tamata cakacaka ka 
solia vei ira na nona i lavo mera rawata tale mai 
kina eso. 

15. Sa soli e lima na taledi vua e dua, lima na 
udolu na dola, vua tale e dua e rua na udolou na 
dola, vua tale e dua, e dua ga na udolu na dola, sa 
solia ni kila na nona kaukauwa ena ka e rawa mai 
kina, ni sa oti sa qai lako yani. 

16. Na tamata sa soli vua e lima na taledi sa lako 
ka la'ki veivolitaka ka sa rawata mai kina e lima 
tale na taledi. 

17. Sa vaka talega kina o koya sa soli vua e rua na 
taledi ni sa rawata tale mai erua. 

18. “la vei koya sa soli vua e dua na taledi sa lako 
ka la'ki kelia na qele, me buluta kina nai lavo ni 
nona turaga. 

19. Sa dede na nona lako tu na nodratou turaga sa 
qai lesu tale mai ka mai taroga na ka e ratou sa 
rawata. 

20. Vei koya sa taura e lima na taledi sa lako mai 
ni sa kauta vata tiko mai kei na lima tale na taledi, 
sa tukuna, turaga, o ni a solia vei au e lima na 
taledi; raica qo au sa rawata mai e lima tale na 
taledi. 

21. 'Sa tukuna vua na nona turaga, totoka vakaoti, 
o sa tamata vinaka ka dina; ni o sa dina ena ka e 
vica walega, au na vakayacori iko mo lewa na ka e 

vuga curu ki na marau ni nomu turaga. 

22. O koya talega sa soli vua erua na taledi sa 
lako mai, ka tukuna, ‘Turaga, o ni a solia vei au e 
rua na taledi; raica qo, Au sa rawata tale mai e rua 
tale na taledi. 

23. 'Sa tukuna vua na nona turaga, totoka vakaoti, 
o sa tamata vinaka ka dina; ni o sa dina ena ka e 
vica walega, au na vakayacori iko mo lewa na ka e 
vuga. Curu ki na marau ni nomu Turaga. 

24. Sa lako talega mai o koya sa soli vua e dua na 
taledi, ka mai tukuna, Turaga au sa kila rawa ni o 
ni sa bau dua na tamata lawaki kaukauwa, mo ni 
tamusuka e dua na ka o ni sega ni kaburaka, ka 
betia e dua na ka o ni sega ni oca kina. 

25. Sa tuburi au mai kina e dua na rere, au sa lako 
kina ka la'ki buluta na nomu taledi me'u vunitaka 
ena qele. Raica qo, sa soli tale vei iko na ka ga e 
nomu. 

26. 'la sa vosa vua na nona Turaga, ka vaka, o iko 
na tamata loma ca ka vucesa, o kila niu na 
tamusuka na ka au sega ni kaburaka ka betia na ka 
au sega ni oca kina. 

27. E dodonu mo vakacuruma na noqu i lavo ki 
na bage, ni gauna me'u lesu mai kina sa rawa ni'u 
taura na kena tubu. 

28. O koya oqo dou taura mai vua na taledi, ka 
solia vei koya e tini na nona taledi e tini na udolu 
na dola. 

29. Vei koya sa tu vua na ka ena soli vakalevu vua 
me vuabale; ia vei koya e sega ni dua na ka e tu 
vua, ena kautani tale mai vua na ka sa bau toka 
rawa vua. 

30. 'Dou taura na tamata sega ni yaga oqo ka 
comolaka ki na butobuto e tautuba. Me na dautagi 
kina ka vakasequruquru bati!” 


Na Luve Ni Tamata Ena Lewai Na Veimatanitu 
31. Ni na lako mai na Luve Ni Tamata kei ira vata 
tukuna na agilosi yalosavasava, ena qai mai 
dabeca na Nonai dabedabe lagilagi vakaturaga. 

32. 'Na veimatanitu kece era na duri e matana, 
ena tawasei ira yadudua o Koya me vaka na nona 
tawasea na sipi na kenai vakatawa. 

33. Ena vakatikori ira na sipi mera tiko ena ligana 
i matau, ia na me ena ligana i mawi. 

34. Ena qai tukuna na tui vei ira sa tiko ena 
yasana i matau, dou lako mai oi kemuni sa 
vakalouvinakataki mai vei Tamaqu, mo ni taukena 
na matanitu sa vakarautaki tiko mai me Nomuni 
mai na gauna e tauyavutaki kina o vuravura. 

35. 'Ni'u a viakana tu ka dou a vakani au; niu a 
viagunu kemudou a vagunuvi au, ni'u a vulagi 
yani dou a kauwaitaki Au ka vakacurumi Au i 
vale. 

36. Ni'u a luvaiwale dou a vakaisulumi Au; niua 
tauvimate dou a mai sikovi Au; Ni'u tu ena vale ni 
veivesu dou a qai mai raici Au.” 

37. “Era sa qai tarogi koya na yalododonu, ka 
vaka, ‘Turaga, ena gauna cava o Ni a viakana kina 
keimami qai vakani Kemuni, se viagunu kina 
keimami qai vagunuvi Kemuni ? 

38. Ena gauna cava mada Kemuni a vulagi mai 
kina, keimami qai kauwaitaki Kemuni ka 
vakacurumi Kemuni i vale, se na gauna o Ni 
luvaiwale kina  keimami qai  vakaisulumi 
Kemuni ? 

39. Se na gauna cava keimami sikovi Kemuni 
kina, ena gauna ni Nomuni tauvimate kei na 
nomuni tiko ena vale ni veivesu ? 

40. Sa qai sauma vei ira na Tui, ka vaka, na ka 
dina oqo Au tukuna vei kemudou, na veika kece 
sara dou cakava vua e dua na noqu i tokani oqo, 
dou sa cakava tiko vei Au. 

41. “Sa qai tukuna talega o Koya vei ira sa tiko ena 
Ligana i mawi, ni lako tani mai Mataqu, dou sa 
cudruvi ki na bukawaga sega ni boko rawa sa 
vakarautaki ki vua na tevoro vata kei ira na Nona 
agilosi : 

42. Ni'u a viakana tu dou sega ni bau vakani Au, 
Nu a viagunu dou sega sara ga ni bau vagunuvi 
Au, 

43. Ni'u a vulagi yani dou sega sara ga ni bau 
kauwaitaki Au mo dou vakacurumi Au i vale, 
Nu a luvaiwale dou sega ni bau vakaisulumi Au, 
Ni'u a tauvimate ka tiko talega i vale ni veivesu 
dou sega ni bau mai sikovi Au.” 

44. “Era na tarogi koya talega, ka vaka, Turaga ena 
gauna cava mada o Ni a viakana kina se viagunu 
se vulagi mai, se luvaiwale se tauvimate se tiko e 
vale ni veivesu, me keimami sega ni qaravi 
Kemuni? 

45. “Sa qai tukuna talega vei ira o Koya, ka vaka, 
na ka dina Au tukuna oqo vei kemuni, na veika 
kece sara o Ni sega ni via cakava vua e dua vei ira 
ogo, o Ni sa sega ni via cakava vei Au. 

46. “O ira sa vaka oqo era na lakova yani nai 
totogi ni veivakararawataki sega mudu, ia o ira 
na yalododonu ki na bula sega ni mudu’ 


Na Bukivere Me Vakamatei O Jisu 


26. Ni sa mai oti na Nona vosa tiko o Jisu me 
baleta na veika oqori, sa tukuna vei iratou na 
Nona tisaipeli, 

2. “Dou kila ni oti ga yani oqo e rua na siga sa 
yaco sara na kana vata ni lako sivia, ena gai soli 
yani na Luve ni Tamata me vakamatei.” 

3. Ena gauna vata tiko o ya, era sa la'ki kumuni 
vata kina ena vale vakaturaga i Kaiava na bete 
levu sara, o ira na bete levu, na daunivolatabu 
kei ira na qase ni lotu. 

4. Ena nodra bosei Jisu mera vesuka ena 
gaunisala vakailawaki, ka vakamatei Koya. 

5. la era sa tukuna, “me kakua ena gauna ni kana 
vata ni lako sivia, de qai yaco kina e dua na tiko 
yavavala mai vei ira na lewe ni vanua.’ 


Na Veilumuti E Pecani 

6. la ni sa tiko o Jisu mai Pecani ena vale ni 
Saimoni na vukavuka, 

7. Sa lako mai vua e dua na yalewa ka taura tiko 
mai e dua na tavaya alapasita ka sega tu kina nai 

lumu talei ka saulevu sara, sa livia ki uluna ena 
gauna e dabe tiko kina ena yasa ni teveli. 

8. la ni ratou sa raica na nona tisaipeli na ka oqo, 
e ratou sa cudru, ka tukuna “Na cava e 
vakamaumautaki kina na ka oqo? 

9. “Me volitaki nai lumu talei oqo me rawa mai 
kina e dua nai lavo levu, ka me soli vei ira na 
dravudravua.” 

10. la ni sa rogoca o Jisu, sa tukuna vei iratou na 
cava dou tarova kina na yalewa oqo? Ni sa cakava 
vei Au e dua na cakacaka e uasivi. 

11. Ni ra sa bula vata tu ga kei kemudou o ira na 
dravudravua ena veisiga, ia Au na sega ni tu vata 
kei kemudou e veisiga. 

12. Ena nona livia ki na Yagoqu nai lumu talei 
oqo, sa cakava o koya me Noqu i lumu ni bulu. 

13. Au tukuna na ka dina oqo vei kemudou, ena 
veivanua taucoko e vuravura ena vunautaki kina 
nai tukutuku vinaka oqo, ena tukuni talega kina 
na ka sa cakava na yalewa oqo me kenai divi. 


Sa Vakadonuya O Jiutasa Me Veretaki Jisu 

14. E dua vei ira na lewe tinikarua ka yacana o 
Jiutasa Isikarioti, a sa lako vei ira na bete levu, 

15. Ka tukuna, 'e vica beka dou vinakata mo dou 
solia vei au kevaka met soli Koya vei kemudou?" 
16. Mai na siga o ya sa tekivu vakasagara kina o 
koya e dua na gauna vinaka me na soli Koya yani 
kina. 


O Jisu Sa Marautaka Na Lako Sivia Vata Kei 
Iratou Na Nona Tisaipeli 

17. Ena i matai ni siga ni kana madrai sa sega ni 
vakaleveni, e ratou sa lako mai vei Jisu na tisaipeli, 
ka tarogi koya, E vei beka na vanua o Ni vinakata 
me keitou vakarautaka kina vei Kemuni na ka mo 
ni na kania ena kana ni lako sivia ? 

18. Sa tukuna vei iratou o Koya, dou lako kina 
koro ki vua e dua na tamata e kea, ka tukuna vua, 
“Sa tukuna na qasenivuli, sa voleka mai na Noqu 
gauna, “Oi Au kei ratou na noqu tisaipeli me tei 
keitou vakayagataka mada na nomu vale ena kana 
ni lako sivia.” 

19. E ratou sa cakava na tisaipeli me vaka na ka sa 
vakarota vei iratou o Jisu, e ratou sa vakarautaka 
na kana ni lako sivia. 

20. Ni sa yakavi mai, sa dabe sobu vata o Koya 
kei iratou na lewe tinikarua. 

21. Ni ratou sa kana tiko, sa tukuna o koya, 'na ka 
dina oqo, Au tukuna vei kemudou, ena dua ga vei 
kemudou ena soli Au yani.” 

22. E ratou sa yalo bibi sara vakalevu, ka dui 
tukuna yadua vei Koya, ‘Turaga oi au beka?” 

23. Sa tukuna o koya vei iratou, o koya ga keirau 
na tokoca vata na ligai keirau ena dari sai koya 
oqo ena soli Au yani. 

24. “Na luve ni Tamata ena vakayacora na ka ga 
sa volai me baleti Koya, ia na tamata ena soli Koya 
ena ca sara! E vinaka cake vua na tamata o ya me 
a kua ga ni sucu mai.” 

25. O Jiutasa, o koya sa soli koya, sa tukuna ka 

26. vaka, “Rapai oi au beka? Sa tukuna o Koya, o 
sa tukuna dina mai. 


Sa Vakatikora O Jisu Nai Vakayakavi Ni Turaga 
27. Ni ra sa kana tiko, sa taura na madrai o Jisu, sa 
vakavinavinakataka ka dovia, sa qai solia vei 
iratou na tisaipeli ka tukuna, ‘taura, ka kania, sai 
Koya oqo na Yagoqu.” 

28. Sa qai taura na bilo, ka vakavinavinakataka, sa 
solia vei ira, ka tukuna, mo dou gunu kece kina. 
29. Ni sai koya oqo na Noqu dra ni veiyalayalati 
vou, sa vakadavei ena vuku ni nodra i valavala ca 
na lewe vuga. 

30. "la Au sa tukuna vei kemudou, Au na sega ni 
na gunuva na vua ni vaini oqo ena gauna oqo, ka 
me yacova sara na siga me datou na qai la'ki 
gunuva vou tale kina ena matanitu nei Tamaqu.” 
31. Nira sa lagata oti e dua na sere, era sa qai lako 
yani ki na ulunivanua ni veiolive. 


Sa Yalataka O Jisu Ni Na Cakitaki Koya O Pita 
32. Sa qai tukuna o Jisu vei ratou, ena bogi ni kua 
dou na tarabe kece sara ena vukuqu, ni sa volai : 
"Au na mokuta nai vakatawa, Era na dui 
talabusese kina na qele ni sipi.” 

33. "la Niú sa tucake tale mai, Au na liutaki 
kemudou ki Kaleli.” 

34. Sa tukuna vei Koya o Pita, 'kevaka me ratou 
na tarabe kece ena Vukumuni oiratou ogo, Au na 
sega ni rawa meú tarabe.” 

35. Sa tukuna vua o Jisu, "Au tukuna dina vei iko, 
ena bogi ni kua, ni se bera ni tagi na toa, o na 
cakitaki Au vakatolu.” 

36. Sa tukuna vei koya o Pita "keú mani mate sara 
vata kei Kemuni, Au na sega ga ni rawa meú 
cakitaki kemuni!” E ratou sa cavuta vaka talega 
kina na tisaipeli. 


Na Masu Mai Na Were 

37. Sa qai lako mai o Jisu vata kei iratou ki na dua 
na vanua sa vakatokai o Kecisemani, sa tukuna vei 
ratou na tisaipeli, “dou dabe tiko eke met lako 
mada ki kea meu la'ki masu kina.” 

38. A sa kauti Pita kei rau na luvei Sevete me 
ratou lako vata, ka sa tekivu me tarai Koya mai na 
lomabibi kei na rarawa ni Lomana. 

39. Sa tukuna vei iratou, “sa bikai na Yaloqu ena 
lomabibi, me vaka ni'u na mate. Dou tikoga eke ka 
vakatawa vata kei Au.” 

40. A sa toro vakalailai ki liu ka lolou sobu me 
vakanamata ki na qele, sa masu, ka vaka, "Isa 
Tamaqu, kevaka sa rawa, me kau tani vei Au na 
bilo oqo, ia me vaka ga na Nomu lewa, me kakua 
ni Noqu lewa.” 

41. A sa lako mai vei iratou na tisaipeli ka raici 
ratou ni ratou sa moce, sa tukuna vei Pita, 
“Vakaevei! Dou sa sega li ni rawa ni vakatawa vata 
kei Au me dua walega na auwa ? 

42. ‘Dou vakatawa ka masu, de qai rawai 
kemudou na veitemaki. Sa gu dina tiko na yalo, ia 
na yago ga sa malumalumu.” 

43. Sa lako tale e nai karua ni gauna, ena nona 
la' ki masu, ka tukuna, "Isa Tamaqu, kevaka sa 
sega ni rawa me kau tani vei Au na bilo oqo Meú 
sa gunuva ga, me yaco ga na Nomu lewa.” 

44. Sa lako tale mai ka raici iratou ni ratou se 
moce ga, ka ni sa rui bibi na matadratou. 

45. A sa biuti ratou ka lako tale yani, me la'ki 
masu ena i katolu ni gauna, ka tukuna tikoga na 
vosa sa cavuta oti. 

46. Sa qai lako mai vei iratou na Nona tisaipeli ka 
tukuna vei ratou, dou se moce voli ga ka wele 
tiko? Raica, sa voleka mai na auwa me na soli yani 
kina na Luve ni Tamata ki na ligadra na tamata i 
valavala ca. 

47. "Dou tucake, medatou lako yani. Dou raica sa 
voleka sara ga mai oqori o koya e volitaki Au.” 


Na Veicakitaki Kei Na Vesu E Kecisemani 

48. Ni se vosa tikoga, ka raica, sa lako mai o 
Jiutasa, e dua vei ira na lewe tinikarua, vata kei ira 
na lewe vuqa era vaka i seleiwau ka vakaiwau, era 
talai mai vei ira na bete levu kei ira na qase ni lotu. 
49. O koya ka volitaki Koya sa tukuna oti tiko mai 
vei ira nai vakatakilakila ena cakava, ka vaka, ʻO 
Koya ga Au na reguca, sai Koya sara ga oqori, dou 
vesuka sara.” 

50. A sa vakasauri na nona lako cake vei Jisu ka 
tukuna, 'ni sa bula Vinaka, Rapai! ka sa qai 
reguca. 

51. la sa tukuna vua o Jisu, 'Noqu i tau, na cava na 
vuni nomu lako mai?” Era sa qai lako mai ka taura 
na ligai Jisu ka kauti Koya. 

52. E vakasauri na nona sa tatara kina nona taga e 
dua vei ira na tiko vata kei Jisu, ka ucuna mai na 
nona i seleiwau, ka taya laivi e dua na daligani 
tamata nei koya na bete levu. 

53. la sa tukuna vua o Jisu, mo biuta lesu tale nai 
seleiwau ki na kena taga, ni o ira kece era 
vakayagataka nai seleiwau era na mate ena i 
seleiwau. 

54. O nanuma beka Ni'u sega ni rawa ni masuti 
Tamaqu sara ga ogo, me vakatala mai vei au e 
sivia na tinikarua na udolu na agilosi ? 

55. “Me qai vakataucokotaki vakacava nai Vola 
Tabu, ni dodonu me vaka oqo ?” 

56. Sa vosa vei ira na lewe vuqa o Jisu ena auwa o 
ya, dou sa lakova beka mai e dua na daubutako ni 
dou sa vakaiseleiwau ka vakaiwau mo dou mai 
vesuki au? Ena veisiga edatou dau dabe vata tiko 
ena vale ni soro ena noqu dau vakatavuvuli, dou a 
sega ni bau vesuki Au. 

57. 'la na kena vakayacori na veika oqo, me rawa 
ni vakataucokotaki kina nai Vola Tabu era a 
tukuna mai na parofita” A ra sa qai biuti koya 
kecega na tisaipeli ka dro yani. 


Jisu Ena Matadra Na Sanidrini 

58. O ira na tauri Jisu era sa kauti Koya ki vei 
Kaiva na bete levu, na vanua era soqoni vata tiko 
mai kina na dauniVola Tabu kei ira na qase ni lotu 
59. la o Pita e muri Koya tiko ga mai vakayawa, 

me yacova sara na loma ni bai nei koya na bete 
levu. A sa curu iloma ni vale ka dabe vata kei ira 
na dauveiqaravi me raica na veika ena vakayacori. 
60. Era sa qai vakauqeta eso me beitaki Jisu 
vakailasu o ira na bete levu, na qase ni lotu kei na 
matabose ni lotu me rawa kina ni vakamatei, 

61. la sa sega ni kune me dua Nona cala. Era lewe 
levu na dauveibeitaki era tucake mai, e sega ga ni 
dua na cala me kune vua. la sa qai kenai otioti e 
rau tucake mai e lewe rua na dauveibeitaki 
vakailasu. 

62. E rau tukuna, ‘na tamata oqo sa tukuna, Au 
rawa ni talaraka sobu na vale ni soro ni Kalou ka'u 
na tara tale ena loma ga ni tolu na siga. 

63. Sa tucake mai na bete levu ka tukuna vua, 
“sega ni o via sauma na taro o ya? Vakacava na ka 
e rau tukuna tiko oi rau oqo me baleti iko ?” 

64. Ia sa galu ga o Jisu. A sa vosa vua na bete levu 
ka vaka, ‘Mo vosa bubului mada ena mata ni 
Kalou Luve Ni Kalou! 

65. Sa tukuna vua o Jisu, sa dina na ka o tukuna, 
ia Au sa tukuna vei kemudou, ena gauna mai 
muri dou na raica kina na Luve ni Tamata ni dabe 
tiko ena Liga i Matau i Koya sa Kaukauwa sara, ka 
na lako mai ena vei o ni lomalagi.” 

66. Sa qai dresulaka na nona i sulu na bete levu ka 
tukuna. Sa vosa vakacaca o Koya! Nai 
vakadinadina cava tale eda gadreva? Dou sa raica, 
ka rogoca sara tu ga qo na Nona vosa vakacaca! 

67. 'Na cava dou sa nanuma vua? Era sa tukuna 
mai, “Sa dodonu ga me vakamatei.” 

68. Era sa qai kasivita na matana ka vaculaki 
koya; eso vei ira era robalaki koya ena ligadra, 

69. Ka ra tukuna vua, 'Parofisai mada vei 
keimami, ni o iko na Karisito! o cei sa robalaki 
iko?” 


Cakitaki Jisu O Pita, Ka Sa Tagi Vakaca Sara 

70. la oqo sa dabe tiko ena vale ni veilewai mai 
tuba o Pita, ka sa lako mai vua e dua na yalewa 
dauveigaravi ka tukuna, o iko talega sa dau tiko 
vata kei Jisu na kai Kaleli. 

71. la sa cakitaka vei ira kecega, ka vaka, 'Au sega 
sara ga ni bau kila na ka o tukuna tiko.” 

72. Ni sa lako o koya me curu ki katuba, sa raici 
koya e dua tale na yalewa ka tukuna vei ira na tu e 
kea, “Na tamata qo sa dau tiko vata kei Jisu na kai 
Nasareci.” 

73. la sa baci cakitaki Koya tale ka vosa bubului, 
'Au sega sara ga ni kila na tamata oqori!” 

74. Sega ni dede era sa lako mai na tucake tu e kea 
ka ra tukuna vei Pita, 'o iko sara ga e dua dina vei 
ira, ni sa tukuni iko tikoga na nomu i vosavosa. 
75. Sa qai tekivu me ruru ca ka bubului, sa 
tukuna, “Au sega ni kila na tamata oqori!' 
vakasauri sa tagi na toa. 

76. Sa qai nanuma o Pita na vosa e a cavuta vua o 
Jisu ni tukuna, “Ni se bera ni tagi na toa o na 
cakitaki Au vakatolu.” A sa mani lako yani i tuba 
ka tagi vakalevu sara. 


MACIU 
Sa Soli O Jisu Vei Ponito Pailato 


27. Ni sa mataka mai, era sa qai bukia na vere 


kei Jisu me sa vakamatei o ira na bete levu kei ira 
na qase ni lotu. 

2. Ni ra sa vesuki koya, era sa qai kauta me la'ki 
soli ki na liga i Ponito Pailato na kovana. 


Sa Kunati Koya Ga O Jiutasa 

3. O Jiutasa, o koya ka volitaki Koya ni sa raica 
sa na vakamatei dina o Jisu, sa qai veivutunitaka 
na ka e cakava, ka vakasuka lesu na tolusagavulu 
na tiki ni siliva vei ira na bete levu kei ira na qase, 
4. Ka tukuna, ‘Au sai valavala ca niu volitaki 
Koya na dra sega cala.” Era sa tukuna vua, na cava 
me mai neitou kina? Oqori na nomu lega ga o iko!” 
5. Sa taura o koya na tolusagavulu na tiki ni 
siliva ka viritaka sobu ena vale ni soro ka lako 
yani i tuba ka la'ki kunati koya kina. 

6. la era sa taura na tiki ni siliva na bete levu ka 
tukuna, 'sa sega ni vakatarai ena noda lawa me 
biu ki nai yau ni lotu na ka oqo, baleta ni i sau ni 
dra.” 

7. Fra sa bosea ka lomavata me sa voli kina na 
tiki ni qele e dau vakayagataki mai vei ira na 
dautuli kuro, me ra dau la'ki buluti kina na kai 
veimatanitu tani. 

8. O koya oqo sa vakatokai kina na qele o ya me 
qele ni dra ka yacova mai na siga ni kua. 

9. Sa mai vakataucokotaki kina na vosa i 
Jeremaia na parofita, ka vaka, “era sa taura e 
tolusagavulu na tiki ni siliva, na kena i voli o Koya 
sa volitaki, me vaka era a voli koya kina na luvei 
Isireli, 

10. Ka ra sa solia kina dautuli kuro mei sau ni 
qele, me vaka sa liutaki au kina na Turaga.’ 


O Jisu Ena Mata I Pailato 

11. Sa la'ki tucake tu o Jisu ena matana na kovana. 
Ka sa tarogi Koya na kovana ka vaka, “O iko dina 
li na nodra Tui na Jiu” Sa tukuna vua o Jisu, 
“Sa dina na ka o tukuna.’ 

12. Ni ra sa beitaki Koya na bete levu kei ira na 
qase ni lotu, sa galu ga o Koya. 

13. Sa tukuna vua o Pailato, “O sega tiko beka ni 
rogoca na veika era cavuta tiko me baleti iko o ira 
qo?” 

14. la sa kurabui vakalevu na kovana, ni sega sara 
ga ni bau dua na mala ni vosa me cavuta mai. 


Nai Sosomi Kei Parapa 

15. Ena gauna ni kana vata ni lako sivia sa dau 
kenai vakarau vua na kovana ne sereka vei ira na 
lewenivanua e dua na kaivesu era digitaka. 

16. Ka dua na kaivesu kilai levu ena ca ka tiko ena 
gauna o ya o Parapa. 

17. O koya oqo, ni ra soqoni vata mai sa tukuna 
vei ira o Pailato, 'O cei o ni vinakata me'u sereka 
vei kemuni? O Parapa, se o Jisu o koya sa 
vakatokai na Karisito?” 

18. Ni sa kila o koya ni ra kauti Koya mai vua ena 
vuku ni nodra lomaca. 

19. Ni se dabe tikoga o koya ena nona i dabedabe 
vakaturaga ni lewa, sa vakauta yani vua e dua nai 
tukutuku na watina, ka vaka, “Mo kakua ni via 
cakava e dua na ka vua na tamata yalododonu 
ogori, ni levu na ka rarawa e yacovi au e daidai 
ena noqu a tadrai Koya ena noqu tadra.” 

20. la o ira na bete levu kei ira na qase ni lotu era 
sa cikevi ira na lewe vuqa, mera kerei Parapa me 
sereki ka me vakamatei ga o Jisu. 

21. Sa baci tarogi ira tale na kovana, ka vaka, ʻO 
cei vei rau na lewe rua qo o ni vinakata me'u 
sereka vei kemuni?” Era sa tukuna, o Parapa!” 

22. Sa tukuna vei ira o Pailato, “Na cava me'u na 
cakava vei Jisu o Koya sa vakatokai na Karisito ?” 
Era sa tukuna kecega mai vua “Me lauvako ga" 

23. Sa tukuna na kovana, 'Na ka ca cava e cakava 
o Koya ” la sa qai rogolevu ga mai na domodra, 
ka vaka, “Me lauvako ga o koya!” 

24. Ni sa raica o Pailato ni sa sega ni na rawati ira, 
ka kila ni sa vakarau kacabote e dua na veivala 
levu, sa kauta mai e dua na beseni wai ka 
vuluvulu ena matadra na lewe vuqa, ka tukuna, 
“Oi au me'u kakua ni beitaki ena Nona dra na 
tamata yalododonu qo. Me sa beitaki ga vei 
kemuni.” 

25. Era sa qai tukuna mai na lewe vuqa, ka vaka, 
“na Nona dra me bale vei keimami kei ira na luvei 
keimami.” 

26. Sa qai sereki Parapa vei ira, ni sa 
vakanakuitataki Jisu oti, sa qai solia yani me 
lauvako ena kauveilatai. 


Era Sa Vakalialiai Jisu Na Sotia 

27. O ira na sotia ni kovana era sa qai kauti Jisu ki 
na vale ni yadra vakaivalu, ka kacivaki yani me ra 
sota taucoko mai na lewe ni mataivalu. 

28. Era luvata kece na Nona i sulu ka vakasulumi 
koya ena dua nai sulu balavu damudamu veiwaki. 
29. Sa qai tali e dua nai sala ni tui ena wa 
vakavotona, a ra sa vakaisalataki koya kina, kei na 
dua na gasau ena ligana i matau. Era sa qai 
tekiduru e matana mera vakalialia, ka tukuna, 'ni 
sa bula saka, na nodra tui na Jiu!” 

30. Era kasiviti Koya ka taura na gasau mera 
mokuta kina na uluna. 

31. Ni ra sa vakalialiai Koya oti, era sa qai luvata 
tani mai nai sulu balavu, ka daramaka tale vua na 
nona i sulu dina, ka kauta yani me la'ki lauvako. 


Na Tui Ena Kauveilatai 

32. Ni ra sa curu mai tuba ka lako yani, era sa 
raica e dua na kai Kirini, na yacana o Saimoni ka 
ra vakasaurarataki koya me colata na nona 
kauveilatai. 

33. Ni sa yacova mai na vanua sa vakatokai o 
Kolikoca, na kena i balebale na vanua ni 
qavokavoka, 

34. Era sa solia vua na wai wiwi ka veiwaki vata 
kei na ka sa gaga sara me gunuva. la ni sa tovolea 

o Koya sa bese ni gunuva. 
35. Era sa qai vakoti Koya, ka veivotayaka na 
Nonai sulu ena nodra vakawirimadigitaka, me 
vakataucokotaki kina na vosa ni parofita: 

“Era sa veivotayaka vei ira na Noqu i ubi, 

Ka vakawirimadigitaka na Noqu i sulu.” 
36. Era sa dabe sobu ka yadravi Koya tiko e kea. 
37. Kei na nodra biuta ena dela ni uluna e cake e 
dua na yatu vosa ka beitaki kina: “OQO O JISU 
NA NODRA TUI NA JIU.” 
38. E lewe rua na daubutako e rau lauvako vata 
kei koya, e dua ena yasana i matau ka dua ena 
yasana i mawi. 
39. Era vosavakacacataki Koya ka kurekure na 
uludra, ni ra tavali tiko e Matana na tamata. 
40. Ka tukuna, O iko o via talaraka sobu na vale 
ni soro ka mo tara cake tale ena tolu ga na siga, mo 
vakabulai iko mada! Kevaka e dina ni o sa Luve ni 
Kalou, Mo kevu sobu mai ena kauveilatai.” 
41. Fra sa vakalialiai koya talega na bete levu, na 
daunivolatabu kei ira na qase ni lotu, ka tukuna. 
42, “O Koya sa dauvakabulai ira na tamata eso, e 
sega mada ga ni rawa me vakabulai koya. Kevaka 
e nodra Tui dina na Isireli, me kevu sobu sara ga 
mai oqo ena kauveilatai, keimami sa na qai rawa 
ni vakabauti koya. 
43. “Sa dauvakararavi vua na Kalou, me vakabulai 
Koya sara mada ena gauna ogo: me vaka na Nona, 
tukuna “oi Au na Luve ni Kalou.” 
44. Na vosa vata talega o ya e rau cavuta vua na 
daubutako ka ratou vakoti vata. 


O Jisu Sa Mate Ena Kauveilatai 

45. Ka sa butobuto taucoko na vanua o ya mai 
nai ka ono ni auwa kina i kaciwa ni auwa. 

46. Ni sa yacova mai nai kaciwa ni auwa sa kaci o 
Jisu ena domolevu, ka vaka,  'llai, Ilai, 
Lamasapakicanai?' Na kenai balebale, 'Noqu 
Kalou, Noqu Kalou, ena cava o ni sa dro ka 
vakanadakui Au kina?” 

47. E so vei ira na tu voleka e kea ni ra sa rogoca 
na vosa qo, era sa tukuna, 'na Tamata go sa kacivi 
Ilaijia tiko! 

48. Sega ni bera sa cici e dua vei ira ka taura 
mai e dua na tiki ni sulu, ka tonisua ena wai wiwi 
vakaviviga kina dua na gasau ka solia yani Vua 
me gunuva. 

49. Era sa tukuna na kena vo, 'laivi Koya mada, 
meda raica ena lako dina mai o Ilaijia me mai 
vakabulai Koya se ga.” 

50. Sa qai kaci tale ena domo levu o Jisu ka solia 
yani na yalona. 

51. Ka raica, nai lati ni vale ni soro sa sei rua mai 
cake ki ra, ka uneune na vanua ka kakavidavida 
na veivatu, 

52. Sa tadola na veibulubulu; ka lewe levu na 
tamata yalododonu era moce tu sa vakaturi cake 
tale: 

53. Ni sa lako tani mai e nai bulubulu ni sa 
vakaturi cake tale o Koya, era sa lako ki na koro 
tabu ka rairai vei ira e lewe vuga. 

54. Na turaga ni valu kei ira na tiko vata kei koya, 
ena nodra yadravi Jisu tiko, ni ra sa raica na 
uneune ni vanua kei na ka sa yaco, era sa rere 
dina, ka tukuna, 'Sa dina sa luve ni Kalou o Koya.” 
55. E lewe vuga na marama ka muri Jisu sara mai 
Kaleli era dau qaravi koya, era tu e kea ka 
vakaraica tu mai vakayawa. 

56. Ka dua vei ira o Meri Makitalena, o Meri na 
tinai Jemesa kei Josese, kei na tinadrau na luve i 
Sevete. 


Sa Buluti O Jisu Ena I Bulubulu Nei Joseva 

57. Ni sa yakavi mai, sa lako mai e dua na tamata 
vutuniyau mai Arimacea, na yacana o Joseva, ka 
dua talega o koya na tisaipeli i Jisu. 

58. Na tamata ogo sa lako vei Pailato ka kerea na 
yagoi Jisu. Sa qai vakarota o Pailato me soli vua na 
yagoi Jisu. 

59. Ni sa kauta o Joseva na Yagona, sa qai la'ki 
solega ena dua nai sulu lineni savasava. 

60. Ka la'ki vakadavora na yagona ena nona i 
bulubulu vou ka taya o koya mai na veivatu, a sa 
vaqiqica kina e dua na vatu levu mei sogo ni qara 
ni bulubulu, ka sa qai lako. 

61. E rau tu e kea o Meri Makitalena kei na Meri 
kadua, ka rau dabe me veibasai toka kei nai 
bulubulu. 








Sa Tuvani Ira Na Mata Yadra O Pailato 

62. Ena siga ka tarava, o ya ni oti na siga ni 
vakavakarau, era sa soqoni vata yani kina vei 
Pailato o ira na bete levu kei ira na Farisi. 

63. Era sa tukuna, 'ia saka, keimami sa 
vakasamataka na Nona vosa na dauveivakacalai 
oqo ni se bula tiko, ena Nona tukuna, “Ni oti e tolu 
na siga Au na tucake tale. 

64. 'O koya oqo mo ni vakarota me yadravi 
vinaka nai bulubulu me yacova ni oti e tolu na 
siga, de ra qai lako mai na Nona tisaipeli ka 
butakoca na Yagona ena bogi ka ra laki tukuna vei 
ira na tamata, ni sa tucake tale o Koya mai na 
mate! Sa na qai ca sara vakalevu na veivakacalai 
oqo ka se bau lailai e liu.” 

65. Sa tukuna vei ira o Pailato, 'Sa tu oqori vei 
kemudou na yadra (sotia); dou lako yani ka me 
yadravi sara vakavinaka me vaka dou sa kila.” 

66. Era sa lako ka sogota vakavinaka nai 
bulubulu, dregati na vatu ka tuvani na mata yadra 
ena yasa ni bulubulu. 


Sa Tucake O Koya 


28. ia ogo ni sa oti na siga ni Vakacecegu, ka 
sa tekivu me kida mai nai matai ni siga ni dua na 
macawa, O Meri Makitalena kei na dua tale na 
Meri, e rau sa lako ki nai bulubulu me rau la'ki 
raica. 

2. Ka raica, e dua na uneune levu sa yaco oti; ni 
sa lako sobu mai lomalagi e dua na agilosi ni 
Turaga, ka mai vaqiqica tani na vatu mai na 
katuba, a sa qai mai dabe toka e delana. 


MACIU 


3. Na matana sa vaka na livaliva, kei na nona i 
sulu sa vaka na uca cevata vulavula. 

4. Ena nodra levu ni rerevaki koya na yadra era 
sa sautanini kina ka yaco me vaka na tamata 
mate. 

5. la sa vosa na agilosi vei rau na yalewa ka 
vaka, 'Drau kakua ni rere, ni'u sa kila ni drau sa 
vakasagarai Jisu o Koya sa lauvako. 

6. Sa sega eke o Koya, ni sa tucake tale, me vaka 
na Nona vosa, drau lako mai, ka raica sara na 
vanua sa vakadavori kina na yago ni Turaga. 

7. 'Drau lako sara vakatotolo ka la'ki tukuna vei 
ira na Nona tisaipeli ni sa tucake tale mai na mate 
o Koya, ka raica, sa liu ki Kaleli o Koya mai kea 
dou na la'ki raici Koya kina. Raica, au sa tukuna 
vei kemudou ogo. 

8. Erau sa lako tani vakatotolo mai nai bulubulu 
ena rere kei na yalo e tava rekireki, ka cici yani me 
rau laki tukuna vei ira na Nona tisaipeli na vosa sa 
cavuti. 


Fra Sa Lotu Na Yalewa Vua Na Turaga Nai 
Vakabula Sa Tucake Tale 

9. Ni rau lako tiko me la'ki tukutuku vei ira na 
tisaipeli, ka raica, sa tavaki rau tu o Jisu, ka 
tukuna, ‘Dou reki vakalevu E rau sa lako vua ka 
tara na yavana ka lotu vua. 

10. Sa tukuna vei rau o Jisu, “Drau kakua ni rere. 
Drau lako ka la'ki tukuna vei ira na wekaqu mera 
lako ki Kaleli, mai kea era na raici Au kina.” 


Era Sa Vaqumi Na Sotia 

11. la ni rau sa lako tiko, ka raica, eso vei ira na 
yadra era sa lako ki na koro ka la'ki vakaraitaka 
vei ira na bete levu na veika kece sa yaco. 

12. Ni ra sa qai la'ki bose vata kei ira na qase ka 
veivakasalataki, era sa qai vaqumi ira na sotia ena 
dua na umai lavo levu. 

13. Ka ra tukuna, ‘Tukuna vei ira, Era lako mai na 
Nona tisaipeli ena bogi ka butakoca na Yagona ni 
keimami a moce tu. 

14. 'Kevaka ena rogoca na kovana, sa na neitou i 
tavi me keitou na vakalomavinakataka ka mo dou 
maroroi kina. 

15. A ra sa taura nai lavo ka cakava na ka era sa 
vakavulici mai kina, nai tukutuku oqo sa dau 
vakatetei tiko mai vei ira na Jiu me yacova mai 
na siga oqo. 


Nai Veitalai Cecere 

16. Era sa qai lako yani na tisaipeli e lewe 
tinikadua ki Kaleli, ki na ulunivanua sa tukuna o 
Jisu me ratou la'ki sota kina. 

17. Ni ra sa raici Koya, era sa vakarokoroko vua; ia 
eso era vakatitiga. 

18. Sa lako mai o Jisu ka vosa vei ira, ka vaka, na 
vakatulewa kecega sa soli mai vei Au mai 
lomalagi e cake kei vuravura e ra. 

19. Okoya mo dou lako ki na vei matanitu kecega 
ka vakatisaipelitaki ira, dou papitaisotaki ira ena 
yaca ni Tamada kei na Luvena kei na Yalo Tabu, 

20. 'Dou vakatavulica vei ira mera vakaraica 
matua nai vakaro Au a vakaroti kemudou kina; ka 
mo dou kila sara, Au sa dau tiko vata ga kei 
kemudou ena veigauna kecega, ka yacova sara nai 
vakataotioti kei vuravura. Emeni. 

Sa  Vakarautaka Sala O 


Dauveipapitaiso 


Na Joni Na 


1. Nai vakatekivu ni tukutuku vinaka kei Jisu 


Karisito na Luve ni Kalou. 
2. Me Vaka sa vola na parofita: 

"Ka raica, Au sa tala na noqu i talai me liu e 
matamu, 

Ena vakarautaka na nomu sala e matamu.” 
3. "A domo ni dua sa kacikaci ena loma ni vanua 
liwa: 

“Sa vakarautaka na sala i Jiova’ 

Ka vakadodonutaka na nona salatu.” 
4. Sa lako mai o Joni ena vanua liwa, ka 
veipapitaisotaki ka vunautaka tale tikoga na 
veivutuni me bokoci kina nai valavala ca. 
5. Ara sa lako kece vua na vanua vakaJutia, kei 
ira mai Jerusalemi mera papitaisotaki mai vua ena 
uciwai o Joritani, ni ra sa vakatusa na nodra i 
valavala ca. 
6. A sa vakaisulu o Joni ena i sulu vuti ni kameli, 
ka sai vau ni tolona nai vesu kuli ni manumanu, 
ka sa dau kania na vodre kei na denioni ni veikau. 
7. Sa dau tukuna ena nona i vunau, ka vaka, "E 
dua sa muri au tiko mai ka sa levu cake mai vei 
au, na wa ni nona i vava mada ga au sa sega ni 
yacova yani na kenai vakatagedegede me tu kina 
na dodonu vei au me'u sereka. 
8. Oi au na papitaisotaki kemudou ena wai, ia o 
Koya ena qai mai papitaisotaki kemudou ena Yalo 
Tabu. 


O Joni Sa Papitaisotaki Jisu 

9. Ena dua na siga a sa lako mai o Jisu mai 
Nasareci ena vanua vaKaleli, ka mai papitaisotaki 
Koya o Joni ena Joritani. 

10. Ka vakasauri, ni sa lamata cake mai wai, sa 
raici lomalagi ni sa tadola tu ka raica ni sa rairai 
sobu mai vua na Yalo Tabu me vaka na ruve. 

11. A sa dua na vosa sa rogo mai lomalagi, “O iko 
na Luvequ na Noqu ka lomani, Au sa dau marau 
vakalevu ena vukumu.” 


Sa Temaki Jisu O Setani 

12. Ka vakasauri nona sa kauti Koya kina vanua 
liwa na Yalo Tabu, 

13. A sa tiko o Koya mai na vanua liwa me 
vasagavulu na siga, ka dau temaki koya o Setani, 
kei ira na manumanu kila era sa tiko vata kaya; 
era sa qaravi Koya na agilosi. 


Sa Tekivutaka Na Nona Cakacaka O Jisu E 
Kaleli 

14. Ni sa biu kina vale ni veivesu o Joni, a sa lako 
mai ki Kaleli o Jisu ka vunautaka nai tukutuku 
vinaka ni matanitu ni Kalou, 

15. Ka tukuna, ‘sa mai vakataucokotaki na gauna 

oqo, ka sa voleka na matanitu ni Kalou. Dou 
veivutuni, ka vakabauta nai tukutuku vinaka.’ 


Kacivi E Va Na Gonedau Me Ratou Tisaipeli 

16. Ena nona a taubale voli ena baravi mai Kaleli, 
e a raici Saimone kei Adriu na tuakana ni rau 
viritaka tiko na nodrau lawa ki wasaliwa; ka ni 
rau sa gonedau. 

17. A sa tukuna vei rau o Jisu, “drau muri Au, 
ka'u na vakayacori kemudrau mo drau gonedau 
ni tamata. 

18. A sa vakasauri na nodrau sa biuta na nodrau 
lawa ka muri Koya. 

19. Ni toso tale yani vakalailai ki liu mai na vanua 
e tu kina, e a raici Jemesa na luvei Sevete, kei Joni 
na tuakana, ni rau tiko ena loma ni waga ka oneva 
tiko na nodrau lawa. 

20. A sa kacivi rau yani vakasauri, ka rau sa biuti 
tamadrau tu mai waga kei ira na tamata cakacaka, 
ka muri Koya. 

O Jisu Sa Cemuria Tani E dua Na Yalo 
Dukadukali 

21. A ratou sa lako ki Kapenaumi, ka donumaki 
na siga ni vakacecegu, a sa lako o Koya ki na vale 
ni lotu ka vakatavuvuli. 

22. Ka ra sa kurabui ena nona i vakavuvuli, ni 
vakavulici ira o Koya me vaka e dua sa tu vua na 
vakatulewa kece, ka sega ni vakataki ira na 
daunivolatabu. 

23. A sa dua na tamata sa tiko ena loma ni vale ni 
lotu ka sa curumi tu ena yalo velavela ka sa 
qoqolou kina, 

24. Ka tukuna, “laivi keimami ga! na cava mo via 
sagai keimami kina, Jisu na kai Nasareci? O sa 
lako beka mai mo mai vakarusai keimami? Oi au 
sa kilai iko vinaka - na nona Le dua Yalosavasava 
na Kalou !” 

25. la sa vunauci koya o Jisu, ka tukuna, “mo tiko 
lo, ka mo lako tani mai vua!” 

26. Sa qai sasakurekuretaki koya na yalo velavela 
ka qolou ena domo levu, a sa qai lako tani mai 
vua. 

27. A ra sa qoroqoro na tamata kecega ka ra 
veitarogitaka vakai ira, ka vaka, “vakacava na ka 
sa yaco ogo? A vakavuvuli vou cava beka ogo? Ni 
vosa ga, sa talairawarawa vua na yalo velavela.” 
28. Ka sa sega kina ni bera ni sa tete na kena i 
rogorogo kina veivanua wavolivolita na vanua va 
Kaleli. 


Sa Vakabulai Na Tinai Wati Pita 

29. Ni ratou sa biuta mai na vale ni lotu, a ratou 
sa la'ki curu sara kina vale i Simone kei Adriu ka 
tomani koya o Jemesa kei Joni. 

30. la na tinai wati Saimone sa davo tiko ka ni 
tauvimate, ka ra sa tukuna vua nai tuvaki ni veika 


sa yaco tiko e vale. 

31. Sa qai lako mai o koya ki yasana ka taura na 
ligana ka vakaduria cake, vakasauri ga na kena sa 
takali na tauvimate mai vua ka sa veiqaravi tale 
vei iratou o koya. 


Era Sa Vakabulai Na Lewe Vuga Ena Yakavi Ni 
Siga Ni Vakacecegu 

32. Ni sa la'ki dromu na siga ena yakavi, ka e 
lewevuga sa kau mai Vua era sa tauvimate ka so e 
curumi tevoro. 

33. A ra sa osota na mata ni katuba na lewe ni 
koro taucoko. 

34. Ka lewevuga vei ira sa tauva na veimate ca 
eso sa vakabulai ira o koya, ka cemuria tani e 
levu na tevoro; a sa sega ni vakatara o koya mera 
vosa na tevoro, baleta ni ra kilai Koya. 


Na Vunau E Kaleli 

35. Ni se qai mataka caca se bera ni kida mai na 
rarama, a sa duri cake o koya ka lako kina dua na 
vanua me tiko taudua ga kina; ka sa masu kina. 

36. O Saimone kei ira sa tiko vata tukuna era sa 
vakasagarai Koya. 

37. Ni ra sa kunei Koya, era sa tukuna vua, "O ira 
taucoko na tamata era sa vakasagarai kemuni.” 

38. la sa tukuna vei ira o koya, "medatou lako 
mada ki na koro e tarava, ka me'u rawa ni la'ki 
vunau kina, baleta nai naki ga oqo Au lako mai 
kina.” 

39. A sa vunau o koya ena veivale ni lotu taucoko 
e Kaleli, ka cemuria na tevoro. 


O Jisu Sa Vakasavasavataka Na Vukavuka 

40. A sa lako mai vua e dua na vukavuka ka 
vakamamasu vua ena nona tekiduru sobu, ka 
tukuna, "kevaka mo ni vakadonuya, oi au me'u 
vakasavasavataki.” 

41. Sa yavalati Jisu na loloma, ka dodoka yani na 
ligana, ka tarai koya, ka tukuna, "Au sa vinakata, 
mo savasava mai.” 

42. Ni sa cavuta oti na vosa, ka vakasauri na kena 
sa takali vua na vukavuka, ka sa vakasavasavataki 
tu. 

43. A sa tautaunaka sara ga vakabibi vua ka 
vakatalai koya yani, 

44. Ena Nona tukuna vua, 'raica me kakua ni dua 
mo tukuna kina, ia mo lako yani ka la'ki 
vakaraitaki iko vua na bete, ka cabora na nomu i 
soro ni veivakasavasavataki me vaka nai vakaroi 
Mosese, me vakadinadinataka vei ira.” 

45. Ni sa lako yani na tamata oqo sa sega ni qai 
tarovi koya rawa, ena nona sa vakatetea raraba 
yani na veika sa yaco vua, ka sa sega kina ni rawa 
vei Jisu me curuma na loma ni koro, ia a sa la'ki 
tikoga ki na vanua liwa, ka ra sa lako mai vua na 
tamata mai na veiyasana kecega. 


O Jisu Sa Vosota Ka Vakabula Na Paralase 


2. Ni oti e vica na siga sa qai lesu tale ki 

Kapenaumi o koya, ka sa rogovaki ni sa tiko e 
vale. 

2. Ka vakasauri na nodra sa sota vata mai na 
tamata, ka sa osodrigi na loma ni vale me yaco 
yani ki mata ni katuba. A sa vunautaka vei ira o 
koya na vosa. 

3. Ka lewe va na tamata, e ratou sa colata mai 
vua e dua na tamata tauvi paralase. 

4. Ni sa dredre ni ratou toro voleka vua ena 
vuku ni osodrigi ni tamata, e ratou sa qai basuka 
mai na delavuvu ni vale me taudonui Koya. Ni 
ratou sa basuka rawa e ratou sa qai 
vakalutulututaka sobu nai davodavo sa davo tiko 
kina na paralase. 

5. Ni sa raica o Jisu na nodratou vakabauta, sa 
tukuna vua sa tauvi paralase, ‘na luvequ, na nomu 
i valavala ca sa vosoti.” 

6. E so vei ira na daunivolatabu ka era dabe tiko 
e kea era vakataroga e lomadra, 

7. "Na cava e vosavakacacataka kina na Kalou na 
tamata oqo? O cei e rawa ni vosota nai valavala ca 
ia na Kalou duadua ga?” 

8. Ia ka vakasauri, sa siqema rawa o Jisu e yalona 
na vakatarotaro ni lomadra, a sa tukuna vei ira a 
cava dou via vakataroga kina e lomamudou na 
veika oqo? 

9. "Na vosa rawarawa cava me tukuni vua sa 
paralase, “sa vosoti na nomu i valavala ca, se me 
tukuni, mo tucake ka taura na nomu i davodavo 
ka lako?” 

10. "Ia ka mo dou kila kina, ni sa tu vua na luve ni 
tamata na lewa kece e vuravura me vosota nai 
valavala ca” - sa qai vosa o koya vua sa paralase, 
11. "Au sa tukuna vei iko mo tucake, ka taura 
cake na nomu i davodavo, ka lako ki nomu vale.” 
12. Ka vakasauri ni sa tucake, a sa taura cake na 
nona i davodavo, ka taubale e matadra me curu i 
tuba, era sa qoroqoro kece ka vakarokorokotaka 
na Kalou, ka tukuna, "keimami se bera ni bau raica 
dua na ka me vakaoqo !” 


Maciu Na Daukumuni Vakacavacava 

13. A sa lako tale o Koya ki baravi; ka ra sa lako 
mai Vua na lewe vuqa, a sa vakavulici ira o Koya. 
14. Ena Nona taubale tiko, e a raici Livai na 
luvei Alivio ni dabe tiko ena vale ni volavola ni 
daukumuni vakacavacava ka sa tukuna vua, "mo 
muri Au.” A sa tucake o koya ka muri Jisu. 

15. Ni sa la'ki dabe tiko o koya me kana ena vale 
nei Livai, ka era sa osota talega mai na vale o ya na 
daukumuni vakacavacava kei ira nai valavala ca 
mera mai kana vata kei Jisu kei ratou na nona 
tisaipeli, ka era lewevuga sa vakaogo, era sa muri 
Jisu. 

16. Ni ra sa raica na daunivolatabu kei ira na 
Farisi ni kana vata o koya kei ira na daukumuni 
vakacavacava kei ira nai valavala ca, era sa tukuna 
vei ratou na nona tisaipeli, "e rawa li vua me kana 
ka gunu vata kei ira na daukumuni vakacavacava 
kei ira na tamata i valavala ca ?” 

17. Ni sa rogoca o Jisu, sa tukuna vei ira, "sa sega 


ni yaga na vuniwai vei ira sa bula vinaka, ia vei ira 
ga sa tauvi mate. Au sega ni lako mai me'u kacivi 
ira na sa dodonu tu, ia o ira ga nai valavala ca, 
mera veivutuni.” 


Sa Vakatarogi O Jisu Me Baleta Na Lolo 

18. O ira na tisaipeli nei Joni kei ira na Farisi era 
dau lolo. Era qai lako mai ka mai tarogi Koya, “na 
cava era dau lolo kina na tisaipeli nei Joni kei ira 
na Farisi, ia o ira na nomu tisaipeli era sega ni dau 
lolo?” 

19. Sa tukuna vei ira o Jisu, e rawa li vei ira na 
weka ni tagane sa qai vakawati mera lolo ni se tiko 
vata kei ira na tagane sa qai vakawati? Ni se tiko 
vata kei ira na tagane sa vakawati era na sega ni 
lolo 

20. la ena qai yaco mai na siga me na kautani kina 
mai vei ira na tagane sa qai vakawati, ka era sa na 
qai lolo kina ena siga o ya. 

21. Ena sega ni rawa me dua e cula vata na tiki ni 
sulu vou kei nai sulu madra; na tiki ni sulu vou e 
na dresuka nai sulu madra, ka sa na qai kadresu 
vakaca sara. 

22. “Ka e sega ni rawa me dua e sova kina tavaya 
waini makawa na waini vou; ena vakacabotetaka 
na tavaya waini makawa na waini vou, ka sa na 
tasova na waini vou ka kavoro na tavaya makawa. 
la na waini vou me sova ga kina tavaya vou.” 


Jisu Na Turaga Ni Siga Ni Vakacecegu 

23. Ena dua na siga ni vakacecegu e a taubale kina 
o koya ena maliwa ni vei sila, ni ratou sa lako voli, 
e ratou qai doloka na sila na nona tisaipeli 

24. A ra sa tukuna na Farisi vei Koya, “mo raica, 
na cava era sa cakava kina na ka e sega ni dodonu 
me vakayacori ena siga ni vakacecegu?” 

25. la, sa tukuna vei ira o koya, 'dou se sega beka 
ni wilika na ka sa cakava o Tevita kei ira sa tiko 
vata kaya, ena gauna sa sega kina na kakana ka ra 
sa viakana: 

26. Vakacava na nona curu kina vale ni Kalou ena 
gauna i Evaiaca na bete levu, ka kania na madrai 
dau raici ni sa sega ni tara me dua e kania, ka 
vakavo ga o ira na bete, ka sa solia talega eso vei 
ira sa tiko vata tukuna?” 

27. A sa tukuna vei ira, “na siga ni vakacecegu sa 
caka me baleta na tamata, ka sega ni buli na 
tamata ena vuku ni siga ni vakacecegu. 

28. "O koya oqo sa Turaga talega ni siga ni 
vakacecegu na luve ni tamata.” 


Veivakabulai Ena Siga Ni Vakacecegu 


3. A sa curu tale o koya ki na vale ni lotu, ka sa 


tiko kina e dua na tamata sa mate na ligana. 

2. Ka era sa vakawanonovi Koya sara 
vakamatua, se na vakabula o koya na tamata ogo 
ena siga ni vakacecegu, ka me rawa ni ra beitaki 
koya kina. 

3. A sa tukuna o koya vua na tamata sa mate na 
ligana, "kalawa mai liu.” 

4. Sa qai tukuna vei ira, e tara li me caka ena siga 
ni vakacecegu na ka vinaka se na ka ca, me 
vakabulai na tamata se me vakamatei? la era sa 
vagagalu. 

5. A sa vakaraici ira ena mata cudrucudru, ni 
rarawataka na lomaga ni yalodra, sa qai tukuna 
vua na tamata ogo, "dodoka mai na ligamu!” A sa 
dodoka yani o koya, ka sa vakabulai na ligana me 
vaka ga na ligana ka dua. 

6. Ara sa lako yani na Farisi ka la'ki bosea vata 
kei ira nai tokani i Eroti, na sala mena vakamatei 
kina o koya. 


Era Sa Muri Jisu Na Lewe Vuga 

7. la o Jisu kei ratou na nona tisaipeli e ratou sa 
mani gole vaka ki wasawasa. A sa lewevuga mai 
Kaleli ka yacovi Jutia era sa muri Koya. 

8. Mai Jerusalemi kei Itumea ka yacova na tai 
kadua ni Joritani, ka yacova sara yani na vanua 
vaka Taia kei Saitoni, ka sa lewevuga sara na 
tamata ni ra sa rogoca na veika sa cakava o Koya 
era sa lako mai vua. 

9. A sa tukuna vei ratou na nona tisaipeli me 
ratou vakarautaka rawa tiko vua e dua na waga, 
dera lako mai na lewevuqa ka mai veidrigidrigi e 
Matana. 

10. Ka e lewevuga era sa vakabulai, ka lewevuqa 
vei ira sa tauvimate era toso voleka Vua mera bau 
tarai Koya mada ga. 

11. Ni ra sa raici Koya na yalo velavela, era sa 
davo e matana ka qoqolou, era tukuna, “O iko na 
Luve ni Kalou.” 

12. la a sa vakarota matua vei ira mera kakua ni 
vakatakilai Koya. 


Tinikarua Na Apositolo 

13. A sa cabe cake kina ulunivanua ka kacivi ira 
mai vua o ira sa vinakata o koya. Ka ra sa lako mai 
Vua. 

14. Sa lesia e lewe tinikarua o koya, me ra na dau 
tiko vata tukuna ka me vakatalai ira talega ena 
kena vunautaki na vosa. 

15. Ka me tiko talega vei ira na kaukauwa ni 
vakabula na tauvi mate kei na cemuri ni tevoro. 

16. O Saimone sa vakayacana me o Pita, 

17. O Jemesa na luvei Sevete kei Joni na tuakai 
Jemesa, a sa vakayacani rau me o Boanesi, ka 
kenai balebale, “na luve ni kurukuru;” 

18. O Adriu, Filipi, Vacolomiu, Maciu, Tomasi, 
Jemesa na luvei Alivio, Tadeo kei Saimone na 
Kenaiti, 

19. Kei Jiutasa Isikarioti, o koya ka qai soli Koya 
yani, ka ratou sa lako kina dua na vale. 


Na Vale Sa Tawase E na Sega Ni Tudei 

20. A ra sa lako mai na lewevuqa ka sa sega ni 
ratou kania rawa na kedratou madrai. 

21. la ni ra sa rogoca na wekana voleka na ka sa 
yaco era sa lako mai ka tauri koya, ka era tukuna, 
"ni sa vaka e ca na uluna.” 

22. O ira na daunivolatabu ka era lako mai 


Jerusalemi sa tukuna, ni sa curumi koya tiko o 
Pielisipupi na nodra turaga na tevoro, o koya ka 
cemuri ira rawa tiko kina na tevoro. 

23. Sa qai kacivi ira mai Vua ka tukuna vei ira 
e dua na vosa  vakatautauvata: "E rawa 
vakacava vei Setani me cemuri Setani tale?” 

24. "Kevaka e dua na matanitu mera sa veisei 
vakai ira, ena sega ni rawata na matanitu o ya me 
tudei. 

25. Kevaka sa dui tawase na lewe ni vuvale, na 
vale o ya ena sega ni rawa ni tudei. 

26. Kevaka me tucake mai o Setani ka valuti koya 
ga e sa na yaco kina na tawase ka sega ni tudei 
rawa, ia ka sa na oti vakadua o koya. 

27. Ena sega ni rawa e dua me curuma 
vakaukauwa na vale ni tamata qaga ka yanaraka 
na nona i yaya ni vale, ka vakavo ga kevaka me 
vesuka mada e liu na tamata gaga. Sa na qai rawa 
ni yanaraka na nona i yaya ni vale. 


Nai Valavala Ca E Sega Ni Vosoti Rawa 

28. Na ka dina Au tukuna vei kemudou, nai 
valavala ca kece era cakava na luve ni tamata, kei 
na nodra vosa kece era vosacataka kina na Kalou, 
29. "la ke dua ga e vosavakacacataka na Yalo 
Tabu ena sega ni vosoti, ia sa na kenai totogi me 
lako kina rusa Sega ni mudu.” 

30. Baleta ni ra tukuna, "sa curumi Koya tiko e 
dua na yalo velavela” 


Sa Vakasaqgarai Jisu O Tinana Kei Iratou Na 
Tacina 

31. E ratou lako mai vei Jisu na tinana kei na 
tacina ka ratou mai tucake tu e tautuba, ka ratou 
vakauta 

E dua nai tukutuku vei Jisu ni ratou vinakati koya. 
32. Fra lewevuga na tamata era sa dabe wavoliti i 
Koya, ka ra tukuna vua, "raici iratou na tacimu 
kei na tinamu e ratou sa tu e tautuba ni ratou 
vakasagarai iko.” 

33. la sa tukuna vei ira o koya, ka vaka, "O cei li 
na tinaqu kei na taciqu?” 

34. Sa qai raici ira yani na dabe wavoliti Koya 
tiko, ka tukuna, sai koya oqo na tinaqu kei na 
taciqu!” 

35. "O koya ga sa cakava na loma ni Kalou sai 
koya ogo na taciqu, ganequ ka tinaqu.” 


Vosa Vakatautauvata Ni Daukakaburaki 


4. A sa la'ki vakatavuvuli tale o Koya ena bati ni 


baravi ka lewevuqa na tamata sa soqoni vata mai 
vua, a sa vodoka kina o koya e dua na waga ka sa 
dabe kina ka tiko mai wai, o ira na lewevuga era 
sa qai tucake tu e bati ni baravi ka vakarorogo 
yani ni sa tiko mai wai o Koya. 

2. Asa vakatavulica vei ira e levu na ka ena vosa 
vakatautauvata, vakatavuvuli tiko vei ira. 

3. "Dou vakarorogo! ka raica, e dua na 
daukakaburaki sa la'ki kabukaburaki. 

4. "Ena gauna sa kakakaburaki tiko kina, ka eso 

nai tei sa lutu ena tutu ni sala; a ra sa vuka mai na 
manumanu vuka ka mai kania. 

5. "Kaeso sa lutu kina vanua veivatu, ka sega ni 
levu kina na qele; sega ni bera na kena tubu cake 
vakatotolo ka ni sega ni vavaku na kena qele. 

6. "la ni sa cila mai na siga a sa malai, ka raqosa 
ni sa sega ni lako sobu na wakana. 

7. "Ka eso nai tei sa lutu ki na veiwa vakavotona, 
a sa tubu cake na veiwavakavotona ka solega, ka 
sa sega ni vua rawa kina. 

8. "la eso nai tei sa lutu kina qele vinaka a sa 
tubu cake ka vuataka na vua vinaka, a sa vuavuai 
vakalevu: Sa vuai tolusagavulu eso, sa vua i 
onosagavulu eso, ka vua i drau eso.” 

9. A sa tukuna vei ira, "O koya sa vakadaligana 
me rogoca, ka rogoca sara!” 


Nai Naki Ni Vosa Vakatautauvata 
10. la ni sa tiko duaduaga o koya, ka era sa taroga 
eso sa dau volekati koya kei iratou na lewe 
tinikarua ena vuku ni vosa vakatautauvata. 
11. A sa tukuna vei ira o koya, “sa soli vei 
kemudou mo dou kila na ka vuni ni matanitu ni 
Kalou, ia vei ira mai taudaku, ena tukuni na ka 
kecega ena vosa vakatautauvata, 
12. "E dina ‘Ni ra raica tiko ka era sega ga ni kila, 
Era na rogoca ka sega ni taura rawa; 
Ka ra sega ni bau via veisau, 
Me vosoti kina na nodra i valavala ca.” 


Vakamacalataki Na Vosa Vakatautauvata Ni 
Daukakaburaki 

13. Sa qai tukuna vei ira, dou se sega li ni taura 
rawa na vosavakatautauvata oqo? Mo dou na qai 
kila vakacava na vosa vakatautauvata kece? 

14. "Na daukakaburaki sa kakaburaka na vosa. 

15. "Sai ira oqo ena tutu ni sala ka kaburaki kina 
na vosa. Ni ra sa rogoca, ka vakasauri na nona 
lako mai o Setani ka mai kauta tani na vosa sa 
kaburaki e yalodra. 

16. "Sa vaka talega kina o ira sa kaburaki kina 
vanua vei vatu, ni ra sa rogoca na vosa, e sega ni 
bera nodra ciqoma ena yalo e vakavinavinaka, 

17. Ka sega ni vakawakana tu na nodra bula, e ka 
ni dua ga na gauna lekaleka na nodra gumatua 
tiko. Ni sa tarai ira na veika rarawa se na 
veivakacacani ena vuku ni vosa, a ra sa bale sobu 
kina. 


18. Sai ira oqo ka kaburaki ki na 
veiwakavakavotona; era sa rogoca vinaka na vosa, 
19. "Na nodra rui kauwaitaka na veika 


vakavuravura nai yau e veivakacalai kei na nodra 
gadreva na veika tale eso, ka sa yaco kina me 
solegi na vosa, ka sa sega ni vuavuai rawa kina. 
20. "Ia sai ira oqo ka kaburaki kina qele vinaka, 
era sa rogoca na vosa, ka tugana, sara a ra sa 
vuavuai: sa vua i tolusagavulu eso, sa 
onosagavulu eso, ka vua i drau eso.” 


Na Cina Ena Ruku Ni Sova 
21. Sa tukuna talega vei ira, sa kau beka mai na 


cina me mai biu ena ruku ni sova, se e ruku ni 

loga? se me mai biu ena kenai tutu ni cina dina ga? 

22. Ni na sega ni rawa me vunitaki e dua na ka 

me na sega ni vakatakilai, se me dua na ka me 

tabonaki tikoia ena cereki ga mai. 

23. "Kevaka e dua e vakadaligana me rogoca, ka 

me rogoca sara.” 

24. A sa tukuna vei ira, “dou qarauna na ka dou 

dau rogoca. Nai vakarau ga dou vakarautaka, ka 

ena vakarautaki tale vei kemudou, ka ena soli 

vakalevu vei kemudou, ke dou rogoca sara. 

25. “Ke dua sa tu vua e dua na ka, ena soli 

vakalevu vua; ia ke dua e sega ni dua na ka e tu 

vua, ena kautani tale mai vua na ka sa bau tu rawa 
a 

vua. 


Na Vosa Vakatautauvata Ni I Tei Sa Tubu Tiko 
26. A sa tukuna o Koya, na matanitu ni Kalou sa 
vaka e dua na tamata sa kaburaka kina qele na i 
tei. 

27. "Sa moce ena bogi ka yadra cake ena siga, a sa 
tubu nai tei oqo ka sa babasika na kena coke, a sa 
sega ni kila o koya na kena vakatuburi. 

28. "Na qele e vakatubura cake nai tei, ka sa 
basika mai liu na drauna motomoto, ka tarava na 
kena sola, ka tarava na vuana ena sola.” 

29. "la ni sa matua na vuana, sa kauta mai na 
nona i sele ni tatamusuki ka tamusuka, baleta ni sa 
gauna ni tatamusuki.” 


Na Vosa Vakatautauvata Ni Sore Ni Musita 

30. A sa tukuna o Koya, na matanitu ni Kalou sa 
vakatautauvatani ena cava? Se na vosa 
vakatautauvata cava me rawa ni da kila kina? 

31. Esa vaka na sore ni musita, ka sa kaburaki 
kina qele, ka sore nii tei somidi daudua vei ira 
kece na i tei sa kaburaki, 

32. "Ia ni sa kaburaki, a sa tubu cake me yaco me 
vu ni kau vakaitamera duadua vei ira nai tei era 
kaburaki, a ra sa dui tubu na vei tabana mera 
tebaraka yani, ka ra dau mai vakaruru ka 
vakasova kina na manumanu vuka.” 


O Jisu E Dau Vakayagataka Na Vosa 
Vakatautauvata 

33. Sa dau vosataka ga e levu na vosa 
vakatautauvata vei ira me rawarawa na nodra 
taura. 

34. la na Nona vosa vei ira e vosa tikoga ena vosa 
vakatautauvata. Ni ratou sa la'ki tiko vaka iratou 
ga, sa qai vakamacalataka na veika kece vei iratou 
na nona tisaipeli. 


Era Talairawarawa Vei Jisu Na Cagi Kei Na Biau 

35. Ni sa yakavi mai ena siga vata tikoga o ya, a 
sa tukuna vei iratou, “medatou lako ka takoso 
mada yani ki tai kadua.” 

36. A ratou sa vakavodoki koya sara ena dua na 
waqa me vaka ni ratou dau vakaliuci Koya, ka ra 
sa biu mai na lewe vuga. Ka so tale na waqa lalai e 
veitomani kaya vei koya. 

37. Ka sa tubu e dua na cagi tokavuki kaukauwa 
sara, ka sa tekivu me sega na waga ena wai, mai 
na kaukauwa ni biau ni sevuka na loma ni waga. 
38. la sa davo mai mua i muri o Koya, ka davoca 
tiko e dua nai lokoloko ka, e ratou sa mai 
vakayadrati Koya ka tukuna, "qasenivuli o sega ni 
bau kauwaitaka li ni da na mate?” 

39. A sa tucake mai o Koya ka vunauca na cagi, ka 
tukuna ki na wasawasa, "mo maravu mai, ka tu 
vakadua!” A sa ruru na cagi ka sa yaco e dua na 
maravu levu. 

40. la sa tukuna vei ira o koya, "a cava dou sa rui 


domobula kina? Sa sega li na nomudou 
vakabauta?” 

41. Sa dua na ka na levu ni nodratou qoroqoro ka 
veitukuniyaka vakairatou, o cei oqo, me 


talairawarawa tu vua na cagi kei na wasawasa!” 


Sa Vakabulai Na Tamata Curumi Tevoro 


5. Arasa qai yaco yani ki tai kadua ni wai, kina 


nodra vanua na kai Katara. 

2. Ni se qai sobu tiko mai o koya i waqa, ka 
vakasauri ni sa lako mai vua e dua na tamata mai 
nai bulubulu ni curumi koya tu na yalo velavela. 

3. Asa dau vakaitikotiko tu ga ena vei bulubulu; 
A sa sega ni dua me vesuka rawa, se na sinucodo. 
4. Baleta ni sa dau vesu vakavuga ena i qamu ni 
liga kei na sinucodo edau vakacavukataka na 
sinucodo ka vorolaka vakamatailalai nai qamu ni 
liga, ka sa sega kina ni rawa me dua e 
vakamanoataki koya rawa. 

5. Ena veisiga kei na bogi sa dau tu o koya mai 
na veiulunivanua kei na veibulubulu me dau 
qoqolou ka tavatavai koya ena vatu. 

6. A sa raici Jisu ni se tu mai vakayawa, a sa cici 
mai ka vakarokoroko e Matana. 

7. Ka mai tagi vaka domoilevu ka tukuna, “a 
cava o na cakava vei au, I Jisu, na luve ni Kalou 
cecere sara? Au sa kerekere vakabibi ena yaca ni 
Kalou mo kakua ni mai vakatotogani au.” 

8. Ni sa tukuna oti vua o koya, “mo lako tani mai 
vua, o iko na yalo velavela!” 

9. Sa qai tarogi koya, "O cei na yacamu? “Sa 
tukuna, o vavakoso ni keimami sa lewe levu. 

10. A sa kerei koya talega vakabibi me kakua ni 
vakatalai ira tani mai ena vanua o ya. 

11. Ena yasa ni ulunivanua voleka e kea era kana 
tiko kina e dua na qele ni vuaka levu. 

12. A ra sa masuti koya nai lala tevoro oqo, ka 
vaka, “mo vakatalai keimami ga vei ira na vuaka, 
ka me keimami la'ki curumi ira!” 

13. A sa vakadonuya vei ira o Jisu. Ka ra sa qai 
lako na yalo velavela taucoko oqo, ka la'ki curumi 
ira na vuaka (e rauta tiko ni rua na udolu na 
vuaka) Ara sa cici vakaukauwa ka vakamuria 
sobu na baba ki waitui, ka ra sa luvu kece kina. 

14. O ira ka vakania tiko na vuaka era sa dro ka 
la'ki tukuna ki na koro kei na veivanua mai na 
taudaku ni koro. Ka ra sa qai lako yani mera raica 
na ka levu sa yaco. 


15. Ena gauna era sa yaco yani kina vei Jisu, ka 
raica, na tamata ka curumi koya tu na vavakoso 
tevoro, ni sa dabe tiko, sa vakaisulu ka sa vinaka 
na nona vakasama. A ra sa rere. 

16. Oira ka a raica na veika sa yaco vua na tamata 
curumi tevoro kei ira na vuaka a ra sa tukuna na 
ka era sa raica. 

17. Ka ra sa kerei koya me sa vagalala tani mai 
ena nodra vanua. 

18. Ni sa vodoi waga o Koya, sa qai kerekere vua 
o koya ka a curumi koya tu na tevoro, me lako 
vata talega kei Koya. 

19. A sa sega ni vakadonua vua o Jisu, ia sa 
tukuna ga vua, "mo lakoi nomudou vei ira na 
wekamu ka tukuna vei ira na ka levu sa cakava 
veiiko na Turaga, kei na nona a lomani iko.” 

20. Sa qai lako yani o koya ka tekivu me tukuna e 
Tikapoli na veika taucoko sa cakava vua o Jisu; a 
ra sa qorogoro kecega. 


Rau Sa Vakabulai Na Goneyalewa Kei Na 
Marama 

21. A sa soko tale yani ki tai kadua ena waga o 
Jisu, ka ra sa osodrigi mai vua na lewevuga, a sa 
tu o koya e baravi. 

22. Ka raica, sa lako mai vua e dua sa lewa na vale 
ni lotu, na yacana o Jairo. Ni sa raici koya, a sa 
vakarokoroko sobu ka cuva ki na yavana. 

23. Ka vakamasuti Koya, ka vaka, “na noqu 
goneyalewa lailai sa davo tu ka sa voleka ni mate. 
Mo ni lako mai ka tabaki koya ena ligamuni, me 
bula kina, ena vakabulai o koya. 

24. A sa lako vata kei koya o Jisu, ka ra sa muri 
koya na lewevuqa ena nodra veidrigidrigi yani 
vua. 

25. Ka sa dua na yalewa sa tauvi koya tiko na 
turu dra me tinikarua na yabaki, 

26. Kai kuri ni rarawa vua ni levu na vuniwai ea 
vakalakova ka vakayagataka kina na nona i yau 
kece, ka sa sega ga ni bula rawa kina, ia na mate e 
tiko vua sa qai toso cake ga na kena ca. 

27. Ni sa rogoca o koya nai tukutuku kei Jisu, sa 
lako mai e dakuna ena kedra maliwa na lewevuga 
ka tara na nona i oro. 

28. Ni sa tukuna o koya, "kevaka walega me'u na 
tara rawa na nona i sulu, au na vakabulai.” 

29. Ka sa vakasauri na kena mudu na turu ni dra 
mai na kena i drodrodro, ka sa vakila e yagona ni 
sa takali tani mai vua na mate oqori. 

30. Ka vakasauri na nona sa kila o Jisu ni sa lako 
tani mai vua na kaukauwa, a sa vuki vei ira na 
lewevuga ka tukuna, "O cei e tara na noqu i sulu?” 
31. la sa tukuna Vua oiratou na nona tisaipeli, “ni 
raici ira na lewevuga ena nodra veidrigidrigiti mai 
veikemuni mo ni qai tukuna, o cei e tarai au?” 

32. Ena nona veiraiyaki sa qai raici koya sa kitaka 
na ka o ya. 

33. la na yalewa, ni sa kila na ka sa yaco vua sa 
rere ka sautanini, a sa lako mai e matana ka cuva 
sobu ena vakarokoroko ka sa tukuna kece vua na 
nona bula. 

34. Sa tukuna vua o Jisu, "na luvequ yalewa, na 
nomu vakabauta sa vakabulai iko. Mo lako ena 
vakacegu, ka bula mai ena mate ca oqori.” 

35. Ni se vosa tikoga o koya, sa lako mai e so na 
tamata mai na vale nei koya ka lewa tu na vale ni 
lotu ka era tukuna, “na luvemu yalewa sa mate a 
cava tale se o cikeva tiko kina na qasenivuli 
oqori?” 

36. Ni rogoca o Jisu na vosa era tukuna, sa 
tukuna vua na turaga sa lewa na vale ni lotu, 
"kakua ni o via yalolailai, o iko mo vakabauta ga.” 
37. A sa sega ni vinakata o koya me dua e muri 
Koya ka vakavo ga o Pita, Jemesa kei Joni na taci 
Jemesa. 

38. Sa qai lako mai o koya ki na nona vale o koya 
sa lewa na vale ni lotu, sa kosakosa ena domo ni 
veiosivi kei na tagi qoqolou. 

39. Ni sa curu yani i loma, sa tukuna vei ira, “a 
cava dou sa rui kosakosa ka veiosivi kina? Na 
gone e sega ni mate, ia sa moce ga.” 

40. Era sa vakalialiai koya, ia sa tukuna me ra lako 
taucokoi tuba, sa qai kauta na tama ni gone kei na 
tina ni gone, kei iratou na tiko vata kei Koya ena 
vanua sa davo tiko kina na gone. 

41. A sa taura o koya na liga ni gone, ka tukuna, 
“Talica, kumi,” na kenai balebale, “gone yalewa 
lailai, Au sa tukuna vei iko, mo tucake mai.” 

42. A sa tucake mai vakasauri na goneyalewa oqo 
ka veilakoyaki, sa yabaki tinikarua na nona bula. 
Ka e ratou sa luvuci ka sega ni vosa rawa ena levu 
ni nodratou qoroqoro. 

43. la sa vakaroti ratou sara vakabibi me kakua ni 
dua e kila, sa tukuna, me dua na kakana me soli 
vua na goneyalewa oqo me kania. 


Sa Sega Ni Vakatarai O Jisu Mai Nasareci 


6. A sa lako tani mai e kea o Koya ka lako kina 
Nona vanua dina, ka ratou sa muri koya mai na 
nona tisaipeli. 

2. Ni sa yaco na siga ni vakacecegu, a sa tekivu o 
koya me veivakavulici ena loma ni vale ni lotu. 
Ka lewe levu vei ira sa kurabui ni ra sa rogoci 
Koya, a ra sa tukuna, e kauta mada mai vei na 
tamata qo na ka oqo? Kei na nona vuku e rawata 
vakacava, me cakava rawa kina e ligana na 
cakacaka veivakurabuitaki vaka oqo! 

3. "E sega li ni o koya ga qo na matai, na luvei 
Meri ka ratou tuakana o Jemesa, Josese, Jiutasa kei 
Saimone? E sega li ni oiratou ga na ganena eda 
bula vata tiko oqo?” A ra sa vosa becitaki Koya. 

4. la sa tukuna vei ira o Jisu, "na parofita ena 
dokai ena veivanua tale eso, na nona vanua ena 
sega ni rawa me dokai kina, mai vei ira na wekana 
kei ira na nona matavuvale.” 

5. A sa sega kina ni rawa vua me cakava eso na 
cakacaka veivakurabuitaki e kea, ka lewe vica ga 
na tauvimate sa tabaki ira ena ligana ka vakabulai 
ira. 

6. Sa kurabui ni ra sega ni via vakabauta ka sa 


mani lako o koya ki na veikorokoro tale eso ena 
nona veivakavulici. 


Vakatalai Na Tinikarua 

7. A sa kacivi ira mai na lewe tinikarua vua, ka 
vakatekivu me talai ira ena nodra lako yarua, kei 
na nona solia vei ira na kaukauwa me ra cemuri 
kina na yalo velavela. 

8. Sa vakarota vei ira me kakua ni dua na ka me 
ra kauta ka vakavo ga nai titoko - me kakua na 
taga ni vaqa, me ka kua na madrai; me kakua ni 
tawani tiko ena taga nai lavo- 

9. la me daramaki nai vava, 
daramaki e rua na kote. 

10. Sa tukuna talega vei ira, ni dou sa curuma e 
dua na vale, mo dou tikoga kina me yacova ni dou 
sa biubiu tale mai. 

11. "Kevaka me dua e sega ni via ciqomi 
kemudou se sega ni vinakata me rogoci kemudou, 
ni dou sa biubiu mai kina dou kureitaka na kuvu 
ni qele mai na yavamudou mei vakadinadina vei 
ira. Ka Au tukuna na ka dina vei kemudou, ena 
vinaka cake o Sotoma kei Komora ka na ca 
vakalevu sara na koro oqori ena siga ni lewa!” 

12. A ra sa gai lako yani ka vunautaka ni dodonu 
me veivutuni na tamata. 

13. Ka lewe levu sara na tevoro e ratou cemuria 
tani, kei na nodratou lumuti ira sa tauvimate ena 
waiwai, a ra sa vakabulai kina. 


me kakua ni 


Sa Musu Na Domo I Joni Na Dauveipapitaiso 

14. Ni sa rogoca na tui o Eroti na kena kuruvaki 
tiko na yacana. Sa tukuna, “O Joni na 
dauveipapitaiso sa tucake tale mai na mate, o koya 
ogo sa curumi koya tu kina na kaukauwa ogori. 
15. Ka e so sa tukuna, "oqori o Ilaijia.” E so tale sa 
tukuna, "oqori e dua na parofita, se dua e vaka ga 
na parofita.” 

16. la o Eroti sa tukuna ni sa rogoca, “oqo o Joni 
ka'u a musuka na domona; sa tucake tale mai na 
mate!” 

17. Ka ni o Eroti e a veitalai me vesuki mai o Joni, 
ka me biu ena vale ni veivesu, ena vuku i Erotiasa 
na wati Vilive na tuakana; ni rau sa mai veiwatini 
tiko. 

18. Baleta na nona tukuna vei Eroti o Joni, "ni tabu 
vei iko mo drau veiwatini kei na wati tuakamu.” 
19. o koya oqo e sevaki koya kina o Erotiasa ka 
vinakata me vakamatei koya, ia ka sa sega ni 
rawata; 

20. O Eroti sa rui dokai Joni, ni kila tu sa tamata 
yalododonu ka yalosavasava, sa maroroi koya 
kina. Ena gauna me dau rogoci koya kina, e levu 
na ka edau cakava, ka dau rogoci koya ena yalo e 
marau. 

21. A sa qai yaco e dua na siga me nona siga ni 
sucu O Eroti, a sa cakava kina e dua na magiti levu 
vei ira na nona turaga bale, kei ira na turaga ni 
valu kei ira na veimata turaga e Kaleli. 

22. Na luvei Erotiasa goneyalewa sa qai lako mai 
ka meke e matadra, a sa vakayalovinakataki 

Eroti kei ira na dabe vata tiko kei koya, ka sa 
tukuna na tui vua na goneyalewa, "mo tukuna mai 
vei au na cava ga o vinakata, ka'u na solia vei iko.” 
23. A sa cavuta na nona vosa bubului vua, "A 
cava ga o vinakata me'u cakava, ka'u na solia vei 
iko e rawa mada ga ni veimama ni noqu 
matanitu.” 

24. Sa lako yani na goneyalewa ka tarogi tinana, 
“na cava li me'u na tukuna vua?” A sa tukuna o 
tinana, “na ulu i Joni na dauveipapitaiso!” 

22. Ka vakasauri sa curu tale yani na goneyalewa 
ena ka me tukuna vua na tui, ka vaka, “au 
vinakata mo solia mai vei au ena gauna oqo, na 
ulu i Joni na dauveipapitaiso ena dua na tere.” 

23. A sa rarawa na tui; ena vuku ni nona vosa 
bubului kei na vukudra talega na dabe vata tiko 
kei koya, ka ni na sega ni veisautaka na nona vosa 
vua na goneyalewa. 

24. Salako yani na goneyalewa ka tarogi tinana, 
"na cava li me'u na tukuna vua?" A sa tukuna o 
tinana, "na ulu i Joni na dauveipapitaiso!" 

25. Vakasauri sa curu tale yani na goneyalewa 
ena ka me tukuna vua na tui, ka vaka, "au 
vinakata mo solia mai vei au ena gauna go, na ulu 
i Joni na dauveipapitaiso ena dua na tere." 

26. A sa loma rarawa sara ga vakalevuna tui; ena 
vuku ni nona vosa bubului kei na vukudra talega 
na dabe vata tiko kei koya, a sa sega kina ni 
bureitaka vua na goneyalewa. 

27. Vakasauri sa tala e dua na sotia yadra o koya 
na tui, ka vakarota vua me kau mai na uluna, mai 
na vale ni veivesu, 

28. A sa kau mai ena dua na tere, ka solia vua na 
goneyalewa, a sa qai solia sara vei tinana na 
goneyalewa oqo. 

29. Ni ra sa rogoca na nona tisaipeli na ka sa yaco, 
era sa lako ka kauta tani yani na yagona ka la'ki 
vakadavora kina dua nai bulubulu. 


Vakani Na Lima Na Udolu 

30. A ra sa lesu tale nai apositolo vei Jisu ka 
tukuna vua na veika taucoko, ena ka era cakava 
kei na veika era vakatavuvulitaka. 

31. Sa tukuna o koya vei ira, “dou lako mada mai 
oi kemudou ga vakai kemudou kina dua na vanua 
lala, ka mo dou vakacegu vakalailai.” Ni sa lewe 
levu era lako mai ka lako yani, ka sega mada ni 
dua na gauna me ra kana kina. 

32. A ratou sa vodoka yani e dua na waqa 
vakairatou ga, ka lako kina dua na vanua lala. 

33. Ia ni ra sa raica na lewe vuqa ni ratou sa lako 
tani, ka ni ra sa kilai koya e ra sa cici mai na lewe 
ni veikorokoro me ra muri e baravi. Ka ra saliue 
kea ka tavaki koya mai. 

34. Ni sa sobu mai o Jisu, a sa raici ira na lewe 
vuga, ka sa tarai koya e dua na loloma levu ena 
vukudra, baleta ni ra sa vaka na sipi sega na kenai 
vakatawa. Ka tekivu me vakatavuvulitaka vei ira e 
levu na ka. 

35. la ni sa yakavi mai, e ratou sa lako vua na 


nona tisaipeli ka tukuna, “na vanua lala oqo, ka sa 
bera na ka kece ni sa yakavi. 

36. “Mo ni sa vakatalai ira ga yani me ra lako kina 
veivanua voleka kei na veikorokoro me ra la'ki 
volia kina na kedra madrai; ka ni sega na kakana e 
tu mera kania.” 

37. la sa tukuna vei iratou o koya, ka vaka, “dou 
solia vei ira eso na ka mera kania.” E ratou tukuna 
vua, “me keitou lako ka la'ki voli madrai mai ena i 
sau e limasagavulu na dola ka e rawa li ni ra kana 
kina? 

38. la sa tukuna vei iratou, e vica nai buli madrai 
sa tiko oqori veikemudou? Dou lako ka vakaraica, 
“ni ratou sa kunea, e ratou sa tukuna, “e lima, ka 
rua na ika.” 

39. A sa vakaroti ira o koya me ra dabe sobu ena 
veico drokadroka ka mera dabe vakaiwasewase. 
40. A ra sa qai dabe sobu vakaiwasewase, ka eso 
me yayadrau ka so me yayalimasagavulu. 

41. Ni sa taura o koya na lima nai buli madrai kei 
na rua na ika, a sa tacake ki lomalagi ka masulaka 
sa qai dovia nai buli madrai ; ka solia vei iratou na 
tisaipeli me ratou wasea vei ira; a sa wasei talega 
na ika e rua vei ira kecega. 

42. A ra sa kana taucoko ka mamau. 

43. Ka sa tinikarua na sova era vakasinaita kina 
nai vovo ni madrai kei na ika. 

44. Ka e rauta tiko ni ra lewe lima na udolu na 
tagane era a kania nai buli madrai. 


Lako E Na Wasawasa O Jisu 

45. E vakasauri ni sa tukuna vei iratou na nona 
tisaipeli mera tou vodoka na waqa ka liu yani ki 
tai kadua ki Veciseita, o koya me vakatalai ira 
mada na lewe vuga. 

46. Ni sa vakatalai ira oti, a sa qai lako cake kina 
ulunivanua me masu. 

47. Ni sa la'ki karobo na vanua, a sa tiko na waga 
ena loma donu ni wasawasa, ka sa tiko duadua ga 
o koya i vanua. 

48. Ka sa raici iratou ni ra sa Oca sara ga ena voce, 
ka ni tadravi ratou tiko mai na mata ni cagi. Ni sa 
yacova nai kava ni wase ni bogi, a sa lako mai vei 
iratou ni taubale ena dela ni wasawasa, ka lako 
siviti ratou. 

49. Ni ratou sa raici Koya ni taubale tiko ena dela 
ni wasawasa, a ratou sa veiqolouvaki ka ni ratou 
nanuma ni dua na tevoro; 

50. E ratou raici Koya kece ka domobula. la 
vakasauri sa vosa mai vei iratou ka vaka, “dou 
yalo vakacegu! Oi Au ga go; dou kua ni tagaya.” 
51. Sa qai vodo ki waqa, ka sa ruru na cagi. E 
ratou sa kurabui ka gorogoro kina vakalevu. 

52. E ratou sega ni cakacakataka rawa ena 
nodratou vakasama na ka e yaco ena i buli madrai, 
baleta ga na nodratou lomaga. 


Era Sa Vakabulai Na Tarai Koya 
53. Ni ratou sa lako ki tai kadua, e ratou sa la'ki 
kele sara kina vanua o Kenisareti. 
54. Ni ratou sa sobu mai i waga, ka vakasauri 

nodra kila na tamata ni sai Koya. 

55. A rasa cici kina veivanua volekata, ka colati 
ira mai na tauvimate ena i davodavo, ka kauti ira 
vei Koya. 

56. Na veikorokoro na veikoro lelevu kei na 
veiyasana e curu kina o koya, era kauta mai na 
tauvimate kina vanua ni veivoli ka me ra mai 
davo kina, a ra sa qai masuti Koya ke rawa ni ra 
bau tara walega na tutu ni Nona i sulu. Ka lewe 
levu era tarai koya, era sa vakabulai. 


Na Ka E Veivakadukadukalitaki E Lako Mai 
Loma 


7. A ra sa lako mai vua na Farisi kei na so vei ira 


na daunivolatabu, era lako mai Jerusalemi. 
2. Era mai vakacala ni so na Nona tisaipeli era a 
raica, ni ra kana madrai ka duka tu na ligadra ni ra 
a sega ni savata. 
3. Nio ira na Farisi kei ira na Jiu taucoko era dau 
qarauna sara mera dau savata na ligadra ni bera 
na nodra kana, oqo na nodra maroroya na nodra i 
tovo na qase. 
4. Ni ra lesu mai ena vanua ni volivoli era na 
savata na ligadra ni bera na nodra kana. E levu nai 
tovo makawa vaka o ya era maroroya ka 
vakamareqeta, me vaka na kena sava na bilo, na 
kuro, na bilo varasa kei na davodavo. 
5. A ra sa qai tarogi Koya na Farisi kei na 
daunivolatabu, ka vaka, “a cava na vuna era sega 
ni muria tiko kina na Nomu tisaipeli na nodra i 
tovo na qase, ia ni ra sa kania na madrai era sega 
ni savata, na ligadra? 
6. A sa sauma vei ira o koya, ka vaka, o Aisea sa 
parofisaitaki kemudou oti tu mai oi kemudou na 
dauveivakaisini, ni sa volai : 
“O ira na tamata oqo era sa vakarokorokotaki Au 
ena tebenigusudra walega, la na yalodra sa yawa 
tani vei Au. 
7. Na nodra lotu e sega ni yaga, 

Ni ra vakatavuvulitaka me caka 

Nai vakavuvuli vakatamata.” 
8. “Ka dou biuta vakatikitiki nai vakaro ni 
Kalou, dou qai maroroya nai vakavuvuli 
vakatamata- Na kena sava na kuro, na bilo kei na 
vuga tale na veika vaka o ya dou dau cakava.” 
9. Asa tukuna vei ira, dou sa buturaka sobu sara 
ga nai vakaro ni Kalou ka sega ni via cigoma, dou 
qai vakamuria tikoga na nomudou i tovo 
vakavanua. 
10. “Ni sa tukuna o Mosese, “mo dokai rau na 
tamamu kei na tinamu, ke dua e vosa rukaka na 
tamana se tinana, me vakamatei!” 
11. “la dou tukuna, kevaka e dua me tukuna vei 
tamana se tinana, na ka e dodonu mo drau rawata 
mai vei au sa Korivani” (kenai balebale, sa soli vua 
na Kalou), 
12. Dou sa qai tarova me kua ni dua na ka me 
cakava vei tamana se vei tinana. 
13. “Dou sa beca kina na vosa ni Kalou ena 
nomudou maroroya dei tikoga mai na nomudou i 


tovo. E levu na veika vaka oqo dou cakava tiko.” 
14. A sa kacivi ira mai na lewe vuga vua, ka 
tukuna vei ira, “dou rogoci au kece mai, ka 
vakasamataka mada: 

15. “Sa sega ni vakadukadukalitaka na tamata na 
ka e lako yani e tuba vua; ia na ka ga e lako mai 
loma, sai koya oqori e vakadukadukalitaka na 
tamata. 

16. “Kevaka e dua sa vakadaligana me rogoca, ka 
me rogoca sara!” 

17. A sa la'ki curu kina dua na vale ka me rawa ni 
lako tani mai kina vei ira na lewe vuqa, a ratou sa 
tarogi Koya na nona tisaipeli ena vuku ni vosa 
vakatautauvata. 

18. Sa tukuna vei iratou, dou se sega li ni kila 
talega oi kemudou? Dou raica na ka e curu yani 
vua na tamata e sega ni vakadukadukalitaki koya. 
19. “Baleta ni sega ni lako ki yalona ia ki na nona 
wawa, ka lako tale yani i tuba, e sega li ni 
savasava na kakana?” 

20. Sa tukuna tale ga, “na veika ga e lako mai 
loma sa vakadukadukalitaka na tamata. 

21. “Na ka e lako mai loma ni tamata, e lako sara 
ga mai na vuni yalona, na vakanananu ca, na 
veibutakoci, na veidauci, na laba, 

22. “Na butako, na kocokoco, nai tovo vakasisila, 
na veivakaisini, na garogaro ca, na mata i valavala 
ca, na dauvosavakacaca, na dokadoka, nai tovo 
lialia. 

23. “Na veika ca kece oqo e lako mai loma ni 
tamata ka e vakadukadukalitaki koya.” 


Sa Vakaraitaka Na Nona Vakabauta Na Yalewa 
Tani 

24. A sa tucake ka lako tani mai kea me lako kina 
yasana o Taia kei Saitoni. A sa curu kina dua na 
vale me kua ni dua e kila, ia a sa sega ga ni vuni 
rawa. 

25. A sa rogoci koya e dua na yalewa ka sa dau 
curuma tiko na luvena goneyalewa e dua na yalo 
velavela, a sa lako mai vua ka cuva e yavana. 

26. Ka masuti koya me la'ki cemuria na yalo 
velavela vua na luvena goneyalewa, o koya na 
yalewa ni Kiriki, ka sucu mai Sairo-Finisia. 

27. la sa tukuna vua o Jisu, “me ra kana mada e 
liu na gone lalai, ni sa sega ni vinaka me kau na 
kedra madrai na gone lalai, ka me la'ki soli vei ira 
na koli lalai.” 

28. A sa sauma na yalewa vua, “e dina Turaga, na 
meme ni kakana ka dau lulutu mai na nodra teveli 
na gone lalai era dau kania na koli lalai.” 

29. Sa tukuna o koya vua na yalewa, “ena vuku ni 
vosa o cavuta mo lesu tale yani; ni sa lako tani na 
tevoro mai vua na luvemu yalewa.” 

30. Ni sa yaco yani o koya ki nona vale, a sa raica 
ni sa yali na tevoro ka sa davo tiko ena nona i 
davodavo na luvena yalewa. 


O Jisu Sa Vakabula Na Didivara - Galu 
31. A sa lako tani tale mai ena yasana o Saitoni kei 
Taia, ka lako curuma yani na yasana o Tikapoli 

kina wasawasa o Kaleli. 

32. A ra sa qai kauta mai vei Koya e dua sa 
didivara ka sega ni vosa rawa, ka era masuti Koya 
ke rawa ni tabaki koya ena ligana. 

33. A sa kauta vakatikitiki tani mai vei ira na lewe 
vuga, tabaka na daligana ena ligana, kasivita na 
ligana ka tabaka na yamena. 

34. Sa qai tacake ki lomalagi, ka vutugu, sa 
tukuna vua, “e vaca,” na kenai balebale, “me 
tadola mai.” 

35. Ka vakasauri sa rogo na daligana, ka tasere na 
yamena ka sa matata na nona vosa. 

36. sa qai vakaroti ira o koya me ra kakua ni 
tukuna vua e dua; ia na levu ga ni nona vakaroti 
ira na kena levu cake talega ni nodra tukuni koya. 
37. Ka sa dua na ka na levu ni nodra qorogoro, a 
ra sa tukuna, “sa totoka dina na ka kecega sa 
cakava. Sa rogo na didivara ka vosa na galu ni tara 
o koya.” 


Vakani Na Va Na Udolu 


8. Ena dua na siga ni gauna o ya, era sa lewe 


levu sara ga kina na tamata ka sega ni dua na 
kakana me ra kania, a sa kacivi iratou mai na nona 
tisaipeli o Jisu, ka tukuna vei iratou, 

2. Ausa rui lomani ira na lewe vuga, baleta ni ra 
sa mai tikoga oqo vata kei Au me tolu mai oqo na 
siga ka sega ni ra bau kana. 

3. “Kevaka me'u na vakatalai ira kina nodra dui 
veivale ni lala tu na ketedra, ena so vei ira ena 
rebo e gaunisala, ka ni so era lako sara mai 
vakayawa.” 

4. E ratou sa tukuna vua na nona tisaipeli, “e 
rawa li vakacava ni sa vanua liwa oqo mera 
mamau o ira ena madrai?” 

5. A sa tarogi iratou o koya, “e vica nai buli 
madrai sa tiko vei kemudou?” E ratou sa tukuna, 
“evitu.” 

6. Sa qai vakaroti ira na lewe vuqa mera dabe 
sobu ena qele. A sa taura na vitu nai buli madrai 
ka vakavinavinakataka, sa qai dovia ka solia vei 
iratou na tisaipeli meratou solia yani, ka ratou sa 
wasea vei ira na lewe vuqa. 

7. Ka so talega na ika lalai sa kau mai, a sa 
masulaka o koya, ka tukuna vei iratou me ratou 
solia yani vei ira. 

8. A ra sa kana ka mamau kecega, sega tale e 
vitu na ketekete lelevu na kena e vo. 

9. Oira na kana oqo e rauta tiko ni ra lewe va na 
udolu. Sa qai vakatalai ira yani o koya. 

10. Ka vakasauri sa vodoi waga kei ira na nona 
tisaipeli, ka lako ki na yasana o Talimanuca. 


Era Vakasaqara Nai Vakatakilakila Na Farisi 

11. A ra sa lako mai na Farisi ka mai vakavu 
veileti vua, ena nodra via vakatovolei koya, ka me 
ra raica e dua nai vakatakilakila mai lomalagi. 

12. la sa tara vakabibi na yalona, ka tukuna, “na 
cava era via raica kina e dua nai vakatakilakila nai 
taba tamata oqo? Au tukuna vei kemudou na ka 


dina, ena sega ni dua nai vakatakilakila ena soli 
vei ira nai tabatamata oqo.” 


Qarauna Na Nodra Leveni Na Farisi Kei Eroti 

13. A sa biuti ira tu, ka vodoka na waga me lako 
tale yani ki tai kadua. 

14. Ka ratou guilecava na tisaipeli me ratou kauta 
na madrai, sa dua bauga nai buli madrai e tiko ena 
loma ni waga. 

15. A sa tataunaka vei iratou, ka vaka, “dou 
rogoca vinaka, mo dou qarauna tiko na nodra 
leveni na Farisi kei na nona leveni o Eroti.” 

16. E ratou sa veivosaki vaka iratou ga, ka vaka, 
“e rairai baleta ni sega vei kedatou na madrai.” 

17. Ia ni sa kila o Jisu, sa tukuna vei iratou, “a 
cava dou veivosakitaka kina baleta na sega ni 
madrai? Dou se sega ga ni vakasamataka mo dou 
kila rawa? E se tiko beka ga vei kemudou na 
lomaqa? 

18. E se sega ga ni dou rai rawa li, ni sa tiko na 
matamudou? E se ga sega ni dou rogoca rawa Ii, ni 
sa tiko na daligamudou? E se sega tikoga ni dou 
vakasamataka rawa li? 

19. Ni'u dovia na lima nai buli madrai vei ira na 
lewe lima na udolu, ka e vica li na ketekete dou 
vakasinati ena kena vo?” E ratou tukuna vua, “e 
tinikarua.” 

20. “Vaka talega kina na vitu nai buli madrai ena 
noqu dovia vei ira na lewe va na udolu, e vica li na 
ketekete dou vakasinaita ena kena vo?” E ratou 
tukuna, “e vitu!” 

21. Sa tukuna o koya vei iratou, a cava ga dou 
veinanuyaka kina ka sega ni vakasamataka rawa? 


Sa Vakabulai Na Mataboko Mai Veciseita 

22. A sa lako mai o koya ki Veciseita, ka ra sa 
kauta mai vua e dua na tamata mataboko ka 
masuti Koya me bau tara. 

23. Sa qai taura o koya na liga i mataboko ka 
tubera kina i bili ni koro. Ni sa kasivita na mata i 
mataboko ka tabaka ena ligana ruarua, a sa tarogi 
koya se sa bau raica e dua na ka. 

24. A sa rai cake o koya ka tukuna, “au sa raica na 
tamata ni ra sa vaka na vunikau, sa veilakoyaki.” 
25. Sa tabaka tale na matana ena ligana ka cakava 
me rai cake. A sa vakasukai tale vua na nona raica 
vinaka na veika kecega. 

26. A sa vakatalai koya ki nona vale, ka tukuna 
vua, “mo kua tale ni lako kina koro, se mo tukuna 
vua e dua e nakoro.” 


Sa Vakatusa O Pita Ni Sa Karisito O Jisu 

27. E ratou sa lako kina veikorokoro vaka Sisaria 
Filipai o Jisu kei iratou na nona tisaipeli; a sa 
tarogi iratou na nona tisaipeli e gaunisala, ka vaka, 
“0 cei era tukuna na tamata me baleti Au?” 

28. E ratou tukuna vua, “O Joni na 
dauveipapitaiso, ia eso sa tukuna, o llaijia; eso tale 
era tukuna, ni dua vei ira na parofita.” 

29. Sa tukuna o koya vei iratou, “ia o cei dou 

tukuna oi kemudou me baleti Au?” A sa vosa o 
Pita ka tukuna vua, “oi kemuni na Karisito.” 

30. A sa vakadreti iratou sara vakabibi o Koya, ka 
me ratou kakua ni tukuni koya vua e dua. 


O Jisu Sa Yalataka Na Nona Mate Kei Na Tucake 
Tale 

31. Sa qai tekivu me vakatavuvulitaka vei iratou, 
ni na sotava na luve ni tamata e vuga na veika 
rarawa, ka ena besetaki mai vei ira na qase kei ira 
na bete levu kei ira na daunivolatabu, ena qai 
vakamatei ka tucake tale ni oti e tolu na siga. 

32. Sa tukuna vakamatata vei iratou na vosa oqo. 
A sa kauti Koya vakatikitiki o Pita ka cudruvi 
Koya. 

33. la sa vuki vua ka raici iratou na tisaipeli, ka 
vunauci Pita, ka vaka, “lako tani ki dakuqu Setani! 
Ni o sa sega ni tu ena yasa ni Kalou, ia ena yasa e 
vakatamata.” 


Taura Cake Na Kauveilatai Ka Muri Au 

34. Sa qai kacivi ira mai na lewe vuqa kei iratou 
talega na Nona tisaipeli vua, ka tukuna vei ira, o 
koya yadua sa gadreva me muri Au mai me kakua 
ni nanuma na ka me baleti koya, me colata ga na 
nona kauveilatai, ka muri Au. 

35. O koya sa via maroroya na nona bula ena 
vakayalia, ia o koya sa vakayalia na nona bula ena 
vukuqu ena maroroya. 

36. “A cava na betena vua na tamata kevaka e 
rawati vuravura taucoko, ka me vakayalia kina na 
nona bula?” 

37. “e dua li na ka e rawa ni solia na tamata me 
veisau vata kei na bula?” 

38. Vei koya ena madualaki Au kei na noqu vosa, 
vei ira nai tabatamata i valavala ca ka 
dauveibutakoci oqo, ena madualaki koya talega na 
luve ni tamata ena gauna ni nona lako mai ena i 
ukuuku nei Tamana kei ira na  agilosi 
yalosavasava. 


O Jisu Sa Vakamataliataki Ena Ulunivanua 


9. A sa tukuna vei ira, “Au tukuna vaka i dina 


vei kemudou, eso eke ka tucake tu ogo ni se bera 
ni ra na mate era na raica na matanitu ni Kalou ni 
na lako mai ena kaukauwa levu.” 

2. Nioti e ono na siga sa gai kauti Pita, Jemesa 
kei Joni o Jisu kina dua na dela ni ulunivanua 
cecere ka sega tale e dua; a sa vakamataliataki o 
koya e matadratou. 

3. Ka sa serau ka makaresese vulavula na nonai 
sulu me vaka na uca cevata, ka sa sega sara ga ni 
dua na dausavasava e vuravura me savata nai 
sulu me vaka na vulavula ogo. 

4. A sarairai mai vei iratou oilaijia kei Mosese ka 
rau sa veivosaki vata kei Jisu. 

5. Sa tukuna o Pita vei Jisu ka vaka, “Rapai, sa 
bau dua dina na ka totoka na nodatou tiko eke, ka 
me keitou sa tara e tolu na vale vakacevaceva: me 


dua e Nomuni, dua me nei Mosese, kei na dua me 
nei llaijia.” 

6. ena nodratou levu ni rere, a sa sega ni kila 
kina o koya na cava me tukuna. 

7. A sa dua na o sa vakarurugi iratou; ka rogo 
mai e dua na vosa mai na loma ni o, ka vaka, “sai 
Koya oqo na luvequ lomani. Dou rogoci Koya!” 

8. A ratou sa kurabui ka veiraiyaki, ka sa sega 
tale ni qai dua me ratou raica, ia o Jisu ga kei 
ratou. 

9. Ni ratou sa siro mai ena ulunivanua a sa 
vakadreti ratou o koya me ratou kakua ni tukuna 
na ka e ratou a raica, ka me yacova mada ni sa 
tucake mai na mate na luve ni Tamata. 

10. A ratou sa maroroya na vosa o ya vei ratou, ka 
veinanuyaka vaka i iratou nai balebale ni tucake 
tale mai na mate. 

11. E ratou tarogi Koya ka vaka, “na cava na vuna 
era tukuna kina na daunivolatabu ni dodonu me 
liu mai oilaijia?” 

12. A sa tukuna vei ratou o koya, ka vaka, io, sa 
lako oti dina mai oilaijia ena nona mai vakasuka 
lesu na veika kece. Vakacava mada na kena volai 
tu mai, ni na levu na veika rarawa ena sotava na 
luve ni Tamata ka ra na sega ni dokai Koya? 

13. “la ka'u tukuna vei kemudou ni o llaijia sa 
lako oti mai, ka era qai cakava vua na ka ga era 
vinakata mera cakava, ka me vaka na ka sa volai 
oti tu me baleti Koya.” 


Sa Vakabulai E dua Na Gonetagane 

14. Ni sa yaco mai o koya vei iratou na tisaipeli, a 
sa raici ira na lewe vuga ni ra sa osodrigi vei 
iratou, kei na nodra veileti tiko vei iratou na 
daunivolatabu. 

15. Ka era kidacala ni ra sa raici Koya ka kurabui 
taucoko na tamata, era sa cicivi Koya, ka kidavaka. 
16. A sa tarogi ira na daunivolatabu o koya, “a 
cava dou vosataka tiko vei iratou?” 

17. A sa vosa mai e dua vei ira na lewe vuga ka 
vaka, “Qasenivuli, au kauta mai vei kemuni na 
luvequ tagane ka tiko vua e dua na yalo ni galu. 
18. “Ena gauna me dau curumi koya kina, edau 
viritaki koya sobu ira ka vuso na gusuna ka 
vakasequruquru bati, ka qai wakakau na yagona. 
Au a tukuna vei iratou na nomu tisaipeli meratou 
cemuria tani, ia ka sega ni ratou rawata.” 

19. A sa vosa vei ira o koya ka vaka, “ai 
tabatamata lailai ena vakabauta, ka e ka wale tu ga 
vei kemudou na nodatou bula vata? me kau mai 
vei Au o koya.” 

20. Era sa qai kauta mai vei Koya na gonetagane. 
Ni sa raici koya ka, vakasauri sa bitabitalaki koya 
na yalo ca oqo ka davo qiliraki koya ena qele, ka 
vuso na gusuna. 

21. sa tarogi tamana o koya, a ca-va na dede ni 
gauna sa tauvi koya tiko mai kina? Sauma o 
tamana, mai na gauna sara ga se gone kina. 

22. “E levu na gauna edau biuti koya na yalo ogo, 
kina buka waga se ki na loma ni wai me 
vakamatei koya. la ke dua na ka moni cakava, ni 

lomani keirau ka vukei keirau mai.” 

23. A sa tukuna vua o Jisu, “kevaka walega o 
rawa ni vakabauta, ni sa rawa na ka kecega vua sa 
vakabauta.” 

24. Vakasauri sa qolou i cake na tama ni gone 
ka vosa tagitagi ka vaka, “Turaga, au sa 
vakabauta; ni vukei au ena noqu sega ni 
vakabauta.” 

25. Ni sa raica o Jisu ni ra sa cici vata mai na lewe 
vuga, sa vunauca na yalo velavela ka vaka, “O iko 
na yalo ni galu kei na didivara, Au sa vakaroti iko 
mo lako tani mai vua ka mo kakua ni curumi koya 
tale vakadua!” 

26. A sa gogolou na yalo oqo ka bitabitalaki koya 
me yacova ni sa lako tani mai vua. Ka sa vaka kina 
o koya e dua sa mate, e lewe levu sa tukuna, “ni sa 
mate.” 

27. Ia sa taura na ligana o Jisu ka dreti koya cake, 
sa tucake mai. 

28. Ni sa la'ki tiko o koya i vale e ratou sa tarogi 
koya lo na nona tisaipeli, ka vaka, “na cava keitou 
sega kina ni cemuria rawa?” 

29. A sa tukuna vei iratou o koya, “na 
mataqali vaka o ya sa sega ni cemuri wale, ia sa 
rawa ga ena masu kei na lolo.” 


O Jisu Sa Yalataka Tale Na Nona Mate Kei Na 
Tucake Tale 

30. A ratou sa biuta tale mai na vanua o ya ka 
lako siviti Kaleli, ena nona vinakata me kua ni dua 
e kila. 

31. A sa nona vakatavuvuli tiko vei iratou na 
nona tisaipeli, ka tukuna, “ena soli yani na luve ni 
tamata ki na ligadra na tamata, ka era na 
vakamatei koya. Ni sa vakamatei, ka ena qai 
tucake tale ena i katolu ni siga.” 

32. la e ratou sa sega ni kila nai balebale ni vosa 
oqo, ka ratou sa rere talega ni taroga. 


O Cei Sa Levu Cake Sara 

33. A sa lako mai o koya ki Kapenaumi. Ni sa tikoi 
vale sa qai tarogi iratou, “na cava mada dou 
veiletitaka tiko mai e gaunisala?” 

34. la e ratou sa vagagalu taucoko, ni ratou sa 
veiletitaka tiko mai vaka iratou ena gaunisala, se o 
cei e cecere duadua. 

35. Sa qai dabe sobu i ra o koya ka kacivi ira mai 
na lewe tinikarua, ka tukuna vei ira, “kevaka e 
dua sa vinakata me vakaliuci, o koya me tiko sara 
mai ra vei kemudou kece, ka me nomudou 
dauniveiqaravi talega.” 

36. A sa taura e dua na gone lailai ka vakaturi 
koya e matadratou. Sa qai keveta ka tukuna vei 
iratou, 

37. “O koya yadua sa ciqoma e dua na gone lailai 
vaka oqo ena vuku ni Yacaqu sa ciqomi Au; o 
koya sa ciqomi Au e sega ni ciqomi Au walega ia 
sa ciqomi koya sa talai Au mai.” 


Sa Sega Ni Vakatara O Jisu Na Dui Toto 
38. A sa tukuna vua o Joni, ka vaka, “Qasenivuli 


keitou raica e dua ni cemuria na tevoro ena 
Yacamuni, ka keitou sa tarovi koya baleta ni sega 
ni muri kedatou tiko.” 

39. la sa tukuna o Jisu, dou kakua ni tarovi koya, 
ni sa sega ni rawa me dua e cakava na ka e 
veivakurabuitaki ena Yacaqu, me qai 
vosavakacacataki Au e muri. 

40. “E sega ni kedatou meca o ira na tokona na 
cakacaka. 

41. O koya e solia vei kemudou e dua na bilo wai 
ena vuku ni Yacaqu, baleta ni dou sa nei Karisito, 
Au tukuna vakaidina vei kemudou, ena sega ni 
rawa me kautani mai vua na kena i sau. 


Na I Vakasala I Jisu Me Baleta Na Basulawa 

42. Ia o koya yadua ena vakavuna me bale e dua 
vei ira na gone lailai sa vakabauti Au, ena vinaka 
cake vua me vesu e domona e dua na vatu ni 
qaqaqi levu, qai vakalutudromutaki ki loma ni 
wasawasa. 

43. Kevaka e vakavuna na ligamu nomu valavala 
ca, mo taya laivi. Ka ni vinaka cake vei iko mo 
curu kina bula ka liga dua, ka ca ga ni tu na 
ligamu ruarua, mo qai lakoi Eli kina bukawaqa sa 
sega ni boko rawa- 

44. “Na vanua ena sega kina ni mate nona i 
valavala ca kei na bukawaqa e sega ni boko rawa.’ 
45. Kevaka e vakavuna na yavamu nomu valavala 
ca, mo taya laivi. Ni vinaka cake vei iko mo curu 
kina bula ka gera yani, ka ca ga ni o lako yani ena 
yavamu ruarua ka o qai viritaki ki Eli, kina 
bukawaqa e sega ni boko rawa. 

46. “Na vanua ena sega kina ni mate na nona i 
valavala ca kei na bukawaqa e sega ni boko rawa.” 
47. Kevaka e vakavuna na matamu na nomu 
valavala ca, mo leuta tani. Ka ni vinaka cake vei 
iko mo curu kina matanitu ni Kalou ka mata dua, 
ka ca ga ni vinaka na matamu ruarua, ka o qai 
viritaki ki na drano bukawaqa. 

48. “Na vanua ena sega kina ni mate nona i 
valavala ca kei na bukawaqa e sega ni boko rawa.” 


Sega Ni Yaga Na Masima Ke Sega Na Tuituina 
49. Ka ni na vakamasimataki na tamata yadua ena 
bukawaga, kei na vakacabo i soro taucoko ena 
vakamasimataki. 

50. “Na masima e vinaka, ia kevaka sa yali na 
tuituina mai na masima, o na vakatuituinataka 
tale ena cava? Mo dou tuituina tiko, ka 
veivakacegui vakaikemudou.” 


Na Vakawati Kei Na Sere 


10. A sa biubiu mai kea o Koya ka lako kina 


yasana vaka Jutia ena tai kadua ni Joritani. A ra sa 
soqoni vata tale maiVua na lewe vuga, me vaka sa 
dau Nona i valavala, a sa vakavulici ira tale. 

2. Era sa lako mai Vua na Farisi, ka tarogi Koya, 
“E tara li vua na tagane me sereka na watina?” ka 
era vakatovolei Koya. 

3. A sa sauma o koya vei ira, ka vaka, “Na cava 
e 

vakaroti kemudou kina o Mosese?” 

4. Era tukuna, “O Mosese e vakatara vua na 
tagane me vola e dua nai vola ni veisere, ka me qai 
biuta na yalewa.” 

5. A sa tukuna vei ira o Jisu, baleta na lomaqa ni 
yalomudou e vola kina o koya veikemudou na 
lawa buli ogori. 

6. “Ia mai nai vakatekivu ni veibuli, a sa bulia 
na tagane kei na yalewa na Kalou. 

7. Oqo na vuna ena biuti tamana kei tinana kina 
na tagane ni sa sema vua na watina, 

8. “Ka e rau sa na yaco kina na lewe rua me rau 
sa dua ga na yago ; ka sa sega kina ni rua tiko oi 
rau, ia rau sa dua bau ga. 

9. “O koya oqo na ka sa semata vata na Kalou, 
me kakua ni tawasea na tamata.” 

10. Ni ratou sa la'ki tikoi vale e ratou sa tarogi 
Koya tale na Nona tisaipeli ena vuku ni ka oqori. 
11. A sa tukuna vei iratou, “O koya yadua sa 
sereka na watina yalewa ka la'ki vakawatitaka tale 
dua na yalewa sa dauveibutakoci. 

12. “Kevaka sa sereka na watina o koya na 
yalewa, ka la'ki vakawatitaka tale dua na tagane 
sa dauveibutakoci.” 


Jisu Sa Vakalouvinakataki Ira Na Gone Lalai 

13. A ra sa kauta mai na gone lalai Vua, ka me 
rawa ni tarai ira o Koya, e ratou sa vunauci ira na 
veikau tiko mai na tisaipeli. 

14. la ni sa raica o Jisu, sa rarawataki iratou sara 
vakalevu, ka tukuna, “Dou laivi ira na gone lalai 
mera lako mai vei Au, ka dou kakua ni tarovi ira; 
ni sa vaka ogo o ira na lewe ni matanitu ni Kalou. 
15. “Au tukuna vakaidina veikemudou, o koya 
ena sega ni ciqoma na matanitu ni Kalou, me vaka 
na gone lailai ena sega ni curu rawa kina.” 

16. Sa qai keveti ira cake, ka tabaki ira, ka vosa 
vakalouvinakataki ira. 


Jisu Sa Vakasalataka Na Cauravou Vutuniyau 

17. Ni sa taubale tiko o koya e gaunisala, sa cici 
mai Vua e dua ka tekiduru e matana, ka tarogi 
koya, “Qasenivuli vinaka, na cava beka me'u 
cakava me'u rawata kina na bula Sega ni mudu?” 
18. A sa tukuna vua o Jisu, “Na cava o tukuna kina 
vei Au ni'u vinaka? sa sega ni dua e vinaka ia e 
dua ga, sai koya na Kalou. 

19. O iko sa kila tiko nai vakaro: Mo kakua ni 
veibutakoci, mo kakua ni laba, “Mo kakua ni 
butako, “Mo kakua ni dau lawaki, “Mo dokai rau 
na tamamu kei na tinamu.” 

20. Sa qai vosa mai o koya ka tukuna vua, 
“Qasenivuli na ka kece oqo ni'u se gone au sa 
taura matua tu mai. 

21. A sa vakaraici koya tu o Jisu kei na Nona 
lomana, sa qai tukuna vua, “E dua na ka ga o sega 
ni se cakava tiko: mo lako yani ka volitaka na 
veika o taukena tu ka solia vei ira na dravudravua, 


o na gai vakaiyau kina, mai lomalagi, ka lako mai, 
colata na kauveilatai, ka muri Au.” 

22. la na vosa oqo e vaka lomabibitaki koya, ka 
lako yani ena mata rarawa, ka ni sa levu sara na 
nona i yau. 


Sa Rawa Na Ka Kecega Vua Na Kalou 

23. Sa gai rai wavoki o Jisu ka tukuna vei iratou na 
Nona tisaipeli, “O ira na vutuniyau sa dua dina na 
ka dredre vei ira na nodra curu kina matanitu ni 
Kalou.” 

24. E ratou sa qorogoro na tisaipeli ena vuku ni 
nona vosa. la sa vosa tale vei iratou o Jisu ka 
tukuna, “Ra gone, sa bau dredre dina vei ira na 
vakanuinui kina i yau mera curu kina matanitu ni 
Kalou! 

25. “Ni ka rawarawa sara vua na kameli me 
curuma e dua na mata ni cula, mai vei koya na 
vutuniyau me curuma na matanitu ni Kalou.” 

26. Ena nodratou levu ni kidroa e ratou sa 
veitukunayaka vaka i ratou, “O cei ga me sa 
na qai vakabulai rawa?” 

27. la sa rai yani vei iratou o Jisu ka tukuna, “Vua 
na tamata sa dredre sara, ia na Kalou e sega, ni ka 
kecega sa rawa vua na Kalou.” 

28. O Pita sa qai tekivu me tukuna vua, “Raica, oi 
keitou mada ga sa biuta na veika kece ka muri 
Kemuni.” 

29. Sa sauma vua o Jisu ka vaka, Au tukuna 
vakaidina vei iko, sa sega e dua na tamata me 
biuta na nona vale se tuakana se ganena se tamana 
se tinana, se watina se luvena se na nona vanua 
ena vukuqu kei nai tukutuku vinaka, 

30. Me sega ni taura e yadrau na kena i sau, ka ena 
gauna oqo era na vakila na nodra matavuvale kei 
ira na tuakana kei ira na ganena kei ira na tinadra 
kei ira na luvena kei na nodra vanua, ka era na 
sotava na veivakararawataki ia ena nodra na bula 
sa bera mai, oqori na bula e sega ni mudu. 

31. “la e lewe levu vei ira sa liu era na muri, kei 
ira sa muri era na liu.” 


Sa Yalataka O Jisu Ena 1 Katolu Ni Gauna Na 
Nona Mate Kei Na Tucake Tale 

32. Ena gaunisala ni ratou lako cake tiko ki 
Jerusalemi sa dua na ka na nodratou kurabui tiko, 
o Jisu sa liu sara tikoi liu. Ka vaka me yacovi 
iratou na rere ena gauna e ratou sa muri Koya tiko 
kina. Sa qai kauti iratou na lewe tinikarua 
vakatikitiki, ka tukuna tale vei iratou na veika ena 
vakayacori vua. 

33. “Ka raica, edatou sa lako cake tiko ogo ki 
Jerusalemi, na luve ni tamata ena soli yani kivei 
ira na bete levu kei ira na daunivolatabu; ka era na 
totogitaki Koya me mate ka soli Koya vei ira na 
kai matanitu tani; 

34. “Era na vakalialiai Koya, ka yavita kei na 
nodra kasiviti Koya ka vakamatea. Ena i katolu ni 
siga ena tucake tale.” 

Na Veiqaravi Sa Cecere Duadua 

35. E rau mai tarogi Koya na luvei Sevete o Jemesa 
kei Joni, ka vaka, “Qasenivuli, keirau kerei 
Kemuni mo ni cakava vei keirau na ka keirau na 
kerea vei Kemuni.” 

36. Sa tarogi rau, “Na cava o drau vinakata Me'u 
cakava vei kemudrau?” 

37. E rau tukuna Vua, “Mo ni solia vei keirau me 
keirau dabe vata kei kemuni ena nomuni ukuuku, 
ka e dua me dabe ena Yasamuni matau ka dua me 
dabe enaYasamuni mawi.” 

38. la sa tukuna vei rau o Jisu, “Drau sega ni kila 
tiko na ka o drau kerea. Drau na rawata mo drau 
papitaisotaki ena papitaiso Au a papitaisotaki 
kina?” 

39. E rau tukuna vua, “E rawa vei keirau.” A sa 
tukuna o Jisu vei rau, na bilo Au a gunuva drau 
rawa ni gunu kina, ka drau rawa talega ni 
papitaisotaki ena papitaiso au papitaisotaki kina; 
40. “la na dabe ga ena yasaqu i matau kei nai 
mawi e sega ni rawa vei Au me'u solia, ia vei ira 
ga sa vakarautaki me nodra.” 

41. Ni ra sa rogoca na lewe tini na nodrau vosa o 
Jemesa kei Joni era sa vakacudruvi rau. 

42. la o Jisu sa qai kacivi ira vata mai Vua ka 
tukuna, dou kila ni o ira sa turaga tu vei ira na kai 
matanitu tani sa turaga vei ira, kei ira sa cecere e 
vakacola nodra sau tu ga vei ira. 

43. “Me kakua ni vaka o ya oi kemudou, ia ke dua 
veikemudou sa vinakata me cecere o koya me 
nomudou dauniveigaravi. 

44. “Ke dua vei kemudou sa vinakata me turaga o 
koya me nomudou bobula. 

45. “Ni o Koya na luve ni tamata sa sega ni lako 
mai me qaravi, ia me mai dauveigaravi, ka mai 
solia na Nona bula me ra vakabulai kina na lewe 
vuga.” 


O Jisu Sa Vakabulai Patemo Na Mataboko 

46. A ratou sa qai yaco mai ki Jeriko. Ni sa lako 
tani mai o Koya e Jeriko kei iratou na nona 
tisaipeli kei ira na lewe vuga, na tamata mataboko 
o Patemo, na luve i Temeo a sa dabe tiko ena yasa 
ni sala me kerekere. 

47. Ni sa rogoca o koya ni sai Jisu na kai Nasareci, 
a sa tekivu me kaci yani ka vaka, “I Jisu na Luvei 
Tevita, ni lomani au mai.” 

48. Ka e lewe vuga vei ira sa karaci koya me tiko 
lo; ia ka sa qai kacikaci ga o koya i cake, “Na 
Luvei Tevita, ni lomani au mai!” 

49. A sa tu vakadua o Jisu ka vakarota me kacivi 
mai O koya. Era sa qai kaciva na mataboko ka 
tukuna vua, “Mo maray, ka tucake, ni sa kacivi 
iko mai o Koya.” 

50. A sa viritaka laivi o koya na nona kote balavu, 
a sa tucake ka lako vei Jisu. 

51. Sa tarogi koya o Jisu ka vaka, “Na cava o 
vinakata me'u cakava vei iko?” Sa tukuna na 
tamata mataboko, “Rabonai, me rai na mataqu.” 


52. Sa qai tukuna vua o Jisu, “Mo lako yani ena 
nomu i lakolako ka sa vakabulai iko na nomu 
vakabauta.” Ka vakasauri ni sa rai na matana ka sa 
muri Jisu yani e gaunisala. 


Sa Curu Mai Na Tui Ni Qaga 


11. Ni ratou sa volekati Jerusalemi ka ratou se 


yaco tiko mai Pecivaki kei Pecani mai na 
ulunivanua ni veiolive, sa vakatala e lewe rua na 
nona tisaipeli, 

2. A sa tukuna vei rau, drau lako kina koro sa 
tiko mai ena yasana kadua; ni drau sa curuma 
yani drau na raica e dua na asa lailai ni vesu tiko 
ka se bera ni bau dua me vodoka, drau sereka ka 
kauta mai. 

3. “Kevaka e mani dua me tarogi kemudrau, a 
cava drau sa kitaka kina na ka oqo? Drau tukuna, 
sa gadreva na Turaga, "Ena vakasuka tale mai eke 
o koya.” 

4. A rau sa lako yani ka kunea na asa lailai ni 
vesu tu ena dua na mata ni katuba ena yasa ni 
gaunisala, ka rau sereka sara. 

5. la sa tu e kea eso ka tukuna vei rau, “A cava 
drau sereka kina na asa lailai?” 

6. A rau sa tukuna vei ira na ka sa vakarota mai 
vei rau o Jisu. Era sa laivi rau me rau lako yani. 

7. Rau kauta mai na asa lailai vei Jisu ka tevuka e 
delana na nodrau i sulu, a sa dabe kina o Koya. 

8. Ka lewe vuga sa tevuka na nodra i sulu e 
gaunisala, ka so era musuka na taba ni kau mera 
vakotora e gaunisala. 

9. O ira na liu tiko kei ira na muria tiko mai era 
sa kailavaka, ka vaka: “Osana!” “Sa kalouvinaka o 
Koya sa lako mai ena yaca ni Turaga! 

10. Sa kalouvinaka na matanitu nei Tamada o 
Tevita ni sa lako mai ena yaca ni Turaga! Osana 
vua sa cecere sara!” 

11. A sa curu yani ki Jerusalemi o Jisu ka lako sara 
kina vale ni soro. Sa vakaraica na veika kece era 
tu, ka ni sa totolo tiko na gauna, sa qai lako yani ki 
Pecani kei iratou na lewe tinikarua. 


Sa Malai Na Vunilolo 

12. Ni ratou sa biuti Pecani mai ena siga ka 
tarava, a sa via kana o Koya. 

13. A sa raica mai vakayawa o Koya e dua na 
vunilolo ka vakadrauna vinaka, sa toro voleka 
kina me raica na vuana. Ni sa yaco kina, e sega 
sara tu ga ni vua, ia na drauna walega, ka ni se 
bera tiko na vulai lolo. 

14. Sa tukuna o Jisu, “Na vuamu me sa cava eke 
na kena laukana tiko.” E ratou sa rogoca na Nona 
tisaipeli. 


O Jisu Sa Vakasavasavataka Na Vale Ni Soro 

15. A ratou sa lako mai ki Jerusalemi. Ka sa curu 
o Jisu kina vale ni soro ka tekivu me cemuri ira 
tani na veivoli tiko e loma ni vale ni soro, sa 
vukica sobu na teveli ni veisau i lavo kei na nodra 
teveli na volitaki ruve. 

16. Sa sega ni qai dua tale me vakatara o Koya, 
me kauta e loma nivale ni soro na nona i voli. 

17. A sa vakavulici ira, ka vaka, “Sa sega li ni a 
volai, na noqu vale ena vakatokai me nodra vale 
ni masu na veimatanitu kecega? la dou sa cakava 
me qara ni daubutako.” 

18. Ni ra sa rogoca na daunivolatabu kei ira na 
bete levu era sa vakasaqara e dua na gaunisala 
mera vakamatei Koya kina; ni ra sa rerevaki koya, 
baleta na nodra qoroqoro na lewe vuga ena nona i 
vakavuvuli. 

19. Ni sa lutu mai na karobo, a sa lako tani mai o 
Koya ena koro. 


Na Lesoni Ni Vuni Lolo Sa Malai 

20. Ena mataka lailai ni ratou lako sivita na vuni 
lolo, ka ratou raica ni sa malai sara ga mai na 
wakana. 

21. Sa qai nanuma mai o Pita, ka tukuna Vua, 
“Rapai, raica! na vuni lolo o a cudruva sa 
malai vakadua.” 

22. Sa tukuna vei iratou O Jisu, ka vaka, “Dou 
vakabauta na Kalou.” 

23. “Ni'u sa tukuna vakaidina veikemudou, ke 
dua e tukuna kina ulunivanua oqo, mo toso laivi 
ka biu kina wasawasa ka sega ni vakatitiga e 
yalona, ia me vakabauta na ka e tukuna ni na 
yaco, ena vakayacori na cava ga e cavuta. 

24. “O Koya oqo kau tukuna tiko kina 
veikemudou, a ka kecega dou kerea ena nomudou 
masu, dou vakabauta, ni dou sa rawata, dou na 
taukena dina. 


Na Veivosoti Kei Na Masu 

25. “Ni dou sa tucake ka masu, ke dua e caka cala 
veikemudou dou vosoti koya, me vaka na nona 
vosota nomudou caka cala na Tamamudou mai 
lomalagi. 

26. “la kevaka dou sa sega ni rawa ni veivosoti, 
ena sega ni rawa vaka kina me vosoti kemudou, 
na Tamamudou mai Lomalagi ena nomudou caka 
cala.” 


Sa Tarogi Nona Vakatulewa O Jisu 

27. E ratou sa qai lako tale mai ki Jerusalemi. Ni 
sa lako tiko o koya kina vale ni soro, a ra sa lako 
mai vua o ira na bete levu, na daunivolatabu, kei 
ira na gase. 

28. A ra sa tarogi Koya, ka vaka, “A lewa mai vei 
o cakava tiko kina na veika ogo? O cei e solia vei 
iko na lewa mo cakava na veika ogo?” 

29. la sa vosa vei ira o Jisu, ka vaka, “Au na tarogi 
kemudou se o cei na nona vakatulewa Au cakava 
tiko kina na veika oqo : 

30. “E vu mai lomalagi, se mai vei ira na tamata, 
na veipapitaisotaki i Joni? Dou sauma mai vei 
Au.” 

31. Era vakasamataka, ka veivosakitaka vakai ira 
ka vaka, “Kevaka eda na tukuna, E vu mai 
lomalagi, ena tukuna o koya, cava ga dou sega ni 
via vakabauti Koya kina?” 


32. la kevaka eda tukuna, “Mai vei ira na tamata” 
- ni o ira mada ga na tamata era wiliki Joni tu me 
dua na parofita, a ra sa rerevaki ira tale kina na 
tamata. 

33. Era sa gai saumai vei Jisu, ka vaka, “Keitou sa 

sega ni kila rawa.” A sa tukuna vei iratou o Jisu, 
“Ena sega ni rawa talega vei Au me'u tukuna 
veikemudou, se vakatulewa i cei Au cakava tiko 
kina na vei ka oqo.” 


Na Vosa Vakatautauvata Ni Dau Ni Vakatau Ni 
Vaini Ca 


12. A sa tekivu me vosataka vei ira o koya na 


vosa vakatautauvata: sa dua na tamata sa tea e 
dua na loga vaini ka vakabaitaka wavoki, sa kelia 
e dua na qara me dau sova kina na waini, ka tara e 
dua na vale me nona nai vakatawa. Sa qai lisitaka 
vei ira na daunivaini ka lako yani kina dua na 
vanua vakayawa. 

2. “Ni sa yacova mai na gauna ni beti vaini sa 
tala o koya e dua na tamata cakacaka, me lako vua 
na dauvaini ka me solia mai na nona i votavota 
mai na vua ni vaini sa rawa. 

3. “Era tauri koya ka mokulaka ka ra qai 
vakatalai koya lala lesu yani. 

4. “Vakatala tale o koya vei ira e dua tale na 
tamata cakacaka, era vakaviriki koya mai ena vatu 
ka vakamavoataka na uluna, ra sa qai vakatala 
lesu ni sa mavoa vaka ca sara. 

5. “Vakatala tale o koya e dua vei ira, a ra sa 
vakamatea ve ira tale na so era lako yani era 
mokulaki ka vakamatei eso. 

6. “A sa qai dua ga sa vo na luvena, ka nona ka 
lomani, a sa vakatalai koya talega, ka tukuna, “na 
luvequ oqo, era na dokai koya.” 

7. la era sa veivosaki vaka i ira na dauvaini ka 
vaka, “O koya sara ga ogo nai taukei e muri. Dou 
lako mai, meda vakamatea me na noda kina 
na nona i votavota.” 

8. “Era sa tauri koya ka vakamatea ka biuti koya 
tani kina taudaku ni veiloga vaini.” 

9. A cava ena qai cakava nai taukei ni veiloga 
vaini? Ena lako mai ka vakamatei ira taucoko na 
daunivaini, ka solia na veiloga vaini vei ira tale 
eso. 

10. Sa dou wilika mada na tikini Vola Tabu oqo se 
sega: 

Na vatu era a cata na matai ni vale sa yaco me 
kenai vakadei ena tutu ni vale. 

11. O Jiova ga sa cakava 
veivakurabuitaki dina ni da raica? 
12. Era sa vinakata mera tauri koya, ni ra kila na 
nona vosa vakatautauvata sa baleti ira tiko, ia era 
sa rerevaki ira ga na lewe vuqa. A ra sa qai biuti 
koya ka lako tani yani. 


tiko sa ka e 


Na Farisi : E Dodonu Vakalawa LI Me Saumi Nai 
Vakacavacava Vei Sisa ? 

13. A ra sa vakatala vua eso na Farisi kei nai 
tokani i Eroti, me ra coriti koya ena nona vosa. 

14. Ni ra sa yaco yani era sa tukuna vua, 
“qasenivuli, keitou kila ni oi kemuni sa dina tiko 
ka sega ni dua koni rerevaka, ka koni sega talega 
ni wilika e dua e vakaitutu o ni dau 
vakatavuvulitaka ga na ka dodonu. E tara li meda 

soli vakacavacava vei Sisa, se sega? 

15. “Me da solia beka, se me kakua?” la sa kila 
o koya na nodra veivakaisini, sa tukuna vei ira, “a 
cava dou via vakatovolei Au kina? Dou kauta mai 
vei Au e dua nai lavo siliva Meu raica mada.” 

16. Era sa kauta mai ka sa tarogi ira o koya, “O cei 
na kena i vakatakarakara oqo kei na yaca i cei 
oqo “A ra sa tukuna vua, “Sisa.” 

17. Sa tukuna vei ira o Jisu, ka vaka, “Mo dou 
solia vei Sisa na ka ga sa nei Sisa vua na Kalou na 
ka ga sa Nona na Kalou.” A ra sa qorogoro ga. 


Na Sedusisi: Vakacava Na Tucake Tale? 

18. A ra sa lako mai vua eso na Sedusisi, ka era 
dau tukuna ni sega na tucake tale, a ra sa tarogi 
Koya, ka vaka: 

19. “Qasenivuli, sa vola vei kemami o Mosese 
kevaka e dua na tagane sa mate na tacina, ka se 
bula tikoga mai na watina ka sega ni rau 
vakaluveni, e rawa ni vakawatitaki watina o tacina 
ka vakatubura ka susuga na kawa me nei tacina. 
20. “E dua na veitacini tagane e ratou lewe vitu. 
A sa vakawati o koya sa qase; ni sa mate, ka e sega 
tu ni vakaluveni. 

21. “Sa qai taura na watina o koya ka tarava, ni 
mate e sega talega na luvena. Sa vakatalega kina o 
koya sai katolu vei iratou. 

22. “E ratou vakawatitaka taucoko na yalewa oqo 
na veitacini vituvitu. Ka oti sa qai mate na yalewa 
ogo. 

23. “O koya oqo, ni sa yaco na tucake tale mai na 
mate, o cel vei iratou na veitacini vituvitu oqo ena 
qai watina? Ka ni ratou sa watina taucoko.” 

24. Sa vosa o Jisu ka tukuna vei ira, e sega li ni o 
koya ogo dou cala tiko kina, baleta ena nomudou 
sega ni kila na nomudou i Vola Tabu kei na 
kaukauwa ni Kalou. 

25. “ Ni ra sa tucake tale mai na mate, sa sega tale 


na veiwatini se na veimusumusuki mera 
vakawati, ia era sa na vaka na agilosi mai 
lomalagi.” 


26. “la ena vukudra na mate, ni ra sa tucake tale, 
dou se sega beka ni wilika nai vola i Mosese me 
baleta na yameyame ni bukawaga mai na loma ni 
veikau lalai, ka a vosa mai kina na Kalou, ka vaka, 
“Oi Au na Kalou i Eparaama, na Kalou i Aisake kei 
na Kalou i Jekope?” 

27. “Ka ni sa sega ni nodra Kalou na mate o koya, 
ia sa nodra Kalou ga na bula. Dou sa vakacalai 
sara ga vakalevu.” 


Daunivolatabu : Na Cava Ni Matai Ni Vakaro 
Vei Ira Kece ? 

28. A sa lako mai vua e dua na daunivolatabu, 
ena nona rogoca ni sauma taucoko vakavinaka vei 
ira na mai tarogi Koya na nodra taro, sa taroga ka 


vaka, "Vei ira kece nai vakaro, o cei e bibi 
duadua?” 

29. Sauma vei koya o Jisu, ka vaka, nai vakaro 
bibi duadua ogo: Ni rogoca na Isireli, o Jiova na 
noda Kalou, sa duabau o Jiova. 

30. Ka mo ni lomani Jiova na nomuni Kalou ena 
yalomuni taucoko, kei na lomamuni taucoko, kei 
na nomuni vakasama kecega, kei na nomuni 
kaukauwa kecega sai koya oqori nai vakaro bibi. 
31. “Na kenai karua sa tautauvata tukuna, ka 
vaka oqo, mo lomana na kai nomu me vaka na 
nomu lomani iko. Sa sega ni dua nai vakaro sa 
cecere mai vei rau na rua oqo.” 

32. Sa tukuna na daunivolatabu, “Totoka dina na 
nomu vosa, qasenivuli. Na ka dina koni tukuna 
tiko ni dua na Kalou, ka sega tale e dua, ia o koya 


a. 
33. “Na noda lomani Koya ena yaloda taucoko kei 
na noda vakasama kecega, kei na lomada kecega 
kei na noqu lomana na kai noqu me vaka na noqu 
lomani Au, e uasivi sara mai ena i soro kama kei 
na vakacaboi soro kecega.” 

34. Ni sa raica o Jisu na nona sauma mai 
vakavuku na taro, sa tukuna vua, "Na matanitu ni 
Kalou o sa sega ni yawa mai kina.” la ni oti oqori 
sa sega ni qai dua tale, me via bolebole me tarogi 
Koya. 


Jisu: E Rawa Vakacava Me Tukuna O Tevita Vei 
Ira Na Luvena, Turaga 

35. Ena Nona vakatavuvuli tiko o Jisu ena vale ni 
soro, sa tukuna kina, ka vaka oqo, “E rawa li 
vakacava vei ira na daunivolatabu me ra tukuna 
ni o Karisito na Luve i Tevita?” 

36. “Ni sa vakavuna na Yalo Tabu vei Tevita me 
tukuna: ‘Sa tukuna o Jiova vua na noqu Turaga, 
“Mo dabe ena ligaqu i matau, 

Me yacova ni'u sa tauri ira na kemu meca ka biuta 
ena ruku ni qeteqete ni yavamu.” 

37. “O koya oqo o Tevita mada ga sa vakatokai 
Koya me Turaga, qai rawa vakacava me luvena?” 
A ra sa qai taleitaka ga na tamata me ra 
vakarogoci Koya. 


Qarauni Ira Na Daunivolatabu 

38. Sa tukuna ena nona vakatavuvuli tiko vei ira, 

ka vaka, “Dou qarauni kemudou mai vei ira na 

daunivolatabu, ena nodra dau via veilakoyaki ka 

vakote balavu kei na nodra dau vinakata mera 

kidavaki mai na vanua ni volivoli, 

39. Ka era dau la'ki dabe ena i dabedabe sara mai 

cake ena loma ni vale lotu, kei na ulu ni teveli ni 

kana magiti, 

40. “Ka era vakadravudravuataka na nodra vale 

na yada, ka ra dau masu balabalavu me 

veivakaisini. O ira oqo era na cudruvi vakalevu 
n 

sara. 


Na Yada Kei Na Nona Qavuni I Lavo E Rua 
41. A sa dabe tikiva na vanua ni tau soli o Jisu, ka 
me raica nai valavala ni nodra soli kina veleti ni 

soli na tamata. E levu vei ira na vutuniyau era 
solia na uma i lavo levu. 

42. Sa qai lako mai e dua na yada dravudravua ka 
solia kina e rua nai lavo lailai sara, ka rauta 
walega e dua nai lavo siliva lailai. 

43. A sa kacivi ira mai na Nona tisaipeli me ra 
lako mai Vua, ka tukuna vei ira, “Au tukuna 
vakaidina vei kemudou ni yada dravudravua oqo 
e levu nai lavo e solia, mai vei ira kece na mai soli; 
44. “O ira na mai soli era tikica ga mai e dua na 
wase ni nodra i yau mera mai solia, ia na yada oqo 
ena nona dela ni dravudravua, sa solia kecega o 
koya na ka sa votu vua me bula kina.” 


Sa Yalataka O Jisu Ni Na Vakarusai Na Vale Ni 
Soro 


13. Ni sa lako tani mai o Koya ena vale ni 


soro, sa tarogi Koya e dua na Nona tisaipeli, ka 
vaka, “Qasenivuli, sa talei dina na veivatu sa tu 
oqo kei na kena vakamatalau na veivale lelevu !” 
2. Asa tukuna vua o Jisu, "O sa raica na veivale 
lelevu oqo? Na veivatu oqo ena sega ni vo e dua 
me vaka na kena veitaqataqai tu oqo, era na 
vakarusai taucokoira.” 


Nai Vakatakilakila Ni 
Vakataotioti Kei Vuravura 
3. Ena Nona dabe tiko mai na ulunivanua ni 
veiolive ka veidonui vata kei na vale ni soro, e 
ratou sa tarogi Koya lo o Pita, Jemesa, Joni kei 
Adriu, 

4. Ka vaka, “Tukuna mada veikeitou, ena qai 
gauna cava li ena yaco kina na veika oqo? A cava 
na kena i vakatakilakila ni gauna ni sa vakarau 
vakayacori? 

5. Sa qai tukuna vei iratou o Jisu, ka vaka, “Dou 
rogoca me kua ni dua e mai lasutaki kemudou. 

6. Era na lewe levu era na vakatokai ira me o Au 
(Jisu) ka ra tukuna, “Oi Au o Koya; ka ena lewe 
levu era na rawai kina. 

7. "Ia ni dou sa rogoca nai valu kei na rorogo ni 
veivaluvaluti, dou kakua ni taqaya ; ni sa dodonu 
me yaco na veika vaka ogo, ia e se bera tiko nai 
vakataotioti. 

8. Era na vakasakaukauwa na veivanua ka 
vakasakaukauwa na veimatanitu, na uneune ena 
yavalata e levu na veivanua, ka ena yaco na 
dausiga kei na leqa. Sai koya oqori nai tekitekivu 
ni veika rarawa. 

9. la dou qarauni kemudou vinaka, ni dou na 
vakasaurarataki mo dou kau kina mataveilewai, 
dou na mokulaki ena veivale ni lotu. Dou na kau 
vakaukauwa ena vukuqu, ka mo dou rawa ni la'ki 
tukuni Au kina ena matadra na kovana kei na 
matadra na tui. 

10. "Nai tukutuku vinaka mena vunautaki mada e 
liu ki na veivanua eso. 

11. la ni ra sa vesuki kemudou mo dou la'ki 
lewai, dou kakua ni leqataka na vosa mo dou 
tukuna e matadra. la dou tukuna na vosa ka ena 


Gauna Kei Na 


soli mai veikemudou ena gauna sara ga o ya, ni 
dou na sega ni vosa oi kemudou, ia o Koya ga na 
Yalo Tabu. 

12. Na veitacini ena vakamatea vakailawaki na 
tacina, na tamani gone ena cakava vaka kina vua 
na luvena; kei ira na gone era na vakayacoi tovo 
kaukauwa vei ira na nodra i tubutubu me rawa ni 
ra mate yani kina. 

13. “Era na sevaki kemudou na tamata kecega ena 
vuku ni Yacaqu. la o koya ga e vosota tiko 
vakadede me yacova nai  vakataotioti ena 
vakabulai. 


Na Veivakararawataki Levu 

14. “Ni dou sa raica na veika vakasisila sa 
dauveivakarusai ka a vosa kina o Taniela na 
parofita, ni sa tu ena vanua e sega ni dodonu me 
kune kina.” (Dou rogoca vinaka oi kemudou sa 
wilika), mo dou sa drovaki bula oi kemudou sa 
tiko e Jutia kina veiulunivanua. 

15. Ke dua e tiko ena nona delavuvu ni vale, me 
kua ni siro sobu ki nona loma ni vale, me taura 
mai kina e dua nai yaya. 

16. “Ke dua e tiko ena i teitei me kua ni lesu tale i 
vale me la'ki taura mai na Nona i sulu. 

17. Ena ca vei ira sa bukete kei ira se susuga tiko 
na gone lalai ena gauna oqori. 

18. “Ka mo dou masu me kakua ni yaco nomudou 
veidrovaki ena vulai liliwa. 

19. “Ka ena dua na veivakararawataki levu ena 
tarai vuravura ena gauna o ya, ka se sega ni bau 
yaco mada mai na gauna e a buli vuravura kina na 
Kalou, me yacova na gauna o ya, ka ena sega tale 
ni dua vaka o ya me na gai yaco. 

20. “Ena sega ni dua na tamata me na bula kevaka 
me sega ni vakalekalekataka o koya na gauna o ya. 
21. Kevaka e dua e tukuna vei kemudou, “Dou rai 
mai o Karisito oqo! se, dou rai e kea, o ya o koya!” 
dou kakua ni vakabauta. 

22. Ka era na basika cake na parofita vakailasu kei 
na karisito vakailasu, me ra vakaraitaka na 
veivakatakilakila eso kei na veicakacaka mana eso 
ka lewe levu era na rawai kina, ka ena rawa sara 
ga ni so vei ira na digitaki. 

23. la dou qarauni kemudou vakavinaka, raica, na 
veika kece ena yaco mai ka'u sa tukuna rawa tiko 
oqo veikemudou. 


Na Nona Lako Mai Na Luve Ni Tamata 

24. “la ni sa oti na veika rarawa ena gauna o ya, 
ena qai vakabutobutotaki na mata ni siga, ka ena 
sega talega ni na cila na vula, 

25. “Era nalulutu sobu mai na veikalokalo ni 
lomalagi, kei na veivuni ka kaukauwa ni lomalagi 
era na yavavala. 

26. Era na qai raica na Luve ni Tamata ena vei o, 
ni sa lako mai ena nona i ukuuku kei na 
kaukauwa levu. 

27. “Ena talai ira na Nona agilosi o Koya, me 
vakasoqoni ira vata mai na Nona digitaki mai na 

veimata ni cagi e va, kina mua ni vuravura sara i 
ra kina mua ni lomalagi sara i cake. 


Na Vosa Vakatautauvata Ni Vu Ni Lolo 

28. “Oqo mo dou vulica mada na vosa 
vakatautauvata ni vunilolo: ni sa lavovou na 
tabana, ka tubu mai na drauna, dou sa kila sara ni 
sa toro mai na vula i katakata. 

29. “Oi kemudou talega, ni dou sa raica ni sa 
vakayacori na veika oqo, dou kila ni sa volekata 
tiko mai na katuba. 

30. “Au tukuna vakaidina vei kemudou, ni se 
bera nira na takali yani nai tabatamata oqo, na 
veika kece oqo ena yaco mada.” 

31. “O lomalagi kei vuravura ena takali yani, ia na 
Noqu vosa ena sega vakadua ni takali.” 


Sa Sega Ni Dua E Kila Na Siga Kei Na Auwa 

32. “la na siga oqori kei na auwa e sega sara ga ni 
dua e kila, o ira mada ga na agilosi mai lomalagi 
era sega ni kila, na luvena talega e sega ni kila, ia 
na Tamaqu ga sa kila. 

33. “Dou kua ni vakawelewele, dou yadra ka 
masu, ni dou sa sega ni kila na gauna ena yaco 
kina. 

34. “E sa vaka e dua na tamata sa lako kina dua na 
vanua e yawa sara, ka solia na lewa ni nona vale 
vei ira na nona tamata cakacaka, kei na nodra 
cakava na cakacaka era sa dui lesi kina ka vakaroti 
koya nai vakatawa me yadrava tiko na ka kece.” 
35. “O koya gona qo mo dou yadra tiko, ni dou sa 
sega ni kila na gauna cava ena lesu mai kina nai 
taukei ni vale ena rawa ni yakavi, se bogi levu 
tutu, se na gauna dau tagi kina na toa, se na 
mataka caca sara. 

36 “Ni vakidacala na nona lako mai, ka kunei 
kemudou ni dou moce tu.” 

37. Na ka Au tukuna ogo vei kemudou, Au 
tukuna ki vei ira na tamata kecega: ni yadra tiko!” 


Bukiveretaki Me Vakamatei O Jisu 


14. nise vo tiko e rua na siga me vakayacori na 


kana vata ni lako sivia kei na kana madrai sa sega 
ni vaka tubu. O ira na bete levu kei ira na 
daunivolatabu era se vakasagara tikoga e dua na 
gaunisala, me coriti vakailawaki kina ka me na 
vakamatei sara kina o Koya. 

2. la era sa tukuna, “Me kakua ni caka ena gauna 
ni kana vata, de ra qai rogoca kece na tamata.” 


Na Veilumuti Mai Pecani 

3. A sa tiko mai Pecani o koya ena vale i Saimoni 
na vukavuka ka dabe tiko ena yasa ni teveli, sa 
lako mai vua e dua na yalewa ka taura tiko mai e 
dua na tavaya Alapasita, ai lumu sau levu ka ni 
Narita dina. A sa voroka na tavaya i lumu talei 
oqo ka livia kina ulu i Jisu. 

4. Kae so vei iratou sa cudru, ka tukuna, a cava 
me vakamaumautaki kina nai lumu sau levu oqo? 


5. E vinaka cake me a volitaki me rawa mai kina 
e sivia na tolunadrau na silini, ka me soli vei ira na 
dravudravua. “Ka ratou sa vosa vakasewasewana 
na yalewa oqo. 

6. Ia sa tukuna o Jisu, “Dou laivi koya. A cava 
dou vosataki koya kina? Ka ni dua na cakacaka e 
uasivi sa cakava oqo vei Au. 

7. O ira na dravudravua dou sa tu vata ga e 
veisiga, na ka dou via solia vei ira e rawa ni dou 
cakava ena gauna cava ga, ia o Au edatou na 
sega ni bula vata tikoga vaka oqo. 

8. “Sa cakava o koya e dua na ka e a nakita ka sa 
rawata rawa. Ka sa lako mai kina me mai lumuta 
rawa na yagoqu ni bera ni'u bulu. 

9. “Au tukuna vakaidina vei kemudou, ena 
veiyasai vuravura taucoko ni vunautaki kina nai 
tukutuku vinaka oqo, ena tukuni talega kina na ka 
sa cakava na A sa lako o Jiutasa e dua vei ira na 
lewe tinikarua yalewa oqo me kena i divi.” 


Sa Nakita O Jiutasa Me Veretaki Jisu 

10. Kivei ira na bete levu me la'ki volitaki Jisu vei 
ira. 

11. A ra sa marau ni ra sa rogoca, ka ra sa 
yalataka ni ra na solia vua nai lavo. Sa qai 
vakasagara o koya e dua na gauna vinaka me na 
soli Koya kina. 


O Jisu Sa Marautaka Na Lako Sivia Vata Kei 
Iratou Na Nona Tisaipeli 

12. Ena i matai ni siga edau laukana kina na 
madrai sa sega ni vakatubu, ka dau vakamatei 
kina na lami ni lako sivia, sa tukuna vua oiratou 
na nona tisaipeli “Na vanua cava beka Koni 
vinakata me keitou la'ki vakarautaka kina, na 
kana ni lako sivia vata kei Kemuni?” 

13. A sa tala e lewe rua vei ira na Nona tisaipeli, 
ka tukuna vei rau, “drau lako kina koro, drau na 
sota tukuna e dua na tamata sa colata e dua na 
saga wai; drau muri koya.” 

14. “Na vale ena la'ki curu kina drau tukuna vua 
nai taukei ni vale, ka vaka, sa taroga mai na 
qasenivuli, “E vei beka na bure me'u na kana vata 
kina ni lako sivia kei iratou na Nogu tisaipeli?” 

15. Ena gai vakaraitaka vei kemudrau e dua na 
rumu levu ka tiko ena taba vale e cake, ka sa 
vakaiyayataki vinaka tu; drau vakarautaka e kea 
na ka me baleti kedatou. 

16. E rau sa lako yani na Nona tisaipeli kina koro, 
ka rau sa sotava na veika taucoko sa tukuna oti 
mai O koya vei rau; a rau sa vakarautaka na 
kakana ni lako sivia. 

17. Ni sa yakavi sa lako mai o koya kei iratou na 
lewe tinikarua. 

18. Ni ra sa dabe ka kana sa tukuna o Jisu, “Au 
tukuna vakaidina vei kemudou, e dua ga vei 
kemudou na kana vata tiko ogo kei Au ena 
volitaki Au tale.” 

19. E ratou sa loma rarawa, ka dui tukuna 
yadudua vua, “Oi au beka ogori?” E dua tale sa 
tukuna, “Oi au beka oqori?” 

20. A sa tukuna vei iratou o koya, “E dua ga na 
lewe tinikarua, sa tokoca vata kei Au na kakana 
ena tere. 

21. “Na luve ni tamata ena lako yani me vaka sa 
volai oti tu me baleti koya, ia na tamata oqo ena ca 
sara ka ena nona volitaka na Luve ni Tamata! E 
vinaka cake vua na tamata ogo me se kua ga ni 
sucu mai.” 


Sa Vakatikora O Jisu Nai Vakayakavi Ni Turaga 
22. Ni ratou sa kana tiko, sa taura o Jisu na 
madrai ka vosa vakalouvinakataka a sa qai dovia 
ka solia vei iratou, ka tukuna, “dou taura, kania; 
ogo na yagoqu.” 

23. Sa qai taura na bilo, ni sa vakavinavinakataka 
oti sa solia vei iratou, ka era sa gunu kece kina. 

24. A sa tukuna vei ira, “Ogo na Noqu dra ni 
veiyalayalati vou sa vakadavei ena vukudra 
kecega na lewe vuga. 

25. “Au tukuna vakaidina vei kemudou, Au na 
sega ni na gunuva tale na waini vou ena matanitu 
ni Kalou.” 

26. Ni ra sa lagata oti e dua na sere, a ra sa qai 
curu yani ki tautuba ka lako kina ulunivanua ni 
veiolive. 


Sa Yalataka O Jisu Na Cakicaki Nei Pita 

27. Sa tukuna o Jisu vei iratou, oi kemudou 
taucoko ena bogi ni kua dou na tarabe kece ena 
Vukugqu, ni sa volai: 

“Au na yaviti koya nai vakatawa, ka era na 
talabusese kina na sipi.” 

28. “la Ni'u sa tucake tale mai, Au sa na liu 
veikemudou ki Kaleli.” 

29. A sa tukuna vua o Pita, “Kevaka me ratou na 
tarabe kece, oi Au ga ena sega ni rawa.” 

30. Sa tukuna vua o Jisu, “Au tukuna vakaidina 
vei iko, e daidai ga, ena bogi sara ga ni kua, ni se 
bera ni tagi vakarua na toa, o na cakitaki Au 
vakatolu.” 

31. la sa vosa ka quruvibati o Pita, “kevaka au 
mani mate sara vata kei Kemuni, au na sega ni 
cakitaki Kemuni!” E ratou sa vosa talega vaka kina 
na kena vo. 


Na Masu Ena Were 

32. E ratou sa lako kina dua na tikina sa vakatokai 
o Kecisemani, a sa tukuna o koya vei iratou na 
Nona tisaipeli, “dou dabe tiko eke, ka me'u la'ki 
masu.” 

33. A sa kauti Pita, Jemesa kei Joni o koya, ka 
tekivu lomabibi kei na rarawa. 

34. A sa tukuna vei ratou, “Sa luvuci na Yaloqu 
ena rarawa, me vaka, ka'u na mate dou tikoga eke 
ka yadra tiko.” 

35. A sa toro tale yani o koya vakalailai ki liu, ka 
cuva sobu kina qele, ka masu ke rawa me sa lako 
siviti Koya na auwa bibi sa tu e matana. 

36. A sa tukuna, “APA, Tamaqu, sa rawa na ka 
kecega vei Kemuni. Me kautani vei Au na bilo 


oqo; me kakua ni vaka na noqu lewa, ia me 
nomuni lewa ga.” 

37. Sa lako mai vei ratou ka raica ni ratou sa moce, 
a sa tukuna vei Pita, Saimone, o iko se moce ga? 
Sa sega ni rawa li vei iko mo yadra tiko ena dua 
na auwa? 

38. Dou yadra ka masu tiko, de rawai kemudou na 
veitemaki. Ka e dina ga ni sa gu na yalo, ia sa 
malumalumu na yago. 

39. A sa lako tale yani o koya me la'ki masu, ka 
cavuta tiko na vosa vata o ya. 

40. Ni sa lesu vei ratou sa raica ni ratou sa moce 
tale, ka ni sa bibi na matadratou, ka e ratou sa sega 
kina ni kila na vosa me ratou tukuna lesu vua. 

41. Ena i katolu ni gauna ena nona lesu mai sa 
tukuna vei ratou, dou se moce ga ka vakacegu 
vinaka? Sa kua so! Sa yaco mai oqo na auwa; ka 
raica, sa na soli yani kina na Luve ni Tamata kina 
ligadra na tamata i valavala ca. 

42. “Dou tu cake, medatou lako yani. Dou raica sa 
voleka sara ga mai oqo na tamata sa vakaisini 
Au.” 


Na Veicakitaki Kei Na Vesu E Kecisemani 

43. Ni se vosa tikoga o koya, ka vakasauri o 
Jiutasa e dua vei ira na lewe tinikarua, sa lako vata 
tukuna mai e lewe vuga era sa vakaiseleiwau ka 
vakaiwau, ka ra talai mai vei ira na bete levu kei 
ira na daunivolatabu kei ira na qase. 

44. Na tamata ka volitaki Koya sa tukuna oti tiko 
mai vei ira e dua nai vakatakilakila, ka vaka, “Vei 
koya ga ka'u na reguca, oqori sara ga o koya dou 
taura ka kauta yani vakavinaka.” 

45. A sa lako yani ka vakasauri Nona sa gole Vua, 
ka tukuna, “Rapai, Rapai!” sa qai reguca. 

46. A ra sa taura sara na ligana ka kauti Koya 
yani. 

47. Ka e dua vei ira na tu e kea sa ucuna mai na 
nona i seleiwau, ka taya kina e dua na tamata nei 
koya na bete levu, ka taya laivi e dua na daligana. 
48. A sa vosa o Jisu ka tukuna vei ira, “Na 
nomudou lako mai mo dou vesuki Au, sa vaka na 
nomudou lakova e dua na daubutako ena 
nomudou vakaiseleiwau ka vakaiwau? 

49. “Edatou dau tiko vata ga e veisiga ena vale ni 
soro, ka'u vakatavuvuli tiko ka sega mada ga ni 
dou vesuki Au. la na vosa ni Vola Tabu me 
vakataucokotaki.” 

50. A ra sa biuti Koya kece ka veidrovaki yani. 


Sa Dro Luvaiwale Na Cauravou 

51. E dua ga na cauravou sa qai muri Koya tiko ka 
sega ni vakaisulu, a sa tutuvitaki koya tikoga ena 
dua nai sulu lineni, a sa dreti Jisu vakaukauwa na 
cauravou ni ra sa tauri koya na sotia, 

52. A sa biuta tani kina o koya nai sulu lineni ka 
dro luvaiwale yani. 


Sa Tu O Jisu Ena Matadra Na Sanidrini 
53. A rasa kauti Jisu ki vua na bête levu sara; ka 

era sa soqoni vata tu mai kina o ira na bete levu, 
na qase kei ira na daunivolatabu. 

54. la sa muri Koya sara tiko mai vakayawa o Pita 
me yaco sara mai kina loma ni bai nei koya na bete 
levu. Ka mai dabe ena  yasadra na 
dauveiqgaravi ka tatalai sara ena buka. 

55. O ira na bete levu kei na matabose ni veilewai 
oqo, era sa vakasaqara mai e so nai tukutuku kei 
Jisu me rawa ni vakamatei kina, ia ka sa sega ni 
dua nai tukutuku sa kune rawa. 

56. Ka lewe vuga era beitaka vakailasu, ia na 
nodra i tukutuku sa veicalati dina. 

57. A sa tucake mai eso ka beitaki Koya vakailasu, 
ka vaka, 

58. “Keitou sa rogoci Koya ni tukuna, ‘na vale ni 
soro oqo ka tara na tamata Au rawa ni talaraka 
sobu, ka ena loma ga ni tolu na siga Au rawa ni 
vakaduria tale kina e dua ka sega ni tara na 
tamata.” 

59. la nai tukutuku oqo e veicalati ka sega ni 
dodonu. 

60. Sa qai tucake mai na bete levu ena kedra 
maliwa ka tarogi Jisu, ka vaka, sa sega li ni o via 
sauma mai? Me baleta na veika era tukuni iko tiko 
kina na tamata oqo? 

61. la a sa galu o koya ka sega ni vosa. Sa tarogi 
koya tale na bete levu ka vaka, “O iko beka na 
Karisito, na Luve i Koya Sa Cecere sara?” 

62. Sa tukuna o Jisu, “lo, o Au, ka o na raica na 
Luve ni tamata ni dabe tiko ena liga i Koya sa 
kaukauwa, ena Nona na lako mai ena vei o ni 
lomalagi.” 

63. Sa qai dresulaka na Nona i sulu o koya na bete 
levu ka tukuna, “A cava tale na yaga ni 
vakadinadina eke? 

64. “Dou sa rogoca na vosa vakacaca e cavuta tiko 
baleta na Kalou! A cava dou sa lewa?” Nai totogi 
era tukuna ni veiganiti tukuna me sa vakamatei.” 
65. E so vei ira e kasiviti Koya, eso e vesuka na 
matana ka vaculaka, ka ra tukuna vua, “Parofisai 
mada!” O ira na yadra era sa qai vakarobalaka. 


Sa Cakitaki Jisu O Pita Ka Sa Tagi 

66. Ni se tiko o Pita ena vanua ni vakarorogo 
veilewai, a sa lako mai e dua na yalewa 
dauveigaravi vei koya na bete levu, 

67. Ni sa raici Pita ni tatalai tiko a sa rai vua ka 
tukuna, “O iko talega o a dau tiko vata kei Jisu na 
kai Nasareci.” 

68. la sa cakitaka o koya, ni tukuna. “Au sega ni 
mai kila ka'u sega ni taura rawa na ka o tukuna 
tiko mai. “Sa qai lako yani o koya kina varada i 
tuba, a sa tagi sara na toa. 

69. Baci raici koya tale na  goneyalewa 
dauveigaravi vata tikoga o ya, ka tekivu me 
tukuni koya yani vei ira na tu e kea, ka vaka, o 
koya sara ga oqo e dua vei ira.” 

70. A sa cakitaka tale o koya. Sega ni dede era sa 
tukuna vei Pita o ira na tu e kea, ka vaka, “O iko 
dina sara ga e dua vei iratou, ni nomu vosa sa 


tukuna ni o kai Kaleli.” E tukuni iko na nomu 
vosa!” 

71. Sa tekivu me ruru ka vosaca ka vaka, "Au sa 
sega ni kila na Tamata oqo, o koya dou sa tukuna 
tiko." 

72. A sa tagi mai ena i karua ni gauna na toa. Sa 
qai nanuma lesu o Pita na vosa e a cavuta vua O 
Jisu, “Se bera ni tagi vakarua na toa, o na 
cakitaki Au vakatolu.” A sa qai vakasamataka 
na ka sa cakava, a sa tagi vakalevu sara. 


Tu Ena Mata I Pailato O Jisu 


15. Ni sa kida na mataka era sa bose na bete 
levu, o ira na qase, o ira na daunivolatabu kei ira 
na matabose ni veilewai, a ra sa qai vesuki Jisu ka 
tuberi Koya yani me soli vei Pailato. 

2. Sa tarogi koya o Pailato, “O iko sara ga qo na 
nodra tui na Jiu?” A sa sauma o koya, ka vaka, “io 
o sa cavuta dina mai.” 

3. A sa vuga na ka era sa beitaki Koya kina o ira 
na bete levu ia sa galu ga o koya. 

4. Sa tarogi Koya tale o Pailato, ka vaka, “E sega 
li ni dua na vosa o via cavuta? Mo raica mada na 
levu ni ka era beitaki iko tiko kina!” 

5. laa sa galu tikoga o Jisu, ka sa qoroi Koya 
kina o Pailato. 


Taura Na I Tutu Nei Parapa 

6. Ena gauna ni nodra soqo ni marau me vaka 
oqo, sa dau kena i valavala me dau sereka mai 
kina o koya e dua na kaivesu, o koya era sa 
digitaka me sereki yani vei ira. 

7. A sa dua na tamata ka yacana o Parapa, ka sa 
vesu vata kei ira na nona i lala dau vakavu ca, ka 
era a laba ena gauna ni nodra vakacaca. 

8. Ara sa kacivaka vakadomoilevu tiko mai na 
lewe vuqa, ka me cakava o koya na ka e dau 
cakava tiko ena gauna vaka oqori vei ira. 

9. la sa tarogi ira yani o Pailato, ka vaka, “O ni 
vinakata li vei au me'u sereka yani vei kemuni na 
nodra tui na Jiu?” 

10. Ka sa kila rawa o koya na nodra kauti koya 
yani na bete levu, ena vuku ni ca ni lomadra. 

11. la era sa qai vakauqeti ira na lewevuga o ira 
na bete levu, me sereki Parapa mai vei ira. 

12. Sa tarogi ira tale o Pailato, ka vaka, “A cava o 
ni vinakata me'u cakava vua o ni sa vakatoka me 
nodra tui na Jiu?” 

13. A ra sa kailavaka tale mai, “Vakoti Koya kina 
kauveilatai!” 

14. Sa tarogi ira o Pailato, “E dua na ka ca li sa 
cakava vei kemuni?” la era sa qai kailavaka ga 
mai cake, “Vakoti Koya kina kauveilatai!” 

15. Ka sa  vinakata ga o Pailato me 
vakalomavinakataki ira, ka sa sereki Parapa yani 
kina; ka ni sa vakanakuitaki Koya oti sa qai solia 
yani me la'ki vakoti kina kauveilatai. 


Era Sa Vakalialiai Jisu Na Sotia 
16. Era sa qai kauti Koya yani na sotia kina nodra 

vale levu ni vakavakarau vakaivalu ka vakatokai 
na Pareterio, a ra sa kacivi taucoko mai kina na 
lewe ni Batelioni. 

17. Era vakaisulutaki Koya ena i sulu lokaloka; ka 
ra talia e dua nai sala ena wa vakavotona, ka 
vakaisalataki Koya kina, 

18. Era sa qai vakarokoroko vaka i valu vua, ka 
tukuna, “Ni sa bula saka, na nodra Tui na Jiu!” 

19. Era mokuta na nona qavokavoka ena gasau ka 
qai kasiviti Koya, ka tekiduru ena vakarokoroko e 
matana. 

20. Ni ra sa vakalialia oti era sa qai luvata tani mai 
nai sulu lokaloka, ka daramaka vua na nona i sulu 
dina, ka kauti Koya yani me la'ki vakoti. 


Na Tui Ena Kauveilatai 

21. Ka ra sa vakasaurarataka e dua na tamata o 
Saimoni na ka Kirini, na tamadrau o Alikisada kei 
Rufui, ena nona a taubale tiko ni se qai lesu tiko 
mai nakoro, ka me colata Nona kauveilatai. 

22. A ra sa kauti Koya kina dua na vanua sa 
vakatokai o Kolikoca, na kena i balebale, na vanua 
ni qavokavoka. 

23. Era sa qai vagunuvi Koya ena waini ka 
veiwaki vata tu kei na mura me gunuva, ia sa sega 
ni gunuva o koya. 

24. Ni ra sa vakoti Koya era sa qai veivotayaka na 
nona i sulu, ka era vakawirimadigitaka nai 
votavota me dui nodra. 

25. Ogo sa i katolu ni auwa era sa qai vakoti Koya. 
26 Ka volai tu ena uluni kauveilatai na vosa sa 
beitaki kina, ka vaka, “NA NODRA TUI NA JIU.” 

27. E rua na daubutako era a vakota vata kei Koya, 
ka e dua ena ligana i matau ka dua ena ligana i 
mawi. 

28. Sa mai vakataucokotaki kina na vosa ni Vola 
Tabu, ni tukuna, “Sa wili vata o koya kei ira na 
tamata i valavala ca. 

29. Vei ira na taubale tu era vosa vakacacataki 
Koya mai, ka era kurekure ka tukuna, “Maleka 
sara! O iko mo talaraka sobu na vale ni soro ka mo 
qai tara ena loma ga ni tolu na siga, 

30. “Mo vakabulai Iko mada mai keri, ka kevu 
sobu mai ena kauveilatai!” 

31. O ira talega na bete levu kei ira na 
daunivolatabu era sa veidredrevaki vakai ira ka 
vakalialia, era sa tukuna, sa lai vakabulai ira sara 
na so, o koya mada ga e sega ni rawa ni vakabulai 
Koya tiko. 

32. “O iko na Karisito, na nodra tui na Jiu, ka oqo 
sara ga mo kevu sobu mai ena kauveilatai, ka me 
keimami raica ka rawa ni vakabauta.” E dua 
veirau sa vakoti vata kei Koya sa rurulaki Koya. 


Sa Mate O Jisu Ena Kauveilatai 

33. Ni sa yacova mai nai ka ono ni auwa, a sa 
butobuto na vanua taucoko ka yacova nai ka ciwa 
ni auwa. 

34. Ni sa ka ciwa ni auwa sa kaci ena domo levu o 
Jisu, ka vaka. “Ilai, Ilai Lama Sa Bakicanai?” ka 


kenai balebale, “Noqu Kalou, Noqu Kalou, a cava 
o ni sa biuti Au kina?” 

35. Ka eso vei ira na tu voleka e kea ni ra sa 
rogoca, era sa tukuna, “me da raica mada, sa 
kacivi Ilaijia tiko o koya!” 

36. A sa cici e dua ka toni sua e dua nai sulu ni 
qusiqusi ena waini gaga, ka vaka viviga kina dua 
na gasau ka solia yani vua me gunuva, sa tukuna, 
“meda waraka mada, ka meda raica se na lako mai 
O Ilaijia me kevutaki Koya sobu mai.” 

37. A sa kaci tale vakadomoilevu o Jisu, ka sa qai 
solia nai otioti ni Nona i cegu. 

38. Ka sa sei rua kina mai cake ka kauta ki ra nai 
lati ni vale ni soro. 

39. O koya na turaga ni valu ka tucake donui 
Koya tu, ni sa raica na Nona kaci oqori kei na 
Nona solia mai nai otioti ni nona i cegu, a sa 
tukuna o koya, “Na tamata oqo sa Luve Ni Kalou 
Dina ga!” 

40. E so talega na yalewa era a tu e kea ka ra raica 
tu mai vakayawa, ka e dua vei ira o Meri 
Makitalena, kei Meri na tinai Jemesa ka gone sara 
vei Josese, ka vaka kina o Salome. 

41. O ira oqo era a dau muri Koya voli ka ra dau 
qaravi Koya ena nona tiko mai Kaleli, ka lewe levu 
na yalewa era muri Koya sara mai Jesuralemi. 


Sa Bulu O Jisu Ena I Bulubulu Nei Joseva 

42. A sa yakavi mai ni oqori na siga ni 
vakavakarau, ka ni siga ka tarava na siga ni 
vakacecegu, 

43. Ka e dua oqo o Joseva na kai Arimacea a 
tamata dokai ka lewe tu ni matabose cecere vaka 
Jiu, e dua talega ka dau waraka tu mai na 
matanitu ni Kalou, ka sa tu yani vakatagane o 
koya ka lako vei Pailato me la'ki kerea mai na 
yagoi Jisu. 

44. Ka sa kurabui o Pailato ni sa mate o koya, sa 
kaciva mai na turaga ni valu ka me taroga se sa 
mate dina. 

45. Sa tukuna vua na turaga ni valu na ka e a yaco, 
a sa qai solia o koya na Yagona vei Joseva. 

46. A sa volia mai o koya na lineni dina matailalai, 
ka kevutaka sobu mai na yagona, ka solega ena 
lineni. Sa qai la'ki vakadavora ena dua nai 
bulubulu qara vatu ka a tataka o koya, ka vaqiqica 
e dua na vatu levu me kenai sogo. 

47. A rau vakaraica tu na vanua e bulu kina o Meri 
Makitalena kei Meri na tinai Josese. 


Sa Tucake Tale O koya 


16. Ni sa oti yani na siga ni vakacecegu, o 
Meri Makitalena, Meri na tinai Jemesa kei Salome 
ka e ratou sa volia mai nai waiwai vakaisaluwaki 
boi talei, me ratou na lako ka la'ki lumuta kina na 
yagona. 

2. Ni se qai kida mai na mataka ena i matai ni 
siga ni dua na macawa vou, e ratou sa lako mai ki 
nai bulubulu ni se malamalawa ka sa cadra mai na 
siga. 

3. E ratou sa tukuna tiko mai, “e dua li ena 
vaqiqica tani vei kedatou na vatu kai sogo ni 
bulubulu.” 

4. la ni ratou sa rai cake, e ratou sa raica ni sa 
vaqiqici tani tu na vatu ka ni vatu oqo e bau vatu 
levu dina. 

5. Ni ratou sa curu yani i loma ni bulubulu, e 
ratou sa raica e dua na cauravou sa vakaisulu ena i 
sulu balavu vulavula lumilumisa ka dabe tiko ena 
yasa i matau; ka e ratou sa kurabui. 

6. la sa tukuna mai vei ratou, dou kakua soti ni 
rui kurabuitaka dou mai vakasaqarai Jisu na kai 
Nasareci, o Koya ka lauvako ena kauveilatai. Sa 
tucake tale o koya! Ka sa sega eke. Dou raica na 
vanua era a vakadavori Koya kina. 

7. “la dou lako, ka la'ki tukuna vei iratou na 
nona tisaipeli - kei Pita talega ni sa liu o koya ki 
Kaleli, mai kea dou na raici Koya kina, me vaka sa 
tukuna oti vei kemudou.” 

8. E ratou sa lako vakatotoloi tuba ka dro tani 
yani mai nai bulubulu, ni ratou sa rere vakalevu 
ka kurabui. E ratou sega ni tukuna vua e dua, ka 
ni ratou sa rere. 


O Meri Makitalena Sa Raica Na Turaga Sa 
Tucake Tale 

9. Sa tucake tale o koya ni kida mai na mataka 
ena i matai ni siga ni dua na macawa. Ka sa rairai 
e liu o koya vei Meri Makitalena ka a cemuria vua 
o koya e vitu na tevoro. 

10. A sa lako o koya ka la'ki tukuna vei iratou na 
dau bula vata tiko mai kei Koya, ka ni ratou se 
vakaloloku ka tagi tiko. 

11. Ni ratou sa rogoca ni sa bula tale ka e raica 
mai o koya e matana, e ratou sa sega ni vakabauta. 


O Jisu Sa Vakaraitaki Koya Vei Rau E Rua Na 
Tisaipeli 

12. Ni oti oqori, e veisautaka tale o koya na kena i 
rairai ena nona a rairai vei rau e lewe rua vei 
iratou, ena nodrau a taubale tiko ena loma ni 
vanua. 

13. A rau sa lako ka la'ki tukuna vei iratou na vo 
ni nodrau i tokani, ia era sa sega talega ni via 
vakabauti rau. 


Na Veitalai Cecere Duadua 

14. Sega ni dede sa qai rairai o koya vei ira na 
lewe tinikadua ni ra kana tiko; ka sa cudruva na 
nodra sega ni vakabauta kei na nodratou loma 
kaukauwa, baleta ni ratou sega ni via vakabauti 
ira na raici Koya ni sa tucake tale mai na mate. 

15. Sa qai tukuna vei ira, dou lako yani ki 
vuravura taucoko ka vunautaka nai tukutuku 
vinaka vei ira na tamata kecega. 

16. O koya sa vakabauta ka papitaisotaki sara ena 
bula, ia o koya e sega ni vakabauta ena lewai me 
cudruvi. 

17. “Na veivakatakilakila oqo era na cakava o ira 
sa vakabauta: era na cemuri ira na tevoro ena 
Yacaqu; ka era na vosataka na veivosa vovou; 


18. “Era na taura cake na gata e vuga; kevaka 
mera na gunuva na wai gaga ni veivakamatei, ena 
sega ni na vakaleqai ira; ena vakabulai o ira sa 
tauvimate, ni ra sa tabaki ena ligadra.” 


Sa Lako Cake N Krisito Kina Ligana I Matau Na 
Kalou 

19. Ni sa vakacavara oti na Nona vosa tiko vei 
iratou na Turaga, a sa qai kaucake yani ki 
lomalagi, ka la'ki dabe sobu ena ligai matau 
ni Kalou. 

20. E ratou sa lako yani ka vunau ena veivanua 
kecega, ka sa cakacaka vata kei ratou na Turaga, 
ena Nona vakadeitaka na vosa e ratou vunautaka 
ena veivakatakilakila sa muria. Emeni. 

LUKE 


NA KOSIPELI NEI 


LUKE 


Nai Vola Kivei Ceofilo 


1. Era lewe levu sara era sa mai kumukumuna 


vata nai vola tukutuku, veika sa mai 
vakataucokotaki oti vei keda, 

2. Me vaka ga o ira e liu ena nodra raica e 
matadra ka tawasei ira sara ga me baleta na vosa 
ni Kalou, sa mai vakaleleci rawa kina vei keda, 

3. Ena vinaka cake talega vei au meu na 
vakasokumuna vata nai tukutuku ni veika a sa 
vakayacori oti, ka tekivu sara ga mai nai matai ni 
siga, me rawa kina ni'u vola yani vei kemuni e 
dua nai vola tukutuku matata, vei kemuni Ceolifo 
sa cecere, 

4. Me rawa kina mo ni kila sara na dina ni veika 
o sa tuberi tiko kina. 


ni 


Sa Vakarogoi Na Sucu Nei Joni Vei Sakaraia 

5. Ena gauna i Froti na tui Jutia, a donumaka na 
gauna e tiko kina e dua na bete na yacana o 
Sakaraia, ka bete ena i wasewase i Avaijia. Na 
watina o Ilisapeci ka dua vei ira na luvei Eroni. 

6. A rau sa yalododonu ena mata ni Kalou, ka 
sega ni rau cala ena nodrau muria nai vakaro ni 
Turaga kei na lawa buli tale eso. 

7. la sa sega na luvedrau, ka ni sa yava 
oilisapeci. Ka rau sa qase talega mai. 

8. Sa yaco vaka oqo, ena nona se veigaravi sara 
tikoga ena cakacaka vakabete ena mata ni Kalou 
me vaka nai wasewase vakabete e kacivi kina, 

9. Ni wasewase vakabete e veiqaravi kina o 
koya, ea donui koya na madigi ena siga o ya, me 
na nona i tavi me vakama na ka boi vinaka ni sa 
curu kina nona valeni soro na Turaga. 

10. Ni sa kama tiko na ka boi vinaka o ira na lewe 
vuga era sa tucake tu e tuba ka masu tiko. 

11. A sa rairai vua e dua na agilosi ni Turaga, ka 
tucake tu ena yasana i matau ni vanua ka cabori 
tiko kina na ka boi vinaka. 

12. Ni sa raici koya o Sakaraia sa tagaya ka yacovi 
koya na rere. 

13. la sa tukuna vua na agilosi, “mo kakua ni rere 
Sakaraia, ni sa rogoci na nomu masu; na watimu o 
Ilisapeci ena vakasucuma e dua na luvemu tagane, 
mo vakayacani koya me o Joni. 

14. “Drau na reki ka marautaka sara vakalevu, 
ena lewe levu era na dua vata ena reki kei 
kemudou ni sa sucu mai. 

15. “Ni na dua o koya na tamata gaga ena mata ni 
Turaga, ena sega ni gunu waini se wai vusoi 
kaukauwa. Ena curumi koya na Yalo Tabu mai na 
ketei tinana. 

16. “Ena levu na luvei Isireli ena veisautaki ira 
mai O koya ki vua na Turaga ka nodra Kalou. 

17. Ena dau liutaki koya ka curumi koya na yaloi 
Ilaijia kei na nona kaukauwa, “ena veisautaka na 
yalodra na qase me vaka na gone.” Kei ira na 

lomaqa mera vuku ka savasava, ka me conaki ira 
vakavinaka na tamata ena nona na lako mai na 
Turaga.” 

18. A sa tukuna o Sakaraia vua na agilosi, “ena 
rawa vakacava na ka oqo? Ni o au mada ga qo sa 
qase mai, ka vaka talega kina na watiqu ni sa 
qase.” 

19. Sa tukuna vua na agilosi, ka vaka, oi au o 
“Kavirieli, ka'u sa dau tu ena mata ni Kalou, au sa 
talai mai kina oqo me'u mai tukuna vei iko nai 
tukutuku vinaka oqo. 

20. “Ta ka raica, ena yacovi iko na galu mo sega ni 
vosa rawa me yacova ni sa vakayacori na veika 
oqo, baleta na nomu sega ni vakabauta na noqu 
vosa ni na yaco ga ena kena gauna sa lokuci tu.” 
21. A ra sa waraki Sakaraia na tamata e tautuba, 
ka ra sa kidrowataka na balavu ni nona tiko ena 
vale ni soro. 

22. la ni sa curu mai ki tautuba, a sa sega ni vosa 
rawa vel ira; a ra sa nanuma kina ni raica o koya e 
dua na raivotu mai na vale ni soro, sa sega ni vosa 
vei ira ka sa vosa tikoga na ligana. 

23. E tiko tale o koya e kea me yacova ni sa oti na 
nona veiqaravi, a sa qai lako yani kina nona vale. 
24. Ni sa oti na veisiga oqori a sa qai kunekune na 
watina oilisapeci, e vula lima na nona vunitaki 
koya tiko, sa tukuna, 

25. “Au sa mai taura tu oqo nai sau ni veika 
rarawa au lako curuma mai, sa sega ni guilecavi 
au na Turaga, ena Nona sa mai kauta tani na noqu 
dau butuki sobu mai vei ira na tamata.” 


Sa Vakarogoi Na Sucu Nei Karisito Vei Meri 

26. Ena kena i ka ono ni vula sa talai na agilosi o 
Kavirieli mai vua na Kalou, kina dua na koro mai 
Kaleli o Nasareci na yacana, 

27. Ki vua e dua na goneyalewa sa duguci oti tu 
vua e dua na tagane, ka yacana o Joseva mai na 
kawa i Tevita. Na yaca ni goneyalewa qo o Meri. 
28. A sa lako vua na agilosi, ka tukuna, “mo reki, 
o iko na ka vakamenemenei vua, sa tiko vata kei 
iko na Turaga, mai vei ira kece na yalewa o iko o 
sa kalouvinaka dina!” 

29. la sa kurabuitaka o koya na ka e raica kei na 
nona saga me vakasotara vata nai valavala e a 
kidavaki kina. 

30. A sa tukuna vua na agilosi, “mo kakua ni rere, 
Meri, sa nanumi iko tiko na Kalou. 

31. “Ka raica, o na kunekune e ketemu ona qai 
vakasucuma e dua na gonetagane, mo vakayacani 
koya o Jisu. 

32. O koya ena cecere, ka na vakatokai na luvei 
Koya sa cecere sara; nai tikotiko vakatui nei Tevita 
na tamana ena solia vua na Kalou o Jiova. 

33. “Na matagali i Jekope ena lewa o koya ka sega 
mudu, na Nona matanitu ena sega ni dua na 


gauna me na la'ki cava kina.” 

34. A sa tukuna vua na agilosi o Meri, “ena rawa 
na ka oqo, ni se sega sara ga ni bau dua na tagane 
me keirau moce vata?” 

35. Sa tukuna vua na agilosi ka vaka, ena lako mai 
vei iko na Yalo Tabu, na kaukauwa i Koya sa 
cecere sara ena vakayacora vei iko; o koya oqo na 
gone ena sucu e ka tabu ni sa vakatokai me Luve 
ni Kalou. 

36. Ena gauna talega oqo sa kunekunetaka tiko 
kina o Ilisapeci na wekamu e dua na gonetagane, 
dina ni sa qase, io ogo sai ka ono tiko ni nona vula 
O koya ka a kilai tu ni yava. 

37. “Ni sa sega ni dua na ka me dredre vua na 
Kalou.” 

38. Sa qai tukuna o Meri, “ka raica oi au na vada 
ni Turaga! Me yaco ga vei au me vaka na nomuni 
vosa, a sa qai lako tani mai vua na agilosi. 


Sa Sikovi Ilisapeci O Meri 

39. Ni oti na veisiga o ya sa cavu tu o Meri me 
lako vakatotolo yani ki loma ni vanua ki na dua na 
koro ena vanua o Jutia, 

40. A sa la'ki curu sara ena vale nei Sakaraia ka 
kidavaki Ilisapeci yani. 

41. Na gauna sa rogoca kina oilisapeci na nona 
kidavaki koya mai o Meri, sa lade na gone e 
ketena, a sa curumi Ilisapeci na Yalo Tabu. 

42. Ka sa tabalaka cake mai na domona vua, ka 
vaka, o sa vakalouvinakataki mai vei ira kecega na 
yalewa, ka vakasaututaki na vua ni ketemu! 

43. “la A cava so o au, me mai sikovi au tu na 
tinana na noqu turaga? 

44. “E a yaco dina, na gauna vata ga ka'u rogoca 
kina na nomu kidavaki au, a sa lade talega kina 
ena reki na gone e ketequ. 

45. “Sa kalouvinaka o koya ni vakadinata na 
veika a sa vosa kina vua na Turaga, ni na yaco me 
na vakataucokotaki.” 


Na Sere Kei Meri 
46. Sa qai tukuna o Meri: 

“Sa vakamuduo na lomaqu Vua na Turaga, 
47. Kei na yaloqu sa rekitaka na Kalou na noqu I 
vakabula. 
48. Ni bau kawaitaka tu e dua na vada lolovira, 
ka raica, ena veigauna mai muri era na dau 
tukuna na veitabatamata ni'u sa kalouvinaka. 
49. Nio koya sa kaukauwa sara sa vakayacora vei 
au e levu na veika lelevu, na ka tabu sa vakatokai 
kina o koya. 
50. Ena vei tabatamata era rerevaki koya na nona 
yalololoma ena dau maroroi ira. 
51. Na Nona kaukauwa sa vakaraitaka e ligana; 
ena nona vakasesea na nanuma ni lomadra na 
viavialevu. 
52. O ira na dau via dua na ka e biuti ira sobu mai 
na nodra dokai, qai laveti ira cake na sega tu ni 
dua na ka. 
53. Sa dau vakamamautaki ira na via kana ena 
veika vivinaka, o ira na vutuniyanu e vakatalai ira 

ka sega ni dua na ka me solia vei ira. 

54. Oira na Isireli na Nona tamata sa vukei ira, na 
Nona loloma ena dau nanuma tu ga. 

55. Me vaka na dina ni Nona vosa vei ira na na 
noda qase, mai vei Eparaama kei ira na nona kawa 
me sega ni mudu.” 

56. E rauta ni tolu na vula na nona tiko e kea vata 
kei Ilisapeci o Meri, sa qai lesu tale ki nona vale. 


Sucu Nei Joni Na Dauveipapitaiso 

57. A sa yacova sara tu ga oqo na siga i Ilisapeci 
me vakasucu kina, ka sa vakasucuma mai kina o 
koya e dua na gonetagane. 

58. Ni ra sa rogoca na wekana kei ira na wekana 
voleka sara na nona loloma cecekia na Turaga vua, 
era sa duavata kei koya ena nona reki. 


Cilivi Nei Joni Na Dauveipapitaiso 

59. Ni sa i kawalu ni siga era sa lako mai vua na 
wekana me sa cilivi na gone, ka mera 
vakatokayacataka me rau sa veiyacani kei 
Sakaraia na tamana. 

60. A sa tukuna o tinana ka vaka, “sega, sa na 
vakatokai me yacana o Joni.” 

61. la era sa tukuna vua, “e sega ni dua vei ira na 
wekamu me vakayacani ena yaca oqo.” 

62. A ra sa vosa vagalu vei tamana - se na yaca 
cava me vakayacani kina. 

63. Sa kerea o koya e dua na vava ni volavola me 
kau mai vua, sa vola kina o koya na vosa oqo, “na 
yacana o Joni.” A ra sa kurabui kece kina. 

64. Ka sa vakasauri na kena sa tadola na gusuna 
ka tasere na wa ni yamena, ka sa vosa ena nona 
vakacaucautaka na Kalou. 

65. O ira na tiko volekata nai tikotiko o ya sa tarai 
ira na rere, a sa kani veitalanoa ena loma ni vanua 
o Jutia na ka oqo. 

66. Vei ira na rogoca nai tukutuku oqo era sa 
vakananuma e lomadra, ka vaka, “ena matagali 
gone vakacava mada o koya?” Ni sa laurai e 
matanavotu na liga ni Turaga vua. 


Na Parofisai Nei Sakaraia 

67. Na tamana o Sakaraia sa curumi koya na Yalo 
Tabu, a sa parofisai, ka vaka: 

68. “Na Turaga me vakarokorokotaki na Kalou 
nei Isireli, ni sa lako mai me vakabulai ira na Nona 
tamata. 

69. A sa vakatubura e dua nai vakabula 
kaukauwa mai na kawai Tevita na Nona tamata, 
70. Me vaka sa tukuna o koya ka ra vosataka mai 
o ira na Nona parofita tabu, mai nai vakatekivu 
kei vuravura, 

71. Ni da na vakabulai mai vei ira na keda meca 
kei na ligadra na sevaki keda, 

72. E mai vakaraitaka na Nona yalololoma ni a 
yalataka mai vei ira noda qase, ka se nanuma tu ga 
nona veiyalayalati tabu. 

73. Na bubului a vosa bubului kina o koya vei 
Eparaama na tamada: 

74. Ka yalataka ni na sereki keda mai na ligadra 


na keda meca, ka meda qaravi Koya ena yalo e 
sega ni beitaki, 

75. Me da savasava ka dodonu sara e matana ena 
veisiga kecega ni noda bula. 

76. “O iko, na luvequ, o na vakatokai mo parofita 
i koya sa cecere sara; ni o na liu mo caramaka na 
Nona gaunisala na Turaga. 

77. Mo tukuna vei ira na Nona tamata na sala ni 
nodra vakabulai, o ya na vakabokoci ni nodra i 
valavala ca, 

78. Ena vuku ni Nona loloma sega yalani na noda 
Kalou, sa na cila wavolivoliti keda mai kina na 
rarama mai lagi, 

79. Me vakararamataki o ira sa butobuto tu kei ira 
sa mate ni ra se bula lako, ka me tubera na yavada 
kina sala ni veivinakati.” 

80. A sa tubu cake na gone oqo me kaukauwa 
vakayalo, ka sa dau tikoga mai ena vanua liwa, me 
yacova ni sa qai vakaraitaki koya mai vei ira na 
Isireli. 


Na Karisito Sa Sucu Mai Vei Meri 


2. Ena gauna o ya sa vakatauca mai kina o Sisa 


Akosito na nona lawa, o ya mera vakaleweni 
taucoko na tamata e vuravura. 

2. Nai matai ni wili lewe ni vanua oqo e yaco 
tiko ena gauna a kovana tiko kina mai Siria 
Ogoriniasi. 

3. A ra sa dui lako na tamata mera la'ki 
vakaleweni kina nodra veikoro dina. 

4. A sa lako cake talega o Joseva mai na vanua o 
Kaleli ena koro o Nasareci, me lako ki Jutia kina 
koroi Tevita ka yacana o Peciliema, baleta o koya e 
kawa ka vu mai vei Tevita. 

5. Me vakaleweni na yacadrau kei Meri, ni sa 
musu oti tu vua me watina, a sa bukete tiko o 
koya. 

6. Ni rau se tikoga mai kea sa donumaka talega 
na siga me vakasucu kina. 

7. A sa vakasucuma na nona ulumatua sa tagane 
ka viviraka vua e dua nai oro balavu, ka 
vakadavori Koya ena dua na vale ka vakarautaki 
mera dau kana kina na manumanu, baleta ni ra sa 
oso taucoko na bure ni vulagi. 


Na I Ukuuku Vaka Ki Cake Sara 

8. Ena vanua o ya era tiko kina eso na i vakatawa 
ni sipi,ka ra a vakatawana tiko na qele ni sipi ena 
bogi mai na loma ni bai. 

9. Ka raica, e dua na agilosi ni Turaga sa rairai 
vei ira, kei na i serau ni Turaga sa serauni 
wavolivoliti ira tu, a ra sa rere vakalevu kina. 

10. Sa gai tukuna vei ira na agilosi, dou kakua ni 
rere, dou raica, e dua nai tukutuku marautaki au 
kauta mai oqo vei kemudou era na reki kina na 
tamata kecega. 

11. “Ni sa sucu vei kemudou ena siga e daidai ena 
koroi Tevita nai vakabula, ogo sara ga na Karisito 
na Turaga. 

12. “Na kena i vakatakilakila vei kemudou oqo: 

dou na raica na gonelailai ni viviraki tiko vua e 
dua nai oro balavu, ka davo tiko ena dua na vale 
ka ra dau kana kina na manumanu.” 

13. Ka vakasauri ni ra sa tu ena yasa ni agilosi, na 
lewe i lomalagi ena domo ni nodra 
vakavinavinaka, ka vaka 

14. “Sa Nona na Kalou na vakarokoroko ena 
veiyasana e cake sara, me veivinakati o vuravura 
vei ira sa lomana o koya!” 

15. Ni ra sa lako tani mai vei ira na agilosi mera sa 
lesu tale ki lomalagi, era sa veivosatakitaka nai 
vakatawa, ka vaka, “meda tou sa lako sara ga oqo 
ki Peceliema me datou la'ki raica na veika sa yaco, 
me vaka sa mai vakaraitaka vei kedatou na 
Turaga.” 

16. E ratou sa lako vakatotolo yani ka kunei Meri 
kei Joseva kei na gone lailai, ni davo tiko ena vale 
vakarautaki me ra dau kana kina na manumanu. 
17. Ni ratou sa raici Koya, e ratou sa talaucaka 
kece yani na vosa sa tukuni mai vei iratou me 
baleta na gone lailai oqo. 

18. O ira sa rogoca era sa qoroqoro ena vosa e 
ratou cavuta nai vakatawa ni sipi. 

19. la na vosa kece sa cavuti oqo, sa tugana kece o 
Meri ki vuni yalona. 

20. Era sa qai lesu tale nai vakatawa ni sipi ena 
nodra vakalagilagia kei na vakavinavinakataka 
na Kalou, ena vuku ni veika era sa rogoca ka mai 
raica sara, me vaka a sa tukuni oti mai vei ira. 


Cilivi O Jisu 

21. Ni oti e walu na siga a sa cilivi na gone lailai, 
sa yacana o Jisu, na yaca sa mai vakatoka oti na 
agilosi ni se bera ni qai kunekunetaki. 


Sa Vakacabori O Jisu Ena Vale Ni Soro 

22. Me vaka na lawa i Mosese ni sa oti na siga ni 
nona vakasavasavataki koya o tinani gone, e rau 
sa qai kauti Koya mai ki Jerusalemi me cabori vua 
na Turaga. 

23. (Me vaka sa volai ena lawa i Jiova, “na vei 
ulumatua tagane kece e sucu me vakatokai ni ka 
tabu vei Jiova”), 

24. Nai soro me cabori me vaka na lawa i Jiova, 
“me rua na ruve se me rua na luve ni soqe.” 


O Simione Sa Raica NaVeivakabulai Mai Vua 
Na Kalou 

25. Ka raica, e tiko mai Jerusalemi e dua na 
tamata na yacana o Simione, sa tamata 
yalododonu ka lotu dina, a sa waraka tiko mai na 
nodra vakacegui na lsireli, sa sobuti Koya tu na 
Yalo Tabu. 

26. A sa vakatakila oti tiko vua na Yalo Tabu ni se 
bera ni mate ena raici Karisito na Turaga. 

27. Ena siga o ya sa uqeti koya na Yalo Tabu me 
lako kina vale ni soro, nirau na kauti Jisu mai na 
Nona i tubutubu, me mai vakayacori vua me vaka 
nai valavala ni nodra lawa. 

28. A sa tauri koya cake mai ka keveta e ligana, ka 
vosa vinakataka na Kalou, ka vaka: 


29. “Turaga, ogo sara ga sa rawa mo ni kauta tani 
na nona bula na nomuni tamata, me lako yani ena 
vakacegu, me vaka ga na Nomuni vosa, 

30. Ni sa qai raica na mataqu nai vakabula mai vei 
kemuni. 

31. O koya o ni a vakarautaka me baleta na 
tamata kecega, 

32. Na rarama me cilavi ira na veimatanitu tani, 
ka nodra lagilagi o ira na Nomuni tamata na 
Isireli. 

33. E rau sa qoroqoro ga o Joseva kei Meri ena 
veivosa sa cavuti vua na gone. 

34. A sa vosavakalouvinakataki rau o Simione, sa 
qai tukuna vei Meri na tinani gone, ka raica, na 
gone qo ena vakatau vua na nodra bale sobu kei 
na nodra lamata cake na lIsireli, na kena i 
vakatakilakila ni ra na cati Koya. 

35. “lo, o iko talega ena tara na utomu nai 
seleiwau ni o lausua kina, me vakavotui kina na 
vakanananu ni lomadra.” 


Vakatusana Nai Vakabula O Ana 

36. O koya oqo e duatani, o Ana, na parofita 
yalewa, na luvei Manueli, ena matagali i Aseri. A 
sa qase sara O koya, se vakawati sara ni se 
goneyalewa ka yabaki viti na nona bula vakawati; 
37. Sa qai mai yada yani me walusagavulu ka va 
na yabaki, a sa sega ni bau biuta vakadua na vale 
ni soro, ia sa qarava tikoga na Kalou ena nona 
daumasu ka lolo siga kei na bogi. 

38. A sa lako talega mai o koya ena gauna vata o 
ya ka vakavinavinakataka na Turaga, ka tusanaka 
yani vei ira e Jerusalemi, o ira na waraka tiko na 
veivakabulai ni o koya sa tu oqo. 


Sa Lesu Tale Na Vuvale Ki Nasareci 

39. Ni rau sa vakayacora oti na cakacaka kece me 
vaka na lawa i Jiova, e ratou sa lesu tale yani ki 
Kaleli, kina nodratou koro dina o Nasareci. 

40. A sa tubu cake na gone me tagane mai, a sa 
duatani ena yalomatua, ka sa vuabale ena loloma 
vaKalou. 


E Vakurabuitaki Ira Na Dau Ni Vola Tabu O Jisu 
41. Ena vei yabaki e rau dau lako ki Jerusalemi na 
Nona i tubutubu, me baleta na kana vata ni lako 
sivia. 

42. Ni sa yabaki tinikarua o koya e ratou sa qai 
lako vata ki Jerusalemi, me vaka nai valavala ni 
kana vata ni lako sivia. 

43. Ni sa oti na kena cakacaka, me ratou sa lesu 
mai, na cauravou lailai o Jisu e a lokuyara ka tiko 
voli ga mai Jerusalemi. E rau sega ni kila o Joseva 
kei na tinana na lokuyara qo, 

44. la e rau sa nanuma ni sa liu mai o koya vata 
kei ira nai lawalawa era sa liu oti mai, e dua na 
siga na taubale, ni sega kina o koya e rau sa 
vakasagarai Koya yani, vei ira na wekadrau kei ira 
na nodrau i tokani. 

45. Ni rau sa sega ni kunei Koya, e rau sa lesu tale 
ki Jerusalemi, merau la'ki vakasaqarai Koya kina. 

46. Ni oti vinaka e tolu na siga e rau sa qai kunei 
Koya ena loma ni vale ni soro, ni a dabe tiko ena 
kedra maliwa na qasenivuli, ka vakarorogo tiko ka 
taroga talega eso na taro. 

47. O ira na rogoci Koya era sa qoroya na vuku e 
tu vua kei na taro e sauma tiko. 

48. Ni rau sa raici Koya, e rau sa kurabui, sa 
tukuna vua o tinana, “luvequ, na cava mo cakava 
kina vaka oqo vei keirau? Raica mada, o au kei 
tamamu keirau sa oca na vakasagarai iko.” 

49. A sa tukuna vei rau o koya, “a cava li mo drau 
vakasagarai Au kina? E sega beka ni drau kila ni 
dodonu me'u kauwai tiko ena veika me baleta na 
cakacaka nei Tamaqu?” 

50. la e rau sega ni taura rawa nai balebale ni 
Nona vosa vei rau. 


Sa Torocake Sara Na Yalomatua Kei Na Vinakati 
I Jisu 

51. A sa lako sobu vata kei rau ki Nasareci, sa dau 
talairawarawa tiko vei rau, ia o tinana sa tugana 
kece ki yalona na veika kece oqo. 

52. A sa tubu cake o Jisu ena yalomatua kei na 
totoka ni yagona, a sa vinakati Koya vakalevu 
tikoga na Kalou kei ira na tamata. 


Vakarautaka Na Sala O Joni Na Dauveipapitaiso 


3. Nai katinikalima ni yabaki ni nona veiliutaki o 


Tibariu Sisa, ka sa kovana mai Jutia o Ponitio 
Pailato, o Froti e veiliutaki ena vanua va Kaleli, kei 
Vilive na tacina e veiliutaki tiko ena vanua vaka 
Uturia kei na vanua vaka Drekeneti, o Laisenia e 
veiliutaki tiko ena vanua vaka Abulini, 

2. E rau a bête levu tiko o Anasa kei Kaiava, a sa 
yaco yani vei Joni na luvei Sakaraia na vosa ni 
Kalou ena loma ni vanua liwa. 

3. A sa lako o koya kina vanua volivolita na 
Joritani, ka vunautaka kina na papitaiso ni 
veivutuni me bokoci kina nai valavala ca, 

4. Me vaka sa volai ena i vola nei Aisea na 
parofita, ka vaka: 

“A domo ni dua sa kacikaci ena loma ni vanua 
liwa: me caramaki na sala i Jiova, Ka cakava me 
dodonu na Nona gaunisala. 

5. Ena vakatawani taucoko na veibuca ka 
talaraki sobu na veiulunivanua kei na veidelana, 
ena vakadodonutaki na veigaunisala veiveveyaki 
ka  vakatautauvatataki vinaka na  veisala 
sukusukura, 

6. Era sa na qai raica nai vakabula mai vua na 
Kalou o ira na tamata kecega.” 


O Joni Sa Vunau Vei Ira Na Tamata 

7. Sa qai tukuna o koya vei ira na lewe vuqa era 
lako mai vua mera papitaisotaki, “dou luve ni 
gata! O cei beka sa vakasalataki kemudou mo dou 
sa drovaka na cudru se bera tiko mai? 

8. O koya oqo mo dou vuataka na vua sa kilikili 
ni dou sa veivutuni, dou kakua ni tukuna tale tiko 
vei kemudou, o Eparaama ga na tamai keimami. 


Ni'u sa tukuna vei kemudou na Kalou e rawa ni 
vakatubura na veivatu sa tu oqo mera luvei 
Eparaama. 

9. “Ni gauna sara ga oqo na matau sa toka rawa 
mai ena waka ni vunikau. O koya oqo na veivuni 
kau kece era sega ni vuataka na vuana, era na 
viritaki kece kina bukawaga.” 

10. Era sa tarogi koya na lewevuqga, ka vaka, 
cava me keimami na cakava ?” 

11. A sa tukuna o koya vei ira, “ke dua e rua na 
nona kote, me solia vei koya e sega na nona, ke 
dua e tiko vua na kakana, me cakava vaka kina vei 
koya e sega na kena.” 

12. Era sa lako talega mai vua o ira na daukumuni 
vakacavacava, ka ra sa tarogi koya, “Qasenivuli a 
cava me keimami na cakava?” 

13. A sa tukuna vei ira o koya, “dou kakua ni 
taura tiko na ka a sega ni lavaka mai.” 

14. Vakatalega kina o ira na sotia ena nodra mai 
tarogi koya, ka vaka, “a cava me keimami na 
cakava?” A sa tukuna vei ira o koya, “dou kakua 
ni vakasaurarataka e dua mo dou beitaka ni o 
koya dina e cakava, ka dou lomavinaka ena i sau 
dou saumi tiko kina.” 

15. Ena nodra vakanuinuitaka tiko na tamata ni 
na dua ena lako mai, era sa vakasamataka kina 
ena nodra vakanananu sai Joni dina beka na 
Karisito se sega. 

16. A sa tukuna vei ira kecega o Joni, ka vaka, oi 
Au ka'u na papitaisotaki kemudou ena wai, ia e 
dua sa cecere cake vei Au sa lako tiko mai oqo, na 
wa mada ga ni nonai vava Au sa sega ni yacova na 
kenai vakatagedegede me'u sereka. O koya ena 
qai mai papitaisotaki kemudou ena Yalo Tabu kei 
na bukawaga. 

17. Sa tiko mai ligana nai sivi ni 
veivakasavasavataki, ena mai vakasavasavataka 
na vanua ni samu sila, ka kumuna vata na witi sa 
rawa, ka vakama laivi na benu kece ni sila ena 
bukawaga sega ni boko rawa. 

18. E vuga na veivosa ni veivakasalataki vaka o 
ya, e wasea kina nai tukutuku Vinaka vei ira na 
tamata. 

19. la o Eroti nai liuliu ni vanua va Kaleli a sa 
vosataka e matana levu o Joni, ena vuku I Erotiasa 
na wati Vilive na tacina kei na nona vosataki koya 
me baleta na veika vakasisila sa cakava, 

20. Na ka levu sa qai cakava o koya ni la'ki sogoti 
Joni ena loma ni vale ni veivesu. 


u“ 


a 


Papitaisotaki Jisu O Joni 

21. Ni ra sa papitaisotaki oti na tamata kece, sa 
qai yaco mai na gauna me papitaisotaki talega 
kina o Jisu; ni sa masu tiko a sa tadola o lomalagi. 
22. A sa rairai sobu mai vua na Yalo Tabu me 
vaka na ruve, ka dua na domo sa rogo mai 
lomalagi ka vaka, “O iko na Luvequ ka'u sa 
daulomana; Au dau marau ena Vukumu.” 


Nai Tukutuku Ni Kawa I Jisu 
23. E rauta tiko ni yabaki tolusagavulu o Jisu sa 

tekivu kina na nona cakacaka, (a sa kilai tu) ni 
luvei Joseva, sa tubu mai vei Ili, 

24. Sa tubu mai vei Macata, sa tubu mai vei Livai 
sa tubu mai vei Meliki, sa tubu mai vei Janai, sa 
tubu mai vei Joseva, 

25. Sa tubu mai vei Mataia, sa tubu mai vei 
Emosi, sa tubu mai vei Neumi, sa tubu mai vei 
Esili, sa tubu mai vei Naqai, 

26. Sa tubu mai vei Macu, sa tubu mai vei Mataia, 
sa tubu mai vei Semei, sa tubu mai vei Joseva, sa 
tubu mai vei Juta, 

27. Sa tubu mai vei Jonasa, sa tubu mai vei Risa, 
sa tubu mai vei Serupepeli, sa tubu mai vei 
Salacieli, sa tubu mai vei Nere, 

28. Sa tubu mai vei Meliki, sa tubu mai vei Kadi, 
sa tubu mai vei Kosami, sa tubu mai vei 
Ilimotama, sa tubu mai vei ira, 

29. Sa tubu mai vei Josa, sa tubu mai vei Iliesa, sa 
tubu mai vei Lorima, sa tubu mai vei Macata, sa 
tubu mai vei Livai, 

30. Sa tubu mai vei Simione,sa tubu mai vei Juta, 
sa tubu mai vei Joseva, sa tubu mai vei Jonina, sa 
tubu mai vei Ilikimi, 

31. Sa tubu mai vei Malea, sa tubu mai vei 
Menani, sa tubu mai vei Mataia, sa tubu mai vei 
Necani, sa tubu mai vei Tevita, 

32. Sa tubu mai vei Jese, sa tubu mai vei Opeti, sa 
tubu mai vei Poasa, sa tubu mai vei Salimoni, sa 
tubu mai vei Nasoni, 

33. Sa tubu mai vei Amenatave, sa tubu mai vei 
Romu, sa tubu mai vei Eseroma, sa tubu mai vei 
Veresi, sa tubu mai vei Juta, 

34. sa tubu mai vei Jekope, sa tubu mai vei 
Aisake, sa tubu mai vei Eparaama, sa tubu mai vei 
Tera, sa tubu mai vei Neori, 

35. Sa tubu mai vei Seruka, sa tubu mai vei Raio, 
sa tubu mai vei Veleki, sa tubu mai vei Raiberi, sa 
tubu mai vei Sela, 

36. Sa tubu mai vei Kenana, sa tubu mai vei 
Alikisi, sa tubu mai vei Semi, sa tubu mai vei Noa, 
sa tubu mai vei Lemeki, 

37. Sa tubu mai vei Mecusela, sa tubu mai vei 
Inoke, sa tubu mai vei Jareti, sa tubu mai vei 
Maleli, sa tubu mai vei Kenana, 

38. Sa tubu mai vei Inosi, sa tubu mai vei Seci, sa 
tubu mai vei Atama, sa tubu mai vua na Kalou. 


Sa Temaki Jisu O Setani 


4.0 Jisu ni sa tuberi Koya tiko na Yalo Tabu ena 
Nona lesu mai na Joritani, sa qai tuberi Koya yani 
na Yalo Tabu vata ga o ya kina vanua liwa, 

2. Evasagavulu na siga na Nona temaki tiko mai 
vua na tevoro, ka sega ni bau kania ena veisiga o 
ya e dua na kakana, ni sa oti vinaka na veisiga 
ogori, a sa qai viakana. 

3. Sa tukuna vei Koya na tevoro, “kevaka o iko 
na luve ni Kalou dina, na vatu oqo mo vakarota 
mada mei buli madrai.” 

4. la sa tukuna vua o Jisu, ka vaka, “sa volai, ena 
sega ni bula na tamana ena madrai duadua ga, ia 


ena vosa kecega ni Kalou.” 

5. Sa qai kauti Koya na tevoro kina dua na 
ulunivanua cecere, ena loma ga ni dua na gauna 
lekaleka e vakaraitaka taucoko kina vei Koya, na 
vei matanitu kecega e vuravura. 

6. Sa tukuna vei Koya na tevoro, o iko ga au na 
solia vei iko na kena lewa kei na kedra i ukuuku 
talei, nu sa lewa tu, ka'u na solia vei koya sa 
lomaqu kina. 

7. “O koya oqo, kevaka walega mo cuva e 
mataqu na veika taucoko oqori au na solia vei 
iko.” 

8. A sa vosa vei koya o Jisu ka vaka, “Mo lako 
tani ki dakuqu, Setani! Ni sa volai, mo cuva ga vei 
Jiova na nomu Kalou, ka mo qaravi koya duadua 
ga.” 

9. A sa kauti Koya ki Jerusalemi ka vakatikora 
ena dela ni vale ni soro ecake, sa qai tukuna vua, 
kevaka o iko na luve ni Kalou dina mo rika sobu 
mai keri ki ke. 

10. “Ni sa volai: “Ni na vakaroti ira na Nona 
agilosi o Koya ena vukumu, me ra taqomaki iko; 
11. kei “na ligadra me ra na keveti iko cake, de o 
qai taulaka na yavamu ena vatu.” 

12. Sa tukuna vua o Jisu, ka vaka, sa tukuni 
talega, mo kakua ni o via temaki Jiova na nomu 
Kalou ena veika vakalialia.”” 

13. Ni sa vakaotia kece na tevoro nona veitemaki 
tiko, a sa lako tani mai vua ka laki 
vakavakarautaki koya mai, me na dua tale na kena 
gauna. 


O Jisu Sa Vakatekivuna Na Nona Cakacaka E 
Kaleli 

14. A sa lesu tale ki Kaleli o Jisu ena kaukauwa ni 
Yalo Tabu, ka sa kuruseta taucoko na vanua 
vakavolivolita na kena i tukutuku. 

15. Sa dua na ka na nodra vakacaucautaki Koya o 
ira kecega, ena nona vakatavuvuli ena nodra dui 
veivale ni lotu. 


Sega Ni Ciqomi Mai Nasareci O Jisu 

16. Ena Nona a lako ki Nasareci, na koro a susugi 
cake mai kina, me vaka ga na Nona i valavala ena 
siga ni vakacecegu me dau lako kina vale ni lotu, a 
sa tucake me wilika nai Vola Tabu. 

17. Sa soli vua nai vola i Aisea na parofita. Ni sa 
cereka nai vola, sa raica na tikina sa volai tu kina, 
ka vaka: 

18. “sa tu vei Au na Yalo i Jiova, ni sa lumuti Au o 
Koya me'u vunautaka nai tukutuku vinaka vei ira 
na dravudravua; a sa talai Au mai o Koya me'u 
tavoya na wai ni mata vei ira era sa rarawa, me'u 
vunautaka na veisereki vei ira na bobula kei na rai 
tale vei ira sa mataboko, me'u vakacegui ira era sa 
yaluma; 

19. me'u vunautaka ni sai koya oqo na yabaki i 
Jiova.” 

20. Sa viviga tale nai vola, ka solia lesu vei koya 
na dauveigaravi sa gai dabe sobu era. Sa coba kece 

ga vua na matadra taucoko na tiko ena loma ni 
vale ni lotu ogo. 

21. Sa gai tukuna vei ira o Koya, “E daidai sara ga 
nai Vola Tabu oqo sa vakataucokotaki kina, me 
vaka dou sa rogoca ena kena wiliki.” 

22. A ra sa vakacerecerei Koya taucoko ka 
gorogoro ena vuku ni vosa e rogorogo matau sa 
lako mai na gusuna. A ra sa tukuna, “sa sega li ni 
o Koya ga ogo na luvei Joseva?” 

23. Sa tukuna vei ira o Koya, “E dina ni dou na 
tukuna na vosa vakaibalebale oqo me baleti Au, 
“Vuniwai, mo vakabulai iko mada! Na ka kece 
keimami rogoca ni o cakava mai Kapenaumi, mo 
cakava talega eke e Nomu vanua. 

24. A sa tukuna o Koya, Au tukuna vakaidina vei 
kemudou, e sega ni dua na parofita me ciqomi ena 
nona vanua dina. 

25. la na ka dina, Au tukuna oqo vei kemudou, e 
levu na yada era tiko e Isireli ena gauna i llaijia, 
ena gauna ea tasogo kina o lomalagi me tolu na 
yabaki ka vula ono, e dua na dausiga levu e a tara 
na vanua taucoko; 

26. “la e sega ni dua vei ira me talai kina o Ilaijia, 
ki Sarifaci ga ena yasayasa vaka Saitoni, kivua e 
dua na yalewa yada. 

27. “E lewe levu na vukavuka e Isireli ena gauna i 
Ilaisa na parofita, ka sega ni bau dua vei ira me 
vakasavasavataki, e dua ga na kai Siria o Nemani 
a qai vakasavasavataki.” 

28. Era sa cudru o ira na tiko ena loma ni vale ni 
lotu, ni ra sa rogoca na veika oqo, 

29. A ra sa tucake mai ka cicivaki Koya ki nai bili; 
ka ra tuiraka kina bati ni ulunivanua e dabe tiko 
kina na nodra koro, me ra comolaki Koya sobu 
mai na bari ni vatu. 

30. A sa lako curuma na kedra maliwa o Koya, ka 
lako tani yani. 


Sa Vakatala Tani Na Yalo Dukadukali O Jisu 

31. A sa lako sobu sara ki Kapenaumi e dua na 
koro ena vanua o Kaleli, ka vakatavuvuli vei ira 
ena siga ni vakacecegu. 

32. Era sa qoroqoro ena vuku ni Nona 
veivakavulici, ni tukuna na ka era sega tu ni bau 
kila. 

33. E a tiko ena loma ni vale ni lotu e dua na 
tamata ka curumi koya tu e dua na yalo ni tevoro 
velavela. A sa qoqolou i cake, 

34. ka vaka, “laivi keimami mada ga! E dua beka 
na ka keimami a cakava vei iko, i Jisu na kai 
Nasareci? O sa lako beka mai mo mai vakarusai 
keimami? Au kilai iko vinaka tiko - na Nona le 
dua yalosavasava na Kalou!” 

35. la sa vunauci koya o Jisu, ka vaka, “Mo tiko lo, 
ka lako tani mai vua!” A sa taubitalaki koya sobu 
na tevoro e matadra, sega tale ni dua na ka me 
cakava na tevoro me mavoa kina o koya sa 
curumi, a sa lako tani ga yani. 

36. Era sa qoroqoro kecega ka veitukunayaka, ka 
vaka, “kemudou sa tutu na vosa sa qai dua qo! Na 


lewa kei na kaukauwa ni Nona vosa e vakarota o 
Koya na yalo velavela, a ra sa lako tani kece mai 
vua.” 

37. A sa kuruseta na vanua vakavolivolita 


taucoko na kenai tukutuku. 


Sa Vakabulai NaTinai Wati Pita 

38. Sa tucake o Koya ka lako tani mai vale ni lotu, 
ka la'ki curu sara ena vale i Pita. la sa tauvi mate 
na tinai wati Pita ka tubu cake tiko na katakata ni 
yagona, e ratou sa mani kerei Koya kina me baleti 
koya sa tauvimate. 

39. A sa tu e yasana o Koya ka vunauca na 
katakata ni yagona, a sa takali tani mai vua. Sa 
tucake mai vakasauri o koya ka vakarautaka na 
kedratou. 


Era Sa Vakabulai Na Lewe Vuga Ena Yakavi Ni 
Siga Ni Vakacecegu 

40. Ni sa la'ki dromu tiko na siga, vei ira na tauvi 
ira tu na veimate dauveitauvi eso era sa kau mai 
vua; a sa tabaki ira yadua ena ligana ka vakabulai 
ira. 

41. A sa cemuri talega na tevoro vei ira sa curumi 
tevoro, ka ra sa qoqolou i cake, ka vaka, “O iko na 
Karisito, na luve ni Kalou!” Sa vunauci ira o Koya 
me ra kakua ni cavuta e dua na vosa, ni ra sa kila 
ni sai Koya na Karisito. 


Vunau Mai Kaleli O Jisu 

42. Ni sa mataka mai, sa lako tani yani o Koya 
kina dua na vanua vakanomodi. A ra sa 
vakasaqarai Koya na lewe vuga, ni ra sa kunea era 
sa kerei Koya me se tei kua mada ni biuti ira; 

43. ia sa tukuna vei ira o Koya, o Au me'u na la'ki 
vunautaka talega na matanitu ni Kalou kina 
veikorokoro tale eso, ni oqo sara ga na vuni noqu 
talai mai.” 

44. A sa vunau o Koya ena veivale ni lotu mai 
Kaleli. 


Na Kacivi Ni Lewe Va Na Gonedau Me Ratou 
Tisaipeli 


5. Ena dua na siga ni tucake tu o Koya ena bati ni 
drano mai Kenisareti, ka ra veidrigidrigi yani vua 
na lewe vuga mera rogoca na vosa ni Kalou, 

2. Asa raica e rua na waga ni rau tu ena drano; 
ia e ratou biuta tu na gonedau ka ratou la'ki savata 
vinaka tiko na nodratou lawa. 

3. Na waqa nei Saimoni sa mani vodoka o Koya, 
ka kerei koya ke rawa ni tosoya vakalailai yani ki 
wai. Sa qai dabe tiko mai waqa o Koya ka 
vakavulici ira na lewe vuqa. 

4. Ni sa oti vinaka na Nona vosa, sa tukuna vei 
Saimoni, “dou toso yani kina vanua titobu, ka dou 
viritaka sobu kina na nomudou lawa me so e bau 
rawa kina.” 

5. la sa sauma o Saimoni ka tukuna vua, 
“Kemuni saka, keitou sa kitaka mai ena bogi 
taucoko me bau dua e rawa e sega sara ga, sega ni 

dua na ka o ya, ena vuku ga ni Nomuni vosa ka'u 
na viritaka sobu kina na lawa.” 

6. Ni ratou sa kitaka vakakina, sa ka vakaitamera 
sara na ika e ratou sa rawata, a sa bote kina na 
nodratou lawa. 

7. E ratou sa yalovi iratou sara ga na vo ni 
nodratou i tokani, mai na waqa kadua me ratou 
lako mai ka veivuke. A ratou sa lako mai ka 
vakasinaiti na waga ruarua, a sa tara kina na wai 
na batibati ni waga ruarua ka sa tekivu me dromu 
sobu. 

8. Ni sa raica o Saimoni Pita, sa tekicuva sobu ki 
na duru i Jisu, ka tukuna, “Kemuni na Turaga, mo 
ni lako tani vei au eke, ni o au e dua na tamata 
i valavala ca!” 

9. Ni o koya kei iratou na tikovata tukuna, sa 
dua na ka na levu ni nodratou kurabuitaka na ika 
e ratou sa rawata, 

10. Ena siga o ya e rau a veitomani talega kei 
Saimoni oi rau na luvei Sevete o Jemesa kei Joni. A 
sa tukuna o Jisu vei Saimoni, “Mo kakua ni rere. E 
daidai ka lako yani o iko mo sa na gonedau ni 
tamata.” 

11. Ni ratou sa la'ki vakelea na waga ruarua ki 
vanua, e ratou sa biuta na nodratou ka kecega ka 
muri Koya. 


O Jisu Sa Vakasavasavataka E Dua Na Vukavuka 
12. Ena Nona a tiko ena dua na koro, ka raica, sa 
raici Jisu mai e dua na tamata tauvi vukavuka, sa 
mai cuva e matana ka kerei Koya vakabibi, ka 
vaka, “Turaga, kevaka walega me sa lomamuni 
oqo au kerea mo ni vakasavasavataki au.” 

13. A sa dodoka o Koya na ligana ka tarai koya, 
ka tukuna, “sa rawa ni sa lomaqu, mo savasava 
mai.” Vakasauri ni sa takali tani mai vua na 
vukavuka. 

14. Sa qai vakarota vua me kakua sara ni tukuna 
vua e dua, “la mo lako ka la'ki vakaraitaki iko 
kivua na bete, ka cabora na nomu i madrali ni 
vakasavasavataki, me vaka nai vakaroi Mosese me 
vakadinadinataka vei ira ni o sa vakabulai.” 

15. Sa tete vakatotolo sara kina na kena i 
tukutuku ena veivanua vakavolivolita; a ra sa 
tabili mai kina na lewe vuga me ra mai rogoca, ka 
me vakabulai ira talega o Koya ena nodra 
malumalumu. 

16. Ka dau wasoma na Nona dau lako kina vanua 
liwa me la'ki masu kina. 


Jisu Sa Vosota Ka Vakabula Na Paralase 

17. Ea vakatavuvuli tiko o Koya ena dua na siga, 
ka ra dabe tiko kina e so na farisi kei na so na 
qasenivuli ni Vola Tabu, e ra lako mai ena 
veikorokoro va Kaleli Jutia kei Jerusalemi. A sa 
vakasinaiti Koya tu na kaukauwa ni Turaga ena 
siga o ya me na vakabulai ira. 

18. Ka raica, eso na tamata e ratou sa colata e dua 
nai davodavo ka davo tiko mai kina e dua na 
tamata tauvi paralase, e ratou sasaga me ratou 
curumaki koya yani e matana. 


19. Ni sa dredre na nodratou curumaki koya yani 
i loma, ena vuku ni osodrigi ni tamata, e ratou sa 
qai sasaga cake kina dela ni vale ka basuka na 
delana, e ratou sa qai vakalutulututaki koya sobu 
ena i davodavo me lutu yani ena kedra maliwa ka 
tau sara ena mata i Jisu. 
20. Ni sa raica o Koya na nodratou vakabauta, sa 
tukuna vua, “Tagane, sa bokoci na nomu i 
valavala ca.” 
21. O ira na dauni VolaTabu kei ira na farisi era sa 
vakataroga e lomadra, ka vaka, “O cei na tamata 
oqo me vosavakacacataka na Kalou? O cei li e 
rawa ni bokoca nai valavala ca na Kalou duadua 
a?” 
22. la sa kila o Jisu na vakanananu ni lomadra, a 
sa tukuna vei ira, “a cava e vakatarotaro kina na 
lomamudou? 
23. “A cava e rawarawa me tukuni, sa bokoci na 
nomu i valavala ca, se me tukuni, “Tucake ka 
lako?” 
24. la me rawa ni dou kila ni o Koya na luve ni 
tamata ka sa tu Vua na kaukauwa e vuravura me 
bokoca nai valavala ca - sa tukuna o Koya vua na 
tamata sa tauvi paralase, Au sa tukuna ogo vei 
iko, mo tucake, ka taura cake na nomu i 
davodavo, ka lako ki nomudou.” 
25. vakasauri sa tucake ka tu e matadra, a sa taura 
cake na nona i davodavo ka a davoca tiko mai, sa 
gai lako ki nodratou ena vakalagilagia na Kalou. 
26. Era sa qoroqoro kece ka vakacaucautaka na 
Kalou a sa tarai ira na rere, era sa tukuna, “e dua 
na ka e veivakurabuitaki levu keimami qai raica e 
daidai!” 


Maciu Na Daukumuni Vakacavacava 

27. Ni sa oti na veika oqo, sa qai lako yani o Koya 
ka raica sara e dua na daukumuni vakacavacava 
na yacana o Livai, ni dabe tiko ena nona vale ni 
volavola. A sa tukuna vua o Koya, “Mo muri au 
mai.” 

28. A sa biuta kece o koya na veika taucoko, ka sa 
cavutu, ka muri koya yani. 

29. A sa cakava Vua o Livai e dua na magiti levu 
ena nona vale ga. Ka lewe levu sara na 
daukumuni vakacavacava kei na so tale na tamata, 
era a tiko talega kina me ra kana vata kei Koya. 

30. Era sa vakalewai iratou kina na Nona tisaipeli 
o ira na nodra daunivolatabu kei na farisi, ka vaka, 
“A cava mo dou la'ki kana vata kina ka gunu vata 
kei ira na daukumuni vakacavacava kei ira na 
tamata i valavala ca?” 

31. A sa tukuna vei ira o Jisu, ka vaka, “Na 
vuniwai e sega ni yaga vei ira sa bula vinaka, ia 
vei ira ga era sa tauvimate. 

32. “Au sa sega ni lako mai me'u kacivi ira sa 
yalododonu tu, ia kivei ira ga nai valavala ca, 
mera veivutuni.” 


Vakatarogi O Jisu Me Baleta Na Lolo 
33. A ra sa qai tarogi Koya, o ira na tisaipeli i Joni 
kei na farisi talega, na cava era daumasu ka 

lolovaka wasoma kina, ia o ira na Nomu era kana 
ka gunu wai tu ga? 

34. Sa tukuna vei ira o Koya, “E rawa li ni dou 
tukuna vei ira na weka ni tagane sa vakawati, me 
ra lolo ni se tiko vata kei ira o koya na tagane sa 
vakawati? 

35. “la ena yaco mai na siga me na kau tani kina 
mai vei ira na tagane sa vakawati, ena gauna o ya 
era sa na qai lolo kina.” 

36. Sa qai tukuna vei ira e dua na vosa 
vakatautauvata: e sega ni rawa me dua e cula vata 
na tiki ni sulu vou me cula vata nai sulu makawa, 
ena rawa ni kadresu tale kina nai sulu vou, e sega 
talega ni rawa me rau veisemati vata na tiki ni 
sulu vou kei nai sulu makawa. 

37. E sega talega ni dua me sova na waini vou 
kina tavaya waini makawa, ena rawa ga ni kavoro 
na tavaya waini makawa ena vuku ni waini vou, 
ka rau sa qai vakamaumautaki ruarua tu. 

38. la na waini vou me sova ga kina dua na 
tavaya vou, e rau na maroroi ruarua kina. 

39. “E sega ni rawa me dua sa dau matau tiko vua 
na gunu waini makawa, me qai vakasauri me 
karamacataka na waini vou; ni sa tukuna, e totoka 
ga o koya na ka makawa.” 


Jisu Na Turaga Ni Siga Ni Vakacecegu 


6. Ena dua na siga, oqo nai karua ni siga ni 


vakacecegu ni oti nai matai ni siga ni vakacecegu, 
a sa lako voli o Koya ena maliwa ni vei sila. O 
iratou na Nona tisaipeli e ratou sa qai doloka eso 
na sila, vocia tani na qana ka ratou kania. 

2. Ka so kina vei ira na farisi era sa tukuna vei 
iratou, “na cava dou cakava kina na ka sa 
vakatabui me caka ena siga ni vakacecegu?” 

3. la sa vosa vei ira o Jisu, ka vaka, sa dou wilika 
se sega na ka e cakava o Tevita ena gauna e a 
viakana kina, o koya kei ira na nona i lawalawa, 

4. “Vakacava na nona a curu kina vale ni Kalou. 
Ka kania na madrai sa vakarautaki, ka solia talega 
vei ira na nona i lawalawa, na ka oqo sa vakatabui 
dredre, ia o ira ga na bete sa tara mera kania?” 

5. A sa qai tukuna vei ira o Koya, “Na luve ni 
tamata sa Turaga talega ni siga ni vakacecegu.” 


Na Veivakabulai Ena Siga Ni Vakacecegu 

6. Ena dua na siga ni vakacecegu e a curu talega 
o koya kina dua na vale ni lotu ka vakatavuvuli. E 
a lotu tiko kina ena siga o ya e dua na tamata sa 
mate na ligana i matau. 

7. Ka ra sa wanonovi Koya matua na 
daunivolatabu kei na farisi, se na vakabulai koya 
oqo o koya ena siga ni vakacecegu se sega, ka me 
rawa ni ra beitaki Koya kina. 

8. Ia sa kila o koya na nodra vakasama, a sa 
tukuna vua na tamata sa mate na ligana, “Mo 
tucake mai ka tu eke.” A sa tucake o koya ka la'ki 
tu e matadra. 

9. Sa qai tukuna vei ira o Jisu, “Au na tarogi 
kemuni ena dua na ka: e tara li ni caka ena siga ni 


vakacecegu na ka vinaka se na ka ca, me vakabulai 
na tamata se me vakamatei?” 

10. A sa vakaraici ira wavoki taucoko o koya, sa 
qai tukuna vua na tamata qo, “Dodoka mai na 
ligamu.” Sa dodoka o koya, a sa vakabulai na 
ligana me vaka na ligana kadua. 

11. la sa curumi ira kina na cudru katakata, ka ra 
veivosakitaka vakai ira se cava mada mera sa na 
cakava vei Jisu. 


Tinikarua Na Apositolo 

12. Ni sa qai yaco mai na gauna o ya a sa cabe o 
koya kina ulunivanua me la'ki masu, a sa masu 
tiko vua na Kalou me dua na bogi taucoko. 

13. Ni sa siga mai, sa qai kacivi ira mai na Nona 
tisaipeli kivei Koya, mai vei ira oqo sa qai digitaka 
kina o koya e lewe tinikarua ka vakatokai iratou 
talega mei apositolo. 

14. Saimoni sa vakayacani koya talega me o Pita 
kei Adriu na tacina, Jemesa kei Joni, Vilive kei 
Vacolomiu; 

15. Maciu kei Tomasi; Jemesa na luvei Alivio, 
Saimoni sa vakatokai na gumatua; 

16. Jiutasa na luvei Jemesa kei Jiutasa Isikarioti o 
koya e a gai yaco me veivakaisini. 


Vakabulai Ira Na Lewe Vuga O Jisu 

17. A sa lako sobu vata kei iratou o koya ka ra 
la'ki tu ena dua na buca kei ira vata na Nona i 
lawalawa tisaipeli, ni ra sa tabili mai na lewe vuga 
mai na vanua taucoko vaka Jutia kei Jerusalemi ka 
yacova yani na baravi vaka Taia kei Saitoni, oqo 
ena nodra gadreva mera rogoci Koya ka me 
vakabulai talega na nodra veimate eso, 

18. A ra sa lako talega mai o ira na vakatotogani 
tu ena yalo velavela a ra sa vakabulai kece. 

19. O ira na lewe vuga era sa sasaga ga mera tarai 
Koya, ni sa vakadrodroya tu o koya na kaukauwa 
ni veivakabulai a ra sa vakabulai kecega. 


Na Veivakalouvinakataki 

20. Sa vuki o koya ka rai yani vei ira na Nona 
tisaipeli, ka tukuna: sa kalouvinaka oi kemudou 
na dravudravua ni sa nomudou na matanitu ni 
Kalou. 

21. Sa kalouvinaka oi kemudou sa via kana e 
daidai, ni dou na vakamamautaki. Sa kalouvinaka 
oi kemudou sa tagi e daidai, ni dou na dredre. 

22. Sa kalouvinaka oi kemudou ni o ira na tamata 
era sevaki kemudou, ni ra sa sogolati kemudou, ka 
vakasewasewani kemudou, ka wiliki kemudou 
me vaka dou vuni ca, ena vukuna na luve ni 
tamata. 

23. Me gauna ni nomudou marau ena siga oqori 
ka lade ena reki! Ni sa ka levu sara na kemudou i 
sau mai lomalagi, ni sa vaka talega oqo nai tovo 
era a cakava na nodra qase vei ira na parofita. 


Sa Cavuta O Jisu Na Ca Ena Yaco 
24. la ena ca vakalevu oi kemudou sa vutuniyau, 
ni kemudou i sau dou sa taura rawa tiko e dai. 

25. Ena ca vakalevu oi kemudou sa kana ka 
mamau, ni dou na viakana. Ena ca vakalevu oi 
kemudou sa veidredrevaki tiko e daidai, ni dou na 
rarawa ka tagi. 

26. Ena ca vakalevu ke ra sa vakalavelaveti 
kemudou na tamata kecega, ni o ira na nodra qase 
era dau cakava vakakina vei ira na parofita 
vakailasu. 


Lomana Na Kemu Meca 

27. la dou rogoca na ka ka'u tukuna oqo: lomana 
na kemu meca, ka dou caka vinaka vei ira sa 
sevaki kemudou. 

28. Vosa vakalouvinakataki ira sa  rukaki 
kemudou, kei na nomudou masulaki ira o ira sa 
vakacacani kemudou. 

29. Kevaka e dua e mai sabica na balumu golea 
tale vua na balumu kadua. Kevaka e dua e mai 
kauta tani na nomu kote, kakua ni bureitaka talega 
vua na nomu sote. 

30. “Dau solia na ka vei ira na dau mai kerekere. 
Vei ira na kauta tani na nomu i yau kakua ni o via 
kawaitaka mo kauta lesu mai. 

31. “Me vaka sara ga na ka dou vinakata me caka 
vei kemudou, dou cakava vaka kina vei ira na 
tamata. 

32. la kevaka mo dou lomani ira ga na daulomani 
kemudou, a cava ena qai kemudou i sau? Ni o ira 
mada ga nai valavala ca era lomani ira na 
daulomani ira. 

33. “Kevaka mo dou caka vinaka vei ira ga era 
caka vinaka vei kemudou, e dua li na ka vinaka 
dou na rawata kina? Ni o ira talega na tamata i 
valavala ca era cakava vaka kina. 

34. “Kevaka dou solia na i lavo vei ira ga dou kila 
ni ra na solia lesu tale vei kemudou? Ni o ira 
talega na tamata i valavala ca era solia nai lavo 
mera taura lesu tale e levu cake. 

35. la dou lomani ira na kemudou meca, ka caka 
vinaka tikoga, ni dou sa solia na ka, kakua ni dou 
namaka mo dou taura lesu tale: na kemudou i sau 
ena ka levu sara, ka dou na yaco kina mo dou 
luvei Koya sa cecere sara. Ni sa dau yalovinaka o 
koya vei ira sa yaloqa kei ira na tamata i valavala 
ca. 

36. “O koya oqo mo dou dauyalololoma, ni sa 
dauyalololoma na tamamudou. 


Kua Ni Dau Lelewa 

37. “Kakua ni dou lelewa, ena sega kina ni dou 
lewai. Dou kakua ni veibetaki, dou na sega kina ni 
beitaki. Dou dau veiciqomi, dou na ciqomi talega 
kina. 

38. “Mo dou dau soli, ena soli lesu tale vei 
kemudou, nai yau dou solia ena vakalesui kece 
tale mai vei kemudou, dou na sega ni taqea rawa 
na kena taladrodro mai, ena mai vuabale ka na 
kureitaki me lutu sobu, me rawa ni drodro tale 
mai vei kemudou. Nai vakarau ga dou 
vakarautaka, ena vakarautaki tale vei kemudou.” 
39. A sa tukuna vei ira e dua na vosa 


vakatautauvata: e rawa li ni tubera na mataboko e 
dua tale na mataboko? E sega li ni rau na lutu 
ruarua kina i keli? 

40. “E sega ni rawa me uasivi cake na tisaipeli mai 
vua na nona gasenivuli, ia 0 ira vakaaduaga era 
vakavulici vinaka era na tautauvata kei na nona 
gasenivuli. 

41. Na cava beka o sa rui kauwaitaka kina na 
malamala mai na mata i na wekamu, ka o sega ni 
vakasamataka ni tu mada ga e matamu na 
tikinikau. 

42. “E rawa vakacava vei iko mo tukuna vua na 
wekamu, laiva mada vei au me'u leuta tani na 
malamala mai na matamu, ni o iko mada ga na 
kau e tu e matamu o sega ni raica rawa tiko? Na 
dauveivakaisini! Mo leuta tani mai e liu na kau 
mai matamu, o sa na rawa ni qai raica vakavinaka 
kina na malamala mai na matai na wekamu. 


Na Kau Ena Kilai Ga Ena Vuana 

43. Na kau vinaka e sega ni rawa me vuataka na 
vua e ca, se na kau ca me vuataka na vua e vinaka. 
44. Ni kau kecega sa kilai ena vuana. O ira na 
tamata era sega ni rawa ni tauca na vua ni lolo mai 
na veiwavakavotona, se mera tauca na vua ni 
vaini mai na wa gadrogadro - 

45. Na tamata e savasava tu na yalona ena lako ga 
mai kina na ka vinaka; na tamata ca ena dau 
vakavurea tu ga na ka ca mai na dukadukali ni 
yalona. Ena dau vosataka ga na gusuda na veika e 
vakasinaita tu na yaloda. 


Tara Cake Ena Dela Vatu 

46. la na cava dou sa kacivi Au tiko kina “Turaga, 
Turaga”, ka dou sega ni cakava na ka ka'u tukuna? 
47. Vei koya e lako mai vei Au, ni rogoca ka 
cakava na ka ka'u tukuna, Au vakaraitaka vei 
kemudou ni o koya sa vaka: 

48. E dua na tamata sa tara na nona vale, ka kelia 
vakatitobu a sa vakayavutaka ena vatu dina. Ni sa 
yaco na waluvu a sa tacoka mai na kui ni wai ka 
biliga na vale oqo, a sa sega ni tosoya rawa na vale 
ni vakayavutaki tu ena vatu dina. 

49. “la vei koya sa rogoca ka sega ni cakava kina e 
dua na ka, sa vaka e dua na tamata sa tara na nona 
vale ena dela ni qele ka sega na kena yavu, ni sa 
kui mai vakaukauwa na wai ka biliga na vale ogo, 
sa vakasauri ni sa bale sobu. Ka sa vakacacani sara 
vakalevu na vale oqo.” 


Vakabula O Jisu E dua Na Nona Dauveigaravi 
Na Turaga Ni Valu 


Ze Ni sa mai tinia na nona vosa o Jisu vei ira na 


tamata, sa qai lako yani me curumi Kapenaumi. 

2. Sa dua na turaga ni valu sa tauvimate e dua 
na nona dauveigaravi o koya sa daulomana, ka sa 
voleka sara tu ga ni mate. 

3. Ni sa rogoca nai tukutuku kei Jisu, sa tala eso 
na qase vei ira na Jiu mera lakovi koya me lako 
yani vua, ka mera vakamasuti Koya me la'ki 

vakabulai koya na nona dauveigaravi. 

4. Ni ra sa yaco vei Jisu, era sa vakamasuti Koya 
sara vakabibi, ka tukuna sa kilikili tukuna na 
tamata oqo mo ni lako vua, 

5. “Ni sa lomana o koya na neimami vanua, ka 
tara talega e dua na neimami valenilotu.” 

6. A sa qai lakovata kei ira o Jisu. Ni sa volekata 
yani na vale, a sa tala mai eso na nona i tokani na 
turaga ni valu, me tukuni vua, “Turaga, mo ni 
kakua ni vakaocai kemuni, ni'u sega ni yacova na 
nomuni vakatagedegede me rawa kina mo ni 
curuma mai na noqu loma ni vale. 

7. “O koya ogo sa sega kina ni ganiti au me'u tu 
e matamuni. la mo ni cavuta ga mai na vosa, ena 
mai vakabulai kina na noqu dauveiqgaravi. 

8. “Ena noqu i tutu mada ga ogo e tiko tale eso e 
cecere mai vei au, ka dina mada ga ni'u liutaki ira 
tiko na sotia. Ni'u tukuna vua e dua me ‘Lako’, e 
lako o koya; kivua tale e dua, ‘Lako mai”, e lako 
mai o koya; ki vei koya noqu dauveiqaravi, “mo 
cakava go, e cakava o koya.” 

9. Ni sa rogoca o Jisu na vosa oqo, sa qoroi koya, 
a sa vuki vei ira na i lala tamata era muri koya 
tiko, ka tukuna, “Au tukuna vei kemuni, au se 
sega ni raica vakadua e dua na vakabauta levu me 
vaka oqo, i Isireli mada ga e sega!” 

10. Ni ra sa lesu tale ki nona vale na turaga ni 
valu o ira na talai mai, era sa raica na dauveiqaravi 
o koya ka tauvi mate ni sa bula vinaka. 


Vakatura Cake O Jisu Na Luvei Koya Na Yada 
Mai Neini 

11. A sa lako o koya kina dua na koro ni oti o ya 
na yaca ni koro oqo o Neini; e lewe levu vei ira na 
Nona tisaipeli era lako vata kei koya, kei na lewe 
vuga tale. 

12. Ni sa volekata yani o koya na matamata ni 
koro, ka raica, a sa colati tani mai ena koro e dua 
na tamata mate, na gonetagane oqo e luvei tinana 
ka e duabulu ga; a sa yada na tinana. Ka sa dua 
nai lakolako levu mai na koro era lako vata mai 
kei tinana. 

13. Ni sa raici tinana na Turaga, a sa lomani koya 
ka tukuna vua, “Kakua ni tagi.” 

14. A sa lako yani o koya ka tara na tavata, a ra sa 
tu vakadua o ira sa colata tiko. A sa tukuna o 
koya, “Cauravou, Au sa tukuna vei iko, mo tucake 
mai. 

15. A sa duri cake mai o koya sa mate ka tekivu 
vosa. Sa qai soli koya lesu tale vei tinana. 

16. A ra sa rere ka vakacerecerea na Kalou o ira na 
tamata kecega, ka tukuna, “Sa cadra cake vei keda 
e dua na parofita levu;” “A sa talevi ira na nona 
tamata na Kalou.” 

17. A sa kuruseta kina na vanua taucoko vaka 
Jutia kei na vanua vakavolivolita na kena i 
tukutuku. 


O Joni Na Dauniveipapitaisotaki Sa Talai Rau 
Na Dautukutuku Vei Jisu 
18. Na veika taucoko oqo era sa la'ki tukuna kece 


vei Joni na nona tisaipeli. 

19. A sa kaciva mai vei koya e lewe rua na nona 
tisaipeli o Joni, me rau lako vei Jisu, ka me tarogi 
Koya, “Oi kemuni beka o koya e dodonu me lako 
mai, se dua tale beka me keimami na namaka?” 

20. Ni rau sa yaco Vua oi rau na talai mai, e rau sa 
tukuna, “sa talai keirau mai vei Kemuni o Joni na 
dauveipapitaiso, ka vaka, oi Kemuni beka o koya e 
dodonu me lako mai, se dua tale beka me keimami 
na namaka?” 

21. Ena gauna vata o ya e vakabula kina o koya e 
levu na veimate ca, na mate veitauvi, na curumi 
tevoro; ka lewe vuga na mataboko sa dolava na o 
koya na matadra. 

22. A sa tukuna vei rau o Jisu, ka vaka, drau lako 
ka la'ki tukuna vei Joni na ka drau sa mai raica ka 
rogoca, ni sa rai na mataboko, sa lako rawa tale na 
lokiloki, sa vakasavasavataki na vukavuka, sa 
rogo rawa tale na didivara, sa vakaturi cake tale 
na mate, ka sa vunautaki vei ira na dravudravua 
nai tukutuku vinaka. 

23. “Sa kalouvinaka na tamata e sega ni tauri au 
cala.” 

24. Ni rau sa lako na talai mai vei Joni, sa qai 
tukuna vei ira na lewe vuga na ka me baleti Joni: a 
cava beka dou via la'ki raica kina na vanua liwa? E 
dua beka ga na gasau ni veisuayaki tiko ena vuku 
ni cagi? 

25. “la a cava dou lakova kina mo dou la'ki raica? 
E sega li ni dua ga na tamata ka vakaisulu tu ga 
vakaloloma? O ira na daramaka tu na i sulu sau 
lelevu ka qaravi vinaka era tu ga ena veivale 
vakaturaga. 

26. la a cava dou lakova kina mo dou la'ki raica? 
Na parofita beka? lo, ka'u tukuna vei kemudou, e 
dua e cecere mai vua na parofita. 

27. “Sa volai vaka oqo na ka me baleti Koya: “Ka 
raica, na noqu dau ni kacikacivaki Au sa talai koya 
yani me liu tiko vei iko, ena la'ki vakarautaka 
rawa o koya e liu na sala vei iko. 

28. “ Au tukuna vei kemuni, vei ira kece na sucu 
mai na yalewa sa sega ni dua na parofita me 
cecere me vakataki Joni na dauveipapitaiso, ia o 
koya sa lailai duadua ena matanitu ni Kalou sa 
cecere cake sara mai vua.” 

29. Ni ra sa rogoci Koya taucoko na tamata era sa 
tukuna ni sa dina na Kalou ka wili talega kina o 
ira na daukumuni vakacavacava, a ra sa 
papitaisotaki ena veipapitaisoi Joni. 

30. Ia o ira na farisi kei ira na daunivolatabu era 
besetaka ni ciqoma na lewa ni Kalou vei ira, a ra sa 
sega ni papitaisotaki kina mai vua. 

31. A sa tukuna na Turaga, ena cava beka me'u na 
vakatautauvatani ira kina na tamata ni tabatamata 
oqo, era tautauvata kei na cava? 

32. Era sa vaka na gone lalai ena vanua ni veivoli, 
ka ra veikaciyaka vaka i ra, ka vaka, ni keitou 
uvuca na bitu ni vakatagi, dou sega ni danisi, ni 
keitou vakalolokutaki kemudou, dou sega ni 
tagilagalaga. 

33. “Nona lako mai o Joni na dauveipapitaiso a 
sega ni bau kana madrai se me gunu waini, dou sa 
tukuna, ni tiko vua na tevoro.” 

34. “Nona lako mai na luve ni tamata e a kana ka 
gunu, dou sa qai tukuna, raici Koya, e tamata 
daukana ka daugunu waini, e nodra i tokani 
voleka na daukumuni vakacavacava kei ira na i 
valavala ca!” 

35. “la o ira kece na luvena era sa vakadonuya 
ena vuku ni yalomatua.” 


Vosoti E dua Na Yalewa Valavala Ca 

36. A sa kerei Koya e dua na farisi me rau kana 
vata mada. Sa qai lako o koya kina nona vale na 
farisi, ka dabe sobu me kana. 

37. Ka raica, e dua na yalewa i valavala ca ena 
koro o ya, ni sa kila ni dabe tiko ena teveli ni kana 
o Jisu ena vale nei koya na farisi, a sa kauta mai na 
tavaya alapasita sa sega ena i lumu talei sara, 

38. A sa tucake tu e daku i Jisu ka cuva sobu ki 
yavana ka sa tagi, ena wai ni matana e savata kina 
na yavana, ka quaraka ena drau ni uluna, a sa 
reguca na yavana ka lumuta ena i lumu talei oqo. 
39. Ni sa raica na ka oqo na farisi ka veisureti, sa 
vosataka lo ga e lomana, ka vaka, “na tamata go, 
kevaka o koya na parofita sa dodonu me siqema 
rawa na matagali yalewa vakacava ea tarai koya 
tiko oqo, ni sa yalewa i valavala ca.” 

40. A sa vosa yani vua o Jisu ka vaka, “Saimoni, 
Au via tukuna vei iko e dua na ka.” Sauma o koya 
ka vaka, “Qasenivuli, ni tukuna mai.” 

41. E dua na tamata sa dinau vua e lewe rua na 
tamata. E dua vei rau e lima na udolu, ka dua vei 
rau e lima na drau. 

42, “A sa sega ni dua vei rau me sauma lesu na 
nona dinau, sa vosoti rau ruarua ga o koya. 
Tukuna mai vei au, o cei vei rau oqo ena lomani 
koya vakalevu sara?” 

43. A sa sauma o Saimoni ka vaka, “Noqu 
vakasama, o koya e levu nai lavo sa taura.” Sa 
tukuna vua o Jisu, e donu vinaka na nomu 
vakasama.” 

44. Sa qai vuki o koya vua na yalewa ka tukuna 
vei Saimoni, sa o raica na yalewa qo? Ni'u curu 
mai ena nomu loma ni vale, o sega ni bau solia e 
dua na wai me savati kina na yavaqu, ia o koya e 
savata na yavaqu ena wai ni matana ka quaraka 
ena drau ni uluna. 

45. “O a sega ni bau reguci Au, ia na yalewa qo na 
gauna ga Au curu mai kina, sa sega ni cegu na 
nona reguca tiko na yavaqu me yacova mai oqo. 
46. “O a sega ni bau lumuta na uluqu ena dua nai 
lumu, ia na yalewa qo sa lumuta na yavaqu ena 
dua nai lumu talei sara. 

47. “O koya oqo au tukuna vei iko, ena vuku ni 
loloma levu sa mai vakaraitaka, sa bokoci kina na 
levu ni valavala ca ka tu vua. la o koya e lailai na 
ka e bokoci vua, ni nona loloma e ka lailai. 

48. Sa qai tukuni vua, “Sa bokoci na nomu i 
valavala ca.” 


49. O ira ka dabe vata tiko kei Koya ena teveli era 
sa veitukuniyaka vaka ira, ka vaka, “O cei li oqo 
me rawa ni bokoca tu nai valavala ca?” 

50. A sa tukuna o koya vua na yalewa, “Na nomu 
vakabauta sa vakabulai iko. Mo lako ena 
vakacegu.” 


Lewe Vuga Na Marama Era Veiqaravi Vei Jisu 


8. ni sa oti oqori sa qai lako yani o koya kina 


veikoro lelevu kei na veikoro lailai kecega, sa 
vunau kina ka wasea talega nai tukutuku vinaka 
me baleta na matanitu ni Kalou. A ratou sa 
veitomani vata kei Koya na lewe tinikarua, 

2. ka so vei ira na yalewa ka vakabulai mai na 
daucurumi tevoro kei na veimate ca eso - me 
vakataki Meri Makitalena, ka cemuri tani mai vua 
e vitu na tevoro, 

3. kei Joana na wati Kusa, na matanivanua i 
Eroti, kei Susana, kei na vuqa tale na yalewa ka ra 
tokoni Jisu tu ena veika era rawata. 


Vosa Vakatautauvata Ni Dau Kakaburaki 

4. Ka lewe vuga sara na tamata mai na 
veikorokoro era sa soqoni vata mai Vua, a sa 
tukuna o koya e dua na vosavakatautauvata: 

5. “E dua na daukakaburaki sa lako me 
kaburaka na nona i tei. Ni sa kaburaka tiko sa lutu 
eso ena yasa ni sala; ka sa laubutu sobu, era sa 
vuka mai na manumanu vuka ka mai tokilaka. 

6. “Eso sa lutu kina vatu, ni sa tubu mai sa qai 
raqosa tale ka ni sega na kena qele me 
vakasuasuataka. 

7. “Ka so sa lutu kina loma ni veiwavakavotona, 
sa tubu na veiwavakavotona ka salava ka 
vakamatea. 

8. “la eso sa lutu kina qele vinaka, ni sa tubu 
cake sa vuataka na vua e yadrau.” Ni sa tinia na 
Nona vosa sa qai tabalaka i cake na domona, o 
koya sa tiko na daligana me rogoca, ka me rogoca 
sara?” 


Nai Naki Ni Vosavakatautauvata 

9. A ratou sa tarogi Koya na Nona tisaipeli, ka 
vaka, “A cava mada nai balebale ni vosa 
vakatautauvata?” 

10. A sa tukuna o koya, sa soli ga vei kemudou 
mo dou kila na veika vuni ni matanitu ni Kalou, ia 
o ira na kena vo ena tukuni tikoga vei ira ena vosa 
vakatautauvata, ni ra raica tiko era sega ga ni raica 
rawa, era sa rogoca ka ra sega ga ni kila ka rawa. 


Sa Vakamacalataki Na Vosa Vakatautauvata Ni 
Daukakaburaki 

11. “Oqo nai balebale ni vosa vakatautauvata: na i 
tei sai koya na vosa ni Kalou. 

12. Nai tei e lutu ena yasa ni sala oqori o ira sa 
rogoca; sa qai lako mai na tevoro ka kauta tani mai 
na vosa ni Kalou e yalodra, de ra qai vakabauta ka 
vakabulai kina. 

13. “Ia vei ira Na lutu ena vatu o ira sa rogoca na 

vosa sa dua na ka na nodra tavarekireki; e sega 
sara tuga na wakadra, e vakalalai walega na nodra 
dei tiko ni ra sa temaki ga era sa bale tale. 

14. O ira na lutu ena loma ni veiwavakavotona sai 
ira era sa rogoca, ni ra sa lako yani sa salavi ira 
mai na ogaoga vakavuravura, na i yau, na veilasa 
ni bula vakayago, ka sega ni dua na vua ni matua 
ni bula me laurai mai. 

15. “Ta o ira na lutu kina qele vinaka, sa i ira era 
rogoca na vosa ka tugana sara ena yalo e malumu 
ka lokumi, ka ra sa kukuva matua sara, ka sa sega 
kina ni cegu na nodra sa vuavuai tikoga. 


Na Vosa Vakatautauvata Ni Rarama 

16. “Sa sega ni dua, ni sa vakawaqaca na cina 
dabe me qai ubia tale, se me la'ki biuta tiko ena 
ruku ni loga, ia na kena i tutu i loma ni vale me 
biuta kina, mera raica na kena rarama o ira na 
curu yani i loma. 

17. “Ni sa sega ni rawa me dua na ka e vunitaki 
me sega ni na vakaraitaki, se dua na ka e tabonaki 
me na sega ni kilai ena kilai ga mai. 

18. “O koya oqo mo dou qarauna vinaka na ka 
dou rogoca. Vei koya sa tu vua e dua na ka ena 
soli vakalevu vua; vei koya e sega ni tu vua ena 
kautani mai vua na ka sa bau toka rawa vua.” 


Ratou Lako Mai Vei Jisu Na Tinana Kei Na 
Tacina 

19. O iratou na tuakana kei tinana e ratou sa qai 
lako mai vua, ka sa sega ni rawa me ratou toro 
volekati Koya ena vuku ni lewe levu ni tamata. 

20. A ra sa tukuna Vua, ka vaka. “O iratou na 
tuakamu kei tinamu e ratou sa tu etautuba ka 
ratou via raici Kemuni.” 

21. la sa tukuna o koya vei ira ka vaka, “O koya 
na tinaqu kei ira na tuakaqu o koya ga oqo sa 
rogoca na vosa ni Kalou ka cakava sara.” 


Talairawarawa Vei Jisu Na Cagi Kei Na Biau 

22. Sa yaco, ena dua na siga, a sa vodo kina o 
koya kei iratou na Nona tisaipeli ena dua na waqa. 
A sa tukuna vei iratou, “Medatou takoso mada ki 
tai kadua ni drano.” A ratou sa qai cavui kelekele 
yani. 

23. Ia ni ratou sa soko tiko sa moce o koya. A sa 
liwava sobu mai na drano oqo e dua na covulaca 
kaukauwa, ka sa tekivu me luvu mai na waqa, ka 
e ratou sa vakila ni sa toro mai o mate. 

24. A ratou sa lako Vua ka vakayadrati Koya, ka 
tukuna “Turaga, Turaga, edatou sa mate ni kua!” 
A sa tucake mai o koya ka vakarota na cagi kei na 
voravora ni biau. A sa malumu sobu, ka sa 
maravu tale tu. 

25. la sa tukuna vei iratou, “E vei na nomudou 
vakabauta?” A ratou sa rere, ka qorogoro, ka ratou 
vei tukunitaka, “O cei li oqo? Ni vakarota mada ga 
na cagi kei na wai, e rau talairawarawa tu vua!” 


Vakabulai E dua Na Tamata Curumi Tevoro 
26. A ratou sa qai soko yani kina nodra vanua na 


kai Katara ka toka veibasai kei Kaleli. 

27. Ni sa sobu yani o koya ki vanua a rau sa sota 
kei na dua na tamata mai na koro o ya, ka sa dua 
na gauna balavu na nodra curumi koya tu na 
tevoro. A sa sega ni dauvakaisulu se me dau tiko e 
vale ia e na vei bulubulu ga. 

28. Ni sa raici Jisu, sa qai tabalaka e dua na 
vakarekaila levu, ka teki cuva sobu e matana, ka 
cavuta mai ena domo levu, ka vaka, “A cava o via 
mai sagai au kina, i Jisu na luve ni Kalou sa cecere 
sara? Au kerei kemuni moni kakua ni 
vakararawataki au 
29. Ni sa vakarota oti o koya na yalo velavela ka 
tu vua na tamata qo me lako tani mai. Ni dau 
vakatotogani koya vakawasoma, ni a sa dau vesu 
ena sinucodo kei na waya; edau drutidrutilaka ka 
qai dau vakauti koya tu na tevoro kina vanua 
liwa. 

30. Sa tarogi koya o Jisu, ka vaka, “O cei mada na 
yacamu?” A sa tukuna o koya, “O vavakoso,” 
baleta sa dua nai wiliwili levu ni tevoro era sa 
curumi koya tu. 

31. A ra sa vakamasuti Koya me kakua ni 
vakaroti ira mera lakoi bulu. 

32. A sa dua na qele ni vuaka levu era vaka-ni 
tiko ena ulunivanua. A ra sa mani kerei Koya ke 
rawa ni vakatara me ra curuma. A sa vakatara vei 
ira o koya. 

33. A ra sa lako tani mai vua na tamata ogo na 
tevoro ka ra la'ki curuma ira na vuaka, a ra sa 
ciciva sobu mai na baba ogo ni se tu mai na 
vutidra, ka ra ciciva taucoko yani na loma ni 
drano a ra sa luvu kina. 

34. Ni ra sa raica na veika sa yaco o ira na vakania 
tiko, a ra sa cici yani kina koro kei na veivanua 
volekata mera la'ki tukuna kina na ka oqo. 

35. A ra sa qai lako yani mera la'ki raica na veika 
sa yaco, ni ra sa yaco vei Jisu, ka ra raica na tamata 
sa lako tani vua o ira na tevoro ni sa dabe tiko ena 
yava i Jisu, a sa vakaisulu ka tuvakavinaka tale na 
nona vakasama. A ra sa rere. 

36. O ira talega na raica era sa tukuna vei ira na 
veika e a yaco, ena nona vakabulai o koya ka 
curumi tevoro. 

37. Oira kece na lewe ni vanua vakavolivolita na 
vanua o Katara, sa ra qai tukuna vua me lako tani 
mai vei ira, ni sa tarai ira e dua na rere levu. A sa 
vodo lesu tale ki waga o koya. 

38. Na tamata ga ka a cemuri tani mai vua o ira na 
tevoro, sa qai vakamasuti Koya me lako vata kei 
Koya. la sa vakatalai koya lesu o Jisu, ka tukuna 
vua, 

39. “Mo lesu ki nomu vale, ka tukuna kina na 
veika veivakurabuitaki sa cakava vei iko na 
Kalou.” A sa lako yani ka tukuna wavoki kina 
koro na veika veivakurabuitaki sa cakava vua o 
Jisu. 


|” 


Rau Sa Vakabulai Na Goneyalewa Lailai Kei Na 
Marama 
40. Ni sa lesu tale yani o Jisu, era sa kidavaki 

Koya mai na lewe vuqa, ni ra sa waraki Koya 
taucoko tu. 

41. Ka raica, a sa lako mai e dua na tamata na 
yacana o Jairo, o koya sa lewa na valenilotu. A sa 
mai tekicuva sobu ena yava i Jisu ka vakamasuti 
Koya me lako ki na nona vale, 

42. Ni luvena e dua ga e yalewa ka sa yabaki 
tinikarua, a sa voleka ni mate. la ni sa lako yani o 
koya era sa veidrigidrigi mai vua na lewe vuga. 
43. A sa dua na yalewa sa tinikarua na yabaki ka 
sa sega ni cegu rawa na drodro tani ni dra mai 
vua, a sa vakayagataka kece na nona i yau vei ira 
na vuniwai ka sa sega ga ni vakabulai rawa, 

44. a sa lako mai ki dakuna ka tara na bele ni 
Nona i sulu. Ka vakasauri sa cegu na drodro ni 
dra. 

45. Sa tukuna o Jisu, “O cei sa tarai Au?” Fra 
tukuna kece ni sega, a sa tukuna o Pita kei iratou 
na tiko kei Koya, “Turaga o ira na lewe vuga oqo 
era sa veidrigidrigiti mai vei kemuni, mo ni qai 
tukuna, o cei sa tarai Au?” 

46. la sa tukuna o Jisu, “E dua sa tarai Au, Ni'u sa 
kila ni sa lako tani mai vei Au na kaukauwa. 

47. Sa kila na yalewa ni sa kilai o koya, a sa lako 
mai Vua ena sautanini; ka tekicuva sobu e matana, 
ka tukuna Vua ni ra vakarorogo tu na tamata 
kecega, nai naki ni nona tarai koya kei na kena 
yaco vakasauri vua na veivakabulai. 

48. A sa tukuna vua o koya, “Luvequ yalewa, mo 
gaga tiko, sa vakabulai iko na nomu vakabauta. 
Mo lako ena vakacegu.” 

49. Ni se vosa tikoga o koya sa lako mai e dua na 
tamata mai na vale nei koya ka lewa na vale ni 
lotu, ka tukuna vua, “Na luvemu yalewa sa mate. 
Kakua ni o vakaoca na qasenivuli.” 

50. la ni sa rogoca o Jisu, sa tukuna vua, ka vaka, 
kakua ni o leqa; mo vakabauta ga, ena vakabulai 
kina o koya.” 

51. Ni sa yaco yani i vale o ya o Jisu, sa sega ni qai 
vinakata o koya me dua tale me curu i loma ni 
vale, ka vaka vo ga o Pita, Jemesa kei Joni kei rau 
nai tubutubu ni goneyalewa. 

52. A ra sa tagi ka osivaka kecega na goneyalewa 
go; ia sa tukuna o koya, “Ni kakua ni tagi; o koya 
e sega ni mate, ia sa moce ga.” 

53. A ra sa vakadredrevaki Koya, ni ra sa kila 
kece tu ni sa mate o koya. 

54. la a sa vakatalai ira kece i tuba ka taura na liga 
i goneyalewa, ka tukuna, “Goneyalewa lailai, mo 
tucake mai.” 

55. A sa suka lesu tale mai na yalona, ka 
vakasauri sa tucake mai. Sa tukuna me soli mada 
vua eso na kakana me kania. 

56. E rau sa qorogoro ga na nona i tubutubu, ia sa 
vakarota vei rau me rau kakua ni tukuna vua e 
dua na veika e yaco. 


Era Sa Vakatalai Na Tinikarua 


9, A sa kacivi ira vata mai na Nona tisaipeli lewe 
tinikarua ka solia vei ira na kaukauwa kei na lewa 


vei ira kecega na tevoro, ka mera vakabula talega 
na veimate eso. 

2. Sa vakatalai ira mera vunautaka na matanitu 
ni Kalou kei na nodra vakabulai o ira sa 
tauvimate. 

3. A sa tukuna vei ira o koya, ena nomudou i 
lakolako oqo dou kakua ni kauta e dua na ka, me 
kakua na i titoko, se taga ni vaqa, se madrai se nai 
lavo; me kakua ni kau tiko e rua nomudou i sulu. 
4. “Ni dua na vale dou sa curu kina, dou tiko e 
keri, me yacova ni dou sa biubiu. 

5. “Vei koya e sega ni na via ciqomi kemudou, ni 
dou sa biuta mai na koro oqori, dou taviraka tani 
na kuvu ni qele mai na yavamudou me 
vakaraitaki kina vei ira na nodra besetaka. 

6. A ra sa qai lako yani kina veikorokoro ka 
vunautaka nai tukutuku vinaka, kei na 
veivakabulai ena veivanua kecega. 


Sa Vinakata O Eroti Me Raici Jisu 

7. Na veika kece e a vakayacora tiko o koya sa 
la'ki rogoca o Eroti na kovana, ka lomatarotaro 
vaka levu, baleta ni so na tamata era sa tukuna ni 
sa tucake tale mai na mate o Joni, 

8. Ka so sa tukuna ni o llaijia sa rairai tale mai, 
eso tale sa tukuna ni sa tucake mai e dua vei ira na 
parofita e liu. 

9. Sa tukuna o Froti, “Au sa musuka oti na ului 
Joni, ia o cei tale beka oqo sa cakava tiko na veika 
ka'u sa rogoca?” A sa sasaga kina o koya me raici 
koya mada. 


Vakani Na Lima Na Udolu 

10. Ni ra sa lesu mai nai apositolo era sa mai 
tukuna taucoko vua na veika era a cakava. A sa 
kauti ira lo o koya kina dua na vanua lala ka qele 
vaka Veciseita. 

11. la ni ra sa kila na lewe vuga, era sa muri Koya, 
sa tavaki ira mai o koya, ka tukuna vei ira na veika 
me baleta na matanitu ni Kalou, kei na Nona 
vakabulai ira na gadreva. 

12. Ni vakarau me la'ki dromu tiko na siga o ya, e 
ratou sa lako mai vua na lewetinikarua, ka tukuna 
vua, “mo vakatalai ira tani na lewe vuqa, me rawa 
ni ra lako kina veikorokoro kei na veivanua 
volekata na vanua oqo, mera moce kina ka kana 
kina, ni sa vanua lala na vanua eda tiko kina oqo.” 
13. la sa tukuna o koya vei iratou, “Dou solia vei 
ira eso na ka mera kania.” A ratou sa tukuna, “Sa 
sega ni dua na ka e tu oqo. E lima walega nai buli 
madrai kei na rua na ika e tu vei keitou. Ka 
vakavo ga me keitou lako ka volia mai na kakana 
me baleti ira taucoko oqo. 

14. Ni tagane mada ga e rauta tiko ni ra lewe lima 
na udolu, sa qai tukuna o koya vei iratou na Nona 
tisaipeli, “Dou  vakadaberi ira me lewe 
limasagavulu dua nai wasewase.” 

15. A ratou sa cakava vaka kina, ka ra sa dabe 
taucoko na tamata. 

16. A sa taura o koya na lima nai buli madrai kei 
na rua na ika, ka tacake ki lomalagi ka masulaka, a 

sa qai dovia ka solia vei iratou na tisaipeli me 
ratou wasea yani ki vei ira na lewe vuga. 

17. A ra sa kana ka mamau taucoko, e tinikarua 
na sova e ratou vakatawana mai na vo ni kedra. 


Vakatusa O Pita Ni O Jisu Sa Karisito 

18. Ena dua na siga ni a masu taudua tiko o koya 
sa ratou qai veitomani vua na Nona tisaipeli, sa 
vosa vei iratou ka vaka, “Era tukuna tiko na 
tamata se o cei beka o Au?” 

19. A ratou sa sauma vua, ka vaka, “O Joni na 
dauveipapitaiso, ia eso sa tukuna o llaijia; ka so 
tale era sa tukuna, ni sa tucake tale mai e dua vei 
ira na parofita e liu?” 

20. Sa tarogi iratou, “la o cei dou tukuna ni o 
Au?” A sa tukuna vua o Pita ka vaka, “Na Karisito 
ni Kalou.” 


O Jisu Sa Yalataka Na Nona Mate Kei Na Tucake 
Tale 

21. A sa vakadreti iratou vakabibi ka vakarota me 
ratou kakua ni tukuna vua e dua na ka ogo. 

22. Sa tukuna, “Na luve ni tamata ena lako 
curuma e vuga sara na veika rarawa, ena sega ni 
ciqomi mai vei ira na qase kei ira na bete levu kei 
ira na daunivolatabu, ena qai vakamatei ka e na 
tucake tale ena i katolu ni siga.” 


Taura Cake Na Kauveilatai Ka Muri Koya 

23. Sa qai tukuna vei iratou taucoko, kevaka e dua 
sa gadreva me muri Au mai, me kakua ni nanumi 
koya me colata tikoga e veisiga na nona 
kauveilatai ka muri Au. 

24. “Vei koya sa vinakata me maroroya na nona 
bula, ena vakayalia, ia vei koya e vakayalia na 
nona bula ena vukuqu ena maroroi. 

25. “Kevaka sa taukeni vuravura kece e dua na 
tamata, a cava na kena yaga vua, ni sa ka ni mate 
ga vei koya se me vakayali koya tani mai kina? 

26. “O koya e maduataki Au kei na Noqu vosa, 
ena maduataki koya na luve ni tamata ena Nona 
na lako mai ena nona i ukuuku lagilagi vata 
tukuna kei tamana, kei ira vata tukuna talega na 
agilosi ni Kalou. 

27. “la na ka dina oqo Au tukuna vei kemudou, 
eso era tucake tu eke e daidai ni se bera ni ra mate 
era na raica mada na matanitu ni Kalou.” 


Vakamataliataki O Jisu Ena Ulunivanua 

28. Ni oti e walu na siga mai na gauna e a 
vosataka tiko kina na veika oqori, sa qai kauti Pita, 
Joni kei Jemesa kina ulunivanua me la'ki masu. 

29. Ni sa masu tiko o koya, sa veisau na kena i 
rairai kei na Nona i sulu sa tekivu me vulavula ka 
lumilumisa mai. 

30. Ka raica, e lewe rua na tamata sa veivosaki 
vata kei Koya, oi rau ogo o Mosese kei llaijia, 

31. Rau sa rairai ena i ukuuku, ka tukuna na 
Nona mate ka na la'ki vakayacora o Koya ki 
Jerusalemi. 

32. la o Pita kei rau na tiko vata tukuna e ratou sa 


moce lutu; ni ratou sa yadra vinaka mai na moce, e 
ratou sa raica na nona i serau kei rau vata tukuna 
na tamata e ratou wavu vata tu. 

33. Ena gauna e rau sa tekivu biubiu tale mai vua, 
a sa tukuna vei Jisu o Pita, ka vaka, “Kemuni saka, 
e vinaka medatou sa tikoga eke; ka me keitou na 
cakava e tolu na vale vakacevaceva: e dua me 
Nomuni, e dua me nei Mosese, kei na dua tale me 
nei Ilaijia” - a sa sega ni vakasamataka na ka sa 
cavuta tiko. 

34. Ni se vosa tikoga o koya sa lako mai e dua na 
o ka mai vakarurugi iratou tu; a ratou sa rere 
vakalevu ni sa solegi iratou na o. 

35. A sa rogo mai e dua na vosa mai na loma ni o, 
ka vaka, “Oqo na luvequ lomani, dou rogoci 
Koya!” 

36. Ni sa oti na vosa, sa laurai duadua ga o Jisu. Ia 
e ratou sa galuvaka, ka sega ni tukuna ena gauna 
o ya na veika e ratou a raica. 


Vakabulai Na Gonetagane 

37. Na ka e a qai yaco ena siga ka tarava, ni ratou 
sa siro sobu mai ena ulunivanua, a ra sa waraki 
Koya tu mai na lewe vuqa. 

38. Ka vakasauri ni sa kaci mai e dua na tamata 
mai vei ira na lewe vuga, ka vaka, “Qasenivuli, au 
sa kerei kemuni vakabibi mo ni mai raica mada na 
luvequ tagane, ni sa dua bulu ga na luvequ. 

39. “Ka raica, e dua na yalo e dau curu tiko vua 
ka vakasauri sa qoqolou; ka mogemoge ka vuso na 
gusuna, sa sagasagai dredre me takali tani a sa 
dau vakamavoataki koya. 

40. “Au a kerei iratou na Nomu tisaipeli me ratou 
cemuria tani, ia e ratou sa sega ni rawata.” 

41. A sa tukuna o Jisu, ka vaka, “Ai tabatamata sa 
sega kina na vakabauta ka dauvakaduiduiileti, sa 
sega ni rawa me vaka tiko oqo, sa balavu mai na 
gauna Au tiko kina kei kemudou, ka vosoti 
kemudou tiko? Mo kauta mai kike na luvemu.” 

42. Ni se lako tikoga mai sa tauri koya na tevoro 
ka tavulaki koya sobu ka bitabitalaki koya. A sa 
vakarota o Jisu na yalo ca oqo, ka vakabulai koya 
na gone, a sa solia lesu tale vei tamana. 


O Jisu Sa Yalataka Tale Na Nona Mate 

43. Era sa qoroqoro kecega ena Nona cecere na 
Kalou. la ni ra se qoroya tu ga na veika kece e a 
cakava o Jisu, sa tukuna o koya vei iratou na Nona 
tisaipeli, 

44. “Na vosa oqo me curusobu sara ki na 
daligamudou, ni o koya na luve ni tamata sa 
voleka mai na gauna me na soli yani kina ki na 
ligadra na tamata.” 

45. la era sa sega ni taura rawa na vosa oqo, ni 
sega ni vakavotui vei ira mera kila, a ra sa sega 
kina ni siqema rawa; ka era sa rere ni tarogi Koya 
ena vuku ni vosa oqo. 


O Cei E Cecere Duadua? 
46. A sa tubu ena kedratou maliwa e dua na 
veileti se o cei mada vei iratou e cecere duadua. 

47. Sa kila o Jisu na nanuma ni lomadratou, a sa 
kauta mai e dua na gone lailai ka mai biuta e 
matana, 

48. ka tukuna vei iratou, o koya sa ciqoma na 
gone lailai oqo ena vuku ni yacaqu sa ciqomi Au; 
o koya e ciqomi Au sa ciqomi koya sa talai Au 
mai, o koya e cecere duadua vei kemudou o koya 
e kauti koya sobu me veiciqomi. 


Sa Sega Ni Vakatara O Jisu Na Bula Dui Toto 

49. Sa qai tukuna o Joni ka vaka, “Kemuni saka 
Turaga, e dua na tamata keitou raica ni cemuri ira 
tani tiko na tevoro ena Yacamuni, ka keitou sa 
tarovi koya baleta ni sega mada ga ni muri 
kedatou tiko.” 

50. Ia sa tukuna vei koya o Jisu, “Dou kakua ni 
tarovi koya, ni o koya e sega ni kedatou meca, o 
koya edatou i to vata.” 


Sega Ni Ciqomi Nai Vakabula Ena Dua Na Koro 
E Samaria 

51. Ni sa yaco dina tiko mai na kena gauna me sa 
na vakarau kau cake yani kina o Koya, a sa 
vakanamata sara ga na matana me sa butuki 
Jerusalemi, 

52. A sa tala eso mera lako e liu Vua. A ra sa lako 
ka la'ki curuma e dua na koro vaka Samaria, mera 
la'ki vakavakarautaki Koya rawa mai kina. 

53. Ia era sa sega ni vinakata mera ciqomi Koya se 
me vakacegui mada ga kina, baleta ni vakanamata 
tiko o koya ena nona i lakolako ki Jerusalemi. 

54. Ni rau sa raica na Nona tisaipeli o Jemesa kei 
Joni na veika oqo, e rau sa tukuna, “Turaga, ni 
vakatara mada vei keirau, me keirau vakarota na 
buka waqa me lutu sobu mai lomalagi me 
vaqeavutaki ira, me vaka sa cakava oilaijia?” 

55. Ia sa vuki o Koya vei rau ka vunauci rau, ka 
tukuna, oi kemudrau drau sega ni kila nai tovo ni 
yalo e tiko vei kemudrau. 

56. Ni sa sega ni lako mai na luve ni tamata me 
vakarusai ira na tamata ia me vakabulai ira. A 
ratou sa qai lako kina dua tale na koro. 


Nai Sau Ni Bula Vakatisaipeli 

57. Ni ra sa lako tiko e gaunisala, a sa tukuna vei 
Koya e dua vei ira, “Turaga, au na muri kemuni 
ena vanua cava ga o ni na lako kina.” 

58. A sa tukuna vua o Jisu, “O ira na fokisi sa tu 
na nodra qara ka ra vakasova na manumanu vuka, 
ia na luve ni tamata sa sega ni dua na vanua me 
bau vakadavora rawa kina na uluna.” 

59. Sa tukuna tale o koya vua e dua, “Mo muri 
au.” la sa tukuna mai o koya, “Turaga, me'u se tei 
lako mada me'u la'ki buluti tamaqu.” 

60. A sa tukuna vei koya o Jisu, “Laivi ira sa mate 
mera buluta ga na nodra mate, ia mo lako yani o 
iko ka vunautaka na matanitu ni Kalou.” 

61. Sa tukuna tale mai e dua, “Turaga, oi au e dua 
ka'u na muri kemuni, ia me'u lako mada e liu i 
neitou vale, me'u la'ki tatau vinaka mai kina.” 

62. la sa tukuna vei koya o Jisu, “Sa sega ni dua 


63. me sa taura e ligana nai siviyara, me qai rai 
tale tikoi muri, ni sa sega ni vakarautaki kina me 
ganiti koya na matanitu ni Kalou.” 


Sa Vakatalai E Vitusagavulu 


10. Ni oti na veika oqo sa qai digitaka e lewe 


vitusagavulu tale na Turaga, ka vakatalai ira mera 
lako yayarua ka mera liu rawa kina veikorokoro 
kei na veivanua ena qai lakova yani o koya. 

2. A sa tukuna vei ira, sa ka levu vakaidina na 
matua ni vuata, ia sa lewe lailai sara o ira na 
tamata cakacaka, o koya oqo mo dou masuta na 
kena i taukei; me tala tale mai eso na tamata 
cakacaka kina vanua ni nona tatamusuki. 

3. “Dou lako yani; ka raica, Au sa talai kemudou 
yani me vaka na lami ena kedra maliwa na wolifa. 
4. Dou kakua ni kauta na baosi, se nai yaya ni 
moce, se nai vava; me kakua ni dua mada ga mo 
dou vakabula kina ni dou sa lako tiko. 

5. “la nidou sa curu kina dua na vale, taumada 
mo dou cavuta kina, me sobuta na vale oqo na 
vakacegu. 

6. Kevaka e kilikili tukuna na vale oqori me 
sobuta na vakacegu, ena sobuta tu na vakacegu; 
kevaka e sega ni kilikili tukuna, ena lesu tale mai 
vei kemudou. 

7. Mo dou tikoga ena vale oqori, dou kania ka 
gunuva na veika e ratou solia, ni tamata e 
cakacaka tiko ena soli vua na kena i sau. Me kakua 
ni levu na vale mo dou veitokiyaki tiko kina. 

8. “Ni dou sa curu kina dua na koro levu ka ra 
ciqomi kemudou mai, dou kania na veika era 
vakarautaka vei kemudou. 

9. “Dou vakabulai ira sa tauvimate e kea, ka dou 
tukuna vei ira, na matanitu ni Kalou sa lako mai 
ka sa voleka sara tiko mai vei kemudou. 

10. la ni dua na koro dou sa curu kina, ka ra qai 
sega ni ciqomi kemudou, dou lako kina kena 
veigaunisala ka tukuna, 

11. Na kuvu ni qele ni koro oqo ka sa kabiti 
keimami tu, keimami sa na taviraka tani me tarai 
kemuni. Ka mo dou kila deivaki tiko, na matanitu 
ni Kalou sa lako mai ka sa voleka sara tiko mai vei 
kemudou. 

12. la ka'u tukuna vei kemudou, se bau vinaka 
cake sara na siga o ya vei Sotoma mai na koro 
ogori. 


Ena Ca Na Veikoro Sa Sega Ni Veivutuni 

13. “Ena ca vei iko, Koroseni! Ena ca vei iko, 
Veciseita! Na cakacaka veivakurabuitaki ka a 
vakayacori vei iko ke me a vakayacori vei Taia kei 
Saitoni, ke rau sa veivutuni makawa sara, enai 
sulu taga ka dabe ena dravusa. 

14. “Ta ena siga ni lewa o Taia kei Saitoni ena 
lailai na ka e rau na sotava mai vei kemudrau. 

15. “0 iko, Kapenaumi, o sa laveti cake ki 
lomalagi, o na biu sobu ki Etesi. 

16. “O koya sa rogoci kemudou sa rogoci Au, o 
koya e sega ni via ciqomi kemudou sa sega ni via 

ciqomi Au, kei koya e sega ni via ciqomi Au, sa 
sega ni via ciqomi koya sa talai Au mai. 


Lesu Mai Ena Reki Na Vitusagavulu 

17. Sa ka levu na nodra reki na lewe vitusagavulu 
ni ra sa lesu mai, ka tukuna, “Turaga, o ira sara 
mada ga na tevoro era vakarorogo vei keimami 
ena vuku ni Yacamuni.” 

18. A sa tukuna vei ira o koya, Au a raici Setani ni 
lutu sobu mai lomalagi me vaka na tibi ni livaliva. 
19. “Ka raica Au sa solia vei kemuni na 
kaukauwa mo dou lewa na gata kei na batibasaga, 
kei na nodra kaukauwa kece na meca, ena sega 
tale ni dua na ka me rawai kemudou mo dou ca 
kina. 

20. “Ka me kakua ni vu ni nomuni reki tiko na 
veika oqo, ni ra vakarorogo vei kemuni o ira na 
yalo velavela, ia me vuni nomuni reki tiko ni sa 
volai na yacamuni mai lomalagi.” 


Sa Tarai Jisu Na Reki Vakayalo 
21. Ena auwa vata o ya sa tarai Jisu e dua na reki 
vakayalo ka tukuna, Au vakavinavinakataki 
kemuni, tamaqu, na Turaga ni lomalagi kei 
vuravura, ni o sa vunia na veika oqo vei ira na 
vuku kei ira na yaloqaseqase, ka o ni qai 
vakatakila ga vei ira na gone lalai sara. Vinaka 
vakalevu, tamaqu, sa yaco ga me vaka kina ni sa 
donu mai vei Kemuni. 
22. “Na veika kece sa solia mai vei Au o tamaqu, e 
sega ni dua e kila vinaka se ocei o koya na luvena, 
ka vakavo duaduaga o tamaqu, se o cei mada o 
tamaqu ka vakavo duadua ga na luvena, kei koya 
sa vinakata na luvena me vakatakilai koya kina 
vua.” 
23. A sa vuki vei iratou na Nona tisaipeli, ka 
tukuna lo vei iratou, sa kalouvinaka na mata sa 
raica na veika dou sa raica; 
24. “Me'u tukuna vei kemudou, ni lewe levu vei 
ira na parofita kei ira na tui era via raica na veika 
dou sa mai raica, ka ra sega ni raica, se me ra bau 
rogoca na veika dou sa rogoca, ka ra sa sega ni 
” 
rogoca. 


Na Vosa Vakatautauvata Ni Kai Samaria Vinaka 
25. Ka raica, sa dua na vuni lawa sa tucake ka 
vakatovolei Koya, ka vaka, “qasenivuli, a cava 
me'u kitaka me'u rawata kina na bula Sega ni 
mudu?” 

26. A sa tukuna vua o koya, “A cava sa volai tu 
ena lawa? A cava o wilika ni volai tu kina?” 

27. Sa sauma mai o koya ka vaka, “mo lomani 
Jiova na nomu Kalou ena yalomu taucoko, kei na 
lomamu taucoko, kei na nomu kaukauwa taucoko, 
kei na nomu vakasama kecega, kei na kai nomu 
me vakataki iko.” 

28. A sa tukuna vua o koya, na nomu sauma mai 
na taro e donu vinaka sara ga; mo la'ki kitaka sara 
ga na ka oqo o na bula kina.” 

29. la o koya e vinakata me vakadonui koya ga, a 
sa tukuna vei Jisu, “O cei sara mada na kai noqu?” 


30. Sa tukuna vua o Jisu ka vaka: a sa dua na 
tamata sa lako sobu tiko mai Jerusalemi, ki Jeriko, 
ka ra sa tauri koya na daubutako, a ra sa luvata 
tani na nona i sulu, ka vakamavoataka, a ra sa qai 
biuti koya laivi tu mai ni sa voleka sara ni mate, ka 
ra lako yani. 

31. “A sa lako sobu mai ena gaunisala sara ga o ya 
e dua na bete, ni sa raici koya, sa lako vakatikitiki 
tani ki tai kadua ni gaunisala. 

32. “Sa vaka talega kina e dua na livai, ni sa lako 
tiko sa yaco ki na vanua o ya, ni sa raica, sa lako 
vakatikitiki talega ki tai kadua ni gaunisala. 

33. “la sa dua na kai Samaria, ena nona i lakolako 
sa yaco kina vanua sa davo tu kina na tamata oqo. 
Ni sa raici koya, a sa lomana sara. 

34. “Sa lako vua ka vadretitaka na nona mavoa, 
ka livia kina na waiwai kei na waini; a sa qai 
vakavodoki koya ki na nona manumanu, ka kauti 
koya kina dua na bure ni vulagi, ka qaravi koya e 
kea. 

35. “Ena siga ka tarava, ni sa lako ena nona i 
lakolako lesu tale, sa qai taura mai e rua na 
ruasagavulu na dola, ka solia vei koya nai taukei 
ni bure ni vulagi, ka tukuna vua, “Mo qaravi koya 
tiko; na i lavo kece o vakayagataka vua, ni'u sa 
lesu mai ka'u na qai mai sauma lesu vei iko.” 

36. “Vei iratou na lewe tolu oqo, o cei mada o 
nanuma o iko, ni rau kai vata na tamata ka ra tauri 
koya vakaukauwa na daubutako?” 

37. A sa tukuna o koya, “O koya ga sa vakaraitaka 
vua ni lomani koya dina.” Sa qai tukuna vua o 
Jisu, “mo lako ka la'ki cakava vaka kina.” 


Na Vakarokoroko Kei Na Veiqaravi Nei Meri 
Kei Maca 

38. Ea yaco ni ra sa lako tiko sa curu o koya kina 
dua na koro; ka sa veikidavaki tu mai e dua na 
yalewa o Maca na yacana, a sa sureti Koya sara ki 
nona vale. 

39. A sa dua na tacina o Meri na yacana, o koya sa 
dabe ena yava i Jisu me rogoca na Nona vosa. 

40. la sa ogaoga sara vakalevu o Maca ena 
veiqgaravi, ka la'ki tukuna vua na Turaga, ka vaka, 
“Turaga, na taciqu e wele tikoga oqori ka sega 
mada ga moni bau kauwai kina, ni'u sa oca baleta 
ni'u cakava duadua tikoga? O koya oqo mo ni 
tukuna vua me mai vukei au.” 

41. A sa tukuna vua o Jisu ka vaka, “Maca, Maca, 
o sa rui lomaocaocataka ka leqataka e levu na ka. 
42. “la na ka sa gadrevi tu e dua bau ga, na ka 
talei o ya sa digitaka o Meri, ka na sega ni na 
kautani rawa mai vua.” 


Na I Vakaraitaki Ni Masu 


11. Ena dua na gauna ni a masu tiko o koya 
ena dua na yasana, ni sa tinia, a sa lako mai vei 
Koya e dua na Nona tisaipeli ka tukuna vua, 
“Turaga, mo ni vakavulici keitou mada na cava 
me keitou tukuna ni keitou sa masu, me vaka na 
nona vakavulici iratou na nona tisaipeli o Joni.” 

2. A sa tukuna vei iratou, “Ni dou sa masu, dou 
cavuta vakaogo ne: 

Tamai keimami mai lomalagi, 

me vakarokorokotaki na yacamuni. 

Me yaco mai na Nomuni matanitu, 

me yaco na Nomuni lewa e vuravura 

me vaka sa caka mai lomalagi. 
3. Mo ni solia tikoga vei keimami na madrai e 
rauti keimami ena veisiga yadua. 
4. Mo ni kakua ni cudruvi keimami ena vuku ni 
neimami valavala ca, ni keimami sa sega talega ni 
cudruva e dua sai valavala ca vei keimami. Ka 
moni kakua ni kauti keimami kina vere, ia mo ni 
vakabulai keimami ga mai na ca.” 


Na I Tokani Ena Bogi Levu 

5. Sa qai tukuna vei ira O koya, taura mada 
kevaka e dua vei kemudou me tiko e dua nona i 
tokani, ka o lako vua ena bogi levu ka tukuna vua, 
“noqu i tau, mo solia mada vei au e tolu nai buli 
madrai; 

6. ni dua na noqu i tokani e mai vakacegu 
vakalailai vei au ena nona i lakolako, ka sega sara 
ga ni dua na ka e tu vei au me'u vakarautaka vua; 
7. A sa vosa o koya mai na nona loma ni vale, ka 
vaka, ‘kakua ni o vakasosataki au; na katuba sa 
sogo tu, ka ratou tiko oqo kei au na luvequ ena 
rumu ni moce, sa sega ni rawa vei au me'u tucake 
ka solia vei iko?” 

8. “Au tukuna vei kemudou, e dina ni nona i 
tokani voleka sa sega ni rawa me tucake yani ka 
solia na ka sa kerea, ia ena vuku ga ni nona sa 
cikeva tikoga, ena tucake mai kina o koya ka solia 
vua na veika kece sa gadreva. 


Mo Kerekere, Vakasagagara, Ka Tukituki 
Tikoga 
9. “Ka'u tukuna vei kemudou, dou kerekere, ena 


soli vei kemudou, dou vakasagara, dou na kunea; 
dou tukituki, ena dolavi mai vei kemudou. 

10. “Vei ira vakaaduaga sa kerekere era na 
rawata, kei koya sa vakasaqaqara ena kunea, kei 
koya sa tukituki ena dolavi ga mai vua. 

11. “Kevaka e dua na tamani gone vei kemudou 
me kere madrai vua na luvena, ena solia li vua e 
dua na vatu? Se me kerea e dua na kena ika, ena 
solia li vua e dua na gata me i sosomi ni ika? 

12. “Se me kerea e dua na kena yaloka, ena solia li 
vua e dua na batibasaga? 

13. “Kevaka sa rawa tiko vei kemudou na tamata 
i valavala ca mo dou solia tiko na ka vinaka vei ira 
na luvemudou, sa na wacava sara na tamamudou 
vakalomalagi ena Nona solia na Yalo Tabu vei ira 
sa kerekere vua!” 


Na Vale E Tawase Ena Sega Ni Tudei 

14. A sa cemuria tani o koya e dua na tevoro, ka 
galu talega. la ni sa lako tani mai na tevoro, ka 
vosa rawa tale na galu; a ra sa qoroqoro ga na 
lewe vuqa. 


15. la eso era sa tukuna, “Sa cemuria tani o 
koya na tevoro ena kaukauwa i Velisavuvi, na 
nodra i liuliu na tevoro.” 

16. Eso tale, era via vakatovolei koya, ena nodra 
vinakata mera raica e dua nai vakatakilakila mai 
lomalagi. 

17. la o koya, ni sa kila na nanuma ni lomadra, sa 
tukuna vei ira: “ke sa dua na matanitu era sa dui 
dre ga na lomadra o ira na lewena e sa na yaco ga 
kina na rusa, ke dua na vale era sa veisei ga 
vakavuvale esa na kasura sobu ga. 

18. Kevaka sa sega ni duavata tiko mada ga o 
Setani vei koya ga, ena qai rawa li vakacava me 
kaukauwa na nona matanitu? Baleta ni dou 
tukuna tiko ni'u cemuria na tevoro ena kaukauwa 
i Velisavuvu. 

19. “Kevaka Au cemuria tani na tevoro ena 
kaukauwa i Velisavuvi, ia ena kaukauwa i cei era 
cemuria tani tiko kina na tevoro o ira na 
luvemudou? O koya oqo e vinaka mo dou tarogi 
ira ga. 

20. “la kevaka Au cemuria tani na tevoro ena 
kaukauwa ni liga ni Kalou, sai vakaraitaki dina ni 
sa yaco mai vei kemudou na matanitu ni Kalou. 
21. “Ni vakayaragitaki koya vinaka tu na tamata 
kaukauwa ka yadrava vinaka na nonai tikotiko, 
ena maroroi vinaka kece na nona i yaya. 

22. la ni sa lako mai e dua e kaukauwa cake mai 
vua ka vakamalumalumutaki koya, ka taura kece 
mai vua na nona i yaragi ka vuni nona gaga, ka 
veiwaseyaka na nona i yau kece. 

23. “O koya sa sega ni totaki Au sa sagati Au tiko, 
kei koya sa sega ni vukei au sa vakacacana tiko na 
ka Au cakava. 


Lesu TaleMai Na Yalo Dukadukali 

24. “Ni sa lako tani mai ena tamata na yalo 
velavela, sa  dauveilakoyaki ena  veivanua 
dravuisiga, me vakasaqara e dua na vanua me 
vakacegu kina; ni sa sega ni kunea rawa, sa 
tukuna, au na lesu tale kina noqu vale ka'u a lako 
tani mai kina.” 

25. “Ni sa lako mai, sa raica ka taviraka 
vakavinaka sa qai conaka vakamagosa. 

26. “A sa qai lako ka la'ki kauta tale mai e ratou 
lewe vitu na yalo e ratou vakadomobula cake sara 
mai vua ena ca, a ratou sa curu ka vakaitikotiko 
kina, ia na tamata oqori se bau vinaka cake e liu sa 
qai ca vakalevu sara ena gauna oqo.” 


Maroroya Na Vosa 

27. Ena Nona vosa tiko ena vuku ni veika oqo, a 
sa lako mai e dua na yalewa ena kedra maliwa na 
lewe vuga, ka tabalaka i cake na domona ka 
tukuna Vua, “sa kalouvinaka na kete o a lako mai 
kina, kei na sucu o a sucuma!” 

28. la sa tukuna o koya, “e uasivi sara mai vei 
koya oqori e dua, ni sa kalouvinaka o ira sa rogoca 
na vosa ni Kalou ka tugana sara!” 

Vakasaqgara Nai Vakatakilakila 

29. Nira sa osodrigi vata mai na tamata, sa qai 
tekivu o koya me tukuna vei ira, sa dua dina nai 
tabatamata ca sa tu oqo. Ni koni vakasagara tiko 
me dua nai vakatakilakila, ena sega ni vakaraitaki 
e dua nai vakatakilakila vaka vo nai vakatakilakila 
i Jona na parofita. 

30. “Me vaka sai vakatakilakila o Jona vei ira na 
kai Ninive, ena vaka talega kina na luve ni tamata 
kivei ira nai tabatamata oqo. 

31. Ena tucake na radi ni ceva ka 
vakadinadinataka na nodra cala nai tabatamata 
oqo ena gauna ni veilewai, ni o koya mada ga e 
lako sara mai nai yalayala kei vuravura me mai 
rogoca na vuku i Solomoni, ia e dua sa tiko eke sa 
uasivi cake sara mai vei Solomoni. 

32. “Ena siga ni veilewai era na tucake kina na kai 
Ninive, ka vakadinadinataka na nodra cala nai 
tabatamata oqo, ni o ira era veivutuni ena vunau i 
Jona, ia e dua sa tiko eke sa uasivi cake sara mai 
vei Jona. 


Na Cina Ni Yago 

33. “Sa sega ni dua me vakawagaca na cina ka qai 
vunitaka me kua ni dua e raica, se me biuta ena 
boto ni sova, ia ena vakadaberi ena kenai tutu ga, 
me rawa ni ra raica na rarama o ira era curu mai. 
34. “Na mata na cina ni yago. O koya oqo ni sa 
vinaka na matamu ena rarama kina na yagomu 
taucoko. la kevaka me ca na matamu, na yagomu 
ena butobuto taucoko. 

35. “O koya oqo mo dikeva tiko na nomu rarama 
me kua ni butobuto tiko. 

36. “Kevaka sa rarama taucoko tu na yagomu ka 
sega ni dua na tikina me butobuto, na yagomu 
taucoko era na ramasese me vaka na ramasese ni 


cina, ena nona sa caudre tu me vakararamataki 
iko.” 


Ena Ca Vei Ira Na Farisi Kei Na Vuni Lawa 

37. Ena Nona se vosa tiko, sa lako mai e dua na 
farisi ka sureti Koya me rau la'ki vakayakavi vata 
mada. A sa lako o koya ka curu i loma ka dabe 
sara me kana. 

38. Ni sa raica na farisi na ka sa cakava o koya sa 
kurabui sara kina, baleta ni se bera mada ni 
vuluvulu na ligana sa kana sara. 

39. A sa tukuna vua na Turaga, o kemuni na farisi 
o ni dau savata tikoga na taudaku ni bilo kei na 
taudaku ni dari, ia na lomamudou sa sinai tu ena 
kocokoco kei nai tovo vakasisila. 

40. “Dou sa sesewa! E sega li ni o koya sa cakava 
na taudaku sa cakava talega na ka e loma? 

41. “Ta ni dou sa solia na ka dou taukena; ena qai 
savasava vei kemudou na ka kecega. 

42. “la e ca vei kemudou na farisi! E dina mada ga 
ni dou sa dinata na nomudou solia nai katini ni 
veika lalai dou a rawata, ka dou qai vakawaletaka 
na cudru kei na loloma ni Kalou. O koya oqori e 


dodonu ga me caka tiko, ka me kua ni guilecavi 
tiko na kena vo tale. 

43. “E ca vei kemudou na farisil Ni dou dau 
vinakata nai dabedabe cecere duadua ena loma ni 
vale ni lotu, kei na nomudou dau kidavaki ira tu 
na tamata ena vanua ni veivoli. 

44. “E ca vei kemudou na daunivolatabu kei na 
farisi, a dauveivakaisinil Ni dou sa vaka nai 
bulubulu sa sega ni kune tu, ni ra lakova ka 
butuka na tamata ka era sega sara ga ni bau kila.” 
45. Sa qai vosa vei Koya e dua na vuni lawa, ka 
vaka, “qasenivuli, na Nomuni vosataka tiko na 
veika oqo o ni sa beitaki keitou tale tikoga kina.” 
46. A sa tukuna o koya, “Sa ka vakaloloma talega 
oi kemudou, na vuni lawa! Ni dou vakacolati ira 
tiko na tamata ena i colacola bibi, ka o kemudou 
mada ga dou sega ni cola rawa tiko nai colacola 
oqori ena dua na qaqalo ni ligamudou. 

47. “E ca vei kemudou! Ni dou sa taya na kedra i 
bulubulu na parofita, ka ra a vakamatea o ira na 
nomudou qase. 

48. “Na dina oqo, dou sa vakaraitaka, ni dou 
duavata ena ka era cakava na nomudou qase; ni ra 
a vakamatei ira dina, ka o dou qai taya na 
kedra i bulubulu. 

49. “O koya oqo na nona vuku na Kalou sa vosa 
talega kina, au na vakatalai ira yani na parofita kei 
na apositolo vei ira, ka na so vei ira era na 
vakamatea ka vakararawataka, 

50. ena tarogi kina nai tabatamata oqo ena vuku 
ni nodra dra taucoko na parofita, ka se dave sara 
mai ena i tekivu kei vuravura, 

51. mai na dra sara i Epeli kina dra i Sakaraia o 
koya ka vakamatei ena tadrua ni cabocabo ni soro 
kei na vale ni soro. lo, Au tukuna vei kemudou, 
nai tabatamata oqo ena tarogi kina. 

52. “E ca vei kemudou na vuni lawa! Ni dou 
kauta tani na i dola ni kila ka. Ka o kemudou 
mada ga dou sa sega ni curu rawa kina, ka o dou 
qai tarovi ira tiko na sa curu tiko kina. 

53. Ni tukuna tiko vei ira na veika oqo, a ra sa qai 
saqati Koya vakaukauwa ena Nona vosa o ira na 
vuni lawa kei na farisi, ka ra vakatarogi Koya ena 
vuga na ka, 

54. ena nodra vosa ni veicavilaki vua ka me 
sauma mai vei ira me rawa ni ra beitaki koya kina. 


Me Qarauni Na Veivakaisini 


12. Sega ni dede era sa osodrigi mai e udolu 


vaka udolu na tamata, a ra sa veibutugaqi, a sa 
tukuna mada ga e liu vei iratou na Nona tisaipeli, 
ka vaka, dou qarauna na nodra leveni na farisi, na 
dauveivakaisini. 

2. “Ni sa sega ni dua na ka me tabonaki mena 
sega ni cereki mai, se dua na ka me vunitaki mena 
sega ni kilai. 

3. O koya oqo na veika dou tukuna ena vanua 
buto ena rogoci mai ena vanua rarama, kei na 
veika dou vakasolokakanataka lo e daliga mai na 
loma ni rumu ena kacivaki e delanivale. 

Vakatavuvulitaka O Jisu Na Rerevaka Na Kalou 
4. “Vei kemudou, na wekaqu, Au sa tukuna, dou 
kakua ni rerevaki koya sa vakamatea na yago, ni 
sa oti o ya e sega tale ni dua na ka me cakava 
rawa. 

5. la Au na vakaraitaka vei kemudou, ocei mo 
dou rerevaka: dou rerevaki koya ga sa vakamatea 
oti, sa tu talega vua na kaukauwa me biuta ki Eli; 
io, Au na tukuna vei kemudou, dou rerevaki koya 
go! 

6. "Sa sega li ni volitaki na separo e lima ena rua 
walega na sede? Ka sa sega ni dua vei iratou me 
guileca e mata ni Kalou. 

7. "la oi kemudou na drau ni ulumudou sa wiliki 
ka kilai matata tu. O koya oqo mo dou kakua ni 
rere tiko, ni o kemudou dou sa ka talei sara mai 
vei ira na yavusa separo. 


Vakatusai Karisito E Matadra Na Tamata 

8. “Au tukuna talega vei kemudou, o koya 
yadua ena vakatusai Au ena matadra na tamata, 
ena vakatusai koya talega na luve ni tamata ena 
matadra na agilosi ni Kalou. 

9. “la o koya ena cakitaki Au ena matadra na 
tamata, ena cakitaki talega ena matadra na agilosi 
ni Kalou. 

10. Ke dua e vosa beca na luve ni tamata ena rawa 
ni vosoti, ia kedua e vosa vakasewasewana na 
Yalo Tabu ena sega sara ni vosoti. 

11. Ni dou sa kau kina veivalenilotu kina 
mataveilewai se matadra na turaga bale, dou 
kakua ni leqataka na ka mo dou tukuna se mo dou 
sauma vakacava se na vosa me veiganiti tukuna. 
12. “Ni sai koya na Yalo Tabu ena vakavulici 
kemudou ena auwa sara ga o ya ena vosa e kilikili 
me veiganiti tukuna.” 


Na Vosa Vakatautauvata Ni Tamata Vutuniyau 
Lialia 

13. A sa vosa mai vei koya e dua vei ira na lewe 
vuga, ka vaka, “Qasenivuli, tukuna mada vei koya 
na tuakaqu nai votavota ni yau ka maroroi tu me 
wasea mai na noqu.” 

14. la sa tukuna vei koya o Jisu, “Tagane, au a sa 
lesi li me'u lewa na kena vakatulewataki na ka me 
baleti kemudrau?” 

15. A sa tukuna o koya vei ira, “Dou yadrava ka 
qarauna na yalo e kocokoco, na levu ni i yau e tu 
vua e dua na tamata e sega ga ni solia vua na bula 
dina.” 

16. Sa qai tukuna vei ira o koya e dua na vosa 
vakatautauvata, ka vaka, “Sa dua na tamata 
vutuniyau sa vakalewe vinaka na veika e rawa 
mai ena nona qele. 

17. A sa vakananuma e lomana, ka tukuna, “A 
cava me'u cakava tale ni sa sega na noqu lololo 
me'u binia kina na noqu lewe ni qele? 

18. Sa qai tukuna, ‘Oqo ga ka'u na cakava: me'u 
na basuka sobu na noqu lololo ka tara e dua na ka 
vakaitamera, o koya oqori me'u na binia taucoko 


kina na noqu lewe ni qele taucoko kei na noqu i 
yau kece. 

19. “Au na qai tukuna ki yaloqu, “Yaloqu, sa ka 
levu sara na nomu i yau sa bini tu me baleta na 
veitabayabaki sa tu mai liu; oqo mo sa vagalegalei 
iko tu ga; mo kana, mo gunu, ka marau tiko.” 

20. “la sa tukuna mai vei koya na Kalou, “tamata 
lialia! Ena bogi sara ga e daidai ena kautani kina 
mai vei iko na yalomu, ena qai nei cei nai yau o sa 
binia tu?” 

21. "lo, na lialia o koya sa binia tiko na nona i yau 
e vuravura, mai lomalagi vua na Kalou e sega kina 
ni vutuniyau o koya.” 


Kakua Na Lomaocaoca 

22. Sa qai tukuna o koya vei iratou na Nona 
tisaipeli, o koya oqo ka'u sa tukuna kina vei 
kemudou, mo dou kakua ni lomaocaocataka na ka 
me baleta na nomudou bula, ena cava mo dou 
kania, se na ka me baleta na yagomudou, ena cava 
mo dou na vakaisulu kina. 

23. "E sega ni mai bibi na kakana se nai sulu, e 
bibi ga na bula. 

24. “Dou raica mada na reveni, ni ra sa sega ni 
kabukaburaki se tatamusuki, sa sega na nodra 
vale ni yau se lololo, a sa vakani ira tikoga na 
Kalou. Oi kemudou dou sa ka talei sara mai vei ira 
na manumanu oqori? 

25. “A cava na kena yaga vei kemudou na 
lomaocaoca, ka ni sega mada ga ni rawa me tosoi 
kemudou cake me vica na idi? 

26. “Ka ni sega ni cakava rawa na lomaocaoca 
e dua na ka lailai, a cava mo dou lomaocaocataka 
tiko kina e levu na ka? 

27. “Dou raica mada na viavia, se ra tubu 
vakacava: era sega ni cakacaka se veilakoyaki 
wavoki, ka'u tukuna vei kemudou, o Solomoni 
mada ga ena nona i ukuuku e sega ga ni totoka 
sara me vakataka e dua vei ira oqo. 

28. “Kevaka sa vaka tu o ya na Kalou ena Nona 
conaka vinaka na co, na ka sa tubu ena vei sagata 
ka vakamai tale yani ena siga ni mataka, sa sega li 
ni dou ka talei sara me conaki kemudou vinaka, 
na nomudou vakabauta sa rui lailai? 

29. “Dou kakua ni vakasaqara na ka mo dou 
kania se na ka mo dou gunuva, dou kakua ni 
nuiqawaqawataka e levu na ka. 

30. “Sa kalouvinaka o ira na dauveigaravi oqori. 
31. “Ni veika taucoko oqo era sa vakasagara na 
lewe ni veivanua kecega, ka sa kila na tamamudou 
ni dou sa gadreva na veika oqo. 

32. “la dou vakasaqara taumada ga na matanitu 
ni Kalou, na veika kecega oqo ena qai soli me kena 
i kuri vei kemudou. 

33. Dou volitaka na ka dou taukena ka solia na ka 
ni loloma vei ira sa gadreva, dou sa vakarautaka 
tiko kina na taga ni lavo sa sega ni madra rawa, ka 
ni yau mai lomalagi sa sega ni yali ena tuga, ka 
sega ni butakoca rawa na daubutako kei na 
sarasara mera kanilaka. 

34. “Ni vanua sa tiko kina na nomudou i yau, ena 
tiko talega kina na yalomudou. 


Na Dauveiqaravi Yalodina Kei Na Dauveigaravi 
Ca 
35. “Dou vauca na tolomudou ka me waga tikoga 
na nomudou cina; 
36. “Ka mo dou vaka na tamata sa waraka na 
nona turaga, ena nona na lesu mai ena kana magiti 
ni vakawati, ka me dolavi vakatotolo vua na 
katuba ni sa lako mai ka tukituki. 
37. “Sa kalouvinaka o ira na dauveigaravi oqori ni 
sa lako mai na turaga ni ra sa yadra tiko. Au sa 
tukuna vakaidina vei kemudou, ena vauca na 
nona i sulu ka tukuna vei ira mera dabe sobu ka 
kana, sa qai lako mai ka qaravi ira. 
MM q . q . . 

38. “Kevaka sa mani lako mai o koya ena i karua 
ni wase ni bogi, se nai katolu ni wase ni bogi, ka 
kunei ira ni ra sa yadra tiko, era sa na kalouvinaka 

; a 
dina na dauveiqaravi oqori. 
39. “Ia mo dou kila oqo, kevaka me sa kila rawa 
tiko nai taukei ni vale na auwa ena lako mai kina 
na daubutako, e sa na yadrava sara tikoga ena 
nona qarauna me kua ni butakoci na nona vale. 
40. “O koya oqo dou vakarau talega oi kemudou, 
ni na lako mai na luve ni tamata ena auwa dou 
sega ni namaka.” 

41. Sa qai tukuna vua o Pita, “Turaga, na vosa 
q . . . 
vakatautauvata ogo o ni tukuna ga vei keitou, se 

tamata taucoko?” 
42. Sa tukuna na Turaga, ocei beka na 
dauveigaravi yalodina ka vuku, me lesia na nona 
Turaga me lewai ira na nona lewe ni vale, ka me 
dau vota na kedra ena kena gauna dodonu? 
43. “Sa kalouvinaka na dauveigaravi o ya ni lako 
mai na nona turaga sa vakaogai koya ga ena nona 
i tavi. 
44. “Au tukuna vei kemudou, na ka dina, ni na 
vakayacori koya na nona turaga me lewa na nona 
ka kecega. 
45. “la kevaka ena tukuna e yalona na 
dauveigaravi, na noqu turaga sa tosoya tale na 
nona lako mai, ka sa tekivu me mokulaki ira na 
dauveigaravi yalewa kei na tagane, ka sa kana, 
gunu ka mateni, 
46. “Na nona turaga na dauveigaravi oqori ena 
lako mai ena siga sa sega ni namaka o koya, kei na 
auwa sa sega ni kila, ena qai vakasivoi koya tani 
ka lesia me votai vata kei ira na sega ni lotu. 
47. O koya na dauveiqaravi oqori ni sa kila na 
. y q . 
loma i koya na nona turaga, ka sega ni 
vakarautaki koya se me cakava me vaka na nona 
lewa, ena vakalevutaki nai kuita ena tau vua. 
48. “la vei koya e sega ni kila, ka qai cakava tiko 
na ka me tau kina vua nai kuita, ena lailai ga nai 
kuita ena tau vua. Vei koya e soli vakalevu vua, 
me solia mai vakalevu na ka e sa soli vua; kei koya 
sa vakacolati vua nai tavi, na ka era vinakata mai 
vua o ira na tamata na bula e soli koya taucoko. 


O Karisito Sa Kauta Mai Na Tawase 

49. “Au sa lako mai me'u biuta na bukawaga ki 
vuravura, ka sa dua na ka noqu vinakata me sa 
waqa oti tu! 

50. “la sa dua na papitaiso me'u na papitaisotaki 
kina, ka'u sa rui lomaleqa kina vakalevu me 
yacova ni sa vakayacori oti! 

51. Dou sa vakananuma beka me'u kauta mai na 
veivinakati ki vuravura? Au tukuna vei kemudou, 
e sega, la na veitawasei ga. 

52. “Oqo ka lako yani e lewe lima ena dua na vale 
e ratou na veitawasei ratou na lewe tolu e ratou 
na sagati rau na lewe rua, kei rau na lewe rua e 
rau na sagati ratou na lewe tolu. 

53. “O tama ena sagata na luvena tagane, na 
luvena ena sagati tamana, o tina ena sagata na 
luvena yalewa, na luvena yalewa ena sagati 
tinana, oi rau na veivugoni yalewa e rau na 
veisagasaga.” 


Mo Kila Na Gauna 

54. Sa tukuna talega vei ira na lewe vuga, ni dou 
sa raica ni sa kumukumuni vata na o mai na ra, 
sega ni bera nomudou tukuna, ni uca e sa na tau; a 
sa qai tau. 

55. Ni dou sa raica na ceva ni sa liwa tiko, dou sa 
tukuna, ena vakarau dua na draki katakata; a sa 
qai yaco vaka kina. 

56. “Na dauveivakaisini! Dou sa rawa sara ni kila 
na ka ena yaco e vuravura kei na maliwa lala, ia a 
cava dou sega ni kila rawa kina na gauna oqo? 


Veivinakati Kei Koya Sa Beitaki Iko 

57. “Io, oi kemudou mada ga, na cava dou sega ni 
vakatulewataka rawa kina na ka e dodonu? 

58. Ni drau sa lako vata kei koya sa beitaki iko 
kina vale ni veilewai, mo saga vakaukauwa sara 
ena nomudrau sa lako tiko mo drau dua vata 
rawa, ke qai kauti iko vei turaga ni lewa, ka soli 
iko o turaga ni lewa vua na ovisa, ka biuti iko sara 
na ovisa kina vale ni veivesu. 

59. “Ka'u tukuna vei kemudou, dou na sega ni 
lako tani rawa mai ena vanua o ya me yacova ni sa 
saumi taucoko nai lavo.” 


Veivutuni Se Rusa 


13. A ra sa tu e kea eso ka ra tukuna vua na 


ka e a cakava o Pailato, ena nona a vakamatea eso 
na kai Kaleli ka qai veiwakitaka vata na nodra dra 
kei na manumanu era cabora. 

2. A sa tukuna vei ira o Jisu, ka vaka, dou sa 
nanuma beka na vuna e a yaco kina vei ira na kai 
Kaleli na veika o ya mai vei ira na vo ni kai Kaleli, 
ni sa rui vakasisila na nodra i valavala ca? 

3. “Au tukuna vei kemudou, e sega; ia dou na 
rusa talega vaka kina kevaka mo dou sega ni via 
veivutuni. 

4. “Se o ira na lewe tinikawalu ka ra a mate ni 
baleti ira na vale cecere mai Sailoama, dou sa 

nanuma beka ni o ira qo sa rui vakasisila na nodra 
i valavala ca, mai vei ira tale na kena vo ka ra 
vakaitikotiko mai Jerusalemi? 

5. “Au tukuna vei kemudou, e sega; ia dou na 
rusa talega vaka kina kevaka mo dou sega ni 
veivutuni.” 


Na Vosa Vakatautauvata Ni Vuni Lolo Sa Sega 
Ni Vua 

6. Na vosa vakatautauvata oqo sa tukuna talega 
o Koya: a sa dua na tamata sa tei tiko ena nona vei 
loga vaini e dua na vuni lolo, a sa lako kina o koya 
me vakasaqara na vuana ka sa sega ni kunea e 
dua. 

7. “Sa qai tukuna o koya vua sa dauqarava na 
nona veilogavaini, raica, sa tolu na yabaki na noqu 
vakasaqara tiko ena vuni lolo oqo me bau dua na 
vuana, ka sega ni dua me'u kunea. Mo taya sobu; 
sa sega li ni vakaoso vanua tu ga o koya? 

8. “Ia sa tukuna mai o koya vua, ‘Kemuni saka, 
me vakabulai tale mada me dua na yabaki, me'u 
cukiraka vakavolivolita mada ka biuta kina nai 
vakabulabula ni qele. 

9. Kevaka e sa vua, sa dua na ka talei, ia kevaka 
e sa sega, mo ni qai mai taya sobu.” 


Na Yalo E Dau Veivakamalumalumutaki 

10. A sa vakatavuvuli tiko o Koya ena dua na vale 
ni lotu ena siga ni vakacecegu. 

11. Ka raica, a sa dua na yalewa sa curumi koya 
tu na yalo e dau veivakamalumalumutaki me 
tinikawalu na yabaki, a sa dau vakalairoro tikoga 
ka sega ni bau tacake rawa. 

12. Ia ni sa raici koya o Jisu, sa kaciva mai ka 
tukuna vua, “yalewa o sa sereki mai na nomu 
tauvimate.” 

13. A sa tabaki koya ena ligana, ka vakasauri sa 
duri vakadodonu, a sa vakarokorokotaka na 
Kalou. 

14. Ia na turaga ni vale ni lotu sa vosa ena yalo e 
katakata, baleta nona veivakabulai o Jisu ena siga 
ni vakacecegu; ka tukuna vei ira na tamata, e ono 
na siga sa soli vua na tamata me ia kina na 
cakacaka; “O koya oqo moni lako mai kina me 
caka kina na veivakabulai, ka sega ena siga ni 
vakacecegu.” 

15. A sa tukuna vua na Turaga, ka vaka, “Na 
dauveivakaisini! E sega li ni dou dau sereka mai 
na nomudou dui bulumakau kei na asa, mai na 
kena vale ka dou kauta me la'ki vagunuvi ena siga 
ni vakacecegu? 

16. “Na yalewa oqo me sa vaka tu ga oqo, ni o 
koya na luvei Eparaama, mo vakasamataka mada 
- e tinikawalu na yabaki, na nona vesuki koya tu o 
Setani, e sega beka ni o marautaka ni sa sereki mai 
na kena i vesu ena siga ni vakacecegu?” 

17. Ni sa tukuna oti na veika oqo o koya, era sa 
madua kecega na beitaki Koya; ia o ira kece na 
lewe vuga era sa reki ena vuku ni veika cecere sa 
cakava o Koya. 


Na Vosa Vakatautauvata Ni Sore Ni Musita 

18. Sa qai tukuna o Koya, na matanitu ni Kalou e 
vaka na cava? Kei na cava beka me'u na 
vakatautauvatana tukuna? 

19. Sa vaka e dua na sore ni musita, ena nona 
taura e dua na tamata kauta ka la'ki biuta kina 
nona iteitei, a sa tubu cake ka yaco me dua na 
vunikau levu, a ra sa vukaca mai na manumanu 
vuka ka vakasova ena veitabana. 


Na Vosa Vakatautauvata Ni Leveni 

20. A sa tukuna tale o Koya, “Meu na 
vakatautauvatana kei na cava na matanitu ni 
Kalou? 

21. “Sa vaka na leveni, sa kauta e dua na yalewa 
ka vunia ena loma ni tolu nai vakarau valawa, ka 
yacova ni sa vakavotukanataki koya na leveni o ya 
ena loma ni valawa. 


Na Gaunisala Rabailailai 

22. Ena nona i lakolako vaka ki Jerusalemi e 
curuma yani kina na veikorolelevu kei na 
veikorolalai ena Nona veivakavulici. 

23. Sa qai tukuna vei Koya e dua, “Turaga, era sa 
lewe vica beka ga era sa vakabulai?” A sa tukuna 
o Koya vei ira, 

24. “Dou saga vakaukauwa mo dou curu kina 
matamata rabailailai, ni lewe levu, Au tukuna vei 
kemudou, era vakasagara mera curu kina ka sega 
ni rawa. 

25. Na gauna me sa tucake kina nai taukei ni vale 
ka sogota na katuba, oi kemudou dou sa na tu 
etautuba ka tukituki e mata ni katuba, ka tukuna, 
Turaga, Turaga, ni dolava mada na katuba vei 
keimami, ena qai sauma mai o koya vei kemuni ka 
vaka, au sega ni kilai kemuni, o ni lako mai vei, 
26. Dou sa qai tusanaki kemudou yani vua, 
keimami kana ka gunu vata kei kemuni, o ni mai 
veivakavulici talega ena neimami veisalatu.” 

27. “la ena tukuna mai o koya, au tukuna vei 
kemuni, ni'u sega ni kilai kemuni, E vei na vanua 
o ni lako tu mai kina. Ni lako tani vei au, oi 
kemuni kece na yavu tamata dau caka ca.” 

28. Ena yaco na veitagicaki levu kei na kati vei 
bati, ni dou sa raici Eparaama, Aisake kei Jekope 
kei ira kece na parofita ni ra sa tu ena matanitu ni 
Kalou, oi kemudou dou sa biu tani tu mai. 

29. Era na lako mai o ira era tiko mai na tokalau 
kei na ra, mai na vualiki kei na ceva, me ra tiko 
sobu ena matanitu ni Kalou. 

30. “O ira sa muri era na liu, kei ira sa liu era na 
muri.” 

31. Ena siga vata tikoga o ya era lako mai kina eso 
na farisi, ka tukuna vua, “Mo lako tani ka vagalala 
eke, ni o Eroti sa vinakata me vakamatei iko.” 

32. Sa tukuna o Koya vei ira, dou lako ka la'ki 
tukuna vei koya na fokisi oqori, “Ka raica, Au sa 
cemuri ira tani na tevoro ka ia na veivakabulai e 
daidai kei na siga ni mataka, ena i katolu ni siga sa 
na rawati kina na gaga.” 

33. Sa dodonu Me'u sa na cavutu sara ga e daidai, 
ni mataka kei na siga sa tarava yani; ka ni sega ni 
kilikili tukuna me mate e dua na parofita ena 
taudaku kei Jerusalemi. 


Sa Tagicaki Jerusalemi O Jisu 

34. Isa Jerusalemi, isa Jerusalemi, na koro ka 
vakamatei ira na parofita kei na nomu dau 
vakaviriki ira e na vatu o ira na dau talai yani vei 
iko! Sa vakavuga na gauna Noqu saga meu 
vakasoqoni ira vata na luvemu, me vaka na tina ni 
toa ena nona dau vakasoqoni ira vata na luvena 
ena ruku ni tabana, ia o a sega sara ga ni vinakata! 
35. “Raica! Esa na lala na nomu vale, ka'u tukuna 
vei iko na ka dina o na sega ni raici Au tale 
vakadua me yacova ni o sa tukuna, 'Au sa na 
ciqomi koya sa lako mai ena yaca ni Turaga!” 


Sa Vakabulai E dua Na Tamata Sa Vuvuce Tu Na 
Yagona Ena Siga Ni Vakacecegu 


14. Ena Nona a lako kina vale nei koya e dua 


na nodra i liuliu na farisi, me la'ki kana madrai 
kina ena dua na siga ni vakacecegu, a ra sa tu ka 
vakaraici Koya vinaka. 

2. Ka raica, sa wavu tu e matana e dua na tamata 
sa tauvi koya na buketevatu. 

3. A sa vosa o Jisu, vei ira na vunilawa kei ira na 
farisi, ka vaka, “E tara li me ia na veivakabulai ena 
siga ni vakacecegu se sega?” 

4. la sa sega ni dua me vosa. A sa tauri koya ka 
vakabula, ka laiva me lako yani. 

5. A sa tukuna vei ira, ka vaka, “Ke dua vei 
kemudou sa lutu kina dua na toevu e dua na nona 
asa se bulumakau, ena sega li ni vueta cake mai ka 
dina mada ga ni siga ni vakacecegu?” 

6. A sa sega ni dua me sauma na Nona taro me 
baleta na veika oqo. 


Mo Dau Biuti Iko Sobu 

7. Sa tukuna vei ira e dua na vosa 
vakatautauvata me baleti ira na sureti kei nai 
valavala ni nodra digitaka nai dabedabe dokai, a 
sa tukuna vei ira: 

8. Ni o sa sureti mai vua e dua ena kana ni 
vakawati, mo kakua ni la'ki dabe vei ira sa dokai, 
de dua e cecere cake mai vei iko e sureta o koya; 

9. “Sa qai lako mai vei iko o koya ka a sureti 
kemudrau ruarua ka tukuna, nai dabedabe dokai 
oqori me dabe kina na tamata qo, o sa na qai mata 
madua ni o sa kau mo dabeca nai otioti ni 
dabedabe sara mai ra. 

10. “la ni o sa sureti, mo la'ki dabe sara kina i 
otioti ni dabedabe mai muri, ni sa lako mai o koya 
e sureti iko me tukuna vei iko, na wekaqu, mo 
lako sara i cake. O ira na dabe tiko ena kana o ya 
vata kei iko era sa na dokai iko kece. 

11. “Ke dua e dau laveti koya cake ena 
vakamalumalumutaki sobu, ke dua e dau 
vakamalumalumutaki koya sobu ena laveti cake.” 


12. A sa qai vuki o koya ka tukuna vei koya ka 
sureti koya mai, ni o sa cakava na vakasigalevu se 
na vakayakavi, mo kakua ni sureti ira na nomu i 
tokani, se tacimu, se o ira na wekamu, se o ira na 
kai nomu era vutuniyau, ni ra na sauma lesu vei 
iko mera sureti iko. 

13. la ni o sa cakava e dua na magiti, sureti ira na 
dravudravua, na lokiloki, na  paralase, na 
mataboko. 

14. “O na vakasaututaki kina, baleta o ira oqori e 
sega ni ra na sauma lesu vei iko, o na qai saumi ni 
ra sa tucake tale na yalododonu.” 


Na Vosa Vakatautauvata Ni Vakayakavi Levu 

15. Ni sa rogoca e dua ka dabe vata tiko kei Koya 
ena teveli na veika oqo, sa tukuna vua, “sa 
kalouvinaka o koya ena kana madrai ena matanitu 
ni Kalou!” 

16. Sa qai tukuna vua o Koya, a sa dua na tamata 
sa cakava e dua nai vakayakavi levu ka lewe vuga 
sara sa sureta. 

17. Ni sa vakarautaki oti nai vakayakavi sa talai 
ira nona dauveiqaravi me ra la'ki tukuna vei ira sa 
sureti, “dou lako mai, sa vakarau tu na ka kecega.” 
18. “la era sa lomavata kece mera sa soli ulubale. 
Sa tukuna vua na kena i matai, au se qai volia oti 
ga oqo e dua na tiki ni qele, ka me'u lako mada ka 
la'ki raica. Au kerea na nomuni veivosoti.” 

19. “Sa tukuna tale e dua, au se qai volia oti ga 
oqo e lima na bulumakau siviyara, ka'u sa 
vakarau sara tu ga oqo me'u vakatovolei iratou. 
Au kerea na nomuni veivosoti.” 

20. “Sa tukuna tale e dua, au se qai vakawati vou 
sara ga oqo, ka sa bau dredre toka kina na noqu 
lako yani.” 

21. A sa lako mai na dauveigaravi ka mai 
vakaraitaka nai tukutuku oqo vua na nona turaga. 
A sa cudru nai taukei ni vale, ka tukuna vua na 
dauveiqgaravi, mo lako vakatotolo yani i tuba kina 
vei gaunisala kei na veisagata ni koro, ka kauti ira 
mai eke na dravudravua kei na lokiloki na 
paralase kei ira na mataboko.” 

22. “Sa tukuna na dauveigaravi, “kemuni turaga, 
sa vakayacori me vaka na nomuni vakaro, ia na 
loma ni vale e se vakacirigalala ga. 

23. “Sa qai tukuna nai taukei ni vale vua na 
dauveiqaravi, mo lakova yani na veigaunisala 
kecega kei na taudaku ni koro, ka vakasaurarataki 
ira mai na tamata mera lako mai ena noqu vale me 
rawa ni tawani taucoko kina. 

24. Ni'u sa tukuna vei kemudou sa sega ni dua 
vei ira sa sureti ena tovolea nai vakayakavi au 
vakarautaka.” 


Me Biu Laivi Na Veika Kece Ni Da Muri Karisito 
25. A sa lewe vuga era sa lako vata kei Koya, sa 
vuki o koya ka tukuna vei ira, 

26. Kevaka e dua sa lako mai vei Au ka qai sega 
ni besetaki tamana kei na tinana, watina kei ira na 
luvena, o ira na tacina kei ira na ganena, kei na 

nona bula talega, sa sega ni rawa me Noqu 
tisaipeli. 

27. O koya sa sega ni colata rawa na nona 
kauveilatai ka me muri Au sa sega ni rawa me 
Noqu tisaipeli. 

28. “Ke sa dua vei kemudou sa via tara e dua na 
vale cecere, ena sega beka ni dabe sobu mada e liu 
ka cakacakataka na kena i sau, me raica kina nai 
vakatawa ni nona taga kei na vale e vakarau tara e 
rawa ni vakacavara vakavinaka kina - 

29. “De cakava ga o koya na kena yavu ka sega ni 
rawa me vakaotia sara, era sa na qai vakalialiai 
koya o ira na raica, 

30. “Era tukuna, na tamata go sa sega ni rawa vua 
me vakaotia na vale ka a tekivu tara.” 

31. “O cei na tui, me sa cavutu ga ka la'ki vakacibi 
i valu sara vua tale e dua na tui, ena sega beka ni 
dabe sobu mada e liu ka vakasamataka 
vakavinaka nai walewale me ravuti kina na mata 
sotia lewe ruasagavulu na udolu, mai vei ira na 
nona sotia ka ra lewe tini na udolu walega? 

32. “Se dua tale, ni se kabuyawa sara tiko mai nai 
lakolako, sa tala o koya eso na nona mata me ra 
tavaki ira ka kerea mera sa veisorosorovi ga. 

33. “Sa vakakina, ke dua vei kemuni sa sega ni 
biuta na ka kece sa tu vua, a sa sega ni rawa me 
Noqu tisaipeli. 


Sa Ka Walega Na Masima Ke Sa Yali Na Kena 
Tuituina 

34. “E ka vinaka na masima, ia kevaka sa takali 
tani mai na masima na kena tuituina, ena 
vakatuituinataki tale ena cava? 

35. Sa sega sara ga ni yaga me i vakabulabula ni 
teitei se me dua na kena yaga kina qele, ia era sa 
na viritaka tani na tamata. O koya sa vakadaligana 
me rogoca, ka rogoca sara!” 


Na Vosa Vakatautauvata Ni Sipi Ka Yali 


15. A ra sa toro voleka Vua o ira kece na 


daukumuni vakacavacava kei ira na tamata i 
valavala ca mera rogoci Koya. 

2. Fra sa vosakudrukudru kina o ira na farisi kei 
ira na daunivolatabu, ka vaka, “na tamata oqo e 
ciqomi ira na tamata i valavala ca ka kana vata kei 
ira.” 

3. Sa qai tukuna vei ira o koya na vosa 
vakatautauvata oqo, ka vaka: 

4. Vakacava mada ke dua vei kemudou sa dua 
na drau na nona sipi, kevaka sa vakayalia e dua 
vei ira, ena sega beka ni biuti ira tu na 
ciwasagavulu ka ciwa ena vanua liwa, ka la'ki 
vakasaqarai koya sa yali me yacova ni sa kunea 
tale? 

5. E na gauna sa kunea kina, sa roqota ka reki 
vakalevu sara. 

6. “Ni sa lako ki nona vale sa kacivi ira vata mai 
na nonai tokani kei ira na wekana ka tukuna vei 
ira, medatou mai reki vata ni'u sa qai kunea tale 
na noqu sipi ka yali!” 


7. Au tukuna vei kemudou, ni sa levu vaka kina 
na reki mai lomalagi ena vuku i koya ga na le dua 
i valavala ca sa veivutuni, mai vei ira na tamata 
dodonu era lewe ciwasagavulu ka ciwa, sa sega ni 
yaga vei ira na veivutuni. 


Na Vosa Vakatautauvata Ni Tiki Ni Siliva Sa 
Yali 

8. “Se dua na yalewa sa tiko vua e tini na sede, 
kevaka sa vakayalia e dua na sede sa sega beka ni 
vakawagaca na cina ka taviraka na vale, ka 
vakasagara vagumatua me yacova ni sa kunea? 

9. “Nisa kunea o koya, sa kacivi ira vata mai na 
nona i tokani kei ira na wekana, sa tukuna, 
medatou mai marau vata ni'u sa qai kunea na dua 
na sede ka'u a vakayalia!” 

10. “Au tukuna vei kemudou, ni sa vaka kina na 
reki ena vakayacori e matadra na agilosi ni Kalou, 
ena vukuna walega na e dua nai valavala ca sa 
veivutuni.” 


Na Vosa Vakatautauvata Ni Gone Tagane Ka 
Yali 

11. Sa tukuna tale, “e dua na tamata sa lewe rua 
na luvena tagane, 

12. A sa tukuna vei tamana o koya ka gone vei 
rau, “tamaqu, solia mai na noqu i votavota sa 
maroroi tu me baleti au.” A sa wasea na nona i yau 
o Tamadrau vei rau. 

13. Ni oti e vica na siga sa kumuna kece na nona i 
yau o koya ka gone, ka lako yani kina dua na 
vanua vakayawa, mai kea sa la'ki vakayagataka 
kece kina o koya na nonai lavo ena lasa kei na 
veimarau vakasisila. 

14. “la ni sa la'ki oti kece na nona i lavo, a sa qai 
yaco e dua na dausiga levu ena vanua o ya, a sa 
lala na ketena ka vakasagagara. 

15. Sa lako vua e dua nai taukei ni vanua o ya ka 
soli koya me bau cakacaka, a sa vakatalai koya 
kina nona loma ni ba me dau vakani ira na vuaka. 
16. Na kakana era dau kania na vuaka sa kana 
talega kina o koya, a sa sega ni dua me bau vakani 
koya. 

17. “la ni sa qai liaci koya, sa tukuna, isa era lewe 
levu na tamata cakacaka nei tamaqu, era kana 
madrai era mamau ka vo tale tu, ia oi au sa mai 
kolaiciba tu oqo ena viakana! 

18. “Au na cavu tu sara ga oqo ka lako vei 
tamaqu, ka'u na tukuna vua, “Tamaqu, au sa i 
valavala ca ki lomalagi, vei kemuni talega, 

19. “Ka'u sa sega kina ni kilikili tukuna me'u 
vakatokai tale me luvemuni. Mo sa okati au ga me 
vaka e dua na nomu tamata cakacaka.” 

20. “A sa cavutu ka lako vei tamana. la ni se qai 
lako tiko mai vakayawa, a sa raici koya o tamana 
ka sa lomana vakalevu, a sa cici vua ka mokoti 
koya, ka reguca. 

21. “A sa tukuna vua na luvena, “Tamaqu, au sai 
valavala ca ki lomalagi vei kemuni talega, ka'u sa 
sega kina ni kilikili tukuna me'u vakatokai tale me 
luvemuni.” 

22. “la sa tukuna o tamana vei ira na nona tamata 
cakacaka, nai sulu totoka duadua, dou kauta mai 
ka vakasulumi koya kina, ka dou vakadarama ki 
ligana e dua na mama kei nai vava ki yavana. 

23. Dou kauta mai na luve ni bulumakau sa uro 
ka vakamatea, me datou kana ka marau kina; 

24. Ni o koya na luvequ oqo a sa mate sa qai bula 
tale; a sa yali sa qai kune tale. A ra sa tekivu 
veimeketi. 

25. Se cakacaka tiko mai ena i teitei na luvena o 
koya ka qase vei rau. Ni sa lesu mai ka volekata 
mai na vale, sa rogoca na domo ni vakatagi kei na 
mauwe ni veimeketi. 

26. “A sa kaciva e dua vei ira na tamata cakacaka 
ka taroga vua nai balebale ni rorogo oqo. 

27. “Sa tukuna vua o koya, o tacimu sa lesu tale 
mai, ka sa vakamatea kina o tamamudrau na luve 
ni bulumakau uro duadua, baleta ni a sa yali rau 
sa qai veikune tale ena bula vinaka.’ 

28. la sa sega ni vinakata o koya me curu ki loma 
ni vale, ena nona cudruvaka na ka oqo, o koya oqo 
sa curu mai kina ki tautuba o tamana ka mai 
vakamasuti koya. 

29. “A sa tukuna o koya vei tamana, ka vaka, 
raica, na veiyabaki kece mai oqo au veigaravi tu 
ga vei iko; e se sega vakadua ni dua na gauna 
me'u vakatanitaka na nomu lewa; ka sega mada 
ga ni o bau solia vei au e dua na luve ni me, me'u 
marau vata kina kei ira na noqu i tokani. 

30. la e sega ni bera ga na nona sa lesu tale mai na 
luvemu ogo, na luve ni bulumakau uro duadua o 
vakamatea sara ga me kena, ni nomu i yau e 
vakayagataka taucoko o koya vei ira na yalewa era 
volitaki ira.” 

31. A sa tukuna vua o koya, “Luvequ, na ka kece 
au taukena tu oqo sa nomu tu, ni o sa dau tu vata 
ga kei au. 

32. la na tacimu oqo, a sa mate ka sa qai bula tale, 
a sa yali ka sa qai kune tale, sa dodonu kina meda 
kana ka veimeketi ena marau.”” 


Na Vosa Vakatautauvata Ni Dauveiqaravi Sega 
Ni Cakacaka Vakadodonu 


16. Sa tukuna talega vei ira na Nona tisaipeli: 


a sa dua na tamata vutuniyau sa tiko e dua na 
nona dauveigaravi, ka sa beitaki na dauveigaravi 
oqo ena nona vakasabusabutaka na nona i yau. 

2. “A sa kacivi koya mai ka tukuna vua, 
vakacava na veika au rogoca me baleti iko? Mo sa 
solia mada mai e dua nai vola tukutuku ni nomu 
veiqaravi, ni sa sega ni ganiti iko mo mai 
dauveigaravi. 

3. Sa tukuna e lomana na dauveiqgaravi, na cava 
beka me'u na cakava? Ni o koya na noqu turaga sa 
kauta tani vei au na noqu i tutu vakadauveigaravi. 
Sa sega ni rawa me'u teitei, au madua na la'ki 
kerekere. 

4. ‘Au sa qai kila rawa na cava me'u cakava, ni'u 
sa vakasivoi tani mai na dauveigaravi me rawa ni 


ra ciqomi tale na tamata kina nodra 
veivalevale. 

5. Sa qai kacivi ira kece mai na dinau tu vua na 
nona turaga, ka tukuna vei koya na kena i matai, e 
vica sara mada o dinautaka tu vua na noqu 
turaga? 

6. “Sa tukuna o koya, e dua na drau nai vakarau 

waiwai, a sa tukuna vua, “Mo taura na nomu i vola 
ni dinau, ka dabe vakatotoloira mo vola me 
limasagavulu.” 

7. “Sa taroga tale e dua, e vica mada o 
dinautaka?” Sa tukuna o koya, e dua na drau nai 
vakarau valawa. A sa tukuna vua, “Mo taura na 
nomu i vola ni dinau ka vola me walusagavulu. 

8. A sa vosa vakacaucautaki koya kina na nona 
turaga, ena vuku ni cakacaka vaqasegase sa 
cakava. Ni ra sa qaseqase sara na gone ni vuravura 
ena veika vakavuravura mai vei ira na gone ni 
rarama. 

9. “la ka'u tukuna vei kemudou, dou veitokani 
yani kei ira eso me vakayacori kina na veika e sega 
ni dodonu, na veika oqo sa rawa li ni dou curu 
kina nomudou vale Sega ni mudu? 

10. “O koya sa dina ena ka lailai ena dina talega 
ena ka levu, kei koya sa sega ni dina ena ka lailai 
ena sega ni dina talega ena ka levu. 

11. Kevaka dou sa sega ni dina mada ga ena i yau 
vakavuravura, ocei me qai vakabauti kemudou, 
me soli koya ena iyau dina sa tu mai lomalagi? 

12. “Kevaka mo dou sa sega ni dina ena nona i 
yau e duatani tale, o cei me qai solia vei kemudou 
na ka e dodonu me nomudou? 

13. “Sa sega ni dua na dauveiqaravi me garava e 
lewe rua na turaga; ni na sevaka e dua ka lomana 
e dua, se me dina vua e dua ka lawaki vua e dua. 
Na Kalou kei nai yau e sega ni rawa ni dou qaravi 
rau ruarua.” 


au 


Nai Vunau, O Ira Na Parofita, Kei Na Matanitu 
14. O ira na farisi era dau lomana sara vakalevu 
nai lavo, ni ra sa rogoca na ka kecega oqo, a ra sa 
vakadredrevaki Koya. 

15. Sa tukuna o Koya vei ira, oi kemudou dou sa 
kitaka na ka mera dokai kemudou kina na tamata, 
ia na Kalou sa kila na yalomudou. Na ka era 
vakaturagataka na tamata e ka vakasisila ena mata 
ni Kalou. 

16. Dou a tuberi voli mai ena i vunau kei ira na 
parofita, me yacova ni basika o Joni. Ena nona sa 
qai mai vunautaka ni sa voleka na matanitu ni 
Kalou, ka lewe vuga era sa sasaga mera rawata. 
17. “E rawa ni toso laivi o lomalagi kei vuravura 
mai na kena tosoi tani e dua na mala ni vosa lailai 
mai nai vunau. 

18. O koya sa biuta na watina yalewa ka la'ki 
vakawati tale kei na dua na yalewa sa dauyalewa, 
kei koya sa vakawatitaka na yalewa qo sa 
dautagane. 

Na Tamata Vutuniyau Kei Lasarusa 

19 A sa dua na tamata vutuniyau sa dau 
vakaisulu ena i sulu lokaloka kei na lineni 
matailalai, a sa dau kana, gunu, ka marau ena 
veisiga. 

20. la mai na nona matamata sa dau dabe ka 
kerekere tiko kina e dua na tamata dravudravua, 
na yacana o Lasarusa sa tauva kece na yagona na 
karokaro boica. 

21. “Ena nona dabe tu e kea sa dua na ka nona 
mateca, me bau kania mada ga eso na meme ni 
kakana e lutu mai na teveli ni tamata vutuniyau. 
Ka kenai kuri vua ena nodra dau lakovi koya mai 
na koli me ra mai vakadramica na nona karokaro. 
22. “A sa mate na tamata dravudravua dau 
kerekere oqo, ka ra sa keveti koya na agilosi kina 
lomasere i Eparaama. A sa mate talega na tamata 
vutuniyau ka ra sa buluti koya. 

23. A sa lako na yalona ki Etesi ka sa 
vakararawataki, ni sa tacake me rai yani sa raici 
Eparaama ni tucake sara tu mai vakayawa kei 
Lasarusa e lomaserena. 

24. “A sa kaci ka tukuna, “Isa tamaqu Eparaama, 
ni lomani au mai, ni talai Lasarusa mada mai, me 
tonisua walega na vuso ni nona i qaqalo ena wai 
me mai vakabatabatataka na yamequ; ni'u sa 
vakararawataki ena yameyame ni buka oqo. 

25. “la sa tukuna o Eparaama, 'Luvequ, nanuma 
mada na nomu se bula voli e vuravura ni veika 
vinaka kecega e nomu, o Lasarusa e nona kece na 
veika ca, ia sa mai vakayacori eke vua na 
veivakamenemenei o iko sa nomu na 
veivakararawataki. 

26. E dua talega na ka, e dua nai keli levu ka 
titobu e davo tu oqo ena keda maliwa, ka sa 
dredre kina me dua eke e rawa ni lako yani ekeri, 
ka vaka kina mai keri e dredre ni lako rawa mai 
eke.’ 

27. “Sa qai tukuna o koya, isa tamaqu, au sa kerei 
iko sara ga vakabibi, mo talai koya kina vale nei 
tamaqu, 

28. Ni sa lewe lima na taciqu, me la'ki 
vakasalataka vei ratou na ka me ratou cakava, de 
ratou qai lako talega mai ena vanua ni 
veivakararawataki oqo. 

29. “Sa tukuna vua o Eparaama, o Mosese kei ira 
na parofita sa tu ga vei iratou; me ratou rogoci ira 


a. 
30. “Sa tukuna o koya, e sega ni rawa, tamaqu 
Epaarama; ia kevaka me dua sara ga vei ira na 
mate me lako vei iratou, e ratou na qai veivutuni. 
31. “la sa tukuna vua o koya, kevaka me ratou sa 
sega ni rawa mada ga ni rogoci Mosese kei ira na 
parofita, me ratou qai vakabauta vakacava ke dua 
e sa mate me qai la'ki vunau vei iratou.” 


O Jisu Sa Vakasalataka Me Baleta Na Basulawa 


17. sa qai tukuna o koya vei iratou na 
tisaipeli, “Na veivakacalai ni valavala ca ena yaco 


ga mai, ia ena ca o koya sa veivakacalai me ia kina 
nai valavala ca! 

2. “E vinaka cake na tamata oqo me vesu e 
domona e dua na vatu levu, ka me qai la'ki 
viritaki yani ki na loma ni wasa liwa, ka ca ga ni 
vakacalai ira na lalai oqo. 

3. “Dou qarauni kemudou vinaka. Kevaka sa 
caka cala vei iko na wekamu, mo vunauci koya; 
kevaka sa veivutuni, mo vosoti koya. 

4. “Kevaka sa caka cala vei iko vaka vitu ena dua 
ga na siga, ka mai tukuna talega vaka vitu vei iko, 
ka vaka, “au sa veivutunitaka, io mo vosoti koya.” 


Na Vakabauta Kei Na Nomu I Tavi 

5. A ratou sa qai tukuna vua na Turaga nai 
apositolo, ni vakalevutaka mada na neitou 
vakabauta. 

6. A sa tukuna na Turaga, kevaka na nomudou 
vakabauta sa vaka na sore ni musita, dou sa na 
rawa ni tukuna kina vuni lolo oqo, mo cavu sara 
ga oqo ka la'ki teivaki iko ena loma ni wasawasa, e 
sa na muria ga o koya na nomu vosa. 

7. “E rawa ni dua beka vei kemudou, sa dua na 
nona dauveiqaravi sa siviyara tiko, se me 
vakatawani ira na sipi, ni sa lesu mai ena cakacaka 
me tukuna vua, mo lako sara mai vale mo dabe ka 
kania sara? 

8. “la ena sega li ni tukuna vua vakaoqo ne, mo 
vakarautaka mada e dua na kequ, vakayakavi, ka 
vakadretaka vakavinaka mai na nomu i sulu ka 
garavi au, me yacova ni'u sa kana oti ka mateni, ni 
sa oti o ya sa qai rawa ni o mai kana ka gunu 
talega? 

9. Ena vakavinavinakataki koya beka na 
dauveigaravi o ya, ena vuku ni nona cakava na ka 
e vakarota vua? Au vakabauta ni sega. 

10. “Mo dou vakatalega o ya, ni dou sa cakava na 
ka sa vakaroti vei kemudou, dou tukuna, keitou 
oqo na tamata vakarorogo walega. Keitou na 
cakava ga na ka sa vakaroti mai me keitou 
cakava.” 


Vakasavasavataki E Tini Na Vukavuka 

11. Ena nona i lakolako ki Jerusalemi e lako 
curuma kina na ke drau tadrua o Samaria kei 
Kaleli. 

12. A sa curuma e dua na koro, ka sotava kina e 
lewe tini na vukavuka, a ratou sa tucake tu ga mai 
vakayawa. 

13. E ratou sa qai kaci mai ena domo levu ka 
vaka, “I Jisu, na Turaga, ni lomani keitou mai!” 

14. Ia ni sa raici ira, sa tukuna vei iratou, “Dou 
lako, ka la'ki vakaraitaki kemudou vei ira na 
bete.” Ena gauna e ratou sa lako tiko kina, a ra sa 
savasava mai. 

15. E dua vei iratou ni sa raica na nona sa 
vakabulai sa lesu tale, ka vakarokorokotaka na 
Kalou ena domo levu sara, 

16. A sa cuva sobu ena yava i Jisu ka 
vakavinavinakataki Koya. Na tamata oqo sa kai 
Samaria. 

17. Sa tukuna o Jisu, ka vaka, e sega li ni lewe tini 
e ratou sa vakasavasavataki? Ia e vei oiratou na 
lewe ciwa? 

18. “E sega sara ga ni dua vei iratou oqori me lesu 
mai ka me bau mai vakavinavinakataka na Kalou, 
o koya ga na kai tani oqo?” 

19. A sa tukuna vua o koya, “Tucake, ka lako, na 
nomu vakabauta sa vakabulai iko.” 


Lako Mai Na Matanitu 

20. Ena nodra sa tarogi Koya na farisi se na gauna 
cava ena yaco mai kina na matanitu ni Kalou, a sa 
sauma vei ira ka vaka, na matanitu ni Kalou e sega 
ni yaco mai me kunei rawa ni sa tiko e dua na 
kena i vakatakilakila; 

21. “se me tukuni vaka oqo, sa tiko oqo o koya! Se 
sa tiko mai kea o koya! Ka raica, na matanitu ni 
Kalou sa tu e lomamudou.” 

22. Sa qai tukuna vei iratou na tisaipeli, ena yaco 
mai na siga dou na gadreva kina mo dou a bula 
vata tale kei koya na luve ni tamata me bau dua 
mada ga na siga, sa ka ni rarawa dou na sega ni 
raica tale. 

23. Era na tukuna vei kemudou, dou mai raica 
eke! Se dou la'ki raica e kea! Dou kakua ni lakova 
se muri ira. 

24. Me vaka na tibi ni livaliva ka vakararamataka 
na mua ni lomalagi kadua kina mua ni lomalagi 
kadua, ena vaka kina na siga ni nona rairai mai na 
luve ni tamata. 

25. la ena sotava mada e liu e vuga na veika 
rarawa, ka ra na besetaki Koya na i taba tamata 
ogo. 

26. Me vaka na gauna e a bula kina o Noa, ena 
vaka talega kina na gauna e bula kina na luve ni 
tamata; 

27. Era kana, era gunu, era vakamau, ka era 
veimusumusukitaki mera vakamau, ka yacova na 
siga sa vodo kina ki waqa o Noa, a sa qai lako mai 
na waluvu ka vakawabokotaki ira vakadua. 

28. Ena vaka talega na gauna e a bula kina o Loti, 
era kana, era gunu, era volivoli mai, era 
volivolitaki, era teitei, era tara vale; 

29. la na siga sa biuta mai kina na koro o Sotoma 
o Loti, sa qai lutu sobu mai lomalagi na bukawaqa 
kei na sulifure, ka vakawabokotaki ira kecega. 

30. Ena vaka sara ga o ya na siga ena vakaraitaki 
Koya kina na luve ni tamata. 

31. Ena siga o ya, o koya sa tiko e delavuvu ni 
vale ka tu na nona i yau e loma ni vale, me kakua 
ni siro sobu tale mai ra me kau tani. Sa vaka kina o 
koya sa teitei tiko, me kakua ni lesu tale mai. 

32. “Mo dou nanuma tiko na wati Loti. 

33. O koya sa vakamenemenea na nona bula me 
maroroa ena vakayalitaka, kei koya sa ka wale vua 
na nona bula me vakayalia ena maroroi. 

34. “Au tukuna vei kemudou, ena bogi o ya e rau 
na lewe rua ena dua na loga: e dua ena kau tani ka 
dua ena tu laivi mai. 

35. “Ena lewe rua na yalewa e rau na gagagi tiko: 
e dua ena kau tani ka dua ena tu laivi mai. 


36. “Ena lewe rua na tagane e rau na teitei tiko: e 
dua ena kautani ka dua ena tu laivi mai.” 

37. A ra sa tukuna vua ka vaka, “Turaga, E vei na 
vanua era na kau kina?” A sa tukuna vei ira, era 
na la'ki ro na ikeli ena vanua e tu kina na yago.” 


Na Vosa Vakatautauvata Ni Yada Sega Ni Guce 


18. A sa vosataka vei ira e dua na vosa 


vakatautauvata, ka baleta tiko meda kakua ni dau 
guce ena masu, 

2. Sa tukuna: “Ena dua na koro e tiko kina e dua 
na turaga ni lewa, ka sega ni bau rerevaka na 
Kalou se me dokai ira na tamata. 

3. A sa tiko ena koro o ya e dua na yada, a sa 
lako tikoga mai vua, ka tukuna, mo ni dikeva tale 
mada na kisi kei koya keirau veilewai tiko. 

4. A sa bese mada ni cakava kina e dua na ka; ia 
sa qai tukuna tale o koya, e lomana, oi au e sega ni 
dua na tamata me'u doka se me'u rerevaka na 
Kalou, 

5. “la ni sa mai vakasosataki au tikoga na yada 
ogo au sa na cakava kina e dua na ka, baleta ni sa 
mai vakaocai au ena vuku ni nona lako tikoga 
mai.” 

6. Sa qai tukuna na Turaga, dou sa rogoca na 
vosa e tukuna na turaga ni lewa sega ni dodonu o 
ya. 

7. Meqai rawa vakacava vua na Kalou oqo, me 
sogota na gara ni daligana vei ira na Nona digitaki 
ena nodra masuti koya siga kei na bogi, ena rawa 
li vua me vakaberaberataka? 

8. “Au tukuna vei kemudou ena saga o koya e 
dua na gaunisala totolo mena sotavi kina. la na 
taro oqo, vakacava na gauna ena lesu tale mai kina 
na luve ni tamata, ena kunea beka na vakabauta e 
vuravura se sega?” 


Na Vosa Vakatautauvata Nei Koya Na Farisi Kei 
Na Daukumuni Vakacavacava 

9 A sa tukuna talega o koya na vosa 
vakatautauvata oqo, ni so e ra sa vakadonui ira 
sara tu ga ena ka era cakava, ka ra sa qai dau raici 
ira sobu kina eso: 

10. E lewe rua na tamata e rau sa lako cake kina 
vale ni soro me masu, e dua na farisi ka dua na 
daukumuni vakacavacava. 

11. A sa tucake tu na farisi ena dokadoka ka vaka 
oqo na nona qaqa ni masu, na Kalou, au 
vakavinavinakataki iko ni'u sega ni tautauvata kei 
ira na tamata era tu mai kea, era daubutabutako, 
era dau veivakaisini, era dauveibutakoci se me'u 
vakataki koya na daukumuni vakacavacava ka tu 
oqo. 

12. Au dau lolo vakarua ena veimacawa; au dau 
solia nai katini ni veika kecega au rawata. 

13. Ia o koya na daukumuni vakacavacava sa 
tucake tu ga mai vakayawa, ka sa dredre mada ga 
vua me tacake na matana ki lomalagi, a sa tavia na 
lomaserena, ka tukuna vaka oqo ne, kemuni na 

Kalou, oi au na tamata i valavala ca, au kerea mo 
ni lomani au mai!” 

14. “Au tukuna vei kemudou, na tamata oqo ni sa 
lako e nodratou sa lako ena yalo e galala ni sa 
vakadonui, mai vei koya na kena i karua; ke dua 
sa laveti koya cake ena vakamalumalumutaki 
sobu, ia ke dua sa vakamalumalutaki koya sobu 
ena laveti cake.” 


O Jisu Sa Vosavakalouvinakataki Ira Na Gone 
Lalai 

15. A ra sa kauta talega mai Vua na gone lalai me 
bau tarai ira o koya; ia ni ratou sa raica na tisaipeli 
na ka oqo e ratou sa vunauci ira. 

16. Ia sa kacivi iratou mai vua o Jisu, ka tukuna, 
dou laivi ira na gone lalai me ra lako mai vei au, 
dou kakua ni tarovi ira; ni o ira na lewe ni 
matanitu ni Kalou sa vaka na gone lalai. 

17. Au tukuna vei kemudou na ka dina, ke dua e 
sega ni tu vua na yalo me vaka na yalo ni gone ena 
dredre me curuma na matanitu ni Kalou.” 

O Jisu Sa Vakasalataka Na Cauravou 
Vutuniyau 

18. A sa tarogi koya e dua nai liuliu, ka tukuna, 
“Oi kemuni na qasenivuli uasivi, a cava me'u 
cakava me'u rawata kina na bula Sega ni mudu?” 
19. Sa tukuna vua o Jisu, cava beka o tukuna kina 
ni'u sa rui uasivi? Ni sega tale ni dua e uasivi, ia e 
dua ga, sai koya na Kalou. 

20. “O iko sa kila vinaka nai vunau: mo kakua ni 
veibutakoci, mo kakua ni laba, mo kakua ni 
butako, mo kakua ni lasulasu, mo dokai rau na 
tamamu kei na tinamu.” 

21. A sa tukuna o koya, “Mai na gauna ni noqu 
gone ka yacova mai oqo, na veika kece oqo au 
muria vinaka tu mai.” 

22. Ni sa rogoca o Jisu na nona vosa, sa tukuna 
vua, e dua walega na ka o se bera ni o cakava tiko. 
Mo volitaka kece na ka o taukena ka wasea vei ira 
na dravudravua na kena i lavo, o sa na qai 
vakaiyau kina mai lomalagi; ka oti mo lako mai, 
ka muri Au.” 

23. la ni sa rogoca o koya na vosa oqo, sa lomabibi 
vakalevu, ni sa tamata vutuniyau. 


Sa Rawarawa Vua Na Kalou Na Ka Kecega 

24. Ni sa raica o Jisu ni sa rui lomabibi vakalevu, 
sa tukuna, “O ira na vutuniyau sa bau dredre toka 
vei ira mera curu kina matanitu ni Kalou! 

25. “Sa rawarawa cake vua na kameli me curuma 
na mata ni i cula, mai vei koya na vutuniyau me 
curu kina matanitu ni Kalou.” 

26. O ira sa rogoca na vosa sa tukuni oqo, era sa 
tukuna, “Kevaka sa vaka tu o ya, o cei beka sa na 
qai bula rawa? 

27. Ia sa tukuna o koya, “Na ka sa dredre vua na 
tamata sa rawa vua na Kalou.” 

28. Sa qai tukuna o Pita, “Raica, keitou sa biuta 
laivi na veika kece ka muri Kemuni.” 


29. A sa tukuna vei iratou o koya, Au tukuna vei 
kemudou na ka dina, kevaka e dua me vakataki 
kemudou me biuta na nona vale, na nonai 
tubutubu, o ira na tacina se watina se luvena, ena 
vuku ni matanitu ni Kalou, 

30. “E sa na sega ni taqea rawa na 
veivakasaututaki ni Kalou vua ena bula mada ga 
oqo, e sa na qai duatani sara na bula sa bera mai, 
oqori na bula sega ni mudu.” 


Sa Yalataka Ena 1 Katolu Ni Gauna O Jisu Na 
Nona Mate Kei Na Tucake Tale 

31. Sa qai kauti iratou na lewe  tinikarua 
vakatikitiki, ka tukuna vei iratou, “Ka raica, 
edatou sa na lako ki Jerusalemi, na veika kece era 
vola na parofita, me baleti Koya na luve ni tamata 
ena vakayacori taucoko. 

32. Ena soli yani o koya vei ira na kai matanitu 
tani, era na qai vakalialia Koya, era na 
vakadredrevaka ka kasiviti Koya. 

33. “Era na vakanakuitataka ka vakamatea. Ena i 
katolu ni siga ena qai tucake tale mai. 

34. la na veika oqo era lecaikataka; ni ra sa sega ni 
kila na ka sa cavuti ni sa sesewa vei ira. 


Sa Rai Tale Na Tamata Mataboko 

35. A sa lako o koya ki Jeriko ni sa volekata yani 
na koro, a sa dua na tamata mataboko sa dabe ena 
bati ni sala me dau kerekere. 

36. Ena nona sa rogoci ira na lewe vuga nira sa 
lako tiko, sa taroga se cava sa yaco. 

37. A ra sa tukuna vua ni o Jisu na kai Nasareci sa 
lako tiko o ya. 

38. Sa qai kaci yani o koya, ka vaka, “1 Jisu, na 
luve i Tevita, mo ni yalololoma mai vei au!” 

39. A ra sa karalaki koya mai o ira sa taubale tiko 
e liu vua, me galu na gusuna ka tiko lo; ia sa qai 
tosoa cake ga o koya na domona, “Na luvei Tevita, 
ni yalololoma mai vei au!” 

40. A sa tu vakadua o Jisu ka vakarota yani me 
kau mai Vua. Ni sa volekati Koya mai, sa taroga, 
41. ka vaka, “A cava o vinakata vei Au me'u 
cakava vei iko?” sa tukuna o koya, “Turaga, o au 
me rai ga na mataqu.” 

42. A sa tukuna vei koya o Jisu, “Me rai na 
matamu; na nomu vakabauta sa vakabulai iko.” 
43. Vakasauri sa rai na matana, ka sa muri Koya 
sara, ka vakalagilagia na Kalou. O ira taucoko na 
tamata ni ra sa raica na veika sa yaco, a ra sa 
vakavinavinaka vua na Kalou. 


Sa Lako Mai O Jisu Kina Vale Nei Sakiusa 


19. A sa lako curumi Jeriko o Jisu. 


2. Karaica, sa dua na vutuniyau ka nodra i liuliu 
na daukumuni vakacavacava na yaca ni tamata 
oqo o Sakiusa. 

3. Asa via raici Jisu se tamata vakacava o koya, 
ia sa dredre ni raica ena vukudra na lewe vuga, ni 
sa rui tamata lekaleka. 

4. Sa qai ciciva yani e dua na vuni lolo ka tu sara 
mai liu, sa kabata cake me rawa ni raici Koya kina, 
ni na lakova mai na vanua o ya o koya. 

5. la ni sa donuya mai na vanua o ya o Jisu, a sa 
rai i cake, ka raici koya, ka tukuna vua, “I Sakiusa, 
mo siro sobu mai vakatotolo i ra qo, e daidai Au 
na tiko kina ena nomu vale.” 

6. A sa siro sobu mai vakatotolo era o koya, ka 
ciqomi Koya ena yalo e reki. 

7. la ni ra sa raica, era sa vosavakacacataka kece, 
ka vaka, “A sa lako o koya vua e dua na tamata i 
valavala ca me la'ki nona vulagi.” 

8. A sa tucake o Sakiusa ka tukuna vua na 
Turaga, “Ni raica, Turaga, e veimama ni noqu i 
yau au solia vei ira na dravudravua, kevaka au 
taura vakatawa dodonu na nonai yau e dua tale, e 
sa na sega ni caka rawa na i yau au taukena.” 

9. A sa tukuna vua o Jisu, e daidai sa yaco na 
bula ena vuvale oqo, baleta o koya talega sa luvei 
Eparama; 

10. “ni sa lako mai na luve ni tamata me 
vakasaqara ka vakabulai koya na tamata sa yali 
tu.” 


Na Vosa Vakatautauvata Ni I lavo 

11. Ni ra sa rogoca na veika ogo, sa vosataka tale 
o koya e dua na vosavakatautauvata, baleta ni sa 
toro volekati Jerusalemi yani o koya, a ra sa 
nanuma kina ni na yaco mai vakasauri na 
matanitu ni Kalou. 

12. O koya oqo sa tukuna kina o koya: a sa dua na 
turaga sa lako kina dua na vanua vakayawa, me 
la'ki vakayacori vua na veibuli me dua na tui o 
koya ka oti me lesu tale mai. 

13. “A sa kacivi ira mai e lewe tini na nona 
dauveigaravi, ka solia vei ira yadua e tini na 
paudi, ka tukuna vei ira, dou cakava kina na 
nomudou bisinisi me yacova na noqu lesu mai. 

14. la era sa sega ni taleitaki koya o ira na nona 
lewe ni vanua, ka ra tala e dua na mata me la'ki 
tukuna vua, ni ra sega ni taleitaki koya me nodra 
tul. 

15. Ni sa lesu mai ni oti na veibuli vaka tui vua, a 
sa vakarota me ratou kau mai vua oiratou na 
dauveiqaravi ka solia kina o koya nai lavo se ratou 
sa cakacakataka se sega. 

16. “A sa lako mai na kenai matai, ka tukuna, 
noqu turaga na nomu i lavo sa rawa tale mai kina 
e tini na paudi. 

17. Sa tukuna vua o koya, “Vinaka vakalevu, o 
iko na dauveiqaravi vinaka, ena vuku ni nomu 
yalodina ena veika lalai, mo lewa e tini na koro 
lelevu. 

18. A sa lako mai na kena i karua, ka tukuna, 
noqu turaga, na nomu i lavo sa rawata tale mai e 
lima na paudi. 

19. “Sa tukuna talega vua o koya, mo lewa e lima 
na koro lelevu. 

20. A sa lako tale mai e dua, ka tukuna vua, noqu 
turaga, oqo na nomu i lavo ka'u maroroya vinaka 
ena noqu ologa ena i tavoi. 


21. Ni'u a rerevaki kemuni, ni o ni sa rui tamata 
lomaga. Ka o ni mai taura na ka o ni sega ni biuta 
tu, ka tamusuka na ka o ni sega ni kaburaka. 

22. “A sa qai tukuna vua o koya, na ka o cavuta 
mai e gusumu au na lewai iko kina, tamata 
viavialevu o iko. Ni o sa kila ni'u tamata lomaga 
ka'u taura na ka au sega ni biuta tu, ka'u 
tamusuka na ka au sega ni kaburaka. 

23. Na cava o sega ni vakacuruma kina na noqu i 
lavo ena baqe, me'u na taura kina eso na kena 
tubu ni'u sa lesu mai oqo?’ 

24. Sa qai vuki yani o koya vei ira sa wavu voleka 
tu, ka tukuna, dou taura tani mai vua nai lavo, ka 
solia vei koya sa tini na paudi sa tiko rawa vua. 

25. (“la era sa tukuna vua, kemuni saka turaga, e 
tini na paudi sa tu vua.) 

26. Ka'u tukuna vei kemudou, o koya sa tu rawa 
vua na ka ena soli tale vua na ka; ia vei koya e 
sega ni tu vua, na ka sa bau toka rawa vua ena 
kautani tale mai vua. 

27. la dou kauti ira mai kike na kequ meca ka ra 
sega ni taleitaka na noqu i tutu vaka tui, dou 
vakamatei ira eke e mataqu.” 


Nona Curu Mai O Jisu Na Tui Qaga 

28. Ni sa vosataka oti na veika oqo, sa qai tomana 
tale na Nona i lakolako cake ki Jerusalemi. 

29. Ni sa volekata mai o koya na koro o Pecivaki 
kei Pecani ena ulunivanua sa vakatokai na 
veiolive, sa qai vakatala e lewe rua na Nona 
tisaipeli, 

30. Sa tukuna vei rau, drau lako kina koro sa tu 
mai oqori, ni drau sa curu kina drau na raica e dua 
na luve ni asa ni vesu tu, ka se sega ni bau dua me 
vodoka. Drau sereka ka kauta mai eke. 

31. “Kevaka e dua sa tarogi kemudrau, a cava 
drau sa sereka kina? Drau tukuna vua na vosa 
oqo, baleta na Turaga sa gadreva me vakayagataki 
mada.” 

32. A rau sa lako na lewe rua oqo, ka sotava sara 
ga na kece a sa tukuni mai vei rau. 

33. la ni rau se qai tekivu me sereka tiko na luve 
ni asa, sa tarogi rau mai na kena i taukei, ka vaka, 
“A cava drau sereka tiko kina na luve ni asa 
oqori?” 

34. A rau sa tukuna, na Turaga sa gadreva me 
vakayagataka mada.” 

35. Rau sa qai kauta mai vei Jisu. E ratou sa 
tevuka 

na nodratou dui sulu ena dela ni asa, ka ratou 
vakadaberi Jisu yani kina. 

36. la ni sa lako yani o koya, e lewe vuqa sa 
tevuka na nodra i sulu e gaunisala. 

37. Ni sa volekata yani o koya na gaunisala kina 
ulunivanua ni veiolive, a ra sa kailavaka mai ena 
domo ni reki na lewe vuqa ena nodra 
vakavinavinakataka na Kalou, ena vuku ni 
cakacaka veivakurabuitaki era sa raica. 

38. Era kailavaka vaka oqo: “Eda sa kalouvinaka 
ni sa solia mai vei keda na Kalou e dua na tui, me 

bula balavu na tui! Me reki o lomalagi, ka me 
vakarokorokotaki o koya sa tiko ecake sara!” 

39. Sa so vei ira na farisi ka ra tu maliwai ira na 
lewe vuqa era sa kailavaka mai vua, “Qasenivuli, 
mo vunauci ira mada na Nomu tisaipeli ena vuku 
ni vosa era cavuta tiko.” 

40. la sa tukuna mai o koya vei ira, Au tukuna vei 
kemudou kevaka mera galuvaka o ira oqo, ena 
sega ni bera na nodra sa na kailavaka mai na 
veivatu era tu oqo.” 


Sa Tagicaki Jerusalemi O Jisu 

41. Ni sa volekata yani o koya, a sa raica na koro 
levu oqo ka sa tagicaka, 

42. Sa cavuta kina, isa ke mo a kila mada ga ni 
ogo na siga ni bula vei iko! la sa bera ena vuku ni 
nomudou lecaika. 

43. Ena yaco mai na gauna mera na vakacibi i 
valu wavoliti iko kina o ira na kemu meca, era na 
mai vakacibi i valu wavoliti iko me ra sogolati iko 
mai na veiyasana kecega, 

44. “Era na yanaraki kemudou kei ira na 
luvemudou kina qele; ena sega mada ga ni dua na 
vatu me duri tale e matadra ni ra sa lako mai, 
baleta na nomudou lecaika taka na gauna ni bula 
sa solia vei kemudou na Kalou.” 


Sa Vakasavasavataka O Jisu Na Vale Ni Soro 

45. A sa lako o koya kina loma ni vale ni soro, ka 
cemuri ira tani na veivoli tu e loma, 

46. Sa tukuna vei ira, “Sa volai, na Noqu vale sa 
vale ni masu, ia oi kemudou dou sa mai vukica me 
nodra qara na daubutako.” 

47. Ena veisiga sa dau vakatatavuvuli o koya ena 
vale ni soro. la era sa segata kina o ira na bete 
levu, o ira na daunivolatabu, kei ira nai liuliu 
vakavanua mera vakamatei Koya, 

48. A ra sa sega ni cakava rawa e dua na ka Vua; 
ni ra sa cibitaki koya kecega na tamata ka ra via 
rogoca tiko na nonai vakavuvuli. 


Vakatarogi Na Lewa I Jisu 


20. Ena dua na gauna ni a vakatavulici ira 


tiko na tamata, kei na Nona vunautaka nai 
tukutuku vinaka ena vale ni soro, a ra sa lako mai 
Vua o ira na bete levu, o ira na daunivolatabu kei 
ira vata tukuna na qase. 

2. Ka ra tukuna Vua, ka vaka, “Mo tukuna mai 
vei keitou, na lewa i cei o cakava kina na veika o 
ya? Se o cei mada e vakatara vei iko mo cakava? 

3. Ia sa tukuna vei ira o koya, ka vaka, Au na 
tarogi kemudou talega ena dua na ka, mo dou 
sauma mai vei Au, 

4. “Na nona veipapitaisotaki tiko o Joni - e vu 
mai lomalagi se mai vei ira na tamata?” 

5. Ara sa veivosakitaka vaka i ira, ka ra tukuna 
kevaka eda tukuna, mai lomalagi, ena tukuna o 
koya, a cava ga dou sega ni vakabauti koya kina? 
6. “la kevaka eda tukuna, mai na tamata, edatou 
na vakaviriki ena vatu mai vei ira kece na tamata, 


ni ra sa vakabauta taucoko tu ni o Joni na 
parofita.” 

7. Ara sa tukuna vua ni ra sa sega ni kila se e vei 
na vanua e vu mai kina. 

8. Sa tukuna vei ira o Jisu, “Au na sega talega ni 
na tukuna vei kemudou, se lewa i cei ka'u cakava 
kina na veika o ya.” 

Na Vosa Vakatautauvata Ni Nodra Ca 
Vakatau Ni Vei Vaini 

9. Sa qai tekivu o koya me tukuna vei ira na 
tamata na vosavakatautauvata oqo: a sa dua na 
tamata sa tea e dua na veiloga vaini, ka lisitaka vei 
ira na daunivaini, ka sa qai lako kina dua na 
vanua vakayawa sara me la'ki tu mai kina 
vakadede. 

10. Ni sa yaco na kena gauna me tamusuki kina 
na vaini, sa tala o koya e dua na dauveigaravi vei 
ira na daunivaini, ke rawa mera solia mai vua eso 
na vua ni vaini mai na veiloganivaini. la era sa qai 
mokulaka ka vakatalai koya me kua ni kauta e 
dua na ka. 

11. Sa tala tale o koya e dua na dauveigaravi, na 
ka vata ga o ya era cakava tale vua. 

12. Sa tala tale o koya na kena i katolu; na ka vata 
e caka vei rau na liu e caka talega vua. 

13. Sa tukuna nai taukei ni veiloga vaini oqo, a 
cava beka me'u na cakava? Au sa na tala sara ga 
na luvequ ka'u sa daulomana. Au kila ni ra na 
raici koya era na vakarokorokotaka. 

14. la nira sa raici koya mai na daunivaini era sa 
veitukunayaka vakai ira, ka vaka, o koya sara ga 
oqo ena noda i liuliu mai muri, medatou sa 
vakamatei koya rawa oqo ka me nodatou kina na 
qele. 

15. “A ra sa qai kauti koya vakatikitiki tani mai na 
veiloga vaini ka vakamatea. O koya ogo a cava 
beka sa na qai cakava vei ira nai taukei ni veiloga 
vaini ogo? 

16. “Ena lako mai o koya ka vakamatei ira 
taucoko na daunivaini ka solia na veiloga vaini vei 
ira tale eso.” Nira sa rogoca na nona vosa, era sa 
tukuna, “me kakua sara ga!” 

17. Sa qai rai yani vei ira ka tukuna, a cava sa 
volai oti tu oqo; 

Na vatu era sa cata na matai ni vale sa yaco me 
kenai vakadei ena tutu ni vale? 

18. “Ena ramusu o koya ena lutu kina vatu oqori; 
ia ke dua e lutuka, ena dadasilasila vaka 
matailalai.” 

19. A ra sa sigema na bete levu kei ira na 
daunivolatabu ni o koya e vakaibalebaletaki ira 
tiko, ka ra sa via tauri Koya ena gauna vata oqori, 
ia sa dredre ga nira rerevaki ira na tamata. 


Na 


Na Farisi : E Dodonu Vakalawa Li Me Saumi Nai 
Vakacavacava Vei Sisa? 

20. A ra sa tu ka vakaraici Koya tiko, sa ra qai tala 
eso na yamata vuni me ra vaka tu na tamata lotu 
dina, me ra vosa vei Koya ka me coriti ga ena 

Nona vosa, me rawa ni ra biuti Koya kina liga ni 
lawa ni matanitu vua na kovana. 

21. A ra sa tarogi Koya, ka vaka, “Qasenivuli, 
keimami sa kila kece tu ni o ni dau tukuna ka 
vakatavuvulitaka na ka e dodonu, ka sega ni dau 
kune vei kemuni na bula ni veitovaki, ia o ni dau 
vakatavuvulitaka ga na dina ni Kalou: 

22. Na taro, “E tara beka me soli vei Sisa nai 
vakacavacava se me kua?” 

23. la sa kila o koya na nodra i vadi qaseqase, a sa 
tukuna vei ira, “a cava dou via vakatovolei Au 
kina? 

24. “Dou vakaraitaka mai vei Au e dua nai lavo 
siliva. Nai vakatakarakara i cei kei na yaca i cei e 
tu kina?” a ra sa tukuna vua, “Sisa” 

25. Sa tukuna o koya vei ira, “Mo dou solia na ka 
ga sa nei Sisa, vua na Kalou na ka ga sa dodonu 
me nona na Kalou.” 

26. la a sa sega ni rawa mera coriti Koya ena vosa 
sa cavuta e matadra na tamata. A ra sa qoroa na 
Nona sauma na taro ka sa sega tale ni dua me vosa 
rawa. 


Na Sedusisi : Vakacava Mada Na Tucake Tale? 
27. Eso vei ira na sedusisi era lako mai vua, o ira 
oqo era tukuna ni sega na tucake tale, era tarogi 
Koya, 

28. Ka vaka, “Qasenivuli, sa vola vei keimami o 
Mosese kevaka e dua na tagane sa mate na tacina, 
ka bula tikoga o watina ka sega ni rau vakaluveni, 
o tacina sa rawa ni tauri watina ka vakatubura na 
kawa me nei tacina. 

29. Sa lewe vitu na veitacini tagane. Sa vakawati o 
koya ka qase vei iratou, sa mate ka sega na luvena. 
30. Sa taura na watina o koya ka tarava, sa mate 
talega ka sega na luvena. 

31. Sa vaka kina o koya nai katolu kei koya sara 
nai kavitu, ni ratou sa mate e sega ni dua na 
luvedratou. 

32. “Na kena i otioti sa qai mate talega na yalewa 
ogo. 

33. “O koya ogo, o cei vei iratou ogo ena watina, 
ni sa tucake tale o ira na mate? Ni o iratou na lewe 
vitu oqo e ratou a watina kece.” 

34. A sa tukuna vei ira o Jisu, ka vaka, o ira na 
gone ni gauna oqo era vakawati ka ra 
veimusumusuki mera vakawati. 

35. Ia o ira sa kilikili mera taukena na gauna o ya 
kei na tucake tale mai na mate, era sa sega ni 
vakawati se veimusumusuki mera vakawati; 

36. Era sa na sega ni mate tale, nira sa tautauvata 
tu kei ira na agilosi kei ira na luve ni Kalou, ni ra 
sa luve ni tucake tale. 

37. Ia o Mosese sa vakaraitaka ena kau sa kama 
tiko ka sega ni kama yavu ni o ira na mate era sa 
tucake tale, ena nona cavuta o Jiova na Kalou i 
Eparaama, na Kalou i Aisake kei na Kalou i 
Jekope. 

38. Ni o koya sa sega ni nodra Kalou na mate ia sa 
nodra ga na bula, na bula sa vu kece mai vua. 


39. A ra sa tukuna vua eso na daunivolatabu, 
“Qasenivuli, e dina sara ga na ka o ni tukuna.” 
40. la sa sega ni dua me tarogi Koya tale ni oti o 


ya. 


O Jisu : E Rawa Vakacava Vei Tevita Me Kaci 
Turaga Vei Ira Na Luvena? 
41. A sa tukuna vei ira o koya, e rawa vakacava 
mera tukuna ni o Karisito na luve i Tevita? 
42. Ena i vola ni Same e tukuna sara ga kina o 
Tevita: 

“Sa tukuna o Jiova vua na Noqu turaga, 

“Mo dabe tiko ena ligaqu i matau, 
43. Me yacova ni'u sa vakamalumalumutaki ira 
na kemu meca mei tutuniyavamu.” 
44. “O Koya oqo sa vakatokai koya kina o Tevita 
turaga; me sa qai luvena tale tu vakacava?” 


Qarauni Ira Na Daunivolatabu 

45. Ena nodra sa vakarorogo taucoko tu na tamata 
kece, sa qai tukuna vei iratou na Nona tisaipeli 
o koya, 

46. Dou qarauni kemudou mai vei ira na 
daunivolatabu, era dau vinakata ni ra sa lako tu 
mera daramaka na kote balavu, era dau vinakata 
mera vakaraitaki ira ena vanua ni veivoli, era dau 
la'ki dabe sara ena i dabedabe dokai ena loma ni 
vale lotu, kei na ulu ni teveli ni kana magiti, 

47. “Era dau kana wale ena nodra vale na yada, 
ka ra dau vakayatuyatu balavu ena nodra masu. 
Na nodra cudruvi o ira oqo ena ka levu sara.” 


Nona I Lavo Lailai Na Yada 


21. A sa rai cake na matana ka raici ira na 


vutuniyau, nira sa solia na nodra soli kina taga ni 
soli, 

2. Sa raica talega e dua na yada dravudravua ena 
nona solia kina e rua nai lavo lalai sara. 

3. A sa tukuna o koya, au tukuna vakaidina vei 
kemudou ni yada dravudravua oqo e levu duadua 
e solia mai vei ira kece na mai soli, 

4. O ira oqo, na levu ni lavo e tu vei ira, era qai 
solia ga e dua na kena i wase lailai vua na Kalou, 
ia na yada dravudravua oqo, nai lavo lalai e solia, 
O ya sara ga nai otioti ni lavo e toka vua me bula 
kina.” 


Yalataka O Jisu Ni Na Vakarusai Na Vale Ni 
Soro 

5. Esoera sa vakasakita na vale ni soro, na kena 
vakamatalau na veivatu talei era ukutaki tu kina, 
kei nai solisoli loloma era soli mai, sa tukuna o 
koya, 

6. Na veika dou sa raica tu oqori - ena yaco mai 
na gauna ena sega tale ni dua na vatu me tu, me 
vaka dou sa raica tu oqori era na talaraki sobu 
kece ira.” 

Nai  Vakatakilakila Kei Na 
Vakataotioti Ni Gauna 

7. Ara sa tarogi Koya, ka vaka, “Qasenivuli, na 
gauna cava beka ena qai yaco kina? A cava na 
kenai vakatakilakila ni gauna sa voleka ni yaco 
kina?” 

8. Sa tukuna o Koya: “dou qarauni kemudou me 
kakua ni dou rawai. Ni lewe levu era na 
vakacavutaki Au, ka tukuna, sai au o koya, ia sa 
toro voleka mai na gauna. O koya oqo mo dou 
kakua ni la'ki muri ira. 

9. la ni dou sa rogoca nai valu kei na rorogo ni 
veibolebolei, dou kakua ni taqaya kina; ni dodonu 
me yaco mada eliu na veika oqo, ia nai 
vakataotioti ena sega ni lako mai vakasauri.” 

10. A sa tukuna vei ira o koya, era na 
veivaluvaluti na veivanua eso kei na veimatanitu 
eso, 

11. ena yaco na uneune lelevu ena veivanua eso, 
kei na dausiga kei na veimate vakarerevaki, ena 
qai basika eso na ka vakadomobula kei nai 
vakatakilakila lelevu mai lomalagi. 

12. “la ni se bera na veika kece oqo, era na tauri 
kemudou mada ka vakararawataki kemudou, era 
na soli kemudou yani kina veivale ni lotu kei na 
vei vale ni veivesu. Dou na kau ena matadra na tui 
kei ira na turaga ni vanua ena vuku ni yacaqu. 

13. “la na ka oqo me gaunisala ni nomudou 
tukuni Au kina. 

14. “0 koya oqo mo dou sa nakita rawa e 
lomamudou, me kakua ni dou vakasamataka na 
cava mo dou na la'ki tukuna, 

15. Ni'u na solia vei kemudou e dua na gusu kei 
na vosa vakayalomatua, ka na sega kina ni rawa 
vei ira na kemudou meca mera sabaya se sagata. 
16. Era na vakaisini kemudou o ira na nomudou 
qase kei ira na tacimudou kei ira na wekamudou 
kei ira na nomudou i tokani; ena so vei kemudou 
era na vakamatea. 

17. “Dou na sevaki mai vei ira na tamata kecega 
ena vuku ni yacaqu. 

18. la ena sega ni na yali e dua na vuti ni drau ni 
ulumudou. 

19. “Dou na rawata na bula ni dou vosota tiko. 


Ni Gauna 


Na Vakarusai Kei Jerusalemi 

20. la ni dou sa raica nira sa tuvai valu na 
veimataivalu eso mai Jerusalemi, dou kila ni sa 
voleka na nona vakarusai. 

21. “O ira sa tiko mai Jutia me dro kina 
ulunivanua, ka mera dro talega o ira sa tiko e loma 
ni koro, kei ira sa tiko ena taudaku ni koro mera 
kakua ni via curu i loma ni koro. 

22. Ni oqori na siga me saumi kina vua na nona i 
valavala, ka vakataucokotaki kina na ka kece sa 
volai. 

23. la era na lega sara o ira sa bukete kei ira era 
vakasucuma na gone ena gauna o ya! Ni ogori ena 


dua na gauna ni rarawa levu vei ira, ni ra sa 
cudruvi na tamata ogo. 

24. “Era na vakamatei ena i seleiwau, ka ra na qai 
kau vakabobula kina veimatanitu. Ena ravuti ka 
talaraki sobu o Jerusalemi mai vei ira na kai 
matanitu tani, me yacova ni sa vakataucokotaki ka 
sa mai cava na nodra gauna na kai matanitu tani. 


Na Lako Mai Ni Luve Ni Tamata 

25. “Na matanisiga, na vula, kei na kalokalo ena 
laurai kina eso na  veivakatakilakila; na 
veimatanitu e vuravura ena sotava na veika 
rarawa, era na domobula ena vuku ni wasawasa 
voravora kei na tubu cake ni biau; 

26. “Ena kani yatedra na tamata ni ra sa raica tu 
na veika ena tarai vuravura mai, ni na yavavala na 
vei vuni ka kaukauwa ni lomalagi. 

27. Era sa na gai raica na luve ni tamata ni sa lako 
mai ena o, ena kaukauwa kei nai ukuuku levu. 

28. “Na ka ogo ni sa tekivu me yaco mai, dou 
tacake sara ka vagelegelei kemudou, baleta na 
nomudou vakabulai sa voleka.” 


Vosa Vakatautauvata Ni Vuni Lolo 

29. A sa tukuna vei ira e dua na vosa 
vakatautauvata: dou raica mada na vuni lolo, kei 
ira na kau kecega. 

30. “Ni sa tubu tale mai na drauna, dou sa raica 
ka kila ni sa voleka na vula i katakata. 

31. “Sa vaka kina oi kemudou, ni dou sa raica ni 
sa yaco na veika oqo, dou kila sara ni sa voleka na 
matanitu ni Kalou. 

32. Au sa tukuna vakaidina vei kemudou, ena 
vakayacori mada e liu na veika oqo, ni bera nira 
yali nai tabatamata e daidai. 

33. “O lomalagi kei vuravura ena yali tani, ia na 
Noqu vosa ena sega vakadua ni na yali tani. 


Na Kena Bibi Na Vakatawa 

34. “la dou vakatawa tiko, ni dou na sega ni 
namaka na siga Au na lako yani kina, ka mo dou 
qarauna na yalomudou de sa vakabibitaka na 
daukana, na daumateni kei na lomaocaocataka na 
veika ni bula oqo. 

35. “Nina yaco va kidacala vei ira kecega sa tiko e 
vuravura taucoko. 

36. “O koya oqo mo dou yadra tiko, ka daumasu 
tikoga me soli kina vei kemudou na kaukauwa, 
mo dou drovaka kina na veika kece ena yaco mai, 
ka mo dou tu ena mata i Koya na luve ni tamata.” 
37. Ena siga sa dau vakatavuvuli o koya ena vale 
ni soro, ia ena bogi sa dau lako o koya kina 
ulunivanua ni veiolive me la'ki tu kina. 

38. la ni se mataka caca, era sa lako mai Vua na 
tamata kina vale ni soro, mera mai vakarorogo 
Vua. 


Na Buki Vere Me Vakamatei O Jisu 


22. A sa voleka mai na siga ni kana madrai sa 
sega ni vakaleveni, ka sa vakatokai na kana vata ni 


868 


LUKE 


Lako Sivia. 

2. A ra sa vakasagara e dua na sala mera na 
vakamatei koya vakacava o ira na bete levu kei ira 
na daunivolatabu, ni ra sa rerevaki ira tiko na 
tamata. 

3. Sa qai curu vei Jiutasa o Setani nai karua ni 
yacana O Isikarioti, ka dua talega vei iratou na 
lewe tinikarua o koya. 

4. A salako o koya vei ira na bete levu kei ira na 
turaga ni valu, ka la'ki veivosakitaka vata kei ira, 
nai walewale ni nona na vakaisini koya ka me soli 
koya yani vei ira. 

5. A rasa marau kina vakalevu, ka ra sa duavata 
me soli vua nai lavo. 

6. Sa qai yalataka ni na soli Koya vei ira, me 
dua na gauna e tu duadua ga kina o koya ka sega 
o ira na lewe vuga. 


O Jisu Kei Iratou Na Tisaipeli Sa Vakarautaka 
Na Kana Vata Ni Lako Sivia 

7. Sa yaco mai na siga ni kana madrai sa sega ni 
vakaleveni, ka me vakamatei kina na lami ni Lako 
Sivia. 

8. Asa talai Pita kei Joni, ka tukuna vei rau, drau 
lako ka la'ki vakarautaka na kana vata ni Lako 
Sivia, meda na kana kina.” 

9. A rau sa tukuna vua, ka vaka, E vei na vanua 
koni vinakata me keirau na vakarautaka kina? 

10. Sa tukuna o koya vei rau, “Ka raica, ni drau sa 
curu yani kina koro, drau na sota tukuna e dua na 
tamata sa colata tiko e dua na saqa wai; drau muri 
koya kina vale ena curu kina. 

11. “Drau tukuna sara vua nai taukei ni vale, ‘Sa 
taroga tiko mai vei iko na qasenivuli, E vei na bure 
ni vulagi me'u na kania vata kina na kana ni Lako 
Sivia kei iratou na Noqu tisaipeli?” 

12. Ena qai vakaraitaka vei kemudrau e dua na 
bure levu, ka vakaiyayataki vinaka tu ena taba 
vale ecake; drau vakarautaka e kea.” 

13. A rau sa lako ka sotava sara ga na ka sa 
tukuna mai vei rau o koya, a rau sa vakarautaka 
kina na kana vata ni Lako Sivia. 


Sa Vakatikora O Jisu Na Vakayakavi Ni Turaga 
14. Ni sa qai yaco dina mai na kena gauna, a sa 
dabe sobu o koya, kei ira vata tukuna nai 
Apositolo e tinikarua. 

15. Sa tukuna vei ira o koya, Au sa gadreva dina 
ka sa gu vakalevu na yaloqu, medatou 
vakayagataka vata na kana vata ni Lako Sivia, ni 
bera ni'u qai vakararawataki; 

16. “Ni'u sa tukuna vei kemudou, Au na sega ni 
na kania me yacova ni sa vakataucokotaki na 
matanitu ni Kalou.” 

17. Sa qai taura na bilo, ka vakavinavinakataka, 
ka vaka, “Dou taura oqo ka dou wasea vei 
kemudou, 

18. “Ni'u sa tukuna vei kemudou, Au na sega ni 
na gunuva na vua ni vunivaini me yacova ni sa 
lako mai na matanitu ni Kalou.” 


19. A sa taura na madrai, sa vakavinavinakataka 
ka dovia, sa qai solia vei iratou, ka tukuna, oqo na 
yagoqu sa doviraki ena vukumudou, dou cakava 
oqo mo dou vakananumi Au kina.” 

20. Ni sa oti nai vakayakavi sa taura vaka kina o 
koya na bilo, ka tukuna, sai koya oqo na bilo ni 
veiyalayalati vou ena Noqu dra, a sa vakadavei 
ena vukumudou. 

21. “la ka raica, na liga i koya sa vakaisini Au sa 
tu ena teveli vata kei Au. 

22. “E dina na luve ni tamata ena lako me vaka ni 
sa lokuci oti tu, ia na tamata o ya ena ca vakalevu 
sara, ni sa dauveivakaisini!” 

23. E ratou sa veitarogi vaka i iratou, se o cei 
vei iratou ena cakava nai tovo ogo. 


Nodratou Veiletitaka O Cei Me Liu Na Tisaipeli 
24. A sa yaco talega kina e dua na veileti vei 
iratou se ocei e cecere duadua. 

25. Sa tukuna vei iratou o Koya, na tui ni 
veimatanitu e turaga vei ira kece kei ira na via 
vakatulewa vei ira era vakatokai me dausoli i lavo. 
26. “la me kakua ni o kemudou, ke dua e vinakata 
me cecere duadua vei kemudou, o koya me vaka 
na gone, ke dua me veiliutaki o koya me 
dauveiqaravi mada. 

27. “O cei sa cecere, o koya e dabe mai ena ulu ni 
teveli, se o koya e veigaravi? E sega ni o koya e 
dabe mai ena ulu ni teveli? la dou sa raica ni o Au 
na dauveiqaravi vei kedatou. 

28. “la ena gauna dredre au lako curuma oi 
kemudou ga dou veitomani vata tiko kei Au. 

29. “Au sa vakatikora vei kemudou e dua na 
matanitu, me vaka na nona vakatikora vei Au o 
tamaqu, 

30. “ka mo dou na kana ka gunu ena Noqu teveli 
mai na Noqu matanitu, ka dabe ena i tikotiko 
cecere vakaturaga me lewai ira na yavusa e 
tinikarua e Isireli.” 


Sa Yalataka O Jisu Na Nona Veicakitaki O Pita 
31 Sa qai tukuna na Turaga, “I Saimoni, i 
Saimoni! E dina ga ni sa kerei iko tiko o Setani, me 
tavuloni iko me vaka na witi. 

32. “la ka'u sa masulaki iko tiko, me kakua ni lutu 
sobu na nomu vakabauta, ni o sa na lesu tale mai 
vei Au, mo vakataudeitaki ira na wekamu.” 

33. la sa tukuna o Pita vei koya, “Turaga, au sa 
bolea tu me'u lako vata kei kemuni kina vale ni 
veivesu se kina mate sara.” 

34. Sa qai tukuna o koya, “Au sa tukuna vei iko, 
Pita, e daidai tikoga ni se bera ni tagi na toa o na 
lasutaka vakatolu ni o sa kilai au oti.” 


Veika Vakarautaki Me Baleta Nai Lakolako 

35. A sa tukuna vei iratou, “Dou a vakaleqai li ena 
gauna ka'u a talai kemudou kina, ka sega ni dua 
na taga ni lavo se taga ni vaqa se ivava me'u solia 
vei kemudou? 

36. Sa qai tukuna vei iratou o koya, ia ogo ke dua 
sa tiko vua na taga ni ilavo me kauta ga ka vaka 

kina na taga ni vaqa; kei koya sa sega na nona i 
seleiwau me volitaka na nonai sulu ka volia mai 
kina e dua. 

37. “Ni'u sa tukuna vei kemudou, ni sa qai yaco 
dina mai na ka sa volai oti tu me baleti Au mena 
vakataucokotaki, (sa wiliki o koya me vaka e dua 
na tamata dauvakavuca). lo na ka kece sa volai oti 
tu mai ena vukuqu ena vakayacori. 

38. A ratou sa tukuna Vua, “Turaga, ni raica e rua 
nai seleiwau sa tu go.” A sa tukuna o koya vei 
iratou, “Sa rauta.” 


Na Masu Ena Were 

39. A sa curu mai tuba o Koya, me vaka sa dau 
Nona i valavala ni dau lako kina ulunivanua ni 
veiolive, a ratou sa muri Koya talega na Nona 
tisaipeli. 

40. Ni sa yaco kina vanua o ya, sa tukuna vei 
ratou, “dou masu me kakua ni rawai kemudou na 
veibacani.” 

41. A sa lako tani mai vei iratou, ka vaka na yawa 
ni kena viritaki e dua na vatu, a sa tekiduru sobu 
ka masu, 

42. Ka tukuna, “tamaqu, kevaka sa Nomuni lewa 
oqo, ni kauta tani vei Au na bilo oqo; ia me kakua 
ni Noqu lewa, na Nomuni lewa ga me 
vakayacori.” 

43. A sa dua na agilosi mai lomalagi sa rairai Vua 
me vakaukauwataki Koya. 

44. Ena rarawa levu ni Yalona, a sa tosoa cake tale 
kina o koya na Nona masu. Na Nona buno sa vaka 
na drodro ni dra kina qele. 

45. Ni sa tucake mai ena masu, sa lako sara vei 
iratou na Nona tisaipeli, ka raici iratou ni ratou sa 
moce ena loma bibi. 

46. Sa tukuna vei iratou, “a cava dou moce tiko 
kina? Dou tucake ka masu, de dou rawai ena 
veibacani.” 


Na Veiveretaki Kei Na Vesu I Jisu E Kecisemani 
47. Ni se vosa tikoga o koya vei iratou, ka raica, a 
sa lako mai na lewe vuga; ka dua vei iratou na 
lewe tinikarua na yacana o Jiutasa sa liutaki ira 
tiko mai, a sa toro voleka vei Jisu ka reguci Koya. 
48. la sa tukuna vua o Jisu, “I Jiutasa, na nomu i 
regu oqori mo vakaisina kina na luve ni tamata?” 
49. Ni ratou sa raica na ka sa vakarau yaco 
oiratou na tu volekati Koya, e ratou sa tukuna vua, 
“Turaga, vakacava me keitou sa veisua ena i 
seleiwau?” 

50. Ka dua vei iratou sa taya laivi na daliga i 
matau nei koya na dauveigaravi vua na bete levu. 
51. la sa tukuna vua o Jisu, ka vaka, “Na ka vaka 
oqo me kakua ni vakayacori tale.” Sa qai tara na 
daligana ka vakabulai koya. 

52. Sa tukuna o Jisu vei ira na bete levu, vei ira na 
vakailesilesi e cake mai na vale ni soro, kei ira na 
qase ni lotu ka ra liutaka tiko mai na matai 
lakolako levu oqo, ka vaka, oi au beka e dua na 
daubutako, mo dou lakovi Au mai ni dou 
vakaiseleiwau ka vakaiwau? 


53. “Ni'u a dau tiko vata ga kei kemudou e 
veisiga ena vale ni soro ka dou sega ni vesuki au. 
la oqo sa nomudou gauna kei na nona kaukauwa 
na butobuto.” 


Sa Cakitaki Jisu O Pita, Ka Tagi Vakalevu 

54. A ra sa vesuki Koya, ka kauti Koya kina nona 
vale na bete levu. A sa muria mai o Pita, ia sa muri 
ga vakayawa. 

55. A ra sa vakawagaca sara na buka e tautuba ni 
vale, ka ra dabe vata kina mera vakatakata, a sa 
maliwai ira o Pita. 

56. A sa dua na yalewa dauveigaravi sa raici koya 
ni vakatakata tiko ena buka, sa vakawanonovi 
koya matua ka tukuna, “Na tamata sara ga oqo sa 
dau tiko vata talega kei koya.” 

57. la sa cakitaki Jisu o koya, ka tukuna, “Yalewa, 
au sega sara ga ni mai kilai Koya.” 

58. Sega ni dede sa raici koya tale e dua ka 
tukuna, “O iko talega e dua vei ira.” la sa tukuna o 
Pita, “kemuni, e sega sara ga ni o au oqori!” 

59. Ni oti vakalailai e dua na auwa sa lako mai e 
dua tale ka cavuta vakadodonu vua, ka vaka, 
“kemudou na tamata ogo e dua dina na dau bula 
vata kei Koya, a kai Kaleli.” 

60. la sa tukuna o Pita, “Kemuni, au sega sara ga 
ni kila na ka koni tukuna tiko!” Ni se vosa tikoga, 
vakasauri, sa tagi na toa. 

61. A sa vuki mai na Turaga ka raici Pita yani. Sa 
qai nanuma o Pita na vosa ni Turaga, ena ka sa 
tukuna oti mai vua, “Ni se bera ni tagi na toa, o na 
cakitaki Au vaka tolu.” 

62. A sa lako ki tautuba o Pita ka tagi ni 
veivutuni. 


Sa Vakalialiai Ka Mokulaki O Jisu 

63. O ira na yadravi Jisu tiko era sa vakalialia ka 
mokulaka. 

64. A ra sa vesuka na matana ena dua nai sulu ka 
vaculaka, era sa qai tukuna Vua, “Tukuna mada! 
O cei e vaculaki iko?” 

65. A sa levu na vosa ni veivakacacani era sa 
tukuna me baleti Koya. 


Sa Tu O Jisu Ena Matadra Na Sanidrini 

66. Ni sa siga mai era sa lako mai Vua o ira na 
qase ni vanua, o ira na bete levu kei ira na 
daunivolatabu ka mai kauti Koya kina nodra 
matabose ni veilewai, ka ra tukuna Vua, 

67. “Kevaka o iko dina na Karisito, mo tukuna 
mai vei keitou.” la sa tukuna o koya vei ira, 
“kevaka Au tukuna vei kemudou, dou na sega ni 
vakadinata ga. 

68. “Kevaka Me'u na tarogi kemudou, dou na 
sega ni rawa talega ni sauma mai se mo dou sereki 
Au. 

69. “la me tekivu oqo ka lako yani ena dabe na 
luve ni tamata ena liga i matau ni Kalou 
kaukauwa.” 

70. A ra sa tarogi Koya kece kina, “Sai iko dina na 
luve ni Kalou?” Sa tukuna o koya vei ira, e donu 

vinaka sara ga na ka o dou tukuna mai oqori me 
baleti Au.” 

71. A ra sa tukuna, sa sega tale ni qai dua nai 
vakadinadina eda gadreva, se va evei li? Ni da sa 
rogoca tu ogo na ka sa cavuta mai e gusuna dina.” 


Sa Soli O Jisu Vei Ponitio Pailato 


23. A ra sa cavu tu kecega na lewe vuga ka 
kauti Koya yani kivei Pailato. 

2. Ka ra sa tekivu beitaki Koya, ka vaka, 
“Keimami sa kunea na tamata oqo ni vakacalai ira 
tiko na lewe ni vanua, sa tarova me kua ni soli vei 
Sisa nai vakacavacava, sa tukuna, ni o Koya na 
Karisito, ka tui.” 

3. Sa tarogi Koya o Pailato, ka vaka, “O iko na 
nodra tui na Jiu?” Sa sauma o koya ka vaka, “Io, sa 
dina na nomu vosa.” 

4. Sa tukuna o Pailato vei ira na bete levu kei ira 
na lewe vuqa, “Sa sega ni dua na cala au kunea 
vua na tamata oqo.” 

5. la era sa kailavaka vakaukauwa, ka vaka, sa 
dau vakavuna o koya na tiko yavavala ena 
veivanua kece e vakatavuvuli kina, ogo e wili kina 
na vanua vaka Jutia ka tekivu mai Kaleli ka yacovi 
Jerusalemi. 


Sa Tu E Mata I Eroti O Jisu 

6. Ni sa rogoci Kaleli o Pailato, sa taroga e kai 
Kaleli na tamata oqo. 

7. Nisa taura rawa o koya ni kai Kaleli sa tukuna 
me kau sara vei Eroti, ni o Kaleli e tiko ena ruku ni 
veiliutaki nei Eroti, a sa tiko e Jerusalemi ena 
gauna o ya o Eroti. 

8. Sa dua na ka na levu ni marau nei Eroti ni sa 
qai raici Jisu rawa; ni sa dau gadreva voli mai ena 
dua na gauna balavu me bau raici Jisu mada, 
baleta na levu ni ka sa dau rogoca me baleti Koya, 
ka sa vakanuinui ni na raica mai vua eso na 
cakacaka veivakurabuitaki. 

9. Sa qai vakatarogi Koya ena vuqa na vei taro, 
ia sa sega ni sauma o koya e dua na taro. 

10. A ra sa tabalaka i cake na domodra ena nodra 
veibeitaki, o ira na bete levu kei ira na 
daunivolatabu. 

11. Sa ra qai vaculaka ka vakasewasewana o ira 
na mata sotia nei Froti, ka vakasulumi Koya ena 
dua nai sulu damudamu veiwaki, e ra sa qai 
vakasukai Koya lesu tale vei Pailato. 

12. Ena tiki ni siga o ya e rau sa qai veiyaloni kina 
o Pailato kei Eroti, nirau sa veimecaki tu mai e liu. 


Sa Sosomitaki Parapa 

13. A sa tu o Pailato ka kacivi ira vata mai na bete 
levu, na turaga, kei ira na lewe ni vanua, 

14. ka tukuna vei ira, dou sa kauta mai vei au na 
tamata oqo ni dou a beitaka ni vakacalai ira tiko 
na lewe ni vanua. Me'u tukuna vei kemuni ni'u sa 
tarogi Koya tiko e matamuni, ena cala dou beitaki 
Koya kina, ia sa sega ni cala na tamata oqo ena 
cala dou beitaki koya tiko kina. 


15. Sa vaka kina o Eroti, ni'u sa vakatalai Koya 
vua sa dikeva ka kunea, ni tamata oqo e sega ni 
cala ka sega ni dodonu me mate o koya. 

16. “O koya oqo ka'u sa na vakanakuitataka ga ka 
sereki Koya.” 

17. (Ni sa dau kenai vakarau me dau sereka o 
koya e dua vei ira, ena siga ni solevu vaka ogo) 
18. la era sa kailavaka vata kece mai, ka vaka, me 
vakamatei na tamata oqori, o Parapa me sereki 
mai”- 

19. Ni a biu i valenivesu o koya ni a vakavuna e 
dua na vakacaca levu ena koro, ka laba talega. 

20. A sa vinakata o Pailato me sereki Jisu, ka sa 
tukuna tale vei ira. 

21. la a ra sa tabalaka mai na domodra, ka vaka, 
“vakoti Koya kina kauveilatai, vakoti Koya kina 
kauveilatai!” 

22. A sa tukuna tale vei ira o koya ena kena i 
katolu ni gauna, “E dua li na cala e a cakava o 
koya? Ni'u sa sega ni kunea e dua na vuna me 
mate kina. O koya oqo au sa na vakanakuitataka 
ga ka sereki Koya.” 

23. la sa qai toso cake tale na rogo levu ni nodra 
kailavaka mai me sa vakoti ga kina kauveilatai. A 
sa rogoci na nodra i le na bete levu kei ira na lewe 
ni vanua. 

24. Sa vakatauca na nona lewa o Pailato me vaka 
na nodra kudru. 

25. Me vaka na nodra i le, sa sereki mai kina na 
dauvakacaca ka laba, ena nona a curu tu ena vale 
ni veivesu, ia sa soli Jisu yani vei ira mera kitaka 
Vua na ka era sa vinakata. 


Na Tui Ena Kauveilatai 

26. Ni ra sa kauti Koya yani, era sa taura e dua na 
kai Kirini o Saimoni na yacana ka se qai lako tiko 
mai, ka ra vakatagara vua na bibi ni kauveilatai sa 
colata o Jisu. 

27. A ra sa muri Koya e lewe vuga na tamata, kei 
ira talega na yalewa ena nodra lolositaka kei na 
nodra tagicaka. 

28. Ia sa vuki vei ira o Jisu, ka tukuna, “Kemudou 
na yalewa ni Jerusalemi, dou kakua ni tagicaki Au, 
ia dou tagicaki kemudou ga kei ira na luvemudou. 
29. “Ni sa lako tiko mai oqo na siga, era na 
tukuna kina, sa kalouvinaka o ira na yava kei na 
kete, sa sega ni sucu mai kina na gone kei na sucu 
sa sega ni sucumi!” 

30. Era na tukuna kina ulunivanua, “Ni lutuki 
keimami!” kina veidelana, “Ni ubi keimami!” 

31. “Kevaka sa vakayacori na veika vaka oqo vua 
e dua na kau bulabula vinaka, sa na wacava sara 
na veika ena vakayacori kina kau sa mate tu?” 

32. E lewe rua na daubasulawa e kau vata talega 
kei Koya meratou la'ki vakamatei. 

33. Ni ra sa yaco kina vanua sa vakatokai o 
Kalivari, e kea era sa vakoti koya kina, kei rau na 
daubasu lawa e dua ena ligana i matau ka dua ena 
ligana i mawi. 

34. Sa qai tukuna o Jisu, “Tamaqu, ni vosoti ira, ni 

ra sa sega ni kila na ka era sa kitaka.” A ra sa 
vakawiri madigitaka na nodra vota na nonai sulu. 
35. A ra sa wavu tu na tamata ka sarava. la era sa 
vosa ka vakasewasewani Koya na turaga ni vanua, 
ka ra tukuna, “Sa la'ki vakabulai ira sara na 
tamata; kevaka e Karisito ka Nona digitaki na 
Kalou, me vakabulai Koya mada.” 

36. Era sa vakalialiai koya talega na sotia, ena 
nodra solia vua na waini gaga, 

37. A ra sa tukuna, “Kevaka o iko na nodra tui na 
Jiu, mo vakabulai iko mada.” 

38. Sa vakoti ena uluna e cake e dua nai 
vakatakilakila ka volai tu ena vosa vaka Kiriki, 
vosa vaka Roma, kei na vosa vaka Iperiu: O Koya 
ogo na nodra tui na Jiu. 

39. E dua vei rau na daubasulawa ka vakoti e 
yasana sa vosa beci Koya, sa tukuna, “kevaka o 
iko dina na Karisito, mo vakabulai iko kei keirau 
talega.” 

40. la sa vosa mai e dua tale vei rau, ka vunauci 
koya, ka vaka, o sega beka ni rerevaka na Kalou, 
ni kemu i totogi e mai wili talega kina o koya? 

41. “Ni oqo na kedaru i totogi ka veiganiti tukuna 
nai vakarau daru a cakava, ia na tamata oqo e sega 
sara ga ni dua na cala e a cakava.” 

42. Sa qai tukuna o koya vei Jisu, “Turaga, ni 
nanumi au ni kemuni sa lako mai ena nomuni 
matanitu.” 

43. A sa tukuna vua o Jisu, “Au sa tukuna 
vakaidina vei iko oqo, e daidai ga o na tiko kina 
vata kei Au mai Parataisi.” 


Sa Mate O Jisu Ena Kauveilatai 

44. Ni sa ka ono mai ni auwa oqo, sa yaco e dua 
na butobuto ena vanua taucoko ka yacova nai 
kaciwa ni auwa. 

45. Sa yali na rarama ni matanisiga, ka sa sei rua 
nai lati ni vale ni soro. 

46. Sa qai kaci o Jisu ena domo levu, ka vaka, 
“Tamaqu, ki na ligamuni Au sa solia na yaloqu.” 
Ni sa cavuta oti na vosa oqori, sa qai solia nai 
otioti ni Nona i cegu. 

47. Ni sa raica na turaga ni valu na ka oqo, a sa 
vakarokorokotaka na Kalou, ka tukuna, “Sa 
tamata yalododonu dina ga na tamata oqo!” 

48. O ira kece na lewe vuga ka ra sarava tu na 
kece o ya, ni ra sa raica na veika sa yaco a ra sa 
tavia ga na lomaseredra ka lesu galugalu yani. 

49. la o ira kece na Nona i tokani kei iratou na 
yalewa ka se muri Koya mai Kaleli, e ra sa tucake 
tuga mai vakayawa, ka vakaraica tu. 


Bulu O Jisu Ena I Bulubulu Nei Joseva 

50. Ka raica, sa dua na tamata na yacana o Joseva, 
sa dua o koya na lewe ni mataveilewai 

vaka Jiu, ia sa tamata uasivi ka tamata dodonu. 

51. A sa sega ni duavata ena nodra i le kei nai 
vakarau era sa cakava. O koya na kai Aramacea ka 
dua na nodra koro na Jiu, o koya talega e dua sa 
waraka na matanitu ni Kalou. 


52. Na tamata ogo sa lako vei Pailato ka kerea na 
yago i Jisu. 

53. A sa kevutaka sobu mai, ka solega ena dua nai 
sole lineni ka la'ki maroroya ena dua na bulubulu 
qara vatu, ka se sega ni bau dua me bulu kina e 
liu. 

54. O ya na siga ni vakarau, ka sa toro mai na siga 
ni vakacecegu. 

55. O iratou na yalewa ka lako vata mai kei Koya 
mai Kaleli, e ratou sa muria ka raica nai bulubulu 
ena kena vakadavori na yagona. 

56. A ratou sa qai lesu yani ka la'ki vakarautaka 
na i saluwaki boi totoka kei nai lumu talei sara. Ia 
me vaka nai vunau i Mosese e ratou sa vakacegu 
ena siga ni vakacecegu. 


Sa Tucake Tale O Koya 


24. Ia ni sa matai ni siga ni dua na macawa, ni 


se malamalawa na mataka o iratou kei na so tale 
na yalewa e ratou tiko vata, e ratou sa kauta mai 
nai saluwaki boi totoka e ratou sa vakarautaka 
kina i bulubulu. 

2. la e ratou sa raica na vatu ni sa vaqiqici tani 
mai nai bulubulu. 

3. A ratou sa curu ki loma ka sega ni kunea na 
yago ni Turaga o Jisu. 

4. A ratou sa kidrowataka sara vakalevu na ka 
oqo, ka raica, e lewe rua na tamata sa tucake tu e 
yasadratou ena i sulu lumilunisa. 

5. E ratou sa rere ka vakacuva na matadratou ki 
na qele, e rau sa tukuna vei iratou, a cava dou mai 
vakasaqarai Koya sa bula ena kedra maliwa na 
mate? 

6. “Sa sega eke o Koya, ia sa tucake tale! Dou 
nanuma na Nona a tukuna vei kemudou ni se tiko 
mai Kaleli, 

7. “Ni sa tukuna, na luve ni tamata ena soli yani 
vei ira na tamata i valavala ca, ka na vakoti kina 
kauveilatai, ena i katolu ni siga ena tucake tale.” 

8. A ratou sa qai nanuma na Nona vosa. 

9. E ratou sa lako tani mai ena i bulubulu ka 
tukuna na veika kece oqo, vei ira na lewe 
tinikadua kei ira na kena vo tale. 

10. O Meri Makitalena, Joana, Meri na tinai 
Jemesa kei na so tale na yalewa, sa i iratou oqo sa 
tukuna na veika sa yaco vei ira nai apositolo. 

11. Na nodra rogoca na nodratou vosa na yalewa 
ogo vei ira, e vaka e dua nai talanoa ucu mai duru 
vei ira, a ra sa sega kina ni via vakadinata. 

12. la sa tucake o Pita ka cici kina i bulubulu; ni sa 
cuva sobu ira sa raica nai sole lineni ni sa davo 
duadua no ga; ka sa lesu tale yani ka kurabui ena 
vuku ni ka sa yaco. 


Na Gaunisala Ki Emeo 

13. Ka raica, ena siga tikoga o ya e lewe rua vei 
iratou sa taubale kina koro o Emeo, e vitu na maile 
ki Jerusalemi. 

14. Ka rau veitalanoataka na veika kece sa yaco. 

15. Ni rau se veitalanoa ka veiwaseitaka tiko sa 
toro mai e yasadrau o Jisu ka taubale vata kei rau. 
16. la na matadrau sa vakabuwawataki me rau 
sega kina ni kilai Koya. 

17. A sa tukuna vei rau, “Na matagali veiwasei 
cava drau sa wasea tiko ni drau taubale ka 
luluvu?” 

18. E dua vei rau na yacana o Kaliovasa sa 
tukuna, ka vaka, o iko duadua beka ga o vulagi e 
Jerusalemi, ka ni o sega tu ni kila na ka e a yaco 
kina. 

19. A sa tukuna o Koya vei rau, “Na cava e yaco?” 
A rau sa tukuna vua, na veika me baleti Jisu na kai 
Nasareci, a parofita sa levu ena cakacaka kei na 
vosa ena mata ni Kalou kei ira kecega na tamata, 
20. a ra sa gai soli Koya me vakamatei ena Nona 
lauvako ena kauveilatai, o ira na bete levu kei ira 
na neimami turaga. 

21. la keimami sa nuitaka tu ni o Koya ga ena 
vakabulai ira na Isireli. Ka sa yacova mai oqo nai 
ka tolu ni siga ena ka a vakayacori. 

22. Ka so vei iratou na yalewa vei keimami e 
ratou sa lako ena mataka lailai kinai bulubulu, ka 
ratou vakidacalataki keimami. 

23. “A ratou sa sega ni raica na yagona, ka ratou 
tukuna, ni ra a raici ira na agilosi ka ra tukuna vei 
iratou ni sa bula o Koya. 

24. Ka so keimami dau tikovata era a mani lako 
talega kina i bulubulu, ka ra vakadinadinataka na 
ka e ratou tukuna na yalewa; ia era sega ga ni raici 
Koya. 

25. Sa tukuna o koya vei rau, “Oi kemudou na 
tamata lialia sa rui berabera na nomudou kila ka 
vakabauta na nodra vosa na parofita. 

26. “Sa dodonu me sotava na veika oqo na 
Karisito ka me qai curu kina Nona i ukuuku?” 

27. Tekivu mai vei Mosese kei ira kece na 
parofita, me vakamacalataka vei rau na veika kece 
e tukuna nai Vola Tabu me baleti Koya. 


Sa Rai Na Matadrau Na Tisaipeli 

28. Ni ratou sa volekata yani na koro e rau lako 
tiko kina, sa qai lakoi liu o Koya me siviti rau. 

29. la e rau sa kerekere vua, ka vaka, mo tiko vata 
mada ga kei keirau, ni sa yakavi mai na vanua, ka 
sa kala na siga.” A sa qai lako o Koya me tiko vata 
kei rau. 

30. la ni sa ratou dabe e na teveli me vakarau na 
kana, a sa taura o Koya na madrai, sa masulaka ka 
dovia ka solia vei rau. 

31. A sa qai rai na matadrau ka rau sa kilai Koya, 
ia a sa yali tani o Koya mai vei rau. 

32. A rau sa veitukunitaka, a sega li ni katakata na 
yalodaru e na nodatou a veivosaki tiko mai 
gaunisala, kei na Nona a wasea vei kedaru nai 
Vola Tabu? 

33. A rau sa tucake ena auwa o ya ka lesu ki 
Jerusalemi, ka rau kunei iratou na lewe tinikadua 
kei ira na kena vo ni ra se soqoni vata tikoga. 

34. A rau sa tukuna, “Sa tucake dina na Turaga, a 
sa rairai vei Saimone!” 


35. Rau sa qai tukuna na veika e a yaco mai 
gaunisala, kei nai valavala ni nodrau a qai kilai 
Koya ni sa dovia na madrai. 


Rairai O Jisu Vei Ira Na Nona Tisaipeli 

36. Ni ra se veivosakitaka tiko na veika oqo, a sa 
tucake sara tu ga o Jisu ena kedra maliwa, ka 
tukuna vei ira, “Dou vakacegu.” 

37. la era sa domobula ka rere, ka ra nanuma ni ra 
raica e dua na yalo. 

38. A sa tukuna o koya vei ira, a cava mo 
dou taqaya kina? A cava me vakatitiga tiko kina 
na yalomudou? 

39. “Dou raica na ligaqu kei na yavaqu, sai Au ga 
oqo. Dou taura ka raica, ni sa sega ni vakalewe ka 
vaka suina na yalo me vaka dou sa raica tu ogo vei 
Au. 

40. Ni sa tukuna oti, sa qai vakaraitaka vei ira na 
ligana kei na yavana. 

41. la ena levu ni nodra reki kei na qoroqoro era 
sega kina ni vakadinata, sa tukuna o Koya vei ira, 
“Se vo eke eso na kakana vei kemudou?” 

42. A ra sa solia vua e dua na tiki ni ika tavu kei na 
so mai na sova ni oni. 

43. A sa taura o Koya ka kania e matadra. 


Sa Dolavi Nai Vola Tabu 

44. A sa tukuna o Koya vei ira, “Oqo na vosa Au 
sa dau tukuna vei kemudou ni datou se bula vata, 
ni veika kece e volai me baleti Au ka vola nai 
vunau i 

Mosese, kei ira na parofita kei na same taucoko, 
ena vakataucokotaki.” 

45. Sa qai dolava o koya na nodra vakasama mera 
kila sara nai Vola Tabu. 

46. Sa qai tukuna vei ira, “Ni sa volai, sa kilikili kei 
koya na Karisito me vakararawataki ka tucake mai 
ena mate ena i katolu ni siga. 

47. Ka me vunautaki ena veivanua kecega me 
tekivu sara ga e Jerusalemi, na veivutuni kei na 
vakabokoci ni valavala ca. 

48. “Oi kemudou mo dou vakaraitaka yani na 
veika oqo. 

49. “Ka raica, Au sa tala vei kemudou na ka sa 
yalataka o tamaqu; ia mo dou wawa tikoga e 
Jerusalemi me yacova ni sa curumi kemudou na 
kaukauwa mai cake.” 


Na Kaucake 
50. A sa kauti ira tani yani me yacovi Pecani, a sa 
qai dodoka cake na ligana ka 


vosavakalouvinakataki ira. 

51. Ia ni sa vosavakalouvinakataki ira tiko, sa qai 
kautani mai vei ira ka kaucake ki lomalagi. 

52. A ra sa lotu vua, ka ra lesu tale ki Jerusalemi 
ena reki, 

53. ka ra sa gumatua ena lotu kei na 
vakavinavinaka vua na Kalou ena vale ni soro. 
Emeni. 


JONI 


NA KOSIPELI NEI 


JONI 


Na Vosa E Sega Ni Mudu 


1. Sa bula tiko na Vosa, qai yaco na i tekitekivu, 
na Vosa sa tiko vata kei na Kalou, na Vosa ga, o ya 
na Kalou. 

2. Sa tiko vata kei na Kalou mai na i tekitekivu. 

3. Sa buli na ka kecega mai vei Koya, ke sega o 
Koya sa sega na ka e buli me buli rawa. 

4. Sa tu Vua na bula, na bula oqo sa rarama kina 
na tamata. 

5. Sa cila yani na rarama ki na butobuto, ia, na 
butobuto sa lecaikataka ga. 


Vakatutusa I Joni : Na Rarama Dina 

6. Sa tala mai e dua na tamata na Kalou, na 
yacana o Joni. 

7. Sa lako mai na tamata oqo mei vakadinadina, 
me vakadinadinataka na Rarama, me rawa kina ni 
ra vakabauta na Rarama ena vukuna. 

8. Sa sega ni Rarama o koya, sa talai ga mai, me 
mai vakadinadinataka na Rarama. 

9. Na Rarama dina ga oqo, ni sai Koya sa 
vakararamataki ira na tamata, o ira kece sa lako 
mai ki vuravura oqo. 

10. Sa tiko e vuravura na Rarama, sa caka o 
vuravura mai vua na Rarama, ia na vuravura sa 
sega ni kila na Rarama. 

11. Na Rarama sa lako mai vei ira na Nona, o ira 
na Nona era sa sega ni via cigomi Koya na 
Rarama. 

12. Vei ira vakayadua sa ciqomi Koya na Rarama, 
sa soli vei ira na dodonu me ra luve ni Kalou, vei 
ira yadua sa vakabauta na yacana: 

13. O ira sa sucu, sega ena dra se ena lewa 
vakayago, se ena lewa ni tamata, ena lewa ga ni 
Kalou. 


Sa Yaco Me Tamata Na Vosa 

14. Sa yaco me tamata na Vosa, ka sa mai tiko 
vata kei keda, ka keitou sa raica na Nona i ukuuku 
ni luvena e dua bauga mai vei Tamana, sa sinai 
sara ena yalololoma kei na dina. 

15. Sa vakadinadina o Joni ena vukuna ka sa kaci 
yani ka vaka: “Sai Koya oqo au sa dau tukuna, o 
Koya sa muri au mai, sai Koya dina e dodonu me 
gadrevi, ni sai Koya sa liu ka Levu vei au.” 

16. Eda sa ciqoma na Nona taucoko, mai na 
loloma ki na yalololoma. 

17. Ni sa soli mai na i Vunau ena vukui Mosese, ia 
na yalololoma kei na dina ena vukui Jisu Karisito. 
18. Sa sega sara e dua sa raica na Kalou, ena dua 
na gauna. Na Luvena e duabau ga, o Koya sa tiko 
ena lomaserei Tamana, me vaka sa vosa kina o 
Tamana ena Vukuna. 


Na Domo Mai Na Loma Ni Vanua 
19. Oqo na tukuniyalo nei Joni, ni ra sa vakatalai 


874 


yani na bete kei ira na Livai mai Jerusalemi me 
tarogi koya ka vaka: “O cei sara mada o iko? 
20. Sa vakatusa, ia, sa sega ga ni vakacala, sa 
vakaraitaka ga “Ni sa sega ni'u Karisito.” 
21. Era sa tarogi koya tale? “O iko beka o Ilaijia?” 
“Sa tukuna ni sa sega.” 
“Sai iko beka na parofita?” Sa sauma tale ni 
“Sega.” 
22. Era sa qai tukuna vua, “O iko ga o cei?, me 
dua kina na ka me keitou tukuna vei ira sa talai 
keitou mai? Na cava o na tukuna me baleti iko?” 
23. Sa qai sauma: “Oi au e dua na domo sa 
kacikaci tiko ena loma ni vanua, mo ni 
vakadodonutaka na sala i Jiova.” 
24. O iratou sa vakatalai mai vei ira na Farisi. 
25. E ratou sa vakatataro ka vaka: “Na cava ga o 
sa veipapitaisotaki tiko kina, kevaka o sa sega ni 
Karisito, se o llaijia, se na parofita?” 
26. Sa sauma o Joni ka vaka: “Au sa 
veipapitaisotaki ena wai, e dua sa tucake tu ena 
kemudou maliwa, dou sa sega ni kila. 
27. O Koya ga sa muri au tiko mai oqo e dodonu 
mo ni gadreva ka sega ni oi au, sa rui levu o Koya, 
na wa mada ga ni nona i vava e sega ni dodonu 
me'u sereka, ni'u sa rui torosobu sara. 
28. Na veika oqo sa caka tiko mai Becibara ena tai 
kadua ni Joritani, na vanua sa veipapitaisotaki tiko 
kina o Joni. 


Na Lami Ni Kalou 

29. Ena siga ka tarava sa raici Jisu o Joni ni sa lako 
tiko mai vua, ka tukuna, “Raica na Lami ni Kalou, 
sa kauta tani na nodra i valavala ca na kai 
vuravura! 

30. “Sa i Koya ga ogo au sa dau tukuna tiko, ni sa 
dua sa muri tiko mai, sa gadrevi vakalevu cake vei 
keirau, ni sa liu ka Levu vei keirau o Koya. 

31. “Au sa sega ni kilai koya; ia, sa dodonu me 
vakaraitaki o Koya vei ira na Isireli, au sa lako mai 
kina oqo me veipapitaisotaki ena wai.” 

32. Sa tukuna kina o Joni, “Au sa raica na Yalo 
Tabu sa lako sobu mai lomalagi me vaka na ruve 
ka sa mai toka ga Vua. 

33. “Au sa sega ni kilai Koya, o Koya ga sa talai 
au mai me'u veipapitaisotaki ena wai sa tukuna 
vei au, “O Koya ga o sa raica ni sa lako sobu mai 
vua na Yalo Tabu ka sa mai toka Vua, sai Koya 
oqo sa dauveipapitaisotaki ena Yalo Tabu.” 

34. “Au sa raica ka vakatusa ni sai Koya oqo na 
Luve ni Kalou. 


Na I Matai Ni Tisaipeli 

35. Ena siga tale ka tarava, sa tucake tu o Joni kei 
na rua na nona tisaipeli. 

36. Sa vakaraici Jisu ni sa lako voli, sa tukuna mai, 
sa dina, na “Lami ni Kalou." 


37. E rau sa rogoci koya na nona tisaipeli ni sa 

vosa tiko, e rau sa muri Jisu sara. 

38. Sa vuki mai o Jisu ka raici rau ni rau sa muri 
koya tiko, sa tarogi rau, “Na cava drau sa 
vakasaqara” e rau sa sauma, “Rapai, (qasenivuli) o 
ni sa tiko mai vei?” 

39. Sa sauma vei rau O Jisu, “Drau lako mai mo 
drau mai raica.” E rau sa lako mai me rau mai 
raica na vanua e sa tiko kina, rau sa tiko vata kei 
koya ena siga o ya (oqo sai ka tini ni auwa). 

40. E dua vei rau sa rogoci Joni ni vosa tiko o 
Adriu, na taci Saimone Pita, sa muri Jisu sara. 

41. Sa raici tacina o Saimone ka tukuna vua, 
“Keirau sa raica na Mesaia” (na Karisito). 

42. Sa kauti koya sara mai vei Jisu, ni sa raici koya 
o Jisu, sa tukuna, “O iko o Saimone na luvei Jona. 
O sa vakatokai me “Kifa”, na kena i balebale na 
“Vatu”. 


Filipe Kei Nacanieli 

43. O Jisu, ena siga ka tarava sa via lako ki Kaleli, 
sa raici Filipe sara ka tukuna vua, “Muri Au mai.” 
44. O Filipe ogo sa lako mai Pecisaita na koro nei 
Adriu kei Saimone Pita. 

45. O Filipe sa kunei Nacanieli ka sa tukuna sara 
vua, “Keirau sa kunei Koya sa vosa kina o Mosese 
ena i vunau, ka era sa volai Koya talega na 
parofita - Jisu na kai Nasereci na luvei Joseva.” 

46. Sa tukuna o Nacanieli, “E rawa beka ni dua na 
ka vinaka me lako mai Nasareci?” Sa sauma o 
Filipe, “lako mada ga mai mo mai raica.” 

47. Sa raici Nacanieli o Jisu ni sa lako tiko mai ka 
sa tukuna sara yani vua, “Raica, sa dua na lsireli 
dina ogo, ni sa sega vua na veivakaisini.” 

48. Sa taro yani o Nacanieli, “0 ni sa kilai au 
vakacava?” Sa sauma o Jisu ka vaka: “ni se bera ni 
kacivi iko o Filipe, Au sa raici iko oti ni o tiko ena 
ruku ni vu ni lolo.” 

49. Sa vosa O Nacanieli ka vaka, “Rapai, o ni sa 
Luve ni Kalou! O ni sa Tui, ka nodra Tui na 
Isireli!” 

50. Sa sauma o Jisu ka tukuna vua, “Baleta ga 
Ni'u a tukuna vei iko, Ni'u a raici iko ena ruku ni 
Vu ni lolo, o sa qai vakabauta kina? O na raica na 
veika lelevu mai na kena oqo.” 

51. Sa qai tukuna tale, “Sa dina taucoko oqo, Au 
sa tukuna vei iko, ni sa na oti oqo, o na raici 
lomalagi ni sa tadola mai, o na raici ira na Agilosi 
ni Kalou ni ra sa lako cake ka lako sobu mai vua 
na Luve ni Tamata.” 


Veisau Na Wai Me Waini 


2. Ena i katolu ni siga, sa dua kina na vakamau 
mai Kena e Kaleli, sa tiko talega e kea na tinai Jisu. 
2. O Jisu kei iratou talega na Nona Tisaipeli era 
sa sureti ki na vakamau ogo. 

3. Nisa oti na waini, sa tukuna mai na tinai Jisu, 
“sa oti na waini vakarautaki.” 

4. Sa tukuna vua o Jisu, “yalewa, na cava oqo o 
sa leqataka, me mai dua kina na ka vei au? E se 
bera tiko ni yaco mai na Noqu gauna. 

5. Sa tukuna o tinana vei ira na dauveigaravi, 
“Na veika ga sa tukuna vei kemudou o Koya dou 
cakava. 

6. Sa vakarautaki tu e kea e ono na saga ni wai, 
me vaka na nodra i vakarau na Jiu, na veisoqo 
vaka o ya sa dau rawa ni sega kina e ruasagavulu 
se tolusagavulu na galoni na wai. 

7. Sa tukuna vei ira o Jisu, “Me vakatawani na 
saqa oqori ena wai.” Era sa vakatawana ga me 
sinai vutuvutu. 

8. Sa tukuna tale vei ira, dou takiva mai eso, ka 
kauta vua sa lewa tiko na soqo. Era sa cakava sara. 
9. Ni sa tovolea na wai o koya sa liutaka tiko na 
soqo, sa waini mai, sa sega ni kila se sa caka 
vakacava, o ira ga sa kauta mai, era sa kila. Sa 
kaciva mai na tagane sa qai vakawati, na 
dauveiqgaravi sa lewa na soqo. 

10. Sa tukuna vua, “E na i vakatekivu ni soqo sa 
vakarautaki na waini vinaka, ni ra sa mamarau 
ena nodra gunu na vulagi, ia, o sa qai maroroya na 
waini vinaka sara e muri oqo.” 

11. Oqo nai vakatekivu ni veika lelevu sa cakava 
o Jisu mai Kena e Kaleli, ka sa vakaraitaka na 
Nona i ukuuku, era sa vakabauti Koya na Nona 
tisaipeli. 

12. Ni sa oti oqo, sa lako sobu ki Kapenaumi o 
Jisu. O Koya, na Tinana, ratou na Tacina kei ira 
Nona tisaipeli, era sa sega ni tiko me dede sara. 


Vakasavasavataka Na Valenisoro O Jisu 

13. Sa yaco mai na siga ni nodra Lakosivia na Jiu, 
ka sa lako cake ki Jerusalemi o Jisu. 

14. Sa raica o Koya ena valenisoro, ni ra sa 
volitaka tiko na bulumakau, na sipi, na ruve, na 
veisau i lavo kei na vagara i lavo. 

15. Sa cakava e dua na wa tali me kuita, ka qai 
cemuri ira kece tani mai na vale ni soro, vata kei 
na sipi kei na bulumakau ka qai ceburaka na i lavo 
kece ni veisau ka vakatoboicutaka talega na kena 
teveli. 

16. Sa tukuna vei ira sa volitaka tiko na ruve, 
“Dou kauta tani na veika oqo! Dou kua ni cakava 
na Vale nei Tamaqu, me vale ni veivoli!” 

17. E ratou sa qai nanuma na tisaipeli ni sa volai 
tu “Na loma katakata ni Nomuni Vale sa kani 
Au.” 

18. Era sa sauma na Jiu ka tukuna vua, “Na i 
vakatakilakila cava o ni sa vakaraitaka vei 
keimami, ena gauna o ni sa cakava kina oqo?” 

19. Sa sauma o Jisu ka tukuna vei ira, “Vakarusa 
na valenisoro oqo, ena tolu tale na siga Au na 
vakaduria cake tale.” 

20. Era sa tukuna na Jiu, “E vasagavulu ka ono na 
yabaki e tara kina na vale oqo, ia, o sa tukuna ni ra 
vakaduri cake me tolu ga na siga?” 

21. la, sa tukuna tiko ga o Koya, ni, yagona sa 
valenisoro o ya. 


22. O koya oqo, ni sa tucake tale mai na mate o 
koya, era sa qai nanuma na Nona tisaipeli ni sa 
tukuna vei ira o Koya na veika ogo; era sa 
vakabauta kina na i Vola Tabu kei na vosa sa 
tukuna o Jisu. 


Sa Kila Na Yalo Kecega O Jisu 

23. Ni sa tiko o Koya mai Jerusalemi ena 
“Lakosivia,” sa levu sara sa vakabauta na Yacana 
ena vuku ni veika sa cakava. 

24. Sa sega sara ni via vakadeitaki Koya o Jisu vei 
ira, baleta ni sa kilai ira vinaka, 

25. ka sa sega talega ni gadreva me dua e tukuni 
koya vei ira na tamata, ni sa kila na cava sa tu vei 
ira na tamata. 


Na Sucu Vou 


3. Sa dua vei ira na Farisi, sa daulewa vei ira na 


Jiu, na yacana o Nikotimo. 

2. Na tamata ogo sa lako mai vei Jisu ena bogi ka 
tukuna Vua, “Rapai, keimami sa kila ni Kemuni sa 
dua na qasenivuli sa lako mai vua na Kalou; ni sa 
sega ni dua e cakava rawa na veika o ni sa cakava, 
vaka vo, kevaka sa tiko vata kei koya na Kalou.” 

3. Sa sauma o Jisu, “Sa dina sara, Au sa tukuna 
vei iko, vakavo me sucu tale na tamata, ena sega 
ni raica na matanitu ni Kalou.” 

4. Sa taro o Nikotimo, “Me sucu tale vakacava na 
tamata ni sa qase mai? E rawa beka ni curu tale 
vakarua ki na kete i tinana me qai sucu tale mai? 

5. Sa sauma o Jisu, “Sa dina sara, Au sa tukuna 
oqo vei iko, vakavo kevaka sa sucu e dua ena wai 
kei na Yalo Tabu, ena sega ni rawa ni curu ki na 
Matanitu ni Kalou. 

6. “O koya sa sucu ena yago sa vakayago, o koya 
sa sucu ena Yalo sa vakayalo. 

7. “Kakua ni kidacala Ni'u sa tukuna vei iko, mo 
sucu tale. 

8. “Sa liwa na cagi ena vanua sa via liwa kina, o 
sa rogoca na kena rorogo, o sa sega ni kila se sa 
lako mai vei. Sa vakakina o ira sa sucu ena Yalo.” 
9. Sa sauma yani o Nikotimo ka vaka: “Sa rawa 
vakacava oqo?” 

10. Sa sauma vua o Jisu ka tukuna, o sa dua vei 
ira na qasenivuli e Isireli, ia, o sa sega ni kila na 
veika vakaoqo? 

11. “Sa dina sara, Au sa tukuna vei iko, eda sa 
vosataka na veika eda kila, ka tukuniyalotaka na 
veika eda raica, ia, o iko, sa sega ni via ciqoma na 
neitou i vakadinadina. 

12. “Kevaka Au sa tukuna vei kemudou na veika 
vaka vuravura ia, dou sa sega ni via vakabauta, 
dou na qai vakabauta vakacava kevaka Au sa na 
tukuna vei kemudou na veika vakayalo? 

13. “Sa sega e dua sa lako cake ki lomalagi, o 
Koya ga sa lako sobu mai lomalagi, oqori na luve 
ni tamata o Koya sa tiko mai lomalagi. 

14. lo, me vaka sa laveta cake na gata mai veikau 
o Mosese, sa dodonu me laveti cake vakakina na 
luve ni tamata, 

15. ni o ira vakayadua ga sa vakabauti Koya era 
na sega ni rusa, era sa rawata ga na bula e sega ni 
mudu. 

16. “Ni sa lomani vuravura na Kaloy, sa solia kina 
na Luvena e dua ga, ni o koya vakayadua ga sa 
vakabauti Koya, ena sega ni rusa, sa na rawata ga 
na bula e sega ni mudu. 

17. “Sa sega ni tala mai na Luvena ki vuravura na 
Kalou me vakarusa, me vakabula ga na vuravura 
ena vuku ni Yacana. 

18. “O koya sa vakabauta na Luvena, sa sega ni 
vakarusai, ia o koya ga sa sega ni vakabauta ena 
rusa vakaidina baleta ni sa sega ni vakabauta na 
yaca ni Luve ni Kalou. 

19. “Oqo na nodra vakarusai, ni sa lako mai ki 
vuravura na rarama, na tamata era se vinakata ga 
na butobuto ka sega ni rarama, baleta ga ni sa ca 
tikoga na nodra i valavala. 

20. ʻO ira vakayadua sa cakava tiko na ka ca, sa 
cata na rarama, ka sa bese ni lako mai ena rarama, 
de qai kilai na veika era cakava tiko. 

21. “la o koya sa cakava tiko na veika e dina, sa 
lako mai ena rarama, sa laurai vinaka na nona 
bula, ni sa cakava tiko ena mata ni Kalou.” 


Joni Na Dauveipapitaisotaki Sa Vakacerecerei 
Karisito 

22. Sa oti oqo, sa lako mai o Jisu kei ira na Nona 
tisaipeli ki Jutia, ka sa mai veipapitaisotaki tiko e 
kea. 

23. O Joni a veipapitaisotaki tale tiko ga mai 
Aenoni voleka e Salimi baleta ni sa levu kina na 
wai. Era sa lako mai ka papitaisotaki. 

24. E se bera tiko ni biu ki vale ni veivesu o Joni. 
25. Sa qai yaco e dua na veileti vei ira na tisaipeli i 
Joni kei ira na Jiu me baleta na 
veivakasavasavataki. 

26. Era sa lako mai vei Joni ka tukuna vua, 
“Qasenivuli, o Koya sa tiko vata kei iko mai na tai 
kadua ni Joritani, o Koya o sa dau tukuna tiko, 
raica sa veipapitaisotaki tiko o koya, ka ra sa lako 
tiko ga mai Vua na tamata kecega!” 

27. Sa sauma o Joni, ka vaka: “Raica na tamata sa 
sega ni rawata e dua na ka, vakavo, ke sa soli vua 
mai lomalagi, 

28. O ni sa vakadinadinataka vei au, niu sa 
tukuna, ni sa sega ni oi au na Karisito, ia, au sa 
talai ga me'u liu mai Vua. 

29. “O koya sa vakawati, sa tiko na watina, nai 
tokani nei koya sa vakawati sa tucake tu ka me 
rogoci koya, sa reki vakalevu ni sa rogoca na 
domo i koya sa vakawati. O koya sa qai 
vakayacori kina na noqu reki vakalevu. 

30. “Me levu tikoga o Koya ka me'u lailai sobu 
tikoga oi au. 

31. “O Koya sa lako mai cake, sa cecere vei ira 
kecega; o koya sa lako mai vuravura sa 
vakavuravura ka sa  vosataka na veika 
vakavuravura. O Koya sa lako mai lomalagi, sa 
cecere vei ira kecega. 


32. “Na veika sa raica, ka rogoca sa vakatusa, ia, 
sa sega ni dua e via ciqoma na Nona i tukutuku. 
33. “O koya sa rogoca ka ciqoma na Nona i 
tukutuku, sa vakadinata ni sa dina na Kalou. 
34.0 koya sa tala mai na Kalou, sa tukuna na 
vosa ni Kalou, ni sa sega ni solia na Kalou na Yalo 
evakaiyalayala. 

35. “Na Kalou sa lomana na Luvena, ka sa solia 
na ka kecega kina qeteqete ni ligana. 

36. “O koya sa vakabauta na Luvena sa rawata na 
bula Sega ni mudu; o koya sa sega ni vakabauta na 
luvena ena sega ni raica na bula, ka sa tu ga vua 
na cudru katakata ni Kalou.” 


Rau Sota Na Yalewa Ni Samaria Kei Na Nona 
Mesaia 


4. Ni sa kila o Jisu na nodra sa rogoca na Farisi ni 


sa levu sa papitaisotaka o Jisu mai vei Joni. 

2. (E dina mada ga ni sega ni veipapitaisotaki o 
Jisu, o iratou ga na Nona tisaipeli) 

3. Sa biuti Jutia ka lako ki Kaleli. 

4. la, sa lako curumi Samaria yani. 

5. Sa yaco yani ki na dua na koro mai Samaria o 
Saika, voleka ki na dua na vanua sa solia o Jekope 
vei Joseva na luvena. 

6. Sa tiko e kea na toevu ni wai nei Jekope. Sa 
oca sara o Jisu ena Nona lako voli mai, ka sa mai 
cegu sara ena toevu oqo, ni sa i ka ono tiko ni 
auwa. 

7. Sa lako mai e dua na yalewa ni Samaria me 
mai taki wai, sa vosa vua O Jisu, “Solia mada vei 
Au e dua na wai, Me'u gunu.” 

8. E ratou se lako ki na koro oiratou na Nona 
tisaipeli me voli kakana. 

9. Sa sauma mai na yalewa ni Samaria vei Koya, 
“E rawa vakacava vei iko na Jiu mo kere wai mai 
vei au na Samaria?,” ni rau sa sega ni veiwekani 
vinaka na Jiu kei na Samaria. 

10. Sa vosa yani o Jisu ka vaka: “Kevaka walega o 
sa kila na i solisoli ni Kalou, kei Koya sa vosa tiko 
yani oqo vei iko, “Solia mai me'u gunu, o na 
kerekere Vua, ka na solia vei iko o Koya na wai sa 
tiko kina na bula.” 

11. Sa vosa vei Jisu na yalewa, “Kemuni, sa sega 
na ka Mo ni taki kina, ni sa rui titobu na toevu. o 
ni sa kauta mai vei na wai sa tiko kina na bula? 

12. “O ni sa levu cake beka vei koya na tamai 
keimami o Jekope, o koya sa solia vei keimami na 
toevu ogo, ka sa gunu talega mai kina “O Koya kei 
iratou na luvena kei na nona manumanu kecega?” 

13. Sa sauma vua o Jisu ka vaka: “Yalewa o koya 
sa gunu mai na wai ogo, ena via gunu tale, 

14. “ia, o koya vakayadua sa gunuva na wai Au 
na solia vua, ena sega ni karamaca tale. Na wai Au 
na solia vua, ena vuki me mataniwai vure ka 
tovure cake tiko ga ki na bula sega ni mudu.” 

15. Sa vosa vei Jisu na yalewa, “Kemuni, ni solia 
mai na wai oqori, me'u kua ni karamaca tale, se 
me'u lako tale mai e ke me'u taki. 

16. Sa tukuna vua o Jisu, “Lako kaciva mai na 
watimu ka drau lako mai.” 

17. Sa sauma mai na yalewa, “Sa sega na watiqu.” 
Sa tukuna yani o Jisu, 'o sa vosa dina mai ni sa 
sega na watimu, 

18. sa lima oti e liu na watimu, kei koya drau sa 
tiko vata oqo sa sega ni watimu, o sa vosa dina 
sara mai.” 

19. Sa vosa vei Jisu na yalewa, au sa qai kila, ni 
Kemuni sa dua na parofita. 

20. Era sa lotu ena ulunivanua oqo o ira na 
neimami qase, oi kemuni na Jiu, o ni sa tukuna ni 
kemuni sa daulotu mai Jerusalemi. 

21. Sa tukuna vua o Jisu, “Yalewa, vakabauti Au, 
sa lako tiko mai na gauna ni kemuni na sega ni 
lotu ena ulunivanua oqo se mai Jerusalemi vei 
koya na Tamada. 

22. “O ni sa lotu vua o ni sa sega ni kila, 
keimami sa kila se o cei keimami sa lotu vua, na 
vakabulai sa neimami na Jiu. 

23. “Na gauna sa lako tiko mai, sai koya sara ga 
oqo, ni o ira na lotu dina, era na lotu vei Tamada 
vakayalo ena dina talega, o Tamada sa 
vakasagarai ira tiko sa vaka oqori. 

24. “E Yalo na Kalou, o ira na lotu Vua e dodonu 
me ra lotu vakayalo, ena dina talega.” 

25. Sa vosa vei Jisu na yalewa, “Au sa kila ni sa 
lako mai na Mesaia” (na Karisito). “Ni sa lako mai 
o Koya, ena tukuna vei keda na ka kecega.” 

26. Sa tukuna vua na yalewa o Jisu, “Sai Au sara 
ga sa vosa tiko oqo vei iko, o Koya o sa nanuma 
tiko. 


Sa Gauna Ni Tatamusuki 

27. E ratou sa basika mai na Nona tisaipeli, ka 
ratou sa qoroya ni rau veivosaki tiko o Jisu kei na 
dua na yalewa, sa sega ga ni dua e vosa rawa, me 
taroga, “Na cava o ni sa vakasagara, se, ena cava o 
ni sa veivosaki tiko kina kei na yalewa oqori?” 

28. Sa biuta tu na nona i takitaki na yalewa, ka sa 
lako yani ki na koro ka tukuna vei ira na tamata, 
29. “Ni lako mai ka mai raica na Tamata sa 
tukuna vei au na veika kecega au sa cakava. O 
Koya beka li oqo na Karisito?” 

30. Era sa lako tani mai na koro ka lako mai Vua. 
31. Era sa vakauqeti koya na Nona tisaipeli ka 
tukuna, “Rapai ni mai kana.” 

32. Sa tukuna vei ira o Jisu, “Sa tu na kakana Me'u 
kania, ia, dou sa sega ni kila.” 

33. Era sa veivosaki na tisaipeli ka vaka: “E dua 
beka sa kauta mai na kakana me kana kina o 
Koya?” 

34. Sa tukuna vei iratou o Jisu, “Na Kequ kakana 
Me'u cakava na loma i Koya sa talai Au mai, ka 
Me'u vakaotia na Nona cakacaka. 

35. “Dou sa sega beka ni tukuna, ni se vo tiko e va 
na vula me qai ia na tatamusuki? Raica, Au sa 
tukuna vei kemudou, dou veiraiyaki mada ka 
raica na were, era sa matua tu me ra tamusuki! 

36. ʻO koya sa tatamusuki sa rawata na kena i sau, 


ka kumuna vata na vuata ki na bula sega ni mudu. 
Me rawa kina vei koya sa tea kei koya sa musuka 
me rau reki vata. 

37. “Sa dina kina na veika sa dau tukuni tiko “sa 
dua sa kakaburaki ka sa dua tale sa tamusuka.” 

38. “Au sa talai kemudou mo dou la'ki tamusuka 
na ka dou sa sega ni oca kina; e so era sa cakacaka, 
ia, dou sa curu kina ena nodratou cakacaka” 


Na I Vakabula Kei Vuravura 

39. Sa levu sara vei ira na kai Samaria ena koro 
Levu o ya, era sa vakabauti Jisu ena vuku ni veika 
sa tukuna na yalewa. “Ni sa tukuna o Koya na 
veika kece au sa cakava.” 

40. Ni ra sa lako mai vei Jisu na kai Samaria, era 
sa kerei Koya me ra tiko vata mada; sa tiko vata 
kei ira o Jisu me rua na siga. 

41. Sa levu tale era sa vakabauta ena vuku ni 
Nona vosa. 

42. Era sa qai tukuna vua na yalewa, “Keimami sa 
vakabauta oqo e sega tale ena vuku ni nomu vosa, 
ni keimami sa rogoca dina oqo ka kila ni sai koya 
dina oqo na Karisito nai vakabula kei vuravura. 


Ciqomi O Jisu E Kaleli 

43. Ni sa oti e rua na siga ena Nona tiko mai kea, 
sa lako sara ki Kaleli. 

44. Sa vakatusa vakai Koya o Jisu ni sa sega ni 
dokai na parofita ena nona vanua. 

45. Ni sa lako mai o Koya ki Kaleli, era sa ciqomi 
Koya, ni ra sa raica na veika kece sa cakava o Koya 
mai Jerusalemi ena Solevu; ni ra a tiko mai kea. 


Vakabulai Na Luvena Tagane Na Turaga 

46. Sa lako tale mai o Jisu e Kena, mai Kaleli, na 
vanua sa vukica kina na wai me waini. Sa dua na 
turaga sa tauvi mate vakalevu na luvena mai 
Kapenaumi. 

47. Ni sa rogoca o Koya, ni sa lako mai o Jisu mai 
Jutia ki Kaleli, sa lako Vua ka kerei Koya me lako 
mada mai me vakabulai na luvena, ni sa voleka 
sara tu ga ni mate. 

48. Sa tukuna vua o Jisu, “Kevaka o ni sa raica 
sara na i vakatakilakila kei na veivakurabuitaki, o 
ni na sega ga ni vakabauta.?” 

49. Sa tukuna vei Jisu na turaga ni vanua oqo, “lo 
saka, Mo ni lako mai de qai mate na luvequ!” 

50. Sa tukuna vua o Jisu, “Mo lako ga, sa bula na 
luvemu.” Sa vakabauta na vosa sa tukuna o Jisu 
na turaga oqo, ka lako yani. 

51. Ni sa lako tiko yani o koya, sa sotavi koya na 
nona dauveiqaravi ka tukuna, “Sa bula na 
luvemu!” 

52. Sa qai vakataroga na gauna sa bula kina o 
koya, era sa tukuna vua, “Ena siga e nanoa ni 
rauta tiko nai ka vitu ni auwa, sa biuti koya na 
katakata.” 

53. Sa kila o tamana na gauna vata ga o ya sa vosa 
kina o Jisu ka tukuna vua “Sa bula na 
luvemu.” Sa vakabauta o Koya kei na nona 
vuvale. 

54. Oqo tale na i karua ni veika sa cakava o Jisu ni 
sa lako tani mai o Koya e Jutia ki Kaleli. 


Veivakabulai E Dua Na Tagane Ena Wai Mai 
Pecisaita 


5. Ni sa oti ogo, sa dua na nodra Solevu na kai 
Jutia, sa lako cake kina o Jisu ki Jerusalemi. 

2. Mai Jerusalemi ena Matamata ni Sipi, sa tiko 
kina na tobu o “Pecisaita”, ena vosa vaka Iperiu ka 
sa lima na kena varada. 

3. Era sa dau davo tu kina na tauvimate, na 
mataboko, na paralase, na malumalumu, ni ra sa 
dau waraka tu na vakayavalati ni wai. 

4. Sa dau lako sobu mai na agilosi ena so na 
gauna me vakayavalata na wai; o koya ga sa liu ki 
na wai ni sa vakayavalati oti, sa dau vakabulai mai 
na kena mate. 

5. Sa dua na tamata sa tiko e kea, sa 
tolusagavulu ka walu na yabaki ni nona tauvi 
mate. 

6. Ni sa raici koya o Jisu ni sa davo tiko e kea ka 
kila ni sa tauvi mate vaka dede tiko, sa tukuna 
sara vua, “O sa vinakata mo vakabulai?” 

7. Sa sauma vei Jisu na tamata tauvi mate, 
“Kemuni, sa sega ni dua me biuti au ki na tobu ni 
sa vakayavalati, ni'u sa sasaga tiko yani, sa dua 
sara sa liu vei au.” 

8. Sa tukuna vua o Jisu, “Raica, tucake, taura na 
nomu i yaya ni moce ka lako.” 

9. Vakasauri sa bula vinaka na tamata, sa taura 
cake na nona i yaya ni moce, ka sa lako. Sa siga ni 
vakacecegu na siga o ya. 

10. Era sa vosa vua o ira na Jiu ka vaka, “Sa siga 
ni vakacecegu oqo; sa sega ni tara vei iko mo 
colata tiko na nomu i mocemoce.” 

11. Sa sauma vei ira, o Koya sa vakabulai au sa 
tukuna, “Taura cake na nomu i mocemoce ka 
lako.” 

12. O cei ogo sa tukuna vei iko, “Mo taura cake na 
nomui mocemoce ka lako?” 

13. O koya sa vakabulai, sa sega ni kila se o cei 
oqo sa veivakabulai sa yali yani o Jisu ni ra sa 
veidrigidrigi mai na tamata ena vanua o ya. 

14. Ni sa oti oqo, sa raici koya sara o Jisu ena vale 
ni soro ka tukuna vua, “Raica o sa bula vinaka, 
kua ni valavala ca tale, de qai yaco mo ca vakalevu 
sara. 

15. Sa lako yani na tamata oqo ka tukuna vei ira 
na Jiu ni sai Jisu ga sa vakabulai koya. 


Doka Na Tamana Kei Na Luvena 

16. Ena vuku ni ka oqo, era sa vakacacani Jisu 
kina ka via vakamatei Koya, baleta ni sa caka na 
veika oqo ena siga ni vakacecegu. 

17. Sa sauma vei ira o Jisu ka vaka, “Sa cakacaka 
tiko o Tamaqu me yacova mai oqo, Au sa 
cakacaka tale tiko ga oqo.”” 

18. Era sa qai sasaga vakaukauwa tikoga na Jiu 
me ra vakamatei Koya, sega ni Nona voroka nai 
vunau ni siga ni vakacecegu, baleta talega ni sa 


tukuna o Koya ni sa Tamana na Kalou, ka cakava 
me rau tautauvata kei na Kalou. 

19. Sa sauma o Jisu ka tukuna vei ira, “Sa dina 
sara, Au sa tukuna vei kemuni, na luvena sa sega 
ni rawa ni cakava e dua na ka vakataki Koya ga, 
na veika ga sa raica mai vei Tamana ni cakava 
tiko; na veika ga sa cakava o Tamana sa cakava 
talega o Koya. 

20. “Sa lomana na Luvena o Tamana, sa 
vakatakila talega Vua na veika sa dau cakava o 
Koya. O Tamana ena vakaraitaka vua na Luvena 
na veika lelevu mo ni kurabui kina. 

21. “Me vaka sa vakatura cake tale na mate o 
Tamana o solia vei ira na bula, ena solia vaka kina 
na bula na Luvena vua sa vinakata ga o Koya. 

22. “Sa sega ni lewa e dua o Tamana, sa solia 
kecega na vakatulewa vua na Luvena. 

23. “Me ra doka kina na Luvena, me vaka era sa 
doka na Tomana. O Koya sa sega ni doka na 
Luvena, sa sega talega ni doka na Tamana ni o 
koya ga sa tala mai na Luvena. 


Na Bula Kei Na Lewai Ni Bula Sa Vu Mai Vua 
Na Luvena 

24. “Sa dina sara, Ni'u sa tukuna vei kemuni, o 
koya sa rogoca na vosa ka vakabauti Koya sa talai 
Au mai, sa tu vua na bula sega ni mudu, ka na 
sega ni lewai, ena lako mai na mate ki na bula. 

25. “Sa dina sara, Au sa tukuna vei kemuni, sa 
yaco mai na gauna ka sa tu sara ga oqo, era na 
rogoca na domo i koya na Luve ni Kalou na mate; 
o ira sa rogoca, era na bula. 

26. “Me vaka ga ni sa tu vua na Tamana na bula, 
sa solia kina o Tamana na bula vua na Luvena, me 
tu na bula vua ga na luvena, 

27. “sa solia talega Vua na kaukauwa ni lewa me 
vakatulewa kina, baleta ni sa Luve ni Tamata 
talega o Koya. 

28. “Mo ni kua ni kidroa ena veika ogo, sa lako 
tiko mai na gauna ni o ira kece sa tu ena i 
bulubulu, era na rogoca na Domona, 

29. “era na lako mai, vei ira sa caka vinaka ki na 
vakaturi cake tale ni bula, kei ira sa caka ca, ki na 
nodra vakaturi cake tale na vakararawataki. 

30. “Au na sega ni cakava rawa e dua na ka. Au 
na rogoca, Au na vakatulewa vakadodonu baleta 
Ni'u sa sega ni lewa ena lomaqu ga, ena lomai 
Tamaqu ga, o Koya sa talai Au mai. 


E Va Nai Vakadinadina Levu 

31. “Kevaka Au sa vakadinadinataki Au ga, na 
Noqu i vakadinadina sa sega ni dina. 

32. “Sa dua tale sa vakadinadina vei Au, Au sa 
kila, ni Nonai vakadinadina sa dina. 

33. “O ni sa talai Joni mai, sa solia o koya na i 
vakadinadina e dina. 

34. “Au sa sega ni ciqoma nai vakadinadina 
vakatamata, Au sa tukuna yani oqo mo ni 
vakabulai kina. 

35. “Sai Koya na cina sa waqa caucaudre tiko, ni 

kemuni sa vinakata ena dua na gauna lekaleka me 
reki tiko ena Nona rarama. 

36. “la, sa dua tale nai vakadinadina e uasivita na 
nei Joni, ena vuku ni cakacaka sa solia vei Au o 
Tamaqu Me'u vakaotia - na cakacaka sara ga Au 
sa cakava tiko - sa vakadinadinataki Au, ni sa talai 
Au mai o Tamaqu. 

37. “Na Tamaqu vakataki Koya, sa vakatalai Au 
mai, sa dautukuni Au, o ni sa sega ni rogoca na 
Domona ena dua na gauna, se raici Koya: 

38. “la, sa sega ni tu vei kemuni na Nona vosa, 
baleti Koya sa talai mai, o Koya kemuni sa sega ni 
vakabauta. 

39. “O ni sa vakasaqara nai Vola Tabu, ena 
nanuma ni kemuni na rawata kina na bula Sega ni 
mudu; na i Vola Tabu sa tukuni Au (Jisu) ga. 

40. “O ni sa sega ni vinakata me lako mai vei Au 
mo ni mai rawata kina na bula, 

41. “Au sa sega ni ciqoma na veidokai vakatamata 
42. “Au sa kilai kemuni, ni sa sega ni tu vei 
kemuni na lomana na Kalou, 

43. “Au sa lako mai ena Yaca i Tamaqu, ia, o ni sa 
sega ni ciqomi Au; kevaka e dua sa lako mai ena 
yacana ga, o ni na ciqomi koya. 

44. Mo ni vakabauta vakacava, na tamata era sa 
veidokadokai wale tu ga, ka ni kemuni sa sega ni 
vinakata na dokai, e lako ga mai vua na Kalou? 

45. “Mo ni kua ni nanuma Ni'u sa beitaki kemuni 
tiko vua na Kalou na Tamada; e dua sa beitaki 
kemuni tiko - o Mosese ga o ni sa kila tiko. 

46. “Kevaka, kemuni sa vakabauti Mosese - e 
dodonu mo ni vakabauti Au talega, ni sa vola o 
Mosese na veika me baleti Au. 

47. “Kevaka, o ni sa sega ni vakabauta na veika sa 
vola, mo ni na qai vakabauta vakacava na Noqu 
vosa?” 


Vakani E Lima Na Udolu 


6. Ni sa oti na veika oqo, sa lako ki na wasawasa 


mai Kaleli o Jisu, na wasawasa mai Taiperia. 

2. Era sa muri Jisu e dua nai wiliwili levu ni 
tamata, ni ra sa raica na veika lelevu sa cakava o 
Koya vel ira sa tauvimate. 

3. Sa lako cake o Jisu kina ulunivanua, ka sa tiko 
vata kei ira na Nona tisaipeli. 

4. Na Lakosivia, na nodra Solevu na Jiu, sa 
voleka mai, 

5. Sa rai yani o Jisu, ka raici ira na lewe vuga ni 
ra sa lako tiko mai Vua, sa tukuna sara vei Filipe, 
“Me voli mai vei na madrai me ra kana kina oqo?” 
6. Sa tukuna o Jisu na veika oqo me vakatovolei 
Filipe kina, ni sa kila oti tu ga o Jisu na veika me 
na cakava. 

7. Sa sauma vua o Filipe, “Me limasagavulu na 
dola na madrai ena sega ni veiraurau kei ira ogo, 
me rawa mada ga ni ra vakalalai?” 

8. E dua vei ira na Nona tisaipeli o Adriu na taci 
Saimone Pita sa tukuna mai Vua, 

9. Eduana gone e tiko oqo, sa tiko vua e lima na 


madrai kei na rua na ika lalai, na cava oqo vei ira 
na lewe vuga sa wawa tu. 

10. Sa qai vosa mai o Jisu ka vaka: “Cakava me ra 
dabe kece.” Sa levu na vanua sa tu me ra dabe 
kina. Era sa dabe sobu, na tagane mada ga, e lima 
na udolu. 

11. Sa taura na madrai o Jisu, ni sa 
vakavinavinaka oti, sa wasea sara vei ira na Nona 
tisaipeli, o ira na tisaipeli era sa wasewase sara vei 
ira sa dabe tiko; sa vakakina na ika me vaka na 
kena levu era sa vinakata. 

12. Ni ra sa mamau na tamata, o Jisu sa tukuna 
sara vei ira na Nona tisaipeli, “Mo ni kumuna mai 
na veika sa vo, me kumuni kece sara.” 

13. Sa soqoni kece mai na kena vo ka vakatawani 
ena tinikarua na sova na vovo ni lima na madrai 
kei na rua na ika sa laukana vakavo tu. 

14. O ira na tamata oqo, ni ra sa raica na veika sa 
cakava o Jisu, era sa tukuna: “Sa i koya dina oqo 
na parofita e dodonu me na lako mai ki 
vuravura.” 


Lako E Dela Ni Wasawasa O Jisu 

15. Ni sa kila o Jisu ena nodra sa via tauri Koya 
vakaukauwa ka mera buli Koya me nodra tui, sa 
lako yani ki na dua na ulunivanua me tiko duadua 
kina. 

16. Ni sa yakavi mai, era sa lako na Nona tisaipeli 
ki wai, 

17. era sa vodoka e dua na waga ka me muri wai 
yani vaka ki Kapenaumi. Sa buto tiko mai, ka e se 
bera ga ni yaco mai o Jisu. 

18. Sa tubu cake na ua lelevu baleta ni sa liwa 
vakaukauwa tiko na cagi. 

19. Ni ratou sa voce tiko me tolu se va na maile, e 
ratou sa raici Jisu ni sa lako tiko mai e dela ni wai 
ka sa volekata mai na waga; e ratou sa rere 
vakalevu sara. 

20. Sa vosa mai vei iratou o Jisu ka tukuna, “Sai 
Au ga oqo, dou kua ni rere. 

21. E ratou sa kacivi Jisu mai ki na waga, 
vakasauri sa yaco ki vanua na waqa. 


Madrai Mai Lomalagi 

22. Ena siga ka tarava, ni ra sa raica O ira na 
tamata sa tiko mai na tai kadua ni wai ni sa sega 
tale na waga sa vo, na waga ga e ratou sa vodo 
tiko kina na Nona tisaipeli, ka ra sa sega ni vodo 
vata kei Jisu, o iratou duaduaga - 

23. Sa so tale na waga era sa lako mai Taiperia, 
volekata na vanua era sa kania kina na madrai kei 
na ika ni sa vakavinavinakataka oti o Jisu - 

24. ni ra sa sega ni raici Jisu na tamata, se ira na 
Nona tisaipeli, era sa lako mai ki Kapenaumi me 
vakasagarai Jisu. 

25. Era sa raici Koya mai na tai kadua ni wai, ka 
ra tarogi Koya, “Rapai o ni sa lako mai vakacava e 
ke?” 

26. Sa sauma o Jisu ka vaka: “Sa dina sara, Au sa 
tukuna vei kemuni, o ni sa vakasagarai Au sega ni 

baleta nai vakatakilakila, sa baleta ga ni o ni sa 

kana ka mamau. 

27. Mo ni kakua ni oca ena vuku ni kakana ena oti 

yani, mo ni oca ga ena kakana sa tudei ka sega ni 

mudu, sa solia ga na Luve ni Tamata, baleta ni sa 

solia o Tamana na kena i vakadei Vua na Luvena. 

28. Era sa tukuna vua na tamata, “Na cava me 

keimami cakava, me keimami cakava kina na 

cakacaka ni Kalou?” 

29. Sa sauma vei ira o Jisu ka tukuna, “Ogo na 

cakacaka ni Kalou, mo ni vakabauti Koya sa talai 

mai vua na Kalou.” 

30. Era sa tukuna vua, “Na vakatakilakila cava o 

ni na cakava, me keimami raica ka vakabauti 

kemuni kina? Na cakacaka cava o ni sa cakava? 

31. “O ira na tamai keimami era sa kania na Mana 

mai na vanua liwa; me vaka sa volai, “sa solia vei 

ira na madrai mai lomalagi me ra kania!” 

32. Sa qai tukuna vei ira o Jisu, “Sa dina sara, Au 

sa tukuna vei kemuni, o Mosese sa sega ni solia 

vei kemuni na madrai mai lomalagi, o Tamaqu ga 

sa solia na madrai mai lomalagi.” 

33. “Ni sa madrai mai Vua na Kalou, o Koya sa 

lako sobu mai lomalagi, ka sa solia na bula ki 
Ji 

vuravura. 

34. Era sa tukuna Vua, “Turaga ni solia tikoga vei 

keimami na madrai oqori.” 

35. Sa tukuna vei ira o Jisu, o Au ga na madrai ni 

bula. O koya sa lako mai vei Au, ena sega tale ni 

via kana, kei koya sa vakabauti Au ena sega ni via 

gunu tale. 

36. “Au sa tukuna oqo vei kemuni, ni kemuni sa 

raici Au, ia, o ni sa sega ga ni vakabauti Au. 

37. “Na veika kece sa solia o Tamaqu vei Au, ena 

lako kece mai vei Au, ena sega sara ni dua me biu 

laivi. 

38. “Ni'u sa lako sobu mai lomalagi, sega Ni'u 

mai cakava na lomaqu ga. Na lomai Koya ga sa 

talai Au mai. 

39. “Sai koya oqo na loma i Tamaqu sa talai Au 

mai, o ira kece sa solia mai vei Au o Koya, me kua 

ni dua e yali, Me'u vakaturi ira cake ga ena siga 

mai muri. 

40. “Oqo na loma i Koya sa talai Au mai, o ira 

vakayadua sa raica na Luvena, ka vakabauti Koya 

ena rawata na bula sega ni mudu, Au na vakaturi 

koya cake ena siga mai muri. 


Era Cati Koya Na Nona 

41. Fra sa vosa kudrukudru ena vukuna o ira na 
Jiu, ni sa tukuna, “Oi Au na madrai sa lako sobu 
mai lomalagi.” 

42. Fra sa tukuna mai, e sega beka ni o Jisu ga oqo 
na luvei Joseva kei Meri, na tamana kei na tinana 
eda sa kila vinaka. Me tukuna rawa vakacava o 
koya, “Sai Au sa lako sobu mai lomalagi?” 

43. Sa sauma yani o Jisu ka vaka - “Mo ni kua ni 
vosa kudrukudru vakai kemuni.” 

44. “Sa sega ni rawa ni dua na tamata me lako 
mai vei Au, vaka vo kevaka sa vakayarayarataki 


koya mai o Tamaqu o Koya sa talai Au mai, Au 
na vakaturi koya cake talega e na siga mai muri. 
45. “Era sa vola na parofita, era na vakavulici 
kecega mai vua na Kalou. O ira kece sa rogoca ka 
vuli mai vei Tamaqu era na lako mai vei Au. 

46. “Sa sega ni baleti koya ga sa raica na Tamana, 
o Koya ga sa mai vua na Kalou; sai koya ga sa 
raica na Tamana. 

47. “Sa dina sara, Au sa tukuna vei kemuni, o 
koya sa vakabauti Au, sa rawata na bula sega ni 
mudu. 

48. “Sai Au ga na madrai ni bula. 

49. “Era sa kania na mana na nomuni qase mai na 
vanua liwa, ka mate. 

50. “Oqo na madrai sa lako sobu mai lomalagi, o 
koya sa kania na madrai ogo, ena sega ni mate. 

51. “Oi Au na madrai sa bula tiko sa lako sobu 
mai lomalagi. O koya sa kania na madrai oqo, ena 
bula me Sega ni mudu; na madrai Au na solia - na 
yagoqu ga - o koya Au na solia me bula kina o 
vuravura. 

52. Era sa veiba vakataki ira na Jiu ka tukuna 
“Ena rawa beka vakacava vua na Tamata oqo me 
solia vei keda na yagona me da kania?” 

53. Sa tukuna vei ira o Jisu, “Sa dina sara, Au sa 
tukuna vei kemuni, vakavo sara ni kemuni sa 
kania na yagona na Luve ni Tamata ka gunuva na 
Nona dra, sa sega vei kemuni na bula. 

54. “O koya sa kania na Yagoqu ka gunuva na 
Noqu dra sa tu vua na bula sega ni mudu, Au 
na vakatucaketaki koya ena siga mai muri. 

55. “Na yagoqu sa kakana dina, ka wainigunu 
dina na Noqu dra. 

56. “O koya sa kania na Yagoqu ka gunuva na 
Noqu dra sa tu vei Au, oi Au talega vua. 

57. “Me vaka sa bula tiko o Tamaqu, o koya sa 
talai Au mai, Au sa bula tiko ena vuku i Tamaqu, 
sa vakakina o koya sa sucu mai vei Au, ena bula 
ena vukuqu. 

58. “Sai koya oqo na madrai sa lako sobu mai 
lomalagi - sa sega ni vaka na mana era sa kania na 
nomuni qase ka ra sa mate kina. O koya sa kana 
mai na madrai oqo, sa bula ka Sega ni mudu.” 

59. Sa tukuna na veika oqori o Jisu ena vale ni 
lotu sa vakavuvuli kina o Koya mai Kapenaumi. 


Fra Sa Vuki Tani Eso Na Tisaipeli 

60. E vuga na Nona tisaipeli ni ra sa rogoca mai 
vua na veika oqo, era sa tukuna mai - “Sa dua na 
ka dredre oqo, o cei ena kila rawa?” 

61. Ni sa kila o Jisu na nodra veivosayaki na Nona 
tisaipeli ena vuku ni ka ogori, sa tukuna yani vei 
ira, “O ni sa leqa beka ena vuku ni veika ogo? 

62. “Vakacava kevaka o ni sa raica na Luve ni 
tamata ni sa lako cake ki na vanua ea tiko ga kina 
e liu? 

63. “Sai koya na Yalo sa solia na bula, sa sega ni 
yaga na yago. Na vosa Au sa vosataka vei 
kemudou sa Yalo, ka vaka vu bula. 

64. “Sa so vei kemuni sa sega ni vakabauta,” Ni sa 
kila o Jisu mai na i vakatekivu o cei sa sega ni 
vakabauta kei koya ena cakitaki Koya. 

65. Sa tukuna o Jisu, “Au sa tukuna oti vei 
kemuni ni sega ni dua e lako rawa mai vei Au, 
vakavo, kevaka sa vakatara vua o Tamaqu. 

66. Mai na gauna sara ga o ya, sa levu vei ira na 
Nona tisaipeli sa lesu tani mai vua, ka era sa sega 
tale ni lako vata. 

67. Sa qai tukuna vei ira na lewe tinikarua o Jisu, 
“Dou sa via lako tani talega oi kemudou?” 

68. Sa sauma yani o Pita, “Turaga me keitou lako 
tale vei cei? Sa tu ga vei Kemuni na vosa ni bula 
sega ni mudu.” 

69. “Keitou sa yaco talega me vakabauta ka kila, 
ni sai Kemuni na Karisito na Luve ni Kalou bula.” 
70. Sa sauma vei iratou o Jisu, “Sa sega beka Ni'u 
digitaki kemudou na lewe tinikarua, ka sa dua vei 
kemudou na tevoro?” 

71. Sa vosa ena vuku i Jiutasa Isikarioti na luvei 
Saimone, ni sai koya ena volitaki Jisu, ka dua vei 
ira na lewe tinikarua. 


Sega Na Vakabauta Vei Ira Na Taci Jisu 


7. Sa oti ogo, sa veilakoyaki voli o Jisu mai 
Kaleli; ni sa sega ni via veilakoyaki voli e Jutia, 
baleta ni ra sa vakasagarai Koya na Jiu me ra 
vakamatea. 

2. Sa gai yaco mai na nodra solevu ni vale 
vakacevaceva na Jiu. 

3. Era sa tukuna vei Jisu na tacina, “Biuta na 
vanua ogo, ka lako ki Jutia, me ra raica talega na 
Nomu tisaipeli na veika o sa dau cakava. 

4. “Ni sa sega e dua sa dau cakava vuni na ka, 
kevaka sa vinakata me ra kila na tamata na ka o ni 
sa daucakava. Kevaka o sa cakava ogo, vakaraitaki 
Iko yani ki vuravura.” 

5. O iratou mada ga na tacina e ratou sa sega ni 
vakabauti Koya. 

6. Sa qai tukuna vei iratou o Jisu, “E se bera ni 
yaco mai na Noqu gauna, na nomuni gauna na 
tamata sa tu ogo. 

7. “O vuravura ena sega ni rawa ni cudruvi 
kemuni, sa cati Au ga o vuravura baleta, ni'u sa 
tukuna tikoga na ca ni veika sa cakava tiko o koya. 
8. “Dou lako cake ki na Solevu, Au na sega, 
baleta ni se sega ni yaco taucoko mai na Noqu 
gauna.” 

9. Ni sa tukuna oti na veika oqo vei iratou na 
tacina, sa tiko ga e Kaleli o Koya. 


Na Dau Ni Vuku Vakalomalagi 

10. Ena gauna e ratou sa lako cake kina na tacina, 
sa lako cake vakavuni talega o Jisu ki na Solevu, sa 
sega ni vakaraitaki Koya. 

11. Era sa vakasagarai Jisu ena solevu o ya o ira 
na Jiu, ka vakataroga tiko, “E vei o Koya?” 

12. Sa levu sara na veivosaki era sa cakava na 
tamata ena Vukuna. Era sa tukuna e so “Sa tamata 


vinaka o Koya,” So tale era sa tukuna, e sega, e ca 
o Koya, sa dau vakaisini ira na tamata.” 

13. Sa sega ga ni dua e vosa ena matana votu me 
baleti Jisu, ni ra sa rerevaki ira na Jiu. 

14. Ni sa vakacagau tiko na sogo, sa lako cake ki 
na valenisoro o Jisu ka vakatavuvuli. 

15. Era sa qoroqoro ka tukuna mai, “Sa kila 
vakacava o Koya na i Vola Tabu, ni sa sega ni 
vulica?” 

16. Sa sauma vei ira o Jisu ka vaka, “Na i 
vakavuvuli sa sega ni Noqu, sa nei Koya sa talai 
Au mai. 

17. “Kevaka e dua sa via muria na Lomai 
Tamaqu, ena kila na vei ka baleta nai vakavuvuli, 


se sa mai vua na Kalou, se mai na Noqu 
kaukauwa ga. 

18. “O koya sa vosa ena vukuna ga, sa vakasagara 
ga na nona dokai, ia o koya e vakasagara na dokai 
i Koya sa veitalai mai sa qai dina, sa sega sara vua 
na veivukiyaki! 

19. “Sa sega beka ni solia vei kemuni nai vunau o 
Mosese, ia, sa sega sara vei kemuni sa maroroya 
nai vunau? Na cava o ni sa via vakamatei Au 
kina?” 

20. Era sa vosa mai na tamata ka vaka: “Sa tiko 
vei iko na tevoro, “O cei sa vinakata me vakamatei 
iko? 

21. Sa sauma vei ira o Jisu, “Au cakava e dua ga 
na ka, o ni sa qoroqoro kina. 

22. “Sa cakava vei kemuni o Mosese na veicilivi, 
(na veicilivi oqo sa mai vei ira na qase) ia, o iko sa 
cakava na veicilivi ena siga ni vakacecegu. 

23. “Kevaka e dua sa cakava na veicilivi ena siga 
ni vakacecegu me kua ni voroki kina na i vunau i 
Mosese, o ni sa cudruvi Au baleta Niu sa 
vakataucokotaka e dua na tamata ena siga ni 
vakacecegu. 

24. “Mo ni kua ni via vakalewa me vaka ga na 
kenai rairai mo ni lewa ena vakalelewa e 
dodonu.” 


Sai Koya Dina Li Oqo Na Karisito? 

25. Eso vei ira e Jerusalemi era sa taroga, “Sa sega 
beka ni o Koya ga oqo, era sa vakasagara tiko me 
ra vakamatea?” 

26. “Ni raica mada, sa vosa dina tiko vakadoudou 
ka ra sa sega ni rawa ni tukuna e dua na ka vua. 
Era sa kila tiko beka na veiliutaki ni sai Koya dina 
ogo na Karisito? 

27. “Eda sa kila se sa lako mai vei o Koya ogo, ni 
sa lako mai na Karisito, ena sega ni dua e kila se sa 
lako mai vei.” 

28. Sa kaci vakadomoi levu o Jisu ni sa 
veivakavulici tiko ena valenisoro ka vaka: “O ni sa 
kilai Au, ka sa kila talega na vanua Au sa lako mai 
kina, Au sa sega talega ni lako mai vakai Au ga, o 
Koya sa talai Au mai sa Dina, o Koya dou sa sega 
ni kila? 

29. “Au sa kilai koya, Ni'u sa lako mai Vua, ka sa 
talai Au mai o Koya.” 

30. Era sa vinakata me vesuki Koya, ia, sa sega ga 
e via tarai Koya, ni se bera ni yaco mai na Nona 
gauna. 

31. Sa levu talega na tamata era sa vakabauti 
Koya, ka tukuna, “Ni sa lako mai na Karisito, ena 
cakava na veika lelevu mai na veika sa cakava na 
Tamata oqo. 


O Jisu Kei Ira Na Liuliu Ni Lotu 

32. Era sa rogoca na Farisi ni ra sa vosa 
kudrukudru tiko na lewe ni vanua ena vuku i 
Jisu, era sa vakatala sara yani eso na tamata me ra 
vesuki Koya. 

33. Sa tukuna vei ira o Jisu, “Au na tiko vata kei 
kemudou vakalailai ga, Au na qai lako tale vei 
koya sa talai Au mai. 

34. “O nina vakasagarai Au, o ni na sega ni kunei 
Au, na vanua Au na lako kina, o ni na sega ni lako 
rawa yani kina. 

35. Era sa veivosaki vakai ira na Jiu ka vaka: “Sa 
via lako tiko ki vei o Koya - meda sega kina ni 
lako rawa vua? Sa via lako beka vei ira na 
veiseyaki ki Kirisi, me la'ki vakavulici ira na kai 
Kirisi? 

36. “Na cava oqo, ni sa tukuna tikoga, o ni na 
vakasagarai Au, ia, o ni na sega ni lako rawa mai 
ena vanua Au sa tiko kina?” 


Sa Yalataki Na Yalo Tabu 

37. Ena i otioti ni siga ni solevu, sa tucake o Jisu 
ka kacivaka yani, “Kevaka e dua sa via gunu me 
lako mai ka gunu. 

38. “O koya sa vakabauti Au, me vaka sa tukuna 
na i Vola Tabu, ena tovure mai yalona na vei 
uciwai ni bula.” 

39. Sa tukuna tiko oqo o Jisu na veika me baleta 
na Yalo Tabu vei ira era sa vakabauti Koya, ni se 
bera tiko ni yaco mai na Yalo Tabu, ni se tiko oqo 
o Jisu ka e se bera ni kau cake. 


O Cei O Koya? 

40. Era sa lewevuga, ni ra sa rogoca na vosa i Jisu, 
era sa tukuna, “sa dina, sa Parofita o Koya oqo.” 
41. Era sa tukuna talega eso, “O Koya oqo na 
Karisito,” era sa tukuna talega eso, “Me lako li mai 
Kaleli na Karisito?” 

42. “Sa sega li ni tukuna na i Vola Tabu, ni na lako 
mai na Karisito mai vei Tevita, mai Peceliema na 
vanua sa tiko kina o Tevita?” 

43. Sa kune na duidui vei ira na tamata me baleti 
Jisu. 

44. Sa so vel ira na Jiu, era sa via vesuki Jisu, ia, sa 
sega e via tarai koya. 


Era Sa Cati Koya Na Veiliutaki 

45. Era sa lako mai na dauveigaravi, “Kivei ira na 
bete levu kei ira na Farisi, “Ena cava o ni sa sega ni 
kauti Koya mai kina?” Sa tarogi yani vei ira. 

46. Era sa sauma mai na dauniveigaravi, “Sa sega 
ni dua e vosa me vakataki Koya oqo!” 


47. “O ni sa vakacalai talega ena vukuna?” Era sa 
taroga mai na Farisi. 

48. “Sa dua beka na veiliutaki se na Farisi sa 
vakabauti koya? 

49. Sa sega ni dua vei ira na lewevuga sa kila ni sa 
cudruvi nai vunau. 

50. O Nikotimo, e dua sa lako mai vei Jisu ena 
bogi, sa dua talega vei ira na Farisi, sa tukuna 
yani, 

51. “Sa lewai beka e dua ena i vunau, ni bera ni 
rogoci o koya, me kilai kina na ka e cakava?” 

52. Era sa sauma ka tukuna vua, “O iko talega 
mai Kaleli? Vakasaqara mada mo raica, ni sa 
sega na parofita e basika mai Kaleli.” 

53. Era sa dui lesu tale ki na nodra veivale na 
tamata. 


Sa Sotava Na Rarama Kei Vuravura E Dua Na 
Dautagane 


8. O Jisu sa lako cake kina ulunivanua ni vei 
Olive. 

2. Ena mataka caca sa lako tale mai ki na 
valenisoro, era sa lako kece mai na tamata ki Vua, 
sa dabe sobu o Koya ka vakavulici ira. 

3. O ira na Vunivola kei ira na Farisi era sa kauta 
mai vua e dua na yalewa sa tobo ni sa veibutakoci 
tiko. 

4. Fra sa tukuna vei Jisu, “Vakavuvuli na yalewa 
ogo e tobo ni tiko vata sara tikoga kei na tagane. 

5. “Ena i vunau sa vakarota kina o Mosese ni o 
ira vaka oqo e dodonu me ra vakaviriki ena vatu. 
Na cava o ni sa tukuna?” 

6. Fra sa tukuna oqo me ra vakatovolei Koya 
kina ka me ra beitaki Koya talega kina. Sa cuva 
sobu o Jisu ka volavola ena dela ni qele me vaka 
ga e sega ni rogoci ira. 

7. Ni ra cikecike tikoga ena vakatataro sa tucake 
o Jisu ka vosa vei ira, “O koya vei kemuni sa sega 
ni valavala ca, me viriki koya e liu ena vatu.” 

8. Sa cuva sobu tale ka volavola ena qele. 

9. O ira sa rogoca ka laucoka na yalodra, era sa 
lako tani vakayadudua, sa liu o koya e qase 
duadua ki vei koya sara na kenai otioti. Sa qai vo 
ga o Jisu kei na yalewa ni sa tucake tu. 

10. Ni sa tucake tu o Jisu ka sa sega ni raica tale e 
dua, na yalewa ga, sa qai tukuna vua, “Yalewa e 
veio ira sa mai beitaki iko tiko oqo? Sa dua 
beka e totogitaki iko?” 

11. Sa sega e dua na noqu Turaga,” Sa sauma mai 
na yalewa, “Oi au talega sa sega ni beitaki iko, 
lako, kua ga ni valavala ca tale.” 

12. Sa vosa tale vei ira o Jisu ka vaka:” Oi au na 
rarama kei vuravura, o koya sa muri Au, ena sega 
ni lako ena butobuto, ia, sa tiko ga vua na rarama 
ni bula. 


Sa Taqomaka O Jisu Na Nona Vakadinadinataki 
Koya 

13. Era sa tukuna vei Jisu na Farisi, “O iko sa 
vakadinadinataki iko ga vakai iko, na Nomui 

vakadinadina e sega ni dina.” 

14. Sa sauma vei ira o Jisu ka vaka: “Kevaka mada 
ga Au sa vakadinadinataki Au ga vakai Au, sa 
dina na Noqui vakadinadina Ni'u sa kila na vanua 
Au sa lako mai kina kei na vanua Au lako tiko 
kina, ia, oi kemudou sa sega ni kila na vanua Au 
lako mai kina kei na vanua Au lako tiko kina. 

15. “Dou sa lewa me vaka sa vakayago, Au sa 
sega ni beitaka e dua. 

16. “Kevaka mada ga, Me'u sa lewa, sa dina na 
Noqu lelewa, Ni'u sa sega ni tiko duadua Au sa 
tiko vata kei Tamaqu, o Koya sa talai Au mai. 

17. “Sa volai talega ena nomudou i vunau ni rua 
na i vakadinadina sa dina. 

18. “Oi Au sa vakadinadinataki Au ga, o Tamaqu 
sa talai Au mai, sa vakadinadinataki Au.” 

19. Fra sa tukuna vua, e vei o Tamamu? ” Sa 
sauma o Jisu, “Dou sa sega ni kilai Au se o 
Tamaqu. “Kevaka dou sa kilai Au, dou na kilai 
Tamaqu talega.” 

20. Sa tukuna tiko o Jisu na veika oqo, ni sa 
vakavuvuli tiko ena valenisoro, sa sega ni dua e 
via tarai Koya, ni se sega ni yaco mai na Nona 
gauna. 


Sa Yalataka O Jisu Na Nona Lako Yani 

21. Sa tukuna tale vei ira o Jisu, “Au na lako tani 
yani, ia, dou na vakasa qarai Au, dou na mate ga 
ena nomudou i valavala ca. Na vanua Au na lako 
yani kina, dou na sega ni lakova rawa. 

22. Era sa tukuna na Jiu, “Na vakamatei Koya 
beka, baleta ni sa tukuna, Na vanua Au sa lako 
kina, dou na sega ni lako rawa yani kina?” 

23. Sa tukuna tale vei ira, “Oi kemudou mai ra, oi 
Au mai cake, oi kemudou na vuravura eke, Au sa 
sega ni kai vuravura oqo. 

24. “Oqori, Au sa tukuna kina vei kemudou ni 
dou na mate ena nomudou i valavala ca; kevaka 
dou sa sega ni vakabauta ni sa i Au ga, dou na 
mate ena nomudou i valavala ca.” 

25. Era sa qai tukuna Vua, “O cei o iko?” Sa 
sauma vei ira o Jisu, “Me vaka sara ga Au sa dau 
tukuna tiko vei kemuni mai na i vakatekivu. 

26. “Sa levu na ka Me'u tukuna ka lewa me baleti 
kemuni, o Koya sa talai Au mai sa dina; Au sa 
tukuna ki vuravura na veika ga Au sa rogoca mai 
vua.” 

27. Era sa sega ni kila ni sa vosa tiko o Koya vei 
ira me baleti Tamana. 

28. Sa qai tukuna vei ira o Jisu, “Ni dou sa laveta 
cake na Luve ni Tamata, dou na gai kila ni sai Au 
o Koya, Au sa sega ni cakava e dua na ka ena 
Vukuqu; ia, me vaka ga sa vakavulici Au kina o 
Tamaqu, Au sa tukuna na veika oqo. 

29. O Koya sa talai Au mai, sa tiko vata kei Au. O 
Tamaqu sa sega ni laivi Au duadua, Ni'u sa dau 
cakava na veika sa vinaka ga Vua. 


Na Dina Ena Qai Sereki Iko 
30. Era sa lewe vuga era sa vakabauti Koya ni sa 
tukuna tiko na veika oqori. 


31. Sa tukuna o Jisu vei ira na Jiu sa vakabauti 
koya, “Kevaka o ni sa tu vata kei na Noqu vosa, o 
ni sa qai Noqu tisaipeli dina. 

32. “O ni na kila na dina, na dina oqori ena qai 
sereki kemuni.” 

33. Era sa sauma vua ka vaka: “Keimami sa kawa 
i Eparama, ka keimami se sega ni vesuki mai vua e 
dua tale, o sa tukuna vakacava, “O ni na sereki 
vakaidina?” 

34. Sa sauma vei ira o Jisu, “Au sa tukuna 
vakaidina, o koya sai valavala ca sa vesuki e na i 
valavala ca. 

35. Na bobula sa sega ni tiko vakadua e vale, o 
koya ga na gone ni vale sai taukei ni vale me sega 
ni mudu. 

36. “O koya oqo, kevaka sa sereki kemudou na 
Luvena, o ni sa sereki vakaidina. 


Na Kawa Nei Eparama Kei Na Nei Setani 

37. “Au sa kila ni kemuni sa kawa i Eparama, ia, o 
ni sa vinakata mo ni vakamatei Au, baleta ni sa 
sega na tikina ni Noqu vosa vei kemuni. 

38. “Au sa tukuna Ni'u sa laukune vata kei 
Tamaqu, o ni sa cakava na veika o ni sa raica vei 
tamamuni.” 

39. Era sa sauma ka tukuna Vua, “Sa tamai 
keimami o Eparama.” Sa tukuna vei ira o Jisu, 
“Kevaka o ni sa luvei Eparama, o ni na muria na 
veika sa cakava o Eparama." 

40. “Oqo, o ni sa vinakata mo ni vakamatei Au, na 
Tamata sa tukuna vei kemuni na ka dina Au a 
rogoca mai vua na Kalou. Sa sega ni cakava oqo o 
Eparama." 

41. “O ni sa cakava na veika sa cakava o 
tamamuni.” Era sa qai tukuna Vua, “Keimami sa 
sega ni luve ni veibutakoci, sa dua na Tamai 
keimami - Na Kalou.” 

42. Sa tukuna vei ira o Jisu, “Kevaka sa tamamuni 
na Kalou, o ni na lomani Au, Ni'u sa tekivu ka 
lako mai vua na Kalou, Au sa sega ni basika ga 
mai vakataki Au, o Koya ga sa talai Au mai. 

43. “Ena cava o ni sa sega ni kila kina na Noqu 
vosa? Baleta ni kemuni sa sega ni rogoca na ka Au 
sa tukuna. 

44, “O ni sa nei tamamuni na tevoro, ka o ni sa 
cakava ga na veika sa gadreva o koya. Sa daulaba 
o koya mai na i vakatekivu ka sa sega ni tu ena 
dina baleta ni sa sega vua na dina. Ni sa tukuna o 
koya na lasu, sa vosa tiko o koya mai na nona i 
vurevure, ni sai koya na lasulasu ka sa tama ni 
lasulasu. 

45. “Au sa tukuna na ka dina, ia, o ni sa sega ni 
via vakabauti Au? 

46. “O cei vei kemuni sa beitaki Au ena i valavala 
ca? Ni'u sa tukuna tiko na ka dina, ena cava o ni sa 
sega ni vakabauti Au kina? 

47. “O koya sa VaKalou, ena rogoca na Vosa ni 
Kalou; o ni sa sega ni rogoca baleta ni kemuni sa 
sega ni mai vua na Kalou.” 

Ni Se Bera O Eparama - Sai Au Ga 

48. Era sa sauma Vua na Jiu ka vaka: “Sa sega 
beka ni keimami tukuna vakadodonu, ni o sa kai 
Samaria ka sa tiko vei iko na tevoro?” 

49. Sa sauma o Jisu, “Sa sega vei Au na tevoro; Au 
sa dokai Tamaqu la, o ni sa beci Au. 

50. “Au sa sega ni qara na Noqu vinaka; sa Dua 
ga sa kila ka sa lewa talega. 

51. “Au sa tukuna vakadodonu sara, kevaka e 
dua sa maroroya ka bula ena Noqu Vosa, ena sega 
ni raica na mate” 

52. Era sa tukuna Vua na Jiu, “Oqo keimami sa 
qai kila ni sa tiko vei iko na tevoro! Sa mate oti o 
Eparama kei ira na parofita, ia, o sa tukuna, 
“Kevaka e dua sa maroroya ka bula ena Noqu 
vosa ena sega ni tovolea na mate. 

53. “O sa levu beka vei Eparama na tamai 
keimami, o koya sa mate oti? Oira talega na 
parofita era sa mate oti; o sa buli iko me o cei? 

54. Sa sauma mai o Jisu, “Kevaka Au sa dokai Au 
ga, Au na qai sega ni dua na ka, o Tamaqu ga sa 
dokai Au, o koya ga o ni sa tukuna tiko qori ni sa 
nomuni Kalou. 

55. “O ni sa sega tiko mada ga ni kilai Koya, Au 
sa kilai Koya, kevaka Au sa sega ni kilai Koya, Au 
sa lasulasu ga me vakataki kemuni, Me'u tukuna 
tale, Au sa kilai Koya ka dau maroroya talega na 
Nona vosa. 

56. “Na tamamuni o Eparama sa rekitaka ni raica 
na Noqu veisiga; a sa raica dina ka sa marau sara.” 
57. Era sa sauma Vua na Jiu, o se sega mada ga ni 
yabaki limasagavulu, o sa raici Eparama mai vei? 
58. Sa tukuna vei ira o Jisu, “Na dina levu Au sa 
tukuna yani oqo, ni se bera o Eparama, Ol AU 
GA.” 

59. Era sa tomi vatu me vakaviriki Koya, sa 
vunitaki Koya ga yani o Koya ka lako tani mai na 
Vale ni Soro, ka curu yani ena kedra maliwa ka 
lako sara. 


Sa Rai Tale NaTamata Sucu Mataboko 


9. Ni sa lako tiko mai o Jisu, sa raica e dua na 
mataboko mai na nona sucu. 

2. Era sa tarogi Jisu na Nona tisaipeli ka vaka: 
“Rapai, o cei sai valavala ca o koya oqo, se oi rau 
na i tubutubu, me sucu mataboko kina o koya 
oqo?” 

3. Sa sauma o Jisu, “Sa sega ni o Koya oqo se oi 
rau na i tubutubu sai valavala ca, eke me 
vakaraitaki ga kina vei koya oqo na cakacaka ni 
Kalou. 

4. “E dodonu Me'u cakava na cakacaka i Koya sa 
talaiAu mai ni se siga tiko; sa lako tiko mai na bogi 
sa sega kina ni dua e rawa ni cakacaka. 

5. “Niu se tiko oqo e vuravura, sai Au ga na 
rarama kei vuravura” 

6. Ni sa cavuta oti na veika oqo, sa qai kasivita 
na qele ka walia vata na qele kei na Nona kasivi; 
ka lumuta na matai koya sa mataboko ena soso. 


7. Sa tukuna vua, “Lako ka tavoi ena tobu mai 
Sailoama”(kena i balebale sa talai). Sa lako ka 
tavoi ka lesu mai ni sa rai na matana. 

8. Oira na veiwekani kei ira sa kila ka raica ni a 
mataboko tu, era sa tukuna, “Sa sega beka ni o 
koya ga ogo sa dau dabe ka kerekere voli?” 

9. Eso era sa tukuna, “lo sa dina, o koya sara ga 
oqo, ” eso tale era sa tukuna, “lo sa vakataki koya 
sara ga.” Sa qai vosa mai o koya a sa mataboko e 
liu, “To, sai au ga ogo.” 

10. Era sa qai tarogi koya, “O sa qai rai 
vakacava?” 

11. Sa sauma mai ka vaka: “E dua na tamata na 
yacana o Jisu, sa cakava na soso ka lumuta kina na 
mataqu ka tukuna, “Lako ki na tobu e Sailoama ka 
tavoya na matamu, Au sa rai tu kina oqo. 

12. Era sa tarogi koya, “Sa e vei o Koya?” sa 
tukuna mai na mataboko, “Au sa sega ni kila.” 


Sa Vakatatabui Na Veivosaki Kei Na Tamata Sa 
Qai Rai Rawa 

13. Sa kau mai o koya sa mataboko tu e liu vei ira 
na Farisi 

14. Sa siga ni vakacecegu oqo, sa vakabula kina 
na mataboko o Jisu. 

15. Era sa taroga talega na mataboko se cava sa 
caka me rai kina na matana. Sa tukuna mai o koya, 
“Sa biuta na soso e mataqu, au sa laki tavoi sara, 
ogo au sa rai tu” 

16. Era sa tukuna e so na Farisi, ni Tamata ogo sa 
sega ni mai vua na Kalou, baleta ni sa sega ni 
maroroya na siga ni Vakacecegu. Era sa tukuna 
tale eso, “Kila rawa vakacava me dua na i valavala 
ca e cakava rawa na vei ka oqo?” Era sa dui toto 
ena veika oqo. 

17. Era sa tukuna tale vei koya na mataboko, “Na 
cava o sa tukuna me baleta na tamata oqo sa 
vakabulai iko?” Sa tukuna, sa parofita o Koya oqo. 
18. Era sa sega ga ni vakabauti koya na Jiu ni a 
mataboko tu ka sa qai rai, me yacova ni sa kacivi 
mai oi rau na i tubutubu nei koya ea mataboko tu 
e liu. 

19. Era sa tarogi rau ka vaka: “Oqo beka na 
luvemudrau, drau sa tukuna ni a sucu mataboko? 
20. E rau sa sauma mai na i tubutubu, “Keirau sa 
kila ni luvei keirau oqo, ka a sucu mataboko mai; 
21. Na nona rai rawa, keirau sa sega ni kila, sa 
yalomatua o koya, ni tarogi koya ga, me vosa ga 
ena vukuna.” 

22. E rau sa tukuna na veika ogo na nona i 
tubutubu ni rau sa rerevaki ira na Jiu, o ira na Jiu 
era sa vakadonuya oti ni kevaka e dua sa vakatusa 
ni sa Karisito o Koya ogo, me qai biu tani mai na 
nodra vale ni veitavaki. 

23. E rau sa tukuna kina na nona i tubutubu, me 
tarogi ga o koya.” 

24. Era sa kaciva tale na tamata sa qai rai rawa ka 
tukuna vua, “Solia vua na Kalou na vakarokoroko! 
Keimami sa kila ni sa tamata i valavala ca o koya 


” 


oqo. 

25. Sa sauma mai na tamata sa vakabulai ka vaka: 
“Se sai valavala ca o Koya se sega, au sa sega ni 
kila. E dua ga na ka Au sa kila, au a mataboko tu, 
oqo au sa rai rawa.” 

26. Era sa tarogi koya tale, “na cava sara mada e 
cakava vei iko? E dolava vakacava o Koya na 
matamu?” 

27. Sa sauma vei ira ka vaka, “Au sa tukuna oti 
vei kemuni, o ni sa sega ga ni via rogoca.” 

28. Era sa cudruvi koya ka tukuna, “O sa Nona 
tisaipeli, keimami sa tisaipeli nei Mosese. 

29. “Keimami sa kila ni sa vosa vei Mosese na 
Kalou; ia, na Tamata ogo keimami sa sega ni kila 
se sa lako mai vei.” 

30. Sa qai sauma vei ira ka vaka: “Na cava, sa dua 
na ka vinaka oqo, ni kemuni sa sega ni kila se sa 
mai vei o Koya, ia, sa vakavuna ga na rai ni 
mataqu! 

31. “Oqo eda sa kila, na noda Kalou sa sega ni 
rogoci ira na i valavala ca, kevaka e dua sa qarava 
na Kalou ka muria na Lomana, na Kalou ena 
rogoci koya. 

32. “Ni se qai tauyavu o vuravura ka yacova oqo, 
e se sega ni rogoci ni dua e vakavuna na rai ni 
mataboko ea sucu vata mai. 

33. “Kevaka sa sega ni mai vua na Kalou na 
tamata oqo, ena sega ni cakava rawa e dua na ka.” 
34. Era sa sauma vua ka vaka: “O iko a sucu mai 
ena i valavala ca, ka o sa via vakavulici keimami?” 
Era sa tawasei Koya tani yani. 


Na Mata E Rai Kei Na Mataboko Dina 

35. Sa rogoca o Jisu ni ra sa wasei koya tani na Jiu; 
ia, ni rau sa qai mai sota, sa tarogi koya o Jisu, “O 
sa vakabauta na Luve ni Kalou?” 

36. Sa sauma mai o koya, “Turaga o cei o Koya, 
me'u vakabauti Koya. 

37. Sa tukuna vua o Jisu, “O sa raici Koya sara tu 
ga oqo, o Koya ga sa vosa tiko oqo vei iko.” 

38. Sa qai tukuna, “Au sa vakabauta turaga!” A sa 
lotu Vua. 

39. Sa tukuna vua o Jisu, “Au sa lako mai ki 
vuravura me'u mai lewa, o ira sa sega ni rai, mera 
rai kei ira sa rai me ra mataboko. 

40. Eso na Farisi era sa rogoca na vosa ka taroga, 
“Keimami sa mataboko talega Oi keimami?” 

41. Sa tukuna vei ira o Jisu, “Kevaka o ni sa 
mataboko, sa sega veikemuni na i valavala ca, ia, 
oqo ni o ni sa tukuna ni “Kemuni sa rai” sa tu ga 
kina vei kemuni na i valavala. 


O Jisu Nai Vakatawa Dina 


10. “Sa dina sara, Au sa tukuna vei kemuni, 
“O koya sa curu yani ki vei ira na sipi 
ka sega mai na katuba, ka sa kaba yani mai na dua 
tale na sala, sa butako ka daubutako e na i 
valavala kaukauwa. 

2. “O koya sa curu mai ena katuba, sai vakatawa 
ni sipi o koya. 


3. “Sa dolava vua na i vakatawa ni katuba, era sa 
rogoca na domona na sipi; sa kacivi ira na sipi ena 
yacadra ka tuberi ira yani ki tuba. 

4. “Ni sa kauti ira mai na nona sipi ki tuba, sa liu 
tiko ka ra sa muri yani na nona sipi, ni ra sa kila 
na domona. 

5. “Era sa sega ni muria rawa e dua na vulagi, 
era na dro mai vua, ni ra sa sega ni kila na domo 
ni vulagi.” 

6. Sa vakayagataka o Jisu na i vakaraitaki ogo, ia, 
era sa sega ga ni kila na kena i balebale, ena veika 
sa vosa oti kina koKoya. 


O Jisu Nai Vakatawa Vinaka 

7. Sa qai tukuna tale vei ira o Jisu, “Sa dina sara, 
Au sa tukuna vei kemuni, oi Au na katuba ni sipi. 
8. “O ira sa liu mai vei Au era sa butako ka 
daubutako, o ira na sipi sa sega ni via rogoci ira. 

9. Oi Au na katuba, o koya sa curu mai vei Au, 
ena vakabulai, ena lako yani ka lako mai ni sa 
kune kakana tiko. 

10. Sa lako mai na daubutako me butako, me 
vakamatea, ka me vakarusa sara, Au sa lako mai 
me ra rawata na bula, me rawati vakalevu sara. 

11. Sai Au na i vakatawa ni sipi vinaka sa solia na 
nona bula ena vukudra na nona sipi. 

12. “O koya sa voli ena nona cakacaka, sa sega ni 
vakatawa, sa sega ni nona na sipi, ni sa raica na 
olifa ni sa lako tiko mai, sa biuti ira na sipi ka sa 
dro yani; sa toboki ira na sipi na olifa ka 
vakatolosevi ira. 

13. “0 koya sa voli na nona cakacaka sa dro 
baleta ni sa sega ni kauwaitaka na sipi. 

14. “Oi Au na i vakatawa ni sipi vinaka; Au sa 
kilai ira na noqu sipi, o ira na Noqu era sa kilai 
Au. 

15. “Me vaka sa kilai Au o Tamaqu, Au sa kilai 
Tamaqu talega, Au sa solia na Noqu bula ena 
vukudra na sipi. 

16. “Sa so tale na noqu sipi era sa sega ni tiko vata 
kei ira ogo; o ira talega oqori mera kau mai, era na 
rogoca na domoqu. Era na duabau ga na sipi, ni sa 
dua ga na i vakatawa. 

17. “Ogo sa lomani Au kina o tamaqu, baleta Ni'u 
sa solia na Noqu bula, ka Me'u na taura tale. 
18. “Sa sega ni dua e rawa ni taura mai vei Au, 
Au sa solia ga vakataki Au. Sa tu vei Au na 
kaukauwa me'u solia sa tu talega vei Au na 
kaukauwa Me'u taura tale. Na i vakaro oqo Au sa 
taura mai vei Tamaqu.” 

19. Sa basika tale e dua na duidui vei ira na Jiu ni 
ra sa rogoca ogo. 

20. E levu vei ira sa tukuna, “Sa tiko vua na 
tevoro ka sa lialia talega. Ena cava o ni sa via 
vakarorogo kina ki Vua?” 

21. Era sa tukuna tale eso, “Oqo sa sega ni nona 
vosa e dua sa tiko vua na tevoro. E rawa beka vua 
na tevoro me dolava na mataboko?” 


Nai Vakatawa Sa Kilai Ira Na Nona Sipi 
22. Sa caka tiko na Solevu ni Veivakacabori e 

Jerusalemi ka vulai liliwa talega. 

23. Sa lako yani o Jisu ki na valenisoro ena 
varada nei Solomone. 

24. Era sa voliti Koya na Jiu ka tarogi Koya, “Me 
vakaevei soti na dede ni vakatataro sa tiko oqo? 
Kevaka o sa Karisito, tukuna ga mai.” 

25. Sa sauma vei ira o Jisu, “Au sa tukuna oti vei 
kemuni, ia, o ni sa sega ni vakabauta. Na veika 
kece Au cakava ena yaca i Tamaqu, e 
vakadinadinataki Au. 

26. “la, o ni sa sega ni vakabauta baleta ni kemuni 
sa sega ni Noqu sipi, me vaka Au sa tukuna vei 
kemuni. 

27. “O ira na Noqu sipi era rogoca na domoqu, 
Au sa kilai ira, ni ra sa muri Au. 

28. “Au sa solia vei ira na bula e Sega ni mudu, 
me ra kakua ni rusa, se me dua e kauti ira tani mai 
na ligaqu. 

29. “O Tamaqu, o Koya ga sa soli ira oqo mai vei 
Au, sa cecere duadua, sa sega ni dua e rawa ni 
kauti ira tani mai na liga i Tamaqu. 

30. “Oi Au kei Tamaqu sa dua ga.” 


Era Sa Vakavouia Tale Na Nodra Navunavu Me 
Vakaviriki Jisu Ena Vatu 

31. Era sa tomi vatu na Jiu me vakaviriki Jisu. 

32. Sa vosa tale vei ira o Jisu, “Sa levu na cakacaka 
vinaka Au sa vakaraitaka vei kemuni mai vei 
Tamaqu. Na cakacaka cava vei ira oqori o ni sa via 
vakaviriki Au kina ena vatu?” 

33. Era sa sauma Vua na Jiu ka vaka: “Keimami sa 
sega ni via vakaviriki Iko ena vuku ni cakacaka 
vinaka, ena vuku ni vosa vakacataka na Kalou, 
baleta ni o iko na Tamata ka o sa tukuna ni o 
Kalou.” 

34. Sa sauma vei ira o Jisu, “Sa sega beka ni volai 
ena i Vunau, Au sa tukuna, o ni sa Kalou?” 

35. “Kevaka sa kacivi ira na Kalou, sa lako mai vei 
na vosa ni Kalou, sa sega ni rawa ni basuki na 
vosa ni Kalou, 

36. “O ni sa vosa tiko beka ena vuku i Koya sa 
vakasavasavataki ka talai mai vua na Kalou ki 
vuravura. O ni sa vosa vakacacataka na Kalou 
baleta Ni'u sa tukuna Ni'u sa luve ni Kalou? 

37. “Kevaka Au sa sega ni cakava na cakacaka nei 
Tamaqu, ni kua ni vakabauti Au; 

38. “la, kevaka Au sa cakava, e dina ni kemuni sa 
sega ni vakabauti Au, mo ni vakabauta mada ga 
na cakacaka, mo ni kila kina ka vakabauta ni sa 
tiko vei Au o Tamaqu Au sa tiko vua.” 

39. Era sa vakasagara tale na sala me vesuki Koya 
kina, sa lako tani yani o Koya mai na ligadra. 


O Ira Na Vakabauta Mai Na Tai Ka Dua Ni 
Joritani 

40. Sa lako yani ki na Joritani, ki na vanua sa 
veipapitaisotaki tiko kina o Joni, ka tiko kina. 

41. Era sa lako mai vua na lewe vuga ka tukuna, 
“Sa sega ni cakava o Joni e dua nai vakatakilakila, 
ia, na ka kecega e tukuna me baleta na Tamata 
oqo, sa dina taucoko. 


42. Era lewe levu sa vakabauti Koya, mai kea. 


Na Mate Nei Lasarusa 


11. E dua na tamata mai Pecani, o Lasarusa a 


sa tauvimate. O Pecani na koro nei Meri kei Maca. 

2. O Meri oqo, sa lumuti Jisu ena waiwai boi 
vinaka ka qusia na yavai Jisu ena drau ni uluna, 
ka gane i Lasarusa o koya sa tauvimate. 

3. E rau sa lako cake na veitacini yalewa oqo vei 
Jisu ka tukuna, “Turaga, mo ni rogoca, o koya o ni 
sa daulomana, sa tauvimate.” 

4. Ni sa rogoca oqori o Jisu, sa tukuna sara, “Na 
tauvimate oqori e na sega ni vakamatei koya, ena 
vakalagilagi ga kina na Kalou ka na laveti cake 
kina na Luve ni Kalou. 

5. O Jisu sa dau lomani iratou na veiganeni, o 
Maca kei Meri kei Lasarusa. 

6. Ni sa rogoca o Jisu ni sa tauvimate o Lasarusa, 
sa tiko tale me rua na siga e kea. 

7. Sa oti oqo, sa tukuna vei ira na tisaipeli, “Me 
da lako tale ki Jutia.” 

8. Era sa tukuna vua o ira na tisaipeli, “Rapai, 

sa qai oti ga oqo vakalailai ena nodra via 
vakaviriki iko ena vatu na Jiu, o sa baci via lako 
tale ki kea?” 

9. Sa sauma o Jisu, “Sa sega beka ni tinikarua na 
auwa ena dua na siga? Kevaka e dua sa lako ena 
siga, ena sega ni tacaqe, baleta ni sa raica na 
rarama ni vuravura oqo. 

10. “Kevaka e dua sa lako ena bogi, sa tacaqe, 
baleta na rarama sa sega ni tiko vua.” 

11. Sa tukuna vei ira na veika oqo, ni oti sa qai 
tukuna tale vei ira, “Sa moce ga na wekada o 
Lasarusa, au sa lako mada Me'u vakayadrati 
koya.” 

12. Era sa tukuna na Nona tisaipeli, Turaga ena 
vinaka o koya kevaka sa moce ga.” 

13. la, sa tukuna sara o Jisu ni sa mate, era 
nanuma ga ni sa vosa tiko o Koya ena vuku ni sa 
vakacegu tikoga ka moce tiko. 

14. Sa qai tukuna vakadodoru sara vei ira, “Sa 
mate o Lasarusa.” 

15. “Au sa marau ena vukumuni, Ni'u a sega ni 
tiko mai kea, mo ni vakabauti Koya kina.” 

16. O Tomasi, o Titimo talega sa tukuna vei ira na 
vo ni Tisaipeli, “Me da sa lako yani, me da mate 
talega vata kei koya.” 


Oi Au Na Tucake Tale Kei Na Bula 

17. Sa lako mai o Jisu, ka kila, ni sa bogi va oti mai 
nai bulubulu. 

18. O Pecani sa voleka e Jerusalemi, ka sa rua ga 
na maile na kena voleka. 

19. Sa levu vei ira na Jiu sa soqoni yani vei Maca 
kei Meri me vakacegui rau, ena vuku ni ganedrau. 
20. O Maca, ni sa rogoca na lako mai nei Jisu, sa 
lako yani me sotavi Koya, o Meri sa dabe tiko ga 
mai vale. 

21. Sa vosa o Maca vei Jisu, Turaga kevaka o ni a 
tiko eke, kea sega ni mate na ganequ. 

22. Ogo mada ga au sa kila, na ka o ni na kerea 
vua na Kalou, na Kalou ena solia. 

23. Sa tukuna vei Maca o Jisu, “Na ganemu ena 
tucake tale.” 

24. Sa sauma o Maca, “Au sa kila ni na tucake tale 
ena siga mai muri.” 

25. Sa tukuna o Jisu, “Oi Au na tucake tale kei na 
bula, o koya sa vakabauti au, e dina ni na mate ia 
ena bula ga. 

26. “Kei koya sa vakabauti Au ni se bula tiko, ena 
sega sara ni mate. O sa vakabauta oqo?” 

27. Sa tukuna vei Jisu, “lo Turaga, au sa 
vakabauta ni sai kemuni na Karisito, na Luve ni 
Kalou, o koya e dodonu me lako mai ki vuravura.” 


O Jisu Kei Na Mate Nai Otioti Ni Meca 

28. Ni sa cavuta oti na veika oqori, sa lako yani ka 
kacivi Meri Lo mai ka tukuna vua, “Sa lako mai 
nai Vakavuvuli ka sa kacivi iko tiko.” 

29. Ni sa rogoca oti o koya na ka oqo, sa tucake 
sara ka lako mai vei Jisu. 

30. E se bera tiko ni yaco mai nakoro o Jisu, ni se 
tiko ga ena vanua rau a sota kina kei Maca. 

31. O ira na Jiu sa tiko vata kei Meri e vale ka 
vakacegui koya tiko, ni ra sa raica ni sa tucake o 
Meri ka lako yani ki tuba - era sa muri koya yani 
ena vakanananu ni sa lako ki na i bulubulu me 
tagi kina. 

32. Ni sa lako mai o Meri vei Jisu, sa raici Koya ka 
cuva ki Yavana ka tukuna, “Turaga kevaka o ni a 
tiko eke, ke a sega ni mate na ganequ.” 

33. Ni sa raica o Jisu ni sa tagi tiko o Meri kei ira 
na Jiu era sa tiko vata tukuna, sa vutugu sara ena 
yalona ka rarawa vakalevu. 

34. Sa tukuna sara mai, “O ni sa buluti koya e 
vei?” Era sa tukuna sara vua, “Turaga ni lako mai 
mo ni mai raica.” 

35. Sa tagi o Jisu. 

36. Era sa tukuna na Jiu, “mo ni raica mada na 
levu ni Nona sa rui lomani Lasarusa.” 

37. Era sa tukuna sara mai eso, “Na Tamata mada 
ga oqo e vakavuna na nona rai na mataboko, ena 
rawa tale beka ga me vakavuna me kua ni mate na 
tamata oqo?” 


Sa Tucake Cake O Lasarusa Mai Na Mate 

38. O Jisu sa vutugu tikoga e Lomana, sa lako mai 
ki na i bulubulu. Sa dua na qara vatu ka sa 
vakaisogo ena dua tale na vatu. 

39. Sa tukuna mai o Jisu, “Me kau tani na vatu.” 
O Maca na ganei Lasarusa sa vosa mai vei Jisu ka 
vaka: “Turaga, oqo e dodonu me sa bona tu na 
yago, ni sa oti e va na siga na nona mate.” 

40. Sa tukuna vua o Jisu, “E sega beka Ni'u a 
tukuna vei iko, kevaka o sa vakabauta o na raica 
na lagilagi ni Kalou?” 

41. Era sa qai vakaqiqica tani na vatu mai na 
vanua sa tiko kina na mate. Sa rai cake o Jisu ka 
tukuna, “Tamaqu, Au sa vakavinavinaka ni o ni sa 
rogoci Au. 


42. Au sa kila ni Kemuni sa dau rogoca tikoga, ia, 
me baleti ira na tamata sa tu oqo, Au sa vosa kina 
vakaoqo, me ra kila dina ga nio ni sa talai Au 
mai.” 

43. Ni sa tukuna tiko na veika oqo, sa kaci yani 
vakarogolevu,” Lasarusa lako mai!” 

44. O koya sa mate oti - sa lako mai ni se vesuki 
tu ga na ligana kei na yavana enai sulu ni veibulu, 
na uluna e se ubi tu ga ena i sulu, sa vosa yani o 
Jisu, mo ni sereki koya ka laiva me lako. 


Na Bukivere Me Vakamatei O Jisu 

45. E levu vei ira na Jiu sa lako mai vei Meri, era 
sa raica na veika oqo - era sa vakabauti Jisu. 

46. E so vei ira, era sa lako vei ira na Farisi ka 
tukuna vei ira na veika sa cakava o Jisu. 

47. O ira na Bete levu kei ira na Farisi, era sa 
soqona e dua na matabose ka tukuna, “Na cava 
me keimami cakava? Ni sa cakava na Tamata oqo 
na ka lelevu. 

48. “Kevaka eda na biuti Koya tiko vaka oqo, na 
tamata era na vakabauti Koya, ka ra na lako mai 
na kai Roma era na qai mai taura na noda i 
tikotiko kei na noda vanua. 

49. E dua vei ira na bete Levu na yacana o Kaiava 
na bete levu ni yabaki o ya, sa tukuna vei ira - o ni 
sa sega ni kila e dua na ka, 

50. “Se o ni sa kila beka, ni sa dodonu me mate e 
dua ena vukudra na tamata, me ra kakua ni rusa 
kina na veivanua kecega.” 

51. Sa sega ni kacivaka oqo ena nona kaukauwa 
ga; ni sa bete levu ni yabaki koya, sa parofisaitaka 
ni na mate o Jisu ena vuku ni veimatanitu. 

52. E sega ena vuku ni vanua walega, ena 
vakasoqoni ira me vaka e dua ga na luveni Kalou 
era sa veiseyaki yani ki vuravura. 

53. Mai na siga o ya ka lako yani era sa bosebose 
vata me vakamatei Koya. 

54. Sa muduka o Jisu na Nona bula veicurumaki 
kei ira na Jiu ka sa lako sara yani ki na dua na 
vanua voleka ki na vanua liwa, ki na koro o 
Ifereimi. Sa tiko mai kea kei ira na Nona tisaipeli. 
55. Na nodra “Lakosivia” Na Jiu sa toro voleka 
tiko mai, ka ra sa lewe levu sa lako cake ki 
Jerusalemi me tiko kina ni bera na Lakosivia, me 
ra vakasavasavataki ira. 

56. Era sa vakasaqarai Jisu, era sa veivosaki 
vakaira ni ra sa tiko ena valenisoro, “Na cava o ni 
sa nanuma - ena sega ni lako mai ena kana 
magiti?” 

57. O ira na bete levu kei ira na Farisi era sa solia 
e dua na i vakaro, o ya, kevaka e dua sa kila na 
vanua sa tiko kina o Koya - me qai tukuna mai - 
me rawa ni ra vesuki Koya. 


Na Veilumuti E Pecani 


12. Ni vo e ono na siga me vakayacori na 


Lakosivia, sa lako mai o Jisu ki Pecani, na koro nei 
Lasarusa o koya sa bula tale mai na mate. 

2. Sa caka vei Koya e dua na vakayakavi, sa 
qaravi Koya kina o Maca, sa dua talega vei ira sa 
dabe vata kei Jisu o Lasarusa. 

3. Sa taura o Meri e dua na waiwai i sau levu ka 
boi vinaka sara ka lumuta na yavai Jisu, ka gai qua 
na yavai Jisu ena drau ni uluna. Sa botea na loma 
ni vale taucoko na i boi sa reguregu ni waiwai. 

4. Sa dua vei ira na Nona tisaipeli o Jutasa 
Isikarioti na luvei Saimoni, o koya ga ena volitaki 
Koya, sa tukuna mai, 

5. “Ena cava sa sega ni volitaki kina na waiwai 
boi sa reguregu oqo me vitusagavulu ka lima na 
dola, me gai soli vei ira na dravudravua?” 

6. Sa cavuta o koya na veika oqo, e sega ni baleta 
ni a kauwaitaki ira na dravudravua, baleta ga ni sa 
daubutako, ka sa tiko vua e dua na kato ni i lavo: 
Sa dauvakayagataka na i lavo sa dau biu tiko e 
loma. 

7. Sa tukuna kina o Jisu, “Laivi koya mada ga ni 
sa maroroya tiko oqori o koya me baleta na siga ni 
Noqu bulu. 

8. Sa tu vata kei kemuni oqo na dravudravua, ia, 
oi Au e sega. 


Na Bukivere Me Vakamatei O Lasarusa 

9. Era sa kila e lewe levu na Jiu ni sa tiko mai kea 
o Jisu, era sa sega ni lako mai ena vukui Jisu ga - 
me ra mai raici Lasarusa talega na tamata sa 
vakaturi cake mai na mate. 

10. Era sa veivosaki talega na bete levu me rawa 
ni ra vakamatei Lasarusa talega. 

11. Ena vuku ni rogorogo oqo, sa lewe vuga kina 
na Jiu, era sa lako yani ka vakabauti Jisu. 


Sa Curu Mai O Jisu Na Tui Ni Qaga 
12. Ena siga ka tarava, era sa lewe vuga sa lako 
mai ki na Solevu, ni ra sa rogoca ni sa lako mai o 
Jisu ki Jerusalemi, 
13. era sa taura na drau ni niu ka lako yani me 
sotavi Koya ka kailavaka: 

“Osana, sa kalouvinaka o Koya sa lako mai 
ena yaca ni Turaga! Na Tui Isireli.” 
14. O Jisu ni sa raica na luve ni asa, sa vodoka 
sara, me vaka sa volai. 
15. “Kua ni rere goneyalewa ni Saioni, Raica sa 
lako mai na Nomu Tui ka sa vodo mai ena dua na 
luve ni asa.” 
16. O ira na Nona tisaipeli era sa sega ni kila 
taumada tiko na ka oqo, ia, ni sa kau cake o Jisu 
era sa qai nanuma ka kila, ni veika oqo sa volai oti 
tu, me baleti Koya. 
17. O ira na tamata sa tiko vata kei Koya ni sa 
kacivi Lasarusa mai nai bulubulu ka sa tucake mai 
na mate, sa vakadinadinataka na veika oqo, 
18. Era sa mai sotavi Koya talega na tamata, 
baleta ni ra sa rogoca na veika sa cakava o Koya. 
19. Era sa veivosaki vakai ira na Farisi, ka vaka: 
Kemuni sa sega ni rawata e dua na ka, mo ni raica 
ogo, o vuravura taucoko era sa lako vua. 


Sa Vuavuai Vinaka Na Sila 

20. Eso na kai Kirisi era sa lako mai ena solevu ni 
kana magiti. 

21. Era sa lako mai vei Filipe na kai Pecisaita e 
Kaleli ka taroga, “la saka, keimami sa via raici 
Jisu” 

22. O Filipe sa tukuna sara vei Adriu, o Adriu kei 
Filipe e rau sa tukuna sara vei Jisu. 

23. Sa sauma vei rau o Jisu, “Sa lako mai oqo na 
auwa me vakalagilagi kina na Luve ni Tamata.” 
24. “Sa dina sara, Au sa tukuna vei kemuni, 
kevaka sa sega ni lutu ki na qele na sila ka mate, sa 
tu ga vakai koya, kevaka sa mate ena vuataka na 
vuana e levu. 

25. O koya sa lomana na nona bula ena vakayalia, 
o koya sa sega ni lomana na nona bula ena 
vuravura ogo, a sa maroroya ki na bula sega ni 
mudu. 

26. O koya sa qaravi Au, me muri Au, na vanua 
Au sa tiko kina - ena tiko talega kina o koya sa 
qaravi Au. Ni o sa qaravi Au - o Tamaqu ena 
dokai iko. 


Sa Yalataka O Jisu Na 
Kauveilatai 

27. “Sa rarawa vakalevu na yaloqu, na cava Me'u 
na tukuna rawa? Tamaqu maroroi Au mai na 
auwa oqo, ia, na i naki ga Au lako mai kina ena 
auwa oqo. 

28. “Tamaqu, mo ni vakacerecerea na Yacamuni” 
Sa rorogo mai e dua na domo mai lomalagi, “Au 
sa vakacerecerea oti Au na vakacerecerea tale.” 

29. O ira na tamata sa tu voleka ka rogoca era sa 
tukuna, “Sa vosa Vua e dua na agilosi. 

30. Sa sauma mai o Jisu, sa sega ni lako mai na 
rorogo oqo me baleti Au, me baleti kemuni ga. 

31. “Sa lewai oqo o vuravura, o koya sa lewa na 
vuravura ena biu tani. 

32. “Oi Au, Kevaka, Au sa laveti cake mai 
vuravura, Au na dreti ira mai na tamata ki vei 
Au.” 

33. Sa tukuna oqo o Koya, na mate ena mate kina. 
34. Era sa sauma vua na tamata, “Keimami sa 
rogoca mai na i vunau ni Koya na Karisito ena 
tiko me Sega ni mudu, mo tukuna rawa vakacava, 
“Na Luve ni Tamata ena laveti cake? O cei o Koya 
oqo na luve ni Tamata?” 

35. Sa tukuna sara vei ira o Jisu, “Vakalailai 
walega na nona tiko vata kei kemudou na rarama. 
Mo ni toso ni se tiko na rarama de qai toboki 
kemuni na butobuto ka siviti kemuni. O koya sa 
lako ena butobuto sa sega ni kila na vanua e 
lakova. 

36. “Ni se tiko vei kemuni na rarama, ni 
vakabauta na rarama, mo ni yaco kina me luve ni 
rarama.” Sa tukuna o Jisu na veika oqo ka sa lako 
yani, ka sa vuni mai vei ira. 


Nona Mate Ena 


O Cei Sa Vakabauta Na Neitou I Tukutuku 
37. E dina sa cakava o Koya e levu na i 

vakatakilakila vei ira, era sega ga ni vakabauti 
koya, 

38. me vakayacori ga kina na vosa nei Aisea na 
Parofita, e a tukuna kina: “Turaga o cei ena 
vakabauta na neitou i tukutuku? Ki vei cei ena 
vakarautaki kina na liga ni Turaga?” 

39. Era sa sega kina ni vakabauta tale ni sa tukuna 
o Aisea: 

40. “Sa vakamatabokotaki ira ka vakaukauwataka 
na yalodra, de na qai rai na matadra ka kila mai 
ena yalodra ka lesu mai vei Au Ka Mu na 
vakabulai ira kina.” 

41. Sa tukuna na veika oqo o Aisea ni sa raica na 
Nona i ukuuku ka vosa kina ena Vukuna. 


Lako Ena Rarama 

42. Vei ira na veiliutaki, e levu sa vakabauti Koya 
ia, baleti ira ga na Farisi, era sa sega ga ni vakatusa 
ena matana votu - de ra qai wasei tani mai na vale 
ni veitavaki; 

43. ni ra sa vinakata vakalevu na veidokai 
vakatamata mai na kena e dokai kina na Kalou. 

44. Sa kaci yani vakadomoilevu o Jisu ka vaka: “O 
koya sa vakabauti Au, sa sega ni vakabauti Au ga, 
sa vakabauti koya talega sa talai Au mai. 

45. “O koya sa raici Au, sa raici Koya talega sa 
talai Au mai. 

46. “Au sa lako mai me vaka na rarama ki 
vuravura, o koya sa vakabauti Au sa sega ni tiko 
ena butobuto. 

47. “Kevaka e dua sa rogoca na Noqu vosa ka 
sega ni vakabauti Au, Au sa sega ni lewai koya; 
Ni'u sa sega ni lako mai me lewai vuravura - 
Me'u vakabulai vuravura ga. 

48. “O koya sa cati Au, ka sega ni via rogoca na 
Noqu vosa, sa tu vua na veika me lewai koya kina 
- Na vosa Au sa cavuta e na lewai Koya ena 
veisiga mai muri. 

49. Ni'u sa sega ni vosa ena Noqu lewa ga; o 
Tamaqu ga sa talai Au mai ka solia mai vei Au nai 
vakaro ni veika meu tukuna kei na veika Me'u 
vosa kina. 

50. Au sa kila na Nona i vakaro sa bula sega ni 
mudu o koya oqo, na veika Au na tukuna - me 
vaka ga na veika sa tukuna mai vei Au o 
Tamaqu, Au na tukuna. 


Sa Savata Na Yavadratou Na Tisaipeli O Jisu 


13. Ni se bera na Kana ni Lakosivia, ni sa kila 


O Jisu ni sa lako mai na Nona gauna me lako tani 
yani mai na vuravura oqo ka lako ki vei Tamana, 
sa lomani ira na wekana ena vuravura oqo, sa 
lomani ira tiko o Koya me yacova na i otioti. 

2. Sa oti na vakayakavi, na tevoro sa biuta oti e 
lomai Jutasa Isikarioti na luvei Saimoni me 
veretaki Jisu. 

3. Sa kila o Jisu ni sa solia na ka kecega ki 
ligana o Tamana, ni sa lako talega mai vua na 
Kalou o Koya, ka sa lako tale tiko yani vua na 
Kalou, 


4. sa tucake mai na vakayakavi, sa biuta 
vakatikitiki na nona kote - taura na i oro ka vauci 
Koya. 

5. Ni sa oti oqo, sa sova na wai ki na dua na dave 
ka tekivu me savata na yavadratou na tisaipeli ka 
vakamamacataka ena i oro sa vauci oti tiko e 
tolona. 

6. Sa qai lako mai vei Saimoni Pita, ka sa tarogi 
Koya o Pita, “Turaga Koni sa savata talega na 
yavaqu?” 

7. Sa sauma o Jisu ka vaka: “Na ka Au sa cakava 
tiko oqo, dou sa sega ni kila oqo, o ni na qai kila ni 
sa oti vakalailai e dua tale na gauna.” 

8. Sa tukuna vua o Pita, “Sa sega ni dodonu Mo 
ni cakava oqo vei au,” sa sauma o Jisu, “Kevaka 
Au sa sega ni cakava ogo vei iko, sa sega na nomu 
tikina vei Au.” 

9. Sa tukuna vua o Pita, “Turaga me kua ni 
yavaqu walega, na ligaqu kei na uluqu talega.” 

10. Sa tukuna vua o Jisu, “0 koya sa sili, e 
dodonu me savata ga na yavana, sa savasava 
taucoko oqori, o sa savasava taucoko o iko, ia, sa 
sega ga ni kemuni taucoko.” 

11. Ni sa kila o Koya se o cei ena veretaki Koya, sa 
tukuna “dou sa sega ni savasava kece.” 

12. Ni sa savata oti na yavadratou ka taura tale na 
Nona kote ka dabe sobu,sa qai tukuna vei iratou, 
“Dou sa kila na veika Au sa cakava oqo vei 
kemudou? 

13. “Dou sa kacivi Au Me'u nomudou Qasenivuli 
ka nomudou Turaga, Sai Au dina, me vaka dou sa 
tukuna. 

14. “Kevaka Au sa nomudou Turaga ka nomudou 
Qasenivuli ka sa savata talega na yavamudou, e 
dodonu talega mo dou dau veivuiyava vakataki 
kemudou. 

15. “Au sa vakaraitaka e dua nai vakarau, mo dou 
dau cakava me vaka Au sa cakava vei 
kemudou. 

16. “Sa dina sara Au sa tukuna vei kemudou, na 
dauveigaravi sa sega ni levu mai vua na nona 
turaga, se o koya sa talai me levu mai vei koya sa 
veitalai. 

17. “Kevaka dou sa kila na veika oqo, dou na 
marau vakalevu kevaka dou sa dau cakava ogo. 


Sa Vakatakila O Jisu Na Dauniveiveretaki 

18. “Au sa sega ni vosa ena vukumudou kece, Au 
sa kila o cei Au sa digitaka, ia, me vakayacori ga 
na i Vola Tabu, “O koya sa kana madrai vata kei 
Au sa leqeti Au. 

19. “Au sa tukuna oqo ni se bera ni yaco, ni sa na 
qai yaco oqo, dou na qai vakabauta ni sai Au ga 
20. “Sa dina sara, Au sa tukuna vei kemudou, o 
koya sa ciqomi koya Au sa tala mai, sa ciqomi Au. 
O koya sa ciqomi Au, sa ciqomi Koya sa talai Au 
mai. 

21. Ni sa tukuna oti na veika oqo o Jisu, sa leqa 
vakalevu na yalona ka tukuna, “Sa dina sara, Au 
sa tukuna vei kemudou, e dua ga vei kemudou 
ena veretaki Au.” 

22. E ratou sa veiraici na tisaipeli ni ratou via kila 
se o cei sa vosa kina o Koya. 

23. E dua sa kabi voleka sara ki vei Jisu, na 
tisaipeli ga sa daulomana vakalevu o Jisu. 

24. Sa tarogi Jisu o Pita se o cei sa vosa tiko kina o 
Koya. 

25. Sa kabiti Jisu matua sara, ka tarogi Koya, 
“Turaga o cei sara mada oqo?” 

26. Sa sauma o Jisu, “O koya ga Au na solia vua 
na madrai Nu sa tonia oti.” Ni sa tonia oti na 
Madrai, sa solia sara vei Jutasa Isikarioti na luvei 
Simioni. 

27. Ni sa oti o ya, sa curumi koya o Setani. Sa vosa 
vua O Jisu, “Na ka o na cakava, cakava sara 
vakatotolo.” 

28. Sa sega ni dua ena teveli ni kana o ya sa kila 
na i balebale ni nona vosa vua. 

29. E so era nanuma, baleta ni tiko vei Jutasa na 
kato ni i lavo, sa tukuna kina vua o Jisu, “Volia 
mai na vei ka e gadrevi ena solevu” se na veika e 
dodonu me soli vei ira na dravudravua. 

30. Ni sa taura oti na madrai, sa lako yani 
vakatotolo ki tuba. Sa bogi sara mai. 


Nai Vunau Vou 

31. Ni sa lako ki tuba, sa tukuna o Jisu, “Sa qai 
vakarokorokotaki na Luve ni Tamata, ia na Kalou 
sa vakarokorokotaki vata kei Koya. 

32. Kevaka sa vakalavelaveti na Kalou mai Vua, 
na Kalou talega ena laveti Koya cake vakai Koya 
vakatotolo sara. 

33. “Kemudou na gone, Au na tiko vata kei 
kemudou vakalailai ga. Dou na vakasagarai Au, 
me vaka Au sa tukuna vei ira na Jiu, “Na vanua 
Au sa na lako kina, dou na sega ni lako rawa yani 
kina,” Au sa tukuna vei kemudou oqo.” 

34. Nai Vakaro Vou Au sa solia vei kemudou, 
“Mo dou veilomani vakai kemudou; me vaka Au 
sa lomani kemudou, dou veilomani vakakina. 

35. Ena ka oqori, era na kila kecega ni dou sa 
Noqu tisaipeli, kevaka sa tu vei kemudou na 
veilomani vaka i kemudou. 


O Jisu Sa Yalataka Na Veicakitaki Nei Pita 

36. Sa taro o Pita, “Turaga o ni sa lako ki vei? "Sa 
sauma O Jisu, “ Na vanua Au na lako kina sa sega 
ni rawa mo lako yani kina ni oti oqo.” 

37. Sa vosa mai o Pita, “Turaga na cava au sega ni 
rawa ni muri kemuni kina oqo? Au na solia na 
noqu bula ena Vukumuni.” 

38. Sa sauma vua o Jisu, “O na solia dina na nomu 
bula ena vukuqu? Sa dina sara, Au sa tukuna vei 
iko, ena sega mada ni tagi na toa, o na cakitaki Au 
vakatolu. 


Na Sala, Na Dina, Na Bula 


14. “Dou kua ni vakatara me lega na 
yalomudou, dou vakabauta na Kalou, dou 
vakabauti Au talega. 

2. “Sa levu na tikina ena vale nei Tamaqu, 


kevaka e sega, Au sa tukuna oti vei kemudou, Au 
na lako Me'u vakarautaka na tikina me nomudou. 
3. “Kevaka Au sa lako Me'u vakarautaka na 
tikina me nomudou, Au na lesu tale mai me'u 
ciqomi kemudou ki vei Au; na vanua Au sa na 
tiko kina, dou na tiko talega kina. 

4. “Na vanua Au na lako kina dou sa kila, na 
kena sala talega dou sa kila.” 

5. Sa tukuna vua o Tomasi, “Turaga keitou sa 
sega ni kila na vanua kemuni sa lako kina, keitou 
na kila vaka E vei na kena sala?” 

6. Sa sauma vua o Jisu, “Oi Au ga na sala, na 
dina, na bula. Sa sega ni rawa na lako vua na 
Kalou, (Tamaqu) vakavo ke lako mai vei Au. 


Sa Vakatakila O Tamana 

7. “Kevaka dou sa kilai Au, dou sa kilai Tamaqu 
talega; mai na gauna sara ga oqo dou sa kilai Koya 
ka raici Koya.” 

8. Sa tukuna sara Vua o Filipe, “Turaga Mo ni 
vakaraitaka vei keitou na Tamamuni (dina), sa na 
qai rauti keitou.” 

9. Sa sauma vua o Jisu, “Au sa tiko vakadede kei 
kemudou, ia, dou se sega ga ni kilai Au, Filipe? O 
koya sa raici Au, sa raica na Tamaqu; dou tukuna 
rawa vakacava vei Au, Me'u vakaraitaka na 
Tamaqu?” 

10. Dou sa sega ni vakabauta Ni'u sa tu vei 
Tamaqu, o Tamaqu sa tu vei Au? Na vosa Au sa 
vosa kina vei kemudou, Au sa sega ni vosa vakai 
Au ga, o Tamaqu sa tiko vei Au sa cakava na 
cakacaka oqo. 

11. “Dou vakabauti Au baleta Niu sa tu vei 
Tamaqu kei Tamaqu sa tu vei Au, se, dou 
vakabauti Au ena vuku ni veika sa caka oti.” 


Na Masu Sa Saumi 

12. “Sa dina sara. Au sa tukuna vei kemudou, o 
koya sa vakabauti Au, na veika Au sa cakava ena 
cakava talega o koya; na cakacaka lelevu mai na 
kena oqo ena cakava o koya, baleta Ni'u sa lako 
vei Tamaqu. 

13. “Na ka kecega dou na kerea ena yacaqu, Au 
na cakava, me laveti cake kina na Tamana mai 
vei Luvena. 

14. “Na cava ga dou na kerea ena yacaqu, Au na 
cakava. 


Sa Yalataka O Jisu E Dua Tale Na Dauniveivuke 
15. “Kevaka dou sa lomani Au, dou maroroya na 
Noqu i vakaro. 

16. “Au na qai masuti Tamaqu ena solia vei 
kemudou o Koya e dua na Dauniveivukei, me tiko 
vata kei kemudou ka sega ni mudu, 

17. “Sai Koya na Yalo ni Dina, o vuravura ena 
sega ni rawa ni ciqoma baleta ni sa sega ni raici 
Koya se kilai Koya; ia dou sa kilai Koya ni sa tiko 
vei kemudou o Koya ka dau curumi kemudou. 

18. “Au na sega ni biuti kemudou mo dou 
luveniyali Au na lako mai vei kemudou. 

Na Nona Curumi Keda Na Tamana Kei Na 
Luvena 

19. “Vakalailai mada, ena sega ni raici Au tale o 
vuravura, ia, dou na raici Au Oi kemudou, baleta 
Ni'u sa bula, dou na bula vakatalega kina. 

20. “Ena siga o ya dou na kila kina Ni'u sa tu vei 
Tamaqu, oi kemudou vei Au, oi Au talega vei 
kemudou. 

21. “0 koya sa tiko vua na Noqui vakaro ka 
maroroya tiko, sai koya ga oqo sa lomani Au. O 
koya sa lomani Au, sa na lomani koya talega o 
Tamaqu. Au na lomani koya ka Au na vakatakilai 
Au vua.” 

22. O Jiutasa (sega ni o Isikarioti) sa tukuna vua, 
“Turaga, ena rawa vaka cava oqo ena Nomuni 
vakatakilai Kemuni vei keimami ka sega ki 
vuravura?” 

23. Sa sauma vua o Jisu, “kevaka e dua sa lomani 
Au, ena maroroya na Noqu vosa, o Tamaqu talega 
ena lomani koya, keirau na lako mai vua, ka 
keirau na vakavale vua. 

24. O koya sa sega ni lomani Au sa sega ni 
maroroya na Noqu vosa; na vosa dou sa rogoca sa 
sega ni Noqu vosa, sa nei Tamaqu o Koya ga sa 
talai Au mai. 


Sai Solisoli Na Nona Vakacegu 

25. “Na veika oqo Au sa tukuna vei kemudou 
Ni'u sa dau tiko vata kei kemudou. 

26. “la, na Dauveivuke na Yalo Tabu, o Koya ena 
tala mai o Tamaqu ena Yacaqu, ena vakavulici 
kemudou ena veika kecega, ka na kauta lesu mai 
vei kemudou na vakananumi ni veika kece Au sa 
dau tukuna vei kemudou. 

27. Au sa biuta tiko vei kemudou na 
veivakacegui. Na noqu veivakacegui Au sa solia 
vei kemudou, sa sega ni vaka sa solia o vuravura 
na veika Au sa solia vei kemudou. Me kua ni 
vakaleqai na yalomudou se mo dou rere. 

28. Dou sa rogoci Au, niu sa tukuna vei 
kemudou, Au sa na lako, ka Au na lesu tale mai 
vei kemudou. Kevaka dou sa lomani Au, dou na 
marau baleta Niu sa tukuna, Au sa lako vei 
Tamaqu; ni sa levu o Tamaqu mai vei Au. 

29. “Oqo Au sa tukuna rawa vei kemudou ni se 
bera ni yaco mai, ni sa qai yaco ogo, dou na qai 
vakabauti Au. 

30. “Au na sega ni veivosaki vakalevu kei 
kemudou, ni sa lako mai na daunilewa ni 
vuravura ogo, sa sega na ka e nona me tu vei Au. 
31. “la o vuravura ena kila Niu sa lomani 
Tamaqu, me vaka sa solia mai vei Au o Tamaqu 
nai vakaro, Au sa vakakina. Dou tucake me da 
lako tani eke. 


Na Vaini Dina 


15. “Oi Au na vaini dina, o Tamaqu sa dau 


raica na tubu vinaka ni vaini. 
2. “Na veitaba ni Vaini kece sa sega ni vuataka 


na vuana, sa kauta laivi o Tamaqu, ia na veitabana 
sa vuataka na vuana, sa kotiva vakavinaka o 
Koya, me rawa ni vua vakalevu sara. 

3. “Dou sa vakasavasavataki oti mai na vosa Au 
sa vosataka oti vei kemudou. 

4. “Dou sema mai vei Au, Au na sema ga yani 
vei kemudou, Na tabana ena sega ni rawa ni vua 
vakataki koya, vakavo ke sa sema yani ki na Vaini, 
sa vaka kina oi kemudou kevaka dou sa sema vei 
Au. 

5. “Oi Au na vaini, oi kemudou na veitabana. O 
koya sa sema tiko mai vei Au, io Au talega vei 
koya, sa vua vakalevu; kevaka Me'u sega, dou na 
sega ni cakava rawa e dua na ka. 

6. “Kevaka sa sega ni sema mai vei Au e dua, sa 
biu laivi me vaka na tabanikau sa na madu yani; 
era na tomika yani ka viritaka yani ki na 
bukawaga ka sa kama yani. 

7. “Kevaka dou sa sema mai vei Au, kei na noqu 
vosa sa curu me sema yani vei kemudou, dou na 
kerea na cava ga dou gadreva, ena caka vei 
kemudou. 

8. “Na veika oqo ena vakaqoroqoroi kina o 
Tamaqu ni dou sa vuataka mai e levu na vuata, 
dou na qai Noqu tisaipeli. 


Loloma Kei Na Reki E Vakataucokotaki 

9. “Me vaka sa lomani Au o Tamaqu, Au sa 
lomani kemudou vakakina, dou sema tikoga mai 
ena Noqu loloma. 

10. “Kevaka dou sa maroroya na Noqu i Vakaro, 
dou na sema tikoga ena Noqu loloma, me vaka ga 
na Noqu maroroya tiko na i vakaroi Tamaqu ka 
sema tikoga ena Nona loloma. 

11. “Au sa tukuna tiko na veika oqo vei kemudou, 
me tikoga kina na Noqu reki vei kemudou, me 
sinai tikoga kina na nomudou reki. 

12. “Oqo na Noqui vakaro, mo dou veilomani me 
vaka Au sa lomani kemudou. 

13. “Sa sega na loloma e levu cake mai na kena 
oqo, me dua e solia na nona bula ena vukudra na 
wekana. 

14. “Dou sa noqui tokani voleka kevaka dou sa 
cakava na veika Au sa vakarota vei kemudou. 

15. “Au sa sega ni kacivi kemudou me tamata 
cakacaka, ni sa sega ni kila na tamata cakacaka na 
veika sa cakava tiko na kena i taukei, Au sa 
kacivi kemudou mo dou Noqui tokani, ni veika 
kecega Au sa rogoca mai vei Tamaqu Au sa 
vakatakila vei kemudou. 

16. “Dou sa sega ni digitaki Au, Au sa digitaki 
kemudou ka lesi kemudou, me rawa ni dou lako 
ka vua mai, me dei na vuamudou, ni veika kecega 
dou na kerea vei Tamada ena Yacaqu me na solia 
vei kemudou. 

17. “Na veika oqo Au sa vakarota vei kemudou, 
mo dou veilomani vakai kemudou. 


O Vakavuravura E Sega Ni Taleitaka 
18. “Kevaka sa besetaki kemudou o vuravura, 

mo dou kila ga, ni ra a cati Au e liu ka qai muri oi 
kemudou. 

19. Kevaka dou sa nei vuravura, o vuravura ena 
lomani ira ga na Nona, baleta ni dou sa sega ni nei 
vuravura ka Au sa digitaki kemudou tani mai 
vuravura, oqo na vuna sa cati kemudou ka 
besetaki kemudou kina o vuravura. 

20. “Me nanumi na vosa Au sa tukuna vei 
kemudou, sa sega ni levu na dauveigaravi vua na 
kena i taukei, kevaka era sa vakararawataki Au, 
era na cakava vaka kina vei kemudou. Kevaka era 
sa maroroya na Noqu vosa, era na maroroya 
talega na nomudou vosa. 

21. “Na veika kecega oqo era na cakava vei 
kemudou ena vuku tikoga ni Yacaqu, baleta ni ra 
sa sega ni kilai Koya sa talai Au mai. 

22. “Kevaka Au sa sega ni lako mai ka vosa vei 
ira, ke a sega na nodra i valavala ca, ogo sa sega 
kina na i ulubale ni nodra i valavala ca. 

23. “O koya sa cati Au, sa cati Tamaqu talega. 

24. “Kevaka me'u a sega ni cakava vei ira na 
cakacaka sa sega tale ni dua e rawa ni cakava, ena 
sega vei ira na i valavala ca; ogo, era sa raica ka 
cati Au kei Tamaqu talega. 

25. “Sa yaco ga ogo me rawa ni vakayacori kina 
na vosa sa volai ena i vunau, “Era sa cati Au ni sa 
sega na ka e vakavuna.” 


Lako Tiko Mai Na Sega Ni Veiciqomi 

26. “Ni sa lako mai na “Dauniveivukei” oqo, o 
Koya Au na tala vei kemudou mai vei Tamaqu, na 
Yalo ni Dina sa lako mai vei Tamaqu, ena 
vakadinadinataki Au. 

27. “Dou na dau vakadinadina talega, baleta ni 
dou sa tiko vata kei Au mai nai vakatekivu. 


16. “Na veika oqo Au sa 


kemudou, mo dou kua ni tarabe kina. 

2. “Era na biuti kemudou tani mai na vale ni 
lotu; io, sa lako tiko mai na gauna o koya sa 
vakamatei kemudou sa nanuma ni sa cakava tiko 
vua na Kalou e dua na veigaravi. 

3. “Era na cakava na veika oqo vei kemudou 
baleta ni ra sa sega ni kila na Tamana se oi Au. 

4. “la, na veika oqo Au sa tukuna vei kemudou, 
ni na lako mai na gauna, dou na kila Ni'u a sa 
tukuna oti vei kemudou na veika oqo. Au a sega 
ni tukuna oqo mai nai vakatekivu, baleta Ni'u a 
tiko vata kei kemudou. 


tukuna vei 


Na Cakacaka Ni Yalo Tabu 

5. “Oqo, Au sa na lako vei Koya ga e talai Au 
mai, qai sega ni dua vei kemudou e taroga, o sa 
lako ki vei? 

6. “Baleta ga Ni'u sa tukuna oqo vei kemudou, 
sa rarawa kina na yalomudou. 

7. “Au sa tukuna vei kemudou na veika e dina. 
Oqo ga na nomudou vinaka, o ya na noqu lako 
yani; kevaka Au na sega ni lako yani, na 


Dauniveivuke ena sega ni lako mai vei kemudou; 
ia, kevaka Au sa lako, Au na talai Koya mai 
vei kemudou. 

8. “Ni sa lako mai o Koya, ena mai dusimaka ki 
vuravura na i valavala ca, na i valavala dodonu 
kei na lewa dodonu, 

9. “nai valavala ca baleta ni ra sega ni vakabauti 
Au; 

10. “nai valavala dodonu baleta Ni'u sa lako vei 
Tamaqu ka dou na sega ni raici Au tale; 

11. “na lewa dodonu baleta ni sa na lewai o koya 
sa dau vakaveitaliataka na vuravura oqo. 

12. “E se levu tu na veika Me'u tukuna vei 
kemudou, sa sega ni rawa vei Au oqo. 

13. “la, ni sa na lako mai o Koya na Yalo ni Dina 
oqo, ena tuberi kemudou ki na veika kecega e 
dina. Ena sega ni vosa ena Nona kaukauwa, na 
veika ga ena rogoca ena tukuna, ena tukuna talega 
na veika ena yaco mai muri. 

14. “Ena vakacerecerei Au, ni na kauta na ka e 
Noqu ka tukuna vei kemudou. 

15. “Na veika kece sa tu vei Tamaqu sa Noqu. 
Oqori, Au sa tukuna kina, ni na taura na ka kece e 
Noqu ka tukuna vei kemudou. 


Na Rarawa Ena Vuki Me Reki 

16. “Vakalailai dou na sega ni raici Au, ka 
vakalailai tale dou na qai raici Au, baleta Ni'u sa 
lako vei Tamaqu.” 

17. Sa so vei ira na Nona tisaipeli era sa 
vakataroga, “Na cava oqo ni sa tukuna vei keda, 
vakalailai dou na sega ni raici Au, ka vakalailai 
dou na raici Au tale; io, baleta Ni'u sa lako vei 
Tamaqu?” 

18. Na cava oqo ni sa tukuna, “Vakalailai ga” 
“keitou sa sega ni kila na ka e tukuna tiko.” 

19. Sa kila o Jisu na ka oqo ka sa tukuna vei 
iratou, “Dou sa vakataroga tiko na veika Au sa 
tukuna, ni dou na sega ni raici Au, ka vakalailai 
dou na raici Au tale? 

20. “Sa dina sara, Au sa tukuna vei kemudou, ni 
dou na tagi ka veitagici vakalevu, o vuravura ena 
marau tiko, dou na rarawa vakalevu, ia, na 
nomudou rarawa ena vuki me ka ni reki vakalevu. 
21. “Na yalewa ni sa taratara, sa rarawa tiko 
baleta ni sa lako mai na nona auwa; ni sa oti ga na 
nona vakasucuma na gone, sa sega tale ni nanuma 
na mosi ea tarai koya, sa reki vakalevu ga ni sa 
vakasucuma mai e dua ki vuravura. 

22. “Oqo dou se rarawa tiko, ia, Au na raici 
kemudou tale ka na reki vakalevu sara na 
yalomudou kei na nomudou reki ena sega ni kau 
tani rawa mai vei kemudou. 

23. “Ena siga o ya dou na sega ni kerea vei Au e 
dua na ka. Sa dina sara, Au sa tukuna vei 
kemudou, na veika dou na kerea vei Tamaqu ena 
yacaqu, ena solia vei kemudou. 

24. “Me yacova oqo e se sega ni dua na ka, mo 
dou kerea ena Yacaqu. Dou kerekere ka dou na 
rawata me levu kina na nomudou reki. 


893 


JONI 


Sa Rawai Vuravura O Jisu Karisito 

25. “Na veika oqo Au sa vosataka e na vosa 
vakatautauvata vei kemudou; sa lako tiko mai na 
gauna Au na sega tale ni vosa ena vosa 
vakatautauvata, vei kemudou, Au na tukuna 
vakarawarawa sara vei kemudou na vei ka baleti 
Tamaqu. 

26. “Ena siga o ya dou na kerekere ena Yacaqu, 
Au sa sega talega ni tukuna vei kemudou, Ni'u na 
kerei Tamaqu ena vukumudou; 

27. “Ni o Tamaqu vakataki Koya sa lomani 
kemudou, baleta ni dou sa lomani Au ka 
vakabauta Ni'u sa lako mai vua na Kalou. 

28. “Au sa lako mai vua na Tamada, ka lako mai 
ki vuravura. Oqo, Au sa na biuti vuravura ka lako 
tale vei Tamada.” 

29. Era sa tukuna Vua o ira na Nona tisaipeli, 
“Raica, o sa vosa vakarawarawa sara tiko mai 
oqori, ka sa sega ni vosa e na vosa vakatautauvata. 
30. “Oqo keitou sa kila ni o sa kila na ka kecega, 
ka sa sega ni yaga me dua e taroga yani e dua na 
ka. Ogo keitou sa kila kina, ni o sa lako mai vua na 
Kalou.” 

31. Sa sauma yani o Jisu, “Vakacava dou sa qai 
vakabauta oqo? 

32 “lo, sa lako mai na auwa, io, sa lako sara 
tikoga mai oqo, dou na vakatolosevi, io kemudou 
vakayadua ga, ka Au na tiko duadua. Sega ni 
baleta Ni'u na tiko duadua ga, Keirau na tiko vata 
kei Tamaqu. 

33. “Au sa tukuna na veika oqo, baleta vei Au 
dou na kunea kina na vakacegu.E vuravura dou 
na kunea kina na rarawa, dou marau ga, Au sa 
vakamalumalumutaki vuravura oti. 


Sa Masulaki Koya Ga O Jisu 


17. Sa masu tiko o Jisu ni sa rai cake tiko ki 


Lomalagi ka vaka: “Tamaqu sa lako mai na auwa, 
Mo ni  vakacerecerea na Luvemuni, me 
vakacerecerei Kemuni talega na Luvemuni. 

2. “Ni Kemuni sa solia Vua na lewa kecega ena 
vuku ni ka vakayago kecega, me solia kina o Koya 
na bula Sega ni mudu vei ira kecega o ni sa solia 
vei Koya. 

3. “Oqo, na bula sega ni mudu, mera kilai 
Kemuni na Kalou Dina Duadua ga, kei Jisu 
Karisito o Koya o ni a tala mai. 

4. “Au sa vakacerecerei kemuni mai vuravura, 
Au sa vakaotia na cakacaka o ni a talai Au mai 
kina Me'u cakava. 

5. “la, oqoi Tamaqu, Mo ni vakacerecerei Au 
vata kei Kemuni, ena veivakacerecerei e a tiko vei 
Kedaru ni se bera o vuravura. 


Sa Masulaki Ira Na Nona Tisaipeli O Jisu 

6. “Au sa vakaraitaka na Yacamuni ki vei ira na 
tamata, o ni sa solia mai vei Au mai vuravura. Fra 
sa Nomuni, o ni sa soli ira mai vei Au, era sa 
maroroya na Nomuni vosa. 


7. “Oqo era sa kila, ni veika kecega o ni a solia 
mai vei Au, sa mai vei Kemuni. 

8. “Niu sa solia vei ira na vosa o ni a solia mai 
vei Au, era sa taura na vosa ka kila talega Ni'u a 
lako mai vei Kemuni; era sa vakabauta ni Kemuni 
sa talai Au mai. 

9. “Au sa masulaki ira, Au sa sega ni masulaki 
vuravura, 0 ira ga Koni sa solia mai vei Au, ni ra 
sa Nomuni. 

10. “Na ka kece sa Noqu sa Nomuni, kei na ka sa 
Nomuni sa Noqu, Au sa vakacerecerei ena 
vukudra. 

11. “Oqo, Tamaqu Au sa sega ni tiko e vuravura, 
o ira ga ogo sa tiko e vuravura, Au sa lako mai oqo 
vei Kemuni na Tama ni Yalosavasava, Mo ni 
maroroi ira oqo o ni sa solia mai vei Au ena 
Yacamuni, me ra dua bau me vaka Daru sa 
duabau. 

12. “Ni'u a tiko vata kei ira mai vuravura, Au sa 
maroroi ira ena Yacamuni. O ira o ni sa solia mai 
vei Au, Au sa maroroi ira. Sa sega ni dua vei ira sa 
yali, vakavo ga na luve-ni-vuni ca, me vakayacori 
ga kina na i Vola Tabu. 

13. “Oqo, Au sa lako mai vei kemuni, na veika 
oqo Au sa tukuna tiko e vuravura, me tiko kina 
vei ira na Noqu reki ka me vakataucokotaki vei 
ira. 

14. “Au sa solia vei ira na Nomuni vosa, era sa 
cati mai vei ira e vuravura baleta ni ra sa sega ni 
vakavuravura me vaka Au sa sega ni 
vakavuravura. 

15. “Au sa sega ni masu Mo ni kauti ira tani e 
vuravura, la, mo ni maroroi ira ga mai vei koya na 
vu nica. 

16. “Era sa sega ni kai vuravura, me vaka ga Au 
sa sega ni kai vuravura. 

17. “Mo ni tawasei ira ena Nomuni dina. Na 
Nomuni Vosa na dina. 

18. “Ni Kemuni sa talai Au ki vuravura, Au sa 
talai ira kina ki vuravura. 

19. “Ena vukudra Au sa tawasei Au, me rawa ni 
ra tawasei talega kina ena dina. 


O Jisu Sa Masulaki Ira Kece Na Vakabauta 

20. “Au sa sega ni masulaki ira walega na tisaipeli 
- O ira talega era na vakabauti Au mai ena vuku ni 
nodra vosa; 

21. “Me yaco me ra duavata, me vakataki Kemuni 
Tamaqu sa tu vei Au, kei Au vei kemuni; me ra 
duavata kina vei Kedaru, me vakabauta kina o 
vuravura ni Kemuni sa talai Au mai, 

22. “kei na lagilagi o ni sa solia mai vei Au, Au sa 
solia vei ira, me ra dua bau kina me vaka Daru sa 
duabau. 

23. “Oi Au vei ira oi Kemuni vei Au; mera 
vakataucokotaki kina me dua, me kila kina o 
vuravura ni o ni sa talai Au mai, ka o ni sa lomani 
ira me vaka o ni sa lomani Au. 

24. “Tamaqu, sa Noqu gagadre me ra tiko vata kei 
Au o ira vakayadua o ni sa solia mai vei Au; ni 

Kemuni sa lomani Au ni se bera ni tauyavutaki o 
vuravura. 

25. “Na Tamaqu Yalododonu! E se sega ni kilai 
Kemuni o vuravura, oi au sa kilai Kemuni, oqo era 
sa kila ni Kemuni a talai Au mai. 

26. “Au sa vakaraitaka vei ira na Yacamuni, Ka'u 
na vakaraitaka tiko ga, ni loloma o ni lomani Au 
kina, me tiko vei ira, kei Au vei ira.” 


Sa Veretaki Ka Vesu Mai Kecisemani 


18. Ni sa vosataka na veivosa oqo o Jisu, sa 


lako yani vata kei ira na Nona tisaipeli ki na wai 
mai Kitironi, sa tiko kina e dua na were ka ra sa 
lakova yani vata kei ira na tisaipeli:- 

2. OJutasa, (o koya e veretaki Jisu) sa kila talega 
na vanua o ya; ni o Jisu sa dausota vakalevu kei 
ira na Nona tisaipeli e kea. 

3. Ni sa tiko vata o Jutasa kei na so nai lawalawa 
sotia; kei na so mai vei ira na bete levu kei na 
Farisi, era sa lako vata mai na cina kei na yaragi. 

4. Sa kila oti o Jisu na veika kece ena lako mai 
Vua - sa lako yani ka tarogi ira, “0 ni sa 
vakasagarai cei?” 

5. Fra sa sauma vua, “O Jisu mai Nasareci,” Sa 
tukuna yani o Jisu, “Sai Au oqo.” o Jutasa talega sa 
tiko kei ira. 

6. Ni sa tukuna vei ira, “Sai Au oqo” - era sa 
suka ki muri ka vakabalei ki ra. 

7. Sa tarogi ira tale, “O cei o ni sa vakasaqgara? 
Era sa tukuna mai,” O Jisu na kai Nasareci.” 

8. Sa sauma mai o Jisu, “Au sa tukuna oti, sai Au 
oqo,” kevaka o ni sa vakasagarai Au, me ra lako o 
ira oqo.” 

9. “me vakayacori kina na veika sa dau tukuni, o 
ira o ni sa solia mai, Au sa sega ni vakayalia e dua 
vel ira. 

10. O Saimoni Pita sa ucuna cake na nona i 
Seleiwau ka cebeta na daligana i matau na 
nona dauveigaravi na bete levu. Na yaca ni tamata 
oqori o Maliko. 

11. Sa tukuna o Jisu vei Pita, “Biuta lesu tale na 
nomui sele ki na kena taga. Me'u kua beka Ni'u 
gunu talega mai na bilo sa solia mai vei Au o 
Tamaqu?” 


E Matadra Na Bete Levu 

12. O ira na sotia kei na nodra i liuliu na Jiu era sa 
vesuki Jisu ka vauci Koya. 

13. Era sa kauti Koya yani ki vei Anasa, ni sai 
koya na Momo nei Kaiava na bete levu ni yabaki 
oya. 

14. O Kaiava sa solia nai vakasala vei ira na Jiu ni 
sa ka levu oqo, me dua na tamata me mate ena 
vukudra na tamata. 


Sa Cakitaki Jisu O Pita 

15. Sa muri Jisu o Saimoni Pita kei na dua tale na 
tisaipeli. Na tisaipeli oqo sa kilai mai vei ira na 
bete Levu, sa lako yani vata kei Jisu ki na 
lomanibai ni bete levu. 


16. Sa tucake tu mai o Pita mai na katuba e tuba. 
O koya na tisaipeli sa kilai tiko mai vei ira na bete 
levu, sa lako yani vei koya sa raica tiko na katuba, 
ka sa kauti Pita ki loma. 

17. Na goneyalewa sa dauvakatawana na katuba 
sa tukuna mai vei Pita, “Sa sega beka ni o Nona 
tisaipeli talega na Tamata oqo?” sa sauma o Pita, 
“E sega.” 

18. O ira na dauveiqaravi kei ira na tamata 
cakacaka era sa tatalai tiko ena bukawaga ni sa rui 
batabata me ra vakatakata kina. Sa tiko talega vata 
kei ira o Pita me tatalai tiko. 


Sa Vakatarogi O Jisu Mai Vua Na Bete Levu 

19. Na bete levu sa tarogi Jisu me baleti ira na 
Nona tisaipeli kei na Nona i vakavuvuli. 

20. Sa sauma vua o Jisu, “Au sa vosa vakadoudou 
ki vei vuravura, Au dau vakatavuvuli ena vale ni 
vakasoqoni vata kei na valenisoro na vanua era sa 
dau sota kina na Jiu. Au sega ni dau tukuna vuni 
na ka. 

21. “Na cava o ni sa tarogi Au kina? Me ra tarogi 
ga o ira sa rogoca na veika Au sa tukuna. Era sa 
kila na ka Au sa dau tukuna.” 

22. Ni sa tukuna tiko na veika oqo, sa dua vei ira 
na tamata cakacaka sa robaki Jisu ena ligana ka 
tukuna, “E dodonu li mo vosa vaka oqori vua na 
bete Levu?” 

23. Sa sauma o Jisu, “Kevaka Au sa tukuna na ka 
ca, me dua na kena i vakadinadina; kevaka Au sa 
cakava na ka vinaka, na cava dou sa via mokuti 
Au kina?” 

24. lao Anasa sa vakatalai Koya yani vei Kaiava 
na bete levu. 


Sa Cakitaki Jisu Vakarua O Pita 

25. Sa tucake o Pita ni sa tatalai tiko. Era sa 
tukuna vua, “Sa sega beka ni o a dua talega vei ira 
na Nona tisaipeli?” Sa cakitaka o Pita ni sa tukuna 
ni sega. 

26. Sa dua vei ira na dauveigaravi vua na bete 
levu, sa wekana voleka talega na tamata sa 
musuki laivi na daligana mai vei Pita, sa tukuna 
mai, “Sa sega beka ni'u raici iko mai na were vata 
kei Koya?” 

27. Sa qai caki tale o Pita, ka vakasauri sa tagi sara 
na toa. 


Ena Loma Ni Bai Nei Pailato 

28. Era sa qai kauti Jisu mai vei Kaiava kina 
buturara levu e vakatokai na Paraetoriumi, ni se 
mataka lailai tikoga. la era sega ni mani yaco rawa 
sara o ira kina Paraetoriumi de ra qai rogorogo ca, 
me rawa kina vei ira mera vakaitavi talega ena 
Lako Sivia. 

29. Sa lako yani ki vei ira o Pailato ka tukuna, “Na 
veibeitaki cava o ni sa kauta mai kina na Tamata 
oqo?” 

30. Era sa sauma mai ka tukuna vei Pailato, 
“Kevaka sa sega ni Tamata caka ca oqo, keimami 
na sega ni kauti Koya cake mai vei iko.” 

31. Sa vosa mai o Pailato, “Mo ni kauti Koya ga ka 
lewai Koya me vaka na i Vunau” Era sa tukuna 
mai na Jiu vua, “Na i vunau sa sega ni vakatarai 
keimami me keimami vakamatea e dua,” 

32. me vakayacori ga kina na veika sa tukuna oti 
o Jisu, me vakaraitaka kina na mate ena mate kina 
o Koya. 

33. Sa lako tale yani o Pailato ka kacivi Jisu, ka 
tarogi koya, “O sa nodra Tui beka na Jiu?” 

34. Sa sauma yani vua o Jisu, “O sa vosa tiko beka 
ga ena vukumu ena ka oqo, se ra sa tukuna eso 
tale vei iko na ka oqo me baleti Au?” 

35. Sa vosa mai o Pailato ka vaka: “Oi au beka na 
Jiu? O ira na kai Nomu, kei ira na bete levu era sa 
kauti Iko mai vei au. Na cava o sa cakava?” 

36. Sa sauma mai o Jisu, “Na noqu matanitu sa 
sega ni ka ni vuravura oqo. Kevaka sa ka ni 
vuravura oqo, era na vala na Noqu tamata, Me'u 
kua ni soli yani kina vei ira na Jiu; sa sega ni ka ni 
vanua ogo na Noqu matanitu.” 

37. Sa tukuna kina o Pailato vei Jisu, “O sa Tui 
dina li?” Sa sauma o Jisu. “O sa tukuna dina mai 
Ni'u sa Tui. Oqo ga Au sa sucu mai kina, oqo ga 
Au sa lako mai kina ki vuravura, Me'u mai I 
vakadinadina ni Dina. O ira vakayadua sa tiko 
vua na dina, sa rogoca na Domoqu.” 

38. Sa taro tale yani o Pailato, “Na cava na dina?” 
Ni sa tukuna tiko oqo - sa lako yani ki vei ira na 
Jiu, ka tukuna vei ira, “Au sa sega ni raica Vua e 
dua na cala.” 


Sa Sosomitaki Parapa 

39. “Sa dua na nomuni i tovo - o ya me dau sereki 
e dua ena gauna ni Lakosivia.” “O ni sa vinakata 
beka me'u sereka vei kemuni na Nodra Tui na 
Jiu?” 

40. Era sa kaci kece yani vakadomoilevu ka 
tukuna, “Sega ni o Koya na Tamata oqo, o Parapa 
ga! Sa daubutako o Parapa. 


Era Sa Vakalialiai Jisu Na Sotia 


19. 


Koya. 

2. Fra sa vakaisalataki Koya na sotia ena wa 
vakavotona ka biuta vakaukauwa e Uluna, ka 
vakaiorotaki Koya ena i oro lokaloka. 

3. Fra sa tukuna, “lo, na nodra Tui na Jiu!” Era 
sa vakavacuki Koya. 

4. Sa lako tale yani o Pailato ka tukuna vei ira. 
“Mo ni raica, au sa kauti Koya mai oqo vei 
kemuni, Mo ni kila kina ni'u sa sega ni kunea Vua 
e dua na cala.” 


O Pailato sa tauri Jisu ka vakararawataki 


Na Lewa Nei Pailato 

5. Sa lako mai o Jisu ni sa vivigi tu na uluna ena 
wa vakavotona kei nai ubi lokaloka, sa tukuna 
yani vei ira o Pailato, “Mo ni raica na Tamata! 

6. Ni ra sa raici Koya na bete Levu kei ira na 
tamata cakacaka, era sa kacivaka yani - “Dou 
vakota, dou vakota! Sa tukuna vei ira o Pailato - 


dou kauti Koya ka vakota ki na kauveilatai ni'u sa 
sega ni raica Vua e dua na cala.” 

7. Era sa tukuna vua na Jiu, “Ni sa dua tiko nai 
neimami vunau oqori ni, sa dodonu kina me mate 
baleta ni sa tukuni Koya tiko me luve ni Kalou.” 

8. Ni sa rogoca o Pailato na veika oqori, sa rere 
sara vakalevu. 

9. Sa lako tale yani ki na buturara levu na 
Paraetoriumi ka tukuna vei Jisu, “O sa lako mai 
vei,” sa sega ni sauma vua o Jisu. 

10. Sa tukuna vua o Pailato, “O sa sega tiko ni 
vosa mai vei au? O sa sega beka ni kila ni sa tu vei 
au na kaukauwa meu vakamatei iko, kei na 
kaukauwa me'u sereki iko? 

11. Sa sauma yani o Jisu, “Sa sega vei iko na 
kaukauwa vakavo ke soli mai vei iko mai cake. O 
koya sa soli Au vei iko, sa levu sara na nona i 
valavala ca.” 

12. Mai na gauna o ya, sa vakasagara o Pailato na 
ka me sereki Koya kina. Era sa qoqolou ga na Jiu 
ena nodra tukuna tiko, “Kevaka o sa laiva na 
Tamata oqo me lako, o sa qai sega ni tokani nei 
Sisa. O koya sa tukuna ni sa tui, sa meca kei Sisa.” 
13. Ni sa rogoca o Pailato na veika o ya, sa qai 
kauti Jisu mai, sa qai dabeca na nona i dabedabe ni 
vakatulewa, ena vanua sa vakayacani vaka Iperiu 
o “Kapaca.” 

14. Oqo sa siga ni vakavakarau ni Lakosivia ka sa 
i ka ono ni auwa. Sa tukuna yani vei ira na Jiu, “Ni 
raica na nomuni Tui!” 

15. Era sa vosa yani vakadomoilevu, “Kauti Koya 
tani, kauti Koya tani, vakota ki na kauveilatai.” Sa 
tukuna o Pailato, “Me'u vakamatea na nomuni 
Tui?” Era sa sauma mai na bete levu, “Sa sega na 
neimami Tui o Sisa ga.” 

16. Sa soli Koya yani me vakamatei. Era sa tauri 
Jisu ka kauti Koya yani. 


Na Tui Ena Kauveilatai 

17. O Koya ni sa colata tiko na Nona kauveilatai, 
sa lako yani ki na vanua sa vakatokai na vanua ni 
qavokavoka ka yacana vakalperiu o “Kolikoca”. 
18. Era sa vakamatei Koya mai kea kei na rua tale 
vata kei Koya. Rau sa yadua na yasana kei Jisu e 
loma. 

19. Sa vola o Pailato e dua na Ulutaga ka vakota 
ena ulu ni kauveilatai. Sa volai kina oqo: “JISU 
MAI NASERECI - NODRA TUI NA JIU. 

20. Sa levu vei ira na Jiu, sa wilika na i ulutaga 
baleta na vanua oqo sa voleka ki na koro. Sa volai 
oqo vaka Iperiu, vaka Kirisi, ka vaka Latina talega. 
21. O ira na bete levu kei ira na Jiu, era sa tukuna 
vei Pailato, “Kua ni vola - NODRA TUI NA JIU, 
ia, sa tukuna ga “Oi AU NA Nodra tui na Jiu.” 

22. Sa sauma tale o Pailato, “Na veika au sa vola, 
au sa vola.” 

23. Oira na sotia, ni ra sa vakoti Jisu, era sa wasea 
va talega na Nona i sulu, me ra yadua na sotia. Sa 
sega ni wasei rawa na Nona i oro, ni sa dua ga na 
tikina mai cake ki ra. 

24. Era sa veitalanoataka ga me sa kua ni basu nai 


896 


JONI 


oro ka me sa caka ga na vaka wiri madigi - me sa 
nona ga o koya sa donui koya. Oqo me vakayacori 
ga kina nai Vola Tabu ni sa tukuna, “ERA SA 
WASEA NA NOQUI SULU - ERA SA VAKA 
WIRI MADIGI ENA VUKU NI NOQUI ORO,” era 
sa cakava na sotia ogo. 


Raica Na Tinamu 

25. Sa tucake tu ena yasa ni kauveilatai i Jisu o 
tinana, na taci tinana, o Meri na wati Kilopa kei 
Meri Makitalena. 

26. Ni sa raici tinana o Jisu kei ira na Nona 
tisaipeli sa dau lomana vakalevu ni ra sa tu 
voleka, sa tukuna yani vei tinana “Yalewa raica na 
luvemu!” 

27. Sa qai tukuna vua na Nona tisaipeli “O raica 
na tinamu!” Mai na auwa o ya na tisaipeli oqo sa 
kauti tinana ki nona vale. 


Sa Oti 

28. Ni sa oti oqo, sa kila o Jisu ni sa vakayacori 
kece na ka oqo me vakadinadinataki kina na i Vola 
Tabu, sa qai tukuna, “Au sa karamaca!” 

29. Sa dua na bilo sa sinai ena waini wiwi, sa tiko 
e kea, era sa tonia na i sulu ena waini wiwi oqo ka 
biuta yani ki gusuna. 

30. Ni sa gunuva o Jisu na waini wiwi ogo sa qai 
tukuna mai, “Sa oti”. Sa bale na uluna ka solia 
yani na yalona. 


Laucoka Na Sarisari I Jisu 

31. Baleta ni sa Siga ni Vakavakarau, sa tabu ni 
tiko tale na yago ena kauveilatai ni sa roro tiko 
mai na Siga ni Vakacecegu. Era sa kerei Pailato na 
Jiu ke rawa ni musuki na yavadratou, me ratou 
kau tani yani kina. 

32. Era sa lako mai na sotia ka musuka na 
yavadrau na lauvako ena yasai Jisu. 

33. Ni ra sa yaco mai vei Jisu, era sa raica ni sa 
mate oti tu, era sa sega ni musuka na yavana. 

34. E dua ga vei ira na sotia sa suaka yani na 
sarisarina, vakasauri sa lako mai na dra kei na wai. 
35. O koya sa raica sa vakatusa, ka sa dina na 
nona vakatutusa, sa kila o koya ni sa tukuna tiko 
na ka dina, me rawa kina ni o ni vakabauta. 

36. Sa vakayacori na veika oqo me dina kina na i 
Vola Tabu, “Sa sega ni musuki na suina.” 

37. Sa tukuna talega nai Vola Tabu, “Era na rai vei 
Koya sa laucoka na sarisarina.” 


Sa Bulu O Jisu Ena i Bulubulu Nei Joseva 

38. O Joseva mai Arimacea, sa dua talega na 
tisaipeli i Jisu, baleta ni sa rerevaki ira na Jiu, sa 
lako vakavuni mai me kerei Pailato me ratou 
kauta na yagoi Jisu ka la'ki buluta. O Pailato sa 
solia na veivakadonui. Sa lako mai o Joseva ka 
kauta na yagoi Jisu. 

39. O Nikotimo, o koya a lako mai vei Jisu ena 
bogi, sa lako talega mai kei na mura sa veiwaki kei 
na Aloe sa dua na drau beka na paodi bibi. 


40. E ratou sa kauta na yagoi Jisu ka solega ena i 
sulu ka lumuta ena ka boi vinaka me vaka na kena 
i vakarau ni veibulu vei ira na Jiu. 

41. Ena vanua sa lauvako kina o Jisu, sa tiko kina 
e dua na were ni bulubulu vou, e sega ni 
vakayagataki. 

42. Era sa biuti Jisu kina baleta tiko na nodra Siga 
ni Vakavakarau na Jiu. Ni sa tiko voleka ga na i 
bulubulu. 


Nai Bulubulu Sa Lala 


20. Ena i matai ni siga ni macawa, sa lako mai 
ki na i bulubulu vakamataka lailai o Meri 
Makitalena, ka sa raica na i sogo vatu ni bulubulu 
sa vakagiqici tani tu. 

2. Sa cici sara mai vei Saimoni Pita kei iratou tale 
na vo ni tisaipeli sa dau lomana vakalevu o Jisu ka 
tukuna vei iratou, “Era sa kauta na yago ni Turaga 
mai na i bulubulu, sa sega ga ni kilai se ra sa biuta 
ki vei.” 

3. Eratou sa lako mai ki tuba o Pita kei ira na vo 
ni tisaipeli ka ra sa lako ki nai bulubulu. 

4. FE ratou sa veitau cici yani ki na i bulubulu ka 
sa bera tale o Pita ni ra sa liu na kena vo. 

5. E dua sa vakalakala sobu ka iro yani, sa raica 
ga nai sulu sa sole kina o Jisu, e dina ga ni sega ni 
curu yani ki loma sara. 

6. Sa muri Koya sara yani o Pita ka yaco ki nai 
bulubulu, sa raica talega na i sulu ni sa lutu tu. 

7. Nai tavoi sa vesu tiko kina na uluna, sa lobi 
tani tiko ga mai na i sulu ka solegi kina. 

8. O koya na tisaipeli ka dua, o koya a liu yani, 
sa curu sara ki loma ka raica ka vakabauta. 

9. E se bera tiko ni kila nai Vola Tabu o ira oqo, 
ni sa mate o Jisu ka sa na tucake tale mai na mate. 
10. Era sa dui lako tale ki nona vale na tisaipeli. 


Sa Raici Koya Na Turaga Sa Tucake Tale O Meri 
Makitalena 

11. Sa tucake tu ga ena taudaku ni bulubulu o 
Meri ka tagi tiko. Ni sa tagi tiko, sa iro yani ki 
loma ni bulubulu. 

12. Sa raica e rua na Agilosi vakaisulu vulavula, 
ni rau sa dabe tiko, e dua ena uluna ka dua e 
yavana ena vanua sa vakadavori tiko kina o Koya. 
13. E rau sa tukuna yani vua na yalewa, “Na cava 
o sa tagi kina?” Sa tukuna sara vei rau, “Era sa 
kauta tani na Noqu Turaga ka'u sa sega ni kila se 
ra sa laki biuta ki vei?” 

14. Ni sa tukuna tiko na veika oqo, sa vuki sara ka 
raici Jisu ni sa wavutu, ka sa sega ni kila ni sai Jisu 
O ya. 

15. Sa tukuna vua o Jisu, “Yalewa na cava o sa 
tagi tiko kina, o cei o sa vakasagara?” Sa nanuma 
tiko ga o Koya ni sa dua beka ga na tamata sa dau 
raica na were - sa tukuna sara yani, “Kemuni, 
kevaka o ni sa kauti Koya tani yani, mo ni tukuna 
mai se o ni sa biuti Koya e vei, me'u lako ka kauti 
Koya tani mai. 

16. Sa vosa mai o Jisu, “Meri,” sa vuki mai o koya 
ka tukuna,  “Raponai” (kenai balebale 
“qasenivuli”) 

17. Sa tukuna vua o Jisu, “Kua ni tarai Au mai 
baleta Ni'u se bera ni lako cake vei Tamaqu, lako 
ķi vei ira na taciqu ka tukuna vei ira. Ni Au sa lako 
cake vei Tamaqu, na Tamamudou talega, Na 
Noqu Kalou na nomudou Kalou talega. 

18. Sa lako mai o Meri Makitalena ka tukuna vei 
ira na tisaipeli ni sa raica na Turaga, ka sa tukuna 
talega na veika oqo vei koya. 


Era Sa Vakatikori Nai Apositolo 

19. Ena siga tikoga o ya, ni sa karobo mai, ni sai 
matai ni siga ni macawa ni sa sogo tu na katuba 
ena vanua era sa soqoni kina na tisaipeli - ni ra sa 
rerevaki ira tiko na Jiu, sa basika mai o Jisu ka tu 
ena kedra maliwa ka tukuna vei ira, “Me tiko vata 
kei kemudou na vakacegu.” 

20. Ni sa tukuna oti na veika oqo, sa qai 
vakaraitaka vei ira na Ligana kei na Nona sarisari. 
Era sa marau ni ra sa raica na nodra turaga. 

21. Sa tukuna tale vei ira o Jisu, “Me tiko kei 

kemudou na vakacegu, me vaka sa talai Au mai o 
Tamaqu, Au sa talai kemudou vakakina.” 

22. Ni sa tukuna oti na veika oqo, sa ceguvi iratou 
ka tukuna vei iratou, “Dou ciqoma na Yalo Tabu.” 

23. “Kevaka dou sa vosota na nodra i valavala ca 
na tamata, era na vosoti; kevaka dou sa sega ni 
vosota, era na sega ni vosoti.” 


Raica Ka Vakabauta 

24. O Tomasi na yacana talega o Titimo e dua vei 
iratou na tinikarua sa sega ni tiko vata kei ira ni 
lako mai o Jisu. 

25. Era sa tukuna vua na vo tale ni tisaipeli 
“Keitou sa raica na Turaga.” Sa tukuna mai o 
Tomasi, “Vakavo kevaka au na raica sara na ligana 
kei na mawe ni i vako ka tara sara na kena mawe 
kei na sarisarina talega, au na qai vakabauta.” 

26. Ni sa oti e walu na siga, era sa tiko vata tale na 
tisaipeli, sa tiko talega vata kei ira o Tomasi. Sa 
basika e loma ni vale o Jisu ni sogo tu na katuba, 
ka tucake tu ena kedra maliwa ka tukuna 

yani, “Me tiko vei kemudou na vakacegu.” 

27. Sa qai tukuna vei Tomasi, “Tara mai oqo ka 
raica na ligaqu; ka tara tale mai oqo, ka biuta sara 
mai e yasaqu. Mo kua ni tamata sega vakabauta, 
mo vakabauta ga.” 

28. Sa sauma o Tomasi, “Noqu turaga na noqu 
Kalou.” 

29. Sa qai tukuna vua o Jisu, “Tomasi baleta ni o 
sa raici Au, o sa vakabauti Au kina. Sa 
kalouvinaka o ira sa sega ni raica ka vakabauta 


” 


ga. 


Mo Dou Vakabauta 

30. Sa cakava vakaidina o Jisu e levu na veika 
mana ka veivakurabuitaki ena matadratou na 
Nona tisaipeli sa sega ni volai eke. 


31. Sa volai ga oqo mo ni vakabauti Jisu Karisito 
na Luve ni Kalou. Ni vakabauta o ni sa na bula 
kina ena Yacana. 


Na Katalau Ena Baravi 


21. Sa oti oqo, sa vakaraitaki Koya tale o Jisu vei 


ira na Nona tisaipeli ena wasawasa mai Taiperia, 
sa vakaraitaki Koya vakaogo; 

2. O Saimoni Pita, o Tomasi (Titimo), o Nacanieli 
mai Kena e Kaleli na luvei Sepete kei na rua tale 
na tisaipeli e ratou sa tiko vata. 

3. Sa tukuna vei iratou o Saimoni Pita, “Au sa 
lako mada ki siwa.” E ratou sa tukuna talega mai, 
“keitou na lako talega vata kei iko.” E ratou sa 
lako yani ena waga ka sega ni rawata e dua na ka 
ena bogi o ya. 

4. Ni sa kida mai na mataka, sa tucake tu mai 
baravi o Jisu, e ratou sa sega ni kila na tisaipeli ni 
sai Jisu o ya. 

5. Sa tukuna yani vei iratou o Jisu, “Ragone sa 
tiko beka e dua na kakana?” E ratou sa sauma 
Vua, “E sega sara ga.” 

6. Sa tukuna vei iratou, “Dou viritaka na lawa 
ena yasai matau ni waqa, dou na kunea kina e so.” 
E ratou sa cakava vakakina ka ratou sa sega ni 
dreta rawa na lawa ni sa levu sara na ika. 

7. Na tisaipeli sa daulomana vakalevu o Jisu sa 
tukuna vei Pita, “Sai Koya na Turaga oqo!” Ni sa 
rogoca o Pita ni sa Turaga o ya, sa vakaisulu ka 
rika yani ki wai. 

8. Fra sa lako mai na vo ni tisaipeli ena waga (ni 
ra sa sega ni yawa sara mai vanua) rauta ni 
ruanadrau na i yate - era sa yarataka mai na lawa 
ni sa rui levu na ika. 

9. Ni ratou sa lako sara mai ki vanua, e ratou sa 
raica ni ra sa waqa tu na qilaiso, sa tavu tale tu ga 
na ika kei na madrai. 

10. Sa tukuna sara yani o Jisu, “Me kau mai e so 
na ika dou se qai rawata ga.” 

11. Sa lako yani o Pita ka dreta sara na lawa ki 
vanua, sa sinai sara ena ika, sa duanadrau 
limasagavulu katolu na malea, e dina ga sa levu 
sara na malea, ia, sa sega ga ni bote na lawa. 

12. Sa tukuna vei iratou o Jisu, “Dou lako mai ka 
mai kana.” Sa sega ni dua vei ira na tisaipeli e via 
tarogi Koya me vaka: “O cei sara mada o iko” - ni 

ratou sa kila ni sai Jisu ga oqo. 

13. Sa taura na madrai o Jisu ka solia vei iratou, sa 
vakatalega kina na ika. 

14. Ogo, sai katolu ni gauna sa vakaraitaki Koya 

kina o Jisu vei iratou na Nona tisaipeli ni sa 
tucake tale mai na mate. 


Sa Vakatikori Tale O Pita 

15. Ni ratou sa katalau tiko, sa tukuna o Jisu vei 
Pita, “Saimoni na luvei Jona o sa lomani Au 
vakalevu mai na ka kece oqo?” Sa sauma mai, “Io 
Turaga, o ni sa kila ni'u sa lomani Kemuni.” Sa 
dina Pita, - vakani ira na Noqu Lami.” 

16. Sa tukuna tale vua ena i katolu ni gauna, 
“Saimoni na luvei Jona, o sa lomani Au se sega?” 
sa tukuna o koya, io Turaga, o ni sa kila ni'u sa 
lomani Kemuni. Sa sauma mai o Jisu - “Vakaraica 
na Noqu sipi.” 

17. Sa tukuna tale vua ena i katolu ni gauna, 
“Saimoni na luvei Jona, o sa lomani Au?” Sa 
sauma mai o koya ka vaka: “Turaga, o ni sa kila na 
ka kecega. O ni sa kila ni'u sa lomani Kemuni.” Sa 
tukuna vua o Jisu, “vakani ira na Noqu Sipi.” 

18. “Sa dina sara, Au sa tukuna vei iko, nio a 
gone, o dau vakarautaki iko ka veilakoyaki ena 
vanua o sa vinakata ga, ni o sa qase mai - ona 
dodoka na ligamu ka na dua tale ena vesuki iko ka 
kauti iko ki na vanua o sa sega ni vinakata.” 

19. Sa tukuna oqo o Koya na mate ena laveti kina 
na Kalou. Ni sa vosa oti sa tukuna vua, “Muri Au 


” 


mal. 


Na Tisaipeli Daulomani Kei Na Nona I Vola 

20. Sa vuki yani o Pita ka raica na tisaipeli sa 
daulomana o Jisu ni sa muri tiko. O koya talega 
oqo sa dau ravi tiko ena serei Jisu ena vakayakavi 
ka dau taroga tiko, “Turaga o cei ena veretaki 
Kemuni?” 

21. O Pita, ni sa raici koya tiko, sa tukuna vei Jisu, 
“Turaga sa na vakacava na tamata oqo?” 

22. Sa tukuna vua o Jisu - kevaka Au sa lewa me 
bula tiko me yacova na Noqu lesu mai, a cava oqo 
vei iko? O iko ga mo muri Au mai.” 

23. Sa lako yani na vosa oqo vei ira kece na 
veitacini - ni na sega ni mate na tisaipeli oqo, ia o 
Jisu ea sega ni tukuna vua ni na sega ni mate - ia, 
“Kevaka Au sa lewa me bula tiko me yacova na 
Noqu lesu mai, A cava oqo vei kemudou?” 

24. Sai koya oqo na tisaipeli sa vakadinadinataka 
na veika oqo, ka vola talega na veika oqo ka 
keimami sa kila ni sa Dina. na nona i 
Vakadinadina. 

25. Sa levu tale na veika sa cakava o Jisu - kevaka 
era sa volai vakayadudua, Au sa kila ni 

o vuravura oqo ena sega ni rawata - ni na osota na 
vuravura na kena i vola ena volai kina. EMENI. 

NA CAKACAKA 


NODRA NA APOSITOLO 


Nai Vakamacala Taumada 


1. Ena i matai ni noqu i vola, i Ceofilo, Au a vola 
na ka kecega sa vakatekivu me cakava ka 
vakatavuvulitaka o Jisu. 

2. Me yacova na siga sa kaucake kina o Koya, ni 
sa tukuna oti na Nona i vakaro ena kaukauwa ni 
Yalo Tabu vei iratou na apositolo o ira sa digitaka 
o Koya. 

3. O ira oqo sa vakarairaitaki Koya kina, me 
vasagavulu na siga ni sa tucake mai na mate ka sa 
bula tiko, e levu na kenai vakadinadina era raica, 
ka veitalanoataka vata kei ira na matanitu ni 
Kalou. 


Sa Yalataki Na Yalo Tabu 

4. Ena dua na nodra soqoni vata sa vakarota vei 
ira mera kakua ni lako tani e Jerusalemi, ia me ra 
waraka ga na Vosa Yalayala i Tamana, “Me vaka 
dou sa rogoca mai vei Au”, sa tukuna o koya vei 
ira. 

5. “E dina ni sa dauveipapitaisotaki o Joni ena 
wai, ia oi kemudou mo dou na papitaiso ena Yalo 
Tabu ena vica na siga mai oqo.” 

6. Ena dua na nona rairai vei ira, era tarogi Koya 
ka vaka, “Turaga, ena gauna cava me sa na dua ga 
na matanitu vakai koya oisireli?” 

7. Sa qai tukuna vei ira, o Tamaqu ga sa kila tiko 
na kena gauna, e sega sara ga ni dua na ka vei 
kemudou mo dou via kila. 

8. “Ta dou na rawata na kaukauwa ni sa lako mai 
vei kemudou na Yalo Tabu; mo dou na qai yaco 
kina mo dou dautukuni Au mai Jerusalemi, mai 
Jutia taucoko kei Samaria, ka yacova sara nai 
yalayala kei vuravura.” 


Sa Lako Cake Ki Lomalagi O Jisu 

9. Sega ni dede na Nona vosa tiko o ya, era sa 
raici Koya ni sa lako cake ka la'ki tabogo yani ena 
loma nio. 

10. Ena nodra vakararai matua tiko ki lomalagi 
ena nona sa lako cake me la'ki yali yani, ka raica, e 
lewe rua na tamata e rau tu voleka vei ira e rau 
vakaisulu vulavula, 

11. E rau sa tukuna, “Oi kemudou na kai Kaleli, 
na cava dou sa tucake tu kina ka vakararai ki 
lomalagi? O Jisu ga oqo o Koya sa lako cake ki 
lomalagi mai vei kemudou, ena lesu tale mai me 
vaka nai valavala ni Nona lako cake ki lomalagi.” 


Na Masumasu Ena Taba Vale E Cake 

12. Era sa qai lesu tale ki Jerusalemi mai na 
ulunivanua sa vakatokai na Veiolive, ni sa voleka 
tikoga ki Jerusalemi, me vaka nai lakolako ni dua 
na siga ni Vakacecegu. 

13. la ni ra sa curuma yani na koro, era sa cabe 
cake sara kina taba vale e cake na vanua era sa tiko 

kina: O Pita, Jemesa, Joni kei Adriu; o Filipi kei 
Tomasi; o Pacolomiu kei Maciu; o Jemesa na luvei 
Alifio kei Saimoni sa vakatokai na Gumatua; kei 
Jiutasa na luvei Jemesa. 

14. O ira kecega oqo era sa lomavata ka yalovata 
ena masumasu kei na veimasulaki, kei na so na 
marama kei Meri na tinai Jisu, kei iratou na tacina. 


Sa Digitaki O Mataiasi 

15. E na siga o ya sa qai tucake o Pita e na kedra 
maliwa na dua na drau ka rua sagavulu era tiko 
kina, ka tukuna; 

16. Oi kemudou na veiwekani, e dodonu me 
vakayacori na vosa ni Vola Tabu oqo, sa vosa oti 
mai kina na Yalo Tabu ena gusui Tevita me baleti 
Jiutasa, o koya ka liutaki ira mai na mai vesuki 
Jisu; 

17. “0 Jiutasa e vakataki keda ga, ni a digitaki 
talega me i apositolo.” 

18. (Na tamata ogo e la'ki volia e dua na tiki ni 
qele mai nai sau ni nona caka cala, e a qai lutu me 
uluna sobu ki ra a sa kacabote na loma ni ketena 
me kasabura kece na nona gacagaca. 

19. O ira taucoko na tiko e Jerusalemi era kila 
taucoko na veika oqo;era sa vakatoka kina na tiki 
ni qele o ya ena nodra vosa, o Akelitama, na qele 
ni dra). 

20. “Ni sa volai ena i vola ni Same: 

“Me vakalalai na nona i tikotiko, ka me kakua ni 
dua tale me sosomitaki koya ena nona i tavi.” 

21. Me dua ga vei ira na tamata e dau tomani 
kedatou tiko, ena gauna se tiko kina na Turaga o 
Jisu ena nona dau liutaki kedatou voli, 

22. “Ka vakatekivu sara mai ena veipapitaisotaki i 
Joni me yacova na gauna sa mai lako cake kina vei 
keda - me na dua vei ira na tamata oqo me 
digitaki ka me mai wili vata kei kedatou, ena kena 
vunautaki na tucake tale mai na mate.” 

23. Sa qai kau cake mai e rua na yaca: O Joseva sa 
vakatokai o Parisapa na vuniyacana o Jusita, kei 
Mataiasi. 

24. Era sa qai masu ka cavuta, “Oi kemuni na 
Turaga, koni sa kila na yalo ni tamata kecega, mo 
ni vakatakila mai, o cei vei rau oqo Ko Ni sa 
digitaka. 

25. Me veisosomitaki mai ena cakacaka vaka 
apositolo ni vakaitavi tiko mai kina o Jiutasa, o 
koya qai caka cala ka sa lutu tani mai kina, sa 
mani lako o koya kina vanua e dodonu me lako 
kina.” 

26. Era sa vakawiri madigi ena vukudrau, na 
madigi oqo sa dusi Mataiasi. Sa mani wili vata 
kina o koya kei ira nai apositolo e lewe tinikadua. 


Lako Mai Na Yalo Tabu 


2. Ni sa qai yaco dina mai na siga ni Penitiko, o 


ira kecega oqo era sa tiko lomavata ka yalovata 
ena dua na yasana. 

2. Sa vakasauri e dua na rorogo sa rogo mai 
lomalagi, sa vaka na cagi covulaca kaukauwa, a sa 
vakasinaita na loma ni vale taucoko ena vanua era 
dabe tiko kina. 

3. Sa basika vei ira na ka sa vaka na yameyame 
ni buka sa veisebayaki, sa mai toka vakaadua ga 
vel ira. 

4. Era sa vakasinaiti kecega ena Yalo Tabu, era sa 
tekivu mera vosataka na veivosa tani eso, me vaka 
sa solia vei ira na Yalo Tabu mera cavuta. 


Na Nodra Vakanamata Mai Na Lewe Vuga 

5. O ira kece na Jiu era tamata lotu, ka ra tu ena 
veivanua kece e ruku i lomalagi, era soqoni vata 
yani e Jerusalemi ena siga o ya. 

6. Ni ra sa rogoca yani na rorogo duatani ogo, 
era sa lako vata mai me ra mai raica, e ka ni 
kurabui vei ira ni ra rogoci ira na tisaipeli ni ra 
vosataka tiko na vosa mai na vanua era cavutu 
mai kina. 

7. Era kurabui ka qoroqgoro, era veitarogi vakai 
ira ka vaka,era sega beka ni kai Kaleli o ira era 
vosa tiko oqo? 

8. Vakacava na vosa eda sa mai rogoca tiko oqo, 
na vosa mai na noda vanua eda dui sucu vata 
mai? 

9. “O ira na kai Paricia, kei Mitia kei Ilama kei 
ira sa tiko mai Mesopotemia kei Jutia kei 
Kapatosia, mai Ponito kei Esia, 

10. Mai Firijia, kei Pamifilia, mai Ijipita, kei na 
yasayasa vaka Lipea e voleka ki Kirini, kei ira na 
vulagi mai Roma, o ira na Jiu kei ira na sa tavuki 
kina lotu vaka Jiu, 

11. “O ira na kai Kiriti kei Arepea - eda rogoca 
taucoko ni ra cavuta tiko ena noda vosa o ira na 
tamata oqo, na cakacaka mana levu ni Kalou.” 

12. “Era sa tucake tu ga ena kurabui ka 
veilecayaki, era veitukunayaka vaka ira, “a cava 
nai balebale ni ka oqo?” 

13. Ia sa so vei ira e vakalialia era tukuna, “era sa 
mateni ena waini vou.” 


Na Vunau I Pita 

14. Ia sa qai tucake o Pita, kei ira na lewe 
tinikadua, ka kacivaka vakadomoilevu vei ira na 
lewe vuga, ka vaka, oi kemudou na kai Jutia kei 
kemuni kece sa tiko e Jerusalemi, mo dou kila na 
ka oqo, ka rogoca matua na noqu vosa. 

15. “O ira oqo era sa sega ni mateni, me vaka na 
ka dou nanuma, ni se qai ciwa ga oqo na kaloko 
ena mataka. 

16. “Ia na ka oqo sa tukuna tiko mai na parofita o 
Joeli: 

17. Ni na yaco ena gauna mai muri,sa tukuna na 
Kalou, Au na sovaraka na Yaloqu kivei ira na 
tamata kecega; Era na parofisai kina o ira 
nomudou gonetagane kei na goneyalewa, Era na 
raica na raivotu o ira nomudou cauravou, o ira 
nomudou qase era na tadrataka na tadra eso. 

18. lo vei ira na tagane kei na yalewa 
dauveigaravi Au na sovaraka vakatautauvata vei 
ira na Noqu Yalo Tabu ena gauna o ya, era na qai 
parofisai kina. 

19. Au na  vakaraitaka eso na ka eœ 
veivakurabuitaki mai lomalagi e cake, kei na 
vuravura era eso nai vakatakilakila: na dra kei na 
bukawaga kei na o kubou. 

20. Ena vakabutobutotaki na matanisiga, na vula 
ena vaka na roka ni dra,oqo ni se bera na siga ni 
Turaga, sa namaki ka levu vakaidina. 

21. la ena yaco o koya yadua ena kaciva na yaca i 
Jiova ena vakabulai.” 

22. “Dou rogoca mada na vosa oqo oi kemudou 
na Isireli, o Jisu na kai Nasareci na Tamata sa 
vakaraitaki koya kina na Kalou ena kemudou 
maliwa, ena vei cakacaka mana eso, 
veivakurabuitaki eso kei na veivakatakilakila 
lelevu eso, me vaka dou sa kila vinaka - 

23. Na Tamata oqo dou qai vakota kina 
kauveilatai me wili vata kei ira na tamata cala, ia o 
koya sa solia vei kemudou na Kalou ena nona 
lewa vuku kei na nona i naki; 

24. Na Kalou vakaikoya qai vakaturi koya cake, 
me sereki kina nai vau kaukauwa ni mate, baleta 
ni sega ni dodonu me vauci tiko kina o koya. 

25. “O Tevita e a tukuni koya mai ka vaka: au a 
raici Jiova tikoga ni sa tu e mataqu, ni sa tu o koya 
ena ligaqu i matau, au na sega kina ni rerevaka e 
dua na ka. 

26. O koya oqo sa reki tiko kina na yaloqu, ka 
vakavinavinaka tikoga kina na yamegu, ni'u sa 
kila kevaka sa vakacegu yani na bula ena 
vuravura oqo,sa tu na noqu i nuinui. 

27. O ni na sega ni biuti au kina nodra vanua na 
mate (Etesi), se Mo ni vakatara na Luvemuni 
Yalosavasava me vuca mai na yagona. 

28. O ni sa vakatakila mai vei au na sala kina 


bula, ka vakasinaiti au ena reki sega ni  cavuti 
rawa, mai na Nomuni serau.” 
29. Vei  kemudou na  veiwekani, me'u 


vakamatatataki Tevita na tamada vei kemudou, o 
koya e mate ka bulu, na nona i bulubulu e se tu 
vinaka sara tu ga ogo me yacova mai na siga e 
daidai. 

30. “Ni o koya e dua na parofita ka sa tukuna tiko 
mai na yalayala kei na vosa bubului ni Kalou vei 
koya, ni na tubu mai ena nona kawa na Karisito, o 
koya ena qai mai dabeca nai dabedabe vakaturaga 
(nei Tevita).” 

31. “E raica tu mai vakayawa o koya na ka oqo, 
ena nona tukuna ni o Karisito ena tucake tale mai 
na mate, ena sega ni biu tu mai Etesi, se na yagona 
me vuca mai.” 

32. “O Jisu oqo sa vakaturi koya cake na Kalou, ka 
keitou sa tu oqo me kena i vakadinadina. 

33. Ena gauna oqo sa dabe tiko kina o koya ena i 
dabedabe vakaturaga mai lomalagi ena yasa ni 
Kalou, me vaka na ka sa yalataka, sa solia mai 
kina na kaukauwa vua o Tamana me baleta na 
Yalo Tabu, ka sa sovaraka mai o koya na Yalo 


Tabu, me vaka dou sa mai raica ka rogoca. 

34. E sega ni lako cake ki lomalagi o Tevita, ia sa 
tukuna mai o koya: “sa tukuna o Jiova vua na 
noqu Turaga, mo mai Dabe ena yasaqu i matau, 
35. Me'u na biuti ira sobu na kemu meca mei 
butubutu ni Yavamuni.” 

36. “O koya oqo, me kila sara kina na matagali 
taucoko e Isireli, o Jisu oqo, o koya dou a vakota 
kina kauveilatai, sa lesia na Kalou me Turaga ka 
Karisito talega.” 

37. Ni ra sa rogoca oqo, sa lausua na yalodra, era 
sa tukuna vei Pita kei ira na vo ni apositolo, “Isa 
kemudou na veiwekani, a cava me Keimami na 
kitaka?” 

38. Sa qai tukuna vei ira o Pita, “Dou veivutuni, 
ka papitaisotaki taucoko ena yaca i Jisu Karisito 
me bokoci kina na nomudou i valavala ca; dou na 
qai rawata talega kina nai solisoli ni Yalo Tabu. 

39. “Na vosa yalayala oqo me baleti kemudou kei 
ira na luvemudou, kei ira era yawa tu mai, o ira 
vakaaduaga sa kaciva na Kalou ka noda Turaga. 


Sa Vakatuburi Nai Soqosogo Lotu 

40. Sa vosa tale tiko e na so nai vakamacala ka 
veivakadreti tiko vei ira, ka vaka, “Mo dou solia 
nomudou bula, mo dou bula kina mai na 
tabatamata ca oqo.” 

41. O ira sa vakabauta na nona i vunau, era sa 
papitaisotaki sara ena siga o ya, ka sa kuri kina vei 
ira sa lotu tiko, e rauta ni ra lewe tolu na udolu na 
tamata. 

42. Era sa daugumatua e  veisiga nodra 
veiwaseitaka nai vakavuvuli nodra nai apositolo 
kei na nodra tiko vakalomavata, ni ra dovia na 
madrai (sakaramede), kei na masumasu. 

43. O ira kecega oqo era sa rere ni torova na ca, sa 
levu kina na ka e veivakurabuitaki kei nai 
vakatakilakila lelevu era sa kitaka o ira nai 
apositolo. 

44. O ira kecega sa vakabauta sa sega ni mudu na 
nodra dau vakasoqoni vata, sa sega ni dua me 
tukuna ni sa nona nai yau,sa nodra kece na ka e 
nona. 

45. Era volitaka na nodra qele kei na nodra i yau, 
era qai vota vei ira era leqa tu kei na i colacola e 
so. 

46. Ena veisiga era lomavata mera guta na vale ni 
soro, era sota ena veivale mera dovi madrai, ni ra 
kania na kedra kakana sa dua na ka na levu ni 
nodra marautaka kei na vakavinavinaka. 

47. Nira sa vakavinavinaka tiko vua na Kalou era 
sa cici ga mai na tamata kecega ena nodra taleitaki 
ira. la na Kalou sa vakaikuritaka tikoga nai 
wiliwili ni tamata e veisiga kina i sogosogo lotu 
era sa vakabulai tiko mai. 


Vakabulai Ni Tamata Wamalai 


3. Ogo e rau sa lako cake vata o Pita kei Joni kina 


vale ni soro, ena auwa ni masumasu, ena i kaciwa 
ni auwa. 

2. Sa dua na tamata sa lokiloki mai na kete i 
tinana sa dau colati voli ga, o koya era sa 
vakadavora e veisiga ena mata sara ga ni katuba 
kina vale ni soro, sa vakatokai o Lagilagi me kere 
ka ni loloma vei ira sa curu ki na vale ni soro; 

3. Ni sa raici Pita kei Joni o koya ni rau sa 
vakarau curu kina vale ni soro, sa kerekere yani 
vei rau o koya me bau dua na nona ka ni loloma. 
4. Erau sa qai raici koya matua, sa qai vosa vua 
o Pita, ka vaka, “Mo raici keirau mai.” 

5. Sa qai vuki yani vakavinaka o koya vei rau, ni 
sa namaka me so na ka ni loloma me soli mai vua. 
6. Sa qai tukuna vua o Pita, “na siliva kei na 
koula e sega vei Au, ia na ka ga sa tu oqo vei Au, 
Au na solia yani vei iko: Ena yaca i Jisu na kai 
Nasareci, mo tucake ka lako.” 

7. Sa qai taura na ligana i matau, a sa tubera 
cake, ka sa vakasauri na kena sa vakaukauwataki 
na yavana kei na nona qurulasawa. 

8. Sa sega ni qai wawa o koya ena nona sa lade 
cake ka tucake tu, a sa curu vata kei rau ki na vale 
ni soro a sa lako, ka rika, ena nona 
vakavinavinakataka tiko na Kalou. 

9. O ira kecega na tamata era raici koya, ni lako 
tiko ka vakavinavinakataka tikoga na Kalou. 

10. Era sa qai kila, ni o koya ga ka dau dabe tiko 
ena mata ni katuba o Lagilagi, mai na vale ni soro 
me dau kere ka ni loloma; era sa kidrowa ka 
kurabui ena veika sa yaco oqo vua. 


Na Vunau Mai Na Matamata Ni Katuba Ni Vale 
Nei Solomoni 

11. Sa sega ni qai biuti Pita kei Joni na tamata 
lokiloki sa vakabulai, o ira kecega na tamata era sa 
cici yani vei iratou, ena matamata ni katuba ena 
vale ni soro nei Solomoni, ena nodra qoroqoro 
levu. 

12. Ni sa raica na ka sa yaco o Pita, sa vosa vei ira 
na tamata,ka vaka: “Oi kemudou na matagali 
Isireli, na cava dou sa rui kurabui kina ena ka oqo? 
Se cava dou sa vakasaravi keirau ga kina, me vaka 
sa neirau kaukauwa se yalododonu, keirau sa 
vakabulai koya kina na tamata oqo me lako rawa? 
13. “Na Kalou i Eparama, Aisake kei Jekope, na 
nodra Kalou talega na noda qase, sa 
vakarokorokotaka na Luvena o Jisu, dou a soli 
koya ka beitaka vakailasu ena mata i Pailato, ni sa 
via sereka o koya. 

14. “Dou sega ni vinakata me sereki o koya na 
Ledua Yalosavasava ka dodonu sara, dou qai 
vinakati koya na tamata daulaba me sereki yani 
vei kemudou, 

15. “Dou sa vakamatei koya na bula, o koya sa 
vakaturi koya cake mai na mate na Kalou,keirau 
sa kenai vakadinadina ni keirau sa raici koya ni sa 
bula. 

16. Na yaca i Jisu sa vakabulai kina na tamata oqo 
- dou kila vinaka nona lokiloki tu e liu, na yaca I 
Jisu e vakabauti na vakabauta e solia mai na Kalou 
vei keirau, dou sa rawa ni raica kina ka 
vakadinadinataka na taucoko ni veivakabulai oqo. 


17. Ogo au sa kila,na veiwekani,na ka dou cakava 
e caka sara tu ga ena lecaika,ka vaka talega kina o 
ira na nomudou i liuliu. 

18. “la na veika kece oqo sa vakatakila oti tiko 
mai na Kalou ena gusudra na nona parofita, ni na 
sotava na veika rarawa o Karisito, sa mai 
vakataucokotaka oti o Koya na veika oqo. 

19. “O koya mo dou vei vutuni ka sauvuki lesu 
mai, me bokoci kina na nomudou i valavala ca, me 
na  talevi kemudou lesu mai kina na 
veivakasaututaki ni Turaga, 

20. “Me na talai Jisu Karisito vei kemudou o koya 
sa mai vunautaki oti e matamudou, 

21. “Ena tiko mada ga o koya mai lomalagi me 
yacova ni sa vakasavasavataki na ka taucoko, me 
vaka na nodra vosa na Nona  parofita 
yalosavasava, mai nai tekivu kei vuravura. 

22. “Ea tukuna dina o Mosese vei ira noda qase, 
ena vakatubura cake vei kemudou o Jiova na 
nomudou Kalou e dua na Parofita me vakataki au, 
mai vei kemudou ga, mo dou dau rogoca na ka e 
tukuna veikemudou. 

23. Vei koya e sega ni via rogoca na parofita 
oqori, ena vakarusai tani mai vei kemudou. 

24. Mai vei Samuela kei ira kece na parofita era 
qai muri mai, era sa tukuna oti tiko mai na ka sa 
mai vakavotukanataki tu ena siga e daidai. 

25. Oi kemudou na luvedra sara ga na parofita, o 
ira noda qase sa vosa yalayala mai kina na Kalou, 
ena nona cavuta vei Eparama, ena kalouvinaka na 
vei kawa tamata kecega e vuravura ena vuku ni 
nomu kawa. 

26. “Ena gauna sa vakatura cake tale mai kina na 
Luvena o Jisu na Kalou, e talai Koya taumada vei 
kemudou me veivakalouvinakataki ena Nona 
veisautaki kemudou mai na nomudou i tovo ca.” 


Rau Vesu O Pita Kei Joni 


4. Ni rau se vosa tiko vei ira na tamata, sa lako 


mai vei rau o ira na bete, kei na turaga ni vale ni 
soro, kei ira na Sedusisi, 

2. Ena nodra cudru katakata, ni rau sa vakavulici 
ira na tamata ka vunautaka vei ira, na tucake tale i 
Jisu mai na mate. 

3. Era sega tale ni wawa ena nodra tauri rau, ka 
sogoti rau ena loma ni vale ni veivesu,me yacova 
na mataka baleta ni sa karobo mai na vanua. 

4. E lewe levu vei ira na rogoca nai vunau o ya 
era sa vakabauta; ka rauta tiko ni ra lewe lima na 
udolu. 


Vakamacala Vei Ira Na Vuni Vunau 

5. Nisa yaco mai na siga ka tarava, o ira nodra i 
liuliu, kei ira na qase, kei ira na vuni vola, 

6. Sa vaka talega kina o Anasa na bete levu, kei 
Kaiava kei Alekisada, kei ira kecega na wili ena 
vuvale ni bete levu, era sa soqoni vata yani e 
Jerusalemi. 

7. Era sa gai biuti rau me rau tucake tu ena kedra 

maliwa, era sa qai tarogi rau, ena kaukauwa cava, 
se na yaca cava, drau sa cakava tiko kina na veika 
ogo? 

8. Sa vakasinaiti o Pita ena Yalo Tabu, me 
tukuna vei ira “Oi kemudou na nodra i liuliu na 
tamata kei na nodra qase na Isireli.” 

9. “Kevaka mo dou na via vagaqai keirau se 
rawa vakacava vua na tamata lokiloki o ya me 
vakabulai; 

10. “Mo dou na kila taucoko sara kei ira kecega na 
matagali i Isireli, ni sa yaca i Jisu Karisito na kai 
Nasareci o koya dou a vakota, na Kalou qai 
vakaturi Koya cake tale mai na mate, ena Vukuna 
dou sa raica tu kina na tamata lokiloki ni sa 
veilakoyaki voli e matamudou e daidai. 

11. “Sai koya na vatu dou a cata oi kemudou na 
matai ni vale, sa qai yaco o koya mei vakadei ni 
tutu ni vale.” 

12. “E sega ni dua e rawa me veivakabulai, ni 
sega tale ni dua na yaca e ruku i lomalagi e soli 
vua na tamata me bula rawa kina.” 


Sa Tarovi Na Yaca I Jisu 

13. Ena nodra sa raica tiko na nodrau yalo qaga o 
Pita kei Jonini ra sa kila talega e rau sega ni 
tamata vuli se me bau dua na ka rau kila tu, era sa 
kurabui sara kina. E dua ga na ka era sa qai 
vakasamataka rawa ni rau a dau bula vata kei Jisu. 
14. la ni ra sa raici koya tale na tamata lokiloki, o 
koya sa vakabulai ni tucake vata tu keirau,sa qai 
sega ga ni dua na ka mera cavuta rawa. 

15. la ni ra sa vakaroti rau me rau sa vagalala tani 
e tuba mai na loma ni vale ni bose,era sa qai 
veivosaki vakai ira, 

16. Era tukuna, “Na cava meda na cakava vei rau 
na tamata oqo? Ni sa kuruseta na vanua o 
Jerusalemi nai  rogorogo ni cakacaka 
veivakurabuitaki oqo, na ka oqo sa kilai raraba ka 
sega ni tabonaki rawa. 

17. la na gaunisala ga me na tarovi rawa kina nai 
tukutuku sa tete ka sega ni tarovi rawa tiko oqo, o 
ya me rau sa na vakaroti me rau kakua tale ni 
vakatavuvulitaka na yaca i Jisu vua e dua na 
tamata. 

18. Era sa qai kacivi rau mai, ka vakarota sara 
vakaukauwa vei rau, me rau kakua ni 
vakatavuvulitaka se cavuta mada ga na yaca i Jisu. 
19. Ia e rau sa vosa ka tukuna vei ira, ka vaka, mo 
ni lewa ga se sa dodonu se sega ena mata ni 
Kalou, me keirau vakarorogo vei kemuni me 
kakua vua na Kalou. 

20. “Ni sa dredre sara vei keirau, me keirau 
galuvaka na veika keirau sa raica ka 
vakadinadinataka.” 

21. Era sa vosa vakacudrucudruya tikoga vei rau 
me yacova ni ra sa qai raica ni sega ni dua na ka e 
dodonu me rau cudruvi kina, era sa mani laivi rau 
me rau sereki ka lako,ena vuku talega ni ra sa 
vakarokorokotaka na Kalou na tamata kecega ena 
veivakabulai sa qai caka. 

21. Ni sa yabaki vasagavulu vakacaca na tamata, 


sa yaco vua na cakacaka veivakurabuitaki levu 
oqo. 


Masulaki Na Yalo Doudou 

23. Ni rau sa lako yani e rau sa vakadodonu 
sara kivei ira na nodrau i tokani, e rau tukuna kece 
na ka era vosataka vei rau o ira na bete levu kei ira 
na qase. 

24. Ni ra sa rogoca, era sa yalovata mera sa 
masuta na Kalou, ka vaka: Kemuni na Turaga, oi 
Kemuni na Kalou, o ni a bulia na lomalagi kei na 
vuravura ka vaka talega kina na waitui, kei na ka 
kecega sa tu kina, 

25. O Tevita na Nomuni tamata o ni a tauca e 
gusuna me tukuna: Sa daucudru na veimatanitu 
ena vuku ni cava, kei ira na tamata era sa bukia na 
ka ca? 

26. “Era sa tuvai valu na tui kei vuravura, kei ira 
na veituraga era sa soqoni; vata mera valuti Jiova 
kei na Nonai Lumuti. 

27. O Froti kei Ponitio Pailato vata kei ira na kai 
matanitu tani kei ira na Isireli, era sa vakasoqoni 
vata mera ia dina nai valu ena nodra saga, mera 
valuta na Luvemuni Yalosavasava o Jisu. 

28. Era na sega ni rawa me tarova, na ka o ni sa 
nakita oti tu mai mera na vakayacora. 

29. “Oqo, Turaga, mo ni raica mada na nodra sa 
tuvai valu tiko mai, mo ni solia kivei ira na 
Nomuni talatala na yalo e qaqa, me rawa ni ra 
tukuna vakadoudou kina na Nomuni vosa, 

30. “Ka me dodo tale tikoga na ligamuni sa dau 
veivakabulai me  vakayacori kina na 
veivakatakilakila eso kei na ka e veivakurabuitaki 
ena yaca ni luvemuni Yalosavasava o Jisu.” 

31. Ni sa oti na nodra masu, sa vakayavalati na 
vale taucoko era sa tiko kina; era sa duivakasinaiti 
kecega ena Yalo Tabu,era sa tukuna kina na vosa 
ni Kalou ena yalo e qaqa. 


Waseivata Ena Ka Kece 

32. O ira kecega sa lotu tiko oqo era sa yalovata ka 
lomavata; sa sega ni dua me tukuna na ka e nona 
me nona duadua ga, ia sa nodra kece. 

33. Ni ra vunautaka nai apositolo na nona tucake 
tale mai na mate na Turaga o Jisu, sa duatani na 
kaukauwa sa laurai vei ira, kei na kena sa sobuti 
ira taucoko tu na veilomani dina. 

34. Sa sega ni qai dua vei ira me vakaloloma ni 
liga lala; vei ira na tiko nona tiki ni qele era 
volitaka, ka vaka talega kina eso e volitaki nona 
vale, na kenai sau era kauta vata mai; 

35. Ka mai tauca kina yavadra nai apositolo era sa 
qai veiwaseyaka vei ira na vakaloloma ka liga lala. 
36. O Josese era sa vakatoka nai apositolo me o 
Panapasa, (na kenai balebale a luve ni 
dauveivakacegui), o koya mai na yavusa i Livai ka 
lewe ni vanua mai na yanuyanu o Saipurusi, 

37. E tiko e dua na nona qele, ka sa volitaka, na 
kena i lavo sa qai kauta mai ka mai biuta e 
yavadra nai apositolo. 

5. la sa dua na tamata na yacana o Ananaiasa 


kei na yacai na watina o Savaira, e rau sa volitaka 
talega na nodrau tiki ni qele. 

2. A sa vunitaka o koya e dua na kenai wase ni 
sau ni nona qele sa kila talega o na watina,sa qai 
kauta o koya na kena vo kina yavadratou nai 
apositolo. 

3. la sa qai vosa vua o Pita, i Ananaiasa na cava 
me vakasinaita kina na yalomu o Setani mo mai 
lasutaka kina na Yalo Tabu, ni o tukuna ni sai 
koya taucoko oqo nai sau ni nomu qele, ia o sa 
vunitaka e so me nomu ga? 

4. Ni se bera ni volitaki, e sega li ni nomu na qele 
oqori? la ni o sa volitaka, e sega li ni o iko ga o sa 
vakatulewa kina? Na cava mo nakita kina nai 
vakarau ca ogo e lomamu? O sa sega ni lasu vua 
na tamata, ia vua sara ga na Kalou.” 

5. Ni sa rogoca o Ananaiasa, na vosa sa tau oqo 
vua, sa bale sobu ka mate sara ga. Ni ra sa rogoca 
na tamata na ka sa yaco, sa tuburi ira vakalevu na 
rere. 

6. Ara sa tucake yani na cauravou ka solegi 
koya, era sa colati koya ki nai bili,ka la“ki buluta. 

7. Nioti toka e tolu na auwa sa curu talega mai e 
loma ni vale na watina, ka sega tiko ni kila na 
veika sa yaco oti. 

8. Sa tarogi koya yani o Pita, “Sai koya sara ga o 
ya nai sau drau rawata mai na nomudrau qele 
drau sa volitaka?” Sa saumai mai na yalewa, “lo, 
oqori dina sara ga na kenai sau.” 

9. Sa qai tukuna vua o Pita, e rawa vakacava vei 
kemudrau, mo drau lomavata mai ena nomudrau 
via vakatovolea na Yalo Tabu? Ena mata ni katuba 
e rawa ni o raica, ni ratou se tucake tu ga kina na 
cauravou e ratou se qai lesu mai na buluti koya na 
watimu, e ratou na colati iko vaka kina, ki nai 
bili.” 

10. E vakasauri ga na nona sa bale matemate sobu 
kina qele. Era lako mai na cauravou ka raica ni sa 
mate tu, era taura ka colata yani kinai bili, ka ra 
la'ki buluta tikiva nai bulubulu kei na watina. 

11. Era sa rere vakalevu kina o ira kece na lewe ni 
soqosogo lotu, ka vaka kina o ira kecega sa rogoca 
nai rogorogo oqo. 


Vakuri Tikoga Na Kaukauwa Ni Kalou Ena I 
Soqosoqo Lotu 

12. E levu nai vakatakilakila kei na ka e 
veivakurabuitaki, sa yaco vei ira na tamata ena 
ligadra nai apositolo. Ena vei siga kecega era sa 
dau soqoni vakalomavata ena matamata ni katuba 
ni vale nei Solomoni. 

13. Sa sega ni dua vei ira mai tuba me via volekati 
ira mai, ia e dua ga na ka era sa kitaka na nodra 
vakarokorokotaki ira nai apositolo. 

14. Sa vakaikuritaki tikoga vua na Turaga, na 
tagane kei na yalewa era sa vakabauta. 

15. Era sa kauti ira yani sa tauvimate tu kina 
veigaunisala,mera vakadavori ena i mocemoce kei 


na ibe, de lakolako ena taubale mai o Pita ena 
gaunisala o ya, me rawa ni tarai ira mada ga na 
kenai yaloyalo ni sa lako tiko. 

16. Era lewe vuga talega na lako mai ena veikoro 
sa vakavolivoliti Jerusalemi, era kauta mai na 
tamata eso sa tauvimate, kei ira sa vakararawataki 
tu ena yalo velavela eso, era sa vakabulai 
vakaaduaga na tamata kece sa kau mai. 


Sereki O Ira Na Apositolo 

17. Sa qai tucake na bete levu kei ira kece na tiko 
vata kei koya (o ira na Sedusisi), sa tarai ira tu e 
dua na tama ni yaloca levu, 

18. Era sa tauri iratou nai apositolo, ka biuti iratou 
ki na vale ni veivesu. 

19. la ni sa bogi na vanua sa lako mai e dua na 
agilosi ni Turaga ka dolava na katuba ni vale ni 
veivesu, sa qai kauti iratou ki tautuba, ka tukuna, 
20. “Dou lako, mo dou la'ki tucake tu ena vale ni 
soro ka vunautaka vei ira na tamata me baleta na 
bula vou oqo.” 

21. Ni ratou sa taura oti nai tukutuku oqori, e 
ratou sa lako vakusakusa kina vale ni soro ni 
se qai malamalawa mai na mataka ka sa 
tekivu sara nodratou veivakatavulici. la na bete 
levu sa qai lako mai kei ira na dautiko vata kei 
koya, era sa vakasoqoni ira na mataveilewai kei ira 
kecega na qase i Isireli, sa qai talai eso me la'ki 
sereki ratou mai na vesu tiko. 


Era Veilewaitaki Tale Na Apositolo 

22. la ni ratou sa curu yani na ovisa ena loma ni 
vale ni veivesu, ratou sa sega ni laurai nai lala 
oqo,e ratou sa lesu tale ka la'ki tukuna, 

23. E ratou tukuna, “E dina ni keitou sa dolava 
yani na katuba, sa sega ni qai dua me vesu tiko e 
loma!” 

24. Ni sa rogoca o koya na turaga ni ovisa levu, 
kei na turaga bete ni vale ni soro kei na bete levu 
na veika sa yaco,era sa kidroa taka na ka sa yaco 
kei na ka ena yaco tarava mai. 

25. Sa qai lako mai e dua,ka tukuna vei ira, “raica 
oiratou na tamata dou a biuta kina vale ni veivesu, 
e ratou sa tu ena vale ni soro, ka vakavulici ira tiko 
na tamata!” 

26. Sa qai lako na turaga ni ovisa kei na vica na 
ovisa, me kauti iratou mai, ni ratou sa la'ki tauri 
mai sa sega ni ratou vesu mai vakaukauwa, ni 
ratou sa rerevaki ira na lewe vuga de ra qai 
vakaviriki iratou ena vatu. 

27. Ni ratou sa la'ki kau mai vei ira na ovisa, e 
ratou sa qai mai vakaturi e matadra na matabose e 
cake ni lotu. Sa qai tarogi iratou na bete levu, 

28. Ka vaka, “Keitou a sega beka ni vakarota 
matua  veikemudou, mo dou kakua ni 
vakatavuvuli ena yaca oqo? Dou raica, O 
Jerusalemi taucoko dou sa vakasinaita tu ena 
nomudou i vakavuvuli, dou sa nakita talega me 
keitou tarogi ena dra ni Tamata oqo!” 

29. la sa qai vosa o Pita kei iratou nai apositolo ka 


904 


CAKACAKA 


vaka: Keitou na talairawarawa ga vua na Kalou, 
ka sega vua na tamata. 

30. Na nodra Kalou na noda qase sa vakaturi Jisu 
cake mai na mate, o koya dou a vakamatea ena 
nomudou vakaliliga ena dua na kau. 

31. Sa laveti Koya cake na Kalou ka vakatikori ena 
ligana i matau me Ravouvou kai Vakabula, me 
rawa kina vei ira na Isireli mera veivutuni ena 
vukuna kei na veivakabokoci ni valavala ca. 

32. “Keitou sai vakadinadina ni veika oqo,kei na 
Yalo Tabu talega o koya sa solia na Kalou vei ira 
ga sa talairawarawa Vua.” 


Nai Vakasala I Kamelieli 

33. Ena nodra sa rogoca na veika oqo,era sa cudru 
vakalevu ka ra bosea vata meratou sa na 
vakamatei. 

34. Sa qai tucake e dua na lewe ni matabose cecere 
oqo, a Farisi, o Kamelieli na yacana, o koya na 
qasenivuli ni vunau, era dau vakarokorokotaki 
koya na tamata kecega, a sa vakarota yani me 
ratou kau vakatikitikitaki mada e tuba oiratou nai 
apositolo. 

35. Sa tukuna vei ira, oi kemudou na Isireli mo 
dou qarauna vakavinaka naka dou sa nakita me 
caka vei iratou na tamata oqo. 

36. Ena vica na yabaki sa oti yani e a tubu cake 
kina e dua na tamata na yacana o Ceutasa ka via 
vakaraitaka o koya ni sega tale ni dua me rau lewe 
rua tukuna e vuravura, ka rauta ni lewe va na 
drau na tagane era sa muri koya. Sa qai vakamatei 
na tamata oqo, o ira kece na muri koya voli era 
veisebayaki ka yali sega macala tu me yacova mai 
oqo. 

37. E dua tale na tamata na yacana o Jutusa na kai 
Kaleli e qai taravi koya mai, o koya talega e 
tukuna, ni o koya ga, oqo e donumaka tiko na 
gauna ni wili lewe ni vanua, sa dua na ka na levu 
ni tamata e dreta o koya. Sa mate talega na tamata 
oqo, o ira kece na dau muri koya era veiseyaki. 

38. Au sa tukuna rawa oqo veikemudou, dou 
kakua ni via tarai iratou na tamata oqo, dou laivi 
iratou ga; kevaka e ka vakatamata na cakacaka e 
ratou sa kitaka,ena sega ni rawa ga kina e dua na 
ka; 

39. “Ia kevaka sa mai vua na Kalou, dou na sega 
ni rawa mo dou vakamalumalutaka - de dou sa 
yaco tale mo dou veivala kei na Kalou.” 

40. Era sa ciqoma na ka e tukuna, sara qai kacivi 
iratou mai nai apositolo, me ratou vakanakuitaki 
ka sa vakaroti sara vakaukauwa vei iratou, 
meratou kakua tale ni vakatavuvulitaka na yacai 
Jisu, a ra sa qai sereki iratou meratou lako. 

41. Ni ratou sa lako tani mai ena loma ni 
matabose cecere oqo,sa dua na ka nodratou reki ni 
ratou kila,sa dodonu meratou vakacacani ka 
vakamaduataki ena vuku ni yacana. 

42. Ena vale ni soro e veisiga, kei na nodra dui 
veivalevale, era sa sega ni mudu ni vakatavuvuli 
ka vunautaki Jisu ni sai Koya na Karisito. 


Digitaki E Lewe Vitu Me Veigaravi 


6. Ena gauna o ya, sa tubu cake tikoga na kedra i 


wiliwili na tisaipeli era sa lotu tiko mai, ka sa 
basika cake talega mai e dua na kudru mai vei ira 
na kai matanitu tani vei ira na Iperiu era lotu tiko, 
era kudruvaka ni ra sa guilecavi tiko o ira nodra 
yada ena kena dau wasei na ka ni loloma. 

2. Sa ratou qai kaciva e dua na bose na lewe 
tinikarua me ra tiko taucoko kina, e ratou sa 
tukuna, sa sega ni dodonu me  keitou 
vakatikitikitaka na vosa ni Kalou, ka me keitou sa 
garava ga na votai ni kani loloma ena teveli. 

3. “O koya oqo, mo dou vakaraica mai vei 
kemudou ga e lewe vitu na tamata sa vinaka na 
kenai rogorogo, ka sinai ena Yalo Tabu kei na 
yalomatua, me keitou lesi iratou kina cakacaka 
oqo. 

4. “Ia oi keitou me keitou sa na solia 
vakatabakidua sara ga neitou gauna, ena dau 
masu kei na vakatavuvuli kei na vunautaki ni 
vosa ni Kalou.” 

5. Sa vinaka vei ira na ka e ratou tukuna, era sa 
qai digitaki Sitiveni, na tamata sa sinai na 
vakabauta kei na Yalo Tabu, kei Filipi, o Virikoro, 
o Nikori, o Taimone, o Amena kei Nikolase mai 
Anitioki e dua na kai matanitu tani e lotu vaka Jiu, 
ia sa veisau me lotu Vakarisito, 

6. Era sa qai kau mai na lewe vitu oqo kina 
matadra nai apositolo, ni ra sa mai masulaki era sa 
tabaki iratou ena ligadra. 

7. Sa teteva yani na veivanua na vosa ni Kalou 
ka sa sega ni tarovi rawa na kedra i wiliwili na 
tisaipeli era sa vakabulai tiko mai Jerusalemi, e 
lewe levu talega na cakacaka tu vakabete era sa 
talairawarawa mai kina vakabauta. 

Beitaki O Sitiveni Ni Vosavakacacataka Na 
Kalou 

8. O Sitiveni, sa sinai vua na vakabauta kei na 
kaukauwa ni Kalou, sa cakava o koya na ka e 
veivakurabuitaki lelevu kei na cakacaka mana eso 
vei ira na tamata. 

9. la ena dua na siga, era sa mai veileti kina eso 
na tamata mai nai sogosogo ni dua na lotu vaka 
Jiu ka ra vakatokai (o ira sa vakagalalataki), o ira 
oqo era kai Kirini, kai Alekisadaria, ka so mai 
Silisia kei Esia sara, era sa lakovi Sitiveni mai. 

10. la era sa sega ni vorati koya rawa, ni sa rui 
vuku na nona vosa ka tu vata kei na kaukauwa ni 
Kalou. 

11. Era sa qai kauta mai e so na tamata mera 
beitaki koya ni cala, me ra tukuna, “Keimami sa 
rogoci koya ni vosavakacacataki Mosese tiko kei 
na Kalou.” 

12. Na ka era sa rogoca oqo e rui vakacudrui ira 
sara ga vakalevu na lewe vuga kei ira na qase kei 
ira na vunivola; era lako mai vua ka tauri koya 
vakaukauwa, era sa qai kauti koya kina matabose 
cecere ni lotu. 

13. Sa vakarautaki tale tu ga eso me veibeitaki 

vakailasu, era tukuna, na tamata oqo sa sega ni 
bau cegu, na nona vosavakacacataka tikoga na 
vale ni soro oqo kei nai vunau i Mosese; 

14. “Ni keimami sa rogoci koya ni tukuna tiko o 
Jisu na kai Nasareci ena mai vakarusa laivi na 
vale ni soro ogo, ka na mai veisautaka talega nai 
vakarau sa biuta tu mai vei keda o Mosese meda 
muria.” 

15. O ira kecega na lewe ni matabose cecere oqo 
era sa vakaraici koya taucoko, ni ra sa raica na 
matana sa vaka nai rairai ni dua na agilosi. 


Vakamacala I Sitiveni : Na Kacivi Nei Eparama 


Ta Sä qai tarogi koya na bete levu, “E dina tiko li 


na veika o sa beitaki tiko kina?” 

2. Sa qai sauma o koya ka vaka, dou vakarogoci 
au mada ena veika oqo oi kemudou na 
mataveiwekani kei na qase, na Kalou 
vakaiukuuku sa rairai vua na tamada o Eparaama 
ni se tiko mai Mesopotamia, ni 

bera nona la'ki tiko ki Arana, 

3. A sa tukuna vua, “Mo lako tani mai ena nomu 
vanua kei ira talega na wekamu ka lako kina dua 
na vanua au na vakatakila vei iko.” 

4. Sa qai biuta mai o koya na vanua o Kalatia ka 
la'ki tiko ki Arana, mai kea sa qai la'ki mate kina o 
tamana, na Kalou sa qai kauti koya mai me mai 
vakatikotiko ena vanua dou sa mai tawana tu ni 
kua. 

5. E sega ni dua na tiki ni qele e solia vua na 
Kalou me nona i votavota, e sega sara ga ni bau 
dua na tikini qele lailai me bau nona, ia sa 
yalataka ga vua ni na taukena na vanua taucoko 
na nona kawa, ka dina mada ga ni sega tu na 
luvena. 

6. la sa tukuna na Kalou ni na vaka oqo na kenai 
lakolako: ni ra na tiko vulagi na nona kawa ena 
vanua sa sega ni nodra era na qai kau vakabobula 
me ra vakararawataki me va na drau na yabaki. 

7. Na matanitu era na bobula kina, Au na lewa, 
sa tukuna na Kalou, ni oti o ya era na qai sereki 
mai mera qaravi Au ena vanua oqo. 

8. Sa qai vakayacora na Kalou vei Eparama na 
veiyalayalati ni veicilivi; sa cilivi Aisake o 
Eparama na tamana ni oti e walu na siga; e cakava 
vaka kina o Aisake vua na luvena o Jekope, o 
Jekope e cakava vaka kina vei ira na lewe tini 
karua na patereaki. 


Nodra Tiko Mai Ijipita Na Qase 

9. O ira na patereaki, era dau vuvutaki Joseva ka 
vakavuna nodra volitaka ki Ijipita, ia na Kalou sa 
tikovata kei koya, 

10. Sa vakabulai koya mai na veika rarawa 
taucoko e sotava, sa totaki koya na Kalou ka solia 
vua na yalo ni vuku me tucake kina ena mata i 
Fero, na tui Ijipita, sa lesi kina o koya me kovana e 
ljipita taucoko, ka me lewa talega na nodra 
cakacaka na tiko e na vale ni tui. 

11. Sa qai yaco e dua na dausiga kei na dua na 


gauna ni takiveiyaga ena vanua o ljipita kei 
Kenani, sa sega ni dua na vanua mera kune 
kakana kina o ira noda qase. 

12. “la ni sa rogoca o Jekope ni sa tiko mai Ijipita 
na sila, sa qai talai ira na noda qase mera lako 
mada e liu ki Ijipita, 

13. Ena kena i karua ni nodra lesu tale ki Ijipita sa 
qai vakaraitaki koya o Joseva vei ira na tuakana, 
ka sa vakaraitaki talega na matavuvale i Joseva vei 
Fero. 

14. Sa qai veitalai o Joseva me la'ki kau mai o 
Jekope na tamana kei ira kece nona lewe ni 
vuvale, ka rauta tiko ni ra lewe vitusagavulu ka 
lima. 

15. Sa qai lako sobu ki Ijipita o Jekope; a sa mate 
mai kea o koya kei ira na noda qase. 

16. Na yagodra e kau lesu ki Sikemi mera la'ki 
buluti ena i bulubulu sa volia oti tu o Eparama, 
ena vica na tiki ni siliva vei ira na luvei Emori mai 
Sikemi. 


Vakayagataki Mosese Na Kalou Me Sereki Na 
Isireli 

17 “la ni sa qai roro tiko mai na gauna sa vosa ni 
yalayala ka bubului kina na Kalou vei Eparama, sa 
qai tubu cake vakatotolo na kedra i wiliwili ena 
nodra tiko mai Ijipita, 

18. “Me yacova ni sa buli tale e dua tani na tui ka 
sega ni kilai Joseva. 

19. “Na tui ogo sa qai bukia na vere me baleti ira 
na kai noda, sa qai vakasaurarataki ira na noda 
qase me ra vakacakacakataki talega o ira na gone 
lalai me rawa ni ra mate kina. 

20. “Ena gauna vata oqo sa sucu mai kina o 
Mosese, a sa mata vinaka sara, ka taleitaki koya na 
Kalou sa vula tolu nona susugi cake mai ena vale 
nel tamana. 

21. Ni sa sega ni vunitaki rawa sa biu me 
vakacirimi i wai ena waga kuta, sa kunea na luvei 
Fero goneyalewa ka susuga me luvena. 

22. Sa vakavulici o Mosese ena vuku vaka ljipita, 
sa tamata vakatulewa matau ena vosa kei na 
cakacaka. 

23. Ni sa yacova mai na yabaki vasagavulu, sa 
navuca e lomana me la'ki sikovi ira mada na 
wekana, o ira na luve i Isireli. 

24. Sa raica o koya ni dua na wekana sa mokulaki 
tiko mai vua na kai Ijipita sa vakamatea o koya na 
tamata sa veimoku. 

25. Sa nanuma o koya ni ra sa kila na wekana ni 
sa yaco na veisereki ni Kalou ena ligana, ia era 
sega sara ga ni kila. 

26. Ena siga ka tarava e lako yani ka baci tarovi 
rau e lewe rua e rau veivala tiko, e tukuna vei rau, 
cava drau sa veivala kina ni drau sa veiwekani 
dina? 

27. la e dua vei rau sa veivala tiko sa biligi koya 
tani na wekana rau sa veivala tiko, ka tukuna mai 
vua, o cei sa lesi iko mo mai neimami liuliu mo via 
lewai keimami? 

28. O baci via vakamatei au talega, me vaka na 

nomu vakamatea na kai Ijipita ena noa? 

29. Na vosa oqo. E vakavuna sara ga me dro kina 
o Mosese ki Mitiani me la'ki tiko kina, e rua na 
luvena e qai la'ki sucu kina. 

30. “Ni sa oti e vasagavulu na yabaki, sa qai rairai 
vua na agilosi i Jiova ena yameyame ni bukawaga 
mai na dua na vuni kau sa kama tiko, oqori ena 
vanua talasiga mai na ulunivanua o Saineai. 

31. Ni sa raica o Mosese na ka oqo, erui 


kidroataka  vakalevu ka  vinakataka me 
vakadikeva vinaka, sa qai rogo mai na domo ni 
Turaga, 


32. Ka vaka, oi Au na nodra Kalou na nomu qase 
- na Kalou i Eparaama, na Kalou i Aisake kei na 
Kalou i Jekope. Sa sautanini o Mosese ka sega ni 
vinakata me raica. 

33. Sa qai vosa mai vua na Turaga, luvata tani na 
nomu i vava mai na yavamu, ni sa qele tabu na 
vanua o tucake tu kina. 

34. “Au sa raica dina na nodra rarawa na noqu 
tamata mai Ijipita, Au sa rogoca na nodra vutugu, 
Au sa lako sobu mai kina oqo me'u vakabulai ira, 
oqo mo lako mai, Au na talai iko ki Ijipita.” 

35. O Mosese oqo era sa cata mada mai; ni ra 
tukuna, o cei sa lesi iko mo mai liutaki keimami? 
O Mosese sara ga sa tala na Kalou mena liutaki ira, 
ka me nodra i vakabula talega, ena ligana na 
agilosi ka rairai vua mai na kau sa kama tiko. 

36. Sa qai sereki ira tani mai o koya, ena nona 
cakava na ka e  veivakurabuitaki kei na 
veivakatakilakila eso ena vanua oijipita, kei na 
loma ni wasawasa damudamu ka vaka talega ena 
vanua dravuisiga ena loma ni vasagavulu na 
yabaki. 


Sa Vuki Tani O Isireli Mai Vua Na Kalou 

37. O Mosese tikoga oqo sa tukuna oti vei ira na 
Isireli, o Jiova na nomudou Kalou ena vakatubura 
cake mai vei kemudou na mataqali i Isireli e dua 
na Parofita me vakataki Au, ka dou na vakarorogo 
vei Koya. 

38. O koya dina sa dauniveisorovaki tiko kei ira 
vata tukuna na Agilosi, vei ira noda qase na Isireli 
mai na Ulunivanua o Saineai, ka soli kina vua na 
vunau ni Kalou - sai koya na vosa bula me noda, 
39. “O ira na noda qase era sega ni via 
talairawarawa vua, sa dua na ka nodra cati koya, 
kei na yalodra sa dodomo lesu tikoga ki Ijpita, 

40. “Era tukuna vei Eroni, me bulia e dua na 
nodra Kalou me liutaki ira; ni o Mosese na tamata 
e la'ki kauti ira tani mai Jjipita, sa yali e sega ni 
macala sa lako tu kivei. 

41. Era sa qai bulia ena siga o ya e dua na luve ni 
bulumakau,mera sa qarava kina na matakau, sa 
dua na ka nodra marautaka na cakacaka ni 
ligadra. 

42. Sa gole tani mai vei ira na Kalou, ka solia vei 
ira mera sa qarava na veika vakalomalagi, me 
vaka sa volai ena nodra i vola na parofita: Oi 
kemudou na yavusa i Isireli, dou sa vakacabora li 


vei Au na i soro manumanu mai na vanua 
dravuisiga ena loma ni vasagavulu na yabaki? 

43. Dou kauta talega na valelaca sa dau tiko kina 
o Moloke,kei na kalokalo na nomudou kalou o 
Remani, na kedra i vakatakarakara matakau mo 
dou la'ki soro kina; na ka oqo Au na kauti 
kemudou kina vakabobula me yacovi Papiloni. 


Na Vale Vakacevaceva Dina Ni Kalou 

44. O ira noda qase era kauta vata tiko kei ira na 
valevakacevaceva ni ra lako tu ena vanua 
dravuisiga, sa vakaraitaki oti vei Mosese nai 
valavala ni nodra torova na Kalou ena vale 
vakacevaceva oqo. 

45. Na gauna sa veiliutaki kina o Josua, era kauta 
vata tikoga mai na vale vakacevaceva oqo, ena 
kena valuti na veimatanitu tani mai vua na Kalou, 
ena matadra na noda qase, e tikoga me yacova 
sara mai na gauna i Tevita, 

46. Sa vakalouvinakataki koya vakalevu na 
Kalou,ka sa kerea kina me tara e dua na vale tudei 
me nona na Kalou i Jekope. 

47. “la sa qai tara na vale oqo o Solomoni. 

48. O koya na Kalou sa cecere oqo, e sega ni mai 
tiko ena vale ni lotu eda tara, me vaka sa tukuna 
na parofita: 

49. Sa noqui tikotiko vakaturaga o lomalagi, kei 
vuravura sai tutu ni yavaqu, na vale cava dou na 
tara me noqu? Sa tukuna na Turaga, se na vanua 
cava me na noqu i vakavakacegu? 

50. Sa sega li ni cakava na ka kecega oqori na 
Ligaqu? 


Vorata Na Yalo Tabu O Isireli 

51. Oi kemudou na lomaga ka sega ni cili na 
yalomudou kei na daligamudou! Dou sa dau 
vorata tikoga na Yalo Tabu; me vaka era sa dau 
cakava na nomudou qase, dou sa cakava tale tiko. 
52. O cei mada vei ira na parofita era sega ni bau 
vakararawataka o ira nomudou qase? Fra 
vakamatei ira mada ga o ira na tukuna tiko mai ni 
na lako mai e dua na yalododonu, o koya dou sa 
qai solia yani ogo me vakamatei, 

53. “Oi kemudou sa taura oti nai vunau mai na 
ligadra na agilosi, dou qai sega ni maroroya 
vinaka.” 


Bolea Na Mate O Sitiveni 

54. Ni ra sa rogoca na vosa sa tukuni vei ira, sa 
laucoka na yalodra, era sa quru bati vua. 

55. la o koya, ni sa vakasinaiti tu ena Yalo Tabu, 
sa rai matua ki  lomalagi ka raica nai 
ukuuku ni Kalou kei Jisu ni tucake tu ena ligai 
matau ni Kalou, 

56. Sa qai tukuna vei ira, “Raica! au sa raici 
lomalagi ni sa tadola tu kei na Luve ni Tamata sa 
tucake tu ena liga i matau ni Kalou!” 

57. Era sa qolouvaki koya ena domolevu ka ra 
sogota na gara ni daligadra, era sa qai cicivi koya 
yani; 

58. Era sa tauri koya ka yarataka kina i bili ni 
koro, ka vakavirika ena vatu. O ira na matabose e 
cake era vakaitavi kina, era sa qai luvata na nodra 
kote ka vakatora kina yavana e dua na cauravou 
na yacana o Saula. 

59. Ni ra sa botolaka vei Sitiveni na vatu, sa masu 
o koya vua na Kalou ka tukuna, “Turaga Jisu, ni 
taura na yaloqu.” 

60. Sa qai tekiduru o koya ka vosa tagitagi ena 
domo levu, “Turaga ni kakua ni cudruvi ira ena i 
valavala ca oqo.” Ni sa cavuta oti na vosa oqo, sa 
gai moce yani. 


O Saula Sa Vakacacana Nai Sogosogo Lotu 


8. E duavata o Saula ena nona mate ogo o 


Sitiveni. Ena gauna o ya sa gai tubu cake 
vakalevu sara na nodra vakararawataki nai 
soqosoqo lotu era tiko mai Jerusalemi; ka ra sa 
duiveisebayaki kina ki na veiyasana i Jutia kei 
Samaria, era sa tikoga nai apositolo. 

2. Sa qai mai bulu o Sitiveni ka vakalolokutaki 
mai vei ira na lewe ni lotu. 

3. Na tamata oqo o Saula sa vakararawataki ira 
tiko nai soqosoqo lotu, sa dau curu yani ena 
veivalevale era soqoni kina, ka yarataki ira na 
tagane kei na yalewa me biuti ira ki na vale ni 
veivesu. 


Vunautaki O Karisito E Samaria 

4. O koya oqo, o ira kece sa duiveisebayaki, era 
sa laki vunautaka na vosa ni Kalou ena veiyasana 
era lako kina. 

5. O Filipi sa qai lako sobu kina koro levu o 
Samaria ka vunautaki Karisito vei ira. 

6. E lewe levu sara na tamata era vinakata mera 
rogoci Filipi ena nona i vunau, ni ra rogoca ka 
raica sara tu ga e matadra na cakacaka 
veivakurabuitaki sa yaco tiko. 

7. Na yalo ni tevoro ka dau curumi ira tu e lewe 
levu na tamata, me dau veivakatotogitaki tu ka ra 
dau qoqolou kina sa vagalalataki, era vakabulai 
talega o ira sa paralase kei na lokiloki. 

8. Ka sa yaco kina e dua na veimeketi levu ni 
marau ena koro levu o ya. 


Nona Vakacola Sau Na Daurairai 

9. la sa dua na tamata o Saimoni na yacana, sa 
dau cakava makawa tiko mai ena koro levu oqo na 
qaravi tevoro, edau vakurabuitaki ira na kai 
Samaria o koya, ka dau tukuna ni o koya e dua etu 
vua na lewa kecega. 

10. Na gone lalai kei ira na qase sa dua na ka 
nodra dau raici koya cake, ka ra tukuna, “Na 
tamata oqo, sa tu vua na kaukauwa levu ni 
Kalou.” 

11. Era sa dau vakarogoci koya ga, ni sa 
vakurabuitaki ira tiko mai ena dua na gauna 
balavu ena nona qarava na tevoro. 


12. la ni sa vunautaka o Filipi na veika me baleta 
na matanitu ni Kalou kei Jisu Karisito, e lewe levu 
sa vakabauta na tagane kei na yalewa ka ra sa 
papitaisotaki sara, 

13. E dua talega vei ira sa vakabauta o Saimoni; 

ni sa papitaisotaki oti sa vinakata me sa lako vata 
tikoga kei Filipi, sa dua na ka nona kurabui ka 
gorogoro, ni sa raica na veivakurabuitaki lelevu 
kei na veivakatakilakila eso sa vakayacori tiko. 


Nona Valavala Ca Na Daurairai 

14. Ni ra sa rogoca nai apositolo mai Jerusalemi 
na nodra sa vakabauta na vosa ni Kalou o ira mai 
Samaria, era sa qai talai rau mai o Pita kei Joni vei 
ira. 

15. Ni rau sa yaco mai vei ira era se qai lotu vou 
ogo, rau sa masulaki ira mera rawata na Yalo 
Tabu. 

16. Ni ra se qai papitaisotaki oti ga ena yaca ni 
Turaga o Jisu, se bera ni tarai ira tiko na Yalo 
Tabu. 

17. E rau sa qai tabaki ira ena ligadrau, era sa 
rawata kina na kaukauwa ni Yalo Tabu. 

18. Ni sa raica o Saimoni ni sa rawati na Yalo 
Tabu ena vuku ni nodrau veitabaki nai apositolo 
ena ligadrau, sa vinakata me solia vei rau nai lavo, 
19. Sa tukuna vei rau, “Drau solia talega vei au na 
kaukauwa oqo me'u rawa ni tabaka e dua ena 
ligaqu me rawata kina na Yalo Tabu.” 

20. la sa tukuna vua o Pita, na nomui lavo mo 
drau rusa vata, baleta ni o sa nanuma nai solisoli 
ni Kalou sa rawa ni voli ena i lavo! 

21. Ena sega ni rawa mo taukena se vakaivotavota 
ena ka ogo, ni yalomu e sega ni dodonu ena mata 
ni Kalou. 

22. Mo veivutuni ena nomu caka cala oqo, ka 
masu vua na Kalou me vosoti iko, de na rawa ni 
ciqomi iko o koya ena nomu veivutuni. 

23. “Ni'u sa raica na yalomu sa vesuki ka 
vakasinaita tu na veiwaka ga ni valavala ca.” 

24. Sa qai tukuna vua o Saimoni ka vaka, “Drau 
masu vua na Turaga ena vukuqu, me kakua ni 
yacovi au mai kina e dua na ka drau sa vosa kina.” 
25. Ni rau sa tukuna ka vunautaka oti na vosa ni 
Turaga mai Samaria, e rau sa qai lesu tale ki 
Jerusalemi, ena nodrau lako tiko na veikoro lalai e 
donui rau, na koro vaka Samaria e rau sa 
vunautaka talega kina na kosipeli. 


Sa Vunautaki O Karisito Vua Na Kai Iciopea 

26. Sa qai vosa vei Filipi e dua na agilosi ni 
Turaga, ka vaka, “Mo tucake sara ga oqo ka lako 
vaka kina ceva ena sala sa lako mai Jerusalemi ki 
Qasa.” Ogo sa vanua dravuisiga. 

27. A sa tucake o koya ka lako yani ka raica, e 
dua na kai Iciopea, na euniki se matanivanua levu 
ka tamata dokai i Kadasi na nodra ranadi na kai 
Iciopea, e nona dauniyau levu, sa lako tiko mai 
Jerusalemi. 

28. Ni sa lesu tiko, sa dabe tiko o koya ena nona 
dela ni qiqi vakaturaga ka sa wilika tiko nai vola i 
Aisea na parofita. 

29. Sa vosa na Yalo Tabu vei Filipi, “Mo toro 
voleka vua ka la'ki tiko e yasana.” 

30. Sa toro volekati koya o Filipi, ka rogoci koya 
ni sa wilika tiko nai vola i Aisea na parofita, sa 
tarogi koya sara, “O sa kila beka na ka o sa wilika 
tiko?” 

31. E sauma mai o koya ka vaka, “E rawa 
vakacava vei au ni sega tu ni dua me tuberi au?” 
32. Ogo nai yatu vosa ena i Vola Tabu sa wilika 
tiko: 

“Sa tuberi o Koya me vaka na sipi sa vakarau 
vakamatei; me vaka na lami sa galu ena matai 
koya sa kotiva, sa sega ni bau dalaga na gusuna. 
33. Ni sa yalomalumalumu sa kautani kina Nona 
dodonu, o cei me tusanaka rawa Nona kawa? Ni 
sa kautani mai vuravura na Nona bula.” 

34. Na euniki se matanivanua ogo sa tarogi Filipi 
ka vaka,”Me'u tarogi iko mada, se sa vosataki cei 
tiko na parofita, o koya ga se dua tani na tamata?” 
35. Sa qai tekivu o Filipi me vakamacalataka 
taumada vua na vosa ni Kalou e taroga mai, ka 
veisematitaka vata na vei tiki ni Vola Tabu, nona 
vunautaki Jisu vei koya. 

36. Ni rau sa lako tiko ena gaunisala, rau donuya 
sara na wai ni to tu. Sa tukuna na euniki 
(matanivanua), “Raica, sa to tu oqo na wai. A 
cava tale me tarovi au, me'u kakua kina ni 
papitaisotaki?” 

37. Sa tukuna vua o Filipi, kevaka o sa vakabauta 
mai na vuni yalomu mai loma, sa rawa ni o 
papitaiso, sa tukuna o koya, “Au sa vakabauta ni 
sa luve ni Kalou o Jisu Karisito.” 

38. Sa vakarota o koya me tu vakadua mada na 
qiqi vakaturaga. Rau sa lako sobu ruarua i wai o 
Filipi kei na euniki (matanivanua), sa papitaisotaki 
sara o koya. 

39. Ni rau sa cabe cake mai wai,sa tauri Filipi na 
Yalo Tabu ka vakayalitaki koya mai kea me sega 
ni qai raici koya tale vakadua na euniki 
(matanivanua) oqo; sa lesu nai  lakolako 
vakaturaga ena reki kei na vakavinavinaka. 

40. la e a qai la'ki laurai o Filipi mai Asoto. E 
vunau ena veivanua e lakova mai kei na veikoro 
lelevu me yaco sara mai Sisaria. 


Na Gaunisala Ki Tamasiko: Na Veisau I Saula 


9. la o Saula sa tukuna tiko na vosa 


vakacudrucudruya kei na nona saga tiko me 
vakawabokotaki vakadua o ira sa lotu vua na 
Turaga, a sa lako vua na bete levu, 

2. Ka taroga vua nai vola, ki na valenisoro mai 
Tamasiko, kevaka e kunea eso era vakabauta na 
Sala (Lotu Vakarisito), se tagane se yalewa me 
vesuka ka kauta mai ki Jerusalemi. 

3. Ena nona lako oqo, sa voleka sara me yacovi 
Tamasiko yani ka vakasauri, sa cila vakavolivoliti 


koya e dua na rarama ka lako vakadodonu mai 
lomalagi. 

4. Asa bale sobu kina o koya ki na qele, e dua na 
domo sa qai rogoca o koya ni vosa mai vua ka 
vaka, “I Saula, I Saula, na cava o sa vakacacani Au 
kina?” 

5. Sa tukuna o koya, “O cei oi Kemuni Turaga?” 
sa tukuna na Turaga, oi Au o Jisu o koya o sa 
vakacacana. Ena dredre vei iko mo 

caqeta tiko e dua na ka e momoto. 

6. Sa tukuna yani o koya ena nona sautaninini 
kei na domobula, “Kemuni saka Turaga, na cava o 
Ni sa vinakata me'u cakava?” E sauma mai vua na 
Turaga, “Mo tucake ka lako kina koro levu, ena 
qai tukuni mai vei iko na ka mo cakava.” 

7. O ira na tamata era lako vata tiko kei koya, era 
sa wavu tu ga vakadua ka sega ni ra cavuta rawa e 
dua na vosa, era rogoca tiko na domo, ia na tamata 
ga era sega ni raica. 

8. Sa qai tucake mai ena qele o Saula, na gauna 
me dolava kina na matana sa sega ni qai dua na ka 
me raica rawa. la era sa taura ga na ligana ka 
tuberi koya yani ki Tamasiko. 

9. E siga tolu nona sega ni raica rawa e dua na 
ka, e sega talega ni bau kana se gunuva e dua na 
bilo wai. 


Papitaisotaki O Saula Vei Ananaiasa 

10. E dua na tamata ka tisaipeli dina, sa tiko mai 
Tamasiko na yacana o Ananaiasa, sa vosa vua na 
Turaga ena raivotu, ka vaka, “I Ananaiasa,” sa qai 
sauma yani o koya, “Oi Au oqo Turaga.” 

11. Sa tukuna vua na Turaga, mo tucake ka lako 
kina gaunisala sa vakatokai o Dodonu, ka la'ki 
raica ena vale i Jiutasa e dua na tamata o Saula na 
kai Tarisu e masumasu tiko kina. 

12. “Ena nona raivotu sa raica oti kina o koya e 
dua na tamata ka yacana o Ananaiasa, sa lako mai 
vua sa qai tabaki koya ena ligana, sa yaco kina me 
rai na matana.” 

13. Sa tukuna o Ananaiasa, Turaga sa levu na 
tamata era tukuna vei au na tamata oqori, ena 
nona dauvakararawataki ira tiko na tamata lotu 
mai Jerusalemi. 

14. “Sa solia talega vua na dodoru o koya na bete 
levu, me cakava ga na ka e via cakava vei ira sa 
lotu tiko vei kemuni ena vanua oqo.” 

15. Ia sa tukuna vua na Turaga, mo lakovi koya, 
ni sai koya na tamata Au sa digitaka, mena kauta 
na Yacaqu kina Veimatanitu Tani, ki vei ira na tui, 
vaka talega kina vei ira na mataqali i Isireli. 

16. “Au na qai vakatakila vua na levu ni ka 
rarawa ena lako curuma ena vuku ni Yacaqu.” 

17. Sa qai lakovi koya o Ananaiasa ka curu ki na 
vale o ya; ni sa tabaki koya ena ligana sa tukuna, 
“I Saula na tuakaqu, na Turaga o Jisu, o koya sa 
rairai vei iko ena nomu lako tiko mai e gaunisala, 
sa talai au mai me rai na matamu kei na nomu 
vakasinaiti talega ena Yalo Tabu.” 

18. Ka vakasauri ga e dua na ka e vaka na vari ni 

ika e lutu sobu mai matana, sa yaco kina vua me 
rai rawa tale; sa sega ni qai wawa tale sa tucake ka 
papitaisotaki. 

19. Sa qai kana, ni sa kana oti sa kaukauwa tale na 
yagona, sa tiko me vica tale na siga kei ira na lewe 
ni lotu mai Tamasiko. 


Vunautaki Karisito O Saula 

20. Sa sega ni wawa tale o Saula ena nona 
vunautaki Karisito ena vei vale ni lotu, ni sai Koya 
na Luve ni Kalou. 

21. O ira na rogoci koya sa dua na ka nodra 
kurabui, era tukuna, “E sega ga ni o koya oqo ka 
dau vakatotogani ira, na dau masuta tiko na yaca 
e vunautaka tiko oqo mai Jerusalemi, nai naki vata 
tikoga o ya e lako mai kina eke ena nona 
veivakadonui na bete levu me mai vesuki eso?” 

22. la sa toso cake tikoga na kaukauwa ni nona i 
vunau kei na nona vakayavalati ira na Jiu era tiko 
mai Tamasiko, ena nona tukuna vei ira ni sa 
Karisito o Jisu. 


Dro Mai Na Mate O Saula 

23. Ni sa oti e vica na siga era sa bukia lo na Jiu 
mera sa vakamatei koya. 

24. la na buki vere oqo sa kila o Saula. Era sa 
dauyadrava na veimatamata ni koro ena siga kei 
na bogi, mera vakamatei koya. 

25. O ira na tisaipeli era sa qai kauti koya ena bogi 
ka la'ki vakalutulututaki koya sobu kina taudaku 
ni bai ena dua na kato levu. 


Saula E Jerusalemi 

26. Ni sa lako mai me mai tiko e Jerusalemi o 
Saula, sa vakatovolea sara o koya me la'ki maliwai 
ira na tisaipeli, ia era sa rerevaki koya kecega, ni ra 
sega ni vakabauta ni sa dua talega na tisaipeli o 
koya. 

27. la o Panapasa sa qai maroroi koya ka kauta 
vei ira nai apositolo, ka vakamacalataka vei ira na 
nona rairai vua na Turaga ena gaunisala, kei na 
veika sa tukuni baleti koya, vaka talega kina nona 
vunautaka vakadoudou na Yaca I Jisu mai 
Tamasiko. 

28. Era sa qai la'ki tiko vata e Jerusalemi, ena 
veivanua era lakova e lako vata kei ira o koya. 

29. E vunautaka vakadoudou na yaca ni Turaga o 
Jisu, e vosataki ira ka veileti vata kei ira na Jiu era 
vosataka na vosa Vakiriki, ia era sa bukia talega na 
vere mesa vakamatei o koya. 

30. Ni ra sa rogoca nai soqosogo lotu nai naki ca 
oqo, era sa qai kauti koya sobu ki Sisaria me sa 
vakasukai lesu tale ki Tarisu. 


Tubu Tikoga Na Soqosoqo Lotu 

31. Era sa qai tiko sautu ka vakatatataki cake, nai 
soqosogo lotu taucoko mai Jutia, Kaleli kei 
Samaria. Era segata mera rerevaka na Turaga ena 
nodra bula ena veivakaukauwataki ni Yalo Tabu, 
sa qai vakaikuritaka tikoga mai kina o ira sa lotu. 


Vakabulai O Inia 

32. Sa dau veilakoyaki o Pita ena veiyasana me 
dau vakasokovi ira sa lotu, e mani la'ki sikovi ira 
talega sa lotu tiko mai Lida. 

33. Ela'ki sotava sara kina e dua na tamata na 
yacana o Inia, e yabaki walu na nona sa davo tu ga 
ni tauvi paralase. 

34. Sa tukuna vua o Pita, “Inia sa vakabulai iko o 
Jisu Karisito mo tucake ka samaka vakavinaka na 
nomu i davodavo.” Bera ni cavuka na vosa i Pita 
sa tucake o koya ni sa vakabulai. 

35. Ni ra sa raica na ka oqo o ira na kai Lida kei 
Saroni, era sa veisau taucoko me ra lotu vua na 
Turaga. 


Sa BulaTale Mai Na Mate O Tokasa 

36. Ena koro levu o Jopa e tiko kina e dua na 
tisaipeli na yacana o Tapaica, na kenai balebale o 
Tokasa. Sa dau vakaogai koya sara na yalewa ogo, 
ena veicakacaka vinaka kei na nodra dau vukei na 
dravudravua. 

37. la ena dua na siga sa tauvi koya e dua na mate 
ka mani mate sara kina. Era vakasavasavataki 
koya vakavinaka ka la'ki vakadavora sara na 
yagona ena taba vale ga e cake. 

38. E rau veivolekati toka ga na koro erua oqo o 
Lida kei Jopa, era rogoca na tisaipeli e keya ni tiko 
mai Lida to Pita, era sa mani tala kina e lewe rua 
na tagane, me rau la'ki kerei Pita vakabibi ke rawa 
ni lako mada mai ki Jopa. 

39. Sa qai tucake o Pita ka lako vata kei rau, ni sa 
yaco mai keya era sa kauti koya sara kina taba 
vale e cake. Ni sa curu yani era sa vakasinaita tu 
na loma ni rumu o ya o ira na yada kei na domo ni 
nodra tagi, era dusia vua nai sulu kei na kote e 
vakacula tu o Tokasa ni se bula voli. 

40. la sa tukuna o Pita mera vagalala taucokoi 
tuba, a sa tekiduru ka masu. Sa qai vuki kina yago 
sa mate tu, ka tukuna, “Tapaica, mo tucake mai.” 
Sa tadola cake mai na matana, ni sa raici Pita sa 
duri cake ka dabe. 

41. Sa solia yani o Pita na ligana vua ka tuberi 
koya cake; sa qai kacivi ira mai na lewe ni lotu 
taucoko kei ira na yada, ka soli koya vei ira ni sa 
bula tale tu. 

42. Sa kuruseta na vanua taucoko vaka Jopa nai 
rogorogo oqo, ka sa lewe levu kina era sa 
vakabauta na Turaga. 

43. E vica vata tale na siga nona tiko mai Jopa, ka 
rau tiko mai kea kei Saimoni na dau cula laca. 


Sa Vakatala E dua Nai Lakolako O Konilio 


10. E dua na tamata ogo sa tiko mai Sisaria na 
yacana o Konilio, e turaga ni valu levu ena 
mataivalu ka vakatokai na mataivalu i Itali, 

2. Sa tamata dau lotu ka dau rerevaka sara o 
koya na Kalou kei ira talega nona lewe ni vuvale, e 
dau loma savu me vukea na tamata era 
vakaloloma tu, sa dau masu tikoga ena veisiga. 

3. Enai ka ciwa ni auwa sa raica kina o koya ena 
raivotu, ni lako mai vua e dua na agilosi ni Kalou 
ka mai tukuna vua, “ I Konilio!” 

4. Sa vaka me rere o Kolinio ni rau sa veiraici tu, 
sa qai taroga yani, “Cava saka o ni vinakata vei 
au?” Sa qai tukuna mai na agilosi, na nomu masu 
kei nomu dauveivuke vei ira na vakaloloma e sega 
ni guilecava vakadua na Kalou. 

5. Mo tala sara ga oqo eso na tamata ki Jopa 
mera la'ki kauti Saimoni mai na yacana talega o 
Pita. 

6. “E rau tiko mai kea kei Saimoni na dau cula 
laca, e rau tiko ena dua na vale ka voleka e 
matasawa, ena tukuna vei iko na ka e dodonu mo 
cakava.” 

7. Ni sa lako na agilosi ka mai vosa tiko vua, sa 
qai kaciva mai e lewe tolu nona lewe ni 
matavuvale o Konilio, e ratou sotia rerevaka na 
Kalou ka ratou dau tu e yasana ena veigauna, 

8. Ni sa vakamacalataka vakavinaka vei iratou 
na ka meratou la'ki cakava, sa qai vakatalai ratou 
yani ki Jopa. 


Raivotu I Pita 

9. Ena siga ka tarava ni rau sa volekata yani na 
koro levu, rauta tiko nai ka ono ni auwa sa cabe 
cake ki na dela ni nona vale o Pita me masu. 

10. Sa tarai koya mai e dua na via kana levu ka 
vinakata sara ga me kana mada, ia ni vakarautaki 
oti na kena vakasigalevu, sa tarai koya tale e dua 
na via moce levu. 

11. A sa raica kina o koya na lomalagi ni sa tadola 
tu, e dua na ka e vaka nai tutuvi levu sa lako sobu 
tiko mai, ka tara taucoko na tutu vava kei 
vuravura na nona lako sobu mai. 

12. Era tu mai kina na veimatagali manumanu 
yavai va kecega ni vuravura, na veimanumanu 
kila, na manumanu sa dau qasi voli kei na 
manumanu vuka kecega. 

13. Sa vosa mai vua e dua na domo, “Mo tucake, 
Pita, vakamatea ka kania sara.” 

14. la sa tukuna o Pita, “Turaga ena sega ni rawa! 
Baleta na noqu bula, au sega ni dau kania na 
kakana vakasisila ka sega ni savasava me vaka 
oqo.” 

15. Sa vosa tale mai vakarua vua na domo o ya, 
“na ka sa vakasavasavataka na Kalou,mo kakua ni 
o nanuma ni se dukadukali tikoga mo vakatabuya 
tiko.” 

16. E raica o koya vakatolu na raivotu oqo. Ni sa 
oti sa qai kau cake tale ki lomalagi. 


Kacivi Me Lako Ki Sisaria 

17. Ni vakataroga tiko e lomana o Pita se cava 
mada nai balebale ni raivotu oqo, ka raica ena 
gauna vata o ya, ratou sa kunea mai kina na nona 
vale o iratou na talai mai vei Konilio, ratou sa 
tucake sara tu ga ena matamata ni nona vale. 

18. Ratou sa kaci sara yani, se sa tiko beka e vale e 
dua na yacana o Saimoni ka yacana talega o Pita. 
19. Ni se vakasamataka tiko o Pita na raivotu, sa 


vosa vua na Yalo Tabu, “Raica, e lewe tolu na 
tamata e ratou vakasagari iko tiko mai. 

20. Mo tucake sara ga ogo, ka lako yani vei iratou, 
mo dou la'ki lako vata sara, kakua ni o vakatitiga 
tiko; ni o Au ga Au talai iratou mai vei iko.” 

21. Sa qai tucake o Pita ka lakovi ratou yani ena 
mata ni katuba, ka tarogi ratou, “Oi Au sara ga 
ogo o koya dou sa vakasaqara. Na cava sara mada 
na vuna dou lakovi au mai kina?” 

22. Ratou tukuna vua, “E dua na turaga na yacana 
o Konilio e turaga ni valu, e tamata yalododonu ka 
dau rerevaka na Kalou, era taleitaki koya kecega 
na matagali i Isireli e a rairai vua e dua na agilosi 
yalosavasava ni tukuna, mo lako mada kina nona 
vale, me rogoca kina o koya na vosa o na tauca 
vua.” 

23. Sa qai kacivi iratou mai ki loma ni vale me 
ratou mai nona vulagi ena bogi o ya, ena siga ka 
tarava sa lako o Pita vata kei iratou, era veitomani 
vata kei iratou eso na lewe ni lotu mai Jopa. 


Rau Sota O Pita Kei Konilio 

24. Ena siga tale ka tarava ratou sa yaco yani kina 
ki Sisaria. Sa wawa sara tu ga mai o Konilio nona 
matavuvale kei ira na nona i tokani voleka. 

25. Ni sa curu yani ki loma ni vale o Pita sa tavaki 
koya mai o Konilio, ena nona sa lako sobu me 
cuva kina yavai Pita ka vakarokorokotaki koya. 

26. la sa tauri koya cake o Pita ka tukuna, “Mo 
tucake, oi au e dua ga vakataki iko.” 

27. Ni rau sa mai veivosaki oti, sa curu sara yani 
ki loma ni vale ka raici ira kina e lewe levu era tiko 
ena vakasoqoni vata oqo. 

28. A sa tukuna vei ira dou kila ni sega ni rawa 
ena lawa vaka Jiu, me Keimami veimaliwai se lako 
kina dua na vale ni kai matanitu tani. la na Kalou 
sa vakaraitaka vei au ena raivotu, me kakua ni 
dua na tamata me'u wiliki koya me dukadukali se 
kai tani. 

29. O koya oqo, au sega ni qai lomalomaruataka 
na noqu lako mai oqo, dou tukuna mai, na cava 
dou vinakata kina me'u lako mai vei kemudou?” 
30. Sa tukuna o Konilio, ena va na siga sa oti ena 
auwa vata sara ga oqo nai kaciwa ni auwa au dau 
lolo ka masumasu kina ena noqu vale, ka raica, e 
dua na tamata sa wavu tu e mataqu sa lumilumisa 
dina na nona i sulu. 

31. “Sa tukuna vei au Konilio sa rogoci na nomu 
masu kei na nomu dau veivuke vei ira na 
vakaloloma, na Kalou e sega ni guilecava. 

32. Mo tala mada e so ki Jopa me kacivi mai o 
Saimoni ka yacana talega o Pita, e tiko e na vale 
nei Saimoni na dau cula laca, na vale oqo e 
volekata na matasawa. Ni sa lako mai o koya, ena 
qai mai vosa vei iko. 

33. “Sa sega tale ni qai bera noqu sa talai iratou 
yani vei iko, au vakavinavinakataki iko ni o sa 
lako mai. O koya oqo keimami sa mai vakasoqoni 
vata kina oqo ena mata ni Kalou, me keimami 
rogoca ki na nai vakaro mai vua na Kalou me 
baleti keimami mai na gusumu,” 

Vunau Ena Vale I Konilio 

34. Sa vosa o Pita, ka vaka, au sa rawa ni kila na 
dina ni veika oqo, ni Kalou e sega ni nodra ga na 
Jiu. 

35. O ira vakadua ga mai na veimatanitu era 
rerevaki Koya ka caka dodonu e matana ena 
ciqomi ira o koya. 

36. Dou kila nai tukutuku e solia o koya vei ira na 
matagali I Isireli, me ra vunautaka nai tukutuku 
vinaka ni veivinakati sa rawa ena vuku i Jisu 
Karisito - ni o koya sa noda Turaga kecega - 

37. Nai tukutuku oqori sa vunautaki taucoko ena 
yasayasa vaka Jutia, ka tekivu mai Kaleli ni oti na 
nona vunautaka tiko o Joni na papitaiso: 

38. Na nona lumuti Jisu na kai Nasareci na Kalou 
ena kaukauwa ni Yalo Tabu, me dau lako kina ena 
veivanua me veivakacegui ka vakabulai ira talega 
sa dau vakatotogani mai vua na tevoro, me 
vakaraitaka ni tiko vata kei koya na Kalou. 

39. Oi keitou sa kena i vakadinadina bula ni veika 
sa cakava ena nodra vanua na matagali i Isireli kei 
na koro o Jerusalemi, ena nodra vakamatei Koya 
ni ra vakarubeca ena dua na kau. 

40. Ena i katolu ni siga sa vakaturi koya cake tale 
na Kalou, ka dau vakaraitaki koya ki vei ira na 
Nona, 

41. “Sega vei ira na tamata kecega ia vei ira ga na 
Nona digitaki na Kalou, keitou a mai katalau vata 
ni oti na Nona tucake mai na mate. 

42. E a vakaroti keitou me keitou vunautaka vei 
ira na tamata, ka vakaraitaka ni sa lesi Koya na 
Kalou me lewai ira na bula kei ira na mate. 

43. “Era a tukuni Koya mai na parofita, o koya ga 
e vakabauta na yacana ena bokoci na nona i 
valavala ca.” 


Sa Tarai Ira Na Veimatanitu Tani Na Yalo Tabu 
44. Ni se vosa tikoga o Pita sa sovaraki na Yalo 
Tabu kivei ira vakaaduaga na vakarogoci koya 
tiko. 

45. Eso na tamata lotu era sa cilivi oti era 
veitomani vata tiko mai kei Pita nona lako mai 
Jopa, ni ra sa raica na nodra sa rawata nai solisoli 
ni Yalo Tabu, ni sa sovaraki kivei ira na 
veimatanitu tani era sa kidroataka sara vakalevu. 
46. Ka salavata nodra rogoci ira ni ra sa vosataka 
na vosa ni veimatanitu tani kei na nodra 
vakalagilagia na Kalou. Sa qai vosa o Pita, 

47. “E dua beka me tarova na kena soli na wai me 
ra sa papitaisotaki sara ga oqo, ni ra sa vakasinaiti 
talega ena Yalo Tabu, me vakataki keda?” 

48. A sa vakaroti ira me ra sa papitaisotaki sara ga 
ena yaca ni Turaga. Era sa kerei koya me tiko vata 
tale mada kei ira me vica tale na siga. 


Taqomaka O Pita Na Loloma Ni Kalou 


11. sa rogo yani i Jutia vei ira nai apositolo kei 


ira na veiwekani, nai rogorogo ni ra sa vakabauta 
na vosa ni Kalou o ira na Veimatanitu Tani. 


2. Ni sa lesu cake tale mai ki Jerusalemi o Pita, 
era sa tavaki koya tu mai o ira sa cilivi me ra 
veileti kei koya, 

3. Era tukuna vua, “O a lako vei ira na sega ni 
cili o qai la'ki kana vata tiko kei ira!” 

4. Sa qai tekivu me vakamacalataka vei ira o 
Pita nai talanoa taucoko, ka vaka: 

5. Ena dua na siga au a masumasu tiko mai na 
koro levu o Jopa: au qai raica e dua na raivotu, e 
dua nai tutuvi levu ka tara taucoko na mua ni 
vuravura vava, e lako sobu tiko mai lomalagi ka 
vakadodonu tiko mai vei au. 

6. Ni'u saga me'u vakadikeva, au qai raica ni ra 
tu kina na manumanu yavai va taucoko ni 
vuravura, na manumanu kila, na manumanu sa 
dau qasi voli kei na manumanu vuka kecega. 

7. “E dua na domo e qai vosa mai vei au, “Mo 
tucake, Pita, vakamatea ka kania sara.” 

8. “la au sa qai tukuna, ena sega ni rawa Turaga! 
Baleta ni se bera vakadua ni tara na gusuqu, e dua 
na ka sega ni savasava ka vakasisila vaka ogo! 

9. “la sa qai vosa tale mai vei au na domo o ya 
mai lomalagi, na ka sa vakasavasavataka na Kalou 
mo kakua ni nanuma tiko ni se dukadukali.” 

10. “Au raica vakatolu na raivotu oqo, sa qai kau 
cake tale ki lomalagi na ka kece oqo. 

11. “Ena gauna vata o ya, ratou sa tucake tu kina 
ena matamata ni noqu vale, o iratou na talai mai 
Sisaria me ratou mai raici au. 

12. E vosa vei au na Yalo Tabu me'u lako vata kei 
iratou ka me'u kua ni vakatitiga tiko. E ratou mani 
tomani au tu e lewe ono na veiwekani, ka keitou 
la'ki curuma sara na vale o ya. 

13. Sa qai tukuna vei keitou na tamata ogo, na 
nona raica na agilosi ni tucake tu ena nona mata ni 
vale, ka tukuna vua, me tala eso ki Jopa vua e dua 
na tamata na yacana o Saimoni, ka yacana talega o 
Pita me lako mada mai vua, 

14. Ena mai tukuna vei iko o koya, nai tukutuku 
mo na bula kina kei ira talega na nomu lewe ni 
matavuvale. 

15. Niu se wasea tikoga nai tukutuku vei ira, sa 
sovaraki mai vei ira na kaukauwa ni Yalo Tabu, 
me vakataki keda sara ga ena i matai ni gauna. 

16. “Au sa qai nanuma na vosa sa cavuta na 
Turaga,ena nona tukuna, e dina sa 
veipapitaisotaki o Joni ena wai, ia oi kemudou dou 
na papitaisotaki ena Yalo Tabu. 

17. “E vakacava kevaka sa solia vei ira na Kalou 
nai solisoli vata ga e a solia talega vei keda ena 
noda vakabauta na Turaga o Jisu Karisito, o cei oi 
au me'u via veileti tiko kei na Kalou?” 

18. Ni ra sa rogoca oti na vosa sa tau, e sega ni gai 
dua me vosa rawa; ia era sa vakarokorokotaka ga 
na Kalou, ka tukuna, isa sa solia na Kalou e dua na 
ka vinaka vei ira na veimatanitu, me yaco vei ira 
na veivutuni ka rawata kina na bula.” 


Panapasa Kei Saula E Anitioki 
19. Ena nona vakamatei oti o Sitiveni era dui 
veisebayaki kina eso vei ira na tamata lotu ka era 

lakovaka ki Finiasi, eso ki Saipurusi, eso ki 
Anitioki,era lako ka la'ki vunautaka na vosa ni 
Kalou vei ira ga na Jiu. 

20. la eso vei ira na lako ki Anitioki era kai 
Saipurusi ka so e kai Kirini, ena nodra yaco ki 
Anitioki era vunau sara ga vei ira na kai 
veimatanitu tani me baleta na Turaga o Jisu. 

21. Sa tiko vata kei ira na liga ni Turaga, e lewe 
vuga kina era sa vakabauta ka ra sa veisau mai 
vua na Turaga. 

22. Nai tukutuku ni ka oqo sa la'ki rogo sara i 
Jerusalemi vei ira nai sogosogo lotu, era sa mani 
talai Panapasa me lako sara ki Anitioki. 

23. Ni sa yaco yani kina sa raica na cakacaka 
loloma ni Kalou, sa dua na ka nona rekitaki ira, sa 
qai vakayaloqagataki ira me ra kukuva matua na 
Turaga ena loma e dina sara. 

24. Ni sa tamata vakaturaga o koya, e tamata 
vakasinaiti ena Yalo Tabu ka tamata vakabauta 
dina. Era lewe levu kina na tamata era 
vakaikuritaka vua na Turaga. 

25. Sa qai lako o Panapasa ki Tarisu me la'ki 
vakasaqara E vei na vanua sa tu kina o Saula. 

26. Ni sa kunei koya, sa kauta lesu tale mai ki 
Anitioki. E dua taucoko na yabaki nodrau tiko e 
kea ena nodrau vakavulici ira tiko na soli bula vou 
vua na Turaga, sa dua na ka na kedra lewe levu 
mai Anitioki na vanua me ra sa qai vakatokai kina 
na tisaipeli, me sa yacadra na lotu va Karisito. 


Na Veika Ni Veivakacokotaki Ki Jutia 

27. Ena gauna o ya sa lako mai eso na parofita 
mai Jerusalemi ki Anitioki. 

28. E dua vei ira na yacana o Akapusi sa tucake ka 
vakaraitaka ena veivakauqeti ni Yalo Tabu vei 
koya, ni na yaco e dua na dausiga levu e vuravura, 
sa qai yaco ena gauna i Kilotu Sisa. 

29. Era sa mani lomavata kina na lewe ni lotu 
mera sa tausoli me kua tale ni dua na ka me tiko 
ena kovate kei na baosi, mera solia taucoko me 
baleti ira na lewe ni lotu mai Jutia. 

30. Era sa qai tau soli, ka ra solia vei Panapasa kei 
Saula, me rau la'ki solia sara vei ira na qase ni lotu 
mai Jerusalemi. 

Vei Ira Nai 


Na Veivakararawataki I Froti 


Soqosoqo Lotu 


12. 


nona vakararawataki ira tiko eso sa lotu o Eroti na 
tui. 

2. E a vakamatei Jemesa na tuakai Joni ena i 
seleiwau. 

3. Ni raica o koya ni ra marautaka na ka o ya nai 
liuliu vaka Jiu, sa nakita lo e lomana me na vesuki 
talega o Pita, me donumaka na gauna ni kana 
madrai sa sega ni vakaleveni. 

4. Sa vesuki Pita, ka biuti koya sara ki na vale ni 
veivesu, ka vakarota me ratou lewe tini ka ono na 
sotia me ratou yadravi koya, ka sa nanuma tiko o 


Ena gauna o ya sa kaukauwa sara kina, 


koya me qai kau mai vei ira na lewe vuga ni sa oti 
na lako sivia. 


Sereki Mai Na Vale Ni Veivesu O Pita 

5. Ena gauna taucoko e vesu tiko kina o Pita ena 
vale ni veivesu, sa sega talega ni mudu na nodra 
masulaki koya tiko vua na Kalou o ira nai 
sogosogo lotu. 

6. Ena siga sa nanuma tiko o Eroti me na kauti 
koya mai vei ira na tamata, ena bogi o ya e moce 
tiko kina o Pita ena kedrau tadrua e rua na sotia, 
ka rua na sinucodo e vesuki tiko kina, mai na mata 
ni katuba ni vale ni veivesu era veivalivali e keya 
na sotia ena nodra yadravi koya. 

7. Ka vakasauri sa tucake tu e yasana e dua na 
agilosi kei na kena sa cila vakavolivolita na loma 
ni rumu ni vale ni veivesu o ya e dua na rarama, 
sa tavia na tutui Pita, vakaduria ka tukuna, “Mo 
tucake sara ga oqo vakatotolo!” na senicodo ka 
vesuki tiko kina sa taluva talega mai ligana. 

8. Sa tukuna vua na agilosi, “Mo vauca na 
tolomu ka daramaka nomui vava,” sa cakava vaka 
kina o koya. Sa tukuna tale vua, “Mo tokara mai 
na nomu kote. Ka muri Au mai.” 

9. Sa biuta mai o koya na rumu o ya ka muria 
yani na agilosi, e sega ni kila tiko o koya ni yaco 
dina tiko e nanuma tiko ni raivotu. 

10. Ni rau sa sivi ira nai matai ni mata yadra kei 
na karua ni mata yadra, rau sa yaco sara mai kina 
matamata kaukamea levu sa vakanamata kina 
koro levu, ni rau volekata mai e tadola ga 
vakaikoya, e rau curu sara yani i tuba ka 
vakamuria sobu na gaunisala, ka vakasauri sa yali 
tani na agilosi. 

11. Ni sa qai kila o Pita na ka sa yaco, sa tukuna, 
“Au sa kila dina oqo ni sa tala mai na nona agilosi 
na Turaga, me mai sereki au ena liga i Eroti, ka 
vaka talega kina mai na veika era sa nakita mera 
cakava vei au o ira na Isireli.” 

12. Ni sa vakasamataka oti, sa qai lako kina vale i 
Meri na tinai Joni ka kilai talega ena yaca Marika, 
e lewe levu era soqoni tiko ena vale oqo ena 
masumasu. 

13. Sa tu o koya mai na matamata ni katuba levu 
ka tukituki, sa qai lako mai e dua na goneyalewa 
na yacana o Rota me mai rai se o cel. 

14. Ni sa mai rogoca ka kila ni sa domo i Pita, sa 
guilecava mada ga o koya me dolava yani na 
matamata ena nona sa rui marau vakalevu, sa cici 
tale o koya ki loma ni vale, ka kacivaka vei ira ni 
sa tu mai matamata levu ni katuba o Pita. 

15. la era tukuna vua, “E rairai o iko sa lega tiko 
beka!” e sega ni cegu nona vakarota tikoga ni o 
koya dina sa tucake tu o ya. Era sa mani tukuna 
yani vua, “Oqori na nona agilosi.” 

16. Sa sega ni cegu nona tukituki tikoga o Pita, ni 
ra sa qai dolava na katuba era raici koya kei na 
nodra kurabui ni o Pita dina ga. 

17. la sa vakatabataba yani o koya mera tiko lo, sa 
tukuna vei ira na nona sereki koya mai na Turaga 
mai vale ni veivesu. Sa tukuna o koya. “Dou lako 

ka tukuna vei Jemesa kei ira talega na veiwekani.” 
A sa biuti ira o koya ka lako kina dua na yasana 
tani. 

18. Ni sa kida na mataka era sa vagaga na sotia na 
vuni nona yali sega ni macala o Pita. 

19. la o Eroti sa tala eso me la'ki raici koya mai ka 

sa yali kina o koya, sa vakarota sara ga kina o 
koya vei ira taucoko na mata yadra era yadravi 
Pita tiko mera sa vakamatei taucoko. Sa mani lako 
sobu kina o koya (Eroti) mai Jutia ki Sisaria, me 
tiko mada kina. 


Vakamatei Vakaca Sara O Eroti 

20. Sa cudruvi ira sara vakalevu na kai Taia kei 
Saitoni o Eroti; ena nodra lako mai me mai raici 
koya. Na mata i lakolako mai na vanua e rua oqo 
sa sega ni dua na ka me caka rawa vei ira, ni ra sa 
rawai koya rawa na nona vunivola levu na tui, era 
sa mai gadreva tiko na veisaututaki, baleta na 
nodrau matanitu sa vukei tiko mai ena matanitu 
nona na tui. 

21. Ena siga sa lokuci tu, sa qai tokara mai na 
nona i sulu vakatui o Eroti, ka dabe ena nonai 
dabedabe vakatui me tauca kina na nona vosa 
vakatui. 

22. O ira na tamata era sa kailavaka vua, “Sa 
domo ni Kalou ka sega ni domo ni tamata!” 

23. E vakasauri ga e dua na agilosi ni Turaga qai 
samuti koya, baleta ni sega ni solia me nona na 
Kalou na lagilagi. Sa qai kanilaka na yagona na 
ulo me yacova ni sa mate. 

24. la na vosa ni Kalou sa tubu tikoga ka tete yani, 
sa vakaikuritaki tikoga na tamata sa vakabulai 
tiko. 


Digitaki O Panapasa Kei Saula 

25. Rau sa lesu tale mai Anitioki o Panapasa kei 
Saula ni rau sa vakacavara vinaka na cakacaka rau 
kacivi ira ki Jerusalemi, e dua na cauravou o Joni 
ka dau kilai talega Marika e rau sa kauti koya tiko 
mai. 


13. Ena i soqosoqo lotu mai Anitioki era tiko 


kina eso na parofita ka so e qasenivuli, me 
vakataki: Panapasa, Simione o koya sa dau kacivi 
na tamata loaloa, o Lusiu na kai Kirini, o Manaini 
o koya e rau susugi vata kei Eroti na tui, kei Saula. 
2. Ena nodra veiqaravi tiko vua na Turaga ka 
lolo tale tikoga sa vosa kina na Yalo Tabu ka vaka, 
dou tawasei rau mai oqo o Panapasa kei Saula me 
noqu, ena vuku ni cakacaka au sa kacivi rau kina. 
3. Ni sa mai oti na nodra gumatua taka tiko mai 
na lolo kei na masumasu, era sa qai tabaki rau ena 
ligadra ka vakatalai rau yani. 


Vunau E Saipurusi 

4. Ena veiliutaki ni Yalo Tabu e rau sa lako sobu 
kina ki Selusia, mai kea e rau sa qai soko tale ki 
Saipurusi. 

5. Ni rau sa butuka na koro o Salamisa rau sa 


lako sara kina nodra vale ni qaravi Kalou na Jiu ka 
vunau kina. E veitomani vata tiko kei rau o Joni 
Marika. 

6. E ratou sa lakova taucoko na veikorokoro ena 
yanuyanu o ya ka yaco sara ki Pafo, mai keya e 
ratou raica kina e dua na Jiu daucaka mana 
lasulasu, e parofita vakailasu ka yacana o Pari- 
Jisu, 

7. O koya e sa dau la'ki tu sara ga ena nona vale 
na kovana ni koro oqo o Sakulusi Palu, e tamata 
vuku ka lewa matau. Na tamata oqo sa qai kacivi 
rau mai o Panapasa kei Saula ka gadreva me 
rogoca mai vei rau na vosa ni Kalou. 

8. la o Elima na daucaka mana lasulasu (oqori 
nai balebale ni yacana) sa sogoti koya na kovana 
me kua ni via rogoca na nodra i vunau. 

9. la o Saula, sa vakatokai talega me o Paula, ni 
sa vakasinati tu ena Yalo Tabu sa vakaraici koya 
matua. 

10. Ka tukuna vua, o iko sa vakasinaiti ena 
veivakaisini kece kei na ka ca kecega, o iko na luve 
ni tevoro, ka meca ni ka vinaka kecega, ena sega 
beka ni oti na nomu dau saqata na cakacaka ni 
Turaga? 

11. “la ogo ena tarai iko na liga ni Turaga, o na 
mata boko mo sega ni raica rawa na cila ni siga, 
me yacova mada e dua na gauna,” E vakasauri ga 
na kena solegi na matana na butobuto me sega ni 
raica rawa e dua na ka, sa qai kere veivuke tu me 
dua me bau mai tubera na ligana. 

12. Ni sa raica na ka sa yaco na kovana sa 
vakabauta o koya, kei na nona qorogoro levu ni sa 
vakatavuvulitaki vua na vosa ni Turaga. 


E Anitioki Mai Pisitia 

13. Ni ra sa biuti Pafo mai o Paula kei ira nona i 
tokani ena waqa, era sa qai mai kele i Perika e dua 
na koro ena yasana o Pamifilia; eke sa mai biuti 
rau kina o Joni Marika me sa lesu tale ki 
Jerusalemi. 

14. la sa biu tale mai o Perika ka mai kele i 
Anitioki e dua na koro ena yasana vaka Pasitia ni 
sa Siga Tabu era sa gole ki na vale ni lotu ka dabe 
sobu. 

15. Ni sa wiliki oti nai vunau kei ira na parofita, 
era sa qai kerea na liutaka tiko na lotu o ya, ka 
vaka, kemudou na veiwekani kevaka e tiko oqori e 
dua na vosa ni vakavuvuli baleti keimami, mo 
dou sa talaucaka sara ga oqo.” 

16. Sa qai tucake o Paula ka kidavaki ira ena nona 
yaloyalo ena ligana, ka tukuna, “Oi kemudou na 
Isireli, kemudou sa rerevaka na Kalou, dou 
vakarorogo vinaka mai: 

17. Na Kalou ni matanitu oqo o Isireli sa digitaki 
ira na noda qase ka vakatuburi ira cake ena nodra 
a tiko vulagi ena vanua o Jjipita, sa qai kauti ira 
tani mai kina ena ligana mana dauveimaroroi. 

18. Ena loma ni vasagavulu na yabaki ena vanua 
dravuisiga, e vosoti ira tu ga mai ena nodra i 
valavala. 

19. Ni sa vakarusa oti e vitu na matanitu ena 
vanua o Kenani, sa qai vota vei ira na veivanua 
oqori me nodra i votavota. 
20. Kei na nona solia tiko vei ira eso na 
turaganilewa mai na loma ni va na drau ka 
limasagavulu na yabaki, me yacovi Samuela na 
parofita sara mai. 
21. Sa oti oqo era sa qai vinakata me dua na nodra 
tui; na Kalou sa soli Saula na luvei Kisi vei ira, mai 
na yavusa i Penijamini me vasagavulu na yabaki. 
22. la ni sa kauti koya tani na Kalou, sa qai laveti 
Tevita cake mai me nodra tui, sa tusanaki koya 
talega na Kalou ka vaka, “Au sa kunei Tevita na 
luvei Jese, na tamata sa kila vakavinaka na 
lomaqu, ena cakava kecega na Noqu lewa.” 
23. Na nona kawa na tamata oqo, me vaka na 
vosa ni yalayala, ena vakatubura cake mai kina na 
Kalou nai vakabula vei ira na Isireli - o Jisu- 
24. Sa dau vunautaka tiko mai o Joni ni se bera ni 
yaco mai o koya, mera veivutuni ka papitaisotaki 
o ira na Isireli. 
25. “Ni sa mai vakarau cava tiko na nona gauna o 
Joni, sa tukuna, o cei mada o ni nanuma oi kemuni 
ni oi au? Oi au e sega ni mai Koya. la raica, o koya 
ena muri au mai oqo, na wa ni nona i vava au sa 
sega mada ga ni yacova yani na kenai 
vakatagedegede, me tu kina na dodonu vei au 
me'u sereka. 
26. Vei kemuni na veiwekani, na kawa i Eparama 
kei ira o ni sa mai tiko vata era rerevaka na Kalou, 
ena vukumudou sa talai mai kina na vosa ni bula 
oqo. 
27. Vei ira sa tiko e Jerusalemi, kei ira na kena 
veiliutaki, era vakayacora na ka sa parofisaitaki 
mai ena nodra mai vakamatei Jisu, baleta ni ra 
sega ni kilai Koya, dina mada ga ni ra wilika tiko 
ena Veisiga Tabu na nodra vosa na parofita. 
28. Era sa qai vakamasuti Pailato me vakamatei o 
Koya, ni ra raica tu ni sega ni dua na ka e dodonu 
me mate kina. 
29. Ni ra sa vakayacora taucoko vua na veika sa 
volai me baleti Koya, era sa qai biuti Koya sobu 
mai, e na kau ka la'ki vakotora na yagona ena dua 
na qara vatu. 
30. Ia na Kalou sa vakaturi Koya cake tale mai na 
mate. 
31. Ena vica vata na siga sa dau vakaraitaki Koya 
vei ira na nonai lawalawa, era sa dau lako vata 
tiko mai Kaleli me yaco ki Jerusalemi, o ira sara ga 
oqo era tukuni Koya tiko vei ira kecega na tamata. 
32. Keirau sa tu sara ga kina oqo, me keirau 
tukuna vei kemuni nai tukutuku vinaka ka sa 
yalataka mai vei ira noda gase. 
33. Na Kalou sa mai vakataucokotaka na vosa ni 
yalayala o ya vei keda na nodra kawa, ena nona 
vakaturi Jisu cake mai na mate. Me vaka sa volai 
ena i karua ni Same: 

“O iko na Luvequ, E daidai Au sa Vakatuburi 
Iko.” 
34. Sa yalataka tu mai na Kalou ni na vakaturi 


Koya cake mai na mate, me kakua tale ni na mate. 
Sa tukuni oti tu ena i Vola Tabu: 
“Au na solia vei iko na, veika uasivi Au sa 
yalataka tu vei Tevita.’ 
35. O koya oqo ena dua tale na Same sa tukuna: 
“O ni na sega ni vakatara na Nomuni le dua 
Yalosavasava me vuca mai.” 
36. Vei Tevita, ni sa qarava vaka vinaka na nonai 
taba tamata me vaka na lewa ni Kalou, sa qai moce 
ka bulu vata kei ira na nona qase, na yagona sa 
vuca mai; 
37. la o Koya sa vakatura cake na Kalou sa sega ni 
vuca mai. 
38. O koya oqo mo dou kila sara na veiwekani, 
ena vukuna duadua ga na Tamata ogo (Jisu) sa 
rawa me bokoci kina nomudou i valavala ca, 
39. Vei ira vakayadua era vakabauti Koya, era sa 
vakasavasavataki mai na ka kecega, na ka 
dukadukali e tu e noda bula ka sega ni 
vakasavasavataka rawa na vunau i Mosese. 
40. Mo ni qarauni kemuni vinaka de na 
vakayacori vei kemuni na nodra vosa na parofita, 
ka vaka: 
41. “Raica, oi kemudou sa veibeci. 
Dou qai vakasarava tikoga, io dou na rusa! 
Ena nomudou gauna Au na cakava kina e dua 
na cakacaka, dou na sega ni vakabauta kevaka 
mada ga dou sa rogoca mai vua e dua.” 


Na Yalovata Kei Na Duidui E Anitioki 
42. Era sa qai curu taucoko i tuba mai na loma ni 
vale ni lotu o ira na Jiu, ia o ira na kai Matanitu 
Tani era sa qai vakamasuta, me vunautaki tale vei 
ira nai vunau oqo ena siga ni vakacecegu ka 
tarava. 
43. Ni ra veisukayaki e lewe levu na Jiu kei ira 
na lotu vakaJiu, era sa vakamuri rau o Paula kei 
Panapasa ena gaunisala rau muria, e rau 
vakauqeti ira ka vosa vei ira, mera ciqoma na 
loloma soli wale ni Kalou. 
44. Ena Siga Tabu ka tarava e voleka me o ira 
kece na lewe ni koro levuo ya, era sa mai osota 
na vale ni lotu mera rogoca na vosa ni Kalou. 
45. la ni ra sa raica na Jiu na kena osodrigi na vale 
ni lotu, sa ca na yalodra, era sa qai vakalasuya ka 
vosavakacacataka mera saqata kina na vunau i 
Paula. 
46. Sa qai tuburi rau mai o Paula kei Panapasa e 
dua, na yalo gaga, rau sa tukuna, e dodonu me 
vunautaki mada e liu vei kemudou na vosa ni 
Kalou; ia dou gai biliga tani ni dou raica ni sega ni 
ganiti kemudou na bula Sega ni mudu, ia oqo, 
keitou sa na golevi ira kina na kai Veimatanitu 
Tani. 
47. Na ka oqo sa vakaroti keitou kina na Turaga 
me keitou tukuna: 

“Au sa vakaturi iko mo nodra rarama na 
Veimatanitu Tani, 

Mo na la'ki tuberi ira mai na tu ena sauka kei 
vuravura me ra vakabulai.” 

48. Ni ra sa rogoca na vosa oqo na kai 
Veimatanitu Tani era sa reki ka vakarokorokotaka 
na vosa ni Turaga. E lewe levu sa vakabauta era sa 
gadreva bula Sega ni mudu. 

49. Sa sega ni tarovi rawa na kena sa tete na vosa 
ni Turaga kina veiyasana kecega. 

50. la o ira na nodra i liuliu na Jiu era sa vakaculai 
ira na yalewa lotu, kei ira na marama dokai kei ira 
na veiliutaki ena koro levu o ya, mera sa vakacibi i 
valu me rau na vakararawataki kina o Paula kei 
Panapasa, rau sa qai vakatalai tani ki nodrau 
vanua. 

51. la e rau sa kuretaka na kuvu ni qele mai na 
yavadrau vei ira, ka rau lako ki Ikoniomi. 

52. Era sa vakasinaiti na tisaipeli ena reki kei na 
Yalo Tabu. 


E Ikoniomi 


14. Nirau yaco yani ki Ikoniomi na ka vata ga 


o ya e rau cakava, ena nodrau lako kina vale ni 
lotu nodra na Jiu, ka vunautaka kina e dua na 
vunau katakata, e lewe levu kina na Jiu kei na kai 
Kirisi era sa vakabauta. 

2. la o ira na Jiu sega ni vakabauta, era sa solia 
tiko na veivakauqeti vei ira na kai Matanitu Tani 
me ra sevaki rau na veiwekani oqo. 

3. O koya oqo sa bau dede toka na nodrau tiko 
ekeya, ka rau vunautaka vakadodonu na Turaga, 
ka laurai votu na kena vakadinadinataki na 
kaukauwa ni vosa ni Kalou ena veivakatakilakila 
kei na veika E vei vakurabuitaki e rau cakava. 

4. la sa yaco kina ena koro levu oqo me ra sa 
tawase rua na lewena, e dua na yasana era sa gole 
vei rau nai apositolo. 

5. O ira na kai Veimatanitu Tani kei ira na Jiu 
vata kei na nodra i liuliu ni vanua, era sa duavata 
mai vakaukauwa me ra vakavosacataki rau ka 
vakaviriki talega ena vatu. 

6. Na ka ogo e rau sa kila ka rau dro kina koro 
levu ena vanua vaka Likeonia, o Lisitira kei Tapi 
kei na veikorokoro vakavolivolita. 

7. Mai kea e rau vunautaka kina na kosipeli. 


Qaravi Matakau E Lisitira 

8. E dua na tamata e tiko mai Lisitira sa 
malumalumu na yavana ka sa dabe voli ga, e 
lokiloki sara ga mai na kete i tinana, se bera 
vakadua ni bau lako o koya. 

9. Na tamata oqo e vakarorogo tiko ena i vunau i 
Paula, E raici koya vakadodonu mai o Paula ka 
Siqema rawa ni tiko vua na vakabauta me 
vakabulai kina, 

10. Sa vosa yani vua ena domo levu sara, “Mo 
tucake vakadodonu ena yavamu!” a sa rika o koya 
ka veilakoyaki. 

11. Ni ra sa raica na lewe vuqa na ka sa cakava 
oqo o Paula, era sa tabalaka cake na domodra ka 
tukuna ena vosa vaka Likeonia, “Sa lako sobu mai 
vei keda na kalou ena yago vakatamata!” 


12. O Panapasa era sa vakatoka me Jupita, o Paula 
baleta ni o koya ga sa dau vosa tiko, era vakatokai 
koya me Makuri. 

13. Ena matamata ni koro levu oqo e dabe toka 
kina na vale ni soro ka dauqaravi kina o Jupita, na 
kena bete levu sa tubera mai e dua na bulumakau 
tagane levu ka vakasalusalu tu mai, mera sa mai 
cabora kei ira na lewe vuqa e dua na vakacaboi 
soro. 

14. Ia ni rau sa rogoca nai apositolo o Panapasa 
kei Paula, e rau sa dresulaka na nodrau i sulu ka 
cici yani vei ira na lewe vuqa, ena nodrau 
kacivaka vei ira. 

15. Ka vaka, kemudou na tamata, keirau talega na 
tamata vakataki kemuni, na cava dou cakava kina 
na ka oqo? Keirau vunautaka veikemuni mo dou 
biuta na ka mate oqo ka qarava na Kalou bula, o 
koya ka bulia na lomalagi, na vuravura, na 
wasawasa, kei na ka kecega era tu kina, 

16. Ena veigauna sa oti yani e liu, sa vakatara o 
koya mera cakava ga na ka era via cakava na 
veimatanitu. 

17. “E sega ni vakatara o koya me sega na ka me 
vakadinadinataki Koya, sa vakaraitaka Nona 
loloma ena Nona vakatauca na uca mai lomalagi 
mera tubu ka matua kina na kakana, edau conaka 
vakavinaka na noda bula ena kakana kei na 
vakavinavinaka. 

18. E dina ni rau cavuta tiko na veivosa oqo vei 
ira, ia e rau sa sagasagai ira dredre ena nodra sa 
via vakacabora na nodra i soro vei rau. 


Vakaviriki Ena Vatu, Rau Dro Ki Tapi 

19. Era lako sara mai kea na Jiu mai Anitikoki kei 
Ikoniomi, mera mai cikevaki ira na lewe vuqa oqo, 
era sa vakaviriki Paula ena vatu ka yarataki koya 
kina i bili ni koro, ni ra sa kila sa davo matemate 
tu o koya. 

20. la ni ra sa mai tucake vakavolivoliti koya na 
tisaipeli, sa tucake o koya ka lako kina koro levu o 
ya. Ena siga ka tarava e rau sa biubiu mai keya kei 
Panapasa ka lako ki Tapi. 


Vakayaloqaqgataki Na Lotu Vou 

21. E lewe levu e rau vakayacori ira mera tisaipeli 
ni rau sa vunautaka oti na kosipeli ena koro levu o 
ya, e rau sa qai lesu tale ki Lisitara, Ikoniomi kei 
Anitioki, 

22. Ena nodrau i lakolako oqo e rau 
veivakayaloqagataki ka tataunaka vei ira na 
tisaipeli mera tudei ka me tubu cake tikoga na 
nodra vakabauta nira vakararawataki, e rau 
tukuna vei ira, “Na bula Sega ni mudu e rawati ni 
da lako curuma na veivakararawataki.” 

23. Rau sa qai lesia tiko eso me qase ni vei 
soqosoqo lotu oqori, rau dau masu ka lolovaki ira 
ena nodrau cabori ira tiko vua na Turaga ena vuku 
ni nodra vakabauta. 

24. E rau sa lako siviti Pisitia ka rau la'ki yaco sara 
ki Pamifilia. 

25. Ni rau sa vunautaka oti na vosa ni Kalou mai 
Perika, rau sa lako sobu ki Atalia. 

26. Mai keya rau sa soko lesu tale ki Anitioki na 
vanua rau a tekivu mai kina, ka rau 
vakavinavinakataka na loloma ni Kalou vei rau, ni 
mai vakacavari vakavinaka na cakacaka rau a lesi 
kina. 

27. la ni rau sa yaco ki Anitioki e rau sa kacivi ira 
taucoko sara na lewe ni lotu mera soqoni vata mai, 
e rau sa solia na nodrau i tukutuku ni kaulotu kei 
na veika e cakava na Kalou, ena Nona dolava na 
katuba mera vakabauta kina na kai Veimatanitu 
Tani. 

28. E rau sa tiko tale mada vakalailai kei ira na 
tisaipeli mai Anitioki. 


Duidui Baleta Na Veicilivi 


15. Ena nodrau tiko mai Anitioki o Paula kei 


Panapasa,eso na tamata era lako sobu mai Jutia ka 
mai vakatavuvulitaka vei ira na veiwekani, ka 
vaka, “Kevaka mo dou na sega ni cili me vaka na 
vunau i Mosese, ena sega ni rawa mo dou na 
vakabulai.” 

2. E rau veileti ka veivosaki sara kina 
vakaukauwa kei ira o Paula kei Panapasa, era sa 
mani veilesi kina nai soqosoqo lotu me sa digitaki 
o Paula kei Panapasa kei na vica na turaga, me 
ratou sa na kauta cake nai vakavuvuli oqo, vei ira 
na apositolo kei ira na qase ni lotu mai Jerusalemi, 
se cava na nodra vakatulewa. 

3. Era sa qai mai veitalatala vei iratou o ira nai 
soqosoqo lotu ena nodratou i lakolako ki 
Jerusalemi, e ratou lako curumi Finiasi kei Samaria 
mera sikovi mai kina na lewe ni lotu, e ratou 
tukuna vei ira ni sa levu na kai Matanitu Tani era 
sa lotu, nai tukutuku oqo sa ka ni reki sara vei ira. 
4. Ni sa yaco mai nai lakolako ki Jerusalemi, era 
sa wawa tu mai ena veikidavaki o ira nai soqosoqo 
lotu, ira nai apositolo kei ira na qase ni lotu; e rau 
vakaraitaka sara vei ira nai tukutuku ni nodrau 
cakacaka kei na nodrau sarava na liga ni Kalou. 

5. la eso vei ira sa mai lotu era se semati ira tu ga 
ena bula ni Farisi, era sa tucake, ka tukuna, “O ira 
oqori e dodonu mera cilivi, me vakaroti vei ira me 
kakua ni kau tani na Vunau i Mosese me maroroi 
tikoga.” 


Lewe Ni Bose Mai Jerusalemi 

6. Na lega oqo sa dua ga kina nodrau bose vata 
nai apositolo kei na qase ni lotu me ratou dikeva 
matua mada. 

7. Ni sa rui levu na kena veivosakitaki tiko, sa 
tucake o Pita ka tukuna: Kemudou na veiwekani, 
dou sa kila vinaka ni Kalou e digitaki au mai vei 
kemudou ena gauna sa oti, me'u vunautaka nai 
tukutuku vinaka vei ira na Veimatanitu Tani, me 
rawa talega ni ra vakabauta. 

8. Io na Kalou sa kila na yalo ni tamata, ena kena 
vakadinadinataki ena nona solia na Yalo Tabu vei 


ira na kai Matanitu Tani me vaka ga na kena soli 
vei keda, 
9. Sa sega kina ni tiko e dua na duidui vei ira 
vata kei keda, na yalodra sa vakasavasavataki ena 
vuku ni vakabauta. 
10. O koya oqo, na cava mo dou via vakatovolea 
kina na Kalou, ena nomudou vesuka nai vua ena 
domodra na tisaipeli, o koya era sa sega ni rawata 
rawa o ira noda qase kei keda talega? 
11. Dou sega beka ni vakadinata, ni oi keda kece 
eda vakabulai ena sala vata ga era vakabulai kina, 
ena noda vakabauta na Turaga o Jisu Karisito. 
12. Ni rau sa vakamacalataka o Paula kei 
Panapasa na ka  veivakurabuitaki kei na 
veivakatakilakila eso, sa kitaka na Kalou vei ira na 
kai Matanitu Tani, sa sega tale ni dua vei ira me 
vosa. 
13. Ni sa oti na nodrau i vakamacala, sa vosa o 
Jemesa, ka vaka, kemudou na veiwekani dou 
vakarorogo mada mai vei au: 
14. Sa tukuna oti o Saimoni na nona lako na 
Kalou vei ira na Veimatanitu Tani, ka la ki kauta 
mai kina e dua na kawa tamata me vakalagilagi 
kina na yacana. 
15. Na ka oqo era sa tukuna tu mai na parofita, 
me vaka sa volai: 
16. Au na lesu tale mai ni sa oti oqo 

Au na tara tale na vale ni soroi Tevita, ni sa 
kasura sobu; 

Au na vakavoutaka na vanua sa vakacacani, 
me vakacokotaki tale, 
17. Me ra raica kina na Turaga o ira na tamata 
kecega, kei ira na kai Matanitu Tani era sa 
vakatokai ena yacaqu, sa tukuna na Turaga o koya 
sa cakava tiko na ka kecega oqo. 
18. Sa vakatakila na Kalou na nona cakacaka 
kecega oqo, ka tekivu mai nai vakatekivu. 
19. O koya oqo au sa lewa kina meda kakua nii 
tatao tale tiko vei ira na kai Matanitu Tani, ena 
nodra sa via veisau mai vua na Kalou. 
20. la me da sa vola vei ira mera maroroi ira mai 
na kakana sa cabori kina matakau, na veibutakoci 
(dautagane,dauyalewa) na manumanu kunati na 
domona kei na kena dra. 
21. “Nai tukutuku kei Mosese oqo, sa dau 
vunautaki makawa tu mai vei ira na Jiu ena vei 
korokoro, ka dau wiliki mai ena vei vale ni lotu 
ena vei Siga Tabu.” 


Na Lewa Mai Jerusalemi 
22. Nai tukutuku oqo era sa taleitaka nai 
apositolo kei ira na qase ni lotu, vakatalega kina 
o ira taucoko na lewe ni lotu, era sa mani vakatura 
me sa digitaki eso mai vei ira ga, me veitomani vei 
rau o Paula kei Panapasa ki Anitioki, sa digitaki 
kina o Jutasa sa vakatokai talega o Parisapa kei 
Sailasa, e rau vakaitutu ena i sogosogo lotu. 
23. Fra sa vola e dua nai vola, me ratou kauta, ka 
vaka koto oqo na lewe ni vola: 

O iratou nai apositolo, na qase ni lotu, kei ira 
na lewe ni lotu kece, vei ira na veiwekani sa kai 

Matanitu Tani era sa tiko mai Anitioki, Siria kei 
Silisia, keimami sa loloma tu yani. 

24. Keimami sa mai rogoca ni so ga eke vei 
keimami era lako yani ekeri, ka la'ki 
vakayalolailaitaki kemudou ena vosa era cavuta, 
era vaka veilecayakitaki kemudou sara ga, ni ra 
tukuna, e dodonu mo dou cilivi me maroroi tiko 
kina na dina ni vunau - e sega ni dua nai vakaro 
vaka oqo keitou vakatara me tukuni - 

25. Keimami sa mai dikeva matua ka vakatulewa 
sa ra kina vakamatua, ka keimami sa duavata kina 
me rau sa digitaki na turaga e rua 0q0, merau na 
tomani rau na neimami gone lomani o Panapasa 
kei Paula, 

26. Oi rau oqo, sa ka wale tu vei rau na nodrau 
bula, ena vuku ni yaca ni noda Turaga o Jisu 
Karisito. 

27. O koya oqo keimami sa talai Jutasa kei Sailasa, 
me rau na la'ki cavuta sara ga yani ena gusudrau 
na ka keimami sa vakadonua vata. 

28. Ena marautaka na Yalo Tabu kei keimami 
talega, me kakua ni kani voraki vei kemudou na 
bula ena i vunau: 

29. Na vakatatabu ni kania na kakana cabori kina 
matakau, na dra ni manumanu kunati kei na 
laukana ni lewena kei na vakatatabu ni 
veibutakoci. Kevaka mo dou maroroi kemudou 
mai na veika oqo, ena uasivi cake nomudou bula 
ka dou na tamata gaga. 


Tomani Tikoga Na Cakacaka E Siria 

30. Ni ratou sa talai yani, e ratou sa vakadodonu 
sara ki Anitioki; ka kacivi ira vata mai na lewe ni 
lotu, sa qai soli vei ira nai vola. 

31. Ni sa wiliki oti vei ira nai vola, era sa reki ena 
vuku ni veivakayaloqagataki. 

32. O Jutasa kei Sailasa e tiko talega vei rau nai 
solisoli ni vunautaka na vosa ni Kalou, edau 
balavu na nodrau wasea vei ira na lewe ni lotu na 
vosa ni Kalou, ena nodrau veitarai cake ka 
veivakaukauwataki. 

33. Ni oti e vica na siga nodratou tiko e kea, era sa 
qai cakava e dua na veitalatala na veiwekani vei 
iratou, ena nodratou sa lesu tale vei ira na talai 
ratou mai. 

34. la sa gadreva o Sailasa me sa tiko mada ga e 
kea. 

35. Rau sa tiko talega e Anitioki o Paula kei 
Panapasa, me rau veitomani vei ira eso, ena kena 
vunautaki ka vakatavuvulitaki na vosa ni Turaga. 


Veileti Baleti Joni Marika 

36. Ni sa oti e vica na siga sa tukuna o Paula vei 
Panapasa, “me daru sa lesu tale mada ena veikoro. 
Daru a vunautaka mai kina na vosa ni Turaga, me 
ra sikovi tale mada na veiwekani se ra sa vaka tu 
E vei.” 

37. Sa nanuma kina o Panapasa me lako vata 
talega kei rau o Joni sa vakatokai o Marika. 

38. la sa sega ni vinakata o Paula na vakatutu nei 
Panapasa, ni o koya mada ga na gone oqori e biuti 


kedaru tu vakasakasaka mai Pamifilia ka sega ni 
vinakata me lako vata kei kedaru kina cakacaka. 
39. A sa tubu kina e dua na veileti kaukauwa sara 
vei rau, na duidui ogo e rau veitawasei kina. Sa 
kauti Joni Marika kina o Panapasa ka rau soko ki 
Saipurusi; 

40. la o Paula sa digitaki Sailasa, era sa vosa 
vakalouvinakataki rau ena loloma ni Kalou na 
veiwekani, rau sa gai lako. 

41. Ea lako sara ki Siria kei Silisia ena nona 
vakaukauwataki ira na soqosogo lotu. 


Tomani Paula Kei Sailasa O Timoci 


16. Nai lakolako oqo e la'ki yaco sara ki Tapi 


kei Lisitira. Ka raica, e dua na tisaipeli sa tiko kina, 
na yacana o Timoci, na tinana e Jiu ka marama 
lotu, ia na tamana ga e kai Kiriki. 

2. Sa vinaka na kenai rogorogo vei ira taucoko 
na veiwekani mai Lisitira kei Ikoniomi. 

3. Sa taleitaka sara ga o Paula me kauti koya a sa 
ciliva rawa e liu me baleti ira na Jiu ena yasana o 
ya, ni ra sa kila taucoko tiko ni kai Kiriki na 
tamana. 

4. Ni rau lakova taucoko tiko na veikoro lelevu 
kece, e rau sa vakaraitaka sara tikoga vei ira na 
macala ni tukutuku ni bose, me baleti ira na kai 
Matanitu Tani ka a bosei mai Jerusalemi, vei ira 
nai apositolo kei ira na qase ni lotu. 

5. Sa vakaukauwataki kina ena vakabauta nai 
soqosogo lotu, ka tubu cake talega nai wiliwili ni 
tamata era lotu mai e veisiga. 


Na Kaci Mai Masitonia 

6. Ni ratou lakovi Firijia yani kei na vanua vaka 
Kalatia sa tarova e kea vei ratou na Yalo Tabu 
meratou kakua ni vunautaka na vosa mai Esia. 

7. Ratou sa sasaga meratou yaco ki Misia ka lako 
sara ki Picinia, qai vosa tale na Yalo Tabu me ratou 
sa yaco ga e kea. 

8. E ratou sa mani lako siviti Misia ka lako sobu 
sara ki Tiroa. 

9. Sa raica o Paula ni moce tu ena bogi e dua na 
raivotu. Ni tucake tu e dua na kai Masitonia ka 
vakamasuti koya tiko mai, ka vaka, “Mo lako 
mada mai ki Masitonia ka mai vukei keimami.” 

10. Ni sa raica oti na raivotu, vakasauri na nona sa 
vinakata me lako ki Masitonia, ni sa qai 
vakadeitaka ni Turaga e kacivi ratou me 
vunautaki mai kea nai tukutuku vinaka. 


Papitaisotaki O Litia E Filipai 

11. O koya oqo keitou sa vodoka e dua na waqa 
mai Tiroa ka soko vakadodonu sara ki 
Samoceresa, ena siga ka tarava ki Niapoli, 

12. Mai kea ki Filipai edau vakasakiti sara na koro 
levu oqo, ka tiko ena yasana vaka Masitonia na 
koro oqo e gali kina matanitu levu o Roma keitou 
tiko e kea me vica tale na siga. 

13. Ia ni sa Siga Tabu keitou dau lako yani ki na 
taudaku ni koro, ka lako sara kina bati ni uciwai 

ena vanua sa dau vakayacori tiko kina na 
masumasu; keitou veivakavulici ena vosa ni Kalou 
vei ira na marama era dau soqoni tiko kina. 

14. E dua vei ira na yalewa sa rogoci keitou o 
Litia. A yalewa ni Ceataira ka dau volitaki sulu 
lokaloka, sa qarava makawa tiko mai o koya na 
Kalou. Sa dolava na Kalou na yalona me tugana 
kece kina o koya na vosa i Paula. 

15. Ni sa papitaisotaki oti o koya kei ira na nona 
lewe ni vuvale, sa mai vakamasuti keitou, ka vaka, 
“Kevaka dou sa raica dina vei au ni'u dau 
yalodina vua na Turaga, dou lako mada mai ka 
mai tiko ena noqu vale.” Sa cikevi keitou tikoga o 
koya me yacova ni keitou sa vakadonuya. 


Bala I Vale Ni Veivesu O Paula Kei Sailasa 

16. Ena dua na gauna ni keitou lako kina vanua sa 
dau caka kina na masumasu, keitou qai sota kei na 
dua na goneyalewa sa curumi koya tu e dua na 
yalo ni daurairai, edau vakavutuniyautaka sara 
vakalevu na nona turaga ena parofisai vakailasu. 
17. Na goneyalewa oqo sa muri Paula kei keitou 
tiko, ena nona kacivaka, ka vaka, “Oiratou na 
tamata oqo e ratou sai talatala ni Kalou cecere 
sara, e ratou mai vunautaka tiko vei keda na sala 
ni veivakabulai.” 

18. Ena veisiga taucoko sa dau kacivaka tiko vaka 
oqo na goneyalewa, ia sa vakararawataki Paula 
sara vakalevu na vosa sa cavuta tiko, sa qai vuki 
vua na yalo ca oqo o Paula ka tukuna, “Au sa 
vakaroti iko ena yaca i Jisu Karisito mo lako tani 
mai vua.” Ena auwa vata tikoga o ya sa lako tani 
kina na yalo ca oqo. 

19. la ni sa raica na nona turaga na goneyalewa 
oqo, ni sa yali tani na ka e ratou dau vutuniyau 
tiko kina, e ratou sa tauri Paula kei Sailasa 
vakaukauwa, ka yarataki rau yani kina vanua ni 
veivoli vei ira na veiliutaki. 

20. Era sa qai kauti rau kina mataveilewai, ka 
tukuna, oi rau na tamata oqo e rau Jiu, ka rau sa 
vakacala vakalevu na koro levu oqo. 

21. “E rau sa mai vakavulica tale tikoga e dua nai 
tovo vou ka veisaqasaqa kei na lawa ni matanitu 
levu oqo o Roma.” 

22. Era sa tucake na lewe vuqa ka cicivi rau yani; 
era luvata tani na nodra i sulu o ira na turaga ni 
lewa, ka vakarota me rau mokulaki ena kau. 

23. Ni rau sa vakanakuitaki oti vakaukauwa, era 
sa qai biuti rau kina loma ni vale ni veivesu, era sa 
vakaroti koya nai vakatawa ni vale ni veivesu, 
kevaka me rau dro ena vakamatei. 

24. Ni tu vua na lewa, sa biuti rau sara ga ena 
rumu duadua ka tiko sara eloma, sa vesuka vata 
vakaukauwa na yavadrau kei na dua na 
kaukamea ni rumu o ya. 


Sa Vakabulai Na Ovisa Ni Vale Ni Veivesu Ni 
Filipai 

25. Ia ni sa lomaloma ni bogi na vanua sa masu ka 
lagasere vua na Kalou o Paula kei Sailasa, era sa 
vakarogoci rau o ira na kaivesu. 


26. Ka vakasauri ga sa yaco e dua na uneune levu, 
e yavalati sara ga na yavu e toka kina na vale ni 
veivesu, ka vakasauri talega na kena sa 
tatadoladola na vei katuba kecega kei na kena sa 
tasere talega na kedra I vesu kecega. 
27. A sa yadra mai na moce nai vakatawa ni vale 
ni veivesu, ka raica ni sa tadola kecega na katuba 
ni vale ni veivesu, sa kila o koya ni ra sa dro kece 
na kaivesu, sa sega tale ni bera nona sa ucuna mai 
na nona i seleiwau me sa vakamatei koya ga kina. 
28.la sa kaci mai ena domo levu o Paula, ka vaka, 
“Mo kakua ni vakamatei iko, ni keimami se tiko 
taucoko ga ogo.” 
29. Sa kaciva o koya me kau mada mai e dua 
na cina, sa cici yani ena sautanini ka tekiduru 
sobu e matadrau o Paula kei Sailasa. 
30. Sa kauti rau ki tuba, ka vakamamasu vei rau 
ka vaka, “Oi kemudrau saka na turaga, a cava 
me'u na cakava me'u bula kina?” 
31. E rau tukuna vua, “Mo vakabauta na Turaga o 
Jisu Karisito, o na vakabulai kina o iko, kei ira 
taucoko nomu lewe ni vuvale.” 
32. E rau sa wasea vua na vosa ni Turaga vei ira 
talega era tiko e nona vale. 
33. Ena bogi tikoga o ya sa kauti rau o koya ka 
la'ki savata vinaka na mawe ni nodrau mavoa. Ka 
sa papitaisotaki sara ga o koya kei ira kece nona 
lewe ni vuvale. 
34. Sa kauti rau ki nona vale, ka cakava e dua na 
magiti levu vei rau, ni sa rui rekitaka vakalevu na 
nona sa mai vakabauta na Kalou kei ira na nona 
lewe ni vuvale. 


Bese Ni Lako Vakavuni O Paula 

35. Ni sa mataka cake sa talatala yani na 
mataveilewai vei iratou na ovisa, ka vaka, “Me rau 
sa sereki na tamata oqori me rau lako.” 

36. Sa tukuna na vosa oqo nai vakatawa ni vale ni 
veivesu vei Paula, ka vaka, ratou sa veitalai tiko 
mai na mataveilewai mo drau sa sereki. O koya 
oqo mo drau sa lako, ka lako yani ena vakacegu. 
37. la sa tukuna vei ira o Paula, “Ena sega ni rawa 
mera cakava vaka oqo vei keirau! Ni ra mokulaki 
keirau ena matadra na lewe vuga ka ra biuti 
keirau kina vale ni veivesu, ni se bera mada ga na 
veilewai keirau vola kawa bula i Roma, ia ogo era 
sa qai via sereki keirau vuni me kua ni dua me 
kila? Me ra lako sara ga mai, mera mai sereki 
keirau.” 

38. Na vosa oqo era la'ki tukuna na ovisa kina 
mataveilewai, ni ra sa rogoca ni rau kai Roma era 
sa rere vakalevu sara. 

39. Era sa lako mai, ka mai kere veivosoti vei rau 
kei na nodrau sa kerei vakabibi me rau sa lako ki 
tautuba, me rau kakua tale ni tiko ena loma ni 
koro. 

40. E rau sa lako tani mai vale ni veivesu ka la'ki 
veisiko ena vale nei Litia; na vanua era dau sogoni 
kina na veiwekani, rau vunau ni 
veivakayaloqagataki vei ira, rau sa qai lako yani. 

17. E ratou lako sivita mai na koro levu o 


Amifipoli kei Apolonia, ka ratou lako sara ki 
Cesalonaika, a sa tiko kina e dua na nodra vale ni 
lotu na Jiu. 

2. Me vaka ga sa dau i tovo tu i Paula, me dau 
lako yani vei ira ena nodra lotu, ena tolu na Siga 
Tabu e veiwasei kina vei ira o Paula ena i Vola 
Tabu, 

3. Evakamacalataka ka vakaraitaka ni o Karisito 
e dodonu me kune rarawa, me mate, ka tucake 
tale mai na mate, au tukuna oqo vei kemudou, “O 
Jisu ga au vunautaka tiko oqo vei kemudou, sai 
Koya na Karisito.” 

4. Eso vei ira na vakarorogo sa tarai na yalodra 
me ra sa muri Paula kei Sailasa, oqo e wili kina e 
lewe levu sara na tamata lotu dina era kai Kiriki, 
kei na vica tiko na marama era vakaitutu e cake. 


Veivakamavoataki Ena Vale I Jesoni 

5. la o ira na Jiu lomaga sa vuvu, era 
vakasokumuni ira vata mai na dauvakacaca ka ra 
dau tu ena loma ni koro levu, me sa yaco e dua na 
vakacaca levu, na vakacaca oqo me basuraki kina 
na vale i Jesoni, me rawa ni biu mai tuba o Paula 
kei Sailasa, me rau na la'ki lewai ena matana levu. 
6. la ni rau sa sega ni laurai kina, era sa tauri 
Jesoni kei na so na lewe ni lotu, ka yarataki iratou 
yani vei ira na veiliutaki ena loma ni koro levu 
oqo,era kacivaka tiko oiratou na tamata oqo e 
ratou vakatanitaka tiko nai vakavuvuli kei 
vuravura,e ratou sa lako mai vei keda. 

7. “O Jesoni sa vakacurumi rau e nona vale, kei 
na ka kece e ratou cakava sa veisagasaga sara ga 
kei na lawa i Sisa, ni tukuni e dua tale tiko na tui - 
oqori o Jisu.” 

8. Ni ra sa rogoca na veika oqo nai liuliu ni koro 
kei ira na lewe vuqa, era sa rarawa sara ga 
vakalevu. 

9. Ni sa mai tauri taucoko nai vola tukutuku vei 
Jesoni kei ira na kena vo, era sa qai laivi iratou me 
ratou lako. 


Veiqaravi Vakalotu E Peria 

10. Na ka era cakava na lewe ni lotu, era sa 
vakatotolotaka na nodrau vakau ena bogi ki Peria 
O Paula kei Sailasa. Ni rau sa yaco yani ki keya, e 
rau lako vakadodonu sara kina nodra vale ni lotu 
na Jiu. 

11. E vinaka cake sara na nodra bula vakayalo 
mai vei ira na kai Cesalonaika, ni ra sa dau 
vakarautaka tu na yalodra mera ciqoma na vosa ni 
Kalou, era sa dau vakasaqaqara ena i Vola Tabu 
ena i veisiga, me ra kila na dina ni vosa ni Kalou. 
12. Na kenai vakaraitaki ni lewe levu era sa mai 
lotu kina, ka so sara ga vei ira na marama ni Kirisi 
era vakaitutu e cake ka vaka talega kina eso vei ira 
na turaga. 

13. la ni ra sa kila rawa na Jiu mai Cesalonaika ni 
sa vunautaka tiko o Paula na vosa ni Kalou mai 


Peria, era sa qai lako mai ka mai vakavuna e dua 
na tiko yavavala vei ira na lewe ni vanua. 

14. Ni ra sa kila na lewe ni lotu era sa sega ni 
vakaberabera ena nodra sa vakauti Paula me soko 
tani yani e wasawasa, ia o Sailasa kei Timoci e rau 
tikoga e Peria. 

15. E so vei ira na veitomani kei Paula era kauti 
koya sara ki Aceni, sa qai vakauta mai kea e dua 
nai tukutuku o Paula vei Sailasa kei Timoci, me 
rau mai tomani koya e kea, sa mani rau biubiu 
mai. 


Ira Na Tamata Vuku E Aceni 

16. Ni waraki rau tiko mai Aceni o Paula, sa 
vusolo na yalona ena nona rarawataka ni sa raica, 
na kena duri tu ena veiyasa ni koro levu oqo na 
Kalou matakau. 

17. Na ka oqo sa lako kina o koya ki na vale ni 
lotu vei ira na Jiu, kei ira na kai Matanitu Tani sa 
lotu tiko, me wasea vei ira na cala ni matakau, ka 
la'ki wasea talega ena veivanua era dau osota tu 
na tamata, ena loma ni koro levu oqo. 

18. E sota talega kei ira na tamata e tu vei ira na 
vuku vakavuravura, ka ra vakatokai na Epikuro 
kei na Sitoike. Ni vunautaki Jisu vei ira kei na 
nona tucake tale, e so e tukuna, oqo e dua na 
tamata edau levu nona vosa, eso e tukuna e dua 
tale na kalou tani e usumaka tiko o koya meda 
taura. 

19. Ara sa tauri koya ka kauta kina vanua cecere i 
Arepakusi, ka tarogi koya, erawa ni keimami kila 
nai vakavuvuli vou cava o mai vosataka tiko oqo 
vei keimami? 

20. “Ni keimami se qai rogoca vakadua ena 
daligai keimami na ka oqo. O koya oqo keimami 
via kila nai balabale dina ni veika keimami 
rogoca.” 

21. Vei ira na kai Aceni kei ira na tu vakavulagi 
kina, e sega ni dua na ka mera dau malele kina, ka 
vaka vo duadua ga ke ra rogoca e dua nai 
tukutuku vou. 


Na Nona Vosa Vei Ena Vale Levu (Aropakasi) 

22. Sa qai lako o Paula me tucake tu mai ena 

vanua cecere, ka dau nodra i sotasota na tamata 

vuli ka kila ka o Arepakusi, ka tukuna mai, oi 

kemudou na kai Aceni, ni'u veiraiyaki ena 

veisaqata ni koro, au raica rawa na levu ni lotu 

dou dau cakava. 

23. Ni'u lakova yani na veisagata ni koro au raica 

na vanua ni nomudou dau lotu, au mani raica e 

dua nai cabocabo ni soro sa volai koto vaka oqo: 
KI VUA NA KALOU SA SEGA NI KILAI. 

Au tukuna vei kemuni, na cava o ni via lotu kina 

vua e dua na Kalou o ni sega ni kila: 

24. Na Kalou ka bulia na vuravura kei na ka 

kecega sa tu kina, o Koya ga sa Turaga mai 

lomalagi kei vuravura oqo, sa sega ni tiko o koya 

ena vei vale ni lotu eda tara ena ligada. 

25. E sega ni qaravi o Koya ena ka e bulia na 

tamata e ligana, ni sega vua na lega, o koya ga e 

solia tiko na bula, na cagi meda ceguva kei na ka 
kecega. 

26. E bulia o koya nai matai ni tamata (Atama) me 
vakai vakawataka na kawa tamata kecega i 
vuravura, ka sa lewa talega na nona cadra cake e 
dua na tamata kei na nona dromu sobu, kei na 
yalayala ni vanua me taukena, 

27. Sai naki kecega ni ka oqo mera vakasagarai 
Koya ka kunei Koya sara, ni sa sega ni yawa o 
koya mai vei keda, 

28. Ni sa vu ni noda bula o koya, noda rawa ka 
kei na ka eda taukena, me vaka na ka e tukuna e 
dua nomudou dau ni serekali, “Oi keda talega na 
luve ni Kalou.” 

29. O koya oqo ni sa luve ni Kalou meda kakua 
kina ni nanuma ni Kalou e tautauvata kei na koula 
se siliva se na vatu se, na ka e ceuta ga na tamata 
ena nona vakasama. 

30. E dina sara, na Kalou sa guilecava na gauna ni 
lecaika vaka oqori, ia sa vakarota e daidai na 
tamata kecega ena veivanua kecega mera 
veivutuni. 

31. “Baleta ni sa lokuci oti tu na siga ena lewai 
kina na vuravura ena Nona lewa dodonu, mai vua 
e dua na tamata sa lesia tu o Koya, me na 
vakayacora nai tavi oqo. Ena vakadinadinataka o 
Koya vei ira na tamata ni o koya oqo, ena Nona 
vakaturi Koya cake mai na mate.” 

32. Ni ra sa rogoca ni dua na tamata e tucake mai 
na mate, era qai vakasesei koya, e so tale era 
tukuna vua, “Keimami na via rogoci iko tale ena 
ka o cavuta tiko oqo.” 

33. Sa biuti ira o Paula ka lako tani mai vei ira. 

34. E lewe vica era tomani koya ni ra sa mai 
vakabauta, e dua vei ira o Taionisio mai na mata 
bose cecere na Arepakusi, e dua talega na yalewa 
na yacana o Tamarisi kei na so tale. 


Veiqaravi Vakalotu E Koronica 


18. 


o Paula me lako ki Koronica. 

2. A sa kunea kina e dua na Jiu ka yacana o 
Akuila, sa sucu mai Ponito, o koya kei na watina o 
Pirisila, e rau se qai yaco walega mai ena nodrau 
lako mai Itali (baleta nai vakaroi Kilotiu, me ra 
lako tani taucoko mai Roma na Jiu); sa lako o 
Paula vei rau. 

3. Sa la'ki tiko vata kei rau e nodrau vale o Paula 
ka cakacaka vata kei rau, ni rau dau cula vale laca 
na veiwatini oqo ka tautauvata talega kei Paula. 

4. Ena vei Siga Tabu sa tu o Paula ena vale ni lotu 
me vakamacala vei ira na Jiu kei ira na kai Kiriki 
me rawal ira. 

5. Ni rausa yaco maio Sailasa kei Timoci ena 
nodrau sa lesu mai Masitonia, sa sega ni qai cegu 
tiko o Paula, ena nona vunautaka tiko vei ira na 
Jiu, ni sa Karisito o Jisu. 

6. la ni ra sagati koya ka vosavakacacataki koya 
tikoga na Jiu, sa kureitaki o koya na kuvu ni qele 
mai na nona | sulu, ka tukuna vei ira, “Na 


Ni sa oti na veika oqo, sa biubiu mai Aceni 


nomudou mate sa na baleti kemudou ga, Au sa 
vuluvulu mai kina. Tekivu oqo, Au sa na golevi 
ira sa na kai Veimatanitu Tani.” 

7. A sa lako tani mai kea, ka lako kina vale ni 
dua na tamata ka yacana o Jasitusi, e tamata lotu 
dina, na nona vale e toka tikiva na vale ni lotu. 

8. Nai liuliu ni vale ni lotu o Kirisipo sa 
vakabauta na Turaga, kei ira talega nona 
matavuvale. E lewe levu vei ira na kai Koronica ni 
ra sa rogoca, era sa vakabauta era sa papitaisotaki 
sara. 

9. Ena dua na bogi a vosa kina na Turaga vei 
Paula ena raivotu, “Mo kakua ni rere, ia mo vosa 
tikoga, me kua ni dua na gauna mo cegu kina, 

10. “Ni'u sa tiko vata kei iko, ena sega ni rawa ni 
dua me via vala vata kei iko me vakacacani iko, ni 
lewe levu vei ira ena koro levu oqo sa Noqu tu.” 
11. Sa tikoga mai kea ena nona veivakavulici tiko 
ena vosa ni Kalou, me rauta ni dua na yabaki ka 
vula ono. 

12. la ni sa mai kovana e Akaia o Kalio, era sa 
lomavata na Jiu mera lako ka tauri Paula 
vakaukauwa, era sa qai kauti koya kina i tikotiko 
ni veilewai vua na kovana, 

13. Era tukuna, “Na tamata ogo sa cikevaka tiko 
vei ira na tamata, me ra qarava na Kalou ka sega 
ni vaka nai valavala ni vunau.” 

14. Ni vakarau me vosa yani O Paula, sa vuki o 
Kalio ka vosa vei ira na Jiu, kevaka e voroki na 
lawa ni matanitu ena kisi ogo, io, au na vakarogoci 
kemudou na Jiu. 

15. “la kevaka me dua ga na veiletitaki ni tutu se 
dua na vosa vakasabalia, se dua nomudou lawa 
vaka Jiu, mo dou sa raica mada ga, na matagali 
leqa vaka oqo au sega ni vinakata meu 
vakatulewa kina.” 

16. Sa cemuri ira taucoko mai na i tikotiko ni 
veilewai. 

17. O ira kece na kai Kirisi era sa tauri Sosiceni o 
koya sa lewa na vale ni lotu, era sa qai 
vakamokulaki koya ena mata ni tikotiko ni 
veilewai. la sa sega sara ga ni via kauwai kina o 
Kalio. 


Lesu Tale Ki Anitioki O Paula 

18. E vica tale na siga nona tiko e kea o Paula sa 
qai tatau ni vakamoce vei ira na lewe ni lotu, ka 
sokota yani na baravi kei Siria, e rau sa lako vata 
kei koya o Akuila kei Pirisila mai Kenikiria ka la'ki 
koti tasi kina o koya ni cakava e dua nona bubului. 
19. Ni sa yaco mai Efeso nai lakolako ogo, sa biuti 
rau tu e keya; ia o koya sa lako ki vale ni lotu ka 
veiwasei vei ira na Jiu. 

20. Era kerei koya me se tei tiko tale mada me vica 
na siga, e tukuna o koya ni sa sega ni rawa ni sa 
lekaleka sara tiko vua na gauna. 

21. Ni sa vakarau me biuti ira, sa qai tukuna, “E 
dodonu me'u tiko mai Jerusalemi me donuya na 
sogo ni marau mai ogo, ia au na lesu tale mai vei 
kemudou, kevaka sa lewa ni Kalou.” A sa cavu i 
kelekele mai Efeso. 

22. Ka la'ki kele tale na waqa ki Sisaria, a sa cabe 
cake me sotavi ira na sogosogo lotu, yavi tale mai 
kea nai kelekele me soko sobu ki Anitioki. 

23. Ni nona tiko vakalailai mai kea, sa biubiu tale 
mai ka lakova yani na veikorokoro ena yasana o 
Kalatia kei Firijia, ena nona veivakayaloqagataki 
kei na nona vukei ira na tisaipeli, mera tubu cake 
vua na Turaga. 


Veigaravi Vakalotu Nei Apolosa 

24. E dua na Jiu na yacana o Apolosa, e a sucu 
mai Alekisadaria, sa tamata dauvunau, ka 
qasenivuli titobu ni Vola Tabu, a sa lako mai o 
koya ki Efeso. 

25. Na tamata oqo e sega ni vakamelei rawa na 
titobu ni nona i vakavuvuli kei na nona i vunau 
baleta na Turaga, e dina mada ga ni kila tu ga o 


koya e dua na tamata o Joni na 
dauveipapitaisotaki, ka sega tale ni dua e se kila o 
koya. 


26. Ni vosa ena loma ni vale ni lotu e sega ni dau 
rere, Ena dua na siga e rau rogoci koya o Akuila 
kei Pirisila ni vosa tiko baleta na Turaga, ni oti mai 
na nona vunau katakata, rau sa qai kauti koya 
vakatikitiki ka la'ki vakamacalataka vua na bula i 
Karisito ni sa oti mai na gauna i Joni. 

27. Sa mani nanuma o Apolosa me lako ki Akaia, 
era vukei koya na lewe ni lotu ena nodra volavola 
vei ira na lewe ni lotu mai kea mera ciqomi koya, 
ni sa yaco yani e vakatatataki cake na lewe ni lotu 
ena nona talaucaka nai tukutuku ni vakacegu. 

28. E sega ni lolou sobu o koya ni tu ena 
matadra na lewe vuga me vakacalai ira na Jiu, sa 
dusimaka ga vei ira nai Vola Tabu ni sa Karisito o 
Jisu. 


O Paula E Efeso 


19. Ni se tiko mai Koronica o Apolosa, sa 


muria mai na yasana mai cake (Kalatia) o Paula ka 
yaco mai ki Efeso. E kea e sotava kina eso na 
tisaipeli. 

2. Sa tukuna vei ira, “Dou sa rawata li na Yalo 
Tabu ni dou sa vakabauta?” Era sa tukuna vua, 
“Keimami se bera sara ga ni rogoca vakadua ni 
tiko e dua na Yalo Tabu.” 

3. Sa tukuna vei ira, “Ena yaca i cei dou sa 
papitaisotaki kina?” Era tukuna vua, “Ena yaca i 
Joni na dauveipapitaisotaki.” 

4. Sa tukuna o Paula, “O Joni e veipapitaisotaki 
ena papitaiso ni veivutuni, ena nona tukuna tiko e 
dua ena muri au mai mo dou vakabauti Koya, 
oqori e tukuni Jisu Karisito.” 

5. Nira sa rogoca ogo, era sa papitaisotaki sara 
ga ena yaca ni Turaga o Jisu. 

6. la ni sa tabaki ira o Paula ena ligana, sa sobuti 
ira na Yalo Tabu, era sa vosataka kina na vosa tani 
kei na parofisai. 

7. Vei ira na tiko oqo e rauta ni ra lewe tinikarua 
taucoko. 


8. Ena vei Siga Tabu rauta e vula tolu e vunau 
tiko kina vakadoudou o Paula ena nodra vale ni 
lotu, e wasea ka vakaraitaka tiko vei ira na veika 
ni matanitu ni Kalou. 

9. la eso e yalo vakavatu ka sega ni via 
vakabauta, era vosacataka na ka dina me baleta na 
Sala (Lotu Vakarisito), ena matadra na lewe vuga, 
sa mani vakasuka mai kina o koya kei ira na 
tisaipeli, era sa qai la'ki soqoni tikoga ena rumu ni 
nona caka vuli o Tirano. 

10. E rua taucoko na yabaki nona tiko e keya, ira 
na Jiu kei ira na kai Kirisi era tiko mai Esia, era sa 
rogoca taucoko kina nai tukutuku ni Turaga o Jisu. 
Vakarokorokotaki O Karisito Ena Cakacaka 
Veivakurabuitaki 

11. Sa solia na Kalou ena ligai Paula me cakava 
eso na ka veivakurabuitaki, 

12. Ni tauri mai na nona tavoi se dua na nona i 
sulu, me kau ka laki vakotori vua sa tauvi mate e 
yali na tauvi mate, vei koya talega sa curumi 
tevoro e dro na tevoro. 

13. la sa so vei ira na Jiu era dau veilakoyaki ena 
vei korokoro ena cemuria na tevoro, era sa 
vakatovolea mera na cemuria talega na tevoro ena 
yaca ni Turaga o Jisu, e ratou sa qai lako mai vua 
sa curumi tevoro, ka tukuna, “keitou sa vakaroti 
iko ena yaca i Jisu o koya sa dauvunautaka o 
Paula.” 

14. E ratou lewe vitu talega na veitacini tagane, ka 
ratou luvei Siva na nodra bete levu na Jiu, e ratou 
via vakatovolea na ka oqo. 

15. Sa qai sauma na tevoro ena gusui koya sa 
curumi tiko, ka vaka, “O Jisu au kila, o Paula 
talega au kila, ia o cei oi kemudou?” 

16. Qai rikavi ratou mai na tamata sa curumi koya 
tu na tevoro, ka vaculaki ratou qai basubasuraka 
na nodratou i sulu, e ratou mamavoavoa ka cici 
yani i tuba ni sa sega tu na nodratou i sulu. 

17. Nai rogorogo oqo e kuruseta na vanua o Efeso 
vei ira na Jiu kei ira na kai Kirisi, ka salavata na 
nodra rere kei na nodra vakarokorokotaka na 
Turaga o Jisu. 

18. E lewe levu kina vei ira sa lotu, ka se cakava 
tikoga na vakatevoro era sa lako mai ka vakatusa 
na ka era dau cakava. 

19. Era kauta mai nai vola ni veika vakatevoro kei 
nai yaya edau qaravi kina na tevoro, me mai 
vakamai ena matadra na lewe vuga. Ni 
cakacakataki na kenai sau taucoko ni veika sa 
vakamai oqo, e rauta ni tini na udolu na dola. 
20. Oqo e vakaraitaka na kena sa tubu, ka dei, ka 
sa vakayacoka na vosa ni Kalou ena vanua 
taucoko o ya. 


Na Vakacaca E Efeso 

21. Ni sa oti na veika oqo, sa yaco na veivakaugeti 
ni Yalo Tabu ena loma i Paula, ena nona sa na lako 
ki Jerusalemi nai lakolako tikoga o ya me butuki 
Masitonia mada kei Akaia, sa tukuna talega, “Ni 
oti me'u na butuki Roma sara.” 

22. Sa tala sara ki Masitonia e lewe e rua rau 
dau cakacaka vata kei koya, oqori o Timoci kei 
Irasito, sa tiko tale mada vakalailai mai Esia o 
koya. 

23. Ena gauna vata oqori, sa tubu kina e dua na 
tiko yavavala levu me baleta na Sala ena vuku ni 
lotu. 

24. Na ka oqo e tekivuna e dua na tamata na 
yacana o Timitirio, na tamata oqo edau ni caka 
kaukamea ka dau vakacakacakataki ira na dau 
ceuceu ena kena dau ceuti na matakau kaukamea 
levu o Daiana. 

25. Ena nona kacivi ira vata mai na dau ceuceu, 
ka tukuna vei ira, kemudou na turaga, na bisinisi 
ogo sa rawa tiko kina na noda i lavo. 

26. Na ka dou rogoca ka raica tiko oqo e sega ni 
caka tikoga e Efeso, e yaco taucoko ena vanua 
vaka Esia, na tamata oqo koPaula sa vunautaka 
vakaukauwa tiko vei ira kece na tamata, ni tukuna 
tiko, na ka eda cakava ena ligada e sega ni kalou, e 
lewe levu era sa vakabauti koya. 

27. E kuria ni tukuna, e sega walega ni lutu sobu 
na bisinisi me sega ni rawa mai nai lavo, e sa na 
kasura sobu talega na vale ni soro totoka i Daiana 
me sega ni vakasakiti, na kalou yalewa o Daiana 
nai sarasara ka ra dau raica cake mai, ka sega ni 
vanua ga vaka Esia o vuravura taucoko. 

28. Ni ra sa rogoca, sa ka levu na nodra cudru ka 
ra kailavaka mai, ka vaka, “Sa levu vakaidina o 
Daiana na kalou ni kai Efeso!” 

29. Sa tubu kina ena koro levu oqo e dua na tiko 
yavavala, era sa tauri Keio kei Arisitako 
vakaukauwa oi rau nai tokani i Paula ka rau kai 
Masitonia, era sa tuiraki rau kina vale ni nodra 
soqoni vata. 

30. Sa baci vinakata o Paula me curumi ira yani 
na lewe vuga, ia era sa kerei koya sara ga na 
tisaipeli me kua ni lako. 

31. Eso vei ira na vakailesilesi e cake ena yasana 
vaka Esia ka ra nona i tokani, era vakauta mai nai 
tukutuku vua me maroroya nona bula me kua ni 
lako kina vale ni nodra soqoni vata. 

32. Sa mauwe na loma ni vale o ya ena kaikaila, ia 
e duidui na ka era dui kailavaka mai, e vaka me 
sega ni matata tiko mada ga vei ira, na ka era la'ki 
cakava e kea. 

33. Sa kau mai o Alekisada, era tauri koya mai na 
Jiu ka ra mai vakaduria koya e matadra. Sa laveta 
o koya na ligana me ra vagagalu mada ni via 
cavuta O koya e dua na ka vei ira na lewe vuga. 

34. la ni ra sa kila ni o koya e Jiu, sa qai gu cake ga 
na domodra ena nodra kailavaka,”Ni sa levu 
vakaidina o Daiana na kalou ni kai Efeso!” Era 
kailavaka tu ga me rua na auwa. 

35. Sa vakamalumalumutaka sobu na domodra 

o koya na vunivola levu ni koro oqo, ena nona 
tukuna oi kemudou na kai Efeso, o ira taucoko na 
tamata era kila tu ni o Efeso duadua ga na vanua e 
dau mai qaravi kina na Kalou yalewa levu o 
Daiana, ai vakatakarakara i Jupita ka lutu sobu 
mai lomalagi? 


36. Na dina oqo ena sega ni rawa me tabonaki, 
mo dou kakua ni kitaka e dua nai tovo ca dou galu 
ga. 

37. Ni dou sa tuiraki rau tu mai na tamata oqo 
eke, rau sega ni butakoca nai yaya ni vale ni soro, 
se me rau vosavakacacataka na nomudou kalou 
yalewa. 

38. O koya ogo, kevaka sa via veilewaitaka e dua 
o Timitirio kei ira vata nona dau ceuceu sa tu na 
mataveilewai me walia na leqa. E kea na vanua 
dodonu me kau kina na kisi ni veibeitaki. 

39. la kevaka mo dou via vagaga, na kena dina, sa 
tu na matabose ni koro me na dikeva. 

40. Ena dua na lega levu vei keda kevaka me na 
vagaga mai na matanitu o Roma na vuni vakacaca 
levu ogo, au na sega ni rawa me'u solia nai 
tukutuku dodonu baleta ni sega sara ga ni matata 
vinaka. 

41. Ni sa vosa oti, sa qai tukuna vei ira mera sa 
dui veisukayaki. 


Nai Lakolako E Kirisi 


20. Ni sa malumu sobu na mauwe sa qai 


kacivi ira vata mai na tisaipeli o Paula me vosa ni 
veitataunaki kei na vakamoce, a sa biuti ira ka 
lako ki Masitonia. 

2. Ena veivanua taucoko e lakova mai e vunau 
ka vakayalogagataki ira na lewe ni lotu,ka yaco 
sara ki Kirisi. 

3. Sa tiko e kea me vula tolu. Era buki veretaki 
koya na Jiu, sa vakarau biubiu kina o koya me 
soko ki Siria, sa mani nanuma me lako curumi 
Masitonia. 

4. Sa veitomani kei koya ki Esia o Sopate na kai 
Peria kei Arisitako kei Sekutu na kai 
Cesalonaika, kei Keio na kai Tapi, kei Timoci 
Tikiko kei Tirofimo na kai Esia. 

5. E ratou sa lako rawa e liu nai lala ogo, 
meratou laki waraki keitou mai Tiroa. 

6. la sa biuti Filipai mai na neitou waga ni sa oti 
na kana madrai sega ni vaka leveni, oti e lima na 
siga keitou sa qai kele yani ki Tiroa, ka vitu tale na 
siga neitou tiko e kea. 


Veiqaravi Vakalotu E Tiroa 

7. Ena Siga Tabu ni dovi madrai era soqoni vata 
mai na tisaipeli ni vakarau biubiu tiko o Paula me 
lako ena siga ka tarava, e a vunau vei ira o Paula 
me yacova yani na bogi levu tutu. 

8. Ena taba vale e cake na vanua e vakayacori 
kina na soqoni sa cina wavoki ga, 

9. Nisa vosa tikoga o Paula me lako tikoga nona 
i vunau e dua na cauravou na yacana o Autiko e 
dabe tiko ena katuba leka mai cake, ni vakarorogo 
tiko ena nona i vunau ka sosovu sara tiko, ka sega 
ni kila ni sa vakanaulu sobu mai nai katolu ni taba 
vale ka tau ira, ni sa keveti cake sa mate tu. 

10. la sa lako sobu vua o Paula, tauri koya cake, 
mokota, ka tukuna vei ira, “Dou kakua ni rarawa 
sa bula tale o koya!” 

11. Sa lako cake tale ka dovia na madrai mera 
kana ka gunu vata ka vunau tale vei ira me yacova 
na kida ni mataka, ka sa qai lako. 

12. Era sa kauti koya na cauravou oqo ki 
nodratou ka ra sa marau kina vakalevu. 


Mai Tiroa Ki Milito 

13. E lako ga e vanua ki Aso o Paula, oi keitou sa 
soko e liu ni vinakata o koya me taubale me keitou 
qai laki sota ga i Aso. 

14. Ni keitou sa sota mai Aso keitou sa soko vata 
sara ki Mitilini. 

15. Keitou soko yani ena siga ka tarava keitou sivi 
Kio kina. Na siga tale ka tarava keitou yacovi 
Samo kina ka vakaruru e Tauluma, na siga ka 
tarava keitou kele e Milito. 

16. Sa sega ni vinakata tiko o Paula me kele tale 
na waqa i Efeso ena gauna oqo, ni vakatotolotaka 
tiko me tiko rawa mai Jerusalemi qai yaco na siga 
ni Penitiko. 


Era Sa Vakadreti Na Qase Ni Lotu Mai Efeso 

17. Ni sa yacoi Milito sa talatala mera lako mada 
mai vua o ira na qase ni lotu mai Efeso. 

18. Ni ra sa yaco mai vua, sa tukuna vei ira, dou 
sa kila vinaka nai matai ni siga au yaco mai kina ki 
Esia, kei na noqu i valavala ena kemudou maliwa 
ena veisiga kecega. 

19. “Au dau tagi vakalevu ena vuku ni ka rarawa 
edau vakayacori vei au, mai na nodra buki vere ca 
na Jiu, ia au sa qarava ga na Turaga ena yalo e 
lokomi; 

20. Au sega ni dau vunitaka eso na ka e yaga vei 
kemudou,ia au a wasea ga vei kemudou ni'u sa 
vunau, au dau curuma talega nomudou dui 
veivalevale ni'u vakavulici kemudou, 

21. Au sega ni rere me'u tukuna vei ira na Jiu kei 
ira na kai Kirisi, mera veivutuni ka lesu vua na 
Kalou ka vakabauta na Turaga o Jisu Karisito. 

22. la oqo, mo dou raica,sa baci uqeti au tiko oqo 
na Yalo Tabu me'u lako ki Jerusalemi, au sega ni 
kila na cava au na la'ki sotava e keya, 

23. la ena tukuna rawa na Yalo Tabu vei au, na 
veikorokoro taucoko au na vunau kina, ena 
waraki au tu mai kina na sinucodo me'u vesu kina 
kei na veika rarawa tale eso. 

24. la au sega ni dau via suka i muri ena veika 
walega oqo; ni noqu bula au sega ni dau wilika me 
ka talei vei au, me'u vakacavara ga vakavinaka na 
kaci oqo, ena cakacaka kei nai tavi sa solia mai vei 
au na Turaga o Jisu, me'u vunautaka nai tukutuku 
vinaka ni nona loloma na Kalou. 

25. Ka raica, dou a dau raici au ni'u dau lako voli 
yani vei kemudou ena noqu vunautaka ka 
vakatavuvulitaka na matanitu ni Kalou, ia sa na 
vakarau oqo mo dou sega ni raici au tale vakadua. 
26 Na nomudou mate sa baleti kemudou ga, au sa 
savasava mai kina. 

27. Sa sega tale ni dua na ka me'u sega ni tukuna 
vei kemudou, au sa tukuna taucoko vei kemudou 
nai tukutuku ni Kalou. 


28. O koya oqo, mo dou vakaraici kemudou 
vinaka kei ira kece na qele ni sipi, sa lesi kemudou 
kina na Yalo Tabu mo dou nodra i vakatawa, dou 
tubera nai sogosogo lotu ni Kalou, o ira sa volia o 
Koya ena Nona dra na luvena. 

29. Au sa kila tu, ena gauna au na lako tani kina 
eke, era na basika mai vei kemudou eso na wolifa 
daukata vakarerevaki, ena sega ni tu vei ira na 
lomana nai sogosogo lotu. 

30. Ena so talega na tamata mai vei kemudou ga, 
era na tucake mai ka vakatanitaka nai vakavuvuli 
dina, me ra dreta kina e dua nai wase ni tisaipeli 
vel ira. 

31. O koya oqo, mo dou sa yadrava tiko, dou 
nanuma ni tolu na yabaki au sega ni cegu tiko kina 
noqu dau vakasalataki kemudou, ka salavata tiko 
na noqu dau masulaki kemudou ena tagi. 

32. la ogo na veiwekani, au sa na cabori kemudou 
vua na Kalou me maroroi kemudou ena 
veimaroroi ni Nona vosa, me rawa ni vakatuburi 
cake kina nomudou vakabauta, ka mo dou 
vakaivotavota vata kina kei ira sa tawasei tani tu. 
33. Na yaloqu e sega ni bau kocova na siliva se na 
koula se dua nai sulu. 

34. Kemudou sa kilai au vinaka, ni liga ga oqo e 
sotava tiko na noqu kana kei na noqu dau 
veilakoyaki, e sotavi tale tikoga kina o ira era 
cakacaka vata tiko kei au. 

35. “Au tukuna vei kemudou ni tamata e dodonu 
me cakacaka tiko vakataki au me rawa ni kana 
kina, mo dou cakacaka mera sotavi kina na 
dravudravua, dou nanuma na vosa ni Turaga o 
Jisu, ni tukuna, ena vakalouvinakataki vakalevu 
sara o koya sa solia, mai vei koya sa taura.” 

36. Ni sa mai tauca oti na nona vosa vei ira, sa qai 
tekiduru sobu, ka masu vata kei ira vakaduaga. 

37. Era sa roqoti Paula ka reguci koya ka ra sa 
veitagici sara vakalevu, 

38. Era rarawa vakalevu ni tukuna o Paula na 
nona lako o ya era na sega ni na sota tale vakadua. 
Era sa qai kauti koya ki waqa me ra la'ki talaci 
koya kina. 


Vakasalataki Nai Lakolako Ki Jerusalemi 

mai Efeso, keitou soko vakadodonu sara ga mai ki 
Kosa, ena siga ka tarava ki Rota,mai Rota ki 
Patara. 

2. Mai kea keitou laki vodoka kina e dua na 
waga sa vakavakarau tiko me soko ki Finiasi. 

3. Ni keitou sa soko yani keitou raica ena yasai 
keitou i mawi na yanuyanu o Saipurusi, keitou 
sivita ka keitou la'ki kele sara kina toba o Taia ena 
yasana o Siria, e kea e la'ki vakasoburi kina nai 
usana ni waqa. 

4. Keitou sobu ki vanua ka sotava kina eso na 
tisaipeli, ka keitou tiko e vanua me dua na 
macawa. A sa vosa vei ira na Yalo Tabu me ra 
tukuna vei Paula me kua mada ni lako cake ki 
Jerusalemi. 


Ni keitou sa biuti ira mai na qase ni lotu 

5. Ni sa oti e dua na macawa keitou mani lesu 
tale i waga, era tomani keitou sobu ki matasawa o 
ira na qase kei na gone. Ni keimami sa yaco ki 
matasawa keitou sa tekiduru sobu ka masu vata 
kei ira. 

6. Ni oti na veireguci ni veitalatala, keitou vodoi 

waga, era sa lesu tale ki vanua. 

7. Ni keitou biuti Taia keitou laki kele sara ki 
Potamia, ka sotavi ira kina na veiwekani (lewe ni 
lotu) keitou tiko kina me dua na siga. 

8. Ena siga ka tarava keitou sa biubiu tale ka 
lako ki Sisaria, ka keitou la'ki curu sa ra kina vale I 
Filipi na dauveivakalotutaki, o koya e dua na 
tuirara ka digitaki, keitou sa mani tiko ena nona 
vale. 

9. Eratou lewe va tiko na luvena goneyalewa, e 
tiko vei ratou nai solisoli ni parofisai. 

10. Keitou tiko e kea me vica tale na siga, e dua na 
parofita na yacana o Akapusi e lako sobu mai 
Jutia. 

11. E mai sikovi keitou, sa qai taura mai o koya na 
beleti nei Paula, ka vesuka kina na yavana kei na 
ligana, sa vakaraitaka, ka tukuna vei keitou, “Sa 
tukuna na Yalo Tabu, era na vesuka nai taukei ni 
beleti oqo na Jiu mai Jerusalemi, ka oti ena gai soli 
kina matanitu o Roma.” 

12. Ni keitou sa rogoca nai tukutuku ogo, oi 
keitou kei ira na lewe ni vuvale, keitou sa 
vakamasuti koya sara ga me kua ni lako cake ki 
Jerusalemi. 

13. Sa vosa o Paula, “Na cava mo dou tagicaka? 
Oi kemudou sa kauta ga mai vei au na yalo e 
luluvu! Nu sa vakarau tu, ka sega walega me'u 
la'ki vesu ki Jerusalemi me'u mate sara ga ena 
vuku ni yaca ni Turaga o Jisu.” 

14. Ni sa vodi na neitou vakamamasu vua, keitou 
sa tukuna ga, “Me sa yaco ga nona lewa na 
Turaga.” 

Veivakauqeti O Paula Me  Cakava Na 
Veivakasaututaki 

15. Ni oti e vica na siga keitou sa tekivu 
vakasosolotaka taucoko na neitou i yaya, ka keitou 
sa lako cake ki Jerusalemi. 

16. Ka so na tisaipeli mai Sisaria sa lako vata kei 
keitou, ni keitou sa yaco yani keitou la'ki cegu 
vakalailai ena vale nei Nasoni e dua na kai 
Saipurusi, ka dua talega sa tisaipeli makawa tiko 
mai. 

17. Ni keitou sa butuki Jerusalemi, era sa wawa tu 
mai ena mata mamarau o ira na veiwekani ena 
nodra kidavaki keitou. 

18. Ena siga ka tarava sa kauti keitou o Paula me 
keitou la'ki sotavata kei Jemesa kei ira na qase ni 
lotu. 

19. Ni sa oti na veikidavaki, sa tukuna vei ira o 
Paula, na veika lelevu e a vakayacora na Kalou 
ena nona cakacaka, vei ira na kai matanitu tani. 

20. Ni ra sa rogoca, era sa vakavinavinakataka na 
Turaga. Era sa qai tukuna vua, sa dina oqori ia mo 
kila vinaka, o iko na wekai keitou, sa dua na ka na 


levu ni Jiu era sa vakabauta ka sa dredre tiko vei 
ira, mera lako tani mai ena i tovo kei na bula vaka 
Jiu. 

21. Sa tukuni tiko vei ira na Jiu lotu Vakarisito e 
ke, ni o sagata tiko nai vunai i Mosese, ka via 
kauta laivi tiko nai tovo vakaJiu, o vakavuvulitaka 
talega me kua ni ra cilivi na gonetagane lalai. 

22. la oqo ni o sa tiko, na cava mada era na 
tukuna? 

23. “O koya oqo, mo cakava na ka keitou tukuna 
vei iko: sa tiko oqo e ratou lewe va na tamata me 
ratou sa na bubului. 

24. Mo na lako vata kei iratou kina vale ni soro ka 
la'ki sauma kina na kena koti tasi na uludratou kei 
iko talega mo koti tasi. Me ra na kila kina o ira na 
Jiu eke ni o sa mai rogoca na ka me baleti iko, ka o 
sa duavata na kena bulataki tikoga na lotu vakaJiu 
vei ira na Jiu. 

25. “Vei ira na veimatanitu sa vakabauta keitou sa 
vakauta nai vola vei ira, na neitou vakatutu mera 
kakua ni mai muria na lawa vakaJiu, na kena 
vakatabui na kakana cabori kina matakau, na kana 
dra ni manumanu musu na domona kei na 
veibutakoci.” 


Vesu Ena Loma Ni Vale Ni Soro 

26. Ena siga ka tarava sa cavutu o Paula kei iratou 
na lewe va sa vakasavasavataki, ka ratou curu 
kina vale ni soro, me la'ki vakaraitaki kina na vosa 
ni bubului ka musuki ratou kina me vitu na siga. 
27. Ni vakarau me mai cava na siga vitu,era raici 
koya eso na Jiu mai Esia ni tiko ena vale ni soro, 
era sa vakacula e kea eso na tamata mera vesuki 
koya, 

28. Era kacivaka oi, “Kemudou na Isireli, dou mai 
vukei keitou mada! Oqo na tamata ka vakatani 
taka tiko na noda bula na Jiu, nai vunau kei na 
vale ni soro oqo, e vakadukadukalitaka o koya na 
vale ni soro ena nona vakacurumi ira kina na kai 
matanitu tani.” 

29. (Ni siga o ya era raici Paula kei Tirofimo e dua 
na kai Efeso, ena loma ni koro rau sala vata voli, 
era tukuna ni o Paula e vakacurumi koya kina vale 
ni soro). 

30. Ni ra rogoca na lewe ni koro taucoko, qai 
tuburi ira mai e dua na cudru katakata, era sa cici 
taucoko kina vale ni soro ka tauri Paula 
vakaukauwa ka yarataki koya mai tuba, ka 
vakasauri na kena sa tasogo na katuba. 

31. Ena nodra sa saga tiko me ra vakamatei koya, 
sa rogoca na kanala ni mataivalu, ni sa tiko 
yavavala o Jerusalemi taucoko. 

32. Sega ni bera, ni sa lako mai o koya kei na nona 
sotia digitaki kei na so na turaga ni valu, ka ra 
ciciva yani na vanua e katakata tiko kina na 
yavavala. Ni ra sa raica na kanala kei ira na nona 
sotia, e vakasauri na nodra sa vakasuka mai ena 
nodra mokulaki Paula tiko. 

33. Sa lako vua na kanala ka tauri koya cake, ka 
vakarota me vesuki ena dua na sinucodo, sa 
taroga, ocei o koya, na cava e cakava. 

34. Sa duidui na veika era kacivaka mai me baleti 
koya na lewe vuqa. E sega sara ga ni taura rawa 
kina o koya e dua na dina, sa mani vakatauca kina 
o koya na nona lewa, me sa kau kina tikotiko ni 
mataivalu. 

35. Ni sa tuberi mai o koya me yacova nai 
cabecabe, era roqoti koya sara ga mai na sotia ena 
vukudra na lewe vuga ni ra via basuraki koya. 

36. Era sa qai muri tiko mai na lewe vuqa ka lako 
vata tiko mai nodra kailavaka tiko, “Me kau tani, 
me kau tani!” 


Vosa Vei Ira Lewe Vuga Ni Jerusalemi 

37. Ni sa vakarau me sa curu ki loma ni tikotiko 
ni mataivalu o Paula, sa kerekere o koya vua na 
kanala, “E rawa niu vosa mada vei kemuni?” E 
tukuni mai vua, e rawa ni o vosa va Kirisi? 

38. “E sega beka ni o iko ga na kai Ijipita ka 
liutaka e dua na vakacaca levu ena vica na yabaki 
sa oti, o a kauti ira kina na dau veivakamatei rauta 
ni ra lewe va na udolu kina vanua dravuisiga?” 

39. la sa tukuna o Paula, oi au na Jiu mai Tarisu 
ena yasana o Silisia, sega ni koro me raici sobu, au 
kerei kemuni mo ni vakadonuya me'u vosa mada 
vei ira na lewe vuga. 

40. A sa vakatara na kanala me vosa, sa laki duri 
mai o koya ena dua na kabakaba ka tukuna vei ira 
na lewe vuga mera vagagalu mada. Sega sara ga 
ni qai dua na rorogo me rogo tale, a sa qai vosa o 
koya vei ira ena vosa vaka Iperiu, ka vaka, 

qase, dou vakarorogo me'u na tukuni au mada vei 
kemuni.” 

2. Ni ra sa rogoca ni vosa mai o koya ena vosa 
vaka Iperiu, era sa vagagalu vakalevu sara sa qai 
tukuna: 

3. Oi au na Jiu dina, au a sucu mai Tarisu ena 
yasana o Silisia, au vuli ga ena koro oqo mai na 
veivakavulici nei Kamalieli, au vakavulici ena i 
valavala kei na kena maroroi nai vunau nodra na 
noda qase, sa dua na ka noqu soli bula vua na 
Kalou me vakataki kemudou e daidai. 

4. Au vakararawataki ira na lotu me yacova ni ra 
sa mate, au vesuki ira na tagane kei na yalewa 
ka'u biuti ira kina vale ni veivesu. 

5. Na bete levu se dua vei ira na matabose e cake 
e rawa ni vakadinadinataka na ka oqo, ni'u lako 
vei ira me soli mai kina vei au nai vola ni 
veivakadonui, baleta ira na lewe ni lotu era tiko 
mai Tamasiko, me'u vesuki ira mai ena sinucodo, 
ka kauta mai ki Jerusalemi me ra mai totogitaki. 

6. “E dua na ka e qai yaco, ni siga levu tutu ena 
noqu taubale tiko ka volekati Tamasiko, ka 
vakasauri e dua na rarama e lako mai lomalagi sa 
cila vakavolivoliti au. 

7. “Ea vakadavori au kina qele, e dua na domo 
au qai rogoca ni tukuna, Saula, Saula, na cava o 
vakacacani Au tiko kina?” 


“Vei kemuni na veiwekani kei kemuni na 


8. “Au taroga, “O cei beka oi Kemuni, Turaga?” 
qai tukuna mai vei au, oi Au o Jisu na kai 
Nasareci, o koya o sa vakacacana tiko. 

9. Oira na noqui lawalawa era raica dina talega 
na rarama ka ra sa rere kina, ia era sega ga ni 
rogoca na domo i Koya e vosa tiko vei au. 

10. “Au a tukuna, na cava me'u cakava Turaga?” 
sa tukuna mai, mo tucake ka lako ki Tamasiko, 
ena qai tukuni taucoko mai vei iko e keya, na ka o 
sa kacivi kina. 

11. Nai serau ni rarama o ya e sega sara ga ni'u rai 
rawa kina, o ira na noqu i lawalawa era sa qai 
tuberi au ki Tamasiko. 

12. E dua na tamata O Ananaisa na yacana, e 
tamata lotu dina me vaka nai vunau, era 
vakadinadinataki koya na Jiu taucoko ena vanua o 
ya, 

13. Sa mai tavaki au, ka tucake tu e matagu, sa 
tukuna, 'Saula na wekagu, me rai na matamu.” 
Ena auwa vata o ya au rai cake ka'u raici koya. 

14. Sa tukuna vei au, sa digitaki iko na nodra 
Kalou na noda qase mo kila na lomana, ka raici 
koya na Mesaia, mo rogoca talega na vosa e 
cavuta. 

15. O iko mo na dauvunautaki Koya vei ira na 
tamata kecega ena ka o sa raica ka rogoca. 

16. Na cava tale mo waraka? Mo tucake ka 
papitaiso, me bokoci kina na nomu i valavala ca, 
ni o sa masuta na yaca ni Turaga. 

17. Ena dua na siga ni'u sa lesu tale mai ki 
Jerusalemi au a laki masumasu tiko kina vale ni 
soro, au a raica kina e dua na raivotu. 

18. Au raici koya ni tukuna vei au, Mo totolo biuti 
Jerusalemi ni o ira na lewe ni vanua era sega ni 
vakabauta nai tukutuku Au solia vei iko mo 
tukuni Au kina. 

19. Au a tukuna vua, Turaga, o ira e kila tu ni'u 
dau vakanakuitaki ira ni ra lotu tiko, au biuti ira 
ena vale ni veivesu. 

20. Ena gauna e vakadavei kina na dra ni nomuni 
tamata o Sitiveni, au duri sara tu ga kina ena noqu 
tokona na nona mate, au la'ki maroroya talega na 
nodratou i sulu na vakamatei koya. 

21. “Sa tukuna vei Au, mo biuti Jerusalemi, au na 
talai iko vakayawa sara ki vei ira na Veimatanitu 
Tani.” 


Vola Kawa Bula E Roma O Paula 

22. Era vakarogoci koya me yacova ni sa oti na 
nona vosa, era sa qai kailavaka, ka vaka, “Me 
vakawabokotaki na tamata vaka oqo mai 
vuravura, ni sa sega ni dodonu me bula tiko!” 

23. Era qoqolou ka ra dui basuraka ga na nonai 
sulu vakataki ira, kei na nodra kaburaka na kuvu 
ni qele kina mata ni cagi. 

24. Sa vakarota na kanala me sa kau mada mai o 
Paula kina i tikotiko ni mataivalu, me tau mada 
vua nai kuita me na rawa ni tusanaka kina, na 
vuna era rarawataki koya kina vakalevu na lewe 
vuga. 


926 


CAKACAKA 


25. Ni sa vesu tiko na ligai Paula me vakarau 
vakanakuitaki, sa tukuna o koya vua e dua na 
turaga ni valu e duri volekati koya, e dodonu li vei 
kemudou mo dou kuitataka e dua na kai Roma ni 
se bera na veilewai? 

26. Ni rogoca na turaga ni valu na vosa oqo, sa 
lako sara ga vua na kanala, ka tukuna, “Mo 
garauna na ka o via cakava vua na tamata ogo, ni 
o koya e kai Roma.” 

27. Sa lako mai na kanala ka tarogi koya, “Tukuna 
vei au, o iko dina na kai Roma?”Sa sauma mai, 
“io”. 

28. Sa tukuna na kanala, “Kemudou o au, e dua 
nai lavo levu au vakayagataka me'u wili kina 
me'u kai Roma.” Sa tukuna o Paula, “la oi au, au 
sucu sara ga kina.” 

29. E vakasauri na nodra sa dui taseba o ira 
vakadua sa lesi tu mera vakanakuitaki koya; o 
koya talega na kanala sa rere vakalevu ni sa kila o 
Paula e kai Roma, ni sa mai vesuki koya ni se bera 
na veilewai. 


Era Sa Tawase Na Sinadrini 

30. Ena siga ka tarava, sa sereki Paula ni sa 
vinakata me vagaga se cava mada na vuna era 
sevaki koya tiko kina na Jiu, sa vakarota o koya, 
me kacivi mada mai na bete levu kei ira na 
matabose e cake, mera rairai mada mai vua, sa 
kauti Paula mai ka vakatura e matadra. 


23. Sa raici ira vinaka na matabose cecere oqo 


o Paula, ka tukuna, vei kemuni na mataveiwekani, 
me yacova mai oqo na yaloqu e vinaka sara tu ga 
ena noqu qarava tiko na Kalou. 

2. Asa vakarota o Ananaiasa na bete levu vei ira 
na duri tu e yasana me lausaba na gusuna. 

3. Sa tukuna vua o Paula, na Kalou ena yaviti 
iko, o iko na lalaga boro vulavula! Matagali liuliu 
ni lotu vakacava o iko, mo voroka na vunau ena 
nomu tukuna me dua e sabaka na gusuqu? 

4. Fra tukuna vei Paula na duri tu e yasana, na 
vosa oqori e dodonu li me tauci vua na bete levu? 
5. Sa tukuna o Paula, kemuni na veiwekani au 
sega ni kila ni o koya na bete levu; ni tukuna nai 
Vola Tabu, “Mo kakua ni vosa vakacacataki ira na 
veiliutaki ni nomu vanua.” 

6. la sa taura rawa tiko o Paula, ni so e tiko e kea 
era Sedusisi ka so e Farisi, sa kacivaka yani vei ira 
na matabose cecere oqo, “Kemuni na veiwekani, 
oi au na Farisi, noqu kawa kece era Farisi’ na noqu 
mai lewai tu ogo baleta ni'u vakabauta na tucake 
tale mai na mate!” 

7. Nisa vosa oti o koya, sa tubu na veileti vei ira 
na Farisi kei ira na Sedusisi; sa tawase rua kina na 
matabose cecere ogo. 

8. Ni ra tukuna na Sedusisi ni sega na tucake tale 
mai na mate - e sega na agilosi ka sega talega vei 
keda na yalo o koya e sega ni mudu; ia na Farisi 
era vakatusai rau ruarua. 

9. Fra sa tabalaka cake na domodra ena domo ni 


nodra kudru. Sa tucake o ira na vunivola ni 
Sedusisi mera vakaraitaka na nodra kudru, ka 
vaka, keimami raica ni sega ni dua na cala vua na 
tamata oqo, “la de dua na agilosi se dua na yalo e 
vosa tiko vua, me kakua ni da veivala tiko kei na 
Kalou.” 

10. Sa tubu vakalevu cake kina na veikailavaki kei 
na veivosavakacacataki mai na yasana ruarua, era 
sa veidretaki Paula sa qai vakarota na kanala mera 
tauri Paula mai vakaukauwa na sotia, de ra 
basuraki koya, ka me kau sara kinai tikotiko ni 
mataivalu. 


Bukivere Baleti Paula 

11. Ena bogi o ya sa tu voleka vua na Turaga, ka 
tukuna vua, “Mo yalo qaga tiko, Paula, me vaka 
ga na nomu tukuni Au e Jerusalemi, mo la'ki 
tukuni Au talega vaka kina i Roma.” 

12. Ni sa mataka mai, era sa bukia na kena vere o 
ira na Jiu ka yaco na kena vosa bubului, me ra na 
kua ni kana se gunu wai me yacova ni sa 
vakamatei o Paula. 

13. E sivia toka na lewe vasagavulu na tamata era 
bukia na vere ogo. 

14. Era lako vua na bete levu kei ira na qase, ka 
tukuna, keimami sa yalataka ena neimami 
bubului, ni keimami na sega ni kana se gunu wai, 
me yacova ni sa vakamatei o Paula. 

15. “Mo dou sa vakatututaka rawa ogo kei ira na 
matabose e cake, me tukuni vua na kanala me kau 
sobu mai o koya vei kemudou ni mataka, ni so na 
ka mo dou vaqaqa mada vua; ia keitou sa tu 
vakarau me keitou vakamatei koya koso, ni se 
bera ni yaco mai vei kemudou.” 

16. la sa rogoca na luvena tagane na ganei Paula 
na buki vere ca oqo, sa lako o koya kina tikotiko ni 
mataivalu ka tukuna vei Paula na ka taucoko. 

17. Sa kaciva mai e dua na turaga ni valu o Paula, 
ka tukuna, “Mo kauta na gone tagane oqo vua na 
kanala, ni tiko e dua nai tukutuku me tukuna 
vua.” 

18. Sa kauta me rau lako vua na kanala, a sa 
tukuna vua, “Na kaivesu o Paula sa tukuna vei au 
me'u kauti koya mai vei kemuni. E tiko vua e dua 
nai tukutuku me tukuna vei kemuni.” 

19. Sa taura na ligana ka kauti koya vakatikitiki 
na kanala, ka tarogi koya lo, “Na cava e tiko vei 
iko mo tukuna vei au?” 

20. Sa tukuna o koya, era sa vakatututaka tiko na 
Jiu, mo ni mai kerei me kau sobu yani o Paula kina 
nodra matabose ni mataka, baleta ni tiko eso na ka 
mera vagaga vua. 

21. la mo ni kakua ni vakarogoci ira, ni sivia e 
lewe vasagavulu na tamata era sa waraki koya tu 
me yaco yani, era sa yalataka ira tu ena nodra vosa 
bubului ni ra na sega ni kana se gunu wai, me 
yacova ni ra sa vakamatei Paula, era sa waraka tu 
ga na nomuni veivakadonui.” 

22. Sa tukuna vua na kanala mo lako, “Ia kakua 
sara ni tukuna vua e dua na tamata ni o sa mai 
vakaraitaka vei au na veika ogo.” 

Vakau Vei Filikesa 
23. Sa kaciva mai e dua na turaga ni valu na 
kanala, ka tukuna vei rau, drau vakarautaka e 
lewe rua na drau na sotia, me vitusagavulu na 
tamata era vodo ose, kei na rua na drau na sotia 
era colai yaragi, mera na lako ki Sisaria ena ciwa 
na kaloko ena bogi. 
24. Me vakarautaki e dua na ose me vodo kina o 
Paula, ka me yaco vakavinaka sara o koya vei 
Filikesa na kovana. 
25. Sa gai vola e dua nai vola vua na Kovana, ka 
vaka koto ogo: 
26. Mai vei, Kelotiase Laisiasa, 

Ki vua, na Kovana cecere o Filikesa; 

Ni sa bula vinaka saka. 
27. Na tamata ogo era vakamokulaki koya na Jiu 
ka voleka sara mera vakamatea, ke sega na neitou 
veivuke na mataivalu ke sa mate, au sa mai 
maroroi koya ni'u sa gai kila ni kai Roma. 
28. Au kauti koya kina nodra matabose ena nogu 
via kila na vuna era rarawataki koya kina. 
29. Au sa gai la'ki raica rawa kina na vuni veileti 
me baleta tikoga na nodra vakabauta na Jiu, ka 
sega kina ni dua na lawa e dodonu kina me vesu 
se me vakamatei. 
30. Ni sa mai tukuni vei au ni ra sa namakiti koya 
tiko na Jiu mera vakamatei koya, au sa vakauti 
koya sara ga kina vakatotolo vei kemuni, au sa 
vakaroti ira talega na beitaki koya tiko, me sa na 
la'ki rogoci taucoko na nodra kisi ni veibeitaki, 
ena matamuni na Kovana cecere. Au sa loloma tu 
yani. 
31. Sa kauti Paula o ira na sotia me vaka sa 
vakaroti vei ira, era sa kauti koya ena bogi ki 
Atipatiri. 
32. Ena siga ka tarava era sa suka tale mai kinai 
tikotiko ni mataivalu na sotia, o ira ga na 
mataivalu ose era sa kauti koya ki Sisaria. 
33. Ni ra sa yaco ki Sisaria, sa soli o Paula kei nai 
vola vua na Kovana. 
34. Ni sa wilika na Kovana nai vola, sa taroga, na 
yasana cava o lako mai kina. Silisia, e sauma o 
Paula. 
35 Sa tukuna, “Ena qai rogoci na nomu kisi ni ra 
sa yaco mai o ira na beitaki iko tiko.” A sa 
vakarota me tauri vakavesu tiko ena vale levu nei 
Eroti na tui. 


Beitaki Ena Vakavuca 


24. 


Ananaiasa na bete levu kei na so na gase ni lotu, 
kei na dua na loya na yacana o Teritulu, mera mai 
vakaraitaka vua na kovana na nodra i le me 
baleti Paula. 

2. Ni sa kacivi mai o Paula, sa tucake o Teritulu 
me vakamacala, ka vaka, keimami mai vakila tu 
oqo na vinaka sa ka ni nomuni vakatulewa, ena 
kena drodro vinaka tu na veiqaravi ka sa basika 


Ni oti e lima na siga, sa basika mai o 


na bula sautu, oqo saka nomuni rai yawa na 
kovana, 

3. Ena vuku saka ni ka oqo, sa dua na ka 
neimami vakamuduo levu vei kemuni na turaga 
cecere saka Filikesa. 

4. Au sa kerei kemuni saka ki na vakabibi, mo ni 
vosota vakalailai ka rogoca mada na vosa keitou 
na tauca e matamuni. 

5. Keitou kunea vua na tamata oqo ni dua na 
dau vakacaca, ka dua e vakaculai ira na Jiu ena 
veiyasai vuravura taucoko, mera dau vakavunene 
ena kena sagati na veiliutaki ni matanitu o Roma, 
o koya e nodra i liuliu na Nasarini. 

6. E vaka dukadukalitaka tiko o koya na vale ni 
soro ena gauna keitou vesuki koya kina, na neitou 
lawa sa rawa sara ga me keitou sa lewai koya. 

7. la na kanala o Laisiasa kei ira na nona 
mataivalu, era qai mai kaliraki koya vakaukauwa 
ena liga I keimami, 

8. Ka vakarota mai o koya me keimami lako mai 
eke, ni o ni na dikeva vinaka na nona kisi, o ni na 
gai kila na dina keitou valataka tiko. 

9. Ni vosa oti o Teritulu era tokona kece na Jiu 
na nona vosa ena nodra vaka io kina. 


Na Tataqomaki I Paula E Matai Filikesa 

10. Ni sa gauna i Paula, sa vakatara na kovana me 
tucake o Paula ka me dua nona vosa, ka vaka, au 
yalo vakacegu ni'u kila ni sa dua na gauna balavu 
mai ogo o ni liutaka tiko kina na matanitu oqo, ka 
dei kina na yaloqu me'u na tusanaki au, 

11. Kemuni sa rawa ni kila, se bera ni sivia e tini 
ka rua na siga noqu lako cake ki Jerusalemi me'u 
la'ki lotu. 

12. Era sega ni raici au me'u vakatubura tiko e 
dua na veivala, se dua na tiko yavavala ena loma 
ni vale ni lotu se loma ni koro. 

13. E sega ni dua nai vakadinadina mera kauta 
mai, me vakaraitaka ni cala na ka era beitaki au 
kina. 

14. la au vakatusa vei kemuni saka, me vaka na 
nodra i valavala o ira sa musuki ira (Nasarini), au 
sa garava na nodra Kalou na tamagu, ka 
vakabauta na ka kecega sa volai ena i Vunau kei 
na nodra i vola talega na Parofita. 

15. Au vakabauta na Kalou kei ira talega ogo, ni 
ra na tucake tale mai na mate o ira na yalo dodonu 
kei ira nai valavala ca. 

16. Ena vuku ni ka ogo au dau saga kina ena nogu 
kaukauwa taucoko, me donu tiko na vakatulewa 
ni lomagu vua na Kalou kei ira talega na tamata. 
17. Ena vica na yabaki sa oti, au lesu mai kina i 
Jerusalemi ena noqu kauta mai nai lavo me mai 
vukei ira na Jiu, ka me'u mai vakacaboi soro talega 
vua na Kalou. 

18. Ni'u cakava tiko na noqu vakasavasavataki 
ena loma ni vale ni soro, eso na Jiu mai Esia era tu 
e kea era vakadinadinataka, ka sega mada ga ni 
dua nai lawalawa e tu volekati au se dua na 
veivala me yaco. 

19. E dodonu me so vei ira o ya mera tiko eke 
kevaka au cala dina. 

20. Se mera tarogi na tamata ogo na cala cava sara 
mada era raica vei au ni'u tucake tu e matadra na 
nodra matabose cecere (Sanidrini). 

21. Ka vaka vo ga e dua na ka au tukuna ka sega 
ni dodonu me'u cavuta, ena noqu kailavaka ena 
matabose cecere o ya, ni ra na tucake tale o ira na 
mate. 

Vakarubeca O Filikesa Na Nona Lewa 

22. la ni sa rogoca o Filikesa na nonai vakamacala, 
e kila vinaka sara tu ga ni sega ni rawa vei ira sa 
lotu mera vakavuna na vakacaca, sa vakarubeca 
ga na kisi ni veilewai, ka tukuna, me sa waraki 
mada ga o Laisiasa na kanala levu me lako mai, au 
na qai mai vakatauca kina na noqu lewa. 

23. Sa mani vakarota vua na turaga ni valu me 
tauri tiko mada vakavesu o Paula, ia me soli tiko 
vua na galala ni veika kece, ka me kakua ni tarovi 
e dua na wekana ni mai sikovi koya, se kau kani 
loloma vua. 

24. Ni oti e vica na siga rau sa qai lako mai vei 
Paula o Filikesa kei na watina o Rusila ka yalewa 
ni Isireli, sa lakovi o Paula ka mai wasea vei rau 
nai tukutuku i Jisu Karisito. 

25. Ni sa wasea vei rau na kena bulataki na 
yalododonuna yalo e qaqarauni, kei na lewa 
dodonu e se bera ni yaco mai, sa domobula o 
Filikesa ka tukuna, “Mo lako tani sara ga ogo; au 
na qai kacivi iko tale mai ke sa dua na gauna au 
galala tale kina.” 

26. E vinakata tale tikoga o koya, me vaqumia vua 
nai lavo o Paula me sereki kina, ka veitalai tikoga 
kina o koya, me lako mai o Paula ena vuga na 
gauna me rau dau veitalanoa. 

27. Ni sa oti e dua na yabaki sa mai sosomitaki 
Filikesa o Posese Vesito; ka sa lewa kina o Filikesa 
me sa vesu tikoga o Paula, ena nona vinakata me 
vakalomavinakataki ira tiko kina na Jiu. 


O Paula Sa Kerea Vei Sisa Me Dikeva Tale Na 
Nona Lewa 


25. 


taura O Vesito, sa biuti Sisaria me lako cake ki 
Jerusalemi. 

2. O ira na nodra i liuliu na Jiu kei koya na bete 
levu era soli tukutuku vua me baleti Paula; ka ra 
cikevi koya, 

3. Era kerei koya me kau mai ki Jerusalemi - ni 
ra sa bukia oti tu na kena vere me na vakamatei ga 
ena tolo ni sala. 

4. E tukuna o Vesito ni sa vesu tikoga mai Sisaria 
o Paula, ena vakarau lesu tale kina o koya. 

5. “O koya oqo, sa tukuna kina o koya, o ira era 
veiliutaki tiko vei kemudou mera na lako sobu 
vata kei au, ka la'ki vakaraitaka na cala cava e 
cakava.” 

6. E sivia e tini na siga mai kea, ka lako sobu tale 
mai ki Sisaria, ena siga ka tarava sa kau maio 


Ni oti e tolu na siga ena i tutu vou sa mai 


Paula me veilewai, ena i dabedabe ni vakatulewa e 
dabe toka mai kina o Vesito. 

7. Ni sa curu mai o Paula, era tucake o ira na Jiu 
ka lako mai Jerusalemi mera vosa ka beitaki koya, 
ka sega ni tu e dua na kena dina me tokona, 

8. E vakalasuya kece o Paula, ka tukuna, “Au 
sega ni sagata na lawa vakaJiu, se vakacacana na 
vale ni soro, se me'u voroka na lawa i Sisa, e sega 
ni dua na cala au cakava.” 

9. la o Vesito sa vakalomavinakataki ira ga na 
Jiu, sa tarogi Paula, “O vakadonuya mo kau cake 
ki Jerusalemi mo la'ki lewai vei au ena veika 
oqo?” 

10. Sa tukuna o Paula, kemuni sa kila vinaka, ni 
dodonu me'u na lewai ga ena mataveilewai nei 
Sisa, ni kovuti au na lawa eke, ka sega ni kovuti au 
na nodra lawa na Jiu, me'u la'ki lewai kina vei ira. 
11. “Kevaka na cala au cakava e dodonu me'u 
vakamatei kina au sega ni rere me'u mate! la 
kevaka e sega kina ni dua na dodonu me tukuni 
vei ira oqo mera vakamatei au. O Sisa mena dikevi 
na lewa oqo.” 

12. Ni sa oti mai nodratou bose lekaleka o Vesito 
kei ratou na nona matabose, sa tukuna, “Ni o sa 
vinakata me la'ki rogoca o Sisa na nomu lewa? 
Mo sa kau sara ga vei Sisa!” 


O Paula Ena Mata I Akariva 

13. Ni oti e vica na siga sa lako mai Sisaria me 
kidavaki Vesito o Akariva na tui kei Piniasi. 

14. E rau tiko e kea me vica tale na siga, sa mani 
vakamacalataka o Vesito vua na Tui na bula I 
Paula, ka vaka, e dua na tamata sa mai vesu tu oqo 
ena lewa i Filikesa, 

15. Ena noqu tiko mai Jeruislaemi e tukuna vei au 
na bete levu kei ira na qase ni lotu vaka Jiu, na 
nona bula era kerei au kina me vakamatei. 

16. Au qai tukuna vei ira, e sega ni rawa ena 
matanitu o Roma me vakatauca na nona lewa vua 
e dua ni cala, kevaka me sega ni lako mai o ira era 
veibeitaki mera vakadinadinatakag ka me 
vakamacalataki koya talega na tamata beitaki. 

17. Ni ra sa yaco mai au sa vakarota sara ga ena 
siga ka tarava, me sa kau mai na tamata beitaki 
me'u liutaka na veilewai. 

18. la ni ra sa tucake me ra vosa beitaki koya, e 
sega sara ni vaka me dua na cala levu mai na ka 
au nanuma tu, 

19. E dua ga na ka me baleta na nodra lotu kei na 
dua na tamata o Jisu o koya ka mate, e tukuna tiko 
o Paula ni o koya sa bula tale. 

20. E sega sara kina ni matata vei au na dina ni 
veika oqo, au sa mani kerei koya kina me kau ki 
Jerusalemi me la'ki wali kina na lega oqo. 

21. “la sa kerea o Paula me sa rogoca ga na nona 
vakatulewa o Aqasitasi, au sa mani vakarota kina 
me tauri tiko mada vakavesu me yacova ni kau 
ena matai Sisa.” 

22. Sa tukuna o Akariva vei Vesito, oi au talega au 
via rogoca na tamata oqori. “Ni mataka”, “O na 
rogoci koya kina,” sauma o Vesito. 

23. Ena siga ka tarava rau sa ukucavu tu mai ena i 
ukuuku vaka tui o Akariva kei Pinaisi, ka ra 
veitomani tiko mai ena i lakolako vakatui o ya o 
ira na turaga ni valu lelevu kei ira na vakailesilesi 
e cake ni matanitu, me ra mai dabe ena vale ni 
veilewai levu sa qai vakarota o Vesito me kau 
mai o Paula. 

24. Sa qai vosa o Vesito: kemuni saka Akariva na 
tui kei kemuni na vakailesilesi ni matanitu o ni 
tiko e daidai, mo ni raica na tamata ka duri tu oqo, 
era vakamasuti au kina o ira taucoko na Jiu mai 
Jerusalemi kei ira talega eke, era vinakata me kua 
ni qai vakabulai tiko. 

25. la au raica e sega ni dua na cala e cakava ka 
dodonu kina me vakamatei, kei na nona vinakata 
me dikeva na lewa oqo o Aqasitasi, o ya na vuna 
au kacivi koya mai kina ni kua. 

26. E sega sara ga ni dua nai tukutuku me baleti 
koya me'u vola rawa vua na noqu turaga. O koya 
oqo au kauti koya mai kina ena mata veilewai 
cecere oqo Mo dou vakatauca nomudou lewa, ka 
vakauasivi na lewa cecere nei Akariva na tui, ni oti 
nomudou dikeva nona kisi au sa na qai rawa ni 
vola vakaitukutuku. 

27. e sega ni vakaibalebale me dua e bala ki vale 
ni veivesu ka sega ni dikevi vakavinaka na cala e 
beitaki kina.” 


Nai Tekitekivu Nei Paula 


26. Sa tukuna vei Paula o Akariva, “Ena 


gauna oqo sa soli vei iko na galala, mo talaucaka 
mai kina na veika kece me baleti iko,” Sa qai 
dodoka na ligana o Paula, ka tukuni koya: 

2. “E daidai e dua na siga marautaki vei au, 
kemuni Akariva na tui, ni rawa me mai rogoci na 
noqu kisi e matamuni, ena veika era Beitaki au 
tiko kina na Jiu, 

3. “Au kila ni matata vinaka tu vei kemuni, nai 
tovo ni nodra bula kei na lawa ni nodra lotu na 
Jiu, 

4. “Era kila taucoko na Jiu noqu a susugi cake 
mai, kei na veika au vulica niu mai tiko e 
Jerusalemi. 

5. Kevaka mera vakamacalataki au era kila 
vinaka, ni o au na luve ni Farisi dina au maroroya 
ka'u valataka nai vunau. 

6. “Ta au sa tu oqo ena noqu sa mai lewai, ni'u sa 
mai ciqoma ka vakabauta, na neimami i nuinui ka 
yalataka mai vei ira na neimami qase na Kalou. 

7. Na ka yalataki oqo na neimami yavusa e 
tinikarua, era sega ni cegu kina ena siga kei na 
bogi, ena nodra lotu vua na Kalou mera taukena. 
Ena vuku ni nuinui oqo kemuni Akariva na tui era 
beitaki au tiko kina na Jiu ni'u cala. 

8. “Cava dou sa rui wilika kina me cala bibi nona 
vakatura cake na Kalou na mate? 

9. Na noqu rai e vaka tu o ya e liu, ena noqu dau 
vakararawataki ira e cavuta tiko na yaca i Jisu na 
Kai Nasareci. 


10. Au cakava sara ga mai Jerusalemi ena noqu 
biuti ira kina vale ni veivesu, ena veivakadonui e 
solia vei au na bete levu; ni vakamatei eso au tu 
sara ga kina ena noqu tokona. 

11. Ni ra lotu tiko ena nodra vale ni lotu au 
mokulaki ira ka vosa vakacacataki ira; ni'u raici ira 
e se na votuqu ka tuburi au na cudru katakata, au 
dau lakova eso tale na matanitu me'u laki 
vakararawataki ira kina. 


Tukuni Yalotaka O Paula Na Nona Vakabulai 

12. “Ena veivakadonui kei na veitalai nona na 
bete levu e soli kina vei au nai tavi me'u lako ki 
Tamasiko,” 

13. “Ni siga levu tutu, kemuni na tui, ni keitou 
lako tiko ena gaunisala au qai raica ni dua na 
rarama mai lomalagi e rarama cake sara mai na 
matanisiga, ni cilavi keitou mai. 

14. Ni keimami sa bale sobu kece ki na qele, au a 
rogoca e dua na domo ni vosa mai vei au ena vosa 
vaka Iperiu, ka vaka, “Saula, Saula, na cava mada 
o vakacacani Au tiko kina? Ena dredre vei iko (o 
na mavoa walega)mo caqeta tiko e dua na ka 
momoto. 

15. “Au taroga, 'O cei oi Kemuni, Turaga? Qai 
tukuna mai, oi Au o Jisu, o koya o sa vakacacana. 
16. “la mo tucake ka tu e yavamu, na vuna Au 
rairai kina vei iko me'u lesi iko moi talatala, ka 
dau vunautaka talega na veika kece, o raica kei na 
veika Au na qai dau vakatakila tiko vei iko. 

17. Au na taqomaki iko mai vei ira na Isireli, ka 
vaka talega vei ira na veimatanitu tani, o koya au 
sa talai iko kina ogo, 

18. Mo dolava na matadra me rawa ni ra lako tani 
mai ena i vesu kaukauwa ni butobuto o Setani, ka 
lako vua na Kalou na vuni rarama, me bokoci kina 
na nodra i valavala ca ka vakaivotavota vata kei 
ira sa yalosavasava ena nodra vakabauti Au (Jisu). 


Na Bula Nei Paula Ni Oti Na Nona Vakabulai 

19. “O koya oqo, Akariva na tui au sega ni 
talaidredre ki na raivotu vakalomalagi oqo, 

20. la au vunautaka sara ga e liu vei ira mai 
Tamasiko ka tarava mai Jerusalemi kei na yasana 
taucoko vaka Jutia ka, vaka talega kina ki vei ira 
na veimatanitu tani, mera veivutuni ka lesu vua 
na Kalou, ka kitaka na cakacaka me vakaraitaka ni 
sa yaco na veivutuni dina. 

21. Oqo na vuna era tauri au kina vakaukauwa 
ena loma ni vale ni soro, nodra sa vinakata mera 
vakamatei au. 

22. la na Kalou ga sa maroroi au tiko me yacova 
mai ni kua, me'u tukuna kina na dina ogo vei ira 
na cecere kei ira talega na lolovira, e sega ni dua 
na ka vou me'u cavuta o koya ga sa tukuna tiko 
mai o ira na parofita kei Mosese ni na yaco mai - 
23. “Ni o Karisito ena mate, ka yaco me kedra i 
sevu na tucake tale mai na mate, ena kauta mai na 
rarama vei ira na mataqali Isireli kei ira na 
Veimatanitu Tani.” 

Sa Levea O Akariva Na Doudou Nei Paula 

24. Ni se soli vakamacala tiko o Paula, sa vosa 
yani ena domo levu o Vesito, “Paula sa rairai ca 
tiko beka na ulumu! Ena levu ni veika o 
vakavulica tu!” 

25. la sa tukuna o koya, e sega ni ca na uluqu 
kemuni saka Vesito, au cavuta tiko na vosa sa dina 
ka vuku. 

26. Na ka'u cavuta tiko oqo e kila vinaka sara tu 
ga na tui, o ya na vuna e dei kina na yaloqu ni'u 
cavuta tiko, baleta na vei ka kece au tukuna tiko 
ogo e sega ni vunitaki e kila taucoko na tamata. 

27. “Akariva na tui, kemuni vakabauti ira na 
parofita? Au kila ni kemuni vakabauti ira.” 

28. Sa tukuna o Akariva vei Paula, “Sa voleka sara 
mo rawai au me'u lotu yani.” 

29. Sa tukuna o Paula, “Noqu masu vua na Kalou 
sega ni o iko ga, ia o ira talega era rogoci au ni kua 
mo dou yaco me vakataki au, ka me kakua ena i 
vesu sinucodo oqo.” 

30. Ni sa vosa oti o koya, sa tucake na tui kei, o ira 
na veiliutaki ni matanitu kei Pinaisi kei ira na dabe 
vata tiko. 

31. Era sa lako kina dua na tikina mera la'ki 
veivosaki kina vakai ira, ka vaka, “Na tamata oqo 
e sega ni dua na cala e cakava, ka dodonu kina me 
mate se me vesu.” 

32. Sa tukuna o Akariva vei Vesito, “Na tamata 
oqo sa dodonu me sereki, ia baleta ga ni vinakata 
me laki rogoca sara o Sisa na nona lewai.” 


Sa Tekivu Nai Lakolako Ki Roma 


27. Sa mani nanumi na soko ogo me na lako 


mada e liu ki Itali, sa soli kina o Paula kei na so na 
kaivesu kina liga i Jiuliase e dua na turaga ni valu 
nei Agasitasi. 

2. Keimami vodoka e dua na waga ni Aramatiu 
me keimami sa sokoravita na baravi kei Esia. E 
dua na kai Cesalonaika mai Masitonia o Arisitako 
e lako vata tale tikoga kei keimami. 

3. Ena siga ka tarava keitou kele yani ki Saitoni, 
o Jiuliase sa dua na ka nona taleitaki Paula, sa 
solia vua na galala me gole ki vanua me la'ki 
veisotavi kina kei na so na wekana. 

4. Ni keitou biubiu mai kea, sa tadravi keitou 
sara tu ga na mata ni cagi, ka dredre kina neitou 
tosoi liu, keitou sa mani sokota na vualiku kei 
Saipurusi ena kedrau tadrua na yanuyanu ki na 
vanua. 

5. Ka sokota yani na wasawasa ena baravi ni 
yasana vaka Sisilia kei Pamifilia, keitou la'ki kele 
sara i Mira ena yasana o Lisia. 

6. Mai kea sa kunea kina na Turaga ni valu e dua 
na waga ni Alekisadaria ka vakarau tiko me soko 
ki Itali, sa mani vakavodoki keimami kina. 

7. Evica vata na siga neimami tosotoso dredre sa 
qai yacovi o Kanitu, sa liwavi keimami 
vakaukauwa na cagi keimami sa mani soko raviti 
Kiriti ka soko baleti Salemonea. 


8. Vovoleka me keimami sega ni sivita rawa na 
ucu ni koro oqo, keimami sa qai kele yani kina 
dua na toba vinaka ka volekata na koro levu o 
Lasea. 


Sega Ni Rogoci Nai Vakasala Nei Paula 

9. E vica tale na siga na kena kele tiko e keya na 
waqa, ka sa donumaka talega mai na gauna 
dredre ni soko, baleta sa oti na gauna ni lolo mua 
ni yabaki, sa tukuna na nona i vakasala o Paula, 
10. Ka vaka, kemuni saka, au sa sigema tiko ni na 
dua na ka rarawa ena tarai keda, eda na vakayalia 
kina e levu na noda i usana, na waqa ena vakila 
kei keda talega. 

11. Ia na turaga ni valu sa vakarogoci koya ga na 
kavetani kei koya nai taukei ni waqa, ka sega ni 
via rogoca nai vakasala i Paula. 

12. Ni sega ni vinaka sara na toba o ya me kele 
kina na waqa ena vula i batabata, sa vaka muri 
kina na nodra i vakasala na lewe levu mera sa 
soko ga, ka mera sasaga me kele yani i Finiki ka 
dua na toba e Kiriti, ka vakanamata tu kina ceva i 
ra kei na vuai ra, e toba vinaka ni draki batabata. 


Ena Uto Ni Cava 

13. E malumu ga qai vakaliwaliwa toka ga mai 
vakamalua e dua na bati ni cagi mai na ceva, ka 
vaka me kauta mai e dua na draki vinaka ni soko, 
sa mani yavi vakamalua nai kelekele me soko 
raviti na baravi kei Kiriti. 

14. la sega ga ni dede, ni sa tubu cake vakasauri e 
dua na cagi kaukauwa sara ka yacana o 
Urokilitoni. 

15. Ni sa tara mai na waqa ka kauta ki wasaliwa, 
keimami saga me gole ki vanua sa dredre sara ga 
sa mani vakamuri ga na vanua e lako kina. 

16. Keimami sa qai ciri volekata e dua na 
yanuyanu ka yacana o Kuta, sa dredre mada ga 
neimami saga nai velovelo me lako cake mai i wai. 
17. Ni sa vakarewataki mai cake, era sa qai 
vakasobura nai kelekele me vesuka tiko na waqa 
ni ra rerevaka na vatu nuku gatagata mai vanua, 
era sa qai vakarewataka tale na laca ka kauti ira 
yani. 

18. Ni keimami sa rui suaigelegele vakalevu ka 
sega ni dei rawa ena kaukauwa ni cagi kei na ua, 
siga ka tarava sa viritaki i wai eso nai usana me 
bau mamada kina na waga. 

19. Ena katolu ni siga, na ka ga sa taura rawa na 
ligai keimami ena loma ni waga sa viritaki i wai. 
20. Ni sa vica mai oqo na siga na kena sega ni 
rairai na matanisiga se na kalokalo, ka sega ni bau 
malumu sobu na kaukauwa ni cagi, keimami sa 
sega ni vakabauta ni keimami na bula rawa. 

21. Sa bau dede vinaka na nodra sega tiko mai ni 
kana a, sa tucake o Paula ena kedra maliwa, ka 
tukuna, kemudou na turaga, e dodonu mo ni a 
rogoci au e liu me kua mada ni da biuti Kiriti, sa 
mai yacovi keda tu ki na lega levu oqo kei na noda 
sa mai biuta kece i wai nai yaya ni waga. 

22. Au tukuna vei kemuni ni yalo vaka tagane, e 


931 


CAKACAKA 


na sega ni dua ena kautani na nona bula, ia na 
waqa ga ena kasere. 

23. Ena bogi e tu kina e yasaqu e dua na agilosi ni 
Kalou, Au sa nona o koya talega Au sa qarava, 
24. Sa tukuna vei au, kakua ni tagaya Paula; o na 
kau ga mo tu ena mata i Sisa, ka raica sa soli ira 
kece vei iko na Kalou o ira sa soko vata tiko oqori 
kei iko, 

25. O koya oqo mo ni yalo qaqa, ena noqu 
vakabauta na Kalou o koya e sega ni dau vosa me 
lasu, na ka kece e tukuna vei au ena yaco. 

26. “E dua na yanuyanu eda na la'ki kasa kina.” 
27. Ena lomaloma ni bogi ena kena i katinikava ni 
bogi ena wasawasa levu o Atiki, ni keimami 
veisavuyaki voli ena kaukauwa ni cagi, era sa 
vakila na kai waga ni sa voleka mai e dua na 
vanua. 

28. Era sa vakarautaka sobu na wai ka raica ni sa 
katu ruasagavulu; ni toso vakalailai e liu na waqa 
era vakarautaka tale ka raica ni sa katu tinikalima. 
29. Era sa taqayalaka na veivatu ni rawa me 
keimami na voca kina, a sa biu sobu e va nai 
kelekele me dre na mua e muri ni waga, sa oti 
keimami sa qai masulaka me siga mai. 

30. E bukia lo na kai waga mera sa dro ki vanua 
ena nodra biuta sobu tiko vakamalua na velovelo 
ki wai, era cakava tiko me nanumi tikoga ni ra 
biuta sobu tiko nai kelekele ena mua i liu ni waga, 
31. Sa tukuna o Paula vua na turaga ni valu kei 
ira na sotia, kemuni na mate taucoko! Ka vakavo 
me kua ni dua e biuta na waga. 

32. Sa ra qai musuka na dali ni velovelo o ira na 
sotia ka laiva me ciri yani. 

33. Ni vakarau me kida mai na mataka, sa kerei 
ira O Paula mera kana mada, sa tukuna, ni kua nai 
katini ka va ni siga nomuni wawa ka sega tiko ni 
kana. 

34. “Au kerei kemuni mo ni kana mada, ni oqo 
sara ga na nomuni bula, ena sega ni lutu tani mai 
kina e dua na drau ni ulumudou.” 

35. Ni sa vosa oti vei ira sa taura nai buli madrai 
ka vakavinavinakataka na Kalou ena matadra 
kecega; ni sa dovia oti sa tekivu me kania. 

36. E veivakaugqeti vei ira, era sa kana talega. 

37. Keimami lewe rua na drau ka vitusagavulu ka 
ono na tamata ka tiko e waga. 

38. Ni ra kana ka mamau, era sa qai 
vakamamadataka na waga ena nodra biuta i wai 
na witi (falawa). 


Voca Na Waga E Molota 

39. Ni sa rarama mai, era sega ni taura rawa tiko 
na vanua o ya; ia e dua na toba ka veinukunuku 
vinaka era sa raica rawa, era sa lomavata ke rawa 
me sa vakasari tani e kea na waga. 

40. Era musuka laivi na dali ni kelekele me biu 
laivi yani e waitui, sere na dali ni uli ka vakarewa 
cake na laca me rawa ni biligi ira ki vanua na cagi. 
41. Sa ra gole na waga kina gusu ni wai me kasa 
kina ena kena nuku cere; e sega ni bera na kena 
mua i liu ni sa vavaca yani na veinuku ka sega ni 


qai yavala rawa, ia sa tekivu me sa kasere mai na 
mua i muri ni waga, ena kena roba vakaukauwa 
mai na ua. 

42. Era sa navuca kina na sotia mera sa vakamatei 
na kaivesu, ni so e rawa ni qalo me dro bula ki 
vanua. 

43. la na turaga ni valu sa vinakata me vakabulai 
Paula, sa vakadaroya kina na nodra i nakinaki,a sa 
vakarota, o koya e rawa ni qalo me lade i wai ka 
me liu yani ki vanua, 

44. O ira na kena vo, mera vakasagara eso na tiki 
ni kauvaro, se na tiki ni caca ni waqa mera galo 
kina. Ka sa vakaogo era sa cabe bula kecega ki 
vanua. 


Cakacaka Vakalotu Nei Paula E Molota 


28. 


yaca ni yanuyanu o ya, o Molota. 

2. Era sa rui lomani keimami o ira nai taukei ni 
yanuyanu, era vakawaga buka e matasawa me 
keimami vakatakata kina, ena vuku ni uca bi kei 
na batabata. 

3. la ni sa kauta mai o Paula e dua nai vau buka 
ka la'ki tuva kina buka sa waqa tu, qai dolo mai e 
dua na gata daukata gaga, ni sa tarai koya na 
katakata ni buka qai viviga na ligana. 

4. Ni ra sa raica na ka oqo nai taukei ni sa vivigi 
tu na ligana, era sa veitukunitaka, “Oqo sara ga e 
dua na tamata daulaba, sa dro bula rawa mai o 
koya i wasawasa, ena sega ni rawa ga me dro bula 
rawa eke.” 

5. la sa kureitaki na ligana o Paula kina 
bukawaga, sa lutu ka kama kina na gata gaga oqo, 
ka sega mada ga ni bau vakayagataka na batina 
vei Paula. 

6. Era sa namaka me na vuce na yagona se me 
davo matemate sobu i ra. la ni ra sa waraka 
vakabalavu ka sega ni dua na ka e bau yaco vua, 
sa veisau tale nodra nanuma, era tukuna, e rairai 
na tamata oqo e kalou. 

7. Volekata na vanua keimami tiko kina na nona 
i tikotiko nai liuliu levu ni yanuyanu, na yacana o 
Babitu, e kauti keimami ki nona vale ka solevu 
taki keimami tiko me siga tolu. 

8. Sa tauvi tamai Babitu e dua na katakata ka 
salavata na cokadra. Sa curu kina nona rumu o 
Paula sa masulaka ka tabaka ena ligana, a sa 
vakabulai kina. 

9. Ni sa oti oqo,,era sa qai tabili mai na lewe ni 
yanuyanu taucoko era tauvimate, sa sega ni dua 
me sega ni vakabulai. 

10. Sa dua na ka na levu ni veivakarokorokotaki 
era cakava tiko vei keimami; ni keimami sa 
vakarau biubiu era sa qai cakava e dua nai 
vakasosolevu ni waga. 


Ni ra sa lako ki vanua, era sa qai kila ni 


Yaco Ki Roma 

11. Ni oti e tolu na vula keimami sa qai vodo kina 
dua na waga ni Alekisadaria, ka mai vakaruru tiko 
ena vula i batabata, ka kena i vakatakilakila tiko ni 

waga ogo oi rau na drua tagane. 

12. Matai ni vanua keimami la'ki kele kina ki 
Sairakiuse, keimami tolu na siga e kea. 

13. Ni keimami biubiu e vakacowiritaki keimami 
vakalailai na kui sa qai kele yani ki Rekiumi. Ni 
oti e dua na siga sa tekivu me liwa na ceva, ena 
siga ka tarava keimami kele yani ki Puteoli, 

14. Keimami laki sotavi ira e kea na veiwekani era 
sureti keimami ki na nodra vale me keimami tiko 
kina me vitu na siga oti keimami sa qai lako ki 
Roma. 

15. Ni ra sa rogoca na veiwekani mai kea ni 
keitou sa tiko, era sa lako mai me mai tavaki 
keitou ena rara i Avila kei na bure e tolu. Ni sa 
raica ira o Paula sa vakavinavinaka vua na Kalou, 
vaka me soli tale vua e dua na yalo gaga. 

16. Ogo ni keitou sa curu ki Roma, sa la'ki soli ira 
sara na kaivesu o koya na turaga ni valu vua na 
turaga ni vale ni veivesu, ia sa vakatarai ga vei 
Paula me lewa na vanua cava ga me tiko kina, ka 
dua ga na sotia me dau yadravi koya tiko. 


Cakacaka Vakalotu I Paula E Roma 

17. Ni sa oti e tolu na siga sa qai kacivi ira vata 
mai na nodra vei turaga na Jiu o Paula. Ni ra sa 
yaco mai sa tukuna: “Oi kemudou na veiwekani, 
e sega ni dua na ka cala au cakava vei ira na kai 
noda se ki na nodra i to na noda qase, ia au tauri 
vakavesu ga mai Jerusalemi ka soli kina ligadra na 
kai Roma, 

18. Ni'u sa lewai, sa vinakati me'u sereki, baleta 
ni sega na noqu cala me'u vakamatei kina. 

19. Era sa qai sagata na Jiu, au sa vinakata kina 
me la'ki rogoci vei Sisa, sega ni baleta noqu beca 
na noqu matanitu. 

20. “Oqo na vuna au kacivi kemuni mai kina 
meda mai veisotari ka tukuna na lomaqu vei 
kemuni, baleta na noda i nuinui na Isireli au sa 
mai vesu tu kina oqo.” 

21. Era tukuna vua, e sega ni dua na ka me baleti 
iko keimami sa rogoca mada, e sega ni dua nai 
vola mai Jutia se dua e lako mai Jerusalemi me 
mai talanoataka nomu cala o cakava. 

22. la keimami vinakata me rogoca sara ga na 
nomu vakasama kei na vanua o tu kina; ni sa dua 
na ka nai rogorogo ni kena sevaki na lotu va 
Karisito oqo ena veivanua kecega. 

23. Sa navuca e dua na siga, na siga o ya era sa 
lako mai kina e nona vale mera mai rogoci koya, 
sa qai tekivu me vakamacalataka vei ira o koya na 
matanitu ni Kalou, ka dusimaka Jisu vei ira mai na 
vunau i Mosese ka yacovi ira mai na parofita, e 
veiwasei mai o koya ena mataka ka yacova ni sa 
karobo. 

24. Eso sa vakabauta ka so e sega ni via 
vakabauta. 

25. Sa yaco kina vei ira na duidui ka so sa lako 
sara ga kina,ni cavuta o Paula na vosa oqo: “Sa 
vosa na Yalo Tabu vei Aisea na parofita me 
tukuna vei ira na noda qase, 

26. “Ka vaka, mo lako vei ira na tamata oqo ka 


tukuna: dou na daurogoca tikoga ka sega ni kila 
na kenai balebale; dou na dau raica tikoga ka sega 
ni kunea, 

27. Na yalodra na tamata oqo sa rui tasogo, sa 
bibi kina na daligadra mera rogoca rawa, na 
matadra era sa sogota, de qai rai rawa na matadra 
ka rogo rawa na daligadra, ka veisau me kilai 
yalodra ka rawa kina Meu na vakabulai 
kemudou.” 

28. “O koya oqo mo dou kila, na veivakabulai 
ni Kalou ogo sa soli vei ira na Veimatanitu Tani ni 

ra na talairawarawa vua!” 

29. Ni sa vosataka oti vei ira na vosa oqo, ni ra sa 
lako na Jiu era sa la'ki veileti sara kina vakalevu 
vakai ira. 

30. Sa tikoga o Paula me rua vinaka na yabaki ena 
dua ga na nona vale sa sauma tikoga o koya, ka sa 
vakacegui ira kecega na lako mai vua, 

31. Sa vunautaka vakadoudou vei ira na matanitu 
ni Kalou kei na nona vakatavuvulitaka na veika 
me baleta na Turaga o Jisu Karisito, ka sa sega ni 
rawa me dua e tarovi koya. 


ROMA 


NAI VOLA NII PAULA NA APOSITOLO VEI IRA NA KAI 


ROMA 


Veikidavaki Kei Na Vakabula 


1. Oi au o Paula, nai talatala i Jisu Karisito, sa 


kacivi mei apositolo, ka tawasei me'u tukuna nai 
tukutuku vinaka ni Kalou. 

2. Ni sa yalataka sara tu mai liu o Koya, ena 
gusudra na Nona parofita, ka sa volai tu mai ena i 
Vola Tabu, 

3. Me baleti Koya na Luvena o Jisu Karisito na 
noda Turaga, ka mai sucu vakatamata mai na 
kawa i Tevita, 

4. E mai vakaraitaka ni o Koya na Luve ni Kalou, 
ena kaukauwa ni Yalo Tabu, ena Nona tucake mai 
na mate. 

5. Mai Vua keitou sa rawata kina na loloma kei 
na cakacaka vaka i Apositolo, me keitou tukuna 
kina vei ira na veimatanitu tani, me ra 
talairawarawa ka vakabauta na vosa ena Vukuna, 
6. Oi kemudou talega dou sa tiki tiko ni kaci oqo, 
ni dou sa digitaki oti vei Jisu Karisito, 

7. Vei kemudou mai Roma, oi kemudou na ka 
lomani vua na Kalou, na nona tamata digitaki me 
nomudou na loloma kei na vakacegu ni Kalou na 
Tamada kei na noda Turaga o Jisu Karisito. 


Gadreva Me Sikovi Roma 

8. Taumada au vakavinavinaka vua na noqu 
Kalou, ena vuku i Jisu Karisito me baleti kemudou 
kecega, ena vuku ni nomudou vakabauta ni sa 
roboti vuravura taucoko na kena i tukutuku. 

9. Na noqu i vakadinadina na Kalou, au sega ni 
dau cegu ni masulaki kemudou ena vuku ni 
dredre dou dau sotava, ni'u sa qaravi Koya ena 
yaloqu dina, ena vuku ni tukutuku vinaka nei 
Koya na Luvena. 

10. Au sa dau kerea tiko, me dua na gauna vinaka 
me vakarautaka vei au ena nona lewa ga na Kalou, 
me'u rawa ni lako yani kina vei kemudou. 

11. Au sa dau gadreva makawa sara tiko mai 
meu raici kemudou, meu vakatikora vei 
kemudou eso nai solisoli vakayalo, me rawa ni 
dou tauyavutaki vinaka kina. 

12. Ka me rawa talega ni veivakaukauwataki na 
nomudou vakabauta vei au, kei na noqu 
vakabauta vei kemudou. 

13. Au vinakata mo dou kila na veiwekani, ni sa 
noqui nakinaki makawa tiko mai me'u raici 
kemudou (ia au sa dau tarovi tiko me yacova mai 
ogo) Ni'u sa vinakata me'u tamusuka mai na vua 
ni nomudou cakacaka, me vakataki ira na 
veimatanitu tani. 

14. Oi au na tamata lewai vei ira na kai Kirisi kei 
ira na lewe ni veivanua wale, vei ira na vuku kei 
ira na sega ni vuku. 

15. Ni'u sa vinakata dina, me vaka niu sa 
vakarautaki au oti tu, me'u lako yani i Roma vei 
kemudou, ka vunautaka nai tukutuku vinaka. 

16. Au sa sega ni maduataka nai tukutuku vinaka 
I Karisito, ni sai koya oqo, na kaukauwa ni Kalou 
me veivakabulai vei ira kecega sa vakabauta, sa liu 
vei ira na Jiu kei ira talega na kai Kirisi. 

17. Ni sa vakaraitaki mai kina, na dodom ni 
Kalou mai na vakabauta kina vakabauta, ni sa 
volai, “Na yalododonu ena bula ena vakabauta.” 


Na Cudru Ni Kalou Vei Ira Na Sega Ni Dodonu 
18. Na nona cudru na Kalou sa vakatakilai mai 
lomalagi, me baleti ira na tamata sega ni savasava 
kei ira na sega ni dodonu, 

19. Era sa kila vinaka sara tu ga na dina ni Kalou, 
ni sa vakaraitaka oti vei ira na Kalou. 

20. Ena sega ni dua na nodra i ulubale, ni Kalou 
sa vakaraitaka na Nona i valavala mai nai 
vakatekivu, ena veika e bulia kei na Nona 
kaukauwa va Kalou ena veika bula e raici rawa. 
21. O ira oqo era sa kila oti tu na Kalou, ka ra sega 
ni bau via vakarokorokotaki Koya me vaka ni sa 
Kalou, era sega ni via vakavinavinaka, na nodra 
vakasama era vakanananutaka tu ga na veika 
dukadukali, ka sa yaco kina me vakabutobutotaki 
ka lialia na nanuma ni lomadra. 

22. Fra via vakaraitaka tiko ni ra tamata vuku, sa 
qai tukuni ira tikoga mai na levu ni nodra lialia, 
23. Ena nodra vakaisosomitaka na qaravi ni Kalou 
bula, ena nodra kauta mai na vatu kei na kau, me 
ra bulia kina na manumanu vuka, na manumanu 
yava i va, na manumanu qasi voli, kei na i 
vakatakarakara ni tamata. 

24. O koya oqo, na Kalou sa qai solia vei ira na 
yalo, me ra sega ni kila na vinaka kei na ca kei na 
nodra sa cakava ga na dodomo ca ni yalodra, me 
vaka na ka era sa vinakata, 

25. Era veisautaka na dina ni Kalou mai na ka 
lasulasu, era cuva ka qarava na ka sa buli, ka sa 
sega ni o Koya na Dauveibuli, o Koya sa dodonu 
me vakalagilagi ka sega ni mudu. Emeni. 

26. Oqori na vuna, sa solia ga kina vei ira na 
Kalou, me ra sa cakava na veika vakasisila me 
vaka nodra gagadre. O ira na kena yalewa era sa 
domona tale na yalewa ka sega ni tagane. 

27. O ira talega na tagane era sa besetaka na 
yalewa, era sa qai domona tale na tagane, me ra sa 
veiwatini ga vakatagane, o koya oqo sa saumi kina 
vei ira nai sau dodonu ni nodra i valavala. 

28. la kevaka me ra sega ni via vakarokorokotaka 
tikoga na Kalou, na Kalou ena solia vei ira na 
vakasama cala, me ra cakava kina na veibasai ni 
bula vakatamata. 

29. Me ra vakasinaiti tu ena veika dukadukali, na 
veibutakoci, na yalo e ca, na kocokoco, na 
veivakacacani, dauvuvu, daulaba, dauveigati, 
dauveivakaisini, dauvakanananutaka na ca, dau 
vosa kudrukudru lo, 


30. Me ra dauveikaseti, me ra sega ni taleitaka na 
Kalou, me ra i valavala kaukauwa, era dau 
dokadoka. Era dau viavialevu, era dau segata me 
yaco na tiko veicati, era dau talaidredre vei ira 
nodra i tubutubu, 

31. Sa sega vei ira na yalo ni vakatulewa vinaka, 
sa sega ni ra tamata me vakabauti, sa sega ni tu vei 
ira na yalo ni loloma, sa sega na veivosovosoti vei 
ira, sa yali ena nodra bula na veikawaitaki, 

32. Ni ra sa kila vinaka na Nona lewa dodonu na 
Kalou, o ira kece era bulataka tiko nai valavala sa 
vakaoqgo, nai totogi duadua ga ena vakayacori vei 
ira me vakamatei, era sega walega ni cakava, era 
vakaugeta na tamata me ra cakava talega. 


Na Lewa Dodonu Ni Kalou 


2. O koya oqo, sa sega ni qai dua na nomui 


ulubale, o iko na tamata, sa dau levu nomu 
veivakalewai, na nomu vakalewai koya o sa 
vakalegai iko tikoga, ni tautauvata vinaka sara 
tikoga na ka drau cakava tiko. 

2. la eda kila na Nona lewa dodonu na Kalou, 
ena vakayacori vei ira na kitaka tiko na bula 
vakaoqori. 

3. O iko na tamata o nanuma beka ni Kalou ena 
lewai ira ga na tamata o ya, ka sega ni na ia na 
veilewai kei iko ni'o cakava tiko? 

4. Se o beca beka na Nona loloma levu, na Nona 
vosota vakadede, kei na Nona cudru vakamalua, 
ka o sega ni vakasamataka ni sa tuberi iko kina 
veivutuni na loloma ni Kalou? 

5. la o iko me vaka nomu yalokaukauwa kei na 
nomu lomaga, o sa binia tikoga vei iko na cudruvi 
kina siga ni veicudruvi, ena vakaraitaka kina na 
Kalou Nona lewa dodonu, 

6. “Me na saumi kina vua na tamata nai sau ni 
nona i valavala. 

7. Na bula Sega ni mudu vei ira era kitaka tiko 
na loma ni Kalou, ka dau gadreva na vanua 
vakaiukuuku ka lagilagi e na vanua e sega kina na 
mate; 

8. Ta ena cudruvi ira vakararawa o ira era sega ni 
via muria nai vakavuvuli dina, ka muria lako ga 
nai vakavuvuli cala, 

9. Na veika rarawa kei na yaluma vei koya na 
tamata e caka ca, sa liu vei ira na Jiu ka vakatalega 
kina na kai matanitu tani. 

10. la ena vakaiukuukutaki, ka vakalagilagi ena 
kune vakacegu na tamata e caka vinaka tiko, e liu 
vei ira na Jiu ka muri vei ira na kai matanitu tani. 
11. Na Kalou e sega ni dau veitovaki. 

12. O ira era i valavala ca ni sega na vunau, ia ni 
ra sa cakava era sa vesuki ira tikoga vakai ira, ka 
ra sega tiko ni kila, 

13. Ni o ira era dau rogoca walega na vunau era 
na sega ni dodonu ena mata ni Kalou, ia o ira ga 
era cakava era na vakadonui, 

14. O ira na kai matanitu tani era sega ni kila nai 
valavala ni vunau, ia ni ra sa cakava era sa vesuki 

ira tikoga vakai ira, ka ra sega tiko ni kila, 

15. Na nodra cakacaka e vakaraitaka ni sa volai tu 
e yalodra na vunau, ka sa vakadinadinataka talega 
na nodra lewa e loma, ena ka era cakava ni sa 
veicalati). 

16. Me vaka na dina ni noqu i tukutuku vinaka, ni 
na yaco na siga me na veilewaitaki ira kina na 
tamata, ena nodra bula i valavala ca na Kalou, e na 
vuku i Jisu Karisito. 


Vakadinadinataki Na Nodra Beitaki 
Vakatautauvata Na Jiu Kei Na Kai Matanitu Tani 
17. Kemudou na Jiu dina, dou bula tiko e nai 
vunau, ka dou dokadoka tiko ena vuku ni Kalou, 
18. Dou sa kila Nona lewa, dou sa rawa ni 
vakaduiduitaka talega na ka vinaka, mai na 
nomudou kila na vunau, 

19. Sa rawa ni dou vakadeitaka ni dou sa tubera 
kina na mataboko, ka dou sa rarama talega vei ira 
era tiko ena butobuto, 

20. Mo dou dau ni veivakavulici vei ira na lecaika, 
mo dou nodra dauniveituberi na gone lalai, ni dou 
buta vinaka tu ena vunau, o koya nai yaloyalo ga 
ni ka dina kei na kila ka. 

21. Dou via vakavulici ira sara tiko na tamata, oi 
kemudou mada ga dou sega ni rawa ni vakavulici 
kemudou? Dou vunauca sara tiko na tamata me 
kakua ni butako, vakacava oi kemudou dou sega 
ni butako? 

22. O ni cavuta, “Me kakua na veibutakoci,” dou 
tarogi kemudou mada, dou sa cakava oti se sega? 
Dou cata tiko na matakau, dou sega beka ni 
butakoca tiko na yaya ni vale ni soro? 

23. Sa dua na ka nomudou dokadokataka na 
nomudou kila tu na vunau ni Kalou, ia oi 
kemudou sara ga dou sega ni dokai Koya ena 
nomudou bula talaidredre? 

24. Sa rauta me tukuna nai Vola Tabu, “Ni o ira 
na kai matanitu tani era vosa vakacacataka na 
Kalou,” ka vakavuna oi kemudou. 


Sa Sega Ni Yaga Na Cilivi 

25. Na cilivi e yaga kevaka me se maroroi tikoga 
na vunau; ia ni dou sa tawase tani mai ena vunau, 
na nomudou cilivi sa yaco me sega cili. 

26. O koya ogo, kevaka me dua na sega cili me 
maroroya vinaka na bula ni vunau, e rawa ni da 
tukuna, o koya sa cilivi, ka dina mada ga ni se 
sega cili? 

27. O koya oqo, o ira na sega cili era muria na 
vunau, era na vakalewai kemudou na maroroya 
tiko nai vola kei nai dusidusi ni vunau ka qai 
talaidredre tiko? 

28. E sega ni o Jiu dina baleta ni o sucu ena kawa 
vaka Jiu, se nomu vakatakilakilataki iko ena 
yagomu; 

29. Na Jiu dina o koya e qarava na Kalou ena 
yalona, ka sega ni via vakasagara na Kalou, o koya 
e vakaraitaka na ka e caka ena yagona, o koya ga e 
veisau na yalona kei na nona vakasama. 


Taqomaki Na Lewa Ni Kalou 


3. Cava na kena vinaka na Jiu, se cava e kauta 
mai na veicilivi? 

2. Elevu na ka ena rawati kina! Ni Kalou e solia 
vei ira na vunau, me rawa ni ra kila ka cakava na 
loma ni Kalou. 

3. Vakacava ni so vei ira e sega vakabauta? Me 
kauta tani kina na nona yalayala, sa yalataka tu 
mai na Kalou vei ira? 

4. Ena sega ni rawa! Na Kalou ena dina tikoga, ia 
na tamata taucoko ga e lasulasu. Ni sa volai: “Ena 
sega ni rawa me lasu vakadua na vosa ni Kalou, se 
mani vakacava sara na veika e cavuti kina.” 

5. (Au na vosa mada vakatamata) Ni so era 
nanuma tiko na noda i tovo vakasisila me basika 
kina na bula vaKalou, me rawa ni ra qai kila kina 
na tamata na vinaka ni Kalou, mai na noda bula 
vakasisila, e rawa ni vaka oqo? 

6. Ena sega ni rawa! Ena qai rawa vakacava vua 
na Kalou me lewai ira na tamata e vuravura? 

7. Kevaka na noqu lasulasu, me vakatuburi cake 
kina na dina ni Kalou, ka me vakarokorokotaki 
kina o Koya, ena cava ka'u sa cudruvi tiko kina 
me vaka na tamata i valavala ca? 

8. Vakacava ga me da sa tukuna, “Me da sa i 
valavala ca ga me yaco kina na vinaka?” Eso era 
tukuna tiko mai na vosa oqo, e dodonu me da kila 
ni Kalou ena veisaumi vakadodonu ena nona 
veicudruvi. 


Eda Sa I Valavala Ca Kece 

9. E vakaevei? Eda sa uasivi beka na Jiu mai vei 
ira? E sega sara, ni'u sa tukuna oti, oi keda na Jiu 
kei ira na kai matanitu tani eda tautauvata vinaka, 
ni da a vesuki tu ena bula i valavala ca. 

10. Me vaka na ka sa volai; “Sa sega e dua sai 
valavala dodonu, sa sega sara e dua; 

11. Sa sega e dua sa kila, sa sega e dua me bau 
vakasagara na Kalou. 

12. Era sa lesu tani kecega; era na sega ni yaga 
vata kecega, sa sega e dua me caka vinaka, sa sega 
sara e dua” 

13. “Na nodra vosa e boica ka vakasisila, me vaka 
nai bulubulu sa tadola tu; na yamedra sa yame ga 
ni veivakaisini,” “Sa tu ena bele ni gusudra na 
nodra weli, sa vaka na weli gaga ni gata daukata,” 
14. “Na gusudra sa lako tu ga mai kina na 
veirukaki kei na vosa ni veivakasewasewani.” 

15. “E totolo na yavadra me veivakamatei, 

16. Sa tu ena nodra sala na veilecayaki kei na 
mate, 

17. Era sega sara tu ga ni kila na sala ni kune 
vakacegu.” 

18. “Sa sega vei ira na rerevaka na Kalou.” 

19. Oqo eda sa kila, na ka kece e vosa kina na 
vunau e tukuna tikoga vei ira na bula tiko ena 
vunau, me rawa ni galu kina na gusu ni tamata 
taucoko, ka me beitaki ena mata ni Kalou na 
tamata kecega. 

20. O koya oqo, ena valavala ni vunau ena sega ni 

dua na tamata me vakadonui kina, ni sai koya na 
vunau sa kilai kina nai valavala ca. 


Na Yalododonu E Vakalou E Lako Curuma Na 
Vakabauta 

21. la oqo, sa qai vakatakilai mai na ka sa 
veivakadonui kina na Kalou, ka sega ni yaco ena 
gauna ni vunau, sa vakadinadina tikoga mai kina 
na vunau kei ira na parofita, 

22. Na nona veivakadonui na Kalou, sa rawa 
duadua ga ena vakabauti Jisu Karisito, vei ira 
vakaaduaga na tamata sa vakabauta. Ni sa basuki 
nai lati ni veivakaduiduitaki, 

23. Ni sai valavala ca o ira kecega na tamata, ka ra 
sega ni yacova na ka e vakarokorokotaki kina na 
Kalou. 

24. Na loloma walega eda vakadonui kina ena 
nona mai mate ena vukuda o Jisu Karisito, 

25. Ni sa lesi Koya na Kalou, me bokoca tani na 
noda caka cala ena Nona dra, ni da sa vakabauta, 
me vakaraitaka kina na Nona yalododonu, nai 
valavala ca sa caka mai liu sa vosota na Kalou, ka 
sa waraka tikoga mai na gauna oqo. 

26. Ena Nona via vakaraitaka vei keda na Nona 
yalododonu, ni dua sa vakabauti Jisu, sa 
yalododonu o koya ni o koya sa vakadonui. 


Sega Ni Vakatarai Na Dokadoka 

27. Sa sega ni qai yaga na dokadoka? Sa oti na 
kena gauna. Vunau cava tale? Cakacaka cava tale? 
Sa oti na kena gauna, la oqo, na vunau ga ni 
vakabauta. 

28. Au via vakadeitaka vei kemudou oqo, ni 
tamata ena vakadonui ena vuku ni vakabauta, ka 
sega mai na cakacaka ni vunau. 

29. Na Kalou oqo e nodra ga na Jiu? Ka sega ni 
nodra na kai matanitu tani? lo ena nodra talega na 
kai matanitu tani, 

30. Ni sa dua ga na Kalou, sa vakadonui ira sa cili 
ena vuku ni vakabauta, kei ira talega na sega ni 
cili ena vuku ni vakabauta. 

31. Sa keitou beca beka na vunau, ni keitou sa mai 
vakabauta? E sega sara! Keitou sa qai tokona sara 
ga na vunau. 


Vakadonui O Eparaama Ena Vakabauta 


4. A cava meda tukuna sa rawata o Eparaama na 
tamada, ena i valavala vakayago? 

2. Kevaka sa vakadonui o Eparaama ena vuku ni 
cakacaka, oqori e dua na ka me dokadoka kina o 
koya, ia ka sega ga ena mata ni Kalou. 

3. A cava e tukuna nai Vola Tabu? “Sa 
vakabauta na Kalou o Eparaama, sa yaco kina o 
koya mei valavala dodonu.” 

4. Na tamata e cakacaka, na kena i sau e sega ni 
soli me vaka nai loloma, ia e soli vua ni 
cakacakataka. 


Sa Marautaka O Tevita Na Dina Vata Ga Ogo 
5. Ia, o koya sa sega ni cakacaka, sa vakabauti 


Koya ga sa vakadonui ira na tamata i valavala ca, 
na nona vakabauta sa yaco kina me i valavala 
dodonu, 

6. Sa vaka talega kina o Tevita, ni sa tukuna na 
kena kalouvinaka na tamata, sa vakayacori koya 
na Kalou mei valavala dodonu, ia ka sega ga ena 
vuku ni cakacaka: 

7. “Sa kalouvinaka o ira sa bokoci na nodra i 
valavala ca, a sa buluti na nodra caka cala; 

8. Sa kalouvinaka na tamata sa sega ni beitaka 
vua nai valavala ca o Jiova.” 


Vakadonui O Eparaama Ni Se Bera Na Veicili 

9. Na veivakalouvinakataki oqo baleta na cilivi, 
se baleti ira talega na sega cili? Ni da tukuna na 
nona vakabauta o Eparaama sa yaco kina mei 
valavala dodonu. 

10. E yaco vua ena gauna cava? Na gauna sa cilivi 
oti kina, se na gauna se bera kina ni cilivi? E sega 
ni sa cilivi oti, ia ena gauna se sega cili kina. 

11. Ea qai cilivi mei vakatakilakila ni sa 
yalododonu, ena vuku ni vakabauta ena gauna se 
sega ni cili tu kina. Na kenai naki me yaco o koya 
me tamadra kecega era sa vakabauta, kevaka 
mada ga se sega ni cili tiko, ka me ra yaco kina 
mera yalododonu. 

12. Ka tamadra talega vakayalo na cili, ni ra sa qai 
raica ni Kalou e vakadonui Eparaama e liu, ka 
yaco kina o koya mei valavala dodonu, ia era qai 
sasaga me ra biuta nai valavala ni bula makawa, 
me ra sa taurivaka ga nai valavala ni bula nei 
Eparaama. 


Soli Na Vosa Yalayala Ena Vuku Ni Vakabauta 
13. Ni sa sega ni yalataki vei Eparaama, se vei ira 
na nona kawa, mei taukei ni vuravura ena vuku ni 
vunau, ena vuku ga ni yalododonu sa rawa ena 
vakabauta. 

14. Kevaka era gone ni kawa o ira era bula ena 
vunau, sa qai sega ni yaga na vakabauta kei na 
vosa yalayala e sega na betena. 

15. Baleta na vunau e kauta mai na veicudruvi; ni 
sega na vunau, e sega nai valavala ca. 

16. O koya ogo, na vakabauta ga eda lomani kina, 
me rawa ni vakaivotavota kece na vei kawa ena 
vosa ni yalayala, sa sega ni o ira ga na bula tu ena 
vunau, O ira talega sa tu vei ira na vakabauta i 
Eparaama, o koya na tamada kecega. 

17. (Me vaka sa volai, “Au sa vakayacori iko mo 
tamadra na veimatanitu”) Ni tucake tu e matana o 
Koya sa vakabauta - Na Kalou, o Koya sa 
vakabulai ira tale na mate, a sa kaciva na veika sa 
sega ni kune, me vaka sa kune tu, 

18. la ni sa sega na ka me nuinui kina, sa 
vakabauta tikoga o Koya, ka vakanuinui ni na 
yaco me tamadra na veimatanitu, me vaka na vosa 
e cavuti vua, “Na nomu kawa ena vaka kina.” 

19. E sega ni bau malumalumu vakadua na nona 
vakabauta, se me vakasamataka ni yagona dina, sa 
mate oti (Ni sa yacova tiko yani o koya na yabaki 
dua na drau), kei na kete i Sera talega sa mate tu. 

20. E sega ni qai lomatarotarotaka na vosa 
yalayala ni Kalou, me sega ni via vakabauta, ia na 
nona vakabauta sa qai kaukauwa ga ka sa 
vakalagilagia tikoga na Kalou. 

21. A sa vakadeitaka tu e yalona, na veika sa vosa 
yalayalataki oti tu vua, ena rawata. 

22. O koya oqo, “Sa yaco kina o koya mei valavala 
dodonu.” 

23. Na vosa ka tau vua, e sega ni volai ena 
vukuna duadua ga, 

24. la ena vukuda talega, ni da vakabauta na vosa 
yalayala ni Kalou, ena nona vakatura cake na noda 
Turaga o Jisu Karisito mai na mate, 

25. Ena soli yani me vakamatei ena vuku ni noda i 
valavala ca, ka qai vakaturi cake tale me da 
vakadonui kina. 


Na Vakabauta E Qaqa Ena Gauna Ni Lega 


5. O koya ogo, ni da sa vakadonui ena 


vakabauta, eda sa gai veivinakati kei na Kalou, 
ena vuku ni noda Turaga o Jisu Karisito, 

2. Ena vuku ni noda vakabauta, eda sa mai 
vakadaberi ena dua nai cewacewa vakaturaga, me 
vaka eda sa tu kina ni kua, me da reki tiko, ni sa 
noda tu na vanua lagilagi ni Kalou. 

3. E sega ni o koya ga oqori ni da 
vakararawataki eda gaga kina, eda kila na veika 
rarawa e yaco vei keda e vakatubura na 
dauvosota; 

4. Na dauvosota e vakatubura nai tovo e vinaka; 
kei nai tovo e vinaka e vakatubura me da dau 
vakanuinui. 

5. Ni sa tu vei keda nai nuinui eda na 
vagalegalei keda, ena noda sa vakila tu na loloma 
ni Kalou ena noda bula, ni sovaraka tu vei keda na 
nona Yalo Tabu o Koya sa soli vei keda. 


Sosomitaki Keda O Karisito 

6. Ni da se vakaloloma sara tu ga, sa mai mate o 
Karisito ena gauna dodonu baleta na tamata i 
valavala ca. 

7. Baleta ni sega ni rawa me mate e dua, ena 
vukuna nai valavala dodonu, ia me baleta na 
tamata me vinaka sara, e dodonu kina me dua na 
tamata me soli koya me mate. 

8. la na Kalou sa qai vakaraitaka vei keda na 
Nona loloma, ena gauna sara ga eda se bula i 
valavala ca tu kina, sa mai mate na Karisito. 

9. Ka sa yaco kina vei keda meda vakadonui ena 
vuku ni Nona dra, eda sa vakabulai talega mai na 
veicudruvi ni Kalou. 

10. Ni da a meca tiko vua, na nona mai mate na 
Luvena eda sa qai mai veivinakati kina kei na 
Kalou, eda vakabulai duadua ga ena Nona mai 
mate. 

11. E sega ni o koya ga o ya, me da dau reki tiko 
vua na Kalou ena vuku ni noda Turaga o Jisu 
Karisito, ni o Koya e mai vakavinakataka na noda 
veiwekani kei na Kalou. 


Mate Ena Vukui Atama, Bula Ena Vukui Karisito 
12. O koya oqo, sa curu ki vuravura nai valavala 
ca, ena vuku ni tamata e dua kei na mate ena vuku 
ni valavala ca, a sa yaco kina na mate kina tamata 
kecega, baleta ni sai valavala ca taucoko na 
tamata- 

13. Se bera ni soli mai na vunau sa tu rawa e 
vuravura nai valavala ca, ia nai valavala ca e sega 
ni kilai tu me dua na ka, ni se bera na vunau. 

14. O mate e vakacolasau tiko mai ena gauna i 
Atama me yaco mai vei Mosese, vei ira talega era 
sega ni valavala ca ena talaidredre i Atama, oqori 
sai yaloyalo kei Koya ena qai lako mai. 

15. la nai solisoli loloma e sega ni tautauvata na 
caka cala, na nona caka cala e dua na tamata era 
mate taucoko kina na tamata, na loloma ni Kalou 
sa sega ni yalani rawa kei na nona i solisoli 
loloma, o Koya sa vakabulai ira na tamata kecega, 
oqori e dua talega na tamata o Jisu Karisito. 

16. Nai solisoli loloma e sega ni tautauvata, na 
veika e yacovi koya na lewe dua e valavala ca. Na 
lewe dua e valavala ca eda mai cudruvi kina ni da 
sa cala kece, ia ena vuku ni solisoli loloma eda sa 
vakadonui kina mai na noda caka cala. 

17. la kevaka sa lewa tiko na tamata o mate, ena 
vuku ni nona caka cala e dua na tamata, o ira 
talega na ciqoma nai solisoli loloma ni 
yalododonu, era na vakaiukuukutaki ka serauni 
kei na bula e sega ni mudu, ena vukuna na le dua 
o Jisu Karisito). 

18. O koya oqo, me vaka sa lewai me cudruvi na 
tamata kecega ena vuku ni dua walega na cala, sa 
vaka talega kina ena vuku ni dua walega nai 
valavala dodonu, sa rawa me ra vakadonui na 
tamata kecega mera bula. 

19. Ena vuku ni nona talaidredre e dua walega na 
tamata, era mai valavala ca taucoko kina na 
tamata kece, ia na Nona mai talairawarawa e Dua 
na tamata, era mai vakadonui kece tale kina na 
tamata. 

20. A sa kau mai na vunau me uasivi kina nai 
valavala ca, ia ni sa uasivi mai nai valavala ca, sa 
qai uasivi vakalevu cake sara na loloma, 

21. Ni sa vakaveitaliataka tu na tamata o mate, 
ena vuku ni valavala ca, na loloma e qai mai 
vakacokotaka vinaka na tamata, me vakadonui 
kina bula Sega ni mudu, ena vuku i Jisu Karisito 
na noda Turaga. 


Mate Ki Nai Valavala Ca, Bula Vua Na Kalou 


6. A cava meda qai tukuna? Me da tomana 


tikoga na bula i valavala ca, ka me lomani keda 
vakalevu tikoga na Kalou? 

2. Ena sega ni rawa! Ena rawa vakacava oi keda 
sa mate ki nai valavala ca, me da bulataka tale tiko 
nai valavala ca? 

3. Dou sega tiko beka ni kila, oi keda kece sa 
papitaisotaki vei Jisu Karisito, eda sa papitaisotaki 
kina Nona mate? 

4. O koya oqo, eda sa bulu: vata kina kei Koya 

ni da papitaisotaki kina Nona mate, me vaka sa 
vakaturi cake tale mai na mate, na Karisito e na 
kaukauwa nei Tamana, meda sai valavala vaka 
talega kina ena bula vou. 

5. Kevaka me da sa duavata meda vakataki Koya 
e na Nona mate, eda na tautauvata talega kei 
Koya, ena Nona tucake tale mai na mate, 

6. Meda kila, ni rau sa lauvako vata, kina 
kauveilatai na noda tamata makawa,ka sa mate na 
gagadre ca ni tovo vakayago, me kakua ni qai mai 
vakabobulataki keda tiko na i valavala ca. 

7. Nio koya sa mate sa galala mai e na i valavala 
ca. 

8. la kevaka eda sa mate vata kei Karisito, eda 
vakadinata ni da sa bula vata talega kei Koya, 

9. Ni da sa kila ni sa vakaturi cake tale mai e na 
mate na Karisito, e na sega ni mate tale, o mate e 
na sega ni rawa me na kaukauwa tale Vua. 

10. Na Nona mate, e baleta nai valavala ca ni 
tamata kecega, ia ni sa bula, sa bula vua na Kalou. 

11. Oi kemudou talega, mo dou mate ki nai 
valavala ca, ia mo dou bula vua na Kalou, e na 
vuku i Jisu Karisito na noda Turaga. 

12. O koya oqo, me kakua ni vakatulewa tiko ena 
yalomudou nai valavala ca, de qai tuberi 
kemudou ka liutaki kemudou na kena gagadre ca. 

13. Dou kakua ni solia na veitiki ni yagomudou ki 
nai valavala ca, me caka kina na ka ca, dou soli 
kemudou ga vua na Kalou, ni dou sa bula mai na 
mate kei na veitikimudou vua na Kalou, me caka 
kina na ka dodonu. 

14. Nai valavala ca sa oti nona kaukauwa vei 
kemudou, ni dou sa sega ni lewai tale tiko mai na i 
vunau, ia e na loloma ga. 


Mai Na Bobula Ena I Valavala Ca Ki Na Bobula 
Vua Na Kalou 

15. Sa qai cava oqo? Me da sai valavala ca tikoga 
ni da sa sega ni lewai mai na vunau ia e na loloma 
ga? E sega sara! 

16. Dou sa sega beka ni kila, vei koya dou sa soli 
kemudou kina sa nomudou turaga mo dou 
talairawarawa vua, kemudou sa yaco mo dou 
bobula vei koya sa liutaki kemudou sa yaco kina 
na mate, se talairawarawa kina sa yaco kina na 
bula? 

17. la me vakavinavinakataki na Kalou, ni dou a 
bobula tu e liu ni valavala ca, oqo sa qai veisau na 
yalomudou mo dou talairawarawa kina i vakarau 
e vinakata na Kalou vei kemudou, me vaka na 
nona i vakavuvuli. 

18. Ni dou sa sereki mai e nai vesu ni 
veivakabobulataki ni valavala ca, sa yaco mo dou 
bobula tale ena vuku ni yalo dodonu. 

19. Au vakayagataka e so na vosa rawarawa sara, 
me rawa ni dou ciqoma, na cava au via tukuna 
tiko, na nomudou dau yalodina tu ena vanua dou 
a bobula tu kina e liu, mo dou yalodina vaka kina 
oqo, e na nomudou sa bobula e na vuku ni 
yalododonu kei na vanua vakaiukuuku. 


20. E na gauna dou se bobula kina ena ca, e sega 
ni tu vei kemudou na yalododonu. 

21. Na ka vinaka cava mada, dou sa rawata mai 
na nomudou bobula tu e liu, mo dou qai mai 
madua tiko kina oqo? Ni kenai tinitini taucoko na 
ka o ya na mate. 

22. la oqo, ni dou sa qai sereki mai ena i valavala 
ca, dou sa bobula ni Kalou, sa yaco na vuana vei 
kemudou na veivakasavasavataki, ka kena i 
tinitini na bula sega ni mudu. 

23. Ni sa kena i sau ni valavala ca na mate, ia sa i 
solisoli walega ni Kalou na bula sega ni mudu, e 
na vuku i Jisu Karisito na noda Turaga. 


Sereki Mai Na Vunau 


7. Dou sega tiko beka ni kila, na veiwekani, (Ni'u 


vosa tiko vei ira era sa kila na vunau), ni vunau e 
vauca tiko na tamata ena gauna taucoko ni nona 
bula voli? 

2. Na yalewa vakawati sa vauci koya na vunau 
vua na watina, ni sa bula tiko o koya. la kevaka sa 
mani mate na watina tagane, sa qai sereki kina na 
yalewa mai na vunau, ni sa galala mai vua na 
watina. 

3. Ena cala na yalewa me vakawati tale kevaka 
se bula tiko na watina tagane, e na vakatokai kina 
me dau tagane, ia kevaka sa mate na tagane, sa 
galala o koya mai na vunau, ka sa tu kina vua na 
dodonu me vakawatitaka tale e dua na tagane. 

4. E tautauvata sara ga oi kemudou na 
veiwekani, e na vuku ni yagoi Karisito sa mate 
kina na vunau, ka dou sa galala mai kina, sa rawa 
mo dou vakawati tale kei na dua - o Koya ga sa 
vakaturi cake mai na mate, me rawa ni da vuataka 
kina na vua e vinaka vua na Kalou. 

5. Ni da se bulataka tiko na bula makawa, na vei 
gagadre ca vakavuravura e dau vakauti keda,e 
vakayavalata tiko vakalevu na vunau, me rawa ni 
vuataki tiko kina na vua sa yaco kina na mate. 

6. la oqo eda sa sereki mai na vunau, ni sa mate 
na ka eda vauci tu kina, eda sa sega tale ni 
veiqaravi mai na ka sa volai, ia eda sa veigaravi e 
na yaloda ni sa vakavoui. 


E Gumatua Na I Valavala Ca Ena I Vunau 

7. A cava meda na tukuna? Na vunau e i 
valavala ca? E sega sara! Au na sega ni kila nai 
valavala ca, ke sega ni'u kila na vunau, au na sega 
ni kila na daukocokoco kevaka me sega ni tukuna 
na vunau, “Kakua ni kocokoco”. 

8. Ianai valavala ca, ni sa kaukauwa ena vuku ni 
vunau, sa vakatubura e lomaqu na vei gagadre ca 
kecega. Kevaka e sega na vunau na bula i valavala 
ca e mate. 

9. E totoka sara tu ga noqu bula ni sega na 
vunau, ia ni'u sa mai kila nai vakaro e tini, au sa 
qai kila ni'u tamata i valavala ca, ka sa dodonu 
me'u na mate e na vuku ni noqu bula ca. 

10. Nai vakaro e tini me vakaraitaka vei au na 
bula, e qai tukuna tiko mai vei au ni'u na mate. 

11. Na i valavala ca e qai laki ceuraki au mai ena i 
vakaro, e na nona vakaisini au me vakamatei au. 
12. O koya oqo, sa yaco kina na i vunau kei na i 
vakaro me ka tabu, ka dodonu, ka vinaka. 


Nai Valavala Ca E Sega Ni Vakabulai Rawa Mai 
Na Vunau 

13. Na ka vinaka oqori e kauta mai vei au na 
mate? E sega sara! Na i valavala ca ga, sa 
vakaraitaka tiko na bula ca, e vakayagataka tiko 
mai na vinaka, me rawa ni'u mate kina, nai lawaki 
ni valavala ca me curu tu ena i vakaro tabu, me 
rawa ni vakayacori au tu ga e na bula i valavala ca. 
14. Ni da kila na vunau e ka vakayalo, ia oi au, na 
noqu bula e vakayago sara tu ga, ni noqu bula sa 
voli oti tu kina i valavala ca. 

15. Na veika au kitaka tiko, au sega ni vinakata,ia 
na ka au sa vinakata, au sega ni kitaka, ia na ka au 
cata, au sa qai kitaka tiko. 

16. Kevaka me'u kitaka tiko na ka e sega ni 
dodonu me'u kitaka, au sa tukuna ni vinaka 
tikoga na vunau. 

17. Ia oqo, sa qai sega ni oi au dina sa kitaka, ia na 
i valavala ca ga sa tiko vei au. 

18. Ni'u kila e sega ni dua na ka vinaka e tu vei 
au, sa sega ni qai tu ena yagoqu e dua na 
kaukauwa, me'u vakatulewa vinaka kina, me'u 
rawa ni kitaka na ka au vinakata. 

19. Na ka vinaka au vinakata me'u kitaka, au sega 
ni kitaka rawa, ia na ka ca au sega ni taleitaka 
me'u kitaka, au sa qai kitaka tiko. 

20. Oqo, kevaka au sa kitaka na ka au sa sega ni 
taleitaka, sa qai sega ni oi au dina sa kitaka, nai 
valavala ca ga sa tiko vei au. 

21. Au sa qai raica ni oqo e dua na vunau, ni 
gauna au gadreva me'u vinaka kina, au sa qai 
kitaka tiko na kena veibasai. 

22. E na vuni yaloqu mai loma au taleitaka na 
vunau ni Kalou. 

23. Ia au sa qai raica ni so tale na vunau e tu e na 
noqu bula sa veivala tiko kei na lomaqu e veisiga, 
au sa qai ca, au sa vinakata na veisau, ia na 
kaukauwa ni tamata makawa e loma e taleitaka 
tiko nai valavala ca. 

24. A tamata vakaloloma oi au! O cei e rawa ni 
mai sereki au e na yago ni mate oqo? 

25. Au sa vakavinavinaka vua na Kalou e na vuku 
i Karisito na noda Turaga! Ka sa vakaogo, au sa 
qarava na vunau ni Kalou e na lomaqu dina, ia na 
vunau ni valavala ca e na noqui tovo vakayago. 


Sereki Mai Na Valavala Ca Sa Tu E Lomada 


8. O koya ogo era sa sega kina ni lewai me 
cudruvi o ira era sa tuvata kei Karisito Jisu, ni ra 
sa sega ni muria tiko na i tovo vakayago, ia era sa 
muria ga na Yalo Tabu. 


2. Ni sa sereki au mai na vunau ni valavala ca 
kei na mate, na vunau ni Yalo i Karisito Jisu o 
Koya sa bula. 

3. Na ka e sega ni rawata na vunau ena vuku ni 
tovo vakayago ni tamata, na Kalou vakaikoya sa 
qai tala mai na Luvena dina ena yago vakatamata, 
me saumi Vua nai valavala ca: e mai colata 
taucoko e na yagona nai sau ni valavala ca, 

4. Meda sa qai cakava dodonu kina na i valavala 
ni vunau, ni da sa sega ni qai muria nai tovo 
vakayago, eda sa muria ga na Yalo Tabu. 

5. Ni ra sa gadreva na i tovo vakayago o ira era 
sai tovo vakayago, ia na veika vakayalo, o ira era 
sai tovo vakayalo. 

6. Ni sa vuni mate na gadreva na i tovo 
vakayago, ia sa vuni bula kei na vakacegu na 
gadreva na i tovo vakayalo. 

7. Baleta nai tovo vakayago e rau veimecaki kei 
na Kalou, e sega ni dau via vakarorogo me rogoca 
na vunau ni Kalou, ka sega ni rawa vakadua me 
rau na cakacaka vata. 

8. O ira kece, era bulataka tu ga nai tovo 
vakayago, ena dredre me ra cakava rawa na ka sa 
vinakata na Kalou. 

9. la oi kemudou sa sega ni vakayago ia dou sa 
vakayalo ga, kevaka sa tiko dina e na yalomudou 
na Yalo ni Kalou, o koya sa sega vua na yaloi 
Karisito, sa sega ni nona. 

10. Kevaka sa tiko vata kei kemudou yadudua na 
Karisito, na yagomudou sa dodonu me mate ena 
vuku ni valavala ca, ia na yalomudou sa qai bula 
ena vuku ni veivakadonui. 

11. la kevaka sa tiko vakadua e na lomamudou na 
Yaloi Koya sa vakaturi Jisu cake tale mai na mate, 
o Koya sa vakaturi Karisito tale mai na mate, ena 
vakavouya tale na yagomudou mai na mate, ena 
Yalona sa tiko vakadua ena lomamudou. 


Okati Me Luvena E Na Vuku Ni Yalo Tabu 

12. O koya oqo na veiwekani, eda sa sega kina ni 
vauci ki nai tovo vakayago, meda muria tiko kina 
nai tovo vakayago. 

13. Kevaka mo dou na bulataka tiko nai tovo 
vakayago dou na mate, ia kevaka me kaukauwa 
vei kemudou na Yalo Tabu mo dou na vakamatea 
kina nai tovo vakayago, dou na bula. 

14. O ira kecega sa tuberi ira tiko na Yalo ni Kalou, 
sai ira oqo na luve ni Kalou. 

15. Sa sega tale ni qai tiko vei kemudou na yalo 
mo dou tukuna ni dou se bobula, mo dou rere 
tiko kina, ia dou sa rawata na Yalo Tabu mo dou 
wili me luvena, o koya eda sa kaci kina, “Apa 
Tamaqu.” 

16. Na Yalo Tabu oqo sa tukuna mai kina yaloda, 
ni da sa luve ni Kalou, 

17. Kevaka eda sa luvena, eda kawa-ka kawa ni 
kalou kei na luvena o Karisito, kevaka meda 
vosota vata kei Koya na veika rarawa, eda na 
taukena vata na nona i ukuuku vakaturaga. 

Mai Na Vakararawataki Ki Na Vakaukuukutaki 
18. Na veika rarawa eda sotava tiko oqo e 
vakalailai walega, me vakatautauvatani kei na 
veika lagilagi eda na laki taukena ni sa cava na 
bula eke. 

19. Na veika buli mai nai vakatekivu, era sa 
waraka tiko ka nanamaki ena gauna cava, mera na 
vakaraitaki ira kina na luve ni Kalou ena nodra 
bula. 

20. Na veika rarawa kei na dredre e yaco e sega ni 
nakiti me vaka kina mai nai vakatekivu, ia baleti 
koya ga e talairawarawa me nuitaka na ka o ya. 

21. Na veika buli taucoko ena yaco talega vei ira 
na veivakavoui vou mai na vei vakatotogani ena 
vuku ni talaidredre, mera na wasea vata talega kei 
ira na luve ni Kalou na galala kei na lagilagi ni 
veivakaiukuukutaki. 

22. Ni da sa kila o vuravura taucoko e vutugu ka 
kune rarawa tiko mai me yacova mai ogo. 

23. E sega ni o koya ga o ya, oi keda talega na 
taura nai sevu ni ka vinaka mai vua na Yalo Tabu, 
eda vutugu ka kune rarawa talega ena veisiga, ena 
noda waraka tiko na gauna ni noda vakadonui 
meda luvena, kei na vakabulai ni yagoda. 

24. Oi keda eda vakabulai ena nuinui ogo, ia nai 
nuinui e raici rawa tu e sega ni nuinui; a cava me 
nuitaki tiko kina e dua na ka eda raica tu ga? 

25. la kevaka eda nuitaka e dua na ka eda sega ni 
raica, eda na vosota meda waraka tikoga. 

26. Na Yalo Tabu talega sa vukea na noda 
malumalumu. Ni da sega tu ni kila na ka dina e 
yaga vei keda meda kerea, ia na Yalo Tabu sa 
masulaki keda ena vutugu e sega ni cavuti rawa. 
27. Na kalou sa daudikeva na yalo ni tamata sa 
kila na loma ni Yalo Tabu, ni sa masulaki ira na 
tamata yalododonu me vaka na loma ni Kalou. 

28. Meda kila ni ka kece e yaco mai, me rawa kina 
na ka vinaka vei ira sa lomana na Kalou, o ira era 
sa kacivi me vaka na ka sa nakiti oti. 

29. O ira ogo sa kilai ira e liu o Koya, sa lesi ira 
mera tautauvata sara ga kei na Luvena, me 
ulumatua kina o Koya vei ira na tacina taucoko. 
30. la o ira sa lesia e liu o Koya, sa qai kacivi ira, o 
ira sa kaciva o Koya, a qai vakadonui ira, o ira sa 
vakadonui, sa gai vakaiukuukutaki ira o Koya. 


Na Loloma Sega Ni Mudu Ni Kalou 

31. A cava tale meda na tukuna ena veika oqo? 
Kevaka sa noda i to na Kalou, o cei tale me keda 
meca? 

32. Ni o Koya mada ga e sega ni bureitaka na 
Luvena dina, ia sa soli Koya me mate ena vukuda 
kecega, ena sega ni dua na dredre vua me vukei 
keda ena ka eda vinakata? 

33. O cei me beitaki ira sa digitaka na Kalou? Ni 
sa vakadonui ira na Kalou. 

34. O cei me na cudruvi? O Karisito ga ni sa mai 
mate, sa qai tucake tale, ka sa tiko ena liga i matau 
ni Kalou, ka sa veimasulaki tiko e na vukuda. 


35. O cei me na tawasei keda mai na loloma i 
Karisito? Na veivakararawataki, se veivakalegai, 
se dauveivakacalai, se na dausiga, se nai seleiwau? 
36. Me vaka na ka sa volai: 
“E na Vukumuni keitou sa vakamatei kina ena 
siga taucoko ka bogi; 
Keitou sa vaka na 
vakamatei”. 
37. E na veika oqo eda sa gaga tikoga kina ena 
vuku i Koya sa lomani keda. 
38. Ni'u sa kila dina sara, ni sa sega ni rawata na 
mate, se na bula, se o ira na agilosi, se o ira sa 
lewa, se o ira sa kaukauwa, se na veika sa yaco e 
daidai, se na veika ena yaco mai muri, 
39. Se na ka cecere, se na ka titobu, se dua tale na 
ka ni vuravura oqo me na tawasei keda mai na 
loloma ni Kalou, sa yaco ena vukui Jisu Karisito na 
noda Turaga. 


sipi sa vakarau me 


Nodra Sega Ni Ciqomi Karisito Na Isireli 


9, Au tukuna oqo ena matai Karisito e dua na ka 
dina, au sega ni lasu tiko, sa vakadinadina talega 
vei au na noqu lewa e loma na Yalo Tabu, 

2. Au sa rarawa sara vakalevu ka vutugu na 
yaloqu. 

3. Ni ka'u sa daugadreva me'u tawase tani vei 
Karisito e na vukudra na wekaqu, o ira era sa 
wekaqu dina vakayago, 

4. Oqo o ira na Isireli, na luve ni Kalou, era sa 
vakaiukuukutaki, era gone ni veiyalayalati, sa soli 
vel ira na vunau, era kila na bula ni vunau, era kila 
na ka sa yalataki, 

5. Na nomuni gase oi ratou na patereaki e drodro 
mai kina na kawa ka mai basika kina na Karisito, 
ka sa tu vua na lewa kecega, ka me nona kina na 
Kalou na vakarokoroko me sega ni mudu. Emeni. 


Nodra Sega Ni Ciqomi Koya Na Isireli Kei Nai 
Naki Ni Kalou 

6. E vaka me sega ni vakayaco ka na vosa ni 
Kalou. Ni so vei ira na Isireli e sega ni Isireli dina, 
7. E sega, ni kawa kecega i Eparaama o ira na 
Isireli, la, “O Aisake ga na nomu kawa ena 
vakatokai kina.” 

8. E kenai balebale ni sega ni luvei Eparaama 
kece me vakatokai me luve ni Kaloy, ia o koya ga 
na luve i Eparaama ka yalataki, oqo na nona kawa 
dina. 

9. Nisa vakaogo na vosa yalayala ni Kalou: “Ena 
gauna vakaoqo Au na lako mai, me na sucu vei 
Sera e dua na gonetagane” 

10. E sega ni koya walega o ya, o Repeka e 
vakasucuma e rua na gone mai na dua na tagane, 
sai koya oqori na tamada o Aisake. 

11. E dina ni se bera ni rau sucu mai me rau 
cakava na ka ca se na ka vinaka, ia nai naki ni 
Kalou sa davo oti tu ena i vakarau ni Nona 
veidigitaki, ka sega ni vakatau tiko mai ena 
cakacaka, ia ena Nona veikacivi ga. 

12. Sa tukuna oti vua na Kalou, “O koya na qase 
(Iso) ena qaravi koya sa gone (Jekope)” 

13. Me vaka na ka sa volai, “Au sa lomani Jekope, 
ia Au sega ni taleitaki Iso.” 


Na Dodonu Vakalou Kei Na Nodra Sega Ni 
Veiciqomi Na Isireli 
14. Cava me da na tukuna? Na Kalou beka sa sega 
ni dodonu? E sega sara! 
15. E tukuna vei Mosese, “Au na lomani koya 
ka'u sa lomana, la ka'u na yalovinaka vua ka'u sa 
yalovinaka kina.” 
16. Na veivakalouvinakataki ni Kalou e sega ni 
soli ki vua e dua e vinakata me cakacakataka me 
rawa ni qai taukena, ia e solia sara ga na Kalou 
ena nona lomana na tamata. 
17. Ni cavuta nai Vola Tabu vei Fero, “Ena vuku 
ni ka oqo Ka'u sa vakaturi iko cake kina, Me'u 
vakaraitaka vei iko na Noqu kaukauwa, me 
tukuni kina na Yacaqu ki vuravura taucoko.” 
18. O koya ogo, sa yalololoma o Koya vei ira sa 
Yalona kina, e rawa ni solia talega vua na tamata, 
na yaloga kevaka e vinakata me vaka kina. 
19. Mo qai tarogi au mai, “Na cava e beitaki ira 
tikoga kina ena nodra cala? E rawa beka ni ra sega 
ni via cakava na ka e vinakata?” 
20. la o cei o iko na tamata, mo via vakalewa ena 
ka e cakava tiko na Kalou? E rawa beka ni dua na 
ka e buli, me tukuna vei koya e bulia, “Na cava o 
buli au tu kina vakaoqo?” 
21. E sega beka ni tu vua na dau tuli kuro na 
kaukauwa, me vakayagataka na qele cava ga e 
vinakata, me tulia kina eso me bilo vinaka ka so 
talega me bilo ca ka sega ni talei? 
22. Vakacava kevaka sa vinakata tiko na Kalou, 
me vakaraitaka Nona cudru katakata kei na Nona 
kaukauwa, vei ira e dodonu me rusa, ni sa vosoti 
ira dede tiko mai na Kalou, 
23. Ka me vakaraitaka talega na levu ni Nona 
loloma kina veibilo sa yalololoma kina o Koya, o 
ira sa vakarautaka makawa tu mai o Koya kina 
Nona vanua lagilagi, 
24. Oi keda talega ni da sa kacivi, sega ni o ira ga 
na Jiu, ia o ira talega na kai matanitu tani. 
25. Ni sa tukuna talega o Koya ena i vola i Osea: 
“O ira sa sega ni Noqu tamata, au na kacivi ira 
me Noqu tamata, kei ira sa sega tu ni lomani, au 
na kacivi ira me noqu ka lomani.” 
26. “Ena vanua e cavuti kina vei ira, oi kemuni sa 
sega ni Noqu tamata, ena vakatokai kina vei ira oi 
kemuni na luve ni Kalou bula.” 
27. Ea kacivaka talega mai o Aisea na veika baleti 
Isireli: 
“Era na vaka na wiliwili ni nuku e wasawasa 
o ira na Isireli, ia ena wiliwili lailai sara era na 
vakabulai. 
28. Me vaka na dina ni Nona vosa na Turaga, ena 
vakalekalekataka na gauna me qai vakaotia na 
vuravura. 
29. Sa tukuna oti talega o Aisea: 


“Kevaka me sega ni biuta tiko mai o Jiova ni 
lewe vuga e so na gone me noda kawa, eda na 
vakataki Sotoma, eda na tautauvata talega kei 
Komora.” 


Nai Tuvaki Ni Nodra Bula Na Isireli Ena Gauna 
Oqo 

30. A cava tale me da na tukuna? O ira na kai 
matanitu tani, ni ra sa sega ni vakadonui mai vua 
na Kalou, oqo era sa yaco me vakadonui, na 
veivakadonui ena vuku ni vakabauta, 

31. Ia na Isireli, era sa dinata na veivakadonui ena 
vuku ni vunau me ra vakadonui kina, ka sa dredre 
sara me ra vakadonui. 

32. Baleta na cava? Ni ra sasaga tikoga ena nodra 
kaukauwa ka sega ena vakabauta, era sa tarabe 
kina ena vatu ni veivakatarabetaki. 

33. Ni sa volai: 

“Raica, Au sa vakadavora mai Saioni na vatu 
me ra na tarabe kina na tamata, na vatu qiwa me 
ra bale kina (Jisu), ia o ira era vakabauti Koya 
(Jisu), era na sega ni vakamaduataki,” 


O Isireli E Gadreva Na Kosipeli 


10. Kemudou na veiwekani, sa luvuci 


vakaidina na yaloqu ena vukudra na Isireli, au sa 
masu kina vua na Kalou mera vakabulai. 

2. Niu sa kila ni sa dua na ka, na levu ni nodra 
lomakatakata tiko vua na Kalou, ia sa sega ga ni 
tiko vei ira na yalomatua. 

3. Ni ra sa sega ni kila na veivakadonui sa 
vakayacora na Kalou, ia era sa sasaga tikoga 
vagumatua me ra caka vinaka vua na Kalou, ena 
nodra maroroya vinaka na vunau mera vakadonui 
kina. 

4. Fra sega ni kila na ka kece me baleta na vunau 
sa mai vakaotia vakadua na Karisito, na 
veivakadonui mai vua na Kalou e yaco ni sa 
vakabauti na Luvena. 

5. Sa tukuna oti mai o Mosese na veivakadonui 
sa yaco ena vuku ni vunau, “Na tamata e 
cakacakataka me vakadonui kina me bula tiko 
kina.” 

6. la na veivakadonui sa rawa ena vuku ni 
vakabauta sa vakaoqo, “Mo kakua ni tukuna e 
yalomu, o cei me na lako cake ki lomalagi?” (ka 
me kauti Karisito sobu mai) 

7. Se, “O cei me na lako ena vanua sa nodra na 
mate?” (ka me, vakaturi Karisito cake mai na 
mate) 

8. la na cava sa tukuni? “Sa volekati iko sara tu 
ga na vosa, sa toka sara ga ena gusumu ka tiko 
sara e yalomu” (Oqori na vosa ni vakabauta, o 
koya keitou sa vunautaka) 

9. O ya kevaka mo vakatusa ena gusumu na 
Turaga o Jisu, ka vakadinata mai na vu ni yalomu 
ni sa vakaturi Koya cake tale mai na mate na 
Kalou, o na gai bula. 

10. Ni sa vakadinata na tamata mai na vuni 

yalona ena vakadonui kina, ni sa vakatusa ena 
gusuna ena vakabulai kina. 

11. Ni sa tukuna nai Vola Tabu, “Ena sega ni rawa 
me vakamaduataki o koya sa vakabauti Karisito.” 

12. E ke e sega ni vakaduiduitaka na Jiu se kai 
matanitu tani, ni dua ga na Turaga era qarava 
vata, o Koya e vakarorogo tu ena nodra masu me 
sova vakayauyau vei ira, ke vaka mera masuti 
koya. 

13. Ni, “O koya ga e masuta na yacai Jiova ena 
vakabulai.” 


Sega Ni Ciqoma Na Kosipeli Olsireli 
14. Ena rawa vakacava mera masuti Koya, ni ra 
sega tu mada ga ni vakabauti Koya? Ena qai rawa 
vakacava mera vakabauti Koya, ni ra se bera tu 
mada ga ni se rogoci Koya? Ena rawa vakacava 
mera rogoca kevaka e sega ni dua me vunautaka? 
15. Ena rawa vakacava me dua me laki 
vunautaka vei ira, kevaka e sega na veitokoni ena 
nona talai? Ni sa volai: “Sa ka talei vakaidina na 
yavadra era sa kauta na kosipeli ni veika vinaka!” 
16. la era sega ni via rogoca taucoko na kosipeli, 
ni sa tukuna o Aisea, “I Jiova o cei sa vakabauta na 
neitou i tukutuku?” 
17. Ni vakabauta sa rawa ena ka eda rogoca, na 
ka eda rogoca mai na vosa ni Kalou. 
18. Ia au qai taroga, era sa rogoca oti beka na vosa 
ni Kalou? Io era sa rogoca oti: 
“Ni sa rogoci na vosa mai na veivanua 
taucoko e vuravura, na vosa ni Kalou sa 
tukuni taucoko me yacova nai yalayala kei 
vuravura.” 
19. la au qai taroga tale, o ira na Isireli era sega 
tiko beka ni kila? Ni a tukuna taumada o Mosese: 
Na Kalou ena solia vei kemudou na yalo e vuvu 
ena vukudra na kai tani, ena solia vei kemudou na 
yalocudrucudru, ena vukudra na veimatanitu 
lecaika, 
20. Ia sa qai tukuna vakadoudou o Aisea: “Era sa 
kunei Au o ira era a sega ni vakasaqarai Au; Au 
vakaraitaki Au vei ira era sega sara ga ni via kilai 
Au.” 
21. Ia sa tukuni ira na Isireli, ka sa vakaoqo: “Ena 
veisiga kecega ka'u sa dodoka yani na Ligaqu, ki 
vei ira na tamata dau talaidredre ka 
dauvakatitiga.” 


E Sega Ni Ka E Taucoko Na Nodra Sega Ni 
Ciqomi Na Isireli 


11. Au sa qai taroga, sa sega ni qai via cigomi 
ira Nona tamata na Kalou? E sega sara! Oi au 
talega na Isireli mai na kawa i Eparaama, ena 
yavusa i Penijamini. 

2. Na Kalou e sega ni biuti ira tani na Nona 
tamata, o ira sa digitaka e liu o Koya. Dou sa sega 
beka ni kila na ka e tukuna nai Vola Tabu baleti 
Ilaijia, na nona tukuni ira vakaca na Isireli vua na 
Kalou, ka vaka, 


3. “IJiova, era sa vakamatei ira Nomuni parofita, 
era qai basubasuraka sobu na Nomuni cabocabo ni 
soro, oi au duadua ga sa vo tiko, era sa 
vakasagarai au mera vakamatei au?” 

4. la na cava sa qai sauma mai vei koya na 
Kalou? “Au sa maroroya tiko me Noqu e lewe vitu 
na udolu na tamata, era sa sega ni cuva me 
tekiduru vei Peali.” 

5. Sa tautauvata talega ena gauna oqo, e vo tiko e 
vica na Jiu era sa digitaki ena nona yalololoma na 
Kalou. 

6. la kevaka sa yaco ena vuku ni loloma, sa qai 
ka walega na cakacaka, ke sega sa na maumau ga 
na loloma, ia kevaka ena vuku ni cakacaka, sa qai 
ka walega na loloma, ke sega sa na maumau ga na 
cakacaka. 

7. Sa qai vaka oqo? Sa qai sega ni rawa me taura 
O ira na Isireli na ka era sasagataka tiko mai; la sa 
mai nodra na digitaki, e so vei ira se dredre tikoga 
me raica na dina oqo. 

8. Me vaka na ka sa volai: “Na Kalou sa solia vei 
ira na yalo ni moce, kei na mata me kua ni raica 
rawa kei na daliga me kua ni rogoca rawa, me 
yacova mai na siga ni kua.” 

9. Sa tukuna talega o Tevita na ka vaka oqo: “Na 
nodra teveli ga ni kana mera vakawelei kina ka 
coriti, mei tatao vei ira ena nodra raica na ka 
vinaka. 

10. Me vakabutobutotaki na matadra me kakua 
kina ni dua na ka mera raica rawa, ka me 
vakalairoro tu ga na bula ena vuku ni colacola 
bibi.” 


E Sega Ni Ka E Tudei Na Sega Ni Ciqomi Na 
Isireli 

11. Au sa qai taroga, era tarabe mera bale kina? E 
sega sara! la me rawa ni ra vakabulai kina na kai 
matanitu tani, ka me vakacudrui ira mera 
yalovuvu. 

12. Oqo kevaka sa mai vutuniyau o vuravura 
taucoko ena vuku ni nodra sa mai bale sobu, na 
nodra malumalumu sa vuni qaga vei ira na kai 
matanitu tani, e na duatani tale nai rairai ni bula 
ena kena uasivi cake, kevaka mera sa kila na dina 
o ira na Jiu! 

13. Au vosa tiko vei kemudou na kai matanitu 
tani, ni'u sai apositolo vei ira na kai matanitu tani, 
au rui doka vakalevu na cakacaka au sa lesi kina. 
14. Au vinakata me'u vosa tonotonomata vei ira 
na wekaqu, me rawa kina me'u solia vei ira na 
yalo ni vuvu, me so vei ira me vakabulai mai. 

15. Na nodra sa biu tani e yaco kina na 
veivinakati vei ira na kai vuravura, ni ra sa na 
ciqomi tale, ena vaka beka na tamata sa bula tale 
mai na mate? 

16. Kevaka sa ka tabu o ira na tamada, era 
tekivuna mai, sa dodonu me ka tabu talega oi 
keda na luvena, me vaka na bulabula ni wakana 
ena bulabula talega vaka kina na veitabana. 

17. la kevaka sa musuki sobu eso na tabana, o iko 
na taba ni olive ni veikau, o qai mai sema vata kei 

ira, mo na vakaivotavota talega ena nona 
veivakalouvinakataki na Kalou. 

18. Mo kakua ni viavialevu ni o sa mai sema mo 
tabana, mo beca kina na vei tabana tale eso, ia 
kevaka o viavialevu, nanuma, o iko o sega ni vuni 
kaukauwa ni wakana, na nomu bula e vakatau 
tiko mai ena wakana. 

19. O na rawa ni tukuna, “Sa musuki sobu na 
veitabana, me'u rawa ni mai sema kina ka 
vakalouvinakataki.” 

20. E dina oqori. Era musuki laivi baleta na nodra 
sega ni vakabauta, ia o iko sa mai dei ena vuku ni 
vakabauta, mo kakua ni  dokadoka, mo 
vakamalumalumutaki iko, ka rere tiko. 

21. Kevaka sa sega ni vosoti ira na veitabana dina 
na Kalou, ena sega ni dua na kena dredre Vua me 
cakava talega vei iko. 

22. O koya oqo mo qai raica vakavuku na loloma 
kei na cudru ni Kalou: Na nona cudru vei ira na 
sega ni tudei, ia na yalololoma ni Kalou, vei iko ni 
o tudei tiko Vua, ke sega o na tautauvata talega 
kei ira sa musuki laivi. 

23. O ira talega na Jiu, kevaka mera biuta tani na 
sega vakabauta, na Kalou ena veisematitaki ira 
tale kina vuna dina, e sega ni dua na ka me dredre 
vua na Kalou. 

24. Kevaka sa rawa vua na Kalou, me musuki iko 
tani mai ena vuni olive ni veikau o a tu mai kina, 
me qai mai semati iko kina vuni olive dina sa 
samaki vinaka tu, ena rawa talega vua na Kalou 
me semati ira tale na Jiu kina vuna dina, ni ra a 
tabana dina tu ga e liu? 

25. Au vinakata na veiwekani, mo dou kila tiko 
na ka vuni oqo, ka dou raica tiko vakavuku, ena so 
vei ira na Isireli era na vakayaloga tiko, ka vakavo 
ga kevaka mo ni lesu taucoko mai na kai matanitu 
tani. 

26. Era na qai vakabulai taucoko kina na Isireli, 
me vaka na ka sa volai: “Ena lako mai Saioni o 
Koya nai Vakabula, ena qai mai veisautaki ira na 
Jekope mai na nodra i tovo ca, 

27. Ni sa Noqu veiyalayalati oqo vei ira, Ni'u na 
kauta tani na nodra I valavala ca.” 

28. Ena kosipeli era sa meca vua na Kalou era 
cata, ia sa vuni nomudou vinaka, ia na Kalou se 
lomani ira tikoga, ena vuku ni nona vosa yalayala 
mai vei ira nodra gase. 

29. Ena sega ni rawa me veisautaki tale nai 
solisoli kei na veikacivi ni Kalou. 

30. Oi kemudou dou a sega vakabauta tu na 
Kalou e liu, ia ogo, dou sa mai lomani ena vuku ni 
nodra sega vakabauta, 

31. la era se sega vakabauta tikoga oqo, oi 
kemudou sa mai lomani, na loloma oqo era na 
lomani talega kina. 

32. Ni Kalou e vakayacora taucoko vei ira na 
tamata mera talaidredre, me rawa ni yalololoma 
vei ira kecega na tamata. 

33. Sa dua na ka, na titobu ni Nona vuku kei na 
Nona rai yawa na Kalou! Sa dredre sara me da kila 
rawa na Nona lewa kei na sala e dau muria! 


34. “O ceie rawa ni kila na vakanananu ni Kalou? 
Se dua e rawa me vakavulici Koya? 

35. Se o cei me solia taumada Vua, me na qai sega 
ni saumi tale vei koya. 

36. Ni ka kecega sa vakavuna o Koya, ena 
Vukuna duadua ga, ka me kilai kina na Nona 
kaukauwa, me vakarokorokotaki tikoga o Koya ka 
sega ni mudu. Emeni. 


Na Soro Bula Vua Na Kalou 


12. O koya oqo, au sa vakamamasu vei 


kemudou na veiwekani, ena vuku ni Nona loloma 
levu na Kalou, mo dou cabora na yagomudou mei 
madrali bula, me ka tabu, me rawa ni cigoma na 
Kalou, ka me nomudou i soro vakayalo. 

2. Dou kakua ni vakatatamuria na bula 
vakavuravura, ia mo dou veisau ga ni sa vakavoui 
tiko na nomudou vakasama, ka mo dou kila kina 
na loma ni Kalou, sa yaga, ka vinaka, ka uasivi 
sara. 


Qarava Na Kalou Ena I Solisoli Vakayalo 

3. Ena loloma sa soli mai vei au, au sa vosa yani 
kina vei kemuni taucoko, me kakua ni dua e 
nanuma ni o koya sa dua na ka, me vakasamataka 
vakayalomatua na cakacaka levu sa mai 
vakayacora na Kalou ena vuku ni vakabauta. 

4. Me vaka sa dua ga na yago, ka sa levu na kena 
veitikina, ia na veitikina kece oqori e duidui nai 
tavi era dui qarava. 

5. Oi keda eda duidui veitikina, ia eda sa dua ga 
na yagoi Karisito, ka veisemati vakavinaka na 
veitikina kecega. 

6. Sa solia vei keda nai solisoli e duidui me vaka 
na nona yalololoma vei keda, ka me da 
vakayagataka sara: Kevaka e dua sa parofisai, me 
da parofisai sara me vaka nai vakarau ni noda 
vakabauta; 

7. Kevaka nai solisoli ni dauveiqaravi, me da 
veiqaravi sara ena kena cecere, o koya sa 
dauveivakavulici, me veivakavulici sara vaka 
vinaka, 

8. Kevaka e dua sa dauvunau, mo raica ni nomu 
vunau me veivakayadrati ka veitaraicake; kevaka 
mo dausolisoli, mo dau soli ena yalo e galala, 
kevaka mo veiliutaki, mo qaseqase ka lewa matau; 
kei koya sa dauloloma vei ira na bikai, me cakava 
ena yalo e reki. 


Moi Tovo Vakarisito 

9. Me ka dina na loloma, mo dou cata sara nai 
tovo ca. Mo dou kukuva matua na ka e vinaka. 

10. Mo dou veilomani vakai kemudou ena 
veilomani me vaka na veitacini, dou veiuasiviti 
ena veivakarokorokotaki, 

11. Me kakua ni luluga nomui tavi vakalotu vua 
na Turaga, mo gugumatua tikoga; 

12. Dou reki ena i nuinui, vosota na ka rarawa, ka 
dou masu tikotikoga. 

13. Dou vukei ira na vakaloloma tu ena i 
soqosoqo lotu, dau sureti ira na vulagi ena 
nomudou veivale. 

14. Dou vosa vakalouvinakataki ira sa vakacacani 
kemudou, dou vosa vakavinaka vei ira ka kakua 
ni rukaka. 

15. Dou reki vata kei ira sa reki, ka tagi vata kei 
ira sa tagi. 

16. Dou dau cakacaka vata ka lomavata, dou 
kakua ni dau via rogo, dou veitokani vata kei ira 
na sega ni rawa ka. Dou kakua ni via vaka 
vukuvukui kemudou. 

17. Me kakua ni dou sauma na ca ena ca. Na 
nomudou bula ga me rakorako ena matadra na 
tamata. 

18. Dou tovolea, me kua ni dua mo dou veivala 
vata, dou segata na tiko veisaututaki kei ira na 
tamata kecega. 

19. Oi kemudou na wekaqu lomani, dou kakua ni 
via sauma lesu na ca vei kemudou, ia mo dou 
laiva ga vua na Kaloy, ni sa volai, “Sa Noqu i tavi 
Me'u na vala kina, Au na sauma lesu vei ira,” sa 
tukuna na Turaga. 

20. O koya oqo, “kevaka sa viakana na kemu 
meca, mo vakani koya, kevaka sa via gunu wai, 
mo vagunuvi koya ena wai, ni o sa cakava oqo, o 
sa binia tiko kina, ki na uluna na qilaiso sa waga 
tu.” 

21. Me kakua ni rawai iko na ca, ia mo rawai koya 
ena nomu gumatua taka na caka vinaka. 


Talairawarawa Vei Ira Na Veiliutaki 


13. Me talairawarawa na tamata kecega vei 


ira sa liutaka na matanitu. E sega ni dua na 
matanitu me veiliutaki e sega ni lewa va Kalou, o 
ira taucoko na veiliutaki e lewa va Kalou. 

2. O koya sa beca na veiliutaki oqo, sa sagata na 
nonai lesilesi na Kalou, ena cudruvi koya na Kalou 
ni sagata na nona i lesilesi. 

3. O ira na veiliutaki oqo era sega ni i vakarere 
vei ira na tamata vinaka, vei ira ga na tamata ca. O 
vinakata mo kakua ni rerevaki ira na veiliutaki? 
Mo cakava sara na ka vinaka, o na marautaki kina 
mai vel ira. 

4. O ira ogo sa talai mai vua na Kalou mera 
vukei iko, ia kevaka mo caka cala tiko, sa dodonu 
mo rere, ni tiko nai naki ni seleiwau vei koya, ni sa 
talai mai vua na Kalou me vakaoti ira na dau caka 
ca. 

5. O koya oqo sa dodonu mo dou talairawarawa 
mai, sega walega baleta na cudru ni Kalou, ia ena 
vuku talega ni lewa e loma. 

6. Sa dodonu kina mo dou solia nomudou soli 
vakacavacava, me baleti ira oqo, ni ra talai mai 
vua na Kalou ena vukumudou. 

7. O koya oqo mo dou saumi ira e dodonu mera 
saumi: Na soli vakacavacava vei koya e dodonu 
me nona, ai sigana vei ira sa nodra nai sigana, 
(mera rerevaki o ira e dodonu me ra rerevaki), ka 


vakarokorokotaki o ira e  dodonu 


vakarokorokotaki. 


mera 


Lomana Na Kai Nomu 

8. Mo sauma na ka e dodonu me saumi kakua ni 
dinau tiko, me maroroi tikoga kina na veilomani, o 
koya sa lomana na kai nona sa vakataucokotaka 
tiko na vunau. 

9. Nai vakaro e tukuna, “Mo kakua ni 
veibutakoci,” “Mo kakua ni bubului vakailasu,” 
“Mo kakua ni kocova nai yau ni kai nomu,” na 
veivakaro tale e so e umani vata ga ena vosa oqo, 
“Mo lomana na kai nomu me vaka o sa lomani 
iko.” 

10. Na loloma e sega ni rawa me cakava e dua na 
ka ca vua na kai nona; okoya oqo na loloma e 
vakataucokotaka na vunau. 


Mo Vaka Na Karisito 

11. Mo dou kila, ni sa lekaleka sara tiko na gauna, 
sa kena gauna oqo mo dou sa yadra kina mai na 
moce; sa voleka sara na siga ni noda vakabulai, ka 
yawa na siga eda a tekivu vakabauta mai kina. 

12. Sa oti yani na bogi, sa kida na siga vou. O 
koya oqo meda sa biuta tani nai valavala ni 
butobuto, ka me da sa vakaivalavalataki keda ena 
i valavala ni rarama. 

13. Me kilikili na noda bula, nida sa bula ena 
rarama, dou kakua ni guta na lasa vakalialia kei na 
mateni, me kakua na veibutakoci kei nai tovo 
vakasisila, me kakua na veivala kei na 
veilomacataki. 

14. la dou vakaisulu ena Turaga o Jisu Karisito, 
mo dou bulataka kina nai tovo dina ni tamata, me 
kakua kina ni rawai kemudou na gagadre ca ni 


yago. 
Na Vunau Ni Veivagalalataki 


14. Mo dou ciqomi koya se malumalumu na 


nona vakabauta e tiko vata kei kemudou, ke mani 
duidui na nona rai mai vei kemudou dou kakua ni 
vakacacani koya. 

2. Na nona vakabauta e dua e rawa ni kania kina 
na ka kecega e laukana, ia o koya e malumalumu 
ena rawa ni kania ga na kakana draudrau. 

3. Me kakua ni beci koya e sega ni kana o koya 
sa kana, kei koya sa sega ni kana, me kakua ni 
vakalewai koya sa kana, ni sa ciqomi koya na 
Kalou. 

4. O cei o iko mo via lewa e dua na tamata ni 
dua na turaga tani? Ena saumi taro ga vua na nona 
turaga, ka sega vei iko, ni Kalou sa rawa ni 
vakatucaketaki koya. 

5. Eso e nanuma me dokai eso na siga vakatabui 
mai na so tale na siga, eso e tukuna ni tautauvata 
kecega na siga vua na Kalou. Ni vakaoqori na 
vakasama, na tamata yadudua me vakatulewataka 
vakavinaka na nanuma ni lomana. 

6. O koya sa doka na siga, sa doka na Turaga sa 
lewa na siga, o koya sa sega ni doka na Turaga, sa 

sega ni doka na siga, o koya sa kania na kakana 
cabori, sa kania ni vakavinavinakataka na Kalou 
ni doka na Kalou, sa doka na Turaga, ena nona 
vakavinavinakataka na Kalou ena nona sega ni 
kana. 

7. Ni sa sega e dua vei keda sa bula ena vukuna 
ga, se dua sa mate ena vukuna ga. 

8. Kevaka eda bula, eda sa bula ena vuku ni 
Turaga, kevaka eda sa mate, eda mate ena vuku ni 
Turaga. O koya oqo, se da bula, se da mate, eda sa 
nona na Turaga. 

9. Oya na vuna e mate ka tucake tale kina o 
Karisito, me nodra Turaga na bula kei na mate 
talega. 

10. la ma cava o via lewa tiko kina na wekamu? 
Na cava o via beci koya tiko kina? Ni da na tu 
kecega ena mata ni tikotiko ni veilewai nei 
Karisito. 

11. Ni sa volai: “Me vaka au sa bula, sa tukuna na 
Turaga, ena tekiduru vei Au na duru vakayadua 
ga, kei na yame kecega ena vakatutusa vua na 
Kalou.” 

12. Oi keda yadudua eda na dui solia nai 
tukutuku, ni veika eda cakava ena vukuna vua na 
Kalou. 

13. O koya ogo meda sa kakua ni via vakalewa na 
bula ni dua na tamata, meda sa garauni keda ga 
meda kakua ni i tatao ni bula vei ira na wekada, 
me vakavuna na nodra suka tale kina bula 
makawa. 


Na Vunau Ni Loloma 

14. Au sa kila, ka'u vakadeitaka ena noqu 
veiwekani kei na Turaga o Jisu, ni sa sega tale ni 
dua na kakana e dodonu me laukana se sega 
savasava tiko; ia, o koya ga e tukuna tiko ni sega 
savasava O koya sara ga e sega savasava tiko. 

15 Kevaka e dua na wekamu e vakalegai koya ni 
raica na kakana o kania tiko, o sa vakaraitaka tiko 
ni sega vei iko na loloma, ni kakana o kania tiko 
ena vakavuna vua na nona mate, ni o koya sara 
ga, e mai mate kina o Karisito. 

16. O koya oqo mo dou kakua ni cakava na ka 
dou nanuma ni vinaka, mera vosacataki kemudou 
kina na tamata, 

17. Ni sa sega ni ka ni kakana se ka ni gunu na 
matanitu ni Kalou, sa ka ni yalododonu, na 
vakacegu kei na reki ena Yalo Tabu. 

18. Ena veika kece oqo me liu tikoga o Karisito, na 
Kalou ena marautaka, ka vaka talega kina o ira na 
tamata. 

19. O koya me da veilomani vakai keda, ka 
veivakatatataki cake. 

20. Ena vuku walega ni kakana, mo dou kakua ni 
vakatawayagataka kina na cakacaka ni Kalou. E 
sega ni dua na kena leqa na kakana, na lega ga 
kevaka e dua me kana, ka la'ki vakalega tale kina 
e dua. 

21. Sa vinaka cake ga me sa kakua ni kania na 
kakana cabori se gunuva na waini, baleta me 
kakua ni lega tiko kina na wekamu ena nona lotu. 


22. E tiko nomu vakabauta? Mo taura dei, ni sa 
raica na Kalou. Sa lagilagi sara na tamata e sega ni 
beitaki koya me cala, ni vakadeitaka e yalona na 
ka e cakava e dodonu vinaka. 

23. la o koya sa sega ni vakadinata me kakua ga 
ni kania ena cala tale kina, baleta ni sega ni kania e 
na vakabauta; Na ka kece eda cakava kevaka e 
sega ni tukuna mai e yaloda ena noda vakabauta, 
meda kakua ga ni cakava, ni da na cala tale kina. 


Dou Veivukei Ena Colata Na I Colacola 


15. Vei keda sa kaukauwa, meda vosoti ira sa 


mai malumalumu, meda kakua ni veikawaitaki 
tikoga vakai keda. 

2. Me da veivakacegui vaka mata veiwekani, me 
rawa ni kune kina vua na vinaka, ka i dola ni 
veivakatataki cake 

3. O Karisito e sega ni cakava na ka e vinakata; ia 
sa volai, “Sa mai tau vei Au na veika rarawa, ena 
vukudra na vakacacani kemuni Jiova.” 

4. Nai vola ka volai sara mai ena gauna e liu, sa 
baleta na noda vulica na vosota vakadede kei na 
noda tudei e nai Vola Tabu, ni da sa nuitaka tu na 
vosa yalayala. 

5. Na Kalou sa dauvosota, ka dauveivakacegui, 
me vauci kemudou vata ena lomavata vakai 
kemudou, me vaka sa tu vei Karisito Jisu, 

6. Sa na rawa kina mo dou duavata ka 
domovata, ena nomudou vakalagilagi Koya na 
Kalou ka Tama i Jisu Karisito na noda Turaga. 


Dou Vakalagilagia Vata Na Kalou 

7. O koya ogo, mo dou lomavinaka ka dou dau 
veiciqomi, me vakataki Karisito ena Nona dau 
ciqomi keda, ka me Nona kina na Kalou na 
lagilagi. 

8. Oqo me'u tukuna vei kemudou o Jisu Karisito 
sa nodra i talatala talega na cili, me vaka na dina 
ni Kalou, me tokona kina ni ka dina na vosa 
yalayala vei ira noda qase, 

9. Sa mai rawa kina vei ira na kai matanitu tani, 
mera vakarokorokotaka na Kalou ena vuku ni 
Nona loloma, me vaka sa volai: “Ena vuku ni ka 
oqo Au na vakatusai iko kina ena kedra maliwa na 
matanitu tani, ka seretaka na Yacamuni.” 

10. A sa tukuna tale: “Dou kaila ena 
vakavinavinaka na kai matanitu tani, vata kei ira 
na Nona tamata!” 

11. Ka baci tukuna tale: “Dou ia na 
vakavinavinaka vei Jiova, oi kemuni kece na kai 
matanitu tani! Kei kemuni kecega na tamata mo 
ni vakalagilagia na nomuni Kalou!” 

12. Sa tukuna takega o Aisea: “Ena dua mai na 
kawa i Jese, ena tubu cake mai me na lewai ira na 
kai matanitu tani, o koya ena nodra i nuinui na kai 
matanitu tani.” 

13. la oqo na Kalou na vuni nuinui, me conaka 
vakavinaka na nomudou bula, ena reki kei na 
vakacegu ena vuku ni nomudou vakabauta, ka mo 

dou vuabale sara, ni dou sa vakataudeitaki tu ena 
kaukauwa ni Yalo Tabu. 


Mai Jerusalemi Ki Ilirikomi 

14. Oi au na veiwekani au sa kilai kemudou, ni sa 
tu vei kemudou na vuku vakayalo, mo dou 
veiciqomi ka veivosovosoti vakai kemudou. 

15. Ni dou raica na noqu volavola vei kemudou, 
eso na tikina au via vakabibitaka vei kemudou, 
baleta duadua ga na loloma ni Kalou vei au. 

16. Me'u yaco kina me i talatala nei Jisu Karisito 
vei ira na kai matanitu tani, ena cakacaka ni kena 
vakatetei na kosipeli ni Kalou, me rawa ni 
vakadonui na nodra i soro na kai matanitu tani, 
ena nodra sa vakavoui ena kaukauwa ni Yalo 
Tabu. 

17. Ena vuku i Jisu Karisito, eso na ka au sa bau 
dokadoka toka kina ena noqu cakacaka vua na 
Kalou. 

18. Au na sega ni tukuna e dua na ka au sega ni 
vakadinadinataka vei au, ia na ka ga e 
vakayagataki au kina o Karisito, ena nodra 
vakalesui mai na kai matanitu tani, mai na vosa au 
cavuta ka salavata kei na noqui valavala - 

19. Ka vaka talega kina na vei cakacaka mana 
veivakurabuitaki ena kaukauwa ni Yalo Tabu ni 
Kalou, au sa vunautaka oti nai tukutuku i Karisito 
mai Jerusalemi ka yaco sara i Ilirikomi. 

20. Au sa mai rawata kina na ka au sa nakita oti 
mai lomaqu, o ya me'u vunautaka nai tukutuku 
vinaka, ka sega ni o ira sa kilai Jisu tu, de'u la'ki 
teivaka kina e dua na sore ni kau sa teivaki oti tu 
mai kea. 

21. la me vaka sa volai: “O ira se bera ni tukuni 
vakadua vei ira era na raici Koya, kei ira se bera ni 
rogoci Koya era na kilai Koya.” 


Navunavu Me Sikovi Roma 

22. Ogo na vuna e tao tiko kina noqu via lako mai 
vei kemudou. 

23. la oqo sa oti tu na noqu cakacaka eke, na noqu 
gagadre tu mai ena dua na gauna balavu me'u 
raici kemudou, sa vakarau yaco ogo. 

24. Ena noqu na lako ki Sipeni, au vinakata me'u 
na la'ki cegu vakalailai e keri, medatou na 
veisotari mada, ke rawa ni dou veivuke vei au 
vakalailai, se medatou sota mada ga ka 
veimarautaki. 

25. la oqo au sa vakarau biubiu sara tu ga meu 
lakoi Jerusalemi, ena noqu kauta na ka ni loloma 
vei ira nai soqosoqo lotu. 

26. E dua na veivuke levu era solia mai Masitonia 
kei Akaia, ena nodra dodoliga ena ka ni loloma, 
mera vukei kina o ira nai soqosoqo lotu mai 
Jerusalemi era dravudravua tu. 

27. Era dodoliga ni ra marautaka na ka era 
cakava, ni ra kila e sega tu ni bau dua na ka mera 
yaga kina vei ira na lewe ni lotu mai Jerusalemi, 
na nodra mai kilai Karisito era kila tu ni o ira ga 
na soqosoqo lotu mai Jerusalemi kei na nodra mai 


vakaiyautaki vakayalo, e sega kina ni dua na ka 
vei ira na nodra i yau era solia ki Jerusalemi. 

28. Nu sa laki solia oti vei ira nai solisoli loloma 
me baleti ira, au sa na qai lako ki Sipeni ena noqui 
lakolako oqori, au na tovolea me'u na yaco kina 
vei kemudou. 

29. la au sa kila tu ni'u na lako yani vei kemudou, 
au na kauta yani na veivakalouvinakataki 
vakayalo kecega ka tu ena vosa i Karisito. 

30. Au sa vakamamasu yani vei kemudou na 
veiwekani, ena vuku ni noda Turaga o Jisu 
Karisito, kei na vuku talega ni loloma ni Yalo 
Tabu, medatou na veitokonitaka vata na masulaki 
au vua na Kalou. 

31. Me'u rawa ni vakabulai mai vei ira na sega 
lotu mai Jutia, mera ciqoma talega ena yalo e 
marautaka o ira na lewe ni lotu mai Jerusalemi, na 
ka ni loloma au solia vei ira, 

32. Baleta medatou qai sota, au sa marau tiko ena 
vuku ni lewa ni Kalou, medatou na qai wasea vata 
na vinaka ni Kalou e keri. 

33. la me tiko vata kei kemudou kecega na Kalou 
ni veivakacegui. Emeni. 


Vosavinakataki O Fipe 


16. E dua na tacida marama o Fipe, o koya sa 


daugarava nai soqosoqgo lotu mai Kenikiria, au via 
tataunaki koya vei kemudou, 

2. Mo dou dau raici koya ka soli ka vua ena 
vuku ni Turaga, me vaka nona dau veivuke o 
koya, o au e dua vei ira na vukei. 


Veikidavaki Ki Nai Soqosoqo Lotu Mai Roma 

3. Me tukuni yani na noqu i loloma vei rau o 
Pirisila kei Akuila, rau vukei au sara vakalevu ena 
vuku ni cakacaka i Jisu Karisito, 

4. E rau sega ni bau wilika nodrau bula me dua 
na ka, rau vinakata ga me'u bula vinaka tiko, ka 
sega kina ni o au ga e vakavinavinakataki rau, o 
ira kece na veisogosogo lotu ni kai matanitu tani, 
era vakavinavinakataki rau. 

5. Au sa loloma yani vei ira na lewe ni lotu era 
tiko e nodrau vale. Au sa loloma vei Epenito o 
koya au sa daulomana, na matai ni tamata me 
vakabulai mai vei Karisito ena yasayasa vaka 
Akaia. 

6. Dou tukuna talega vei Meri na noqui loloma, 
ni sa dau oga vakalevu ena vukuda. 

7. Au sa loloma vei Anariko kei Junia rau na 
wekaqu voleka keitou sa vesu vata, era dau dokai 
ira sara nai Apositolo, rau se lotu sara i liu ni bera 
me'u qai lotu mai. 

8. Au sa loloma talega vei Abalia, o koya au sa 
daulomana ena vuku ni Turaga. 

9. Au sa loloma talega vei Ubana e dua noda i 
tokani ena cakacaka vei Karisito, kei Setaia o koya 
au sa dau lomana. 

10. Au sa loloma vei Epeli, o koya sa dau caka 
vinaka vei Karisito. 

Au sa loloma talega ki na matavuvale nei 
Arisitopulu. 

11. Au sa loloma vei Erotioni, na wekaqu dina. 
Au sa loloma ki na matavuvale nei Nasoso era sa 
nona na Turaga. 

12. Au sa loloma vei Taraivina kei Taraivosa, oi 
rau na liga ni cakacaka ni Turaga. Au sa loloma 
talega vei Veresi, o koya sa dau oca sara vakalevu 
ena cakacaka ni Turaga. 

13. Au sa loloma vei Rafa, na nona digitaki 
na Turaga, kei na marama tinana, e dua sa vaka ga 
e tinaqu dina. 

14. Au sa loloma vei Sikirito, vei Filioni, vei Ima, 
vei Verosa, vei Ema, kei ira na veiwekani era tiko 
vata kei ratou. 

15. Au sa loloma vei Filoko kei Tulia, vei Nereo 
kei na ganena kei Oliva kei ira kecega sa lotu era 
tiko vata. 

16. Dou lululu ka veiruguci ena yalo savasava kei 
ira kece nai soqosogo lotu i Karisito era sa vakauta 
yani na nodra i loloma vei kemudou. 


Dro Mai Vei Ira Sa Dau Vakavuna Na Veiba 

17. Ni bera ni'u tinia, au sa kerei kemudou sara 
vakabibi, mo dou kakua ni veivolekati kei ira sa 
dau vakavuna na bula ni veitovaki kei na nodra 
kauta tani na vakabauta, ena nodra cavuta eso nai 
vakavuvuli ka sega ni vaka dou sa vakatavulici 
kina, dou vakayawaki kemudou mai vei ira. 

18. O ira sa vakaoqori era sega ni lotu vua na 
noda Turaga o Jisu Karisito, ia na nodra lotu baleti 
ira ga me sega kina na ketedra, na gusudra e 
kamikamica ka veirawai, era sikalutu kina o ira se 
gone vakayalo. 

19. O ira na tamata kecega era sa kila vinaka na 
bula ni nomudou talairawarawa. Sa dua na ka 
noqu marautaki kemudou; ia au vinakata mo dou 
raica vakayalomatua na ka ga e vinaka, ka mo dou 
kakua ni vakaleqai ena ka e ca. 

20. O koya na Kalou ni veivakacegui ena 
butuvoroki Setani me dasila ena ruku ni 
yavamudou. Me na tiko vata kei kemudou na 
loloma ni noda Turaga o Jisu Karisito. Emeni. 


Vakanuinui Vinaka Mai Vei Ira Nai Tokani I 
Paula 

21. Sa loloma yani o Timoci na noqui tokani 
vakacakacaka, o Lusia, Jesoni, kei Sosiveta, ratou 
na wekaqu oqo ratou sa loloma yani. 

22. Oi au o Teretiu, ka vola nai vola oqo, au sa 
loloma yani vakabibi, ni'u tacimudou talega ena 
vuku ni Turaga. 

23. Sa tukuna o Keio me'u vakamoce yani ena 
vukuna, o au kei ira na soqosoqo lotu keimami 
soqoni tiko oqo ena nona vale era sa loloma 
taucoko tu yani, o Erasito na dauniyau ni koro oqo 
sa loloma yani, kei Kanito e dua na tacida sa 
loloma talega yani. 

24. Me sa tiko vata ga kei kemudou kecega na 
yalololoma ni noda Turaga o Jisu Karisito. Emeni. 

Na Masu Ni Sa Mai Tinia Na I Vola parofita mai nai Vola Tabu, ni na yaco na gauna 
25. Ni o Koya sa vakataudeitaki kemudou ena i era na vakabauta kina na lewei vuravura kecega 
tukutuku vinaka i Jisu Karisito au vunautaka vei na dina ni vosa ni Kalou. 

kemudou, sa qai vakatakilai mai kina na ka vunia 27. Na Kalou duadua ga sa vuni vuku, me 
vunitaki sara tu mai ni se qai tekivu o vuravura. vakarokorokotaki tikoga o Koya ena vuku i Jisu 
26. Me dina kina na parofisai era cavuta na Karisito, ka sega ni mudu. Emeni. 

NAI MATAI NI VOLA NEI PAULA NA APOSITOLO VEI IRA NA KAI 


KORONICA 


Veikidavaki -Vaka Bula 


1. Oi au o Paula, sa kacivi me apositolo i Jisu 


Karisito, ena lewa ni Kalou kei Sosiceni e dua ga 
na wekada, 

2. Kivei ira nai soqosoqo lewe ni lotu sa nona na 
Kalou era tiko mai Koronica, o ira sa kacivi me 
nona digitaki ni sa vakasavasavataki ira o Jisu 
Karisito, ka vaka talega kina na lewe ni lotu ena 
veivanua kecega, era masuta na yaca ni noda 
turaga o Jisu Karisito na noda turaga ka nodra 
talega: 

3. Me tiko vei kemudou na loloma kei na nona 
vakacegu na Kalou o tamada kei na turaga o Jisu 
Karisito. 


Nai Solisoli Vakayalo E Koronica 

4. Au sa vakavinavinakataka tikoga na Kalou, 
baleta na nona loloma sa tiko vei kemudou ena 
vukui Karisito Jisu o koya sa solia, 

5. Ni dou sa vakasaututaki sara vakalevu, ena 
vosa matua mo dou cavuta kei na vuku mo dou 
kila kina na dina, 

6. Dou sa kila oti ka vakadinadinataka vei 
kemudou na ka sa cakava o Karisito, 

7. Au marau ni dou gumatua tikoga ena 
nomudou waraka na nona rairai mai na noda 
turaga, o Jisu Karisito kei na kena sega ni yali tani 
mai vei kemudou e dua nai solisoli vakayalo, 

8. Ogori sara ga ena tauri kemudou tiko kina i 
otioti, ena siga ni nona rairai mai na noda turaga 
o Jisu Karisito ni dou sa sega cala tu. 

9. Na Kalou e dina, o koya ga sa kacivi 
kemudou mai, mo dou veitokani vata kei na 
luvena, na noda turaga o Jisu Karisito. 


Sai Valavala Ca Na Veivakaduiduitaki 

10. Au sa kerei kemudou sara ga oqo na 
veiwekani, ena yaca ni noda turaga o Jisu 
Karisito, mo dou veirogoci ka cakacaka vata, me 
kakua ni tiko ena kemudou maliwa na veitovaki 
ena yaco kina na tawase, ia mo dou veiyaloni ka 
lomavata ena dua ga nai naki. 

11. Na nomudou bula na veiwekani, era mai 
tukuna vei au o ira na lewe ni vuvale nei Kiloi, ni 
sa tiko vei kemudou e dua na duidui ka dou 
veivala tiko kina. 

12. Na ka au via tukuna, ni so vei kemudou e 
cavuta tiko, “Oi au sa nei Paula,” eso “Oi au sa 
nei Apolosa,” eso “Oi au sa nei Kifa,” eso “Oi au 
sa nei Karisito.” 

13. E tu beka vei Karisito na bula ni veiwasei? E 
vakoti beka o Paula ena kauveilatai ena 
vukumudou? Se dou sa papitaisotaki beka ena 
yaca i Paula? 

14. Au vakavinavinaka vua na Kalou ni sega 
saraga ni dua vei kemudou me'u papitaisotaka, 

ka vakavo ga o Kirisipo kei Kaio au papitaisotaki 
rau, 

15. Me kakua ni dua e bai nanuma ni'u via 
tekivuna tiko e dua na vakabauta vou mo dou 
muri au. 

16. O ira talega na matavuvale nei Sitavana au 
papitaisotaki ira, ka sega tale e dua au nanuma ni'u 
papitaisotaka. 

17. O Karisito e sega ni talai au meu vei 
papitaisotaki, ia me'u vunautaka ga nai tukutuku 
vinaka, ka sega ni'u vunau me'u vakayagataka na 
kila ka vakatamata, de'u qai vakatawayagataka 
kina na kaukauwa ni kauveilatai i Karisito. 


O Karisito Na Kaukauwa Kei Na Vuku Ni Kalou 
18. Ni sa ka lialia vei ira sa rusa na kena vunautaki 
na kauveilatai, ia sa vakaraitaka kina na Kalou na 
nona kaukauwa vei keda sa vakabulai. 

19. Ni sa volai: “Au na vakarusa na nodra vuku na 
tamata, ka vakatawayagataka na ka vinaka era 
vulica rawa.” 

20. Era sa tu mada E vei na tamata vuku? Fra tu 
mada E vei na vunivola lelevu? Era tu mada E vei 
na vuni lawa ni gauna oqo? Na vuku ni vuravura 
sa vakamadualaka na Kalou me rairai vakalialia 
tu? 

21. Ena nona vuku na Kalou, e kila tu mai liu ni 
sega ni rawata na vuku vaka tamata me kila na 
Kalou, sa qai yaco na veivakabulai ena kena 
vunautaki na nona vosa, era sa qai tukuna na vuku 
vakatamata ni ka lialia. 

22. O ira na Jiu era via raica sara e dua na cakacaka 
mana mera qai vakadinata, o ira na kai matanitu 
tani era rogoca ga era vakabauta, ogo na 
yalomatua. 

23. la keitou vunautaka na mate i Karisito ena 
kauveilatai, e mai tarovi ira tale na Jiu, era qai 
tukuna na kai matanitu tani ni ka lialia, 

24. la vei ira sa kacivii, ira na Jiu kei ira na kai 
Kirisi, na Karisito sa kaukauwa ni Kalou kei na 
vuku na Kalou. 

25. Baleta na lialia ni Kalou e vuku cake mai vei ira 
na tamata, kei na malumalumu vaKalou e 
kaukauwa mai vei ira na tamata. 


Me Vakalagilagi Duadua Ga Na Kalou 

26. Dou dikeva mada na nomudou kacivi na 
veiwekani, e sega ni levu vei kemudou e tu vua na 
vuku vakavuravura, se me dua sa bau rogo, se dua 
vei kemudou e tamata vutuniyau, e sega sara. 

27. la na Kalou sa dau vakayagataka na ka e 
nanuma o vuravura ni lialia, me vakamadualaka 
kina na vuku vakavuravura, kei na nona digitaka 
na ka e raica o vuravura ni malumalumu, me 
vakamadualaka kina na kaukauwa e tu e vuravura; 
28. Na Kalou e digitaki ira sara ga na tamata beci, 


kei ira eda nanuma ni sega sara ga ni dua na ka e 
rawa ni ra rawata, me vakamalumalumutaki kina 
na ka e cakava o vuravura. 

29. Me kakua sara kina ni dua na tamata me 
dokadokai koya ena mata ni Kalou. 

30. la na Kalou duadua ga, o koya sa vuni bula sa 
yaco ena vuku i Jisu Karisito eda sa mai vuku 
kina vakalou kei na noda vakadonui kei na noda 
vakasavasavataki kei na noda sa vakabulai - 

31. Me vaka na ka sa volai: “Kevaka e dua me 
dokadoka, me dokadokataka ga na ka sa cakava 
vua na turaga.” 


Vakoti O Karisito 


2. Ena gauna au lako yani kina vei kemudou na 
veiwekani, au sega ni vosataka na vosa 
vakavuku, se me rogorogo vinaka na kenai tautau 
vei kemudou me baleta na cakacaka ni Kalou. 

2. Au sa vakadeitaka tu e yaloqu me'u kakua ni 
kila ena kemudou maliwa e dua na ka tani, o Jisu 
Karisito duaduaga kei na nona lauvako kina 
kauveilatai. 

3. Au sa duavata tiko kei kemudou ena yalo 
lailai kei na rere kei na sautanini. 

4. Na noqu vosa ni'u vunau sa sega ni'u vosa 
ena kila ka vakatamata me'u veirawai kina, ia au 
vunau ena kaukauwa duadua ga ni Yalo Tabu, 

5. Mo dou qarauna mo dou kakua ni vakabauta 
e dua e vosa tiko ena vuku vakatamata, ia o koya 
ga e tu vua na kaukauwa ni Kalou. 


Yalomatua Vakayalo 

6. Keitou vinakata tiko na yalomatua me tiko 
vei ira sa matua tiko, ka sega ni yalomatua e solia 
o vuravura na nona i cavacava e sega ni kila. 

7. la keitou tukuna tiko e dua na ka vuni ni 
vuku ni Kalou, ena nona vunitaka tu mai ena dua 
na gauna balavu na veika eda mai lagilagi kina 
ogo. 

8. Ka sega sara ga ni bau dua na noda i liuliu me 
kila rawa, kevaka mera kila, ko ira era sega ni 
vakota na noda turaga kina kauveilatai. 

9. Me vaka sa tukuna oti nai Vola Tabu: “Sa 
sega na mata sa kunea, se na daliga sa rogoca, ka 
sa sega ni curu kina yalo ni tamata, na veika sa 
vakarautaka na Kalou me nodra o ira sa lomani 
koya.” 

10. la na Kalou sa vakatakila mai vei keda ena 
Yalo Tabu. Na Yalo Tabu e kila ka vakadikeva 
vakavinaka na ka titobu ni Kalou, qai vakatakila 
mai vei keda. 

11. E sega ni rawa me dua na tamata me rawa ni 
laki kila na bula ni dua tale na tamata, na tamata 
ga vakataki koya e kilai koya, e sega ni rawa 
talega me dua na tamata me kila na vakanananu 
ni Kalou, vakavo duadua ga na Yalo Tabu ni 
Kalou. 

12. Na noda bula o keda, e sega ni tiko vei keda 
na yalo ni vuravura, ia na Yalo Tabu ga ni Kalou, 

o koya sa tukuna tiko ki yaloda ni sa noda nai 
solisoli loloma ni Kalou. 

13. Na vosa keitou dau vosataka tiko, e sega ni ka 
ni vuku vakatamata, na vosa oqori mai na 
kaukauwa ni Yalo Tabu, ni keitou wasea tiko na 
veika vakayalo sa rawata ga na kaukauwa 
vakayalo. 

14. la na tamata vakayago e sega ni rawa me kila 
na cakacaka ni Yalo Tabu, ena rairai ka vakalialia 
vua ni lecaika tu kina, ena nona bula tu vakayago, 
ena dredre vua me sigema rawa na ka e cakava 
tiko na Yalo Tabu. 

15. la o koya sa vakayalo e matata vinaka tu vua 
na veika kece e yaco tiko, ka sega kina ni rawa me 
moici koya o vuravura. 

16. O cei “Sa kila rawa na vakanananu ni Kalou, 
me rawa ni rau veivosaki vata?” la oi keda ga, ni sa 
tiko vei keda na mona i Karisito. 


Na Veivakaduiduitaki E I Tovo Vakayago 


3. la oi au, na veiwekani, au sega ni vosa vei 
kemudou me vaka vei ira na matua vakayalo, ia 
vei ira ga sa vakayago, ka vagonegonea tu na 
nodra bula vei Karisito. 

2. Au se vagunuvi kemudou tikoga ena wai ni 
sucu ka sega ena kakana dina; ni se sega ni rawa 
tiko vei kemudou mo dou kania na kakana dina, 
me yacova tiko mai ogo; 

3. Ni dou se vakayago tikoga: Ka tiko na 
veivuvutaki kei na veivala, me yaco tiko kina vei 
kemudou na tatawasewase, oqori e vakaraitaka ni 
dou sega ni tamata lotu dina. 

4. Ni dua me tukuna tiko, “O au sa nei Paula,” ka 
dua tale me tukuna, oi au sa nei Apolosa,” e sega 
beka ni vakaraitaka oqo, ni dou sega sara ga ni 
tubu tiko vakayalo? 
Vakasuasuataka, Cakacakataka, Kei Na 
Vakasalataka 

5. O cei mada o Paula, kei Apolosa, me da mai 
vakabauta tiko, oi rau e dua ga nai talatala e rau 
kacivi me vukea cake nomudou veiqaravi? 

6. Noqui tavi me'u tea ga, o Apolosa me qai 
vakasuasuataka, ia na Kalou ga, sa qai vakatubura 
cake. 

7. O koya e tea kei koya sa vakasuasuataka, e 
sega ni dodonu meda laveti rau ni sega ni rau 
vakatubura, ia na Kalou ga e dodonu me laveti ni o 
koya e vakatubura. 

8. E rau tautauvata vinaka sara ga o koya e tea 
kei koya e vakasuasuataka, ia na tamata yadua ena 
rawata na kena i sau me vaka na nona cakacaka. 

9. Nio keda kece eda sa dau cakacaka vata kei na 
Kalou, oi kemudou na nona i teitei na Kalou, ka 
dou sa vale ni Kalou. 

10. Me vaka na loloma ni Kalou, sa solia kina vei 
au na vuku, me'u vakayavutaka vakavinaka na 
yavu me'u tara cake kina. Me da qarauna ka 
dikeva vinaka nai valavala ni noda tara cake tiko. 
11. Nisa sega ga ni rawa vua e dua na tamata me 


tara cake ena dua na yavu cala, o koya ga na kena 
yavu dina o Jisu Karisito. 

12. Kevaka me dua vei keda me tara cake na 
nona yavu ena koula, na siliva, na veivatu talei, 
na kau, na co malai se na vu ni sila, 

13. Ena siga ni nona lesu mai na turaga, ena qai 
laurai na cakacaka ni tamata yadua, baleta na ka e 
yavutaki koya kina na tamata, ena vakamai ena 
bukawaga, me laurai kina o koya e ka dina. 

14. Kevaka e dua e sega ni kama yavu na nona 
cakacaka, mai na yavu e tara cake kina, ena taura 
na nona i cocovi. 

15. Ni sa kama yavu na cakacaka, sa na maumau 
na levu ni yau e vakayagataki, o koya ena bula 
mai ena kama, ia na yagona ga, ena vakacacana 
na bukawaga. 

16. Dou sa sega beka ni kila ni dou sa vale ni 
Kalou, ka sa tiko vei kemudou na Yalo ni Kalou? 
17. Kevaka e dua na tamata me vakadukadukali 
taka na vale ni Kalou, ena vakarusai koya na 
Kalou. Ni sa ka tabu ka savasava na vale ni 
Kalou, sai kemudou sara ga na nona vale na 
Kalou. 


Lako Tani Mai Na Vuku Vakavuravura 

18. Me kakua ni dua e vakaisini koya vakataki 
koya. Kevaka e dua vei kemudou sa bau nanuma 
tu ni sa dua na ka, na levu ni vuku vakavuravura 
e tu vua, e vinaka cake vua me lialia me rawa ni 
vuku kina. 

19. Ni vuku vakavuravura sa ka lialia vua na 
Kalou. Ni sa volai, “sa coriti ira na vuku ena 
nodra qasegase.” 

20 Kei na duatale, “ni sa kila vinaka tu na Kalou 
na ka e tu ena nona vakasama na vuku, ka raica 
ni sa sega ni dua na kena yaga.” 

21. O koya oqo me kakua ni dua me sakitaka na 
vuku vakatamata. Ni Kalou sa solia taucoko vei 
kemudou na veika kece oqo. 

22. Sa solia taucoko vei kemudou na Kalou na 
veika kece me nomudou modou lewai ira, o 
Paula, o Apolosa se o Kifa, se o vuravura, se na 
bula se na mate, se na ka sa yaco tiko ni kua, se na 
veika ena yaco mai muri. 

23. Ni dou sa tuvata kei Karisito dou sa nei 
Karisito, sa Kalou o Karisito. 


Talatala Ni Ka Vuni Ni Kalou 


4. Mo dou raici keitou mai, ni o keitou e dua ga 


na liga ni cakacaka, ka i talatala ena vuku i 
Karisito me baleta na ka vuni ni Kalou. 

2. Sa ka bibi kina vua e dua sai talatala me dau 
tukuna na ka dodonu kei na nona bulataka na 
dina. 

3. Esega ni dua na ka vei au nomudou nanuma 
kei na nodra nanuma tale eso me baleti au, baleta 
ni o au mada ga vakataki au, au kila ni levu sara 
na vanua au luluga kina. 

4. E sega sara ga ni dua na cala au kila me rawa 
ni'u beitaki au kina, baleta na Kalou ga ena lewai 

au ena ka kece au cakava. 

5. O koya oqo, mo dou se kakua mada ni 
kalasitaka na tamata, dou waraka na lesu mai ni 
turaga, ena qai vakacilavi na nona rarama me 
vakavotui cake kina, na veika butobuto ka vunitaki 
tu ena yalo ni tamata. Eda na qai raica kina nai 
naki dina ni noda cakacaka vua na turaga, me na 
qai soli kina na ka e  dodonu meda 
vakavinavinakataki kina. 


Lialia Ena Vuku I Karisito 

6. O ya na vuna veiwekani, au vakayagataka kina 
na yacaqu kei na yaca i Apolosa vei kemudou, ena 
noqu via vakaraitaka tiko me kua na bula ni 
veitovaki, me kua ni dua mo dou raica cake, me 
kua ni dua mo dou raica sobu. 

7. O ceie vakayacori iko mo duatani duadua mai 
vei ira tale eso? E dua na ka e dodonu me tiko vei 
iko ka sega ni tiko vei iko? Ni ka kece oqori vei iko 
sa solia taucoko na Kalou, mo kakua ni 
vakacerecerei iko me vaka ni o iko ga o cakava. 

8. Kemudou sa vakasinaiti oti tu! Dou sa 
vakavutuniyautaki oti tu! Sa tu oqori vei kemudou 
na kaukauwa vakatui ka sega vei keitou! Au sa 
nuitaka ni dou na dabeca tikoga nai tutu vakatui, 
me yacova na siga o ya nidatou na qai laki lewa 
vata! 

9. Au kila ni Kalou e biuti keitou sara ena boto ni 
tuitui mei Apositolo, me vaka e dua na tamata sa 
tau vua nai totogi mate, me qai kau wavoki i 
vuravura mera vakasaravi koya na tamata kei ira 
na agilosi. 

10. Keitou na lialia ena vuku i Karisito, ia oi 
kemudou dou sa mai vuku ena vuku i Karisito! 
Keitou sa mai malumalumu, ia oi kemudou sa 
kaukauwa! Oi kemudou sa mai vakaturagataki, ia 
Oi keitou sa mai vakaisitaki! 

11. Me yacova mai oqo keitou sa walolokai ka 
karamaca, ka sega nai sulu me keitou veisau kina, 
keitou mokulaki wavoki tu ga ka sega na vale me 
keitou bau toka kina. 

12. Keitou sa cakacaka sara ga vakaukauwa ena 
liga i keitou me keitou bau kana kina, keitou vosa 
vakalouvinakataki ira sa vosa ruru vei keitou, ni 
keitou sa vakacacani sara vakalevu keitou sa vosoti 
ira ga, 

13. Keitou sauma na veika ca kece e vakayacori vei 
keitou ena caka vinaka, me yacova mai oqo keitou 
sa vaka tuga e dua na taga ni butubutu vei ira na 
tamata. 


Na Veigaravi Vakatama I Paula 

14. Au sega ni vola yani oqo me'u vakamadualaki 
kemudou kina, ia au via vakasalataki kemudou ga 
yani ni o kemudou na noqu ka lomani. 

15. E dina ni rawa me ra lewe tini na udolu na 
tamata mera vakavulici karisito vei kemudou, mo 
dou nanuma vinaka ga, ena dua ga na tamamudou 
oqori ga o au, ni o au ga au kauta mai vei kemudou 
nai tukutuku vinaka. 

16. O koya oqo au sa vakamasuti kemudou kina, 


mo dou vakadadamuri au ena ka au cakava. 

17. Oqo sara ga na vuna au talai Timoci yani 
kina vei kemudou, o koya e dua dau yalodina 
vua na turaga ka noqu gone ni toko, ena laki 
vakananumi kemudou o koya ena noqui valavala 
vei Karisito, me vaka na ka au dau vakatavulica 
ena veivanua kecega ena veisoqosogo lotu 
kecega. 

18. Au kila ni so vei kemudou ena viavialevu ni 
nanuma au sa rere ni'u lako yani vei kemudou 
me'u walia na lega oqo. 

19. la au na lako yani ena dua na gauna lekaleka 
mai oqo, kevaka sa lewa ni Kalou, me'u na laki 
raica sara kina na kaukauwa ni gusumudou, se 
dou vosa tiko ena kaukauwa ni Kalou. 

20. Ni sa sega ni kani vosa walega na matanitu ni 
Kalou, sa ka ga ni kaukauwa. 

21. Cava dou vinakata? Me'u lako yani vei 
kemudou ni'u sa taura na kuita, se me'u lako ena 
loloma, kei na yalomalua? 


Na Veidauci 
Sogosogo Lotu 


E Vakadukadukalitaka Nai 


5. E lewe levu sa veitalanoataka tiko na 


kemudou i rogorogo, ni veibutakoci sa yaco tiko 
vei kemudou, nai rogorogo vaka ogori e sega 
mada ga ni da rogoca vei ira na sega ni lotu, e dua 
na nomudou lewe ni lotu e rau sa tikovata tale kei 
na wati tamana. 

2. Dou sa qai via vakalecalecava ena nomudou 
via vakayalo tiko, ka sega mada ga ni dou via 
rarawataka, mo dou biuti koya tani mai vei 
kemudou. 

3. E dina ni'u sega ni tiko kei kemudou, ia na 
yaloqu sa tiko kei kemudou, ena noqu sa lewai 
koya e cakava na ka oqo me vaka ga au tiko kei 
kemudou. 

4. Ena yaca ni noda turaga o Jisu Karisito vua na 
tamata sa cakava nai tovo ca oqo, ni dou sa 
soqoni vata na yaloqu ena tiko kei kemudou, ena 
kaukauwa ni noda turaga o Jisu Karisito. 

5. Dou biuta tani na tamata oqo mai na 
nomudou i sogosogo lotu, me tarai koya na liga i 
Setani me rusa kina, me rawa ni tu kina na 
vakanuinui me na vakabulai ena siga ni nona lesu 
mai na turaga o Jisu. 

6. Dou kakua ni dokadokataka nomudou 
vakayalo. Dou sega beka ni kila, ni sa 
dauvakalevenitaka me vakatubura nai buli 
madrai taucoko, na tiki ni leveni lailai? 

7. O koya mo dou kauta tani na leveni makawa, 
mo dou yaco kina me i buli vou, oi kemudou dou 
sega ni vakatuburi ena leveni. Ni o Karisito na 
noda i soro sa mai cabori koya oti meda 
vakadonui kina. 

8. O koya me da dei tikoga ena noda siga ni 
solevu, ia me sa kua na leveni makawa, ni yalo ca 
kei nai tovo ca, ia na madrai ga sa sega ni vaka 
leveni, ena yalosavasava kei na dina. 

Ena Lewai Na Veidauci 

9. Au sa vola oti ena noqu i vola vei kemudou, 
mo dou kakua ni veitokani vata kei ira na 
dauyalewa kei na dautagane. 

10. Au sega ni tukuni ira tiko na sega ni lotu ena i 
tovo ca oqo me vaka na daukocokoco, daubutako, 
dauveibutakoci kei na so tale, ena sega ni rawa ni 
dou tiko vinaka e vuravura kevaka mo dou tiko 
vata kei ira oqo. 

11. la oqo au sa volavola yani kina vei kemudou, 
mo dou kakua ni veitokani vakavoleka kei na dua 
na lewe ni lotu, e tu vua na bula vaka oqo, me vaka 
na dauyalewa, dautagane, daukocokoco, dauqaravi 
matakau, se dauveivakacacani, se daumateni, se 
daubutabutako - me kakua mada ga ni dou kana 
vata na tamata vaka oqo. 

12. Cava na betena vei au me'u via lewai ira kina 
na sega ni lotu? Ka sa dodonu meda lewai na noda 
lewe ni lotu era vakayacora tiko nai tovo ca ogo? 
13. Na Kalou duadua ga ena lewai ira na sega ni 
lotu. O koya oqo, mo dou vakatala tani mai vei 
kemudou, na tamata sa cakava tiko nai tovo ca o 


ya. 
Kakua Ni Beitaka Na Tacimu 


6. A cava ni dua na duidui vei kemudou, mo dou 


kauta sara na leqa oqori kina mataveilewai vei ira 
na sega ni lotu, ni tu ga nai soqosogo lotu na vanua 
vinaka vei kemudou, mo dou kauta kina nomudou 
leqa? 

2. Dou sega tiko beka ni kila na vuravura oqo eda 
na lewa na tamata lotu? Kevaka dou na lewa na 
vuravura oqo, a cava dou qai sega ni 
vakavinavinakataka rawa kina na lega lalai 
vakaoqo? 

3. Dou sega beka ni kila eda na lewai ira na 
agilosi? Ka sa dodonu vei kemudou mo dou sa 
raica vakayalomatua na nomudou dui lega dou 
sotava tiko oqo? 

4. A cava sa rui bibi kina vei kemudou na 
mataveilewai vakavuravura, ka sega ni dou kauta 
kina matabose ni soqosoqo lotu, me dikeva ka 
vakatulewa kina? 

5. Au vosa vakaoqo mo dou madualaki 
kemudou, sa sega beka ni dua e tiko vei kemudou, 
me tu vua na vuku kei na yalomatua, me 
vakavinakataka na nomudou leqa vakaveiwekani? 
6. la oqo na tacimu sara ga mo qai kauti koya 
kina mataveilewai, mera qai laki walia tu 
nomudrau leqa na sega ni lotu! 

7. O koya oqo, sa sega ni qai dua nai vakaraitaki 
vinaka dou vakaraitaka tiko vei ira na sega ni lotu, 
ena nomudou kauta tiko nomudou leqa kina 
mataveilewai, na cava e sega ni dou ciqoma rawa 
kina mo dou vakacacani? Na cava sega ni dou 
taura rawa kina mo dou vakaisini? 

8. Ia oi kemudou mada ga dou cala tiko, ka dou 
vakaisina tiko na wekamudou vakayalo! 

9. Dou sega tiko beka ni kila o ira kece na sega ni 


yalododonu, era na sega ni rawata na matanitu ni 
Kalou? Dou kakua ni vakalialiai kemudou: O ira 
sa tiko vata ni se bera na vakawati, o ira na 
dauqaravi matakau, o ira na  veibutakoci 
(dauyalewa, dautagane) o ira na veiwatini 
vakatagane kei na veiwatini vakayalewa, o ira na 
veilasami ga vakatagane, 

10. O ira na daubutako, o ira na daukocokoco, o 
ira na  daumateni kei ira na dau 
veivakasewasewani, o ira sa vaka ogo, era na sega 
ni rawata na matanitu ni Kalou. 

11. Na nomudou bula e vaka tu o ya e liu. la oqo 
dou sa vakasavasavataki ka vakavoui mai, ia dou 
sa qai vakadonui ena vuku ni yaca i Jisu na 
noda turaga kei na Yalo Tabu ni Kalou. 


Mo Vakarokorokotaka Na Kalou Ena Yagomu 
Kei Na Yalomu 

12. E sega ni dua na ka me tabu vei au, ia e levu 
na ka e sega ni yaga vei au. E dina mada ga ni'u 
rawa ni vakayagataka kece, ia au sega ni vinakata 
ga me dua na ka oqo me mai lewai au. 

13. Na kakana me baleta na kete kei na kete me 
baleta na kakana, sega ni tukuni mo veitaliataki 
iko kina, ni Kalou ena vakarusai rau ruarua. E 
sega ni buli na yago mo tiko vata kina ni se bera 
na vakawati, na yagomu me vakarokorokotaki 
kina na Kalou, ni yagomu sa vale ni Kalou. 

14. Na Kalou ena vakaturi keda cake ena nona 
kaukauwa me vaka e vakayacora vua na turaga. 
15. Dou sega beka ni kila, o koya sa veitikini 
yago vata kei Karisito? Me'u na taura na 
veitikiniyagoi Karisito ka laki veisematitaka vata 
me dua kina na yalewa dautagane? Ena sega ni 
rawa! 

16. Dou sega tiko beka ni kila, o koya sa veitikini 
yago vata kei na yalewa dautagane e rau sa na 
dua ga na yago vata? Ni oi rau na lewe rua, sa 
tukuni, “e rau sa dua ga na yago.” 

17. la o koya sa duavata me veikabiti vata kei na 
turaga, e rau na yalo e dua bau ga. 

18. O ya na vuna au tukuna kina, mo dou dro 
yawa tani mai, ena tiko vata se bera na vakawati 
kei na veibutakoci ena loma ni vakawati. Ni o 
valavala ca ena i valavala ca oqo, o sa vakaleqa 
tikoga vakai iko na yagomu. 

19. E sega beka ni dou sa kila oti, ni yagomudou 
sa vale ni Yalo Tabu ka sa dau curumi kemudou, 
ni o koya na kalou sa vakatikora e yalomudou, e 
sega ni dodonu kina mo dou veitaliataka na 
yagomudou? 

20. Ni Kalou sa mai voli kemudou ena dua nai 
sau e sau levu sara, o koya mo dou 
vakarokorokotaka na Kalou ena yagomudou kei 
na yalomudou, ni oi keda sa nona tu na kalou. 


Nai Tovo Ni Vakamau 


7. Na taro dou a tarogi au tiko yani kina ena 


nomudou i vola: Me'u tukuna vei kemudou, na 
tagane me kua ni tara e dua na yalewa. 

2. la me vaka nai valavala ca ni veibutakoci, e na 
daumaka ga me sa vakawati na tagane kei na 
yalewa me dua talega na watina. 

3. Me cakava kina na ka dodonu me vaka nai 
vakarau dina ni veiwatini na tagane vua na watina, 
ka vaka talega kina na yalewa vua na watina. 

4. Ni sa vakawati na yalewa sa sega ni qai tu vua 
na kaukauwa me veitalitaka na yagona, na kena 
lewa sa tu vua na watina tagane. Sa vaka talega 
kina na tagane sa sega ni qai tu vua na kaukauwa 
me vakaveitaliataka na yagona, ni sa lewa tu na 
watina. 

5. Kua ni sogoti iko mai vua na watimu, me 
tikoga nomudrau veidinadinati ena vuku ni lolo 
kei na masu, mo drau tiko vata tale me tarovi kina 
nona veitemaki o Setani, ena vuku ni dau tarovi 
vakadredre na tikovata. 

6. Ogo nai vakasala ga ka sega ni vakaro. 

7. Au diva moni vakataki au ia eda sega ni 
tautauvata kece, ni duidui nai solisoli e soli vei 
keda, eso me vakataki au. 

8. la vei kemuni na sega tu ni vakawati kei 
kemuni na yada: ena uasivi vei kemuni mo ni 
tikoga me vakataki au. 

9. la kevaka era sa sega ni tarovi ira rawa, sa 
vinaka cake ga mera vakawati, ni sa vinaka mera 
vakawati ka sa qai ca sara, na garogaro lo se na 
wainidiva tu ga. 


Maroroya Na Nomu Vosa Ni Yalayala Ni 
Vakamau 

10. Ogo vei kemuni na vakawati au sa vakaroti 
kemuni, sega ni o au, ia mai vua na turaga: Na 
yalewa me kakua ni biuta na watina. 

11. la kevaka me sa lako me kakua ni laki 
vakawati, me tatau vinaka me vakavinakataki kina 
nodrau veiwekani. Na tagane me kakua ni sereka 
nai vesu ni vakamau vua na watina. 

12. la vei ira tale eso, sega ni tukuna na turaga, oi 
au ga, e vaka ogo, kevaka e dua na tuakada e lotu 
tiko ka sega ni lotu tiko na watina, ka sa lomasoli 
tu na watina me rau bula vata, me kakua ni biuta o 
koya na watina. 

13. Kevaka e dua na yalewa me sega ni lotu na 
watina, ka sa lomasoli na watina me rau bula vata, 
me kakua ni biuti watina o koya. 

14. Na yalewa e vakasavasavataka na watina sega 
ni lotu, kei koya na yalewa sega ni lotu e 
vakasavasavataki mai vua na watina; ke sega era 
na sega ni savasava na luvemudou, ia oqo era sa 
savasava tu. 

15. la kevaka me sa lako o koya na sega ni lotu, 
laivi koya me lako; vei keda sa lotu na tagane kei 
ne yalewa, meda kakua ni vesuki tiko kina bula 
vaka oqo. la sa kacivi keda na Kalou meda loma 
vakacegu. 

16. Ena rawa vakacava mo kila, o iko na yalewa, 
na watimu mona vakabulai koya tale? Se o iko na 
tagane, ena rawa vakacava mo kila, na watimu mo 
vakabulai koya tale? 


Bula Me Vaka Na Nomu Kacivi 

17. la na Kalou sa vota vei ira yadua, me vaka 
nona kaciva na tamata yadua na turaga, mera 
bula vaka kina, oqo na lewa au sa vinakata me 
muria na veisoqosogo lotu kece. 

18. E dua sa kacivi ni sa cilivi? Me kakua tale ni 
qai sega cili. E dua sa kacivi ni sega cili? Me 
kakua tale ni qai cilivi. 

19. Na cili kei na sega cili e sega sara ga ni dua na 
kena yaga, ia na kena maroroi ga nai vakaro ni 
Kalou oqori e ka bibi. 

20. Me tikoga na tamata yadua ena ka e kacivi 
kina me vaka nona kacivi. 

21. Dou a sega beka ni kacivi ni dou a bobula tu? 
Kua ni dou via lomaleqataka, ia ni dou sa mai 
vagalalataki, dou bulataka na kena bula. 

22. Ni o koya sa kacivi mai vua na turaga ni a 
bobula tu, sa tamata sereki ni turaga, ka 
tautauvata ni sa kacivi me tamata sereki sa nona 
bobula na turaga. 

23. Ni dou sa voli ena dua nai sau levu, mo dou 
kakua ni bobula vei ira na tamata. 

24. Na veiwekani, me tiko na tamata yadua kei 
na Kalou, ena i tutu sa tiko kina ni sa kacivi. 


Vei Ira Na Dawai Kei Na Yada 

25. Me baleti ira na sega ni vakawati: E sega ni 
dua nai vakaro mai vua na turaga e tiko vei au, la 
me vaka na loloma ni turaga vei au kei na nona 
veivakabauti, au na tukuna kina noqui vakasala. 
26. Au nanuma ni rairai daumaka cake na tagane 
me sa bula tu mada ga vakaoqori, ena vuku ni 
leqalega eda dau sota e veisiga. 

27. E dua na yalewa drau sa veiwatini? Kakua ni 
o via veisere. E sega ni dua na yalewa drau 
veiwatini tiko? Kakua ni vakasagara tale e dua na 
yalewa me watimu. 

28. la kevaka o sa vakawati, o sa qai sega ni 
valavala ca; kevaka me sa vakawati e dua na 
goneyalewa, e sa na sega ni valavala ca. Ni 
vakawati ena levu na dredre ena sotavi kina, au 
sega ni vinakata me'u tukuna rawa oqo vei 
kemudou. 

29. la oqo au tukuna vei kemudou na veiwekani, 
sa lekaleka sara na gauna, vei kemudou sa 
vakawati mo dou kakua ni vakadredretaki 
kemudou, mo dou vakarawarawataki kemudou 
tiko. 

30. O ira sa tagi mera vakataki ira na sega ni tagi, 
o ira sa reki mera vakataki ira na sega ni reki, o 
ira sa volivoli me vaka ga e dua e sega ni dua na 
ka e tu vua. 

31. Kei ira na rui ogaogataka na ka ni vuravura 
oqo mera rawata taucoko. Na vuravura sara ga 
ogo ena vakarusai laivi. 

32. la au vinakati kemudou me kakua soti ni dou 
lomaocaoca. O koya e sega ni vakawati sa dua na 
ka nona qarauna na cakacaka ni turaga, ena nona 
tovolea tiko me cakava na loma ni turaga. 

33. la na tagane vakawati sa rui kauwaitaka 
vakalevu na ogaoga vakavuravura - ena qai rawa 

vakacava vua me vakalomavinakataka na watina 
yalewa. 

34. E tiko e dua na duidui vua na yalewa sa 
vakawati kei na dua se goneyalewa. O koya e sega 
ni vakawati e dau kauwaitaka vakalevu na 
cakacaka ni turaga, me rawa kina ni savasava tu na 
yagona kei na yalona. la o koya sa vakawati e rui 
kauwai tu ga vakalevu ena vei ogaoga 
vakavuravura - ena rawa vakacava vua me 
vakalomavinakataka na watina tagane. 

35. la au tukuna oqo mo dou vinaka kina, sega ni 
dou ca kina me'u via tarovi kemudou, ia au via 
vaqagacotaka tikoga nomudou qarava na turaga 
me dei ka kaukauwa ni tu nai tatao eso. 

36. la kevaka e dua na tagane sa sega ni tarovi 
koya rawa tiko ni sa via vakawatitaka e dua na 
goneyalewa, sa ganiti koya vinaka ga mesa 
vakawati, me sa kua tale ni tarovi sa soli sara ga 
vua na ka sa gadreva. E sega ni dua na kena 
valavala ca, me rau sa vakamau ga. 

37. Kevaka e dua me sa vakadeitaka ni sa lewa oti 
tu e lomana ni na sega ni vakawati, ena uasivi nona 
cakacaka. 

38. Ena vaka oqo, o koya sa vakawati ena vinaka 
nona cakacaka, ia o koya sa sega ni vakawati ena 
vinaka cake sara na nona cakacaka. 

39. Na yalewa vakawati ena vauci koya tu na lawa 
ena gauna taucoko e bula tiko kina na watina, ia 
kevaka sa na mate na watina, sa tu vua na galala 
me vakawatitaka tale e dua sa vinakata o koya, me 
qarava na turaga. 

40. la kevaka me'u lewa ena noqu rai, ena vinaka 
cake me bula tuga vaka o ya, ni levu na gauna ena 
mamarau tu ga kina - ena vakasama o ya, e solia 
duadua vei au na yalo ni Kalou. 


Me Yadra Tiko Na Nomu Lewa E Loma 


8. Oqo me baleta na kakana cabori kina matakau: 


Eda kila ni sa tu taucoko vei keda na kila ka. Na 
noda kila ka ena kauta mai na viavialevu, ia na 
loloma e dau kauta mai na veivakatatataki cake. 

2. Kevaka e dua sa nanuma ni tu vua na kila ka 
kecega, e sega sara ga ni dua na kila ka e tu vua, 
ena ka e dodonu me kila. 

3. la kevaka e dua sa lomana na Kalou ena kilai 
ena nona bula. 

4. O koya oqo me baleta na kakana sa cabori kina 
matakau, meda kila ni matakau e sega ni dua na ka 
e vuravura, ka sega tale ni dua e Kalou, ia e dua ga. 
5. Kevaka mada ga era vakatokai mera Kalou, 
mai lomalagi se i vuravura (Ni sa levu na 
veimataqgali Kalou kei na vei matagali Turaga) 

6. lo vei keda e dua ga na Kalou, na tamada ka vu 
mai vua na ka kecega, oi keda eda sa nona, e dua 
ga na turaga o Jisu Karisito, sa bulia o koya na 
ka kecega, eda sa bula ena vukuna. 

7. E sega ni levu vei keda me kila tiko na dina 
oqo, eso era nanuma tiko ni ka bula na matakau, 
kei na kakana e cabori kina e cabori dina kina 
Kalou, na ka qai yaco ni ra sa kania sa qai lega 


nodra lewa e loma, me malumalumu ni sa beitaki. 
8. E sega ni da taucoko vua na Kalou ena vuku 
ni kakana; meda kana sa qai yaco kina na 
taucoko, se me kua na kana meda sega kina ni 
taucoko. 

9. la mo dou garauna vinaka nomudou galala 
de qai yaco mei tatao vei ira se malumalumu. 

10. Kevaka e dua sa raici kemudou, oi kemudou 
sa bau kila toka ni dou kana tiko ena bure Kalou 
ni matakau, ena sega beka ni solia vua sa 
malumalumu e dua na yalo doudou, ni rawa 
talega vua me kania na kakana sa cabori kina 
matakau? 

11. Ena vuku ni ka o sa kila, ena la'ki rusa kina 
na tacimu e malumalumu, ni tacimu oqori e mai 
mate kina o Karisito? 

12. Ona valavala ca vei Karisito, ni o vakaleqa na 
tacimu ena nomu vakamavoataka na nona lewa e 
loma, ni se malumalumu, ena nomu vakatara e 
dua na ka e nanuma o koya ni cala. 

13. O koya oqo, kevaka au vakaleqa na taciqu 
ena lewe ni manumanu, au na sega tale vakadua 
ni kania na lewe ni manumanu, baleta au sega ni 
vinakata me lega na taciqu. 


Nai Valavala Ni Noda Guilecavi Keda 


9, Au sega beka ni apositolo? Au sega beka ni sa 


vagalalataki oti? Au sega beka ni raici Jisu na 
noda turaga? Na nomudou bula a sega beka ni 
noqu cakacaka vua na turaga? 

2. Kevaka au sega ni Apositolo vei ira tale eso, 
au sa nomudou i Apositolo dina ga, na nomudou 
mai vakabulai sa rawa duadua ga ni'u Apositolo 
ni turaga. 

3. Oqo nai sau ni taro me'u na sabaya kina na 
nodra tarogi au eso me baleta na noqu dodonu: 

4. E sega beka ni dua na dodonu e tu vei keda 
meda kana ka gunu kina? 

5. E sega beka ni dua na dodonu e tu vei keda 
meda kauta kina na watida ni da lotu vata, me 
vakataki ira nai apositolo, kei iratou na tuakana 
na noda turaga, kei Kifa? 

6. Se Oi au kei Panapasa me sa kua ni keirau 
cakacaka me keirau bula kina? 

7. E rawa ni dua na sotia me saumi koya 
vakaikoya ena nona la'ki valu? O cei me tea e dua 
na loga ni vaini me qai sega ni kania na vuana? O 
cei sa vakania na qele ni sipi me qai sega ni 
gunuva na wai ni sucu ni gele ni sipi? 

8. Au vosataka na veika oqo ena kaukauwa 
vaka tamata, se tukuna ka vakadinadinataka na 
vunau? 

9. Me vaka na ka e cavuti ena vunau i Mosese, 
“Mo kakua ni vauca na gusu ni bulumakau ni sa 
buturaka tiko na vei sila.” Na Kalou e rui 
kauwaitaka vakalevu beka na bulumakau ena 
nona tukuna na veika oqo? 

10. Se tukuna na veika oqo o koya me baleti 
keda? Io ena vukuda sara ga, ni sa volai, o koya 
sa taura nai siviyara me cukicuki me vakanuinui 

tiko ni sa cukicuki, kei koya sa buturaki sila me 
vakanuinui tiko ni na vakaivotavota ena ka e 
nuitaka. 

11. Keitou a kaburaka vei kemudou na veika 
vakayalo, ena vinaka beka me keitou tamusuka na 
veika vakavuravura mai vei kemudou? 

12. Kevaka eso e via wasea vata kei kemudou me 
vakaivotavota ena veika oqo, e sega beka ni o 
keitou e dodonu me levu cake? lo vei keitou se 
bera ni matau vei keitou na vakayagataki ni 
dodonu vakaoqo, ia keitou sa vosota na veika 
kecega, me kakua kina ni vakatawayagataki nai 
tukutuku vinaka i Karisito. 

13. Dou sega beka ni kila o ira era cakacaka ena 
vale ni Kalou, kei ira era qarava nai cabocabo ni 
soro, era na vakaivotavota mai na ka e cabori ena 
cabocabo ni soro? 

14. Ni sa dina sara, sa vakarota oti na turaga o ira 
era vunautaka nai tukutuku vinaka mera bula ena i 
tukutuku vinaka. 

15. la au sega ni vola oqo, me dua kina na ka mo 
dou solia vei au, e vinaka cake vei au me'u mate ni 
sega ni dua na ka me tu vei au, me kakua kina ni 
dua me dusi au ni'u dokadoka taki au. 

16. Kevaka au sa vunautaka tiko nai tukutuku 
vinaka, cava me'u dokadokataka, ni oqo na ka au 
lesi kina; io, ena ca vei au, kevaka me'u sega ni 
vunautaka nai tukutuku vinaka! 

17. Kevaka au cakava tiko na ka oqo ena yalo e 
taleitaka, au na saumi kina; ia kevaka me sega ni 
vaka na lomaqu, sa qai soli vei au nai tavi me 
vakataki ira na vakaitutu. 

18. A cava sa qai kenai sau vei au? Ni'u vunautaka 
tiko nai tukutuku vinaka, e sega ni dua na ka au 
saumi kina ena noqu vunautaka tiko nai tukutuku i 
Karisito, me'u kakua ga ni via cakava e dua na ka 
e sega ni dodonu vei au me'u cakava, ena vuku ni 
tukutuku vinaka. 


Qaravi Ira Na Tamata Kecega 

19. E dina sara au sa galala vei ira na tamata 
kecega, na ka au sa qai cakava, me'u sa nodra 
dauveiqaravi na tamata kecega, me rawa ni'u 
rawai ira mai kina na lewe vuga. 

20. Ni'u tiko kei ira na Jiu au vaka na Jiu, me rawa 
ni'u rawai ira kina na Jiu; vei ira na vauci ena 
vunau, me rawa ni'u rawai ira kina na vauci ena 
vunau; 

21. Vei ira na sega ni vauci ena vunau, au vaka na 
sega ni vauci ena vunau, (e sega ni'u voroka kina 
na vunau ni Kalou, ni'u sa vauci tu ena vunau vei 
Karisito), me rawa ni'u rawai ira kina na sega ni 
vauci ena vunau; 

22. Vei ira sa malumalumu ka'u vakatalega e dua 
sa malumalumu, me rawa niu rawai ira na 
malumalumu. Au vakatautauvatataki au kei ira na 
tamata kecega, na duidui ni bula kece o ya, de 
rawa kina vei au me'u vakabula eso. 

23. Au cakava oqo ena vuku ni tukutuku vinaka, 
me rawa kina ni dua noqui votavota vata kei 
kemudou. 


Mo Guta Tikoga Nai Sala Vakaturaga 

24. Dou sega beka ni kila o ira kece era veitau cici 
mera na veicicivi, ia ena dua ga vei ira ena taura 
nai cocovi? Mo dou cici talega vaka kina mo dou 
taukena. 

25. Vei koya e via veitau cici me vakai cocovi, me 
lewa vakamatau na nona bula mai na vuga na ka. 
O ira ogori era veitaucicitaka ga nai sala e ca 
rawarawa, ia Oi keda e dua nai sala sa sega ni ca 
rawa. 

26. O koya oqo au cici me vakakina: Au sega ni 
via lomalomarua taka noqu cici. Ni'u kolotaka 
noqui vacu; au sega ni vaka e dua me vacu cagi 
ga. 

27. la au vakavakarautaki au vakavinaka ena 
noqu qarauna na yagoqu mai na ka au na 
vakayacora, ena gauna me'u vunau kina vei ira 
na tamata, me kua tale ni dua na ka mena 
vakataotaki au. 


Na Vakaraitaki Ena I Vola Tabu Makawa 


10. Au vinakata mo dou kila na veiwekani, o 


ira noda qase era lako ena ruku ni o, ka ra lako 
curuma talega na loma ni wasawasa. 

2. Ena nodra lako ena ruku ni o kei na nodra 
lako curuma na loma ni wasawasa era 
papitaisotaki kina vei Mosese, 

3. A ra sa kania vata kecega na kakana 
vakayalo, 

4. kei na nodra gunuva talega na wai vakayalo. 
Ni ra sa gunu mai na vatu vakayalo sa muri ira 
tiko, sai Karisito na vatu o ya. 

5. la sa lewe vuga vei ira sa sega ni vinakati ira 
na Kalou, ka ra sa mai bale koto kina ena vanua 
dravuisiga. 

6. Na veika oqo sai vakaraitaki vei keda, meda 
kakua ni vakayacora nai valavala butobuto me 
vaka na ka era dau gadreva. 

7. Dou kakua ni qarava na matakau me 
vakataka eso vei ira. Ni sa volai, “O ira na tamata 
era dabe sobu mera kana ka gunu, era qai tucake 
ka veigitori.” 

8. Meda kakua ni veibutakoci me vaka eso vei 
ira e dau cakava, nira mate kina e lewe 
ruasagavulu katolu na udolu na tamata ena dua 
ga na siga; 

9. Me kakua ni da via vakatovolei Karisito, ni so 
vei ira e vakatovolea, e qai kati ira mate na gata; 
10. Me kakua na vosa kudrukudru, me vaka ni so 
vei ira e dau vosa kudrukudru, era qai vakarusai 
mai vei koya na dauveivakarusai. 

11. Na ka taucoko era vakayacora mei 
vakaraitaki vei keda, ka sa volai me da vuli mai 
kina, ni sa roro tiko mai nai vakataotioti. 

12. O koya oqo me qarauni koya o koya sa 
nanuma ni sa kaukauwa tu, de qai yaco me 
malumalumu ena veika oqo. 

13. E sega ni dua na veivakatovolei me yaco vei 
kemudou me se bera mada ni tarai kemudou; ia 
sa yalodina na Kalou, ena sega ni rawa ni dou 

rawata, ia na veivakatovolei kece ena dau 
vakarautaka o koya na kena sala, me lako curumi 
kina ena bula e vosota. 


Drotani Mai Na Qaravi Matakau 

14. O koya oqo, kemudou sa lomani, dou dro tani 
mai ena qaravi matakau. 

15. Au vosa vei ira sa vuku; dou vakalewa 
vakavinaka sara na ka au na cavuta yani. 

16. Na bilo ni veivakalouvinakataki eda sa 
kalouvinaka tiko kina, e sega beka ni da sa duavata 
ena dra i Karisito? Vaka talega kina na madrai sa 
dovi, e sega beka ni da sa duavata ena yagoi 
Karisito? 

17. Oi keda, eda lewe levu, sa dua nai buli madrai 
kei na dua na yago; eda sa vakaivotavota kecega 
mai dua nai buli madrai. 

18. Dou raici Isireli mada: era kania na manumanu 
cabori, era vakaivotavota talega mai na cabocabo ni 
soro? 

19. Cava au via tukuna tiko? Na matakau e ka 
walega, se na ka e cabori kina matakau e ka 
walega? 

20. Na ka era cabora na sega ni lotu era sega ni 
cabora vua na Kalou era cabora vua na tevoro, au 
sega ni vinakati kemudou mo dou veitokani kei na 
tevoro. 

21. E sega ni rawa mo dou gunuva na bilo ni 
turaga kei na nodra bilo na tevoro; e sega ni rawa 
mo dou vakaivotavota mai na teveli ni turaga kei 
na nodra teveli na tevoro. 

22. Eda sega beka ni vakararawataka na turaga me 
cudru? Se da sa kaukauwa cake beka mai vua? 


Na Ka Kecega Me Vakalagilagi Kina Na Kalou 

23. Sa tara vei au na ka kecega, ia e sega ni ka kece 
e yaga; ka kece e tara tu vei au, ia na ka kece sa 
sega ni veivakatatataki cake. 

24. Me kakua e dua me vakasagara na ka me nona 
ga, ia dou veivuke ni colata nomudou lega. 

25. Na kakana sa volitaki tu ena makete dou volia 
ka kania, kakua ni dou via taroga e tara se sega; 

26. Ni “Vuravura oqo e nona na turaga, kei na 
veika kece sa tu kina.” 

27. Kevaka e dua na sega ni lotu me sureti 
kemudou kina vakayakavi , ka dou vinakata mo 
dou lako, na kakana kece e biu e matamudou dou 
kania kece, me kakua ni dou via taroga me laukana 
se sega. 

28. la kevaka e dua me tukuna vei kemudou, “Na 
kakana oqo sa cabori tu kina matakau,” dou kua ni 
kania ena vukuna o koya e tukuna vei kemudou 
kei na vuku ni lewa e loma vei keda; na “vuravura 
oqo e nona na turaga, kei na veika kece e tu kina.” 
29. “Lewa e loma,” sega ni o iko ga, mo nanumi 
koya tiko. Na cava na noqu galala o au, me vakatau 
tiko kina nona vakatulewa e dua tale? 

30. la kevaka au sa duavata ena vakavinakataka 
na kakana, a cava me'u qai vosa vakacacataka kina 
na kakana au sa vakavinavinakataka? 

31. O koya oqo, ni dou kana se gunu, se so tale 


na ka dou cakava, mo dou cakava me 
vakalagilagi kina na Kalou. 

32. Dou kakua ni vakaleqa e dua vei ira na Jiu se 
dua na kai Kiriki se vei ira nai soqosoqo lotu ni 
Kalou, 

33. Me vaka na ka au dau cakava ena veika 
kecega, mera taleitaka na tamata, sega ni'u cakava 
na ka au taleitaka, ia na veika kece e yaga ka 
taleitaka na tamata kece, me rawa ni ra vakabulai 
kina. 


1 1 e Dou  vakatotomuri au, niu sa 
vakatotomuri Karisito tiko. 


Nai Ubi Ni Ulu 

2. Au  vakavinavinakataki  kemudou na 
veiwekani, ena nomudou nanumi au ena ka 
kecega, mo dou maroroya tiko nai tovo au laki 
vakaraitaka yani vei kemudou. 

3. la au vinakata mo dou kila ni sa ulu ni tamata 
kece o Karisito, sa ulu ni yalewa na tagane, kei na 
ulu i Karisito na Kalou. 

4. Ni masu se parofisai na tagane kevaka e ubi 
tiko na uluna, e vakaraitaka ni sega ni doka na 
uluna. 

5. la kevaka me dua na yalewa e masu se 
parofisai qai sega ni ubi tiko na uluna, e 
vakaraitaka ni sega ni doka na uluna, ena 
tautauvata kevaka me tasi taucoko na nona 
qavokavoka. 

6. Kevaka e sega ni ubi na uluni yalewa me koti 
tasi. la kevaka e madualaki koya na yalewa ni 
koti tasi, me sa ubi ga na uluna. 

7. Na tagane e sega ni dodonu me ubi na uluna, 
ni o koya nai yaloyalo kai ukuuku ni kalou, ia na 
yalewa nai ukuuku ni tagane. 

8. Sa sega ni buli mai vua na yalewa na tagane, 
ia na yalewa ga e buli mai vua na tagane. 

9. E sega ni buli na tagane me baleti koya na 
yalewa, ia na yalewa e buli me baleti koya sara ga 
na tagane. 

10. Oqo na vuna me ubi tiko kina na ulu ni 
yalewa mei vakatakilakila ni sa lewai tu, ena 
vukudra na agilosi mera marau kina. 

11. Na lewa ni turaga, na tagane kei na yalewa 
me rau dau veirogorogoci ka veitarai cake. 

12. Ni yalewa e buli mai vua na tagane, kei na 
nona tadu mai e dua na tagane e tadu mai vua na 
yalewa, ia na veika kece e vu mai vua na Kalou. 
13. Dou lewa vakai kemudou mada. Ena rairai 
rakorako beka ke dua na yalewa, me masu vua na 
Kalou me qai sega ni ubi tiko na uluna? 

14. E sega beka ni da sa vulica mai na noda i 
vakarau ni bula na tamata, kevaka e mani balavu 
sivia na drau ni ulu ni tagane e sa na 
vakamaduataki koya tale? 

15. la nai ukuuku ni yalewa na drau ni ulu 
balavu, ni kena tiko na drau ni ulunabalavu me 
rawa ni nona i ubi. 

16. Kevaka e dua me via veiletitaka na ka oqo, sa 
sega ni neitou i valavala oqo, se na nodra na vei 
soqosoqo lotu ni Kalou. 


Nai Tovo Ena Vakayakavi Ni Turaga 

17. Au sega ni marautaki kemudou ena noqu solia 
yani nai vakasala oqo, ena gauna mo dou dau 
soqoni vata kina, e sega ni dau basika na vinaka vei 
kemudou, dou sa qai ca ga vakalevu. 

18. Nai matai mada ga, ni dou dau soqoni vata 
vakai soqosoqo lotu, au rogoca ni dou sa dui 
tatawasewase tu, eso nai tukutuku oqo au sa 
vakadinata. 

19. Ena sega ni yali na veiba me sega ni caka ena 
kemudou maliwa, me rawa ni ra laurai kina na 
tamata dina. 

20. O koya oqo ni dou soqoni vata ena dua na 
yasana, dou sa sega ni ia dina nai vakayakavi ni 
turaga. 

21. Ena gauna mo dou kania kina, sa sega tale ni 
dou qai veiwaraki sa dui nanumi koya ga na 
tamata, eso e via kana ni ra sa sega ni kana, eso sa 
laki mateni tale ni sa rui sivia na ka e gunuva. 

22. E cava! Sa sega nomudou vale mo dou laki 
kana kina ka gunu kina? Sa rui dou beca nai 
soqosoqo lotu ni Kalou, ka vakamadualaki ira na 
sega ni rawa ka ni sega ni dua na ka era kauta 
mai? A cava tale me'u tukuna vei kemudou? Me'u 
dokai kemudou li ena ka oqo? Au sa sega ni dokai 
kemudou. 


Na Vakayacori Ni Vakayakavi Ni Turaga 

23. Ni'u a rogoca mai vua na turaga na ka ka'u a 
tukuna talega vei kemudou: Ni sa taura nai buli 
madrai na turaga o Jisu ena bogi sa soli yani kina o 
koya; 

24. Ni sa vakavinavinakataka oti, sa dovia ka 
tukuna, “Dou taura, ka kania; ogo na yagogu sa 
doviraki ena vukumudou; dou kitaka ogo mo dou 
vakananumi au kina.” 

25. Sa vakatalega kina na bilo, ni sa kania oti nai 
vakayakavi o koya, sa tukuna, “Na bilo ogo na 
veiyalayalati vou ena nogu dra. Dou kitaka ogo mo 
dou vakananumi au kina, ena gauna kecega dou 
gunuva kina.” 

26. Ena gauna kecega dou kania kina na madrai 
ogo ka gunuva na bilo ogo, dou tukuna tiko na 
nona mate na turaga me yacova ni lesu tale mai. 


Dou Dikevi Kemudou 

27. O koya oqo, o koya vakayadua ga sa kana mai 
na madrai oqo ka gunu mai na bilo ni turaga ogo, 
ka sega ni doka ena vakadinadinataki ni sa cala ena 
vuku ni yago kei na dra i Karisito. 

28. la me dikevi koya na tamata vakai koya, me 
qai kania na madrai ka gunuva na bilo. 

29. O koya e kania ka gunuva ka sega ni doka, e 
kania ka gunuva tiko na nona cudruvi vakai koya, 
nona sega ni kauwaitaka na bibi ni nona mai mate 
na turaga. 


30. O ya na vuna e lewe levu sa malumalumu ka 
tauvi mate kina vei kemudou, ka lewe levu 
talega sa mate. 

31. Kevaka meda dikevi keda vinaka, eda na sega 
ni cudruvi. 

32. la ni da sa cudruvi, eda sa cudruvi mai vua 
na turaga, meda kakua kina ni lewai me cudruvi 
vata kei ira na kai vuravura. 

33. O koya oqo, kemudou na wekaqu, ni dou sa 
mai soqoni vata mo dou kana, dou tovolea mo 
dou dau veiwaraki. 

34. la kevaka e dua sa via kana, me kana rawa 
mai nodratou, me kakua ni yaco ena nomudou 
soqoni vata me cudruvi kina o koya. Na veika tale 
sa vo tiko, au na qai la'ki vakadodonutaka ni'u sa 
yaco yani. 


Nai Solisoli Vakayalo: Na Duavata Ena Duidui 


12. Ogo ena vuku ni solisoli vakayalo, oi 
kemudou na veiwekani; au sega ni vinakata mo 
dou sega ni kila: 

2. Mo dou kila ena gauna se bera kina ni dou 
mai lotu, dou a vakacalai tu kina veimatakau kara 
sega ni vosa rawa, ena nomudou veikauyaki voli. 
3. O koya ogo, au vakaraitaka vei kemudou ena 
sega ni rawa me dua e vosa ena yalo ni Kalou, me 
qai vosa vakacacataki Jisu, ena sega talega ni 
rawa vua e dua me tukuna ni sa turaga o Jisu, ke 
sega ni vakavuna vua na Yalo Tabu. 

4. Sa duidui nai solisoli, ia e dua ga na Yalo 
Tabu. 

5. Sa duidui talega na tiki ni veigaravi e 
vakayacori, ia e dua ga na turaga. 

6. E duidui na cakacaka e cakava na turaga vei 
keda, ia e dua ga na Kalou sa cakava tiko na veika 
kece oqori, ena noda dui bula kecega. 

7. la sa vakatakilai na Yalo Tabu vei ira na 
tamata yadua me baleti ira kece. 

8. Na Yalo Tabu sa solia vua e dua na vosa vaka 
yalomatua, vua tale e dua na vosa ni kila ka, ena 
cakacaka talega na Yalo Tabu. 

9. Vua tale e dua na vakabauta ena cakacaka 
tikoga ni Yalo Tabu, vua tale e dua nai solisoli ni 
veivakabulai ena cakacaka tikoga ni Yalo Tabu, 
10. Vua tale e dua me cakava na ka e 
veivakakurabuitaki, vua tale e dua me parofisai, 
vua tale e dua me dau kila na yalo, vua tale e dua 
me vosataka na vosa tani, vua tale e dua me 
vakadewataka na vosa tani, 

11. la na Yalo Tabu e dua bauga sa cakava na ka 
kecega ogo, ni sa vota vei ira na tamata yadua me 
vaka sa vinakata o koya. 


Na Duavata Ena Duidui Ena Dua Na Yago 

12. Me vaka sa dua ga na yago ka sa levu na kena 
veitikina, ia na veitikina ena dua na yago oqori e 
levu sara, ka sa dua ga na yago, sa vaka talega 
kina na Karisito. 

13. Na Yalo Tabu e dua bau ga eda sa 

papitaisotaki kina ena yago e dua bau ga - se Jiu 
se O ira na kai Kiriki, se bobula se tamata sereki - 
eda sa vagunuvi kecega ena Yalo Tabu e dua bau 
ga. 

14. Ni yago e sega ni dua walega na tikina, ia e 
levu na kena vei tikina. 

15. Kevaka me tukuna mai na yava, “Baleta ni'u 
sega ni liga, oi au sa sega ni tiki ni yago,” ena sega 
beka ni vakila tiko o koya e dua na ka ena yago? 
16. Kevaka me qai tukuna tale na daliga, “Baleta 
ni'u sega ni mata, oi au sa sega ni tiki ni yago,” ena 
sega beka ni vakila tiko o koya e dua na ka ena 
yaco? 

17. Kevaka me sa mata taucoko na veitiki ni yago 
kece, ena qai rawa vakacava me rogoci na ka? 
Kevaka me sa daliga taucoko na veitikina, sa na qai 
sega na ucuda meda boi kina? 

18. la oqo sa cakava na veitikini yago kece oqori 
na Kalou, ena yago me vaka na nona lewa. 

19. Kevaka na veitikina oqori me dua ga na tikina, 
ena vakacava tu mada na yago? 

20. O ya na vuna e cakava kina na Kalou me levu 
na veitikina e na dua na yago. 

21. Na mata ena sega ni rawa me tukuna ena liga, 
“O iko e sega ni yaga vei au,” se na ulu ena yava, 
“O iko e sega ni yaga vei au.” 

22. Na veitiki ni yago e sega ni dau kauwaitaki 
vakalevu ni o koya e sega tu ni dua na ka, o koya e 
dua nai tavi bibi e vakayacora tiko. 

23. Na veitiki ni yagoda eda sega ni dau doka o 
koya e sega ni raici; veitikida ga e laurai eda doka 
vakalevu cake, 

24. Na veitikida e laurai me kua soti ni vakasakiti. 
la na Kalou sa biuta tu na veitikini yago kece oqori, 
eso me laurai ka so me sega ni laurai, 

25. Me kakua kina ni veisei na yago, ia na veitikina 
kece me veitaraicake ka cakacaka vata. 

26. Kevaka sa sotava tiko na rarawa e dua, na 
veitikina kecega me vakila na rarawa o ya; se dua 
na tikina me laveti cake, mera marau vata na 
veitikina kece. 

27. Ogo oi kemudou na yagoi Karisito, ka dou 
veitikina yadudua vua. 

28. Ena i soqosoqo lotu sa vakatikora eso na 
Kalou, ai matai na Apositolo, ai karua na parofita, 
ai katolu na qasenivuli ni Volatabu, ni oti o ya na 
veivakurabuitaki, nai solisoli ni vakabula na 
tauvimate, O ira na dauveivuke, o ira na 
dautuvatuva ka, kei ira na dauvosataka na veivosa 
tani eso. 

29. Era sa Apositolo kece li? Era sa parofita kece li? 
Era sa qasenivuli ni Volatabu kece li? Era sa 
daucakava kece li na cakacaka e veivakurabuitaki? 
30. Sa tiko kece beka vei ira nai solisoli ni vakabula 
na tauvimate? Era sa vosataka kece tiko li na 
vosatani eso? Era sa dauvakavakadewa kece tiko 
li? 

31. la oqo, mo dou dui gadreva nai solisoli e uasivi 
sara. Au na vakaraitaka vei kemudou e dua ena 
vinaka cake na kena sala. 








Nai Solisoli Uasivi Duadua 


13. Kevaka au sa vosataka na nodra 
dui 


vosavosa na tamata kei na vosa ni agilosi, ia ka 
sega vei au na loloma, au sa vaka walega na 
kaukamea sa rorogo, kei na veleti varasa sa 
tataqiriqiri. 

2. Kevaka sa tiko vei au nai solisoli ni parofisai 
kei na kila na veika kecega, kevaka sa tu vei au na 
vakabauta kecega me rawa ni'u tosoa kina na 
ulunivanua, ia ka sega vei au na loloma, au sa ka 
walega. 

3. Kevaka au solia kece na noqui yau me ra 
kana kina na dravudravua, kevaka au solia na 
yagoqu me'u vakamai, ia ka sega vei au na 
loloma, sa sega sara ga ni dua na ka e yaga meu 
na rawata mai kina. 

4. Na loloma sa dauvosota vakadede ka dau 
yalovinaka; na loloma e sega ni dau vuvu, na 
loloma sa sega ni vosa doudou se me viavialevu, 
5. Sa sega ni sabalia tu nona i tovo, sa sega ni 
gara na ka baleti koya, sa sega ni dau vakavuca, 
sa sega ni dau vakanananu ca; 

6. Sa sega ni rekitaka na ka ca, ia sa rekitaka ga 
na dina, 

7. Sa dau ciqoma ena galu na ka kecega, sa 
vakadinata na ka kecega, sa vakanuinuitaka na ka 
kecega, sa vosota na ka kecega. 

8. Naloloma ena sega ni oti. Na parofisai ena oti 
mai, na vosatani eso ena oti mai, na kila ka ena 
seavu yani. 

9. Na noda kila ka kei na noda parofisai e sega 
ni ka e taucoko. 

10. la ni sa qai yaco mai na ka e taucoko, na 
vakamumuri esa na yali tani. 

11. N'u a gone, au vosa me vaka na gone, au kila 
ka me vaka tu ga na gone, au vakanananu me 
vaka na gone; ia ni'u sa qase cake mai, au biuta 
laivi kece na bula vagonegonea. 

12. Ena gauna oqo, na noda rai e vaka na noda 
tirovi keda ena Iloilo buwawa, ia ena qai yaco mai 
na gauna meda na veisotari mata kina ena 
matanavotu. Na noqu kila se bera ni taucoko, ia 
ena yaco mai na gauna me'u na kila kina na ka e 
dodonu me'u kila deivaki. 

13. E tolu na ka oqo, sai koya na vakabauta, nai 
nuinui, na loloma; ia vei ratou oqo, e uasivi 
duadua na loloma. 


Na Parofisai Kei Na Vosatani Eso 


14. Dou cicimuria na loloma, ka mo dou 
gadreva nai solisoli vakayalo, ia dou saga 
vakaukauwa mo dou parofisai. 

2. Vei koya e vosataka na vosa tani e sega ni 
vosa vei ira na tamata, ia vua ga na Kalou, ena 
sega ni dua me kila na ka e cavuta tiko; ni cavuta 
na veika vuni me vaka sa solia vua na Yalo Tabu. 
3. la o koya sa parofisai, e veivakatatakicake e 
veivakavulici e veivakacegui vei ira na tamata. 

4. O koya e vosataka na vosa tani e vakatataki 
koya ga, ia o koya sa parofisai e vakatataki ira nai 
soqosoqo lewe ni lotu. 

5. Au vinakati kemudou mo dou vosataka na 
vosa tani, ia ke dua na ka me uasivi sara vei 
kemudou modou parofisai, ni o koya e parofisai e 
bibi cake mai vei koya e vosataka tiko na vosa tani 
eso, na vosa tani me vakadewataki me rawa ni 
vakatataki kina nai soqosoqo lewe ni lotu. 


Na Vosa Tani Eso E Dodonu Me Vakadewataki 

6. la oqo, na veiwekani, kevaka me'u lako mai vei 
kemudou ena noqu tukuna na vosa tani, ena sega 
sara ga ni dua na ka dou na taura rawa mai vei au, 
dou na taura ga kevaka me'u tukuna nona 
veivakatakilai na Kalou, se na ka au kila, se na 
noqu parofisai, se na noqu veivakatavulici? 

7. Nai yaya mada ga ni vakatagi e ka mate, na 
api, na bitu ni vakatagi e tu vei ira na veimatagali 
rorogo mera dau solia, ena rawa vakacava me kilai 
na duidui ni rorogo ni vakatagi, kevaka me sega ni 
dua e kila na qiria? 

8. Kevaka me sega ni uvuci vinaka me vaka na 
kenai vakarau na davui ni valu, ena qai rawa 
vakacava mera vakavakarau kina i valu? 

9. Sa vakakina oi kemudou, kevaka mo dou sa 
sega ni qai tukuna tiko na vosa eda kila rawa, ena 
qai tauri rawa vakacava na ka dou via tukuna tiko? 
Na nomudou vosa dou sa na vosa tuga kina cagi. 
10. O vuravura era tu kina na veimataqgali vosa 
duidui, e sega ni dua na vosa oqori me sega ni kilai 
na kena i balebale. 

11. O koya oqo, kevaka me'u sega ni kila nai 
balebale ni vosa e cavuti, oi au e dua na vulagi vei 
koya e cavuta tiko e vulagi vei au. 

12. Ena nomudou rui gadreva vakalevu nai solisoli 
vakayalo, dou kerea o koya e uasivi sara na kena 
vakatataki cake nai soqosoqgo lotu. 

13. O koya oqo, vei koya e vosataka na vosa tani 
eso me masulaka me rawa ni kila na kena 
vakadewataki. 

14. Kevaka me'u masu ena dua na vosa au sega ni 
kila ka masu tiko na yaloqu, au na sega ni kila na 
ka au cavuta tiko ni na veilecayaki noqu vakasama. 
15. Na cava me'u na cakava? Au na masu ena 
yaloqu kei na noqu vakasama, au na lagasere 
talega ena yaloqu kei na noqu vakasama. 

16. Kevaka mada mo vakavinavinaka ena nomu 
cavuta na vosa e sega ni kilai, ena qai rawa 
vakacava vei koya e sega ni lotu me vaka emeni 
ena ka o tukuna tiko, ni sega sara tu ga ni bau kila 
o koya na ka o tukuna tiko. 

17. Na nomu vakavinavinaka o kila tiko na kena 
talei, ia o koya e toka tikivi iko ka sega ni lotu, e 
sega ni vakatataki koya cake. 

18. Au vakavinavinaka vua na noqu Kalou, ni'u 
uasivi vei kemudou kecega ena vosa ni veivanua 
tani, 

19. Ena gauna ni lotu ena vinaka me'u cavuta e 
lima na veimatagali vosa e rawa ni kilai, me'u 


vakavulici kemudou kina, ka ca ga me'u cavuta e 
tini na udolu na vosa mai na vosa tani. 


Na Vosa Tani Sai Vakatakilakila Vei Ira Na 
Sega Ni Vakabauta 

20. Oi kemudou na veiwekani, dou kakua ni 
vagonegonea tiko, dou na lecava kina na 
cakacaka ni butobuto me vaka na gone lalai, ia me 
tubu cake nomudou kila ka mo dou matua kina. 
21. Ena vunau sa volai tu kina: “Au na vosa vei 
ira na tamata oqo mai na nodra vosa ni gusudra 
na tamata mai na veivanua eso, io era na sega ga 
ni via rogoci au mai,” sa tukuna na turaga. 

22. O koya oqo na vosa tani eso sai 
vakatakilakila, vei ira na sega ni lotu ka sega ni 
vei ira na lotu, ia na parofisai baleti ira na lotu ka 
sega ni vei ira na sega ni lotu. 

23. Vakacava mada kevaka mo dou soqoni ena 
nomudou lotu, ka dou qai vosataka kece na vosa 
ni veivanua tani, mera lotu tale tikoga kei 
kemudou na sega ni lotu kei ira na sega vei ira nai 
solisoli oqo, era na sega beka ni tukuna ni sa ca na 
ulumudou? 

24. la kevaka mo dou parofisai taucoko, qai curu 
mai e dua na sega ni lotu ka sega ni vakabauta nai 
solisoli oqo, esa na ciqoma taucoko o koya ni kila 
na nona cala, na nona lewa e loma ena beitaki 
koya mai na ka e rogoca. 

25. Sa na vakaraitaki ga mai na ka e vuni tu e 
yalona; mena  tekiduru sobu kina ena 
vakarokoroko vua na Kalou, me tusanaka ni sa 
tiko vakaidina kei kemudou na Kalou. 


Nai Tuvatuva Vaka Lotu 

26. Sa qai vakaevei, kemudou na veiwekani? Ni 
dou sa soqoni vata dou sa dui taura yadua na 
sere, nai vakavuvuli, na veivakatakilai ni Kalou, 
na vosatani eso, na vakadewataki ni vosa. Me 
caka na ka kecega oqo modou vakatataki kina. 

27. Kevaka e dua sa vosa ena vosa tani, ke levu 
me tolu se rua ga, me veitaravi yadua, me dua e 
tiko me vakadewataka. 

28. la kevaka sa sega ni dua e tiko me 
vakadewataka, me kakua ni vosaicake me rogoca 
taucoko na tamata, me vosa toka ga i ra ni o koya 
ga kei na Kalou. 

29. Me lewe rua se tolu na parofita me vosa, na 
kena vo mera dabe ka vakalewa vinaka. 

30. la kevaka sa vakatakila vua na Kalou, e dua 
na ka vei koya e dabe voleka tiko, o koya e tucake 
tiko me dabe sobu ka galu. 

31. Ni sa rawa vei kemudou mo dou parofisai 
veitaravi  yadudua, me yaco kina na 
veivakatavulici kei na veivakayaloqagataki. 

32. Na yalo ni parofita sa vakarorogo ki vua na 
parofita. 

33. Sa sega ni dau vakavuna na Kalou na 
veilecayaki, ia na tiko sautu ga, me vaka sa yaco 
ena i soqosogo lotu ni tamata sa vakabulai. 

34. Ena nomudou vei soqosoqo lotu mera galu 
tiko na yalewa, ni sa sega ni vakatarai vei ira 

mera vosa, ia mera dau vakarorogo, ni sa tukuna 
talega na vunau. 

35. Kevaka e dua na ka era vinakata mera kila, 
mera qai laki taroga ga i vale vua na watidra, ni ka 
vakamadua me vosa tiko e dua na yalewa ena i 
sogosogo lotu. 

36. Sa vu li mai vei kemudou na vosa ni Kalou? Se 
na vukumudou li sa yaco mai kina? 

37. Kevaka e dua sa nanuma ni o koya e dua na 
parofita se tamata vakayalo, me kila sara ni sai 
vakaro ni turaga na veika au vola tiko yani oqo. 

38. la kevaka e dua e sega ni via kila ogo, ena sega 
tu ga vua na kila ka. 

39. O koya ogo, mo dou gadreva vakalevu mo dou 
parofisai, ia na vosa ni veivanua tani eso, mo dou 
kakua ni tarova. 

40. Na ka kecega me caka vaka rairai vinaka ka 
vakamatau talega. 


Na Tucake Tale I Karisito, Sai Koya Na Dina Ni 
Vakabauta 


15. Oqo meu vakananumi kemudou na 


veiwekani, nai tukutuku vinaka au vunautaka vei 
kemudou, o koya dou sa vakabauta ka dou sa 
tudei talega kina, 

2. Nai tukutuku vinaka oqo dou vakabulai mai 
kina, kevaka modou taura dei tiko na vosa ni 
Kalou au vunautaka vei kemudou - kevaka mo 
dou kua ni vakawaletaka na nomudou sa mai 
vakabauta. 

3. Au wasea taumada vei kemudou na ka e 
vakaraitaki vei au: Ni sa mate na Karisito ena vuku 
ni noda i valavala ca me vaka nai Vola Tabu, 

4. Ni sa bulu talega, ka ni sa tucake talega ena i 
katolu ni siga, me vaka nai Vola Tabu, 

5. Ni sa rairai talega vei Kifa, vei ira e muri na 
lewe tinikarua. 

6. Ni sa oti o ya sa qai rairai vei ira na mata 
veiwekani era lewe lima na drau ka vakacaca, e 
lewe levu vei ira se bula tiko me yacova mai ogo, ia 
eso vel ira sa moce. 

7. Ni oti o ya sa rairai vei Jemesa, ka qai rairai vei 
ira taucoko na Apositolo. 

8. E qai mai rairai talega vei au e muri, ena noqu 
qai mai sucu berata na veika oqo. 

9. Oi au e lailai sobu mai vei ira nai Apositolo, ka 
sega ni ganiti au me'u vakatokai mei Apositolo, 
baleta ena noqu dau vakararawataki ira nai 
sogosogo lotu ni Kalou. 

10. la na loloma ga ni Kalou au sa yaco kina ena 
noqu tiko e daidai, na nona yalololoma vei au e 
sega ni ka wale; au gumatua ena noqu cakacaka 
mai vei ira kecega, e sega ni o au, ia na loloma ga ni 
Kalou o koya sa tiko vei au. 

11. O koya oqo, oi au se o ira, e sega ni dua na ka, 
e bibi ga na neitou i vunau modou vakabauta. 


Sa Noda I Nuinui, Na Karisito Tucake Tale 
12. Kevaka sa vunautaki na Karisito ni sa vakaturi 
cake tale mai na mate, era sa tukuna vakacava eso 


vei kemudou ni sa sega na tucake tale mai na 
mate? 

13. la kevaka sa sega ni tucake tale o ira na mate, 
sa qai sega ni tucake tale mai na Karisito. 

14. Kevaka sa sega ni tucake tale mai na Karisito, 
sa sega ni yaga neitou i vunau ka sega ni yaga 
talega nomudou vakabauta. 

15. lo keitou na laurai kina ni keitou mai lasutaka 
tiko nai tukutuku ni Kalou, ni keitou mai tukuna 
tiko ni vakaturi Karisito cake na Kalou, e sega ni 
tucake dina mai o koya - kevaka mera sega ni 
tucake mai o ira na mate. 

16. Kevaka me sega ni tucake tale o ira na mate, 
ena sega talega ni tucake tale na Karisito. 

17. Kevaka sa sega ni vakaturi cake tale na 
Karisito, e maumau walega nomudou vakabauta, 
dou se vesuki tu ga ena i valavala ca! 

18. Kei ira talega na tamata lotu era sa mate, era 
na rusa. 

19. Kevaka eda sa vakanuinui me yaga vei keda 
na Karisito ena bula oqo, eda sa qai vakaloloma 
vakalevu cake vei ira kecega na tamata. 


Sa Vakarusai Nai Otioti Ni Meca 

20. la oqo na Karisito sa tucake mai na mate, ka 
sa yaco mei sevu ni tucake tale vei ira sa moce tu. 
21. Ni sa qai vuni mate na tamata, sa qai vuni 
tucake tale mai na mate na tamata talega. 

22. Ni sa qai mate kecega ena vuku i Atama, ena 
vakabulai kece talega ena vuku i Karisito. 

23. la eda na dui muria ga nai tuvatuva: O 
Karisito sa kenai sevu, era na muri o ira sa tu vata 
kei Karisito ena nona na rairai mai. 

24. Ni oti o ya sa qai yaco nai vakataotioti, ena 
solia lesu na matanitu ni Kalou vei tamana, ni sa 
vakarusai taucoko na vei vuni kaukauwa, na lewa 
kecega, kei ira sa lewa. 

25. Ena qai yaco o koya me vakatulewa, ni ra sa 
vakamalumalumutaki taucoko na kena meca 
mera tu ena ruku ni yavana. 

26. Na kena meca mena qai vakarusai taudua e 
muri oqori o mate. 

27. “Ni sa vakamalumalumutaka na ka kecega sa 
tu ena ruku ni yavana,” la ni sa tukuna, “Na ka 
kecega sa tu ena ruku ni yavana,” sa na uasivi 
sara o koya e vakamalumalumutaki koya ena 
ruku ni yavana ena ciqomi. 

28. Ni vakamalumalumutaki koya na tamata 
kecega vei koya, o koya (Jisu) ena qai 
vakamalumalumutaki koya vei tamana ni solia 
vua na lewa kecega, me nona tikoga kina na 
Kalou na lagilagi kei na vakarokoroko kecega. 


Na Veika Ena Yaco Ni Sega Ni Vakabauti Na 
Tucake Tale 

29. A cava na betena vei ira na papitaiso ena 
vukudra na mate, kevaka me ra sega ni tucake 
tale na mate? Cava mera papitaiso tiko kina ena 
vukudra na mate? 

30. Ka cava me keitou bolea talega kina na mate 
ena vei auwa kecega? 

31. Au via tukuna dina, na veiwekani, ni sa dua na 
ka noqu rekitaki kemudou, ena vuku i Jisu Karisito 
na noda turaga, ena veisiga au sa mate tikoga. 

32. Kevaka sa vakatamata ga na noqu veivala kei 
ira na manumanu daukata mai Efeso, a cava na 
kena yaga vei au? Kevaka mera sega ni tucake tale 
o ira na mate, “Meda sa kana ga, ka gunu yani ni 
da na mate ni mataka!” 

33. Dou kakua ni vakaisini kemudou tiko vakai 
kemudou: “Na dau veitokani kei ira nai valavala 
vakabutobuto, ena vakayalia vakadua nai valavala 
uasivi. 

34. Dou yadrava tiko na bula dodonu, dou kakua 
ni valavala ca tiko; ni so vei kemudou se bera ni se 
kila vinaka tiko na Kalou. Au vosa vakaoqo modou 
rawa ni madua kina. 


Na Yago Sa Vakamataliataki 

35. la ena dua ena baci tukuna, ena vakaturi cake 
rawa vakaevei na mate? Ena vakacava na yagodra 
ni ra sa tucake mai? 

36. O iko e dua na lialia, na ka o kaburaka kina 
qele, kevaka me sega ni mate mada ena sega ni 
rawa me bula. 

37. Na ka o kaburaka, ni sa tubu cake mai o sega 
ni kaburaka na yago o ya, ia ena basika mai na sila 
- se witi se so tale na sila tani. 

38. la na Kalou ena tokara vua e dua na yago vou 
me vaka sa vinakata o koya, na vei sore ni tei 
taucoko, era na tokara na yago vou ni ra sa bula 
cake mai. 

39. E vaka talega kina na vei lewe ni ka, ia na 
tamata e tautauvata taucoko na lewedra, na 
manumanu yava i va e dua tani na lewedra, na ika 
e duatani tale na lewedra, na manumanu vuka e 
duatani talega na lewedra. 

40. E tiko na yago vakalomalagi ka tiko na yago 
vakavuravura, nai ukuuku ni yago vakalomalagi e 
duatani, nai ukuuku ni yago vakavuravura e 
duatani. 

41. Sa duatani nai ukuuku ni matanisiga, ka sa 
duatani nai ukuuku ni vula, ka sa duatani nai 
ukuuku ni veikalokalo, ka duatani talega nai serau 
era solia na veikalokalo yadudua. 

42. Sa vaka talega kina na tucake tale mai na mate. 
Ni sa biu sobu na yago sa vuca ka luca yani, ia ni 
sa tucake tale mai sa yago e vakaiukuukutaki 
vakalomalagi. 

43. Ni sa tei, sa vakasisilataki, ni sa vakaturi cake 
sa vakaiukuukutaki, ni sa tei sa malumalumu, ni sa 
vakaturi cake sa tu vua na kaukauwa. 

44. Ni sa tei sa yago dina ga vakatamata, ni sa qai 
vakaturi cake tale, sa yago vakayalo. E tiko na yago 
dina vakatamata, ka tiko na yago dina vakayalo. 
45. Ni sa volai, “nai matai ni tamata o Atama sa 
soli vua na yago dina vakatamata.” Na Atama qai 
muri mai sa yaco O koya me yalo sa solia na 
veivakabulai. 

46. la sa sega ni liu o koya sa vakayalo, e liu o 
koya sa vakayago, sa qai tarava mai o koya sa 
vakayalo. 








47. Nai matai ni tamata e buli mai ena kuvu ni 
qele; nai karua ni tamata sai koya na turaga sa 
lako sobu mai lomalagi. 

48. Me vakataki koya sa buli mai ena kuvu ni 
qele, era na vaka talega kina o ira era ucui koya; 
me vakataki koya sa lako sobu mai lomalagi, era 
na vakatalega kina o ira era ucui koya. 

49. Ni da sa tautauvata kei koya sa buli ena kuvu 
ni qele, meda segata meda tautauvata sara kei 
koya sa lako mai lomalagi. 


Nai Cavacava Oaga 

50. Me'u tukuna vei kemudou na veiwekani na 
ka oqo, ena dredre sara me curu kina matanitu 
vakalomalagi na lewe kei na dra, na yago 
vucavuca rawarawa oqo ena sega ni rawa me 
bulabula tikoga me Sega ni mudu. 

51. Raica, au na tukuna vei kemudou e dua na ka 
vuni: eda na sega ni moce kece, ia eda na 
veisautaki ka vakamataliataki. 

52. Ena vakasauri sara, me vaka na sauriva ni 
mata, ena kena uvuci nai otioti ni davui. Na davui 
mera na tucake mai kina o ira sa mate tu vata kei 
Jisu, mera na sega ni mate tale, kei keda sa bula 
tiko meda veisautaki ka vakamataliataki vata 
talega. 

53. Sa na vakavoui na yago vuca oqo me kakua 
tale ni vuca rawa, ka sa na vakavoui na yago mate 
ogo me kakua tale ni mate rawa. 

54. la ni sa vakavoui oti na yago vuca oqo me 
kakua tale ni vuca rawa, ka sa na vakavoui oti na 
yago mate oqo me kakua tale ni mate rawa, ena 
qai vakayacori kina na vosa sa volai: “Na gaga ni 
tucake tale sa vakaoti vakadua kina o mate” 

55. “O iko mate, sa E vei na nomu batigaga? O 
iko bulubulu, sa e vei nomu gaga? 

56. Nona batigaga o mate nai valavala ca, kei na 
nona kaukauwa nai valavala ca na vunau. 

57. la me vakavinavinakataki ga na Kalou, o 
koya sa solia vei keda na gaga ena vuku ni noda 
turaga o Jisu Karisito. 

58. O koya oqo, oi kemudou na wekaqu lomani, 
dou tudei tiko, kakua ni dou rawai rawarawa tu, 
me uasivi cake tikoga nomudou cakacaka vua na 
turaga, ka modou kila sara, sa sega ni ka wale na 
nomudou cakava na cakacaka ni turaga. 


Kumuni Soli Baleti Ira Na Lotu 


16. Me baleta na kumuni ka ni loloma vei ira 
sa lotu, me vaka au sa vakaroti ira kina na 
veisoqosoqo lotu mai Kalatia, kei kemudou talega 
modou cakava. 

2. E nai matai ni siga ni veimacawa, modou 
kumuna ka binia vata nai yau modou na sautu 
kina, me kakua tale kina ni dua na kumukumuni 
ni'u sa yaco yani. 

3. Niu sa lako yani, au na talai iratou sara ki 
Jerusalemi me ratou kauta nomudou i loloma, 
oiratou ga na yaca dou sa vakaraitaka tiko yani e 
nai vola. 

4. la kevaka ena vinaka me'u lako talega, e ratou 
na lako vata kei au. 


Nona I Tuvatuva 

5. Au na mai raici kemudou ni'u sa yaco ki 
Masitonia (au na lakovi Masitonia). 

6. E rairai tiko ni'u na laki tiko vakalailai vata kei 
kemudou, ke sa donumaka na gauna ni batabata 
au sa na tikoga vata kei kemudou, me rawa ni dou 
qai vakauti au ena vei vanua eso au na lakova. 

7. Au se sega ni vinakata me'u raici kemudou 
mada oqo; ia au sa nuitaka tiko ni na dua na gauna 
vinaka medatou na qai sota vinaka, kevaka sa lewa 
ni Kalou. 

8. la au na tiko mada i Efeso me yacova na Siga ni 
Penitiko. 

9. E levu na katuba vinaka ni cakacaka sa tadola 
vei au, sa levu vata talega kei na kena meca. 

10. Kevaka sa lako yani o Timoci, dou vakai 
taukeitaki koya me kua kina ni rere, ni sa cakava 
talega o koya na cakacaka ni turaga, me vakataki 
au. 

11. O koya oqo me kua ni dua me beci koya, ia 
dou vakauti koya mai ena yalo marau vei au; ni'u 
sa waraki koya tiko kei ira vata na veiwekani. 

12. Ena vuku i Apolosa na wekada, au sa kerei 
koya vakabibi me lako yani vei kemudou vata kei 
ira na veiwekani, ia sa dredre sara ga vua me lako 
yani ena gauna oqo; ena qai lako yani ni sa donu 
vinaka na kena gauna. 


Nai Otioti Ni Nona Veivakayaloqagataki 

13. Dou vakatawa, dou tu dei ena vakabauta, dou 
yaloqaqa, dou tu vakatagane. 

14. Na ka kece dou cakava me caka ena loloma. 

15. Kemudou na veiwekani, dou kila vinaka na 
matavuvale nei Sitavana, ratou nai sevu sara ga ni 
lotu mai Akaia, nodratou bula taucoko ratou sa 
musuki ratou sara ga ena nodra qaravi ka vukei na 
tamata lotu- 

16. Dou talairawarawa kina bula sa vakaoqo, ka 
vaka kina vei ira e mai colata vata kei keda nai vua 
ni cakacaka oqo. 

17. Au sa marau ena nodratou lako mai o 
Sitavana, Fotunatu kei Akaiko, ni ratou na mai 
solia na ka e sega ni rawa mo dou solia. 

18. E ratou mai solia vei au e dua na yalogaqa vei 
kemudou talega. O ira na tamata sa vakaoqo meda 
kakua ni dau lako siviti ira. 


Veikidavaki Kei Na Veitataunaki Ni Sa Cava Nai 
Vola 

19. Sa loloma yani vei kemudou na veisoqosoqo 
lotu mai Esia. O Akuila kei Pirisila vata kei ira na 
soqosoqo lotu e nodratou vale era sa loloma 
vakabibi sara tu ga yani ena turaga. 

20. O ira taucoko na veiwekani era sa loloma 
yani. Dou veireguci vakai kemudou ena veireguci e 
savasava sara. 

21. Oi au o Paula, oqo na mawe dina ni noqu 
volavola ni vakamoce vei kemudou. 

22. Kevaka e dua me sega ni lomana na turaga o me tiko kei kemudou. 
Jisu Karisito ena cudruvi o koya. Ni lako mai 24. Au sa loloma yani vei kemudou kecega ena 
Turaga! vuku i Karisito Jisu. Emeni. 


23. Na yalololoma ni noda turaga o Jisu Karisito 

NAI KARUA NI VOLA NEI PAULA VEI IRA NA KAI 


KORONICA 


Veikidavaki Kei Na Vakabula 


1. Oi au o Paula, nai apositolo i Jisu Karisito ena 
lewa ni Kalou, kei Timoci na wekaqu kivei ira nai 
sogosogo lotu ni Kalou sa tiko mai Koronica, kei 
ira kece sa lotu ena yasana vaka Akaia: 

2. Me nomudou na loloma kei na vakacegu mai 
vua na Kalou o Tamada kei na Turaga o Jisu 
Karisito. 


Vakacegui Ena Gauna Ni Rarawa 

3. Me vakavinavinakataki na Kalou o koya na 
Tama Ni Noda Turaga o Jisu Karisito, na Tama ni 
Loloma ka Kalou ni veivakacegui, 

4. O Koya sa vakacegui keitou ena neitou rarawa 
kecega, me keitou vakacegui ira sa rarawa ena dua 
na ka, ena veivakacegui keitou sa vakacegui kina 
mai vua na Kalou. 

5. Me vaka ni sa ka levu sara na veika rarawa 
keitou sotava ena vuku I Karisito, keitou sa sinai 
vuabale talega ena vakacegu mai vei Karisito. 

6. Kevaka keitou sa vakararawataki, oqori mo 
dou vakacegui ka vakabulai kina, ka sa yaco oqo 
ni dou sa vosota na veika rarawa sa yaco vei 
keitou, kevaka keitou sa vakacegui dou sa 
vakacegui vaka talega kina mo dou vakabulai. 

7. Na neitou nuitaki kemudou e dei tu ga, ni 
keitou kila dou sa vakaivotavota vata kei keitou 
ena veika rarawa, dou na vakaivotavota vata 
talega kei keitou ena veivakacegui. 


Sereki Mai Na Veivakararawataki 

8. Keitou sega ni vinakata mo dou sega ni kila na 
veiwekani, na veika dredre keitou sotava mai Esia: 
keitou a vakamavoataki sara vaka ca, ka 
vakamalumalumutaki na neitou kaukauwa, keitou 
sa nanuma ni keitou na sega ni bula tale. 

9. Io, sa tau oti na keitou i totogi me keitou mate, 
ia keitou sega ga ni via nuitaki keitou vaka i 
keitou, keitou sa nuitaka ga na Kalou, o Koya sa 
vakaturi ira cake na mate. 

10. O Koya, sa vakabulai keitou mai nai sole ni 
mate, ia sa vakabulai keitou, ena tu ga vua na 
neitou vakanuinui ni o Koya ga ena vakabulai 
keitou tiko, 

11. Oi kemudou talega, mo dou vukei keitou ena 
veimasulaki, me levu me ra vakavinavinaka ena 
vukui keitou, ni sa vakavotukanataki tiko na veika 
vivinaka sa yaco vei keitou, mai na nomuni 
veitokoni. 


Na Yalodina I Paula 

12. Ogo na ka keitou sa boletaka tu ga: na veika 
keitou vakaraitaka yani ki vuravura o ya na neitou 
lewe e loma e vinaka ka savasava vaKalou, ka 
keitou sega ni tucake ena vuku vakatamata ia ena 

loloma duadua ga ni Kalou, ka vakauasivi ki vei 
kemudou. 

13. Keitou sega ni vola yani vei kemudou e dua 
na ka, dou sega ni wilika rawa se sega ni kila. Au 
sa nuitaka ni dou na taura dei tiko me yacova nai 
vakataotioti. 

14. (Me vaka ni dou se bera sara ni tauri au 
vakavinaka), ia au sa vakanuinui tikoga ni da na 
la'ki marau vata ena siga namaki o ya, na siga ni 
noda Turaga o Jisu. 


Vakabulai Ni Lotu 

15. Au sa vakadeitaka yani oqo, ni'u sa lako yani 
medatou na la'ki sota. Me rawa ni so na ka vinaka 
mo dou na taura kina - 

16. Ena noqu i lakolako ki Masitonia au na yaco 
mada vei kemudou, niu suka lesu tale mai 
Masitonia au na yaco tale yani vei kemudou, mo 
dou na qai vukei au ena noqu i lakolako ki Jutia. 
17. la oqo, e a mamada wale beka na noqu tuva 
na ka me caka? Se na noqui tuvatuva vakayago 
beka? Se'u sa tautauvata beka kei ira eso ni ra 
tukuna na sega e dodonu me io? la, vei au na io ga 
na io, ka sega ga na sega. 

18. la me vaka na yalodina ni Kalou, na neitou 
vosa vei kemudou ena io na io, ka sega na sega. 

19. Ena neitou vunautaki Jisu Karisito na Luve Ni 
Kalou, o Timoci, o Silivenusi kei au, e sega kina na 
io kei na sega, ia vei Koya sa io tu ga. 

20. Na ka kece e yalataka na Kalou ena vukuna sa 
io tu ga, o ya na vuna e cavuti kina vua na Emeni, 
me vakacaucautaki na Kalou ena vuku i keitou. 

21. Na Kalou sa vakatikori keda vata vei Karisito 
ka lumuti keda vata. 

22. Ka dregati keda kei na Nona vakatikora e 
yaloda na Yalo Tabu ni sa yalataki tu. 

23. la au sa kaciva na Kalou me noqu i 
vakadinadina vei au, kevaka au sega ni dina, na 
noqu lomani kemudou ena bera kina vakalailai 
noqu lako ki Koronica. 

24. Neitou na lako yani e sega ni baleta nomudou 
i vakarau ni vakabauta, keitou na la'ki vukea cake 
ga na nomudou rekitaka na Turaga; e na vuku ni 
vakabauta dou sa tudei kina. 


2. la au sa vakadeitaka tiko ena lomagu, me sa 
kakua mada ni'u lako yani mo dou kune rarawa. 
2. Kevaka me'u na vakararawataki kemudou 
tikoga, o cei me dauvakamarautaka na yaloqu ia 
oi kemudou ga ka'u sa dauvakararawataka? 


Vosoti Ira Sa Cala 

3. Au vola ogo vei kemudou, de yaco ni'u sa 
lako yani, me kakua ni rarawa tiko na yaloqu vei 
ira e dodonu meu rekitaka tiko, au sa 


vakataudeitaka ena vukumudou na noqu reki me 
nomudou reki talega. 

4. Sa rui luluvu vakalevu na yaloqu, ka lomabibi, 
ena noqu vola yani vei kemudou nai vola oqo, e 
ka levu na noqu tagi, e sega ni ka mo dou rarawa 
kina, ia mo dou kila ga na levu ni noqu lomani 
kemudou. 

5. la kevaka e dua me dau veivakararawataki 
tiko, e sega ni cakava vei au na veivakararawataki 
oqori, ia mo dou kakua ni via kauwai kina. 

6. Nai totogi era tauca na lewe vuga sa rauta 
vinaka na tamata vakai koya, 

7. Na kisi vaka oqo ena uasivi mo dou ciqomi 
koya ka vakacegui koya vinaka, de na qai uasivi 
cake sara nona ca. 

8. O koya oqo, au sa kerei kemudou kina mo 
dou vakaraitaka vua na nomudou lomani koya. 

9. Na ka talega oqo au volavola yani kina, me'u 
vakatovolei kemudou, dou na rawata se sega, mo 
dou talairawarawa tikoga ena ka kecega. 

10. Kevaka sa rawa vei kemudou mo dou vosota e 
dua sa caka cala, au sa veivosoti oti tu, Au na 
vosoti koya dina ena vukumudou ena matai 
Karisito. 

11. Me kakua ni mai rawai keda tiko o Setani; ni 
da lecaikataka tu na nona i vadi qasegase. 


Qaqa Ena Vuku I Karisito 

12. Ena noqu lako ki Tiroa me'u laki vunautaka 
kina nai tukutuku vinaka i Karisito, e a qai dolava 
vei au e dua na katuba na Turaga. 

13. E sega ni cegu na yaloqu, ni'u sega ni raici 
Taitusi kina na wekaqu, ia au sa mani biubiu mai 
kina, ka lako ki Masitonia. 

14. la oqo me vakavinavinakataki na Kalou ni sa 
tuberi keda ki na gaga ena vuku i Karisito, ka sa 
vakayagataki keitou me kuruseta na loma ni 
vanua nai tukutuku vinaka me vaka na waiwai 
vakaisaluwakitaki vinaka. 

15. Ena vukui Karisito eda sa boi kamikamica 
kina vei ira sa lotu kei ira sa rusa tiko, ka 
vakauasivi sara vua na Kalou. 

16. Vei ira na sega ni lotu (mate) eda boiboi ni 
mate vei ira, ia vei ira sa lotu (bula) eda sa boiboi 
vinaka ni bula vei ira. O cei e kilikili kaya na veika 
oqo? 

17. Oi keitou e sega, keitou sega ni vakataki ira na 
dauveivakaisini ni ra vakauta na vosa e 
vakatanitaki kina na vosa ni Kalou, ia keitou sa 
vunautaka nai tukutuku vinaka ena loma e vinaka 
sara, ena mata ni Kalou me baleti Karisito. 


Nai Vola I Karisito 


3. Keitou sa baci tekivu tukuni keitou tale? Se 
me keitou vakataki ira eso, me keitou vola li e dua 
nai vola mei vakadinadina vei kemudou se me 
dua li nai vola mai vei kemudou, mei 
vakadinadina? 

2. Oi kemudou ga na neitou i vola sa volai ena 

yaloi keitou, era sa kila ka wilika o ira na tamata 
kecega, 

3. E matata vinaka tu ni dou sai vola i Karisito, 
dou rawata mai vei keitou, sa sega ni volai ena 
wai ni volavola, ia ena yalo ga ni Kalou bula, sa 
sega ena dela ni vatu ni volavola, ena vatu ga ni 
yagomudou, oqori, na yalomudou. 


Na Yalo, Sega Ni Matanivola 

4. A sa vakaoqo na neitou vakararavi vua na 
Kalou ena vuku i Karisito. 

5. Keitou sa sega ni rawata vakai keitou me 
vakasamataka ni keitou rawa ni rawata e dua na 
ka, ia sa vu ga mai vua na Kalou neitou 
kaukauwa, 

6. O koya ga sa vakayacori keitou me keitou sa i 
vota mate ni veiyalayalati vou, sa sega ni ka e 
volai ia ena yalona ga; na vosa volai sa ka mate, ia 
na Yalo ni Kalou sa solia na bula. 


Nai Serau Ni Veiyalayalati Vou 

7. la kevaka e se yaco sara na cakacaka sa yaco 
kina na mate o koya sa volai ka ceuti ena vatu me 
serau, me dredre kina vei ira na luvei i Isireli me 
ra raica rawa na mata i Mosese, baleta nai serau ni 
matana, o koya sa takali rawarawa. 

8. Ena sega li ni uasivi cake sara nai serau ni 
cakacaka ni Yalo Tabu? 

9. Kevaka sa laurai nai serau ena cakacaka ni 
veicudruvi, na cakacaka ni veivakadonui oqo sa 
uasivi sara na kenai serau mai na kena o ya. 

10. E sega sara ga ni wili me dua nai serau nai 
serau o ya, ni serau sa qai tu oqo e uasivi cake sara 
na kenai serau. 

11. Kevaka me uasivi nai serau o koya sa takali 
yani, o koya e sega ni takali e uasivi sara na kenai 
serau lagilagi. 

12. O koya oqo, ni sa tu vei keitou nai nuinui oqo, 
keitou sa doudou tiko kina ni vunau - 

13. Keitou sega ni vakataki Mosese, me ubia na 
matana ena i ubi, me ra kakua kina ni raica na 
luve i Isireli e dua na ka sa takali vakamalua tiko 
yani. 

14. Ni se butobuto na nodra vakasama. Me 
yacova mai na siga oqo e se sega ga ni kautani nai 
ubi o ya, ni dau wiliki nai veiyalayalati makawa, 
baleta o Karisito duadua ga sa qai mai kauta tani. 
15. Me yacova mai na siga oqo ni wiliki nai 
tukutuku kei Mosese, e tu nai ubi e yalodra. 

16. la kevaka e dua me sa veisau vua na Turaga, 
ena kautani vua nai ubi o ya. 

17. Na Turaga sai koya ga oqo na Yalo Tabu; ni sa 
tiko na Yalo Tabu ni Turaga, sa na yaco na bula 
sereki. 

18. la Oi keda kecega, ni sa sega ni ubi na matada, 
eda sa raica tiko nai serau ni Turaga me vaka na 
titiro tiko e nai iloilo, ka sa yaco kina vei keda na 
veisau mai na lagilagi ki na lagilagi, me vaka sa 
cakava tiko na Yalo Tabu. 


Na Rarama Ni Kosipeli I Karisito 


4.0 koya oqo, me tekivu mai na gauna keitou sa 


cakacaka kina vakaitalatala, me vaka na loloma sa 
yaco vei keitou, e sega ni bau dua na gauna me 
keitou guce kina. 

2. Na neitou i tukutuku vei ira na tamata e sega 
ni muria na gaunisala ni veivakaisini, keitou sega 
ni vakatavuvulitaka e dua na ka e sega ni tukuna 
na vosa ni Kalou, keitou sega ni via kauta cake 
talega mai na ka sa oti ka dau veivakamaduataki, 
ia ni keitou tucake tu ena mata ni Turaga me 
keitou tukuna tikoga na dina, ni ra rogoca o ira na 
tamata me laucoka na yalodra. 

3. la kevaka e buwawa na neitou kosipeli, ena 
buwawa ga vei ira sa lako tiko ki na rusa, 

4. Ni sa vakabutobutotaka na nodra vakasama 
na veika ni vuravura oqo, me dredre kina ni ra 
raica na rarama ni kosipeli sa serauni tu i Karisito, 
ni sai koya nai yaloyalo ni Kalou,me 
vakararamataka na yalodra. 

5. Keitou sega ni vunautaki keitou tiko, o 
Karisito Jisu Na Turaga, na uto ni neitou i 
tukutuku, oi keitou na bobula ga i Jisu. 

6. Na Kalou e vakarota me cila yani na rarama ki 
na vanua butobuto, o koya sa mai vakararamataka 
kina na yaloda, meda kila kina nai serau ni Kalou, 
sa kunei ena mata i Jisu. 


Vakalolovirataki Ka Sega Ga Ni Vakadrukai 

7. la nai yau talei oqo e mai ukutaka na yago 
qele, me vakaraitaka kina na Kalou na cakacaka 
veivakurabuitaki e  vakayacora ena nona 
kaukauwa, ka sega ni o keitou. 

8. Ena vei yasana vava kecega keitou vakacacani 
mai kina, e sega ga ni mai rawai keitou, e 
vakatataro vakalevu sara na loma i keitou, ia 
keitou sega ni via suka i muri. 

9. Vakacacani sara vakaca, ia sega ni keitou 
guilecavi, viritaki sobu, ia sega ni keitou mate 
kina- 

10. Keitou sa colata tikoga e veisiga na veika 
rarawa me vakataki Koya na Turaga o Jisu, me 
rawa ni laurai talega ena yagoi keitou na mawe ni 
mavoa me vakataki Jisu. 

11. Nida se bula tikoga meda soli keda yani ki na 
mate ena vukui Jisu, ni na veisau na yago oqo me 
tautauvata kei Jisu. 

12. O mate sa cakacaka tiko oqo vei keitou, ia na 
bula sa tu vei kemudou. 

13. Ni sa duavata ga na yalo ni noda vakabauta, 
me vaka na ka sa volai, “au sa vakabauta kau sa 
vosa kina,” oi keda eda sa vakadinata talega, o 
koya eda sa vosa kina, 

14. Eda sa kilai koya ka vakatura cake na Turaga 
o Jisu ena vakaturi keda cake vata kei Jisu, meda 
rairai vata e matana. 

15. Na ka kecega e yaco oqo me baleti kemudou, 
O ira na tamata era na raica mai ka vakacerecerea 
na Kalou ena Nona i serau, ni sa tubu cake 
nomudou loloma. 

Raica Na Ka E Sega Ni Kune 

16. O koya oqo me da kua ni yalolailai. E dina ni 
yagoda e sau sa salulu ka na vuca yani, ia na 
tamata e loma sa vakavoui tikoga mai ena veisiga 
kecega. 

17. Na noda rarawa e lailai sara ka lekaleka 
walega, sa vakarautaki keda tikoga ki na dua na 
bula e uasivi cake ka sa sega ni mudu na kena 
lagilagi, 

18. Ni da sa sega ni raica tiko na ka e laurai, eda 
raica na ka e sega ni rairai. la na ka e laurai e sega 
ni ka tudei, ia na ka sa sega ni rairai eSega ni 
mudu. 


Vakadei taki Na Tucake Tale 


5. Ni keitou sa kila kevaka sa mani vuca na 


neitou vale vakavuravura, o koya sa vakacevaceva 
walega, sa dua na neitou vale ,mai vua na Kalou, 
sa sega ni tara ena liga, ka sa tu me Sega ni mudu 
mai lomalagi. 

2. Na ka oqo e mositi keitou, keitou sa gadreva 
sara ga kina vakalevu me keitou daramaka nai 
sulu vakalomalagi, me sa kua nai sulu 
vakavuravura e kauta mai na mosi, 

3. Kevaka me sa daramaki dina nai sulu oqo, eda 
na sega ni kune me luvaiwale. 

4. Na vale vakacevaceva oqo e kauta mai na 
vutugu kei na veivakatotogani, ena sega ni rawa 
ni da luvata tani, ena qai luvati koya tani ga ni sa 
veisau na yago vuca oqo kina yago e 
vakamataliataki. 

5. Na Kalou ga sa veivakarautaki tiko mai me 
baleta sara ga na ka oqo, ka solia vata na Yalo 
Tabu mei vakadinadina. 

6. Ena ka oqo keitou sa nuidei tiko kina, ni 
keitou se curu tiko ena vale vakayago oqo, keitou 
se sega ni tiko tukuna na Turaga. 

7. Keitou lako tiko ena vakabauta, ka sega ena 
raica. 

8. Keitou nuidei, io na marau vakalevu cake me 
keitou sa lako tani mai na yago ogo, me keitou sa 
tiko vata ga kei na Turaga. 


Nai Dabedabe Ni Veilewai Nei Karisito 

9. O koya oqo se keitou tiko ena yago oqo, se 
keitou sa takali mai kina, ena sega ni kauta tani na 
ka keitou sa navuca tu mai, me keitou caka vinaka 
tikoga e matana. 

10. Ni oi keda kece eda na rairai ena mata ni 
tikotiko ni veilewai nei Karisito, me da na la'ki 
tauca kina na vua ni veika eda cakava ena yago 
oqo, se ka vinaka se ka ca. 

11. O koya oqo, meda kila ka rerevaka na Turaga, 
sa dua na ka noda sasaga meda rawati ira na 
tamata, ia sa kilai keda tu na Kalou, au nuitaka ni 
na sega ni beitaki na lomamudou. 


Dou Veivinakati Kei Na Kalou 
12. Keitou sega ni via tukuni keitou tale vei 
kemudou, keitou solia ga vei kemudou na ka mo 


dou qoroi keitou mai kina, ena nomudou rawa ni 
veidutaitaka vata eso na yalo e veivakaisini ka dau 
lako voli yani vei kemudou. 

13. Kevaka me keitou vaka na lialia, oqori me 
baleta na Kalou; se me keitou rakorako ka matau, 
oqori me baleti kemudou. 

14. Na loloma ga i Karisito sa lewai keitou tiko, 
me yacova tiko mai oqo: kevaka sa mate e dua ena 
vukudra na tamata kecega, sa mate na tamata 
kecega; 

15. O koya e mate ena vuku ni tamata kecega, o 
ira sa bula tiko mera kakua ni bula ena vukudra 
ga, ia ena vukui koya ga e mai mate ena vukudra 
ka sa tucake tale. 

16. O koya oqo, e na gauna oqo ka lako yani 
keitou sa sega ni doka e dua na tamata. E dina ni 
keitou a dokai Karisito ena rai ga vakatamata, ena 
gauna oqo sa sega ni vaka na rai e liu. 

17. O koya oqo, kevaka sa tuvata kei Karisito e 
dua na tamata, o koya sa buli vou; sa lako tani na 
veika makawa; raica, sa yaco me vou na ka kecega. 
18. Sa taka mai vua na Kalou na ka kecega, o koya 
sa vakaveivinakatitaki keda vua ena vuku i Jisu 
Karisito, sa solia mai vei keda na cakacaka ni 
vakaveivinakatitaki oqo. 

19. Ogori, na Kalou sa tu vei Karisito me 
vakaveivinakatitaki koya kei vuravura. Sa sega ni 
wilika na nodra caka cala ka sa solia vei keda nai 
tukutuku ni veivinakati oqo. 

20. Oqo e da sa mata i Karisito, me vaka sa 
vakamamasu na Kalou ena vukuda, keitou sa 
vakamamasu kina ena vuku i Karisito, mo ni 
veivinakati kei na Kalou. 

21. Ena vukuda sa mai yaco kina me valavala ca o 
Koya ka e sega ni bau valavala ca, me rawa kina 
vei keda me da vakadonui vua na Kalou ena 
vukuna. 


Na Ka E Kilai Kina Na Cakacaka Vakalotu 


6. Keitou sa dau cakacaka vata kei Koya, ka 


keitou sa kerekere sara vakabibi, mo dou kakua ni 
vakawaletaka na loloma ni Kalou. 
2. Ni tukuna o Koya: 

“Au a rogoci iko ena gauna ni vinakati, kei na 
gauna ni veivakabulai au a vukei iko.” 
Raica, oqo na gauna ni vinakati; raica, oqo na siga 
ni veivakabulai. 
3. Keitou sega ni vinakata me dua e tarabe ena 
dua na ka, de qai beitaki kina na neitou cakacaka 
vakai talatala. 
4. Ena ka kecega e yaco, keitou na dau 
vakaraitaka ni oi keitou nai talatala ni Kalou: 
keitou vosota na veivakararawataki, sega ni 
vakani, na gauna ni vei butuki sobu, 
5. Ena veivakanakuitataki, e na biu ki vale 


veivesu,  vaculaki. mai na lewe  vuqa, 
vakasaurarataki me cakacaka, moce vakaca, 
waloloi, 


6. Keitou sauma ena yalo vinaka, ena kila na ka, 
ena vosota vakadede, ena yalo loloma, ena Yalo 

Tabu, ena loloma dina, 

7. Ena vosa ni dina, ena kaukauwa ni Kalou, e 
nai yaragi ni yalododonu ena ligai matau kei na 
ligai mawi, 

8. Ni keitou dokai se beci, se talanoataki 
vakavinaka se talanoataki vaka ca, se keitou 
vakaisini, keitou na dina tu ga, 

9. Keitou sega ni bau kilai, keitou sa kilai ga mai 
cake: keitou sa vaka na tamata mate, keitou sa 
bula ga, vakararawataki na yagoi keitou, ia keitou 
sa sega ni mate. 

10. Keitou sa dau kune ka rarawa, keitou sa qai 
dau reki tikoga, keitou vakadravudravuataki, 
keitou sa vu ni nodra vutuniyau na lewe vuga; 
sega ni keitou liga lala, ia keitou sa qai taukena na 
veika kecega. 


Mo Ka Tabu 
11. Kemudou na kai Koronica! Keitou vosa 
vakadodonu vei kemudou ena yalo e vinaka. 
12. Na nomudou vakaleqai tiko sa baleti 
kemudou ga, ka sega, ni vuna oi keitou. 
13. Au vosa oqo vei kemudou (me vaka vei ira na 
gone lailai), me tiko vei kemudou na yalo e rawa 
ni vakatavulici. 
14. Dou kakua ni vakaivua vata kei ira na sega ni 
vakabauta. A cava sara mada na kena yaga vua na 
tamata yalododonu me veitokani kina kei na sega 
yalododonu? Ena rawa vakacava vua na rarama 
me veiwekani kei na butobuto? 
15. E rau sa duavata vakaevei o Karisito kei 
Piliali? Se rau na cakacaka vata vakaevei, o koya 
sa vakabauta kei koya sa sega vakabauta? 
16. E rau sa lomavata vakaevei na Vale ni Kalou 
kei na veimatakau? Ni sai kemudou na Vale ni 
Kalou Bula. Me vaka sa tukuna na Kalou: “Au na 
tiko vei ira ka lako voli ena kedra maliwa. Au na 
qai nodra Kalou, era na qai noqu tamata.” 
17. O koya oqo: 

“Dou lako tani mai vei ira ka tawasei tu, sa 
tukuna na Turaga. 

Dou kakua ni tara na ka sa sega ni savasava, 

Au na qai ciqomi kemudou.” 
18. “Au na yaco me tamamudou, oi kemudou 
dou na qai luvequ tagane kei na luvequ yalewa, sa 
tukuna na Turaga kaukauwa sara.” 


7. O koya ogo, na veiwekani, ni sa noda na vosa 
yalayala ogo, meda vakasavasavataki keda mai na 
dukadukali ni yago kei na yalo, ka meda torova na 
Kalou ena rere, ni da sa ka tabu. 


Nodra Veivutuni Na Kai Koronica 

2. Dou dolava mada na yalomudou vei keitou. 
Keitou sega ni cala vua e dua, e sega ni dua me 
keitou vakacacana, e sega ni dua me keitou 
vakaisina. 

3. E sega ni i naki ni vosa oqo, meu 
veivakacacani kina; ni'u sa tukuna oti ni dou sa tu 
ena yaloi keitou, medatou na mate vata ka bula 


vata. 

4. Sa ka levu na noqu doudou ni'u vosa vei 
kemudou, sa ka levu talega noqu marautaki 
kemudou. Sa sobuti au tu e dua na vakacegu. Au 
sa reki vakalevu ena veivakararawataki sa yaco 
vei au. 

5. Ni keitou sa yaco yani ki Masitonia, e sega 
mada ga ni dua na vanua me keitou bau cegu 
kina, keitou sa vakararawataki ga mai ena 
veiyasana taucoko. Na veicogacoga mai taudaku, 
na rere sa yaco e loma. 

6. Sa dina na Kalou sa dauvakacegui ira na dau 
butuki sobu, sa vakacegui keitou talega ena nona 
lako mai o Taitusi, 

7. A sa sega walega e na nona lako mai, ena 
veivakacegui talega sa sotava mai vei kemudou o 
Koya, ni sa mai tukuna vei keitou na nomudou 
gagadre titobu, na nomudou tagi kei na nomudou 
loma katakata ena vukuqu, au sa qai reki vakalevu 
cake ga kina. 

8. Kevaka mada ga au vakararawataki kemudou 
e na noqui vola, au sega ni na veivutunitaka, e 
dina ni'u qai veivutunitaka, ni'u sa qai raica. Ni'u 
sa nanuma ni sa vakararawataki kemudou nai 
vola, ia e na dua walega na loma ni gauna 
lekaleka. 

9. Ta oqo au sa reki, e sega ni baleta nomudou 
vakararawataki, ena vuku ga ni nomudou rarawa 
sa yaco kina mo dou veivutuni. Ni kena yaco vei 
kemudou mo dou rarawa e i tuvatuva va Kalou, 
me kakua kina ni ka wale na nomudou vosota na 
neitou veivunauci. 

10. Na rarawa e vaKalou ena basika ga kina na 
veivutuni, me rawati kina na bula, na ka oqo me 
kakua ni qai veivutunitaki tale; baleta na rarawa e 
solia o vuravura sa yaco ga kina na mate. 

11. Dou raica mada oqo ni dou sa rarawa me vaka 
na lewa vaKalou: e vakatubura vei kemudou na 
gugumatua, dou galala kina, dou via biuta tani 
kina nai valavala ca, dou rere, ka dou gagadre 
vakalevu, dou lomakatakata, dou via sauma na ca! 
Ena ka kecega oqori dou sa vakadinadinataka ni 
dou sa savasava mai kina. 

12. O koya oqo, ena noqu volavola yani vei 
kemudou, e sega ni baleti koya e caka cala, e sega 
talega ni baleti koya e beitaki ni cala, ia me 
vakaraitaki ga kina vei kemudou, na nomudou 
dau nanumi keitou vua na Kalou. 


Na Nona Reki O Taitusi 

13. O koya oqo keitou sa mai vakacegui ena 
nomudou veivakacegui. Ka keitou sa reki 
vakalevu e na reki i Taitusi, baleta ni sa vakaugeti 
vakalevu na yalona ena vukumudou. 

14. Kevaka e dua na ka au vakacerecerei 
kemudou kina vua, au sega ni maduataka ia ni 
keitou sa vosataka vei kemudou na ka dina, na 
neitou vakacerecerei kemudou talega vei Taitusi e 
ka dina. 

15. Sa dua na ka na nona rui lomani kemudou, 
ena nona nanuma na nomudou talairawarawa oi 

kemudou kecega, ena nomudou ciqomi koya ena 
rere kei na sautanini. 

16. O koya oqo, au sa reki ni sa tu na noqu 
vakanuinui vei kemudou ena ka kecega. 


Gumatua Ena Soli 


8. Keitou vinakata, mo dou kila na veiwekani, 


me baleta na loloma ni Kalou, sa vakaraitaki vei 
ira na veisoqosoqo lewe ni lotu mai Masitonia: 

2. Ni ra sa vakatovolei tiko ena ka rarawa sara, 
sa qai levu ga nodra reki, sa sega ni dua na ka me 
tu ena levu ni nodra dravudravua, ia sa qai uasivi 
vakalevu sara na nodra loma soli ena soli ka. 

3. Au sa tu oqo me kena i vakadinadina, ni ra sa 
solia me vaka na ka era sa rawata, io, sa sega ni 
taqei rawa na ka era sa solia, ni ra solia ena yalo e 
marautaka, 

4. Fra cikevi keitou matua me keitou ciqoma na i 
solisoli kei na veitokani ni veiqaravi vei ira era sa 
lotu. 

5. Sa sega ni vaka walega na ka keitou sa 
nuitaka, ia era sa cabori ira taumada vua na 
Turaga, emuri ki vei keitou me vaka na lewa ni 
Kalou. 

6. la keitou sa uqeti Taitusi kina, me vaka ni a 
tekivuna o koya, me vakaotia vinaka talega na 
cakacaka loloma oqo vei kemudou. 

7. la me vaka sa levu sara vei kemudou na ka 
kecega - na vakabauta, sa tu na vosa matua, sa tu 
na kila ka, na gugumatua kecega kei na nomudou 
loloma vei keitou - dou raica mo dou uasivi talega 
ena cakacaka loloma oqo. 


O Karisito Nai Dusidusi 

8. Au sega ni vosa me vaka na veivakaroti, ia au 
via raica na kena dina ni nomudou loloma, mai na 
nodra gugumatua o ira tale eso. 

9. Ni dou sa kila na loloma ni noda Turaga o Jisu 
Karisito, e dina sa vutuniyau o Koya, ka sa mai 
dravudravua ena vukumudou, me rawa kina vei 
kemudou, mo dou vutuniyau mai ena nona 
dravudravua. 

10. Ena vuku ni ka oqo au sa vakasalataki 
kemudou kina: E vinaka vei kemudou ni sega ni 
dou cakava tikoga na ka dou a tekivuna ka dou a 
gadreva tiko mo dou cakava ena dua na yabaki sa 
oti; 

11. la oqo mo dou qai vakaotia sara, na kena 
cakacaka; me vaka dou a gumatua ena via cakava, 
me tini vinaka sara na cakacaka dou sa tekivuna 
oqo. 

12. Kevaka sa tu vei kemudou na loma e vinakata, 
sa vinakati me vaka na ka sa tu vua, ka sega ni 
vaka e sega ni tu vua. 

13. Au sega ni tukuna me ra vagalalataki eso mai 
nai tavi ka me vakabibitaki kina na nomudou i 
colacola; 

14. Ia me tautauvata ga, ena gauna oqo na 
nomudou i yau me sotava na nodra dravudravua, 
kei na nodra i yau talega mera solia mai me sotava 


na nomudou dravudravua- me rawa kina ni 
tautauvata. 

15. Me vaka sa volai, “O koya sa kumuna 
vakalevu sa sega na ka e vo vua, kei koya sa lailai 


na ka e kumuna sa sega na ka e yali mai vua.” 


Na Soli Me Baleti Ira Sa Lotu Mai Jutia 

16. la me vakavinavinakataki na Kalou, o Koya sa 
vakatubura ena yaloi Taitusi na daunanumi 
kemudou vakaoqo. 

17. E sega walega ni taura na neitou i vakavuvuli, 
ia ena nona gumatua ga o koya, sa lako rawa yani 
kina kivei kemudou ena nona lewa ga. 

18. Keitou sa mani talai koya yani kei na dua na 
wekada, o koya sa rogo vinaka vei ira kecega na 
vei soqosoqo lewe ni lotu ena vuku ni tukutuku 
vinaka, 

19. Sa sega ni koya walega oqo, ia sa digitaki koya 
o ira na sogosogo lewe ni lotu me kauta vata kei 
keitou na ka ni loloma, o koya keitou sa 
vakatulewataka me vakarokorokotaki tikoga kina 
na Turaga, ka me vakaraitaki talega kina vei 
keitou na nomudou yalo rawarawa. 

20. Keitou sa qarauna vinaka; me kua ni dua me 
beitaki keitou ena vuku ni solisoli loloma levu 
keitou sa vakatulewataka tiko oqo - 

21. Me keitou solia na veika e vakaTuraga, sega 
walega ena mata ni Kalou, ena matadra talega na 
tamata. 

22. Keitou sa talai iratou me ratou lako vata kei na 
wekada o koya keitou sa raica ni tamata 
gugumatua ena ka kecega, ia oqo sa levu cake sara 
na gugumatua baleta na levu ni neitou vakadinati 
kemudou. 

23. Kevaka e dua e via kila nai tukutuku me baleti 
Taitusi, o koya na noqu i tokani ka keirau dau 
cakacaka veivolekati sara ena vukumudou. 
Kevaka e dua e via kilai rau na rua na wekada, oi 
rau nai talai mai vei ira nai soqosoqo lotu, nai 
ukuuku i Karisito. 

24. O koya oqo mo dou vakaraitaka vei iratou oqo 
kei nai soqosoqo lotu, nai vakadinadina ni 
nomudou loloma kei na neitou dauvakadokadokai 
kemudou voli ga. 


Cakacakataka Nai Solisoli 


9. Ena vuku ni nodra qaravi o ira sa lotu, e bibi 


vei au me'u vola vei kemudou oqo; 

2. Niu sa kila na nomudou yalorawarawa, na ka 
oqo au vakadokadokai kemudou kina vei ira mai 
Masitonia, o ira mai Akaia era se vakarau tu mai 
ena yabaki sa oti; ia na nomudou loma katakata 
ena cakacaka e la'ki vei vakauqeti vei ira. 

3. la au sa talai iratou yani na veiwekani, me 
kakua ni ka wale na neitou vakadokadokai 
kemudou, ia me vaka au sa tukuna, mo dou 
vakarau tu; 

4. De mani so vei ira na kai Masitonia ena lako 
vata yani kei au, ka ra gai laki raica ni dou sega tu 

ni vakarau, keitou(na sega ni rawa ni vunia lo!) de 
keitou na qai mata madua ena ka keitou dau 
vakadokadoka. 

5. O koya ogo, au sa nanuma kina me ratou sa 
liu yani vei au o iratou oqo, me ratou sa na 
vakarautaka rawa nai solisoli loloma, dou sa 
kumuna rawa me vaka nomudou yalayala, 
vakarautaki tu ena yalo dina ni lomasoli ka sega 
ena vosakudrukudru kei na voraki. 


Nona Mamarau Na Dausoli 
6. la au sa tukuna vaka oqo: O koya sa kaburaka 
vakalailai, ena tamusuka talega vakalailai, kei 
koya sa kaburaka vakalevu, ena tamusuka talega 
vakalevu. 
7. Me sa nakita rawa mai yalona na tamata 
yadua na ka me mai solia, me kakua ni vosa 
kudrukudrutaka se me voraki; ni sa vinakata na 
Kalou na soli ka ena yalo e mamarau. 
8. E sega ni dredre vua na Kalou, me 
vakasaututaki kemudou ena veiyau talei kecega 
mo dou vutuniyau tu kina, ka vakauasivi mo dou 
uasivi ena cakacaka vinaka kecega. 
9. Me vaka na ka sa volai: 

“Sa veiwaseyaka yani o koya, 

Ka sa solia vei ira na dravudravua; 

Na nonai valavala dodonu ena tudei tu me 
Sega ni mudu.” 
10. la oqo, o koya sa vakarautaka na sore ni sila 
vua na daukabukaburaki, kei na madrai me 
kakana, me vakarautaka ka vakatubura nai tei dou 
kaburaka, me vuai yadrau mo dou na sega ni 
taqea rawa na vua ni nomudou i valavala dodonu, 
11. Ni dou sa vakavutuniyautaki vakalevu ena ka 
kecega ena vuku ni nomudou lomasoli, o koya sa 
vakavuna me vakacaucautaki vakalevu na Kalou 
ena vukuda. 
12. Ena qaravi ni cakacaka oqo e sega walega ni 
sotavi kina na nodra gagadre na tamata lotu, ia 
eda sa vakasinaiti talega ena vakavinavinaka vua 
na Kalou. 
13. Ni sa laurai na vakavotukana ni nomudou 
cakacaka vua na Turaga, era na vakarokorokotaka 
na Kalou ena ka dou vakaraitaka mai na nomudou 
talairawarawa ki nai tukutuku vinaka kei Karisito, 
vakatalega kina nomudou wasea na nomudou i 
yau kivei ira kei ira na tamata kecega, 
14. Era na dau nanumi kemudou ena masu, ka na 
dau mositi ira tu na nomudou bula, ena nodra 
raica ka vakadinadinataka na loloma ni Kalou vei 
kemudou. 
15. Me ia na vakavinavinaka vua na Kalou, ena 
vuku ni nonai solisoli loloma,e dredre me 
vakamacalataki rawa! 


Nai Valu Vakayalo 


10. Oi au ogo, o Paula, au sa vakamamasu vei 


kemudou ena yalo vaka Turaga kei na yalo e 
malumalumu sara i Karisito niu tiko kei 


kemudou au na veidokai ka vakamalumalumutaki 
au, ia ni'u sa tiko tani au sa doudou ni vosa vei 
kemudou. 

2. la au sa kerei kemudou ni na sega ni rogo 
kaukauwa vaka o ya na noqu vosa ni'u sa tiko 
vata kei kemudou, ni so vei kemudou, e nanuma 
tiko ni ka vakayago na neitou cakacaka. 

3. E dina ni keitou bula tiko vakatamata e 
vuravura, ia keitou sega ni vakayagataka nai 
yaragi e vakayagataka o vuravura ena i valu oqo. 
4. Na neitou i yaragi ena i valu vakayalo oqo e 
sega ni ka vakayago me vakatamata, ia ena 
kaukauwa ni Kalou Me talaraki kina na bai 
kaukauwa, 

5. Me buturaka sobu na duidui kei na veika 
cecere kece e vakalevulevui koya me veicoqacoqa 
kei na vuku ni Kalou, me vesuka mai na 
vakanananu kecega me  talairawarawa vei 
Karisito, 

6. Ka keitou sa vakarau me totogitaka na 
talaidredre kecega, ni dou sa vakayacora na bula 
ni talai rawarawa. 


Na Dina Ni Lewa Nei Paula 

7. Na nomudou rai beka dou raica tikoga na ka e 
taudaku? Kevaka e dua sa vakadeitaka ni sa tu 
vata kei Karisito, me nanuma oqo o koya, me vaka 
ga sa nei Karisito o koya, keitou sa tu vaka talega 
kei Karisito. 

8. Kevaka au vakalavelaveta vakalevu tiko na 
lewa sa soli mai vei keitou o koya sa solia vei 
keitou na Turaga, mo dou vakatatacaketaki kina 
ka sega ni dou vakarusai kina, ena sega ni rawa 
me'u na madua kina. 

9. Dena rairai beka ni'u, vakarerei kemudou ena 
noqu i vola. 

10. “Ni ra tukuna, me kakua ni kauwaitaki na 
nona i vola, e sa rui bibi ka kaukauwa, ni sa yaco 
mai eke eda na raica ni sega ni dua na ka vinaka 
me tu vua, oqo e dua na dauvunau vakasisila.” 

11. Me ra kila o ira na vosa tiko oqori, ni rau sa 
tautauvata ga na neitou i vakarau keitou vola tiko 
e nai vola, kei na neitou i tovo ni keitou sa tiko 
vata kei kemudou. 


Vakaiyalayala Na Lewa I Paula 


12. Ena dredre vei  keitou me  keitou 
vakatautauvatataki keitou kei ira na dau 
tukutukuni ira, na nodra leqa ni ra 


vakatautauvatataki ira tikoga vakataki ira oqo e 
sega ni vakaraitaki ni vuku. 

13. la oi keitou na ka keitou tukuna ena sega ni 
rui sivia sara vaka o ya, ia keitou na qarauna me 
toka ga ena i yalayala e vakatara na Kalou me 
keitou yacova - o koya dou sa okati talega kina. 
14. Keitou sega ni via sivia na neitou i yalayala 
(me nanumi kina ni sega ni yaco vei kemudou na 
neitou lewa), keitou a kauta yani vei kemudou nai 
tukutuku vinaka i Karisito, 

15. Keitou sega ni via vakadokadokataka na 
cakacaka gumatua ni dua na tamata, oqori sa sivia 

tale, ia keitou nuitaka, ni na tubu me levu na 
nomudou vakabauta, dou na vakarabailevutaka 
kina na neitou i yalayala, 

16. Me keitou vunautaka kina na Kosipeli ena 
veivanua yawa siviti kemudou, ia me keitou 
kakua ni dokadoka e na vuku ni nona rawa ka kei 
na nona yalayala e dua tale na tamata. 

17. la, “O koya sa vosa doudou, me vosa doudou 
ena vuku ni Turaga.” 

18. Ni sa sega ni vakabau o koya sa tukuni koya, 
sa vakabau ga o koya sa tukuna na Turaga. 


Kauwaitaki Na Nodra Yalodina 


11. Isa, au kerea mo dou vosoti au mada ga 


vakalailai - au kerea mo dou vosoti au. 

2. Au vuvutaki kemudou ena vuvu e Vakalou. 
Niu a musuki kemudou vua e dua me 
watimudou, me'u vakaraitaki kemudou kina ena 
mata i Karisito ni dou sa savasava sara. 

3. la ka'u sa rere, de dua na ka ena vakacalai 
kina na lomamudou mai na kena dina kei na kena 
savasava vei Karisito, me vaka nona vakacalai Ivi 
e liu na gata ena nona i lawaki ca. 

4. De mani lako mai e dua, ka mai vunautaka vei 
kemudou e dua tani na Jisu, sega ni o koya keitou 
dau vunautaka, se dou ciqoma e dua tani na Yalo 
Tabu ka sega ni koya na Yalo Tabu sa yaco mai vei 
kemudou e liu, se duatani na kosipeli mai na 
kosipeli dou sa vakabauta - dou tovolea mo dou 
vosota oqori. 


Paula Kei Ira Na Apositolo Vakailasu 

5. Au tukuna oqo vei kemudou, o ira nai 
apositolo oqori era sega ni uasivi mai vei au. 

6. Edina ni'u sega ni vulica vinaka na vosa, ia au 
kila na ka au tukuna tiko, Ka dou sa raica na kena 
vakamatatataki vei kemudou na kecega. 

7. Ausa caka cala beka li ni'u vakamalumalutaki 
au mo dou vakalevulevui kina. Baleta ni sega ni'u 
lavaka vei kemudou me saumi na noqu vunautaka 
nai tukutuku ni Kalou? 

8. Au butakoca beka mai vei ira na veisoqosoqo 
lotu, nai solisoli, me rawa ni'u veiqaravi kina vei 
kemudou? 

9. Ni'u tiko ekeri, ni dua na ka au vinakata au 
sega ni vakaraitaka vei kemudou me'u vakaogai 
kemudou kina, ni'u leqa oiratou ga na lako mai 
Masitonia era vukei au mai kina. E sega ni dua 
bulu mada ga na sede me'u lavaka vei kemudou, 
ena sega ni rawa ga vei au. 

10. Me vaka na dina i Karisito ena noqu bula, ena 
sega ni rawa me dua e tarovi au, ena noqu vosa 
doudou ena ka oqo ena yasana vaka Akaia. 

11. Ena vuku ni cava? Baleta ni'u sega beka ni 
lomani kemudou? Na Kalou ga sa kila! 

12. la, na ka au cakava, au na cakava tikoga, me'u 
musuki ira laivi kina o ira era vakadokadokataka 
tiko na nodra cakacaka vua na Kalou, ni ra tukuna 
era tautauvata kei keitou ena cakacaka. 

13. O ira oqo nai apositolo vakailasu, na nodra 


cakacaka e veivakaisini, ka ra qai vukici ira tu me 
vaka nai apositolo i Karisito. 

14. Sega ni da qai kurabui ena ka oqo! O Setani e 
vukici koya tu me vaka na agilosi ni rarama. 

15. O koya oqo, e sega kina ni dua na ka levu sara, 
me vukici koya na nona i talatala me ra vakataki 
ira nai talatala ni valavala dodonu, ni nodra i 
tinitini e vakatau mai na nodra cakacaka. 


Na Veivakagoroqoroi E Vorakitaki 

16. Au na cavuta tale, me kakua ni dua e nanuma 
ni'u lialia, kevaka sa vaka kina vei kemudou, ia 
dou ciqomi au ga me vaka na lialia, me rawa ni'u 
tukuna tale kina eso na ka. 

17. Na ka au tukuna tiko, sa sega ni nona lewa na 
Turaga, ia sa vosa ga ni lialia ni'u sa vakalevulevui 
au ena doudou. 

18. Eda raica ni levu era vakaqoroqoroi ena veika 
vakavuravura, oi au talega au rawa ni uasivi cake 
sara kina. 

19. Sa dua na ka nomudou dokai ira na lialia, oi 
kemudou sa vuku tu. 

20. Ka dou sega ni bau via kauwai ena nodra 
vakasaurarataki kemudou kei na nodra butakoci 
kemudou, se na nodra lawakitaki kemudou, se na 
nodra vosa vakaviavialevu, se na nodra sabica na 
balumudou. 

21. Na neitou madua au sa tukuna kina ni keitou 
sa malumalumu vaka levu ena ka oqo! la kevaka 
e dua sa doudou ena dua na ka - oi au talega e 
rawa ni vosa vakalialia - ni'u rawa meu vosa 
doudou. 


Vakararawataki Ena Vuku I Karisito 

22. Oira beka era Iperiu? Au sa vakakina. Era sa 
luvei Isireli beka? Au sa vaka kina. Era sa kawa 
beka i Eparaama? Au sa vaka kina. 

23. Era talatala li i Karisito? - au sa vosa me vaka 
na lialia - au sa uasivi cake: e levu sara na 
cakacaka au cakava, au a warolaki ena kuita ka 
sega ni wili rawa, e levu cake na gauna au tu kina 
ena vale ni veivesu, ka levu na gauna e dodonu 
me'u sa mate kina. 

24. E vaka lima na gauna me ra kuitalaki au kina 
na Jiu, ena nodra i kuita vaka tolusagavulu ka 
ciwa me tau e yagoqu. 

25. Au a mokulaki vakatolu ena kau, au a 
vakaviriki oti ena vatu, ena noqu veisokoyaki au a 
voca vakatolu, e dua na bogi taucoko ka dua na 
siga taucoko au veiciriyaki voli ena loma ni wasa 
liwa; 

26. Au taubaletaka e vuga na sala dredre, au 
takosova na veiuciwai waluvu, era butakoci au na 
daubutako, era vakacacani au na kai matanitu 
tani au a vaculaki ena loma ni koro, au a 
vakalolomataki ena vanua dravuisiga, au voleka 
ni mate ena loma ni wasawasa, au kune ka rarawa 
mai vei ira na veiwekani vakailasu; 

27. Au a dauoca ka daurarawa, ena levu na gauna 
au sega ni daumoce, au a dauviakana ka 

dauviagunu, e levu na gauna e sega ni dua na 
kakana me tu e ketequ, edau curumi au na 
batabata ni lailai nai sulu e yagoqu - 

28. Ni sa yaco tiko na veika oqori, na cava tale e 
tarai au tu ena veisiga: e mosita tu na yaloqu na 
veisogosogo lotu. 

29. O cei sa malumalumu, ia au sa sega ni 
malumalumu? O cei sa vakacalai, au sega ni via 
yalokatakata kina? 

30. Kevaka me'u vaqoroqoroya e dua na ka, au na 
vaqoroqoroya na veika sa yaco vei au, meu 
vakamalumalumutaki au kina. 

31. Na Kalou ka Tama ni noda Turaga o Jisu 
Karisito, o Koya sa vakarokorokotaki me Sega ni 
mudu, sa kila ni'u sa sega ni vosa lasu. 

32. Mai Tamasiko na Kovana nei Tui o Arita, sa 
yadrava tiko na koro o Tamasiko, e saga tiko me 
vesuki au; 

33. la au a biu ena dua na sova, qai tukuci sobu 
mai e na katuba leka, ka vakalutulututaki mai ena 
yasa ni lalaga ni vale, au dro bula rawa mai kina 
ena ligana. 


Raivotutaki O Parataisi 


12. Sa dina sara, sa sega ni yaga vei au me'u 


dokadoka taka e dua na ka. Au na kauta mai vei 
kemudou na raivotu kei nai vakatakila mai vua na 
Turaga: 

2. Au sa kila e dua na tamata sa tuvata kei 
Karisito ena tini ka va na yabaki sa oti - ena 
yagona se sega, se vakayalo se sega, au sa sega ni 
kila, na Kalou duadua ga sa kila - o koya oqo sa 
kaucake ki nai katolu ni taba lomalagi. 

3. Au sa kila na tamata o ya - se vakayago se 
sega au sa sega ni kila, na Kalou duadua ga sa 
kila- 

4. Sa kaucake ki Parataisi ka sa rogoca na vosa e 
sega ni vakamacalataki rawa, o koya e sega ni 
vakadonui vakalawa vua me vosataka. 

5. O koya oqo au na tukuna kina, io kivei au, au 
na sega ni dokadokataka vakavo ke yaco ena noqu 
lecaika. 

6. E dina au na gadreva me'u talanoataka, ia au 
na sega ni lialia kina, au na tukuna ga na ka dina, 
ia au na sega ni via tukuna, de dua na tamata sa 
nanuma ni'u sa cecere mai na ka e raica ka rogoca 
mai vei au. 


Na Vakavotoki Ni Lewe 

7. la, de'u na vakadokadokai vakalevu ena levu 
ni ka sa vakatakilai vei au, sa qai dua na voto ni 
kau sa mai votoka na yagoqu, e dua nai talai i 
Setani me vakararawataki au, me'u kakua ni 
dokadoka kina. 

8. Ena vuku ni ka oqo au masu vakatolu vua na 
Turaga me kau tani vei au. 

9. Sa qai tukuna mai vei au o Koya, “Sa rauti iko 
ga na Noqu loloma ni sa qai taucoko na Noqu 
Kaukauwa vua e dua e malumalumu.” O koya 


oqo e ka marautaki vei au me'u dokadokataka ga 
na noqu malumalumu, me tiko kina vei au na 
kaukauwa i Karisito. 

10. O koya oqo sa ka ni marau tale vei au me'u 


sotava na mosi, na  vakasewasewani, na 
vakadravudravuataki, na vakararawataki, na 
vakacacani, ena vuku i Karisito. Niu sa 


malumalumu, au sa gai kaukauwa. 


Nai Vakatakilakila Ni Apositolo 

11. Na noqu mai vaka tu oqo na lialia, oi 
kemudou ga dou vakavuna. E dodonu mo dou 
vosavinakataki au, e dina ni'u ka walega, ia au 
sega ni lailai sobu mai vei ira nai apositolo, ni 
veika e tu vei ira e tu talega vei au. 

12. E dina na ka e kilai kina e dua nai apositolo sa 
laurai e na kemudou maliwa, ena bula ni 
dauvosota, na veivakatakilakila eso e 
veivakurabuitaki kei na cakacaka mana. 

13. E na cava beka dou sa uasivi cake kina vei ira 
na veisoqosoqo lotu tale eso, au a vakacolacolataki 
kemudou li? Dou vosoti au ena cala oqo! 


Lomana Nai Soqosoqo Lotu 

14. Sai katolu ni gauna oqo me'u via lako yani vei 
kemudou. Au sega ni vinakata mo dou 
vakaicolacola mai kina, au sega ni gadreva na 
nomudoui yau, na nomudou bula ga. Na gone e 
se bera ni dodonu me vakarautaka na kakana vua 
nona i tubutubu, ia nai tubutubu ga me 
vakarautaka na kakana vua na luvena. 

15. E na ka rekitaki vei au me'u solia me 
vakayagataki na noqu bula se me'u mate ena 
vukumudou, na kena levu ga ni noqu lomani 
kemudou na kena lailai sobu tiko na nomudou 
lomani au. 

16. la e sa na vaka tu ga o ya, au a sega ni 
vakaicolacolataki  kemudou.Dou tukuna niu 
qaseqase ni'u cakacaka vakailawaki vei kemudou! 
17. Au a vakaiyau beka mai vei kemudou mai na 
ka era vota vei au o ira au a tala vei kemudou? 

18. Au masuti Taitusi, me, rau lako vata yani kei 
na dua ga na wekada. E dua li na ka sa taura mai 
vei kemudou? E sega sara, e sega beka ni dua ga 
na Yalo Tabu keirau sala vata voli kina? E sega 
beka ni dua na mawe ni yava keirau muria tiko? 
19. Dou nanuma beka me keitou na la'ki 
vakavinakataki keitou vei kemudou? Keitou sa 
vosa ena mata ni Kalou ena vuku i Karisito. la ena 
ka kecega keitou cakava me baleti kemudou na 
lomani, mo dou vakatataki cake kina. 

20. Au rui rere vakalevu, deu qai lako yani ka 
raica vei kemudou na veibasai ni ka au namaka 
me kune vei kemudou, kei na nomudou sega ni 
namaka na ka dou na raica vei au; de sa tiko vei 
kemudou na veileti, kei na veilomacataki, kei na 
veicudruvi vakai kemudou, kei na beca na tamata, 
kei na veikaseti, kei na veivakasolokakanataki, kei 
na veivakacerecerei vakatamata kei na veitovaki 
vaka tamata, 

21. Deu na lako tale yani vei kemudou, ena qai 
vakamalumalumutaki au na noqu Kalou e 
matamudou, me'u na tagicaki ira kina sai valavala 
ca e liu ka ra sega ni via veivutunitaka nodra cala, 
na dauyalewa kei na dautagane, kei na daugagano 
lo me vaka era sa dau cakava. 


Lako Mai Na Lewa Cecere 


13. Oqo e sa na kena i katolu ni noqu na lako 


yani vei kemudou. “Mai na gusu ni lewe rua se 
lewe tolu, me ratou vakadinadinataka e dua na ka 
e ratou raica ni cala ni se bera ni vakatulewataki.” 
2. Au sa tukuna oti vei kemudou ka ia tiko nai 
valavala ca e liu kei kemudou kece na kena vo, au 
sa vakasalataki kemudou rawa yani oqo, me vaka 
noqu a tiko e keri e nai karua ni noqu veisiko, au 
sa vola yani oqo, ni'u na lako yani au na sega ni 
veivosoti tale tiko, sa na yaco na 
veivakadodonutaki. 

3. Me vaka ni dou gadreva mo dou raica nai 
vakadinadina ni o Karisito e vosa dina tiko vei au, 
o Koya e sega ni malumalumu vei kemudou, ia sa 
tu ga vei kemudou na Nona kaukauwa levu. 

4. E dina ni a vakoti o Koya ena kauveilatai ena 
malumalumu, ia sa tu vua na kaukauwa ni Kalou. 
Oi keitou talega sa malumalumu vaka kina, ia 
keitou na bula vata kei Koya ena kaukauwa ni 
Kalou vei kemudou. 

5. Dou dikevi kemudou mada ka raica dou se 
taura dei tikoga na vakabauta. Dou vakatovolei 
kemudou. Dou sega ni kilai kemudou tiko li, ni sa 
tiko vei kemudou o Jisu Karisito? - De dou na 
sega ni vakadonui. 

6. la sa dei na yaloqu ni dou sa rawa ni kila, ni 
keitou sa vakatovolei oti ka sega ni lutu tani. 


Sa Gadreva O Paula Na Yalo Malua 

7. Au sa masu oqo vua na Kalou mo dou kakua 
ni caka cala, sega ni baleta me da vakadonui kina, 
ia mo dou kitaka na ka e vakaTuraga, e dina ga ni 
na rairai me vaka eda sega ni vakadonui. 

8. Ena sega ni rawa me keitou sagata na dina ena 
ka keitou cakava, ia keitou na totaka ga na dina. 

9. la keitou sa marau ga ni keitou sa 
malumalumu dou sa qai kaukauwa. la oqo sa na 
neitou qaqani masu mo dou na matua sara. 

10. la au sa vola tiko yani nai vola oqo ni'u tiko 
yawa mai vei kemudou, au ririkotaka tiko de'u qai 
yaco yani au qai cebuceburaki kemudou, me vaka 
na lewa sa vakatauca oti tu vei au na Turaga ena 
vukumudou, mo dou na vakatataki cake kina ka 
sega ni basuraki kemudou sobu. 


Vakanuinuivinaka Kei Na Veivakalouvinakataki 
11. Au sa na mai tinia na noqu i vola na 
veiwekani ena vica na mala ni vosa oqo: 

Mo dou marau tiko, 

Dou tubu cake vei Karisito, 

Dou rogoca vinaka na ka au sa cavuta vei 
kemudou, 


Dou lomavata ka cakacaka vata, 

Ena dau tiko vata kei kemudou na Kalou ni 
loloma kei na vakacegu. 
12. Dou veireguci vakai kemudou ena yalo e 
savasava. 

13. Era sa loloma tu yani, o ira kece sa lotu tiko 
eke. 

14. Me tiko vei kemudou kecega na yalololoma ni 
Turaga o Jisu Karisito, kei na loloma ni Kalou kei 
na veitokani ni Yalo Tabu. Emeni. 


KALATIA 


NAI VOLA NEI PAULA NA APOSITOLO VEI IRA NA KAI 


KALATIA 


Veikidavaki Kei Na Vakabula 


1. Oi au o Paula, nai apositolo (e sega ni mai vei 
ira na tamata, se ena i lesilesi vakatamata, ia ena i 
lesilesi ga i Jisu Karisito kei na Kalou na Tamana, o 
Koya ka vakaturi Jisu cake tale mai na mate), 

2. kei ira taucoko na mata veiwekani era tiko 
vata oqo kei au, ki na sogosogo lotu mai Kalatia 

3. Me nomudou na nona loloma kei na vakacegu 
ni Kalou o Tamada kei na noda Turaga o Jisu 
Karisito, 

4. O koya ka mai soli Koya ena vuku ni noda i 
valavala ca, me vakabulai keda kina mai na 
vuravura ca oqo, me vaka na Nona lewa na Kalou 
o Tamada, 

5. Me Nona tikoga na vakarokoroko me sega ni 
mudu. Emeni. 


E Dua Ga Na Kosipeli 

6. Au rui kurabui vei kemudou, ena nomudou 
biuti Koya ka kacivi kemudou, ena loloma 
vaKarisito, ka dou qai goleva e dua tani tale nai 
tukutuku, 

7. E sega ni duatani tale, ia sa so ga era vinakata 
mera vakaleqai kemudou, ena nodra kauta 
vakatani nai tukutuku vinaka kei Karisito. 

8. la kevaka mada ga e dua vei keitou, se dua na 
agilosi mai lomalagi, me la'ki vunautaka yani e 
dua tani nai tukutuku vinaka, ka sega ni vaka 
keitou dau vunautaka, dou taura ka vakarusa. 

9. Me vaka na ka keitou sa dau tukuna oti vei 
kemudou, au na baci tukuna tale, kevaka e dua me 
laki vunautaka vei kemudou e dua tani nai 
tukutuku vinaka, ka sega ni vaka keitou a 
vunautaka vei kemudou, dou taura ka vakarusa. 
10. O cei au via vakalomavinakataka na tamata se 
na Kalou? Se mera taleitaki au ga na tamata? 
Kevaka me'u vakalomavinakataka na tamata, au 
sa qai sega ni talatala i Karisito. 


Kacivi Ki Na Cakacaka Vaka Apositolo 

11. la ka mo dou kila na veiwekani, nai tukutuku 
vinaka au vunautaka e sega ni ka vakatamata. 

12. E sega ni solia vei au e dua na tamata, se me 
dua e vakatavulica vei au, ia e yaco ga mai, ena 
nona vakatakila vei au o Jisu Karisito. 

13. Dou sa rogoca ka kila vinaka, nai valavala ni 
noqu lotu vaka Jiu e liu, ena noqu dau saga 
vakaukauwa, mera vakararawataki vakaca ka 
vakarusai vakadua, nai sogosogo lotu ni Kalou. 
14. E sega ni dua vei ira na kai noqu me siviti au 
rawa, ena muria nai vakarau ni lotu vaka Jiu, sa 
dua na ka na noqu taura vakabibi nai tovo ni 
nodra lotu na noqu qase. 

15. la ni sa vinaka vua na Kalou, o koya 
tawasei au mai na kete i tinaqu, ka qai kacivi 
ena nona loloma, 


sa 
au 

16. Sa qai vakaraitaka na Luvena vei au me'u 
raica, me'u na vunautaki Koya vei ira na kai 
matanitu tani, e sega ni'u lako tale kina matabose, 
mera solia mai na veivakadeitaki ena ka au raica, 
17. E sega ni'u lako cake ki Jerusalemi, vei ira sai 
apositolo e liu vei au; ia au lako ga ki Arapea, ka 
lesu tale ki Tamasiko. 


Na Veitaratara E Jerusalemi 

18. Ni oti vinaka e tolu na yabaki, au sa qai lesu 
cake tale ki Jerusalemi, me'u laki raici Pita, kau 
mani tiko vata kei koya e kea me tinikalima na 
yabaki. 

19. la e sega ni bau dua mada ga nai apositolo 
me'u raica, ka vakavo ga o Jemesa, na tuakana na 
noda Turaga. 

20. (Oqo me baleta na veika au vola yani vei 
kemudou, ena mata ni Kalou, me'u tukuna vei 
kemudou, ni'u sega ni lasu). 

21. Ni oti o ya, au sa qai lako kina vei yasana vaka 
Siria kei Silisia. 

22. Vei ira nai soqosogo lotu mai Jutia era tu vata 
kei Karisito, era se bera ni taura vakavinaka tiko 
na kequi rairai. 

23. la era sa rogoca tikoga, “Ni o koya e a dau 
vakararawataki keda vakaca, sa vunautaka tale 
tiko na vakabauta ka a dau via vaqeavutaka.” 

24. Ara sa vakarokorokotaka na Kalou ena 
vukuqu. 


Taqomaka Na Kosipeli 


2: Ni oti e tinikava na yabaki, au sa qai lesu cake 
tale ki Jerusalemi vata kei Panapasa, au sa kauti 
Taitusi talega. 

2. Au a lako ena veika sa vakatakilai vei au, 
meu la'ki tukuna vei ira, nai tukutuku vinaka au 
vunautaka vei ira na kai matanitu tani, ia sa vuni 
ga vei ira sa rogo, de sega ni yaga noqu cici tiko 
oqo kei na noqu cici tiko mai liu. 

3. O Taitusi na kai Kirisi e tiko vata kei au, e 
sega ni vakasaurarataki me cilivi. 

4. E yaco tiko oqo, baleta ni so vei kemudou na 
veiwekani e i to tiko ni veisaqa, (era lako vakavuni 
mai ka vakalecaleca, mera mai via vakadikeva na 
neitou galala ena vuku I Karisito Jisu, me rawa ni 
ra beitaki keitou kina me keitou vesuki), 

5. Keitou na sega ni via solia vei ira e dua mada 
ga na auwa mera vosa kina, me rawa ni keitou 
tukuna kece na dina ni tukutuku vinaka vei 
kemudou. 

6. Ia o ira era dau via vakalevulevui ira - se 
vakacava na ka e tu vei ira, era sega ni dua na ka 
vei au, ni Kalou e sega ni dau veitotaki - o ya na 
vuna e sega ni dua tu kina na ka vei au, kevaka e 
dua me via vakalavelaveti koya cake. 

7. la na duidui ga ni nodra rai, ena nodra raica 


ni'u sa lesi me'u vunautaka nai tukutuku vinaka 
vei ira sa sega ni cili, ia na i tukutuku vinaka i Pita 
vel ira sa cili. 

8. (O Koya e kacivi Pita mei apositolo vei ira na 
cili, e kacivi au talega me i apositolo vei ira na sega 
ni cili), 

9. O Jemesa, o Kifa kei Joni, oiratou ka dau kilai 
tu ni ratou duru, e ratou kila na loloma e soli vei 
au, ka ratou sa duavata kina kei na nodratou 
vakanuinui vinaka, me keirau lako kina kei 
Panapasa vei ira na kai matanitu tani, oiratou vei 
ira na cili. 

10. Na nodratou gagadre mera nanumi na 
vakaloloma tu, oqori sara ga na ka au sa bucina oti 
tu, me'u na raica e liu. 


Sega Na Lesu Tale Ki Na Vunau 

11. la ni sa yaco mai Anitioki o Pita, au sa 
vosataki koya vakadodonu e matana, baleta ni o 
koya e dodonu me beitaki, 

12. Ni ra se bera ni lako mai eso na tamata vei 
Jemesa, e sa dau kana vata o koya kei ira na kai 
matanitu tani; ia ni ratou sa lako mai, sa qai via 
tawasei koya me vakatatabu ni rerevaki ira na cili. 
13. Ka lewe levu vei ira na Jiu, era bulataka tiko 
na bula ni veivakaisini vakaoqo, sa mai yacovi 
Panapasa  talega na  kedra mate na 
dauveivakaisini. 

14. la ni'u sa mai raica na nodra sega ni bulataka 
vakadodonu na dina ni tukutuku vinaka, au sa 
tukuna vei Pita ena matadra kecega, “a cava, ni 
dou sa Jiu, dou qai bulataka tiko nai valavala ni 
kai matanitu tani, oi kemudou na Jiu, ka dou qai 
vakasaurarataki ira tiko na kai matanitu tani, mera 
bulataka na bula vaka Jiu? 

15. Oi keda, na kawa dina vaka Jiu, ka sega ni 
tamata i valavala ca, mai vei ira na matanitu tani, 
16. ka meda kila ni na sega sara ga ni vakadonui e 
dua na tamata ena vuku ni cakacaka ni vunaw, ia 
ena vuku ga ni vakabauti Jisu Karisito, e dina ni 
da sa vakabauti Karisito Jisu, meda sa vakadonui 
kina ena vuku ni noda vakabauti Karisito, ka sega 
ga ena vuku ni cakacaka ni vunau; 

17. la kevaka meda vakasagara na veivakadonui 
vei Karisito, eda na valavala ca tikoga, o Karisito 
beka nai talatala baleta nai valavala ca? E sega 
sara! 

18. Kevaka au tara cake tale na ka au sa vakarusa, 
au sa buli au tikoga me'u tamata ca. 

19. Ni sai koya na vunau, au sa mate kina ki na 
vunau, me'u bula kina vua na Kalou. 

20. Keirau sa vakoti vata kei Karisito, sa sega ni oi 
au sa bula, ia o Karisito ga sa bula vei au, na noqu 
bula tiko me yacova mai oqo, sa rawa duadua ga 
ena vuku ni vakabauta na Luve ni Kalou, o Koya 
sa lomani au, ka solia talega Nona bula ena 
vukuqu. 

21. “Au sa sega ni qai via vakawaletaka na loloma 
ni Kalou; kevaka sa rawa na veivakadonui ena 
vuku ni vunau, sa sega ni qai yaga na mate i 
Karisito.” 

Veivakadonui Ena Vakabauta 


3. Kemudou na kai Kalatia lialia! O cei e mai 


veisautaki kemudou mai na nomudou muria tiko 
na dina, dou sa vakadinadinataka ka kila, ni o Jisu 
Karisito e mai vakoti ena kauveilatai? 

2. E dua ga na ka oqo au vinakata me'u kila mai 
vei kemudou; dou a rawata beka na Yalo Tabu ena 
cakacaka ni vunau, se mai na nomudou rogoca ka 
vakabauta? 

3. Na cava dou sa rui lialia kina vaka oqo? Ni 
dou a tekivu ena Yalo Tabu, oqo dou sa mai bula 
tale tu ena ka vakayago? 

4. E levu na ka dredre dou sa sotava mai - na 
cava sa sega ni rawa kina oqo? 

5. Ena vuku ni ka oqo, o Koya e solia vei 
kemudou, na veivakakaukauwataki ni Yalo Tabu 
kei na vei cakacaka mana ena kemudou maliwa, e 
rawati ena cakacaka ni vunau, se ena rogoci ni 
vakabauta? 

6. “Me vaka nona vakabauta na Kalou o 
Eparaama, sa okati vua mei valavala dodonu.” 

7. O koya mo dou kila, ni o ira ga era sa 
vakabauta era luvei Eparaama. 

8. Ni sa tukuna makawa nai Vola Tabu, ni na 
yaco na gauna, ena vakadonui ira na kai matanitu 
tani na Kalou ena vuku ni vakabauta, e a 
vunautaki talega vei Eparaama nai tukutuku 
vinaka ka vaka, “ena vakalouvinakataki na 
veimatanitu ena vukumu.” 

9. O koya ogo, o ira ga sa vakabauta, era na 
vakalouvinakataki vata kei Eparaama. 


Nai Vunau Sa Kauta Mai Na Cudruvi 

10. O ira kece era se bula tiko ena i vunau, era sa 
cudruvi oti, ni sa volai, “ena cudruvi vakayadua o 
ira sa sega ni muria tiko na veika sa volai e nai 
vunau - me ra cakava.” 

11. la ena mata ni Kalou, e sega ni rawa me dua e 
vakadonui ena i vunau, ni sa volai, “ena bula na 
tamata yalododonu ena vuku ni vakabauta.” 
12. Nai vunau e sega kina na vakabauta, 
koya e muria me bulataka tiko.” 

13. O Karisito e vakabulai keda mai na cudru ena 
vuku ni vunau, e mai mate ena vukuda (ni sa 
volai, “ena cudruvi o ira kece sa vakaliligi ena 
kau”) 

14. Me nodra kina na kai matanitu tani na 
veivakalouvinakataki mai vei Eparaama ena vuku 
i Karisito Jisu, meda rawata talega na Yalo Tabu sa 
yalataki ena vuku ni vakabauta. 


“ia o 


Na Yalayala Sega Ni Veisau 

15. Kemudou na veiwekani, au vosa tiko ogo vei 
kemudou ena noda bula vakatamata, e dina ni 
veiyalayalati ogo e vakaitavi kina na tamata, 
kevaka sa yaco na kena veivakadeitaki, ena sega ni 
rawa me kau tani se vakaikuritaki. 

16. Na yalayala e vakayacori vei Eparaama kei ira 
na nona kawa, e sega ni tukuni, “na veikawa tale 
eso,” ogori na veikawa taucoko, ia e dua ga na 


kawa, “Na nomu kawa ga,” sai koya na Karisito. 
17. Au tukuna vei kemudou, nai vunau e gai soli 
mai ni sa oti e va na drau ka tolusagavulu na 
yabaki, ka sega kina ni rawa me mai kauta tani na 
veiyalayalati sa vakayacora tu mai na Kalou ena 
vuku i Karisito, e sega kina ni rawa me mai 
vakamalumalumutaki kina, na yalayala sa vosa tu 
mai kina na Kalou. 

18. Kevaka sa noda nai votavota ena vuku ni 
vunau, sa qai sega yaga na yalayala, ia na Kalou sa 
solia vei Eparaama, ni sa vosa yalayala vua. 


Na Naki Ni Vunau 

19. Na cava mada nai naki ni vunau? E soli mai 
baleta na talaidredre ni tamata, me yacova na 
gauna sa lokuci tu, me basika mai kina na kawa ka 
yalataki, a ra sa tusanaka o ira na agilosi ena 
ligana na dauveisorovaki. 

20. Na dauveisorovaki e sega ni sorovaka ga e 
dua, ia na Kalou sa dua ga. 

21. E veicoqacoqa beka na vunau kei na vosa 
yalayala ni Kalou? E sega sara! Kevaka sa rawa 
ena vunau na bula, e dina sara na yalododonu sa 
rawa ena vunau. 

22. la nai Vola Tabu e tukuna ni da sa tamata i 
valavala ca kece, na ka sa yalataki me soli ga vei 
ira era vakabauti Jisu hKarisito, ena nodra 
vakabauta. 

23. la ni se bera mai na vakabauta, na vunau e 
taqomaki keda tu, me yacova na gauna ni 
vakabauta sa lokuci tu. 

24. O koya oqo, na vunau e noda 
dauniveivakavulici tiko mai, me da mai sota kina 
kei Karisito, me rawa kina ni da vakadonui ena 
vuku ni vakabauta. 

25. la ni da sa mai vakabauta, sa sega ni qai yaga 
tale vei keda na vunau me noda qasenivuli tiko. 


Luvena Tagane Kei Na Ira Na Kena Kawa 

26. Oi kemudou sa luve ni Kalou kece ena vuku 
ni vakabauti Karisito Jisu. 

27. Vei kemudou kece ni dou sa papitaisotaki vei 
Karisito, ka dou sa tokara na bula va Karisito. 

28. Sa sega ni qai dua me Jiu se kai Kirisi, sa sega 
ni dua me bobula, se nai taukei, sa sega na tagane 
se yalewa, ni dou sa dua ga ena vuku i Jisu 
Karisito. 

29. Kevaka sa tu vei kemudou o Karisito dou sa 
kawa dina i Eparaama, ka sa nomudou dina na 
vanua yalataki me vaka na vosa ni yalayala. 


4. Me'u tukuna, sa kawa ni Kalou, me vaka 


nodra gauna ni gone, e sega ni duidui mai o koya 
vua e bobula, dina ni sa lewa tu na veika kece, 

2. la e liutaki ka tuberi tiko ena dua nai 
vakavuvuli, me yacova na gauna sa lokuca o 
tamana. 

3. Oi keda eda a vaka kina, ni da se gone eda 
liutaki ka vakatotogani ena kaukauwa ni butobuto 
kei vuravura. 

4. la ni sa yaco dina sara na kena gauna, na 
Kalou sa gai tala na Luvena, me sucu mai vua e 
dua na yalewa, ka sucu me vaka na vunau, 

5. Me rawa ni ra sereki kina o ira era vesuki tu 
ena vunau, ka solia talega vei keda na dodonu 
meda wili me luve ni Kalou. 

6. Ena vuku ni dou sa luve ni Kalou, sa tala mai 
kina na Kalou na Yalo ni Luvena kina yalomudou, 
o koya eda sa kaci kina “Apa, Tamada!” 

7. O koya ogo dou sa sega tale ni gai bobula, ia 
dou sa luve ni Kalou, dou sa kawa ni Kalou ena 
vuku i Karisito. 


Nodra Lomalegataka Na I Sogosogo Lotu 

8. Mai na gauna dou se bera ni kila kina na 
Kalou, dou a dau garava tu e dua e sega ni Kalou. 
9. la ogo ni dou sa kila na Kalou, ka sa kilai 
kemudou na Kalou, ka dou sa gai vuki lesu tale 
mo dou garava e dua e sega ni tu vua e dua na 
bula, mo dou lesu tale kina bula vesuki? 

10. Dou sa laki vakatatabu taka tale na siga kei na 
veivula eso kei na veigauna eso kei na veiyabaki 
eso. 

11. Au sa rui ririkotaki kemudou sara vakalevu, 
niu raica na noqu cakacaka vei kemudou e 
maumau walega. 

12. Oi kemudou na veiwekani, au vakamasuti 
kemudou mo dou tautauvata mai kei au, ni'u sa 
tautauvata tiko kei kemudou. Oi kemudou dou 
sega ni bau vakamavoataki au vakadua. 

13. Nai matai ni gauna au vunautaka kina vei 
kemudou nai tukutuku vinaka, dou kila vinaka na 
malumalumu ni yagoqu e tarai au tu. 

14. Ka dou sega ni vakatalai au se vakasisilataki 
au, ena vuku ni we ni mavoa e tu ena yagoqu, ia 
dou qai ciqomi au me vaka e dua na agilosi ni 
Kalou, ka vakataki Jisu Karisito na noqu bula vei 
kemudou. 

15. Sa qai tu E vei na nomudou marau e liu? Ni tu 
sa vakadinadina vei kemudou, kevaka sa 
rawarawa mo dou leuta tani na yaloka ni 
matamudou, ka dou solia mai vei au. 

16. Me'u sa nomudou meca kina ni'u vosataka na 
ka dina vei kemudou? 

17. O ira oqori era vakalomavinakataki kemudou 
mo dou gole tikoga kina vei ira, era vinakata me ra 
tarovi au mai vei kemudou, mo dou taleitaki ira 
tikoga. 

18. la e vinaka meda vosota ka gumatua tikoga 
ena ka vinaka, ka sega ena gauna au tiko kina vei 
kemudou. 

19. Oi kemudou na luvequ au na vosota meu 
taratara tale baleti kemudou, me yacova ni sa buli 
na Karisito e lomamudou. 

20. Au sa vinakata meu na veisautaka nai 
vakarau ni noqu vosa, ni'u sa sega ni vakabauti 
kemudou tiko. 


Rua Na Veiyalayalati 
21. Dou tukuna mada vei au, na cava dou via 
vesuki tale tiko kina ena vunau, dou se bera ni 


rogoca beka na vunau? 
22. Ni sa volai o Eparaama e rua na luvena 
tagane, e dua mai na yalewa bobula ka dua mai na 
yalewa e galala. 
23. la o koya sa sucu mai vua na yalewa bobula, e 
sucu me vaka na lewa ni tamata, kei koya sa sucu 
mai vua na yalewa e galala, e sucu ena vuku ni 
vosa ni yalayala, 
24. Na veika sa vakatakilakilataki kina, ni oqo na 
rua na veiyalayalati: O koya mai na ulunivanua o 
Saineai e sucu mai kina na veivakabobulataki, 
oqori o Eka - 
25. O Eka oqo na ulunivanua , Saineai mai 
Arapea, e tautauvata kei Jerusalemi ena siga ni 
kua, ena nona bobula tu kei ira na luvena - 
26. la o Jerusalemi ka tiko mai cake 
vakagalalataki tu, na tinada kecega. 
27. Ni sa volai: 

“Mo reki o iko na yava, 

Sa sega ni vakaluveni! 

Ka kailavaka mai vakadomoilevu, 

O iko sa sega ni taratara! 

Ni sa levu na luvena o koya e galala 

Mai vei koya e vakawati.” 
28. Oi keda na veiwekani eda vakataki Aisake, 
eda gone ni yalayala. 
29. Mai na gauna o ya e tautauvata talega ena siga 
ni kua na ka e caka, ni o koya e sucu vakayago ena 
dau vakararawataki koya e sucu vakayalo. 
30. Me da raica mada na cava e tukuna nai Vola 
Tabu? “Me rau vakatalai tani na yalewa bobula kei 
na luvena, ni rau sega ni kawa vata na luve ni 
yalewa bobula kei na luvena na yalewa 
vakagalalataki.” 
31. Ka mo dou kila na veiwekani, oi keda eda 
sega ni luvena na yalewa bobula, ia eda luvena na 
yalewa vakagalalataki. 


sa 


Na Galala Ni Tamata Lotu 


5.0 koya mo dou sa tudei ena galala sa mai 


sereki kemudou kina o Karisito, ka mo dou kakua 
ni baci vesuki tale e nai vua ni veivakabobulataki. 
2. Oi au o Paula, au sa tukuna vei 
kemudou, kevaka dou na lesu tale kina veicilivi, 
ena sega ni dua na ka vinaka dou na rawata mai 
vei Karisito. 

3. Au tu me'u vakadinadinataka vei ira taucoko 
sa cilivi, ni dodonu me ra talairawarawa tiko kina 
vunau taucoko. 

4. Ena sega ni yaga vei kemudou o Karisito, 
kevaka dou nanuma mo dou vakadonui ena 
vunau, sa na yali tani kina vei kemudou na 
loloma. 

5. Oi keda ena veivuke ni Yalo Tabu, eda sa 
waraka na nuitaki ni yalododonu ena vakabauta. 
6. Sa sega ni qai yaga na cili kei koya e sega ni 
cili, ni da sa tu vata kei Karisito Jisu, ia na noda 
vakabauta ga sa cakacakataki ena loloma. 

Na Loloma E Vakataucokotaka Na Vunau 

7. Dou sa cici vinaka tiko mai, o cei e mai tarovi 
kemudou me kakua kina ni dou muria na dina? 

8. E sega ni kitaka o Koya sa kacivi kemudou nai 
vakarau ogo. 

9. Ena dua ga na tiki ni leveni lailai, ena 
vakacacana nai buli madrai taucoko. 

10. Sa tu na noqu vakabauti kemudou ena vuku 
ni Turaga, sa sega ni rawa mo dou gai 
lomalomarua tale; ia o koya ga e via vakaleqai 
kemudou tiko, ena taura na kena i sau. 

11. Oi au, na veiwekani, kevaka me'u vunautaka 
tiko na veicilivi, a cava me'u qai sotava tiko kina 
na veivakararawataki? Me sa oti na veivakacacani 
ena vuku ni kauveilatai. 

12. Au vinakata o ira era via vakaleqai kemudou 
tiko, mera sa vakatalai tani mai vei kemudou! 

13. Ni dou sa kacivi na veiwekani mo dou galala; 
dou kakua ni vakayagataka na nomudou galala 
me vakayacori kina nai tovo vakayago, ia mo dou 
bulataka ga na loloma, ka dou veivukei tiko. 

14. Nai vunau taucoko sa vakataucokotaki ga ena 
dua walega na yatu vosa, me vaka ogo, “Mo 
lomana na kai nomu me vakataki iko.” 

15. la kevaka dou sa veikati ka veivakacacani tiko 
vaka i kemudou, dou qarauna de dou na 
veivakarusai tikoga vakai kemudou! 


Lako Voli Vakayalo 

16. Me'u tukuna vei kemudou: Mo dou lako voli 
ena Yalo Tabu, dou na sega ni cakava kina na 
gagadre ca ni tovo vakayago. 

17. Nai tovo vakayago e sega ni veiriti kei na Yalo 
Tabu, kei na Yalo Tabu talega e sega ni veiriti kei 
na tovo vakayago; Oi rau oqo, e rau sega ni rawa 
me rau bula vata, ka sega kina ni rawa mo dou 
cakava na ka ga dou vinakata. 

18. la kevaka sa tuberi kemudou tiko na Yalo 
Tabu, ena sega ni lewai kemudou na vunau. 

19. Nai valavala ni tovo vakayago ena basika ga 
mai, me vaka na: Dauveibutakoci, dautagane kei 
na dauyalewa, nai valavala vakasisila, na daudara, 
20. Na daugaravi matakau, na 
dauvakadraunikau, na dauveicati, na dauveileti, 
na daulomaca, na daucudru katakata, na dau 
nanumi koya ga, na dauveivakalewai, na 
dauveitovaki, 

21. Na dauvuvu, na daulaba, na daumateni, na 
daumarau vakalialia, kei na veika sa vaka kina; na 
veika oqo au sa tukuna oti vei kemudou, ni o ira 
kece era cakava tiko na veika oqo, era na sega ni 
rawata na matanitu ni Kalou. 

22. la na vua ni Yalo Tabu na loloma, na reki, na 
vakacegu, na dauvosota  vakadede, na 
dauyalololoma, na dauyalovinaka, na vakabauta, 
23. Na dauyalomalua, na dauyalomalumalumu. 
Na veika oqori sa sega ni ia kina na cudruvi ena 
vunau. 

24. Oira kece era sa nei Karisito era sa vakota 


tiko kina kauveilatai, na nodra gagadre ca ni tovo 
vakayago kei na kena veilasa ca kece sara. 

25. Kevaka eda sa bula ena Yalo Tabu, meda lako 
voli talega ena Yalo Tabu. 

26. Meda kakua ni vakasagara na dokai kei nai 
rogorogo, eda na  veicacati ga kina ka 
veilomacataki. 


Colata Ka Wasea Nai Colacola 


6. Oi kemudou na wekaqu, kevaka e dua sa 


beitaki ni cala, dou lako voleka vua oi kemudou sa 
matua vakayalo, mo dou raici koya ka tuberi koya 
kina sala dina me muria, ka mo dou nanuma tiko, 
de dou na yaco talega me vaka kina. 

2. Dou dauveivukei ni colata nomudou leqa, dou 
sa vakayacora sara tikoga na vunau i Karisito. 

3. Kevaka e dua e nanuma ni o koya sa bau dua 
na ka, ni o koya e sega tu ni dua na ka, na tamata 
oqori e vakacalai koya tikoga vakai koya. 

4. la, mo dou dui vakatovolea vakavinaka mada 
na nomudou dui cakacaka, ena solia kina vei 
kemudou e dua na yalo e reki ena vuku ni 
nomudou cakacaka, ka sega ena vukuna tale e 
dua. 

5. Ni na dui colata na tamata yadua na nona i 
colacola. 


Na Dauloloma Kei Na Caka Vinaka 

6. Vei kemudou sa vakavulici ena vosa, mo dou 
caka vinaka ena soli ka vua na nomudou 
qasenivuli. 

7. Mo dou kakua ni vakaisini kemudou, na 
Kalou ena sega ni vakalialiai, na ka kece e 
kaburaka e dua na tamata, ena tamusuka talega o 
koya. 

8. Ke dua e kaburaka tiko na nona i tovo 
vakayago, ena tamusuka na mate mai nai tovo 
vakayago, ia o koya sa kaburaka na veika vinaka 
mai na Yalo Tabu, ena tamusuka na bula sega 
ni mudu mai na Yalo Tabu. 

9. Meda kakua ni guce ena caka vinaka, ni da na 


978 


KALATIA 


tamusuka dina ga ena kena gauna, kevaka eda 
sega ni guce. 

10. O koya oqo, ni se tiko nai cegu ni bula, meda 
sa sasaga sara ga meda caka vinaka vei ira na 
tamata kecega, ka vakauasivi vei ira eda sa 
vakabauta vata. 


Na Lagilagi Duadua E na Kauveilatai 

11. Dou raica, ena mawe ni ligaqu dina, au sa 
volavola tiko yani vei kemudou ena mata ni vola 
lelevu! 

12. O ira era vakaraitaki ira tiko oqori ni ra sa bau 
totoka, o ira sara ga oqori era saga tiko 
vakaukauwa mo dou cilivi, me rawa kina me 
kakua ni tarai ira mai, na veivakararawataki ena 
vuku ni kauveilatai i Karisito. 

13. Oira mada ga sa cilivi oti tu, era sega sara ga 
ni bau bula tiko ena vunau, ia era vinakata tiko mo 
dou cilivi, mera vakaraitaka kina vei ira na tamata, 
ni sa bau dua na ka levu era cakava, ni sa dou 
cilivi. 

14. la sa kila ga na Kalou, ni sega tale ni dua na ka 
tani me lagilagi vei au, me vaka na kauveilatai ni 
noda Turaga o Jisu Karisito, o koya au sa vakota 
taucoko ena kauveilatai na veika vakavuravura e 
bula tu vei au, kei na veika e tu e vuravura au dau 
gagadre kina. 

15. E sega ni bibi vei Jisu Karisito, na cili se me 
sega ni cili, ia o koya ga sa sucu vou. 


Na Vakanuinui Vinaka Kei Na Vakamamasu 

16. Me yaco na vakacegu kei na loloma, vei ira 
kecega era vakaitovotaki ira e nai tuvatuva ni bula 
oqo, vei ira talega na Isireli ni Kalou. 

17. Me tekivu oqo ka lako yani, au kerea me kua 
ni dua e via mai vakararawataki au ena vuku ni ka 
oqo, ni sa tu ga e yagoqu na mawe ni noqu mavoa, 
ena vuku ni Turaga o Jisu. 

18. Vei kemudou na veiwekani. Na yalololoma ni 
noda Turaga o Jisu Karisito me tiko ena 
yalomudou. Emeni. 

Veikidavaki Kei Na Vakabula 


1. Oi au o Paula, nai apositolo i Jisu Karisito, ena 
lewa ni Kalou, vei ira na lewe ni lotu mai Efeso, ka 
sa yalo dina vei Jisu Karisito: 

2. Me nomudou na loloma kei na vakacegu, mai 
vua na Kalou o Tamada kei na Turaga o Jisu 
Karisito. 


Veivakabulai Vei Karisito 

3. Me vakarokorokotaki na Kalou, na Tamai Jisu 
Karisito na noda Turaga, o koya sa 
vakalouvinakataki keda ena ka ni 
veivakalouvinakataki vakayalo kecega, e na vei 
yasana vakalomalagi ena vuku i Karisito. 

4. Ena Nona digitaki keda e liu ena Vukuna, sa 
gai tauyavutaki e muri o vuravura, me da 
yalosavasava ka sega ni cala e matana e na loloma. 
5. Ni sa nona i tuvatuva makawa tu mai, me da 
wili me luvena ena vuku i Jisu Karisito, ena Nona 
lewa savasava, 

6. Ka me vakavinavinakataki na cecere ni Nona 
loloma, ena Nona ciqomi keda meda ka lomani. 

7. Sa mai vakabulai keda o Koya ena Nona dra, 
ka sa vosoti kina na noda i valavala ca, me vaka na 
Nona loloma levu. 

8. O koya sa vakalevutaka vei 
yalomatua kei na yaloqaseqase, 

9. Ni sa vakatakila vei keda na Nona lewa ka 
vuni tu, me vaka na ka sa vinakata, ni sa nakita oti 
tu mai e lomana, 

10. Na kena yaco na siga dina sa lokuci tu, me na 
vakasoqoni vata kina vei Karisito, na veika kece 
mai lomalagi kei vuravura. 

11. Sa mai vakayacori keda o koya meda 
vakaivotavota vata, ni da sa nakiti oti tu mai liu, 
ena Nonai tuvatuva me vaka Nona lewa, 

12. Ka sa dodonu vei keitou sa liu ena vakabauti 
Karisito, me keitou vakacaucautaki Koya sa 
lagilagi. 

13. Oi kemudou talega, dou sa mai cabo bula vua, 
e na nomudou a rogoca na vosa ni vakavuvuli 
dina, nai tukutuku vinaka ni nomudou vakabulai, 
sa yaco kina mo dou vakabauta, ka dou sa dregati 
kina ena Yalo Tabu sa yalataki, 

14. Na Yalo Tabu ena mai vakadeitaka tiko vei 
keda ni da sa luve ni Kalou, me yacova na siga ni 
noda vakabulai, me dokai na Nona vinaka. 


keda na 


Masuta Na Yalomatua Vakayalo 

15. Ena vuku ni ka oqo, oi au talega, ni'u sa 
rogoca oti na nomudou vakabauta na Turaga o 
Jisu, kei na nomudou loloma talega, vei ira kecega 
era sa lotu, 

16. Au sa sega ni qai cegu meu dau 
vakavinavinakataki kemudou, ena noqu dau 
cavuti kemudou yadudua ena noqu masu: 

17. Vua na Kalou ni noda Turaga o Jisu Karisito, 
na Tamada vakaiukuuku, me solia vei kemudou 
na yalo ni yalomatua kei na veivakatakilai 
vakayalo, mo dou kilai koya vinaka kina, 

18. Ni sa qai tadola na matamudou vakayalo, mo 
dou kila kina nai nuinui sa kacivi kemudou kina o 
koya, kei na kena talei nai ukuuku sa tu vua, me 
baleti ira na nona yalosavasava, 

19. Kei na Nona dau vakaraitaka na Nona 
kaukauwa levu vei keda sa vakabauta, me 
vakaraitaka kina na Nona kaukauwa vakaidina, 
20. Me vaka na Nona vakaturi Karisito cake tale 
mai na mate, ka vakatikori koya ena ligana i 
matau, e na veiyasana vakalomalagi, 

21. Me uasivi cake kina vei ira kecega sa liu, kei 
ira sa lewa, kei ira sa kaukauwa, kei ira sa turaga, 
kei na yaca kecega sa cavuti ena gauna oqo, kei na 
gauna mai muri. 

22. A sa vakamalumalumutaka na ka kecega me 
tu ena ruku ni Yavana, ka solia vua na kaukauwa 
me lewai ira kecega, sai koya nai soqosoqo lotu, 
23. O koya na yagona, na kena i vakataucokotaki, 
sa vakasinaiti ena ka kecega, sa vakasinaita na ka 
kecega ena ka kecega. 


Na Yalololoma Ena Vakabauta 


2. O koya sa vakabulai kemudou, ni dou a mate 


tu ena caka cala kei nai valavala ca. 

2. Dou a dau bula tu ena i valavala 
vakavuravura e liu, ena nona kaukauwa na turaga 
ni maliwa lala, na yalona sa cakacaka tiko ena 
loma ni tamata me talaidredre kina, 

3. Oi keda talega eda sa bulataka tu nai tovo 
vakayago e liu, ena noda vakayacora, ka 
talairawarawa tu ga, ena gagadre ca ni noda i tovo 
vakayago, ka sa yaco kina vei keda na cudruvi, kei 
ira talega na lewe i vuravura. 

4. la na Kalou, sa sinai ena yalololoma, ena vuku 
ni Nona loloma levu sa lomani keda kina, 

5. e dina mada ga ni da a mate tu ena caka cala, 
o koya sa vakabulai keda vata kei Karisito, (na 
loloma ga dou sa vakabulai kina), 

6. A sa vakaturi keda cake vata, ka vakatikori 
keda vata kei Karisito Jisu, ena veiyasana 
vakalomalagi, 

7. Me rawa ni vakaraitaka tiko, ena vei gauna 
mai muri, na Nona loloma levu kei na Nona 
yalovinaka vei keda, ena vuku i Karisito Jisu. 

8. Ni sa yalo loloma walega dou sa vakabulai 
kina, ena vuku ni vakabauta, sega ni baleta ni 
dodonu me nomudou, oqori nai solisoli loloma ga 
ni Kalou, 

9. E sega ni baleta na nomudou cakacaka vinaka, 
me kakua kina ni dua me vakadokadokai koya 
ena ka e cakava. 

10. Oi keda eda sa cakacaka ni Ligana, eda sa buli 


vou vei Karisito me baleta na cakacaka vinaka, o 
koya sa vakarautaka oti tu mai e liu na Kalou 
meda na muria. 


Kau Voleka Mai, Ena Vuku Ni Nona Dra 

11. O koya oqo mo dou nanuma vinaka, ni oi 
kemudou na kai matanitu tani, dou a vakatokai na 
sega cili, ka sega ni dou cilivi ena veicilivi dau 
vakayacori ena liga - 

12. Ka sega talega ni tu vei kemudou o Karisito, 
dou sega ni matanitu vata kei Isireli, a sa sega ni 
nomudou na ka sa yalataki ena veiyalayalati, a sa 
sega vei kemudou nai nuinui, ka sa sega ni 
nomudou na Kalou e vuravura. 

13. la oqo, ni dou sa tu vata kei Karisito Jisu, oi 
kemudou ka yawa e liu, dou sa qai voleka mai ena 
vuku ni dra i Karisito, 


O Karisito Na Vuni Noda Veisaututaki 

14. Ni sai Koya na vuni noda veivinakati tale, sa 
vakaduavatataki rau na rua me sa dua ga, a sa 
basuraka sobu na bai sa ia kina na 
veivakaduiduitaki, 

15. Ni sa vakaotia ena Yagona na ka eda a 
veitawasei kina, oqori na vunau sa vakarota na 
valavala ni lotu, ia sa veisautaka vou o Koya na 
tamata, me ia nai valavala vou ni noda veigaravi, 
ni sa qai veivinakati tu, 

16. E vakaduavatataka na tamata kei na Kalou 
ena kauveilatai, ena Nona vakoti ka vakamatei 
me bokoci kina na caka cala. 

17. A lako mai, o Koya me vunautaka na 
veivinakati vei kemudou sa yawa kei ira talega sa 
voleka. 

18. Ena vukuna, eda rawa ni torova doudou nai 
tikotiko ni Kalou na Tamada, ena yalo e dua 
bauga. 


O Karisito Na Vatudei 

19. O koya, oqo, dou sa sega tale ni qai vulagi se 
kai tani, ia dou sa korovata kei ira na 
yalosavasava, ka dou sa lewe ni matavuvale vata 
kei na Kalou, 

20. Ka dou sa taracake ena nodra yavu nai 
apositolo kei ira na profita, o Jisu Karisito sara ga 
na kena i vakadei dina, 

21. Kivei Koya, sa sema vata kina na vale taucoko, 
sa vakatuburi me uasivi, ka me laurai kina ni dua 
na vale savasava ni Turaga, 

22. Kivei Koya talega, dou sa tara vata kece kina, 
mo dou Nonai tikotiko tudei na Kalou ena Nona 
Yalo Tabu. 


Vakatakilai Na Ka Vuni 


3. Ena vuku ni ka ogo, oi au o Paula, na bobula i 
Karisito Jisu vei kemudou na kai matanitu tani - 

2. Dou sa rogoca oti beka, ni oqo na gauna ni 
Nona yalololoma na Kalou vei kemudou, me vaka 
sa solia vei au, 

3. Ni sa vakaraitaki vei au ena veivakatakilai 

vakayalo, na ka vuni oqo (me vaka na noqu a vola 
mada yani e liu, 

4. Na gauna dou na wilika kina nai vola o ya, 
dou sa na rawa ni kila kina, na veika au kila, me 
baleta na ka vuni i Karisito) 

5. Na ka vuni oqori, a sega ni vakatakilai vei ira 
na tamata lotu ena gauna e liu, ia oqo, sa qai 
vakatakila na Yalo Tabu, vei ira nona apositolo 
yalosavasava kei na parofita, 

6. Oira na kai matanitu tani era sa taukena vata, 
ni da sa dua ga na yago, era na taukena talega na 
vanua yalataki e na vuku i Karisito, mai nai 
tukutuku vinaka, 

7. O koya au sa lesi kina me kena i talatala, me 
vaka nai solisoli loloma ni Kalou, sa solia vei au, 
ena Nona cakacaka veivakurabuitaki. 


Nai Naki Ni Ka Vuni 

8. Oi au e dua e lailai sara, mai vei ira na tamata 
rogo ni Kalou, au qai digitaki ena Nona loloma, 
me i talatala vei ira na kai matanitu tani, me'u 
vunautaka kina na i yau vuni talei e tu vei 
Karisito, 

9. Me'u tukuna, me ra raica na kena totoka ni ka 
vuni oqo, ena Nona a vunitaka tu mai na Kalou, 
ka tekivu sara mai nai vakatekivu, ia sa qai 
vakatakila mai oqo, ena vuku i Jisu Karisito. 

10. Ni sa nakita oti tu mai na Kalou, ena Nona rai 
yawa vakayalomatua, nai soqosoqo lotu me na 
tucake, ka vakaraitaka na Nona kaukauwa, vei ira 
sa turaga kei ira sa kaukauwa ena veimaliwa lala, 
11. Oqo na Nona i naki sara na Kalou mai nai 
tekitekivu, ni na qai mai vakavotukanataka na ka 
kece, na Noda Turaga o Jisu Karisito. 

12. Ena noda vakabauti Koya, sa solia kina vei 
keda, na yalo e qaqa kei na doudou, me da torova 
kina nai tikotiko tabu ni Kalou. 

13. O koya oqo, au sa kerei kemudou kina, mo 
dou kakua ni guce, ena noqu vakararawataki ena 
vukumudou, ni oqo dou na lagilagi kina. 


Vakacaucautaki Na Ka Vuni 

14. Ena vuku ni ka oqo, au cuva sobu kina me'u 
tekiduru, vua na Tama ni noda Turaga o Jisu 
Karisito, 

15. Ni o Koya sa vakayacani kece kina na mata 
vuvale mai lomalagi kei vuravura, 

16. Me solia vei kemudou o Koya, me vaka na 
noda i yau levu e tu vua, me vakaukauwataki 
kemudou ena yalona, ka mo dou kaukauwa e 
loma, 

17. Me tikoga ena yalomudou na Karisito ena 
vakabauta, mo dou vakaukauwa ka tauyavutaki 
ena loloma, 

18. ka rawata kina, mo dou kila vata kei ira 
kecega era sa lotu, se cava na kena rabailevu, kei 
na kena balavu, kei na kena titobu, kei na kena 
cecere - 

19. ka mo dou kila na loloma i Karisito, o koya sa 
uasivia na kila ka vakatamata, ka mo dou sinai ena 
ka kecega sa sinai kina na Kalou. 


20. O koya e rawa ni cakava ga na ka e via cakava, 
ka sega ni da vakasamataka rawa, me vaka na 
kaukauwa e tu vua, ni rawa me cakava vei keda, 
21. Me vakarokorokotaki o Koya e nai soqosoqo 
lotu, ena vuku i Karisito Jisu, ena vei tabatamata 
kecega me sega ni mudu. Emeni. 


Lako Ena Duavata 


4. O koya ogo, oi au, sa vesu tu ena vuku ni 
Turaga, au sa vakamamasu vei kemudou, mo dou 
ia tiko nai valavala sa kilikili, e nai tutu dou sa 
kacivi kina, 

2. Mo dou yalomalumalumu sara ka yalomalua, 
mo dou vosota tiko vakadede ka veivosoti vakai 
kemudou ena loloma, 

3. Dou tovolea me maroroi tikoga na lomavata ni 
Yalo Tabu, ni dou sa vauci vata ena veivinakati. 

4. Ni dua ga na yago ka dua na yalo, sa dua ga 
nai nuinui dou sa kacivi kina; 

5. Sa dua ga na Turaga, sa dua na vakabauta, sa 
dua na veipapitaisotaki, 

6. Sa dua ga na Kalou ka tamada kecega, o Koya 
sa lewa na ka kecega, sa vakavuna na ka kecega, 
ka sa tiko kei kemudou kecega. 


Nai Solisoli Vakayalo 

7. la vei keda yadudua, na Nona loloma sa solia 
vei keda, me vaka nai vakarau ni Nona solisoli o 
Karisito. 

8. O koya oqo sa tukuna kina o koya: “Ni'u sa 
lako cake, ena levu ena vakabobulataki me ra 
bobula, ena solia nai solisoli vei ira na tamata.” 

9. (la, “Sa lako cake o Koya”- ia na cava na kena i 
balebale na Nona lako sobu mada o koya e liu ki 
na ruku i vuravura era? 

10. O Koya ga sa lako sobu mai, sai Koya talega sa 
lako cake me yawa sivita na lomalagi, me 
vakasinaita kina na ka kecega). 

11. Ni o Koya sa solia e so me apositolo 
(Daukatolu), ka so me parofita (Domo ni Kalou), 
ka so me dauvunau (veivakalotutaki), ka so mei 
vakatawa (Tubera nai soqosoqo lotu), ka so me 
qasenivuli (Vakatavulica nai Vola Tabu) 

12. Mera vakayaragitaki kina o ira nai 
soqosoqo lotu ki na cakacaka ni Kalou, me ra 
vakayalomatuataki nai soqosoqgo lotu, 

13. Me rawa ni da duavata kina ena vakabauta, 
kei na noda kila na luve ni Kalou, meda matua 
vakayalo sara ka vakataucokotaki ena vuku i 
Karisito, 

14. Me oti kina na vagonegonea kei na 
veitosoyaki ena vuku ni vakavuvuli vou e dau 
veivakacalai ena vuku ni veivakaisini, 

15. la me ra dau vosataka na dina ena loloma, 
meda tubu cake kina ena ka kecega, vei Koya na 
ulu ni soqosogo lotu na Karisito - 

16. O Koya na ulu sa sema mai kina na yago 
taucoko, sa veisemasemati kina na i sema taucoko, 
ni ra sa dui cakacaka vakavinaka na veitikina, sa 
tubu kina na yago ka veitarai cake ena veilomani. 

Na Tamata Vou 

17. O koya oqo au sa kerei kemudou kina ena 
vuku ni Turaga, mo dou kakua ni vakamurimuri 
ira na sega ni lotu, ena nodra i valavala vakalialia, 

18. Ni sa butobuto na nodra vakasama, ka sa sega 
ni dua nai vakaraitaki ni bula mai vua na Kalou 
me laurai vei ira, ena vuku ni nodra lecaika kei na 
lomaga ni yalodra, 

19. Na ka era cakava, era sa qai veitaliataki ira ena 
veika vakasisila kei na nodra domona, mera 
bulataka nai valavala vakabutobuto. 

20. E sega ni dua na bula vaka o ya, dou a vulica 
mai vei Karisito, 

21. Ni dou a vakavulici ka tuberi sara ga mai, ena 
veika dina me baleta na bula i Jisu: 

22. Mo dou luvata tani, nai valavala ni tamata 
makawa kei na kena gagadre ca taucoko, e kauta 
mai vei kemudou na lutu sobu, 

23. la mo dou vakavouia tiko na nomudou 

vakasama, 

24. ka mo dou qai vakaisulu tiko me vaka na 
tamata vou ni Kalou, ena yalododonu kei na 
savasava. 


Dou Kakua Ni Vakararawataka Na Yalo Tabu 

25. O koya oqo, mo dou biuta tani na lasulasu, 
“Me dina na nomudou vosa vei ira na 
wekamudou,” ni da sa dua ga na vuvale Oi keda. 
26. “Kevaka dou sa cudru katakata, tauri 
kemudou vakamalua, de dou qai valavala ca 
kina.” Me kakua ni sa laki dromu na matanisiga, 
mo dou se cudru tikoga, 

27. Dou kakua ni vakarawarawataki kemudou 
vua na tevoro. 

28. O koya sa daubutako me sa rauta na butako, 
ia me dua na nona cakacaka, me rawa mai kina 
eso na ka vinaka, ka me vukea kina eso era 
vakaloloma tu. 

29. Na vosa ni veirukaki vakasisila me kakua ni 
lako mai ena gusumudou, me lako ga mai na vosa 
ni veivakatataki cake kei na vosa ni loloma, me 
rawa ni ra kila kina o ira era rogoca, na yalo ni 
loloma vei kemudou. 

30. Dou kakua ni vakararawataka na Yalo Tabu, o 
koya dou sa dregati vata, me yacova na siga ni 
bula. 

31. Dou biuta tani kece vei kemudou, na yaloca, 
na cudru katakata, na cudru, na veiba kei na 
veivosa vakalialia mai na gusumudou, 

32. Mo dou dau veilomani vakaiemudou, ena 
yalo e savasava, ka dou veivosoti vakaikemudou, 
ni sa vosoti kemudou oti na Kalou ena vuku i 
Karisito. 


Lako Ena Loloma 


5. O koya ogo mo dou gai vakadamurimuria na 
Kalou me vakataki ira na gone ni toko. 

2. Ka dou bulataka tikoga na loloma, me 
vakataki Karisito, ena nona solia nona bula me 


mai mate e na vukuda, ni lomani keda, mei 
madrali kai soro vua na Kalou, me ka boi vinaka. 
3. la na dauyalewa kei na dautagane kei na ka 
kecega sa sega ni vakalou kei na kocokoco, me 
kakua ni cavuti ena kemudou maliwa, ni sa sega 
ni kilikili me vaka kina vei kemudou na tamata 
lotu; 

4. Me kakua na bula ni wakia vata, se veivosaki 
lialia se na veiwali ca, ni sega ni salavata kei na 
noda i tutu, ia me laurai tiko vei keda na bula ni 
dauvakavinavinaka. 

5. Ka mo dou kila, e sega ni rawa vua e dua na 
tamata dauyalewa kei na dautagane, se dua na 
dauwakia vata se dua na daukocokoco, se dua na 
dau veibutakoci, me vakai votavota ena matanitu i 
Karisito kei na Kalou. 

6. Me kakua ni dua me mai rawai kemudou ena 
vosa kamikamica, baleta ni dau yaco kina na 
cudru ni Kalou ena veika oqo, ni talaidredre na 
tamata. 

7. O koya oqo, mo dou kakua ni veitokani vata 
kei ira. 


Lako Ena Rarama 
8. Oi kemudou dou a butobuto tu e liu, ia oqo 
dou sa qai rarama ena vuku ni Turaga, mo dou 
vakaitovotaki kemudou me vaka na gone ni 
rarama, 
9. (Ni sa vua ni Yalo Tabu nai valavala vinaka 
kecega, nai valavala dodonu kei na dina). 
10. Mo dou vakasaqara ka kila na veika e 
vinakata na Turaga. 
11. Dou kakua ni veitokani vata kei ira na gone ni 
butobuto, ia mo dou tukuna vakadodonu vei ira 
na nodra lega. 
12. Ena vakamadua kevaka mo dou veitokoni ena 
ka era cakava vuni tiko. 
13. Baleta na ka kece eda na tukuna, ena 
vakaraitaki me vakavotui ena rarama, na veika 
kece e vakayacori vuni ena vakaraitaki mai ena 
rarama. 
14. O koya ogo sa tukuna kina o koya: 

“Dou yadra oi kemudou sa moce, 

Ka tucake mai ena mate, 

O Karisito ena vakararamataki kemudou.” 


Lako Ena Yalomatua 

15. Dou tu mada ka dikevi kemudou, mo dou 
kakua ni vakataki ira na lialia, ia mo dou vakataki 
ira na vuku, 

16. Mo dou volia na gauna, baleta na ca e tiko ena 
veisiga ogo. 

17. O koya oqo mo dou kua ni bula tu vaka 
lecaika, ia mo dou kila tiko se cava na loma ni 
Turaga. 

18. Dou kakua ni mateni ena waini, dou na 
cakava kina eso nai tovo vakasisila; ia mo dou 
vakasinaiti ga ena Yalo Tabu, 

19. ka dou veivosaki vakai kemudou ena same kei 
na sere, na sere e vakayalo, ka dou lagata na sere e 

rogorogo vinaka e lomamudou vua na Turaga, 

20. Dou dau vakavinavinaka tikoga vua na Kalou 
o Tamada, ena yaca ni noda Turaga o Jisu Karisito, 
21. Dou veirokorokovi ka dau veirogoci vakai 
kemudou, ena rere vua na Kalou. 


Na Vakawati - O Karisito Kei Na Soqosoqo Lotu 
22. Oi kemudou na yalewa vakawati, dou soli 
kemudou taucoko vua na watimudou, me vaka 
vua na Turaga. 

23. Ni tagane sa ulu ni watina yalewa, me 
vakataki Karisito sa ulu ni soqosoqo lotu; o Koya 
talega sa bula kina na yago taucoko. 

24. Me vaka na nona soli koya taucoko nai 
soqosoqo lotu vei Karisito, me vaka talega kina o 
ira na yalewa vakawati, vei ira na watidra ena ka 
kecega. 

25. Oi kemudou na tagane vakawati, dou lomani 
ira na watimudou, me vakataki Karisito ena nona 
lomana nai soqosogo lotu, a sa soli Koya taucoko 
ena vukuna, 

26. Me vakatabui koya, ka vakasilimi koya, ena 
veivakasavasavataki ni wai mai na vosa ni Kalou, 
27. Me rawa kina vei koya, me vakaraitaka nai 
soqosoqo lotu kivei Koya ga ni sai soqosoqo lotu e 
uasivi, sa sega vua na duka, se na veika sa 
vakakina, ia sai soqosogo lotu tabu ka sega ni cala. 
28. Oi kemudou na tagane vakawati, dou lomana 
na watimudou ni sa yagomudou dina, o koya sa 
lomana na watina yalewa sa lomani koya vakataki 
koya. 

29. E sega ni rawa me dua e cata na yagona dina, 
ena vakamareqeta ka qarauna vinaka, me vakataki 
Karisito ki nai sogosogo lotu. 

30. Oi keda eda sa tiki ni yagona ena lewe kei na 
sui. 

31. “Ena vuku ni ka oqo, na tagane ena biuta kina 
na tamana kei na tinana, ka kabita na watina, e rau 
sa na yaco me duabau ga.” 

32. Oqo e dua na ka vuni levu, au cavuta tiko 
oqori na veika, me baleti Karisito kei na i soqosoqo 
lotu. 

33. lo vei kemudou na tagane, dou lomani ira 
na watimudou, me vaka ga na nomu lomana na 
yagomu, vei kemudou na yalewa vakawati, dou 
dau vakarokorokotaka tiko na watimudou. 


Ira Na Gone Kei Ira Nai Tubutubu 


6. Oi kemudou na gone, dou talairawarawa vei 
ira na nomudou i tubutubu, me vaka vua na 
Turaga, ni sa ka dina oqo. 

2. “Mo vakarokorokotaki rau na tamamu kei na 
tinamu,” ni oqo nai matai ni vunau levu, sa tiko 
kina na vosa ni yalayala. 

3. “Ena totoka kina na nomu bula, o na bula 
balavu talega kina.” 

4. Oi kemudou na tama, dou kakua ni 
vakacudrui ira na luvemudou me ra rarawa kina, 
ia dou tuberi ira cake e nai vakavuvuli e vaKalou. 


Na Bobula Kei Na Nona Turaga 

5. Oi  kemudou na  dauveigaravi, dou 
talairawarawa vei ira na nomudou Turaga 
vakayago, ena rere kei na sautaninini kei na yalo e 
savasava, me vaka vei Karisisto, 

6. Dou kakua ni cakacaka vakarairai me ra qoroi 
kemudou kina, ia dou cakacaka me vaka na 
dauveiqaravi dina i Karisito, sa cakava na loma ni 
Kalou mai na vuni yalona, 

7. E vakayacora vakavinaka na nona cakacaka, 
me vaka e cakava tiko vua na Kalou, ka sega ni vei 
ira na tamata, 

8. Ni kila tiko na cakacaka vinaka taucoko e 
vakayacori, ena solia na kenai sau na Turaga, se da 
bobula se da galala. 

9. Oi kemudou na Turaga, dou caka vinaka vei 
ira, me sa kakua na veivakasaurarataki tiko, ka mo 
dou kila ni tiko mai lomalagi na nomudou Turaga 
e levu cake, e sega vua na veivakaduiduitaki. 


Na Sulu Vakaivalu Taucoko Vakalou 

10. Me'u tinia, oi kemudou na wekaqu, mo dou 
kaukauwa tiko ena Turaga, kei na kena levu ni 
Nona kaukauwa vakaidina. 

11. Dou tokara ka daramaka tiko nai yaragi ni 
Kalou, me rawa ni dou tucake gaga tiko kina, ka 
vorata nai lawaki makawa ni tevoro. 

12. Ni da sa sega ni veivala walega kei ira na 
tamata, ia eda veivala sara tikoga kei na dua nai 
tuvatuva ni bula vakatamata, kei na kaukauwa, 
kei koya sa lewa na kaukauwa ni butobuto, kei nai 
vavakoso yaloca ena veiyasana vakalomalagi. 

13. O koya oqo mo dou sa vakayagataka sara ga 
nai yaragi kecega ni Kalou, me rawa ni dou tudei 
tiko ni yaco mai na veisiga ca, ni dou sa kitaka 
oqo, dou na qai tudei. 

14. O koya oqo mo dou tucake, dou vauca ena 
tolomudou na dina ka vakaisasabai na 
lomaseremudou ena i valavala dodonu, 

15. ka vakaivava ena yavamudou ena cakacaka ni 
tukutuku vinaka ni veivinakati, 

16. Vakauasivi sara, mo dou kauta voli e veisiga 
nai sasabai ni vakabauta, o koya, mo dou sabaya 
kina na nona gasau vanataki na tevoro. 

17. Dou tokara e ulumudou nai sala ni bula, ka 
taura matua nai seleiwau ni Yalo Tabu, oqori na 
Vosa ni Kalou, 

18. Dou masu tikoga ena masumasu kecega kei na 
daukerekere ena Yalo Tabu, dou yadrava tiko ka 
gumatua nomudou veinanumi ena masu, ena 
vukudra na tamata lotu - 

19. Kivei au talega, me soli vei au na galala me'u 
vosa, me rawa kina ni'u tukuna vakadoudou me 
kilai na ka vuni ni tukutuku vinaka, 

20. Ena ka oqo au sa vesuki tu kina, me rawa ni'u 
vosa doudou, me vaka ni sa dodonu me'u vosa. 


Na Vakanuinui Vinaka Kei Na Loloma 

21. la mo dou na kila, nai tuvaki ni noqu bula, kei 
na cakacaka au sa cakava, ena la'ki tukuna 
taucoko vei kemudou o Tikiko na taciqu lomani, a 
i talatala yalodina ni Turaga, 

22. O koya au na talai koya yani vei kemudou, 
ena vuku ni veika au sotava, me rawa ni dou kila 
kina nai tuvaki ni bula eke, ka me vakaceguya 
talega na yalomudou. 

23. Me nodra na vakacegu kei na loloma ena 
vakabauta na veiwekani, mai vua na Kalou o 
Tamada kei na Turaga o Jisu Karisito. 

24. Vei ira kece sa lomana na noda Turaga o Jisu 
Karisito, ena yalodra taucoko, me nodra na 
yalololoma ni Kalou. Emeni. 


FILIPAI 


NAI VOLA NII PAULA NA APOSITOLO VEI IRA NA KAI 


FILIPAI 


Veikidavaki Kei Na Vakabula 


1. Oi keirau o Paula kei Timoci nai talatala i Jisu 
Karisito, vei ira kecega nai sogosogo lotu i Jisu 
Karisito, era tiko mai Filipai, kei ira nai Talatala 
Qase kei ira na Tuirara: 

2. Me nomudou na loloma kei na vakacegu ni 
Kalou na Tamada kei na Turaga o Jisu Karisito. 


Vakavinavinaka Kei Na Masu 

3. Au dau vakavinavinaka vua na noqu Kalou, 
ena gauna kecega au dau nanumi kemudou kina; 
4. Dau reki na yaloqu ena veigauna kece au dau 
cavuti kemudou kina ena noqu masu, 

5. Ena nomudou lomavata ena i tukutuku 
vinaka, ka vakatekivu mai na matai ni siga me 
yacova tiko mai ogo, 

6. Au via vakadeitaka na ka oqo, o koya e 
tekivutaka na cakacaka vinaka vei kemudou, ena 
vakacavara vinaka, me yacova nona lesu tale mai 
o Jisu Karisito. 

7. Ni sa dodonu me'u dau namuni kemudou ena 
ka oqo, baleta ni dou na sega ni taqusi mai yaloqu, 
dou sa duavata kei ena noqu vesuki tu, kei na 
kena taqomaki ka vakadeitaki nai tukutuku 
vinaka, eda sa wasea vata kina na loloma. 

8. Sakila ga na Kalou na noqu dau vakasamataki 
kemudou, ena veika dredre dou sotava ena vuku i 
Jisu Karisito. 

9. Sa noqu masu, me tikoga vei kemudou na 
loloma, kei na nomudou kila, ena kila ka vakayalo 
kecega. 

10. Me rawa ni dou kabita kina na ka vinaka, mo 
dou savasava ka sega ni cala, me yacova nona lesu 
mai O Karisito. 

11. Ka mo dou qai vakasinaiti tu ena vua ni 
yalododonu ena vuku i Jisu Karisito, me 
vakalagilagi ka vakavinavinakataki kina na Kalou. 


Vunautaki Na Karisito 

12. la oqo na veiwekani au sa vinakata mo dou 
kila, ni veika taucoko e vakayacori vei au, sa qai 
tete ga kina nai tukutuku vinaka, 

13. E vunautaki vei ira na sotia dau yadrava na 
vale ni Tui, kei ira taucoko na veiqaravi tu kina, 
me ra kila ni'u vesuki tiko ena vuku i Karisito; 

14. Na ka au cakava e solia e dua na yalo ni 
bolebole vei ira na wekada sa lotu tiko, me ra 
vunau ka sega ni rere. 

15. E dina ga sa so era vunautaki Karisito, ni ra sa 
dauvuvu ka dauveileti, eso talega ni ra sa 
lomavinaka; 

16. Eso vei ira na dauvunau tiko mai era vunau tu 
ga vakaviavialevu ka sega na yalomatua, ka ra 
sega ni kila na ka era cakava ni mai tarai au na 
kena bibi; 

17. la eso ena loloma, ena nodra kila noqu tu oqo 
me baleta ga nai tukutuku vinaka. 

18. Me cava tale? Sa muri na gaunisala kece, me 
veirairai walega se laurai na dina, sa vunautaki oti 
o Karisito; oqo na ka e vakamarautaki au, io au sa 
dau reki tikoga kina. 


Na Bula Sa Karisito Ga 

19. Au sa kila na veika taucoko ogo ena yaco kina 
na noqu sereki, o ya na nomudou masu kei na 
veivuke ni Yalo i Jisu Karisito, 

20. Me vaka na ka au sa namaka ka 
vakanuinuitaka, ni sega na ka me'u madua kina, ia 
au doudou me caka e yagoqu na veika e 
vakarokorokotaki kina o Karisito, me'u bula se 
me'u mate ga. 

21. Kivei au, me'u bula, o Karisito ga, sa uasivi 
sara ke yaco na mate. 

22. la kevaka e vakayago tiko noqu bula, oqori sai 
vakaraitaki ni vua ni noqu cakacaka, ni ka au 
digitaka ena sega ni rawa me'u tukuna. 

23. E dua ga vei rau me'u na taura, au sa 
daugadreva tu ga me'u lako yani vei Karisito, ni 
sa vinaka cake mai na bula oqo. 

24. Ena vinaka talega vei kemudou me'u tiko vata 
mada ga kei kemudou. 

25. Au sa vakadeitaka vei au, me'u tiko mada ka 
veitomani vata kei kemudou ena nomudou 
vakatuburi cake kei na reki ni vakabauta, 

26. Na nomudou marautaki au ena noqu na lesu 
tale yani vei kemudou, me sa uasivi cake sara ena 
vuku i Jisu Karisito. 


Gumatua Tikoga Kei Na Vakararawataki Ena 
Vuku I Karisito 

27. Nai tukutuku vinaka i Karisito me rau 
salavata tiko kei na nomudou i valavala, ni'u tiko 
me'u raici kemudou se'u yali mai vei kemudou, 
au vinakata ga me'u rogoca ni dou tudei ka 
yalovata, qai gumatua ena lomavata, ka vakabauta 
tiko nai tukutuku vinaka, 

28. Dou kua ni rere ena nodra vei vakarerei mai 
tuba, oqori sa vakaraitaka tiko na nodra na rusa, ia 
vei kemudou oqori na nomudou vakabulai, ni sa 
yaco tiko na nona lewa na Kalou. 

29. E sega ni vakacalaka na veika e yacovi 
kemudou ena vuku i Karisito, e sega ni nomudou 
mai lewena ga nai soqosoqo lotu, ia mo dou na 
mai sotava sara ga na veika rarawa ena vukuna, 
30. Dou sa raica ka vakadinadinataka na veika 
rarawa e tarai au, ia oqo au sa mai rogoca ni dou 
sotava talega. 


Duavata Mai Na Yalomalumalumu 


2. O koya oqo, kevaka sa mani tiko na 


veivakacegui i Karisito, kevaka sa tiko na 
veimositi ni loloma, kevaka sa tiko na lomavata ni 
Yalo Tabu, kevaka sa tiko na yalololoma kei 
na yalovinaka, 

2. Mo dou vakayacora sara na ka au rekitaka ni 
dou sa duavata ena vakanananu, dou sa 
tautauvata ena loloma, ka dou qai yalovata ka 
lomavata. 

3. Me kua ni caka e dua na ka ena dela ni 
qaciqacia kei na dokadoka, ia mo dou kauti 
kemudou sobu, me ra uasivi cake kina vei 
kemudou o ira na tamata 

4. Dou kua ni dau nanumi kemudou tikoga, dou 
tovolea mo dou raici ira na kolaiciba tu e 
yasamudou. 


Na Karisito Cecere Ka Yalomalumalu 

5. Me tiko vei kemudou na vakanananu oqo ka 
tu talega vei Karisito. 

6. O koya, nai rairai dina ni Kalou, e sega ni 
vakasama ni sa butako ena nona vakatautauvatani 
kei na Kalou, 

7. la sa kauti koya sobu me kua ni dokai, ka 
kauta vua nai tovo ni tamata dauveqaravi, e 
tautauvata sara ga kei na tamata. 

8. E laurai ena nona bula ni vaka dina na tamata, 
e vakamalumalumutaki koya ka talairawarawa 
me mate, io me mate ena kauveilatai. 

9. O koya ogo, sa vakalevulevui Koya cake kina 
na Kalou, ka solia vua e dua na yaca, sa uasivi 
cake ena yaca kecega, 

10. Ki na yaca i Jisu, me tekiduru kina na duru 
vakayaduaga, mai lomalagi kei vuravura, kei na 
botoi vuravura. 

11. Me vakatusa talega na vei yame kecega, ni sa 
Turaga o Jisu Karisito, me vakarokorokotaki kina 
na Kalou o Tamada. 


Tutaka Na Rarama 

12. O koya oqo, oi kemudou sa lomani, me vaka 
nomudou talairawarawa tikoga, ka sega walega 
ena gauna au tiko kina kei kemudou, e vakauasivi 
sara na noqu yali mai vei kemudou, mo dou 
cakacaka taka na nomudou vakabulai, ena rere 
dina sara. 

13. Ni sa cakacaka vei kemudou na Kalou, mo 
dou kila nona lewa kei na nomudou cakava na ka 
sa vinaka vua. 

14. Ena nomudou cakacaka kecega, me kakua na 
vosa kudrukudru se vakaduduileti, 

15. Me kakua ni dua na ka mo dou beitaki kina ni 
dou cala, oi kemudou na luve ni Kalou, me kua ni 
dua na malumalumu mo dou na vakamelei kina, 
ni dou bula veimaliwai tiko kei ira nai tabatamata 
veiveveyaki ka lomavakatani, enakedra maliwa 
mo dou rarama, ka cina e vuravura, 

16. Dou maroroya dei tiko na vosa ni bula, ka 
me'u sa reki ga ena siga i Karisito ni'u a sega ni 
cici wale se vakaogai walega. 

17.lo, kevaka au sovaraki yani me'ui madrali sa 

cabori, ena vuku ni nomudou vakabauta, au na 
reki kina ka marau vata kei kemudou. 

18. Ka sa dodonu talega vei kemudou e na vuku 
ni ka oqo, mo dou reki vata talega kei au. 


Vakacaucautaki O Timoci 

19. Au sa vakanuinui vua na Turaga o Jisu, ni dua 
na gauna lekaleka ga mai oqo, au sa na talai 
Timoci yani, me rawa ni mai tukuna vei au na 
kemudou i tukutuku me'u vakayaloqaqataki kina. 
20. E sega tale ni dua au nanuma rawa me na lako 
yani, me vukei kemudou ena nomudou 
vakararawataki. 

21. Ni levu era vakasagara mada ga na veika me 
ra bula kina, ka sega ni veika baleti Jisu Karisito. 
22. la dou sa kila vinaka na nonai valavala, o koya 
e vaka e dua na gone vei tamana ena neirau 
cakacaka vata tiko e na vuku ni tukutuku vinaka. 
23. O koya oqo, au sa nuitaka ni'u na talai koya 
yani vei kemudou, ena dua na gauna totolo ga mai 
oqo ni'u sa raica rawa ga na ka e baleti au. 

24. la au sa nuitaka tikoga na Turaga, ni'u na lako 
yani me datou la'ki sota. 


Vakacaucautaki O Epafirotaito 

25. la au sa nanuma mada ga me'u sa talai 
Epafirotaito yani vei kemudou, o koya e dua na 
taciqu, ka noqu i tokani ni valu vakayalo, ia o 
koya na nomudou i talatala ka dau tu tikivi au ena 
gauna ni noqu galili; 

26. Sa dua na ka na nona via raici kemudou 
kecega, e via yalolailai ni sa mai kila ni dou sa 
rogoca na nona a tauvi mate. 

27. E tauvi mate dina ka voleka sara kina ni mate; 
ia na Kalou sa lomani koya, sega ni o koya ga, oi 
au talega, de vakaikuritaki na noqu rarawa, ena 
dua tale na ka rarawa. 

28. O koya ogo au sa sasaga sara ga kina me'u sa 
talai koya yani, me rawa ni dou reki kina ni dou sa 
raici koya tale, ena vakaruruya sobu talega na 
noqu yalo rarawa. 

29. Mo dou ciqomi koya ena yalo e veidokai ena 
vuku ni Turaga, na tamata vaka oqo mo dou dau 
vakarokorokotaka; 

30. Levu na gauna e dau voleka ni mate ena vuku 
ni cakacaka i Karisito, e sega ni wilika tu me dua 
na ka vua na nona bula, sa gu ga na yalona me 
cakava na cakacaka ni Turaga, me vaka na ka au 
tukuna vua. 


Na Ka Kece Sa Karisito Ga 


3. Me'u tinia, oi kemudou na wekaqu, dou reki 


ena Turaga. Noqu vakarau vola yani vei kemudou 
na veika oqo, e sega ni ka rawarawa vei au, ia ena 
vinaka vei kemudou. 

2. Dou qarauni kemudou mai vei ira na koli, dou 
qarauni kemudou mai vei ira nai to ni tevoro, dou 
qarauni kemudou mai vei ira na dau vei 
vakacacani. 


3. Oi keda eda sa cilivi, na noda lotu vua na 
Kalou e sa vakayalo, eda sa reki tikoga vei Karisito 
Jisu, ka sega ni da vakararavi tiko ena ka 
vakayago, 

4. Oi au e dua, me'u vakararavi ena ka 
vakayago. Kevaka e dua e nanuma tiko me 
vakararavi ena ka vakayago, oi au e dua nu 
uasivi cake kina: 

5. Aua cilivi ena i ka walu ni siga, au a sucu me 
luvei Isireli, mai na yavusa i Penijamini, oi au na 
Iperiu dina; ena ka ni vunau, oi au na Farisi; 

6. Oi au e dua na dau lomakatakata, au 
dau vakararawataki ira nai soqosoqo lotu, me 
baleta na yalododonu sa rawa mai nai vunau, au 
sa sega ni cala ena dua na tikina. 

7. la e sega sara ga ni dua na ka vinaka e kauta 
mai vei au, na ka kece oqori au sa biuta tani e na 
vuku i Karisito, 

8. Io e dina ga ni'u sa biuta tani taucoko na ka 
kecega, me rawa ni uasivi cake kina na noqu 
veikilai kei na noqu Turaga o Jisu Karisito, e na 
vukuna au sa vosota kina, me yali vei au, na ka 
kecega au vakararavi kina, au sa wiliki ira me 
vaka na benu e mataqu, me'u rawati Karisito ga 
kina me noqu. 

9. Me laurai vei au o koya, me kakua ni tu vei au 
na veivakadonui sa rawa mai nai vunau, ia o koya 
ga sa rawa e na vuku ni vakabauti Karisito, kei na 
veivakadonui mai vua na Kalou, e na vuku ni 
vakabauta, 

10. Ka me'u kilai koya kei na kaukauwa ni Nona 
tucake tale mai na mate, ka me keirau veitokani 
vata ena ka rarawa, ka me'u vakatautauvatani ena 
Nona mate, 

11. Auna rawata kina, na noqu tucake tale mai na 
mate. 


Kakavaki Tikoga Kina Takete 

12. Au se sega sara ni rawata kece, se me'u sa 
rawata taucoko, ia au sa sasaga tikoga, me'u 
yacova yani na veika sa vakarautaka vei au o 
Karisito Jisu. 

13. Oi kemudou na veiwekani, au sa sega ni 
vakasamataki au ni'u sa taura oti, ia sa dua ga na 
ka'u sa cakava, au sa guilecava na ka sa oti, ka'u 
sa kakavaki me'u rawata ga na ka ki liu, 

14. Au sa ciciva tikoga na cere, me'u rawata 
nai sala mai cake, o koya sa kacivi au kina na 
Kalou ena vuku i Karisito Jisu. 

15. O koya oqo, ni da sa yacova na matua 
vakayalo me da vakasamataka na veika oqo; 
kevaka dou na lomatarotaro kina, na Kalou ena 
vakatakila vei kemudou na kena dina. 

16. Ena vanua cecere eda sa mai yacova tiko oqo, 
meda tomana tikoga me vaka na kena i vakarau, 
meda maroroya tikoga na lomavata. 


Eda Sa Lewe I Lomalagi 

17. Oi kemudou na veiwekani, dou mai muria na 
noqui vakarau, ka dou wanonova matua nai 
valavala ni tamata lotu, keitou sai vakarau vei 

kemudou. 

18. Ni levu era muri tiko, au sa dau tukuna tiko 
vakawasoma vei kemudou, oqo mada ga au sa 
baci tagi ni'u cavuta tiko, ni ra sa meca ni 
kauveilatai i Karisito. 

19. Ena kedra i tinitini na rusa, e nodra Kalou na 
ketedra, era na vakamaduataki ena ka era lagilagi 
kina- era dau vakananuma tu ga na veika 
vakavuravura. 

20. Eda sa lewe ni koro mai lomalagi, o koya oqo 
eda sa waraka tiko kina na noda i Vakabula, na 
Turaga o Jisu Karisito, 

21. O Koya ena mai veisautaka na yago vuca oqo 
me yago e vakamataliataki, me vaka na kaukauwa 
e tu Vua, ena Nona vakamalumalumutaka na ka 
kecega. 


4. O koya oqo, oi kemudou na wekaqu, au sa 


daulomani kemudou vakalevu, oi kemudou na 
noqui tekiteki, mo dou tudei vua na Turaga, oi 
kemudou au sa daulomana. 


Dou Duavata, Reki Vakalevu, Kei Na Masu 

2. Au vakamamasu vei Otaia au vakamamasu 
vei Senitiki, me rau monavata mada ena Turaga. 

3. Au vakamasuti kemudou talega, noqui tokani 
dina, mo dou vukei rau mada na yalewa ogo, ni 
rau sa daucakacaka vata kei au ena i tukutuku 
vinaka, kei Kelemedi talega, kei ira talega na noqu 
i tokani sa tu na yacadra enai vola ni bula. 

4. Dou reki tiko ga vua na Turaga, au na tukuna 
tale, dou reki! 

5. Me ra kila na tamata kecega na nomudou 
yalomalumalumu, sa voleka sara na Turaga. 

6. Dou kakua ni lomaocaocataka e dua na ka, ia 
ena ka kecega, mo dou vakaraitaka tiko vua na 
Kalou, ena nomudou kerekere ena masu kei na 
cikecike kei na vakavinavinaka; 

7. Na Nona vakacegu na Kalou, sa uasivita na ka 
kecega e kilai rawa, ena maroroya ka 
vakataudeitaka na yalomudou kei na lomamudou, 
ena vuku i Karisito Jisu. 


Vakanananu Ena Veika Oqo 

8. Me'u tinia na veiwekani, a ka kecega sa dina, 
na ka kecega e vakaTuraga, na ka kecega e 
dodonu, na ka kecega e savasava, na ka kecega e 
talei, na ka kecega e yaco kina na rogorogo vinaka, 
kevaka e dua na ka e vinaka, se na ka e dau dokai 
- dou dau vakananuma na veika oqo. 

9. Na veika dou sa vakatavulici kina, ka 
vakabauta ka rogoca ka raica vei au, dou kitaka 
sara, na Kalou ni veivakacegui ena qai tiko vata 
kei kemudou. 


Kai Filipai Lomasoli 

10. la au sa reki vakalevu vua na Turaga ena 
vukumudou, ena nomudou nanumi au, ni'u raica 
ni sa qai vaka me toso cake tale, sa dua na ka 
nomudou dau via soli ka, ia e sega tikoga ni dua 
na gauna vinaka mo dou cakava kina ena vuku ni 


080080. 

11. Au sega ni vosa me'u tukuna na lega e tarai au 
tu, ia au sa vakavulici au ga, me'u vakacegu tiko, 
ena ka kecega sa yaco vei au: 

12. Au sa kila na vakadravudravuataki, au sa kila 
na vakavutuniyautaki. Ena veivanua kei na ka 
kecega sa yaco, au sa vakatavulici kina me'u 
mamau, me'u viakana talega, ka me'u vutuniyau, 
me'u dravudravua talega. 

13. Au sa rawa ni cakava na ka kecega ena vuku i 
Karisito o koya sa vakaukauwataki au. 

14. Sa dua na ka vinaka dou vakayacora, ena 
nomudou dodoliga mai ena gauna ni noqu leqa. 
15. Oqo vei kemudou mai Filipai, dou kila vinaka 
na kena a tekivu nai tukutuku vinaka, ni'u sa biuti 
Masitonia mai, e sega sara ga ni bau dua nai 
soqosoqo lotu, me vukei au ena i lavo se kakana, 
ia oi kemudou duaduaga. 

16. Ena noqu tiko mai Cesalonaika, dou a vakauta 
yani kina vakadua ka vakarua talega eso nai 
loloma me baleti au. 

17. Au sega ni vakasagara na ka ni loloma, ia au 

gadreva vakalevu na vua me tiko vei kemudou. 
18. Sa mai levu na ka sa tu oqo vei au, sa sega tale 
ni'u qai leqa. Au sa mai vakaiyautaki ena ka ni 
loloma dou solia mai vei Epafirataito, nai solisoli 
boi kamikamica, ai madrali sa vakadonui, sa 
vinakata vakalevu na Kalou. 

19. O koya na noqu Kalou, ena solia me na sotava 
nomudou dui leqa kecega, me vaka na Nonai yau 
vakaiukuuku ena vuku i Karisito Jisu. 

20. la me soli tikoga vua na Kalou o Tamada na 
vakarokoroko ka sega ni mudu. Emeni. 


Vakanuinui Vinaka Kei Na 
Veivakalouvinakataki 

21. Au sa loloma yani vei ira sa lotu, era tu vata 
kei Karisito Jisu. O ira na veiwekani era tiko oqo 
kei au, era sa loloma tu yani. 

22. O ira kece sa lotu tu eke era sa loloma tu yani, 
ia ka vakabibi na nodra loloma tiko yani, na lewe 
ni vuvale i Sisa. 

23. Na yalololoma ni noda Turaga o Jisu Karisito 
me sa nomudou kecega. Emeni. 

Veikidavaki Kei Na Vakabula 


1. Oi au o Paula nai apositolo i Jisu Karisito ena 
lewa ni Kalou, kei Timoci e dua talega na tacida, 
2. Kivei ira na veiwekani yalosavasava ka 
yalodina tu vei Jisu era lotu tiko mai Kolosa: 

Me nomudou na loloma kei na vakacegu ni 
Kalou o Tamada kei na Turaga o Jisu Karisito. 


Nodra Vakabauta Vei Karisito 

3. Keirau vakavinavinaka vua na Kalou o 
Tamada kei na noda Turaga o Jisu Karisito, keirau 
sega ni dau cegu ni masulaki kemudou e vei siga. 
4. Ni keirau mai rogoca na nomudou vakabauti 
Karisito Jisu, kei na nomudou loloma vei ira na 
wekamudou vakayalo. 

5. Ena vuku ni ka dou sa vakanuinuitaka ka sa 
maroroi tiko mai lomalagi mo dou taukena, dou 
sa rogoca oti mai na dina ni vosa ena i tukutuku 
vinaka. 

6. Sa yaco rawa mai vei kemudou ka sa yaco 
talega yani kina veiyasai vuravura, ka sa laurai 
votu na vuana, me vakataki kemudou ena siga 
dou rogoca kina, dou sa qai kila na dina kei na 
loloma ni Kalou. 

7. Me vaka na nomudou sa vulica oti mai vei 
Epafira, e dua na neirau i tokani vinaka, o koya e 
dua nai talatala yalodina i Karisito, ka dau qaravi 
kemudou vinaka. 

8. O koya e mai tukuna vei keirau na nomudou 
loloma ena Yalo Tabu. 


Sa Ka Mai Liu Sara Na Karisito 

9. Ena vuku ni ka oqo, ka tekivu sara mai na 
siga keirau sa rogoca kina, ka keirau sa sega ni qai 
cegu ni masulaki kemudou, na neirau gaga ni 
masu mo dou vakasinaiti ena nomudou kila na 
lomana, e na yalomatua kei na kila ka vakayalo 
kecega. 

10. Na nomudou lotu me lako vata tiko kei na 
nomudou bula, me marau kina na Turaga, me 
laurai tiko na vua ni nomudou cakacaka vinaka, 
ka dou vakatubura cake tiko na nomudou kila na 
Kalou. 

11. Mo dou tu vakatagane ka vakaukauwataki 
kemudou tiko, ena Nona kaukauwa levu, mo dou 
dau vosota ena vosota vakadede ka me laurai tiko 
na nomudou reki. 

12. Mo dou vakavinavinaka vua na Tamada, ni 
sa vakayacori keda meda vakaivotavota vata kei 
ira na yalosavasava kina matanitu ni rarama. 

13. O Koya sa vakabulai keda mai na i vesu 
kaukauwa ni butobuto, ka qai vakatikori keda 
kina matanitu nei koya na Luvena sa dau lomana. 
14. Na Luvena oqo sa mai noda kina na bula ena 

vuku ni nona dra, kei na vosoti ni noda i valavala 
ca. 

15. Na Kalou e sega ni laurai rawa, o Koya ga sai 


vakaraitaki ni Kalou, se bera na ka bula kecega sa 
bula tu mai o Koya. 

16. O Koya ga e bulia na ka kecega mai lomalagi 
kei na ka e tu e vuravura, na kena e laurai kei na 
kena e sega ni laurai, na veitikotiko vakaturaga na 
veimatanitu, o ira na lewa tu na butobuto kei na 
kaukauwa kecega. E bulia na ka kecega oqori o 
Koya, ka lewa talega. 

17. Sa bula e liu o Koya sa muri na ka kecega, na 
vakavotukanataki ni ka kecega e yaco ena vukuna. 
18. Nai sogosogo lotu sai koya na yagona, o Koya 
na ulu ni sogosogo lotu, o Koya nai vakatekivu, kai 
matai ni tucake tale mai na mate, ena veika kecega 
o Koya e cecere ka uasivi mai vei ira kece. 


Veivosovosoti Ena Vuku I Karisito 

19. Sa vakatara vua o Tamana o koya me sai 
dewadewa ni ka vinaka kecega, 

20. Na vakayacori ni veivosovosoti me ciqomi ena 
vukuna duadua ga, se vakayacori e vuravura se 
mai lomalagi, ni nona dra mai na kauvelatai eda sa 
gai vinakati kina. 

21. Oi kemudou, dou a sega sara tu ga ni wili me 
dua na ka ena vuku ni nomudou i valavala ca, o 
Koya sa qai cakava na veivosovosoti mo dou 
cigomi kina. 

22. Ena nona soli Koya me mai mate, me cabori 
kemudou kina e mata i Tamana ni dou sa savasava 
tu ka sega ni cala. 

23. Kevaka mo dou tomana tikoga nomudou 
vakabauta ka yavutaki kemudou vinaka mo dou 
tudei, ka sega ni gole tani mai ena dina ni tukutuku 
vinaka dou sa rogoca, ni sa vunautaki oti vei ira na 
tamata kecega e vuravura, oi au o Paula au sa kena 
i vota mate ni tukutuku vinaka. 


Na Veiqaravi E Vakacacabo Vei Karisito 

24. Au sa marau niu vakararawataki ena 
vukumudou, ka vakatautauvatataka vei au na 
veika rarawa e vakayacori vei Karisito, ena vuku ni 
Yagona sai koya nai soqosoqo lotu. 

25. O koya au sa lesi kina mai vua na Kalou ena 
vukumudou me kenai talatala, ka meu dau 
vunautaka na vosa ni Kalou, 

26. Na ka vuni e vunitaka vakamagosa mai vei 
ira nai tabatamata e liu, ia oqo sa qai vakaraitaki 
mai vei ira nona tamata yalosavasava. 

27. Ena nona sa qai dolava vei ira na kai matanitu 
tani na Kalou, mera raica na kena totoka kei na 
kena talei ni ka vuni oqo: Oqori na Karisito ena 
yalomudou, nai nuinui ni bula sega ni mudu. 

28. Oqori na vuna keitou vunau tiko kina, 
veivakasalataki ka vakavulica na tamata taucoko 
mera yalomatua mai, me rawa ni keitou 
veivakaleleci tiko vei Jisu Karisito, ni taucoko tu na 
bula. 

29. Au sega ni bau cegu noqu cakava tiko na 
cakacaka au lesi kina, ena noqu raica na kena bibi 

Sega Ni Vuku Vakavuravura la Na Karisito Ga 


Ze Au vinakata mo dou kila na levu ni noqu 


lomaleqataki kemudou kei iratou mai Leotisea, 
kei ira talega keimami se bera ni bau sota vata, 

2. Me bolei na yalodra, me kua na datuvu, mera 
yalovata ka veilomani, ka mera kila sara ni sa 
nodra tu na bula kei na talei ni ka vuni, mai vei 
Tamada kei Karisito. 

3. Ni sa tu taucoko Vua nai yau talei ni 
yalomatua kei na vuku. 

4. Na ka oqo au sa tukuna rawa vei kemudou 
me kakua ni dua e mai rawai kemudou ena vosa 
ni veicavilaki. 

5. E dina ni datou sega ni tiko vata, io na yaloqu 
ga sa dau tiko kei kemudou, Au mai marau ena 
nomudou taura dei ka tudei ena vakabauti 
Karisito. 

6. Ni dou sa mai vakabauta na Turaga o Jisu 
Karisito, dou bulataka sara na kena bula. 

7. Dou tauyavutaki ka tara cake Vua, ka 
vakataudeitaki ena nomudou vakabauta, me vaka 
dou sa vakatavulici kina, ka mo dou uasivi cake 
ena vakavinavinaka. 

8. Dou qarauna de dua e mai veisautaki 
kemudou ena nona kila ka vakavuravura ena 
vosa vakavukuvukuya, ka sega ni yaga, e 
yavutaka tiko nona vosa ena  vakasama 
vakatamata kei na i vakavuvuli vakavuravura, ka 
sega ni vaka nai vakavuvuli i Karisito. 

9. O Koya sai sosomi ni Kalou e vuravura ena 
nona mai bula vakatamata, ka sa vakasinaiti tu 
vua na kaukauwa ni Kalou kecega. 

10. Ena sega ni dua na ka me na yali vei 
kemudou ni dou sa tu Vua, ni lewai ira taucoko 
tu nai vavakoso yaloca kei ira sa kaukauwa. 


Kua Ni Vakafarisi la Na Karisito Ga 

11. Dou sa cilivi oti oi kemudou, ena veicilivi ka 
sega ni caka ena liga, nomudou sa luvata tani nai 
valavala ca ni yago, mai na veicilivi nei 
Karisito. 

12. Ni dou sa buluta yawa ena nomudou 
papitaiso, na Kalou sa qai vakaturi kemudou cake 
ena vuku ni nomudou vakabauta, me vaka nona 
vakaturi cake mai na mate na Turaga. 

13. Oi kemudou ni dou a mate tu ena vuku ni 
valavala ca, ena vuku talega ni yagomudou sa 
sega ni cili, sa qai vakabulai kemudou cake o 
Koya mo dou bula vata, ka vosoti kemudou ena 
nomudou caka cala kecega. 

14. Ka sa bokoca kece na veika ca e volai tu me 
baleti keda, ni tukuna tiko noda ca. E taura tani 
mai me laki vakoti vata kei Koya ena kauveilatai. 

15. E vakamalumalumutaki ira taucoko na vei 
vavakoso ena veiyasana vakalomalagi kei ira na 
kaukauwa ena nona tucake mai ka vakaraitaki 
Koya vei ira kece, ni sa nona na gaga. 

16. Me kua ni dua e via lewa vei kemudou na 

kakana, se na memudou wai ni gunu, se nomudou 
dau sogo vata, se na vula vou, se na Siga Tabu, 

17. Ni oqori sai yaloyalo ga ni veika ena yaco mai, 
ia O Karisito ga na ka dina. 

18. Ni sa waraki kemudou tu na kemudou i sau, 
me kua ni dua e mai vakaleqai kemudou, me 
kamikamica nona vosa ka olifa ca e loma, ni o koya 
e masuta tiko na agilosi, ena ka e sega ni rawa me 
raica, ka vakasinaita tu nona bula nai tovo 
vakayago. 

19. E sega ni rawa mada ga ni vakabauta tiko na 
ulu, ni yago taucoko era veisemati vakavinaka, na 
veiualalai kei na viciko era vakarorogo taucoko 
kina ulu, ni yago taucoko e vakatuburi tiko mai 
vua na Kalou. 

20. O koya oqo, kevaka dou sa mate vata kei 
Karisito ni dou muria tiko nai dusidusi ni bula 
vakavuravura; cava dou via vakavuravura tiko 
kina ka muria tiko na kena lawa - 

21. “Kua na vakataratara, dou kua ni tovolea, dou 
kua ni taura”, 

22. Na ka taucoko oqori e sega ni ka tudei ena 
gauna e vakayagataki kina - e tautauvata sara ga 
nai vakasala kei na vakavuvuli vakatamata? 

23. Na veika oqo ena rairai tu me vaka e vakalotu 
ka rakorako, qai vakaturaga, e sega ni dua na ka 
meda vakamelea rawa kina, ia e sega sara ga ni 
dua na ka e yaga kina, e vakabulabulataka ga nai 
tovo vakayago. 


Sega Ni Vakayagoia Na Karisito Ga 


3. Kevaka dou sa vakaturi cake vata kei Karisito, 


mo dou vakasaqgara na veika mai cake, sa dabe tiko 
kina na Karisito ena liga imatau ni Kalou. 

2. Dou dau nanuma na veika mai cake, kakua ga 
na veika e vakavuravura. 

3. Ni dou sa mate, na nomudou bula sa vuni vata 
kei Karisito vua na Kalou. 

4. Nina rairai mai na Karisito, na noda vuni bula, 
dou na qai rairai vata kei Koya ena i ukuuku. 

5. O koya oqo, mo dou vakamatea na 
veitikimudou sa  vakavuravura tiko: A 
dauveibutakoci, nai valavala sega savasava, na 
garogaro, na garogaro ca, na daukocokoco na ka 
ogo sa tautauvata kei na qaravi matakau. 

6. Ena vuku ni veika oqo, na cudru ni Kalou ena 
tarai ira era sa cakava tiko, 

7. Ni oi kemudou dou a dau cakava tu e liu ena 
gauna dou se butobuto tu kina. 

8. la ena gauna oqo, sa dodonu mo dou sa luvata 
tani na veika kece oqo: Na cudrucudru, na ruru, na 
dau naki ca, dau vosa veivakasewasewani, kei na 
vosa vakalialia mai na gusumudou. 

9. Me kakua vei kemudou na veilasutaki, ni dou 
sa luvata tani taucoko nai valavala makawa, 

10. Ni dou sa daramaka nai sulu ni tamata vou, ka 
vakavoui tikoga ena nomudou veiwekani kei 
Koya, mo dou na vakaraitaka tiko kina na nona 
cakacaka na dauveibuli. 

11. Sa sega tale ni dua me kai Kirisi se Jiu, se 

cilivi se sega ni cili, se kai matanitu tani sei taukei, 
bobula se turaga, ia sa o Karisito ga, io, me 
vakarisito na ka kecega. 


Nai Valavala Ni Tamata Vou 
12. O koya oqo, ni dou sa tamata digitaki ni 
Kalou, sa savasava ka daulomani, dou bulataka 


na loloma ni Kalou, na yalovinaka, na 
yalomalumalumu, na yalomalua, na vosota 
vakadede; 


13. Dou veivuke ni colata nomudou i colacola, 
dou veivosoti vakai kemudou, ke dua na ka cala e 
beitaki kina e dua vei kemudou; ni sa vosoti 
kemudou oti o Karisito, e dodonu mo dou dau 
veivosoti. 

14. la na veika kece oqo, na loloma ga me yavu 


tiko ni nomudou bula, ni loloma e 
vakataucokotaka na ka kecega. 
15. Na vakacegu ni Kalou me lewa na 


yalomudou, me rawa ni da vakavinavinaka kina, 
nio keda eda sa dua ga na yago. 

16. Me vakavale vei kemudou na Vosa i Karisito, 
mo dou vakasinaiti kina ena vuku kecega, dou 
veivakatavulici ka veivunauci vakai kemudou 
ena same kei na sere ena sere vakayalo, ka dou 
lagasere mai na vuni yalomudou ni dou lomana 
na Turaga. 

17. Ena ka kece dou cakava ena vosa se cakacaka, 
me caka kece ena yaca ni Turaga o Jisu, dou dau 
vakavinavinaka vua na Kalou o tamada ena 
Vukuna. 


Na Vuvale Vakarisito 

18. Oi kemudou na yalewa vakawati, dou dau 
vakarorogo vua na watimudou, ni sa vinakata na 
Turaga. 

19. Oi kemudou na tagane vakawati, dou lomana 
na watimudou kakua ni dou dau vakatotogana. 
20. Oi kemudou na gone, dau muria na vosa ni 
nomudou i tubutubu ena ka kecega, ni Turaga sa 
dau vinakata me vaka ogo. 

21. Vei kemudou na tama, dou kakua ni 
vakacudrui ira na luvemudou, de ra gai yalolailai. 
22. Vei kemudou na tamata dauveigaravi, dou 
talairawarawa vei ira nomudou turaga sa liutaki 
kemudou, dou kakua ni cakava me ra goroi 
kemudou kina na tamata, ia ena yalodina ga kei 
na rerevaka na Kalou. 

23. Ena ka kece dou cakava, mo dou cakava ena 
yalomudou dina, ni dou cakava tiko vua na 
Turaga, ka sega ni vei ira na tamata. 

24. Ka mo dou kila na Turaga ena solia na 
kemudou i sau me noda i vota vota; ni dou sa 
garava na Turaga o Karisito. 

25. la o koya ga sa caka ca ena taura na kenai sau 
ni ka e cakava, ena sega ni dua na veitovaki me 
caka. 


4. Oi kemudou na turaga, me caka vakadodonu 
ka vakasavasava na veigaravi vei ira nomudou 

tamata, ka mo dou kila ni tiko tale e dua nomudou 
Turaga e levu cake vei kemudou. 


Yalololoma Vakarisito 

2. Dou masu tikoga vagumatua, ka yadrava tiko 
ena vakavinavinaka. 

3. Ka mo dou dau masulaki keitou tale tikoga, me 
rawa ni dolava vei keitou na Kalou e dua na 
katuba me curumaki yani kina na nona vosa, ka 
wasei yani kina na veika vuni baleti Karisito, me 
vaka au vesu tu kina oqo. 

4. Ausa kena tamata me'u vakaraitaka na ka oqo, 
ni'u rawa ni tukuna vakadodonu. 

5. Na nomudou bula me kilikili vei ira na sega ni 
lotu, ka mo dou volia na gauna. 

6. Na vosa me lako mai gusumudou me vosa ga 
ni loloma, e vaka na kakana vakamasima vinaka, 
me rawa kina vei kemudou mo dou dau veirogoci 
vinaka kina. 


Otioti Ni Veitataunaki 

7. O Tikiko e dua na taciqu lomani, ka i talatala 
yalodina e noqui tokani ena vuku ni Turaga, ena 
laki tukuna taucoko vei kemudou na ka me baleti 
au. 

8. O ya sara ga na vuna au talai koya yani kina 
vei kemudou, me rawa ni laki raica mai o koya na 
dredre dou sotava tiko, ka me solia vei kemudou 
na vosa ni vakacegu. 

9. O koya kei Onisimo e dua talega na taciqu 
yalodina, e rau na lako vata yani. E rau na 
vakaraitaka vei kemudou na veika sa mai 
vakayacori tiko eke. 

10. Sa loloma tiko yani vei kemudou o Arisitako e 
dua keirau vesuki vata tiko, kei Marika na tavalei 
Panapasa (sa vakau oti yani na kenai tukutuku: 
Kevaka sa lako yani vei kemudou, dou maroroi 
koya) 

11. Kei Jisu na yacana talega o Jasato. O iratou qo 
na noqui tokani e ratou dau vukei au ena kena 
vakatetei na matanitu ni Kalou, ena vuku ni sa 
cilavi tu na yalodratou, edau vakamarautaki au 
na nodratou bula. 

12. O Epafira e dua ga vei kemudou sa loloma tu 
yani, e sega ni dau cegu nona dau nanumi 
kemudou ena nona gaga ni masu, ka masu mo dou 
tudei ka cakava tiko na loma ni Kalou. 

13. E dua na ka au raica vua ena nona 
lomakatakata tiko ena vukumudou, kei ira mai 
Leotisea kei larapoli talega. 

14. O Luke na vuniwai lomani kei Timasa rau sa 
loloma tu yani vei kemudou. 

15. Au sa loloma yani vei ira na veiwekani mai 
Leotisea, vei Nemisa kei nai soqosogo lotu era lotu 
tiko e nona vale. 


Na I Otioti Ni 
Veivakalouvinakataki 
16. Ni sa wili oti vei kemudou nai vola oqo ni dou 
sa rogoca oti, au kerea me kau ki Leotisea me laki 
wiliki talega vei ira. 


Veivakananumi Kei Na 

17. Dou tukuna vei Akipo, “Me nanuma vinaka 18. Au sa loloma yani ka vola ena ligaqu dina - o 
tiko na cakacaka sa solia vei kemudou na Turaga, Paula. Dou nanumi au ena noqu vesu tiko. Me 
ka mo dou cakava sara. nomudou na loloma. Emeni. 

1 CESALONAIKA 


NAI MATAI NI VOLA NEI PAULA NA APOSITOLO VFI IRA NA KAI 


CESOLONAIKA 


Veikidavaki Kei Na Vakabula 


1. Oi au o Paula, o Silivenusi, kei Timoci, ki na 
nodra i soqosoqo lotu na kai Cesolonaika, o ira sa 
tu vua na Kalou o Tamada kei na Turaga o Jisu 
Karisito. Me nomudou na loloma kei na vakacegu 
ni Kalou na tamada kei na noda Turaga o Jisu 
Karisito. 


Era Sa I Vakaraitaki Vinaka 

2. Keitou sa dau vakavinavinakataki kemudou 
tikoga vua na Kalou, ena neitou dau masulaki 
kemudou. 

3. Ena neitou dau vakananuma na nomudou 
dau cakacaka ena vakabauta, kei na nomudou 
dau oca ena loloma, kei na nomudou vosota nai 
nuinui, vua na noda Turaga o Jisu Karisito ena 
mata ni Kalou o Tamada. 

4. Kei na nomudou kila na veiwekani lomani ni 
Kalou e digitaki kemudou. 

5. Nai tukutuku dou a rogoca mai vei keitou a 
sega ni tarai kemudou ena vosa ga, ia ena 
kaukauwa kei na Yalo Tabu me vaka sa 
vakadinadinataki, ni dou sa kila na neitou i 
valavala ena vukumudou ni keitou a tiko kei 
kemudou. 

6. Ka dou sa yaco kina mo dou muri keitou kei 
na Turaga, ni dou muria tikoga na vosa ni Kalou 
ena dela ni vakararawataki, dou sa qai reki tikoga 
ena Yalo Tabu. 

7. Dou sa nodra i vakarau vei ira na lotu mai 
Masitonia kei Akaia. 

8. E toso vakatotolo na vosa ni Turaga ena 
vukumudou, sega walega mai Masitonia kei 
Akaia, ia ena veiyasana kecega. Na nomudou 
vakabauta na Kalou sa rogo ka teteva na 
veivanua, sa sega tale ni dua na kena yaga vei 
keitou me keitou vosa ena dua na ka. 

9. Nira sa tukuna ga o ira ena vuku i keitou nai 
valavala ni neitou la'ki tiko vei kemudou, ni dou 
sa vuki tani mai na veimatakau, ka qarava na 
Kalou dina. 

10. Dou waraka na Luvena sa tiko mai lomalagi o 
Koya sa vakaturi cake mai na mate, sai Jisu ga, ni 
o Koya ena vakabulai keda mai na veicudruvi sa 
roro tiko mai. 


Na I Tovo Nei Paula 


2. Dou sa kila vinaka na mata veiwekani ni sega 
ni ka wale na neitou a lako yani. 

2. Dou sa kila vinaka talega na levu ni veika 
rarawa keitou a sotava mai Filipai, ia e solia tiko 
vei keitou na Kalou na yalo e gaga, me keitou 
vunautaka vei kemudou nai tukutuku vinaka, e 
dina ni tu na veisagasaga. 


3. E sega ni vuni neitou la'ki vunau yani baleta na 
lega e yaco tiko, se nai valavala ca, se na 
veilawakitaki. 

4. la ena vuku ga ni sa digitaki keitou na Kalou 
me keitou tawasei ena vuku ni tukutuku vinaka, 
dou raica ga ena neitou vunau ni keitou sega ni via 
vakalomavinakataka e dua na tamata, na Kalou 
duadua ga ni kila tiko na yaloi keitou. 

5. E sega vakadua ni keitou vunau me veimari se 
vunau me tawa kina neitou taga - na kena 
vakadinadina na Kalou. 

6. Keitou sega ni cakava ogori mera goroi keitou 
kina na tamata, se mo dou dokai keitou se o ira tale 
na so, keitou sa kitaka tikoga ni keitou sa i 
apositolo i Karisito. 

7. la keitou sa rui kawaitaki kemudou vakalevu, 
me vaka nona rui kawaitaka na luvena e dua na 
tina ni gone. 

8. Keitou sa moce tatadrataki kemudou tu ga, 
keitou sega walega ni solia vei kemudou na vosa ni 
tukutuku vinaka, keitou gadreva me keitou sa solia 
taucoko na neitou bula vei kemudou, ena vuku ni 
nomudou caka vinaka vei keitou. 

9. Me kakua ni kani oca vei kemudou na neitou 
vakasosataki kemudou tiko, ena siga kei na bogi 
ena neitou cakacaka, keitou na cakava tikoga na 
kena vunautaki nai tukutuku vinaka. 

10. Na Kalou, kei kemudou sa kenai 
vakadinadina, ni keitou cakava sara tu ga vei 
kemudou sa lotu, ena yalo e vaKalou, e dodonu ka 
savasava. 

11. Dou kila tiko neitou i tatau vei kemudou, 
neitou vakamamasu kei na neitou i vakaro, me 
vaka e dua na tama ni gone vei ira na luvena. 

12. Sai koya mo dou bulataka nai valavala sa 
kilikili me vaka na luve ni Kalou, ni dou sa digitaki 
mo dou taukena na Nona matanitu vakaiukuuku. 


Nodra Veisau 

13. Ena vuku ni ka oqo keitou sega ni dau cegu 
kina ena neitou vakavinavinakataki kemudou vua 
na Kalou, ena nomudou maroroya na vosa ni 
Kalou dou a rogoca vei keitou, ka sega ni dou 
vakaweleweletaka ni sa vosa dina, ka sa vakayaco 
bula tiko vei kemudou ni dou sa vakabauta. 

14. Vei kemudou na veiwekani, dou tautauvata 
sara ga kei na soqosoqo lotu ni Kalou mai Jutia era 
tu vata kei Karisito Jisu. Ena nodra a 
vakararawataki mai vei ira ga na wekadra, me 
vaka sara ga e yaco tiko vei kemudou. 

15. Era vakamatea na Turaga o Jisu kei ira nodra 
parofita, era mai vakararawataki keitou, na Kalou e 
sega ni taleitaki ira vata kei ira kecega na tamata. 
16. Era mai tarova na neitou vunau vei ira na kai 
matanitu tani de ra qai vakabulai, era sa 
vakaikuritaka tikoga nodra i valavala ca, na 

veicudruvi ena yaco vei ira ena kena i 


vakatagedegede sara e cake. 


Gadreva Me Raici Ira 

17. la e dina ni datou sega ni veiraici tiko ena dua 
na gauna lekaleka oqo, io na yalo sa veivolekati, 
sa dua na ka na neitou gadreva tiko me datou 
veisotari mada. 

18. Keitou via lako tiko yani - oi au mada ga o 
Paula sa vakalevu na noqu sasaga yani - ia o 
Setani sa qai vakataotaka tiko noqu lako yani. 

19. Cava keitou nuitaka, ka rekitaka, se cibitaka 
tiko? Sa sega li ni oi kemudou ena mata ni Turaga 
ena nona rairai mai? 

20. Ni o kemudou sa vuni neitou lagilagi kei na 
reki. 


Kauwaitaka Na Nodra Vakabauta 


3. O koya oqo, ni keitou sa sega ni qai vosota 


rawa, keitou sa mani nanuma me keitou sa tiko 
mada ga mai Aceni. 

2. Ka talai Timoci yani o koya e dua na tacida, 
ka i talatala ni Kalou noqu i tokani ena vuku ni 
tukutuku vinaka i Karisito, me la'ki vakayavutaki 
kemudou vinaka ka vakataudeitaki kemudou, e 
na vuku ni nomudou vakabauta. 

3. Me rawa kina vei kemudou mo dou kua ni 
yalalailai ena veika rarawa, ka mo dou kila talega 
ni oqo sara ga na veika e dodonu meda na sotava 
tiko. 

4. Keitou sa vakaraitaka oti tiko vei kemudou ni 
keitou se tiko mai keri, ni da na vakacacani ena 
vuku i Jisu. 

5. Oqo na vuna au veitalai tiko yani kina, niu 
sega ni kila na nomudou vakabauta, de dou sa 
rawai beka mai vei ira nai to i Setani, sa qai sega 
ni yaga na neitou veiqaravi ena vukumudou. 


Veivakayaloqaqataki I Timoci 

6. Nisa lesu mai o Timoci ena nona tiko mai vei 
kemudou, e dua nai tukutuku vinaka e kauta mai 
ena vuku ni nomudou vakabauta kei na loloma, 
kei na vuku ni nomudou gadreva mo dou raici 
keitou, me vaka ga na neitou via raici kemudou 
7. Sa dua na ka na levu ni neitou marau ena 
vuku ni nomudou vakabauta e dina mada ga ni 
keitou vakacacani ka kune ka rarawa. 

8. Kevaka mo dou na tudei tiko vua na Turaga, 
keitou sa marau ka bula vinaka. 

9. Sa kila vinaka na Kalou na neitou marau ena 
vukumudou, ni sega tale e dua me na yavalata 
nai tikotiko ni Kalou ena vakavinavinaka oi 
keitou ga ena vukumudou. 

10. Keitou sega ni cegu ni masulaki kemudou ena 
siga kei na bogi me keitou raici kemudou, me 
rawa ni keitou la'ki vakavinakataka yani na 
vanua dou malumalumu tiko kina. 13. 


Masulaka Nai Soqosogo Lotu 
11. la na noda Kalou ka Tamada talega, kei na 

noda Turaga o Jisu Karisito me liutaki keitou me 
keitou lako yani vei kemudou. 

12. Me vakalevutaka vei kemudou na Turaga na 
loloma, mo dou veilomani kina vakai kemudou ka 
lomani ira kecega na tamata, me vaka dou sa raica 
mai vei keitou. 

13. Ka me rawa kina ni maroroi na yalomudou me 
kua ni tawani tu kina na veika ca, mo dou savasava 
sara ena mata ni Kalou o Tamada, ka waraka tiko 
kina na nona rairai mai na Turaga o Jisu Karisito, 
kei ira vata na Nona yalosavasava. 


Vakamasuti Na Yalosavasava 


4. Ena vuku ni Turaga o Jisu, keitou sa kerekere 


ka vakaroti kemudou na veiwekani, mo dou sasaga 
ki na bula e uasivi cake, ia dou a ciqoma na neitou i 
vakavuvuli e na sala mo dou lakova ka vinakata na 
Kalou; 

2. Nidou sa kila vinaka nai vakaro keitou a solia 
vei kemudou ena vuku ni Turaga o Jisu. 

3. Ni sai koya ogo na loma ni Kalou, mo dou 
savasava sara, ka kakua ni ia na gagadre ca ni tovo 
vakayago; 

4. Sa dodonu mo dou kila vakayadua na noda 
maroroya na yagoda me savasava tiko ka me 
dokai, 

5. Me kakua ni vakataki ira na matanitu tani era 
sega ni kila na Kalou, ena nodra veitaliataki ira ena 
gagadre ni yagodra; 

6. Me kua ni dua me vakatautaukeni koya ena 
veika oqo ka la'ki vakaleqa kina na tacina, baleta 
na Turaga ena sauma vua, na veika oqo keitou sa 
tukuna oti vei kemudou. 

7. Ni sa sega ni kacivi keda na Kalou meda 
dukadukali, ia meda sa savasava ga. 

8. O koya sa besetaka oqo e sega ni besetaka na 
tamata, e besetaka sara ga na Kalou, o Koya sa 
solia tu vei keda na Nona Yalo Tabu. 


Na Bula E Vakaivakarau Ka Vakaveitacini 

9. Sa sega tale ni qai yaga vei kemudou me'u vola 
yani na veilomani vakaveitacini, ni sa vakavulici 
kemudou oti na Kalou mo dou veilomani vakataki 
kemudou, 

10. Ka ni dou sa vakayacora tiko vei ira na 
tacimudou era tu ena vanua vaka Masitonia. la 
keitou sa kerei kemudou mo dou tomana tikoga 
vakalevu na bula vaka ogo; 

11. Sa vinaka nomudou sasaga ki na bula sautu, ka 
dou sa cakava, ka vakayagataka na ligamudou ki 
na qele, me vaka neitou i vakaro vei kemudou, 

12. Mo dou lako vakadodonu e matadra na sega ni 
lotu, me kua ni dua na gauna mera dusi kemudou 
ni dou dravudravua. 


E Veivakacegui Na Nona Lako Mai Na Karisito 

13. la au sa sega ni vinakata mo dou sega tu ni kila 
na veiwekani, baleti ira sa moce, ka mo dou kakua 
soti ni rarawataki ira me vakataki ira sa sega 

tu na noda i nuinui. 

14. Kevaka eda sa vakabauta ni a mate o Jisu 
ka sa tucake tale, io na Kalou e na kauti ira vata 
mai kei Koya o ira sa moce ni ra tu vata kei Jisu. 
15. Keitou tukuna na vosa oqo vei kemudou mai 
na vosa dina ni Turaga, ni da na sega ni liu vei ira 
sa moce tu oi keda eda bula tiko, 

16. Ni na lako sobu mai lomalagi o koya na 
Turaga ena kaila, kei na domo ni agilosi Turaga, 
kei na rorogo ni davui ni Kalou. Era na tucake e 
liu o ira na mate era tu vata kei Karisito. 

17. Eda sa qai muri ira cake yani oi keda na bula 
tiko, meda na lako cake vata ena vei o ka sota 
vata kei na Turaga ena loma ni maliwa lala. Ni 
oti eda sa na qai tiko vata kei na Turaga. 

18. O koya oqo, mo dou ia tiko na veivakacegui 
vaka i kemudou ena vosa oqo. 


Na Siga Ni Turaga 


5. la me baleta nai vakataotioti ni gauna kei na 
ka ena yaco kina, sa sega tale ni qai yaga vei 
kemudou na veiwekani me'u vola yani, ni dou sa 
kila vinaka tu. 

2. Sa matata vinaka tu vei kemudou ni siga ni 
Turaga, ena lako mai me vaka na daubutako ena 
bogi. 

3. Ni ra na tukuna na tamata, “Me da vakacegu 
ga ni da sa tiko vinaka!” Ena qai yaco vakasauri 
mai na ka dauveivakarusai, ena yacovi ira kina na 
mosi vaka na yalewa sa taratara. Era na sega ni 
dro bula rawa. 

4. TIa oi kemudou na wekaqu, dou sa sega ni tiko 
ena butobuto, me rawati kemudou kina na siga 
oqo me vaka na dau butako. 

5. Oi kemudou kecega na gone ni rarama, kei na 
gone ni siga. Eda sa sega ni nona na bogi, se nona 
na butobuto. 

6. O koya oqo meda sa kua ni moce, me vaka 
era cakava tu eso, ia meda sa yadrava ka 
yalomatua tiko. 

7. Oira era moce tiko, era moce ena bogi, kei ira 
sa mateni era mateni ena bogi. 

8. Ia oi keda, sa cilavi keda tu na rarama me da 
sa yalomatua mada, meda sa tokara nai sasabai ni 
lomasereda na vakabauta kei na loloma, me 
daramaki talega na i tatagomaki ni ulu sai koya 
noda vakanuinuitaka tiko na bula. 

9. Ni sa sega ni digitaki keda na Kalou me da na 
mate, ia me da rawata na bula ena vuku ni noda 
Turaga o Jisu Karisito, 

10. Ka mai mate ena vukuda, se da yadra se moce 
eda na bula vata ga kei Koya. 

11. O koya oqo mo dou dau veivakacegui vaka i 
kemudou, ka dou veitarai cake tiko, me vaka ga 
dou sa dau cakava tiko. 


Vosa Ni Veivakadreti Tale Eso 
12. Keitou sa kerei kemudou na veiwekani mo dou 
dau nanumi ira na veigaravi tu ena vukumudou, ni 
ra dau masulaki kemudou tiko vua na Turaga ka 
vakavulici kemudou. 
13. Me ra dau raici ena mata loloma ena vuku ni 
cakacaka dredre era vakayacora tiko. Dou 
veivinakati vakai kemudou. 
14. Keitou sa kerei kemudou, na veiwekani, me ra 
vosataki tiko vakadodonu na talaidredre, o ira na 
yalolailai me ra dau vakayaloqagataki, maroroi ira 
na malumalumu, dou vosoti ira kece na tamata. 
15. Dou raica me kua ni dua e sauma na ca ena ca 
vua e dua, ia dou sasaga mo dou veivinakati kei ira 
na tamata kecega. 
16. Mo dou dau reki tikoga, 
17. Nomudou masu me kua ni dua na gauna me 
cegu kina, 
18. Dou vakavinavinaka ena vuku ni ka kecega, 

Ni sa loma ni Kalou oqo vei kemudou ena 
vuku i Karisito Jisu. 
19. Dou kakua ni tabonaka se vakalailaitaka na 
cakacaka ni Yalo Tabu. 
20. Dou kua ni vakawaletaka na parofisai. 
21. Vakatovolea na ka kecega, o koya ga e vinaka 
qai taura dei. 
22. Dou kua ni la'ki tiko ena vanua ni lasa 
vakavuravura. 


Vakalouvinakataki Kei Na Veivakasalataki 

23. Oqo me vakasavasavataki kemudou sara na 
Kalou ni veivakacegui, ka me sa maroroi me kua ni 
tauvi duka na yalomudou na lomamudou kei na 
yagomudou me yacova na gauna e lesu mai kina 
na noda Turaga o Jisu Karisito. 

24. O Koya sa kacivi kemudou ena kitaka ni sa 
yalodina o Koya. 

25. Na veiwekani, dou masulaki keitou tiko mai. 
26. Keitou sa loloma yani vei kemudou ka salavata 
neitou vakanuinui vinaka ena i regu savasava. 

27. Au sa vakarota yani ena vuku ni Turaga me 
wiliki nai vola oqo me rawa ni ra rogoca taucoko 
na veiwekani yalosavasava. 

28. Me nomudou na nona yalololoma na noda 
Turaga o Jisu Karisito. Emeni. 

NAI KARUA NI VOLA NEI PAULA VEI IRA NA KAI 


CESALONAIKA 


Veikidavaki Kei Na Vakabula 


1. O Paula, Silivenusi, kei Timoci, Kivei ra na i 


sogosogo lewe ni lotu mai Cesalonaika era sa tu 
vua na Kalou o Tamada, kei na turaga o Jisu 
Karisito: 
2. Me nomudou na nona yalololoma kei na 
vakacegu ni Kalou o Tamada, kei na Turaga o Jisu 
Karisito. 


Nai Otioti Ni Nona Lewa Na Kalou Kei Na Nona 
I Ukuuku 

3. Keitou sa sega ni cegu ni vakavinavinaka vua 
na Kalou ena vukumudou, Na veiwekani, ni sa 
dodonu me vaka kina, ena vuku ni kena tubu cake 
na nomudou vakabauta, kei na nomudou sa 
veilomani tiko vaka i kemudou, 

4. Sa dua na ka na neitou mai dokadoka tiko ena 
vukumudou, ena loma ni sogosogo lotu ni Kalou, 
ena nomudou vosota ka tudei tiko ena vakabauta, 
ena gauna dou dau vakararawataki kina kei na 
nomudou vakacacani dou sa dau gumatua ga. 

5. Ena qai vakaraitaka mai na Kalou na nona 
vakayacora na lewa dodonu, na nona madigi na 
Kalou ena dusi kemudou mo dou na taukena na 
nona  matanitu, ena vuku ni nomudou 
vakararawataki, 

6. Na Kalou ena nona dodonu, ena sauma 
vakaidina vei ira era sa vakararawataki kemudou. 
7. Ena gauna e rairai mai kina na Turaga o Jisu 
kei ira vata tukuna na nona agilosi kaukauwa, vei 
kemudou na vakararawataki, dou na vakacegui 
vata kei keitou. 

8. Vei ira era sega ni via kila na Kalou ena kani 
ira na yameyame ni bukawaga, kei ira era sega ni 
via rogoca nai tukutuku ni Turaga o Jisu Karisito. 
9. Era na vakararawataki tiko me sega ni oti 
rawa, mai vua na Turaga vakaiukuuku sa 
kaukauwa sara. 

10. Ena siga o ya ena nona lako mai, o ira na 
yalosavasava era na vakalagilagi Koya, kei ira sa 
vakabauta era sa qai raici Koya dina, ena vuku ga 
ni nomudou vakabauta na neitou i tukutuku. 

11. O koya oqo keitou sa masulaki kemudou tiko 
kina vua na Kalou, mo dou yaga ena ka dou sa 
kacivi kina, ena nomudou cakava ga na ka sa 
vinaka vua na Kalou, ena vakabauta kei na 
kaukauwa. 

12. Me rawa ni vakacaucautaki kina na yaca ni 
noda Turaga o Jisu Karisito ena vukumudou, oi 
kemudou vei koya, me vaka na loloma ni noda 
Kalou kei na Turaga o Jisu Karisito. 


Na Vuku Tani Levu Mai Na Vakavuvuli Dina 


2. Vei kemudou na veiwekani, me baleta tiko ga 
na nona lako mai na noda Turaga o Jisu Karisito 

kei na noda veisotavi kei koya, keitou kerei 
kemudou kina, 

2. Mo dou qarauna na nomudou vakasama me 
kua ni moici rawarawa, se dua na ka me yavalati 
kina na yalomudou se dua e vosa vei kemudou se 
dua e volavola vei kemudou, (me vaka sa mai vei 
keitou) me vaka ni sa lako mai na siga i Karisito. 

3. Me kua ni dua na ka mo dou na vakaisini 
kina; ni na sega ni yaco na siga o ya, ka vakavo me 
so e vuki tani mada, ena qai vakaraitaki mai na 
tamata i valavala ca, na luve ni dauveivakarusai. 

4. Na dauveisagasaqa ka vakacerecerei koya vei 
ira kecega, me vaka sa Kalou ka me garavi talega, 
ena dabe tu me vaka sa Kalou ena vale ni Kalou, 
ka tukuni koya ni o koya na Kalou. 

5. Dou se nanuma tiko beka ni'u sa tukuna oti 
tiko vei kemudou na veika oqo se dou sa 
guilecava tale? 

6. Oqo dou sa qai kila na ka sa tarova tiko, me 
qai vakaraitaki ga mai ena kena gauna. 

7. Na ka vuni ni basu lawa (lewalewa i koya ga) 
sa cakacaka tiko ena gauna sara ga oqo. O koya ga 
sa tarova tiko - me yacova ni sa kau tani yani o 
koya 

8. Sa na qai vakaraitaki koya mai na dau basu 
lawa oqo - na Turaga ena qai vakamai koya ena i 
cegu ni gusuna, ka vakarusai koya ena rarama ni 
Nona lako mai. 

9. Na lako mai nei koya na daubasu lawa oqo - 
sa cakacaka ga i Setani ena kaukauwa, ena i 
vakatakilakila kei na veika mana lasutaki, 

10. Era na rusa o ira kecega sa vakacalai ka sega 
ni yalododonu - ni ra sa sega ni lomana na dina 
me ra bula kina. 

11. Oqo na vuna sa tala kina vei ira na Kalou na 
veika mana vakailasu - me ra vakabauta kina na 
ka e sega ni dina. 

12. Me ra na rusa kece kina o ira sa besetaka na 
dina, ka marautaka ga na veika e sega ni dodonu. 


Dou Tudei 

13. Keitou sa vakavinavinaka tikoga oqo vua na 
Kalou ena vukumudou, oi kemudou na veiwekani 
sa kune loloma tiko mai vua na Turaga, baleta na 
Kalou sa digitaki kemudou sara mai na i 
vakatekivu, mo dou vakabulai ka 
vakasavasavataki ena nona Yalo Tabu, ni dou sa 
vakabauta na dina. 

14. Nai tukutuku keitou vunautaka vei kemudou, 
sa yaco kina na nomudou kacivi kei na kena 
taukeni na i serau ni noda Turaga o Jisu Karisito. 
15. O koya oqo, na veiwekani, mo dou tudei ka 
taura matua nai vakavuvuli keitou sa vakatavulica 
oti, mai na vosa keitou tukuna, se nai tukutuku 
keitou vola yani. 

16. Sai koya na Turaga o Jisu Karisito kei na 


Kalou o Tamada, sa lomani keda ka vakaiyautaki 
keda ena i yau e sega ni ca rawa, ka qai solia vei 
keda e dua na i nuinui ena nona loloma. 

17. Dou veivakacegui ka veivakadeitaki kemudou 
vakaikemudou ena vosa kei na cakacaka vinaka 
kecega. 


Masulaki Keitou 


3. Ni bera ni'u tinia, dou masulaki keitou tiko 


mai na veiwekani, me rawa ni vakaleleci vinaka 
tiko na vosa ni Turaga ka vakarokorokotaki, me 
vaka na kena yacovi kemudou. 

2. Me rawa talega ni keitou vakabulai mai vei ira 
na tamata dau naki ca, ni ra se sega ni lotu taucoko 
tiko na tamata. 

3. Ia na Turaga sa yalodina, ena vakataudeitaki 
kemudou ka maroroi kemudou mai vei ira na 
tamata dau naki ca. 

4. Na veika keitou vakaroti kemudou kina, 
keitou sa kila ni keitou vakabauta tiko na Turaga, 
ni dou na cakava ka dou na cakava vakavinaka 
sara. 

5. Me tubera na yalomudou na Turaga ki na 
nona loloma na Kalou, kei na dauvosota i Karisito. 


Na I Vakasala Baleta Na Vucesa 

6. la keitou sa vakaroti kemudou tiko na 
veiwekani, ena yaca ni noda Turaga o Jisu 
karisito, mo dou lako tani mai vua na wekamudou 
e sega ni vakalou tu na nona bula, ka sega ni 
sala vata na neitou i vakavuvuli vei kemudou. 

7. Ni dou sa kila vinaka na sala keitou a muria 
tiko, ni sega ni dua na i tukuni se i yaloyalo ca 
keitou boroya vei kemudou; 

8. Ni keitou via kana madrai keitou sa volia ga 
ka sega ni kana wale, ia keitou sa cakacaka 
vagumatua tiko ena siga kei na bogi, me kakua 
kina ni dua na ka keitou vakaocai kemudou tale 
kina, 

9. E tu vei keitou na kaukauwa me keitou 
vakatulewa ga yani, ia keitou sega ni via cakava, 
baleta me rawa ni keitou dusia tiko vei kemudou e 
dua nai  vakarau ni bula mo dou 
vakadamurimuria. 

10. Ni datou a dau tiko vata mai, keitou sa dau 
veivakaroti tiko ena veika vakaogo, o ya, kevaka e 
dua sa sega ni cakacaka, me kua sara ga ni vakani. 
11. Ni keitou sa mai rogoca eso dou bula vata tiko 
ekeri, era se cakava tiko ga na bula i valavala ca, 
levu nodra vucesa, qai vakauasivi sara ni ra 
madila ena vosa walega, ka ra dau vaka vu ca. 

12. O ira sa vakaoqori, keitou sa vakaroti 
kemudou kina ka vakamamasu ena vuku ni noda 
Turaga o Jisu Karisito, me ra cakacaka ka kania na 
kedra madrai. 

13. Ia vei kemudou na veiwekani, dou kakua ni 
guce ena caka vinaka. 

14. Kevaka e dua vei kemudou sa sega ni via 
muria nai tukutuku oqo, dou wanonovi koya 
matua ka tawasei koya tani mai na nomudou i 
soqosoqo, me rawa kina vua me madualaki koya. 
15. Mo dou kakua sara ni tabaki koya sobu me 
vaka e dua na kemudou meca, ia dou tuberi koya 
ga ka vakavulica ni sa tacimudou dina o koya. 


Vei tataunaki Kei Na Vakanuinui Vinaka 

16. Me solia tiko vei kemudou na nona vakacegu, 
na Kalou ni veivakacegui oqo. Me tiko vata kei 
kemudou kecega na Turaga. 

17. Mo dou qaqa, oi au o Paula, na we ni ligaqu 
dina dou sa wilika tiko, me vaka ga na vei i vola 
taucoko au vola, ena dau volai kina na yacaqu me 
kena i vakadinadina. 

18. Na loloma rairai vinaka ni noda Turaga o Jisu 
Karisito, me sa tiko vata ga kei kemudou ena 
veivanua kecega. Emeni. 


1 TIMOCI 


NAI MATAI NI VOLA NFI PAULA VEI 


TIMOCI 


Veikidavaki Kei Na Vakabula 


1. Oi au o Paula, na apositolo i Jisu Karisito, ena 
lewa ni Kalou na noda i vakabula kei na Turaga o 
Jisu Karisito, na noda i nuinui, 
2. Vei Timoci na luvequ dina ena vakabauta: 

Me nomu na loloma, na yalololoma, kei na 
vakacegu mai vua na Kalou o Tamada kei Jisu 
Karisito na noda Turaga. 


Sega Ni Dua Tale Nai Vakavuvuli 

3, Me vaka ni'u na lako ki Masitonia, au sa kerei 
iko kina mo tikoga e Efeso, me rawa ni o vakaroti 
ira eso me ra kakua ni vakatavuvulitaka tiko nai 
vakavuvuli tani. 

4. Mo qarauna vinaka eso nai tukutuku lasutaki 
kei nai vola ni kawa sa volai; ni sa yaco ga kina na 
duidui kei na veibasuraki, ka sega ni tara cake na 
vakabauta kei na bula e vakalou. 

5. Nai naki ni vakaro oqo na loloma mai na yalo 
e savasava, kei na lewa e loma vinaka, kei na 
vakabauta dina, 

6. Ni so era vakacalai walega tu ga ena vosa 
kamikamica ni veirawai, 

7. Era vinakata mera qasenivuli ni vunau, ka 
sega tu mada ga ni kilai na ka era 
vakatavuvulitaka se na ka era vakadeitaka. 

8. Ia eda kila nai vunau e vinaka, kevaka me 
muri me vaka na kena i vakaro, 

9. Niu sa kila: ni vunau e sega ni buli me baleta 
na tamata yalododonu, ia vei ira sara ga na dau 
basu lawa kei na talaidredre, vei ira na sega ni lotu 
kei na i valavala ca, vei ira na dukadukali kei na 
dauvakacaca, vei ira na labati tamadra, kei ira na 
labati tinadra, kei ira na dauvakavuvala, 

10. Vei ira na dauveibutakoci, kei ira na 
dauveimoceri vakatagane, vei ira na dauvesuka 
vakavuni na tamata, kei ira na dau lasulasu, vei ira 
na dau bubului vakailasu, kei na so tale na bula e 
vakayacori ka sega ni lako vata kei na i 
vakavuvuli dina, 

11. Me vaka na lagilagi ni tukutuku vinaka mai 
vua na Kalou ka vu ni sautu, sa lesi au kina me'u 
kena i talatala. 


Me Vakalagilagi Na Kalou Ena Vuku Ni Nona 
Yalololoma 

12. Au vakavinavinaka vei Jisu Karisito na noda 
Turaga, ena nona digitaki au me'u Nona i talatala 
ena vuku ni sa wiliki au me yalodina. 

13. E dina ni oi au e dua na dauvosacataka na lotu 
i Jisu, ka dau vakararawataki ira na sogosogo lotu, 
oi au e dua na tamata dau coga na lotu; ia au sa 
lomani ga, ni'u vakayacora tu oqori, ena sega ni 
vakabauta kei na lecaika. 

14. Na loloma ni noda Turaga sa sega ni yalani 
rawa, na vakabauta kei na yalololoma sa tu vei 
Jisu Karisito duadua ga. 

15. Oqo na vosa dina ka dodonu me vakabauti, 
Ni sa lako mai ki vuravura o Jisu Karisito, Me 
vakabulai o ira nai valavala ca, me vaka taki au. 
16. Sa dina, oqo na vuna, au sa rawata kina na 
loloma, me liu vei au na nona vakatakila o Jisu 
Karisito nai valavala ni dauvosota, me rawa ni 
dusidusi vei ira era na vakabauti koya ena kena 
rawati na bula sega ni mudu. 

17. O koya na Tui sa sega ni mudu, ka sega ni 
rawai koya o mate, na Kalou oqo sa sega ni kune, 
e vuku ka rai yawa, me nona na lagilagi kei na 
vakarokoroko me sega ni mudu. Emeni. 


Vala E Nai Valu Vinaka 

18. Oqo nai vakaro au sa vakaroti iko kina na 
luvequ Timoci, me vaka na parofisai sa vakayacori 
oti vei iko, mo vakarau tu ki na i valu vinaka, 

19. Me tudei na nomu vakabauta, kei na nomu 
lewa e loma me totoka tu, ni so, era sa biuta ka 
sega ni dei kina, sa yaco kina me voca ka kasere 
vakadua na nodra bula. 

20. Me vakataki Emenio kei Alikisada, au sa soli 
rau vei Setani, me rawa ni rau vulica me rau 
kakua ni dauvosavakacaca. 


Masulaki Na Tamata Kecega 


2: O koya oqo au sa kerea vakabibi me caka 


mada e liu na masumasu, na veinanumi ena masu, 
na masu e sega ni cavuka, kei na vakavinavinaka 
me ia ena vukudra na tamata kecega. 

2. Ena vukudra talega na Tui kei ira na veiliutaki 
tiko, me rawa ni da vakavotuya cake tikoga kina 
na bula dina vaKalou sai koya na bula dina me 
bulataki. 

3. Ni ka oqo sa vinaka ka dodonu ena mata ni 
Kalou na noda i vakabula. 

4. Nisa gadreva o Koya me vakabulai na tamata 
kece ka kila sara na dina. 

5. Ni sa dua ga na Kalou ka dua na 
dauveisorovaki ena maliwa ni tamata kei na 
Kalou, sa i Koya oqori o Jisu Karisito. 

6. Sa soli Koya me kedra i voli na tamata kecega, 
ena vakaraitaki koya ena gauna sa lokuci tu. 

7. Na ka oqo au sa lesi kina me'u kena dauvunau 
ka i apositolo talega - Au sega ni tukuna tiko e 
dua nai tukutuku lasutaki, au tukuna tiko nai 
tukutuku dina baleti Karisito - oi au na qasenivuli 
vei ira na kai matanitu tani ena vakabauta kei na 
dina. 


Tagane Kei Na Yalewa Ena I Soqosoqo Lotu 

8. Au vinakata vei ira na tagane me ra daumasu 
ena vanua kecega, me ra laveta cake na ligadra 
savasava, me kua ni ra yalo ca tiko se ra 
vakatitiga. 

9. Mevaka talega kina o ira na yalewa, mera dau 
daramaka nai sulu e rakorako, kei na bula e kilikili 


kei na yalo e malumalumu, me kua soti ni 
vakaivukivukitaki na ulu se va koula se na 
veimataniciva eso, se na veiveisau ni daramaki nai 
sulu sau lelevu, 

10. la vei ira na yalewa lotu e vinaka na bula e 


kilikili era sa  vakaraitaka tiko, io me 
vakadinadinataki ena nodra cakacaka. 
11. Me dau vulica na yalewa me dau 


vakamalumalumutaki koya, ka me dau sogota tiko 
na gusuna ena levu na gauna. 

12. Au sega ni vakatara e dua na yalewa me 
veivakavulici se me liutaka na tagane, ia me dabe 
ka galu tiko. 

13. Nio Atama e buli e liu, qai buli e muri o lvi. 
14. O Atama e sega ni rawai, na yalewa ga e a 
rawai ka vakavuna me rau talaidredre. 

15. Ena vueti cake tale kevaka me na vakaluveni 
ka bula taka tiko na vakabauta, na loloma, na 
yalosavasava kei na yalomatua. 


Nai Vakatagedegede E Gadrevi Vua Na Talatala 
Qase 


3. Na vosa oqo e dina: kevaka e dua sa gadreva 


me cakacaka vakaitalatala, esa gadreva tiko e dua 
na cakacaka vinaka. 

2. O koya me i talatala e dodonu me kua ni dua 
na ka ca me beitaki kina, me dua ga na watina, me 
mamakutu, me yalomatua, me i valavala vinaka, 
me dauyalovinaka, me dauveivakavulici 
vakayalomatua; 

3. Me kakua ni dau gunuva na waini kaukauwa, 
me kakua ni dau vakavuna na veisei, me kakua ni 
dau kocova nai lavo, ia me yalomatua, me kakua 
ni dau cudrucudru, me kakua talega ni dau 
kocokoco; 

4. Me vakavulici ira vinaka na nona vuvale, me 
rawa ni ra gone talairawarawa ka dau vakarorogo. 
5. (Kevaka me sega ni vakatulewataki ira rawa 
na nona matavuvale, ena qai rawa vakacava me 
la'ki qaravi ira vinaka nai soqosogo lotu ni 
Kalou?): 

6. Me kakua ni dua e se qai lotu ga mai, de qai 
yaco kina vua na dokadoka, ena tautauvata kina 
kei setani ena nona biu sobu ki na rusa. 

7. E dua talega na ka me tiko vua o ya na kena i 
rogorogo vei ira na sega ni lotu me vinaka, de qai 
bale sobu ena kena i rogorogo kei na nona i lawaki 
na tevoro. 


Vakatagedegede E Gadrevi Vei Ira Na Tuirara 

8. Oira na tuirara mera dau vakarokoroko, mera 
kakua ni dau veivosayaki, mera kakua ni 
dau gunuva na waini kaukauwa, mera kakua ni 
dau kocova vakalevu nai lavo, 

9. Ena lewa e loma e savasava me ra taura dei na 
ka vuni ena vakabauta. 

10. la o ira oqo mera vakatovolei mada e liu; oti 
mera qai mai tuirara, ni sa vakadinadinataki ni 
sega ni dua na ka era beitaki kina. 

11. Oira na watidra mera dauyaloyalo vinaka, Me 
ra kakua ni dau vakauvosa, me ra yalomatua ka 
yalodina e na ka kecega. 

12. O ira na tuirara me ra yadua ga na watidra, 
me ra lewai ira vinaka na luvedra kei na nodra 
matavuvale. 

13. O ira sa qarava vinaka na cakacaka vaka 
tuirara era na tubu cake ka tamata gaga e na 
vakabauta i Jisu Karisito. 


Na Ka Vuni Levu 
14. Au sa vola mada ga yani vei iko eso na veika 
oqo, au sa vakanuinui tiko ni na dua na gauna 
lekaleka ga mai oqo daru na sota kina. 
15. la kevaka au na berabera tiko yani, au sa vola 
tiko yani oqo nai valavala ni nomu tiko ena vale ni 
Kalou, oqori nai soqosoqo lotu ni Kalou Bula, na 
duru kei na yavu ni dina. 
16. Sa sega ni tabonaki rawa na ka vuni levu ni 
Kalou, ka tabu oqo: 

Sa yaco me tamata na Kalou, 

Sa vakadonui Vakayalo, 

Sa raica o ira na Agilosi, 

Sa vunautaki vei ira na matanitu tani 

Sa vakabauti e vuravura, 

Sa ciqomi lesu tale ki nai ukuuku ni Kalou. 


Na Vuki Tani Levu mai Na I Vakavuvuli Dina 


4. Esa tukuna oti tiko mai na Yalo Tabu ni so ena 


vuki tani mai na vakabauta ena gauna e muri, ena 
nodra sa tamoi ni ra via rogoci ira na yalo ni 
dauveivakacalai, kei na nona i vakavuvuli na 
tevoro, 

2. Era vosa vakamikamica ni veitemaki ka yaco 
kina na nodra lewa e loma me kama vaka na 
kaukamea katakata. 

3. Era sega ni taleitaka me yaco na vakawati, era 
tarova ka sega ni duavata ena kakana sa solia mai 
na Kalou, me laukana vei ira sa vakabauta me ra 
vakavinavinakataka kina na dina ni Kalou. 

4. Nai bulibuli taucoko ni Kalou e vinaka, me da 
ciqoma taucoko nai solisoli ni Kalou ena 
vakavinavinaka ka me kakua ni da biliga tani; 

5. Ni ka oqori sa vakasavasavataka oti tu na vosa 
ni Kalou kei na masu. 


Na Dauveigaravi Vinaka I Jisu Karisito 

6. Kevaka mo dau vakamatatataka vei ira na 
veiwekani na ka oqo, o na qai dua na i talatala 
vinaka i Jisu Karisito, mo tuberi ira vakamalua ena 
vosa ni vakabauta kei na vakavuvuli dina, me 
vaka na nomu a tuberi mai kina. 

7. la mo kakua ni galeleta na vosa ni 
veivakasewasewani kei na nodra vosa ni veiwali 
ca na yalewa sa vakawati, ka mo maroroi iko 
tikoga mo savasava tiko. 

8. Ni sa yaga vakalailai ga na ogaoga 
vakavuravura, ia na ogaoga e na ka ni bula 
vakayalo sa yaga ena ka kecega, e yalataki kina na 


ka me baleta na bula oqo, ka qai vakauasivi na 
bula se bera mai. 

9. Oqo na vosa sa cecere ka vinaka vakaoti ka sa 
dodonu me ciqomi. 

10. Ena ka oqo eda na vosota kina na veika 
rarawa, ka vakabauta tikoga na Kalou bula, o 
Koya nai vakabula ni tamata kecega, ka 
vakauasivi vei ira na vakabauta. 

11. Mo dau vakatavuvuli taka ka vakarota tiko na 
veika oqo. 


Qarauna Nomu Kacivi 

12. Me kakua ni dua e beci iko ni o se cauravou 
tikoga, ia na nomu i vosavosa, nomu i tovo, ena 
nomu loloma, nomu yalodina, nomu vakabauta, 
kei na nomu maroroya na savasava. 

13. Me yacova na noqu lako yani, mo dau 
vakaogai iko vakalevu ena wilika nai vola, ka mo 
dau veivakasalataki tiko, ka tukuna tiko nai 
vakavuvuli dina. 

14. Mo kakua ni vakamocera nai solisoli e tiko vei 
iko, ni sa yaco vei iko ena parofisai kei na 
veitabaki ni liga mai vei ira nai talatala qase. 

15. Dau vakanananu ki na veika oqo; ka soli iko 
taucoko kina, me rawa ni levu na ka o kila mai vei 
ira kece. 

16. Vakaraici iko vinaka kei nai vakavuvuli. Mo 
bulataka sara, ni o sa cakava oqo o sa vakadewa 
tiko kina vei ira era rogoci iko na bula, ka 
vakauasivi sara ga vei iko. 


Nodra Qaravi Na Lewe Ni Lotu 


5. Mo kakua ni vunauca vakaukauwa e dua sa 


gase sara, ia mo tuberi koya vakamalua me vaka 
sa tamamu, vei koya talega sa cauravou me vaka 
sa tuakamu, 

2. Vei ira na yalewa gase, me vaka sa tinamu, ira 
na goneyalewa me vaka sa ganemu, ena 
yalosavasava dina sara. 


Dokai Ira Na Yada Dina 

3. Mo doka na yada sa yada dina. 

4. la kevaka e dua na yada e vakaluveni se 
vakamakubuni, Me ra tuberi me ra maroroya na 
nodra vuvale, ka me ra vulica na dauloloma ni ra 
sa vukea na nodra i tubutubu, me ra sauma lesu 
kina na nodra susugi mai; ni sa vinakata ka 
vakadonuya na Kalou me vaka ogo. 

5. Na yada dina, o Koya sa tiko duadua ga ka 
sega e dua me raici koya, ia sa nuitaka tikoga na 
Kalou ena nona dau masumasu, ka dau 
veinanumi ena masu e na siga kei na bogi. 

6. la o koya na yada sa dau marautaka na veilasa 
kei vuravura, sa mate ga ni se bula tiko. 

7. Mo vakarota vakaukauwa vei ira, me ra kakua 
ni beitaki ena dua na ka e ca. 

8. la kevaka e dua me sega ni qarauni koya, ka 
vakauasivi sara na nona matavuvale me sega ni 
qarava, e dusia tiko na nona cakitaka na 

vakabauta, ka vinaka cake o ira na sega ni lotu mai 
vei koya. 

9. Me kua ni dua na yada e lailai mai na 
onosagavulu na nona yabaki me kau cake mai na 
yacana, ka vaka vo ga o koya sa vakawati tiko kei 
na dua ga na tagane. 

10. Na kena i rogorogo me vinaka: kevaka edau ni 
veisusu vinaka vei ira na gone, kevaka edau 
kauwaitaki ira na vulagi, kevaka me sa vuya oti na 
yavadra na yalosavasava, kevaka me sa 
vadretitaki ira na mavoa, kevaka sa dau yalodina 
ni dau cakava na cakacaka vinaka kecega. 

11. la mo kakua ni vakatara mai e dua na yada 
gone, era na sega ni yalodina e na cakacaka i 
Karisito, baleta ni tiko vei ira na via vakawati. 

12. Era sa na ca ga e na vuku ni ra sa biuta nai 
matai ni nodra vakabauta. 

13. Kenai kuri era na wele ka vucesa ka sa nodra 
cakacaka tu ga na gade ki na veivalevale, era sega 
ni vucesa ga era dau kakase ka daulelewa, me ra 
vakalewa kece na veika e vakayacori tiko. 

14. O koya ogo au sa gadreva kina vei ira na yada 
gone mera vakawati, ka vakaluveni, mera qarava 
sara nodra matavuvale, me kakua kina ni dua na 
vanua me cicila, me rawa ni ra dusia mai na 
dauveivakasesewani. 

15. Ni sa so era sa lesu tale me ra muri setani. 

16. Ni dua na vuvale me lewena tiko na yada, sa 
kerei vei rau nai liuliu ni vuvale me rau vukea 
nona leqa, me rawa ni galala mai kina nai 
soqosoqo lotu ka me vakarautaki koya ki na nodra 
vukei na yada era leqa dina tu. 


Dokai Ira Na Qase 

17. Mera dau rokovi vakalevu na qase ni dau tu 
vei ira na lewa e matau, ka vakauasivi sara vei ira 
na dau vakavulica nai vakavuvuli dina kei na vosa 
bula ni Kalou. 

18. Ni sa tukuna nai Vola Tabu, “Mo kakua ni 
vesuka na gusu ni bulumakau ni sa tu ena loma ni 
vei sila,” ni sa dodonu me soli vua na 
daucakacaka na kena i sau.” 

19. Mo kakua ni ciqoma e dua na ka e beitaki kina 
e dua na qase, ka vakavo ga me lewe rua se lewe 
tolu me vakadinadinataka. 

20. O ira sai valavala ca mo cudruva ena matana 
votu ni ra rai tu na tamata kecega, me rawa ni ra 
rere kina na tamata. 

21. Au sa vakaroti iko ena mata ni Kalou kei na 
noda Turaga o Jisu Karisito kei ira na agilosi 
digitaki, mo qarauna me vakayacori 
vakatautauvata na veika oqo, mo kakua ni totaka e 
dua. 

22. Mo qarauna na veitabaki ni liga vua e dua, 
qarauni iko mai na i valavala ca ni tamata, mo 
maroroi iko tiko mo savasava. 

23. Sa rauta mada na nomu gunuva tikoga na 
waidroka, ia mo tovolea talega vakalailai na waini, 
ena vuku ni leqa ni ketemu kei na malumalumu 
edau yacovi iko tiko. 


24. Nai valavala ca ni so na tamata sa laurai levu 
tu, era na lewai dina kina, e so talega era se bera ni 
vakavotui mai. 

25. E sega ni dua na ka eda cakava meda na 
vunitaka rawa, na veika kece eda kitaka, se vinaka 
se ca, ena qai vakatakilai ga mai. 


Dokai Ira Na I Liuliu 


6. O ira kecega na tamata era sa tiko bobula, me 


ra kilai ira nodra turaga ka vakarokorokotaki ira 
vakalevu, me kakua kina ni vosavakacacataki na 
Kalou kei na Nona i vakavuvuli. 

2. O ira era sa mai vakabauta na nodra turaga, 
me ra kakua ni beci ira baleta ni ra sa veitacini kei 
keda, ia me ra qaravi ira ga baleta ni na tamusuka 
na kena vinaka nai soqosoqo lotu. Mo vakavulica 
ka dau tukuna tiko vei ira na ka oqo. 


Na Cala Kei Na Kocokoco 

3. Kevaka e dua e vakatavuvuli tiko ka veicalati 
kei na nona bula, ka sega ni lako vata kei na vosa 
ni noda Turaga o Jisu Karisito, se nai vakavuvuli 
sa vakalou, 

4. Sa dokadoka ka vakaraitaka ni sega na ka e 
kila, ia sa dau vinakata me vaka vu veileti ka 
veibataka vakaukauwa na vosa me vakavuna na 
lomaca, na veivala, na vosavakacaca kei na dau 
vakanananu ca, 

5. Na nodra veileti sega ni yaga na tamata 
lomaca e vakayalia nai vakavuvuli dina, era 
nanuma ni lotu me ra mai rawa ka kina. Na bula 
vaka oqori mo dro tani mai kina. 

6. Na bula savasava kei na lomavinaka sa rui 
yaga vakalevu vei keda. 

7. Ni sega sara ga ni dua na ka eda a kauta mai 
ki vuravura, e da na sega ni kauta lesu talega e 
dua na ka. 

8. Mo vakacegu tiko ena i sulu kei na kakana sa 
tiko ogori. 

9. la o ira sa gadreva me ra vutuniyau, era 
na sikalutu ki na i cori ni veitemaki, ka lewe levu 
sa mai tamusuki koso kina na nodra bula ka sega 
ni qai lamata cake tale. 

10. Ni sa waka tu ni veika ca kecega na lomana 
nai lavo, e so ena lomakocokoco ni lomadra era sa 
mai yali tani kina ena vakabauta, ka sa qai bikai 
ira tu na veilecayaki kei na nuiqawaqawa. 


Na Vakatutusa Vinaka 
11. la o iko na tamata ni Kalou, mo dro tani mai 

na veika ogo, ka segata na yalododonu, na 
savasava vakalou, na vakabauta, na loloma, na 
vosota, na yalomalua. 

12. Mo vala ena i valu vinaka ni vakabauta, taura 
dei na bula Sega ni mudu, o koya o sa kacivi kina 
ka vakatutusa kina ena vakatutusa vinaka ena 
matadra nai i sogosogo lotu. 

13. Au sa vakamasuti iko ena mata ni Kalou sa Vu 
ni bula, kei na mata i Jisu Karisito o Koya sa 
tucake ena matai Ponitio Pailato, ka tusanaki Koya 
ena vakatutusa vinaka, 

14. Mo taura matua nai vakaro oqo ka mo kakua 
ni tauvi duka, ka sega ni beitaki ena cala me 
yacova na Nona lesu tale mai na noda Turaga o 
Jisu Karisito, 

15. Ni na gai vakaraitaki koya ga mai ena gauna 
sa lokuci tu, sai Koya na vu ni sautu ka vuni gaga, 
na nodra Tui na Tui ka nodra Turaga na Turaga, 
16. Sai Koya na Vu ni bula sega ni mudu, sa sega 
ni tabonaki rawa na nona rarama, sa sega ni dua 
na tamata me raica rawa, me Nona na 
vakarokoroko kei na kaukauwa me sega ni mudu. 
Emeni. 


Nai Vakasala Vei Ira Na Vutuniyau 

17. Vakarota vei ira era sa vutuniyau tiko me ra 
kakua ni dokadoka, se vakararavi ena nodra i yau 
ni sa ca rawarawa, ia Vua ga na Kalou bula ni sa 
solia tu vei keda me da vutuniyau e nai solisoli 
vinaka kecega, sa kauta mai vei keda na yalo e 
tavarekireki. 

18. Tukuna vei ira mera cakava na cakacaka 
vinaka me rawa ni ra vakavutuniyautaki kina, me 
ra lomarawarawa ni dau soli ka, ka dauveivuke 
vei ira na gadreva na veivuke. 

19. Era sa vakayacora tiko kina na kena conaki na 
yavu ni nodra bula ena veisiga sa tu mai liu, ka 
vakauasivi sara o ya na bula sega ni mudu. 


Maroroya Na Vakabauta 

20. ITimoci! Mo maroroya na ka o sa nuitaki kina, 
vakayawaki iko mai ena veitalanoa ca sa sega na 
betena, kei nai vakavuvuli tani sa yaco tiko kina 
na veivakacalai, sa tukuni tiko ni vakavuvuli ni 
kila ka - 

21. Fra sa muria e so ni ra sa vakadinata, ia, era sa 
lako sese kina mai na vakabauta. Me tiko vei iko 
na yalololoma. Emeni. 

NAI KARUA NI VOLA NEI PAULA VEI 


TIMOCI 


Veikidavaki Kei Na Vakabula 


1. Oi au o Paula nai apositoloi Jisu Karisito ena 


lewa ni Kalou, ena vuku ni bula ka yalataki sa tu 
vei Karisito Jisu. 
2. Vei Timoci, na noqu gone ni toko: 

Me yaco na loloma, na yalololoma, kei na 
vakacegu mai vua na Kalou o Tamada kei Karisito 
Jisu na noda Turaga. 


Vakabauta I Timoci Kei Na Ka E Taukena 

3. Au vakavinavinaka vua na Kalou, o koya au 
sa qarava ena loma e savasava, me vaka era a dau 
cakava na noqu qase, sa sega talega ni'u dau cegu 
me'u dau nanumi iko tiko ena noqu masu ena 
veisiga kei na veibogi, 

4. Au rui gadreva dina vakalevu, me'u raici iko, 
niu dau vakasamataka na tuturu ni wai ni 
matamu ena vuku ni dredre o sotava tiko, me 
rawa ni solia tale vei au e dua na reki kei na 
marau, 

5. Na gauna au vakananumi iko kina ena vuku 
ni vakabauta dina sa tu vei iko, au sa qai taura 
rawa ni a tu e liu vei Loi na bumu kei Unaisi na 
tinamú, ka sega ni qai vakataratutu tale vei au ni 
sa tu talega vei iko. 

6. O koya oqo au sa vakananumi iko tiko kina 
mo vakayadrata nai solisoli ni Kalou sa tiko vei 
iko, mai na veitabaki ni ligaqu. 

7. Nisa sega ni solia vei keda na Kalou na yalo 
meda rere, ia na yalo ga ni qaqa, na loloma kei na 
taucoko ni yalo matua. 


Sega Ni Madualaka Na Kosipeli 

8. O koya mo kua kina ni madualaka nai 
tukutuku ni noda Turaga, o iko o sega ni vesu 
vakataki au, ia mo wasea vata ga kei au na veika 
rarawa, ena vuku ni tukutuku vinaka ena 
kaukauwa ni Kalou. 

9. Ni o koya sa vakabulai keda ka kacivi keda 
ena kaci e savasava, a sa sega ena vuku ni noda 
cakacaka, ia ena nona lewa ga kei na loloma, ka sa 
qai mai vakavotuya vei keda o Jisu Karisito, sa 
nakiti sara tu mai ni se bera ni tekivu o vuravura. 
10. Ia ka sa sega ni rawa me tabonaki, sa yaco ga 
mai na noda i vakabula o Jisu Karisito, sa mai 
vakaoti mate vakadua ka solia na bula kei na sega 
ni mate rawa ena rarama ni tukutuku vinaka, 

11. Ena ka oqo au sa tawasei kina me'u dau 
vunautaka, ka i apositolo, ka dauvakatavuvuli vei 
ira na kai matanitu tani. 

12. Oqo sara ga na vuna au sa vosota kina na 
veika rarawa; ka sega ni'u madua kina, ni'u sa 
kilai koya o koya au sa qarava, au sa kila talega ni 
na dina o koya vei au, ena ka au sa yalataki au 
kina vua, me yacova na siga sa lokuci. 


Mo Dina Tikoga Ena Vakabauta 

13. Nai valavala ni noqu dau vosa o a dau rogoca 
vei au, oqori mo taura dei, ni lako tiko mai ena 
taucoko ni vakabauta kei na loloma sa tu vei 
Karisito Jisu. 

14. Na ka vinaka o sa lesi kina oqori, mo 
maroroya ni na vukei iko kina na Yalo Tabu sa 
tiko kei keda. 

15. Ni o sa kila vinaka, ni o ira kece mai Esia era 
biuti au, ka sega ni dua me taleitaki au, ka dua vei 
ira o Pijila kei Erimojini. 

16. Me nodratou na loloma mai vua na Turaga na 
matavuvale nei Onisivoro, ni ratou dau sotava 
noqu lega, ka ratou sega ni dau madualaka noqu 
vesu tu. 

17. Ena nona a yaco yani i Roma, e la'ki 
vakasaqarai au me kunei au, keirau a qai sota. 

18. Sa yalataka vua na Turaga ni na kune loloma 
mai matana ena siga dina o ya - o kila vinaka na 
nona dau veivuke vei au ena noqu a tiko mai 
Efeso. 


Mo Kaukauwa Tikoga Ena Yalololoma 


2; O koya ogo, o iko na luvegu mo tamata gaga 


ena loloma sa tu vei Karisito Jisu. 

2. Kei na veika o a dau rogoca mai vei au ena 
kedra maliwa na lewe vuga, mo solia ga vei ira na 
tamata yalodina o ira e rawa ni vakavulici ira tale 
eso. 

3. Mo tamata vosota na veika dredre me vaka na 
sotia vinaka i Jisu Karisito. 

4. E sega ni rawa ni dua me sa vakaisulu tu ni 
valu me la'ki vala, me qai vakaogai koya tale tiko 
ena so na cakacaka, e sega ni sotia vinaka na 
tamata vakaoqo. 

5. Ena sega talega ni dua me nona na koula ena 
veitaucici, kevaka me sega ni vakamuria vaka 
vinaka na kena lawa. 

6. O ira na dauteitei era teitei vagumatua mera 
na kania na vuana. 

7. Mo nanuma vinaka na ka au tukuna tiko vei 
iko, me na solia vei iko na Turaga na kila ka, mo 
kila kina na veika kecega oqo. 

8. Mo kila ni o Jisu Karisito, mai na kawa i 
Tevita, e a vakaturi cake mai na mate, me vaka na 
dina ni tukutuku vinaka au dau vunautaka. 

9. Ena vuku ni ka oqo au sa dau vakararawataki 
tu kina me vaka e dua na tamata dau basu lawa, 
au qai vesuki tale tu ena senicodo, ia na vosa ga ni 
Kalou e sega ni rawa ni ra vesuka. 

10. O koya oqo au na vosota kina na ca kecega 
ena vukudra na digitaki, me rawa kina ni ra 
vakabulai ka rawata na bula Sega ni mudu ena 
vuku i Karisito Jisu. 

11. Oqo na vosa dina: 

Kevaka eda mate vata kei koya, 
E da na bula vata talega kei koya. 
12. Kevaka meda dau vosota, 
Eda na lewa vata kei koya. 
Kevaka meda na cakitaki koya, 
Ena cakitaki keda o Koya. 
13. Kevaka meda sega ni yalodina, 
O Koya ena dau yalodina tu ga; 
E sega ni dau tu vua na veidabui. 


Dauveigaravi Dina Kei Na Dauveiqaravi Sega Ni 
Dina 

14. Mo dauvakananumi ira ena veika oqo, ena 
vuku ni Turaga mo vakaroti ira tiko, me ra kua ni 
dau veiletitaka na vosa, ni sega ni dua na ka 
vinaka e kauta mai vei ira, era na vakaleqai ira ga 
na vakarorogo tiko. 

15. Gumatua sara mo vakaraitaki iko mo vinaka 
ena mata ni Kalou, na tamata daucakacaka ena 
sega ni dua na ka me madua kina, mo wasea 
vakadodonu nai vakavuvuli dina. 

16. la na dautalanoa vakasisila ka sega ni yaga, 
mo drotaka, ni sa vakatubura ga nai valavala e 
sega ni kilikili. 

17. la na nodra vosa ena kakana tiko me vaka na 
mate ca sa sega na kena i wali, e dua na kena i 
vakaraitaki o Imeneo kei Filito. 

18. E rau sa lako sese tani mai ena i vakavuvuli 
dina, era dau tukuna ni tucake tale mai na mate sa 
oti na kena kaukauwa; ka so vei ira na vakabauta 
sa rawai kina. 

19. la na yavu dei ni Kalou sa tudei ga, ka sa 
vakaoqo: “na Turaga sa kilai ira ga na nona 
tamata,” kei, “ira kece sa lotu va-Karisito mera 
lako tani mai nai valavala ca.” 

20. la ena dua na vale levu e sega ni tu ga kina na 
veibilo koula kei na veibilo siliva, ia eso talega era 
bilo kau e so era bilo qele, e so era cecere eso era 
lolovira. 

21. Kevaka e dua na tamata sa vakasavasavataki 
koya mai ena veika oqo, ena yaco me bilo talei, ni 
sa savasava ka yaga vua na Turaga, ka na vakarau 
yani kina cakacaka vinaka kecega. 

22. Mo dro tani mai ena vei gagadre ca 
vakacauravou; segata na bula dodonu, na 
vakabauta na loloma, kei na veivinakati kei ira sa 
masuta na yaca ni Turaga ena yalosavasava. 

23. la mo qarauna tiko eso na veivosaki 
vakayalowai edau yaco kina na duidui, mo kila 
tiko eso era dau nakita me tubu kina na veivala. 
24. Nai talatala ni Turaga e sega ni dodonu me 
dau vakavu veisei, ia me tamata yalo vinaka vei 
ira taucoko na tamata, me dau vakavuvuli 
vakavuku ka yalomalua. 

25. Me ra vakavulici o ira na dauveisaqasaga ena 
yalo e malumalumu, me rawa ni na tara kina na 
Kalou na nodra loma kaukauwa ka veivutuni sara, 
ka kila na dina. 

26. Sa na qai ra kilai yalodra ka raica ni ra coriti tu 
ena nona tudai qaseqase na tevoro, ena nodra a 
vakabobulataki tu vua mera talairawarawa tiko 

ena nona lewa. 


Na Veigauna Dredre Kei Na Kena Tamata 
Dredre Ka Ca 


3. la mo kila oqo, ena i vakataotioti ni gauna ena 


dua na gauna vakarerevaki sara: 

2. Ni o ira na tamata era na dau lomani ira ga 
vakalevu, era na lomana vakalevu na i lavo, era na 
tukutukuni ira, era ma dokadoka, era na 
dauvosavakacaca, era na talaidredre vei ira nodra 
i tubutubu, era sega ni dau via vakavinavinaka, 
era na tamata dukadukali, 

3. Esa na yali na veilomani dina, sa na sega na 
veivosovosoti, ena levu na veikaseti, sa yali na 
veirokorokovi, tamata esa vagara tu ga na veivala, 
era na cata na ka me yaco kina na vinaka, 

4. Ena levu na dau buki vere, ena levu na viavia 
turaga, ena levu na viavialevu, ena levu e taleitaka 
na vakayago ka vakalailai na vakayalo (Kalou). 

5. Era na rairai tu vaka mera tamata lotu dina, ia 
na kena bula dina sa yali. O ira na tamata vaka 
ogo mo kua ni vakailala vata kei ira. 

6. O ira qo ena tu vei ira na doudou, mera 
curuma na nodra veivale na yalewa i valavala ca, 
ka veilasami vata kei ira. 

7. Oira oqori era na sega ni guce ena vuli, io ena 
sega ga ni dua na dina mera na kila rawa. 

8. O Jani kei Jabiri e rau a veisaqasaqa kei 
Mosese, o ira talega ogo era na sagata na dina: ka 
tamata lomaca, nodra vakabauta ena lega tu ga; 

9. Ena sega ni dua na tubu vakayalo me na laurai 
vei ira, era na vakadinadinataka na tamata ni ra 
raica tiko, me vakataki rau sara ga na lewe rua 
ogori. 


Na Tamata Ni Kalou Kei Na Vosa Ni Kalou 

10. la o iko o sa muria vinaka tiko mai na noqu i 
vakavuvuli, noqu i valavala ni bula, na noqu i 
naki, noqu vakabauta, noqu vosota vakadede, 
noqu loloma, noqu dau gumatua, 

11. Na veivakacacani, na veivakararawataki, e a 
yaco vei au mai Anitioki, mai Ikoniona, mai 
Lisitira - mo raica ni veika kece oqori, au qai 
vosota ga. Na ka au via tukuna oqo, na Turaga qai 
vakabulai au. 

12. lo, o ira kece era na via muri Karisito Jisu era 
na sotava na veivakacacani. 

13. la o ira na tamata caka ca kei ira na veitokoni 
kina, era na qai ca ga vakalevu, kei na nodra 
dauveivakaisini era na qai vakaisini tale kina. 

14. la o iko mo veituberi tikoga ena ka o sa kila 
tiko, kei na ka o sa vakadinadinataka tiko, me 
vaka sara ga na ka o vulica mai vei koya e 
vakavulici iko kina. 

15. Na digidigi vakayalomatua o a vakayacora mo 
vakabulai kina ena nomu vakabauti Karisito Jisu, e 
a tekivu sara mai ena nomu se gone voli, ena 
nomu susugi ka tuberi ena vosa ni Kalou. 

16. Sa vakavuna ka ceguva Na Kalou na vei vosa 
ni Vola Tabu kecega, sa yaga me i vakavuvuli, me 

vunauca na ca, me ia kina na veivakadodonutaki, 
me ia kina na veivakarautaki kina bula e dodonu. 
17. Me rawa kina vua na tamata ni Kalou, me 
conaki vakamagosa ena vuku ni cakacaka vinaka 
sa kacivi kina. 


Vunautaka Na Vosa Ni Kalou 


4. Au sa vakaroti iko ena mata ni Kalou kei na 


turaga o Jisu Karisito, o koya ena lewai ira na bula 
kei na mate, ena nona na rairai mai vakaiukuuku. 
2. Mo vunautaka na vosa! Mo vakarau tu, ena 
gauna ni vinaka se gauna e ca kina na ka kece, 
tukuna na ka e ca, vunauci ira sa cala, 
dauveivakaroti tiko ena veivakavulici ka mo 
vosota tiko vakadede. 

3. Ena yaco na gauna era na sega ni vosota rawa 
na taucoko ni vakavuvuli dodonu, ia era na 
murimuri lomadra, ni sa sega ni tiko vei ira na 
daliga e rogo kei na nodra sa bulia ga eso me 
nodra qasenivuli. 

4. Era na vagolea tani na daligadra mai na ka 
dina, ka qai rogoca ga na i tukutuku buli. 

5. la mo yadrava tiko na veika kece oqo, vosota 
tiko na veivakararawataki, gumatua tikoga ni 
vunautaka na vosa kei nai tavi o sa lesi kina. 


Nai Tatau Nei Paula 

6. Au sa vakarau oti tu, me'u sa liviraki, ka sa 
voleka mai na siga me'u sa gole yani. 

7. Au sa vala oti ena valu vinaka, sa oti na noqu 
a ciciva tiko mai na cere, au sa taura dei tu ga na 
vakabauta. 

8. Au sa kila tu, ni sa maroroi me noqu na i sala 
vakaturaga ni valavala dodonu, o koya ena solia 
vei au na Turaga ni lewa dodonu ena siga o ya, ka 
sega ni o au duadua ga, vei ira kece talega era 
nuitaka tiko na nona rairai mai. 


Na Apositolo Sega Ni Vakarorogo 

9. Mo sasaga vakaukauwa mo lako vakatotolo 
mai vei au; 

10. Ni o Timasa sa biuti au, ni sa rui lomana tale 
vakalevu na vuravura ogo, ka sa lako sara ki 

Cesalonaika - Kirisiki ki Kalatia sara, o Taitusi ki 
Talimetia. 

11. O Luke duaduaga sa qai tiko vei au, mo raici 
Marika ka kauti koya mai vei au, ni na mai vukei 
au vakalevu ena cakacaka qo. 

12. O Tikiko au sa talai koya ki Efeso. 

13. Mo kauta mai nai tutuvi au solia tiko vei 
Karipo mai Tiroa - nanuma na i vola ka vakabibi 
nai vola kuli ni sipi. 

14. E vakararawataki au vakalevu o Alekisada na 
matai ni varasa. Me na qai sauma ga vua na 
Turaga me vaka na ka e cakava, 

15. Mo garauni iko tiko mai vua, ni o koya e dua 
sa bau coga vakalevu na ka keitou tukuna. 

16. Ena noqu matai ni veilewai e sega sara ga ni 
dua me tokoni au, era a biuti au kece me kakua ni 
dua na ka mera beitaki kina. 


Sa Yalo Dina Tikoga Na Turaga 

17. la sa tu vata kei au na Turaga me 
vakayalogagataki au, me'u rawa ni tukuna tikoga 
na dina ni tukutuku vinaka, me ra rogoca na kai 
matanitu tani, sa vakabulai au talega mai na gusu 
ni laione. 

18. Na Turaga sa vakabulai au mai na ligadra na 
dau naki ca, me vakacurumi au kina nona 
matanitu vakalomalagi. Me nona tikoga na 
vakarokoroko me sega ni mudu. Emeni! 


Lako Mai Ni Se Bera Na Vula I Batabata 

19. Au sa loloma yani vakalevu vei Varasiko kei 
Akuila, vaka talega kina na matavuvale nei 
Onisivoro. 

20. O Erasito sa tiko e Korinica, ia o Tirofimo au 
sa biuti koya tiko mai Milito ena vuku ni 
tauvimate. 

21. Mo sasaga ena nomu i gu taucoko mo lako 
mai ni se bera tiko na draki batabata. Sa loloma 
tiko yani o Apolosi, vaka talega kina o Putena, o 
Lino, kei Kelotia, vata kei ira kece na veiwekani. 


Nai Tatau 
22. Me sa tikoga ena yalomudou na Turaga o Jisu 
Karisito. Me nomudou na loloma. Emeni. 

TAITUSI 


NAI VOLA NII PAULA VEI 


TAITUSI 


Veikidavaki Kei Na Vakabula 


1. Oi au o Paula, na i Talatala ni Kalou kei na 


apositolo i Jisu Karisito, ena vuku ni nodra 
vakabauta na sa digitaki ira na Kalou, kei na 
vakatusa na i vakavuvuli dina ka vakalotu. 

2. Me vakanuinuitaki na bula sega ni mudu o 
koya sa yalataka e liu na Kalou, o Koya sa sega ni 
lasu rawa ea qai vakatekivu e muri o vuravura. 

3. la sa vakaraitaka ena Nona Vosa ena kena 
gauna ni sa vunautaki, ka'u sa lesi kina me'u ia me 
vaka na Nona Vosa na Kalou na noda i vakabula, 
4. Vei Taitusi na luvequ dina, me vaka na 
vakabauta sa tu vei keda kecega: me sa nomu na 
loloma, na yalololoma, na vakacegu, mai Vua na 
Kalou o Tamada kei na Turaga o Jisu Karisito na 
noda i Vakabula. 


Na Qase Era Vakadonui 

5. Au a laivi iko mai Kiriti mo rawa ni 
vakadodonutaka na veika sa vo tiko, ka mo lesia 
na Qase era vakadonui ki na vei koro yadudua, 
me vaka ka'u a vakarota vei iko. 

6. Kevaka e dua sa sega ni cala ka sa vakawati ga 
vakadua, a ra sa vakabauta o ira na luvena, ka sa 
sega ni beitaki vei ira na i valavala vakatani se na 
talaidredre. 

7. Ni sa dodonu me sega ni cala na Qase, me 
vaka sa i Talatala ni Kalou, me kakua ni domoqa, 
me kakua ni daucudrucudru me kakua ni 
daugunu yaqona, me kakua ni dauveiba, me 
kakua ni daudomona nai lavo. 

8. la me dauvakacegui ira na vulagi, me 
daulomani ira na tamata vinaka, me yalomatua, 
me yalododonu, me yalosavasava, me dau taura 
na yalona. 

9. Taura matua na i vakavuvuli dina o sa 
vakatavulici kina, me rawa kina ni o vakarota na i 
vakavuvuli sa vinaka ka vunauci ira talega era sa 
vosa vakatani. 


Na Nona I Tavi Na Qase 

10. Ni ra sa lewe vuqa era sa i valavala vakatani, 
era dautalanoa walega ka dauveivakaisini, ka 
vakauasivi vei ira sa cilivi. 

11. Ka sa dodonu me vagalui na gusudra, ni ra sa 
vakacalai ira kece na lewe ni vale e so, ni ra sa 
vakatavulica na ka sa sega ni kilikili, ena vuku ni 
yau vakasisila. 

12. E dua vei ira, a nodra parofita, sa tukuna, “A 
nodra i tovo ga na kai Kiriti me ra daulasu, ka i 
tovo vakamanumanu, era sa daukana ka vucesa.” 
13. Sa dina na i tukutuku oqo. O koya oqo mo qai 
vunauci ira vakaukauwa me vinaka kina na nodra 
vakabauta. 

14. Mera kakua ni nanuma na i tukuni walega 
vaka Jiu, se na nodra vei vakaro na tamata era sa 


lesu tani mai ena i vakavuvuli dina. 

15. Sa savasava na ka kecega vei ira sa 
yalosavasava, ia vei ira sa dukadukali ka sega ni 
vakabauta sa sega na ka sa savasava, ia sa 
dukadukali na nodra lewa e loma kei na nodra 
vakanananu. 

16. Era tukuna ni ra kila na Kalou, ia ena nodra i 
valavala era sa cakitaka ni ra sa tamata vakasisila, 
ka talaidredre, ka sega ni yaga kina dua na 
cakacaka vinaka. 


Na I Vakatagedegede Vinakati Ni Soqosoqo 
Lotu Bulabula 


2; Ta oiko; mo tukuna LG ha veika sa Kilikili kei 


na i vakavuvuli dina: 

2. Me ra yalomamakutu o ira na qase, me ra 
yaloqaseqase, me ra dauyalomatua, me vinaka na 
nodra vakabauta, me ra daulomasoli, me ra 
dauvosota vakadede; 

3. O ira talega na yalewa qase, me ra dau ia na i 
valavala sa kilikili kei ira e ra sa yalosavasava, me 
ra kakua ni dauveibeitaki vakailasu, me ra kakua 
ni daugunu yaqona me ra vakatavulica na ka 
vinaka - 

4. Mera tuberi ira na yalewa gone me ra lomani 
ira na watidra, ka me ra lomani ira talega na 
luvedra. 

5. Me ra lomavuku, me ra lomasavasava, me ra 
dautiko  vakadua mai  nodratou me ra 
dauyalovinaka, me ra dauvakamalumalumutaki 
ira vei ira na watidra me ra dautalairawarawa 
talega, me kakua kina ni vosavakacacataki na 
Vosa ni Kalou. 

6. Vakarota talega vei ira na cauravou me ra 
yalomatua. 

7. Ena ka kecega mo sa i vakarau, ena cakacaka 
vinaka; me kakua ni cala na nomu i vakavuvuli, 
mo yalomatua ka yalosavasava. 

8. Na vosa vakadodonu ena sega ni lewai me ca, 
me rawa ni madua kina o koya e veisaqa, me 
kakua kina ni dua na ka ca me ra dusi iko kina. 

9. Mera talairawarawa vei ira na nodra Turaga o 
ira na tamata, me ra cakava na ka kecega sa vinaka 
vei ira, ka me ra kakua ni dauvosa lesu tale. 

10. Ka me ra kakua sara ni daubutako, me ra 
vakatakilai ira ni ra sa lomadina, ka vinaka me ra 
vakaraitaka na i vakavuvuli dina ni Kalou na noda 
i Vakabula ena ka kecega. 


Veivakavulici Ena Vuku Ni Loloma 

11. Ni sa rairai na loloma ni Kalou, o koya sa vuni 
bula vei ira kecega na tamata. 

12. A sa vakavulici keda, meda biuta na i valavala 
sa sega ni vakalotu kei na gagadre ca 
vakavuravura, meda ia na i valavala 
vakayalomatua, ka yalododonu, ka vakalotu ena 

vuravura ogo. 

13. Ni da waraka na i nuinui bulabula kei na 
Nona rairai vakaiukuuku, na Kalou levu ka noda i 
vakabula o Jisu Karisito, 

14. O koya sa soli Koya ena vukuda, me voli keda 
mai na bula i valavala ca kecega, me 
vakasavasavataki keda Vua meda Nona tamata 
talei, ka meda lomakatakata ena cakacaka vinaka. 
15. A veika oqo mo vosataka ka vakarota ka 
vunautaka vakabibi sara. Me kakua ni dua me beci 
iko. 


Na Yalololoma Vei Ira Sa Lomani 


3. Vakananumi ira me ra dautalairawarawa vei 
ira na i liuliu kei ira na Turaga, me ra 
dautalairawarawa, me ra vakarau tu me ia nai 
valavala kecega e vinaka. 

2. Me ra kakua ni vosavakacacataka e dua na 
tamata, me ra kakua ni dauveiba, me ra yalomalua 
me ra yalomalumalumu sara vei ira kecega na 
tamata. 

3. Nida a lialia e liu oi keda talega, eda a 
dautalaidredre, eda a dauvakacalai, eda a 
dauvakayacora na gagadre ca kei na marau 
vakalialia, e da a dauloma ca ka vuvu, e da a 
bulataka na bula e vakasisila, e da sa dauveicati 
vakataki keda. 

4. la ni sa rairai mai vei keda na tamata na 
yalovinaka kei na yalololoma ni Kalou na noda i 
Vakabula. 

5. Sa qai vakabulai keda o Koya, sa sega ga ena 
vuku ni cakacaka dodonu e da sa kitaka, ena vuku 
ga ni Nona loloma, ena i silisili ni sucu tale, kei na 
veivakavoui ni Yalo Tabu, 

6. O koya sa sovaraka vakalevu vei keda ena 
vuku i Jisu Karisito na noda i Vakabula. 


TAITUSI 


7. Meda vakadonui kina ena Nona loloma 
walega, ka meda yaco meda i taukei ni bula sega 
mudu sa vakanuinuitaki. 

8. Sa dina na vosa, kau sa vinakata mo 
vakadinadinataka tikoga na ka oqo, me ra 
gumatua ni kitaka tiko na i valavala vinaka o ira 
era sa vakabauta na Kalou, sa vinaka na ka oqo, ka 
yaga vei ira na tamata. 


Me Qarauni Na Veivala 

9. la na ka lialia sa dauveiletitaki mo biuta ga, 
kei na i vola ni kawa, kei na veiba, kei na 
dauveiletitaka na Vunau, ni sa sega ni yaga oqo, 
ka sa ka walega. 

10. A tamata sa dauvakavuvuli vakatani mo biuta 
ni sa vunauci mada e liu vakadua ka vakarua, 

11. Na tamata vaka oqori sa veivakacalai ka i 
valavala ca, ka beitaki koya vakataki koya. 


Na I Otioti Ni Tukutuku 

12. Ni'u sa talai Aritema vei iko, se o Tikiko, mo 
gumatua mo lako mai vei au ki Nikopoli, ni'u sa 
nanuma me'u na tikoga kina ena vulai liliwa. 

13. Gumatua mo kauti Sina na Vu ni Vunau, kei 
Apolosa, ena nodrau i lakolako, ka me kakua na 
ka e yali vei rau. 

14. Mera vakavulici talega na i Soqosogo Lotu ena 
cakacaka vinaka, me rawa ni ra sotava kina na 
leqa tubu koso, de ra na qai sega ni yaco mera 
vuavuai. 


Vakamoce 

15. O ira kecega sa tiko kei au era sa loloma tu 
yani vei iko. Au sa loloma vei ira e ra sa lomani 
keitou ena vuku ni vakabauta. Me nomudou 
kecega na loloma. Emeni. 

FILIMONI 


NAI VOLA NII PAULA NA APOSITOLO VEI 


FILIMONI 


Veikidavaki Kei Na Vakabula 

1. Oi au o Paula, sa vesu tu ena vuku i Jisu 
Karisito, kei Timoci na wekada, vei Filimoni o 
koya keirau sa daulomana, na neirau i tokani, 

2. Vei Afia talega na wekada yalewa, vei Akipo 
talega na neirau i tokani ena i valu oqo, vei ira 
talega na i soqosoqo lewe ni lotu era sa tiko ena 
nomu vale: 

3. Me nomudou na loloma, kei na vakacegu, mai 
Vua na Kalou o Tamada, kei na Turaga o Jisu 
Karisito. 


Na Loloma Kei Na Vakabauta I Filimoni 

4. Au sa vakavinavinaka vua na noqu Kalou, 
ni'u sa cavuti iko ena veisiga ena noqu gaga ni 
masu, 

5. Niu sa rogoca na nomu loloma kei na nomu 
vakabauta Vua na Turaga o Jisu, kivei ira kece 
talega sa lotu, 

6. Me kaukauwa na vakabauta sa tu vei iko, me 
vakatakilai kina na ka kecega e vinaka sa tu vei 
kemudou, ena vuku i Karisito Jisu. 

7. Ni sa levu na neitou reki kei na vakacegu ena 
vuku ni nomu loloma, na wekaqu, ni o sa 
vakaceguya na lomadra era sa lotu. 


Na Vakamamasu Me Baleti Onisimo 

8. O koya oqo au sa doudou kina ena vuku i 
Karisito, me'u vakarota vei iko na ka e dina, 

9. Ena vuku ni nodaru veilomani ga ka'u sa 
vinakata kina me'u sa vakamamasu ga, ni oi au o 
Paula na qase, ka'u sa vesu talega e daidai ena 
vuku i Jisu Karisito. 

10. Au sa vakamasuti iko ena vuku ni luvequ o 
Onisimo, o koya ka'u sa susuga cake ni keirau a 
vesu tu. 

11. O koya sa sega ni yaga e liu vei iko, ia oqo sa 
qai yaga vei iko, vei au talega. 

12. Au sa vakatalai koya lesu tale yani vei iko. O 
koya oqo mo vakacegui koya e na loloma ni sa 


vaka ga e tiki ni yagoqu dina sara. 

13. Au vinakata me sa tikoga vei au, me kemu i 
sosomi me sa qaravi au e na noqu vesu tu, e na 
vuku ni Tukutuku Vinaka. 

14. la ni'u se sega ni kila na lomamu, au se sega ni 
via cakava e dua na ka, me kakua ni vaka na ka ni 
vakasaurara na nomu loloma, me sa yalomu ga 
kina. 

15. O koya beka ogo sa lako tani yani kina 
vakalekaleka, mo tauri koya vakadua. 

16. Me kakua ni vaka e dua e bobula vei iko, me 
uasivi cake mai vei ira na bobula me tacimu ka 
wekamu voleka, e vakalevu sara vei au ia ka 
vakacava mada vei iko, ni sa wekamu vakayago 
ena vuku ni Turaga. 


Vakauqeti O Filimoni Me Muria Nai Vakasala 
17. Kevaka o wiliki au tiko me nomu i tokani, mo 
ciqomi koya me vakataki au. 

18. la kevaka e dua na ka e cala kina vei iko se tu 
na nona i dinau vei iko, mo vola vei au. 

19. Oi au o Paula, au sa vola ena ligaqu dina. Au 
na sauma lesu ka'u na sega ni na tukuna vei iko ni 
sa dodonu ga mo noqu talega o iko. 

20. lo, taciqu, me'u rekitaki iko mada ena Turaga; 
vakaceguya na lomaqu ena vuku i Karisito. 

21. Ni ka'u sa vakadinata ni o na talairawarawa 
kina, ena ka au sa vola yani oqo vei iko, ni'u sa 
kila o na vakayacora me uasivi sara. 

22. la mo vakarautaka talega e dua na vale me'u 
moce kina, ni'u sa vakabauta ni nomudou masu 
au na sauma lesu tale vei kemudou. 


Veitataunaki 

23. O Epafira na noqu i tokani keirau vesu vata tu 
ena vuku i Jisu Karisito, sa loloma yani, 

24. Vaka talega kina o Marika, o Arisitako, o 
Timasa kei Luke oi iratou oqo na noqu i tokani. 

25. Na loloma ni noda Turaga o Jisu Karisito me 
tiko ena yalomudou. Emeni. 

IPERIU 


NAI VOLA VEI IRA NA 


IPERIU 


Nai Vakatakila Cecere Ni Kalou 


1. Na Kalou, ena veitaba gauna kei na kena i 


valavala e duidui, sa vosa kina vei ira na qase mai 
vei ira na parofita, 

2. Sa vosa talega vei keda ena gauna e muri oqo 
mai Vua na Luvena, o Koya sa lesia o Koya mei 
taukei dodonu ni veika kecega, o Koya talega na 
Luvena oqo sa caka kina o vuravura, 

3. O Koya na rarama serau ni Nona i ukuuku, 
kei na kena veiucui dina kei na Kalou kei na kena 
maroroi kei na kena laveti cake tiko na ka kece, 
ena kaukauwa ni Nona vosa, o Koya ga vakai 
Koya sa kauta tani na noda i valavala ca, ka sa qai 
dabe tiko oqo ena yasana i matau i Koya sa cecere 
sara. 

4. Sa qai yaco me uasivi sara mai vei ira na 
agilosi, ni sai Koya me vaka na vanua sa vu mai 
kina, sa rawata na yaca sa uasivita na yaca kecega. 


O Jisu Sa Cecere Mai Vei Ira Na Agilosi 
5. O cei vei ira na agilosi sa cavuta kina o Koya: 
(Kalou) “O iko na Luvequ, ena siga oqo Au sa 
vakatabui iko”? 

Sa tukuna tale: “Oi Au na tamana ki vua, ka 
na Luvequ o Koya ki vei Au?” 
6. Ni sa kauti Koya mai na ulumatua o Koya ki 
vuravura ka sa tukuna kina: Oi kemuni kece na 
agilosi mo ni lotu vei Koya. 
7. Ki vei ira na agilosi sa tukuna kina o Koya: O 
cei sa cakava me ra yalo o ira na agilosi kei ira na 
Nona dauveiqaravi me yameyame ni bukawaga? 
8. la, ki vua na Luvena sa tukuna kina o Koya: 
“Na Nomuni tikotiko na Kalou sa sega ni mudu,” 
“nai tutu ni dodonu sai tutu ni Nomuni 
matanitu.” 
9. “O ni sa lomana na dodonu ka cata na 
vakaveitalia; o koya oqo na Kalou, na Nomuni 
Kalou sa lumuti Kemuni ena waiwai ni mamarau 
me siviti ira na Nomuni tokani.” 
10. “Oi Kemuni na Kalou, mai nai vakatekivu, o 
ni sa vakayavutaki vuravura, o lomalagi sa 
cakacaka ni ligamuni, 
11. Era na rusa kece, ia oi Kemuni ena tudei tu ga; 
era na madra mai me vaka nai sulu, 
12. Me vaka nai sulu e tuba, era na lobi ka veisau 
mai, ia oi Kemuni sai koya koya tikoga kei na 
Nomuni veiyabaki ena sega ni mudu.” 
13. O cei vei ira na agilosi e sa bau tukuna kina o 
Koya: “mai dabe ena Ligaqu i matau me yacova ni 
sa vakayacori ira na Kemuni meca mei tutu ni 
Yavamuni?” 
14. Era sa sega li ni yalo e dauveigaravi, era sa 
talai me qaravi ira sai taukei ni bula sa mai vua na 
Kalou? 


Kua Ni Vakawaletaka Na Nomudou Vakabulai 


2. O koya ogo, meda gai gu ka soli keda 


vakalevu sara, ki na veika eda sa rogoca, de da gai 
lako tani mai kina. 

2. Kevaka sa tudei na veika era sa dau tukuna 
na agilosi, kei na caka cala kece kei na talaidredre 
kece sa saumi vakadodonu, 

3. Eda na gai dro vakaevei, Kevaka eda sa na 
vakaweleweletaka na veivakabulai levu ogo, o 
koya sa vakatekivuna me vosa kina na Kalou ka sa 
vakadeitaka vei keda o ira sa rogoci Koya, 

4. Na Kalou talega sa vakadinadinataka ena i 
vakatakilakila kei na veika lelevu kei nai solisoli ni 
Yalo Tabu, me vaka ga sa vinakata o Koya? 


Sa Lailai Sobu Mai Vei Ira Na Agilosi Na Luve 
Ni Tamata 

5. O Koya sa sega ni biuta rawa mai na vuravura 
ena lako tiko mai, o koya e da sa tukuna tiko, me 
vakarurugi vei ira na agilosi. 

6. E dua ga sa vakatusa ena dua na vanua ka 
vaka: “na cava na tamata, Mo Ni dau nanumi 
koya kina, se na luveni tamata Mo Ni dau 
kawaitaki koya kina? 

7. Onisa buli koya me lailai sobu mai vei ira na 
agilosi o ni sa vakaisalataki koya ena i ukuuku kei 
na vakarokoroko, ka vakarautaka vua na cakacaka 
ni Ligamuni. 

8. O ni sa biuta na ka kecega ena ruku ni 
yavana.” 

Ena ka kece o ya, na Kalou sa laiva me vakarorogo 
vua na ka kecega, sa sega na ka e vo me sega ni 
vakarorogo vua. la, ogo eda se sega ni raica kece 
na veika e dodonu me vakarorogo vua. 

9. Eda sa raici Jisu ga, o koya sa caka me lailai 
sobu ga mai vei ira na agilosi, na rarawa ni mate 
sa  vakaisalataki ena i ukuuku kei na 
vakarokoroko, me rawa kina Vua ena loloma ni 
Kalou me tovolea kina na mate ena vukudra kece 
na tamata. 


Sa Kauti Ira Mai E Levu Na Luvena Ki Nai Serau 
Ni Kalou 

10. Sa tokari donu Vua ni sai Koya na ka kecega, 
ni sa mai vei Koya na ka kecega, sa kauti ira mai e 
levu na luvena ki na vanua vakaiukuuku, me yaco 
kina me vu ni vakabulai e vakataucokotaki ena 
vakararawataki. 

11. Ni o ira sa vakabulai ira o Koya kei koya sa 
veivakabulai, sa dua ga ena vuku ni ka oqo, sa 
sega kina ni madua o Koya me kacivi ira me ra 
tacina, 

12. Ka vaka: “Au na vakaraitaka na Yacamuni ki 
vei ira na taciqu; ena kedra maliwa nai soqosoqo 

levu Au na sere vei Kemuni.” 

13. “Au na solia na Noqu vakararavi vua.” “Sai 
Au oqo kei ira na gone sa solia mai vei Au na 
Kalou.” 

14. Ena veigauna ni ra sa vakaitavi na gone ena 
lewe kei na dra, sa vakaitavi talega kina o Koya, 
ena mate, sa vakarusai kina o koya sa tu vua na 
kaukauwa ni mate, o ya na tevoro, 

15. Ka sereki ira kina o ira sa vesuki tu ena 
kaukauwa ni rerevaka na mate ena nodra bula 
taucoko. 

16. Sa dina, sa sega ni solia na veivuke vei ira na 
agilosi, sa dausolia ga na veivuke ki vei ira na 
luvei Eparama. 

17. O koya oqo, ena ka kecega, sa yaco o Koya me 
vakataki ira na tacina, na yalololoma na yalodina, 
na bete levu ena veika kecega ni Kalou, me cakava 
na veisorovaki ena vuku ni nodra i valavala ca na 
tamata. 

18. Ni sai Koya vakataki Koya sa vakararawataki 
ni sa vakatovolei. Sa yaco kina o Koya me vukei 
ira sa vakatovolei. 


Sa Yalodina O Jisu 


3. O koya ogo oi kemuni na veiwekani dina, kei 


kemuni sai taukei ni veikacivi vakalomalagi, mo ni 
raica mada na Apositolo, na Bete levu ni noda 
vakatutusa, o Jisu Karisito, 

2. Sa rui dina o Koya vei Koya sa kacivi Koya, 
me vaka sa dina o Mosese ena Nona vuvale 
taucoko. 

3. O Koya oqo, sa wiliki Vua me kilikili, me 
uasivi na Nona i ukuuku, mai vei Mosese, ni sai 
Koya sa tara na vale sa uasivi mai na vale. 

4. Na veivale kece sa tara e dua na tamata, ia, na 
Kalou sa tara na veika kecega. 

5. O Mosese sa dina ena nona vakabauti, ena 
Nona vuvale taucoko na Kalou, me vaka e dua na 
dauveiqaravi, mei vakadinadina ena veika ena qai 
dau tukuni e muri. 

6. O Karisito, na Gone e dua ga ena Nona 
lomanivale, sai keda na vale o ya, kevaka, eda sa 
taura matua na kena vakadeitaki kei na kena 
rekitaki nai nuinui dei ki nai vakataotioti. 


Mo Yalodina 
7. Me vaka sa tukuna na Yalo Tabu: 

Ena siga oqo, kevaka o sa rogoca na domona, 
8. Kua ni vakaukauwataka na yalomudou, me 
vakataki ira na dauvukitani ena gauna ni 
veivakatovolei ena vanua liwa, 
9. Na vanua era sa vakatovolea kina na Kalou o 
ira na tamamuni, ka ra sa vakadinadinataka na 
cakacaka ni Kalou ena vasagavulu na yabaki. 
10. O koya oqo, Au a cudruvi ira kina nai taba 
tamata o ya ka tukuna kina, “O ira oqo, sa dau 
lako sese na yalodra, ka ra sa sega ni kila na Noqu 
sala.” 
11. Au sa bubului kina ena Noqu cudru, “Era na 
sega ni curu ki na Noqu i vakavakacegu.” 


IPERIU 


12. Mo ni qarauni kemuni vinaka, de dua vei 
kemuni sa tiko vua na yaloca, na sega vakabauta, 
me lako tani mai kina vua na Kalou bula, 

13. Mo ni dui veivakatakatai kemuni vakai 
kemuni ena veisiga, me vaka na ka sa tukuni, 
“Ena siga oqo, de dua veikemuni sa 
vakaukauwataka na yalona ena veivakaisini ni 
valavala ca.” 

14. Ni keimami sai taukei vata kei Karisito, 
kevaka Keimami sa taura matua nai vakatekivu ni 
bula vakadeitaki me yacova nai otioti, 

15. Nia sa tukuni: ena siga oqo kevaka o ni sa via 
rogoca na domona, “mo ni kua ni 
vakaukauwataka na yalomuni me vakataki ira na 
dauvukitani.” 


Nodra Malumalumu Ni Lakolako Ena Vanua 
Liwa 

16. O cei sa rogoca, qai vuki tani? Sa sega beka ni 
o ira kece sa lako mai Ijipita, ni ra liutaki mai vei 
Mosese? 

17. Sa cudruvi cei beka o Koya me vasagavulu na 
yabaki? Sa sega beka vei ira sai valavala ca? na 
yagodra mate sa tu mai na vanua liwa? 

18. Ki vei cei sa yalayala kina o Koya ni ra na sega 
ni curu ki na nona i vakavakacegu, o ira beka sa 
sega ni rogoca ka talairawarawa ki na nona vosa? 
19. Keimami sa kila ni ra na sega ni curu ena 
vuku ni sega vakabauta. 


Na Yalataki Ni Vakacegu 


4.0 koya oqo, ni sa soli tu na vosa ni yalayala 


me da curu ki na Nona i vakavakacegu, me da qai 
rere, de qai dua e sega ni yaco dina kina. 
2. Ni sa vunautaki ki vei keda na kosipeli, sa 
vaka talega kina ki vei ira; ia na vosa era rogoca sa 
sega ni yaga vei ira, ni ra sa sega ni rogoca na 
vakabauta. 
3. Vei keimami sa vakabauta, sa curu ki nai 
vakavakacegu oqo, me vaka na ka sa tukuni: 

“Au sa bubului ena Noqu cudru katakata, era 
na sega ni curu ki na Noqu i vakavakacegu,” e 
dina ga ni sa vakaoti na cakacaka mai na kena 
yavutaki o vuravura. 
4. Nia sa cavuta o Koya ena dua na vanua ena i 
kavitu ni siga, me vaka oqo: “Sa vakacegu na 
Kalou ena i kavitu ni siga mai na Nona cakacaka 
kecega,” 
5. Vakarua tale ena vanua oqo: “era na sega ni 
curu ki na Noqui vakavakacegu.” 
6. la, oqo sa vo tiko e so me curu, ia, ki vei ira sa 
vunautaki e liu vei ira nai tukutuku oqo, era na 
sega ni curu baleta na nodra talaidredre, 
7. Sa qai lewa tale o Koya e dua tale na siga, sa 
tukuna kina vei Tevita,” Ena siga oqo” ni sa oti e 
dua na gauna balavu, me vaka sa tukuni kina: 
“Ena siga 
oqo, kevaka dou sa via rogoca na Domoqu, dou 
kua ni vakaukauwataka na yalomudou me vaka 
taki ira na dauvuki tani. 

8. Kevaka sa solia vei ira o Josua na vakacegu, 
ena sega ni tukuna tale o Koya e dua tale na kena 
siga. 

9. Sa qai vo tiko oqo e dua nai vakavakacegu me 
nodra na tamata ni Kalou. 

10. Nio koya sa curu ki na Nona i vakavakacegu 
sa cegu talega mai na nona cakacaka me vaka sa 
cegu na Kalou mai na Nona cakacaka. 


Sa Kilai Keda Vinaka Na Vosa Ni Kalou 

11. O Koya oqo me da gai doudou sara me curu ki 
na nona i vakavakacegu, de qai dua e bale ni sa 
talaidredre vakakina. 

12. Sa bula tiko na Vosa ni Kalou, sa kaukauwa, 
sa gata cake mai nai selebati-rua, me suaka na i lati 
ni lomada kei na yaloda, nai lati ni sui kei na uto 
ni sui, ka sa vakalewa vinaka sara na vakanananu 
kei na i naki ni lomada. 

13. Sa sega na ka e vunitaki rawa mai Matana, sa 
luvaiwale na veika kecega ka tadola tu e Matana, o 
Koya e da na soli tukutuku vua 


Noda Bete Levu Dauloloma 

14. Ni sa dua na noda Bete levu sara, o Koya sa 
lako siviti lomalagi, o Jisu na Luve ni Kalou, o 
Koya oqo me da taura matua kina na noda 
vakatutusa. 

15. Ni sa sega ni dua na noda Bete Levu sa sega ni 
rawa ni lomana na noda malumalu, ena veigauna 
kecega sa temaki me vakataki keda, ia sa sega ga 
ni valavala ca. 

16. Me da toro doudou mai kina i tikotiko ni 
loloma, me da taura kina na loloma ka kunea na 
veivuke ena gauna eda vinakata kina. 


Na Vakatagedegede Ni Bete Levu 


5. O ira kece na bete levu sa tauri mai vei ira na 


tamata, sa lesi vei ira na tamata na ka ni Kalou, me 
dau vakacabora kina nai solisoli kei na i soro ni 
valavala ca. 

2. Sarawa ni yalololoma vei ira sa lecaika se dau 
lako sese, ni o Koya talega sa dau tarai koya na 
malumalumu. 

3. Ena vuku ni ka ogo, sa gadrevi kina vua, me 
vaka vei ira na tamata, vei Koya talega, me 
vakacabori ena vuku ni valavala ca. 

4. Me kua kina ni dua na tamata me taura na 
kena goroi se dokai me Nona ga, o koya ga sa 
kacivi koya na Kalou, me vakataki Eroni. 


Na Bete Sa Sega Ni Mudu 

5. O Karisito talega sa sega ni vakacerecerei 
Koya me yaco kina me Bete Levu, ia, o Koya ga sa 
tukuni Koya: 

“O iko na Luvequ, ena siga oqo Au sa vakatuburi 
iko.” 

6. Me vaka sa dau tukuna talega o Koya: “O iko 
sa Bete ka sega ni mudu me vaka nai tuvatuva 
mai vei Melikesateki,” 


IPERIU 


7. O ya ena gauna ni Nona tiko vakayago, ni sa 
dau vakacabora na Nona masu kei na 
vakamamasu ena tagi sa sega ni dula rawa kei na 
drodro ni wainimatana vei Koya, sa rawa vua me 
vakabulai Koya mai na mate, sa rogoci ga me vaka 
na rere vakalou sa tiko vua. 

8. Edina ga ni sa Luvena o Koya, ia, sa vulica ga 
na talairawarawa mai na veika sa vakararawataki 
kina. 

9. Sa vakataucokotaki, sa yaco kina me vu ni 
vakabulai e sega ni mudu ki vei ira kece sa 
talairawarawa Vua, 

10. Sa kacivi Koya na Kalou me Bete Levu me 
vaka nai tuvatuva i Melikesateki, 

11. Vei Koya, sa levu kina na ka me keimami 
tukuna, ia sa dredre me vakamacalataki, ni sa bibi 
na daligamuni me rogoca. 


Na Yalowai Vakayalo 

12. E dina ga, ni gauna oqo e dodonu mo ni sa 
dauveivakavulici kece, oqo, sa dodonu mo ni 
vakavulici tale e nai vakatekivu ni vakavuvuli ni 
Kalou, e gadrevi vei kemuni na sucu ka sega na 
kakana dina. 

13. O ira kecega sa gunuva tiko na sucu, era se 
sega ni matua ena vosa kei nai vakavuvuli ni 
yalododonu, ni se gone lailai dina o koya. 

14. Na kakana dina sa kedra ga na tamata sa 
matua, oqori o ira sa dau vakayagataka na nodra 
mona me cakacakataki ena nodra kila deivaki na 
veika vinaka kei na veika ca. 


Na Ca Ni Sega Na Tubu 


6. Me da biuta nai vakatekivu ni vakavuvuli ni 


bula va Karisito, me da toso ka tubu cake me 
matua ka taucoko sara, me da kakua ni tiko ga ena 
yavu ni veivutuni ena cakacaka sa yaco kina na 
mate kei na vakabauta na Kalou, 

2. Nai vakavuvuli ni papitaiso, na veitabaki ena 
liga, na tucake tale mai na mate kei na veilewai 
levu. 

3. Oqo, ena vakayacori ga kevaka sa vakatara na 
Kalou. 

4. Sa na sega sara ni rawa vei ira sa 
vakararamataki oti, o ira sa tovolea oti nai solisoli 
vakalomalagi, o ira sa vakaitavi vata kei na Yalo 
Tabu. 

5. O ira sa tovolea oti na vosa vinaka ni Kalou, 
kei na kaukauwa ni veiyabaki sa roro tiko mai, 

6. Kara sa qai lutu tani; mera vakavoui tale ena 
veivutuni, ni ra sa vakota tiko vakataki ira na 
Luve ni Kalou ka vakamaduataki Koya ena 
matana votu. 

7. Na qele sa gunuva tiko na uca sa lako wasoma 
tiko kina, sa qai dau vakatubura na kau kakana sa 
yaga vei ira sa vakarautaki vei ira, era sa 
vakalouvinakataki mai vua na Kalou; 

8. Kevaka sa vakatubura mai na votona kei na 
veika ca, ena cati ka rulaki ka sa tuga me kama. 

Na Navunavu E Vinaka Cake 

9. Kemuni sa lomani, keimami sa nuidei ena 
vuku ni veika vinaka me baleti kemuni, ia na 
veika e lakovata na vakabulai e dina ga ni 
keimami vosa tiko vakaoqo. 

10. Ni sa sega ni dau lasu na Kalou me guilecava 
na nomuni cakacaka, kei na nomuni dauoca ena 
loloma o ni sa dauvakaraitaka ki na Yacana, o ni 
sa dauveiqaravi yani vakakina ki vei ira na tamata 
ni Kalou, ka o ni sa daucakava tiko ga. 

11. Keitou sa gadreva vei kemuni yadudua mo ni 
vakaraitaka tikoga na gugumatua ki na taucoko ni 
vakanuinui me yacova nai vakataotioti, 

12. Mo ni kua ni malumalumu kina, ia mo ni 
vakamurimuri ira ga o ira sa nodra na veika sa 
yalataki ena vakabauta kei na dauvosota. 


Nai Naki Tudei Ni Kalou E Tiko Vei Karisito 

13. Ni sa cakava na Kalou na Nona yalayala vei 
Eparaama, baleta ni sa sega ni bubului vua e dua 
tale e levu cake mai vua, sa bubului ga vei Koya, 
14. Sa tukuna kina, “Au na vakalouvinakataki iko 
ena kalouvinaka ka vakalewevuqataki iko ena 
lewe vuqa.” 

15. Ni sa vosota tiko vakalevu sara, sa qai rawata 
na vosa ni yalayala. 

16. Na tamata sa bubului vei Koya sa levu 
cake vua, na bubului sai vakadei ni sa mai cava na 
veika era duidui kina. 

17. Na Kalou sa nakita me vakaraitaka vakalevu 
sara ki vei ira na luve ni yalayala na dina ni Nona 
vosa ni sa vakadeitaka ena dua na bubului, 

18. Ni rua na veika ena sega ni cala rawa, na 
Kalou e sega ni daulasu rawa, me dua kina na 
vanua kaukauwa me ravi kina, o ira sa dro ki nai 
vakaruru, me ra taura matua nai nuinui sa tu e 
matadra. 

19. Nai nuinui oqo sa noda i kelekele, sa dina ka 
tudei, sa curu yani kina Nona i serau ena i lati e 
loma. Kelea kina na yalomu, 

20. Sa curu oti kina o Jisu ena vukuda, sa liu oti 
vei keda, sa yaco kina me Bete Levu ka Sega ni 
mudu, me vaka nai tuvatuva nei Melikesateki. 








Na Tui Ni Yalododonu 


7. O Melikesateki oqo, na tui Salemi, na bete i 


Koya na Kalou Cecere Sara, sa sotavi Eparaama ni 
sa lesu tiko mai ena nona valuti ira na tui, ka sa 
qai vakalouvinakataki Eparaama. 

2. O Eparama talega sa solia vei Melikesateki nai 
katini ni ka kecega, ni sai balebale ni yacana na 
“Tui ni yalododonu,” ka sa tui Salemi talega, se 
“Tui ni veivakacegui!” 

3. Sa sega na tamana se tinana, sa sega talega na 
Nona kawa, sa sega ni tekivu na Nona bula sa 
sega talega ni cava na Nona bula, sa bula ga me 
vakataki Jisu na Luve ni Kalou ka sa tiko ga me 
bete ka sega ni mudu. 

4. Mo ni raica mada na cecere ni tamata ogo, ni 
sa solia vua o Eparama nai takini ni veika kecega. 


IPERIU 


5. Sa dina sara, vei ira na luvei Livai, ni sa nodra 
na cakacaka vakabete, sa nodra talega nai vakaro 
me ra taura nai katini mai vei ira na tamata me 
vaka nai vunau, oqori mai vei ira na tacina, e dina 

ni ra lako kece mai na toloi Eparama, 

6. la, o koya na nona kawa sa sega ni lako mai 
vei ira sa taura nai katini mai vei Eparama, me 
vakalouvinakataki o ya sa nona na vosa ni 
yalayala oqo. 

7. Na veika oqo sa sega ni rawa ni veibataki, se 
vakatitigataki, ni o koya sa lailai me 
vakalouvinakataki mai vei koya sa levu. 

8. Eke na tamata vakalewe sa taura nai katini, 
mai kea sa taura o koya, o koya sa 
vakadinadinataki ni sa bula. 

9. O Livai sa taura na i katini, sa sauma nai 
katini me vakayagataki kina o Eparaama me vaka 
sa tukuni, 

10. Ni se tiko ga o koya ena toloi tamana ena 
gauna rau sa sota kina kei Melikesateki. 


Gadrevi E Dua Na Matabete Vou 

11. O koya oqo, kevaka sa yaco na bula 
vakataucokotaki ena vukudra na Livai ena 
cakacaka vakabete (mai vei ira, sa taura kina na 
tamata nai vunau), na veika sa gadrevi eke, o ya 
me dua na bete me vaka nai tuvatuva mai vei 
Melikesateki ka sega ni kacivi me vaka nai 
tuvatuva mai vei Eroni. 

12. Sa veisau na cakacaka vakabete, ni sa yaga 
oqo, sa veisau talega nai vunau. 

13. O koya sa tukuni tiko kina na veika oqo sa 
basika tale mai ena dua tale na yavusa, sa sega ni 
dua na tamata mai kea sa soli kina vua na 
cakacaka vaka bete me qarava nai cabocabo ni 
soro. 

14. Sa i vakadinadina ni sa basika na Turaga, mai 
vei Juta, na yavusa sa sega ni tukuna kina o 
Mosese e dua na ka me baleta na cakacaka 
vakabete. 

15. Oqo sa valadeitaka sara, me vakataki 
Melikesateki sa tubu cake mai kina e dua tale na 
bete, 

16. Sa lako mai, sa sega ni vaka nai vunau ena i 
vakaro vakayago, sa vaka ga na kaukauwa ni dua 
na bula e sega ni cava rawa. 

17. Sa tukuna kina o koya: “O iko na bete Sega ni 
mudu, me vaka nai tuvatuva nei Melikesateki.” 

18. Ena dua na yasana, sa yali kina nai vakaro 
makawa, baleta ni sa malumalumu ka sega ni 
tudei na kena tiko, 

19. Ni vunau sa sega ni cakava rawa e dua na ka 
me taucoko; ena dua tale na yasana na kena kau 
mai nai nuinui e vinaka cake, o koya oqo e da sa 
toso voleka kina vua na Kalou. 


Nona Cecere Na Bete Vou 

20. Sa vakalevu sara ni sa sega ni bete o koya, 
kevaka sa sega ni vakatikori, 

21. O ira kece sa bete oti era sa sega ni vakatikori, 
ia o koya sa vakatikori, ia o koya sa vakatikori mai 

vei Koya sa tukuna yani vei Koya: “Sa bubului o 
Jiova, ka ena sega ni vakasuka, o iko na bete me 
sega ni mudu me vaka nai tuvatuva nei 
Melikesateki.” 

22. Sa qai vakalevu sara, ni sai Jisu ga nai vakadei 
ni dua na veiyalayalati e vinaka cake. 

23. Era a lewe levu na bete, baleta ni sa tarova na 
nodra cakacaka tikoga vakabete na mate. 

24. la, o koya, baleta ni sa cakacaka vakabete 
tikoga ka sega ni mudu, sa sega ni veisau kina na 
Nona i tutu. 

25. O koya oqo sa rawa kina Vua me vakabulai ira 
kecega sa lako mai vua na Kalou mai vei Koya, 
baleta ni sa bula tiko o koya ka sega ni mudu me 
cakava tiko kina na cakacaka ni veisorovaki. 

26. Sa vinaka sara vei keda na Bete Levu oqo, ni 
sa ka tabu, sa sega ni dau veivakamavoataki, sa 
sega ni cala, sa wasei tani mai vei ira nai valavala 
ca, sa yaco me cecere cake mai na lomalagi, 

27. Sa sega na ka e vinakata e veisiga, me vakataki 
ira na vei bete lelevu, me vakacabora nai soro ni 
nona i valavala ca mada e liu, qai muri me nodra 
na tamata, oqo sa cakava kece vakadua ga o koya 
ni sa vakacabori Koya ga vakai Koya. 

28. Nai vunau sa digitaki ira na bete levu, na 
tamata sa malumalumu, ia na vosa ni 
veivakatikori sa lako mai nai vunau,sa digitaki na 
Luvena, o Koya sa taucoko sara me Sega ni mudu. 


Na Veigaravi Vou Vakabete 


8. Ogo na usutu ni veika keitou sa tukuna tiko. 


Sa dua na noda Bete Levu, o koya sa dabe tiko ena 
liga i matau i Koya sa Cecere Sara ena yasana 
vakalomalagi, ena Nona i tikotiko vakaturaga, 

2. Na Dauveigaravi ena i tikotiko tabu ni vale ni 
soro dina, sa tara na Kalou ka sega ni tamata. 

3. O ira na bete levu kece era sa digitaki me ra 
vakacabora na ka ni loloma kei nai soro talega. Sa 
dodonu kina me vakacabora o Koya oqo e dua na 
ka. 

4. Kevaka sa tiko e vuravura o Koya, sa sega ni 
bete o Koya, ni ra sa tiko na bete mera vakacabora 
nai soro me vaka nai vunau; 

5. O koya sa qarava nai yaloyalo ni veika 
vakalomalagi, me vaka sa vakasalataki kina 
vakalou o Mosese ni sa vakarau tara na vale 
vakacevaceva. Ni sa tukuna, “Mo raica me caka 
na veika kecega me vaka na i tuvatuva sa 
vakaraitaki vei iko mai na ulunivanua.” 

6. Ogo, sa rawata o Koya e dua na veiqaravi 
vinaka sara, ni sai Koya talega e lewa na veiqaravi 
ni veiyalayalati e vinaka cake, o koya sa 
vakatekivutaki ena yalayala e vinaka cake. 


Na Veiyalayalati Vou 

7. Kevaka sa sega ni cala nai matai ni 
veiyalayalati, ena sega ni yaga na kenai ka rua. 

8. Ni sa kune tiko na cala vei ira, sa tukuna kina 
o Koya,”Sa lako tiko mai na siga sa tukuna na 
Turaga, Ni'u na cakava kina e dua na ka vou vei 

ira na Isireli, na Juta talega, 

9. Sa sega ni vaka na veiyalayalati Au a caka 
vata kei ira na nodra qase, ena Noqu a taura mai 
na ligadra ka kauti ira tani mai na vanua ojjipita, 
baleta ni ra sa sega tiko ni muria na Noqu 
veiyalayalati. Au sa besetaki ira kina, sa tukuna o 
Jiova. 

10. Oqo na veiyalayalati Au na cakava vei ira na 
vale ni Isireli, ni sa oti na veisiga oqo, sa tukuna o 
Jiova. Au na biuta na Noqu i vunau ki na nodra 
mona ka vola ki yalodra, ena yaco Me'u nodra 
Kalou ka mera Noqu tamata. 

11. Ena sega e dua me vakavulica na wekana se 
na tacina me tukuna vaka oqo, “mo kila na 
Kalou,”ni ra na kilai Au kecega, o koya sa lailai 
sara kei koya sa cecere sara. 

12. “Au na yalololoma ki na nodra tawadodonu 
kei na nodra i valavala ca kei na nodra caka ca 
kecega, Au na sega ni via nanuma tale.” 

13. Ena veika oqo, sa tukuna kina o Koya, “Ena 
veiyalayalati vou” sa cakava kina o Koya na i 
matai ni veiyalayalati, me sa mai cava. Oqo, na 
veika sa mai cava ka sa qase mai sa vakarau me 
yali yani vakadua. 


Na Vale Ni Soro Vakavuravura 


9. Sa tiko nai matai ni veiyalayalati kei nai 


lesilesi ni veiqaravi vakayalo kei na valenisoro. 

2. Sa vakarautaki e dua na vale vakacevaceva nai 
matai ni yasana, sa tiko kina na i tutu ni cina, na 
teveli kei na madrai vakarautaki, sai koya oqo na 
tikina tabu, 

3. Nai karua ni yasana, ena daku ni i lati sa 
yacana oqo, na “Tikina Tabu sara,” 

4. Sa tiko eke nai cabocabo ni ka boi vinaka, na 
kato ni veiyalayalati e tiko kina na mana, na i 
titoko nei Eroni sa tubu mai, kei na vatu ni 
veiyalayalati, 

5. Sa toka e delana na Jarupi vakaiukuuku sa 
vakaruruga yani nai dabedabe ni loloma ni Kalou. 
Na veika oqo keitou sa sega ni rawa ni vosa kina 
vakamatailalai sara. 


Vakai yalayala Na Veiqaravi Vakayago 

6. Ni sa vakarautaki na veika oqo, na bete sa dau 
lako ki na i matai ni wasewase me vakayacora na 
veiqaravi. 

7. Ena i karua ni wasewase, sa dau lako duadua 
ga kina na Bete Levu vakayadua ena veiyabaki, 
kei na dra, sa vakacabora o koya ena vukuna kei 
ira talega na tamata ena vuku ni nodra i valavala 
ca, era sa vakayacora ena lecai ka, 

8. Sa tukuna na Yalo Tabu ena ka oqo, ni sa 
gaunisala ki na Tikina Tabu Sara, e se bera ni 
vakaraitaki mai, kevaka e se tiko ga na vale 
vakacevaceva. 

9. Sa qai i yaloyalo ena gauna oqo, ena vuku ni 
solisoli loloma kei nai soro sa vakacabori sa sega 
ni rawa me vakataucokotaki koya sa vakacabora 
kevaka e raica na nona lewa e loma. 

10. Ni oqo sa ka ga ni kakana, sa ka ga ni gunu, 
na veivakasavasavataki ena rai ga e vakayago, sa 
soli kina na kena i lesilesi me yacova na gauna ni 
veivakavoui. 


Na Vale Ni Soro Vakalomalagi 

11. Na Karisito sa lako mai me vaka e dua na Bete 
Levu ni veika vivinaka ena lako tiko mai, kei na 
vale vakacevaceva e levu ka cecere cake sa sega ni 
tara ena liga, oqori sa sega ni ka ni vuravura oqo. 
12. Sa sega ni dra ni me se dra ni luve ni 
bulumakau, ia, ena Nona dra ga sa curu kina ki na 
Tikina Tabu Sara, sa vakadua ena vukuda kecega 
ni sa rawata na veivakabulai e sega ni mudu. 

13. Kevaka sa veivakasavasavataki me savasava 
kina na yago, na dra ni bulumakau, na dra ni me 
kei na dravusa ni bulumakau tagane oqori na 
kaburaki ni veika dukadukali, 

14. Sa qai vakacava sara na kena kaburaki na dra i 
Jisu Karisito, o Koya ena vuku ni yalo e sega ni 
mudu, sa soli Koya kina vua na Kalou ni sa sega 
na tikina e ca, dou vakasavasavataka na nomudou 
lewa e loma mai na cakacaka sa mate ka qarava na 
Kalou bula? 

15. Ena vuku ni ka oqo, sa yaco kina me i Taukei 
ni veiyalayalati vou, ena vuku ni Nona mate me ra 
vakabulai kina na caka cala mai na i matai ni 
veiyalayalati, me yaco kina o ira sa kacivi, me 
rawata na yalayala ni vakaivotavotataki ena vei ka 
e sega ni mudu. 


Sa Yaga Na Nona Mate Na Dau Ni Veisorovaki 
16. Na vanua sa tiko kina na veiyalayalati, sa tiko 
talega kina na nona mate o koya sa yalayala. 

17. Sa qai dina na veiyalayalati ni sa mate na 
tamata, ni sa sega na kena kaukauwa kevaka era 
sa bula tikoga na yalayala. 

18. O koya ogo sa sega ni vakadeitaki nai matai ni 
veiyalayalati kevaka e sega na dra. 

19. Ni o Mosese sa vakadewataka nai lesilesi kece 
vel ira na tamata me vaka nai vunau, sa taura kina 
na dra ni luve ni bulumakau kei na me, kei na wai, 
na vuti ni sipi lokaloka kei na Isopi, ka kaburaka 
ki nai vola ki vei ira talega na tamata. 

20. Sa tukuna kina oqo na dra ni veiyalayalati, o 
koya sa vakarota vei kemuni na Kalou.” 

21. Sa vaka kina ni sa kaburaka na dra ena vale 
kei na kena yaya ni cakacaka kecega. 

22. Me vaka nai vunau, sa voleka ni ka kecega sa 
boroi ena dra, ni sa sega ni vosoti nai valavala ca 
kevaka sa sega ni vakadavei yani na dra. 


Na Cecere Ni Nona I Soro Na Karisito 

23. Ni sa yaga nai yaloyalo ni veika vakalomalagi 
me vakasavasavataka oqo, ia na veika ga 
vakalomalagi vakataki koya kei nai soro e vinaka 
cake mai na kena oqo. 

24. Ni sai Karisito sa sega ni curu ki na tikina tabu 
sara sa caka ena liga, o koya sa i vakatakarakara 
ga ni ka dina, ia, ki lomalagi sara ga, na gauna oqo 
me vakaraitaki o ya vua na Kalou ena vukuda, 

25. E sega ena Nona soli Koya tikoga me vaka na 
bete levu sa dau curu ki na Tikina Tabu Sara ena 
veiyabaki ena nona dra tale e dua - 

26. Me oca ka rarawa kina vakavuga me vaka mai 
nai vakatekivu kei vuravurajia, oqo, ena i 
cavacava ni gauna sa basika o Koya me kauta tani 
nai valavala ca, ni sa vakacabori Koya mei soro. 
27. Ni sa lesi na tamata me mate, ni sa oti oqo na 
veilewai, 

28. O Karisito sa soli me colata nai valavala ca ni 
lewe vuga. Ki vei ira na gumatua ka nanamaki 
tiko ga Vua, ena basika mai vei ira ena i karua, ni 
gauna, sega ena vuku ni valavala ca, me vakabulai 
ira ga. 


Sa Sega Ni Yaga Na Manumanu Me I Soro 


10. sa tiko ena i vunau nai yaloyalo ni veika 


vivinaka ena lako tiko mai, sa sega ni o koya dina 
na ka o ya, sa sega ni rawa ena i soro vata tiko ga, 
o koya sa dau vakacabori tikoga ena veiyabaki me 
vakataucokotaki ira sa vakacabora. 

2. Mesa dau vakacabori tikoga nai soro? O ira sa 
vakasavasavataki sa sega ni dodonu me ra 
nanuma tiko ga nai valavala ca. 

3. O ira sa vakacabora nai soro, sa tiko ga na 
vakananumi ni valavala ca ena veiyabaki. 

4. Nisa sega sara ni rawata na dra ni bulumakau 
kei na dra ni me, me kauta tani nai valavala ca. 


Sa Vakataucokotaki Na Loma Ni Kalou Ena 
Mate I Karisito 

5. Ni sa lako mai o Koya ki vuravura, sa tukuna 
o Koya: “nai soro kei nai madrali o ni sa sega ni 
vinakata, e dua na yago o ni sa vakaraitaka vei 
Au. 

6. Nai soro kama kei nai madrali ni valavala ca o 
ni sa sega ni marauataka.” 

7. Au sa qai tukuna, “Raica Au sa lako mai, nai 
vola kece oqo sa volai me baleti Au, me'u cakava 
na ka o ni sa lewa na Kalou.” 

8. Sa tukuni e liu, “Nai soro kei na madrali na i 
soro kama kei nai madrali ni valavala ca o ni sa 
sega ni gadreva ka sega ni marautaka,” ni ra sa 
vakacabori me vaka nai vunau, 

9. Sa qai tukuna o Koya, “Raica, Au sa lako 
mai me'u vakayacora na Lomamuni na Kalou.” Sa 
kauta laivi o Koya nai matai ka vakadeitaka nai 
karua. 

10. Ena lewa o ya e da sa vakasavasavataki ena 
kena vakacabori vakadua na yagoi Jisu Karisito. 


Na Mate I Karisito Sa Vakataucokotaka Na 
Veivakasavasavataki 

11. Na bete kece, sa tucake tiko ena veisiga me 
vakacabora tiko nai soro, sa sega ni rawa ni kauta 
tani nai valavala ca. 

12. la, o Koya oqo, ni sa vakacabora oti e dua nai 
soro ni valavala ca me vakaotia vakadua, sa qai 
dabe na liga i matau ni Kalou. 

13. Mai na gauna o ya, e se wawa tikoga, me 

yacova ni sai butubutu ni Yavana o ira na meca. 
14. Ni sa dua ga nai soro, sa vakataucokotaki ira 
kina me sega ni mudu o ira kece sa 
vakasavasavataki tiko. 

15. Sa vakadinadina talega kina vei keda na Yalo 
Tabu, ni sa dau tukuna, 

16. Oqo na veiyalayalati Au na vakayacora vei ira 
ni sa oti na veisiga ogo, sa tukuna na Turaga: Au 
na vakatikora na Noqu Vunau kina yalodra, Au na 
vola ki na nodra mona,” 

17. Sa vakuria tale o Koya,” na nodra i valavala ca 
kei na nodra caka cala kecega, Au na sega ni 
nanuma tale: 

18. O koya ogo, ena vanua sa tiko kina nai sosomi 
ni veika oqo, sa sega ni gadrevi nai soro ni 
valavala ca. 


Taura Matua Na Nomu Vakatutusa 

19. O koya oqo na veiwekani, me da doudou ni 
curu kina Tikina Tabu sara ena vuku ni dra i Jisu, 
20. Ena sala, sa vou ka bula, sa vakatara vei keda 
o Koya, ena i lati. Oqori na yagona, 

21. Sa dua talega kina na kena Bete Levu ena Vale 
ni Kalou, 

22. Me da qai toro voleka yani ena yalodina, ena 
veivakadeitaki ni vakabauta, ni sa kaburaki tani 
mai na yaloda na veika ca kei na yagoda sa savati 
ena wai savasava sara. 

23. Me da taura matua sara na vakatusa ni veika 
eda sa nuitaka ka me kua talega ni yavala, baleta, 
ni o Koya sa yalataka sa dau dina tikotikoga. 

24. Me da dau veinanumi vakaikeda ka 
vakatubura na nodra veilomani kei na cakacaka 
vinaka, 

25. Me da kakua ni biuta na vakasoqoni vata, me 
vaka na nodra i valavala e so, me da veivakatataki 
cake ga, ka vakalevu ni da sa raica, ni sa toro 
voleka tiko mai na siga. 


Bula Ena Na Vakabauta O Ira Na Yalododonu 

26. Kevaka eda sa i valavala ca tale ni da sa kila 
oti nai vakavuvuli ni ka dina, sa qai sega tale nai 
soro ni valavala ca oqori. 

27. Sa qai vo ga, na noda waraka ena rere levu, na 
veilewai kei cudru wagawaga sa dau kani ira na 
talaidredre. 

28. O koya sa cata nai vunau i Mosese, sa 
vakamatei ka sega tale ni lomani, ena i 
vakadinadina e rua se tolu. 

29. Ena qai vakacava sara na ca ni totogi ena soli 
vei ira sa butuka sobu na Luve ni Kalou ena 
yavadra, ka vakatawayagataka na dra ni 
veiyalayalati sa vakasavasavataki ira oti ka beca 
ena matana votu na Yalo ni loloma? 

30. Ni, Oi keda, eda sa kilai Koya sa dau tukuna 
tiko,” sa noqu na veisausaumi vakadodonu, Au na 
sauma Oi Au, sa tukuna na Turaga, Vakarua tale, 
Na Turaga ena lewai ira na Nona tamata.” 

31. Sa ka rerevaki sara me da lutu ki na liga ni 
Kalou bula. 

32. Dou vakananuma mada na nomudou veisiga 

e liu, dou a vakararamataki kina, dou sa vosota ga 
na dredre e veivakararawataki, 

33. dou sa vakavotoki, dou sa vakalialiai ka 
vakararawataki, dou sa vosota tiko ga ni dou sa 
tiko vata kei ira talega sa caka tiko vei ira oqori. 

34. Dou sa lomani au ena noqu vesuki tu, ena reki 
dou sa ciqoma na vakacacani ni nomudou i yaya, 
ni dou sa kila sa tiko e so na veika vivinaka sara, 
na veika sa tudei, sa tiko mai lomalagi me 
nomudou. 

35. Dou kua ni viritaka laivi na nomudou tudei, 
sa levu dina na kena i sau. 

36. Sa yaga veikemudou na vosota vakadede ni 
dou sa cakava oti na lewa ni Kalou, dou na rawata 
na ka sa yalataki. 

37. lo, vakalailai mada, o Koya sa lako tiko mai, 
ena lako dina mai ka na sega ni berabera. 

38. Oqo, o ira sa vakadonui era na bula ena 
vakabauta, 

39. la, oi keda sa sega ni vakataki ira sa lesu tale 
yani, meda sa vakataki ira ga sa vakabauta tiko me 
vakabulai na yalo. 


Ena Vakabauta Eda Sa Kila Kina 


11. Na vakabauta sa vakarairaitaki kina na 


veika eda sa nuitaka tiko, sa vakadinadinataka 
na veika sa sega ni kunei. 

2. Na vakabauta era sa rawata kina na rogorogo 
vinaka o ira na qase. 

3. Ena vakabauta eda sa kila kina ni sa buli na 
vuravura ena Vosa ni Kalou, na veika sa kune tu 
ogo, sa sega ni buli mai na veika sa tu oti. 


Na Vakabauta Ena Kida Ni Veigauna 

4. Ena vakabauta sa vakacabora kina o Epeli nai 
soro e vinaka vakalevu sara mai nai soro nei Keni, 
ogo sa rawata kina o Epeli nai vakadinadina ni sa 
yalododonu, sa dau tukuna tiko na Kalou na nona 
i solisoli; e dina ga sa mate o Epeli, ia e se vosa 
tikoga na veika e cakava. 

5. Ena vakabauta “sa kau bulabula yani kina 
oinoke ka sa sega ni raica na mate, sa sega ni 
laukune o koya baleta ni sa kauti koya na Kalou,” 
ni se bera ni kau yani, sa tu ga vua nai 
vakadinadina ni sa vinakati koya na Kalou. 

6. Kevaka sa sega na vakabauta, sa sega ni rawa 
vua e dua me vakaloma-vinakataka na Kalou. O 
koya sa via lako mai vua na Kalou, e dodonu me 
vakabauta ni sai Koya ga, sa dau saumi ira talega 
sa dau vakasagara vakagumatua na Kalou. 

7. Ena vakabauta o Noa, ni sa vakasalataki koya 
oti na Kalou, ena veika sa sega tiko ni yaco, sa toso 
ena rerevaka na Kalou,sa vakarautaka na waga me 
ra bula kina na nona vuvale, sa qai vunauca kina 
na vuravura, sa qai yaco mei taukei ni yalododonu 
me vaka ga na vakabauta. 


Eparama Na Tamata Yalodina 
8. Ena vakabauta, o Eparama, sa talairawarawa, 
ni sa kacivi me lako ki na vanua e a qai nona i 

votavota e muri. Sa lako ga o Koya, e dina ga ni sa 
sega ni kila na vanua ko ya. 

9. Ena vakabauta, sa lako ki na vanua sa 
yalataki, na vanua sa vulagi vua, sa tiko ga ena 
valelaca vata kei Aisale kei Jekope, oi rau na kena 
kawa ni vosa ni yalayala, 

10. Ni sa waraka tiko o koya e dua na koro levu sa 
vakayavu, sa tara ka cakava na Kalou. 

11. Ena vakabauta, o Sera vakataki koya sa rawata 
na kaukauwa me kunekunetaki na kawa, sa 
vakasucuma na gone ni sa sivia na gauna me 
kunekunetaki kina e dua baleta o Sera sa 
vakadinati Koya sa yalataka oti. 

12. O koya oqo, mai vua ga e dua na tagane, sa 
vinaka ga me vaka e dua sa mate, era sa qai sucu 
mai vua na lewe vuqa me vaka na kalokalo ni 
lomalagi, sa sega ni wili rawa, e vaka na veinuku 
ni matasawa. 


Nai Nuinui Vakalomalagi 

13. Era sa mate kece oqo ena vakabauta ni se bera 
ni ra taura na vosa ni yalayala, ia era sa raica 
vakayawa tiko ga yani ka sa vakadeitaki vei ira, ka 
ra sa taura matua, era sa vakatusa voli ena 
vuravura ogo. 

14. O ira sa cavuta tiko na veika oqo, era sa 
tukuna tiko ga vakamatata ni ra sa vakasagara 
tiko e dua tale na vanua. 

15. Sa dina sara, kevaka era sa vakananuma tiko 
ga na vanua era sa lako tani mai kina, sa na tiko 
vei ira e so na galala me ra lesu take kina. 

16. Oqo, era sa gadreva e dua na vanua e vinaka 
cake, na vanua vakalomalagi. Sa sega ni madua 
kina na Kalou, me kacivi me nodra Kalou, ni sa 
vakarautaka tiko o Koya e dua na koro levu me 
nodra. 


Na Nodra Vakabauta Na Qase(Patereaki) 

17. Ena vakabauta, o Eparama ni sa vakatovolei, 
sa soli Aisake, o koya ni sa rawata na yalayala, sa 
vakacabora na luvena tagane e duabau ga, 

18. O koya sa tukuni kina, mai vei Aisake ena 
tubu mai kina na nomu kawa; 

19. sa kilai kina ni na vakatubura cake na Kalou, 
io, kevaka mada ga sa mate, sa tauri koya talega 
ena vakasama ni dua nai vakaraitaki. 

20. Ena vakabauta © Aisake sa vosa 
vakalouvinakataki Jekope kei Iso ena vuku ni 
veika sa lako tiko mai. 

21. Ena vakabauta, o Jekope ni sa mate tiko, sa 
vakalouvinakataki iratou na luvei Joseva, ka lotu 
ni sa taura matua tiko ena nona i titoko. 

22. Ena vakabauta o Joseva, ni sa mate tiko, sa 
tukuna rawa na nodra sa na lako tiko na Isireli ka 
sa solia rawa tiko na i vakasala me baleta na nona 
sul. 


Na Vakabauta I Mosese 

23. Ena vakabauta ni sa sucu o Mosese sa vunitaki 
me tolu na vula vei na nona i tubutubu, baleta ni 
rau sa raica ni gone rairai totoka, ni rau sa sega ni 

rerevaka nai vakaro ni tui. 

24. Fna vakabauta, o Mosese ni sa matua mai, sa 
besetaka ni cavuti vua me luvena na luvei Fero 
yalewa, 

25. sa digitaki me vosota na rarawa vata kei ira na 
tamata ni Kalou, mai na nona via marautaka na 
veika ni valavala ca ni vuravura, 

26. sa kila na veivakacacani ena vuku i Karisito 
sai yau levu ka lailai nai yau kece mai Ijipita, oqori 
na kena i sau sa raica tiko o koya. 

27. Ena vakabauta, sa biuti Ijipita kina o koya, sa 
sega ni rerevaka na nona cudru waqawaga na tui; 
ni sa dei tikoga na nona raici Koya sa sega ni 
laurai. 

28. Ena vakabauta, sa maroroya na lako sivia kei 
na kureitaki ni dra, de qai tarai ira o Koya sa 
dau vakamatei ira na ulumatua. 

29. Ena vakabauta, era sa lako curuma kina na 
wasawasa damudamu me vaka na vanua mamaca, 
ia ni ra sa lakova yani na kai Ijipita, era sa luvu ga. 


Ena Vakabauta Era Sa Rawata 

30. Ena vakabauta sa kabasu kina na bai kei Jeriko 
ni sa oti e vitu na siga na kena lako wavokiti. 

31. Ena vakabauta, o Reapi na yalewa dautagane 
sa sega ni rusa vata kei ira sa sega ni vakabauta, ni 
sa ciqomi rau na yamata ena marau. 

32. Na cava tale me'u tukuna? Ena sega na gauna 
kevaka au sa tukuni Kitione kei Beraki kei 
Samisoni, kei Jevica, o Tevita talega kei Samuela 
ke ira na parofita: 

33. O ira oqo, ena vakabauta era sa 
vakamalumalumutaka na veimatanitu, era sa 
cakacaka vakadodonu, era sa rawata na veika sa 
yalataki, era sa sogota na gusu ni laioni, 

34. era sa bokoca na katakata ni bukawaga, era sa 
gaga mai na yame ni seleiwau, era sa gaga mai na 
malumalumu, era sa yatedei ena i valu, era sa 
vukici ira na meca me ra veidrovaki. 

35. O ira na yalewa era sa taura lesu mai na mate 
ni ra sa vakabulai tale, eso era sa vakararawataki, 
era sa sega ni vinakata me ra sereki me ra rawata 
kina na veika e vinaka cake, o ya na tucake tale 
mai na mate. 

36. O ira tale e so era sa vakacacani, era sa 
vakalolomataki, io, era sa vesuki ena senicodo. 

37. Era sa vakaviriki, ena vatu, era sa varoti rua 
ena i varo, era sa temaki vakalevu, era sa 
vakamatei vakadua ena i sele. Era sa veilakoyaki 
voli ena kuli ni sipi kei na kuli ni me, era sa biu ka 
guilecavi tu ka vakalolomataki vakaca sara - 

38. sa sega ni yaga vei ira o vuravura, Era sa 
dauveilakoyaki voli ena veivanua dravuisiga ena 
veiulunivanua ena veigara vatu walega. 

39. Ena veika kecega oqo, ni ra sa rawata na 
veitukuniyalo vinaka ena vuku ni vakabauta, era 
se bera ga ni rawata na vosa ni yalayala. 

40. Na Kalou sa vakarautaka e dua na ka e vinaka 
cake vei keda, me da vakataucokotaki vata, me 
kua ni o ira duadua ga. 

Na Vakabauta E Cicivi Vakana Cere 


12. O koya oqo, oi keda talega, ni ra sa 


vakavolivoliti keda o ira na lewe vuga, sai 
vakadinadina, me da sa biuta sara na veika e 
dauveivakataotaki kei nai valavala ca e 
dauveicoriti me da ciciva sara na cere sa tu e 
matada ka me da ciciva na cere oqo ena vosota, 
2. me da vakaraici Jisu tikoga, o koya sa 
tekivuna ka na tinia talega na noda vakabauta, o 
Jisu ena vuku ni reki sa tu e matana, sa vosota na 
kauveilatai, na veivakamaduataki, ka sa la'ki dabe 
tiko oqo ena liga i matau ni Kalou ena Nona i 
tikotiko vakaturaga. 


Na Veivakadodonutaki Ni Kalou 
3. Me da vakaraici Jisu mada, ni sa vosota na 
nodra veivakacacani nai valavala ca vei Koya, de 
na qai tubu na yalolailai ena lomamuni. 
4. Ni kemuni se bera tiko ni vakatovolei me 
yacova na vakadavei ni dra ena nomuni veivala 
tiko kei nai valavala ca. 
5. Onisa guilecava talega na veivosa ni veibolei 
me vaka ki vei ira na gone: 

“Na Luvequ mo kua ni beca ni sa vunauci iko 
o Jiova, se mo ni yalolailai ni o ni sa vakavulici 
mai Vua; 
6. Ni sa lomana e dua o Jiova ena vakavulica ka 
sa dau vakadodonutaki ira na gone me ra vinaka 
kina. 
7. Kevaka o sa vosota na Nona veivakavulici, sa 
cakacaka vei iko na Kalou me vaka vei ira na 
luvena; sa gone vakacava oqori kevaka o sa sega 
ni vakadodonutaki mai vua na tamamuni? 
8. Kevaka o ni sa sega ni vakadodonutaki, ni 
dodonu me vaka kece vei kemuni kecega, o ni sa 
gone ni sala ka sega ni loma ni vale. 
9. Eda sa vakatamani kece, ka da sa dau 
vakadodonutaki, eda sa dokai ira kina vakalevu. 
Sa sega beka ni dodonu me da sa dau tu vakarau 
ena noda vakarorogo vua na Tama ni yaloda me 
da bula kina? 
10. Eda sa dauvakavulici me vinaka kina vei ira sa 
vakavulici keda, ia o Jisu, me vinaka kina vei 
keda, me rawa ni da i taukei ni Nona 
yalosavasava. 
11. Sa sega na veivakadodonutaki e ka ni reki ni 
sa dau caka, sa ka mosi sara, ia, ni sa oti oqori sa 
vakabasikata na vua ni veivakacegui ni 
yalododonu vei ira sa dau vakavulici kina. 


Vakavouia Na Gacagaca Ni Bula Vakayalo 

12. Mo ni qai vakaukauwataka na ligamuni kei na 
yavamuni sa wadamele, 

13. Ka vakadodonutaka na sala ki na yavamuni, 
me yaco kina na veika sa damele me kua ni lutu 
sara, me vakabulai ga. 

14. Vakasaqara na veivakacegui vei ira na tamata 
kecega kei na yalosavasava, kevaka sa sega na 
veika oqo, ena sega ni dua e raica rawa na Kalou; 
15. Me rai tiko vakadodonu na tamata, de dua e 

bale mai na loloma ni Kalou, de dua talega e kabiti 
koya na waka tu ni yaloca sa vakasucuma mai na 
leqa ka sa veivakacalai dina, 

16. de dua talega na dauveirawai kei koya sa 
rawai me vakataki Iso, sa volitaka na nona i tutu 
ena dua na tiki ni madrai ga. 

17. O ni sa kila vinaka, ni sa oti oqo sa qai, 
vinakata me vakalouvinakataki, sa qai sega ni 
rawata, ni sa sega ni rawa me veivutunitaka, e 
dina ga ni vakasagara matua sara, ni sa drodro 
vakalevu na wai ni matana. 


Ira Na Wekada Vakalomagi 

18. Ni kemuni sa sega ni lako mai ki na 
ulunivanua sa tarai ka vakamai ena bukawaga, 
ena loaloa ca sara kei na butobuto 

19. kei na rorogo ni davui kei na rorogo ni vosa, 
ni o ira sa rogoca, era sa kerea me ra kua tale ni 
rogoca na kena tukuni tale vei ira na veivosa 
oqori. 

20. Ni ra sa sega ni vosota rawa na veika sa 
vakaroti, “Kevaka mada ga sa vakalevu me vaka e 
dua na manumanu ni veikau sa tara na 
ulunivanua, ena lauviri ena vatu se me laucoka 
ena moto.” 

21. Sa rui rerevaki na kenai rairai sa tukuna kina o 
Mosese “Au sa rui rerevakalevu ka au sa 
sautaninini sara.” 

22. Oqo o ni sa lako mai ki na ulunivanua o Saioni 
ki na Nona koro na Kalou bula, na Jerusalemi 
vakalomalagi, ki na nodra i soqosoqo na agilosi e 
sega ni wili rawa, 

23. ki nai soqosoqo levu ni soqosoqo lotu ni 
ulumatua, o ira sa volai na yacadra mai lomalagi, 
ki vua na Kalou na Turaga ni lewa levu, ki na 
yalodra na tamata sa vakadonui era sa 
vakataucokotaki. 

24. ki vei Jisu na dauveisorovaki ni veiyalayalati 
vou, kei na dra sa dau kureitaki, sa tukuna na 
veikavivinaka mai na kena vei Epeli. 


Rogoca Na Domo Vakalomalagi 

25. Mo ni raica, mo ni kua ni bese vei Koya sa 
vosa, kevaka sa sega ni dua sa dro rawa vei Koya 
ni sa vosa ni se tiko e vuravura, eda na qai dro 
vakacava kevaka ena sa vuki tani mai Vua sa vosa 
tiko mai lomalagi, 

26. na domona sa yavalati na vuravura, oqo sa 
yalayala kina Koya ka tukuna, vakadua tale, au na 
sega ni vakayavalati vuravura ga, o lomalagi 
talega. 

27. Sa vakaoqo, “Vaka dua tale,” sa tukuna na 
kau tani ni veika sa yavalati oti, me vaka na veika 
sa oti, me tudei kina na veika sa sega ni yavalati 
rawa. 

28. O koya oqo, ni da sa rawata na matanitu sa 
sega ni yavalati rawa, me tiko vei keda na 
yalololoma, me da qarava kina na Kalou 
vakavinaka ena vakarokoroko kei na rerevaka na 
Kalou. 

29. Na noda Kalou sa bukawaga caucaudre. 

Otioti Ni Vakasala Vinaka 


13. Me ia tikoga na veilomani vakaveitacini 


2. Kakua ni guilecava na vakamarautaki ira na 
vulagi, ni cakava oqo, e so era sa dau vakacegui 
ira na agilosi, ni ra sega tu ni kila. 

3. Dau nanumi ira na kaivesu me vaka sara ga 
dou sa vesuki vata tu; kei ira sa vakamavoataki, ni 
Oi kemudou kei ira o ni sa yago e duabau. 

4. Sa ka vakarokorokotaki na bula vakawati vei 
keda kecega, kei nai davodavo e sega ni 
vakadukadukalitaki, na Kalou, ena lewai ira 
vakadodonu na dauyalewa kei na dauveibutakoci. 
5. Me kua ni kocokoco na nomudou i valavala, 
mo dou yalovinaka ga ena veika sa tu vei 
kemudou. Ni sa tukuna oti o Koya, “Au na sega 
ni biuti kemudou se weletaki kemudou.” 

6. Sa rawa kina vei keda meda tukuna; “sa noqu 
i vukevuke na Kalou, Au na sega ni rerevaka na 
cava ena rawa ni cakava vei au na tamata? 


Otioti Ni Vakasala Vakalotu 

7. Mo ni nanumi ira sa liutaki kemuni, era sa 
vakavulici kemuni ka vunautaka vei kemuni na 
vosa ni Kalou, vakamuria na nodra vakabauta ni 
kemuni sa raica matua na nodra i valavala. 

8. O Jisu sa sega ni veisau rawa, mai na veisiga 
sa oti, e daidai kei na veisiga ni mataka. 

9. Mo ni qarauna, mo ni kakua ni kau vakatani, 
ena vuku ni vakavuvuli vou e vuga. Sa vinaka mo 
ni vakadeitaki tikoga ena loloma ka sega ena 
kakana, ni sa sega ni yaga vei ira sa dau cakava 
tiko. 

10. Sa dua tiko na noda i cabocabo ni soro, o ira 
mada ga sa veigaravi ena vale ni soro sa sega ni 
dodonu mera kana kina. 

11. Na yago ni manumanu sa kau mai na kena 
dra ki na vale ni soro mai vua na bete levu, sa 
vakamai mai na taudaku ni bai. 

12.5a vakatalega kina o Jisu, me rawa ni 
vakasavasavataki ira kina na tamata ena Nona 
dra, ni sa vakararawataki ena taudaku ni bai. 

13. O koya oqo me da lako sara yani Vua ki na 
taudaku ni tikotiko, ni da sa colata tiko na Nona 
cudruvi. 

14. Ni sa sega ni dua na noda koro ni vakai 
tikotiko eke, eda sa vakasagara tikoga e dua sa 
lako tiko mai. 

15. O koya oqo, ena Vukuna, me da sa vakacabora 
tikotiko ga ena vukuna nai soro ni vakacerecerea 
na Kalou. Oqori na vua ni tebenigusuda sa 
vakavinavinaka tikoga Vua. 

16. Me kua ni guilecavi na caka vinaka kei na 
veiwasei ena ka sa tu vei keda, ni soro sa vakaoqo 
sa rui loma vinaka kina na Kalou. 

17. Mo ni talairawarawa vei ira sa liutaki kemuni, 
mo ni vakarorogo vei ira ni ra sa dau yadrava tiko 
na yalomuni, me vaka, ni ra na soli tukutuku kina 
vua na Kalou. Me ra cakava sara ena reki ka me 
kua ena rarawa, ni sa sega ni yaga vei kemuni oqo. 


Gadrevi Na Masu 

18. Mo ni masulaki keitou vakalevu, ni keitou sa 
doudou, ka sa galala na neitou lewa e loma, ena 
veika kecega keitou sa via bula ga vakavinaka. 

19. Au sa kerei kemuni vakabibi sara mo ni 
vakayacora oqo, me keitou vakatikori lesu kina 
veikemuni ena kena gauna totolo sara. 
Veitataunaki, 8B Veivakasalataki, Vakanuinui 
Vinaka 

20. Na Kalou ni veivakacegui, o Koya sa vakaturi 
Jisu cake tale mai na mate, nai Vakatawa levu ni 
sipi, ena dra ni veiyalayalati ka sega ni mudu, 

21. Me vakataucokotaki kemuni ena cakacaka 
vinaka kecega na veika sa vinaka e matana, ena 
vuku i Jisu Karisito, o Koya sa Nona na lagilagi kei 
nai ukuuku, me sega ni mudu, Emeni. 

22. Au sa vakamasuti kemuni, na veiwekani me 
noda vata na vosa ni veivakatataki cake, au sa vola 
vei kemuni ena vosa e vica ga. 

23. Mo ni kila, ni o Timoci na tacida sa sereki, 
keirau na lako yani veikemuni kevaka sa lako mai 
vakatotolo. 

24. Mo ni kauwaitaki ira sa liutaki kemuni, kei ira 
kece sa vakabauta. Era sa vakabula tiko yani o ira 
mai Itali. 

25. Na loloma rairai vinaka ni Kalou, me sa tiko 
vakayadua kei kemuni. EMENI. 


1016 


JEMESA, 


NAI VOLA I 


JEMESA 


Veikidavaki Kei Na Vakabula Ki Na Yavusa E 
Tinikarua 


1. Oi au o Jemesa, na i Talatala ni Kalou kei na 
Turaga o Jisu Karisito. Ki na yavusa e tinikarua e 
ra sa dui veiseyaki tu: Ni sa bula vinaka. 


Na Kena Yaga Na Veivakatovolei 

2. Oi kemudou na wekaqu, dou nanuma me ka 
ni reki sara ni dou sa lutu ki na ka e vuga sa 
dauveivakatovolei, 

3. Mo dou kila kina, ni sa dauvakatubura na 
dauvosota na vakatovolei ni nomudou vakabauta. 

4. la me tini vinaka na cakacaka ni dauvosota, 
mo dou vinaka taucoko sara, me kakua ni dua na 
ka me vakayali vei kemudou. 

5. Kevaka sa lailai na vuku vua e dua vei 
kemudou, me kerea Vua na Kalou, o Koya sa solia 
vakalevu kivei ira kecega na tamata, a sa sega ni 
dauveivakadirideini, e na solia ga vua o Koya. 

6. la me kerekere e na vakabauta, ka me kakua ni 
vakatitiqa, o koya e vakatitiga sa vaka na ua ni 
waitui sa veicaginayaki e na cagi kecega. 

7. Me kakua sara ni nanuma na tamata o ya ni na 
rawata e dua na ka mai Vua na Turaga, 

8. O koya na tamata lomalomarua, sa 
yamekemeke na nona i valavala kecega. 


Na Rai Baleta Na 
Dravudravua 

9. Me reki na tamata dravudravua e na nona 
laveti cake: 

10. la o koya e vutuniyau e na nona 
vakamaduataki, e na takali ga o Koya me vaka na 
se ni co. 

11. Ni sa cabe cake na siga kei na cagi katakata sa 
vakaraqosataka sara na co, a sa mira na sena, a sa 
takali na kena rairai vinaka. E na takali yani vaka 
kina na tamata vutuniyau e na nona i valavala. 


Vutuniyau Kei Na 


Lomana Tikoga Na Kalou Ni O Sa Vakatovolei 
12. Sa kalouvinaka na tamata sa vosota ni sa 
vakatovolei, e na gauna sa vakatovolei oti kina, e 
na rawata na i sala ni bula o koya sa yalataka na 
Turaga kivei ira sa lomani koya. 

13. Ni sa vakatovolei tiko e dua, me kakua ni 
tukuna, sa “Dauveretaki au na Kalou” e sega ni 
veretaka na Kalou na vuni ca, a sa sega ni 
dauveretaka e dua na tamata na Kalou. 

14. Sa dauveretaki na tamata yadua, ni sa 
vakaleqai koya ga na nona garogaro ca ka vu ni 
nona lega. 

15. Na garogaro ni sa kunekunetaki, sa 
vakasucuma nai valavala ca, ni sa tubu me 
taucoko nai valavala ca, sa kauta mai na mate. 

16. Dou kakua ni vakacalai, oi kemudou na 
wekaqu lomani. 


17. Sa lako mai cake na i solisoli vinaka kecega kei 
na i solisoli e yaga sara vei keda, a sa lako sobu 
mai vei Koya na Tama ni rarama, ka sa sega Vua 
na veivukiyaki, se i yaloyalo ni veigoleyaki. 

18. E na Nona lewa sa vakatuburi keda kina o 
Koya ena vosa ni dina, me da vaka na i sevu ni 
veika sa bulia o Koya. 


Tuvaki Ni Bula E Gadrevi Ni O Sa Vakatovolei 
19. O koya oqo, oi kemudou na wekaqu lomani, 
mo dou totolo ni vakarorogo mo dou berabera ga 
ni vosa, mo dou berabera talega ni cudru: 

20. Baleta na cudru ni tamata ena sega ni 
vakatubura na yalododonu ni Kalou. 


Meda Bulataka-Kakua Ni Rogoca Walega 

21. O koya oqo mo dou qai biuta na ka ca kei na 
veika  vakasisila, ka  vakabauta e na 
yalomalumalumu na vosa sa tei e na lomamudou, 
o koya sa vakabula talega na yalomudou. 

22. la dou muria na vosa, ka kakua ni rogoca 
walega ka vakaisini kemudou kina vakai 
kemudou. 

23. la kevaka e dua sa rogoca walega na vosa ka 
sega ni muria, sa tautauvata kei na tamata sa la'ki 
ilovi koya e na iloilo, 

24. Ni sa la'ki ilovi koya ka sa qai lako tani, a sa 
guilecava tale vakasauri se sa vakaevei na i rairai 
dina ni matana. 

25. la o koya e raica na i vunau dina ni veisereki 
ka bula kina, sa sega ni daurogoca ka qai 
guilecava, sa vakayacora talega na cakacaka e na 
vakalouvinakataki koya kina. 

26. Kevaka e dua vei kemudou sa nanuma sa lotu 
dina, ka sega ni tarova rawa na yamena, sa 
dauvakaisina na yalona, sa ka walega na nona lotu 
na tamata ogo. 

27. Na lotu savasava ka sega ni cala e na mata ni 
Kalou o Tamada sa vaka oqo, me sa dauraici ira na 
luveniyali kei ira na yada, ni ra sa rarawa. 

Me sa qarauni koya talega me kakua ni tauvi koya 
e dua na duka vakavuravura. 


Qarauna Na Veitovaki Vakatamata 


2. Oi kemudou na wekaqu, dou kakua ni taura 
vata na digitaki ira na tamata, kei na vakabauti 
Jisu Karisito, na noda Turaga sa vakaiukuukutaki. 
2. Kevaka sa curuma mai na nomudou 
valenilotu e dua na tamata sa vakamama koula, ka 
vakaisulu e na i sulu vakaiukuuku, a sa curu 
talega mai e dua na tamata dravudravua e nai 
sulu ca, 

3. Dou qai vakarokorokotaki koya sa vakaisulu e 
na i sulu vakaiukuuku, “ka tukuna vua mo laki 
tiko e na yasana dokai oqo,” dou qai tukuna vua 
na tamata dravudravua, “mo laki tu sara ki kea”, 

“Se mai dabe tiko e ruku ni tutu ni yavaqu.” 

4. Do sa sega beka ni kaburaka tiko na 
veivakaduiduitaki ena kemudou maliwa, ka sa 
daulewa ena vakanananu ca? 

5. Dou rogoca, oi kemudou na wekaqu lomani, 
sa sega beka ni digitaki ira na Kalou e ra sa 
dravudravua e na ka vakavuravura, me ra 
vutuniyau e na vakabauta, me ra taukena talega 
na matanitu sa yalataka o Koya vei ira sa lomani 
Koya? 

6. la dou sa beca na tamata dravudravua, e ra sa 
sega beka ni vakasaurarataki kemudou o ira na 
vutuniyau, ka yarataki kemudou kina vale ni 
veilewai? 

7. Era na sega beka ni vosavakacacataka na yaca 
dokai dou sa vakatokai kina? 

8. Kevaka dou sa muria sara na i Vunau 
vakaturaga me vaka na i Vola Tabu, mo lomana na 
kai nomu me vakataki iko, dou na qai cakavinaka; 
9. Kevaka dou sa digitaki ira na tamata, dou sa 
qai valavala ca, ka dou sa beitaka ena i vunau ni 
dou sa tamata i valavala ca. 

10. O koya sa muria na i Vunau taucoko, ka sa 
cala ga e na dua na tikina, sa beitaki me vaka sa 
talaidredre ki nai Vunau taucoko. 

11. Ni sa tukuna vaka oqo, kakua ni dauyalewa, 
sa tukuna talega, kakua ni laba. Kevaka o sa sega 
ni dauyalewa, ia o sa laba tikoga o sa qai 
talaidredre ki nai Vunau. 

12. Dou vosa vakakina ka bula vakakina, me 
vakataki ira e ra na lewai me vaka na i vakaro e na 
i Vunau ni veisereki. 

13. Na veilewai e sega kina na loloma vua e sega 
ni bulataka na loloma. Na loloma e gaga e na 
veilewai. 


Na Vakabauta Ke Sega Ni Cakacakataki E Mate 
14. E na yaga vakacava, oi kemudou na wekaqu 
kevaka sa tukuna e dua ni tu vua na vakabauta qai 
sega vua na cakacaka? E na vakabulai koya beka 
na vakabauta? 

15. Kevaka sa dua na wekada yalewa se tagane sa 
sega na nona i sulu, ka sega tale na kena e na 
veisiga, 

16. Ka dua vei kemudou me tukuna vei ira, dou 
lako e na vakacegu dou la'ki vakaisulu ka kana me 
mamau; ka dou sega ni solia e dua na ka me yaga 
kina nodra bula, a cava na betena vei kemudou? 
17. Sa vakatalega kina na vakabauta kevaka sa 
sega ni tu vata kei na cakacaka, sa mate ga, ni sa tu 
duadua ga. 

18. E na tukuna beka e dua, “Sa tu ga vei iko na 
vakabauta, sa tu ga vei au na cakacaka.” Mo 
vakatakila mai vei au na nomu vakabauta e sega 
kina na nomu cakacaka, au na vakatakila vei iko 
na noqu vakabauta e na noqu cakacaka. 

19. O sa vakabauta ni dua tiko na Kalou. O sa 
caka vinaka. O ira talega na tevoro era vakabauta 
- ka sautanini! 

20. O sa via kila beka o iko na tamata lialia, ni sa 
mate ga na vakabauta ke sa sega na cakacaka? 


JEMESA, 


21. E sega beka ni vakadonui o Eparama na 
tamada e na vuku ni cakacaka, ni sa vakacabora 
na luvena o Aisake e dela ni cabocabo ni soro? 

22. O sa raica ni sa veivuke na vakabauta kei na 
cakacaka, a sa taucoko sara mai na vakabauta e na 
vuku ni cakacaka? 

23. A sa vakayacori kina na i Vola Tabu ka vaka, 
sa vakabauta na Kalou o Eparama a sa wili vua me 
i valavala dodonu, a sa vakatokai me i tokani ni 
Kalou. 

24. Dou sa qai raica ni sa vakadonui na tamata e 
na vuku ni cakacaka, a sa sega ga e na vuku ni 
vakabauta duadua ga. 

25. Sa vakatalega kina o Reapi na yalewa ka 
dautagane, sa sega li ni vakadonui e na vuku ni 
cakacaka ni sa vakacegui rau na i talaki, ka qai 
vakatalai rau yani e na dua tani tale na sala? 

26. Me vaka ni sa mate na yago ke sa takali na 
yalo, sa mate vakakina na vakabauta ni sa sega na 
cakacaka. 


Na Yame Sega Ni Vakamanoataki 


3. Oi kemudou na wekaqu, me kakua ni lewe 


levu vei kemudou me dau vakavuvuli, ni da sa 
kila sa bibi cake kina na keda i totogi. 

2. Nida sa cala kecega e na ka e vuga. Kevaka sa 
sega ni cala e dua e na vosa, sa tamata uasivi sara 
o koya, a sa rawarawa vua me tarova na yagona 
taucoko. 

3. Raica kevaka e da sa vakacuruma na kedra i 
tarovi na ose ki na gusudra, me ra talairawarawa 
kina vei keda, e da sa qai saumaka na yagodra 
taucoko. 

4. Raica talega na waga, ni sa ka levu vakaidina, 
a sa savu yani e na cagi kaukauwa, ia sa saumaki 
ga e nai uli lailai sara, ki na yasana sa vinakata o 
koya sa taura tiko na i uli. 

5. Sa vakatalega kina na yameda ni sa tikida 
lailai ga, a sa vosa vakaviavialevu. Raica sa 
vakacaudreva na buka waga levu e dua ga na tiki 
ni buka lailai! 

6. Sa bukawaga na yameda, sa vuravura ni ca. 
Na yameda sa tiki ni yagoda, sa rawa ni 
vakacacana na yagoda taucoko, sa rawa ni vakama 
na noda i tosotoso; sa veivakamai vaka oqori o Eli. 
7. Na veimanumanu yava i va kecega kei na 
manumanu vuka, manumanu sa gasi voli kei na 
ika ni wasa liwa, a sa vakamanoataki ira tu ga o 
ira na tamata. 

8. la e sega ni dua na tamata sa vakamanoataka 
rawa na yamena. Ni sa sinai e na ca ka sinai talega 
e na ka e dauveivakamatei. 

9. Eda vakavinavinakataka kina na noda Turaga 
ka Tamada, ka da rukaki ira talega kina na tamata, 
e ra sa buli me tautauvata kei na Kalou. 

10. E dua ga na gusu sa lako tiko mai kina na vosa 
vinaka kei na vosa ca. Oi kemudou na wekaqu sa 
sega ni vinaka na veika vaka ogo. 

11. E dua beka na mata ni wai me drodro mai 
kina na wai vinaka kei na wai ca? 

12. Oi kemudou na wekaqu, e dua beka na vuni 
lolo sa vuataka rawa na olive? Se dua li na vaini, 
na lolo? Sa vaka kina e dua na mata ni wai e 
tovure mai kina na waitui kei na wai dranu talega, 
e na sega ni rawa ni vaka kina. 


Vuku Vakalomalagi Kei Na Vuku Vakatevoro 
13. O cei vei kemudou sa vuku ka yalomatua? Me 
vakatakila e na i valavala vinaka na nona cakacaka 
e na vuku sa yalomalua. 

14. la kevaka sa tu e na lomamudou na dauvuvu 
kei na dauveiba, dou kakua ni vakalevulevui 
kemudou, se cakitaka na i vakavuvuli dina. 

15. A vuku vaka o ya sa sega ni lako mai cake, sa 
vakavuravura ga, sa vakayalomakawa ka 
vakatevoro. 

16. Kevaka sa tu na vuvu kei na veiba, sa tu kina 
na veisei kei na cakacaka kecega e ca. 

17. la na vuku mai cake sa savasava sara, e muri 
sa dau ia na veivakacegui ka yalomalua, sa 
vakamasuti rawarawa, sa sinai e na loloma kei na 
vua vinaka, sa sega ni digitaki ira vakatani na 
tamata, se dauveivakaisini. 

18. Na vua ni valavala dodonu sa kaburaki e na 
vakacegu vei ira na dauveivakacegui. 


Na Dokadoka E Vakavuna Na Veileti 


4. Sa vu mai vei na veiba kei na veivala vei 


kemudou? Sa sega li ni vuna na nomudou gagadre 
ca, sa veivala e na veitiki ni yagomudou? 
2. Dou sa daugagano ka sega ni rawata. Dou sa 
daulaba ka daukocokoco ka sega ni rawa ni dou 
taura. Dou veivala ka veiraravui. Sa sega ni dua na 
ka mo dou rawata ni sega ni dou duavata kina. 
3. Dou kerekere ka sega ni soli vei kemudou ni 
dou sa kerea na ka ca, mo dou laki 
vakamarautaka kina na nomudou gagadre ca. 
4. Oi kemudou na dauyalewa kei na dautagane, 
dou sa sega beka ni kila ni sa cata na Kalou na 
veivinakati kei vuravura? Sa veimecaki kei na 
Kalou o koya sa via veiwekani kei vuravura. 
5. Dou sa vakasama beka ni sa tukuna na i Vola 
Tabu, sa gadreva vakalevu sara na yalo sa tiko e 
lomada? 
6. Iasa solia vakalevu o Koya na loloma. 
"O Koya sa tukuna kina, o ira sa viavialevu sa 
vorati ira na Kalou, sa solia na loloma vei ira 
era sa yalomalumalumu." 


Yalomalumalumu E Vakaotia Na Vakavuravura 
7. O koya oqo mo dou gai vakamalumalumutaki 
kemudou vua na Kalou. Vorata na tevoro, e na dro 
tani kina vei kemudou o koya. 

8. Toro voleka yani Vua na Kalou e na qai toro 
voleka mai vei  kemudou © koya. 
Vakasavasavataka na ligamudou, oi kemudou na i 
valavala ca; ka vakasavasavataka na yalomudou 
oi kemudou sa daulomalomarua. 

9. Dou tagi qoqolou e na rarawa! Me vuki na 

nomudou dredre me rarawa, kei na nomudou 
marau me mata veveku. 

10. Dou vakamalumalumutaki kemudou e na 
mata ni Turaga, ka na laveti kemudou cake o 
Koya. 


Kua Ni Vakalewa Na Wekamu 

11. Kakua ni dou veikaseti na veiwekani. O koya 
sa kaseta na wekana, ka via vakalewai koya, sa 
kaseta talega na i Vunau ka vakalewa talega nai 
Vunau: ia kevaka o sa via lewa nai Vunau o sa qai 
sega ni muria na i Vunau o sa via lewa ga. 

12. E dua ga e lewa na i Vunau, o Koya sa rawata 
me veivakabulai, kei na veivakarusai: O cei o iko 
mo lewa na tani? 


Kua Ni Boletaka Na Siga Ni Mataka 

13. Dou lako mai oi kemudou sa dautukuna, e 
daidai se ni mataka e da na lako ki na koro o ya, 
ka tiko kina ka yabaki dua, ka veivoli kina ka 
rawata nai yau. 

14. Dou sa sega ni kila na ka e na yaco ni mataka. 
Na cava na nomudou bula? Na kabukabu walega 
Oi kemudou? Sa rairai ka dede vakalailai ga, sa 
gai seavu yani. 

15. O koya ogo mo dou tukuna kina, kevaka sa 
vinaka Vua na Turaga, e da na bula, ka kitaka na 
ka ogo se na kao ya. 

16. la dou sa gai marau ka dokadokai kemudou. E 
ca na marau kecega sa vaka o ya. 

17. O koya sa ca kina vua sa kila me caka vinaka, 
ka sega ni kitaka. 


Na Vutuniyau Dauveivakasaurarataki E Na 
Lewai 


5. Dou lako mai, oi kemudou na vutuniyau, dou 


tagi ka gogolou e na vuku ni nomudou veika 
rarawa e na tarai kemudou mai. 

2. Na nomudou i yau sa ca, kei na nomudou i 
sulu talega sa kania na sarasara. 

3. Na nomudou koula kei na siliva sa veveka, e 
na tukuni kemudou na kena veveka, ka na kania 
na lewemudou me vaka na bukawaga. Dou sa 
kumuna vata na i yau ena gauna e muri sara. 

4. E ra na tagica na kedra i voli na tamata 
daucakacaka, e ra sa tamusuka na nomudou 
veiwere, o koya dou sa bureitaka, ka sa rogoca na 
Turaga ni lewe vuga na nodra tagi ni ra sa 
tamusuka. 

5. Dou marau tikoga e vuravura, dou daukana 
tiko; dou dauvakania na lomamudou, e na siga sa 
vakayacori kina na veivakamatei. 

6. Dou lewai Koya na yalododonu, dou a 
vakamatea ia sa sega ni vorati kemudou o Koya. 


Mo Vosota Ka Gumatua Kina 

7. O koya oqo, na veiwekani, mo dou qai vosota 
me yaco mada na Nona lako mai na Turaga. Raica 
na i vakatawa ni teitei sa waraka na vua ni qele e 
talei, a sa wawa vakabalavu, me rawata mada na 

uca sa liu, kei na uca sa muri. 

8. Dou wawa talega oi kemudou. 
Vakataudeitaka na yalomudou, ni sa voleka mai 
na siga ni Turaga. 

9. Dou kakua ni dou veikudruvi, na veiwekani, 
de dou cudruvi. Raica sa tu e na mata ni katuba na 
Turaga ni Lewa! 

10. Oi kemudou na wekaqu, vakadamurimuri ira 
na parofita, e na nodra vosota na ka rarawa, kei na 
nodra dauvosota e ra a vosa e na yaca ni Turaga. 
11. Raica e da a dauvakatokai ira era sa dauvosota 
me ra kalouvinaka. Dou sa rogoca na dauvosota 
nei Jope, ka raica talega ni sa tinia vakaevei na 
Turaga; ni sa yalovinaka sara na Turaga ka 
dauloloma 

12. la na ka levu sara ogo, oi kemudou na 
wekaqu, mo dou kakua sara ni bubului, kakua ki 
lomalagi, se ki vuravura, se kina dua tale na ka. la 
me “lo” ga na “lo”, Ka me “Sega” ga na “Sega” de 
dou cudruvi kina. 


Sotavi Ni Gagadre 

13. E dua li vei kemudou sa vakararawataki? Me 
masu tiko. E dua li sa marau me sere? 

14. E dua li vei kemudou sa tauvimate? Me kacivi 


JEMESA, 


mai O ira na qase ni Soqosoqo Lotu me ra qai 
masulaki koya, ka me ra lumuti koya e na waiwai 
e na yaca ni Turaga. 

15. Na masu ni vakabauta e na vakabulai koya sa 
tauvimate, e na vakaturi koya cake na Turaga. 
Kevaka e i valavala ca, e na vosoti o koya. 

16. Dou dui vakatusa na nomudou i valavala ca, 
ka veimasulaki, mo dou vakabulai kina. Sa yaga 
vakalevu na nona masu vagumatua na tamata 
yalododonu. 

17. A tamata sa vakataki keda ga o llaijia, a sa 
masu vagumatua sara me kakua ni tau na uca; A 
sa sega kina ni tau mai na uca e na vanua, me oti 
mada e yabaki tolu ka vulaono. 

18. Sa qai masu tale, ka sa tadola mai na lomalagi 
me tau na uca, ka sa tubu mai na vua vinaka e na 
qele. 


Vakalesui Ira Mai Na Malumalumu Vakayalo 

19. Oi kemudou na veiwekani, kevaka e dua vei 
kemudou sa butusevata na i vakavuvuli dina, dou 
vakalesui koya tale mai. 

20. Me kila o koya oqo, o koya sa vakalesui koya 
tale na tamata caka cala mai na nona i valavala e 
cala kina sa vakabula na yalona mai na mate, ka 
ubia talega na levu ni valavala ca. 

1 PITA 


NAI MATAI NI VOLA NEI 


PITA 


Veikidavaki Kei 
Digitaki 


Na Vakabula Vei Ira Sa 


1. Oi au o Pita nai apositoloi Jisu Karisito, kivei 


ira sa nona na Kalou ka ra dui veilakoyaki tu ki 
Ponito, ki Kalatia, ki Kapatosia, ki Esia kei Picinia. 
2. Ka era sa digitaki tu me vaka nona lewa na 
Kalou o Tamada, ka mera vakasavasavataki ena 
Yalo Tabu, ka vakamiraki tiko vei ira na dra i Jisu 
Karisito ena nodra talairawarawa. Ka me 
vakalevutaki vei kemudou na loloma kei na 
vakacegu. 


Nai Votavota Vakalomalagi 

3. Me rokovi na Kalou na Tama i Jisu Karisito, ka 
noda Turaga ena nona vakayacori keda me noda 
nai nuinui bulabula, ena kaukauwa ni tucake tale 
mai na mate i Jisu Karisito, me vaka na levu ni 
Nona lomani keda. 

4. Me noda kina nai votavota sa sega ni bau ca 
vakadua se me vakacacani tu, ka sega ni rawa ni 
kautani na kena totoka, sa vakarautaki oti tu mai 
lomalagi me nomudou. 

5. Oi kemudou sa taqomaki tu ena kaukauwa ni 
Kalou ena nomudou  vakabauta mo dou 
vakabulai kina ka waraka nai vakataotioti ni 
gauna. 

6. Ena ka oqo mo dou reki tiko kina vakalevu 
sara, e dina ni vakalailai tikoga na nomudou na 
sotava tiko na veivakatovolei ni veika rarawa. 

7. Ka me rawa ni laurai kina na vakabauta dina 
sara me tu vei keda, na vakabauta vaka oqo e talei 
mai na koula sa vakatovolei oti ena buka, ka ena 
vakacaucautaki, ka ena dokai, ka ena lagilagi ena 
Nona na rairai mai o Jisu Karisito. 

8. O koya ka sega ni rawa ni laurai, ia dou sa 
lomana ga. E dina ni dou sega ni raici koya, ia 
dou sa vakabauta ga, ka dou sa reki tiko ena reki e 
sega ni cavuti rawa, ka dou vakasinaiti tu ena i 
serau ni Turaga. 

9. Ka mo dou rawata kina nai tinitini ni 
nomudou vakabauta, sai koya na vakabulai ni 
yalomudou. 

10. A bula oqo era vaqaga ka via kila o ira na 
parofita, ena kena parofisaitaki tiko mai na loloma 
ena nomudou. 

11. Ni ra sa vakadikeva tiko mai se gauna cava, se 
vakaevei na gauna sa vakatakila vei ira na yaloi 
Karisito ka tiko e yalodra, ni sa tukuni mada e liu 
na rarawa i Karisito kei na ka vinaka sara ena qai 
muri mai. 

12. A sa vakatakila vei ira ni sega ena vukudra, ia 
vei keda ga, o ira era a vakaitavi ga mai ena kena 
vakaleleci mai nai tukutuku vinaka; ena kena 
vunautaki ena kaukauwa ni Yalo Tabu ka talai 
mai lomalagi - na ka oqo era via kila talega na 
agilosi mera raica. 


Bula Ena Mata Ni Kalou Na Tamada 

13. O koya oqo mo dou qai vauca vakaukauwa na 
vei sema ni lomamudou, dou yadra tiko, ka 
vakanuinui tiko me yaco mada nai vakataotioti, 
mo dou rawata na loloma ena kau mai vei 
kemudou ena nona rairai mai o Jisu Karisito. 

14. Me vaka na gone e talairawarawa, ka mo dou 
kakua ni lesu tale kina vei gagadre ca, dou a dau 
vakayacora e liu ni dou a se butobuto tu, 

15. la sa yalosavasava o Koya sa kacivi kemudou, 
dou yalosavasava talega oi kemudou ena 
nomudou i valavala kecega. 

16. Ni sa volai tu, “Dou yalosavasava, Ni'u sa 
yalosavasava.” 

17. Kevaka dou sa masu vua me vaka ni sa 
tamamudou, o koya sa lewai ira yadua me vaka na 
nodra cakacaka, na nomudou i valavala me vinaka 
tiko, ka me salavata na nomudou rere tiko vua ena 
gauna lekaleka dou bula tiko kina oqo. 

18. Ka mo dou kila ni dou a sega ni voli ena veika 
e caka wale, ena siliva, se koula, mai nai tovo 
vakasisila ka sa i vakarau tu ni nomudou bula, ka 
tekivu sara ga mai vei ira nomudou qase. 

19. la, ena dra talei ga i Karisito, me vaka na lami 
sa sega ni ca e dua na tikina. 

20. O koya a sa tu mai, ni se bera ni tauyavutaki o 
vuravura, ia sa qai vakaraitaki Koya mai ena 
gauna e muri oqo ena vukumudou. 

21. Ena Vukuna sa vakabauti kina na Kalou, ni sa 
vakaturi Koya mai na mate ka vakaiukuukutaki 
Koya, me rawa ni dou vakabauta ka nuitaka kina 
na Kalou. 


Na Vosa Ni Kalou E Tudei 

22. Dou sa vakasavasavataki ena yalomudou, ni 
dou vakabauta na vosa ni Kalou ena veituberi ni 
Yalo Tabu, ka mo dou veilomani vakaweiwekani, 
ena loloma e vinaka sara, kei na veilomani ena 
yalo e savasava. 

23. Ka ni dou sa sucu vou tale, ka sega ena sore ni 
kau mate, ka ena sore ni kau bula, oqori ena vosa 
bula ni Kalou ka sa tudei ka Sega ni mudu, 

24. Baleta “na tamata kece sa vaka ga na co, kei na 
ka e dokai vua na tamata sa vaka na se ni co. Sa 
dau madu na co, ka mira yani na sena. 

25. la na vosa ni Kalou sa tudei ka sega ni mudu.” 
Ogo sara ga na vosa ni tukutuku vinaka ka sa 
vunautaki tiko vei kemudou. 


2. O koya ogo, mo dou biuta tani na lomaca 
kecega na veivakaisini, na daulawaki, na 
yalovuvu kei na vosa dukadukali mai na 
gusumudou. 

2. Ka mo dou vaka na gone se gai sucu, ena 
nomudou gadreva na vosa bula, me vaka na wai 

ni sucu dina, mo dou tubu cake kina, 
3. Dou na qai kila dina kina na kena talei na 
loloma ni Kalou. 


Na Vatu Digitaki Kei Ira Na Nona Tamata 
Digitaki 
4. Dou lako mai vei Koya na Vatu bula, ka era a 
cati koya na tamata, ia sa digitaki Koya na Kalou 
me talei dina sara, 
5. Oi kemudou talega, na vei vatu bula, dou a 
tara cake mo dou vale vakayalo, ka me mata bete 
yalosavasava, ka mo dou dau cabora nai soro 
vakayalo sa vinakata na Kalou ena vuku i Jisu 
Karisito. 
6. O koya ka sa tu talega ena i volatabu, raica, 
Au sa vakadabera mai Saioni na vatu ni yavu ena 
tutu ni vale, sa digitaki, ka talei, o koya ena 
vakabauti Koya ena sega vakadua ni na 
vakamaduataki.” 
7. O koya oqo, vei kemudou sa vakabauta, ena 
talei sara o koya, ia vei ira sa sega ni vakabauta, 
“na vatu era a biuta o ira na matai ni vale sa yaco 
me kenai vakadei ena tutu ni vale,” 
8. Kei 

“Na vatu era sa tarabe kina 

Kei na vatu qiwa era sa bale kina.” 
Era tarabe, ni ra talaidredre kina vosa ni Kalou, 

Ni ra sa nakita vaka kina. 
9. Ia, oi kemudou nai tabatamata digitaki, a mata 
bete vakaturaga, a matanitu yalosavasava, oi 
kemudou na nona ka vakamareqeti na Kalou, ka 
mo dou vakaraitaka na nomudou 
vakavinavinakataki Koya, ena Nona a kauti 
kemudou tani mai ena butobuto ka vakatikori 
kemudou ena raramasese ka i qoroqoro. 
10. Oi kemudou dou a sega tu ni nona na Kalou, 
ia oqo dou sa luve ni Kalou, dou a sega ni vakila 
tu na loloma ia oqo dou sa kila sara ga na titobu ni 
loloma. 


Bula E Matai Vuravura 

11. Oi kemudou sa lomani, au sa vakamamasu vei 
kemudou oi kemudou sa nona na Kalou, mo dou 
maroroi kemudou mai na gagadre ca ni yago sa 
veimecaki kei na yalo, 

12. Ka me uasivi na nomudou i valavala ena 
kedra maliwa na sega ni lotu, ni ra via vosataka e 
dua na ka ca baleti kemudou, ena sega ni rawa, ka 
ni ra raica sara tu ga na uasivi ni bula dou 
bulataka, ena ka oqori era na vakarokorokotaka 
kina na Kalou. 


Talairawarawa Kina Matanitu 

13. Dou talairawarawa kina i lesilesi kecega ni 
tamata ena vuku ni Turaga, se vua na tui o koya sa 
cecere sara nona lewa, 

14. Se vei ira na liuliu ni matanitu, se vei ira mada 
ga era talai mai mera mai veivesuki ena vuku ni 
cala, me ra vakavinavinakataki ni ra cakava tiko 
na cakacaka vinaka. 

15. Sai koya oqo na loma ni Kalou, meda dau caka 

vinaka tikoga, ka me rawa ni sogota kina na nona 
vosa vakalialia na tamata lialia - 

16. Ni dou sa galala, dou kakua ni vunitaki 
kemudou ena nomudou galala, ia dou bula me 
vaka na tamata ni Kalou. 

17. Dou rokova na tamata kecega. Lomani ira na 
veiwekani. Dou rerevaka na Kalou ka doka na Tui. 


Talairawarawa Vei Ira Na I Liuliu 

18. Oi kemudou na tamata lotu, dou 
talairawarawa vei ira na nomudou turaga ena 
rere, ka sega vei ira ga na turaga vinaka, se turaga 
yalo malumalumu, vei ira talega na turaga e 
voravora nona veiliutaki. 

19. Ni sa uasivi sara na bula me vaka oqo, ka sa 
vosota na rarawa ni sa vakararawataki vaka sega 
dodonu, ka ni vinakata me toso vua na Kalou. 

20. A ka vinaka cava dou na rawata, kevaka mo 
dou mokulaki ena nomudou cala, ka dou qai 
vosota? 

la ni dou cakava na ka vinaka, dou qai 
vakararawataki, ni dou vosota, ena saumi 
kemudou kina na Kalou. 

21. Ena ka sara ga oqori dou kacivi kina, baleti 
Karisito sa mai vosota na rarawa ena vukuda, ka 
laiva mai vei keda e dua nai vakarau ni bula me 
rawa ni da muria na mawe ni yavana. 

22. Ni sa sega ni kitaka e dua nai valavala ca, ka 
sa sega ni vosa veicavilaki na gusuna. 

23. Ni sa vakalialiai, e sega ni via sauma lesu; 

Ni sa kune ka rarawa, e sega ni vosa 
kudrukudru, 

la sa soli Koya taucoko ga vei koya sa ia na 
lewa dodonu; 

24. O koya sara ga e colata na noda i valavala ca 
me tau ena yagona kina kauveilatai; 

Me rawa kina vei keda nida a mate tu ena 
vuku ni valavala ca, meda bula vua na Kalou, ia 
na we ni kena kuita eda sa mai vakabulai kina. 

25. Ni dou sa vakataki ira na sipi sa lako sese, ia 
oqo dou sa lesu tale vei Koya nai vakatawa o Koya 
ka dau tiko ena yalomudou. 


Na Yalewa Me Vakamalumalumu Vua Na 
Tagane 


3. Oi kemudou na yalewa dou 


vakamalumalumutaki kemudou vua na 
watimudou, ka ni so era sega ni lotu, na nodra na 
lotu e sega ni vinakati kina na nomu vosa, ia na 
nomu i valavala ga. 

2. Era na raica tiko nomudou i valavala kei na 
nomudou yalo lokomi. 

3. Dou kua ni ukutaki kemudou vakalevu e 
taudaku - talitali na drau ni ulu, nai ukuuku 
koula, se daramaka nai sulu ni veitemaki - 

4. Me bibi ga na yalomudou, dina ni sega ni 
laurai, na kemudou totoka ni dou vakaiyautaki 
kemudou ena yalo malua, na yalomalumalumu, 
na bula oqo sa dau taleitaka na Turaga. 

5. Era sa dau vaka talega kina o ira na yalewa 

yalosavasava ena gauna e liu, era sauni ira tu 
vakavinaka, ka salavata na nodra 
vakamalumalumutaki ira vei ira na watidra; kei na 
nodra rerevaka tiko na Kalou. 

6. Me vakataki Sera ena nona dokai Eparama, ka 
dau kacivi koya noqu turaga, sai kemudou na 
nodrau kawa, mo dou dau caka vinaka, ka sega ni 
rerevaka e dua na ka e dauveivakarerei. 


Na Vosa Vei Ira Na Tagane Vakawati 

7. Oi kemudou talega na tagane vakawati, dou 
tiko vata kei na watimudou ena bula ni 
veirogorogoci, dou dau doka na watimudou, ni sa 
ka malumalumu sara o koya, ni dou sa tautauvata 
kecega ena mata ni Turaga, me kua ni drau dau 
tarova na nomudrau masu vata. 


Kacivi Ki Na Veivakalouvinakataki 
8. Na kenai otioti, vei kemudou kece me 
tautauvata na nomudou vakasama, ka dou 
veilomani vakai kemudou, ka dou veilomani sara 
ga me vaka na veitacini, ka dou dau yalovinaka, 
ka dau veicigomi, 
9. Dou kakua ni dau sauma na ca kina ca, se mo 
dou veivakasesewani ena vuku ni 
veivakasesewani, ia mo dou dau vakadrodroya 
tikoga na veivakalouvinakataki ni dou sa kacivi 
me vaka kina, mo dou na taukena kina nai 
votavota ni veivakalouvinakataki. 
10. O koya, 

“Sa vinakata na bula 

Ka me raica na veisiga vinaka, 

Me tarova na yamena mai na ca, 
Kei na gusuna, me kua ni vosataka na 
veivakaisini. 
11. Me lesu tani mai o koya ena ca ka kitaka 
na ka vinaka, 
Me vakasagara vagumatua na vakacegu ka muria 
sara. 
12. Ni matana na Turaga sa rai matua tikoga vei 
ira na yalododonu, 

Ka sa dautadola tu ga na daligana me rogoca 
na nodra masu; 
la o ira nai valavala ca sa cata sara ga na 

Turaga me dau raici ira.” 


Vakararawataki Ki Na Ka E Dodonu Kei Na Ka E 
Cala 

13. O cei me na vakacacani kemudou ni dou sa 
bulataka tiko na ka vinaka? 

14. la kevaka dou sa vakararawataki ena vuku ni 
bula dodonu, dou kua ni leqa, dou na kalouvinaka 
kina. “Dou kua ni tagaya ena nodra vei vaka rerei, 
se mo dou druka kina.” 

15. la dou qgarauna na yalomudou ni sa i tikotiko 
ni Kalou o Jiova, ka mo dou tu vakarau me sauma 
na vei taro ena tarogi yani vei kemudou, baleta nai 
nuinui dou sa vakanuinui tiko kina, ena rere kei 
na yalomalumalumu. 

16. Me vinaka na nomudou lewa e loma, ni ra na 
dusi kemudou ni dou tamata ca, ka me qai yaco ga 

mera na madua mai. 
17. E vinaka cake, mo dou vakacacani ena lewa ni 
Kalou, ka e ca sara ke dou cakava na veika ca. 


Na Rarawa Nei Karisito Kei Na Noda 

18. Sa vakararawataki oti o Karisito ena vuku ni 
valavala ca, o koya na yalododonu ena vuku ni 
sega ni yalododonu; me tuberi keda lesu vua na 
Kalou, ni sa vakamatei na yagona, ia sa bula na 
yalona. 

19. O koya talega sa lako ka laki vunau vei ira na 
yalo era vesuki tu ena vale ni veivesu - 

20. Ena gauna e liu e levu na talaidredre, ka ni sa 
waraki ira tiko na Kalou mera veivutuni, ni taya 
tiko na waga o Noa; a qai lewe vica sara e 
vakabulai, oiratou ga na vuvale nei Noa, mai na 
veivakamatei ni wai. 

21. E dua talega na  vakatautauvata ni 
veivakabulai na papitaiso (na papitaiso e sega ni 
kena kau tani na i valavala ca mai na yagoda, ia 
ena noda vakaraitaka ga i vuravura na 
veivakasavasavataki e vakayacora na Kalou ena 
noda bula e loma), e na kaukauwa ni tucake tale i 
Jisu Karisito. 

22. Asa lako cake ki lomalagi ka la'ki tiko ena 
liga i matau ni Kalou, ka sa lewa tu o Koya na 
kaukauwa ni agilosi, kei na nodra kaukauwa o ira 
era lewa tu na veiyasana vakalomalagi. 


4.0 koya oqo, ni sa vakararawataki o Karisito 


ena vuku ni noda i valavala ca, vei keda me dei 
tiko ena noda vakasama, o koya e vakararawataki 
ena yagona, ka e sega vua nai valavala ca. 

2. Esega ni mai bula tiko o koya e vuravura ena 
nona bula taucoko, me baleta na gagadre ca ka tu 
vei keda na tamata, ia ena vuku ga ni lewa ni 
Kalou. 

3. Vei keda, eda a bula tu mai ena dua na gauna 
ena bula vakasisila ka tekivu sara mai vei ira noda 
qase - eda a dauvakacaca, dau gagadre ca, dau 
mateni, dau veivala, dau marau vakalialia, dau 
garava na ka buli. 

4. Na ka oqo, era vosavakacacataki kemudou 
kina, ni ra sega ni raica mo dou bulataka na bula 
era vakayacora tiko. 

5. Ka era na tu taucoko, ena matai Koya ena 
lewai ira na bula kei ira na mate, ka mera na 
vakatusai ira vua. 

6. Ena vuku ni ka ogo, ea laki vunautaki kina nai 
tukutuku vinaka vei ira na mate, ni ra na lewai 
talega ena vuku ni nodra i valavala, ka tautauvata 
kei ira na bula tiko, ia mera bula vua na Kalou ena 
yalodra. 


Veigaravi Me Vakarokorokotaki Kina Na Kalou 

7. la sa voleka sara nai vakataotioti, o koya mo 
dou gumatua sara ka dau yadrava na 
masumasu. 

8. Na ka kece, me kua ni guilecavi mo dou dau 
veilomani vakaikemudou, “ni sa ubia na levu ni 

valavala ca na loloma.” 

9. Dou dau loma vinaka, ka me kakua ni dou 
dau veikaseti vakai kemudou. 

10. Me vaka dou sa dui ciqoma nai solisoli, dou 
vakayagataka sara vei kemudou, me vaka na 
dauveiqaravi vinaka ni kila tiko na loloma ni 
Kalou. 

11. Kevaka e dua me vosa, me vosa mai ena vosa 
ni Kalou. Kevaka e dua sa via cakava na cakacaka, 
me kitaka sara ena kaukauwa ni Kalou sa sovaraki 
mai, na veika kece me rokovi na Kalou, ena vuku i 
Jisu Karisito, o koya sa dodonu me nona na 
vakarokoroko kei na lewa ena gauna kecega ka 
sega ni mudu. Emeni. 


Na Rarawa E Vakarokorokotaki Kina Na Kalou 
12. Vei kemudou sa lomani, dou kakua ni lega 
taka na kaukauwa ni veivakacacani vei kemudou, 
me vaka dou sa vakadinadinataka tiko oqori, 

13. la ka mo dou reki ga, ni dou sa vakaitavi vata 
kei Karisito ena vakacacani, ni na vakaraitaki mai 
na nona i ukuuku vei kemudou, dou na gai reki 
vakalevu sara kina. 

14. Kevaka dou sa vakacacani ena vuku i Karisito, 
dou sa kalouvinaka kina, ni sa tiko vei kemudou 
na yalo e uasivi, ka yalo ni Kalou. Na ka era 
cakava era vosavakacacataki Koya, io vei 
kemudou me vakarokorokotaki tikoga o Koya. 

15. Me kakua ni dua vei kemudou, me laba, se 
butako, se vakarau kaukauwa, se me la'ki lewa 
tale e dua na bula ni dua na tamata. 

16. Kevaka e dua sa yaco vua na ka rarawa e 
vinaka mo vakararawataki ena vuku i Karisito, 
kakua ni madua kina, mo vosota ga, me rawa ni 
vakarokorokotaki kina na Kalou. 

17. Ni na yaco mai na gauna, me tekivu kina na 
veilewai ena vale ni Kalou, kevaka me sa 
vakayacori vei keda, cava na nodra i tinitini o ira 
era sega ni via rogoca na vosa ni Kalou? 

18. Vakacava mada “Kevaka sa rui savasava sivia 
na tamata lotu, Me ra na qai bula vakaevei na sega 
ni lotu, kei ira nai valavala ca?” 

19. O koya oqo, o ira kece era vakacacani ni ra 
caka vinaka tiko, me vaka na lewa ni Kalou, me ra 
solia taucoko na yalodra vua na dauveibuli, ena 
nona yalodina vei ira kecega. 


Vakatawani Ira Na Sipi 


5. Au sa kerea vakabibi vei ira na qase ni lotu era 
tiko vei kemudou, ni'u qase ni lotu talega oi au, 
kau sa tu kina oqo, me'u vakadinadina bula ena 
vuku ni nona vakacacani o Karisito, niu na 
vakaivotavota talega ena nona i ukuuku ena siga 
ena vakatakilai mai kina. 

2. Dou vakania na qele ni sipi ni Kalou era sa 
tiko kei kemudou, ka dou maroroi ira ni dou 
qaravi ira tiko, ka sega ena vuturi, ia ena yalo e 
taleitaka, ka sega ni sega ga kina nomudou taga, ia 
me lala talega kina nomudou taga. 

3. Dou kakua ni via boso ni cakacaka vei ira dou 
liutaka tiko, ia dou i vakarau vei ira na qele ni sipi, 
4. Ni na rairai mai nai vakatawa levu, ena qai 
mai soli kina vei kemudou na i sala vakaiukuuku 
ka sega ni takali rawa na kena serau. 


Talairawarawa Vua Na Kalou, Vorata Na Tevoro 
5. Vei kemudou na cauravou, dou vakarorogo 
vei ira nomudou qase, io, mo dou veirogorogoci 
vakai kemudou, ka dou vakasulumi kemudou ena 
yalo malumalumu, ni sa “Dau vorati ira na 
viavialevu na Kalou, la sa dau lomani ira na 
yalomalua.” 

6. O koya oqo mo dou qai vakamalumalumutaki 
kemudou ena ruku ni liga kaukauwa ni Kalou, 
ena qai laveti kemudou cake o Koya ena nona 
gauna ga. 

7. Dou vakatagara vua nomudou lega kecega, ni 
sa daunanumi kemudou o Koya. 

8. Dou tu vakarau, ka yadra tiko; ni sa 
veilakoyaki voli na kemudou meca na tevoro, me 
vaka na laione sa tagi vakadomoilevu, ni 
vakasagara tiko na kena. 

9. Dou vorati koya, ka me tudei nomudou 
vakabauta, ka mo dou kila ni sega ni o kemudou 
ga, dou sotava tiko na veivakacacani, o ira talega 
na wekamudou era tu ena veiyasai vuravura eso. 
10. la me nomudou na loloma ni Kalou, o koya sa 
kacivi keda ena nona bula vakai serau, ena vuku i 
Jisu Karisito, ena nomudou vosota vakalekaleka 
wale sara, me rawa ni dou 
vakataucokotaki, vakadeitaki, vakaukauwataki ka 
vakavinakataki. 

11. Me Nona tikoga na lagilagi, kei na lewa ena 
veigauna kecega me sega ni mudu. Emeni. 


Vosa Ni Tatau Kei Na Veivakacegui 

12. O Silivenuse, o koya na wekada yalodina me 
vaka noqu kilai koya, au sa vola ka 
vakamacalataka yani me kauta yani vei kemudou, 
mo dou vakayacora ka vakaraitaka, na dina ni 
Kalou, kei na Nona loloma dou bula tiko kina. 

13. Sa loloma yani vei kemudou nai soqosoqo lotu 
mai Papiloni, o koya dou sa veiwekani vata; ka 
vaka 

14. talega kina o Marika na luvequ. Dou dui 
veireguci vakai kemudou ena i regu ni loloma, ka 
me nomudou kece na vakacegu vei kemudou sa tu 
vata kei Jisu Karisito. Emeni. 

NAI KARUA NI VOLA NEI 


PITA 


Veikidavaki Kei 
Yalodina 


Na Vakabula Vei Ira Na 


1. Oi au o Saimoni Pita, na i talatala kei na 


apositolo i Jisu Karisito, ki vei ira sa tu vei ira na 
vakabauta dina me vaka sa tu talega vei keitou, 
ena yalododonu ni Kalou kei Jisu Karisito Na i 
Vakabula. 

2. Me vakalevutaki vei kemudou na loloma kei 
na vakacegu, ena nomudou sa kila na Kalou kei 
Jisu na Noda Turaga. 

3. Ni sa solia mai vei keda o Koya ena nona 
kaukauwa vaKalou na ka kecega sa yaga ena noda 
bula vakayago kei na noda bula vakayalo talega, 
ni da kilai Koya sa kacivi keda kina vanua 
vakaiukuuku kei nai valavala vinaka kecega. 

4. Ka sa yalataki talega vei keda na veika e levu 
ka talei sara, ena noda na taukena na vei yau talei 
vakayalo mai lomalagi, ena vuku ni noda sa 
tawasei keda tani mai na vei gagadre ca vaka 
vuravura. 


Na Tubu Vuavuai Ni Vakabauta 

5. la ena vuku ni ka oqo, mo dou vakaikuritaka 
na vakabauta e nai valavala vinaka, nai valavala 
vinaka e na kilaka, 

6. Na kilaka e na yalomalua, na yalomalua ena 
vosota, na vosota ena bula vaKalou. 


7. Na bula e  vakalou ena veilomani 
vakaveitacini, na veilomani vakaveitacini ena 
loloma. 


8. Kevaka sa tu vei kemudou na veika oqo, ena 
nomudou kila na noda Turaga o Jisu Karisito, ena 
dei ka vuavuai vinaka kina na nomudou bula. 

9. Vei koya sa sega vua na bula oqo, sa sega ni 
rai yawa ka mataboko ,sa guilecava talega ni sa 
vakasavasavataki oti na nona i valavala ca. 

10. O koya oqo, oi kemudou na veiwekani, dou 
vakataudeitaki kemudou vinaka, ena vuku ni 
nomudou kacivi kei na nomudou digitaki, kevaka 
mo dou bulataka tiko na bula e vakalou, dou na 
sega sara ni malumalumu se bale. 

11. Dou na curu doudou talega kina matamata ni 
koro Sega ni mudu, ena vuku ni noda Turaga kai 
Vakabula o Jisu Karisito. 


Sa Roro Tiko Mai Na Mate I Pita 

12. E na vuku ni ka oqo au na sega ni na cegu 
kina me'u na vakananumi kemudou ena vei ka 
oqo, e dina mada ga ni dou sa kila ka dei tu ena i 
vakavuvuli dina. 

13. lo, au vakasamataka ni sa dodonu vinaka, ni'u 
bula tiko ena noqu vale vakacevaceva oqo, me'u 
vei vakananumi tiko yani ena vuku ni ka oqo. 

14. Ni'u sa kila sa voleka noqu biuta tani na noqu 
vale vakacevaceva oqo, me vaka na nona 
vakaraitaka oti vei au o Jisu Karisito na noda 


Turaga. 

15. Au sa saga tiko ena noqu i gu, me'u vakota 
rawa e yalomudou na veika oqo, ni bera na noqu 
toki yani. 


Na Vakabauti Ni Vosa Ni Parofisai 

16. Keitou a sega ni vakadamudamuria e dua na 
vosa vagasegase ni veivakacalai mai vei ira na 
tamata eso, ena gauna keitou tukuna kina vei 
kemudou mo dou kila na kaukauwa kei na nona 
lako mai na noda Turaga o Jisu Karisito, ia keitou 
a bula vata sara ga, ka vakadinadinataka ena mata 
i keitou na Nona i ukuuku vakaTuraga. 

17. Keitou a tu ka vakadinadinataka na kena rogo 
mai lomalagi na domo vakaTuraga ka dokai, mai 
vua na Kalou o Tamada vua na Luvena, ena i 
ukuuku dina vakaTuraga, ka vaka; “0 koya oqo 
na Noqu gone ni toko au sa dau marautaka 
vakalevu.” 

18. Keitou a rogoca dina na domo ogo ni rogo mai 
lomalagi, ena gauna keitou tiko vata kina kei 
Koya, mai na ulunivanua tabu. 

19. Vei keda sa vakadinadinataki koya oti tu na 
vei vosa ni parofisai oqo, kua tale ni dou cakitaka 
mo dou rarama yani ena vanua butobuto, ka dou 
waraka tiko kina na kena kida mai na mataka, me 
na cadra mai kina e yalomudou na kalokalo i 
volasiga; 

20. Ka mo dou kila oqo, ni sega ni dua na 
parofisai ena i Vola Tabu me tukuna e dua na kae 
sega ni vakadinadinataki, 

21. Ni sa sega ni vu ni parofisai ena gauna e liu 
ena lewa ni tamata, sa vosa ga na tamata 
yalosavasava ni Kalou me vaka sa liutaki ira kina 
na Yalo Tabu. 


Na Vakavuvuli E Veivakarusai 


2. Sa dau tu talega na parofita vakailasu vei ira 


na noda qase, me vaka ni kua e tu nai vakavuvuli 
ni veivakacalai vei kemudou, era na vakacuruma 
tiko mai vakamalua nai vakavuvuli me yaco kina 
na veitawasei, era na cakitaka mada ga na 
veivakabulai levu mai vua na Kalou, io era sa 
nakita tikoga mera na rusa vakaidina kina. 

2. Ena lewe levu era na muria na nodra bula 
vakasisila, ni ra biliga ka vosavakacacataka na i 
vakavuvuli dina. 

3. Ena kocokoco ni nodra bula era na cavuta 
vakaukauwa vei kemudou na vosa ni veicavilaki; 
na nodra cakacaka ena veika era vakayacora, se 
bera ni bau vakavotukana me ra rawata e dua na 
ka ena vei gauna sa oti, na nodra vakarusai ena 
vakayacori ga. 


Nodra Rusa Na Vakavuvuli Vakailasu 
4. Kevaka me sa rawa vua na Kalou me tauri ira 

na agilosi era i valavala ca, ka vesuki ira ena 
sinucodo ka kolotaki ira yani kina butobuto mai 
eli, mera waraka tiko kina na nodra veilewai; 

5. Ka sega talega ni lomani ira na lewe i 
vuravura, ia ka qai vakabulai Noa ga kei iratou 
nona vuvale, o koya na dauvunau yalododonu, ka 
vunautaka tiko na waluvu me na vakarusai kece 
kina o ira na i valavala ca e vuravura. 

6. A sa vukica talega na koro levu o Sotoma kei 
Komora me dravusa, me kakua tale ni qai kilai, me 
rawa kina ni vakaraitaka tiko e dua nai dusidusi, 
vei ira kece na tamata i tovo ca. 

7. Sa vakabulai o Loti na yalododonu, ena nona 
sega ni taleitaka na nodra i vakarau vakasisila na 
tamata i valavala ca. 

8. E laki tiko sara ga o koya vata kei ira na 
tamata i valavala ca, ka sotava tiko kina ena nona 
yalododonu, na bula ca me rogoca, ka raica tiko e 
veisiga. 

9. Na Kalou sa dau kila na sala mera na 
vakabulai kina o ira na tamata ni Kalou, mai na 
veivakacacani ni vuravura, ka tauri ira tale tu ga 
vakamalua nai valavala ca, me ra waraka tiko kina 
na siga ni nodra cudruvi. 

10. Ka vakauasivi vei ira na bula lako ena gagadre 
ca ni yagodra, ka ra kitaka tu ga na ka sa dodonu 
vei ira. Era sega ni bau via rerevaka mera vosa 
vakacacataki ira na veiliutaki; 

11. O ira mada ga na agilosi, e tu vei ira na 
kaukauwa vakaitamera mera cakava na ka era via 
cakava, io e sega, ni ra via dusia e dua ena mata ni 
Turaga ena nodra cala. 


Na Ca Ni Vakavuvuli Vakailasu 

12. la o ira oqo, sa vaka na manumanu kila ni 
vakarau vakamatei, e ra vosataka tiko na ka ca ka 
sega tu ni kila na kenai balebale, io, era na mate 
ena nodra i tovo ca. 

13. Era na taura nai sau ni sega yalododonu, ena 
nodra vakamarautaki ira ena veimarau ca. Era sa 
tauvi duka ka qeleqelewa mai na nodra vakacalai, 
era qai mai via veitokani vata kei kemudou. 

14. Na matadra sa mata ga ni dauyalewa ka sega 
ni oti rawa nai valavala ca, era vakacalai ira na 
tamata sega ni kila ka. Na yalodra sa matau tu mai 
ena veivakaisini, e ra luve ni dauveivakarusai. 

15. Era sa butusevata na sala dina ka lako cala, era 
sa muria nai valavala i Pelami na luvei Posori, ena 
nona domona me taura nai sau, mai vua e dua na 
tamata sega ni yalododonu. 

16. la sa qai vunauci vakaukauwa ena nona cala: 
mai vua e dua na asa galu me vosa mai ena domo 
vakatamata, me dusimaka vua na parofita yalowai 
oqo na nona lega. 

17. Sai ira oqo na tobu wai sa maca tu, na o ka 
veivukayaki ena cagi kaukauwa, ni sa waraki ira 
tu na butobuto loaloa ka Sega ni mudu. 


Nodra Veivakaisini Na Vakavuvuli Vakailasu 
18. Era dau cavuta eso na vosa kamikamica ka tu 
e loma na gaga, ka ra dauveirawai ena gagadre ni 

ka vakayago, vei ira era sa drovaka mai na i tovo 
ca, ka ra sa vinakata na bula. 

19. Era sa qai yalataka tiko na sautu kei na galala, 
O ira mada ga era bobula tu ni veidabui ni sa 
vakatotogana na tamata na ka e vesuki kina. 

20. Kevaka era sa drovaka na veivagagai ni 
vuravura oqo, ena nodra sa kila nai vakabula na 
Turaga o Jisu Karisito, sa qai tu tale e dua na vatu 
ni tarabe mera na ulabaleta, ni vinaka cake sara 
mai nai tekitekivu ka ca vakalevu sara na i otioti 
ogo. 

21. Ni sa vinaka cake vei ira me ra kakua ni kila 
nai valavala dodonu, ka ca mera kila mada, ka gai 
vuki tani tale mai, ena i vunau tabu era sa kila oti. 
22. la sa yaco ga vei ira me vaka na dina ni vosa 
vakaibalebale, “sa lesuva tale na koli na nona lua,” 
kei, “na vuaka, ni sa sili oti, sa lako tale me la'ki 
giliraki koya ena soso.” 


Na Yalayala Ni Kalou E Sega Ni Lasu 


3. Oi kemudou na wekagu, ogo sai karua ni 


nogu i vola yani vei kemudou, (nai vola ruarua 
ogo na nogu i vola ni veivakayadrati mo dou dau 
nanuma tiko). 

2. Ka mo dou vakananuma na vosa era sa 
vosataka e liu na parofita yalosavasava, kei na 
neitou veivakaroti tiko, nai apositolo ni noda 
Turaga ka noda i Vakabula, 

3. Mo dou kila tiko: ni ra na lako mai na 
dauveiveretaki ca ena i otioti ni gauna ogo, era na 
vakaivalavalataki ira ena nodra gagadre ca, 

4. Fra dau tukuna, “ e vei na vosa yalayala ni na 
lako mai? E ra sa mate yani na qase, e sega ni dua 
na veisau e yaco ka tekivu mai nai vakatekivu.” 

5. Era sega ni vakasamataka: ni vosa ni Kalou e 
tekivu kina na lomalagi mai nai vakatekivu, ka 
tawasea talega na vanua mamaca mai na wai, ka 
sega ni yali na wai mai vuravura, 

6. E a vakarusai vuravura, ena kena luvuci ena 
waluvu mai na kaukauwa ni wai. 

7. lao lomalagi kei na vuravura sa tu e daidai sa 
maroroi tu ga ena vosa vata o ya, sa maroroi ki na 
bukawaga me yacova na siga ni lewa, kei na nodra 
vakarusai laivi na tamata i valavala ca. 

8. la, oi kemudou na wekaqu lomani, mo dou 
kua sara ni guilecava e dua naka oqo, vua na 
Kalou, e dua na siga e tautauvata vua ni dua na 
udolu na yabaki, kei na yabaki e dua na udolu, e 
tautauvata ga vua ni dua na siga 

9. E sega ni rawa ni daro na nona vosa yalayala 
na Turaga, me vaka era nanuma tiko eso, ia sa 
vosoti keda tikoga vakamalua ni sa sega ni 
vinakata tiko meda rusa, me da veivutuni taucoko 
ga na kai vuravura. 


Na Siga Ni Turaga 

10. la na siga ni Turaga ena lako mai me vaka 
na daubutako ena bogi, ena vakarusai na 
maliwa lala kei na veika e tevuki tu ena vei 

lomalagi, ena domo levu ni rorogo ni kurukuru 
ena waicala talega na veika ka tauri vuravura tu 
me bula kina; ena kama yavu o vuravura kei na ka 
kecega sa tu kina. 

11. O koya oqo, ni dou sa raica na kena 
vaqeavutaki o vuravura ena dua ga na loma ni 
gauna lekaleka, nai valavala cava dou na bula kina 
mo dou maroroya kina na savasava vakalou. 

12. Ni dou sa dauwaraka ka daugadreva sara na 
kena yaco mai na siga ni Turaga, ena yali kina o 
lomalagi ni sa kama, ena waicala talega na veika e 
tauri vuravura tu ni sa vakamai? 

13. la kivei keda; me vaka nona vosa ni yalayala, 
eda sa waraka na lomalagi vou kei na vuravura 
vou, ni ra na tiko kina nai valavala dodonu. 


Mo Tudei 

14. O koya, ogo, oi kemudou na wekaqu, ni dou 
sa vakanuinuitaka tiko na veika oqo, dou gumatua 
Me raici kemudou o koya, ni dou maroroi 

kemudou tiko mai na dukadukali kei na ka 
vakasisila ni vuravura. 

15. Ka mo dou kila na vosota vakadede ni noda 
Turaga eda sa vakabulai kina - me vaka na nona 
vosota talega na wekada o Paula, ena nona 
volavola mai ka tukuna tiko kina na veika e 
sotava, e vosota ena vuku vaKalou e soli vua. 

16. Me vaka talega ena nonai vola kecega, ni sa 
tukuna na veika oqo a sa tu kina na ka eso e 
dredre me kilai, ia o ira era sa sega so ni vuku ka 
sega ni lomadei, era sa kauta vakatani me vaka 
talega kina nai Vola Tabu kece, me ra na mate 
kina. 

17. O koya oqo, oi kemudou na wekaqu, ni dou sa 
kila vinaka mai liu, dou qarauni kemudou vinaka 
ena nomudou tudei, ni rawa mo dou rawai ena 
nodra veitemaki nai valavala ca; 

18. la dou tubu cake ena loloma kei na kila sara 
na noda Turaga o Jisu Karisito nai vakabula. Me 
soli vua na rokovi ena gauna oqo ka me sega ni 
mudu. Emeni. 

NAI MATAI NI VOLA NEI 


JONI 


Na Ka E Rogoci, E Raici, E Tarai 


1. naka e se tu sara mai ena i vakatekivu, o koya 
keitou a rogoca, ka keitou a raica ena matai keitou, 
o koya keitou a vakaraica matua, ka tara sara na 
ligai keitou, sa i koya na vosa ni bula - 

2. Na bula e vakaraitaki koya mai, ka keitou sa 
raica, ka kena i vakadinadina, ka tukuna vei 
kemudou na bula e sega ni mudu, ka dau tiko vata 
kei tamana sa mai vakatakilai Koya vei keda. 

3. O koya keitou a raica, ka rogoca ka tukuna vei 
kemudou, ni dodonu mo dou mai veitokani kei 
keitou; na neitou veitokani, keitou veitokani dina 
kei tamada kei na luvena o Jisu Karisito. 

4. Na ka oqo keitou sa volavola yani kina me 
rawa ni vakalevutaka na nomudou reki. 


Veitokani Kei Koya Kei Kemudou Talega 

5. Ogo nai tukutuku keitou rogoca mai vei koya 
ka tukuna vei kemudou, ni sa rarama na Kalou ka 
sa sega sara vua na butobuto. 

6. Kevaka eda tukuna tiko ni da veitokani kei 
koya, ka bula vakabutobuto tiko, eda sa lasu ga ka 
sega ni bulataka tiko na dina. 

7. la kevaka eda bula tiko ena bula ni rarama, ni 
sa rarama o Koya, ka da veitokani kei ira na 
wekada, na dra i Jisu Karisito na luvena sa 
vakasavasavataki keda oti mai na noda i valavala 
ca. 

8. Kevaka eda tukuna ni sega na noda i valavala 
ca, eda vakaisini keda tikoga, a sa sega ni tu vei 
keda na dina. 

9. Kevaka eda sa vakatusa na nodai valavala ca, 
sa yalodina ka yalododonu o Koya me vosota ka 
bokoca na noda i valavala ca, ka vakasavasavataki 
keda mai na ka kecega sa sega ni dodonu. 

10. Kevaka eda tukuna tiko ni da sega ni valavala 
ca, eda sa lasu tiko vua, ka sa sega ni tu vei keda 
na Nona vosa. 


2. Vei kemudou na luvequ lomani, au sa vola vei 
kemudou na veika oqo, me kua kina ni dou i 
valavala ca. Kevaka sa valavala ca e dua, sa dua na 
noda dau - tataro vei tamada, o Jisu Karisito na 
yalododonu. 

2. O Koya vakataki Koya sa mai buluta na noda i 
valavala ca, ka sega ni noda ga, ia o ira kece talega 
na lewe i vuravura. 


Na Vakatovolei Ni Noda Kilai Koya 

3. Ena ka ogo eda sa kila kina ni da sa kilai Koya, 
kevaka eda muria nona i vunau. 

4. Ke dua e tukuna, “Au kilai Koya,” ka sega ni 
muria na nona i vunau, e tamata lasulasu, ka sega 
ni tu vua na dina. 

5. la o koya sa muria na nona vosa, sa tu 


vakaidina vua na loloma vakalou. Ena ka oqo eda 
sa kila kina ni da sa tuvata kei Koya. 

6. Okoya e tukuna ni rau sa tuvata kei Koya, 
e dodonu me vakaivalavalataki koya me vaka na 
Nona i valavala. 

7. Oi kemudou na wekaqu, au sega ni vola vei 
kemudou e dua na vunau vou, ia nai vunau 
makawa ga mai liu dou a dau rogoca. Na i vunau 
makawa oqo na vosa dou a rogoca mai nai 
vakatekivu. 

8. Me'u tukuna tale, e dua nai vunau vou au 
vola vei kemudou, na ka oqo sa dina vua, vei 
kemudou talega, baleta na butobuto sa yali yani, 
ka sa cilavi keda tu oqo, o koya na rarama dina. 

9. O koya e tukuna ni sa tu vua na rarama, ka qai 
cata tiko na wekana, o koya e se tu vinaka sara 
tuga ena butobuto me yacova mai oqo. 

10. O koya sa lomana na wekana sa tuvata kei na 
rarama, ena sega ni rawa ni dua na ka ni 
veivakaleqai mena vakamalumalumutaki koya. 

11. la o koya e cata na wekana e tu sara ga e na 
butobuto, ka bula lako ena butobuto, ena sega ni 
kila na vanua e lakova tiko, baleta na butobuto sa 
vaka matabokotaka na matana. 


Nai Tuvaki Ni Bula Vakayalo 

12. Au vola yani oqo vei kemudou, na luvequ, 
baleta na nomudou i valavala ca sa bokoci ena 
vuku ni yacana. 

13. Au vola yani oqo vei kemudou, na qase, baleta 
ni dou sa kilai Koya ka bula mai nai vakatekivu. 
Au vola yani oqo vei kemudou na cauravou, ni 
dou sa vakamalumalumutaka na vuni ca. Au sa 
vola yani oqo vei kemudou, na gone lalai, ni dou 
sa kilai tamada. 

14. Au vola yani oqo, vei kemudou na qase, ni 
dou sa kila o koya ka bula mai nai vakatekivu. Au 
vola yani oqo vei kemudou na cauravou, ni dou sa 
kaukauwa, ka tu vei kemudou na vosa ni Kalou, 
ka dou rawa ni vakamalumalutaka na kaukauwa 
ni vuni ca. 


Kua Ni Lomani Vuravura 

15. Dou kakua ni lomani vuravura, se na veika sa 
vaka vuravura, kevaka e dua e lomani vuravura, 
na loloma i tamada sa sega ni tiko vua. 

16. Na veika kece etu e vuravura - na gagadre ca 
ni yago, na gagadre ca ni mata, kei na bula 
dokadoka - na ka oqo e sega ni mai vei tamada, ia 
sa mai vuravura ga. 

17. O vuravura sa tekivu me yali tiko yani, kei na 
kena gagadre ca taucoko; ia o koya ga sa cakava 
na loma ni Kalou ena tudei me sega ni mudu. 


Veivakacalai E Nai Otioti Ni Auwa 
18. Oi kemudou na luvequ, sai otioti ni gauna 
ogo; me vaka dou sa rogoca ni sa lako tiko mai na 

meca i Karisito, me vaka ni sa levu sara tuga oqo 
na meca i Karisito, ka me rawa ni da kila kina, ni 
sai vakataotioti ni gauna oqo. 

19. Era lako tani yani mai vei keda, ia era sega ga 
ni wili vei keda, kevaka mera a wili vei keda kera 
a tikoga kei keda, ia nira sa lako tani era na 
vakaraitaki ira ga mai, ni sega sara ga ni dua vei 
keda me tuvata kei ira. 

20. la dou sa lumuti oti tu, mai vua na 
yalosavasava, mo dou kila kina na ka kecega. 

21. Au sega ni vola yani oqo vei kemudou baleta 
ni dou sega ni kila na dina, ia baleta ga ni dou sa 
kila tiko ka sega ni dua e rawa ni lasu ni sa tiko na 
dina. 

22. O cei na lasulasu ia, o koya ga sa cakitaka ni o 
Jisu e Karisito? O koya na meca i Karisito, e 
cakitaka na tamada kei na luvena. 

23. O koya e cakitaka na luvena, sa sega ni tu vua 
o Tamada, o koya e vakatusa na luvena, sa tu vua 
o Tamana. 


Me Tu Vei Iko Na Dina 

24. O koya oqo me tudei ena yalomudou, na ka 
dou a rogoca mai na vakatekivu kevaka me sa tiko 
vei kemudou na ka dou a rogoca mai nai 
vakatekivu, na luvena kei tamana e rau na tu 
vakaidina vei kemudou. 

25. Kei na ka sa yalayala oti tu kina o koya me 
solia vei keda - na bula sega ni mudu. 

26. Na veika oqo au sa volavola kina vei 
kemudou, ena vukudra na dauveivakaisini vei 
kemudou. 

27. la nai lumu dou sa lumuti tu kina mai vei 
koya, sa tu qori vei kemudou, e sega tale ni qai 
yaga me dua e vakavulici kemudou; ia na 
veilumuti vata ga ka vakavulici kemudou mo dou 
kila kina na veika kecega, e dina taucoko, ka sega 
ni ka lasu, me vaka ga nonai vakavuvuli vei 
kemudou, mo dou tu ga vua. 


Ira Na Luve Ni Kalou 

28. Oqo, vei kemudou na luvequ, mo dou tu dei 
vua, ena gauna ena rairai mai kina, meda sa na 
vakarau tu ka me kakua na madua vei Koya ena 
nona lako mai. 

29. Kevaka dou kila ni sa yalododonu o koya, mo 
dou kila ni o ira kece era bulataka na yalododonu 
era vakasucumi vou mai vua. 


3. Raica na kena levu ni loloma sa vakayacori vei 
keda mai vei tamada, meda vakatokai kina meda 
luve ni Kalou! O koya ogo era sega ni kilai keda 
kina o vuravura, ni ra sega ni kilai Koya. 

2. Kemudou na luvequ, eda sa luve ni Kalou; e 
se bera ni vakatakilai mai eda na vakaevei ena siga 
mai muri, ia eda sa kila tikoga ena gauna sa 
vakaraitaki Koya mai kina, eda na qai tautauvata 
kei Koya, ka ni da sa qai raici Koya ena matada 
dina. 

3. O koya sa tu vua nai nuinui oqo ena 
vakasavasavataki koya, me vaka ni sa savasava 
sara tu ga o koya. 


Nai Valavala Ca Kei Na Luve Ni Kalou 

4. O koya yadua sa i valavala ca sa talaidredre 
kina i vakavuvuli dina, ni sa valavala ca na 
talaidredre ki na i vakavuvuli dina. 

5. Ni dou sa kila ni sa vakatakilai Koya o Koya, 
ena nona mai bokoca na noda i valavala ca, ka e 
sega tu vua na i valavala ca. 

6. O koya e tu vata kei Koya ena sega ni valavala 
ca. O koya e valavala ca e se bera ni rogoci Koya 
se kilai Koya. 

7. Oi kemudou na luvequ, me kua ni dua me 
dabui kemudou. O koya sa i valavala dodonu, sa 
dodonu ga, me vaka ga na nona valavala dodonu. 
8. O koya sai valavala ca, sa luve ni tevoro, ni sai 
valavala ca na tevoro mai nai vakatekivu. Ogo na 
vuna e lako mai kina na luve ni Kalou, me mai 
vakarusa na cakacaka ni tevoro. 

9. O koya yadua e sucu vou mai vua na Kalou e 
sega vei koya nai valavala ca, baleta ni sa sucu vou 
mai vua na Kalou. 


Nai Vakaro Ni Loloma Me Vakayacori Sara 

10. Na ka oqo ena vakatakilai Koya ga na luve ni 
Kalou kei na luve ni tevoro; ka sa sega ni luve ni 
Kalou o koya e sega ni valavala dodonu, kei koya 
talega e sega ni lomana na wekana. 

11. Oqo nai tukutuku dou a rogoca mai nai 
vakatekivu me da veilomani vakaveiwekani. 

12. Ka me kua ni vakataki Keni, o koya sa yaloca 
vua na tacina ka oti qai vakamatei koya. A cava e 
labati koya kina? Baleta ni valavala vakatani, o 
tuakana e valavala dodonu. 

13. Dou kakua ni kurabui, na wekaqu, kevaka e 
cati kemudou o vuravura. 

14. Ka me da kila ni da sa vakaleleci tani mai na 
mate kina bula, me da lomani ira na veiwekani ka 
o koya e sega ni lomana na wekana sa tiko ga ena 
mate. 

15. O koya e cata na wekana sa daulaba, ka mo 
dou kila, o ira na daulaba e sega ni nodra na bula e 
sega ni mudu. 


Nai Vakaraitaki Ni Loloma 

16. Ena ka oqo eda kila dina kina na loloma, ka ni 
solia na Nona bula ena vukuda. Ka sa dodonu 
vaka kina meda solia na noda bula ena vukudra 
na wekada. 

17. la o koya sa tu vua nai yau ni vuravura ogo, 
ka raica na wekana ni vakaloloma tu, ka sega 
mada ga ni bau kauwaitaki koya, e rawa vaka 
cava me tukuna ni tiko vua na loloma ni Kalou? 
18. Oi kemudou na luvequ, meda kua ni 
vakaraitaka na loloma ena vosa walega se na 
yameda, ia ena cakacaka kei na dina. 

19. Ena ka ogo eda sa kila kina ni sa tu vei keda 
na dina, ka vakadinadinataka na yaloda. 


1029 


20. Kevaka e beitaki na yaloda, na Kalou e levu 
cake, mai na yaloda, ka kila na ka kecega. 

21. Kemudou na luvequ, kevaka e sega ni beitaki 
na yaloda, eda sa tu vakarau vua na Kalou. 

22. Na ka eda kerea vua ena solia vei keda baleta 
ni da maroroya na Nona i vakaro, ka cakava na ka 
sa vinakata o Koya. 

23. Ogo na nona i vakaro: meda vakabauta na 
yaca ni luvena o Jisu Karisito ka veilomani, 
vakalevu sara, me vaka na Nona i vakaro vei keda. 


Na Yalo Ni Dina Kei Na Yalo Ni Veivakacalai 

24. O koya sa muria na Nonai vakaro sa tudei vei 
Koya, o koya talega ena tu vua. Ena ka oqo eda sa 
kila kina ni sa tu vei keda o Koya, ni sa tiko vata 
kei keda na Nona Yalo Tabu. 


4. Vei kemudou na luvequ, dou kakua ni 
vakabauta na yalo kecega, ia dou vakatovolei ira 
na yalo oqori, se ra yalo mai vua na Kalou se sega; 
baleta ni levu na parofita vakailasu era sa cowiri 
tu oqo e vuravura. 

2. Ena ka ogo, dou na kila kina na yalo sa mai 
vua na Kalou; na yalo kece e vakatusa ni o Jisu 
Karisito sa yaco me mai tamata, na yalo oqo sa 
mai vua na Kalou. 

3. Kei na yalo kece e sega ni vakatusa, ni o Jisu 
Karisito e sega ni bulataka na bula vakatamata na 
yalo oqo, e sega ni mai vua na Kalou. Oqo sara ga 
na yalo ni meca i Karisito, o koya dou sa rogoca ni 
na lako mai, a sa tu sara ga oqo vei keda e daidai. 
4. Oi kemudou sa nona na Kalou, na luvequ, dou 
sa vakamalumalumutaki ira, baleta ni sa levu o 
Koya sa tiko vei kemudou, ka lailai o koya sa tiko 
e vuravura. 

5. O ira era sa tamata vakavuravura. Ka ra na 
vosataka tikoga na veika vakavuravura, o 
vuravura ena vakarogoci ira, 

6. Oi kemudou na luvequ sa nona na Kalou. O 
koya e kila na Kalou ena rogoci keda; o koya e 
sega ni nona na Kalou ena sega ni rogoci keda. 
Ena ka ogo eda na kila kina na yalo ni dina, kei na 
yalo ni veivakacalai. 


Kilai Na Kalou Mai Na Loloma 

7. Kemudou na luvequ, me da veilomani 
vakalevu, ni loloma sa mai vua na Kalou; o koya 
sa dauloloma sa vakasucumi vou mai vua na 
Kalou, ka sa kila na Kalou. 

8. O koya e sega ni loloma e sega ni kila na 
Kalou, ka ni sa loloma na Kalou. 

9. Ena ka oqo sa vakaraitaka mai kina vei keda 
na loloma ni Kalou, ni sa solia mai ki vuravura na 
luvena e dua bau ga, ka meda rawa ni bula ena 
vukuna. 

10. Sai koya ogo na loloma, e sega ni noda lomana 
na Kalou, ia ena nona lomani keda, ka tala mai 
kina na luvena me mai buluta na noda i valavala 
ca. 

11. Kemudou na luvequ, kevaka sa lomani keda 
tu vaka oqo na Kalou, sa dodonu vakalevu cake 
sara meda veilomani vaka i keda. 


Raici Na Kalou Mai Na Loloma 

12. E sega ni se bau dua me raica na Kalou ena 
dua na gauna. Kevaka eda veilomani vaka i 
keda, na Kalou ena tiko kei keda, kei na nona 
loloma ena tudei vei keda. 

13. Ena ka oqo eda sa kila kina ni da sa tuvata kei 
Koya, ka sa tu vei keda o Koya, baleta ni sa 
sovaraka o koya ki yaloda na yalona. 

14. Ka eda sa raica ka tusanaka ni sa tala mai o 
tamada na luvena mei vakabula kei vuravura. 

15. O koya yadua e vakatusa ni o Jisu e luve ni 
Kalou, ka e vakaraitaka ni Kalou e tiko vua, o koya 
talega e tu vata kei na Kalou. 

16. Ka eda rawa ni kila ka vakabauta na nona 
lomani keda na Kalou. Na Kalou sai koya na 
loloma, o koya e tu vua na loloma, e tu vua na 
Kalou, ka rau sa dua vata kei na Kalou. 


Na Taucoko Ni Loloma 

17. Na loloma sa vakayacora vei keda meda 
yalogaga ena siga ni veilewai; ni sa vakakina o 
Koya, kei na noda bula gaga e vuravura 

18. Na loloma e sega ni kila na rere; ia na loloma e 
taucoko e vakayalia na rere, baleta na rere edau 
veivakatotogani. la o koya e se rere tikoga e sega 
ni tu vua na loloma. 

19. Eda lomani Koya baleta ni a lomani keda e liu 
o koya. 


Talairawarawa Mai Na Vakabauta 

20. Kevaka e dua e tukuna, “Au lomana na 
Kalou,” ka cata na wekana, o koya na tamata 
lasulasu; baleta na wekana e rau veirai tikoga e 
veisiga, qai rawa vakacava vua me lomana na 
Kalou ni sega ni rawa ni raica e matana. 

21. Oqo nai vakaro sa tau mai vua, me baleti 
keda; o koya e lomana na Kalou e dodonu me 
lomana talega na wekana. 


5.0 koya yadua e vakabauta ni o Jisu na Karisito 


e sucu vou mai vua na Kalou, o koya yadua sa 
lomana o koya sa vakatubura, sa lomani koya 
talega o koya sa vakatuburi. 

2. Ena ka oqo eda sa kila ni da sa lomani ira na 
luve ni Kalou, ni sa lomana na Kalou ka muria na 
nona i vakaro. 

3. Oqo na loloma vua na Kalou, me maroroi 
nona i vakaro. Na nona i vakaro e sega ni dua na 
kena i colacola. 

4. Ni sa rawai vuravura o koya yadua sa 
vakasucumi vou mai vua na Kalou. 

Sa yaco oti na qaqa ka sa vakamalumalumutaki oti 
kina o vuravura - e na noda vakabauta. 

5. O cei sa vakamalumalutaki vuravura, o ira 
duadua ga era vakabauta ni sa luve ni Kalou o 
Jisu? 

E Kilai Deivaki Nai Vakadinadina E Vakalou 

6. O koya sa lako mai ena wai kei na dra, ka sega 
ni wai walega, ia na wai kei na dra. Sai koya na 
Yalo Tabu sai vakadinadina kina, baleta na Yalo 
Tabu na vuni dina. 

7. Ni ratou sa lewe tolu sa tukutuku tiko mai 
lomalagi: O Tamada, na vosa kei na Yalo Tabu; 
ratou sa duavata na tolu oqo. 

8. Ka ratou lewe tolu talega sa tukutuku tiko e 
vuravura: na Yalo, na wai kei na dra; ratou sa dua 
ga na tolu oqo. 

9. Kevaka eda ciqoma na i tukutuku ni tamata, 
nai tukutuku ni Kalou e cecere sara, oqo nai 
tukutuku ni Kalou na nona vakaraitaki Koya na 
luvena ena veika e vakayacora. 

10. O koya e vakabauta na luve ni Kalou sa i 
vakadinadina bula o koya; ka o koya e sega ni 
vakabauta na Kalou e sega ni dua na dina e tu 
vua, baleta ni sega ni vakabauta nai tukutuku sa 
solia vua na luvena, na Kalou. 

11. Ogo nai tukutuku: sa solia vei keda na Kalou, 
o ya na bula e sega ni mudu, ia na bula ogo sa tu 
vua na luvena. 

12. O koya ga sa tu vua na Luvena, sa tu vei koya 
na bula; o koya e sega ni tu vua na luveni Kalou, 
ena sega ni dua na bula me tu vua. 

13. Au sa vola yani na veika oqo, vei kemudou sa 
vakabauta na luve ni Kalou, mo dou kila ni sa 
nomudou na bula e sega ni mudu, ka mo dou 
gumatua tikoga ni dinata na luve ni Kalou. 


1 JONI 


Masu Ena Loloma Kei Na Veivakadeitaki 

14. Na ka ga ogo eda sa dei kina vua, ni dua na ka 
eda kerea me vaka na lomana, sa rogoci keda o 
Koya. 

15. Kevaka eda kila ni sa rogoci keda o Koya, e na 
ka eda kerea, eda na rawata dina na ka eda kerea. 
16. Kevaka e dua sa raica tiko na wekana ni sa 
cakava tiko nai valavala ca ka sega ni na yaco kina 
vua na mate, me na masu o koya, ena qai solia mai 
na bula vei koya e valavala ca tiko ka sega ni na 
mate kina, e tiko nai valavala ca e yaco kina na 
mate. Au sega ni tukuna qo mo dou masulaka na 
veika o ya. 

17. Na ka kece e sega ni dodonu e i valavala ca, ka 
e tiko nai valavala ca e sega ni yaco kina na mate. 


Mo Kila Na Dina - Ka Cata Na Lasu 

18. Eda sa kila, ni sa sega ni valavala ca o koya e 
vakasucumi mai vua na Kalou; ia o koya sa sucu 
vou vua na Kalou mena maroroi koya, ka ni sega 
ni rawa ni tarai koya na vuni ca. 

19. Eda kila ni da sa nona na Kalou, ia o ira na kai 
vuravura era tu ena ligana na tevoro. 

20. Eda sa kila ni sa lako mai na luve ni Kalou ka 
solia vei keda na vuku, me rawa ni da kilai Koya 
kina na vuni dina; nida sa tuvata kei na vuni dina, 
O Jisu Karisito na luvena. Sai Koya ogo na Kalou 
dina, kei na vuni bula e sega ni mudu. 

21. Oi kemudou na luvequ, dou maroroi 
kemudou mai na veimatakau. Emeni. 

2 JONI 


NAI KARUA NI VOLA NEI 


JONI 


Veikidavaki Kei Na Vakabula Vua Na Marama Sa 
Digitaki 


Vua Na Qase 

1. Vei koya na marama sa digitaki kei ira na 
luvena, o ira au sa dau lomana dina, ka sega ni mai 
vei au duadua ga, mai vei ira talega sa kila na dina. 
2. Ena vuku ni dina sa bula tu vei keda, ena tu ga 
vei keda ka sega ni mudu. 

3. Me nomudou na loloma, na yalololoma, kei na 
vakacegu mai vua na Kalou o tamada, kei na turaga 
o Jisu Karisito, Na Luvei Tamada, ena dina kei na 
loloma. 


Lako Ena i Vakaro I Karisito 

4. Sa ka levu noqu marau ni'u raica eso na 
luvemudou sa muria tiko nai vakavuvuli dina, me 
vaka eda sa vakaroti kina mai vei Tamada. 

5. Ena ka oqo au sa vakamasuti iko kina, 
vakamarama, ni sega tale ni dua nai vakaro vou au 
vola yani vei iko, ia o koya ga eda sa kila oti tu mai: 
meda veilomani vakalevu sara. 

6. O koya oqo na loloma, meda bula ka lako me 
vaka na nona i vakaro. Oqo nai vakaro o sa rogoca 
oti mai ena i vakatekivu, mo bula ka lako voli kina. 


Qarauna Na Nodra Dauveivakacalai Na Meca I 
Karisito 
7. Ni ra sa lewe levu na dauveivakacalai sa tu 

e vuravura nikua, ka ra sega ni vakatusa ni o 
Jisu Karisito e mai bula vakatamata. Sai ira oqo 
na dauveivakacalai ka ra meca i Karisito. 

8. Dou qarauni kemudou, me kua na guce ena 
ka eda sasaga tiko kina, ni da na taura na kena i 
sau. 

9. O koya e vukitani mai nai vakavuvuli i 
Karisito, ena sega ni tu vei koya na Kalou. la o 
koya e maroroya nai vakavuvuli i Karisito, e rau 
na tu ruarua vua na Tamada kei Koya na 
luvena. 

10. Kevaka e dua e lako mai vei kemudou, ka 
sega ni tiko mai vua nai vakavuvuli vakaogo, 
dou kakua ni vakacurumi koya ena nomudou 
veivale, se mo dou kidavaki koya yani, 

11. O koya ena marautaki koya yani, sa takavi 
koya nai valavala vakatevoro e tu vua. 


Na I Tatau Kei Na Vakanuinui Vinaka I Joni 
12. E levu na ka au via vola yani vei kemudou, 
sa sega ni rawa kina vei au me'u tukuna taucoko 
e na wai ni volavola kei na taga ni pepa, ia au sa 
nuitaka tiko me'u na lako sara ga yani medatou 
na la'ki veisotari mata, me rawa nidatou reki 
kina vakalevu sara. 

13. O ira na luvedra na yalewa sa digitaki, era 
sa loloma tu yani. Emeni. 


3 JONI 


NAI KATOLU NI VOLA NEI 


JONI 


Veikidavaki Kei Na Vakabula Vei Kaio 

Vua Na Qase 

1. O, au na gase vua na luvequ o Kaio, au sa dau 
lomana vakaidina: 

2. Na luvequ, noqu masu mo vakasaututaki ena ka 
kecega ka mo bula vinaka, me vaka ni sa bula 
vinaka na yalomu. 

3. Sa dua na ka na levu ni noqu marau ni ra mai 
tukuna vei au na veiwekani, ena nomu maroroya 
tiko na dina, kei na nomu bula voli kina. 

4. Kae sega ni dua na marau vei au, me tautauvata 
na noqu dau marautaka me'u rogoca, ni dua na 
luvequ e bulataka tiko na dina. 


Vakacaucautaki O Kaio Ena Nona Loma Soli 

5. Na luvequ, na ka kece mo cakava, vei ira na 
mata veiwekani se vei ira era vulagi, mo cakava ena 
yalomu dina. 

6. Ni nomu loloma era na la'ki tukuna ena 
matadra nai soqosoqo lotu. Mo dau vukei ira ena 
nodra kau lotu me vaka ni sa vinaka vua na Kalou, o 
sa cakava tiko e dua na cakacaka vinaka. 

7. Baleta ni ra lako tiko ena vuku ni yaca ni 
Turaga, ka sega ni dua na ka mera saumi tiko kina. 
8. E dodonu meda vukei ira sa vakaoqo, me rawa 
ni da duavata tiko ena kena vakatetei na dina. 


O Jiotirivi Kei Timitirio 
9. Au sa vola oti kina sogosogo lotu, ia o Jiotirivi 

o koya sa dau vinakata tu ga me liu vei ira 
kecega; e sega ni via ciqomi keitou. 

10. O koya oqo, kevaka au na lako yani, au na 
vakasamataka na ka e cakava vei keitou, ena 
nona vosa vakacacataki keitou ena vosa e sega 
ni kilikili. 

Kenai karua ena nona sega ni taleitaki ira na 
mata veiwekani; kei na nona tarovi ira o ira era 
via toso i liu, mera biuta kina nai sogosogo lotu. 
11. Na luvequ, kakua ni vakatatamuria na ca, 
kitaka ga na ka vinaka. O koya e caka vinaka sa 
mai vua na Kalou, ia o koya e cakava na ka ca e 
sega ni mai vua na Kalou. 

12. O Timitirio na kenai tukutuku e uasivi mai 
vei ira kecega, kei na nona dei tu ena dina. 
Keitou sa dau ni tukutuku vaka talega kina, ka 
dou sa kila ni sa dina na neitou i tukutuku. 


Veitataunaki Kei Na Vakanuinui Vinaka 

13. Sa levu na ka au via vola yani, ia au sa sega 
ni vinakata me'u volavola yani ena peni kei na 
wai ni volavola, 

14. Au sa vinakata sara ga me'u raici iko ena 
dua na gauna lekaleka mai oqo, me rawa ni daru 
veivosaki ka veitalanoa ena nodaru veirai mata. 
Me nomu tiko na vakacegu. Sa loloma yani o ira 
na veiwekani vei iko. Ciqomi ira na veiwekani 
ena dui yacadra. 


JUTA 


NAI VOLA NEI 


JUTA 


Na Veikidavaki Kei Na Vakabula Vei Ira Na 
Kacivi 

1. O Juta, nai talatala i Jisu Karisito, ka taci Jemesa, 
vei ira sa kacivi, ka vakasavasavataki mai vua na 
Kalou na tamada, ka maroroi mai vei Jisu Karisito. 

2. Me vakalevutaki vei kemudou na yalololoma, 
na vakacegu, kei na loloma. 


Maroroi Ni Vakabauta 

3. Oi kemudou sa lomani, au sa saga vakaukauwa 
me'u vola vei kemudou ena vuku ni bula sa noda 
kecega, ka au raica ni vinaka cake na noqu via 
volavola vei kemudou, mo dou marautaka ka 
vakacegui ga ena vakabauta sa soli vei ira sa lotu. 

4. Nisa curu lo mai na tamata eso ka sega ni kilai, 
ni ra sa vakadinadinataki mai liu ena nodra bula, ka 
era sega ni lotu, ka era vukica vakatani na loloma ni 
Kalou mera cakava na ka vakasisila, ka cakitaki 
Jiova na Kalou duadua ga kei na noda Turaga o Jisu 
Karisito. 


Na Vuki Tani Ena Gauna E liu Kei Na Gauna Oqo 

5. Ia au vinakata me'u vakananumi kemudou kina, 
e dina ni dou sa kila, ni sa vakabulai ira na tamata 
mai Ijipita o Jiova, e qai vakamatei ira na sega ni 
vakabauta. 

6. O ira na agilosi era sega ni dei ena nodra i tutu 
dina, ia ka ra biuta mai na nodra i tikotiko, ka sa 
vakarautaki tu vei ira na  sinucodo ni 
veivakararawataki ena vanua butobuto, ka me yaco 
mada na siga ni lewa. 

7. Sa vaka kina o Sotoma kei Komora kei ira na 
veikoro volivolita - ni ra sa soli ira ki na veidauci 
vakaveitalia kei na veiyago vata, oqo sai vakaraitaki 
ni rarawa levu kei na veivakararawataki ni 
bukawaga e sega ni mudu. 

8. Sa vaka kina o ira na dautatadra ka 
dauvakadukadukalitaka tiko na yagodra, ka ra beca 
na veiliutaki, ka era vosa vakacacataki ira na turaga. 

9. lo, o Maikeli na agilosi uasivi, e veileti kei na 
tevoro, ka veiletitaka na yagoi Mosese, sa sega ni 
doudou me vosavakacacataki koya, ka vaka, “me 
cudruvi iko o Jiova!” 

10. la o ira ogo era vosacataka na ka era sega tu ni 
kila; na ka era sa kila tu, era tautauvata tu ga kei na 
manumanu kila rerevaki, era sa vakarusai ira tikoga 
vaka i ira. 

11. Ena ca vei ira! Ni ra sa muria nai valavala i 
Keni, era kocova na i yau me vakataki Pelami, ka ra 
na mate me vaka na talaidredre nodra na luve i 
Kora. 


Na Ca Kei Na Rusa Ni Vuki Tani 

12. Oqo na lewa ena basika ena nomudou kana 
magiti, era na sega ni rere nira kana vata kei 
kemudou, era na nanumi ira ga ni ra sa kana. Era na 
vaka na o ka sega na kena uca, era na dau 

veitosoyaki tu ga vaka na cagi; era vaka na vuni 
kau tubu vinaka ka sega tu ni dua na vuana, era 
mate vakarua, na wakadra e cavuraki laivi; 

13. Na kaukauwa ni ua ni wasawasa, e 
vakavotua cake na ka mera na madua kina; na 
kalokalo dau veitosoyaki sa waraki ira tu, me na 
vakacilava vei ira na butobuto loaloa e sega ni 
mudu. 

14. O Inoke, nai kavitu ni taba tamata mai vei 
Atama, ka e parofisaitaka talega na nodra bula 
na tamata oqo, ka vaka, raica, o Jiova sa lako 
vata mai kei ira na tini na udolu na 
yalosavasava. 

15. “Me ia na veicudruvi vei ira kecega, ka me 
na lewai ira na sega ni lotu, ena nodra i valavala 
era vakayacora ka sega ni Vakalou, kei na 
veivosa ca kece era tukuna Vua, o ira era sa sega 
ni kila na Kalou.” 


Yalataki Na Vuku Tani 

16. Sai ira oqo na dauvosakudrukudru, ka 
dauvakaduiduile, ka dau muria na gagadre ca ni 
yagodra; kei na gusudra edau cavuta na veivosa 
veibeci lelevu, ka vakarokoroko veivakaisini vei 
ira na tamata, me ra veirawai kina. 

17. Ia, oi kemudou, sa lomani, dou nanuma na 
vosa era cavuta nai apositolo ni noda Turaga o 
Jisu Karisito: 

18. Ni ra sa tukuna vei kemudou, ni na so na 
dauveivakasesewani ena i vakataotioti ni gauna 
oqo, era na dau vakaivalavalataki ira ena 
dodoma ca vakasisila. 

19. Sai ira oqo na dau taleitaka na marau 
vakavuravura, ka era dau vakavu veisei, ka sa 
sega ni tu vei ira na Yalo Tabu. 


Maroroya Nomu Bula Vata Kei Na Kalou 

20. Ia, oi kemudou, sa lomani, dou vei 
vakatataki cake vakai kemudou ena nomudou 
tara cake na vakabauta, mo dou masu tiko ena 
Yalo Tabu. 

21. Dou maroroi kemudou mo dou tuga ena 
loloma ni Kalou, ka raica na loloma ni noda 
Turaga o Jisu Karisito, ena vuku ni bula Sega ni 
mudu. 

22. Dou lomani ira na tamata, ka me kune na 
kena duidui. 

23. Ia eso, ena nodra rere, ni sa vakarau tarai ira 
na yameyame ni buka, ka ra luvata tani nai 
sulu ka vakavuna tiko nodra leqa. 


Me Vakacerecerei Na Kalou 

24. Vei koya ga sa rawata me maroroi kemudou 
mai na nomudou bale sobu, me vakaraitaki 
kemudou talega e matana vakaiukuuku, ena 
marau vakaidina sara ni dou sa sega ni cala. 

25. Me ia vua na Kalou na noda i vakabula, o 


JUTA 


koya duadua ga na vuni vuku, me nona na dokai kei 
na vakarokoroko, na lewa kei na kaukauwa ena 
gauna sa oti, e daidai, ka sega ni mudu. Emeni. 

NAI VAKATAKILA 


NAI VAKATAKILA 


I JISU KARISITO 


Vakamacala Kei Na Vakanuinui Vinaka 


1. Na i Vakatakila i Jisu Karisito, ka solia vei Koya 


na Kalou me vakaraitaka vei ira na Nona i talai, na 
ka sa voleka ni yaco mai; a sa tala o Koya na Nona 
agilosi me tukuna vei Joni na Nona i talai. 

2. E tukuna na ka e vakadinadinataka na vosa ni 
Kalou, kei na ka taucoko e mai vakayacora na 
Turaga o Jisu Karisito, kei na ka e raica sara tu ga e 
matana. 

3. Sa kalouvinaka o koya sa wilika kei ira sa rogoca 
na vosa ni parofisai oqo, ka vakabauta na ka sa volai 
kina; ni sa voleka mai na gauna me yaco kina. 


Veikidavaki Ki Na Sogosogo Lotu E Vitu 
4. O Joni,vei ira na i soqosogo lotu e vitu mai Esia: 
Me nomudou na loloma, kei na vakacegu, mai vei 
Koya sa bula e daidai, ka bula e liu, ena bula talega 
mai muri, mai vei iratou na Yalo e vitu e ratou sa 
tiko ena mata ni Nona i tikotiko vakaturaga. 
5. Mai vei Jisu Karisito, na i talai yalodina, kai sevu 
ni tucake tale mai na mate, ka lewai ira taucoko na 
vei tui e vuravura. O Koya sa lomani keda ka 
vakasavasavataki keda mai na noda i valavala ca, 
ena Nona dra dina. 
6. A sa vakayacori keda me da tui ka bete vua na 
Kalou ka Tamana, me Nona na vakarokoroko kei na 
lewa ena veigauna kecega me Sega ni mudu. Emeni. 
7. Raica, sa lako mai o Koya ena vei o, ena raici 
Koya na mata kecega, o ira mada ga na suaki Koya 
era na raica. Era na tagicaki Koya na veimatagali 
kece e vuravura. Me vaka ga ogo, Emeni. 
8. “Oi Au na Alifa kei na Omeka, nai Vakatekivu 
kei nai Vakataotioti,” sa tukuna na Turaga, 

“O koya ka bula e liu, e bula e daidai, ena bula 
talega mai muri, o Koya sa Kaukauwa sara.” 


Raivotutaki Na Luve Ni Tamata 
9. Oiau, o Joni na tacimudou kai tokani vata kei 
kemudou ena vuku ni veika rarawa, ena vuku ni 
Nona matanitu, kei na vuku ni Nona mai vosota o 
Jisu Karisito, au a tiko ena yanuyanu o Patimo, ena 
vuku ni vosa ni Kalou kei na veika e mai cakava o 
Jisu Karisito. 
10. Keirau a tiko kei na Yalo Tabu ena Siga ni 
Turaga 
Au a qai rogoca mai dakuqu e dua na domo 
levu, 
Sa vaka na rorogo ni davui. 
11. Ka cavuta mai, “oi Au na Alifa kei na Omeka, 
Nai Vakatekivu kai Vakataotioti,” 
“Ena ka o sa raica, mo vola ena dua nai vola ka 
vakauta kina i soqosoqo lotu e vitu ka tiko mai 
Esia: O Efeso, o Simurina, o Perikamo, o Caetaira, 
o Sariti, o Filitelifia kei Leotisea.” 
12. Au qai rai vuki me'u raica o cei e vosa tiko 

mai vei au. Ni'u sa vuki yani au qai raica e vitu 
nai tutu ni cina koula, 
13. Ena maliwa ni tutu ni cina koula e vitu, sa 
duri tu kina e dua sa vaka taki Koya na Luve ni 
Tamata, ka vakaisulu me yacova na yavana, ka 
vauci tu na loma serena ena i vau koula. 
14. Na uluna kei na drau ni uluna sa vaka na 
vutika ni sipi, ka vaka talega na vulavula ni uca 
cevata, na matana sa vaka na yameyame ni 
bukawaga; 
15. Na yavana sa vaka na varasa makualiliva, ni 
sa vakamai oti, kei na rorogo ni domona sa vaka 
na kere ni dua na savu levu; 
16. Sa qumia tu ena ligana i matau e vitu na 
kalokalo, sa lako tu mai gusuna nai seleiwau 
gata ruarua na yasana, na matana sa vaka na 
matanisiga ni sa cila vakaukauwa. 
17. Niu sa raici Koya, au sa bale vakasauri e 
matana vaka na tamata mate. la sa qai tarai au 
ena ligana i matau, ka vaka, “Mo kakua ni rere; 
oi Au nai Vakatekivu kei nai Vakataotioti. 
18. “Oi Au o koya sa bula, sa mate mada, ka 
raica, Au sa bula tale ka sega ni mudu. Emeni. 
Sa tu vei Au nai dola kei Etesi kei Mate 
talega. 
19. “Mo vola na veika o raica, kei na veika sa 
yaco tiko, kei na veika ena yaco, ia e se bera tiko. 
20. “Na ka vuni ni kalokalo e vitu o raica ena 
ligaqu i matau, kei nai tutu ni cina koula e vitu: 
na kalokalo e vitu sai koya na agilosi ni 
sogosogo lotu e vitu, kei na tutu ni cina koula e 
vitu o raica, sai koya nai soqosogo lotu e vitu. 


Soqosoqo Lotu Sa Yali Kina Na Loloma 


2. “Mo vola oqo vei koya nai talai ni sogosogo 


lotu mai Efeso, ka vaka, o Koya sa taura na 
kalokalo e vitu ena ligana i matau, kei Koya sa 
lako voli ena maliwa ni tutu ni cina koula e vitu, 
2. Au kila vinaka nomu cakacaka, nomu 
dauvosota, kei na nomu sa dauoca, kei na nomu 
sa sega ni dauvosoti ira rawa era i valavala 
vakasisila. O sa kila oti eso era i apositolo 
lasulasu, ena nomu a vakatovolei ira; 

3. “lao sa lomavinaka ga, ka dauvosota, o dau 
bole mate ena vuku ni yacaqu ka sega ni o dau 
vakacauoca. 

4. “la na ka ga oqo Au raica vei iko, o lega tiko 
kina, ni o sa biuta laivi, nai matai ni nomu 
loloma ka a tu vei iko e liu. 

5. Mo nanuma ga na ka o sa lutu tani mai kina, 
mo veivutuni ka taura lesu tale nai matai ni 
nomu katakata ni veiqaravi, De'u na qai lako 
mai vakatotolo sara vei iko, ka kauta tani na 
nomu i tutu ni cina, mai na kena tikina - kevaka 
o sega ni veivutuni. 


6. “la na ka oqo sa tu vei iko, nio sa cata 
nanodra i valavala na Nikola, oi Au talega Au cata. 
7. O koya sa vakadaligana, me rogoca sara na ka 

sa tukuna na Yalo Tabu vei ira na i sogosogo lotu. 
Vei koya sa rawa ni gumatua vua, Au na solia vei 
koya me kania na kau ni bula, o koya ka tu e loma ni 
Nona Parataisi na Kalou.” 


Soqosoqo Lotu Vakararawataki 

8. “Mo vola oqo vei koya nai talai ni soqosogo lotu 
mai Simurina, ka vaka, sa tukuna na veika oqo, o 
Koya nai Vakatekivu kai Vakataotioti, o Koya ka 
mate, sa gai bula tale. 

9. “Au sa kila nomu cakacaka, nomu 
vakararawataki, kei na nomo dravudravua (ia o sa 
vutuniyau ga), Au kila na nodra vosa vakacaca o ira 
era tukuna tiko ni ra Jiu ka ra sega ni Jiu, ia era lewe 
ni soqosoqoi Setani. 

10. “Mo kakua ni o rerevaka na ka o vakarau 
sotava. Ni na so vei kemudou ena vesuki koya 
vakaukauwa na tevoro, me vakatovolei kemudou 
kina, ena qai tini na siga dou na vakararawataki 
tiko kina. Io, mo dou yalodina tikoga me yacova na 
mate, Au na qai solia vei kemudou nai sala ni bula. 
11. “O koya sa vakadaligana, me rogoca sara na ka 
sa tukuna na Yalo Tabu vei ira nai soqosoqo lotu. O 
koya sa gumatua vua ena sega ni na vakaleqai koya 
nai karua ni mate.” 


Nai Soqosoqo Lotu Dauveivakalomavinakataki 

12. “Mo vola qo vei koya na i talai ni soqosoqo lotu 
mai Perikamo, ka vaka, sa tukuna na veika 
oqo o Koya sa taura nai seleiwau batirua. 

13. “Au sa kila na nomu cakacaka, kei na vanua o 
tiko kina, sa tiko talega kina nona i tikotiko 
vakaturaga o Setani. O sa dei tu ga ena nomu 
vakabauta na Yacaqu, ka sega vakadua ni o cakitaka 
nomu vakabauta, e dina mada ga ni a vakamatei e 
keri o Anitipasa, ena vuku ni nona vakabauta na 
Kalou. 

14. la sa so ga na ka vei iko o lega tiko kina, baleta 
ni so ekeri vei kemudou era se bulataka tiko nai 
vakavuvuli i Pelami, o ya ena nona vakavulici Pelaki 
me biuta na veivakacalai ena matadra na gone ni 
Isireli, mera kania na ka sa cabori kina matakau, kei 
na nodra veilasami ena tau daku ni vakawati. 

15. “E tiko talega eso vei kemudou, era se bulataka 
tikoga nai vakavuvuli nodra na Nikola, o koya Au 
sa cata sara ga. 

16. “Mo veivutuni, ke sega Au na lako vakatotolo 
mai vei iko, ka valuti ira oqori ena i seleiwau ni 
gusuqu. 

17. “O koya sa vakadaligana me rogoca sara na ka 
sa tukuna na Yalo Tabu vei ira na i soqosoqo lotu. O 
koya ga sa gumatua, Au na solia vei koya na ka 
mana ka vunitaki tu me kania. Au na gai solia talega 
vua na vatu vulavula, ena dela ni vatu oqo ena dua 
na yaca vou ena volai kina, ka sega ni dua 

mena kila, vakavo ga o koya sa taura.” 

Soqosoqo Lotu Rawai Vakarawarawa 

18. “Mo vola oqo vei koya nai talai ni sogosogo 
lotu mai Caetaira,ka vaka, sa tukuna na veika 
oqo na Luve ni Kalou, o koya sa vaka na 
yameyame ni buka na matana, kei na yavana sa 
vaka na varasa tatalivaliva. 

19. “Au sa kila na nomu cakacaka, na nomu 
loloma, nomu veiqaravi, nomu vakabauta, kei 
na nomu dauvosota; na nomu cakacaka oqo e ca 
vakalevu sara, ka vinaka mai na nomu se qai 
tekivu. 

20. “E so na ka e tiko vei iko o lega tiko kina, 
baleta ni o vakatara tiko mai na yalewa o ya o 
Jesepeli, ni sa wiliki koya me vaka na parofita, 
ena nona vakavulici ira ka rawai ira Noqu 
tamata, mera veidauci ka kania na kakana sa 
vakacabori kina matakau. 

21. “Au a solia vua e dua na gauna, me rawa ni 
veivutuni kina mai na nona dodomo ca, e qai 
sega ni vinakata me veivutuni. 

22. O koya oqo, Au na biuti koya kina nona i 
davodavo ni tauvimate, kei ira vata era cakava 
na veidomoni sega savasava, mera na curuma 
na veivakararawataki, ka vakavo ga ke ra 
veivutuni mai. 

23. Au na vakamatei ira mera mate na luvena, 
me rawa ni ra kila kina nai soqosoqo lotu, ni o 
Au sa dikeva na vakanananu kei na yalo ni 
tamata. Au na sauma vua na tamata me vaka 
nodra i valavala. 

24. “Oqo Au sa tukuna rawa vei kemudou, mai 
Caetaira, ni levu e sega ni kila tiko na i 
vakavuvuli oqo, ka ra sega sara ga ni kila tu na 
veika titobu me baleti Setani, era dau tukuna, 
ena sega ni dua nai colacola tani mena 
vakacolati yani. 

25. “la dou tudei ena ka dou sa vakabauta me 
yacova Noqu lesu yani. 

26. O koya sa daugumatua vua, ka yalodina 
tiko ena Noqu cakacaka me yacova na i 
vakataotioti, Au na solia vua me lewa na 
veimatanitu - 

27. Ena vakatulewa o koya ena i titoko 
kaukamea; era na vorovorolaki vakalalai, me 
vaka na bilo ena ligana na dautulibilo - me vaka 
na Nona vakaroti Au kina o Tamaqu. 

28. “Au na qai solia vua na kalokaloi volasiga. 
29. “O koya sa vakadaligana, me rogoca na ka 
sa cavuta na Yalo Tabu kina i soqosogo lotu.” 


Sogosogo Lotu Mate 


3. "Mo vola vei koya nai talai ni soqosogo lotu 
mai Sariti, ka vaka, “Sa tukuna vaka oqo, o Koya 
sa tiko vua na Yalo ni Kalou e vitu ni Kalou kei 
na kalokalo e vitu. Au sa kila na nomu cakacaka, 
ni sa yacamu walega na bula ia sa mate ga. 

2. “Mo yadra tiko, ka vakaukauwataka na 
veika sa vo vei iko, ni sa vakarau mo mate tale, 


ni nomu cakacaka Au raica, ni sega ni yacova tiko 
nai vakatagedegede e vinakata na Kalou. 

3. “Nanuma mada na nomu a rogoca ka 
talairawarawa kina; mo tudei kina ka veivutuni 
sara. Kevaka mo sega ni na yadra tiko, Au na lako 
mai me vaka na daubutako, o na sega ni kila se 
gauna cava Au na lakovi iko mai kina. 

4. Etiko eso vei kemudou e Sariti era maroroya tu 
nodra i sulu me kua ni dukadukali; Era na lako vata 
tiko kei Au ni ra sa savasava tu, ni sa kilikili mera 
vaka kina. 

5. “O koya sa gumatua sara ena vakaisulutaki ena i 
sulu vulavula, na yacana Au na sega ni na bokoca 
tani mai nai vola ni bula; ena vukuna Au na tucake 
Me'u vakatusai koya ena mata i Tamaqu, kei na 
matadra talega Nona i talai. 

6. “O koya sa vakadaligana, me rogoca sara na ka 
sa cavuta na Yalo Tabu ki na i soqosoqo lotu.” 


Soqosoqo Lotu Yalo Dina 

7. “Mo vola oqo vei koya nai talai ni soqosogo lotu 
mai Filatelifia, ka vaka, “sa tukuna na veika oqo o 
Koya na yalosavasava, o Koya sa dina, o Koya sa 
tiko vua nai dola i Tevita “0 koya, e na sega ni dua 
me na sogota ni sa dolava.” 

8. “Au sa kila na nomu cakacaka ka mo raica, ni'u 
sa dolava vei iko e dua na katuba, ena sega ni dua 
mena sogota rawa, ni kaukauwa lailai ga sa vo tiko 
vei iko ia o rawa tikoga: Ni maroroya na Noqu vosa, 
ka o sega ni bau cakitaka na yacaqu. 

9. “O ira taucoko nai soqosoqoi Setani, ka ra 
tukuna tiko ni ra Jiu, ia era sa lasu ga, Au na cakava 
vei ira mera lako mai ka mai cuva e yavamu, me 
rawa ni ra kila, Ni'u lomani iko tiko. 

10. “Ena vuku ni nomu vosota mo rawa ni 
maroroya tikoga kina na Noqu i vakaro, Au na 
taqomaki iko talega mai vuravura, ena gauna era na 
vakatovolei kina na lewe i vuravura ena veika 
rarawa. 

11. “Raica, Au na lako mai vakatotolo! Mo taura dei 
tiko nomu dinata nomu i tavi, me kua ni dua me na 
taura tani nomu i sala vakaTuraga. 

12. “O koya sa gumatua sara, Au na vakayacori 
koya me duru ena loma ni vale ni Noqu Kalou, ena 
sega tale ni na curu i tuba, na yaca ni Noqu Kalou, 
kei na yaca ni koro ni Noqu Kalou, o Jerusalemi vou 
ka lako sobu mai lomalagi mai vua na Noqu Kalou, 
ena taukena taucoko. Ena vakatokai vua na yacaqu 
vou. 

13. “O koya sa vakadaligana, me rogoca sara na ka 
sa cavuta na Yalo Tabu kina i soqosogo lotu.” 


Soqosoqo Lotu Veilaroi 

14. “Mo vola oqo vei koya nai talai ni soqosogo lotu 
mai Leotisea, ka vaka, sa tukuna na veika oqo o 
koya na Emeni, na Yalodina ka Dau tukutuku 
Vakadodonu, ka Bula ni se bera ni buli na 
vuravura: 

15. “Au sa kila nomu cakacaka, ni o sega ni katakata 
se batabata. Au a diva me dua ga vei rau mo 
batabata se mo katakata. 

16. “Ena nomu digitaka na bula oqori, mo 
veilaroi tiko, mo sega ni katakata sara, ka sega ni 
batabata sara, Au na luaraki iko tani mai na 
gusuqu. 

17. “Baleta ena nomu dau tukuna, “oi au sa 
vutuniyau, sa ka vakaitamera sara na noqu i 
yau, cava tale me'u leqataka - o qai sega tiko ni 
kila ni o sa biu tani tu, ka bula tu vakaloloma, o 
dravudravua, na matamu sa boko tu, ka sega 
mada ga ni dua nai sulu me tu e tolomu - 

18. “Au sa vakaraitaka oti vei iko mo mai volia 
vei Au na koula sa vakatovolei oti ena 
bukawaqa, mo vutuniyau kina; mo rawa ni 
tokara kina nai sulu vulavula sara, me tabonaka 
nomu luvaiwale mai vei ira na tamata; na 
matamu talega mo lumuta ena i lumu ni mata, 
me rawa ni o rai rawa. 

19. “Oi ira kecega Au sa lomana, Au vunauca 
ka kana kuitataka, o koya oqo mo dikevi iko ka 
veivutuni. 

20. “Raica, Au sa tu ena mata ni katuba ka 
tukituki. Kevaka e dua e rogoca na domoqu ka 
dolava na katuba, Au na curu yani vei koya ka 
vakayakavi vata, o koya keirau na dua vata. 

21. “O koya sa gumatua sara Au na solia nai 
dabedabe ni tikotiko vakaturaga me keirau na 
dabe vata kina, me vaka na Noqu a gumatua 
vaka kina, ka keirau dabe vata kina kei Tamaqu 
ena Nona i tikotiko vakaturaga. 

22. “O koya sa vakadaligana, me rogoca na ka 
sa tukuna na Yalo Tabu kina i soqosoqo lotu.” 


Na I Tikotiko Vakaturaga Mai Lomalagi 


4. Sa oti oqo au sa qai rai tale, ka raica, sa dua 


na katuba sa tadola tu mai lomalagi. Nai matai 
ni domo au rogoca sa vaka na vadugu ni davui 
na nona vosa vei au, sa tukuna, “Lako cake mai 
ike, Au na vakaraitaka vei iko na veika ena yaco 
ni sa oti na bula eke.” 

2. Sega ni dede sa vakauti au sara na Yalo 
Tabu; ka raica, ni sa uku tu nai tikotiko 
vakaturaga mai lomalagi, ena i cewacewa 
vakaturaga e Dua sa dabe tiko kina. 

3. O koya e dabe tiko kina sa vaka na vatu 
jasipa 

kei na vatu satiusa na kena i rairai, sa 
vakavolivolita tu nai tikotiko vakaturaga oqo na 
drodrolagi, sa vaka na emeralita na kena i rairai. 
4. A sa ruasagavulu ka va nai tikotiko sa 
vakavolivolita nai dabedabe vakaturaga, ka 
ruasagavulu ka va na qase era dabe 
vakavolivolita tiko, a ra daramaka tu nai ubi 
balavu vulavula, era qai tokara tiko e uludra nai 
sala koula dina. 

5. Mai na i tikotiko vakaturaga, na rorogo e 
lako tiko mai kina e salavata mai na kurukuru, 
kei na tibi ni liva. E vitu nai tutu ni cina e ratou 
waga tiko ena mata ni tikotiko vakaturaga, ka 
vakaraitaka tiko na Yalo ni Kalou e vitu. 


6. Ena mata ni tikotiko vakaturaga e tatalivalilva 
tu kina na wasa i iloilo, sa vaka na karisitala. Ena 
loma ni tikotiko donu, kei na vei tutuna kece, e ratou 
duri tu kina e va na ka bula na yagona kece sa 
yaloka ni mata kecega, e na matadra kei na dakudra. 
7. Nai matai ni ka bula oqo sa vaka na laione, nai 
karua ni ka bula sa vaka na luve ni bulumakau, nai 
katolu ni ka bula na matana sa vaka nai rairai ni 
tamata, kei na i kava ni ka bula sa vaka na ikeli 
vakatabana. 

8. Na va na ka bula oqo, e ono na tabadratou ka 
sinai vutuvutu e loma ka wavokita na yaloka ni 
mata. E ratou sega ni bau cegu ena siga se bogi, me 
ratou tukuna tiko: “sa ka tabu, sa ka tabu, sa ka tabu, 
na Turaga na Kalou Kaukauwa sara, o Koya sa bula 
e liu, sa bula e daidai ena bula talega ena gauna mai 
muri!” 

9. Ena gauna kece me ratou vakalagilagia ka 
vakarokoroko kina, vei Koya sa bula ka sega ni 
mudu, na va na ka bula oqo, 

10. Oi ira talega na qase era lewe ruasagavulu ka va, 
era cuva ena vakarokoroko ena i tikotiko vakaturaga 
vei Koya sa bula ka sega ni mudu, era sa qai luvata 
nodra i sala koula i ra, era sa qai tukuna, 

11. “Sa dodonu mo ni rokovi, na Kalou, me nomuni 
na dokai na rokovi kei na kaukauwa; ni sai Kemuni 
sa bulia na ka kecega, ena Nomuni lewa sa buli kina 
ka sa vakavotukana tu.” 


Na Lami Sa Taura Nai Vola Vivigi 


5. Au sa qai raici Koya sa dabe ena i tikotiko 


vakaturaga, ena liga i matau ni taura tiko e dua nai 
vola vivigi, sa volai tu e loma kei na dakuna, ka 
dregati ena drega e vitu. 

2. Au qai raica e dua na agilosi momogaga ni 
kacivaka tiko vakadomoilevu, “O cei sa dodonu me 
dedeka nai vola vivigi ka cecega talega na drega?” 

3. Ka sa sega ni dua mai lomalagi, se i vuravura se 
na botoi vuravura, me rawa ni dedeka me wilika nai 
vola vivigi, se me raica mada ga. 

4. Ausa rarawa ka tagi vakalevu sara, ni sa sega ni 
kune e dua me rawa ni dedeka, se wilika, se bau 
raica mada ga nai vola vivigi. 

5. la sa vosa mai vei au e dua vei ira na qase “Mo 
kua ni tagi, Raica, na Laione ni yavusa o Juta, na 
Waka i Tevita, sa gumatua me na dedeka nai vola 
vivigi ena cecega talega na kena drega e vitu.” 

6. Nu rai yani, ka raica, ena tadrua ni tikotiko 
vakaturaga kei na ka bula e va, kei na kedra tadrua 
na qase, e duri tu kina na Lami sa vaka ni sa 
vakamatei oti, e vitu na nona i leu ka vitu na 
matana, sai koya oqori na Yalo ni Kalou e vitu sa 
vakatalai yani ki vuravura taucoko. 

7. A sa lako mai o Koya ka taura nai vola vivigi 
ena ligana i matau nei Koya ka dabe tiko ena i 
tikotiko vakaturaga. 


Sa Dodonu Ga Na Lami 
8. Ni sa taura cake o Koya nai vola vivigi, oiratou 
na va na ka bula, kei ira na qase lewe ruasagavulu 

ka va era sa qai cuva sobu ka vakarokoroko ena 
mata i Koya na Lami, ka ra taura yadua ena 
ligadra na api, kei na bilo koula sinai ena ka boi 
vinaka, sai koya na nodra masu na 
yalosavasava. 

9. Fra sa gai lagata e dua na sere vou, ka vaka: 
“Kemuni sa dodonu ga mo ni taura na i vola 
vivigi, ka cecega na kena drega, ni Kemuni a 
vakamatei, ena Nomuni dra o ni a voli keimami 
kina me nona na Kalou mai na veiyavusa, kei na 
duivosavosa, mai na veimatatamata kei na 
veimatanitu, 

10. O ni qai vakayacori keimami, me keimami 
tui ka bete vua na neimami Kalou; ka keimami 
na veiliutaki e vuravura.” 

11. Niu rai tiko, au qai rogoca tu na domodra 
na agilosi taucoko sara ena nodra vakavolivolita 
tu nai tikotiko tabu, o ira na ka bula, kei ira na 
qase; na kedra i wiliwili e tini na udolu ka mani 
tini na udolu, e udolu ka vakaudolu. 

12. Era tukuna tiko mai ena domo e levu sara: 
“Vei Koya na Lami sa vakamatei, sa dodonu me 
soli Vua na kaukauwa na ka talei kece na vuku, 
na gaga, na rokovi, na dokai kei na 
vosavinakataki!” 

13. Na veika bula kece mai lomalagi kei 
vuravura kei na ruku i vuravura kei ira talega 
era tiko e waitui, na veika kece era tu kina, au 
rogoca ni ra cavuta tiko: “Na vosavinakataki na 
dokai na vakarokoroko kei na kaukauwa, me 
soli kece vei Koya sa dabe tiko ena i tikotiko 
vakaturaga, vua na Lami, sa bula ka sega ni 
mudu. 

14. O iratou na va na ka bula, e ratou sa qai 
tukuna mai, “Emeni!” kei ira talega na qase lewe 
ruasagavulu ka va, era sa cuva sobu ka 
vakarokoroko vei Koya sa bula ka sega ni mudu. 


Matai Ni Drega: Na Qaqa 


6. Au qai raica ni sa cecega tani e dua na drega 
o Koya na Lami, ka'u sa rogoca sara na domona 
e dua vei iratou na va na ka bula, sa vaka na 
rorogo ni kurukuru na domona ena nona cavuta 
tiko, “Lako mai ka raica.” 

2. Ena noqu rai tiko, ka raica, e dua na ose 
vulavula kei koya e dabe toka kina e taura tiko e 
dua na dakai titi; sa qai soli vua me dara nai sala 
koula vakaturaga, sa qai lako yani me ravuti ira 
na veivanua ka ia na veiraravui. 


Karua Ni Drega: Veivala E Vuravura 

3. Nisa dolava me cecega na i karua ni drega, 
au rogoca na domona na i karua ni ka bula ka 
vaka, “Lako mai ka raica.” 

4. E dua na ose damudamu ka vakarerevaki au 
raica ni sa cici tiko. Sa soli vei koya sa vodoka 
tiko me nona i tavi me kauta tani na bula sautu e 
vuravura, O ira na lewe i vuravura mera 
veivakamatematei; ka dua nai seleiwau levu sa 
soli vua me vakayagataka. 


Katolu Ni Drega: Dausiga E Vuravura 

5. Ni sa dolava me cecega na i katolu ni drega, au 
rogoca na domo i koya nai katolu ni ka bula ka vaka, 
“Lako mai ka raica,” ni'u rai yani, ka raica, e dua na 
ose loaloa, kei koya sa vodoka tiko sa taura tiko e 
ligana e dua nai vakarau ni bibi. 

6. Au qai rogoca e dua na domo mai na kedratou 
maliwa na va na ka bula ka vaka, me volitaki e dua 
nai luku lailai ni witi ena dua na peni, “Kei na tolu 
nai luku lailai parile ena dua na peni, me kakua ni 
vakacacani na waiwai kei na waini.” 


Ka Va Ni Drega: Yaco Na Mate Vakayauyau E 
Vuravura 

7. Ni sa dolava me cecega nai ka va ni drega, au 
rogoca na domo i koya nai ka va ni ka bula ka vaka, 
“Lako mai ka raica.” 

8. Nu rai yani, ka raica, e dua na ose rairai 
malumalumu. Na yaca i koya e vodoka tiko o Mate, 
o Etesi e muri koya tiko yani sa soli tu vua na 
kaukauwa me lewa e sivia na veimama ni vuravura, 
me cakava na veivakamatei ena i seleiwau, ena via 
kana, mate nakicataki mate mai vei ira na 
manumanu kila. 


Ka Lima Ni Drega: Nodra Tagi Na Solibula Ena 
Vuku Ni Nodra Vakabauta 

9. Ni sa dolava me cecega nai ka lima ni drega, au 
raica ena ruku ni cabocabo ni soro, na yalodra o ira 
era vakamatei ena vuku ni vosa ni Kalou, kei na 
nodra vakadinadinataka tiko na Kalou ena nodra 
bula. 

10. Era kailavaka tiko mai ena domo levu sara, ka 
vaka, “Ena vakacava na balavu, na Turaga 
yalododonu ka dina, ena nomuni lewa dodonu Mo 
Ni sauma lesu na neimami dra sega cala vei ira era 
tiko e vuravura?” 

11. Sa qai soli vei ira mera yadua nai ubi balavu 
vulavula, sa qai tukuni vei ira ni na balavu 
vakalailai na nodra na wawa tiko, me yacova ni sa 
qai vakaoti vakadua na nodra vakamatei o ira nodra 
i tokani kei ira na wekadra. 


Ka Ono Ni Drega: Yavavala Na Veika E Vuravura 
12. Au raica ni sa dolava me cecega na i ka ono ni 
drega, ka raica, sa dua na uneune kaukauwa, ka sa 
butobuto na matanisiga me vaka na taga vutivutia 
loaloa, ka sa vaka tu nai rairai ni dra na vula. 

13. Na kalokalo ni lomalagi era lulutu sobu mai ki 
vuravura, me vaka na qeqera ni vua ni lolo sa matua 
ena gauna ni cagi kaukauwa. 

14. E qai vivigi cake na lomalagi, ka wili vata kina 
na veiulunivanua kei na veiyanuyanu, ena kena 
cavuivuvutaki na yavu ni vanua era dabe tiko kina. 
15. O ira na tui kei vuravura, kei ira na tamata 
rogo, o ira na vutuniyau, kei ira na turaga ni valu, o 
ira na dau vala, kei ira na bobula kei na tamata 
kecega, era vuni ena veigara vatu kei na vei ruku ni 
vatu lelevu ena veiulunivanua, 

16. Era tukuna kina veiulunivanua kei na veivatu 
lelevu, “Lutuki keimami, ka vunitaki keimami mai 

na mata i Koya sa tiko ena i tikotiko vakaturaga, 
mai na Nona cudru talega na Lami! 

17. “Ni sa qai yaco dina mai na siga ni Nona 
cudru, o cei me yalogaga rawa me tudei?” 

Sa Vakatakilakilataki O Isireli 


7. Ni oti na veika oqori, au raica e lewe va na 


agilosi ni ratou tucake tu, ena vei tutu vava ni 
vuravura, ka ratou taura tu na mata ni cagi e va 
kei vuravura, me kakua kina ni liwa yani e 
vuravura, ena loma ni wasawasa, se na 
veivunikau na cagi. 

2. Au raica tale dua na agilosi ni basika mai 
vaka kina tokalau, sa tiko mai vua na drega nei 
Koya na Kalou bula. Sa qai kacivaka yani ena 
domo levu, vei iratou na agilosi e va; oiratou sa 
soli tu me ratou vakacacani vuravura, kei na 
kena waitui. 

3. Ka vaka, “Dou se kua mada ni tarai 
vuravura, se na kena waitui, se na kena 
veikaukau, me yacova ni sa dregati o ira na 
tamata ni noda Kalou e yadredra.” 

4. Na kedra i wiliwili o ira sa dregati. Sa lewe 
dua na drau ka vasagavulu ka va, o ira ogo sa 
dregati mai na veiyavusa e Isireli: 

5. Vei ira na yavusa i Juta sa dregati e lewe 
tinikarua na udolu, 

Mai na yavusa i Rupeni 

E tinikarua na udolu sa dregati; 

Mai na yavusa i Kata 

E tinikarua na udolu sa dregati; 

6. Mai na yavusa i Aseri 

E tinikarua na udolu sa dregati; 

Mai na yavusa i Navitalai 

E tinikarua na udolu sa dregati; 

Mai na yavusa i Manasa 

E tinikarua na udolu sa dregati; 

7. Mai na yavusa i Simione 

E tinikarua na udolu sa dregati; 

Mai na yavusa i Livai 

E tinikarua na udolu sa dregati; 

Mai na yavusa i Isakari 

E tinikarua na udolu sa dregati; 

8. Mai na yavusa i Sevuloni 

E tinikarua na udolu sa dregati; 

Mai na yavusa i Joseva 

E tinikarua na udolu sa dregati; 

Mai na yavusa i Penijamini 

E tinikarua na udolu sa dregati. 





O Ira Na Lewe Mai Na 
Veivakararawataki Levu 
9. Nisa oti yani na veika o ya, ka'u rai yani, ka 
raica, e dua na i wiliwili levu ka sega ni qai wili 
rawa, mai na veimatanitu, na veimataqali, 
veimatatamata, na duivosavosa era tucake tu 
ena mata ni tikotiko vakaturaga ki vua na Lami, 
era vakaisulu tu ena i ubi balavu 
vulavula, ka ra taura tu ena ligadra e dua na 
taba ni niu sawa, 


Vuqa 


10. Era qai kacivaka tiko ena domo levu, ka vaka, 
“Sa vuni bula na noda Kalou, o Koya ka dabe tiko 
ena i tikotiko Tabu kei Koya talega na Lami!” 

11. Oira na agilosi, o ira na qase, kei na ka bula e 
va, era tu ena mata ni tikotiko vakaturaga ka ra 

cuva sobu tiko ena vakarokoroko vua na Kalou, 

12. Era cavuta tiko: 

“Emeni! Me vakaturagataki kei na dokai kei na 
vuku, me vakacaucautaki ka me rokovi me Nona na 
kaukauwa kei na gaga, vua na noda Kalou me Sega 
ni mudu Emeni!” 

13. Sa qai tarogi au mai e dua vei ira na qase, “O cei 
o ira nai lala tamata go ka ra tokara tu nai ubi 
vulavula, era a lako mai vei?” 

14. Au qai tukuna vua, “Kemuni, sa kila vinaka 
saka,” Sa qai tukuna mai vei au, “O ira oqo era a 
bula mai ena veivakararawataki levu, ka sa 
vakasavasavataka na nodra i ubi oqori me vulavula 
vinaka, na Nona dra na lami. 

15. “O koya oqo era tucake tu kina ena mata ni 
tikotiko ni Kalou, ka qaravi Koya ena Nona vale 
tabu ena siga kei na bogi. O Koya ka tiko ena i 
tikotiko vakaturaga ena dau tiko vata kei ira. 

16. Era na sega tale ni viakana se viagunu wai; era 
na sega ni na vakila na kaukauwa ni cila ni siga, se 
na katakata; 

17. “Ena vakani ira tiko na Lami ka tiko ena loma ni 
tikotiko vakaturaga, ena tuberi ira kina mata ni wai 
bula ka sa tovure tu ga. Na Kalou vaka i Koya, ena 
tavoya tani na vei drodro ni wai ni mata mai na 
matadra kecega.” 


Ka Vitu Ni Drega: Na I Kau Ni Davui E Vitu 


8. Ni sa dolava me cecega nai ka vitu ni drega, sa 


qai yaco e dua na vakanomodi mai lomalagi ka 
rauta ni veimama ni aua. 

2. Au raici iratou na agilosi e vitu ka ratou duri tu 
ena mata ni Kalou, ni sa soli vei iratou e vitu na 
davui. 

3. Sa qai lako mai e dua tale na agilosi, ka taura tu 
e ligana na miga koula, ka mai duri sara tu ena mata 
ni cabocabo ni soro. Sa soli vakalevu vua na ka boi 
vinaka, me laki cabora ena mata ni cabocabo ni soro 
koula, ka ia vata na veimasulaki ena vukudra na 
yalosavasava. 

4. Mai na ligana na agilosi sa lako cake vua na 
Kalou na kubou ni ka boi vinaka, kei na masu me 
baleti ira na yalosavasava. 

5. Sa qai taura na agilosi na miqa, sa qai tawana 
ena bukawaga mai nai cabocabo ni soro, ka qai 
viritaki sobu mai vuravura. Ni tau sobu e rogo mai 
na domo ni veiosi, na kurukuru, na tibi ni livaliva 
kei na uneune. 

6. Eratou sa qai tucake tu na agilosi e vitu, ni ratou 
sa vakarau uvuca na davui e vitu. 


Matai Ni Davui: Vakarusai Na Veika Drokadroka 

7. Sa qai uvuca nai matai ni agilosi: ka vakasauri 
na kena sa lutu mai na uca cevata kei na buka waga, 
ka veiwaki vata tu mai kei na dra. E dua nai katolu 

ni veikaukau kei na veico drokadroka ni 
vuravura e kama yavu vakadua. 


Karua Ni Davui: Vakacacani Na Wasawasa 

8. Sa qai uvuca nai karua ni agilosi: ka dua na 
ka sa vaka e dua na ulunivanua sa caudre tu sa 
lako sobu ki wasawasa, ka vukica kina e sivia na 
dua nai katolu ni wasawasa me vaka na roka ni 
dra. 

9. Ka sivia na dua nai katolu ni veika bula era 
tu ena loma ni waitui era mate, ka sivia na dua 
nai katolu talega ni waqa era vakarusai. 


Katolu Ni Davui: Vakacacani Na Wai Droka 

10. Sa qai uvuca nai katolu ni agilosi: ka sa lutu 
sobu mai kina e dua vei ira na kalokalo levu, ka 
caudre me vaka na cina, ka lutuka e sivia na dua 
nai katolu ni veiuciwai, kei na vei vurevure ni 
wai. 

11. Na yaca ni kalokalo qo o duvagaga. E sivia 
ni dua na i katolu ni uciwai era sa vagagai tu 
mai vua na duvagaga. Ka lewe levu sara na 
tamata era sa mate ena vuku ni gaga ni wai. 


Ka Va Ni Davui: Vakacacani Na Lomalagi 

12. Sa qai uvuca nai ka va ni agilosi: E sivia ni 
dua nai katolu ni matanisiga, na vula kei na 
kalokalo e vakacacani, ka ratou sega ni cila 
vinaka kina. Na matanisiga sa sega ni rarama 
vinaka ena siga, ka vaka talega kina na vula kei 
na kalokalo ena bogi. 

13. Au qai raica ni dua na agilosi ni vuka tiko, 
ka'u rogoca na domona ni kailavaka tiko ena 
domo levu ni tukuna tiko, “Ena ca, ena ca, ena 
ca, O ira na lewe i vuravura, baleta na davui e 
tolu mai vei iratou na agilosi e tolu, e se bera 
tiko ni uvu!” 


Ka Lima Ni Davui: Na Vodre Mai Na Qara 
Sega Na Botona 


9. Sa qai uvuca nai kalima ni agilosi: au a raica 


ni dua na kalokalo sa lutu sobu mai lomalagi ki 
vuravura. Sa soli tiko mai vua nai dola ni qara 
sega na botona. 

2. Sa qai dolava na qara sega na botona, ka sa 
lako cake mai ena loma ni gara na kubou loaloa 
ka sa vaka na kubou ni dua na lovo levu. 

A sa vakabutobutotaki na matanisiga kei na 
loma ni maliwa lala ena vuku ni kubou loaloa. 

3. Ena loma ni kubou loaloa mai na loma ni 
qara, era qai babasika mai kina na vodre, me ra 
lakova na vuravura. Ka sa tu vei ira e dua na 
kaukauwa levu, me vaka na nodra kaukauwa na 
batibasaga kei vuravura. 

4. Sa vakaroti tu yani vei ira mera kua ni 
vakamatea na veico kei vuravura, se dua na ka e 
drokadroka, se dua na vunikau, ia mera 
vakararawataki ga o ira na tamata, ka sega ni 
vakatakilakilataki tu, e yadredra na drega ni 
Kalou. 


5. E sega ni soli vei ira na kaukauwa mera 
veivakamatei, ia mera veivakatotogani ga me vula 
lima, Na nodra veivakatotogani sa vaka na kena 
kata mosi e dua na batibasaga, ni katia e dua na 
tamata. 

6. Ena siga o ya era na vakasagarai mate na tamata 
ka sega ni kunea; era na gadreva mera mate, o mate 
sa qai dro yawa vel ira. 

7. Na kedra i rairai na vodre sa vaka na ose masi ni 
vakarau tu me la'ki vala. Sa toka e uludra na i sala 
vakaturaga ka vaka na koula, na matadra sa vaka 
dina na i rairai ni mata ni tamata. 

8. Nai rairai ni drau ni uludra sa vaka na ulu ni 
yalewa, na batidra sa vaka na bati ni laione. 

9. Nai sasabai ni lomaseredra sa vaka nai sasabai 
kaukamea, kei na caca robaroba ni tabadra, sa vaka 
na rorogo ni qiqi ose ni sa laki valu. 

10. Na buidra sa vaka na batibasaga, ka sa tiko e 
buidra na ka mera veivakararawataki kina. Na 
nodra kaukauwa me vakatotogana tu na tamata me 
vula lima. 

11. Na agilosi ka tiko ena qara sega na botona e 
nodra tui tiko ka lewai ira, na yacana ena vosa vaka 
Iperiu o Apatoni, ia ena vosa vaka Kiriki o Apoloni. 
12. Sa oti e dua na ca. Raica, e se vo tiko e rua tale 
ni oti yani o koya ogo. 


Ka Ono Ni Davui: Agilosi Mai Na Uferetisi 

13. Sa qai uvuca nai ka ono ni agilosi: au a rogoca e 
dua na domo mai na muana vava ni cabocabo ni 
soro koula ena mata ni Kalou, 

14. Ka tukuna mai vei koya nai ka ono ni agilosi sa 
uvu davui, “Mo sereki ratou na agilosi e va, ka ratou 
vesu tiko ena uciwai na Uferetisi.” 

15. Sa ratou qai sereki mai na agilosi ka ratou vesu 
tu, ni ratou sa waraka tu mai, na aua na siga, na 
kena vula, kei na kena yabaki, mera na vakamatei 
kina e sivia na dua na i katolu na lewe i vuravura. 
16. Na kedra i wiliwili na mataivalu ose sa rua na 
drau na milioni; au rogoca na i wiliwili oqori. 

17. Ena noqu raivotu au sa raica oti kina nai valu 
ose oqo: O ira na vodoka tiko era vakai sasabai ena 
lomaseredra sa vaka na damudamu ni vatu 
katakata, ka vaka na kau karakarawa, kei na kasi 
gaga sa dromodromo; na uludra na ose sa vaka na 
ulu ni laione; sa lako tiko mai gusudra na 
yameyame, na kubou kei na sulifure. 

18. Ena tolu na ka ni veivakararawataki qo era mate 
kina e sivia na dua nai katolu ni tamata - mai na 
yameyame ni buka, na kubou kei na sulifure, ka lako 
tiko mai ena gusudra. 

19. Na nodra kaukauwa sa tiko ena gusudra kei na 
buidra, na buidra sa vaka na gata ni sa toka talega 
kina na uluna ka rawa ni veivakamatei. 

20. O ira na vo ni lewe i vuravura, ka ra sega ni 
mate ena veivakararawataki, era sega ni bau via 
veivutuni, mai na caka ca ni ligadra, kei na nodra 
qarava na tevoro, na matakau koula, na siliva, na 

varasa, na vatu kei na kau ceuti, o ira oqo era 
sega ni vakadaliga, se bau rai se me lako. 

21. Era sega ni bau via veivutunitaka na nodra 
daulasa, se na nodra qaravi tevoro, se na nodra 
veidauci kei na nodra butabutako. 


Na Agilosi Qaga Kei Na I Vola Lailai 


10. Au raica e dua tale na agilosi kaukauwa 


ni sa lako sobu tiko mai lomalagi, sa vakaisulu 
ena o. Sa vaka na drodrolagi sa toka e uluna, na 
rairai ni matana sa vaka na matanisiga, na 
yavana sa vaka na duru bukawaga. 

2. E dua nai vola lailai sa toka e ligana ka sa 
dola tu. Ka sa tucake tu na yavana i matau ena 
loma ni wasawasa, kei na yavana i mawi ena 
vanua mamaca, 

3. Sa qai kaci mai vakadomoilevu, sa vaka na 
tagi ni laione. Ni sa kaci tiko sa rorogo mai na 
domo ni vitu na kurukuru. 

4. Ni sa rorogo tiko na domo ni kurukuru e 
vitu, au sa vakarau tu me'u volavola, ia, au sa 
qai rogoca e dua na domo mai lomalagi ni 
tukuna mai, “Mo dregata sara na veika e ratou 
cavuta tiko na domo ni kurukuru e vitu, ka mo 
kakua ni vola.” 

5. Ni'u rai yani au sa raica na agilosi ka dua na 
yavana e butu tu e loma ni wasawasa, ka dua na 
yavana e butu ena loma ni vanua mamaca, ni sa 
dulaka cake tu na ligana ki lagi. 

6. Ka bubului tiko vei Koya sa bula ka Sega ni 
mudu, o Koya ka bulia na lomalagi kei na ka 
kece sa tu kina, vaka talega kina e vuravura, kei 
na ka kece e tu e watui, ena vakayacori kecega 
na ka sa nakiti kina. 

7. la na siga ena rogo kina na domo ni ka vitu 
ni agilosi, na gauna me sa na vakarau me uvuca 
kina, na nona ka vuni na Kalou esa yali kina, me 
vaka sa tukuna oti tu vei ira na Nona i talai o ira 
na parofita. 


Kania Nai Vola Lailai O Joni 

8. Sa qai vosa tale vei au na domo mai 
lomalagi ka vaka, “Mo lako, ka taura nai vola 
lailai sa dola tu ena ligana na agilosi ka duri tu, 
ena vanua mamaca kei na wasawasa.” 

9. Au sa qai lako vua na agilosi o ya ka tukuna, 
“Mo solia mai vei au nai vola lailai.” Sa qai 
cavuta mai o koya, “Mo taura ka kania, ena gaga 
toka e ketemu, ia ena kamikamica ga vaka na 
denioni e gusumu.” 

10. Au sa qai taura mai ena ligana na agilosi ka 
tekivu kania sara, ka sa kamikamica dina sara ga 
me vaka na o ni ena gusuqu. la ni'u sa kania oti 
sa tekivu vakila mai na ketequ na kena gaga. 

11. Sa qai tukuni mai vei au, “Mo na parofisai 
tale ena vukudra na dui kaikai, na vei matanitu, 
vei ira na duidui vakabauta kei na vei tui ni 
matanitu.” 


Na Rua Nai Vakadinadina 


11. 


wa i vakarau. Sa qai tucake tu na agilosi, ka tukuna 
vei au, “Mo tucake ka vakarautaka na vale ni Kalou, 
nai cabocabo ni soro, kei ira kece era lotu tiko kina. 
2. “Ta mo kakua ni vakarautaka na taudaku ni vale 
ni Kalou, ni sa soli tiko vei ira na kai Matanitu Tani. 
Era na qai mai butuka ka buturaka sobu na 

koro tabu, me vula vasagavulu ka rua. 

3. “Au na solia na kaukauwa vei rau na noqu i 
talai, me rau na parofisai me siga e dua na udolu ka 
rua na drau ka onosagavulu, ka me rau na vakaisulu 
ena taga.” 

4. Sai rau oqo na vuni olive e rua, kei na tutu ni 
cina e rua, ka duri tu ena mata ni Kalou ni vuravura 
ogo. 

5. Kevaka e dua e via tarai rau, na yameyame ena 
lako mai gusudrau me veivakamatei. Kevaka e dua 
e via naki ca vei rau, ena mate ga ena katakata ni 
yameyame. 

6. E tiko vei rau na kaukauwa me rau sogota na 
lomalagi, me rawa ni kua ni tau na uca ni rau sa ia 
tiko na parofisai; e tiko talega vei rau na kaukauwa 
me vukica na wai me dra, e rau rawa talega ni tarai 
vuravura ena vei mate ca, kei na veivakararawataki, 
kevaka e rau vinakata me vaka kina. 


Sa qai soli vei au e dua na gasau sa vaka na 


Rau Vakamatei Na I Vakadinadina 

7. Ni sa oti na nodrau vunau voli, era sa qai lako 
mai na manumanu kila, ka ra tu ena qara sega na 
botona, era qai valuti rau ka rau sa 
vakamalumalutaki, me 'yacova sara ni rau 
vakamatei. 

8. Na yagodrau ena qai vakotori tu ena loma ni 
gaunisala ena koro levu, ka dau kilai tu na kena i 
balebale. O Sotoma kei Ijipita, na vanua talega e qai 
mai vakoti kina na noda Turaga. 

9. O ira na veimatatamata, na veimatanitu kei na 
duivosavosa, era na dau raica tu na yagodrau sa 
mate me tolu veimama na siga, e ra sega ni vinakata 
me rau sa buluti sara. 

10. O ira na tiko e vuravura era sa marau, ka 
veimeketi, ka veisoliyaka na nodra i yau ni rau sa 
mate na i talai oqo, ena vuku ni nodrau dau 
vakararawataki ira. 


Rau Tucake Tale Nai Vakadinadina 

11. Ni sa oti e tolu veimama na siga sa qai ceguvi 
rau nai cegu bula ni Kalou, ka rau sa tucake tu e 
yavadrau, era sa sautanini ena rere o ira era raica na 
veika oqo. 

12. Rau sa rogoca e dua na domo mai lomalagi ni 
tukuna mai, “Drau lako cake mai.” Rau sa qai kau 
cake ena waqa o, o ira na nodrau meca era tu sara ga 
i kea ka ra vakadinadinataka tu. 

13. Ena gauna vata tikoga o ya e qai yaco e dua na 
uneune levu, ka qeqera sobu kina e sivia na dua nai 
katini ni koro levu o ya. Na uneune o ya e mate kina 
e sivia na vitu na udolu na tamata, o ira na kena vo, 
era sa rere ka vakarokorokotaka na Kalou. 

14. Sa oti o ya nai karua ni ca. Ka raica, sa toro 
voleka tale tiko mai nai katolu ni ca. 


Ka Vitu Ni Davui: Kacivaki Na Matanitu 

15. Sa qai uvuca nai kavitu ni agilosi: sa qai 
rogo mai na domo levu mai lomalagi, ka vaka, 
“Na matanitu ni vuravura oqo sa yaco me 
matanitu ni noda Turaga kei na Nona Karisito, 
ena lewa tiko o Koya me sega ni mudu!” 

16. O ira na qase lewe ruasagavulu ka va, ka ra 
dabe vakavolivolita tu nai tikotiko tabu ni 
Kalou, era cuva sobu ka vakarokorokotaka na 
Kalou, 

17. Era tukuna tiko: keimami sa 
vakavinavinakataki kemuni na neimami Turaga 
na Kalou Kaukauwa, o Ni a bula ena gauna sa 
oti e daidai kei na veisiga mai muri, ena vuku ni 
Nomuni sa taura lesu tale na Nomuni kaukauwa 
levu, Mo ni ia tiko kina na lewa. 

18. Era cudru na veimatanitu, ka sa qai 
vakayacori sara na Nomuni cudru, era na lewai 
kina o ira sa mate, Mo ni qai saumi ira na 
Nomuni tamata yalosavasava kei ira Nomuni 
parofita, o ira na lalai kei ira na lelevu era 
rerevaka na yacamuni, o Ni na qai vakarusai ira 
na dauveivakarusai mai vuravura.” 

19. Sa qai dola na vale ni lotu ni Kalou mai 
lomalagi, nai vola ni veiyalayalati e a laurai ni tu 
ena vale ni Kalou. Ka sa yaco kina e dua na 
rorogo levu, ni kurukuru, tibi ni livaliva, na 
uneune kei na lutu ni uca cevata lelevu. 


Na Yalewa, Na Gone, Kei Na Gata Levu 
Vakayavana 


12. Sa qai dua na i vakatakilatakila levu e 


laurai mai lomalagi: sa dua na yalewa sa 
vakaisulu ena matanisiga, ka butuka tu na 
yavana na vula, ka viviraki tu ena uluna e 
tinikarua na kalokalo. 

2. Sa bukete tu, ka tagi ni mosi ena nona sa 
taratara tiko, ni sa vakarau sucu. 

3. Ka sa baci laurai tale mai lomalagi e dua nai 
vakatakilakila: ka raica, sa dua na gata levu 
damudamu vakayavana, e vitu na uluna ka tini 
na nona i leu, ka vitu nai sala vakaturaga ena 
uluna. 

4. Na buina mada ga e yavalata e dua nai 
katolu ni kalokalo ka biuta sobu e vuravura sa 
qai lako mai na gata levu go, ka mai duri tu ena 
mata ni yalewa sa vakarau sucu, me waraka 
kina na Gone me sucu mai me vakamatea. 

5. Sa vakasucuma na yalewa qo e dua na Gone 
tagane, o Koya ena lewa na veimatanitu kece 
ena i titoko kaukamea. Sa qai kau yani na Gone 
oqo vua na Kalou kina Nona i tikotiko 
vakaturaga. 

6. Sa qai dro na yalewa oqo kina loma ni 
veikau, kina dua na vanua sa vakarautaka na 
Kalou, ena dau vakani tiko mai kea me dua na 
udolu ka rua na drau ka onosagavulu na siga. 


Kolotaki Mai Lomalagi O Setani 

7. Sa kacabote e dua na i valu mai lomalagi: O 
Maikeli kei ira nona agilosi era sa vala kei na gata 
levu oqo, na gata levu kei ira nona agilosi era sa 
vakarau talega mai me vala, 

8. Era sa sega ni kaukauwa nai lala ni gata levu, ka 
sa sega ni qai dua na tikina me nodra mai lomalagi. 
9. Sa biu tani mai na gata levu damudamu 
vakayavana oqo, sai koya oqo na gata makawa sara, 
ka dau kilai tu me Tevoro se o Setani, sa daulasutaki 
ira taucoko na lewe i vuravura; sa biu tani mai 
vuravura kei ira nona i vavakoso agilosi. 

10. Au qai rogoca e dua na domo levu mai lomalagi, 
ka vaka, “Sa yaco na bula, na kaukauwa ena 
matanitu ni noda Kalou, kei na kaukauwa ni Nona i 
Lumuti, ni sa biu tani o koya ka daubeitaki ira tiko, 
na noda i tokani ena mata ni Kalou, ena siga kei na 
bogi. 

11. Fra sa vakamalumalutaki Koya ena nona dra na 
Lami kei na vosa era tusanaka, era sega ni via wilika 
nodra bula me ka talei vei ira, era bolea kina na 
mate. 

12. “O koya oqo, me reki na lomalagi, kei ira sa tiko 
kina! Ena ca na lewe i vuravura kei na wasawasa! 
Ni sa lako sobu mai vei kemudou na tevoro, ena 
cudru vakalevu, baleta ni sa kila tiko, ni soli tikoga 
vua e dua na gauna lekaleka.” 


Vakararawataki Na Yalewa 

13. Ni sa kila na gata levu damudamu vakayavana 
ni sa biu tani ki vuravura, sa qai vakararawataka na 
yalewa ka vakasucuma mai na Gonetagane. 

14. la na yalewa qo sa qai soli vei koya e rua na taba 
ni ikeli levu, me rawa ni vuka kina ki veikau kina 
nona i tikotiko, me rawa ni vakacegu vinaka tu mai 
kina, me dua na gauna ka dua tale na gauna ka me 
veimama tale ni gauna, mai vei koya na gata levu 
ogo. 

15. Sa gai kaburaka tani mai na wai na gata levu 
mai na gusuna, ka sa vaka na kena tacoka mai na 
dobui vua na yalewa, me rawa ni kuitaki tani yani 
kina. 

16. la na vuravura sa qai vukea na yalewa, ena nona 
dalaga me tiloma taucoko na wai ka tasova mai ena 
gusu ni gata levu. 

17. Sa qai cudru vakalevu na gata levu vua na 
yalewa, ka sa lako yani vei ira na kawa ni yalewa me 
vala kei ira, o ira era maroroya tu na veiyalayalati 
kei na Kalou, kei ira era taura dei tiko nai tukutuku 
kei Jisu Karisito. 


Na Manumanu Rerevaki Levu Mai Wasawasa 


13. Au tucake tu ena veinuku ena bati ni baravi. 
Au qai raica e dua na manumanu yava i va ni sa 
tubu cake mai wasawasa, sa vitu na uluna, ka tini na 
nona i leu, ena nona i leu e toka kina e tini nai sala 
vakaturaga, ena uluna na yaca ni dauvosavakacaca. 

2. Na manumanu au raica go sa vaka na lepate, na 
yavana sa vaka na yava ni pera, na gusuna sa vaka 
na gusu ni laione. Na gata levu damudamu 

vakayavana sa solia vua me taukena na nona 
kaukauwa, nona i tikotiko tabu, kei na 
kaukauwa 

levu ni vakatulewa. 

3. Au raica ni dua vei ira na uluna e vaka sa 
mavoa sara tiko vakaca, ka vakalailai ga sa 
mavo mai na mavoa levu o ya. Sa dua na ka na 
nodra qoroqoro na lewe i vuravura, ka tekivu 
me ra sa muri koya. 

4. Era doka ka cuva vua na gata levu 
damudamu vakayavana ena nona solia na 
kaukauwa vua na manumanu; era cuva talega 
kina na manumanu, era tukuna, “O cei me 
tautauvata kei na manumanu? O cei me rawa ni 
tu e matana?” 

5. A sa soli vua na gusu me dau vosataka na 
veika lelevu kei na vosa vakaviavialevu, sa soli 
vua na kaukauwa me cakava ga na ka e 
vinakata, me vula vasagavulu ka rua. 

6. A sa dolava yani na gusuna vua na Kalou, 
ka vakadiloya vakaca sara, e vakadiloya na 
yacana, e vakadiloya Nona vale ni soro, ka 
vakadiloi ira na tiko mai lomalagi. 

7. A sa soli vua me valuti ira na yalosavasava 
ka me vakamalumalutaki ira. Na kaukauwa sa 
soli vua, o ya me lewai ira na veiyavusa kece, na 
duivosavosa, kei na veimatanitu. 

8. O ira kece na tiko e vuravura era na cuva 
vua, O ira ga sa yali na yacadra ena i Vola ni 
Bula ni Lami sa vakamatei, mai na i vakatekivu 
kei vuravura. 

9. Kevaka e dua sa vakadaligana, me rogoca ka 
rogoca sara. 

10. O koya sa dau veivakasaurarataki ena vaka 
bobulataki, o koya sa veivakamatei ena i 
seleiwau ena mate talega ena i seleiwau. Sai 
koya qo na nodra vosota kei na nodra vakabauta 
na yalosavasava. 


Na Manumanu Rerevaki Levu Mai Vuravura 
11. Au qai raica tale ni dua na manumanu yava 
i va sa lako cake mai vuravura, sa toka mai vua 
e rua nai leu sa vaka nai leu ni sipi, ka vosa me 
vaka na gata levu vakayavana. 

12. A sa tu vua na kaukauwa kecega ni 
manumanu sa liu vua, ka vakasaurarataki 
vuravura me ra cuva vua nai matai ni 
manumanu, ka sa mavo tu na nona mavoa. 

13. E vakaraitaka e levu nai vakatakilakila 
lelevu, e vakalutuka i vuravura na bukawaga 
ena matadra na tamata. 

14. A sa temaki ira na tiko e vuravura ena vuku 
ni cakacaka mana sa kitaka o koya, ena mata ni 
manumanu, ka tukuna vei ira sa tiko e 
vuravura, me ra cakava e dua na i 
vakatakarakara ni manumanu, o koya ka mavoa 
ena i seleiwau ka sega ni mate. 

15. Sa tu vua na kaukauwa me solia nai cegu ki 
vua nai vakatakarakara ni manumanu, na i 
vakatakarakara ni manumanu oqo e rawa ni 


vosa kaukauwa, ka rawa  talega vua me 
veivakamatei kevaka era sega ni via cuva vua. 

16. E vakasaurarataki ira kecega, na tamata sega 
vanua kei ira na turaga, o ira sa vutuniyau kei ira na 
dravudravua, ai taukei kei ira na bobula, me biu e 
dua nai vakatakilakila ena ligadra i matau se na 
yadredra, 

17. Me kakua kina ni dua me veivoli, se me 
volivoli, ka vakavo ga okoya sa tu vua nai 
vakatakilakila, se na yaca ni manumanu, se nai 
vakatakilakila ni yacana. 

18. Ogo na vuku, o koya sa tu vua na kila me 
soqona mada nai vakatakilakila ni manumanu, ni sa 
vakatakilakila ni dua na tamata: na nonai wiliwili sa 
ono na drau onosagavulu ka ono. 


Na Lami Kei Na Dua Na Drau Vasagavulu Ka Va 
Na Udolu 


14. Noqu rai tiko, ka raica, e dua na Lami sa 


tucake tu ena Ulunivanua o Saioni, ka ra lewe dua 
na drau ka vasagavulu ka va na udolu era tucake 
vata tu, e volai tu ena yadredra na yaca i Tamana. 

2. Au qai rogoca e dua na domo mai lomalagi, ka 
sa vaka na rorogo ni kere ni savu, kei na lutu ni 
kurukuru. Au rogoca talega na nodra domo ni giri 
api na kena dau, ena nodra sa vakatagitaka tiko. 

3. Era lagasere ka vaka na rorogo ni dua na sere 
vou ena mata ni tikotiko vakaturaga, vei iratou na 
va na ka bula, kei ira na qase; e sega ni dua e rawa 
ni kila na sere o ya, vaka vo ga o ira na lewe dua na 
drau ka vasagavulu ka va na udolu, ka ra a 
vakabulai mai vuravura. 

4. O ira oqo era sega ni bau cala kei na dua na 
yalewa, ni ra se sega ni tiko vata kei na tagane. Sai 
ira oqo era dau muria tu ga na Lami ena veivanua e 
lakova. Ka ra vakabulai mai ena kedra maliwa na 
wekadra, ka ra i sevu ni bula vua na Kalou kei na 
Lami. 

5. Ena gusudra sa sega kina na vosa ni vere, ka sa 
sega ni dua na cala me kunei vei ira mai na mata ni 
tikotiko ni Turaga. 


Nodratou I Tukutuku Na Agilosi E Tolu 

6. Au qai raica yani ni dua tale na agilosi sa vuka 
voli ena maliwa lala ni lomalagi, sa tiko vua nai 
tukutuku vinaka ka Sega ni mudu, me vunautaki vei 
ira sa tiko e vuravura - na veimatanitu, na 
veiyavusa, na duivosavosa, kei na tamata kecega - 

7. Sa kacivaka tiko mai vakadomoilevu, “Dou 
rerevaka na Kalou ka vakacaucautaki Koya, ni sa 
toro tiko mai na Nona gauna ni veilewai; mo dou 
dokai Koya sa bulia na lomalagi kei na vuravura, na 
wasawasa kei na vei waivure kecega.” 

8. Sa taravi koya tale mai e dua na agilosi, ka 
tukuna, “O Papiloni sa bale sobu, sa bale sobu, na 
koro levu, ena vuku ni nona vagunuvi ira na 
veimatanitu ena waini ni cudruvi ni nona 
dautagane. 

9. A sa muri rau nai katolu ni agilosi, sa tukuna 
tiko ena domo levu, Kevaka e dua sa laki cuva vua 

na manumanu kei na nona i vakatakarakara, ka 
sa biu mai vua na nona i vakatakilakila ena 
ligana i matau se na yadrena, 

10. “Ena gunuva o koya na waini ni cudru ni 
Kalou, sa livi oti tu kina nona bilo ni cudru na 
Kalou. Ena vakararawataki ena bukawaga kei 
na sulifure, ena matadra na agilosi savasava kei 
na mata ni lami. 

11. “Na kubou ni veika rarawa e caka vei ira 
ena sega ni mudu rawa, ena sega ni dua na 
gauna me na cegu kina, siga se bogi na rarawa 
vei ira na cuva kina manumanu kei na 
vakatakarakara, kei ira talega sa biu tu vei ira na 
i vakatakilakila ni yacana.” 

12. Ogo na nodra vosota na yalosavasava, sai 
ira oqo era maroroya tikoga na veiyalayalati kei 
na Kalou kei na vakabauti Jisu. 

13. Au qai rogoca e dua na domo mai lomalagi 
ni cavuta mai vei au, “Mo vola: sa kalouvinaka 
na mate ni ra mate era tuvata kei na Turaga ena 
gauna oqo.” “lo, sa tukuna na Yalo Tabu, ni ra 
sa vakacegu mai ena nodra cakacaka, ena muri 
ira ga na nodra i valavala.” 


Tatamusuki E Vuravura 

14. Ena noqu rai, ka raica, e dua na o vulavula, 
e qai dabe toka kina e dua sa vaka na Luve ni 
Tamata, ka daramaka tiko na i sala koula 
vakaturaga, e uluna ka taura tiko e ligana na i 
sele ni tatamusuki sa vagatari vinaka tu. 

15. Ka sa baci dua tale na agilosi e curu mai 
tuba mai na vale ni soro, ka kacivaka mai vaka 
domo i levu vua sa dabe toka ena o, ka vaka, 
“Mo tamusuka yani ena nomu i sele ni 
tatamusuki moia na tatamusuki moia na 
tatamusuki ni sa kena gauna oqo vei iko mo 
tatamusuki, ni sa matua vinaka tu o vuravura.” 
16. Sa qai taura na Nona i sele ni tatamusuki o 
Koya ka dabe tiko ena o, ka tamusuka yani na 
vuravura. 


Tatamusuki Na Vaini Ni Cudru 

17. Baci dua tale na agilosi e curu mai tuba mai 
na vale ni Kalou mai lomalagi, sa taura tale 
tikoga e dua nai sele ni tatamusuki sa gata 
vinaka sara, 

18. Ka sa dua tale na agilosi e lako mai ena i 
cabocabo ni soro, na buka waqa e tu vua na kena 
lewa, ka kacivaka mai vaka domo i levu sara, vei 
koya sa taura tiko nai sele gata ni tatamusuki, ka 
tamasuka mai na i soro vua ni vaini kei 
vuravura, ni sa matua vinaka tu na vaini.” 

19. Sa qai taura nona i sele ni tamamusuki na 
agilosi, ka ia na tamusuki vaini kei vuravura, ni 
oti sa qai viritaki yani ki na ikeli ni waini levu ni 
nona cudru na Kalou. 

20. A sa butuki nai keli ni waini ena i bili ni 
koro, a sa lako mai ena i keli ni waini na dra, na 
kena levu e yacova na wa ena gusu ni ose me 
dau tarovi kina, me rua na drau na maile. 


Na I Kau Ni Bilo Ni Lewa 


15. Au qai raica e dua tale nai vakatakilakila 


mai lomalagi, e vakadomobula ka 
veivakakidrowataki: e lewe vitu na agilosi sa taura e 
vitu na mate ca me sa kenai otioiti, ni sa vakatauca 
vei ira na Kalou nai otioti ni Nona cudru. 
2. E dua na ka e vaka na wasawasa tatalivaliva au 
raica ni veiwaki vata tu kei na bukawaga, kei ira na 
gumatua mai vua na manumanu, kei na kena i 
vakatakarakara, kei na kenai vakatakilakila kei nai 
wiliwili ni yacana, era tucake tu ena wasawasa 
tatalivaliva o ya, ka ra taura tiko na i vakatagi na 
api, ka Nona na Kalou. 
3. Kara lagata tiko na sere kei Mosese, na i talai ni 
Kalou, kei na Nona sere na Lami, ka vaka: 
"Sa ka levu dina ka veivakurabuitaki na nomuni 
cakacaka, na Turaga ka Kalou Kaukauwa! E 
dodonu ka dina na Nomuni valavala, oi kemuni 
na nodra Tui na yalosavasava! 
4. O cei me sega ni rerevaki kemuni, na Turaga, 
me rokovi na yacamuni? 
Ni kemuni sa yalosavasava. 
O ira na veimatanitu era na lako mai ka mai 
cuva e Matamuni, 
Ni sa qai vakaraitaki mai na Nomuni na ia na 
veilewai.” 
5. Ni oti yani ogo au qai rai yani, ka raica, 
Ni sa dolavi mai o lomalagi, ena loma ni vale ni soro 
me vakaraitaki mai, na ka mena vakayacori. 
6. Ratou sa qai curu mai oiratou na agilosi e vitu, 
ka ratou taura tu na mate ca E vitu e ratou 
vakaisulu ena lineni vulavula ka savasava, ka vauci 
tu ena lomaseredratou na i vau koula. 
7. A sa dua vei iratou na va na ka bula, sa solia vei 
ratou na agilosi e vitu na bilo koula, sa vakasinaiti tu 
kina na nona cudru na Kalou, o koya ka bula me 
sega ni mudu. 
8. Ena loma ni vale ni soro sa solega tu na o kubou, 
ni sa vakasinaita tu na loma ni vale na kaukauwa kei 
na lagilagi ni Kalou, ka sa sega ni rawa ni curumi na 
vale ni soro, me yacova ni ratou sa vakacavara na 
agilosi e vitu na mate ca e vitu. 


16. Au a qai rogoca mai na vale ni soro, e dua 


na domo sa rogolevu dina, ni tukuna mai vei iratou 
na agilosi e vitu, “Dou lako yani ka sovaraka na bilo 
ni Nona cudru na Kalou ki vuravura.” 


Matai Ni Bilo: Vidikoso Ca 

2. Sa qai lako mai na kena i matai, ka sovaraka na 
nona bilo ki vuravura, ka sa tauvi ira na tamata na 
vidikoso ca ka vakasisila, vei ira sa biu tu kina nai 
vakatakilakila ni manumanu, kei ira na cuva tiko 
kina kena i vakatakarakara. 

Karua Ni Bilo: Sa Vuki Na Wasawasa Me Dra 

3. Nai karua ni agilosi sa qai sovaraka na nona bilo 
kina wasawasa, ka sa vuki kina me dra ni dua na 
tamata mate; era mate kece kina na ka bula era tu e 
waitui. 

Katolu Ni Bilo: Sa Vuki Na Wai Me Dra 
4. Nai katolu ni agilosi sa qai sovaraka na nona 
bilo kina veiuciwai kei na veiwaivure; ka ra sa 
vuki kina me dra. 
5. Au rogoca na domona na agilosi ni veiwai 
ni tukuna: 
“O ni sa yalododonu, na Turaga, o koya sa 
bula e daidai, ka bula ena gauna sa oti, ena 
bula ena siga ni mataka, na veika kece ogo o 
ni lewa. 
6. O ira oqo era vakadavea na dra ni tamata 
yalosavasava kei ira na parofita. O ni qai solia 
vei ira na dra mera na gunuva ni sa dodonu me 
yaco vaka kina vei ira.” 
7. Au gai rogoca tale e dua mai nai cabocabo ni 
soro ka vaka, “sa dina, oi kemuni na Turaga sa 
Kalou Kaukauwa, na Nomuni lewa e yavutaki 
ena dodonu kei na savasava. 


Ka Va Ni Bilo: Vakamai Na Tamata 

8. Sa qai taura na nona bilo nai ka va ni agilosi 
ka sovaraka kina matanisiga, sa soli tu vua na 
kaukauwa me vakamai ira na tamata ena 
bukawaga. 

9. Era sa kama vakaca na tamata ena 
kaukauwa ni katakata, era sa qai vosa 
vakacacataka na yaca ni Kalou, ni o koya ga sa 
lewa na mate ca sa tarai ira tiko; ka ra sega ni 
bau via veivutuni se ra doka na Kalou. 


Ka Lima Ni Bilo: Na Butobuto Kei Na Rarawa 
10. Sa qai taura na i kalima ni agilosi na nona 
bilo, ka sovaraka yani kina nona i tikotiko na 
manumanu, ka sa vakabutobutotaki na nona 
matanitu, e ra kati yamedra ena vuku ni rarawa 
mosimosi. 

11. Ka ra vosavakacacataka na Kalou ni 
lomalagi ena vuku ni nodra kune ka rarawa, era 
sega ni bau via veivutunitaka na nodra i 
valavala. 


Ka Ono Ni Bilo: Sa Maca Na Uferetisi 

12. Sa qai taura nai ka ono ni agilosi na nona 
bilo ka sovaraka yani kina uciwai levu na 
Uferetisi, ka sa maca kina na kena wai, me 
rawarawa kina vei ira na veitui mai na tokalau 
mera lakova mai. 

13. Au qai raica e tolu na yalo ni tevoro, e ratou 
vaka nai rairai ni boto, e ratou sa lako mai ena 
gusu ni gata levu vakayavana, kei na gusu ni 
manumanu, kei na gusu talega ni parofita 
vakailasu. 

14. E ratou yalo dina ni tevoro, ka ratou 
vakaraitaka tiko eso na veivakatakilakila, vei ira 
na veitui kei vuravura, ka ratou lako wavoki 
tiko e vuravura, me vakarautaki ira na 
veimataivalu, kina nona siga ni valu na Kalou 
Kaukauwa. 

15. “Raica, Au na lako mai me vaka na 
daubutako. Sa kalouvinaka o koya sa vakatawa, 
ka tokara tiko na nona i sulu ena veivanua e 


lakova, ni'u na yaco yani vakasauri me vakai sulu 
tiko, de qai kune ni luvaiwale.” 

16. E ratou sa vakasoqoni ira vata na veimatanitu, 
ena dua na vanua ka yacana ena vosa vaka Iperiu, o 
Amaketoni. 


Ka Vitu Ni Bilo: Kureitaki Vakaca Na Vuravura 

17. Sa qai taura nai kavitu ni agilosi na nona bilo ka 
sovaraka kina mata ni cagi, sa qai rogo mai e dua na 
domo mai na vale ni soro mai lomalagi, mai na loma 
ni tikotiko vakaturaga, ka vaka, “Sa caka oti!” 

18. A sa yaco na rorogo tatamosamosa na kurukuru 
kei na tibi ni livaliva; kei na sasakurekure ni vanua, 
e se sega vakadua ni dua na uneune levu me 
yaco e vuravura me vaka na kena oqo. 

19. A sa tawasei tolu kina na koro levu, me tolu na 
tikina, ka ra babale sobu na veikoro levu ni 
veimatanitu. Sa vakanananutaki tu na koro levu o 
Papiloni ena mata ni Kalou, me na soli vua na bilo 
waini ni nona cudru katakata na Kalou. 

20. Ka sega tale ni qai dua na yatu yanuyanu me 
laurai, kei na kena sa yali talega na veiulunivanua. 
21. A sa lulutu mai na uca cevata lelevu me lutuki 
ira na tamata. Dua na tiki ni uca cevata e vaka na 
bibi ni dua na tani. Era sa qai vosacataka na Kalou 
ena vuku ni uca cevata, ni ra sa sega ni taura rawa 
na kena rarawa mosimosi. 


Na Yalewa Damudamu Kei Na Manumanu Levu 
Rerevaki Damudamu 


17. sa gai lako mai vei au e dua vei iratou na 


agilosi e vitu ka taura tiko na bilo e vitu, ka mai 
tukuna, “Mo lako mai, Au na vakaraitaka vei iko na 
cudruvi ena vakayacori vua na yalewa, sa 
dautagane sara vakalevu, o koya ka dau tiko ena vei 
wai kecega. 
2. “Vei ira kece na tui kei vuravura era ia na 
veilasami kei koya, o ira na lewe i vuravura e 
vagunuvi ira mera mateni ena waini ni nona 
veilasami.” 
3. Sa gai kauti au o koya ena veiliutaki ni Yalo 
Tabu kina loma ni veikau. Au a raica ni dua na 
yalewa e dabe tiko ena dua na manumanu 
damudamu, ka sa yacana kecega sa yaca ni 
dauvosavakacaca, na manumanu go e vitu na uluna 
ka tini na nona i leu. 
4. E darama tiko na yalewa e dua nai sulu lokaloka 
ka mata damudamu buto, ka ukutaki koya ena 
koula, na veivatu talei kei na mata ni civa, sa taura 
tiko e ligana na bilo koula sa sinai tu ena veika 
vakasisila, kei na dukadukali ni nona veibutakoci. 
5. Ena yadrena e volai kina e dua na yaca ka vaka 
oqo: 

NA KA VUNI, 

PAPILONI NA QAQA, 

NA TINADRA NA DAUTAGANE KEI NA 

VEIKA VAKASISILA KEI VURAVURA. 
6. Au qai raica na yalewa, ni sa mateni ni gunuva 
na nodra dra na yalododonu, kei na nodra dra na 

bale mate ena vuku i Jisu. Na veika au raica vua 
na yalewa, au sa rui kurabui vakalevu kina. 


Nai Balebale Ni Yalewa Kei Na Manumanu 
Levu Rerevaki 

7. la sa tukuna vei au na agilosi,” Na cava o sa 
kurabui kina? Au na vakaraitaka vei iko na ka 
vuni baleti koya na yalewa kei na manumanu e 
vodoka tiko, ka vitu na uluna kei na nona i leu e 
tini. 

8. “Sai koya oqo na manumanu o sa raica, sa 
bau dua na ka, ia sa ka walega, ena tauri ka 
viritaki kina qara sega na botona me na 
vakararawataki me sega ni mudu. O ira na tiko 
e vuravura era na kurabui, ni sega ni volai na 
yacadra ena i Vola ni Bula ka tekivu sara mai na 
gauna ni vakatekivu, ni ra raica na manumanu 
era tukuna o koya qo, sa dua na ka, sa bula tiko 
o koya. 

9. “Na vakasama ka vuku tiko kina: ni uluna e 
vitu sai koya na ulunivanua e vitu ka dabeca 
toka na yalewa oqo. 

10. “E vitu tale tikoga na tui. E lima sa bale oti, 
e dua se bula tiko, ka dua tale se bera tiko ni 
basika mai. Na gauna ena yaco mai kina, ena 
soli ga vua e dua na gauna lekaleka. 

11. “Na manumanu e vakacolasau mai, qai mai 
yali o koya ena kenai kawalu vei iratou, o koya 
vata kei ratou na lewe vitu ena nodratou i 
votavota na rarawa sega ni mudu. 

12. “Na tini nai leu o a raica ena tini na tui, na 
nodratou matanitu e se bera ni duri tiko, ia sa 
soli tu vei iratou na kaukauwa, me ratou na 
veiliutaki vata kei na manumanu me dua ga na 
aua. 

13. “E ratou na lomavata, me ratou sa solia 
taucoko ga nodratou kaukauwa, kei na 
nodratou lewa kece vei koya na manumanu. 

14. “E ratou na vala vata kei na Lami, ena 
vakamalumalumutaki iratou na Lami, ni sa 
Turaga vei ira na Turaga o Koya, ka nodra Tui 
na Tui; o ira na to vata kei Koya, era vakatokai 
ni o ira na digitaki, ka tamata yalodina.” 

15. Sa gai vosa vei au o koya, ka vaka, na veiwai 
kece o raica tiko, ka dabe toka kina na yalewa 
dautagane, sai ira oqori na lewe ni vanua, na 


mata tamata, na  veimatanitu kei na 
duivosavosa. 
16. Kei na tini nai leu o raica vua na 


manumanu, e ratou na cudruvaka na yalewa 
dautagane, e ratou na vakamavoataka ka 
vakama ena bukawaga. 

17. “Ni sa nakita na Kalou vei iratou me ratou 
cakava me rawati kina na nona i naki, ena nona 
solia vei ratou na yalo e duavata, me ratou volia 
kina vua na manumanu na nodratou kaukauwa 
ni matanitu, me yacova ni sa rawati na Nona i 
naki na Kalou. 

18. “Na yalewa o a raica, sa i koya na koro levu 
ka lewai ira tu na tui kei vuravura.” 


Na Bale Nei Papiloni Na Korolevu 


18. 


na agilosi ni lako sobu mai lomalagi, ka sa ka levu 
na kaukauwa e tu mai vua, sa roboti vuravura na 
nona i serau. 

2. Ka kacivaka tiko mai vakadomoilevu, ka vaka, 
“Sa bale o Papiloni na koro levu, sa bale, sa caka me 
nodra i tikotiko tudei na tevoro, kei na veiyalo ca 
kecega, era na vagara talega kina na vei manumanu 
vuka sega ni savasava kecega. 

3. O ira na veimatanitu e vuravura, era sa 
vakasesei ena Waini ni nona cudruvi ni veidauci, e 
vakayacora na cakacaka vakasisila oqo vata kei ira 
na tui kei vuravura, o ira na dauveivoli ni veiyasai 
vuravura era sa mai vutuniyau ena nona tiko sautu. 
4. Au qai rogoca e dua tale na domo mai lomalagi 
ka vaka, “Dou lako tani mai vua oi kemudou na 
noqu tamata, de qai takavi kemudou mai na nona i 
valavala ca, me qai tau kina vei kemudou na veika 
ca me baleti iratou. 

5. “Ni sa yaco sara ga ki lomalagi na nona i 
valavala ca, ka sa nanuma kina na Kalou na nona 
caka cala. 

6. “Sa cudruvi o koya me vaka na nomudou 
cudruvi, ka vakarautaka na veika e caka vua, me 
vaka nona i valavala, nai valavala ga e kaburaka sa 
saumi lesu tale vua. 

7. “Nai vakarau e cakava ena nona vakacerecerei 
koya, ka vakavutuniyautaki koya, nai vakarau vata 
talega o ya, ena saumi kina vua na veivakatotogani 
kei na ka rarawa; ni sa tukuna e yalona, “au na tiko 
ena noqu i tikotiko me vaka na ranadi, au sega ni 
yada, au sega ni bau kila na cava na rarawa! 

8. “O koya oqo na mate ca ena yacovi koya ga ena 
dua na siga - o ya na mate, na tagi kei na dausiga. 
Ena qai vakamai kina bukawaga, ni sa lewa o Jiova 
na Kalou Kaukauwa. 


Ni oti yani na veika oqo, au raica tale e dua 


Tagicaki Papiloni O Vuravura Ni Sa Bale 

9. O ira na tui kei vuravura era veibutakoci vata, 
ka ra wasea vata nona vutuniyau, era na rarawa ka 
tagicaki koya, ni ra sa raica ni sa kuvu cake na 
kubou ni nona vakamai. 

10. Era tucake tu mai vakayawa kei na nodra rere, 
ena vuku ni veivakatotogani sa vakayacori, era qai 
tukuna, “Isa, isa, na koro levu o Papiloni! Na nomu 
cudruvi e vakayacori ena loma ni dua ga na aua.’ 

11. “O ira na dauveivoli kei vuravura era na tagi ka 
lolositaki koya, ni sa sega ni qai dua tale me na 
volivoli vei ira. 

12. “Nai yaya ni veivoli na koula, na siliva, na vatu 
talei, na mata ni civa, na lineni matai lalai ka 
lokaloka, nai sulu silika kata damudamu buto, nai 
saluwaki boi talei, na bilo tabua, kei na kau dredre 
ni kunei, na varasa, na kaukamea kei na vatu lalai 
veivolavolai; 

13. “Na sinamoni kei na macou, na waiwai boi 
yawa kei na kau salusalu kecega, na waini kei na 

waiwai, na witi kei na witi sa saga oti, na 
bulumakau kei na sipi, na ose kei na kena qiqi 
tui, na yago kei na yalo 

ni tamata. 

14. “Na vua ni kau sa gadreva na lomamu sa 
kau tani mai vei iko, na i yau talei kei na ka 
makuwaliliva sa yali tani mai vei iko, o na sega 
ni na qai kunea tale. 

15. “O ira na dauveivoli ka ra sa mai vutuniyau 
ena vukuna, era na tucake ka raica tu mai ena 
rere na nona vakararawataki, era na tagi ka 
veitagicaki, 

16. “Era na tukuna, “Isa, isa, na koro levu ena 
dua na gauna, edau sulumaki koya ena lineni 
dina ka kulakula mata buto, sa dau 
vakaiukuuku ena koula na vatu talei kei na mata 
ni civa! 

17. “Ena loma ga ni dua na aua e vakarusai 
taucoko kina na ka sa dau domoni kina. Na 
kavetani taucoko, o ira na lewe ni waga, o ira na 
kaimua ni waqa, kei ira era lako voli e wasawasa 
mera veivoli, era tucake ka vakasarava tu mai na 
veika sa yaco. 

18. “Ni ra sa raica na kena kuvu cake na kubou 
ni nona kama era sa qoqolou, ka vaka, ena cava 
beka mena vakatautauvatani kei na koro levu 
oqo?’ 

19. “Era sa qai kaburaka na kuvu ni qele ki 
uludra, ka tagi lagalaga vakararawa sara, ena 
nodra tukuna, Isa, isa na koro levu o ya, era sa 
mai vutuniyau na dau veisokoyaki ena vuku ni 
yau e taukena! Ka dua ga na aua na kena 
vakarusai.” 

20. “Mo dou reki ena vukuna, na lomalagi, kei 
kemudou na apositolo yalosavasava kei na 
parofita, baleta ena vukumudou e taralaki ira 
vaka ca sara ga kina na Kalou!” 


Sega Ni Lamata Tale O Papiloni 

21. Sa qai taura cake e dua na agilosi kaukauwa 
na vatu loa levu ka viritaka kina wasawasa, ka 
tukuna, ena talaraki sobu vakaukauwa ki ra, na 
koro levu o Papiloni me sega ni qai laurai tale. 
22. Na domo ni daugiri api, kei ira na dau ni 
vakatagi, kei na dauvu bitu ni vakatagi, kei na 
dau ni biukila era na sega ni qai rogoci tale vei 
iko. Sa sega ni qai dua na matai ni cakacaka me 
tiko vei iko, se na rorogo ni veivatu lelevu me na 
rogoci tale vei iko ena dua na gauna. 

23. “Sa sega ni qai waga vei iko na cina ena dua 
na gauna mo rarama, na domodrau na tagane sa 
vakawati, kei na yalewa sa vakawati ena sega ni 
na rogoci tale vei iko. O ira nomu tamata 
dauvakabisinisi era tamata kilai e vuravura, ena 
nomu caka mana lasulasu o vakacalai ira kina 
na veimatanitu e vuravura. 

24. “E laurai ni tu vei iko na nodra dra 
na yalosavasava kei ira na parofita, kei ira 
kecega na vakamatei mai vuravura.” 


Sa Marau O Lomalagi Baleti Papiloni 


19. Nioti na veika oqo, au qai rogoca e dua na 
rorogo levu na domo ni mamaue nodra na lewe i 
lomalagi, era cavuta tiko, “Aleluya! Me ia vei Jiova 
na noda Kalou, na lagilagi na vakarokoroko kei na 
kaukauwa ni veivakabulai! 

2. “Ni Nona lewa e dina ka dodonu, ni sa cudruva 
o Koya me rusa na yalewa ka dautagane ena vuku ni 
nona vakacacani vuravura ena veibutakoci; ka sa 
saumi kina vei koya na nodra dra na i talai ni 
Kalou.” 

3. Sega ni cegu nodra tukuna tiko, “Aleluya! Sa 
lako cake tikoga na kuvu ni nona kubou me sega ni 
mudu rawa!” 

4. O ira na qase lewe ruasagavulu ka va kei na va 
na ka bula, era cuva sobu ka vakarokoroko vua na 
Kalou ena Nona i tikotiko, era tukuna, “Emeni! 
Aleluya!” 

5. Sa qai dua na domo e rogo mai ena i tikotiko 
tabu, ka vaka, “Me vakacaucautaki na noda Kalou, 
vei kemudou na Nona tamata kei kemudou sa 
rerevaki Koya, vakatalega kina o ira na cecere kei ira 
sa lolovira!” 

6. Au sa rogoca e dua na rorogo, sa rorogo dina ni 
lewe levu na tamata, sa vaka na rogo ni lutu ni wai 
mai na savu kei na rogo ni kurukuru, era tukuna, 
“Aleluya! O Jiova na Kalou Kaukauwa sa 
vakatulewa tiko! 

7. “Meda reki ka mai marau vata me soli tikoga 
Vua me Nona na lagilagi, ni sa na yaco na vakawati 
ni Lami, na watina yalewa sa vakarautaki koya 
vinaka tu mai.” 

8. Vua na watina yalewa ena daramaka mai nai 
sulu lineni matailalai, sa savasava ka serau, na lineni 
matailalai, sai vakaraitaki ni bula dodonu nodra na 
yalosavasava. 

9. Sa qai tukuna vei au o koya, Vola: “Sa 
kalouvinaka o ira era sa kacivi ki na vakayakavi ni 
vakawati ni Lami!” baci vosa tale vei au, me tukuna, 
“Oqo sara ga na vosa dina ni Kalou.” 

10. Au sa cuva sobu sara ki yavana ka 
vakarokoroko vua. la sa qai vosa mai vei au, mo 
kakua ni cakava na ka oqori! Oi au na nomu i tokani, 
ka dua talega na wekamu ena vuku ni tukutuku 
vinaka. Mo qarava na Kalou! Na yalo ni parofisai sa 
dau kacivaka na i tukutuku kei Jisu. 


O Karisito Ena Ose Vulavula 

11. la oqo au sa raici lomalagi ni sa dolavi tu, ka 
raica e dua na ose vulavula. O Koya e vodo toka e 
delana sa vakatokai o Yalodina ka Dina, ena Nona 
lewa dodonu e vakayacora kina Nona vakatulewa 
kei na vakayacoi valu. 

12. Na matana sa vaka na yameyame ni buka, ka 
daramaka tiko e uluna e levu nai sala vakaturaga. Sa 
volai tiko na yacana ka sega ni dua me kila, vakavo 
duadua ga o Koya. 

13. E dara tiko e dua nai ubi balavu ka toni sua oti 
tu ena dra, ka yacana Na Vosa ni Kalou. 

14. O ira na mataivalu mai lomalagi, ka ra 

daramaka tu na lineni matailalai, e vulavula ka 
savasava, era yadua na ose vulavula era vodo 
kina, era sa qai muri Koya tu. 
15. Sa lako tiko mai gusuna nai seleiwau gata, 
ka rawa kina Vua me valuta na veimatanitu. O 
Koya ena liutaki vuravura ena i titoko 
kaukamea. Ena vakasavasavataka na i keli waini 
ni cudru katakata ni Kalou Kaukauwa. 
16. E na Nona i ubi balavu kei na sagana, e dua 
na yaca e volai tiko kina, ka vaka oqo: 

NODRA TUI NA TUI 

KEI NA NODRA TURAGA NA TURAGA 


Sa Vakadrukai Na Manumanu Levu Rerevaki 
Kei Na Nona Mataivalu 

17. E dua na agilosi au raica ni tu ena 
matanisiga, sa kaci tiko ena domo levu, “Me 
tukuna vei ira kece na manumanu vuka ka ra 
vuka tiko e maliwa lala, me ra vakaroro vata 
mai, ka vakarau mai vakayagataka na nona 
vakayakavi na Kalou kaukauwa. 

18. “Dou na rawa ni mai kania kina na lewedra 
na tui, kei na lewedra na turaga ni valu, na 
lewedra na tamata gaga, na lewe ni ose kei na 
lewedra na vodo tiko kina, kei na lewedra na 
tamata kecega, ira na bobula kei nai taukei, 
lewedra na kaukauwa kei na malumalumu,” 

19. Au a raica na manumanu, kei ira na tui kei 
vuravura, kei na kena mataivalu, ni ra sa 
duavata mai, mera na valuti Koya ka vodo tiko 
ena ose, kei na Nona mataivalu. 

20. E a vesu na manumanu, kei ira na parofita 
vakailasu ka ra tokona tiko na manumanu ena 
vei vakatakilakila lasulasu, nona veivakacalai 
mera cuva kina vakatakarakara, kei na kena 
volai vei ira na i vakatakilakila ni manumanu. 
Oi rau ruarua ogo e rau na viritaki sobu 
bulabula, kina drano sa caudre ena yameyame 
ni bukawaga kei na sulifure. 

21. O ira sa vo mai, era na qai mai mate ena i 
seleiwau ka lako tiko mai ena gusu i Koya, sa 
vodo tiko ena ose. Era na kana ka mamau ena 
lewedra na manumanu vuka. 


Vesu O Setani Me Dua Na Udolu Na Yabaki 


20. E dua na agilosi au raica ni lako sobu 


tiko mai lomalagi, sa taura tiko nai dola ni qara 
sega na botona, kei na dua na senicodo levu. 

2. A sa taura cake tu na gata levu damudamu 
vakayavana, oqo na gata sara mai liu, na tevoro 
ga o Setani, sa qai tauri tu vakavesu me dua na 
udolu na yabaki; 

3. Sa qai viritaki sobu kina qara sega na 
botona, ka sogoti koya kina, sa qai vakabira vua 
e dua na drega i vakatakilakila, me na kakua ni 
veivakacalai vei ira na lewe i vuravura me 
yacova ni oti e dua na udolu na yabaki. la ni sa 
oti na veiyabaki oqo, sa na qai sereki tale mada 
mai vakalailai. 


Era Vakatulewa Na Yalosavasava Kei Karisito Me 
Dua Na Udolu Na Yabaki 

4. Au raica eso na i tikotiko vakaturaga, era sa 
dabeca tiko eso me na vakayacori vei ira na veilewai. 
Au raica na yalodra na vakamatei ena vuku ni 
vakabauti Jisu kei na vosa ni Kalou, kei na nodra 
sega ni via cuva kina matakau kei na kenai 
vakatakarakara, era sega talega ni vakatakilakilataki 
ena yadredra se ligadra. Era na bula vata ka lewa 
vata kei Karisito me dua na udolu na yabaki. 

5. la o ira nai vovo ni mate era na sega ni bula tiko 
me yacova ni sa oti na yabaki e dua na udolu. Sa i 
koya oqo na i matai ni tucake tale. 

6. O koya ena oka e nai matai ni tucake tale, ena 
kalouvinaka ka na vakatokai me ka tabu. Ena sega 
ni gumatua vei ira na i karua ni mate, ia era na bete 
ni Kalou kei Karisito, era na lewa vata kei Koya me 
dua na udolu na yabaki. 


Vakarusai Vakadua Na Talaidredre I Setani 

7. Na gauna me sa vakacavari vinaka kina na 
yabaki e dua na udolu, ena qai sereki tani mai ena 
vanua e vesuki tiko kina o Setani. 

8. Me lako yani kina veimatanitu, ena yasa i 
vuravura vava me dau lasutaki ira tale, ena laki 
vakasoqoni Koki kei Mekoki me ratou i to vata ena i 
valu, ni sa vaka na nuku ni matasawa na kedra i 
wiliwili. 

9. Era lakova na raba ni vuravura me rawa ni ra 
vakavolivolita kina na nodra i tikotiko na 
yalosavasava, kei na koro sa dau lomani. Ena qai 
lutu sobu mai lomalagi na bukawaga ni Kalou me 
vaqeavutaki ira. 

10. Na tevoro, o koya ka lasutaki ira ena biu kina 
drano bukawaga kei na sulifure, na vanua sa tiko 
rawa mai kina na manumanu kei ira na parofita 
vakailasu. Era na vakararawataki tiko kina ena siga 
kei na bogi me Sega ni mudu. 


Nai Tikotiko Levu Vulavula Vakaturaga Ni 
Veilewai 

11. Aua raica e dua nai tikotiko levu vakaturaga ka 
vulavula kei Koya sa dabe kina, o vuravura kei 
lomalagi rau sa yali mai kina, ka sega ni qai dua tale 
na vanua me rau kune kina. 

12. Au raici ira na mate, na turaga kei na tawa 
vanua ni ra duri tu ena mata ni Kalou, sa qai dolavi 
eso nai vola. Sa dua tale nai vola sa qai dolavi, oqo 
nai Vola ni Bula. Na mate era lewai me vaka ga 
nodra i valavala, nai valavala kece sa volai taucoko 
tu ena vei i vola. 

13. O wasawasa sa soli ira mai na mate era a tu 
kina, o Mate kei Bulu e rau soli ira talega na mate 
era tiko kina. Era sa lewai yadudua, me vaka na 
nodra i valavala. 

14. O Mate kei Bulu e rau sa biu ruarua kina drano 
bukawaga. Sa i koya oqo nai karua ni mate. 

15. Ni sega ni volai e dua ena i Vola ni Bula, ena 
nona i votavota ga na drano bukawaga. 

Sa Vakavoui Na Ka Kecega 


21. 


vuravura vou, ni sa yali na i matai ni lomalagi 
kei na i matai ni vuravura. Sa sega talega ni qai 
dua na wasawasa me tu kina. 

2. Oti o ya oi au, o Joni, au a raica na koro 
tabu, o Jerusalemi vou, sa lako sobu mai me 
vaka na goneyalewa sa uku ena i ukuuku me 
lako vua na 

watina. 

3. Au qai rogoca e dua na domo levu mai 
lomalagi ni tukuna, “Raica, na vale ni Kalou sa 
tu vei ira na tamata, ena tiko vata kei ira o Koya, 
O ira era na qai Nona tamata na Kalou vakataki 
Koya ena dau tiko vata kei ira me nodra Kalou. 
4. “Na Kalou ena qai tavoya tani na wai ni 
matadra kecega; sa na sega tale kina na mate se 
rarawa, se na tagi ena sega talega e kea na mosi, 
na veika kece edau yaco tu e liu sa oti vakadua.” 
5. Sa qai vosa mai o Koya sa dabe tiko ena i 
tikotiko vakaturaga, “Raica, Au sa cakava vou 
na veika taucoko.” Sa qai cavuta mai vei au, 
“Vola oqo, na vosa kece oqo e dina ka dodonu.” 
6. A sa cavuta vei au, “Sa caka oti! Oi au na 
Alifa kei na Omeka, na i Vakatekivu ka kena i 
Vakataotioti. Na vurervure ni wai ni bula, Au 
na solia walega vei koya sa karamaca dina. 

7. “O koya sa gumatua sara ena taukena na 
bula oqo. Oi Au, Au na nona Kalou ka na 
luvequ talega o koya. 

8. “la o ira na daurere, kei ira na dau 
vakatitiga, kei ira na vakasisila, kei ira na 
daulaba, kei ira na dauveibutakoci, kei ira na 
dau qaravi tevoro, kei ira na dau cuva kina 
matakau, kei ira na daulasulasu, o ira sa vaka 
oqo, era na bala taucoko kina drano sa caudre 
kina na bukawaga kei na sulifure, oqo nai karua 
ni mate.” 


Au a qai raica na lomalagi vou kei na 


O Jerusalemi Vou 

9. Sa qai lako mai vei au e dua vei iratou na 
agilosi e lewe vitu, ka ratou taura na bilo e vitu 
sa sinai ena mate ca ena qai muri mai, ka mai 
tukuna vei au, “Lako mai, me'u vakaraitaka vei 
iko na goneyalewa me na watina na Lami.” 

10. Sa qai kauta cake o koya na yaloqu kina dua 
na ulunivanua levu ka cecere, sa qai vakaraitaka 
vei au na koro levu o ya, o Jerusalemi tabu, a sa 
lako sobu mai lomalagi mai vua na Kalou, 

11. Ka sa vakaserautaka tu na i ukuuku ni 
Kalou. Na rarama e tu kina sa vaka na veivatu 
talei, me tautauvata kei na vatu jasipa kei na 
karisitala dina. 

12. Na kena bai sa bau cecere dina, ka tinikarua 
na kena matamata, e tini karua na agilosi era 
duri yadua tu ena matamata, na yaca e volai tiko 
vei ira, na yacadra na yavusa e tinikarua ni 
Isireli: 


13. Ena yasa e qara vaka kina tokalau e tolu kina na 
kena matamata, kina vualiku e tolu na kena 
matamata, ki na ceva e tolu na kena matamata, kina 
ra e tolu na kena matamata. 

14. Na bai ni koro oqo e yavutaki ena yavu e 
tinikarua, na yaca e volai tu ena yavu ogo na 
yacadratou na nona i apositolo na Lami. 

15. O koya e vosa tiko vei au, e taura tiko e dua na 
gasau koula, me na vakarautaka kina na balavu ni 
koro levu oqo, na kena matamata, kei na kena bai. 
16. Na koro ogo na kena balavu kei na kena raraba e 
rau veiraurau vinaka. Sa qai vakarautaka na loma ni 
koro ena gasau: ka dua na udolu lima na drau na 
maile vakarivirivi, na kena balavu na kena raraba, 
kei na kena cecere. 

17. Sa qai vakarautaka o koya na vavaku ni bai, ka 
ruanadrau tini ka ono na fute vakababa, oqo nai 
vakarau e kacivaka mai vei au na agilosi, ni vaka na 
i vakarau kina tamata. 

18. Na bai e buli ena vatu jasipa; na koro e koula 
dina sara, vaka na iloilo makere sese. 

19. Na yavu ni bai ni koro e vakaiukuukutaki ena 
veivatu talei kecega: na yavu e conaki ena jasipa, e 
qai veitarataravi yani me ra veimuri na vatu safairi, 
na vatu kalisetoni, na vatu emeralita, 

20. Na vatu satonikisa, na vatu satiusa,na vatu 
karisolita, na vatu perili, na vatu topasa, na vatu 
karisopiraso, na vatu janisi, ka kena i ubi sara i cake 
me kenai otioti na vatu amecisita, ka kena i 
katinikarua ni vatu talei. 

21. Na matamata e tinikarua e mata ni civa dina: 
dua na matamata, dua na mata ni civa. Na koro oqo 
na kena gaunisala sa koula dina vaka na iloilo 
makere sese. 


Nai Ukuuku Kei Jerusalemi Vou 

22. la e sega sara ga ni dua na vale ni lotu me'u bau 
raica kina, ni o Koya sara ga na Turaga ka Kalou 
Kaukauwa kei na Lami, sa garavi sara tu ga ni veirai 
ena matanavotu. 

23. Na koro oqo sa sega ni yaga me cila kina na 
matanisiga se vula, ni sa serauna tu nai serau ni 
Kalou na Lami sa kena rarama. 

24. O ira na lewe ni veimatanitu era sa vakabulai 
mai, era na lako voli ena kena rarama, na nodra i 
ukuuku kei na nodra ka dokai na veitui kei 
vuravura, era na mai tauca kece ena koro ogo. 

25. Na kena matamata ena dola tu ga ena veisiga 
(na koro oqo e sega kina na bogi) 

26. Ena kau mai me biu taucoko ena koro ogo, nai 
ukuuku kei na ka dokai ni vei matanitu. 

27. la sa dredre sara me curu kina e dua sa 
dukadukali, se dua sa dau vakasisila se na lasulasu, 
ia O ira ga sa volai tu na yacadra ena i Vola ni Bula 
nona na Lami. 


Na Uciwai Ni Bula 


22. Sa qai vakaraitaka mai vei au o koya, na 
uciwai ni bula sa savasava ka makare dina, me vaka 

na karisitala, sa drodro tiko mai ena i tikotiko ni 
Kalou kei na Lami. 

2. Ena kena loma donu kei na bati ni uciwai 
ruarua e duri tu kina na kau ni bula, ka dau 
vuataka tiko e tinikarua na vuana, ena vei 
vula edau vuataka tiko e duidui na vuana. Na 
drau ni vunikau oqo sa medra wai ni bula na 
veivanua kecega. 

3. E kea sa na vakaotivi vakadua na cudruvi, 
ni sa tu sara ga kina nai tikotiko tabu ni Kalou 
kei na Lami, o ira na Nona tamata era sa 
vakayacora tu ga na veiqaravi vua na Kalou. 

4. Nira sa veigaravi tu era sa veirai sara tu ga 
kei Koya ena matanavotu, ka sa volai tale tu ga e 
yadredra na yacana. 
5. E sega kina 
matanisiga 

kei na rarama ni cina e sega talega ni yaga kina, 
ni sa vakararamataka tu na rarama ni Kalou o 
Jiova. Era sa na bula vata ka lewa vata me sega 
ni mudu. 


na bogi: na rarama ni 


Sa Voleka Na Gauna 
6. Sa qai cavuta vei au o koya, “Na vosa oqo e 
dina ka dodonu.” O Jiova na nodra Kalou na 
parofita tabu, sa tala mai na Nona agilosi me 
vakatakila vei ira Nona i talai; na veika sa 
vakarau yaco. 
7. “Raica, na Noqu lako mai ena yaco 
vakatotolo! Sa kalouvinaka o koya e taura dei 
tiko na vosa ni parofisai ena i vola oqo.” 
8. Oi au o Joni, au a raica ka rogoca dina na 
veika oqo. Ni'u sa raica ka rogoca, au tekiduru 
ka cuva sobu vua na agilosi sa vakaraitaka vei 
au na veika oqo. 
9. Sa qai tukuna vei au o koya, “Mo kakua ni 
cakava vei au nai tovo oqori. Ni daru i talai 
ruarua, kei ira talega na nodrau i tokani na 
parofita, kei ira talega na tudei tu ena vosa sa 
volai ena i vola oqo. Vakarokoroko ga vua na 
Kalou.” 
10. E tukuna vei au, “Mo kakua ni se tei dregata 
mada na vosa ni parofisai ena i vola oqo, ni sa 
voleka na kena gauna. 
11. “O koya sa sega ni dodonu, me sega ni 
dodonu tikoga, 

O koya sa dukadukali, me sa dukadukali 
tikoga, 

O koya sa dodonu, me dodonu tikoga, 

O koya sa ka tabu, me sa ka tabu tikoga.” 


Sa Vakadinadinataki Koya O Jisu Vei Ira Na 
Soqosoqo Lotu 

12. “Ka raica, ena totolo ka sega ni bera Noqu 
lako yani, sa tu oqo vei Au na kemudou i sau 
Me'u na solia vei kemudou, me vaka na dina ni 
nomudou cakacaka. 

13. “Oi Au na Alifa kei na Omeka, nai 
Vakatekivu kei na i Vakataotioti, o Koya sa liu 
ka sa muri talega.” 


14. Sa kalouvinaka o koya sa talairawarawa kina 
Nona i vakaro, ni sa tu kina vua na dodonu me 
taukena na kau ni bula, ka rawa talega vua me 
curuma doudou na matamata kina loma ni koro. 

15. la o ira ga na koli era dau tu e tuba, kei ira na 
dau vakatevoro kei ira na dauveibutakoci, na dau 
laba kei ira na qaravi matakau, kei ira era marautaka 
tiko na bula ni lasulasu. 

16. “Oi Au, o Jisu, sa tala yani na Noqu agilosi me 
vakadinadinataka na veika oqo kina vei soqosoqo 
lotu. Oi Au na Wakatu kei na Coke mai na kawa i 
Tevita, ka kalokalo i volasiga sa serau tu.” 

17. Sa qai tukuna na Yalo Tabu kei na yalewa sa 
vakawati, “Lako mai!” o koya e rogoca me tukuna, 
“Lako mai!” la o koya ga sa karamaca dina me lako 
mai. Kei koya sa tu vua na yalo ni gagadre, me mai 
gunuva na kena levu ga ni wai ni bula e rawa ni 
gunuva. 

Nai Vakasala 

18. Au sa vakadinadinataka vei ira kecega era 
rogoca na vosa ni parofisai ka tu ena i vola qo: 
kevaka ena dua e vakaikuritaka, ena qai vakuria 
vua na Kalou na mate ca era volai tu ena i vola 
ogo. 


Au Na Lako Vakatotolo Mai 

19. Kevaka e dua mena kauta tani na dina ni 
vosa mai na vosa ni parofisai ka tu ena i vola 
oqo, na Kalou ena bokoca tani na yacana mai 
nai Vola ni 

Bula, ena sega ni dua na nona tikina mai na 
koro 

tabu, ena sega talega ni taukena na veiyau talei. 
20. Sa tukuna o Koya sa vakadinadinataka na 
veika oqo, “Au na lako vakatotolo dina mai. 
“Emeni. lo, Turaga Jisu, ni lako mai! 

21. Na yalololoma ni noda Turaga o Jisu 
Karisito me nomudou vata kecega. Emeni. 


